
GENESIS 


1PA  chiyambi  Mulungu  adalenga 
fcumwamba  ndi  dziko  la  pansi. 
2 Dziko  la  pansi  ndipo  linali  lopanda 
kanthu  ; ndipo  mdima  unali  pamwa- 
mba  pa  nyanja ; ndipo  mzimu  wa 
Mulungu  unalinkufungatira  pamwa- 
mba  pa  madzi.  3 Ndipo  anati 
Mulungu,  Kuyere  ; ndipo  kunayera. 
4 Ndipo  anaona  Mulungu  kuti  kuyera- 
’ko  kunali  kwabwino : ndipo  Mulu- 
ngu  analekanitsa  kuyera  ndi  mdima. 
5 Ndipo  Mulungu  anacha  kuyera’ko, 
Usana,  ndi  mdima’wo  anaucha, 
Usiku.  Ndipo  panali  madzulo  ndipo 
panali  m’mawa,  tsiku  limodzi. 

6 Ndipo  anati  Mulungu,  Pakhale 
thambo  pakati  pa  madzi,  lilekanitse 
madzi  ndi  madzi.  7 Ndipo  Mulungu 
anapanga  thambo,  nalekanitsa  madzi 
anali  pansi  pa  thambo’lo  ndi  madzi 
anali  pamwamba  pa  thambo’lo  : 
ndipo  kunatero.  8 Ndipo  Mulungu 
analicha  thambo’lo,  Kumwamba. 
Ndipo  panali  madzulo  ndipo  panali 
m’mawa,  tsiku  la  chiwiri. 

9 Ndipo  anati  Mulungu,  Madzi  a 
pansi  pa  kumwamba  asonkhane 
pamodzi  pa  malo  amodzi,  uo- 
neke  mtunda  : ndipo  kunatero. 

10  Ndipo  Mulungu  adaucha  mtu- 
nda’wo,  Dziko  la  pansi  ; kuso- 
nkhana  kwa  madzi’ko  ndipo  adacha, 
Nyanja : ndipo  anaona  Mulungu 

kuti  kunali  kwabwino.  11  Mulungu 
ndipo  anati,  Dziko  la  pansi  limere 
maudzu,  therere  lobala  mbeu,  ndi 
mtengo  wa  zipatso  wakubala  zipatso 
monga  mwa  mtundu  wache,  momwe- 
mo  muli  mbeu  yache,  pa  dziko  la 
pansi  : ndipo  kunatero.  12  Ndipo 

dziko  la  pansi  linamera  maudzu, 
therere  lobala  mbeu  monga  mwa 
mtundu  wache,  ndi  mtengo  wakubala 
zipatso,  momwemo  muli  mbeu  yache, 
monga  mwa  mtundu  wache  ; ndipo 
anaona  Mulungu  kuti  kunali  kwa- 
bwino.  13  Ndipo  panali  madzulo 
ndipo  panali  m’mawa,  tsiku  la  chitatu. 
14  Ndipo  Mulungu  anati,  Pakhale 

A 


zounikira  pa  thambo  la  kumwamba, 
za  kulekanitsa  usana  ndi  usiku  ; 
zikhale  zizindikiro  ndi  nyengo,  ndi 
masiku,  ndi  zaka  ; 1 5 zikhale  zouni- 
kira  m’thambo  la  kumwamba,  kuti 
ziunikire  pa  dziko  la  pansi  ; ndipo 
kunatero.  16  Ndipo  Mulungu  ana- 
panga  zounikira  zazikuru  ziwiri  ; 
chounikira  chachikuru  cha  kulamu- 
lira  usana,  chounikira  chaching’ono 
chakulamulira  usiku,  ndi  nyenyezi 
zomwe.  17  Mulungu  ndipo  adaika 
zimenezo  m’thambo  la  kumwamba, 
kuti  ziunikire  pa  dziko  la  pansi,  18  ni- 
zilamulire  usana  ndi  usiku,  nizile- 
kanitse  kuyera  ndi  mdima  : ndipo  ana- 
ona  Mulungu  kuti  kunali  kwabwino. 
19  Ndipo  panali  madzulo  ndipo  panali 
m’mawa,  tsiku  la  chinai. 

20  Ndipo  anati  Mulungu,  Madzi 
abale  zochuruka  za  moyo  zoyendaye- 
nda,  ndi  mbalame  ziuluke  pamwamba 
pa  dziko  la  pansi  ndi  pa  mlengalenga. 
21  Mulungu  ndipo  adalenga  zinsomba 
zazikuru  ndi  zoyendayenda  za  moyo 
zakuchuruka  m’madzi  mwa  mitundu 
yawo,  ndi  mbalame  za  rnapiko  yonse 
monga  mwa  mtundu  wache  : ndipo 
anaona  Mulungu  kuti  kunali  kwa- 
bwino.  22  Mulungu  ndipo  anadalitsa 
zimenezo,  nati,  Zibalane,  zichuruke, 
zidzaze  madzi  a m’nyanja,  ndi  mba- 
lame  zichuruke  pa  dziko  la  pansi. 
23  Ndipo  panali  madzulo  ndipo  panali 
m’mawa,  tsiku  la  chisanu. 

24  Ndipo  adati  Mulungu,  Dziko  la 
pansi  libale  za  moyo  monga  mwa 
mitundu  yawo,  ng’ombe,  ndi  zokwawa, 
ndi  zinyama  za  dziko  la  pansi  monga 
mwa  mitundu  yawo  : ndipo  kunatero. 
25  Ndipo  Mulungu  anapanga  zinyama 
za  dziko  la  pansi  monga  mwa  mitundu 
yawo  ; ndi  ng’ombe  monga  mwa 
mtundu  wache,  ndi  zonse  zakukwawa 
pansi  monga  mwa  mitundu  yawo ; 
ndipo  Mulungu  anaona  kuti  kunali 
kwabwino.  26  Ndipo  anati  Mulungu, 
Tipange  munthu  m’chifanizo  chathu, 
monga  mwa  chikhalidwe  chathu  : ala- 


1.  27—2.  22 


GENESIS 


mulire  pa  nsomba  za  m’nyanja,  ndi 
pa  mbalame  za  m’mlengalenga,  ndi  pa 
ng’ombe,  ndi  pa  dziko  lonse  la  pansi, 
ndi  pa  zokwawa  zonse  za  kukwawa 
pa  dziko  la  pansi.  27  Mulungu  ndipo 
adalenga  munthu  m’chifanizo  chache, 
m’chifanizo  cha  Mulungu  adamlenga 
iye  ; adalenga  iwo  mwamuna  ndi 
mkazi.  28  Mulungu  ndipo  anadalitsa 
iwo,  ndipo  adati  kwa  iwo,  Mubalane, 
muchuruke,  mudzaze  dziko  la  pansi, 
muligonjetse  : mulamulire  pa  nsomba 
za  m’nyanja,  ndi  pa  mbalame  za 
m’mlengalenga,  ndi  pa  za  moyo  zo- 
nse  zakukwawa  pa  dziko  la  pansi. 
29  Ndipo  anati  Mulungu,  Taonani,  nda- 
kupatsani  inu  therere  lonse  lakubala 
mbeu  liri  pa  dziko  la  pansi,  ndi  mitengo 
yonse  m’mene  muli  chipatso  cha 
mtengo  wakubala  mbeu  ; chidzakhala 
chakudya  cha  inu  : 30  ndiponso 

ndapatsa  zinyama  zonse  za  dziko  la 
pansi,  ndi  mbalame  zonse  za  m’mlenga- 
lenga,  ndi  zakukwawa  zonse  za  dziko 
la  pansi  m’mene  muli  moyo,  therere 
laliwisi  lonse  likhale  chakudya  : ndipo 
kunatero.  31  Ndipo  anaziona  Mulu- 
ngu  zonse  zimene  adazipanga,  ndipo, 
taonani,  zinali  zabwino  ndithu. 
Ndipo  panali  madzulo  ndipo  panali 
m’mawa,  tsilcu  la  chisanu  ndi  chi- 
modzi. 

2Ndipo  zinatha  kupangidwa  za 
kumwamba  ndi  dziko  la  pansi, 
ndi  khamu  lawo  Ionse.  2 Tsiku  la 
chisanu  ndi  chiwiri  Mulungu  anama- 
riza  nchito  yonse  anaipanga  ; ndipo 
anapuma  tsiku  la  chisanu  ndi  chiwiri 
ku  nchito  yache  yonse.  3 Mulungu 
ndipo  anadalitsa  tsiku  la  chisanu  ndi 
chiwiri,  naliyeretsa  limenelo  : chifu- 
kwa  limenelo  adapuma  ku  nchito 
yache  yonse  imene  Mulungu  anailenga 
ndi  kupanga. 

4 Imeneyo  ndiyo  mibadwo  yawo 
ya  za  kumwamba  ndi  dziko  la  pansi, 
pamene  zinalengedwa,  tsiku  lomwe 
Yehova  Mulungu  anapanga  dziko 
la  pansi  ndi  za  kumwamba.  5 Ndi 
zomera  zonse  za  m’munda  zisana- 
khale  m’dziko  la  pansi,  ndiponso 
matherere  onse  a m’munda  asana- 
mere  ; chifukwa  Yehova  Mulungu 
sanabvumbitsire  mvula  pa  dziko  la 
pansi,  ndipo  panalibe  munthu  waku- 
lima  nthaka  ; 6 koma  inakwera 

nkhungu  yoturuka  pa  dziko  la  pansi, 
niithirira  ponse  pamwamba  pa  nthaka. 
7 Ndipo  Yehova  Mulungu  anaumba 


munthu  ndi  dothe  la  pansi,  nauzira 
mpweya  wa  moyo  m’mphuno  mwa- 
che  ; munthu’yo  nakhala  wa  moyo. 
8 Ndipo  Yehova  Mulungu  anabzala 
m’munda  ku  Edene  cha  ku  m’mawa  ; 
momwemo  ndipo  adaika  munthu  ada- 
muumba’yo.  9 Ndipo  Yehova  Mulu- 
ngu  anameretsa  m’nthaka  mitengo 
yonse  yokoma  m’maso  ndi  yabwino 
kudya  ; ndiponso  mtengo  wa  moyo 
pakati  pa  munda’po,  ndi  mtengo 
wakudziwitsa  zabwino  ndi  zoipa. 
10  Ndipo  unaturuka  m’Edene  mtsinje 
wakuthirira  m’munda’mo,  m’menemo 
ndipo  unalekana  nuchita  miyendo 
inai.  11  Dzina  la  wakuyamba  ndi 
Pisoni  : umenewo  ndiwo  wozungu- 

lira  dziko  lonse  la  Havila,  m’mene 
muli  golidi  ; 12  golidi  wa  dziko  ali 

wabwino  ; ndimonso  muli  bedola  ndi 
mwala  wa  sohamu.  13  Dzina  la 
mtsinje  wa  chiwiri  ndi  Gihoni  : 
umenewo  ndiwo  wozungulira  dziko 
lonse  la  Kusi.  14  Dzina  la  mtsinje 
wachitatu  ndi  Hidikeli : umenewo 

ndiwo  wa  kuyenda  cha  ku  m’mawa 
kwache  kwa  Asuri.  Mtsinje  wa 
chinai  ndi  Firate.  15  Ndipo  Yehova 
Mulungu  anatenga  munthu’yo,  na- 
muika  iye  m’munda  wa  Edene  kuti 
aulime  nauyang’anire.  16  Ndipo 
Yehova  Mulungu  anamuuza  munthu- 
’yo,  nati,  Mitengo  yonse  ya  m’munda 
udye’ko  ; 17  koma  mtengo  wakudzi- 
witsa  zabwino  ndi  zoipa  usadye 
umenewo  ; chifukwa  tsiku  lomwe 
udzadya  umenewo  udzafa  ndithu. 

18  Yehova  Mulungu  ndipo  anati,  Si 
kwabwino  kuti  munthu  akhale  yekha ; 
ndidzampangira  womtangatira  iye. 
19  Ndipo  Yehova  Mulungu  anau- 
mba  ndi  nthaka  za  moyo  zonse  za 
m’thengo,  ndi  mbalame  zonse  za 
mlengalenga ; ndipo  anapita  nazo 
kwa  Adamu  kuti  aone  maina  omwe 
adzazicha  ; ndipo  maina  omwe  onse 
anazicha  Adamu  za  moyo  zonse, 
omwewo  ndiwo  maina  awo.  20  Ada- 
mu  ndipo  anazicha  maina  zinyama 
zonse,  ndi  mbalame  za  m’mlengalenga 
ndi  za  moyo  zonse  za  m’thengo  : 
koma  kwa  Adamu  sanapezedwa 
womtangatira  iye.  21  Koma  Yehova 
Mulungu  anamgonetsa  Adamu  tulo 
tatikuru,  ndipo  anagona : ndipo 

anatenga’ko  nthiti  yache  imodzi, 
natseka’po  ndi  mnofu  pa  malo  pache  : 
22  ndipo  nthiti’yo  anaichotsa  Yehova 
Mulungu  mwa  Adamu  anaipanga 


GENESIS 


2.  23  4. 1 


mkazi,  ndipo  ananka  naye  kwa  Adarnu. 
23  Ndipo  anati  Adamu,  Uyo  tsopano 
ndiye  pfupa  la  mapfupa  anga,  ndi 
mnofu  wa  mnofu  wanga ; ndipo 
adzachedwa  Mkazi,  chifukwa  ana- 
mtenga  mwa  mwamuna.  24  Chi- 
fukwa  chotero  mwamuna  adzasiya 
atate  wache  ndi  amache  nadzadzi- 
phatika  kwa  mkazi  wache  : ndipo 

adzakhala  thupi  limodzi.  25  Onse 
awiri  ndipo  anali  amariseche,  mwa- 
muna  ndi  mkazi  wache,  ndipo  analibe 
manyazi. 

3Ndipo  njoka  inali  yakuchenjera 
yoposa  za  moyo  zonse  za  m’the- 
ngo  zimene  anazipanga  Yehova  Mulu- 
ngu.  Ndipo  inati  kwa  mkazi’yo, 
Ea  I kodi  anatitu  Mulungu,  Usadye 
mitengo  yonse  ya  m’munda’mu  ? 
2 Mkazi’yo  ndipo  anati  kwa  njoka, 
Zipatso  za  mitengo  ya  m’munda’mu 
tidye.  3 Koma  zipatso  za  mtengo 
umene  uli  m’kati  mwa  munda, 
Mulungu  anati,  Musadye  umenewo, 
musakhudze  umenewo,  mungadzafe. 
4 Njoka’yo  ndipo  inati  kwa  mkazi’yo, 
Kufa  simudzafai  ; 5 chifukwa  adziwa 
Mulungu  kuti  tsiku  limene  mukadya 
umenewo,  adzatseguka  maso  anu, 
ndipo  mudzakhala  ngati  Mulungu, 
wakudziwa  zabwino  ndi  zoipa.  6 Ndi- 
po  pamene  anaona  mkazi’yo  kuti 
mtengo  unali  wabwino  kudya,  ndi 
kuti  unali  wokoma  m’maso,  mtengo 
wolakalakika  wakupatsa  nzeru,  ana- 
tenga  zipatso  zache,  nadya,  napatsanso 
mwamuna  wache  amene  ali  naye, 
nadya  iyenso.  7 Ndipo  anatseguka 
maso  awo  a onse  awiri,  nadziwa  kuti 
anali  amariseche : ndipo  adasoka 

masamba  a mkuyu,  nadzipangira  ma- 
tewera.  8 Ndipo  anamva  mau  a 
Yehova  Mulungu  alinkuyendayenda 
m’munda  nthawi  ya  madzulo : ndipo 
anabisala  Adamil  ndi  mkazi  wache 
pa  maso  pa  Yehova  Mulungu  pakati 
pa  mitengo  ya  m’munda.  9 Ndipo 
Yehova  Mulungu  anaitana  mwamuna- 
’yo  nati  kwa  iye,  Uli  kuti  ? 10  Ndipo 

anati,  Ndinamva  mau  anu  m’mun- 
da’mu,  ndipo  ndinaopa  chifukwa 
ndinali  wamariseche  ine  ; ndipo  ndina- 
bisala.  11  Ndipo  anati,  Ndani  ana- 
kuuza  iwe  kuti  uli  wamariseche  ? 
Kodi  wadya  za  mtengo  uja,  ume- 
ne  ndinakuuza  iwe  kuti  usadye  ? 
12  Ndipo  anati  mwamuna’yo,  Mkazi 
amene  munandipatsa  ine  kuti  akhale 
ndi  ine,  ameneyo  anandipatsa  ine  za 


mtengo,  ndipo  ndinadya.  13  Ndipo 
Yehova  Mulungu  anati  kwa  mkazi’yo, 
Chiani  chimene  wachita’chi  ? Ndipo 
anati  mkazi’yo,  Njoka  inandinyenga 
ine,  ndipo  ndinadya.  14  Ndipo  anati 
Yehova  Mulungu  kwa  njoka’yo, 
Chifukwa  kuti  wachita  ichi,  wotem- 
bereredwa  ndiwe  wopambana  ndi 
zinyama  zonse  ndi  za  moyo  zonse  za 
m’thengo  : uziyenda  ndi  pamimba 

pako,  uzidya  pfumbi  masiku  onse  a 
moyo  wako : 15  ndipo  ndidzaika 

udani  pakati  pa  iwe  ndi  mkazi’yo, 
ndi  pakati  pa  mbeu  yako  ndi  mbeu 
yache  ; ndipo  idzalalira  mutu  wako, 
ndipo  iwe  udzalalira  chitende  chache. 
16  Kwa  mkazi’yo  ndipo  anati,  Ndidza- 
churukitsa  kusauka  kwako  ndi  potenga 
inimba  pako  ; udzasauka  pakubala  : 
udzakhumba  mwamuna  wako,  ndipo 
iye  adzakulamulira  iwe.  17  Kwa 
Adamu  ndipo  anati,  Chifukwa  kuti 
wamvera  mau  a mkazi  wako,  nudya 
za  mtengo  umene  ndinakuuza  iwe 
kuti,  Usadye’ko  ; nthaka  ikha- 
le  yotembereredwa  chifukwa  cha 
iwe  ; m’kusauka  udzadya’ko  masiku 
onse  a moyo  wako  ; 18  minga  ndi 

mitula  idzakubalira  iwe  ; ndipo  udza- 
dya  therere  la  m’thengo  : 19  m’thu- 
kuta  la  nkhope  yako  udzadya  cha- 
kudya,  kufikira  kuti  udzabwerera 
ku  nthaka : chifukwa  kuti  m’mene- 
mo  unatengedwa  : chifukwa  kuti 

ndiwe  pfumbi,  ndi  ku  pfumbi’ko 
udzabwerera.  20  Ndipo  mwamuna 
anamucha  dzina  la  mkazi  wache, 
Hava  ; chifukwa  ndiye  amache  wa 
amoyo  onse.  21  Yehova  Mulungu  ndipo 
anapangira  Adamu  ndi  mkazi  wache 
maraya  a zikopa,  nawabveka  iwo. 

22  Ndipo  anati  Yehova  Mulungu, 
Taonani,  munthu’yo  akhala  ngati 
mmodzi  wa  ife,  wakudziwa  zabwino 
ndi  zoipa  : ndipo  tsopano  kuti  asata- 
mbasule  dzanja  lache  ndi  kutenga  za 
mtengo  wa  moyo,  ndi  kudya,  ndi 
kukhala  ndi  moyo  nthawi  zonse, 

23  Yehova  Mulungu  anamturutsa  iye 
m’munda  wa  Edene,  kuti  alime 
nthaka  m’mene  anamtenga  iye. 

24  Ndipo  anamuingitsa  munthu’yo  ; 
nakhazika  Makerubi  cha  kum’mawa 
kwache  kwa  munda  wa  Edene,  ndi 
lupanga  la  moto  lakuzungulira  ponse- 
po,  lakusunga  njira  ya  ku  mtengo 
wa  moyo. 

4Ndipo  mwamuna’yo  anadziwa 
mkazi  wache  Hava  : ndipo  ana- 

tenga  pakati,  nabala  Kaini,  ndipo  ana- 
ti,  Mdalandira  munthu  kwa  Yehova. 

2 Ndipo  anabalanso  mphwache  Abele. 
Abele  anakhala  mbusa  wa  nkhosa, 
koma  Kaini  anali  wakulima  nthaka. 

3 Ndipo  panali  atapita  masiku,  Kaini 

anatenga  zipatso  za  nthaka,  nsembe 
ya  kwa  Yehova.  4 Ndiponso  Abele 
anatenga  iyenso  mwana  woyamba  wa 
nkhosa  zache  ndi  mafuta  omwe. 
Yehova  ndipo  anayang’anira  Abele 
ndi  nsembe  yache  : 5 koma  sana- 

yang’anire  Kaini  ni  nsembe  yache.  Ka- 
ini  ndipo  anakwiya  kwambiri,  niigwa 
nkhope  yache.  6 Ndipo  Yehova  anati 
kwa  Kaini,  Ukwiyiranji  ? Yagwiranji 
nkhope  yako  ? 7 Ukachita  zabwino, 

sudzalandiridwa  kodi  ? Ukaleka  ku- 
chita  zabwino,  uchimwo  ubwatama 
pakhomo  : kwa  iwe  kudzakhala 

kulakalaka  kwache,  ndipo  iwe  udza- 
mlamulira  iye.  8 Kaini  ndipo  ana- 
nena  ndi  Abele  mphwache.  Ndi- 
po  panali  pamene  anali  ku  munda, 
Kaini  anamuukira  Abele  mphwache, 
namupha.  9 Yehova  ndipo  anati  kwa 
Kaini,  Ali  kuti  Abele  mphwako  ? 
ndipo  anati,  Sindidziwai  : kodi  ndine 
woyang’anira  mphwanga  ? 10  Ndipo 

anati,  Wachita  chiani  ? Mau  a 
mwazi  wa  mphwako  andipfuulira  Ine 
ku  nthaka.  11  Tsopano  ndiwe  wote- 
mbereredwa  ku  nthaka,  imene  inatse- 
gula  pakamwa  pache  kulandira  pa 
dzanja  lako  mwazi  wa  mphwako  : 
12  pamene  udzalima  pa  nthaka  siidza- 
perekanso  kwa  iwe  mphamvu  yache  : 
udzakhala  wothawathawa  ndi  wo- 
yendayenda  pa  dziko  la  pansi.  13  Ndi- 
po  Kaini  anati  kwa  Yehova,  Kula- 
ngidwa  kwanga  nkwakukuru  kosa- 
piririka.  14  Taonani,  mwandiingitsa 
ine  lero  lomwe  pa  dziko  ; ndi  pa 
nkhope  panu  ndidzabisika  ; ndipo 
ndidzakhala  wothawathawa  ndi  wo- 
yendayenda  pa  dziko  la  pansi ; ndipo 
kudzatero  kuti  onse  akundipeza 
adzandipha.  15  Ndipo  Yehova  anati 
kwa  iye,  Chifukwa  chache  ali  yense 
amene  adzapha  Kaini  kudzabwezedwa 
kwa  iye  kasanu  ndi  kawiri.  Ndipo 
Yehova  anaika  chizindikiro  pa  Kaini, 
kuti  asamuphe  ali  yense  akampeza. 

16  Ndipo  Kaini  anaturuka  pa  maso 
pa  Yehova,  ndipo  anakhala  m’dziko  la 
Nodi,  ku  m’mawa  kwache  kwa  Edene. 
17  Ndipo  Kaini  anamdziwa  mkazi 
wache  ; ndipo  anatenga  pakati, 
nabala  Enoke : ndipo  anamanga 


mudzi,  naucha  dzina  lache  la  mudzi- 
’wo  monga  dzina  la  mwana  wache, 
Enoke.  18  Kwa  Enoke  ndipo  kuna- 
badwa  Irade  ; Irade  ndipo  anabala 
Mehuyaeli  ; Mehuyaeli  ndipo  anabala 
Metusaeli  ; Metusaeli  ndipo  anabala 
Lameke.  19  Ndipo  Lameke  anadzite- 
ngera  yekha  akazi  awiri : dzina  lache 
la  wina  ndi  Ada,  dzina  lache  la  mnzache 
ndi  Zila.  20  Ndipo  Ada  anabala 
Yabala ; iye  ndiye  atate  wawo  wa 
iwo  okhala  m’mahema,  akuweta 
ng’ombe.  21  Ndi  dzina  la  mphwache 
ndilo  Yubala  ; iye  ndiye  atate  wawo 
wa  iwo  oyimba  zeze  ndi  chitoliro. 

22  Ndipo  Zila,  iyenso  anabala  Tubala- 
Kaini,  mwini  wakuphunzitsa  amisiri 
onse  a mkuwa  ndi  a chitsulo  ; mlongo 
wache  wa  Tubala-Kaini  ndi  Nama. 

23  Lameke  ndipo  anati  kwa  akazi 
ache  : 

Tamvani  mau  anga,  Ada  ndi  Zila  ; 

Inu  akazi  a Lameke,  mverani 
kunena  kwanga  : 

Ndapha  munthu  wakundilasa  ine, 

Ndapha  mnyamata  wakundiphwe- 
teka  ine, 

24  Ngati  Kaini  adzabwezeredwa  ka- 

sanu  ndi  kawiri, 

Koma  Lameke  makumi  asanu  ndi 
awiri. 

25  Ndipo  Adamu  anadziwanso  mkazi 
wache  ; ndipo  anabala  mwana  wa- 
mwamuna,  namucha  dzina  lache 
Seti  : Chifukwa,  nati  iye,  Mulungu. 

wandilowezera  ine  mbeu  yina  m’malo 
mwa  Abele  amene  Kaini  anamupha. 
26  Ndiponso  kwa  Seti,  kwa  iye  kuna- 
badwa  mwana  wamwamuna  : ana- 

mucha  dzina  lache  Enosi  : pomwepo 
anthu  anayamba  kuchula  dzina  la 
Yehova. 

5Ili  ndi  buku  la  mibadwo  ya 
Adamu.  Tsiku  lomwe  Mulungu 
analenga  Adamu,  2 anawalenga  iwo 
mwamuna  ndi  mkazi,  nawadalitsa 
iwo  nacha  mtundu  wawo  anthu,  tsiku 
lomwe  anawalenga  iwo.  3 Ndipo 
Adamu  anakhala  ndi  moyo  zaka  zana 
limodzi  kudza  makumi  atatu,  nabala 
mwana  wamwamuna  m’chifanizo 
chache  ; namucha  dzina  lache  Seti. 
4 Masiku  ache  Adamu  atabala  Seti, 
anali  zaka  mazana  asanu  ndi  atatu  ; 
ndipo  anabala  ana  amuna  ndi  akazi. 
5 Masiku  ache  onse  anakhala  ndi 
moyo  Adamu  anali  zaka  mazana  asanu 
ndi  anai,  kudza  makumi  atatu  ; ndipo 
anamwalira. 

6  Ndipo  Seti  anakhala  ndi  moyo 
zaka  zana  kudza  zisanu,  nabala  Enosi ; 

7 ndipo  Seti  anakhala  ndi  moyo,  ata- 
bala  Enosi,  zaka  mazaria  asanu  ndi 
atatu  kudza  zisanu  ndi  ziwiri  : ndi- 
po  anabala  ana  amuna  ndi  akazi: 

8 masiku  ache  onse  a Seti  anali  zaka 
mazana  asanu  ndi  anai  kudza  khumi 
ndi  ziwiri  ; ndipo  anamwalira. 

9  Ndipo  Enosi  anakhala  ndi  moyo 
zaka  makumi  asanu  ndi  anai,  nabala 
Kenani  ; 10  ndipo  anakhala  ndi  moyo 
Enosi,  atabala  Kenani,  zaka  mazana 
asanu  ndi  atatu  kudza  khumi  ncfi 
zisanu : ndipo  anabala  ana  amuna 
ndi  akazi.  11  Masiku  ache  onse  a 
Enosi  anali  mazana  asanu  ndi  anai 
kudza  zisanu  ; ndipo  anamwalira. 

12Ndipo  Kenani  anakhala  ndi  moyo 
zaka  makumi  asanu  ndi  awiri,  ndipo 
anabala  Mahaialele  : 1 3 ndipo  Kenani 
anakhala  ndi  moyo,  atabalaMahalalele, 
zaka  mazana  asanu  ndi  atatu  kudza 
makumi  anai,  ndipo  anabala  ana 
amuna  ndi  akazi  ; 14  masiku  ache 

onse  a Kenani  anali  zaka  mazana 
asanu  ndi  anai  kudza  khumi  ; ndipo 
anamwalira. 

15  Ndipo  Mahalalele  anakhala  ndi 
moyo  zaka  makumi  asanu  ndi 
limodzi  kudza  zisanu,  nabala  Yaredi  ; 
16  ndipo  Mahalalele  anakhala  ndi 
moyo,  atabala  Yaredi,  zaka  mazana 
asanu  ndi  atatu  kudza  makumi  atatu, 
nabala  ana  amuna  ndi  akazi:  17  ma- 
siku  ache  onse  a Mahalalele  anali 
zaka  mazana  asanu  ndi  ata'cu  kudza 
makumi  asanu  ndi  anai  ndi  zisanu  ; 
ndipo  anamwalira. 

18  Ndipo  Yaredi  anakhala  ndi  mo- 
yo  zaka  zana  kudza  makumi  asanu 
ndi  limodzi  ndi  ziwiri,  nabala  Enoke  ; 

19  ndipo  Yaredi  anakhala  ndi  moyo, 
atabala  Enoke,  zaka  mazana  asanu 
ndi  atatu,  nabala  ana  amuna  ndi  akazi ; 

20  masiku  ache  onse  a Yaredi  anali 
zaka  mazana  asanu  ndi  anai  kudza 
makumi  asanu  ndi  limodzi  ndi  ziwiri  : 
ndipo  anamwalira. 

21  Ndipo  Enoke  anakhala  ndi  moyo 
zaka  makumi  asanu  ndi  limodzi  kudza 
zisanu,  nabala  Metusela : 22  ndipo 

Enoke  anayendabe  ndi  Mulungu, 
atabala  Metusela,  zaka  mazana  atatu, 
nabala  ana  amuna  ndi  akazi : 23  ma- 
siku  ache  onse  a Enoke  anali 
mazana  atatu  kudza  makumi  asanu 
ndi  limodzi  ndi  zisanu  ; 24  ndipo 

Enoke  anayendabe  ndi  Mulungu  : 


ndipo  panalibe  iye  : pakuti  Mulungu 
anamtenga. 

25  Ndipo  Metusela  anakhala  ndi 
moyo  zaka  zana  kudza  makumi  asanu 
ndi  atatu  ndi  zisanu  ndi  ziwiri,  nabala 
Lameke  ; 26  ndipo  Metusela  ana- 

khala  ndi  moyo,  atabala  Lameke, 
zaka  mazana  asanu  ndi  awiri  kudza 
rnakumi  asanu  ndi  atatu  ndi  ziwiri, 
nabala  ana  amuna  ndi  akazi : 27  ma- 
siku  ache  onse  a Metusela  anali  ma- 
zana  asanu  ndi  anai  kudza  makumi 
asanu  ndi  limodzi  kudza  zisanu  ndi 
zinai  : ndipo  anamwalira. 

28  Ndipo  Lameke  anakhala  ndi 
moyo  zaka  zana  kudza  makumi  asanu 
ndi  atatu  ndi  ziwiri,  nabala  mwana 
wamwarnuna ; 29  namucha  dzina 

lache  Nowa,  ndi  kuti,  Yemweyu  adza- 
tonthoza  mtima  wathu  pa  nchito 
zathu  zobvuta  za  manja  athu, 
chifukwa  cha  nthaka  imene  anaite- 
mberera  Yehova  ; 30  ndipo  Lameke 
anakhala  ndi  moyo  atabala  Nowa, 
zaka  mazana  asanu  kudza  makumi 
asanu  ndi  anai  ndi  zisanu,  nabala  ana 
arnuna  ndi  akazi : 31  masiku  ache 
onse  a Lameke  anali  zaka  mazana 
asanu  ndi  awiri  kudza  makumi  asanu 
ndi  awiri  ; ndipo  anamwalira. 

32  Ndipo  Nowa  anali  wa  zaka 
mazana  asanu  ndi  limodzi  ; ndipo 
Nowa  anabala  Semu  ndi  Hamu  ndi 
Yafeti. 

6Ndipo  panali  pamene  anthu  ana- 
yamba  kuchuruka  pa  dziko,  ndi 
ana  akazi  anawabadwira  iwo,  2 kuti 
ana  amuna  a Mulungu  anayang’ana 
ana  akazi  a anthu,  kuti  iwo  anali 
okongola  ; ndipo  anadzitengera  okha 
akazi  onse  amene  anawasankha.  3 Ndi- 
po  anati  Yehova,  Mzimu  wanga  su- 
dzakangana  ndi  anthu  nthawi  zonse, 
chifukwa  iwonso  ndiwo  thupi  la 
nyama  : koma  masiku  ache  adza- 

khala  zaka  zana  limodzi  kudza  ma- 
kumi  awiri.  4 Pa  dziko  la  pansi 
panali  anthu  akurukuru  masiku 
omwewo,  ndiponso  pambuyo  pache, 
ana  amuna  a Mulungu  atalowa  kwa 
ana  akazi  a anthu,  ndipo  anabalira 
iwo  ana,  amenewo  ndiwo  anthu 
amphamvu  a kalekale,  anthu  omveka. 
5 Ndipo  anaona  Yehova  kuti  kuipa 
kwa  anthu  kunali  kwakukuru  pa 
dziko  la  pansi,  ndiponso  kuti  ndinga- 
liro  zonse  za  maganizo  a mitima  yawo 
zinali  zoipabe  zokhazokha.  6 Ndipo 
Yehova  anamva  chisoni  chifukwa  ana- 

panga  munthu  pa  dziko  la  pansi, 
ndipo  anabvutika  m’mtima  mwache. 
7 Ndipo  anati  Yehova,  Ndidzafafaniza 
anthu  amene  ndawalenga  pa  dziko  la 
pansi  ; anthu,  ndi  nyarna,  ndi 
zokwawa,  ndi  mbalame  za  m’mlenga- 
lenga  : pakuti  ndimva  chisoni  chifu- 
kwa  ndapanga  izo.  8 Koma  Nowa 
anapeza  ufulu  pa  maso  pa  Yehova. 

9 Mibadwo  ya  Nowa  ndi  iyi  : Nowa 
anali  munthu  wolungamandi  wangwiro 
m’mibadwo  yache  ; Nowa  anayendabe 
ndi  Mulungu.  HQ  Ndipo  Nowa  ana- 
bala  ana  amuna  atatu,  Semu,  Hamu 
ndi  Yafeti.  11  Ndipo  dziko  la  pansi 
linabvunda  pa  maso  pa  Mulungu, 
dziko  la  pansi  ndipo  linadzala  ndi 
chiwawa.  12  Ndipo  Mulungu  anaona 
dziko  la  pansi,  ndipo  taonani,  lina- 
bvunda  ; pakuti  anthu  onse  anabvu- 
nditsa  njira  yawo  pa  dziko  la  pansi. 

1 3 Ndipo  Mulungu  anati  kwa  Nowa, 
Chimariziro  chache  cha  anthu  onse 
chafika  pa  maso  panga : pakuti  dziko 
la  pansi  ladzala  ndi  chiwawa  chifu- 
kwa  cha  iwo  ; taonani,  ndidzaononga 
iwo  pamodzi  ndi  dziko  la  pansi. 
14  Udzipangire  wekha  chingalawa  cha 
mtengo  wa  njale  ; upange’mo  zipinda 
m’chingalawa’mo,  ndipo  upake  ndi 
utoto  m’kati  ndi  kunja.  15  Ku- 
panga  kwache  ndi  kotere : m’litari 
mwache  mwa  chingalawa  mikono 
mazana  atatu,  m’mimba  mwache  mi- 
kono  makumi  asanu,  m’msinkhu  mwa- 
che  mikono  makumi  atatu.  16  Uike 
zinera  m’chingalawa’cho,  ulimarize 
ndi  kusiya  mkono  umodzi  pamwa- 
mba  pache  : khomo  la  chingala- 

wa  uike  m’mbali  mwache  ; nuchi- 
pange  ndi  nyumba  ya  pansi,  ndi 
yachiwiri,  ndi  yachitatu.  17  Ndine, 
taonani,  ndipo  Ine  ndidzadzetsa  chigu- 
mula  cha  madzi  pa  dziko  la  pansi, 
kuti  chiononge  zamoyo  zonse,  m’mene 
muli  mpweya  wa  moyo  pansi  pa 
thambo ; zinthu  zonse  za  m’dziko  la 
pansi  zidzafa.  18  Koma  ndidzakha- 
zikitsa  ndi  iwo  pangano  langa ; ndipo 
udzalowa  m’chingalawa’mo  iwe  ndi 
ana  ako  ndi  mkazi  wako,  ndi  akazi  a ana 
ako  pamodzi  ndi  iwe.  19Ndipozonse 
zokhala  ndi  rnoyo,  ziwiri  ziwiri  za 
mtundu  wawo  ulowetse  m’chingalawa- 
’mo,  kuti  zikhale  ndi  moyo  pamodzi 
ndi  iwe ; zikhale  za  mphongo  ndi 
zazikazi.  20  Za  mbalame  monga  mwa 
mitundu  yawo,  ndi  zinyama  monga 
mwa  mitundu  yawo,  ndi  zokwawa 


zonse  za  dziko  la  pansi  monga  mwa 
mitundu  yawo,  ziwiri  ziwiri  monga 
mwa  mitundu  yawo,  zidzadza  kwa  iwe 
kuti  zikhale  ndi  moyo.  21  Ndipo 
iwe  udzitengere’ko  wekha  zakudya 
zonse  zodyedwa,  nudzisonkhanitsire 
izi  wekha  : ndipo  zidzakhala  zaku- 

dya  za  iwe  ndi  za  iwo.  22  Chotero 
anachita  Nowa,  monga  mwa  zonse 
anamlamulira  iye  Mulungu,  momwe- 
mo  anachita. 

7Ndipo  anati  Yehova  kwa  Nowa, 
Talowani,  iwe  ndi  a ku  nyumba 
ako  onse  m’chingalawa’mo  ; chifukwa 
ndakuona  iwe  kuti  uli  wolungama 
pa  maso  panga  m’mbadwo  uno.  2 Nya- 
ma  zonse  zodyedwa  udzitengere’ko 
wekha  zisanu  ndi  ziwiri  zisanu  ndi 
ziwiri,  yamphongo  ndi  yaikazi  yache  ; 
ndi  nyama  zosadyedwa  ziwiri  ziwiri 
ya  mphongo  ndi  yaikazi  yache.  3 Ndi- 
ponso  mbalame  za  kumlengalenga 
zisanu  ndi  ziwiri  zisanu  ndi  ziwiri, 
yaimuna  ndi  yaikazi,  kuti  mbeu 
ikhale  ndi  moyo  pa  dziko  lonse  la 
pansi.  4 Pakuti  akapita  masiku 
asanu  ndi  awiri  ine  ndidzabvumbitsa 
mvula  pa  dziko  ia  pansi  masiku 
makumi  anai  usana  ndi  usiku  ; ndi 
zinthu  za  moyo  zonse  zomwe  ndazi- 
panga  ndidzaziononga  pa  dziko  la 
pansi.  5 Ndipo  anachita  Nowa  monga 
mwa  zonse  anamlamulira  iye  Yehova. 

6 Ndipo  Nowa  anali  wa  zaka  mazana 
asanu  ndi  limodzi,  pamene  chigumula 
cha  madzi  chinali  pa  dziko  la  pansi. 
7 Ndipo  analowa  Nowa  ndi  ana  ache 
ndi  mkazi  wache  ndi  akazi  a ana  ache 
m’chingalawa’rno,  chifukwa  cha  madzi 
a chigumula.  8 Nyama  zodyedwa  ndi 
nyama  zosadyedwa,  ndi  mbalame,  ndi 
zonse  zokwawa  pansi,  9 zinalowa 
ziwiri  ziwiri  kwa  Nowa  m’chingalawa- 
’mo,  ya  rnphongo  ndi  yaikazi,  monga 
momwe  Mulungu  anamlamulira 
Nowa.  10  Ndipo  panali  pamene 
anapita  masiku  asanu  ndi  awiri, 
madzi  a chigumula  anali  pa  dziko  la 
pansi.  11  Chaka  cha  mazana  asanu 
ndi  limodzi  cha  rnoyo  wa  Nowa, 
mwezi  wa  chiwiri,  tsiku  la  khumi  ndi 
asanu  ndi  awiri  la  mwezi,  tsiku 
iomwelo  akasupe  onse  a madzi 
akuru  anasefuka,  ndi  mazinera  a 
kumwamba  anatseguka.  12  Ndipo 
mvula  inali  pa  dziko  la  pansi  masi- 
ku  makumi  anai  usana  ndi  usiku. 
13  Tsiku  loinwelo  analowa  m’chinga- 
j lawa’mo  Nowa,  ndi  Semu,  ndi  Hamu, 

ndi  Yafeti,  ana  a Nowa  ndi  mkazi 
wache  wa  Nowa,  ndi  akazi  atatu  a 
ana  ache  pamodzi  nawo  : 14  iwo,  ndi 
za  moyo  zonse  monga  mwa  mitundu 
yawo,  ndi  zinyama  zonse  monga  mwa 
mitundu  yawo,  zokwawa  zonse  zo- 
kwawa  pa  dziko  la  pansi  monga  mwa 
mitundu  yawo,  ndi  zouluka  zonse 
monga  mwa  mitundu  yawo,  ndi 
mbalame  zonse  za  mitundu  mitundu. 
15  Ndipo  zinalowa  kwa  Nowa  m’chi- 
ngalawa’mo  ziwiri  ziwiri  za  moyo 
zonse,  m’mene  muli  mpweya  wa 
moyo.  16  Zimene  zinalowa’zo,"zina- 
lowa  ya  mphongo  ndi  yaikazi  za  moyo 
zonse,  monga  momwe  Mulungu 
anamlamulira  iye  : ndipo  Yehova 

anamtsekera  iye.  17  Ndipo  chigumula 
chinali  pa  dziko  la  pansi  masiku 
makumi  anai  : ndipo  madzi  anachu- 
ruka  natukula  chingalawa,  ndipo 
chinakwera  pamwamba  pa  dziko 
la  pansi.  18  Ndipo  madzi  anapa- 
mbana,  nachuruka  ndithu  pa  dziko 
la  pansi,  ndipo  chingalawa  chinaya- 
ndama  pa  madzi.  19  Ndipo  madzi 
anapambana  ndithu  pa  dziko  la  pansi  ; 
anamizidwa  maphiri  atari  onse  ame- 
ne  anali  pansi  pa  thambo  lonse. 
20  Madzi  anapambana  ndithu  nakwera 
mikono  khumi  ndi  asanu  : namizidwa 
maphiri.  21  Ndipo  zinafa  zamoyo 
zonse  zoyenda  pa  dziko  la  pansi, 
zouluka,  ndi  nyama,  ndi  za  moyo,  ndi 
zokwawa  zonse  zakukwawa  pa  dziko 
la  pansi,  ndi  anthu  onse  : 22  zonse 
zimene  m’mphuno  zawo  munali 
mpweya  wa  mzimu  wa  moyo,  zonse 
zinali  pa  mtunda,  zinafa.  23  Ndipo 
zinaonongedwa  za  moyo  zimene  zonse 
zinali  pa  dziko  la  pansi,  anthu,  ndi 
nyama,  ndi  zokwawa,  ndi  mbalame  za 
m’mlengalenga;  ndipo  zinaonongedwa 
pa  dziko  la  pansi : koma  anatsala 

Nowa  yekha  ndi  amene  anali  pamodzi 
naye  m’chingalawa.  24  Ndipo  ana- 
pambana  madzi  pa  dziko  la  pansi 
masiku  zana  kudza  makumi  asanu. 

8Ndipo  Mulungu  anakumbukira 
Nowa  ndi  za  moyo  zonse,  ndi 
nyama  zonse  zimene  zinali  pamodzi 
naye  m’chingalawa’mo  ; ndipo  Mulu- 
ngu  anapititsa  mphepo  pa  dziko  la 
pansi,  naphwa  madzi ; 2 ndipo  anatse- 
kedwa  akasupe  a madzi  akuru  ndi 
mazinera  a kumwamba,  niletsedwa 
mvula  ya  kumwamba ; 3 ndipo 

madzi  anaphweraphwerabe  pa  dziko 
la  pansi  : pamene  anatha  masiku 


zana  limodzi  kudza  makumi  atatu 
madzi  anachepa.  4 Ndipo  chinga- 
lawa  chinaima  pa  maphiri  a Ararati, 
mwezi  wa  chisanu  ndi  chiwiri,  tsiku 
la  khumi  ndi  asanu  ndi  awiri  la  mwezi. 
5 Ndipo  madzi  analinkuchepa  kufi- 
kira  mwezi  wa  khumi ; mwezi  wa 
khumi  tsiku  loyamba  mwezi  ndipo 
padaoneka  mitu  ya  mapiri. 

6 Ndipo  panali  atapita  masiku 
makumi  anai,  Nowa  anatsegula  pa 
zinera  la  chingalawa  limene  anali- 
panga  : 7 ndipo  anaturutsa  khungu- 
bwe,  ndipo  anaturuka  kunka  kwina 
ndi  kwina  kufikira  adaphwa  madzi 
pa  dziko  la  pansi.  8 Ndipo  anatu- 
rutsa  njiwa  imchokere,  kuti  aone 
kapena  madzi  anaphwa  pamwamba 
pa  dziko  la  pansi  : 9 koma  njiwa’yo 
siinapeza  poponda’po  phazi  lache, 
nibwera  kwa  iye  ku  chingalawa’ko, 
pakuti  madzi  analipo  pa  dziko  lonse 
la  pansi  ; ndipo  anaturutsa  dzanja 
lache,  naitenga,  nailowetsa  kwa  iye 
m’chingalawa’mo.  10  Ndipo  analinda 
masiku  ena  asanu  ndi  awiri ; natu- 
rutsanso  njiwa’yo  m’chingalawa’mo  ; 
11  ndipo  njiwa  inadza  kwa  iye 
madzulo  ; ndipo,  taonani,  m’kamwa 
mwache  munali  tsamba  la  zitona 
lotyoledwa : ndipo  anadziwa  Nowa 

kuti  madzi  analimkuphwa  pa  dziko  la 
pansi.  12  Ndipo  analindanso  masiku 
ena  asanu  ndi  awiri  ; naturutsa 
njiwa’yo  : ndipo  siinabweranso  konse 
kwa  iye.  13  Ndipo  panali  chaka  cha 
mazana  asanu  ndi  limodzi  kudza 
chimodzi,  mwezi  woyamba,  tsiku 
loyamba  mwezi,  madzi  anaphwa  pa 
dziko  la  pansi ; ndipo  Nowa  anachotsa 
chindwi  lachepachingalawa,  nayang’a- 
na,  ndipo  taonani,  padauma  pa  dziko 
la  pansi.  14  Mwezi  wa  chiwiri  tsiku 
la  makumi  awiri  kudza  asanu  ndi 
awiri  la  mwezi,  lidauma  dziko  la 
pansi. 

15  Mulungu  ndipo  ananena  kwa 
Nowa,  kuti,  16Turuka’monim’chinga« 
lawa’mo,  iwe  ndi  ana  ako,  ndi  mkazi 
wako,  ndi  akazi  a ana  ako  pamodzi 
ndi  iwe.  17  Turutsa  pamodzi  ndi  iwe 
zamoyo  zonse  ziri  ndi  iwe  za  nyama 
zonse,  zouluka,  ndi  zinyama,  ndi 
zokwawa  zonse  zakukwawa  pa  dziko 
la  pansi  ; kuti  ziswane  pa  dziko  la 
pansi,  zibalane,  zichuruke  pa  dziko  la 
pansi.  18  Ndipo  anaturuka  Nowa 
ndi  ana  ache,  ndi  mkazi  wache, 
ndi  akazi  a ana  ache,  pamodzi  naye : 


8. 19—9.  25 

19  zinyama  zonse,  zokwawa  zonse, 
zouluka  zonse,  ndi  zonse  zokwawa  pa 
dziko  la  pansi,  monga  mwa  mitundu 
yawo,  zinaturuka  m’chingalawa’mo. 

20  Ndipo  Nowa  anamanga  guwa  la 
nsembe  ya  Yehova;  natenga’po  nya- 
ma  zodyedwa  zonse  ndi  mbalame 
zodyedwa  zonse  napereka  nsembe 
zopsereza  pa  guwa’po.  21  Ndipo 
Yehova  anamva  chonunkhira  chaku- 
kondweretsa  ; nati  Yehova  m’mtima 
mwache,  Sindidzatembereranso  konse 
nthaka  chifukwa  cha  munthu  ; pakuti 
ndingaliro  ya  mtima  wa  munthu  iri 
yoipa  kuyambira  pa  unyamata  wache  ; 
sindidzaphanso  konse  zinthu  zonse 
zamoyo,  monga  momwe  ndachiti- 
ra’mo.  22  Pakukhalabe  masiku  a 
dziko  la  pansi,  nthawi  ya  kudzala  ndi 
ya  kukunkha,  chisanu  ndi  mafundi, 
malimwe  ndi  msakasa,  usana  ndi 
usiku  sizidzalekai. 

9Ndipo  Mulungu  anadalitsa  Nowa 
ndi  ana  ache,  nati  kwa  iwo, 
Mubalane,  muchuruke,  mudzaze  dziko 
la  pansi.  2 Kuopsya  kwanu,  ndi 
kuchititsa  mantha  kwanu  kudza- 
khala  pa  zinyama  zonse  za 
dziko  la  pansi,  ndi  pa  zouluka  zonse 
za  m’mlengalenga ; ndi  pa  zonse 
zokwawa  pansi,  ndi  pa  nsomba  zonse 
za  m’nyanja,  zapatsidwa  m’dzanja 
ianu.  3 Zoyenda  zonse  za  moyo 
zidzakhala  zakudya  zanu  ; monga 
therere  laliwisi  ndakupatsani  inu 
zonsezo.  4 Koma  nyama,  m’mene 
muli  moyo  wache,  ndiwo  mwazi 
wache,  musadye.  5 Zoonatu  mwazi 
wanu  wa  miyoyo  yanu  ndidzafuna  ; 
pa  dzanja  la  zinyama  zonse  ndidza- 
ufuna  : ndi  pa  dzanja  la  munthu 
pa  dzanja  la  mbale  wache 
wa  munthu  ndidzaufuna  moyo  wa 
munthu.  6 Amene  akhetsa  mwazi 
wa  munthu,  ndi  muntnunso  mwazi 
wache  udzakhetsedwa : chifukwa 

in’chifanizo  cha  Mulungu  Iye  ana- 
mpanga  munthu.  7 Ndi  inu,  muba- 
lane,  muchuruke ; muswane  pa  dziko 
la  pansi,  nimuchuruke  m’menemo. 

8 Ndipo  Mulungu  ananena  kwa 
Nowa  ndi  kwa  ana  ache  pamodzi 
naye,  kuti,  9 Ndipo  ine,  taonani,  ine 
ndikhazikitsa  pangano  langa  pamo- 
dzi  ndi  inu,  ndi  mbeu  zanu  pambuyo 
panu  ; 10  ndi  za  moyo  zonse  ziri 

pamodzi  ndi  inu,  zouluka,  ng’ombe, 
ndi  zinyama  zonse  za  dziko  la  pansi, 
pamodzi  ndi  inu ; zonse  zoturuka 


m’chingalawa,  zinyama  zonse  za 
dziko  ia  pansi.  11  Ndipo  ndidzakha- 
zikitsa  pangano  langa  pamodzi  ndi 
inu  ; za  moyo  zonse  sizidzamarizi- 
dwanso  konse  ndi  madzi  a chigu- 
mula ; ndipo  sikudzakhalanso  konse 
chigumula  chakuononga  dziko  la 
pansi.  12  Ndipo  anati  Mulungu, 
Ichi  ndichi  chizindikiro  cha  pa- 
ngano  limene  ndipangana  ndi  Ine 
ndi  inu,  ndi  za  moyo  zonse  ziri  pa- 
modzi  ndi  inu,  ku  mibadwo  miba- 
dwo  ; 1 3 ndiika  uta-wa-Leza  wanga 
m’mtambo’mo,  ndipo  udzakhala 
chizindikiro  cha  pangano  lopanga- 
na  ndi  Ine  ndi  dziko  la  pansi. 
14  Ndipo  padzakhala  popimba  ndi 
mtambo  Ine  dziko  la  pansi,  uta’wo 
udzaoneka  m’mtambo’mo  ; 15  ndipo 
ndidzakumbukira  pangano  langa 
limene  liri  ndi  ine,  ndi  inu,  ndi  za 
moyo  zonse  zokhala  ndi  moyo  ; ndipo 
madzi  sadzakhalanso  konse  chigumula 
chakuononga  za  moyo  zonse.  16Ndi- 
po  uta’wo  udzakhala  m’mtambo ; 
ndipo  ndidzauyang’anira  kuti  ndi- 
kumbukire  pangano  lachikhalire  liri 
ndi  Mulungu  ndi  za  moyo  zonse 
zokhala  ndi  moyo  pa  dziko  la  pansi. 
17  Ndipo  Mulungu  anati  kwa  Nowa, 
Ichi  ndichi  chizindikiro  cha  pangano 
ndalikhazikitsa  popangana  ndi  ine  ndi 
za  moyo  zonse  za  pa  dziko  la  pansi. 

18  Ndi  ana  amuna  a Nowa  amene 
anaturuka  m’chingalawa  ndiwo  Semu, 
ndi  Hamu,  ndi  Yafeti  : Hamu  ndiye 
atate  wache  wa  Kanani.  19  Amene- 
wa  ndiwo  ana  amuna  atatu  a Nowa  : 
ndiwo  anafalikira  dziko  lonse  la  pansi. 

20  Ndipo  anayamba  Nowa  kukhala 
munthu  wakulima  nthaka,  ndipo 
analima  munda  wa  mphesa  : 21  na- 
mwa  vinyo  wache,  naledzera;  ndi- 
po  anali  wamariseche  m’kati  mwa 
hema  wache.  22  Ndipo  Hamu  atate 
wache  wa  Kanani,  anauona  umari- 
seche  wa  atate  wache,  nauza  abale 
ache  awiri  amene  anali  kunja.  23  Se- 
mu  ndi  Yafeti  ndipo  anatenga  cho- 
pfunda,  nachiika  pa  mapewa  awo  a 
onse  awiri,  nayenda  chambuyo,  napfu- 
nditsa  umariseche  wa  atate  wawo : 
nkhope  zawo  zinali  chambuyo,  osaona 
umariseche  wa  atate  awo.  24  Nowa 
ndipo  anauka  kwa  kuledzera  kwache, 
nadziwa  chimene  anamchitira  iye 
mwana  wache  wamng’ono.  25  Ndipo 
anati, 

W otembereredwa  ndi  Kanani  : 

Adzakhala  kwa  abale  ache  kapolo 
wa  akapolo  : 

26  Ndipo  anati  : 

Ayamikike  Yehova,  Mulungu  wa 
Semu  ; 

Kanani  akhale  kapolo  wache. 

27  Mulungu  akuze  Yafeti, 

Akhale  iye  m’mahema  a Semu  ; 

Kanani  akhale  kapolo  wache. 

28  Ndipo  Nowa  anakhala  ndi  moyo, 
chigumula  chitapita,  zaka  mazana  ata- 
tu  kudza  makumi  asanu.  29  Ndipo 
masiku  onse  a Nowa  anali  mazana 
asanu  ndi  anai  kudza  makumi  asanu  : 
ndipo  anamwalira. 

I /S  Mibadwo  ya  ana  a Nowa,  Semu, 
• V-J  Hamu,  ndi  Yafeti  ndi  iyi  : 

kwa  iwo  ndipo  kunabadwa  ana  amuna, 
chitapita  chigumula  chija.  2 Ana 
amuna  a Yafeti  : Gomeri,  ndi  Magogi, 
ndi  Madai,  ndi  Yavani,  ndi  Tubala, 
ndi  Mesheki,  ndi  Tirasi.  3 Ndi  ana 
amuna  a Gomeri  : Asekenazo,  ndi 
Rifata,  ndi  Togarma.  4 Ndi  ana 
amuna  a Yavani  : Elisa,  ndi  Tarisisi, 
ndi  Kitimu,  ndi  Dodanimu.  5 Ame- 
newo  ndipo  anagawa  zisi  za  amitundu 
m’maiko  mwawo,  onse  amene  monga 
mwa  chinenedwe  chawo  ; ndi  mwa 
mabanja  awo,  ndi  m’mitundu  yawo. 

6 Ndi  ana  amuna  a Hamu  : Kusi, 
ndi  Mizraimu,  ndi  Puti,  ndi  Kanani. 
7 Ndi  ana  amuna  a Kusi  : Seba,  ndi 
Havila,  ndi  Sabita,  ndi  Raama,  ndi 
Sabiteka  ; ndi  ana  a Raama  : Sheba 
ndi  Dedane.  8 Ndipo  Kusi  anabala 
Nimrode  ; ndipo  iye  anayamba 
kukhala  wa  mphamvu  pa  dziko  la 
pansi.  9 Iye  ndiye  mpalu  wa  mpha- 
mvu  pa  maso  pa  Yehova  : chi- 

fukwa  chache  kunaner.edwa,  Monga 
Nimrode  mpalu  wa  mphamvu  pa 
maso  pa  Yehova.  10  Ndipo  kuya- 
mba  kwache  kwa  ufumu  wache 
kunali  Babele,  ndi  Ereke,  ndi  Akadi, 
ndi  Kaline,  m’dziko  la  Sinara. 

II  M’dziko  momwemo  iye  anaturuka 
kunka  ku  Ashuri,  namanga  Nineve, 
ndi  mudzi  wa  Rehoboti,  ndi  Kala, 

12  ndi  Resene  pakati  pa  Nineve  ndi 
Kala  : umenewo  ndi  mudzi  wokuru. 

13  Mizraimu  ndipo  anabala  Ludimu, 
ndi  Anamimu,  ndi  Lehabimu,  ndi 
Nafituhimu,  14  ndi  Patrusimu,  ndi 
Kasiluhimu,  m’menemo  ndipo  anatu- 
ruka  Afilisti,  ndi  Kafitorimu. 

15  Ndipo  Kanani  anabala  Sidoni 
woyamba  wache,  ndi  Heti:  16  ndi 
aj  ebusi,  ndi  aAmori,  ndi  aGirigasi ; 


17  ndi  aHivi,  ndi  aAriki,  ndi  aSini  ; 

18  ndi  aAravadi,  ndi  aAzemari,  ndi 
aHamati  ; pambuyo  pache  pamenepo 
ndipo  mabanja  a aKanani  anafali- 
kira.  19  Ndipo  malire  a aKanani 
anayamba  pa  Sidoni,  pakunka  ku 
Gerari  ndi  ku  Gaza  ; pakunka  ku 
Sodomu,  ndi  ku  Gomora,  ndi  Adi- 
ma,  ndi  Zeboimu,  kufikira  ku  Lasa. 
20  Amenewa  ndi  ana  amuna  a Hamu 
monga  mwa  mabanja  awo,  mwa 
zinenedwe  zawo,  m’maiko  awo, 
m’mitundu  yawo. 

21  Ndiponso  kwa  Semu  atate  wa  ana 
onse  a Ebere,  mkuru  wa  Yafeti,  kwa 
iye  kunabadwa  ana.  22  Ana  amuna 
a Semu  : Elamu,  ndi  Ashuri,  ndi 

Aripakasadi,  ndi  Ludi,  ndi  Aramu. 
23  Ndi  ana  a Aramu  : Uzi  ndi  Huli, 
ndi  Getere,  ndi  Masi.  24  Aripakasadi 
ndrpo  anabala  Sela ; ndipo  Sela 
anabala  Ebere.  25  Kwa  Ebere 
ndipo  kunabadwa  ana  amuna  awiri ; 
dzina  la  wina  ndi  Pelege  ; chifukwa 
kuti  m’masiku  ache  dziko  la  pansi 
linagawanikana  ; dzina  la  mphwache 
ndi  Yokitani.  26  Ndipo  Yokitani 
anabala  Alamodadi,  ndi  Selefe,  ndi 
Hazaramaveti,  ndi  Yera  ; 27  ndi 

Hadorimu  ndi  Uzali,  ndi  Dikila ; 

28  ndi  Obali,  ndi  Abimaele,  ndi  Sheva; 

29  ndi  Ofiri  ndi  Havila,  ndi  Yobabi  ; 
onse  amenewa  ndi  ana  a Yokitani. 

30  Kwawo  kunayamba  pa  Mesa 
pakunka  ku  Sefere  phiri  la  ku  m’mawa. 

31  Amenewa  ndi  ana  a Semu,  monga 
mwa  mabanja  awo,  mwa  zinenedwe 
zawo,  m’maiko  awo,  m’mitundu  yawo. 

32  Amenewo  ndi  mabanja  a ana 
a Nowa  monga  mwa  mibadwo  yawo, 
m’mitundu  yawo  : ndi  amenewo  ana- 
gawanika  mitundu  pa  dziko  la  pansi, 
chitapita  chigumula. 

"j  "1  Ndipo  dziko  la  pansi  linali  la 
I I chinenedwe  chimodzi  ndi  chila- 
nkhulidwe  chimodzi.  2 Ndipo  panali 
pamene  anayendayenda  ulendo  ku 
m’mawa,  anapeza  chigwa  m’dziko  la 
Sinara,  ndipo  anakhala  kumeneko. 

3 Ndipo  ananenana  wina  ndi  wina, 
Tiyeni  tipange  njerwa,  tiziochetse. 
Ndipo  anali  ndi  njerwa  naziyesa 
miyala,  ndi  katondo  anayesa  matoje. 

4 Ndipo  anati,  Tiyeni,  timange  mudzi 
ndi  nsanja,  pamutu  pache  pafiki:e 
kumwamba  ; ndipo  tidzipangire  i'e 
tokha  dzina  kuti  tisabalalike  pa  dzil  o 
lonse  la  pansi.  5 Ndipo  Yehova  ans- 
tsikira  kudzaona  mudzi  ndi  nsanja 

imene  analinkumanga  ana  a anthu. 
6 Ndipo  Yehova  anati,  Taonani,  anthu 
ali  amodzi,  ndipo  onse  ali  nacho 
chinenedwe  chawo  chimodzi  ; ndipo 
ichi  ayamba  kuchita  : ndipo  tsopano 
palibe  kanthu  kakuletsedwa  nawo 
kamene  akafuna  kuchita.  7 Tiyeni, 
titsike,  pomwepo  tisokoneze  chine- 
nedwe  chawo,  kuti  wina  asamvere 
chinenedwe  cha  mnzache.  8 Ndipo 
Ye’nova  anabalaiitsa  iwo  pa  dziko 
lonse  la  pansi,  ndipo  analeka  kumanga 
mudzi.  9 Chifukwa  chache  anacha 
dzina  lache  Babele  ; pakuti  kumeneko 
Yehova  anasokoneza  chinenedwe  cha 
dziko  lonse  la  pansi  ; kuyambira 
pamenepo  Yehova  anabalalitsa  iwo  pa 
dziko  lonse  la  pansi. 

1 0 Mibadwo  ya  Semu  ndi  iyi  : Semu 
anali  wa  zaka  zana  limodzi  ndipo 
anabala  Aripakasadi,  chitapita  chigu- 
mula  zaka  ziwiri  ; 1 1 ndipo  Semu 

anakhala  ndi  moyo  zaka  mazana 
asanu,  atabala  Aripakasadi,  nabala 
ana  amuna  ndi  akazi. 

12  Ndipo  Aripakasadi  anakhala  ndi 
moyo  zaka  makumi  atatu  kudza 
zisanu,  nabala  Sela  ; 13  ndipo  Aripa- 
kasadi  anakhala  ndi  moyo  zaka 
mazana  anai  kudza  zitatu,  atabala 
Sela,  nabala  ana  amuna  ndi 
akazi. 

14  Ndipo  Sela  anakhala  ndi  moyo 
zaka  makumi  atatu,  nabala  Ebere  ; 
15  ndipo  Sela  anakhala  ndi  moyo 
zaka  mazana  anai  kudza  zitatu, 
atabala  Ebere,  nabala  ana  amuna 
ndi  akazi. 

16  Ndipo  Ebere  anakhala  ndi  moyo 
zaka  makumi  atatu  kudza  zinai, 
nabala  Pelege  ; 17  ndipo  Ebere  ana- 
khala  ndi  moyo  zaka  mazana  anai 
kudza  makumi  awiri,  atabala  Pelege, 
nabala  ana  amuna  ndi  akazi 

18  Ndipo  Pelege  anakhala  ndi  mo- 
yo  zaka  makumi  atatu,  nabala  Reu  ; 
19  ndipo  Pelege  anakhala  ndi  moyo 
zaka  mazana  awiri  kudza  zisanu  ndi 
zinai,  atabala  Reu,  nabala  ana  amuna 
ndi  akazi. 

20  Ndipo  Reu  anakhala  ndi  moyo 
zaka  makumi  atatu  kudza  ziwiri, 
nabala  Serugi  : 21  ndipo  Reu  anakhala 
ndi  moyo  zaka  mazana  awiri  kudza 
zisanu  ndi  ziwiri,  atabala  Serugi, 
nabala  ana  amuna  ndi  akazi. 

22  Ndipo  Serugi  anakhala  ndi  moyo 
zaka  makumi  atatu,  nabala  Nahori  : 
?,3  ndipo  Serugi  anakhala  ndi  moyo 


zaka  mazana  awiri,  atabala  Nahori, 
nabala  ana  amuna  ndi  akazi. 

24  Ndipo  Na’nori  anakhala  ndi  moyo 
zaka  makumi  awiri  kudza  zisanu  ndi 
zinai,  nabala  Tera  : 25  ndipo  Nahori 
anakhala  ndi  moyo  zaka  zana  limodzi 
kudza  khumi  ndi  zisanu  ndi  zinai, 
atabala  Tera,  nabala  ana  amuna  ndi 
akazi. 

26  Ndipo  Tera  anakhala  ndi  moyo 
zaka  makumi  asanu  ndi  awiri,  nabala 
Abramu,  ndi  Nahori  ndi  Harana. 

27  Mibadwo  ya  Tera  ndi  iyi  : Tera 
anabala  Abramu,  ndi  Nahori,  ndi 
Harana  ; ndipo  Harana  anabala  Loti. 

28  Ndipo  anafa  Harana  pa  maso  pa 
atate  wache  Tera  m’dziko  la  kubadwa 
kwache,  m’Uri  wa  kwa  aKaladeya. 

29  Ndipo  Abramu  ndi  Nahori,  anadzi- 
tengera  okha  akazi;  dzina  lache  la 
mkazi  wa  Abramu,  ndilo  Sarai  ; ndi 
dzina  lache  la  mkazi  wa  Nahori 
ndilo  Milika,  mwana  wache  wa 
Harana,  atate  wache  wa  Milika,  ndi 
atate  wache  wa  Yisika.  30  Koma 
Sarai  anali  wouma  ; analibe  mwana. 
31  Ndipo  Tera  anatenga  Abramu 
mwana  wache  wamwamuna,  ndi 
Loti  mwana  wa  Harana,  mwana  wache 
wamwamuna,  ndi  Sarai  mpongozi 
wache,  mkazi  wa  mwana  wache 
Abramu  ; ndipo  anaturuka  pamodzi 
nawo  ku  Uri  wa  kwa  aKaladeya  kuti 
amuke  ku  dziko  la  Kanani,  ndipo 
anafika  ku  Harana,  nakhala  kumene- 
ko.  32  Masiku  a Tera  anali  zaka 
mazana  awiri  kudza  zisanu  ; ndipo 
anafa  Tera  m’Harana. 

i")  Ndipo  Yehova  anati  kwa 
5 Abramu,  Turuka  iwe  m’dziko 
lako,  ndi  kwa  abale  ako,  ndi  ku 
nyumba  ya  atate  wako,  kunka  ku 
dziko  limene  ndidzakusonyeza  iwe ; 
2 ndipo  ndidzakuyesa  iwe  mtundu 
waukuru,  ndipo  ndidzakudalitsa  iwe, 
ndi  kubukitsa  dzina  lako ; ukhale 
iwe  mdalitso ; 3 ndipo  ndidzadalitsa 
amene  akudalitsa  iwe  ; ndi  kutembe- 
rera  iye  amene  akutemberera  iwe ; 
ndipo  mwa  iwe  adzadalitsidwa  maba- 
nja  onse  a dziko  la  pansi.  4 Ndipo 
anamuka  Abramu  monga  Yehova 
ananena  kwa  iye,  ndipo  Loti  anamuka 
pamodzi  naye  : ndipo  Abramu  anali 
wa  zaka  makumi  asanu  ndi  awiri 
kudza  zisanu,  pamene  anaturuka 
m’Harana.  5 Ndipo  Abramu  ana- 
tenga  Sarai  rrikazi  wache,  ndi  Loti 
mwana  wa  inphwache,  ndi  chuma 


io 

chawo  chimene  anasonkhanitsa,  ndi 
miyoyo  imene  anabala  m’Harana  ; 
naturuka  kunka  ku  dziko  la  Kanani, 
ndipo  anadza  ku  dziko  la  Kanani. 
6 Ndipo  Abramu  anapitira  rn’dziko 
kufikira  ku  malo  a Sekemu,  kufi- 
kira  ku  mtengo  wa  thundu  wa  ku 
More.  AKanani  anali  m’dziko’mo 
nthawi  yomweyo.  7 Ndipo  Yehova 
anaonekera  kwa  Abramu  nati,  Ndi- 
dzapatsa  mbeu  yako  dziko  }ino : 
pamenepo  anam’mangira  Yehova 
guwa  la  nsembe  amene  anamuone- 
kera  iye.  8 Ndipo  iye  anachoka 
kumeneko  kunka  ku  phiri  la  ' ku 
m’mawa  kwa  Beteli,  namanga  hema 
wache  ; Beteli  anali  ku  madzulo, 
ndi  Ai  anali  ku  m’mawa  : kumeneko 
ndipo  anam’mangira  Yehova  guwa  la 
nsembe,  naitanira  dzina  la  Yehova. 
9 Ndipo  Abramu  anayenda  ulendo 
wache,  nayendayenda  kunka  ku 
mwela. 

10  Ndipo  munali  njala  ra’dziko’mo, 
ndipo  anatsikira  Abramu  ku  Aigupto 
kukakhala  lcumeneko,  chifukwa  kuti 
njala  inali  yaikuru  m’dziko  m’mene- 
mo.  11  Ndipo  panali  pamene  anaya- 
ndikira  kulowa  m’Aigupto,  anati  kwa 
Sarai  mkazi  wache,  Taonani,  ndidziwa 
kuti  ndiwe  mkazi  wokongola  maone- 
kedwe  ako  ; 1 2 ndipo  padzakhala 

pamene  adzakuona  iwe  aAigupto, 
adzati,  Uyu  ndi  mkazi  wache  : ndipo 
adzandipha  ine,  koma  iwe  adzakuleka 
ndi  moyo.  13  Uzikanenatu,  kuti  iwe 
ndiwe  mlongo  wanga : kuti  chidza- 
khala  chabwino  ndi  ine,  chifukwa 
cha  iwe,  ndi  kuti  moyo  wanga 
usungike  ndi  iwe.  14  Ndipo  panali 
pamene  Abramu  analowa  m’Aigupto, 
aAigupto  anaona  kuti  mkazi  anali 
wokongola  kwambiri.  15  Ndipo  aka- 
ronga  ache  a Farao  anamuona  iye, 
namyamikira  iye  kwa  Farao;  ndipo 
anamuka  ndi  mkazi  ku  nyumba 
kwache  kwa  Farao.  16  Ndipo 
anamchitira  Abramu  bwino  chifukwa 
cha  iyeyo  ; ndipo  anali  nazo  nkhosa, 
ndi  ng’ombe,  ndi  aburu,  ndi  akapolo, 
ndi  adzakazi,  ndi  aburu  akazi,  ndi 
ngamila.  17  Koma  Yehova  ana- 
bvutitsa  Farao  ndi  banja  lache  ndi 
nthenda  zazikuru  chifukwa  cha  Sarai 
mkazi  wache  wa  Abramu.  18  Ndipo 
Farao  anaitana  Abramu,  nati,  Nanga 
nchiani  ichi  wandichitira  ine  ? chi- 
fukwa  chanji  sunandiuza  ine  kuti 
ndiye  mkazi  wako  ? 19  Chifukwa 


chanji  unati,  Ndiye  mlongo  wanga  ? 
Kotero  ndinamtenga  iye  akhale  mkazi 
wanga  ; tsopano  suyu  mkazi  wako  ; 
mtenge  nuchoke.  20  Ndipo  Farao 
analamulira  anthu  ache  za  iye  ; ndipo 
anamperekeza  iye  m’njira  ndi  mkazi 
wache  ndi  zonse  anali  nazo. 

1 Q Ndipo  anakwera  Abramu  ku- 
I O choka  ku  Aigupto,  iye  ndi 
mkazi  wache,  ndi  zonse  anali  nazo, 
ndi  Loti  pamodzi  naye,  kunka  ku 
dziko  la  ku  mwera.  2 Ndipo  Abramu 
ariali  wolemera  ndithu  ndi  ng’ombe 
ndi  siliva  ndi  golidi.  3 Ndipo  ana- 
nkabe  ulendo  wache  kuchokera  ku 
dziko  la  ku  mwera  kunka  ku  Beteli, 
kufikira  ku  malo  kumene  lcunali  hema 
wache  poyamba  paja,  pakati  pa 
Beteli  ndi  Ai  ; 4 ku  malo  kwa 

guwa  la  nsembe  analimanga  iye 
kumeneko,  poyamba  paja ; ndipo 
pamenepo  Abramu  anaitanira  dzina 
la  Yehova.  5 Ndiponso  Loti  ana- 
yenda  ndi  Abramu  anali  ndi  nkhosa 
ndi  ng’ombe  ndi  maherna.  6 Ndipo 
dziko  silinathe  kuwakwanira  iwo, 
kuti  akhale  pamodzi  : chifukwa  kuti 
chuma  chawo  chinali  chambiri,  ndipo 
sanathe  kukhala  pamodzi.  7 Ndipo 
panali  ndeu,  abusa  a Abramu  kudana 
ndi  abusa  a Loti  : aKanani  ndi 

aPirizi  ndipo  analinkhukhala  ntha- 
wi  yomweyo  m’dziko’mo.  8 Ndipo 
Abramu  anati  kwa  Loti,  Tisachite 
ndeu,  ine  ndi  iwe,  abusa  anga  ndi  abusa 
ako  : chifukwa  kuti  ife  ndife  abale. 
9 Dziko  lonse  siliri  pa  maso  pako  kodi  ? 
Ulekanetu  ndi  ine  : ukanka  iwe  ku 
dzanja  la  manzere,  ine  ndinka  ku 
dzanja  la  manja : ukanka  iwe  ku 

dzanja  la  manja,  ine  ndinka  ku  dzanja 
la  manzere.  10  Ndipo  Loti  ana- 
tukula  maso  ache  nayang’ana  chigwa 
chonse  cha  Yordano  kuti  chonsecho 
chinali  ndi  madzi  ambiri,  asanaononge 
Yehova  Sodomu  ndi  Gomora,  monga 
munda  wa  Yehova,  monga  dziko  la 
Aigupto  pakunka  ku  Zoari.  11  Ndipo 
Loti  anasankha  chigwa  chonse  cha 
Yordano  : ndipo  Loti  anachoka  ule- 
ndo  wache  kunka  ku  m’mawa  : ndi- 
po  analekana  wina  ndi  mnzache 
12  Ndipo  Abramu  anakhala  m’dziko 
la  Kanani,  ndipo  Loti  anakhala 
m’midzi  ya  m’chigwa,  nasendeza  hema 
wache  kufikira  ku  Sodomu.  13  Ndi- 
po  anthu  a ku  Sodomu  anali  oipa 
ndi  ochimwa  kwambiri  pa  maso  pa 
Yehova.  14  Ndipo  Yehova  anati  kwa 

Abramu,  atalekana  naye  Loti,  Tuku- 
latu  maso  ako,  nuyang’anire  kuya- 
mbira  kumene  uliko,  ku  mpoto,  ndi 
ku  mwela,  ndi  ku  m’mawa,  ndi  ku 
madzulo  : 15  chifukwa  kuti  dziko 

lonse  limene  ulinkuona,  ndidzaku- 
patsa  iwe  ndi  mbeu  yako  nthawi 
yonse.  16  Ndipo  ndidzayesa  mbeu 
yako  monga  pfumbi  la  pansi  : chotere 
kuti  ngati  munthu  angathe  kuwe- 
renga  pfumbi  la  pansi,  chomwechonso 
mbeu  yako  idzawerengedwa.  17  Tau- 
ka,  nuyendeyende  m’dziko’li  m’li- 
tari  mwache  ndi  m’mimba  mwache ; 
chifukwa  kuti  ndidzakupatsa  iwe 
limenelo,  18  Ndipo  Abramu  ana- 
suntha  hema  wache,  nafika  nakhala 
pa  mitengo  ya  thundu  ya  pa  Mamre, 
imene  iri  m’Hebroni,  nam’mangira 
Yehova  liumeneko  guwa  la  nsembe. 

4 /\  Ndipo  panali  masiku  a Ama- 
1 “4"  rafeli  mfumu  ya  Sinara,  ndi 
Arioki  mfumu  ya  Elasara,  ndi  Kedo- 
relaomere  mfumu  ya  Elami,  ndi 
Tidala  mfumu  ya  Goimu,  2 iwo 
anathira  nkhondo  pa  Bera  mfumu  ya 
Sodomu,  ndi  pa  Birisha,  mfumu  ya 
Gomora,  ndi  pa  Sinabi  mfumu  ya 
Adima,  ndi  pa  Semebere  mfumu  ya 
Ziboyimu,  ndi  pa  mfumu  ya  Bala 
(kumeneko  ndi  ku  Zoani).  3 Onse 
amenewo  anadziphatikana  pa  chigwa 
cha  Sidimu  (pamenepo  ndi  pa  nyanja 
ya  mchere).  4 Zaka  khumi  ndi 
ziwiri  iwo  anamtumikira  Kedorelao- 
mere,  chaka  cha  khumi  ndi  chitatu 
anapanduka.  5 Chaka  cha  khumi  ndi 
chinai  ndipo  anadza  Kedorelaomere 
ndi  mafumu  amene  anali  naye,  nawa- 
kantha  aRefai  m’Aseteroti-karnaimu, 
ndi  aZuzi  m'Hamu,  ndi  aEmi  m’Save- 
kiriatimu,  6 ndi  aHori  pa  phiri  lawo 
Seiri  kufikira  ku  Eliparana,  kumene 
kuii  pa  chipululu.  7 Ndipo  anabwera 
nafika  ku  Eni-Misipati  (kumeneko 
ndi  ku  Kadese) , nakantha  dziko 
lonse  la  aAmaleki,  ndiponso  aAmori 
amene  akhala  m’Hazazoni-tamara. 
8 Ndipo  anaturuka  mfumu  ya  Sodomu, 
ndi  ya  Gomora,  ndi  mfumu  ya  Adimu, 
ndi  mfumu  ya  Zeboyimu,  ndi  mfumu 
ya  Bela  (kumeneko  ndi  ku  Zoari) 
ndipo  anawathira  nkhondo  m’chigwa 
cha  Sidimu  ; 9 ndi  Kedorelaomere 

mfumu  ya  Elamu,  ndi  Tadala  mfumu 
ya  Goyimu,  ndi  Amarafele  mfumu 
ya  Sinara,  ndi  Arioki  mfumu  ya 
Elasana ; mafumu  anai  kugwirana 
ndi  asanu.  10  Chigwa  cha  Sidimu 


chinali  ndi  zitengetenge  tho ; ndipo 
anathawa  mafumu  a ku  Sodomu  ndi 
Gomora  nagwa  m’menemo  : amene 

anatsala  anathawiraku  phiri.  11  Ndi- 
po  anatenga  chuma  chonse  cha 
Sodomu  ndi  Gomora  ndi  zakudya 
zawo  zonse,  namuka.  12  Ndipo  ana- 
gwira  Loti  mwana  wa  Abramu  amene 
anakhala  m’Sodomu,  ndi  chuma  cha- 
che,  namuka.  1 3 Ndipo  anadza  wina 
ameneanapulumuka  namuuza  Abramu 
mHebri  ; ndipo  iye  analinkukhala 
pa  mitengo  ya  thundu  ya  pa  Mamre 
mAmori,  mkuru  wache  wa  Esakolo, 
ndi  tnkuru  wache  wa  Aneri ; ame- 
newo  ndiwo  opangana  naye  Abramu. 

1 4 Pamene  anamva  Abramu  kuti 
mphwache  anagwidwa,  anaturuka 
natsogolera  anyamata  ache  opangika, 
obadwa  ku  nyumba  kwache,  mazana 
atatu  kudza  khumi  ndi  asanu  ndi 
atatu,  nawalondola  kufikira  ku  Dana. 

15  Ndipo  anadzigawanizira  iwo  usiku, 
iye  ndi  anyamata  ache,  nawakantha, 
nawapitikitsa  kufikira  ku  Hoba,  ndiko 
ku  dzanja  la  manzere  la  ku  Damasiko. 

16  Ndipo  anabwera  nacho  chuma 
chonse,  nabwera  naye  Loti  yemwe 
ndi  chuma  chache,  ndi  akazi  ndi 
anthu  omwe.  17  Ndipo  anaturuka 
mfumu  ya  Sodomu  kukomana  naye, 
atabwera  anatha  kuv/akantha.  Ke- 
dorelaomere  ndi  mafumu  amene  anali 
naye,  ku  chigwa  cha  Save  (ndiko  ku 
chigwa  cha  mfumu).  18  Ndipo  Meli- 
kizedeke  mfumu  ya  ku  Salemu,  ana- 
turuka  nawo  mkate  ndi  vinyo  : iye 
ndiye  wa  nsembe  wa  Mulungu 
Wamkurukuru.  19  Ndipo  anamda- 
litsa  iye,  nati,  Abramu  adalitsike  ndi 
Mulungu  Wamkurukuru,  mwini  ku- 
mwamba  ndi  dziko  la  pansi  ; 20  aya- 
mikike  Mulungu  Wamkurukuru  ame- 
ne  wapereka  adani  ako  m’dzanja 
lako.  Ndipo  anampatsa  iye  limodzi 
la  magawo  khumi  la  zonse.  21  Mfu- 
mu  ya  Sodomu  ndipo  inati  kwa 
Abramu,  Ndipatse  ine  anthu,  nutenge 
chuma  iwe  wekha.  22  Ndipo  Abramu 
anati  kwa  mfumu  ya  Sodomu, 
Dzanja  langa  ndamtukulira  Yehova, 
Mulungu  Wamkurukuru,  mwini  ku- 
mwamba  ndi  dziko  la  pansi,  23  kuti 
sindidzatenga  ngakhale  thonje  nga- 
khale  chingwe  cha  nsapato,  ngakhale 
kanthu  kali  konse  kako,  kuti  unga- 
nene,  Ndamlemeza  Abramu  ; 24  koma 
chokhachi  anadya  anyamata,  ndi 
gawo  lawo  la  anthu  amene  ananka 

pamodzi  ndi  ine,  Aneri,  Esikolo,  ndi 
Mamre,  iwo  atenge  gawo  lawo. 

-|  C Zitapita  izo,  mau  a Yehova 
I vj  anadza  kwa  Abramu  m’ma- 
somphenya,  kuti,  Usaope,  Abramu, 
ine  ndine  chikopa  chako  ndi  mphoto 
yako  yaikurukuru.  2 Ndipo  Abramu 
anati,  Ambuye  Mulungu,  mudzandi- 
patsa  ine  chiani  popeza  ndine  wo- 
panda  mwana,  ndi  amene  adzakhala 
mwini  nyumba  yanga  ndiye  Eliezere 
wa  ku  Damasiko  ? 3 Ndipo  Abramu 

anati,  Taonani,  simunandipatse  ine 
mbeu  ; ndipo,  taonani,  wobadwa 
m’nyumba  mwanga  adzalowa  m’malo 
mwanga.  4 Ndipo,  taonani,  mau  a 
Yehova  amadza  kwa  iye  kuti,  Uyu 
sadzakhala  wakulowa  m’malo  mv/ako ; 
koma  iye  amene  adzaturuka  m’chuuno 
mwako,  ndiye  adzakhala  wakulowa 
m’malo  mwako.  5 Ndipo  anamtu- 
rutsa  iye  kunja,  nati,  Tayang’anatu 
kumwamba,  uwerenge  nyenyezi,  nga- 
ti  ukhoza  kuziwerenga  zimenezo : 
ndipo  anati  kwa  iye,  Zoterezo  zidza- 
khala  mbeu  zako.  6 Ndipo  ana- 
mkhulupirira  Yehova,  ndipo  kuna- 
yesedwa  kwa  iye  chilungamo.  7 Ndi- 
po  anati  kwa  iye,  Ine  ndine  Yehova 
amene  anaturutsa  iwe  m’Uri  wa  kwa 
aKaladeya,  kuti  ndikupatse  iwe  dziko 
limeneli  likhale  lako  lako.  8 Ndipo 
anati,  Ambuye  Mulungu,  nanga  ndi- 
dzadziwa  bwanji  kuti  lidzakhala 
cholowa  changa  ? 9 Ndipo  anati 

kwa  iye,  Kanditengere  ine  ng’ombe 
yaikazi  ya  zaka  zitatu,  ndi  mbuzi 
yaikazi  ya  zaka  zitatu,  ndi  tonde  wa 
zaka  zitatu,  ndi  njiwa,  ndi  bunda. 
10  Ndipo  anatenga  iye  zonse  zime- 
nezo,  nazidula  pakati,  naika  bandu 
popenyana  ndi  linzache  : koma  mba- 
lame  sanazidula.  11  Pamene  miimba 
inatsilcira  pa  nyama,  Abramu  anai- 
ngitsa  iyo.  12  Ndipo  linalinkulowa 
dzuwa,  ndi  tulo  tatikuru  tinamgwera 
Abramu : ndipo  taonani,  kuopsya 

kwa  mdima  waukuru  kunamgwera 
iye.  13  Ndipo  anati  kwa  Abramu, 
Dziwitsa  ndithu  kuti  mbeu  zako 
zidzakhala  alendo  m’dziko  la  eni, 
nizidzatumikira  iwo,  ndipo  iwo  adza- 
sautsa  izo  zaka  mazana  anai  ; 
14  ndiponso  mtundu’wo  adzautumiki- 
ra,  ine  ndidzauweruza : ndiponso  pa- 
mbuyo  pache  adzaturuka  ndi  chuma 
chambiri.  15  Ndipo  iwe  udzanka 
kwa  makolo  ako  m’mtendere  ; nudza- 
ikidwa  ndi  ukalamba  wabwino.  16  Ko- 


ma  iwo  adzabweranso  kuno  mba- 
dwo  wa  chinai  : pakuti  mpulupulu 

za  aAmori  sizinakwaniridwe.  17  Ndi- 
po  panali  pamene  litalowa  dzuwa 
ndi  kudza  mdima,  taonani,  ng’anjo 
yofuka  utsi  ndi  muni  wa  moto  wapita 
pakati  pa  mabandu’wo.  18  Tsiku 
lomwelo  Yehova  anapangana  chipa- 
ngano  ndi  Abramu,  nati,  Ndidza- 
patsa  mbeu  zako  dziko  ili,  kuya- 
mbira  pa  nyanja  ya  Aigupto  kufikira 
pa  nyanja  yaikuru,  nyanja  ya  Firate  : 
19  aKeni  ndi  aKenizi,  aKadimoni,  ndi 
aHiti,  ndi  aPerezi,  ndi  aRefai,  ndi 
aAmori,  ndi  aKanani,  ndi  aGirigasi, 
ndi  ajebusi. 

"1  O Ndipo  Sarai  mkazi  wache  wa 

1 w Abramu  sanambalire  iye 
mwana  ; ndipo  anali  ndi  mdzakazi, 
wa  ku  Aigupto,  dzina  lache  Hagara. 

2 Ndipo  Sarai  anati  kwa  Abramu, 

Taonanitu,  Yehova  anandiletsa  ine 
kuti  ndisabale  : lowanitu  kwa  mdza- 
kazi  wanga ; kapena  ndikalandire 
ndi  iye  ana.  Ndipo  Abramu  ana- 
rnvera  mau  a Sarai.  3 Ndipo  Sarai 
mkazi  wache  wa  Abramu  anatenga 
Hagara  mdzakazi  wache  wa  ku 
Aigupto,  Abramu  atakhala  m’dziko 
la  Kanani  zaka  khumi,  nampereka 
iye  kwa  Abramu  mwamuna  wache, 
kuti  akhale  mkazi  wache.  4 Ndipo 
analowa  kwa  Hagara,  ndipo  iye 
anatenga  pakati  ; pamene  anaona 
kuti  anatenga  pakati,  anampeputsa 
wakuka  wache  m’maso  mwache. 
5 Ndipo  Sarai  anati  kwa  Abramu, 
Kusauka  kwanga  kukhale  pa  iwe  : 
ndakupatsa  iwe  mdzakazi  wanga  pa 
mtima  pako  ; ndipo  pakuona  kuti 
anatenga  pakati  anandipeputsa  ine 
m’maso  mwache  : Yehova  aweruze 

pakati  pa  iwe  ndi  ine.  6 Koma 
Abramu  anati  kwa  Sarai,  Taona, 
mdzakazi  wako  ali  m’dzanja  lako, 
umchitire  iye  chimene  chikukomera 
m’maso  mwako.  Ndipo  Sarai  ana- 
msautsa  iye,  ndipo  anathawa  ku 
maso  kwache.  7 Ndipo  mthenga  wa 
Yehova  anampeza  iye  pa  kasupe  wa 
madzi  m’chipululu,  pa  kasupe  wa 
pa  njira  wa  ku  Suri.  S Ndipo  anati, 
Hagara  mdzakazi  wache  wa  Sarai, 
ufumira  kuti  ? Unka  kuti  ? ndipo 
anati,  Ndithawa  ine  ku  maso  kwache 
kwa  wakuka  wanga  Sarai.  9 Ndipo 
mthenga  wa  Yehova  anati  kwa  iye, 
Bwera  kwa  wakuka  wako,  udzi- 
chepetsa  wekha  pa  manja  pache. 

10  Ndipo  mthenga  wa  Yehova  anati 
kwa  iye,  Ndidzachurukitsa  ndithu 
mbeu  zako,  kuti  unyinji  wawo  sudza- 
werengeka.  11  Ndipo  mthenga  wa 
Yehova  anati  kwa  iye,  Taona,  uli  ndi 
pakati,  ndipo  udzabala  mwana  wa- 
mwamuna  ; nudzamucha  dzina  lache 
Ismayeli  ; chifukwa  Yehova  anamva 
kusauka  kwako.  12  Ndipo  iye  adza- 
khala  munthu  wa  m’thengo  ; ndipo 
dzanja  lache  lidzakhala  lotsutsana 
ndi  anthu  onse,  ndi  manja  a anthu 
onse  adzakhala  otsutsana  naye  : 
ndipo  iye  adzakhala  pa  maso  pa  abale 
ache  onse.  13  Ndipo  anacha  dzina 
la  Yehova  amene  ananena  naye, 
Ndinu  Mulungu  wakundiona  ine  ; 
pakuti  anati,  Kodi  kunonso  ndaya- 
ng’ana  pambuyo  pache  pa  iye  amene 
wakundiona  ine  ? 14  Chifukwa  cha- 

che  chitsime’cho  chinachedwa  Beere- 
lahai-roi  ; taonani  chiri  pakati  pa 
Kadese  ndi  Berede.  15  Ndipo  Hagara 
anambalira  Abramu  mwana  wamwa- 
muna,  ndipo  Abramu  anacha  dzina 
la  mwana  wache  amene  anambalira 
iye  Hagara,  Ismayeli.  16  Ndipo 
Abramu  anali  wa  zaka  makumi 
asanu  ndi  atatu  kudza  zisanu  ndi 
chimodzi,  pamene  Hagara  anamba- 
lira  Abramu  Ismayeli. 

nPamene  Abramu  anali  wa 
zaka  makumi  asanu  ndi  anai 
kudza  zisanu  ndi  zinai,  Yehova  ana- 
muonekera  Abramu  nati  kwa  iye, 
Ine  ndine  Mulungu  wa  mphamvu 
yonse  ; yenda  iwe  pa  maso  panga, 
nukhale  wangwiro.  2 Ndipo  ndi- 
dzapangana  pangano  langa  ndi  ine 
ndi  iwe,  ndipo  ndidzachurukitsa  iwe 
kwambiri.  3 Ndipo  Abramu  ana- 
gwa  nkhope  pansi,  ndipo  Yehova 
ananena  naye  kuti,  4 Koma  ine, 
taona,  pangano  langa  liri  ndi  iwe, 
ndipo  udzakhala  iwe  atate  wa  khamu 
la  mitundu.  5 Sudzachedwanso  dzina 
lako  Abramu,  koma  dzina  lako  lidza- 
khala  Abrahamu  ; chifukwa  kuti 
ndakuyesa  iwe  atate  wa  khamu  la 
mitundu.  6 Ndipo  ndikubalitsa  iwe 
ndithu,  ndipo  ndidzakuyesa  iwe  mi- 
tundu,  ndipo  mafumu  adzaturuka 
mwa  iwe.  7 Ndipo  ndidzalimbitsa 
pangano  langa  ndi  ine  ndi  iwe  pa 
mbeu  zako  za  pambuyo  pako  m’miba- 
dwo  yawo,  kuti  likhale  pangano  la 
nthawi  zonse,  kuti  ndikhale  Mulungu 
wako  ndi  wa  mbeu  zako  za  pambuyo 
pako.  8 Ndipo  ndidzakupatsa  iwe 


ndi  mbeu  zako  za  pambuyo  pako, 
dziko  la  maulendo  anu,  dziko  lonse 
la  Kanani  likhale  lako  nthawi  zonse  : 
ndipo  ine  ndidzakhala  Mulungu  wawo. 

9 Ndipo  Mulungu  anati  kwa  Abra- 
hamu,  Koma  iwe,  uzikumbukira 
pangano  langa,  iwe  ndi  mbeu  zako 
za  pambuyo  pako  m’mibadwo  yawo. 

1 0 Ili  ndi  pangano  langa  limene  uzisu- 

nga  pakati  pa  ine  ndi  iwe  ndi  mbeu 
zako  za  pambuyo  pako  : azidulidwa 
amuna  onse  a mwa  inu.  11  Muzi- 
dula  khungu  lanu ; ndipo  chidza- 
khala  chizindikiro  cha  pangano 
pakati  pa  ine  ndi  inu.  12  A masiku 
asanu  ndi  atatu  azidulidwa  mwa  inu, 
ana  amuna  onse  m’mibadwo  mwanu, 
amene  abadwa  m’nyumba,  ndi  amene 
agulidwa  ndi  ndalama  kwa  alendo 
ali  onse,  wosakhala  mwa  mbeu  zako. 
13  Azidulidwatu  amene  abadwa 
m’nyumba  mwako  ndi  amene  agu- 
lidwa  ndi  ndalama  zako  : ndipo 

pangano  langa  lidzakhala  m’thupi 
mwako  pangano  losatha.  14  Ndipo 
mwamuna  wosadulidwa,  wosadulidwa 
khungu  lache,  munthu’yo  amsadze 
mwa  anthu  a mtundu  wache  ; wa- 
phwanya  pangano  langa. 

15  Ndipo  Mulungu  anati  kwa 
Abrahamu,  Koma  Sarai  mkazi  wako, 
usamcha  dzina  lache  Sarai,  koma 
dzina  lache  ndi  Sara.  16  Ndipo 
ndidzamdalitsa  iye,  ndiponso  ndidza- 
kupatsa  iwe  mwana  wamwamuna 
wobadwa  mwa  iye,  inde,  ndidza- 
mdalitsa  iye,  ndipo  adzakhala  amache 
a mitundu,  mafumu  a anthu  adza- 
turuka  mwa  iye.  17  Ndipo  Abrahamu 
adagwa  nkhope  pansi,  naseka,  nati 
m’mtima  mwache,  Kodi  mwana  adza- 
badwa  kwa  iye  amene  ali  wa  zaka 
zana  ? Kodi  Sara  wa  zaka  makumi 
asanu  ndi  anai  adzabala  ? 18  Ndipo 

Abrahamu  anati  kwa  Mulungu,  Ha  ! 
Ismayeli  akhale  ndi  moyo  pa  maso 
panu  1 19  Ndipo  Mulungu  anati, 

Koma  Sara  mkazi  wako  adzakubalira 
iwe  mwana  wamwamuna ; ndipo 
adzamucha  dzina  lache  Isake  ; ndipo 
ndidzalimbikitsa  naye  pangano  langa, 
kuti  likhale  pangano  la  nthawi  zonse, 
la  ku  mbeu  zache  za  pambuyo  pache. 

20  Koma  za  Ismayeli,  ndamvera 

iwe  : taona,  ndamdalitsa  iye,  ndipo 

ndidzamchurukitsa  iye  ndithu  ; adza- 
bala  akaronga  khumi  ndi  awiri,  ndipo 
ndidzamyesa  iye  mtundu  watikuru. 

21  Koma  pangano  langa  ndidza- 

limbikitsa  ndi  Isake,  amene  Sara 
adzakubalira  iwe  nthawi  yomwe  yino 
chaka  cha  mawa.  22  Ndipo  analeka 
kunena  naye,  ndipo  Mulungu  ana- 
kwera  kuchokera  kwa  Abrahamu. 

23  Ndipo  Abrahamu  anatenga  Is- 
mayeli  mwana  wache  ndi  onse  amene 
anabadwa  m’nyumba  mwache,  ndi 
onse  amene  anagulidwa  ndi  ndalama 
zache,  amuna  onse  a mwa  anthu  a 
ku  nyumba  kwache  kwa  Abrahamu, 
nadula  khungu  lawo  tsiku  lomwe- 
lo,  monga  Mulungu  ananena  naye. 

24  Ndipo  Abrahamu  ariali  wa  zaka 
makumi  asanu  ndi  anai  kudza  zisanu 
ndi  zinai,  pamene  anadulidwa  m’khu- 
ngu  lache.  25  Ndipo  Ismayeli 
mwana  wache  anali  wa  zaka  khumi 
ndi  zitatu  pamene  anadulidwa  m’khu- 
ngu  lache.  26  Tsiku  lomwelo  ana- 
dulidwa  Abrahamu  ndi  Ismayeli 
mwana  wache.  27  Ndipo  amuna 
onse  a m’nyumba  mwache  o'oadwa 
m’nyumba,  ndi  ogulidwa  ndi  ndalama 
kwa  alendo,  anadulidwa  pamodzi 
naye. 

1 O Ndipo  Yehova  anamuonekera 
I O iye  pa  mitengo  ya  thundu  ya 
ku  Mamre,  pamene  anakhala  pa 
khomo  la  hema  wache  pa  kutentha 
dzuwa.  2 Ndipo  anatukula  maso 
ache,  nayang’ana,  taonani,  anthu 
atatu  anaima  pandunji  pache ; 
pamene  anaona  iwo,  anawathamangira 
kuchoka  ku  khomo  la  hema  kuka- 
komana  nawo,  nawerama  pansi,  nati, 
3 Mbuyanga,  ngatitu  ndikapeza  ufu- 
lu  pa  maso  panu,  musapitiriretu  pa 
kapolo  wanu ; 4 nditengetu  madzi 

pang’ono,  ndikusambitseni  mapazi 
anu,  mupumule  pansi  pa  mtengo  ; 
5 ndipo  ndidzatenga  chakudya  pa- 
ng’ono,  nimutonthoze  mitima  yanu  ; 
mutatero  mudzapitirira,  chifukwa 
mwafika  kwa  kapolo  wanu.  Ndipo 
anati,  Chita  chomwecho  monga 
momwe  wanena.  6 Ndipo  Abrahamu 
analowa  msanga  m’hema  wache  kwa 
Sara,  nati,  Konza  msanga  miyeso 
itatu  ya  ufa  wosalala,  nuumbe,  nu- 
pange  mikate.  7 Ndipo  Abrahamu 
anafulumira  kunka  ku  zoweta,  na- 
tenga  kamwana  ka  ng’ombe  kofewa 
ndi  kabwino,  napatsa  mnyamata, 
ndipo  anafulumira  kuphika.  8 Ndipo 
anatenga  mafuta  a mkaka,  ndi  mkaka, 
ndi  kamwana  ka  ng’ombe  kamene 
anaphika,  naziika  patsogolo  pawo  ; 
ndipo  iye  anaimirira  iwo  pa  tsinde  pa 


mtengo,  ndipo  anadya.  9 Ndipo 
anati  kwa  iye,  Ali  kuti  Sara  mkazi 
wako  P Ndipo  nati,  Taonani  m’he- 
ma’mo.  10  Ndipo  anati,  Ndidza- 
bwera  kwa  iwe  ndithu  pakufika  nyengo 
yache  ; taonani  Sara  mkazi  wako 
adzakhala  ndi  mwana  wamwamuna. 
Ndipo  Sara  anamva  pa  khomo  pa 
hema  amene  anali  pa  mbuyo  pache. 
1 1 Koma  Abrahamu  ndi  Sara 
anali  okalamba,  anapitirira  masiku 
awo ; ndipo  kunaleka  kwa  Sara 
konga  kumachita  ndi  akazi  ; 12  ndi- 
po  Sara  anaseka  m’mtima  mwache, 
nati,  Kodi  ndidzakhala  ndi  kuko- 
ndwa  ine  nditakalamba,  ndiponso 
mbuyanga  ali  wokalamba  ? 13  Ndi- 

po  Yehova  anati  kwa  Abrahamu, 
Bwanji  anaseka  Sara,  kuti,  Kodi 
ndidzabala  ine  ndithu,  ine  amene 
ndakalamba  ? 14  Kodi  chiripo  chi- 

nthu  cholaka  Yehova  ? Pa  nthawi 
yoikidwa  ndidzabwera  kwa  iwe,  pa- 
kufika  ny«ngo  yache,  ndipo  Sara 
adzakhala  ndi  mwana  wa  mwamuna. 
15  Koma  Sara  anakana,  nati,  Sindi- 
nasekai ; chifukwa  anaopa.  Ndipo 
anati,  Iai  ; koma  unaseka. 

16  Ndipo  anthu’wo  anauka  kucho- 
kera  kumeneko  nayang’ana  ku 
Sodomu  ; ndipo  Abrahamu  ananka 
nawo  kuwaperekeza.  17  Ndipo 
Yehova  adati,  Kodi  ndidzabisira 
Abrahamu  chimene  ndichita  ? 18  Pa- 
kuti  Abrahamu  adzakhala  ndithu 
wamkuru  ndi  wa  mphamvu,  ndipo 
mitundu  yonse  ya  dziko  la  pansi 
idzadalitsika  mwa  iye  ? 19  Chifu- 

kwa  ndamdziwa  iye  kuti  alamulire 
ana  ache  ndi  banja  lache  la  pambuyo 
pache,  kuti  asunge  njira  ya  Yehova, 
kuchita  chilungamo  ndi  chiweruziro, 
kuti  Yehova  akamtengere  Abrahamu 
chomwe  anamnenera  iye.  20  Ndipo 
anati  Yehova,  Popeza  kulira  kwa 
Sodomu  ndi  Gomora  kuli  kwakukuru, 
ndipo  popeza.  kuchimwa  kwawo  kuli 
kulemera  ndithu,  21  ndidzatsikatu 
ndikaone  ngati  anachita  monse  monga 
kulira  kwache  kumene  kunandifi- 
kira : ngati  sanatero  ndidzadziwa. 

22  Ndipo  anthu’wo  anatembenuka 
nachoka  kumeneko,  napita  kunka 
ku  Sodomu.  Koma  Abrahamu  ana- 
imabe  pa  maso  pa  Yehova.  23  Ndipo 
Abrahamu  anayandikira  nati,  Kodi 
mudzaononga  olungama  pamodzi  ndi 
oipa  ? 24  Kapena  alipo  olungama 

makumi  asanu  m’kati  mwa  mudzi ; 

kodi  mudzaononga  simudzasiya  ma- 
lo’wo  chifukwa  cha  olungama  makumi 
asanu  ali  momwemo  ? 25  Musa- 

matero  ai,  kupha  olungama  pamodzi 
ndi  oipa,  kuti  olungama  akhale  monga 
oipa  ; musamatero  ai  ; kodi  sadza- 
chita  zoyenera  woweruza  wa  dziko 
lonse  la  pansi  ? 26  Ndipo  anati 

Yehova,  Ndikapeza  m’Sodomu  olu- 
ngama  makumi  asanu  m’kati  mwa 
mudzi,  ndidzasiya  malo  onse  chifukwa 
cha  iwo.  27  Ndipo  anayankha  Abra- 
hamu  nati,  Taonanitu,  ndadziyesera 
kunena  kwa  Ambuye,  ine  ndine 
pfumbi  ndi  pulusa : 28  kapena  aka- 
perewera  asanu  pa  olungama  makumi 
asanu’wo  ; kodi  mudzaononga  mudzi 
wonse  chifukwa  cha  kuperewera 
asanu  ? Ndipo  anati,  Ndikapeza  ma- 
kumi  anai  ndi  asanu  sindidzauononga. 

29  Ndipo  ananenanso  kwa  iye  nati, 
Kapena  akapezedwa  makumi  anai 
m’menemo.  Ndipo  anati,  Sindidza- 
chita  chifukwa  cha  makumi  anai. 

30  Ndipo  anati,  Asakwiyetu  Ambuye, 

ndipo  ndidzanenanso  : kapena  aka- 
pezedwa  makumi  atatu  m’menemo  ? 
ndipo  anati,  Ndikapeza  makumi  atatu 
m’menemo  sindidzachita.  31  Ndipo 
anati,  Taonanitu,  ndadziyesera  ku- 
nena  kwa  Ambuye  : kapena  aka- 

pezedwa  makumi  awiri  m’menemo. 
Ndipo  anati,  Sindidzachita  chifukwa 
cha  makumi  awiri.  32  Ndipo  anati, 
Asakwiyetu  Ambuye,  ndipo  ndidza- 
nena  kamodzi  aka  kokha  : kapena 

akapezedwa  khumi  m’menemo  ? 
Ndipo  anati,  Sindidzachita  chifukwa 
cha  khumi.  33  Ndipo  Yehova  ana- 
pita  atatha  kunena  naye  Abrahamu  : 
ndipo  Abrahamu  anabwera  ku  malo 
kwache. 

■I  Q Ndipo  anadza  ku  Sodomu  ma- 
I & dzulo  amithenga  awiri  ; ndipo 
Loti  anakhala  pa  chipata  cha  Sodomu, 
ndipo  Loti  anaona  iwo,  nauka  kuti 
akakomane  nawo,  ndipo  anawera- 
mitsa  pansi  nkhope  yache.  2 Ndipo 
anati,  Taonanitu,  Ambuye  anga, 
tembenukanitu  kulowa  m’nyumba 
mwa  kapolo  wanu,  mugone  usiku 
wonse,  mutsuke  mapazi  anu,  ndipo 
mudzalawira  m’mawa  kunka  ule- 
ndo  wanu.  Ndipo  anati,  Iai  ; koma 
tigone  m’khwalala’mu  usiku  wonse. 
3 Ndipo  anawafulumiza  iwo  ndithu  : 
ndipo  anapatukira  kwa  iye,  nalowa 
m’nyumba  mwache  ; ndipo  anawa- 
konzera  iwo  madyerero,  naphika  mi- 


kate  yopanda  chotupitsa,  ndipo  ana- 
dya.  4 Koma  asanagone,  anthu  a 
m’mudzi’mo  anthu  a Sodomu,  ana- 
zinga  nyumba,  anyamata  ndi  oka- 
lamba,  anthu  onse  a m’mbali  zonse  ; 
5 ndipo  anamuitana  Loti,  nati  kwa 
iye,  Ali  kuti  anthu  amene  anadza  kwa 
iwe  madzulo  ano,  utiturutsire  iwo 
kuti  tiwadziwe.  6 Ndipo  Loti  ana- 
turukira  kwa  iwo  pa  khomo,  natseka 
chambuyo  pa  khomo  pache.  7 Ndipo 
anati,  Abale  anga,  musachitetu  koipa 
kotere.  8 Taonanitu,  ndiri  ndi  ana 
akazi  awiri,  amene  sanadziwe  mwa- 
muna  ; ndiwaturutsire  iwo  kwa  inu, 
muchite  nawo  chomwe  chikomera 
inu  ; koma  anthu  awa  musawachi- 
tire  iwo  kanthu  ; chifukwa  kuti 
anadza  iwo  pansi  pa  mtunzi  wa 
chindwi  langa.  9 Ndipo  anati  iwo, 
Baima  ; natinso,  Uyu  anadza  kuno 
kukhala  ngati  mlendo,  ndipo  afuna 
kutilamulira  ; tsopano  tidzakuchitira 
iwe  koipa  koposa  iwo.  Ndipo  iwo 
anamkakamiza  munthu’yo  Loti  ndi- 
thu,  nayandikira  kuti  aswe  chitseko. 

10  Koma  anthu  aja  anaturutsa  dzanja 
lawo,  namlowetsa  Loti  momwe  anali 
iwo  m’nyumba,  natseka  pa  khomo. 

11  Ndipo  anachititsa  khungu  m’maso 
mwa  anthu  amene  anali  pa  khomo 
pa  nyumba,  ang’ono  ndi  akuru,  ndi- 
po  anabvutika  kufufuza  pa  khomo. 

12  Ndipo  anthu  aja  anati  kwa  Loti, 
Kodi  muli  nawo  ena  pano  ? mka- 
mwini,  ndi  ana  ako  amuna,  ndi  ana  ako 
akazi,  ndi  onse  ali  nawo  m’mudzi 
muno  ; uturuke  nawo  m’malo  muno  : 

13  popeza  ife  tidzaononga  malo  ano, 
chifukwa  kulira  kwawo  kwakula 
pa  maso  pa  Yehova,  ndipo  Yehova 
anatitumiza  ife  kuti  tiuononge.  14  Ndi- 
po  anaturuka  Loti  nanena  nawo 
akamwini  ache  amene  anakwata  ana 
ache  akazi,  nati,  Taukani,  turukani 
m’malo  muno  ; popeza  Yehova  adza- 
ononga  mudzi’wu ; koma  akamwini 
ache  anamyesa  wongoseka.  15  Pa- 
mene  kunacha,  amithenga’wo  anafulu- 
miza  Loti,  nati,  Uka,  tenga  mkazi 
wako,  ndi  ana  ako  akazi  awiri  amene 
ali  kuno’wa,  kuti  munganyeke  m’mpu- 
lupulu  ya  mudzi.  16  Koma  ana- 
chedwa  ; ndipo  anthu’wo  anamgwira 
dzanja  lache,  ndi  dzanja  la  mkazi 
wache,  ndi  dzanja  la  ana  ache  akazi 
awiri  ; chifukwa  cha  kumchitira 
chifundo  Yehova ; ndipo  anamtu- 
rutsa  iye,  namuika  kunja  kwa  mudzi. 

17  Ndipo  panali  pamene  anamturutsa 
iwo  kunja,  anati,  Tapulumuka  ndi 
moyo  wako  ; usacheuke,  usakhale 
pa  chigwa  pali  ponse  ; thawira  ku 
phiri,  kuti  unganyeke.  18  Ndipo 
Loti  anati  kwa  iwo,  Iaitu,  mfumu  ; 
19  taonanitu,  kapolo  wanu  anapeza 
ufulu  pa  maso  panu,  ndipo  munakuza 
chifundo  chanu,  chimene  munandi- 
chitira  ine,  pakupulumutsa  moyo 
wanga  ; ine  sindikhoza  kuthawira  ku 
phiri  kuti  chingandipeze  ine  choipa- 
’cho  ndingafe  : 20  taonanitu,  mudzi 
uwu  uli  pafupi  pothawira’po,  ndipo 
uli  wong’ono  : ndithawiretu  kume- 

neko,  suli  wong’ono  nanga  ? ndipo 
ndidzakhala  ndi  moyo.  21  Ndipo 
anati  kwa  iye,  Taona,  ndikubvo- 
mereza  iwe  pamenepanso  kuti  sindi- 
dzaononga  mudzi  uwu  umene  wandi- 
uza.  22  Fulumira,  thawira  kume- 
neko:  pakuti  sindithai  kuchita  kanthu 
usadafike  kumeneko.  Chifukwa  cha- 
che  anacha  dzina  la  mudzi’wo  Zoari. 

23  Ndipo  dzuwa  lidakwera  pa  dzi- 
ko  pamene  Loti  anafika  ku  Zoari. 

24  Ndipo  Yehova  anabvumbitsa  pa 
Sodomu  ndi  pa  Gomora  miyala  ya 
sulfure  ndi  moto  kuturuka  kwa 
Mulungu  kumwamba  ; 25  ndipo  ana- 
ononga  midzi’yo,  ndi  chigwa  chonse, 
ndi  onse  akukhala  m’midzi’mo,  ndi 
zimene  zimera  pa  nthaka.  26  Koma 
mkazi  wache  anacheuka  ali  pambuyo 
pache  pa  Loti,  nasanduka  mwala  wa 
mchere.  27  Ndipo  Abrahamu  ana- 
lawira  m’mamawa  kunka  ku  malo 
kumene  anaima  pa  maso  pa  Yehova  : 
28  ndipo  anayang’anira  ku  Sodomu 
ndi  ku  Gomora  ndi  ku  dziko  lonse  la 
chigwa,  ndipo  anapenya,  taonanitu, 
utsi  wa  dziko’lo  unakwera,  monga 
utsi  wa  ng’anjo. 

29  Ndipo  panali  pamene  Mulu- 
ngu  anaononga  midzi  ya  m’chigwa, 
Mulungu  anakumbukira  Abrahamu, 
naturutsa  Loti  pakati  pa  chionongeko, 
pamene  anaononga  midzi  m’mene 
anakhala’mo  Loti. 

30  Ndipo  Loti  anabwera  kuturuka 
m’Zoari  nakhala  m’phiri  ndi  ana 
akazi  awiri  pamodzi  naye  : chifukwa 
anaopa  kukhala  m’Zoari,  ndipo  ana- 
khala  m’phanga,  iye  ndi  ana  ache 
akazi  ache.  31  Woyamba  ndipo 
anati  kwa  wamng’ono,  Atate  wathu 
akalamba,  ndipo  palibe  pa  dziko 
la  pansi  mwamuna  amene  adzalowa 
kwa  ife  monga  amachita  pa  dziko 


lonse  la  pansi : 32  tiyeni,  timwetse 
atate  vinyo,  tidzagona  naye,  kuti 
tisunge  mbeu  za  atate  wathu.  33  Ndi- 
po  anamwe'csa  atate  wawo  vinyo 
usiku  womwewo ; woyamba  ndipo 
analowa  nagona  naye  atate  wache; 
ndipo  sanadziwa  pomwe  anagona  ndi 
pomwe  anauka.  34  Ndipo  panali 
m’mamawa,  woyamba  anati  kwa 
wamng’ono,  Taona,  ndinagona  ine 
ndi  atate  wanga  usiku  wa  lero  : 
timwetsenso  iye  usikunso  : udzalowe 
nugone  naye  kuti  tisunge  mbeu  za 
atate  wathu.  35  Ndipo  anamwetsa 
vinyo  atate  wawo  usiku  womwenso  ; 
wamng’ono  ndipo  anauka  nagona 
naye  ; ndipo  iye  sanadziwa  pomwe 
anagona  ndi  pomwe  anauka.  36  Ndi- 
po  ana  akazi  awiri  a Loti  anali  ndi 
pakati  pa  atate  wawo.  37  Woyamba 
ndipo  anabala  mwana  wa  mwamuna, 
namcha  dzina  lache  Moabi  ; yemweyo 
ndi  atate  wa  aMoabi  kufikira  lero. 
38  Wamng’ono  ndipo  anabala  mwana 
wa  mwamuna,  namcha  dzina  lache 
Ben-ammi ; yemweyo  ndi  atate  wa 
aAmoni  kufikira  lero. 

Abrahamu  ndipo  anachoka 
<(L  kumeneko  kunka  ku  dziko 
la  kumwera,  ndipo  anakhala  pakati 
pa  Kedesi  ndi  Suri,  ndipo  anakhala 
ngati  mlendo  m’Gerari.  2 Ndipo 
Abrahamu  anati  za  Sara  mkazi 
wache,  Iye  ndiye  mlongo  wanga : 
ndipo  Abimeleke  mfumu  ya  Gerari 
anatumiza  namtenga  Sara.  3 Koma 
Mulungu  anadza  kwa  Abimeleke 
m’kulota  kwa  usiku,  nati  kwa  iye, 
Taona,  wakufa  iwe,  chifukwa  cha 
mkazi  amene  wamtenga  : pakuti  iye 
ndiye  mkazi  wa  mwini.  4 Koma 
Abimeleke  sanayandikire  naye  ; ndipo 
anati,  Ambuye,  kodi  mudzaphanso 
mtundu  wolungama  ? 5 Kodi  iye 

sanati  kwa  ine,  Ndiye  mlongo  wanga  : 
ndipo  mkazi  iye  yekha  anati,  Iye 
ndiye  mlongo  wanga : ndi  mtima 

wanga  wangwiro  ndi  manja  anga 
osachimwa  ndachita  ine  ichi.  6 Ndi- 
po  Mulungu  anati  kwa  iye  m’ku- 
lota,  Inde  ndidziwa  ine,  kuti  wachita 
icho  ndi  mtima  wangwiro,  ndipo 
inenso  ndinakuletsa  iwe  kuti  usandi- 
chimwire  ine  : chifukwa  chache  sindi- 
nakuloleza  iwe  kuti  umkhudze  mka- 
zi’yo.  7 Tsopano,  umbwezere  mu- 
nthu’yo  mkazi  wache  ; chifukwa  iye 
ndiye  mneneri,  ndipo  adzakupemphe- 
rera  iwe,  ndipo  udzakhala  ndi  moyo  : 

koma  ukaleka  kumbwezera,  udziwe 
kuti  udzafa  ndithu,  iwe  ndi  onse 
amene  uli  nawo.  8 Ndipo  Abimeleke 
analawira  m’mamawa,  naitana  anya- 
mata  ache  onse,  nanena  zonse  zimene- 
zo  m’makutu  mwawo,  ndipo  anthu 
anaopa  kwambiri.  9 Ndipo  Abime- 
leke  anaitana  Abrahamu,  nati  kwa 
iye,  Watichitira  ife  chiani  iwe  ? 
Ndakuchimwiranji  iwe  kuti  waufi- 
kitsa  pa  ine  ndi  pa  ufumu  wanga 
uchimwo  waukuru  ? Wandichitira 
ine  zosayenera  kuzichita.  10  Ndipo 
Abimeleke  anati  kwa  Abrahamu, 
Unaona  chiani  iwe  kuti  wachita  ichi  ? 
11  Ndipo  Abrahamu  anati,  Chifukwa 
ndinati,  Pompano  palibe  ndithu  ku- 
muopa  P/tulungu,  ndipo  adzandipha 
ine  chifukwa  cha  mkazi  wanga.  1 2 Ko- 
ma  ndiye  mlongo  wanga  ndithu, 
mwana  wa  atate  wanga,  koma  si 
mwana  wa  amai  wanga  : ndipo  ana- 
khala  ndi  ine  mkazi  wanga.  13  Ndi- 
po  panali  pamene  Mulungu  ana- 
ndiyendetsa  ine  ku  nyumba  kwa 
atate  wanga,  ndinati  kwa  mkazi’yo, 
Ichi  ndicho  chokoma  mtima  udzandi- 
chitire  ine,  konse  kumene  tidzafika 
ife,  uzinena  za  ine,  Iye  ndiye  mlongo 
wanga.  14  Ndipo  Abimeleke  ana- 
tenga  nkhosa  ndi  ng’ombe  ndi  aka- 
polo  ndi  adzakazi  nampatsa  Abra- 
hamu,  nambwezera  iye  Sara  mkazi 
wache.  15  Ndipo  Abimeleke  anati, 
Taona,  dziko  langa  liri  pa  maso  pako  ; 
kumene  kuli  kwabwino  pa  maso  pako 
takhala  kumeneko.  16  Kwa  Sara 
ndipo  anati,  Taona,  ndapatsa,  mlongo 
wako  ndalama  za  siliva  mazana 
khumi ; taona,  izo  ndizo  zoyeretsa 
maso  za  kwa  onse  amene  ali  ndi  iwe  : 
ndi  pa  maso  pa  onse  ukhale  wolu- 
ngama.  17  Ndipo  Abrahamu  ana- 
pemphera  Mulungu,  ndipo  Mulungu 
anachiritsa  Abimeleke,  ndi  mkazi 
wache,  ndi  adzakazi  ache  ; ndipo 
anabala  ana.  18  Pakuti  Yehova 
anatseketsa  mimba  yonse  ya  a m’nyu- 
mba  ya  Abimeleke,  chifukwa  cha 
Sara  mkazi  wache  wa  Abrahamu. 
0"1  Ndipo  Yehova  anayang’anira 
I Sara  monga  momwe  anati, 
ndipo  Yehova  anamchitira  iye  monga 
ananena.  2 Ndipo  Sara  anatenga 
pakati,  nambalira  Abrahamu  m’uka- 
lamba  wache  mwana  wa  mwamuna, 
nthawi  yomweyo  Mulungu  anamuuza 
iye.  3 Ndipo  Abrahamu  anamucha 
dzina  lache  la  mwana  wache  wa 


mwamuna  amene  anabala  iye,  amene 
anambalira  iye  Sara,  Isake.  4 Ndipo 
Abrahamu  anamdula  mwana  wache 
wamwamuna  Isake  pamene  anali 
wa  masiku  ache  asanu  ndi  atatu, 
monga  Mulungu  anamlamulira  iye. 
5 Ndipo  Abrahamu  anali  wa  zaka 
zana  limodzi  pamene  anambadwira 
iye  Isake  mwana  wache.  6 Ndipo 
Sara  anati,  Mulungu  anandiseke- 
retsa  ine  ; onse  akumva  adzase- 
kera  pamodzi  ndi  ine.  7 Ndipo  anati, 
Akadatero  ndani  kwa  Abrahamu 
kuti  Sara  adzayamwitsa  ana  ? pakuti 
ndambalira  iye  mwana  wamwamuna 
m’ukalamba  wache. 

8 Ndipo  anakula  mwana’yo  nale- 
tsedwa  kuyamwa  : ndipo  Abrahamu 
anakonza  madyerero  akuru  tsiku 
lomwe  analetsedwa  Isak.e  kuyamwa. 
9 Ndipo  Sara  anaona  mwana  wache 
wamwamuna  wa  Hagara  mAigupto, 
amene  anambalira  Abrahamu,  ali- 
nkuseka.  10  Chifukwa  chache  anati 
kwa  Abrahamu,  Chotsa  mdzakazi  uyo, 
ndi  mwana  wache  wamwamuna ; 
chifukwa  mwana  wa  mdzakazi  uyo 
sadzalowa  m’nyumba  pamodzi  naye 
mwana  wanga  Isake.  11  Ndipo 
mau’wo  anaipira  Abrahamu  chifukwa 
cha  rnwana  wache.  12  Ndipo  Mulu- 
ngu  anati  kwa  Abrahamu,  Usaipidwe 
nawo,  chifukwa  cha  mnyamata’yo, 
ndi  chifukwa  cha  mdzakazi  wako  ; 
momwe  monse  akunenera  iwe  Sara 
umvere  iwe  mau  ache  ; chifukwa 
kuti  mwa  Isake  zidzaitanidwa  mbeu 
zako.  13  Ndipo  mwana  wamwa- 
muna  wa  mdzakazi  uyo  ndidzayesa 
mtundu,  chifukwa  iye  ndiye  mbeu 
yako.  14  Ndipo  Abrahamu  anala- 
wira  m’mamawa,  natenga  mkate  ndi 
mchenje  wa  madzi,  nampatsa  Hagara, 
naika  pa  phewa  pache,  ndi  mwana, 
namchotsa  iye : ndipo  iye  anamuka, 
nasocherera  m’chipululu  cha  Beere- 
seba.  15  Ndipo  anatha  madzi  a 
m’mchenje  ndipo  anaika  mwana 
pansi  pa  chitsamba.  16  Ndipo  ananka 
nakhala  pansi  popenyana  naye  patari, 
monga  pakugwa  mubvi  : chifukwa 

anati,  Ndisaone  kufa  kwa  mwana. 
Ndipo  anakhala  popenyana  naye, 
nakweza  mau  ache  nalira.  17  Ndipo 
Mulungu  anamva  mau  a mnyama- 
ta’yo,  ndi  mthenga  wa  Mulungu  ana- 
muitana  Hagara,  ndi  mau  odzera 
kumwamba,  nati  kwa  iye,  Watani 
Hagara  1 usaope  ; chifukwa  Mulungu 

anamva  mau  a mnya.mata  kumene  ali, 
18  Tauka,  nuukitse  mnyamata’yo, 
ndi  kumgwira  m’dzanja  lako  ; chi- 
fukwa  ndidzamyesa  iye  mtundu  wau- 
kuru.  19  Ndipo  Mulungu  anamtse- 
gula  m’maso  mwache,  ndipo  anaona 
chitsime  cha  madzi  ; namuka  na- 
dzaza  mchenje  ndi  madzi,  nampatsa 
mnyamata  kuti  amwe.  20  Ndipo 
Mulungu  anakhala  ndi  mnyamata, 
ndipo  anakula  iye ; nakhala  m’chi- 
pululu,  nakhala  wa  uta.  21  Ndipo 
anakhala  m’chipululu  cha  Parana  ; 
ndipo  amache  anamtengera  iye  mkazi 
wa  ku  dziko  la  Aigupto. 

22  Ndipo  panali  nthawi  yomweyo, 
Abimeleke  ndi  Fikolo  kazembe  wa 
nkhondo  yache  anati  kwa  Abrahamu, 
kuti,  Mulungu  ali  pamodzi  ndi  iwe 
m’zonse  uzichita  iwe  ; 23  tsopano 

iwe  undilumbirire  ine  pano  pa  Mulu- 
ngu  kuti  sudzandinyenga  ine,  kapena 
mwana  wanga,  kapena  mdzukulu 
wanga  : koma  monga  ufulu  ndaku- 
chitira  iwe  udzandichitire  ine,  ndi 
dziko  lomwe  wakhala’mo,  ngati  mle- 
ndo.  24  Ndipo  Abrahamu  anati,  Ine 
ndidzalumbira.  25  Ndipo  Abrahamu 
anamdzudzula  Abimeleke  chifukwa 
cha  chitsime  cha  madzi,  anyamata 
ache  a Abimeleke  anachilanda.  26  Ndi  - 
po  anati  Abimeleke,  Sindinaaziwe 
amene  anachita  icho  ; ndipo  iwe 
sunandiuze  ine,  ndiponso  sindinamve 
koma  lero  lino.  27  Ndipo  Abrahamu 
anatenga  nkhosa  ndi  ng’ombe,  na- 
mpatsa  Abimeleke,  ndipo  anapangana 
pangano  onse  awiri’wo.  28  Ndipo 
Abrahamu  anapatula  ana  a nkhosa 
akazi  asanu  ndi  awiri  pa  okha.  29  Ndi- 
po  Abimeleke  anati  kwa  Abrahamu, 
Nanga  ana  a nkhosa  akazi  asanu  ndi 
awiri  amene  wapatula  pa  okha  ? 
30  Ndipo  anati,  Ana  a nkhosa  akazi 
asanu  ndi  awiri’wa  uwalandire  pa 
dzanja  langa,  kuti  akhale  mboni 
zanga,  kuti  ndakumba  ine  chitsime 
chimenechi.  31  Chifukwa  chache 
anacha  malo’wo  Beereseba : chifu- 

kwa  pamenepo  analumbira  onse  awiri. 
32  Ndipo  anapangana  pangano  pa 
Beereseba  : ndipo  anauka  Abimeleke 
ndi  Fikolo  kazembe  wa  nkhondo 
yache,  nabwera  kunka  ku  dziko  la 
aFilisti.  33  Ndipo  Abrahamu  anaoka 
mtengo  wa  bwemba  pa  Beereseba, 
naitanira  pamenepo  dzina  la  Yehova, 
Mulungu  wa  nthawi  zonse.  34  Ndipo 
Abrahamu  anakhala  ngati  mlendo 


masiku  ambiri  m’dziko  la  a- 
Filisti. 

QQ  Ndipo  panali  zitapita  zime- 
nezo,  Mulungu  anamuyesa 
Abrahamu  nati  kwa  iye,  Abrahamu ; 
ndipo  anati,  Ndine  pano.  2 Ndipo 
anati,  Tengatu  mwana  wako,  wa- 
mwamuna  wa  yekha’yo,  Isake,  amene 
ukondana  naye,  numuke  ku  dziko  la 
Moriya  ; numpereke  iye  kumeneko 
nsembe  yopsereza  pa  limodzi  la  ma- 
piri  lomwe  ndidzakuuza  iwe.  3 Ndi- 
po  Abrahamu  analawira  m’mama- 
wa  namanga  buru  wache,  natenga- 
’ko  anyamata  ache  awiri  pamodzi 
naye,  ndi  Isake  mwana  wache,  na- 
waza  nkhuni  za  nsembe,  nauka, 
nanka  ku  malo  komwe  Mulungu  ana- 
muuza  iye.  4 Tsiku  la  chitatu 
Abrahamu  anatukula  maso  ache 
naona  malo’wo  patari.  5 Ndipo 
Abrahamu  anati  kwa  anyamata  ache, 
Khalani  kuno  ndi  buru,  ine  ndi 
mwana’yu  tinka  uko,  ndipo  tikape- 
mphera  ndi  kubweranso  kwa  inu. 
6 Ndipo  Abrahamu  anatenga  nkhuni 
za  nsembe  yopsereza,  nazisenza  Isake 
mwana  wache  ; natenga  moto  m’dza- 
nja  lache  ndi  mpeni  ; nayenda  pa- 
modzi  onse  awiri.  7 Ndipo  Isake 
ananena  ndi  Abrahamu  atate  wache, 
nati,  Atate  wanga  ; ndipo  iye  anati, 
Ndine  pano,  mwana  wanga.  Ndipo 
anati,  Taonani  moto  ndi  nkhuni ; 
koma  mwana  wa  nkhosa  wa  nsembe 
yopsereza  ali  kuti  ? 8 Ndipo  Abra- 

hamu  anati,  Mwana  wanga,  Mulungu 
adzadzifunira  yekha  mwana  wa  nkho- 
sa  wa  nsembe  yopsereza ; nayenda 
pamodzi  onse  awiri.  9 Ndipo  anafika 
ku  malo  komwe  Mulungu  anamuuza 
iye  ; ndipo  Abrahamu  anamanga 
guwa  la  nsembe  nakonza  nkhuni, 
namanga  Isake  mwana  wache,  na- 
muika  iye  pa  guwa  la  nsembe  pamwa- 
mba  pa  nkhuni.  10  Ndipo  Abrahamu 
anatambasula  dzanja  lache,  natenga 
mpeni  kuti  amuphe  mwana  wache. 
11  Koma  mthenga  wa  Yehova  ana- 
mwitana  iye  ndi  mau  odzera  kumwa- 
mba,  nati,  Abrahamu,  Abrahamu ; 
ndi  iye  anati,  Ndine  pano.  12  Ndipo 
mthenga  anati,  Usaike  dzanja  lako 
pa  mwana,  usamchitire  iye  kanthu  ; 
chifukwa  tsopano  ndidziwa  kuti  iwe 
umuopa  Mulungu,  pakuti  sunandi- 
kanize  ine  mwana  wako,  mwana 
wako  wa  yekha.  1 3 Ndipo  Abrahamu 
anatukula  maso  ache  nayang’ana, 

taonani,  pambuyo  pache  nkhosa  ya 
mphongo  yogwiridwa  ndi  nyanga 
zache  m’chiyangoyango’mo  ; ndipo 
ananka  Abrahamu  nakatenga  nkhosa 
ya  mphongo’yo,  naipereka  nsembe 
yopsereza  m’malo  mwa  mwana  wache. 
14  Ndipo  Abrahamu  anacha  dzina 
lache  la  malo’wo  Yehova-Yire  : monga 
ati  lero  lomwe,  M’phiri  la  Yehova 
chidzaoneka.  15  Ndipo  mthenga  wa 
Yehova  anamwitana  Abrahamu  ndi 
mau  odzera  kumwambakachiwiri,  nati, 
Pa  ine  ndekha  ndalumbira,  ati  Yehova, 
popeza  wachita  ichi,  sundandikaniza 
mwana  wako,  mwana  wako  wa  yekha. 

17  Kudalitsa  ndidzakudalitsa  iwe, 
kuchurukitsa  ndidzachurukitsa  mbeu 
zako  monga  nyenyezi  za  kumwamba, 
monga  mchenga  wa  m’mphepete  mwa 
nyanja ; ndipo  mbeu  zako  zidza- 
gonjetsa  chipata  cha  adani  awo ; 

18  m’mbeu  zako  mitundu  yonse  ya  dzi- 
ko  la  pansi  idzadalitsidv/a  : chifukwa 
wamvera  mau  anga.  19  Ndipo  Abra- 
hamu  anabwera  kwa  anyamata  ache, 
ndipo  anauka  nayenda  pamodzi  ku- 
muka  ku  Beereseba  ; ndipo  anakhala 
Abrahamu  pa  Beereseba. 

20  Ndipo  panali  zitapita  izi,  anauza 
Abrahamu  kuti,  Taonani,  Milika 
iyenso  anambalira  Na’nori  mphwako 
ana ; 21  Huzi  woyamba  ndi  Buzi 

mphwache,  ndi  Kemueli  atate  wache 
wa  Aramu  ; 22  ndi  Kesede,  ndi  Hazo, 
ndi  Pilidasi  ndi  Yidilafi,  ndi  Betuele. 
23  Ndimo  Betuele  anabala  Rebeka  : 
amenewa  asanu  ndi  atatu  Milika 
anambalira  Nahori  mphwache  wa 
Abrahamu.  24  Ndipo  mkazi  wache 
wamng’ono,  dzina  lache  Reuma,  iye- 
nso  anabala  Teba,  ndi  Gahamu,  ndi 
Tahasi,  ndi  Maaka. 

Ndipo  Sara  anali  wa  zaka 
zana  limodzi  kudza  makumi 
awiri  ndi  zisanu  ndi  ziwiri  : ndizo 

zaka  za  moyo  wa  Sara.  2 Ndipo 
Sara  anafa  m’Kiriyati-araba  (ndiwo 
Hebroni),  m’dziko  la  Kanani  ; ndipo 
Abrahamu  anadza  ku  maliro  a Sara, 
kuti  amlire.  3 Ndipo  Abrahamu  ana- 
uka  pa  wakufa  wache,  nanena  kwa 
ana  a Heti,  nati,  Ine  ndine  mlendo 
wakukhala  ndi  inu  : mundipatse 

ndikhale  ndi  manda  pamodzi  ndi  inu, 
kuti  ndiike  wakufa  wanga  ndisamthi- 
renso  maso.  5 Ndipo  ana  a Heti 
anayanka  Abrahamu  nati  kwa  iye, 
6 Mutimvere  ife  mfumu,  ndinu  ka- 
ronga  warnkuru  pakati  pa  ife  ; muike 


wakufa  wanu  m’manda  mwathu  mo- 
sankhika  : palibe  munthu  yense  wa 
ife  adzakaniza  manda  ache,  kuti 
muike  wakufa  wanu.  7 Ndipo  ana- 
uka  Abrahamu  naweramira  anthu  a 
m’dziko’mo,  ana  a Heti.  8 Ndipo 
ananena  nawo,  kuti,  Ngati  mukandi- 
bvomereza  kuti  ndiike  wakufa  wanga 
ndisamthirenso  maso  ; mundimvere 
ine,  mundinenere  ine  kwa  Efroni 
mwana  wache  wa  Zohari,  9 kuti 
andipatse  ine  phanga  la  Makipela, 
limene  liri  pa  nsonga  pa  munda  wache ; 
pa  mtengo  wache  wonse  andipatse 
pakati  pa  inu,  ndikhale  nawo  manda. 
10  Ndipo  Efroni  anakhala  pakati  pa 
ana  a Heti  : ndipo  Efroni  mHiti  ana- 
yanka  Abrahamu  alinkumva  ana  a 
Heti,  onse  amene  analowa  pa  chipata 
cha  mudzi  wache,  kuti,  Iai,  mfumu, 
mundimvere  ine  ; munda  ndikupa- 
tsani  inu,  ndi  phanga  liri  m’menemo, 
ndikupatsani  inu,  pa  maso  pa  ana 
a anthu  anga  ndikupatsani  inu  ; ikani 
wakufa  wanu.  12  Ndipo  Abrahamu 
anawerama  pa  maso  pa  anthu  a 
m’dziko’mo.  13  Ndipo  ananena  kwa 
Efroni  alinkumva  anthu  a m’dziko- 
’mo,  kuti,  Koma  ngati  ufuna,  undi- 
mveretu  ine : ndidzakupatsa  iwe 

mtengo  wache  wa  munda  ; uulandire 
kwa  ine,  ndipo  ndidzaika  wakufa 
wanga  m’menemo.  14  Ndipo  Efroni 
anamyankha  Abrahamu,  nati  kwa  iye, 
15  Mfumu,  mundimvere  ine  ; ka- 
dziko  ka  mtengo  wache  wa  masekele 
a siliva  mazana  anai,  ndiko  chiani 
pakati  pa  ine  ndi  inu  ? ikani  wakufa 
wanu.  16  Ndipo  Abrahamu  ana- 
mvera  Efroni,  ndipo  Abrahamu  ana- 
myesera  Efroni  ndalama  zimene  ana- 
nena  alinkumva  ana  a Heti,  masekele 
a siliva  mazana  anai,  ndalama  zomwe- 
zo  agulana  nazo  malonda.  17  Ndipo 
munda  wa  Efroni  umene  unali  m’Ma- 
kipela,  umene  unali  patsogolo  pa 
Mamre,  munda  ndi  phanga  liri  mo- 
mwemo,  ndi  mitengo  yonse  inali 
m’munda’mo,  yokhala  m’malire  mo- 
nse  mozungulira  momwemo,  18  ina- 
limbitsidwa  kwa  Abrahamu  ikhale 
yache,  pa  inaso  pa  ana  a Heti,  pa  onse 
amene  analowa  pa  chipata  cha  mudzi 
wache.  19  Zitatha  izi  Abrahamu 
anaika  Sara  mkazi  wache  m’phanga 
la  munda  wa  Makipela  patsogolo  pa 
Mamre  (ndiwo  Hebroni),  m’dziko  la 
Kanani.  20  Ndipo  ana  a Heti  ana- 
limbitsira  Abrahamu  munda,  ndi  pha- 


ao 

nga  liri  m’menemo,  likhale  lache  la 
manda. 

Q/J  Ndipo  Abrahamu  anali  woka- 
lamba,  nagonera  zaka  za- 
mbiri  ; ndipo  Yehova  anadalitsa 
Abrahamu  m’zinthu  zonse.  2 Ndipo 
Abrahamu  anati  kwa  mnyamata 
wache  wamkuru  wa  pa  nyumba  yache, 
amene  analamulira  pa  zonse  anali 
nazo,  Taikatu  dzanja  lako  pansi  pa 
nchafu  yanga  : 3 ndipo  ndidzakulu- 
mbiritsa  iwe  pa  Yehova,  Mulungu 
wakumwamba,  ndi  Mulungu  wa  dziko 
la  pansi,  kuti  usadzamtengere  mwarta 
wanga  mkazi  wa  kwa  ana  akazi  a 
aKanani’wo,  amene  ndikhala  pakati 
pawo.  4 Koma  udzanke  ku  dziko 
langa,  kwa  abale  anga,  ndikumtengera 
mwana  wanga  Isake  mkazi.  5 Ndipo 
anati  kwa  iye  mnyamata’yo,  Kapena 
sadzafuna  mkazi’yo  kunditsata  ine 
ku  dziko  lino  : kodi  ndikambweze- 

renso  mwana  wako  ku  dziko  komwe 
wachokera  inu  ? 6 Ndipo  Abrahamu 

anati  kwa  iye,  Chenjera  iwe,  usa- 
mbwezerenso  mwana  wanga  kume- 
neko.  7 Yehova  Mulungu  wa  ku- 
mwamba,  amene  ananditenga  ine  ku 
nyumba  ya  atate  wanga,  ku  dziko  la 
abale  anga,  amene  ananena  ndi  ine, 
amene  analumbirira  ine  kuti,  Ndidza- 
patsa  mbeu  zako  dziko  ili  ; Iye  adza- 
tumiza  mthenga  wache  akutsogolere, 
ndipo  udzamtengere  mwana  wanga 
mkazi  kumeneko.  8 Ndipo  ngati 
sadzafuna  mkazi’yo  kukutsata  iwe, 
udzakhala  wosachimwa  pa  chilumbiro 
changa’chi : koma  mwana  wanga 

usambwezerenso  kumeneko.  9 Ndi- 
po  mnyamata’yo  anaika  dzanja 
lache  pansi  pa  nchafu  yache  ya 
Abrahamu  mbuye  wache,  namlumbi- 
rira  iye  za  chinthu’cho.  10  Ndipo 
mnyamata’yo  anatenga  ngamila  khu- 
mi  za  mbuyache,  namuka : chi- 

fukwa  kuti  chuma  cbonse  cha  mbu- 
yache  chinali  m’dzanja  lache  : ndipo 
anachoka  namuka  ku  Mesopotamiya, 
ku  mudzi  wa  Nahori.  11  Ndipo  ana- 
gwaditsa  ngamila  zache  kunja  kwa 
mudzi,  ku  chitsime  cha  madzi  nthawi 
ya  madzulo,  nthawi  yoturuka  akazi 
kudzatunga  madzi.  12  Ndipo  anati, 
Yehova,  Mulungu  wa  mbuyanga  Abra- 
hamu  mundiyendetse  ine  bwino  lero 
lino  mumchitire  ufulu  mbuyanga 
Abrahamu.  13  Taonani,  ine  ndiimapa 
chitsime  cha  madzi ; ndipo  ana  akazi  a 
m’mudzi  aturuka  kudzatunga  madzi  ; 


14  ndipo  pakhale  kuti  namwali  amene 
ndidzati  kwa  iye,  Tulatu  mtsuko 
wako,  ndimwe  ; ndipo  iye  adzati, 
Imwa,  ndipo  ndidzamwetsanso  nga- 
mila  zako  ; yemweyo  akhale  mkazi 
wosankhira  mnyamata  wanu  Isake  ; 
ndipo  chotero  ndidzadziwa  kuti  mwa- 
mchitira  mbuyanga  ufulu.  15  Ndipo 
panali,  asanathe  kunena,  taonani, 
anaturuka  Rebeka,  amene  anambala 
Betuele,  mwana  wamwamuna  wa 
Milika,  mkazi  wa  Nahori  mphwache 
wa  Abrahamu,  ndi  mtsuko  wache  pa 
phewa  pache.  16  Ndipo  namwali’yo 
anali  wokongola  kwambiri  m’maone- 
kedwe  ache,  ndiye  namwali  wosa- 
mdziwa  mwamuna,  ndipo  anatsikira 
ku  kasupe,  nadzadza  mtsuko  wache, 
nakwera.  17  Ndipo  mnyamata’yo 
anamthamangirakukomananaye,nati, 
Ndimwetu  madzi  pang’ono  a m’mtsuko 
mwako.  18  Ndipo  anati,  Imwa  mbu- 
yanga  ; nafulumira  nayangata  mtsu- 
ko  m’manja  mwache  namwetsa  iye. 
19  Atatha  kumwetsa  iye,  anati,  Ndi- 
dzatungiranso  ngamila  zako,  mpaka 
zitamwa  zonse.  20  Ndipo  anafulu- 
mira  nathira  madzi  a m’mtsuko  wache 
m’chomwera,  nathamangiranso  ku 
chitsime  kukatunga,  nazitungira  nga- 
mila  zache  zonse.  21  Munthu’yo 
ndipo  anamyang’anira  iye,  nakhala 
chete,  kuti  adziwe  ngati  Yehova  ana- 
myendetsa  bwino  kapena  iai.  22  Ndi- 
po  panali  zitatha  kumwa  ngamila, 
munthu’yo  anatenga  mphete  ya 
golidi  ya  kulemera  kwache  sekele 
la  theka,  ndi  zingwinjiri  ziwiri  za 
m’manja  ache,  kulemera  kwache 
masekele  khumi  a golidi.  23  Ndipo 
anati,  Ndiwe  mwana  wa  yani  ? Undi- 
uzetu.  Kodi  ku  nyumba  ya  atate  wako 
kuli  malo  akuti  tigone’ko  ife  ? 24  Ndi- 
po  mkazi’yo  anati  kwa  iye,  Ine 
ndine  mwana  wa  Betuele  mwana  wa- 
mwamuna  wa  Milika,  amene  ana- 
mbalira  Nahori.  25  Natinso  kwa 
iye,  Tiri  nawo  maudzu  ndi  zakudya 
zambiri  ndi  malo  ogona.  26  Mu- 
nthu’yo  ndipo  anawerama  mutu  na- 
myamika  Yehova.  27  Ndipo  anati, 
Ayamikike  Yehova  Mulungu  wa  mbu- 
yanga  Abrahamu  amene  sanasiya 
mbuyanga  wopanda  chifundo  chache 
ndi  zoona  zache  : koma  ine  Yehova 
wanditsogolera  m’njira  ya  ku  nyumba 
ya  abale  ache  a mbuyanga.  28  Na- 
mwali’yo  ndipo  anathamanga  nawau- 
za  zimenezo  ku  nyumba  ya  amache. 

29  Ndipo  Rebeka  anali  ndi  mlongo 
wache  dzina  lache  Labani  ; ndipo 
Labani  anathamangira  munthu’yo 
kunja  ku  kasupe.  30  Ndipo  panali, 
pamene  anaona  mphete  ndi  zingwi- 
njiri  pa  manja  a mlongo  wache, 
pamene  anamva  mau  a Rebeka  mlo- 
ngo  wache,  akuti,  Chotero  ananena 
ndi  ine  munthu’yo  ; Labani  anafika 
pa  munthu’yo  ; taonani,  anaimirira 
pa  ngamila  pa  kasupe.  31  Ndipo 
anati,  Talowa  iwe,  wodalitsidwa  ndi 
Yehova  ; uimiriranji  kunja’ko  ? chi- 
fukwa  kuti  ndakonzeratu  nyumba, 
ndi  malo  a ngamila.  32  Munthu’yo 
ndipo  analowa  m’nyumba,  namasula 
ngamila,  napatsa  ngamila  maudzu 
ndi  chakudya,  ndi  madzi  akusamba 
mapazi  ache  ndi  mapazi  a iwo  amene 
anali  naye.  33  Ndipo  anaika  cha- 
kudya  pa  maso  pache  : koma  anati, 
Sindidzadya  ndisananene  chimene  nda- 
dzera.  Ndipo  anati,  Nenatu.  34  Ndi- 
po  anati,  Ine  ndine  mnyamata  wa 
Abrahamu.  35  Yehova  wamdalitsa 
mbuyanga  kwambiri  ; ndipo  anakula 
kwakukuru ; ndipo  anampatsa  iye 
nkhosa  ndi  ng’ombe,  ndi  siliva  ndi 
golidi,  ndi  akapolo  ndi  adzakazi,  ndi 
ngamila  ndi  aburu.  36  Ndipo  Sara 
mkazi  wache  wambuyanga  anamba- 
lira  mbuyanga  mwana  wamwamuna, 
mkazi’yo  anali  wokalamba ; ndipo 
anampatsa  mwana’yo  zonse  ali  nazo. 
37  Ndipo  mbuyanga  anandilumbiritsa 
ine  kuti,  Usamtengere  mwana  wanga 
mkazi  wa  ana  akazi  a Kanani,  m’dziko 
mwawo  m’mene  ndikhala  ine  ; 38  ko- 
ma  udzanke  ku  nyumba  ya  atate 
wanga,  kwa  abale  anga,  ndi  kumte- 
ngera  mwana  wanga  mkazi.  39  Ndi- 
po  ndinati  kwa  mbuyanga,  Kapena 
mkazi  sadzanditsata  ine.  40  Ndipo 
anati  kwa  ine,  Yehova,  amene  ndi- 
yenda  ine  pa  maso  pache,  adzatumiza 
mthenga  wache  pamodzi  ndi  iwe, 
nadzakuyendetsa  bwino  m’njira  yako  ; 
ndipo  ukamtengere  mwana  wanga 
mkazi  wa  mwa  abale  anga  ndi  ku 
nyumba  ya  atate  wanga  ; 41  ukatero 
udzakhala  wosachimwa  pa  malumbiro 
ako,  pofika  iwe  kwa  abale  anga  ; ndipo 
ngati  sadzakupatsa  iwe,  udzakhala 
wosachimwa  pa  malumbiro  ako. 
42  Ndipo  ndinafika  lero  ku  kasupe, 
ndipo  ndinati,  Yehova  Mulungu  wa 
mbuyanga  Abrahamu,  ngati  mundi- 
yendetsatu  bwino  njira  yanga  m’mene 
ndinka’mo  ine  ; 43  taonani,  ine  j 


ndiima  pa  kasupe  wa  madzi,  ndipo 
pakhale,  kuti  namwali  amene  atu- 
ruka  kudzatunga  madzi,  ndikati  kwa 
iye,  ndipatse  madzi  ndimwe  pang’ono 
m’mtsuko  mwako  ; 44  ndipo  iye  akati 
kwa  ine,  Imwatu  iwe,  ndiponso  ndidza- 
tungira  ngamila  zako  ; yemweyo 
akhale  mkazi  amene  Yehova  wamsa- 
nkhira  mwana  wa  mbuyanga.  45  Ndi- 
sanathe  kunena  m’mtima  mwanga, 
taonani,  Rebeka  anaturuka  ndi  mtsuko 
wache  pa  phewa  lache,  natsikira  ku 
kasupe,  natunga  : ndipo  ndinati  kwa 
iye,  Ndimwetu.  46  Ndipo  iye  ana- 
fulumira,  natsitsa  mtsuko  pa  phewa 
lache,  nati,  Imwatu,  ndipo  ndidza- 
mwetsanso  ngamila  zako  : ndipo 

ndinamwa,  ndipo  anamwetsa  ngamila. 
47  Ndipo  ndinamfunsa  iye  kuti,  Ndiwe 
mwana  wa  yani  kodi  ? Ndipo  anati, 
Ndine  mwana  wa  Betuele,  mwana 
wa  Nahori  amene  anambalira  iye 
Milika : ndipo  ndinaika  mphete  pa 

mphuno  pache  ndi  zingwinjiri  pa 
manja  ache.  48  Ndipo  ndinawerama 
mutu  wanga  ndi  kulambira  Yehova, 
ndi  kumyamikira  Yehova,  Mulungu 
wa  mbuyanga  Abrahamu,  amene 
ananditsogolera  ine  m’njira  yakuona, 
kuti  ndikamtengere  mwana  wamwa- 
muna  wache  mwana  wamkazi  wa 
mphwache  wa  mbuyanga.  49  Tso- 
pano,  ngati  mudzamchitira  mbuyanga 
za  ufulu  ndi  zoonadi,  munaiuze,  ngati 
iai,  mundiuze  ; kuti  ndipatukire  ku 
dzanja  la  manja  kapena  ku  dzanja 
la  manzere.  50  Ndipo  anayankha 
Labani  ndi  Betuele,  nati,  Chaturuka 
kwa  Yehova  chinthu  ichi  ; sitingathe 
kunena  ndi  iwe  choipa  kapena  cha- 
bwino.  51  Taonani,  Rebeka  ali  pa 
maso  pako.mtenge  ndi  kumuka,  akhale 
mkazi  wa  mwana  wa  mbuyako,  monga 
wanena  Yehova.  52  Ndipo  panali 
pamene  anamva  mau’wo  mnyamata 
wa  Abrahamu,  anamgwadira  Yehova 
pansi.  53  Ndipo  mnyamata’yo  ana- 
turutsa  zokometsera  za  siliva  ndi 
zokometsera  za  golidi,  ndi  zobvala, 
nampatsa  Rebeka : ndipo  anapatsa 

za  mtengo  wa  patari  kwa  mlongo 
wache  ndi  amache.  54  Ndipo  anadya 
namwa  iye  ndi  anthu  amene  anali 
pamodzi  naye,  nagona’po  usiku  : 
ndipo  anauka  m’mamawa,  ndipo  iye 
anati,  Mundilole  ine  ndinke  kwa 
mbuyanga.  55  Ndipo  mlongo  wache 
ndi  amache  anati,  Namwali  akhale 
ndi  ife  masiku  akuwerengeka,  afikire 

khumi  ; patsogolo  pache  iye  adza- 
muka.  56  Ndipo  iye  anati  kwa  iwo, 
Musandichedwetse  ine,  pakuti  Yehova 
wandiyendetsa  bwino  m’njira  yanga  : 
mundilole  ine  ndinke  kwa  mbuyanga. 
57  Ndipo  anati  iwo,  Tidzamwitana 
namwali’yo,  tidzamfunsa  pakamwa 
pache.  58  Ndipo  anamwitana  Rebeka 
nati  kwa  iye,  Kodi  udzanka  pamodzi 
ndi  munthu’yo  ? Ndipo  anati,  Ndi- 
dzanka.  59  Ndipo  anamlola  Rebeka 
mlongo  wawo  ndi  mlezi  wache,  amuke 
pamodzi  ndi  mnyamata  wache  wa 
Abrahamu,  ndi  anthu  ache.  69  Ndipo 
anamdalitsa  Rebeka,  nati  kwa  iye, 
Mlongo  wathu  ndiwe,  iwe  ukhale  amai 
wa  anthu  zikwizikwi,  mbeu  zako 
zigonjetse  chipata  cha  iwo  akudana 
nawo.  61  Ndipo  adauka  Rebeka  ndi 
anamwali  ache,  nakwera  pa  ngamila 
natsata  munthu’yo : mnyamata’yo 

ndipo  anamtenga  Rebeka  namuka. 
62  Ndipo  Isake  anadzera  njiraya  Beere- 
lahai-roi;  chifukwa  kuti  anakhala 
iye  m’dziko  la  ku  mwera.  63  Ndipo 
Isake  anaturuka  kulingalira  m’munda 
madzulo  ; ndipo  anatukula  maso 
ache,  nayang’ana,  taona,  ngamila 
zinalinkudza.  64  Ndipo  Rebeka  ana- 
tukula  maso  ache,  ndipo  pamene 
anaona  Isake  anatsika  pa  ngamila. 

65  Ndipo  anati  kwa  mnyamata, 
Munthu’yo  ndani  amene  ayenda  m’mu- 
nda  kukomana  ndi  ife  ? Mnyama- 
ta’yo  ndipo  anati,  Uyo  ndi  mbuya- 
nga  : chifukwa  chache  namwali  anate- 
nga  chopimba  chache  nadzipimba. 

66  Mnyamata’yo  ndipo  anamuuza  Isa- 

ke  zonse  anazichita.  67  Ndipo  Isa- 
ke  anamlowetsa  mkazi’yo  m’hema  wa 
amache  Sara,  namtenga  Rebeka, 
nakhala  iye  mkazi  wache ; ndipo 
anamkonda  iye  : ndipo  Isake  ana- 

tonthozedwa  mtima  atafa  amache. 

O pr  Ndipo  Abrahamu  anatenga 

vj  mkazi  wina  dzina  lache 
Ketura.  2 Ndipo  anambalira  iye 
Zimerani  ndi  Yokesani  ndi  Medani, 
ndi  Midiani,  ndi  Yisebaki,  ndi  Sua. 
3 Ndipo  Yokesani  anabala  Seba,  ndi 
Dedani.  Ana  a Dedani  ndi  aAsuri, 
ndi  aLetusi,  ndi  aLeumi.  4 Ana  a 
Midiani  : Efa,  ndi  Efere,  ndi  Hanoki, 
ndi  Abida,  ndi  Elida.  Onse  amenewa 
ndi  ana  a Ketura.  5 Ndipo  Abrahamu 
anampatsa  Isake  zonse  anali  nazo. 
6 Koma  kwa  ana  a akazi  ache  ang’ono 
amene  Abrahamu  anali  nawo,  Abra- 
hamu  anapatsa  mphatso,  nawachotsa 


iwo  kwa  Isake  mwana  wache,  akali 
ndi  moyo,  kuti  anke  ku  m’mawa,  ku 
dziko  la  ku  m’mawa.  7 Masiku  a 
zaka  za  moyo  wache  wa  Abrahamu 
amene  anakhala  ndi  moyo  ndiwo  zaka 
zana  limodzi  kudza  makumi  asanu 
ndi  limodzi,  kudza  khumi  ndi  zisanu. 
8 Ndipo  Abrahamu  anamwalira,  nafa 
m’ukalamba  wache  wabwino,  nkha- 
lamba  ya  zaka  zambiri  ; natengedwa 
akhale  ndi  a mtundu  wache.  9 Ndi- 
po  ana  ache  Isake  ndi  Ismayeli 
anamuika  iye  m’phanga  la  Makipela, 
m’munda  wa  Efroni  mwana  wache 
wa  Zohari  mHiti,  umene  uli  patsogolo 
pa  Mamre  ; 10  munda  umene  anagula 
Abrahamu  kwa  ana  a Heti  : pame- 
nepo  anamuika  Abrahamu  ndi  Sara 
mkazi  wache.  11  Ndipo  panali  ata- 
fa  Abrahamu,  Mulungu  anamdalitsa 
Isake  mwana  wache  ; ndipo  Isake 
anakhala  pa  Beere-lahai-Roi. 

12  Mibadwo  ya  Ismayell,  mwana 
wamwamuna  wache  wa  Abrahamu, 
amene  Hagara  mAigupto  mdzakazi 
wa  Sara  anambalira  Abrahamu  ndi 
iyi  : 13  ndipo  maina  a ana  a Isma- 

yeli,  maina  awo  m’mibadwo  yawo 
ndi  awa : woyamba  wa  Ismayeli 

ndi  Nebayoti  ; ndi  Kedara,  ndi  Abi- 
deele,  ndi  Mibisamu,  14  ndi  Misima, 
ndi  Duma,  ndi  Masa  ; 1 5 ndi  Hadada, 
ndi  Tema,  ndi  Yeturi,  ndi  Nafisi,  ndi 
Kedema ; 1 6 ana  a Ismayeli  ndi 

awa : maina  awo  m’midzi  yawo, 

m’misasa  yawo  ndi  awa  : akaronga 
khumi  ndi  awiri  m’mitundu  yawo. 
17  Zaka  za  moyo  wa  Ismayeli  ndi 
izi : zaka  zana  limodzi  kudza  ma- 

kumi  atatu  ndi  zisanu  ndi  ziwiri : 
ndipo  iye  anamwalira,  natengedwa 
akhale  ndi  a mtundu  wache.  18  Ndi- 
po  anakhala  iwo  kuyambira  ku 
Havila  kufikira  ku  Suri,  ndiko  ku- 
m’mawa  kwache  kwa  Aigupto,  pa- 
kunka  ku  Asuri  : ndipo  iye  anakhala 
pa  maso  pa  abale  ache  onse. 

19  Mibadwo  ya  Isake  mwana  wache 
wa  Abrahamu  ndi  iyi  : Abrahamu 

anabala  Isake : 20  ndipo  Isake  anali 

wa  zaka  makumi  anai  pamene  ana- 
kwata  Rebeka,  mwana  wamkazi  wa 
Betuele  mSuriya  wa  ku  Padanaramu, 
mlongo  wache  wa  Labani,  mSuriya. 
21  Ndipo  Isake  anampembedzera 
mkazi  wache  kwa  Yehova  popeza 
anali  wouma  : ndipo  Yehova  analola 
kupembedza  kwache,  ndipo  Rebeka 
mkazi  wache  anatenga  pakati. 

22  Ndipo  ana  analimbana  m’kati 
mwache : ndipo  iye  anati,  Ngati  cho- 
tero,  ine  ndikhala  ndi  moyo  bwanji  ? 
ndipo  ananka  kukafunsa  kwa  Ye- 
hova.  23  Yehova  ndipo  anati  kwa 
iye, 

Mitundu  iwiri  iri  m’mimba 
mwako, 

Magulu  awiri  a anthu  adzaturuka 
m’mimba  mwako  ; 

Gulu  lxna  lidzapambana  mpha- 
mvu  ndi  linzache  ; 

Wamkuru  adzakhala  kapolo  wa 
wamng’ono. 

24  Atatha  masiku  ache  akubala, 
taonani,  a mapasa  anali  m’mimba 
mwache.  25  Ndipo  woyamba  ana- 
badwa  wofiira,  monse  mwache 
monga  maraya  a ubweya ; ndipo 
anamucha  dzina  lache  Esau.  26  Pa- 
mbuyo  pache  ndipo  anabadwa 
mphwache,  ndipo  dzanja  lache  lina- 
mgwira  chitende  cha  Esau,  ndi  dzina 
lache  linachedwa  Yakobo  : ndipo 

Isake  anali  wa  zaka  makumi  asanu 
ndi  limodzi  pamene  mkazi  wache 
anabalaiwo.  27  Ndipo  anakula  anya- 
mata’wo  ; ndipo  Esau  anali  munthu 
wakudziwa  zakusaka  nyama,  munthu 
wa  m’thengo  ; ndipo  Yakobo  anali 
munthu  wofatsa,  wakukhala  m’ma- 
hema.  28  Ndipo  Isake  anakonda 
Esau,  chifukwa  anadya  nyama  yache 
ya  m’thengo  ; koma  Rebeka  ana- 
mkonda  Yakobo.  29  Ndipo  Yakobo 
anaphika  mphodza  : ndipo  Esau  ana- 
chokera  ku  thengo,  nalefuka  : 30  ndi- 
po  Esau  anati  kwa  Yakobo,  Undi- 
patse  ndidye  chofiira’cho  ; chifukwa 
ndalefuka : chifukwa  chache  ana- 

mucha  dzina  lache  Edomu.  31  Ndipo 
Yakobo  anati,  Tigulane  lero  ukulu 
wako.  32  Ndipo  Esau  anati,  Taona, 
ine  ndifuna  kufa  : ukulu’wo  ndidza- 
pindulanji  nawo  ? 33  Ndipo  anati 

Yakobo,  Undilumbirire  ine  lero  lomwe, 
ndipo  analumbirira  iye  ; nagulana 
ndi  Yakobo  ukulu  wache.  34  Ndipo 
Yakobo  anampatsa  Esau  mkate  ndi 
mphodza  zophika  ; ndipo  iye  anadya, 
namwa,  nanyamuka,  napita : cho- 

mwecho  Esau  ananyoza  ukulu  wache. 
OO  Ndipo  panali  njala  pa  dziko- 
aL\J  ’po,  yoyenjezeka  ndi  njala 
yoyamba  ija  imene  inali  masiku  a 
Abrahamu,  ndipo  Isake  ananka  kwa 
Abimeleke  mfumu  ya  aFilisti  ku 
Gerari.  2 Ndipo  Yehova  anamuone- 
kera  iye  nati,  Usatsikire  ku  Aigupto, 


khala  m’dziko  m’mene  ndidzakuuza 
iwe  ; 3 khala  mlendo  m’dziko  muno, 
ndipo  Ine  ndidzakhala  ndi  iwe,  ndipo 
ndidzadalitsa  iwe,  chifukwa  kuti  ndi- 
dzakupatsa  iwe  ndi  mbeu  zako  maiko 
onse  awa,  ndipo  ndidzalimbikitsa 
chilumbiriro  ndinachilumbirira  kwa 
Abrahamu  atate  wako  ; 4 ndipo  ndi- 
dzachurukitsa  mbeu  zako  monga 
nyenyezi  za  kumwamba,  ndipo  ndi- 
dzapatsa  mbeu  zako  maiko  onsewa  ; 
m’mbeu  zako  mitundu  yonse  ya  dziko 
la  pansi  idzadalitsidwa  ; 5 chifukwa 
kuti  Abrahamu  anamvera  mau  anga, 
nasunga  chilangizo  changa,  ndi  ma- 
weruziro  anga,  ndi  malemba  anga 
ndi  malamulo  anga.  6 Ndipo  Isake 
anakhala  m’Gerari  ; 7 ndipo  anthu 

akumeneko  anamfunsa  iye  za  mkazi 
wache  ; ndipo  iye  anati,  Ndiye  mlongo 
wanga : chifukwa  kuti  anaopa  ku- 

nena,  Mkazi  wanga  ; anati,  anthu 
akumeneko  angandiphe  ine  chifukwa 
cha  Rebeka ; popeza  anali  woko- 
ngola  pakumuona.  8 Ndipo  panali 
atakhala  komwe  masiku  ambiri,  Abi- 
meleke  mfumu  ya  aFilisti,  anaya- 
ng’ana  kunja  kwa  zenera,  napenya, 
taona,  Isake  analinkuseka  ndi  Rebeka 
mkazi  wache.  9 Ndipo  Abimeleke 
anamwitana  Isake  nati,  Taona,  uyo 
ndi  mkazi  wako  ndithu  : kodi  bwanji 
unati,  Ndiye  mlongo  wanga  ? Ndipo 
Isake  anati  kwa  iye,  Chifukwa  ndi- 
nati,  Ndingafe  chifukwa  cha  iye. 
10  Ndipo  Abimeleke  anati,  Nchiani 
chimenechi  watichitira  ife  ? pana- 
tsala  pang’ono  ena  a anthu  akadagona 
naye  mkazi  wako,  ndipo  ukadati- 
chimwitsa  ife.  11  Ndipo  Abimeleke 
anauza  anthu  ache,  nati,  Ali  yense 
amene  akhudza  mwamuna  uyo  ka- 
pena  mkazi  wache,  zoonatu  adza- 
phedwa.  12  Ndipo  Isake  anabzala 
m’dziko’mo,  nalandira  za  makumi 
khumi  chaka  chimenecho  ; ndipo 
Yehova  anamdalitsa  iye.  13  Ndipo 
anakula  munthu’yo,  nakulakula  kufi- 
kira  kuti  anakhala  wamkurukuru : 
14  ndipo  anali  ndi  chuma  cha  nkhosa, 
ndi  chuma  cha  zoweta,  ndi  banja 
lalikuru  : ndipo  aFilisti  anamchitira 
iye  nsanje.  15  Ndipo  zitsime  zonse 
anakumba  anyamata  a atate  wache 
aFilisti  anazitseka,  nazikwirira  ndi 
dothe.  16  Ndipo  Abimeleke  anati 
kwa  Isake,  Uchoke  kwa  ife,  chifukwa 
kuti  iwe  uli  wamkuru  wopambana 
ife.  17  Ndipo  Isake  anachoka  kume- 

neko,  namanga  hema  wache  m’chi- 
gwa  la  Gerari,  nakhala  kumeneko. 
18  Ndipo  Isake  anafukulanso  zitsime 
za  madzi,  anazikumba  masiku  a Abra- 
hamu  atate  wache  ; chifukwa  kuti 
aFilisti  anazitseka  atafa  Abrahamu  : 
ndipo  anazicha  maina  monga  maina 
omwe  anazicha  atate  wache.  19  Ndi- 
po  anyamata  a Isake  anakumba 
m’chigwa,  napeza  kumeneko  chi- 
tsime  cha  madzi  otumphuka.  20  Ndi- 
po  abusa  a Gerari  anakangana 
ndi  abusa  a Isake,  kuti  madzi  ndi 
athu  ; ndipo  anacha  dzina  la  chitsime- 
’cho  Eseke  : chifukwa  anakangana 

naye.  21  Ndipo  anakumbanso  chi- 
tsime  china,  ndiponso  anakangana 
nachonso  ; nacha  dzina  lache  Sitina. 
22  Ndipo  anachoka  kumeneko  naku- 
mba  chitsime  china  ; koma  sanaka- 
ngana  nacho  chimenecho  ; ndipo 
anacha  dzina  lache  Rehoboti ; ndipo 
anati,  Chifukwa  kuti  tsopano  Yehova 
anatipatsa  ife  malo,  ndipo  tidzaba- 
lana  m’dziko  muno.  23  Ndipo  ana- 
choka  kumeneko  nalcwera  kunka 
ku  Beereseba.  24  Ndipo  Yehova 
anamuonekera  iye  usiku  womwe’wo, 
nati,  Ine  ndine  Mulungu  wa  Abra- 
hamu  atate  wako  ; usaope,  chifukwa 
kuti  Ine  ndiri  ndi  iwe,  ndipo  ndidza- 
kudalitsa  iwe,  ndi  kuchurukitsa  mbeu 
zako,  chifukwa  cha  Abrahamu  kapolo 
wanga.  25  Ndipo  anamanga  kume- 
neko  guwa  la  nsembe,  naitana  dzina 
la  Yehova,  namanga  hema  wache 
kumeneko  : ndi  pamenepo  anya- 

mata  a Isake  anakumba  chitsime. 
26  Ndipo  ananka  kwa  iye  Abimeleke 
kuchokera  ku  Gerari,  ndi  Ahuzati 
bwenzi  lache,  ndi  Fikoli,  kazembe  wa 
nkhondo  yache.  27  Ndipo  Isake 
anati  kwa  iwo  ; Mwandidzera  chifu- 
kwa  chiani,  inu  akundida  ine,  ndi 
kundichotsa  kwanu  ? 28  Ndipo  iwo 

anati,  Kuona  tinaona  kuti  Yehova  ali 
ndi  iwe ; ndipo  tinati,  Tilumbirira- 
netu  tonse  awiri,  ife  ndi  iwe,  tichite 
pangano  ndi  iwe  ; 29  kuti  usati- 

chitire  if  zoipa,  pakuti  sitidakhudza 
iwe,  sitidakuchitira  kanthu  koma 
kabwino  ndiko,  ndipo  takulola  umuke 
ndi  mtendere  ; ndiwe  tsopano  woda- 
litsidwa  ndi  Yehova.  30  Ndipo 
anakonzera  iwo  madyerero,  ndipo 
anadya  namwa.  31  Ndipo  anala- 
wira  m’mamawa  nalumbirirana 
wina  ndi  mnzache  ; ndipo  Isake  ana- 
walola  amuke,  ndipo  anauka  kucho- 


kera  kwa  iye  m’mtendere.  32  Ndipo 
panali  tsiku  lomwelo  anyamata  ache 
a Isake  anadza  namuuza  iye  za  chi- 
tsime  chimene  anakumba,  nati  kwa 
iye,  Tapeza  madzi.  33  Ndipo  anacha 
dzina  lache  Seba,  chifukwa  chache 
dzina  la  mudzi’wo  ndi  Beereseba 
kufikira  lero  lino. 

34  Pamene  Esau  anali  wa  zaka 
makumi  anai,  anakwatira  Yuditi 
mwana  wa  mkazi  wa  Beeri  mHiti, 
ndi  Basemati  mwana  wamkazi  wa 
Elone  mHiti  : 35  ndipo  iwo  anapwe- 
teka  mtima  wa  Isake  ndi  wa  Rebeka. 
C\~7  Ndipo  panali  atakalamba 
3 Isake,  ndi  maso  ache  anali  a 
khungu  losaona  nalo,  anamwitana 
Esau  mwana  wache  wamwamuna 
wamkuru,  nati  kwa  iye,  Mwana  wa- 
nga ; ndipo  anati  kwa  iye,  Ndine 
pano.  2 Ndipo  anati,  Taonatu,  nda- 
kalamba,  sindidziwa  tsiku  la  kufa 
kwanga : 3 tsopano  tengatu  zida  zako 
ndi  phodo  lako  ndi  uta  wako,  numuke 
ku  thengo  kundisakira  ine  nyama ; 
4 nundikonzere  ine  chakudya  choko- 
lera  chonga  chomwe  ndichikonda  ine, 
nudze  nacho  kwa  ine  kuti  ndidzadye  ; 
kuti  moyo  wanga  ukadalitse  iwe  ndi- 
sanafe.  5 Ndipo  anamva  Rebeka 
pamene  Isake  ananena  ndi  Esau 
mwana  wache.  Ndipo  Esau  ananka 
ku  thengo  kukasaka  nyama  ndi  ku- 
bwera  nayo.  6 Ndipo  Rebeka  ana- 
nena  kwa  Yakobo  mwana  wache, 
nati,  Taona,  ndinamva  atate  wako 
alinkunena  ndi  Esau  mkuru  wako 
kuti,  7 Unditengere  ine  nyama,  undi- 
konzere  ine  chakudya  chokolera,  kuti 
ndidzadye,  ndi  kudalitsa  iwe  pa  maso 
pa  Yehova,  ndisanafe.  8 Tsopanotu 
mwana  wanga,  tamvera  mau  anga 
monga  momwe  nditi  ndikuuze  iwe. 
9 Pitatu  ku  busa,  ukanditengere  ine 
kumeneko  tiana  tiwiri  tabwino  ta 
mbuzi  ; ndikonzere  nato  chakudya 
chokolera  cha  atate  wako  chonga 
chomwe  achikonda  : 1 0 ndipo  udza- 
pita  nacho  kwa  atate  wako,  kuti  adye, 
ndikukudalitsaiweasanafe.  11  Yako- 
bo  ndipo  anati  kwa  Rebeka  amache, 
Taonani,  Esau  mkuru  wanga  ndiye 
munthu  wa  ubweya,  ine  ndine  munthu 
wosalala.  1 2 Kapena  atate  wanga 
adzandiyambasa,  ndipo  ndidzaoneka 
pa  maso  pache  ngati  wakunyenga  ; pa- 
menepo  ndidzadzitengera  ine  tembe- 
rero,  si  mdalitso.  13  Ndipo  amache 
anati  kwa  iye,  Pa  ine  likhale  tembe- 

rero  lako  mwana  wanga  ; koma  ta- 
mvera  mau  anga,  kazimuka  kundi- 
tengera  timeneto.  14  Ndipo  ana- 
muka  nakatenga  nadza  nato  kwa 
amache ; amache  ndipo  anakonza 
chakudya  chokolera  chonga  chimene 
anachikonda  atate  wache.  15  Ndipo 
Rebeka  anatenga  zobvala  zokoma  za 
Esau  mwana  wache  wamkuru  zinali 
m’nyumba,  nabveka  nazo  Yakobo 
mwana  wache  wamng’ono  ; 16  ndipo 
anabveka  zikopa  za  tiana  ta  mbuzi 
pa  manja  ache  ndi  pa  khosi  pache 
posalala  ; 17  ndipo  anapereka  m’dza- 
nja  la  mwana  wache  Yakobo  cha- 
kudya  chokolera’cho,  ndi  mikate 
imene  anaipanga.  18  Ndipo  iye  ana- 
lowa  kwa  atate  wache,  nati,  Atate 
wanga  ; iye  anati,  Ndine  pano  ; ndani 
iwe  mwana  wanga  ? 19  Ndipo  Ya- 

kobo  anati  kwa  atate  wache,  Ndine 
Esau  mwana  wanu  wamkuru  ; nda- 
chita  monga  mwandiuza  ine;  ukanitu, 
khalani  tsonga,  idyani  nyama  yanga 
kuti  moyo  wanu  undidalitse  ine. 
20  Ndipo  Isake  anati  kwa  mwana 
wache,  Unaipeza  msanga  bwanji 
mwana  wanga  ? Ndipo  anati,  Chi- 
fukwa  kuti  Yehova  Mulungu  wanu 
anandiyendetsa  ine  bwino.  21  Ndipo 
Isake  anati  kwa  Yakobo,  Sendera  kuno, 
ndikuyambase  mwana  wanga,  ngati 
ndiwe  mwana  wanga  Esau  ndithu, 
kapena  wina.  22  Ndipo  Yakobo  ana- 
sendera  kwa  Isake  atate  wache,  ndipo 
anamyambasa  nati,  Mau  ndi  mau  a 
Yakobo,  koma  manja  ndi  manja  a 
Esau.  23  Ndipo  sanazindikira  iye, 
chifukwa  kuti  manja  ache  anali  a 
ubweya,  onga  manja  a Esau  mkuru 
wache  ; ndipo  anamdalitsa  iye.  24  Ndi- 
po  anati,  Kodi  ndiwe  mwana  wanga 
weniweni  Esau  ? ndipo  anati,  Ndine 
amene.  25  Ndipo  iye  anati,  Usendere 
nayo  kwa  ine,  ndidye  nyama  ya  mwa- 
na  wanga,  kuti  moyo  wanga  ukuda- 
litse  iwe.  Ndipo  anasendera  nayo 
kwa  iye,  nadya  iye ; ndipo  anamte- 
ngera  vinyo,  namwa  iye.  26  Ndi- 
po  Isake  atate  wache  anati  kwa  iye, 
Senderatu,  undimpsompsone,  mwana 
wanga.  27  Ndipo  anasendera  na- 
mpsompsona ; ndipo  anamva  ku- 
nunkhira  kwa  zobvala  zache,  na- 
mdalitsa,  nati, 

Taona,  kununkhira  kwa  mwana 
wanga, 

Kufanana  ndi  kununkhira  kwa 
munda  anaudaiitsa  Yehova  ; 


28  Mlungu  akupatse  iwe  mame 

a kumwamba, 

Ndi  zonenepa  za  dziko  la  pansi, 

Ndi  tirigu  wambiri  ndi  vinyo  ; 

29  Anthu  akutumikire  iwe, 

Mitundu  ikuweramire  iwe  ; 

Uchite  ufumu  pa  abale  ako, 

Ana  a amako  akuweramire  iwe  ; 

Wotemberereka  ali  yense  aku- 

temberera  iwe, 

Wodalitsika  ali  yense  akudalitsa 
iwe. 

30  Ndipo  panali  atatha  Isake  kumda- 
litsa  Yakobo,  ataturuka  Yakobo  pa 
maso  pa  Isake  atate  wache,  Esau  mku- 
ru  wache  analowa  kuchokera  ku  the- 
ngo.  31  Ndipo  iyenso  anakonza  cha- 
kudya  chokolera,  nadza  nacho  kwa 
atate  wache,  nati  kwa  atate  wache, 
Auke  atate  wanga,  adye  nyama  ya 
mwana  wache,  kuti  moyo  wanu  undi- 
dalitse  ine.  32  Ndipo  Isake  atate 
wache  anati  kwa  iye,  Ndiwe  yani  ? 
ndipo  iye  anati,  Ndine  mwana  wanu 
woyamba  Esau.  33  Ndipo  Isake  ana- 
nthunthumira  ndi  kunthunthumira 
kwakukuru,  nati,  Ndani  uja  anatenga 
nyama,  nadza  nayo  kwa  ine,  ndipo 
ndadya’ko  zonse  usadalowe  iwe,  ndipo 
rxdamdalitsa  iye  ? inde,  adzadalitsika. 
34  Pamene  Esau  anamva  mau  a atate 
wache  Isake,  analira  ndi  kulira  kwa- 
kukuru  ndi  kowawa  kopambana,  nati 
kwa  atate  wache,  Mundidalitse,  ine, 
inenso  atate  wanga.  35  Ndipo  iye 
anati,  Mphwako  anadza  monyenga, 
nalanda  mdalitso  wako.  36  Ndipo 
iye  anati,  Kodi  si  ndicho  chifukwa  ana- 
mucha  dzina  lache  Yakobo  ? kuti  wa- 
ndinyenga  ine  kawiri  aka  ; analanda 
ukulu  wanga,  ndipo,  taonani,  tsopano 
walanda  mdalitso  wanga.  Ndipo 
anati,  Kodi,  simunandisungira  ine 
mdalitso  ? 37  Ndipo  anayankha 

Isake  nati  kwa  Esau,  Taona,  ndamyesa 
iye  mkuru  wako,  ndi  abale  ache  onse 
ndampatsa  iye  akhale  akapolo  ache  ; 
ndakhazikitsa  iye  ndi  tirigu  ndi 
vinyo  ; nanga  pamenepo  mwana 
wanga,  ndidzakuchitira  iwe  chiani  ? 
38  Ndipo  Esau  anati  kwa  atate  wache, 
Kodi  muli  nawo  mdalitso  umodzi 
wokha,  atate  wanga  ? Mundidalitse 
ine,  inenso,  atate  wanga.  Ndipo  Esau 
anakweza  mau  ache  nalira.  39  Ndipo 
Isake  atate  wache  anayankha  nati 
kwa  iye, 

Taona,  pokhala  pako  mpa  zone- 
nepa  za  dziko  la  pansi, 

Mpa  mame  akumwamba  aku- 
dzera  komwe ; 

40  Udzakhala  ndi  moyo  ndi  lupanga 
lako,  nudzakhala  kapolo  wa 
mphwako ; 

Ndipo  padzakhala  pamene  udza- 
pulumuka, 

Udzachotsa  gori  lache  pa  khosi 
pako. 

41  Ndipo  Esau  anamuda  Yakobo  chi- 
fukwa  cha  mdalitso  umene  atate  wache 
anamdalitsa  nawo  : ndipo  Esau  anati 
m’mtima  mwache,  Masiku  a maliro  a 
atate  wanga  ayandikira ; pamenepo 
ndipo  ndidzamupha  mphwanga  Ya- 
kobo.  42  Ndipo  anauza  Rebeka  mau 
a Esau  mwana  wache  wamkuru : 
ndipo  iye  anatumiza  naitana  Yakobo 
mwana  wache  wamng’ono,  nati  kwa 
iye,  Taona,  mkuru  wako  Esau, 
kunena  za  iwe,  adzitonthoza  yekha 
mtima  wache  kuti  adzakupha  iwe. 

43  Ndipo  tsopano  mwana  wanga,  ta- 
mvera  mau  anga  : tauka,  nuthawire 
kwa  Labani  mlongo  wanga  ku  Harana; 

44  ukhale  naye  masiku  akuwerengeka, 
mpaka  wamchokera  ukali  wa  mku- 
ru  wako  ; 45  mpaka  wakuchokera 
mkwiyo  wa  mkuru  wako,  kuti  aiwale 
chimene  wamchitira  iye  ; pamenepo 
ndipo  ndidzatumiza  kukutenganso  iwe 
kumeneko  ; ndidzakhala  bwanji  wo- 
panda  inu  nonse  awiri  tsiku  limodzi  ? 

46  Ndipo  anati  Rebeka  kwa  Isake, 
Ndalema  moyo  wanga  chifukwa  cha 
ana  akazi  a Heti  : akatenga  Yakobo 
mkazi  wa  ana  akazi  a Heti,  onga  ana 
akazi  a m’dziko  lino,  moyo  wanga 
udzandikhalira  ine  bwanji  ? 

OO  Ndipo  Isake  anamwitana  Ya- 
a£.0  kobo,  namdalitsa  iye,  namu- 
uza  iye,  nati  kwa  iye,  Usatenge  mkazi 
wa  ana  akazi  a Kanani.  2 Tauka, 
nupite  ku  Padanaramu,  ku  nyumba  ya 
Betuele,  atate  wa  amai  ako  ; ukadzi- 
tengere  mkazi  wa  kumeneko  kwa 
ana  akazi  a Labani  mlongo  wache  wa 
amako.  3 Mulungu  wa  mphamvu 
zonse  akudalitse  iwe,  ak.ubalitse  iwe, 
akuchurukitse  iwe,  kuti  ukhale  khamu 
la  anthu  ; 4 akupatse  iwe  mdalitso 

wa  Abrahamu,  iwe  ndi  mbeu  zako 
pamodzi  nawe  : kuti  ulowe  m’dziko 
limene  ukhala’mo  mlendo,  limene  Mu- 
lungu  anampatsa  Abrahamu.  5 Ndipo 
Isake  anamlola  Yakobo  amuke,  ndipo 
ananka  ku  Padanaramu  kwa  Labani, 
mwana  wache  wa  Betuele  mSuriya, 
mlongo  wache  wa  Rebeka,  amai 


wawo  wa  Yakobo  ndi  Esau.  6 Ndipo 
anaona  Esau  kuti  Isake  anamdalitsa 
Yakobo  namtumiza  ku  Padanaramu 
kuti  atenge  mkazi  wa  kumeneko ; 
7 ndiponso  kuti  pamene  anamdalitsa 
iye,  anamuuza  iye  kuti,  Usatenge 
mkazi  wa  ana  akazi  a Kanani ; ndi- 
ponso  kuti  Yakobo  anamvera  atate 
wache  ndi  amache,  nanka  ku  Pada- 
naramu ; B ndipo  Esau  anaona  kuti 
ana  akazi  a Kanani  sanakondweretsa 
Isake  atate  wache  : 9 ndipo  ananka 
kwa  Ismayeli,  naonjezera  kwa  akazi 
amene  anali  nawo,  natenga  Maha- 
lati  mwana  wamkazi  wa  Ismayeli 
mwana  wa  Abrahamu,  mlongo  wache 
wa  Nebayoti  akhale  mkazi  wache. 

1 0 Ndipo  Yakobo  anachoka  m’Beere- 
seba,  nanka  ku  Harana.  11  Ndipo 
anafika  ku  malo,  nagona  kumeneko 
usiku,  chifukwa  lidalowa  dzuwa  : ndi- 
po  anatenga  mwala  wa  kumeneko, 
nauika  pansi  pa  mutu  wache,  nagona 
tulo  kumeneko.  12  Ndipo  analota, 
taonani,  makwerero  anaima  pansi, 
pamwamba  pache  ndipo  padafikira 
kumwamba  : ndipo,  taonani,  amithe- 
nga  a Mulungu  analinkukwera,  ana- 
linkutsika  pamenepo.  13  Taonani, 
Yehova  anaima  pamwamba  pache, 
nati,  Ine  ndine  Yehova,  Mulungu  wa 
Abrahamu  atate  wako,  ndi  Mulungu 
wa  Isake  ; dziko  limene  ulinkugo- 
na’mo  ndidzakupatsa  iwe  ndi  mbeu 
zako  ; 14  mbeu  zako  zidzakhala 

monga  pfumbi  la  pansi,  ndipo  udza- 
balalikira  ku  madzulo  ndi  ku  m’mawa 
ndi  ku  mpoto  ndi  ku  mwera:  mwaiwe 
ndi  mu  mbeu  zako  mabanja  onse  a 
dziko  la  pansi  adzadalitsidwa.  15  Ta- 
onani,  ine  ndiri  pamodzi  ndi  iwe, 
ndipo  ndidzakusunga  iwe  konse 
kumene  upita’ko,  ndipo  ndidzaku- 
bwezanso  iwe  ku  dziko  lino  ; chifukwa 
kuti  sindidzakusiya  iwe,  kufikira  kuti 
nditachita  chimene  ndanena  nawe. 
16  Ndipo  Yakobo  anauka  m’tulo  tache, 
nati,  Ndithu,  Yehova  ali  mom’muno  ; 
ndipo  sindinadziwe.  1 7 Ndipo  anaopa, 
nati,  Poopsya  pompano  ! pompano 
udipo  pa  nyumba  ya  Mulungu,  si  penai, 
pompano  ndipo  pa  chipata  cha  ku- 
mwamba.  18  Yakobo  ndipo  anauka 
m’mamawa,  natenga  mwala  umene 
anaika  pansi  pa  mutu  wache,  nauimi- 
ritsa,  nathira  mafuta  pamtu  pache. 
19  Ndipo  anacha  dzina  la  pamenepo 
Beteli  ; pakuyamba  dzina  lache  la 
mudzi’wo  ndi  Luzi.  20  Yakobo  ndipo 


28.21—29.29 

analumbira  chilumbiro,  nati,  Mulungu 
akakhala  ndi  ine,  akandisunga  ine 
m’njira  imene  ndipita’mo,  akandi- 
patsa  ine  mkate  wa  kudya,  ndi  zobva- 
lira  za  kubvala,  21  kuti  ndibwerenso 
ku  nyumba  ya  atate  wanga  ndi  mte- 
ndere,  pamenepo  Yehova  adzakhala 
Mulungu  wanga,  22  ndi  mwala  ume- 
newu  ndinauimiritsa,  udzakhala  nyu- 
mba  ya  Mulungu  ; ndipo  la  zonse 
mudzandipatsa  ine,  ndidzakupatsani 
inu  limodzi  la  magawo  khumi. 
rtQ  Ndipo  Yakobo  ananka  ulendo 
wache,  nafika  ku  dziko  la 
anthu  a ku  m’mawa.  2 Ndipo  anaya- 
ng’ana,  taonani,  chitsime  m’dambo, 
ndipo,  taonani,  magulu  atatu  a nkhosa 
alinkugona  kumeneko  : pakuti  pa 

chitsime’po  anamwetsa  nkhosa  ; ndipo 
mwala  wa  pakamwa  pa  chitsime  unali 
waukuru.  3 Kumeneko  ndipo  zina- 
sonkhana  zoweta  zonse  : ndipo  ama- 
gubuduza  mwala  kuuchotsa  paka- 
mwa  pa  chitsime,  namwetsa  nkhosa, 
naikanso  mwala  pakamwa  pa  chitsime 
pa  malo  pache.  4 Ndipo  anati  Ya- 
kobo  kwa  iwo,  Abale  anga,  ndinu  a 
kuti  inu  ? nati,  Ndife  a ku  Harana. 
5 Ndipo  anati  kwa  iwo,  Kodi  mumdzi- 
wa  Labani  mwana  wache  wa  Nahori  ? 
nati,  Timdziwa.  6 Ndipo  anati  kwa 
iwo,  Kodi  ali  bwino  ? nati,  Ali  bwino  : 
taonani,  Rakele  mwana  wache  wa- 
mkazi  alinkudza  nazo  nkhosa.  7 Ndi- 
po  iye  anati,  Taonani,  kukali  msana, 
si  nthawi  yosonkhanitsa  zoweta ; 
mwetsani  nkhosa,  pitani,  kadyetsani. 
3 Ndipo  anati,  Sitingathe,  koma  zita- 
sonkhana  ziweto  zonse,  ndipo  atagu- 
buduza  mwala  kuuchotsa  pakamwa 
pa  chitsime  ndiko  ; pamenepo  ndipo 
tizimwetsa  nkhosa.  9 Ali  chilankhu- 
lire  nawo,  anafika  Rakele  ndi  nkhosa 
za  atate  wache,  chifukwa  anaziweta. 
10  Ndipo  panali  pamene  Yakobo  ana- 
ona  Rakele,  mwana  wamkazi  wa 
Labani,  mlongo  wache  wa  amache,  ndi 
nkhosa  za  Labani  mlongo  wache  wa 
amache,  Yakobo  anayandikira  nagu- 
buduza  kuuchotsa  mwala  pa  chitsime, 
nazimwetsa  zoweta  za  Labani,  mlongo 
wache  wa  amache.  11  Ndipo  Yakobo 
anampsompsona  Rakele  nakweza  mau 
ache,  nalira.  12  Ndipo  Yakobo  ana- 
muuza  Rakele  kuti  iye  ndiye  mbale 
wache  wa  atate  wache,  kuti  ndiye 
mwana  wache  wa  Rebeka,  ndipo 
Rakele  anathamanga  nakauza  atate 
wache.  13  Ndipo  panali  pamene 


Labani  anamva  mbiri  ya  Yakobo 
mwana  wa  mlongo  wache,  iye  ana- 
thamangira  kukakomana  naye  namfu- 
ngatira,  nampsompsona,  namlowetsa 
m’nyumba  mwache.  Ndipo  iye  ana- 
mfotokozera  Labani  zinthu  zonsezo. 
14  Ndipo  Labani  anati  kwa  iye,  Etu, 
iwe  ndiwe  pfupa  langa  ndi  thupi  langa. 
Ndipo  anakhala  naye  nthawi  ya  mwezi 
umodzi.  15  Ndipo  Labani  anati  kwa 
Yakobo,  Chifukwa  iwe  ndiwe  mbale 
wanga,  Kodi  udzanditumikira  ine  kwa 
chabe  ? Undiuze  ine,  malipiro  ako 
adzakhala  otani  ? 16  Ndipo  Labani 

anali  ndi  ana  akazi  awiri,  dzina  la 
wamkuru  ndi  Leya,  dzina  la  wamng’o- 
no  ndi  Rakele.  17  Maso  a Leya  ana- 
li  ofoka,  koma  Rakele  anali  wokoma 
thupi  ndi  wokongola.  18  Ndipo  Ya- 
kobo  anamkonda  Rakele,  nati,  Ndidza- 
kutumikirani  inu  zaka  zisanu  ndi 
ziwiri  chifukwa  cha  Rakele  mwana 
wanu  wamkazi  wamng’ono.  1 9 Ndipo 
anati  Labani,  Kuli  kwabwino  kuti 
ndimpatse  iwe  osampatsa  kwa  mwa- 
muna  wina : ukhalebe  ndi  ine. 

20  Ndipo  Yakobo  anamtumikira  zaka 
zisanu  ndi  ziwiri  chifukwa  cha  Rakele  ; 
koma  zidamuonekera  iye  ngati  masiku 
owerengeka  chifukwa  cha  chikondi  chi- 
mene  anamkonda  iye  nacho.  21  Ndipo 
Yakobo  anatikwaLabani,  Undipatse  ine 
mkazi  wanga,  chifukwa  masiku  anga 
atha,  kuti  ndilowe  kwa  iye.  22  Ndi- 
po  Labani  anasonkhanitsa  anthu  onse 
a kumeneko  nakonzera  madyerero. 
23  Ndipo  panali  madzulo  Labani  ana- 
tenga  Leya  mwana  wache  wamkazi, 
nadza  naye  kwa  Yakobo,  ndipo  iye 
analowa  kwa  mkazi’yo.  24  Ndipo 
Labani  anampatsa  mwana  wache  wa- 
mkazi  Leya  Zilipa  mdzakazi  wache 
kuti  akhale  mdzakazi  wa  Leya. 

25  Ndipo  panali  m’mamawa,  anaona 
kuti  ndi  Leya ; ndipo  anati  kwa 
Labani,  Chiani  wandichitira  ine  ? 
Kodi  sindinakutumikira  iwe  chifukwa 
cha  Rakele  ? wandinyenga  ine  bwanji  ? 

26  Naipo  Labani  anati,  Satero  kwathu 
kuno,  kupatsa  wamng’ono  asanapatse 
wamkuru.  27  Umarize  sabata  lache 
la  uyu,  ndipo  ndidzakupatsa  uyonso 
chifukwa  cha  utumiki  umene  udza- 
nditumikira’wo  kuonjezera  zaka  zina 
zisanu  ndi  ziwiri.  28  Yakobo  ndipo 
anachita  chotero  namariza  sabata 
lache  ; ndipo  Labani  anampatsa  iye 
Rakele  mwana  wache  wamkazi  kuti 
akwatire  iyenso.  29  Ndipo  Labani 

anainpatsa  mwana  wache  wamkazi 
Rakcle  Uiliha  mdzakazi  wache 
kuti  akhale  mdzakazi  wa  Rakele. 
30  Ndipo  Yakobo  analowanso  kwa 
Rakele,  namkondanso  Rakele  kopa- 
mbana  Leya,  namtumikira  Labani 
zaka  zisanu  ndi  ziwiri  zinanso. 

31  Pamene  Yehova  anaona  kuti 
anamuda  Leya,  anatsegula  m’mimba 
mwache  ; koma  Rakele  anali  wouma. 
32  Ndipo  Leya  anatenga  pakati,  na- 
bala  mwana  wamwamuna,  namucha 
dzina  lache  Rubeni  ; pakuti  anati, 
Chifukwa  kuti  tsopano  mwamuna 
wanga  adzandikonda  ine.  33  Ndipo 
anatenganso  pakati,  nabala  mwana 
wamwamuna  nati,  Chifukwa  anamva 
Yehova  kuti  anandida  ine,  anandi- 
patsa  ine  mwana  wamwamuna  uyu- 
nso  ; ndipo  anamucha  dzina  lache 
Simeoni.  34  Ndipo  anatenganso  pa- 
kati  nabala  mwana  wamwamuna, 
nati,  Tsopano  lino  mwamuna  wanga 
adzadziphatika  kwa  ine  chifukwa  nda- 
mbalira  iye  ana  amuna  atatu  ; chifu- 
kwa  chache  anamucha  dzina  lache 
Levi.  35  Ndipo  anatenganso  pakati 
nabala  mwana  wamwamuna  ; nati, 
Tsopano  ndidzamyamikira  Yehova ; 
chifukwa  chache  anamucha  dzina 
lache  Yuda  ; pamenepo  analeka  ku- 
bala. 

QA  Pamene  Rakele  anaona  kuti 
Ov  sanambaliraYakoboana,Rake- 
le  anamchitira  mkuru  wache  nsanje ; 
nati  kwa  Yakobo,  Ndipatse  ana  ndi- 
ngafe.  2 Ndipo  Yakobo  anapsa  mti- 
ma  ndi  Rakele  ; nati,  Kodi  ine  ndi- 
khala  m’malo  a Mulungu  amene 
akukaniza  iwe  zipatso  za  mimba  ? 

3 Ndipo  Rakele  anati,  Taonani  mdza- 
kazi  wanga  Biliha,  mulowe  kwa  iye  ; 
ndipo  iye  adzabala  pa  maondo  anga, 
kuti  inenso  ndionere’po  ana  pa  iye. 

4 Ndipo  Rakele  anampatsa  iye  Biliha 
mdzakazi  wache  akhale  mkazi  wache  ; 
ndipo  Yakobo  analowa  kwa  iye.  5 Ndi- 
po  Biliha  anatenga  pakati,  namba- 
lira  Yakobo  mwana  wamwamuna. 
6 Rakele  ndipo  anati,  Mulungu  wandi- 
weruzira  ine,  namva  mau  anga,  na- 
ndipatsa  ine  mwana  ; chifukwa  chache 
anamucha  dzina  lache  Dani.  7 Ndipo 
Biliha  mdzakazi  wache  wa  Rakele 
anatenganso  pakati,  nambalira  Ya- 
kobo  mwana  wamwamuna  wachi- 
wiri.  8 Ndipo  Rakele  anati,  Ndi  ma- 
limbano  a Mulungu  ndalimbana  naye 
mkuru  wanga,  ndipo  ndapambana 


naye  ; ndipo  anamucha  dzina  lache 
Nafitali.  9 Pamene  Leya  anaona  kuti 
analeka  kubala,  anatenga  Zilipa  mdza- 
kazi  wache,  nampatsa  iye  kwa  Yakobo 
kuti  akhale  mkazi  wache.  10  Ndipo 
Zilipa  mdzakazi  wache  wa  Leya  ana- 
mbalira  Yakobo  mwana  wamwamuna. 
11  Ndipo  Leya  anati,  Wa  mwai 
ine ! ndipo  anamucha  dzina  lache 
Gadi.  12  Ndipo  Zilipa  mdzakazi  wa 
Leya  anambalira  Yakobo  mwana  wa- 
mwamuna  wachiwiri.  13  Ndipo  Leya 
anati,  Ndakondwa  ine  ! chifukwa 
kuti  ana  akazi  adzandicha  ine  woko- 
ndwa  : ndipo  anamucha  dzina  lache 
Aseri.  14  Ndipo  Rubeni  ananka 
masiku  akudula  tirigu,  napeza  zipatso 
za  mankhwala  a chikondi  m’thengo, 
nazitengera  kwa  amache  Leya.  Ndipo 
Rakele  anati  kwa  Leya,  Undipatse’ko 
mankhwala  a mwana  wako.  15  Ndi- 
po  iye  anati  kwa  Rakele,  Kodi  mpa- 
chabe  kuti  iwe  wachotsa  mwamuna 
wanga  ? Kodi  ufuna  kuchotsanso 
mankhwala  a mwana  wanga  ? Ra- 
kele  ndipo  anati,  Chifukwa  chache  iye 
adzagona  nawe  usiku  uno  chifukwa 
cha  mankhwala  a mwana  wako. 

16  Ndipo  Yakobo  anadza  madzulo 
kuchok.era  ku  munda,  ndipo  Leya 
ananka  kukomana  naye,  nati,  Ulowe 
kwa  ine  chifukwa  ndakulipilira  iwe 
ndi  mankhwala  a mwana  wanga. 
Ndipo  anagona  naye  usiku  womwewo. 

1 7 Ndipo  Mulungu  anamvera  Leya,  ndi- 
po  anatenga  pakati,  nambalira  Yako- 
bo  mwana  wamwamuna  wachisanu. 

18  Ndipo  Leya  anati,  Mulungu  wandi- 
patsa  ine  mphotho  yanga,  chifukwa 
ndapatsa  mdzakazi  wanga  kwa  mwa- 
muna  wanga  : namucha  dzina  lache 
Isakari.  19  Ndipo  Leya  anatenganso 
pakati  nambalira  Yakobo  mwana  wa- 
mwamuna  wa  chisanu  ndi  chimozi. 
20  Ndipo  Leya  anati,  Mulungu  anandi- 
patsa  ine  mphatso  yabwino  ; tsopano 
mwamuna  wanga  adzakhala  ndi  ine, 
chifukwa  ndambalira  iye  ana  amuna 
asanu  ndi  mmodzi  ; ndipo  anamucha 
dzina  lache  Zebuloni.  21  Pambuyo 
pache  ndipo  anabala  mwana  wa- 
mkazi,  namucha  dzina  lache  Dina. 

22  Ndipo  Mulungu  anakumbukila 
Rakele,  ndipo  Mulungu  anamvera 
iye,  natsegula  m’mimba  mwache. 

23  Ndipo  anatenga  pakati,  nabala 
mwana  wamwamuna,  nati,  Mulungu 
wachotsa  manyazi  anga  ; 24  namucha 
dzina  lache  Yosefe  ; ndipo  anati, 

Yehova  anandionjezera  ine  mwana  wa- 
mwamuna  wina.  25  Ndipo  panali 
pamene  Rakele  anabala  Yosefe,  Ya- 
kobo  anati  kwa  Labani,  Undisudzule 
ine  ndinke  kwathu  ku  dziko  langa. 
26  Undipatse  ine  akazi  anga  ndi  ana 
anga  chifukwa  cha  iwowa  ndakutu- 
mikira  iwe,  ndimuke  : chifukwa  udzi- 
we  iwe  nchito  imene  ndinakugwirira 
iwe.  27  Ndipo  Labani  anati  kwa  iye, 
Ngatitu  ndikapeza  ufulu  pa  maso 
pako,  ukhale,  chifukwa  ndazindikira 
kuti  Yehova  wandidalitsa  ine  chifu- 
kwa  cha  iwe.  28  Ndipo  iye  anati, 
Undipangire  ine  malipiro  ako,  ndipo 
ndidzakupatsa.  29  Ndipo  iye  anati 
kwa  Labani,  Udziwa  iwe  chomwe  nda- 
kutumikira  iwe  ndi  chomwe  zachita 
zoweta  zanu  ndi  ine.  30  Chifukwa 
ndisadafike  ine,  iwe  unali  nazo  zowe- 
rengeka,  ndipo  zachuruka  zambiri- 
mbiri  ; Yehova  wakudalitsa  iwe  kuli 
konse  ndinayenda’ko  : tsopano  ndi- 

dzamanga  liti  banja  langa  ? 31  Ndi- 

po  iye  anati,  Ndikupatsa  iwe  bwa- 
nji  ? Ndipo  Yakobo  anati,  Usandi- 
patse  ine  kanthu  ; ukandichitira  ine 
chotero,  ine  ndidzadyetsanso  ndi  ku- 
sunganso  ziweto  zako.  32  Ndidza- 
pita  ine  lero  pakati  pa  ziweto  zonse 
ndi  kusankhasankha  m’menemo  zo- 
weta  zonse  za  mathothomathotho  ndi 
za  maangamaanga,  ndi  za  nkhosa 
zonse,  ndi  mbuzi  zonse  za  maanga- 
maanga  ndi  za  mathothomathotho  : 
zotero  zidzakhala  malipiro  anga. 

33  Chotero  chilungamo  changa  chidza- 
ndibvomereza  m’tsogolo’mo,  pamene 
udzandifika  chifukwa  cha  malipiro 
amene  ali  patsogolo  pako  : iri  yonse 
yosakhala  ya  mathothomathotho  ndi 
ya  maangamaanga  ya  mbuzi,  ndi  iri 
yonse  ya  mbuzi  yosakhala  yakuda, 
ikapezedwa  ndi  ine,  udzaiyesa  yakuba. 

34  Ndipo  Labani  anati,  Taona,  ku- 
khale  monga  mau  ako.  35  Tsiku 
lomwelo  Labani  anachotsa  atonde 
amene  anali  a mipyololomipyololo, 
ndi  a mathothomathotho,  ndi  mbuzi 
zazikazi  zinali  za  maangamaanga,  ndi 
za  mathothomathotho  zonse  zinali 
zoyera  pang’ono,  ndi  zakuda  zonse  za 
nkhosa,  napatsa  m’dzanja  la  ana  ache 
amuna.  36  Ndipo  iye  yekha  anata- 
likitsana  ndi  Yakobo  ulendo  wa  ma- 
siku  atatu  : ndipo  Yakobo  anadyetsa 
ziweto  zina  za  Labani.  37  Ndipo 
Yakobo  anatenga  nthyole  za  mtengo 
wowisi  wa  libne,  ndi  za  mtengo  wa 


katungurume,  ndi  za  mtengo  wa  ari- 
moni,  nakupula  m’menemo  mizere  yo- 
yera,  naonetsa  moyera  mwa  m’nthyo- 
le’mo.  38  Ndipo  anaimitsa  ntyole 
zimene  anazikupula  pandunji  ndi 
zoweta  m’michera  ya  kumwera,  m’me- 
ne  ziweto  zinafika  kumwera’mo  ndipo 
zidatenga  mabere  pamene  zinadza 
kumwa.  39  Ndipo  ziweto  zinatenga 
mabere  patsogolo  pa  nthyole’zo,  ndipo 
zoweta  zinabala  za  mipyololomipyo- 
lolo,  ndi  mathothomathotho,  ndi  za 
maangamaanga.  40  Ndipo  Yakobo 
analekanitsa  ana  a nkhosa  naziika 
nkhope  za  zoweta  kuti  ziyang’anire 
za  mipyololomipyololo,  ndi  zakuda 
zonse  za  m’zoweta  za  Labani,  ndipo 
anaika  magulu  ache  pa  okha  ; sana- 
ziika  pa  zoweta  za  Labani.  41  Ndipo 
panali  pamene  zoweta  zolimba  zida- 
tenga  mabere,  Yakobo  anaika  nthyole 
pa  maso  pa  zoweta  m’michera’mo  kuti 
zitenge  mabere  pa  nthyole’zo.  42  Ko- 
ma  pamene  ziweto  zinali  zofoka,  sana- 
ziika  zimenezo  : ndipo  zofoka  zinali 
za  Labani,  ndi  zolimba  zinali  za 
Yakobo.  43  Munthu’yo  ndipo  ana- 
kula  kwambiri,  nali  nazo  zoweta 
zambiri,  ndi  akapolo  amuna  ndi  akazi, 
ndi  ngamila,  ndi  aburu. 

Ol  Ndipo  anamva  mau  a ana  ache 
O I a Labani  kuti,  Yakobo  watenga 
zonse  za  atate  wathu  ; m’zinthu  zi- 
nali  za  atate  wathu  wapeza  iye  chuma 
ichi  chonse.  2 Ndipo  Yakobo  anaona 
nkhope  ya  Labani,  taonani,  siina- 
muonekera  iye  monga  kale.  3 Ndipo 
Yehova  anati  kwa  Yakobo,  Bwera 
ku  dziko  la  atate  wako,  ndi  kwa 
abale  ako,  ndipo  ndidzakhala  ndi  iwe. 
4 Ndipo  Yakobo  anatumiza  naitana 
Rakele  ndi  Leya  adze  ku  busa  ku 
zoweta  zache,  5 ndipo  anati  kwa  iwo, 
Ndiona  ine  nkhope  ya  atate  wanu  kuti 
siindionekera  ine  monga  kale  ; koma 
Mulungu  wa  atate  wanga  anali  ndi 
ine.  6 Ndipo  inu  mudziwa  kuti  ndi 
mphamvu  zanga  zonse  ndatumikira 
atate  wanu.  7 Ndipo  atate  wanu 
wandinyenga  ine,  nasintanitsa  mali- 
pilo  anga  kakhumi  ; koma  Mulungu 
sanamlole  iye  andichitire  ine  choipa. 
8 Akati  chotero,  Za  mathothomatho- 
tho  zidzakhala  malipilo  ako,  zoweta 
zonse  zinabala  za  mathothomatho- 
tho  ; ndipo  akati  iye  chotere,  Za  mi- 
pyololomipyololo  zidzakhala  malipilo 
ako,  ziweto  zonse  zinabala  mipyo- 
lolomipyololo.  9 Chomwecho  Mulu- 

ngu  anazichotsa  zoweta  za  atate  wanu, 
nandipatsa  ine.  10  Ndipo  panali 
potenga  mabere  ziweto’zo,  ine  ndi- 
natukula  maso  anga,  ndipo  ndinape- 
nya  m’kulota,  taonani,  atonde  okwe- 
ra  ziweto  anali  a mipyololomipyololo, 
a mathothomathotho,  ndi  a maanga- 
maanga.  11  Mthenga  wa  Mulungu 
ndipo  anati  kwa  ine  m’kulota’mo, 
Yakobo ; nati  ine,  Ndine  pano. 
12  Ndipo  anati,  Tukulatu  maso  ako, 
nuone,  atonde  onse  amene  okwera 
zoweta  ali  a mipyololomipyololo,  a 
mathothomathotho,  ndi  a maanga- 
maanga : chifukwa  ndaona  zonse 

zimene  Labani  akuchitira  iwe.  1 3 Ine 
ndine  Mulungu  wa  ku  Beteli,  kuja 
unathira  mafuta  pa  mwala  paja,  pa- 
mene  unandilumbirira  ine  chilumbi- 
riro  : tsopano  uka,  nuchoke  m’dziko 
lino,  nubwere  ku  dziko  la  abale  ako. 
14  Ndipo  Rakele  ndi  Leya  anayankha, 
nati  kwa  iye,  Kodi  tiri  nalonso  gawo 
kapena  cholowa  m’nyumba  ya  atate 
wathu  ? 15  Kodi  satiyesa  ife  alendo  ? 

chifukwa  anatigulitsa  ife,  nathanso 
kuononga  ndalama  zathu.  16  Chi- 
fukwa  kuti  churna  chonse  Mulungu 
anachichotsa  kwa  atate  wathu  ndi 
chathu  ndi  cha  ana  athu  ; tsono,  zonse 
wakunenera  iwe  Mulungu,  uchite. 

17  Ndipo  anauka  Yakobo  nakweza 
ana  ache  ndi  akazi  ache  pa  ngamila  ; 

18  ndipo  ananka  nazo  zoweta  zache 
zonse,  ndi  chuma  chache  chonse  ana- 
chisonkhanitsa,  zoweta  zache  ana- 
ziona  m’Padanaramu,  kuti  anke  kwa 
Isake  atate  wache  ku  dziko  la  Kanani. 

19  Ndipo  Labani  ananka  kukasenga 
nkhosa  zache  : ndipo  Rakele  anaba 
aterafi  a atate  wache.  20  Ndipo  Ya- 
kobo  anathawa  kwa  Labani  mSuriya 
mobisika,  m’mene  sanamuuze  iye  kuti 
analinkuthawa.  21  Ndipo  anathawa 
iye  ndi  zonse  anali  nazo  : ndipo  ana- 
uka  naoloka  pa  nyanja,  naloza  nkhope 
yache  iyang’anire  ku  phiri  la  Gileadi. 

22  Tsiku  la  chitatu  anamuuzaLabani 
kuti  Yakobo  wathawa.  23  Ndipo  iye 
anatenga  abale  ache  pamodzi  naye, 
namlondola  iye  ulendo  wa  masiku 
asanu  ndi  awiri  : nampeza  iye  pa 

phiri  la  Gileadi.  24  Ndipo  Mulungu 
anadza  kwa  Labani  mSuriya  usiku, 
nati  kwa  iyp,  Tadziyang’anira  wekha, 
usanene  kwa  Yakobo  kapena  zabwino 
kapena  zoipa.  25  Ndipo  Labani  ana- 
komana  naye  Yakobo.  Ndipo  Yakobo 
anamanga  hema  wache  m’phiri’mo: 


ndipo  Labani  ndi  abale  ache  ana- 
manga  m’phiri  la  Gileadi.  26  Ndipo 
Labani  anati  kwa  Yakobo,  Wachi- 
tanji  ? Wathawa  kwa  ine  mobisika 
ndi  kutenga  ana  anga  akazi,  monga 
mikoli  ya  lupanga.  27  Wathawanji 
iwe  mobisika,  ndi  kundichokera  ku- 
tseri,  osandiuza  ine,  kuti  ndikadaku- 
mukitsa  iwe  ndi  kusekerera  ndi  nyi- 
mbo  ndi  lingaka  ndi  zeze  ? 28  Ndipo 

sunandiloleza  ine  ndimpsompsone  ana 
anga  amuna  ndi  akazi  ? wapusa  iwe 
pakuchita  chotero.  29  M’dzanja  la- 
nga  muli  mphamvu  yakuchitira  iwe 
zoipa,  koma  Mulungu  wa  atate  wako 
anati  kwa  ine  usiku  wa  lero,  kuti, 
Tadziyang’anira  wekha,  usanene  kwa 
Yakobo  kapena  zabwino  kapena  zoi- 
pa.  30  Tsono  ungakhale  ukadamuka 
chifukwa  mtima  wako  ulinkukhu- 
mba  nyumba  ya  atate  wako,  bwanji 
waba  iwe  milungu  yanga  ? 31  Ndipo 

anayankha  Yakobo  nati  kwa  Labani, 
Chifukwa  ndinaopa  : chifukwa  kuti 

ndinati,  Kapena  udzandilanda  ine  ana 
ako  akazi.  32  Ali  yense  umpeza  ali 
nayo  milungu  yako,  asakhale  ndi 
moyo  : pa  maso  pa  abale  athu,  ta- 
yang’anira  zako  ziri  ndi  ine,  nuzi- 
tenge  wekha.  Pakuti  sanadziwe  Ya- 
kobo  kuti  Rakele  anaiba.  33  Ndipo 
Labani  analowa  m’hema  wa  Yakobo, 
ndi  m’hema  wa  Leya,  ndi  m’mahema 
a adzakazi  awiri  aja ; koma  sana- 
peze.  Ndipo  anaturuka  m’hema  wa 
Leya  nalowa  m’hema  wa  Rakele. 
34  Ndipo  Rakele  anatenga  aterafi’wo 
nabisa  pa  chokhalira  cha  ngamila,  na- 
khala  pamenepo.  Ndipo  Labani  ana- 
funafuna  m’hema  monse,  koma 
sanawapeze.  35  Ndipo  Rakele  ana- 
ti  kwa  atate  wache,  Asakwiye  mbu- 
yanga  kuti  sindingathe  kuuka  pa  maso 
panu  ; chifukwa  zochitika  pa  akazi 
ziri  pa  ine.  Ndipo  Labani  anafu- 
nafuna  koma  sanapeze  aterafi’wo. 

36  NdipoanakwiyaYakobonamkalipira 

Labani  : ndipo  Yakobo  anayankha 

nati  kwa  Labani,  Kodi  ndachimwa 
chiani  ? uchimwo  wanga  nguti,  kuti 
unanditsatatsata  ine  pambuyo  panga  ? 

37  Pakuti  wafunafuna  monse  ndiri 
nazo,  kodi  wapeza  chiani  pa  zinthu 
za  m’nyumba  mwako  ? Tafika  nacho 
apa  pa  abale  anga  ndi  ako,  kuti  awe- 
ruze  pa  ife  tonse  awiri.  38  Zaka 
makumi  awiri’wo  ndakhala  nawe, 
nkhosa  ndi  mbuzi  zako  zazikazi  sizi- 
napoloze,  ndi  abira  a zoweta  zako 

sindinadye.  39  Chimene  chinazomo- 
ledwa  ndi  chirombo  sindinachitengere 
kwa  iwe  ; ndekha  ndinalipira ; pa 
dzanja  langa  unachifuna,  chinga- 
khale  chobedwa  kapena  pa  usiku  ka- 
pena  pa  usana.  40  Chotero  ndina- 
khala;  usana  ludzu  linakomola  ine, 
usiku  chisanu  ; tulo  tanga  tinachoka 
m’maso  mwanga.  41  Ndinakhala 
chotere  zaka  makumi  awiri  m’nyu- 
mba  mwako  ; zaka  khumi  ndi  zinai 
ndinakutumikira  iwe  chifukwa  cha 
ana  ako  akazi  awiri,  ndi  zaka  zisanu 
ndi  chimodzi  chifukwa  cha  zoweta 
zako  ; wasintha  malipiro  anga  ka- 
khumi.  42  Mulungu  wa  atate 
wanga,  Mulungu  wa  Abrahamu, 
ndi  Kuopsa  kwa  Isake  zikadapanda 
kukhala  ndi  ine,  ukadandichotsa  ine 
wopanda  kanthu  m’manja.  Mulu- 
ngu  anakuona  kusauka  kwanga,  ndi 
nchito  ya  manja  anga,  ndipo  anadzu- 
dzula  iwe  usiku  wa  lero.  43  Ndipo 
Labani  anayankha  nati  kwa  Yakobo, 
Akazi’wa  ndiwo  ana  anga,  ana’wa 
ndiwo  ana  anga,  zoweta’zi  ndizo  zo- 
weta  zanga  ndi  zonse  ulinkuziona 
ndizo  zanga:  nanga  ndidzachitira  ine 
chiani  lero  kwa  ana  anga  akazi 
amenewa,  kapena  ana  awo  amene 
anabala  ? 44  Tsopano  tiyeni  tipa- 

ngane  pangano,  ine  ndi  iwe  ; li- 
khale  mboni  pakati  pa  ine  ndi  iwe. 
45  Ndipo  Yakobo  anatenga  mwala, 
nauimiritsa.  46  Ndipo  Yakobo  anati 
kwa  abale  ache,  Sonkhanitsani  miya- 
la  ; ndipo  anasonkhanitsa  miyala 
nakundika  mulu  : ndipo  anadya  pa 

mulu’po.  47  Ndipo  Labani  anacha 
pamenepo  Yegara-sahaduta  ; koma 
Yakobo  anacha  Galeeda.  48  Ndipo 
Labani  anati,  Mulu’wu  ndiwo  mboni 
pakati  pa  ine  ndi  iwe  lero.  Chifukwa 
chache  anacha  dzina  lache,  Galeeda  ; 
49  ndi  Mizipa,  chifukwa  kuti  anati, 
Yehova  ayang’anire  pakati  pa  ine  ndi 
iwe,  pamene  tisiyana  wina  ndi  mnza- 
che.  50  Ukasautsa  ana  anga  akazi, 
kapena  ukatenga  akazi  ena  kuonje- 
zera  pa  ana  anga,  palibe  munthu 
mmodzi  ali  nafe  ; taonani,  Mulungu 
ndiye  mboni  yanga  ndi  yako.  51  Ndi- 
po  Labani  anati  kwa  Yakobo,  Taona 
mulu’wu,  taona  choimiritsa’chi,  nda- 
chiimiritsa  pakati  pathu.  52  Mulu- 
’wu  ndiwo  mboni,  choimiritsa’chi 
ndicho  mboni,  kuti  ine  sindidzapiti- 
rira  pa  mulu’wu  kunka  kwa  iwe, 
ndipo  iwe  sudzapitirira  pa  mulu’wu  ndi 


pa  choimiritsa’chi  kudza  kwa  ine  kuti 
tichitirane  zoipa.  53  Mulungu  wa 
Abrahamu  ndi  Mulungu  wa  Nahori, 
Mulungu  wa  atate  wawo  aweruze  pa 
ife.  Ndipo  Yakobo  analumbirira  pa 
Kuopsa  kwa  atate  wache  Isake. 

54  Ndipo  Yakobo  anapereka  nsembe  pa 
phiri’po,  naitana  abale  ache  kuti  adye 
chakudya  ; ndipo  anadya  chakudya, 
nagona  pa  phiri’po  usiku  wonse. 

55  M’mamawa  Labani  anauka  na- 

mpsompsona  ana  ache  amuna  ndi  1 
akazi,  nawadalitsa : ndipo  Labani 

anachoka,  nabwera  ku  malo  kwache. 
QQ  Ndipo  Yakoboanankabeulendo 
Ofc  wache,  ndipo  amithenga  a Mu- 
lungu  anakomana  naye.  2 Pamene 
Yakobo  anawaona  anati,  Ili  ndi 
khamu  la  Mulungu : ndipo  anacha 

pamenepo  dzina  lache  Mahanaimu. 

3 Ndipo  Yakobo  anatumiza  amithenga 
patsogolo  pache  kwa  Esau  mkuru 
wache,  ku  dziko  la  Seiri,  ku  dera  la 
ku  Edomu.  4 Ndipo  anauza  iwo 
kuti,  Mukanene  chotere  kwa  mbu- 
yanga  Esau : Atero  Yakobo  kapolo 
wako,  ndakhala  pamodzi  naye  Labani,  i 
ndipo  ndakhalabe  kufikira  tsopano 
lino  : 5 ndipo  ndiri  nazo  ng’ombe  ndi 
aburu,  ndi  zoweta  ndi  akapolo  ndi 
adzakazi,  ndipo  ndatumiza  kukuuza  J 
mbuyanga  kuti  ndipeze  ufulu  pa  maso 
pako.  6 Ndipo  amithenga  anabwera 
kwa  Yakobo  kuti,  Tidafika  kwa  mbale  ' 
wanu  Esau,  ndipo  iyenso  alinkudza 
kukomana  nanu,  ndipo  ali  nawo 
anthu  mazana  anai.  7 Ndipo  Yakobo 
anaopa  kwambiri,  nabvutidwa  ; ndipo 
anagawana  anthu  anali  nawo  ndi 
nkhosa  ndi  zoweta,  ndi  ngamila, 
zikhale  makamu  awiri  ; 8 ndipo  anati, 
Akafika  Esau  pa  khamu  limodzi 
nalikantha,  lina’lo  lotsala  lidzapu- 
lumuka.  9 Ndipo  Yakobo  anati, 
Mulungu  wa  atate  wanga  Abrahamu, 
Mulungu  wa  atate  wanga  Isake, 
Yehova,  amene  munati  kwa  ine, 
Bwera  ku  dziko  lako,  ndi  kwa  abale  ako, 
ndipo  ndidzakuchitira  iwe  bwino : 

10  sindiyenera  zazing’ono  za  zifundo 
zonse,  ndi  zoona  zonse,  zimene  mwa- 
mchitira  kapolo  wanu  : chifukwa  ndi 
ndodo  yanga  ndinaoioka  pa  Yordano 
uyu ; ndipo  tsopano  ndiri  maka- 
mu  awiri.  11  Mundipulumutsetu  ine 
m’dzanja  la  mkuru  wanga,  m’dzanja 
la  Esau  ; chifukwa  ine  ndimuopa  iye, 
kapena  adzadza  kudzandikantha  ine, 
ndi  amai  pamodzi  ndi  ana.  12  Ndipo 

inu  munati,  Ndidzakuchitira  iwe  bwino 
ndithu,  ndidzakuyesa  mbeu  yako 
monga  mchenga  wapa  nyanja  yaikuru, 
umene  sungathe  kuwerengeka  chi- 
fukwa  cha  unyinji  wache.  13  Ndipo 
anagona  komweko  usiku  womwewo, 
natenga’ko  zimene  anali  nazo,  mpha- 
tso  yakupatsa  Esau  mkuru  wache  : 
14mbuzi  zazikazi  mazanaawiri,atonde 
makumi  awiri,  nkhosa  zazikazi  maza- 
na  awiri,  ndi  zazimuna  makumi  awiri, 
1 5 ngamila  za  mkaka  makumi  atatu  ndi 
ana  awo,  ng’ombe  zazikazi  makumi 
anai,  zazimuna  khumi,  aburu  akazi 
makumi  awiri  ndi  anakhumi.  16  Ndi- 
po  anazipereka  zimenezo  m’manja  a 
anyamata  ache,  gulu  pa  lokha  gulu  pa 
lokha  ; ndipo  anati  kwa  anyamata 
ache,  Taolokani  patsogolo  panga, 
tachitani  danga  pakati  pa  magulu,  lina 
ndi  lina.  17  Ndipo  anauza  wotso- 
golera  kuti,  Pamene  akomana  nawe 
mkuru  wanga  Esau  ndi  kufunsa  iwe 
kuti,  Ndiwe  yani,  umuka  kuti  ? za 
yani  zimenezi  patsogolo  pako  ? 
18  pomwepo  uziti,  Za  kapolo  wanu 
Yakobo  ; ndizo  mphatso  yotumizidwa 
kwa  mbuyanga  Esau  ; taonani  ali 
pambuyo  pathu.  19  Ndipo  anauzanso 
wachiwiri  ndi  wachitatu,  ndi  onse 
anatsata  magulu,  kuti,  Muzinena 
kwa  Esau  chotero,  pamene  mukomana 
naye : 20  ndiponso  muziti,  Ndiponso, 
taonani,  liapolo  wanu  Yakobo  ali  pa- 
mbuyo  pathu.  Pakuti  anati,  Ndidza- 
mpembedzera  iye  ndi  mphatso  imene 
ipita  patsogolo  panga,  pambuyo  pache 
ndidzaona  nkhope  yache  ; kapena 
adzandilandira  ine.  21  Momwemo 
naolotsa  mphatso  patsogolo  pache  : 
ndipo  iye  yekha  anagona  usiku  wo- 
mwewo  pa  chigono. 

22  Ndipo  anauka  usiku  womwewo, 
natenga  akazi  ache  awiri,  ndi  adza- 
kazi  ache  awiri,  ndi  ana  ache  amuna 
khumi  ndi  mmodzi,  naoloka  pa  doko 
la  Yaboki.  23  Ndipo  anawatenga  iwo 
nawaolotsa  pa  mtsinje,  naziolotsa 
zonse  anali  nazo.  24  Ndipo  anatsala 
Yakobo  yekha  ; ndipo  analimbana 
naye  munthu  kufikira  mbandakucha. 
25  Ndipo  pamene  anaona  kuti  sana- 
mlaka,  anakhudza  nsukunyu  ya  ncha- 
fu  yache  ; ndipo  nsukunyu  ya  nchafu 
yache  ya  Yakobo  inaguluka,  paku- 
limbana  naye.  26  Ndipo  iye  anati, 
Ndileke  ndimuke,  chifukwa  kulinku- 
cha.  Ndipo  Yakobo  anat',  Sindidza- 
kuleka  iwe  kuti  umuke,  ukapanda 


kundidalitsa  ine.  27  Ndipo  iye  anati 
kwa  Yakobo,  Dzina  lako  ndani  ? Nati 
iye,  Yakobo.  28  Ndipo  anati,  Dzina 
lako  silidzachedwanso  Yakobo,  koma 
Israyeli,  chifukwa  unayesana  naye 
Mulungu  ndithu,  ndipo  unapambana. 
29  Yakobo  ndipo  anafunsa  iye, 
nati,  Undiuze  ine  dzina  lako.  Ndipo 
iye  anati,  Undifunsa  dzina  chifukwa 
ninji  ? Ndipo  anamdalitsa  iye  pame- 
nepo.  30  Ndipo  anacha  dzina  la  malo 
amenewo,  Penieli  : chifukwa  ndao- 

nana  ndi  Muiungu  nkhope  ndi  nkho- 
pe,  ndipo  wapulumuka  moyo  wanga.. 
31  Ndipo  kudamchera  iye  pamene 
anaoloka  pa  Penieli,  ndipo  iye  anatsi- 
mpina  ndi  nchafu  yache.  32  Chifu- 
kwa  chache  ana  a Israyeli  samadya 
ntsempa  ya  thako  iri  pa  nsukunyu  ya 
nchafu  kufikira  lero  : chifukwa  ana- 
khudza  nsukunyu  ya  nchafu  ya 
Yakobo  pa  ntsempa  ya  thako. 

OQ  Ndipo  Yakobo  anatukula  maso 
OO  ache,  taonani,  anadza  Esau, 
ndi  pamodzi  naye  anthu  mazana  anai. 
Ndipo  anagawira  ana  kwa  Leya,  ndi 
kwa  Rakele,  ndi  kwa  adzakazi  awiri 
aja.  2 Ndipo  anaika  adzakazi  ndi  ana 
awo  patsogolo,  ndi  Leya  ndi  ana  ache 
pambuyo  pawo,  ndi  Rakele  ndi 
Yosefe  pambuyo  pa  onse.  3 Ndipo 
iye  rnwini  anatsogolera  patsogolo 
pawo,  nawerama  pansi  kasanu  ndi 
kawiri  mpaka  anayandikira  mkuru 
wache.  4 Ndipo  Esau  anathamangira 
kukomana  naye  namfungatira,  nagwa 
pankhope  pache,nampsompsona;  ndi- 
po  analira  iwo.  5 Ndipo  anatukula 
maso  ache  nawaona  akazi  ndi  ana  ; 
nati,  Ndani  awa  ali  ndi  iwe  ? Ndipo 
iye  anati,  Ndiwo  ana  amene  Mulungu 
anakomera  mtima  kumpatsa  kapolo 
wanu.  6 Ndipo  adzakazi  anayandi- 
kira  ndi  ana  awo,  nawerama  pansi. 
7 Ndiponso  Leya  ndi  ana  ache  ana- 
yandikira  nawerama  pansi  : pambuyo 
pache  anayandikira  Yosefe  ndi  Rakele, 
nawerama  pansi.  8 Ndipo  anati, 
Nanga  khamu  lonse  limene  ndina- 
komana  nalo  nlotani  ? Ndipo  anati, 
Kuti  ndipeze  ufulu  pa  maso  pa  mbu- 
yanga.  9 Ndipo  Esau  anati,  Zanga 
zindifikira  ; mbale  wanga,  khala  nazo 
zako  iwe  wekha.  10  Ndipo  Yakobo 
anati,  laitu,  Ngatitu  ndapeza  ufulu 
pa  maso  pako,ulandira  mphatso  yanga 
pa  dzanja  langa  ; pakuti  popeza  ndi- 
naona  nkhope  yanu,  monga  anthu 
aona  nkhope  ya  Mulungu,  ndipo 

iwe  wandibvomereza  ine.  11  Landi- 
ranitu  mdalitso  wanga  umene  wafika 
kwa  inu,  pakuti  Mulungu  wandichi- 
tira  ine  za  ufulu,  ndipo  zanganso 
zindifikira.  Ndipo  anamkakamiza, 
nalandira.  12  Ndipo  Esau  anati, 
Tiyeni  timuke  ; nditsogolera  ndine. 

13  Ndipo  anati  kwa  iye,  Mbuyanga 
adziwa  kuti  ana  ali  ambowa,  ndipo 
nkhosa  ndi  zoweta  ndiri  nazo  zirinku- 
yamwitsa  : ndipo  akathamangitsa  tsi- 
ku  limodzi  zoweta  zonse  zidzafa. 

14  Mbuyanga  atsogoleretu  kapolo  wa- 
che,  ndipo  ine  ndidzazitsogolera  pa- 
ngo’nopang’ono  monga  mwa  maye- 
ndedwe  a zoweta  ziri  pa  maso  panga, 
ndi  monga  mwa  mayendedwe  a ana, 
mpaka  ndifike  kwa  mbuyanga  ku 
Seiri.  15  Ndipo  Esau  anati,  Ndiku- 
siyire  anthu  ena  amene  ali  ndi  ine  ? 
Ndipo  iye  anati,  Chifukwa  chanji  ? 
ndipeze  ine  ufulu  pa  maso  pa  mbuya- 
nga.  16  Ndipo  Esau  anabwera  tsiku 
lomwelo  kunka  ku  Seiri.  17  Ndipo 
Yakobo  anankabe  ulendo  wache  ku 
Sukoti,  namanga  nyumba  yache  pa- 
menepo,  namanga  rnakola  a zoweta 
zache  : chifukwa  chache  dzina  lache 
la  kumeneko  ndi  Sukoti. 

18  Ndipo  Yakobo  anafika  ndi  mte- 
ndere  ku  mudzi  wa  Sekemu  umene 
uli  m’dziko  la  Kanani,  pamene  ana- 
chokera  ku  Padanaramu  ; namanga 
tsasa  pandunji  pa  mudzi’po.  18  Ndi- 
po  anagula  ndi  ndalama  zana  limodzi, 
dera  la  munda  k.umeneko  anamanga 
hema  wache,  pa  dzanja  la  ana  ache 
a Hamori  atate  wache  wa  Sekemu. 
Ndipo  anamanga  pamenepo  guwa 
la  nsembe,  nacha  pamenepo  El- 
elohe-Israyeli. 

Q/j  Ndipo  Dina  mwana  wa  mkazi 
O^T"  wa  Leya,  amene  anambalira 
Yakobo,  ananka  kukaona  akazi  a ku- 
meneko.  2 Pamene  anamuona  iye 
Sekemu,  mwana  wache  wamwamuna 
wa  Hamori  mHivi,  karonga  wa  dziko- 
’lo,  anamtenga  nagona  ndi  iye, 
namuipitsa.  3 Ndipo  mtima  wache 
unakhumba  Dina  mwana  wache  wa- 
mkazi  wa  Yakobo,  ndipo  anamkonda 
namwali’yo,  nanena  momkopa  namwa- 
li’yo.  4 Ndipo  anati  Sekemu  kwa 
atate  wache  Hamori  kuti,  Mundi- 
tengere  ine  mkazi  uyo  akhale  mkazi 
wanga.  5 Ndipo  anamva  Yakobo  kuti 
anamuipitsa  Dina,  mwana  wache  wa- 
mkazi  ; ana  ache  amuna  anali  ndi 
zoweta  zache  ku  dambo  : ndipo  Ya- 


kobo  anakhala  chete  mpaka  anafika 
iwo.  6 Ndipo  Hamori  atate  wache  wa 
Sekemu  anaturuka  kunka  kwa  Yakobo 
kukanena  ndi  iye.  7 Ndipo  pakumva 
icho  ana  ache  amuna  a Yakobo 
anabwera  pochokera  ku  dambo  : amu- 
na’wo  ndipo  anapwetekwa  mtima, 
nakwiya  kwambiri,  chifukwa  iyeyo 
anachita  chopusa  choipira  Israyeli 
pakugona  ndi  mwana  wamkazi  wa 
Yakobo  ; ndicho  chosayenera  kuchita. 

8 Ndipo  Hamori  ananena  ndi  iwo, 
kuti,  Mtima  wa  Sekemu  mwana  wanga 
umkhumba  mwana  wako  wamkazi  : 
umpatsetu  kuti  akhale  mkazi  wache. 

9 Mukwatirane  ndi  ife  : tipatseni  ife 
ana  anu  akazi,  ndiponso  dzitengereni 
ana  athu  akazi.  10  Ndipo  mudza- 
khala  pamodzi  ndi  ife,  dziko  lidzakhala 
pa  maso  panu  ; khalani  mmenemo 
ndi  kuchita  malonda,  ndi  kukhala 
nazo  zanuzanu  mmenemo.  11  Ndipo 
Sekemu  anati  kwa  atate  wache  wa 
mkazi  ndi  kwa  abale  ache,Tipeze  ufulu 
pa  maso  panu,  chimene  mudzanenakwa 
ine  ndidzapereka.  12  Mundipemphe 
ine  za  mitulo  ndi  za  ulere  zambirimbiri, 
ndipo  ndidzapereka  monga  mudza- 
nena  kwa  ine  ; koma  mundipatse 
ine  namwali’yo  akhale  mkazi  wanga. 

13  Ndipo  ana  ache  amuna  a Yakobo 
anayankha  Sekemu  ndi  Hamori  atate 
wache  monyenga,  nanena,  popeza 
anamuipitsa  Dina  mlongo  wawo, 

14  nati  kwa  iwo,  Sitingathe  kuchita 
ichi,  kupereka  mlongo  wathu  kwa 
mwamuna  wosadulidwa  ; chifukwa 
kumeneko  ndiko  kutichepetsa  ife ; 

15  Koma  apa  pok’na  tidzakubvomere- 

zani  : ngati  mudzakhala  onga  ife 

ndi  kudulidwa  amuna  onse  ; 1 6 pame- 
nepo  tidzakupatsani  inu  ana  athu 
akazi,  ndipo  tidzadzitengera  ana  anu 
akazi,  ndipo  tidzakhala  pamodzi  ndi 
inu,  ndi  kukhala  mtundu  umodzi. 
17  Koma  mukapanda  kutimvera  ndi 
kusadulidwa,  pamenepo  tidzatenga 
mwana  wathu  wamkazi,  ndi  kumuka 
naye.  18  Mau  awo  ndipo  anakomera 
Hamori  ndi  Sekemu  mwana  wache  wa 
Hamori.  19  Ndipo  mnyamata’yo  sa- 
nachedwa  kuchichita  popeza  anako- 
ndwera  ndi  mwana  wache  wamkazi 
wa  Yakobo  : ndipo  iye  anali  wole- 

mekezedwa  woposa  onse  a pa  banja 
la  atate  wache.  20  Ndipo  Hamori 
ndi  Sekemu  mwana  wache  anafika  ku 
chipata  cha  mudzi  wawo,  nalankhu- 
lana  ndi  anthu  a mudzi  wawo,  kuti, 

21  Anthu  amenewa  ali  a mtendere 
pamodzi  ndi  ife  ; chifukwa  chache 
akhale  m’dziko’mo,  achite  malonda 
mmenemo  : pakuti  taonani  dziko’lo 
liri  lalikuru  lokwanira  iwo  ; tidzi- 
tengere  ana  awo  akazi  akhale  akazi 
athu,  tiwapatse  amenewa  ana  athu 
akazi.  22  Anthu’wo  adzatiloleza  ife 
tikhale  nawo  anthu  amodzi,  pokha’po 
amuna  onse  a mwa  ife  adzadulidwa, 
monga  iwo  adulidwa.  23  Kodi  ng’o- 
mbe  zawo  ndi  chuma  chawo  ndi 
zoweta  zawo  sizidzakhala  zathu  ? 
Pokha’po  tibvomerezana  nawo  ndipo 
adzakhala  pamodzi  ndi  ife.  24  Ndipo 
onse  amene  anaturuka  pa  chipata  cha 
mudzi  wawo  anamvera  Hamori  ndi 
mwana  wache  Sekemu,  nadulidwa 
amuna  onse  akuturuka  pa  chipata  cha 
mudzi  wawo.  25  Ndipo  panali  tsiku 
la  chitatu  pamene  anamva  kuwawa, 
ana  amuna  awiri  a Yakobo,  Simeoni 
ndi  Levi,  abale  ache  a Dina,  anatenga 
wina  lupanga  lache  wina  lache,  nali- 
mbika  mtima  nalowa  m’mudzi  napha 
amuna  onse.  26  Ndipo  anapha 
Hamori  ndi  Sekemu  mwana  wache 
ndi  lupanga,  naturutsa  Dina  m’nyumba 
ya  Sekemu  nachoka  naye.  27  Ndipo 
ana  amuna  a Yakobo  anadza  kwa 
ophedwa  nafunkha  mudzi  chifukwa 
anamuipitsa  mlongo  wawo.  28  Ndipo 
analanda  nkhosa  zawo  ndi  zoweta 
zawo  ndi  aburu  awo,  ndi  za  m’mudzi, 
ndi  za  m’munda  ; 29  ndi  chuma 

chawo  chonse  ndi  ana  awo  ndi  akazi 
awo  anawagwira,  nafunkha  zonse  za 
m’nyumba.  30  Ndipo  Yakobo  anati 
kwa  Simeoni  ndi  Levi,  Mwandisautsa 
ndi  kundinunkhitsa  ine  mwa  anthu 
okhala  m’dziko’mu,  mwa  aKanani 
ndi  mwa  aPerezi  ; ndipo  ine  ndine 
wa  anthu  owerengeka,  adzandisonkha- 
nira  ine  ndi  kundikantha : ndipo 

ndidzapasulidwa  ine  ndi  a pa  nyumba 
yanga.  31  Ndipo  iwo  anati,  Kodi  iye 
ayenera  kusandutsa  mlongo  wathu  wa 
dama  ? 

OC  Ndipo  Mulungu  anati  kwa 
OvJ  Yakobo,  Nyamuka  nukwere 
kunka  ku  Beteli  nukhale  kumeneko  : 
numange  kumeneko  guwa  la  nsembe 
la  Mulungu  amene  anaonekera  kwa 
iwe  pamene  unathawa  ku  nkhope 
ya  Esau  mbale  wako.  2 Ndipo 
Yakobo  anati  kwa  a banja  lache,  ndi 
kwa  onse  amene  anali  ndi  iye,  Cho- 
tsani  milungu  ya  chilendo  iri  mwa  inu, 
mudziyeretse,  ndi  kupindula  zobvala 


zanu  : 3 tinyamuke,  tikwere  tinke  ku 
Beteli  : ndipo  tidzamanga  kumeneko 
guwa  la  nsembe  la  Mulungu  amene 
anandibvomereza  tsiku  la  mabvute 
anga,  ndiponso  anali  ndi  ine  m’njira 
m’mene  ndinapita’mo.  4 Ndipo  ana- 
mpatsa  Yakobo  milungu  ya  chilendo 
yonse  inali  m’manja  mwawo,  ndi 
mphete  zinali  m’makutu  mwawo  : 
ndipo  Yakobo  anazibisa  pansi  pa  mtengo 
wa  thundu  unali  pa  Sekemu.  5 Ndipo 
anapita,  ndipo  kuopsa  kwa  Mulungu 
kudagwera  midzi  yakuwazinga,  ndipo 
sanalondola  ana  a Yakobo.  6 Ndipo 
Yakobo  anafika  kwa  Luzi,  ndiko  ku 
dziko  la  Kanani  (ndiwo  Beteli),  iye 
ndi  anthu  onse  anali  pamodzi  ndi  iye. 
7 Ndipo  anamanga  kumeneko  guwa 
la  nsembe,  nacha  pamenepo  El- 
Beteli  : pakuti  kumeneko  Mulungu 
anaonekera  kwa  iye,  muja  anathawa 
pa  nkhope  ya  mbale  wache.  8 Ndipo 
anafa  Debora  mlezi  wa  Rebeka,  nai- 
kidwa  kunsi  kwa  Beteli,  pansi  pa 
mtengo  wa  thundu  ; ndipo  anacha 
dzina  lache  Alioni-Bakuti. 

9 Ndipo  Mulungu  anamuonekeranso 
Yakobo,  pamene  iye  anachokera  m’Pa- 
danaramu,  namdalitsa  iye.  10  Ndipo 
Mulungu  anati  kwa  iye,  Dzina  lako 
ndi  Yakobo  ; dzina  lako  silidzache- 
dwanso  Yakobo,  koma  dzina  lako 
lidzakhala  Israyeli  : ndipo  anamucha 
dzina  lache  Israyeli.  11  Ndipo  Mu- 
lungu  anati  kwa  iye,  Ine  ndine 
Mulungu  wa  mphamvu  zonse : 
ubale,  uchuruke ; mwa  iwe  mudza- 
turuka  mtundu  ndi  gulu  la  mitundu, 
ndipo  mafumu  adzaturuka  m’chuuno 
mwako  : 12  ndipo  dziko  limene  ndi- 
napatsa  kwa  Abrahamu  ndi  kwa  Isake 
ndidzalipatsa  kwa  iwe  ndipo  ndidza- 
patsa  mbeu  zako  za  pambuyo  pako 
dziko’li.  13  Ndipo  Mulungu  anakwe- 
ra  kumchokera  iye  kumene  ananena 
naye.  14  Ndipo  Yakobo  anaimiritsa 
mwala  pa  malo  pamene  ananena 
ndi  iye,  choimiritsa  cha  mwala  : 
ndipo  anathira  parnenepo  nsembe 
yothira,  nathira’po  mafuta.  15  Ndipo 
anacha  dzina  lache  la  pa  malo  pamene 
Mulungu  ananena  ndi  iye,  Beteli. 
16  Ndipo  anachokera  ku  Beteli  : ndi- 
po  panatsala  nthawi  asanafike  ku 
Efrati : ndipo  Rakele  anabala  nabvu- 
tidwa.  17  Ndipo  panali  pamene  ana- 
bvutidwa,  namwino  anati  kwa  iye, 
Usaope  : pakuti  udzakhala  ndi  mwana 
wina  wamwarauna.  18  Ndipo  paku- 

tsirizika  iye,  pakuti  anamwalira,  ana- 
mucha  dzina  lache  Benoni  ; koma 
atate  wache  anamucha  Benjamini. 

19  Ndipo  anafa  Rakele,  naikidwa  pa 
njira  ya  ku  Efrati  (ndipo  Betelehemu). 

20  Ndipo  Yakobo  anaimiritsa  mwalapa 

manda  pache  : umenewo  ndi  choi- 

miritsa  cha  pa  manda  a Rakele  kufi- 
kira  lero.  21  Ndipo  Israyeli  anapita 
namanga  hema  wache  patseri  pa 
nsanja  ya  Edere.  22  Ndipo  panali 
pamene  Israyeli  anakhala  m’dziko’mo, 
Rubeni  anamuka  nagona  ndi  Biliha, 
mkazi  wamng’ono  wa  atate  wache  : 
ndipo  Israyeli  anamva. 

Ana  amuna  a Yakobo  anali  khumi 
ndi  awiri  : 23  ana  amuna  a Leya  : 
ndiwo  Rubeni  mwana  woyamba  wa 
Yakobo,  ndi  Simeoni  ndi  Levi,  ndi 
Yuda,  ndi  Zebuloni,  ndi  Isakara ; 
24  ana  amuna  a Rakele  : ndiwo 

Yosefe  ndi  Benjamini ; 25  ana  a- 

muna  a Biliha  mdzakazi  wache  wa 
Rakele  : ndiwo  Dani  ndi  Nafitali  ; 

26  ndipo  ana  amuna  a Zilipa  mdza- 
kazi  wache  wa  Leya  : ndiwo  Gadi  ndi 
Aseri  : amenewo  ndi  ana  amuna  a 

Yakobo  amene  anabala  iye  m’Padana- 
ramu.  27  Ndipo  Yakobo  anafika 
kwa  Isake  atate  wache  ku  Mamre,  ku 
Kiryati-Ariba  (ndiwo  Hebroni)  ku- 
mene  anakhala  Abrahamu  ndi  Isake. 
28  Ndipo  masiku  a Isake  anali  zaka 
zana  limodzi  kudza  makumi  asanu 
ndi  atatu.  29  Ndipo  Isake  anatsiri- 
zika  nafa,  nasonkhanitsidwa  kwa 
anthu  a mtundu  wache,  wokalamba 
ndi  wa  masiku  okwanira  : ndipo 

Esau  ndi  Yakobo  ana  ache  amuna 
anamuika  iye. 

OiQ  Mibadwo  ya  Esau  (ndiye  Edo- 
OO  mu)  ndi  iyi  : 2 Esau  ana- 

tenga  akazi  ache  a ana  akazi  a 
m’Kanani  : Ada  mwana  wamkazi  wa 
Eloni  mHiti,  ndi  Oholibama  mwana 
wamkazi  wa  Ana,  mwana  wamkazi 
wa  Zibeoni  mHivi  ; 3 ndi  Basemati 
mwana  wamkazi  wa  Ismayeli,  mlo- 
ngo  wache  wa  Nabayoti.  4 Ndipo 
Ada  anambalira  Esau  Elifazi  ; ndipo 
Basemati  anabala  Reuli  ; 5 ndipo 

Oholibama  anabala  Jeusi,  ndi  Jalamu, 
ndi  Kora  ; amenewa  ndi  ana  amuna 
a Esau,  amene  anambadwira  m’dziko 
la  Kanani.  6 Ndipo  Esau  anatenga 
akazi  ache,  ndi  ana  ache  amuna,  ndi 
ana  ache  akazi,  ndi  anthu  onse  a 
m’banja  mwache,  ndi  ng’ombe  zache, 
nd.i  zoweta  zache,  ndi  zonse  anali  nazo 


anasonkhanitsa  m’dziko  la  Kanani ; 
ndipo  ananka  ku  dziko  losiyana  pa- 
tari  ndi  Yakobo  mphwache.  7 Chi- 
fukwa  chuma  chawo  chinali  chambiri 
chotero  kuti  sanakhoza  kukhala  pa- 
modzi  ; ndipo  dziko  lokhala’mo  iwo 
silinakhoza  kuwakwanira  chifukwa 
cha  ng’ombe  zawo.  8 Ndipo  Esau 
anakhala  m’phiri  la  Seiri  ; Esau  ndiye 
Edomu.  9 Mibadwo  ya  Esau  atate 
wawo  wa  aEdomu  m’phiri  ia  Seiri  ndi 
iyi  : 10  amenewa  ndi  maina  a ana 

amuna  a Esau : Elifazi  mwana  wa- 
mwamuna  wa  Ada,  mkazi  wache  wa 
Esau,  Reueli  mwana  wamwamuna 
wa  Basemati  mkazi  wache  wa  Esau. 
11  Ndipo  ana  amuna  a Elifazi  ndiwo 
Temani,  Omari,  Zefo  ndi  Gatamu, 
ndi  Kenazi.  12  Ndipo  Timna  anali 
mkazi  wache  wamng’ono  wa  Elifazi 
mwana  wamwamuna  wa  Esau  ; ndipo 
anambalira  Elifazi  Amaleki : amene- 
wa  ndi  ana  amuna  a Ada  mkazi 
wache  wa  Esau.  13  Ndi  ana  amuna 
a Reueli  : Nahati,  ndi  Zera,  Sama, 
ndi  Miza ; amenewa  ndi  ana  a 
Basemati  mkazi  wache  wa  Esau. 
14  Ana  amuna  a Oholibana  mwana 
wamkazi  wa  Ana,  mwana  wamkazi 
wa  Zibeoni,  mkazi  wache  wa  Esau, 
ndi  awa  : ndipo  iye  anarnbalira  Esau 
Jeusi,  ndi  Jalamu,  ndi  Kora.  15  Ame- 
newa  ndi  mafumu  a ana  amuna  a 
Esau  : ana  amuna  a Elifazi  woyamba 
wa  Esau  : mfumu  Temani,  mfumu 

Omari,  mfumu  Zefo,  mfumu  Kenazi, 
16  mfumu  Kora,  mfumu  Gatamu, 
mfumu  Amaleki  : amenewa  ndi 

mafumu  a kwa  Elifazi  m’dziko  la 
Edomu  : amenewa  ndi  ana  amuna  a 
Ada.  17  Amenewa  ndi  ana  amuna  a 
Reueli  mwana  wamwamuna  wa 
Esau  : mfumu  Nahati,  mfumu  Zera, 
mfumu  Sama,  mfumu  Miza ; ame- 
newa  ndi  mafumu  obadwa  kwa 
Reueli  m’dziko  la  Edomu  : amenewa 
ndi  ana  amuna  a Basemati  mkazi 
wache  wa  Esau.  18  Amenewa  ndi 
ana  amuna  a Oholibama  mkazi  wache 
wa  Esau.;  mfumu  Jeusi,  mfumu  Ja- 
lamu,  mfumu  Kora,  amenewa  ndi 
mafumu  obadwa  kwa  Oholibama 
mwana  wamkazi  wa  Ana,  mkazi 
wache  wa  Esau.  19  Amenewa  ndi 
ana  amuna  a Esau,  amenewa  ndi 
mafumu  awo  ; yemweyo  ndi  Edomu. 

20  Amenewa  ndi  ana  amuna  a 
Seiri  mHori,  okhala  m’dziko’mo  : 
Lotani  ndi  Sobala,  ndi  Zibeoni,  ndi 

Ana,  21  ndi  Disoni  ndi  Ezeri  ndi 
tiisani  ; arnenewa  ndi  mafumu  oba- 
dwa  kwa  aHori,  ana  a Seiri,  m’dziko 
la  Edomu.  22  Ndi  ana  a Lotani 
anaii  Hori  ndi  Hcmamu  : mlongo 

wache  wa  Lotani  anali  Timna.  23  Ana 
a Sobali  ndi  awa  : Alivani  ndi  Mana- 
hati  ndi  Ebali,  Sefo  ndi  Onamu. 
24  Ana  a Zibeoni  ndi  amenewa  : 
Aia  ndi  Ana  ; ameneyo  ndiye  Ana 
uja  anapeza  akasupe  a madzi  a moto 
m’chipululu,  pakudyetsa  aburu  a 
Zibeoni  atate  wache.  25  Ana  a Ana 
ndi  awa : Disoni  ndi  Oholibama 

mwana  wamkazi  wa  Ana.  26  Ana 
a Disoni  ndi  awa  : Hemadani  ndi  Esi- 
bani  ndi  Itirani,  ndi  Kerana.  27  Ana 
a Ezeri  ndi  awa  ; Biliha,  ndi  Zavani, 
ndi  Akani.  28  Ana  a Disoni  ndi  awa  : 
Uzi  ndi  Arana.  29  Mafumu  obadwa 
kwa  aHori  : mfumu  Lotani,  mfumu 
Sobali,  mfumu  Zibeoni,  mfumu  Ana, 
30  mfumu  Disoni,  mfumu  Ezeri,  mfu- 
mu  Disani  ; amenewa  ndi  mafumu 
obadwa  kwa  aHori,  monga  mwa  ma- 
fumu  awo  m’dziko  la  Seiri. 

31  Amenewo  ndi  mafumu  anala- 
mulira  m’dziko  la  Edomu,  asadala- 
mulire  ana  a Israyeli  mfumu  ali  yense. 
32  Ndipo  Bela  mwana  wamwamuna 
wa  Beori,  analamulira  m’Edomu, 
ndipo  dzina  la  mudzi  wache  ndilo 
Dinaba.  33  Ndipo  Bela  anamwalira, 
ndipo  Jobabi  mwana  wamwamuna 
wa  Zera  wa  ku  Bozara  analamulira 
m’malo  mwache.  34  Ndipo  Jobabi 
anamwalira,  ndipo  Husami  wa  ku 
dziko  la  aTemani  analamulira  m’malo 
mwache.  35  Ndipo  Husami  anamwa- 
lira,  ndipo  Hadadi  mwana  wamwa- 
muna  wa  Bedadi,  amene  anakantha 
Midiani  m’dambo  la  Moabi,  analamu- 
lira  m’malo  mwache  : dzina  la  mudzi 
wache  ndi  Avita.  36  Ndipo  Hadadi 
anamwalira,  ndipo  Samila  wa  ku 
Masereka  analamulira  m’malo  mwa- 
che.  37  Ndipo  Samila  anamwalira, 
ndipo  Sauli  wa  ku  Rehoboti  pa  mbali 
pa  Nyanja  analamulira  m’malo  mwa- 
che.  38  Ndipo  Sauli  anamwalira, 
ndipo  Baal-hanani  mwana  wamwa- 
muna  wa  Akibari  analamulira  m’malo 
mwache.  39  Ndipo  Baal-hanani  mwa- 
na  wamwamuna  wa  Akibori  ana- 
mwalira,  ndipo  Hadari  analamulira 
m’malo  mwache  ; dzina  la  mudzi 
wache  ndi  Pau  ; ndipo  dzina  la  mkazi 
wache  ndi  Mehetabeli,  mwana  wa- 
mkazi  wa  Matiredi,  mwana  wamkazi 


wa  Me-zahabi.  40  Maina  a mafumu 
obadwa  kwa  Esau,  monga  mabanja 
awo,  monga  malo  awo,  monga  maina 
awo  ndi  awa  : mfumu  Timna,  mfumu 
Aliva,  mfumu  Jeteti  : 41  mfumu  Oho- 
libama,  mfumu  Ela,  mfumu  Pinoni  ; 
42  mfumu  Kenazi,  mfumu  Temani, 
mfumu  Mibezari  ; 43  mfumu  Magi- 
dieli,  mfumu  Iramu  ; ainenewa  ndi 
mafumu  a Edomu,  monga  mwa  ku- 
khala  kwawo  m’dziko  lokhala  lawo- 
lawo.  Uyo  ndiye  Esau  atate  wawo  wa 
aEdomu. 

0"°7  Ndipo  Yakobo  anakhala  m’dzi- 
O I ko  limene  anakhala’mo  mle- 
ndo  atate  wache,  m’dziko  la  Ka- 
nani.  2 Mibadwo  ya  Yakobo  ndi  iyi  : 
Yosefe  anali  wa  zaka  khumi  ndi  zi- 
sanu  ndi  ziwiri  analinkudyetsa  zoweta, 
pamodzi  ndi  abale  ache  ; ndipo  anali 
mnyamata  pamodzi  ndi  ana  a Biliha, 
ndi  ana  amuna  a Ziiipa,  akazi  a 
atate  wache  ; ndipo  Yosefe  anami'o- 
tokozera  atate  wache  mbiri  yawo 
yoipa.  3 Koma  Israyeli  anamkonda 
Yosefe  koposa  ana  ache  onse,  pakuti 
anali  mwana  wa  ukalamba  wache  ; 
ndipo  anamsokera  iye  malaya  a mwi- 
njiro.  4 Ndipo  abale  ache  anaona 
* kuti  atate  wache  anamkonda  iye 
koposa  abale  ache  onse  : ndipo  ana- 
muda  iye,  ndipo  sanathe  kulankula  ndi 
iye  mwa  mtendere.  5 Yosefe  ndipo 
analota  loto,  nawafotokozera  abale 
ache  ; ndipo  anamuda  iye  koposa. 
6 Ndipo  iye  anati  kwa  iwo,  Tamva- 
nitu  loto  limene  ndalota  : 7 pakuti 
taonani,  ndinalinkumanga  mitolo 
m’munda,  ndipo  taonani,  mtolo  wanga 
unauka  nuima  chiriri  ! ndipo  taonani, 
mitolo  yanu  inadza  niuzinga  kwete, 
niuweramira  mtolo  wanga.  8 Abale 
ache  ndipo  anati  kwa  iye,  Kodi  udza- 
khala  mfumu  yathu  ndithu  ? kapena 
udzatilamulira  ife  ndithu  kodi  ? ndipo 
anamuda  iye  koposa  chifukwa  cha 
maloto  ache  ndi  mau  ache.  9 Ndipo 
analotanso  loto  lina,  nafotokozera 
abale  ache,  nati,  Taonani,  ndalotanso 
loto  lina  : ndipo  taonani,  dzuwa  ndi 
mwezi  ndi  nyenyezi  khumi  ndi  imodzi 
zinandiweramira  ine.  10  Ndipo  iye 
anafotokozera  atate  wache  ndi  abale 
ache  ; ndipo  atate  wache  anamdzu- 
dzula,  nati  kwa  iye,  Loto  limene 
walota  iwe  nlotani  ? Kodi  ine  ndi 
amai  ako  ndi  abale  ako  tidza- 
fika  ndithu  tokha  kuweramira  iwe 
pansi  ? 11  Ndipo  abale  ache  ana- 

mchitira  iye  nsanje,  koma  atate 
wache  anasunga  mau  amene  m’mtima 
mwache.  12  Ndipo  abale  ache  ana- 
nka  kukaweta  zoweta  za  atate  wawo 
m’Sekemu.  13  Ndipo  Israyeli  anati 
kwa  Yosefe,  Kodi  abale  ako  sadyetsa 
zoweta  m’Sekemu  ? tiyeni,  ndiku- 
tuma  iwe  kwa  iwo.  Ndipo  anati, 
Ndine  pano.  14  Ndipo  anati  kwa  iye, 
Pita  tsopano,  nukaone  ngati  abale  ako 
ali  bwino,  ndi  ngati  zoweta  ziri 
bwino  ; nundibwezere  ine  mau. 
Ndipo  anamtuma  iye  kuchokera  m’chi- 
gwa  cha  Hebroni,  ndipo  anadza  ku 
Sekemu.  15  Ndipo  anampeza  mu- 
nthu,  taonani,  analinkusokera  m’the- 
ngo  ; munthu’yo  ndipo  anamfunsa, 
nati,  Kodi  ufuna  chiani  ? 16  Ndipo 

iye  anati,  Ndifuna  abale  anga  ? undiu- 
zetu  kumene  adyetsa  zoweta.  17  Mu- 
nthu’yo  ndipo  anati,  Anachoka  pano  ; 
pakuti  ndinamva  alinkuti,  Timuk.e 
ku  Dotani.  Yosefe  ndipo  anatsata 
abale  ache,  nawapeza  ali  ku  Dotani. 
18  Ndipo  iwo  anamuona  iye  ali  patari, 
ndipo  asanayandikire  pafupi  ndi  iwo, 
anampangira  iye  chiwembu  kuti  amu- 
phe.  19  Ndipo  anati  wina  ndi  mnza- 
che,  Taonani,  alinkudza  mwini  maloto 
uja..  20  Tiyeni  tsopano  timuphe  iye 
timponye  m’dzenje,  ndipo  tidzati, 
Wajiwa  ndi  chirombo  ; ndipo  tidzaona 
momwe  adzachita  maloto  ache. 
21  Ndipo  Rubeni  anamva  nampulu- 
mutsa  iye  m’manja  mwawo  ; nati, 
Tisamuphe  iye.  22  Ndipo  Rubeni 
anati  kwa  iwo,  Musakhetse  mwazi  ; 
mponyeni  iye  m’dzenje’mo  m’chi- 
pululu  muno,  koma  musamsamulire 
iye  manja  : lcuti  ampulumutse 

iye  m’manja  mwawo,  ambwezenso 
kwa  atate  wache.  23  Ndipo  panali 
pamene  Yosefe  anafika  kwa  abale 
ache,  anambvula  Yosefe  malaya  ache, 
malaya  a mwinjiro  amene  anabvala 
iye  ; 24  ndipo  anamtenga  iye,  na- 

mponya  m’dzenje’mo  ; m’dzenje’mo 
munalibe  kanthu,  munalibe  madzi 
m’menemo.  25  Ndipo  iwo  anakhala 
pansi  kuti  adye  chakudya  ; ndipo 
anatukula  maso  awo,  nayang’ana, 
ndipo  taonani,  ulendo  wa  alsmayeli 
anachokera  ku  Gileadi,  ndi  ngamila 
zawo,  zilinkunyamula  zonunkhira  ndi 
mafuta  a mankhwala  ndi  libano,  ali- 
nkumuka  kutsikira  nazo  ku  Aigupto. 
26  Ndipo  Yuda  anati  kwa  abale  ache, 
Nanga  tidzapindulanji  tikamupha 
mbale  wathu  ndi  kufotsera  mwazi 


wacbe  ? 27  Tiyeni  timgulitse  iye  kwa 

alsmayeli,  tisasamulire  iye  manja ; 
chifukwa  ndiye  mbale  wathu,  thupi 
lathu.  Ndipo  anamvera  iye  abale 
ache.  28  Ndipo  anapita  pamenepo 
aMidiani  a malonda  : ndipo  anamtu- 
rutsa  namkweza  Yosefe  m’dzenje’mo, 
namgulitsa  kwa  alsmayeli  ndi  nda- 
mala  za  siliva  makumi  awiri  ; ndipo 
ananka  naye  Yosefe  ku  Aigupto. 

29  Ndipo  Rubeni  anabwera  ku  dze- 
nje,  ndipo  taonani,  Yosefe  mulibe 
m’dzenje’mo  : ndipo  iye  anang’amba 
nsaru  yache.  30  Ndipo  anabwera  kwa 
abale  ache,  nati,  Mwana  palibe  ; ndipo 
ine  ndipita  kuti  ? 31  Ndipo  anatenga 

malaya  ache  a Yosefe,  napha  tonde, 
nabvika  malaya  m’mwazi  wache  : 
32  natumiza  malaya  a mwinjiro, 
nadza  nawo  kv/a  atate  awo  ; ndipo 
anati,  Siwa  tawatola ; muzindikira 
tsono  ngati  ndi  malaya  a mwana  wanu, 
kapena  ndi  ena.  33  Ndipo  anazindi- 
kira  nati,  Ndiwo  malaya  a mwana 
wanga  : wajiwa  ndi  chirombo  : Yo- 
sefe  wakadzulidwa  ndithu.  34  Ya- 
kobo  ndipo  anang’amba  malaya  ache, 
namlirira  mwana  wache  masiku  ambi- 
ri.  35  Ndipo  ana  amuna  ache  onse 
ndi  ana  akazi.  onse  anauka  kuti  amto- 
nthoze  : koma  anakana  kutontho- 

zedwa ; ndipo  anati,  Pakuti  ndidzatsi- 
kira  kumanda  kwa  mwana  wanga, 
ndirinkulirabe.  Atate  wache  ndipo 
anamlirira.  36  AMidiani  ndipo  ana- 
mgulitsa  iye  anke  ku  Aigupto  kwa 
Potifara,  nduna  ya  Farao,  kazembe 
wa  alonda. 

QQ  Ndipo  panali  nthawi  yomwe- 
OO  yo,  kuti  Yuda  anatsika  kwa 
abale  ache  nalowa  kwa  mAdulami, 
dzina  lache  Hira.  2 Ndipo  Yuda  ana- 
ona  kumeneko  mwana  wamkazi  wa 
mKanani  dzina  lache  Sua : ndipo 

anamtenga,  nalowa  kwa  iye. 
3 Ndipo  anatenga  pakati,  nabala 
mwana  wamwamuna,  namucha  dzina 
lache  Eri.  4 Ndipo  anatenganso 
pakati,  nabala  mwana  wamwa- 
muna,  namucha  dzina  lache  Onani. 
5 Ndipo  anabalanso  mwana  wamwa- 
muna,  namucha  dzina  lache  Sela : 
ndipo  iye  anali  pa  Kezibi  pamene 
mkazi  anambala  iye.  6 Ndipo  Yuda 
anamtengera  Eri  mwana  wache  wo- 
yamba  mkazj,  ndipo  dzina  lache 
ndilo  Tarnara.  7 Koma  Eri  mwana 
wache  woyamba  wa  Yuda  anali  woipa 
pa  maso  pa  Yehova  : ndipo  Yehova 

anamupha  iye.  8 Ndipo  Yuda  anati 
kwa  Onani,  Lowani  naye  mkazi  wa 
mbale  wako,  ndi  kumchitira  mkazi 
zoyenera,  mphwache  wa  mwamuna 
wache,  ndi  kumuukitsira  mkuru  wako 
mbeu.  9 Ndipo  Onani  anadziwa  kuti 
mbeu  siidzakhala  yache  : ndipo  panali 
pamene  iye  analowana  naye  mkazi  wa 
mbale  wache,  kuti  anachitaya  pansi, 
kuti  angampatse  mbeu  kwa  mkuru 
wache.  10  Koma  chimene  iye  ana- 
chita  chinali  choipa  pa  maso  pa  Mu- 
lungu,  ndipo  anamupha  iyenso. 
11  Ndipo  Yuda  anati  kwa  Tamara 
mpongozi  wache,  Khala  wamasiye 
m’nyumba  ya  atate  wako,  kufikira 
akakula  msinkhu  Sela  mwana  wanga 
wamwamuna  ; chifukwa  anati  kuti, 
Angafe  iyenso  monga  abale  ache. 
Ndipo  Tamara  ananka  nakhala  m’nyu- 
mba  ya  atate  wache.  12  Atachuruka 
masiku  mwana  wamkazi  wa  Sua, 
mkazi  wache  wa  Yuda  anafa  ; ndipo 
Yuda  anatonthola  mtima,  nakwera 
kunka  kwa  akusenga  nkhosa  zache 
ku  Timna,  iye  ndi  bwenzi  lache  Hira, 
mAdulami.  13  Ndipo  anamuuza  Ta- 
mara,  kuti,  Taona,  mpongozi  wako 
akwera  kunka  ku  Timna  kuti  aka- 
senge  nkhosa  zache.  14  Pamenepo 
anabvula  zobvala  zache  za  masiye, 
nadzipfunda  ndi  chopfunda  chache, 
nabvala  nakhala  pa  chipata  cha  Enai- 
mu,  chifukwa  chiri  pa  njira  ya  ku 
Timna  ; pakuti  anaona  kuti  Seia 
anakula  msinkhu,  ndipo  sanampatsa 
iye  kuti  akhale  mkazi  wache.  15  Pa- 
mene  Yuda  anamuona  iye,  anagani- 
zira  kuti  ali  mkazi  wa  dama  : chi- 

fukwa  iye  anabisa  nkhope  yache. 
16  Ndipo  iye  anapatukira  kwa  mkazi 
pa  njira,  nati,  Tiyetu,  ndilowane  nawe, 
chifukwa  sanamdziwa  kuti  ndiye 
mpongozi  wache.  Ndipo  anati,  Kodi 
udzandipatsa  ine  chiani  kuti  ulowane 
ndi  ine.  17  Ndipo  iye  anati,  Ndidza- 
tumiza  kwa  iwe  kamwana  ka  mbuzi 
ka  m’ziweto.  Ndipo  mkazi  anati, 
Kodi  udzandipatsa  ine  chikole  mpa- 
ka  ukatumiza  ? 18  Ndipo  iye  anati, 

Chikole  chanji  ndidzakupatsa  iwe  ? 
Ndipo  mkazi  anati,  Mphete  yako,  ndi 
chingwe  chako,  ndi  ndodo  iri  m’dza- 
nja  lako.  Ndipo  anampatsa  izo,  nalo- 
wana  naye,  ndipo  mkazi  anatenga 
pakati  ndi  iye.  19  Ndipo  mkazi  ana- 
uka,  nachoka,  nabvula  chopfunda 
chache,  nabvala  zobvala  za  masiye 
zache.  20  Ndipo  Yuda  anatumiza 


kamwana  ka  mbuzi  ndi  dzanja  la 
bwenzi  lache  mAdulami,  kuti  alandire 
chikole  pa  dzanja  la  mkazi  ; koma 
sanampeza  iye.  21  Ndipo  anafunsa 
amuna  a pamenepo  kuti,  Ali  kuti 
wadama  uja  anali  pa  rnbali  pa  njira 
pa  Enaimu  ? ndipo  iwo  anati,  Pana- 
libe  v/adama  pano.  22  Ndipo  iye 
anabwera  kwa  Yuda  nati,  Sitina- 
mpeza  mkazi  ; ndiponso  amuna  a 
pamenepo  anati,  Panalibe  wadama 
pano.  23  Ndipo  Yuda  anati,  Azi- 
landire  kuti  tingachitidwe  manyazi  : 
taona,  ndinatumiza  mwana  uyu  wa 
mbuzi,  ndipo  sunampeza  iye.  24  Ndi- 
po  panali  itapita  miyezi  itatu,  ana- 
muuza  Yuda  kuti,  Tamara  mpongozi 
wako  wachita  chigololo,  ndiponso 
taonani,  ali  ndi  pakati  ndi  chigolo- 
lo’cho.  Ndipo  Yuda  anati,  Mtu- 
rutse  iye  kuti  amponye  pa  moto. 
25  Pamene  anamturutsa  iye,  mkazi 
anatumiza  kwa  mpongozi  wache  kuti, 
Ndi  mwamuna  mwini  izi  ndatenga 
pakati  ; ndipo  mkazi  anati,  Taya- 
ng’anatu,  za  ani  zimenezi,  mphete,  ndi 
chingwe,  ndi  ndodo.  26  Ndipo  Yuda 
anabvomereza  nati,  Akhale  wolu- 
ngama  wopambana  ine,  chifukwa  ine 
sindinampatsa  iye  Sela  mwana  wanga 
wamwamuna.  Ndipo  iye  sanamdzi- 
wanso  mkazi’yo.  27  Ndipo  panali 
nthawi  ya  kubala  kwache,  taonani, 
amapasa  anali  m’mimba  mwache. 
28  Ndipo  panali  pamene  anabala  kuti 
mmodzi  anaturutsa  dzanja  ; ndipo 
namwino  anatenga  chingwe  chofiira 
namanga  pa  dzanja  lache,  kuti,  Uyu 
anayamba  kubadwa.  29  Ndipo  pa- 
nali  pamene  iye  anabweza  dzanja 
lache,  kuti,  taona,  mbale  wache  ana- 
badwa,  ndipo  namwino  anati,  Wadzi- 
posolera  wekha  bwanji  ? chifukwa 
chache  dzina  iache  linachedwa  Pereze. 
30  Ndipo  pambuyo  pache  anabadwa 
mbale  wache,  amene  anali  ndi  chingwe 
chofiira  pa  mkono  pache,  dzina  lache 
linachedwa  Zera. 

QQ  Ndipo  anatsika  naye  Yosefe 
Osy  kunka  ku  Aigupto  ; ndipo 
Potifara,  nduna  ya  Farao,  kazembe 
wa  alonda,  mAigupto,  anamgula  iye 
m’manja  mwa  alsmayeli  amene  ana- 
tsika  naye  kunka  kumeneko.  2 Ndi- 
po  Yehova  anali  ndi  Yosefe  ; ndipo 
iye  anali  wolemeralemera  ; nakhala 
m’nyumba  ya  mbuyache  mAigupto. 
3 Ndipo  mbuyache  anaona  kuti  Yehova 
anali  ndi  iye,  ndi  kuti  Yehova  ana- 

mlemereza  m’dzanja  lache  zonse  ana- 
zichita.  4 Ndipo  Yosefe  anapeza 
ufulu  pa  maso  pache,  ndipo  anamtu- 
mikira  iye  ; ndipo  amamuyesa  iye 
woyang’anira  pa  nyumba  yache,  naika 
m’manja  mwache  zonse  anali  nazo. 
5 Ndipo  panali  chiyambire  anamuyesa 
iye  woyang’anira  pa  nyumba  yache, 
ndi  pa  zache  zonse,  Yehova  anadalitsa 
nyumba  ya  mAigupto  chifukwa  cha 
Yosefe  ; ndipo  mdalitso  wa  Yehova 
unali  pa  zache  zonse,  m’nyumba  ndi 
m’munda.  6 Ndipo  iye  anasiya  zache 
zonse  m’manja  a Yosefe  : osadziwa 

chomwe  anali  nacho,  koma  chakudya 
chimene  anadya.  Ndipo  Yosefe  anali 
wokoma  thupi  ndi  wokongoia.  7 Ndi- 
po  panali  zitapita  izi,  kuti  mkazi  wa 
mbuyache  anamyang’anira  maso  Yo- 
sefe  : ndipo  mkazi’yo  anati,  Gona  ndi 
ine.  8 Kcma  iye  anakana,  nati  kwa 
mkazi  v/a  mbuyache,  Taonani,  mbu- 
yanga  sadziwa  chimene  chiri  ndi  ine 
m’nyumba’mu,  ndipo  anaika  zache 
zonse  m’manja  anga  ; 9 mulibe  wina 
m’nyumba  wamkuru  ndine  ; ndipo 
sanandikaniza  ine  kanthu,  koma  iwe, 
chifukwa  kuti  uli  mkazi  wache  : 
nanga  ndikachita  choipa  chachikuru 
ichi  bwanji  ndi  kuchimwira  Mulungu  ? 

1 0 Ndipo  pali  pakunenanena  ndi  Yosefe 
tsiku  ndi  tsiku,  iye  sanamvera  mkazi 
kugona  naye  kapena  kukhala  naye. 

11  Naipo  panali,  nthawi  yomweyo,  iye 
analowa  m’nyumba  kuti  agwire  nchi- 
to  yache  ; ndipo  munalibe  amuna 
a m’nyumba  m’kati’mo.  12  Ndipo 
mkazi  anagwira  iye  chopfunda  chache, 
nati,  Gona  ndi  ine  ; ndipo  iye  anasiya 
chopfunda  chac'ne  m’dzanja  lache  na- 
thawa,  naturukira  ku  bwalo.  13  Ndi- 
po  panali  pamene  mkazi  anaona  kuti 
anasiya  chopfunda  chache  m’dzanja 
lache,  nathawira  ku  bwalo,  14  anai- 
tana  amuna  a m’nyumba  yache, 
nanena  ndi  iwo  kuti,  Taonani,  waio- 
wetsa  kwa  ife  mHebri  kuti  atiseka 
lfe,  analowa  kwa  ine  kugona  ndi  ine, 
ndipo  ndinapfuula  ndi  mau  akuru  : 
15  ndipo  panali  pamene  iye  anamva 
kuti  ndinakweza  mau  anga  ndi  ku- 
pfuula,  iye  anasiya  chopfunda  chache 
kwa  ine  nathawira  ku  bwaio.  16  Ndi- 
po  anasunga  chopfunda  chache  chi- 
khale  ndi  iye  kufikira  atabwera  kwawo 
mbuyache.  17  Ndipo  ananena  kwa 
iye  monga  mau  awa  nati,  Analowa 
kwa  ine  kapolo  wa  chiHebri  uja, 
munabwera  naye  kwathu,  kundipunza 


ine  : 18  ndipo  panali  pamene  ndina- 
kweza  mau  anga  ndi  kupfuula,  iye 
anasiya  chobvala  chache " kwa  ine, 
nathawira  kunja.  19  Ndipo  panali 
pamene  mbuyache  anamva  mau  a 
mkazi  wache,  amene  ananena  kwa 
iye,  kuti,  Choterochi  anandichitira 
ine  kapolo  wako  ; kuti  iye  anapsya 
mtima.  20  Ndipo  mbuyache  wa  Yosefe 
anamtenga  iye,  namuika  m’kaidi,  umo 
anamangidwa  akaidi  a mfumu  : ndipo 
iyeanalim’mwemom’kaidi’mo.  21  Ko- 
ma  Yehova  anali  ndi  Yosefe  namchi- 
tira  iye  zokoma,  nampatsa  ufulu  pa 
maso  pa  woyang’anira  kaidi.  22  Ndi- 
po  woyang’anira  kaidi  anapereka 
m’manja  a Yosefe  akaidi  onse  okhala 
m’kaidi’mo,  ndipo  zonse  iwo  anazi- 
chita  m’menemo,  iye  ndiye  wozichita. 
23  Woyang’anira  m’kaidi  sanayang’a- 
nira  kanthu  kali  konse  kamene  kanali 
m’manja  a Yosefe,  chifukwa  Yehova 
anali  ndi  iye  ; ndipo  zimene  anazi- 
chita  Yehova  anazipindulitsa. 

/j  Ndipo  panali  zitapita  izi,  wo- 
pereka  chikho  wa  mfumu  ya 
Aigupto  ndi  wophika  mkate  wache 
anamchimwira  mbuye  wawo  mfumu 
ya  Aigupto.  2 Ndipo  Farao  anakwiyira 
akuru  ache  awiri’wo  wamkuru  wa 
opereka  chikho,  ndi  wamkuru  wa 
ophika  mkate.  3 Ndipo  anaika  iwo 
asungidwe  m’nyumba  ya  kazembe  wa 
alonda,  m’kaidi,  umo  anamangidwa 
Yosefe.  4 Ndipo  kazembe  wa  alonda 
anapereka  iwo  kwa  Yosefe,  ndipo  iye 
anawatumikira  iwo  : ndipo  anakhala 
nthawi  mosungidwa’mo.  5 Ndipo  ana- 
lota  maloto  onse  awiri,  yense  loto 
lache,  usiku  umodzi,  yense  monga 
mwa  kumasulira  kwa  loto  lache,  wope- 
reka  chikho  ndi  wophika  mkate  wa 
mfumu  ya  Aigupto,  amene  anama- 
ngidwa  m’kaidi.  6 Ndipo  Yosefe  ana- 
lowa  kwa  iwo  m’mawa,  nawaona  iwo, 
taonani,  anali  oziya.  7 Ndipo  ana- 
funsa  akuru  a Farao  osungidwa  naye 
m’nyumba  ya  rnbuyache,  kuti,  Nkhope 
zanu  zagwa  bwanji  lero  ? 8 Ndipo  iwo 
anati  kwa  iye,  Ife  talota  maloto,  ndipo 
tiribe  wotimasulira.  Ndipo  Y osefe  anati 
kwa  iwo,  Kodi  Mwini  kumasulira  si 
ndiye  Mulungu  ? Mundifotokozeretu. 
9 Ndipo  wopereka  chikho  wamkuru 
anafotokozera  Yosefe  loto  lache, 
nati  kwa  iye,  Mkulota  kwanga,  taona, 
mpesa  unali  pa  fnaso  panga  : lOndipo 
m’mpesa’mo  munali  nthambi  zitatu  : 
ndipo  unali  wonga  unaphuka,  ndipo 

maluwa  ache  anaphuka  ; nabala  ma- 
tsamvu  ache  mphesa  zakucha  : 11  ndi- 
po  chikho  cha  Farao  chinali  m’dzanja 
langa  : ndipo  ndinatenga  mphesa, 

ndi  kufinyira  m’chikho  cha  Farao, 
ndi  kupereka  chikho  m’dzanja  la 
Farao.  12  Ndipo  Yosefe  anati,  kwa 
iye,  Mmasuliro  wache  ndi  uwu  : 
nthambi  zitatu  ndizo  masiku  atatu  ; 
13  akali  masiku  atatu  Farao  adzatu- 
kula  mutu  wako,  nadzabwezera  iwe 
nchito  yako  ; ndipo  udzapereka  chikho 
cha  Farao  m’dzanja  lache,  monga 
kale  lomwe  m’mene  unali  wopereka 
chikho  chache.  14  Koma  undiku- 
mbukire  ine  m’mene  kudzakhala 
bwino  ndi  iwe,  ndipo  undichitiretu 
ine  kukoma  mtima  : nundichule  ine 
kwa  Farao,  nunditurutse  ine  m’nyu- 
mba’mu : 15  chifukwa  kuti  ndina- 

bedwa  ndithu  m’dziko  la  aHebri  ; 
ndiponso  pano  sindinachite  kanthu 
kakundiikira  ine  m’dzenje’mu.  1 6 Pa- 
mene  wophika  mkate  anaona  kuti 
mmasuliro  wache  unali  wabv/ino,  iye 
anati  kwa  Yosefe,  Inenso  ndinalimku- 
lota,  ndipo,  taonani,  malichero  atatu 
a mikate  yoyera  anali  pamtu  panga ; 
17  m’lichelo  la  pamwamba  munali 
mikate  ya  Farao  ya  mitundu  mitundu  ; 
ndipo  mbalame  zinadya  ya  m’lichelo 
la  pa  mutu  panga.  18  Ndipo  Yosefe 
anayankha  nati,  Mmasuliro  wache 
ndi  uwu  : malichelo  atatu  ndiwo 

masiku  atatu  ; 19  akali  masiku  atatu 
Farao  adzakweza  mutu  wako  ndi- 
kuuchotsa,  nadzakupachika  iwe  pa 
mtengo  : ndipo  mbalame  zidzadya 

mnofu  wako.  20  Ndipo  panali  tsiku 
la  chitatu  ndilo  tsiku  la  kubadwa 
kwache  kwa  Farao,  iye  anakonzera 
anyamata  ache  madyerero,  ndipo  ana- 
kweza  mutu  wa  wopereka  chikho 
wamkuru,  ndi  mutu  wa  wophika  mkate 
wamkuru  pakati  pa  anyamata  ache. 

21  Ndipo  anabwezanso  wopereka 
chikho  ku  nchito  yache  ; ndipo  iye 
anapereka  chikho  m’manja  a Farao. 

22  Koma  anampachika  wophika  mkate 
wamkuru  ; monga  Yosefe  anawama- 
sulira.  23  Koma  wopereka  chikho 
wamkuru  sanakumbukira  Yosefa, 
koma  anamuiwala. 

A i Ndipo  panali  zitapita  zaka 
T"  i ziwiri  za  mphumphu,  Farao 
analota  ; ndipo,  taonani,  anaima  pa 
nyanja.  2 Ndipo,  taonani,  zinatu- 
ruka  m’nyanja  ng’ombe  zazikazi 
zisanu  ndi  ziwiri  za  maonekedwe 


okotna,  ndi  zonenepa  ; ndipo  zinadya 
mabango.  3 Ndipo,  taonani,  ng’ombe 
zazikazi  zisanu  ndi  ziwiri  zinaturuka 
m’nyanja’mo  pambuyo  pawo,  za  mao- 
nekedwe  oipa  ndi  zoonda  ; ndipo 
zinaima  pa  ng’ombe  zinazo  m’mphe- 
pete  mwa  nyanja.  4 Ndipo  ng’ombe 
zazikazi  za  maonekedwe  oipa  ndi 
zoonda  zinadya  ng’ombe  zazikazi 
zisanu  ndi  ziwiri  za  maonekedwe 
abwino  ndi  zonenepa’zo.  Ndipo  Farao 
anauka.  5 Ndipo  anagona  nalotanso 
kachiwiri  : ndipo,  taonani,  ngala 

zisanu  ndi  ziwiri  za  tirigu  zinamera 
pa  mbuwa  imodzi,  zonenepa  ndi 
zabwino.  6 Ndipo,  taonani,  ngala 
zisanu  ndi  ziwiri,  zowonda  zopsyerera 
ndi  mphepo  ya  ku  m’mawa,  zinamera 
pambuyo  pawo.  7 Ndipo  ngala  zo- 
wonda’zo  zinameza  ngala  zisanu  ndi 
ziwiri  zonenepa  ndi  zodzala’zo.  Ndipo 
Farao  anauka,  ndipo,  taonani,  anaiota. 
8 Ndipo  panali  m’mamawa  mtima 
wache  unabvutidwa  ; ndipo  anatumiza 
naitana  amatsenga  onse  m’Aigupto, 
ndi  anzeru  onse  a momwe’mo  : noipo 
Farao  anafotokozera  iwo  loto  lache  ; 
koma  panalibe  mmodzi  anakhoza 
kuwamasulira  iwo  kwa  Farao.  9 Pa- 
menepo  wopereka  chikho  wamkuru 
anati  kwa  Farao,  kuti,  Ine  ndidza- 
kumbukira  zochimwa  zanga  lero. 
1 0 Farao  anakwiya  ndi  anyamata  ache, 
nandiika  ine  ndisungidwe  m’nyumba 
ya  kazembe  wa  alonda,  ine  ndi  wophika 
mkate  wamkuru:  11  ndipotinalota  loto 
usiku  umodzi  ine  ndi  iye  ; tinalota 
munthu  yense  monga  mwa  kuma- 
sulira  kwa  loto  lache.  '12  Ndipo 
panali  ndi  ife  m’nyamata,  mHebri, 
kapolo  wa  kazembe  wa  alonda,  ndipo 
ife  tinafotokozera  iye,  ndipo  iye  ana- 
timasulira  ife  maloto  athu  ; kwa 
munthu  yense  monga  mwa  loto 
lache  anatirnasulira.  13  Ndipo  panali 
monga  momwe  iye  anatimasulira, 
momwemo  mudachitika  ; ine  anandi- 
bwezera  mu  utumiki  wanga,  mnzanga 
anampachika.  14  Ndipo  Farao  ana- 
tumiza  nakaitana  Yosefe  ; ndipo  ana- 
mturutsa  iye  msanga  m’dzenje’mo  : 
ndipo  iye  anameta,  napinduia  malaya 
ache,  nalowa  kwa  Farao.  15  Farao 
ndipo  anati  kwa  Yosefe,  Ine  ndalota 
ioto,  koma  palibe  wandimasulira;  ndipo 
ndamva  alikunena  za  iwe  kuti,  ukamva 
loto  udziwa  kumasuiira.  16  Ndipo 
Yosefe  anayankha  Farao  kuti,  Si  mwa 
ine  ; koma  Mulungu  adzayankha 

Farao  mwa  mtendere.  17  Ndipo 
Farao  ananena  kwa  Yosefe,  M’loto 
langa  taona,  ndinaima  m’mphepete 
mwa  nyanja  ; 18  ndipo,  taona, 

zinaturuka  m’nyanja’mo  ng’ombe 
zazikazi  zisanu  ndi  ziwiri,  zonenepa 
ndi  za  maonekedwe  abwino  ; ndipo 
zinadya  m’mabango  ; 19  ndipo,  taona, 
ng’ombe  zazikazi  zisanu  ndi  ziwiri 
zina  zinaturuka  pambuyo  pawo  zo- 
sauka  ndi  za  maonekedwe  oipa  ndi 
zoonda,  zoipa  zotere  sindinazione 
m’dziko  la  Aigupto  ; 20  ndipo  ng’ombe 
zazikazi  zoonda  ndi  za  maonekedwe 
oipa  zinadya  ng’ombe  zazikazi  zisamu 
ndi  ziwiri  zonenepa.  21  Ndipo  pa- 
mene  zinadya  sizinadziwika  kuti  zina- 
dya  ; koma  zinaipabe  m’maonekedwe 
awo  monga  poyamba.  22  Pamenepo 
ndinauka.  Ndipo  ndinaona  m’kulota 
kwanga,  taona,  ngala  zisanu  ndi 
ziwiri  zinamera  pa  mbuwa  imodzi 
zodzala  ndi  zabwino  ; 23  ndipo,  taona, 
ngala  zisanu  ndi  ziwiri  zina  zofota, 
zoonda,  zopsyerera  ndi  mphepo  ya 
ku  m’mawa,  zinamera  pa  mbuyo  pawo; 
24  ndipo  ngala  zoonda  zinameza  ngala 
zisanu  ndi  ziwiri  zabwino  ; ndipo 
ndinafotokozera  amatsenga  : koma 

panalibe  wondimasulira  ine.  25  Ndipo 
Yosefe  anati  kwa  Farao,  Loto  la  Farao 
iiri  limodzi  : chimene  Mulungu  ati 

achite  wammasulira  Farao.  26  Ng’o- 
mbe  zazikazi  zisanu  ndi  ziwiri  za- 
bwino  ndizo  zaka  zisanu  ndi  ziwiri,  ndi 
ngala  zisanu  ndi  ziwiri  zabwino  ndizo 
zaka  zisanu  ndi  ziwiri : loto  liri  limodzi. 

27  Ng’ombe  zazikazi  zisanu  ndi  ziwiri 
zoonda  ndi  za  maonekedwe  oipa  zina- 
turuka  pambuyo  pawo  ndizo  zaka 
zisanu  ndi  ziwiri,  ndiponso  ngala 
zisanu  ndi  ziwiri  zopanda  kanthu 
zopsyerera  ndi  mphepo  ya  ku  m’mawa, 
ndizo  zaka  zisanu  ndi  ziwiri  za  njala. 

28  Ichi  ndi  chinthu  chimene  ndinena 

kwa  Farao  : chimene  Mulungu  ati 

achite  wasonyeza  kwa  Farao.  29  Ta- 
onani,  zidzafika  zaka  zisanu  ndi  ziwiri 
zakuchuruka  chakudya  m’dziko  lonse 
la  Aigupto  ; 30  ndipo  pambuyo  pawo 
zidzauka  zaka  zisanu  ndi  ziwiri  za 
njala  ; ndipo  anthu  adzaiwala  zochu- 
ruka  zonsezo  m’dziko  la  Aigupto  ; 
ndipo  njala  idzapululutsa  dziko  ; 
31  ndipo  zochuruka  sizidzazindikirika 
chifukwa  cha  njala  ikudza  m’mbuyo- 
’yo,  pakuti  idzabvuta.  32  Ndipo  lo- 
to'lo  linabwezedwa  kawiri  kwa  Farao, 
chifukwa  chinthu  chiri  chokhazikika 


ndi  Mulungu,  ndipo  Mulungu  afulu- 
mira  kuchichita.  33  Tsopano,  Farao 
afunefune  munthu  wakuzindikira  ndi 
wanzeru,  amkhazike  iye  anyang’anire 
dziko  la  Aigupto.  34  Farao  achite 
chotere,  alembe  woyang’anira  dziko 
wosonkhetsa  limodzi  la  magawo  asanu 
la  dziko  la  Aigupto  m’zaka  zisanu  ndi 
ziwiri  zakuchuruka  dzinthu.  35  Iwo 
asonkhanitse  chakudya  chonse  cha 
zaka  zabwino  izo  zirinkudza’zo,  aunji- 
ke  m’manja  a Farao  akhale  chakudya 
m’midzi,  namsunge.  36  Ndipo  cha- 
kudya’cho  chidzakhala  m’dziko  cho- 
sonkhera  zaka  zisanu  ndi  ziwiri  za 
njala  imene  idzakhala  m’dziko  la 
Aigupto  ; kuti  dziko  lisaonongedwe 
ndi  njala.  37  Ndipo  chinthu’cho 
chinali  chabwino  m’maso  mwa  Farao, 
ndi  m’maso  mwa  anyamata  ache. 
38  Ndipo  Farao  anati  kwa  anyamata 
ache,  Kodi  ife  tidzaone  munthu  ngati 
uyu,  mzimu  wa  Mulungu  uli  m’mtima 
mwache.  39  Ndipo  Farao  anati  kwa 
Yosefe,  Popeza  Mulungu  wakuonetsa 
iwe  zonsezo  palibe  wina  wakuzindi- 
kira  ndi  wa  nzeru  ngati  iwe.  40  Uzi- 
yang’anira  pa  nyumba  yanga,  ndipo 
anthu  anga  onse  adzalamulidwa  mwa 
mau  ako  ; pa  mpando  wa  chifumu 
pokha  ine  ndidzakuposa  iwe.  41  Ndi- 
po  Farao  anati  kwa  Yosefe,  Taona, 
ndakhazika  iwe  wolamulira  dziko  lonse 
la  Aigupto.  42  Ndipo  Farao  ana- 
chotsa  mphete  yosindikizira  yache  pa 
dzanja  lache,  naibveka  pa  dzanja  la 
Yosefe,  nambveka  iye  ndi  zobvalira  za 
bafuta,  naika  unyolo  wa  golidi  pa 
khosi  pache  ; 43  ndipo  anamkweza 
iye  m’gareta  wache  wa  chiwiri  amene 
anali  naye  : ndipo  anapfuula  patsogolo 
pa  iye,  Gwadani ; ndipo  anamkhazika 
iye  wolamulira  dziko  lonse  la  Aigupto. 
44  Ndipo  Farao  anati  kwa  Yosefe,  Ine 
ndine  Farao,  ndipo  popanda  iwe 
palibe  munthu  ali  yense  adzatukula 
dzanja  lache  kapena  mwendo  wache 
m’dziko  lonse  la  Aigupto.  45  Ndipo 
Farao  anamucha  dzina  la  Yosefe 
Zafenati-Panea  ; ndipo  anampatsa 
akwatire  Asenati  mwana  wamkazi  wa 
Potifera  wa  nsembe  v/a  Oni.  Ndipo 
Yosefe  anaturuka  wolamulira,  naye- 
ndayenda  m’dziko  la  Aigupto.  46  Ndi- 
po  Yosefe  anali  wa  zaka  makumi 
atatu  pamene  iye  anaima  pa  maso  pa 
Farao  mfumu  ya  Aigupto.  Ndipo 
Yosefe  anaturuka  pa  maso  pa  Farao, 
napitapita  pa  dziko  lonse  la  Aigupto. 


42 


GENESIS 


41.47 — 42. 21 


47  Ndipo  zaka  zisanu  ndi  zwiri  za 
kuchuruka  dzinthu  nthaka  inabala 
zambirimbiri.  48  Ndipo  anasonkha- 
nitsa  chakudya  chonse  cha  zaka  zisanu 
ndi  ziwiri  chimene  chinali  m’dziko  la 
Aigupto,  nasunga  chakudya’cho  m’mi- 
dzi  ; chakudya  cha  m’minda,  yozinga 
midzi  yonse,  anachisunga  m’menemo. 
49  Ndipo  Yosefe  anasunga  tirigu  ngati 
mchenga  wa  pa  nyanja,  wambirimbiri 
kufikira  analeka  kuwerenga  ; chifu- 
kwa  anali  wosawerengeka.  50  Ndipo 
kwa  Yosefe  anabadwa  ana  amuna 
awiri,  chisanafike  chaka  cha  njala, 
amene  Asenati  mwana  wa  mkazi 
wa  Potifera  wa  nsembe  wa  Oni  ana- 
mbalira  iye.  51  Ndipo  Yosefe  ana- 
mucha  dzina  la  woyamba  Manase, 
chifukwa  anati  iye,  Mulungu  wandii- 
walitsa  ine  zobvuta  zanga  zonse, 
ndi  nyumba  yonse  ya  atate  wanga. 
52  Ndipo  dzina  la  wachiwiri  anamucha 
Efraimu  : Chifukwa  Mulungu  ana- 

ndibalitsa  ine  m’dziko  la  kusauka 
kwanga.  53  Ndipo  zaka  za  kuchu- 
ruka  dzinthu  zisanu  ndi  ziwiri  za 
m’dziko  la  Aigupto,  zinatha.  54  Ndi- 
po  zinayamba  kufika  zaka  zisanu  ndi 
ziwiri  za  njala,  monga  ananena  Yosefe; 
ndipo  munali  njala  m’maiko  monse  ; 
koma  m’dziko  lonse  la  Aigupto  munali 
chakudya.  55  Ndipo  pamene  dziko 
lonse  la  Aigupto  linali  ndi  njala, 
anthu  anapfuulira  Farao  awapatse 
chakudya  ; ndipo  Farao  anati  kwa 
aAigupto  onse,  Pitani  kwa  Yosefe  : 
chimene  iye  anena  kwa  inu  chitani. 
56  Ndipo  njala  inali  pa  dziko  lonse  la 
pansi  ; ndipo  Yosefe  anatsegula  nkho- 
kwe  zonse  nagulitsa  kwa  aAigupto  : 
ndipo  njala  inakula  m’dziko  la  Aigu- 
pto.  57  Ndipo  maiko  onse  anafika 
ku  Aigupto  kudzagula  tirigu  kwa 
Yosefe  : chifukwa  njala  inakula  m’dzi- 
ko  lonse  la  pansi. 

/\  Q Ndipo  anaona  Yakobo  kuti 
m’Aigupto  munali  tirigu,  nati 
Yakobo  kwa  ana  ache  amuna,  Chi- 
fukwa  chanji  mulinkuyang’anana  ? 
2 Ndipo  iye  anati,  Taonani,  ndamva 
kuti  m’Aigupto  muli  tirigu,  mutsiki- 
re’ko  mutigulire  kumeneko  ; kuti 
tikhale  ndi  moyo  tisafe.  3 Ndipo 
abale  ache  a Yosefe  khumi  anatsikira 
kukagula  tirigu  m’Aigupto.  4 Ko- 
ma  Yakobo  sanamtuma  Benjamini 
mphwache  wa  Yosefe,  pamodzi  ndi 
abale  ache,  chifukwa  anati,  Choipa 
chingangwere  iye.  5 Ndipo  ana  amu- 


na  a Israyeli  anadza  kudzagula  mwa 
iwo  amene  anadza’ko,  pakuti  m’dziko 
la  Kanani  munali  njala.  6 Ndipo 
Yosefe  anali  wolamulira  dziko  ; ndiye 
amene  anagulitsa  kwa  anthu  onse 
a m’dziko  ; ndipo  anafika  abale  ache 
a Yosefe,  namweramira  pansi,  nkhope 
zawo  pansi.  7 Ndipo  Yosefe  anaona 
abale  ache,  ndipo  anazindikira  iwo, 
koma  anadziyesetsa  kwa  iwo  ngati 
mlendo,  nanena  kwa  iwo  mwa  nkha- 
nza  : ndipo  anati  kwa  iwo,  Mufuma 
kuti  inu  ? nati  iwo,  Ku  dziko  la 
Kanani  kudzagula  chakudya.  8 Ndi- 
po  Yosefe  anazindikira  abale  ache,  ko- 
ma  iwo  sanamzindikira  iye.  9 Ndipo 
Yosefe  anakumbukira  maloto  amene 
analota  za  iwo,  ndipo  anati  kwa  iwo, 
Ozonda  inu  ; mwadzera  kudzaona 
usiwa  wa  dziko.  10  Ndipo  iwo  anati 
kwa  iye,  Iai,  mbuyanga,  koma  aka- 
polo  anu  adzera  kudzagula  chakudya. 
11  Tonse  tiri  ana  amuna  a munthu 
mmodzi  ; tiri  oona,  akapolo  anu, 
sitiri  ozonda.  12  Ndipo  iye  anati 
kwa  iwo,  Iai,  koma  mwadzera  kuti 
muone  usiwa  wa  dziko.  13  Nati  iwo, 
Akapolo  anu  ndife  abale  khumi,  ana 
amuna  a munthu  mmodzi  m’dziko 
la  Kanani ; ndipo,  taonani,  wamng’o- 
no  ali  ndi  atate  wathu  lero  : ndipo 
palibe  mmodzi.  14  Ndipo  Yosefe 
anati  kwa  iwo,  Ndicho  chimene  ndi- 
nakunenani  inu,  kuti,  Ndinu  ozonda. 

15  Mudzayesedwa  ndi  ichi,  pali  moyo 
wa  Farao,  simudzaturuka  muno, 
koma  akadze  kuno  mphwanu  ndiko. 

16  Tumizani  mmodzi  wa  inu  aka- 

tenge,  adze  naye  mphwanu  : ndipo 

inu  mudzamangidwa  kuti  mau  anu 
ayesedwe,  ngati  zoona  ziri  mwa  inu  : 
penatu,  pali  moyo  wa  Farao,  muli 
ozonda  ndithu.  17  Ndipo  anaika 
onse  m’kaidi  masiku  atatu.  18  Ndipo 
Yosefe  anati  kwa  iwo  tsiku  la  chi- 
tatu,  Chitani  ichi,  kuti  mukhale  ndi 
moyo  ; ine  ndiopa  Mulungu  ; 19nga- 
ti  muli  oona,  mmodzi  wa  abale  anu 
amangidwe  m’kaidi  momwemo  ; mu- 
kani  inu,  mupite  naye  tirigu  wa  njala 
ya  mabanja  anu  ; 20  koma  muka- 

tenge  mphwanu  kudza  naye  kwa  ine, 
kuti  atsimikidzidwe  mau  anu,  ndipo 
simudzafa.  Ndipo  anachita  chomwe- 
cho.  21  Ndipo  iwo  anati  wina  ndi 
mnzache,  Tachimwiratu  mbale  wathu, 
pamene  tinaona  kubvutidwa  kwa 
mtima  wache,  potipembezera  ife, 
koma  ife  tinakana  kumvera,  chifu- 

kwa  chache  kubvutidwa  kumene 
kwatifikira.  22  Ndipo  Rubeni  ana- 
yankha  nati  kwa  iwo,  Kodi  sindina- 
nena  kwa  inu  kuti,  Musachimwire 
mwana’yu ; ndipo  inu  munakana 
kumvera  ? chifukwa  chachenso,  tao- 
nani  mwazi  wache  ufunidwa.  23  Ndi- 
po  sanadziwa  kuti  Yosefe  anamva  ; 
chifukwa  anaii  ndi  womasulira. 
24  Ndipo  anawafotokozera  iwo  nalira, 
nawatembenukiranso,  nanena  nawo, 
nampatula  Simeoni  mvra  iwo,  na- 
mmanga  iye  pa  rnaso  pawo.  25  Ndipo 
Yosefe  analamulira  kuti  adzaze  zote- 
ngera  zawo  ndi  tirigu,  ndi  kubweza 
ndalama  zawo,  ali  yense  m’thumba 
mwache,  ndi  kuwapatsa  phoso  la  pa- 
njira  ; ndipo  anatero  nawo.  26  Ndipo 
anasenzetsa  aburu  awo  ndi  tirigu 
wawo  nachoka’po.  27  Ndipo  pa- 
mene  wina  wa  iwo  anamasula  thumba 
lache  kuti  ad^^etse  buru  wache  pa 
chigono,  anapeza  ndalama  zache  ; 
taonani,  zinali  kukamwa  kwa  thumba 
lache.  28  Ndipo  iye  anati  kwa  abale 
ache,  Wandibwezera  ine  ndalama 
zanga,  taonani,  ziri  kukamwa  kwa 
thumba  langa  ; ndipo  mitima  yawo 
inawadera  iwo,  nathunthumira,  nate- 
mbenukirana  wina  ndi  mnzache  kuti, 
Nchiani  ichi  Mulungu  watichitira  ife  ? 

29  Ndipo  anadza  kwa  Yakobo  atate 
wawo  ku  dziko  la  Kanani,  namfoto- 
kozera  iye  zonse  zinaonekera  kwa  iwo  ; 

30  kuti,  Munthu  mwini  dziko,  ana- 

nena  ndi  ife  mwa  nkharwe,  natiyesa 
ife  ozonda  dziko.  31  Koma  ife 
tinati  kwa  iye,  Tiri  anthu  oona  ; sitiri 
ozonda  ; 32  tiri  abale  khumi  ndi 

awiri,  ana  a atate  wathu  ; wina  pa- 
libe,  ndipo  lero  wamng’ono  ali  ndi 
atate  wathu  m’dziko  la  Kanani. 
33  Ndipo  munthu’yo  mwini  dziko 
anati  kwa  ife,  Momwemu  ndidzadzi- 
wa  kuti  muli  anthu  oona  ; siyani 
rnrnodzi  wa  abale  anu  pamodzi  ndi 
ine,  tengani  tirigu  wa  njala  ya  kwanu, 
mukani  ; 34  idzani  naye  mphwanu 

kwa  ine,  ndipo  ndidzadziwa  kuti  si- 
muli  ozonda  koma  anthu  oona  : cho- 
mwecho  ndidzakubwezerani  inu  mba- 
le  wanu,  ndipo  mudzachita  malonda 
m’dziko  muno.  35  Ndipo  panali  pa- 
mene  anali  kukuthula  matumba  awo, 
taonani,  phukusi  la  ndalama  la  yense 
linali  m’thumba  lache  ; ndipo  pamene 
iwo  ndi  atate  awo  anaona  mapukusi 
a ndalama  anaopa.  36  Ndipo  Yakobo 
atate  wawo  anati  kwa  iwo,  Munandi- 


landa  ine  ana  ; Yosefe  palibe,  Simeoni  , 
palibe,  ndipo  mudzachotsa  Benja- 
mini  : zonse  zimene  zandigwera. 

37  Ndipo  Rubeni  anati  kwa  atate  i 
wache,  kuti,  Muwaphe  ana  anga 
amuna  awiri  ndikapanda  kumbweza 
ive  kwa  inu  ; mumpereke  iye  m’ma-  I 
nja  mwanga,  ndipo  ine  ndidzambwe- 
zanso  kwa  inu.  38  Ndipo  iye  nati, 
Mwana  wanga  sadzatsikira  ndi  inu, 
chifukwa  kuti  mkuru  wache  wafa, 
ndipo  watsala  iye  yekha  ; ngati  cho- 
ipa  chikamgwera  iye  m’njira  m’mene 
mupita’mo,  inu  mudzatsitsira  ndi 
chisoni  imvi  zanga  ku  manda. 

40  Ndipo  njaia  inakula  m’dzi- 
O ko’mo.  2 Ndipo  panali  pa- 
mene  atatha  kudya  tirigu  yense  ana- 
'cenga’yo  ku  Aigupto  atate  wawo  anati 
kwa  iwo,  Pitaninso,  mukatigulire 
ife  chakudya  pang’ono.  3 Ndipo 
Yuda  ananena  ndi  iye  kuti,  Munthu 
uja  anatilimbitsira  mau  kuti,  simu- 
dzaonanso  nkhope  yanga,  koma 
mphwanu  akhale  ndi  inu  ndiko. 

4 Ngati  mudzatuma  mphwathu  pa- 
modzi  ndi  ife,  tidzatsikira  ndi  kugu- 
lira  inu  chakudya.  5 Koma  muka- 
panda  kumtuma  iye  sititsika  ; pakuti 
munthu  uja  anati  kwa  ife,  Simudza- 
ona  nkhope  yanga,  ngati  mphwanu 
sali  ndi  inu.  6 Ndipo  Israyeli  anati, 
Chifukwa  ninji  munandichitira  ine 
choipa  chotero  kuti  munamuuza  mu- 
thu’yo  muli  ndi  mphwanu  ? 7 Ndipo 

iwo  anati,  Munthu’yo  anafunsitsa 
za  ife,  ndi  za  abale  athu,  kuti,  Atate 
wanu  aiipo  ? Kodi  muli  ndi  rnphwa- 
nu  ? ndipo  tinamfotokozera  iye  monga 
mwa  mau  amenewo : ngati  tina- 

dziwa  kuti  iye  adzati,  Idzani  naye 
mphwanu  ? 8 Ndipo  Yuda  anati  kwa 

atate  wache  Israyeli,  Mumtume  mnya- 
mata  pamodzi  ndi  ine  naipo  ife  tidza- 
nyamuka  ndi  kupita ; kuti  tikhale 
ndi  moyo  tisafe,  ife  ndi  inu  ndi  ana 
athu  ang’ono.  9 Ine  ndidzakhaia 
chikole,  pa  manja  anga  mudzamfu- 
nsa : ndikapanda  kumbwezera  kwa 

inu  ndi  kumuimitsa  pa  maso  panu, 
chifukwa  chache  chidzakhala  pa  ine 
masiku  onse  : 10  pakuti  tikadaleka 

kuchedwa  mwenzi  tsopano  titabwera 
kawiri.  11  Ndipo  Israyeli  atate  wawo 
anati  kwa  iwo,  Ngati  chomwecho 
tsopano  chitani  ichi  : tengani  zi- 

patso  za  m’dziko  muno  m’zotengera 
zanu,  mumtengere  munthu  uja  mpha- 
tso,  mafuta  a mankhwala  pang’ono, 

ndi  uchi  pang’ono,  zonunkhira  ndi 
mure,  ndi  infula,  ndi  katungurume  ; 

12  nimutenge  ndalama  zowirikiza 
m’manja  mwanu  ; ndipo  ndalama 
zimene  zinabwezedwa  kukamwa  kwa 
matumba  anu  mutengenso  m’manja 
mwanu  ; kapena  sanachite  dala  ; 

13  mutengenso  mphwanu,  nimunya- 
muke,  mupitenso  kwa  munthu  uja  : 

14  Mulungu  wa  mphamvu  zonse 
adzakupatsani  inu  chifundo  pa  maso 
pa  munthu  uja,  kuti  akumasulireni 
inu  mbale  wanu  wina  ndi  Benjamini. 
Ndipo  ine,  ngati  ndikhala  wopanda 
ana,  ndikhalatu. 

15  Amuna’wo  ndipo  anatenga 
mphatso,  natenga  ndalama  zowiri- 
kiza  m’manja  mwawo,  ndi  Benjamini ; 
ndipo  ananyamuka  ndi  kutsikira  ku 
Aigupto,  naima  pa  maso  pa  Yosefe. 
16  Ndipo  pamene  anaona  Benjamini 
pamodzi  nawo,  anati  kwa  woyang’a- 
nira  nyumba  wache,  Lowa  nawo 
anthu’wo  m’nyumba,  kaphere  iwo, 
kakonzere,  chifukwa  anthu’wo  adza- 
dva  ndi  ine  usana  uno.  17  Munthu- 
’yo  anachita  monga  anamuuza  Yo- 
sefe,  ndipo  munthu’yo  analowa  nawo 
anthu’wo  m’nyumba  ya  Yosefe. 
18  Anthu’wo  ndipo  anaopa,  chifukwa 
analowezedwa  m’nyumba  ya  Yosefe  ; 
nati,  Chifukwa  cha  ndalama  zija 
zinabwezedwa  in’matumba  athu 
nthawi  yoyamba  ija,  ife  tilowezedwa, 
kuti  aone  chifukwa  ndi  ife,  atigwere 
ife,  atiyesa  ife  akapolo,  ndi  aburu 
athu.  1 9 Ndipo  anayandikira  kwa 
woyang’anira  m’nyumba  wa  Yosefe, 
ndipo  ananena  ndi  iye  pa  khomo  la 
nyumba,  nati,  20  Mfumu,  tinatsikira 
ndithu  nthawi  yoyamba  kudzagula 
chakudya  : 21  ndipo  panali  pamene 
ife  tinafika  pa  chigono,  tinamasuia 
matumba  athu,  ndipo  taonani,  nda- 
lama  za  yense  zinali  kukamwa  kwa 
thumba  lacne,  ndalama  zathu  mku- 
lemera  kwache  ; ndipo  tabwera  nazo 
m’manja  mwathu.  22  Ndalama  zina 
tatenga  m’manja  mwathu  kuti  tigule 
chakudya  : sitimdziwa  amene  anaika 
ndalama  zathu  m’matumba  athu. 

23  Ndipo  iye  anati,  Mtendere  ukhale 
ndi  inu,  musaope  ; Mulungu  wanu, 
ndi  Mulungu  wa  atate  wanu  anaku- 
patsani  inu  chuma  m’matumba  anu  ; 
ine  ndinali  nazo  ndalama  zanu.  Pa- 
menepo  anawaturutsira  Simeoni. 

24  Ndipo  munthu'yo  analowetsa  anthu 
m’nyumba  ya  Yosefe,  nawapatsa  iwo 


madzi,  natsuka  mapazi  awo,  napatsa 
aburu  awo  chakudya.  25  Ndipo  ana- 
konzeratu  mphatso  asanafike  Yosefe 
usana  ; chifukwa  anamva  kuti  adza- 
dya  chakudya  pamenepo.  26  Pa- 
mene  Yosefe  anadza  ku  nyumba 
kwache,  analowa  nazo  m’nyumba 
mphatso  zinali  m’manja  mwawo,  na- 
mweramira  iye  pansi.  27  Ndipo  ana- 
funsa  iwo  za  ubwino  wawo,  nati, 
Kodi  atate  wanu  ali  ndi  moyo  ? woka- 
lamba  uja  amene  munanena  uja  : 
kodi  alipo  ? 28  Ndipo  iwo  anati, 

Kapolo  wanu  atate  wathu  ali  bwino, 
alipo.  Ndipo  anawerama,  namgwa- 
dira  iye.  29  Ndipo  iye  anatukula 
maso  ache  naor.a  Benjamini  mphwa- 
che,  mwana  wa  amache,  nati,  Kodi 
uyu  ndi  mphwanu  wamng’ono  uja, 
amene  munanena  ndi  ine  uja  ? Ndipo 
iye  anati,  Mulungu  akuchitire  iwe 
ufulu,  mwana  wanga.  30  Yosefe 
ndipo  anafulumira,  chifukwa  mtima 
wache  unakhumbitsa  mphwache,  ndi- 
po  anafuna  polirira  ; nalowa  m’chi- 
pinda  chache  nalira’mo.  31  Ndipo 
anasamba  nkhope  yac’ne,  naturuka  ; 
ndipo  anadziletsa,  nati,  Ikani  cha- 
kudya.  32  Ndipo  anamuikira  iye 
chache  pa  yekha,  ndi  iwo  chawo  pa 
okha,  ndi  aAigupto  akudya  naye 
chawo  pa  okha  ; chifukwa  aAigupto 
sanathei  kudya  chakudya  pamodzi  ndi 
aHebri  ; chifukwa  kuchita  chomwe- 
cho  nkunyansira  aAigupto.  33  Ndipo 
anakhala  pa  maso  pache,  woyamba 
monga  ukuru  wache,  ndi  wamng’ono 
monga  ung’ono  wache  ; ndipo  anazi- 
zwa  wina  ndi  wina.  34  Ndipo  anawa- 
gawira  mitanda  ya  patsogolo  pache  ; 
koma  mtanda  wa  Benjamini,  unaposa 
mitanda  yawo  onsewo  kasanu.  Ndipo 
anamwa,  nasekera  pamodzi  ndi  iye. 
/I  /\  Ndipo  Yosefe  anauza  tsanyu- 
ir4,"n  mba  wache  kuti  ; Dzaza  ma- 
tumba  a anthu’wo  ndi  chakudya, 
monga  angathe  kunyamula,  ndi  kuika 
ndalama  za  yense  kukamwa  kwa 
thumba  lache.  2 Nuike  chikho  cha- 
nga,  chikho  cha  siliva  chija,  kukamwa 
kwa  thumba  la  wamng’ono,  pamodzi 
ndi  ndalama  za  tirigu  zache.  Ndipo 
iye  anachita  monga  mau  ananena 
Yosefe.  3 Pamene  kudacha,  ana- 
mukitsa  anthu  iwo  ndi  aburu  awo. 
4.  Ataturuka  m’mudzi  asanamuke 
patari,  Yosefe  anati  kwa  tsanyumba 
wache,  Tanyamuka,  talondoia  anthu 
aja,  ukawapeza  unene  nawo,  Chifu- 

kwa  chanji  mwabwezera  zoipa  m’malo 
mwa  zabwino  ? 5 Kodi  si  ndicho 

chomwera  nacho  mbuyanga,  naombe- 
za  ula  nacho  ? Mwachitira  choipa 
pakutero.  6 Ndipo  anapeza  iwo,  na- 
nena  nawo  mau  omwewo.  7 Nati 
kwa  iye,  Bwanji  mbuyanga  anena 
mau  otere  ? Ngati  nkutheka  kuti  aka- 
polo  anu  achite  chotero  ? 8 Taonani, 

ndalama  zija,  tinazipeza  kukamwa 
kwa  matumba  athu,  tinazibwezanso 
kwa  inu  kuturuka  m’dziko  la  Kanani  ; 
nanga  bwanji  tingabe  m’nyumba  ya 
mbuyanga  kapena  siliva  kapena  go- 
lidi  ? 9 Iye  wa  akapolo  anu  ampeza 

nacho  afe,  ndipo  ifenso  tidzakha- 
la  akapolo  a mbuyanga.  10  Ndipo 
iye  anati,  Tsononso  chikhale  monga 
mwa  mau  anu  : iye  amene  ampeza 
nacho  adzakhala  kapolo  wanga  ; ndipo 
inu  mudzakhala  opanda  chifukwa. 
11  Ndipo  anafulumira  natsitsa  pansi 
yense  thumba  lache,  namasula  yense 
thumba  lache.  12  Ndipo  iye  ana- 
funafuna  kuyambira  pa  wamkuru 
naleka  pa  wamng'ono  ; nachipeza 
chikho  m’thumba  la  Benjamini  : 
13  ndipo  anang’amba  zobvala  zawo, 
nasenzetsa  yense  buru  wache,  na- 
bwera  ku  mudzi.  14  Yudanso  ndi 
abale  ache  anadza  ku  nyumba  ya 
Yosefe  ; ndipo  iye  akali  pamenepo  ; 
ndipo  anagwa  pansi  patsogolo  pache. 
15  Ndipo  Yosefe  anati  kv/a  iwo,  Ichi 
nchiani  mwachichita  ? Kodi  simu- 
dziwa  kuti  munt’nu  ngati  ine  ndinga- 
the  kuzindikira  ndithu  ? 16  Ndipo 

Yuda  anati,  Kodi  tidzati  bwanji  kwa 
mbuyanga  ? kodi  tidzanenanji  ? ka- 
pena  tidzawiringuia  ife  bwanji  ? 
Mulungu  wapeza  mpulupulu  ya  aka- 
polo  anu  ; taonani,  tiri  akapolo  a 
mbuyanga,  ife  ndi  iye  amene  ana- 
mpeza  nacho  chikho  m'dzanja  lache. 
17  Ndipo  iye  anati,  Ngati  kutheka 
kuti  ndichite  chotero  ; munthu  amene 
anampeza  nacho  m’dzanja  lache  adza- 
khala  kapolo  wanga  : koma  inu,  kazi- 
pitani  ndi  mtendere  kwa  atate  wanu. 

18  Ndipo  Yuda  anayandikira  kwa 
iye  nati,  Mfumu,  kapolo  wanu  anene- 
retu  m’makutu  a mbuyanga,  mtima 
wanu  usapsye  pokwiya  ndi  kapolo 
wanu  : chifukwa  muli  ngati  Farao. 

19  Mbuyanga  anafunsa  akapolo  ache 
kuti,  Kodi  muli  ndi  atate  wanu  kapena 
mbale  wanu  ? 20  Ndipo  tinati  kwa 

mbuyanga,  Tiri  ndi  atate,  munthu 
wokalamba,  ndi  mwana  wa  ukalamba 


wache  wamng’ono  ; mbale  wache 
wafa,  naipo  iye  yekha  watsala  wa 
amache,  ndipo  atate  wache  amkonda 
iye.  21  Ndipo  munati  kwa  akapolo 
anu,  Munditengere  iye,  kuti  ndimu- 
one  iye  m’maso  mwanga.  22  Ndipo 
ife  tinati  kwa  mbuyanga,  Mnyamata 
sangathei  kumsiya  atate  wache  ; pa- 
kuti  akamsiya  atate  wache,  atate  wache 
adzafa.  23  Ndipo  munati  kwa  aka- 
polo  anu,  Koma  ngati  mbale  wanu 
safika  pamodzi  ndi  inu,  simudzao- 
nanso  konse  nkhope  yanga.  24  Ndipo 
panali  titakwera  kunka  kwa  kapolo 
wanu  atate  wanga,  tinamfotokozera 
iye  mau  a mbuyanga.  25  Ndipo  atate 
wathu  anati,  Mupitenso  mutigulire 
ife  chakudya  pang’ono.  26  Ndipo  ife 
tinati,  Sitingathe  kupita  ; mphwatu 
wamng’ono  akakhala  ndi  ife,  pa- 
menepo  tidzapita  ; pakuti  sitingaone 
nkhope  ya  munthu  uja,  mphwanu 
wamng’ono  akapanda  kukhala  ndi 
ife.  27  Ndipo  kapolo  wanu  atate 
wanga,  anati  kwa  ife,  Inu  mudziwa 
kuti  mkazi  wanga  anandibalira  ine 
ana  amuna  awiri  ; 28  wina  anatu- 

ruka  kwa  ine  ndipo  ndinati,  Zoonatu, 
wakadzulidwa  ; ndipo  sindidzamuo- 
nanso  iye  ; 29  ndipo  ngati  mukandi- 
chotsera  ameneyonso,  ndipo  ngati 
chimgwera  choipa,  mudzanditsitsira 
ndi  chisoni  imvi  zanga  ku  manda. 

30  Chifukwa  chache  ndikafika  kwa 
kapolo  wanu  atate  wanga,  ndipo 
mnyamata  akapanda  kukhala  ndi 
ife  ; popeza  moyo  wache  uli  woma- 
ngidwa  ndi  moyo  wa  mnyamata’yo  ; 

31  kudzakhala  pakuona  kuti  mnya- 
mata’yo  palibe,  adzafa  ; ndipo  aka- 
polo  anu  adzamtsitsira  ndi  chisoni 
imvi  za  atate  wathu  ku  manda. 

32  Pakuti  kapolo  wanu  anadziyesa 
chikole  cha  mnyamata  pa  atate  wanga, 
kuti,  Ndikapanda  kumbwezeranso  kwa 
inu,  pamenepo  ndidzakhala  ndi  chi- 
fukwa  kwa  atate  wanga  nthawi 
zonse.  33  Tsopanotu,  mtumiki  wanu 
akhale  kapolo  wa  mbuyanga  m’ma- 
lo  inwa  mnyamata ; mnyamata’yo 
akwere  pamodzi  ndi  abale  ache. 
34  Pakuti  ndidzakwera  bwanji  kwa 
atate  wanga,  mnyamata’yo  akapa- 
nda  kukhala  ndi  ine  ? ndingaone 
choipa  chidzagwera  atate  wanga. 

/1  C Ndipo  Yosefesanakhozakudzi- 
H'wl  letsa  pa  maso  pa  onse  amene 
anaima  naye  : nati,  Turutsa  anthu 

onse  pa  maso  panga.  Ndipo  panalibe 

munthu  pamodzi  ndi  iye  pamene 
Yosefe  anadziululira  yekha  kwa  abale 
ache.  2 Ndipo  analira  momveka, 
ndipo  anamva  aAigupto,  ndipo  anamva 
a m’nyumba  ya  Farao.  3 Ndipo 
Yosefe  anati  kwa  abale  ache,  Ine 
ndine  Yosefe  ; kodi  akali  ndi  moyo 
atate  wanga  ? ndipo  abale  ache  sana- 
khoza  kumyankha  iye  ; pakuti  ana- 
bvutidwa  pakumuona  iye.  4 Ndipo 
Yosefe  anati  kwa  abale  ache,  Muya- 
ndikiretu  kwa  ine  ; nayandikira.  Ndi- 
po  iye  anati,  Ine  ndine  Yosefe  mbale 
wanu,  ine  ndemwe  munandigulitsa 
ndilowe  m’Aigupto.  5 Tsopano  musa- 
pwetekwe  mtima,  musadzikwiyira  inu 
nokha,  kuti  munandigulitsira  ine 
kuno,  pakuti  Mulungu  ananditumiza 
ine  patsogolo  panu  kuti  ndisunge 
moyo.  6 Zaka  ziwiri’zi  muli  njala 
m’dziko  muno  ; ndipo  zatsala  zaka 
zisanu,  zopanda  kulima  kapena  kuse- 
nga.  7 Ndipo  Mulungu  anatumiza  ine 
patsogolo  panu  kuti  ndikhazike  inu 
mutsale  m’dziko  la  pansi,  ndi  kusunga 
inu  amoyo  ndi  chipulumutso  chachi- 
kuru.  8 Ndipo  tsopano  sindinu  amene 
munanditumiza  ine  ndifike  kuno, 
koma  Mulungu,  ndipo  anandiyesa  ine 
atate  wa  Farao,  ndi  mwini  banja  la- 
che  lonse,  ndi  wolamulira  dziko  lonse 
la  Aigupto.  9 Fulumirani,  kwerani 
kunka  kwa  atate  wanga,  muti  kwa  iye, 
Chotere  ati  Yosefe  mwana  wanu, 
Mulungu  wandiyesa  ine  mwini  Aigu- 
pto  lonse  : tsikirani  kwa  ine,  musa- 
chedwe.  1 0 Ndipo  mudzakhala  m’dzi- 
ko  la  Goseni,  mudzakhala  pafupi  ndi 
ine,  inu  ndi  ana  anu,  ndi  ana  a ana 
anu,  ndi  nkhosa  zanu,  ndi  zoweta 
zanu,  ndi  zonse  muli  nazo  ; 11  ndi- 
po  ndidzachereza  inu  komweko  ; 
pakuti  zatsala  zaka  zisanu  za  njala  ; 
kuti  mungafikire  umphawi,  inu  ndi 
banja  lanu,  ndi  onse  muli  nawo. 
12  Taonani,  maso  anu  aona,  ndi  maso 
a mphwanga  Benjamini,  kuti  ndi 
m’kamwa  mwanga  ndirikulankhula 
ndi  inu.  13  Ndipo  mudzafotokozera 
atate  wanga  za  ulemerero  wanga 
wonse  m’Aigupto,  ndi  zonse  mwaziona; 
ndipo  muzifulumira  ndi  kutsitsira  kuno 
atate  wanga.  14  Ndipo  anagwa  pa 
khosi  pache  pa  Benjamini,  nalira ; 
ndipo  Benjamini  analira  pa  khosi 
pache.  15  Ndipo  anampsompsona 
abale  ache  onse,  nalilira  iwo  ; ndipo 
pambuyo  pache  abale  ache  onse  ana- 
cheza  naye. 


16  Ndipo  mbiri  yache  inamveka 
m’nyumba  ya  Farao,  kuti  abale  ache  a 
Yosefe  afika ; ndipo  inamkomera 
Farao,  ndi  anyamata  ache.  17  Ndipo 
Farao  anati  kwa  Yosefe,  Nena  ndi 
abale  ako,  Chitani  ichi  ; senzetsani 
nyama  zanu,  ndi  kupita  kunka  ku 
dziko  la  Kanani  ; 18  katengeni  atate 
wanu  ndi  mabanja  anu,  nimudze  kwa 
ine  ; ndipo  ndidzakupatsani  inu  za- 
bwino  za  dziko  la  Aigupto,  ndipo 
mudzadya  zonenepa  za  dziko’li. 
19  Tsopano  mwalamuiidwa  chitani 
ichi  ; muwatengere  ana  anu  ndi  aka- 
zi  magareta  a m’dziko  la  Aigupto  ; 
nimubwere  naye  atate  wanu.  20  Mu- 
sasamalire  chuma  chanu  ; popeza 
zabwino  za  dziko  lonse  la  Aigupto  ndi 
zanu.  21  Ndipo  ana  a Israyeli  ana- 
chita  chotero  : ndipo  Yosefe  anawa- 
patsa  iwo  magareta  monga  analamuli- 
ra  Farao,  nawapatsa  phoso  la  pa  njira. 
22  Onse  anawapatsa  yense  zobvala 
zopindula  ; koma  Benjamini  anampa- 
tsa  ndalama  za  siliva  mazana  atatu 
ndi  zobvala  zopindula  zisanu.  23  Kwa 
atate  wache  anatumiza  zotere  : aburu 
khumi  osenza  zinthu  zabwino  za 
m’Aigupto,  ndi  aburu  akazi  khumi 
osenza  tirigu,  ndi  chakudya,  ndi 
phoso  la  atate  la  pa  njira.  24  Ndipo 
anamukitsa  abale  ache,  ndipo  ana- 
choka  ; ndipo  anati  kwa  iwo,  Musa- 
kangane  pa  njira.  25  Ndipo  ana- 
kwera  kuturuka  m’Aigupto,  nafika  ku 
dziko  la  Kanani  kwa  Yokobo  atate 
wawo.  26  Ndipo  anamfotokozera  iye 
kuti,  Yosefe  akali  ndi  moyo,  ndipo 
alamulira  m'dziko  lonse  la  Aigupto. 
Pamenepo  mtima  wache  unakomo- 
ka,  pakuti  sanawakhulupirira  iwo. 
27  Ndipo  anamfotokozera  iye  mau 
onse  a Yosefe  amene  ananena  ndi  iwo  ; 
ndipo  pamene  anaona  magareta  amene 
Yosefe  anatumiza  kuti  amtengere’mo, 
mtima  wa  Yakobo  atate  wawo  unatsi- 
tsimuka ; 28  ndipo  Israyeli  anati, 

Chakwana ; Yosefe  mwana  wanga 
akali  ndi  moyo  ; ndidzamuka  ndika- 
muone  iye  ndisanafe. 

/I  ff  Ndipo  Israyeli  anamuka  ule- 
’HrL/  ndo  wache  ndi  zonse  anali 
nazo,  nafika  ku  Beereseba,  napereka 
nsembe  kwa  Mulungu  wa  Isake  atate 
wache.  2 Ndipo  Mulungu  ananena 
kwa  Israyeli,  m’masomphenya  a usiku, 
nati,  Yakobo,  Yakobo.  3 Nati  iye, 
Ndine  pano.  Ndipo  anati,  Ine  ndine 
! Mulungu,  Mulungu  wa  atate  wako  ; 

GENESIS 


usaope  kunka  ku  Aigupto  ; pakuti 
pamenepo  ndidzakusandutsa  iwe  mtu- 
ndu  waukuru  ; 4 Ine  ndidzatsikira 

pamodzi  ndi  iwe  ku  Aigupto  ; ndipo 
Ine  ndidzakubwezanso  ndithu  ; ndipo 
Yosefe  adzaika  dzanja  lache  pa  maso 
pako.  5 Ndipo  Yakobo  anachoka  ku 
Beereseba,  ndipo  ana  amuna  a Israyeli 
anamnyamula  Yakobo  atate  wawo,  ndi 
ana  awo  ang’ono,  ndi  akazi  awo, 
m’magareta  amene  Farao  anatumiza 
kuti  amnyamule  iye.  6 Ndipo  ana- 
tenga  ng’ombe  zawo  ndi  chuma  chawo 
anachipeza  m’dziko  la  Kanani,  nadza 
ku  Aigupto,  Yakobo  ndi  mbeu  zache 
zonse  pamodzi  ndi  iye  ; 7 ana  ache 
amuna,  ndi  zidzukulu  zache  zazimuna, 
ndi  ana  akazi  ache,  ndi  zidzukulu  zache 
zazikazi,  ndi  mbeu  zache  zonse  anadza 
nazo  m’Aigupto. 

8  Maina  a ana  a Israyeli  amene 
anadza  m’Aigupto  ndi  awa  : Yakobc 
ndi  ana  amuna  ache  : Rubeni  mwana 
wamwamuna  woyamba  wa  Yakobo. 

9 Ndi  ana  amuna  a Rubeni  : Hano- 
ki,  nd.i  Palu,  ndi  Hezroni,  ndi  Karrni. 

10  Ndi  ana  amuna  a Simeoni ; Yemueli 
ndi  Yamini,  ndi  Ohadi,  ndi  Yakini,  ndi 
Zohari,  ndi  Sauli,  mwana  wamwa- 
muna  wa  mkazi  wa  ku  Kanani. 

11  Ndi  ana  amuna  a Levi  : Gersoni, 

Kohati,  ndi  Merari.  1 2 Ndi  ana 

amuna  a Yuda  ; Eri,  ndi  Onani,  ndi 
Sela,  ndi  Perezi,  ndi  Zera  ; koma  Eri 
ndi  Onani  anafa  m’dziko  la  Kanani. 
Ndi  ana  amuna  a Perezi  ndiwo 
Herzoni  ndi  Hamuli.  13  Ndi  ana 
amuna  a Isakara  : Tola  ndi  Puva,  ndi 
Yabi,  ndi  Simroni.  14  Ndi  ana  amuna 
a Zebuloni  : Seredi,  ndi  Eloni,  ndi 

Yaleeli.  1 5 Amenewo  ndi  ana  amuna 
a Leya,  amene  anambalira  Yakobo 
m’Padanaramu,  pamodzi  ndi  mwana 
wamkazi  wache  Dina  : ana  amuna  ndi 
akazi  onse  ndiwo  anthu  makumi  atatu 
kudza  atatu.  16  Ndi  ana  amuna  a 
Gadi  : Zifioni,  ndi  Hagi,  ndi  Suni,  ndi 
Ezboni,  ndi  Eri,  ndi  Arodi,  ndi  Areli. 

17  Ndi  ana  amuna  a Aseri  ; Yimna, 
ndi  Yisiva,  ndi  Yisivi,  ndi  Beriya,  ndi 
Sera  mlongo  wawo  ; ndi  ana  a Beriya  : 
Hebere,  ndi  Malikieli.  18  Amenewa 
ndi  ana  a Zilipa,  amene  Labani  ana- 
mpatsa  Leya  mwana  wache  wamkazi, 
amenewo  anambalira  Yakobo,  anthu 
khumi  ndi  asanu  ndi  mmodzi.  19Ana 
a Rakele  mkazi  wache  wa  Yakobo  : 
Yosefe  ndi  Benjamini  ; 20  Kwa 

Yosefe  kunabadwa  m’dziko  la  Aigupto 

Manase  ndi  Efraimu,  amene  Asenati 
mwana  wa  mkazi  wa  Potifera  wa 
nsembe  wa  Oni  anambalira  iye. 
21  Ndi  ana  amuna  a Benjamini,  Bela 
ndi  Bekeri,  ndi  Asibeli,  ndi  Gera,  ndi 
Namani,  ndi  Ehi  ndi  Rosi,  Mupimu 
ndi  Hupimu,  ndi  Aridi.  22  Amenewo 
ndi  ana  a Rakele,  amene  anabadwira 
Yakobo  ; anthu  onse  ndiwo  khumi 
ndi  anai.  23  Ndi  ana  amuna  a Dani  : 
Husimu.  24  Ndi  ana  amuna  a Nafi- 
tali  ; Yazeeli,  ndi  Guni,  ndi  Yezera 
ndi  Silemu.  25  Amenewa  ndi  ana 
a Biliha,  amene  Labani  anampatsa 
Rakele  mwana  wache  wamkazi,  ame- 
newo  anambalira  Yakobo  : anthu 

onse  ndiwo  asanu  ndi  awiri.  26  Ndi 
anthu  onse  amene  anadza  ndi  Yakobo 
m’Aigupto,  amene  anaturuka  m’chu- 
uno  mwache,  pamodzi  ndi  akazi  a ana 
amuna  a Yakobo  ndiwo  makumi  asanu 
ndi  limodzi  kudza  asanu  ndi  mmodzi ; 
27  ndi  ana  amuna  a Yosefe,  amene 
anambadwira  iye  m’Aigupto  ndiwo 
anthu  awiri  ; anthu  onse  a mbumba 
ya  Yakobo,  amene  analowa  m’Aigupto 
anali  makumi  asanu  ndi  awiri. 

28  Ndipo  anatumiza  Yuda  patsogolo 
pache  kwa  Yosefe,  amtsogolere  kumu- 
onetsa  njira  yomka  ku  Goseni  : ndipo 
anafika  ku  dziko  la  Goseni.  29  Ndipo 
Yosefe  anamanga  garetalache  nakwera 
kunka  kukakomana  naye  Israyeli  atate 
wache,  ku  Goseni,  ndipo  anadzione- 
tsera  yekha  kwa  iye,  nagwera  pa  khosi 
pache  nakhala  mkulira  pa  khosi  pache. 
30  Ndipo  Israyeli  anati  kwa  Yosefe, 
Ndife  tsopano,  popeza  ndaona  nkhope 
yako,  kuti  ukali  ndi  moyo.  31  Ndipo 
Yosefe  anati  kwa  abale  ache,  ndi  kwa 
mbumba  ya  atate  wache,  Ndidzanka, 
ndikauze  Farao,  ndipo  ndidzati  kwa 
iye,  Abale  anga  ndi  mbumba  ya 
atate  wanga,  amene  anali  m’dziko  la 
Kanani,  afika  kwa  ine ; 32  ndipo 

anthu’wo  ali  abusa  chifukwa  anakhala 
oweta  ng’ombe  ; ndipo  anadza  ndi 
nkhosa  zawo  ndi  ng’ombe  zawo  ndi 
zonse  ali  nazo.  33  Ndipo  padzakhala 
pamene  Farao  adzaitana  inu,  nadzati, 
Nchito  yanu  njotani  ? 34  mudzati, 

Akapolo  anu  akhala  oweta  ng’ombe 
chiyambire  ubwana  v/athu  kufikira 
tsopano,  ife  ndi  atate  athu  ; kuti 
mukhale  m’dziko  la  Goseni ; chifukwa 
abusa  onse  anyansira  aAigupto. 

/jj  "T  Ndipo  Yosefe  analowa  nauza 
T 8 Farao  nati,  Atate  wanga  ndi 
abale  anga,  ndi  nkhosa  zawo  ndi 


GENESIS 


47. 2—27 


ng’ombe  zawo,  ndi  zonse  ali  nazo, 
anachokera  ku  dziko  la  Kanani  ; 
ndipo,  taonani,  ali  m’dziko  la  Goseni. 
2 Ndipo  mwa  abale  ache  anatenga’ko 
anthu  asanu,  nawaonetsa  iwo  kwa 
Farao.  3 Ndipo  Farao  anati  kwa 
abale  ache,  Nchito  yanu  njotani  ? 
ndipo  iwo  anati  kwa  Farao,  Akapolo 
anu  ndi  abusa,  ife  ndi  atate  athu. 
4 Nati  kwa  Farao,  Tafika  kuti  tikhale 
m’dziko’mo ; popeza  palibe  podyetsa 
zoweta  za  akapolo  anu ; pakuti  njala 
yakula  m’dziko  la  Kanani.  Mulole 
tsopano  akapolo  anu  akhale  m’dziko 
la  Goseni.  5 Ndipo  Farao  anati  kwa 
Yosefe,  Atate  wako  ndi  abale  ako 
afika  kwa  iwe  ; 6 dziko  la  Aigupto 
liri  pa  maso  pako  : uwakhazike  atate 
wako  ndi  abale  ako  pa  dera  lokome- 
tsetsa  la  dziko  ; akhale  rn’dziko  !a 
Goseni  ; ndipo  ngati  udziwa  anthu 
anzeru  a mwa  iwo,  uwaike  iwo 
ayang’anire  ng’ombe  zanga.  7 Ndipo 
Yosefe  analowa  naye  Yakobo  atate 
wache,  namuika  iye  pa  maso  pa 
Farao  ; ndipo  Yakobo  anamdalitsa 
Farao.  8 Ndipo  Farao  anati  kwa 
Yakobo,  Masiku  a zaka  za  moyo  wanu 
ndi  angati  ? 9 Ndipo  Yakobo  anati 

kwa  Farao,  Masiku  a zaka  za  ulendo 
wanga  ndi  zaka  zana  limodzi  kudza 
makumi  atatu ; masiku  a zaka  za  moyo 
wanga  ali  owerengeka  ndi  oipa,  sanafi- 
kire  masiku  a zaka  za  moyo  wa  makolo 
anga  m’masiku  a ulendo  wawo. 
10  Ndipo  Yakobo  anamdalitsa  Farao, 
naturuka  pa  maso  pa  Farao.  1 1 Ndipo 
Yosefe  anakhazika  atate  wache  ndi 
abale  ache,  napatsa  iwo  pokhala  m’dzi- 
ko  la  Aigupto,  m’dera  lokometsetsa  la 
m’dziko,  m’dziko  la  Ramese,  monga 
analamulira  Farao.  12  Ndipo  Yosefe 
anachereza  atate  wache  ndi  abale 
ache,  ndi  mbumba  yonse  ya  atate 
wache  ndi  chakudya  monga  mwa 
mabanja  awo. 

1 3 Ndipo  munalibe  chakudya  m’dziko 
lonse  ; pakuti  njala  jnalimba  kwa- 
mbiri  ; chifukwa  chache  dziko  la 
Aigupto  ndi  dziko  la  Kanani  linale- 
fuka  chifukwa  cha  njala’yo.  14  Ndipo 
Yosefe  anasonkhanitsa  ndalama  zonse 
anazipeza  m’dziko  la  Aigupto  ndi 
m’dziko  la  Kanani,  za  tirigu  amene 
anagula ; ndipo  Yosefe  anapereka 
ndalama  ku  nyumba  ya  Farao. 
15  Ndipo  zitatha  ndalama  zonse 
m’dziko  la  Aigupto  ndi  dziko  la 
Kanani,  aAigupto  onse  anadza  kwa 


Yosefe,  nati,  Mutipatse  ife  chakudya  ; 
tiferenji  pa  maso  panu  ? zatsirizika 
ndalama.  16  Ndipo  Yosefe  anati, 
Mundipatse  ng’ombe  zanu  : ndipo 

ndidzakupatsani  inu  mtengo  wa  ng’o- 
mbe  zanu,  ngati  ndalama  zatsirizika. 
17  Ndipo  anadza  nazo  ng’ombe  zawo 
kwa  Yosefe,  ndipo  Yosefe  anapatsa  iwo 
chakudya  chosinthana  ndi  akavalo, 
ndi  nkhosa,  ndi  ng’ombe,  ndi  aburu  ; 
ndipo  anawadyetsa  iwo  ndi  chakudya 
chosinthana  ndi  zoweta  zawo  zonse 
chaka  chimenecho.  18  Chitatha  cha- 
ka  chimenecho,  anadza  kwa  iye 
chaka  cha  chiwiri,  nati  kwa  iye, 
Sitibisira  mbuyatu  kuti  ndalama  zathu 
zonse  zatha  ; ndipo  zoweta  za  ng’ombe 
nza  mbuyathu  : palibe  kanthu  kotsala 
pa  maso  pa  mbuyathu,  koma  matupi 
athu  ndi  maiko  athu  ; 19  tiferenji 

pa  maso  panu  ? ife  ndi  dziko  lathu  ? 
mutigule  ife  ndi  dziko  lathu  ndi  cha- 
kudya,  ndipo  ife  ndi  dziko  lathu  tidza- 
khala  akapolo  a Farao  ; ndipo  muti- 
patse  ife  mbeu,  kuti  tikhale  ndi  moyo, 
tisafe,  ndi  kuti  dziko  lisakhale  la 
bwinja.  20  Ndipo  Yosefe  anamgulira 
Farao  dziko  lonse  la  Aigupto,  chifu- 
kwa  aAigupto  anagulitsa  yense  mu- 
nda  wache,  chifukwa  njala  inakula  pa 
iwo ; ndipo  dziko  linakhala  la  Farao. 
21  Tsono  anthu,  anasunthira  iwo  ku 
midzi  kuchokera  kumphepete  kwa 
malire  a Aigupto  kufikira  kumphe- 
pete  kwina  kwache.  22  Koma  dziko 
la  ansembe  lokha  sanagule,  chifukwa 
ansembe  analandira  gawo  lawo  kwa 
Farao,  nadya  gawo’lo  anawapatsa 
Farao  ; chifukwa  chache  sanagulitsa 
dziko  lawo.  23  Ndipo  Yosefe  anati 
kwa  anthu,  Taonani,  ndamgulira  Fa- 
rao  inu  ndi  dziko  lanu  lero  lomwe, 
taonani,  mbeu  zanu  sizi,  mubzale 
m’dziko.  24  Ndipo  padzakhala  pa  ku- 
kunkha,  muzipatsa  limodzi  la  mwa 
magawo  asanu  kwa  Farao,  koma 
magawo  anai  ndi  anu,  mbeu  za  munda, 
ndi  za  chakudya  chanu,  ndi  cha  ana 
anu  ndi  mabanja  anu.  25  Ndipo  iwo 
anati,  Watipulumutsa  miyoyo  yathu  ; 
tipeze  ufulu  pa  maso  pa  mbuyanga, 
ndipo  tidzakhala  akapolo  a Farao. 

26  Ndipo  Yosefe  analamulira  lamulo 
la  pa  dziko  la  Aigupto  kufikira  lero, 
kuti  Farao  alandire  limodzi  la  mwa 
magawo  asanu  ; koma  dziko  la 
ansembe  lokha  silinakhala  la  Farao. 

27  Ndipo  Israyeli  anakhala  m’dziko  la 
Aigupto,  m’dziko  la  Goseni  ; nakhala 

nazo  zawozawo  mmenemo,  nabalana 
nachuruka  kwambiri. 

28  Ndipo  Yakobo  anakhala  m’dziko 
la  Aigupto  zaka  khumi  mphambu 
zisanu  ndi  ziwiri  ; ndipo  masiku  a 
Yakobo  zaka  za  moyo  wache,  zinali 
zaka  zana  limodzi  mphambu  ma- 
kumi  anai  kudza  zisanu  ndi  ziwiri. 

29  Ndipo  nthawi  inayandikira  kuti 
Israyeli  adzafa,  ndipo  anaitana  Yosefe 
mwana  wache  wamwamuna,  nati  kwa 
iye,  Ngati  ndapeza  ufulu  pa  maso  pako, 
ikatu  dzanja  lako  pansi  pa  nchafu 
yanga,  nundichitire  ine  zabwino  ndi 
zoona  : usandiikatu  ine  m’Aigupto  ; 

30  koma  pamene  ndidzagona  ndi 
makolo  anga,  udzanditenge  ine  kutu- 
ruka  m’dziko  la  Aigupto,  ukandiike 
ine  m’manda  mwawo.  Ndipo  iye 
anati,  Ndidzachita  monga  mwanena. 

31  Ndipo  anati,  Undilumbirire  ine  ; 
namlumbirira  iye.  Ndipo  Israyeli  ana- 
werama  ku  mutu  kwa  kama. 

A Q Ndipo  panali  zitapita  izi,  an- 
rO  thu  anati  kwa  Yosefe,  Tao- 
nani,  atate  wanu  wadwala : ndipo 

iye  anatenga  ana  ache  amuna  awiri, 
Manase  ndi  Efraimu  apite  naye. 

2 Ndipo  anthu  anamuuza  Yakobo 
nati,  Taonani,  mwana  wanu  Yosefe 
alinkudza  kwa  inu ; ndipo  Yakobo  ana- 
dzilimbitsa,  nakhala  tsonga  pa  kama. 

3 Ndipo  Yakobo  anati  kwa  Yosefe, 
Mulungu  wa  mphamvu  zonse  anaone- 
kera  kwa  ine  pa  Luzi  m’dziko  la 
Kanani,  nandidalitsa  ine,  nati  kwa 
ine,  4 Taona,  ndidzakubalitsa  iwe, 
ndidzakuchurukitsa  iwe,  ndidzakusa- 
ndutsa  iwe  khamu  la  anthu  a mitu- 
ndu  ; ndipo  ndidzapatsa  mbeu  yako 
ya  pambuyo  pako  dziko  ili  likhale 
lawolawo  chikalire.  5 Tsopano  ana 
ako  amuna  awiri,  amene  anakuba- 
dwira  iwe  rn’dziko  la  Aigupto,  ndisa- 
nadze  kwa  iwe  ku  Aigupto,  ndiwo 
anga  ; Efraimu  ndi  Manase,  monga 
Rubeni  ndi  Simeoni,  ndiwo  anga. 

6 Koma  obala  iwe  udzawabala  pa- 
mbuyo  pawo,  ndiwo  ako ; awache 
dzina  la  abale  awo  m’cholowa  chawo. 

7 Tsono  ine,  pamene  ndinachokera  ku 

Padani,  Rakele  anamwalira  pambali 
panga  m’dziko  la  Kanani  m’njira, 
itatsala  nthawi  yaing’ono  tisadafike 
ku  Efrati  ; ndipo  ndidamuika  iye 
pamenepo  pa  njira  ya  ku  Efrati 
(ndiwo  Betelehemu).  8 Ndipo  Israyeli 
anayang’ana  ana  amuna  a Yosefe, 
nati,  Ndani  awa  ? 9 Ndipo  Yosefe 


anati  kwa  atate  wache,  Amenewa  ndi 
ana  anga,  amene  Mulungu  wandipatsa 
ine  pano.  Ndipo  iye  anati,  Udze  na- 
wotu  kwa  ine,  ndipo  ndidzawadalitsa. 
10  Koma  maso  a Israyeli  anali  a 
khungu  m’ukalamba  wache,  ndipo 
sanathei  kuona.  Ndipo  anadza  nawo 
pafupi  ; ndipo  anapsompsona  iwo, 
nawafungatira.  11  Ndipo  Israyeli 
anati  kwa  Yosefe,  Sindinaganizira  kuti 
ndione  nkhope  yako  : ndipo,  taona, 
Mulungu  wandionetsa  ine  mbeu  zako 
zomwe.  12  Ndipo  Yosefe  anaturutsa 
iwo  pakati  pa  maondo  ache,  nawerama 
ndi  nkhope  yache  pansi.  13  Ndipo 
Yosefe  anatenga  iwo  onse  awiri,  Efra- 
imu  m’dzanja  lache  la  manja  ku 
dzanja  la  manzere  la  Yakobo,  ndi 
Manase  m’dzanja  lache  la  manzere  ku, 
dzanja  la  manja  la  Israyeli,  nadza 
nawo  pafupi  ndi  iye.  14  Ndipo  Isra- 
yeli  anatambalitsa  dzanja  lache  la 
manja,  naliika  pa  mutu  wa  Efraimu, 
amene  ndiye  wamng’ono,  ndi  dzanja 
lache  la  manzere  pa  mutu  wa  Ma- 
nase,  anapingasitsa  manja  ache  dala  ; 
chifukwa  Manase  anali  woyamba. 
15  Ndipo  anadalitsa  Yosefe,  nati, 
Mulungu,  pa  maso  pache  anayenda 
makolo  anga  Abrahamu  ndi  Isake, 
Mulungu  amene  anandidyetsa  ine 
nthawi  zonse  za  moyo  wanga  kufikira 
lero,  1 6 mthenga  amene  anandiombola 
ine  ku  zoipa  zonse,  adalitse  anya- 
mata’wa  ; dzina  langa  lichulidwe  pa 
iwo,  ndi  dzina  la  makolo  anga 
Abrahamu  ndi  Isake  ; iwo  akule, 
nakhale  khamu  pakati  pa  dziko  la 
pansi.  17  Ndipo  pamene  Yosefe  ana- 
ona  kuti  atate  wache  anaika  dzanja 
lache  la  manja  pa  mutu  wa  Efraimu, 
kudamuipira  iye  ; ndipo  anatukula 
dzanja  la  atate  wache,  kulichotsa  pa 
mutu  wa  Efraimu  ndi  kuliika  pa 
mutu  wa  Manase.  18  Ndipo  Yosefe 
anati  kwa  atate  wache,  Msatero  atate 
wanga,  chifukwa  uyu  ndi  woyamba  ; 
ikani  dzanja  lanu  la  manja  pa  mutu 
wache.  19  Koma  anakana  atate 
wache,  nati,  Ndidziwa  mwananga, 
ndidziwa  ; iyenso  adzakhala  mtundu 
wa  anthu,  iyenso  adzakula ; koma 
mphwache  adzakhala  wamkuru  ndi 
iye,  ndipo  mbeu  zache  zidzakhala  mi- 
tundu  yambirimbiri.  20  Ndipo  ana- 
dalitsa  iwo  tsiku  lomwelo,  nati,  Mwa 
iwe  Israyeli  adzadalitsa,  kuti,  Mulungu 
akuyese  iwe  monga  Efraimu  ndi  mo- 
nga  Manase  ; ndipo  anaika  Efraimu 

woyamba  wa  Manase.  21  Ndipo  Isra- 
yeli  anati  kwa  Yosefe,  Taona,  ndi- 
rinkufa  ine ; Mulungu  adzakhala  ndi 
iwe,  adzakubwezanso  iwe  ku  dziko  la 
makolo  ako.  22  Ndipo  ine  ndakupatsa 
iwe  gawo  limodzi  loposa  la  abale  ako, 
limene  ndinalanda  m’dzanja  la  aAmori 
ndi  lupanga  langa  ndi  uta  wanga. 

A Q Ndipo  Yakobo  anaitana  ana 
ll~T\2  ache  amuna,  nati,  Sonkha- 
nani  inu,  kuti  ndikuuzeni  inu  chi- 
mene  chidzakugwerani  inu  masiku 
akudza’wo. 

2 Sonkhanani,  tamvani,  ana  amu- 

na  a Yakobo : 

Tamverani  Israyeli  atate  wanu  : 

3 Rubeni  ndiwe  woyamba  wanga, 

mphamvu  yanga  ndi  chiya- 
mbi  cha  mphamvu  yanga  ; 
Ulemu  wopambana,  ndi  mpha- 
mvu  yopambana. 

4 Wobwabwada  ngati  madzi  ; su- 

dzapambana  ; 

Chifukwa  unakwera  pa  kama 
wa  atate  wako  ; 

Pamenepo  unaipitsa’po  : ana- 

kwera  paja  ndigona’po. 

5 Simeoni  ndi  Levi  ndiwo  abale  ; 
Zida  za  mphulupulu  ndizo  ma- 

lupanga  awo. 

6 Mtima  wanga’we,  usalowe  mu 

chiungwe  chawo  ; 

Ulemerero  wanga,  usadzipha- 
tike  pa  masonkhano  awo  ; 
Chifukwa  m’kukwiya  kwawo 
anapha  munthu, 

M’kufuna  kwawo  anapundula 
ng’ombe. 

7 Kutembereredwe  kukwiya  kwa- 

wo,  chifukwa  kunali  koopsya  ; 
Ndi  kupsya  mtima  kwawo,  chi- 
fukwa  kunali  kwa  nkharwe  ; 
Ndidzawagawanitsa  m’Yakobo 
Ndidzabalalitsa  iwo  m’Israyeli. 

8 Yuda,  abale  ako  adzakuyamika 

iwe  ; 

Dzanja  lako  lidzakhala  pa  khosi 
la  adani  ako  ; 

Ana  amuna  a atate  wako  adza- 
kuweramira. 

9 Yuda  ndi  mwana  wa  mkango, 
Kuchokera  ku  zomotola,  mwa- 

nanga,  wakwera  ; 

Anawerama  pansi,  anabwata- 
ma  ngati  mkango, 

Ndipo  ngati  mkango  waukazi  ; 
ndani  adzamukitsa  iye  ? 

10  Ndodo  ya  chifumu  siidzachoka 
mwa  Yuda, 


Kapena  wolamulira  pakati  pa 
mapazi  ache, 

Kufikira  atadza  Silo  ; 

Ndipo  anthu  adzamvera  iye. 

11  Adamanga  mwana  wa  kavalo 

wache  pa  mpesa, 

Ndi  mwana  wa  buru  wache  pa 
mpesa  wosankhika  ; 

Natsuka  malaya  ache  m’vinyo, 
Ndi  chopfunda  chache  m’mwazi 
wa  mphesa. 

12  Maso  ache  adzafiira  ndi  vinyo, 
Ndipo  mano  ache  adzayera  ndi 

mkaka. 

13  Zebuloni  adzakhala  m’dooko  la 

ku  nyanja  ; 

Ndipo  iye  adzakhala  doko  la 
ngalawa  ; 

Ndipo  malire  ache  adakhala  pa 
Zidoni. 

14  Isakara  ndiye  buru  wolimba, 
Alinkugona  pakati  pa  mak.ola  ; 

15  Ndipo  anaona  popumula’po  kuti 

panali  pabwino, 

Ndi  dziko  kuti  linali  lokondwe- 
retsa  ; 

Ndipo  anaweramitsa  phewa  la- 
che  kuti  anyamule, 

Nakhala  kapolo  wakugwira  nchi- 
to  ya  msonkho. 

16  Dani  adzaweruza  anthu  ache, 
Monga  limodzi  la  mafuko  a 

Israyeli. 

17  Dani  adzakhala  njoka  m’khwa- 

lala, 

Songo  pa  njira, 

Imene  iluma  zitende  za  kavalo, 
Kuti  womkwera  wache  agwe 
chambuyo. 

18  Ndadikira  chipulumutso  chanu, 

Yehova. 

19  Ndi  Gadi,  a chifwamba  adza- 

mpsinja  iye  ; 

Koma  iye  adzapsinja  pa  chi- 
tende  chawo. 

20  Ndi  Aseri,  chakudya  chache  ndi- 

cho  mafuta, 

Ndipo  adzapereka  zolongosoka 
za  chifumu. 

21  Nafitali  ndi  nswala  yomasuka  ; 
Apatsa  mau  abwino. 

22  Yosefe  ndi  nthambi  yobala, 
Nthambi  yobala  pa  mbali  pa 

kasupe  ; 

Nthambi  zache  ziyangayanga  pa 
linga. 

23  Eni  uta  anabvutitsa  iye  kwa- 

mbiri, 

Namponyera  iye,  namzunza  : 

24  Koma  uta  wache  unakhala  wa 

mphamvu, 

Ndi  mikono  ya  manja  ache  ina- 
limbitsidwa, 

Ndi  manja  a waMphamvu  wa 
Yakobo. 

(Kuchokera  kumeneko  ndi  mbu- 
sa,  mwala  wa  Israyeli,) 

25  Ndi  Mulungu  wa  atate  wako 

amene  adzakuthangata  iwe, 
Ndi  waMphamvu  zonse,  amene 
adzakudalitsa  iwe, 

Ndi  madalitso  a kumwamba, 
Madalitso  a madzi  akuya  aku- 
khala  pansi, 

Madalitso  a mabere,  ndi  a 
mimba. 

26  Madalitso  a atate  wako, 
Apambana  mphamvu  ndi  ma- 

dalitso  a makolo  anga, 
Kufikira  ku  malekezero  a patari 
a mapiri  a chikhalire  ; 
Adzakliala  pa  mutu  wa  Yosefe, 
Ndi  pakati  pa  mutu  wa  iye 
amene  ali  wolekanitsidwa  ndi 
abale  ache. 

27  Benjamini  ndiye  mbulu  waku- 

lusalusa  ; 

M’mamawa  adzadya  chomotola, 
Madzulo  adzagawa  zofunkha. 

28  Awa  onse  ndiwo  mafuko  khumi 
ndi  awiri  a Israyeli  : izo  ndizo  zomwe 
ananena  kwa  iwo  atate  wawo  nawa- 
dalitsa ; yense  monga  mdalitso  wache 
anawadalitsa.  29  Ndipo  analangiza 
iwo  nati  kwa  iwo,  Ine  nditi  ndi- 
sonkhanizidwe  kwa  anthu  a mtundu 
wanga ; mundiike  ine  pamodzi  ndi 
makolo  anga  m’phanga  liri  m’munda 
wa  Efroni  mHiti,  30  m’phanga  liri 
m’munda  wa  Makepela,  umene  uli 
patsogolo  pa  Mamre,  m’dziko  la 
Kanani,  limene  Abrahamu  analigula 
kwa  Efroni  mHiti  pamodzi  ndi  munda, 
likhale  poikira  pache : 31  pamenepo 
anaika  Abrahamu  ndi  Sara  mkazi 
wache  ; pamenepo  anaika  Isake 
ndi  Rebeka  mkazi  wache  : pamenepo 
ndinaika  Leya  : 32  munda  ndi  pha- 
nga  liri  m’menemo,  anagulidwa 
kwa  ana  a Heti.  33  Pamene’po 
Yakobo  anatha  kulangiza  ana  ache 
amuna,  anafunya  mapazi  ache  pa 
kama,  natsirizika,  nasonkhanizidwa 
kwa  anthu  a mtundu  wache. 

Cpv  Ndipo  Yosefe  anagwa  pa 
\J\J  nkhope  ya  atate  wache, 
namlirira  iye  nampsompsona  iye. 
2 Ndipo  Yosefe  anauza  akapolo  ache 


asing’anga  kuti  akonze  atate  wache 
ndi  mankhwala  osungira  thupi : ndipo 
asing’anga  anakonza  Israyeli.  3 Ndi- 
po  anatha  masiku  ache  makumi  anai 
a iye ; chifukwa  chomwecho  ama- 
tsiriza  masiku  akukonza  thupi  ; ndipo 
aAigupto  anamlira  iye  masiku  makumi 
asanu  ndi  awiri. 

4 Atapita  masiku  akumlira  iye, 
Yosefe  anati  kwa  mbumba  ya  Farao, 
kuti,  Ngatitu  ndapeza  ufulu  pa  maso 
panu,  nenanitu  m’makutu  a Farao 
kuti,  5 Atate  wanga  anandilumbi- 
ritsa  ine,  kuti,  Taona,  ndirinkufa  ; 
m’manda  m’mene  ndadzikonzeratu 
ndekha  m’dziko  la  Kanani,  m’mene- 
mo  udzandiika  ine.  Tsopano  mu- 
ndiloletu,  ndikwere’ko,  ndipite,  ndi- 
kaike  atate  wanga,  nditatero  ndi- 
dzabweranso.  6 Ndipo  Farao  anati, 
Pita,  kaike  atate  wako,  monga  iye 
anakulumbiritsa  iwe.  7 Ndipo  Yosefe 
anapita  kukaika  atate  wache  ; ndipo 
anakwera  pamodzi  ndi  akapolo  onse 
a Farao,  ndi  akuru  a pa  mbumba 
yache,  ndi  akuru  onse  a m’dziko  la 
Aigupto,  8 ndi  mbumba  yonse  ya 
Yosefe  ndi  abale  ache,  ndi  mbumba 
ya  atate  wache  : ang’ono  awo  okha, 
ndi  nkhosa  zawo,  ndi  ng’ombe  zawo, 
anazisiya  m’dziko  la  Goseni.  9 Ndipo 
anakwera  pamodzi  ndi  iye  magareta 
ndi  a pa  kavalo  ; ndipo  panali  khamu 
lalikuru.  10  Ndipo  anafika  pa  dwale 
la  Atadi,  liri  tsidya  lija  la  Yordano, 
pamenepo  anamlira  maliro  a atate 
wache  masiku  asanu  ndi  limodzi. 
11  Ndipo  pamene  anthu  okhala  m’dzi- 
ko’mo,  aKanani,  anaona  maliro  a 
m’dwale  la  Atadi,  anati,  Awa  ndi 
maiiro  akuru  a aAigupto  : chifukwa 
chache  dzina  la  pamenepo  linache- 
dwa  Abeli-mizraimu,  pali  tsidya  lija  !a 
Yordano.  12  Ndipo  ana  ache  amuna 
anamchitira  iye  monga  anawalamu- 
lira  iwo  ; 1 3 chifukwa  kuti  ana  ache 
amuna  anamnyamula  iye  kulowa 
naye  m’dziko  la  Kanani,  ndi  kumuika 
iye  m’phanga  la  munda  wa  Maki- 
pela,  limene  Abrahamu  analigula 
pamodzi  ndi  munda,  likhale  poikira 
pache,  kwa  Efroni  mHiti,  patsogolo 
pa  Mamre. 

14  Ndipo  ataika  atate  waclie,  Yo- 
sefe  anabwera  ku  Aigupto,  iye  ndi 
abale  ache,  ndi  onse  amene  ana- 
kwera  pamodzi  naye  kukaika  atate 
wache.  15  Ndipo  pamene  abale  ache 
a Yosefe  anaona  kuti,  atate  wawo 

anafa,  anati,  Kapena  Yosefe  adzatida 
ife,  ndipo  adzatibwezera  ife  zoipa  zonse 
tidamchitira  iye.  16  Ndipo  anatu- 
miza  mthenga  kwa  Yosefe  kuti,  Atate 
wathu  asanafe  analamulira,  kuti, 
17  Muziti  chotero  kwa  Yosefe,  Mu- 
khululukiretu  tsopano  kulakwa  kwa 
abale  anu,  ndi  kuchimwa  kwawo,  chi- 
fukwa  kuti  anakuchitirani  inu  choi- 
pa  ; tsopano  mutikhululukiretu  ku- 
lakwa  kwa  akapolo  a Mulungu  wa 
atate  wanu.  Ndipo  Yosefe  analira 
pamene  iwo  ananena  ndi  iye.  18Ndi- 
ponso  abaie  ache  anamuka  namgwa- 
dira  pa  maso  pache  ; nati,  Taonani, 
ife  ndife  akapolo  anu.  19  Ndipo 
Yosefe  anati  kwa  iwo,  Musaope ; 
pakuti  ndiri  ine  kodi  m’malo  a Mu- 
lungu  ? 20  Koma  inu,  munandi- 

pangira  ine  choipa ; koma  Mulungu 
anachipangira  chabwino,  kuti  kuchi- 
tike  monga  lero,  kupulumutsa  amoyo 
anthu  ambiri.  21  Ndipo  tsopano 
musaope  ; ine  ndidzachereza  inu,  ndi 
ana  anu  ang’ono.  Ndipo  anawa- 


tonthoza  iwo  mitima  yawo,  nanena 
nawo  mokoma  mtima. 

22  Ndipo  Yosefe  anakhala  m’Aigu- 
pto,  iye,  ndi  mbumba  ya  atate  wache  ; 
ndipo  Yosefe  anakhala  ndi  moyo  zaka 
zana  limodzi  ndi  khumi.  23  Ndipo 
Y osef  e anaona  ana  a Ef  raimu  a mbadwo 
wa  chitatu  ; ananso  a Makiri  mwana 
wamwamuna  wa  Manase  anabadwa 
pa  maondo  a Yosefe.  24  Yosefe 
ndipo  anati  kwa  abale  ache,  Ndiri- 
nkufa  ine,  koma  Mulungu  adzaone- 
kera  kwa  inu,  adzakuchotsani  inu 
m’dziko  muno  kubwera  kunka  ku 
dziko  limene  analumbirira  kwa  Abra- 
hamu  ndi  kwa  Isake,  ndi  kwa  Ya- 
kobo.  25  Ndipo  Yosefe  analumbi- 
ritsa  ana  a Israyeli  kuti,  Mulungu 
adzaonekera  kwa  inu  ndithu,  ndipo 
mudzakwera  nav/o  mafupa  anga  ku- 
chokera  kuno.  26  Ndipo  anafa  Yo- 
sefe,  anali  wa  zaka  zana  limodzi 
ndi  khumi : ndipo  anakonza  thupi 

lache  ndi  mankhwala  osungira,  ndipo 
anamuika  iye  m'bokosi  m’Aigupto. 


EKSODO 


1NDIPO  maina  a ana  a Israyeli, 
amene  analowa  m’Aigupto  ndi 
Yakobo  ndi  awa  ; analowa  munthu 
ndi  banja  lache.  2 Rubeni,  Simeoni, 
Levi  ndi  Yuda;  3 Isakara,  Zebuloni, 
ndi  Benjamini  ; 4 Dani  ndi  Nafitali, 
Gadi  ndi  Aseri.  5 Ndipo  amoyo  onse 
amene  anaturuka  m’chuuno  mwache 
mwa  Yakobo  ndiwo  makumi  asanu 
ndi  awiri  ; koma  Yosefe  anali  m’Ai- 
gupto.  6 Ndipo  anafa  Yosefe,  ndi 
abale  ache  onse,  ndi  mbadwo  uwo 
wonse.  7 Ana  a Israyeli  ndipo  ana- 
swana,  nabalana,  nachuruka,  na- 
khala  nazo  mphamvu  zazikuru  ; ndi- 
po  dziko  linadzala  nawo. 

8 Pamenepo  inalowa  mfumu  yatso- 
pano  m’ufumu  wa  Aigupto,  imene 
siinadziwa  Yosefe.  9 Ndipo  ananena 
ndi  anthu  ache,  Taonani,  anthu,  ndi- 
wo  ana  a Israyeli  achuruka,  natiposa 
mphamvu.  10  Tiyeni,  tiwachenje- 
rere  angachuruke,  ndi  kuphatikizana 
ndi  adani  athu  ikafika  nkhondo,  ndi 
kulimbana  nafe,  ndi  kuchoka  m’dzi- 
ko’mo.  11  Potero  anawaikira  akuru 
a misonkho  kuti  awasautse  ndi  aka- 
tundu  awo.  Ndipo  anammangira 


Farao  midzi  yosungira’mo  chuma, 
ndiyo  Pitomu  ndi  Ramese.  12  Koma 
monga  momwe  anawasautsira’mo, 
momwemo  anachuruka,  momwemo- 
nso  anafalikira.  Ndipo  anabvutika 
chifukwa  cha  ana  a Israyeli.  13  Ndi- 
po  aAigupto  anawagwiritsa  ana  a 
Israyeli  nchito  yosautsa  ; 14  nawa- 

witsa  moyo  wawo  ndi  nchito  yolimba, 
ya  dothi  ndi  ya  njerwa,  ndi  nchito 
zonse  za  pa  bwalo,  nchito  zawo  zonse 
zimene  anawagwiritsa  nzosautsa. 

15  Ndipo  mfumu  ya  Aigupto  ina- 
nena  ndi  anamwino  a aHebri,  dzina 
lache  la  wina  ndiye  Sifra,  dzina  la 
mnzache  ndiye  Puwa ; 16  ninati, 

Pamene  muchiza  akazi  a aHebri 
nimuwaone  pa  mipando  ; akakhala 
mwana  wamwamuna,  mumuphe ; aka- 
khala  wamkazi,  akhale  ndi  moyo. 
17  Koma  anamwino  anaopa  Mulungu, 
ndspo  sanachita  monga  mfumu  ya 
Aigupto  inawauza,  koma  analeka  ana 
amuna  akhale  ndi  moyo.  18  Ndipo 
mfumu  ya  Aigupto  inaitana  ana- 
mwino,  ninena  nawo,  Mwachita  ichi 
chifukwaninji,  ndi  kuleka  ana  amu- 
na’wo  akhale  ndi  moyo  ? 19  Ndipo 


1.  20—3. 1 


EKSODO 


anamwino  ananena  ndi  Farao,  Popeza 
akazi  a aHebere  safanana  ndi  akazi 
a Aigupto  ; pakuti  ali  ndi  mphamvu, 
naona  ana  asanafike  anamwino. 
20  Potero  Mulungu  anawachitira 
zabwino  anamwino  ; ndipo  anthu’wo 
anachuruka,  nakhala  nazo  mphamvu 
zazikuru.  21  Ndipo  kunatero  kuti, 
popeza  anamwino  anaopa  Mulu- 
ngu,  Iye  anawamangitsira  mabanja. 
22  Ndipo  Farao  analamulira  anthu 
ache  onse,  ndi  kuti,  Ana  amuna  onse 
akabadwa  aponyeni  m’nyanja,  koma 
ana  akazi  onse  alekeni  amoyo. 

2Ndipo  anamuka  munthu  wa 
banja  la  Levi,  natenga  mwana 
wamkazi  wa  Levi.  2 Ndipo  anaima 
mkazi’yo,  naona  mwana  wamwa- 
muna;  mmene  anamuona  kuti  ali 
wokoma,  anambisa  miyezi  itatu. 
3 Koma  pamene  sanathe  kumbisa- 
nso,  anamtengera  kabokosi  ka  gu- 
mbwa,  napaka’po  nkhunga  ndi  phula  ; 
naika’mo  mwana’yo,  nakaika  pakati 
pa  mabango  m’mbali  mwa  nyanja. 
4 Ndipo  mlongo  wache  anaima  patali, 
adziwe  chomwe  adzamchitira.  5 Ndi- 
po  mwana  wamkazi  wa  Farao  ana- 
tsikira  kukasamba  m’nyanja  ; ndipo 
atsikana  ache  anayendayenda  m’mbali 
mwa  nyanja  ; ndipo  iye  anaona  ka- 
bokosi  pakati  pa  mabango,  natuma 
mdzakazi  wache  akatenge.  6 Pa- 
mene  anakabvundukula,  anapenya 
mwana’yo  ; ndipo,  taonani,  khanda’lo 
liri  kulira.  Ndipo  anamva  naye  chi- 
fundo,  nati,  Uyu  ndiye  wa  ana  a 
aHebri.  7 Pamenepo  mlongo  wache 
ananena  ndi  mwana  wamkazi  wa 
Farao,  Ndipite  ine  kodi  kukuitani- 
rani  woyamwitsa  wa  aHebri,  aku- 
yamwitsireni  mwana’yo  ? 8 Ndipo 

mwana  wamkazi  wa  Farao  ananena 
naye,  Pita.  Napita  namwali’yo,  na- 
kaitana  amache  wa  mwana’yo. 
9 Ndipo  mwana  wamkazi  wa  Farao 
ananena  naye,  Pita  naye  mwana  uyu, 
ndi  kundiyamwitsira  iye,  ndidzakupa- 
tsa  mphotho  yako.  Ndipo  mkazi’yo 
anatenga  mwana’yo,  namyamwitsa. 
10  Ndipo  atakula  mwana’yo,  anapita 
naye  kwa  mwana  wamkazi  wa  Farao, 
ndipo  iye  anakhala  mwana  wache. 
Ndipo  anamucha  dzina  lache 
Mose,  nati,  Chifukwa  ndinambvuula 
m’madzi. 

11  Ndipo  kunali  masiku  amenewo, 
atakula  Mose,  kuti  anaturukira  kuka- 
zonda  abale  ache,  napenya  akatundu 


awo  ; ndipo  anaona  munthu  mAi- 
gupto  ali  kukantha  mHebri,  wa 
abale  ache.  12  Ndipo  anaunguza 
kwina  ndi  kwina,  ndipo  pamene  ana- 
ona  kuti  palibe  munthu,  anakantha 
mAigupto,  namfotsera  mu  mchenga. 
13  M’mawa  mwache  anaturukanso, 
ndipo,  taonani,  anthu  awiri  aHebri 
ali  kugwirana  ; ndipo  ananena  ndi 
wochimwa’yo,  kuti,  Umpandiranji 
mnzako  ? 14  Koma  anati,  Wakuika 

iwe  ndani  ukhale  mkuru  ndi  wowe- 
ruza  wathu  ? kuteroku  ukuti  undiphe, 
monga  unamupha  mAigupto  ? Ndipo 
Mose  anachita  mantha,  nanena,  Ndi- 
thu  chinthu’chi  chadziwika.  15  Pa- 
mene  Farao  anachimva  ichi,  anafuna 
kupha  Mose.  Koma  Mose  anathawa 
pa  nkhope  pa  Farao,  nakhala  m’dzi- 
ko  la  Midiani  ; nakhala  pansi  pa 
chitsime.  16  Ndipo  wansembe  wa 
Midiani  anali  nawo  ana  akazi  asanu 
ndi  awiri,  amene  anadza  kudzatunga 
madzi  ; ndipo  anadzaza  mimwero 
kuti  amwetse  gulu  la  atate  wawo. 

17  Pamenepo  anadza  abusa  nawapi- 
tikitsa  ; koma  Mose  anauka  nawa- 
thandiza,  namwetsa  gulu  lawo. 

18  M’mene  anafika  kwa  Rehueli  atate 

wawo,  iye  anati,  Mwabwera  msanga 
bwanji  lero  ? 19  Ndipo  anati  iwo, 

Munthu  mAigupto  anatilanditsa  m’ma- 
nja  a abusa,  natitungiranso  madzi 
okwanira,  namwetsa  gulu’li.  20  Ndi- 
po  anati  kwa  ana  ache  akazi,  Ali 
kuti  iye  ? Mwamsiiranji  munthu- 
’yo  ? Kamuitaneni,  adzadye  chakudya. 

21  Ndipo  Mose  anabvomera  kukhala 
naye  munthu’yo  ; ndipo  anampatsa 
Mose  mwana  wache  wamkazi  Zipora. 

22  Ndipo  anaona  mwana,  ndi  Mose  ana- 
mucha  dzina  lache  Gerisomu  ; pakuti 
anati,  Ndakhala  mlendo  m’dziko  la  eni. 

23  Ndipo  kunali  pakupita  masiku 
ambiri  aja,  idafa  mfumu  ya  Aigupto  ; 
ndi  ana  a Israyeli  anatsitsa  moyo 
chifukwa  cha  ukapolo  wawo,  nalira, 
ndi  kulira  kwawo  kunakwera  kwa 
Mulungu  chifukwa  cha  ukapolo’wo. 
24  Ndipo  Mulungu  anamva  kubuula 
kwawo,  ndi  Mulungu  anakumbukila 
chipangano  chache  ndi  Abrahamu, 
ndi  Isake,  ndi  Yakobo.  25  Ndipo 
Mulungu  anapenya  alsrayeli,  ndi 
Mulungu  anadziwa. 

3Koma  Mose  anali  kuweta  gulu 
la  Jetero  mpongozi  wache,  wa- 
nsembe  wa  ku  Midiani  ; natsogolera 
gulu’lo  m’tsogolo  mwa  chipululu, 

nafika  ku  phiri  la  Mulungu,  ku  Hore- 
be.  2 Ndipo  mthenga  wa  Mulungu 
anamuonekera  m’chirangali  cha  moto 
choturuka  m’kati  mwa  chitsamba  ; 
ndipo  anapenya,  ndipo,  taonani,  chi- 
tsamba  chiri  kuyaka  moto,  koma 
chosanyeka  chitsamba’cho.  3 Ndipo 
Mose  anati,  Ndipatuketu,  ndikaone 
chooneka  chachikuru’cho,  chitsa- 
mba’cho  sichinyeka  bwanji.  4 Pa- 
mene  Yehova  anaona  kuti  adapatu- 
ka  kukapenya,  Mulungu  ali  m’kati 
mwa  chitsamba,  anamuitana,  nati, 
Mose,  Mose.  Ndipo  anati,  Ndiri  pano. 

5 Ndipo  Iye  anati,  Usayandikire  kuno  ; 
bvula  nsapato  zako  ku  mapazi  ako, 
pakuti  pa  malo  pamene  uponda’po 
iwe,  mpopatulika.  6 Ananenanso, 
Ine  ndine  Mulungu  wa  atate  wako, 
Mulungu  wa  Abrahamu,  Mulungu 
wa  Isake,  ndi  Mulungu  wa  Yakobo. 
Ndipo  Mose  anabisa  nkhope  yache  ; 
popeza  anaopa  kuyang’ana  Mulungu. 

7 Ndipo  Yehova  anati,  Ndapenyetse- 
tsa  mazunzo  a anthu  anga  ali  m’Ai- 
gupto,  ndamvanso  kulira  kwawo  chi- 
fukwa  cha  akuwafulumiza ; pakuti 
ndidziwa  zowawitsa  zawo  ; 8 ndipo 

ndatsikira  kuwalanditsa  m’manja  a 
anthu  a Aigupto,  ndi  kuwaturutsa 
m’dziko  lija  akwere  nalowe  m’dziko 
labwino  ndi  lalikuru,  m’dziko  moye- 
nda  mkaka  ndi  uchi  ngati  madzi;  ku 
malo  a aKanani,  ndi  aHiti,  ndi  aAmo- 
ri,  ndi  aPerizi,  ndi  aHivi,  ndi  aYebusi. 

9 Ndipo  tsopano,  taona,  kulira  kwa 
ana  a Israyeli  kwandifikira ; nda- 
penyanso  kupsinjika  kumene  aAi- 
gupto  awapsinja  nako.  10  Tiye  tso- 
pano,  ndikutuma  kwa  Farao,  kuti 
uturutse  anthu  anga,  ana  a Israyeli 
m’Aigupto.  11  Koma  Mose  anati 
kwa  Mulungu,  Ndine  yani  ine,  kuti 
ndipite  kwa  Farao,  ndi  kuti  nditu- 
rutse  ana  a Israyeli  m’Aigupto  ? 

12  Ndipo  Iye  anati,  Ine  ndidzakhala 
ndi  iwe  ; ndipo  ichi  ndi  chizindikilo 
cha  iwe,  chakuti  ndakutuma  ndine  ; 
utaturutsa  anthu’wo  m’Aigupto,  mu- 
dzatumikira  Mulungu  pa  phiri  pano. 

13  Ndipo  Mose  anati  kwa  Mulungu, 
Onani,  pakufika  ine  kwa  ana  a Isra- 
yeli,  ndi  kunena  nawo,  Mulungu  wa 
makolo  anu  wandituma  kwa  inu  ; 
ndipo  akakanena  ndi  ine,  Dzina  lache 
ndani  ? ndikanena  nawo  chiani  ? 

14  Ndipo  Mulungu  anati  kwa  Mose, 
INE  NDINE  YEMWE  NDIRI  INE. 
Anatinso,  IJkatero  ndi  ana  a Israyeli,  | 


INE  NDINE  wandituma  kwa  inu. 

15  Ndipo  Mulungu  ananenanso  kwa 
Mose,  Ukatero  ndi  ana  a Israyeli, 
Yehova,  Mulungu  wa  makolo  anu, 
Mulungu  wa  Abrahamu,  Mulungu  wa 
Isake,  ndi  Mulungu  wa  Yakobo  ana- 
ndituma  kwa  inu  ; ili  ndi  dzina  langa 
nthawi  yosatha,  ichi  ndi  chikumbu- 
kiro  changa  m’mibadwo  mibadwo. 

16  Muka,  nukasonkhanitse  akuru  a 

Israyeli,  nunene  nawo,  Yehova,  Mu- 
lungu  wa  makolo  anu  anandione- 
kera  ine,  Mulungu  wa  Abrahamu, 
Isake  ndi  Yakobo,  ndi  kuti,  Ndaku- 
zondani  ndithu,  ndi  kuona  chomwe 
akuchitirani  m’Aigupto  ; 17  ndipo 

ndanena,  Ndidzakukwezani  kukutu- 
rutsani  m’mazunzo  a Aigupto,  ku- 
kulowezani  m’dziko  la  aKanani,  ndi 
aHiti,  ndi  aAmori,  ndi  aPerizi,  ndi 
aHivi,  ndi  aYebusi,  m’dziko  moyenda 
mkaka  ndi  uchi  ngati  madzi.  18Ndi- 
po  adzamvera  mau  ako  ; ndipo  uka- 
pite  iwe  ndi  akuru  a Israyeli,  kwa 
mfumu  ya  Aigupto,  ndi  kukanena 
naye,  Yehova,  Mulungu  wa  aHebri 
wakomana  ndi  ife  ; tiloleni,  timuke 
tsopano  ulendo  wa  masiku  atatu 
m’chipululu,  kuti  timphere  nsembe 
Yehova  Mulungu  wathu.  19  Koma 
Ine  ndidziwa  kuti  mfumu  ya  Aigupto 
siidzalola  inu  kumuka,  inde  linga- 
khale  ndi  dzanja  la  mphamvu  ai. 
20  Ndipo  ndidzatambasula  dzanja 
langa,  ndi  kukantha  Aigupto  ndi 
zozizwa  zanga  zonse  ndizichita  pa- 
kati  pache  ; ndi  pambuyo  pache  adza- 
kulolani  kumuka.  21  Ndipo  ndidza- 
patsa  anthu  awa  ufulu  pa  maso  pa 
anthu  a Aigupto  ; ndipo  kudzakhala, 
pamene  muturuka  simudzaturuka 
opanda  kanthu  ; 22  koma  mkazi 

yense  adzafunse  mnzache,  ndi  mlendo 
wokhala  m’nyumba  mwache,  ampatse 
zokometsera  za  siliva,  ndi  zokome- 
tsera  za  golidi,  ndi  zobvala;  ndipo  mu- 
dzabveke  nazo  ana  anu  amuna  ndi  aka- 
zi ; ndipo  mudzafunkhe  za  aAigupto. 

4Ndipo  Mose  anayankha  nati,  Ko- 
ma  taonani,  sadzakhulupirira  ine, 
kapena  kumvera  mau  anga  ; pakuti 
adzanena,  Yehova  sanakuonekera 
iwe.  2 Ndipo  Yehova  ananena  naye, 
Icho  nchiani  m’dzanja  lako  ? Nati, 
Ndodo.  3 Ndipo  ananena  Iye,  Ipo- 
nye  pansi.  Naiponya  pansi,  ndipo 
inasanduka  njoka  ; ndipo  Mose  anai- 
thawa.  4 Koma  Yehova  anati  kwa 
Mose,  Tambasula  dzanja  lako,  nui- 

gwire  ku  mchira  ; ndipo  anatamba- 
sula  dzanja  lache,  naigwira,  nikha- 
lanso  ndodo  m’dzanja  lache  ; 5 kuti 

akhulupirire  kuti  wakuonekera  Ye- 
hova  Mulungu  wa  makolo  awo, 
Mulungu  wa  Abrahamu,  Mulungu 
wa  Isake,  ndi  Mulungu  wa  Yakobo. 
6 Ndipo  Yehova  ananenanso  naye, 
Longa  dzanja  lako  pa  chifuwa  pako. 
Ndipo  analonga  dzanja  lache  pa 
chifuwa  pache,  naiiturutsa,  taonani, 
dzanja  lache  linali  la  khate,  lotuwa 
ngati  chipale  chofewa.  7 Ndipo  ana- 
nena  iye,  Bwerezanso  dzanja  lako 
pa  chifuwa  pako.  Ndipo  anabwe- 
rezanso  dzanja  lache  pa  chifuwa 
pache  ; naliturutsa  pa  chifuwa  pache, 
taonani,  linasandukanso  lomwe  la 
kale.  8 Ndipo  kudzatero,  ngati  sa- 
khulupirira  iwe,  ndi  kusamvera  mau 
a chizindikilo  choyamba,  adzakhu- 
lupirira  mau  a c’nizindikilo  chotsi- 
riza’chi.  9 Ndipo  kudzatero,  aka- 
panda  kukhulupirira  zingakhale  zizi- 
ndikilo  izi  ziwiri,  ndi  kusamvera  mau 
ako,  ukatunge  madzi  a ku  nyanja, 
ndi  kuthira  pa  mtunda  ; ndi  madzi 
watunga  ku  nyanja’yo  adzasanduka 
mwazi  pa  mtunda.  19  Ndipo  Mose 
anati  kwa  Yehova,  Mverani,  Ambuye, 
ine  ndine  munthu  wosowa  ponena, 
kapena  dzulo,  kapena  kale,  kapena 
chilankhulire  Inu  ndi  kapolo  wanu, 
pakuti  ndine  wa  mkamwa  molemera, 
ndi  wa  lilime  lolemera.  11  Koma 
Yehova  ananena  naye,  Anampangira 
munthu  mkamwa  ndani  ? Kaperxa 
analenga  munthu  wosalankhula  ndani, 
kapena  wogontha,  kapena  wa  maso, 
kapena  wa  khungu  ? Si  ndine  Ye- 
hova  kodi  ? 12  Ndipo  tsopano  muka, 

ndipo  Ine  ndidzakhala  mkamwa  mwa- 
ko,  ndi  kukuphunzitsa  chomwe  uka- 
lankhule.  13  Koma  anati,  Mverani, 
Ambuye,  tumizani  pa  dzanja  la  iye 
amene  mudzamtuma.  14  Pamenepo 
mkwiyo  wa  Ye’nova  unamyakira  Mose, 
ndipo  anati,  Nanga  Arcni  mLevi 
mbale  wako  sialipo  kodi  ? Ndidzi- 
wa  kuti  kulankhula  alankhula.  Ndi- 
po,  taona,  aturuka  kudzakomana 
ndiwe  ; ndipo  pakuona  iwe  adza- 
kondwera  m’mtima  mwache.  15Ndi- 
po  ukalankhule  naye,  ndi  kumpangira 
mau  ; ndipo  Ine  ndidzakhala  mka- 
mwa  mwako,  ndi  mkamwa  mwache, 
ndipo  ndidzakuphunzitsani  inu  chi- 
mene  mukachite.  16  Ndipo  iye  adza- 
kulankhulira  iwe  kwa  anthu ; ndipo 


kudzatero,  kuti  iye  adzakhala  kwa 
iwe  ngati  mkamwa,  ndi  iwe  udzakhala 
kwa  iye  ngati  Mulungu.  17  Ndipo 
ukaigwire  m’dzanja  lako  ndodo  iyi, 
imene  ukachite  nayo  zizindikilo’zo. 

18  Ndipo  Mose  anabwera  namuka 
kwa  Yetero  mpongozi  wache,  nanena 
naye,  Ndimuketu,  ndibwerere  ku- 
mka  kwa  abale  anga  amene  ali  m’Ai- 
gupto,  ndikaone  ngati  akali  ndi  moyo. 
Ndipo  Yetero  ananena  ndi  Mose, 
Pita  bwino.  19  Ndipo  Yehova  ana- 
nena  ndi  Mose  m’Midiani,  Muka, 
bwerera  kumka  ku  Aigupto  ; pakuti 
adafa  anthu  onse  amene  anafuna 
moyo  wako.  20  Pamenepo  Mose 
anatenga  mkazi  wache  ndi  ana  ache 
amuna,  nawakweza  pa  buru,  na- 
bwerera  kumka  ku  dziko  la  Aigupto  ; 
*ndipo  Mose  anagwira  ndodo  ya  Mu- 
lungu  m’dzanja  lache.  21  Ndipo 
Yehova  ananena  ndi  Mose,  Paku- 
muka  iwe  kubwerera  kumka  ku 
Aigupto,  usamalire  uchite  zozizwa 
zonse  ndaziika  m’dzanja  lako,  pa 
maso  pa  Farao  ; koma  Ine  ndidza- 
limbitsa  mtima  wache  kuti  asadza- 
lole  anthu  kupita.  22  Pamenepo 
ukanene  ndi  Farao,  Atero  Yehova, 
Mwana  wanga,  mwana  wanga  wo- 
yamba  ndiye  Israyeli.  23  Ndipo 
ndanena  ndi  iwe,  Mlole  mwana  wanga 
amuke,  kuti  anditumikire  Ine  ; ko- 
ma  wakana  kumlola  kuti  asamuke  ; 
taona,  Ine  ndidzamupha  mwana  wako 
wamwamuna,  mwana  wako  woya- 
mba.  24  Ndipo  kunali  pa  njira,  ku 
chigono,  Yehova  anakomana  naye, 
nafuna  kumupha.  25  Koma  Zipora 
anatenga  mpeni  wa  mwala,  nadula 
khungu  la  mwana  wache,  naliponya 
pa  mapazi  ache  ; nati,  Pakuti  iwe 
ndiwe  mkwati  wanga  wa  mwazi. 
Ndipo  lye  anamleka.  26  Pamenepo 
anati  mkazi’yo,  Mkwati  wa  mwazi 
iwe,  chifukwa  cha  mdulidwe. 

27  Ndipo  Yehova  ananena  ndi 
Aroni,  Muka  ku  chipululu  kukako- 
mana  ndi  Mose.  Ndipo  anamuka, 
nakomana  naye  pa  phiri  la  Mulungu, 
nampsompsona.  28  Ndipo  Mose  ana- 
uza  Aroni  mau  onse  a Yehova  amene 
adamtuma  nawo,  ndi  zizindikilo 
zonse  zimene  adamlamulira.  29  Pa- 
menepo  Mose  ndi  Aroni  anamuka 
nasonkhanitsa  akuru  onse  a ana  a 
Israyeli  ; 30-  ndipo  Aroni  anawafo- 

tokozera  mau  onse  amene  Yehova 
adauza  Mose,  nachita  zizindikilo  zija 

pa  maso  pa  anthu.  31  Ndipo  anthu- 
’wo  anakhulupirira  ; ndipo  pamene 
anamva  kuti  Yehova  adawazonda  ana 
a Israyeli,  ndi  kuti  adaona  mazunzo 
awo,  anawerama,  nalambira  Mulungu. 

5Ndipo  pambuyo  pache  Mose  ndi 
Aroni  analowa  nanena  ndi  Farao, 
Atero  Yehova,  Mulungu  wa  Israyeli, 
Lola  anthu  anga  apite,  kundichitira 
madyerero  m’chipululu.  2 Koma 
Farao  anati,  Yehova  ndani,  kuti  ndi- 
mvere  mau  ache  ndi  kulola  Israyeli 
apite  ? Sindimdziwa  Yehova,  ndi- 
ponso  sindidzalola  Israyeli  apite. 
3 Ndipo  iwo  anati,  Mulungu  wa 
aHebri  wakomana  ndi  ife  ; timu- 
ke'cu,  ulendo  wa  masiku  atatu  m’chi- 
pululu,  kumphera  nsembe  Yehova 
Mulungu  wathu  ; kuti  angatikumike 
ndi  mliri,  kapena  ndi  lupanga.  4 Ndi- 
po  mfumu  ya  Aigupto  inanena  nawo, 
Inu,  Mose  ndi  Aroni,  chifukwaninji 
mumasulira  antfiu  nchito  zawo,  mu- 
kani  ku  akatundu  anu.  5 Farao 
anatinso,  Taonani,  anthu  a m’dziko 
ndiwo  ambiri  tsopano  ; ndipo  inu 
muwapumitsa  ku  akatundu  awo. 
6 Ndipo  tsiku  lomwelo  Farao  anala- 
mulira  akufulmiza  anthu,  ndi  aka- 
pitao  awo,  ndi  kuti,  7 Musawapatsa- 
nso  anthu  udzu  wa  kupanga  nawo 
njerwa,  monga  kale  ; apite  okha 
adzifunire  udzu.  3 Ndipo  muziwa- 
werengera  njerwa,  rnonga  momwe 
anapanga  kale  ; musachepsa’po,  po- 
peza  achita  chilezi  ; chifukwa  chache 
alikupfuula,  ndi  kuti,  Timuke,  ti- 
mphere  nsembe  Mulungu  wathu. 
9 Ilimbike  nchito  pa  amuna’wo,  kuti 
aigwiritsitse,  asasamalire  mau  a ma- 
bodza.  10  Ndipo  akufulumiza  anthu 
ndi  akapitao  awo  anaturuka,  nanena 
i ndi  anthu,  ndi  kuti,  Atero  Farao, 
Kulibe  kukupatsani  udzu.  11  Mu- 
kani  inu  nokha,  dzifunireni  udzu 
komwe  muupeza;  pakuti  palibe  ka- 
nthu  kadzachepa  pa  nchito  yanu. 
12  Pamenepo  anthu’wo  anabalalika 
m’dziko  lonse  la  Aigupto  kufuna 
chiputu  ngati  udzu.  13  Ndipo  aku- 
fulumiza  anawakakamiza,  ndi  kuti, 
Tsirizani  nchito  zanu,  nchito  ya 
tsiku  pa  tsiku  lache,  monga  muja 
rnunali  ndi  udzu.  14  Ndipo  anapanda 
akapitao  a ana  a Israyeli,  amene 
ofulumiza  a Farao  adawaika,  ndi 
kuti,  Nanga  dzulo  ndi  lero  simuna- 
tsiriza  bwanji  nchito  yanu  yoneneka 
ya  njerwa,  monga  kale  ? 15  Pa- 


menepo  akapitao  a ana  a Israyeli 
anafika  nalirira  Farao,  nati,  Mwatero 
bwanji  ndi  akapolo  anu  ? 16  Udzu 

osawapatsa  akapolo  anu,  ndipo  ama- 
nena  ndi  ife,  Umbani  njerwa  ; ndipo, 
taonani,  amapanda  akapolo  anu  ; 
koma  kulakwa  nkwa  anthu  anu. 

17  Koma  iye  anati,  A ulesi  inu,  a 
ulesi  : chifukwa  chache  mulilcunena, 
Timuke,  timphere  nsembe  Yehova. 

18  Mukani  tsopano,  gwirani  nchito  ; 
pakuti  sadzakupatsani  udzu,  koma 
muonetse  chiwerengero  chache  cha 
njerwa.  19  Ndipo  akapitao  a ana  a 
Israyeli  anaona  kuti  kudawaipira, 
pamene  ananena,  Musamachepetsa 
njerwa  zanu,  nchito  ya  tsiku  pa 
tsiku  lache.  20  Ndipo  poturuka  kwa 
Farao  iwo  anakomana  ndi  Mose  ndi 
Aroni,  alikuima  popenyana  nawo  ; 
21  ndipo  ananena  nawo,  Yehova 
akupenyeni,  naweruze  ; pakuti  mwa- 
tinyansitsa  pa  maso  pa  Farao,  ndi 
pa  maso  pa  anyamata  ache,  ndi 
kuwapatsa  lupanga  m’dzanja  lawo 
kutipha  nalo.  22  Pamenepo  Mose 
anabwerera  namka  kwa  Yehova, 
nati,  Ambuye,  mwawachitiranji  choipa 
anthu’wa  ? mwandituma  bwanji  ? 
23  Popeza  kuyambira  kuja  ndinafika 
kwa  Farao  kulankhula  m’dzina  lanu, 
anawachitira  choipa  anthu’wa  ; ndipo 
simunalanditsa  anthu  anu  konse. 

6Ndipo  Yehova  ananena  kwa  Mose, 
Tsopano  udzaona  chomwe  ndi- 
dzachitira  Farao  ; pakuti  ndi  dzanja 
la  mphamvu  adzawalola  apite,  inde 
ndi  dzanja  la  mphamvu  adzawaingitsa 
m’dziko  lache. 

2 Mdipo  Mulungu  ananena  ndi  Mose, 
nati  kwa  iye,  Ine  ndine  YEHOVA  : 
3 ndipo  ndinaonekera  Abrahamu,  Isa- 
ke  ndi  Yakobo,  Mulungu  Wampha- 
mvuyonse  ; koma  sindinadziwika  kwa 
iwo  ndi  dzina  langa  YEHOVA.  4 Ndi- 
po  ndinakhazikitsanso  nawo  chipa- 
ngano  changa,  kuwapatsa  dziko  la 
Kanani,  dziko  la  maulendo  awo,  anali 
alendo  m’mwemo.  5 Ndamvanso  ku- 
buula  kwa  ana  a Israyeli,  amene 
aAigupto  awayesa  akapolo  ; ndipo 
ndakumbukila  chipangano  changa. 
6 Chifukwa  chache,  nena  kwa  ana  a 
Israyeli,  Ine  ndine  Yehova,  ndipo 
ndidzakuturutsani  pansi  pa  akatundu 
a aAigupto,  ndipo  ndidzakulanditsani 
ku  ukapolo  wanu  ; ndipo  ndidzakuo- 
mbolani  ndi  dzanja  lotambasuka,  ndi 
maweruzo  akuru  ; 7 ndipo  ndidza- 

landira  inu  mukhale  anthu  anga, 
ndipo  ndidzakhala  Ine  Mulungu  wanu  ; 
ndipo  mudzadziwa  kuti  Ine  ndine 
Yehova  Mulungu  wanu,  wakuturutsa 
inu  pansi  pa  akatundu  a aAigupto. 

8 Ndipo  ndidzakulowetsani  m’dziko 
limene  ndinakweza  dzanja  langa  ku- 
nena  za  ilo,  kuti  ndilipereke  kwa 
Abrahamu,  kwa  Isake  ndi  kwa 
Yakobo ; ndipo  ndidzakupatsani  ilo 
likhale  lanu  lanu  ; Ine  ndine  Yehova. 

9 Ndipo  Mose  ananena  chomwecho 
ndi  ana  a Israyeli  ; koma  sanamvera 
Mose  chifukwa  cha  kuwawa  mtima, 
ndi  ukapolo  wolemera. 

10  Ndipo  Yehova  ananena  ndi  Mose, 
ndi  kuti,  1 1 Lowa,  lankhula  ndi 
Farao  mfumu  ya  Aigupto,  kuti  alole 
ana  a Israyeli  aturuke  m’dziko  lache. 
12  Koma  Mose  ananena  pa  maso  pa 
Mulungu,  ndi  kuti,  Onani,  ana  a 
Israyeli  sanandimvera  ine  ; adzandi- 
mvera  bwanji  Farao,  ndine  wa  milomo 
yosadula  ? 13  Ndipo  Yehova  ananena 

ndi  Mose  ndi  Aroni,  nawalangiza  za 
ana  a Israyeli,  ndi  za  Farao  mfumu 
ya  Aigupto,  kuti  aturutse  ana  a Isra- 
yeli  m’dziko  la  Aigupto. 

14  Akuru  a mbumba  za  makolo 
awo  ndi  awa  : ana  amuna  a Rubeni, 
woyamba  wa  Israyeli  ndiwo  : Hanoki, 
ndi  Palu,  Hezroni,  ndi  Karmi  ; amene 
ndiwo  mabanja  a Rubeni.  15  Ndi 
ana  amuna  a Simeoni  ndiwo  : Ye- 

mweli,  ndi  Yamini,  ndi  Ohadi,  Yakini, 
ndi  Zohari,  ndi  Sauli  mwana  wa 
mkazi  mKanani  ; amene  ndiwo  ma- 
banja  a Simeoni.  16  Ndipo  maina  a 
ana  amuna  a Levi,  mwa  kubadwa 
kwawo  ndiwo  : Gerisoni,  ndi  Kohati, 
ndi  Merari  ; ndipo  zaka  za  moyo 
wa  Levi  ndizo  zana  limodzi  mpha- 
mbu  makumi  atatu  kudza  zisanu  ndi 
ziwiri.  17  Ana  amuna  a Gerisoni 
ndiwo  : Libni  ndi  Simei,  mwa  maba- 
nja  awo.  18  Ndi  ana  amuna  a 
Kohati  ndiwo : Amramu  ndi  Izara, 

ndi  Hebroni,  ndi  Uziyeli ; ndipo  zaka 
za  moyo  wa  Kohati  ndizo  zana  limo- 
dzi  ndi  makumi  atatu  kudza  zitatu. 

19  Ndipo  ana  amuna  a Merari  ndiwo  : 
Mali  ndi  Musi.  Amenewo  ndiwo  ma- 
banja  a Levi  mwa  kubadwa  kwawo. 

20  Ndipo  Amramu  anadzitengera  Yo- 
kobedi  mlongo  wa  atate  wache  akhale 
mkazi  wache ; ndipo  anambalira 
Aroni  ndi  Mose ; ndi  zaka  za  moyo 
wa  Amramu  ndizo  zana  limodzi 
mphambu  makumi  atatu  kudza  zisanu 


ndi  ziwiri.  21  Ndi  ana  amuna  a 
Izara  ndiwo  : Kora  ndi  Nefegi,  ndi 

Zikiri.  22  Ndi  ana  amuna  a Uziyeli 
ndiwo  ; Misayeli,  ndi  Elisafana,  ndi 
Sitiri.  23  Ndipo  Aroni  anadzitengera 
Eliseba,  mwana  wamkazi  wa  Amina- 
dabi,  mlongo  wache  wa  Nasoni,  akhale 
mkazi  wache  ; ndipo  anambalira 
Nadabi  ndi  Abihu,  Eleazara  ndi 
Itamara.  24  Ndipo  ana  amuna  a 
Kora  ndiwo  : Asiri  ndi  Elikana,  ndi 
Abiasafu  ; amenewo  ndiwo  mabanja 
a aKora.  25  Ndipo  Eleazara  mwana 
wa  Aroni  anadzitengera  mkazi  wa 
ana  akazi  a Putieli  akhale  mkazi 
wache,  ndipo  anambalira  Pinehasi. 
Amenewo  ndi  akuru  a makolo  a 
aLevi  mwa  mabanja  awo.  26  Omwe- 
wo  ndiwo  Aroni  ndi  Mose  amene 
Yehova  ananena  nawo,  Turutsani  ana 
a Israyeli  m’dziko  la  Aigupto,  mwa 
makamu  awo.  27  Awa  ndi  omwewo 
ananena  ndi  Farao,  mfumu  ya  Aigupto 
awaturutse  ana  a Israyeli  m’Aigupto, 
Mose  ndi  Aroni  amenewa. 

28  Ndipo  kunali,  tsiku  limene 
Yehova  ananena  ndi  Mose  m’dziko  la 
Aigupto,  29  Yehova  ananena  ndi 
Mose,  ndi  kuti,  Ine  ndine  Yehova ; 
lankhula  ndi  Farao  mfumu  ya  Aigupto 
zonsezi  Ine  ndizinena  nawe.  30  Koma 
Mose  anati  pa  maso  pa  Yehova, 
Onani,  ine  ndiri  wa  milomo  yosadula, 
ndipo  Farao  adzandimvera  bwanji  ? 

7Ndipo  Yehova  ananena  ndi  Mose, 
Taona,  ndakuika  ngati  Mulungu 
kwa  Farao  ; ndi  Aroni  mkuru  wako 
adzakhala  mneneri  wako.  2 Iwe 
uzilankhula  zonse  ndikulamulira  ; ndi 
Aroni  mkuru  wako  azilankhula  kwa 
Farao,  kuti  alole  ana  a Israyeli 
aturuke  m’dziko  lache.  3 Koma  Ine 
ndidzaumitsa  mtima  wache  wa  Farao, 
ndipo  ndidzachurukitsa  zizindikilo  ndi 
zozizwa  zanga  m’dziko  la  Aigupto. 
4 Koma  Farao  sadzamvera  inu,  ndipo 
ndidzaika  dzanja  langa  pa  Aigupto, 
ndipo  ndidzaturutsa  makamu  anga, 
anthu  anga  ana  a Israyeli,  m’dziko  la 
Aigupto  ndi  maweruzo  akuru.  5 Ndi- 
po  aAigupto  adzadziwa  kuti  Ine  ndine 
Yehova,  pakutambasula  Ine  dzanja 
langa  pa  Aigupto,  ndi  kuturutsa  ana  a 
Israyeli  pakati  pawo.  6 Ndipo  Mose 
ndi  Aroni  anachita  monga  Yehova 
anawalamulira,  momwemo  anachita. 
7 Ndipo  Mose  anali  nazo  zaka  makumi 
asanu  ndi  atatu,  ndi  Aroni  anali 
nazo  zaka  makumi  asanu  ndi  atatu 

kudza  zitatu,  pamene  ananena  ndi 
Farao. 

8 Ndipo  Yehova  ananena  ndi  Mose 
ndi  Aroni,  ndi  kuti,  9 Pamene  Farao 
adzalankhula  nanu,  ndi  kuti,  Dzichi- 
tireni  chodabwiza  ; pamenepo  uzinena 
ndi  Aroni,  Tenga  ndodo  yako,  iponye 
pansi  pa  maso  pa  Farao,  isanduke 
chinjoka.  10  Ndipo  Mose  ndi  Aroni 
analowa  kwa  Farao,  nachita  monga 
momwe  Yehovaadawalamulira;  ndipo 
Aroni  anaponya  pansi  ndodo  yache  pa 
maso  pa  Farao,  ndi  pa  maso  pa  anya- 
mata  ache,  ndipo  inasanduka  chinjo- 
ka.  11  Pamenepo  Farao  anaitananso 
anzeru,  ndi  amatsenga  ; ndipo  alembi 
a Aigupto,  iwonso  anachita  momwemo 
ndi  matsenga  awo.  12  Pakuti  yense 
anaponya  pansi  ndodo  yache,  ndipo 
zinasanduka  zinjoka ; koma  ndodo 
ya  Aroni  inameza  ndodo  zawo. 
13  Koma  mtima  wa  Farao  unalimba, 
ndipo  sanamvera  iwo  ; monga  adala- 
nkhula  Yehova. 

14  Ndipo  Yehova  ananena  ndi  Mose, 
Walemera  mtima  wa  Farao,  akana 
kulola  anthu  apite.  15  Muka  kwa 
Farao  m’mawa  ; taona,  aturuka  ku- 
mka  ku  madzi  ; nuime  kumlinda 
m’mbali  mwa  nyanja  ; ndi  ndodo 
idasanduka  njoka’yo  uigwire  m’dzanja 
lako.  16  Ndipo  ukanena  naye,  Yehova 
Mulungu  wa  aHebri,  anandituma 
kwa  inu,  ndi  kuti,  Lola  anthu  anga 
amuke  kuti  anditumikire  m’chipululu  ; 
koma,  taona,  sunamvera  ndi  pano. 
17  Atero  Yehova,  Ndi  ichi  udzadziwa 
kuti  Ine  ndine  Yehova ; taonani, 
ndidzapanda  madzi  ali  m’nyanja  ndi 
ndodo  iri  m’dzanja  langa,  ndipo 
adzasanduka  mwazi.  18  Ndi  nsomba 
ziri  m’nyanja  zidzafa,  ndi  nyanja 
idzanunkha  ; ndi  aAigupto  adzachita 
mtima  useru  ndi  kumwa  madzi  a 
m’nyanja’mo.  1 9 Ndipo  Yehova  anati 
kwa  Mose,  Nena  ndi  Aroni,  Tenga 
ndodo  yako,  nutambasule  dzanja  lako 
pa  madzi  a m’Aigupto,  pa  nyanja 
yawo,  pa  ngalande  zawo,  ndi  pa  mata- 
manda  awo,  ndi  pa  matawale  awo 
onse  a madzi,  kuti  asanduke  mwazi  ; 
mukhale  mwazi  m’dziko  lonse  la 
Aigupto,  m’zotengera  za  mtengo, 
ndi  za  mwala.  20  Ndipo  Mose  ndi 
Aroni  anachita  monga  momwe  Yehova 
adawalamulira  ; nasamula  ndodo,  na- 
panda  madzi  ali  m’nyanja’mo  pa 
maso  pa  Farao,  ndi  pa  maso  pa 
anyamata  ache ; ndipo  madzi  onse 


a m’nyanja’mo  anasanduka  mwazi. 
21  Ndi  nsomba  za  m’nyanja’mo  zinafa; 
ndi  nyanja’yo  inanunkha ; ndipo 
aAigupto  sanakhoza  kumwa  madzi  a 
m’nyanja’mo  ; ndipo  munali  mwazi 
m’dziko  lonse  la  Aigupto.  22  Ndipo 
alembi  a Aigupto  anachita  momwemo 
ndi  matsenga  awo  ; koma  mtima  wa 
Farao  unalimba,  ndipo  sanamvera  iwo; 
monga  adalankhula  Yehova.  23  Ndi- 
po  Farao  anatembenuka,  nalowa 
m’nyumba  yache,  osasamalira  ichi 
chomwe  mu  mtima  mwache.  24  Ko- 
ma  aAigupto  onse  anakumba  m’mphe- 
pete  mwa  nyanja  kufuna  madzi 
akumwa  ; pakuti  sanakhoza  kumwa 
madzi  a m’nyanja’mo.  25  Ndipo 
anafikira  masiku  asanu  ndi  awiri 
atapanda  nyanja  Yehova. 

8Ndipo  Yehova  anati  kwa  Mose, 
Lowa  kwa  Farao,  nunene  naye, 
Atero  Yehova,  Lola  anthu  anga  amuke, 
kuti  anditumikire.  2 Ndipo  ukakana 
kuwalola  amuke,  taona,  Ine  ndidza- 
panda  dziko  lako  lonse  ndi  achule  ; 
3 ndipo  m’nyanja’mo  mudzachuruka 
achule,  amene  adzakwera  nadzalowa 
m’nyumba  mwako,  ndi  m’chipinda 
chogona  iwe,  ndi  pa  kama  pako,  ndi 
m’nyumba  ya  anyamata  ako,  ndi  pa 
anthu  ako,  m’michembo  yanu  yooche- 
ra’mo,  ndi  m’mbale  zanu  zoumbira’mo. 
4 Ndipo  achule  adzakwera  pa  iwe,  ndi 
pa  anthu  ako,  ndi  pa  anyamata  ako 
onse.  5 Ndipo  Yehova  anati  kwa 
Mose,  Nena  ndi  Aroni,  Tambasula 
dzanja  lako  ndi  ndodo  yako,  pa  nyanja, 
pa  ngalande,  ndi  pa  matamanda,  nu- 
kweretse  achule  pa  dziko  la  Aigupto. 
6 Ndipo  Aroni  anatambasula  dzanja 
lache  pa  madzi  a m’Aigupto  ; ndipo 
anakwera  achule,  nakuta  dziko  la 
Aigupto.  7 Ndipo  alembi  anachita 
momwemo  ndi  matsenga  awo,  nakwe- 
retsa  achule  pa  dziko  la  Aigupto. 
8 Pamenepo  Farao  anaitana  Mose  ndi 
Aroni,  nati,  Mundipembere  Yehova, 
kuti  andichotsere  ine  ndi  anthu  anga 
achule’wo  ; ndipo  ndidzalola  anthu 
amuke,  kuti  amphere  Yehova  nsembe. 
9 Koma  Mose  anati  kwa  Farao,  Ulemu 
ndi  wanu,  wa  ine  ai  ; ndipembere  inu 
ndi  anyamata  anu  ndi  anthu  anu  liti, 
kuti  aonongeke  achule’wo,  achokere 
inu  ndi  nyumba  zanu,  atsale  m’nyanja 
mokha  ? 10  Ndipo  anati,  Mawa. 

Nati  Mose,  Kukhale  monga  mau  anu, 
kuti  mudziwe,  kuti  palibe  wina  wonga 
Yehova  Mulungu  wathu.  11  Ndipo 

achule  adzachokera  inu,  ndi  nyumba 
zanu,  ndi  anyamata  anu,  ndi  anthu 
anu  ; adzatsala  m’nyanja  mokha. 
12  Ndipo  Mose  ndi  Aroni  anaturuka 
kwa  Farao  ; ndi  Mose  anapfuulira  kwa 
Yehova  kunena  za  achule  amene  ada- 
waika  pa  Farao.  13  Ndipo  Yehova 
anachita  monga  mwa  mau  a Mose  ; 
nafa  achule’wo  kuchokera  m’zinyu- 
mba,  ndi  m’mabwalo,  ndi  m’minda. 
14  Ndipo  anawaola  miulu  miulu  ; ndi 
dziko  linanunkha.  15  Koma  pamene 
Farao  anaona  kuti  panali  kupuma, 
anaumitsa  mtima  wache,  osamvera 
iwo  ; monga  adalankhula  Yehova. 

16  Ndipo  Yehova  anati  kwa  Mose, 
Nena  ndi  Aroni,  Samula  ndodo  yako, 
nupande  pfumbi  la  pansi,  kuti  lisa- 
nduke  nsabwe  m’dziko  lonse  la  Aigu- 
pto.  17  Ndipo  anachita  chomwecho  ; 
pakuti  Aroni  anasamula  dzanja  lache 
ndi  ndodo  yache,  napanda  pfumbi  la 
pansi,  ndipo  panali  nsabwe  pa  anthu 
ndi  pa  zoweta  ; pfumbi  lonse  la  pansi 
linasanduka  nsabwe  m’dziko  lonse 
la  Aigupto.  18  Alembi  anateronso 
ndi  matsenga  awo  kuonetsa  nsabwe, 
koma  sanakhoza  ; ndipo  panali  nsa- 
bwe  pa  anthu,  ndi  pa  zoweta.  19  Pa- 
menepo  alembi  anati  kwa  Farao, 
Chala  cha  Mulungu  ichi  ; koma  mtima 
wa  Farao  unalimba,  osamvera  iwo  ; 
monga  adalankhula  Yehova. 

20  Ndipo  Yehova  anati  kwa  Mose, 
Uuke  ulawire  mamawa,  nuime  pa 
maso  pa  Farao  ; taona,  aturuka 
kumka  ka  madzi  ; nunene  naye,  Atero 
Yehova,  Lola  anthu  anga  amuke, 
anditumikire.  21  Pakuti  ukapanda 
kulola  anthu  anga  amuke,  taona, 
ndidzatuma  mizaza  pa  iwe,  ndi  pa 
anyamata  ako,  ndi  pa  anthu  ako,  ndi 
pa  nyumba  zako ; ndipo  nyumba  za 
aAigupto  zidzadzala  nayo  mizaza,  ndi 
nthaka  yomwe  imene  ikhala’po. 

22  Ndipo  tsiku  ilo  ndidzalemba  malire 
dziko  la  Goseni,  m’mene  mukhala 
anthu  anga,  kuti  pamenepo  pasakhale 
mizaza  ; kotero  kuti  udziwe  kuti  Ine 
ndine  Yehova  pakati  pa  dziko’li. 

23  Ndipo  ndidzaika  chosiyanitsa  pakati 
pa  anthu  anga  ndi  anthu  ako  ; mawa 
padzakhala  chizindikilo  ichi.  24  Ndi- 
po  Yehova  anachita  chomwecho  ; 
ndipo  kunafika  magulu  a mizaza 
m’nyumba  ya  Farao,  ndi  m’nyumba 
za  anyamata  ache,  ndi  m’dziko  lonse 
la  Aigupto  ; dziko  linaipatu  chifukwa 
cha  mizaza’yo.  25  Pamenepo  Farao 


anaitana  Mose  ndi  Aroni,  nati  Mu- 
kani,  mphereni  nsembe  Mulungu  wanu 
m’dziko’mo.  26  Koma  Mose  anati, 
Sikuyenera  kutero  ; pakuti  tidza- 
mphera  Yehova  Mulungu  wathu  cho- 
nyansa  cha  aAigupto  ; taonani,  ngati 
tikamphera  nsembe  chonyansa  cha 
aAigupto  pa  maso  pawo  sadzatiponya 
miyala  kodi  ? 27  Timuke  ulendo  wa 

masiku  atatu  m’chipululu,  tikamphere 
Yehova  Mulungu  wathu  nsembe, 
monga  adzanena  nafe.  28  Ndipo 
Farao  anati,  Ndidzakulolani  mumuke, 
kuti  mukamphere  nsembe  Yehova 
Mulungu  wanu  m’chipululu  ; komatu 
musamuke  kutaritu  : mundipembere. 

29  Ndipo  Mose  anati,  Onani,  ndiri 
kuturuka  ine  kwanu,  ndidzapemba 
Yehova  kuti  mizaza  ichoke  mawa 
kwa  Farao,  ndi  kwa  anyamata  ache, 
ndi  kwa  anthu  ache ; komatu,  Farao 
asanyengenso  ndi  kukana  kulola 
anthu'wa  amuke  kukamphera  nsembe 
Yehova.  30  Ndipo  Mose  anaturuka 
kwaFarao,napembaYehova.  31  Ndipo 
Yehova  anachita  monga  mwa  mau 
a Mose  ; nachotsera  Farao  ndi  anya- 
mata  ache  ndi  anthu  ache  mizaza’yo, 
sunatsala  ndi  umodzi  wonse.  32  Ko- 
ma  Farao  anaumitsa  mtima  wache 
nthawi  yomweyonso,  ndipo  sanalola 
anthu  amuke. 

9Pamenepo  Yehova  anati  kwa 
Mose,  Lowa  kwa  Farao,  nu- 
muuze,  Atero  Yehova  Mulungu  wa 
aHebri,  Lola  anthu  anga  amuke, 
kuti  anditumikire.  2 Pakuti  ukakana 
kuwalola  amuke,  ndi  kuwagwira 
chigwiritsire,  3 taona,  dzanja  la 
Yehova  lidzakhala  pa  zoweta  zako  za 
ku  busa,  pa  akavalo,  pa  aburu,  pa  I 
agamila,  pa  ng’ombe,  ndi  pa  zoweta 
zazing’ono  ndi  kalira  woopsa.  4 Ndi- 
po  Yehova  adzasiyanitsa  pakati  pa  1 
zoweta  za  Israyeli  ndi  zoweta  za  Aigu- 
pto  ; kuti  kasafe  kanthu  kali  konse 
ka  ana  a Israyeli.  5 Ndipo  Yehova 
anaika  nthawi  yakuti,  nati,  Mawa 
Yehova  adzachita  chinthu  ichi  m’dzi- 
ko’mu.  6 Ndipo  m’mawa  mwache 
Yehova  anachita  chinthu’cho,  ndipo 
zinafa  zoweta  zonse  za  m’Aigupto  ; 
koma  sichinafa  chimodzi  chonse  cha 
zoweta  za  ana  a Israyeli.  7 Ndipo 
Farao  anatuma,  taonani,  sichidafa 
chingakhale  chimodzi  chomwe  cha 
zoweta  za  alsrayeli.  Koma  mtima 
wa  Farao  unauma,  ndipo  sanalola 
anthu  amuke. 

8 Ndipo  Yehova  ananena  ndi  Mose 
ndi  Aroni,  Tengani  phulusa  la  ng’anjo 
lodzala  manja  ; ndi  Mose  aliwaze  ku 
thambo  pa  maso  pa  Farao.  9 Ndipo 
lidzakhala  pfumbi  losalala  pa  dziko 
lonse  la  Aigupto,  ndipo  lidzakhala  pa 
anthu  ndi  pa  zoweta  ngati  zironda 
zobuka  ndi  matuza,  m’dziko  lonse  la 
Aigupto.  10  Ndipo  anatenga  phulusa 
la  m’ng’anjo,  naima  pa  maso  pa 
Farao  ; ndi  Mose  analiwaza  ku 
thambo  ; ndipo  linakhala  zironda 
zobuka  ndi  matuza  pa  anthu  ndi  pa 
zoweta.  11  Ndipo  alembi  sanakhoza 
kuima  pa  maso  pa  Mose  chifukwa  cha 
zironda’zo  ; popeza  panali  zironda  pa 
alembi  ndi  pa  aAigupto  onse.  12  Ko- 
ma  Yehova  analimbitsa  mtima  wa 
Farao,  kuti  sanamvera  iwo  ; monga 
Yehova  adalankhula  ndi  Mose. 

13  Ndipo  Yehova  anati  kwa  Mose, 
Uka  nulawire  mamawa,  nuime  pa 
maso  pa  Farao,  nunene  naye,  Atero 
Yehova,  Mulungu  wa  aHebri,  Lola 
anthu  anga  amuke,  akanditumikire. 
14  Pakuti  nthawi  yino  ndidzatuma 
miliri  yanga  yonse  pa  mtima  pako,  ndi 
pa  anyamata  ako,  ndi  pa  anthu  ako  ; 
kuti  udziwe  kuti  palibe  wina  wonga 
Ine  pa  dziko  lonse  la  pansi.  15  Pa- 
kuti  ndatambasula  dzanja  langa  tso- 
pano,  kuti  ndikupande  iwe  ndi  anthu 
ako  ndi  mliri,  ndi  kuti  uonongeke  pa 
dziko  la  pansi.  16  Koma  ndithu  chi- 
fukwa  chache  ndakuimika  kuti  ndi- 
kuonetse  mphamvu  yanga,  ndi  kuti 
alalikire  dzina  langa  pa  dziko  lonse  la 
pansi.  17  Kodi  udzikwezanso  pa 
anthu  anga,  ndi  kusawalola  amuke  ? 
18  Taona,  mawa  monga  nthawi  yino 
ndidzabvumbitsa  mbvumbi  wa  mata- 
lala,  sipadakhala  unzache  m’Aigupto 
kuyambira  tsiku  lija  lidakhazikika 
kufikira  lero  iino.  19  Ndipo  tsopano, 
tumiza,  thawitsa  zoweta  zako  ndi 
zonse  uli  nazo  pa  bwalo  ; pakuti 
anthu  onse  ndi  zoweta  zonse  zopezeka 
pa  bwalo,  zosasonkhanidwa  m’nyu- 
mba,  matalala  adzazigwera,  ndipo 
zidzafa.  20  Iyeyu  wa  anyamata  a 
Farao  wakuopa  mau  a Yehova  ana- 
thawitsira  m’zinyumba  anyamata  ache 
ndi  zoweta  zache  ; 21  koma  iyeyu 

wosasamalira  mau  a Yehova  anasiya 
anyamata  ndi  zoweta  zache  ku  busa. 

22  Ndipo  Yehova  anati  kwa  Mose, 
Tambasula  dzanja  lako  ku  thambo, 
kuti  pakhale  matalala  pa  dziko  lonse 
la  Aigupto,  pa  anthu  ndi  pa  zoweta, 


ndi  pa  zitsamba  zonse  za  ku  thengo, 
m’dziko  la  Aigupto.  23  Pamenepo 
Mose  anasamulira  ndodo  yache  ku 
thambo,  ndipo  Yehova  anatumiza 
bingu  ndi  matalala,  ndi  moto  unatsi- 
kira  pansi  ; ndipo  Yehova  anabvu- 
mbitsa  matalala  pa  dziko  la  Aigupto. 
24  Potero  panali  matalala,  ndi  moto 
wakutsikatsika  pakati  pa  matalala, 
choopsa  ndithu ; panalibe  chotere 
m’dziko  lonse  la  Aigupto  chiyambire 
mtundu  wawo.  25  Ndipo  matalala 
anapanda  m’dziko  lonse  la  Aigupto 
zonse  za  pa  bwalo,  kuyambira  anthu 
kufikira  zoweta ; ndipo  matalala 
anapanda  zitsamba  zonse  za  ku  thengo, 
natyola  mitengo  yonse  ya  ku  thengo. 

26  M’dziko  la  Goseni  mokha,  mokhala 
ana  a Israyeli,  munalibe  matalala. 

27  Ndipo  Farao  anatumiza,  naitana 
Mose  ndi  Aroni,  nanena  nawo,  Nda- 
chimwa  tsopano  ; Yehova  ndiye  wolu- 
ngama,  ine  ndi  anthu  anga  ndife  oipa. 

28  Pembani  kwa  Yehova  ; chifukwa 
akwanira  ndithu  mabingu  a Mulungu 
ndi  matalala ; ndipo  ndidzakulolani 
mumuke,  osakhalanso.  29  Ndipo 
Mose  ananena  naye,  Poturuka  m’mu- 
dzi  ine,  ndidzasasatulira  manja  anga 
kwa  Yehova  ; mabingu  adzaleka,  ndi 
matalala  sadzakhala’ponso ; kuti  mu- 
dziwe  kuti  dziko  la  pansi  nla  Yehova. 
30  Koma  inu  ndi  anyamata  ariu  ndi- 
dziwa  kuti  simudzayamba  kuopa 
nkhopeya  YehovaMulungu.  31  Ndipo 
thonje  ndi  barele  zinayoyoka ; pakuti 
barele  lidafura,  ndi  thonje  lidayamba 
maluwa.  32  Koma  trigu  ndi  lai  sizina- 
yoyoka  popeza  amabzala  m’mbuyo. 
33  Ndipo  Mose  anaturuka  kwa  Farao 
m’mudzi,  nasasatulira  manja  ache 
kwaYehova;  ndipomabingundimata- 
lala  analeka,  ndi  mvula  siinabvu- 
mbanso  pa  dziko.  34  Pamene  Farao 
anaona  kuti  mvula  ndi  matalala  ndi 
mabingu  zidaleka  anaonjezanso  ku- 
chimwa,  naumitsa  mtima  wache,  iye 
ndi  anyamata  ache.  35  Potero  mtima 
wa  Farao  unalimba,  ndipo  sanalola 
ana  a Israyeli  amuke  ; monga  Yehova 
adalankhula  mwa  Mose. 

1 Ndipo  Yehova  anati  kwa  Mose, 
1 Lowa  kwa  Farao  ; pakuti 
ndaumitsa  mtima  wache,  ndi  mtima 
wa  anyamata  ache,  kuti  ndiike  zizi- 
ndikilo  zanga  izi  pakati  pawo  ; 2 ndi 
kuti  ufotokozere  m’makutu  a ana  ako, 
ndi  a zidzukulu  zako,  chomwe  ndi- 
dzachita  m’Aigupto,  ndi  zizindikilo 

zanga  zimene  ndinaziika  pakati  pawo  ; 
kuti  mudziwe  kuti  Ine  ndine  Yehova. 
3 Ndipo  Mose  ndi  Aroni  analowa  kwa 
Farao  nanena  naye,  Atero  Yehova, 
Mulungu  wa  aHebere,  Ukana  kudzi- 
chepetsa  pa  maso  panga  kufikira  liti  ? 
Lola  anthu  anga  amuke,  akanditu- 
mikire ; 4 pakuti  ukakana  kulola 

anthu  anga  amuke,  taona,  mawa 
ndidzafikitsa  dzombe  m’dziko  lako  ; 

5 ndipo  lidzakuta  nkhope  ya  dziko, 
kotero  kuti  palibe  munthu  adzakhoza 
kuona  dziko  ; ndipo  lidzadya  zotsalira 
zidapulumuka,  zidatsalira  inu  pa 
matalala,  ndipo  lidzadya  mtengo  uli 
wonse  wokuphukirani  ku  thengo  ; 

6 ndipo  lidzadzaza  m’nyumba  zako, 

ndi  m’nyumba  za  anyamata  ako  onse, 
ndi  m’nyumba  za  aAigupto  onse  ; 
sanachiona  chotere  atate  ako  kapena 
rnakolo  ako,  kuyambira  tsiku  lija  la 
kukhala  iwo  pa  dziko  la  pansi  kufikira 
lero  lino.  Ndipo  anatembenuka,  na- 
turuka  kwa  Farao.  7 Ndipo  anya- 
mata  ache  a Farao  ananena  naye, 
Ameneyo  amatichitira  msampha  kufi- 
kira  liti  ? lolani  anthu’wo  amuke, 
akatumikire  Yehova  Mulungu  wawo. 
Kodi  simunayambe  kudziwa  kuti 
Aigupto  laonongeka  ? 8 Ndipo  ana- 

wabwereretsa  Mose  ndi  Aroni  kwa 
Farao,  nanena  nawo,  Mukani,  katu- 
mikireni  Yehova  Mulungu  wanu. 
Koma  amene  adzapita’wo  ndiwo  yani  ? 
9 Ndipo  Mose  anati,  Tidzamuka  ndi 
ana  athu  ndi  akuru  athu,  ndi  ana 
athu  amuna  ndi  akazi  ; tidzamuka 
nazo  nkhosa  zathu  ndi  ng’ombe 
zathu  ; pakuti  tiri  nawo  madyerero  a 
Yehova.  10  Ndipo  ananena  nawo, 
Momwemo,  Yehova  akhale  nanu  ngati 
ndilola  inu  ndi  ana  ang’ono  anu  mu- 
muke  ; chenjerani,  pakuti  pali  choipa 
pa  maso  panu.  11  Chotero  ai,  mukani 
tsopano,  inu  amuna  akuru,  tumikirani 
Yehova  ; pakuti  ichi  muchifuna. 
Ndipo  anawapitikitsa  pa  maso  pa 
Farao. 

12  Ndipo  Yehova  anati  kwa  Mose, 
Tambasulira  dzanja  lako  pa  dziko  la 
Aigupto,  lidze  dzombe,  kuti  likwere  pa 
dziko  la  Aigupto,  lidye  zitsamba  zonse 
za  m’dziko,  ndizo  zonse  adazisiya 
matalala.  13  Pamenepo  Mose  ana- 
loza  ndodo  yache  pa  dziko  la  Aigupto  ; 
ndipo  Yehova  anaombetsa  pa  dziko 
mphepo  ya  ku  m’mawa  usana  wonse, 
ndi  usiku  womwe  ; ndipo  kutacha 
mphepo  ya  ku  m’mawa  inadza  nalo 


dzombe.  14  Ndipo  dzombe  linakwera 
pa  dziko  lonse  la  Aigupto,  ndipo  lina- 
tera  pakati  pa  malire  onse  a Aigupto, 
lambirimbiri  ; lisanafike  ili  panalibe 
dzombe  lotere  longa  ili,  ndipo  litapita 
ili  sipadzakhalanso  lotere.  15  Pa- 
kuti  linakuta  nkhope  ya  dziko  lonse 
kuti  dziko  linada  ; ndipo  linadya  zi- 
tsamba  zonse  za  m’dziko,  ndi  zipatso 
zonse  za  mitengo  zimene  matalala 
adazisiya  ; ndipo  sipanatsala  chabiri- 
wiri  chiri  chonse,  pa  mitengo  kapena 
pa  zitsamba  za  ku  thengo,  m’dziko 
lonse  la  Aigupto.  16  Pamenepo 
Farao  anafulumira  kuitana  Mose  ndi 
Aroni  ; nati,  Ndalakwira  Yehova  Mu- 
lungu  wanu,  ndi  inu.  17  Ndipo  tso- 
pano,  ndikhululukirenitu  kulakwa  i 
kwanga  nthawi  yino  yokha,  nimu-  } 
ndipembere  kwa  Yehova  Mulungu 
wanu,  kuti  andichotsere  imfa  yino 
yokha.  18  Ndipo  anaturuka  kwa 
Farao,  napemba  Yehova.  19  Ndipo 
Yehova  anabweza  mphepo  yolimbatu 
ya  ku  madzulo,  imene  inapita  nalo 
dzombe  niliponya  m’Nyanja  Yofiira  ; 
silinatsala  dzombe  limodzi  pakati  pa 
malire  onse  a Aigupto.  20  Koma 
Yehova  analimbitsa  mtima  wa  Farao, 
ndipo  sanalola  ana  a Israyeli  amuke. 

21  Ndipo  Yehova  anati  kwa  Mose, 
Tambasulira  dzanja  lako  ku  thambo, 
ndipo  padzakhala  mdima  pa  dziko  la 
Aigupto,  ndiwo  mdima  wokhudzika. 
22  Ndipo  Mose  anatambasulira  dzanja 
lache  ku  thambo ; ndipo  munali 
mdima  bii  m’dziko  lonse  la  Aigupto 
masiku  atatu  ; 23  sanaonana,  sanau-  | 
kanso  munthu  pa  malo  pache,  masiku 
atatu  ; koma  kwa  ana  onse  a Israyeli 
kudayera  m’nyumba  zawo.  24  Ndipo 
Farao  a.naitana  Mose,  nati,  Mukani, 
tumikirani  Yehova  ; nkhosa  zanu  ndi 
ng’ombe  zanu  zokha  zitsale  ; mumuke 
nawo  ana  anu  ang’ononso.  25  Koma 
Mose  anati,  Mutipatsenso  m’dzanja 
mwathu  nsembe  zophera  ndi  nsembe 
zopsereza,  kuti  timkonzere  Yehova 
Mulungu  wathu.  26  Zoweta  zathu 
zomwe  tidzapita  nazo  ; chosatsala 
chiboda  chimodzi  ; pakuti  mwa  izo 
tiyenera  kutenga  zakutumikira  nazo 
Yehova  Mulungu  wathu  ; ndipo  tisa- 
nafike’ko,  sitidziwa  umo  tidzamtumi- 
kira  Yehova.  27  Koma  Yehova  ana- 
limbitsa  mtima  wache  wa  Farao, 
ndipo  anakana  kuwaleka  amuke. 
28  Ndipo  Farao  ananena  naye,  Choka 
pano,  uzichenjera,  usaonenso  nkhope 

yanga  ; pakuti  tsiku  limene  uonanso 
nkhope  yanga  udzafa.  29  Ndipo 
Mose  anati,  Mwanena  bwino  ; sindi- 
dzaonanso  nkhope  yanu. 

•i  -j  Ndipo  Yehova  ananena  ndi  Mose, 

1 I Watsala  mliri  umodzi  ndidza- 
mtengera  Farao,  ndi  Aigupto  ; pa- 
mbuyo  pache  adzakulolani  muchoke 
kuno  ; pamene  akulolani  kupita, 
zoonadi  adzakuingitsani  kuno  konse. 

2 Lankhula  tsopano  m’makutu  a 
anthu,  kuti  mwamuna  yense  apemphe 
kwa  mnzache,  ndi  mkazi  yense  kwa 
mnzache,  zokometsera  za  siliva  ndi 
za  golidi.  3 Ndipo  Yehova  anawa- 
patsa  anthu  chisomo  pa  maso  pa 
aAigupto.  Munthu’yo  Mose  ndiyenso 
wamkuru  ndithu  m’dziko  la  Aigupto, 
pa  maso  pa  anyamata  a Farao,  ndi 
pa  maso  pa  anthu. 

4 Ndipo  Mose  anati,  Atero  Yehova, 
Monga  pakati  pa  usiku  ndidzaturuka 
Ine  kumka  pakati  pa  Aigupto  ; 5 ndipo 
ana  onse  oyamba  a m’dziko  la  Aigupto 
adzafa,  kuyambira  mwana  woyamba 
wa  Farao  wokhala  pa  mpando  wa 
chifumu  wache,  kufikira  mwana  wo- 
yamba  wa  mdzakazi  wokhala  pa 
miyala  yopera  ; ndi  ana  onse  oyamba 
a zoweta.  6 Ndipo  kudzakhala  kulira 
kwakukuru  m’dziko  lonse  la  Aigupto, 
kunalibe  kunzache  kotere,  sikudza- 
khalanso  kunzache  kotere.  7 Koma 
palibe  garu  adzafunyitsira  lilime  lache 
ana  onse  a Israyeli,  ngakhale  anthu 
kapena  zoweta  ; kuti  mudziwe  kuti 
Yehova  asiyanitsa  pakati  pa  aAigupto 
ndi  alsrayeli.  8 Ndipo  anyamata  ako 
onse  awa  adzanditsikira,  nadzandi- 
gwadira,  ndi  kuti,  Turukani  inu,  ndi 
anthu  onse  akukutsatani  ; ndipo  pa- 
mbuyo  pache  ndidzaturuka.  Ndipo 
anaturuka  kwa  Farao  wakupsa  mtima. 

9 Ndipo  Yehova  anati  kwa  Mose, 
Farao  sadzamvera  inu  ; kuti  zozizwa 
zanga  zichuruke  m’dziko  la  Aigupto. 
10  Ndipo  Mose  ndi  Aroni  anachita 
zozizwa  izi  zonse  pa  maso  pa  Farao  ; 
koma  Yehova  analimbitsa  mtima 
wache  wa  Farao,  ndipo  sanalola  ana 
a Israyeli  aturuke  m’dziko  lache. 

"\C\  NdipoYehovaananenandiMose 
I ndi  Aroni  m’dziko  la  Aigupto, 
ndi  kuti,  2 Mwezi  uno  uzikhala  kwa 
inu  woyamba  wa  miyezi  ; muziuyesa 
mwezi  woyamba  wa  chaka.  3 Mula- 
nkhule  ndi  msonkhano  wonse  wa 
Israyeli  ndi  kuti,  Tsiku  la  khumi  la 
mwezi  uno  adzitengere  munthu  yense 


mwana  wa  nkhosa,  monga  mwa  ma- 
banja  a atate  awo,  mwana  wa  nkho- 
sa  pa  banja.  4 Banja  likaperewera 
mwana  wa  nkhosa,  munthu  ndi  mnza- 
che  ali  pafupi  pa  nyumba  yache  atenge 
monga  mwa  kufikira  kwa  anthu  awo  ; 
muziwerengera  mwana  wa  nkhosa 
monga  mwa  kudya  kwawo.  5 Mwana 
wa  nkhosa  wanu  azikhala  wangwiro, 
wamwamuna,  wa  chaka  chimodzi ; 
muzimtenga  ku  nkhosa  kapena  ku 
mbuzi.  6 Ndipo  mukhale  naye  chi- 
sungire  kufikira  tsiku  la  khumi  ndi 
chinai  la  mwezi  womwe  ; ndipo 
bungwe  lonse  la  anthu  a Israyeli  lizi- 
mupha  madzulo.  7 Ndipo  azitenga- 
’ko  mwazi,  naupake  pa  mphuthu  za 
mbali  ndi  ya  pamwamba  m’rfyumba 
zimene  adyera’mo.  8 Ndipo  azidya 
nyama’yo  usiku  womwewo,  yoocha 
pa  moto,  ndi  mkate  wopanda  cho- 
tupitsa ; aidye  ndi  ndiwo  zowawa. 
9 Musaidya  yaiwisi,  kapena  yophika 
ndi  madzi  konse  ai,  koma  yoocha  pa 
moto ; mutu  wache  ndi  miyendo 
yache  ndi  matumbo  ache.  10  Ndipo 
musasiya’ko  kufikira  m’mawa ; ko- 
ma  yotsalira  kufikira  m’mawa’yo 
muipsereze  ndi  moto.  11  Ndipo 
muziidya  chotero  : okwinda  m’chuuno, 
nsapato  zanu  pa  mapazi  anu,  ndodo 
yanu  m’dzanja  lanu,  ndipo  muziidya 
msanga  ; ndiye  Paskha  wa  Yehova. 

12  Pakuti  ndidzapita  pakati  pa  dziko 
la  Aigupto  usiku  womwewo,  ndi 
kukantha  ana  oyamba  onse  m’dziko 
la  Aigupto,  anthu  ndi  zoweta  ; ndipo 
ndidzachita  maweruzo  pa  milungu 
yonse  ya  Aigupto  ; Ine  ndine  Yehova. 

13  Ndipo  mwazi’wo  udzakhala  chizi- 
ndikilo  kwa  inu  pa  nyumba  zimene 
mukhala’mo  ; pamene  ndiona  mwazi- 
’wo  ndidzapitirira  inu,  ndipo  sipa- 
dzakhala  mliri  wakukuonongani, 
pakukantha  Ine  dziko  la  Aigupto. 

14  Ndipo  tsiku  lino  lidzakhala  kwa  inu 
chikumbutso,  muzilisunga  la  madye- 
rero  a Yehova  ; ku  mibadwo  yanu  mu- 
zilisunga  la  madyerero,  likhale  lemba 
losatha.  15  Masiku  asanu  ndi  awiri 
muzidya  mkate  wopanda  chotupitsa  ; 
lingakhale  tsiku  loyamba  muzichotsa 
chotupitsa  m’nyumba  zanu  ; pakuti 
ali  yense  wakudya  mkate  wa  chotu- 
pitsa  kuyambira  tsiku  loyamba  kufikira 
tsiku  la  chisanu  ndi  chiwiri,  munthu 
amene  adzasadzidwa  kwa  Israyeli. 
16  Ndipo  tsiku  loyamba  kukhale  ku- 
sonkhana  kopatulika,  ndi  tsiku  la 

chisanu  ndi  chhviri  kukhalenso  kuso- 
nkhana  kopatulika  ; pasachitike  nchi- 
to  masiku’wo,  zokhazi  zakudya  anthu 
onse  ndizo  muzichita.  17  Ndipo  muzi- 
sunga  madyerero  a mkate  wopanda 
chotupitsa  ; pakuti  tsiku  lomwe  lino 
ndinaturutsa  makamu  anu  m’dziko 
la  Aigupto  ; chifukwa  chache  muzi- 
sunga  tsiku  lino  m’mibadwo  yanu, 
lemba  losatha.  18  Mwezi  woyamba, 
tsiku  lache  la  khumi  ndi  chinai  ma- 
dzulo  ache,  niuzidya  mkate  wopanda 
chotupitsa,  kufikira  tsiku  la  makumi 
awiri  mphambu  iimodzi  la  mwezi, 
madzulo  ache.  1 9 Chisapezeke  chotu- 
pitsa  m’nyumba  zanu  masiku  asanu 
ndi  awiri ; pakuti  ali  yense  wakudya 
kanthe  ka  chotupitsa,  munthu’yo 
adzasadzidwa  ku  msonkhano  wa  Isra- 
yeli,  angakhale  ndiye  mlendo  kaper.a 
wobadwa  m’dziko.  20  Musadye  ka- 
nthu  ka  chotupitsa ; mokhala  inu 
monse  muzidya  mkate  wopanda  cho- 
tupitsa. 

21  Pamenepo  Mose  anaitana  akuru 
onse  a Israyeli,  nanena  nawo,  Pitani, 
dzitengereni  ana  a nkhosa  monga 
mwa  mabanja  anu,  nirnuphere  Paskha. 
22  Ndipo  muzitenga  mpukutu  wa 
hisope,  ndi  kuubviika  m’mwazi  uli 
m’mbale,  ndi  kupaka  mwazi  uli 
mbale’mo  pa  mphuthu  ya  pamwamba 
ndi  za  pa  mbali  ; koma  inu,  asaturuke 
munthu  pa  khomo  pa  nyumba  yache 
kufikira  m’mawa.  23  Pakuti  Yehova 
adzapita  pakati’po  kukantha  aAigupto ; 
koma  pamene  adzaona  mwazi’wo  pa 
mphuthu  ya  pamwamba  ndi  za  pa 
mbali,  Yehova  adzapitirira  pa  khomo- 
’po,  osalola  woononga  alowe  m’nyumba 
zanu  kukukanthani.  24  Ndipo  muzi- 
sunga  chinthu  ichi  chikhale  lemba  la 
kwa  inu,  ndi  kwa  ana  anu  ku  nthawi 
zonse.  25  Ndipo  kudzakhala,  pamene 
mulowa  m’dziko  limene  Yehova  adza- 
kupatsani,  monga  analankhula,  muzi- 
sunga  kutumikira  kumeneku.  26  Ndi- 
po  kudzakhala,  pamene  ana  anu  adza- 
nenandi  inu,  Kutumikira’ku  muli  nako 
nkutani  ? 27  mudzati,  Ndiko  nsembe 
ya  Paskha  wa  Yehova,  amene  anapi- 
tirira  nyumba  za  ana  a Israyeli  m’Ai- 
gupto,  parnene  anakantha  aAigupto, 
napulumutsa  nyumba  zathu.  28  Ndi- 
po  anthu  anawerama,  nalambira.  Ndi- 
po  ana  a Israyeli  anamuka  nachita 
monga  Yehova  adalamulira  Mose  ndi 
Aroni  ; anachita  momwemo. 

29  Ndipo  panakhala  pakati  pa  usiku, 


Yehova  anakantha  ana  oj'amba  onse 
a m’dziko  la  Aigupto,  kuyambira 
mwana  woyamba  wa  Farao  waku- 
khala  pa  mpando  wa  cnifumu  wache 
kufikira  mwana  woyamba  wa  wamsi- 
nga  ali  m’kaidi  ; ndi  ana  oyamba  onse 
a zoweta.  30  Ndipo  Farao  anauka 
usiku,  iye  ndi  anyamata  ache  onse, 
ndi  aAigupto  onse  ; ndipo  kunali 
kulira  kwakukulu  m’Aigupto  ; pakuti 
panalibe  nyurnba  yopanda  wakufa 
m’mwemo.  31  Ndipo  anaitana  Mose 
ndi  Aroni  usiku,  nati,  Ukani,  turukani 
pakati  pa  anthu  anga,  inu  ndi  ana  a 
Israyeli  ; ndipo  mukani  katumikireni 
Yehova,  monga  mwanena.  32  Muka 
nazoni  zoweta  zanu  zazing’ono  ndi 
zazikuru,  monga  mwanena  ; chokani, 
ndi  kundidalitsa  inenso.  33  Ndipo 
aAigupto  anaumiriza  anthu’wo,  nafu- 
lumira  kuwaturutsa  m’dziko  ; pakuti 
anati,  Tiri  akufa  tonse.  34  Ndipo 
anthu  anatenga  mtanda  wawo  usana- 
tupe,  ndi  zoumbira’mo  zawo  zomangi- 
dwa  m’zobvala  zawo  pa  mapewa  awo. 
35  Ndipo  ana  a Israyeli  anachita  monga 
mwa  mau  a Mose  ; napempha  aAigu- 
pto  zokometsera  za  siliva,  ndi  za  goli- 
di,  ndi  zobvala.  36  Ndipo  Yehova 
anapatsa  anthu  chisomo  pa  maso  pa 
aAigupto,  ndipo  sanawakaniza.  Ndipo 
anawafunkhira  aAigupto. 

37  Ndipo  ana  a Israyeli  anayenda 
ulendo  wa  kucnokera  ku  Ramese  kufi- 
kira  ku  Sukoti,  zikwi  mazana  asanu 
ndi  limodzi  oyenda  okha,  ndiwo  amuna, 
osawerenga  ana.  38  Ndipo  anthu 
ambiri  osokonezeka  anakwera  nawo  ; 
ndi  nkhosa  ndi  ng’ombe,  zoweta  zambi- 
rimbiri.  39  Ndipo  anaocha  timitanda 
topanda  chotupitsa  ta  mtanda  umene 
anabwera  nawo  ku  Aigupto,  popeza 
sadaika’mo  chotupitsa ; pakuti  ada- 
wapitikitsa  ku  Aigupto,  ndipo  sanathe 
kuchedwa,  kapena  kudzikonzeratu 
kamba.  40  Ndipo  kukhala  kwa  ana 
a Israyeli  anakhala  m’Aigupto  ndiko 
zaka  mazana  anai  kudza  makumi 
atatu.  41  Ndipo  kunakhala  pakutha 
zaka  mazana  anai  kudza  makumi 
atatu,  inde  panakhala  tsiku  lomwelo, 
makamu  onse  a Yehova  anaturuka 
m’dziko  la  Aigupto.  42  Ndiwo  usiku 
wosungira  Yehova  ndithu,  chifukwa 
cha  kuwaturutsa  m’dziko  la  Aigupto  ; 
usiku  womwe  uno  ukhale  wosungira 
Yehova  ana  onse  a Israyeli  ku  mi- 
badwo  yawo. 

43  Ndipo  Yehova  anati  kwa  Mose 

ndi  Aroni,  Lemba  la  Paskha  ndi 
ili  : mwana  wa  mlendo  ali  yense 

asadye’ko  ; 44  koma  kapolo  wa 

mwini  ali  yense,  wogula  ndi  ndarama, 
utamdula,  ndipo  adye’ko.  45  Mlendo 
kapena  wolembedwa  nchito  asadye’ko. 
46  Audye  m’nyumba  imodzi  ; usa- 
turukira  nayo  ku  bwalo  nyama  yina  ; 
ndipo  musatyole  pfupa  lache.  47  Mso- 
nkhano  wonse  wa  Israyeli  uzichita 
ichi.  48  Koma  akakhala  nanu  mle- 
ndo,  nakonzera  Yehova  Paskha,  adu- 
lidwe  amuna  ache  onse,  ndipo  pa- 
menepo  asendere  kuuchita  ; nakhale 
ngati  wobadwa  m’dziko  ; koma  wosa- 
dulidwa  ali  yense  asadye’ko.  49  Pa- 
khale  lamulo  lomweli  pa  wobadwa 
m’dziko,  ndi  pa  mlendo  waltukhala 
pakati  pa  inu.  50  Ndipo  ana  onse 
a Israyeli  anachita  monga  Yehova 
adawalamulira  Mose  ndi  Aroni,  mo- 
mwemo  anachita.  51  Ndipo  kuna- 
khala  tsiku  lomwelo,  kuti  Yehova 
anaturutsa  ana  a Israyeli  m’dziko  la 
Aigupto,  monga  mwa  makamu  awo. 
-|  Q Ndipo  Yehova  ananena  ndi 
I O Mose  ndi  kuti,  2 Ndipatulire 
Ine  yense  woyamba  kubadwa,  wotse- 
gulira  pa  amache  mwa  ana  a Israyeli, 
mwa  anthu  ndi  mwa  zoweta  ; ndiwo 
anga. 

3 Ndipo  Mose  ananena  ndi  anthu, 
Kumbukirani  tsiku  lino  limene  mu- 
naturuka  m’Aigupto,  m’nyumba  ya 
akapolo  ; pakuti  Yehova  anakutu- 
rutsani  muno  ndi  dzanja  la  mphamvu  ; 
ndipo  asadye  kanthu  ka  chotupitsa. 
4 Muturuka  lero  lino  mwezi  wa  Abi- 
bu.  5 Ndipo  kudzakhala  atakulo- 
wetsa  Yehova  m’dziko  la  aKanani, 
ndi  la  aHiti,  ndi  la  aAmori  ndi  la 
aHivi,  ndi  la  aYebusi,  limene  ana- 
lumbira  ndi  makolo  ako  kukupatsa, 
m’dziko  moyenda  mkaka  ndi  uchi 
ngati  madzi,  uzikasunga  kutumikira 
kumeneku  mwezi  uno.  6 Masiku 
asanu  ndi  awiri  uzikadya  mkate  wo- 
panda  chotupitsa,  ndipo  tsiku  la 
chisanu  ndi  chiwiri  likhale  la  madye- 
rero  a Yehova.  7 Azikadya  mkate 
wopanda  chotupitsa  rnasiku  asanu 
ndi  awiri’wo  ; ndipo  kasaoneke  ka- 
nthu  ka  chotupitsa  kwanu  ; inde 
chotupitsa  chisaoneke  kwanu  m’ma- 
lire  ako  onse.  8 Ndipo  ukauze  mwa- 
na  wako  wamwamuna  tsiku’lo,  ndi 
kuti,  Nditero  chifukwa  chomwe  Ye- 
hova  anandichitira  ine  poturuka  ine 
m’Aigupto.  9 Ndipo  chizikhala  ndi 
c 


iwe  ngati  chizindikilo  pa  dzanja  lako, 
ndi  chikumbutso  pakati  pa  maso  ako  ; 
kuti  chilamulo  cha  Yehova  chikhale 
mkamwa  mwako  ; pakuti  Yehova 
anakuturutsa  m’Aigupto  ndi  dzanja 
la  mphamvu.  10  Chifukwa  chache 
uzikasunga  lemba  ili  pa  nyengo  yache 
chaka  ndi  chaka. 

11  Ndipo  kudzakhala,  atakulo- 
wetsa  Yehova  m’dziko  la  aKanani, 
monga  anakulumbira  iwe  ndi  makolo 
ako,  ndipo  anakupatsa  ilo,  12  kuti 
uzikapatulira  Yehova  onse  oyamba 
kubadwa  ndi  oyamba  onse  uli  nawo 
odzera  kwa  zoweta  ; amuna’wo  ndi 
a Yehova.  13  Koma  woyamba  yense 
wa  buru  uzimuombola  ndi  mwana 
wa  nkhosa ; ndipo  ukapanda  ku- 
muombola  uzimtyola  khosi  ; koma 
oyamba  onse  a munthu  mwa  ana  ako 
uziwaombola.  14  Ndipo  kudzakhala, 
akakufunsa  mwana  wako  masiku 
akudza’wo  ndi  kuti,  Ichi  nchiani  ? 
ukanene  naye,  Yehova  anatiturutsa 
m’Aigupto,  m’nyumba  ya  akapolo, 
ndi  dzanja  la  mphamvu  ; 15  ndipo 

kunakhala,  pamene  Farao  anadziu- 
mitsa  kuti  tisamuke,  Yehova  ana- 
wapha  onse  oyamba  kubadwa  m’dziko 
la  Aigupto,  kuyambira  oyamba  a 
anthu,  kufikira  oyamba  a zoweta ; 
chifukwa  chache  ndimphera  nsembe 
Yehova  zazimuna  zoyamba  kubadwa 
zonse ; koma  oyamba  onse  a ana 
anga  ndiwaombola.  16  Ndipo  chi- 
zikhala  ngati  chizindikilo  pa  dzanja 
lako,  ndi  cha  pa  mphumi  pakati  pa 
maso  ako  ; pakuti  Yehova  anatitu- 
rutsa  m’Aigupto  ndi  dzanja  la  mpha- 
mvu. 

17  Ndipo  kunakhala  pamene  Farao 
ada.lola  anthu  amuke,  Mulungu  sana- 
watsogolera  njira  ya  dziko  la  aFilisti, 
ndiyo  yaifupi  ; pakuti  Mulungu  anati, 
Angadodome  anthu’wo  pa  kuona 
nkhondo,  ndi  kubwerera  m’mbuyo 
kumka  ku  Aigupto.  18  Koma  Mu- 
lungu  anawazungulitsa  anthu’wo,  ku 
njira  ya  ku  chipululu  ya  Nyanja 
Yofiira ; ndipo  ana  a Israyeli  ana- 
kwera  kuchokera  m’dziko  la  Aigupto 
okonzeka.  19  Ndipo  Mose  anamuka 
nawo  mafupa  a Yosefe  ; pakuti  ada- 
walumbiritsatu  ana  a Israyeli  ndi 
kuti,  Mulungu  adzakuzondani  ndithu 
ndipo  mukakwere  nawo  mafupa  angi 
osawasiya  kuno.  20  Ndipo  anacho- 
kera  ku  Sukoti,  nagona  ku  Etamu, 
pa  malekezero  a chipululu.  21  Ndipo 

Yehova  anawatsogolera  usana  ndi 
mtambo  njo,  kuwatsogolera  m’njira  ; 
ndi  usiku  ndi  moto  njo,  wakuwawa- 
litsira  ; kuti  ayende  usana  ndi  usiku  ; 
22  sanachotsa  mtambo  usana,  kapena 
mtambo  wa  moto  usiku,  pa  maso  pa 
anthu. 

1 /X.  Ndipo  Yehova  ananena  ndi 
I Hr  Mose,  ndi  kuti,  2 Lankhula 
ndi  anthu  a Israyeli,  kuti  abwerere 
m’mbuyo  nagone  patsogolo  pa  Piha- 
hiroti,  pakati  pa  Migidoli  ndi  nyanja 
ya  mchere,  patsogolo  pa  Baala-Ze- 
foni  ; pandunji  pache  mugone  pa 
nyanja.  3 Ndipo  Farao  adzanena  za 
ana  a Israyeli,  Azimidwa  dziko,  chi- 
pululu  chawatsekera.  4 Ndipo  ndi- 
dzalimbitsa  mtima  wache  wa  Farao 
kuti  awalondole  ; ndipo  ndidzaleme- 
kezedwa  pa  Farao  ndi  pa  nkhondo 
yache  yonse  ; pamenepo  aAigupto 
adzadziwa  kuti  Ine  ndine  Yehova. 
Ndipo  anachita  chomwecho.  5 Ndipo 
anauza  mfumu  ya  Aigupto  kuti  anthu 
adathawa  ; ndi  mtima  wa  Farao  ndi 
wa  anyamata  ache  inasandulikira 
anthu’wo,  ndipo  anati,  Ichi  nchiani 
tachita,  kuti  talola  Israyeli  amuke 
osatigwiriranso  nchito  ? 6 Ndipo  ana- 

manga  gareta  lache,  napita  nawo 
anthu  ache  ; 7 napita  nawo  maga- 
reta  osankhika  mazana  asanu  ndi 
limodzi,  ndi  magareta  onse  a m’Ai- 
gupto,  ndi  akapitac  awo  onse.  8 Ndi- 
po  Yehova  analii  nbitsa  mtima  wa 
Farao,  mfumu  ya  Aigupto,  ndipo  iye 
analondola  ana  a I irayeli  ; koma  ana 
a Israyeli  adaturuica  ndi  dzanja  lo- 
kwezeka.  9 Ndipo  aAigupto  ana- 
walondola,  ndiwo  , ikavalo  ndi  maga- 
reta  onse  a Farao,  ndi  a pa  kavalo 
ache,  ndi  nkhondo  yache,  nawapeza 
ali  ku  chigono  ku  nyanja,  pa  Pihahi- 
roti,  patsogolo  pa  Baala-Zefoni. 
10  Ndipo  pamene  Farao  anayandikira, 
ana  a Israyeli  anatukula  maso  awo, 
taonani,  aAigupto  alinkutsata  pa- 
mbuyo  pawo  ; ndipo  anaopa  kwa- 
mbiri  ; ndi  ana  a Israyeii  anapfuulira 
kwa  Yehova.  11  Ndipo  anati  kwa 
Mose,  Kodi  mwatichotsera  kuti  tikafe 
m’chipululu  chifukwa  panalibe  manda 
m’Aigupto  ? Nchiani  ichi  mwatichi- 
tira  kuti  mwatiturutsa  m’Aigupto  ? 
12  Si  awa  mau’wo  tinalankhula  nanu 
m’Aigupto  ndi  kuti,  Tilekeni,  kuti 
tigwirire  nchito  aAigupto  ? pakuti 
kutumikira  aAigupto  kutikomera  si 
kufa  m’chipululu  ai.  13  Ndipo  Mose 


ananena  ndi  anthu,  Musaope,  chi- 
rimikani,  ndipo  penyani  chipulu- 
mutso  cha  Yehova,  chimene  adza- 
kuchitirani  lero  ; pakuti  aAigupto 
mwawaona  lero’wa,  simudzawaona- 
nso  konse.  14  Yehova  adzakugwi- 
rirani  nkhondo,  ndipo  inu  mudzakhala 
chete. 

15  Ndipo  Yehova  anati  kwa  Mose, 
Upfuuliranji  kwa  Ine  ? lankhula  ndi 
ana  a Israyeli  kuti  aziyenda.  16  Ndi- 
po  iwe  nyamula  ndodo  yako,  nuta- 
mbasulire  dzanja  lako  ku  nyanja, 
nuigawe,  kuti  ana  a Israyeli  alowe 
pakati  pa  nyanja  pouma.  17  Ndipo 
Ine,  taonani,  ndidzalimbitsa  mitima 
ya  aAigupto,  kuti  alowe’mo  powa- 
tsata  ; ndipo  ndidzalemekezedwa  pa 
Farao,  ndi  pa  nkhondo  yache  yonse, 
pa  magareta  ache,  ndi  pa  okwera 
pa  kavalo  ache.  18  Ndipo  aAigupto 
adzadziwa  kuti  Ine  ndine  Yehova, 
polemekezedwa  Ine  pa  Farao,  pa 
magareta  ache,  ndi  pa  okwera  pa 
akavalo  ache.  19  Ndipo  mthenga 
wa  Mulungu,  wakutsogolera  ulendo 
wa  Israyeli,  unachoka’ko,  nutsata 
pambuyo  pawo  ; ndipo  mtambo  njo 
uja  unachoka  patsogolo  pawo,  nuima 
pambuyo  pawo  ; 20  nulowa  pakati  pa 
ulendo  wa  aAigupto  ndi  ulendo  wa 
alsrayeli  ; ndipo  mtambo  unachita 
mdima,  komanso  unaunikira  usiku  ; 
ndipo  ulendo  wina  sunayandikizana 
ndi  unzache  usiku  wonse.  21  Ndipo 
Mose  anatambasulira  dzanja  lache 
ku  nyanja  ; ndipo  Yehova  anabweza 
nyanja  ndi  mphepo  yolimba  ya  ku 
m’mawa  usiku  wonse,  naumitsa  nya- 
nja  ; ndipo  madzi’wo  anagawikana. 
22  Ndipo  ana  a Israyeli  analowa  pakati 
pa  nyanja  pouma ; ndi  madzi’wo 
anakhala  kwa  iwo  ngati  khoma  pa 
lamanja,  ndi  pa  lamanzere.  23  Ndipo 
aAigupto  anawalondola,  nalowa  pa- 
kati  pa  nyanja  powatsata,  ndiwo 
akavalo  onse  a Farao,  magareta  ache, 
ndi  a pa  kavalo  ache.  24  Ndipo 
kunali,  ulonda  wa  mamawa,  Yehova 
ali  m’moto  ndi  m’mtambo  njo  anape- 
nyera  pa  ulendo  wa  aAigupto,  nau- 
bvuta  ulendo  wa  aAigupto.  25  Ndi- 
po  anagurula  njinga  za  magareta 
awo,  nawayendetsa  molemetsa  ; pa- 
menepo  aAigupto  anati,  Tithawe  pa 
maso  pa  Israyeli  ; pakuti  Yehova 
alikuwagwirira  nkhondo  pa  aAigupto. 

26  Ndipo  Yehova  anati  kwa  Mose, 
l'ambasulira  dzanja  lako  ku  nyanja, 

kuti  madzi’wo  abwerere  kudzamiza 
aAigupto,  magareta  awo,  ndi  a pa 
kavalo  awo.  27  Ndipo  Mose  ana- 
tambasulira  dzanja  lache  ku  nyanja, 
ndi  nyanja  inabwerera  m’mayende- 
dwe  ache  mbanda  kucha  ; ndipo 
aAigupto  pothawa  anakomana  nayo  ; 
ndipo  Yehova  anakutumula  aAigupto 
m’kati  mwa  nyanja.  28  Popeza 
madzi’wo  anabwerera,  namiza  maga- 
reta  ndi  a pa  kavalo,  ndiwo  nkhondo 
yonse  ya  Farao  imene  idalowa  pa- 
mbuyo  pawo  m’nyanja  ; sanatsala 
wa  iwowa  ndi  mmodzi  yense.  29 
Koma  ana  a Israyeli  anayenda  pouma 
pakati  pa  nyanja ; ndi  madzi’wo  ana- 
khala  ngati  khoma  kwa  iwo,  pa 
lamanja  ndi  pa  lamanzere.  30  Cho- 
mwecho  Yehova  anapulumutsa  Isra- 
yeli  tsiku  lomwelo  m’manja  a aAigu- 
pto  ; ndipo  Israyeli  anaona  aAigupto 
akufa  m’mphepete  mwa  nyanja. 
31  Ndipo  Israyeli  anaiona  nchito 
yaikuru  imene  Yehova  anachitira 
aAigupto,  ndipo  anthu’wo  anaopa 
Yehova  ; nakhulupirira  Yehova  ndi 
mtumiki  wache  Mose. 

•1  pr  Pamenepo  Mose  ndi  ana  a 
II  \J  Israyeli  anayimbira  Yehova 
nyimbo  iyi,  nanena,  ndi  kuti, 

Ndidzayimbira  Yehova  pakuti 
wapambanatu  ; 

Kavalo  ndi  wokwera  wache 
anawaponya  m’nyanja. 

2 Yehova  ndiye  mphamvu  yanga 

ndi  nyimbo  yanga, 

Ndipo  wakhala  chipulumutso 
changa  ; 

Ameneyo  ndiye  Mulungu  wanga, 
ndidzamlemekeza  ; 

Ndiye  Mulungu  wa  kholo  langa, 
ndidzammveketsa. 

3 Yehova  ndiye  wa  nkhondo  ; 

Dzina  lache  ndiye  Yehova. 

4 Magareta  a Farao  ndi  nkhondo 

yache  anawaponya  m’nyanja  ; 

Ndi  akazembe  ache  osankhika 
anamira  m’Nyanja  Yofiira. 

5 Nyanja  inawamiza  ; 

Anamira  mozama  ngati  mwa- 

la. 

6 Dzanja  lanu  lamanja,  Yehova, 

lalemekezedwa  ndi  mphamvu, 

Dzanja  lanu  lamanja,  Ye'nova, 
laphwanya  mdani. 

7 Ndipo  ndi  ukulu  wanu  waukuru 

mwapasula  akuukira  Inu  ; 

Mwatumiza  mkwiyo  wanu,  una- 
wanyeketsa  ngati  chiputu. 


8 Ndipo  ndi  mpumo  wa  m’mphuno 

mv/anu  madzi  anaunjikika, 
Mayendedwe  ache  anakhala  chi- 
riri  ngati  mulu  ; 

Zozama  zinalimba  m’kati  mwa 
nyanja. 

9 Mdani  anati, 

Ndiwalondola,  ndiwakumika, 
ndidzagawa  zofunkha  ; 
Ndidzakhuta  nawo  mtima  ; 
Ndidzasolola  lupanga  langa,  dza- 
nja  langa  lidzawaononga. 

10  Munaombetsa  mphepo  yanu, 

nyanja  inawamiza  ; 

Anamira  m’madzi  akuru  ngati 
mtobvu. 

11  Afanana  ndi  Inu  ndani  mwa 

milungu,  Yehova  ? 

Afanana  ndi  Inu  ndani,  wole- 
mekezedwa,  woyera, 

Woopsa  pomyamika,  wakuchita 
zozizwa  ? 

12  Mwatambasula  dzanja  lanu  la- 

manja, 

Nthaka  inawameza. 

13  Mwa  chifundo  chanu  mwatso- 

golera  anthu  amene  muda- 
waombola  ; 

Mwa  mphamvu  yanu  muda- 
walondolera  njira  yakumka 
pokhala  panu  poyera. 

14  Mitundu  ya  anthu  idamva,  ina- 

nthunthumira ; 

Kuda  mtima  kwagwira  anthu 
okhala  m’Filifitiya. 

15  Pamenepo  mafumu  a Edomu 

anadabwa  ; 

Agwidwa  nako  kunthunthumira 
a mphamvu  a ku  Moabi  ; 
Okhala  m’Kanani  onse  asungu- 
nuka  mtima. 

16  Kuopa  kwakukuru  ndi  mantha 

ziwagwera  ; 

Pa  dzanja  lanu  lalikuru  akhala 
chete  ngati  mwala  ; 

Kufikira  apita  anthu  anu,  Ye- 
hova, 

Kufikira  apita  anthu  amene 
mudawaombola. 

17  Mudzawafikitsa,  ndi  kuwaoka  pa 

phiri  la  cholowa  chanu, 

Pa  malo  pamene  munadzipa- 
ngira  mukhale’po,  Yehova, 
Malo  oyera,  amene  manja  anu, 
Ambuye,  adakhazikika. 

18  Yehova  adzachita  ufumu  nthawi 

yomka  muyaya. 

19  Pakuti  akavalo  a Farao  analowa 
m’nyanja,  ndi  magareta  ache  ndi  a 

pa  kavalo  ache,  ndipo  Yehova  ana- 
wabwezera  madzi  a m’nyanja  ; koma 
ana  a Israyeli  anayenda  pouma 
pakati  pa  nyanja.  20  Ndipo  Miriamu 
mneneri’yo,  mlongo  wa  Aroni,  ana- 
gwira  lingaka  m’dzanja  lache  ; ndipo 
akazi  onse  anaturuka  kumtsata  ndi 
malingaka  ndi  kuthira  mang’ombe. 
21  Ndipo  Miriamu  anawayankha, 

Yimbirani  Yehova,  pakuti  wapa- 
mbanatu  ; 

Kavalo  ndi  wokwera  wache  ana- 
waponya  m’nyanja. 

22  Ndipo  Mose  anatsogolera  Israyeli 
kuchokera  ku  Nyanja  Yofiira,  ndipo 
anaturuka’ko  nalowa  m’chipululu  cha 
Suri  ; nayenda  m’chipululu  masiku 
atatu,  osapeza  madzi.  23  Pamene 
anafika  ku  Mara,  sanakhoza  kumwa 
madzi  a Mara,  pakuti  anali  owawa  ; 
chifukwa  chache  anacha  dzina  lache 
Mara.  24  Ndipo  anthu  anadandaulira 
Mose,  ndi  kuti,  Tidzamwa  chiani  ? 
25  Ndipo  iye  anapfuulira  kwa  Yehova  ; 
ndipo  Yehova  anamsonyeza  mtengo, 
ndipo  anauponya  m’madzi’mo,  ndi 
madzi  anasanduka  okoma.  Pamenepo 
anawapangira  lemba  ndi  chiweruzo,  ndi 
pomwepa  anawayesa  ; 26  ndipo  anati, 
Ngati  udzamveratu  mau  a Yehova, 
Mulungu  wako,  ndi  kuchita  zoona  pa 
maso  pache,  ndi  kuchera  khutu  pa 
malamulo  ache,  ndi  kusunga  malemba 
ache  onse,  za  nthenda  zonse  ndina- 
ziika  pa  aAigupto  sindidzaziika  pa 
iwe  nnena  imodzi  ; pakuti  Ine  Ye- 
hova  ndine  wakuchiritsa  iwe. 

27  Ndipo  anafika  pa  Elimu,  ndi 
pamenepo  panali  akasupe  a madzi 
khumi  ndi  awiri,  ndi  akanjedza  ma- 
kumi  asanu  ndi  awiri ; ndipo  ana- 
manga  chigono  chawo  pomwepo  pa 
madzi’wo. 

"I  Ndipo  anachoka  ku  Elimu,  ndi 

1 \J  khamu  lonse  la  ana  a Israyeli 
linalowa  m’chipululu  cha  Sini,  ndicho 
pakati  pa  Elimu  ndi  Sinai,  tsiku  la 
khumi  ndi  chisanu  la  mwezi  wachi- 
wiri  ataturuka  m’dziko  la  Aigupto. 

2 Ndipo  khamu  lonse  la  ana  a Israyeli 
linadandaulira  Mose  ndi  Aroni  m’chi- 
pululu  ; 3 nanena  nawo  ana  a Israyeli, 
Ha  ! mwenzi  titafa  ndi  dzanja  la 
Yehova  m’dziko  la  Aigupto,  pokhala 
ife  pa  miphika  ya  nyama  ; pakudya 
mkate  ife  chokhuta  ; pakuti  mwati- 
turutsa  kudza  nafe  m’chipululu  muno 
kudzapha  msonkhano  uwu  wonse 
ndi  njala.  4 Ndipo  Yehova  anati 


kwa  Mose,  Taona,  ndidzabvumbitsira 
inu  mkate  wodzera  kumwamba  ; ndipo 
anthu  azituruka  ndi  kuola  muyeso  wa 
tsiku  pa  tsiku  lache,  kuti  ndiwayese, 
ngati  ayenda  m’chilamulo  changa 
kapena  iai.  5 Ndipo  kudzak'nala  tsiku 
lachisanu  ndi  chimodzi,  kuti  azikonza 
umene  adabwera  nawo,  ataonjeza’po 
muyeso  unzache  wa  pa  tsiku  limodzi. 
6 Ndipo  Mose  ndi  Aroni  ananena 
ndi  ana  onse  a Israyeli,  Madzulo 
mudzadziwa  kuti  Yehova  anakutu- 
rutsani  m’dziko  la  Aigupto  ; 7 ndi 
rn’mawa  mwache  mudzaona  uleme- 
rero  wa  Yehova,  popeza  alinkumva 
mulikudandaulira  Yehova  ; pakuti  ife 
ndife  chiani,  kuti  mutidandaulira  ife  ? 
8 Nanenanso  Mose,  Pakukupatsani 
Yehova  nyama  ya  kudya  madzulo, 
ndi  mkate  wokhuta  m’mawa,  atero, 
popeza  Yehova  adamva  madandaulo 
anu  amene  mumdandaulira  nawo. 
Koma  ife  ndife  chiani  ? simulikuda- 
ndaulira  ife  koma  Yehova.  9 Ndipo 
Mose  anati  kwa  Aroni,  Nena  ndi 
khamu  lonse  la  ana  a Israyeli,  Yandi- 
kizani  pa  maso  pa  Yehova,  pakuti 
anamva  madandaulo  anu.  10  Ndipo 
kunakhala,  pakunena  Aroni  ndi  kha- 
mu  lonse  la  ana  a Israyeli  kuti  iwo 
anatembenukira  ku  chipuiulu,  ndipo, 
taonani,  ulemerero  wa  Yehova  unao- 
neka  mu  mtambo.  11  Ndipo  Yehova 
ananena  ndi  Mose,  ndi  kuti,  12  Nda- 
mva  madandaulo  a ana  a Israyeli  ; 
lankhula  nawo  ndi  kuti,  Madzulo 
mudzadya  nyama,  ndi  m’mawa  mu- 
dzakhuta  mkate  ; ndipo  mudzadziwa 
kuti  Ine  ndine  Yehova  Mulungu  wanu. 
13  Ndipo  kunali  madzulo  zinakwera 
zinziri,  ndipo  zinakuta  tsasa,  ndi 
m’mawa  padagwa  mame  pozungulira 
tsasa.  14  Ndipo  atasansuka  mame 
adagwa’wo,  taonani,  pa  nkhope  pa 
chipululu  pali  kanthu  kakang’ono 
kamphumphu,  kakang’ono  ngati  chi- 
pale  pa  nthaka.  1 5 Ndipo  pamene  ana 
a Israyeli  anakaona,  anati  wina  ndi 
mnzache,  Nchiani  ichi  ? pakuti  sana- 
dziwa  ngati  nchiani.  Ndipo  Mose 
ananena  nawo,  Ndiwo  mkate’wo  Ye- 
hova  wakupatsani  ukhale  chakudya 
chanu.  16  Amenewo  ndiwo  mau 
walamulira  Yehova,  Aole’ko  yense 
monga  mwa  njala  yache  ; munthu 
mmodzi  omeri  limodzi,  monga  momwe 
muli,  yense  atengere  iwo  m’hema 
mwache.  17  Ndipo  ana  a Israyeli 
anatero,  naola  wina  wambiri,  wina 


EKSODO 


16.  18—17.  12 


pang’ono.  18  Ndipo  pamene  anayesa 
ndi  omeri,  iye  amene  adaola  wambiri 
sunamtsalira,  ndi  iye  amene  adaola 
pang’ono  sunamsowa  ; yense  anaola 
monga  mwa  njala  yache.  19  Ndipo 
Mose  ananena  nawo,  Palibe  munthu 
asiye’ko  kufikira  m’mawa.  20  Koma 
sanammvera  Mose ; ndipo  ena  ana- 
siya’ko  kufikira  m’mawa ; koma 
unagwa  mphutsi,  nununkha.  Ndipo 
Mose  ana.kwiya  nawo.  21  Ndipo 
anauola  m’rnawa  ndi  m’mawa,  ye- 
nse  monga  mwa  njala  yache  ; pope- 
za  likatentha  dzuwa  umasungunuka. 
22  Ndipo  kunali  tsiku  lachisanu  ndi 
chimodzi,  anaola  mkate,  naonjeza’po 
linzache,  maomeri  awiri  pa  munthu 
rnmodzi  ; ndipo  akazembe  a khama’lo 
anadza  nauza  Mose.  23  Ndipo  ana- 
nena  nawo,  Ichi  ndi  chomwe  Yehova 
analankhula,  Mawa  ndiko  kupuma, 
sabata  lopatulika  la  Yehova  ; chimene 
muziocha,  ochani,  ndi  chimene  muzi- 
phika  phikani  ; ndi  chotsala  chiku- 
khalireni  chosungika  kufikira  m’mawa. 

24  Ndipo  anausunga  kufikira  m’mawa, 
monga  adalamulira  Mose  ; koma 
sunanunkha,  ndipo  sunagwa  mphutsi, 

25  Ndipo  Mose  anati,  Muudye  lero  ; 

pakuti  lero  ndilo  Sabata  la  Yehova  ; 
simuupeza  lero  pa  bwalo.  26  Muziola 
uwu  masiku  asanu  ndi  limodzi  ; koma 
tsiku  lachisanu  ndi  chiwiri  ndilo  la 
Sabata,  pamenepo  padzakhala  palibe. 
27  Ndipo  kunali  tsiku  la  Sabata,  kuti 
anthu  ena  anaturuka  kukaola,  koma 
sanaupeza.  28  Ndipo  Yehova  anati 
kwa  Mose,  Mukana  lcusunga  zouza 
zanga  ndi  malamulo  anga  kufikira 
liti  ? 29  Taonani,  popeza  Yehova 

anakupatsani  Sabata,  chifukwa  chache 
tsiku  lachisanu  ndi  chimodzi  aliku- 
patsa  inu  mkate  wofikira  masiku  awiri ; 
khalani  yense  m’malo  mwache,  mu- 
nthu  asaturuke  m’malo  mwache  tsiku 
lachisanu  ndi  chiwiri.  30  Ndipo  anthu 
anapumula  tsiku  lachisanu  ndi  chi- 
wiri.  31  Ndipo  mbumba  ya  Israyeli 
inaucha  dzina  lache  Mana ; ndiwo 
ngati  zipatso  za  mpasa,  oyera  ; powa- 
lawa  akunga  timitanda  tosanganiza 
ndi  uchi.  32  Ndipo  Mose  anati,  Awa 
ndi  mau  anauza  Yehova,  Dzazani 
omeri  nawo,  asungikire  mibadwo  ya- 
nu  ; kuti  aone  mkate’wo  ndinaku- 
dyetsani  nawo  m’chipululu,  muja 
ndinakuturutsani  m’dziko  la  Aigupto. 
33  Ndipo  Mose  anati  kwa  Aroni,  Tenga 
mphika,  nuthire’mo  mana  odzala 


omeri,  nuuike  pa  maso  pa  Yehova, 
usungikire  mibadwo  yanu.  34  Monga 
Yehova  anauza  Mose,  momwemo 
Aroni  anauika  patsogolo  pa  Mboni, 
usungike’ko.  35  Ndipo  ana  a Israyeli 
anadya  mana  zaka  makumi  anai, 
kufikira  atalowa  dziko  la  midzi  ; ana- 
dya  mana  kufikira  analowa  malire  a 
dziko  la  Kanani.  36  Koma  omeri 
ndilo  limodzi  la  magawo  khumi  la  efa. 
•J  “7  Ndipo  khamu  lonse  la  ana  a 
! 1 Israyeli  linachoka  m’chipu- 
lulu  cha  Sini,  m’zigono  zawo,  monga 
mwa  mau  a Yehova,  nagona  m’Refi- 
dimu.  Koma  kumeneko  kunalibe 
madzi  akumwa  anthu.  2 Pamenepo 
anthu  anatsutsana  ndi  Mose,  nati, 
Tipatseni  madzi  timwe.  Koma  Mose 
ananena  nawo,  Mutsutsana  nane 
bwanji?  Muyeseranji  Yehova  ? 3 Ndi- 
po  pomwepo  anthu  anamva  ludzu 
lokhumba  madzi  ; ndi  anthu  anada- 
ndaulira  Mose,  nati,  Munatikwezerar.ji 
kuchokera  ku  Aigupto,  kudzatipha 
ife  ndi  ana  athu  ndi  zoweta  zathu 
ndi  ludzu  ? 4 Ndipo  Mose  anapfuulira 

kwa  Yehova,  ndi  kuti,  Ndiwachitenji 
anthu’wa  ? andilekera  pang’ono  kundi- 
ponya  miyala.  5 Ndipo  Yehova  ana- 
nena  ndi  Mose,  Pita  pa  maso  pa 
anthu,  nutenge  pamodzi  nawe  akuru 
ena  a Israyeli  ; nutenge  m’dzanja 
mwako  ndodo  ija  unapanda  nayo 
nyanja,  numuke.  6 Taona,  ndidzaima 
pa  maso  pako  pa  thanthwe  m’Horebe  ; 
ndipo  upande  thanthwe,  nadzaturuka- 
’mo  madzi,  kuti  anthu  amwe.  Ndipo 
Mose  anachita  chomwecho  pa  maso 
pa  akuru  a Israyeli.  7 Ndipo  anacha 
dzina  la  malo’wo  Masa,  ndi  Meriba, 
chifukwa  cha  kutsutsana  kwa  ana  a 
Israyeli ; popezanso  anayesa  Yehova, 
ndi  kuti,  Kodi  Yehova  ali  pakati  pa 
ife,  kapena  iai  ? 

3 Pamenepo  anadza  Amaleki,  na- 
yambana  ndi  Israyeli  m’Refidimu. 

9 Ndipo  Mose  anati  kwa  Yoswa,  Uti- 
sankhulire  amuna,  nuturuke  kuya- 
mbana  naye  Amaleki  ; mawa  ndidza- 
ima  pamwamba  pa  chitunda,  ndi 
ndodo  ya  Mulungu  m’dzanja  langa. 

10  Ndipo  Yoswa  anachita  monga  Mose 
adanena  naye,  nayambana  ndi  Ama- 
leki  ; ndipo  Mose,  ndi  Aroni,  ndi  Huri 
anakwera  pamwamba  pa  chitunda. 

11  Ndipo  kunakhala,  pamene  Mose 
anakweza  dzanja  lache  Israyeli  ana- 
lakika ; koma  pamene  anatsitsa  dzanja 
lache  Amaleki  analakika.  12  Koma 

manja  a Mose  analema  ; ndipo  ana- 
tenga  mwala,  nauika  pansi  pa  iye, 
nakhala  pamenepo  ; ndipo  Aroni  ndi 
Huri  anagwiriziza  manja  ache,  wina 
mbali  yina,  wina  mbali  yina ; ndi 
manja  ache  analimbika  lcufikira  lita- 
lowa  dzuwa.  13  Ndipo  Yoswa  ana- 
tyola  Amaleki  ndi  anthu  ache  ndi  ku 
ukali  kwa  lupanga.  14  Ndipo  Yehova 
anati  kwa  Mose,  Lembera  ichi  m’buku, 
chikhale  chikumbutso,  nuchimvetse 
Yoswa  ; kuti  ndidzafafaniza  konse 
cliikumbukilo  cha  Amaleki  pansi  pa 
thambo.  15  Ndipo  Mose  anamanga 
guwa  la  nsembe,  nalicha  dzina  lache 
Yehova  Nisi  : 16  nati,  Yehova  walu- 
mbira  : padzakhala  nkhondo  ya 

Yehova  pa  Amaleki  m’mibadwo  miba- 
dwo. 

1Q  Ndipo  Yetero,  wansembe  wa 
O Midiani,  mpongozi  wa  Mose, 
anamva  zonse  zimene  Mulungu  adachi- 
tira  Mose  ndi  Israyeli  anthu  ache,  kuti 
Yehova  adaturutsa  Israyeli  m’Aigupto. 
2 Ndipo  Yetero,  mpongozi  wa  Mose, 
anabwera  naye  Zipora  mkazi  wa  Mose 
(atamtuma  kwawo),  ndi  ana  ache 
awiri  ; 3 dzina  la  wina’yo  ndiye 

Gerisomu,  pakuti  anati,  Ndakhala 
mlendo  m’dziko  la  chilendo  ; 4 ndi 
dzina  la  mnzache  ndiye  Eliezere  ; 
pakuti  anati,  Mulungu  wa  kholo  langa 
anakhala  thandizo  langa  nandilanditsa 
ku  lupanga  la  Farao.  5 Ndipo  Yetero, 
mpongozi  wa  Mose,  anadza  ndi  ana 
ache  amuna  ndi  mkazi  wache  kwa 
Mose  ku  chipululu  kumene  adamanga- 
’ko,  pa  phiri  la  Mulungu  ; 6 nati  kwa 
Mose,  Ine  mpongozi  wako  Yetero 
ndadza  kwa  iwe,  ndi  mkazi  wako,  ndi 
ana  ache  omwe  awiri. 

7 Ndipo  Mose  anaturuka  kukako- 
mana  ndi  mpongozi  wache,  nawerama, 
nampsompsona  ; nafunsana  ali  bwa- 
nji,  nalowa  m’hema.  8 Ndipo  Mose 
anafotokozera  mpongozi  wache  zonse 
Yehova  adazichitira  Farao  ndi  aAigu- 
pto  chifukwa  cha  Israyeli  ; ndi  ma- 
bvute  onse  anakomana  nawo  pa  nji- 
ra,  ndi  kuti  Yehova  adawalanditsa. 
9 Ndipo  Yetero  anakondwera  chifukwa 
cha  zabwino  zonse  Yehova  adazichitira 
Israyeli,  ndi  kuwalanditsa  m’dzanja  la 
aAigupto.  10  Nati  Yetero,  Woyami- 
kika  Yehova,  amene  anakulanditsani 
m’dzanja  la  aAigupto,  ndi  m’dzanja 
la  Farao  ; amene  analanditsa  anthu 
awa  pansi  pa  dzanja  la  aAigupto. 
11  Tsopano  ndidziwa  kuti  Yehova  ali 


wamkuru  ndi  milungu  yonse  ; pakuti 
momwe  anadzilcuza  okha  momwemo 
anawaposa.  12  Ndipo  Yetero,  mpo- 
ngozi  wa  Mose,  anamtengera  Mulungu 
nsembe  yopsereza,  ndi  nsembe  zo- 
phera  ; ndipo  Aroni  ndi  akuru  onse  a 
Israyeli  anadza  kudzadya  mkate  ndi 
mpongozi  wa  Mose  pa  maso  pa  Mu- 
lungu.  1 3 Ndipo  kunatero  kuti  m’ma- 
wa  mwache  Mose  anakhala  pansi 
kuweruzira  anthu  mirandu  yawo  ; 
ndipo  anthu  anakhala  chiriri  pa  maso 
pa  Mose  kuyambira  m’mawa  kufikira 
madzulo.  14  Ndipo  pamene  mpo- 
ngozi  wache  wa  Mose  anaona  zonsezi 
iye  anawachitira  anthu,  anati,  Chinthu 
ichi  nchiani  uwachitira  anthu’chi  ? 
Umakhala  pa  wekha  bwanji,  ndi  anthu 
onse  amakhala  chiriri  pa  maso  pako 
kuyambira  m’mawa  kufikira  madzulo? 
15  Ndipo  Mose  anati  kwa  mpongozi 
wache,  Chifukwa  anthu  amadza  kwa 
ine  kudzafunsira  Mulungu ; 1 6 aka- 
khala  nawo  mlandu  adza  kwa  ine,  kuti 
ndiweruze  pakati  pa  munthu  ndi 
mnansi  wache,  ndi  kuti  ndiwadziwitse 
malemba  a Mulungu,  ndi  malamulo 
ache.  17  Koma  mpongozi  wa  Mose 
ananena  naye  ; Chinthu  uchita’chi 
sichiri  chabwino  ai.  18  Udzalema 
konse,  iwe  ndi  anthu  amene  uli  nawo  ; 
pakuti  chikulaka  chinthu  ichi  ; su- 
ngathe  kuchichita  pa  wekha.  1 9 Ta- 
mvera  mau  anga  tsopano,  ndikupa- 
ngire  nzeru,  ndi  Mulungu  akhale  nawe ; 
ukhale  m’malo  mwa  anthu  kwa 
Mulungu,  nupite  nayo  mirandu  kwa 
Mulungu  ; 20  nuwamasulire  malemba, 
ndi  malamulo,  ndi  kuwadziwitsa  njira 
imene  ayenera  kuyenda’mo,  ndi  nchito 
imene  ayenera  kuchita.  21  Koma 
iwe,  dzisankhire  mwa  anthu  ako  onse, 
amuna  a mtima,  akuopa  Mulungu, 
amuna  oona,  akudana  nalo  phindu  la 
chinyengo  ; nuwaikire  iwo  oterewa, 
akuru  a pa  zikwi,  akuru  a pa  mazana, 
akuru  a pa  makumi  asanu,  akuru  a 
pa  makumi  ; 22  ndipo  iwo  aweruze 
rnirandu  ya  anthu  nthawi  zonse  ; 
ndipo  kudzakhala  kuti  mirandu  yai- 
kuru  yonse  abwere  nayo  kwa  iwe ; 
koma  mirandu  yaing’ono  yonse 
aweruze  okha  ; potero  idzakuchepera 
nchito,  ndi  iwo  adzasenza  nawe. 
23  Ukachite  chinthu’chi,  ndi  Mulungu 
akakuuza  chotero,  udzaknoza  kupi- 
rira,  ndi  anthu  awa  onse  adzapita 
kwawo  mu  mtendere.  24  Ndipo  Mose 
anamvera  mau  a mpongozi  wache, 

nachita  zonse  adazinena.  25  Ndipo 
Mose  anasankha  amuna  a mtima  mwa 
a Israyeli  onse,  nawaika  akuru  a pa 
anthu,  akuru  a pa  zikwi,  akuru  a pa 
mazana,  akuru  a pa  makumi  asanu, 
ndi  akuru  a pa  makumi.  26  Ndipo 
anaweruza  anthu  nthawi  zonse  ; mla- 
ndu  wakuwalaka  amabwera  nawo 
kwa  Mose,  ndi  milandu  yaing’ono 
yonse  amaweruza  okha.  27  Ndipo 
Mose  analola  mpongozi  wache  amuke  ; 
ndipo  anachoka  kumka  ku  dziko  lache. 
1 Q Mwezi  wachitatu,  ataturuka 
I v!7  ana  a Israyeli  m’dziko  la  Aigu- 
pto,  tsiku  lomwelo,  analowa  m’chipu- 
lulu  cha  Sinai.  2 Pakuti  anachoka 
ku  Refidimu,  nalowa  m’chipululu  cha 
Sinai,  namanga  tsasa  m’chipululu’mo  ; 
ndipo  Israyeli  anamanga  tsasa  pame- 
nepo  pandunji  pa  phiri’lo.  3 Ndipo 
Mose  anakwera  kwa  Mulungu  ; ndipo 
Yehova  ali  m’phiri’mo  anamuitana, 
ndi  kuti,  Uzitero  kwa  mbumba  ya 
Yakobo,  nunene  kwa  ana  a Israyeli, 
kuti,  4 Inu  munaona  chimene  ndina- 
chitira  aAigupto  ; ndi  kuti  ndanya- 
mula  inu  monga  pa  mapiko  a mphungu, 
ndi  kubwera  nanu  kwa  Ine  ndekha. 
5 Ndipo  tsopano,  ngati  rnudzamvera 
mau  anga  ndithu,  ndi  kusunga  chipa- 
ngano  changa,  ndidzakuyesani  chuma 
changa  cha  padera  koposa  mitundu 
yonse  ya  anthu  ; pakuti  dziko  lonse 
la  pansi  ndi  langa  ; 6 ndipo  ndidza- 
kuyesani  ufumu  wanga  wa  ansembe, 
ndi  mtundu  wopatulika.  Awa  ndi 
mau  amene  ukalankhule  ndi  ana  a 
Israyeli.  7 Ndipo  Mose  anadza,  nai- 
tana  akuru  a anthu,  nawaikira  pa 
maso  pawo  mau  awa  onse  amene 
Yehova  adamuuza.  8 Ndipo  anthu 
onse  anabvomera  pamodzi,  nati,  Zonse 
adzazilankhula  Yehova  tidzazichita. 
Ndipo  Mose  anabwera  nawo  mau  a 
anthu  kwa  Yehova.  9 Ndipo  Yehova 
anati  kwa  Mose,  Taona,  ndikudza 
kwa  iwe  mu  mtambo  wakuda  bii,  kuti 
anthu  amve  pamene  ndilankhula  ndi 
iwe,  ndi  kuti  akubvomereze  nthawi 
zonse.  Pakuti  Mose  adauza  Yehova 
mau  a anthu’wo.  10  Ndipo  Yehova 
anati  kwa  Mose,  Muka  kwa  anthu’wo, 
muwapatulitse  lero  ndi  mawa,  ndipo 
atsuke  zobvala  zawo,  11  nakonzeke- 
retu  tsiku  lachitatu  ; pakuti  tsiku  la- 
chitatu  Yehova  adzatsika  pa  phiri  la 
Sinai  pa  maso  pa  anthu  onse.  12Ndi- 
po  ukalembere  anthu  malire  pozungu- 
lira,  ndi  kuti,  Muzichenjera  musa- 


kwere  m’phiri,  musakhudza  chileke- 
zero  chache  ; wokhudza  phiri’lo 
adzapheawa  ndithu  ; 13  dzanja  liri 

lonse  lisalikhudze,  wakulikhudza 
azimponyatu  miyala,  kapena  ku- 
mpyoza  ; ngakhale  choweta  ngakhale 
munthu,  zisakhale  ndi  moyo.  Pa- 
mene  lipenga  libanika  liu  lache  azi- 
kwera  m’phiri’mo.  14  Ndipo  Mose 
anatsika  m’phiri  kumka  kwa  anthu, 
nawapatulitsa  anthu  ; natsuka  iwo 
zobvala  zawo.  15  Ndipo  anati  kwa 
anthu,  Mukonzekeretu  tsiku  lachi- 
tatu;  nimusayandikiza  mkazi.  16  Ndi- 
po  kunali  tsiku  lachitatu,  m’mawa, 
panali  mabingu  ndi  zimphezi,  ndi 
mtambo  wakuda  bii  pa  phiri’po,  ndi 
liu  la  lipenga  lolimbatu  ; ndi  anthu 
onse  okhala  ku  tsasa  ananjenjemera. 

17  Ndipo  Mose  anaturutsa  anthu  ku 
tsasa,  kuti  akomane  ndi  Mulungu  ; 
ndipo  anaima  pa  tsinde  pa  phiri. 

18  Ndipo  phiri  la  Sinai  linafuka  mo- 
nsemo,  popeza  Yehova  anatsikira 
m’moto  pamenepo  ; ndi  utsi  wache 
unakwera  ngati  utsi  wa  m’ng’anjo, 
ndi  phiri  lonse  linagwedezeka  kwa- 
mbiri.  1 9 Ndipo  pamene  liu  la  lipenga 
linamveka  linakulirakulira,  Mose  ana- 
nena,  ndi  Mulungu  anamyankha  ndi 
mau.  20  Ndipo  Yehova  anatsikira  pa 
phiri  la  Sinai,  pa  mutu  pache  pa  phiri  ; 
ndipo  Yehova  anaitana  Mose  akwere 
pa  mutu  pa  phiri  ; ndi  Mose  ana- 
kwera’po.  21  Ndipo  Yehova  anati 
kwa  Mose,  Tsika,  chenjeza  anthu, 
kuti  angapyolere  kwa  Yehova  kudza- 
ona,  ndipo  angagwe  ambiri  a iwowa. 
22  Ansembenso,  akuyandikiza  kwa 
Yehova  adzipatulitse,  angawapasule 
Yehova.  23  Ndipo  Mose  anati  kwa 
Yehova,  Anthu  sangathe  kukwera 
m’phiri  la  Sinai  ; pakuti  Inu  mwati- 
chenjeza,  ndi  kuti,  Lemba  malire 
m’phiri’mo,  ndi  kulipatula.  24  Ndipo 
Yehova  anati  kwa  iye,  Muka,  tsika  ; 
nukwere  iwe  ndi  Aroni  pamodzi  ndi 
iwe  ; koma  ansembe  ndi  anthu 
asapyole  kukwera  kwa  Yehova,  anga- 
wapasule.  25  Pamenepo  Mose  ana- 
watsikira  anthu,  nanena  nawo. 

Ndipo  Mulungu  ananena  mau 
4L\J  onse  amenewa,  nati. 

2 INE  ndine  YEHOVA  Mulungu 
wako,  amene  ndinaturutsa  iwe  ku 
dziko  la  Aigupto,  ku  nyumba  ya 
akapolo. 

3 Usakhale  nayo  milungu  yina 
koma  Ine  ndekha. 

4  Usadzipangire  iwe  weklia  fano 
losema,  kapena  chifaniziro  chiri  cho- 
nse  cha  zinthu  za  m’thambo  la 
kumwamba,  kapena  za  m’dziko  la 
pansi,  kapena  za  m’madzi  a pansi 
pa  dziko  ; 5 usazipembedzere  izo, 

usazitumikire  izo  ; chifukwa  Ine 
Yehova  Mulungu  wako  ndiri  Mu- 
lungu  wa  nsanje,  wakulanga  ana 
chifukwa  cha  atate  awo,  kufikira 
mbadwo  wachitatu  ndi  wachinai  wa 
iwo  amene  akudana  ndi  Ine  ; 6 ndi 
kuwachitira  chifundo  anthu  zikwi- 
zikwi  a iwo  amene  akondana  ndi  Ine, 
nasunga  malamulo  anga. 

7 Usachule  dzina  la  Yehova  Mu- 
lungu  wako  pa  chabe  ; chifukwa 
Yehova  sadzamyesa  iye  wosachimwa, 
amene  achula  pa  chabe  dzina  lachelo. 

8 Uzikumbukila  tsiku  la  Sabata, 

likhale  lopatulika.  9 Masiku  asanu 
ndi  hmodzi  uzigwira,  ndi  kumariza 
nchito  zako  zonse  ; 10  koma  tsiku 

lac'nisanu  ndi  chiwiri  ndilo  Sabata 
la  Yehova  Mulungu  wako  ; usagwire 
nchito  iri  yonse,  kapena  iwe  wekha, 
kapena  mwana  wako  wamwamuna, 
kapena  mwana  wako  wamkazi,  ka- 
pena  wanchito  wako  wamwamuna, 
kapena  wanchito  wako  wamkazi,  ka- 
pena  nyama  zako,  kapena  mlendo 
amene  ali  m’mudzi  mwako  ; 11  chi- 
fukwa  masiku  asanu  ndi  limodzi 
Yehova  adamariza  za  kumwamba 
ndi  za  pansi,  ndi  nyanja,  ndi  zinthu 
zonse  ziri  m’menemo,  napumula  tsiku 
lachisanu  ndi  chiwiri  ; chifukwa 
chache  Yehova  anadalitsa  tsiku  la 
Sabata  kuti  likhale  lopatuhka. 

12  Uzilemekeza  atate  wako  ndi 
amako  ; kuti  achuruke  masiku  ak.o 
m’dziko  limene  Yehova  Mulungu  wako 
akupatsa  iwe. 

13  Usaphe. 

14  Usachite  chigololo. 

15  Usabe. 

16  Usamnamizire  mnzako. 

17  Usasirire  nyumba  yache  ya 
mnzako,  usasirire  mkazi  wache  wa 
mnzako,  kapena  wanchito  wache 
wamwamuna,  kapena  wanchito  wache 
wamkazi,  kapena  ng’ombe  yache, 
kapena  buru  wache,  kapena  kanthu 
kali  konse  ka  mnzako. 

18  Ndipo  anthu  onse  anaona  ma- 
bingu  ndi  zimphezi,  ndi  liu  la  lipenga, 
ndi  phiri  lirikufuka  ; ndipo  pamene 
anthu  anaziona,  ananjenjemera,  nai- 
ma  patali.  19  Ndipo  anati  kwa  Mose, 


Mulankhuie  nafe  ndinu,  ndipo  tidza- 
mva  ; koma  asalankhule  nafe  Mu- 
lungu,  kuti  tingafe.  20  Ndipo  Mose 
anati  kwa  anthu,  Musaope  ; pakuti 
Mulungu  wadza  kukuyesani  ndi  kuti 
kumuopa  Iye  kukhale  pa  maso  panu, 
kuti  musachimwe.  21  Ndipo  anthu 
anaima  patali,  koma  Mose  anaya- 
ndikiza  ku  mdima  waukuru  kuli 
Mulungu. 

22  Ndipo  Yehova  anati  kwa  Mose, 
Uzitero  ndi  ana  a Israyeli,  kuti, 
Mwapenya  nokha  kuti  ndalankhula 
nanu,  kuchokera  kumwamba.  23  Mu- 
sapange  milungu  ya  siliva  ikhale 
pamodzi  ndi  Ine  ; musadzipangire 
milungu  ya  golidi.  24  Undiumbire 
guwa  la  nsembe  la  dothi,  nundiphere 
pomwepo  nsembe  zako  zopsereza, 
ndi  nsembe  zako  za  mtendere,  nkhosa 
zako  ndi  ng’ombe  zako  ; pali  ponse 
ndikumbukiritsa  anthu  dzina  langa 
ndidzakudzerandi  kukudalitsa.  25  Ndi- 
po  ukandimangira  guwa  la  nsembe 
la  miyala,  usalimanga  ndi  miyala 
yosema ; ukakweza’po  chosemera 
chako,  waliipsa.  26  Kapena  usa- 
kwere  ndi  makwerero  ku  guwa  langa 
la  nsembe,  kuti  angaoneke  mariseche 
ako  pamenepo. 

Q1  Ndipo  awa  ndiwo  maweruzo 
Z S amene  uziika  pa  maso  pawo. 

2 Ukagula  mnyamata  mHebri, 
azigwira  nchito  zaka  zisanu  ndi 
chimodzi  ; koma  chachisanu  ndi 
chiwiri  azituruka  waufulu  chabe. 
3 Akalowa  ali  yekha  azituruka  ali 
yekha  ; akakhala  ndi  mkazi,  mkazi 
wache  azituruka  naye.  4 Akampa- 
tsa  mkazi  mbuye  wache,  ndipo  aka- 
mbalira  ana  amuna  ndi  akazi,  mkazi- 
’yo  ndi  ana  ache  azikhala  a mbuye 
wache,  ndipo  azituruka  ali  yekha. 

5 Koma  mnyamata’yo  akanenetsa, 
Ndikonda  mbuye  wanga,  mkazi  wanga, 
ndi  ana  anga  ; sindituruka  waufulu  ; 

6 pamenepo  mbuye  wache  azifika 
naye  kwa  oweruza,  nafike  naye  ku 
khomo,  kapena  ku  mphuthu,  ndipo 
mbuye  wache  amboole  khutu  lache 
ndi  lisungulu  ; ndipo  iye  azimgwirira 
nchito  masiku  onse. 

7  Ndipo  munthu  akagulitsa  mwana 
wache  wamkazi  akhale  mdzakazi, 
iyeyu  asaturuke  monga  amaturuka 
anyamata.  8 Akapanda  kumkonda 
mbuye  wache,  amene  anamtoma 
mwini  yekha,  azilola  kuti  amuo- 
mbole  ; alibe  mphamvu  ya  kumgu- 

litsa  kwa  anthu  achilendo,  popeza 
wachita  naye  monyenga.  9 Koma 
ngati  amtomera  mwana  wache  wa- 
mwamuna,  amchitire  monga  kuye- 
nera  ana  akazi.  10  Akamtengera 
mkazi  wina,  asachepetse  chakudya 
chache,  zobvala  zache,  ndi  za  ukwati 
zache  zache.  11  Ndipo  akapanda 
kumchitira  izi  zitatu,  azituruka  chabe, 
osapereka’po  ndalama. 

12  Iye  amene  akantha  munthu 
kotero  kuti  wafa,  aphedwe  ndithu. 

13  Koma  akapanda  kumlalira,  koma 
Mulungu  akalola  akomane  ndi  mnza- 
che,  ndidzakuikirani  pothawira’po  iye. 

14  Koma  munthu  akachita  dala  pa 
mnzache,  kumupha  monyenga  ; uzi- 
mchotsa  ku  guwa  langa  la  nsembe, 
kuti  afe. 

15  Munthu  wakukantha  atate 
wache,  kapena  amai  wache,  aphedwe 
ndithu. 

16  Iye  wakuba  munthu,  angakhale 
wamgulitsa,  kapena  akampeza  m’dza- 
nja  lache,  aphedwe  ndithu. 

17  Munthu  wakutemberera  atate 
wache,  kapena  amai  wache,  aphedwe 
ndithu. 

18  Akalimbana  amuna,  ndipo  wina 
akakantha  mnzache  ndi  mwala,  ka- 
pena  ndi  nkhonyo,  wosafa  iye,  koma 
wakhulungira  pa  kama  ; 19  akauka- 
nso,  nakayendayenda  pa  bwalo  ndi 
ndodo  yache,  womkantha’yo  azikhala 
womasuka  ; pa  kutsotsa  pache  pokha 
azimbwezera,  namchizitse  konse. 

20  Munthu  akakantha  mnyamata 
wache,  kapena  mdzakazi  wache,  ndi 
ndodo,  ndipo  akafa  pa  dzanja  pache  ; 
ameneyo  aliridwe  ndithu.  21  Koma 
akakhala  wosafa  tsiku  limodzi  ka- 
pena  awiri,  asalirike,  pakuti  ndiye 
ndalama  ya  mbuye  wache. 

22  Akayambana  amuna,  nakaka- 
ntha  mkazi  ali  ndi  pakati,  kotero  kuti 
abala,  koma  alibe  kuphwetekwa  ; 
alipe  ndithu,  monga  momwe  amchu- 
lira  mwamuna  wa  mkazi’yo  ; ape- 
reke  monga  anena  oweruza.  23  Koma 
ngati  kuphweteka  kukalipo,  uzipe- 
reka  moyo  kulipa  moyo,  24  diso 
kulipa  diso,  dzino  kulipa  dzino,  dza- 
nja  kulipa  dzanja,  phazi  kulipa  phazi, 

25  kutentha  kulipa  kutentha,  bala 
kulipa  bala,  mkwapulo  kulipa 
mkwapulo. 

26  Munthu  akampanda  mnyamata 
wache,  kapena  mdzakazi  wache,  pa 
diso,  nalithudzula,  azimlola  amuke 

waufulu  chifukwa  cha  diso  lache. 
27  Mdipo  akagurula  dzino  la  mnya- 
mata  wache,  kapena  dzino  la  mdza- 
kazi  wache,  azimlola  amuke  waufulu 
chifukwa  cha  dzino  lache. 

28  Ng’ombe  ikatunga  mwamuna 
kapena  mkazi,  nafa,  aiponyetu  mi- 
yala  ng’ombe'yo,  osadya  nyama  ya- 
che  ; koma  mwini  ng’ombe’yo  azi- 
masuka.  29  Koma  ngati  ng’ombe 
ikatunga  masiku  adapita’wo,  ndipo 
anamchenjeza  mwini’yo,  koma  asai- 
sunga  iye,  ndipo  ikapha  mwamu- 
na  kapena  mkazi,  aiponye  miyala 
ng’ombe’yo,  ndi  mwini  wache’yo 
amuphenso.  30  Akamuikira  dipo, 
azipereka  chiombolo  cha  moyo  wache 
monga  mwa  zonse  adamuikira. 

31  Ingakhale  yatunga  mwana  wa- 
mwamuna  kapena  wamkazi,  aichi- 
tire  monga  mwa  chiweruzo  ichi. 

32  Ng’ombe’yo  ikatunga  mnyamata 
kapena  mdzakazi,  azipatsa  mbuye 
wache  ndalama  za  masekele  a siliva 
makumi  atatu,  ndipo  ng’ombe’yo 
aiponye  miyala. 

33  Munthu  akafukula  dzenje,  ka- 
pena  akakumba  dzenje,  osalibvundi- 
kira,  ndipo  ikagwa’mo  ng’ombe  ka- 
pena  buru,  34  mwini  dzenje  azilipa  ; 
azilipa  ndalama  kwa  mwini  nyama’yo, 
koma  yakufa’yo  ndi  yache. 

35  Ng’ombe  ya  mwini  ikaphweteka 
ng’ombe  ya  mnzache,  nifa,  azigulitsa 
ng’ombe  ya  moyo’yo,  nagawe  nda- 
lama  zache  ; naigawe,  ndi  yakufa 
yomweyo.  36  Kapena  kudadziwika 
kuti  ng’ombe’yo  ikatunga  masiku 
adapita’wo,  koma  osaisunga  mwini- 
’yo,  azilipa  ndithu,  ng’ombe  kulipa 
ng’ombe,  koma  yakufa’yo  ndi  yache. 
C\C\  Munthu  akaba  ng’ombe,  ka- 
pena  nkhosa,  nakaipha,  ka- 
pena  kuigulitsa,  azilipa  ng’ombe  zi- 
sanu  pa  ng’ombe’yo,  ndi  nkhosa  zinai 
pa  nkhosa’yo.  2 Akampeza  wakuba 
alimkuboola,  nakamkantha  kotero 
kuti  wafa,  palibe  cha  mwazi.  3 Lita- 
mturukira  dzuwa,  pali  cha  mwazi  ; 
wakuba’yo  azilipa  ndithu  ; ngati 
alibe  kanthu,  amgulitse  pa  umbala 
wache.  4 Akachipeza  chakuba’cho 
chiri  m’dzanja  lache  cha  moyo,  nga- 
khale  ng’ombe,  kapena  buru,  kapena 
nkhosa,  alipe  mowirikiza. 

5 Munthu  akadyetsa  choweta  pa 
busa  kapena  pa  munda  wa  mphesa, 
atamasula  choweta  chache,  ndipo 
chitadya  podyetsa  pa  rr.wini  wache  ; 


22.  6—23.  8 


EKSODO 


alipe  podyetsa  pache  poposa,  ndi 
munda  wa  mphesa  wache  woposa. 

6 Ukayaka  moto,  nukalandira  ku 
minga,  kotero  kuti  unyeketsa  mulu 
wa  tirigu,  kapena  tirigu  wosasenga, 
kapena  munda  ; woyatsa  moto’yo 
alipe  ndithu. 

7 Munthu  akaikiza  ndalama  kapena 
cnuma  kwa  mnansi  wache,  ndipo 
zibeka  m’nyumba  ya  munthu’yo  ; aka- 
peza  mbala,  ilipe  chowirikiza.  8 Aka- 
panda  kumpeza  mbala’yo,  abwere 
naye  mwini  nyumba’yo  kwa  oweru- 
za,  kumuyesa  ngati  anaika  dzanja 
lache  pa  chuma  cha  mnansi  wache. 
9 Mlandu  uli  wonse  wa  cholakwa, 
kunena  za  ng’ombe,  za  buru,  za 
nkhosa,  za  chobvala,  za  kanthu 
kali  konse  kotayika,  munthu  ane- 
na’ko  kali  kache  ; mlandu  wa 
onse  awiri  ufike  kwa  oweruza  ; iye 
amene  oweruza  amtsutsa  alipe  cho- 
wirikiza  kwa  mnansi  wache. 

10  Munthu  akaikiza  buru,  kapena 
ng’ombe,  kapena  nkhosa,  kapena 
choweta  china  kwa  mnansi  wache, 
ndipo  chikafa,  kapena  chiphwetekwa, 
kapena  wina  achipitikitsa  osachiona 
munthu  ; 11  lumbiro  la  Yehova  li- 
khale  pakati  pa  iwo  awiri,  kuti  sana- 
turutsa  dzanja  lache  pa  chuma  cha 
mnansi  wache  ; ndipo  mwini’yo  azi- 
bvomereza,  ndipo  asalipe.  12  Koma 
ngati  chidabedwa  kwawo’ko  ndithu, 
alipe  kwa  mwini’yo.  13  Ngati  cha- 
jiwa  ndithu,  abwere  nacho  chikhale 
mboni  ; asalipe  pa  chojiwa’cho. 

14  Munthu  akabwereka  chinthu 
kwa  mnansi  wache,  ndipo  chiphwete- 
kwa,  kapena  chifa,  mwini’yo  palibe, 
azilipa  ndithu.  15  Akakhala’po  mwi- 
ni’yo,  asalipe  ; ngati  chagwirira  nchito 
ya  kulipira,  chadzera  kulipira  kwache. 

1 6 Munthu  akanyenga  namwali 
wosapalidwa  ubwenzi,  nakagona  naye, 
alipetu  kuti  akhale  mkazi  wache. 
17  Atate  wache  akakana  konse  ku- 
mpatsa  iye,  alipe  ndalama  monga  mwa 
cholipa  cha  anamwali. 

18  Wa  nyanga  usamlola  akhale  ndi 
moyo. 

19  Ali  yense  agona  ndi  choweta 
aphedwe  ndithu. 

20  Wakuphera  nsembe  mulungu 
wina,  wosati  Yehova  yekha,  aono- 
ngeke  konse.  21  Ndipo  usasautsa 
mlendo  kapena  kumpsinja  ; pakuti 
munali  alendo  m’dziko  la  Aigupto. 
22  Musazunza  mkazi  wa  masiye, 


kapena  mwana  wa  masiye  ali  yense. 
23  Ukawazunza  ndi  kakuti  konse, 
nakandilirira  pang’ono  ponse  iwowa, 
ndidzamvadi  kulira  kwawo  ; 24  ndi 
mkwiyo  wanga  udzayaka,  ndipo  ndi- 
dzapha  inu  ndi  lupanga  ; ndipo  akazi 
anu  adzakhala  amasiye,  ndi  ana  anu 
omwe. 

25  Ukakongoletsa  ndalama  anthu 
anga  osauka  okhala  nanu,  usamkha- 
lira  ngati  wangongole ; usamwere- 
ngera  phindu.  26  Ukati  ulandire 
chikole  kaya  chobvala  cha  mnansi 
wako,  koma  polowa  dzuwa  uchibwe- 
zere  kwa  iye  ; 27  popeza  chopfunda 
chache  ndi  ichi  chokha,  ndicho  cho- 
bvala  cha  pa  thupi  pache ; azipfu- 
ndira  chiani  pogona  ? ndipo  kudza- 
khala  kuti  akandipfuulira  Ine,  ndi- 
dzamva ; pakuti  Ine  ndine  wa 
chisomo. 

28  Usapeputsa  oweruza,  kapena 
kutemberera  mkuru  wa  anthu 
a mtundu  wako.  29  Usachedwa 
kupereka’ko  zipatso  zako  zochuruka, 
ndi  zothira  zako.  Woyamba  wa  ana 
ako  amuna  undipatse  Ine.  30  Uzi- 
tero  nazo  ng’ombe  zako,  ndi  nkhosa 
zako  ; masiku  asanu  ndi  atatu  akhale 
ndi  amai  wache  ; tsiku  lachisanu  ndi 
chitatu  uzimpereka  kwa  Ine.  31  Ndi- 
po  muzindikhalira  Ine  anthu  opatu- 
lika  ; chifukwa  chache  musamadya 
nyama  yojiwa  ku  thengo  ; itayireni 
agaru. 

0)0  Usatola  mbiri  yopanda  pache  ; 
<&m\J  usathandizana  naye  woipa  ndi 
kukhala  mboni  yochititsa  chiwawa. 
2 Usatsata  unyinji  wa  anthu  kuchita 
choipa ; kapena  usachita  umboni  ku 
mlandu,  ndi  kupatukira  kutsata  unyi- 
nji  ndi  kukhotetsa  mlandu ; 3 ka- 

pena  usakometsera  munthu  wosauka 
pa  mlandu  wache. 

4 Ukakomana  ndi  ng’ombe  kapena 
buru  wa  mdani  wako  ziri  mkusokera, 
uzimbwezera  izo  ndithu.  5 Ukaona 
buru  wa  munthu  wakudana  nawe  ali 
kugona  pansi  ndi  katundu  wache, 
ndipo  ukadaleka  kuthandiza,  koma 
uzimthandiza  ndithu. 

6 Usakhotetsa  mlandu  wa  mnzako 
waumphawi.  7 Uzikhala  kutali  ndi 
mlandu  wonama  ; ndipo  usapha  mu- 
nthu  wosachimwa  ndi  wolungama ; 
pakuti  sindidzayesa  wolungama  mu- 
nthu  woipa.  3 Usalandira  chokome- 
tsera  mlandu  ; pakuti  chokometsera 
mlandu  chidetsa  maso  a openya, 

nichisanduliza  mlandu  wa  olungama. 
9 Usampsinja  mlendo  ; pakuti  mu- 
dziwa  mtima  wa  mlendo  popeza  mu- 
nali  alendo  m’dziko  la  Aigupto. 

10  Ndipo  uzibzala  m’munda  mwako 
zaka  zisanu  ndi  chimodzi,  ndi  kututa 
zipatso  zako  ; 1 1 koma  chaka  cha- 

chisanu  ndi  chiwiri  uuleke,  ugone  ; 
kuti  aumphawi  a anthu  a mtundu 
wako  adye’mo,  ndipo  zotsalira  iwowa 
zoweta  za  ku  busa  zizidye  ; momwemo 
uzichita  ndi  munda  wako  wa  rnphesa, 
ndi  munda  wako  wa  azitona.  12Uzi- 
chita  nchito  yako  masiku  asanu  ndi 
limodzi,  koma  tsiku  lachisanu  ndi 
chiwiri  uzipumula ; kuti  ng’ombe 
yako  ndi  buru  wako  zipumule,  ndi 
kuti  mwana  wa  mdzakazi  wako  ndi 
mlendo  atsitsimuke.  13  Ndipo  sama- 
lirani  zonse  ndanena  ndi  inu  ; nimu- 
sachule  dzina  la  milungu  yina  ; lisa- 
mveke  pakamwa  pako. 

14  Muzindichitira  Ine  madyerero 
katatu  m’chak.a.  15  Uzisunga  ma- 
dyerero  a mkate  wopanda  chotu- 
pitsa  ; masiku  asanu  ndi  awiri  uzidya 
rnkate  wopanda  chotupitsa,  monga 
ndinakuuza,  nyengo  yoikika,  mwezi 
wa  Abibu,  pakuti  m’menemo  una- 
turuka  m’Aigupto  ; koma  asaoneke 
munthu  pa  maso  panga  opanda  ka- 
nthu  ; 16  ndi  madyerero  a masika, 
zipatso  zoyamba  za  nchito  zako, 
zimene  udazibzala  m’munda ; ndi 
madyerero  a kututa,  pakutha  chaka, 
pamene  ututa  nchito  zako  za  m’munda. 
17  Katatu  m’chaka  amuna  onse  azio- 
neka  pa  maso  pa  Ambuye  Yehova. 

18  Usapereka  mwazi  wa  nsembe 
yanga  pamodzi  ndi  mkate  wa  cho- 
tupitsa  ; ndi  mafuta  a madyerero 
anga  asagona’mo  kufikira  m’mawa. 
19  Uzibwera  nazo  zoyambayamba  za 
m’munda  mwako  ku  nyumba  ya 
Yehova  Mulungu  wako.  Usaphike 
mwana  wa  mbuzi  mu  mkaka  wa 
tnache. 

20  Taona,  ndituma  mthenga  aku- 
tsogolere,  kukusunga  pa  njira,  ndi 
kukufikitsa  pa  malo  pomwe  ndako- 
nzeratu.  21  Musamalire  iye,  ndi 
kumvera  mau  ache  ; musamwawitsa 
mtima,  pakuti  sadzakhululukira  zola- 
kwa  zanu  ; popeza  dzina  langa  liri 
m’mtima  mwache.  22  Pakuti  uka- 
mveratu  mau  ache,  ndi  kuchita  zonse 
ndizilankhula  ; ndidzakhala  mdani  wa 
adani  ako,  ndipo  ndidzasautsa  akusa- 
utsa  iwe.  23  Pakuti  mthenga  wanga 


adzakutsogolera,  nadzakufikitsa  kwa 
aAmori,  ndi  aHiti,  ndi  aPerizi,  ndi 
aKanani,  aHivi,  ndi  aYebusi  ; ndipo 
ndidzawaononga.  24  Usagwadira  rni- 
lungu  yawo,  kapena  kuwatumikira, 
kapena  kuchita  tnonga  mwa  nchito 
zawo  ; koma  uwapasul'e  konse,  ndi 
kugamulatu  zoimiritsa  zawo.  25  Ndi- 
po  muzitumikira  Yehova  Mulungu 
wanu,  potero  adzadalitsa  chakudya 
chako,  ndi  madzi  ako  ; ndipo  ndi- 
dzachotsa  nthenda  pakati  pa  iwe. 
26  M’dziko  mwanu  simudzakhala  wa- 
kutaya  mwana,  kapena  wosabala ; 
ndidzakwaniritsa  kuwerenga  kwa  ma- 
siku  ako.  27  Ndidzatumiza  kuopsa 
kwanga  kukutsogolere,  ndipo  ndidza- 
pitikitsa  anthu  onse  amene  udzafika 
kwawo,  ndipo  ndidzachita  kuti  adani 
ako  onse  adzakuonetsa  m’mbuyo 
mwawo.  28  Ndipo  ndidzatumiza  ma- 
bvu  akutsogolere,  amene  adzaingitsa 
aHivi,  aKanani,  ndi  aHiti,  pa  maso 
pako.  29  Sindidzawaingitsa  pa  maso 
pako  chaka  chimodzi  ; kuti  dziko 
lingakhale  bwinja,  ndi  zirombo  za  ku 
thengo  zingakuchurukire.  30  Ndi- 
dzawaingitsa  pang’ono  pang’ono  pa 
maso  pako,  kufikira  utachuruka,  ndi 
kulandira  dziko  cholowa  chako. 
31  Ndipo  ndidzalemba  malire  ako 
kuyambira  ku  Nyanja  Yofiira,  kufi- 
kira  ku  nyanja  ya  aFilisiti,  ndi  kuya- 
mbira  ku  chipululu  kufikira  ku  Nya- 
nja  ; popeza  ndidzapereka  okhala 
m’dziko’lo  m’dzanja  lako,  ndipo  uzi- 
waingitsa  pa  maso  pako.  32  Usapa- 
ngana  nawo,  kapena  ndi  milungu 
yawo.  33  Asakhale  m’dziko  lako 
iwowa,  kuti  angakulakwitse  pa  Ine  ; 
pakuti  ukatumikira  milungu  yawo, 
kudzakukhalira  msampha  ndithu. 
r)/1]  Ndipo  Iye  ananena  ndi  Mose, 
Ukwere  kudza  kwa  Yehova, 
iwe  ndi  Aroni,  Nadabu  ndi  Abihu,  ndi 
akuru  a Israyeli  makurni  asanu  ndi 
awiri  ; ndipo  mugwadire  pakudza  ku- 
tali  ; 2 ndipo  Mose  yekha  ayandikire 
kwa  Yehova ; koma  asayandikire 
iwowa  ; ndi  anthunso  asakwere  naye. 
3 Ndipo  Mose  anadza  nafotokozera 
anthu  mau  onse  a Yehova,  ndi  mawe- 
ruzo  onse  ; ndipo  anthu  onse  anabvo- 
mera  pamodzi,  nati,  Mau  onse  wala- 
nkhula  Yehova  tidzachita.  4 Ndipo 
Mose  analembera  mau  onse  a Yehova, 
nalawira  kuuka  mamawa,  namanga 
guwa  la  nsembe  pa  tsinde  pa  phiri,  ndi 
zoimiritsa  khumi  ndi  ziwiri,  kwa 

mafuko  khumi  ndi  awiri  a Israyeli. 

5 Ndipo  anatuma  ana  a Israyeli  a 
misinkhu  ya  anyamata,  ndiwo  ana- 
pereka  nsembe  zopsereza,  naphera 
Yehova  nsembe  za  mtendere,  za 
ng’ombe.  6 Ndipo  Mose  anagawa 
mwazi’wo,  nathira  wina  m’zotengera, 
nawaza  wina  pa  guwa  la  nsembe. 

7 Ndipo  anatenga  buku  la  Chipangano, 
nawerenga  m’makutu  a anthu  ; ndipo 
iwo  anati,  Zonse  zimene  Yehova  wa- 
lankhula  tidzachita,  ndi  kumvera. 

8 Ndipo  Mose  anatenga  mwazi’wo, 
nawaza  pa  ant’nu,  nati,  Taonani  mwazi 
wa  chipangano,  chimene  Yehova  ana- 
chita  nanu,  kunena  za  mau  awa  onse. 

9 Ndipo  Mose  ndi  Aroni,  Nadabu  ndi 
Abihu,  ndi  akuru  a Israyeli  makumi 
asanu  ndi  awiri  anakwera’ko  ; 1 0 ndi- 
po  anapenya  Mulungu  wa  Israyeli  ; 
ndipo  pansi  pa  mapazi  ache  panali 
ngati  mayalidwe  oyera  a miyala  ya 
safiri,  ndi  ngati  thupi  la  thambo  loti 
mbe.  11  Koma  sanaturutsa  dzanja 
lache  pa  akuru  a ana  a Israyeli  ; ndipo 
anapenya  Mulungu,  nadya,  namwa. 

12  Ndipo  Yehova  anati  kwa  Mose, 
Ukwere  kudza  kwa  Ine  m’phiri  muno, 
nukhale  pompano  ; ndipo  ndidza- 
kupatsa  magome  a miyala,  ndi  chila- 
mulo  ndi  malamulo,  ndawalembera 
kuti  uwalangize.  ISNdipo  anauka 
Mose,  ndi  Yoswa  mtumiki  wache ; 
ndipo  Mose  anakwera  m’phiri  la  Mu- 
lungu.  14  Ndipo  anati  kwa  akuru, 
Tilindeni  kuno  kufikira  tidzabwera 
kwa  inu  ; ndipo  taonani,  Aroni  ndi 
Huri  ali  nanu  ; munthu  akakhala  ndi 
mlandu  abwere  kwa  iwowa.  15  Ndipo 
Mose  anakwera  m’phiri’mo,  ndi 
mtambo  unaphimba  phiri’lo.  16  Ndi- 
po  ulemerero  wa  Yehova  unakhalabe 
pa  phiri  la  Sinai,  ndi  mtambo  unali- 
phimba  masiku  asanu  ndi  limodzi  ; 
ndipo  tsiku  lachisanu  ndi  chiwiri  Iye 
ali  m’kati  mwa  mtambo  anaitana 
Mose.  17  Ndipo  maonekedwe  a ule- 
merero  wa  Yehova  anali  ngati  moto 
wa  malawi  pamwamba  pa  phiri,  pa 
maso  pa  ana  a Israyeli.  18  Ndipo 
Mose  anaiowa  m’kati  mwa  mtambo, 
nakwera  m’phiri’mo  ; ndipo  Mose 
anakhala  m’phiri  masiku  makumi  anai 
usana  ndi  usiku. 

Ndipo  Yehova  ananena  ndi 

Mose,  ndi  kuti,  2 Lankhula 
ndi  ana  a Israyeli,  kuti  andite- 
ngere  chopereka  ; ulandire  chopereka 
changa  kwa  munthu  ali  yense  mtima  | 


wache  umfunitsa  mwini.  3 Ndipo 
chopereka’cho  uchilandire  kwa  iwo 
ndi  ichi  : golidi,  ndi  siliva,  ndi  mkuwa, 
4 ndi  lamadzi,  ndi  lofiirira,  ndi  lofiira, 
ndi  bafuta  wa  thonje  losansitsa,  ndi 
ubwea  wa  mbuzi  ; 5 ndi  zikopa  za 
nkhosa  za  mphongo  zonika  zofiira, 
ndi  zikopa  za  akatumbu,  ndi  mtengo 
wa  sitimu  ; 6 mafuta  akuunikira, 

zonunkhira  za  mafuta  odzoza,  ndi  za 
chofukiza  c’na  pfungo  lokcma  ; 7 mi- 
yala  ya  berulo,  ndi  miyala  yoika  pa 
efodi,  ndi  pa  chapachifuwa.  8 Ndipo 
andimangire  malo  opatuiika  ; kuti 
ndikhale  pakati  pawo.  9 Monga  mwa 
zonse  Ine  ndirikuonetsa  iwe,  chifani- 
ziro  cha  kachisi,  ndi  chifaniziro  cha 
zipangizo  zache  zonse,  momwemo 
uchimange. 

10  Ndipo  azipanga  likasa  la  mtengo 
wa  sitimu  : utali  wache  mikono  iwiri 
ndi  hafu,  kupingasa  kwache  mkono 
ndi  hafu,  msinkhu  wache  mkono  ndi 
hafu.  11  Ndipo  ulikute  ndi  golidi 
woona,  ulikute  m’kati  ndi  ku  bwalo, 
nulipangire  mkombero  wa  golidi  pozu- 
ngulira  pache.  12  Ndipo  uliyengere 
mphete  zinai  za  golidi,  ndi  kuziika  ku 
miyendo  yache  inai  ; mphete  ziwiri 
pa  mbali  yache  yina,  ndi  mphete 
ziwiri  pa  yina.  13  Ndipo  uzipanga 
mphiko  za  mtengo  wa  sitimu,  ndi 
kuzikuta  ndi  golidi.  14  Nupise  mphi- 
ko  m’mphete’zo  pa  mbali  zache  za 
likasa,  za  kunyamulira  nazo  likasa’lo. 
15  Mphiko  zikhale  m’zimphete  za 
likasa  ; asazisolole.  16  Ndipo  uziika 
m’likasa’mo  mboni  imene  ndidzaku- 
patsa.  17  Ndipo  uzipanga  chotete- 
zerapo  cha  golidi  woona  ; utali  wache 
mikono  iwiri  ndi  hafu,  ndi  kupingasa 
kwache  mkono  ndi  hafu.  18  Uzipa- 
nganso  akerubi  awiri  a golidi  ; uwa- 
sule  mapangidwe  ache,  pa  mathungo 
ache  awiri  a chotetezerapo.  19  Nu- 
pange  kerubi  mmodzi  ku  thungo  lino, 
ndi  kerubi  wina  ku  thungo  lina ; 
upange  akerubi  ochokera  ku  chotete- 
zerapo,  pa  mathungo  ache  awiri. 
20  Ndipo  akerubi  afunyululire  mapiko 
awo  m’mwamba,  ndi  kuphimba  chote- 
tezerapo  ndi  mapiko  awo,  ndi  nkhope 
zawo  zipenyane  ; nkhope  za  akerubi 
zipenye  ku  chotetezerapo.  21  Ndipo 
uziika  chotetezerapo  pamwamba  pa 
likasa,  ndi  kuika’mo  mboni  ndidza- 
kupatsa’yo  m’likasa'mo.  22  Ndipo 
pomwepo  ndidzakomana  ndi  iwe,  ndi 
kulankhula  ndi  iwe,  ndiri  pamwamba 

pa  chotetezerapo,  pakati  pa  akerubi 
awiri’wo  okhala  pa  likasa  la  mboni, 
zonse  zimene  ndidzakuuza  za  ana  a 
Israyeli. 

23  Ndipo  uzipanga  gome  la  mtengo 
wa  sitimu  ; utali  wache  mikono  iwiri, 
ndi  kupingasa  kwache  mkono  umodzi, 
ndi  msinkhu  wache  mkono  ndi  hafu. 
24  Ndipo  ulikute  ndi  golidi  woona  ndi 
kulipangira  mkombero  wa  golidi  pozu- 
ngulira  pache.  25  Nulipangire  mita- 
nda  pozungulira’po  yoyesa  chikato 
m’kupingasa  kwache,  ndi  pa  mitanda 
pache  pozungulira  upangire’po  mko- 
mbero  wa  golidi.  26  Nulipangire 
mphete  zinai  za  golidi,  ndi  kuika 
mphete’zo  pa  ngondya  zinai  zokhala 
pa  miyendo  yache  inai.  27  Mphete’zo 
zikhale  pafupi  pa  mitanda,  zikhale 
zopisa’mo  mphiko  za  kunyamulira 
nazo  gome.  28  Ndipo  uzipanga  mphi- 
ko  za  mtengo  wa  sitimu,  ndi  kuzikuta 
ndi  golidi,  kuti  anyamulire  nazo  gome. 
29  Ndipo  uzipanga  mbale  zache,  ndi 
zipande  zache,  ndi  mitsuko  yache,  ndi 
zikho  zache  zalcuthira  nazo  ; uzipanga 
za  golidi  woona.  30  Ndipo  uziika 
mkate  woonekera  pa  gome’lo  pa  maso 
panga  nthawi  zonse. 

31  Ndipo  uzipanga  choikapo  nyali 
cha  golidi  woona ; choikapo’cho 
chisulidwe  mapangidwe  ache,  tsinde 
lache  ndi  thupi  lache  ; zikho  zache, 
mitu  yache,  ndi  maluwa  ache  zikhale 
zochokera  m’mwemo  ; 32  ndipo 

m’mbali  zache  muturuke  mphanda 
zisanu  ndi  imodzi  ; mphanda  zitatu 
za  choikapo  nyali’cho  zituruke  m’mba- 
li  yache  yina,  ndi  mphanda  zitatu  za 
choikapo  nyali’cho  zituruke  m’mbali 
inzache.  33  Ku  mphanda  yina  ku- 
khale  zikho  zitatu  zopangika  ngati 
katungurume,  mutu  ndi  luwa ; ndi 
ku  mphanda  inzache  zikho  zitatu 
zopangika  ngati  katungurume,  mutu 
ndi  luwa  ; zitere  mphanda  zisanu  ndi 
imodzi  zoturuka  m’choikapo  nyali’cho. 
34  Ndipo  pa  choikapo  nyali  chomwe 
pakhale  zikho  zinai  zopangika  ngati 
katungurume,  mitu  yache  ndi  maluwa 
ache  ; 35  pakhale  mutu  pansi  pa 

mphanda  ziwiri  zoturuka  m’mwemo, 
ndi  mutu  pansi  pa  mphanda  ziwiri 
zoturuka  m’mwemo,  ndi  mutu  pansi 
pa  mphanda  ziwiri  zoturuka  m’mwe- 
mo  ; itere  ku  mphanda  zisanu  ndi 
imodzi  zoturuka  m’choikapo  nyali’cho. 
36  Mitu  yawo  ndi  mphanda  zawo 
zikhale  zoturuka  m’mwemo  ; chonse- 


’chi  chikhale  chosulika  chimodzi  cha 
golidi  woona.  37  Ndipo  uzipanga 
nyali  zache,  zisanu  ndi  ziwiri ; ndipo 
ayatse  nyali  zache,  ziwale  pandunji 
pache.  38  Ndipo  mbano  zache,  ndi 
zoolera  zache,  zikhale  za  golidi  woona. 

39  Achipange  ichi  ndi  zipangizo  izi 
zonse  za  talente  wa  golidi  woona. 

40  Ndipo  uyang’anire  uzipanga  monga 
mwa  chifaniziro  chawo,  chimene  ana- 
kuonetsa  m’phiri’mo. 

OO  Ndipo  uzipanga  kachisi  ndi 
nsaru  zophimba  khumi,  za  ba- 
futa  wa  thonje  losansitsa,  ndi  thonje 
lamadzi,  ndi  Iofiirira,  ndi  lofiira  ; 
uombe’mo  akerubi,  nchito  ya  mmisiri. 

2 Utali  wache  wa  nsaru  yophimba 
imodzi  ndiwo  mikono  makumi  awiri 
kudza  isanu  ndi  itatu,  ndi  kupingasa 
kwa  nsaru  imodzi  ndiko  mikono  inai ; 
nsaru  zonse  zikhale  za  muyeso  umodzi. 

3 Nsaru  zisanu  zilumikizane  yina  ndi 
inzache  ; ndi  nsaru  zisanu  zina 
zilumikizane  yina  ndi  inzache.  4 Ndi- 
po  uziika  magango  a nsaru  ya  madzi 
m’mphepete  mwache  mwa  nsaru 
imodzi,  ku  mkawo  wa  chilumikizano  ; 
nuchite  momwemo  m’mphepete  mwa- 
che  mwa  nsaru  ya  ku  thungo  ya  chilu- 
mikizano  china.  5 Uziika  magango 
makumi  asanu  pa  nsaru  yochingira 
imodzi,  nuikenso  magango  makumi 
asanu  m’mphepete  mwache  mwa 
nsaru  ya  chilumikizano  china  ; ndipo 
magango  akomanizane  lina  ndi  linza- 
che.  6 Uzipanganso  zokowera  maku- 
mi  asanu  za  golidi,  ndi  kumanga 
nsaru’zo  pamodzi  ndi  zokowera’zo ; 
kuti  kachisi  akhale  mmodzi.  7 Ndipo 
uziomba  nsaru  zophimba  za  ubwea 
wa  mbuzi  zikhale  hema  pamwamba 
pa  kachisi  ; uziomba  nsaru  khumi 
ndi  imodzi.  8 Utali  wache  wa  nsaru 
imodzi  ndiwo  mikono  makumi  atatu, 
ndi  kupingasa  kwache  kwa  nsaru 
imodzi  ndiko  mikono  inai  ; nsaru 
khumi  ndi  imodzi  zikhale  za  muyeso 
womwewo.  9 Nuzisoka  pamodzi  nsaru 
zisanu  pa  zokha,  ndi  nsaru  zisanu  ndi 
imodzi  pa  zokha,  nupinde  nsaru  yachi- 
sanu  ndi  chimodzi’yo  pa  khomo  la 
hema.  1 0 Ndipo  uziika  magango  ma- 
kumi  asanu  m’mphepete  mwa  nsaru 
imodzi,  ya  ku  thungo  ya  chilumiki- 
zano,  ndi  magango  makumi  asanu 
m’mphepete  mwa  nsaru  ya  ku  thungo 
ya  chilumikizano  china.  11  Ndipo 
uzipanga  zokowera  makumi  asanu  za 
mkuwa,  ndi  kukowetsa  zokowera’zo 

m’magango’mo,  ndi  kumanga  pamodzi 
hema’lo  likhale  limodzi.  12  Ndipo 
chotsala’cho  pa  nsaru  za  hema’lo, 
hafu  yache  ya  nsaru  yotsalira’yo, 
ichinge  pambuyo  pache  pa  kachisi. 
13  Ndi  rnkono  wa  pa  mbali  yino,  ndi 
mkono  wa  pa  mbali  inzache,  waku- 
tsalira  m’utali  wache  wa  nsaru  za 
hema’lo,  ichinge  pa  mbali  zache  za 
kachisi,  mbali  yino  ndi  mbali  yina, 
kumphimba.  14  Ndipo  uzipangira 
hema  chophimba  cha  zikopa  za 
nkhosa  za  mphongo  zonika  zofiira, 
ndi  chophimba  cha  zikopa  za  akatu- 
mbu  pamwamba  pache. 

15  Ndipo  uzipangira  kachisi  mata- 
bwa  oimirika,  a mtengo  wa  sitimu. 
16  Utali  wache  wa  thabwa  limodzi 
ndiwo  mikono  khumi,  ndi  kupingasa 
kwache  kwa  thabwa’li  mkono  ndi 
hafu.  17  Pa  thabwa  limodzi  pakhale 
mitsukwa  iwiri,  yomangika  pamodzi  ; 
uzitero  pa  matabwa  onse  a kachisi. 
1 8 Ndipo  uzipanga  matabwa  a kachisi, 
matabwa  makumi  awiri  ku  mbali  ya 
ku  mwela,  ku  mwela.  1S  Nuzipanga 
makamwa  makumi  anai  a siliva  pansi 
pa  matabwa  makumi  awiri  ; maka- 
mwa  awiri  pansi  pa  thabwa  limodzi 
kwa  mitsukwa  yaclie  iwiri,  ndi  maka- 
mwa  awiri  pansi  pa  thabwa  lina  kwa 
mitsukwa  yache  iwiri  ; 20  ndi  pa 

mbali  yache  yina  ya  kachisi,  mbali  ya 
ku  mpoto,  pakhale  matabwa  makumi 
awiri  ; ndi  makamwa  a siliva  makumi 
anai  ; 21  makamwa  awiri  pansi  pa 

thabwa  limodzi,  ndi  makamwa  awiri 
pansi  pa  thabwa  lina.  22  Ndipo  uzi- 
panga  matabwa  asanu  ndi  limodzi 
kwa  mbali  ya  kachisi  ya  kumbuyo  ku 
madzulo.  23  Nupange  matabwa  awiri 
a ngondya  za  kachisi  za  kumbuyo. 
24  Ndipo  akhale  ophatikizika  pamodzi 
pa  tsinde,  nakhalenso  ophatikizika 
pamodzi  ku  mutu  kwache  ndi  mphete 
imodzi  ; azitero  onse  awiri  ; azi- 
khala  a ngondya  ziwiri.  25  Ndipo 
pakhale  matabwa  asanu  ndi  atatu,  ndi 
makamwa  awo  a siliva,  ndiwo  maka- 
mwa  khumi  mphambu  asanu  ndi 
limodzi  ; makamwa  awiri  pansi  pa 
thabwa  limodzi,  ndi  makamwa  awiri 
pansi  pa  thabwa  lina.  26  Ndipo  uzi- 
panga  mitanda  ya  intengo  wa  sitimu  ; 
isanu  ya  matabwa  a pa  mbali  yina  ya 
kachisi,  27  ndi  mitanda  isanu  ya  mata- 
bwa  a pa  mbali  yina  ya  kachisi,  ndi 
mitanda  isanu  ya  matabwa  a pa  mbali 
ya  kachisi  ya  kumbuyo  ku  madzulo. 


28  Ndi  mtanda  wa  pakati  pa  matabwa 
ifikire  ku  thungo.  29  Ndipo  uzikuta 
matabwa  ndi  golidi,  ndi  kupanga 
mphete  zawo  za  golidi  zopisa’mo 
mitanda’yo  ; uzikutanso  mitanda’yo 
ndi  golidi.  30  Ndipo  uutse  kachisi 
monga  mwa  makhalidwe  ache  amene 
anakusonyeza  m’phiri. 

31  Ndipo  uziomba  nsaru  yochinga 
ya  thonje  lamadzi,  ndi  lofiirira  ndi 
lofiira,  ndi  la  bafuta  wa  thonje  losansi- 
tsa,  aiombe  ndi  akerubi  nchito  ya 
mmisiri ; 32  ndipo  uichinge  pa  mizati 
inai  ya  mtengo  wa  sitimu,  zokuta  ndi 
golidi  ; zokowera  zawo  zikhale  za 
golidi,  ndi  makamwa  anai  a siliva. 
33  Ndipo  uzichinga  nsaru  yochinga  pa 
zokowera’zo,  nulowetse  likasa  la 
mboni  kukati  kwa  nsaru  yochinga ; 
ndipo  nsaru  yochinga’yo  idzakuga- 
wirani  pakati  pa  malo  opatulika  ndi 
malo  opatulikitsa.  34  Ndipo  uziika 
chotetezerapo  pa  likasa  la  mboni, 
m’malo  cpatulikitsa.  35  Nuziika  go- 
me’lo  kunja  kwa  nsaru  yochinga,  ndi 
choikapo  nyali  pandunji  pa  gome,  pa 
mbali  ya  ku  mwela  ya  kachisi  ; koma 
uike  gome’lo  pa  mbali  ya  ku  mpoto. 

36  Ndipo  uziomba  nsaru  yotsekera  pa 
khomo  la  hema,  ya  lakuda,  ndi  lofii- 
rira,  ndi  lofiira,  ndi  bafuta  wa  tho- 
nje  losansitsa,  nchito  ya  wopikula. 

37  Ndipo  uzipangira  nsaru  yotsekera- 
’yo  nsanamira  zisanu  za  mtengo  wa 
sitimu,  ndi  kuzikuta  ndi  golidi ; zo- 
kowera  zawo  zikhale  za  golidi  ; nuzi- 
yengera  makamwa  asanu  a mkuwa. 
CY7  Ndipo  upange  guwa  la  nsembe 
dL  S la  mtengo  wa  sitimu,  utali 
wache  mikono  isanu,  ndi  kupingasa 
kwache  mikono  isanu,  guwa  la 
nsembe’lo  likhale  la  mpwamphwa, 
ndi  msinkhu  wache  mikono  itatu. 
2 Ndipo  uzipanga  nyanga  zache  pa 
ngondya  zache  zinai  ; nyanga  zache 
zikhale  zoturuka  m’mwemo  ; nuli- 
kute  ndi  mkuwa.  3 Ndipo  uzipanga 
zotayira  zache  zakulandira  mapulusa 
ache,  ndi  zoolera  zache,  ndi  mbale 
zowazira  zache,  ndi  mitungo  yache, 
ndi  zoparira  moto  zache  ; zipangizo 
zache  zonse  uzipanga  za  mkuwa. 
4 Ndipo  ulipangire  made,  malukidwe 
ache  ndi  a mkuwa  ; nupange  pa  malu- 
kidwe’wo  pa  ngondya  zache  zinai 
mphete  zinai  'za  mkuwa.  5 Nuwaike 
pansi  pa  matso  a guwa  la  nsembe’lo 
pozungulira,  kuti  malukidwe  alekeze 
pakati  pa  guwa  la  nsembe’lo.  6 Ndipo 

upangire  guwa  la  nsembe  mphiko, 
mphiko  za  mtengo  wa  sitimu,  ndi 
kuzikuta  ndi  mkuwa.  7 Ndipo  apise 
mphiko,  m’mphete’zo  kuti  mphiko’zo 
zikhale  pa  mbali  ziwiri  za  guwa  la 
nsembe  polinyamula.  8 Ulipange  la- 
gweregwere  ndi  rnatabwa ; monga 
anakuonetsa  m’phiri’mo  ; alipange 
momwemo. 

9 Upangenso  bwalo  la  chihema  ; 
pa  mbali  yache  ya  ku  mwela,  ku 
mwela,  pakhale  nsaru  zochingira 
za  ku  bwalo  za  nsaru  ya  bafuta  wa 
thonje  losansitsa,  utali  wache  wa 
pa  mbali  imodzi  mikono  zana ; 10  ndi 
nsichi  zache  makumi  awiri,  ndi  ma- 
kamwa  awo  makumi  awiri  akhale  a 
mkuwa  ; zokowera  za  nsichi  ndi 
mitanda  yache  zikhale  za  siliva. 
11  Motnwemonso  pa  mbali  ya  ku 
mpoto  m’utali  mwache  pakhale  nsaru 
zochingira  za  mikono  zana  limodzi 
m’utali  mwache  ; ndi  nsichi  zache 
makumi  awiri,  ndi  makamwa  awo 
akhale  a mkuwa  ; zokowera  za  nsi- 
chi’zo  ndi  mitanda  yache  zikhale  za 
siliva.  12  Ndipo  m’kupingasa  kwa 
bwalo’li  pa  mbali  ya  ku  madzulo  mu- 
khale  nsaru  zochingira  za  mikono 
makumi  asanu  ; nsichi  zache  zikhale 
khumi,  ndi  makamwa  awo  khurni. 
13  Ndipo  m’kupingasa  kwache  kwa 
bwalo  pa  mbali  ya  ku  m’mawa,  ku 
m’mawa,  mukhale  mikono  makumi 
asanu.  14  Ndi  nsaru  zochingira  za 
pa  mbali  imodzi  ya  ku  chipata  zikhale 
za  mikono  khumi  ndi  isanu  ; nsichi 
zache  zikhale  zitatu,  ndi  makamwa 
awo  atatu.  15  Ndi  pa  mbali  yina 
pakhale  nsaru  zochingira  za  mikono 
khumi  ndi  isanu  ; nsichi  zache  zi- 
khale  zitatu,  ndi  makamwa  awo  atatu. 
16  Ndipo  pa  chipata  cha  bwalo’lo 
pakhale  nsaru  yotsekera  ya  mikono 
makumi  awiri,  ya  lamadzi  ndi  lofii- 
rira,  ndi  lofiira,  ndi  bafuta  wa  thonje 
losansitsa,  nchito  ya  wopikula  ; nsi- 
chi  zache  zikhale  zinai,  ndi  maka- 
mwa  awo  anai.  17  Nsichi  zonse  za 
pa  bwalo  pozungulira  zimangike  pa- 
modzi  ndi  mitanda  ya  siliva  ; zoko- 
wera  zawo  za  siliva,  ndi  makamwa 
awo  a mkuwa.  18  Utali  wache  wa 
bwalo’lo  ukhale  wa  mikono  zana 
limodzi,  ndi  kupingasa  kwache  ma- 
kumi  asanu  monsemo,  ndi  msinkhu 
wache  wa  mpanda  mikono  isanu  ; 
ukhale  wa  bafuta  wa  thonje  losansi- 
tsa  ; ndi  makatnwa  a nsichi’zo  akhale 


a mkuwa.  19  Zipangizo  zonse  za 
kachisi,  m’machitidwe  ache  onse,  ndi 
zichiri  zache  zonse,  ndi  zichiri  zonse 
ya  bwalo  lache,  zikhale  za  mkuwa. 

20  Ndipo  uuze  ana  a Israyeli  aku- 
tengere  mafuta  a azitona  oyera  opera 
a kuunikira,  kuti  awalitse  nyali  kosa- 
lekeza.  21  Aroni  ndi  ana  ache 
aikonze  m’chihema  chokomanako, 
kunja  kwa  nsaru  yochinga  yokhala 
ku  mboni,  kuyambira  madzulo  kufi- 
kira  m’mawa  ; likhale  lemba  losatha 
mwa  mibadwo  yawo,  alisunge  ana 
a Jsrayeli. 

OO  Ndipo  akuyandikire  Aroni 
^.O  mbale  wako,  ndi  ana  ache 
amuna  pamodzi  naye,  mwa  ana  a 
Israyeli,  kuti  andichitire  Ine  nchito 
ya  nsembe,  ndiwo  Aroni,  Nadabu, 
ndi  Abihu,  Eleazara  ndi  Itamara,  ana 
a Aroni.  2 Ndipo  usokere  Aroni 
mbale  wako  zobvala  zopatulika,  zi- 
khale  za  ulemerero  ndi  zokoma. 
3 Mdipo  ulankhule  ndi  onse  a mtima 
wa  luso,  amene  ndawadzaza  ndi 
mzimu  wa  luso,  kuti  amsokere  Aroni 
zobvala  apatulidwe  nazo,  andichitire 
Ine  nchito  ya  nsembe.  4 Ndipo  zo- 
bvala  azisoka  ndizi  : chapachifuwa, 

ndi  efodi,  ndi  mwinjiro,  ndi  malaya 
opikapika,  ndi  nduwira,  ndi  mpango  ; 
tero  apangire  Aroni  mbale  wako  ndi 
ana  ache  zobvala  zopatulika,  kuti 
andichitire  Ine  nchito  ya  nsembe. 
5 Ndipo  atenge  golidi,  ndi  lamadzi 
ndi  lofiirira  ndi  lofiira,  ndi  bafuta  wa 
thonje  losansitsa. 

6 Naombe  efodi  ndi  golidi,  ndi 
lamadzi,  ndi  lofiirira,  ndi  lofiira  ndi 
bafuta  wa  thonje  losansitsa,  nchito 
ya  mmisiri.  7 Akhale  nazo  za  pa 
mapewa  ziwiri  zomangika  ku  nsonga 
zache  ziwiri,  kuti  amangike  nazo. 
8 Ndipo  mpango  wa  efodi,  wokhala 
pamenepo,  kuti  ammange  nawo, 
ukhale  wa  chiombedwe  chomwecho, 
ndi  woombera  kumodzi,  wa  golidi, 
ndi  thonje  lamadzi,  ndi  lofiirira  ndi 
lofiira,  ndi  bafuta  wa  thonje  losansi- 
tsa.  9 Ndipo  utenge  miyala  iwiri  ya 
berulo,  nuloche’po  maina  a ana  a 
Israyeli  ; 10  maina  asanu  ndi  limodzi 
pa  mwala  wina,  ndi  maina  asanu 
ndi  limodzi  otsala  pa  mwala  unzache, 
mwa  kubadwa  kwawo.  11  Uloche 
miyala  iwiri’yo  ndi  maina  a ana  a 
Israyeli,  monga  mwa  nchito  ya  wo- 
locha  miyala,  monga  malembedwe 
a chosindikizira,  uipange  igwirike 

ndi  zoika’mo  za  golidi.  12  Ndipo 
uiike  miyala  iwiri’yo  pa  zapamapewa 
za  efodi,  ikhale  miya.la  ya  chiku- 
mbutso  cha  ana  a Israyeli  ; ndipo 
Aroni  azinyamula  maina  awo  pa 
mapewa  ache  awiri,  akhale  chiku- 
mbutso  pa  maso  pa  Yehova. 

13  Ndipo  upange  zoika’mo  za 
golidi  ; 14  ndi  maunyolo  awiri  a 

golidi  woona  ; uwapote  ngati  zingwe, 
nchito  yopota  ; numange  maunyolo 
opota’wo  pa  zoika’mo.  15  Upange- 
nso  chapachifuwa  cha  chiweruzo, 
nchito  ya  mmisiri  ; uchiombe  mwa 
chiombedwe  cha  efodi  ; uchiombe  ndi 
golidi,  lamadzi,  ndi  lofiirira,  ndi  lo- 
fiira,  ndi  bafuta  wa  thonje  losansitsa. 
18  Chikhale  champwamphwa,  chopi- 
ndika,  utali  wache  chikhato  chimodzi, 
ndi  kupingasa  kwache  c’nikhato  chi- 
modzi.  17  Ndipo  uike’po  miyala 
yoikika’po,  mizere  inai  ya  miyala.  ; 
mzere  wa  odemu,  pitida,  ndi  bareketi, 
ndiyo  ya  mzere  woyamba  ; 18  ndi 

mzere  wachiwiri  wa  nofeki,  safiri, 
ndi  yahaloni  ; 19  ndi  mzere  wachi- 

tatu  wa  lesemu,  sibu,  ndi  akalama  ; 

20  ndi  mzere  wachinai  wa  tarisisi, 
sohamu,  ndi  yasefe  ; zikhale  zogwi- 
rika  ndi  golidi  m’zoika’mo  zawo. 

21  Ndi  miyala’yi  ikhale  monga  mwa 
maina  a ana  a Israyeli,  khumi  ndi 
awiri,  monga  maina  awo  ; monga 
malochedwe  a chosindikizira,  yonse 
ikhale  monga  maina  awo,  kwa  ma- 
fuko  khumi  ndi  awiri.  22  Upange- 
nso  maunyolo  pa  chapachifuwa  ngati 
zingwe,  nchito  yopota,  ya  golidi 
woona.  23  Nupangire  pa  chapa- 
chifuwa  mphete  ziwiri  za  golidi,  ndi 
kuziika  mphete  ziwiri’zo  pa  nsonga 
zache  ziwiri  za  chapachifuwa.  24  Nu- 
mange  maunyolo  awiri  opota  a 
golidi  ku  mphete  ziwiri  pa  nsonga 
pache  pa  chapachifuwa.  25  Koma 
nsonga  zache  ziwiri  za  maunyolo 
opota’wo  uzimange  ku  zoika’mo  zi- 
wiri,  ndi  kuziika  pa  zapamapewa 
ziwiri  za  efodi,  m’tsogolo  mwache. 
28  Ndipo  upange  mphete  ziwiri  za 
golidi,  ndi  kuzimanga  pa  nsonga 
zache  ziwiri  za  chapachifuwa,  m’mphe- 
pete  mwache,  m’kati’mo  ku  mbali 
ya  ku  efodi.  27  Upangenso  mphete 
ziwiri  za  golidi,  ndi  kuzimanga  pa 
zapamapewa  ziwiri  za  efodi,  m’munsi, 
ku  mbali  yache  ya  kutsogolo,  pafupi 
pa  msoko  wache,  pamwamba  pa 
mpango  wa  efodi.  28  Ndioo  amange 


chapachifuwa  pa  mphete  zache  ndi 
mphete  za  efodi  ndi  mkuzi  wamadzi, 
kuti  chikhale  pa  mpango  wa  efodi  ; 
ndi  kuti  chapachifuwa  chisamasuke 
pa  efodi.  29  Ndipo  Aroni  azinya- 
mula  rnaina  a ana  a Israyeli  pa  cha- 
pachifuwa  cha  chiweruzo  pa  mtima 
pache,  pakulowa  iye  m’malo  opatu- 
lika,  akhale  chikumbutso  pa  nkhope 
pa  Yehova  kosalekeza.  30  Ndipo 
uike  Urimu  ndi  Tumimu  mwa  chapa- 
chifuwa  cha  chiweruzo  ; ndipo  zi- 
khale  pa  mtima  wa  Aroni,  pakulowa 
iye  pa  maso  pa  Yehova  ; ndipo  Aroni 
azinyamula  chiweruzo  cha  ana  a 
Israyeli  pa  mtima  pache  pa  maso  pa 
Yehova  kosalekeza. 

31  Ndipo  uombe  mwinjiro  wa  efodi 
ndi  lamadzi  lokha.  32  Ndipo  polowa 
mutu  pakhale  pakati  pache  ; pakhale 
mkawo  pozungulira  polowa  pache, 
wa  nchito  yoomba,  ngati  polowa  pa 
malaya  ochinjiriza,  pangang’ambike. 
33  Ndipo  pa  mbinyiru  wache  upange 
makangaza  a lamadzi,  ndi  lofiirira, 
ndi  lofiira,  pa  mbinyiru  pache  pozu- 
ngulira,  ndi  kuwapakiza  ndi  miliu 
ya  golidi  pozungulira  ; 34  mliu  wa 
golidi  ndi  khangaza,  mliu  wa  golidi 
ndi  khangaza,  pa  mbinyiru  wa  mwi- 
njiro  pozungulira.  35  Ndipo  Aroni 
aubvale  kuti  atumikire  nawo  ; ndipo 
limveke  liu  lache  pakulowa  iye  m’malo 
opatulika  pa  maso  pa  Yehova,  ndi 
pakuturuka  iye,  kuti  asafe. 

36  Ndipo  upange  golidi  wa  phanthi- 
phanthi  woona,  ndi  kulocha’po, 
monga  malochedwe  a chosindikizira, 
KUPATULIKIRA  YEHOVA.  37  Nu- 
chiike  pa  mkuzi  wamadzi,  ndipo 
chikhale  pa  nduwira,  chikhale  patso- 
golo  pache  pa  nduwira.  38  Ndipo 
chizik'nala  pa  mphumi  pache  pa 
Aroni,  ndipo  Aroni  azinyamula  mphu- 
lupulu  ya  zopatulidwa,  zimene  ana 
a Israyeli  azipatulira,  ndi  zopereka 
zawo  zonse  zopatulira  ; ndipo  chi- 
zikhala  pa  mphumi  pache  kosalekeza, 
kuti  alandiridwe  pa  maso  pa  Yehova. 
39  Ndipo  upikule  maraya  a m’kati 
a bafuta  a thonje  losansitsa,  nusoke 
nduwira  wa  bafuta,  nusokenso  mpa- 
ngo  wopikapika.  40  Ndipo  usokere 
ana  a Aroni  maraya  a m’kati,  nu- 
wasokere  mipango  ; uwasokerenso 
akapa  akhale  a ulemerero  ndi  okoma. 
41  Ndipo  ubveke  nazo  Aroni  mbale 
wako,  ndi  ana  ache  omwe  ; ndi  ku- 
wadzoza,  ndi  kudzaza  dzaaja  lawo, 

ndi  kuwapatula,  andichitire  Ine  nchito 
ya  nsembe.  42  Uwasokerenso  zo- 
bvala  za  miyendo  za  bafuta  wa  thonje 
losansitsa  kubisa  mariseche  awo  ; 
ziyambire  rn’chuuno  zifikire  ku  ncha- 
fu.  43  Ndipo  azibvale  Aroni,  ndi 
ana  ache,  pakulowa  iwo  ku  chihema 
chokomanako,  kapena  poyandikiza 
iwo  ku  guwa  la  nsembe  kutumikira 
m’malo  opatulika  ; anganyamule 
mphulupulu,  nangafe  ; likhale  lemba 
losatha  la  iye  ndi  mbumba  zache 
pambuyo  pache. 

QiQ  Ichi  ndicho  uwachitire  ku- 
wapatula,  andichitire  nchito 
ya  nsembe  : tenga  ng’ombe  ya 

mphongo,  ndi  nkhosa  ziwiri  za 
mphongo  zangwiro,  2 ndi  mkate 
wopanda  chotupitsa,  ndi  timitanda 
topanda  chotupitsa  tosanganiza  ndi 
mafuta,  ndi  timitanda  taphanthi  to- 
panda  chotupitsa,  todzoza  ndi  mafuta  ; 
utipange  ndi  ufa  wosalala  wa  tirigu. 
3 Ndipo  uziike  mu  mtanga  umodzi, 
ndi  kubwera  nazo  mu  rntanga,  pa- 
modzi  ndi  ng’ombe  ya  mphongo  ndi 
nkhosa  ziwiri  za  mphongo.  4 Ndipo 
ubwere  nawo  Aroni  ndi  ana  ache 
amuna  ku  khomo  la  chihema  cho- 
komanako,  ndi  kuwasambitsa  m’rna- 
dzi.  5 Pamenepo  utenge  zobvaia’zo 
ndi  kubveka  Aroni  maraya  a nr’kati, 
ndi  mwinjiro  wa  efodi,  ndi  efodi, 
ndi  chapachifuwa,  ndi  kummangira 
m’chuuno  ndi  mpango  wa  efodi 
woluka  mwa  nzeru  ; 6 ndipo 

uike  nduwira  pa  mutu  pache,  ndi 
kuika  korona  wopatulika  pa  ndu- 
wira’po.  7 Pamenepo  utenge  mafuta 
odzoza  nawo,  nuwatsanulire  pa  mutu 
pache,  ndi  kumdzoza.  8 Ndipo  ubwe- 
re  nawo  ana  ache  amuna  ndi  kuwa- 
bveka  maraya  a m’kati.  9 Uwama- 
ngirenso  Aroni  ndi  ana  ache  amuna 
mipango  m’chuuno  mwawo,  nuwa- 
mangire  akapa  pa  mutu  pawo  ; ndipo 
akhale  ansembe  mwa  lemba  losatha  ; 
nudzaze  dzanja  la  Aroni  ndi  dzanja 
la  ana  ache  amuna.  1 0 Ndipo  ubwere 
nayo  ng’ombe  ya  mphongo  patsogolo 
pa  chihema  chokomanako  ; ndipo 
Aroni  ndi  ana  ache  amuna  aike  manja 
awo  pa  mutu  pa  ng’ombe  ya  mpho- 
ngo’yo.  11  Nuphe  ng’ombe  ya  mpho- 
ngo’yo  pa  maso  pa  Yehova,  pa  khomo 
la  chihema  chokomanako.  12  Pa- 
menepo  utape’ko  pa  mwazi  wa  ng’o- 
mbe  ya  mphongo,  ndi  kuupaka 
pa  nyanga  za  guwa  la  nsembe  ndi 


chala  chako,  nutsanulire  mwazi  wonse 
pa  tsinde  la  guwa  la  nsembe.  13  Nu- 
tenge  mafuta  onse  akukuta  matumbo, 
ndi  chokuta  cha  mphafa  ndi  imso 
ziwiri,  ndi  mafuta  ali  pa  izo,  ndi 
kuzitentha  pa  guwa  la  nsembe. 

14  Koma  nyama  ya  ng’ombe’yo,  ndi 
chikopa  chache,  ndi  chipwidza  chache, 
uzitentha  izi  ndi  moto  kunja  kwa 
chigono ; ndiyo  nsembe  ya  uchimwo. 

15  Utengenso  nkhosa  ya  mphongo 
imodzi’yo  ; ndi  Aroni  ndi  ana  ache 
amuna  aike  manja  awo  pa  mutu  pa 
nkhosa  ya  mphongo’yo.  16  Nuiphe 
nkhosa  ya  mphongo’yo,  ndi  kutenga 
mwazi  wache,  ndi  kuuwaza  pa  guwa 
la  nsembe  pozungulira.  17  Ndipo 
upadzule  nkhosa  ya  mphongo  m’zi- 
walo  zache,  ndi  kutsuka  matumbo 
ache,  ndi  miyendo  yache,  ndi  ku- 
ziika  pa  ziwalo  zache,  ndi  pa  mutu 
pache.  18  Pamenepo  upsereze  nkho- 
sa  ya  mphongo  yonse  pa  guwa  la 
nsembe  ; ndiyo  nsembe  yopsereza 
ya  Yehova,  ya  pfungo  lokoma  ; ndiyo 
nsembe  ya  moto  ya  Yehova.  19  Ndi- 
po  utenge  nkhosa  ya  mphongo  yi- 
nayo  ; ndi  Aroni  ndi  ana  ache 
amuna  aike  manja  awo  pa  mutu  pa 
nkhosa  ya  mphongo’yo.  20  Pame- 
nepo  uiphe  nkhosa  ya  mphongo’yo, 
nutape’ko  pa  mwazi  wache,  ndi  ku- 
upaka  pa  ndewerere  ya  khutu  la- 
manja  la  Aroni,  ndi  pa  ndewerere  ya 
khutu  lamanja  la  ana  ache  amuna, 
ndi  pa  chala  chachikulu  cha  dzanja 
lawo  lamanja,  ndi  pa  chala  chachi- 
kulu  cha  phazi  lawo  lamanja,  ndi 
kuuwaza  mwazi’wo  pa  guwa  la 
nsembe  pozungulira.  21  Ndipo  uta- 
pe’ko  pa  rnwazi  uli  pa  guwa  la  nsembe, 
ndi  pa  mafuta  akudzoza  nawo,  ndi 
kuwaza  pa  Aroni,  ndi  pa  zobvala 
zache,  ndi  pa  ana  ache  amuna,  ndi 
pa  zobvala  za  ana  ache  amuna,  pa- 
modzi  ndi  iye  ; kuti  akhale  wopatu- 
lidwa,  ndi  zobvala  zache  zomwe,  ndi 
ana  ache  amuna  ndi  zobvala  zawo 
zomwe  pamodzi  ndi  iye.  22  Ute- 
ngenso  mafuta  a nkhosa  ya  mpho- 
ngo’yo,  ndi  mchira,  ndi  mafuta  aku- 
kuta  matumbo,  ndi  chokuta  cha 
mphafa,  ndi  zimso  ziwiri,  ndi  mafuta 
ali  pamenepo,  ndi  mwendo  wa  m’mwa- 
mba  wa  ku  dzanja  lamanja  ; pakuti 
ndiyo  nkhosa  ya  mphongo  ya  ku- 
dzaza  manja  ; 23  ndi  mkate  wamphu- 
mphu  umodzi,  ndi  kamtanda  ka 
mkate  wosanganiza  ndi  mafuta,  ndi 

kamtanda  kamodzi  kaphanthi,  ziri 
mu  mtanga  wa  mkate  wopanda 
chotupitsa,  wokhala  pa  maso  pa 
Yehova  ; 24  ndipo  uike  zonsezo 

m’manja  a Aroni,  ndi  m’manja  a 
ana  ache  amuna  ; nuziweyula  nse- 
mbe  yoweyula  pa  maso  pa  Yehova. 
25  Pamenepo  uzilandire  m’manja 
mwawo,  ndi  kuzipsereza  pa  guwa  la 
nsembe,  pa  nsembe  yopsereza,  zi- 
chite  pfungo  lokoma  pa  maso  pa 
Yehova  ; ndiyo  nsembe  ya  moto  ya 
Yehova.  26  Ndipo  utenge  nganga 
ya  nkhosa  ya  mphongo  yodzaza  ma- 
nja  ya  Aroni,  ndi  kuiweyula  ikhale 
nsembe  yowe^mla  pa  maso  pa  Ye- 
hova  ; ndipo  ikhale  gawo  lako. 
27  Ndipo  upatule  nganga  ya  nsembe 
yoweyula,  ndi  mwendo  wa  m’mwa- 
mba  wa  nsembe  yokweza,  imene 
anaiweyula,  ndi  imene  anaikweza, 
za  nkhosa  ya  mphongo  ya  kudzaza 
manja ; ziri  za  Aroni,  ndi  za  ana 
ache  amuna  ; 28  ndipo  zikhale  za 

Aroni  ndi  za  ana  ache  amuna,  mwa 
lemba  losatha,  ziwadzere  kwa  ana 
a Israyeli  ; popeza  ndiyo  nsembe 
yokweza  ; ndipo  ikhale  nsembe  yo- 
kweza  yodzera  kwa  ana  a Israyeli, 
ya  kwa  nsembe  za  m'cendere  zawo, 
ndiyo  nsembe  yawo  yokweza  ya 
Yehova.  29  Ndtpo  zobvala  zopa- 
tulika  za  Aroni  zikhale  za  ana  ache 
amuna  pambuyo  pache,  kuti  awa- 
dzoze  atazibvala,  nadzaze  manja  awo 
atazibvala ; 30  mwana  wache  wa- 

mwamuna  amene  adzakhala  wanse- 
mbe  m’malo  mwache  azibvala  ma- 
siku  asanu  ndi  awiri,  pakulowa  iye 
m’c'nihema  chokomanako  kutumikira 
m’malo  opatulika.  31  Ndipo  utenge 
nkhosa  ya  mphongo  yodzaza  manja, 
nuphike  nyama  yache  m’malo  opatu- 
lika.  32  Ndipo  Aroni  ndi  ana  ache 
amuna  adye  nyama  ya  nkhosa  ya 
mphongo’yo,  ndi  mkate  uli  mu  mta- 
nga,  pa  khomo  la  chihema  choko- 
manako.  33  Ndipo  adye  zimene 
anachita  nazo  choteteza,  kuti  awa- 
dzaze  manja  ndi  kuwapatulitsa  ; koma 
mlendo  asadye’ko,  pakuti  nzopatulika 
izi.  34  Ndipo  ikatsala’ko  nyama 
yodzaza  manja,  kapena  mkate  kufi- 
kira  m’mawa,  pamenepo  utenthe 
zotsala’zo  ndi  moto  ; asazidye  popeza 
nchopatulika  ichi.  35  Ndipo  utero 
nawo  Aroni,  ndi  ana  ache  amuna, 
monga  mwa  zonse  ndakuuza  ; udzaze 
manja  awo  masiku  asanu  ndi  awiri. 


36  Nukonze  ng’ombe  ya  mphongo, 
ndiyo  nsembe  ya  uchimwo  ya  kute- 
teza  nayo,  tsiku  ndi  tsiku  ; ndipo 
uyeretse  guwa  la  nsembe,  pakuchita 
choteteza  pamenepo  ; ndipo  ulidzoze 
kulipatula.  37  Uchitire  guwa  la 
nsembe  choteteza  masiku  asanu  ndi 
awiri  ndi  kulipatula  ; ndipo  guwa 
la  nsembe’lo  likhale  lopatulikitsa. ; 
chiri  chonse  chikhudza  guwa  la 
nsembe’lo  chikhale  chopatulika. 

38  Koma  izi  ndizo  uzikonza  pa  guwa 
la  nsembe’lo  : ana  a nkhosa  awiri  a 
chaka  chimodzi,  tsiku  ndi  tsiku  kosa- 
lekeza.  39  Mwana  wa  nkhosa  wina 
ukonze  m’mawa ; ndi  mwana  wa 
nkhosa  wina  ukonze  madzulo  ; 40  ndi 
pa  mwana  wa  nkhosa  mmodzi’yo 
pakhale  limodzi  la  magawo  khumi  la 
ufa  wosalala,  wosanganiza  ndi  limodzi 
la  magawo  anai  la  hini  wa  mafuta 
opera  ; ndi  limodzi  la  magawo  anai 
la  hini  wa  vinyo,  likhale  nsembe 
yothira.  41  Ndi  mwana  wa  nkhosa 
wina  ukonze  madzulo  ; umkonze  umo 
unachitira  chopereka  cha  m’mawa  ndi 
nsembe  yache  yothira,  akhale  pfungo 
lokoma,  nsembe  ya  moto  ya  Yehova. 

42  Ikhale  nsembe  yopsereza  yosale- 
keza  ya  mwa  mibadwo  yanu,  pa  khomo 
la  chihema  chokomanako,  pa  maso 
pa  Yehova,  kumene  ndidzakomana 
nanu,  kulankhula  nawe  komweko. 

43  Ndipo  pamenepo  ndidzakomana  ndi 
ana  a Israyeli ; ndipo  chihema  chi- 
dzapatulidwa  ndi  ulemerero  wanga. 

44  Ndipo  ndidzapatula  chihema  cho- 
komanako,  ndi  guwa  la  nsembe  ; ndi- 
dzapatulanso  Aroni  ndi  ana  ache 
amuna  omwe,  andichitire  nchito  ya 
nsembe.  45  Ndipo  ndidzakhala  pa- 
kati  pa  ana  a Israyeli,  ndi  kukhala 
Mulungu  wawo.  46  Ndipo  adzadziwa 
kuti  Ine  ndine  Yehova  Mulungu  wawo, 
amene  ndinawaturutsa  m’dziko  la 
Aigupto,  kuti  ndikhale  pakati  pawo. 
Ine  ndine  Yehova  Mulungu  wawo. 

Q A Ndipo  upange  guwa  la  nsernbe 
Ow  la  kufukiza’po  ; ulipange  la 
mtengo  wa  sitimu.  2 Utali  wache 
ukhale  mkono,  ndi  kupingasa  kwache 
mkono  ; likhale  la  mpwamphwa  ; ndi 
msinkhu  wache  mikono  iwiri  ; nyanga 
zache  zituruke  m’mwemo.  3 Ndipo 
ulikute  ndi  golidi  woona,  pamwamba 
pache  ndi  mbali  zache  zozungulira, 
ndi  nyanga'  zache  ; ulipangirenso 
mkombero  wa  golidi  pozungulira. 
4 Ndipo  ulipangire  mphete  ziwiri  za 

golidi  pansi  pa  mkombero  wache  ; 
uziike  pa  nthiti  zache  ziwiri,  pa  mbali 
zache  ziwiri  ; zikhale  zopisa’mo  mphi- 
ko  kulinyamula  nazo.  5 Ndipo  upange 
mphiko  za  mtengo  wa  sitimu,  ndi  kuzi- 
kuta  ndi  golidi.  6 Nuliike  cha  kuno 
cha  nsaru  yochinga  iri  ku  likasa  la 
mboni,  patsogolo  pa  chotetezerapo 
chiri  pamwamba  pa  rnboni,  pomwe 
ndidzalcomana  ndi  iwe.  7 Ndipo 
Aroni  azifukiza’po  chofukiza  cha  zo- 
nunkhira  zokoma  m’mawa  ndi  m’ma- 
wa,  pamene  akonza  nyali’zo,  achi- 
fukize.  8 Ndipo  pamene  Aroni  ayatsa 
nyali’zo  madzulo,  achifukize  chofu- 
kiza  chosatha  pa  maso  pa  Yehova  mwa 
mibadwo  yanu.  9 Musafukiza’po  cho- 
fukiza  cha  chilendo,  kapena  nsembe 
yopsereza,  kapena  chopereka  ; musa- 
thire’po  nsembe  yothira.  10  Ndipo 
Aroni  azichita  choteteza  pa  nyanga 
zache  kamodzi  m’chaka ; alichitire 
choteteza  ndi  mwazi  wa  nsembe  ya 
uchimwo  ya  choteteza,  mwa  mibadwo 
yanu  ; ndilo  lopatulikitsa  la  Yehova. 

11  Ndipo  Yehova  ananena  ndi  Mose, 
ndi  kuti,  12  Pamene  uwerenga  ana  a 
Israyeli,  monga  mwa  mawerengedwe 
awo,  munthu  yense  apereke  kwa 
Yehova  chiombolo  cha  pa  moyo 
wache,  pa  kuwerengedwa  iwowa ; kuti 
pasakhale  mliri  pakati  pawo,  paku- 
werengedwa  iwowa.  13  Ichi  achi- 
pereke,  yense  wakupita  kwa  owerenge- 
dwa ; limodzi  la  magawo  awiri  a 
sekeli,  monga  sekeli  la  malo  opatulika  ; 
(sekeli  ndilo  magera  makumi  awiri,) 
limodzi  la  magawo  awiri  a sekeli  ndiyo 
chopereka  cha  Yehova.  14  Yense 
wakupita  kwa  owerengedwa’wo,  wa 
zaka  makumi  awiri  ndi  wa  mphambu 
zache,  apereke  chopereka’cho  kwa 
Yehova.  15  Wachuma  asachurukitse- 
’po,  ndi  osauka  asachepse  pa  limodzi 
mwa.  magawo  awiri  a sekeli,  pakupe- 
reka  chopereka  kwa  Yehova,  kuchita 
choteteza  cha  miyoyo  yanu.  16  Ndipo 
uzilandira  ndarama  za  choteteza  kwa 
ana  a Israyeli,  ndi  kuzipereka  pa 
nchito  ya  chihema  chokomanako  ; 
kuti  zikhale  chikumbutso  cha  ana  a 
Israyeli  pa  maso  pa  Yehova,  kuchita 
choteteza  cha  miyoyo  yanu. 

17  Ndipo  Yehova  analankhula  ndi 
Mose,  ndi  kuti,  18  Upangenso  mkhate 
wa  mkuwa,  ndi  tsinde  lache  la  mkuwa, 
wa  kusambira’mo  ; nuuike  pakati  pa 
shihema  chokomanako  ndi  guwa  la 
nsembe,  ndi  kuthira’mo  madzi.  19  Ndi- 


po  Aroni  ndi  ana  ache  amuna  azisa- 
mbira’mo  manja  awo  ndi  mapazi  awo  ; 

20  pakulowa  iwo  m’chihema  choko- 
manako  asambe  ndi  madzi,  kuti 
angafe ; kapena  poyandikiza  guwa 
Ia  nsembe  kutumikira’ko,  kufu- 
kiza  nsembe  ya  moto  ya  Yehova ; 

21  asambe  manja  awo  ndi  mapazi  awo, 
kuti  angafe  : liwakhaiire  lemba  losa- 
tha,  kwa  iye  ndi  kwa  mbeu  zache, 
mwa  mibadwo  yawo. 

22  Yehova  ananenanso  ndi  Mose,  ndi 
kuti,  23  Udzitengerenso  zonunkhira 
zomveka,  more  woyenda  masekeli 
mazana  asanu,  ndi  kinimani  lonu- 
nkhira  limodzi  mwa  magawo  awiri  a 
more’yo,  ndilo  masekeli  mazana  awiri 
kudza  makumi  asanu,  ndi  kane  lonu- 
nkhira  mazana  awiri  kudza  makumi 
asanu,  24  ndi  kida  mazana  asanu, 
monga  sekeli  la  malo  opatulika,  ndi 
mafuta  a azitona  hini  limodzi  ; 25  ndi- 
po  ukonze  nazo  mafuta  odzoza  opatu- 
lika,  osanganizika,  machitidwe  ya 
wosanganiza  ; akhale  mafuta  odzoza 
opatulika.  26  Ndipo  udzoze  nawo 
chihema  chokomanalso,  ndi  likasa  la 
mboni,  27  ndi  gome’lo  ndi  zipangizo 
zache  zonse,  ndi  choikapo  nyali  ndi 
zipangizo  zache,  28  ndi  guwa  la 
nsembe  lofukiza’po,  ndi  guwa  la 
nsembe  yopsereza  ndi  zipangizo  zache 
zonse,  ndi  mkhate  wosambira’mo  ndi 
tsinde  lache.  29  Ndipo  uzipatule, 
kuti  zikhale  zopatulika  ndithu  ; zonse 
zakuzikhudza  zidzakhala  zopatulika. 
30  Ndipo  udzoze  Aroni  ndi  ana  ache 
amuna,  ndi  kuwapatula  andichitire 
nchito  ya  nsembe.  31  Nulankhule  ndi 
ana  a Israyeli,  ndi  kuti,  Awa  ndi 
mafuta  odzoza  opatulika  a Ine  mwa 
mibadwo  yanu.  32  Asawatsanulire 
pa  thupi  la  munthu  ; kapena  musa- 
konza  ena  onga  awa,  mwa  makonze- 
dwe  ache  ; awa  ndiwo  opatulika,  mu- 
wayese  opatulika.  33  Ali  yense  amene 
akonza  ena  otere,  kapena  ali  yense 
awaika  pa  mlendo,  ameneyo  asadzidwe 
kwa  anthu  a mtundu  wache. 

34  Ndipo  Yehova  anati  kwa  Mose, 
Udzitengere  zonunkhira,  natafi,  ndi 
sekeleti,  ndi  kelebuna  ; zonunkhira 
pamodzi  ndi  libona  loona  ; miyeso 
yofanana  ; 35  ndipo  uzikonza  nazo 

chofukiza,  chosanganiza  mwa  machi- 
tidwe  a wosanganiza,  chokometsera 
ndi  mchere,  choona,  chopatulika ; 
36  nupere  china  chisalale,  nuchiike 
cha  kuno  cha  mboni  m’chihema  cho- 
83 

ko  manako,  kumene  ndidzakomana 
ndi  iwe  ; uchiyese  chopatulika  ndithu. 
37  Koma  za  chofukiza’cho  uchikonze, 
musadzikonzere  nokha  china,  mwa 
makonzedwe  ache  amene ; muchi- 
yese  chopatulika  cha  Yehova.  38  Ali 
yense  okonza  china  chotere  kununkhi- 
za’po,  asadzidwe  kwa  anthu  a mtundu 
wache. 

Q1  NdipoYehova  ananenandi  Mose, 
O S ndi  kuti,  2 Taona  ndaitana 
ndi  kumchula  dzina  lache,  Bezaleli, 
mwana  wa  Uri,  mwana  wa  Huri,  wa 
pfukolaYuda;  3 ndipo  ndamdzaza  ndi 
mzimu  waMulungu,  ndi  luso,  ndi  nzeru, 
ndi  chidziwitso,  ndi  m’nchito  ziri  zonse, 
4 kulingirira  nchito  za  luso,  kuchita 
ndi  golidi  ndi  siliva  ndi  mkuwa,  5 ndi 
kuzokota  miyala  yoikika,  ndi  kuzo- 
kota  mtengo,  kuchita  nchito  ziri  zonse. 
6 Ndipo  Ine,  taona,  ndampatsa  Aholi- 
abu,  mwana  wa  Ahisama,  wa  pfuko 
la  Dani,  akhale  naye  ; ndipo  ndaika 
luso  m’mitima  ya  onse  a mtima  wa 
luso,  kuti  apange  zonse  ndakuuza 
iwe  ; 7 chihema  chokomanako,  likasa 
la  mboni,  ndi  chotetezerapo  chiri 
pamwamba  pache,  ndi  zipangizo  zonse 
za  chiheina’cho  ; 8 ndi  gome’lo  ndi 
zipangizo  zache,  ndi  choikapo  nyali 
choona  ndi  zipangizo  zache,  ndi  gu- 
wa  la  nsembe  lofukiza’po  ; 9 ndi 

guwa  la  nsembe  yopsereza  ndi  zipa- 
ngizo  zache  zonse,  ndi  mkhate  ndi 
tsinde  lache  ; 10  ndi  zobvala  zotu- 

mikira  nazo,  ndi  zobvala  zopatulika 
za  Aroni  wansembe,  ndi  zobvala  za 
ana  ache,  za  kuchita  nazo  nchito  ya 
nsembe  ; 11  ndi  rnafuta  odzoza,  ndi 
chofukiza  cha  zonunkhira  zokoma  za 
malo  opatulika  ; azichita  monga  mwa 
zonse  ndakuuza  iwe. 

12  Ndipo  Yehova  ananena  ndi  Mose, 
ndi  kuti,  13  Koma  iwe,  lankhula  ndi 
ana  a Israyeli,  ndi  kuti,  Muzisunga 
masabata  anga  ndithu  ; pakuti  ndiwo 
chizindikilo  pakati  pa  Ine  ndi  inu  mwa 
mibadwo  yanu  ; kuti  mudziwe  kuti 
Ine  ndine  Yehova  wakukupatulani. 
14  Ndipo  muzisunga  Sabata  ; popeza 
ndilo  lopatulika  la  kwa  inu  ; ali  yense 
wakuliipsa  aphedwe  ndithu  ; pakuti 
ali  yense  wakugwira  nchito  m’mwemo, 
munthu  ameneyo  asadzidwe  mwa 
anthu  a mtundu  wache.  15  Agwire 
nchito  masiku  asanu  ndi  limodzi  ; 
koma  lachisanu  ndi  chiwiri  ndilo 
Sabata  la  kupumula,  lopatulika  la 
Yehova  ; ali  yense  wogwira  nchito 


I tsiku  !a  Sabata  aphedwe  ndithu, 
16  Chifukwa  chache  ana  a Israyeli 
azisunga  Sabaca,  kuchita  Sabata  mwa 
mibadwo  yawo,  likhaie  pangano  losa- 
tha  ; 17  ndicho  chizindikilo  chosatha 
pakati  pa  Ine  ndi  ana  a Israyeli  ; pa- 
kuti  Yehova  analenga  za  m’mwamba 
ndi  dziko  la  pansi  masiku  asanu  ndi 
limodzi,  naoumula  tsiku  fachisanu  ndi 
chiwiri,  naonanso  mphamvu. 

18  Ndipo  atatha  lye  kulankhula  ndi 
Mose,  pa  phiri  la  Sinai,  anampatsa 
magome  awiri  a mboni,  magorne  a 
miyala,  olembedwa  ndi  chala  cha 
Mulungu. 

30  Koma  pamene  anaona  kuti 
Mcse  anachedwa  kutsika 
m’phiri,  anthu’wo  anasonkhana  kwa 
Aroni,  nanena  naye,  Ukani,  tipangireni 
milungu  yakutitsogolera  ; pakuti  Mose 
uyo,  munthu’yu  anatikweza  kuchokera 
m’dziko  la  Aigupto,  sitidziwa  chomwe 
chamgwera.  2 Ndipo  Aroni  ananena 
nawo,  Tyolani  mphete  za  golidi  ziri 
m’makutu  a akazi  anu,  a ana  anu 
amuna  ndi  akazi,  ndi  kubwera  nazc 
kwa  ine.  3 Ndipo  anthu  cnse  ana- 
tyola  mphete  za  golidi  zinali  m’makutu 
mwawo,  nabwera  nazo  kwa  Aroni. 
4 Ndipo  anazilandira  ku  manja  awo, 
nachikonza  ndi  chozokotera,  nachi- 
yenga  mwana  wa  ng’ombe  ; ndipo 
anati,  Siyi  milungu  yako,  Israyeli, 
imene  inakukweza  kuchokera  m’dziko 
la  Aigupto.  5 Pakuchiona  Aroni, 
anamanga  guwa  la  nsembe  patsogclo 
pache  ; ndipo  Aroni  anapfuula  nati, 
Mawa  aliko  madyerero  a Yehova. 
6 Ndipo  m’mawa  mwache  anauka 
mamawa,  nafukiza  nsembe  zopsereza, 
nabwera  nazo  nsembe  za  mtendere  ; 
ndi  anthu  anakhala  pansi  kudya  ndi 
kumwa,  nauka  kusewera. 

7 Ndipo  Yehova  anati  kwa  Mose, 
Muka,  tsikatu,  pakuti  anthu  ako  uda- 
kwera  nawo  kuchokera  m’dziko  la 
Aigupto  wadziipsa  ; 8 wapatuka  msa- 
nga  njira  imene  ndinawauza  ; wadzi- 
yengera  mwana  wa  ng’ombe,  namgwa- 
dira,  narnphera  nsembe,  nati,  Siyi 
milungu  yako,  Israyeli,  imene  inaku- 
kweza  kuchokera  m’dzikola  Aigupto. 
9 Ndipo  Yehova  anati  kwa  Mose,. 
Ndawapenya  anthu  awa,  taona,  ndiwo 
anthu  opulupudza  ; 1 0 ndipo  tsopano 
ndileke,  kuti  ndipse  mtima  pa  awo  ndi 
kuwatha,  ndi  kukuza  iwe  ukhale 
mtundu  waukuru.  11  Ndipo  Mose 
anapemba  kwa  Yehova  Mulungu 

wache,  nati,  Yehova,  mtima  wanu 
upserenji  pa  anthu  anu,  amene  muna- 
waturutsa  m’dziko  la  Aigupto  ndi 
mphamvu  yaikuru,  ndi  dzanja  loli- 
mba  ? 12  Akaneneranji  aAigupto, 

ndi  kuti,  Anawaturutsa  choipa,  kuti 
awaphe  m’mapiri,  ndi  kuwatha  pa 
nkhope  pa  dziko  la  pansi  ? Pepani, 
lekani  choipa’cho  cha  pa  anthu  anu. 
13  Kumbukilani  Abrahamu,  Isake  ndi 
Israyeli,  atumiki  anu,  amene  muna- 
walumbirira  ndi  kudzichula  nokha, 
amene  munanena  nawo,  Ndidzachu- 
rukitsa  mbeu  zanu  ngati  nyenyezi  za 
ku  thambo,  ndi  dziko  ili  lonse  ndane- 
na’li  ndidzapatsa  mbeu  zanu,  likhale 
cholowa  chawo  nthawi  zonse.  14  Ndi- 
po  Yehova  analeka  choipa  adanena’chi, 
kuwachitira  anthu  ache. 

15  Ndipo  Mose  anatembenuka,  na- 
tsika  m’phiri’mo,  magome  awiri  a 
mboni  ali  m’dzanja  lache ; magome 
olembedwa  kwina  ndi  kwina  ; anale- 
mbedwa  mbali  yina  ndi  inzache  yomwe. 
16  Ndipo  magome’wo  ndiwo  nchito  ya 
Mulungu,  kulemba’ku  ndiko  kulemba 
kwa  Mulungu,  kozokoteka  pa  mago- 
me’wo.  17  Ndipo  pamene  Yoswa  ana- 
mva  phokoso  la  kupfuula  kwa  anthu, 
anati  kwa  Mose,  Kuli  phokoso  la 
nkhondo  ku  chigono.  18  Koma  iye 
anati,  Phokoso’li  sindilo  la  kupfuula 
kwa  olakika,  kapena  la  kupfuula  kwa 
opasuka  ; koma  phokoso  ndikumva- 
’li  ndilo  la  othirirana  mang’ombe. 
19  Ndipo  kunali,  pamene  anayandi- 
kiza  chigono,  anaona  mwana  wa 
ng’ombe’yo  ndi  kubvina’ko  ; ndipo 
Mose  anapsa  mtima,  nataya  magome 
ali  m’manja  mwache,  nawaswa  m’tsi- 
nde  mwa  phiri.  20  Ndipo  anatenga 
mwana  wa  ng’ombe  anampanga’yo, 
namtentha  ndi  moto,  nampera  asalale, 
namwaza  pa  madzi,  namwetsa’ko  ana 
a Israyeli.  21  Ndipo  Mose  anati  kwa 
Aroni,  Anthu  awa  anakuchitiranji, 
kuti  iwe  watengera  iwo  kulakwa 
kwakukuru  kotere  ? 22  Ndipo  Aroni 

anati,  Asapse  mtima  mbuye  wanga  ; 
udziwaanthu’wa  kutiakhumba  choipa. 
23  Pakuti  ananena  nane,  Tipangireni 
milungu  yakutitsogolera  ; popeza 
Mose  uyu,  munthu’yu  anatikweza 
kuchokera  m’dziko  la  Aigupto,  siti- 
dziwa  chomwe  chamgwera.  24  Ndipo 
ndinanena  nawo,  Ali  yense  ali  nawo 
golidi  autyole  ; naipo  anandipatsa  ; 
ndipo  ndinachiponya  m’moto,  ndimo 
anaturuka’mo  mwana  wa  ng’ombe 


uyu.  25  Ndipo  pamene  Mose  anaona 
kuti  anthu  anamasuka  ; popeza  Aroni 
adawamasula  kuti  awatonze  adani 
awo  ; 26  Mose  anaima  pa  chipata  cha 
chigono,  nati,  Onse  akubvomereza 
Yehova,  adze  kwa  ine.  Pamenepo  ana 
amuna  onse  a Levi  anasonkhana  kwa 
iye.  27  Ndipo  ananena  nawo,  Atero 
Yehova  Mulungu  wa  Israyeli,  Yense 
amange  lupanga  lache  m’chuuno 
mwache,  napite,  nabwerere  kuyambira 
chipata  kufikira  chipata,  pakati  pa 
chigono,  naphe  yense  mbale  wache, 
ndi  yense  bwenzi  lache,  ndi  yense 
mnansi  wache.  28  Ndipo  ana  a Levi 
anachita  monga  mwa  mau  a Mose  ; 
ndipo  adagwa  tsiku  lija  anthu  ngati 
zikwi  zitatu.  29  Popeza  Mose  adati, 
Mdzazireni  Yehova  manja  anu  lero, 
pakuti  yense  akhale  mdani  wa  mwana 
wache  wamwamuna,  ndi  mdani  wa 
mbale  wache  ; kuti  akudalitseni  lero 
lino.  30  Ndipo  kunali  m’mawa  mwa- 
che,  kuti  Mose  anati  kwa  anthu, 
Mwachimwa  kuchimwa  kwakukulu  ; 
koma  ndikwera  kwa  Yehova  tsopano, 
kapena  ndidzachita  chotetezera  uchi- 
mwo  wanu.  31  Ndipo  Mose  ana- 
bwerera  kumka  kwa  Yehova,  nati,  Ha  I 
pepani,  anthu  awa  anachimwa  kuchi- 
mwa  kwakukuru,  nadzipangira  mi- 
lungu  ya  golidi.  32  Koma  tsopano, 
kapena  mudzakhululukira  kuchimwa 
kwawo  ; koma  ngati  mukana,  mundi- 
fafanizetu,  kundichotsa  m’buku  lanu 
Iimene  munalembera.  33  Ndipo  Ye- 
hova  anati  kwa  Mose,  Iye  amene 
wandichimwira,  ndifafaniza  yemweyo 
kumchotsa  m’buku  langa.  34  Ndipo 
tsopano,  muka,  tsogolera  anthu  kumka 
nawo  kumene  ndinakuuza ; taona, 
mthenga  wanga  akutsogolera  ; koma 
tsiku  la  kuwazonda  Ine  ndidzawalanga 
chifukwa  cha  kuchimwa  kwawo. 
35  Ndipo  Yehova  anakantha  anthu, 
chifukwa  anapanga  mwana  wa  ng’o- 
mbe  amene  Aroni  anapanga. 

Q Q Ndipo  Yehova  anati  kwa  Mose, 
O O Muka,  kwera  kuchokera  kuno, 
iwe  ndi  anthu  amene  unawakweza 
kuchokera  m’dziko  la  Aigupto,  kumka 
ku  dziko’Io  ndinalumbirira  nalo  Abra- 
hamu,  ndi  Isake,  ndi  Yakobo,  ndi  kuti, 
Ndidzapatsa  mbeu  zako  ilo  ; 2 ndipo 
ndidzatuma  mthenga  akutsogolere ; 
ndipo  ndidzapitikitsa  aKanani,  ndi 
aAmori,  ndi  aHiti,  ndi  aPerizi,  aHivi, 
ndi  aYebusi  ; 3 ku  dziko  koyenda 

mkaka  ndi  uchi  ngati  madzi  ; pakuti 

sindidzakwera  pakati  pa  inu  ; popeza 
inu  ndinu  anthu  opulupudza  ; ndinga- 
the  inu  pa  njira.  4 Ndipo  pamene 
anthu  anamva  mau  awa  oipa  ana- 
chita  chisoni  ; ndipo  panalibe  mmodzi 
anabvala  zokometsera  zache.  5 Ndipo 
Yehova  anati  kwa  Mose,  Nena  ndi 
ana  a Israyeli,  Inu  ndinu  anthu 
opulupudza  ; ndikakwera  kuiowa  pa- 
kati  pa  inu  kamphindi  kamodzi,  ndi- 
dzakuthani  ; koma  tsopano,  bvulani 
zokometsera  zanu,  kuti  ndidziwe 
chomwe  ndikuchitireni.  6 Ndipo  ana 
a Israyeli  anazichotsera  zokome'csera 
zawo  kuyambira  pa  phiri  la  Horebe. 

7 Ndipo  Mose  akatenga  chihe- 
ma’cho  nachimanga  kunja  kwa  chi- 
gono,  kutari  kwa  chigono  ; nachicha, 
Chihema  chokomanako.  Ndipo  ku- 
nakhala  kuti  yense  wakufuna  Ye- 
hova  anaturuka  ^rumka  ku  chihema 
chokomanako  kunja  kwa  chigono. 

8 Ndipo  kunali,  pakuturuka  Mose 
kumka  ku  chihema’cho  kuti  anthu 
onse  anaimirira,  nakhala  chiriri,  mu- 
nthu  yense  pa.  khomo  pa  hema  wache, 
nachita  chiawi  pa  Mose,  kufikira 
atalowa  m’chihema’cho.  9 Ndipo 
kunali,  pakulowa  Mose  m’chihema- 
’cho,  mtambo  njo  udafutsika,  nuima 
pa  khomo  pa  chihema’cho ; ndipo 
Yehova  analankhula  ndi  Mose. 

10  Ndipo  anthu  onse  anaona  mtambo 
njo  ulikuima  pa  khomo  pa  chihema  ; 
ndi  anthu  onse  anaimirira,  nalambira, 
yense  pa  khomo  pa  hema  wache. 

11  Ndipo  Yehova  ananena  ndi  Mose 
kopenyana  maso,  monga  munthu 
alankhula  ndi  bwenzi  lache.  Ndipo 
anabwerera  kumka  ku  chigono  ; koma 
mtumiki  wache  Yoswa,  mwana  wa 
Nuni,  ndiye  mnyamata  msinkhu  wa- 
che,  sanachoka  m’chihema’mo. 

12  Ndipo  Mose  anati  kwa  Yehova, 
Taonani,  Inu  munena  ndi  ine,  Kwera 
nawo  anthu  awa  ; koma  simunandi- 
dziwitsa  amene  mudzamtuma  amuke 
nane.  Koma  munati,  Ndikudziwa 
dzina  lako,  wapezanso  ufulu  pa  maso 
panga.  13  Ndipo  tsopano,  ngati  nda- 
peza  ufulu  pa  maso  panu,  mundidzi- 
witsetu  njira  zanu,  kuti  ndikudziweni, 
ndi  kuti  ndipeze  ufulu  pa  maso  panu  ; 
ndipo  penyani  kuti  mtundu  uwu  ndi 
anthu  anu.  14  Ndipo  anati,  Nkhope 
yanga  idzamuka  nawe,  ndipo  ndidza- 
kupumuza.  15  Ndipo  ananena  ndi 
Iye,  Ikapanda  kumuka  nane  nkhope 
yanu,  musatikweze  kuchokera  kuno.  | 


1S  Pakuti  chidziwika  ndi  chiani  tso- 
pano  kuti  ndapeza  ufulu  pa  maso 
panu,  ine  ndi  anthu  anu  ? Si  palcu- 
muka  nafe  Inu,  kuti  ine  ndi  anthu 
anu  tisiyane  ndi  anthu  onse  akukhala 
pa  nkhope  ya  dziko  la  pansi  ? 

17  Ndipo  Yehova  anati  kwa  Mose, 
Ichi  chomwe  wanena’chi  ndidzachita  ; 
pakuti  wapeza  ufulu  pa  maso  panga, 
ndipo  ndikudziwa  dzina  lako.  1 8 Ndi- 
po  anati,  Ndionetsenitu,  ulemerero 
wanu.  19  Ndipo  Iye  anati,  Ndidza- 
pititsa  ukoma  wanga  wonse  pa  maso 
pako,  ndipo  ndidzachula  dzina  la 
Yehova  pa  maso  pako  ; ndipo  ndidza- 
chitira  ufulu  amene  ndidzamchitira 
ufulu  ; ndi  kuchitira  chifundo  amene 
ndidzamchitira  chifundo.  20  Anane- 
nanso,  Sungathe  kuona  nkhope  ya- 
nga ; pakuti  palibe  munthu  adza- 
ndiona  Ine  ndi  kukhala  ndi  moyo. 
21  Ndipo  Yehova  anati,  Taona  pali 
Ine’po  pali  malo,  ndipo  uime  pa 
thanthwe ; 22  ndipo  kudzakhala, 

pakupitira  ulemerero  wanga,  ndidza- 
kuika  mu  mpata  wa  thanthwe,  ndi 
kukuphimba  ndi  dzanja  langa,  mpaka 
nditapitira ; 23  ndipo  pamene  ndi- 

chotsa  dzanja  langa  udzaona  m’mbuyo 
mwanga ; koma  nkhope  yanga  sii- 
dzaoneka. 

O /S  Ndipo  Yehova  anati  kwa 
O'Hr  Mose,  Dzisemere  magome 
awiri  a miyala  onga  oyamba  aja ; 
ndipo  ndidzalembera  pa  magome’wo 
mau  omwewo  anali  pa  magome  oya- 
mba’wo,  amene  unawaswa.  2 Nu- 
konzekeretu  m’mawa,  nukwere  m’ma- 
wa  m’phiri  la  Sinai,  nuime’po  pa  maso 
panga  pamwamba  pa  phiri.  3 Palibe 
munthu  akwere  ndi  iwe,  asaonekenso 
munthu  ali  yense  m’phiri  monse ; 
ndi  zoweta  zazing’ono  kapena  zoweta 
zazikuru  zisadye  ku  phiri  kuno.  4 Ndi- 
po  anasema  magome  awiri  a miyala, 
onga  oyamba  aja  ; ndipo  Mose  anauka 
mamawa  nakwera  m’phiri  la  Sinai, 
monga  Yehova  adamuuza,  nagwira 
m’dzanja  mwache  magome  awiri  a 
miyala.  5 Ndipo  Yehova  anatsika 
mu  mtambo,  naima’po  pamodzi  ndi 
iye,  napfuula  dzina  la  Yehova.  6 Ndi- 
po  Yehova  anapita  pa  maso  pache, 
napfuula,  Yehova,  Yehova,  Mulungu 
wa  chifundo  ndi  wa  chisomo,  woleke- 
reza,  ndi  wa  ukoma  mtima  wochu- 
ruka,  ndi  wa  choonadi  ; 7 wakusu- 
ngira  anthu  osawerengeka  chifundo, 
wakukhululukira  mphulupulu  ndi  ku- 

lakwa  ndi  kuchimwa  ; koma  wosa- 
masula  woparamula ; wakulangira 
ana  ndi  zidzukulu  chifukwa  cha 
mphulupulu  ya  atate  awo,  kufikira 
mbadwo  wachitatu  ndi  wachinai. 
8 Ndipo  Mose  anafulumira,  nawera- 
mira  pansi,  nalambira.  9 Ndipo  ana- 
ti,  Ngati  ndapeza  ufulu  tsopano  pa 
maso  panu,  Ambuye,  ayendetu  Ambu- 
ye  pakati  pa  ife  ; pakuti-  awa  ndi 
anthu  opulupudza ; ndipo  mutikhu- 
lulukire  mphulupulu  ndi  uchimwo 
wathu,  ndipo  mutilandire  tikhale  cho- 
lowa  chanu.  10  Ndipo  lye  anati, 
Taona,  Ine  ndichita  pangano  ; ndi- 
dzachita  zozizwa  pa  maso  pa  anthu 
ako  onse,  sizinachitika  zotere  ku 
dziko  lonse  la  pansi,  kapena  ku 
mtundu  uli  wonse  wa  anthu  ; ndipo 
anthu  onse  amene  uli  pak.ati  pawo 
adzaona  nchito  ya  Yehova,  pakuti 
chinthu  ndikuchitira’chi  nchoopsa. 

11  Dzisungire  chimene  Ine  ndikuuza 
lero  lino  : taona,  ndiingitsa  pa  maso 
pako  aAmori  ndi  aKanani,  ndi  aliiti, 
ndi  aPerizi,  ndi  aHivi,  ndi  aYebusi. 

12  Dzichenjere  ungachite  pangano 

ndi  anthu  a ku  dziko  limene  umu- 
ka’ko,  lingakhale  msampha  pakati 
panu  ; 83  koma  mupasule  maguwa 

a nsembe  awo,  ndi  kuphwanya  zoi- 
miritsa  zawo,  ndi  kulikha  zifanizo 
zawo  ; 14  pakuti  musalambira  mu- 
lungu  wina  ; popeza  Yehova  dzina 
lache  ndiye  Wansanje,  ali  Mulungu 
wansanje  ; 15  ungachite  pangano  ndi 
iwo  okhala  m’dziko’mo  ; ndipo  anga- 
chite  chigololo  pakutsata  milungu 
yawo,  nangaphere  nsembe  milungu 
yawo,  ndipo  angakuitane  wina,  nu- 
kadye  naye  nsembe  zache  ; 16  ndi- 

po  ungatengere’ko  ana  ako  amuna 
ana  awo  akazi  ; nangachite  chigololo 
ana  awo  akazi  potsata  milungu 
yawo,  ndi  kuchititsa  ana  anu  amu- 
na  chigololo  potsata  rnilungu  yawo. 

17  Usadzipangire  milungu  yoyenga. 

18  Uzisunga  madyerero  a mlcate 
wopanda  chotupitsa.  Uzidya  mkate 
wopanda  chotupitsa  masiku  asanu 
ndi  awiri,  monga  ndakuuza  pa  nthawi 
yonenedwa,  m’mwezi  v/a  Abibu  ; 
pakuti  mwezi  wa  Abibu  unaturuka 
m’Aigupto.  19  Onse  oyambira  ku- 
badwa  ndi  anga  ; ndi  zoweta  zanu 
zonse  zazimuna,  zoyamba  za  ng’ombe 
ndi  za  nkhosa.  20  Koma  woyamba 
wa  buru  uzimuombola  ndi  mwana 
wa  nkhosa  ; ukapanda  kumuombola, 


uzimtyola  khosi.  Ana  anu  amuna 
oyamba  onse  uziwaombola.  Ndipo 
asamaoneka  pa  maso  panga  opanda 
kanthu.  21  Masiku  asanu  ndi  li- 
modzi  uzigwira  nchito,  koma  lachi- 
sanu  ndi  chiwiri  uzipumula  ; nyengo 
ya  kulima  ndi  nyengo  ya  masika 
uzipumula.  22  Ndipo  uzichita  ma- 
dyerero  a masabata,  ndiwo  madyerero 
a zipatso  zoyamba  za  masika  a tirigu, 
ndi  madyerero  a kututa  pa  kutha  pa 
chaka.  23  Amuna  ako  onse  azio- 
neka  pa  maso  pa  Yehova  Mulungu, 
Mulungu  wa  Israyeli,  katatu  chaka 
chimodzi.  24  Pakuti  ndidzaingitsa 
mitundu  ya  anthu  pa  maso  pako,  ndi 
kukulitsa  malire  ako  ; ndipo  palibe 
munthu  adzakhumba  dziko  lako, 
pakukwera  iwe  kudzaoneka  pa  maso 
pa  Yehova  Mulungu  wako  katatu 
chaka  chimodzi.  25  Usapereke  mwa- 
zi  wa  nsembe  yanga  yophera  pamodzi 
ndi  mkate  wa  chotupitsa  ; ndi  nse- 
mbe  yophera  ya  madyerero  a Paskha 
asaisiye  kufikira  m’mawa.  26  Uzi- 
bwera  nazo  zipatso  zoyambayamba 
za  nthaka  yako  ku  nyumba  ya  Ye- 
hova  Mulungu  wako.  Usaphikamwa- 
na  wa  mbuzi  mu  mkaka  wa  mache. 
27  Ndipo  Yehova  anati  kwa  Mose, 
Ulembere  mau  awa  ; pakuti  monga 
mwa  mau  awa  ndapangana  ndi  iwe 
ndi  Israyeli.  28  Ndipo  anakhala 
pomwepo  ndi  Yehova  masiku  ma- 
kumi  anai,  usana  ndi  usiku  ; sanadya 
mkate  kapena  kumwa  madzi.  Ndipo 
analembera  pa  magome’wo  mau  a 
pangano’lo,  mau  khumi’wo. 

29  Ndipo  kunali  pakutsika  Mose 
pa  phiri  la  Sinai,  ndi  magome  awiri 
a mboni  m’dzanja  lache  la  Mose, 
pakutsika  iye  m’phiri’mo,  Mose  sana- 
dziwa  kuti  khungu  la  nkhope  yache 
linanyezimira  popeza  Iye  adalankhula 
naye.  30  Ndipo  pamene  Aroni  ndi 
ana  onse  a Israyeli  anaona  Mose, 
taonani,  khungu  la  nkhope  yache 
linanyezimira ; ndipo  anaopa  ku- 
myandikiza.  31  Koma  Mose  ana- 
waitana  ; ndipo  Aroni  ndi  akazembe 
onse  a khamu  la  anthu  anabwera 
kwa  iye  ; ndipo  Mose  analankhula 
nawo.  32  Ndipo  atatero,  ana  onse 
a Israyeii  anayandikiza ; ndipo  iye 
anawauza  zonse  Yehova  adalankhula 
naye  m’phiri  la  Sinai.  33  Ndipo 
Mose  atatha  kulankhula  nawo,  anaika 
chophimba  pa  nkhope  pache.  34  Ko- 
ma  pakulowa  Mose  pa  maso  pa 

Yehova  kunena  ndi  Iye,  anachotsa 
chophimba’cho,  kufikira  akaturuka  ; 
ndipo  ataturuka  analankhula  ndi 
ana  a Israyeli  chimene  adamuuza. 
35  Ndipo  ana  a Israyeli  anaona  nkhope 
ya  Mose,  kuti  khungu  la  nkhope  ya 
Mose  linanyezimira ; ndipo  Mose 
anaikanso  chophimba  pa  nkhope 
pache,  kufikira  akalowa  kulankhula 
ndi  Iye. 

QE  Ndipo  Mose  anasonkhanitsa 
O %J  khamu  lonse  la  ana  a Israyeli, 
nanena  nawo,  Siwa  mau  amene 
Yehova  anauza,  kuti  muwachite. 

2 Masiku  asanu  ndi  limodzi  azigwira 
nchito,  koma  tsiku  lachisanu  ndi 
chiwiri  muliyese  lopatulika,  sabata 
ia  kupuma  la  Yehova  ; ali  yense 
agwira  nchito  pamenepo  aphedwe. 

3 Musamasonkha  moto  m’nyumba 
zanu  ziri  zonse  tsiku  la  Sabata. 

4  Ndipo  Mose  ananena  ndi  khamu 
lonse  la  ana  a Israyeli,  ndi  kuti,  Ichi 
ndi  chimene  Yehova  anauza  ndi  kuti, 
5 Mumtengere  Yehova  chopereka 
cha  mwa  zanu  ; ali  yense  wa  mtima 
womfunitsa  mwini  abwere  nacho, 
ndicho  chopereka  cha  Yehova  ; 6 go- 
lidi,  ndi  siliva,  ndi  mkuwa ; ndi 
lamadzi,  ndi  lofiirira,  ndi  lofiira,  ndi 
bafuta  wa  thonje  losansitsa,  ndi 
ubweya  wa  mbuzi  ; 7 ndi  zikopa  za 
nkhosa  za  mphongo  zonika  zofiira, 
ndi  zikopa  za  akatumbu,  ndi  mtengo 
wa  sitimu  ; 8 ndi  mafuta  a kuuni- 

kira,  ndi  zonunkhira  za  mafuta 
odzoza,  ndi  chofukiza  cha  pfungo 
lokoma  ; 9 ndi  miyala  ya  sohamu, 

ndi  miyala  yoika  ya  efodi,  ndi  ya 
chapachifuwa.  10  Ndipo  abwere  ye- 
nse  wa  mtima  wa  luso  mwa  inu, 
napange  zonse  zimene  Yehova  ana- 
uza ; 11  kachisi,  hema  wache,  ndi 

chophimba  chache,  zokowera  zache, 
ndi  matabwa  ache,  mitanda  yache, 
mizati,  nsanamira,  ndi  nsichi  zache, 
ndi  makamwa  awo  ; 1 2 likasa,  ndi 

mphiko  zache,  chotetezerapo,  ndi 
nsaru  yochinga  yotseka ; 13  gome, 

ndi  mphiko  zache,  ndi  zipangizo 
zache  zonse,  ndi  mkate  woonekera  ; 
14  ndi  choikapo  nyali  cha  kuunika, 
ndi  zipangizo  zache,  ndi  nyali  zache, 
ndi  mafuta  a kuunika  ; 1 5 ndi  guwa 
la  nsembe  lofukiza’po,  ndi  mphiko 
zache,  ndi  mafuta  odzoza,  ndi  cho- 
fukiza  cha  pfungo  lokoma,  ndi  nsaru 
yotsekera  pa  khomo,  pa  khomo  la 
kachisi ; 16  guwa  la  nsembe  yopse- 


reza,  ndi  made  a mkuwa,  mphiko 
zache,  ndi  zipangizo  zache  zonse, 
mkhate  ndi  tsinde  lache  ; 17  nsaru 

zochingira  za  ku  bwalo,  nsichi  zache, 
ndi  makamwa  ache,  ndi  nsaru  yotse- 
kera  ku  chipata  cha  pa  bwalo  ; 
18  zichiri  za  chihema,  ndi  zichiri  za 
ku  bwalo,  ndi  zingwe  zawo  ; 19  zo- 
bvala  za  kutumikira  nazo  m’malo 
opatulika,  zobvala  zopatulika  za 
Aroni  wansembe,  ndi  zobvala  za  ana 
ache,  za  kugwira  nazo  nchito  ya 
nsembe. 

20  Ndipo  khamu  lonse  la  ana  a 
Israyeli  linachoka  pa  maso  pa  Mose. 
21  Ndipo  anadza,  ali  yense  wofulu- 
midwa  mtima,  ndi  yense  mzimu  wache 
wamfunitsa,  nabwera  nacho  cho- 
pereka  cha  Yehova,  c'na  ku  nchito 
ya  chihema  chokomanako,  ndi  ku 
utumiki  wache  wonse,  ndi  ku  zo- 
bvala  zopatulika.  22  Ndipo  anadza 
amuna  ndi  akazi,  onse  akufuna 
mtima  eni  ache,  nabwera  nazo  mphete 
za  mphuno,  mphete  za  m’makutu, 
ndi  mphete  zosindikizira,  ndi  zidzi- 
ngwiri,  zonsezi  zokometsera  za  golidi  ; 
inde  yense  wakupereka  kwa  Yehova 
chopereka  cha  golidi.  23  Ndipo  ali 
yense  kwawo  kunapezeka  lamadzi, 
ndi  lofiirira,  ndi  lofiira,  ndi  bafuta 
wa  thonje  losansitsa,  ndi  ubwea  wa 
mbuzi,  ndi  zikopa  za  nkhosa  za 
mphongo  zonika  zofiira,  ndi  zikopa 
za  akatumbu,  anabwera  nazo.  24  Ye- 
nse  wakupereka  chopereka  cha  siliva 
ndi  mkuwa,  anabwera  nacho  cho- 
pereka  cha  Yehova  ; ndi  yense  amene 
kwawo  kunapezeka  mtengo  wa  sitimu 
wa  ku  machitidwe  onse  a nchito’yi, 
anabwera  nawo.  25  Ndi  akazi  onse 
a mtima  wa  luso  anapota  ndi  manja 
awo,  nabwera  nalo  thonje  lamadzi, 
ndi  lofiirira,  ndi  lofiira,  ndi  bafuta 
wa  thonje  losansitsa.  26  Ndi  akazi 
onse  ofulumidwa  mtima  ndi  luso 
anapota  ubwea’wo  wa  mbuzi.  27  Ndi 
akuru  anabwera  nayo  miyala  ya 
sohamu,  ndi  miyala  yoti  aiike  ku 
efodi,  ndi  ku  chapachifuwa  ; 28  ndi 
zonunkhira,  ndi  mafuta  a kuunikira, 
ndi  mafuta  odzoza,  ndi  chofukiza  cha 
pfungo  lokoma.  29  Amuna  ndi  akazi 
onse  a ana  a Israyeli  amene  mitima 
yawo  inawafunitsa  eni  kubwera  nazo 
za  ku  nchit'o  yonse  imene  Yehova 
anauza  ipangike  ndi  dzanja  la  Mose, 
anabwera  nacho  chopereka  chofuna 
mwini,  kuc’nipereka  kwa  Yehova. 

30  Ndipo  Mose  anati  kwa  ana  a 
Israyeli,  Taonani,  Yehova  anaitana, 
ndi  kumchula  dzina  lache,  Bezaleli, 
mwana  wa  Uri,  mwana  wa  Huri, 
wa  pfuko  la  Yuda  ; 31  ndipo  ana- 
mdzaza  ndi  mzimu  wa  Mulungu, 
ndi  luso,  ndi  nzeru,  ndi  chidziwitso, 
za  m’nchito  ziri  zonse  ; 32  kulingi- 
rira  nchito  za  luso,  kuchita  ndi  golidi, 
ndi  siliva,  ndi  mkuwa  ; 33  ndi  kuzo- 
kota  miyala  yoikika,  ndi  kuzokota 
mitengo,  kuchita  m’nchito  ziri  zonse 
za  luso.  34  Ndipo  anaika  m’mtima 
mwache  kuti  alangize  ena,  iye  ndi 
Aholiabu  mwana  wa  Ahisama,  wa 
pfuko  la  Dani.  35  Amenewo  ana- 
wadzaza  ndi  luso  la  mtima,  la  ku- 
chita  nchito  ziri  zonse,  ya  kuzokota 
miyala,  ndi  ya  mmisiri  wa  luso,  ndi  ya 
wopikula  ndi  lamadzi  ndi  lofiirira, 
ndi  lofiira,  ndi  bafuta  wa  thonje 
losansitsa,  ndi  ya  muomba,  ya  iwo 
akuchita  nchito  iri  yonse,  ndi  ya  iwo 
alingirira  nchito  ya  luso. 

Q Pamenepo  anachita  Bezaleli 
O \J  ndi  Aholiabu,  ndi  anthu  a luso, 
amene  Yehova  adaika  luso  ndi  nzeru 
m’mtima  mwawo  adziwe  machitidwe 
ache  a nchito  yonse  ya  utumiki  wache 
wa  malo  opatulika,  monga  mwa  zonse 
adauza  Yehova. 

2 Popeza  Mose  adaitana  Bezaleli  ndi 
Aholiabu,  ndi  anthu  onse  a luso,  amene 
Yehova  adaika  luso  m’mtima  mwawo, 
onse  ofulumidwa  mtima  ayandikize 
ku  nchito  kuichita.  3 Ndipo  anala- 
ndira  kwa  Mose  chopereka  chonse, 
chimene  ana  a Israyeli  adabwera 
nacho  chikhale  cha  machitidwe  a 
nchito  ya  malo  opatulika,  aipange 
nacho.  Koma  anaonjeza  kubwera 
nazo  kwa  iye  zopereka  zofuna  mwini, 
m’mawa  ndi  m’mawa.  4 Ndipo  a luso 
onse,  akuchita  nchito  yonse  ya  malo 
opatulika,  anadza  onse  ndi  kusiya 
nchito  yawo  analinkuchita  ; 5 nanena 
ndi  Mose,  ndi  kuti,  Anthu  alinku- 
bwera  nazo  zochuruka,  zakuposera 
zoyenera  nchito  imene  Yehova  anauza 
ichitike.  6 Ndipo  Mose  analamulira, 
ndipo  anamveketsa  mau  mwa  chigono 
chonse,  ndi  kuti,  Asaonjezere  nchito 
ya  ku  chopereka  cha  malo  opatulika, 
ngaknale  mwamuna  ngakhale  mkazi. 
Tero  anawaletsa  anthu  asabwere  nazo 
zina.  7 Popeza  zipangizo  zinakwanira 
nchito  yonse  ichitike,  zinatsala’konso. 

8 Ndipo  onse  a mtima  wa  luso  mwa 
iwo  akuchita  nchito’yi  anapanga  ka- 


chisi  ndi  nsaru  zophimba  khumi  ; 
anaziomba  ndi  bafuta  wa  thonje 
losansitsa,  ndi  lamadzi,  ndi  lofiirira, 
ndi  lofiira,  ndi  akerubi,  nchito  ya 
mmisiri.  9 Utali  wache  wa  nsaru 
yophimba  imodzi  ndiwo  mikono  ma- 
kumi  awiri  kudza  isanu  ndi  itatu,  ndi 
kupingasa  kwache  kwa  nsaru  imodzi 
mikono  inai  ; nsaru  zonse  zinafanana 
muyeso  wawo.  10  Ndipo  analumikiza 
nsaru  zisanu  yina  ndi  inzache  ; nalu- 
mikiza  nsaru  zisanu  zina  yina  ndi  inza- 
che.  1 1 Ndipo  anaika  magango  nsaru 
yamadzi  m’mphepete  mwache  mwa 
nsaru  imodzi  ku  mkawo  wa  chilumi- 
kizano  ; nachita  momwemo  m’mphe- 
pete  mwache  mwa  nsaru  ya  ku  thungo 
ya  chilumikizano  chachiwiri.  1 2 Ana- 
ika  magango  makumi  asanu  pa  nsaru 
imodzi,  naikanso  magango  makumi 
asanu  m’mphepete  mwache  rnwa 
nsaru  ya  chilumikizano  china  ; maga- 
ngo  anakomanizana  lina  ndi  linzache. 
13  Ndipo  anazipanga  zokowera  ma- 
kumi  asanu  za  golidi,  namanga  nsaru 
pamodzi  ndi  zokowera’zo  ; ndipo 
kachisi  anakhala  mmodzi.  14  Ndipo 
anaomba  nsaru  zophimba  za  ubwea  wa 
mbuzi  zikhale  hema  pamwamba  pa 
kachisi  ; anaomba  nsaru  zophimba 
khumi  ndi  imodzi.  15  Utali  wache 
wa  nsaru  imodzi  ndiwo  mikono  ma- 
kumi  atatu,  ndi  kupingasa  kwache 
kwa  nsaru  imodzi  ndiko  mikono  inai  ; 
nsaru  khumi  ndi  imodzi  zinafanana 
muyeso  wawo.  16  Ndipo  anamanga 
pamodzi  nsaru  zisanu  pa  zokha,  ndi 
nsaru  zisanu  ndi  imodzi  pa  zokha. 
17  Ndipo  anapanga  magango  makumi 
asanu  m’mphepete  mwa  nsaru  imodzi, 
ya  ku  thungo  ya  chilumikizano,  naika 
magango  makumi  asanu  m’mphepete 
mwa  nsaru  ya  ku  thungo,  ya  chilumi- 
kizano  china.  18  Ndipo  anapanga 
zokowera  makumi  asanu  za  mku- 
wa  kumanga  pamodzi  hema’lo,  kuti 
likhale  limodzi.  19  Ndipo  anaso- 
kera  hema’lo  chopliimba  cha  zikopa 
za  nkhosa  za  mphongo  zonika  zofiira, 
ndi  chophimba  cha  zikopa  za  aka- 
tumbu  pamwamba  pache. 

20  Ndipo  anapanga  matabwa  a 
kachisi,  oimirika,  a mtengo  wa  sitimu. 
21  Utali  wache  wa  thabwa  limodzi 
ndiwo  mikono  khumi,  ndi  kupingasa 
kwache  kwa  thabwa  limodzi  ndiko 
mkono  ndi  hafu.  22  Pa  thabwa 
limodzi  panakhala  mitsukwa  iwiri, 
yomangika  pamodzi  ; anawapanga 

momwemo  matabwa  onse  a kachisi. 
23  Ndipo  anapanga  matabwa  a kachisi ; 
matabwa  makumi  awiri  a ku  mbali 
ya  ku  mwela,  ku  mwela  ; 24  napanga 
makamwa  makumi  anai  pansi  pa 
matabwa  makumi  awiri  ; makamwa 
awiri  pansi  pa  thabwa  limodzi  kwa 
mitsukwa  yache  iwiri,  ndi  makamwa 
awiri  pansi  pa  thabwa  lina  kwa  mitsu- 
kwa  yache  iwiri.  25  Ndi  ku  mbali 
yina  ya  kachisi,  mbali  ya  ku  mpoto, 
anapanga  matabwa  makumi  awiri, 
ndi  makamwa  awo  makumi  anai  a 
siliva  ; 26  makamwa  awiri  pansi  pa 
thabwa  limodzi,  ndi  makamwa  awiri 
pansi  pa  thabwa  lina.  27  Ndi  ku 
mbali  ya  kumbuyo  ya  kachisi  ku 
madzulo  anapanga  matabwa  asanu 
ndi  limodzi.  28  Anapanganso  mata- 
bwa  awiri  a ku  ngondya  za  kachisi, 
m’mbali  zache  ziwiri.  29  Ndipo  ana- 
phatikizika  pamodzi  pa  tsinde,  napha- 
tikizika  pamodzi  pa  mutu  pache  ndi 
mphete  imodzi  ; anatero  nawo  onse 
awiri  pa  ngondya  ziwiri.  30  Ndipo 
panali  matabwa  asanu  ndi  atatu,  ndi 
makamwa  awo  a siliva,  makamwa 
khumi  kudza  asanu  ndi  lirnodzi  ; 
makamwa  awiri  pansi  pa  thabwa 
limodzi.  31  Ndipo  anapanga  mitanda 
ya  mtengo  v/a  sitimu  ; isanu  ya  ma- 
tabwa  a pa  mbali  yina  ya  kachisi, 
32  ndi  mitanda  isanu  ya  matabwa  a pa 
inbali  inzache  ya  kachisi,  ndi  mitanda 
isanu  ya  matabwa  a kachisi  ali  pa  mbali 
ya  ku  madzulo.  33  Ndipo  anapititsa 
mtanda  wa  pakati’po,  pakati  pa  mata- 
bwa  kufikira  ku  thungo.  34  Ndipo 
anakuta  matabwa  ndi  golidi,  napanga 
mphete  zawo  za  golidi  zikhale  zopisa- 
’mo  mitanda’yo,  nakuta  mitanda’yo 
ndi  golidi. 

35  Ndipo  anaomba  nsaru  yochinga 
ndi  lamadzi,  ndi  lofiirira,  ndi  lofiira, 
ndi  bafuta  wa  thonje  losansitsa  ; ana- 
chiomba  ndi  akerubi  nchito  ya  mmi- 
siri.  36  Ndipo  anaipangira  mizati 
inai  ya  sitimu,  nazikuta  ndi  golidi  ; 
zokowera  zawo  zinali  za  golidi  ; ndipo 
anaziyengera  makamwa  anai  a siliva. 

37  Ndipo  anaomba  nsaru  yotsekera  pa 
khomo  la  chihema’cho,  ya  lamadzi, 
ndi  lofiirira,  ndi  lofiira,  ndi  bafuta  wa 
thonje  losansitsa,  nchito  ya  wopikula  ; 

38  ndi  nsanamira  zache  zisanu  ndi 
zokowera  zawo  ; nakuta  mitu  yawo 
ndi  mitanda  yawo  ndi  golidi  ; ndi 
makamwa  awo  asanu  anali  a mku- 
wa. 


07  Ndipo  Bezaleli  anapanga  likasa 
O I la  mtengo  wa  sitimu  ; utali 
wache  mikono  iwiri  ndi  hafu,  ndi 
kupingasa  kwache  mkono  ndi  hafu, 
ndi  msinkhu  wache  mkono  ndi  hafu  ; 

2 ndipo  analikuta  ndi  golidi  woona 
m’kati  ndi  kunja,  nalipangira  mko- 
mbero  wa  golidi  pozungulira  pache. 

3 Ndipo  analiyengera  mphete  zinai  za 
golidi,  pa  miyendo  yache  inai  ; 
mphete  ziwiri  pa  mbali  yache  imodzi, 
ndi  mphete  ziwiri  pa  mbali  yache  yina. 

4 Ndipo  anapanga  mphiko  za  mtengo 
wa  sitimu,  nazikuta  ndi  golidi. 

5 Ndipo  anapisa  mphiko  m’mphete’zo 

pa  mbali  zache  za  likasa’lo,  kuti  anya- 
mulire  nazo  likasa.  6 Ndipo  ana- 
panga  chotetezerapo  cha  golidi  woona ; 
utali  wache  mikono  iwiri  ndi  hafu, 
ndi  kupingasa  kwache  mkono  ndi  hafu. 
7 Anapanganso  akerubi  awiri  a golidi  ; 
anachita  kuwasula  mapangidwe  ache, 
pa  mathungo  ache  awiri  a choteteze- 
rapo ; 8 kerubi  mmodzi  pa  mbali 

yache  imodzi,  ndi  kerubi  wina  pa 
mbali  yache  yina  ; anapanga  akerubi 
ochokera  m’chotetezerapo,  pa  ma- 
thungo  ache  awiri.  9 Ndipo  akerubi 
anafunyulira  mapiko  awo  m’mwamba, 
ndi  kuphimba  chotetezerapo  ndi  ma- 
piko  awo,  ndi  nkhope  zawo  zopenyana ; 
zinapenya  ku  chotetezerapo  nkhope 
zawo. 

1 0 Ndipo  anapanga  gome  la  mtengo 
wa  sitimu  ; utali  wache  mikono  iwiri, 
ndi  kupingasa  kwache  mkono  umodzi, 
ndi  msinkhu  wache  mkono  ndi  hafu  ; 
11  ndipo  analikuta  ndi  golidi  woona, 
nalipangira  mkombero  wa  golidi 
pozungulira  pache.  12  Analipangi- 
ranso  mitanda  pozungulira’po,  yoyesa 
chikhato  m’kupingasa  kwache,  ndi  pa 
mitanda  pache  pozungulira  anapa- 
ngira’po  mkombero  wa  golidi.  1 3 Ndi- 
po  analiyengera  mphete  zinai  za  golidi, 
naika  mphete’zo  pa  ngondya  zache 
zinai  zokhala  pa  miyendo  yache  inai. 
1 4 Mphete’zo  zinali  pafupi  pa  mitanda, 
zikhale  zopisa’mo  mphiko  kunyamu- 
lira  nazo  gome’lo.  15  Ndipo  anaoanga 
mphiko  za  mtengo  wa  sitimu,  nazi- 
kuta  ndi  golidi,  kunyamulira  nazo 
gome’lo.  16  Anapanganso  zipangizo 
za  gome’lo,  mbale  zache,  ndi  zipande 
zache,  ndi  mitsuko  yache,  ndi  zikho 
zache  zakuthira  nazo,  za  golidi  woona. 

17  Ndipo  anapanga  choikapo  nyali 
cha  golidi  woona  ; mapangidwe  ache 
a choikapo  nyali’cho  anachita  cho- 

sula,  tsinde  lache  ndi  thupi  lache  ; 
zikho  zache,  mitu  yache,  ndi  maluwa 
ache  zinakhala  zochokera  m’mwemo  ; 
18  ndi  m’mbali  zache  munaturuka 
mphanda  zisanu  ndi  imodzi  ; mphanda 
zitatu  za  choikapo  nyali  zoturuka 
m’mbali  yache  imodzi,  ndi  mphanda 
zitatu  za  choikapo  nyali  zoturuka 
m’mbali  yache  yina  ; 1 9 pa  mphanda 
imodzi  panali  zikho  zitatu  zopangika 
ngati  katungurume,  mutu  ndi  luwa  ; 
ndi  pa  mphanda  yina  zikho  zitatu 
zopangika  ngati  katungurume,  mutu 
ndi  luwa  ; zinatero  mphanda  zisanu 
ndi  imodzi  zoturuka  m’choikapo  nyali. 
20  Ndipo  pa  choikapo  nyali  chomwe 
pianali  zikho  zinai  zopangika  ngati 
katungurume,  mitu  yache  ndi  maluwa 
ache  ; 21  ndipo  panali  mutu  pansi  pa 
mphanda  ziwiri,  zoturuka  rn’mwemo, 
ndi  mutu  pansi  pa  mphanda  ziwiri, 
zoturuka  m’mwemo,  ndi  mutu  pansi 
pa  mphanda  ziwiri,  zoturuka  m’mwe- 
mo,  inatero  pa  mphanda  zisanu  ndi 
imodzi  zochokera  m’mwemo.  22  Mitu 
yawo  ndi  mphanda  zawo  zinaturuka 
m’mwemo  ; chonsechi  chinali  cho- 
sulika  pamodzi  cha  golidi  woona. 
23  Ndipo  anapanga  nyali  zache  zisanu 
ndi  ziwiri  ndi  mbano  zache,  ndi  zoolera 
zache,  za  golidi  woona.  24  Anachi- 
panga  ichi  ndi  zipangizo  zache  zonse 
za  talente  wa  golidi  woona. 

25  Ndipo  anapanga  guwa  la  nsembe 
lofukiza’po  la  mtengo  wa  sitimu  ; utali 
wache  mkono,  ndi  kupingasa  kwache 
mkono,  la  mpwamphwa  ; ndi  msinkhu 
wache  mikono  iwiri  ; nyanga  zache 
zinaturuka  m’mwemo.  26  Ndipo  ana- 
likuta  ndi  golidi  woona,  pamwamba 
pache,  ndi  mbali  zache  pozungulira, 
ndi  nyanga  zache  ; ndipo  analipa- 
ngira  mkombero  wa  golidi  pozungu- 
lira  pache.  27  Ndipo  analipangira 
mphete  ziwiri  za  golidi  pansi  pa  mko- 
mbero  wache,  pa  ngondya  zache 
ziwiri,  pa.  mbali  zache  ziwiri,  zikhale 
zopisa’mo  mphiko  kulinyamulira  nazo. 

28  Ndipo  anazipanga  mphiko  za  mte- 
ngo  wa  sitimu,  nazikuta  ndi  golidi. 

29  Anapanganso  mafuta  opatulika 
alcudzoza  nawo,  ndi  chofukiza  choona 
cha  pfungo  lokoma,  mwa  machitidwe 
a wosanganiza. 

QO  Ndipo  anapanga  guwa  la  nse- 
j OO  mbe  yopsereza  la  mtengo  wa 
sitimu ; utali  wache  mikono  isanu,  ndi 
kupingasa  kwache  mikono  isanu,  la 
mpwamphwa  ; ndi  msinkhu  wache 


mikono  itatu.  2 Ndipo  anapanga 
nyanga  zache  pa  ngondya  zache  zi- 
nai  ; nyanga  zache  zinakhala  zotu- 
ruka  m’mwemo  ; ndipo  analikuta  ndi 
mkuwa.  3 Anapanganso  zipangizo 
zonse  za  guwa’lo,  zotayira,  ndi  zoolera, 
ndi  mbale  zowazira,  ndi  mitungo,  ndi 
zoparira  moto  ; zipangizo  zache  zonse 
anazipanga  za  mkuwa.  4 Ndipo  ana- 
pangira  guwa  la  nsembe’lo  made, 
malukidwe  ache  nja  mkuwa,  pansi 
pa  matso  ache  wakulekeza  pakati 
pache.  5 Ndipo  anayengera  mathungo 
anai  a made  a mkuwa’wo  mphete 
zinai,  zikhale  zopisa’mo  mphiko. 
6 Napanga  mphiko  za  mtengo  wa 
sitimu,  nazikuta  ndi  mkuwa.  7 Ndipo 
anapisa  mphiko’zo  m’zimphete’mo 
pa  mbali  za  guwa  la  nsembe,  kuli- 
nyamulira  nazo  ; analipanga  ndi 
matabwa  lagweregwere. 

8 Ndipo  anapanga  mkhate  wa  mku- 
wa,  ndi  tsinde  lache  la  mkuwa,  wa 
akalirole  a akazi  otumikira,  akutu- 
mikira  pa  khomo  la  chihema  choko- 
manako. 

9 Ndipo  anapanga  bwalo  ; pa  mbali 

ya  ku  mwela,  ku  mwela,  nsaru  zochi- 
ngira  za  pa  bwalo  zinali  za  bafuta  wa 
thonje  losansitsa,  mikono  zana  limo- 
dzi  ; 10  nsichi  zache  makumi  awiri, 
ndi  makamwa  awo  makumi  awiri,  a 
mkuwa ; zokowera  za  nsichi  ndi 
mitanda  yache  za  siliva.  11  Ndi  pa 
mbali  ya  ku  mpoto  mikono  zana 
limodzi,  nsichi  zache  makumi  awiri, 
ndi  makamwa  ache  makumi  awiri,  a 
mkuwa ; zokowera  za  nsichi  ndi 
mitanda  yache  ya  siliva.  12  Ndi  pa 
mbali  ya  ku  madzulo  panali  nsaru 
zochingira  za  mikono  makumi  asanu, 
nsichi  zache  khumi,  ndi  makamwa 
ache  khumi  ; zokowera  za  nsichi 
ndi  mitanda  yache  ya  siliva.  13  Ndi 
pa  mbali  ya  ku  m’mawa  ku  m’mawa 
mikono  makumi  asanu.  14  Nsaru 
zochingira  za  pa  mbali  imodzi  ya 
chipata  nza  mikono  khumi  ndi  isanu  ; 
nsichi  zache  zitatu,  ndi  makamwa 
ache  atatu  ; 15  momwemonso  pa 

mbali  yina  : pa  mbali  yino  ndi  pa 

mbali  yina  ya  chipata  cha  pa  bwalo 
panali  nsaru  zochingira  za  mikono 
khumi  ndi  isanu  ; nsichi  zache 
zitatu,  ndi  makamwa  ache  atatu. 
16  Nsaru  zochingira  zonse  za  pa  bwalo 
pozungulira  zinali  za  bafuta  wa 
thonje  losansitsa.  17  Ndipo  maka- 
mwa  a nsichi  anali  a mkuwa  ; zoko- 

wera  za  nsichi  ndi  mitanda  yache  za 
siiiva ; ndi  zokutira  mitu  yache  za 
siliva  ; ndi  nsichi  zonse  za  pa  bwalo 
zinagwirana  pamodzi  ndi  siliva. 
18  Ndi  nsaru  yotsekera  pa  chipata  cha 
pa  bwalo  ndiyo  nchito  ya  wopikula,  ya 
lamadzi,  ndi  lofiirira,  ndi  lofiira,  ndi 
bafuta  wa  thonje  losansitsa  ; utali 
wache  mikono  makumi  awiri,  ndi 
msinkhu  wache  ndi  kupingasa  kwache 
mikono  isanu,  yolingana  ndi  nsaru 
zochingira  za  pa  bwalo.  1 9 Ndi  nsichi 
zache  zinali  zinai,  ndi  makamwa  ache 
anai,  a rnkuwa  ; zokowera  zache  za 
siliva,  ndi  zokutira  mitu  yache  ndi 
mitanda  yache  za  siliva.  20  Ndi 
zichiri  zonse  za  chihema,  ndi  za 
bwalo  lache  pozungulira,  nza  mkuwa. 

21  Ichi  ndi  chiwerengo  cha  zinthu 
za  chihema,  chihema  cha  mboni, 
monga  anaziwerenga,  monga  mwa 
mau  a Mose,  achite  nazo  aLevi  ; ana- 
ziwerenga  Itamara,  mwana  wa  Aroni 
wansembe.  22  Ndipo  Bezaleli  mwana 
wa  Uri,  mwana  wa  Huri,  wa  pfuko  la 
Yuda,  anapanga  zonse  zimene  Mu- 
lungu  adauza  Mose.  23  Ndi  pamodzi 
naye  Aholiabu,  mwana  wa  Ahisama, 
wa  pfuko  la  Dani,  ndiye  wozokota 
miyala,  ndi  mmisiri  wa  luso,  ndiponso 
wopikula  ndi  lamadzi,  ndi  lofiirira, 
ndi  lofiira,  ndi  bafuta  wa  thonje  losa- 
nsitsa. 

24  Golidi  wonse  anachita  nawo  rnu 
nchito  yonse  ya  malo  opatulika,  golidi 
wa  chopereka’cho,  ndicho  matalente 
makumi  awiri  kudza  asanu  ndi  anai, 
ndi  masekeli  mazana  asanu  ndi  awiri, 
kudza  makumi  atatu,  monga  mwa 
sekeli  wa  malo  opatulika.  25  Ndipo 
siliva  wa  iwo  owerengedwa  a khamu’lo 
ndiwo  matalente  zana,  limodzi,  ndi 
masekeli  chikwi  chimodzi,  kudza 
mazana  asanu  ndi  awiri,  mphambu 
makumi  asanu  ndi  awiri  kudza  asanu, 
kuyesa  sekeli  wa  malo  opatulika ; 

26  munthu  rnmodzi  anapereka  beka, 
ndiwo  limodzi  la  magawo  awiri  la 
sekeli,  kuyesa  sekeli  wa  malo  opatu- 
lika,  anatero  onse  akupita  kumka  kwa 
owerengedwa’wo,  kuyarnbira  munthu 
wa  zaka  makumi  awiri  ndi  oposa, 
ndiwo  anthu  zikwi  mazana  asanu  ndi 
limodzi  kudza  zitatu,  ndi  mazana 
asanu  mphambu  makumi  asanu. 

27  Ndipo  matalente  zana  limodzi  a 
siliva  ndiwo  a kuyengera  makamwa  a 
malo  opatulika,  ndi  makamwa  a nsaru 
yochinga  ; makamwa  zana  limodzi 


matalente  zana  limodzi,  talente  limodzi 
kamwa  limodzi.  28  Ndipo  anapanga 
zokowera  za  mizati  nsanamira  ndi  nsi- 
chi  ndi  masekeli  aja  chikwi  chimodzi 
kudza  mazana  asanu  ndi  awiri  mpha- 
mbu  asanu,  nakuta  mitu  yache,  nazi- 
gwirizitsana  pamodzi.  29  Ndi  mkuwa 
wa  chopereka’cho  ndiwo  matalente 
makumi  asanu  ndi  awiri,  ndi  masekeli 
zikwi  ziwiri  kudza  mazana  anai. 
30  Ndipo  anapanga  nawo  makamwa  a 
pa  khomo  la  chihema  chokomanako, 
ndi  guwa  la  nsembe  la  mkuwa,  ndi 
made  ac'ne  a mkuwa,  ndi  zipangizo 
zonse  za  guwa  la  nsembe,  31  ndi 
makamwa  a pa  bwalo  pozungulira, 
ndi  makamwa  a ku  chipata  cha  pa 
bwalo,  ndi  zichiri  zonse  za  chihema, 
ndi  zichiri  zonse  za  pa  bwalo  pozungu- 
lira. 

3Q  Ndipo  ar.aomba  zobvala  zaku- 
■SJ  tumikira  nazo  ndi  lamadzi,  ndi 
lofiirira,  ndi  lofiiria,  atumikire  nazo 
m’malo  opatulika,  naomba  zobvala 
zopatulika  za  Aroni  ; monga  Yehova 
adamuuza  Mose. 

2 Ndipo  anaomba  efodi  wa  golidi, 
lamadzi,  lofiirira,  ndi  lofiira,  ndi 
bafuta  wa  thonje  losansitsa.  3 Ndipo 
anasula  golidi  waphanthiphanthi,  na- 
lemba  nsanibo,  kuti  amuombe  parno- 
dzi  ndi  lamadzi,  ndi  lofiirira,  ndi 
lofiira,  ndi  bafuta  wa  thonje  losansitsa, 
nchito  ya  mmisiri.  4 Anapangira 
efodi  za  pa  mapewa  zolumikizana  ; pa 
nsonga  zwiri’zo  anamlumikiza.  5 Ndi 
mpango  wa  efodi  wokhala  pamenepo, 
wakummanga  nawo  unali  woombera 
kumodzi  wa  chiombedwe  chomwechi ; 
wa  golidi,  ndi  lamadzi,  ndi  lofiirira, 
ndi  lofiira,  ndi  bafuta  wa  thonje  losa- 
nsitsa  ; monga  Yehova  adauza  Mose. 

6 Ndipo  anakonza  miyalayasohamu, 
yogwirika  m’zoikamo  za  golidi,  yolo- 
cha  ngati  malochedwe  a chosindiki- 
zira,  ndi  maina  a ana  a Israyeli. 
7 Ndipo  anaiika  pa  zapamapewa  za 
efodi,  ikhale  miyala  ya  chikumbutso 
kwa  ana  a Israyeli ; monga  Yehova 
adamuuza  Mose. 

8 Ndipo  anaomba  chapachifuwa, 
nchito  ya  mmisiri,  monga  maombe- 
dwe  ache  a efodi  ; cha  golidi,  lama- 
dzi,  ndi  lofiirira,  ndi  lofiira,  ndi  bafuta 
wa  thonje  losansitsa.  9 Chinak’nala 
cha  mpwamph'wa  ; anachiomba  cha- 
pachifuwa  chopindika ; utali  wache 
chikhato  chimodzi,  ndi  kupingasa 
kwache  chikhato  chimodzi,  china- 

k.hala  chopindika.  10  Ndipo  anaika 
pomwepo  mizere  inai  ya  miyala ; 
mzere  wa  odemu,  pitida,  ndi  bareketi, 
ndiyo  ya  mzere  woyamba.  11  Ndi 
mzere  wachiwiri  wa  nofeki,  safiri, 
ndi  yahalomu.  12  Ndi  mzere  wa 
chitatu  wa  lesemu,  sibu,  ndi  akalama. 

1 3 Ndi  mzere  wachinai  wa  tarisisi, 
sohamu,  ndi  yasefe ; inakhala  yo- 
gwirika  ndi  golidi  maikidwe  ache. 

14  Ndipo  miyala’yi  inakhala  monga 
mwa  maina  a ana  a Israyeli,  khumi 
ndi  awiri,  monga  mwa  maina  awo  ; 
ngati  malochedwe  a chosindikizira, 
yonse  monga  mwa  maina  ache,  kwa 
mjifuko  khumi  ndi  awiri’wo.  15  Ndi- 
po  anapangira  pa  chapachifuwa  mau- 
nyolo  ngati  zingwe,  nchito  yopota 
ya  golidi  woona.  16  Anapanganso 
zoikamo  ziwiri  za  golidi,  ndi  mphete 
ziwiri  za  golidi ; naika  mphete 
ziwiri’zo  pa  nsonga  ziwiri  za  chapa- 
chifuwa.  17  Ndipo  anamanga  mau- 
nyolo  awiri  opota  a golidi  pa  mphete 
ziwiri  pa  nsonga  za  chapachifuwa. 
18  Ndi  nsonga  zache  ziwiri  zina  za 
maunyolo  awiri  opota’wo  anazima- 
nga  pa  zoikamo  ziwiri,  nazimanga 
pa  zapamapewa  za  efodi,  m’tsogolo 
mwache.  19  Ndipo  anapanga  mphete 
ziwiri  za  golidi,  naziika  pa  nsonga 
ziwiri  za  chapachifuwa,  m’mphepete 
mwache  m’kati’mo,  pa  mbali  ya  ku 
efodi.  20  Ndipo  anapanga  mphete 
ziwiri  za  golidi,  naziika  pa  zapama- 
pewa  ziwiri  za  efodi  pansi  pache,  pa 
mbali  yache  ya  kutsogolo,  pafupi 
pa  msoko  wache,  pamwamba  pa 
mpango  wa  efodi.  21  Ndipo  ana- 
manga  chapachifuwa  pa  mphete  za- 
che  ndi  mphete  za  efodi  ndi  mkuzi 
wamadzi,  kuti  chikhale  pa  mpango 
wa  efodi,  ndi  kuti  chapachifuwa 
chisamasuke  pa  efodi ; monga  Yehova 
anamuuza  Mose. 

22  Ndipo  anaomba  mwinjiro  wa 
efodi,  nchito  yoomba  ya  lamadzi 
lokha  ; 23  ndi  pakati  pache  polowa 
mutu,  ngati  polowa  pa  maraya  ochi- 
ngirizira,  ndipo  anabinyira  pozungu- 
lira  polowa  pache,  pangang’ambike. 
24  Napangira  pa  mkawo  wa  mwinjiro 
makangaza  a lamadzi,  ndi  lofiirira, 
ndi  lofiira,  ndi  bafuta  wa  thonje 
losansitsa.  25  Ndipo  anapanga  mi- 
riu  ya  golidi  woona,  napakiza  miriu 
ndi  makangaza,  pa  mkawo  wa  mwi- 
njiro  pozungulira,  popakiza  ndi  ma- 
kangaza.  26  Miiu  ndi  khangaza, 


mliu  ndi  khangaza  pa  mkawo  wa 
rnwinjiro  pozungulira,  kutumikira 
nazo  ; monga  Yehova  anamuuza 
Mose. 

27  Ndipo  anaomba  maraya  a bafuta, 
a nchito  yoomba,  a Aroni,  ndi  a ana 
ache  amuna,  28  ndi  nduwira  ya 
bafuta  wa  thonje  losansitsa,  ndi  akapa 
okometsetsa  a bafuta  wa  thonje  losa- 
nsitsa,  ndi  zobvala  za  ku  miyendo 
za  bafuta  wa  thonje  losansitsa, 
29  ndi  mpango  wa  bafuta  wa  thonje 
losansitsa,  ndi  lamadzi,  ndi  lofiirira, 
ndi  lofiira,  nchito  ya  wopikula ; 
monga  Yehova  adamuuza  Mose. 

30  Ndipo  anapanga  phanthiphanthi 
wa  korona  wopatulika  wa  golidi 
woona,  nalemba’po  lemba,  ngati  ma- 
lochedwe  a chosindikizira,  KUPA- 
TULIKIRA  YEHOVA.  31  Namanga- 
’ko  mkuzi  wamadzi,  kuumanga  nawo 
pamwamba  pa  nduwira ; monga 
Yehova  adamuuza  Mose. 

32  Potero  anatsiriza  nchito  yonse 
ya  kachisi  wa  chihema  chokoma- 
nako  ; ndipo  ana  a Israyeli  adachita 
monga  mwa  zonse  Yehova  adamuuza 
Mose,  anachita  momwemo. 

33  Ndipo  anabwera  naye  kachisi 
kwa  Mose,  chihema’cho,  ndi  zipa- 
ngizo  zache  zonse,  zokowera  zache, 
matabwa  ache,  mitanda  yache,  ndi 
mizati  yache  nsanamira  zache  ndi 
nsichi  zache,  ndi  makamwa  ache ; 

34  ndi  chcphimba  cha  zikopa  za 
nkhosa  za  mphongo  zonika  zofiirira, 
ndi  chophimba  cha  zikopa  za  aka- 
tumbu,  ndi  nsaru  yochinga  yotsekera  ; 

35  likasa  la  mboni,  ndi  mphiko  zache, 

ndi  chotetezerapo ; 36  gome’lo,  zi- 

pangizo  zache  zonse,  ndi  mkate  woone- 
kera ; 37  choikapo  nyali  choona, 

nyali  zache,  ndizo  nyali  zimakonze- 
ka’zi,  ndi  zipangizo  zache  zonse,  ndi 
mafuta  a kuunikira  ; 38  ndi  guwa  la 
nsembe  la  golidi,  ndi  mafuta  odzoza, 
ndi  chofukiza  cha  pfungo  lokoma, 
ndi  nsaru  yotsekera  pa  khomo  la 
chihema’cho  ; 39  guwa  la  nsembe  la 
mkuwa,  ndi  made  ache  a mkuwa, 
mphiko  zache,  ndi  zipangizo  zache 
zonse,  mkhate  ndi  tsinde  lache ; 
40  nsaru  zochingira  za  pa  bwalo, 
nsichi  zache,  ndi  makamwa  ache, 
ndi  nsaru  yotsekera  pa  chipata  cha 
pa  bwalo,  zingwe  zache,  ndi  zichiri 
zache,  ndi  zipangizo  zonse  za  nchito 
ya  kachisi,  za  ku  chihema  choko- 
manako ; 41  zobvala  zokoma  za 

kutumikira  nazo  m’malo  opatulika, 
ndi  zobvala  zopatulika  za  Aroni  wa- 
nsembe,  ndi  zobvala  za  ana  ache, 
kuchita  nazo  nchito  ya  nsembe. 
42  Monga  mwa  zonse  Yehova  ada- 
muuza  Mose,  momwemo  ana  a 
Israyelianachitanchitozonse.  43  Ndi- 
po  Mose  anaona  nchito  zonse,  ndipo, 
taonani,  adaichita ; monga  Yehova 
adamuuza,  momwemo  adachita.  Ndi- 
po  Mose  anawadalitsa. 

A Ndipo  Yehova  ananena  ndi 
HrV-J  Mose,  ndi  kuti,  2 Tsiku 
loyamba  la  mwezi  woyamba  ukautse 
kachisi  wa  chihema  chokomanako. 
3 Ndipo  ukaike’mo  likasa  la  mboni, 
nuchinge  likasa’lo  ndi  nsaru  yochi- 
nga’yo.  4 Ulongenso  gome’lo,  nu- 
konzere’po  zokonzera  zache ; ulo- 
ngenso  choikapo  nyali’cho,  ndi  ku- 
yatsa  nyali  zache.  5 Ndipo  ukaike 
guwa  la  nsembe  lofukiza’po  la  golidi 
cha  kuno  cha  likasa  la  mboni,  nu- 
mange  pa  kachisi  nsaru  yotsekera  pa 
khomo.  6 Ndipo  ukaike  guwa  la 
nsembe  yopsereza  kunja  kwa  khomo 
la  kachisi  wa  chihema  chokomanako. 

7 Ukaikenso  mkhate  pakati  pa  chi- 
hema  chokomanako,  ndi  guwa  la 
nsembe,  ndi  kuthira’mo  madzi. 

8 Ndipo  ukamange  mpanda’wo  po- 
zungulira,  ndi  kupachika  nsaru  yo- 
tsekera  pa  chipata  cha  pa  bwalo. 

9 Pamenepo  ukatenge  mafuta  odzoza, 

ndi  kudzoza  nawo  kachisi,  ndi  zonse 
ziri  m’mwemo,  ndi  kumpatula,  ndi 
zipangizo  zache  zonse  ; ndipo  adza- 
khala  wopatulika.  10  Ndipo  udzoze 
guwa  la  nsembe  yopsereza,  ndi  zi- 
pangizo  zache  zonse,  ndi  kulipatula 
guwa’lo  ; ndipo  guwa’lo  lidzakhala 
lopatulikitsa.  11  Udzozenso  mkhate 
ndi  tsinde  lacne,  ndi  kuupatula. 
12  Ndipo  ubwere  nawo  Aroni  ndi  ana 
ache  amuna  ku  khomo  la  chihema 
chokomanako,  ndi  kuwasambitsa  ndi 
madzi.  13  Nubveke  Aroni  zobvala 
zopatuiika’zo  ; ndi  kumdzoza,  ndi 
kumpatula,  kuti  andichitire  Ine  nchito 
ya  nsembe.  14  Ndipo  ubwere  nawo 
ana  ache  amuna  ndi  kuwabveka 
maraya  a m’kati  ; 1 5 nuwadzoze, 

monga  unadzoza  atate  wawo,  kuti 
andichitire  nchito  ya  nsembe  ; ndi 
kudzozedwa  kwawo  kuwakhalire  unse- 
mbe  wosatha  mwa  mibadwo  yawo. 
16  Anatero  Mose  ; monga  mwa  zonse 
Yehova  adamuuza,  momwemo  ana- 
chita. 


17  Ndipo  kunali,  mwezi  woyamba 
wa  chaka  chachiwiri,  tsiku  loyamba 
la  mwezi,  anautsa  kachisi.  18  Ndipo 
Mose  anautsa  kachisi,  nakhazika 
makamwa  ache,  naimika  matabwa 
ache,  namanga’po  mitanda  yache, 
nautsa  mizati  ndi  nsanamira  zache. 
19  Ndipo  anayalika  hema  pamwamba 
pa  kachisi,  naika  chophimba  cha  chi- 
hema  pamwamba  pache ; monga 
Yehova  adamuuza  Mose.  20  Ndipo 
anatenga  mboni’yo,  naiika  m’likasa, 
napisa  mphiko  pa  likasa,  naika  cho- 
tetezerapo  pamwamba  pa  likasa ; 
21  nalowa  nalo  likasa  m’kachisi, 
napachika  nsaru  yochinga,  nachinga 
likasa  la  mboni ; monga  Yehova  ada- 
muuza  Mose.  22  Ndipo  anaika  go- 
me’lo  m’chihema  chokomanako,  pa 
mbali  ya  ku  mpoto  ya  kachisi,  kunja 
kwa  nsaru  yochinga.  23  Nakonze- 
ra’po  mkate  pa  maso  pa  Yehova ; 
monga  Yehova  adamuuza  Mose. 
24  Ndipo  anaika  choikapo  nyali 
m’chihema  chokomanako,  popenyana 
ndi  gome,  pa  mbali  ya  ku  mwela  ya 
kachisi.  25  Nayatsa  nyali’zo  pa  maso 
pa  Yehova ; monga  Yehova  ada- 
muuza  Mose.  26  Ndipo  anaika  guwa 
la  nsembe  la  golidi  in’chihema  cho- 
komanako  cha  kuno  cha  nsaru 
yochinga;  27  nafukiza’po  chofukiza 
cha  pfungo  lokoma  ; monga  Yehova 
adamuuza  Mose.  23  Ndipo  anapachika 
ku  kachisi  nsaru  yotsekera  pa 
khomo.  29  Ndipo  anaika  guwa  la 
nsembe  yopsereza  pa  khomo  la  kachisi 
wa  chihema  chokomanako,  natentha- 
’po  nsembe  yopsereza,  ndi  nsembe  ya 
ufa  ; monga  Yehova  adamuuza  Mose. 

30  Ndipo  anaika  mkhate  pakati  pa 
chihema  chokomanako,  ndi  guwa  Ia 
nsembe  ; nathira’mo  madzi  osamba. 

31  Ndipo  Mose  ndi  Aroni  ndi  ana  ache 
amuna  anasamba  manja  awo  ndi 
mapazi  awo  m’menemo  ; 32  pakulowa 
iwo  m’chihema  chokomanako,  ndi 
pakuyandikiza  guwa  la  nsembe  ana- 
samba ; monga  Yehova  adamuuza 
Mose.  33  Ndipo  anautsa  mpanda 
pozungulira  pa  chihema  ndi  guwa  ia 
nsembe,  napachika  nsaru  yotsekera 
pa  chipata  cha  pa  bwalo.  Momwemo 
Mose  anatsiriza  nchito’yi. 

34  Pamenepo  mtambo  unaphimba 
chihema  chokomanako,  ndi  uleme- 
rero  wa  Yehova  unadzaza  kachisi’yo. 
35  Ndipo  Mose  sanathe  kulowa  m’chi- 
hema  chokomanako,  popeza  mtambo 

unakhalabe  pamenepo  ; ndi  uleme- 
rero  vva  Yehova  unadzaza  kachisi. 

36  Ndipo  pakukwera  mtambo  ku- 
chokera  ku  kachisi,  ana  a Israyeli 
amayenda  maulendo  awo  onse ; 

37  koma  ukapanda  kukwera  mtambo, 
samayenda  ulendo  wawo  kufikira 


tsiku  loti  wakwera.  38  Pakuti  mta- 
mbo  wa  Yehova  umakhala  pa  ka- 
chisi  msana,  ndi  usiku  munali  moto 
m’menemo,  pa  maso  pa  mbumba 
yonse  ya  Israyeli,  m’maulendo  awo 
onse. 


LEVITIKO 


1NDIPO  Yehova  anaitana  Mose, 
nanena  naye  ali  m’chihema  cho- 
komanako  Iye,  nati,  2 Lankhula  ndi 
ana  a Israyeli,  nunene  nawo,  Ali  yense 
mwa  inu  akabwera  nacho  chopereka 
cha  kwa  Yehova,  muzibwera  nacho 
chopereka  chanu  chikhale  cha  zowe- 
ta,  cha  ng’ombe,  kapena  cha  nkhosa, 
kapena  cha  mbuzi. 

3 Chopereka  chache  chikakhala 
nsembe  yopsereza  ya  ng’ombe,  azi- 
bwera  nayo  yaimuna  yopanda  chi- 
rema ; abwere  nayo  ku  khomo  la 
chihema  chokomanako,  kuti  alandi- 
rike  pa  maso  pa  Yehova.  4 Ndipo 
aike  dzanja  lache  pa  mutu  pa  nse- 
mbe  yopsereza  ; ndipo  idzalandiridwa 
m’malo  mwache,  imtetezere.  5 Pa- 
menepo  aiphe  ng’ombe’yo  pa  maso 
pa  Yehova ; ndipo  ana  a Aroni, 
ansembe’wo,  abwere  nawo  mwazi, 
nawaze  mwazi’wo  pozungulira  pa 
guwa  la  nsembe,  lokhala  pa  khomo 
la  chihema  chokomanako.  6 Ndipo 
asende  nsembe  yopsereza,  ndi  kui- 
kadzula  ziwalo  zache.  7 Ndipo  ana 
a Aroni  asonkhe  moto  pa  guwa  la 
nsembe,  ndi  kukonza  nkhuni  pa 
moto’po  ; 8 ndi  ana  a Aroni,  anse- 
mbe’wo,  akonze  ziwalo’zo,  mutu,  ndi 
mafuta,  pa  nkhuni  ziri  pa  moto  wa 
pa  guwa  la  nsembe  ; 9 koma  atsuke 
ndi  madzi  matumbo  ache  ndi  mi- 
yendo  yache  ; ndi  wansembe  atenthe 
zonsezi  pa  guwa  la  nsembe,  zikhale 
nsembe  yopsereza,  nsembe  ya  moto, 
ya  pfungo  lokoma  la  kwa  Yehova. 

10  Ndipo  chopereka  chache  chika- 
khala  cha  nkhosa,  kapena  cha  mbuzi, 
chikhale  nsembe  yopsereza ; azi- 
bwera  nayo  yaimuna  yopanda  chi- 
rema.  11  Ndipo  aiphere  iyo  pa  mbali 
ya  ku  mpoto  ya  guwa  la  nsembe,  pa 
maso  pa  Yehova  ; ndipo  ana  a Aroni, 
ansembe’wo,  awaze  mwazi  wache  pa 
guwa  la  nsembe  pozungulira.  1 2 Ndi- 


po  aikadzule  ziwalo  zache,  pamodzi 
ndi  mutu  wache  ndi  mafuta  ache ; 
ndi  wansembe’yo  akonze  izi  pa  nkhuni 
ziri  pa  moto  wa  pa  guwa  la  nsembe. 
13  Koma  atsuke  ndi  madzi  matu- 
mbo  ndi  miyendo  ; ndi  wansembe 
abwere  nazo  zonse  nazitenthe  pa 
guwa  la  nsembe  ; ndiyo  nsembe  yo- 
psereza,  nsembe  ya  moto,  ya  pfungo 
lokoma  la  kwa  Yehova.  14  Ndipo 
chopereka  chache  cha  kwa  Yehova 
chikakhala  nsembe  yopsereza  ya  mba- 
lame,  azibwera  nacho  chopereka  cha- 
che  chikhaie  cha  njiwa,  kapena  cha 
maunda.  1 5 Ndipo  wa  nsembe  abwere 
nacho  ku  guwa  la  nsembe,  namwetule 
mutu  wache,  naitenthe  pa  guwa  la 
nsembe  ; ndi  mwazi  wache  aukamu- 
lire  pa  mbali  ya  guwa  la  nsembe, 
16  nachotse  chitsokomero,  ndi  chi- 
pwidza  chache,  nazitaye  kufupi  kwa 
guwa  la  nsernbe,  ku  m’mawa,  ku 
dzala ; 17  nang’ambe  mapiko  ache 

osawachotsa  konse  ai  ; ndipo  wa- 
nsembe’yo  aitenthe  pa  guwa  la  risembe, 
pa  nkhuni  ziri  pa  moto  ; ndiyo  nse- 
mbe  yopsereza,  nsembe  ya  moto,  ya 
pfungo  lokoma  la  kwa  Yehova. 

2Ndipo  munthu  akabwera  nacho 
chopereka  ndicho  nsembe  ya  ufa 
ya  kwa  Yehova,  chopereka  chache 
chizikhala  cha  ufa  wosalala  ; ndipo 
athire’po  mafuta,  ndi  kuika’po  libona. 
2 Ndipo  abwere  nayo  kwa  ana  a Aroni, 
ansembe’wo;  natenge’ko  ufa,  ndi  ma- 
futa  odzala  manja,  ndi  libona  wache 
wonse ; ndipo  wansembe’yo  aite- 
nthe  chikumbutso  chache  pa  guwa 
la  nsembe,  ndiyo  nsembe  ya  moto, 
ya  pfungo  lokoma  la  kwa  Yehova. 
3 Ndipo  chotsalira  cha  nsembe  ya 
ufa  chikhale  cha  Aroni  ndi  ana  ache  ; 
ndicho  chopatulikitsa  cha  nsembe  za 
moto  za  Yehova. 

4 Ndipo  ukabwera  nacho  chopereka 
ndicho  nsembe  ya  ufa,  yophika  mu 

mchembo,  chizikhala  cha  timitanda 
ta  ufa  wosalala  topanda  chotupitsa 
tosanganiza  ndi  rnafuta,  kapena  ti- 
mitanda  taphanthi  topanda  chotu- 
pitsa  todzoza  ndi  mafuta.  5 Ndipo 
nsembe  ya  ufa  yako  ikakhala  yoka- 
zinga  m’chiwaya,  ikhale  ya  ufa  wo- 
salala  wopanda  chotupitsa,  wosanga- 
niza  ndi  mafuta.  6 Uphwanye,  nu- 
thire’po  mafuta ; ndiyo  nsembe  ya 
ufa.  7 Ndipo  chopereka  chako  chi- 
kakhala  nsembe  ya  ufa  ya  mu  mphika, 
chikhale  cha  ufa  wosalala  ndi  mafuta. 

8 Ndipo  ubwere  nayo  nsembe  ya  ufa 
yopangika  ndi  izi  kwa  Yehova  ; ndipo 
atabwera  nacho  kwa  wansembe,  iye- 
yo  apite  nacho  ku  guwa  la  nsembe. 

9 Ndipo  wansembe’yo  atenge’ko  chi- 
kumbutso  pa  nsembe  ya  ufa,  nachi- 
tenthe  pa  guwa  la  nsembe  ; ndicho 
nsembe  ya  moto  ya  pfungo  lokoma 
la  kwa  Yehova.  10  Ndipo  chotsa- 
lira  cha  nsembe  ya  ufa  chikhale  cha 
Aroni  ndi  ana  ache  ; ndicho  chopa- 
tulikitsa  cha  nsembe  za  moto  za 
Yehova.  11  Nsembe  iri  yonse  ya 
ufa,  imene  mubwera  nayo  kwa  Ye- 
hova,  isapangike  ndi  chotupitsa,  pa- 
kuti  musamatenthera  Yehova  nse- 
mbe  ya  moto  ya  chotupitsa,  kapena 
ya  uchi.  12  Monga  chopereka  cha 
zipatso  zoyamba  muzipereka  izi  : 
koma  asazifukize  pa  guwa  la  nsembe 
zichite  pfungo  lokoma.  13  Ndipo 
chopereka  chako  chiri  chonse  cha 
nsembe  ya  ufa  uzichikoleretsa  ndi 
mchere ; usasowe  mchere  wa  chi- 
pangano  cha  Mulungu  wako  pa 
nsembe  yako  ya  ufa ; pa  zopereka 
zako  zonse  uzipereka  mchere. 

14  Ndipo  ukabwera  nayo  nsembe 
ya  ufa  ya  zipatso  zoyamba  kwa  Ye- 
hova,  uzibwera  nayo  nsembe  yako 
ya  zipatso  zoyamba  ikhale  ya  ngala 
zoyamba  kucha,  zoumika  pa  moto, 
zokonola.  15  Ndipo  uthire’po  ma- 
futa,  ndi  kuika’po  libona ; ndiyo 
nsembe  ya  ufa.  16  Ndipo  wansembe 
atenthe  chikumbutso  chache,  ata- 
tapa  pa  tirigu  wache  wokonola,  ndi 
pa  mafuta  ache,  ndi  kutenga  libona 
lache  lonse  ; ndiyo  nsembe  ya  moto 
ya  kwa  Yehova. 

SNdipo  chopereka  chache  chika- 
khala  nsembe  yoyamika;  aka- 
bwera  nayo  ng’ombe,  kapena  yaimuna 
kapena  yaikazi,  azibwera  nayo  yo- 
panda  chirema  pa  maso  pa  Yehova. 
2 Ndipo  a.ike  dzanja  lache  pa  mutu 


wa  chopereka  chache,  ndi  kuipha  pa 
chipata  cha  chihema  chokomanako  ; 
ndipo  ana  a Aroni,  ansembe’wo, 
awaze  mwazi  wache  pa  guwa  la 
nsembe  pozungulira.  3 Pamenepo 
abwere  nayo  nsembe  ya  moto  ya  kwa 
Yehova,  yotenga’ko  ku  nsembe  yo- 
yamika ; achotse  mafuta  akukuta 
matumbo,  ndi  mafuta  onse  akukhala 
pa  matumbo,  4 ndi  imso  ziwiri,  ndi 
mafuta  ali  pomwepo  okhala  m’chu- 
uno,  ndi  chokuta  cha  mphafa  chofi- 
kira  ku  imso.  5 Ndipo  ana  a Aroni 
azitenthe  pa  guwa  la  nsembe,  pa 
nsembe  yopsereza,  iri  pa  nkhuni  zi- 
mene  ziri  pa  moto  ; ndiyo  nsembe 
ya  moto,  ya  pfungo  lokoma  la  kwa 
Yehova. 

6 Ndipo  chopereka  c’nache  chika- 
khala  nkhosa  kapena  mbuzi,  kuti 
ikhale  nsembe  yoyamika  ya  kwa 
Yehova  ; ingakhale  yaimuna  kapena 
yaikazi,  azibwera  nayo  yopanda  chi- 
rema  ; 7 akabwera  nayo  nkhosa  kuti 
ikhale  chopereka  chache,  abwere 
nayo  pa  maso  pa  Yehova  ; 8 naike 
dzanja  lache  pa  mutu  pa  chopereka 
chache,  naiphe  patsogolo  pa  chihema 
chokomanako  ; ndipo  ana  a Aroni 
awaze  mwazi  wache  pa  guwa  la 
nsembe  pozungulira.  9 Pamenepo 
abwere  nayo  nsembe  ya  moto  ya 
kwa  Yehova  ; yotenga’ko  ku  nsembe 
yoyamika  ; mafuta  ache,  mchira  wa 
mafuta  wonse,  atauchotsa  kufupi  ku 
pfupa  la  msana ; naichotse  mafuta 
akukuta  matumbo,  ndi  mafuta  onse 
akukhala  pa  matumbo,  10  ndi  imso 
ziwiri,  ndi  mafuta  ali  pomwepo, 
okhala  m’chuuno,  ndi  chokuta  cha 
mphafa  chofikira  ku  imso.  11  Ndipo 
wansembe  azitenthe  pa  guwa  la 
nsembe  ; ndicho  chakudya  cha  nse- 
mbe  ya  moto  ya  kwa  Mulungu. 

12  Ndipo  chopereka  chache  chi- 
kakhala  mbuzi,  azibwera  nayo  pa 
maso  pa  Yehova ; 13  naike  dzanja 
lache  pa  mutu  pache,  naiphe  pa 
khomo  la  chihema  chokomanako ; 
ndipo  ana  a Aroni  awaze  mwazi 
wache  pa  guwa  la  nsembe  pozungu- 
lira.  14  Ndipo  abwere  nacho  cho- 
pereka  chache  chotenga’ko,  ndicho 
nsembe  ya  moto  ya  kwa  Yehova ; 
achotse  mafuta  akukuta  matumbo, 
ndi  mafuta  onse  akukhala  pa  ma- 
tumbo,  15  ndi  imso  ziwiri,  ndi  ma- 
futa  ali  pomwepo,  okhala  m’chuuno, 
ndi  chokuta  cha  mphafa  chofikira 

ku  imso.  16  Ndipo  wansembe  ate- 
nthe  izi  pa  guwa  la  nsembe  ; ndizo 
chakudya  cha  nsembe  ya  moto  ichite 
pfungo  lokoma ; mafuta  onse  nga 
Yehova.  17  Likhale  lemba  losatha 
m’mibadwo  yanu  m’nyumba  zanu 
zonse,  musamadya  kapena  mafuta 
kapena  mwazi. 

4Ndipo  Yehova  ananena  ndi 
Mose,  nati,  2 Lankhula  ndi  ana 
a Israyeli,  ndi  kuti,  Munthu  aka- 
chimwa,  osati  dala,  pa  china  cha 
zinthu  ziri  zonse  aziletsa  Mulungu, 
nakachita’po  kanthu  ; 3 akalakwa 

wansembe  wodzozedwa  ndi  kupa- 
ramulira  anthu ; pamenepo  azi- 
bwera  nayo  kwa  Yehova  ng’ombe  ya 
mphongo,  yopanda  chirema,  chifu- 
kwa  cha  kuchimwa  kwache  adaku- 
chita,  ikhale  nsembe  ya  uchimwo. 

4 Ndipo  adze  nayo  ng’ombe’yo  ku 
khomo  la  chihema  chokomanako  pa 
maso  pa  Yehova  ; naike  dzanja  lache 
pa  mutu  pa  ng’ombe’yo,  naiphe 
ng’ombe’yo  pa  maso  pa  Yehova. 

5 Ndipo  wansembe  wodzozedwa’yo 
atenge’ko  mwazi  wa  ng’ombe’yo, 
nabwere  nawo  ku  chihema  choko- 
manako  ; 6 ndipo  wansembe’yo  abvi- 
ike  chala  chache  m’mwazi’mo,  na- 
waze  mwazi’wo  kasanu  ndi  kawiri 
pa  maso  pa  Yehova,  cha  kuno  cha 
nsaru  yochinga  ya  malo  opatulika. 

7 Ndipo  wansembe’yo  atenge’ko  mwa- 
zi,  nauike  pa  nyanga  za  guwa  la 
nsembe  la  chofukiza  cha  pfungo  lo- 
koma,  lokhala  m’chihema  choko- 
manako  pa  maso  pa  Yehova ; na- 
thire  mwazi  wonse  wa  ng'ombe’yo  pa 
tsinde  pa  guwa  la  nsembe  yopsereza, 
lokhala  pa  khomo  la  chihema  choko- 
manako.  8 Ndipo  achotse  mafuta 
onse  a ng’ombe  ya  nsembe  ya  uchi- 
mwo,  achotse  mafuta  akukuta  ma- 
tumbo,  ndi  mafuta  onse  akukhala  pa 
matumbo,  9 ndi  imso  ziwiri  ndi  ma- 
futa  ali  pomwepo,  okhala  m’chuuno, 
ndi  chokuta  cha  mphafa  chofikira 
ku  imso,  10  umo  azikachotsera  pa 
ng’ombe  ya  nsembe  yoyamika  ; ndipo 
wansembe  azitenthe  pa  guwa  la 
nsembe  yopsereza.  11  Naturutse  chi- 
kopa  cha  ng’ombe’yo,  ndi  nyama 
yache  yonse,  pamodzi  ndi  mutu  wache, 
ndi  miyendo  yache,  ndi  matumbo 
ache,  ndi  chipwidza  chache,  12  inde 
ng’ombe  yonse,  kunja  kwa  chigono, 
kumka  nayo  ku  malo  koyera,  ku- 
mene  ataya’ko  mapulusa,  naitenthe 

pa  nkhuni  ndi  moto  ; aitenthe  po- 
tayira  mapulusa. 

13  Ndipo  khamu  lonse  la  Israyeli 
likalakwa,  osati  dala,  ndipo  chikabi- 
sika  chinthu’chi  pa  maso  pa  mso- 
nkhano,  litachita  china  cha  zinthu 
ziri  zonse  aziletsa  Yehova,  ndi  kupa- 
lamula  ; 14  kukadziwika  kuchimwa 
adachimwa’ko,  pamenepo  msonkhano 
uzibwera  nayo  ng’ombe  ya  mphongo, 
ikhale  nsembe  ya  uchimwo,  ndipo 
udze  nayo  ku  khomo  la  chihema  cho- 
komanako.  15  Ndipo  akuru  a kha- 
mu’lo  aike  manja  awo  pa  mutu  pa 
ng’ombe’yo,  pa  maso  pa  Yehova ; 
naiphe  ng’ombe’yo  pa  maso  pa  Ye- 
hova.  16  Ndipo  wansembe  wodzo- 
zedwa’yo  adze  nawo  mwazi  wina  wa 
ng’ombe’yo  ku  chihema  chokoma- 
nako  ; 17  nabviike  chala  chache 

m’mwazi  wa  nsembe’wo,  nauwaze 
kasanu  ndi  kawiri  pa  maso  pa  Yeho- 
va,  cha  kuno  cha  nsaru  yochinga. 
18  Naike  mwazi  wina  pa  nyanga  za 
guwa  la  nsembe,  lokhala  pa  maso 
pa  Yehova,  lokhala  m’chihema  cho- 
komanako  ; nathire  mwazi  wonse 
pa  tsinde  pa  guwa  la  nsembe  yopse- 
reza,  lokhala  pa  khomo  la  chihema 
chokomanako.  19  Ndipo  achotse 
mafuta  ache  onse,  nawatenthe  pa 
guwa  la  nsembe.  20  Atero  nayo 
ng’ombe’yo  ; monga  umo  ana- 
chitira  ng’ombe  ya  nsembe  ya  uchi- 
mwo  ; ndipo  wansembe  awachitire 
chowatetezera ; ndipo  adzakhululu- 
kidwa.  21  Ndipo  aturutse  ng’ombe’yo 
kunja  kwa  chigono,  ndi  kuitentha 
monga  anatenthera  ng’ombe  yoyamba 
ija  ; ndiyo  nsembe  ya  uchimwo  ya 
kwa  msonkhano. 

22  Akachimwa  mkuru,  osati  dala, 
pa  china  cha  zinthu.  ziri  zonse  azi- 
letsa  Yehova  Mulungu  wache,  napa- 
ramula  ; 23  akamdziwitsa  kuchimwa 
kwache  adachimwa’ko,  azidza  nacho 
chopereka  chache,  ndicho  tonde  wo- 
panda  chirema ; 24  naike  dzanja 

lache  pa  mutu  pa  mbuzi’yo,  naiphe 
pa  malo  pophera  nsembe  yopsereza 
pa  maso  pa  Yehova  ; ndiyo  nsembe 
ya  uchimwo.  25  Ndipo  wansembe 
atenge’ko  mwazi  wa  nsembe  ya 
uchimwo  ndi  chala  chache,  nauike 
pa  nyanga  za  guwa  la  nsembe  yo- 
psereza,  ndi  kuthira  mwazi  wache 
pa  tsinde  pa  guwa  la  nsembe  yopse- 
reza.  26  Ndipo  atenthe  mafuta  ache 
onse  pa  guwa  la  nsembe,  monga 

mafuta  a nsembe  yoyamika  ; ndipo 
wansembe  amchitire  chomtetezera, 
ndipo  adzakhululukidwa. 

27  Ndipo  akachimwa  wina  wa 
anthu  a m’dziko,  osati  dala,  pa  china 
cha  zinthu  ziri  zonse  aziletsa  Yehova, 
naparamula ; 28  akamdziwitsa  ku- 

chimwa  kwache  adachimwa’ko,  azi- 
dza  nacho  chopereka  chache  mbuzi 
yaikazi,  yopanda  chirema,  chifukwa 
cha  kuchimwa  kwache  adakuchita. 
29  Aike  dzanja  lache  pa  mutu  pa 
nsembe  ya  uchimwo,  naiphe  nsembe 
ya  uchimwo  pa  malo  pa  nsembe 
yopsereza.  30  Ndipo  wansembe  ate- 
nge’ko  rnwazi  ndi  chala  chache,  na- 
uike  pa  nyanga  za  guwa  la  nsembe 
yopsereza,  ndi  kuthira  mwazi  wache 
wonse  pa  tsinde  pa  guwa  la  nsembe. 

31  Nachotse  mafuta  ache  onse,  monga 
umo  amachotsera  mafuta  pa  nsembe 
yoyamika  ; ndipo  wansembe’yo  awa- 
tenthe  pa  guwa  la  nsembe  akhale 
pfungo  lokoma  la  kwa  Yehova  ; ndi 
wansembe  amchitire  chomtetezera, 
ndipo  adzakhululukidwa. 

32  Ndipo  akadza  nayo  nkhosa, 
ndiyo  chopereka  chache,  ikhale  nse- 
mbe  ya  uchimwo,  azidza  nayo  yai- 
kazi,  yopanda  chirema.  33  Naike 
dzanja  lache  pa  mutu  wa  nsembe  ya 
uchimwo,  ndi  kuipha  ik’nale  nsembe 
ya  uchimwo  pa  malo  pophera  nsembe 
yopsereza.  34  Ndipo  wansembe  ate- 
nge’ko  mwazi  wa  nsembe  ya  uchimwo 
ndi  chala  chache,  nauike  pa  nyanga 
za  guwa  la  nsembe  yopsereza,  ndi 
kuthira  mwazi  wache  wonse  pa 
tsinde  pa  guwa  la  nsembe  ; 35  na- 
wachotse  mafuta  ache  onse,  monga 
umo  amacho'csera  mafuta  a nkhosa 
pa  nsembe  yoyamika  ; ndipo  wanse- 
mbe’yo  atenthe  awa  pa  guwa  la 
nsembe,  monga  umo  amachitira  nse- 
mbe  za  moto  za  Yehova ; ndipo 
wansembe’yo  amchitire  chomtetezera 
pa  kuchimwa  kwache  adakuchimwira, 
ndipo  adzakhululukidwa. 

5Ndipo  akachimwa  munthu,  wa- 
kuti  adamva  mau  a kuwalumbi- 
ritsa,  ndiye  mboni,  kapena  wakuona, 
kapena  wakudziwa,  koma  osaulula, 
azisenza  mphulupulu  yache  ; 2 ka- 

pena  munthu  akakhudza  chiri  chonse 
chodetsa  kapena  mtembo  wa  nyama 
yodetsa,  kapena  mtembo  wa  choweta 
chodetsa,  kapena  mtembo  wa  cho- 
kwawa  chodetsa,  kungakhale  ku- 
dambisikira,  ali  wodetsedwa,  ndi  v/o- 

paramula.  3 Kapena  akakhudza 
chodetsa  cha  munthu,  ndicho  chodetsa 
chiri  chonse  akakhala  chodetse- 
dwa  nacho,  ndipo  chidambisikira ; 
koma  pochizindikira  akhala  wo- 
paramula  : 4 kapena  munthu  aka- 

lumbira  ndi  milomo  yache  osalingi- 
rira  kuchita  choipa,  kapena  kuchita 
chabwino,  chiri  chonse  munthu  aka- 
lumbira  osalingirira,  ndipo  chidambi- 
sikira  ; koma  pochizindikira  akhala 
woparamula  chimodzi  cha  izi : 5 ndi- 
po  kudzali,  ataparamula  chimodzi 
cha  izi,  aziulula  chimene  adachimwa 
nacho  ; 6 nadze  nayo  nsembe  yopa- 
ramula  kwa  Yehova  c'nifukwa  cha 
kulakwa  kwache  adachimwira,  ndiyo 
msoti  wa  nkhosa,  kapena  msoti  wa 
mbuzi,  ukhale  nsembe  ya  uchimwo  ; 
ndipo  wansembe  amchitire  chomte- 
tezera  chifukwa  cha  kuchimwa  kwa- 
che.  7 Ndipo  chuma  chache  chika- 
panda  kufikira  nkhosa,  wochimwa’yo 
adze  nayo  kwa  Yehova  nsembe  yache 
yoparamula,  njiwa  ziwiri,  kapena 
maunda  awiri  ; imodzi  ikhale  ya 
nsembe  ya  uchimwo,  ndi  yina  ya 
nsembe  yopsereza.  8 Ndipo  adze 
nazo  kwa  wansembe,  ndiye  ayambe 
kubwera  nayo  ija  ya  kwa  nsembe  ya 
uchimwo,  napotole  mutu  wache  pa 
khosi  pache,  osauchotsa ; 9 nawa- 

ze’ko  mwazi  wa  nsembe  ya  uchimwo 
pa  mbali  ya  guwa  la  nsembe ; ndi 
mwazi  wotsalira  aukamulire  pa  tsinde 
pa  guwa  la  nsembe  ; ndiyo  nsembe 
ya  uchimwo.  10  Ndipo  aikonze  inza- 
che  ikhale  nsembe  yopsereza,  monga 
mwa  lemba  lache  ; ndipo  wansembe 
amchitire  chomtetezera  chifukwa  cha 
kuchimwa  adachimwira,  ndipo  adza- 
khululukidwa. 

1 1 Koma  chuma  chache  chika- 
panda  lcufikira  njiwa  ziwiri  kapena 
maunda  awiri,  wochimwa’yo  azidza 
r.acho  chopereka  chache  limodzi  ia 
magawo  khumi  la  efa  la  ufa  wosa- 
lala,  likhale  la  nsembe  ya  uchimwo ; 
asamaike’po  mafuta,  kapena  kuika’po 
libona  ai  ; pakuti  ndicho  nsembe  ya 
uchimwo.  12  Ndipo  adze  nacho  kwa 
wansembe,  ndi  wansembe’yo  atenge- 
’ko  wodzala  manja  ukhale  chiku- 
mbutso  chache,  nachitenthe  pa  guwa 
la  nsembe  monga  umo  amachitira 
nsembe  za  moto  za  Yehova  ; ndiyo 
nsembe  ya  uchimwo.  13  Ndipo  wa- 
nsembe  amchitire  chomtetezera  chi- 
fukwa  cha  kuchimwa  kwache  ada- 

chimwira  chimodzi  cha  izi,  ndipo 
adzakhululukidwa ; ndipo  chotsalira 
chikhale  cha  wansembe,  monga 
umo  amachitira  chopereka  cha  ufa- 
’cho. 

14  Ndipo  Yehova  ananena  ndi  Mose, 
nati,  15  Munthu  akachita  mosakhu- 
lupirika,  nakachimwa  osati  dala,  pa 
zopatulika  za  Yehova,  azidza  nayo 
nsembe  yache  yoparamula  kwa  Ye- 
hova,  ndiyo  nkhosa  ya  mphongo 
yopanda  chirema,  ya  m’gulu  lache, 
monga  umayesa  mtengo  wache  po- 
chula  masekeli  a siliva,  kunena  sekeli 
wa  malo  opatulika,  ikhale  nsembe 
yoparamula  ; 16  ndipo  abwezere  cho- 
lakwira  chopatulika’cho,  naonjeze’po 
limodzi  la  magawo  asanu,  napereke 
kwa  wansembe ; ndi  wansembe’yo 
amchitire  chomtetezera  ndi  nkhosa 
ya  mphongo  ya  nsembe  yoparamula  ; 
ndipo  adzakhululukidwa. 

17  Ndipo  munthu  akachimwa,  na- 
kachita  china  cha  zinthu  ziri  zonse 
aziletsa  Yehova;  angakhale  ana- 
libe  kudziwa,  koma  waparamula, 
azisenza  mphulupulu  yache.  18  Na- 
dze  nayo  kwa  wansembe  nkhosa  ya 
mphongo  yopanda  chirema  ya  m’khola 
lache,  monga  umayesa  mtengo  wache, 
ikhale  nsembe  yoparamula;  ndipo 
wansembe’yo  amchitire  chomtetezera 
chifukwa  cha  kusachimwa  dala  kwa- 
che,  osakudziwa  ; ndipo  adzakhulu- 
lukidwa.  19  Iyo  ndiyo  nsembe  yo- 
paramula  ; munthu’yu  anaparamula 
ndithu  pa  maso  pa  Yehova. 

6Ndipo  Yehova  ananena  ndi 
Mose,  ndi  kuti,  2 Akachimwa 
munthu  nakachita  mosakhulupirika 
pa  Yehova,  nakachita  monyenga  ndi 
mnansi  wache  kunena  za  choikiza, 
kapena  chikole,  kapena  chifwamba, 
kapena  anasautsa  mnansi  wache  ; 
3 kapena  anapeza  chinthu  chotayika, 
nanena’po  bodza,  nalumbira  pa  bo- 
dza  ; pa  chimodzi  cha  izi  zonse  ama- 
chita  munthu,  ndi  kuchimwa’po  ; 
4 pamenepo  padzali  kuti,  popeza 
anachimwa,  naparamula,  azibweza 
zofunkha  zimene  analanda  mwa  chi- 
fwamba,  kapena  chinthu’chi  ada- 
chiona  ndi  kusautsa  mnzache,  kapena 
choikiza  anamuikiza,  kapena  chinthu 
chotayika  anachipeza  ; 5 kapena 

chiri  chonse  analumbira’po  monama  ; 
achibwezere  chonse’chi,  naonjeze’po 
limodzi  la  magawo  asanu  ; apereke 
ichi  kwa  mwini  wache  tsiku  lotsu- 


tsidwa  iye.  6 Ndipo  adze  nayo 
nsembe  yache  yoparamula  kwaYe- 
hova,  ndiyo  nkhosa  ya  mphongo  yo- 
panda  chirema  ya  m’khola  mwache, 
monga  umayesa  mtengo  wache,  ikhaie 
nsembe  yoparamula,  adze  nayo  kwa 
wansembe  ; 7 ndipo  wansembe’yo 

amchitire  chomtetezera  pa  maso  pa 
Yehova,  ndipo  adzakhululukidwa ; 
kunena  ziri  zonse  akazichita  ndi 
kuparamula  nazo. 

8 Ndipo  Yehova  analankhula  ndi 
Mose,  nati,  9 Uza  Aroni  ndi  ana  ache, 
ndi  kuti,  Chilamulo  cha  nsembe  yo- 
psereza  ndi  ichi : nsembe  yopsereza 
izikhala  pa  nkhuni  za  pa  guwa  la 
nsembe  usiku  wonse  kufikira  m’ma- 
wa ; ndipo  moto  wa  pa  guwa  la 
nsembeuziyakabepamenepo.  lONdi- 
po  wansembe  abvale  mwinjiro  wache 
wa  bafuta,  nabvale  pa  thupi  pache  zo- 
bvala  za  pa  miyendo  za  bafuta ; naole 
phulusa,  moto  utanyeketsa  nsembe 
ya  moto  pa  guwa  la  nsembe,  nalitaye 
m’mphepete  mwa  guwa  la  nsembe. 
1 1 Pamenepo  abvule  zobvala  zache, 
nabvale  zobvala  zina,  nachotse  phu- 
lusa  kumka  nalo  kunja  kwa  chigono, 
ku  malo  koyera.  12  Ndipo  moto  wa 
pa  guwa  la  nsembe  uyakebe  pame- 
nepo,  wosazima  ; wansembe  ayatse’po 
nkhuni  m’mawa  ndi  m’mawa ; na- 
konze’po  nsembe  yopsereza,  nate- 
nthe’po  mafuta  a nsembe  zoyamika. 
1 3 Moto  uziyakabe  pa  guwa  la  nsembe, 
wosazima. 

14  Ndipo  chilamulo  cha  chopereka 
cha  ufa  ndicho  : ana  a Aroni  azi- 
bwera  nacho  pa  maso  pa  Yehova  ku 
guwa  la  nsembe.  15  Ndipo  atenge’ko 
wodzala  manja  pa  ufa  wa  chopereka 
cha  ufa  wosalala,  ndi  pa  mafuta  ache, 
ndi  libona  lonse  liri  pa  chopereka  cha 
ufa,  nazitenthe  pa  guwa  la  nsembe, 
zichite  pfungo  lokoma,  ndizo  chi- 
kumbutso  chache  cha  kwa  Yehova. 
16  Ndipo  chotsalira  chache  adye 
Aroni  ndi  ana  ache ; achidye  cho- 
panda  chotupitsa  m’malo  opatulika  ; 
pa  bwalo  la  chihema  chokomanako 
achidye.  17  Asachiphike  ndi  chotu- 
pitsa.  Ndachipereka  chikhale  gawo 
lawo  lochokera  pa  nsembe  zanga  za 
moto  ; ndicho  chopatulikitsa,  monga 
nsembe  ya  uchimwo,  ndi  monga 
nsembe  yoparamula.  1 8 Amuna  onse 
a mwa  ana  a Aroni  adye’ko,  ndilo 
lemba  losatha  la  ku  mibadwo  yanu, 
chiwachokere  ku  nsembe  za  moto  za 

Yehova  ; ali  yense  wakuzikhudza  izi 
adzakhala  wopatulika. 

19  Ndipo  Yehova  analankhula  ndi 
Mose,  nati,  20  Chopereka  cha  Aroni 
ndi  ana  ache,  chimene  azibwera  nacho 
kwa  Yehova  tsiku  la  kudzozedwa  iye 
ndi  ichi : limodzi  la  magawo  khumi 
la  efa  la  ufa  wosalala,  likhale  cho- 
pereka  cha  ufa  kosalekeza,  nusu 
lache  m’mawa,  nusu  lache  madzulo. 
21  Chikonzeke  pa  chiwaya  ndi  ma- 
futa  ; udze  nacho  chokazinga  ; cho- 
pereka  cha  ufa  cha  zidutsu  ubwere 
nacho,  chikhale  pfungo  lokoma  la 
kwa  Yehova.  22  Ndipo  wansembe 
wodzozedwa  m’malo  mwache,  wa 
mwa  ana  ache,  achite  ichi  ; likhale 
lemba  losatha  ; achitenthe  konse  kwa 
Yehova.  23  Ndipo  zopereka  za  ufa 
zonse  za  wansembe  azitenthe  konse  ; 
asamazidya. 

24  Ndipo  Yehova  analankhula  ndi 
Mose,  nati,  25  Lankhula  ndi  Aroni 
ndi  ana  ache,  ndi  kuti,  Chilamulo  cha 
nsembe  ya  uchimwo  ndi  ichi  : Pa 

malo  pophera  nsembe  yopsereza  ndipo 
pophera  nsembe  ya  uchimwo  pa  maso 
pa  Yehova ; ndiyo  yopatulikitsa. 
26  Ndipo  azidya  iyi  wansembe  amene 
aipereka  chifukwa  cha  zoipa ; ai- 
dyere  m’malo  opatulika,  pa  bwalo  la 
chihema  chokomanako.  27  Ali  ye- 
nse  akakhudza  nyama  yache  adza- 
khala  wopatulika ; ndipo  akawaza 
mwazi  wache  wina  pa  chobvala  chiri 
chonse,  utsuke  chimene  adauwaza- 
’cho  m’malo  opatulika.  28  Ndipo 
mphika  wa  dothi  umene  anaphika’mo 
nyama’yi  auswe,  koma  ngati  anaiphi- 
ka  mu  mphika  wa  mkuwa  atsuke  uwu, 
nautsukuluze  ndi  madzi.  29  Amu- 
na  onse  a mwa  ansembe  adye- 
’ko ; ndiyo  yopatulikitsa.  39  Koma 
asadye  nsembe  ya  uchimwo  iri  yonse, 
imene  amadza  nawo  mwazi  wache 
ku  chihema  chokomanako  kutetezera 
nawo  m’malo  opatulika ; aitenthe 
ndi  moto. 

7Ndipo  chilamulo  cha  nsembe 
yoparamula  ndi  ichi  ; ndiyo 
yopatulikitsa.  2 Pa  malo  pophera 
nsembe  yopsereza  ndipo  aziphera  nse- 
mbe  yoparamula ; nawaze  mwazi 
wache  pa  guwa  la  nsembe  pozungu- 
lira.  3 Ndipo  achotse’ko,  nabwere 
nawo  mafuta  ache  onse  ; mchira  wa 
mafuta,  ndi  mafuta  akukuta  matu- 
mbo,  4 ndi  imso  ziwiri,  ndi  mafuta 
a pamenepo,  okhala  m’chuuno,  ndi 


chokuta  cha  mphafa  chofikira  ku 
imso  ; 5 ndipo  wansembe  atenthe  izi 
pa  guwa  la  nsembe,  nsembe  ya  moto 
ya  kwa  Yehova  ; ndiyo  nsembe  yo- 
paramula.  6 Amuna  onse  a mwa 
ansembe  adye’ko  ; adyere  m’malo  opa- 
tulika  ; ndiyo  yopatulikitsa.  7 Monga 
nsembe  ya  uchimwo,  momwemo 
nsembe  yoparamula ; pa  zonse  zi- 
wiri’zi  pali  chilamulo  chimodzi ; 
ikhale  yache  ya  wansembe’yo, 
amene  achita  nayo  chotetezera. 
8 Ndipo  chikopa  cha  nsembe  yo- 
psereza  chikhale  chache  chache  cha 
wansembe,  amene  anabwera  nayo 
nsembe  yopsereza  ya  munthu  ali 
yense.  9 Ndipo  nsembe  za  ufa  zonse 
zophika  mu  mchembo,  ndi  zonse 
zokonzeka  mu  mphika,  ndi  pa  chi- 
waya,  zikhale  za  wansembe  amene 
wabwera  nazo.  10  Ndipo  nsembe 
zonse  za  ufa  zosanganiza  ndi  mafuta, 
kapena  zouma  zikhale  za  ana  onse 
a Aroni,  alandire’ko  onse. 

11  Ndipo  chilamulo  cha  nsembe 
zoyamika,  zimene  azibwera  nazo  kwa 
Yehova  ndi  ichi : 12  akabwera  nayo 
kuti  ikhale  nsembe  yolemekeza,  azi- 
bwera  nato,  pamodzi  ndi  nsembe  yo- 
lemekeza,  timitanda  topanda  chotu- 
pitsa  tosanganiza  ndi  mafuta,  ndi 
timitanda  taphanthi  topanda  chotu- 
pitsa  todzoza  ndi  mafuta,  ndi  timi- 
tanda  toocha,  ta  ufa  wosalala  tosa- 
nganiza  ndi  mafuta.  13  Abwere  na- 
cho  chopereka  chache  pamodzi  ndi 
timitanda  ta  mkate  wa  chotupitsa, 
pamodzi  ndi  nsembe  yolemekeza,  ya 
nsembe  zoyamika  zache.  14  Ndipo 
pa  zopereka  zonsezi  atenge’po  ndi 
kubwera  nako  kamtanda  kamodzi, 
kuti  kakhale  ka  nsembe  yokweza  ya 
kwa  Yehova  ; kakhale  ka  wansembe 
wakuwaza  mwazi  wa  nsembe  zoya- 
mika.  15  Kunena  za  nyama  ya 
nsembe  yolemekeza  ya  nsembe  zoya- 
mika  zache,  aziidya  tsiku  lomwelo  la 
kuipereka  ; asasiye’ko  kufikira  m’ma- 
wa.  16  Koma  nsembe  ya  chopereka 
chache  ikakhala  ya  chowinda,  ka- 
pena  chopereka  chaufulu,  aidye  tsiku 
lomwelo  anabwera  nayo  nsembe  ya- 
che ; ndipo  m’mawa  adye  chotsa- 
lira’po  ; 17  koma  chotsalira  pa  nya- 
ma  ya  nsembe’yo  tsiku  lachitatu, 
achitenthe.  18  Ndipo  akadya’ko  nya- 
ma  ya  nsembe  zoyamika  zache  tsiku 
lachitatu,  sikubvomerezeka  kumene  ; 
sadzamwerengera  wobwera  nayo ; 

ndiyo  chinthu  chonyansa,  ndipo  mu- 
nthu  wakudya’ko  adzasenza  mphu- 
lupulu  zache.  19  Ndipo  nyama  yo- 
khudza  kanthu  kali  konse  kodetsa 
isadyeke  ; aitenthe  ndi  moto.  Koma 
za  nyama  yina,  ali  yense  ayera  aidye- 
’ko.  20  Koma  munthu  akadya  nya- 
ma  ya  nsembe  zoyamika  za  Yehova, 
pokhala  nacho  chomdetsa,  munthu- 
’yo  asadzidwe  kwa  anthu  a mtundu 
wache.  21  Ndipo  munthu  akakhu- 
dza  chinthu  chodetsa,  chodetsa  cha 
munthu,  kapena  chodetsa  cha  zo- 
weta,  kapena  chiri  chonse  chonyansa 
chodetsa,  nakadya’ko  nyama  ya  nse- 
mbe  zoyamika  za  Yehova,  munthu’yo 
asadzidwe  kwa  anthu  a mtundu 
wache. 

22  Ndipo  Yehova  ananena  ndi  Mose, 
nati,  23  Lankhula  ndi  ana  a Israyeli 
ndi  kuti,  Musamadya  mafuta  ali  onse, 
a ng’ombe,  kapena  a nkhosa,  kapena 
a mbuzi.  24  Ndipo  mafuta  a iyo 
idafa  yokha,  ndi  mafuta  a iyo  ida- 
jiwa  ndi  chirombo  ayenera  nchito  iri 
yonse,  koma  musamadya  awa  konse 
konse.  25  Pakuti  ali  yense  akadya 
mafuta  a nyama,  imene  amabwera 
nayo  ikhale  nsembe  ya  moto  ya  kwa 
Yehova,  munthu  amene  akadya  awa 
asadzidwe  kwa  anthu  a mtundu 
wache.  26  Ndipo  musamadya  mwazi 
uli  wonse,  kapena  wa  mbalame,  ka- 
pena  wa  nyama,  m’nyumba  zanu 
zonse.  27  Ali  yense  akadya  mwazi 
uli  wonse,  munthu’yo  asadzidwe  kwa 
anthu  a mtundu  wache. 

28  Ndipo  Yehova  ananena  ndi  Mcse, 
nati,  29  Lankhula  ndi  ana  a Israyeli, 
ndi  kuti,  Wakubwera  nayo  nsembe 
yoyamika  yache  kwa  Yehova,  azidza 
nacho  chopereka  chache  kwa  Yehova 
chochokera  ku  nsembe  yoyamika 
yache  ; 30  adze  nazo  m’manja  mwa- 
che  nsembe  za  moto  za  Yehova  ; 
adze  nawo  mafuta  pamodzi  ndi  nga- 
nga,  kuti  aweyule  nganga’yo  ikhale 
nsembe  yoweyula  pa  maso  pa  Yehova. 
31  Ndipo  wansembe’yo  atenthe  ma- 
futa’wo  pa  guwa  la  nsembe  ; koma 
nganga’yo  ikhale  ya  Aroni  ndi  ana 
ache.  32  Ndipo  mwendo  wa  thako 
wa  ku  dzanja  lamanja  muupereke 
kwa  wansembe  ukhale  nsembe  yo- 
kweza  yochokera  ku  nsembe  zoya- 
mika  zanu.  33  Mwendo  wa  thako 
wa  ku  dzanja  lamanja  ukhale  gawo 
lache  la  iyeyu  mwa  ana  a Aroni  wa- 
kubwera  nawo  mwazi  wa  zopereka 


zoyamika,  ndi  mafuta.  34  Pakuti 
ndatenga’ko  kwa  ana  a Israyeli,  ku 
nsembe  zoyamika  zawo,  nganga  ya 
nsembe  yoweyula,  ndi  mwendo  wa 
thako  wa  ku  dzanja  lamanja  wa  nse- 
mbe  yokweza ; ndipo  ndazipereka 
kwa  Aroni  wansembe  ndi  kwa  ana 
ache,  zikhale  zoyenera  iwo  kosatha 
zochokera  kwa  ana  a Israyeli. 

35  Ili  ndi  gawo  la  Aroni,  ndi  gawo 
la  ana  ache,  lochokera  ku  nsembe  za 
moto  za  Yehova,  analinena,  tsiku 
iimene  Iye  anawasendeza  alowe  utu- 
miki  wa  ansembe  a Yehova  ; 36  li- 
mene  Yehova  anauza  ana  a Israyeli 
aziwapatsa,  tsiku  limene  Iye  anawa- 
dzoza.  Likhale  lemba  losatha  mwa 
mibadwo  yawo.  37  Icho  ndi  chila- 
mulo  cha  nsembe  yopsereza,  cha 
nsembe  ya  ufa,  cha  nsembe  ya  uchi- 
mwo,  ndi  cha  nsembe  yoparamula, 
ndi  cha  kudzaza  dzanja,  ndi  cha 
nsembe  zoyamika  ; 38  chimene  Ye- 
hova  analamulira  Mose  m’phiri  la 
Sinai,  tsiku’li  anauza  ana  a Israyeli 
abwere  nazo  zopereka  zawo  kwa 
Yehova,  m’chipululu  cha  Sinai. 

8Ndipo  Yehova  ananena  ndi  Mose, 
nati,  2 Tenga  Aroni  ndi  ana 
ache  pamodzi  naye  ndi  zobvala’zo, 
ndi  mafuta  odzoza’wo,  ndi  ng’ombe 
ya  nsembe  ya  uchimwo’yo,  ndi  nkhosa 
za  mphongo  ziwiri’zo,  ndi  mtanga 
wa  mkate  wopanda  chotupitsa’wo ; 
3 nusonkhanitse  khamu  lonse  ku 
khomo  la  chihema  chokomanako. 
4 Ndipo  Mose  anachita  monga  Ye- 
hova  anamuuza  ; ndi  khamu’lo  lina- 
sonkhana  pa  khomo  la  chihema  cho- 
komanako.  5 Ndipo  Mose  anati  kwa 
msonkhano’wo,  Ichi  ndi  chimene 
Yehova  adauza  kuti  chichitike. 
6 Ndipo  Mose  anabwera  nawo  Aroni 
ndi  ana  ache,  nawasambitsa  ndi 
madzi.  7 Ndipo  anambveka  ndi  ma- 
raya  a m’kati,  namanga  m’chuuno 
ndi  mpango,  nambveka  ndi  mwinjiro, 
nambveka  ndiefodi,nammanga  m’chu- 
uno  ndi  mpango  wa  efodi  namma- 
nga  nawo  pa  thupi  pache.  8 Ndi- 
po  anamuika  chapachifuwa ; naika 
m’chapachifuwa  Urimu  ndi  Tumimu. 
9 Naika  nduwira’yo  pa  mutu  pache  ; 
ndi  pa  nduwira,  pa  mphumi  pache 
anaika  golidi  waphanthiphanthi,  ndi- 
wo  korona  wopatulika  ; monga  Ye- 
hova  adauza  Mose.  10  Ndipo  Mose 
anatenga  mafuta  odzoza,  nadzoza 
kachisi,  ndi  zonse  ziri  m’mwe- 

mo,  nazipatula.  11  Ndipo  anawa- 
za’ko  pa  guwa  la  nsembe  kasanu  ndi 
kawiri,  nadzoza  guwa  la  nsembe,  ndi 
zipangizo  zache  zonse,  ndi  mkhate 
ndi  tsinde  lache,  kuzipatula.  12  Ndi- 
po  anatsanulira’ko  mafuta  odzoza 
pa  mutu  pa  Aroni,  namdzoza  kumpa- 
tula.  13  Ndipo  Mose  anatenga  ana 
a Aroni,  nawabveka  maraya  a m’kati, 
nawamanga  m’chuuno  ndi  mipango, 
nawamanga  akapa  ; monga  Yehova 
adauza  Mose.  14  Ndipo  anabwera 
nayo  ng’ombe  ya  nsembe  ya  uchi- 
mwo  ; ndipo  Aroni  ndi  ana  ache 
amuna  anaika  manja  awo  pa  mutu 
wa  ng’ombe  ya  nsembe  ya  uchimwo. 
15  Ndipo  anaipha ; ndi  Mose  ana- 
tenga  mwazi’wo,  naupaka  ndi  chala 
chache  pa  nyanga  za  guwa  la  nsembe 
pozungulira  ; nayeretsa  guwa  la  nse- 
mbe,  nathira  mwazi  pa  tsinde  pa 
guwa  la  nsembe,  nalipatula,  kuti 
alichitire  cholitetezera.  1 6 Naipo  ana- 
tenga  mafuta  onse  a pa  matumbo, 
ndi  chokuta  cha  mphafa,  ndi  imso 
ziwiri,  ndi  mafuta  ache,  ndipo  Mose 
anazitentha  pa  guwa  la  nsembe. 
17  Koma  ng’ombe’yo,  ndi  chikopa 
chache,  ndi  nyama  yache,  ndi  chi- 
pwidza  chache,  anazitentha  ndi  moto 
kunja  kwa  chigono  ; monga  Yehova 
adamuuza  Mose.  18  Ndipo  anabwera 
nayo  nkhosa  ya  mphongo  ya  nsembe 
yopsereza  ; ndipo  Aroni  ndi  ana  ache 
amuna  anaika  manja  awo  pa  mutu 
pa  mphongo’yo.  19  Ndipo  anaipha  ; 
ndi  Mose  anawaza  mwazi  wache  pa 
guv/a  la  nsembe  pozungulira,  20  Ndi- 
po  anapadzula  mphongo’yo  ziwalo 
zache  ; ndi  Mose  anatentha  mutu’wo, 
ndi  ziwalo,  ndi  mafuta.  21  Koma 
anatsuka  matumbo  ndi  miyendo  ndi 
madzi  ; ndi  Mose  anatentha  mpho- 
ngo  yonse  pa  guwa  la  nsembe  ; naiyo 
nsembe  yopsereza,  yochita  pfungo 
lokoma  ; ndiyo  nsembe  ya  moto  ya 
kwa  Yehova ; monga  Yehova  ada- 
muuza  Mose.  22  Ndipo  anabwera 
nayo  nkhosa  ya  mphongo  yinayo, 
ndiyo  mphongo  ya  kudzaza  manja  ; 
ndipo  Aroni  ndi  ana  ache  amuna 
anaika  manja  awo  pa  mutu  wa 
mphongo’yo.  23  Ndipo  anaipha  ; ndi 
Mose  anatenga’ko  mwazi  wache  na- 
upaka  pa  ndewerere  ya  khutu  la  ku 
dzanja  lamanja  la  Aroni,  n*ii  pa  chala 
chachikuru  cha  ku  dzanja  lamanja 
lache,  ndi  pa  chala  chachikuru  cha 
phazi  lache  la  ku  dzanja  lamanja. 


24  Pamenepo  anabwera  nawo  ana 
amuna  a Aroni,  ndi  Mose  anatenga- 
’ko  mwazi,  naupaka  pa  ndewerere 
ya  khutu  lawo  la  ku  dzanja  lamanja, 
ndi  pa  chala  chachikuru  cha  ku 
dzanja  lamanja  lawo,  ndi  pa  chala 
chachikuru  cha  phazi  lawo  la  ku 
dzanja  lamanja ; ndipo  Mose  ana- 
waza  mwazi’wo  pa  guwa  la  nsembe 
pozungulira.  25  Ndipo  anatenga  ma- 
futa’wo,  ndi  mchira  wa  mafu'ca,  ndi 
mafuta  onse  a pa  matumbo,  ndi  cho- 
kuta  cha  mphafa,  ndi  imso  ziwiri, 
ndi  rnafuta  ache,  ndi  mwendo  wa 
thako  wa  ku  dzanja  lamanja  ; 26  ndi- 
po  mu  mtanga  wa  mkate  wcpanda 
chotupitsa  wokhala  pa  maso  pa 
Yehova,  anatengera’mo  kamtanda 
kamodzi  kopanda  chotupitsa,  ndi 
kamtanda  kamodzi  ka  mkate  wa 
mafuta,  ndi  kamtanda  kamodzi  ka- 
phanthi,  natiika  pa  mafuta’wo,  ndi 
pa  mwendo  wa  thako  wa  ku  dzanja 
lamanja  ; 27  anaika  zonsezi  m’ma- 
nja  mwa  Aroni,  ndi  m’manja  mwa 
ana  ache  amuna,  naziweyula  nsembe 
yoweyula  pa  maso  pa  Yehova.  28  Pa- 
menepo  Mose  anazichotsa  ku  manja 
awo,  nazitentha  pa  guwa  la  nsembe, 
pa  nsembe  yopsereza  ; ndizo  nsembe 
zodzaza  manja  zochita  pfungo  lo- 
koma ; ndiyo  nsembe  ya  moto  ya 
kwa  Yehova.  29  Ndipo  Mose  ana- 
tenga  nganga’yo  naiweyula,  r.sembe 
yoweyula  pa  maso  pa  Yehova  ; ndilo 
gawo  la  Mose  la  ku  nkhosa  ya  mpho- 
ngo  ya  kudzaza  manja ; monga 
Yehova  adamuuza  Mose.  30  Ndipo 
Mose  anatenga’ko  mafuta  odzoza, 
ndi  mwazi  unakhala  pa  guwa  la 
nsembe’wo,  naziwaza  pa  Aroni,  pa 
zobvala  zache,  ndi  pa  ana  ache  amuna, 
ndi  pa  zobvala  za  ana  ache  amuna 
omwe  ; napatula  Aroni,  ndi  zobvala 
zache,  ndi  ana  ache  amuna,  ndi 
zobvala  za  ana  ache  amuna  omwe. 

31  Ndipo  Mose  anati  kwa  Aroni  ndi 
kwa  ana  ache  amuna,  Phikani  nya- 
ma’yi  pa  khomo  pa  chihema  choko- 
manako  ; ndipo  muidyere  komweko 
ndi  mkate  uli  mu  mtanga  wa  nsembe 
zodzaza  manja,  monga  ndinauza,  ndi 
kuti,  Aroni  ndi  ana  ache  aidye. 

32  Koma  chotsalira  cha  nyama  ndi 
mkate  muchitenthe  ndi  moto.  33  Ndi- 
po  musaturuka  pa  khomo  la  chihema 
chokomanako  masiku  asanu  ndi  awiri, 
kufikira  anakwanira  masiku  aku- 
dzaza  manja  kwanu  ; pakuti  adzaze 

manja  anu  masiku  asanu  ndi  awiri. 
34  Monga  anachita  lero  lino,  mo- 
mwemo  Yehova  anauza  kuchita,  ku- 
kuchitirani  chotetezera.  35  Ndipo 
mukhale  pa  khomo  pa  chihema  cho- 
komanako  masiku  asanu  ndi  awiri, 
usana  ndi  usiku,  ndi  kusunga  chi- 
langizo  cha  Yehova,  kuti  mungafe  ; 
pakuti  anandiuza  kotero.  36  Ndipo 
Aroni  ndi  ana  ache  amuna  anachita 
zonse  zimene  Yehova  anauza  pa 
dzanja  la  Mose. 

9Ndipo  kunali,  tsiku  lachisanu 
ndi  chitatu,  kuti  Mose  anaitana 
Aroni  ndi  ana  ache  amuna,  ndi  akuru 
a Israyeli ; 2 ndipo  anati  kwa  Aroni, 
Dzitengere  mwana  wa  ng’ombe  wa- 
mwamuna,  akhale  nsembe  ya  uchi- 
mwo,  ndi  nkhosa  ya  mphongo  ikhale 
nsembe  yopsereza,  zopanda  chirema, 
nubwere  nazo  pa  maso  pa  Yehova. 
3 Nunene  kwa  ana  a Israyeli,  ndi 
kuti,  Dzitengereni  tonde  akhale  nse- 
mbe  ya  uchimwo  ; ndi  mwana  wa 
ng’ombe,  ndi  mwana  wa  nkhosa,  a 
chaka  chimodzi,  opanda  chirema, 
akhale  nsembe  yopsereza ; 4 ndi 

ng’ombe,  ndi  nkhosa  ya  mphongo 
zikhale  zakuyamika,  kuziphera  nse- 
mbe  pa  maso  pa  Yehova  ; ndi  nsembe 
ya  ufa  yosanganiza  ndi  mafuta  ; 
pakuti  lero  Yehova  wakuonekerani 
inu.  5 Pamenepo  anatenga  zimene 
Mose  anawauza,  napita  nazo  pa 
khomo  pa  chihema  chokomanako  ; 
ndi  msonkhano  wonse  unasendera 
kufupi  nuimirira  pa  maso  pa  Yehova. 
6 Ndipo  Mose  anati,  Ichi  ndi  chimene 
Yehova  anakuuzani  kuti  muchichite  ; 
ndipo  ulemerero  wa  Yehova  udzaone- 
kera  kwa  inu.  7 Ndipo  Mose  anati 
kwa  Aroni,  Sendera  kufupi  kwa  guwa 
la  nsembe,  nukonze  nsembe  yako  ya 
uchimwo,  ndi  nsembe  yako  yopsereza, 
nudzichitire  wekha  ndi  anthu’wo  cho- 
tetezera ; nupereke  chopereka  cha 
anthu,  ndi  kuwac'nitira  chotetezera  ; 
monga  Yehova  anauza.  8 Pamenepo 
Aroni  anasendera  kufupi  kwa  guwa 
la  nsembe,  napha  mwana  wa  ng’ombe 
wa  nsembe  ya  uchimwo,  ndiyo  ya 
kwa  iye  yekha.  9 Ndipo  ana  a Aroni 
anasendera  nawo  mwazi  kwa  iye  ; 
ndipo  anabviika  chala  chache  m’mwa- 
zi’mo  naupaka  pa  nyanga  za  guwa 
la  nsembe,  nathira  mwazi’wo  pa 
tsinde  pa  guwa  la  nsembe  ; 10  koma 
mafuta’wo,  ndi  imso,  ndi  chokuta 
cha  mphafa  za  nsembe  ya  uchimwo, 


anazitentha  pa  guwa  la  nsembe ; 
monga  Yehova  anauza  Mose.  1 1 Ndi- 
po  anatentha  ndi  moto  nyama’yi  ndi 
chikopa  kunja  kwa  chigono.  12Ndi- 
po  anapha  nsembe  yopsereza ; ndi 
ana  a Aroni  anapereka  mwazi’wo 
kwa  iye,  ndipo  anauwaza  pa  guwa  la 
nsembe  pozungulira.  13  Ndipo  ana- 
pereka  nsembe  yopsereza  kwa  iye, 
chiwalo  chiwalo,  ndi  mutu  wache ; 
ndipo  anazitentha  pa  guwa  la  nsembe. 
14  Ndipo  anatsuka  matumbo  ndi 
miyendo,  nazitentha  pa  nsembe  yo- 
psereza  pa  guwa  la  nsembe.  15  Ndi- 
po  anabwera  nacho  chopereka  cha 
anthu,  natenga  mbuzi  ya  nsembe  ya 
uchimwo  ndiyo  ya  kwa  anthu, 
naipha,  naipereka  nsembe  ya  uchi- 
mwo,  monga  yoyamba  ija.  16  Ndipo 
anabwera  nayo  nsembe  yopsereza 
naipereka  monga  mwa  lemba  lache. 
17  Ndipo  anabwera  nayo  nsembe 
ya  ufa,  natenga’ko  wodzala  dzanja, 
nautentha  pa  guwa  la  nsembe,  anga- 
khale  adatentha  nsembe  yopsereza 
ya  m’mawa.  1 8 Anaphanso  ng’ombe, 
ndi  nkhosa  ya  mphongo’yo,  ndizo 
nsembe  zoyamika  za  anthu ; ndi 
ana  a Aroni  anapereka  kwa  iye  mwa- 
zi’wo,  ndipo  anauwaza  pa  guwa  la 
nsembe  pozungulira,  ndi  mafuta  a 
ng’ombe ; 19  ndi  a nkhosa,  ndi 

mchira  wa  mafuta,  ndi  chophimba 
matumbo,  ndi  imso,  ndi  chokuta  cha 
mphafa  ; 20  ndipo  anaika  mafuta 

pa  nganga’zo,  natentha  mafuta’wo 
pa  guwa  la  nsembe.  21  Ndipo  Aroni 
anaweyula  nganga’zo  ndi  mwendo 
wa  thako  wa  ku  dzanja  lamanja  zi- 
khale  nsembe  yoweyula  pa  maso  pa 
Yehova ; monga  Iye  anauza  Mose. 
22  Ndipo  Aroni  anakweza  dzanja 
lache  kulozera  anthu,  nawadalitsa ; 
natsika  kuja  anapereka  nsembe  ya 
uchimwo,  ndi  nsembe  yopsereza,  ndi 
nsembe  zoyamika.  23  Ndipo  Mose 
ndi  Aroni  analowa  ku  chihema  cho- 
komanako,  naturuka,  nadalitsa  anthu ; 
ndipo  ulemerero  wa  Yehova  unaone- 
kera  kwa  anthu  onse.  24  Mdipo 
unaturuka  moto  pa  maso  pa  Yehova, 
nunyeketsa  nsembe  yopsereza  ndi 
mafuta  pa  guwa.  la  nsembe  ; ndipo 
pakuchiona  anthu  onse  anapfuula, 
nagwa  nkhope  zawo  pansi. 

1 A Ndipo  ana  a Aroni,  Nadabu 
ndi  Abihu,  anatenga  yense 
mbale  yache  ya  zofukiza,  naika’mo 
moto,  naika’po  chofukiza,  nabwera 

nawo  pa  maso  pa  Yehova  moto  wa 
chilendo,  umene  sanawauza.  2 Ndipo 
panaturuka  moto  pa  maso  pa  Ye’nova, 
nuwatha,  nafa  iwo  pa  maso  pa  Yehova. 
3 Ndipo  Mose  anati  kwa  Aroni,  Ichi 
ndi  chimene  Yehova  ananena,  ndi 
kuti,  Mwa  iwo  akundiyandikiza  ndi- 
patulidwa  Ine,  ndi  pa  maso  pa  anthu 
onse  ndilemekezedwa.  Ndipo  Aroni 
anakhala  chete.  4 Ndipo  Mose  anai- 
tana  Misayeli  ndi  Elizafana,  ana  a 
Uziyeli,  mbale  wa  atate  wa  Aroni, 
nanena  nawo,  Senderani  pafupi,  nya- 
mulani  abale  anu  muwachotse  pa 
khomo  pa  malo  opatulika  kumkanawo 
kunja  kwa  chigono.  5 Pamenepo  ana- 
sendera  pafupi,  nawanyamula  osawa- 
bvula  maraya  awo  a m’kati,  kumka 
nawo  kunja  kwa  chigono,  monga 
Mose  adauza.  6 Ndipo  Mose  anati 
kwa  Aroni,  ndi  kwa  Eleazara  ndi 
Itamara  ana  ache,  Musawinda  tsitsi, 
musang’amba  zobvala  zanu  ; kuti 
mungafe,  ndi  kuti  angakwiye  Iye 
ndi  khamu  lonse  ; koma  abale  anu, 
mbumba  yonse  ya  Israyeli,  alire  chi- 
fukwa  cha  moto’wu  Yehova  anau- 
yatsa.  7 Ndipo  musaturuka  pa  kho- 
mo  pa  chihema  chokomanako,  kuti 
mungafe,  pakuti  mafuta  odzoza  a 
Yehova  ali  pa  inu.  Ndipo  anachita 
monga  mwa  mau  a Mose. 

8 Ndipo  Yehova  ananena  ndi  Aroni, 
nati,  9 Usamamwa  vinyo,  kapena 
choledzeretsa,  iwe  ndi  ana  ako  omwe, 
m’mene  mulowa  m’chihema  choko- 
manako,  kuti  mungafe  ; likhale  lemba 
losatha  mwa  mibadwo  yanu  ; 1 0 ndi 
kuti  musiyanitse  pakati  pa  chopatu- 
lika  ndi  chosapatulika,  ndi  pakati  pa 
chodetsa  ndi  choyera ; 11  ndi  kuti 

muphunzitse  ana  a Israyeli  malemba 
onse  amene  Yehova  analankhula 
nawo  ndi  dzanja  la  Mose. 

12  Ndipo  Mose  ananena  ndi  Aroni, 
ndi  Eleazara  ndi  Itamara,  ana  ache 
otsala,  Tengani  nsembe  ya  ufa  yo- 
tsalira  ku  nsembe  za  moto  za  Yehova, 
ndi  kuidya  yopanda  chotupitsa  pafupi 
pa  guwa  la  nsembe ; pakuti  ndiyo 
yopatulikitsa ; 13  ndipo  muziidyera 

ku  malo  kopatulika,  popeza  ndiyo 
gawo  lako,  ndi  gawo  la  ana  ako, 
lochokera  ku  nsembe  za  moto  za 
Yehova ; pakuti  anandiuza  chotero. 
14  Ndi  nganga  yoweyula  ndi  mwendo 
wokweza  mudyere  izi  pa  malo  poyera  ; 
we  ndi  ana  ako  amuna,  ndi  ana  ako 
akazi  omwe,  popeza  zapatsidwa  gawo 


lako  ndi  gawo  la  ana  ako  amuna, 
zochokera  ku  nsembe  zoyamika  za 
ana  a Israyeli.  15  Mwendo  wokweza, 
ndi  nganga  yoweyula  adze  nazo  pa- 
modzi  ndi  nsembe  za  moto  za  mafuta, 
aziweyule  nsembe  yoweyula  pa  maso 
pa  Yehova  ; ndipo  zikhale  zako  ndi 
za  ana  ako  amuna,  mwa  lemba 
losatha  ; monga  Yehova  anauza. 

16  Ndipo  Mose  anafunafuna  mbuzi 
ya  nsembe  ya  uchimwo,  ndipo,  tao- 
nani,  adaitentha.  17  Ndipo  anapsa 
mtima  pa  Eleazara  ndi  Itamara,  ana 
otsala’wo  a Aroni,  nati,  Mwaleke- 
ranji  kudya  nsembe  ya  uchimwo 
m’malo  opatulika,  pakuti  ndiyo  yo- 
patulikitsa,  ndipo  Iye  anakupatsani 
iyo,  kuchotsera  nayo  mphulupulu 
ya  khamu’lo,  kuwachitira  chowate- 
tezera  pa  maso  pa  Yehova  ? 18  Tao- 

nani,  sanalowa  nawo  mwazi  wache 
m’malo  opatulika  m’kati’mo  ; muka- 
daidyera  ndithu  m’malo  opatulika, 
monga  ndinakuuzani.  19NdipoAro- 
ni  analankhula  ndi  Mose,  nati,  Tao- 
nani,  lero  abwera  nayo  nsembe  yawo 
ya  uchimwo,  ndi  nsembe  yawo  yopse- 
reza  pa  maso  pa  Yehova ; ndipo 
zandigwera  zotere  ; ndikadadya  nse- 
mbe  ya  uchimwo  lero,  kukadakomera 
kodi  pa  maso  pa  Yehova  ? 20  Pa- 

mene  Mose  adamva  ichi  chidamko- 
mera  pa  maso  pache. 

-|  1 Ndipo  Yehova  ananena  ndi 

1 ! Mose  ndi  Aroni,  nati  nawo, 

2 Nenani  ndi  ana  a Israyeli,  ndi  kuti, 
Izi  ndi  za  moyo  zimene  muyenera 
kumadya  mwa  nyama  zonse  ziri  pa 
dziko  la  pansi.  3 Nyama  iri  yonse 
yogawanika  chiboda,  nikhala  yoga- 
wanikadi  chiboda,  ndi  yobzikula, 
imeneyo  muyenera  kudya.  4 Koma 
izi  zokha  simuyenera  kuzidya  mwa 
zobzikula’zo,  kapena  zogawanika  chi- 
boda  : ngamila,  angakhale  abzikula, 
koma  yosagawanika  chiboda,  muzi- 
iyesa  yodetsedwa.  5 Ndi  mbira,  inga- 
khale  ibzikula  koma  yosagawanika 
chiboda,  muiyese  yodetsedwa.  6 Ndi 
kalulu,  popeza  abzikula  koma  wosa- 
gawanika  chiboda,  mumyese  wode- 
tsedwa.  7 Ndi  nkhumba,  popeza 
igawamika  chiboda,  nikhala  yoga- 
wanikadi  chiboda,  koma  yosabzikula, 
muiyese  yodetsedwa.  8 Nyama  yache 
musamaidya,  mitembo  yache  musa- 
maikhudza ; muziyese  zodetsedwa. 

9 Mwa  zonse  ziri  m’madzi  muye- 
nera  kumadya  izi : ziri  zonse  ziri 

nazo  zipsepse  ndi  mamba  m’madzi, 
m’nyanja,  ndi  m’mitsinje,  zimenezo 
muyenera  kumadya.  10  Koma  ziri 
zonse  ziribe  zipsepse  ndi  mamba 
m’nyanja,  ndi  m’mitsinje,  mwa  zonse 
zokwawa  za  m’madzi,  ndi  mwa  za- 
moyo  zonse  ziri  m’madzi,  muziziyesa 
zonyansa  ; 11  inde  muziyese  zonya- 
nsa  ; musamadya  nyama  zawo  ; mi- 
tembo  yawo  zikunyansireni.  12  Ziri 
zonse  zopanda  zipsepse  kapena  mamba 
m’madzi’mo  muziyese  zonyansa. 

13  Ndipo  mwa  mbalame  muziziyesa 
zonyansa  izi  ; siziyenera  kuzidya, 
zonyansa  ndi  izi  : mphungu,  ndi 

nkhwazi,  ndi  chikambi ; 14  ndi  mui- 
mba,  ndi  mphamba  mwa  mtundu 
wache  ; 15  kungubwi  mwa  mtundu 

wache  ; 16  ndi  nthiwatiwa,  ndi  chi- 
pudo,  ndi  kakoa,  ndi  kabawi  mwa 
mtundu  wache  ; 17  ndi  nkhutunkutu 
ndi  nswankhono  ndi  manchichi  ; 

18  tsekwe,  bvuwo,  ndi  dembu  ; 

19  indwa,  ndi  chimeza  monga  mwa 
mtundu  wache,  ndi  sadzu,  ndi  mleme. 

20  Zokwawa  zonse  zakuuluka  zo- 
khala  ndi  miyendo  inai  muziyesa  izi 
zonyansa.  21  Koma  muyenera  ku- 
dya  izi  mwa  zokwawa  zonse  zaku- 
uluka,  zokhala  ndi  miyendo  inai,  zo- 
khala  ndi  miyendo  pa  mapazi  awo, 
ya  kuthumpha  nayo  pansi  ; mwa 
zimenezi  muyenera  kudya  izi  : 22  dzo- 
mbe  mwa  mtundu  wache,  ndi  chiri- 
mamine  mwa  mitundu  yache,  ndi 
njenjete  mwa  mtundu  wache,  ndi 
tsokonombwe  mwa  mitundu  yache. 
23  Koma  zokwawa  zonse  zakuuluka, 
za  miyendo  inai,  muziyese  zonyansa. 

24  Ndipo  izi  zikudetsani  : ali  yense 
akhudza  mtembo  wache  adzakhala 
wodetsedwa  kufikira  madzulo  ; 25  ndi- 
po  ali  yense  akanyamula’ko  nyama 
ya  mtembo  wache  azitsuka  zobvala 
zache,  nadzakhala  wodetsedwa  kufi- 
kira  madzulo.  26  Nyama  iri  yonse 
yakugawanika  chiboda,  koma  yosa- 
gawanikitsa,  ndi  yosabzikula,  mui- 
yese  yodetsa  ; ali  yense  wakuikhudza 
adzakhala  wodetsedwa.  27  Ndipo  iri 
yonse  iyenda  yopanda  chiboda  mwa 
zamoyo  zonse  za  miyendo  inai,  mui- 
yese  yodetsedwa  ; ali  yense  wokhudza 
mtembo  wache  adzakhala  wodetse- 
dwa  kufikira  madzulo.  28  Ndipo  iye 
amene  akanyamula  mtembo  wache 
atsuke  zobvala  zache,  nadzakhala 
wodetsedwa  kufikira  madzulo  ; muzi- 
yese  izi  zodetsa. 

D* 


29  Ndipo  izi  ndi  zimene  muziziyesa 
zodetsedwa  mwa  zinthu  zokwawa 
zakukwawa  pansi  ; likongwe,  ndi 
mbewa,  ndi  msambulu  mwa  mtundu 
wache  ; 30  ndi  gondwa,  ndi  mng’anzi, 
ndi  buluzi,  ndi  dududu,  ndi  mfuko. 
31  Izi  ndi  zimene  muziyese  zodetsa, 
mwa  zonse  zakukwawa ; ali  yense 
azikhudza  zitafa,  adzakhala  wode- 
tsedwa  kufikira  madzulo.  32  Ndipo 
chiri  chonse  chakufa  cha  izi  chika- 
gwera  kanthu,  kanthu’ka  kadzakhala 
kodetsedwa  ; ngakhale  chipangizo  cha 
mtengo,  kapena  chobvala,  kapena 
chikopa,  kapena  thumba,  chipangizo 
chiri  chonse  chimene  agwira  nacho 
nchito,  achibviike  m’madzi,  ndipo 
chidzakhala  chodetsedwa  kufikira  ma- 
dzulo  ; pamenepo  chidzakhala  cho- 
yera.  33  Ndipo  chiri  chonse  cha  izi 
chikagwa  m’chotengera  chiri  chonse 
cha  dothi,  chinthu  chokhala  m’mwe- 
mo  chidetsedwa,  ndi  chotengera’cho 
muchiswe.  34  Chakudya  chiri  chonse 
chokhala  m’mwemo,  chokonzeka  ndi 
madzi,  chidzakhala  chodetsedwa  ; ndi 
chakumwa  chiri  chonse  m’chote- 
ngera  chotere  chidzakhala  chodetse- 
dwa.  35  Ndipo  kanthu  ka  mtembo 
wache  kakagwa  pa  zinthu  ziri  zonse 
zidzakhala  zodetsedwa ; ngakhale 
mchembo,  kapena  mphika  wobvundi- 
kika  aziswe  ; zodetsa  izi,  muziyese 
zodetsedwa.  36  Koma  kasupe  ka- 
pena  chitsime  muli  madzi,  zidzakhala 
zoyera ; koma  iye  amene  akhudza' 
mitembo  yawo  adzadetsedwa.  37  Ndi- 
po  kanthu  ka  mtembo  wache  kaka- 
gwa  pa  mbeu  yofesa,  ikati  ifesedwe, 
idzakhala  yoyera.  38  Koma  aka- 
thira  madzi  pa  mbeu’yi,  ndi  kanthu 
ka  mtembo  wache  kakagwa’po,  mui- 
yese  yodetsedwa. 

39  Ndipo  ikafa  nyama  yakudya, 
iye  amene  akhudza  mtembo  wache 
adzakhala  wodetsedwa  kufikira  ma- 
dzulo.  40  Ndipo  iye  wakudya  ka- 
nthu  ka  mtembo  wache  azitsuka 
zobvala  zache,  nadzakhala  wodetse- 
dwa  kufikira  madzulo  ; iyenso  wa- 
kunyamula  mtembo  wache  atsuke 
zobvala  zache,  nadzakhala  wodetse- 
dwa  kufikira  madzulo. 

41  Ndipo  zokwawa  zonse  zakukwa- 
wa  pa  dziko  la  pansi  zikhale  zonya- 
nsa ; musamazidya.  42  Zonse  zo- 
yenda  cha  fufumimba,  ndi  zonse  za 
miyendo  inai,  kapena  zonse  zokhala 
nayo  miyendo  yambiri  ndi  zokwawa 

zonse  zakukwawa  pansi,  musama- 
zidya  ; popeza  ndizo  zonyansa.  43  Mu- 
samadzinyansitsa  ndi  chckwawa  chiri 
chonse  cha  kukwawa,  musamadzi- 
detsa  nazo,  kuti  mukadziipse  nazo. 
44  Pakuti  Ine  ndine  Yehova  Mulungu 
wanu  ; potero  dzipatuleni,  ndipo 
muzikhala  oyera ; pakuti  Ine  ndine 
woyera ; ndipo  musamadziipsa  ndi 
chokwawa  chiri  chonse  chakukwawa 
pansi.  45  Pakuti  Ine  ndine  Yehova 
amene  anakukwezani  kukuturutsa- 
ni  m’dziko  la  Aigupto,  ndikhale 
Mulungu  wanu  ; chifukwa  chache 
mukhale  oyera,  popeza  Ine  ndine 
woyera. 

4S  Ichi  ndi  chilamulo  cha  nyama, 
ndi  cha  mbalame,  ndi  cha  zamoyo 
zonse  zakuyenda  m’madzi,  ndi  cha 
zamoyo  zonse  za  kukwawa  pansi  ; 
47  kusiyanitsa  pakati  pa  zodetsa  ndi 
zoyera,  ndi  pakati  pa  zamoyo  zaku- 
dya  ndi  zarnoyo  zosadya. 

"1  O Ndipo  Yehova  ananena  ndi 

5 Mose,  nati,  2 Nena  ndi  ana  a 
Israyeli,  ndi  kuti,  Akaima  mkazi, 
nakabala  mwana  wamwamuna,  adza- 
khala  wodetsedwa  masiku  asanu 
ndi  awiri;  monga  masiku  ache 
akuk'nala  padera,  podwala  iye,  adza- 
khala  wodetsedwa.  3 Ndipo  tsiku 
lachisanu  ndi  chitatu  adule  khu- 
ungu  la  mwana’yo.  4 Ndipo  akhale 
m’mwazi  wa  kumyeretsa  kwache  ma- 
siku  makumi  atatu  kudza  atatu ; 
asakhudze  kanthu  kopatulika,  kapena 
kulowa  m’malo  opatulika,  kufikira 
adakwanira  masiku  a kumyeretsa 
kwache.  5 Koma  akabala  mwana 
wamkazi,  akhale  vvodetsedwa  masabata 
awiri,  monga  umo  amakhala  padera; 
ndipo  adzakhala  m’mwazi  wa  kumye- 
retsa  kwache  masiku  makumi  asanu 
ndi  limodzi  kudza  asanu  ndi  limodzi. 

6 Ndipo  atakwanira  masiku  a kumye- 

retsa  kwache  pa  mwana  wamwa- 
rnuna,  kapena  mwana  wamkazi,  adze 
naye  mwana  wa  nkhosa  wa  chaka 
chimodzi  ikhale  nsembe  yopsereza, 
ndi  bunda,  kapena  njiwa  zikhale 
nsembe  ya  uchimwo,  ku  khomo 
la  chihema  chokcmanako,  kwa  wa- 
nsembe ; 7 ndipo  iye  abwere  nayo 

pa  maso  pa  Yehova,  namchitire  cho- 
mtetezera  mkazi’yo,  ndipo  adzakhala 
woyeretsedwa  wochira  kukha  mwazi 
kvvache.  8 Ichi  ndi  chilamulo  cha 
kwa  iye  wakubala,  kapena  mwana 
wamwamuna  kapena  wamkazi.  Ndi- 


po  chuma  chache  chikapanda  kufi- 
kira  nkhosa,  atenge  njiwa  ziwiri 
kapena  maunda  awiri  ; lina  likhale 
nsembe  yopsereza,  ndi  lina  nsembe 
ya  uchimo  ; ndi  wansembe  amchitire 
chomtetezera,  ndipo  adzakhala  wo - 
yera. 

■j  Q Ndipo  Yehova  ananena  ndi 
3 O Mose  ndi  Aroni,  nati,  2 Ngati 
munthu  ali  nacho  chotupa,  kapena 
nkhanambo,  kapena  chikanga  pa 
khungu  la  thupi  lache,  ndipo  isandu- 
lika  nthenda  ya  khate  pa  khungu  la 
thupi  lache,  azifika  kwa  Aroni  wa- 
nsembe,  kapena  kwa  mmodzi  wa 
ana  ache  ansembe  ; 3 ndipo  wanse- 
mbe  aione  nthenda  pa  khungu  la 
thupi  ; ndipo  ngati  tsitsi  la  pa  nthe- 
nda  lasanduka  la  mbu,  ndi  nthenda 
ikaoneka  yapitirira  khungu  la  thupi 
lache,  ndiyo  nthenda  ya  khate ; 
ndipo  wansembe  amuone,  namuche 
wodetsedwa.  4 Koma  ngati  chikanga 
chikhala  chotuwa  pa  khungu  la  thupi 
lache,  ndipo  chikaoneka  chosapitirira 
khungu,  ndi  tsitsi  lache  losasanduka 
loyera,  pamenepo  wansembe  ambi- 
ndikiritse  wa  nthenda’yo  masiku  asanu 
ndi  awiri ; 5 ndipo  wansembe  amu- 
onenso  tsiku  lachisanu  ndi  chiwiri ; 
ndipo  taonani,  monga  momwe  ape- 
nyera  iye,  nthenda  yaima,  nthenda 
siinapitirira  pa  khungu,  pamenepo 
wansembe  ambindikiritsenso  masiku 
asanu  ndi  awiri  ena  ; 6 ndipo  wa- 

nsembe  amuonenso  tsiku  lachisanu 
ndi  chiwiri,  ndipo  taonani,  nthenda 
yazimba,  yosapitirira  khungu  nthe- 
nda’yi,  pamenepo  wansembe  amuche 
iye  woyera,  ndiyo  nkhanambo  chabe  ; 
ndipo  atsuke  zobvala  zache,  ndiye 
woyera ; 7 koma  nkhanambo  ika- 

pitirira  khungu,  atadzionetsa  kwa 
wansembe  kuti  achedwe  woyera,  adzi- 
onetsenso  kwa  wansembe  ; 8 ndipo 

wansembe  aone,  ndipo  taonani,  ngati 
nkhanambo  yapitirira  khungu,  wa- 
nsembe  amuche  wodetsedwa,  ndilo 
khate. 

9 Pamene  nthenda  ya  khate  iri 
mwa  munthu,  azimfikitsa  kwa  wa- 
nsembe  ; 10  ndipo  wansembe  aone, 

ndipo  taonani,  ngati  pali  chotupa 
choyera  pa  khungu,  ndipo  chasandu- 
liza  tsitsi  likhale  loyera,  ndipo  pa 
chotupa  pali  mnofu  wofiira,  11  ndilo 
khate  la  kale  pa  khungu  la  thupi 
lache,  ndipo  wansembe  amuche  wo- 
asambindikiritse  popeza 


detsedwa  ; 

ali  wodetsedwa.  12  Ndipo  ngati  khate 
libukabuka  pa  khungu,  ndi  khate 
lakuta  khungu  lonse  la  wa  nthenda’yo 
kuyambira  mutu  wache  kufikira  ma- 
pazi  ache,  monga  momwe  apenyera 
wansembe  ; 13  pamenepo  wansembe 
aone,  ndipo  taonani,  ngati  khate  la- 
kuta  thupi  lache,  amuche  woyera  wa 
nthenda’yo  ; patuwa  ponsepo  ; ndiye 
woyera.  14  Koma  tsiku  liri  lonse 
ukaoneka  pa  iye  mnofu  wofiira, 
adzakhala  wodetsedwa.  1 5 Ndipo  wa- 
nsembe  aone  mnofu  wofiira’wo,  na- 
muche  wodetsedwa  ; mnofu  wofiira 
ndiwo  wodetsa  ; ndilo  khate.  16  Ka- 
pena  mnofu  wofiira  ukasandukanso, 
nusandulika  wotuwa  afike  kwa  wa- 
nsembe,  17  ndi  wansembe  amuone, 
ndipo  taonani,  ngati  nthenda  yasa- 
ndulika  yotuwa,  wansembe  amuche 
woyera  wa  nthenda’yo  ; ndiye  wo- 
yera. 

18  Ndipo  pamene  thupi  liri  ndi  chi- 
ronda  pa  khungu  pache,  ndipo  cha- 
pola,  19  ndipo  padali  chironda  pali 
chotupa  choyera,  kapena  chikanga 
chotuuluka,  pamenepo  achionetse  kwa 
wansembe ; ndipo  wansembe  aone, 
20  ndipo  taonani,  ngati  chioneka 
chakumba  kubzola  khungu,  ndipo 
tsitsi  lache  lisanduka  lotuwa,  pa- 
menepo  wansembe  amuche  wodetse- 
dwa  ; ndiyo  nthenda  ya  khate  yabuka 
m’chironda’mo.  21  Koma  wansembe 
akachiona,  ndipo  taonani,  palibe 
tsitsi  loyera  pamenepo,  ndipo  sichi- 
nakumba  kubzola  khungu,  koma 
chazimba,  pamenepo  wansembe  ambi- 
ndikiritse  masiku  asanu  ndi  awiri ; 
22  ndipo  ngati  chapitirira  khungu, 
wansembe  amuche  wodetsedwa  ; ndilo 
khate.  23  Koma  ngati  chikanga 
chaima  pomwepo,  chosakula,  ndicho 
chipsera  cha  chironda ; ndipo  wa- 
nsembe  amuche  woyera. 

24  Kapena  pamene  thupi  lidapsya 
ndi  moto  pa  khungu  pache,  ndipo 
mnofu  wofiira  wakupsya’wo  usanduka 
chikanga  chotuuluka,  kapena  cho- 
tuwa  ; 25  pamenepo  wansembe  achi- 
one  ; ndipo  taonani,  ngati  tsitsi  la 
chikanga  lasanduka  lotuwa,  ndipo 
chioneka  chakumba  kubzola.  khungu  ; 
pamenepo  ndilo  khate  lobuka  m’ku- 
psya’mo  ; ndipo  wansembe  azimucha 
wodetsedwa  ndi  nthenda  ya  khate. 
26  Koma  akaona’po  wansembe,  ndipo 
taonani,  mulibe  tsitsi  loyera  m’chi- 
kanga’mo,  ndipo  sichikumba  ku- 


bzola  khungu,  koma  chazimba ; 
pamenepo  wansembe  ambindikiritse 
masiku  asanu  ndi  awiri  ; 27  ndipo 

wansembe  amuone  tsiku  iachisanu  ndi 
chiwiri  ; ngati  chakula  pa  khungu, 
wansembe  amuche  wodetsedwa  ; ndi- 
yo  nthenda  ya  khate.  28  Ndipo 
ngati  chikanga  chiima  pomwepo, 
chosakula  pa  khungu  koma  cha- 
zimba  ; ndicho  chotupa  cha  kupsya  ; 
ndipo  wansembe  amuche  woyera ; 
pakuti  ndicho  chipsera  cha  kupsya. 

29  Ndipo  ngati  mwamuna  kapena 
mkazi  ali  ndi  nthenda  pa  mutu  ka- 
pena  pa  ndebvu,  30  wansembe  aziona 
nthenda  ; ndipo  taonani,  ngati  ioneka 
yokumba  kubzola  khungu,  ndipo  pali 
tsitsi  loyezuka  lotetemera ; pame- 
nepo  wansembe  amuche  wodetsedwa  ; 
ndiyo  mfundu,  ndilo  khate  la  mutu 
kapena  ndebvu.  31  Ndipo  wansembe 
akaona  nthenda  ya  mfundu,  ndipo 
taonani,  ioneka  yosakumba  kubzola 
khungu,  ndipo  palibe  tsitsi  lakuda 
pamenepo,  wansembe  ambindikiritse 
iye  ali  ndi  mfundu  masiku  asanu  ndi 
awiri ; 32  ndipo  tsiku  la  chisanu  ndi 
chiwiri  wansembe  aone  nthenda’yi ; 
ndipo  taonani,  ngati  mfundu  njosa- 
kula,  ndipo  mulibe  tsitsi  loyezuka, 
ndipo  mfundu  ikaoneka  yosakumba 
kubzola  khungu,  33  pamenepo  azi- 
meta,  koma  osameta  pa  mfundu  ; 
ndipo  wansembe  ambindikiritse  iye 
wa  mfundu  masiku  asanu  ndi  awiri 
ena  ; 34  ndipo  tsiku  la  chisanu  ndi 
chiwiri  aone  mfundu’yo  ; ndipo  tao- 
nani,  ngati  mfundu  njosakula  pa 
khungu,  ndipo  ioneka  yosakula  ku- 
bzola  khungu,  wansembe  amuche 
woyera,  ndipo  iye  atsuke  zobvala 
zache,  nakhala  woyera.  35  Koma 
ngati  mfundu  ikula  pa  khungu  ata- 
chedwa  woyera  ; 36  pamenepo  wa- 

nsembe  amuone,  ndipo  taonani,  ngati 
mfundu  yakula  pa  khungu,  wansembe 
asafunefune  tsitsi  loyezuka,  ndiye 
wodetsedwa.  37  Koma  monga  mo- 
mwe  apenyera  iye,  ngati  mfundu 
yairna  pomwe,  ndipo  pamera  tsitsi 
lakuda,  mfundu  yapola,  ndiye  w o- 
yera,  ndipo  wansembe  amuche  wo- 
yera. 

38  Ndipo  ngati  mwtoiuna  kapena 
mkazi  ali  ndi  zikanga  pa  khungu  la 
thupi  lache,  zikanga  zoyerayera ; 
39  wansembe  aziona  ; ndipo  taonani 
ngati  zikanga  ziri  pa  khungu  la  thupi 
lawo  zikhala  zotuwatuwa ; ndilo 

thuza  labuka  pa  khungu ; ndiye 
woyera.  40  Ndipo  ngati  tsitsi  la 
munthu  lathothoka,  ndiye  wa  dazi ; 
koma  woyera.  41  Ndipo  ngati  tsitsi 
lathothoka  pa  mphumi  pache  ndiye 
wa  masweswe,  koma  woyera.  42  Ko- 
ma  ngati  pali  nthenda  yotuuluka 
pakati  pa  dazi  lache  la  pa  mutu, 
kapena  la  pa  mphumi,  ndipo  khate 
lirikubuka  pakati  pa  dazi  lache  la  pa 
mutu,  kapena  la  pa  mphumi.  43  Pa- 
menepo  wansembe  azimuona,  ndipo 
taonani,  ngati  chotupa  chache  cha 
nthenda  chiri  chotuuluka  pa  dazi  la 
pa  mutu  wache,  kapena  la  pa  mphumi 
pache,  monga  maonekedwe  a khate 
pa  khungu  la  thupi ; 44  ndiye  wa 
khate,  ndiye  wodetsedwa  ; wansembe 
amuchetu  wodetsedwa  nthenda  yache 
iri  pa  mutu  pache. 

45  Ndipo  azing’amba  zobvala  zache 
za  wa  khate  ali  ndi  nthenda’yo,  ndi 
tsitsi  la  pa  mutu  pache  lizikhala  lo- 
masuka,  naphimbe  iye  mlomo  wache 
wa  m’mwamba,  napfuule,  Wodetse- 
dwa,  wodetsedwa ! 46  Masiku  onse 

nthenda  ikali  pa  iye  azikhala  wodetse- 
dwa ; ali  wodetsedwa,  agone  pa 
yekha  ; pokhala  pache  pakhale  kunja 
kwa  chigono. 

47  Ndiponso  ngati  nthenda  ya 
khate  iri  pa  chobvala  cha  ubwea, 
kapena  cha  thonje  ; 48  ngakhale  iri 
pa  muyaro,  kapena  pa  mtsendero  ; 
cha  thonje,  kapena  cha  ubwea,  nga- 
khale  iri  chikopa,  kapena  pa  chinthu 
chiri  chonse  chopanga  ndi  chikopa  ; 
49  ngati  nthenda  iri  yobiriwira,  ka- 
pena  yofiira  pa  chobvala,  kapena  pa 
chikopa,  kapena  pa  muyaro,  kapena 
pa  mtsendero,  kapena  pa  chinthu 
chiri  chonse  chopangika  ndi  chikopa, 
ndiyo  nthenda  ya  khate  ; aziionetsa 
kwa  wansembe ; 50  ndipo  wansembe 
aone  nthenda’yo,  nabindikiritse  chija 
cha  nthenda  masiku  asanu  ndi  awiri  ; 
51  naone  nthenda  tsiku  la  chisanu 
ndi  chiwiri  ; ngati  nthenda  yakula 
pa  chobvala,  ngakhale  pa  muyaro, 
kapena  pa  mtsendero,  kapena  pa 
chikopa,  ziri  zonse  za  nchito  zopa- 
ngika  ndi  chikopa  ; nthenda’yo  ndiyo 
khate  lofukuta ; ndicho  chodetse- 
dwa.  52  Ndip'o  atenthe  chobvala’cho, 
ngakhale  muyaro  wache,  ngakhale 
mtsendero  wache,  cha  ubwea  kapena 
cha  thonje,  kapena  chiri  chonse  cha 
chikopa  chiri  ndi  khate,  ndilo  khate 
lofetsa  ; achitenthe  ndi  moto.  53Ndi- 


po  wansembe  akaona,  ndipo  taonani, 
nthenda  njosakula  pa  chobvala,  ka- 
pena  pa  muyaro,  kapena  pa  mtse- 
ndero,  kapena  pa  chinthu  chiri  chonse 
chopangika  ndi  chikopa  ; 54  pame- 
nepo  wansembe  aziuza  kuti  atsuke 
chija  pali  khate,  nachibindikiritse 
masiku  asanu  ndi  awiri  ena  ; 55  ndipo 
wansembe  aone  nthenda  ataitsuka, 
ndipo  taonani,  ngati  nthenda’yi  siina- 
sandulika  maonekedwe  ache,  yosa- 
kulanso  nthenda,  ndicho  chodetse- 
dwa ; uchitenthe  ndi  moto  ; ndilo 
pfunka,  kungakhale  kuyera  kwache 
kuli  patsogolo  kapena  kumbuyo. 
56  Ndipo  wansembe  akaona,  ndipo 
taonani,  nthenda  yazimba  ataitsuka, 
pamenepo  aikadzule  pa  chobvala, 
kapena  chikopa,  kapena  muyaro, 
kapena  mtsendero  ; 57  ndipo  ikaone- 
kabe  pa  chobvala,  ngakhale  pa  mu- 
yaro,  kapena  pa  mtsendero,  kapena 
pa  chinthu  chiri  chonse  chopangika 
ndi  chikopa,  iri  kubukanso ; uchi- 
tenthe  ndi  moto  chija  cha  nthenda. 
58  Ndipo  ukatsuka  chobvala’cho, 
kapena  muyaro,  kapena  mtsendero, 
kapena  chinthu  chiri  chonse  cho- 
pangika  ndi  chikopa,  ngati  nthenda 
yaleka’po  pa  chimenecho,  achitsu- 
kenso  kawiri,  pamenepo  chiri  cho- 
yera.  59  Ichi  ndi  chilamulo  cha 
nthenda  ya  khate  iri  pa  chobvala 
cha  ubwea  kapena  cha  thonje,  nga- 
khale  pa  muyaro,  kapena  pa  mtse- 
ndero,  kapena  pa  chinthu  chiri  cho- 
nse  chopangika  ndi  chikopa ; ku- 
chicha  choyera  kapena  kuchicha 
chodetsa. 

i /\  Ndipo  Yehova  ananena  ndi 
1 Mose  nati,  2 Chilamulo  cha 
wakhate  tsiku  la  kumyeretsa  kwache 
ndi  ichi : azidza  naye  kwa  wansembe  ; 

3 ndipo  wansembe  aturuke  kumka 
kunja  kwa  chigono  ; ndipo  wansembe 
aone,  ndipo  taonani,  ngati  nthenda 
ya  khate  yapola  pa  wakhate’yo ; 

4 pamenepo  wansembe  auze  kuti 
amtengere  iye  akuti  akonzedwe,  mba- 
lame  ziwiri  zoyera  za  moyo,  ndi 
mtengo  wa  mkungudza,  ndi  ubwea 
wofiira,  ndi  hisope  ; 5 ndipo  wanse- 
mbe  auze  kuti  aphe  mbalame  imodzi 
m’mbale  ya  dothi  pamwamba  pa 
madzi  oyenda  ; 6 natenge  mbalame 
ya  moyo,  ndi  mtengo  wa  mkungudza, 
ndi  ubwea  wofiira,  ndi  hisope,  nazi- 
bviike  pamodzi  ndi  mbalame  ya  moyo 
m’mwazi  wa  mbalame  adaipha  pa- 

mwamba  pa  madzi  oyenda ; 7 na- 

waze  kasanu  ndi  kawiri  iye  amene 
akuti  amyeretse  khate  lache,  na- 
muche  woyera,  nataye  mbalame  ya 
moyo  pa  dambo  poyera.  8 Ndipo 
iye  akuti  ayeretsedwe  atsuke  zobvala 
zache,  namete  tsitsi  lache  lonse,  na- 
sambe  madzi,  nakhale  woyera  ; ndipo 
atatero  alowe  ku  chigono,  koma 
agone  pa  bwalo  la  hema  wache  ma- 
siku  asanu  ndi  awiri.  9 Ndipo  tsiku 
lachisanu  ndi  chiwiri  kudzakhala 
kuti  amete  tsitsi  lache  lonse  la  pa 
mutu  pache,  ndi  ndebvu  zache,  ndi 
nsidze  zache,  inde  amete  tsitsi  lache 
lonse ; natsuke  zobvala  zache,  na- 
sambe  thupi  lache  ndi  madzi,  nakhale 
woyera.  10  Ndipo  tsiku  lachisanu 
ndi  chitatu  atenge  ana  a nkhosa 
awiri,  amuna  opanda  chirema,  ndi 
mwana  wa  nkhosa  mmodzi  wamkazi 
wa  chaka  chimodzi  wopanda  chirema, 
ndi  atatu  a magawo  khumi  a ufa 
wosalala  ukhale  nsembe  ya  ufa, 
wosanganiza  ndi  mafuta,  ndi  muyeso 
umodzi  wa  mafuta.  11  Ndipo  wa- 
nsembe  amene  amyeretsa’yo,  amuike 
munthu  uja  akuti  ayeretsedwe,  ndi 
zinthu  zija,  pa  maso  pa  Yehova,  pa 
khomo  la  chihema  chokomanako  ; 
12  ndipo  wansembe  atenge  mwana 
wa  nkhosa  mmodzi  wamwamuna, 
nabwere  naye  akhale  nsembe  yopa- 
ramula,  pamodzi  ndi  muyeso  uja  wa 
mafuta,  naziweyula  nsembe  yoweyula 
pa  maso  pa  Yehova.  13  Ndipo  aka- 
phere  mwana  wa  nkhosa  wamwa- 
muna  paja  amaphera’po  nsembe  ya 
uchimwo,  ndi  nsembe  yopsereza,  pa 
malo  popatulika  ; pakuti  monga  nse- 
mbe  ya  uchimwo  momwemo  nsembe 
yoparamula,  nja  wansembe ; ndiyo 
yopatulikitsa.  14  Ndipo  wansembe 
atenge’ko  mwazi  wa  nsembe  yopa- 
ramula,  ndipo  wansembe  aupake  pa 
ndewerere  ya  lihutu  la  ku  dzanja 
lamanja  la  iye  akuti  ayeretsedwe,  ndi 
pa  chala  chachikuru  cha  dzanja  lache 
lamanja,  ndi  pa  chala  chachikuru  cha 
phazi  lache  la  ku  dzanja  lamanja  ; 
15  ndipo  wansembe  atenge’ko  mu- 
yeso  wa  mafuta,  nawathire  pa  chi- 
khato  cha  dzanja  lache  la  manzere 
la  iye  mwini ; 16  ndipo  wansembe 

abviike  chala  chache  cha  dzanja 
lache  lamanja  cha  iye  mwini  m’ma- 
futa  ali  m’dzanja  lache  lamanzere, 
nawaze  mafuta  kasanu  ndi  kawiri 
ndi  chala  chache  pa  maso  pa  Yehova  ; 


17  ndipo  wansembe  apake’ko  mafuta 
okhala  m’dzanja  lache  pa  ndewerere 
ya  khutu  la  ku  dzanja  lamanja  la 
iye  akuti  ayeretsedwe,  ndi  pa  chala 
chachikuru  cha  dzanja  lache  lamanja, 
ndi  pa  chala  chachikuru  cha  phazi 
lache  la  ku  dzanja  lamanja,  pa  mwazi 
wa  nsembe  yoparamula  ; 18  natsitsi- 

tiza  mafuta  otsala  m’dzanja  lache  la 
wansembe  pa  mutu  pa  iye  akuti  ayere- 
tsedwe  ; ndipo  wansembe  amchitire 
chomtetezera  pa  maso  pa  Yehova. 
1 9 Ndipo  wansembe  apereke  nsembe  ya 
uchimwo,  namchitire  chomtetezera 
amene  akuti  ayeretsedwe,  chifukwa 
cha  kudetsedwakwache ; ndipo  atatero 
aphe  nsembe  yopsereza ; 20  ndipo 

wansembe  atenthe  nsembe  yopsereza, 
ndi  nsembe  ya  ufa  pa  guwa  la  nsembe  ; 
ndipo  wansembe  amchitire  chomtete- 
zera,  ndipo  adzakhala  iye  woyera. 

21  Ndipo  akakhala  wa  umphawi 
chosafikana  chuma  chache  azitenga 
mwana  wa  nkhosa  mmodzi  wamwa- 
muna  akhale  nsembe  yoparamula, 
aiweyule  kumchitira  chomtetezera, 
ndi  limodzi  la  magawo  khumi  la  efa 
la  ufa  wosalala,  wosanganiza  ndi 
mafuta,  ukhale  nsembe  ya  ufa,  ndi 
muyeso  umodzi  wa  mafuta  ; 22  ndi 
njiwa  ziwiri,  kapena  maunda  awiri, 
monga  akhoza  kufikana ; limodzi 
likhale  la  nsembe  ya  uchimwo,  ndi 
linzache  la  nsembe  yopsereza.  23  Ndi- 
po  tsiku  lachisanu  ndi  chitatu  abwere 
nawo  kwa  wansembe,  ku  khomo  la 
chihema  chokomanako,  pa  maso  pa 
Yehova.  24  Ndipo  wansembe  atenge 
mwana  wa  nkhosa  wa  nsembe  yopa- 
ramula,  ndi  muyeso  wa  mafuta, 
ndipo  wansembe  aziweyule  nsembe 
yoweyula  pa  maso  pa  Yehova ; 
25  naphe  mwana  wa  nkhosa  wa  nse- 
mbe  yoparamula,  ndipo  wansembe 
atenge’ko  mwazi  wa  nsembe  yopara- 
mula,  naupake  pa  ndewerere  ya 
khutu  la  ku  dzanja  lamanja  la  iye 
akuti  ayeretsedwe,  ndi  pa  chala  cha- 
chikuru  cha  dzanja  lache  lamanja, 
ndi  pa  chala  chachikuru  cha  phazi 
Iache  la  ku  dzanja  lamanja  ; 26  ndipo 
wansembe  athire’ko  mafuta  aja  m’chi- 
kato  chache  chamanzere  cha  iye 
mwini ; 27  ndipo  wansembe  awaze’ko 
mafuta  aja  ali  m’dzanja  lache  lama- 
nzere  ndi  chala  chache  cha  dzanja 
lamanja,  kasanu  ndi  kawiri  pa  maso 
pa  Yehova ; 28  ndipo  wansembe 

apake’ko  mafuta  aja  ali  m'dzanja 

lache  pa  ndewerere  ya  khutu  la  ku 
dzanja  lamanja  la  iye  akuti  ayeretse- 
dwe,  ndi  pa  chala  chachikuru  cha 
dzanja  lache  lamanja,  ndi  pa  chala 
chachikuru  cha  phazi  lache  la  ku 
dzanja  lamanja,  pa  malo  paja  pali 
mwazi  wa  nsembe  yoparamula ; 

29  ndipo  mafuta  otsala  m’dzanja  la 
wansembe  atsitsitize  pa  mutu  wa  iye 
akuti  ayeretsedwe,  kumchitira  cho- 
mtetezera  pa  maso  pa  Yehova. 

30  Ndipo  iye  apereke  imodzi  ya  nji- 
wa’zo,  kapena  limodzi  la  maunda, 
monga  akhoza  kufikana  nazo,  limo- 
dzi  la  nsembe  ya  uchimwo,  ndi  lina 
la  nsembe  yopsereza,  pamodzi  ndi 
nsembe  ya  ufa  ; 31  ndipo  wansembe 
amchitire  chomtetezera  pa  maso  pa 
Yehova.  32  Ichi  ndi  chilamulo  cha 
iye  ali  ndi  nthenda  ya  khate,  wosa- 
khoza  kufikana  nazo  zofunika  po- 
myeretsa  pache. 

33  Ndipo  Yehova  ananena  ndi  Mose 
ndi  Aroni,  nati,  34  Mutakafika  m’dzi- 
ko  la  Kanani,  limene  ndikupatsani 
likhale  lanu  lanu,  ndipo  ndikaika 
nthenda  ya  khate  m’nyumba  ya  dziko 
lanu  lanu  ; 35  pamenepo  mwini  nyu- 
mba’yo  adzauze  wansembe,  kuti, 
Ndiyesa  muli  ngati  nthenda  m’nyu- 
mba.  36  Ndipo  wansembe  aziuza 
kuti  aturutse  zonse  za  m’nyumba, 
asanalowe  kudzaona  nthenda’yi,  zi- 
nthu  zonse  ziri  m’nyumba  zingakhale 
zodetsedwa  ; ndipo  atatero  wansembe 
alowe  kukaona  nyumba’yi  ; 37  naone 
nthenda’yo,  ndipo  taonani,  nthenda 
ikakhala  yosumbudzuka  m’makoma 
a nyumba  yobiriwira  kapena  yofiira, 
ndipo  maonekedwe  ache  yakumba 
kubzola  khoma  ; 38  pamenepo  wa- 
nsembe  azituruka  ku  khomo  la  nyu- 
mba,  natseke  nyumba’yo  masiku 
asanu  ndi  awiri  ; 39  ndipo  wansembe 
abwerenso  tsiku  la  chisanu  ndi  chi- 
wiri,  naonenso,  ndipo  taonani,  ngati 
nthenda  yakula  m’makoma  a nyu- 
mba  ; 40  pamenepo  wansembe  auze 
kuti  agumule  miyala’yi  pali  nthenda, 
naitayire  ku  malo  akuda  kunja  kwa 
mudzi  ; 41  napalitse  nyumba  m’kati 
monsemo,  natayire  ku  malo  akuda 
kunja  kwa  mudzi  dothi  adapara’ko  ; 

42  natenge  miyala  yina,  naikhazike 
m’malo  mwa  miyala  ija  ; natenge 
dothi  lina,  namatenso  nyumba’yo. 

43  Ndipo  ikabweranso  nthenda,  ni- 
bukanso  m’nyumba  atagumula  mi- 
y ala,  ndipo  atapara  m’nyumba  na- 


matenso  ; 44  pamenepo  wansembe 

alowe  naone’mo,  ndipo  taonani,  ngati 
nthenda  yakula  m’nyumba,  ndiyo 
khate  lonyeka  m’nyumba ; ndiyo 
yodetsedwa.  45  Ndipo  apasule  nyu- 
mba’yo,  miyala  yache,  ndi  mitengo 
yache,  ndi  dothi  lache  lonse  ku  mudzi 
kuzitava  ku  malo  akuda.  46  Ndi- 
ponso  iye  wakulowa  m’nyumba  ma- 
siku  ache  iri  yotsekedwa  adzakhala 
wodetsedwa  kufikira  madzulo.  47  Ndi- 
po  iye  wakugona  m’nyumba’yo  atsuke 
zobvala  zache  ; ndi  iye  wakudya 
m’nyumba’yo  atsuke  zobvala  zache. 
48  Ndipo  wansembe  akalowa,  na- 
kaona,  ndipo  taonani,  nthenda  siina- 
kula  m’nyumba,  ataimata  nyumba ; 
wansembe  aiche  nyumba’yo  yoyera, 
popeza  nthenda  yaleka.  49  Pame- 
nepo  atenge  mbalame  ziwiri,  ndi 
mtengo  wa  mkungudza,  ndi  ubwea 
wofiira,  ndi  hisope,  kuti  ayeretse  nazo 
nyumba’yo  ; 50  naohe  mbalame  imo- 
dzi  m’mbale  ya  dothi,  pamwamba  pa 
madzi  oyenda  ; 51  natenge  mtengo 
wa  mkungudza  ndi  hisope,  ndi  ubwea 
wofiira,  ndi  mbalame  ya  moyo,  nazi- 
bviike  m’mwazi  wa  mbalame  yaku- 
pha’yo,  ndi  m’madzi  oyenda,  nawaze 
kasanu  ndi  kawiri  m’nyumba  ; 52  na- 
yeretse  nyumba  ndi  mwazi  wa  mba- 
lame,  ndi  madzi  oyenda,  ndi  mbalame 
ya  moyo,  ndi  mtengo  wa  mkungudza, 
ndi  hisope,  ndi  ubwea  wofiira.  53  Ko- 
ma  ataye  mbalame  ya  moyo  kunja 
kwa  mudzi  ku  thengo  koyera  ; motero 
aichitire  choitetezera  nyumba’yo  ; 
ndipo  idzakhala  yoyera. 

54  Ichi  ndi  chilamulo  cha  nthenda 
iri  yonse  ya  khate,  ndi  ya  mfundu  ; 
55  ndi  ya  khate  la  c'nobvala,  ndi  la 
nyumba  ; 58  ndi  ya  chotupa,  ndi  ya 
nkhanambo,  ndi  ya  chikanga  ; 57  ku- 
langiza  tsiku  loti  chikhala  chodetsa, 
ndi  tsiku  loti  chikhala  choyera  ; ichi 
ndi  chilamulo  cha  khate. 
i jE  Ndipo  Yehova  ananena  ndi 
S <sj  Mose  ndi  Aroni,  nati,  2 Ne- 
nani  nawo  ana  a Israyeli,  nimuti  na- 
wo,  Pamene  mwamuna  ali  yense  ali 
ndi  nthenda  ya  kukha  m’thupi  mwa- 
che,  akhale  wodetsedwa,  chifukwa 
cha  kukha  kwache.  3 Ndipo  kude- 
tsedwa  kwa  kukha  kwache  ndiko  : 
ngakhale  chakukha’cho  chituruka 
m’thupi  mwache,  ngakhale  chaleka 
m’thupi  mwache,  ndiko  kumdetsa 
kwache.  4 Kama  ali  yense  agona’po 
wakukha’yo  ali  wodetsedwa ; ndi 

chinthu  chiri  chonse  achikhalira  chiri 
chodetsedwa.  5 Ndipo  munthu  ali 
yense  wakukhudza  kama  wache  azi- 
tsuka  zobvala  zache,  nasambe  m’ma- 
dzi,  nadzakhala  wodetsedwa  kufikira 
madzulo.  6 Ndipo  iye  wakukhalira 
chinthu  chiri  chonse  adachikhalira 
wakukha’yo  atsuke  zobvala  zache, 
nasambe  m’madzi,  nadzakhala  wo- 
detsedwa  kufikira  madzulo.  7 Ndipo 
iye  wakukhudza  thupi  la  uyo  waku- 
kha’yo  atsuke  zobvala  zache,  na- 
sambe  m’madzi,  nadzakhala  wode- 
tsedwa  kufikira  madzulo.  8 Ndipo 
wakukha’yo  akalabvulira  wina  wo- 
yera  ; pamenepo  atsuke  zobvala  zache, 
nasambe  m’madzi,  nadzakhala  wo- 
detsedwa  kufikira  madzulo.  9 Ndipo 
mbereko  iri  yonse  akwera’po  waku- 
kha’yo  iri  yodetsedwa.  iO  Ndipo 
munthu  ali  yense  akakhudza  kanthu 
kali  konse  kadali  pansi  pache  adza- 
khala  wodetsedwa  kufikira  madzulo  ; 
ndipo  iye  wakunyamula  zimenezo 
atsuke  zobvala  zache,  nasambe  m’ma- 
dzi,  nadzakhala  wodetsedwa  kufikira 
madzulo.  11  Ndipo  munthu  ali  yense 
wakukha’yo  akamkhudza,  osasambi- 
ratu  m’manja  m’madzi,  atsuke  zo- 
bvala  zache,  nasambe  m’madzi,  na- 
dzakhala  wodetsedwa  kufikira  ma- 
dzulo.  12  Ndipo  zotengera  za  dothi 
wazikhudza  wakukha’yo,  aziphwa- 
nye  ; ndi  za  mtengo,  azitsuke  ndi 
madzi.  13  Ndipo  wakukha’yo  ata- 
yeretsedwa  ku  kukha  kwache,  adzi- 
werengere  masiku  asanu  ndi  awiri 
akhale  a kuyeretsa  kwache,  natsuke 
zobvala  zache  ; nasambe  thupi  lache 
ndi  madzi  oyenda,  nadzakhala  woyera. 
14  Ndipo  tsiku  lachisanu  ndi  chitatu 
atenge  njiwa  ziwiri,  kapena  maunda 
awiri,  nafike  pa  maso  pa  Yehova  pa 
khomo  la  chihema  chokomanako,  na- 
zipereke  kwa  wansembe  ; 15  ndipo 

wansembe  azipereke  izo,  imodzi  ikhale 
nsembe  ya  uchimwo,  ndi  yina  nsembe 
yopsereza  ; ndipo  wansembe  amchi- 
tire  chomtetezera  pa  maso  pa  Yehova 
chifukwa  cha  kukha  kwache. 

16  Ndipo  munthu  ali  yense  akagona 
uipa,  azisamba  thupi  lache  lonse  ndi 
madzi,  nadzakhala  wodetsedwa  kufi- 
kira  madzulo.  17  Ndipo  chobvala 
chiri  chonse,  ndi  chikopa  chiri  chonse, 
anagona  uipa  pamenepo  azitsuke  ndi 
madzi,  nizidzakhala  zodetsedwa  kufi- 
kira  madzulo.  18  Mkazi  yemwe, 
mwamuna  atagona  naye,  onse  awiri 

asambe  ndi  madzi,  nadzakhala  ode- 
tsedwa  kufikira  madzulo. 

19  Ndipo  ngati  mkazi  ali  ndi  nthe- 
nda  ya  kukha,  ndi  kukha  kwache 
nkwa  mwazi  m’thupi  mwache,  akhale 
padera  masiku  asanu  ndi  awiri ; 
ndipo  ali  yense  amkhudza  adzakhala 
wodetsedwa  kufikira  madzulo.  20Ndi- 
po  chinthu  chiri  chonse  agona’po 

pokhala  ali  padera  nchodetsedwa ; 

ndi  chinthu  chiri  chonse  akhala’po 

nchodetsa.  21  Ndipo  ali  yense  akhu- 
dza  kama  wache  azitsuka  zobvala 
zache,  nasambe  m’madzi,  nadzakhala 
wodetsedwa  kufikira  madzulo.  22  Ndi- 
po  ali  yense  akhudza  chinthu  chiri 
chonse  akhala’po  iye,  atsuke  zobvala 
zache,  nasambe  m’madzi,  nadzakhala 
wodetsedwa  kufikira  madzulo.  23  Ndi- 
po  chikakhala  pa  kama,  kapena 
pa  chinthu  chiri  chonse  akhala’po 

iye,  atachikhudza,  adzakhala  wode- 
tsedwa  kufikira  madzulo.  24  Ndipo 
ngati  mwamuna  ali  yense  agona  naye, 
ndi  kudetsa  kwache  kukhala  pa  iye, 
adzakhala  wodetsedwa  masiku  asanu 
ndi  awiri  ; ndipo  kama  ali  yense 
agona’po  ali  wodetsedwa. 

25  Ndipo  mkazi  akakhala  ndi  ku- 
kha  mwazi  masiku  ambiri,  osati  ma- 
siku  a kuoloka  kwache,  kapena  aka- 
makha  kupitirira  nthawi  ya  kuoloka 
kwache ; masiku  onse  chirinkukha 
chomdetsa  chache  adzakhala  wode- 
tsedwa,  monga  masiku  a kuoloka 
kwache.  26  Kama  ali  yense  ago- 
na’po  masiku  a kukha  kwache  akhale 
ngati  kama  wa  kuoloka  kwache  ; ndi 
chinthu  chiri  chonse  akhala’po  chiri 
chodetsedwa,  ngati  kudetsa  kwa  kuo- 
loka  kwache.  27  Ndipo  munthu  ali 
yense  akakhudza  zimenezi  adzakhala 
wodetsedwa,  natsuke  zobvala  zache, 
nasambe  m’madzi,  nadzakhala  wode- 
tsedwa  kufikira  madzulo.  28  Koma 
akayeretssdwa  kukha  kwache,  adzi- 
werengere  masiku  asanu  ndi  awiri, 
ndipo  atatero  adzakhala  woyeretse- 
dwa.  29  Ndipo  tsikulachisanu  ndi 
chitatu  atenge  njiwa  ziwiri,  kapena 
maunda  awiri,  nafike  nazo  kwa  wa- 
nsembe  ku  khomo  la  chihema  choko- 
manako.  30  Ndipo  wansembe  ape- 
reke  limodzi  likhale  nsembe  ya  uchi- 
mwo,  ndi  lina’lo  likhale  nsembe 
yopsereza  ; ndipo  wansembe  amchitire 
chomtetezera  pa  maso  pa  Yehova 
chifukwa  cha  kukha  kwache  kom- 
detsa. 

31  Motero  muzipatula  ana  a Isra- 
yeli  kwa  kudetsedwa  kwawo  ; angafe 
m’kudetsedwa  kwawo,  pamene  adetsa 
kachisi  wanga  ali  pakati  pawo. 

32  Ichi  ndi  chilamulo  cha  wakukha, 

ndi  cha  iye  wakugona  uipa,  kuti  ku- 
mkhalitsa  wodetsedwa ; 33  ndi  cha 

mkazi  ali  kudwala  ndi  kudetsedwa 
kwache,  ndi  cha  iye  ali  kukha  kapena 
mwamuna,  kapena  mkazi,  ndi  cha 
iye  agona  ndi  mkazi  wcdetsedwa. 

-1  O Ndipo  Yehova  ananena  ndi 
B Q Mose,  atamwalira  ana  amuna 
awiri  a Aroni,  muja  anasendera  pa 
maso  pa  Yehova,  namwalira  ; 2 ndipo 
Yehova  anati  kwa  Mose,  Nena  ndi 
Aroni  mbale  v/ako,  kuti  asalowe 
nthawi  zonse  m’malo  opatulika,  m’tse- 
ri  mwa  nsaru  yochinga,  pali  cho- 
tetezerapo  chokhala  pa  likasa  ; kuti 
angafe  ; popeza  ndioneka  mu  mta- 
mbo  pa  chotetezerapo.  3 Aroni  azi- 
lowa  pa  bwalo  la  malo  opatulika 
nazo’zo  : ng’ombe  ya  mphongo  ikhale 
ya  nsembe  ya  uchimwo,  ndi  nkhosa 
ya  mphongo  ikhale  ya  nsembe  yopse- 
reza.  4 Abvale  maraya  a m’kati  a 
bafuta  wopatulika,  nakhale  nazo 
zobvala  za  ku  miyendo  pa  thupi  pache, 
nadzimangire  m’chuuno  ndi  mpango 
wa  bafuta,  nabvale  nduwira  ya  ba- 
futa ; izi  ndi  zobvala  zopatulika  ; 
potero  asambe  thupi  lache  ndi  madzi, 
ndi  kubvala  izi.  5 Ndipo  ku  khamu 
la  ana  a Israyeli  atenge  atonde  awiri 
akhale  a nsembe  ya  uchimwo,  ndi 
nkhosa  ya  mphongo  imodzi  ikhale 
ya  nsembe  yopsereza.  6 Ndipo  Aroni 
abwere  nayo  ng’ombe  ya  nsembe  ya 
uchimwo,  ndiyo  yache  yache,  nachite 
chodzitetezera  iye  yekha,  ndi  mbu- 
mba  yache.  7 Ndipo  atenge  mbuzi 
ziwiri’zo,  naziimike  pa  maso  pa  Ye- 
hova  pa  khomo  pa  chihema  choko- 
manako.  8 Ndipo  Aroni  ayese  maere 
pa  mbuzi  ziwiri’zo  ; maere  amodzi 
kwa  Yehova,  ndi  amodzi  lcwa  Azazeli. 
9 Ndipo  Aroni  abwere  nayo  mbuzi 
imene  adaigwera  maere  a Yehova, 
naiyese  nsembe  ya  uchimwo.  10  Ko- 
ma  mbuzi  imene  adaigwera  maere 
a Azazeli,  aiike  ya  moyo  pa  maso  pa 
Yehova,  kuti  achite  nayo  chotetezera, 
kuitumiza  ku  chipululu  ikhale  ya 
Azazeli.  11  Ndipo  Aroni  abwere 
nayo  ng’ombe  ya  nsembe  ya  uchimwo, 
ndiyo  yache  yache,  nadzitetezere  iye 
yekha,  ndi  mbumba  yache,  ndi  ku- 
pha  ng’ombe  ya  nsembe  ya  uchimwo, 


ndiyo  yache  yache  ; 12  natenge  mbale 
ya  zofukiza  yodzala  ndi  makara  a 
moto,  kuwachotsa  pa  guwa  la  nsembe, 
pa  maso  pa  Yehova,  ndi  manja  ache 
odzala  ndi  chofukiza  chopera  cha 
pfungo  lokoma,  nalowe  nayo  m’tseri 
mwa  nsaru  yochinga  ; 13  naike  cho- 
fukiza’cho  pa  moto  pa  maso  pa  Ye- 
hova,  kuti  mtambo  wa  chofukiza 
chiphimbe  chotetezerapo  chokhala  pa 
mboni,  kuti  angafe.  14  Ndipo  ate- 
nge’ko  mwazi  wa  ng’ombe’yo,  ndi 
kuuwaza  ndi  chala  chache  pa  cho- 
tetezerapo,  mbali  ya  ku  m’mawa ; 
nawaze  mwazi  ndi  chala  chache  cha 
kuno  cha  chotetezerapo  kasanu  ndi 
kawiri.  15  Pamenepo  aiphe  mbuzi 
ya  nsembe  ya  uchimwo,  ndiyo  yo- 
phera  anthu,  nalowe  nawo  mwazi 
wache  m’tseri  mwa  nsaru  yochinga, 
nachite  nawo  mwazi  wache  monga 
umo  anachitira  ndi  mwazi  wa  ng’o- 
mbe,  nauwaze  pa  chotetezerapo  ndi 
cha  kuno  cha  chotetezerapo  ; 1 6 na- 
chitire  chotetezera  malo  opatulika, 
chifukwa  cha  kudetsedwa  kwa  ana 
a Israyeli,  ndi  chifukwa  cha  zolakwa 
zawo,  monga  mwa  zochimwa  zawo 
zonse  ; nachitire  chihema  choko- 
manako  momwemo,  chakukhala  nawo 
pakati  pa  zodetsa  zawo.  17  Ndipo 
musakhale  munthu  m’chihema  cho- 
komanako  pakulowa  iye  kuchita  cho- 
tetezera  m’malo  opatulika,  kufikira 
aturuka,  atachita  chotetezera  yekha, 
ndi  mbumba  yache,  ndi  msonkhano 
wonse  wa  Israyeli.  18  Ndipo  aturu- 
kire  guwa  la  nsembe  lokhala  pa  maso 
pa  Yehova  ndi  kulichitira  chotete- 
zera  ; natenge’ko  mwazi  wa  ng’ombe- 
’yo,  ndi  mwazi  wa  mbuzi’yo,  ndi 
kuupaka  pa  nyanga  za  guwa  la  nse- 
mbe  pozungulira.  19  Ndipo  awa- 
ze’po  mwazi  wina  ndi  chala  chache 
kasanu  ndi  katatu  ; ndi  kuliyeretsa 
ndi  kulipatula  kulichotsera  zodetsa 
za  ana  a Israyeli.  20  Ndipo  atatha 
kuchitira  chotetezera  malo  opatulika, 
ndi  chihema  chokomanako,  ndi  guwa 
la  nsembe,  abwere  nayo  mbuzi  ya 
moyo  ; 21  ndipo  Aroni  aike  manja 
ache  onse  awiri  pa  mutu  pa  mbuzi 
ya  moyo,  ndi  kubvomereza  pa  iyo 
mphulupulu  zonse  za  ana  a Israyeli, 
ndi  zolakwa  zawo  zonse,  monga  mwa 
zochimwa  zawo  zonse ; naike  izi 
pa  mutu  pa  mbuzi’yo,  ndi  kuitumiza 
ku  chipululu  ndi  dzanja  la  munthu 
wompangiratu,  22  ndi  mbuzi’yo  ise- 

nze  yokha  mphulupulu  zonsezo  ku- 
mka  nazo  k.u  dziko  la  pa  lokha  ; 
ndipo  azitaya  mbuzi’yo  m’chipululu. 
23  Pamenepo  Aroni  alowe  m’chi- 
hema  chokomanako,  nabvule  zo- 
bvala  za  bafuta  zimene  anazibvala 
polowa  m’malo  opatulika,  nazisiye 
komweko.  24  Ndipo  asambe  thupi 
lache  ndi  madzi  ku  malo  kopatulika, 
nabvale  zobvala  zache,  naturuke, 
napereke  nsembe  yopsereza  yache, 
ndi  nsembe  yopsereza  ya  anthu,  na- 
chite  chodzitetezera  yekha  ndi  anthu. 

25  Ndipo  atenthe  mafuta  a nsembe 
ya  uchimwo  pa  guwa  la  nsembe. 

26  Ndipo  iye  amene  anachotsa  mbuzi 
ipite  kwa  Azazeli  atsuke  zobvala 
zache,  nasambe  thupi  laehe  ndi 
madzi,  ndipo  atatero  alowenso  ku 
chigono.  27  Koma  ng’ombe  ya  nse- 
mbe  ya  uchimwo,  ndi  mbuzi  ya  nse- 
mbe  ya  uchimwo,  zimene  mwazi 
wawo  analowa  nawo  kuchita  nawo 
chotetezera  m’malo  opatulika,  atu- 
ruke  nazo  kunja  kwa  chigono  ; na- 
tenthe  ndi  moto  zikopa  zawo,  ndi 
nyama  zawo,  ndi  chipwidza  chawo. 
28  Ndi  iye  amene  anazitentha  atsuke 
zobvala  zache,  nasambe  thupi  lache 
ndi  madzi,  ndipo  atatero  alowenso 
ku  chigono. 

29  Ndipo  lizikhala  kwa  inu  lemba 
losatha : mwezi  wachisanu  ndi  chi- 
wiri,  tsiku  la  khumi  la  mwezi’wo, 
muzidzichepetsa,  osagwira  nchito  ko- 
nse,  kapena  wa  m’dziko,  kapena 
mlendo  wakukhala  pakati  panu  ; 

30  popeza  tsiku’li  adzachitira  inu 
chotetezera,  kukuyeretsani ; adza- 
kuyeretsani,  kukuchotserani  zoipa 
zanu  zonse  pa  maso  pa  Yehova. 

31  Likhale  kwa  inu  sabata  la  ku- 
pumula,  kuti  mudzichepetse  ; ndilo 
lemba  losatha.  32  Ndipo  wansembe, 
amene  anamdzoza  ndi  kumdzaza 
dzanja  lache  achite  nchito  ya  nse- 
mbe  m’malo  mwa  atate  wache,  achite 
chotetezera,  atabvala  zobvala  za  ba- 
futa,  zobvala  zopatulika’zo.  33  Ndipo 

| achite  chotetezera  malo  opatulikatu, 
natetezere  chihema  chokomanako, 
ndi  guwa  la  nsembe  ; momwemo  ate- 
tezerenso  ansembe,  ndi  anthu  onse  a 
msonkhano’wo.  34  Ndipo  ichi  chi- 
khale  kwa  inu  lemba  losatha,  kuchita 
chotetezera  ana  a Israyeli,  chifukwa 
cha  zochimwa  zawo  zonse,  kamodzi 
chaka  chimodzi.  Ndipo  anachita  mo- 
nga  Yehova  adauza  Mose. 


"1  “7  Ndipo  Yehova  ananena  ndi 
I I Mose,  nati,  2 Nena  ndi  Aroni, 
ndi  ana  ache  amuna,  ndi  ana  a Isra- 
yeli  onse,  nuti  nawo  ; Ichi  ndi  chi- 
mene  Yehova  wauza,  ndi  kuti,  3 Mu- 
nthu  ali  yense  wa  mbumba  ya  Israyeli 
akapha  ng’ombe,  kapena  mwana  wa 
nkhosa,  kapena  mbuzi,  m’chigono, 
kapena  akaipha  kunja  kwa  chigono, 

4 osadza  nayo  ku  khomo  la  chihema 
chokomanako,  kuti  aipereke  chope- 
reka  cha  Yehova,  ku  bwalo  la  kachisi 
wa  Yehova ; azimuyesa  munthu’yu 
wochimwira  mwazi,  wakhetsa  mwazi  ; 
ndipo  amsadze  munthu’yo  kumchotsa 
pakati  pa  anthu  a mtundu  wache ; 

5 kotero  kuti  ana  a Israyeli  azidza 
nazo  nsembe  zawo,  zimene  aziphera 
ku  thengo  koyera,  kuti  adze  nazo  kwa 
Yehova,  ku  khomo  la  chihema  cho- 
komanako,  kwa  wansembe,  ndi  kuzi- 
phera  nsembe  zoyamika  za  Yehova. 

6 Ndipo  wansembe’yo  awaze  mwazi’wo 
pa  guwa  la  nsembe  la  Yehova,  pa 
khomo  la  chihema  chokomanako, 
natenthe  mafuta  akhale  pfungo  lo- 
koma  lokwera  kwa  Yehova.  7 Ndipo 
asamapheranso  ziwandansembezawo, 
zimene  azitsata  ndi  chigololo.  Ili 
liwaknalire  lemba  losatha,  mwa  mi- 
badwo  yawo. 

8 Ndipo  uzinena  nawo,  Munthu  ali 
yense  wa  mbumba  ya  Israyeli,  kapena 
mlendo  wakugonera  pakati  panu, 
amene  apereka  nsembe  yopsereza  ka- 
pena  nsembe  yophera,  9 osadza  nayo 
ku  khomo  la  chihema  chokomanako, 
kuiphera  Yehova  ; amsadze  munthu- 
’yu  kumchotsa  kwa  anthu  a mtundu 
wache. 

10  Ndipo  munthu  ali  yense  wa 
mbumba  ya  Israyeli,  kapena  mlendo 
wogonera  pakati  panu,  wakudya  mwa- 
zi  uli  wonse ; nkhope  yanga  idza- 
tsutsana  naye  munthu  wakudya  mwa- 
zi’yo,  ndi  kumsadza  kumchotsa  kwa 
anthu  a mtundu  wache.  11  Pakuti 
moyo  wa  nyama  ukhala  m’mwazi ; 
ndipo  ndakupatsani  uwu  pa  guwa  la 
nsembe,  uchite  chotetezera  moyo 
wanu  ; pakuti  wochita  chotetezera 
ndiwo  mwazi,  chifukwa  cha  moyo 
wache.  12  Chifukwa  chache  ndi- 
nanena  kwa  ana  a Israyeli,  Asamadya 
mwazi  mmodzi  yense  wa  inu,  kapena 
mlendo  ali  yense  wakugonera  mwa 
inu  asamadya  mwazi. 

13  Ndipo  munthu  ali  yense  wa  ana 
a Israyeli,  kapena  mlendo  wakugonera 

pakati  pa  inu,  akasaka  nyama  kapena 
mbalame  yakudya,  nakaigwira  ; azi- 
khetsa  mwazi  wache,  naufotsere  ndi 
dothi.  14  Pakuti  ndiwo  moyo  wa 
nyama  zonse,  mwazi  wache  ndiwo 
moyo  wache  ; chifukwa  chache  ndi- 
nanena  kwa  ana  a Israyeli,  Musama- 
dya  mwazi  wa  nyama  iri  yonse ; 
pakuti  moyo  wa  nyama  yonse  ndi 
mwazi  wache ; ali  yense  akaudya 
adzasadzidwa.  15  Ndipo  ali  yense 
wakudya  yakufa  yokha,  kapena  yo- 
jiwa  ku  thengo,  ngakhale  ndiye  wa 
m’dziko  kapena  mlendo,  azitsuka 
nsaru  zache,  nasambe  ndi  madzi,  na- 
dzakhala  wodetsedwa  kufikira  ma- 
dzulo  ; pamenepo  adzakhala  woyera. 
16  Koma  akapanda  kuzitsuka,  ka- 
pena  kusamba  thupi  lache,  adzasenza 
mphulupulu  yache. 
i O Ndipo  Yehova  ananena  ndi 
5 O Mose,  nati,  2 Nena  ndi  ana  a 
Israyeli,  nuti  nawo,  Ine  ndine  Yehova 
Mulungu  wanu.  3 Musamachita  mo- 
nga  mwa  machitidwe  a dziko  la 
Aigupto,  muja  munakhala’mo  ; mu- 
samachita  monga  mwa  machitidwe 
a dziko  la  Kanani  kumene  ndipita 
nanu’ko,  nimusamayenda  m’malemba 
awo.  4 Muzichita  maweruzo  anga, 
ndi  kusunga  malemba  anga,  kuma- 
yenda  m’mwemo  ; Ine  ndine  Yehova 
Mulungu  wanu.  5 Inde,  muzisunga 
malemba  anga,  ndi  maweruzo  anga  ; 
amenewo  munthu  akawachita,  adza- 
khala  nawo  ndi  moyo  ; Ine  ndine 
Yehova. 

6 Asasendere  mmodzi  wa  inu  kwa 
mbale  wache  kumbvula  ; Ine  ndine 
Yehova.  7 Usamabvula  atate  wako, 
ndi  mai  wako  ; ndiye  mai  wako, 
usamambvula.  8 Usamabvula  mkazi 
wa  atate  wako  ; ndiye  thupi  la  atate 
wako.  9 Usamabvula  mlongo  wako, 
mwana  wamkazi  wa  atate  wako,  ka- 
pena  mwana  wamkazi  wa  mai  wako, 
wobadwa  kwanu,  kapena  wobadwa 
kwina.  10  Usamabvula  mwana  wa- 
mkazi  wa  mwana  wamwamuna  wako, 
kapena  mwana  wamkazi  wa  mwana 
wamkazi  wako  ; pakuti  thupi  lawo 
ndi  lako.  1 1 Usamabvula  mwana 
wamkazi  wa  mkazi  wa  atate  wako, 
amene  anambala  atate  wako,  ndiye 
mlongo  wako  ; 12  Usamabvula  mlo- 
ngo  wa  atate  wako ; ndiye  wa  chi- 
bale  cha  atate  wako.  13  Usamabvula 
mbale  wa  mai  wako  ; popeza  ndiye 
mbale  wa  mai  wako.  14  Usama- 


bvula  mbale  wa  atate  wako  ; usama- 
sendera  kwa  mkazi  wache  ; ndiye 
mai  wako.  15  Usamabvula  mpongozi 
wako  ; ndiye  mkazi  wa  mwana  wa- 
mwamuna  wako  ; usamambvula. 
1 6 Usamabvula  mkazi  wa  mbale  wako ; 
ndiye  thupi  la  mbale  wako.  17  Usa- 
mabvula  mkazi  ndi  mwana  wamkazi 
wache  ; usamatenga  mwana  wamkazi 
wa  mwana  wamwamuna  wache,  ka- 
pena  mwana  wamkazi  wa  mwana 
wamkazi  wache  kumbvula ; ndiwo 
abale  ache  ; chochititsa  manyazi  ichi. 
18  Usamtenga  mkazi  kumuonjezera 
kwa  mbale  wache,  kumbvuta,  ku- 
mbvula  pamodzi  ndi  mnzache,  akali 
ndi  moyo  mnzache’yo.  19  Usama- 
sendera  kwa  mkazi  kumbvula  pokhala 
ali  padera  chifukwa  cha  kudetsedwa 
kwache.  20  Usagona  naye  mkazi  wa 
mnansi  wako,  kudetsedwa  naye  li- 
modzi.  21  Ndipo  usamapereka  a 
mbumba  yako  kuwapitiriza  ku  moto 
chifukwa  cha  Moleke  ; usamaipsa 
dzina  la  Mulungu  wako  ; Ine  ndine 
Yehova.  22  Usamagonana  ndi  mwa- 
muna,  monga  amagonana  ndi  mkazi  ; 
chonyansa  ichi.  23  Ndipo  usama- 
gonana  ndi  nyama  iri  yonse,  kudetse- 
dwa  nayo  ; kapena  mkazi  asamaima 
pa  nyama,  kugonana  nayo  ; chiso- 
konezo  choopsa  ichi. 

24  Musamadzidetsa  nacho  chimodzi 
cha  izi  ; pakuti  amitundu  amene  ndi- 
wapitikitsa  pa  maso  panu  amadetse- 
dwa  nazo  zonsezi  ; 25  dziko  lomwe 
lidetsedwa  ; chifukwa  chache  ndi- 
lilanga,  ndi  dziko’li  lisanza  okhala 
m’mwemo.  26  Koma  inu,  muzisu- 
nga  malemba  anga  ndi  maweruzo 
anga,  osachita  chimodzi  chonse  cha 
zonyansa  izi  ; ngakhale  wa  m’dziko 
ngakhale  mlendo  wakugonera  pakati 
pa  inu  ; 27  (pakuti  eni  dziko  okha- 
la’ko,  musanafike  inu,  anazichita 
zonyansa  izi  zonse,  ndi  dziko  lina- 
detsedwa.)  28  lingakusanzeni  inu- 
nso  dziko’li,  polidetsa  inu,  monga 
linasanza  mtundu  wa  anthu  wokha- 
la’ko  musanafike  inu.  29  Pakuti  ali 
yense  akachita  chiri  chonse  cha  zo- 
nyansa  izi,  inde  amene  azichita  adza- 
sadzidwa  pakati  pa  anthu  a mtundu 
wawo.  30  Potero  muzisunga  chi- 
langizo  changa,  ndi  kusachita  ziri 
zonse  za  miyambo  yonyansa’yi  anai- 
chita  musanafike  inu,  ndi  kusadzi- 
detsa  nayo  : Ine  ndine  Yehova  Mu- 
lungu  wako. 

"j  Q)  Ndipo  Yehova  ananena  ndi 
I Mose,  ndi  kuti,  2 Nena  ndi 
khamu  lonse  la  ana  a Israyeli, 
nu'ci  nawo,  Muzikhala  oyera  ; pakuti 
Ine  ndine  Yehova  Mulungu  wanu, 
ndine  woyera.  3 Ali  yense  aope  mai 
wache,  ndi  atate  wache  ; nimu- 
sunge  masabata  anga  ; Ine  ndine 
Yehova  Mulungu  wanu.  4 Musama- 
tembenukira  mafano,  kapena  kudzi- 
pangira  mulungu  woyenga  ; Ine  ndine 
Yehova  Mulungu  wanu.  5 Ndipo 
pamene  muphera  Yehova  nsembe  yo- 
yamika,  muiphere  kuti  mulandiridwe. 
6 Tsiku  lomwelo  mwaipha,  ndi  m’ma- 
wa  mwache  muidye  ; ngati  katsa- 
lira’ko  kanthu  tsiku  lachitatu,  muzi- 
katentha  ndi  moto.  7 Akakadya 
konse  tsilcu  lachitatu  kali  chonyansa, 
kosabvomerezeka  : 8 koma  ali  yense 
akudya’ko  adzasenza  mphulupulu  ya- 
che,  popeza  waipsa  chopatulidwa  cha 
Yehova  ; ndi  munthu’yu  amsadze,  ku- 
mchotsa  kwa  anthu  a mtundu  wache. 

9 Pakukolola  dzinthu  za  m’dziko 
mwanu,  usamakololetsa  m’mphepete 
mwa  munda  wako,  nusamakunkha 
khunkha.  10  Usarnakunkha  khu- 
nkha  la  m’munda  wako  wa  mphesa, 
usamazitola  zidagwa’zi  za  m’munda 
wako  wa  mphesa  ; uzisiyire  wosauka 
ndi  mlendo  ; Ine  ndine  Yehova  Mu- 
lungu  wanu.  11  Musamaba,  ka- 
pena  kunyenga,  kapena  kunamizana. 

12  Musamalumbira  monama  ndi 
kuchula  dzina  langa,  ungaipse  dzina  la 
Mulungu  wako  ; Ine  ndine  Yehova. 

13  Usamasautsa  mnansi  wako,  ka- 
pena  kulanda  zache  ; mphotho  yache 
ya  wolipidwa  isakhale  ndi  iwe  kufi- 
kira  m’mawa.  14  Usamatemberera 
wogontha  ; usamaika  chokhumudwi- 
tsa  pa  maso  pa  wosaona  ; koma  uzi- 
opa  Mulungu  wako ; Inendine  Yehova. 
15  Musamachita  chisalungamo  paku- 
weruza  mlandu  ; usamabvomereza 
munthu  wosauka,  kapena  lculeme- 
keza  munthu  womveka ; uweruze 
mlandu  wa  munthu  mnzako  molu- 
ngama.  16  Usamayendayenda  nusi- 
njirira  mwa  anthu  a mtundu  wako  ; 
usamatsata  mwazi  wa  mnansi  wako  ; 
Ine  ndine  Yehova.  17  Usamamuda 
mbale  wako  mu  mtima  mwako  ; 
umdzudzule  munthu  mnzako  ndithu, 
usadzitengera  uchimwo  chifukwa  cha 
iye.  18  Usamabwezera  chilango,  ka- 
pena  kusunga  kanthu  ku  khosi  pa 
ana  a anthu  a mtundu  wako  ; koma 


uzikonda  mnansi  wako  monga  udzi- 
konda  wekha;  Ine  ndine  Yehova. 

19  Muzisunga  malemba  anga.  Usa- 
malola  zoweta  zako  za  mitundu  yo- 
siyana  zikwerane  ; usamabzala  m’mu- 
nda  mwako  mbeu  za  mitundu 
iwiri  ; usamabvala  chobvala  cha 
nsaru  za  mitundu  iwiri  zosokonezana. 

20  Munthu  akagona  ndi  mkazi,  ndiye 
mdzakazi,  wopalidwa  ubwenzi  ndi 
mwamuna,  wosamuombola  kapena 
wosapatsidwa  ufulu  ; akwapulidwe  ; 
asawaphe,  popeza  si  mfulu  mkazi’yo. 

21  Ndipo  adze  nayo  nsembe  yache 
yoparamula  kwa  Yehova,  ku  khomo 
la  chihema  chokomanako,  ndiyo  nkho- 
sa  ya  mphongo  ikhale  nsembe  yopa- 
ramula.  22  Ndipo  wansembe  achite 
chomtetezera  ndi  nkhosa  ya  mphongo 
ya  nsembe  yoparamula  pa  maso  pa 
Yehova,  •chifukwa  cha  kuchimwa 
adachimwa’ku  ; ndipo  adzakhululu- 
kidwa  chifukwa  cha  kuchimwa  kwa- 
che  adachimwa’ku.  23  Ndipo  mu- 
kadzalowa  m’dziko’mo,  ndi  kubzala 
mitengo  yamitundu  mitundu  ikhale  ya 
chakudya,  muziyese  zipatso  zawo 
monga  kusadulidwa  kwawo  ; zaka 
zitatu  muziyese  zosadulidwa;  zisadye- 
dwa.  24  Koma  chaka  chachinai  zipa- 
tso  zache  zonse  zikhale  zopatulika,  za 
kumlemekeza  nazo  Yehova.  25  Cha- 
ka  chachisanu  muzidya  zipatso  zache, 
kuti  zobala  zache  zikuchurukireni 
inu  ; Ine  ndine  Yehova  Mulungu 
wanu.  26  Musamadya  kanthu  ndi 
mwazi  wache  ; musamachita  nyanga, 
kapena  kuombeza  ula.  27  Musamame- 
ta  mduliro,  kapena  kusenga  m’mphe- 
pete  mwa  ndebvu  zanu.  28  Musa- 
madzicheka  mathupi  anu  chifukwa 
cha  akufa,  kapena  kutema  mphini  ; 
Ine  ndine  Yehova.  29  Usamaipsa 
mwana  wako  wamkazi  ndi  kumchi- 
titsa  chigololo  ; lingadzale  ndi  chi- 
gololo  dziko’li,  ndi  kudzazidwa  nazo 
zochititsa  manyazi.  30  Muzisunga 
masabata  anga,  ndi  kuchitira  ulemu 
malo  anga  opatulika  ; Ine  ndine 
Yehova.  31  Musamatembenukira  kwa 
obwebweta,  kapena  a nyanga  ; musa- 
wafuna,  ndi  kudetsedwa  nawo  : Ine 
ndine  Yehova  Mulungu  wanu.  32  Pa- 
li  a imvi  uziwagwadira,  nuchitire  ule- 
mu  munthu  wokalamba  ; nuope  Mu- 
lungu  wako  ; Ine  ndine  Yehova. 
33  Ndipo  mlendo  akagonera  m’dziko 
mwanu,  musamamsautsa.  34  Mlendo 
wakugonera  kwa  inu  mumuyese  pa- 

kati  pa  inu  monga  wa  m’dziko  mo- 
mwemo  ; umkonde  monga  udzikonda 
wekha  ; popeza  munali  alendo  m’dzi- 
ko  la  Aigupto ; Ine  ndine  Yehova 
Mulungu  wanu.  35  Musamachita 
chisalungamo  poweruza  mlandu,  po- 
yesa  utali  wache,  kulemera  kwache, 
kapena  kuchuruka  kwache.  36  Mu- 
khale  nacho  choyesera  choona,  mi- 
yeso  yoona,  efa  woona,  hini  woona  ; 
Ine  ndine  Yehova  Mulungu  wanu, 
amene  anakuturutsani  m’dziko  la 
Aigupto.  37  Ndipo  musamalire  ma- 
lemba  anga  onse,  ndi  maweruzo  anga 
onse,  ndi  kuwachita ; Ine  ndine 
Yehova. 

Ndipo  Yehova  ananena  ndi 

Mose,  ndi  kuti,  2 Unenenso 
kwa  ana  a Israyeli  ndi  kuti,  Ali  yense 
wa  ana  a Israyeli,  kapena  wa  alendo 
akukhala  m’Israyeli,  amene  apereka 
mbeu  zache  kwa  Moleke,  azimupha 
ndithu  ; anthu  a m’dziko  amponye 
miyala.  3 Ndipo  nkhope  yanga  idza- 
tsutsana  naye  munthu’yo,  ndi  ku- 
msadza  kumchotsa  pakati  pa  anthu 
a mtundu  wache  ; popeza  anapereka 
a mbeu  zache  kwa  Moleke,  kudetsa 
nako  malo  anga  opatulika,  ndi  kuipsa 
dzina  langa  lopatulika.  4 Ndipo 
ngati  anthu  a m’dziko’mo  akambisa 
munthu’yo  pang’ono  ponse,  pamene 
apereka  a mbeu  zache  kwa  Moleke, 
kuti  asamuphe  ; 5 pamenepo  nkhope 
yanga  idzatsutsana  naye  munthu’yo, 
ndi  banja  lache,  ndi  kumsadza  iye, 
ndi  onse  akumtsata  ndi  chigololo  ku- 
kachita  chigololo  kwa  Moleke,  ku- 
wachotsa  pakati  pa  anthu  a mtundu 
wawo.  6 Ndipo  munthu  wakutembe- 
nukira  kwa  obwebweta,  ndi  a nyanga 
kuwatsata  ndi  chigololo,  nkhope  ya- 
nga  idzatsutsana  naye  munthu’yo, 
ndipo  ndidzamsadza  kumchotsa  pa- 
kati  pa  anthu  a mtundu  wache. 
7 Chifukwa  chache  dzipatuleni,  ni- 
mukhale  oyera  ; pakuti  Ine  ndine 
Yehova  Mulungu  wanu.  8 Ndipo 
musunge  malemba  anga  ndi  kuwa- 
chita  ; Ine  ndine  Yehova  wakupatula 
inu.  9 Pakuti  ali  yense  wakutembe- 
rera  atate  wache  kapena  mai  wache 
azimupha  ndithu  ; watemberera  atate 
wache  kapena  mai  wache  ; mwazi 
wache  ukhale  pa  mutu  pache.  1 0 Mu- 
nthu  akachita  chigololo  ndi  mkazi  wa 
mwini,  popeza  wachita  chigololo  ndi 
mkazi  wa  mnansi  wache,  awaphe 
ndithu,  mwamuna  ndi  mkazi  onse 


awiri.  11  Munthu  akagona  naye 
mkazi  wa  atate  wache,  wabvula  atate 
wache  ; awaphe  ndithu  onse  awiri ; 
mwazi  wawo  ukhale  pamtu  pawo. 
12  Munthu  akagona  ndi  mpongozi 
wache,  awaphe  onse  awiri ; achita 
chisokonezo ; mwazi  wawo  ukhale 
pamtu  pawo.  13  Munthu  akagonana 
ndi  mwamuna  mnzache,  monga  ama- 
gonana  ndi  mkazi,  achita  chonyansa 
onse  awiri  ; awaphe  ndithu  ; mwazi 
wawo  ukhale  pamtu  pawo.  14  Mu- 
nthu  akatenga  mkazi  pamodzi  ndi 
mai  wache,  chochititsa  manyazi  ichi  ; 
aziwatentha  ndi  moto,  iye  ndi  iwowa  ; 
kuti  pasakhale  chochititsa  manya- 
zi’cho  pakati  pa  inu.  15  Mwamuna 
akagona  ndi  nyama  amuphe  ndithu  ; 
muiphenso  nyama’yi.  16  Mkazi  aka- 
sendera  kwa  nyama  iri  yonse  kugo- 
nana  nayo,  umuphe  mkazi’yo,  ndi 
nyama  yomwe  ; muwaphe  ndithu  ; 
mwazi  wawo  ukhale  pamtu  pawo. 
17  Munthu  akatenga  mlongo  wache, 
mwana  wamkazi  wa  atate  wache,  kape- 
na  mwana  wamkazi  wa  mai  wache,  na- 
kaona  thupi  lache,  ndi  mlongo’yo 
akaona  thupi  lache  ; chochititsa  ma- 
nyazi  ichi  ; ndipo  awasadze  pa  maso 
pa  ana  a anthu  awo  ; anabvula  mlo- 
ngo  wache  ; asenze  mphulupulu  ya- 
che.  10  Munthu  akagona  ndi  mkazi 
ali  mu  msambo,  nakambvula,  ana- 
bvula  kasupe  wache,  ndi  iye  mwini  ana- 
bvula  kasupe  wa  nthenda  yache ; 
awadule  onse  awiri  pakati  pa  anthu 
a mtundu  wawo.  19  Usamabvula 
mbale  wa  mai  wako,  kapena  mlongo 
wa  atate  wako  ; popeza  anabvula 
abale  ache  ; asenze  mphulupulu  ya- 
wo.  20  Munthu  akagona  ndi  mkazi 
wa  mbale  wa  atate  wache,  nabvula 
mbale  wa  atate  wache  ; asenze  ku- 
chimwa  kwawo  ; adzafa  osaona  ana. 
21  Munthu  akatenga  mkazi  wa  mbale 
wache,  chodetsa  ichi  ; wabvula  mbale 
wache  ; adzakhala  osaona  ana. 

22  Potero  muzisunga  malemba 
anga  onse,  ndi  maweruzo  anga  onse, 
kuwachita  ; lingakusanzeni  inu  dziko 
limene  ndipita  nanu’ko,  kuti  mukhale 
m’mwemo.  23  Musamatsata  miya- 
mbo  ya  mtundu  umene  ndiuchotsa 
pa  maso  panu  ; popeza  anachita  izi 
zonse  ndinalema  nawo.  24  Koma 
ndanena  nanu,  Mudzalandira  dziko 
lawo  inu,  ndipo  Ine  ndilipereka  kwa 
inu  likhale  lanu,  ndilo  dziko  moyenda 
mkaka  ndi  uchi  ngati  madzi ; Ine 

ndine  Yehova  Mulungu  wanu  amene 
ndinakusiyanitsani  ndi  mitundu  yina 
ya  anthu.  25  Potero  musiyanitse 
pakati  pa  nyama  zoyera  ndi  nyama 
zodetsa,  ndi  pakati  pa  mbalame  zo- 
detsa  ndi  zoyera ; ndipo  musadzi- 
nyansitsa  ndi  nyama,  kapena  mba- 
lame,  kapena  ndi  kanthu  kali  konse 
ka  kukwawa  pansi,  kamene  ndi- 
nakusiyanitsirani  kakhale  kodetsa. 

26  Ndipo  muzikhala  oyera  kwa 
Ine  ; pakuti  Ine  Yehova  ndine  wo- 
yera,  ndipo  ndinakusiyanitsani  kwa 
mitundu  ya  anthu  mukhale  anga. 

27  Munthu  wamwamuna  kapena  wa- 
mkazi  wakubwebweta,  kapena  wa 
nyanga,  azimupha  ndithu  ; aziwa- 
ponya  miyala  ; mwazi  wawo  ukhale 
pamtu  pawo. 

Q"j  Ndipo  Yehova  ananena  ndi 
I Mose,  Nena  ndi  ansembe  ana 
a Aroni’wo,  nuti  nawo,  Asadzidetse 
mmodzi  wa  inu  chifukwa  cha  wakufa 
mwa  anthu  a mtundu  wache  ; 2 koma 
chifukwa  cha  abale  ache  eni  eni  ndiwo, 
mai  wache,  ndi  atate  wache,  ndi 
mwana  wache  wamwamuna,  ndi 
mwana  wache  wamkazi,  ndi  mbale 
wache  ; 3 ndi  chifukwa  cha  mlongo 
wache  weni  weni,  akakhala  namwali 
wosakhala  naye  mwamuna,  nkuloleka 
adzidetsechifukwachaiwowa.  4 Aka- 
khala  mwini  banja  pakati  pa  anthu 
a mtundu  wache,  asadzidetse,  ndi 
kudziipsa.  5 Asamete  tsitsi  la  pamtu 
pawo,  kapena  kuchecherera  ndebvu 
zawo,  kapena  kudzicheka  matupi 
awo.  6 Azikhala  opatulikira  Mu- 
lungu  wawo,  osaipsa  dzina  la  Mu- 
lungu  wawo  ; popeza  amapereka 
nsembe  za  moto  za  Yehova,  mkate 
wa  Mulungu  wawo  ; chifukwa  chache 
akhale  opatulika.  7 Asadzitengere 
mkazi  wa  chigololo,  kapena  woipsi- 
dwa  ; asatenge  mkazi  woti  adamcho- 
tsa  mwamuna  wache  ; popeza  apa- 
tulikira  Mulungu  wache.  8 Chifukwa 
chache  umpatule  ; popeza  amapereka 
mkate  wa  Mulungu  walco  ; umu- 
yese  wopatulika  ; pakuti  Ine  Yehova 
wakupatula  iwe,  ndine  woyera. 
9 Akadziipsa  mwana  wamkazi  wa 
wansembe  ndi  kuchita  chigololo,  ali 
kuipsa  atate  wache ; amtenthe  ndi 
moto. 

10  Ndipo  iye  wokhala  mkulu  wa- 
nsembe  mwa  abale  ache,  amene  ana- 
mtsanulira  mafuta  odzoza  pa  mutu 
pache,  amene  anamdzaza  dzanja 


kuti  abvale  zobvala’zo,  asawinde, 
kapena  kung’amba  zobvala  zache. 
11  Asafike  kuli  mtembo  ; asadzidetse 
chifukwa  cha  atate  wache,  kapena 
mai  wache.  12  Asaturuke  m’malo 
opatulika,  kapena  kuipsa  malo  opa- 
tulika  a Mulungu  wache  ; popeza 
korona  wa  mafuta  odzoza  wa  Mu- 
lungu  wache  ali  pa  iye  ; Ine  ndine 
Yehova.  13  Ndipo  adzitengere  mkazi 
akali  namwali.  14  Mkazi  wa  masiye, 
kapena  womleka,  kapena  woipsidwa, 
wa  chigololo,  oterewa  asawatenge  ; 
koma  azitenga  namwali  wa  anthu  a 
mtundu  wache  akhale  mkazi  wache. 
15  Asaipse  mbeu  yache  mwa  anthu 
a mtundu  wache  ; popeza  Ine  ndine 
Yehova  wakumpatula  iye. 

16  Ndipo  Yehova  ananena  ndi  Mose, 
ndi  kuti,  17  Nena  ndi  Aroni,  kuti, 
Ali  yense  wa  mbeu  zako  mwa  mi- 
badwo  yawo  wakukhala  nacho  chi- 
rema,  asayandikize  kupereka  mkate 
wa  Mulungu  wache.  18  Pakuti  mu- 
nthu  ali  yense  wokhala  nacho  chi- 
rema,  asayandikize  ; wakhungu,  ka- 
pena  wotsimphina,  kapena  wopundu- 
ka  mphuno,  kapena  wamkuru  chi- 
walo,  19  kapena  munthu  wopunduka 
phazi,  kapena  wopunduka  dzanja, 
20  kapena  wowerama,  kapena  wa- 
mfupi  msinkhu,  kapena  wopunduka 
diso,  kapena  munthu  wa  mphere, 
kapena  wa  chipere,  kapena  wopundu- 
ka  ku  moto.  21  Wa  mbeu  ya  Aroni 
wansembe  asayandikize  mmodzi  wo- 
khala  nacho  chirema,  kupereka  nse- 
mbe  za  moto  za  Yehova  ; ali  nacho 
chirema,  asayandikize  kupereka  cha- 
kudya  cha  Mulungu  wache.  22  Adye 
chakudya  cha  Mulungu  wache, 
chopatulikitsa,  ndi  chopatulika  ; 
23  koma  asafike  ku  nsaru  yo- 
chinga,  asayandikize  ku  guwa  la 
nsembe,  popeza  ali  nacho  chirema  ; 
kuti  angaipse  malo  anga  opatulika  ; 
popeza  Ine  ndine  Yehova  wakuwa- 
patula.  24  Momwemo  Mose  ananena 
ndi  Aroni,  ndi  ana  ache  amuna,  ndi 
ana  onse  a Israyeli. 

QQ  Ndipo  Yehova  ananena  ndi 
Mose,  ndi  kuti,  2 Nena  ndi 
Aroni  ndi  ana  ache  amuna,  kuti 
azikhala  padera  ndi  zinthu  zopatu- 
lika  za  ana  a Israyeli,  zimene  ama- 
ndipatulira  Ine,  ndipo  asaipse  dzina 
langa  loyera  ; Ine  ndine  Yehova. 
3 Nena  nawo,  Ali  yense  wa  mbeu 
zanu  zonse  mwa  mibadwo  yanu, 

akayandikiza  zinthu  zopatulika,  zi- 
mene  ana  a Israyeli  azipatulira  Ye- 
hova,  pokhala  ali  nacho  chomdetsa 
chache,  azimsadza  munthu’yo  pa 
nkhope  panga  ; Ine  ndine  Yehova. 
4 Munthu  ali  yense  wa  mbeu  za  Aroni 
wokhala  ndi  khate,  kapena  kukha, 
asadye’ko  zinthu  zopatulika,  kufikira 
atayera.  Ndipo  ali  yense  wokhudza 
chinthu  chodetsedwa  ndi  wakufa,  ka- 
pena  mwamuna  wogona  uipa  ; 5 ndi 
ali  yense  wokhudza  chinthu  chokwawa 
chakudetsedwa  nacho,  kapenanso  mu- 
nthu  amene  akamdetsa  nacho,  cho- 
detsa  chache  chiri  chonse  ; 6 munthu 
wokhudza  chiri  chonse  chotere  adza- 
khala  wodetsedwa  kufikira  madzulo, 
ndipo  asadye  zinthu  zopatulika,  aka- 
panda  kusamba  thupi  lache  ndi  ma- 
dzi.  7 Koma  litalowa  dzuv/a,  adza- 
khala  woyera,  ndi  pambuyo  pache 
adye’ko  zoyera’zo,  popeza  ndizo  cha- 
kudya  chache.  8 Asamadya  zakufa 
zokha,  kapena  zojiwa,  kudzidetsa 
nazo  ; Ine  ndine  Yehova.  9 Potero 
asunge  chilangizo  changa,  angase- 
nze’po  uchimwo,  ndi  kufera  m’mwe- 
mo,  pakuchiipsa  ; Ine  ndine  Yehova 
wakuwapatula  iwo.  10  Mlendo  asa- 
dye’ko  chopatulika’cho  ; wa'kungo- 
khala,  ndi  wansembe,  kapena  wole- 
mbedwa  nchito,  asadye’ko  chopa- 
tulika’cho.  11  Koma  wansembe 
atakagula  munthu  ndi  ndarama  zache, 
iyeyu  adye’ko  ; ndi  iwo  amene  ana- 
badwa  m’nyumba  yache,  adye’ko 
mkate  wache.  12  Ndipo  mwana  wa- 
mkazi  wa  wansembe  akakwatibwa 
ndi  mlendo,  asadye’ko  nsembe  yo- 
kweza  ya  zinthu  zopatulika.  13  Ko- 
ma  mwana  wamkazi  wa  wansembe 
akakhala  wa  masiye,  kapena  wocho- 
tsedwa,  ndipo  alibe  mwana,  nabwe- 
rera  ku  nyumba  ya  atate  wache, 
monga  muja  anali  mwana,  adye’ko 
mkate  wa  atate  wache  ; koma  mlendo 
asamadya’ko.  14  Ndipo  munthu  aka- 
dya’ko  chintliu  chopatulika  mosa- 
dziwa,  azionjeza’po  limodzi  la  ma- 
gawo  asanu,  nalipereke  kwa  wa- 
nsembe,  pamodzi  ndi  chopatulika’cho. 
15  Potero  asaipse  zinthu  zopatulika 
za  ana  a Israyeli,  zopereka  iwo  kwa 
Yehova  ; 16  ndi  kuwasenzetsa  mphu- 
lupulu  ya  kuwaparamulitsa,  pakudya 
iwo  zopatulika  zawo  ; pakuti  Ine 
ndine  Yehova  wakuwapatula. 

17  Ndipo  Yehova  ananena  ndi  Mose, 
ndi  kuti,  18  Nena  ndi  Aroni,  ndi  ana 


ache  amuna,  ndi  ana  onse  a Israyeli, 
nuti  nawo,  Ali  yense  wa  mbumba  ya 
Israyeli,  kapena  wa  alendo  ali  m’Isra- 
yeli,  akabwera  naclio  chopereka  cha- 
che,  monga  mwa  zowinda  zawo  zonse, 
kapena  monga  mwa  zopereka  za- 
ufulu  zawo,  zimene  abwera  nazo  kwa 
Yehova  zikhale  nsembe  zopsereza  ; 

19  kuti  mulandiridwe,  azibwera  nayo 
yaimuna  yopanda  chirema,  ya  ng’o- 
mbe,  kapena  nkhosa,  kapena  mbuzi. 

20  Musamabwera  nayo  yokhala  ndi 
chirema  ; popeza  siidzalandirikira  inu. 

21  Ndipo  munthu  akabwera  nayo 
nsembe  yoyamika  kwa  Yehova,  ya 
pa  chowinda  chachikuru,  kapena  ya 
pa  chopereka  cha  ufulu,  ya  ng’ombe 
kapena  nkhosa,  ikhale  yangwiro  kuti 
ilandirike  ; ikhale  yopanda  chirema. 

22  Musamabwera  nazo  kwa  Yehova 
ya  khungu,  kapena  yoduka  mwendo, 
kapena  yopunduka,  kapena  ya  pfu- 
ndo,  kapena  ya  usemwe,  kapena  ya 
usemwe  waukuru,  musamazipereka 
kwa  Yehova  nsembe  za  moto  pa  guwa 
la  nsembe.  23  Ng’ombe  kapena  nkho- 
sa  yokula  kapena  yochepa  chiwalo, 
ikhale  nsembe  ya  ufulu  ; koma  pa 
chowinda  siidzalandirika.  24  Nyama 
yofula,  kapena  chopwanya,  kapena 
chosansantha,  kapena  chotudzula,  ka- 
pena  chodula,  musamabwera  nazo  kwa 
Yehova ; inde  musamachichita  ichi 
m’dziko  mwanu.  25  Ndipo  musa- 
mazilandira  izi  ku  dzanja  la  mlendo 
ndi  kubwera  nazo  zikhale  chakudya 
cha  Mulungu  wanu  ; popeza  ziri 
nako  kubvunda  kwawo  ; ziri  ndi 
chirema  ; sizidzalandirikira  inu. 

26  Ndipo  Yehova  ananena  ndi  Mose, 
ndi  kuti,  Zikamabadwa  ng’ombe  ka- 
pena  nkhosa,  kapena  mbuzi,  zikhale 
ndi  mache  masiku  asanu  ndi  awiri  ; 
27  kuyambira  tsiku  lachisanu  ndi 
chitatu  ndi  m’tsogolo  mwache,  idza- 
landirika  ngati  chopereka  nsembe  ya 
moto  ya  Yehova.  28  Koma  musa- 
maipha  ng’ombe  kapena  nkhosa  pa- 
modzi  ndi  mv/ana  wache  tsiku  limo- 
dzimodzi.  29  Ndipo  mukamaphera 
Yehova  nsembe  yoyamika,  muiphere 
kuti  mulandirike.  30  Idyedwe  tsiku 
lomwelo  ; musamasiya’ko  kufikira 
m’mawa;  Ine  ndine  Yehova.  31  Po- 
tero  muwasunge  malamulo  anga,  ndi 
kuwachita ; ' Ine  ndine  Yehova. 

32  Musamaipsa  dzina  langa  loyera ; 
koma  ndikhale  woyera  pakati 
pa  ana  a Israyeli  ; Ine  ndine 

Yehova  wakukupatulani,  33  amene 
ndinakuturutsani  m’dziko  la  Aigupto, 
kuti  ndikhale  Mulungu  wanu  ; Ine 
ndine  Yehova. 

QQ  Ndipo  Yehova  ananena  ndi 
Mose,  ndi  kuti,  2 Nena  ndi 
ana  a Israyeli,  nuti  nawo,  Nyengo 
zoikika  za  Yehova  zimene  muzilali- 
kira  zikhale  masonkhano  opatulika  ; 
ndizo  nyengo  zanga  zoikika.  3 Ma- 
siku  asanu  ndi  limodzi  azigwira  nchi- 
to  ; koma  lachisanu  ndi  chiwiri  ndiio 
Sabata  la  kupumula,  msonkhano 
wopatulika  ; musamagwira  nchito 
konse  ; ndilo  sabata  la  Yehova 
m’nyumba  zanu  zonse. 

4 Izi  ndi  nyengo  zoikika  za  Yehova, 
masonkhano  opatulika,  zimene  muzi- 
lalikira  pa  nyengo  zoikika  zawo. 
5 Mwezi  woyamba,  tsiku  la  khumi 
ndi  chinai  la  mwezi’wo,  madzulo, 
pali  Paskha  wa  Yehova.  6 Ndipo 
tsiku  la  khumi  ndi  chisanu  la  mwezi 
womwewo  ndilo  madyerero  a mkate 
wopanda  chotupitsa  a Yehova  ; ma- 
siku  asanu  ndi  awiri  muzidya  mkate 
wopanda  chotupitsa.  7 Tsiku  lache 
loyamba  mukhale  nawo  msonkhano 
wopatulika  ; musamagwira  nchito 
ya  masiku  ena.  8 Koma  mubwere 
nayo  kwa  Yehova  nsembe  ya  moto 
masiku  asanu  ndi  awiri  ; pa  tsiku 
lachisanu  ndi  chiwiri  pakhale  mso- 
nkhano  wopatulika  ; musamachita 
nchito  ya  masiku  ena. 

9 Ndipo  Yehova  ananena  ndi  Mose, 
nati,  10  Nena  ndi  ana  a Israyeli, 
nuti  nawo,  Mutakalowa  m’dziko  li- 
mene  ndikupatsani,  ndi  kucheka  dzi- 
nthu  zache,  pamenepo  muzidza  nawo 
mtolo  wa  zipatso  zoyamba  za  masika 
anu  kwa  wansembe  ; 11  ndipo  iye 

aweyule  mtolo’wo  pa  maso  pa  Yehova, 
ulandirikire  inu,  tsiku  lotsata  sabata 
wansembe  aweyule.  12  Ndipo  tsiku 
loweyula  mtolo’wo,  ukonze  mwana 
wa  nkhosa  wopanda  chirema,  wa 
chaka  chimodzi,  akhale  nsembe  yo- 
psereza  ya  Yehova.  13  Ndipo  nsembe 
ya  ufa  yache  ikhale  awiri  a magawo 
khumi,  a ufa  wosalala  wosanganiza 
ndi  mafuta,  ndiyo  nsembe  ya  moto 
ya  Yehova,  ichite  pfungo  lokoma  ; 
ndi  nsembe  yache  yothira  ikhale  ya 
vinyo,  limodzi  la  magawo  anai  la 
hini.  14  Musamadya  mkate,  kapena 
trigu  wokazinga,  kapena  ngala  zazi- 
wisi,  kufikira  tsiku  lomweli,  kufikira 
mutadza  nacho  chopereka  cha  Mu- 


lungu  wanu  ; ndilo  lemba  losatha 
mwa  mibadwo  yanu  m’nyumba  zanu 
zonse. 

15  Ndipo  mudziwerengere  kuya- 
mbira  tsiku  lotsata  Sabata,  kuyambira 
tsiku’  li  mudadza  nawo  mtolo  wa  nsembe 
yoweyula ; pakhale  masabata  asanu 
ndi  awiri  amphumphu ; 1 6 muwerenge 
masiku  makumi  asanu  kufikira  tsiku 
lotsata  sabata  la  chisanu  ndi  chiwiri ; 
pamenepo  mubwere  nayo  kwa  Yehova 
nsembe  ya  ufa  watsopano.  17  Mu- 
turuke  nayo  m’zinyumba  zanu  mikate 
iwiri  ya  nsembe  yoweyula,  ikhale  ya 
awiri  a magawo  khumi  a efa  ; ikhale  ya 
ufa  wosalala,  yopanga  ndi  chotupitsa, 
zipatso  zoyamba  za  Yehova.  18  Ndi- 
po  mubwere  nawo  pamodzi  ndi  mi- 
kate,  ana  a nkhosa  asanu  ndi  awiri, 
opanda  chirema  a chaka  chimodzi, 
ndi  ng’ombe  ya  mphongo  imodzi,  ndi 
nkhosa  za  mphongo  ziwiri  ; zikhale 
nsembe  yopsereza  ya  Yehova,  pa- 
modzi  ndi  nsembe  yawo  ya  ufa,  ndi 
nsembe  zawo  zothira,  ndizo  nsemte 
ya  moto  ya  pfungo  lokoma  la  Yehova. 

19  Mukonzenso  mwana  wa  mbuzi 
mmodzi  akhale  nsembe  ya  uchimwo, 
ndi  ana  a nkhosa  awiri  a chaka  chi- 
modzi  akhale  nsembe  yoyamika. 

20  Ndi  wansembe  awaweyule,  pa- 
modzi  ndi  mkate  wa  zipatso  zoyamba, 
nsembe  yoweyula  pa  maso  pa  Yehova, 
pamodzi  ndi  ana  a nkhosa  awiri’wo  ; 
zikhale  zopatulikira  Yehova,  kuti 
zikhale  za  wansembe.  21  Ndipo  mu- 
lalikire  tsiku  lomwelo  ; kuti  mukhaie 
nawo  msonkhano  wopatulika ; mu- 
samagwira  nchito  ya  masiku  ena  ; 
ndilo  lemba  losatha  m’nyumba  zanu 
zonse,  mwa  mibadwo  yanu  yonse. 

22  Ndipo  pakukolola  dzinthu  za 
m’dziko  mwanu,  usamakololetsa 
m’mphepete  mwa  munda  wako,  nu- 
samakunkha  khunkha  ; uzisiyire  wo- 
sauka  ndi  mlendo  ; Ine  ndine  Yehova 
Mulungu  wako. 

23  Ndipo  Yehova  ananena  ndi  Mose, 
ndi  kuti,  24  Nena  ndi  ana  a Israyeli, 
ndi  kuti,  Mwezi  wachisanu  ndi  chi- 
wiri,  tsiku  loyamba  la  mwezi’wo, 
muzipumula,  ndiko  chikumbutso  cha 
kuliza  malipenga,  msonkhano  wo- 
patulika.  25  Musamagwira  nchito 
ya  masiku  ena  ; mubwere  nayo 
nsembe  ya  moto  ya  Yehova. 

26  Ndipo  Yehova  ananena  ndi  Mose, 
ndi  kuti,  27  Komatu,  tsiku  la  khumi 
la  mwezi  uwu  wachisanu  ndi  chi- 

wiri,  ndilo  tsiku  la  chitetezero  ; mu- 
khale  nawo  msonkhano  wopatulika, 
ndipo  mudzichepetse  ; ndi  kubwera 
nayo  nsembe  ya  moto  kwa  Yehova. 

28  Musamagwira  nchito  iri  yonse 
tsiku  limenelo  ; pakuti  ndilo  tsiku 
la  chitetezero,  kuchita  chotetezera 
inu  pa  maso  pa  Yehova  Mulungu 
wanu.  29  Pakuti  munthu  ali  yense 
wosadzichepetsa  tsiku  limenelo,  amsa- 
dze  kwa  anthu  a mtundu  wache. 

30  Ndi  munthu  ali  yense  wakugwira 
nchito  iri  yonse  tsiku  limenelo,  ndi- 
dzaononga  munthu’yo  pakati  pa  anthu 
a mtundu  wache.  31  Musamagwira 
nchito  iri  yonse  ; ndilo  lemba  losatha 
mwa  mibadwo  yanu,  m’nyumba  zanu 
zonse.  32  Likhale  nai  inu  Sabata  la 
kupumula  ; ndipo  mudzichepetse  ; 
tsiku  lachisanu  ndi  chinai  madzulo, 
kuyambira  madzulo  kufikira  madzulo 
musunge  Sabata  lanu. 

33  Ndipo  Yehova  ananena  ndi  Mose, 
ndi  kuti,  34  Nena  ndi  ana  a Israyeli, 
kuti,  Tsiku  la  khumi  ndi  chisanu  la 
mwezi  uno  wachisanu  ndi  chiwiri  pali 
madyerero  a misasa  a Yehova,  ma- 
siku  asanu  ndi  awiri.  35  Tsiku  lo- 
yamba  likhale  msonkhano  wopatu- 
lika,  musamagwira  nchito  ya  masiku 
ena.  36  Masiku  asanu  ndi  awiri  mu- 
bwere  nayo  nsembe  ya  moto  kwa 
Yehova  ; tsiku  lachisanu  ndi  chitatu 
mukhale  nawo  msonkhano  wopatu- 
lika  ; ndipo  mubwere  nayo  nsembe 
ya  moto  kwa  Yehova ; ndilo  lotsi- 
rizira  ; musamagwira  nchito  ya  ma- 
siku  ena. 

37  Izi  ndi  nyengo  zoikika  za  Yehova, 
zimene  muzilalikira  zikhale  maso- 
nk’nano  opatulika,  kukabwera  nayo 
nsembe  ya  moto  kwa  Yehova,  nse- 
mbe  yopsereza,  ndi  nsembe  ya  ufa, 
nsembe  yophera,  ndi  nsembe  yothira, 
yonse  pa  tsiku  lache  lache  ; 38  pa- 
modzi  ndi  masabata  a Yehova,  ndi 
pamodzi  ndi  mphatso  zanu,  ndi  pa- 
modzi  ndi  zowinda  zanu  zonse,  ndi 
pamodzi  ndi  zopereka  za  ufulu  zanu, 
zimene  muzipereka  kwa  Yehova. 

39  Koma  tsiku  la  khumi  ndi  chi- 
sanu  la  mwezi  wachisanu  ndi  chi- 
wiri,  mutatuta  zipatso  za  m’dziko, 
muzisunga  madyerero  a Yehova  ma- 
siku  asanu  ndi  awiri  ; tsiku  loyamba 
mupumule,  ndi  tsiku  lachisanu  ndi 
chitatu  mupumule.  40  Ndipo  tsiku 
loyamba’li  mudzitengere  nthambi  za 
mitengo  yokoma,  nsomo  za  kanjedza, 

ndi  nthambi  za  mitengo  yobvalira, 
ndi  misondodzi  ya  ku  mtsinje  ; ndipo 
mukondwere  pa  maso  pa  Yehova 
Mulungu  wanu  masiku  asanu  ndi 
awiri.  41  Ndipo  muwasunge  ma- 
dyerero  a Yehova  masiku  asanu  ndi 
awiri  m’chaka  ; ndilo  lemba  losatha 
mwa  mibadwo  yanu  ; musunge  mwezi 
wachisanu  ndi  chiwiri.  42  Mukhale 
m’misasa  masiku  asanu  ndi  awiri  ; 
onse  obadwa  m’dziko  mwa  Israyeli 
akhale  m’misasa  ; 43  kuti  mibadwo 
yanu  ikadziwe  kuti  ndinakhalitsa 
ana  a Israyeli  m’misasa,  pamene  ndi- 
nawaturutsa  m’dziko  la  Aigupto  ; 
Ine  ndine  Yehova  Mulungu  wanu. 
44  Ndipo  Mose  anafotokozera  ana  a 
Israyeli  nyengo  zoikika  za  Yehova. 

Ndipo  Yehova  ananena  ndi 
Mose,  ndi  kuti,  2 Uza  ana  a 
Israyeli,  kuti  akutengere  mafuta  a 
azitona  oyer  a opera  a kuunikira,  kuti 
aziwalitsa  nyali  nthawi  zonse.  3 Aro- 
ni  aikonze  kunja  kwa  nsaru  yochinga 
ya  mboni,  m’chihema  chokomanako, 
kuyambira  madzulo  kufikira  m’mawa, 
pa  maso  pa  Yehova  nthawi  zonse  ; 
likhale  lemba  losatha  mwa  mibadwo 
yanu.  4 Akonze  nyali’zo  pa  choi- 
kapo  nyaii  choona  pa  maso  pa  Yehova 
nthawi  zonse. 

5 Ndipo  uzitenga  ufa  wosalala,  ndi 
kuphika  timitanda  khumi  ndi  tiwiri  ; 
awiri  a magawo  khumi  a efa  afikane 
kamtanda  kamodzi.  6 Ndipo  utiike 
m’mizere  iwiri,  tisanu  ndi  kamodzi 
mzere  umodzi,  pa  gome  loyera,  pa 
maso  pa  Yehova.  7 Nuike  libona 
loona  ku  mzere  uli  wonse,  kuti  li- 
khale  ku  mkate  ngati  chokumbutsa, 
nsembe  ya  moto  ya  Yehova.  8 Ntha- 
wi  zonse  tsiku  la  sabata  aukonze  pa 
maso  pa  Yehova,  chifukwa  cha  ana 
a Israyeli,  ndilo  pangano  losatha. 
9 Ndipo  ukhale  wa  Aroni  ndi  ana 
ache,  audye  pa  malo  popatulika  ; 
pakuti  auyese  wopatulikitsa  wocho- 
kera  ku  nsembe  za  moto  za  Yehova  ; 
ndilo  lemba  losatha. 

10  Ndipo  mwana  wamwamuna  wa 
mkazi  mlsrayeli,  atate  wache  ndiye 
mAigupto,  anaturuka  mwa  ana  a 
Israyeli  ; ndi  mwana  wamwamuna 
wa  mkazi  mlsrayeli’yo  analimbana 
naye  munthu  mlsrayeli  ku  chigono  ; 
11  ndipo  mwana  wamwamuna  wa 
mkazi  mlsrayeli  anachitira  DZINA 
mwano,  natemberera  ; ndipo  anadza 
naye  kwa  Mose.  Dzina  la  mai  wache 

ndiye  Selomiti,  mwana  wa  Dibri,  wa 
pfuko  la  Dani.  12  Ndipo  anamsunga 
m’kaidi,  kuti  awafotokozere  m’mene 
anenere  Yehova. 

13  Ndipo  Yehova  ananena  ndi  Mose, 
nati,  14  Turuka  naye  wotembere- 
ra’yo  kunja  kwa  chigono  ; ndipo  onse 
adamumva  aike  manja  awo  pa  mutu 
pache,  ndi  khamu  lonse  limponye  mi- 
yala.  afe.  15  Ndipo  unene  ndi  ana 
a Israyeli,  ndi  kuti,  Ali  yense  wote- 
mberera  Mulungu  wache  azisenza 
kuchimwa  kwache.  16  Ndi  iye  wa- 
kuchitira  mwano  dzina  la  Yehova, 
amuphe  ndithu  ; khamu  lonse  li- 
mponye  miyala  ndithu  ; mlendo  ndi 
wobadwa  m’dziko  yemwe  akachitira 
dzina  la  Yehova  mwano,  awaphe. 
17  Munthu  akakantha  munthu  mnza- 
che  ali  yense  kuti  afe,  amuphe  ndi- 
thu.  18  Munthu  akakantha  nyama 
kuti  ife,  ambwezere  yina ; moyo 
kulipa  moyo.  19  Munthu  akachi- 
titsa  mnansi  wache  chirema  ; monga 
umo  anachitira  momwemo  amchitire 
iye ; 20  kutyola  kulipa  kutyola,  diso 
kulipa  diso,  dzino  kulipa  dzino  ; mo- 
ngaumo  anachitira  munthu  chirema, 
momwemo  amchitire  iye.  21  Iye 
wakukantha  nyama  kuti  ife,  ambwe- 
zere  yina ; iye  wakupha  munthu, 
amuphe.  22  Chiweruzo  chanu  chi- 
fanefane  ndi  mlendo  ndi  wobadwa 
m’dziko  ; pakuti  Ine  ndine  Yehova 
Mulungu  wanu.  23  Ndipo  Mose  ana- 
nena  ndi  ana  a Israyeli,  ndipo  ana- 
turutsa  wotemberera’yo  kunja  kwa 
chigono,  namponya  miyala.  Ndipo 
ana  a Israyeli  anachita  monga  Yehova 
adauza  Mose. 

QC  Ndipo  Yehova  ananena  ndi 
Mose  m’phiri  la  Sinai,  ndi 
kuti,  2 Nena  ndi  ana  a Israyeli,  nuti 
nawo,  Mutakalowa  m’dziko  limene 
ndikupatsani,  dziko’li  lizisungira  Ye- 
hova  Sabata.  3 Zaka  zisanu  ndi 
chimodzi  ubzale  m’munda  mwako, 
ndi  zaka  zisanu  ndi  chimodzi  udzo- 
mbole  mphesa  zako,  ndi  kucheka 
zipatso  zache  ; 4 koma  chaka  cha- 
chisanu  ndi  chiwiri  chikhale  sabata 
la  kupumula  la  dziko,  sabata  la  Ye- 
hova  ; usamabzala  m’munda  mwako, 
usamadzombola  mipesa  yako.  5 Zo- 
phuka  zokha  zofikira  masika  usa- 
mazichera,  ndi  mphesa  za  mipesa 
yako  yosadzombola  usazicheka  ; chi- 
khale  chaka  chopumula  dziko.  6 Ndi- 
po  sabata  la  dziko’li  likhale  kwa  inu 


la  chakudya  ; kwa  iwe,  ndi  mnya- 
mata  wako,  ndi  mdzakazi  wako,  ndi 
wolembedwa  nchito  yako,  ndi  mlendo 
wako  wakugonera  kwanu  ; 7 ndi 

ng’ombe  zako,  ndi  nyama  ziri  m’dziko 
lako  ; zipatso  zache  zonse  zikhale 
chakudya  chawo. 

8 Ndipo  uziwerengera  masabata  a 
zaka  asanu  ndi  awiri,  zaka  zisanu 
ndi  ziwiri  kasanu  ndi  kawiri  ; kotero 
kuti  zaka  za  masabata  a zaka  asanu 
ndi  awiri,  zifikire  zaka  makumi  anai 
kudza  zisanu  ndi  zinai.  9 Pameneoo 
uzitumizira  lipenga  lomveka  m’mwezi 
wachisanu  ndi  chiwiri,  tsiku  lakhumi 
la  mwezi’wo  ; tsiku  la  chitetezero 
mutumizire  lipenga  lifikire  m’dziko 
lanu  lonse.  10  Ndipo  muchipatule 
chaka  cha  makumi  asanu,  ndi 
kulalikira  kwa  onse  okhala  m’dzi- 
ko’mo  kuti  akhale  aufulu  ; muchiyese 
chaka  choliza  lipenga  ; ndipo  mu- 
bwerere  munthu  ali  yense  ku  zache 
zache,  ndipo  mubwerere  yense  ku 
banja  lache.  11  Muchiyese  chaka 
cha  makumi  asanu’cho  choliza  li- 
penga,  musamabzala,  kapena  kuchera 
zophuka  zokha  m’mwemo  ; kapena 
kucheka  mphesa  zache  za  mipesa  yo- 
sadzombola.  12  Popeza  ndicho  chaka 
choliza  lipenga  ; muchiyese  chopa- 
tulika,  mudye  zipatso  zache  kunja 
kwa  munda.  13  Chaka  choliza  li- 
penga  ichi  mubwerere  nonse  ku  zache 
zache.  14  Ndipo  ukagulitsa  kanthu 
kwa  mnansi  wako,  kapena  kugula 
kanthu  ka  mnansi  wako,  musamasa- 
utsana  ; 15  monga  mwa  kuwerenga 
kwache  kwa  zaka,  chitapita  choliza 
lipenga,  uzigula  kwa  mnansi  wako, 
ndi  monga  mwa  kuwerenga  kwa  zaka 
za  zipatso  azigulitsa.  1 6 Monga  mwa 
kuchuruka  kwa  zaka  zache  uonjeze 
mtengo  wache,  ndi  monga  mwa  ku- 
chepa  kwa  zaka  zache  uchepse  mte- 
ngo  wache  ; pakuti  akugulitsa  po- 
werenga  masiku  ache.  17  Musama- 
sautsana,  koma  uope  Mulungu  wako  ; 
popeza  Ine  ndine  Yehova  Mulungu 
wanu.  18  M’  mwemo  muchite  ma- 
lemba  anga,  ndi  kusunga  maweru- 
zo  anga,  ndi  kuwachita  ; ndipo  mu- 
dzakhala  m’dziko’mo  okhazikika. 
19  Dziko  lidzaperekanso  zipatso  zache, 
ndipo  mudzadya  ndi  kukhuta,  ndi 
kukhala’mo  okhazikika.  20  Ndipo 
mukadzati,  Tidzadyanji  chaka  cha- 
chisanu  ndi  chiwiri  ? taonani,  siti- 
dzabzala,  sitidzakolola  dzinthu  ; 21  pa- 

menepo  ndidzauza  dalitso  langa  li- 
tsike  pa  inu  chaka  chachisanu  ndi 
chimodzi,  ndipo  chidzapatsa  zipatso 
zofikira  zaka  zitatu.  22  Ndipo  mu- 
bzale  chaka  chachisanu  ndi  chitatu, 
ndi  kudya  zipatso  za  sundwe  ; kufi- 
kira  chaka  chachisanu  ndi  chinai, 
mpaka  zitacha  zipatso  zache  mudza- 
dya  za  sundwe.  23  Ndipo  asaligu- 
litse  dziko  chigulitsire  ; popeza  dzi- 
ko’li  ndi  langa;  pakuti  inu  ndinu 
alendo  akugonera  ndi  Ine.  24  Potero 
muzilola  liomboledwe  dziko  lonse 
muli  nalo. 

25  Mbale  wako  akasaukira  chuma, 
nakagulitsa  chache  chache,  pamenepo 
mombolo  wache,  mbale  wache  weni 
weni  azidza,  naombole  chimene  mbale 
wache  anagulitsa’cho.  26  Ndipo  mu- 
nthu  akasowa  mombolo,  koma  dzanja 
lache  lachionetsa,  nachipeza  chofi- 
kira  kuchiombola ; 27  pamenepo 

awerenge  zaka  za  kugulitsa  kwache, 
nabwereze  wogula’yo  zotsalira’po,  na- 
bwerere  iye  ku  dziko  lache.  28  Korna 
dzanja  lache  likapanda  kupeza  zofi- 
kira  za  kumbwezera,  pamenepo  cho- 
gulitsa’cho  chikhale  m’dzanja  lache 
la  iye  adachigula’yo,  kufikira  chaka 
choliza  lipenga  ; koma  chaka  choliza 
lipenga  chituruke,  nabwerere  iye  ku 
dziko  lache. 

29  Munthu  akagulitsa  nyumba  yo- 
gona’mo,  m’mudzi  wa  m’linga,  aio- 
mbole  chisanathe  chaka  choigulitsa  ; 
kufikira  kutha  chaka  akhoza  kuio- 
mbola.  30  Ndipo  akapanda  kuio- 
mbola  kufikira  kutha  kwache  kwa 
chaka  champhumphu,  nyumba  iri 
m’mudzi  wa  m’linga’yi  idzakhala 
yache  ya  iye  adaigula  yosamchoke- 
ranso  mwa  mibadwo  yache  ; siidza- 
turuka  chaka  choliza  lipenga.  31  Ko- 
ma  nyumba  za  m’midzi  yopanda  linga 
aziyese  monga  minda  ya  m’dziko  ; 
ziomboledwe,  zituruke  m’chaka  cho- 
liza  lipenga.  32  Kunena  za  midzi 
ya  aLevi,  nyumba  za  m’midzi  yawo 
yawo,  aLevi  akhoza  kuziombola  ntha- 
wi  zonse.  33  Ndipo  munthu  aka- 
gula  kwa  mLevi,  nyumba  yogula’yo 
yokhala  m’mudzi  wache  wache,  itu- 
ruke  m’chaka  choliza  lipenga,  popeza 
nyumba  za  m’midzi  ya  aLevi  ndizo 
zawo  zawo  mwa  ana  a Israyeli. 
34  Koma  dambo  la  podyera  pawo 
siligulika  ; popeza  ndilo  lawo  lawo 
kosatha. 

35  Ndipo  mbale  wako  akasaukira 


chuma,  ndi  dzanja  lache  lisowa  ; iwe 
uzimgwiriziza  ; akhale  nawe  monga 
mlendo  wakugonera  kwanu.  36  Usa- 
mambwezetsa  phindu,  kapena  chio- 
njezero  ; koma  uope  Mulungu  wako  ; 
kuti  mbale  wako  akhale  nawe.  37  Mu- 
samampatsa  ndarama  zako  polira 
phindu,  kapena  kumpatsa  zakudya 
kuti  aonjezere’po  pochibwezera.  38  Ine 
ndine  Yehova  Mulungu  wanu,  amene 
ndinakuturutsani  m’dziko  la  Aigupto, 
kukupatsani  dziko  la  Kanani,  kuti 
ndikhale  Mulungu  wanu. 

39  Ndipo  mbale  wako  akasaukira 
chuma,  ndi  kudzigulitsa  kwa  iwe ; 
usamamgwiritsa  nchito  monga  ka- 
polo  ; 40  azikhala  nawe  ngati  woli- 
pidwa  nchito,  ngati  munthu  wokhala 
nawe  ; akutumikire  kufikira  chaka 
choliza  lipenga.  41  Pamenepo  azi- 
turuka  kukuchokera,  iye  ndi  ana  ache 
omwe,  nabwerere  ku  mbumba  yache  ; 
abwerere  ku  dziko  lawo  lawo  la  makolo 
ache.  42  Pakuti  iwo  ndiwo  atumiki 
anga,  amene  ndinawaturutsa  m’dziko 
la  Aigupto  ; asamawagulitsa  monga 
amagulitsa  kapolo.  43  Usamamwe- 
ruza  momzunza  ; koma  uope  Mu- 
lungu  wako.  44  Kunena  za  kapolo 
wako  wamwamuna,  kapena  wamkazi 
amene  ukhala  nawo  ; azikhala  a 
amitundu  akuzungulira  inu,  kwa  iwo- 
wa  muzigula  akapolo  amuna  ndi 
akazi.  45  Muwagulenso  ana  a alendo 
akukhala  mwa  inu,  a iwowa  ndi  a 
mabanja  awo  akukhala  nanu,  amene 
anabadwa  m’dziko  lanu  ; ndipo  adza- 
khala  anu  anu.  46  Ndipo  muwayese 
cholowa  cha  ana  anu  akudza  m’mbu- 
yo,  akhale  awo  awo  ; muwayese 
akapolo  kosatha  ; koma  za  abale 
anu,  ana  a Israyeli,  musamalamuli- 
rana  mozunza. 

47  Ndipo  mlendo  wakugonera  kwa- 
nu  akalemera  chuma,  ndi  mbale  wako 
wakukhala  naye  akasauka,  nadzi- 
gulitsa  kwa  mlendo  wakugonera  kwa- 
nu,  kapena  kwa  pfuko  la  banja  la 
mlendo  ; 48  atatha  kudzigulitsa,  ao- 
mboledwa  ; wina  wa  abale  ache  amuo- 
mbole  ; 49  kapena  mbale  wa  atate 

wache,  kapena  mwana  wa  mbale  wa 
atate  wache  amuombole,  kapena 
mbale  wache  ali  yense  wa  banja 
lache  amuombole  ; kapena  akale- 
mera  chuma  yekha  adziombole  yekha. 
50  Ndipo  awerengere  amene  anamgu- 
la’yo  kuyambira  chaka  adadzigulitsa 
kwa  iye  kufikira  chaka  choliza  li- 

penga  ; ndipo  mtengo  wache  ukhale 
monga  mwa  kuwerenga  kwa  zaka ; 
amuyesere  monga  masiku  a munthu 
wolipidwa.  51  Zikamtsalira  zaka 
zambiri,  monga  mwa  izi  abwezere 
ndarama  zakumuombola  zochokera  ku 
ndalama  zomgula’zo.  52  Ndipo  zika- 
mtsalira  zaka  pang’ono  kufikira  chaka 
choliza  lipenga  amwerengere  ; monga 
mwa  zaka  zache  abwezere  mtengo 
wache  wa  kumuombola.  53  Akhale 
naye  monga  wolipidwa  chaka  ndi 
chaka  ; asamamlamulira  momzunza 
pa  maso  pako.  54  Ndipo  akapanda 
kumuombola  motero,  azituruka  chaka 
choliza  lipenga,  iye  ndi  ana  ache 
omwe.  55  Pakuti  ana  a Israyeli  ndi 
atumiki  anga  ; iwo  ndiwo  atumiki 
anga  amene  ndinawaturutsa  m’dziko 
la  Aigupto  ; Ine  ndine  Yehova  Mu- 
lungu  wanu. 

Musamadzipangira  mafano,  ka- 
pena  kudziutsira  mafano  ose- 
ma,  kapena  choimiritsa,  kapena  kuika 
mwala  wozokota  m’dziko  mwanu 
kuugwadira  umene  ; popeza  Ine  ndine 
Yehova  Mulungu  wanu.  2 Musunge 
masabata  anga,  ndi  kuchitira  ulemu 
malo  anga  opatulika  ; Ine  ndine 
Yehova. 

3 Mukamayenda  m’malemba  anga, 
ndi  kusunga  malamulo  anga,  ndi 
kuwachita  ; 4 ndidzakupatsani  mvula 
m’nyengo  zache,  ndi  dziko  lidzape- 
reka  zipatso  zache,  ndi  mitengo  ya 
m’minda  idzabala  zipatso  zache. 
5 Ndipo  nyengo  yopuntha  tirigu  idza- 
fikira  nyengo  yochera  mphesa,  ndi 
nyengo  yochera  mphesa  idzafikira 
nyengo  yobzala  ; ndipo  mudzakhuta 
nacho  chakudya  chanu,  ndi  kukhala 
m’dziko  mwanu  okhazikika.  6 Ndipo 
ndidzapatsa  mtendere  m’dziko’mo, 
kuti  mudzagone  pansi,  wopanda  wina 
wakukuopsani  ; ndidzaletsanso  zi- 
rombo  zisakhale  m’dziko’mo,  lupanga 
lomwe  silidzapita  m’dziko  mwanu. 

7 Mudzapitikitsa  adani  anu,  ndipo 
adzagwa  pa  maso  panu  ndi  lupanga. 

8 Asanu  a inu  adzapitikitsa  zana  li- 
modzi,  ndi  zana  limodzi  la  inu  adza- 
pitikitsa  zikwi  khumi  ; ndi  adani  anu 
adzagwa  pa  maso  panu  ndi  lupanga. 

9 Ndipo  ndidzatembenukira  kwa  inu, 
ndi  kukubalitsani,  ndi  kukuchuru- 
kitsani  ; ndipo  ndidzakhazika  chi- 
pangano  changa  ndinapangana  na- 
nu’cho.  10  Ndipo  mudzadya  za  su- 
ndwe  wa  kale,  ndi  kuturutsa  za  lcale 


chifukwa  cha  zatsopano.  I I Ndidza- 
manga  kachisi  wanga  pakati  pa  inu, 
ndipo  moyo  wanga  sudzanyansidwa 
nanu.  12  Ndipo  ndidzayendayenda 
pakati  pa  inu,  ndi  lcukhala  Mulungu 
wanu,  ndi  inu  mudzakhala  anthu 
anga.  13  Ine  ndine  Yehova  Mulungu 
wanu,  amene  anakuturutsani  m’dziko 
la  Aigupto,  kuti  musakhale  akapolo 
awo  ; ndipo  ndinatyola  mitengo  ya 
magoli  anu,  ndi  kukuyendetsani  cho- 
weramuka. 

14  Koma  mukapanda  kur.dimvera 
Ine,  osachita  malamulo  awa  onse  ; 
15  ndipo  mukakaniza  malemba  anga, 
ndi  moyo  wanu  ukanyansidwa  nawo 
maweruzo  anga,  kotero  kuti  simu- 
dzachita  malamulo  anga  onse,  koma 
kutyola  chipangano  changa  ; 16  ndi- 
dzachitira  inu  ichinso  ; ndidzakui- 
kirani  zoopsa,  nthenda  yoondetsa  ya 
m’chifuwa  ndi  malungo,  zakulanda 
maso  ndi  mphamvu,  ndi  kuzunza 
moyo  ; ndipo  mudzabzala  mbeu  zanu 
chabe,  popeza  adani  anu  adzazidya. 

17  Naipo  nkhope  yanga  idzatsutsana 
nanu  ; kuti  adani  anu  adzakuka- 
nthani,  ndipo  akudana  ndi  inu  adza- 
chita  ufumu  pa  inu,  ndipo  mudza- 
thawa  wopanda  wakukulondclani. 

18  Ndipo  mukapanda  kundimvera, 
zingakhale  izi,  ndizaonjeza  kuku- 
langani  kasanu  ndi  kawiri  chifukwa 
cha  zochimwa  zanu.  19  Popeza 
ndidzatyola  mphamvu  yanu  yodzi- 
kuza  ; ndi  kusandutsa  thambo  lanu 
likhale  ngati  chitsulo,  ndi  dziko  lanu 
ngati  mkuwa  ; 20  ndipo  mudzachita 
nayo  mphamvu  yanu  chabe ; ndi 
nthaka  yanu  siidzapereka  zipatso 
zache,  ndi  mitengo  ya  m’dziko  sii- 
dzabala  zobala  zache.  21  Ndipo  mu- 
kayenda  motsutsana  nane,  osalola 
kumvera  Ine  ; ndidzakuonjezerani 
miliri  kasanu  ndi  kawiri,  monga  mwa 
zochimwa  zanu.  22  Popeza  ndidza- 
tumiza  chirombo  cha  ku  thengo  pa- 
kati  pa  inu,  ndipo  chidzalanda  ana 
anu,  ndi  kuononga  zoweta  zanu, 
nichidzachepetsa  inu  kuti  mukhale 
pang’ono  ; ndi  njira  zanu  zidzakhala 
zakufa.  23  Ndipo  mukapanda  ku- 
langika  nazo  ndi  kubwera  kwa  Ine, 
mukayenda  motsutsana  ndi  Ine ; 
24  Inenso  ndidzayenda  motsutsana 
ndi  inu  ; ndipo  ndidzakukanthani 
Inedi  kasanu  ndi  lcawiri  chifukwa  cha 
zoipa  zanu.  25  Ndipo  ndidzadzetsa 
kwa  inu  lupanga  la  kuchita  chilango 


123 


26.26—27.6 


LEVITIKO 


cha  chipangano  ; kotero  kuti  mudza- 
sonkhanidwa  m’midzi  mwanu  ; ndipo 
ndidzatumiza  mliri  pakati  pa  inu  ; 
ndipo  mudzaperekedwa  m’manja  mwa 
mdani.  26  Pamene  ndityola  mchi- 
rikizo  wanu  wa  mkate,  akazi  khumi 
adzaphika  mkate  wanu  mu  mchembo 
umodzi,  nadzabweza  mkate  wanu  ndi 
kuuyesa ; ndipo  mudzadya,  koma 
osakhuta. 

27  Ndipo  mukapanda  kundimvera 
Ine,  chingakhale  ichi,  ndi  kuyenda 
motsutsana  nane  ; 28  Ine  ndidzayenda 
nanu  motsutsana  mwakukuzazirani, 
ndi  kukulangani  Inedi  kasanu  ndi 
kawiri  chifukwa  cha  zochimwa  zanu. 
29  Ndipo  mudzadya  nyama  ya  ana 
anu  amuna  ; inde  nyama  ya  ana  anu 
akazi  mudzaidya.  30  Ndipo  ndidzao- 
nonga  malo  a msanje  anu,  ndi  kuli- 
kha  zoimiritsa  zanu  za  dzuwa,  ndi 
kuponya  mitembo  yanu  pa  mitembo 
ya  mafano  anu ; ndi  moyo  wanga 
udzanyansidwa  nanu.  31  Ndipo  ndi- 
dzasandutsa  midzi  yanu  bwinja,  ndi 
kupasula  malo  anu  opatulika,  wo- 
sanunkhiza  ine  za  pfungo  lanu  lo- 
koma.  32  Inde,  ndidzapasula  dzi- 
ko’li,  ndipo  adani  anu  akukhala 
m’mwemo  adzadabwa  nako.  33  Ndi- 
po  ndidzabalalitsa  inu  mwa  amitundu, 
ndi  kusolola  lupanga  kukutsatani  ; 
ndi  dziko  lanu  lidzakhala  lopasuka, 
ndi  midzi  yanu  idzakhala  bwinja. 
34  Pamenepo  dziko’li  lidzakondwera 
nawo  masabata  ache,  masiku  onse 
a kupasuka  kwache,  pokhala  inu 
m’dziko  la  adani  anu  ; pamenepo 
dziko  lidzapumula,  ndi  kukondwera 
nawo  masabata  ache.  35  Masiku 
onse  a kupasuka  kwache  lipumula  ; 
ndiko  mpumulo  udalisowa  m’masa- 
bata  anu,  pokhala  inu  pamenepo. 
36  Kunena  za  iwo  akutsalira,  ndidza- 
longa  kukomoka  ku  mtima  kwawo 
m’maiko  a adani  awo  ; ndi  liu  la 
tsamba  lotengeka  ndi  mphepo  lidza- 
wapitikitsa  ; ndipo  adzathawa  monga 
amathawa  lupanga  ; ndipo  adzagwa 
wopanda  wakuwalondola.  37  Ndipo 
adzakhumudwitsana  monga  pothawa 
lupanga,  wopanda  wakuwalondola  ; 
ndipo  mudzakhala  opanda  mpha- 
mvu  ya  kuima  pa  maso  pa  adani  anu. 

38  Ndipo  mudzatayika  mwa  amitundu, 
ndi  dziko  la  adani  anu  lidzakudyani. 

39  Ndipo  otsala  mwa  inu  adzazunzika 
m’moyo  ndi  mphulupulu  zawo  m’mai- 
ko  a adani  anu  ; ndiponso  ndi  mphu- 


lupulu  za  makolo  awo  adzazunzika 
m’moyo.  40  Pamenepo  adzabvome- 
reza  mphulupulu  zawo,  ndi  mphulu- 
pulu  za  makolo  awo,  pochita  zosa- 
khulupirika  pa  Ine,  ndiponso  popeza 
anayenda  motsutsana  ndi  Ine  ; 41  Ine- 
nso  ndinayenda  motsutsana  nawo, 
ndi  kuwatengera  ku  dziko  la  adani 
awo.  Ngati  tsono  mtima  wawo  wo- 
sadulidwa  udzichepetsa,  ndipo  abvo- 
mereza  kulanga  kwa  mphulupulu 
zawo  ; 42  pamenepo  ndidzakumbu- 

kila  pangano  langa  ndi  Yakobo  ; ndi- 
ponso  pangano  langa  ndi  Isake,  ndi- 
ponso  pangano  langa  ndi  Abrahamu 
ndidzakumbukila ; ndipo  ndidzaku- 
mbukila  dziko’li.  43  Dziko  lomwe 
lidzasiyidwa  nawo,  ndi  kukondwera 
ndi  masabata  ache,  pokhala  lopasuka, 
iwowa  palibe  ; ndipo  iwo  adzabvo- 
mereza  kulanga  kwa  mphulupulu 
zawo  ; popeza,  inde  popeza  anaka- 
niza  maweruzo  anga,  ndi  moyo  wawo 
unanyansidwa  nawo  malemba  anga. 
44  Ndiponso  pali  ichinso  : pokhala 
iwo  m’dziko  la  adani  awo  sindidza- 
wakaniza,  kapena  kunyansidwa  nawo, 
kuwaononga  konse,  ndi  kutyola  pa- 
ngano  langa  ndinapangana  nawo  ; 
popeza  Ine  ndine  Yehova  Mulungu 
wawo.  45  Koma  chifukwa  cha  iwo 
ndidzawakumbukila  pangano  la  ma- 
kolo  awo,  amene  ndinawaturutsa 
m’dziko  la  Aigupto  pa  maso  pa  ami- 
tundu,  kuti  ndikhale  Mulungu  wawo  ; 
Ine  ndine  Yehova.  46  Awa  ndi  ma- 
lemba  ndi  maweruzo  ndi  malamulo, 
amene  Yehova  anaika  pakati  pa  lye 
ndi  ana  a Israyeli  m’phiri  la  Sinai, 
ndi  dzanja  la  Mose. 

Cy~7  Ndipo  Yehova  ananena  ndi 
<*£.  I Mose,  ndi  kuti,  2 Nena  ndi 
ana  a Israyeli,  nuti  nawo,  Pamene 
munthu  achita  chowinda  cha  padera, 
anthu’wo  azikhala  a Yehova  monga 
mwa  kuyesa  kwako.  3 Ukayesa 
wamwamuna  wa  zaka  makumi  awiri 
kufikira  wina  wa  zaka  makumi  asanu 
ndi  limodzi,  uziwayesera  a masekeli 
makumi  asanu  a siliva,  monga  mwa 
sekeli  wa  malo  opatulika.  4 Koma 
akakhala  wamkazi,  umyesere  wa 
masekeli  makumi  atatu.  5 Aka- 
khala  munthu  wa  zaka  zisanu  kufi- 
kira  wina  wa  zaka  makumi  awiri 
uwayesere,  wamwamuna  wa  mase- 
keli  makumi  awiri,  ndi  wamkazi  wa 
masekeli  khumi.  6 Akakhala  mwana 
wa  mwezi  umodzi  kufikira  zaka  zi- 

sanu,  uziwayesere  wamwamuna  wa 
masekeli  asanu  a siliva,  ndi  wamkazi 
wa  masekeli  atatu  a siliva.  7 Aka- 
khala  munthu  wa  zaka  makumi  asanu 
ndi  limodzi  ndi  mphambu,  akakhala 
wamwamuna,  umuyesere  wa  mase- 
keli  khumi  ndi  asanu,  akakhala  wa- 
mkazi  wa  masekeli  khumi.  8 Koma 
chuma  chache  chikapanda  kufikira 
kuyesa  kwako,  amuike  pa  maso  pa 
wansembe,  kuti  wansembe’yo  amuyese ; 
ndipo  wansembe’yo  amuyese,  monga 
akhoza  iye  amene  anawinda. 

9 Ndipo  chikakhala  cha  nyama 
imene  anthu  amabwera  nayo  ikhale 
chopereka  cha  Yehova,  zonse  zotere 
munthu  akazipereka  kwa  Yehova 
zikhale  zopatulika.  10  Asaisinthe, 
yokoma  m’malo  mwa  yoipa,  kapena 
yoipa  m’malo  mwa  yokoma  ; ndipo 
akasinthadi  nyama  m’malo  mwa 
inzache,  pamenepo  iyo  ndi  yosinthi- 
ka’yo  zikhale  zopatulika.  11  Ndipo 
chikakhala  cha  nyama  yodetsa,  imene 
sabwera  nayo  ikhale  chopereka  cha 
Yehova,  aike  nyama’yi  pa  maso  pa 
wansembe  ; 12  ndipo  wansembe’yo 

aiyese  mtengo  wache,  ingakhale  yo- 
koma  kapena  yoipa  ; monga  uiyesa 
wansembe’we,  momwemo.  13  Ndipo 
akaiombola  ndithu,  pamenepo  aonje- 
ze’po  limodzi  la  magawo  asanu  la 
mtengo  wache. 

14  Munthu  akapatula  nyumba  ya- 
che  ikhale  yopatulika  kwa  Yehova, 
wansembe  aziiyesa  mtengo  wache, 
ingakhale  yokoma  kapena  yoipa  ; 
monga  wansembe’yo  aiyesa,  ikhale 
momwemo.  15  Ndipo  iye  wakuipa- 
tula  akaombola  nyumba  yache,  aonje- 
ze’po  limodzi  la  magawo  asanu  la 
ndalama  za  kuyesa  kwako,  ndipo 
idzakhala  yache. 

16  Munthu  akapatulira’ko  Yehova 
munda  wache  wache,  uziuyesa  monga 
mwa  mbeu  zache  zikakhala  ; homeri 
wa  barle  uuyese  wa  masekeli  makumi 
asanu  a siliva.  17  Akapatula  munda 
wache  kuyambira  chaka  choliza  li- 
penga,  munda’wo  ukhale  monga  mo- 
mwe  unauyesera.  1 8 Akaupatula  mu  - 
nda  wache  chitapita  chaka  choliza 
lipenga,  wansembe  azimwerengera 
ndalama  monga  mwa  zaka  zotsalira 
kufikira  chaka  choliza  lipenga,  nazi- 
chepsa’ko  pa  kuyesa  kwako.  19  Ndi- 
po  wakupatula  munda’yo  akauombo- 
ladi,  aonjeze’ko  limodzi  la  magawo 
asanu  la  ndalama  za  kuyesa  kwako, 


ndipo  uzikhalitsa  wache.  20  Koma 
akapanda  kuombola  munda’wo,  ka- 
pena  atagulitsa  munda’wo  kwa  mu- 
nthu  wina,  suomboledwanso  ; 21  ko- 
ma  poturuka  m’chaka  choliza  lipenga, 
munda’wo  ukhale  wopatulikira  Ye- 
hova,  ngati  munda  woperekedwa 
chiperekere  kwa  Mulungu ; ukhale 
wache  wache  wa  wansembe.  22  Ndi- 
po  akapatulira  Yehova  munda  woti 
adaugula,  wosati  wogawa’ko  ku  mu- 
nda  wache  wache  ; 23  pamenepo 

wansembe’yo  amwerengere  mtengo 
wache  wa  kuyesa  kwako  kufikira 
chaka  choliza  lipenga  ; ndipo  apereke 
kuyesa  kwako  tsiku  lomwelo,  chi- 
khale  chinthu  chopatulikira  Yehova. 

24  Chaka  choliza  lipenga  munda’wo 
ubwerere  kwa  iye  amene  adaugulitsa, 
kwaiye  amene  dziko’li  ndi  lachelache. 

25  Ndipo  kuyesakwako  konse  kukhale 
monga  mwa  sekeli  wa  malo  opatulika; 
sekeli  ndi  magera  makumi  awiri. 

26  Komatu  woyamba  kubadwa 
mwa  nyama  akhale  wobadwa  wo- 
yamba  wa  Yehova,  munthu  asampa- 
tule  ; ingakhale  ng’ombe  ingakhale 
nkhosa,  ndiye  wa  Yehova  ; 27  Koma 
akakhala  wa  nyama  zodetsa,  azi- 
muombola  monga  mwa  kuyesa  kwako, 
naonjeze’po  limodzi  la  magawo  asanu 
la  mtengo  wache  ; ndipo  akapanda 
kumuombola,  amgulitse  monga  mwa 
kuyesa  kwako. 

28  Koma  asachigulitsa  kapena  ku- 
chiombola  chinthu  choperekedwa  chi- 
perekere  kwa  Mulungu,  chimene 
munthu  achipereka  chiperekere  kwa 
Yehova,  chotenga’ko  ku  zonse  ali 
nazo,  ngakhale  munthu,  kapena  nya- 
ma,  kapena  munda  wache  wache  ; 
chiri  chonse  choperekedwa  chipere- 
kere  kwa  Mulungu  nchopatulikitsa. 
29  Asamuombole  munthu  wopere- 
kedwa  chiperekere  kwa  Mulungu ; 
amuphe  ndithu. 

30  Limodzi  mwa  magawo  khumi 
la  zonse  m’dziko,  la  mbeu  zache  za 
dziko,  la  zipatso  za  mtengo,  ndilo  la 
Yehova  ; likhale  lopatulikira  Yehova. 

31  Koma  munthu  akaombolatu  ka- 
nthu  ka  limodzi  la  magawo  khumi’wo 
aonjeze’ko  limodzi  la  magawo  asanu. 

32  Ndipo  limodzi  la  magawo  khumi 
lonse  la  ng’ombe,  kapena  la  nkhosa, 
kapena  la  mbuzi,  ziri  zonse  zimapita 
pansi  pa  ndodo,  limodzi  la  magawo 
khumi  likhale  lopatulikira  Yehova. 

33  Asafunse  ngati  yabwino  kapena 

yoipa,  kapena  kuisintha  ; koma  aka- 
isinthatu,  pamenepo  iyo  ndi  yosi- 
nthika’yo  zikhale  zopatulika  zonse 
ziwiri  ; asamaiombola. 


34  Awa  ndi  malamulo,  amene  Ye- 
hova  anauza  Mose,  awauze  ana  a 
Israyeli,  m’phiri  la  Sinai. 


NUMERI 


INDIPO  Yehova  ananena  ndi  Mose 
m’chipululu  cha  Sinai,  m’chi- 
hema  chokomanako,  tsiku  loyamba  la 
mwezi  wachiwiri,  chaka  chachiwiri 
ataturuka  m’dziko  la  Aigupto,  ndi 
kuti,  2 Werenga  khamu  lonse  la  ana 
a Israyeli,  monga  mwa  mabanja  awo, 
monga  mwa  nyumba  ya  makolo  awo 
ndi  kuwerenga  maina  awo,  amuna 
onse  mmodzi  mmodzi.  3 Iwe  ndi 
Aroni  muwawerenge  monga  mwa  ma- 
gulu  awo,  onse  m’Israyeli  akuturuka 
ku  nkhondo,  kuyambira  a zaka  ma- 
kumi  awiri  ndi  mphambu.  4 Ndipo 
pamodzi  ndi  inu  pakhale  munthu 
mmodzi  wa  mapfuko  onse  ; yense 
mkuru  wa  nyumba  ya  kholo  lache. 
5 Ndipo  maina  a amuna  amene  aime 
nanu  ndi  awa : wa  Rubeni,  Elizuri 
mwana  wa  Sedeuri.  6 Wa  Simeoni, 
Selumiyeli  mwana  wa  Zurisadai. 
7 Wa  Yuda,  Nahesoni  mwana  wa 
Aminadabu.  8 Wa  Isakara,  Netaneli 
mwana  wa  Zuwara.  9 Wa  Zebuloni, 
Eliyabu  mwana  wa  Heloni.  10  Wa 
ana  a Yosefe  : wa  Efraimu,  Elisama 
mwana  wa  Amihudi  ; wa  Manase, 
Gamaliyeli  mwana  wa  Pedazuri. 
11  Wa  Benjamini,  Abidana  mwana  wa 
Gideoni.  12  Wa  Dani,  Ahiyezeri 
mwana  wa  Amisadai.  13  Wa  Aseri, 
Pagiyeli  mwana  wa  Okirani.  14  Wa 
Gadi,  Eliyasafe  mwana  wa  Deyueli. 
15  Wa  Nafitali,  Ahira  mwana  wa 
Enani.  16  Iwo  ndiwo  oitanidwa  a 
khamu,  akalonga  a mapfuko  a ma- 
kolo  awo  ; ndiwo  akuru  a zikwi’zo  za 
Israyeli.  17  Ndipo  Mose  ndi  Aroni 
anatenga  anthu  awa,  onenedwa  maina 
awo  ; 18  nasonkhanitsa  khamu  lonse 
tsiku  loyamba  la  mwezi  wachiwiri, 
ndipo  iwo  anawakumbira  magwero 
awo  kuchula  mabanja  awo,  ndi  nyu- 
mba  za  makolo  awo,  ndi  kuwerenga 
maina  kuyambira  a zaka  makumi 
awiri  ndi  mphambu  mmodzi  mmodzi. 
19  Monga  Yehova  anauza  Mose, 
momwemo  anawawerenga  m’chipu- 
lulu  cha  Sinai. 


20  Ndipo  ana  a Rubeni,  mwana 
woyamba  wa  Israyeli,  kubadwa  kwawo 
monga  mwa  mabanja  awo,  monga 
mwa  nyumba  za  makolo  awo,  powe- 
renga  maina  mmodzi  mmodzi,  amuna 
onse  kuyambira  a zaka  makumi  awiri 
ndi  mphambu,  onse  akuturukira  ku 
nkhondo  ; 21  owerengedwa  awo  a 

pfuko  la  Rubeni,  ndiwo  zikwi  makumi 
anai  mphambu  zisanu  ndi  chimodzi 
kudza  mazana  asanu. 

22  A ana  a Simeoni,  kubadwa 
kwawo,  monga  mwa  mabanja  awo, 
monga  mwa  nyumba  za  makolo  awo, 
owerengedwa  awo,  powerenga  maina 
mmodzi  mmodzi,  amuna  onse  kuya- 
mbira  a zaka  makumi  awiri  ndi  mpha- 
mbu,  onse  akuturukira  ku  nkhondo  ; 
23  owerengedwa  awo  a pfuko  la 
Simeoni,  ndiwo  zikwi  makumi  asanu 
mphambu  zisanu  ndi  zinai  kudza 
mazana  atatu. 

24  A ana  a Gadi,  kubadwa  kwawo, 
monga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka 
makumi  awiri  ndi  mphambu,  onse 
akuturukira  ku  nkhondo  ; 25  owere- 
ngedwa  awo  a pfuko  la  Gadi,  ndiwo 
zikwi  makumi  anai  mphambu  zisanu 
kudza  mazana  asanu  ndi  limodzi 
mphambu  makumi  asanu. 

26  A ana  a Yuda,  kubadwa  kwawo, 
monga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka  ma- 
kumi  awiri  ndi  mphambu,  onse  akutu- 
rukira  ku  nkhondo  ; 27  owerengedwa 
awo  a pfuko  la  Yuda,  ndiwo  zikwi 
makumi  asanu  ndi  awiri  mphambu 
zinai  kudza  mazana  asanu  ndi 
limodzi. 

28  A ana  a Isalcara,  kubadwa  kwa- 
wo,  mor.ga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka 
makumi  awiri  ndi  mphambu,  onse 
akuturukira  ku  nkhondo  ; 29  owe- 

rer.gedwa  awo  a pfuko  la  Isakara, 

ndiwo  zikwi  makumi  asanu  mphambu 
zinai  kudza  mazana  anai. 

30  A ana  a Zebuloni,  kubadwa 
kwawo,  monga  mwa  mabanja  awo, 
monga  mwa  nyumba  za  makolo  awo, 
powerenga  maina,  kuyambira  a zaka 
makumi  awiri  ndi  mphambu,  onse 
akuturukira  ku  nkhondo  ; 31  owere- 
ngedwa  awo  a pfuko  la  Zebuloni, 
ndiwo  zikwi  makumi  asanu  mphambu 
zisanu  ndi  ziwiri  kudza  mazana  anai. 

32  A ana  a Yosefe,  ndiwo  a ana  a 
Efraimu,  kubadwa  kwawo,  monga 
mwa  mabanja  awo,  monga  mwa 
nyumba  za  makolo  awo,  powerenga 
maina,  kuyambira  a zaka  makumi 
awiri  ndi  mphambu,  onse  akuturukira 
ku  nkhondo  ; 33  owerengedwa  awo  a 
pfuko  la  Efraimu,  ndiwo  zikwi  makumi 
anai  mphambu  mazana  asanu. 

34  A ana  a Manase,  kubadwa  kwa- 
wo,  monga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka 
makumi  awiri  ndi  mphambu,  onse 
akuturukira  ku  nkhondo  ; 35  owere- 
ngedwa  awo  a pfuko  la  Manase,  ndiwo 
zikwi  makumi  atatu  mphambu  ziwiri 
kudza  mazana  awiri. 

36  A ana  a Benjamini,  kubadwa 
kwawo,  monga  mwa  mabanja  awo, 
monga  mwa  nyumba  za  makolo  awo, 
powerenga  maina,  kuyambira  a zaka 
makumi  awiri  ndi  mphambu,  onse 
akuturukira  ku  nkhondo  ; 37  owere- 
ngedwa  awo  a pfuko  la  Benjamini, 
ndiwo  zikwi  makumi  atatu  mphambu 
zisanu  kudza  mazana  anai. 

38  A ana  a Dani,  kubadwa  kwawo, 
monga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka  ma- 
kumi  awiri  ndi  mphambu,  onse  akutu- 
rukira  ku  nkhondo  ; 39  owerengedwa 
awo  a pfuko  la  Dani,  ndiwo  makumi 
asanu  ndi  limodzi  mphambu  ziwiri 
kudza  mazana  asanu  ndi  awiri. 

40  A ana  a Aseri,  kubadwa  kwawo, 
monga  mwa  mabanja  awo,  monga 
mwa  nyumba  za  makolo  awo,  powe- 
renga  maina,  kuyambira  a zaka  ma- 
kumi  awiri  ndi  mphambu,  onse  akutu- 
rukira  ku  nkhondo  ; 41  owerengedwa 
awo  a pfuko  la  Aseri,  ndiwo  zikwi 
makumi  anai  mphambu  chimodzi 
kudza  mazana  asanu. 

42  A ana  a Nafitali,  kubadwa  kwa- 
wo,  monga  mwa  mabanja  awo,  monga 
mwa  nyumba  za  makolo  awo,  powe- 


renga  maina,  kuyambira  a zaka  ma- 
kumi  awiri  ndi  mphambu,  onse  akutu- 
rukira  ku'nkhondo  ; 43  owerengedwa 
awo  a pfuko  la  Nafitali,  ndiwo  zikwi 
makumi  asanu  mphambu  zitatu  kudza 
mazana  anai. 

44  Iwo  ndiwo  amene  anawerenge- 
dwa,  amene  Mose  anawerengapamodzi 
ndi  Aroni,  ndi  akalonga  a Israyeli, 
ndiwo  amuna  khumi  ndi  awiri  ; yense 
kunenera  nyumba  ya  kholo  lache. 
45  Potero  owerengedwa  onse  a ana  a 
Israyeli  monga  mwa  nyumba  za  ma- 
kolo  awo,  kuyambira  a zaka  makumi 
awiri  ndi  mphambu,  onse  akuturukira 
ku  nkhondo  m’Israyeli  ; 46  inde  owe- 
rengedwa  onse  ndiwo  zikwi  mazana 
asanu  ndi  limodzi  mphambu  zitatu 
kudza  mazana  asanu  ndi  makumi 
asanu. 

47  Koma  aLevi  monga  mwa  pfuko 
la  makolo  awo  sanawerengedwa  mwa 
iwo.  48  Popeza  Yehova  adalankhula 
ndi  Mose,  ndi,  kuti,  49  Pfuko  la  Levi 
lokha  usaliwerenge,  kapena  kuona 
kufikira  kwawo  mwa  ana  a Israyeli  ; 

50  koma  iwe,  uike  aLevi  asunge 
kachisi  wa  mboni,  ndi  zipangizo  zache 
zonse,  ndi  zonse  ali  nazo  ; azinya- 
mula  kachisi,  ndi  zipangizo  zache 
zonse ; namtumikire,  namange  ma- 
hema  awo  pozungulira  pa  kachisi. 

51  Ndipo  akati  amuke  naye  kachisi’yo, 
aLevi  amgwetse,  ndipo  akati  ammange, 
aLevi  amuimike  ; ndipo  mlendo  aka- 
yandikiza’ko  amuphe.  52  Ndipo  ana 
a Israyeli  amange  mahema  awo,  yense 
ku  chigono  chache,  ndi  yense  ku 
mbendera  yache,  monga  mwa  maka- 
mu  awo.  53  Koma  aLevi  amange 
mahema  awo  pozungulira  pa  kachisi 
wa  mboni,  kuti  mkwiyo  ungagwere 
khamu  la  ana  a Israyeli  ; ndipo  aLevi 
azidikira  kachisi  wa  mboni.  54  Mo- 
mwemo  ana  a Israyeli  anachita  monga 
mwa  zonse  Yehova  adauza  Mose ; 
anachita  momwemo. 

2Ndipo  Yehova  ananena  ndi  Mose 
ndi  Aroni,  nati,  2 Ana  a Israyeli 
azimanga  mahema  awo  yense  ku 
mbendera  yache,  ya  chizindikilo  cha 
nyumba  ya  kholo  lache  ; amange 
mahema  awo  popenyana  ndi  chihema 
chokomanako  pozungulira.  3 Ndipo 
iwo  akumanga  mahema  awo  ku  m’ma- 
wa  koturuka  dzuwa  ndiwo  a mbendera 
ya  chigono  cha  Yuda,  monga  mwa 
makamu  awo  ; ndipo  kalonga  wa  ana 
aYuda  ndiye  Nahesoni  mwana  wa 
127 


2. 4—32 


NUMERI 


Aminadabu.  4 Ndipo  khamu  lache, 
ndi  owerengedwa  awo,  ndiwo  zikwi 
makumi  asanu  ndi  awiri,  mphambu 
zinai,  kudza  mazana  asanu  ndi 
limodzi.  5 Ndipo  iwo  akumanga 
mahema  awo  poyandikizana  naye 
ndiwo  a pfuko  la  Isakara  ; ndipo  ka- 
longa  wa  ana  a Isakara  ndiye  Netaneli 
rnwana  wa  Zuwara.  6 Ndipo  khamu 
lache,  ndi  owerengedwa  ache,  ndiwo 
zikwi  makumi  asanu  mphambu  zinai 
kudza  mazana  anai.  7 Ndi  pfuko  la 
Zebuloni  : kalonga  wa  ana  a Zebu- 
loni  ndiye  Eliyabu  mwana  wa  Heloni. 
8 Ndi  khamu  lache,  ndi  owerengedwa 
ache,  ndiwo  zikwi  makumi  asanu 
mphambu  zisanu  ndi  ziwiri  kudza 
mazana  anai.  9 Owerengedwa  onse 
a chigono  cha  Yuda  ndiwo  zikwi 
makumi  khumi  mphambu  makumi 
asanu  ndi  atatu  kudza  zisanu  ndi 
chimodzi  mphambu  mazana  anai, 
monga  mwa  makamu  awo.  Ndiwo 
azitsogolera  ulendo. 

1 0 Mbendera  ya  chigono  cha  Rubeni 
ikhale  ku  mwera  monga  mwa  ma- 
kamu  awo  ; ndipo  kalonga  wa  ana  a 
Rubeni  ndiye  Elizuri  mwana  wa 
Sedeuri.  11  Ndi  khamu  lache,  ndi 
olembedwa  ache,  ndiwo  zikwi  makumi 
anai  mphambu  zisanu  ndi  chimodzi 
kudza  mazana  asanu.  12  Ndipo  iwo 
akumanga  mahema  awo  poyandiki- 
zana  naye  ndiwo  a pfuko  la  Simeoni  ; 
ndi  kalonga  v/a  ana  a Simeoni  ndiye 
Selumiyeli  mwana  wa  Surisadai. 
13  Ndi  khamu  lache  ndi  owerengedwa 
ache,  ndiwo  zikwi  makumi  asanu 
mphambu  zisanu  ndi  zinai  kudza 
mazana  atatu.  14  Ndi  pfuko  la  Gadi  ; 
kalonga  wa  ana  a Gadi  ndiye  Eliyasafe 
mwana  wa  Reyueli.  15  Ndi  khamu 
lache,  ndi  owerengedwa  ache,  ndiwo 
zikwi  makumi  anai  mphambu  zisanu 
kudza  mazana  asanu  ndi  limodzi 
mphambu  makumi  asanu.  16  Owe- 
rengedwa  onse  a chigono  cha  Rubeni 
ndiwo  zikwi  makumi  khumi  mphambu 
makumi  asanu  ndi  chimodzi  kudza 
mazana  anai  mphambu  makumi 
asanu,  monga  mwa  makamu  awo. 
Ndiwo  azitsatana  nawo  otsogolera’wo. 

17  Pamenepo  khamu  la  aLevi  azi- 
muka  nacho  chihema  chokomanako, 
pakati  pa  makamu  ; monga  amama- 
nga  mahema  awo,  momwemo  azi- 
muka  ulendo  wawo,  munthu  yerise  pa 
malo  pache,  monga  mwa  mbendera 
zawo. 


18  Mbendera  ya  chigono  cha  Efra- 
imu  izikhala  ku  madzulo  monga  mwa 
makamu  awo  ; ndipo  kalonga  wa  ana 
a Efraimu  ndiye  Elisama  mwana  wa 
Amihudi.  19  Ndi  khamu  lache,  ndi 
owerengedwa  ache,  ndiwo  zikwi  ma- 
kumi  anai  kudza  mazana  asanu. 
20  Ndipo  oyandikizana  naye  ndiwo  a 
pfuko  la  Manase  ; ndi  kalonga  wa 
ana  a Manase  ndiye  Gamaliyeli  mwana 
wa  Peaazuri.  21  Ndi  khamu  lache, 
ndi  owerengedwa  ache,  ndiwo  zikwi 
makumi  atatu  mphambu  ziwiri  kudza 
mazana  awiri.  22  Ndi  pfuko  la 
Benjamini  : kalonga  wa  ana  a Benja- 
mini  ndiye  Abidana  mwana  wa  Gide- 
oni.  23  Ndi  khamu  lache,  ndi  owere- 
ngedwa  ache,  ndiwo  zikwi  makumi 
atatu  mphambu  zisanu  kudza  mazana 
anai.  24  Owerengedwa  onse  a chi- 
gono  cha  Efraimu  ndiwo  zikwi  ma- 
kumi  khumi  mphambu  zisanu  ndi 
zitatu  kudza  zana  limodzi,  monga 
mwa  makamu  awo.  Iwo  ndiwo  azi- 
yenda  gulu  lachitatu  pa  ulendo. 

25  Mbendera  ya  chigono  cha  Dani 
izikhala  ku  mpoto  monga  mwa  ma- 
kamu  awo  ; ndi  kalonga  wa  ana  a 
Dani  ndiye  Ahiyezeri  mwana  wa 
Amisadai.  26  Ndi  khamu  lache,  ndi 
owerengedwa  ache,  ndiwo  zikwi  ma- 
kumi  asanu  ndi  limodzi  mphambu 
ziwiri  kudza  mazana  asanu  ndi  awiri. 
27  Ndipo  iwo  akumanga  mahema 
awo  poyandikizana  naye  ndiwo  a 
pfuko  la  Aseri  ; ndi  kalonga  wa  ana  a 
Aseri  ndiye  Pagiyeli  mwana  wa 
Okirani.  28  Ndi  khamu  lache,  ndi 
owerengedwa  ache,  ndiwo  zikwi  ma- 
kumi  anai  mphambu  chimodzi  kudza 
mazana  asanu.  29  Ndi  pfuko  la 
Nafitali : ndi  kalonga  wa  ana  a Nafi- 
tali  ndiye  Ahira  mwana  wa  Enani. 

30  Ndi  khamu  lache,  ndi  owerengedwa 
ache,  ndiwo  zikwi  makumi  asanu 
mphambu  zitatu  kudza  mazana  anai. 

31  Owerengedwa  onse  a chigono  cha 
Dani  ndiwo  zikwi  makumi  khumi 
mphambu  makumi  asanu  kuaza  zi- 
sanu  ndi  ziwiri  mphambu  mazana 
asanu  ndi  limodzi.  Iwo  ndiwo  azi- 
yenda  m’mbuyo  pa  ulendo,  monga 
mwa  mbendera  zawo. 

32  Amenewo  ndiwo  anawerengedwa 
a ana  a Israyeli  monga  mwa  nyumba  za 
makolo  av/o  ; owerengedwa  onse  a 
m’zigono,  monga  mwa  makamu  awo, 
ndiwo  zikwi  makumi  khumi  kasanu 
ndi  kamodzi  mphambu  zitatu  kudza 

2.  33—3.  32 


mazana  asann  ndi  makumi  asanu. 
33  Koma  sanawerenga  aLevi  mwa  ana 
a Israyeli  ; monga  Yehova  adauza 
Mose.  34  Ndipo  ana  a Israyeli  ana- 
chita  monga  mwazonse  Yehova  adauza 
Mose,  momwemo  anamanga  mahema 
awo  pa  mbendera  zawo,  momwemo- 
nso  anayenda  pa  ulendo,  yense  monga 
mwa  mabanja  ache,  monga  mwa 
nyumba  za  makolo  ache. 

SMibadwo  ya  Aroni  ndi  Mose, 
tsiku  lija  Yehova  ananena  ndi 
Mose  m’phiri  la  Sinai,  ndi  iyo.  2 Ndi- 
po  maina  awo  a ana  amuna  a Aroni 
ndi  awa  : Woyamba  Nadabu,  ndi 

Abihu,  Eleazara,  ndi  Itamara.  3 Awa 
ndi  maina  a ana  amuna  a Aroni, 
ansembe  odzozedwa’wo,  amene  ana- 
wadzaza  manja  awo  achite  nchito  ya 
nsembe.  4 Koma  Nadabu  ndi  Abihu 
anafa  pa  maso  pa  Yehova,  muja  ana- 
bwera  nawo  moto  wa  cnilendo  pa  maso 
pa  Yehova,  m’chipululu  cha  Sinai, 
ndipo  analibe  ana  ; koma  Eleazara 
ndi  Itamara  anachita  nchito  ya  nsembe 
pa  maso  pa  atate  wawo  Aroni. 

5 Ndipo  Yehova  ananena  ndi  Mose, 
nati,  6 Sendera  nalo  kuno  pfuko  la 
Levi,  ndi  kuwaika  pa  maso  pa  Aroni 
wansembe,  kuti  amtumikire.  7 Ndipo 
azisunga  udikiro  wache,  ndi  udikiro 
wa  khamu  lonse  pa  khomo  la  chihema 
chokomanako,  kuchita  nchito  ya  ka- 
chisi.  8 Ndipo  asunge  zipangizo  zonse 
za  chihema  chokomanako,  ndi  udikiro 
wa  ana  a Israyeli,  kuichita  nchito  ya 
kachisi.  9 Ndipo  uzipereka  aLevi  kwa 
Aroni  ndi  kwa  ana  ache  amuna  ; 
apatsidwa  kwa  iye  ndithu,  ochokera 
kwa  ana  a Israyeli.  10  Koma  uike 
Aroni  ndi  ana  ache  amuna,  azisunga 
nchito  yawo  ya  nsembe  ; ndi  mlendo 
wa  kusendera  pafupi  amuphe. 

11  Ndipo  Yehova  ananena  ndi  Mose, 
nati,  12  Ndipo  taonani,  Ine  ndatenga 
aLevi  kuwachotsa  pakati  pa  ana  a 
Israyeli  m’malo  mwa  ana  oyamba 
onse,  oyamba  kubadwa  mwa  ana  a 
alsrayeli ; ndipo  aLevi’wo  ndi  anga. 
13  Pakuti  ana  oyamba  onse  ndi  anga  ; 
tsiku  lija  ndinakantha  ana  oyamba 
onse  m’dziko  la  Aigupto  ndinadzi- 
patulira  ana  oyarnba  onse  m’Israyeli, 
kuyambira  munthu  kufikira  choweta  ; 
ndiwo  anga  ; Ine  ndine  Yehova. 

14  Ndipo  Yehova  ananena  ndi  Mose 
m’chipululu  cha  Sinai,  nati,  15  Were- 
nga  ana  a Levi  monga  mwa  nyumba 
ya  makolo  awo,  monga  mwa  mabanja 

E 


awo  ; uwawerenge  mwamuna  yense 
wa  mwezi  umodzi  ndi  mphambu. 

16  Ndipo  Mose  anawawerenga  monga 
mwa  mau  a Yehova,  monga  adamuuza. 

17  Ndipo  ana  a Levi  maina  awo  ndi 

awa  : Gerisoni,  ndi  Kohati  ndi  Me- 
rari.  18  Ndi  ana  a Gerisoni  maina 
awo  ndi  awa,  monga  mwa  mabanja 
awo  : Libini,  ndi  Simei.  19  Ndi  ana 
a Kohati  monga  mwa  mabanja 
awo  : Amiramu  ndi  Izara,  Hebroni 

ndi  Uziyeli.  20  Ndi  ana  a Merari 
monga  mwa  mabanja  awo  : Mali  ndi 
Musi.  Awa  ndi  mabanja  a aLevi 
monga  mwa  nyumba  za  makolo  awo. 

21  Banja  la  Libini,  ndi  mabanja  a 
Simei,  ndiwo  a Gerisoni ; ndiwo  ma- 
banja  a Gerisoni.  22  Owerengedwa 
awo,  powawerenga  amuna  onse,  kuya- 
mbira  mwana  wa  mwezi  umodzi  ndi 
mphambu,  owerengedwa  awo  ndiwo 
zikwi  zisanu  ndi  ziwiri  mphambu 
mazana  asanu.  23  Mabanja  a aGeri- 
soni  azimanga  mahema  awo  pambuyo 
pa  kachisi  ku  madzulo.  24  Ndipo 
kalonga  wa  nyumba  ya  makolo  a 
aGerisoni  ndiye  Eliyasafe  mwana  wa 
Layeli.  25  Ndipo  udikiro  wa  ana 
a Gerisoni  m’chihema  chokomanako 
ndiwo  kachisi,  ndi  chihema,  chophi- 
mba  chache,  ndi  nsaru  yotsekera  pa 
khomo  la  chihema  chokomanako, 
26  ndi  nsaru  zochinga  za  ku  bwalo, 
ndi  nsaru  yotsekera  pa  chipata  cha  pa 
bwalo,  lokhala  ku  kachisi,  ndi  ku 
guwa  la  nsembe  pozungulira,  ndi 
zingwe  zache  za  ku  nchito  zache 
zonse. 

27  Banja  la  a Amiramu,  ndi  banja 
ia  alzara,  ndi  banja  la  aHebroni,  ndi 
banja  la  aUziyeli  ndiwo  a Kohati ; 
ndiwo  mabanja  a aKohati.  28  Powa- 
werenga  amuna  onse,  kuyambira  a 
mwezi  umodzi  ndi  mphambu  ndiwo 
zilcwi  zisanu  ndi  zitatu  mphambu 
mazana  asanu  ndi  limodzi,  akusunga 
udikiro  wa  pa  malo  opatulika.  29  Ma- 
banja  a ana  a Kohati  azimanga  ma- 
hema  awo  pa  mbali  ya  kachisi  ya  ku 
mwera.  30  Ndipo  kalonga  wa  nyumba 
ya  makolo  awo  ya  mabanja  a aKohati 
ndiye  Elizafana  mwana  wa  Uziyeli. 
31  Ndipo  udikiro  wawo  ndiwo  likasa, 
ndi  gome,  ndi  choikapo  nyali,  ndi 
magome  a nsembe,  ndi  zipangizo  za 
malo  opatulika  zimene  achita  nazo, 
ndi  nsaru  yochinga,  ndi  nchito  zache 
zonse.  32  Ndipo  kalonga  wa  aka- 
longa  a aLevi  ndiye  Eleazara  mwana 

NUMERI 


wa  Aroni  wansembe’yo ; ndiye  azi- 
yang’anira  osunga  udikiro  wa  pa  malo 
opatulika. 

33  Banja  la  aMali,  ndi  banja  la 
aMusi  ndiwo  a Merari  ; ndiwo  maba- 
nja  a Merari.  35  Ndipo  owerenge- 
dwa  awo,  powerenga  amuna  onse, 
kuyambira  a mwezi  umodzi  ndi 
mphambu,  ndiwo  zikwi  zisanu  ndi 
chimodzi  kudza  mazana  awiri.  35  Ndi 
kalonga  wa  nyumba  ya  makolo  ya 
mabanja  a Merari  ndiye  Zuriyeli 
mwana  wa  Abiyaili  ; azimanga  ma- 
hema  awo  pa  mbali  ya  kachisi  ya 
ku  mpoto.  38  Ndipo  choyang’a- 
nira  iwo,  udikiro  wawo  wa  ana  a 
Merari  ndiwo  matabwa  a kachisi,  n.di 
mitanda  yache,  ndi  mizati  ndi  nsa- 
namira  zache,  ndi  makamwa  ache, 
ndi  zipangizo  zache  zonse,  ndi  nchito 
zache  zonse  ; 37  ndi  nsichi  za  pa 

bwalo  pozungulira,  ndi  makamwa 
ache,  ndi  zichiri  zache,  ndi  zingwe 
zache.  38  Ndipo  amene  adamanga 
mahema  awo  pa  khomo  la  kachisi, 
ku  m’mawa,  pa  khomo  la  chihema 
chokomanako  koturukira  dzuwa,  ndi- 
wo  Mose  ndi  Aroni,  ndi  ana  ache 
amuna,  akusunga  udikiro  wa  malo 
opatulika,  ndiwo  udikiro  wa  ana  a 
Israyeli ; koma  mlendo  wakuyandi- 
kiza’ko  amuphe.  39  Owerengedwa 
onse  a aLevi,  adawawerenga  Mose  ndi 
Aroni,  powauza  Yehova,  monga  mwa 
mabanja  awo,  amuna  onse  kuyambira 
a mwezi  umodzi  ndi  mphambu,  ndiwo 
zikwi  ma.kumi  awiri  mphambu  zi- 
wiri. 

40  Ndipo  Ye’nova  anati  kwa  Mose, 
Werenga  amuna  oyamba  kubadwa 
onse  a ana  a Israyeli  kuyambira  a 
mwezi  umodzi  ndi  mphambu,  nuone 
chiwerengo  cha  maina  awo.  4H  Ndipo 
unditengere  Ine  aLevi  (Ine  ndine 
Yehova)  m’malo  mwa  oyamba  kuba- 
dwa  onse  mwa  ana  a Israyeli  ; ndi 
ng’ombe  za  aLevi  m’malo  mwa  zo- 
yamba  kubadwa  zonse  mwa  ng’ombe 
za  ana  a Israyeli.  42  Ndipo  Mose 
anawawerenga,  monga  Yehova  ada- 
muuza,  oyamba  kubadwa  onse  mwa 
ana  a Israyeli.  43  Ndipo  amuna  onse 
oyamba  kubadwa,  powerenga  maina, 
kuyambira  a mwezi  umodzi  ndi  mpha- 
mbu,  owerengedwa  awo,  ndiwo  zikwi 
makumi  awiri  mphambu  ziwiri  kudza 
mazana  awiri  ndi  makumi  asanu  ndi 
awiri  mphambu  atatu. 

44  Ndipo  Yehova  ananena  ndi  Mose, 


nati,  45  Landira  aLevi  m’malo  mwa 
oyamba  kubadwa  onse  mwa  ana  a 
Israyeli,  ndi  ng’ombe  za  aLevi  m’malo 
mwa  ng’ombe  zawo  ; ndipo  aLevi 
azikhala  anga ; Ine  ndine  Yehova. 
46  Kunena  za  mazana  awiri  ndi  ma- 
kumi  asanu  ndi  awiri  kudza  atatu’wo 
oyamba  kubadwa  a ana  a Israyeli, 
akuposa  aLevi,  akaomboledwe,  47  ula- 
ndire  masekeli  asanu  pa  munthu 
mmodzi  ; uv/alandire  pa  muyeso  wa 
sekeli  wa  malo  opatulika  (sekeli  ndiwo 
magera  makumi  awiri)  ; 48  nupereke 
ndarama  zimene  akuposa’wo  ana- 
omboledwa  nazo  kwa  Aroni  ndi  kwa 
ana  ache  amuna.  49  Pamenepo  Mose 
analandira  ndarama  zoombola  nazo 
kwa  iwo  akuposa  aja  adawaombola 
aLevi  ; 50  analandira  ndarama’zo  kwa 
oyamba  kubadwa  a ana  a Israyeli ; 
masekeli  chikwi  chimodzi  mphambu 
mazana  atatu  kudza  makumi  asanu 
ndi  limodzi  mphambu  asanu,  kuyesa 
sekeli  wa  malo  opatulika.  51  Ndipo 
Mose  anapatsa  Aroni  ndi  ana  ache 
ndarama  zoombola  nazo  monga  mwa 
mau  a Yehova,  monga  Yehova  adauza 
Mose. 

4Ndipo  Yehova  ananena  ndi  Mose 
ndi  Aroni,  nati,  2 Werengani 
ana  a Kohati  pakati  pa  ana  a Levi, 
monga  mwa  mabanj  a awo,  monga  mwa 
nyumba  za  makolo  awo,  3 kuyambira 
a zaka  makumi  atatu  ndi  mphambu, 
kufikira  zaka  makumi  asanu,  onse 
akulowa  utumiki’wu,  kuti  agwire 
nchito  ya  chihema  chokomanako. 
4 Nchito  ya  ana  a Kohati  m’chihema 
chokomanako  ndi  iyi,  kunena  za  zi- 
nthu  zopatulikitsa  : 5 akati  amuke  a 
m’chigono,  Aroni  ndi  ana  ache  amuna 
azilowa,  natsitse  nsaru  yochinga,  ndi 
kuphimba  nayo  likasa  la  mboni,  6 ndi 
kuika’po  chophimba  cha  zikopa  za 
akatumbu  ; ndi  kuyala’po  nsaru  ya- 
madzi  yeni  yeni,  ndi  kupisa’ko  mphiko 
zache.  7 Ndi  pa  gome  la  mkate  woo- 
nekera  ayale  nsaru  yamadzi,  naike’po 
mbale  zache,  ndi  zipande,  ndi  mitsuko, 
ndi  zikho  za  kuthira  nazo  ; mkate  wa 
chikhalire  uzikhala’ponso.  8 Ndipo 
ayale  pa  izi  nsaru  yofiira,  ndi  kuliphi- 
mba  ndi  chophimba  cha  zikopa  za 
aliatumbu,  ndi  kupisa’ko  mphiko 
zache.  9 Ndipo  atenge  nsaru  ya- 
madzi,  ndi  kuphimba  choikapo  nyali 
younikira,  ndi  nyali  zache,  ndi  mbano 
zache,  ndi  zoolera  zache,  ndi  zote- 
ngera  zache  zonse  za  mafuta,  zogwira 

4.  10—35 


nazo  nchito  yache.  110  Ndipo  achi- 
mange  ndi  zipangizo  zache  zonse 
m’chophimba  cha  zikopa  za  aka- 
tumbu,  ndi  kuziika  pa  chonyamulira. 

11  Ndipo  pa  guwa  la  nsembe  la  golidi 
aziyala  nsaru  yamadzi,  naliphimbe 
ndi  chophimba  cha  zikopa  za  akatu- 
mbu,  ndi  kupisa’ko  mphiko  zache. 

12  Natenge  zipangizo  zache  zonse 
za  utumiki,  zimene  atumikira  nazo 
m’malo  opatulika,  nazimange  m’nsaru 
yamadzi,  ndi  kuziphimba  ndi  cho- 
phimba  cha  zikopa  za  akatumbu,  ndi 
kuziika  pa  chonyamulira.  13  Ndipo 
azichotsa  mapulusa  pa  guwa  ia  nsembe, 
ndi  kuyala  pa  ilo  nsaru  yofiirira. 
14  Naike’po  zipangizo  zache  zonse,  zi- 
rnene  atumikira  nazo  pamenepo,  mbale 
za  zofukiza,  mitungo,  ndi  zoolera,  ndi 
mbale  zowazira,  zipangizo  zonse  za 
guwa  la  nsembe  ; nayale’po  chophi- 
mba  cha  zikopa  za  akatumbu,  ndi 
kupisa’ko  mphiko  zache.  15  Atatha 
Aroni  rfdi  ana  ache  amuna  kuphimba 
malo  opatulika,  ndi  zipangizo  zache 
zonse  za  malo  opatulika,  pofuna  kumu- 
ka  a m’chigono  ; atatero,  ana  a Kohati 
adze  kuzinyamula  ; koma  asakhudze 
zopatulika’zo,  kuti  angafe.  Zinthu 
izi  ndizo  akatundu  a ana  a Kohati 
m’chihema  chokomanako.  16  Ndipo 
zoyang’anira  Eleazara,  mwana  wa 
Aroni  wansembe,  ndizo  mafuta  a 
nyali’yo,  ndi  chofukiza  cha  pfungo 
lokoma,  ndi  nsembe  ya  ufa  kosale- 
keza,  ndi  mafuta  odzoza,  udikiro  wa 
kachisi  wonse,  ndi  zonse  ziri  m’mwe- 
mo,  rnalo  opatulika,  ndi  zipangizo 
zache. 

17  Ndipo  Yehova  ananena  ndi  Mose 
ndi  Aroni,  nati,  18  Musamasadza  pfu- 
ko  la  mabanja  a Kohati  kuwachotsa 
pakati  pa  aLevi  ; 1 9 koma  muzitero 
nawo  kuti  akhale  ndi  moyo,  osafa 
ai,  poyandikiza  iwo  zopatulikitsa’zo  ; 
Aroni  ndi  ana  ache  amuna  alowe, 
namuikire  munthu  yense  nchito  yache 
ndi  katundu  wache.  20  Koma  asa- 
lowe  kukaona  zopatulika’zo  pozi- 
kulunga,  kuti  angafe. 

21  Ndipo  Yehova  ananena  ndi  Mose, 
nati,  22  Werenganso  ana  a Gerisoni, 
monga  mwa  nyumba  za  makolo  awo, 
monga  mwa  mabanja  awo.  23  Uwa- 
werenge  kuyambira  a zaka  makumi 
atatu  ndi  mphambu,  kufikira  a zaka 
makumi  asanu  ; onse  akulowa  kutu- 
mikira  utumiki’wo,  kuchita  nchito’yi 
m’chihema  chokomanako.  24  Nchito 


ya  mabanja  a aGerisoni,  pogwira 
nchito  ndi  kusenza  katundu  ndi  iyi  ; 
25  azinyamula  nsaru  zophimba  za 
kachisi,  ndi  chihema  chokomanako, 
chophimba  chache,  ndi  chophimba  cha 
zikopa  za  akatumbu  chiri  pamwamba 
pache,  ndi  nsaru  yotsekera  pa  khomo 
la  chihema  chokomanako  ; 26  ndi 

nsaru  zochingira  za  pa  bwaio,  ndi 
nsaru  yotsekera  ku  chipata  cha  pa 
bwalo,  liri  pa  kachisi  ndi  pa  guwa  ia 
nsembe  pozungulira,  ndi  zingwe  zawo, 
ndi  zipangizo  zonse  za  nchito  zawo,  ndi 
zonse  achita  nazo  ; m’menemo  muli 
nchito  zawo.  27  Nchito  yonse  ya  ana 
a aGerisoni,  kunena  za  akatundu  awo 
ndi  nchito  zawo  zonse,  ikhale  monga 
adzanena  Aroni  ndi  ana  ache  amuna  ; 
ndipo  muwaike  adikire  akatundu  awo 
onse.  28  Iyi  ndi  nchito  ya  mabanja 
a ana  a Gerisoni  m’chihema  choko- 
manako  ; ndipo  Itamara  mwana  wa 
Aroni  wansembe  ayang’anire  udikiro 
wawo. 

29  Kunena  za  ana  a Merari,  Uwa- 
werenge  monga  mwa  mabanja  awo, 
monga  mwa  nyumba  za  makolo  awo. 
30  Uwawerenge  kuyambira  a zaka 
makumi  atatu  ndi  mphambu  kufikira 
a zaka  makumi  asanu,  onse  akulowa 
utumiki’wu,  kuchita  nchito  ya  chi- 
hema  chokomanako.  31  Ndipo  udi- 
kiro  wa  akatundu  awo,  monga  mwa 
nchito  zawo  zonse  m’chihema  cho- 
komanako  ndi  ichi  : matabwa  a 

kachisi,  ndi  mitanda  yache,  ndi  mizati 
ndi  nsanamira  zache,  ndi  makamwa 
ache ; 32  ndi  nsichi  za  ku  bwalo 

kozungulira,  ndi  makamwa  ache,  ndi 
zichiri  zache,  ndi  zingwe  zache,  pamo- 
dzi  ndi  zipangizo  zache  zonse,  nci 
nchito  yache  yonse  ; ndipo  muziwe- 
renga  zipangizo  za  udikiro  wa  aka- 
tundu  awo  ndi  kuwachula  maina  awo. 
33  Iyi  ndi  nchito  ya  mabanja  a ana  a 
Merari,  monga  mwa  nchito  zawo 
zonse  m’chihema  chokomanako, 
mowauza  Itamara  mwana  wa  Aroni 
wansembe. 

34  Ndipo  Mose  ndi  Aroni  ndi  aka- 
longa  a khamu  anawerenga  ana  a 
aKohati  monga  mwa  mabanja  awo, 
ndi  monga  mwa  nyumba  za  makolo 
awo,  35  kuyambira  a zaka  makumi 
atatu  ndi  mphambu  kufikira  a zaka 
makumi  asanu,  onse  akulowa  utumi- 
ki’wu,  kuti  agwire  nchito  m’chihema 
chokomanako  ; 36  ndipo  owerenge- 

dwa  awo  monga  mwa  mabanja  awo 

ndiwo  zikwi  ziwiri  mphambu  mazana 
asanu  ndi  awiri  kudza  makumi  asanu. 
37  Awa  ndi  owerengedwa  a mabanja 
a aKohati,  onse  akutumikira  m’chi- 
hema  chokomanako,  amene  Mose  ndi 
Aroni  anawawerenga  monga  mwa 
mau  a Yehova  mwa  dzanja  la  Mose. 

38  Ndipo  ana  owerengedwa  a Geri- 
soni,  monga  mwa  mabanja  awo,  ndi 
monga  mwa  nyumba  za  makolo  awo, 
39  kuyambira  a zaka  makumi  atatu 
ndi  mphambu  kufikira  a zaka  makumi 
asanu,  onse  akulowa  utumiki’wu, 
kuti  agwire  nchito  m’chihema  cho- 
komanako,  40  owerengedwa  awo, 
monga  mwa  mabanja  awo,  monga 
mwa  nyumba  za  makolo  awo,  ndiwo 
zikwi  ziwiri  mphambu  mazana  asanu 
ndi  limodzi  kudza  makumi  atatu. 
41  Amenewo  ndiwo  owerengedwa  a 
mabanja  a ana  a Gerisoni,  onse 
akutumikira  m’chihema  chokomana- 
ko,  adawawerenga  Mose  ndi  Aroni 
monga  mwa  mau  a Yehova. 

42  Ndipo  owerengedwa  a mabanja  a 
ana  a Merari,  monga  mwa  mabanja 
awo,  monga  mwa  nyumba  za  makolo 
awo,  43  kuyambira  a zaka  makumi 
atatu  ndi  mphambu  kufikira  a zaka 
makumi  asanu,  onse  akulowa  utu- 
miki’wu  kuti  agwire  nchito  m’chihe- 
ma  chokomanako,  44  owerengedwa 
awo  monga  mwa  mabanja  awo,  ndi- 
wo  zikwi  zitatu  ndi  mazana  awiri. 
45  Amenewo  ndiwo  owerengedwa  a 
mabanja  a ana  a Merari,  amene  Mose 
ndi  Aroni  anawawerenga  monga  mwa 
mau  a Yehova  mwa  dzanja  la  Mose. 

46  Owerengedwa  onse  a aLevi, 
amene  Mose  ndi  Aroni  ndi  akalonga 
a Israyeli  anawawerengera,  monga 
mwa  mabanja  awo,  ndi  monga  mwa 
nyumba  za  makolo  awo,  47  kuya- 
mbira  a zaka  makumi  atatu  ndi 
mphambu  kufikira  a zaka  makumi 
asanu,  onse  akulowa  kugwira  nchito 
ya  utumiki’wu,  ndiyo  nchito  ya 
akatundu  m’chihema  chokomanako  ; 

48  owerengedwa  awo  ndiwo  zikwi 
zisanu  ndi  zitatu  kudza  mazana  asanu 
mphambu  makumi  asanu  ndi  atatu. 

49  Anawawerenga  monga  mwa  mau 
a Yehova  ndi  dzanja  la  Mose,  onse 
monga  mwa  nchito  zawo,  ndi  monga 
mwa  akatundu  awo  ; anawawerenga 
monga  momwe  Yehova  adauza  Mose. 

5Ndipo  Yehova  ananena  ndi  Mose, 
ndi  kuti,  2 Uza  ana  a Israyeli 
kuti  aziturutsa  m’chigono  akhate  onse, 


ndi  onse  akukhala  nako  kukha,  ndi 
onse  odetsedwa  chifukwa  cha  akufa  ; 
3 muwaturutse  amuna  ndi  akazi  mu- 
waturutsire  kunja  kwa  chigono,  kuti 
angadetse  chigono  chawo,  chimene 
ndikhala  m’kati  mwache’mo.  4 Ndipo 
ana  a Israyeli  anachita  chotero,  nawa- 
turutsira  kunja  kwa  chigono  ; monga 
Yehova  adanena  ndi  Mose  momwemo 
ana  a Israyeli  anachita. 

5 Ndipo  Yehova  ananena  ndi  Mose, 
nati,  6 Nena  ndi  ana  a Israyeli,  ndi 
kuti,  Mwamuna  kapena  mkazi  aka- 
chita  chimo  liri  lonse  amachita  anthu, 
kuchita  mosakhulupirika  pa  Yehova, 
nakaparamuladi  ; 7 azibvomereza  chi- 
mo  lache  adalichita  ; nabwezere  cho- 
paramula’cho  monsemo,  naonjeze’ko 
limodzi  la  magawo  asanu,  ndi  kuchi- 
pereka  kwa  iye  adamparamula’yo. 
8 Koma  munthu’yo  akapanda  kukhala 
naye  nkhoswe  imene  akaibwezere 
choparamula’cho,  choparamula  achi- 
bwezera  Yehova’cho  chikhale  cha 
wansembe  ; pamodzi  ndi  nkhosa  ya 
mphongo  ya  chotetezerapo,  imene 
amchitire  nayo  chomtetezera.  9 Ndi- 
po  nsembe  zokweza  zonse  za  zinthu 
zopatulika  za  ana  a Israyeli,  zimene 
abwera  nazo  kwa  wansembe  zisanduka 
zache.  10  Zopatulika  za  munthu  ali 
yense  ndi  zache  : ziri  zonse  munthu 
ali  yense  akapatsa  wansembe,  zasa- 
nduka  zache. 

11  Ndipo  Yehova  ananena  ndi  Mose, 
nati,  12  Nena  ndi  ana  a Israyeli,  nuti 
nawo,  Mkazi  wa  mwini  akapatukira 
mwamuna  wache,  nakamchitira  mosa- 
khulupirika,  13  ndi  munthu  akagona 
naye,  koma  kumbisikira  maso  a 
mwamuna  wache,  ndi  kumng’unira  ; 
nadetsedwa  mkazi’yo,  koma  palibe 
mboni  yomtsutsa,  kapena  sanamgwira 
alimkuchita  ; 1 4 ndipo  ukamgwira 

mwamuna  mtima  wa  nsanje,  kuti 
achitire  nsanje  mkazi  wache,  popeza 
wadetsedwa  ; kapena  ukamgwira  mti- 
rna  wa  nsanje,  kuti  amchitire  mkazi 
wache  nsanje  angakhale  sanadetse- 
dwa ; 1 5 pamenepo  mwamuna’yo 

azidza  naye  mkazi  wache  kwa  wanse- 
mbe,  nadze  nacho  chopereka  chache, 
limodzi  la  magawo  khumi  la  efa  wa 
ufa  wa  barele  ; asathire’po  mafuta, 
kapena  kuika’po  libona ; popeza 
ndiyo  nsembe  ya  ufa  ya  nsanje,  nsembe 
ya  ufa  ya  chikumbutso,  ya  kukumbu- 
tsa  mphulupulu.  16  Ndipo  wansembe 
abwere  naye,  namuike  pa  maso  pa 

Yehova  ; 17  natenge  rnadzi  opatulika 
m’mbale  ya  dothi  wansembe’yo,  na- 
tenge’ko  pfumbi  liri  pansi  m’kachisi 
wansembe’yo,  nalithire  m’madzi’mo. 
18  Pamenepo  wansembe’yo  aike  mka- 
zi’yo  pa  maso  pa  Mulungu,  nabvula 
mutu  wa  makazi’yo,  naike  nsembe 
ya  ufa  ya  chikumbutso  m’manja 
mwache,  ndiyo  nsembe  ya  ufa  ya 
nsanje  ; ndipo  m’manja  mwache 
mwa  wansembe  muzikhaia  madzi 
owawa  akudzetsa  temberero.  19Ndi- 
po  wansembe  amlumbiritse,  nanene 
kwa  mkazi,  Ngati  sanagona  nawe 
munthu  mmodzi  yense,  ngati  suna- 
patukira  ku  chidetso,  pokhala  ndiwe 
wa  mwamuna  wako,  upulumuke  ku 
madzi  owawa  awa  akudzetsa  tembe- 
rero.  20  Koma  iwe,  ngati  wapatu- 
kira  mwamuna  wako,  ngati  wadetse- 
dwa,  kuti  wagona  nawe  munthu, 
wosati  mwamuna  wako  ; 21  pame- 

nepo  wansembe  alumbiritse  mkazi 
lumbiro  la  kutemberera,  ndi  wansembe 
anene  kwa  mkazi,  Yehova  akuike 
ukhale  temberero  ndi  lumbiro  pakati 
pa  anthu  a mtundu  walco,  pakuondetsa 
Yehova  m’chuuno  mwako,  ndi  kuku- 
tupitsa  mbulu  ; 22  ndipo  madzi  awa 
akudzetsa  temberero  adzalowa  m’ma- 
tumbo  mwako,  nadzakutupitsa  mbulu 
ndi  kuondetsa  m’chuuno  mwako  ; 
ndipo  mkazi’yo  aziti,  Amen,  Amen. 
23  Ndipo  wansembe  alembere  mate- 
mberero  awa  m’buku,  ndi  kuwafafa- 
niza  ndi  madzi  owawa’wa.  24  Ndipo 
amwetse  mkazi’yo  madzi  owawa 
akudzetsa  temberero  ; ndi  madzi 
odzetsa  temberero  adzalowa  mwa  iye 
nadzamwawira.  25  Ndipo  wansembe 
atenge  nsembe  ya  ufa  m’manja  mwa 
mkazi,  naweyule  nsembe  ya  ufa  pa 
maso  pa  Yehova,  nabwere  nayo  ku 
guwa  la  nsembe.  26  Wansembe  ate- 
nge’konso  nsembe  ya  ufa  wodzala 
manja,  chikumbutso  chache,  nachi- 
tenthe  pa  guwa  la  nsembe  ; ndipo 
atatero  amwetsa  mkazi  madzi’wo. 
27  Ndipo  atammwetsa  madzi’wo,  ku- 
dzatero,  ngati  wadetsedwa,  nachita 
mosakhulupirika  pa  mwamuna  wache, 
madzi  odzetsa  temberero’wo  adzalowa 
mwa  iye  nadzamwawira,  nadzamtu- 
pitsa  mbulu,  ndi  m’chuuno  mwache 
mudzaonda ; ndi  mkazi’yo  adza- 
khala  temberero  pakati  pa  anthu  a 
mtundu  wache.  28  Koma  ngati 
mkazi  sanadetsedwa,  nakhala  woyera, 
pamenepo  adzapulumuka,  nadzaima. 


29  Ichi  ndi  chilamulo  cha  nsanje, 
pamene  mkazi,  pokhala  naye  mwamu- 
na  wache,  ampatukira  nadetsedwa ; 

30  kapena  pamene  mtima  wa  nsanje 
umgwira  mwamuna,  ndipo  achitira 
mkazi  wache  nsanje  ; pamenepo  aziika 
mkazi  pa  maso  pa  Yehova,  ndipo 
wansembe  amchitira  chilamulo  ichi 
chonse.  31  Mwamuna’yo  ndiye  wosa- 
chita  mphulupulu,  koma  mkazi  uyo 
asenza  mphulupulu  yache. 

6Ndipo  Yehova  ananena  ndi  Mose, 
nati,  2 Nena  ndi  ana  a Isra- 
yeli,  nuti  nawo,  Mwamuna  kapena 
mkazi  akadzipatulira  kulonjeza  cho- 
winda  cha  mNaziri,  kudzipatulira  kwa 
Yehova  ; 3 azisala  vinyo  ndi  kachasu  ; 
asamwe  vinyo  wosasa,  kapena  ka- 
chasu  wosasa,  kapene  chakumwa 
chonse  cha  mphesa,  asamwe  ; asadye 
mphesa  zaziwisi  kapena  zouma.  4 Ma- 
siku  onse  a kusala  kwache  asadye 
kanthu  kopangika  ndi  mphesa,  kuya- 
mbira  nthanga  zache  kufikira  khungu 
lache.  5 Masiku  onse  a chowinda 
chache  cha  kusala,  lumo  lisapite  pa 
mutu  pache  ; kufikira  adatha  masi- 
ku’wo  adadzipatulira  kwa  Yehova, 
azikhala  wopatulika  ; aleke  nzera  za 
tsitsi  lache  zimeretu.  6 Masiku  onse 
akudzipatulira  kwa  Yehova  asayandi- 
kize  mtembo.  7 Asadzidetse  ndi  atate 
wache,  kapena  mai  wache,  mbale 
wache,  kapena  mlongo  wache,  akafa 
iwowa  ; popeza  chowindira  Mulungu 
wache  chiri  pa  mutu  pache.  8 Masiku 
onse  a kusala  kwache  akhala  wo- 
patulilcira  kwa  Yehova.  9 Munthu 
akafa  chikomo  pali  iye,  ndipo  akadetsa 
mutu  wache  wowinda ; pamenepo 
azimeta  mutu  wache  tsiku  la  kumye- 
retsa  kwache,  tsiku  lachisanu  ndi 
chiwiri  aumete.  10  Ndipo  tsiku  lachi- 
sanu  ndi  chitatu  adze  nazo  njiwa  ziwiri, 
kapena  maunda  awiri,  kwa  wansembe, 
ku  khomo  la  chihema  chokomanako  ; 
11  ndipo  wansembe  akonze  imodzi 
nsernbe  ya  uchimwo,  ndi  yina  nsembe 
yopsereza,  namtetezere,  popeza  ana- 
chimwa  nawo  mtembo’wo  ; ndipo 
apatulire  mutu  wache  tsiku  iomwelo. 
12  Ndipo  awapatulire  Yehova  masiku 
a kusala  kwache,  nadze  nayo  nkho- 
sa  ya  mphongo  ya  chaka  chimodzi 
ikhale  nsembe  yoparamula ; koma 
masiku  adapita'wa  azikhala  chabe, 
popeza  anadetsa  kusala  kwache. 

13  Ndipo  chilamulo  cha  mNaziri, 
atatha  masiku  a kusala  kwache  ndi 

ichi  : azidza  naye  ku  khomo  la  chi- 
hema  chokomanako  ; 14  pamenepo 

abwere  nacho  chopereka  chache  kwa 
Yehova,  nkhosa  ya  mphongo  ya  chaka 
chimodzi  yopanda  chirema,  ikhale 
nsembe  yopsereza,  ndi  nkhosa  ya 
msoti  yopanda  chirema  ikhale  nsem.be 
ya  uchimwo,  ndi  nkhosa  ya  mphongo 
yopanda  chirema  ikhale  nsembe  yoya- 
mika  ; 1 5 ndi  mtanga  wa  mkate 

wopanda  chotupitsa,  timitanda  ta  ufa 
wosalala  tosanganiza  ndi  mafuta,  ndi 
timitanda  taphanthi  todzoza  ndi  ma- 
futa,  ndi  nsembe  yawo  ya  ufa,  ndi 
nsembe  zawo  zothira.  16  Ndipo  wa- 
nsembe  azibwera  nazo  pa  maso  pa 
Yehova,  nakonze  nsembe  yache  ya 
uchimwo,  ndi  nsembe  yache  yopse- 
reza  ; 17  naphe  nkhosa  ya  mphongo 
yoyamika  ya  Yehova,  pamodzi  ndi 
mtanga  wa  mkate  wopanda  chotu- 
pitsa  ; wansembe  akonzenso  nsembe 
3'ache  ya  ufa,  ndi  nsembe  yache 
yothira.  18  Pamenepo  mNaziri’yo 
amete  mutu  wache  wa  kusala  kwache 
pa  khomo  la  chihema  chokomanako, 
natenge  tsitsi  la  pa  mutu  wache  wa 
kusala,  naliike  pa  moto  wokhala  pansi 
pa  nsembe  yoyamika.  19  Ndipo  wa- 
nsembe  atenge  mwendo  wamwamba 
wophika  wa  nkhosa  ya  mphongo,  ndi 
kamtanda  kamodzi  kopanda  chotu- 
pitsa  ka  m’mtanga,  ndi  kamtanda 
kaphanthi  kopanda  chotupitsa  kamo- 
dzi,  ndi  kuziika  m’manja  mwa  mNa- 
ziri,  atameta  kusala  kwache  ; 20  ndipo 
wansembe  aziweyule  nsembe  yowe- 
yula  pa  maso  pa  Yehova  ; ichi  ncho- 
patulikira  wansembe,  pamodzi  ndi 
nganga  ya  nsembe  yoweyula,  pamodzi 
ndi  mwendo  wa  nsembe  yokweza  ; 
ndipo  atatero  mNaziri  amwe  vinyo. 
21  Ichi  ndi  chilamulo  cha  mNaziri 
wakuwinda,  ndi  cha  chopereka  chache 
cha  Yehova  chifukwa  cha  kusala 
kwache,  pamodzi  nacho  chimene 
dzanja  lache  likachipeza  ; azichita 
monga  mwa  chowinda  chache  anachi- 
winda,  mwa  chilamulo  cha  kusala. 

22  Ndipo  Yehova  ananena  ndi  Mose, 
ndi  kuti,  23  Nena  ndi  Aroni  ndi  ana 
ache,  ndi  kuti,  Uzidalitsa  ana  a Isra- 
yeli  motero  ; uziti  nawo, 

24  Yehova  akudalitse  iwe,  naku- 
sunge ; 

25  Yehova  awalitse  nkhope  yache  pa 
iwe,  nakuchitire  chisomo  ; 

26  Yehova  akweze  nkhope  yache 
pa  iwe,  nakupatse  mtendere. 


27  Potero  aike  dzina  langa  pa  ana 
a Israyeli ; ndipo  ndidzawadalitsa. 

7Ndipo  kunali  kuti  tsiku  lomwe 
Mose  anatsiriza  kumuutsa  ka- 
chisi,  namdzoza  ndi  kumpatula,  ndi 
zipangizo  zache  zonse,  ndi  guwa  la 
nsembe,  ndi  zipangizo  zache  zonse, 
nazidzoza  ndi  kuzipatula  ; 2 akalonga 
a Israyeli,  akuru  a nyumba  za  makolo 
awo,  anapereka  nsembe,  ndiwo  aka- 
longa  a mapfuko  akuyang’anira  owe- 
rengedwa ; 3 anadza  nacho  chope- 

reka  chawo  pa  maso  pa  Yehova, 
magareta  ophimbika  asanu  ndi  mmo- 
dzi,  ndi  ng’ombe  khumi  ndi  ziwiri  ; 
akalonga  awiri  anapereka  gareta 
mmodzi,  ndi  kalonga  mmodzi  ng’ombe 
imodzi  ; nabwera  nazo  pa  khomo  pa 
kachisi.  4 Ndipo  Yehova  ananena  ndi 
Mose,  ndi  kuti,  5 Uzilandira  kwa  iwo, 
kuti  zikhale  zakuchitira  nchito  ya 
chi'nema  chokomanako  ; nuzipereke 
kwa  aLevi,  yense  monga  mwa  nchito 
yache.  6 Ndipo  Mose  analandira 
magareta  ndi  ng’ombe,  nazipereka 
kwa  aLevi.  7 Anapatsa  ana  a Geri- 
soni  magareta  awiri  ndi  ng’ombe 
zinai,  monga  mwa  nchito  yawo  ; 8 na- 
patsa  ana  a Merari  magareta  anai  ndi 
ng’ombe  zisanu  ndi  zitatu,  monga 
mwa  nchito  yawo  ; wakuziyang’anira 
ndiye  Itamara  mwana  wa  Aroni  wa- 
nsembe.  9 Koma  sanapatsa  ana  a 
Kohati  kanthu  ; popeza  nchito  yawo 
ndiyo  ya  zinthu  zopatulika,  zimene 
amazisenza  pa  mapewa  awo.  lONdi- 
po  akalonga  anabwera  nazo  za  kupe- 
reka  chiperekere  guwa  la  nsembe  tsiku 
lodzozedwa  ili  ; inde  akalonga’wo 
anabwera  nacho  chopereka  chawo  pa 
guwa  la  nsembe’lo.  11  Ndipo  Yehova 
ananena  ndi  Mose,  Akalonga  onse, 
yense  pa  tsiku  lache,  apereke  zopereka 
zawo  za  kupereka  chiperekere  guwa  la 
nsembe. 

12  Wakubwera  nacho  chopereka 
chache  tsiku  loyamba  ndiye  Nahesoni 
mwana  wa  Aminadabu,  wa  pfuko  la 
Yuda.  13  Chopereka  chache  ndicho  : 
mbizi  imodzi  ya  siliva,  kulemera 
kwache  ndiko  masekeli  zana  limodzi 
ndi  makumi  atatu,  mbale  yowazira 
imodzi  ya  siliva  ya  masekeli  makumi 
asanu  ndi  awiri,  kuyesa  sekeli  wa 
malo  opatulika  ; zonse  ziwiri’zo  zo- 
dzala  ndi  ufa  wosalala  wosanganiza 
ndi  mafuta  ukhale  nsembe  ya  ufa ; 
14  chipande  chimodzi  cha  golidi  cha 
masekeli  khumi,  chodzala  ndi  cho- 

7.  15—44 


fukiza ; 15  ng’ombe  ya  mphongo 

imodzi,  nkhosa  ya  mphongo  imodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 
16  tonde  mmodzi  akhale  nsembe  ya 
uchimwo  ; 17  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho  cho- 
pereka  cha  Nahesoni  mwana  wa  Ami- 
nadabu. 

18  Tsiku  lachiwiri  Netaneli  mwana 
wa  Zuwara,  kalonga  wa  Isakara,  ana- 
bwera  nacho  chache : 1 9 anabwera 

nacho  chopereka  chache  mbizi  imodzi 
ya  siliva,  kulemera  kwache  masekeii 
zana  limodzi  ndi  makumi  atatu,  mbale 
yowazira  imodzi  ya  siliva  ya  rnasekeli 
makumi  asanu  ndi  awiri,  kuyesa 
sekeli  wa  malo  opatulika  ; zorise 
ziwiri  zodzala  ndi  ufa  wosanganiza  ndi 
mafuta  ukhale  nsembe  ya  ufa  ; 20  chi- 
pande  chimodzi  cha  golidi  cha  masekeli 
khumi,  chodzala  ndi  chofukiza  ; 
21  ng’ombe  ya  mphongo  imodzi, 
nkhosa.  ya  mphongo  imodzi,  mwana 
wa  nkhosa  mmodzi  wa  chaka  chimo- 
dzi,  zikhale  nsembe  yopsereza  ; 22  to- 
nde  mmodzi  akhale  nsembe  ya  uchi- 
mwo  ; 23  ndi  nsembe  yoyamika, 

ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho  cho- 
pereka  cha  Netaneli  mwana  wa 
Zuwara. 

24  Tsiku  lachitatu  kalonga  wa  ana 
a Zebuloni,  ndiye  Eliyabu  mwana  wa 
Heloni  : 25  chopereka  chache  ndicho 
mbizi  imodzi  ya  siliva,  kulemera 
kwache  masekeli  zana  limodzi  ndi 
makumi  atatu,  mbale  yowazira  imodzi 
ya  siliva  ya  rnasekeli  makumi  asanu 
ndi  awiri,  kuyesa  sekeli  wa  malo 
opatulika  ; zonse  ziwiri  zodzala  ndi 
ufa  wosanganiza  ndi  mafuta  ukhale 
nsembe  ya  ufa  ; 26  chipande  chimodzi 
cha  golidi  cha  masekeli  khumi,  c'no- 
dzala  ndi  chofukiza  ; 27  ng’ombe  ya 
mphongo  imodzi,  nkhosa  ya  mphongo 
imodzi,  mwana  wa  nkhosa  mmodzi 
wa  chaka  chimodzi,  zikhale  nsembe 
yopsereza  ; 28  tonde  mmodzi  akhale 
nsembe  ya  uchimwo  ; 29  ndi  nsembe 
yoyamika,  ng’ombe  ziwiri,  nkhosa  za 
mphongo  zisanu,  atonde  asanu, 
ana  a nkhosa  asanu  a chaka 
chimodzi  ; ndicho  chopereka  cha 
Eliyabu  mwana  wa  Heloni. 

30  Tsiku  lachinai  Elizuri,  mwana 


wa  Sedeuri,  kalonga  wa  ana  a Rubeni  : 
31  chopereka  chache  ndicho  mbizi 
imodzi  ya  siliva,  kulemera  kwache 
masekeli  zana.  limodzi  ndi  makumi 
atatu,  mbale  yowazira  imodzi  ya 
siliva  ya  masekeli  makumi  asanu  ndi 
awiri,  kuyesa  sekeli  wa  malo  opatu- 
lika,  zonse  ziwiri  zodzala  ndi  ufa  wosa- 
nganiza  ndi  mafuta,  ukhale  nsembe  ya 
ufa  ; 32  chipande  chimodzi  cha  golidi 
cha  masekeli  khumi,  chodzala  ndi 
chofukiza  ; 33  ng’ombe  ya  mphongo 
imodzi,  nkhosa  ya  mphongo  irnodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 
34  tonde  mmodzi  akhale  nsembe  ya 
uchimwo  ; 35  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho 
chopereka  cha  Elizuri  mwana  wa 
Sedeuri. 

36  Tsiku  lachisanu  kalonga  wa  ana 
a Simeoni,  ndiye  Selumiyeli,  mwana 
wa  Zurisadai  : 37  chopereka  chache 
ndicho  mbizi  imodzi  ya  siliva,  kule- 
mera  kwache  masekeli  zana  limodzi 
ndi  makumi  atatu,  mbale  yowazira 
imodzi  ya  siliva  ya  masefeeli 
makumi  asanu  ndi  awiri,  kuyesa 
sekeli  wa  malo  opatulika ; zonse 
ziwiri  zodzala  ndi  ufa  wosanganiza 
ndi  mafuta,  ukhale  nsembe  ya  ufa  ; 
33  chipande  chimodzi  cha  golidi  cha 
masekeli  khumi,  chodzala  ndi  chofu- 
kiza  ; 39  ng’ombe  ya  mphongo 

imodzi,  nkhosa  ya  mphongo  imodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 
40  tonde  mmodzi  akhale  nsembe  ya 
uchimwo  ; 41  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho 
chopereka  cha  Selumiyeli  mwana  wa 
Zurisadai. 

42  Tsiku  lachisanu  ndi  chimodzi, 
kalonga  wa  ana  a Gadi,  Eliyasafe 
mwana  wa  Deyueli  : 43  chopereka 

chache  ndicho  mbizi  imodzi  ya 
siliva,  kulemera  kwache  masekeli 
zana  limodzi  ndi  makumi  atatu ; 
mbale  yowazira  imodzi  ya  siliva  ya 
masekeli  makumi  asanu  ndi  awiri, 
kuyesa  sekeli  wa  rnalo  opatulika ; 
zonse  ziwiri  zodzala  ndi  ufa  wosanga- 
niza  ndi  mafuta,  ukhale  nsembe  ya 
ufa  ; 44  chipande  chimodzi  cha  golidi 
cha  masekeli  khumi,  chodzala  ndi 

chofukiza  ; 45  ng’ombe  ya  mphongo 
imodzi,  nkhosa  ya  mphongo  imodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 
46  tonde  mmodzi  akhale  nsembe  ya 
uchimwo  ; 47  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho 
chopereka  cha  Eliyasafe  mwana  wa 
Deyueli. 

48  Tsiku  lachisanu  ndi  chiwiri  ka- 
longa  wa  ana  a Efraimu  Elisama 
mwana  wa  Amihudi  : 49  chopereka 
chache  mbizi  imodzi  ya  siliva,  kule- 
mera  kwache  masekeli  zana  limodzi 
ndi  makumi  atatu,  mbale  yowazira 
imodzi  ya  masekeli  makumi  asanu 
ndi  awiri,  kuyesa  sekeli  wa  malo 
opatulika ; zonse  ziwiri  zodzala  ndi 
ufa  wosanganiza  ndi  mafuta,  ukhale 
nsembe  ya  ufa  ; 50  chipande  chimodzi 
cha  golidi  cha  masekeli  khumi,  cho- 
dzala  ndi  chofukiza  ; 51  ng’ombe  ya 
mphongo  imodzi,  nkhosa  ya  mphongo 
imodzi,  mwana  wa  nkhosa  mmodzi 
wa  chaka  chimodzi,  zikhale  nsembe 
yopsereza  ; 52  tonde  mmodzi  akhale 
nsembe  ya  uchimwo  ; 53  ndi  nsembe 
yoyamika,  ng’ombe  ziwiri,  nkhosa  za 
mphongo  zisanu,  atonde  asanu,  ana 
a nkhosa  asanu  a chaka  chimodzi  ; 
ndicho  chopereka  cha  Elisama  mwana 
wa  Amihudi. 

54  Tsiku  lachisanu  ndi  chitatu  ka- 
longa  wa  ana  a Manase  ndiye  Gamali- 
yeli  mwana  wa  Pedazuri  : 55  chope- 
reka  chache  ndicho  mbizi  imodzi  ya 
siliva,  kulemera  kwache  masekeli  zana 
limodzi  ndi  makumi  atatu,  mbale 
yowazira  imodzi  ya  siliva  ya  masekeli 
makumi  asanu  ndi  awiri,  kuyesa  sekeli 
wa  malo  opatulika ; zonse  ziwiri 
zodzala  ndi  ufa  wosanganiza  ndi 
mafuta,  ukhale  nsembe  ya  ufa ; 
56  chipande  chimodzi  cha  golidi  cha 
masekeli  khumi,  chodzala  ndi  cho- 
fukiza  ; 57  ng’ombe  ya  mphongo 

imodzi,  nkhosa  ya  mphongo  imodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 
58  tonde  mmodzi  akhale  nsembe  ya 
uchimwo  ; 59  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndic’no 
chopereka  cha  Gamaliyeli  mwana  wa 
Pedazuri. 

60  Tsiku  lachisanu  ndi  chinai  ka- 


longa  wa  ana  a Benjamini,  ndiye  fi 
Abidana  mwana  wa  Gideoni  : 61  cho-  SJ 
pereka  chache  ndicho  mbizi  imodzi  ya  jj 
siliva,  kulemera  kwache  masekeli  (j 
zana  limodzi  ndi  makumi  atatu,  mbale  , 
yowazira  imodzi  ya  masekeli  makumi 
asanu  ndi  awiri,  kuyesa  sekeli  wa  malo  ( 
opatulika  ; zonse  ziwiri  zodzala  ndi  £ 
ufa  wosanganiza  ndi  mafuta,  ukhale 
nsembe  ya  ufa  ; 62  chipande  chimodzi  I j 
cha  golidi  cha  masekeli  khumi,  cho- 
dzala  ndi  chofukiza  ; 63  ng’ombe  ya  , 
mphongo  imodzi,  nkhosa  ya  mphongo  , , 
imodzi,  mwana  wa  nkhosa  mmodzi 
wa  chaka  chimodzi,  zikhale  nsembe  1 . 
yopsereza  ; 64  tonde  mmodzi  akhale  : , 
nsembe  ya  uchimwo  ; 65  ndi  nsembe 
yoyamika,  ng’ombe  ziwiri,  nkhosa  za 
mphongo  zisanu,  atonde  asanu,  ana  j 
a nkhosa  asanu  a chaka  chimodzi ; 
ndicho  chopereka  cha  Abidana  mwana  ! 
wa  Gideoni. 

66  Tsiku  la  khumi  kalonga  wa  ana  a 
Dani,  ndiye  Ahiyezeri  mwana  wa  Ami- 
sadai  : 67  chopereka  chache  ndicho 

mbizi  imodzi  ya  siliva,  kulemera  kwa- 
che  masekeli  zana  limodzi  ndi  makumi 
atatu,  mbale  yowazira  imodzi  ya  siliva 
ya  masekeli  makumi  asanu  ndi  awiri, 
kuyesa  sekeli  wa  malo  opatulika ; 
zonse  ziwiri  zodzala  ndi  ufa  wosanga- 
niza  ndi  mafuta  ukhale  nsembe  ya 
ufa  ; 68  chipande  chimodzi  cha  golidi 
cha  masekeli  khumi,  chodzala  ndi 
chofukiza  ; 69  ng’ombe  ya  mphongo 
imodzi,  nkhosa  ya  mphongo  imodzi, 
mwana  wa  nkhosa  mmodzi  wa  chaka 
chimodzi,  zikhale  nsembe  yopsereza  ; 

70  tonde  mmodzi  akhale  nsembe  ya 
uchimwo  ; 71  ndi  nsembe  yoyamika, 
ng’ombe  ziwiri,  nkhosa  za  mphongo 
zisanu,  atonde  asanu,  ana  a nk’nosa 
asanu  a chaka  chimodzi  ; ndicho 
chopereka  cha  Ahiyezeri  mwana  wa 
Amisadai. 

72  Tsiku  la  khumi  ndi  limodzi  ka- 
longa  wa  ana  a Aseri,  ndiye  Pagiyeli 
mwana  wa  Okirani  ; 73  chopereka 

chache  ndicho  mbizi  imodzi  ya  siliva, 
kulemera  kwache  masekeli  zana  limo- 
dzi  ndi  makumi  atatu,  mbale  yowa- 
zira  imodzi  ya  siliva  ya  masekeli 
makumi  asanu  ndi  awiri,  kuyesa 
sekeli  wa  malo  opatulika  ; zonse 
ziwiri  zodzala  ndi  ufa  wosanganiza  ndi 
mafuta,  ukhale  nsembe  ya  ufa ; 

74  chipande  chimodzi  cha  golidi  cha 
masekeli  khumi,  chodzala  ndi  chofu- 
kiza  ; 75  ng’ombe  ya  mphongo  imodzi, 


NUMERI 


nkhosa  ya  mphongo  imodzi,  mwana 
wa  nkhosa  mmodzi  wa  chaka  chimo- 
dzi,  zikhale  nsembe  yopsereza  ; 76  to- 
nde  mmodzi  akhale  nsembe  ya  uchi- 
mwo  ; 77  ndi  nsembe  yoyamika, 

ng’ombe  ziwiri,  nkhosa  za  mphongo 
zisanu,  atonde  asanu,  ana  a nkhosa 
asanu  a chaka  chimodzi  ; ndicho 
chopereka  cha  Pagiyeli  mwana  wa 
Okirani. 

78  Tsikula  khumi  ndi  chiwirikalonga 
wa  ana  a Nafitali,  ndiye  Ahira  mwana 
wa  Enani  ; 79  chopereka  chache 

ndicho  mbizi  imodzi  ya  siliva,  kule- 
mera  kwache  masekeli  zana  limodzi 
ndi  makumi  atatu,  mbale  yowazira 
imodzi  ya  siliva  ya  masekeli  makumi 
asanu  ndi  awiri,  kuyesa  sekeli  wa 
malo  opatulika  ; zonse  ziwiri  zodzala 
ndi  ufa  wosanganiza  ndi  mafuta, 
ukhale  nsembe  ya  ufa  ; 80  chipande 
chimodzi  cha  golidi  cha  masekeli 
khumi,  chodzala  ndi  chofukiza  ; 
81  ng’ombe  ya  mphongo  imodzi, 
nkhosa  ya  mphongo  imodzi,  mwana 
wa  nkhosa  mmodzi  wa  chaka  chimo- 
dzi,  zikhale  nsembe  yopsereza  ; 82  to- 
nde  mmodzi  akhale  nsembe  ya  uchi- 
mwo  ; 83  ndi  nsembe  yoyamika, 

ng’ombe  ziwiri,  nkhosa  za  mphongo 
zisanu,  atond?  asanu,  ana  a nkhosa 
asanu  a chaka  chimodzi  ; ichi  ndi 
chopereka  cha  Ahira  mwana  wa 
Enani. 

84  Uku  ndi  kupereka  chiperekere 
guwa  la  nsembe,  ndi  akalonga  a 
Israyeli,  tsiku  la  kudzoza  lcwache  : 
mbizi  za  siliva  khumi  ndi  ziwiri,  mbale 
zowazira  za  siliva  khumi  ndi  ziwiri, 
zipande  za  golidi  khumi  ndi  ziwiri  ; 
85  mbizi  ya  siliva  yonse  masekeli  zana 
limodzi  ndi  makumi  atatu,  ndi  mbale 
yowazira  yonse  masekeli  makumi 
asanu  ndi  awiri  ; siliva  wonse  wa 
zotengera’zo  ndizo  masekeli  zikwi 
ziwiri  ndi  mazana  anai,  kuyesa 
sekeli  wa  malo  opatulika.  86  Zipa- 
nde  za  golidi  ndizo  khumi  ndi  ziwiri, 
zodzala  ndi  chofukiza,  chipande  chonse 
masekeli  khumi,  kuyesa  sekeli  wa  malo 
opatulika ; golidi  wonse  wa  zipa- 
nde’zo  ndiwo  masekeli  zana  limodzi 
ndi  makumi  awiri  ; 87  ng’ombe  zonse 
za  nsembe  yopsereza  ndizo  ng’ombe 
khumi  ndi  ziwiri,  nkhosa  za  mphongo 
khumi  ndi  ziwiri,  ana  a nkhosa  a 
chaka  chimodzi  khumi  ndi  awiri, 
pamodzi  ndi  nsembe  yawo  ya  ufa ; 
ndi  atonde  a nsembe  za  uchimwo 


7.76—8. 13 


khumi  ndi  awiri  ; 88  ndi  ng’ombe 

zonse  za  nsembe  yoyamika  ndizo 
ng’ombe  makumi  awiri  ndi  zinai, 
nkhosa  za  mphongo  makumi  asanu 
ndi  limodzi,  atonde  makumi  asanu 
ndi  limodzi,  ana  a nkhosa  a chaka 
chimodzi  makumi  asanu  ndi  limodzi. 
Uku  ndi  kupereka  chiperekere,  lita- 
dzozedwa  guwa  la  nsembe.  89  Ndipo 
polowa  Mose  ku  chihema  chokoma- 
nako,  kunena  ndi  Iye,  anamva  Mau 
akunena  naye  ochokera  ku  choteteze- 
rapo  chiri  pa  likasa  la  mboni,  ocho- 
kera  pakati  pa  akerubi  awiri’wo  ; 
ndipo  Iye  ananena  naye. 

8Ndipo  Yehova  ananena  ndi  Mose, 
nati,  2 Nena  kwa  Aroni,  nuti  naye, 
Pamene  uyatsa  nyali’zo,  nyali  zisanu 
ndi  ziwiri’zo  ziwale  pandunji  pache  pa 
choikapo  nyali’cho.  3 Ndipo  Aroni 
anachita  chotero  ; anayatsa  nyali’zo 
kuti  ziwale  pandunji  pache  pa  choi- 
kapo  nyali,  monga  Yehova  adauza 
Mose.  4 Ndipo  mapangidwe  ache  a 
c’noikapo  nyali  ndiwo  golidi  wosula  ; 
kuyambira  tsinde  lache  kufikira  ma- 
luwa  ache  anachisula  ; monga  mwa 
maonekedwe  ache  Yehova  anaonetsa 
Mose,  momwemo  anachipanga  choi- 
kapo  nyali. 

5 Ndipo  Yehova  ananena  ndi  Mose, 
nati,  6 Uwa'cenge  aLevi  pakati  pa  ana 
a Israyeli,  nuwayeretse.  7 Ndipo 
utere  nawo  kuwayeretsa ; uwawaze 
madzi  akuchotsa  zoipa,  ndipo  apititse 
lumo  pa  thupi  lawo  lonse,  natsuke 
zobvala  zawo,  nadziyeretse.  8 Pa- 
menepo  atenge  ng’ombe  ya  mphongo 
ndi  nsembe  yache  ya  ufa,  ufa  wosa- 
nganiza  ndi  mafuta  ; utengenso  ng’o- 
mbe  ya  mphongo  yina  ikhale  nsembe 
ya  uchimwo.  9 Ndipo  ubwere  nawo 
aLevi  pa  khomo  pa  chihema  choko- 
manako  ; nuwasonkhanitse  khamu 
lonse  la  ana  a Israyeli  ; 1 0 nubwere 
nawo  aLevi  pa  maso  pa  Yehova  ; ndi 
ana  a Israyeli  aike  manja  awo  pa 
aLevi  ; 11  ndi  Aroni  apereke  aLevi 

ngati  nsembe  yoweyula  pa  maso  pa 
Yehova,  yochokera  kwa  ana  a Isra- 
yeli,  kuti  akhale  akuchita  nchito  ya 
Yehova.  12  Ndipo  aLevi  aike  manja 
awo  pa  mitu  ya  ng’ombe’zo  ; pame- 
nepo  ukonze  imodzi  ikhale  nsembe 
ya  uchimwo,  ndi  inzache  nsembe 
yopsereza,  za  Yehova,  kuchita  cho- 
tetezera  aLevi.  1 3 Ndipo  uimike  aLevi 
pa  maso  pa  Aroni,  ndi  pa  maso  pa  ana 
ache,  ndi  kuwapereka  ngati  nsembe 

yoweyula  kwa  Yehova.  14  Momwe- 
mo  upatuls  aLevi  mwa  ana  a Isra- 
yeli  ; kuti  aLevi  akhale  anga.  1 5 Ndi- 
po  atatero  alowe  aLevi  kuchita  nchito 
ya  chihema  chokomanako  ; ndipo 
uwayeretse,  ndi  kuwapereka  ngati 
nsembe  yoweyula.  16  Pakuti  apere- 
kedwa  konse  kwa  Ine  ochokera  mwa 
ana  a Israyeli  ; ndadzitengera  iwo 
m’malo  mwa  onse  akutsegula  m’mi- 
mba,  ndiwo  oyamba  kubadwa  a ana  a 
Israyeli.  17  Pakuti  oyamba  kubadwa 
onse  mwa  ana  a Israyeli  ndi  anga, 
mwa  anthu  ndi  zoweta  ; tsiku  lija 
ndinakantha  oyamba  kubadwa  onse 
m’dziko  la  Aigupto,  ndinadzipatulira 
iwo  akhale  anga.  18  Ndipo  ndatenga 
aLevi  m’malo  mwa  oyamba  kubadwa 
onse  mwa  ana  a Israyeli.  19  Ndipo 
ndapereka  aLevi  akhale  mphatso  ya 
kwa  Aroni  ndi  ana  ache  amuna 
yochokera  mwa  ana  a Israyeli,  ku- 
chita  nchito  ya  ana  a Israyeli  m’chi- 
hema  chokomanako,  ndi  kuchita 
chotetezera  ana  a Israyeli  ; kuti 
pasakhale  mliri  pakati  pa  ana  a 
Israyeli,  pakuyandikiza  ana  a Isra- 
yeli  ku  maio  opatulika.  20  Ndipo 
Mose  ndi  Aroni  ndi  khamu  lonse  la 
ana  a Israyeli  anachitira  aLevi  monga 
mwa  zonse  Yehova  adauza  Mose 
kunena  za  aLevi  ; momwemo  ana 
a Israyeli  anawachitira.  21  Ndipo 
aLevi  anadziyeretsa,  natsuka  zobvala 
zawo  ; ndi  Aroni  anawapereka  ngati 
nsembe  yoweyula  pa  maso  pa  Yehova  ; 
ndi  Aroni  anawachitira  chotetezera 
kuwayeretsa.  22  Ndipo  atatero  aLevi 
analowa  kuchita  nchito  yawo  m’chi- 
hema  chokomanako  pa  maso  pa 
Aroni,  ndi  pa  maso  pa  ana  ache 
amuna  ; monga  Yehova  anauza  Mose 
kunena  za  aLevi,  momwemo  anawa- 
chitira. 

23  Ndipo  Yehova  ananena  ndi  Mose, 
nati,  24  Ichi  ndi  cha  aLevi  : kuya- 
mbira  ali  wa  zaka  makumi  awiri  ndi 
zisanu  ndi  mphambu  azilowa  kutu- 
mikira  utumiki’wu  mu  nchito  ya  chi- 
hema  chokomanako  ; 25  ndipo  kuya- 
mbira  zaka  makumi  asanu  azileka 
kutumikira  utumiki’wu,  osachitanso 
nchito’yi  ; 26  koma  atumikire  pa- 

modzi  ndi  abale  awo  m’chihema  cho- 
komanako,  kusunga  udikiro’wo,  koma 
osagwira  nchito.  Utere  nawo  aLevi 
kunena  za  udikiro  wawo. 

9Ndipo  Yehova  ananena  ndi  Mose 
m’cnipululu  cha  Sinai,  mwezi 


woyamba  wa  chaka  chachiwiri  atatu- 
ruka  m’dziko  la  Aigupto,  ndi  kuti, 
2 Ana  a Israyeli  achite  Paskha  pa  nye- 
ngo  yoikidwa.  3 Tsiku  la  khumi  ndi 
chinai  la  mwezi’wo,  madzulo,  muziu- 
chita,  pa  nyengo  yache  yoikidwa  ; 
muuchite  monga  mwa  malemba  ache 
onse,  ndi  maweruzo  ache  onse.  4 Ndi- 
po  Mose  ananena  ndi  ana  a Israyeli, 
kuti  achite  Paskha.  5 Ndipo  anachita 
Paskha  mwezi  woyamba,  tsiku  la  khu- 
mi  ndi  chinai  la  mwezi’wo,  madzulo, 
m’chipululu  cha  Sinai  ; monga  mwa 
zonse  Yehova  adauza  Mose,  momwemo 
ana  a Israyeli  anachita.  6 Pamenepo 
panali  amuna,  anadetsedwa  ndi  mte- 
mbo  wa  munthu,  ndipo  sanakhoza  ku- 
chita  Paskha  tsiku  lomwelo ; m’mwe- 
mo  anafika  pa  maso  pa  Mose  ndi  pa 
maso  pa  Aroni  tsiku  lomwelo  ; 7 na- 
nena  naye  amuna’wa,  Tadetsedwa  ife 
ndi  mtembo  wa  munthu ; atiletse- 
ranji,  kuti  tisabwere  nacho  chopereka 
cha  Yehova  pa  nyengo  yache  yoikidwa, 
pakati  pa  ana  a Israyeli  ? 8 Ndipo 

Mose  ananena  nawo,  Baimani  ; ndi- 
mve  chouza  Yehova  za  inu. 

9 Ndipo  Yehova  ananena  ndi  Mose, 
nati,  10  Nena  ndi  ana  a Israyeli,  ndi 
kuti,  Angakhale  munthu  wa  inu 
kapena  wa  mibadwo  yanu,  adetsedwa, 
chifukwa  cha  mtembo,  kapena  po- 
khala  pa  ulendo,  koma  azichitira  Ye- 
hova  Paskha.  11  Mwezi  wachiwiri, 
tsiku  lache  la  khumi  ndi  chinai,  ma- 
dzulo,  auchite  ; audye  ndi  mkate  wo- 
panda  chotupitsa  ndi  msuzi  wowawa. 

12  Asasiye’ko  kufikira  m’mawa,  ka- 
pena  kutyola’po  pfupa ; auchite 
monga  mwa  lemba  lonse  la  Paskha. 

13  Munthu  akakhala  woyera,  wosa- 
khala  pa  ulendo,  koma  akaleka  ku- 
chita  Paskha,  amsadze  munthu’yo  kwa 
anthu  a mtundu  wache  ; popeza  sana- 
bwera  nacho  chopereka  cha  Yehova 
pa  nyengo  yache  yoikidwa,  munthu’j'u 
asenze  kuchimwa  kwache.  14  Ndipo 
mlendo  akakhala  mwa  inu,  nakachi- 
tira  Yehova  Paskha,  azichita  monga 
mwa  lemba  la  Paskha,  ndi  monga 
mwa  chiweruzo  chache ; lemba  li- 
khale  limodzi  kwa  inu,  ndi  kwa 
mlendo,  ndi  kwa  wobadwa  m’dziko. 

15  Ndipo  tsiku  loutsa  kachisi  mta- 
mbo  unaphimba  kachisi,  ndiwo  chi- 
hema  chokomanako  ; ndipo  madzulo 
padaoneka  pa  kachisi  ngati  moto, 
kufikira  m’mawa.  1 6 Kudatero  kosa- 
lekeza  ; mtambo  umachiphimba,  ndi 

moto  umaoneka  usiku.  17  Ndipo 
pokwera  mtambo  kuchokera  ku  chi- 
hema,  utatero  ana  a Israyeli  amayenda 
ulendo  wawo  ; ndipo  pa  malo  pokhala 
mtambo,  pamenepo  ana  a Israyeli 
amamanga  mahema  awo.  18  Paku- 
wauza  Yehova  ana  a Israyeli  ama- 
yerida  ulendo,  powauza  Yehova  ama- 
manga  rnahema  awo  ; masiku  onse 
mtambo  ukakhala  pamwamba  pa 
kachisi  amakhala  m’chigono.  1 9 Ndi- 
po  pakukhalitsa  mtambo  masiku 
ambiri  pamwamba  pa  kachisi,  pame- 
nepo  ana  a Israyeli  anasunga  udikiro 
wa  Yehova  osayenda  ulendo.  20  Ndi- 
po  pokhala  mtambo  pamwamba  pa 
kachisi  masiku  pang’ono  ; pamenepo 
anakhala  m’chigono  monga  awauza 
Yehova,  nayendanso  ulendo  monga 
anauza  Yehova.  21  Koma  mtambo 
ukakhala  kuyambira  madzulo  kufikira 
m’mawa  ; pokwera  mtambo  m’mawa, 
ayenda  ulendo  ; ngakhale  msana  nga- 
khale  usiku,  pokwera  mtambo,  ayenda 
ulendo.  22  Ngakhale  masiku  awiri, 
kapena  mwezi,  kapena  masiku  arnbiri, 
pokhalitsa  mtambo  pamwamba  pa 
kachisi  ndi  kukhala’po,  ana  a Israyeli 
anakhala  m’chigono,  osayenda  ule- 
ndo  ; koma  pakukwera  uwu,  ayenda 
ulendo.  23  Powauza  Yehova  amanga 
mahema,  powauza  Yehova  ayenda 
ulendo  ; anasunga  udikiro  wa  Yehova 
powauza  Yehova  mwa  dzanja  la  Mose. 
Ndipo  Yehova  ananena  ndi  Mose, 
nati,  2 Dzipangire  malipenga 
awiri  a siliva  ; uwasule  mapangidwe 
ache  ; uchite  nawo  poitana  khamu, 
ndi  poyendetsa  a m’chigono.  3 Aka- 
liza,  khamu  lonse  lisonkhane  kuli  iwe 
ku  khcmo  la  chihema  chokomanakc. 
4 Akaliza  limodzi,  pamenepo  aka- 
longa,  akuru  a zikwi  a m’Israyeli, 
azisonkhana  kuli  iwe.  5 Mukaliza 
chokweza,  ayende  a m’zigono  za  ku 
m’mawa.  6 Mukalizanso  chokweza, 
a m’zigono  za  ku  mwela  ayende  ; alize 
chokweza  pakumuka.  7 Pomemeza 
msonkhano  mulize,  wosati  chokweza 
ai.  8 Ana  amuna  a Aroni,  anse- 
mbe,  ndiwo  aziliza  malipenga  ; ndipo 
akhale  kwa  inu  lemba  losatha  ku 
mibadwo  yanu.  9 Ndipo  pamene 
mupita  ku  nkhondo  m’dziko  lanu 
kuchita  nkhondo  pa  mdani  wakusa- 
utsa  inu,  mulize  chokweza  ndi  mali- 
penga  ; ndipo  Yehova  Mulungu  wanu 
adzakumbukila  inu,  nadzakupulumu- 
tsani  kwa  adani  anu.  10  Momwemo 


tsiku  la  kukondwera  inu,  ndi  nyengo 
zoikidwa  zanu,  ndi  poyamba  miyezi 
yanu,  muziliza  malipenga  pa  nsembe 
zanu  zopsereza,  ndi  pa  nsembe  zanu 
zoyamik.a  ; ndipo  akhale  kwa  inu 
chikumbutso  pa  maso  pa  Mulungu 
wanu  ; Ine  ndine  Yehova  Mulungu 
wanu. 

11  Ndipo  kunachitika,  chaka  chachi- 
wiri,  mwezi  wachiwiri,  tsiku  la  maku- 
mi  awiri  la  mwezi’wo,  kuti  mtambo 
utiakwera  kuchokera  kwa  kachisi  wi 
mboni.  12  Ndipo  ana  a Israyeb 
anayenda  monga  mwa  maulendo 
awo,  kuchokera  m’chipululu  cha 
Sinai  ; ndi  rntambo  unakhaia  m’chi- 
pululu  cha  Parana.  13  Potero  ana- 
yamba  ulendo  wawo  monga  mwa 
mau  a Yehova  ndi  dzanja  la 
Mose.  14  Ndipo  anayamba  kuyenda  a 
mbendera  ya  chigono  cha  ana  a Yuda 
monga  mwa  magulu  awo  ; woya- 
ng’anira  gulu  lache  ndiye  Nahesoni 
mwana  wa  Aminadabu.  15  Ndi  pa 
gulu  la  pfuko  la  ana  a Isakara  panali 
Netaneli  mwana  wa  Zuwara.  16  Ndi 
pa  gulu  la  pfuko  la  ana  a Zebuloni 
panali  Eliyabu  mwana  wa  Heloni. 
17  Ndipo  anagwetsa  kachisi  ; ndi  ana 
a Gerisoni,  ndi  ana  a Merari,  akunya- 
mula  kachisi,  anamuka  naye.  18  Ndi 
a mbendera  a chigono  cha  Rubeni, 
anayenda  monga  mwa  magulu  awo  ; 
ndipo  pa  gulu  lache  anayang’anira 
Elizuri  mwana  wa  Sedeuri.  19  Ndi 
pa  gulu  la  pfuko  la  ana  a Simeoni 
anayang’anira  Selumiyeli  mwana  wa 
Zurisadai.  20  Ndi  pa  gulu  la  pfuko  la 
ana  a Gadi  anayang’anira  Eliyasafe 
mwana  wa  Deyueli.  21  Pamenepo 
aKohati  anayenda,  ndi  kunyamula 
zopatulika,  ndi  enawo  anautsiratu 
kachisi  asanafike  iwowa.  22  Ndipo 
anayenda  a mbendera  ya  chigono  cha 
ana  a Efraimu,  monga  mwa  magulu 
awo  ; ndi  pa  gulu  lache  anayang’anira 
Elisama  mwana  wa  Amihudi.  23  Ndi 
pa  gulu  la  pfuko  la  ana  a Manase 
anayang’anira  Gamaliyeli  mwana  wa 
Pedazuri.  24  Ndi  pa  gulu  la  pfuko  la 
ana  a Benjamini  anayang’anira  Abi- 
dana  mwana  wa  Gideoni.  25  Pame- 
nepo  anayenda  a mbendera  ya  chigono 
cha  ana  a Dani,  ndiwo  a m’mbuyo 
mbuyo  a zigono  zonse,  monga  mwa 
maguiu  awo  ; ndi  pa  gulu  lache  ana- 
yang’anira  Ahiyezeri  mwana  wa  Ami- 
sadai.  26  Ndi  pa  gulu  la  pfuko  la  ana 
a Aseri  anayang’anira  Pagiyeli  mwana 

wa  Okirani.  27  Ndi  pa  gulu  la  pfuko 
la  ana  a Nafitali  anayang’anira  Ahira 
mwana  wa  Enani.  28  Potero  mau- 
lendo  a ana  a Israyeli  anakhala  monga 
tnwa  magulu  awo  ; nayenda  ulenao 
wawo. 

29  Ndipo  Mose  anati  kwa  Hobabu 
mwana  wa  Reyueli  mMidyani  mpo- 
ngozi  wa  Mose,  Ife  tirikuyenda  kumka 
ku  maio  amene  Yehova  anati,  Ndidza- 
kupatsani  awa ; umuke  nafe,  tidza- 
kuchitira  zokoma ; popeza  Yehova 
wanenera  Israyeli  zokoma.  30  Koma 
anati  kwa  iye,  Sindidzarnuka  nanu  ; 
koma  ndipita  ku  dziko  langa,  ndi  kwa 
abale  anga.  31  Koma  anati,  Usati- 
siyetu  ; popeza  udziwa  poyenera  ku- 
manga  ife  m’chipululu,  ndipo  udza- 
khala  maso  athu.  32  Ndipo  kudza- 
tero,  ukamuka  nafe,  inde,  kudzali 
kuti  zokorna  ziri  zonse  Yehova  atichi- 
tira  ife,  zomwezo  tidzakuchitira  iwe. 

33  Ndipo  anayenda  kuchokera  ku 
phiri  la  Yehova  ulendo  wa  masiku 
atatu ; ndipo  likasa  la  chipangano 
cha  Yehova,  linawatsogolera  ulendo  wa 
masiku  atatu  kuwafunira  popumu- 
lira.  34  Ndipo  mtambo  wa  Yehova 
unali  pamwamba  pawo  msana,  pa  ku- 
yenda  iwo  kuchokera  ku  chigono. 
35  Ndipo  kunali  pa  kuchoka  kumka 
nalo  likasa,  Mose  anati,  Ukani  Yehova, 
abalalike  adani  anu  ; akuda  Inu  atha- 
we  pa  maso  panu.  36  Ndi  pakupumula 
ili  anati,  Bwerani  Yehova  kwa  zikwi 
zikwi  za  Israyeli. 

'jj  1 Ndipo  anthu  anaipa,  nama- 
i I dandaula  m’makutu  a Yehova  ; 
ndipo  pamene  Yehova  anamva  anapsa 
mtima  ; ndi  moto  wa  Yehova  unayaka 
pakati  pawo,  nunyeketsa  ku  chileke- 
zero  cha  chigono.  2 Pamenepo  anthu 
anapfuulira  kwa  Mose ; ndi  Mose 
anapemphera  kwa  Yehova,  ndi  moto- 
’wo  unazimika.  3 Ndipo  anacha 
malo’wo  dzina  lache  Tabera  ; popeza 
moto  wa  Yehova  udayaka  pakati  pawo. 

4 Ndipo  anthu  osokonezeka  ali 
pakati  pawo  anagwidwa  nacho  chila- 
kolako  ; ndi  ana  a Israyeli  omwe  ana- 
liranso,  nati,  Adzatipatsa  nyama 
ndani  ? 5 Tikumbukira  nsomba  tina- 

zidya  m’Aigupto  chabe,  mankaka, 
ndi  mavwendi,  ndi  anyesi  a mitundu 
itatu  ; 6 koma  tsopano  moyo  wathu 
waphwa  ; tiribe  kanthu  pa  maso 
pathu  koma  mana  awa.  7 Ndipo 
mana  ananga  zipatso  za  mpasa,  ndi 
maonekedwe  ache  ngati  maonekedwe 


a bedola.  8 Anthu  amamka,  nawaola,  i 
nawapera  ndi  mphero,  kapena  kuwa-  i 
sinja  mu  mtondo,  nawaphika  m’mphi- 
ka,  nawaumba  timitanda  ; ndi  powala- 
wa  anali  ngati  timitanda  tokazinga 
ndi  mafuta.  9 Ndipo  pakugwa  mame 
pa  chigono  usiku,  mana  anagwa’po. 

10  Ndipo  Mose  anamva  anthu  alikuiira 
m’mabanja  awo,  yense  pa  khomo  pa 
hema  wache  ; ndipo  Yehova  anapsa 
mtima  ndithu,  ndipo  kudamuipira 
Mose.  11  Ndipo  Mose  anati  kwa 
Yehova,  Munachiciranji  choipa  mtu- 
miki  wanu  ? ndalekeranji  kupeza 
ufulu  pa  maso  panu,  kuti  muika  pa 
ine  katundu  wa  anthu  awa  onse  ? 

12  Kodi  ndinaima  nawo  anthu  awa 

onse  ? kodi  ndinawabala,  kuti  munene 
nane,  Uwayangate  ngati  miezi  afukata 
khanda,  kumka  nawo  ku  dziko’lo 
mudalumbirira  makolo  awo  ? 1 3 Ndi- 

dzaiona  kuti  nyama  ya  kuwapatsa 
anthu  awa  onse  ? pakuti  amalirira  ine, 
ndi  kuti,  Tipatseni  nyama,  tidye. 

14  Sinditha  kuwasenza  anthu  awa 
onse  ndekha,  pakuti  andilemera  ine. 

15  Ndipo  ngati  mundichitira  chotero, 
mundiphetu  tsopano  apa,  ngati  nda- 
peza  ufulu  pa  maso  panu,  ndisaya- 
ng’ane  tsoka  langa. 

16  Ndipo  Yehova  anati  kwa  Mose, 
Undisonkhanitsire  amuna  makumi 
asanu  ndi  awiri  mwa  akuru  a Israyeli, 
amene  uwadziwa  kuti  ndiwo  akuru 
a anthu,  ndi  akapitao  awo  ; nubwere 
nawo  ku  chinema  chokomanako,  kuti 
aime’ko  pamodzi  ndi  iwe.  17  Pame- 
nepo  ndidzatsika  ndi  kulankhula  na- 
we  komweko  ; ndipo  ndidzatenga’ko 
mzimu  uli  pa  iwe,  ndi  kuika  pa  iwowa  ; 
adzakuthandiza  kusenza  katundu  wa 
anthu  awa,  kuti  usasenze  wekha. 

13  Ndipo  unene  ndi  anthu,  Mudzipa- 
tuliretu,  mawa  mudzadya  nyama  ; 
pcpeza  mwalira  rn’makutu  a Yehova, 
ndi  kuti,  Adzatipatsa  nyama  ndani  ? 
popeza  tinakhala  bwino  m’Aigupto. 
Potero  Yehova  adzakupatsani  nyama, 
ndipo  mudzadya.  19  Simudzadya 
tsiku  limodzi,  kapena  masiku  awiri, 
kapena  masiku  asanu,  kapena  masiku 
khumi,  kapena  masiku  makumi  awiri ; 

20  koma  mwezi  wa  mphumphu, 
kufikira  ibwera  m’mphuno  mwako,  ndi 
kuti  ufukidwa  nayo,  pakuti  mwaka- 
niza  Yehova  wakukhala  pakati  pa 
inu,  ndi  kulira  pa  maso  pache,  ndi 
kuti,  Tinaturukiranji  m’Aigupto  ? 

21  Ndipo  Mose  anati,  Anthu  amene 

ndiri  pakati  pawo,  ndiwo  zikwi 
mazana  asanu  ndi  limodzi  oyenda 
pansi,  ndipo  Inu  mwanena,  Ndidza- 
wapatsa  nyama,  kuti  adye  mwezi  wa 
mphumphu.  22  Kodi  adzawaphera 
magulu  a nkhosa  ndi  ng’ombe,  kuwa- 
kwanira  ? kapena  kodi  nsomba  zonse 
za  m’nyanja  zidzawasonkhanira  pa- 
modzi,  kuwakwanira  ? 

23  Ndipo  Yehova  anati  kwa  Mose, 
Kodi  dzanja  la  Mulungu  lafupikira  ? 
tsopano  udzapenya  ngati  mau  anga 
adzakuchitikira  kapena  iai.  24  Ndipo 
Mose  anaturuka,  nauza  anthu  mau 
a Yehova ; nasonkhanitsa  akuru  a 
anthu  makumi  asanu  ndi  awiri, 
nawaimika  pozungulira  pa  chihema. 
25  Ndipo  Yehova  anatsika  mu  mta- 
mbo,  nanena  naye,  natenga’ko  mzimu 
uli  pa  iye,  nauika  pa  ak.uru  makumi 
asanu  ndi  awiri  ; ndipo  kunali  kuti 
pokhala  mzimu  pa  iwowa,  ananenera  ; 
koma  osabwerezanso.  26  Koma 
amuna  awiri  anatsalira  m’chigono, 
dzina  la  wina  ndiye  Elidadi,  dzina 
la  mnzache  ndiye  Medadi ; ndipo 
mzimu’wo  unakhala  pa  iwo  ; iwo 
ndiwo  mwa  oitanidwa’wo,  koma  sana- 
turuka  kumka  ku  chihema ; ndipo 
ananenera  m’chigono.  27  Ndipo 
anathamanga  anyamata,  nauza  Mose, 
nati,  Elidadi  ndi  Medadi  alikunenera 
m’chigono.  28  Ndipo  Yoswa  mwana 
wa  Nuni,  mtumiki  wa  Mose  kuya- 
mbira  ubwana  wache,  anayankha 
nati,  Mose,  mfumu  yanga,  aletseni. 
29  Koma  Mose  anati  lcwa  iye,  Kodi 
uchita  nsanje  nawo  chifukwa  cha 
ine  ? Mwenzi  anthu  onse  a Yehova 
atakhala  aneneri  ! mwenzi  Yehova 
atawaikira  mzimu  wache  I 30  Ndipo 
Mose  ndi  akulu  onse  a Israyeli  anaso- 
nkhana  ku  chigono.  31  Ndipo  kuda- 
chokera  mphepo  kwa  Yehova,  nidza 
nazo  zinziri  zochokera  ku  nyanja, 
nizitula  ku  chigono,  ulendo  wa  tsiku 
limodzi  dera  lino,  ndi  ulendo  wa  tsiku 
limodzi  dera  lina,  pozungulira  pa 
chigono,  ndipo  zinabisa  nthaka  ngati 
muyeso  wa  mikono  iwiri.  32  Ndipo 
anthu  anauka  tsiku  lonselo,  ndi  usilcu 
wache  wonse,  ndi  mawa  wache  wonse, 
nakusa  zinziri’zo  ; wokusa  pang’ono 
anakusa  zodzaza  mahomeri  khumi  ; 
ndipo  anadziyanikira  izi  pozungulira 
pa  chigono.  33  Nyama’yi  ikali  pakati 
pa  mano,  asanaitafune,  Mulungu 
anapsa  mtima  pa  anthu’wa,  ndipo 
Yehova  anawakantha  anthu  ndi  kuka- 


ntha  kwakukuru  ndithu.  34  Ndipo 
anacha.  malo’wa  dzina  lache  Kibiroti 
Hatava ; popeza  pamenepo  anaika 
anthu  osusuka.  35  Kuchokera  ku 
Kibiroti  Hatava  anthu’wo  anayenda 
kumka  ku  Hazeroti  ; nakhala  ku 
Hazeroti. 

Ndipo  Miriamu  ndi  Aroni  ana- 
tsutsana  naye  Mose  chif ukwa  cha 
mkazi  mtundu  wache  mKusi  amene 
adamtenga  ; popeza  adatenga  mkazi 
mKusi.  2 Ndipo  anati,  Kodi  Yehova 
wanena  ndi  Mose  yekha  ? sananena- 
nso  ndi  ife  nanga  ? Ndipo  Yehova 
anamva.  3 Koma  munthu’yu  Mose 
ndiye  wofatsa  woposa  anthu  onse  a 
pa  dziko  la  pansi.  4 Ndipo  Yehova 
anati  kwa  Mose,  ndi  Aroni,  ndi 
Miriamu,  modzidzimutsa,  Turukani  inu 
atatu  kudza  ku  chihema  chokomana- 
ko.  Pamenepo  anaturuka  atatu’wo. 
5 Ndipo  Yehova  anatsika  mu  mtambo 
njo,  naima  pa  khomo  la  chihema, 
naitana  Aroni  ndi  Miriamu  ; naturuka 
onse  awiri.  6 Ndipo  anati,  Tamvani 
tsono  mau  anga  ; pakakhala  mneneri 
pakati  pa  inu,  Ine  Yehova  ndidzizi- 
ndikiritsa  kwa  iye  m’masomphenya, 
ndinena  najre  m’kulota.  7 Satero 
mtumiki  wanga  Mose  ; ndiye  wokhu- 
lupirika  m’nyumba  mwanga  monse. 
8 Ndimanena  naye  pakamwa  ndi  pa- 
kamwa,  moonekera,  osati  mophiphi- 
ritsa ; ndipo  amapenyerera  maone- 
kedwe  a Yehova  ; potero  munaleke- 
ranji  kuopa  kutsutsana  naye  mtumiki 
wanga,  Mose  ? 9 Pamenepo  Mulungu 

anawapsera  mtima  iwo  ; nawacho- 
kera  lye.  1 0 Ndipo  mtambo  unachoka 
pa  chihema  ; ndipo  taonani,  Miriamu 
anali  wakhate,  wa  mbu  ngati  chipale 
chofewa ; ndipo  Aroni  anapenya 
Miriamu,  taonani,  anali  wakhate. 
1 1 Ndipo  Aroni  anati  lcwa  Mose, 
Mfumu  yanga,  musatiikiretu  kuchi- 
mwa  kumene  tapusa  nako,  ndi  kuchi- 
mwa  nako.  12  Asakhaletu  iye,  ngati 
wakufa,  amene  dera  lina  la  mnofu 
wache  watha  poturuka  iye  m’mimba 
mwa  mache.  13  Ndipo  Mose  ana- 
pfuulira  kwa  Yehova,  ndi  kuti,  Mchiri- 
tsenitu,  Mulungu.  14  Ndipo  Yehova 
anati  kwa  Mose,  Atate  wache  akada- 
mlabvulira  malobvu  pa  nkhope  pache 
sakadachita  manyazi  masiku  asanu 
ndi  awiri  ? ambindikiritse  kunja  kwa 
chigono  masilcu  asanu  ndi  awiri  ; 
ndipo  atatero  amlandirenso.  15  Pa- 
menepo  anambindikiritsa  Miriamu 

kunja  kwa  chigono  masiku  asanu  ndi 
awiri ; ndipo  anthu  sanayenda  ulendo 
kufikira  atamlandiranso  Miriamu. 
16  Ndipo  atatero  anthu’wo  anamka 
ulendo  wawo  kuchokera  ku  Hazeroti, 
namanga  mahema  awo  m’chipululu 
cha  Parana. 

i Q Ndipo  Yehcva  ananena  ndi 
! O Mose,  nati,  2 Udzitumire  amu- 
na,  kuti  azonde  dziko  la  Kanani,  lime- 
ne  ndirikupatsa  ana  a Israyeli  ; utu- 
mize  munthu  mmodzi  wa  pfuko  liri 
lonse  la  makolo  awo,  yense  kalonga 
pakati  pa  anzache.  3 Ndipo  Mose 
anawatumiza  kuchokera  ku  chipululu 
cha  Parana  monga  mwa  mau  a Yeho- 
va  ; arnuna  onsewa  ndiwo  akuru  a 
ana  a Israyeli.  4 Maina  awo  ndi  awa  : 
wa  pfuko  la  Rubeni,  Samuwa  mwana 
wa  Zakuri.  5 Wa  pfuko  la  Simeoni, 
Safati  mwana  wa  Hori.  6 Wa  pfuko 
la  Yuda,  Kalebi  mwana  wa  Yefune. 
7 Wa  pfuko  la  Isakara,  Igali  mwana 
wa  Yosefe.  8 Wa  pfuko  la  Efraimu, 
Hoseya  mwana  wa  Nuni.  9 Wa 
pfuko  la  Benjamini,  Paiiti  mwana  wa 
Rafu.  10  Wa  pfuko  la  Zebuloni, 
Gadiyeli  mwana  wa  Sodi.  11  Wa 
pfuko  la  Yosefe,  wa  pfuko  la  Manase, 
Gadi  mwana  wa  Susi.  12  Wa  pfuko 
la  Dani,  Amiyeli  mwana  wa  Gemali. 
13  Wa  pfuko  la  Aseri,  Setri  mwana  wa 
Mikayeli.  14  Wa  pfuko  la  Nafitali, 
Nabi  mwana  wa  Vopisi.  15  Wa 
pfuko  la  Gadi,  Geyueli  mwana  wa 
Maki.  1 6 Awa  ndi  maina  a amuna’wo 
Mose  anawatumira  azonde  dziko. 
Ndipo  Mose  anamucha  Hoseya  mwana 
wa  Nuni  Yoswa.  1 7 Potero  Mose  ana- 
watuma  azonde  dziko  la  Kanani,  na- 
nena  nawo,  Kwerani  uko  ku  mweia, 
nimukwere  ku  mapiri  ; 18  mukaone 
dziko  umo  liriri  ; ndi  anthu  akukhala 
m’mwemo,  ngati  ali  amphamvu  ka- 
pena  ofoka,  ngati  achepa  kapena 
achuruka  ; 19  ndi  umo  liriri  dziko’li 
okhala’mo  iwo,  ngati  lokoma,  kapena 
loipa  ; ndi  umo  iriri  midzi’yo  akhala- 
’mo  iwo,  ngati  akhala  poyera  kapena 
m’malinga  ; 20  ndi  umo  iriri  nthaka, 
ngati  yopatsa,  kapena  yosuka,  ngati 
pali  mitengo,  kapena  palibe.  Ndipo 
limbikani  mtima,  nimubwere  nazo 
zipatso  za  m’dziko’mo.  Koma  nye- 
ngo’yi  ndiyo  nyengo  yoyamba  kupsa 
mphesa.  21  Pamenepo  anakwera’ko, 
nazonda  dziko  kuyambira  chipululu 
cha  Zini  kufikira  Rehobo,  polowa  ku 
Hamati.  22  Ndipo  anakwera  njira  ya 


ku  mwela  nafika  ku  Hebroni ; ndi  apa 
panali  Ahimani,  Sesai,  ndi  Talmai, 
ana  a Anaki.  (Koma  atamanga  He- 
broni  zaka  zisanu  ndi  ziwiri  ndipo 
anamanga  Zoani  m’Aigupto.)  23  Ndi- 
po  anadza  ku  chigwa  cha  Esikolo, 
nacheka’ko  tsango  limodzi  la  mphesa, 
nalisenza  awiri  mopika ; anabwera 
nazonso  makangaza  ndi  nkhuyu. 
24  Malo’wa  anawacha  chigwa  cha 
Esikolo,  chifukwa  cha  tsango’lo  ana 
a Israyeli  analicheka’ko.  25  Pame- 
nepo  anabwerera  atazonda  dziko, 
atatha  masiku  makumi  anai.  23  Ndi- 
po  anamuka,  nadza  kwa  Mose,  ndi 
Aroni,  ndi  khamu  lonse  la  ana  a 
Israyeli,  ku  chipululu  cha  Parana  ku 
Kadesi  ; ndipo  anabwezera  mau  iwo- 
wa,  ndi  khamu  lonse,  nawaonetsa 
zipatso  za  dziko’li.  27  Ndipo  anafo- 
tokozera,  nati,  Tinakafika  ku  dziko 
limene  munatitumira’ko,  ndilo  ndithu 
moyenda  mkaka  ndi  uchi  ngati  ma- 
dzi  ; ndi  zipatso  zache  siizi.  28  Ko- 
matu  anthu  okhala  m’dziko’mo  nga 
mphamvu  ; ndi  midzi’yo  nja  malinga, 
yaikuru  ndithu  ; ndipo  tinaona’konso 
ana  a Anaki.  29  AAmaleke  akhala 
m’dziko  la  k.u  mwera  ; ndi  aHiti, 
ndi  aYebusi,  ndi  aAmori,  akhala  ku 
mapiri,  ndi  aKanani  akhala  ku  nya- 
nja,  ndi  m’mphepete  mwa  Yordano. 

30  Koma  Kalebi  anatontholetsa  anthu 
pa  maso  pa  Mose,  nati,  Tikwere  ndi- 
thu  ndi  kulilandira  lathu  lathu  ; 
popeza  tikhozadi  kuchita  kumene. 

31  Koma  anthu  adakwera  naye’wo 
anati,  Sitikhoza  kuwakwerera  anthu- 
’wo  ; popeza  atiposa  mphamvu. 

32  Ndipo  anaipsira  ana  a Israyeli 
mbiri  ya  dziko  adalizonda,  nati, 
Dziko’Ii  tapita’mo  kulizonda,  ndilo 
dziko  lakuthera’mo  anthu  okhala’mo  ; 
ndi  anthu  onse  tidaona  pakati  pache 
ndiwo  anthu  atali  misinkhu.  33  Ti- 
naona’konso  aNefili,  ana  a Anaki, 
obadwa  ndi  aNefili  ; ndipo  tinaoneka 
m’maso  mwathu  ngati  zinsidzi  ; mo- 
mwemonso  tinaoneka  m’maso  mwawo. 

1 A Pamenepo  khamu  lonse  lina- 
S “Hr  kweza  mau  awo,  napfuula  ; 

ndipo  anthu’wo  analira  usiku’wo. 

2 Ndipo  ana  onse  a Israyeli  anada- 

ndaulira  Mose  ndi  Aroni  ; ndi  khamu 
lonse  linanena  nawo,  Mwenzi  tikadafa 
m’dziko  la  Aigupto  ; kapena  mwenzi 
tikadafa  m’chipululu  muno  ! 3 Ndipo 

Yehova  atitengeranji  kudza  nafe  ku 
dziko  kuno,  kuti  tigwe  nalo  lupanga  ? 

Alcazi  athu  ndi  makanda  athu  adza- 
khala  chakudya  chawo  ; kodi  sikuli 
bwino  tibwerere  ku  Aigupto  ? 4 Ndi- 

po  anati  wina  ndi  mnzache,  Tiilce 
mtsogoleri,  tibwerere  ku  Aigupto. 

5 Pamenepo  Mose  ndi  Aroni  anagwa 
nkhope  pansi  pa  maso  pa  msonkhano 
wonse  wa  kharnu  la  ana  a Israyeli. 

6 Ndipo  Yoswa  mwana  wa  Nuni,  ndi 

Kalebi  mwana  wa  Yefune,  ndiwo 
a iwo  aja  adazonda  dziko’lo,  anang’a- 
mba  zobvala  zawo  ; 7 nanena  ndi 

khamu  lonse  la  ana  a Israyeli,  nati, 
Dziko  tapita’mo  kulizonda,  ndilo 
dziko  lokometsetsa  ndithu.  8 Yehova 
akakondwera  nafe,  adzatilowetsa 
m’dziko’mo,  ndi  kutipatsa  ilo  ; ndilo 
dziko  moyenda  mkaka  ndi  uchi  ngati 
madzi.  9 Chokhachi  musamapiki- 
sana  naye  Yehova,  musamaopa  anthu 
a m’dziko’mo  ; pakuti  ndiwo  mkate 
wathu  ; mthunzi  wawo  wawachokera, 
ndipo  Yehova  ali  nafe  ; musamawa- 
opa.  10  Koma  khamu  lonse  lidati 
liwaponye  miyala.  Ndipo  ulemerero 
wa  Yehova  unaoneka  m’chihema  cho- 
komanako  kwa  ana  onse  a Israyeli. 

11  Ndipo  Yehova  anati  kwa  Mose, 
Anthu  awa  adzaleka  liti  kundinyoza  ? 
ndipo  adzayamba  liti  kundikhulu- 
pirira  ? chinkana  zizindikilo  zonse 
ndinazichita  pakati  pawo  ? 12  Ndi- 

dzawakantha  ndi  mliri,  ndi  kuwacho- 
tsera  cholowa  chawo,  ndipo  ndidza- 
kusandutsa  iwe  mtundu  wa  anthu 
waukuru  ndi  wamphamvu  koposa 
iwowa.  13  Ndipo  Mose  anati  kwa 
Yehova,  Pamenepo  aAigupto  adza- 
mva  ; popeza  munakweza  anthu  awa 
ndi  mphamvu  yanu  kuwachotsa  pa- 
kati  pawo  ; 14  ndipo  adzawauza  okha- 
la  m’dziko  muno  ; adamva  kuti  inu 
Yehova  muli  pakati  pa  anthu  awa  ; 
pakuti  muoneka  mopenyana,  Yehova, 
ndi  mtambo  wanu  umaima  pamwamba 
pawo,  ndipo  muwatsogolera,  ndi  mta- 
mbo  njo  msana,  ndi  moto  njo  usiku. 
15  Ndipo  mukapha  anthu  awa  ngati 
munthu  mmodzi,  pamenepo  amitundu 
amene  adamva  mbiri  yanu  adzanena, 
ndi  kuti,  16  Popeza  Yehova  sana- 
khoza  kuwalowetsa  anthu  awa  m’dzi- 
ko  limene  anawalumbirira,  chifu- 
kwa  chache  anawapha  m’chipululu. 
17  Ndipo  tsopano,  ikuletu  mphamvu 
ya  Mbuye  wanga,  monga  mudanena, 
ndi  kuti,  18  Yehova  ndiye  woleke- 
reza,  ndi  wa  chifundo  chochuruka, 
wokhululukira  mphulupulu  ndi  kula- 


kwa,  koma  wosamasula  woparamula  ; 
wakuwalanga  ana  chifukv/a  champhu- 
lupulu  ya  atate  wawo,  kufikira  mba- 
dwo  wachitatu  ndi  wachinai.  1 9 Khu- 
lulukiranitu  mphulupulu  ya  anthu 
awa,  monga  mwa  chifundo  chanu  cha- 
chikuru,  ndi  monga  mudalekerera 
anthu  awa,  kuyambira  Aigupto  kufi- 
kira  tsopano.  20  Ndipo  Yehova  ana- 
ti,  Ndakhululukira  monga  mwa  mau 
ako  : 21  koma  ndithu,  pali  Ine,  dziko 
lonse  la  pansi  lidzadzazidwa  ndi  ule- 
merero  wa  Yehova  ; 22  popeza  anthu 
onse  awa  amene  adaona  ulemerero 
wanga,  ndi  zizindikilo  zanga,  ndidazi- 
chita  rn’Aigupto  ndi  m’chipululu, 
koma  anandiyesa  Ine  kakhumi  aka, 
osamvera  mau  anga ; 23  sadzaona 

dziko’li  ndidalumbirira  makolo  awo, 
ngakhale  mmodzi  wa  iwo  akundi- 
nyoza  ine  sadzaliona  ; 24  koma  mtu- 
miki  wanga  Kalebi,  popeza  anali  nawo 
mzimu  wina,  nanditsata  monsemo, 
ndidzamlowetsa  iyeyu  m’dziko  muja 
analowa’mo  ; ndi  mbeu  zache  zidza- 
. khala  nalo.  25  Koma  aAmaleki  ndi 
aKanani  akhalam’chigwa’mo  ; tembe- 
nukani  mawa,  nimumke  ulendo  wanu 
ku  chipululu,  njira  ya  ku  Nyanja 
Yofiira. 

26  Ndipo  Yehova  ananena  kwa  Mose 
ndi  Aroni,  nati,  27  Ndileke  khamu 
loipa  ili  lakudandaula  pa  Ine  kufikira 
liti  ? Ndidamva  madandaulo  a ana 
a Israyeli,  amene  amandidandaulira. 
28  Nunene  nawo,  Pali  Ine,  ati  Yehova, 
ndidzachitira  inu  ndithu  monga  mwa- 
nena  m’makutu  mwanga  ; 29  mite- 
mbo  yanu  idzagwa  m’chipululu  muno  ; 
ndi  owerengedwa  anu  onse,  monga 
mwa  kuwerenga  kwanu  konse,  kuya- 
mbira  a zaka  makumi  awiri  ndi  mpha- 
mbu,  akudandaula  pa  Ine  ; 30  simu- 
dzalowa  inu  m’dziko’lo,  ndinakwe- 
za’po  dzanja  langa  kukukhalitsani 
m’mwemo,  koma  Kalebi  mwana  wa 
Yefune,  ndi  Yoswa  mwana  wa  Nuni 
ndiwo.  31  Koma  makanda  anu, 
amene  munanena  za  iwowa  kuti  adza- 
khala  chakudya,  amenewo  ndidza- 
walowetsa,  ndipo  adzadziwa  dziko’lo 
mudalikana.  32  Koma  inu,  mitembo 
yanu  idzagwa  m’chipululu  muno. 
33  Ndipo  ana  anu  adzakhala  oyenda- 
yenda  m’chipululu  zaka  makumi 
anai,  nadzasenza  kupulukira  kwanu, 
kufikira  mitembo  yanu  yatha  m’chipu- 
lulu.  34  Monga  mwa  kuwerenga  kwa 
masiku  amene  munazonda  dziko, 

masiku  makumi  anai,  tsiku  limodzi 
kuwerenga  chaka  chimodzi,  mudza- 
senza  mphulupulu  zanu,  zaka  makumi 
anai,  ndipo  mudzadziwa  kuti  ndaleka 
lonjezano  langa.  35  Ine  Yehova  nda- 
nena,  ndidzachita  ndithu  ichi  khamu 
ili  lonse  loipa  lakusonkhana  kutsu- 
tsana  nane ; adzatha  m’chipululu 
muno,  nadzafa’mo.  36  Ndipo  amuna- 
’wo,  amene  Mose  anawatumiza  kuka- 
zonda  dziko,  amene  anabwera  nada- 
ndaulitsa  khamu  lonse  pa  iye,  poipsa 
mbiri  ya  dziko,  37  amuna  amene 
akuipsa  mbiri  ya  dziko,  anafa  ndi 
mliri  pa  maso  pa  Yehova.  38  Koma 
Yoswa  mwana  wa  Nuni,  ndi  Kalebi 
mwana  wa  Yefune,  anakhala  ndi  moyo 
mwa  amuna  aja  adamuka’wo  kuka- 
zonda  dziko.  39  Ndipo  Mose  anauza 
ana  a Israyeli  mau  onse  awa  ; ndipo 
anthu  anamva  chisoni  chambiri. 

40  Ndipo  anauka  mamawa,  nakwera 
pamwamba  pa  phiri,  nati,  Tiri  pano, 
tidzakwera  kumka  ku  malo  amene 
Yehova  ananena  ; popeza  tachimwa. 

41  Ndipo  Mose  anati,  Mutero  chifu- 
kwaninji  kulakwira  mau  a Yeho- 
va,  popeza  simudzapindula  nako  ? 

42  Musakwere’ko,  pakuti  Yehova  sali 
pakati  pa  inu  ; kuti  angakukar.theni 
adani  anu.  43  Pakuti  aAmaleki  ndi 
aKanani  ali  komweko  patsogolo  panu, 
ndipo  mudzagwa  ndi  lupanga ; po- 
peza  mwabwerera  m’mbuyo  osatsata 
Yehova,  chifukwa  chache  Yehova 
sadzakhala  nanu.  44  Koma  anakwe- 
ra  pamwamba  pa  phiri  modzikuza  ; 
koma  likasa  la  mboni  la  Yehova,  ndi 
Mose,  sanachoka  ku  chigono.  45  Pa- 
menepo  anatsika  aAmaleki,  ndi  aKa- 
nani,  akukhala  m’phiri’mo,  nawaka- 
ntha,  nawapha  kufikira  ku  Horima. 

■1  C Ndipo  Yehova  ananena  ndi 

S \J  Mose,  nati,  2 Nena  ndi  ana  a 
Israyeli,  nuti  nawo,  Mukakalowa 
m’dziko  lokakhala’mo  inu,  limene 
ndirikupatsa  inu,  3 ndipo  mukako- 
nzera  Yehova  nsembe  ya  moto, 
nsembe  yopsereza,  kapena  yophera, 
pochita  chowirda  cha  padera,  kapena 
nsembe  yaufulu,  kapena  nsembe  ya 
pa  nyengo  zanu  zoikika,  kumchitira 
Yehova  pfungo  lokoma,  la  ng’ombe 
kapena  nkhosa  ; 4 pamenepo  iye  wo- 
bwera  nacho  chopereka  chache  kwa 
Yehova,  azibwera  nayo  nsembe  ya 
ufa,  limodzi  la  magawo  khumi  la  ufa 
wosalala,  wosanganiza  ndi  limodzi  la  I 
magawo  anai  la  hini  la  mafuta ; | 


5 ndipo  uzikonzera  nsembe  yopsereza 
kapena  yophera,  vinyo  wa  nsembe 
yothira,  limodzi  la  magawo  anai  la 
hini,  ukhale  wa  mwana  wa  nkhosa 
mmodzi.  6 Kapena  ukonzere  nkhosa 
ya  mphongo  nsembe  ya  ufa,  awiri 
mwa  magawo  khumi  a ufa  wosalala, 
wosanganiza  ndi  mafuta,  limodzi  la 
magawo  atatu  la  hini.  7 Ndipo  ubwere 
naye  vinyo  wa  nsembe  yothira,  limodzi 
la  magawo  atatu  la  hini,  achitire 
Yehova  pfungo  lokoma.  8 Ndipo 
pamene  mukonza  ng’ombe  ikhale 
nsembe  yopsereza,  kapena  yophera, 
kuchita  chowinda  cha  padera,  kapena 
ikhale  nsembe  yoyamika  ya  Yehova  ; 
9 abwere  nayo,  pamodzi  ndi  ng’ombe- 
’yo,  nsembe  ya  ufa  wosalala,  atatu 
mwa  magawo  khumi  wosanganiza  ndi 
mafuta,  limodzi  la  magawo  awiri  la 
hini.  10  Ndipo  ubwere  naye  vinyo  wa 
nsembe  3'othira  limodzi  la  magawo 
awiri  la  hini,  ndiye  nsembe  ya  moto 
ya  pfungo  lokoma,  ya  Yehova.  1 1 Ku- 
dzatero  ndi  ng’ombe  iri  yonse,  kapena 
nkhosa  ya  mphongo  iri  yonse,  kapena 
mwana  wa  nkhosa  ali  yense,  kapena 
mwana  wa  mbuzi  ali  yense.  1 2 Monga 
mwa  kuwerenga  kwache  kwa  izi 
muzikonza,  muzitero  ndi  yonse  monga 
mwa  kuwerenga  kwache.  13  Onse 
akubadwa  m’dziko’mo  achite  izi  mo- 
mwemo,  pobwera  nayo  kwa  Yehova 
nsembe  ya  moto  ya  pfungo  lokoma. 
14  Ndipo  akakhala  nanu  mlendo, 
kapena  ali  yense  wakukhala  pakati  pa 
inu  mwa  mibadwo  yanu,  nakachi- 
tira  Yehova  nsembe  ya  moto  ya  pfungo 
lokoma ; monga  muchita  inu,  mo- 
mwemo  iyenso.  15  Kunena  za 
khamu,  pakhale  lemba  limodzi  kwa 
inu,  ndi  kwa  mlendo  wakukhala 
kwanu,  ndilo  lemba  losatha  mwa  mi- 
badwo  yanu  ; monga  mukhala  inu, 
momwemo  mlendo  pa  maso  pa 
Yehova.  16  Pakhale  chilamulo  chi- 
modzi  ndi  chiweruzo  chimodzi  kwa 
inu  ndi  kwa  mlendo  wakukhala 
kwanu. 

17  Ndipo  Yehova  ananena  ndi  Mose, 
nati,  18  Nena  ndi  ana  a Israyeli, 
nuti  nawo,  Pamene  mulowa  m’dziko 
limene  ndirikukulowetsani,  19  ku- 
dzali,  pakudya  inu  mkate  wa  m’dzi- 
ko’lo,  muzikwezera  Yehova  nsembe 
vokweza.  20  Pa  mtanda  wanu 
woyamba  mupereke’ko  kamtanda, 
kakhale  nsembe  yokweza ; monga 
mumachitira  nsembe  yokweza  ya 

popuntha  tirigu,  momwemo  muzika- 
kweza.  21  Muzipatsa  Yehova  nsembe 
yokweza  yoitenga  ku  mtanda  wanu 
woyamba,  mwa  mibadwo  yanu. 

22  Ndipo  pamene  mulakwa,  osa- 
chita  mau  awa  onse  amene  Yehova 
ananena  ndi  Mose  ; 23  ndizo  zonse 
Yehova  anakuuzani  ndi  dzanja  la 
Mose,  kuyambira  tsiku’lo  Yehova 
anauza,  ndi  kunkabe  m’mibadwo 
yanu  ; 24  pamenepo  kudzali,  ngati 

anachichita  osati  dala,  osachidziwa 
khamu’lo,  khamu  lonse  lipereke 
ng’ombe  ya  mphongo  ikhale  nsembe 
yopsereza,  ya  pfungo  lokoma  ya 
Yehova,  pamodzi  ndi  nsembe  yache  ya 
ufa,  ndi  nsembe  yache  yothira,  monga 
mwa  chiweruzo  chache ; ndi  tonrie 
mmodzi  akhale  nsembe  ya  uchimwo. 
25  Ndipo  wansembe  azichita  chote- 
tezera  khamu  lonse  la  ana  a Israyeli, 
ndipo  adzakhululukidwa ; popeza 
sanachita  dala,  ndipo  anadza  nacho 
chopereka  chawo,  nsembe  ya  moto  kwa 
Yehova,  ndi  nsembe  yawo  ya  uchimwo 
pa  maso  pa  Yehova,  chifukwa  cha 
kulakwa  osati  dala.  26  Ndipo  khamu 
lonse  la  ana  a Israyeli  adzakhululu- 
kidwa,  ndi  mlendo  yemwe  wakukhala 
pakati  pawo  ; popeza  khamu  lonse 
linachichita  osati  dala.  27  Ndipo 
akachimwa  munthu  mmodzi  osati 
dala,  abwere  nayo  mbuzi  ya  msoti  ya 
chaka  chimodzi,  ikhale  nsembe  ya 
uchimwo.  28  Ndipo  wansembe  achite 
chomtetezera  munthuwakulakwa,  osa- 
lakwa  dala  pa  maso  pa  Yehova,  ku- 
mchita  chomtetezera  ; ndipo  adzakhu- 
lulukidwa.  29  Kunena  za  wobadwa 
m’dziko  mwa  ana  a Israyeli,  ndi 
mlendo  wa  kukhala  pakati  pawo, 
mukhale  nacho  chilamulo  chimodzi 
kwa  iye  wakuchita  kanthu  kosati  dala. 
30  Koma  munthu  wakuchita  kanthu 
dala,  ngakhale  wobadwa  m’dziko 
kapene  mlendo,  yemweyo  achitira 
Yehova  mwano  ; ndipo  munthu’yo 
amsadze  pakati  pa  anthu  a mtundu 
wache.  31  Popeza  ananyoza  mau  a 
Yehova,  natyola  lamulo  lache  ; mu- 
nthu’yu  amsadze  konse  ; mphulu- 
pulu  yache  ikhale  pa  iye. 

32  Ndipo  pokhala  ana  a Israyeli 
m’chipululu,  anapeza  munthu  waku- 
funa  nkhuni  tsiku  la  Sabata.  33  Ndi- 
po  amene  adampeza’wo  alinkufuna 
nkhuni  anabwera  naye  kwa  Mose  ndi 
Aroni,  ndi  kwa  khamu  lonse.  34  Ndi- 
po  anathanga  wamsunga,  popeza  sichi- 


nanenedwa  choyenera  kumchitira  iye. 
35  Ndipo  Yehova  anati  kwa  Mose, 
Amuphe  munthu’yu  ndithu  ; khamu 
lonse  limponye  miyala  kunja  kwa 
chigono.  36  Pamenepo  khamu  lonse 
linamturutsa  kunja  kwa  chigono,  ndi 
kumponya  miyala,  ndipo  anafa;  monga 
Yehova  adauza  Mose. 

37  Ndipo  Yehova  ananena  ndi  Mose, 
nati,  38  Nena  ndi  ana  a Israyeli, 
nuwauze  kuti  adziombere  mphonje 
m’mphepete  mwa  zobvala  zawo,  mwa 
mibadwo  yawo,  naike  pa  mphonje 
m’mphepete’mo  thonje  lamadzi. 
39  Ndipo  chikhale  kwa  inu  mphonje, 
yakuti  muziyang’anira’ko,  ndi  kuku- 
mbukila  malamulo  onse  a Yehova,  ndi 
kuwachita,  ndi  kuti  musamazonda- 
zonda  kutsata  za  m’mtima  mwanu 
ndi  za  m’maso  mwanu,  zimene  muma- 
tsata  ndi  chigololo  ; 40  kuti  muku- 
mbukile  ndi  kuchita  malamulo  anga 
onse,  ndi  kukhala  wopatulikira  Mulu- 
ngu  wanu.  41  Ine  ndine  Yehova  Mu- 
lungu  wanu,  wakukuturutsani  m’dziko 
la  Aigupto,  kuti  ndikhale  Mulungu 
wanu  ; Ine  ndine  Yehova  Mulungu 
wanu. 


Koma  Kora,  mwana  wa  Izara, 
mwana  wa  Kohati,  mwana 
wa  Levi,  anatenga  Datani  ndi  Abi- 
ramu,  ana  a Eliyabu,  ndi  Oni  mwana 
wa  Peleti,  ana  a Rubeni  ; 2 ndipo 

anauka  pa  maso  pa  Mose,  pamodzi 
ndi  amuna  mazana  awiri  mphambu 
makumi  asanu  a ana  a Israyeli,  ndiwo 
akalonga  a khamu’lo,  oitanidwa  a 
msonkhano,  amuna  omveka.  3 Ndi- 
po  anasonkhana  motsutana  pa  Mose 
ndi  Aroni,  nanena  nawo,  Mukula 
mphamvu  inu,  pakuti  khamu  lonse 
nlopatulika,  onsewa,  ndipo  Yehova  ali 
pakati  pav/o  ; mudzikuza  bwanji  pa 
msonkhano  wa  Yehova  ? 4 Pamene 

Mose  anamva  ichi  anagwa  nkhope 
yache  pansi ; 5 nanena  ndi  Kora 

ndi  khamu  lache  lonse,  ndi  kuti, 
M’mawa  Yehova  adzatizindikiritsa 
anthu  ache  ndi  ayani,  wopatulika 
ndani,  amene  adzamsendeza  pafupi 
pa  Iye  ; ndi  iye  amene  anamsankha 
adzamsendeza  pafupi  pa  Iye.  6 Chi- 
tani  ichi  ; dzitengereni  mbale  za 
zofukiza,  Kora,  ndi  khamu  lache 
lonse  ; 7 nimuike’mo  moto,  muikenso 
chofukiza  pamenepo,  pa  maso  pa 
Yehova,  mawa  ; ndipo  kudzali  kuti 
amene  Yehova  amsankha,  wopatulika 
ndiye  ; mwakula  mphamvu,  inu  ana 

a Levi.  8 Ndipo  Mose  ananena  ndi 
Kora,  Tamvani  tsono,  inu  ana  a Levi  ; 
9 kodi  muchiyesa  chinthu  chachi- 
ng’ono,  kuti  Mulungu  wa  Israyeli  ana- 
kusiyanitsani  ku  khamu  la  Israyeli, 
kukusendezani  pafupi  pa  Iye,  kuchita 
nchito  ya  kachisi  wa  Yehcva,  ndi 
kuima  pa  maso  pa  khamu  kuwatu- 
mikira  ; 1 0 ndi  kuti  anakusendeza 

iwe,  ndi  abale  ako  onse  ana  a Levi 
pamodzi  ndi  iwe  ? ndipo  kodi  mufu- 
nanso  nchito  ya  nsembe  ? 11  Chi- 

fukwa  chache,  iwe  ndi  khamu  lonse 
mwasonkhana  kutsutsana  ndi  Yehova  ; 
ndipo  Aroni’yo  ndani,  kuti  mudanda- 
ule  pa  iye  ? 12  Ndipo  Mose  anatuma 

kukaitaniza  Datani  ndi  Abiramu,  ana 
a Eliyabu  ; koma  anati,  Sitifika’ko  : 

13  kodi  ndi  chinthu  chaching’ono 
kuti  watikweza  kutichotsa  m’dziko 
mcyenda  mkaka  ndi  uchi  ngati  madzi, 
kutipha  m’chipululu  ; koma  udzi- 
yesanso  ndithu  kalonga  wa  ife  ? 

14  Ndiponso  sunatilowetsa  m’dziko 

moyenda  mkaka  ndi  uchi  ngati  madzi, 
kapena  kutipatsa  cholowa  cha  minda, 
ndi  minda  ya  mphesa  ; kodi  udzako- 
lowola  amuna  awa  maso  awo  ? 
Sitifika’ko.  15  Pamenepo  Mose  ada- 
psa  mtima,  ndipo  anati  kwa  Yehova, 
Musasamalira  chopereka  chawo  ; si- 
ndinalanda  buru  wawo  mmodzi,  ka- 
pena  kuchitira  choipa  mmodzi  wa 
iwowa.  18  Ndipo  Mose  anati  kwa 
Kora,  Iwe  ndi  khamu  lako  lonse 
mukhale  pa  maso  pa  Yehova  mawa, 
iwe  ndi  iwowa,  ndi  Aroni  ; 17  ni- 

mutenge  munthu  yense  mbale  ya- 
che  yofukiza’mo,  nimuike  chofukiza 
m’mwemo,  nimubwere  nazo,  yense 
mbale  yache  yofukiza’mo  pa  maso 
pa  Yehova,  mbale  zcfukiza’mo  mazana 
awiri  ndi  makumi  asanu  ; ndi  iwe, 
ndi  Aroni,  yense  mbale  yache  yofu- 
kiza’mo.  18  Potero  munthu  yense 
anatenga  mbale  yache  yofukiza’mo, 
naika’mo  moto,  naika’po  chofukiza, 
naima  pa  khomo  la  chihema  choko- 
manako  pamodzi  ndi  Mose  ndi  Aroni. 
19  Ndipo  Kora  anasonkhanitsa  khamu 
lonse  mopikisana  nawo  ku  khomo  la 
chihema  chokomanako  ; ndipo  uleme- 
rero  wa  Yehova  unaoneka  kwa  k’namu 
lonse. 

20  Ndipo  Yehova  ananena  ndi  Mose 
ndi  Aroni,  nati,  21  Dzipatuleni  pakati 
pa  khamu  lino,  kuti  ndiwathe  m’ka- 
mphindi.  22  Ndipo  anagwa  nkhope 
zawo  pansi,  nati,  Mulungu,  ndinu 


Mulungu  wa  mizimu  ya  anthu  onse, 
walakwa  munthu  mmodzi,  ndipo 
kodi  mukwiya  nalo  khamu  lonse  ? 
23  Ndipo  Yehova  ananena  ndi  Mose, 
nati,  24  Nena  ndi  khamu’lo,  ndi  kuti, 
Kwerani  kuchoka  pozungulira  mahe- 
ma  a Kora,  Datani,  ndi  Abiramu. 
25  Ndipo  Mose  anauka  namuka  kwa 
Datani  ndi  Abiramu  ; ndi  akuru  a 
Israyeli  anamtsata.  28  Ndipo  ananena 
ndi  khamu’lo,  nati,  Chokanitu  ku 
mahema  a anthu  awa  oipa,  musama- 
khudza  kanthu  kawo  kali  konse, 
mungaonongeke  m’zochimwa  zawo 
zonse.  27  Potero  anakwera  kucho- 
kera  pozungulira  mahema  a Kora, 
Datani,  ndi  Abiramu,  ndipo  Datar.i 
ndi  Abiramu  anaturuka,  naima  pa 
khomo  pa  mahema  awo,  ndi  akazi 
awo,  ndi  ana  awo  amuna,  ndi  maka- 
nda  awo.  28  Ndipo  Mose  anati,  Ndi 
ichi  mudzadziwa  kuti  Yehova  wandi- 
tumiza  ine  kuchita  nchito  izi  zonse, 
ndi  kuti  sizifuma  m’mtima  mwanga 
mwanga.  29  Akafa  anthu  awa  mo- 
nga  amafa  anthu  onse,  kapena  akasu- 
ngika  monga  amasungika  anthu  onse, 
Yehova  sananditumiza  ine.  30  Korria 
Yehova  akalenga  chinthu  chatsopano, 
ndi  nthaka  ikayasama  pakamwa  pache, 
nikawameza  ndi  zonse  ali  nazo,  na- 
katsikira  iwo  ku  manda  ali  ndi  moyo  ; 
pamenepo  mudzadziwa  kuti  anthu  awa 
anyoza  Mulungu.  31  Ndipo  kunali, 
pakutha  iye  kunena  mau  awa  onse, 
nthaka  inang’ambika  pansi  pawo  ; 

32  ndi  dziko  linayasama  pakamwa 
pache  ndi  kuwameza,  iwo  ndi  mabanja 
awo,  ndi  amuna  awo  onse  alcutsata 
Kora,  ndi  akatundu  awo  onse. 

33  Chomwecho  iwowa,  ndi  onse  anali 
nawo,  anatsika  ku  manda  ali  ndi 
moyo,  ndi  dziko  linasunama  pa  iw;o, 
ndipo  anaonongeka  pakati  pa  mso- 
nkhano.  34  Ndipo  a Israyeli  onse 
akukhala  pozinga  pawo  anathawa 
pakumva  kupfuula  kwawo  ; pakuti 
anati,  Lingatimeze  dziko  ifenso. 
35  Ndipo  moto  unaturuka  kwa  Yehova, 
ndi  kunyeketsa  amuna  mazana  awiri 
ndi  makumi  asanu  aja  akubwera 
nacho  chofukiza. 

36  Ndipo  Yehova  ananena  ndi  Mose, 
nati,  37  Nena  ndi  Eleazara  mwana 
wa  Aroni  wansembe,  kuti  aphule 
mbale  zofukiza  pakati  pa  moto,  nuta- 
ye  makara’wo  uko  kutali  ; pakuti 
ziri  zopatulika  ; 38  mbale  zofukiza’zo 
za  iwo  amene  adachimwira  moyo 

wawo  wawo,  ndipo  azisule  zaphanthi- 
phanthi,  zikhale  chibvundikilo  cha 
guwa  la  nsembe  ; popeza  anabwera 
nazo  pa  maso  pa  Yehova,  chifukwa 
chache  zikhala  zopatulika ; ndipo 
zidzakhala.  chizindikilo  kwa  ana  a 
Israyeli.  39  Ndipo  Eleazara  wanse- 
mbe  anatenga  mbale  zofukiza  za  mku- 
wa,  zimene  anthu  opserera’wo  ada- 
bwera  nazo  ; ndipo  anazisula  zapha- 
nthiphanthi  zikhale  chibvundikilo  cha 
guwa  la  nsembe  ; 40  chikhale  chiku- 
mbutso  kwa  ana  a Israyeli,  kuti 
mlendo,  wosati  v/a  mbeu  ya  Aroni, 
asasendere  kuchita  chofukiza  pa  maso 
pa  Yehova  ; angakhale  monga  Kora 
ndi  khamu  lache  ; monga  Yehova  ada- 
nena  naye  ndi  dzanja  la  Mose. 

41  Koma  m’mawa  mwache  khamu 
lonse  la  ana  a Israyeli  anadandaula  pa 
Mose  ndi  Aroni,  nati,  Mwapha  anthu 
a Yehova,  inu.  42  Ndipo  kunali, 
posonkhanidwa  khamu’lo  kutsutsana 
nawo  Mose  ndi  Aroni,  kuti  anacheu- 
kira  chihema  chokomanako  ; tao- 
nani,  mtambo  unachiphimba,  ndi 
ulemerero  wa  Yehova  unaoneka. 

43  Ndipo  Mose  ndi  Aroni  anadza  ku 
khomo  kwa  chihema  chokomanako. 

44  Ndipo  Yehova  ananena  ndi  Mose, 
nati,  45  Kwerani  kuchoka  pakati  pa 
khamu  lino,  kuti  ndiwathe  m’kamphi- 
ndi.  Pamenepo  adagwa  nkhope  zawo 
pansi.  46  Ndipo  Mose  anati  kwa 
Aroni,  Tenga  mbale  yako  yofukiza, 
nuike’mo  moto  wa  ku  guwa  la  nsembe, 
nuike’po  chofukiza,  nufulumire  ku- 
muka  ku  khamu’lo,  nuwachitire  cho- 
watetezera  ; pakuti  waturuka  mkwiyo 
pa  maso  pa  Yehova  ; wayamba  mliri. 
47  Ndipo  Aroni  anatenga  monga  Mose 
adanena,  nathamanga  kulowa  pakati 
pa  msonkhano  ; ndipo  taonani,  uda- 
yamba  mliri  pakati  pa  anthu  ; ndipo 
anaika’po  chofukiza,  nawachitira 
anthu  chowatetezera.  48  Ndipo  anai- 
ma  pakati  pa  akufa  ndi  amoyo  ; ndi 
mliri  unaleka.  49  Koma  akufa  nawo 
mliri  ndiwo  zikwi  khumi  ndi  zinai 
mphambu  mazana  asanu  ndi  awiri, 
osawerenga  aja  adafera  chija  cha 
Kora.  50  Ndipo  Aroni  anabwera  kwa 
Mose  ku  khomo  la  chihema  choko- 
manako  ; ndi  mliri  unaleka. 

Ndipo  Yehova  ananena  ndi  Mose, 
nati,  2 Nena  ndi  ana  a Israyeli, 
nulandire  kwa  yense  ndodo,  banja  liri 
lonse  la  makolo  ndodo  imodzi,  mafuko 
awo  onse  monga  mwa  mabanja  a 


makolo  awo  azipereka  ndodo,  zikhale 
khumi  ndi  ziwiri  ; nulembe  dzina  la 
yense  pa  ndodo  yache.  3 Ndipo  ule- 
mbe  dzina  la  Aroni  pa  ndodo  ya  Levi  ; 
pakuti  pakhale  ndodo  imodzi  pa  mku- 
ru  yense  wa  nyumba  za  makolo  awo. 
4 Ndipo  uziike  m’chihema  chokoma- 
nako,  cha  kuno  cha  mboni,  kumene 
ndikomana  ndi  inu.  5 Ndipo  kudzali, 
kuti  ndodo  ya  munthu  ndimsankhe’yo, 
idzaphuka ; ndipo  ndidzadziletsera 
madandaulo  a ana  a Israyeli  amene 
adandaula  nawo  pa  inu.  6 Ndipo  Mose 
ananena  ndi  ana  a Israyeli,  ndipo  aka- 
longa  awo  onse  anapereka,  yense 
ndodo  imodzi,  monga  mwa  mabanja 
a makolo  awo,  ndodo  khumi  ndi  zi- 
wiri  ; ndi  ndodo  ya  Aroni  inakhala 
pakati  pa  ndodo  zawo.  7 Ndipo  Mose 
anaika  ndodo’zo  pa  maso  pa  Yehova 
m’chihema  cha  mboni.  8 Ndipo 
kunali  m’mawa  mwache,  kuti  Mose 
analowa  m’chihema  cha  mboni  ; ndi- 
po  taonani,  ndodo  va  Aroni,  ya  pa 
banja  la  Levi,  inaphuka,  nionetsa 
timaani,  nichita  maluwa,  nipatsa  aka- 
tungurume.  9 Ndipo  Mose  anaturu- 
tsa  ndodo  zonse  kuzichotsa  pa  maso 
pa  Yehova,  azione  ana  onse  a Israyeli ; 
ndipo  anapenya,  natenga  yense  ndoda 
yache.  10  Ndipo  Yehova  anati  kwa 
Mose,  Bweza  ndodo  ya  Aroni  kuiika 
cha  kuno  cha  mboni,  isungike  ikhale 
chizindikilo  cha  pa  ana  opikisana  ; 
kuti  unditsirizire  madandaulo  awo, 
kuti  angafe.  11  Ndipo  Mose  anachita 
monga  Yehova  adamuuza,  momwemo 
anachita. 

12  Pamenepo  ana  a Israyeli  ana- 
nena  ndi  Mose,  nati,  Taonani,  tikufa, 
tionongeka,  tionongeka  tonse.  1 3 Ye- 
nse  wakuyandikiza  kachisi  wa  Yehova 
amwalira  ; kodi  tidzatha  nkufa  ? 

1 O Ndipo  Yehova  anati  kwa  Aroni, 
I O Iwe  ndi  ana  ako  amuna  ndi 
banja  la  kholo  lako  pamodzi  ndi  iwe 
muzisenza  mphulupulu  ya  malo  opa- 
tulika  ; ndipo  iwe  ndi  ana  ako  amuna 
pamodzi  ndi  iwe  musenze  mphulupulu 
ya  nchito  yanu  ya  nsembe.  £ Ndi- 
ponso  abale  ako,  pfuko  la  aLevi,  pfu- 
ko  la  kholo  lako,  uwayandikizitse  pa- 
modzi  ndi  iwe,  kuti  aphatikane  ndi 
iwe,  ndi  kukutumikira  ; koma  • iwe 
ndi  ana  ako  pamodzi  ndi  iwe  mukhale 
ku  khomo  la  chihema  cha  mboni. 
3 Ndipo  asunge  udikiro  wako,  ndi 
udikiro  wa  chihema  chonse  ; koma 
asayandikize  zipangizo  za  malo  opa- 

tulika,  ndi  guwa  la  nsembe,  kuti  mu- 
ngafe,  iwo  ndi  inu.  4 Koma  azipa- 
tikana  nawe,  nazisunga  udikiro  wa 
chihema  chokomanako,  kuchita  nchi- 
to  yonse  ya  chihema  ; koma  mlendo 
asayandikize  inu.  5 Ndipo  musunge 
udikiro  wa  malo  opatulika,  ndi  udi- 
kiro  wa  guwa  la  nsembe  ; kuti  pasa- 
khalenso  mkwiyo  pa  ana  a Israyeli. 
6 Ndipo  Ine,  taonani,  ndinatenga  abale 
anu  aLevi  kuwachotsa  pakati  pa  ana  a 
Israyeli  ; ndiwo  mphatso  yanu,  yo- 
patsidwa  kwa  Yehova,  kuchita  nchito 
ya  chihema  chokomanako.  7 Ndipo 
iwe  ndi  ana  ako  amuna  pamodzi  ndi 
iwe  muchite  nchito  yanu  ya  nsembe, 
pa  zonse  za  ku  guwa  la  nsembe,  ndi 
za  m’kati  mwa  nsaru  yochinga  ; ndi- 
po  mutumikire  ; ndikupatsani  nchito 
yanu  ya  nsembe,  utumiki  wopatsika 
kwaulere ; koma  mlendo  wakuya- 
ndikiza  amuphe. 

8 Ndipo  Yehova  ananena  ndi  Aroni, 
Ndipo  taona,  Ine  ndakupatsa  udikiro 
wa  nsembe  zanga  zokweza,  ndizo  zo- 
patulika  zonse  za  ana  a Israyeli  ; chi- 
fukwa  cha  kudzozedwa’ku  ndazipere- 
ka  kwa  iwe,  ndi  kwa  ana  ako  amuna, 
likhale  lemba  losatha.  9 Izi  ndi  zako 
pa  zinthu  zopatulikitsa,  zosafika  ku 
moto  ; zopereka  zawo  zonse,  ndi 
nsembe  zawo  zonse  za  ufa,  ndi  nsembe 
zawo  zonse  za  uchimwo,  ndi  nsembe 
zawo  zonse  zoparamula,  zimene  andi- 
bwezera  Ine,  zikhale  zopatulikitsa  za 
iwe  ndi  za  ana  ako  amuna.  10  Mu- 
zizidya  izi  monga  zopatulikitsa  ; mwa- 
muna  yense  adye’ko  ; uziyese  zopa- 
tulika.  11  Zako  ndi  izinso  : nsembe 
yokweza  ya  mphatso  yawo,  ndi  nsembe 
zoweyula  zonse  za  ana  a Israyeli  ; 
ndazipereka  kwa  iwe,  ndi  kwa  ana  ako 
amuna  ndi  kwa  ana  ako  akazi  pa- 
modzi  ndi  iwe,  likhale  lemba  losatha  ; 
oyera  onse  a m’banja  lako  adye’ko. 
12  Mafuta  onse  okometsetsa,  ndi  vinyo 
watsopano,  ndi  tirigu  yense  wokome- 
tsetsa,  zipatso  zawo  zoyamba  zimene 
azipereka’ko  kwa  Yehova,  ndazipe- 
reka  kwa  iwe.  13  Zipatso  zoyam'oa 
zonse  ziri  m’dziko  mwawo,  zimene 
amadza  nazo  kwa  Yehova,  zikhale 
zako  ; oyera  onse  a m’banja  lako  adye- 
’ko.  14  Ziri  zonse  zoperekedwa  c’ni- 
perekere  m’Israyeli  ndi  zako.  15  Ziri 
zonse  zoyambira  kubadwa  mwa  za- 
moyo  zonse  zimene  abwera  nazo  kwa 
Yehova,  mwa  anthu  ndi  mwa  nyama, 
ndi  zako  ; koma  munthu  woyamba 


kubadwa  uzimuombola  ndithu  ; ndi 
nyama  yodetsa  yoyamba  kubadwa 
uziiombola.  16  Ndipo  zimene  ziti 
zidzaomboledwa  uziombole  kuyambi- 
ra  za  mwezi  umodzi,  monga  mwa 
kuyesa  kwako,  pa  ndarama  za  mase- 
keli  asanu,  kuyesa  sekeli  wa  malo  opa- 
tulika,  ndiwo  magera  makumi  awiri. 

1 7 Koma  ng’ombe  yoyamba  kubadwa, 
kapena  nkhosa  yoyamba  kubadwa, 
kapena  mbuzi  yoyamba  kubadwa, 
usaziombola  ; ndizo  zopatulika  ; uwa- 
ze  mwazi  wache  pa  guwa  la  nsembe, 
ndi  kufukiza  mafuta  awo,  nsembe  ya 
moto  ya  pfungo  lokoma  kwa  Yehova. 

18  Ndipo  nyama  yache  ndi  yako,  ndiyo 
nganga  ya  nsembe  yoweyula  ndi  mwe- 
ndo  wa  thako  wa  ku  lamanja,  ndizo 
zako.  19  Nsembe  zokweza  zonse  za 
zinthu  zopatulika,  zimene  ana  a 
Israyeli  azikweza  kwa  Yehova,  nda- 
zipereka  kwa  iwe,  ndi  kwa  ana  ako 
amuna  ndi  kwa  ana  ako  akazi  pamo- 
dzi  ndi  iwe,  likhale  lemba  losatha ; 
ndilo  pangano  la  mchere  losatha,  pa 
maso  pa  Yehova,  kwa  iwe  ndi  mbeu 
zako  pamodzi  ndi  iwe.  20  Ndipo 
Yehova  ananena  ndi  Aroni,  Ulibe 
cholowa  m’dziko  lawo,  ulibe  gawo 
pakati  pawo  ; Ine  ndine  gawo  lako  ndi 
cholowa  chako  pakati  pa  ana  a 
Israyeli. 

21  Ndipo  taonani,  ndawaninkha  ana 
a Levi  limodzi  la  magawo  khumi  mwa 
zonse  m’Israyeli,  likhale  cholowa 
chawo,  mphotho  ya  pa  nchito  yawo 
alikuichita,  nchito  ya  chihema  cho- 
komanako.  22  Ndipo  kuyambira 
tsopano  ana  a Israyeli  asayandikize 
chihema  chokomanako,  angamasenze 
uchimwo  kuti  angafe.  23  Koma 
aLevi  azichita  nchito  ya  chihema  cho- 
komanako,  iwo  ndiwo  azisenza  mphu- 
lupulu  yawo ; ndilo  lemba  losatha 
mwa  mibadwo  yanu  ; ndipo  asakhale 
nacho  cholowa  pakati  pa  ana  a Israye- 
li.  24  Popeza  ndapatsa  aLevi  limodzi 
la  magawo  khumi,  la  ana  a Israyeli, 
limene  apereka  nsembe  yokweza  kwa 
Yehova,  likhale  cholowa  chawo  ; chi- 
fukwa  chache  ndanena  nawo,  Asa- 
dzakhale  nacho  cholowa  mwa  ana  a 
Israyeli. 

25  Ndipo  Yehova  ananena  ndi  Mose, 
nati,  26  Unenenso  ndi  aLevi,  nuti 
nawo,  Pamene  mulandira  kwa  ana  a 
Israyeli  limodzi  la  magawo  khumi, 
limene  ndakupatsani  likhale  cholowa 
chanu  chochokera  kwawo,  muzi- 

NUMERI 


18.  27—19.  20 


pereka’ko  nsembe  yokweza  ya  Yehova, 
limodzi  la  magawo  lchumi  la  limodzi 
la  magawo  khumi.  27  Ndipo  akuye- 
sereninso  nsembe  yanu  yokweza 
monga  tirigu  wa  pa  dwale,  monga  mo- 
pondera  mphesa  modzala.  28  Mo- 
mwemo  inunso  muzipereka  kwa 
Yehova  nsembe  yokweza  yochokera 
ku  magawo  anu  onse  a magawo 
khumi,  a zonse  muzilandira  kwa  ana 
a Israyeli  ; ndipo  mupereke’ko 
nsembe  yokweza  ya  Yehova  kwa  Aroni 
wansembe.  29  Mupereke  nsembe  zo- 
kweza  zonse  za  Yehova  kuzitenga  ku 
mphatso  zanu  zonse,  kusankha’ko 
zokometsetsa,  ndizo  zopatulika 
zache.  30  Chifukwa  chache  unene 
nawo,  Pamene  mukweza’ko  zokome- 
tsetsa  zache,  zidzayesedwanso  kwa 
aLevi  ngati  zipatso  za  pa  dwale,  ndi 
zipatso  za  mopondera  mphesa.  31  Ndi- 
po  muzidye  pa  malo  ponse,  inu 
ndi  a pa  banja  panu  ; popeza  ndizo 
mphotho  yanu  mwa  richito  yanu 
m’chihema  chokomanako.  32  Ndipo 
simudzasenza’po  uchimwo,  mutakwe- 
za’ko  zokometsetsa  zache  ; ndipo 
musamaipsa  zinthu  zopatulika  za  ana 
a Israyeli,  kuti  mungafe. 

1 Q Ndipo  Yehova  ananena  ndi 
I Mose  ndi  Aroni,  nati,  2 Ili  ndi 
lemba  la  chilamulo  Yehova  adala- 
mulira’chi,  ndi  kuti,  Nena  ndi  ana  a 
Israyeli  kuti  azikutengera  ng’ombe 
ya  msoti  yofiira,  yangwiro  yopanda 
chirema,  yosamanga  m’goli  ; 3 ndipo 
muipereke  kwa  Eleazara  wansembe, 
naiturutse  iye  kunja  kwa  chigono, 
ndipo  wina  aiphe  pa  maso  pache. 
4 Ndipo  Eleazara  wansembe  atenge’ko 
mwazi  wache  ndi  chala  chache, 
nawaze’ko  mwazi  wache  kasa- 
nu  ndi  kawiri  pa  khomo  pa  chihema 
chokomanako.  5 Pamenepo  ate- 
nthe  ng’ombe  ya  msoti’yo  pa  maso 
pache  ; atenthe  chikopa  c'nache  ndi 
nyama  yache,  ndi  mwazi  wache, 
pamodzi  ndi  chipwidza  chache. 

6 Ndipo  wansembe  atenge  mtengo  wa 
mkungudza,  ndi  hisope,  ndi  ubwea 
wofiira,  naziponye  pakati  pa  moto 
irikupserera’po  ng’ombe  ya  msoti. 

7 Pamenepo  wansembe  atsuke  zobvala 
zache,  nasambe  thupi  lache  ndi  ma- 
dzi  ; ndipo  atatero  alowenso  ku  chi- 
gono  ; koma  wansembe’yo  adzakhala 
wodetsedwa  kufikira  madzulo.  8 Ndi- 
po  iye  wakutentha  ng’ombe’yo  atsuke 
zobvala  zache,  nasambe  thupi  lache 


ndi  madzi,  nadzakhala  wodetsedwa 
kufikira  madzulo.  9 Ndipo  munthu 
woyera  aole  mapulusa  a ng’ombe  ya 
msoti’yo,  nawaike  kunja  kwa  chigono, 
m’malo  moyera ; ndipo  awasungire 
khamu  la  ana  a Israyeli  akhale  a ma- 
dzi  akusiyanitsa  ; ndiwo  nsembe  ya 
uchimwo.  10  Ndipo  wakuola  mapu- 
lusa’yo  a ng’ombe  ya  msoti  atsuke 
zobvala  zache,  nadzakhala  wodetse- 
dwa  kufikira  madzulo  ; ndipo  likhale 
lemba  losatha  kwa  ana  a Israyeli,  ndi 
kwa  mlendo  wakukhala  pakati  pawo. 
11  Iye  wakukhudza  mtembo  wa  mu- 
nthu  ali  yense  adzakhala  wodetse- 
dwa  masiku  asanu  ndi  awiri  ; 1 2 iyeyo 
adziyeretse  nawo  tsiku  lachitatu,  ndi 
pa  tsiku  lachisanu  ndi  chiwiri  adza- 
khala  woyera  ; koma  akapanda  kudzi- 
yeretsa  tsiku  lachitatu,  sadzakhala 
woyera  tsiku  lachisanu  ndi  c'niwiri. 
1 3 Ali  yense  wakukhudza  mtembo  wa 
munthu  ali  yense  wakufa,  osadziye- 
retsa,  aipsa  kachisi  wa  Yehova  ; amsa- 
dze  munthu’yo  kwa  Israyeli ; pope- 
za  sanamwaza  madzi  akusiyanitsa ; 
ndiye  wodetsedwa  ; kudetsedwa  kwa- 
che  kukali  pa  iye.  14  Chilamulo  ndi 
ichi,  Munthu  akafa  m’hema  ; yense 
wakulowa  m’hema’mo,  ndi  yense  wa- 
kukhala  m’hema’mo,  adzakhala  wode- 
tsedwa  masiku  asanu  ndi  awiri. 
15  Ndi  zotengera  zonse  zobvundukuka, 
zopanda  chibvundikilo  chomangika- 
’po,  ziri  zodetsedwa.  16  Ndipo  ali 
yense  wakukhudza  munthu  wophe- 
dwa  ndi  lupanga,  kapena  mtembo, 
kapena  pfupa  la  munthu,  kapena  ma- 
nda,  pa  thengo  poyera,  adzakhala 
wodetsedwa  masiku  asanu  ndi  awiri. 
17  Ndipo  atengere’ko  wodetsedwa’yo 
mapulusa  a kupserera’wo  a nsembe 
ya  uchimwo,  nathire’po  m’chotengera 
madzi  oyenda  ; 18  ndi  munthu  woyera 
atenge  hisope,  nambviike  m’madzi’mo, 
ndi  kuwawaza  pa  hema  ndi  pa  zote- 
ngera  zonse,  ndi  pa  anthu  anali  po- 
mwepo,  ndi  pa  iye  wakukhudza  pfupa, 
kapena  wophedwa,  kapena  wakufa, 
kapena  manda.  19  Ndipo  woyera’yo 
awaze  pa  wodetsedwa’yo  tsiku  lachi- 
tatu,  ndi  tsiku  lachisanu  ndi  chiwiri ; 
ndipo  tsiku  lachisanu  ndi  chiwiri 
amyeretse  ; ndipo  atsuke  zobvala 
zache,  nasambe  m’madzi,  nadza- 
khala  woyera  madzulo.  20  Koma 
munthu  wakukhala  wodetsedwa, 
koma  wosadziyeretsa,  azimsadza  mu- 
nthu’yo  pakati  pa  msonkhano,  popeza 


M9 


19.  21  —20.  26 


NUMERI 


waipsa  malo  opatulika  a Yehova  ; 
sanamwaza  madzi  akusiyanitsa  ; 
ndiye  wodetsedwa.  21  Ndipo  likhale 
kwa  iwo  lemba  losatha ; kuti  iye 
wakuwaza  madzi  akusiyanitsa  azi- 
tsuka  zobvala  zache ; ndi  iye  wakukhu- 
dza  madzi  akusiyanitsa  adzakhala  wo- 
detsedwa  kufikira  madzulo.  22  Ndipo 
chiri  chonse  munthu  wodetsedwa 
achikhudza  chidzakhala  chodetsedwa ; 
ndi  munthu  wakuchikhudza  adzakhala 
wodetsedwa  kufikira  madzulo. 

QA  Ndipo  ana  a Israyeli,  ndilo 
ttLXj  khamu  lonse,  analowa  m’clii- 
pululu  cha  Zini  mwezi  woyamba ; 
ndipo  anthu  anakhala  m’Kadesi  ; ku- 
meneko  anafa  Miriamu,  naikidwa 
komweko.  2 Ndipo  khamu’lo  lina- 
sowa  madzi  ; pamenepo  anasonkhana 
kutsutsana  nawo  Mose  ndi  Aroni. 
3 Ndipo  anthu  anatsutsana  ndi  Mose, 
nanena,  nati,  Mwenzi  titangumwalira 
muja  abale  athu  anamwalira  pa  maso 
pa  Yehova  ! 4 Mwalowa  nawo  bwa- 

nji  msonkhano  wa  Yehova  m’chi- 
pululu  muno,  kuti  tifere  mommuno, 
ife  ndi  zoweta  zathu  ? 5 Ndipo  muna- 

tikwezeranji  kutiturutsa  m’Aigupto, 
kutilowetsa  m’malo  oipa  ano  ? Si 
malo  a mbeu  awa,  kapena  mkuyu, 
kapena  mpesa  kapena  makangaza ; 
ngakhale  madzi  akumwa  palibe. 

6 Ndipo  Mose  ndi  Aroni  anachoka  pa 
maso  pa  msonkhano  kumka  ku  khomo 
la  chihema  chokomanako,  nagwa 
nkhope  zawo  pansi  ; ndipo  uleme- 
rero  wa  Yehova  unaonekera  iwo. 

7 Ndipo  Yehova  ananena  ndi  Mose, 

nati,  8 Tenga  ndodo’yo,  nusonkhanitse 
khamu’lo  ; iwe  ndi  Aroni  mbale  wako, 
munene  ndi  thanthwe  pa  maso  pawo, 
kuti  liwapatse  madzi  ; potero  uwatu- 
rutsire  madzi  m’thanthwe,  ndi  ku- 
mwetsa  khamu  la  anthu  ndi  zoweta 
zawo.  9 Ndipo  Mose  anatenga 
ndodo’yokuichotsa  pamaso  pa Yehova, 
monga  Iye  anamuuza  iye.  10  Ndipo 
Mose  ndi  Aroni  anasonkhanitsa  mso- 
nkhano  pa  thanthwe,  nanena  nawo 
iye,  Tamvanitu,  opikisana  naye  inu  ; 
Kodi  tikuturutsireni  madzi  m’tha- 
nthwe  umu  ? 11  Ndipo  Mose  anasa- 

mula  dzanja  lache,  napanda  thanthwe 
kawiri  ndi  ndodo  ; ndipo  madzi  ana- 
turuka’mo  ochuruka,  ndi  khamu’lo 
linamwa,  ndi  zoweta  zawo  zomwe. 
12  Ndipo  Yehova  ananena  ndi  Mose 
ndi  Aroni,  Popeza  simunandikhulu- 
pirira  Ine,  kundipatula  Ine  pa  maso 


pa  ana  a Israyeli,  chifukwa  chache 
simudzalowetsa  msonkhano  uwu 
m’dziko  ndinawapatsa’li.  13  Awa 
ndi  madzi  a Meriba  ; popeza  ana  a 
Israyeli  anatsutsana  ndi  Yehova,  ndi- 
po  anapatulidwa  mwa  iwowa. 

14  Pamenepo  Mose  anatumiza  ami- 
thenga  ochokera  ku  Kadesi  kumuka 
kwa  mfumu  ya  Edomu,  ndi  kuti, 
Atero  mbale  wanu  Israyeli,  Mudziwa 
zowawa  zonse  zinatigwera  ; 1 5 kuti 
makolo  athu  anatsika  kumka  ku 
Aigupto,  ndipo  tinakhala  m’Aigupto 
masiku  ambiri  ; ndipo  aAigupto  ana- 
chitira  zoipa  ife,  ndi  makolo  athu. 
16  Pamenepo  tinapfuulira  kwa  Ye- 
hova,  ndipo  anamva  mau  athu, 
natuma  mthenga,  natiturutsa  m’Aigu- 
pto  ; ndipo,  taonani,  tiri  m’Kadesi, 
ndiwo  mudzi  wa  malekezero  a malire 
anu.  17  Tipitetu  pakati  pa  dziko 
lanu  ; sitidzapitira  pa  munda,  kapena 
munda  wa  mpesa,  sitidzamwa  madzi  a 
m’zitsime  ; tidzatsata  msewo  wa 
chifumu  ; sitidzapatukira  ku  lamanja 
kapena  ku  lamanzere,  mpaka  titapi- 
tirira  malire  anu.  18  Koma  Edomu 
ananena  naye,  Usapitire  pakati  pa  ine, 
kuti  ndingaturuke  kukumana  nawe 
ndi  lupanga.  19  Ndipo  ana  a Israyeli 
ananena  naye,  Tidzatsata  msewo  ; 
ndipo  tikakamwa  madzi  ako,  ine  ndi 
zoweta  zanga,  pamenepo  ndidzapatsa 
mtengo  wache ; sindifuna  kanthu 
kena  koma  kungopita’po  mwa  njira. 
29  Koma  anati,  Usapitire’po.  Ndipo 
Edomu  anaturukira  kukumana  naye 
ndi  anthu  ambiri,  ndi  dzanja  la 
mphamvu.  21  Potero  Edomu  ana- 
kana  kulola  Israyeli  kupitira  pa 
malire  ache  ; chifukwa  chache  a 
Israyeli  anampatukira. 

22  Ndipo  anayenda  ulendo  kucho- 
kera  ku  Kadesi ; ndi  ana  a Israyeli, 
ndilo  khamu  lonse,  anadza  ku  phiri 
la  Hori.  23  Ndipo  Yehova  ananena 
ndi  Mose  ndi  Aroni  rn’phiri  la  Hori, 
pa  malire  a dziko  la  Edomu,  ndi  kuti, 
24  Aroni  adzaitanidwa  kumka  kwa 
anthu  a mtundu  wache  ; pakuti  sadza- 
lowa  m’dziko  limene  ndapatsa  ana  a 
Israyeli,  popeza  munapikisana  ndi 
mau  anga  ku  madzi  a Meriba.  25  Te- 
nga  Aroni  ndi  Eleazara  mwana  wache, 
nukwere  nawo  m’phiri  la  Hori  ; 
26  nubvule  Aroni  zobvala  zache, 
numbveke  Eleazara  mwana  wache ; 
ndipo  Aroni  adzaitanidwa  kumka  kwa 
anthu  a mtundu  wache,  nadzafa 


NUMERI 


20.27—21.26 


komweko.  27  Pamenepo  Mose  ana- 
chita  monga  adamuuza  ; ndipo  ana- 
kwera  m’phiri  la  Hori  pa  maso  pa 
khamu  lonse.  28  Ndipo  Mose  ana- 
bvula  Aroni  zobvala  zache,  nabveka 
Eleazara  mwana  wache  ; ndipo  Aroni 
anafa  pomwepo  pamwamba  pa  phiri. 
Pamenepo  Mose  ndi  Eleazara  anatsika 
m’phiri’mo.  29  Pamene  khamu  lonse 
linaona  kuti  Aroni  adamwalira,  ana- 
mlira  Aroni  masiku  makumi  atatu, 
ndiyo  mbumba  yonse  ya  Israyeli. 
ry  1 Pamene  mKanani,  mfumu  ya 

Z I Aradi,  wokhala  ku  mwela,  ana- 
mva  kuti  Israyeli  anadzera  njira  ya 
azondi,  anathira  nkhondo  pa  Israyeli, 
nagwira  ena  akhale  amsinga.  2 Ndipo 
Israyeli  analonjeza  chowinda  kwa  Ye- 
hova,  nati,  Mukadzaperekatu  anthu 
awa  m’dzanja  langa,  ndidzaononga 
midzi  yawo  konse.  3 Ndipo  Yehova 
anamvera  mau  a Israyeli,  napereka 
aKanani  ; ndipo  anawaononga  konse 
ndi  midzi  yawo  yomwe  ; nacha  dzina 
lache  la  malo’wo  Horima. 

4 Ndipo  anayenda  ulendo  kuchokera 
ku  phiri  la  Hori,  nadzera  njira  ya 
nyanja  Yofiira,  kupaza  ku  dziko  la 
Edomu  ; ndi  mtima  wa  anthu  unada 
chifukwa  cha  njira’yo.  5 Ndipo  anthu 
ananena  motsutsana  ndi  Mulungu, 
ndi  Mose,  ndi  kuti,  Mwatikwezeranji 
kutichotsa  ku  Aigupto  kuti  tifere 
m’chipululu  ? pakuti  mkate  ndi  madzi 
palibe,  ndi  mtima  wathu  walema  nawo 
mkate  wa  chabe  uwu.  G Pamenepo 
Yehova  anatumiza  njoka  za  moto 
pakati  pa  anthu,  ndipo  zina- 
luma  anthu  ; nafa’po  anthu  ambiri 
a Israyeli.  7 Ndipo  anthu  anadza 
kwa  Mose,  nati,  Tachimwa,  popeza 
tinanena  motsutsana  ndi  Yehova,  ndi 
inu  ; pempherani  kwa  Yehova  kuti 
atichotsere  njoka’zi.  Ndipo  Mose  ana- 
wapernpherera  anthu.  8 Pamenepo 
Yehova  anati  kwa  Mose,  Upange  njoka 
ya  moto,  nuiike  pa  mtengo  wache  ; 
ndipo  kudzali,  kuti  onse  olumwa, 
akuipenya  njoka’yo,  adzakhala  ndi 
moyo.  9 Ndipo  Mose  anapanga  njoka 
ya  mkuwa,  naiika  pa  mtengo  ; ndipo 
kunali,  njoka  itamlurrla  munthu  ali 
yense,  nakapenyetsetsa  iye  pa  njoka 
ya  mkuwa,  nakhala  ndi  moyo.  1 0 Pa- 
menepo  ana  a Israyeli  anayenda  ule- 
ndo,  namanga  mahema  m’Oboti. 
11  Ndipo  anachoka  ku  Oboti,  namanga 
mahema  ku  Iyebarimu,  m’chipululu 
cha  kuno  cha  Moabi,  koturukira 


dzuwa.  12  Pochoka’po  anayenda  ule- 
ndo,  namanga  mahema  m’chigwa  cha 
Zaredi.  13  Atachoka’ko  anayenda 
ulendo,  namanga  mahema  tsidya  lina 
la  Arinoni,  wokhala  m’chipululu, 
wogwera  ku  malire  a aAmori  ; po- 
peza  Arinoni  ndiwo  malire  a Moabi, 
pakati  pa  Moabi  ndi  aAmori.  14  Chi- 
fukwa  chache  ananena  m’buku  la 
Nkhondo  za  Yehova, 

Vahebi  m’Sufa, 

Ndi  miyendo  ya  Arinoni  ; 

15  Ndi  zigwa  za  miyendo’yo 
Zakutsikira  kwawo  kwa  Ari, 

Ndi  kuyandikizana  ndi  malire  a 

Moabi. 

16  Ndipo  atachoka’po  anamuka  ku 
Beeri,  ndicho  chitsime  chimene  Yehova 
anachinena  kwa  Mose,  Sonkhanitsa 
anthu,  ndipo  ndidzawapatsa  madzi. 
17  Pamenepo  Israyeli  anayimba  nyi- 
mbo  iyi  : 

Tumphuka  chitsime  iwe ; muchi- 
thirire  mang’ombe  ; 

18  Chitsime  adakumba  mafumu, 
Adachikonza  omveka  a anthu  ; 
Atanena  mlamuli,  ndi  ndodo 
zawo. 

Ndipo  atachoka  ku  chipululu 
anamuka  ku  Matana  ; 1 9 atachoka  ku 
Matana  ku  Nahaliyeli ; atachoka  ku 
Nahaliyeli  ku  Bamoti ; 20  atachoka  ku 
Bamoti  ku  chigwa  chiri  m’dziko  la 
Moabi,  ku  mutu  wa  Pisiga,  popenyana 
ndi  chipululu. 

21  Ndipo  Israyeli  anatuma  amithe- 
nga  kwa  Sihoni  mfumu  ya  aAmori, 
ndi  kuti,  22  Ndipitire  pakati  pa  dziko 
lako  ; sitidzapatuka  kulowa  m’mu- 
nda,  kapena  m’munda  wa  mpesa,  siti- 
dzamwa’ko  madzi  a m’zitsime  ; ti- 
dzatsata  msewo  wa  chifumu,  kufikira 
tapitirira  malire  ako.  23  Ndipo  Sihoni 
sanalola  Israyeli  apitire  m’malire 
ache  ; koma  Sihoni  anamemeza  anthu 
ache  onse,  nadzakumana  naye  Isra- 
yeli  m’chipululu,  nafika  ku  Jahazi, 
nathira  nlchondo  pa  Israyeli.  24  Ndi- 
po  Israyeli  anamkantha  ndi  lupanga 
lakuthwa,  nalanda  dziko  lache  likhale 
lawo  lawo,  kuyambira  Arinoni  kufi- 
kira  Yaboki,  kufikira  ana  a Amoni  ; 
popeza  malire  a ana  a Amoni  ndiwo 
olimba.  25  Ndipo  Israyeli  analanda 
midzi  iyi  yonse  ; nakhala  Israyeli 
m’midzi  yonse  ya  aAmori  ; m’Hesibo- 
ni  ndi  miraga  yache  yonse.  26  Popeza 
Heziboni  ndiwo  mudzi  wa  Sihoni 
mfumu  ya  aAmori,  imene  idathira 

nkhondo  pa  mfumu  idafa’yo  ya  Moabi, 
nilanda  dziko  lache  m’dzanja  lache 
kufikira  Arinoni.  27  Chifukwa  chache 
iwo  akunena  mophiphiritsa  akuti  : 

Idzani  ku  Hesiboni, 

Mudzi  wa  Sihoni  umangike,  nu- 
khazikike  : 

28  Popeza  moto  unaturuka  m’Hesi- 

boni, 

Chirangali  cha  moto  m’mudzi 
wa  Sihoni  ; 

Chatha  Ari  wa  Moabi, 

Eni  misanje  ya  Arinoni. 

29  Tsoka  kwa  iwe,  Moabi  ! 

Mwaonongeka,  anthu  a Kemosi 

inu, 

Anapereka  ana  ache  amuna  opu- 
lumuka, 

Ndi  ana  ache  akazi  akhale  amsi- 
nga, 

Kwa  Sihoni  mfumu  ya  aAmori. 

30  Tinawagwetsa  ; Hesiboni  wao- 

nongeka  kufikira  ku  Diboni, 

Ndipo  tinawapululutsa  kufikira 
ku  Nofa, 

Ndiwo  wakufikira  ku  Medeba. 

31  Chomwecho  Israyeli  anakhala 
m’dziko  la  aAmori.  32  Ndipo  Mose 
anatumiza  anthu  akazonde  Yazere, 
nalanda  miraga  yache,  napitikitsa 
aAmori  a komweko.  33  Ndipo  ana- 
tembenuka  nakwera  kudzera  njira  ya 
ku  Basana  ; ndipo  Ogi  mfumu  ya  ku 
Basana  anaturuka  kukumana  nawo, 
iye  ndi  anthu  ache  onse,  kudzachita 
nawo  nkhondo  ku  Edreyi.  34  Ndipo 
Yehova  anati  kwa  Mose,  Usamuopa  ; 
popeza  ndampereka  m’manja  mwako, 
iye  ndi  anthu  ache  onse,  ndi  dziko 
lache  ; umchitire  monga  umo  unachi- 
tira  Sihoni  mfumu  ya  aAmori  ana- 
khala’yo  ku  Hesiboni.  35  Ndipo  ana- 
mkantha  iye,  ndi  ana  ache  amuna  ndi 
anthu  ache  onse,  kufikira  sanatsala 
ndi  mmodzi  yense ; nalanda  dziko 
lache  likhale  lawo  lawo. 

QA  Ndipo  ana  a Israyeli  anayenda 
ulendo,  namanga  rnahema 
m’zigwa  za  Moabi,  tsidya  la  Yordano 
ku  Yeriko. 

2 Ndipo  Balaki  mwana  wa  Zipori 
anaona  zonse  Israyeli  anachitira 
aAmori.  3 Ndipo  Moabi  anachita 
mantha  akuru  ndi  anthu’wo,  popeza 
anachuruka  ; nada  mtima  Moabi  chi- 
fukwa  cha  ana  a Israyeli.  4 Ndipo 
Moabi  anati  kwa  akuru  a Midyani, 
Tsopano  msonkhano  uwu  udzanya- 
mbita  zonse  ziri  pozinga  pathu,  monga 


ng’ombe  zinyambita  msipu  wa  ku 
busa.  Ndipo  Balaki  mwana  wa  Zi- 
pori  anali  mfumu  ya  Moabi  masiku 
amenewo.  5 Ndipo  anatuma  amithe- 
nga  kwa  Balamu  mwana  wa  Beori,  ku 
Petori,  wokhala  ku  mtsinje,  wa  dziko 
la  anthu  a mtundu  wache,  kuti  amui- 
tane,  ndi  kuti,  Taonani,  anaturuka 
anthu  m’dziko  la  Aigupto  ; taonani, 
aphimba  nkhope  ya  dziko,  nakhala 
popenyana  ndi  ine.  S Ndipo  tsopano, 
idzatu,  nunditembererere  anthu  awa  ; 
popeza  andiposa  mphamvu  ; kapena 
ndidzawalaka,  kuti  tiwakanthe,  ndi 
kuti  ndiwapitikitse  m’dziko  ; pakuti 
ndidziwa  kuti  iye  amene  umdalitsa 
adalitsika,  ndi  iye  amene  umtemberera 
atemberereka.  7 Ndipo  akuru  a 
Moabi  ndi  akuru  a Midyani  anamuka 
ndi  mphotho  za  maula  m’dzanja  la- 
wo  ; nadza  kwa  Balamu,  nanena  naye 
mau  a Balaki.  8 Ndipo  ananena  nawo, 
Mugone  kuno  usiku  uno,  ndidzaku- 
bwezerani  mau,  monga  Yehova  adza- 
nena  ndi  ine  ; pamenepo  mafumu  a 
Moabi  anagona  ndi  Balamu.  9 Ndipo 
Mulungu  anadza  kwa  Balamu,  nati, 
Anthu  awa  ali  ndi  iwe  ndiwo  ayani  ? 

10  Ndipo  Balamu  anati  kwa  Mulungu, 
Balaki  mwana  wa  Zipori,  mfumu  ya 
Moabi,  anatumiza  kwa  ine,  ndi  kuti, 

11  Taonani,  anthu  awa  adaturuka 
m’Aigupto  aphimba  nkhope  ya  dziko, 
idzatu  unditernbererere  awa  ; kapena 
ndidzalchoza  kulimbana  nawo  nkho- 
ndo,  ndi  kuwapitikitsa.  12  Koma 
Mulungu  anati  kwa  Balamu,  Usapita 
nawo  ; usatemberera  anthu’wa  ; pa- 
kuti  adalitsika.  13  Ndipo  Balamu 
anauka  m’mawa,  nati  kwa  akalonga 
a Balaki,  Mukani  ku  dziko  lanu ; 
popeza  Yehova  andikaniza  kuti  ndi- 
sapite  nanu.  14  Pamenepo  akalonga 
a Moabi  ananyamuka,  nafika  kwa 
Balaki,  nati,  Alikukana  Balamu  kudza 
nafe.  15  Koma  Balaki  anaonjeza 
kutumanso  akalonga,  ochuruka,  ndi 
omveka  koposa  awa.  16  Ndipo  ana- 
dza  kwa  Balamu,  nati  kwa  iye,  Atero 
Balaki  mwana  wa  Zipori,  Pasakhaletu 
chinthu  chakukuletsa  kudza  kwa  ine  ; 
17  popeza  ndidzakuchitira  ulemu 
waukuru,  ndipo  zonse  unena  ndi  ine 
ndidzachita  ; chifukwa  chache  idzatu, 
unditembererere  anthu  awa.  18  Ndi- 
po  Balamu  anayankha  nati  kwa  anya- 
mata  a Balaki,  Chinkana  Balaki  andi- 
patsa  nyumba  yache  yodzala  ndi 
siliva  ndi  golidi,  sindikhoza  kutu- 


152 


NUMERI 


22. 19—23. 4 


m.pha  mau  a Yehova  Mulungu  wanga, 
kuchepsa’ko  kapena  kuonjeza’ko. 
19  Ndikupemphani,  tsono,  khalani 
pano  inu  usiku  uno  womwe  ; kuti 
ndidziwe  chomwe  Yehova  adzane- 
nanso  nane.  20  Ndipo  Mulungu  ana- 
dza  kwa  Balamu  usiku,  nanena  naye, 
Akadza  kukuitana  anthu’wa,  nya- 
muka,  kumka  nawo,  koma  mau  okha 
okha  ndinena  ndi  iwe,  ndiwo  ukachite. 
21  Parnenepo  Balamu  anauka  m’mawa, 
namanga  buru  wache,  namuka  nawo 
akalonga  a ku  Moabi.  22  Koma 
anapsa  mtima  Mulungu  chifukwa  cha 
kupita  iye,  ndipo  mthenga  wa  Yehova 
anadziika  m’njira  wotsutsana  naye. 
Ndipo  anali  wokwera  pa  buru  wache, 
ndi  anyamata  ache  awiri  anali  naye. 
23  Ndipo  buru’yo  anaona  mthenga  wa 
Yehova  alikuima  m’njira,  ndi  lupanga 
lache  ku  dzanja  lache  ; ndi  buru  ana- 
patuka  m’njira,  nalowa  ku  thengo  ; 
ndipo  Balamu  anampanda  buru  ku- 
mbwezera  ku  njira.  24  Pamenepo 
mthenga  wa  Yehova  anaima  m’njira 
yopapatiza  ya  minda  ya  mpesa  ; mba- 
li  yina  kuli  linga,  mbali  yina  linga. 

< 25  Ndipo  buru  anaona  mthenga  wa 
Yehova,  nadzikankhira  ku  linga,  na- 
kanikiza  phazi  la  Balamu  ku  linga  ; 
ndipo  anampandanso.  26  Pamenepo 
mthenga  wa  Yehova  anapitiriranso, 
naima  popapatiza,  popanda  popatu- 
kira  ku  lamanja  kapena  ku  lama- 
nzere.  27  Ndipo  buru  wache  anaona 
mthenga  wa  Yehova,  nagona  pansi, 
Balamu  ali  pa  msana  pache  ; ndipo 
Balamu  adapsa  mtima,  nampanda 
buru  ndi  ndodo.  28  Ndipo  Yehova 
anatsegula  pakamwa  pache  pa  buru, 
nati  uyu  kwa  Balamu,  Ndakuchitanji, 
kuti  wandipanda  katatu  tsopano  ? 
29  Pamenepo  Balamu  anati  kwa  buru, 
Chifukwa  wandipeputsa  ; mukada- 
khala  lupanga  m’dzanja  langa  tso- 
pano,  ndikadakupha  iwe.  30  Ndipo 
buru  anati  kwa  Balamu,  Si  ndine  buru 
wako  amene  umayenda  wokwera  pa 
ine  chiyambire  ndiri  wako  kufikira 
lero  lino  ? Kodi  ndikakuchitira  cho- 
tere  ndi  kale  lonse  ? Ndipo  anati,  Iai. 
31  Pamenepo  Yehova  anapenyetsa 
maso  a Balamu,  naona  iye  mthenga 
wa  Yehova  alikuima  m’njira,  lupanga 
losolola  liri  ku  dzanja,  ndipo  anawe- 
rama  mutu  wache,  nagwa  nkhope 
yache  pansi.  32  Ndipo  mthenga  wa 
Yehova  ananena  naye,  Wapandiranji 
buru  wako  katatu  tsopano  ? taona, 


ndaturuka  kuti  nditsutsane  nawe, 
popeza  njira  iyi  ikugwetsa  chamtu  pa 
maso  panga  ; 33  koma  buru  anandio- 
na,  nandipatukira  nthawi  izi  zitatu 
pondiona ; akadapanda  kundipatu- 
kira,  ndikadakupha  iwe  ndithu,  ndi 
kumsunga  iye  wa  moyo.  34  Pamene- 
po  Balamu  anati  kwa  mthenga  wa 
Yehova,  Ndachimwa,  popeza  sindi- 
nadziwa  kuti  munaima  mondiletsa 
rn’njira ; ndipo  tsopano,  ngati  chi- 
kuipirani,  ndibwerera.  35  Ndipo 
mthenga  wa  Yehova  anati  kwa  Ba- 
lamu,  Pita  nawo  anthu’wa  ; koma  mau 
okha  okha  ndinena  ndi  iwe,  ndiwo 
ukanene.  Potero  Balamu  anamuka 
nawo  akalonga  a Balaki.  36  Pamene 
Balaki  anamva  kuti  wafika  Balamu, 
anamturukira  kukakumana  naye  ku 
mudzi  wa  Moabi,  wokhala  m’mphe- 
pete  mwa  Arinoni,  ndiwo  ku  male- 
kezero  a malire  ache.  37  Ndipo 
Balaki  anati  kwa  Balamu,  Kodi  sindi- 
natumiza  kwa  iwe  ndithu  kukakui- 
tana  ? Unalekeranji  kudza  kwa  ine  ? 
sindikhoza  kodi  kukuchitira  ulemu  ? 
38  Ndipo  Balamu  anati  kwa  Balaki, 
Taonani,  ndafika  kwa  inu ; ngati 
ndiri  nayo  mphamvu  konse  tsopano 
kunena  kanthu  ? mau  amene  Mu- 
lungu  aike  m’kamwa  mwanga  ndiwo 
ndidzanena.  39  Ndipo  Balamu  ana- 
muka  ndi  Balaki,  nafika  iwo  ku  Kiri- 
yati  Huzoti.  40  Pamenepo  Balaki 
anapha  ng’ombe  ndi  nkhosa,  natumi- 
zira  Balamu,  ndi  akalonga  okhala 
naye.  41  Ndipo  kunali  kuti  m’mawa, 
Balaki  anatenga  Balamu,  nakwera 
naye  ku  misanje  ya  Baala,  ndi  kume- 
neko  anaona  malekezero  a anthu’wo. 
QQ  Ndipo  Baiamu  anati  kwa  Ba- 
laki,  Ndimangireni  kuno  ma- 
guwa  a nsembe  asanu  ndi  awiri, 
nimundikonzere  kuno  ng’ombe  zisanu 
ndi  ziwiri,  ndi  nkhosa  za  mphongo 
zisanu  ndi  ziwiri.  2 Ndipo  Balaki 
anachita  monga  Balamu  ananena  ; 
ndipo  Balaki  ndi  Balamu  anapereka 
pa  guwa  la  nsembe  liri  lonse  ng’ombe 
ndi  nkhosa  ya  mphongo.  3 Ndipo 
Balamu  anati  kwa  Balaki,  Imani  pa 
nsembe  yopsereza  yanu,  ndipite  ine, 
kapena  Yehova  akadza  kukumana 
ndi  ine  ; ndipo  chimene  akandionetsa 
ine  ndidzakufotokozerani.  Ndipo  ana- 
pita  pa  msanje  poyera.  4 Pamenepo 
Mulungu  anakumana  ndi  Balamu  ; 
ndipo  ananena  ndi  Iye,  Ndakonza 
maguwa  a nsembe  asanu  ndi  awiri, 

ndipo  ndapereka  ng’ombe  ndi  nkhosa 
ya  mphongo  pa  guwa  la  nsembe  liri 
lonse.  5 Ndipo  Yehova  anaika  mau 
m’kamwa  mwa  Balamu,  nati,  Bwerera 
kwa  Balaki,  nukanene  chakuti  cha- 
kuti.  6 Ndipo  anabwerera  kwa  iye, 
ndipo,  taonani,  ana.likuima  pa  nsembe 
yopsereza  yache,  iye  ndi  akalonga  onse 
a Moabi.  7 Ndipo  ananena  fanizo 
lache,  nati, 

Ku  Aramu  ananditenga  Balaki, 

Mfumu  ya  Moabi  ananditenga 
ku  mapiri  a ku  m’mawa  ; 

Idza,  udzanditembererere  Yako- 
bo. 

Idza,  nudzanyoze  Israyeli. 

8 Ndidzatemberera  bwanji  amene 

Mulungu  sanamtemberera  ? 

Ndidzanyoza  bwanji,  amene  Ye- 
hova  sanamyoza  ? 

9 Pakuti,  pokhala  pamwamba  pa 

matanthwe  ndimpenya, 

Pokhala  pa  zitunda  ndimuya- 
ng’ana  ; 

Taonani,  ndiwo  anthu  akukhala 
pa  okha. 

Osadziwerengera  pakati  pa  ami- 
tundu  ena. 

10  Adzawerenga  ndani  pfumbi  la 
Yakobo, 

Kapena  kuwerenga  limodzi  la 
magawo  anai  la  Israyeli  ? 

Ndipo  ine  ndife  monga  amafa 
oongoka  mtima, 

Chitsiriziro  changa  chifanane 
nacho  chache  ! 

11  Pamenepo  Balaki  anati  kwa  Ba- 
lamu,  Wandichitiranji  ? Ndinaku- 
tenga  utemberere  adani  anga,  ndipo 
taona,  wawadalitsa  ndithu.  12  Ndipo 
anayankha  nati,  Chimene  achiika 
m’kamwa  mwanga  Yehova,  sindiye- 
nera  kodi  kunena  ichi  ? 13  Ndipo 

Balaki  anati  naye,  Tiyetu,  upite  nane 
ku  malo  kwina,  kumene  ukawaona  ; 
udzaona  malekezero  awo  okha,  osa- 
waona  onse  ; ndipo  pokhala  pamenepo 
ukanditembererere  iwo.  14  Ndipo 
anamuka  naye  ku  thengo  la  Zofimu, 
pamwamba  pa  Pisiga,  namanga’ko 
maguwa  a nsembe  asanu  ndi  awiri, 
napereka  ng’ombe  ndi  nkhosa  pa  guwa 
la  nsernbe  liri  lonse.  15  Ndipo  anati 
kwa  Balaki,  Imani  pano  pa  nsembe 
yopsereza  yanu,  ndipite  ine  ndikaku- 
mane  ndi  Iye  uko.  16  Ndipo  Yehova 
anakumana  naye  Balamu,  naika  mau 
m’kamwa  mwache,  nati,  Bwerera  kwa 
Balaki,  nukanene  chakuti  chakuti. 


17  Ndipo  anadza  kuli  iye,  ndipo  taona, 
analikuima  pa  nsembe  yache  yopse- 
reza,  ndi  akalonga  a Moabi  pamodzi 
naye.  Ndipo  Balaki  anati  kwa  iye, 
Wanenanji  Yehova  ? 18  Ndipo  ana- 

nena  fanizo  lache,  nati, 

Ukani,  Balaki,  imvani ; 

Ndimvereni,  mwana  wa  Zipori  ; 

19  Mulungu  sindiye  munthu,  kuti 

aname ; 

Kapena  mwana  wa  munthu, 
kuti  aleke  ; 

Kodi  anena,  osachita  ? 

20  Kapena  kulankhula,  osachitsi- 

mikiza  ? 

Taonani,  ndalandira  mau  akuda- 
litsa, 

Popeza  Iye  wadalitsa,  sinditha 
kusintha. 

21  Sayang’anira  mphulupulu  iri 

m’Yakobo, 

Kapena  sapenya  kupulukira  kuli 
m’Israyeli. 

Yehova  Mulungu  wache  ali  ndi 
iye, 

Ndi  mpfuu  wa  mfumu  uli  pakati 
pawo. 

22  Mulungu  awaturutsa  m’Aigu- 

pto  ; 

Mphamvu  yache  ikunga  ya 
njati. 

23  Pakuti  palibe  nyanga  pakati  pa 

Yakobo, 

Kapena  ula  mwa  Israyeli  ; 

Pa  nyengo  yache  adzanena  kwa 
Yakobo  ndi  Israyeli, 

Chimene  Mulungu  achita. 

24  Taonani,  anthu’wo  auka  ngati 

mkango  waukazi, 

Nadzitukumula  ngati  mkango 
waumuna  : 

Sugonanso  kufikira  utadya  nya- 
ma  yogwira, 

Utamwa  mwazi  wa  zophedwa. 

25  Ndipo  Balaki  anati  kwa  Balamu, 
Usawatemberera  konse,  kapena  kuwa- 
dalitsa  konse.  26  Koma  Balamu 
anayankha  nati  kwa  Balaki,  Sindina- 
kuuzani  ndi  kuti,  Chiri  chonse  achi- 
nena  Yehova,  chomwecho  ndizichita  ? 
27  Ndipo  Balaki  anati  kwa  Balamu, 
Tiyetu,  ndimuke  nawe  ku  malo  kwina  ; 
kapena  kudzakomera  pa  maso  pa 
Mulungu  kuti  unditembererere  iwo 
pokhala  kumeneko. 

28  Ndipo  Balaki  anamka  naye  Ba- 
lamu  pamwamba  pa  Peori,  popenyana 
ndi  chipululu.  29  Ndipo  Balamu 
anati  kwa  Balaki,  Mundimangire  pano 


154 


NUMERI 


23.  30—24.  20 


maguwa  a nsembe  asanu  ndi  awiri, 
nimundikonzere  pano  ng’ombe  zisanu 
ndi  ziwiri,  ndi  nkhosa  za  mphongo 
zisanu  ndi  ziwiri.  30  Ndipo  Balaki 
anachita  monga  adanena  Balamu, 
napereka  ng’ombe  ndi  nkhosa  za 
mphongo  pa  guwa  la  nsembe  liri 
lonse. 

ry  / 1 Pamene  Balamu  anaona  kuti 

kudakomera  pa  maso  pa 
Yehova  kudalitsa  Israyeli,  sanamuka, 
monga  nthawi  zija  zina,  ku  nyanga 
zolodzera,  koma  anayang’ana  nkhope 
yache  ku  chipululu.  2 Ndipo  Balamu 
anakweza  maso  ache,  naona  Israyeli 
alikukhala  monga  mwa  mafuko  awo  ; 
ndipo  mzimu  wa  Mulungu  unadza 
pa  iye.  3 Pamenepo  ananena  fanizo 
lache,  nati, 

Balamu  mwana  wa  Beori  ane- 
netsa, 

Ndi  munthu’yo  anatsinzina  maso 
anenetsa  ; 

4 Wakumva  mau  a Mulungu  ane- 

netsa, 

Wakuona  masomphenya  a Wa- 
mphamvuyonse, 

Wakugwa  pansi  maso  ache  ope- 
nyuka : 

5 Ha  I mahema  ako  ngokoma, 

Yakobo ; 

Zokhala’mo  zako,  Israyeli  ! 

6 Ziyalika  monga  zigwa, 

Monga  minda  m’mphepete  mwa 

nyanja, 

Monga  khonje  wooka  Yehova, 

Monga  mikungudza  m’mphepete 
mwa  madzi. 

7 Madzi  adzayenda  naturuka  m’zo- 

tungira  zache, 

Ndi  mbeu  zache  zidzakhala  ku 
madzi  ambiri, 

Ndi  mfumu  yache  idzamveka 
koposa  Agagi, 

Ndi  ufumu  wache  udzamveke- 
tsa. 

8 Mulungu  amturutsa  m’Aigupto  ; 

Ali  nayo  mphamvu  yonga  ya 

njati  ; 

Adzawadya  amitundu,  ndiwo 
adani  ache. 

Nadzaphwanya  mafupa  awo, 

Ndi  kuwapyoza  ndi  mibvi  yache. 

9 Anaunthama,  nagona  pansi 

ngati  mkango, 

Ngati  mkango  waukazi  ; adza- 
muutsa  ndani  ? 

Wodalitsika  ali  yense  wakuda- 
litsa  iwe, 


Wotemberereka  ali  yense  waku- 
temberera  iwe. 

10  Pamenepo  Balaki  anapsa  mti- 
ma  pa  Balamu,  naomba  m’manja  ; 
ndipo  Balaki  anati  kv/a  Balamu,  Ndi- 
nakuitana  kutemberera  adani  anga, 
ndipo  unawadalitsa  ndithu  katatu 
tsopano.  11  Chifukwa  chache  tha- 
wira  ku  malo  ako  tsopano  ; ndika- 
dakuchitira  ulemu  waukuru  ; koma, 
taona,  Yehova  wakuletsera  ulemu. 
12  Ndipo  Balamu  anati  kwa  Balaki, 
Kodi  sindinauzanso  amithenga  anu 
amene  munawatumiza  kwa  ine,  ndi 
kuti,  13  Chinkana  Balaki  akandi- 
patsa  nyumba  yache  yodzala  ndi  siliva 
ndi  golidi,  sindikhoza  kutumpha  mau 
a Yehova,  kuchita  chokoma  kapena 
choipa  ine  mwini  wache  ; chonena 
Yehova  ndicho  ndidzanena  ine  ? 
14  Ndipo  tsopano,  taonani,  ndimuka 
kwa  anthu  a mtundu  wanga  ; tiyeni, 
ndidzakulangizani,  ndi  kukuuzani 
zimene  anthu  awa  adzachitira  anthu 
anu,  masiku  otsiriza.  15  Ndipo  ana- 
nena  fanizo  lache,  nati, 

Balamu  mwana  wa  Beori  ane- 
netsa, 

Ndi  munthu  wotsinzina  maso’yo 
anenetsa  ; 

16  Anenetsa  wakumva  mau  a Mu- 

lungu, 

Ndi  kudziwa  nzeru  ya  Wa- 
m’mwambamwamba, 

Wakuona  masomphenya  a Wa- 
mphamvuyonse, 

Wakugwa  pansi  wopenyuka 
maso  ; 

17  Ndimuona,  koma  tsopano  ai  ; 

Ndimpenya,  koma  si  pafupi  ai  ; 

Idzaturuka  nyenyezi  m’Yakobo, 

Ndi  ndodo  ya  chifumu  idzauka 

m’Israyeli, 

Nidzakantha  malire  a Moabi, 

Nidzapasula  ana  onse  a Seti. 

1 8 Ndi  Edomu  adzakhala  ache  ache, 

Seiri  lomwe  lidzakhala  lache 

lache,  ndiwo  adani  ache  ; 

19  Koma  Israyeli  adzachita  za 

mphamvu. 

Ndipo  wina  woturuka  m’Yakobo 
adzachita  ufumu  ; 

Nadzapasula  otsalira  m’mudzi. 

29  Ndipo  anayang’ana  ku  Amaleki, 
nanena  fanizo  lache,  nati, 

Amaleki  ndiye  woyamba  wa 
amitundu  ; 

Koma  chitsiriziro  chache,  adza- 
onongeka  ku  nthawi  zonse. 

21  Ndipo  anayang’ana  aKeni,  nanena 
fanizo  lache,  nati, 

Kwanu  nkokhazikika, 

Wamanga  chisa  chako  m’tha- 
nthwe. 

22  Koma  Kaini  adzaonongeka, 
Kufikira  Asuri  adzakumanga 
nsinga. 

23  Ndipo  ananena  fanizo  lache,  nati, 
Ha  I adzakhala  ndi  moyo  ndani 
pakuchita  ichi  Mulungu  ? 

24  Koma  zombo  zidzafika  kucho- 
kera  ku  doko  la  Kitimu, 

Ndipo  adzasautsa  Asuri,  nadza- 
sautsa  Ebere, 

Koma  iyenso  adzaonongeka. 

25  Ndipo  Balamu  anauka,  namuka 
nabwerera  ku  malo  kwache  ; ndi 
Balaki  yemwe  anamka  njira  yache. 
OC  Ndipo  Israyeli  anakhala  m’Si- 
timu,  ndipo  anthu  anayamba 
kuchita  chigololo  ndi  ana  akazi  a 
Moabi ; 2 popeza  anaitana  anthu’wo 
adzekunsembezamilunguyawo;  ndipo 
anthu’wo  anadya,  nagwadira  milungu 
yawo.  3 Pamene  Israyeli  anapati- 
kana  ndi  Baala  Peori  Mulungu  anapsa 
mtima  pa  Israyeli.  4 Ndipo  Yehova 
anati  kwa  Mose,  Gwira  akuru  onse  a 
anthu,  nuwapachikire  Yehova,  pali 
dzuwa  poyera,  kuti  mkwiyo  waukali 
wa  Yehova  uchoke  kwa  Israyeli. 

5 Ndipo  Mose  anati  kwa  oweruza  a 
Israyeli,  Iphani,  yense  anthu  ache 
adapatikana’wo  ndi  Baala-Peori. 

6 Ndipo,  taonani,  anadza  wina  wa  ana 
a Israyeli,  nabwera  naye  mkazi 
mMidyani  kudza  naye  kwa  abale  ache, 
pa  maso  pa  Mose,  ndi  pa  maso  pa 
khamu  lonse  la  ana  a Israyeli,  pakuli- 
ra  iwo  pa  khomo  la  chihema  choko- 
manako.  7 Pamene  Pinehasi  mwana 
wa  Eleazara,  mwana  wa  Aroni  wa- 
nsembe,  anachiona,  anauka  pakati 
pa  khamu,  natenga  nthungo  m’dzanja 
lache  ; 8 natsata  munthu  mlsrayeli 
m’hema,  nawamoza  onse  awiri,  mu- 
nthu  mlsrayeli  ndi  mkazi’yo  m’mi- 
mba  mwache.  Pamenepo  mliri  una- 
letseka  kwa  ana  a Israyeli.  9 Ndipo 
akufa  nawo  mliri  ndiwo  zikwi  makumi 
awiri  ndi  zinai. 

10  Ndipo  Yehova  ananena  ndi  Mose, 
nati,  1 1 Pinehasi  mwana  wa  Eleazara, 
mwana  wa  Aroni  wansembe,  wabweza 
kuzaza  kwanga  pa  ana  a Israyeli, 
popeza  anachita  nsanje  ndi  nsanje 
yanga  pakati  pawo,  kotero  kuti  sindi- 
nawatha  ana  a Israyeli  m’nsanje 


yanga.  12  Chifukwa  chache  nena, 
Taonani,  ndimpatsa  iye  pangano 
langa  la  mtendere  ; 13  ndipo  lidza- 
khala  kwa  iye,  ndi  kwa  mbeu  zache 
zakumtsata  pangano  la  unsembe  wo- 
satha,  popeza  anachita  nsanje  chifu- 
kwa  cha  Mulungu  wache,  anawa- 
chitira  ana  a Israyeli  chowatetezera. 
14  Komadzina  lamlsrayeli  adamupha- 
’yo,  ndiye  amene  adamupha  pamodzi 
ndi  mkazi  mMidyani,  ndiye  Zimiri 
mwana  wa  Salu,  mfumu  ya  nyumba 
ya  makolo  mwa  aSimeoni.  15  Ndi 
dzina  la  mkazi  mMidyani  adamupha- 
’yo  ndiye  Kozibi  mwana  wamkazi  wa 
Zuri ; ndiye  mkuru  wa  anthu  a 
nyumba  ya  makolo  m’Midyani. 

16  Ndipo  Yehova  ananena  ndi  Mose, 
ndi  kuti,  17  Sautsa  aMidyani  ndi 
kuwakantha ; 1 8 popeza  akusau- 

tsani  ndi  manyengo  awo  amene  ana- 
kunyengani  nawo  ; m’chija  cha  Peori, 
ndi  cha  Kozibi,  mwana  wamkazi  wa 
kalonga  wa  ku  Midyani,  mlongo  wawo, 
amene  adamupha  tsiku  la  mliri, 
m’chija  cha  Peori. 

OOj  Ndipo  kunali,  utatha  mliri’wo, 
Yehova  ananena  ndi  Mose  ndi 
Eleazara  mwana  wa  Aroni  wansembe, 
nati,  2 Werenga  khamu  lonse  la  ana 
a Israyeli,  kuyambira  a zaka  makumi 
awiri  ndi  mphambu,  monga  mwa 
nyumba  za  makolo  awo,  onse  akutu- 
rukira  ku  nkhondo  m’Israyeli.  3 Pa- 
menepo  Mose  ndi  Eleazara  wansembe 
ananena  nawo  m’zidikha  za  Moabi  pa 
Yordano  kufupi  ku  Yeriko,  ndi  kuti, 
4 Awawerenge  kuyambira  a zaka  ma- 
kumi  awiri  ndi  mphambu  ; monga 
Yehova  anawauza  Mose  ndi  ana  a 
Israyeli,  amene  adaturuka  m’dziko 
la  Aigupto. 

5 Rubeni,  ndiye  woyamba  kubadwa 
wa  Israyeli  ; ana  amuna  a Rubeni 
ndiwo  : Hanoki,  ndiye  kholo  la  banja 
la  aHanoki  ; Palu,  ndiye  kholo  la 
banja  la  aPalu  ; 6 Hezeroni,  ndiye 

kholo  ia  banja  la  aHezeroni  ; Karimi, 
ndiye  kholo  la  banja  la  aKarimi. 
7 Iwo  ndiwo  mabanja  a aRubeni  ; 
owerengedwa  awo  ndiwo  zikVvi 
makumi  anai  mphambu  zitatu  kudza 
mazana  asanu  ndi  awiri  mphambu 
makumi  atatu.  8 Mwana  wamwa- 
muna  wa  Palu  ndiye  Eliyabu.  9 Ndi 
ana  a Eliyabu  : Nemueli,  ndi  Datani 
ndi  Abiramu.  Iwo  ndiwo  Datani  ndi 
Abiramu  omwe  aja  oitanidwa  a kha- 
mu,  amene  anatsutsana  ndi  Mose  ndi 


NUMERI 


26. 10—41 


Aroni  mu  msonkhano  wa  Kora,  muja 
anatsutsana  ndi  Yehova ; 10  ndipo 

dziko  linayasama  pakamwa  pache, 
ndi  kuwameza  pamodzi  ndi  Kora, 
pakufa  msonkhano  uja  ; muja  moto 
unaononga  amuna  mazana  awiri  ndi 
makumi  asanu,  nakhala  iwo  chizi- 
ndikilo.  11  Koma  sanafa  ana  amuna 
a Kora. 

12  Ana  amuna  a Simeoni  monga 
mwa  mabanja  awo  ndiwo  : Nemueli, 
ndiye  kholo  la  banja  la  aNemueli  ; 
Yamini,  ndiye  kholo  la  banja  la  aYa- 
mini  ; Yakini,  ndiye  kholo  la  banja  la 
aYakini  ; 13  Zera,  ndiye  kholo  la 

banja  la  aZera  ; Sauli,  ndiye  kholo  la 
banja  la  aSauli.  14  Iwo  ndiwo  ma- 
banja  a aSimeoni,  zikwi  makumi 
awiri  mphambu  ziwiri  kudza  mazana 
awiri. 

15  Ana  amuna  a Gadi  monga  mwa 
mabanja  awo  ndiwo  : Zefoni,  ndiye 
kholo  la  ’oanja  la  aZefoni  ; Hagi, 
ndiye  kholo  la  banja  la  aHagi  ; Suni, 
ndiye  kholo  la  banja  la  aSuni  ; 16  Ozi- 
ni,  ndiye  kholo  la  banja  la  aOzini  ; 
Eri,  ndiye  kholo  la  banja  la  aEri  ; 
17  Arodi,  ndiye  kholo  la  banja  la 
aArodi  ; Areli,  ndiye  kholo  la  banja 
la  aAreli.  18  Iwo  ndiwo  mabanja  a 
ana  a Gadi,  monga  mwa  owerengedvva 
awo,  zikwi  makumi  anai  ndi  mazana 
asanu. 

19  Ana  amuna  a Yuda,  ndiwo  Eri 
ndi  Onani  ; ndipo  Eri  ndi  Onani  ana- 
mwalira  m’dziko  la  Kanani.  20  Ndipo 
ana  a Yuda  monga  mwa  mabanja  awo 
ndiwo  : Sela,  ndiye  kholo  la  banja  la 
aSela  ; Perezi,  ndiye  kholo  la  banja 
la  aPerezi ; Zera,  ndiye  kholo  la  banja 
la  aZera.  21  Ndipo  ana  a Perezi 
ndiwo  : Hezeroni,  ndiye  kholo  la 

banja  la  aHezeroni  ; Hamuli,  ndiye 
khoio  la  banja  la  aHamuli.  22  Iwo 
ndiwo  mabanja  a Yuda  monga  mwa 
owerengedwa  awo,  zikwi  makumi 
asanu  ndi  awiri  mphambu  zisanu  ndi 
chimodzi  kudza  mazana  asanu. 

23  Ana  amuna  a Isakara  monga 
mwa  mabanja  awo  ndiwo  : Tola, 

ndiye  kholo  la  banja  la  aTola  ; Puva, 
ndiye  kholo  la  banja  la  aPuni  ; 24  Ya- 
subi,  ndiye  kholo  la  banja  la  aYasubi  ; 
Simironi,  ndiye  kholo  la  banja  la 
aSimironi.  26  Iwo  ndiwo  mabanja 
a Isakara  monga  mwa  owerengedwa 
awo  ; zikwi  makumi  asanu  ndi  limo- 
dzi  mphambu  zinai  kudza  mazana 
atatu. 


26  Ana  amuna  a Zebuloni  monga 
mwa  mabanja  awo  ndiwo  : Seredi, 

ndiye  kholo  la  banja  la  aSeredi ; 
Eloni,  ndiye  kholo  la  banja  la  aEloni ; 
Yahaliyeli,  ndiye  kholo  la  banja  la 
aYahaliyeli.  27  Iwo  ndiwo  mabanja 
aZebuloni  monga  mwa  owerengedwa 
awo,  zikwi  makumi  asanu  ndi  limodzi 
mphambu  mazana  asanu. 

28  Ana  amuna  a Yosefe  monga  mwa 
mabanja  awo  ndiwo  : Manase  ndi 

Efraimu.  29  Ana  a Manase  ndiwo  : 
Makiri,  ndiye  kholo  la  banja  la  aMa- 
kiri  ; ndipo  Makiri  anabala  Gileadi  ; 
ndiye  kholo  la  banja  la  aGileadi. 

30  Ana  a Gileadi  ndiwo  : Yezeri,  ndi- 
ye  kholo  la  banja  la  aYezeri  ; Heleki, 
ndiye  kholo  la  banja  la  aHeleki  ; 

31  ndi  Asiriyeli,  ndiye  kholo  la  banja 
la  aAsiriyeli  ; ndi  Sekemu,  ndiye 
kholo  la  banja  la  aSekemu  ; 32  ndi 
Semida,  ndiye  kholo  la  banja  la  aSe- 
mida  ; ndi  Heferi,  ndiye  kholo  la 
banja  la  aHeferi.  33  Ndipo  Tselo- 
fekadi  mwana  wa  Heferi  analibe  ana 
amuna,  koma  ana  akazi  ndiwo  ; ndi- 
po  maina  a ana  akazi  a Tselofekadi 
ndiwo  Mala  ndi  Nowa,  Hogila,  Milika 
ndi  Tiriza.  34  Iwo  ndiwo  mabanja 
awo  a Manase  ; ndipo  owerengedwa 
awo  ndiwo  zikwi  makumi  asanu 
mphambu  ziwiri  kudza  mazana  asanu 
ndi  awiri. 

35  Ana  amuna  a Efraimu  monga 
mwa  mabanja  awo  ndiwo  : Sutela, 

ndiye  kholo  la  banja  la  aSutela ; 
Bekeri,  ndiye  kholo  la  banja  la  aBe- 
keri  ; Tahana,  ndiye  k'nolo  la  banja  la 
aTahana.  36  Ndipo  mwana  wamwa- 
muna  wa  Sutela  ndiye  Erani,  ndiye 
kholo  la  banja  la  aErani.  37  Iwo 
ndiwo  mabanja  a ana  a Efrai- 
mu  monga  mwa  owerengedwa  awo, 
ndiwo  zikwi  makumi  atatu  mphambu 
ziwiri  kudza  mazana  asanu.  Iwo 
ndiwo  ana  amuna  a Yosefe  monga  nwa 
mabanja  awo. 

38  Ana  amuna  a Benjamini  monga 
mwa  mabanja  awo  ndiwo  : Bela, 

ndiye  knolo  la  banja  la  aBela  ; Asi- 
beli,  ndiye  kholo  la  banja  la  aAsibeli  ; 
Ahiramu,  ndiye  kholo  la  banja  la 
aAhiramu  ; 39  Sufamu,  ndiye  kholo 
la  banja  la  aSufamu  ; Hufamu,  ndiye 
kholo  la  banja  la  aHufamu.  40  Ndipo 
ana  amuna  a Bela  ndiwo  Aridi  ndi 
Namani  ; Aridi,  ndiye  kholo  la  banja 
la  aAridi  ; Namani,  ndiye  kholo  la 
banja  la  aNamani.  41  Iwo  ndiwo  ana 

a Benjamini  monga  mwa  mabanja 
awo  ; ndipo  owerengedwa  awo  ndiwo 
zikwi  makumi  anai  mphambu  zisanu 
kudza  mazana  asanu  ndi  limodzi. 

42  Mwana  wamwamuna  wa  Dani 
monga  mwa  mabanja  ache  ndiye 
Suhamu,  ndiye  kholo  la  banja  la 
aSuhamu.  Iwo  ndiwo  mabanja  a 
Dani  monga  mwa  mabanja  awo. 
43  Mabanja  onse  a aSuhamu  monga 
mwa  owerengedwa  awo  ndiwo,  zikwi 
makumi  asanu  ndi  limodzi  mphambu 
zinai  kudza  mazana  anai. 

44  Ana  amuna  a Aseri  monga  mwa 
mabanja  awo  ndiwo  : Yimna,  ndiye 
kholo  la  banja  la  aYimna  ; Yisivi, 
ndiye  kholo  la  banja  la  aYisivi  ; Beri- 
ya,  ndiye  kholo  la  banja  la  aBeriya. 
45  Ana  a Beriya  ndiwo  : Heberi,  ndi- 
ye  kholo  la  banja  la  aHeberi  ; Mali- 
kiyeli,  ndiye  kholo  la  banja  la  aMali- 
kiyeli.  46  Ndipo  dzina  la  mwana 
wamkazi  wa  Aseri  ndiye  Sara.  47  Iwo 
ndiwo  mabanja  a ana  amuna  a Aseri 
monga  mwa  owerengedwa  awo,  zikwi 
makumi  asanu  mphambu  zitatu  ku- 
dza  mazana  anai. 

48  Ana  amuna  a Nafitali  monga  mwa 
mabanja  awo  ndiwo  : Yazeli,  ndiye 

kholo  la  banja  la  aYazeli  ; Guni, 
ndiye  kholo  la  banja  la  aGuni  ; 49  Ye- 
zeri,  ndiye  kholo  la  banja  la  aYezeri  ; 
Silemu,  ndiye  kholo  la  banja  la  aSile- 
mu.  50  Iwo  ndiwo  mabanja  a Nafi- 
tali  monga  mwa  mabanja  awo  ; 
ndipo  owerengedwa  awo  ndiwo  zikwi 
makumi  anai  mphambu  zisanu  kudza 
mazana  anai. 

51  Iwo  ndiwo  owerengedwa  awo  a 
ana  a Israyeli,  zikwi  mazana  asanu 
ndi  limodzi  mphambu  chimodzi  kudza 
mazana  asanu  ndi  awiri  mphambu 
malcumi  atatu. 

52  Ndipo  Yehova  ananena  ndi  Mose, 
ndi  kuti,  53  Dziko  ligawikire  iwowa 
monga  mwa  kuv/erenga  kwa  maina, 
likhale  cholowa  chawo.  54  Ochu- 
ruka’wo,  uwachurukitsire  cholowa 
chawo  ; ochepa’wo  uwachepetsere 
cholowa  chawo  ; ampatse  yense  cho- 
lowa  chache  monga  mwa  owerengedwa 
ache.  55  Koma  aligawe  ndi  kuchita 
maere ; cholowa  chawo  chikhale 
monga  mwa  maina  a mafuko  a mako- 
lo  awo.  56  Agawire  ochuruka  ndi 
ochepa  cholowa  chawo  monga  mwa 
kuchita  maere. 

57  Ndipo  awa  ndi  owerengedwa  awo 
a aLevi  monga  mwa  mabanja  awo  : 


Gerisoni,  ndiye  kholo  la  banja  la 
aGerisoni  ; Kohati,  ndiye  kholo  la 
banja  la  aKohati  ; Merari,  ndiye 
k’nolo  la  banja  la  aMerari.  58  Awa 
ndi  mabanja  a aLevi  : banja  la  aLi- 
bini,  banjala  aHebroni,  banja  la  aMali, 
banja  la  aMusi,  banja  la  aKohati. 
Ndipo  Kohati  anabala  Amiramu. 
59  Ndipo  dzina  lache  la  mkazi  wache 
wa  Amiramu  ndiye  Yokebedi,  mwana 
wamkazi  wa  Levi,  wobadwira  Levi 
m’Aigupto  ; ndipo  iye  anambalira 
Amiramu  Aroni  ndi  Mose,  ndi  Miriamu 
mlongo  wawo.  60  Ndipo  Nadabu  ndi 
Abihu,  Eleazara  ndi  Itamara  anaba- 
dwira  Aroni.  61  Koma  Nadabu  ndi 
Abihu  adafa,  muja  anabwera  nawo 
moto  wa  chiiendo  pa  maso  pa  Yehova. 
62  Ndipo  owerengedwa  awo  ndiwo 
zikwi  makumi  awiri  mphambu  zitatu, 
mwamuna  yense  wa  mwezi  umodzi 
ndi  mphambu  ; popeza  sanawerenge- 
dwa  pakati  pa  ana  a Israyeli  ; chi- 
fukwa  sanawapatsa  choiowa  mwa  ana 
a Israyeli. 

63  Iwo  ndiwo  amene  anawerenge- 
dwa  ndi  Mose  ndi  Eleazara  wansembe, 
amene  anawerenga  ana  a Israyeli 
m’zidikha  za  Moabi  ku  Yordano 
pafupi  pa  Yeriko.  64  Koma  pakati 
pawo  panalibe  mmodzi  wa  iwo  amene 
anawerengedwa  ndi  Mose  ndi  Aroni 
wansembe,  amene  anawerenga  ana  a 
Israyeli  m’chipululu  cha  Sinai.  65  Po- 
peza  Yehova  adanena  za  iwowa,  Adza- 
fatu  m’chipululu.  Ndipo  sanatsalira 
mmodzi  wa  iwowa  koma  Kalebi  mwa- 
na  wa  Yefune,  ndi  Yoswa  mwana  wa 
Nuni. 

Pamenepo  anayandikiza  ana 
<&,  f akazi  a Tselofekadi  mwana  wa 
Heferi,  ndiye  mwana  wa  Gileadi,  ndiye 
mwana  wa  Makiri,  ndiye  mwana  wa- 
mwamuna  wa  Manase,  wa  mabanja  a 
Manase  mwana  wa  Yosefe ; ndipo 
maina  a ana  ache  akazi  ndiwo,  Mala, 
Nowa,  Hogila  ndi  Milika  ndi  Tiriza. 
2 Ndipo  anaima  pa  maso  pa  Mose,  ndi 
pa  maso  pa  Eleazara  wansembe,  ndi 
pa  maso  pa  akalonga,  ndi  khamu 
lonse,  pa  khomo  pa  chihema  choko- 
manako,  ndi  kuti,  3 Atate  wathu 
adamwalira  m’chipululu,  ndipo  sana- 
khala  iye  pakati  pa  msonkhano  wa  iwo 
akusonkhana  kutsutsana  ndi  Yehova, 
mu  msonkhano  wa  Kora ; koma 
anafera  zoipa  zache  zache  ; ndipo  ana- 
libe  ana  amuna.  4 Lichotsedwerenji 
dzina  la  atate  wathu  pakati  pa  banja 

lache,  popeza  alibe  mwana  wamwa- 
muna  ? Tipatseni  dziko  lathu  lathu 
pakati  pa  abale  a atate  wathu.  5 Ndi- 
po  Mose  anapita  nawo  mlandu  wawo 
pa  maso  pa  Yehova.  6 Ndipo  Yehova 
ananena  ndi  Mose,  nati,  7 Ana  akazi 
a Tselofekadi  anena  zoona  ; uwapatse 
ndithu  cholowa  chikhale  chawo  chawo 
pakati  pa  abale  a atate  wawo  ; nuwa- 
landiritse  cholowa  cha  atate  wawo. 
8 Ndipo  unene  ndi  ana  a Israyeli,  ndi 
kuti,  Akafa  munthu  wamwamuna 
wopanda  mwana  wamwamuna,  cho- 
lowa  chache  achilandire  mwana  wache 
wamkazi.  9 Ndipo  akapanda  ku- 
khala  naye  mwana  wamkazi,  mupatse 
abale  ache  cholowa  chache.  lONdipo 
akapanda  kukhala  nawo  abale,  mu- 
patse  abale  a atate  wache  cholowa 
chache.  11  Ndipo  akapanda  abale 
a atate  wache,  mupatse  wa  chibale 
chache  woyandikizana  naye  wa  pfuko 
lache  cholowa  chache,  likhale  lache 
lache;  ndipo  likhale  kwa  ana  a Israyeli 
lemba  monga  Yehova  wamuuza  Mose. 

12  Ndipo  Yehova  anati  kwa  Mose, 
Kwera  m’phiri  ili  la  Abarimu,  nupenye 
dziko  limene  ndapatsa  ana  a Israyeli. 
13  Utaliona  iwenso  udzaitanidwa  ku- 
mka  kwa  anthu  a mtundu  wako, 
monga  anaitanidwa  Aroni  mbale 
wako  ; 14  popeza  munapikisana  nawo 
mau  anga  m’chipululu  cha  Sini, 
potsutsana  nane  khamu’lo,  osandipa- 
tula  Ine  pa  madzi’wo  pa  maso  pawo. 
Ndiwo  madzi  a Meriba  m’Kadesi, 
m’chipululu  cha  Sini.  15  Ndipo  Mose 
ananena  ndi  Yehova,  nati,  16  Yehova, 
Mulungu  wa  mizimu  ya  anthu  onse, 
aike  munthu  pa  khamu’lo,  17  waku- 
turuka  pa  maso  pawo,  ndi  kulowa  pa 
maso  pawo,  wakuwaturutsa  ndi  kuwa- 
lowetsa ; kuti  khamu  la  Ambuye 
lisakhale  ngati  nkhosa  zopanda  mbusa. 
18  Ndipo  Yehova  anati  kwa  Mose, 
Utenge  Yoswa  mwana  wa  Nuni, 
ndiye  munthu  mwa  iye  muli  mzimu, 
nuike  dzanja  lako  pa  iye  ; 19  numui- 
mike  pa  maso  pa  Eleazara  wansembe, 
ndi  pa  maso  pa  khamu  lonse  ; numla- 
; ngize  pa  maso  pawo.  20  Ndipo  umu- 
ikire’po  ulemerero  wako,  kuti  khamu 
lonse  la  ana  a Israyeli  ammvere. 
21  Ndipo  aime  pa  maso  pa  Eleazara 
wansembe,  amene  amfunsire  monga 
mwa  chiweruzo  cha  Urimu  pa  maso 
pa  Yehova ; ponena  iye  azituruka, 
ndi  ponena  iye  azilowa,  ndi  iye  ndi  ana 
onse  a Israyeli  pampdzi  naye,  ndiwo 


khamu  lonse.  22  Ndipo  Mose  ana- 
chita  monga  Yehova  adamuuza  ; na- 
tenga  Yoswa  namuimitsa  pa  maso  pa 
Eleazara  wansembe,  ndi  pa  maso  pa 
khamu  lonse  ; 23  namuikira  manja 
ache,  namlangiza  monga  Yehova 
adanena  ndi  dzanja  la  Mose. 

OO  Ndipo  Yehova  ananena  ndi 
Mose,  nati,  2 Uza  ana  a 
Israyeli,  nuti  nawo,  Muzisamalira 
kubwera  nacho  kwa  Ine  chopereka 
changa,  chakudya  changa  cha  nsembe 
zanga  za  moto,  cha  pfungo  lokoma, 
pa  nyengo  yache  yoikika.  3 Ndipo 
unene  nawo,  Nsembe  ya  moto  imene 
muzibwera  nayo  kwa  Yehova  ndiyi : 
ana  a nkhosa  awiri  a chaka  chimodzi 
opanda  chirema,  tsiku  ndi  tsiku, 
nsembe  ya  moto  yosalekeza.  4 Mwa- 
na  wa  nkhosa  mmodzi’yo  umpereke 
m’mawa,  ndi  mwana  wa  nkhosa  wina- 
’yo  umpereke  madzulo  ; 5 ndi  limodzi 
la  magawo  khumi  la  efa  wa  ufa  wosa- 
lala  ukhale  nsembe  ya  ufa,  wosanga- 
niza  ndi  limodzi  la  magawo.  anai  la 
hini  wa  mafuta  opera.  6 Ndiyo 
nsembe  yopsereza  kosalekeza,  yoikika 
ku  phiri  la  Sinai,  ichite  pfungo  lokoma, 
nsembe  ya  moto  ya  Yehova.  7 Ndi 
nsembe  yache  yothira  ya  mwana  wa 
nkhosa  mmodzi’yo  ndiyo  limodzi  la 
magawo  anai  la  hini  ; m’malo  opatu- 
lika  uthirire  Yehova  nsembe  yothi- 
ra  ya  chakumwa  cholimba.  8 Ndi 
mwana  wa  nkhosa  wina’yo  umpereke 
madzulo  ; monga  nsembe  ya  ufa  ya 
m’mawa,  ndi  nsembe  yothira  yache, 
umpereke  ; ndiyo  nsembe  ya  moto  ya 
pfungo  lokoma  la  Yehova. 

9 Ndipo  dzuwa  la  Sabata  ana  a 
nkhosa  awiri  a chaka  chimodzi,  opanda 
chirema,  ndi  awiri  a magawo  khumi 
a efa  wa  ufa  wosalala,  ukhale  nsembe 
ya  ufa,  wosanganiza  ndi  mafuta,  ndi 
nsembe  yache  yothira ; 10  ndiyo 

nsembe  yopsereza  ya  dzuwa  la  Sabata 
liri  lonse,  pamodzi  ndi  nsembe  yopse- 
reza  yosalekeza,  ndi  nsembe  yache 
yothira. 

11  Ndipo  poyamba  miyezi  yanu 
muzibwera  nayo  nsembe  yopsereza  ya 
Yehova  : ng’ombe  za  mphongo  ziwiri, 
ndi  nkhosa  ya  mphongo  imodzi,  ndi 
ana  a nkhosa  asanu  ndi  awiri  a chaka 
chimodzi  opanda  chirema  ; 12  ndi 

atatu  a magawo  khumi  a efa  wa  ufa 
wosalala,  ukhale  nsembe  ya  ufa, 
wosanganiza  ndi  mafuta,  ndiwo  wa 
ng’ombe  iri  yonse  ; ndi  awiri  a maga- 

wo  khumi  a ufa  wosalala,  ukhale 
nsembe  ya  ufa,  wosanganiza  ndi  ma- 
futa,  ndiwo  wa  nkhosa  ya  mphongo 
imodzi’yo  ; 13  ndi  limodzi  la  magawo 
khumi  la  ufa  wosalaia  wosanganiza 
ndi  mafuta,  ukhale  nsembe  ya  ufa, 
ndiwo  wa  mwana  wa  nkhosa  yense  ; 
ndiyo  nsembe  yopsereza  ya  pfungo 
lokoma,  nsembe  ya  moto  ya  Yehova. 
14  Ndipo  nsembe  zache  zothira  ndizo  ; 
limodzi  la  magawo  khumi  la  hini  wa 
vinyo  ndiwo  wa  ng’ombe  imodzi,  ndi 
limodzi  la  magawo  atatu  la  hini  likhale 
la  nkhosa  ya  mphongo,  ndi  limodzi  la 
magawo  anai  a hini  likhale  la  mwana 
wa  nkhosa  ; ndiyo  nsembe  yopsereza 
ya  mwezi  uli  wonse  kunena  miyezi 
yonse  ya  chaka.  15  Ndi  tonde  mmo- 
dzi,  akhale  nsembe  ya  uchimwo  ya 
Yehova  ; aikonze  pamodzi  ndi  nsembe 
yopsereza  yosalekeza,  ndi  nsembe 
yache  yothira. 

16  Ndipo  mwezi  woyamba,  tsiku  la 
khumi  ndi  chinai  la  mwezi,  pali  Paskha 
wa  Yehova.  17  Ndipo  tsiku  la  khumi 
ndi  chisanu  la  mwezi  uwu  pali  madye- 
rero  ; masiku  asanu  ndi  awiri  azidya 
mkate  wopanda  chotupitsa.  ISTsiku 
loyamba  pali  kusonkhana  kopatulika  ; 
musamachita  nchito  ya  masiku  ena  ; 
19  koma  mubwere  nayo  nsembe  ya 
moto,  nsembe  yopsereza  ya  Yehova  : 
ng’ombe  ziwiri  za  mphongo,  ndi  nkho- 
sa  ya  mphongo  imodzi,  ndi  ana  a 
nkhosa  asanu  ndi  awiri  a chaka 
chimodzi  ; akhale  kwa  inu  opanda 
chirema ; 20  ndi  nsembe  yawo  ya 

ufa  wosalala  wosanganiza  ndi  mafu- 
ta  ; mupereke  atatu  a magawo  khumi 
akhale  a ng’ombe,  ndi  awiri  a magawo 
khumi  akhale  a nkhosa  ya  mphongo  ; 
21  upereke  limodzi  la  magawo  khumi 
likhale  la  mwana  wa  nkhosa  mrno- 
dzi  ; uzitero  ndi  ana  a nkhosa  asanu 
ndi  awiri  ; 22  ndi  tonde  mmodzi 

akhale  nsembe  ya  uchimwo,  ya- 
kutetezera  inu.  23  Mupereke  izi 
pamodzi  ndi  nsembe  yopsereza  ya 
m’mawa,  ndiyo  ya  nsembe  yopsereza 
kosalekeza.  24  Momwemo  mupereke 
chakudya  cha  nsembe  ya  moto  cha 
pfungo  lokoma  la  Yehova,  tsiku  ndi 
tsiku,  rnasiku  asanu  ndi  awiri,  cha- 
kupereka  pamodzi  ndi  nsembe  yopse- 
reza  yosalekeza,  ndi  nsembe  yache 
yothira.  25  Ndipo  tsiku  lachisanu 
ndi  chiwiri  mukhaie  nako  kusonkhana 
kopatulika  ; musamachita  nchito  ya 
masiku  ena. 


26  Momwemonso  tsiku  la  zipatso 
zoyamba,  pobwera  nayo  nsembe  ya 
ufa  watsopano  kwa  Yehova,  m’ma- 
dyerero  anu  a masabata,  muzikhala 
nako  kusonkhana  kopatulika ; mu- 
samachita  nchito  ya  masiku  ena. 
27  Pamenepo  muzipereka  nsembe 
yopsereza  ya  pfungo  lokoma  kwa 
Yehova ; ng’ombe  za  mphongo 
ziwiri,  nkhosa  ya  mphongo  imodzi, 
ana  a nkhosa  asanu  ndi  awiri  a chaka 
chimodzi  ; 28  ndi  nsembe  yache  ya 

ufa  wosalala  wosanganiza  ndi  mafuta, 
atatu  a magawo  khumi  akhale  a 
ng’ombe  imodzi,  awiri  a magawo 
khumi  akhale  a nkhosa  ya  mphongo 
imodzi,  29  limodzi  la  magawo  khumi 
likhale  la  mwana  wa  nkhosa  mmodzi, 
momwemo  ndi  ana  a nkhosa  asanu 
ndi  awiri  ; 30  tonde  mmodzi  waku- 
tetezera  inu.  31  Mupereke  izi  pa- 
modzi  ndi  nsembe  yopsereza  yosa- 
lekeza,  ndi  nsembe  yache  ya  ufa, 
zikhale  kwa  inu  zopanda  chirema,  ndi 
nsembe  zache  zothira. 

Ndipo  mwezi  wachisanu  ndi 
chiwiri,  tsiku  loyamba  la 
mwezi’wo,  muzikhala  nako  kuso- 
nkhana  kopatulika  ; musamachita 
nchito  ya  masiku  ena  ; likukhalireni 
inu  tsiku  la  kuliza  malipenga.  2 Pa- 
menepo  muzipereka  nsembe  yopse- 
reza  ya  pfungo  lokoma  kwa  Yehova  ; 
ng’ombe  imodzi  ya  mphongo,  nkhosa 
ya  mphongo  imodzi,  ana  a nkhosa  asa- 
nu  ndi  awiri  a chaka  chimodzi  opanda 
cnirema  ; 3 ndi  nsembe  yawo  ya  ufa, 
ufa  wosalala  wosanganiza  ndi  mafuta, 
atatu  a magawo  khumi  akhale  a 
ng’ombe’yo,  awiri  a magawo  khumi 
akhale  a nkhosa  ya  mphongo,  4 ndi 
limodzi  la  magawo  khumi  likhale 
la  mwana  wa  nkhosa  mmodzi,  mo- 
mwemo  ndi  ana  a nkhosa  asanu  ndi 
awiri  ; 5 ndi  tonde  mmodzi  wa 

nsembe  ya  uchimwo,  yakutetezera 
inu  ; 6 pamodzi  ndi  nsembe  yopsereza 
ya  pa  mwezi,  ndi  nsembe  yache  ya  ufa, 
ndi  nsembe  yopsereza  yosalekeza,  ndi 
nsembe  yache  ya  ufa,  ndi  nsembe 
zache  zothira,  monga  mwa  lemba 
lache,  zikhale  za  pfungo  lokoma, 
nsembe  ya  moto  ya  Yehova. 

7 Ndipo  tsiku  la  khumi  la  mwezi 
wachisanu  ndi  chiwiri  uwu  muzikhala 
nako  kusonkhana  kopatulika ; pa- 
menepo  mudzichepetse ; musama- 
gwira  nchito  ; 8 koma  mubwere  nayo 
nsembe  yopsereza  kwa  Yehova,  ya 

pfungo  lokoma  ; ng’ombe  ya  mphongo 
imodzi,  nkhosa  ya  mphongo  imodzi, 
ana  a nkhosa  asanu  ndi  awiri  a chaka 
chimodzi  ; akhale  kwa  inu  opanda 
chirema  ; 9 ndi  nsembe  yawo  ya  ufa 
wosalala  wosanganiza  ndi  mafuta, 
atatu  a magawo  khumi  akhale  a 
ng’ombe,  awiri  a magav/o  khumi 
akhale  a nkhosa  ya  mphongo  imodzi- 
’yo  ; 10  limodzi  la  magawo  khumi 

likhale  la  mwana  wa  nkhosa  mmodzi, 
momv/emo  ndi  ana  a nkhosa  asanu  ndi 
awiri  ; 1 1 tonde  mmodzi  akhale 

nsembe  ya  uchimwo,  pamodzi  ndi 
nsembe  ya  uchimwo  yotetezera,  ndi 
nsembe  yopsereza  yosalekeza,  ndi 
nsembe  yache  ya  ufa,  ndi  nsembe 
zache  zothira. 

12  Ndipo  tsiku  la  khumi  ndi  chi- 
sanu  la  mwezi  wachisanu  ndi  chiwiri 
muzikhala  nako  kusonkhana  kopa- 
tulika  ; musamachita  nchito  ya  ma- 
siku  ena,  koma  muchitire  Yehova 
madyerero  masiku  asanu  ndi  awiri  ; 

13  ndipo  mubwere  nayo  nsembe  yopse- 
reza,  ndiyo  nsembe  ya  moto,  ya 
pfungo  lokoma  kwa  Yehova  : ng’ombe 
za  mphongo  khumi  ndi  zitatu,  nkhosa 
za  mphongo  ziwiri,  ana  a nkhosa 
khumi  ndi  anai,  a chaka  chimodzi, 
akhale  opanda  chirema  ; 14  ndi  nse- 
mbe  yache  ya  ufa  wosalala  wosanga- 
niza  ndi  mafuta,  atatu  a magawo 
khumi  akhale  a ng’ombe  imodzi, 
momwemo  nazo  ng’ombe  khumi  ndi 
zitatu’zo,  awiri  a magawo  khumi 
akhale  a nkhosa  ya  mphongo  imodzi, 
momwemo  nazo  nkhosa  za  mphongo 
ziwiri’zo  ; 1 5 ndi  limodzi  la  magawo 
khumi  likhale  la  mwana  wa  nkhosa 
mmodzi,  momwemo  nawo  ana  a 
nkhosa  khumi  ndi  anai  ; 16  ndi 

tonde  mmodzi  akhale  nsembe  ya 
uchimwo  ; pamodzi  ndi  nsembe 
yopsereza  yosalekeza,  nsembe  yache 
ya  ufa,  ndi  nsembe  yache  yo- 
thira. 

17  Ndipo  tsiku  lachiwiri  muzibwera 
nazo  ng’ombe  za  mphongo  khumi  ndi 
ziwiri,  nkhosa  za  mphongo  ziwiri,  ana 
a nkhosa  khumi  ndi  anai  a chaka 
chimodzi,  opanda  chirema ; 18  ndi 

nsembe  yache  ya  ufa,  ndi  nsembe  zache 
zothira,  za  ng’ombe,  za  nkhosa  za 
mphongo,  ndi  za  ana  a nkhosa,  monga 
mwa  kuwerenga  kwache,  ndi  kutsata 
lemba  lache  ; 19  ndi  tonde  mmodzi 
akhale  nsembe  ya  uchimwo ; pa- 
modzi  ndi  nsembe  yopsereza  yosale- 

keza,  ndi  nsembe  yache  ya  ufa,  ndi 
nsembe  zache  zothira. 

20  Ndi  tsiku  lachitatu  ng’ombe 
khumi  ndi  imodzi,  nkhosa  za  mphongo 
ziwiri,  ana  a nkhosa  khumi  ndi  anai 
a chaka  chimodzi  opanda  chirema ; 

21  ndi  nsembe  yache  ya  ufa,  ndi 
nsembe  zache  zothira  za  ng’ombe,  za 
nkhosa  za  mphongo,  ndi  za  ana  a 
nkhosa  monga  mwa  kuwerenga 
kwache,  ndi  kutsata  lemba  lache  ; 

22  ndi  tonde  mmodzi  akhale  nsembe 
ya  uchimwo  ; pamodzi  ndi  nsembe 
yopsereza  yosalekeza,  ndi  nsembe 
yache  ya  ufa,  ndi  nsembe  yache 
yothira. 

23  Ndi  tsiku  lachinai  ng’ombe 
khumi,  nkhosa  za  mphongo  ziwiri,  ana 
a nkhosa  khumi  ndi  anai,  a chaka 
chimodzi,  opanda  chirema  ; 24  nse- 
mbe  yache  ya  ufa,  ndi  nsembe  zache 
zothira  za  ng’ombe,  za  nkhosa  za 
mphongo,  ndi  za  ana  a nkhosa,  monga 
mwa  kuwerenga  kwache,  ndi  kutsata 
lemba  lache  ; 25  ndi  tonde  mmodzi 
akhale  nsembe  ya  uchimwo  ; pa- 
modzi  ndi  nsembe  yopsereza  yosale- 
keza,  nsembe  yache  ya  ufa,  ndi 
nsembe  yache  yothira. 

26  Ndi  tsiku  lachisanu  ng’ombe  zi- 
sanu  ndi  zinai,  nkhosa  za  mphongo 
ziwiri,  ana  a nkhosa  khumi  ndi  anai, 
a chaka  chimodzi,  opanda  chirema  ; 
27  ndi  nsembe  yache  ya  ufa,  ndi 
nsembe  zache  zothira,  za  ng’ombe, 
za  nkhosa  za  mphongo,  ndi  za  ana  a 
nkhosa,  monga  mwa  kuwerenga  kwa- 
che,  ndi  kutsata  lemba  lache  ; 28  ndi 
tonde  mmodzi  akhale  nsembe  ya  uchi- 
mwo  ; pamodzi  ndi  nsembe  yopsereza 
yosalekeza,  ndi  nsembe  yache  ya  ufa, 
ndi  nsembe  yache  yothira. 

29  Ndi  tsiku  lachisanu  ndi  chimodzi 
ng’ombe  zisanu  ndi  zitatu,  nkhosa  za 
mphongo  ziwiri,  ana  a nkhosa  khumi 
ndi  anai,  a chaka  chimodzi,  opanda 
chirema ; 30  ndi  nsembe  yache  ya 
ufa.,  ndi  nsembe  zache  zothira,  za 
ng’ombe,  za  nkhosa  za  mphongo,  ndi 
za  ana  a nkhosa,  monga  mwa  kuwe- 
renga  kwache,  ndi  kutsata  lemba 
lache  ; 31  ndi  tonde  mmodzi  akhale 
nsembe  ya  uchimwo  ; pamodzi  ndi 
nsembe  yopsereza  yosalekeza,  nsembe 
yache  ya  ufa,  ndi  nsembe  yache  yo- 
thira. 

32  Ndi  tsiku  lachisanu  ndi  chiwiri 
ng’ombe  zisanu  ndi  ziwiri,  nkhosa  za 
mphongo  ziwiri,  ana  a nkhosa  khumi 

ndi  anai,  a chaka  chimodzi,  opanda 
chirema  ; 33  ndi  nsembe  yache  ya 

ufa,  ndi  nsembe  zache  zothira,  za 
ng’ombe,  za  nkhosa  ya  mphongo,  ndi 
za  ana  a nkhosa,  monga  mwa  kuwe- 
renga  kwache,  ndi  kutsata  lemba 
lache  ; 34  ndi  tonde  mmodzi  akhale 
nsembe  ya  uchimwo  ; pamodzi  ndi 
nsembe  yopsereza  yosalekeza,  nsembe 
yache  ya  ufa,  ndi  nsembe  yache 
yothira. 

35  Tsiku  lachisanu  ndi  chitatu  mu- 
zikhala  nalo  tsiku  loletsa ; musa- 
machita  nchito  ya  masiku  ena ; 

36  koma  mubwere  nayo  nsembe 

yopsereza,  ndiyo  nsembe  ya  moto,  ya 
pfungo  lokoma  kwa  Yehova:  ng’o- 

mbe  imodzi,  nkhosa  ya  mphongo 
imodzi,  ana  a nkhosa  asanu  ndi  awiri, 
a chaka  chimodzi,  opanda  chirema  ; 

37  nsembe  yache  ya  ufa,  ndi  nsembe 
zache  zothira  za  ng’ombe,  za  nkhosa 
za  mphongo,  ndi  za  ana  a nkhosa, 
monga  mwa  kuwerenga  kwache,  ndi 
kutsata  lemba  lache  ; 38  ndi  tonde 
mmodzi  wa  nsembe  ya  uchimwo  ; 
pamodzi  ndi  nsembe  yopsereza  yosa- 
lekeza,  ndi  nsembe  yache  ya  ufa,  ndi 
ndi  nsembe  yache  yothira. 

39  Izi  muzikonzera  Yehova  mu 
nyengo  zanu  zoikika,  pamodzi  ndi 
zowinda  zanu,  ndi  zopereka  zanu 
zaufuru,  za  nsembe  zanu  zopsereza, 
ndi  za  nsembe  zanu  za  ufa,  ndi  za 
nsembe  zanu  zothira,  ndi  za  nsembe 
zanu  zoyamika.  40  Ndipo  Mose  ana- 
nena  ndi  ana  a Israyeli  monga  mwa 
zonse  Yehova  adamuuza  Mose. 

O Ndipo  Mose  ananena  ndi  akuru 
Ow  a mapfuko  a ana  a Israyeli, 
nati,  Chinthu  anachilamulira  Yehova 
ndiichi.  2 Munthu  akachitira  Yehova 
chowinda,  kapena  akalumbira  lumbiro 
ndi  kumangira  moyo  wache  chodzile- 
tsa,  asaipse  mau  ache  ; azichita  monga 
mwa  zonse  zoturuka  m’kamwa  mwa- 
che.  3 Ndipo  mkazi  akachitira  Ye- 
hova  chowinda,  nakadzimanga  nacho 
chodziletsa,  pokhala  ali  m’nyumba  ya 
atate  wache,  m’unamwalL  wache  ; 
4 ndipo  atate  wache  akamva  chowinda 
chache,  ndi  chodziletsa  chache  ana- 
manga  moyo  wache  nacho,  koma 
wakhala  naye  chete  atate  wache ; 
pamenepo  zowinda  zache  zonse  zidza- 
khazikika,  ndi  chodziletsa  chiri  chonse 
wamanga  nacho  moyo  wache  chidza- 
khazikika.  5 Koma  atate  wache 
akamletsa  tsiku  lakumva  iye  ; zo- 


winda  zache  zonse,  ndi  zodziletsa 
zache  zonse  anamanga  nazo  moyo 
wache,  sizidzakhazikika ; ndipo  Ye- 
hova  adzarnkhululukira,  popeza  atate 
wache  anamletsa.  6 Ndipo  akakwa- 
tibwa  naye  mwamuna,  pokhala  ali 
nazo  zowinda  zache,  kapena  zonena 
zopanda  pache  za  milomo  yache, 
zimene  anamanga  nazo  moyo  wache  ; 

7 nakazimva  mwamuna  wache,  naka- 
khala  naye  chete  tsiku  lakuzimva 
iye  ; pamenepo  zowinda  zache  zidza- 
khazikika,  ndi  zodziletsa  anamanga 
nazo  moyo  wache  zidzakhazikika. 

8 Koma  mwamuna  wache  akamletsa 
tsiku  lakumva  iye  ; pamenepo  adza- 
fafaniza  chowinda  chache  anali  nacho, 
ndi  zonena  zopanda  pache  za  milomo 
yache,  zimene  anamanga  nazo  moyo 
wache  ; ndipo  Yehova  adzamkhulu- 
lukira.  9 Koma  chowinda  cha  mkazi 
wa  masiye,  kapena  mkazi  wochotse- 
dwa,  ziri  zonse  anamanga  nazo  moyo 
wache  zidzamkhazikikira.  10  Ndipo 
ngati  anawinda  m’nyumba  ya  mwa- 
muna  wache,  kapena  anamanga  moyo 
wache  ndi  chodziletsa  ndi  kulumbira- 
’po,  1 1 ndipo  mwamuna  wache  ana- 
mva,  koma  anakhala  naye  chete  osa- 
mletsa,  pamenepo  zowinda  zache 
zonse  zidzakhazikika,  ndi  zodziletsa 
zonse  anamanga  nazo  moyo  wache 
zidzakhazikika.  12  Koma  ngati 
mwamuna  wache  anazifafanizadi 
tsiku  lakuzimva  iye,  zonse  zoturuka 
m’milomo  yache  kunena  za  zowinda 
zache,  kapena  za  chodziletsa  cha 
moyo  wache  sizidzakhazikika  ; mwa- 
muna  wache  anazifafaniza ; ndipo 
Yehovaadzamkhululukiraiye.  13  Cho- 
winda  chiri  chonse,  ndi  cholumbira 
chiri  chonse  chodziletsa  chakuche- 
petsa  nacho  moyo,  mwamuna  wache 
achikhazikira,  kapena  mwamuna 
wache  achifafaniza.  14  Koma  mwa- 
muna  wache  akakhala  naye  chete 
tsiku  ndi  tsiku  ; pamenepo  akhazikira 
zowinda  zache  zonse,  kapena  zodzi- 
letsa  zache  zonse,  ziri  pa  iye  ; wazi- 
khazikitsa,  popeza  anakhala  naye 
chete  tsiku’li  anazimva  iye.  1 5 Koma 
akazifafaniza  atatha  kuzimva ; pa- 
menepo  adzasenza  mphulupulu  yache. 
16  Awa  ndi  malemba  amene  Yehova 
analamulira  Mose,  a pakati  pa  mwa- 
muna  ndi  mkazi  wache,  pakati  pa 
atate  ndi  mwana  wache  wamkazi, 
akali  namwali,  -m’nyumba  ya  atate 
wache. 

Q1  Ndipo  Yehova  ananena  ndi 
O I Mose,  nati,  2 Abwezereni  chi- 
lango  aMidyani  chifukwa  cha  ana  a 
Israyeli  ; utatero  udzaitanidwa  kumka 
kwa  anthu  a mtundu  wako.  3 Ndipo 
Mose  ananena  ndi  anthu,  nati,  Adzi- 
konzere  ena  mwa  inu  zida  za  nkhondo, 
alimbane  nawo  aMidyani,  kuwabwe- 
zera  aMidyani  chilango  cha  Yehova. 
4 Muwatume  ku  nkhondo  a pfuko 
limodzi,  chikwi  chimodzi,  a pfuko 
limodzi  chikwi  chimodzi,  atere  mafuko 
onse  a Israyeli.  5 Ndipo  anapereka 
mwa  zikwi  za  Israyeli,  a pfuko  limo- 
dzi  chikwi  chimodzi,  anthu  zikwi 
khumi  ndi  ziwiri  okonzekeratu  ndi  za 

Inkhondo.  6 Ndipo  Mose  anawatuma 
a pfuko  limodzi  chikwi  chimodzi,  ku 
nkhondo,  iwowa  ndi  Pinehasi  mwana 
wa  Eleazara  wansembe,  ku  nkhondo, 
ndi  zipangizo  zopatulika,  ndi  mali- 
penga  oliza  m’dzanja  lache.  7 Ndipo 
anawathira  nkhondo  aMidyani,  monga 
Yehova  adamuuza  Mose  ; nawapha 
amuna  onse.  8 Ndipo  anapha  mafu- 
mu  a aMidyani  pamodzi  ndi  ophedwa 
awo  ena  ; ndiwo  Evi,  ndi  Rekamu,  ndi 
Zuri,  ndi  Huri,  ndi  Reba,  mafumu 
asanu  a aMidyani  ; namupha  Balamu 
mwana  wa  Beori  ndi  lupanga.  9 Ndi- 
po  ana  a Israyeli  anagwira  akazi  a 
aMidyani,  ndi  ana  ang’ono,  nafunkha 
ng’ombe  zawo  zonse,  ndi  zoweta  zawo 
zonse,  ndi  chuma  chawo  chonse. 
10  Ndipo  anatentha  ndi  moto  midzi 
yawo  yonse  yokhala’mo  iwo,  ndi 
zigono  zawo  zonse.  11  Ndipoanapita 
nazo  zofunkha  zonse,  ndi  za  ku  nkho- 
ndo  zonse,  ndizo  anthu  ndi  nyama. 
12  Ndipo  anadza  nawo  andende,  ndi 
za  ku  nkhondo,  ndi  zofunkha,  kwa 
Mose,  ndi  kwa  Eleazara  wansembe, 
ndi  kwa  khamu  la  ana  a Israyeli,  ku 
chigono,  ku  zidikha  za  Moabi,  ziri  ku 
Yordano  pafupi  pa  Yeriko. 

13  Ndipo  Mose,  ndi  Eleazara  wanse- 
mbe,  ndi  akalonga  onse  a khamu’lo, 
anaturuka  kukumana  nawo  kunja 
kwa  chigono.  14  Ndipo  Mose  ana- 
kwiya  nawo  akazembe  a nkhondo’yi, 
atsogoleri  a zikwi,  atsogoleri  a maza- 
na,  akufuma  ku  nkhondo  adaithira. 
15  Ndipo  Mose  ananena  nawo,  Kodi 
mwasunga  ndi  moyo  akazi  onse  ? 
16  Taonani,  awa  analakwitsa  ana  a 
Israyeli  pa  Yehova  ndi  cha  Peori 
chija,  monga  adawapangira  Balamu  ; 
kotero  kuti  kunali  mliri  m’khamu  la 
Yehova.  17  Ndipo  tsono  iphani 


amuna  onse  mwa  ana’wo,  iphaninso 
akazi  onse  akudziwa  mwamuna  mo- 
gona  naye.  18  Koma  ana  akazi  onse 
osadziwa  mwamuna  mogona  naye, 
asungeni  ndi  moyo  akhale  anu. 
19  Ndipo  mukhale  m’misasa  kunja 
kwa  chigono  masiku  asanu  ndi 
awiri  ; ali  yense  adapha  munthu,  ndi 
ali  yense  wakukhudza  wophedwa, 
mudziyeretse  tsiku  lachitatu  ndi 
lachisanu  ndi  chiwiri,  inu  ndi  andende 
anu.  20  Muyeretse  zobvala  zanu 
zonse,  zipangizo  zonse  za  chikopa, 
ndi  zoomba  zonse  za  ubwea  wa  mbuzi, 
ndi  zipangizo  zonse  za  mtengo.  21  Ndi- 
po  Eleazara  wansembe  ananena  ndi 
ankhondo  adapita  ku  nkhondo’wo, 
Lemba  la  chilamulo’cho  Yehova  ana- 
lamulira  Mose  ndi  ili  ; 22  Golidi,  ndi 
siliva,  mkuwa,  chitsulo,  ndolo  ndi 
mtobvu  zokha,  23  zonse  zakulola 
moto,  mupititse  m’moto,  ndipo  zidza- 
khala  zoyera  ; koma  muziyeretsenso 
ndi  madzi  akusiyanitsa.  Koma 
zonse  zosalola  moto,  muzipititse 
m’madzi.  24  Ndipo  muzitsuke  zo- 
bvala  zanu  tsiku  lachisanu  ndi  chi- 
wiri,  kuti  mukhale  oyera ; ndipo 
mutatero  mulowe  m’chigono. 

25  Ndipo  Yehova  ananena  ndi  Mose, 
nati,  26  Werengani  za  ku  nkhondo, 
ndizo  anthu,  ndi  zoweta,  iwe,  ndi 
Eleazara  wansembe,  ndi  akuru  a 
nyumba  za  makolo  za  khamu’lo  ; 

27  nugawe  za  ku  nkhondo  pawiri  ; 
pakati  pa  othira  nkhondo  amene  ana- 
turuka  ku  nkhondo,  ndi  khamu  lonse. 

28  Ndipo  usonkhetse  anthu  a nkhondo 

akuturuka  ku  nkhondo  apereke  kwa 
Yehova  : munthu  mmodzi  mwa 

anthu  mazana  asanu,  mwa  ng’ombe, 
mwa  aburu,  mwa  nkhosa  ndi  mbuzi, 
momwemo.  29  Uzitenga  ku  gawo 
lawo,  ndi  kuzipereka  kwa  Eleazara 
wansembe,  zikhale  nsembe  yokweza 
ya  Yehova.  30  Ndipo  ku  gawo  la 
ana  a Israyeli  utenge  munthu  mmodzi 
mwa  anthu  makumi  asanu,  mwa 
ng’ombe,  mwa  aburu,  mwa  nkhosa 
ndi  mbuzi,  mwa  zoweta  zonse,  mo- 
mwemo  ; nuzipereke  kwa  aLevi, 
akusunga  udikiro  wa  kachisi  wa 
Yehova.  31  Ndipo  Mose  ndi  Eleazara 
wansembe  anachita  monga  Yehova 
anamuuza  Mose.  32  Ndipo  za  ku 
nkhondo,  zotsalira  zofunkha  zonse 
adazifunkha  a nkhondo’wa,  ndizo 
nkhosa  zikwi  mazana  asanu  ndi 
limodzi  mphambu  zikwi  makumi 

asanu  ndi  awiri  kudza  zisanu,  33  ndi 
ng’ombe  zikwi  makumi  asanu  ndi 
awiri  mphambu  ziwiri,  34  ndi  aburu 
zikwi  makumi  asanu  ndi  limodzi 
mphambu  chimodzi,  35  ndi  anthu, 
ndiwo  akazi  osadziwa  mwamuna  mo- 
gona  naye,  onse  pamodzi  zikwi 
makumi  atatu  ndi  ziwiri.  36  Ndipo 
limodzi  la  magawo  awiri,  ndilo  gawo 
la  iwo  adaturuka  ku  nkhondo,  lina- 
fikira  nkhosa  zikwi  mazana  atatu 
mphambu  makumi  atatu  kudza  zi- 
sanu  ndi  ziwiri  mphambu  mazana 
asanu.  37  Ndi  msonkho  wa  Yehova 
wa  nkhosa  ndiwo  mazana  asanu  ndi 
limodzi  mphambu  makumi  asanu  ndi 
awiri  mphambu  zisanu.  38  Ndipo 
ng’ombe  zidafikira  zikwi  makumi 
atatu  mphambu  zisanu  ndi  chimodzi  ; 
pamenepo  msonkho  wa  Yehova  ndi- 
wo  makumi  asanu  ndi  awiri  mphambu 
ziwiri.  39  Ndipo  aburu  anafikira 
zikwi  makumi  atatu  ndi  mazana 
asanu  ; pamenepo  msonkho  wa 
Yehova  ndiwo  makumi  asanu  ndi 
limodzi  mphambu  mmodzi.  40  Ndipo 
anthu  anafikira  zikwi  khumi  ndi 
zisanu  ndi  chimodzi  ; pamenepo 
msonkho  wa  Yehova  ndiwo  anthu 
makumi  atatu  mphambu  awiri. 
41  Ndipo  Mose  anapereka  za  msonkho- 
’zo,  ndizo  nsembe  yokweza  ya  Yehova, 
kwa  Eleazara  wansembe,  monga 
Yehova  adamuuza  Mose.  42  Ndipo 
kunena  za  gawo  la  ana  a Israyeli, 
limene  Mose  adalichotsa  kwa  anthu 
ochita  nkhondo’wo,  43  (ndipo  gawo 
la  khamu’lo  ndilo  nkhosa  zikwi  ma- 
zana  atatu  mphambu  makumi  atatu 
kudza  zisanu  ndi  ziwiri  mphambu 
mazana  asanu,  44  ndi  ng’ombe  zikwi 
makumi  atatu  mphambu  zisanu  ndi 
chimodzi,)  45  ndi  aburu  zikwi  makumi 
atatu  ndi  mazana  asanu,  46  ndi 
anthu  zikwi  khumi  ndi  zisanu  ndi 
chimodzi,)  47  mwa  gawo’lo  la  ana 
a Israyeli  Mose  anatenga  munthu 
mmodzi  mwa  makumi  asanu,  ndi 
zoweta  momwemo,  nazipereka  kwa 
aLevi,  akusunga  udikiro  wa  kachisi  wa 
Yehova ; monga  Yehova  adamuuza 
Mose.  48  Pamenepo  akazembe  a pa 
ankhondo  zikwi,  atsogoleri  a zikwi, 
ndi  atsogoleri  a mazana,  anayandi- 
kiza  kwa  Mose  ; 49  nati  kwa  Mose, 
Atumiki  anu  anawerenga  ankhondo 
tinali  nawo,  ndipo  sanasowa  munthu 
mmodzi  wa  ife.  50  Ndipo  tabwera 
nacho  chopereka  cha  Yehova,  yense 


chimene  anachipeza,  zokometsera  za 
golidi,  unyolo,  zikwinjiri,  mphete 
zosindikizira,  nsapule,  ndi  mkanda, 
kuchita  chotetezera  moyo  wathu  pa 
maso  pa  Yehova.  51  Ndipo  Mose  ndi 
Eleazara  wansembe  analandira  golidi- 
’wo  kwa  iwowo,  ndiwo  zokometsera 
zonse  zokonzeka.  52  Ndipo  golidi 
wonse  wa  nsembe  yokweza  ya  Yehova 
umene  anapereka  kwa  Yehova,  wo- 
fuma  kwa  atsogoleri  a zikwi,  ndi 
atsogoleri  a mazana,  ndiwo  masekeli 
zikwi  khumi  ndi  zisanu  ndi  chimodzi 
mphambu  mazana  asanu  ndi  awiri 
kudza  makumi  asanu.  53  Popeza  wa- 
nkhondo  yense  anadzifunkhira  yekha. 
54  Ndipo  Mose  ndi  Eleazara  wansembe 
analandira  golidi  kwa  akuru  a zikwi 
ndi  a mazana,  nalowa  nawo  ku  chi- 
hema  chokomanako,  chikumbutso  cha 
ana  a Israyeli  pa  maso  pa  Yehova. 

O Q Koma  ana  a Rubeni  ndi  ana  a 
O Gadi  anali  nazo  zoweta  za- 
mbirimbiri  ; ndipo  anapenyerera  dziko 
la  Yazeri,  ndi  dziko  la  Gileadi,  ndipo 
taonani,  malo’wo  ndiwo  malo  a 
zoweta.  2 Pamenepo  ana  a Gadi  ndi 
ana  a Rubeni  anadza  nanena  ndi  Mose, 
ndi  Eleazara  wansembe,  ndi  akalonga 
a khamu’lo,  nati,  3 Ataroti,  ndi  Di- 
boni,  ndi  Yazeri,  ndi  Nimra,  ndi  Hese- 
boni,  ndi  Eleyali,  ndi  Sebamu,  ndi 
Nebo,  ndi  Beoni,  4 dziko’li  Yehova 
analikantha  pa  maso  pa  khamu  fa 
Israyeli,  ndilo  dziko  la  zoweta,  ndipo 
anyamata  anu  ali  nazo  zoweta.  5Ndi- 
po  anati,  Ngati  tapeza  ufulu  pa  maso 
panu,  mupatse  anyamata  anu  dziko 
ili  likhale  lawo  lawo  ; tisaoloke 
Yordano.  6 Ndipo  Mose  anati  kwa 
ana  a Gadi  ndi  ana  a Rubeni,  Kodi 
abale  anu  apite  ku  nkhondo,  ndi  inu 
mukhale  pansi  kuno  ? 7 Ndipo  mufo- 

ketseranji  mtima  wa  ana  a Israyeli 
kuti  asaoloke  ndi  kuiowa  dziko’li 
Yehova  anawapatsa  ? 8 Anatero  ma- 

kolo  anu,  muja  ndinawatumiza  achoke 
ku  Kadesi  Barinea  kukaona  dziko. 
9 Popeza  atakwera  kumka  ku  chigwa 
cha  Esikolo,  naona  dziko,  anafoketsa 
mtima  wa  ana  a Israyeli,  kuti  asalowe 
dziko’li  Yehova  adawapatsa.  10  Ndi- 
po  Yehova  anapsa  mtima  tsiku  lija, 
nalumbira  Iye,  nati,  11  Anthu  ada- 
kwera’wo  kuturuka  m’Aigupto,  kuya- 
mbira  wa  zaka  makumi  awiri  ndi 
mphambu  sadzaona  dziko  limene 
ndinalumbirira  Abrahamu,  ndi  Isake, 
ndi  Yakobo  ; popeza  sananditsata  Ine 

ndi  mtima  wonse  ; 1 2 koma  Kalebi 
mwana  wa  Yefune,  mKenizi,  ndi 
Yoswa  mwana  wa  Nuni  ndiwo  ; po- 
peza  anatsata  Yehova  ndi  mtima  wonse. 
13  Ndipo  Yehova  anapsa  mtima  pa 
Israyeli,  nawayendetsa  yendetsa  m’chi- 
pululu  zaka  makumi  anai,  kufikira 
utatha  mbadwo  wonse’wo  udachita 
choipa  pa  maso  pa  Yehova.  14Ndipo 
taonani,  mwauka  m’malo  mwa  makolo 
anu,  gulu  la  anthu  ochimwa,  kuo- 
njezanso  mkwiyo  waukali  wa  Yehova 
pa  Israyeli.  15  Pakuti  mukabwerera 
m’mbuyo  kusamtsata  Iye,  adzawasi- 
yanso  m’chipululu,  ndipo  mudzaono- 
nga  anthu  awa  onse.  16  Ndipo  ana- 
yandikiza,  nati,  Tidzamangira  zoweta 
zathu  makola  kuno,  ndi  ana  athu 
midzi  ; koma  ife  tidzakhala  okonzeka 
ndi  kufulumira  pa  maso  pa  ana  a 
Israyeli,  kufikira  tidawafikitsa  ku 
malo  kwawo  ; 17  ndi  ang’ono  athu 
adzakhala  m’midzi  ya  malinga  chi- 
fukwa  cha  okhala  m’dziko’mo.  1 8 Si- 
tidzabwerera  kwathu,  kufikira  ana  a 
Israyeli  atalandira  yense  cholowa 
chache.  19  Pakuti  sitidzalandira  pa- 
modzi  nawo  tsidya  la  Yordano,  ndi 
m’tsogolo  mwache  ; popeza  cholowa 
chathu  tachilandira  tsidya  lino  la 
Yordano  ku  m’mawa.  20  Ndipo  Mose 
anati  nawo,  Ngati  mudzachita  ichi, 
ndi  kudzikonza  ku  nkhondo  pa  maso  pa 
Yehova,  21  ndi  kuoloka  Yordano  pa 
maso  pa  Yehova  okonzeka  onse  mwa 
inu,  kufikira  atapitikitsa  adani  ache  pa 
maso  pache,  22  ndi  dziko  lagonjera 
Yehova  ; mutatero  mudzabwerere, 
ndi  kukhala  osachimwira  Yehova  ndi 
Israyeli ; ndipo  dziko  ili  lidzakhala  lanu 
lanu  pa  maso  pa  Yehova.  23  Koma 
mukapanda  kutero,  taonani,  mwachi- 
mwira  Yehova ; ndipo  zindikirani 
kuti  chimo  lanu  lidzakupezani.  24  Dzi- 
mangireni  midzi  ya  ana  anu,  ndi 
makola  a zoweta  zanu  ; ndipo  muzi- 
chite  zoturuka  m’kamwa  mwanu. 

25  Ndipo  ana  a Gadi  ndi  ana  a 
Rubeni  ananena  ndi  Mose,  nati,  Anya- 
mata  anu  adzachita  monga  mbuyanga 
alamulira.  26  Ana  athu,  akazi  athu, 
zoweta  zathu,  ndi  ng’ombe  zathu  zonse, 
zidzakhala  komweko  m’midzi  ya  ku 
Gileadi  ; 27  koma  anyamata  anu 

adzaoloka,  yense  wokonzekera  ndi 
za  nkhondo  pa  maso  pa  Yehova  ku 
nkhondo,  monga  wanena  mbuyanga. 

28  Pamenepo  Mose  anamuuza  Ele- 
azara  wansembe,  ndi  Yoswa  mwana 


wa  Nuni,  ndi  akuru  a makolo  a 
mapfuko  a ana  a Israyeli  za  iwo. 
29  Ndipo  Mose  anati  kwa  iwo,  Ngati 
ana  a Gadi  ndi  ana  a Rubeni  aoloka 
nanu  Yordano,  yense  wokonzekera 
ndi  za  nkhondo  pa  maso  pa  Yehova, 
ndi  dziko  lagonjera  inu  ; pamenepo 
muwapatse  dziko  la  Gileadi  likhale 
lawo  lawo  ; 30  koma  akapanda  kuo- 
loka  nanu  okonzeka,  akhale  nawo 
maiko  awo  awo  pakati  pa  inu  m’dziko 
la  Kanani.  31  Ndipo  ana  a Gadi  ndi 
ana  a Rubeni  anayankha,  nati,  Monga 
Yehova  anati  kwa  anyamata  anu 
momwemo  tidzachita.  32  Tidzaoloka 
okonzeka  pa  maso  pa  Yehova  ku 
dziko  la  Kanani,  koma  cholowa  chathu 
chathu  chikhale  tsidya  lino  la  Yordano. 
33  Ndipo  Mose  anawapatsa,  ndiwo  ana 
a Gadi,  ndi  ana  a Rubeni  ndi  pfuko  la 
hafu  la  Manase  mwana  wa  Yosefe, 
dziko  la  Sihoni  mfumu  ya  aAmori, 
ndi  dziko  la  Ogi  mfumu  ya  Basana, 
dziko’li  ndi  midzi  yache  m’malire 
mwawo,  ndiyo  midzi  ya  dziko  lozu- 
ngulira’ko.  34  Ndipo  ana  a Gadi  ana- 
manga  Diboni,  ndi  Ataroti,  ndi  Aroeri ; 
35  Ataroti  Sofani,  Yazeri,  ndi  Yoge- 
beha  ; 36  ndi  Beti  Nimira,  ndi  Beti 
Harani : midzi  ya  m’malinga,  ndi 

makola  a zoweta.  37  Ndipo  ana  a 
Rubeni  anamanga  Hesiboni,  ndi  Ele- 
yali,  ndi  Kiriyataimu ; 38  ndi  Nebo, 
ndi  Baala  Meoni  (nasintha  maina 
awo),  ndi  Sibima ; ndipo  anaicha  midzi 
adaimanga  ndi  maina  ena.  39  Ndipo 
ana  a Makiri  mwana  wa  Manase  ana- 
mka  ku  Gileadi,  naulanda,  napitikitsa 
aAmori  anali  m’mwemo.  40  Ndipo 
Mose  anapatsa  Makiri  mwana  wa 
Manase  Gileadi  ; ndipo  anakhala 
m’menemo.  41  Ndipo  Yairi  mwana 
wa  Manase  anamka  nalanda  midzi 
yawo,  naicha  Havoti  Yairi.  Ndipo 
Noba  anamka  nalanda  Kenati,  ndi 
miraga  yache,  naucha  Noba,  dzina 
lache. 

QQ  Maulendo  a ana  a Israyeli 
OO  amene  anaturuka  m’dziko  la 
Aigupto  monga  mwa  makamu  awo, 
ndi  dzanja  la  Mose  ndi  Aroni,  ndi  awa. 
2 Ndipo  Mose  analembera  maturuki- 
dwe  awo  monga  mwa  maulendo  awo, 
monga  mwa  mau  a Yehova  ; ndipo 
maulendo  awo  ndi  awa  monga  mwa 
maturukidwe  awo.  3 Ndipo  anacho- 
kera  ku  Ramese  mwezi  woyamba, 
tsiku  la  khumi  ndi  chisanu  la  mwezi 
woyamba  ; atachita  Paskha  m’mawa 

mwache  ana  a Israyeli,  anaturuka  ndi 
dzanja  lokwezeka  pa  maso  pa  aAigu- 
pto  onse,  4 pamene  aAigupto  anali 
kuika  oyamba  kubadwa  awo  onse, 
amene  Yehova  adawakantha  ; Yehova 
adaweruzanso  milungu  yawo.  5 Ndi- 
po  ana  a Israyeli  anachokera  ku 
Ramese,  nayenda  namanga  ku 
Sukoti.  6 Nachokera  ku  Sukoti, 
nayenda  namanga  m’Etamu,  ndiko 
ku  malekezero  a chipululu.  7 Ndipo 
anachokera  ku  Etamu,  nayenda  na- 
bwerera  ku  Pihahiroti,  ndiko  kutso- 
golo  kwache  kwa  Baala  Zefoni  ; na- 
manga  iwo  patsogolo  pa  Migidoli. 
8 Ndipo  anachokera  ku  Pihahiroti, 
naoloka  pakati  pa  nyanja  nalowa 
m’chipululu ; nayenda  ulendo  wa 
masiku  atatu  m’chipululu  cha  Etamu, 
namanga  m’Mara.  9 Ndipo  anacho- 
kera  ku  Mara,  nayenda  nafika  ku 
Elimu,  ku  Elimu  ndiko  kuli  akasupe 
khumi  ndi  awiri  a madzi,  ndi  aka- 
njedza  makumi  asanu  ndi  awiri  ; 
namanga  iwo  komweko.  10  Ndipo 
anachokera  ku  Elimu,  nayenda  nama- 
nga  ku  Nyanja  Yofiira.  11  Nachokera 
ku  Nyanja  Yofiira,  nayenda  namanga 
m’chipululu  cha  Sini.  12  Nachokera 
ku  chipululu  cha  Sini,  nayenda  nama- 
nga  m’Dofika.  13  Nachokera  ku 
Dofika,  nayenda  namanga  m’Alusi. 

14  Nachokera  ku  Alusi,  nayenda 
namanga  m’Refidimu ; kumeneko 
kunalibe  madzi  kuti  anthu  amwe. 

15  Ndipo  anachokera  ku  Refidimu, 
nayenda  namanga  m’chipululu  cha 
Sinai.  16  Nachokera  ku  chipululu 
cha  Sinai,  nayenda  namanga  m’Kibi- 
roti  Hatava.  17  Nachokera  ku  Kibi- 
roti  Hatava,  nayenda  namanga 
m’Hazeroti.  18  Nachokera  ku  Haze- 
roti,  nayenda  namanga  m’Ritima. 
19  Nachokera  ku  Ritima,  nayenda  na- 
manga  m’Rimoni  Perezi.  20  Nacho- 
kera  ku  Rimoni  Perezi,  nayenda 
namanga  m’Libina.  21  Nachokera  ku 
Libina,  nayenda  namanga  m’Risa. 
22  Nachokera  ku  Risa,  nayenda 
namanga  m’Kehelata.  23  Nachoke- 
ra  ku  Kehelata,  nayenda  namanga 
m’phiri  la  Saferi.  24  Nachokera  ku 
phiri  la  Saferi,  nayenda  namanga 
m’Harada.  25  Nachokera  ku  Harada, 
nayendanamangam’Makeloti.  26  Na- 
chokera  ku  Makeloti,  nayenda  nama- 
nga  m’Tahata.  27  Nachokera  ku 
Tahata,  nayenda  namanga  m’Tara. 
28  Nachokera  ku  Tara,  nayenda  na- 


manga  m’Mitika.  29  Nachokera  ku 
Mitika,  nayenda  namanga  m’Hasi- 
mona.  30  Nachokera  ku  Hasimona, 
nayenda  namanga  m’Moseroto.  31  Na- 
chokera  ku  Moseroto,  nayenda  nama- 
nga  m’Bene  Yaakana.  32  Nachokera 
ku  Bene  Yaakana,  nayenda  namanga 
m’Hori  Hagidigadi.  33  Nachokera  ku 
Hori  Hagidigadi,  nayenda  namanga 
m’Yotibata.  34  Nachokera  ku  Yoti- 
bata,  nayenda  namanga  m’Abirona. 
35  Nachokera  ku  Abirona,  nayenda 
namanga  m’Ezioni  Geberi.  36  Nacho- 
kera  ku  Ezioni  Geberi,  nayenda  na- 
manga  m’chipululu  cha  Sini  (ndiko 
Kadesi).  37  Nachokera  ku  Kadesi, 
nayenda  namanga  m’phiri  la  Hori, 
ku  malekezero  a dziko  la  Edomu. 
38  Ndipo  Aroni  wansembe  anakwera 
m’phiri  la  Hori  pa  mau  a Yehova, 
nafa  komweko,  ataturuka  ana  a Isra- 
yeli  m’dziko  la  Aigupto  zaka  makumi 
anai,  mwezi  wachisanu,  tsiku  loyamba 
la  mwezi.  39  Ndipo  Aroni  ndiye  wa 
zaka  zana  limodzi  mphambu  makumi 
awiri  kudza  zitatu  pakufa  iye  m’phiri 
la  Hori.  40  Ndipo  mKanani,  mfumu 
ya  Aradi,  wakukhala  ku  mwela 
m’dziko  la  Kanani,  anamva  za  kudza 
kwawo  kwa  ana  a Israyeli.  41  Ndipo 
anachokera  ku  phiri  la  Hori,  nayenda 
namanga  m’Tsalimona.  42  Nacho- 
kera  ku  Tsalimona,  nayenda  namanga 
m’Punoni.  43  Nachokera  ku  Punoni, 
nayenda  namanga  m’Oboti.  44  Na- 
chokera  ku  Oboti,  nayenda  namanga 
m’Iye  Abarimu,  m’malire  a Moabi. 
45  Nachokera  ku  Iyimu,  nayenda 
namanga  m’Diboni  Gadi.  46  Nacho- 
kera  ku  Diboni  Gadi,  nayenda  nama- 
nga  m’Alimoni  Diblataimu.  47  Na- 
c'hokera  ku  Alimoni  Diblataimu,  na- 
yenda  namanga  m’mapiri  a Abarimu, 
cha  kuno  cha  Nebo.  48  Nachokera  ku 
mapiri  a Abarimu,  nayenda  namanga 
m’zidikha  za  Moabi  pa  Yordano  ku 
Yeriko.  49  Ndipo  anamanga  pa 
Yordano,  kuyambira  ku  Beti  Yesimoti 
kufikira  ku  Abeli  Sitimu  m’zidikha  za 
Moabi. 

50  Ndipo  Yehova  ananena  ndi  Mose 
m’zidikha  za  Moabi  pa  Yordano  ku 
Yeriko,  nati,  51  Nena  ndi  ana  a Isra- 
yeli,  nuti  nawo,  Mutaoloka  Yordano 
kulowa  m’dziko  la  Kanani,  52  mupi- 
tikitse  onse  okhala  m’dziko  pa  maso 
panu,  ndi  kuononga  mafano  awo  onse 
a miyala,  ndi  kuononga  mafano  awo 
onse  oyenga,  ndi  kupasula  misanje 

yawo  yonse  ; 53  ndipo  mulande  dziko, 
ndi  kukhala  m’mwemo,  pakuti  ndina- 
kupatsani  inudziko’li  likhalelanu  lanu. 
54  Ndipo  mulandire  dziko’li  ndi  ku- 
chita  maere  monga  mwa  mabanja  anu ; 
cholowa  chawo  chichurukire  ochu- 
ruka’wo,  cholowa  chawo  chichepere 
ochepa’wo  ; kumene  maere  amgwera 
munthu,  kumeneko  nkwache  ; mu- 
landire  cholowa  chanu  monga  mwa 
mapfuko  a makolo  anu.  55  Koma 
mukapanda  kupitikitsa  okhala  m’dzi- 
ko  pa  maso  panu  ; pamenepo  iwo 
amene  muwalola  atsale  adzakhala 
ngati  zotwikira  m’maso  mwanu,  ndi 
minga  m’mbali  zanu,  nadzakubvu- 
tani  m’dziko  limene  mukhala’mo. 
56  Ndipo  kudzakhala  kuti  monga  ndi- 
nayesa  kuchitira  iwowa,  ndidzaku- 
chitirani  inu. 

Q/|  Ndipo  Yehova  ananena  ndi 
O^Hr  Mose,  nati,  2 Uza  ana  a Isra- 
yeli,  nunene  nawo,  Mutalowa  m’dziko 
la  Kanani,  ndilo  dziko  logv/era  inu, 
likhale  cholowa  chanu,  dziko  la  Ka- 
nani  monga  mwa  malire  ache,  3 dera 
lanu  la  ku  mwela  lidzakhala  locho- 
kera  ku  chipululu  cha  Zini,  kutsata 
m’mphepete  mwa  Edomu,  ndi  malire 
anu  a ku  mwela  adzakhala  ochokera 
ku  malekezero  a Nyanja  ya  Mchere  ku 
m’mawa  ; 4 ndi  malire  anu  adzapinda 
kuchokera  ku  mwela  kumka  pokwera 
Akrabimu,  ndi  kupitirira  ku  Zini  ; 
ndi  kuturuka  kwache  adzachokera  ku 
mwela  ku  Kadesi  Barinea,  nadzatu- 
ruka  kumka  ku  Hazara  Adara,  ndi 
kupita  kumka  lcu  Azimoni ; 5 ndipo 
malire’wo  adzapinda  ku  Azimoni 
kumka  ku  mtsinje  wa  Aigupto,  ndi 
kuturuka  kwawo  adzaturuka  ku 
nyanja.  6 Kunena  za  malire  a ku 
madzulo,  nyanja  yaikuru  ndiyo  malire 
anu  ; ndiyo  malire  anu  a ku  madzulo. 
7 Malire  anu  a ku  mpoto  ndiwo  : ku- 
yambira  ku  nyanja  yaikuru  mulinge 
ku  phiri  la  Hori  : 8 kuchokera  ku 

phiri  la  Hori  mulinge  polowera  Ha- 
mati  ; ndipo  kuturuka  kwache  kwa 
malire  kudzakhala  ku  Zedadi.  9 Ndi- 
po  malire’wo  adzaturuka  kumka  ku 
Zifironi,  ndi  kuturuka  kwache  kudza- 
khala  ku  Hazara  Enani ; ndiwo 
malire  anu  a ku  mpoto.  10  Ndipo 
mudzilembere  malire  a ku  m’mawa 
ochokera  ku  Hazara  Enani  kumka  ku 
Sefamu  ; 1 1 ndi  malire  adzatsika  ku 
Sefamu  kumka  ku  Ribila,  ku  m’mawa 
kwa  Ayini  ; ndipo  malire  adzatsika, 


nadzafikira  mbali  ya  nyanja  ya  Kine- 
reti  ku  m’mawa,  12  ndi  malire  adza- 
tsika  ku  Yordano,  ndi  kuturuka  kwa- 
che  kudzakhala  ku  Nyanja  ya  Mchere  ; 
ili  ndili  dziko  lanu  monga  mwa  malire 
ache  polizinga.  13  Ndipo  Mose  ana- 
uza  ana  a Israyeli,  nati,  Ili  ndi  dziko- 
’li  mudzalandira  ndi  kuchita  maere, 
limene  Yehova  analamulira  awapatse 
mapfuko  asanu  ndi  anai  ndi  hafu ; 
14  popeza  pfuko  la  ana  a Rubeni 
monga  mwa  nyumba  za  makolo  awo, 
ndi  pfuko  la  ana  a Gadi  monga  mwa 
nyumba  za  makolo  awo,  adalandira, 
ndi  pfuko  la  hafu  la  Manase  lalandira 
cholowa  chawo  ; 15  mapfuko  awiri- 
’wa  ndi  hafu  adalandira  cholowa 
chawo  tsidya  lija  la  Yordano  ku 
Yeriko,  ku  m’mawa,  koturukira 
dzuwa. 

16  Ndipo  Yehova  ananena  ndi  Mose, 
nati,  17  Maina  a amuna’wo  adza- 
kugawirani  dziko  likhale  cholowa 
chanu,  ndi  awa  : Eleazara  wansembe, 
ndi  Yoswa  mwana  wa  Nuni.  18  Mu- 
watengenso  akalonga,  kalonga  mmo- 
dzi  ku  pfuko  limodzi,  agawe  dziko 
likhale  cholowa  chawo.  19  Maina 
a amuna’wo  ndiwo  : wa  pfuko  la 

Yuda,  Kalebi  mwana  wa  Yefune. 
20  Wa  pfuko  la  ana  a Simeoni,  Semu- 
yeli  mwana  wa  Amihudi.  21  Wa 
pfuko  la  Benjamini,  Elidadi  mwana 
wa  Kisiloni.  22  Wa  pfuko  la  ana 
a Dani,  kalonga  Buki  mwana  wa 
Yogili.  23  Wa  ana  a Yosefe  ; wa 
pfuko  la  ana  a Manase,  ka- 
longa  Haniyeli  mwana  wa  Efodi. 

24  Wa  pfuko  la  ana  a Efraimu,  ka- 
longa  Kemuyeli  mwana  wa  Sipitana. 

25  Wa  pfuko  la  ana  a Zebuloni,  ka- 
longa  Elisafana  mwana  wa  Paranaki. 

26  Wa  pfuko  la  ana  a Isakara,  kalonga 
Palitiyeli  mwana  wa  Azana.  27  Wa 
pfuko  la  ana  a Aseri,  kalonga  Ahihudi 
mwana  wa  Selomi.  28  Wa  pfuko  la 
ana  a Nafitali,  kalonga  Pedaheli 
mwana  wa  Amihudi.  29  Iwo  ndiwo 
amene  Yehova  analamulira  agawire 
ana  a Israyeli  cholowa  chawo  m’dziko 
la  Kanani. 

QC  Ndipo  Yehova  ananena  ndi 
OJ  Mose  m’zidikha  za  Moabi,  pa 
Yordano,  ku  Yeriko,  ndi  kuti,  2 Uza 
ana  a Israyeli,  kuti  apatse’ko  aLevi 
cholowa  chawo  chawo,  midzi  yokhala- 
’mo  ; muwapatsenso  aLevi  mabusa 
akuzungulira  midzi.  3 Ndipo  midzi 
ndiyo  yokhala’mo  iwowa  ; ndi  ma- 

busa  akhale  a ng’ombe  zawo,  ndi  zo- 
weta  zawo,  inde  nyama  zawo  zonse. 
4 Ndipo  mabusa  a midzi’yo,  imene 
muipereke  kwa  aLevi  ndiwo  a mikono 
chikwi  chimodzi  kuyambira  ku  linga 
kufikira  kunja.  5 Ndipo  muyese 
kunja  kwa  mudzi,  mbali  ya  ku 
m’mawa  mikono  zikwi  ziwiri,  ndi 
mbali  ya  ku  mwela  mikono  zikwi 
ziwiri,  ndi  mbali  ya  ku  madzulo  mi- 
kono  zikwi  ziwiri,  ndi  mbali  ya  ku 
mpoto  mikono  zikwi  ziwiri  ; ndi 
mudzi’wo  pakati ; ndiwo  mabusa  a 
ku  midzi.  6 Ndipo  midzi’yo  muipe- 
reke  kwa  aLevi  ndiyo  midzi  ija  isanu 
ndi  umodzi  yopulumukira’ko  ; imene 
muipereke  kuti  wakupha  mnzache 
athawire’ko  ; ndipo  pamodzi  ndi  iyi 
muperekenso  midzi  makumi  anai  ndi 
iwiri.  7 Midzi  yonse  muipereke  kwa 
aLevi  ndiyo  midzi  makumi  anai  ndi 
isanu  ndi  itatu,  iyo  pamodzi  ndi 
mabusa  awo.  8 Ndipo  kunena  za 
midzi’yo,  muipereke’yo  yawo  yawo 
ya  ana  a Israyeli,  okhala  nayo  yambiri 
mutenge’ko  yambiri ; okhala  nayo 
pang’ono  mutenge’ko  pang’ono  ; onse 
opereka’ko  midzi  yawo  kwa  aLevi 
monga  mwa  cholowa  chawo  ada- 
chilandira. 

9 Ndipo  Yehova  ananena  ndi  Mose, 
nati,  10  Nena  ndi  ana  a Israyeli,  nuti 
nawo,  Pakuoloka  inu  Yordano  kulowa 
m’dziko  la  Kanani,  11  muikire  midzi 
ikukhalireni  midzi  yopulumukira’ko  ; 
kuti  wakupha  mnzache  wosati  dala 
athawire’ko.  12  Ndipo  midzi’yo  iku- 
khalireni  ya  kupulumuka  wolipsa ; 
kuti  wakupha  mnzache  asafe,  kufi- 
kira  ataima  pa  maso  pa  msonkhano 
amweruze.  13  Ndipo  midzi’yo  mui- 
pereke  ikukhalireni  midzi  isanu  ndi 
umodzi  yopulumukira’ko.  14  Mu- 
pereke  midzi  itatu  tsidya  lino  la 
Yordano,  ndi  midzi  itatu  mupereke 
m’dziko  la  Kanani,  ndiyo  yopulu- 
mukira’ko.  15Midzi  isanu  ndi  umo- 
dzi  imene  ndiyo  yopuiumukira’ko  ana 
a Israyeli,  ndi  mlendo,  ndi  wokhala 
pakati  pawo  ; kuti  ali  yense  adamu- 
pha  munthu  osati  dala  athawire’ko. 
16  Koma  akamkantha  ndi  chipangizo 
cha  chitsulo,  kuti  wafa,  ndiye  wa- 
kupha  munthu ; wakupha  munthu 
nayenso  amuphe  ndithu.  17  Kapena 
akamkantha  m’dzanja  muli  mwa- 
la,  wakufetsa  munthu,  ndipo  wafa, 
ndiye  wakupha  munthu ; wakupha 
munthu  nayenso  amuphe  ndithu. 


18  Kapena  akamkantha  m’dzanja  muli 
chipangizo  cha  mtengo,  chakufetsa 
munthu,  ndipo  wafa,  ndiye  wakupha 
munthu  ; wakupha  munthu  nayenso 
amuphe  ndithu.  19  Wolipsa  mwazi 
mwini  wache  aphe  wakupha  munthu- 
’yo  ; pakumkumika  amuphe.  20  Ndi- 
po  akampyoza  momkwiyira,  kapena 
kumponyera  kanthu  momlalira,  kuti 
wafa ; 21  kapena  kumpanda  ndi 

dzanja  lache  momuda,  kuti  wa- 
fa,  womkantha’yo  nayenso  amuphe 
ndithu  ; ndiye  wakupha  munthu  ; 
wolipsa  mwazi  aphe  wakupha  mu- 
nthu’yo  pomkumika.  22  Koma  aka- 
mpyoza  modzidzimuka,  osamuda,  ka- 
pena  kumponyera  kanthu  osamla- 
lira,  23  kapena  kumponyera  mwala 
wakufetsa  munthu,  osamuona,  na- 
mgwetsera  uwu,  kuti  wafa,  koma 
sindiye  mdani  wache,  kapena  womfu- 
nira  choipa  ; 24  pamenepo  msonkhano 
uziweruza  pakati  pa  wokantha  mnza- 
che’yo  ndi  wolipsa  mwazi’yo  monga 
mwa  maweruzo  awa  ; 25  ndipo  mso- 
nkhano  umlanditse  wakupha  munthu 
m’dzanja  la  wolipsa  mwazi,  ndi 
msonkhano’wo  umbwezere  ku  mudzi 
wache  wopulumukira’ko,  kumene  ada- 
thawira’ko  ; ndipo  azikhala’mo  kufi- 
kira  atafa  mkulu  wansembe  wodzo- 
zedwa  ndi  mafuta  opatulika.  26  Ko- 
ma  wakupha  munthu  akaturuka 
nthawi  iri  yonse  kulumpha  malire  a 
mudzi  wache  wopulumukira’ko  ku- 
mene  anathawira’ko  ; 27  nakampeza 
wolipsa  mwazi  kunja  kwa  malire  a 
mudzi  wache  wothawira’ko,  ndipo 
wolipsa  mwazi  akapha  wakupha 
munthu,  alibe  kuchimwira  mwazi ; 
28  popeza  wakupha  munthu  akada- 
khala  m’mudzi  wache  wopulumu- 
kira’ko  kufikira  atafa  mkulu  wanse- 
mbe  ; koma  atafa  mkulu  wansembe 
wakupha  munthu’yo  abwere  ku  dziko 
lache  lache.  29  Ndipo  izi  zikhale 
kwa  inu  lemba  la  chiweruzo  mwa 
mibadwo  yanu,  m’nyumba  zanu  zonse. 
30  Ali  yense  wakantha  munthu, 
wakupha  munthu’yo  aziphedwa  pa 
kamwa  pa  mboni  ; koma  mboni  ya 
munthu  mmodzi  isafikire  kuti  munthu 
afe.  31  Musamalandira  dipo  laku- 
ombola  moyo  wa  iye  adapha  munthu, 
naparamula  imfa  ; koma  aziphedwa 
ndithu.  32  Musamalandira  dipo  laku- 
ombola  iye  amene  adathawirakumudzi 
wache  wopulumukira’ko,  kuti  abwe- 
renso  kukhala  m’dziko,  kufikira  atafa 

wansembe.  33  Ndipo  musamaipsa 
dziko  muli  m’mwemo  ; popeza  mwazi 
uipsa  dziko  ; pakuti  kulibe  kutetezera 
dziko  chifukwa  cha  mwazi  anaukhe- 
tsa  m’mwemo,  koma  ndi  mwazi  wa 
iye  anaukhetsa  ndiwo.  34  Usama- 
detsa  dziko  ukhala  m’mwemo,  limene 
ndikhalitsa  pakati  pache ; popeza 
Ine  Yehova  ndikhalitsa  pakati  pa  ana 
a Israyeli. 

QO  Ndipo  akuru  a makolo  a ma- 
OU  banja  a ana  a Gileadi,  mwana 
wa  Makiri,  mwana  wa  Manase,  wa 
mabanja  a ana  a Yosefe,  anayandikiza, 
nanena  pa  maso  pa  Mose,  ndi  pa  maso 
pa  akalonga,  ndiwo  akuru  a makolo 
a ana  a Israyeli  ; 2 nati,  Yehova  ana- 
lamulira  mbuye  wanga  mupatse  ana  a 
Israyeli  dziko’li  mochita  maere  likhale 
cholowa  chawo  ; ndipo  Yehova  ana- 
lamulira  mbuye  wathu  mupatse  ana 
ache  akazi  cholowa  cha  Tselofekadi 
mbale  wathu.  3 Ndipo  akakwatibwa 
nawo  ana  amuna  a mapfuko  ena  a 
ana  a Israyeli,  achichotse  cholowa 
chawo  ku  cholowa  cha  makolo  athu, 
nachionjeze  ku  cholowa  cha  pfuko 
limene  adzakhala’ko  ; chotero  achi- 
chotse  ku  maere  a cholowa  chathu. 
4 Ndipo  pofika  chaka  chohza  cha  ana 
a Israyeli  adzaphatikiza  cholowa  chawo 
ku  cholowa  cha  pfuko  limene  akha- 
la’ko ; chotero  adzachotsa  cholowa 
chawo  ku  cholowa  cha  pfuko  la 
makolo  athu.  5 Ndipo  Mose  anala- 


mulira  ana  a Israyeli  monga  mwa  mau 
a Yehova,  nati,  Pfuko  la  ana  a Yosefe 
linena  zoona.  6 Cholamulira  Yehova 
za  ana  akazi  a Tselofekadi  ndi  ichi, 
kuti,  Akwatibwe  nawo  amene  afuna 
eni  ache  ; komatu  akwatibwe  nawo  a 
banja  la  pfuko  la  makolo  awo  okha 
okha.  7 Motero  cholowa  cha  ana  a 
Israyeli  sichidzamka  m’pfuko  m’pfuko ; 
popeza  ana  a Israyeli  adzamamatira 
yense  ku  cholowa  cha  pfuko  la  makolo 
ache.  8 Ndipo  mwana  wamkazi  yense 
wa  mapfuko  a ana  a Israyeli,  waku- 
khala  nacho  cholowa,  akwatibwe  ndi 
wina  wa  banja  la  pfuko  la  kholo  lache, 
kuti  ana  a Israyeli  akhale  nacho  yense 
cholowa  cha  makolo  ache.  9 Motero 
cholowa  cha  ana  a Israyeli  sichidza- 
mka  m’pfuko  m’pfuko,  pakuti  ma- 
pfuko  a ana  a Israyeli  adzamamatira 
lonse  ku  cholowa  chache  chache. 
10  Monga  Yehova  adalamulira  Mose, 
momwemo  ana  akazi  a Tselofekadi 
anachita  ; 11  popeza  Mala,  Tiriza,  ndi 
Hogila,  ndi  Milika,  ndi  Nowa,  ana 
akazi  a Tselofekadi,  anakwatibwa  ndi 
ana  amuna  a abale  a atate  wawo. 
12  Anakwatibwa  mwa  mabanja  a ana 
a Manase  mwana  wa  Yosefe  ; ndipo 
cholowa  chawo  chinakhala  m’pfuko  la 
banja  la  atate  wawo. 

1 3 Awa  ndi  malamulo  ndi  maweruzo, 
amene  Yehova  analamulira  ana  a 
Israyeli  ndi  dzanja  la  Mose  m’zidikha 
za  Moabi  pa  Yordano  ku  Yeriko. 

1AWA  ndi  mau  amene  Mose  ana- 
nena  kwa  Israyeli  wonse,  tsidya  la 
Yordano  m’chipululu,  m’chidikha  cha 
pandunji  pa  Sufu,  pakati  pa  Parani, 
ndi  Tofeli,  ndi  Labani,  ndi  Hazeroti, 
ndi  Di  Zahabi.  2 Ulendo  wache  wo- 
chokera  ku  Horebi  wofikira  ku  Kadesi 
Barinea,  wodzera  njira  ya  phiri  la 
Seiri,  ndiwo  wa  masiku  khumi  ndi 
limodzi.  3 Ndipo  kunali,  chaka  cha 
makumi  anai,  mwezi  wa  khumi  ndi 
umodzi,  tsiku  loyamba  la  mwezi’wo, 
Mose  ananena  ndi  ana  a Israyeli, 
monga  mwa  zonse  Yehova  adamla- 
mulira  awauze  ; 4 atakantha  Sihoni 
mfumu  ya  aAmori,  wakukhala  m’He- 
siboni,  ndi  Ogi  mfumu  ya  Basana, 
wakukhala  m’Asitaroti,  ku  Edrei. 

F* 


5 Tsidya  lija  la  Yordano,  m’dziko  la 
Moabi,  Mose  anayamba  kufotokozera 
chilamulo  ichi,  ndi  kuti,  6 Yehova 
Mulungu  wathu  ananena  ndi  ife 
m’Horebi,  ndi  kuti,  Yakwanira  nthawi 
yokhala  inu  m’phiri  muno  ; 7 bwere- 
rani,  yendani  ulendo  wanu  ndi  kumuka 
ku  mapiri  a aAmori,  ndi  koyandikizana 
nawo,  ku  chidikha,  ku  mapiri,  ndi 
kunsi  ndi  ku  mwela,  ndi  ku  mphepete 
kwa  nyanja,  dziko  la  aKanani,  ndi 
Lebano,  kufikira  nyanja  yaikuru 
Firate.  8 Taonani,  ndakupatsani 
dziko’li  pa  maso  panu,  lowani  landi- 
rani  dziko  limene  Yehova  analumbi- 
rira  makolo  anu,  Abrahamu,  Isake, 
ndi  Yakobo,  kuti  ili  ndidzawapatsa  iwo 
ndi  mbeu  zawo  pambuyo  pawo. 

9 Ndipo  muja  ndinanena  ndi  inu,  ndi 
kuti,  Sinditha  ine  kukunyamulani 
ndekha  ; 10  Yehova  Mulungu  wanu 

anakuchurukitsani,  ndipo  taonani, 
lero  muchuruka  ngati  nyenyezi  za  ku- 
mwamba.  11  Yehova  Mulungu  wa 
makolo  anu,  achurukitsire  chiwere- 
ngero  chanu  cha  lero  ndi  chikwi  chi- 
modzi,  nakudalitseni  monga  Iye  ana- 
nena  nanu ! 12  Ndikasenza  bwanji 

ndekha  kupsinya  kwanu,  ndi  katu- 
ndu  wanu,  ndi  kulimbana  kwanu  ? 
13  Dzifunireni  amuna  a nzeru,  ndi 
ozindikira  bwino,  ndi  odziwika  mwa 
mafuko  anu,  ndipo  ndidzawaika 
akhale  akuru  anu.  14  Pamenepo 
munandiyankha  ndi  kuti,  Mau  mwa- 
nena’wa  ndi  abwino  kuwachita. 
15  Potero  ndinatenga  akuru  a ma- 
pfuko  anu,  amuna  a nzeru,  ndi  odzi- 
wika,  ndi  kuwaika  akhale  akuru  anu, 
atsogoleri  a zikwi,  ndi  atsogoleri  a 
mazana,  ndi  atsogoleri  a makumi 
asanu,  ndi  atsogoleri  a makumi,  ndi 
akapitao,  a mapfuko  anu.  16  Ndipo 
ndinauza  oweruza  anu  muja,  ndi  kuti, 
Mverani  milandu  ya  pakati  pa  abale 
anu,  ndi  kuweruza  kolungama  pakati 
pa  munthu  ndi  mbale  wache,  ndi  mle- 
ndo  wokhala  naye.  17  Musamasa- 
malira  munthu  poweruza  mlandu  ; 
ang’ono  ndi  akuru  muwamvere  m’mo- 
dzimodzi  ; musamaopa  nkhope  ya 
munthu  ; popeza  chiweruzo  ncha 
Mulungu ; ndipo  mlandu  ukakula- 
kani  mubwere  nawo  kwa  ine,  ndidza- 
umva.  18  Ndipo  ndinakuuzani  muja 
zonse  muyenera  kuzichita. 

19  Pamenepo  tinayenda  ulendo 
kuchokera  ku  Horebi,  ndi  kubzyola 
m’chipululu  chachikuru  ndi  choopsa 
chija  chonse  munachiona’chi,  pa 
njira  ya  ku  mapiri  a aAmori,  monga 
Yehova  Mulungu  wathu  anatiuza ; 
ndipo  tinadza  ku  Kadesi  Barinea. 
20  Ndipo  ndinati  kwa  inu,  Mwafi- 
kira  mapiri  a aAmori,  amene  Yehova 
Mulungu  wathu  atipatsa.  21  Taonani, 
Yehova  Mulungu  wanu  wapatsa  dzi- 
ko’li  pa  maso  panu  ; kwera’koni, 
landirani,  monga  Yehova  Mulungu 
wa  makolo  anu,  wanena  ndi  inu ; 
musamachita  mantha,  musamatenga 
nkhawa.  22  Ndipo  munayandikiza 
kwa  ine  inu  nonse,  ndi  kuti,  Titumize 
amuna  atitsogolere,  kuti  akatizondere 
dziko  ndi  kutibwezera  mau  a kunena 
za  njira  ya  kukwera  nayo  ife  pomka 
komweko,  ndi  za  midzi  yoti  tidzafi- 


ka’ko.  23  Ndipo  chinandikomera  chi- 
nthu  ichi  ; ndipo  ndinatenga  amuna 
khumi  ndi  awiri  a inu,  pfuko  limodzi 
mwamuna  mmodzi  ; 24  amenewa 

anatembenuka  nakwera  ku  mapiri, 
nalowa  ku  chigwa  cha  Esikolo,  nachi- 
zonda.  25  Ndipo  anatenga’ko  zipatso 
za  dziko’li  m’manja  mwawo,  natsi- 
kira  nazo  kwa  ife,  natibwezera  mau 
ndi  kuti,  Dziko’li  Yehova  Mulungu 
wathu  atipatsa  ndi  labwino.  26  Koma 
simunafuna  kukwera’ko,  ndipo  muna- 
pikisana  nawo  mau  a Yehova  Mulu- 
ngu  wanu.  27  Ndipo  munadandaula 
m’mahema  mwanu,  ndi  kuti,  Popeza 
anatida  Yehova,  Iye  anatiturutsa 
m’dziko  la  Aigupto,  kutipereka  m’ma- 
nja  mwa  aAmori,  ationonge.  28  Ti- 
kwere  kuti  ? abale  athu  atimyukitsa 
mitima  yathu,  ndi  kuti,  Anthu’wo 
ndiwo  akulu  ndi  atali  akuposa  ife  ; 
midzi  ndi  yaikulu  ndi  ya  malinga 
ofikira  m’mwamba ; tinaona’konso 
ana  a Anaki.  29  Pamenepo  ndinati 
kwa  inu,  Musamaopsedwa,  musama- 
chita  mantha  nawo.  30  YehovaMulu- 
ngu  wanu  wakutsogolera  inu,  Iye  adza- 
thirira  inu  nkhondo,  monga  mwazonse 
anakuchitirani  m’Aigupto  pa  maso 
panu  ; 31  ndi  ku  chipululu,  kumene 
munapenya  kuti  Yehova  Mulungu 
wanu  anakunyamulani,  monga  anya- 
mula  mwana  wache  wamwamuna, 
m’njira  monse  munayenda’mo,  kufi- 
kira  mutalowa  m’malo  muno.  32  Ko- 
ma  m’chinthu  ichi  simunakhulupi- 
rira  Yehova  Mulungu  wanu,  33  amene 
anakutsogolerani  m’njira,  kukufuni- 
rani  malo  akumanga  mahema  anu, 
ndi  moto  usiku,  kukuonetserani  njira 
yoyenda’mo  inu,  ndi  mu  mtambo 
usana.  34  Ndipo  Yehova  anamva 
mau  a kunena  kwanu,  nakwiya,  nalu- 
mbira,  ndi  kuti,  35  Palibe  mmodzi  wa 
anthu  awa  a mbadwo  uno  woipa  adza- 
ona  dziko  lokoma’lo,  ndinalumbira 
kupatsa  makolo  anu’li.  36  Koma 
Kalebi  mwana  wa  Yefune,  iye  adzali- 
ona  ; ndidzampatsa  iye  dziko  limene 
anaponda’po,  ndi  ana  ache  ; popeza 
analimbika  ndi  kutsata  Yehova. 
37  Yehova  anakwiya  ndi  inenso  chifu- 
kwa  cha  inu,  ndi  kuti,  Iwenso  sudza- 
lowa’mo.  38  Yoswa  mwana  wa  Nuni, 
wakuima  pa  maso  pako,  iye  adzalo- 
wa’mo  ; umlimbitse  mtima  ; popeza 
iye  adzalandiritsa  Israyeli.  39  Ndipo 
ana  anu  amene  mudanena,  Adzakhala 
ogulidwa,  ndi  ana  anu  osadziwa  cha- 

bwino  kapena  choipa  ndi  pano,  iwo 
adzalowa’mo,  ndidzawapatsa  iwo  ili, 
adzalilandira  ndi  iwo.  40  Koma  inu, 
bwererani,  mukani  ulendo  wanu  ku 
chipululu,  njira  ya  ku  Nyanja  Yofiira. 
41  Pamenepo  munayankha  ndi  kunena 
ndi  ine,  Tachimwira  Yehova,  tidza- 
kwera  ndi  kuthira  nkhondo  monga 
mwa  zonse  Yehova  Mulungu  wathu 
atiuza.  Ndipo  munadzimangira  mu- 
nthu  yense  zida  zache  za  nkhondo, 
nimunakonzeka  kukwera  kumka  ku 
mapiri.  42  Koma  Yehova  anati  kwa 
ine,  Nena  nawo,  Musakwera’ko,  ka- 
pena  kuthira  nkhondo  ; popeza  sindi- 
ri  pakati  panu  ; angakukantheni  adani 
anu.  43  Pamene  ndinanena  ndi  inu 
simunamvera ; koma  munatsutsana 
nawo  mau  a Yehova  ndi  kuchita 
modzikuza,  nimunakvvera  kumka  ku 
mapiri.  44  Ndipo  aAmori,  akukhala 
m’mapiri  muja,  anaturuka  kukumana 
ndi  inu,  nakupitikitsani,  monga  zima- 
chita  njuchi,  nakukanthani  m’Seiri, 
kufikira  ku  Horima.  45  Ndipo  muna- 
bwerera  ndi  kulira  pa  maso  pa  Ye- 
hova  ; koma  Yehova  sanamvera  mau 
anu,  kapena  kukucherani  khutu. 
46  Potero  munakhala  m’Kadesi  masi- 
ku  ambiri,  monga  mwa  masiku  muna- 
khala’ko. 

2Pamenepo  tinabwerera,  ndi  ku- 
yenda  kumka  ku  chipululu,  ku- 
tsata  njira  ya  Nyanja  Yofiira,  monga 
Yehova  adanena  ndi  ine  ; ndipo  tina- 
paza  phiri  la  Seiri  masiku  ambiri. 
2 Ndipo  Yehova  ananena  ndi  ine,  ndi 
kuti,  3 Yakwanira  nthawi  yakupaza 
inu  phiri  ili  ; tembenukani  kumka  ku 
mpoto.  4 Ndipo  uuze  anthu,  ndi 
kuti,  Mukapite  kubsyola  malire  a 
abale  anu,  ana  a Esau  okhala  m’Sei- 
ri  ; ndipo  adzakuopani  ; muche- 
njere  ndithu  ; 5 musalimbana  nawo  ; 
popeza  sindikupatsa’koni  dziko  lawo, 
pangakhale  poponda’po  phazi  lanu 
ai  ; pakuti  ndapatsa  Esau  phiri  la 
Seiri  likhale  lache  lache.  6 Mugulane 
nawo  chakudya  ndi  ndarama,  kuti 
mudye ; mugulane  nawonso  madzi 
kuti  mumwe.  7 Pakuti  Yehova  Mu- 
lungu  wanu  anakudalitsani  mu  nchito 
zonse  za  manja  anu ; anadziwa 
kuyenda  kwanu  m’chipululu  ichi 
chachikuru  ; zaka  izi  makumi  anai 
Yehova  Mulungu  wanu  anakha- 
la  ndi  inu ; simunasowa  kanthu. 
8 Potero  tinapitirira  abale  athu  ana 
a Esau,  okhala  m’Seiri,  njira  ya 


chidikha,  ku  Elati  ndi  ku  Ezioni 
Geberi. 

9 Pamenepo  tinatembenuka  ndi 
kudzera  njira  ya  chipululu  cha  Moabi. 
Ndipo  Yehova  anati  kwa  ine,  Usabvuta 
Moabi,  kapena  kuutsana  naye  nkho- 
ndo  ; popeza  sindidzakupatsa’ko 
dziko  lache  likhale  lako  lako  ; pakuti 
ndinapatsa  ana  a Loti  Ari  likhale  lawo 
lawo.  10  (AEmi  anakhala’mo  kale, 
ndiwo  anthu  akuru,  ndi  ambiri,  ndi 
atalitali,  ngati  aAnaki.  11  Anawa- 
yesa  iwonso  aRefai,  monga  aAnaki  ; 
koma  aMoabi  awacha  aEmi.  12  Ndi- 
po  aHori  anakhala  m’Seiri  kale, 
koma  ana  a Esau  analanda  dziko 
lawo,  nawaononga  pa  maso  pawo, 
nakhala  m’malo  mwawo  ; monga 
Israyeli  anachitira  dziko  lache  lache, 
limene  Yehova  anampatsa.)  13  Uka- 
ni  tsopano,  olokani  mtsinje  wa  Zeredi. 
Ndipo  tinaoloka  mtsinje  wa  Zeredi. 
14  Ndipo  masiku  amene  tinayenda 
kuchokera  ku  Kadesi  Barinea,  kufi- 
kira  tidaoloka  mtsinje  wa  Zeredi, 
ndiwo  zaka  makumi  atatu  mphambu 
zisanu  ndi  zitatu ; kufikira  utatha 
mbadwo  wonse  wa  amuna  a nkhondo 
m’chigono,  monga  Yehova  adawalu- 
mbirira.  15  Komanso  dzanja  la 
Yehova  linatsutsana  nawo,  kuwao- 
nonga  m’chigono,  kufikira  adawatha. 

16  Ndipo  kunali,  atatha  kufa  amuna 
onse  a nkhondo  mwa  anthu,  17  Ye- 
hova  ananena  ndi  ine,  ndi  kuti, 
18  Lero  lomwe  utumphe  malire  a 
Moabi,  ndiwo  Ari.  19  Ndipo  pamene 
uyandikiza  popenyana  ndi  ana  a 
Amoni,  usawabvuta,  kapena  kuutsa- 
na  nawo  ; popeza  sindidzakupatsa- 
’ko  dziko  la  ana  a Amoni  likhale  lako 
lako  ; popeza  ndinapatsa  ana  a Loti 
ili  likhale  lawo  lawo.  20  (Ilinso 
aliyesa  dziko  la  aRefai ; aRefai  ana- 
khala’mo  kale  ; koma  aAmoni  awa- 
cha  aZamzumi  ; 21  ndiwo  anthu 

akuru,  ndi  ambiri,  ndi  atalitali,  monga 
aAnaki  ; koma  Yehova  anawaononga 
pa  maso  pawo  ; ndipo  analanda  dzi- 
ko  lawo,  nakhala  m’malo  mwawo ; 
22  monga  Iye  anachitira  ana  a Esau, 
akukhala  m’Seiri,  pamene  anaononga 
aHori  pa  maso  pawo  ; ndipo  analanda 
dziko  lawo,  nakhala  m’malo  mwawo 
kufikira  lero  lomwe.  23  Kunena  za 
aAvi  akukhala  m’midzi  kufikira  ku 
Gaza,  aKafitori,  akufuma  ku  Kafi- 
tori,  anawaononga,  nakhala  m’malo 
mwawo.)  24  Uka,  yenda  ulendo 

wako,  ndi  kuoloka  mtsinje  wa  Ari- 
noni ; taonani,  ndapereka  Sihoni 
mfumu  ya  Hesiboni,  mAmori,  ndi 
dziko  lache  m’dzanja  lako  ; yamba 
kulilandira,  ndi  kuutsana  naye  nkho- 
ndo.  25  Tsiku  lino  ndiyamba  ku- 
opsetsa  nawe  ndi  kuchititsa  mantha 
nawe  anthu  a pansi  pa  thambo 
lonse,  amene  adzamva  mbiri  yako, 
nadzanjenjemera,  nadzawawidwa  chi- 
fukwa  cha  iwe. 

26  Ndipo  ndinatuma  amithenga 
ochokera  ku  chipululu  cha  Kedemoti 
kwa  Sihoni  mfumu  ya  Hesiboni  ndi 
mau  a mtendere,  ndi  kuti,  27  Ndi- 
pitire  m’dziko  mwako ; ndidzatsata 
mseu,  osapatuka  ine  ku  dzanja  la 
manja  kapena  ku  la  manzere. 
28  Undigulitse  chakudya  ndi  ndarama, 
kuti  ndidye  ; ndi  kundipatsa  madzi  kwa 
ndarama,  kuti  ndimwe ; chokhachi 
ndipitire  choyenda  pansi  ; 29  monga 
anandichitira  ana  a Esau  akukhala 
m’Seiri,  ndi  aMoabi  akukhala  m’Ari  ; 
kufikira  nditaoloka  Yordano  kulowa 
dziko  limene  Yehova  Mulungu  wathu 
atipatsa.  30  Kcma  Sihoni  mfumu 
ya  Hesiboni  sanatilola  kupitira  kwa- 
wo  ; popeza  Yehova  Mulungu  wanu 
anaumitsa  mzimu  wache,  nalimbitsa 
mtima  wache,  kuti  ampereke  m’dza- 
nja  lanu,  monga  lero  lino.  31  Ndipo 
Yehova  anati  kwa  ine,  Taona,  ndaya- 
mba  kupereka  Sihoni  ndi  dziko  lache 
pa  maso  pako  ; yamba  kulandira 
dziko  lache  likhale  lako  lako.  32  Pa- 
menepo  Sihoni  anaturuka  kukumana 
nafe,  iye  ndi  anthu  ache  onse,  ku- 
gwirana  nafe  nkhondo  ku  Yahaza. 
33  Ndipo  Yehova  Mulungu  wathu 
anampereka  iye  pa  maso  pathu ; 
ndipo  tinamkantha,  iye  ndi  ana  ache 
amuna,  ndi  anthu  ache  onse.  34  Ndi- 
po  muja  tinalanda  midzi  yache  yonse  ; 
ndipo  tinaononga  konse  midzi  yonse, 
amuna  ndi  akazi  ndi  ana  ; sitinasiya- 
’po  ndi  mmodzi  yense.  35  Zoweta 
zokha  tinadzifunkhira,  pamodzi  ndi 
zofunkha  za  midzi  tidailanda.  36  Ku- 
yambira  ku  Aroeri,  ndiko  ku  mphe- 
pete  kwa  mtsinje  wa  Arinoni,  ndi  ku 
mudzi  wokhala  ku  mtsinje  kufikira 
ku  Gileadi,  kunalibe  mudzi  waku- 
titalikira  malinga  ache ; Yehova 
Mulungu  wathu  anapereka  yonse  pa 
maso  pathu.  37  Ku  dziko  la  ana  a 
Amoni  lokha  simunayandikiza  ; dera 
lonse  la  mtsinje  wa  Yaboki,  ndi  midzi 
ya  ku  mapiri,  ndi  kwina  kuli 


konse  Yehova  Mulungu  wathu  ana- 
tiletsa. 

SPamenepo  tinatembenuka,  ndi 
kubwera  kumka  njira  ya  ku 
Basana  ; ndipo  Ogi  mfumu  ya  Basana 
anaturuka  kukumana  nafe,  kugwi- 
rana  nafe  nkhondo,  iye  ndi  anthu  ache 
onse,  ku  Edrei.  2 Ndipo  Yehova 
anati  kwa  ine,  Usamuopa ; popeza 
ndampereka  iye  ndi  anthu  ache  onse, 
ndi  dziko  lache,  m’dzanja  lako  ; 
umchitire  monga  umo  unachitira 
Sihoni  mfumu  ya  aAmori,  amene  ana- 
khala  m’Hesiboni.  3 Potero  Yehova 
Mulungu  wathu  anaperekanso  m’ma- 
nja  mwathu  Ogi  mfumu  ya  Basana, 
ndi  anthu  ache  onse,  ndipo  tinamka- 
ntha  kufikira  sanamtsalira  ndi  mmo- 
dzi  yense.  4 Ndipo  muja  tinalanda 
midzi  yache  yonse  ; kunalibe  mu- 
dzi  sitinaulanda  m’manja  mwawo , 
midzi  makumi  asanu  ndi  limodzi, 
dera  lonse  la  Arigobi,  dziko  la  Ogi 
m’Basana.  5 Yonseyi  ndiyo  midzi 
yozinga  ndi  malinga  atali,  zitseko, 
ndi  mipiringidzo ; pamodzi  ndi  mi- 
dzi  yambirimbiri  yopanda  malinga. 
6 Ndipo  tinaiononga  konse,  monga 
umo  tinachitira  Sihoni  mfumu  ya 
Hesiboni,  ndi  kuononga  konse  midzi 
yonse,  amuna,  akazi  ndi  ana.  7 Koma 
zoweta  zonse  ndi  zofunkha  za  m’mi- 
dzi,  tinadzifunkhira  tokha.  8 Ndipo 
muja  tinalanda  dziko  m’manja  mwa 
mafumu  awiri  a aAmori  okhala  tsi- 
dya  lija  la  Yordano,  kuyambira  mtsi- 
nje  wa  Arinoni  kufikira  phiri  la  Heri- 
moni ; 9 (aSidoni  alicha  Herimoni 

Sirioni,  koma  aAmori  alicha  Seniri;) 
10  midzi  yonse  ya  ku  chidikha,  ndi 
Gileadi  lonse,  ndi  Basana  lonse,  kufi- 
kira  ku  Saleka  ndi  Edrei,  midzi  ya 
dziko  la  Ogi  m’Basana.  11  (Pakuti 
Ogi  mfumu  ya  Basana  anatsala  yekha 
wa  iwo  otsalira  aRefai  ; taonani, 
kama  wache  ndiwo  kama  wa  chitsu- 
lo  ; sukhala  kodi  m’Raba  wa  ana  a 
Amoni  ? utali  wache  mikono  isanu 
ndi  inai,  kupingasa  kwache  mikono 
inai,  kuyesa  mkono  wa  munthu.) 
12  Ndipo  dziko  ili  tinalilanda  muja  ; 
kuyambira  ku  Aroeri,  wa  ku  mtsinje 
wa  Arinoni,  ndi  dera  lina  la  ku  mapiri 
a Gileadi,  ndi  midzi  yache,  ndina- 
patsa  aRubeni  ndi  aGadi.  13  Ndi 
chotsalira  cha  Gileadi,  ndi  Basana 
lonse,  dziko  la  Ogi,  ndinapatsa  pfuko 
la  hafu  la  Manase  ; dziko  lonse  la 
Arigobi,  pamodzi  ndi  Basana.  (Ndilo 


172 


DEUTERONOMO 


3. 14—4. 10 


lochedwa  dziko  la  aRefai.  14  Yairi 
mwana  wa  Manase  analanda  dziko 
lonse  la  Arigobi,  kufikira  malire  a 
aGesuri  ndi  aMaakati  ; nalicha  dzina 
lache,  Basana  Haroti  Yairi,  kufikira 
lero  lino.)  15  Ndipo  ndinampatsa 
Makiri  Gileadi.  16  Koma  ndinapa- 
tsa  aRubeni  ndi  aGadi  kuyambira  ku 
Gileadi  kufikira  ku  mtsinje  wa  Arinoni, 
pakati  pa  chigwa  ndi  malire  ache, 
kufikira  mtsinje  wa  Yaboki,  ndiwo 
malire  a ana  a Amoni  ; 17  Ndi  chidi- 
kha,  ndi  Yordano,  ndi  malire  ache, 
kuyambira  ku  Kinerete  kufikira  ku 
nyanja  ya  ku  chidikha,  ndiyo  nyanja 
ya  mchere,  pa  tsinde  pa  Pisiga,  ku 
m’mawa. 

18  Ndipo  ndinauza  inu  muja,  ndi 
kuti,  Yehova  Mulungu  wanu  waku- 
patsani  dziko  ili  likhale  lanu  lanu, 
muoloke,  amuna  onse  a mphamvu 
obvala  zida  zawo,  pa  maso  pa  abale 
anu  ana  a Israyeli.  19  Koma  akazi 
anu,  ndi  ana  anu,  ndi  zoweta  zanu, 
(ndidziwa  muli  nazo  zoweta  zambiri,) 
zikhale  m’midzi  yanu  imene  ndinaku- 
patsani  ; 20  kufikira  Yehova  atapu- 

mulitsa  abale  anu,  monga  anapumu- 
litsa  inu,  nalandira  iwonso,  dziko 
limene  Yehova  Mulungu  wanu  awa- 
patsa  tsidya  lija  la  Yordano  ; pame- 
nepo  mudzabwerera  munthu  yense  ku 
cholowa  chache,  chimene  ndinakupa- 
tsani.  21  Ndipo  ndinauza  Yoswa 
muja,  ndi  kuti,  Maso  ako  anapenya 
zonse  Yehova  Mulungu  wanu  anawa- 
chitira  mafumu  awa  awiri  ; momwe- 
mo  Yehova  adzachitira  maufumu 
onse  kumene  muolokera’ko.  22  Mu- 
sawaopa ; popeza  Yehova  Mulungu 
wanu,  ndiye  agwirira  inu  nkhondo. 

23  Ndipo  ndinapempha  chifundo 
kwa  Yehova  nthawi  yomwe  ija,  ndi 
kuti,  24  Ambuye  Yehova,  mwayamba 
Inu  kuonetsera  mtumiki  wanu  ukulu 
wanu,  ndi  dzanja  lanu  la  mphamvu  ; 
pakuti  Mulungu  ndani  m’mwamba 
kapena  pa  dziko  la  pansi  wakuchita 
monga  mwa  nchito  zanu,  ndi  monga 
mwa  mphamvu  zanu  ? 25  Ndioloketu, 
ndilione  dziko  lokoma’li  liri  tsidya  la 
Yordano,  mapiri  okoma  aja,  ndi 
Libano.  26  Koma  Yehova  anakwiya 
ndi  ine,  chifukwa  cha  inu,  sanandi- 
mvera  ine  ; ndipo  Yehova  anati  kwa 
ine,  Chikukwanire,  usaonjezenso  ku- 
nena  ndi  Ine  za  chinthu’chi.  27  Kwe- 
ra  kumwamba  ku  Pisiga,  nukweze 
maso  ako  ku  madzulo,  ndi  ku  mpoto, 


ndi  ku  mwela,  ndi  ku  m’mawa,  nuya- 
ng’ane  ndi  maso  ako  ; popeza  sudza- 
oloka  Yordano  uyo.  28  Koma  langiza 
Yoswa,  numlimbitse  mtima,  ndi  ku- 
mkhwimitsa,  pakuti  adzaoloka  pa 
maso  pa  anthu  awa,  nadzawalandiritsa 
dziko  uliona’li  likhale  lawo  lawo. 
29  Potero  tinakhala  m’chigwa’mo 
pandunji  pa  Beti  Peori. 

4Ndipo  tsopano,  Israyeli,  tamve- 
rani  malemba  ndi  maweruzo, 
amene  ndikuphunzitsani  muwachite  ; 
kuti  mukhale  ndi  moyo,  ndi  kulowa, 
ndi  kulandira  dziko  limene  Yehova 
Mulungu  wa  makolo  anu  akupatsani. 
2 Musamaonjeza  pa  mau  amene  ndi- 
kuuzani,  kapena  kuchotsa’po,  kuti 
musunge  malamulo  a Yehova  Mulu- 
ngu  wanu,  amene  ndikuuzani.  3 Ma- 
so  anu  anapenya  chochita  Yehova 
chifukwa  cha  Baala  Peori  ; pakuti 
amuna  onse  amene  anatsata  Baala 
Peori,  Yehova  Mulungu  wanu  ana- 
waononga  pakati  panu.  4 Koma  inu 
amene  munamamatira  Yehova  Mu- 
lungu  wanu  muli  ndi  moyo  nonsenu 
lero  lomwe.  5 Taonani,  ndinaku- 
phunzitsani  malemba  ndi  maweruzo, 
monga  YehovaMulungu  wanga  anandi- 
uza  ine,  kuti  muzichita  chotero  pakati 
pa  dziko  limene  mumka’ko  kulila- 
ndira  likhale  lanu  lanu.  6 Chifukwa 
chache  asungeni,  achiteni  ; pakuti 
ichi  ndi  nzeru  zanu  ndi  chidziwitso 
chanu  pa  maso  pa  mitundu  ya  anthu 
akumva  malemba  ndi  kuti,  Ndithu 
mtundu  waukuru  uwu,  ndiwo  anthu 
a nzeru  ndi  akuzindikira.  7 Pakuti 
mtundu  waukuru  wa  anthu  ndi  uti, 
wakukhala  ndi  Mulungu  pafupi  pawo 
monga  amakhala  Yehova  Mulungu 
wathu,  pamene  pali  ponse  timaitanira 
Iye  ? 8 Ndipo  mtundu  waukuru  wa 

anthu  ndi  uti,  wakukhala  nawo  male- 
mba  ndi  maweruzo  olungama,  akunga 
chilamulo  ichi  chonse  ndichiika  pa 
maso  panu  lero  lino  ? 9 Chokhachi, 

dzichenjerani  nokha,  ndi  kusunga 
moyo  wanu  mwa  changu,  kuti  munga- 
iwale  zinthu’zi  adaziona  maso  anu, 
ndi  kuti  zisachoke  ku  mtima  kwanu 
masiku  onse  a moyo  wanu  ; koma 
muzidziwitsa  ana  anu  ndi  zidzukulu 
zanu.  10  Tsiku’li  munaima  pa  maso 
pa  Yehova  Mulungu  wanu  m’Horebi, 
muja  Yehova  anati  kwa  ine,  Ndiso- 
nkhanitsire  anthu,  ndidzawamvetsa 
mau  anga,  kuti  aphunzire  kundiopa  Ine 
masilcu  awo  onse  akukhala  ndi  moyo 

pa  dziko  la  pansi,  ndi  kuti  aphunzitse 
ana  awo.  11  Ndipo  munayandikiza 
ndi  kuima  pa  tsinde  pa  phiri ; ndi 
phiri’lo  linayaka  moto  kufikira  pakati 
pa  thambo  ; kunali  mdima,  ndi 
mtambo,  inde  mdima  bii.  12  Pame- 
nepo  Yehova  ananena  ndi  inu  ali 
pakati  pa  moto  ; munamva  kunena 
kwa  mau,  osaona  maonekedwe,  koma 
kunena’ko.  13  Pamenepo  anaku- 
fotokozerani  chipangano  chache,  chi- 
mene  anakulamulirani  kuchichita, 
ndiwo  Mau  Khumi  ; nawalemba  pa 
magome  awiri  a miyala.  14  Ndipo 
Yehova  anandilamulira  muja  ndiku- 
phunzitseni  malemba  ndi  maweruzo, 
kuti  mukawachite  m’dziko  limene 
muolokera’ko  kulilandira  likhale  lanu 
lanu.  15  Potero  dzichenjerani  nawo 
moyo  wanu  ndithu ; popeza  simu- 
napenya  mafanidwe  konse  tsiku’li 
Yehova  ananena  ndi  inu  m’Horebi  ali 
pakati  pa  moto  ; 1 6 kuti  mungadzi- 
ipse,  ndi  kudzipangira  (fano  losema, 
lakunga  chifaniziro  chiri  chonse,  ma- 
fanidwe  a mwamuna  kapena  mkazi  ; 
17  mafanidwe  a nyama  iri  yonse  iri 
pa  dziko  la  pansi,  mafanidwe  a mba- 
lame  iri  yonse  ya  mapiko  ya  kuuluka 
m’mlengalenga,  18  mafanidwe  a chi- 
nthu  chiri  chonse  chokwawa  pansi, 
mafanidwe  a nsomba  iri  yonse  yo- 
khala  m’madzi  pansi  pa  dziko  ; 1 9 ndi 
kuti  mungakweze  maso  anu  kupenya 
kumwamba,  ndipo  poona  dzuwa  ndi 
mwezi  ndi  nyenyezi,  khamu  lonse  la 
kumwamba,  munganyengedwe  ndi  ku- 
zigwadira,  ndi  kuzitumikira,  zimene 
Yehova  Mulungu  wanu  anagawira 
mitundu  yonse  ya  anthu  pansi  pa 
thambo  lonse.  20  Koma  Yehova  ana- 
kutengani,  nakuturutsani  m’ng’anjo 
ya  moto,  m’Aigupto,  mukhale  kwa 
Iye  anthu  a cholowa  chache,  monga 
mukhala  lero  lino.  21  Yehova  ana- 
kwiyanso  nane  chifukwa  cha  mau  anu, 
nalumbira  kuti  sindidzaoloka  Yordano 
ine,  ndi  kuti  sindidzalowa  m’dziko 
lokoma’li  Yehova  Mulungu  wanu  aku- 
patsani  likhale  cholowa  chanu  ; 22  pa- 
kuti  ndidzafa  m’dziko  muno,  osaoloka 
Yordano  ; koma  inu  mudzaoloka,  ndi 
kulandira  dziko  ili  lokoma  likhale  lanu 
lanu.  23  Dzichenjerani,  mungaiwale 
chipangano  cha  Yehova  Mulungu 
wanu,  chimene  anapangana  nanu,  ndi 
kuti  mungadzipangire  fano  losema, 
chifaniziro  cha  kanthu  kali  konse 
Yehova  Mulungu  wanu  anakuletsani. 


24  Pakuti  Yehova  Mulungu  wanu 
ndiye  moto  wonyeka,  ndi  Mulungu 
wa  nsanje. 

25  Mutakabala  ana,  ndi  zidzukulu, 
ndipo  mutakakhala  nthawi  yaikuru 
m’dziko’mo,  ndi  kudziipsa,  ndi  kupa- 
nga  fano  losema,  m’chifaniziro  cha 
kanthu  kali  konse,  ndi  kuchita  choipa 
pa  maso  pa  Yehova,  kuutsa  mkwiyo 
wache  : 26  ndiitana  kumwamba  ndi 
dziko  la  pansi  zichite  mboni  pa  inu  lero 
lino,  kuti  mudzaonongeka  msangatu 
kuchotsedwa  ku  dziko  limene  muolo- 
kera  Yordano  kulilandira  likhale  lanu 
lanu  ; masiku  anu  sadzachuruka 
pamenepo,  koma  mudzaonongeka 
konse.  27  Ndipo  Yehova  adzakuba- 
lalitsani  mwa  mitundu  ya  anthu,  ni- 
mudzatsala  pang’ono  mwa  amitundu, 
kumene  Yehova  adzakutsogolerani 
kwawo.  28  Ndipo  kumeneko  mudza- 
tumikira  milungu,  nchito  ya  manja 
a anthu,  mtengo  ndi  mwala,  yosape- 
nya,  kapena  kumva,  kapena  kudya, 
kapena  kununkhiza.  29  Koma  muka- 
funa  Yehova  Mulungu  wanu  kume- 
neko,  mudzampeza,  ngati  mumfuna- 
funa  ndi  mtima  wanu  wonse  ndi  moyo 
wanu  wonse.  30  Mukakhala  nawo 
msauko,  zikakugwerani  zonsezi,  ma- 
siku  otsiriza  mudzabwerera  kwa  Ye- 
hova  Mulungu  wanu,  ndi  kumvera 
mau  ache  ; 31  popeza  Yehova  Mulu- 
ngu  wanu  ndiye  Mulungu  wa  chifundo  ; 
sadzakusiyani,  kapena  kukuonongani, 
kapena  kuiwala  chipangano  cha  ma- 
kolo  anu  chimene  analumbirira  iwo. 
32  Pakuti,  funsiranitu,  masiku  adapi- 
ta’wo,  musanakhale  inu,  kuyambira 
tsiku’li  Mulungu  analenga  munthu  pa 
dziko  la  pansi,  ndi  kuyambira  male- 
kezero  ena  a thambo  kufikira  male- 
kezero  anzache  a thambo,  ngati  chi- 
nthu  chachikuru  chonga  ichi  china- 
mveka,  kapena  kuchitika  ? 33  Kodi 

pali  mtundu  wa  anthu  udamva  mau  a 
Mulungu  akunena  pakati  pa  moto, 
monga  mudamva  inu,  ndi  kukhala  ndi 
moyo  ? 34  Kapena  kodi  anayesa 

Mulungu  kumuka  ndi  kudzitengera 
mtundu  mwa  mtundu  wina  wa  anthu, 
ndi  mayesero,  ndi  zizindikilo,  ndi  zozi- 
zwa,  ndi  nkhondo,  ndi  mwa  dzanja  la 
mphamvu,  ndi  mkono  wotambasuka, 
ndi  mwa  zoopsa  zazikuru,  monga  mwa 
zonse  Yehova  Mulungu  wanu  anaku- 
chitirani  m’Aigupto  pa  maso  panu  ? 
35  Inu  munachiona  ichi,  kuti  mudziwe 
kuti  Yehova  ndiye  Mulungu  ; palibc 

wina  wopanda  Iye.  36  Anakumve- 
tsani  mau  ache  kuchokera  kumwa- 
mba,  kuti  akuphunzitseni  ; ndipo  pa 
dziko  la  pansi  anakuonetsani  moto 
wache  waukuru  ; nimunamva  mau 
ache  pakati  pa  moto.  37  Ndipo  po- 
peza  anakonda  makolo  anu,  anasankha 
mbeu  zawo  zakuwatsata,  nakuturu- 
tsani  pa  maso  pache  ndi  mphamvu 
yache  yaikuru,  m’Aigupto  ; 38  kupi- 
tikitsa  amitundu  akuru  ndi  a mphamvu 
oposa  inu  pa  maso  panu,  kukulowe- 
tsani  ndi  kukupatsani  dziko  lawo 
likhale  cholowa  chanu,  monga  lero 
lino.  39  Potero  dziwani  lero  lino, 
nimukumbukire  m’mtima  mwanu,  ku- 
ti  Yehova  ndiye  Mulungu,  m’thambo  la 
kumwamba  ndi  pa  dziko  la  pansi  ; 
palibe  wina.  40  Muzisunga  malemba 
ache,  ndi  malamulo  ache,  amene 
ndikuuzani  lero  lino,  kuti  chikuko- 
mereni  inu  ndi  ana  anu  akukutsatani, 
ndi  kuti  masiku  anu  achuruke  pa 
dziko,  limene  Yehova  Mulungu 
wanu  akupatsani,  likhale  lanu  ko- 
satha. 

41  Pamenepo  Mose  anapatula  midzi 
itatu  tsidya  lija  la  Yordano  loturuka 
dzuwa  ; 42  kuti  athawire’ko  wakupha 
munthu,  osamupha  mnansi  wache 
dala,  osamkwiyira  ndi  kale  lonse  ; 
ndi  kuti,  akathawira  ku  umodzi  wa 
midzi  iyi,  akhale  ndi  moyo  : 43  ndiyo 
Bezere,  m’chipululu,  m’dziko  la  chi- 
dikha,  ndiwo  wa  aRubeni ; ndi 
Ramoti  m’Gileadi,  ndiwo  wa  aGadi  ; 
ndi  Golani,  m’Basana,  ndiwo  wa  aMa- 
nase.  44  Ndipo  ichi  ndi  chilamulo 
Mose  anachiika  pa  maso  pa  ana  a 
Israyeli ; 45  izi  ndi  mboni,  ndi 

malemba,  ndi  maweruzo,  Mose  ana- 
zinena  kwa  ana  a Israyeli,  poturu- 
ka  iwo  m’Aigupto  ; 46  tsidya  lija  la 
Yordano,  m’chigwa  cha  pandunji  pa 
Beti  Peori,  m’dziko  la  Sihoni  mfumu 
ya  aAmori,  wakukhala  m’Hesiboni, 
amene  Mose  ndi  ana  a Israyeli  ana- 
mkantha,  poturuka  iwo  m’Aigupto  ; 
47  ndipo  analanda  dziko  lache,  ndi 
dziko  la  Ogi’  mfumu  ya  Basana, 
mafumu  awiri  a aAmori,  akukhala 
tsidya  lija  la  Yordano  loturuka  dzu- 
wa  ; 48  kuyambira  ku  Aroeri,  ndiwo 
m’mphepete  mwa  mtsinje  wa  Arinoni, 
kufikira  phiri  la  Sioni  (ndilo  Heri- 
moni),  49  ndi  chidikha  chonse  tsidya 
lija  la  Yordano  ku  m’mawa,  kufikira 
nyanja  ya  ku  chidikha,  pa  tsinde 
lache  ia  Pisiga. 


5Ndipo  Mose  anaitana  Israyeli 
wonse,  nanena  nawo,  Tamverani, 
Israyeli,  malemba  ndi  maweruzo  ndi- 
nena’wa  m’makutu  mwanu  lero,  kuti 
muwaphunzire,  ndi  kusamalira  ku- 
wachita.  2 Yehova  Mulungu  wathu 
anapangana  nafe  chipangano  m’Ho- 
rebi.  3 Yehova  sanachita  chipangano 
ichi  ndi  makolo  athu,  koma  ndi  ife, 
ife  amene  tiri  ndi  moyo  tonsefe  pano 
lero.  4 Yehova  ananena  ndi  inu 
popenyana  maso  m’phiri’mo,  ali  pa- 
kati  pa  moto,  5 (Ndinali  kuima 
pakati  pa  Yehova  ndi  inu  muja,  kuku- 
lalikirani  mau  a Yehova ; popeza 
munachita  mantha  chifukwa  cha  moto, 
osakwera  m’phiri’mo)  ndi  kuti, 

6  Ine  ndine  Yehova  Mulungu  wako 
amene  ndinakuturutsa  m’dziko  la 
Aigupto,  m’nyumba  ya  akapolo. 

7  Usakhale  nayo  milungu  yina  koma 
Ine  ndekha. 

8  Usadzipangire  iwe  wekha  fano 
losema,  kapena  chifaniziro  chiri 
chonse  cha  zinthu  za  m’thambo  la 
kumwamba,  kapena  za  m’dziko  la 
pansi,  kapena  za  m’madzi  a pansi  pa 
dziko  ; 9 usazipembedzere  izo,  usa- 

zitumikire  izo  ; chifukwa  Ine  Yehova 
Mulungu  wako  ndine  Mulungu  wa 
nsanje,  wakulanga  ana  chifukwa  cha 
atate  wawo,  kufikira  mbadwo  wachi- 
tatu  ndi  wachinai  wa  iwo  amene 
akudana  ndi  Ine  ; 1 0 ndi  kuchitira 

chifundo  anthu  zilcwi,  a iwo  amene 
akondana  ndi  Ine  nasunga  malamulo 
anga. 

11  Usachule  dzina  la  Yehova  Mu- 
lungu  wako  pa  chabe  ; chifukwa  Ye- 
hova  sadzamyesa  iye  wosachimwa 
amene  achula  pa  chabe  dzina  lachelo. 

12  Samalira  tsiku  la  Sabata  likhale 
lopatulika,  monga  Yehova  Mulungu 
wako  anakulamulira.  13  Masiku 
asanu  ndi  limodzi  uzigwiritsa  nchito, 
ndi  kuchita  nchito  zako  zonse  ; 14  ko- 
ma  tsiku  lachisanu  ndi  chiwiri  ndilo 
Sabata  la  Yehova  Mulungu  wako  ; 
usamagwira  nchito  iri  yonse,  iwe, 
kapena  mwana  wako  wamwamuna, 
kapena  mwana  wako  wamkazi,  kapena 
wanchito  wako  wamwamuna,  ka- 
pena  wanchito  wako  wamkazi,  ka- 
pena  ng’ombe  yako,  kapena  buru 
wako,  kapena  zoweta  zako  ziri  zonse, 
kapena  mlendo  wokhala  m’mudzi 
mwako ; kuti  wanchito  wako  wa- 
mwamuna  ndi  wanchito  wako  wa- 
mkazi  apumule  monga  iwe  mwini. 

15  Ndipo  uzikumbukila  kuti  unali 
kapolo  m’dziko  la  Aigupto,  ndi  kuti 
Yehova  Mulungu  wako  anakuturu- 
tsa’ko  ndi  dzanja  la  mphamvu  ndi 
mkono  wotambasuka  ; chifukwa  cha- 
che  Yehova  Mulungu  wako  anakula- 
mulira  kusunga  tsiku  la  Sabata. 

1 6 Lemekeza  atate  wako  ndi  amako, 
monga  Yehova  Mulungu  wako  ana- 
kulamulira  ; kuti  masiku  ako  achu- 
ruke,  ndi  kuti  chikukomere,  m’dziko 
limene  Yehova  Mulungu  wako  aku- 
patsa  iwe. 

17  Usaphe. 

18  Usachite  chigololo. 

19  Usabe. 

20  Usamnamizire  mnzako. 

21  Usasirire  mkazi  wache  wa 
mnzako  ; usakhumbe  nyumba  yache 
ya  mnzako,  munda  wache,  kapena  wa- 
nchito  wache  wamwamuna,  kapena 
wanchito  wache  wamkazi,  ng’ombe 
yache,  kapena  buru  wache,  kapena 
kanthu  kali  konse  ka  mnzako. 

22  Yehova  ananena  mau  awa  kwa 
msonkhano  wanu  wonse,  m’phiri’mo 
ali  pakati  pa  moto,  pa  mtambo,  pa 
mdima  bii,  ndi  mau  akuru ; osa- 
onjeza’po  kanthu.  Ndipo  anawale- 
mbera  pa  magome  awiri  a miyala, 
nandipatsa  awa.  23  Ndipo  kunali, 
pamene  munamva  liu  loturuka  pa- 
kati  pa  mdima,  potentha  phiri  ndi 
moto,  munayandikiza  kwa  ine,  ndiwo 
mafumu  onse  a mapfuko  anu  ndi 
akuru  anu  ; 24  ndipo  munati,  Tao- 
nani,  Yehova  Mulungu  wathu  ana- 
tionetsa  ulemerero  wache,  ndi  ukuru 
wache,  ndipo  tidamva  liu  lache  ali 
pakati  pa  moto  ; tapenya  lero  lino 
kuti  Mulungu  anena  ndi  munthu, 
ndipo  akhala  ndi  moyo.  25  Ndipo 
tsopano  tiferenji  ? popeza  moto  wau- 
kuru  uwu  udzatitha.  Tikaonjeza  ku- 
mva  mau  a Yehova  Mulungu  wathu, 
tidzafa.  26  Pakuti  ndani’yo,  wa  za- 
moyo  zonse  adamva  mau  a Mulungu 
wa  moyo  wakunena  ali  pakati  pa 
moto,  monga  ife,  nakhala  ndi  moyo  ? 
27  Yandikizani  inu,  ndi  kumva  zonse 
zimene  Yehova  Mulungu  wathu  adza- 
ti ; ndipo  inu  munene  ndi  ife  zonse 
zimene  Yehova  Mulungu  wathu  adza- 
nena  ndi  inu  ; ndipo  ife  tidzazimva 
ndi  kuzichita.  28  Ndipo  Yehova  ana- 
mva  mau  a kunena  kwanu,  pamene 
munanena  ndi  ine  ; ndipo  Yehova 
anati  kwa  ine,  Ndidamva  mau  a kunena 
kwawo  kwa  anthu  awa,  amene  ana- 


nena  ndi  iwe  ; chokoma  chokha  cho- 
kha  adanena’chi.  29  Ha  I mwenzi 
akadakhala  nawo  mtima  wotere  wa- 
kundiopa  Ine,  ndi  kusunga  malamulo 
anga  masiku  onse,  kuti  chiwakomere 
iwo  ndi  ana  awo  nthawi  zonse  I 
30  Muka,  nuti  nawo,  Bwererani  ku 
mahema  anu.  31  Koma  iwe,  uime 
kuno  ndi  Ine,  ndinene  ndi  iwe  mala- 
mulo  onse,  ndi  malemba,  ndi  mawe- 
ruzo,  amene  uziwaphunzitsa,  kuti 
awachite  m’dziko  limene  ndiwapatsa 
likhale  lawo  lawo.  32  Potero  muzi- 
samalira  kuchita  monga  Yehova 
Mulungu  wanu  anakulamulirani ; 
musamapatuka  ku  lamanzere  kapena 
ku  lamanja.  33  Muziyenda  m’njira 
yonse  imene  Yehova  MuJungu  wanu 
anakulamulirani,  kuti  mukakhala  ndi 
moyo,  ndi  kuti  chikukomereni,  ndi  kuti 
masiku  anu  achuruke  m’dziko  limene 
mudzakhala  nalo  lanu  lanu. 

6Ndipo  awa  ndi  malamulo,  male- 
mba,  ndi  maweruzo,  amene  Yeho- 
va  Mulungu  wanu  analamulira  kuku- 
phunzitsani,  kuti  muziwachita  m’dzi- 
ko  limene  muolokera’ko  kulilandira  ; 
2 kuti  muope  Yehova  Mulungu  wanu, 
kusunga  malemba  ache  onse  ndi 
malamulo  ache,  amene  ndikuuzani 
inu  ndi  ana  anu,  ndi  zidzukulu  zanu, 
masiku  onse  a moyo  wanu,  ndi  kuti 
masiku  anu  achuruke.  3 Potero, 
imvani,  Israyeli,  musamalire  kuwachi- 
ta,  kuti  chikukomereni  ndi  kuti  mu- 
churuke  chichurukire,  monga  Yehova 
Mulungu  wa  makolo  anu  anena  ndi 
inu,  m’dziko  moyenda  mkaka  ndi 
uchi  ngati  madzi. 

4 Imvani,  Israyeli  ; Yehova  Mu- 
lungu  wathu,  Yehova  ndiye  mmodzi ; 
5 ndipo  muzikonda  Yehova  Mulungu 
wanu  ndi  mtima  wanu  wonse,  ndi 
moyo  wanu  wonse,  ndi  mphamvu 
yanu  yonse.  6 Ndipo  mau  awa  ndi- 
kuuzani  lero,  azikhala  pa  mtima 
panu  ; 7 ndipo  muziwaphunzitsa  mwa 
changu  kwa  ana  anu,  ndi  kuwala- 
nkhula  awa  pokhala  pansi  m’nyumba 
zanu,  ndi  poyenda  inu  pa  njira,  ndi 
pogona  inu  pansi,  ndi  pouka  inu. 
8 Ndipo  muziwamanga  pa  dzanja 
panu  ngati  chizindikilo,  ndipo  akhale 
ngati  chapamphumi  pakati  pa  maso 
anu.  9 Ndipo  muziwalembera  pa 
mphuthu  za  nyumba  zanu,  ndi  pa 
zipata  zanu.  10  Ndipo  kudzakhala, 
Yehova  Mulungu  wanu  atakulowe- 
tsani  m’dziko  limene  analumbirira 

makolo  anu,  Abrahamu,  Isake,  ndi 
Yakobo,  kuti  adzakupatsani  ili  ; midzi 
yaikuru  ndi  yokoma,  imene  simu- 
naimanga ; 11  ndi  nyumba  zodzala 

nazo  zokoma  ziri  zonse,  zimene  simu- 
nazidzaza,  ndi  zitsime  zosema,  zimene 
simunazisema,  minda  ya  mpesa,  ndi 
minda  ya  azitona,  zimene  simuna- 
zioka,  ndipo  mutakadya  ndi  kukhu- 
ta ; 12  pamenepo  mudzichenjera 

mungaiwale  Yehova,  amene  anaku- 
turutsani  m’dziko  la  Aigupto,  m’nyu- 
mba  ya  akapolo.  13  Muziopa  Yehova 
Mulungu  wanu  ; ndi  kutumikira 
Iyeyu  ; ndipo  polumbira  muzichula 
dzina  lache.  14  Musamatsata  mi- 
lungu  yina,  milungu  yina  ya  mitundu 
ya  anthu  akuzinga  inu  ; 15  pakuti 

Yehova  Mulungu  wanu  ali  pakati 
panu,  ndiye  Mulungu  wa  nsanje ; 
kuti  ungapse  mtima  wa  Yehova  Mu- 
lungu  wanu,  ndi  kukuonongani,  kuku- 
chotsani  pa  nkhope  pa  dziko  la  pansi. 

16  Musamayesa  Yehova  Mulungu 
wanu,  monga  munamyesa  m’Masa. 
17  Muzisunga  mwa  changu  malamulo 
a Yehova  Mulungu  wanu,  ndi  mboni 
zache,  ndi  malemba  ache,  amene  ana- 
kulamulirani.  18  Ndipo  muzichita 
zolunjika  ndi  zokoma  pa  maso  pa 
Yehova ; kuti  chikukomereni,  ndi 
kuti  mulowe  kukalandira  dziko  loko- 
ma’li  Yehova  analumbirira  makolo 
anu,  19  kuingitsa  adani  anu  onse  pa 
maso  panu,  monga  Yehova  adanena. 

20  Akakufunsani  ana  anu  m’tso- 
golo’mo,  ndi  kuti,  Mboni’zo,  ndi  male- 
mba,  ndi  maweruzo,  zimene  Yehova 
Mulungu  wathu  anakulamulirani,  zi- 
tani  ? 21  Pamenepo  muzinena  kwa 

ana  anu,  Tinali  akapolo  a Farao 
m’Aigupto  ; ndipo  Yehova  anatiturutsa 
m’Aigupto  ndi  dzanja  la  mphamvu. 

22  Ndipo  Ye’nova  anapatsa  zizindikilo 
ndi  zozizwa  zazikuru  ndi  zowawa 
m’Aigupto,  pa  Farao,  ndi  pa  nyu- 
mba  yache  yonse,  pa  maso  pathu  ; 

23  ndipo  anatiturutsa  komweko,  kuti 
atilowetse,  kutipatsa  dziko’li  analu- 
mbirira  makolo  athu.  24  Ndipo  Ye- 
hova  anatilamulira  tizichita  male- 
mba  awa  onse,  kuopa  Yehova  Mulungu 
wathu,  kuti  tipindule  nako  masiku 
onse,  kuti  atisunge  a moyo,  monga 
lero  lino.  25  Ndipo  kudzakhala  kwa 
ife  chilungamo,  ngati  tisamalira  ku- 
chita  malamulo  awa  onse  pa  maso 
pa  Yehova  Mulungu  wathu,  monga 
anatilamulira  ife. 


7Pamene  Yehova  Mulungu  wanu 
atakulowetsani  m’dziko  limene 
mumka’ko  kulilandira  likhale  la- 
nu  lanu,  ndipo  atakataya  amitundu 
ambiri  pa  maso  panu,  aHiti,  ndi  aGiri- 
gazi,  ndi  aAmori,  ndi  aKanani,  ndi 
aPerizi,  ndi  aHivi,  ndi  aYebusi,  mitu- 
ndu  isanu  ndi  iwiri  yaikuru  ndi  ya 
mphamvu  yoposa  inu ; 2 nakawapereka 
Yehova  Mulungu  wanu  pa  maso  panu, 
ndipo  mukawakanthe  ; pamenepo  mu- 
waononge  konse  ; musapangana  nawo 
pangano,  kapenakuwachitira  chifundo. 
3 Ndipo  musakwatitsane  nawo  ; mu- 
sampatse  mwana  wache  wamwamuna 
mwana  wanu  wamkazi,  kapena  kute- 
nga  mwana  wache  wamkazi  akhale 
wa  mwana  wapu  wamwamuna.  4 Po- 
peza  adzapatutsa  mwana  wanu  aleke 
kunditsata  Ine,  kuti  atumikire  milu- 
ngu  yina ; potero  Yehova  adzapsa 
mtima  pa  inu,  ndipo  adzakuonongani 
msanga.  5 Koma  muzichita  nawo 
motero  : mukapasule  maguwa  awo  a 
nsembe,  ndi  kuphwanya  zoimiritsa 
zawo,  ndi  kulikha  zifanizo  zawo,  ndi 
kutentha  mafano  awo  osema  ndi  moto. 
6 Pakuti  inu  ndinu  mtundu  wa  anthu 
wopatulika  wa  Yehova  Mulungu 
wanu  ; Yehova  Mulungu  wanu  ana- 
kusankhani,  mukhale  mtundu  wa  pa 
okha  wa  Iye  yekha,  mwa  mitundu 
yonse  ya  anthu  akukhala  pa  nlchope 
ya  dziko.  7 Yehova  sanakondwera 
nanu,  ndi  kukusankhani  chifukwa  cha 
kuchuruka  kwanu  koposa  mitundu 
yonse  yina  ya  anthu,  kapena  kuche- 
pera  kwanu ; 8 koma  Yehova  anaku- 
turutsani  ndi  dzanja  la  mphamvu,  ndi 
kukuombolani  m’nyumba  ya  akapolo, 
m’dzanja  la  Farao  mfumu  ya  Aigupto, 
chifukwa  Yehova  akukondani,  ndi 
chifukwa  cha  kusunga  lumbiro  lija 
analumbirira  makolo  anu.  9 Chifu- 
kwa  chache  dziwani  kuti  Yehova 
Mulungu  wanu  ndiye  Mulungu  ; ndiye 
Mulungu  wokhulupirika,  wakusunga 
chipangano  ndi  chifundo  ndi  iwo 
akumkonda  ndi  kusunga  malamulo 
ache,  kufikiramibadwozikwi.  lONdi- 
po  awabwezera  onse  akudana  ndi  Iye, 
pa  maso  pawo,  kuwaononga  ; sache- 
dwa  naye  wakudana  ndi  Iye,  ambwe- 
zera  pa  maso  pache.  11  Potero  mu- 
zisunga  malamulo,  ndi  malemba,  ndi 
maweruzo,  amene  ndikuuzani  lero 
kuwachita. 

12  Ndipo  kudzakhala,  chifukwa  cha 
kumvera  inu  maweruzo  awa,  ndi 

kuwasunga,  ndi  kuwachita,  Yehova 
Mulungu  wanu  adzakusungirani  chi- 
pangano  ndi  chifundo  chimene  ana- 
lumbirira  makolo  anu  ; 1 3 ndipo  adza- 
kukondani,  ndi  kukudalitsani,  ndi 
kukuchurukitsani ; adzadalitsanso  zi- 
patso  za  thupi  lanu,  ndi  zipatso  za 
nthaka  yanu,  tirigu  wanu,  ndi  vinyo 
wanu,  ndi  mafuta  anu,  zoswana  za 
ng’ombe  zanu,  ndi  ana  a nkhosa  anu, 
m’dziko  limene  analumbirira  makolo 
anu  kuti  adzakupatsani.  14  Mudza- 
khala  odalitsika  koposa  mitundu  yonse 
ya  anthu ; sipadzakhala  mwamuna 
kapena  wamkazi  wosabala  pakati  pa 
inu,  kapena  pakati  pa  zoweta  zanu. 
15  Ndipo  Yehova  adzakuchotserani 
nthenda  zonse  ; sadzakyikirani  nthe- 
nda  zoipa  ziri  zonse  za  Aigupto  muzi- 
dziwa  zija  ; koma  adzaziika  pa  onse 
akudana  ndi  inu.  16  Ndipo  mudzatha 
mitundu  yonse  ya  anthu  amene 
Yehova  Mulungu  wanu  adzapereka 
kwa  inu ; diso  lanu  lisawachitire 
chifundo  ; musamatumikira  milungu 
yawo  ; pakuti  uku  kudzakuchitirani 
msampha.  17  Mukadzanena  m’mti- 
ma  mwanu,  Amitundu  awa  andichu- 
rukira ; ndikhoza  bwanji  kuwapiti- 
kitsa?  1 8 musamawaopa ; mukumbu- 
kile  bwino  chimene  Yehova  Mulungu 
wanu  anachitira  Farao,  ndi  Aigupto 
wonse ; 1 9 mayesero  akuru  maso 

anu  anawapenya,  ndi  zizindikilo,  ndi 
zozizwa,  ndi  dzanja  la  mphamvu,  ndi 
mkono  wotambasuka,  zimene  Yehova 
Mulungu  wanu  anakuturutsani  nazo  ; 
Yehova  Muiungu  wanu  adzatero  nayo 
mitundu  yonse  ya  anthu  imene 
muwaopa.  20  Komanso  Yehova  Mu- 
lungu  wanu  adzatumiza  mabvu  pakati 
pawo,  kufikira  ataonongeka  otsala- 
’wo,  ndi  akubisala  pa  maso  panu. 
21  Musamaopa  pa  maso  pawo  ; 
popeza  Yehova  Mulungu  wanu  ali  pa- 
kati  pa  inu,  Mulungu  wamkuru  ndi 
woopsa.  22  Ndipo  Yehova  Mulungu 
wanu  adzataya  amitundu  awa  pang’o- 
no  pang’ono  ; simuyenera  kuwaono- 
nga  msanga,  kuti  zingakuchurukireni 
zirombo.  23  Koma  Yehova  Mulu- 
ngu  wanu  adzawapereka  pa  maso 
panu,  nadzawapitikitsa  ndi  kupitikitsa 
kwakukuru,  kufikira  ataonongeka. 
24  Adzaperekanso  mafumu  awo 
m’dzanja  mwanu,  ndipo  muwafafa- 
nize  maina  awo  pansi  pa  thambo  ; 
palibe  munthu  mmodzi  adzaima  pa 
maso  panu,  kufikira  mutawaononga. 


25  Mafano  osema  a milungu  yawo 
muwatenthe  ndi  moto  ; musamasi- 
rira  siliva  ndi  golidi  ziri  pa  iwo,  kapena 
kudzitengera  izi  ; mungakodwe  nazo  ; 
pakuti  izi  zinyansira  Yehova  Mulungu 
wanu.  26  Musamalowa  nacho  cho- 
nyansa’chi  m’nyumba  mwanu,  kuti 
mungaonongeke  konse  pamodzi  na- 
cho  ; muziipidwa  nacho  konse,  ndi 
kunyansidwa  nacho  konse  ; popeza 
ndi  chinthu  choyenera  kuonongeka 
konse. 

SMuzisamalira  kuchita  malamulo 
onse  amene  ndikuuzani  lero  lino, 
kuti  mukhale  ndi  moyo,  ndi  kuchu- 
ruka,  ndi  kulowa,  ndi  kulandira  dziko 
limene  Yehova  analumbirira  makoio 
anu.  2 Ndipo  mukumbukile  njira 
yonse  imene  Yehova  Mulungu  wanu 
anakuyendetsani  m’chipululu  zaka  izi 
makumi  anai,  kuti  akuchepetseni, 
kukuyesani,  kudziwa  chokhala  mu 
mtima  mwanu,  ngati  mudzasunga 
malamulo  ache,  kapena  iai.  3 Ndipo 
anakuchepetsani,  nakumvetsani  njala, 
nakudyetsani  ndi  mana,  amene  simu- 
nawadziwa,  angakhale  makolo  anu 
sanawadziwa  ; kuti  akudziwitseni  kuti 
munthu  sakhala  wa  moyo  ndi  mkate 
wokha,  koma  munthu  akhala  wa 
moyo  ndi  zonse  zakuturuka  m’kamwa 
mwa  Yehova.  4 Zobvala  zanu  sizina- 
tha  pa  thupi  panu,  phazi  lanu  sili- 
natupa  zaka  izi  makumi  anai.  5 Ndi- 
po  muzindikire  m’mtima  mwanu, 
kuti  monga  munthu  alanga  mwana 
wache,  momwemo  Yehova  Mulungu 
wanu  akulangani  inu.  6 Ndipo  muzi- 
sunga  malamulo  a Yehova  Mulungu 
wanu,  kuyenda  m’njira  zache,  ndi 
kumuopa.  7 Pakuti  Yehova  Mulungu 
wanu  akulowetsani  m’dziko  lokoma, 
dziko  la  mitsinje  ya  madzi,  la  akasupe, 
ndi  la  maiwe  akuturuka  m’zigwa,  ndi 
m’mapiri  ; 8 dziko  la  tirigu  ndi  barele, 
ndi  mipesa,  ndi  mikuyu,  ndi  maka- 
ngaza  ; dziko  la  azitona  a mafuta  ndi 
uchi ; 9 dziko  loti  mudzadya’mo 

mkate  wosapereweza ; simudzaso- 
wa’mo  kanthu  ; dziko  loti  miyala 
yache  nja  chitsulo,  ndi  m’mapiri  ache 
mukumbe  mkuwa.  10  Ndipo  mu- 
dzadya  ndi  kukhuta,  ndi  kuyamika 
Yehova  Mulungu  wanu  chifukwa  cha 
dziko  lokoma’li  anakupatsani.  1 1 Che- 
njerani  mungaiwale  Yehova  Mulungu 
wanu,  ndi  kusasunga  malamulo  ache, 
ndi  maweruzo  ache,  ndi  malemba 
ache,  amene  ndikuuzani  lero  lino ; 

12  kuti,  mutadya  ndi  kukhuta,  ndi 
kumanga  nyumba  zokoma,  ndi  kukha- 
la’rno  ; 13  ndipo  zitachuruka  ng’ombe 
zanu,  ndi  nkhosa  zanu,  zitachurukanso 
siliva  wanu  ndi  golidi  wanu,  zitachu- 
rukanso  zonse  muli  nazo  ; 14  mtima 
wanu  ungatukumuke,  nimungaiwale 
Yehova  Mulungu  wanu,  amene  anaku- 
turutsani  m’dziko  la  Aigupto,  m’nyu- 
mba  ya  akapolo  ; 15  amene  anaku- 
tsogolerani  m’chipululu  chachikuru 
ndi  choopsa’cho,  munali  njoka  za 
moto,  ndi  zinkhanira,  mouma  mopa- 
nda  madzi  ; amene  anakuturutsirani 
madzi  m’thanthwe  la  nsangalabwi  ; 
16  amene  anakudyetsani  m’chipululu 
ndi  mana,  amene  makolo  anu  sana- 
wadziwa ; kuti  akuchepetseni,  ndi 
kuti  akuyeseni,  kuti  akuchitireni  cho- 
koma  potsiriza  panu  ; 17  ndipo  mu- 
nganene  m’mtima  mwanu,  Mphamvu 
yanga  ndi  mkono  wanga  wolimba 
zinandifunira  chuma  ichi.  18  Koma 
mukumbukile  Yehova  Mulungu  wanu, 
popeza  ndi  lyeyu  wakupatsani  mpha- 
mvu  ya  kuonera  chuma  ; kuti  akha- 
zikitse  chipangano  chache  chimene 
analumbirira  makolo  anu,  monga 
chikhala  lero  lino.  19  Ndipo  kudza- 
khala  kuti  mukaiwalatu  Yehova  Mulu- 
ngu  wanu,  ndi  kutsata  milungu  yina 
ndi  kuitumikira,  ndikuchitirani  mboni 
lero  lino  kuti  mudzaonongeke  ndithu. 
20  Monga  amitundu  amene  Yehova 
awaononga  pa  maso  panu,  momwemo 
mudzaonongeka  ; chifukwa  cha  kusa- 
mvera  mau  a Yehova  Mulungu  wanu. 

9Imvani  Israyeli  ; mulikuoloka 
Yordano  lero  lino,  kulowa  ndi 
kulandira  amitundu  akuru  ndi  a 
mphamvu  akuposa  inu,  midzi  yaikuru 
ndi  ya  malinga  ofikira  ku  thambo, 
2 anthu  akuru  ndi  atalitali,  ana  a 
aAnaki,  amene  muwadziwa,  amene 
munamva  mbiri  yawo,  ndi  kuti, 
Adzaima  ndani  pa  maso  pa  ana  a 
Anaki  ? 3 Potero  mudziwe  lero  lino, 

kuti  Yehova  Mulungu  wanu  ndiye 
| amene  aoloka  pa  maso  panu  ngati 
| moto  wonyeketsa  ; Iye  adzawaononga, 
Iye  adzawagwetsa  pa  maso  panu ; 
potero  mudzawapitikitsa,  ndi  kuwao- 
nonga  msanga,  monga  Yehova  ana- 
lankhula  ndi  inu.  4 Musamanena 
mu  mtima  mwanu,  atawapitikitsa  pa 
maso  panu  Yehova  Mulungu  wanu, 
ndi  kuti,  Chifukwa  cha  chilungamo 
changa  Yehova  anandilowetsa  ku- 
dzalandira  dziko  ili ; pakuti  Yehova 


awapitikitsa  pa  maso  panu  chifukwa 
cha  zoipa  za  amitundu  awa.  5 Simu- 
lowa  kulandira  dziko  lawo  chifukwa 
cha  chilungamo  chanu,  kapena  mtima 
wanu  woongoka  ; koma  Yehova  Mu- 
lungu  wanu  awapitikitsa  pa  maso 
panu  chifukwa  cha  zoipa  za  amitu- 
ndu  awa,  ndi  kuti  akhazikitse  mau 
amene  Yehova  analumbirira  makolo 
anu,  Abrahamu,  ndi  Isake,  ndi  Ya- 
kobo.  6 Potero  mudziwe,  kuti  Yeho- 
va  Mulungu  wanu  sakupatsani  dziko 
ili  lokoma  mulilandire,  chifukwa  cha 
chilungamo  chanu  ; pakuti  inu  ndinu 
mtundu  wa  anthu  opulukira.  7 Ku- 
mbukilani,  musamaiwala,  kuti  mu- 
nakwiyitsa  Yehova  Mulungu  wanu- 
m’chipululu  ; kuyambira  tsiku’Ii  mu- 
naturuka  m’dziko  la  Aigupto,  kufikira 
munalowa  m’malo  muno  munapi- 
kisana  ndi  Yehova.  8 M’Horebu 
momwe  munautsa  mkwiyo  wa  Yefyo- 
va  ; ndipo  Yehova  anakwiya  nanu 
kukuonongani.  9 Muja  ndinakwera 
m’phiri  kukalandira  magome  a mi- 
yala,  ndiwo  magome  a chipangano 
chimene  Yehova  anapangana  ndi  inu, 
ndinakhala  m’phiri  masiku  makumi 
anai  usana  ndi  usiku  ; osadya  mkate 
osamwa  madzi.  10  Ndipo  Yehova 
anapereka  kwa  ine  magome  awiri  a 
miyala,  olembedwa  ndi  chala  cha  Mu- 
lungu  ; ndipo  panalembedwa  pame- 
nepo  monga  mwa  mau  onse  amene 
Yehova  adanena  ndi  inu  m’phiri’mo, 
ali  pakati  pa  moto,  tsiku  la  kusonkha- 
na.  11  Ndipo  kunali,  atat’na  masiku 
makumi  anai  usana  ndi  usiku,  kuti 
Yehova  anandipatsa  magome  awiri’wo 
a miyala,  ndiwo  magome  a chipanga- 
no.  12  Ndipo  Yehova  anati  kwa  ine, 
Uka,  fulumira  kutsika  kuno,  popeza 
anthu  ako  unawaturutsa  m’Aigupto- 
’wa  anadziipsa ; anapatuka  msanga 
m’njira  ndinawalamulira’yi ; ana- 
dzipangira  fano  loyenga.  13  Yehova 
ananenanso  ndi  ine,  ndi  kuti,  Ndape- 
nya  anthu  awa,  taona,  awa  ndi  anthu 
opulukira ; 1 4 undileke,  ndiwao- 

nonge,  ndi  kufafaniza  dzina  lawo 
pansi  pa  thambo  ; ndipo  ndidza- 
kuyesa  iwe  mtundu  wa  anthu  wa 
mphamvu  ndi  waukuru  woposa  iwo. 

15  Pamenepo  ndinatembenuka  ndi 
kutsika  m’phiri,  ndi  phiri’lo  linate- 
ntha  ndi  moto ; ndi  magome  awiri  a 
chipangano  anali  m’manja  mwanga. 

16  Ndipo  ndinapenya,  taonani,  mu- 
dachimwira  Yehova  Mulungu  wanu ; 

mudadzipangira  mwana  wa  ng’o- 
mbe  woyenga;  mudapatuka  msanga 
m’njira  imene  Yehova  adalamulira 
inu.  17  Pamenepo  ndinagwira  ma- 
gome  awiri’wo,  ndi  kuwataya  achoke 
m’manja  anga  awiri,  ndi  kuwaswa  pa 
maso  panu.  18  Ndipo  ndinagwa 
pansi  pa  maso  pa  Yehova,  monga 
poyamba  paja,  masiku  makumi  anai 
usana  ndi  usiku,  osadya  mkate  osa- 
mwa  madzi,  chifukwa  cha  machimo 
anu  onse  mudachimwa,  ndi  kuchita 
choipa’cho  pa  maso  pa  Yehova, 
kuutsa  mkwiyo  wache.  19  Pakuti 
ndinachita  mantha  chifukwa  cha 
mkwiyo  waukali,  umene  Yehova  ana- 
kwiya  nawo  pa  inu  kukuonongani. 
Koma  Yehova  anandimvera  nthawi 
ijanso.  20  Ndipo  Yehova  anakwiya 
kwambiri  ndi  Aroni  kumuononga ; 
koma  ndinampempherera  Aroni  ntha- 
wi  yomweyo.  21  Ndipo  ndinatenga 
chimo  lanu,  mwana  wa  ng’ombe 
mudampanga’yo,  ndi . kumtentha  ndi 
moto,  ndi  kumphwanya,  ndi  kumpera 
bwino  kufikira  atasalala  ngati  pfumbi  ; 
ndipo  ndinataya  pfumbi  lache  m’mtsi- 
nje  wotsika  m’phiri’mo.  22  Ku  Ta- 
bera,  ndi  ku  Masa,  ndi  ku  Kibiroti 
Hatava,  munautsanso  mkwiyo  wa 
Yehova.  23  Ndipo  pamene  Yehova 
anakutumizani  kuchokera  ku  Kadesi 
Barinea,  ndi  kuti,  Kwerani,  landirani 
dziko  limene  ndakupatsani ; muna- 
pikisana  nawo  mau  a Yehova  Mulu- 
ngu  wanu,  osamkhulupirira,  kapena 
kumvera  mau  ache.  24  Munakhala 
opikisana  ndi  Yehova  kuyambira 
tsiku’li  ndinakudziwani.  25  Ndipo 
ndinagwa  pansi  pa  maso  pa  Yehova 
masiku  makumi  anai  usana  ndi  usiku 
ndinagwa  pansi’wa  ; popeza  Yehova 
adati  kuti  adzakuonongani.  26  Ndipo 
ndinapemphera  kwa  Yehova  ndi  kuti, 
Yehova  Mulungu,  musaononga  anthu 
anu  ndi  cholowa  chanu,  amene  muda- 
waombola  mwa  ukulu  wanu,  amene 
munawaturutsa  m’Aigupto  ndi  dzanja 
la  mphamvu.  27  Kumbukilani  atu- 
miki  anu,  Abrahamu,  Isake,  ndi 
Yakobo  ; musapenyerera  kupulukira 
kwa  anthu  awa,  kapena  choipa  chawo, 
kapena  chimo  lawo  ; 28  kuti  linga- 
nene  dziko  limene  mudatiturutsa’ko, 
Popeza  Yehova  sanakhoza  kuwalo- 
wetsa  m’dziko  limene  adanena  nawo, 
ndi  popeza  anadana  nawo,  anawa- 
turutsa  kuti  awaphe  m’chipululu. 
29  Koma  iwo  ndiwo  anthu  anu  ndi 


cholowa  chanu,  amene  mudaturutsa 
ndi  mphamvu  yanu  yaikuru  ndi 
dzanja  lanu  lotambasuka. 

1 A Masiku  aja  Yehova  anati  kwa 
I ine,  Dzisemere  magome  awiri 
a miyala  onga  oyamba  aja,  nukwere 
kuno  kwa  Ine  m’phiri’mu,  nudzi- 
pangire  likasa  la  mtengo.  2 Ndipo 
ndidzalembera  pa  magome’wo  mau’wo 
anali  pa  magome  oyamba  aja  amene 
unawaswa,  ndipo  uwaike  m’likasa’mo. 
3 Potero  ndinapanga  likasa  la  mtengo 
wa  sitimu,  ndinasemanso  magome 
awiri  a miyala  onga  oyamba  aja,  ndi 
kukwera  m’phiri’mo,  magome  awiri 
ali  m’manja  mwanga.  4 Ndipo  ana- 
lembera  pa  magome,  monga  mwa 
malembedwe  oyamba,  mau  khumi’wo, 
amene  Yehova  adanena  ndi  inu  m’phi- 
ri’mo,  ali  pakati  pa  moto,  tsiku  la 
kusonkhana’ko  ; ndipo  Yehova  ana- 
ndipatsa  awa.  5 Ndipo  ndinatembe- 
nuka  ndi  kutsika  m’phiri,  ndi  kuika 
magome  m’likasa  ndinalipanga,  ali 
m’menemo  monga  Yehova  anandila- 
mulira  ine.  6 Ndipo  ana  a Israyeli 
anayenda  ulendo  wawo  kuchokera 
ku  zitsime  za  ana  a Yaakani  kufikira 
ku  Mosera.  Kumeneko  anamwalira 
Aroni,  ndi  kumeneko  anamuika ; 
ndipo  Eleazara  mwana  wache  anachita 
nchito  ya  nsembe  m’malo  mwache. 
7 Kuchokera’ko  anamka  ulendo  ku 
Gudigoda,  ndi  kuchokera  ku  Gudi- 
goda  kumka  ku  Yotibata,  dziko  la 
mitsinje  ya  madzi.  8 Masiku  aja 
Yehova  anapatula  pfuko  la  Levi,  linya- 
mule  likasa  la  chipangano  la  Yehova, 
liimirire  pa  maso  pa  Yehova  kumtumi- 
kira,  ndi  kudalitsa  m’dzina  lache, 
kufikira  lero  lino.  9 Chifukwa  cha- 
che  Levi  alibe  gawo  kapena  cholowa 
pamodzi  ndi  abale  ache ; Yehova 
mwini  wache  ndiye  cholowa  chache, 
monga  Yehova  Mulungu  wache  ana- 
nena  naye.  10  Ndipo  ndinakhala 
m’phiri  monga  poyamba  paja,  masiku 
makumi  anai  usana  ndi  usiku  ; ndipo 
Yehova  anandimvera  ine  pamene- 
ponso  ; Yehova  sanafuna  kukuono- 
ngani.  11  Ndipo  Yehova  anati  kwa 
ine,  Uka,  tenga  ulendo  pa  maso  pa 
anthu ; kuti  alowe  ndi  kulandira 
dziko’li  ndinalumbirira  makolo  awo 
kuti  ndidzawapatsa. 

12  Ndipo  tsopano,  Israyeli,  Yehova 
Mulungu  wanu  afunanji  nanu,  koma 
kuti  muziopa  Yehova  Mulungu  wanu, 
kuyenda  m’njira  zache  zonse,  ndi 

kukonda,  ndi  kutumikira  Yehova  Mu- 
lungu  wanu  ndi  mtima  wanu  wonse 
ndi  moyo  wanu  wonse,  13  kusunga 
malamulo  a Yehova,  ndi  malemba 
ache,  amene  ndikuuzani  lero  lino  kuti 
kukukomereni  inu  ? 14  Taonani,  tha- 
mbo,  ndi  kumwambamwamba,  dziko 
la  pansi,  ndi  zonse  ziri  m’mwemo  ndi 
zache  za  Yehova  Mulungu  wanu. 
15  Koma  Yehova  anakondwera  nawo 
makolo  anu  kuwakonda,  nasankha 
mbeu  zawo  za  kuwatsata,  ndiwo  inu, 
mwa  mitundu  yonse  ya  anthu,  mo- 
nga  kuli  lero  lino.  16  Potero  dulani 
khungu  la  mitima  yanu,  ndipo  musa- 
mapulukiranso.  17  Popeza  Yehova 
Mulungu  wanu  ndiye  Mulungu  wa  mi- 
lungu,  ndi  Mbuye  ya  ambuye ; Mulu- 
ngu  wamkuru,  wamphamvu,  ndi  wo- 
opsa,  wosasamalira  nkhope  za  anthu, 
kapena  kulandira  chokometsera  mla- 
ndu.  18  Aweruzira  ana  a masiye 
ndi  mkazi  wa  masiye ; ndipo  ako- 
nda  mlendo,  ndi  kumpatsa  chakudya 
ndi  chobvala.  19  M’mwemo  muko- 
ndane  naye  mlendo  ; popeza  munali 
alendo  m’dziko  la  Aigupto.  20  Muzi- 
opa  Yehova  Mulungu  wanu  ; mumtu- 
mikire  Iyeyo  ; mummamatire  Iye,  ndi 
kulumbira  pa  dzina  lache.  21  Iye 
ndiye  lemekezo  lanu,  Iye  ndiye  Mulu- 
ngu  wanu,  amene  anachita  nanu 
zazikuru  ndi  zoopsa  izi,  mudaziona 
m’maso  mwanu.  22  Makolo  anu 
anatsikira  ku  Aigupto  ndiwo  anthu 
makumi  asanu  ndi  awiri ; ndipo 
Yehova  Mulungu  wanu  anakusa- 
ndulizani  tsopano  muchuruke  ngati 
nyenyezi  za  kumwamba. 

"1  "1  Chifukwa  chache  muzikonda 

1 I Yehova  Mulungu  wanu,  ndi 
kusunga  chilangizo  chache,  ndi  ma- 
lemba  ache,  ndi  maweruzo  ache, 
ndi  malamulo  ache,  masiku  onse. 

2 Ndipo  dziwani  lero  lino  ; pakuti 
sindinena  ndi  ana  anu  osadziwa,  ndi 
osapenya  kulanga  kwa  Yehova  Mulu- 
ngu  wanu,  ukulu  wache,  dzanja  lache 
la  mphamvu,  ndi  mkono  wache  wo- 
tambasuka,  3 ndi  zizindikilo  zache, 
ndi  nchito  zache,  adazichitira  Farao 
mfumu  ya  Aigupto,  ndi  dziko  lache  lo- 
nse  pakati  pa  Aigupto  ; 4 ndi  chochi- 
tira  Iye  nkhondo  ya  Aigupto,  akavalo 
awo,  ndi  agareta  awo  ; kuti  anawa- 
miza  m’madzi  a Nyanja  Yofiira,  mu- 
ja  anakutsatani  m’mbuyo,  ndi  kuti 
Yehova  anawaononga  kufikira  lero 
lino ; 5 ndi  chimene  anakuchitirani 


m’chipululu,  kufikira  munadza  ku 
malo  kuno  ; 6 ndi  chimene  anachi- 
tira  Datani  ndi  Abiramu,  ana  a 
Eliabu,  mwana  wa  Rubeni  ; muja 
nthaka  inatsegula  pakamwa  pache, 
ndi  kuwameza  iwo,  ndi  mabanja  awo, 
ndi  mahema  awo,  ndi  za  moyo  zonse 
zakuwatsata  pakati  pa  Israyeli  wonse. 

7 Koma  maso  anu  anapenya  nchito 
yonse  yaikuru  ya  Yehova  anaichita. 

8 Potero  muzisunga  malamulo  onsewa 
ndikuuzani  lero  lino,  kuti  tnukhale 
amphamvu,  ndi  kulowa  ndi  kulandira 
dziko,  limene  mumka’ko  kulilandira  ; 

9 ndi  kuti  masiku  anu  achuruke 
m’dziko  limene  Yehova  analumbirira 
makolo  anu,  kuti  adzawapatsa  iwo 
ndi  mbeu  zawo,  dziko  moyenda  mkaka 
ndi  uchi  ngati  madzi.  10  Pakuti 
dziko  limene  mumka’ko  kulilandira 
ndi  losanga  dziko  la  Aigupto  lija  muda- 
turuka’ko,  kumene  kuja  munafesa 
mbeu  zanu,  ndi  kuzithirira  ndi  pha- 
zi  lanu,  monga  munda  wa  therere  ; 
11  koma  dziko  limene  mumka’ko 
kulilandira  ndilo  dziko  la  mapiri  ndi 
zigwa  ; limamwa  madzi  a mvula  ya 
kumwamba  ; 12  ndilo  dziko  loti  Ye- 
hova  Mulungu  wanu  alisamalira 
maso  a Yehova  Mulungu  wanu  akha- 
la’po  chikhalire,  kuyambira  chaka 
mpaka  kutsiriza  chaka. 

13  Ndipo  kudzakhala,  mukasama- 
lira  chisamalire  malamulo  anga  amene 
ndikuuzani  lero  lino,  kukonda  Yehova 
Mulungu  wanu,  ndi  kumtumikira  ndi 
mtima  wanu  wonse,  ndi  moyo  wanu 
wonse,  14  ndidzapatsa  mvula  ya  dziko 
lanu  m’nyengo  yache,  ya  myundo  ndi 
ya  masika,  kuti  mutute  tirigu  wanu, 
ndi  vinyo  wanu,  ndi  mafuta  anu. 
15  Ndipo  ndidzapatsa  msipu  wa  zowe- 
ta  zanu  podyetsa  panu  ; mudzadya- 
nso  nimudzakhuta.  16  Dzichenjerani 
nokha,  angac'nete  mitima  yanu,  nimu- 
ngapatuke,  ndi  kutumikira  milungu 
yina,  ndi  kuipembedza  ; 17  ndi  kuti 
Mulungu  angapse  mtima  pa  inu, 
nangatseke  kumwamba,  kuti  isowe 
mvula,  ndi  kuti  nthaka  isapereke 
zipatso  zache ; ndi  kuti  mungao- 
nongeke  msanga  m’dziko  lokoma’li 
Yehova  akupatsani.  18  Chifukwa 
chache  muzisunga  mau  anga  awa  mu 
mtima  mwanu  ndi  m’moyo  mwanu  ; 
ndi  kuwamanga  ngati  chizindikilo  pa 
manja  panu  ; ndipo  zikhale  zapa- 
mphumi  pakati  pa  maso  anu.  1 9 Ndi- 
po  muziwaphunzitsa  ana  anu,  ndi 

kuwalankhula  awa  pokhala  inu  pansi 
m’nyumba  mwanu,  ndi  poyenda  inu 
pa  njira,  ndi  pogona  inu  pansi,  ndi  pa 
kuuka  inu  pomwe.  20  Ndipo  muzi- 
walembera  pa  mphuthu  za  nyumba 
zanu,  ndi  pa  zipata  zanu  ; 21  kuti 

masiku  anu  ndi  masiku  a ana  anu 
achuruke  m’dziko  limene  Yehova  ana- 
lumbira  kwa  makolo  anu  kuti  adza- 
wapatsa’li,  monga  masiku  a thambo 
liri  pamwamba  pa  dziko.  22  Pakuti 
mukasunga  chisungire  malamulo  awa 
onse  amene  ndikuuzani  kuwachita  ; 
kukonda  Yehova  Mulungu  wanu, 
kuyenda  m’njira  zache  zonse,  ndi 
kummamatira  ; 23  Yehova  adzapiti- 
kitsa  amitundu  awa  onse  pa  maso 
panu,  ndipo  mudzalanda  amitundu 
akuru  ndi  a mphamvu  oposa  inu. 
24  Pa  malo  ponse  adzaponda'po 
phazi  lanu  ndi  panu,  kuyambira 
chipululu  ndi  Lebano,  kuyambira 
nyanja’yo,  nyanja  ya  Firate,  kufikira 
nyanja  ya  m’tsogolo,  ndiwo  malire 
anu.  25  Palibe  munthu  adzaima  pa 
maso  panu  ; Yehova  Mulungu  wanu 
adzanjenjemeretsa  ndi  kuopsa  dziko 
lonse  mudzaponda’po,  chifukwa  cha 
inu,  monga  ananena  ndi  inu. 

26  Taonani,  ndirikuika  pa  maso 
panu  lero  dalitso  ndi  temberero  ; 
27  dalitso,  ngati  mudzamvera  mala- 
mulo  a Yehova  Mulungu  wanu,  amene 
ndikuuzani  lero  lino  ; 28  koma  tembe- 
rero,  ngati  simudzamvera  malamulo  a 
Yehova  Mulungu  wanu,  ndi  kupatuka 
m’njira  ndikuuzani  lero  lino,  kutsata 
milungu  yina  imene  simunaidziwa. 

29  Ndipo  kudzakhala,  atakulowe- 
tsani  Yehova  Mulungu  wanu  m’dzi- 
ko  limene  mumka’ko  kulilandira,  mu- 
nene  mdalitso  pa  phiri  la  Gerizimu, 
ndi  temberero  pa  phiri  la  Ebali. 
30  Sakhala  kodi  tsidya  lija  la  Yordano, 
m’tseri  mwache  mwa  njira  yache 
yolowa  dzuwa,  m’dziko  la  aKanani, 
akukhala  m’chidikha,  pandunji  pache 
pa  Giligali,  pafupi  pa  mathundu  a 
More  ? 31  Pakuti  muli  kuoloka 

Yordano  kulowa  ndi  kulandira  dziko 
limene  Yehova  Mulungu  wanu  akupa- 
tsani  ; ndipo  mudzachilandira  cholowa 
chanu,  ndi  kukhala’mo.  32  Potero 
samalirani  kuchita  malemba  ndi  ma- 
weruzo  onse  ndiwaika  pa  maso  panu 
lero  lino. 

■1  O Awa  ndi  malemba  ndi  mawe- 
I Z ruzo,  muziwasamalira’wa  ku- 
wachita  m’dziko  limene  Yehova  Mu- 


lungu  wa  makolo  anu  anakupatsani 
likhale  lanu  lanu,  masiku  onse  aku- 
khala  ndi  moyo  inu  pa  dziko  la  pansi. 
2 Muononge  konse  malo  onse,  ami- 
tundu  amene  mudzawalanda  ana- 
tumikira’ko  milungu  yawo,  pa  mapiri 
atali,  ndi  pa  zitunda,  ndi  pansi  pa 
mitengo  yonse  yabiriwiri  ; 3 nimu- 
gamule  maguwa  awo  a nsembe,  ndi 
kuphwanya  zoimiritsa  zawo,  ndi  ku- 
tentha  zifanizo  zawo,  ndi  kulikha 
mafano  osema  a milungu  yawo  ; ndipo 
muononge  dzina  lawo  lichoke  m’ma- 
lo’mo.  4 Musamatero  ndi  Yehova 
Mulungu  wanu.  5 Koma  ku  malo 
amene  Yehova  Mulungu  wanu  adza- 
sankha  mwa  mapfuko  anu  onse 
kuika’po  dzina  lache,  ndiko  ku 
chokhalamo  chache,  muzifuna’ko,  ndi 
kufika’ko  ; 6 ndi  kubwera  nazo  ku- 
meneko  nsembe  zanu  zopsereza,  ndi 
nsembe  zanu  zophera,  ndi  magawo 
anu  onse  a magawo  khumi,  ndi 
nsembe  yokweza  ya  dzanja  lanu, 
ndi  zowinda  zanu,  ndi  nsembe  zanu 
zaufulu,  ndi  zoyamba  kubadwa  za 
ng’ombe  zanu,  ndi  za  nkhosa  ndi 
mbuzi  zanu ; 7 ndipo  kumeneko 

muzidya  pa  maso  pa  Yehova  Mu- 
lungu  wanu,  ndi  kukondwera  nazo 
zonse  mudazigwira  ndi  dzanja  lanu, 
inu  ndi  a pa  banja  lanu,  m’mene 
Yehova  Mulungu  wanu  anakuda- 
litsani.  8 Musamadzachita  monga 
mwa  zonse  tizichita  kuno  lero,  ye- 
nse  kuchita  chiri  chonse  chiyenera 
m’maso  mwache ; 9 pakuti  mpaka 

lero  simunafikira  mpumulo  ndi  cho- 
lowa,  zimene  Yehova  Mulungu  wanu 
adzakupatsani.  10  Koma  mudzao- 
loka  Yordano,  ndi  kukhala  m’dziko 
limene  Yehova  Mulungu  wanu  akula- 
ndiritsani  ; ndipo  adzakupumulitsa- 
ni  akulekeni  adani  anu  onse  pozu- 
ngulira’po,  ndipo  mudzakhala  mo- 
khazikika.  11  Pamenepo  padzakhala 
malo  amene  Yehova  Mulungu  wanu 
adzasankha  kukhalitsa’ko  dzina  lache, 
kumeneko  muzibwera  nazo  zonse  ndi- 
kuuzani’zi  ; nsembe  zanu  zopsereza, 
ndi  nsembe  zanu  zophera,  magawo 
anu  onse  a magawo  khumi,  ndi  nsembe 
yokweza  dzanja  lanu,  ndi  zowinda 
zanu  zosankhika  zimene  muzilonje- 
zera  Yehova.  12  Ndipo  mudzako- 
ndwera  pa  maso  pa  Yehova  Mulungu 
wanu,  inu  ndi  ana  anu  amuna,  ndi 
ana  anu  akazi,  ndi  anchito  anu 
amuna,  ndi  anchito  anu  akazi,  ndi 

mLevi  ali  m’midzi  mwanu,  popeza 
alibe  gawo  kapena  cholowa  pamodzi 
ndi  inu.  13  Dzichenjerani  nokha, 
musamapereka  nsembe  zanu  zopse- 
reza  pa  malo  ponse  upaona  : 1 4 koma 

pa  malo  pamene  Yehova  adzasankha, 
mwa  limodzi  la  mapfuko  anu,  pame- 
nepo  muzipereka  nsembe  zanu  zopse- 
reza,  ndi  pamenepo  muzichita  zonse 
ndikuuzani.  15  Koma  monga  mwa 
chikhumbo  chonse  cha  moyo  wanu 
muiphe  ndi  kudya  nyama  m’midzi 
yanu  yonse,  monga  mwa  mdalitso  wa 
Yehova  Mulungu  wanu  anakupa- 
tsani  ; odetsa  ndi  oyera  adye’ko, 
monga  ya  mphoyo  ndi  ya  ngondo. 

16  Mwazi  wawo  wokha  musamadya  ; 
muziuthira  pa  nthaka  ngati  madzi. 

17  Simukhoza  kudya  m’mudzi  mwa- 
nu  limodzi  la  magawo  khumi  la  tirigu 
wanu,  kapena  la  vinyo  wanu,  kapena 
la  mafuta  anu,  kapena  oyamba  kuba- 
dwa  a ng’ombe  zanu  kapena  la  nkho- 
sa  ndi  mbuzi  zanu,  kapena  zowinda 
zanu  ziri  zonse  muzilonjeza,  kapena 
nsembe  zanu  zaufulu,  kapena  nsembe 
yokweza  ya  m’dzanja  lanu  ; 18  koma 
muzizidya  pa  maso  pa  Yehova  Mulu- 
ngu  wanu  m’malo  amene  Yehova 
Mulungu  wanu  adzasankha,  inu,  ndi 
ana  anu  amuna,  ndi  ana  anu  akazi, 
ndi  anchito  anu  amuna,  ndi  anchito 
anu  akazi,  ndi  mLevi  ali  m’mudzi 
mwanu  ; nimukondwere  pa  maso  pa 
Yehova  Mulungu  wanu  m’zonse  muda- 
zigwira  ndi  dzanja  lanu.  19  Dziche- 
njerani  nokha  musataye  mLevi  masi- 
ku  onse  akukhala  inu  m’dziko  mwanu. 

20  Akadzakuza  malire  a dziko  lanu 
Yehova  Mulungu  wanu,  monga  anane- 
na  ndi  inu,  ndipo  mukadzati,  Ndidye 
nyama,  popeza  moyo  wanga  ukhumba 
kudya  nyama  ; mudye  nyama  monga 
umo  monse  ukhumba  moyo  wanu. 
21  Malo  amene  Yehova  Mulungu 
wanu  adzasankha  kuika’ko  dzina 
lache  akakutanimphirani,  muzipha’ko 
ng’ombe  zanu  ndi  nkhosa  ndi  mbuzi 
zanu  zimene  Yehova  anakupatsani, 
monga  ndinakuuzani,  ndi  kuzidya 
m’mudzi  mwanu,  monga  umo  monse 
ukhumba  moyo  wanu.  22  Koma 
monga  umo  amadya  mphoyo  ndi 
ngondo  momwemo  uzizidya  ; odetsa 
ndi  oyera  adye’ko  chimodzimodzi. 
23  Koma  mulimbike’po  ndi  kusadya 
mwazi’wo ; popeza  mwazi  ndiwo 
moyo,  nimusamadya  moyo  pamodzi 
ndi  nyama  yache.  24  Musamadya 


uwu  ; muuthire  pansi  ngati  madzi. 
25  Musamadya  uwu  ; kuti  chikuko- 
mereni  inu,  ndi  ana  anu  akudza  m’mbu- 
yo  mwanu,  pakuchita  inu  zoyenera 
pa  maso  pa  Yenova.  26  Zopatulika 
zanu  zokha  zimene  muli  nazo,  ndi 
zowinda  zanu,  muzitenge,  ndi  kupita 
nazo  ku  malo  amene  Yehova  adzasa- 
nkha ; 27  ndipo  mupereke  nsembe 

zanu  zopsereza,  nyama  zawo  ndi 
mwazi  wawo,  pa  guwa  la  nsembe  la 
Yehova  Mulungu  wanu  ; ndipo  athire 
mwazi  wa  nsembe  zanu  zophera  pa 
guwa  la  nsembe  la  Yehova  Mulungu 
wanu,  koma  nyama  yache  muidye. 
28  Samalirani  ndi  kumvera  mau  awa 
onse  ndikuuzani’wa,  kuti  chikuko- 
mereni  inu,  ndi  ana  anu  akudza 
m’mbuyo  mwanu  nthawi  zonse,  pochi- 
ta  inu  zokoma  ndi  zoyenera  pa  maso 
pa  Yehova  Mulungu  wanu. 

29  Pamene  Yehova  Mulungu  wa- 
nu  akadzadulatu  amitundu  pa  maso 
panu,  kumene  mulowa’ko  kuwala- 
ndira,  ndipo  mutawalandira,  ndi  ku- 
khala  m’dziko  lawo,  30  dzichenje- 
rani  nokha  mungakodwe  ndi  kuwa- 
tsata,  ataonongeka  pa  maso  panu ; 
ndi  kuti  mungafunsire  milungu  ya- 
wo,  ndi  kuti,  Amitundu  awa  atumi- 
kire  milungu  yawo  bwanji  ? ndichite 
momwemo  inenso.  31  Musamatero 
ndi  Yehova  Mulungu  wanu  ; pakuti 
ziri  zonse  zinyansira  Yehova,  zimene 
azida  Iye,  iwo’wa  anazichitira  milu- 
ngu  yawo  ; pakuti  angakhale  ana  awo 
amuna  ndi  ana  awo  akazi  awatentha 
m’moto,  nsembe  ya  milungu  yawo. 

32  Chiri  chonse  ndikuuzani,  muchi- 
samalire  kuchichita  ; mu.samaonjeza- 
’ko,  kapena  kuchepsa’ko. 

“J  O Akauka  pakati  pa  inu  mneneri, 
I O kapena  wakulota  maloto,  na- 
kakupatsani  chizindikilo  kapena  cho- 
zizwa  ; 2 ndipo  chizindikilo  kapena 

chozizwa  adanena’chi  chifika,  ndi 
kuti,  Titsate  milungu  yina,  ime- 
ne  simunaidziwa,  ndi  kuitumikira ; 
3 musamamvera  mau  a mneneri  uyu, 
kapena  wolota  maloto  uyu  ; popeza 
Yehova  Mulungu  wanu  akuyesani, 
kutiadziwe  ngati  mukonda  YehovaMu- 
lungu  wanu  ndi  mtima  wanu  wonse, 
ndi  moyo  v/anu  wonse.  4 Muziyenda 
kutsata  Yehova  Mulungu  wanu,  ndi 
kumuopa,  ndi  kusunga  malamulo 
ache,  ndi  kumvera  mau  ache,  ndi 
kumtumikira  Iye,  ndi  kummamatira. 
5 Ndipo  mneneri’yo,  kapena  wolota 

maloto’yo,  mumuphe ; popeza  ana- 
nena  chosiyanitsa  ndi  Yehova  Mulu- 
ngu  wanu,  amene  anakuturutsani 
m’dziko  la  Aigupto,  nakuombolani 
m’nyumba  ya  akapolo  ; kuti  akuche- 
teni  mutaye  njira  imene  Yehova  Mu- 
lungu  wanu  anakulamulirani  muzi- 
yenda’mo.  Potero  muzichotsa  choi- 
pa’cho  pakati  pa  inu. 

6 Mbale  wanu,  ndiye  mwana  wa 
mai  wanu,  kapena  mwana  wanu 
wamwamuna,  kapena  mwana  wanu 
wamkazi,  kapena  mkazi  wa  ku 
mtima  kwanu,  kapena  bwenzi  lanu, 
ndiye  ngati  moyo  wanu  wanu,  aka- 
kukakamizani  m’tseri,  ndi  kuti,  Ti- 
pite  titumikire  milungu  yina,  imene 
simunaidziwa,  inu,  kapena  makolo 
anu  ; 7 ndiyo  milungu  ya  mitundu 
ya  anthu  akuzungulira  inu,  akukhala 
pafupi  pali  inu,  kapena  akukhala 
patali  pali  inu,  kuyambira  malekezero 
a dziko  la  pansi  kufikira  malekezero 
ena  a dziko  la  pansi  ; 8 musamabvo- 
merezana  naye,  kapena  kumvera  iye  ; 
diso  lanu  lisamchitire  chifundo,  ka- 
pena  kumleka,  kapena  kumbisa ; 

9 koma  muzimupha  ndithu  ; liyambe 
dzanja  lanu  kukhala  pa  iye  kumupha, 
ndi  pamenepo  dzanja  la  anthu  onse. 

10  Nimuzimponya  miyala,  kuti  afe  ; 
popeza  anayesa  kukuchetani  mule- 
ke  Yehova  Mulungu  wanu,  amene 
anakuturutsani  m’dziko  la  Aigupto, 
m’nyumba  ya  akapolo.  11  Kuti 
Israyeli  wonse  amve,  ndi  kuopa,  ndi 
kusaonjeza  kuchita  choipa  chotere 
chonga  ichi  pakati  pa  inu. 

12  Ukamva  za  umodzi  wa  midzi 
yanu,  imene  Yehova  Mulungu  wa- 
nu  akupatsani  kukhala’ko,  ndi  kuti, 
13  Amuna  ena  opanda  pache  anatu- 
ruka  pakati  pa  inu,  nacheta  okhala 
m’mudzi  mwawo,  ndi  kuti,  Timuke 
titumikire  milungu  yina,  imene  simu- 
naidziwa  ; 14  pamenepo  muzifunsira, 
ndi  kulondola,  ndi  kufunsitsa  ; ndipo 
taonani,  chikakhala  choona,  chatsimi- 
kizika  chinthu’chi,  kuti  chonyansa 
chotere  chachitika  pakati  pa  inu ; 
15  muzikanthatu  okhala  m’mudzi 
muja  ndi  lupanga  lakuthwa ; ndi 
kuuononga  konse,  ndi  zonse  ziri 
m’mwemo,  ng’ombe  zache  zomwe, 
ndi  lupanga  lakuthwa.  15  Ndipo  mu- 
zikundika  zofunkha  zache  zonse  pa- 
kati  pa  khwalala  pache,  nimutenthe 
ndi  moto  mudzi,  ndi  zofunkha  zache 
zonse  konse  konse,  pa  maso  pa 


Yehova  Mulungu  wanu  ; ndipo  udza- 
khala  mulu  ku  nthawi  zonse  ; asau- 
mangenso.  17  Ndipo  pasamamatire 
pa  dzanja  panu  kanthu  ka  chinthu 
choti  chionongeke  ; kuti  Yehova 
aleke  mkwiyo  wache  waukali,  naku- 
chitireni  chifundo,  ndi  kukumverani 
nsoni,  ndi  kukuchurukitsani  monga 
analumbirira  makolo  anu  ; 1 8 paku- 
mvera  inu  mau  a Yehova  Mulungu 
wanu,  kusunga  malamulo  ache  onse 
amene  ndikuuzani  lero  lino,  kuchita 
zoyenera  pa  maso  pa  Yehova  Mulungu 
wanu. 

1 A.  *nu  n<l*nu  ana  a Yehova  Mulu- 
I £T  ngu  wanu  ; musamadzicheka, 
kapena  kumeta  tsitsi  pakati  pa  maso 
chifukwa  cha  akufa.  2 Popeza  ndinu 
mtundu  wa  anthu  opatulikira  Yehova 
Mulungu  wanu,  ndipo  Yehova  ana- 
kusankhani  mukhale  mtundu  wa 
anthu  wa  pa  wokha  wa  Iye  yekha, 
mwa  mitundu  yonse  ya  anthu  okhala 
pa  nkhope  pa  dziko  la  pansi. 

3 Musamadya  chonyansa  chiri  cho- 
nse.  4 Nyama’zi  muyenera  kuma- 
dya  ndi  izi  : ng’ombe,  nkhosa,  ndi 

mbuzi,  Sngondo,  ndi  nswalandimpho- 
yo,  ndi  mphalapala,  ndi  ngoma,  ndi 
nyumbu,  ndi  mbalale.  6 Ndipo  nyama 
iri  yonse  yogawanika  chiboda,  nikhala 
yogawanikadi  chiboda,  nibzikula,  ime- 
neyo  muyenera  kudya.  7 Koma  izi 
zokha  simuyenera  kuzidya  mwa  zo- 
bzikula’zo,  kapena  zogawanika  chi- 
boda  : ngamila,  ndi  kalulu,  ndi  mbira, 
popeza  zibzikula,  koma  zosagawanika 
chiboda,  muziyese  zodetsa ; 8 ndi 

nkhumba,  popeza  igawanika  chiboda 
koma  yosabzikula,  muiyese  yodetsa  ; 
musamadya  nyama  yawo,  musama- 
khudza  mitembo  yawo. 

9 Mwa  zonse  ziri  m’madzi  muyenera 
kumadya  izi  : ziri  zonse  ziri  nazo 

zipsepse,  ndi  mamba  zimenezi  muye- 
nera  kumadya  ; 1 0 koma  ziri  zonse 
zopanda  zipsepse  kapena  mamba 
musamadya  ; muziyese  zonyansa. 

11  Mbalame  zosadetsa  zonse  muye- 
nera  kumadya.  1 2 Koma  izi  ndi 
zimene  simuyenera  kumadya  : mphu- 
ngu,  ndi  nkhwazi,  ndi  chikambi, 

13  ndi  kamtema,  ndi  mphamba,  ndi 
muimba  monga  mwa  mtundu  wache  ; 

14  ndi  khungubwe  ali  yense  monga 

mwa  mtundu  wache  ; 1 5 ndi  nthi- 

watiwa,  ndi  chipudo,  ndi  kakoa,  ndi 
kabawi  monga  mwa  mtundu  wache  ; 
16  ndi  nkhutukutu,  ndi  manchichi, 

ndi  tsekwe  ; 17  ndi  bvuwo,  ndi  dembu, 
ndi  nswankhono  ; 18  ndi  indwa,  ndi 
chimeza,  monga  mwa  mtundu  wache, 
ndi  sadzu,  ndi  mleme.  19  Ndipo 
zokwawa  zonse  zakuuluka  muziyesa 
zonyansa ; musamazidya.  20  Mba- 
lame  zonse  zosadetsa  muyenera  kuma- 
dya. 

21  Musamadya  chinthu  chiri  chonse 
chitafa  chokha  ; muzipereka  icho  kwa 
mlendo  ali  m’mudzi  mwanu,  achidye 
ndiye  ; kapena  uchigulitse  kwa  mle- 
ndo  ; popeza  ndinu  mtundu  wa  anthu 
wopatulika  wa  Yehova  Mulungu  wa- 
nu.  Musamaphika  mwana  wa  mbuzi 
mu  mkaka  wa  mache. 

22  Muzipereka  ndithu  limodzi  la 
magawo  khumi  la  zipatso  zonse  za 
mbeu  zanu,  zofuma  ku  munda,  chaka 
ndi  chaka.  23  Ndipo  muzidye  pa  maso 
pa  Yehova  Mulungu  wanu,  m’malo 
m’mene  asankha’mo  Iye,  kukhali- 
tsa’mo  dzina  lache ; limodzi  la 
magawo  khumi  la  tirigu  wanu,  la 
vinyo  wanu,  ndi  la  mafuta  anu,  ndi 
oyamba  kubadwa  a ng’ombe  zanu  ndi 
a nkhosa  ndi  mbuzi  zanu ; kuti 
muphunzire  kuopa  Yehova  Mulungu 
wanu  masiku  onse.  24  Ndipo  ikaku- 
talikirani  njira  kotero  kuti  simukhoza 
kulinyamula,  popeza  malo  amene 
Yehova  Mulungu  wanu  adzasankha, 
kuika’po  dzina  lache,  akutanimphi- 
rani  ; atakudalitsani  Yehova  Mulungu 
wanu  ; 23  pamenepo  mulisinthe  nda- 
rama,  ndi  kumanga  ndarama  ikhale 
m’dzanja  mwanu,  ndi  kupita  ku  malo 
amene  Yehova  Mulungu  wanu  adzasa- 
nkha  ; 26  ndipo  mugule  ndi  ndara- 
ma’zo  chiri  chonse  moyo  wanu  ukhu- 
mba,  ng’ombe  kapena  nkhosa,  kapena 
vinyo,  kapena  chakumwa  cholimba, 
kapena  chiri  chonse  moyo  wanu  uku- 
funsani  ; nimudye  pomwepo  pa  maso 
pa  Yehova  Mulungu  wanu,  ndi  kuko- 
ndwera,  inu  ndi  a pa  banja  panu. 
27  Koma  mLevi  wokhala  m’mudzi 
mwanu,  musamamtaya,  popeza  alibe 
gawo  kapena  cholowa  pamodzi  ndi  inu. 

| 28  Pa  kutha  pache  pa  zaka  zitatu 

muziturutsa  magawo  onse  a magawo 
khumi  a zipatso  zanu  za  chaka  icho, 
ndi  kuwalinditsa  m’mudzi  mwanu  ; 
29  ndipo  abwere  mLevi,  popeza  alibe 
gawo  kapena  cholowa  pamodzi  ndi 
inu,  ndi  mlendo,  ndi  ana  a masiye,  ndi 
mkazi  wa  masiye,  okhala  m’mudzi 
mwanu,  nadye  nakhute  ; kuti  Yehova 
Mulungu  wanu  akakudalitseni  mu 


nchito  zonse  za  dzanja  lanu  muzichi- 
ta’zi. 

-1  JT  Pa  kutha  pache  pa  zaka  zisanu 

1 \J  ndi  ziwiri  pakhale  chilekerero. 

2 Chilekerero’cho  ndichi  : okongole- 
tsa  onse  alekerere  chokongoletsa  mna- 
nsi  wache  ; asachifunse  kwa  mnansi 
wache,  kapena  mbale  wache ; popeza 
analalikira  chilekerero  cha  Yehova. 

3 Muyenera  kuchifunsa  kwa  mlendo  ; 
koma  chanu  chiri  chonse  chiri  ndi 
mbale  wanu,  dzanja  lanu  lichilekerere; 

4 ndiko  kuti  pasakhale  waumphawi 
mwa  inu  ; pakuti  Yehova  adzaku- 
dalitsani  kwambiri  m’dziko  limene 
Yehova  Mulungu  wanu  akupatsani 
likhale  cholowa  chanu  chanu  ; 5 cho- 
khachi  mumvere  chimverere  mau  a 
Yehova  Mulungu  wanu,  kuti  musama- 
lire  kuchita  malamulo  awa  onse  amene 
ndikuuzani  lero  lino.  6 Popeza  Ye- 
hova  Mulungu  wanu  adzakudalitsani, 
monga  ananena  nanu  ; ndipo  mudza- 
kongoletsa  amitundu  ambiri,  osako- 
ngola  nokha ; nimudzachita  ufumu 
pa  amitundu  ambiri,  koma  iwo  sadza- 
chita  ufumu  pa  inu. 

7 Akakhala  ndi  inu  munthu  wau- 
mphawi,  ndiye  wina  wa  abale  anu, 
m’umodzi  wa  midzi  yanu,  m’dziko 
limene  Yehova  Mulungu  wanu  aku- 
patsani,  musakakala  mtima  wanu, 
kapena  kuumitsa  dzanja  lanu  kuka- 
niza  mbale  wanu  waumphawi  ; 8 ko- 
ma  muzimtansira  dzanja  lanu  ndithu, 
ndi  kumkongoletsa  ndithu  zofikira 
kusowa  kwache,  monga  umo  ama- 
sowa.  9 Dzichenjerani,  mungakhale 
mau  opanda  pache  mu  mtima  mwanu, 
ndi  kuti,  Chayandika  chaka  chachi- 
sanu  ndi  chiwiri,  chaka  cha  chileke- 
rero  ; ndipo  diso  lanu  lingaipire  mbale 
wanu  waumphawi,  osampatsa  kanthu  ; 
ndipo  iye  angalirire  inu  kwa  Yehova  ; 
ndipo  mwa  inu  mungakhale  chimo. 
1 0 Muzimpatsa  ndithu,  osawawa  mti- 
ma  wanu  pompatsa  ; popeza,  chifu- 
kwa  cha  ichi  Yehova  Mulungu  wanu 
adzakudalitsani  mu  nchito  zanu  zo- 
nse,  ndi  m’zonse  muika’po  dzanja  la- 
nu.  11  Popeza  waumphawi  salekana 
m’dziko,  chifukwa  chache  ndikuuzani 
ndi  kuti,  Dzanja  lanu  mulitansire 
ndithu  mbale  wanu,  ndi  ozunzika  anu, 
ndi  aumphawi  anu,  a m’dziko  mwanu. 

12  Mukagula  mbale  wanu,  mHebri 
wamwamuna  kapena  mHebri  wamka- 
zi,  ndipo  adakutumukira  zaka  zisanu 
ndi  chimodzi  ; koma  chaka  chachi- 

sanu  ndi  chiwiri  umlole  achoke  kwa- 
nu  waufulu.  13  Ndipo  pomlola  iwe 
achoke  kwanu  waufulu,  musamamlola 
achoke  wopanda  kanthu  ; 14  mumle- 
meze  nazo  za  nkhosa  ndi  mbuzi  zanu, 
ndi  za  pa  dwale,  ndi  za  mosungira 
vinyo  ; monga  Yehova  Mulungu  wa- 
nu  anakudalitsani  mumninkhe  uyu. 
15  Ndipo  mukumbukile  kuti  munali 
akapolo  m’dziko  la  Aigupto,  ndipo 
Yehova  Mulungu  wanu  anakuombo- 
lani  ; chifukwa  chache  ndikuuzani 
ichi  lero  lino.  16  Ndipo  kudzakhala, 
akanena  ndi  inu,  Sindituruka  kuchoka 
kwanu  ; popeza  akonda  inu  ndi  nyu- 
mba  yanu,  popeza  kumkomera  kwanu ; 
17  pamenepo  muzitenga  lisungulo,  ndi 
kulipisa  m’khutu  mwache,  kulika- 
nikiza  ndi  chitseko,  ndipo  adzakhala 
kapolo  wanu  kosalekeza.  Muzichi- 
tanso  momwemo  ndi  adzakazi  anu. 
13  Musamayesa  nchosautsa,  pomloia 
akuchokereni  waufulu  ; popeza  ana- 
kugwirirani  nchito  zaka  zisanu  ndi 
chimodzi  monga  wolipidwa  wakula- 
ndira  chowirikiza ; potero  Yehova 
Mulungu  wanu  adzakudalitsani  m’zo- 
nse  muzichita. 

19  Zazimuna  zonse  zoyamba  kuba- 
dwa,  zobadwa  mwa  ng’ombe  zanu 
ndi  mwa  nkhosa  ndi  mbuzi  zanu,  mu- 
zizipatulira  Yehova  Mulungu  wanu  ; 
musamagwiritsa  nchito  yoyamba  ku- 
badwa  mwa  ng’ombe  zanu,  kapena 
kusenga  yoyamba  kubadwa  ya  nkhosa 
kapena  mbuzi  zanu.  20  Muzidye 
chaka  ndi  chaka  pa  maso  pa  Yehova 
Mulungu  wanu,  m’malo  amene  Yeho- 
va  adzasankha,  inu  ndi  a m’banja 
mwanu.  21  Koma  ikakhala  nacho 
chirema,  yotsimphina,  kapena  yakhu- 
ngu,  chirema  chiri  chonse  choipa, 
musamaiphera  nsembe  Yehova  Mulu- 
ngu  wanu.  22  Muidye  m’mudzi 
mwanu  ; odetsa  ndi  oyera  aidye  chi- 
modzimodzi,  monga  mphoyo  ndi  nswa- 
la.  23  Mwazi  wache  wokha  musa- 
madya  ; muuthire  pansi  ngati  «madzi. 

"1  /CJ  Samalirani  mwezi  wa  Abibu, 

1 O kuti  muzichitira  Yehova  Mulu- 
ngu  wanu  Paskha  ; popeza  m’mwezi 
wa  Abibu  Yehova  Mulungu  wanu  ana- 
kuturutsani  m’dziko  la  Aigupto  usiku. 

2 Ndipo  muziphera  Yehova  Mulungu 
wanu  nsembe  ya  Paskha,  ya  nkhosa 
ndi  ya  ng’ombe,  m’malo  amene 
Yehova  adzasankha  kukhalitsa’mo 
dzina  lache.  3 Musamadyera  nayo 
mkate  wa  chotupitsa  ; masiku  asanu 


ndi  awiri  mudyere  nayo  mkate  wopa- 
nda  chotupitsa,  ndiwo  mkate  wa  chi- 
zunziko  ; popeza  munaturuka  m’dzi- 
ko  la  Aigupto  mofulumira  ; kuti  mu- 
kumbukile  tsiku  loturuka  inu  m’dziko 
la  Aigupto  masiku  onse  a moyo  wanu. 

4 Ndipo  m’malire  mwanu  monse 
musaoneke  chotupitsa  masiku  asanu 
ndi  awiri ; nyama  yomwe  muiphera 
nsembe  tsiku  loyamba  madzulo,  isa- 
tsale’ko  usiku  wonse  kufikira  m’mawa. 

5 Simuyenera  kuphera  nsembe  ya 
Paskha  m’midzi  yanu  iri  yonse,  imene 
Yehova  Mulungu  wanu  akupatsani  ; 

6 koma  pa  malo  pamene  Yehova 
Mulungu  wanu  adzasankha  kukha- 
litsa’po  dzina  lache,  pamenepo  mu- 
phere  nsembe  ya  Paskha,  madzulo, 
polowa  dzuwa,  nyengo  ya  kuturuka 
inu  m’Aigupto.  7 Ndipo  muiphike 
ndi  kuidya  m’malo  amene  Yehova 
Mulungu  wanu  adzasankha ; koma 
m’mawa  mwache  mubwerere  kumka 
ku  mahema  anu.  8 Masiku  asanu 
ndi  limodzi  muzidya  mkate  wopanda 
chotupitsa ; ndipo  tsiku  lachisanu 
ndi  chiwiri  ndilo  loletsa,  la  Yehova 
Mulungu  wanu  ; musamagwira  nchi- 
to  pamenepo. 

9 Mudziwerengera  masabata  asanu 
ndi  awiri ; muyambe  kuwerenga 
masabata  asanu  ndi  awiri  poyambira 
kucheka  tirigu  wa  chiriri.  10  Ndipo 
muchitira  Yehova  Mulungu  wanu 
madyerero  a masabata,  ndiwo  mso- 
nkho  waufulu  wa  dzanja  lanu,  umene 
mupereke  monga  Yehova  Mulungu 
wanu  akudalitsani.  11  Ndipo  muko- 
ndwere  pa  maso  pa  Yehova  Mulungu 
wanu,  inu  ndi  ana  anu  amuna,  ndi 
ana  anu  akazi,  ndi  anchito  anu 
amuna,  ndi  anchito  anu  akazi,  ndi 
mLevi  wokhala  m’mudzi  mwanu,  ndi 
mlendo,  ndi  mwana  wa  masiye,  ndi 
mkazi  wa  masiye,  okhala  pakati  pa 
inu,  m’malo  amene  Yehova  Mulungu 
wanu  adzasankha  kukhalitsa’ko  dzi- 
nalache.  12  Ndipo  mukumbukire  kuti 
munali  akapolo  m’Aigupto  ; musama- 
lire  kuchita  malemba  awa. 

13  Mudzichitire  madyerero  a misasa 
masiku  asanu  ndi  awiri,  mutasunga 
za  pa  dwale  ndi  za  mopondera  mphesa; 
14  nimukondwere  m’madyerero  mwa- 
nu,  inu,  ndi  ana  anu  amuna,  ndi  ana 
anu  akazi,  ndi  anchito  anu  amuna, 
ndi  anchito  anu  akazi,  ndi  mLevi,  ndi 
mlendo,  ndi  mwana  wa  masiye,  ndi 
mkazi  wa  masiye  okhala  m’mudzi 

mwanu.  15  Masiku  asanu  ndi  awiri 
muchitire  Yehova  Mulungu  wanu 
madyerero  m’malo  amene  Yehova 
adzasankha  ; popeza  Yehova  Mulungu 
wanu  adzakudalitsani  m’zipatso  za- 
nu  zonse,  ndi  m’nchito  zonse  za  ma- 
nja  anu ; nimukondwere  monsemo. 
16  Amuna  anu  onse  azioneka  pa  maso 
pa  Yehova  Mulungu  wanu  m’rnalo 
amene  Iye  adzasankha,  katatu  m’cha- 
ka  ; pa  madyerero  a mkate  wopanda 
chotupitsa,  pa  madyerero  a masabata, 
ndi  pa  madyerero  a misasa  ; ndipo 
asaoneke  pa  maso  pa  Yehova  opanda 
kanthu  ; 17  apereke  yense  monga 

mwa  mphatso  ya  m’dzanja  lache, 
monga  mwa  mdalitso  wa  Yehova  Mu- 
lungu  wanu  anakupatsani. 

18  Mudziikire  oweruza  ndi  akapitao 
m’midzi  yanu  yonse,  imene  Yehova 
Mulungu  wanu  akupatsani,  monga 
mwa  mapfuko  anu  ; ndipo  aweruze 
anthu  ndi  chiweruzo  cholungama. 

19  Musamapotoza  chiweruzo,  musa- 
masamalira  munthu,  kapena  kula- 
ndira  chokometsera  mlandu  ; popeza 
chokometsera  mlandu  chidetsa  maso 
a anzeru,  nichiipsa  mau  a olungama. 

20  Chilungamo,  chilungamo  ndicho 
muzichitsata,  kuti  mukhale  ndi  moyo 
ndi  kulandira  dziko  limene  Yehova 
Mulungu  wanu  akupatsani. 

21  Musamadziokera  mitengo  iri 
yonse  ikhale  nkhalango  pafupi  pa 
guwa  la  nsembe  la  Yehova  Mulu- 
ngu  wanu,  limene  mwadzimangira. 
22  Ndipo  musamadziutsira  choimi- 
ritsa  chiri  chonse  chimene  Yehova 
Mulungu  wanu  adana  nacho. 

"]  “7  Musamaphera  Yehova  Mulu- 
I I ngu  wanu  nsembe  ya  ng’ombe, 
kapena  nkhosa,  yokhala  nacho  chi- 
rema,  kapena  chiri  chonse  choipa  ; 
pakuti  chinyansira  Yehova  Mulu- 
ngu  wanu.  2 Akapeza  pakati  panu, 
m’mudzi  wanu  wina  umene  anaku- 
patsani  Yehova  Mulungu  wanu,  wa- 
mwamuna  kapena  wamkazi  waku- 
chita  chiri  choipa  pa  maso  pa  Yehova 
Mulungu  wanu,  ndi  kulakwira  chipa- 
ngano  chache,  3 nakatumikira  mi- 
lungu  yina,  naigwadira  iyo,  kapena 
dzuwa,  kapena  mwezi,  kapena  wina 
wa  khamu  la  ku  thambo,  losauza 
ine ; 4 ndipo  akakuuzani,  nimuda- 
mva,  pamenepo  muzifunsitsa,  ndipo 
taonani,  chikakhala  choonadi,  choti 
nzenizeni,  chonyansa’chi  chachitika 
m’Israyeli ; 5 pamenepo  muturutse 


mwamuna’yo  kapena  mkazi’yo,  ana- 
chita  choipa’cho,  kumka  naye  ku 
zipata  zanu,  ndiye  wamwamuna  ka- 
pena  wamkazi ; ndipo  muwaponye 
miyala,  kuti  afe.  6 Pakamwa  pa 
mboni  ziwiri  kapena  zitatu  amuphe 
iye  amene  akuti  afe ; asamuphe  pa- 
kamwa  pa  mboni  imodzi.  7 Liya- 
mbe  kumgwera  dzanja  la  mboni’yo 
kumupha  ; pamenepo  dzanja  la  anthu 
onse.  Potero  muzichotsa  choipa’cho 
pakati  panu. 

8 Ukakulakani  mlandu  pouweruza, 
ndiwo  wa  kunena  za  mwazi,  kapena 
za  kutsutsana,  kapena  za  kupandana, 
ndiyo  mirandu  ya  kutengana  m’midzi 
mwanu  ; pamenepo  muziuka  ndi  ku- 
kwera  kumka  ku  malo  amene  Yehova 
Mulungu  wanu  adzasankha  ; 9 nimu- 
fike  kwa  ansembe,  aLevi,  ndi  kwa 
woweruza  wa  m’masiku  awo  ; nimu- 
funsire  ; ndipo  adzakufotokozerani 
maweruzidwe  ache.  10  Ndipo  mu- 
chite  monga  momwe  ananena  mau 
akufotokozerani’wo,  ku  malo  ame- 
ne  Yehova  adzawasankha ; nimusa- 
malire  kuchita  monga  mwa  zonse 
akulangizani’zi.  11  Monga  momwe 
anena  malamulo  akulangizani,  ndi 
monga  mwa  chiweruzo  akufotoko- 
zerani,  muchite  ; mau  akufotoko- 
zerani  musawapatukire  ku  lamanja 
kapena  ku  lamanzere.  12  Koma 
munthu  wakuchita  modzikuza,  osa- 
mvera  wansembe  wokhala  chiriri  ku- 
tumikira’ko  pa  maso  pa  Yehova  Mulu- 
ngu  wanu,  kapena  woweruza,  munthu- 
’yo  afe  ; ndipo  muchotse  choipa’cho 
kwa  Israyeli.  13  Ndipo  anthu  onse 
adzamva  ndi  kuchita  mantha,  osachi- 
tanso  modzikuza. 

14  Mutakalowa  m’dziko  limene 
Yehova  Mulungu  wanu  akupatsani, 
ndi  kulilandira  lanu  lanu,  ndi  kukha- 
la’mo  ; ndipo  mukanena,  Tidziikire 
mfumu,  monga  amitundu  onse  akuti- 
zinga  ; 15  mumuiketu  mfumu  yanu 
imene  Yehova  Mulungu  wanu  adzai- 
sankha  ; wina  pakati  pa  abale  anu 
mumuike  mfumu  yanu  ; simuyenera 
kudziikira  mlendo,  wosakhala  mbale 
wanu.  16  Koma  asadzichurukitsire 
akavalo  iye,  kapena  kubwereretsa 
anthu  amke  ku  Aigupto,  kuti  achu- 
rukitse  akavalo  ; popeza  Yehova  ana- 
ti  nanu,  Musamabwereranso  njira 
iyi.  17  Ndipo  asadzichurukitsire 
akazi,  kuti  ungapatuke  mtima  wache  ; 
kapena  asadzichurukitsire  kwambiri 

siliva  ndi  golidi.  18  Ndipo  kudzali, 
pakukhala  iye  pa  mpando  wachifumu 
wa  ufumu  wache,  aazilemberere  cho- 
fanana  cha  chilamulo  ichi  m’buku, 
achitenge  pa  ichi  chiri  pa  maso  pa 
ansembe  aLevi  ; 1 9 ndipo  azikhala 

nacho,  nawerenge’mo  masiku  onse  a 
moyo  wache  ; kuti  aphunzire  kuopa 
Yehova  Mulungu  wache,  kusunga 
mau  onse  a chilamulo  ichi  ndi  male- 
mba  awa,  kuwachita  ; 20  kuti  mtima 
wache  usadzikuze  pa  abale  ache,  ndi 
kuti  asapatukire  lamulo’lo,  ku  lama- 
nja  kapena  ku  lamanzere ; kuti 
achuruke  masiku  ache,  m’ufumu 
wache,  iye  ndi  ana  ache,  pakati  pa 
Israyeli. 

"|  Q Ansembe  aLevi,  pfuko  lonse  la 
! O Levi,  alibe  gawo  kapena  cho- 
lowa  pamodzi  ndi  Israyeli  ; azizidya 
nsembe  za  moto  za  Yehova,  ndi  cho- 
lowa  chache.  2 Alibe  cholowa  pakati 
pa  abale  awo  ; Yehova  mwini  wache 
ndiye  cholowa  chawo,  monga  ananena 
nawo.  3 Ndipo  zoyenera  ansembe, 
awapatse  anthu  akuphera  nsembe 
ndizo  : ingakhale  ng’ombe  kapena 

nkhosa  azipatsa  wansembe  mwendo 
wamwamba,  ndi  ya  m’masaya  ndi 
chipfu.  4 Zipatso  zoyamba  za  tirigu 
wanu,  za  vinyo  wanu,  ndi  za  mafuta 
anu,  ndi  ubwea  woyamba  kuusenga, 
muwapatse  izi.  5 Popeza  Yehova 
Mulungu  wanu  anawasankha  mwa 
mapfuko  anu  onse,  aimirire  natu- 
mikire  m’dzina  la  Yehova,  iwo  ndi  ana 
awo  amuna  kosalekeza. 

6 Ndipo  mLevi  akachokera  ku  mudzi 
wanu  wina  m’Israyeli  monse,  kumene 
akhala’ko,  nakadza  ndi  chifuniro 
chonse  cha  moyo  wache  ku  malo 
amene  Yehova  adzasankha  ; 7 pame- 
nepo  azitumikira  m’dzina  la  Yehova 
Mulungu  wache,  monga  amachita 
abale  ache  onse  aLevi  akuimirira’ko 
pa  maso  pa  Yehova.  8 Chakudya  cha- 
wo  chizifanana,  osawerenga’po  zolowa 
zache  zogulitsa. 

9 Mutakalowa  m’dziko  limene  Ye- 
hova  Mulunguwanu  akupatsani,musa- 
maphunzira  kuchita  monga  mwa 
zonyansa  za  amitundu  aja.  10  Asa- 
pezeke  mwa  inu  munthu  wakupitiriza 
mwana  wache  wamwamuna  kapena 
mwana  wache  wamkazi  ku  moto  wa 
ula,  wosamalira  mitambo,  kapena 
wosamalira  kulira  kwa  mbalame, 
kapena  wa  nyanga.  11  Kapena  wo- 
tsirika,  kapena  wobwebweta,  kapena 


wopenduza,  kapena  wofunsira  akufa. 
12  Popeza  ali  yense  wakuchita  izi 
Yehova  anyansidwa  naye ; ndipo 
chifukwa  cha  zonyansa  izi  Yehova 
Mulungu  wanu  awapitikitsa  pa  ma- 
so  panu.  13  Mukhale  angwiro  ndi 
Yehova  Mulungu  wanu.  14  Pakuti 
amitundu  awa  amene  mudzawala- 
ndira,  amamvera  iwo  akuyesa  mita- 
mbo,  ndi  a ula  ; koma  inu,  Yehova 
Mulungu  wanu  sakulolani  kuchita 
chotero.  15  Yehova  Mulungu  wanu 
adzakuukitsirani  mneneri  wa  pakati 
panu,  wa  abale  anu,  wonga  ine  ; muzi- 
mvera  iye  ; 1 6 monga  mwa  zonse 

munafunsa  Yehova  Mulungu  wanu 
m’Horebu,  tsiku  la  kusonkhana  lija, 
ndi  kuti,  Tisamvenso  mau  a Yehova 
Mulungu  wathu,  ndipo  tisaonenso 
moto  waukuru  uwu,  kuti  tingafe. 
17  Ndipo  Yehova  anati  kwa  ine,  Cho- 
koma  ananena’chi.  18  Ndidzawau- 
kitsira  mneneri  wa  pakati  pa  abale 
awo,  wonga  iwe  ; ndipo  ndidzampatsa 
mau  anga  m’kamwa  mwache,  ndipo 
adzanena  nawo  zonse  ndimuuza’zi. 
19  Ndipo  kudzakhala  kuti  munthu 
wosamvera  mau  anga  amene  amanena 
m’dzina  langa,  ndidzamfunsa.  20  Ko- 
ma  mneneri  wakuchita  modzikuza  ndi 
kunena  mau  m’dzina  langa,  amene 
sindinamlamulira  anene,  kapena  ku- 
nena  m’dzina  la  milungu  yina,  mne- 
neri  ameneyo  afe.  21  Ndipo  mukati 
m’mtima  mwanu,  Tidzazindikira  bwa- 
nji  mau  amene  Yehova  sananena  ? 
22  Mneneri  akanena  m’dzina  la 
Yehova,  koma  mau  adanena’wa  sa- 
chitika,  nisafika,  ndiwo  mau  Yehova 
sanawanena;  mneneri’yo  ananena  mo- 
dzikuza,  musamuopa  iye. 

•J  Q Pamene  Yehova  Mulungu  wanu 
I v?  ataononga  amitundu,  amene 
Yehova  Mulungu  wanu  akupatsani 
dziko  lawo,  ndipo  mutalilandira  lanu 
lanu ; ndi  kukhala  m’midzi  mwawo,  ndi 
m’nyumba  zawo  ; 2 pamenepo  mudzi- 
patulire  midzi  itatu  pakati  pa  dziko 
lanu,  limene  Yehova  Mulungu  wanu 
akupatsani  likhale  lanu  lanu.  3 Mu- 
dzikonzere  njira,  ndi  kugawa  malire 
a dziko  lanu,  limene  Yehova  Mulungu 
wanu  akupatsani  likhale  lanu  lanu, 
patatu  ; kuti  wakupha  munthu  atha- 
wire’ko.  4 Ndipo  mlandu  wa  munthu 
wakupha  mnzache  wakuthawira’ko 
nakhala  ndi  moyo  ndiwo  : wakupha 
mnzache  osati  dala,  osamuda  kale 
lonse  ; 5 monga  ngati  munthu  ana- 

lowa  ku  khalango  ndi  mnzache  kutema 
mitengo,  ndi  dzanja  lache  liyendetsa 
nkhwangwa  kutema  mtengo,  ndi 
nkhwangwa  iguruka  m’mpini’mo,  ni- 
mkomana  ndi  mnzache,  nafa  nayo  ; 
athawire  ku  wina  wa  midzi  iyi,  kuti 
akhale  ndi  moyo ; 6 kuti  wolipsa 

mwazi  angalondole  wakupha  mnzache, 
pokhala  mtima  wache  watentha,  na- 
mpeza,  popeza  njira  njaitali,  namka- 
ntha  kuti  wafa  ; angakhale  sanapara- 
mula  imfa,  poona  sanamuda  kale 
lonse.  7 Chifukwa  chache  ndiku- 
uzani  ndi  kuti,  Mudzipatulire  midzi 
itatu.  8 Ndipo  Yehova  Mulungu  wanu 
akakulitsa  malire  anu,  monga  ana- 
lumbirira  makolo  anu,  ndi  kukupa- 
tsani  dziko  lonse  limene  ananena  kwa 
makolo  anu  kuwapatsa  ili  ; 9 ukadza- 
sunga  lamulo  ili  lonse  kulichita,  limene 
ndikuuzani  lero  lino,  kukonda  Yehova 
Mulungu  wanu,  ndi  kuyenda  m’njira 
zache  masiku  onse  ; pamenepo  mu- 
dzionjezere  midzi  itatu  yina  pamodzi 
ndi  itatu  iyi  ; 10  kuti  angakhetse 

mwazi  wosachimwa  pakati  pa  dziko 
lanu,  limene  Yehova  Mulungu  wanu 
akupatsani  likhale  cholowa  chanu, 
pangakhale  mwazi  pa  inu.  11  Koma 
munthu  akamuda  mnzache,  namia- 
lira,  ndi  kumuukira  ndi  kumkantha 
moyo  wache,  kuti  wafa ; nakatha- 
wira  ku  wina  wa  midzi  iyi  ; 12  pa- 
menepo  akuru  a mudzi  wache  atu- 
mize  ndi  kumtenga’ko  ndi  kumpereka 
m’manja  mwa  wolipsa  mwazi,  kuti 
afe.  13  Diso  lanu  lisamchitire  chi- 
fundo,  koma  muchotse  mwazi  wosa- 
chimwa  m’Israyeli,  kuti  chikuko- 
mereni. 

14  Musamasendeza  malire  a mnansi 
wanu,  amene  adawaika  iwo  a kale 
lomwe,  m’cholowa  chanu  mudzala- 
ndira’chi,  m’dziko  limene  Yehova 
Mulungu  wanu  akupatsani  likhale 
lanu  lanu. 

15  Mboni  imodzi  isamaukira  mu- 

nthu  pa  mphulupulu  iri  yonse,  kapena 
chimo  liri  lonse  adalichimwa ; pa- 
kamwa  pa  mboni  ziwiri,  kapena  pa- 
kamwa  pa  mboni  zitatu  mlandu 
utsimikizike.  16  Mboni  ya  chiwawa 
ikaukira  munthu  kumneneza  ndi  kuti 
analakwa  ; 17  pamenepo  anthu  onse 
awiri  pakati  pawo  pali  makani’wo, 
aziima  pa  maso  pa  Yehova,  pa  maso 
pa  ansembe  ndi  oweruza  okhala 
m’masiku  awa ; 18  ndipo  oweru- 

za  afunsitse  bwino  ; ndipo  taonani, 


mboni’yo  ikakhala  mboni  yonama, 
yomnamizira  mbale  wache  ; 1 9 mu- 
mchitire  monga  iye  anayesa  kumchi- 
tira  mbale  wache  ; motero  muchotse 
choipa’cho  pakati  panu.  20  Ndipo 
otsala’wo  adzamva,  nadzaopa,  ndi 
kusachitanso  monga  choipa’cho  pa- 
kati  panu.  21  Ndipo  diso  lanu  lisa- 
chite  chifundo,  moyo  kulipa  moyo, 
diso  kulipa  diso,  dzino  kulipa  dzino, 
dzanja  kulipa  dzanja,  phazi  kulipa 
phazi. 

Pamene  muturuka  pa  mdani 
zLSJ  wanu  ku  nkhondo,  ndi  kuona 
akavalo  ndi  magareta  ndi  anthu  aku- 
churukira  inu,  musawaopa ; popeza 
Yehova  Mulungu  wanu,  amene  ana- 
kukwezani  kukuturutsani  m’dziko  la 
Aigupto,  ali  ndi  inu.  2 Ndipo  kudzali, 
pamene  muyandikiza  ku  nkhondo, 
ayandikize  wansembe  nanene  ndi 
anthu,  3 nati  nawo,  Tamverani,  Isra- 
yeli,  Muyandikiza  ku  nkhondo  lero 
pa  adani  anu  ; musafumuka  mitima 
yanu ; musachita  mantha,  kapena 
kunjenjemera,  kapena  kuopsedwa  pa 
maso  pawo  ; 4 pakuti  Yehova  Mulungu 
wanu  ndiye  wakumuka  nanu,  kugwi- 
rira  inu  pa  adani  anu,  kukupulu- 
mutsani.  5 Ndipo  akapitao  anene 
ndi  anthu,  ndi  kuti,  Ndani  munthu- 
’yo  anamanga  nyumba  yatsopano, 
osalowa’mo  ? amuke  nabwerere  ku 
nyumba  kwache,  kuti  angafe  ku 
nkhondo  nangalowe’mo  munthu  wina. 

6 Ndipo  ndani  munthu’yo  anaoka 
munda  wa  mphesa  osalawa  zipatso 
zache  ? amuke  nabwerere  ku  nyumba 
yache,  kuti  angafe  ku  nkhondo, 
nangalawe  munthu  wina  zipatso  zache. 

7 Ndipo  munthu’yo  ndani  anapara 
bwenzi  ndi  mkazi  osamtenga  ? amuke 
nabwerere  ku  nyumba  kwache,  kuti 
angafe  ku  nkhondo,  nangamtenge 
munthu  wina.  8 Pamenepo  akapitao 
anenenso  kwa  anthu,  ndi  kuti,  Mu- 
nthu’yo  ndani  wakuchita  mantha  ndi 
wofumuka  mtima  ? amuke  nabwe- 
rere  ku  nyumba  kwache,  ingasu- 
ngunuke  mitima  ya  abale  ache  monga 
mtima  wache.  9 Ndipo  kudzali,  atatha 
akapitao  kunena  ndi  anthu,  aike  aka- 
zembe  a makamu  atsogolere  anthu. 

10  Pamene  muyandikiza  mudzi 
kuchita  nawo  nkhondo,  muziupfuu- 
lira  ndi  mtendere.  11  Ndipo  kudzali, 
ukakubwezerani  mau  a mtendere,  ndi 
kukutsegulirani,  pamenepo  anthu  onse 
opezeka  m’mwemo  akhale  alambi  anu, 

nadzakutumikirani.  12  Koma  uka- 
panda  kuchita  za  mtendere  ndi  inu, 
koma  kuchita  nkhondo  nanu,  pame- 
nepo  uumangire  tsasa.  13  Ndipo  pa- 
mene  Yehova  Mulungu  wanu  aupe- 
reka  m’dzanja  lanu,  mukanthe  amu- 
na  ache  onse  ndi  lupanga  lakuthwa. 
14  Koma  akazi  ndi  ana  ndi  ng’ombe 
ndi  zonse  ziri  m’mudzi’mo,  za  nkho- 
ndo  zache  zonse,  mudzifunkhire  no- 
kha ; ndipo  mudye  za  nkhondo  za 
adani  anu,  zimene  Yehova  Mulungu 
wanu  anakupatsani.  15  Muzitero 
nayo  midzi  yonse  yokhala  kutaritari 
ndi  inu,  yosakhala  midzi  ya  amitundu 
awa.  1 8 Koma  za  midzi  ya  amitundu 
awa,  imene  Yehova  Mulungu  wanu 
akupatsani,  ikhale  cholowa  chanu, 
musasiye’po  cha  moyo  chiri  chonse 
chakupuma  ; 17  koma  muwaononge 
konse  aHiti,  ndi  aAmori,  aKanani,  ndi 
aPerizi,  aHivi  ndi  aYebusi  ; monga 
Yehova  Mulungu  wanu  anakulamuli- 
rani  ; 18  kuti  angakuphunzitseni  ku- 
chita  monga  mwa  zonyansa  zawo 
zonse,  amazichitira  milungu  yawo  ; 
ndipo  mungachimwire  Yehova  Mulu- 
ngu  wanu. 

19  Pamene  mumangira  tsasa  mu- 
dzi  masiku  ambiri,  pouthirira  nkho- 
ndo  kuugwira,  usamaononga  rnitengo 
yache  ndi  kuitema  ndi  nkhwangwa  ; 
pakuti  ukadye’ko,  osailikha  ; pakuti 
mtengo  wa  m’munda  ndiwo  munthu 
kodi  kuti  uumangire  tsasa  ? 20  Koma 
mitengo  yoidziwa  inu  kuti  si  ndiyo 
mitengo  ya  zipatso,  irneneyi  mui- 
ononge  ndi  kuilikha ; ndipo  mudzi 
wochita  nanu  nkhondo  muumangire 
machemba,  mpaka  mukaugonjetsa. 
ni  Akapeza  munthu  waphedwa 
I m’dzikolimeneYehovaMulungu 
wanu  akupatsani  likhale  lanu  lanu,  na- 
gona  pa  munda,  wosadziwika  waku- 
mkantna,  2 pamenepo  azituruka  akuru 
anu  ndi  oweruza  anu,  nayese  ku  midzi 
yomzinga  wophedwa’yo  ; 3 ndipo 

kudzali  kuti  mudzi  wakukhala  ku- 
fupi  kwa  munthu  wophedwa’yo,  inde 
akuru  a mudzi  uwu  atenge  ng’ombe 
ya  msoti  yosagwira  nchito,  yosakoka 
goli ; 4 ndipo  akuru  a mudzi  uwu 
atsike  nawo  msoti’wo  ku  chigwa 
choyenda’ko  madzi,  chosalima  ndi 
chosabzala,  naudula  khosi  msoti’wo 
m’chigwa’mo  ; 5 ndipo  ansembe,  ana 
a Levi,  ayandikize ; pakuti  Yehova 
Mulungu  wanu  anasankha  iwo  ku- 
mtumikira  ndi  kudalitsa  m’dzina  la 


Yehova  ; ndipo  kutengana  konse  ndi 
kupandana  konse  kukonzeke  monga 
mwa  mau  awa.  6 Ndipo  akuru  onse  a 
mudzi’wo  wokhala  pafupi  pa  munthu 
wophedwa’yo  azisamba  manja  awo  pa 
msoti  woudula  khosi  m’chigwa’mo  ; 

7 nayankhe  nati,  Manja  athu  sana- 
khetsa  mwazi  uwu,  ndi  maso  athu 
sanauona.  8 Landirani,  Yehova,  cho- 
tetezera  anthu  anu  Israyeli,  ame- 
ne  munawaombola,  ndipo  musalole 
mwazi  wosachimwa  ukhale  pakati  pa 
anthu  anu  Israyeli  ; ndipo  adzawa- 
tetezera  cha  mwazi’wo.  9 Chotero 
mudzichotsere  mwazi  wosachimwa  | 
pakati  panu,  pakuti  wachita  choyenera 
pa  maso  pa  Yehova. 

10  Pamene  muturuka  kumka  ku 
nkhondo  ya  pa  adani  anu,  ndipo 
Yehova  Mulungu  wanu  awapereka 
m’manja  mwanu,  ndipo  muwagwire  j 
akhale  akapolo  anu  ; 1 1 mukaona 

mwa  akapolo’wa  mkazi  wokongola,  j 
mukamkhumba,  ndi  kufuna  kumte- 
nga  akhale  mkazi  wanu  ; 12  pame- 
nepo  mufike  naye  kwanu  ku  nyumba 
yanu  ; ndipo  amete  tsitsi  la  pa  mutu  i 
pache,  ndi  kuwenga  makadabo  ache  ; i 
1 3 nabvule  zobvala  za  ukapolo  wache, 
nakhale  m’nyumba  mwanu,  nalire 
atate  ache,  ndi  mai  wache  mwezi  wa 
mphumphu  ; ndipo  atatero  mulowe 
naye  pdi  kukhala  mwamuna  wache, 
ndi  iye  akhale  mkazi  wanu.  14Ndipo 
kudzali,  mukapanda  kukondwera  naye, 
mumlola  apite  komwe  afuna  ; koma  j 
musamgulitsa  ndalama  konse,  musa- 
mamyesa  chuma,  popeza  wamche- 
petsa. 

15  Munthu  akakhala  nawo  akazi 
awiri,  wina  wokondana  naye,  wina 
wodana  naye,  nakambalira  ana, 
wokondana  naye  ndi  wodana  naye 
yemwe  ; ndipo  mwana  wamwamuna 
woyamba  akakhala  wa  iye  uja  ana- 
dana  naye  ; 1 8 pamenepo  kudzali, 

tsiku  la  kugawira  ana  ache  amuna  | 
chuma  chache,  sangakhoze  kuyesa 
mwana  wa  wokondana  naye  woyamba 
kubadwa,  wosati  mwana  wa  wodana 
naye,  ndiye  woyamba  kubadwatu. 

17  Koma  azibvomereza  wobadwa 
woyamba,  mwana  wa  wodana  naye, 
ndi  kumwirikizira  gawo  lache  la  zache 
zonse  ; popeza  iye  ndiye  chiyambi  cha 
mphamvu  yache  ; zoyenera  woyamba 
kubadwa  nzache. 

18  Munthu  akakhala  naye  mwana 
wamwamuna  wopulukira,  ndi  wopiki- 

sana  naye,  wosamvera  mau  a atate 
wache,  kapena  mau  a mai  wache, 
wosawamvera  angakhale  anamlanga  ; 
19  azimgwira  atate  wache  ndi  mai 
wache,  ndi  kuturukira  naye  kwa  akuru 
a mudzi  wache,  ndi  ku  chipata  cha 
malo  ache  ; 20  ndipo  anene  kwa  akulu 
a mudzi  wache,  Mwana  wathu  wamwa- 
muna  uyu  ngwopulukira  ndi  wopiki- 
sana  nafe,  wosamvera  mau  athu,  ndi- 
ye  womwazamwaza,  ndi  woledzera. 
21  Pamenepo  amuna  onse  a mudzi 
wache  amponye  miyala  kuti  afe  ; 
chotero  muchotse  choipa’cho  pakati 
panu  ; ndipo  Israyeli  wonse  adzamva, 
nadzaopa. 

22  Munthu  akakhala  nalo  chimo 
loyenera  imfa,  kuti  amuphe,  ndipo 
wampachika ; 23  mtembo  wache 

usakhale  pa  mtengo  usiku  wonse, 
koma  mumuike  ndithu  tsiku  lomwelo  ; 
pakuti  wopachikidwa  pa  mtengo  ate- 
mbereredwa  ndi  Mulungu  ; kuti  mu- 
ngadetse  dziko  lanu  limene  Yehova 
Mulungu  wanu  akupatsani  likhale 
cholowa  chanu. 

OO  Mukapenya  ng’ombe  kapena 
ZZ  nkhosa  ya  mbale  wako  zi- 
rikusokera,  musamazilekerera,  muzi- 
mbwezera  mbale  wanu  ndithu.  2 Ndi- 
po  ngati  mbale  wanu  sakhala  pafupi 
ndi  inu,  kapena  mukapanda  kumdzi- 
wa,  mubwere  nayo  kwanu  ku  nyumba 
yanu,  kuti  ikhale  kwanu,  kufikira 
mbale  wanu  akaifuna,  ndipo  wambwe- 
zera  iyo.  3 Mutero  nayenso  buru 
i wache  ; mutero  nachonso  chobvala 
chache  ; mutero  nachonso  chotayika 
chiri  chonse  cha  mbale  wanu,  chaku- 
mtayikira  mukachipeza  ndi  inu  ; 
musamazilekerera.  4 Mukapenya  bu- 
ru  kapena  ng’ombe  ya  mbale  wanu, 
zitagwa  m’njira,  musamazilekerera  ; 
mumthandize  ndithu  kuziutsanso. 

5 Mkazi  asabvale  chobvala  cha 
mwamuna,  kapena  mwamuna  asa- 
bvale  chobvala  cha  mkazi  ; pakuti 
ali  yense  wakuchita  izi  Yehova  Mu- 
lungu  wanu  anyansidwa  naye. 

6 Mukachipeza  chisa  cha  mbalame 
pa  njira,  mu  mtengo  kapena  pa  nthaka 
pansi,  muli  ana  kapena  mazira,  ndi 
mache  alikuumatira  ana  kapena 
mazira,  musamatenga  mache  pamodzi 
ndi  ana  ; 7 muloletu  mache  amuke, 
koma  mudzitengere  ana ; kuti  chi- 
kukomereni,  ndi  kuti  masiku  anu 
achuruke. 

8 Pamene  mumanga  nyumba  ya- 


tsopano,  muzimanga  kampanda  pa 
tsindwi  lache,  kuti  ungatengere  nyu- 
mba  yanu  mwazi,  akagwa’ko  mu- 
nthu.  9 Musamabzala  mbeu  zosiyana 
m’munda  wanu  wa  mphesa,  kuti 
zingaipsidwe  mbeu  zonse  udazibzala, 
ndi  zipatso  za  munda  wa  mphesa 
zomwe. 

10  Musamalima  ndi  buru  ndi  ng’o- 
mbe  zikoke  pamodzi.  11  Musama- 
bvala  nsaru  yosokonezeka  ya  ubwea 
pamodzi  ndi  thonje. 

12  Mudzipangire  mphonje  pa  ngo- 
ndya  zinai  za  chopfunda  chanu 
chimene  mudzipfunda  nacho. 

13  Munthu  akatenga  mkazi,  nalo- 
wana  naye,  namuda,  14  namneneza 
zoutsa  mbiri  ya  manyazi,  ndi  kumve- 
ketsa  dzina  loipa,  ndi  kuti,  Ndina- 
mtenga  mkazi  uyu,  koma  polowana 
naye  sindinapeza  zizindikilo  zakuti 
ndiye  namwali  ndithu  ; 15  pamenepo 
atate  wa  namwali’yo  ndi  mai  wache 
azitenga  ndi  kuturuka  nazo  zizindi- 
kilo  za  unamwali  wache  wa  namwa- 
li’yo,  kumka  nazo  kwa  akuru  a mudzi 
ku  chipata  ; 16  ndipo  atate  wa  na- 
mwali’yo  azinena  kwa  akuru,  Ndina- 
mpatsa  munthu’yu  mwana  wanga 
wamkazi  akhale  mkazi  wache,  koma 
amuda  ; 17  ndipo,  taonani,  wamne- 
neza  zoutsa  mbiri  ya  manyazi,  ndi  kuti, 
Sindinapeza  zizindikilo  za  unamwali 
wache  m’mwana  wako  wamkazi  ; 
koma  si  izi  zizindikilo  za  unamwali 
wa  mwana  wanga  wamkazi.  Ndipo 
azifunyulula  chobvala’cho  pa  maso 
pa  akulu  a mudzi’wo.  18  Pamenepo 
akuru  a mudzi’wo  azitenga  munthu- 
’yu  ndi  kumkwapula  ; 1 9 ndi  kumli- 
pitsa  masekeli  makumi  okha  okha 
khumi  a siliva,  ndi  kuipereka  kwa 
atate  wa  namwali’yo,  popeza  ana- 
mveketsa  dzina  loipa  namwali  wa 
Israyeli,  ndipo  azikhala  mkazi  wache, 
sakhoza  kumchotsa  masiku  ache  onse. 
20  Koma  chikakhala  choona  ichi,  kuti 
zizindikilo  zakuti  ndiye  namwali  zi- 
damsowa  namwali’yo  ; 21  pamenepo 
azimturutsa  namwali’yo  ku  khomo 
la  nyumba  ya  atate  wache,  ndipo 
amuna  a mudzi  wache  azimponya 
miyala  kuti  afe  ; popeza  anachita 
chopusa  m’Israyeli,  kuchita  chigololo 
m’nyumba  ya  atate  wache ; chotero 
uzichotsa  choipa’cho  pakati  panu. 

22  Akampeza  munthu  alikugona  ndi 
mkazi  wokwatibwa  ndi  mwamuna ; 
afe  onse  awiri,  mwamuna  wakugona 

ndi  mkazi  ndi  mkazi  yemwe  ; chotero 
muzichotsa  choipa’cho  mwa  Israyeli. 

23  Pakakhala  namwali,  wosadziwa 
mwamuna,  wopalidwa  ubwenzi  ndi 
mwamuna,  ndipo  anampeza  m’mudzi 
mwamuna,  nagona  naye  ; 24  muzi- 
waturutsa  onse  awiri  kumka  nawo  ku 
chipata  cha  mudzi  uwo,  ndi  kuwa- 
ponya  miyala  kuti  afe ; namwali’yo 
popeza  sanapfuula  angakhale  anali 
m’mudzi ; ndi  mwamuna  popeza  ana- 
chepetsa  mkazi  wa  mnansi  wache  ; 
chotero  muzichotsa  choipa’cho  pakati 
panu. 

25  Koma  mwamuna  akapeza  na- 
mwali  wopalidwa  bwenzi  ku  thengo, 
namgwira  mwamuna’yo,  nagona  naye ; 
pamenepo  afe  mwamuna  yekha  wo- 
gona  naye  ; 26  koma  namwali’yo 

musamamchitira  kanthu ; namwali’yo 
alibe  chimo  loyenera  imfa  ; pakuti 
mlandu  uwu  ukunga  munthu  wau- 
kira  mnzache  namupha  ; 27  pakuti 
anampeza  ku  thengo  ; namwali  wo- 
palidwa  bwenzi’yo  anapfuula,  koma 
panalibe  wompulumutsa. 

28  Munthu  akapeza  namwali  wosa- 
dziwa  mwamuna,  ndiye  wosapalidwa 
ubwenzi,  nakamgwira  nagona  naye, 
napezedwa  iwo,  29  pamenepo  mwa- 
muna  amene  anagona  naye  azipatsa 
atate  wache  wa  namwali’yo  masekeli 
makumi  asanu  a siliva,  ndipo  azikhala 
mkazi  wache  ; popeza  anamchepetsa  ; 
sakhoza  kumchotsa  masiku  ache  onse. 

30  Munthu  asatenge  mkazi  wa 
atate  wache,  kapena  kubvula  atate 
wache. 

O O Munthu  wopwetekwa,  wopwa- 
nyika  kapena  wofulika,  asalo- 
we  m’msonkhano  wa  Yehova. 

2 Mwana  wa  m’chigololo  asalowe 
m’msonkhano  wa  Yehova,  ngakhale 
mbadwo  wache  wa  khumi  usalowe 
m’msonkhano  wa  Yehova. 

3 MAmoni  kapena  mMoabi  asalowe 
m’msonkhano  wa  Yehova  ; ngakhale 
mbadwo  wawo  wa  khumi  usalowe 
m’msonkhano  wa  Yehova,  ku  nthawi 
zonse  ; 4 popeza  sanakukumikani  ndi 
mkate  ndi  madzi  m’njira,  mujamuna- 
turuka  m’Aigupto  ; popezanso  ana- 
kulembererani  Balamu  mwana  wa 
Beori  wa  ku  Petori  wa  Mesapo- 
tamiya,  kuti  akutemberereni.  5 Ndipo 
Yehova  Mulungu  wanu  sanafuna  ku- 
mvera  Balamu  ; koma  Yehova  Mulu- 
ngu  wanu  anakusandulizirani  tembe- 
rero’lo  likhale  mdalitso,  popeza  Ye- 


hova  Mulungu  wanu  anakukondani. 

6 Musawafunira  mtendere,  kapena 
chowakomera  masiku  anu  onse  ku 
nthawi  zonze. 

7 Musamanyansidwa  naye  mEdomu, 
popeza  ndiye  mbale  wanu  ; musama- 
nyansidwa  naye  mAigupto,  popeza  i 
munali  alendo  m’dziko  lache.  8 Ana 
obadwa  nawo  a mbadwo  wachitatu  alo- 
we  m’msonkhano  wa  Yehova.  9 Nkho- 
ndo  yanu  ikaturuka  pa  adani  anu, 
mudzisunge  kusachita  choipa  chiri 
chonse.  10  Pakakhala  munthu  pa- 
kati  pa  inu,  ndiye  wosayera  chifukwa 
chochitika  usiku,  azituruka  kunja  > 
kwa  chigono,  asalowe  pakati  pa  chi- 
gono  ; 1 1 koma  kudzali  pofika  ma- 
dzulo,  asambe  m’madzi  ; ndipo  lita- 
lowa  dzuwa  alowe  pakati  pa  chigono. 

12  Mukhale  nawo  malo  kunja  kwa 
chigono  kumene  muzimuka’ko  ku 
thengo  ; 13  nimukhale  nacho  choku- 
mbira  mwa  zida  zanu  ; ndipo  kudzali, 
pakukhala  inu  pansi  ku  thengo  mu- 
kumbe  nacho,  ndi  kutembenuka  ndi 
kufotsera  chakuturuka’cho ; 14  po- 

peza  Yehova  Mulungu  wanu  ayenda 
pakati  pa  chigono  chanu,  kukupulu- 
mutsani  ndi  kupereka  adani  anu  pa 
maso  panu  ; chifukwa  chache  chigono 
chanu  chikhale  chopatulika ; kuti 
angaone  kanthu  kodetsa  mwa  inu,  ndi 
kukupotolokerani. 

15  Musamapereka  kwa  mbuye  wa- 
che  kapolo  wopulumuka  kwa  mbuye 
wache  kuthawira  kwa  inu  ; 1 6 akhale 
nanu,  pakati  panu,  ku  malo  asankha- 
’ko  iye  m’mudzi  mwanu  mwina 
momkonda ; musamamsautsa. 

17  Pasakhale  mkazi  wa  chigololo 
pakati  pa  ana  akazi  a Israyeli,  kapena 
wa  chigololo  pakati  pa  ana  amuna 
a Israyeli.  18  Musamabwera  nayo 
mphotho  ya  wa  chigololo,  kapena 
mtengo  wache  wa  garu  kulowa  nazo 
m’nyumba  ya  Yehova  Mulungu  wanu, 
chifukwa  cha  chowinda  chiri  chonse  ; 
pakuti  onse  awiri’wa  Yehova  Mulungu 
wanu  anyansidwa  nawo. 

19  Musamakongoletsa  mbale  wanu 
mopindulitsa ; phindu  la  ndarama, 
phindu  la  chakudya,  phindu  la  kanthu 
kali  konse  kokongoletsa.  20  Muko- 
ngoletse  mlendo  mopindulitsa  ; koma 
mbale  wanu  musamamkongoletsa  mo- 
pindulitsa,  kuti  Yehova  Mulungu 
wanu  akudalitseni  mwa  zonse  muzi- 
gwira  ndi  dzanja  lanu,  m’dziko  lime- 
ne  mulowa’mo  kulilandira- 

21  Mukawindira  Yehova  Mulungu 
wanu  chowinda,  musamachedwa  ku- 
chichita ; popeza  Yehova  Mulungu 
wanu  adzakufunsani  za  ichi  ndithu  ; 
ndipo  mukadachimwa’ko.  22  Koma 
mukapanda  kulonjeza  chowinda,  mu- 
libe  kuchimwa.  23  Choturuka  pa 
milomo  yanu  muchisamalire  ndi 
kuchichita  ; monga  munalonjezera 
Yehova  Mulungu  wanu,  chopereka  cha 
ufulu  munachilonjeza  pa  kamwa  panu. 

24  Mukalowa  m’munda  wa  mphesa 
wa  mnansi  wanu,  mudye’ko  mphesa 
ndi  kukhuta  nazo  monga  mufuna  eni  ; 
koma  musaika  kanthu  m’chotengera 
chanu. 

25  Mukalowa  m’tirigu  wosasenga. 
wa  mnansi  wanu,  mubudule  ngala  ndi 
dzanja  lanu,  koma  musasenga’ko  ndi 
zenga  tirigu  wachiriri  wa  mnansi 
wanu. 

n/\  Munthuakatengamkazi  akha- 
le  wache,  kudzali,  ngati  sa- 
peza  ufulu  pa  maso  pache,  popeza 
anapeza  mwa  iye  kanthu  kosayene- 
ra,  amlembere  kalata  wa  chilekanitso, 
ndi  kumpereka  uyu  m’dzanja  lache, 
ndi  kumturutsa  m’nyumba  mwache. 
2 Ndipo  ataturuka  m’nyumba  mwache, 
amuke  nakhale  mkazi  wa  mwamuna 
wina.  3 Ndipo  akamuda  mwamuna 
wachiwiri’yo,  nakamlemberanso  ka- 
lata  wa  chilekanitso,  ndi  kumpereka 
uyu  m’dzanja  lache,  nakamturutsa 
m’nyumba  mwache ; kapena  aka- 
mwalira  mwamuna  wotsiriza’yo, 
amene  anamtenga  akhale  mkazi 
wache  ; 4 painenepo  mwamuna  woya- 
mba  anamchotsa’yo  sangathe  kumte- 
nganso  akhale  mkazi  wache,  atadetse- 
dwa  iye  ; pakuti  ichi  ndi  chonyansa 
pa  maso  pa  Yehova  ; ndipo  usamachi- 
mwitsa  dziko,  limene  Yehova  Mulungu 
wanu  akupatsani  likhale  cholandira 
chanu. 

5 Munthu  akatenga  mkazi  watso- 
pano,  asaturuke  nayo  nkhondo,  ka- 
pena  asamchititse  kanthu  kali  konse ; 
akhale  waufulu  ku  nyumba  yache 
chaka  chimodzi,  nakondweretse  mka- 
zi  adamtenga’yo.  6 Munthu  asa- 
landire  chikole  mphero,  ngakhale 
mwanamphero,  popeza  alandira’po 
chikole  moyo  wa  munthu. 

7 Akampeza  munthu  waba  mbale 
wache  wina  wa  ana  a Israyeli,  namyesa 
kapolo,  kapena  wamgulitsa,  afe  waku- 
ba’yo  ; potero  muzichotsa  choipa’cho 
pakati  panu. 

G i 


8 Chenjerani  nayo  nthenda  ya 
khate,  kusamaliratu,  ndi  lcuchita 
monga  mwa  zonse  akuphunzitsani 
ansembe  aLevi  ; monga  ndinalamu- 
lira  iwo,  momwemo  muzisamalira 
kuchita.  9 Kumbukilani  chimene 
Yehova  Mulungu  wanu  anachitira 
Miriamu,  pa  njira,  poturuka  inu 
m’dziko  la  Aigupto. 

10  Mukakongoletsa  mnansi  wanu 
ngongole  iri  yonse,  musamalowa 
m’nyumba  mwache  kudzitengera  chi- 
kole  chache.  1 1 Muime  pa  bwalo, 
ndi  munthu  amene  umkongoletsa’yo 
azituruka  nacho  chikole’cho  kwa  inu 
muli  pa  bwalo.  12  Ndipo  akakhala 
munthu  waumphawi  musagone  muli 
nacho  chikole  chache  ; 13  polowa 

dzuwa  mumbwezeretu  chikole’cho, 
kuti  agone  m’chobvala  chache,  ndi 
kukudalitsani  ; ndipo  kudzakukha- 
lirani  chilungamo  pa  maso  pa  Yehova 
Mulungu  wanu. 

1 4 Musamasautsa  wolembedwa 
nchito,  wakukhala  waumphawi  ndi 
wosauka,  wa  abale  anu  kapena  wa 
alendo  ali  m’dziko  mwanu,  m’midzi 
mwanu.  15  Pa  tsiku  lache  muzimpa- 
tsa  kulipira  kwache,  lisalowe’po  dzuwa ; 
pakuti  ndiye  waumphawi,  ndi  mtima 
wache  ukhumba  uku  ; kuti  angaku- 
lirireni  kwa  Yehova,  ndipo  kukukha- 
lireni  chimo. 

16  Atate  asaphedwere  ana,  ndi  ana 
asaphedwere  atate ; munthu  yense 
aphedwere  chimo  lache  lache. 

1 7 Musamaipsa  mlandu  wa  mlendo, 

kapena  wa  ana  a masiye  ; kapena 
kutenga  chikole  chobvala  cha  mkazi 
wa  masiye  ; 18  koma  muzikumbu- 

kila  kuti  munali  akapolo  m’Aigupto, 
ndi  kuti  Yehova  Mulungu  wanu  ana- 
kuombolani’ko  ; chifukwa  chache  ndi- 
kuuzani  kuchita  chinthu  ichi. 

19  Mutasenga  dzinthu  zanu  m’mu- 
nda  mwanu,  ndipo  mwaiwala  mtolo 
m’munda’mo,  musabwerera’ko  kuu- 
tenga  ; ukhale  wa  mlendo,  wa  mwana 
wa  masiye,  ndi  wa  mkazi  wa  masiye  ; 
kuti  Yehova  Mulungu  wanu  akuda- 
litseni  m’nchito  zonse  za  manja  anu. 

20  Mutagwedeza  mtengo  wanu  wa 
azitona,  musayesenso  nthambi  muta- 
tha  nazo  ; akhale  a mlendo,  a mwana 
wa  masiye,  ndi  a mkazi  wa  masiye. 
21  Mutachera  m’munda  wanu  wa 
mphesa,  musakunkha  pambuyo  panu  ; 
zikhale  za  mlendo,  za  mwana  wa 
masiye,  ndi  za  mkazi  wa  masiye. 

22  Ndipo  muzikumbukila  kuti  munali 
akapolo  m’dziko  la  Aigupto  ; chifukvva 
chache  ndikuuzani  kuchita  chinthu 
ichi. 

Q C Pakakhala  ndeu  pakati  pa 
ZJ  anthu,  nakapita  kukaweruzi- 
dwa  iwowa,  nakaweruza  mlandu  wa- 
wo  oweruza  ; azimasula  wolungama, 
namange  woipa.  2 Mdipo  kudzali, 
wochita  choipa  akayenera  amkwapule, 
woweruza  amgonetse  kuti  amkwa- 
pule  pa  maso  pache,  amwerengere 
zofikira  choipa  chache.  3 Amkwa- 
pule  kufikira  makumi  anai,  asaonjeze- 
’po  ; pakuti,  akaonjeza’po  ndi  ku- 
mkwapula  mikwapulo  yambiri,  anga- 
peputse  mbale  wanu  pa  maso  panu. 

4 Musamapunamiza  ng’ombe  popu- 
ntha  tirigu. 

5 Abale  akakhala  pamodzi,  nafa 

wina  wa  iwowa,  wopanda  mwana 
wamwamuna,  mkazi  wa  wafa’yo 
asakwatibwe  ndi  mlendo  wa  kunja  ; 
mbale  wa  mwamuna  wache  alowane 
naye,  namtenge  akhale  mkazi  wache, 
namchitire  zoyenera  mbale  wa  mwa- 
muna  wache.  6 Ndipo  kudzali,  kuti 
woyamba  kubadwa  amene  adzambala, 
adzalowa  dzina  lache  la  mbale  wache 
wafa’yo,  kuti  dzina  lache  lisafafanizi- 
dwe  m’Israyeli.  7 Ndipo  ngati  mwa- 
muna’yo  safuna  kutenga  mkazi  wa 
mbale  wache,  mkazi  wa  mbale  wache- 
’yo  azikwera  kumka  ku  chipata,  kwa 
akuru,  ndi  kuti,  Mbale  wa  mwamuna 
wanga  akana  kuutsira  mbale  wache 
dzina  m’Israyeli ; safuna  kundichitira 
ine  zoyenera  mbale  wa  mwamuna. 
8 Pamenepo  akuru  a mudzi  wache 
amuitane,  ndi  kulankhula  naye  ; ndipo 
akaimirira  ndi  kuti,  Sindifuna  kumte- 
nga  ; 9 pamenepo  mkazi  wa  mbale 

wache  azimyandikiza  pa  maso  pa 
akuru,  nachotse  nsapato  yache  ku 
phazi  la  mwamuna’yo,  ndi  kumthira 
malobvu  pa  nkhope  pache,  ndi  ku- 
myankha  ndi  kuti,  Atere  naye  mwa- 
muna  wosarnanga  nyumba  ya  mbale 
wache.  10  Ndipo  azimucha  dzina 
lache  m’Israyeli,  Nyumba  ya  uje  ana- 
mchotsa  nsapato. 

11  Akalimbana  wina  ndi  mnzache, 
nakayandikiza  mkazi  wa  wina’yo 
kulanditsa  mwamuna  wache  m’dzanja 
la  wompanda’yo,  nakaturutsa  dzanja 
lache,  ndi  kumgwira  ku  dzibvalo  ; 
12  pamenepo  muzidula  dzanja  lache  ; 
diso  lanu  lisamchitire  chifundo. 

13  Musamakhala  nayo  m’thumba 


mwanu  miyala  ya  miyeso  iwiri,  wau- 
kuru  ndi  waung’ono.  14  Musama- 
khala  nayo  m’nyumba  yanu  miyeso  ya 
efa  yosiyana,  waukuru  ndi  waung’ono. 
1 5 Muzikhala  nawo  mwala  wa  muyeso 
wofikira  ndi  woyenera ; mukhale 
nawo  muyeso  wa  efa  wofikira  ndi 
woyenera  ; kuti  masiku  anu  achuruke 
m’dziko  limene  Yehova  Mulungu 
wanu  akupatsani.  16  Pakuti  onse 
akuchita  zinthu  izi,  onse  akuchita 
chisalungamo,  Yehova  Mulungu  wanu 
anyansidwa  nawo. 

17  Kumbukilani  chochitira  inu 
Amaleki  pa  njira,  poturuka  inu 
m’Aigupto  ; 18  kuti  anakumana  ndi 
inu  pa  njira,  nakantha  onse  ofoka 
akutsala  m’mbuyo  mwanu,  pakulema 
ndi  kutopa  inu  ; ndipo  sanaopa  Mu- 
lungu.  19  Ndipo  kudzali,  pamene 
Yehova  Mulungu  wanu  atakupumu- 
litsirani  adani  anu  onse  ozungulira, 
m’dziko  limene  Yehova  Mulungu 
wanu  akupatsani  likhale  cholowa 
chanu  chanu,  kuti  muzifafaniza  chiku- 
mbutso  cha  Amaleki  pansi  pa  thambo ; 
musamaiwala. 

Ndipo  kudzali,  utakalowa 

m’dziko  limene  Yehova  Mu- 
lungu  wanu  akupatsani  likhale  cholo- 
wa  chanu,  ndipo  mwachilandira  ndi 
kukhala  m’mwemo  ; 2 kuti  muzi- 

tenga’ko  zoyamba  za  zipatso  zonse  za 
nthaka,  zakubwera  nazo  inu  zocho- 
kera  m’dziko  limene  Yehova  Mulungu 
wanu  akupatsani  ; ndi  kuziika  mu 
mtanga,  ndi  kupita  ku  malo  amene 
Yehova  Mulungu  wanu  adzasankha 
kukhalitsa’ko  dzina  lache.  3 Ndipo 
mufike  kwa  wansembe  wakukhala 
m’masiku  awa,  ndi  kunena  naye, 
Ndibvomereza  lero  lino  kwa  Yehova 
Mulungu  wako,  kuti  ndalowa  m’dziko 
limene  Yehova  analumbirira  makolo 
athu,  kuti  adzatipatsa  ili.  4 Ndipo 
wansembe  alandire  mtanga  m’manja 
mwanu,  ndi  kuuika  pa  guwa  la 
nsembe  la  Yehova  Mulungu  wanu. 
5 Ndipo  muyankhe  ndi  kuti  pa  maso 
pa  Yehova  Mulungu  wanu,  Kholo 
langa  ndiye  mAramu  wakuti  atayike, 
natsika  kumka  ku  Aigupto,  nagonera- 
gonera  komweko  ali  nawo  anthu 
pang’ono,  nasanduka’ko  mtundu  wau- 
kuru,  wamphamvu,  ndi  wochuruka 
anthu  ache  ; 6 koma  aAigupto  anati- 
chitira  choipa,  natizunza,  natisenza 
nchito  yolimba.  7 Pamenepo  tina- 
pfuulira  kwd  Yehova,  Mulungu  wa  ma- 

kolo  athu ; ndipo  Yehova  anamva 
mau  athu,  napenya  kuzunzika  kwathu, 
ndi  nchito  yathu  yolemetsa,  ndi  kupsi- 
njika  kwathu  ; 8 ndipo  Yehova  ana- 
titurutsa  m’Aigupto  ndi  dzanja  la 
mphamvu,  ndi  mkono  wotambasuka, 
ndi  kuopsa  kwakukuru,  ndi  zizindi- 
kilo,  ndi  zodabwiza ; 9 ndipo  ana- 

bwera  nafe  ku  malo  kuno,  natipatsa 
dziko  ili  ndilo  dziko  moyenda  mkaka 
ndi  uchi  ngati  madzi.  10  Ndipo  tso- 
pano,  taonani,  ndabwera  nazo  zoya- 
mba  za  zipatso  za  nthaka,  zimene 
Inu,  Yehova,  mwandipatsa.  Ndipo 
muziike  pa  maso  pa  Yehova  Mulungu 
wanu,  ndi  kugwadira  Yehova  Mulungu 
wanu  ; 11  ndipo  mukondwere  nazo 

zokoma  zonse  zimene  Yehova  Mulu- 
ngu  wanu  akupatsani,  inu  ndi  nyumba 
zanu,  inu  ndi  mLevi,  ndi  mlendo  ali 
pakati  panu. 

1 2 Mutatha  kugawa  magawo  khumi, 
zobala  zanu  zonse  chaka  chachitatu, 
ndicho  chaka  chogawa  magawo  khumi, 
muzizipereka  kwa  mLevi,  kwa  mlendo, 
kwa  mwana  wa  masiye,  ndi  kwa 
mkazi  wa  masiye,  kuti  adye  m’midzi 
mwanu,  ndi  kukhuta.  13  Ndipo 
munene  pa  maso  pa  Yehova  Mulungu 
wanu,  Ndachotsa  zopatulika  m’nyu- 
mba  mwanga,  ndi  kuzipereka  kwa 
mLevi,  ndi  kwa  mlendo,  ndi  kwa 
mwana  wa  masiye,  ndi  kwa  mkazi  wa 
masiye,  monga  mwa  lamulo  lanu  lonse 
munandilamulira  ine  ; sindinalakwi- 
ra  malamulo  anu,  kapena  kuwaiwala. 
14  Sindinadya’ko  m’chisoni  changa, 
kapena  kuchotsa’ko  podetsedwa, 
kapena  kupereka’ko  kwa  akufa ; 
ndamvera  mau  a Yehova  Mulungu 
wanga  ; ndachita  monga  mwa  zonse 
munandilamulira  ine.  15  Penyani 
muli  mokhalamo  mwanu  mopatulika, 
m’mwamba,  ndipo  adalitseni  anthu 
anu  Israyeli,  ndi  nthaka  imene  muna- 
tipatsa,  monga  munalumbirira  makolo 
athu,  dziko  moyenda  mkaka  ndi  uchi 
ngati  madzi. 

16  Lero  lino  Yehova  Mulungu  wanu 
akulamulirani  kuchita  malemba  ndi 
maweruzo  awa ; potero  muzimvera 
ndi  kuwachita  ndi  mtima  wanu  wonse, 
ndi  moyo  wanu  wonse.  17  Mwalo- 
njezetsa  Yehova  lero  kuti  adzakhala 
Mulungu  wanu,  ndi  kuti  mudzayenda 
m’njira  zache,  ndi  kusunga  malemba 
ache,  ndi  malamulo  ache,  ndi  mawe- 
ruzo  ache,  ndi  kumvera  mau  ache. 
18  Ndipo  Yehova  wakulonjezetsani 


lero  kuti  mudzakhala  anthu  ache  ache 
a pa  okha,  monga  ananena  ndi  inu, 
ndi  kuti  mudzasunga  malamulo  ache 
onse  ; 19  kuti  akukulitseni  koposa 

amitundu  onse  anawalenga,  woleme- 
kezeka,'womveka  dzina,  ndi  wa  ulemu ; 
ndi  kuti  mukhale  mtundu  wa  anthu 
wopatulikira  Yehova  Mulungu  wanu 
monga  ananena. 

Ndipo  Mose  ndi  akuru  a Isra- 
^ ! yeli  anauza  anthu,  nati,  Su- 
ngani  malamulo  onse  ndikuuzani 
lero.  2 Ndipo  kudzali,  tsiku  lakuoloka 
inu  Yordario  kulowa  dziko  limene 
Yehova  Mulungu  wanu  akupatsani, 
kuti  mudziutsire  miyala  yaikuru,  ndi 
kuimata  ndi  njeresa  ; 3 ndipo  mule- 
mbere’po  rnau  onse  a chilamulo  ichi, 
mutaoloka ; kuti  mulowe  m’dziko 
limene  Yehova  Mulungu  wanu  aku- 
patsani,  dziko  moyenda  mkaka  ndi 
uchi  ngati  madzi,  monga  Yehova 
Mulungu  wa  makolo  anu  ananena 
ndi  inu.  4 Ndipo  kudzali,  mutaoloka 
Yordano,  muutse  miyala  iyi  ndikuu- 
zani  lero,  m’phiri  la  Ebala,  ndi  kuimata 
ndi  njeresa.  5 Ndipo  komweko  mu- 
mangire  Yehova  Mulungu  wanu  guwa 
la  nsembe,  guwa  la  nsembe  la  miyala  ; 
musakweze’po  chipangizo  cha  chitsu- 
lo.  6 Mumange  guwa  la  nsembe  la 
Yehova  Mulungu  wanu  la  miyala 
yosasema ; ndi  kupereka’po  nsembe 
zopsereza  kwa  Yehova  Mulungu  wanu  ; 
7 ndi  kuphera  nsembe  zoyamika,  ndi 
kudya’po,  ndi  kukondwera  pa  maso 
pa  Yehova  Mulungu  wanu.  8 Ndipo 
mulembere  pa  miyala’yi  mau  onse  a 
chilamulo  ichi  mopenyeka  bwino. 

9 Ndipo  Mose,  ndi  ansembe  aLevi 
ananena  ndi  Israyeli  wonse,  ndi  kuti, 
Khalani  chete,  imvanitu,  Israyeli  ; 
lero  lino  mwasanduka  mtundu  wa 
anthu  wa  Yehova  Mulungu  wanu. 
10  Potero  muzimvera  mau  a Yehova 
Mulungu  wanu,  ndi  kuchita  malamulo 
ache,  ndi  malemba  ache,  amene  ndi- 
kuuzani  lero  lino. 

11  Ndipo  Mose  anauza  anthu  tsiku 
lomwelo,  ndi  kuti,  12  Aimirire  awa  pa 
phiri  la  Gerizimu  kudalitsa  anthu, 
mutaoloka  Yordano  : Simeoni  ndi 

Levi,  ndi  Yuda,  ndi  Isakara,  ndi  Yosefe, 
ndi  Benjamini.  13  Naimirire  awa  pa 
phiri  la  Ebala,  kutemberera  : Rubeni, 
Gadi,  ndi  Aseri,  ndi  Zebuloni,  Dani, 
ndi  Nafitali.  14  Ndipo  ayankhe  aLevi 
ndi  kunena  kwa  amuna  onse  a Isra- 
yeli,  ndi  mau  omveka, 

15  Wotembereredwa  munthu  waku- 
panga  fano  losema  kapena  loyenga,  lo- 
nyansidwa  nalo  Yehova,  nchito  ya 
manja  a mmisiri,  ndi  kuliika  m’malo 
a mtseri.  Ndipo  anthu  onse  ayankhe 
ndi  kuti,  Amen. 

16  Wotembereredwa  iye  wakupepu- 
tsa  atate  wache  kapena  mai  wache. 
Ndi  anthu  onse  anene,  Amen. 

17  Wotembereredwa  iye  wakuse- 
ndeza  malire  a mnansi  wache.  Ndi 
anthu  onse  anene,  Amen. 

18  Wotembereredwa  wakusokeretsa 
wakhungu  m’njira.  Ndi  anthu  onse 
anene,  Amen. 

19  Wotembereredwa  iye  wakuipsa 
mlandu  wa  mlendo,  mwana  wa 
masiye,  ndi  mkazi  wa  masiye.  Ndi 
anthu  onse  anene,  Amen. 

20  Wotembereredwa  iye  wakugona 
ndi  mkazi  wa  atate  wache  ; popeza 
wabvula  atate  wache.  Ndi  anthu 
onse  anene,  Amen. 

21  Wotembereredwa  iye  wakugona 
ndi  nyama  iri  yonse.  Ndi  'S.nthu  onse 
anene,  Amen. 

22  Wotembereredwa  iye  wakugona 
ndi  miongo  wache,  mwana  wamkazi 
wa  atate  wache,  kapena  mwana  wa- 
mkazi  wa  mache.  Ndi  anthu  onse 
anene,  Amen. 

23  Wotembereredwa  iye  wakugona 
ndi  mpongozi  wache.  Ndi  anthu 
onse  anene,  Amen. 

24  Wotembereredwa  iye  wakuka- 
ntha  mnansi  wache  m’tseri.  Ndi  anthu 
onse  anene,  Amen. 

25  Wotembereredwa  iye  wakulandi- 
ra  cha  mwazi  chakuti  akanthe  munthu 
wosachimwa.  Ndi  anthu  onse  anene, 
Amen. 

26  Wotembereredwa  iye  wosabvo- 
mereza  mau  a chilamulo  ichi  kuwachi- 
ta.  Ndi  anthu  onse  anene,  Amen. 
QQ  Ndipo  kudzali,  mukadzamvera 

mau  a Yehova  Mulungu  wanu 
mwa  changu,  ndi  kusamalira  kuchita 
malamulo  ache  onse  amene  ndiku- 
uzani  lero,  kuti  Yehova  Mulungu  wanu 
adzakukulitsani  koposa  amitundu  onse 
a pa  dziko  la  pansi ; 2 ndipo  mada- 

litso  awa  onse  adzakugwerani,  ndi 
kukupezani,  mukadzamvera  mau  a 
Yehova  Mulungu  wanu.  3 Mudza- 
khala  odala  m’mudzi,  ndi  odala  ku 
bwalo.  4 Zidzakhala  zodala  zipatso 
za  thupi  lanu,  ndi  zipatso  za  nthaka 
yanu,  ndi  zipatso  za  zoweta  zanu, 
zoswana  za  ng’ombe  zanu,  ndi  zoswana 


za  nkhosa  zanu.  5 Zidzakhala  zodala 
mtanga  wanu,  ndi  choumbiramo 
mkate  wanu.  6 Mudzakhala  odala 
polowa  inu,  mudzakhala  odala  po- 
turuka  inu.  7 Yehova  adzakantha 
adani  anu  akukuukirani  ; adzakudze- 
rani  njira  imodzi,  koma  adzathawa  pa 
maso  panu  njira  zisanu  ndi  ziwiri. 
8 Yehova  adzakulamulirani  dalitso 
m’nkhokwe  zanu,  ndi  m’zonse  mutu- 
rutsa’ko  dzanja  lanu  ; ndipo  adza- 
kudalitsani  m’dziko  limene  Yehova 
Mulungu  wanu  akupatsani.  9 Yehova 
adzakukhazikirani  yekha  mtundu  wa 
anthu  wopatulika,  monga  anakulu- 
mbirirani  ; ngati  mudzasunga  mala- 
mulo  a Yehova  Mulungu  wanu,  ndi 
kuyenda  m’njira  zache.  10  Ndipo 
anthu  onse  a pa  dziko  la  pansi  adzaona 
kuti  akuchulani  dzina  la  Yehova  ; na- 
dzakuopani.  11  Ndipo  Yehova  adza- 
kuchurukitsirani  zokoma,  m’zipatso 
za  thupi  lanu,  ndi  m’zipatso  za  zo- 
weta  zanu,  ndi  m’zipatso  za  nthaka 
yanu,  m’dziko  limene  Yehova  ana- 
lumbirira  makolo  anu  kuti  adzaku- 
patsani  ilo.  12  Yehova  adzakutsegu- 
lirani  chuma  chache  chokoma,  ndicho 
thambo  la  kumwamba,  kupatsa  dziko 
lanu  mvula  m’nyengo  yache,  ndi 
kudalitsa  nchito  zonse  za  dzanja  la- 
nu  ; ndipo  mudzakongoletsa  amitundu 
ambiri,  osakongola  nokha.  13  Ndi- 
po  Yehova  adzakuyesani  mutu,  si 
mchira  ai  ; ndipo  mudzakhala  wa 
pamwamba  pokha,  si  wa  pansi  ai ; 
ngati  mudzamvera  malamulo  a Ye- 
hova  Mulungu  wanu,  amene  ndikuu- 
zani  lero,  kuwasunga  ndi  kuwachita  ; 
14  osapatukira  mau  ali  onse  ndiku- 
uzani  lero,  ku  lamanja,  kapena  lama- 
nzere,  kutsata  milungu  yina  kuitumi- 
kira. 

15  Koma  kudzali,  mukapanda  ku- 
mvera  mau  a Yehova  Mulungu  wanu, 
kusamalira  kuchita  malamulo  ache 
onse  ndi  malemba  ache  amene  ndi- 
kuuzani  lero,  kuti  matemberero  awa 
onse  adzakugwerani  ndi  kukupezani. 

1 6 Mudzakhala  otembereredwa  m’mu- 
dzi,  ndi  otembereredwa  pa  bwalo. 

1 7 Zidzakhala  zotembereredwa  mtanga 
wanu  ndi  choumbiramo  mkate  wanu. 

1 8 Zidzakhala  zotembereredwa  zipatso 
za  thupi  lanu,  ndi  zipatso  za  nthaka 
yanu,  zoswana  za  ng’ombe  zanu,  ndi 
zoswana  za  nkhosa  zanu.  19Mudza- 
khala  otembereredwa  polowa  inu,  ndi 
otembereredwa  poturuka  inu.  20  Ye- 

hova  adzakutumizirani  temberero, 
chisokonezeko,  ndi  kudzudzula  monse- 
mo  mukaturutsa  dzanja  lanu  kuchita 
kanthu,  kufikira  mwaonongeka,  kufi- 
kira  mwatayika  msanga,  chifukwa 
cha  zochita  inu  zoipa,  zimene  wandi- 
siyanazo.  21  Yehova  adzakumamati- 
ritsani  mliri,  kufikira  akakuthani 
kukuchotsani  ku  dziko,  kumene  mu- 
pita’ko  kulilandira.  22  Yehova  adza- 
kukanthani  ndi  nthenda  yoonde- 
tsa  ya  chifuwa,  ndi  malungo,  ndi  chi- 
bayo,  ndi  kutentha  thupi,  ndi  lupanga, 
chinsikwi  ndi  chinoni  ; ndipo  zidza- 
kutsatani  kufikira  mwatayika.  23  Ndi- 
po  thambo  lanu  la  pamwamba  pa  mutu 
panu  lidzakhala  ngati  mkuwa,  ndi 
dziko  liri  pansi  panu  ngati  chitsulo. 
24  Yehova  adzasanduliza  mvula  ya 
dziko  lanu  ikhale  pfumbi  ndi  phulusa  ; 
zidzakutsikirani  kuchokera  kumwa- 
mba,  kufikira  mwaonongeka.  25  Ye- 
hova  adzalola  adani  anu  akukantheni  ; 
mudzawaturukira  njira  imodzi,  koma 
mudzawathawa  pa  maso  pawo  njira 
zisanu  ndi  ziwiri,  ndipo  mudzagwede- 
zeka  pakati  pa  maufumu  onse  a dziko 
la  pansi.  26  Ndipo  mitembo  yanu 
idzakhala  chakudya  cha  mbalame 
zonse  za  m’mlengalenga,  ndi  zirombo 
zonse  za  pa  dziko  la  pansi,  ndi- 
po  palibe  wakuziingitsa.  27  Yehova 
adzakukanthani  ndi  zirombo  za  ku 
Aigupto,  ndi  nthenda  yoturuka  mudzi, 
ndi  chipere,  ndi  mphere,  osachira 
nazo.  28  Yehova  adzakukanthani  ndi 
misala,  ndi  khungu,  ndi  kuzizwa  mu 
mtima  ; 29  ndipo  mudzafufuza  usana, 
monga  wakhungu  amafufuza  mu 
mdima,  ndipo  simudzapindula  nazo 
njira  zanu  ; koma  mudzakhala  wopsi- 
njika,  nadzakuberani  masiku  onse, 
wopanda  wina  wakukupulumutsani. 

30  Mudzaparana  ubwenzi  ndi  mkazi, 
koma  mwamuna  wina  adzagona  na- 
ye ; mudzamanga  nyumba,  osakhala 
m’mwemo ; mudzaoka  munda  wa 
mphesa,  osalawa  zipatso  zache. 

31  Adzapha  ng’ombe  yanu  pa  maso 
panu,  osadya’ko  inu  ; adzalanda  buru 
wanu  molimbana  pa  maso  panu, 
osakubwezerani ; adzapereka  nkhosa 
zanu  kwa  adani  anu,  wopanda  wina 
wakukupulumutsani.  32  Adzapereka 
ana  anu  amuna  ndi  akazi  kwa  anthu 
a mtundu  wina,  ndipo  m’maso  mwanu 
mudzada  ndi  kupehyerera,  powalirira 
tsiku  lonse ; koma  mulibe  mphamvu 
m’dzanja  lanu.  33  Mtundu  wa  anthu 


umene  simudziwa  udzadya  zipatso 
za  nthaka  yanu  ndi  nchito  zanu 
zonse  ; ndipo  mudzakhala  wopsinyi- 
ka  ndi  wophwanyika  masiku  onse ; 

34  nimudzakhala  oyeruka  chifukwa 
chomwe  muchiona  ndi  maso  anu. 

35  Yehova  adzakukanthani  ndi  chiro- 
nda  choipa  chosachira  nacho  ku 
maondo,  ndi  ku  miyendo,  kuyambira 
pansi  pa  phazi  lanu  kufikira  pamwa- 
mba  pa  mutu  panu.  36  Yehova  adza- 
mukitsa  inu,  ndi  mfumu  yanu  imene 
mudzadziikira,  kwa  mtundu  wa  anthu 
umene  simudziwa,  inu  kapena  makolo 
anu  ; ndipo  mudzatumikira’ko  milu- 
ngu  yina  ya  mitengo  ndi  miyala. 
37  Ndipo  mudzakhala  chodabwitsa, 
ndi  nkhani,  ndi  nthanthi,  mwa  mitu- 
ndu  yonse  ya  anthu  amene  Yehova 
akutsogolerani’ko.  38  Mudzaturuka 
nazo  mbeu  zambiri  ku  munda,  ko- 
ma  mudzakolola  pang’ono  ; popeza 
dzombe  lidzazitha.  39  Mudzaoka 
m’minda  ya  mphesa  ndi  kuilima,  koma 
osamwa  vinyo  wache,  kapena  kuchera 
mphesa  zache,  popeza  chitsenda  chi- 
dzaidya.  40  Mudzakhala  nayo  mite- 
ngo  ya  azitona  m’malire  anu  onse, 
osadzola  mafuta  ; popeza  zipatso  za 
mitengo  ya  azitona  zidzapululuka. 
41  Mudzabala  ana  amuna  ndi  akazi, 
osakhala  nawo,  popeza  adzalowa  uka- 
polo.  42  Mitengo  yanu  yonse  ndi 
zipatso  za  nthaka  yanu  zidzakhala 
zawo  zawo  za  dzombe.  43  Mlendo 
wokhala  pakati  panu  adzakulira  ku- 
lira  inu,  koma  inu  mudzachepera 
chepera.  44  Iye  adzakukongoletsani, 
osamkongoletsa  ndinu  ; iye  adzakha- 
la  mutu,  koma  inu  ndinu  mchira. 
45  Ndipo  matemberero  awa  onse  adza- 
kugwerani,  nadzakulondolani,  ndi  ku- 
kupezani,  kufikira  mwaonongeka, 
popeza  simunamvera  mau  a Yehova 
Mulungu  v/anu,  kusunga  malamulo 
ache  ndi  malemba  ache  amene  ana- 
kulamulirani  ; 46  ndipo  zidzakukha- 
lirani  inu  ndi  mbeu  zanu  ngati  chizi- 
ndikilo  ndi  chozizwa,  nthawi  zonse. 
47  Popeza  simunatumikira  Yehova 
Mulungu  wanu  ndi  chimwemwe  ndi 
mokondwera  mtima,  chifukwa  cha 
kuchuruka  zinthu  zonse  ; 48  chifu- 
kwa  chache  mudzatumikira  adani 
anu  amene  Yehova  adzakutumizirani, 
ndi  njala,  ndi  ludzu,  ndi  usiwa,  ndi 
kusowa  zinthu  zonse  ; ndipo  adzaika 
goli  la  chitsulo  pa  khosi  panu,  kufikira 
atakuonongani.  49  Yehova  adzaku- 

tengerani  mtundu  wa  anthu  wocho- 
kera  kutali  ku  malekezero  a dziko  la 
pansi,  monga  iuluka  mphungu  ; mtu- 
ndu  wa  anthu  amene  simunamva 
malankhulidwe  awo  ; 50  mtundu  wa 
anthu  wa  nkhope  yaukali,  wosasama- 
lira  nkhope  ya  wokalamba,  wosamchi- 
tira  chifundo  mwana  ; 51  ndipo  adza- 
dya  zipatso  za  ng’ombe  zanu,  ndi  zipa- 
tso  za  nthaka  yanu,  kufikira  mwaono- 
ngeka  ; osakusiyirani  tirigu,  vinyo, 
kapena  mafuta,  zoswana  ng’ombe 
zanu,  zoswana  nkhosa  zanu,  kufikira 
anakuonongani.  52  Ndipo  adzaku- 
zingani  m’midzi  mwanu  monse,  kufi- 
kira  adagwa  malinga  anu  atali  ndi 
olimba,  amene  munawakhulupirira, 
m’dziko  lanu  lonse  ; inde,  adzaku- 
zingani  m’midzi  mwanu  monse,  m’dzi- 
ko  lanu  lonse  limene  Yehova  Mulungu 
wanu  akupatsani.  53  Ndipo  mudzadya 
chipatso  cha  thupi  lanu,  nyama  ya  ana 
anu  amuna  ndi  akazi  amene  Yehova 
Mulungu  wanu  anakupatsani ; paku- 
kumangirani  tsasa  ndi  kukupsinjani 
adani  anu.  54  Mwamuna  wololopoka 
nkhongono  ndi  wa  nyonga  pakati  pa 
inu,  diso  iache  lidzaipira  mbale  wache, 
ndi  mkazi  wa  pa  mtima  wache,  ndi 
ana  ache  otsalira ; 55  osapatsa’ko 

mmodzi  yense  wa  iwowa  nyama  ya 
ana  ache  alinkudya’yo,  popeza  siku- 
mtsalira  kanthu ; pakukumangirani 
tsasa  ndi  kukupsinjani  mdani  wanu 
m’midzi  mwanu  monse.  56  Mkazi 
wololopoka  nkhongono  ndi  wa  nyonga 
pakati  pa  inu,  wosayesa  kuponda  pansi 
ndi  phazi  lache  popeza  ndiye  wa  nyo- 
nga,  ndi  wololopoka  nkhongono,  diso 
lache  lidzamuipira  mwamuna  wa  pa 
mtima  pache,  ndi  mwana  wache  wa- 
mwamuna  ndi  wamkazi ; 57  ndicho 
chifukwa  cha  matenda  akuturuka 
pakati  pa  mapazi  ache,  ndi  ana 
ache  adzawabala  ; popeza  adzawadya 
m’tseri  posowa  zinthu  zonse  ; paku- 
kumangirani  tsasa  ndi  kukupsinjani 
mdani  wanu  m’midzi  mwanu.  58  Mu- 
kapanda  kusamalira  kuchita  mau  onse 
a chilamulo  ichi  olembedwa  m’buku 
ili,  kuopa  dzina  ili  la  ulemerero  ndi 
loopsa,  ndilo  YEHOVA  MULUNGU 
WANU  ; 59  Yehova  adzachita  miliri 
yanu  ndi  ya  ana  anu  ikhale  yoda- 
bwiza,  miliri  yaikuru  ndi  yokhalitsa, 
ndi  nthenda  zoipa  ndi  zokhalitsa. 
60  Ndipo  adzakubwezerani  nthenda 
zonse  za  Aigupto,  zimene  munaziopa  ; 
ndipo  zidzakumamatirani  inu.  61  Ndi- 


ponso  nthenda  zonse  ndi  miliri  yonse 
zosalembedwa  m’bulcu  la  chilamulo 
ichi,  Yehova  adzakutengerani  izi, 
kufikira  mwaonongeka.  62  Ndipo 
mudzatsala  anthu  pang’ono,  munga- 
khale  mudachuruka  ngati  nyenyezi 
za  m’mwamba  ; popeza  simunamvera 
mau  a Yehova  Mulungu  wanu. 
63  Ndipo  kudzali  kuti,  monga  Yehova 
anakondwera  nanu  kukuchitirani  za- 
bwino,  ndi  kukuchurukitsani  ; mo- 
mwemo  Yehova  adzakondwera  nanu 
kutayikitsa  ndi  kuononga  inu,  ndipo 
adzakuzulani  ku  dziko  kumene  mulo- 
wa’ko  kuulandira.  64  Ndipo  Yehova 
adzakubalalitsani  mwa  amitundu 
yonse  ya  anthu,  kuyambira  maleke- 
zero  a dziko  la  pansi  kufikira  male- 
kezero  a dziko  la  pansi ; ndipo  kume- 
neko  mudzatumikira  milungu  yina, 
imene  simunaidziwa,  inu  ndi  ma- 
kolo  anu,  ya  mitengo  ndi  ya  miyala. 
65  Ndipo  mwa  a mitundu  iyi  simudza- 
pumula,  inde  sipadzakhala  popumulira 
phazi  lanu  ; koma  Yehova  adzaku- 
patsani  kumeneko  mtima  wonjenje- 
mera,  m’maso  mwanu  mudzada,  mu- 
dzafa  ndi  kulefuka  mtima.  66  Ndipo 
moyo  wanu  udzakhaia  wa  njiranjira 
pa  maso  panu,  ndipo  mudzachita 
mantha  usiku  ndi  usana,  osakhazika 
mtima  za  moyo  wanu.  67  M’mawa 
mudzati,  Mwenzi  atafika  madzulo  1 
ndi  madzulo  mudzati,  Mwenzi  utafika 
rn’mawa ! chifukwa  cha  mantha  a 
m’mtima  mwanu  amene  mudzaopa 
nawo,  ndi  chifukwa  cha  zopenya  maso 
anu  zimene  mudzazipenya.  68  Ndipo 
Yehova  adzakubwezerani  ku  Aigupto 
ndi  ngalawa,  pa  njira  imene  ndinati 
kwa  inu,  kuti,  Simudzaionanso  ; ndipo 
kumeneko  mudzadzigulitsa  kwa  adani 
anu  mukhale  akapolo  ndi  adzakazi ; 
koma  palibe  wogula  inu. 

OQ  Awa  ndi  mau  a chipangano 
chimene  Yehova  analamulira 
Mose  achichite  ndi  ana  a Israyeli 
m’dziko  la  Moabi,  pamodzi  ndi  chipa- 
ngano’cho  anachita  nawo  m’Horebi. 

2 Ndipo  Mose  anaitana  Israyeli 
wonse,  nati  nawo,  Munapenya  inu 
zonse  zimene  Yehova  anachitira 
Farao,  ndi  anyamata  ache  onse,  ndi 
dziko  lache  lonse,  pa  maso  panu 
m’dziko  la  Aigupto  ; 3 mayesero  aku- 
ru’wa  maso  anu  anawapenya,  zizi- 
ndikilo’zo,  ndi  zozizwa  zazikuru  zija  ; 
4 koma  Yehova  sanakupatsani  rntima 
wa  kudziv/a,  ndi  maso  a kupenya,  ndi 

makutu  a kumva,  kufikira  lero  lino. 

5 Ndipo  ndinakutsogolerani  zaka 
makumi  anai  m’chipululu  ; zobvala 
zanu  sizinatha  pa  thupi  panu,  ndi 
nsapato  zanu  sizinatha  pa  phazi  lanu. 

6 Simunadya  mkate,  simunamwa  vinyo 
kapena  chakumwa  cholimba ; kuti 
mudziwe  kuti  Ine  ndine  Yehova  Mu- 
lungu  wanu.  7 Ndipo  pamene  muna- 
fika  pa  malo  pano,  Sihoni  mfumu  ya 
Hesiboni,  ndi  Ogi  mfumu  ya  Basana, 
anaturuka  kudzakumana  nafe  ku 
nkhondo,  ndipo  tinawakantha  ; 8 ndi- 
po  tinalanda  dziko  lawo,  ndi  kulipereka 
likhale  cholowa  chawo  cha  aRubeni, 
ndi  aGadi,  ndi  pfuko  la  hafu  la  Manase. 
9 Chifukwa  chache  sungani  mau  a 
chipangano  ichi  ndi  kuwachita,  kuti 
muchite  mwa  nzeru  m’zonse  muzi- 
chita. 

10  Muimirira  inu  nonse  lero  lino  pa 
maso  pa  Yehova  Mulungu  wanu  ; 
mafumu  anu,  mapfuko  anu,  akuru 
anu,  ndi  akapitao  anu,  amuna  onse  a 
Israyeli,  11  makanda  anu,  akazi  anu, 
ndi  mlendo  wanu  wakukhala  pakati 
pa  zigono  zanu,  kuyambira  wotema 
nkhuni  lcufikira  wotunga  madzi  ; 
12  kuti  mulowe  chipangano  cha  Ye- 
hova  Mulungu  wanu,  ndi  lumbiriro 
lache,  limene  Yehova  Mulungu  wanu 
achita  ndi  inu  lero  lino  ; 1 3 kuti 

adzikhazikire  inu,  mtundu  wache  wa 
anthu  lero  lino,  ndi  kuti  akhale  kwa 
inu  Mulungu,  monga  ananena  ndi 
inu,  ndi  monga  analumbirira  makolo 
anu,  Abrahamu,  Isake,  ndi  Yakobo. 
14  Koma  sindichita  chipangano  ichi 
ndi  lumbiro  ili  ndi  inu  nokha ; 15  ko- 
manso  ndi  iye  wakuimirira  pano  nafe 
lero  lino  pa  maso  pa  Yehova  Mulungu 
wathu,  ndiponso  ndi  iye  wosakhala 
pano  nafe  lero  lino.  16  (Pakuti  mu- 
dziwa  chikhalidwe  chathu  m’dziko  la 
Aigupto,  ndi  kuti  tinapyola  pakati 
pa  amitundu  amene  munawapyola ; 

17  ndipo  munapenya  zonyansa  zawo, 
ndi  mafano  awo,  mtengo  ndi  mwala, 
siliva  ndi  golidi,  zokhala  pakati  pawo  ;) 

18  kuti  angakhale  pakati  pa  inu 
mwamuna,  kapena  mkazi,  kapena 
banja,  kapena  pfuko,  mtima  wawo 
watembenuka  kusiyana  naye  Yehova 
Mulungu  wathu  lero  lino,  kuti 
apite  ndi  kutumikira  milungu  ya  ami- 
tundu  aja  ; kuti  ungakhale  pakati 
pa  inu  muzu  wakubala  ndulu  ndi 
chowawa.  19  Ndipo  kungakhale, 
akamva  mau  a lurnbiro  ili  adzadzida- 


litsa  m’mtima  mwache,  ndi  kuti, 
Ndidzakhala  nawo  mtendere,  ndinga- 
khale  ndiyenda  nawo  rntima  wanga 
wopulukira,  kuledzera  nditamva  lu- 
dzu  ; 20  Yehova  sadzamkhululukira, 
koma  pamenepo  mkwiyo  wa  Yehova 
ndi  nsanje  yache  zidzamfukira  mu- 
nthu’yo  ; ndipo  temberero  lonse  lo- 
lembedwa  m’buku  ili  lidzamkhalira  ; 
ndipo  Yehova  adzafafaniza  dzina 
lache  pansi  pa  thambo.  21  Ndipo  Ye- 
hova  adzamsiyanitsa  ndi  mafuko  onse  a 
Israyeli  ndi  kumchitira  choipa,  monga 
mwa  matemberero  onse  a chipangano 
cholembedwa  m’buku  ili  la  chilamulo. 

22  Ndipo  mbadwo  ukudza,  ana  anu 
akuuka  mutafa  inu,  ndi  mlendo  wo- 
chokera  ku  dziko  la  kutali,  adzati, 
pakuona  iwo  miliri  ya  dziko  ili,  ndi 
nthenda’zi,  Yehova  awadwalitsa  nazo, 

23  ndi  kuti  lidapsa  dziko  lache  lonse 

ndi  sulfure,  ndi  mchere,  kuti  sabza- 
la’mo,  kapena  siliphukitsa  kanthu, 
kapena  sumera’po  msipu,  monga  ku- 
pasula  kwache  kwa  Sodomu  ndi 
Gomora,  Adima,  ndi  Zeboimu,  imene 
Yehova  anaipasula  m’mkwiyo  wache 
ndi  ukali  wache  ; 24  inde  amitundu 
onse  adzati,  Yehova  anachitira  dziko  ili 
chotero  chifukwaninji  ? nchiani  kupsa 
mtima  kwakukuru  kumene  ? 25  Pa- 

menepo  adzati,  Popeza  analeka  chi- 
pangano  cha  Yehova,  Mulungu  wa 
makolo  awo,  chimene  anachita  nawo 
pakuwaturutsa  m’dziko  la  Aigupto  ; 
26  napita  natumikira  miiungu  yina, 
naigwadira,  milungu  imene  sanaidzi- 
wa,  imene  sanawagawira  ; 27  chifu- 
kwa  chache  Mulungu  anapsera  mtima 
dziko  ili  kulitengera  temberero  lonse 
lolembedwa  m’buku  ili.  28  Ndipo 
Yehova  anawazula  m’nthaka  mwawo 
mokwiya  ndi  mozaza,  ndi  m’ukali 
waukuru,  nawaponya  m’dziko  lina, 
monga  lero  lino.  29  Zinsinsi  nza  Ye- 
hova  Mulungu  wathu  ; koma  zobvu- 
mbuluka  nza  ife  ndi  ana  athu  kosatha, 
kuti  tichite  mau  onse  a chilamulo  ichi. 
QA  Ndipo  kudzakhala,  zikaku- 
Ow  gwerani  zonsezi,  mdalitso  ndi 
temberero,  ndinaika’zi  pa  maso  panu, 
ndipo  mukazikumbukila  mu  mtima 
mwanu  mwa  amitundu  onse,  amene 
Yehova  Mulungu  wanu  anakupitiki- 
tsirani’ko  ; 2 nimukabwerera  kwa  Ye- 
hova  Mulungu  wanu,  ndi  kumvera  mau 
ache,  monga  mwa  zonse  tidikuuzani 
lero  lino,  inu  ndi  ana  anu,  ndi  mtima 
wanu  wonse,  ndi  moyo  wanu  wonse  ; 

3 pamenepo  Yehova  Mulungu  wanu 
adzauchotsa  ukapolo  wanu,  ndi  kuku- 
chitirani  chifundo  ; nadzabwera  ndi 
kukumemezani  mwa  mitundu  yonse 
ya  anthu,  kumene  Yehova  Mulungu 
wanu  anakubalalitsirani’ko.  4 Ota- 
yika  anu  akakhala  ku  malekezero 
a thambo,  Yehova  Mulungu  wanu 
adzakumemezani  kumeneko,  nadza- 
kutengani’ko  ; 5 ndipo  Yehova  Mu- 

lungu  wanu  adzakulowetsani  m’dziko 
lidakhala  lawo  lawo  la  makolo  anu, 
nilidzakhala  lanu  lanu  ; ndipo  adza- 
kuchitirani  zokoma,  ndi  kukuchu- 
rukitsani  koposa  makolo  anu.  6 Ndipo 
Yehova  Mulungu  wanu  adzakudu- 
lani  mtima  wanu,  ndi  mtima  wa 
mbeu  zanu,  kuti  mukonde  Yehova 
Mulungu  wanu  ndi  mtima  wanu  wonse, 
ndi  moyo  wanu  wonse,  kuti  mukhale 
ndi  moyo.  7 Ndipo  Yehova  Mulungu 
wanu  adzaika  matemberero  awa  onse 
pa  adani  anu,  ndi  iwo  akukwiya  ndi 
inu,  amene  anakulondolani.  8 Pa- 
menepo  mutembenuke  ndi  kumvera 
mau  a Yehova,  ndi  kuchita  malamulo 
ache  onse  amene  ndikuuzani  lero  lino. 
9 Ndipo  Yehova  Mulungu  wanu  adza- 
kuchurukitsirani  nchito  zonse  za 
dzanja  lanu,  zipatso  za  thupi  lanu,  ndi 
zipatso  za  zoweta  zanu,  ndi  zipatso  za 
nthaka  yanu,  zikukomereni  ; popeza 
Yehova  Mulungu  wanu  adzakondwe- 
ranso  kukuchitirani  zokoma  ; monga 
anakondwera  ndi  makolo  anu  ; lOnga- 
ti  mudzamvera  mau  a Yehova  Mulu- 
ngu  wanu,  kuwasunga  malamulo  ache 
ndi  malemba  ache  olembedwa  m’buku 
la  chilamulo  ichi  ; ngati  mudzabwe- 
rera  kudza  kwa  Yehova  Mulungu 
wanu  ndi  mtima  wanu  wonse,  ndi 
moyo  wanu  wonse. 

1 1 Pakuti  lamulo  ili  ndikuuzani  lero 
lino,  silikulakani  kulizindikira,  kapena 
silikhala  kutali.  1 2 Silikhala  m’mwa- 
mba,  kuti  mukati,  Adzatikwerera 
m’mwamba  ndani,  ndi  kubwera  nalo 
kwa  ife,  ndi  kutimvetsa  ili,  kuti  tili- 
chite  ? 13  Ndipo  silikhala  tsidya  la 
nyanja,  kuti  mukati,  Adzatiolokera 
ndani  tsidya  la  nyanja,  ndi  kutite- 
ngera  ili,  ndi  kutimvetsa  ili,  kuti 
tilichite  ? 14  Pakuti  mau’wa  ali 

pafupifupi  ndi  inu,  m’kamwa  mwanu, 
ndi  m’mtima  mwanu,  kuwachita. 

15  Tapenyani,  ndaika  pa  maso  panu 
lero  lino  moyo  ndi  zokoma,  imfa  ndi 
zoipa  ; 16  popeza  ndikuuzani  lero  ku- 
konda  Yehova  Mulungu  wanu,  kuye- 


nda  m’njira  zache,  ndi  kusunga  mala- 
mulo  ache  ndi  malemba  ache  ndi 
maweruzo  ache,  kuti  mukakhale  ndi 
moyo  ndi  kuchuruka,  ndi  kuti  Yehova 
Mulungu  wanu  akakudalitseni  m’dzi- 
ko  limene  mulowa’ko  kulilandira. 
17  Koma  mukatembenukira  mtima 
wanu,  osamvera  inu,  nimukacheteka, 
ndi  kugwadira  milungu  yina  ndi  kui- 
tumikira  ; 1 8 ndikulalikirani  inu  lero, 
kuti  mudzatayika  ndithu,  masiku  anu 
sadzachuruka  m’dziko  limene  muolo- 
kera  Yordano  kulowa’mo  kulilandira. 
19  Ndichititsa  mboni  lero  kumwamba 
ndi  dziko  la  pansi  zitsutse  inu  ; ndaika 
pa  maso  panu  moyo  ndi  imfa,  mdali- 
tso  ndi  temberero  ; potero,  sankhani 
moyo,  kuti  mukhale  ndi  moyo,  inu 
ndi  mbeu  zanu  ; 20  kukonda  Yehova 
Mulungu  wanu,  kumvera  mau  ache, 
ndi  kummamatira  Iye,  pakuti  Iye 
ndiye  moyo  wanu,  ndi  masiku  anu 
ochuruka  ; kuti  mukhale  m’dziko 
limene  Yehova  analumbirira  makolo 
anu,  Abrahamu,  Isake,  ndi  Yakobo, 
kuwapatsa  ili. 

Q1  Ndipo  Mose  anamuka  nanena 
O I mau  awa  kwa  Israyeli  wonse, 
2 nati  nawo,  Ndine  munthu  wa  zaka 
zana  ndi  makumi  awiri  lero  lino  ; sindi- 
khozanso  kuturuka  ndi  kulowa  ; ndipo 
Yehova  anati  kwa  ine,  Sudzaoloka 
Yordano  uyu.  3 Yehova  Mulungu 
wanu  ndiye  adzaoloka  pa  maso  panu, 
Iye  ndiye  adzaononga  amitundu  awo 
pa  maso  panu,  ndipo  mudzawalandira. 
Yoswa  ndiye  adzakutsogolerani  poolo- 
ka,  monga  ananena  Yehova.  4 Ndipo 
Yehova  adzawachitira  monga  ana- 
chitira  Sihoni  ndi  Ogi,  mafumu  a 
aAmori,  ndi  dziko  lawo  limene  ana- 
liononga.  5 Yehova  akadzawapere- 
ka  pa  maso  panu,  muziwachitira  mo- 
nga  mwa  lamulo  lonse  ndakuuzani. 
6 Khalani  a mphamvu,  limbikani 
mitima,  musamachita  mantha,  kapena 
kuopsedwa  chifukwa  cha  iwowa ; 
popeza  Yehova  Mulungu  wanu  ndiye 
amene  amuka  nanu  ; Iye  sadzakuso- 
wani,  kapena  kukusiyani.  7 Ndipo 
Mose  anaitana  Yoswa,  nati  naye  pa 
maso  pa  Israyeli  wonse,  Khala  wa 
mphamvu,  nulimbe  mtima ; pakuti 
udzalowa  nawo  anthu  awa  m’dziko 
limene  Yehova  analumbirira  makolo 
awo  kuwapatsa  ilo  ; ndipo  iwe  udza- 
walandiritsa  ilo.  8 Ndipo  Yehova, 
Iye  ndiye  amene  akutsogolera  ; Iye 
adzakhala  ndi  iwe,  Iye  sadzakusowa 

kapena  kukusiya ; usamachita  ma- 
ntha,  usamatenga  nkhawa. 

9 Ndipo  Mose  analembera  chilamulo 
ichi,  nachipereka  kwa  ansembe,  ana 
a Levi,  akunyamula  likasa  la  chipa- 
ngano  la  Yehova,  ndi  kwa  akuru  onse 
a Israyeli.  10  Ndipo  Mose  anawauza, 
ndi  kuti,  Pakutha  pache  pa  zaka 
zisanu  ndi  ziwiri,  pa  nyengo  yoikika 
ya  m’chaka  cha  kulekerera,  pa 
madyerero  a misasa ; 1 1 pakufika 

Israyeli  wonse  kuoneka  pa  maso  pa 
Yehova  Mulungu  wanu,  m’malo  amene 
adzasankha,  muzilalikira  chilamulo 
ichi  pa  maso  pa  Israyeli  wonse, 
m’makutu  mwawo.  12  Sonkhanitsa- 
ni  anthu,  amuna  ndi  akazi  ndi  ana 
ang’ono,  ndi  mlendo  wokhala  m’midzi 
mwanu,  kuti  amve,  ndi  kuti  aphunzire 
kuopa  Yehova  Mulungu  wanu,  ndi 
kusamalira  kuchita  mau  onse  a chi- 
lamulo  ichi  ; 13  ndi  kuti  ana  awo 

osadziwa  amve,  naphunzire  kuopa 
Yehova  Mulungu  wanu,  masiku  onse 
akukhala  ndi  moyo  inu  ku  dziko 
kumene  muolokera  Yordano  kulila- 
ndira  likhale  lanu  lanu. 

14  Ndipo  Yehova  anati  kwa  Mose, 
Taona,  ayandikira  masiku  ako  akuti 
uyenerakufa;  kaitana  Yoswa,  nimuo- 
neke  m’chihema  chokomanako,  kuti 
ndimlangize.  Namuka  Mose  ndi 
Yoswa,  naoneka  m’chihema  choko- 
manako.  15  Ndipo  Yehova  anaoneka 
m’chihema,m’mtambo  njo;  ndipo  mta- 
mbo  njo  unaima  pa  khomo  la  chihema. 
16  Ndipo  Yehova  anati  kwa  Mose,  Ta- 
ona,  udzagona  tulo  ndi  makolo  ako  ; 
ndi  anthu  awa  adzauka,  nadzatsata  ndi 
chigololo  milungu  ya  chilendo  ya  dziko 
limene  analowapakati  pache,  nadzandi- 
taya  Ine,  ndi  kutyola  chipangano  cha- 
nga  ndinapangana  nawo’cho.  17  Pa- 
menepo  ndidzawapsera  mtima  tsiku 
ilo,  ndipo  ndidzawataya,  ndi  kuwabisi- 
ra  nkhope  yanga,  ndipo  adzathedwa, 
ndi  zoipa  ndi  zobvuta  zambiri  zidzawa- 
fikira  ; kotero  kuti  adzati  tsiku  lija, 
Sizitifikira  kodi  zoipa  izi  popeza 
Mulungu  wathu  sakhala  pakati  pa 
ife  ? 18  Koma  Ine  ndidzabisatu 

nkhope  yanga  tsiku  lija  chifukwa  cha 
zoipa  zonse  adazichita  ; popeza  ana- 
dzitembenukira  milungu  yina.  19  Ndi- 
po  tsopano  mudzilemberere  nyimbo 
iyi,  ndi  kuphunzitsa  ana  a Israyeli  iyi ; 
muiike  m’kamwa  mwawo,  kuti  nyimbo 
iyi  indichitire  mboni  yotsutsa  ana  a 
Israyeli.  20  Pakuti  nditakalowetsa 
G* 


awa  m’dziko  limene  ndinalumbirira 
makolo  awo,  moyenda  mkaka  ndi 
uchi  ngati  madzi  ; ndipo  atadya 
nakhuta,  nanenepa,  pamenepo  adza- 
tembenukira  milungu  yina,  ndi  kuitu- 
mikira,  ndi  kundipeputsa  Ine,  ndi 
kutyola  chipangano  changa.  21  Ndipo 
kudzakhala,  zitawafikira  zoipa  ndi 
zobvuta  zambiri,  nyimbo  iyi  idzachita 
mboni  pa  maso  pawo  ; popeza  siidzai- 
walika  m’kamwa  mwa  mbeu  zawo  ; 
popeza  ndidziwa  zolingirira  zawo  azi- 
chita  lero  lino,  ndisanawalowetse 
m’dziko  limene  ndinalumbira.  22  Po- 
tero  Mose  analembera  nyimbo’yi  tsiku 
lomweli,  naiphunzitsa  ana  a Israyeli. 
23  Ndipo  anauza  Yoswa  mwana  wa 
Nuni,  nati,  Khala  wa  mphamvu, 
nulimbe  mtima ; pakuti  udzalowa 
nawo  ana  a Israyeli  m’dziko  limene 
ndinawalumbirira ; ndipo  Ine  ndidza- 
khala  ndi  iwe. 

24  Ndipo  kunali,  Mose  [atatha  kule- 
mbera  mau  a chilamulo  ichi  m’buku, 
kufikira  atalembera  onse,  25  Mose 
anauza  aLevi  akunyamula  likasa  la 
chipangano  la  Yehova,  ndi  kuti, 
26  Landirani  buku  ili  la  chila- 
mulo,  nimuliike  pa  mbali  pa  likasa 
la  chipangano  la  Yehova  Mulungu 
wanu,  likhale  komweko  mboni  ya 
kutsutsa  inu.  27  Pakuti  ndidziwa 
kupikisana  kwanu,  ndi  kupulukira 
kwanu  ; taonani,  pokhala  ndikali 
ndi  moyo  pamodzi  ndi  inu  lero, 
mwapikisana  ndi  Yehova ; koposa 
kotani  nanga  nditamwalira  ine.  28  Ndi- 
sonkhanitsire  akuru  onse  a mapfuko 
anu,  ndi  akapitao  anu,  kuti  ndinene 
mau  awa  m’makutu  mwawo,  ndi  ku- 
chititsa  mboni  kumwamba  ndi  dziko 
la  pansi  zitsutse  iwo.  29  Pakuti  ndi- 
dziwa  kuti  nditamwalira  ine  mudzadzi- 
ipsa  ndithu,  ndi  kupatuka  m’njira 
imene  ndinakuuzani  ; ndipo  chidza- 
kugwerani  choipa  masiku  otsiriza ; 
popeza  mudzachita  choipa  pa  maso  pa 
Yehova,  kuutsa  mkwiyo  wache  ndi 
nchito  za  manja  anu. 

30  Ndipo  Mose  ananena  mau  a 
nyimbo  iyi  m’makutu  mwa  msonkhano 
wonse  wa  Israyeli,  kufikira  adatha. 
QO  Kumwamba  kuchere  khutu, 
ndipo  ndidzanena  ; 

Ndi  dziko  la  pansi  limve  mau  a 
m’kamwa  mwanga; 

2 Chiphunzitso  changa  chikhale 
ngati  mvula  ; 

Maneno  anga  agwe  ngati  mame  ; 

Ngati  mvula  yowaza  pa  msipu, 
Ndi  monga  madontho  a mvula  pa 
zitsamba. 

3 Pakuti  ndidzalalika  dzina  la 

Yehova  ; 

Nenani  kuti  Mulungu  wathu  ndi 
wamkulu. 

4 Thanthwe,  nchito  yache  ndi 

yangwiro  ; 

Pakuti  njira  zache  zonse  ndi 
chiweruzo  ; 

Mulungu  wokhulupirika  ndi  wo- 
panda  chisalungamo  ; 

Iye  ndiye  wolungama  ndi  wolu- 
njika. 

5 Anamchitira  zobvunda,  si  ndiwo 

ana  ache,  chirema  nchawo  ; 
Iwo  ndiwo  mbadwo  wopulukira 
ndi  wokhotakhota. 

6 Kodi  mubwezera  Yehova  cho- 

tero, 

Anthu  inu  opusa  ndi  opanda 
nzeru  ? 

Kodi  si  ndiye  Atate  wanu,  mbuye 
wanu  ? 

Anakulengani,nakukhazikitsani. 

7 Kumbukirani  masiku  a kale, 
Zindikirani  zaka  za  mibadwo 

yambiri  ; 

Funsani  atate  wanu,  adzakufo- 
tokozerani ; 

Akuru  anu,  adzakuuzani. 

8 Pamene  Wam’mwambamwamba 

anagawira  amitundu  cholowa 
chawo, 

Pamene  anagawa  ana  a anthu, 
Anaika  malire  a mitundu  ya 
anthu, 

Monga  mwa  kuwerenga  kwawo 
kwa  ana  a Israyeli. 

9 Pakuti  gawo  la  Yehova  ndilo 

anthu  ache  ; 

Yakobo  r.diye  muyeso  wa  cho- 
lowa  chache. 

10  Anampeza  m’dziko  la  mabwinja, 
Inde  m’chipululu  cholira  chopa- 

nda  kanthu  ; 

Anamzinga,  anamlangiza, 
Anamsunga  ngati  kamwana  ka 
m’diso  ; 

11  Monga  mphungu  ikasula  chisa 

chache, 

Nikapakapa  pa  ana  ache, 

Iye  anayala  mapiko  ache,  nawa- 
landira, 

Nawanyamula  pa  mapiko  ache  ; i 

12  Yehova  yekha  anamtsogolera, 
Ndipo  palibe  Mulungu  wachi- 

lendo  naye. 


13  Anamyendetsa  pa  misanje  ya 

dziko  la  pansi, 

Ndipo  anadya  zipatso  za  m’mi- 
nda  ; 

Namyamwitsa  uchi  wa  m’tha- 
nthwe, 

Ndi  mafuta  m’mwala  wa  nsanga- 
labwe  ; 

14  Mafuta  a mkaka  wa  ng’ombe, 

ndi  mkaka  wa  nkhosa, 

Ndi  mafuta  a ana  a nkhosa, 

Ndi  nkhosa  za  mphongo  za  mtu- 
ndu  wa  ku  Basana,  ndi 
atonde, 

Ndi  imso  zonenepa  za  tirigu  ; 
Ndipo  munamwa  vinyo,  mwazi 
wa  mphesa, 

15  Koma  Yesuruni  anasanduka 

wonenepa,  natazira  ; 
Wasanduka  wonenepa,  wakula, 
wakuta  ndi  mafuta  ; 
Pamenepo  anasiya  Mulungu 
amene  anamlenga, 

Napeputsa  thanthv/e  la  chipulu- 
mutso  chache. 

16  Anamchititsa  nsanje  ndi  mi- 

lungu  ya  chilendo, 

Anautsa  mkwiyo  wache  ndi  zo- 
nyansa. 

17  Anaziphera  nsembe  ziwanda,  si 

ndizo  Mulungu  ai  ; 

Milungu  yosadziwa  iwo, 
Yatsopano  yofuma  pafupi, 

Imene  makolo  anu  sanaiopa. 

18  Mwaleka  Thanthwe  limene  lina- 

kubalani, 

Mwaiwala  Mulungu  amene  ana- 
kulengani. 

19  Ndipo  Yehova  anachiona,  nawa- 

nyoza, 

Pakuipidwa  nawo  ana  ache 
amuna,  ndi  akazi. 

20  Ndipo  Iye  anati,  Ndidzawabisira 

nkhope  yanga, 

Ndidzaona  kutsiriza  kwawo  ; 
Popeza  iwo  ndiwo  mbadwo  wo- 
pulukira, 

Ana  osakhulupirika  iwo. 

21  Anautsa  nsanje  yanga  ndi  chi- 

nthu  chosati  Mulungu  ; 
Anautsa  mkwiyo  wanga  ndi 
zopanda  pache  zawo. 
Ndidzautsa  nsanje  yawo  ndi  iwo 
osakhala  mtundu  wa  anthu  ; 
Ndidzautsa  mkwiyo  wawo  ndi 
mtundu  wa  anthu  opusa. 

22  Pakuti  wayaka  moto  mu  mkwi- 

yo  wanga, 

Utentha  ku  manda  kunsj 

Ukutha  dziko  la  pansi  ndi  zipa- 
tso  zache, 

Nuyatsa  maziko  a mapiri. 

23  Ndidzawaunjikira  zoipa  ; 
Ndidzawathera  mibvi  yanga. 

24  Adzaonda  nayo  njala, 
Adzanyekeka  ndi  makara  a 

moto,  chionongeko  chowawa  ; 
Ndipo  ndidzawatumizira  mano  a 
zironda, 

Ndi  ululu  wa  zokwawa  m’pfu- 
mbi. 

25  Pa  bwalo  lupanga  lidzalanda, 

Ndi  m’zipinda  mantha  ; 
Lidzaononga  mnyamata  ndi  na- 

mwali, 

Woyamwa  pamodzi  ndi  munthu 
wa  imvi. 

26  Ndinati,  Ndikadawauzira  ndi- 

thu, 

Ndikadafafaniza  chikumbukiro 
chawo  mwa  anthu  ; 

27  Ndikadapanda  kuopa  mkwiyo  wa 

pa  mdani, 

Angayese  molakwa  outsana  na- 
wo, 

Anganene,  Lakwezeka  dzanja 
lathu, 

Ndipo  Yehova  sanachita  ichi 
chonse. 

28  Popeza  iwo  ndiwo  mtundu  wa 

anthu  wosowa  upungu  konse, 
Ndipo  alibe  chidziwitso. 

29  Akadakhala  nazo  nzeru,  akadazi- 

ndikira  ichi, 

Akadasamalira  chitsirizo  chawo  I 

30  Mmodzi  akadapitikitsa  zikwi, 
Awiri  akadathawitsa  zikwi  khu- 

mi, 

Akadapanda  kuwagulitsa  Tha- 
nthwe  lawo, 

Akadapanda  kuwapereka  Ye- 
hova. 

31  Popeza  thanthwe  lawo  nlosanga 

Thanthwe  lathu, 

Oweruza  a pamenepo  ndiwo 
adani  athu. 

32  Pakuti  mpesa  wawo  ndiwo  wa 

ku  Sodomu, 

Ndi  wa  m’minda  ya  ku  Gomora  ; 
Mphesa  zawo  ndizo  mphesa  za 
ndulu, 

Matsangwi  awo  ngowawa. 

33  Vinyo  wawo  ndiwo  ululu  wa 

zinjoka, 

Ndi  ululu  waukali  wa  mphiri. 

34  Kodi  sichisungika  ndi  Ine, 
Cholembedwa  chizindikilo  mwa 

Chuma  changa  cheni  cheni  ? 


35  Kubwezera  chilango  nkwanga, 

kubwezera  komwe, 

Pa  nyengo  ya  kuterereka  phazi 
lawo  ; 

Pakuti  tsiku  la  tsoka  lawo 
layandika, 

Ndi  zinthu  zowakonzeratu  zifu- 
lumira  kudza. 

36  Popeza  Yehova  adzaweruza 

anthu  ache, 

Nadzachitira  nsoni  anthu  ache  ; 
Pakuona  Iye  kuti  mphamvu 
yawo  yatha, 

Wosatsala  womangika  kapena 
waufulu. 

37  Pamenepo  adzati,  Iri  kuti,  mi- 

lungu  yawo, 

Thanthwelimeneanathawira’ko? 

38  Imene  inadya  mafuta  a nsembe 

zawo  zophera, 

Ninamwa  vinyo  wa  nsembe  yawo 
yothira  ? 

Iuke  nikuthandizeni, 

Ikhale  pobisalapo  panu. 

39  Tapenyani  tsopano  kuti  Ine  ndine 

lye, 

Ndipo  palibe  mulungu  koma 
Ine  ; 

Ndipha  Ine,  ndikhalitsanso  ndi 
moyo  : 

Ndikantha,  ndichizanso  Ine  ; 
Ndipo  palibe  wakulanditsa  m’dza- 
nja  langa. 

40  Pakuti  ndikweza  dzanja  langa 

kuloza  kumwamba, 

Ndipo  nditi,  Pali  moyo  wanga 
kosatha, 

41  Ndikanola  lupanga  langa  lonye- 

zimira, 

Ndi  dzanja  langa  likagwira  chi- 
weruzo  ; 

Ndidzabwezera  chilango  ondi- 
ukira, 

Ndi  kulanga  ondida. 

42  Mibvi  yanga  ndiiledzeretsa  nawo 

mwazi, 

Ndi  lupanga  langa  lidzalusira 
nyama  ; 

Ndi  mwazi  wa  ophedwa  ndi 
ogwidwa, 

Ndi  mutu  wa  chitsitsi  wa  mdani. 

43  Kondwerani,  amitundu  inu,  ndi 

anthu  ache  ; 

Adzalipsira  mwazi  wa  atumiki 
ache, 

Adzabwezera  chilango  akumu- 
ukira, 

Nadzafafanizira  zoipa  dziko  la. 
che,  ndi  anthu  ache. 

44  Ndipo  anadza  Mose  nanena  mau 
onse  a nyimbo  iyi  m’makutu  mwa 
anthu,  iye,  ndi  Hoseya  mwana  wa 
Nuni.  45  Ndipo  Mose  anatha  kunena 
mau  awa  onse  kwa  Israyeli  wonse  ; 
46  nati  nawo,  Ikani  mitima  yanu  pa 
mau  onse  ndikuchitirani  nawo  mboni 
lero  ; kuti  muuze  ana  anu  asamalire 
kuwachita  mau  onse  a chilamulo 
ichi.  47  Pakuti  sichikhala  kwa  inu 
chinthu  chopanda  pache,  popeza  ndi- 
cho  moyo  wanu,  ndipo  mwa  chi- 
nthu  ichi  mudzachurukitsa  masiku 
anu  m’dziko  limene  muolokera  Yorda- 
no,  kulilandira. 

48  Ndipo  Yehova  ananena  ndi  Mose 
tsiku  lomweli,  ndi  kuti,  49  Kwera 
m’phiri  muno  mwa  Abarimu,  phiri  la 
Nebo,  lokhala  m’dziko  la  Moabi,  pope- 
nyana  ndi  Yeriko  ; nupenye  dziko  la 
Kanani,  limene  ndipereka  kwa  ana 
a Israyeli  likhale  lawo  lawo  ; 50  nufe 
m’phiri  m’mene  ukwera’mo,  nuitani- 
dwe  kumka  kwa  anthu  a mtundu 
wako ; monga  Aroni  mbale  wako 
anafa  m’phiri  la  Hori,  naitanidwa 
kumka  kwa  anthu  a mtundu  wache  ; 
51  popeza  munandilakwira  pakati  pa 
ana  a Israyeli  ku  madzi  a Meriba  wa 
Kadesi,  m’chipululu  cha  Zini,  popeza 
simunandipatula  Ine  pakati  pa  ana  a 
Israyeli.  52  Paku'ci  udzapenya  dzi- 
ko’li  pandunji  pako  ; koma  osalowa- 
’ko  ku  dziko  limene  ndipatsa  ana  a 
Israyeli. 

QQ  Ndipo  mdalitso,  Mose  munthu 
OO  wa  Mulungu  anadalitsa  nawo 
ana  a Israyeli  asanafe,  ndi  uwu. 
2 Ndipo  anati, 

Yehova  anafuma  ku  Sinai, 

Nawaturukira  ku  Seiri ; 

Anaoneka  wowala  pa  phiri  la 
Parana, 

Anafumira  kwa  opatulika  zikwi 
zikwi ; 

Ku  dzanja  lamanja  lache  kuda- 
wakhalira  lamulo  la  moto. 

3 Inde  akonda  mitundu  ya  anthu  ; 

Opatulidwa  ache  onse  ali  m’dza- 

nja  mwanu  ; 

Ndipo  akhala  pansi  ku  mapazi 
anu  ; 

Yense  adzalandira’ko  mau  anu. 

4 Mose  anatiuza  chilamulo, 

Cholowa  cha  tnsonkhano  wa 

Yakobo. 

5 Ndipo  Iye  anali  mfumu  m’Ye- 

suruni, 

Pakusonkhana  mafumu  a anthu, 


Pamodzi  ndi  mapfuko  a Israyeli. 

6 Rubeni  akhale  ndi  moyo,  asafe, 
Koma  amuna  ache  akhale  owe- 

rengeka. 

7 Za  Yuda  ndi  izi  ; ndipo  anati, 
Imvani,  Yehova,  mau  a Yuda, 
Ndipo  mumfikitse  kwa  anthu 

ache  ; 

Manja  ache  amfikire  ; 

Ndipo  mukhale  inu  thandizo 
lache  pa  iwo  akumuukira. 

8 Ndipo  za  Levi  anati, 

Tumimu  ndi  Urimu  wanu  zi- 

khala  ndi  wokondedwa 
wanu, 

Amene  mudamuyesa  m’Masa, 
Amene  mudalimbana  naye  ku 
madzi  a Meriba  ; 

9 Amene  anati  za  atate  wache  ndi 

amai  wache,  Sindinamuone; 
Sanazindikira  abale  ache, 
Sanadziwa  ana  ache  omwe  ; 
Popeza  anasamalira  mau  anu, 
Nasunga  chipangano  chanu. 

10  Adzaphunzitsa  Yakobo  mawe- 

ruzo  anu, 

Ndi  Israyeli  chilamulo  chanu  ; 
Adzaika  chofukiza  pa  maso 
panu, 

Ndi  nsembe  yopsereza  yamphu- 
mphu  pa  guwa  la  nsembe 
lanu. 

11  Dalitsani,  Yehova,  mphamvu 

yache, 

Nimulandire  nchito  ya  manja 
ache  ; 

Akantheni  m’chiuno  iwo  aku- 
muukira, 

Ndi  iwo  akumuda,  kuti  asau- 
kenso. 

12  Za  Benjamini  anati, 
Wokondedwa  wa  Yehova  adza- 

khala  ndi  Iye  mokhazikika  ; 
Amphimba  tsiku  lonse, 

Inde  akhalitsa  pakati  pa  ma- 
pewa  ache. 

13  Ndipo  za  Yosefe  anati, 

Yehova  adalitse  dziko  lache  ; 
Ndi  zinthu  zofunikatu  za  m’mwa- 

mba,  ndi  mame, 

Ndi  madzi  okhala  pansipo  ; 

1 4 Ndi  zipatso  zofunikatu  za  dzuwa, 
Ndi  zomera  zofunikatu  za  mwezi, 

15  Ndi  zinthu  zoposa  za  mapiri  a 

kale, 

Ndi  zinthu  zofunikatu  za  zi- 
tunda  zosatha, 

16  Ndi  zinthu  zofunikatu  za  dziko 

la  pansi,  ndi  kudzala  kwache, 

Ndi  chibvomerezo  cha  Iye  ana- 
khala  m’chitsamba’yo  ; 
Mdalitso  ufike  pa  mutu  wa 
Yosefe, 

Ndi  pakati  pa  mutu  wache  wa 
iye  wokhala  padera  ndi 
abale  ache. 

17  Woyamba  kubadwa  wa  ng’ombe 

yache,  ulemerero  ndi  wache  ; 
Nyanga  zache  ndizo  nyanga  za 
njati ; 

Adzatunga  nazo  mitundu  ya 
anthu  pamodzi,  kufikira  ma- 
lekezero  a dziko  la  pansi. 
Iwo  ndiwo  zikwi  khumi  za 
Efraimu, 

Iwo  ndiwo  zikwi  za  Manase. 

18  Ndi  za  Zebuloni  anati, 
Kondwera,  Zebuloni,  ndi  kutu- 

ruka  kwako  ; 

Ndi  Isakara,  m’mahema  mwako. 

19  Adzaitana  mitundu  ya  anthu 

afike  ku  phiri ; 

Apo  adzaphera  nsembe  za  chi- 
lungamo  ; 

Popeza  adzayamwa  zochuruka 
za  m’nyanja, 

Ndi  chuma  chobisika  mu  mche- 
nga. 

20  Ndi  za  Gadi  anati, 

Wodala  iye  amene  akuza  Gadi  ; 
Akhala  ngati  mkango  waukazi, 
Namwetula  dzarija,  ndi  pakati 
pa  mutu  pomwe. 

21  Ndipo  anadzisankhira  gawo  lo- 

yamba, 

Popeza  kumeneko  kudasungika 
gawo  la  wolamulira  ; 

Ndipo  anadza  ndi  mafumu  a 
anthu, 

Anachita  chilungamo  cha  Ye- 
hova, 

Ndi  maweruzo  ache  ndi  Israyeli. 

22  Ndi  za  Dani  anati, 

Dani  ndiye  mwana  wa  mkango, 
Wakutumpha  moturuka  m’Ba- 
sana. 

23  Za  Nafitali  anati, 

Nafitali,  wokhuta  nazo  zomko- 
ndweretsa, 

Wodzala  ndi  mdalitso  wa  Ye- 
hova  ; 

Landira  ku  madzulo  ndi  ku 
mwela. 

24  Ndi  za  Aseri  anati, 

Aseri  adalitsidwe  mwa  ana’wo  ; 
Akhale  wobvomerezeka  mwa 
abale  ache, 

Abviike  phazi  lache  m’mafuta. 


25  Nsapato  zako  zikhale  za  chi- 
tsulo  ndi  mkuwa  ; 

Ndipo  monga  masiku  ako  mo- 
mwemo  mphamvu  yako. 

£6  Palibe  wina  ngati  Mulungu, 
Yesuruni  iwe, 

Wakuyendawokwera  pathambo, 
kukuthandiza, 

Ndi  pa  mitambo  m’ukulu  wache. 

27  Mulungu  wa  muyaya  ndiye  mo 

khaliramo  mwako  ; 

Ndi  pansipo  pali  manja  osatha 

Ndipo  aingitsa  mdani  pa  maso 
pako, 

Nati,  Ononga. 

28  Ndipo  Israyeli  akhala  mokha- 

zikika  pa  yekha  ; 

Kasupe  wa  Yakobo  ; 

Akhala  m’dziko  la  tirigu  ndi 
vinyo  ; 

Inde  thambo  lache  likukha 
mame. 

29  Wodala  iwe,  Israyeli  ; 

Akunga  iwe  ndani,  mtundu  wa 

anthu  opulumutsidwa  ndi 
Yehova, 

Ndiye  chikopa  cha  thandizo 
lako, 

Iye  amene  akhala  lupanga  la 
ukulu  wako  1 

Ndi  adani  ako  adzakugonjera  ; 

Ndipo  udzaponda  pa  misanje 
yawo. 

Q/j  Ndipo  Mose  anakwera  ku- 
O^T  chokera  ku  zidikha  za  Moabi, 
kumka  ku  phiri  la  Nebo,  pamwamba 
pa  Pisiga,  popenyana  ndi  Yeriko. 
Ndipo  Yehova  anamuonetsa  dziko 
lonse  la  Gileadi,  kufikira  ku  Dani ; 
2 ndi  Nafitali  lonse,  ndi  dziko  la 
Efraimu,  ndi  Manase,  ndi  dziko  lonse 
la  Yuda,  kufikira  nyanja  ya  m’tso- 
golo  ; 3 ndi  ku  mwela,  ndi  chidikha 
cha  chigwa  cha  Yeriko,  mudzi  wa 
migwalangwa,  kufikira  ku  Zoari. 
4 Ndipo  Yehova  anati  kwa  iye,  Si  ili 
dziko  ndinalumbirira  Abrahamu,  Isa- 
ke,  ndi  Yakobo,  ndi  kuti,  Ndidzalipereka 
kwa  mbeu  zako.  Ndinakuonetsa  ili 
m’maso,  koma  sudzaoloka’ko.  5 Ndi- 
po  Mose  mtumiki  wa  Yehova  ana- 
mwalira’ko  m’dziko  la  Moabi,  mo- 
nga  mwa  mau  a Yehova.  6 Ndipo 
Iye  anamuika  m’chigwa  m’dziko  la 
Moabi  popenyana  ndi  Beti-peori ; 
koma  palibe  munthu  wakudziwa  ku 
manda  kwache  kufikira  lero  lino. 
7 Ndipo  zaka  zache  za  Mose  ndizo 
zana  limodzi  ndi  makumi  awiri, 


34.  8—1. 18 

pakumwalira  iye  ; diso  lache  silina- 
chita  mdima,  ndi  mphamvu  yache 
siidaleka.  8 Ndipo  ana  a Israyeli 
analira  Mose  m’zidikha  za  Moabi  ma- 
siku  makumi  atatu  ; potero  anatha 
masiku  akulira  maliro  a Mose.  9 Ndi- 
po  Yoswa  mwana  wa  Nuni  anadzala 
ndi  mzimu  wa  nzeru  ; popeza  Mose 
adamuikira  manja  ache  ; ndi  ana  a 
Israyeli  anamvera  iye,  nachita  monga 
Yehova  adauza  Mose.  10  Ndipo  sa- 


naukanso  mneneri  m’Israyeli,  ngati 
Mose,  amene  Yehova  anadziwana 
naye  popenyana  maso  ; 1 1 kunena 

za  zizindikilo  ndi  zozizwa  zonse  zi- 
mene  Yehova  anamtumiza  kuzichita 
m’dziko  la  Aigupto,  kwa  Farao,  ndi 
anyamata  ache  onse,  ndi  dziko  lache 
lonse  ; 12  ndi  kunena  za  dzanja  la 
mphamvu  lonse,  ndi  choopsa  chachi- 
kuru  chonse,  chimene  Mose  anachita 
pa  maso  pa  Israyeli  wonse. 


YOSWA 


1NDIPO  atafa  Mose  mtumiki  wa 
Yeliova,  Yehova  anati  kwa  Yoswa 
mwana  wa  Nuni  mnyamata  wa  Mose, 
2 Mose  mtumiki  wanga  wafa  ; tauka 
tsono,  nuoioke  Yordano  uyu,  iwe  ndi 
anthu  awa  onse,  kulowa  m’dziko’mo 
ndirikuwapatsa,  ndiwo  ana  a Israyeli. 
3 Pali  ponse  phazi  lanu  lidzaponda- 
’po  ndinakupatsani,  monga  ndinanena 
ndi  Mose.  4 Kuyambira  chipululu, 
ndi  Lebano  uyu,  kufikira  mtsinje  wau- 
kulu,  mtsinje  wa  Firate,  dziko  lonse 
la  aHiti,  ndi  kufikira  nyanja  yaikuru 
ku  malowero  a dzuwa,  ndiwo  malire 
anu.  5 Palibe  munthu  adzatha  kuima 
pa  maso  pako  masiku  onse  a moyo 
wako  ; monga  ndinakhala  ndi  Mose 
momwemo  ndidzakhala  ndi  iwe  ; sindi- 
dzakusowa,  sindidzakusiya.  6 Khala 
wa  mphamvu,  nulimbike  mtima, 
pakuti  udzagawira  anthu  awa  dziko’li 
likhale  cholowa  chawo,  ndilo  limene 
ndinalumbirira  makolo  awo  kuwa- 
patsa.  7 Komatu  khala  wa  mpha- 
mvu,  nulimbike  mtima  kwambiri, 
kuti  usamalire  kuchita  monga  mwa 
chilamulo  chonse,  anakulamulira’cho 
Mose  mtumiki  wanga  ; usachipambu- 
kire  ku  dzanja  la  manja  kapena  ku 
lamanzere,  kuti  ukachite  mwa  nzeru 
kuli  konse  umuka’ko.  8 Buku  ili 
la  chilamulo  lisachoke  pa  kamwa 
pako  ; koma  ulingirire’mo  usana  ndi 
usiku,  kuti  usamalire  kuchita  monga 
mwa  zonse  zolembedwa’mo  ; popeza 
ukatero  udzakometsa  njira  yako,  nu- 
dzachita  mwa  nzeru.  9 Kodi  sindi- 
nakulamulira  iwe  ? Khala  wa  mpha- 
mvu,  nulimbike  mtima,  usaope,  ka- 
pena  kutenga  nkhawa,  pakuti  Yehova 
Mulungu  wako  ali  ndi  iwe  kuli  konse 
umuka’ko. 


10  Pamenepo  Yoswa  analamulira 
akapitao  a anthu,  ndi  kuti,  11  Pitani 
pakati  pa  chigono,  nimulamulire 
anthu,  ndi  kuti,  Mudzikonzeretu  ka- 
mba,  pakuti  asanapite  masiku  atatu 
mudzaoloka  Yordano  uyu,  kulowa 
ndi  kulandira  dziko  limene  Yehova 
Mulungu  wanu  akupatsani,  likhale 
lanu  lanu. 

12  Ndipo  Yoswa  anati  kwa  aRubeni, 
ndi  aGadi,  ndi  pfuko  la  Manase  loga- 
wika  pakati,  ndi  kuti,  13  Kumbuki- 
lani  mau  amene  Mose  mtumiki  wa 
Yehova  anakulamulirani  inu,  kuti, 
Yehova  Mulungu  wanu  akupatsani 
mpumulo,  nadzakupatsani  dziko  lino. 
14  Akazi  anu,  ana  anu,  ndi  zoweta 
zanu  zikhale  m’dziko’li  anakuni- 
nk.hani  Mose,  tsidya  lino  la  Yordano  ; 
koma  inu  muoloke  okonzeka  ku  nkho- 
ndo  pa  maso  pa  a'bale  anu,  ngwazi 
zonse,  ndi  kuwathandiza  ; 15  mpaka 
Yehova  atapatsa  abale  anu  mpumulo, 
monga  umo  anakuninkhirani  inu, 
nawonso  alandira  dziko’lo  awaninkha 
Yehova  Mulungu  wanu ; pamenepo 
mubwerere  ku  dziko  lanu  lanu,  ndi 
kukhala  nalo,  limene  Mose  mtumiki 
wa  Yehova  anakupatsani  tsidya  lino 
la  Yordano  la  ku  m’mawa.  16  Ndipo 
anamyankha  Yoswa,  nati,  Zonse 
mwatilamulira  tidzachita,  ndipo  ku- 
li  konse  mutituma’ko  tidzamuka. 
17  Monga  momwe  tinamvera  mau 
onse  a Mose  momwemo  tidzamvera 
inu  ; komatu  akhale  ndi  inu  Yehova 
Mulungu  wanu  monga  anakhala  ndi 
Mose.  18  Ali  yense  wakupikisana 
ndi  inu,  osamvera  mau  anu  muli 
monse  mukamlamulira,  aphedwe  : ko- 
matu  khalani  wa  mphamvu,  nimuli- 
mbike  mtima. 

2Ndipo  Yoswa  mwana  wa  Nuni, 
ali  ku  Sitimu,  anatuma  amuna 
awiri  mosadziwika  kukazonda,  ndi 
kuti,  Mukani,  mulipenye  dziko’lo,  ndi 
ku  Yeriko.  Ndipo  anamuka  nalowa 
m’nyumba  ya  mkazi  wa  dama  dzina 
lache  Rahabi,  nagona  momwemo. 
2 Ndipo  wina  anaiuza  mfumu  ya 
Yeriko,  kuti,  Taonani,  usiku  uno 
alowa  muno  amuna  a ana  a Israyeli, 
kulizonda  dziko.  3 Ndipo  mfumu  ya 
Yeriko  inatuma  wina  kwa  Rahabi, 
ndi  kuti,  Turutsa  amuna’wo  anafika 
kwanu,  amene  analowa  m’nyumba 
mwako  ; popeza  anadzera  kulizonda 
dziko  lonse.  4 Koma  mkazi’yo  ana- 
tenga  amuna  awiri’wo,  nawabisa  ; 
natero,  Inde,  amuna’wo  anandifikira, 
koma  sindinadziwa  uko  afuma  ; 5 ndi- 
po  mmene  akadati  atseke  pa  chipata, 
kutada,  anaturuka  amuna’wo  ; uko 
anamuka  amuna’wo  osakudziwa  ine  ; 
muwalondole  msanga,  pakuti  mudza- 
wapeza.  6 Koma  adawakweretsa  pa 
tsindwi,  nawabisa  ndi  mitengo  ya 
nthamza  yoyanika  pa  tsindwi.  7 Ndi- 
po  amuna’wo  anawalondola  pa  njira 
ya  ku  Yordano  yomka  ku  dooko  ; 
ndipo  ataturuka  akuwalondola,  ana- 
tseka  pa  chipata.  8 Koma  asana- 
gone  iwo,  anawakwerera  pa  tsindwi 
iye,  9 nati  kwa  amuna’wo,  Ndidziwa 
kuti  Yehova  wakupatsani  dziko’li, 
ndi  kuti  kuopsa  kwanu  kwatigwera, 
ndi  kuti  okhala  m’dziko  onse  asungu- 
nuka  pa  maso  panu.  10  Popeza  ti- 
damva  kuti  Yehova  anaphwetsa  madzi 
a m’Nyanja  Yofiira  pa  maso  panu, 
muja  mudaturuka  m’Aigupto  ; ndi 
chija  munachitira  mafumu  awiri  a 
Amori  okhala  tsidya  la  Yordano, 
ndiwo  Sihoni  ndi  Ogi,  amene  muda- 
waononga  konse.  11  Ndipo  titamva 
ichi  mitima  yathu  inasungunuka  ; 
analibenso  mtima  ndi  mmodzi  yense, 
chifukwa  cha  inu  ; pakuti  Yehova 
Mulungu  wanu,  ndiye  Mulungu  wa 
m’mwamba  umo,  ndi  pa  dziko  la 
pansi.  12  Ndipo  tsopano,  mundilu- 
mbiriretu  kwa  Yehova,  popeza  nda- 
kuchitirani  chifundo,  kuti  inunso  mu- 
dzachitira  chifundo  a m’nyumba  ya 
atate  wanga  ndi  kundipatsa  chizindi- 
kilo  choona,  13  kuti  mudzawasunga 
ndi  moyo  atate  wanga  ndi  mai  wanga, 
ndi  alongo  anga  ndi  abale  anga,  ndi 
zonse  ali  nazo,  ndi  kupulumutsa  mi- 
yoyo  yathu  ku  imfa.  14  Ndipo  amu- 
na’wo  anati  kwa  iye,  Moyo  wathu 


ndiwo  moyo  wanu,  mukapanda  kuu- 
lula  chodzera  ife  ; ndipo  kudzakhala 
kuti,  pakutipatsa  ife  dziko  ili  Yehova, 
tidzakuchitira  chifundo  ndi  choonadi. 
15  Pamenepo  anawatsitsa  pa  zenera 
ndi  chingwe  ; popeza  nyumba  yache 
inali  pa  linga  la  mudzi,  nakhala  iye 
pa  linga’po.  16  Ndipo  anati  kwa  iwo, 
Mukani  ku  phiri,  olondola  angakupe- 
zeni  ; mubisale  kumeneko  masiku 
atatu,  mpaka  atabwerera  olondola’wo, 
pamenepo  muyende  ulendo  wanu. 
17  Ndipo  amuna’wo  anati  kwa  iye, 
Sitidzachimwira  lumbiro  lako  ili  wati- 
lumbiritsa’li.  18  Taona,  tikadzalowa 
m’dziko’mo  ife,  uzimanga  chingwe  ichi 
chofiira  pa  zenera  pamene  watitsi- 
tsira  ; ndipo  udzasonkhanitsa  m’nyu- 
mba’mo  atate  wako  ndi  mai  wako  ndi 
abale  ako  ndi  a m’nyumba  onse  a 
atate  wako.  19  Ndipo  kudzakhala 
kuti  ali  yense  akadzaturuka  pa  khomo 
la  nyumba  yako  ku  bwalo,  imfa  ime- 
neyi  ndi  yache,  tiribe  kuparamula  ife  ; 
koma  ali  yense  adzakhala  ndi  iwe 
m’nyumba,  likamfikira  dzanja,  imfa 
imeneyi  ndi  yathu.  20  Koma  ukau- 
lula  chodzera  ife’cho  tidzamasuki- 
ra  lumbiro  lako  watilumbiritsa’li. 
21  Nati  iye,  Momwemo,  monga  mwa 
mau  anu.  Ndipo  anawauza  amuke, 
iwo  namuka  ; namanga  iye  chingwe 
chofiira’cho  pa  zenera.  22  Ndipo 
anayenda  iwo,  nafika  ku  phiri,  na- 
khala’ko  masiku  atatu  mpaka  ata- 
bwerera  olondola’wo  ; popeza  olo- 
ndola’wo  anawafunafuna  pa  njira 
ponse,  osawapeza.  23  Pamenepo 
amuna  awiri’wo  anabwerera,  natsika 
m’phiri’mo  naoloka,  nafika  kwa  Yo- 
swa  mwana  wa  Nuni,  namfotokozera 
zonse  zidawagwera.  24  Ndipo  anati 
kwa  Yoswa,  Zoonadi,  Yehova  wape- 
reka  dziko  lonse  m’manja  mwathu  ; 
ndiponso  nzika  zonse  zasungunuka  pa 
maso  pathu. 

3Ndipo  Yoswa  analawirira  ma- 
mawa,  kuchoka  ku  Sitimu,  na- 
fika  ku  Yordano,  iye  ndi  ana  onse  a 
Israyeli  ; nagona  komweko,  asanao- 
loke.  2 Ndipo  kunali  atapita  masiku 
atatu,  akapitao  anapita  pakati  pa 
chigono  ; 3 nalamulira  anthu,  ndi 

kuti,  Mukadzaona  likasa  la  chipa- 
ngano  la  Yehova  Mulungu  wanu,  ndi 
ansembe  aLevi’wo  atalisenza,  pa- 
menepo  muchoke  kwanu  ndi  kulitsata. 
4 Koma  pakhale  dera  pakati  pa  inu 
ndi  ilo,  monga  mikono  zikwi  ziwiri 

poliyesa  ; musaliyandikire,  kuti  mu- 
dziwe  njira  imene  muziyenda’mo  ; 
popeza  simunapita  njira’yi  kufikira 
lero.  5 Ndipo  Yoswa  ananena  kwa 
anthu,  Mudzipatule,  pakuti  mawa 
Yehova  adzachita  zodabwiza  pakati 
pa  inu.  6 Ndipo  Yoswa  anati  kwa 
ansembe,  Senzani  likasa  la  chipa- 
ngano,  nimuoloke  pa  maso  pa  anthu. 
Nasenza  iwo  likasa  la  chipangano, 
natsogolera  anthu.  7 Ndipo  Yehova 
anati  kwa  Yoswa,  Lero  lino  ndidza- 
yamba  kukukuza  pa  maso  pa  alsra- 
yeli  onse,  kuti  adziwe,  kuti  monga 
momwe  ndinakhalira  ndi  Mose,  mo- 
mwemo  ndidzakhala  ndi  iwe.  8 Ndi- 
po  uzilamulira  ansembe  akunyamula 
likasa  la  chipangano,  ndi  kuti,  Pa- 
mene  mufika  ku  mphepete  kwa  madzi 
a Yordano  muziima  m’Yordano. 

9 Ndipo  Yoswa  anati  kwa  ana  a 
Israyeli,  Idzani  kuno,  mumve  mau 
a Yehova  Mulungu  wanu.  10  Nati 
Yoswa,  Ndi  icho  mudzadziwa  kuti 
Mulungu  wa  moyo  ali  pakati  pa  inu, 
ndi  kuti  adzapitikitsa  ndithu  pa  maso 
panu  aKanani,  ndi  aHiti,  ndi  aHivi, 
ndi  aPerizi,  ndi  aGirigasi,  ndi  aAmori, 
ndi  aYebusi.  11  Taonani,  likasa  la 
chipangano  la  Ambuye  wa  dziko 
lonse  la  pansi  lioloka  Yordano  pa  maso 
panu.  12  Ndipo  tsono,  mudzitengere 
amuna  khumi  ndi  awiri  mwa  mapfuko 
a Israyeli,  pfuko  limodzi  mwamuna 
mmodzi.  13  Ndipo  kudzakhala,  akai- 
ma  mapazi  a ansembe  akusenza 
likasa  la  Yehova  Ambuye  wa  dziko 
lonse,  m’madzi  a Yordano,  adzadu- 
lidwa  madzi’wo,  ndiwo  madzi  ocho- 
kera  ku  magwero,  nadzaima  mulu 
umodzi.  14  Ndipo  kunali  pochoka 
anthu  ku  mahema  awo  kukaoloka 
Yordano,  ansembe  anasenza  likasa 
la  chipangano  pa  maso  pa  anthu. 
15  Ndipo  pamene  iwo  akusenza  lika- 
sa  anafika  ku  Yordano,  nathibika 
m’mphepete  mwa  madzi  mapazi  a 
ansembe  akusenza  likasa,  pakuti 
Yordano  asefuka  m’magombe  ache 
onse,  nyengo  yonse  ya  masika,  1 6 pa- 
menepo  madzi  ochokera  ku  magwero 
anaima,  nauka  ngati  mulu,  kutalitu 
ku  Adamu,  ndiwo  mudzi  wa  ku  mbali 
ya  Zaretani  ; koma  madzi  akutsikira 
kumka  ku  nyanja  ya  chidikha,  ndiyo 
Nyanja  ya  Mchere,  anadulidwa  konse  ; 
ndipo  anthu  anaoloka  pandunji  pa 
Yeriko.  17  Ndipo  ansembe  akuli- 
senza  likasa  la  chipangano  la  Yehova, 


anaima  pouma  pakati  pa  Yordano, 
ndi  alsrayeli  onse  anaoloka  pouma 
mpaka  mtundu  wonse  unatha  kuo- 
loka  Yordano. 

4Ndipo  kunali,  utatha  kuoloka 
Yordano  mtundu  wonse,  Yehova 
ananena  ndi  Yoswa,  nati,  2 Mudzi- 
tengere  mwa  anthu,  amuna  khumi 
ndi  awiri,  pfuko  limodzi  mwamuna 
mmodzi  ; 3 ndipo  muwalamulire  iwo 
ndi  kuti,  Mudzitengere  pano  pakati 
pa  Yordano,  poima’po  mapazi  a 
ansembe,  miyala  khumi  ndi  iwiri, 
ndi  kuoloka  nayo,  ndi  kuiika  m’mo- 
gona  mmene  mugona’mo  usiku  uno. 
4 Pamenepo  Yoswa  anaitana  amuna 
khumi  ndi  awiri’wo  amene  anawai- 
kiratu  mwa  ana  a Israyeli,  pfuko 
limodzi  mwamuna  mmodzi  ; 5 na- 

nena  nawo  Yoswa,  Olokani,  kutso- 
golera  likasa  la  Yehova  Mulungu 
wanu  pakati  pa  Yordano,  nimudzi- 
senzere  yense  mwala  pa  phewa  pache, 
monga  mwa  kuwerenga  kwa  mapfuko 
a ana  a Israyeli  ; 6 kuti  ichi  chikhale 
chizindikilo  pakati  pa  inu.  Akaku- 
funsani  ana  anu  m’tsogolo’mo,  ndi 
kuti,  Miyala  iyi  nja  chiani  ndi  inu  ? 
7 munene  nawo,  Chifukwa  madzi  a 
Yordano  anadulidwa  patsogolo  pa 
likasa  la  chipangano  cha  Yehova ; 
muja  lidaoloka  Yordano,  madzi  a 
Yordano  anadulidwa  ; ndipo  miyala 
iyi  idzakhala  chikumbutso  cha  ana 
a Israyeli  chikhalire.  8 Ndipo  ana 
a Israyeli  anachita  monga  Yoswa 
anawalamulira,  nasenza  miyala  khu- 
mi  ndi  iwiri  pakati  pa  Yordano,  monga 
Yehova  adalankhula  ndi  Yoswa,  monga 
mwa  kuwerenga  kwa  mapfuko  a ana 
a Israyeli ; ndipo  anaoloka  nayo 
kumka  kogona,  naiika  komweko. 
9 Ndipo  Yoswa  anaimika  miyala 
khumi  ndi  iwiri  pakati  pa  Yordano, 
poima’po  mapazi  a ansembe  aku- 
senza  likasa  la  chipangano  ; ikhala 
komweko  kufikira  lero  lino.  10  Pa- 
kuti  ansembe  akusenza  likasa  anaima 
pakati  pa  Yordano,  mpaka  zitatha 
zonse  Yehova  adazilamulira  Yoswa 
anene  kwa  anthu,  monga  mwa  zonse 
Mose  adalamulira  Yoswa ; ndipo 
anthu  anafulumira  kuoloka.  11  Ndi- 
po  kunali,  atatha  kuoloka  anthu  onse, 
likasa  la  Yehova  linaoloka,  ndi 
ansembe,  pa  maso  pa  anthu.  12  Ndi- 
po  ana  a Rubeni,  ndi  ana  a Gadi,  ndi 
gawo  lija  la  pfuko  la  Manase  anao- 
loka  ndi  zida  zawo  pa  maso  pa  ana 

a lsrayeli,  monga  Mose  adanena  na- 
wo  ; 13  ngati  zikwi  makumi  anai 

ankhondo  okonzeka  anaoloka  pa  maso 
pa  Yehova  kuthira  nkhondo  ku  zidi- 
kha  za  Yeriko.  14  Tsiku  lomwelo 
Yehova  anakulitsa  Yoswa  pa  maso 
pa  alsrayeli  onse ; ndipo  anamuopa 
monga  anaopa  Mose,  masiku  onse 
a moyo  wache. 

15  Ndipo  Yehova  anati  kwa  Yoswa, 
Lamulira  ansembe  akusenza  likasa 
la  umboni,  kuti  akwere  kuturuka 
m’Yordano.  17  Pamenepo  Yoswa 
analamulira  ansembe,  ndi  kuti,  Kwe- 
rani  kuturuka  m’Yordano.  18  Ndipo 
kunali,  atakwera  ansembe  akusenza 
likasa  la  chipangano  la  Yehova,  kutu- 
ruka  pakati  pa  Yordano,  nakwera  pa 
mtunda  mapazi  a ansembe,  madzi 
a m’Yordano  anabwera  m’njira  mwa- 
che,  nasefuka  m’magombe  ache  onse 
monga  kale.  19  Ndipo  anthu  ana- 
kwera  kuturuka  m’Yordano  tsiku 
la  khumi  la  mwezi  woyamba,  nama- 
nga  misasa  ku  Giligala,  mbali  ya  ku 
m’mawa  kwa  Yeriko.  20NdipoYoswa 
anaimika  ku  Giligala  miyala  ija 
khumi  ndi  iwiri  adaitenga  m’Yordano. 
21  Ndipo  anati  kwa  ana  a Israyeli, 
Ana  anu  akadzafunsa  atate  awo  ma- 
siku  akudza,  ndi  kuti,  Miyala  iyi  nja 
chiani  ? 22  pamenepo  muzidziwitsa 

ana  anu,  ndi  kuti,  Israyeli  anaoloka 
Yordano  uyu  pouma.  23  Pakuti 
Yehova  Mulungu  wanu  anaphwetsa 
j madzi  a Yordano  pa  maso  panu, 
mpaka  mutaoloka ; monga  Yehova 
Mulungu  wanu  anachitira  Nyanja 
Yofiira,  imene  anaiphwetsa  pa  maso 
pathu,  mpaka  titaoloka  ; 24  kuti 

mitundu  yonse  ya  pa  dziko  la  pansi 
idziwe  dzanja  la  Yehova,  kuti  ndilo 
la  mphamvu ; kuti  iope  Yehova 
Mulungu  wanu  masiku  onse. 

5Ndipo  kunali,  pamene  mafumu 
onse  a Amori  okhala  tsidya  la 
ku  madzulo  la  Yordano,  ndi  mafumu 
onse  a aKanani  okhala  ku  Nyanja 
ya  Mchere  anamva  kuti  Yehova  ana- 
phwetsa  madzi  a Yordano  pa  maso 
pa  ana  a Israyeli  mpaka  titaoloka, 
mtima  wawo  unasungunuka,  anali- 
benso  moyo  chifukwa  cha  ana  a 
Israyeli.  2 Nthawi  imeneyo  Yehova 
anati  kwa  Yoswa,  Udzisemere  mipeni 
ya  miyala,  nudulenso  ana  a Israyeli 
kawiri.  3 Ndipo  Yoswa  anadzise- 
mera  mipeni  ya  miyala  nadula  ana 
a Israyeli  pa  Gibeya  Naraloti.  4 Koma 


chifukwa  cliakuti  Yoswa  anawadula 
ndi  ichi  : anthu  onse  oturuka  m’Ai- 
gupto,  anthu  amuna,  ndiwo  amuna 
onse  a nkhondo,  adafa  m’chipulu- 
lu  pa  njira,  ataturuka  m’Aigupto. 
5 Pakuti  anthu  onse  anaturuka’wo 
anadulidwa  ; koma  anthu  onse  oba- 
dwa  m’chipululu  pa  njira  poturuka 
m’Aigupto  sanadulidwa*  6 Pakuti 
ana  a Israyeli  anayenda  m’chipululu 
zaka  makumi  anai,  mpaka  mtundu 
wonse  wa  amuna  a nkhondo  oturuka 
m’Aigupto  udatha,  chifukwa  cha 
kusamvera  mau  a Yehova ; ndiwo 
amene  Yehova  anawalumbirira  kuti 
sadzawaonetsa  dziko  limene  Yehova 
analumbirira  makolo  awo  kudzati- 
patsa,  ndilo  dziko  moyenda  mkaka 
ndi  uchi.  7 Koma  ana  awo  amuna 
amene  anawautsa  m’malo  mwawo, 
iwowa  Yoswa  anawadula ; popeza 
anakhala  osadulidwa,  pakuti  sana- 
wadula  pa  njira.  8 Ndipo  kunali, 
atatha  kudula  mtundu  wonse,  ana- 
khala  m’malo  mwawo  m’chigono 
mpaka  adachira.  9 Ndipo  Yehova 
anati  kwa  Yoswa,  Lero  lino  ndaku- 
kunkhunizirani  mtonzo  wa  Aigupto. 
Chifukwa  chache  dzina  la  malo’wo 
analicha  Giligala  kufikira  lero  lino. 

10  Ndipo  ana  a Israyeli  anamanga 
misasa  ku  Giligala  ; nachita  Paskha 
tsiku  la  khumi  ndi  chinai  la  mwezi, 
madzulo,  m’zidikha  za  Yeriko.  1 1 Ndi- 
po  m’mawa  mwache  atatha  Paskha, 
anadya  tirigu  wa  khwimbi  wa  m’dziko, 
mikate  yopanda  chotupitsa  ndi  tirigu 
wokazinga  tsiku  lomwe  lija.  1 2 Koma 
m’mawa  mwache  mana  analeka, 
atadya  iwo  tirigu  wa  khwimbi  wa 
m’dziko  ; ndipo  ana  a Israyeli  ana- 
libenso  mana  ; koma  anadya  zipatso 
za  dziko  la  Kanani  chaka  chomwe 
chija. 

13  Ndipo  kunali,  pokhala  Yoswa 
ku  Yeriko,  anakweza  maso  ache, 
napenya,  ndipo  taona,  panaima  mu- 
nthu  pandunji  pache  ndi  lupanga 
lache  losolola  m’dzanja  lache  ; na- 
muka  Yoswa  kuli  iye,  nati  kwa  iye, 
Ubvomerezana  ndi  ife  kapena  ndi 
adani  athu.  14  Nati,  Iai,  koma  nda- 
dza  ine,  kazembe  wa  ankhondo  a 
Yehova.  Pamenepo  Yoswa  anagwa 
nkhope  yache  pansi,  napembedza, 
nati  kwa  iye,  Anenanji  Ambuyanga 
kwa  mtumiki  wache  ? 15  Ndipo 

kazembe  wa  ankhondo  a Yehova 
anati  kwa  Yoswa,  Bvula  nsapato 


209 


6. 1—23 


YOSWA 


yako  pa.  phazi  lako  ; pakuti  malo  upo- 
nda’po  mpopatulika.  Nachita  Yoswa 
chomwecho. 

6Koma  ku  Yeriko  anatseka  pa 
zipata,  natsekedwa  chifukwa  cha 
ana  a Israyeli,  panalibe  woturuka, 
panalibenso  wolowa.  2 Ndipo  Yehova 
ananena  kwa  Yoswa,  Taona,  ndapere- 
ka  m’dzanja  lako  Yeriko  ndi  mfumu 
yache,  ndi  ngwazi  zache.  3 Ndipo 
muzizungulira  mudzi  inu  nonse  a 
nkhondo,  kuuzungulira  mudzi  ka- 
modzi.  Muzitero  masiku  asanu  ndi 
limodzi.  4 Ndipo  ansembe  asanu  ndi 
awiri  azinyamula  mphalasa  zisanu  ndi 
ziwiri  za  nyanga  za  nkhosa  za  mpho-  ' 
ngo,  natsogolere  nazo  likasa  ; koma 
tsiku  lachisanu  ndi  chiwiri  muzizu- 
ngulira  mudzi’wo  kasanu  ndi  kawiri, 
ndi  ansembe  aziliza  mphalasa’zo. 
5 Ndipo  kudzakhala  kuti  akaliza  chi- 
lizire  ndi  nyanga  ya  nkhosa  ya  mpho- 
ngo,  nimuwamva  kulirakwa  mphalasa, 
anthu  onse  apfuule  mpfuu  yaikuru  ; 
ndipo  linga  la  mudzi’wo  lidzagwa 
pomwepo,  ndi  anthu  adzakwera  ndi 
kulowa’mo  yense  ku  maso  kwache. 
6 Ndipo  Yoswa  mwana  wa  Nuni  anai- 
tana  ansembe,  nanena  nawo,  Senzani 
likasa  la  chipangano,  ndi  ansembe 
asanu  ndi  awiri  anyamule  rnphalasa 
zisanu  ndi  ziwiri  za  nyanga  za  nkhosa 
za  mphongo,  kutsogolera  nazo  likasa 
la  Yehova.  7 Nati  kwa  anthu,  Pitani, 
muzizungulira  mudzi,  ndi  ankhondo 
ndi  zida  zawo  atsogolere  likasa  la 
Yehova.  8 Ndipo  atanena  kwa  anthu 
Yoswa,  ansembe  asanu  ndi  awiri 
akunyamula  mphalasa  zisanu  ndi 
ziwiri  za  nyanga  za  nkhosa  za  mpho- 
ngo  pa  maso  pa  Yehova,  anapita 
naliza  mphalasa’zo  ; ndipo  likasa  la 
chipangano  cha  Yehova  linawatsata. 
9 Ndipo  okonzeka  ku  nkhondo  ana- 
tsogolera  ansembe  akuliza  mphalasa, 
koma  akudza  m’mbuyo  anatsata  li- 
kasa,  ansembe  ali  chiombere  poyenda 
iwo.  10  Ndipo  Yoswa  analamulira 
anthu,  ndi  kuti,  Musamapfuula,  ka- 
pena  kumveketsa  mau  anu,  asaturuke 
konse  mau  m’kamwa  mwanu,  mpaka 
tsiku  la  kunena  nanu  ine,  Pfuulani  ; 
pamenepo  muzipfuula.  IINdipoana- 
zungulitsa  likasa  la  Yehova  mudzi, 
kuzungulira  kamodzi  ; pamenepo  ana- 
lowa  ku  chigono,  nagona  mmwemo. 

1 2 Ndipo  Yoswa  analawira  mamawa, 
ndi  ansembe  anasenza  likasa  la  Yeho- 
va.  13  Ndipo  ansembe  asanu  ndi 


awiri  akunyamula  mphalasa  zisanu 
ndi  ziwiri  za  nyanga  za  nkhosa  za 
mphongo  ndi  kutsogolera  nazo  likasa 
la  Yehova,  anayenda  chiyendere  na- 
liza  mphalasa’zo  ; ndi  okonzeka  ku 
nkhondo’wo  anawatsogolera,  ndi  aku- 
dza  m’mbuyo  anatsata  likasa  la  Yeho- 
va,  ansembe  ali  chiombere  poyenda 
iwo.  14  Ndipo  tsiku  lachiwiri  ana- 
zungulira  mudzi  kamodzi,  nabwera 
ku  chigono  ; anatero  masiku  asanu 
ndi  limodzi.  15  Ndipo  kunali,  tsiku 
lachisanu  ndi  chiwiri  analawira  ma- 
mawa,  mbandakucha,  nazungulira 
mudzi  mommuja  kasanu  ndi  kawiri  ; 
koma  tsiku  lija’lo  anazungulira  mudzi 
kasanu  ndi  kawiri.  16  Ndipo  kunali, 
pa  nthawi  yachisanu  ndi  chiwiri, 
pamene  ansembe  analiza  mphalasa, 
Yoswa  anati  kwa  anthu,  Pfuulani  ; 
pakuti  Yehova  wakupatsani  mudzi’wo. 
17  Koma  mudzi’wo  udzaperekedwa 
kwa  Yehova  ndi  kuonongeka  konse, 
uwu  ndi  zonse  ziri  mmwemo  ; Rahabi 
yekha  wa  dama’yo  adzakhala  ndi 
moyo,  iye  ndi  onse  ali  nawo  m’nyumba, 
chifukwa  anabisa  mithenga  tinawa- 
tuma’wo.  18  Ndipo  inu,  musakhudze 
choperekedwa’cho,  mungadziononge 
konse,  potapa  choperekedwa’cho  ; ndi 
kuononga  konse  chigono  cha  Israyeli 
ndi  kuchisautsa.  19  Koma  siliva 
yense,  ndi  golidi  yense,  ndi  zotengera 
za  mkuwa  ndi  chitsulo  zikhala  zopa- 
tulikira  Yehova  ; zilowe  m’mosungira 
chuma  cha  Yehova.  20  Ndipo  anthu 
anapfuula,  naliza  mphalasa  ansembe  ; 
ndipo  kunali,  pamene  anthu  ana- 
mva  kulira  kwa  mphalasa,  anapfuula. 
anthu  ndi  mpfuu  yaikuru,  niligwa 
linga  pomwepo  ; nakwera  anthu 
kulowa  m’mudzi,  yense  ku  maso  kwa- 
che  ; nalanda  mudzi’wo. 

21  Ndipo  anapereka  kuziononga  ndi 
lupanga  lakuthwa  zonse  za  m’mudzi, 
amuna  ndi  akazi  omwe,  ana  ndi 
nkhalamba  zomwe,  kudza  ng’ombe, 
ndi  nkhosa,  ndi  aburu,  ndi  lupanga 
lakuthwa.  22  Ndipo  Yoswa  ananena 
kwa  amuna  awiri  anazonda  dziko’wo, 
Lowani  m’nyumba  ya  mkazi  wa 
dama’yo,  ndi  kuturutsa’mo  mkazi’yo 
ndi  zonse  ali  nazo,  monga  muna- 
mlumbirira  iye.  23  Pamenepo  anya- 
mata  ozonda’wo  analowa,  naturutsa 
Rahabi,  ndi  atate  wache  ndi  mai  wache 
ndi  abale  ache,  ndi  onse  anali  nawo  ; 
anaturutsanso  achibale  ache  onse ; 
nawaika  kunja  kwa  chigono  cha  Isra- 

yeli.  24  Ndipo  anatentha  mudzi  ndi  | 
rnoto,  ndi  zonse  zinali  mmwemo  ; 
koma  siliva  ndi  golidi  ndi  zotengera 
za  mkuwa  ndi  za  chitsulo  anaziika 
m’mosungira  chuma  cha  nyumba  ya 
Yehova.  25  Koma  Rahabi,  mkazi 
wa  dama’yo  ndi  banja  la  atate  wache, 
ndi  onse  anali  nawo,  Yoswa  anawa- 
sunga  ndi  moyo  ; ndipo  anakhala 
pakati  pa  Israyeli  mpaka  lero  lino  ; 
chifukwa  anabisa  mithenga  imene 
Yoswa  anaituma  kuzonda  Yeriko. 
26  Ndipo  Yoswa  anawalumbirira 
nyengo  ija,  ndi  kuti,  Wotembere- 
redwa  pa  maso  pa  Yehova  munthu 
amene  adzauka  ndi  kumanga  mudzi 
uwu  wa  Yeriko  ; adzamanga  kuzika 
kwache  ndi  kutaya’po  mwana  wache 
woyamba,  nadzaimika  zitseko  zache 
ndi  kutaya’po  mwana  wache  wotsiri- 
zira.  27  Potero  Yehova  anakhala 
ndi  Yoswa  ; ndi  mbiri  yache  inabuka 
m’dziko  lonse. 

7Koma  ana  a Israyeli  analakwa 
ndi  choperekedwa’cho ; popeza 
Akani  mwana  wa  Karimi,  mwana 
wa  Zabidi,  mwana  wa  Zera,  wa  pfuko 
la  Yuda,  anatapa  choperekedwa’cho  I 
ndi  mkwiyo  wa  Yehova  unayakira  ana 
a Israyeli. 

2 Ndipo  Yoswa  anatuma  amuna 
kuchokera  ku  Yeriko  apite  ku  Ai, 
ndiwo  pafupi  pa  Beti-aveni,  ku  m’ma- 
wa  kwa  Beteli  ; nanena  nawo,  Kwe- 
rani  ndi  kukazonda  dziko.  Nakwera 
amuna’wo,  nazonda  Ai.  3 Ndipo  ana- 
bwera  kwa  Yoswa,  nati  kwa  iye,  Asa- 
kwere  anthu  onse  ; koma  akwere 
arnuna  ngati  zikwi  ziwiri  kapena 
zitatu  kukantha  Ai ; musalemetsa 
anthu  onse  kumka’ko,  pakuti  a ko- 
mweko  ndi  owerengeka.  4 Potero 
mwa  anthu  anakwera’ko  amuna  mo- 
nga  zikwi  zitatu  ; lcoma  anathawa  pa 
maso  pa  amuna  a ku  Ai.  5 Ndipo 
amuna  a ku  Ai  anawakantha  amuna, 
ngati  makumi  atatu  mphambu  asanu 
ndi  mmodzi  ; nawapitikitsa  kuya- 
mbira  pa  chipata  mpaka  ku  Seba- 
rimu,  nawakantha  potsika ; ndi  mi- 
tima  ya  anthu  inasungunuka  inga 
madzi.  6 Ndipo  Yoswa  anang’amba 
zobvala  zache,  nagwa  nkhope  yache 
pansi,  ku  likasa  la  Yehova,  mpaka  ma- 
dzulo,  iye  ndi  akulu  akulu  a Israyeli, 
nathira  pfumbi  pa  mitu  pawo.  7 Ndi- 
po  Yoswa  anati,  Ha  ! Ambuye,  Yeho- 
va,  mwaolotseranji  anthu  awa  pa 
Yordano,  kutipereka  ife  m’dzanja  la 


aAmori,  kutiononga  ife  ? mwenzi 
titalola  ndi  kukhala  tsidya  lija  la 
Yordano  ! 8 Ndidzanenanji,  Ambuye, 

Israyeli  atabwerera  m’mbuyo  pa  ma- 
so  pa  adani  awo  ? 9 Akadzamva 

ichi  aKanani  ndi  okhala  m’dziko 
onse,  adzatizinga  ndi  kuduliratu  dzina 
lathu  pa  dziko  la  pansi  ; ndipo  mu- 
dzachitiranji  dzina  lanu  lalikuru  ? 
10  Ndipo  Yehova  anati  kwa  Yoswa, 
Tauka,  wagweranji  pa  nkhope  pa- 
ko  chotere  ? 11  Israyeli  wachimwa, 

nalakwiranso  chipangano  changa, 
ndinawalamulira’cho  ; natenga’konso 
choperekedwa’cho ; anabanso,  nanye- 
nganso,  nachiika  pakati  pa  akatundu 
awo.  12  Mwa  ichi  ana  a Israyeli 
sangathe  kuima  pa  maso  pa  adani 
awo,  awafulatira  adani  awo,  pakuti 
aperekedwa  aonongeke.  Sindidzakha- 
lanso  nanu  mukapanda  kuononga 
choperekedwa’cho,  kuchichotsa  pakati 
pa  inu.  1 3 Tauka,  patula  anthu,  nuti, 
Mudzipatulire  mawa ; pakuti  atero 
Yehova  Mulungu  wa  Israyeli,  Pali 
choperekedwa  chionongeke  pakati  pa- 
ko,  Israyeli  iwe  ; sukhoza  kuima  pa 
maso  pa  adani  ako,  mpaka  mutacho- 
tsa  choperekedwa'cho  pakati  panu. 
14  Koma  m’mawa  adzakuyandiki- 
tsani,  pfuko  ndi  pfuko  ; ndipo  kudzali 
kuti  pfuko’li  Yehova  aliulula  lidza- 
yandikira  mwa  zibale  zache ; ndi 
chibale  Yehova  achiulula  chidzayandi- 
kira  monga  mwa  a nyumba  ache ; ndi  a 
m’nyumba’wo  Yehova  awaulula  adza- 
yandikira  mmodzi  mmodzi.  15  Ndi- 
po  kudzali  kuti  iye  wogwidwa  ali  na- 
cho  choperekedwa’cho  adzatenthedwa 
ndi  moto,  iye  ndi  zonse  ali  nazo  chifu- 
kwa  analakwira  chipangano  cha  Ye- 
hova,  ndi  chifukwa  anachita  chopusa 
m’Israyeli. 

16  Ndipo  Yoswa  analawira  ma- 
mawa,  nayandikizitsa  Israyeli,  pfuko 
ndi  pfuko  ; ndi  pfuko  la  Yuda  lina- 
gwidwa  ; 17  nayandikizitsa  zibale  za 

Yuda,  nagwira  chibale  cha  a Zari  ; 
nayandikizitsa  chibale  cha  a Zari, 
mmodzi  mmodzi,  nagwidwa  Zabidi ; 
18  nayandikizitsa  a m’nyumba  ya- 
che  mmodzi  mmodzi ; ndipo  Akani, 
mwana  wa  Karimu,  mwana  wa 
Zabidi,  mwana  wa  Zera,  wa  pfuko  la 
Yuda  anagwidwa.  19  Ndipo  Yoswa 
anati  kwa  Akani,  Mwana  wanga, 
uchitiretu  ulemu  Yehova  Mulungu  wa 
Israyeli,  numlemekeze  Iye  ; nundiuze 
tsopano,  wachitanji  ? usandibisire. 

20  Ndipo  Akani  anayankha  Yoswa 
nati,  Zoonadi,  naachimwira  Yehova 
Mulungu  wa  Israyeli,  ndachita  zakuti 
zakuti  : 211  pamene  ndjnaona  pa  zo- 
funkha  maraya  abwino  a ku  Babulo, 
ndi  masekeli  mazana  awiri  a siliva, 
ndi  chikute  cha  golidi,  kulemera 
kwache  masekeli  makumi  asanu,  ndi- 
nazikhumbira  ndi  kuzitenga ; ndipo 
taonani,  ndazibisa  m’nthaka  pakati 
pa  hema  wanga,  ndi  siliva  pansi 
pache’po.  22  Pamenepo  Yoswa  ana- 
tuma  mithenga,  iwo  nathamanga  ku 
hema ; ndipo  taonani,  zidabisika 
m’hema  mwache  ndi  siliva  pansi 
pache.  23  Ndipo  anazichotsa  pakati 
pa  hema,  nabwera  nazo  kwa  Yoswa 
ndi  kwa  ana  onse  a Israyeli,  nazitula 
pa  maso  pa  Yehova.  24  Ndipo  Yoswa, 
ndi  alsrayeli  onse  naye,  anatenga 
Akani  mwana  wa  Zera,  ndi  siliva, 
ndi  maraya’wo,  ndi  chikute  cha  golidi, 
ndi  ana  ache  amuna  ndi  akazi,  ndi 
ng’ombe  zache,  ndi  aburu  ache,  ndi 
nkhosa  zache,  ndi  hema  wache  ndi 
zache  zonse  ; nakwera  nazo  ku  chigwa 
cha  Akori.  25  Ndipo  Yoswa  anati, 
Watisautsiranji  ? Yehova  adzaku- 
sautsa  lero  lino.  Ndipo  alsrayeli  onse 
anamponya  miyala,  nawatentha  ndi 
moto,  nawaponya  miyala.  26  Ndi- 
po  anamuunjikira  mulu  waukuru  wa 
miyala,  wokhala’ko  kufikira  lero  lino  ; 
ndipo  Yehova  anatembenuka  kusiya 
mkwiyo  wache  waukuru.  Chifukwa 
chache  anacha  dzina  lache  la  malo’wo, 
Chigwa  cha  Akori,  mpaka  lero  lino. 

8Pamenepo  Yehova  anati  kwa 
Yoswa,  Usaope,  kapena  kutenga 
nkhawa,  tenga  anthu  onse  a nkhondo 
apite  nawe,  ndipo  tauka,  kwera  ku  Ai ; 
taona,  ndapereka  m’dzanja  lako  mfu- 
mu  ya  ku  Ai,  ndi  anthu  ache  ndi  mudzi 
wache  ndi  dziko  lache  ; 2 ndipo  uzi- 
mchitira  Ai  ndi  mfumu  yache  monga 
umo  unamchitira  Yeriko  ndi  mfumu 
yache ; koma  zofunkha  zache  ndi 
ng’ombe  zache  mudzifunkhire  nokha  ; 
udziikire  anthu  alalire  ku  khonde  kwa 
mudzi.  3 Pamenepo  anauka  Yoswa, 
ndi  anthu  onse  a nkhondo,  kuti  akwere 
ku  Ai  ; ndipo  Yoswa  anasankha 
amuna  zikwi  makumi  atatu,  ndiwo 
ngwazi,  nawatumiza  apite  usiku, 
4 nawalamulira  ndi  kuti,  Taonani, 
muzikhala  olalira  ku  khonde  kwa 
mudzi ; musakhalira  kutali  ndi  mudzi , 
koma  mukhale  okonzekeratu  nonse  ; 
5 ndipo  ine,  ndi  anthu  onse  ali  nane  , 


tidzayandikira  mudzi ; ndipo  kudzali, 
pamene  aturuka  kudzakomana  nafe, 
monga  poyamba  paja,  tidzathawa  pa 
maso  pawo  ; 6 ndipo  adzaturuka 

kutitsata  mpaka  tidawakokera  asiyane 
ndi  mudzi  ; pakuti  adzanena,  Atitha- 
wa  pa  maso  pathu  monga  poyamba 
paja ; nafenso  tidzathawa  pa  maso 
pawo  ; 7 pamenepo  muziuka  m’mola- 
lira  ndi  kulowa  m’mudzi ; pakuti 
Yehova  Mulungu  wanu  adzaupereka 
m’manja  mwanu.  8 Ndipo  kudzali, 
mutagwira  mudzi,  muzitentha  mudzi- 
’wo  ndi  moto  ; muzichita  monga  mwa 
mau  a Yehova  ; taonani,  ndakulamu- 
lirani.  9 Ndipo  Yoswa  anawatuma, 
namuka  iwo  kulowa  m’molalira,  na- 
khala  pakati  pa  Beteli  ndi  Ai,  ku 
madzulo  kwa  Ai ; koma  Yoswa  ana- 
khala  mwa  anthu  usiku  uja. 

10  Ndipo  Yoswa  analawira  ma- 
mawa,  nayesa  anthu,  nakwera,  iye 
ndi  akuru  a Israyeli,  pa  maso  pa 
anthu  a ku  Ai.  1 1 Ndi  anthu  onse  a 
nkhondo  okhala  naye  anakwera,  naya- 
ndikira  nafika  pa  maso  pa  mudzi, 
namanga  misasa  ku  mpoto  kwa  Ai ; 
koma  pakati  pa  iye  ndi  Ai  panali 
chigwa.  12  Ndipo  anatenga  amuna 
ngati  zikwi  zisanu,  nawaika  m’mola- 
lira  pakati  pa  Beteli  ndi  Ai,  ku  ma- 
dzulo  kwa  mudzi.  13  Momwemo 
anaika  anthu,  khamu  lonse  lokhala 
ku  mpoto  kwa  mudzi,  ndi  olalira 
awo  ku  madzulo  kwa  mudzi ; ndipo 
usiku  uja  Yoswa  analowa  pakati  pa 
chigwa.  14  Ndipo  kunali,  pamene 
mfumu  ya  ku  Ai  anachiona,  ana- 
fulumira  iwo,  nalawira  mamawa, 
naturuka  amuna  a m’mudzi  kuthi- 
rana  ndi  Israyeli,  iye  ndi  anthu  ache 
onse,  poikidwiratu  patsogolo  pa  chi- 
dikha  ; popeza  sanadziwa  kuti  amla- 
lira  ku  khonde  kwa  mudzi.  15Ndipo 
Yoswa  ndi  alsrayeli  onse  anaoneka 
ngati  a ku  Ai  alikuwatyola,  nathawira 
njira  ya  ku  chipululu.  16  Pamenepo 
anthu  onse  okhala  m’mudzi,  anai- 
tanidwa  awapitikitse,  nampitikitsa 
Yoswa,  nakokedwa  kusiyana  ndi 
mudzi.  17  Ndipo  sanatsala  mwa- 
muna  mmodzi  yense  m’Ai  kapena 
m’Beteli  osaturukira  kwa  Israyeli ; 
nasiya  mudzi  wapululu,  napitikitsa 
Israyeli.  18  Pamenepo  Yehova  anati 
kwa  Yoswa,  Tambasula  nthungo  iri 
m’dzanja  lako  iloze  ku  Ai,  pakuti 
ndidzaupereka  m’dzanja  lako.  Ndi- 
po  Yoswa  anatambasula  nthungo’yo 

inali  m’dzanja  lache  kuloza  mudzi. 
19  Nauka  msanga  olalira’wo  m’mbuto 
mwawo,  nathamanga  pamene  ana- 
tambasula  dzanja  lache,  nalowa 
m’mudzi,  naugwira  ; nafulumira  na- 
yatsa  mudzi’wo.  20  Pamene  amuna 
a ku  Ai  anacheuka,  anapenya,  ndipo 
taonani,  utsi  wa  mudzi  unakwera 
kumwamba  ; nasowa  mphamvu  iwo 
kuthawa  cha  kuno  kapena  cha  uko  ; 
ndi  anthu  othawira  ku  chipululu 
anatembenukira  owapitikitsa.  21  Ndi- 
po  pakupenya  Yoswa  ndi  Israyeli 
yense  kuti  olalira’wo  adagwira  mudzi, 
ndi  kuti  utsi  wa  mudzi  unakwera, 
anabwerera,  nawapha  amuna  a ku 
Ai.  22  A ku  mudzinso  anawaturu- 
kira ; potero  anakhala  pakati  pa 
Israyeli,  ena  mbali  yina,  ena  mbali 
yina ; ndipo  anawakantha,  mpaka 
sanatsala  kapena  kupulumuka  wa 
iwo  ndi  mmodzi  yense.  23  Koma 
mfumu  ya  ku  Ai  anamgwira  wa 
moyo,  nadza  naye  kwa  Yoswa. 

24  Ndipo  kunali,  atatha  Israyeli 
kupha  nzika  zonse  za  ku  Ai  ; ku 
thengo,  ku  chipululu  kumene  ana- 
wapitikitsira,  natha  onse  kugwa  ndi 
lupanga  lakuthwa  mpaka  adathedwa 
onse,  alsrayeli  onse  anabwerera  ku 
Ai,  aaukantha  ndi  lupanga  lakuthwa. 

25  Ndipo  onse  amene  adagwa  tsiku 
lija,  amuna  ndi  akazi,  ndiwo  zikwi 
khumi  ndi  ziwiri,  anthu  onse  a ku 
Ai.  26  Popeza  Yoswa  sanabweza 
dzanja  lache  limene  anatambasula 
nalo  nthungo,  mpaka  ataononga 
konse  nzika  zonse  za  ku  Ai.  27  Koma 
ng’ombe  ndi  zofunkha  za  mudzi  uwu 
Israyeli  anadzifunkhira  monga  mwa 
mau  a Yehova  amene  analamulira 
Yoswa.  28  Ndipo  Yoswa  anatentha 
Ai,  nausandutsa  muunda  ku  nthawi 
yonse,  bwinja  kufikira  lero  lino. 
29  Ndipo  mfumu  ya  ku  Ai  anampa- 
chika  pa  mtengo  mpaka  madzulo  ; 
koma  polowa  dzuwa  Yoswa  anala- 
mulira  kuti  atsitse  mtembo  wache 
pa  mtengo  ; ndipo  anauponya  polo- 
wera  pa  chipata  cha  mudzi ; nau- 
njika’ko  mulu  waukuru  wa  miyala, 
mpaka  lero  lino. 

30  Pomwepo  Yoswa  anamangira 
Yehova  Mulungu  wa  Israyeli  guwa 
la  nsembe  m’phiri  la  Ebala,  31  monga 
Mose  mtumiki  wa  Mulungu  adala- 
mulira  ana  a Israyeli,  monga  mule- 
mbedwa  m’buku  la  chilamulo  cha 
Mose,  guwa  la  nsembe  la  miyala 


yosasema,  yoti  palibe  munthu  ana- 
lcweza’po  chitsulo  ; ndipo  anafuki- 
zira’po  Yehova  nsembe  zopsereza, 
naphera  nsembe  zoyamika.  32  Ndipo 
analemba’po  pa  miyala’yi  chitsanzo 
cha  chilamulo  cha  Mose,  chimene 
analembera  pa  rnaso  pa  ana  a Isra- 
yeli.  33  Ndipo  a Israyeli  onse,  ndi 
akuru  awo,  ndi  akapitao  awo,  ndi 
oweruza  awo  anaima  cha  kuno  ndi 
cha  uko  cha  likasa,  pa  maso  pa 
ansembe  aLevi,  akusenza  likasa  la 
chipangano  la  Yehova,  mbadwa  ndi 
alendo  omwe  ; ena  a iwo  pandunji 
pa  phiri  la  Gerizimu,  ndi  ena  pa- 
ndunji  pa  phiri  la  Ebala ; monga 
Mose,  mtumiki  wa  Yehova,  adala- 
mulira  poyamba  paja  kuti  adalitse 
anthu  a Israyeli.  34  Atatero,  ana- 
werenga  mau  onse  a chilamulo, 
dalitso  ndi  temberero,  monga  mwa 
zonse  zolembedwa  m’buku  la  chila- 
mulo.  35  Panalibe  mau  amodzi  a 
zonse  adazilamulira  Mose  osawerenga 
Yoswa  pa  maso  pa  msonkhano  wonse 
wa  Israyeli,  ndi  akazi  ndi  ang’ono, 
ndi  alendo  akuyenda  pakati  pawo. 

9Ndipo  kunali,  pakumva  ichi  ma- 
fumu  onse  a tsidya  ilo  la  Yorda- 
no,  ku  mapiri  ndi  ku  chidikha, 
ndi  ku  madoko  onse  a nyanja  yai- 
kuru,  pandunji  pa  Libano  : aHiti  ndi 
aAmori,  aKanani,  aPerizi,  aHivi,  ndi 
aYebusi ; 2 anasonkhana  kuponyana 
ndi  Yoswa  ndi  Israyeli,  ndi  mtima 
umodzi. 

3 Koma  pamene  nzika  za  Gibeoni 
zinamva  zimene  Yoswa  adachitira 
Yeriko  ndi  Ai,  4 zinachita  momche- 
njerera,  nizimuka  nizioneka  ngati 
mithenga,  nizitenga  matumba  akale 
pa  aburu  awo,  ndi  matumba  a vinyo 
akale  ndi  ong’ambika  ndi  omanga- 
manga ; 5 ndi  nsapato  zakale  za 

zigamba  pa  mapazi  awo,  nizibvala 
nsanza  ; ndi  mikate  yonse  ya  kamba 
wawo  inali  youma  ndi  yoyanga 
nkhungu.  6 Ndipo  zinamuka  kwa 
Yoswa  ku  misasa  ku  Giligala,  niziti 
kwa  iye  ndi  kwa  amuna  a Israyeli, 
Tachokera  dziko  la  kutali,  chifukwa 
chache  mupangane  nafe.  7 Ndipo 
amuna  a Israyeli  anati  kwa  aHivi, 
Kapena  mulimkukhala  pakati  pa  ife, 
ndipo  tipanganenji  ndi  inu  ? 8 Koma 

anati  kwa  Yoswa,  Ndife  akapolo  anu. 
Pamenepo  Yoswa  anati  kwa  iwo, 
Ndinu  ayani  ? ndipo  mufuma  kuti  ? 
9 Ndipo  anati  kwa  iye,  Akapolo  anu 

afumira  dziko  la  kutalitali,  chifukwa 
cha  dzina  la  Yehova  Mulungu  wanu  ; 
pakuti  tidamva  mbiri  yache,  ndi  zonse 
anachita  m’Aigupto,  1 0 ndi  zonse  ana- 
chitira  mafumu  awiri  a Amori  okhala 
tsidya  lija  la  Yordano,  Sihoni  mfumu 
ya  ku  Hesiboni,  ndi  Ogi  mfumu  ya 
ku  Basane  wokhala  ku  Asitorotu. 
11  Ndipo  akuru  athu  ndi  nzika  zonse 
za  m’dziko  mwathu  zidanena  nafe 
ndi  kuti,  Mutenge  m’dzanja  lanu 
kamba  wa  pa  ulendo,  kakomane 
nawoni,  nimunene  nawo,  Ndife  aka- 
polo  anu  ; ndipo  tsopano  mupangane 
nafe.  12  Mkate  wathu  uwu  tina- 
dzitengera  kamba,  m’nyumba  zathu, 
ukali  wa  moto,  tsiku  loturuka  ife 
kudza  kwanu  kuno  ; koma  tsopano, 
taonani,  uli  wouma  ndi  woyanga 
nkhungu  ; 13  ndi  matumba  a vinyo 
awa  tinawadzaza  akali  atsopano  ; 
ndipo  taonani,  ang’ambika  ; ndi  ma- 
laya  athu  awa  ndi  nsapato  zathu 
zatha,  chifukwa  cha  ulendo  wocho- 
kera  kutali  ndithu.  14  Pamenepo 
amuna’wo  analandira’ko  kamba  wawo, 
osafunsira  pa  kamwa  pa  Yehova. 
15  Ndipo  Yoswa  anachitirana  nawo 
mtendere,  napangana  nawo,  akhale 
a moyo  ; ndi  akalonga  a msonkhano 
anawalumbirira.  16  Ndipo  kunali, 
atatha  kupangana  nawo  masiku  atatu, 
anamva  kuti  ndiwo  anansi  awo,  ndi 
kuti  kwawo  ndi  pakati  pawo.  17  Ndi- 
po  ana  a Israyeli  anayenda  ulendo, 
nafika  ku  midzi  yawo  tsiku  la  chi- 
tatu.  Koma  midzi  yawo  ndiyo  Gi- 
beoni,  ndi  Chefira,  ndi  Beerotu  ndi 
Kiriyatu-Yearimu.  18  Ndipo  ana  a 
Israyeli  sanawakantha,  pakuti  aka- 
longa  a msonkhano  adawalumbirira 
kwa  Yehova,  Mulungu  wa  Israyeli. 
Ndipo  msonkhano  wonse  unada- 
ndaula  pa  akalonga.  19  Koma  aka- 
longa  onse  ananena  kwa  msonkhano 
wonse,  Tinawalumbirira  kwa  Yehova 
Mulungu  wa  Israyeli,  mmwemo  siti- 
khoza  kuwachitira  kanthu.  20  Ti- 
dzawachitira  ichi,  ndi  kuwasunga  a 
moyo  ; ungatigwere  mkwiyo  chi- 
fukwa  cha  lumbiro’lo  tidawalumbirira. 
21  Ndipo  akalonga  ananena  nawo, 
Akhale  ndi  moyo ; ndipo  anasanduka 
akutema  nkhuni,  ndi  otungira  madzi 
msonkhano  wonse  ; monga  akalonga 
adanena  nawo.  22  Ndipo  Yoswa 
anawaitana,  nanena  nawo,  kuti,  Mwa- 
tinyenga  chifukwa  ninji,  ndi  kuti, 
Tikhala  kutaritari  ndi  inu,  pokhala 


kwanu  kuli  pakati  pa  ife  ? 23  Ndipo 

tsopano  mukhale  otembereredwa,  pa- 
libe  mmodzi  wa  inu  adzamasuka 
wosakhala  kapolo,  ndi  kutemera  5 
nkhuni,  ndi  kutungira  madzi  nyu- 
mba  ya  Mulungu  wanga.  24  Ndipo 
anamyankha  Yoswa  nati,  Popeza 
anatiuzitsa  akapolo  anu  kuti  Yehova 
Mulungu  wanu  analamulira  mtumiki 
wache  Mose  kukupatsani  aziko  lo- 
nseli,  ndi  kupasula  nzika  zonse  za 
m’dziko  pa  maso  panu  ; potero  tina- 
opera  kwambiri  moyo  wathu  pa  maso 
panu,  ndipo  tinachita  chinthu’chi. 

25  Ndipo  tsopano,  taonani,  tiri  m’dza- 
nja  lanu,  monga  muyesa  chokoma  ndi 
choyenera  kutichitira  ife,  chitani. 

26  Pamenepo  anawachitira  chotero, 
nawalanditsa  m’dzanja  la  ana  a 
Israyeli,  angawaphe.  27  Ndipo  tsiku 
lija  Yoswa  anawasandutsa  akutema 
nkhuni,  ndi  otungira  madzi  mso- 
nkhano’wo,  ndi  guwa  la  nsembe  la 
Yehova,  mpaka  lero  lino,  pa  malo’po 
akadzasankha. 

■|  rv  Ndipo  kunali,  pamene  Adoni- 
i w Zedeki  mfumu  ya  Yerusalemu 
anamva  kuti  Yoswa  adalanda  Ai,  ndi 
kumuononga  konse  ; nachitira  Ai  i 
ndi  mfumu  yache  monga  adachitira 
Yeriko  ndi  mfumu  yache  ; ndi  -kuti 
nzika  za  Gibeoni  zinachitirana  mte- 
ndere  ndi  Israyeli,  nizikhala  pakati 
pawo  ; 2 anaopa  kwambiri,  popeza  l 

Gibeoni  ndi  mudzi  waukuru,  monga 
wina  wa  midzi  ya  chifumu,  popezanso  | 
unaposa  Ai  kukula  kwache,  ndi  amuna  ! 
ache  onse  ndiwo  amphamvu.  3 Chi-  ! 
fukwa  chache  Adoni-Zedeki  anatuma  ! 
kwa  Hohamu,  mfumu  ya  Hebroni, 
ndi  kwa  Piramu  mfumu  ya  Yarimutu, 
ndi  kwa  Yafiya  mfumu  ya  Lakisi,  ndi 
kwa  Dibri  mfumu  ya  Egiloni,  ndi 
kuti,  4 Kwerani  kwanga  kuno,  ndi 
kundithandiza  kuti  tikanthe  Gibeoni  ; 
pakuti  unachitirana  mtendere  ndi 
Yoswa  ndi  ana  a Israyeli.  5 Pame- 
nepo  mafumu  asanu  a Amori,  ndiwo 
mfumu  ya  ku  Yerusalemu,  mfumu 
ya  ku  Hebroni,  mfumu  ya  ku  Yari- 
mutu,  mfumu  ya  ku  Lakisi,  mfumu 
ya  ku  Egiloni  anasonkhana,  nakwera 
iwo  ndi  makamu  awo  onse  namanga 
misasa  pa  Gibeoni,  nauthira  nkhondo. 

6 Ndipo  amuna  a ku  Gibeoni  anatu- 
mira  Yoswa  mau  ku  chigono  ku  ! 
Giligala,  ndi  kuti,  Musalekerere  aka- 
polo  anu  ; mutikwerere  msanga,  ndi 
kutipulumutsa,  ndi  kutithandiza  ; pa- 

kuti  mafumu  onse  a Amori,  akukhala 
ku  mapiri  atisonkhanira.  7 Pame- 
nepo  Yoswa  anakwera  kuchokera  ku 
Giligala,  iye  ndi  anthu  onse  a nkhondo 
I pamodzi  naye,  ndi  ngwazi  zonse. 
8 Ndipo  Yehova  ananena  ndi  Yoswa, 
Usawaope,  pakuti  ndawapereka  m’dza- 
nja  lako  ; palibe  mmodzi  wa  iwo 
adzaima  pa  maso  pako.  9 Ndipo 
Yoswa  anawadzidzimukitsa ; popeza 
anakwera  kuchokera  ku  Giligala  usiku 
wonse.  10  Ndipo  Yehova  anawa- 
mwaza  pa  maso  pa  Israyeli,  ndipo 
anawakantha  makanthidwe  akuru  ku 
Gibeoni,  nawapitikitsa  pa  njira  yo- 
kwera  ya  Betoroni,  nawakantha  mpaka 
Azeka,  ndi  mpaka  Makeda.  11  Ndipo 
kunali,  pakuthawa  iwo  pa  maso  pa 
Israyeli,  potsikira  pa  Betoroni,  Yeho- 
va  anawagwetsera  miyala  yaikuru 
yochokera  kumwamba  mpaka  pa 
Azeka,  nafa  iwo  ; akufa  ndi  miyala 
ya  matalala  anachuruka  ndi  iwo 
amene  ana  a Israyeli  anawapha  ndi 
lupanga. 

12  Pomwepo  Yoswa  ananena  kwa 
Yehova  tsiku  limene  Yehova  anapere- 
ka  Amori  pa  maso  pa  ana  a Israyeli  ; 
ndipo  anati  pa  maso  pa  Israyeli, 

Dzuwa  iwe,  linda,  pa  Gibeoni, 

Ndi  Mwezi  iwe,  m’chigwa  cha 
Ajalo. 

13  Ndipo  dzuwa  Jinalinda,  ndi 

mwezi  unaima 

Mpaka  anthu  adabwezera  chi- 
lango  adani  awo. 

Kodi  ichi  sichilembedwa  m’buku 
la  Yasari  ? Ndipo  dzuwa  linakhala 
pakati  pa  thambo,  losafulumira  ku- 
lowa  ngati  tsiku  la  mphumphu. 
14  Ndipo  panalibe  tsiku  lotere  kale 
lonse  kapena  m’tsogolo’mo,  lakuti  Ye- 
hova  anamvera  mau  a munthu ; pakuti 
Yehova  anathirira  Israyeli  nkhondo. 

15  Pamenepo  Yoswa  anabwerera, 
ndi  alsrayeli  onse  pamodzi  naye,  ku 
chigono  cha  ku  Giligala. 

16  Ndipo  mafumu  awa  asanu  ana- 
thawa,  nabisala  m’phanga  la  ku 
Makeda.  17  Ndipo  anauza  Yoswa 
ndi  kuti,  Mafumu  asanu’wa  apezeka 
obisala  m’phanga  la  ku  Makeda. 
18  Ndipo  Yoswa  anati,  Kunkhuni- 
zirani  miyala  yaikuru  ku  kamwa  kwa 
phanga,  ndi  kuika’po  anthu,  awa- 
sunge  ; 19  koma  inu  musaime,  piti- 
kitsani  adani  anu,  ndi  kukantha  a 
m’mbuvo  mwawo  ; musawalole  alowe 
m’midzi  mwawo  ; pakuti  Yehova 

Mulungu  wanu  anawapereka  m’dzanja 
lanu.  20  Ndipo  kunali,  Yoswa  ndi 
ana  a Israyeli  atatha  kuwakantha, 
makanthidwe  akurukuru,  mpaka  ata- 
tha  psiti,  ndipo  otsala  a iwo  atalowa 
m’midzi  ya  malinga,  21  anthu  onse 
anabwerera  ku  chigono  kwa  Yoswa  pa 
Makeda,  ndi  mtendere  ; palibe  mu- 
nthu  anachitira  chipongwe  mmodzi 
yense  wa  ana  a Israyeli.  22  Pamene- 
po  Yoswa  anati,  Tsegula  pa  kamwa  pa 
phanga  ndi  kunditurutsira  m’phanga 
mafumu  asanu’wo.  23  Ndipo  ana- 
tero,  namturutsira  m’phanga  ma- 
fumu  asanu’wo,  mfumu  ya  ku  Yeru- 
salemu,  mfumu  ya  ku  Hebroni,  mfumu 
ya  ku  Yarimutu,  mfumu  ya  ku  Lakisi, 
mfumu  ya  ku  Egiloni.  24  Ndipo 
kunali,  ataturutsira  Yoswa  mafumu 
awa,  Yoswa  anaitana  amuna  onse 
a Israyeli,  ndipo  anati  kwa  akazembe 
a anthu  a nkhondo  amene  anamuka 
naye,  Yandikirani,  pondani  pa  makosi 
a mafumu  awa.  Nayandikira  iwo, 
naponda  pa  makosi  awo.  25  Pame- 
nepo  Yoswa  ananena  nawo,  Musaope, 
musatenge  nkhawa  ; khalani  ampha- 
mvu,  nimulimbike  mtima ; pakuti 
Yehova  adzatero  ndi  adani  anu  onse 
amene  mugwirana  nawo  nkhondo. 
26  Ndipo  atatero,  Yoswa  anawakantha 
nawapha,  nawapachika  pa  mitengo 
isanu  ; nalikupachikidwa  pa  mitengo 
mpaka  madzulo.  27  Ndipo  kunali, 
nthawi  ya  kulowa  dzuwa,  Yoswa  ana- 
lamulira  kuti  awatsitse  ku  mitengo  ; 
ndipo  anawataya  m’phanga  mmene 
adabisala  ; naika  miyala  yaikuru  pa 
kamwa  pa  phanga,  mpaka  lero  lomwe 
lino. 

28  Ndipo  Yoswa  anagwira  Makeda 
tsiku  lomwe  lija  ndi  kuukantha  ndi 
lupanga  lakuthwa,  ndi  mfumu  yache 
yomwe  ; anawaononga  konse,  ndi 
a moyo  onse  anali  mmwerno,  osasi- 
ya’po  ndi  mmodzi  yense,  nachitira 
mfumu  ya  ku  Makeda  monga  anachi- 
tira  mfumu  ya  ku  Yeriko. 

29  Pamenepo  Yoswa  ndi  alsrayeli 
onse  naye  anapitirira  kuchokera  ku 
Makeda  kumka  ku  Libina,  nathira 
nkhondo  pa  Libina  ; 30  ndipo  Yehova 
anapereka  uwunso,  ndi  mfumu  yache 
m’dzanja  la  Israyeli  ; ndipo  anau- 
kantha  ndi  lupanga  lakuthwa,  ndi  a 
moyo  onse  anali  mmwemo  ; osasiya- 
’mo  ndi  mmodzi  yense  ; namchitira 
mfumu  yache  monga  anachitira 
mfumu  ya  ku  Yeriko. 

31  Ndipo  Yoswa,  ndi  alsrayeli  onse 
naye,  anapitirira  kuchokera  ku 
Libina  kumka  ku  Lakisi ; namanga 
misasa,  nathira  nkhondo  pa  uwo  ; 

32  napereka  Yehova  Lakisi  m’dzanja 
la  Israyeli,  ndipo  anaulanda  tsiku 
lachiwiri,  naukantha  ndi  lupanga 
lakuthwa,  ndi  a moyo  onse  anali 
mmwemo  monga  mwa  zonse  anachi- 
tira  Libina. 

33  Pamenepo  Horamu  mfumu  ya 
Gezere  anakwera  kudzathandiza  La- 
kisi  ; ndipo  Yoswa  anamkantha  iye 
ndi  anthu  ache  mpaka  sanamsiyira 
ndi  mmodzi  yense. 

34  Ndipo  Yoswa,  ndi  alsrayeli  onse 
naye,  anapitirira  kuchokera  ku  Lakisi 
mpaka  ku  Egiloni  ; namanga  mi- 
sasa,  nathira  nkhondo.  35  Naulanda 
tsiku  lomwelo,  naukantha  ndi  lu- 
panga  lakuthwa,  nawaononga  konse 
a moyo  onse  anali  mmwemo  tsiku 
lomwelo,  monga  mwa  zonse  anachi- 
tira  Lakisi. 

36  Ndipo  Yoswa  ndi  alsrayeli  onse 
naye  anakwera  kuchokera  ku  Egiloni 
mpaka  ku  Hebroni  ; nauthira  nkho- 
ndo  ; 37  naulanda,  naukantha  ndi 

lupanga  lakuthwa,  ndi  mfumu  yache 
ndi  midzi  yache  yonse,  ndi  a moyo 
onse  anali  mmwemo,  osasiya’po  ndi 
mmodzi  yense,  monga  mwa  zonse 
anachitira  Egiloni ; koma  anauono- 
nga  konse,  ndi  a moyo  onse  anali 
mmwemo. 

38  Pamenepo  Yoswa,  ndi  alsrayeli 
onse  naye  anabwerera  kudza  ku 
Dibiri,  nauthira  nkhondo,  39  nau- 
landa,  ndi  mfumu  yache  ndi  midzi 
yache  yonse  ; naikantha  ndi  lupanga 
lakuthwa,  naononga  konse  a moyo 
onse  anali  mmwemo  ; sanasiya  ndi 
mmodzi  yense  ; monga  anachitira 
Hebroni  momwemo  anachitira  Dibiri 
ndi  mfumu  yache,  monganso  anachi- 
tira  Libina  ndi  mfumu  yache. 

40  Motero  Yoswa  anakantha  dziko 
lonse,  la  ku  mapiri,  la  ku  mwela,  la 
ku  chidikha,  la  ku  zigwa,  ndi  mafumu 
awo  onse  ; sanasiya’po  ndi  mmodzi 
yense  ; koma  anaononga  psiti  zonse 
za  mpweya,  monga  Yehova  Mulungu 
wa  Israyeli  adalamulira.  41  Ndipo 
Yoswa  anawakantha  kuyambira 
Kadesi-Barinea  mpaka  ku  Gaza,  ndi 
dziko  lonse  la  Goseni  mpaka  ku 
Gibeoni.  42  Ndipo  Yoswa  anagwira 
mafumu  awa  onse  ndi  dziko  lawo 
nthawi  yomweyi ; chifukwa  Yehova 

Mulungu  wa  Israyeli  anathirira  Isra- 
yeli  nkhondo.  43  Pamenepo  Yoswa 
ndi  alsrayeli  onse  naye,  anabwerera 
ku  chigono  ku  Giligala. 

1 1 Ndipo  kunali,  pamene  Yabini 

I I mfumu  ya  ku  Hazoro  ana- 
chimva,  anatuma  kwa  Yabobu  mfumu 
ya  ku  Madoni,  ndi  lcwa  mfumu  ya  ku 
Simironi,  ndi  kwa  mfumu  ya  ku  Aka- 
safu,  2 ndi  kwa  mafumu  akukhala 
ku  mpoto  ku  mapiri,  ndi  ku  chigwa 
ku  mwela  kwa  Kineroto,  ndi  ku  chi- 
dikha,  ndi  ku  mitunda  ya  Doro  ku 
madzulo  ; 3 kwa  aKanani  ku  m’mawa 
ndi  ku  madzulo,  ndi  kv/a  aAmori  ndi 
aHiti,  ndi  aPerizi  ndi  aYebusi  ku 
mapiri,  ndi  kwa  aHivi  kunsi  kwa 
Herimoni,  m’dziko  la  Mizipa.  4 Ndi- 
po  anaturuka,  iwo  ndi  makamu  awo 
onse  nawo,  anthu  ambiri,  kuchuruka 
kwawo  ngati  mchenga  uli  m’mphe- 
pete  mwa  nyanja  ndi  akavalo  ndi 
magareta  ambirimbiri.  5 Ndipo  ma- 
fumu  awa  onse  anasonkhana ; na- 
dza  namanga  pamodzi  ku  madzi  a 
Meromu,  kumthira  Israyeli  nkhondo. 

6 Koma  Yehova  anati  kwa  Yoswa, 
Usaope  chifukwa  cha  iwowa  ; pakuti 
mawa,  dzuwa  lino  ndidzawapereka 
onse  ophedwa  pa  maso  pa  Israyeli  ; 
uziwadula  mitsindo  akavalo  awo,  ndi 
kutentha  agareta  awo  ndi  moto. 

7 Ndipo  Yoswa,  ndi  anthu  onse  a 

nkhondo  naye,  anawadzera  modzi- 
dzimutsa  ku  madzi  a Meromu,  nawa- 
gwera.  8 Ndipo  Yehova  anawape- 
reka  m’dzanja  la  Israyeli,  ndipo  ana- 
wakantha,  nawapitikitsa  mpaka  ku 
Zidoni  waukulu,  ndi  ku  Miseri- 
potu-Maimu,  ndi  ku  chigwa  cha 
Mizepe  ku  m’mawa ; nawakantha 
mpaka  sanawasiyira  ndi  mmodzi 
yense.  9 Ndipo  Yoswa  anawachitira 
monga  Yehova  adamuuza : nadula 

akavalo  awo  mitsindo,  natentha  ma- 
gareta  awo  ndi  moto. 

10  Ndipo  Yoswa  anabwerera 
m’mbuyo  nthawi  imeneyi  nalanda 
Hazori,  nakantha  mfumu  yache  ndi 
lupanga ; pakuti  kale  Hazori  unali 
waukuru  wa  maufumu  aja  onse. 

II  Ndipo  anakantha  a moyo  onse 
anali  mmwemo,  ndi  lupanga  lakuthwa, 
ndi  kuwaononga  konse,  osasiya’po 
ndi  mmodzi  yense  wakupuma  mpwe- 
ya  ; ndipo  anatentha  Hazori  ndi  moto. 
12  Ndipo  Yoswa  analanda  midzi  yonse 
ya  mafumu  awa,  ndi  mafumu  awo 
omwe  nawakantha  ndi  lupanga  laku- 


YOSWA 


11. 13 — 12. 17 


thwa,  nawaononga  konse  ; monga 
Mose  mtumiki  wa  Yehova  adalamu- 
lira.  13  Koma  midzi  yonse  yoma- 
ngidwa  pa  zitunda  zawo  Israyeli  sa- 
naitentha,  koma  wa  Hazori  wokha  ; 
umenewu  Yoswa  anautentha.  14  Ndi 
zofunkha  zonse  za  midzi  iyi,  ndi 
ng’ombe  ana  a Israyeli  anadzifunkhi- 
ra ; koma  anakantha  ndi  lupanga 
lakuthwa  anthu  onse  mpaka  adawa- 
ononga  osasiya’po  ndi  mmodzi  yense 
wopuma  mpweya.  15  Monga  Yehova 
adalamulira  Mose  mtumiki  wache, 
momwemo  Mose  analamulira  Yoswa  ; 
momwemonso  anachita  Yoswa  ; sana- 
chotsa'po  mau  amodzi  pa  zonse  Yehova 
adalamulira  Mose. 

16  Motero  Yoswa  analanda  dziko 
lonse’lo,  la  ku  mapiri,  ndi  la  ku 
mwera,  ndi  dziko  lonse  la  Goseni,  ndi 
dziko  la  ku  chidikha,  ndi  la  ku  chigwa  ; 
ndi  la  ku  mapiri  la  Israyeli,  ndi  la 
ku  chidikha  chache  ; 17  kuyambira 
phiri  la  Halaki  lokwera  kumka  ku 
Seiri,  mpaka  Baala-gadi  m’chigwa 
cha  Lebano  pa  tsinde  pa  phiri  la 
Herimoni  ; nagwira  mafumu  awo 
onse,  nawakantha,  nawapha.  18  Yo- 
swa  anathira  nkhondo  mafumu  awa 
onse  nthawi  yaikuru.  19  Palibe 
mudzi  wakupangana  mtendere  ndi 
ana  a Israyeli,  koma  aHivi  okhala 
m’Gibeoni  ; anaigwira  yonse  ndi 
nkhondo.  20  Pakuti  chidadzera  kwa 
Yehova  kulimbitsa  mitima  yawo  kuti 
athirane  nawo  alsrayeli  nkhondo  kuti 
Iye  awaononge  konse,  kuti  asawachi- 
tire  chifundo  koma  awaononge,  monga 
Yehova  adalarnulira  Mose. 

21  Ndipo  Yoswa  anadza  nthawi 
yomweyo,  napasula  aAnaki  kuwacho- 
tsa  ku  mapiri,  ku  Hebroni,  ku  Dibiri, 
ku  Anabi,  ndi  ku  mapiri  onse  a Yuda, 
ndi  ku  mapiri  onse  a Israyeli ; Yoswa 
anawaononga  konse,  ndi  midzi  yawo 
yomwe.  22  Panalibe  aAnaki  otsala 
m’dziko  la  ana  a Israyeli  ; koma 
m’Gaza,  ndi  m’Gati  ndi  m’Asidodo 
anatsala’mo  ena.  23  Motero  Yoswa 
analanda  dziko  lonse  monga  mwa 
zonse  Yehova  adazinena  kwa  Mose  ; 
ndipo  Yoswa  analipereka  kwa  Israyeli, 
likhale  lawo  lawo,  pfuko  liri  lonse 
gawo  lache.  Ndipo  dziko  linapumula 
nkhondo. 

1 ( Ndipo  awa  ndi  mafumu  a 
I ^ dziko’lo  amene  ana  a Israyeli 
anawakantha,  nalanda  dziko  lawo 
tsidya  la  Yordano  ku  m’mawa,  kuya- 

mbira  chigwa  cha  Arimoni,  mpaka 
phiri  la  Herimoni,  ndi  chidikha  chonse 
cha  ku  m’mawa  ; 2 Sihoni  rnfumu  ya 
aAmori  wokhala  m’Hesiboni,  wochita 
ufumu  kuyambira  ku  Aroeri  ndiwo 
m’mphepete  mwa  chigwa  cha  Ari- 
noni,  ndi  pakati  pa  chigwa  ndi  pa 
Gileadi  wogawika  pakati,  kufikira 
mtsinje  wa  Yaboki,  ndiwo  malire  a 
ana  a Amoni ; 3 ndi  pa  chidikha 

mpaka  nyanja  ya  Kineroti  ku  m’mawa, 
ndi  mpaka  nyanja  ya  ku  chidikha, 
ndiyo  nyanja  ya  mchere  ku  m’mawa, 
njira  ya  Beti-Yesimoti ; ndi  ku  mwela 
pansi  pa  matsikiro  a Pisiga.  4 Na- 
landanso  malire  a Ogi  mfumu  ya 
Basana  wotsala  wa  aRefai,  wokhala 
ku  Asitarotu  ndi  ku  Edrei,  5 nachita 
ufumu  m’phiri  la  Herimoni,  ndi 
m’Saleka,  ndi  m’Basana  lonse,  mpaka 
malire  a aGesuri,  ndi  a Maakati,  ndi 
Gileadi  wogawika  pakati,  malire  a 
Sihoni  mfumu  ya  ku  Hesiboni. 
6 Mose  mtumiki  wa  Yehova  ndi  ana 
a Israyeli  anawakantha ; ndi  Mose 
mtumiki  wa  Yehova  analipereka  kwa 
aRubeni,  ndi  aGadi  ndi  pfuko  la 
Manase  logawika  pakati,  likhale  cho- 
Iowa  chawo. 

7 Ndipo  awa  ndi  mafumu  a dziko’lo 
amene  Yoswa  ndi  ana  a Israyeli  ana- 
wakantha  tsidya  lija  la  Yordano  ku 
madzulo,  kuyambira  Baala-gadi  m’chi- 
gwa  cha  Lebano  mpaka  phiri  la 
Halaki  lokwera  kumka  ku  Seiri ; 
ndipo  Yoswa  analipereka  kwa  ma- 
pfuko  a Israyeli,  likhale  lawo  lawo, 
monga  mwa  magawo  awo ; 8 ku 

mapiri  ndi  ku  chigwa,  ndi  ku  chidi- 
kha,  ndi  ku  matsikiro,  ndi  ku  chi- 
pululu,  ndi  ku  mwela  ; aHiti,  aAmori, 
ndi  aKanani,  aPerizi,  aHivi  ndi 
aYebusi  : 9 mfumu  ya  ku  Yeriko, 

imodzi  ; mfumu  ya  ku  Ai,  ndiwo 
m’mbali  mwa  Beteli,  imodzi ; lOmfu- 
mu  ya  ku  Yerusalemu,  imodzi ; mfu- 
mu  ya  ku  Hebroni,  imodzi  ; mfumu 
ya  ku  Yarimutu,  imodzi  ; 11  mfumu 
ya  ku  Lakisi,  imodzi  ; 12  mfumu  ya 
lcu  Egiloni,  imodzi ; mfumu  ya  ku 
Gezere,  imodzi  ; 13  mfumu  ya  ku 

Dibiri,  imodzi  ; mfumu  ya  ku  Gederi, 
imodzi  ; 14  mfumu  ya  ku  Horima, 

imodzi  ; mfumu  ya  ku  Haradi  imodzi ; 

15  mfumu  ya  ku  Libina,  imodzi ; 
mfumu  ya  ku  Adulamu,  imodzi ; 

16  mfumu  ya  ku  Makeda,  imodzi ; 
mfumu  ya  ku  Beteli,  imodzi  ; 17  mfu- 
mu  ya  ku  Tapuwa,  imodzi ; mfumu 

ya  ku  Heferi,  imodzi  ; 18  mfumu  ya 
ku  Afeki,  imodzi  ; mfumu  ya  ku 
Lasaroni,  imodzi ; 19  mfumu  ya  ku 
Madoni,  imodzi  ; mfumu  ya  ku 
Hazori,  imodzi  ; 20  mfumu  ya  ku 

Simironi-meroni,  imodzi ; mfumu  ya 
ku  Akasafu,  imodzi  ; 21  mfumu  ya 
ku  Taanaki,  imodzi  ; mfumu  ya  ku 
Megido,  imodzi ; 22  mfumu  ya  ku 

Kadesi,  imodzi ; mfumu  ya  ku 
Yokineamu  ku  Karimeli,  imodzi  ; 
23  mfumu  ya  ku  Doro,  mpaka  ponya- 
muka  pa  Doro,  imodzi ; mfumu  ya  Ku 
Goimu  m’Giligala  imodzi  ; 24  mfumu 
ya  ku  Tiriza,  imodzi.  Mafumu  awa 
onse  ndiwo  makurni  atatu  ndi  imodzi. 
i Q Ndipo  Yoswa  anakalamba,  wa 

1 O zaka  zambiri,  ndipo  Yehova 
ananena  naye,  Wakalamba,  wa  zaka 
zambiri,  ndipo  latsala  dziko  laliku- 
rukuru,  alilandire  cholowa  chawo. 

2 Dziko  lotsala  ndilo  : malire  onse 
a aFilisti,  ndi  aGesuri  onse  ; 3 kuya- 
mbira  Sihoro  wokhala  cha  kuno  cha 
Aigupto  mpaka  malire  a Ekiromu  ku 
mpoto,  loyesedwa  la  aKanani  ; aka- 
longa  asanu  a aFilisti ; a ku  Gaza, 
ndi  a ku  Asidodi,  a ku  Asekelo,  a ku 
Giti,  ndi  a ku  Ekiro,  ndi  aHivi,  4 ku 
mwela  dziko  lonse  la  aKanani,  ndi 
Meara  ndiwo  wa  aSidoni,  mpaka  ku 
Afeka,  mpaka  ku  malire  a aAmori  ; 

5 ndi  dziko  la  aGebili,  ndi  Lebano 
lonse  ku  m’mawa,  kuyambira  Baala- 
gadi  pa  tsinde  la  phiri  la  Herimoni, 
mpaka  polowera  pache  pa  Hamati  ; 

6 nzika  zonse  za  ku  mapiri  kuya- 

mbira  Lebano,  mpaka  Misirepotu- 
maimu,  aSidoni  onse  ; ndidzawainga 
pa  maso  pa  ana  a Israyeli,  koma 
limeneli  uwagawire  alsrayeli,  likhale 
cholowa  chawo,  monga  ndinakula- 
mulira.  7 Ndipo  tsopano  uwagawire 
mapfuko  asanu  ndi  anai,  ndi  pfuko 
la  Manase  logawika  pakati,  dziko  ili 
likhale  cholowa  chawo.  8 Pamodzi 
ndi  iye  aRubeni  analandira  cholowa 
chawo,  chimene  Mose  adawapatsa 
tsidya  ilo  la  Yordano  ku  m’mawa, 
monga  Mose  mtumiki  wa  Yehova 
anawapatsa  ; 9 kuyambira  pa  Aroeri, 
wokhala  m’mphepete  mwa  chigwa 
cha  Arinoni,  ndi  mudzi  uli  pakati  pa 
chigwa,  ndi  chidikha  chonse  cha 
Medeba  mpaka  ku  Diboni  ; 10  ndi 

midzi  yonse  ya  Sihoni  mfumu  ya 
aAmori,  wakuchita  ufumu  m’Hesi- 
boni,  mpaka  malire  a ana  a Amoni  ; 
11  ndi  Gileadi,  ndi  malire  a aGesuri, 


ndi  aMaakati,  ndi  phiri  lonse  la  Heri- 
moni,  ndi  Basana  lonse  mpaka  ku 
Saleka ; 1 2 ufumu  wonse  wa  Ogi 

m’Basana,  wakuchita  ufumu  m’Asi- 
tarotu,  ndi  m’Edrei  (yemweyo  ana- 
tsala  pa  otsala  a aRefai;)  pakuti 
Mose  anakantha  awa,  nawainga. 

13  Koma  ana  a Israyeli  sanainga 
aGesuri  kapena  aMaakati ; koma 
Gesuri,  ndi  Maakati  amakhala  pakati 
pa  Israyeli,  mpaka  lero  lino.  1 4 Koma 
pfuko  la  Levi  sanalipatsa  cholowa ; 
nsembe  za  Yehova  Mulungu  wa  Isra- 
yeli,  zochitika  ndi  moto,  ndizo  cholowa 
chache,  monga  Iye  adanena  naye 

15  Ndipo  Mose  anapatsira  pfuko  la 
ana  a Rubeni  monga  mwa  mabanja 
awo.  16  Malire  awo  anayambira 
ku  Aroeri  wokhala  m’mphepete  mwa 
chigwa  cha  Arinoni,  ndi  mudzi  uli 
pa'kati  pa  chigwa  ndi  chidikha  chonse 
cha  ku  Medeba ; 17  Hesiboni  ndi 

midzi  yache  yonse  yokhala  pa  chi- 
dikha ; Diboni,  ndi  Bamoto-baala 
ndi  Beti-baala-Meoni  ; 18  ndi  Yahaza 
ndi  Kedemotu,  ndi  Mefaata  ; 1 9 ndi 
Kiriyataimu,  ndi  Sibima,  ndi  Zereti- 
sahara,  m’phiri  la  ku  chigwa  ; 20  ndi 
Beti-peori,  ndi  matsikiro  a Pisiga,  ndi 
Beti-yesimotu ; 21  ndi  midzi  yonse 

ya  ku  chidikha,  ndi  ufumu  wonse  wa 
Sihoni  mfumu  ya  aAmori,  wochita 
ufumu  m’Hesiboni,  amene  Mose  ana- 
mkantha  pamodzi  ndi  akalonga  a 
Midyani,  Evi,  ndi  Rekemu,  ndi  Zuri, 
ndi  Huri  ndi  Reba,  akalonga  a Sihoni, 
nzika  za  m’dziko.  22  Ana  a Isra-  r 
yeli  anaphanso  ndi  lupanga  Balamu 
mwana  wa  Beori,  mlauli  uja,  pamodzi 
ndi  ena  adawapha’wo.  23  Ndipo 
malire  a ana  a Rubeni  ndiwo  Yordano 
ndi  malire  ache.  Ndicho  cholandira 
cha  ana  a Rubeni  monga  mwa  ma- 
banja  awo,  midzi  yache  ndi  miraga 
yache. 

24  Ndipo  Mose  anapatsira  pfuko  la 
Gadi,  ana  a Gadi,  monga  mwa  ma- 
banja  awo.  25  Ndipo  malire  awo 
ndiwo  Yazeri,  ndi  midzi  yonse  ya 
Gileadi,  ndi  dziko  la  ana  a Amoni 
logawika  pakati,  mpaka  ku  Aroeri,  j 
wokhala  cha  kuno  cha  Raba ; 26  ndi 
kuyambira  Hesiboni  mpaka  Ramati- 
Mizipe,  ndi  Betonimu ; ndi  kuya- 
mbira  Mahanaimu  mpaka  malire  a 
Dibiri  ; 27  ndipo  m’chigwa  Beti- 

haramu,  ndi  Beti-nimra,  ndi  Sukoti, 
ndi  Zafoni,  chotsala  cha  ufumu  wa 
Sihoni  mfumu  ya  Hesiboni,  Yordano 

ndi  malire  ache,  rnpaka  malekezero 
a nyanja  ya  Kinereti,  tsidya  lija  ia 
Yordano  ku  m’mawa.  28  Ichi  ndi 
cholowa  cha  ana  a Gadi,  monga  mwa 
mabanja  awo,  midzi  yache  ndi  miraga 
yache. 

29  Mose  anaperekanso  cholowa 
kwa  pfuko  la  Marxase  logawika  pakati, 
ndicho  cha  pfuko  la  Manase  logawika 
pakati  monga  mwa  mabanja  awo. 
30  Ndipo  malire  awo  anayambira  ku 
Mahanaimu,  Basana  lonse,  ufumu 
wonse  wa  Ogi  mfumu  ya  ku  Basana, 
ndi  midzi  yonse  ya  Yairi,  yokhala 
m’Basana,  midzi  makumi  asanu  ndi 
limodzi  ; 31  ndi  Gileadi  logav/ika 

pakati,  ndi  Asitarotu  ndi  Edrei,  midzi 
ya  ufumu  wa  Ogi  m’Basana,  inali  ya 
ana  a Makiri  mwana  wa  Manase, 
ndiwo  ana  a Makiri  ogawika  pakati, 
monga  mwa  mabanja  awo. 

32  Izi  ndi  zolowa’zi  Mose  anaziga- 
wira  m’zidikha  za  Moabi,  tsidya  ilo 
la  Yordano  ku  Yeriko,  ku  m’mawa. 
33  Koma  pfuko  la  Levi,  Mose  analibe 
kulipatsa  cholowa  : Yehova  Mulungu 
wa  Israyeli,  ndiye  cholowa  chawo, 
monga  ananena  nawo. 

1 A awa  ndi  maiko  ana  a 

I i"  Israyeli  anawalanda  m’dziko 
la  Kanani,  amene  Eleazare  wansembe, 
ndi  Yoswa  mwana  wa  Nuni,  ndi  akulu 
a nyumba  za  atate  a mapfuko  a ana 
a Israyeli,  anawagawira.  2 Kulandira 
kwawo  kunachitika  ndi  kulota  maere, 
monga  Yehova  adalamulira  mwa 
dzanja  la  Mose,  kunena  za  mapfuko 
asanu  ndi  anai  ndi  pfuko  logawika 
pakati.  3 Pakuti  Mose  adapatsa 
mapfuko  awiri,  ndi  pfuko  logawika 
pakati,  cholowa  tsidya  ilo  la  Yordano  ; 
koma  sanapatsa  aLevi  cholowa  pakati 
pawo.  4 Pakuti  ana  a Yosefe  ndiwo 
mapfuko  awiri,  Manase  ndi  Efraimu  ; 
ndipo  sanawagawira  aLevi  kanthu 
m’dziko,  koma  midzi  yokhala’mo  ndi 
dziko  lozungulira’ko  likhale  la  zoweta 
zawo  ndi  chuma  chawo.  5 Monga 
Yehova  analamulira  Mose,  momwemo 
ana  a Israyeli  anachita,  nagawana 
dziko. 

6 Pamenepo  ana  a Yuda  anadza 
kwa  Yoswa  ku  Giligala  ; ndi  Kalebe 
mwana  wa  Yefune  mKenizi  ananena 
naye,  Mudziwa  chimene  Yehova  ada- 
nena  kwa  Mose  munthu  wa  Mulungu 
za  ine  ndi  za  inu  m’Kadesi-Barinea. 
7 Ndinali  ine  wa  zaka  makumi  anai 
muja  Mose  mtumiki  wa  Yehova  ana- 


ndituma  kuchokera  ku  Kadesi- 
Barinea,  kukazonda  dziko  ; ndipo 
ndinambwezera  mau,  monga  momwe 
anakhala.  mu  mtima  mwanga.  8 Ko- 
ma  abale  anga  amene  anakwera  nane 
anasungunutsa  mitima  ya  anthu  ; 
koma  ine  ndinamtsata  Yehova  Mu- 
lungu  wanga  ndi  mtima  wanga  wonse. 
9 Ndipo  Mose  analumbira  tsiku  lo- 
mwelo  ndi  kuti,  Zedi,  dziko’li  phazi 
lako  laponda’po  lidzakhala  cholowa 
chako,  ndi  cha  ana  ako  kosalekeza, 
chifukwa  unatsata  Yehova  Mulungu 
wanga  ndi  mtima  wonse.  10  Ndipo 
tsopano,  taonani,  Yehova  anandisunga 
ndi  moyo,  monga  ananena,  zaka  izi 
makumi  anai  ndi  zisanu,  kuyambira 
nthawi  ija  Yehova  ananena  kwa  Mose 
mau  awa,  poyenda  Israyeli  m’chi- 
pululu  ; ndipo  tsopano  taonani,  ndine 
wa  zaka  makumi  asanu  ndi  atatu, 
kudza  zisanu  lero  lino.  11  Koma 
lero  lino  ndiri  wa  mphamvu  monga 
tsiku  lija  anandituma  Mose  ; monga 
mphamvu  yanga  pamene  paja,  mo- 
mwemo  mphamvu  yanga  tsopano, 
kugwira  nkhondo,  ndi  kuturuka  ndi 
kulowa.  12  Ndipo,  tsopano,  ndipa- 
tseni  phiri  ili,  limene  Yehova  ana- 
nenera  tsiku  lija ; pakuti  udamva 
tsiku  lijalo  kuti  aAnaki  anali  ko- 
mweko,  ndi  midzi  yaikuru  ndi  ya 
malinga  ; kapena  Yehova  adzakhala 
ndi  ine,  kuti  ndiwaingitse  monga 
ananena  Yehova.  13  Pamenepo  Yo- 
swa  anamdalitsa,  napatsa  Kalebe 
mwana  wa  Yefuni  Hebroni  likhale 
cholowa  chache.  1 4 Chifukwa  chache 
Hebroni  likhala  cholowa  chache  cha 
Kalebe  mwana  wa  Yefune  mKenizi 
mpaka  lero  lino  ; popeza  anatsata 
Yehova  Mulungu  wa  Israyeli  ndi 
mtima  wonse.  15  Koma  kale  dzina 
la  Hebroni  linali  mudzi  wa  Ariba, 
ndiye  munthu  wamkuru  pakati  pa 
aAnaki.  Ndipo  dziko  linapumula 
nkhondo. 

1 C Ndipo  gawo  la  pfuko  la  ana 
i \J  a Yuda  monga  mwa  mabanja 
awo  linafikira  malire  a Edomu,  ku 
chipululu  cha  Sini  ku  mwera,  ku 
malekezero  a ku  mwera.  2 Ndi 
malire  awo  a ku  mwera,  anayambira 
ku  malekezero  a Nyanja  ya  Mchere, 
ku  nyondo  yoloza  ku  mwera  ; 3 na- 
turuka  ku  mwela  kwa  chikweza  cha 
Akarabi,  napitirira  ku  Zini,  nakwera 
ku  mwera  kwa  Kadesi-Barinea,  na- 
pitirira  ku  Hezironi,  nakwera  ku 

Adara,  nazungulira  ku  Karika  ; 4 na- 
pitirira  ku  Azimoni,  naturuka  ku 
mtsinje  wa  Aigupto  ; ndi  malekezero 
a malire’wa  anali  ku  Nyanja  Yaikuru  ; 
awa  ndi  malire  anu  a ku  mwera. 
5 Ndi  malire  a ku  m’mawa  ndiwo 
Nyanja  ya  Mchere,  mpaka  mathiriro 
ache  a Yordano.  Ndi  malire  a ku 
mpoto  anayambira  nyondo  ya  nyanja 
ku  mathiriro  a Yordano  ; 6 nakwera 
malire  kumka  ku  Beti-hogila,  napi- 
tirira  ku  mpoto  kwa  Beti-araba ; 
nakwera  malire  kumka  ku  mwala 
wa  Bohani  mwana  wa  Rubeni  ; 
7 nakwera  malire  kumka  ku  Dibiri, 
kuchokera  ku  chigwa  cha  Akori,  ndi 
ku  mpoto  kupenyera  Giligala  ndiko 
kundunji  kwa  chikweza  cha  Adumi, 
ndiko  ku  mwela  kwa  mtsinje  ; napi- 
tirira  malire  kumlia  ku  madzi  a Eni- 
semesi,  ndi  maturukiro  ache  anali 
ku  Eni-rcgeli  ; 8 nakwera  malire 

kumka  ku  chigwa  cha  mwana  wa 
Hinomu,  ku  mbali  kwa  aYebusi,  ku 
mwela,  ndiko  Yerusalemu  ; nakwera 
malire  kumka  kumwamba  kwa  phiri 
lokhala  patsogolo  pa  chigwa  cha 
Hinomu  ku  madzulo,  ndilo  ku  ma- 
thero  ache  a chigwa  cha  Refai  ku 
rnpoto.  9 Ndipo  analemba  malire 
kuyambira  pamwamba  pa  phiri  mpaka 
chitsime  cha  madzi  cha  Nefitoa,  natu- 
rukira  malire  ku  midzi  ya  phiri  la 
Efroni  ; ndipo  analemba  malire  ku- 
mka  ku  Baala,  ndiwo  Kiriyati- 
Yearirnu.  10  Ndipo  malire  anazu- 
ngulira  kuyambira  ku  Baala  kumka 
ku  madzulo,  ku  phiri  la  Seiri,  napi- 
tirira  ku  mbali  kwa  phiri  la  Yearimu 
ku  mpoto,  ndilo  Kesaloni,  natsikira 
ku  Beti-Semesi,  napitirira  ku  Timina  ; 
11  naturuka  malire  kumka  ku  mbali 
ya  Ekroni  ku  mpoto  ; ndipo  analemba 
malire  kumka  ku  Sikeroni,  napitirira 
ku  phiri  la  Baala,  naturuka  ku  Yabi- 
neli  ; ndipo  maturukiro  a malire 
anali  ku  nyanja.  12  Ndi  malire  a 
ku  madzulo  anali  ku  Nyanja  Yaikuru, 
ndiwo  malire  ache.  Awa  ndi  malire 
a ana  a Yuda  pozungulira  monga 
mwa  mabanja  awo. 

13  Koma  Yoswa  anampatsa  Kalebe 
mwana  wa  Yefune  gawo  mwa  ana  a 
Yuda,  monga  Yehova  adamlamulira, 
ndiwo  mudzi  wa  Ariba,  ndiye  atate 
wa  Anaki,  ndiwo  Hebroni.  14  Ndipo 
Kalebe  anaingitsa’ko  ana  amuna 
atatu  a Anaki,  ndiwo  Sesai,  ndi  Ahi- 
mani,  ndi  Talimai,  ana  a Anaki. 


15  Nakwera  komweko  kumka  kwa 
nzika  za  Dibiri  ; koma  kale  dzina  la 
Dibiri  ndilo  Kiriyati-Seferi.  16  Ndipo 
Kalebe  anati,  Iye  amene  akantha 
Kiriyati-Seferi,  naulanda,  yemweyo 
ndidzampatsa  Akisa  mwana  wanga 
akhale  mkazi  wache.  17  Ndipo  Oti- 
niyeli,  mwana  wa  Kenazi,  mbale 
wache  wa  Kalebe,  anaulanda  ; ndipo 
anampatsa  Akisa  mwana  wache  akhale 
mkazi  wache.  18  Ndipo  kunali, 
mmene  anamdzera,  anamkangamiza  I 
mwamuna  wache  kuti  apemphe  atate  i 
wache  ampatse  munda  ; ndipo  ana- 
tsika  pa  buru ; pamenepo  Kalebe 
ananena  naye,  Ufunanji  ? 19  Nati 

iye,  Mundipatse  dalitso  ; popeza  mwa- 
ndipatsa  dziko  la  ku  mwela,  ndipa- 
tseninso  zitsime  za  madzi.  Pamenepo 
anampatsa  zitsime  za  ku  mtunda, 
ndi  zitsime  za  kunsi. 

20  Ichi  ndi  cholowa  cha  pfuko  la  < 
ana  a Yuda  monga  mwa  mabanja  j 
awo. 

21  Ndipo  midzi  ya  ku  malekezero  a 
pfuko  la  ana  a Yuda  ku  malire  a 
Edomu,  ku  mwela  ndiwo,  Kabizeeli 
ndi  Ederi,  ndi  Yaguri;  22  ndi  Kina  ndi 
Dimona,  ndi  Adada;  23  ndi  Kedesi,  ndi  ! 
Hazori,  ndi  Itinani;  24  Zifi  ndi  Telemu 
ndi  Bealoti : 25  ndi  Hazori-hadata, 
ndi  Kerioti-hezironi,  ndiwo  Hazori ; 

26  Amamu  ndi  Sema  ndi  Moloda ; 

27  ndi  Hazara-gada,  ndi  Hesimoni,  ! 
ndi  Beti-peleti ; 28  ndi  Hazara-suala, 
ndi  Beereseba,  ndi  Bizioti  ; 29  Baala, 
ndi  Iyimu,  ndi  Ezemu  ; 30  ndi  Elito-  j 
ladi,  ndi  Kesili  ndi  Horima  ; 31  ndi 
Zikilaga,  ndi  Madimana  ndi  Sanasana  ; 
32  ndi  Lebaoti,  ndi  Siliimu,  ndi  Aini 
ndi  Rimoni ; midzi  yonse  ndiyo 
makumi  awiri  kudza  isanu  ndi  inai  ; j 
pamodzi  ndi  miraga  yawo. 

33  Ku  chigwa,  Esitaoli,  ndi  Zora 
ndi  Asina  ; 34  ndi  Zanoa,  ndi  Eni-  : 
ganimu,  Tapua,  ndi  Enamu  ; 35  Ya- 
rimutu,  ndi  Adulamu,  Soko,  ndi 
Azeka ; 36  ndi  Saaraimu,  ndi  Adi- 
taimu,  ndi  Gedera,  ndi  Gederotaimu  ; 
midzi  khumi  ndi  inai  pamodzi  ndi 
miraga  yawo. 

37  Zenani,  ndi  Hadasa,  ndi  Migi- 
dala-gadi  ; 38  ndi  Dilani,  ndi  Mizipe, 
ndi  Yokiteeli  ; 39  Lakisi  ndi  Bozikatu 
ndi  Egiloni  40  ndi  Kaboni,  ndi 
Lamasi,  ndi  Kitilisi  ; 41  ndi  Gade- 

rotu,  Beti-dagoni,  ndi  Naama,  ndi 
Makeda  ; midzi  khumi  ndi  isanu  ndi 
umodzi  pamodzi  ndi  miraga  yawo. 

42  Libina  ndi  Eteri  ndi  Asana  ; 

43  ndi  Ifita  ndi  Asina  ndi  Nezibi  ; 

44  ndi  Kehila  ndi  Akisibu,  ndi  Ma- 
resa  ; midzi  isanu  ndi  inai  pamodzi 
ndi  miraga  yawo. 

45  Ekroni  pamodzi  ndi  midzi  yache 
ndi  miraga  yawo  ; 46  kuyambira  ku 
Ekroni  mpaka  ku  nyanja,  yonse  ya 
ku  mbali  ya  Asidodo,  pamodzi  ndi 
miraga  yawo. 

47  Asidodo,  midzi  yache  ndi  miraga 
yache  ; Gaza,  midzi  yache  ndi  miraga 
yache  ; mpaka  mtsinje  wa  Aigupto, 
ndi  nyanja  yaikuru  ndi  malire  ache. 

48  Ndi  ku  mapiri  Samiri,  ndi  Yatiri, 

ndi  Soko  ; 49  ndi  Dana,  ndi  Kiriyati- 
sana,  ndiwo  Dibiri  ; 50  ndi  Anabi, 

ndi  Esitemo,  ndi  Animu  ; 51  ndi 

Goseni,  ndi  Holoni,  ndi  Gilo  ; midzi 
khumi  ndi  umodzi  pamodzi  ndi 
miraga  yawo. 

52  Arabu,  ndi  Duma,  ndi  Esana  ; 
53  ndi  Yanimu,  ndi  Beti-tapua,  ndi 
Apeka  ; 54  ndi  Humita,  ndi  Kiriyati- 
ariba,  ndiv/o  Hebroni,  ndi  Ziori  ; 
midzi  isanu  ndi  inai  pamodzi  ndi 
miraga  yawo. 

55  Maoni,  Karimeli,  ndi  Zifu,  ndi 
Yuta ; 56  ndi  Yesireeli,  ndi  Yoki- 

deamu,  ndi  Zanoa  ; 57  Kaini  Gibea 
ndi  Timina  ; midzi  khumi  pamodzi 
ndi  miraga  yawo. 

58  Haluli,  Beti-zuru,  ndi  Gedori, 
59  ndi  Maaratu,  ndi  Bete-anotu,  ndi 
Elitekoni  ; midzi  isanu  ndi  umodzi 
pamodzi  ndi  miraga  yawo. 

60  Kiriyati-Baala,  ndiwo  Kiriyati- 
Yearimu  ndi  Raba ; midzi  iwiri 
pamodzi  ndi  miraga  yawo. 

61  M’chipululu,  Beti-araba,  Midini, 

ndi  Sekaka  ; 62  ndi  Nibisani,  ndi 

mudzi  wa  Mchere,  ndi  En-gedi  ; 
midzi  isanu  ndi  umodzi  pamodzi  ndi 
miraga  yawo. 

63  Koma  ana  a Yuda  sanakhoza 
kuingitsa  aYebusi,  nzika  za  Yeru- 
salemu : mmwemo  aYebusi  ana- 

khala  pamodzi  ndi  ana  a Yuda,  ku 
Yerusalemu,  mpaka  lero  lino. 

1 0 Ndipo  gawo  la  ana  a Yosefe 
I v linaturuka  kuchokera  ku  Yo- 
rdano  ku  Yeriko,  ku  madzi  a Yeriko 
ku  m’mawa,  ku  chipululu,  nakwera 
kuchokera  ku  Yeriko  kumka  ku 
mapiri  ku  Beteli  ; 2 naturuka  ku 

Beteli  kumka  ku  Luzi,  napitirira 
kumka  ku  malire  a aAriki,  ku  Ata- 
rotu  ; 3 natsikira  ku  madzulo  kumka 
ku  malire  a aYafeleti,  ku  malire  a 


Beti-horoni  wa  kunsi,  ndi  ku  Gezeri  ; 
ndi  maturukiro  ache  anali  ku  nyanja. 

4 Motero  ana  a Yosefe,  Manase  ndi 
Efraimu  analandira  cholowa  chawo. 

5 Ndipo  malire  a ana  a Efraimu, 

monga  mwa  mabanja  awo,  ndiwo  : 
malire  a cholowa  chawo  ku  m’mawa 
ndiwo  Atarotu-Adara,  mpaka  Beti- 
horoni  wa  ku  mtunda  ; 6 naturuka 
malire  ku  madzulo  ku  Mika-metatu 
ku  mpoto  ; nazungulira  malire  ku 
m’mawa  kumka  ku  Taanatu-silo, 
naupitirira  ku  m’mawa  kwache  kwa 
Yanoa : 7 natsika  kuchokera  ku 

Yanoa,  kumka  ku  Atarotu,  ndi  ku 
Naara,  nafika  ku  Yeriko,  naturuka 
ku  Yordano.  8 Kuyambira  ku  Tapua 
malire  anamuka  ku  madzulo  ku 
mtsinje  wa  Kana  : ndi  maturukiro 

ache  anali  ku  nyanja.  Ichi  ndi  cho- 
lowa  cha  pfuko  la  ana  a Efraimu 
monga  mwa  mabanja  awo  ; 9 pa- 

modzi  ndi  rnidzi  adaipatulira  ana  a 
Efraimu  pakati  pa  cholowa  cha  ana 
a Manase,  midzi  yonse  pamodzi  ndi 
miraga  yawo.  10  Ndipo  sanaingitsa 
aKanani  akukhala  m’Gezeri  ; koma 
aKanani  anakhala  pakati  pa  Efraimu, 
kufikira  lero  lino,  nawasonkhera 
msonkho. 

“7  Gawo  la  pfuko  la  Manase  ndi 
I I ili  : pakuti  anali  woyamba 

wa  Yosefe.  Makiri  mwana  woya- 
mba  wa  Manase,  atate  wa  Gileadi, 
popeza  ndiye  munthu  wa  nkhondo, 
anakhala  nayo  Gileadi  ndi  Basana. 
2 Ndipo  maere  anagwera  ana  ena 
otsala  a Manase  monga  mwa  ma- 
banja  awo  ; ana.  a Abiezere  ndi  ana 
a Heleki,  ndi  ana  a Asiriyeli,  ndi  ana 
a Sekemu  ndi  ana  a Hefere,  ndi  ana 
a Semida ; awa  ndi  ana  amuna  a 
Manase  mwana  wa  Yosefe,  monga 
mwa  mabanja  awo.  3 Koma  Tse- 
lofekadi,  mwana  wa  Hefere,  mwana 
wa  Gileadi,  mwana  wa  Makiri,  mwana 
wa  Manase,  analibe  ana  amuna  koma 
ana  akazi  ndiwo  ; ndipo  maina  a ana 
ache  akazi  ndiwo  : Mala,  ndi  Nowa, 
Hogila,  Milika  ndi  Tiriza.  4 Ndipo 
anayandikira  pa  maso  pa  Eleazare 
wansembe,  ndi  pa  maso  pa  Yoswa 
mwana  wa  Nuni,  ndi  pa  maso  pa 
akalonga,  ndi  kuti,  Yehova  anala- 
mulira  Mose  atipatse  cholowa  pakati 
pa  abale  athu  ; chifukwa  chache 
anawapatsa  monga  mwa  lamulo  la 
Yehova,  cholowa  pakati  pa  abale  a 
atate  wawo.  5 Ndipo  anamgwera 

Manase  magawo  khumi,  osawerenga 
dziko  la  Gileadi  ndi  Basana  lokhala 
tsidya  lija  la  Yordano  : 6 popeza  ana 
akazi  a Manase  adalandira  cholowa 
pakati  pa  ana  ache  amuna ; ndi 
dziko  la  Gileadi  linakhala  la  ana  a 
Manase  otsala.  7 Ndipo  malire  a 
Manase  anayambira  ku  Aseri,  kumka 
ku  Mika-metatu,  wokhala  cha  kuno 
cha  Sekemu  ; namuka  malire  ku 
dzanja  la  manja  kwa  nzika  za  Eni- 
tapua.  8 Dziko  la  Tapua  linali  la 
Manase  ; koma  Tapua  mpaka  malire 
a Manase  linakhala  la  ana  a Efraimu. 

9 Natsikira  malire  ku  mtsinje  wa 
Kana,  ku  mwera  kwa  mtsinje  ; midzi 
iyi  inakhala  ya  Efraimu  pakati  pa 
midzi  ya  Manase  ; ndi  malire  a 
Manase  anali  ku  mpoto  kwa  mtsinje  ; 
ndi  maturukiro  ache  anali  ku  nyanja  ; 

10  ku  mwera  nkwa  Efraimu  ndi  ku 
mpoto  nkwa  Manase,  ndi  malire  ache 
ndi  nyanja  ; ndi  ku  mpoto  anako- 
mana  ndi  Aseri,  ndi  ku  m’mawa  ana- 
komana  ndi  Isakara.  11  Ndipo  m’Isa- 
kara  ndi  m’Aseri  Manase  anali  nawo 
Beti-seani  ndi  midzi  yache,  ndi 
Ibleamu  ndi  midzi  yache,  ndi  nzika 
za  Doro  ndi  midzi  yache,  ndi  nzika 
za  Eni-doro  ndi  midzi  yache,  ndi 
nzika  za  Taanaki  ndi  midzi  yache, 
ndi  nzika  za  Megido  ndi  midzi  yache  : 
dziko  la  mapiri  atatu.  12  Koma  ana 
a Manase  sanatha  kuingitsa  a m’midzi 
aja,  popeza  aKanani  anafuna  ku- 
khala  m’dziko  lija.  13  Ndipo  kunali 
pamene  ana  a Israyeli  atakula  mpha- 
mvu  anasonkhetsa  aKanani  osa- 
waingitsa  onse. 

14  Pamenepo  ana  a Yosefe  ananena 
ndi  Yoswa,  ndi  kuti,  Watipatsiranji 
cholowa  chathu  cha  maere  chimodzi 
ndi  gawo  limodzi,  popeza  ife  ndife 
anthu  aunyinji,  pakuti  Yehova  anati- 
dalitsa  ndi  pano  pomwe  ? 15  Ndipo 

Yoswa  ananena  nawo,  Ngati  muli 
anthu  aunyinji,  kwerani  kuli  mi- 
tengo’ko,  ndi  kudziswera  minda  m’dzi- 
ko  la  aPerizi  ndi  la  aRefai  ; akaku- 
cheperani  malo  ku  phiri  la  Efraimu. 
16  Ndipo  ana  a Yosefe  anati,  Ku 
phiri’ko  sikudzatifikira  ; ndipo  aKa- 
nani  onse  akukhala  m’dziko  la  chigwa 
ali  nawo  magareta  a chitsulo,  iwo 
akukhala  m’Bete-Seani,  ndi  midzi 
yache  ndi  iwo  omwe  akukhala  m’chi- 
gwa  cha  Yezereli.  17  Ndipo  Yoswa 
ananena  kwa  iwo  a m’nyumba  ya 
Yosefe,  kwa  Efraimu,'  ndi  Manase, 


ndi  kuti,  Inu  ndinu  anthu  aunyinji 
muli  nayo  mphamvu  yaikuru  ; simu- 
dzakhala  nalo  gawo  limodzi  lokha ; 
18  koma  ku  phiri’ko  kudzakhala 
kwanu  pakuti  pangakhale  mpa  mi- 
tengo,  mudzisweretu  minda,  ndi  ma- 
turukiro  ache  adzakhala  anu  ; pakuti 
mudzaingitsa  aKanani  angakhale  ali 
nawo  magareta  a chitsulo  angakhale 
ali  a mphamvu. 

1 O Ndipo  msonkhano  wonse  wa 
I O ana  a Israyeli  unasonkhana 
ku  Silo,  nuutsa  komweko  chihema 
chokomanako  ; ndipo  dziko  lina- 
wagonjera.  2 Ndipo  anatsala  mwa 
ana  a Israyeli  mapfuko  asanu  ndi 
awiri  osawagawira  cholowa  chawo. 
3 Ndipo  Yoswa  anati  kwa  ana  a 
Israyeli,  Muchedwa  mpaka  liti  ku- 
lowa  ndi  kulandira  dziko  limene 
Yehova  Mulungu  wa  makolo  anu 
anakupatsani  ? 4 Mudzifunire  amu- 

na,  pfuko  liri  lonse  amuna  atatu  ; 
kuti  ndiwatume,  anyamuke,  nayende- 
yende  iwo  pakati  pa  dziko,  nalilembe 
monga  mwa  cholcwa  chawo  ; na- 
bwerenso  kwa  ine.  5 Ndipo  adzali- 
gawa  magawo  asanu  ndi  awiri  ; 
Yuda  adzakhala  m’malire  ache  ku 
mwela,  ndi  a m’nyumba  ya  Yosefe 
adzakhala  m’malire  mwawo  ku  mpoto. 
6 Ndipo  muzilemba  dziko  likhale 
magawo  asanu  ndi  awiri,  ndi  ku- 
bwera  nawo  kuno  kwa  ine  malembo 
ache  ; ndipo  ndidzakuloterani  maere 
pano  pa  maso  pa  Yehova  Mulungu 
wathu.  7 Pakuti  aLevi  alibe  gawo 
pakati  pa  inu  ; pakuti  unsembe  wa 
Y ehova  ndiwo  cholowa  chawo.  Koma 
Gadi,  ndi  Rubeni,  ndi  pfuko  la  Manase 
logawika  pakati  adalandira  cholowa 
chawo  tsidya  lija  la  Yordano  ku 
m’mawa,  chimene  Mose  mtumiki  wa 
Yehova  adawapatsa.  8 Ndipo  amu- 
na’wo  ananyamuka,  namuka  ; ndipo 
Yoswa  analamulira  opita  kulemba 
dziko’wo,  ndi  kuti,  Mukani,  muyende- 
yende  pakati  pa  dziko,  ndi  kulilemba, 
nimubwerenso  kwa  ine,  ndipo  ndi- 
dzakuloterani  maere  pano  pa  maso 
pa  Yehova  pa  Silo.  9 Namuka  amu- 
na’wo,  napitapita  pakati  pa  dziko, 
nalilemba  m’buku,  nayesa  midzi 
yache,  magawo  asanu,  nabwera  kwa 
Yoswa  ku  chigono  lcu  Silo.  10  Ndipo 
Yoswa  anawalotera  maere  ku  Silo 
pa  maso  pa  Yehova  ; ndi  apo  Yoswa 
anawagawira  ana  a Israyeli  dziko, 
monga  mwa  magawo  awo. 

11  Ndipo  maere  a ana  a Benjamini 
anakwera  monga  mwa  mabanja  awo  ; 
ndi  malire  a gawo  lawo  anaturuka 
pakati  pa  ana  a Yuda  ndi  ana  a 
Yosefe.  12  Ndipo  malire  awo  a ku 
mpoto  anachokera  ku  Yordano  ; ndi 
malire  anakwera  ku  mbali  ya  Yeriko 
ku  mpoto,  nakwera  pakati  pa  mapiri 
ku  madzulo  ; ndi  maturukiro  ache 
anali  ku  chipululu  cha  Beti-aveni. 
13  Ndipo  malire  anapitirira’po  kumka 
ku  Luzi,  ku  mbali  ya  Luzi,  momwemo 
ndi  Beteli,  ku  mwela  ; ndi  malire 
anatsikira  kumka  ku  Atarotu-adara, 
ku  phiri  lokhala  ku  mwela  kwa  Beti- 
horoni  wa  kunsi.  14  Ndipo  malire 
analembedwa  nazungulira  ku  mbali 
ya  ku  madzulo  kumka  ku  mwela, 
kuchokera  kir  phiri  lokhala  patsogolo 
pa  Beti-horoni,  ku  mwela  kwache  ; 
ndi  maturukiro  ache  anali  ku  Kiri- 
yati-baala,  womwewo  ndi  Kiriyati- 
Yearimu,  mudzi  wa  ana  a Yuda  ; 
ndiyo  mbali  ya  ku  madzulo.  15Ndipo 
mbali  ya  ku  mwela  inayambira  pole- 
kezera  Kiriyati-Yearimu  ; naturuka 
malire  kumka  ku  madzulo,  naturuka 
kumka  ku  chitsime  cha  madzi  a 
Nefitoa  ; 1 6 natsikira  malire  kumka 
polekezera  phiri  lokhala  patsogolo 
pa  chigwa  cha  mwana  wa  Hinomu, 
ndicho  cha  m’chigwa  cha  Refai  ku 
mpoto  ; natsikira  ku  chigwa  cha 
Hinomu,  ku  mbali  ya  aYebusi  ku 
mwela,  natsikira  ku  Eni-rogeli ; 1 7 na- 
lembedwa  kumka  ku  mpoto,  naturuka 
ku  Eni-semesi,  naturuka  ku  Gelilotu, 
ndiwo  pandunji  pokwerera  pa  Adumi  ; 
natsikira  ku  mwala  wa  Bohani  mwana 
wa  Rubeni  ; 18  napitirira  ku  mbali 
ya  pandunji  pa  Araba  ku  mpoto, 
natsikira  kumka  ku  Araba  ; 1 9 na- 
pitirira  malire  kumka  ku  mbali  ya 
Beti-hogila  ku  mpoto  ; ndi  maturu- 
kiro  ache  a malire  anali  ku  nyondo 
ya  ku  mpoto  ya  Nyanja  ya  Mchere  ; 
pa  kulekezera  kwa  ku  mwela  kwa 
Yordano  ; ndiwo  malire  a ku  mwera. 
21  Koma  midzi  ya  pfuko  la  ana  a 
Benjamini  monga  mwa  mabanja  awo 
ndiyo  Yeriko,  ndi  Beti-hogila,  ndi 
Emekikozizi  ; 22  ndi  Beti-araba,  ndi 
Zemaraimu,  ndi  Beteli  ; 23  ndi 

Arimu  ndi  Para,  ndi  Ofira  ; 24  ndi 
Kefara-amoni,  ndi  Ofini,  ndi  Geba  ; 
midzi  khumi  ndi  iwiri  pamodzi  ndi 
miraga  yawo  ; 25  Gibeoni  ndi  Rama, 
ndi  Beeroti  ; 26  ndi  Mizipe,  ndi  Kefira, 
ndi  Moza  ; 27  ndi  Rekemu,  ndi  Iri- 


peeli  ndi  Tarala  ; 28  ndi  Zela,  Elefi, 
ndi  Yebusi,  womwewo  ndi  Yerusalemu, 
Gibeati  ndi  Kiriyati  ; midzi  khumi 
ndi  inai  pamodzi  ndi  miraga  yache. 
Ndicho  cholowa  cha  ana  a Benjamini 
monga  mwa  mabanja  awo. 

"1  Q Ndipo  maere  achiwiri  ana- 

1 mturukira  Simeoni,  pfuko  la 
ana  a Simeoni  monga  mwa  mabanja 
awo  ; ndi  cholowa  chawo  chinali 
pakati  pa  cholowa  cha  ana  a Yuda. 

2 Ndipo  anali  nacho  cholowa  chawo 
Beeri-seba,  kapena  Seba,  ndi  Molada  ; 

3 ndi  Hazarasuala,  ndi  Bala,  ndi 
Ezemu  ; 4 ndi  Elitoladi,  ndi  Betuli, 
ndi  Horimu  ; 5 ndi  Zikilagi,  ndi  Beti- 
malikabotu,  ndi  Hazari-susa  ; 6 ndi 
Beti-lebaotu,  ndi  Saruheni  ; midzi 
khumi  ndi  itatu  ndi  miraga  yawo  ; 
7 Aini,  Rimoni  ndi  Eteri  ndi  Asana  ; 
midzi  inai  ndi  miraga  yawo  ; 8 ndi 
miraga  yonse  yozungulira  midzi  iyi 
inpaka  Baalata-beeri  ndiwo  Rama 
ku  mwera.  Ndicho  cholowa  cha 
pfuko  la  ana  a Simeoni,  monga  mwa 
mabanja  awo.  9 M’gawo  la  ana  a 
Yuda  muli  cholowa  cha  ana  a Simeoni ; 
popeza  gawo  la  ana  a Yuda  linawa- 
churukira  ; chifukwa  chache  ana  a 
Simeoni  anali  nacho  cholowa  pakati 
pa  cholowa  chawo. 

10  Ndipo  maere  achitatu  anakwe- 
rera  ana  a Zebuloni  monga  mwa 
mabanja  awo  ; ndi  malire  a cholowa 
chawo  anafikira  ku  Saridi  ; 11  na- 

kwera  malire  awo  kumka  ku  madzulo 
ndi  ku  Marala  nafikira  ku  Dabeseti, 
nafikira  ku  mtsinje  wa  patsogolo  pa 
Yokineamu  ; 12  ndi  kuchokera  ku  Sa- 
ridi  anazungulira  kumka  ku  m’mawa 
kumaturukira  dzuwa,  mpaka  malire 
a Kisilotu-tabori  ; naturuka  kumka 
ku  Daberati,  nakwera  ku  Yafia ; 

13  ndi  pochoka  pamenepo  anapiti- 
rira  kumka ku  m’mawa  ku  Gati-heferi, 
ku  Eti-kazini  ; naturuka  ku  Remoni 
umene  ulembedwa  mpaka  ku  Nea, 

14  nauzungulira  malire  ku  mpoto, 

kumka  ku  Hanatoni  ; ndi  maturukiro 
ache  anali  ku  chigwa  cha  Ifita-eli  ; 
ndi  Kata,  ndi  Nahalala  ndi  Simironi, 
ndi  Idala  ndi  Betelehemu  : midzi 

khumi  ndi  iwiri  ndi  miraga  yawo. 
16  Ichi  ndi  cholowa  cha  ana  a Zebu- 
loni  monga  mwa  mabanja  awo,  midzi 
iyi  ndi  miraga  yawo 

17  Maere  achinai  anamturukira 
Isakara,  kunena  za  ana  a Isakara 
monga  mwa  mabanja  awo.  18  Ndi 

malire  awo  anali  ku  Yezireeli,  ndi 
Kesulotu,  ndi  Sunemu ; 1 9 ndi  Ha- 
faraimu,  ndi  Sioni,  ndi  Anaharati  ; 

20  ndi  Rabiti  ndi  Kisioni,  ndi  Ebezi  ; 

21  ndi  Remeti  ndi  Eni-ganimu  ndi 

Eni-hada,  ndi  Beti-Pazezi  ; 22  ndi 

malire  anafikira  ku  Tabori,  ndi  Sa- 
hazuma,  ndi  Betesemesi ; ndi  ma- 
turukiro  a malire  awo  anali  ku 
Yordano  ; midzi  khumi  ndi  isanu 
ndi  umodzi  ndi  miraga  yawo.  23  Ichi 
ndi  cholowa  cha  pfuko  la  ana  a 
Isakara,  monga  mwa  mabanja  awo, 
midzi  ndi  miraga  yawo. 

24  Ndipo  maere  achisanu  analitu- 
rukira  pfuko  la  ana  a Aseri  monga 
mwa  mabanja  awo.  25  Ndi  malire 
awo  ndiwo  Helikati,  ndi  Hali,  ndi 
Beteni  ndi  Akisafu  ; 26  ndi  Alameleki, 
ndi  Amadi,  ndi  Misali  ; nafikira  ku 
Karimeli  ku  madzulo  ndi  ku  Sihori- 
libinati  ; 27  nazungulira  koturukira 

dzuwa  ku  Beti-dagoni,  nafikira  ku 
Zebuloni  ndi  ku  chigwa  cha  Ifita-eli, 
ku  mpoto  ku  Beti-emeki,  ndi  Nehieli  ; 
naturukira  ku  Kabulu  ku  lamanja, 
28  ndi  Ebroni,  ndi  Rehobo,  ndi 
Hamoni,  ndi  Kana,  mpaka  ku  Sidoni 
wamkuru  ; 29  nazungulira  malire 

kumka  ku  Rama,  ndi  ku  mudzi  wa 
linga  la  Turo  ; nazungulira  malire 
kumka  ku  Hosa ; ndi  maturukiro 
ache  anali  ku  nyanja,  kuchokera  ku 
Hebeli  mpaka  ku  Akizibu  ; 30  Uma 
womwe  ndi  Afeki,  ndi  Rehobo  ; midzi 
makumi  awiri  mphambu  iwiri  ndi 
miraga  yawo.  31  Ichi  ndi  cholowa 
cha  pfuko  la  ana  a Aseri  monga  mwa 
mabanja  awo,  midzi  iyi  ndi  miraga 
yawo. 

32  Maere  achisanu  ndi  chimodzi 
anaturukira  ana  a Nafitali,  ana  a 
Nafitali  monga  mwa  mabanja  awo. 
33  Ndipo  malire  awo  anayambira  ku 
Helefi,  ku  thundu  wa  ku  Zaanani, 
ndi  Adaminekebi,  ndi  Yabineeli,  mpaka 
ku  Lakumu  ; ndi  maturukiro  ache 
anali  ku  Yordano  ; 34  nazungulira 

malire  kumka  ku  madzulo  ku  Azi- 
notu-tabori,  naturukira  komweko  ku- 
mka  ku  Hukoku  ; nafikira  ku  Zebu- 
loni  ku  mwera,  nafikira  ku  Aseri  ku 
madzulo,  ndi  ku  Yuda  pa  Yordano 
ku  m’mawa.  35  Ndipo  midzi  ya 
malinga  ndiyo  Zidimu,  Zeri,  ndi 
Hamati,  Rakati,  ndi  Kinereti ; 36  ndi 
Adama,  ndi  Rama,  ndi  Hazori  ; 37  ndi 
Kedesi,  ndi  Edrei,  ndi  Eni-hazori  ; 
38  ndi  Ironi,  ndi  Migidala-eli,  Horemu, 


ndi  Beti-anati,  ndi  Beti-semesi ; midzi 
khumi  ndi  isanu  ndi  inai,  ndi  miraga 
yawo.  39  Ichi  ndi  cholowa  cha 
pfuko  la  ana  a Nafitali,  monga  mwa 
mabanja  awo,  midzi  ndi  miraga 
yawo. 

40  Maere  achisanu  ndi  chiwiri 
anaturukira  pfuko  la  ana  a Dani, 
monga  mwa  mabanja  awo.  41  Ndipo 
malire  a cholowa  chawo  anali  Zora, 
ndi  Esitaoli,  ndi  Iri-semesi  ; 42  Saala- 
bini,  ndi  Aijaloni  ndi  Itila  ; 43  ndi 
Eloni  ndi  Timna,  ndi  Ekroni  ; 44  ndi 
Eliteke,  ndi  Gibetoni,  ndi  Baalati ; 
45  ndi  Yehudi,  ndi  Bene-beraki,  ndi 
Gati-rimoni  ; 46  ndi  Me-jarikoni,  ndi 
Rakoni,  ndi  malire  pandunji  pa  Japo. 

47  Koma  malire  a ana  a Dani  ana- 
turuka  kupitirira  iwowa*;  pakuti  ana 
a Dani  anakwera  nathira  nkhondo 
ku  Lesemu,  naulanda  naukantha  ndi 
lupanga  lakuthwa,  naulandira,  na- 
khala  mmwemo,  naucha  Lesemu, 
Dani,  ndilo  dzina  la  Dani  atate  wawo. 

48  Ichi  ndi  cholowa  cha  pfuko  la  ana 
a Dani,  monga  mwa  mabanja  awo, 
midzi  iyi  ndi  miraga  yawo.  49  Ndipo 
atatha  kuligawa  dziko  likhale  cho- 
lowa  chawo  monga  mwa  malire  ache, 
ana  a Israyeli  anapatsa  Yoswa  mwana 
wa  Nuni  cholowa  pakati  pawo  ; 
50  monga  mwa  lamulo  la  Yehova 
anampatsa  mudzi  umene  anawape- 
mpha,  ndiwo  Timinati-sera,  ku  ma- 
piri  a Efraimu  ; ndipo  anamanga 
mudzi’wo  nakhala  mmwemo. 

51  Izi  ndizo  zolowa  anazigawa 
Eleazare  wansembe,  ndi  Yoswa  mwana 
wa  Nuni,  ndi  akulu  a nyumba  za 
atate  a mapfuko  a ana  a Israyeli, 
zikhale  zawo  zawo,  ndi  kulota  maere 
ku  Silo  pa  maso  pa  Yehova  ku  khomo 
la  chihema  chokomanako.  Momwe- 
mo  anatha  kuligawa  dziko. 

Ndipo  Yehova  anati  kwa 
Yoswa,  2 Nena  ndi  ana  a 
Israyeli  ndi  kuti,  Mudziikire  midzi 
yopulumukira’ko,  monga  ndinanena 
kwa  inu  mwa  dzanja  la  Mose,  3 kuti 
athawire’ko  wakupha  munthu  osa- 
mupha  dala,  osadziwa  ; ndipo  idza- 
khalira  inu  yopulumukira’ko,  kumpu- 
lumuka  wolipsa  mwazi.  4 Munthu 
akathawira  umodzi  wa  midzi  iyi, 
aziima  polowera  pa  chipata  cha 
mudzi’wo,  nafotokozere  mlandu  wa- 
che  m’makutu  a akuru  a mudzi’wo ; 
pamenepo  azimlandira  ku  mudzi 
kwawo,  ndi  kumpatsa  malo,  kuti 

akhale  pakati  pawo.  5 Ndipo  aka- 
mlondola  wolipsa  mwazi,  asampereke 
m’dzanja  lache  wakupha  mnzache’yo  ; 
pakuti  anakantha  mnansi  wache 
mosadziwa,  osamuda  kale.  6 Ndipo 
azikhala  m’mudzi’mo  mpaka  adzaima 
pa  maso  pa  msonkhano  anene  mlandu 
wache,  mpaka  atafa  mkulu  wansembe 
wa  m’masiku  omwewo  ; pamenepo 
wakupha  mnzache  azibwerera  ndi 
kufika  ku  mudzi  kwache,  ndi  nyumba 
yache,  ku  mudzi  kumene  adatha- 
wa’ko.  7 Ndipo  anapatula  Kedesi 
m’Galileya  ku  mapiri  a Nafitali,  ndi 
Sekemu  ku  mapiri  a Efraimu,  ndi 
mudzi  wa  Ariba  ndiwo  Hebroni  ku 
mapiri  a Yuda.  8 Ndipo  tsidya  lija 
la  Yordano  ku  m’mawa  kwa  Yeriko, 
anaika  Bezeri  m’chipululu,  ku  chi- 
dikha,  wa  pfuko  la  Rubeni,  ndi 
Ramoti  m’Gileadi  wa  pfuko  la  Gadi, 
ndi  Golani  m’Basana  wa  pfuko  la 
Manase.  9 Iyi  ndi  midzi  yoikidwira 
ana  onse  a Israyeli,  ndi  mlendo  waku- 
khala  pakati  pawo,  kuti  athawire’ko 
ali  yense  wakupha  munthu,  ndi  kuti 
asafe  ndi  dzanja  la  wolipsa  mwazi, 
asanaime  pa  maso  pa  msonkhano. 
Q-l  Pamenepo  akuru  a nyumba 
I za  atate  a aLevi  anayandikira 
kwa  Eleazare  wansembe,  ndi  kwa 
Yoswa  mwana  wa  Nuni,  ndi  kwa 
akuru  a nyumba  za  atate  a mapfuko 
a ana  a Israyeli  ; 2 nanena  nawo  ku 
Silo  m’dziko  la  Kanani,  ndi  kuti, 
Yehova  analamulira  mwa  dzanja  la 
Mose  kuti  atipatse  midzi  yokhala’mo 
ife,  ndi  mabusa  a zoweta  zathu. 
3 Ndipo  ana  a Israyeli  anapatsa  aLevi, 
kutapa  pa  cholowa  chawo,  monga 
mwa  lamulo  la  Yehova,  midzi  iyi  ndi 
mabusa  awo. 

4 Ndipo  maere  anaturukira  ma- 
banja  a aKohati  ; ndipo  molota  maere 
ana  a Aroni  wansembe  ndiwo  aLevi, 
analandira  motapa  pa  pfuko  la  Yuda, 
ndi  pa  pfuko  la  Simeoni,  ndi  pa  pfuko 
la  Benjamini,  midzi  khumi  ndi  itatu. 

5 Ndipo  ana  otsala  a Kohati  ana- 
landira  molota  maere  motapa  pa 
mabanja  a pfuko  la  Efraimu,  ndi  pa 
pfuko  la  Dani,  ndi  pa  pfuko  la  Manase 
logawika  pakati,  midzi  khumi. 

6 Ndipo  ana  a Gerisoni  analandira 
molota  maere  motapa  pa  mabanja 
a pfuko  la  Isakara,  ndi  pa  pfuko  la 
Aseri,  ndi  pa  pfuko  la  Nafitali,  ndi 
pa  pfuko  la  Manase  logawika  pakati 
m’Basana,  midzi  khumi  ndi  itatu. 


7 Ana  a Merari,  monga  mwa  ma- 
banja  awo,  analandira  motapa  pa 
pfuko  la  Rubeni,  ndi  pa  pfuko  la 
Gadi,  ndi  pa  pfuko  la  Zebuloni  midzi 
khumi  ndi  iwiri. 

8 Motero  ana  a Israyeli  anapatsa 
aLevi  midzi  iyi  ndi  mabusa  awo, 
molota  maere,  monga  Yehova  ada- 
lamulira  mwa  dzanja  la  Mose.  9 Ndi- 
po  anapatsa  motapa  pa  pfuko  la  ana 
a Yuda,  ndi  pa  pfuko  la  ana  a Simeoni, 
midzi  iyi  yochulidwa  maina  awo  ; 
10  kuti  ikhale  ya  ana  a Aroni  a 
mabanja  a aKohati,  a ana  a Levi, 
pakuti  maere  oyamba  adaturukira 
iwowa.  11  Ndipo  anawapatsa  mudzi 
wa  Ariba,  ndiye  atate  wa  Anoki, 
womwewo  ndi  Hebroni,  ku  mapiri 
a Yuda,  ndi  mabusa  ache  ozungu- 
lira’po.  12  Koma  minda  ya  inudzi 
ndi  miraga  yache  anapatsa  Kalebe 
mwana  wa  Yefune,  ikhale  yache. 

13  Ndipo  kwa  ana  a Aroni  wa- 
nsembe  anapatsa  Hebroni  ndi  ma- 
busa  ache,  ndiwo  mudzi  wopulumu- 
kira’ko  wakupha  mnzache,  ndi  Libina 
ndi  mabusa  ache  ; 14  ndi  Yatiri  ndi 
mabusa  ache,  ndi  Esitimoa  ndi  ma- 
busa  ache  ; 15  ndi  Holoni  ndi  ma- 
busa  ache,  ndi  Debiri  ndi  mabusa 
ache  ; 16  ndi  Aini  ndi  mabusa  ache, 
ndi  Yuta  ndi  mabusa  ache,  ndi  Beti- 
semesi  ndi  mabusa  ache  ; midzi  isanu 
ndi  inai  yotapira  mapfuko  awiri  aja. 
1 7 Ndipo  motapira  pfuko  la  Benjamini, 
Gibeoni  ndi  mabusa  ache,  Geba  ndi 
mabusa  ache,  1 8 Anatotu  ndi  mabusa 
ache,  ndi  Alimoni  ndi  mabusa  ache  ; 
midzi  inai.  19  Midzi  yonse  ya  ana 
a Aroni,  ansembe,  ndiyo  khumi  ndi 
itatu,  ndi  mabusa  awo. 

20  Ndipo  mabanja  a ana  a Kohati, 
aLevi’wo,  otsala  a ana  a Kohati, 
analandira  midzi  ya  maere  awo  mota- 
pira  pa  pfuko  la  Efraimu.  21  Ndipo 
anawapatsa  Sekemu  ndi  mabusa  ache 
ku  mapiri  a Efraimu  ndiwo  mudzi 
wopulumukira’ko  wakupha  mnza- 
che’yo,  ndi  Gezeri  ndi  mabusa  ache  ; 
22  ndi  Kibizaimu  ndi  mabusa  ache, 
Beti-horoni  ndi  mabusa  ache  ; midzi 
inai.  23  Ndipo  motapira  m’pfuko 
la  Dani,  Eliteke  ndi  mabusa  ache, 
Gibetoni  ndi  mabusa  ache  ; 24  Aija- 
loni  ndi  mabusa  ache,  Gatirimoni  ndi 
mabusa  ache  ; midzi  inai.  25  Ndipo 
motapira  pa  pfuko  la  Manase  loga- 
wika  pakati,  Taanaki  ndi  mabusa 
ache,  ndi  Gati-rimoni  ndi  mabusa 

ache  ; midzi  iwiri.  26  Midzi  yonse 
ya  mabanja  a ana  otsala  a Kohati 
ndiyo  khumi  ndi  mabusa  awo. 

27  Ndipo  anapatsa  ana  a Gerisoni, 
a mabanja  a aLevi,  motapira  pa 
pfuko  la  Manase  logawika  pakati, 
Golomi  m’Basana  ndi  mabusa  ache, 
ndiwo  mudzi  wopulumukira’ko  wa- 
kupha  mnzache’yo  ; ndi  Beesitera 
ndi  mabusa  ache ; midzi  iwiri. 
28  Ndipo  motapira  pa  pfuko  la  Isa- 
kara,  Kisioni  ndi  mabusa  ache, 
Daberati  ndi  mabusa  ache  ; 29  Yari- 
mutu  ndi  mabusa  ache,  Eniganimu 
ndi  mabusa  ache  ; midzi  inai.  30  Ndi- 
po  motapira  pa  pfuko  la  Aseri,  Misali 
ndi  mabusa  ache,  Abidoni  ndi  ma- 
busa  ache  ; 31  Helikati  ndi  mabusa 
ache,  ndi  Rehobo  ndi  mabusa  ache  ; 
midzi  inai.  32  Ndipo  motapira  pa 
pfuko  la  Nafitali,  Kedesi  m’Galileya 
ndi  mabusa  ache,  ndiwo  mudzi  wopu- 
lumukira’ko  wakupha  mnzache’yo, 
ndi  Hamotidori  ndi  mabusa  ache, 
ndi  Karitani  ndi  mabusa  ache,  midzi 
itatu.  33  Midzi  yonse  ya  aGerisoni 
monga  mwa  mabanja  awo  ndiyo 
midzi  khumi  ndi  itatu  ndi  mabusa 
awo. 

34  Ndipo  anapatsa  kwa  mabanja 
a ana  a Merari,  otsala  a aLevi,  mota- 
pira  pa  pfuko  la  Zebuloni,  Yokineamu 
ndi  mabusa  ache,  ndi  Karita  ndi  ma- 
busa  ache,  35  Dimna  ndi  mabusa 
ache,  Nahalala  ndi  mabusa  ache  : 
midzi  inai.  36  Ndipo  motapira  pa 
pfuko  la  Rubeni,  Bezeri  ndi  mabusa 
ache,  ndi  Yahazi  ndi  mabusa  ache, 

37  Kedimotu  ndi  mabusa  ache,  ndi 
Mefati  ndi  mabusa  ache  : midzi  inai. 

38  Ndipo  motapira  m’pfuko  la  Gadi, 

Ramoti  m’Gileadi  ndi  mabusa  ache, 
ndiwo  mudzi  wopulumukira’ko  wa- 
kupha  mnzache’yo,  ndi  Mahanaimu 
ndi  mabusa  ache  ; 39  Hesiboni  ndi 

mabusa  ache,  Yazeri  ndi  mabusa 
ache  : yonse  pamodzi  midzi  inai. 

40  Yonseyi  ndiyo  midzi  ya  ana  a 
Merari  monga  mwa  mabanja  awo, 
ndiwo  otsala  a mabanja  a aLevi  ; 
ndipo  gawo  lawo  ndilo  midzi  khumi 
ndi  iwiri. 

41  Midzi  yonse  ya  aLevi,  pakati 
pa  cholowa  cha  ana  a Israyeli  ndiyo 
midzi  makumi  anai  kudza  isanu  ndi 
itatu,  ndi  mabusa  awo.  42  Midzi  iyi 
yonse  inali  nawo  mabusa  awo  pozu- 
ngulira  pawo  : inatero  midzi  iyi 

yonse. 


43  Motero  Yehova  anawapatsa 
Israyeli  dziko  lonse  adalumbira’lo 
kuwapatsa  makolo  awo  ; ndipo  ana- 
lilandira  lawo  lawo,  nakhala  m’mwe- 
mo.  44  Ndipo  Yehova  anawapatsa 
mpumulo  pozungulira  ponse,  monga 
mwa  zonse  adalumbirira  makolo  awo  ; 
ndipo  pa  maso  pawo  sipanaima  mu- 
nthu  mmodzi  wa  adani . awo  onse  ; 
Yehova  anapereka  adani  awo  onse 
m’manja  mwawo.  45  Sikudasowa 
kanthu  konse  ka  zinthu  zokoma 
zonse  Yehova  adazinenera  nyumba 
ya  Israyeli  ; zidachitika  zonse. 

OO  Pamenepo  Yoswa  anaitana 
aRubeni,  ndi  aGadi,  ndi  pfuko 
la  Manase  logawika  pakati,  2 nanena 
nawo,  Mwasunga  inu  zonsezo  anaku- 
lamulirani  Mose  mtumiki  wa  Yehova, 
mwamveranso  mau  anga  m’zonse 
ndinakulamulirani  inu  ; 3 simunasiya 
abale  anu  masiku  awa  ambiri  mpaka 
lero  lino,  koma  mwasunga  chisungire 
lamulo  la  Yehova  Mulungu  wanu. 
4 Ndipo  tsopano  Yehova  Mulungu 
wanu  wapumitsa  abale  anu,  monga 
adanena  nawo  ; potero  bwererani 
tsopano,  mukani  ku  mahema  anu, 
ku  dziko  la  cholowa  chanu  chimene 
Mose  mtumiki  wa  Yehova  anakuni- 
nkhani  tsidya  lija  la  Yordano.  5 Koma 
samalirani  bwino  kuti  muchite  chi- 
langizo  ndi  chilamulo  zimene  Mose 
mtumiki  wa  Yehova  anakulamulirani, 
kukonda  Yehova  Mulungu  wanu,  ndi 
kuyenda  m’njira  zache  zonse  ndi 
kusunga  malamulo  ache,  ndi  ku- 
muumirira  Iye,  ndi  kumtumikira  Iye 
ndi  mtima  wanu  wonse  ndi  moyo 
wanu  wonse.  6 Momwemo  Yoswa 
anawadalitsa,  nawauza  amuke  ; ndipo 
anamuka  ku  mahema  awo.  7 Ndipo 
gawo  limodzi  la  pfuko  la  Manase, 
Mose  anawapatsa  cholowa  m’Basana  ; 
koma  gawo  lina  Yoswa  anawaninkha 
cholowa  pakati  pa  abale  awo  tsidya 
lija  la  Yordano  ku  madzulo.  Ndipo- 
nso  pamene  Yoswa  anawauza  amuke 
ku  mahema  awo,  anawadalitsa  ; 
8 nanena  nawo  ndi  kuti,  Bwererani 
nacho  chuma  chambiri  ku  mahema 
anu,  ndi  zoweta  zambirimbiri,  ndi 
siliva,  ndi  golidi,  ndi  mkuwa,  ndi 
chitsulo,  ndi  maraya  ambirimbiri  ; 
mugawane  nawo  abale  anu  zofunkha 
kwa  adani  anu. 

9 Ndipo  ana  a Rubeni,  ndi  ana  a 
Gadi,  ndi  pfuko  la  Manase  logawika 
pakati  anabwerera,  nachoka  kwa  ana 

a Israyeli  ku  Silo,  ndiwo  wa  m’dziko 
la  Kanani  kumka  ku  dziko  la  Gileadi, 
ku  dziko  lawo  lawo,  limene  anakhala 
eni  ache,  monga  mwa  lamulo  la 
Yehova,  mwa  dzanja  la  Mose.  1 0 Ndi- 
po  pamene  anafikira  mbali  ya  ku 
Yordano,  ndilo  la  m’dziko  la  Kanani, 
ana  a Rubeni,  ndi  ana  a Gadi,  ndi 
pfuko  la  Manase  logawika  pakati  ana- 
manga  ku  Yordano  guwa  la  nsembe, 
guwa  lalikuru  maonekedwe  ache. 
11  Ndipo  ana  a Israyeli  anamva 
anthu  akuti,  Taonani  ana  a Rubeni, 
ndi  ana  a Gadi,  ndi  pfuko  la  Manase 
logawika  pakati  anamanga  guwa  la 
nsembe  pandunji  pa  dziko  la  Kanani, 
ku  mbali  ya  ku  Yordano,  ku  mbali 
ya  ana  a Israyeli.  12  Pamene  ana 
a Israyeli  anamva  ichi  msonkhano 
j wonse  wa  ana  a Israyeli  anasonkhana 
ku  Silo,  kuti  awakwerere  kuwathira 
nkhondo. 

13  Ndipo  ana  a Israyeli  anatumiza 
kwa  ana  a Rubeni,  ndi  ana  a Gadi, 
ndi  pfuko  la  Manase  logawika  pakati, 
ku  dziko  la  Gileadi,  Pinehasi  mwana 
wa  Eleazare  wansembe  ; ndi  aka- 
longa  khumi  naye  ; nyumba  imodzi 
ya  atate  kalonga  mmodzi,  kotero  ndi 
mapfuko  onse  a Israyeli  ; yense  wa 
iwowa  ndiye  mkuru  wa  nyumba  ya 
atate  awo  mwa  mabanja  a Israyeli. 
15  M’mene  anafika  kwa  ana  a Rubeni, 
ndi  ana  a Gadi,  ndi  pfuko  la  Manase 
logawika  pakati,  ku  dziko  la  Gileadi, 
ananena  nawo  ndi  kuti,  16  Utero 
' msonkhano  wonse  wa  Yehova,  Cho- 
lakwa  ichi  nchiani  mwalakwira  nacho 
Mulungu  wa  Israyeli,  ndi  kumtembe- 
nukira  Yehova  lero  lino  kusamtsa- 
tanso,  popeza  munadzimangira  guwa 
la  nsembe  kupikisana  ndi  Yehova  lero 
lino  ? 17  Kodi  mphulupulu  ya  ku 

Peori  itichepera,  imene  sitinadziye- 
retsera  mpaka  lero  lino,  ungakhale 
mliri  unadzera  msonkhano  wa  Ye- 
hova,  18  kuti  mubwerera  lero  lino 
kusatsata  Yehova  ? ndipo  kudzakhala 
kuti  popeza  lero  mupikisana  ndi 
Yehova,  mawa  adzakwiira  msonkhano 
wonse  wa  Israyeli.  19  Koma  muka- 
yesa  dziko  la  cholowa  chanu  ncho- 
detsa,  olokani  kulowa  m’dziko  la 
cholowa  cha  Yehova  mmene  chihema 
j cha  Yehova  chikhala’mo,  nimukhale 
nacho  cholowa  pakati  pa  ife  ; koma 
musapikisana  ndi  Yehova  kapena 
kupikisana  nafe,  ndi  kudzimangira 
nokha  guwa  la  nsembe,  pamodzi  ndi 


guwa  la  nsembe  la  Yehova  Mulungu 
wathu.  20  Kodi  Akani  mwr/ia  wa 
Zera  sanalakwa  m’choperekedwa’cho, 
ndipo  mkwiyo  unagwera  msonkhano 
wonse  wa  Israyeli  ? osangoonongeka 
yekha  munthu’yo  mu  mphulupulu 
yache. 

21  Pamenepo  ana  a Rubeni,  ndi 
ana  a Gadi,  ndi  pfuko  la  Manase 
logawika  pakati  anayankha,  nanena 
ndi  akuru  a mabanja  a Israyeli, 
22  Yehova  Chauta  Mulungu,  Yehova 
Chauta  Mulungu,  Iye  adziwa,  ndi 
Israyeli  adzadziwa  ; ngati  mopikisana, 
ngati  molakwira  Yehova,  23  tadzi- 
mangira  guwa  la  nsembe,  kubwerera 
kusamtsata  Yehova,  musatipulumutsa 
lero  lino  ; kapena  ngati  kufukiza’po 
nsembe  yopsereza,  kapena  nsembe  ya 
ufa,  kapena  kupereka’po  nsembe  zoya- 
mika,  achifunse  Yehova  mwini  wache  ; 
24  ndipo  ngati  ife  sitinachita  ichi 
chifukwa  cha  kuopa  mlandu,  ndi 
kuti,  Masiku  akudza’wo  ana  anu 
akadzanena  ndi  ana  athu,  ndi  kuti, 
Muli  chiani  inu  kwa  Yehova  Mulungu 
wa  Israyeli  ? pakuti  Yehova  anaika 
Yordano  ukhale  malire  pakati  pa  ife 
ndi  inu,  ana  a Rubeni,  ndi  ana  a 
Gadi  ; mulibe  gawo  ndi  Yehova  ; 
motero  ana  anu  adzaleketsa  ana  athu 
asaope  Yehova.  26  Chifukwa  chache 
tinati,  Tiyeni  tikonzeretu  zotimangira 
guwa  la  nsembe,  si  kufukiza’po 
nsembe  yopsereza  ai,  kapena  nsembe 
yophera  ai  ; 27  koma  lidzakhala 

mboni  pakati  pa  ife  ndi  inu,  ndi 
pakati  pa  mibadwo  yathu  ya  mtsogolo, 
kuti  tikachita  nchito  ya  Yehova  pa 
maso  pache  ndi  nsembe  zathu  zopse- 
reza,  ndi  zophera,  ndi  zoyamika ; 
kuti  ana  anu  asanene  ndi  ana  athu 
mtsogolo’mo,  Mulibe  gawo  ndi  Ye- 
hova.  28  Chifukwa  chache  tinati, 
Kudzali,  akadzatero  kwa  ife,  kapena 
kwa  mibadwo  yathu  mtsogolo’mo, 
kuti  tidzati,  Tapenyani,  chitsanzo  cha 
guwa  la  nsembe  la  Yehova,  chomanga 
makolo  athu  si  kufukiza’po  nsembe 
yopsereza  ai,  kapena  nsembe  yophera 
ai,  koma  ndilo  mboni  pakati  pa  ife 
ndi  inu.  29  Sikungatheke  kuti  tipi- 
kisane  ndi  Yehova  ndi  kubwerera 
lero  kusatsata  Yehova,  kumanga 
guwa  la  nsembe  la  kufukiza’po 
nsembe  yopsereza,  la  nsembe  ya  ufa, 
kapena  yophera,  pamodzi  ndi  guwa 
la  nsembe  la  Yehova  Mulungu  wathu 
1 okhala  pa  khomo  pa  chihema  chache. 

30  Pamene  Pinehasi  wansembe,  ndi 
akalonga  a msonkhano  ndi  akuru  a 
mabanja  a Israyeli  okhala  naye  ana- 
mva  mau  adawanena  ana  a Rubeni, 
ndi  ana  a Gadi,  ndi  ana  a Manase, 
anawakomera  pa  maso  pawo.  31  Ndi- 
po  Pinehasi,  mwana  wa  Eleazare 
wansembe  ananena  ndi  ana  a Rubeni, 
ndi  ana  a Gadi,  ndi  ana  a Manase, 
Lero  lino  tidziwa  kuti  Yehova  ali 
pakati  pa  ife,  pakuti  simunalakwira 
nacho  Yehova  ; tsopano  mwalanditsa 
ana  a Israyeli  m’dzanja  la  Yehova. 

32  Ndipo  Pinehasi  mwana  wa  Elea- 
zare  wansembe,  ndi  akalonga  ana- 
bwerera  kuchokera  kwa  ana  a Rubeni, 
ndi  kwa  ana  a Gadi,  m’dziko  la 
Gileadi,  kudza  ku  dziko  la  Kanani 
kwa  ana  a Israyeli,  nawabwezera  mau. 

33  Ndipo  mau’wo  anakomera  ana  a 
Israyeli  pa  maso  pawo  ; ndi  ana  a 
Israyeli  analemekeza  Mulungu,  osa- 
nenanso  za  kuwakwerera  ndi  kuwa- 
thira  nkhondo,  kuliononga  dziko 
lokhala’mo  ana  a Rubeni  ndi  ana  a 
Gadi.  34  Ndipo  ana  a Rubeni  ndi  ana 
a Gadi  analicha  guwa  la  nsembe’lo : 
Ndilo  mboni  pakati  pa  ife  kuti  Yehova 
ndiye  Mulungu. 

AQ  Ndipo  atapita  masiku  ambiri, 
Yehova  atapumulitsa  Isra- 
yeli  kwa  adani  awo  onse  akuwazu- 
ngulira,  ndipo  Yoswa  adakalamba 
nakhala  wa  zaka  zambiri  ; 2 Yoswa 
anaitana  alsrayeli  onse,  akuluakulu 
awo,  ndi  akuru  awo,  ndi  oweruza 
awo,  ndi  akapitao  awo,  nanena  nawo, 
Ndakalamba,  ndine  wa  zaka  zambiri  ; 
3 ndipo  munapenya  zonse  Yehova 
Mulungu  anachitira  mitundu  iyi  yonse 
ya  anthu  chifukwa  cha  inu  ; pakuti 
Yehova  Mulungu  wanu  ndiye  ana- 
kuthirirani  nkhondo.  4 Taonani,  nda- 
kugawirani  mitundu  ya  anthu  iyi 
yotsala,  ikhale  cholowa  cha  mapfuko 
anu,  kuyambira  ku  Yordano,  ndi 
mitundu  yonse  ya  anthu  ndinaipasula, 
mpaka  ku  nyanja  yaikuru  ku  malo- 
wero  a dzuwa.  5 Ndipo  Yehova 
Mulungu  wanu  Iyeyu  adzawapiti- 
kitsa  pa  maso  panu,  ndi  kulanda  dziko 
lawo  kuwachotsa  pa  maso  panu, 
ndipo  mudzalandira  dziko  lawo  likhale 
cholowa  chanu  ; rnonga  Yehova  Mu- 
lungu  wanu  ananena  ndi  inu.  6 Koma 
mulimbike  mtima  kwambiri  kusunga 
ndi  kuchita  zonse  zolembedwa  m’buku 
la  chilamulo  cha  Mose,  osachipambu- 
kira  ku  lamanja  kapena  ku  lama- 


nzere  ; 7 osalowa  pakati  pa  ami- 

tundu  awa  otsala  mwa  inu  ; kapena 
kuchula  dzina  la  milungu  yawo ; 
osalumbiritsa  nalo,  kapena  kuitumi- 
kira,  kapena  kuigwadira  ; 8 koma 

muumirire  Yehova  Mulungu  wanu, 
monga  munachita  mpaka  lero  lino. 
9 Pakuti  Yehova  anaingitsa  pa  maso 
panu  mitundu  yaikuru  ndi  ya  mpha- 
mvu ; koma  inu,  palibe  munthu 
anaima  pa  maso  panu  mpaka  lero 
lino.  10  Munthu  mmodzi  wa  inu 
adzapitikitsa  anthu  chikwi  chimodzi ; 
pakuti  Yehova  Mulungu  wanu  ndiye 
amathirira  inu  nkhondo,  monga  ana- 
nena  ndi  inu.  11  Potero  mudzisa- 
malire  ndithu  kuti  mukonde  Yehova 
Mulungu  wanu.  1 2 Koma,  muka- 
dzabwerera  m’mbuyo  pang’ono  pokha 
ndi  kuumirira  otsala  a mitundu  awa, 
ndiwo  akutsala  pakati  pa  inu,  ndi 
kukwatitsana  nawo,  ndi  kulowana 
nawo,  nawonso  kulowana  nanu  ; 
13  dziwani  ndithu  kuti  Yehova  Mu- 
lungu  wanu  sadzalandanso  dziko  la 
amitundu  awa  kuwachotsa  pa  maso 
panu ; koma  adzakhala  kwa  inu 
deka  ndi  msampha,  ndi  mkwapulo 
m’nthiti  mwanu,  ndi  minga  m’maso 
mwanu,  mpaka  mudzatayika  m’dziko 
lokoma  ili  anakupatsani  Yehova  Mu- 
lungu  wanu.  14  Ndipo  taonani,  lero 
lino  ndirikumuka  njira  ya  dziko  lonse 
la  pansi ; ndipo  mudziwa  m’mitima 
yanu  yonse,  ndi  m’moyo  mwa  inu 
nonse,  kuti  pa  mau  okoma  onse  Ye- 
hova  Mulungu  wanu  anawanena  za 
inu  sanagwa  padera  mau  amodzi ; 
onse  anachitikira  inu,  sanasowa’po 
mau  amodzi.  15  Ndipo  kudzakhala 
kuti  monga  zakugwerani  zokoma 
zonse  anakunenerani  Yehova  Mu- 
lungu  wanu  momwemo  Yehova  adza- 
kutengerani  zoipa  zonse  mpaka  ata- 
kuonongani  kukuchotsani  m’dziko 
lokoma  ili  anakupatsani  Yehova  Mu- 
lungu  wanu.  16  Mukalakwira  chi- 
pangano  cha  Yehova  Mulungu  wanu 
chimene  analamulira  inu  ndi  kumuka 
ndi  kutumikira  milungu  yina  ndi 
kuigwadira,  mkwiyo  wa  Mulungu 
udzayakira  inu,  nimudzatayika  msa- 
nga  m’dziko  lokoma’li  anakupatsani. 
Q/L  Ndipo  Yoswa  anasonkhanitsa 
mapfuko  onse  a Israyeli  ku 
Sekemu,  naitana  akuluakulu  a Isra- 
yeli  ndi  akuru  awo,  ndi  oweruza  awo, 
ndi  akapitao  awo  ; ndipo  anadzi- 
langiza  pa  maso  pa  Mulungu.  2 Ndipo 

Yoswa  ananena  ndi  anthu  onse,  Atero 
Yehova  Mulungu  wa  Israyeli,  Kale 
lija  makolo  anu  anakhala  tsidya  lija 
la  mtsinje,  ndiye  Tera,  atate  wa 
Abrahamu  ndi  atate  wa  Nahori  ; 
natumikira  milungu  yina  iwowa. 
3 Ndipo  ndinamtenga  kholo  lanu 
Abrahamu  tsidya  lija  la  mtsinje,  ndi 
kumuyendetsa  m’dziko  lonse  la  Ka- 
nani  ndi  kuchurukitsa  mbeu  zache 
ndi  kumpatsa  Izake.  4 Ndi  kwa 
Izake  ndinapatsa  Yakobo  ndi  Ezau, 
ndipo  ndinampatsa  Ezau  phiri  la 
Seiri  likhale  lache  lache  ; koma 
Yakobo  ndi  ana  ache  anatsikira 
kumka  ku  Aigupto.  5 Pamenepo 
ndinatuma  Mose  ndi  Aroni,  ndipo 
ndinasautsa  Aigupto,  monga  ndina- 
chita  pakati  pache  ; ndipo  nditatero 
ndinakuturutsani.  6 Ndipo  ndinatu- 
rutsa  atate  anu  m’Aigupto ; ndipo 
munadza  ku  nyanja  ; koma  aAigupto 
analondola  atate  anu  ndi  magareta 
ndi  apakavalo  mpaka  ku  Nyanja 
Yofiira.  7 Ndipo  pamene  anapfuula 
kwa  Yehova,  anaika  mdima  pakati 
pa  inu  ndi  aAigupto  nawatengera 
nyanja,  nawamiza ; ndi  maso  anu 
anapenya  chochita  Ine  m’Aigupto  ; 
ndipo  munakhala  m’chipululu  ma- 
| siku  ambiri.  8 Pamenepo  ndinaku- 
lowetsani  inu  m’dziko  la  aAmori 
okhala  tsidya  lija  la  Yordano  ; na- 
gwirana  nanu  iwowa  ; ndipo  ndina- 
wapereka  m’dzanja  lanu,  nimuna- 
landira  dziko  lawo  likhale  lanu  lanu  ; 
ndipo  ndinawaononga  pa  maso  panu. 
9 Pamenepo  Balaki  mwana  wa  Zi- 
pori,  mfumu  ya  Moabu,  anauka  napo- 
nyana  ndi  Israyeli  ; natuma  naitana 
Balamu  mwana  wa  Beori  atembe- 
rere  inu  ; 10  koma  sindinafuna  ku- 
mvera  Balamu,  potero  anakudalitsani 
chidalitsire,  ndipo  ndinakulanditsani 
I m’dzanja  lache.  11  Pamenepo  mu- 
naoloka  Yordano,  ndi  kufika  ku 
Yeriko  ; ndi  eni  ache  a ku  Yeriko 
anaponyana  nanu  nkhondo,  aAmori, 
ndi  aPerezi,  ndi  aKanani,  ndi  aHiti, 
ndi  aGirigasi,  aHivi  ndi  aYebusi  ; 
ndipo  ndinawapereka  m’dzanja  lanu. 
12  Ndipo  ndinatuma  mabvu  atsogolere 
inu,  amene  anawaingitsa  pa  maso 
panu,  ndiwo  mafumu  awiri  a aAmori  ; 
osati  ndi  lupanga  lako,  kapena  ndi 
uta  wako  ai.  13  Ndipo  ndinakupa- 
tsani  dziko  limene  simunagwira’mo 
nchito,  ndi  midzi  simunaimanga, 
ndipo  mukhala  m’mwemo ; muku- 


dya  za  m’minda  ya  mphesa,  ndi 
minda  ya  azitona  imene  simunaioka. 
14  Ndipo  tsopano,  opani  Yehova  ndi 
kumtumikira  ndi  mtima  wangwiro, 
ndi  woona ; nimuchotse  milungu 
imene  makolo  anu  anaitumikira  tsi- 
dya  lija  la  mtsinje,  ndi  m’Aigupto  ; 
nimutumikire  Yehova.  15  Ndipo 
ngati  kutumikira  Yehova  kukuipirani 
mudzisankhire  lero  amene  mudza- 
mtumikira,  kapena  milungu  imene 
anaitumikira  makolo  anu  okhala 
tsidya  lija  la  mtsinje,  kapena  milungu 
ya  aAmori  amene  mukhala  m’dziko 
lawo  ; koma  ine,  ndi  a m’nyumba 
yanga,  tidzatumikira  Yehova.  16  Ndi- 
po  anthu  anayankha,  nati,  Sikunga- 
theke  kuti  timsiye  Yehova,  ndi  ku- 
tumikira  milungu  yina ; 17  pakuti 

Yehova  Mulungu  wathu  ndi  Iye 
amene  anatikweza  kutiturutsa  m’dziko 
la  Aigupto  ku  nyumba  ya  ukapolo, 
nachita  zodabwiza  zazikuru’zo  pa 
maso  pathu,  natisunga  m’njira  monse 
tidayenda’mo,  ndi  pakati  pa  anthu 
onse  amene  tinapita  pakati  pawo ; 
18  ndipo  Yehova  anaingitsa  pa  maso 
pathu  anthu  awa  onse,  ngakhale 
aAmori  okhala  m’dziko’mo  ; chi- 
fukwa  chache  ifenso  tidzatumikira 
Yehova,  pakuti  ndiye  Mulungu  wa- 
thu.  19  Ndipo  Yoswa  anati  kwa 
anthu,  Simukhoza  inu  kutumikira 
Yehova,  pakuti  ndiye  Mulungu  wo- 
yera ; ndi  Mulungu  wa  nsanje ; 
sadzalekerera  zolakwa  zanu,  kapena 
zochimwa  zanu.  20  Mukasiya  Ye- 
hova,  ndi  kutumikira  milungu  ya 
chilendo,  adzatembenuka  ndi  ku- 
kuchitirani  choipa,  ndi  kukuthani, 
angakhale  anakuchitirani  chokoma. 

21  Ndipo  anthu  anati  kwa  Yoswa, 
Iaitu,  koma  tidzatumilcira  Yehova. 

22  Ndipo  Yoswa  ananena  ndi  anthu, 
Inu  mwadzichitira  mboni  inu  nokha 
kuti  mwadzisankhira  Yehova  kumtu- 
mikira  Iye.  Ndipo  anati,  Ndife  mboni. 

23  Ndipo  tsopano,  chotsani  milungu 
ya  chilendo  iri  pakati  pa  inu,  ndi 
kulozetsa  mitima  yanu  kwa  Yehova, 
Mulungu  wa  Israyeli.  24  Ndipo  anthu 
anati  kwa  Yoswa,  Tidzamtumikira 
Yehova  Mulungu  wathu  ndi  kumvera 
mau  ache.  25  Motero  Yoswa  ana- 
chita  pangano  ndi  anthu  tsiku  lija, 
nawaikira  lemba  ndi  chiweruzo  m’Se- 
kemu. 

26  Ndipo  Yoswa  analembera  mau 
awa  m’buku  la  chilamulo  cha  Mu- 

lungu  ; natenga  mwala  waukuru, 
nauimitsa  apo  pa  tsinde  pa  thundu 
wokhala  pa  malo  opatulika  a Yehova. 
27  Ndipo  Yoswa  anati  kwa  anthu 
onse,  Taonani,  mwala  uwu  udzakhala 
mboni  yotitsutsa ; pakuti  udamva 
mau  onse  a Yehova  amene  ananena 
kwa  ife  ; ndipo  udzakhala  mboni 
yotsutsa  inu,  mungakanize  Mulungu 
wanu.  28  Pamenepo  Yoswa  anauza 
anthu  amuke,  yense  ku  cholowa 
chache. 

29  Ndipo  kunali,  zitatha  izi,  Yoswa 
mwana  wa  Nuni  mtumiki  wa  Yehova, 
adafa,  wa  zaka  zana  ndi  khumi. 
30  Ndipo  anamuika  m’malire  a cho- 
lowa  chache  m’Timinati-sera,  ndiwo 
ku  mapiri  a Efraimu  ku  mpoto  kwa 


phiri  la  Gaasi.  31  Ndipo  Israyeli 
anatumikira  Yehova  masiku  onse 
a Yoswa,  ndi  masiku  onse  a akulua- 
kulu  otsala  atafa  Yoswa,  amene  ana- 
dziwa  nchito  yonse  ya  Yehova  anai- 
chitira  Israyeli.  32  Ndipo  mafupa 
a Yosefe  amene  ana  a Israyeli  ana- 
kwera  nawo  kuchokera  ku  Aigupto 
anawaika  ku  Sekemu,  pa  kadziko 
kamene  adakagula  Yakobo  kwa  ana 
a Hamori  atate  wa  Sekemu  ndi 
kuwapatsa  ndalama  zana ; ndipo 
anakhala  cholowa  cha  ana  a Yosefe. 
33  Eleazarenso  mwana  wa  A.roni 
anafa  ; ndipo  anamuika  pa  phiri  la 
Pinehasi  mwana  wache,  limene  ada- 
mpatsa  ku  mapiri  a Efraimu. 


OWERUZA 


1NDIPO  atafa  Yoswa,  ana  a Isra- 
yeli  anafunsira  kwa  Yehova  ndi 
kuti,  Adzayamba  ndani  kutikwerera 
pa  aKanani  kuwathira  nkhondo  ? 
2 Ndipo  Yehova  anati,  Akwere  Yuda  ; 
taonani,  ndapereka  dziko’li  m’dzanja 
lache.  3 Ndipo  Yuda  ananena  ndi 
Simeoni  mkuru  wache,  Kwera  nane 
ku  gawo  langa  kuti  tiwathire  nkhondo 
aKanani  ; ndipo  inenso  ndidzamuka 
nawe  ku  gawo  lako.  Namuka  naye 
Simeoni.  4 Ndipo  Yuda  atakwera, 
Yehova  anapereka  aKanani  ndi  aPe- 
rizi  m’dzanja  lawo,  ndipo  anakantha 
a iwowa  anthu  zikwi  khumi.  5 Ndipo 
anapeza  Adoni-bezeki  m’Bezeki,  na- 
mthira  nkhondo  nakantha  aKanani 
ndi  aPerizi.  6 Koma  Adoni-bezeki 
anathav/a ; ndipo  anampitikitsa,  na- 
mgwira,  namdula  zala  zazikuru  za 
m’manja  ndi  za  m’mapazi.  7 Pa- 
menepo  anati  Adoni-bezeki,  Mafumu 
makumi  asanu  ndi  awiri  odulidwa 
zala  zazikuru  za  m’manja  ndi  m’ma- 
pazi  anaola  kakudya  kawo  pansi  pa 
gome  panga  ; monga  ndinachita  ine, 
momwemo  Mulungu  wandibwezera. 
Ndipo  anadza  naye  ku  Yerusalemu, 
nafa  iye  komweko. 

8 Ndipo  ana  a Yuda  anachita 
nkhondo  pa  Yerusalemu,  naulanda, 
naukantha  ndi  lupanga  lakuthwa, 
natentha  mudzi  ndi  moto.  9 Ndipo 
atatero  ana  a Yuda  anatsika  kuthi- 
rana  nawo  nkhondo  aKanani  aku- 


khala  ku  mapiri,  ndi  ku  mwela  ndi 
ku  chidikha.  10  Ndipo  Yuda  ana- 
muka  kwa  aKanani  akukhala  m’He- 
broni  ; koma  kale  dzina  la  Hebroni 
ndilo  mudzi  wa  Ariba  ; ndipo  anaka- 
ntha  Sesai,  ndi  Ahimani,  ndi  Talimai. 

11  Pochoka  pamenepo  anamuka  kwa 
nzika  za  ku  Dibiri,  koma  kale  dzina 
la  Dibiri  ndilo  mudzi  wa  Seferi. 

12  Ndipo  Kalebe  anati,  Iye  amene 
akantha  mudzi  wa  Seferi,  naulanda, 
yemweyo  ndidzampatsa  Akisa  mwana 
wanga  wamkazi  akhale  mkazi  wache. 

13  Ndipo  Otiniyeli,  mwana  wa  Kenazi 

mng’ono  wa  Kalebi  anaulanda,  ndipo 
anampatsa  Akisa  mwana  wache  wa- 
mkazi  akhale  mkazi  wache.  14Ndipo 
kunali,  m’mene  anamdzera,  anamka- 
kamiza  mwamuna  wache  kuti  ape- 
mphe  atate  wache  ampatse  munda  ; 
natsika  pa  buru  wache  ; ndipo  Kalebe 
ananena  naye,  Ufunanji  ? 15  Ndipo 

anati  kwa  iye,  Mundipatse  dalitso  ; 
popeza  mwandipatsa  dziko  la  ku 
mwela,  ndipatsenso  zitsime  za  madzi. 
Pamenepo  Kalebe  anampatsa  zitsime 
za  ku  mtunda  ndi  zitsime  za  kunsi. 

16  Ndipo  ana  a mKeni  mlamu 
wache  wa  Mose,  anakwera  kuturuka 
m’mudzi  wa  m’migwalangwa  pamodzi 
ndi  ana  a Yuda,  nalowa  m’chipululu 
cha  Yuda  chokhala  ku  mwela  kwa 
Aradi  ; namuka  iwo  nakhala  ndi 
anthu’wo.  17  Ndipo  Yuda  anamuka 
ndi  Simeoni  mkuru  wache,  nakantha 

aKanani  akukhala  m’Zefati,  nauo- 
nonga  konse.  Koma  dzina  la  mu- 
dzi’wo  analicha  Horima.  18  Yuda 
analandanso  Gaza  ndi  malire  ache, 
ndi  Asikeloni  ndi  malire  ache,  ndi 
Ekroni  ndi  malire  ache.  19  Ndipo 
Yehova  anali  ndi  Yuda,  iye  nawai- 
ngitsa  a ku  mapiri,  osaingitsa  nzika 
za  ku  chigwa,  popeza  zinali  nawo 
magareta  a chitsulo.  20  Ndipo  ana- 
patsa  Kalebe  Hebroni  monga  Mose 
adanena  ; iye  nawaingitsa  komweko 
ana  amuna  atatu  a Anaki.  21  Koma 
ana  a Benjamini  sanaingitsa  aYebusi 
okhala  m’Yerusalemu  ; koma  aYe- 
busi  anakhala  m’Yerusalemu  pamodzi 
ndi  ana  a Benjamini,  mpaka  lero 
lino. 

22  Ndipo  anakwera  iwo  a m’nyu- 
mba  ya  Yosefe  nawonso  kumka  ku 
Beteli  ; ndipo  Yehova  anakhala  nawo. 

23  Ndipo  iwo  a m’nyumba  ya  Yosefe 
anatumiza  ozonda  ku  Beteli.  Koma 
kale  dzina  la  mudzi’wo  ndilo  Luzi. 

24  Ndipo  alonda  anaona  munthu 
alikuturuka  m’mudzi,  nanena  naye, 
Utionetsetu,  polowera  m’mudzi,  ndipo 
tidzakuchitira  chifundo.  25  Nawao- 
netsa  polowera  m’mudzi  iye,  nauka- 
ntha  mudzi  iwowa  ndi  lupanga  laku- 
thwa  ; koma  analola  munthu’yo  ndi 
banja  lache  lonse  amuke.  26  Ndipo 
munthu’yo  anamuka  ku  dziko  la 
aHiti,  namanga  mudzi,  naucha  dzina 
lache  Luzi  ; ndilo  dzina  lache  mpaka 
lero  lino. 

27  Koma  Manase  sanaingitsa  a ku 
Betiseani  ndi  midzi  yache  kapena  a 
Taanaki  ndi  midzi  yache,  kapena 
nzika  za  ku  Dori  ndi  midzi  yache, 
kapena  nzika  za  ku  Ibleamu  ndi  midzi 
yache,  kapena  nzika  za  ku  Megido 
ndi  midzi  yache  ; koma  aKanani 
anakhumba  kukhala  m’dziko  muja. 
28  Ndipo  kunali,  atakula  mphamvu 
Israyeli,  anasonkhetsa  aKanani  osa- 
waingitsa  onse. 

29  Ndipo  Efraimu  sanaingitsa  aKa- 
nani  okhala  m’Gezeri  ; koma  aKanani 
anakhala  m’Gezeri  pakati  pawo. 

30  Zebuloni  sanaingitsa  nzika  za 
ku  Kitroni,  kapena  nzika  za  ku  Naha- 
loli  ; koma  aKanani  anakhala  pakati 
pawo,  nawasonkhera. 

31  Aseri  sanaingitsa  nzika  za  ku 
Ako,  kapena  nzika  za  ku  Sidoni, 
kapena  a Akalabu,  kapena  a Akisibu, 
kapena  a Heliba,  kapena  a Afiki, 
kapena  a Rehobo  ; 32  koma  aAseri 


anakhala  pakati  pa  aKanani  nzika 
za  ku  dziko  ; palcuti  sanawaingitsa. 

33  Nafitali  sanaingitsa  nzika  za  ku 
Beti-semesi,  kapena  nzika  za  ku 
Beti-anati  ; koma  anakhala  pakati 
pa  aKanani,  nzika  za  ku  dziko  ; koma 
nzika  za  ku  Beti-semesi,  ndi  a ku 
Beti-anati  zinawasonkhera. 

34  Ndipo  aAmori  anakankha  ana 
a Dani  akhale  ku  mapiri  pakuti  sana- 
walola  atsikire  ku  chigwa  ; 35  aAmori 
anakhumbanso  kukhala  ku  phiri  la 
Heresi,  ku  Ajaloni,  ndi  ku  Saalibimu  ; 
koma  dzanja  la  a m’nyumba  ya 
Yosefe  linawalaka,  nakhala  iwo  aku- 
pereka  msonkho.  36  Ndipo  malire 
a aAmori  anayambira  pokwerera  pa 
Akrabimu,  pa  thanthwe,  ndi  pokwe- 
rerapo. 

2Ndipo  mthenga  wa  Yehova  ana- 
kwera  kuchokera  ku  Giligala  ku- 
mkaku  Bolcimu.  Ndipo  anati,  Ndina- 
kukweretsani  kuchokera  ku  Aigupto, 
ndi  kulowetsa  inu  m’dziko  limene 
ndinalumbirira  makolo  anu  ; ndipo 
ndinati,  Sindidzatyola  chipangano  cha- 
nga  nanu  ku  nthawi  yonse  ; 2 ndipo 
inu,  musamachita  pangano  ndi  nzika 
za  m’dziko  ili  ; muzigamula  maguwa 
awo  a nsembe.  Koma  simunamvera 
mau  anga  ; mwachichita  ichi  chi- 
fukwaninji  ? 3 Chifukwa  chachenso 

ndinati,  Sindidzawapitikitsa  kuwa- 
chotsa  pa  maso  panu  ; koma  adza- 
khala  ngati  minga  m’nthiti  zanu, 
ndi  milungu  yawo  idzakhalira  inu 
msampha.  4 Ndipo  kunali,  pamene 
mthenga  wa  Yehova  ananena  mau 
awa  kwa  ana  onse  a Israyeli,  anthu’wo 
anakweza  mau  awo,  nalira  misozi. 
5 Potero  analicha  dzina  la  malo’wo 
Bokimu  : namphera  Yehova  nsembe 
pomwepo. 

6 Pamene  Yoswa  atawalola  anthu 
amuke,  ana  a Israyeli  anamuka, 
yense  ku  cholowa  chache,  dziko 
likhale  lawo  lawo.  7 Ndipo  anthu’wo 
anatumikira  Yehova  masiku  onse  a 
Yoswa,  ndi  masiku  onse  a akulu 
akulu  otsala  atafa  Yoswa,  amene 
adaona  nchito  yaikuru  yonse  ya 
Yehova  anaichitira  Israyeli.  8 Ndipo 
Yoswa  mwana  wa  Nuni,  mtumiki  wa 
Yehova  anafa  wa  zaka  zache  zana 
ndi  khumi.  9 Ndipo  anamuika  m’ma- 
lire  a cholowa  chache  m’Timinati- 
heresi,  ku  mapiri  a Efraimu,  ku  mpoto 
kwa  phiri  la  Gaasi.  10  Ndiponso 
mbadwo  uwu  wonse  unasonkhani- 

dwa  kuikidwa  kwa  makolo  awo  ; 
nuuka  mbadwo  wina  pambuyo  pawo, 
wosadziwa  Yehova  kapena  nchito’yi 
adaichitira  Israyeli. 

11  Ndipo  ana  a Israyeli  anachita 
choipa  pa  maso  pa  Yehova,  natumi- 
kira  aBaala  ; 12  nasiya  Yehova  Mu- 
lungu  wa  makolo  awo,  amene  ada- 
waturutsa  m’dziko  la  Aigupto,  na- 
tsata  milungu  yina,  milungu  ya 
mitundu  ya  anthu  okhala  pozungu- 
lira  pawo  ; naigwadira  ; nautsa  mkwi- 
yo  wa  Yehova.  13  Ndipo  anasiya 
Yehova,  natumikira  Baala  ndi  Asita- 
roti.  14  Pamenepo  mkwiyo  wa  Y"e- 
hova  unayakira  Israyeli,  ndipo  ana- 
wapereka  m’manja  a ofunkha  kuti 
awafunkhe ; nawagulitsa  m’dzanja 
la  adani  awo  akuwazungulira  osa- 
khozanso  iwowa  kuima  pa  maso  pa 
adani  awo.  15  Kuli  konse  anatu- 
ruka,  dzanja  la  Yehova  linawakhalira 
moipa,  monga  Yehova  adanena,  ndi 
monga  Yehova  adawalumbirira  ; na- 
sautsika  kwambiri  iwowa.  16  Ndipo 
Yehova  anautsa  oweruza,  amene 
anawapulumutsa  m’dzanja  la  iwo 
akuwafunkha.  17  Koma  sanamvera 
angakhale  oweruza  awo,  pakuti  ana- 
muka  kupembedza  milungu  yina, 
naigwadira ; anapambuka  msanga 
m’njira  yoyenda’mo  makolo  awo, 
pomvera  malamulo  a Yehova  ; sana- 
tero  iwowa.  18  Ndipo  pamene  Ye- 
hova  anawaukitsira  oweruza,  Yehova 
anakhala  naye  woweruza’yo,  nawa- 
pulumutsa  m’dzanja  la  adani  awo 
masiku  onse  a woweruza’yo  ; pa- 
kuti  Yehova  anagwidwa  chisoni  pa 
kubuula  kwawo  chifukwa  cha  iwo 
akuwapsinja  ndi  kuwatsendereza. 
19  Koma  kunali  atafa  woweruza’yo 
anabwerera  m’mbuyo,  naposa  makolo 
awo  ndi  kuchita  moipitsa,  ndi  ku- 
tsata  milungu  yina  kuitumikira  ndi 
kuigwadira,  sanaleka  kanthu  ka  ma- 
chitidwe  awo  kapena  ka  njira  yawo 
yacheni.  20  Ndipo  mkwiyo  wa  Ye- 
hova  unayakira  Israyeli  ; nati  Iye, 
Popeza  mtundu  uwo  unalakwira  chi- 
pangano  changa  chimene  ndinalamu- 
lira  makolo  awo,  osamvera  mau 
anga  ; 21  Inenso  sindionjeza  kuingitsa 
pa  maso  pawo  a mitundu  yina  imene 
Yoswa  adaisiya  pakufa  iyeyu  ; 22  kuti 
ndiyese  nayo  Israyeli  ngati  adzasunga 
njira  ya  Yehova  kuyenda’mo  monga 
anaisunga  makolo  awo,  kapena  iai. 
23  Motero  Yehova  analeka  mitundu 


iyi  osaiingitsa  msanga,  ndipo  sadai- 
pereka  m’dzanja  la  Yoswa. 

SNdipo  iyo  ndiyo  mitundu  ya 
anthu  anaisiya’po  Yehova  kuyesa 
nayo  Israyeli,  ndiwo  onse  amene 
sanadziwa  nkhondo  zonse  za  Kanani  ; 
2 chifukwa  chache  ndicho  chokha 
chakuti  adziwitse  mibadwo  ya  ana 
a Israyeli  ndi  kuwaphunzitsa  nkhondo, 
ngakhale  iwo  okha  okha  osaidziwa 
konse  kale  ; 3 anasiya  mafumu  asanu 
a aFilisti  ndi  aKanani  onse,  ndi 
aSidoni,  ndi  aHivi  okhala  m’phiri  la 
Lebano,  kuyambira  phiri  la  Baalahe- 
rimoni  mpaka  polowera  ku  Hamati. 
4 Amenewo  anakhala  choyesera  Isra- 
yeli  kuti  Yehova  adziwe  ngati  adza- 
mvere  malamulo  ache,  amene  ana- 
lamulira  makolo  awo  mwa  dzanja 
la  Mose.  5 Ndipo  ana  a Israyeli 
anakhala  pakati  pa  aKanani,  aHivi, 
ndi  aAmori,  ndi  aPerizi,  ndi  aHivi, 
ndi  aYebusi  ; 6 nakwatira  ana  akazi 
a iwowa,  napereka  ana  awo  akazi 
kwa  ana  amuna  a iwowa  natumikira 
milungu  yawo. 

7 Ndipo  ana  a Israyeli  anachita 
choipa  pa  maso  pa  Yehova,  naiwala 
Yehova  Mulungu  wawo,  natumikira 
aBaala  ndi  zifanizo.  8 Pamenepo 
mkwiyo  wa  Mulungu  unayakira  Isra- 
yeli  ndipo  anawagulitsa  m’dzanja  la 
Kusani-Risataimu,  mfumu  ya  Meso- 
potamiya ; ndi  ana  a Israyeli  ana- 
tumikira  Kusani-Risataimu  zaka  zi- 
sanu  ndi  zitatu.  9 Ndipo  pamene 
ana  a Israyeli  anapfuula  kwa  Yehova, 
Yehova  anaukitsira  ana  a Israyeli 
mpulumutsi  amene  anawapulumutsa, 
ndiye  Otiniyeli  mwana  wa  Kenazi, 
mng’ono  wache  wa  Kalebe.  lONdipo 
unamdzera  mzimu  wa  Yehova,  iye 
naweruza  Israyeli,  naturuka  ku  nkho- 
ndo  ; napereka  Yehova  Kusani-Ri- 
sataimu  mfumu  ya  Mesapotamiya 
m’dzanja  lache ; ndi  dzanja  lache 
linalaka  Kusani-Risataimu.  11  Pa- 
menepo  dziko  linapumula  zaka  ma- 
kumi  anai  ; ndi  Otiniyeli  mwana  wa 
Kenazi  anafa. 

12  Koma  ana  a Israyeli  anaonje- 
zanso  kuchita  choipa  pa  maso  pa 
Yehova ; pamenepo  Yehova  anali- 
mbitsa  Egiloni  mfumu  ya  Moabu,  pa 
Israyeli,  popeza  anachita  choipa  pa 
maso  pa  Yehova.  13  Ndipo  anadzi- 
sonkhanitsira  ana  a Amoni  ndi  a 
Amaleki,  namuka  nakantha  Israyeli, 
nalanda  mudzi  wa  m’migwalangwa 

nakhala’mo.  14  Ndipo  ana  a Israyeli 
anatumikira  Egiloni  mfumu  ya  Moabu 
zaka  khumi  ndi  zisanu  ndi  zitatu. 
15  Koma  pamene  ana  a Israyeli  ana- 
pfuula  kwa  Yehova,  Yehova  anawau- 
kitsira  mpulumutsi,  Ehudi  mwana 
wa  Gera,  mBenjamini,  munthu  wa 
manzere,  ndipo  ana  a Israyeli  ana- 
tumiza  mtulo  m’dzanja  lache  kwa 
Egiloni  mfumu  ya  Moabu.  16  Ndipo 
Ehudi  anadzisulira  lupanga  lakuthwa 
konse  konse  utali  wache  mkono  ; 
nalimangirira  pansi  pa  zobvala  zache 
pa  nchafu  ya  ku  lamanja.  17  Ndipo 
anapereka  mtulo  kwa  Egiloni,  mfumu 
ya  Moabu ; koma  Egiloni  ndiye  mu- 
nthu  wonenepa  ndithu.  18  Ndipo 
atatha  lcupereka  mtulo’wo,  anauza 
anthu  onyamula  mtulo  achoke. 

19  Koma  iye  mwini  anabwerera  pa 
mafano  osema  ali  ku  Giligala,  nati, 
Ndiri  nawo  mau  a chinsinsi  kwa  inu, 
Mfumu.  Nati  iye,  Khalani  chete. 
Ndipo  anaturuka  onse  akuima’po. 

20  Ndipo  Ehudi  anamdzera  alikukhala 

pa  yekha  m’chipinda  chosanja  cho- 
pitidwa  mphepo.  Nati  Ehudi,  Ndiri 
nawo  mau  a Mulungu  akukuuzani. 
Nauka  iye  pa  mpando  wache.  21  Ndi- 
po  Ehudi  anaturutsa  dzanja  lache 
lamanzere  nagwira  lupanga  ku  nchafu 
ya  ku  lamanja  nampyoza  m’mimba 
mwache ; 22  ndi  chigumbu  chache 

chinalowa  kutsata  mpeni  wache  ; ndi 
mafuta  anaphimba  mpeni’wo,  pakuti 
sanasolola  lupanga  m’mimba  mwache; 
nilituruka  kumbuyo.  23  Pamenepo 
Ehudi  anaturuka  ku  khonde  namtse- 
kera  pa  makomo  pa  chipinda  cho- 
sanja  nafungulira.  24  Ndipo  ata- 
turuka  iye,  anadza  akapolo  ache  ; 
napenya,  ndipo  taonani  pa  makomo 
pa  chipinda  chosanja  mpofungulira  ; 
nati  iwo,  Angophimba  rnapazi  m’chi- 
pinda  chache  chosanja  chopitidwa 
mphepo.  25  Ndipo  analindirira  mpa- 
ka  anachita  manyazi  ; koma  taonani, 
sanatsegula  pa  makomo  pa  chipinda 
chosanja.  Pamenepo  anatenga  mfu- 
ngulo  natsegula ; ndipo  taonani, 
mbuye  wawo  wagwa  pansi,  wafa. 

26  Ndipo  Ehudi  anapulumuka  paku- 
chedwa  iwo,  napitirira  pa  mafano 
osema,  napulumuka  kufikira  Seira. 

27  Ndipo  kunali,  pakufika  iye  ana- 
omba  lipenga  ku  mapiri  a Efraimu  ; 
ndi  ana  a Israyeli  anatsika  naye 
kuchokera  ku  mapiri,  nawatsogolera 
iye.  28  Ndipo  ananena  nawo,  Ndi- 


tsateni  ine,  pakuti  Yehova  wapereka 
adani  anu  aMoabu  m’manja  mwanu. 
Ndipo  anatsika  ndi  kumtsata,  natse- 
kereza  aMoabu  madooko  a Yordano, 
osalola  mmodzi  aoloke.  29  Ndipo 
anakantha  aMoabu  nyengo  ija  anthu 
zikwi  khumi,  onsewa  anthu  a moyo, 
ndi  ngwazi  ; ndipo  sanapulumuka  ndi 
mmodzi  yense.  30  Motero  anago- 
njetsa  Moabu  tsiku  lija  pansi  pa 
dzanja  la  Israyeli.  Ndipo  dziko  lina- 
pumula  zaka  makumi  asanu  ndi 
atatu. 

31  Atapita  iye  kunali  Samagara, 
mwana  wa  Anati  amene  anakantha 
aFilisti  mazana  asanu  ndi  limodzi  ndi 
mtoso  wa  ng’ombe  ; nayenso  ana- 
pulumutsa  Israyeli. 

4Ndipo  ana  a Israyeli  anaonjeza 
kuchita  choipa  pa  maso  pa 
Yehova,  atafa  Ehudi.  2 Ndipo  Ye- 
hova  anawagulitsa  m’dzanja  la  Yabini 
mfumu  ya  Kanani,  wochita  ufumu 
ku  Hazori  ; kazembe  wache  wa 
nkhondo  ndiye  Sisera,  wokhala  ku 
Haroseti  wa  amitundu.  3 Ndipo  ana 
a Israyeli  anapfuula  kwa  Yehova ; 
pakuti  anali  nawo  magareta  a chi- 
tsulo  mazana  asanu  ndi  anai  ; na- 
psinja  ana  a Israyeli  kolimba  zaka 
makumi  awiri. 

4 Ndipo  Debora,  mneneri  wamkazi, 
ndiye  mkazi  wache  wa  Lapidoti,  ana- 
weruza  Israyeli  nyengo  ija.  5 Ndipo 
anakhala  pa  tsinde  pa  mgwalangwa 
wa  Debora  pakati  pa  Rama  ndi  Beteli 
ku  mapiri  a Efraimu  ; ndi  ana  a 
Israyeli  amakwera  kwa  iye  awawe- 
ruze.  6 Ndipo  anatuma,  naitana 
Baraki  mwana  wa  Ahinoamu,  achoke 
m’Kedesi-Nafitali  ; nanena  naye,  Kodi 
Yehova  Mulungu  wa  Israyeli  sanala- 
mulira  ndi  kuti,  Muka,  nulunjike  ku 
phiri  la  Tabori,  nuwatenge,  apite 
nawe,  anthu  zikwi  khumi  a ana  a 
Nafitali  ndi  ana  a Zebuloni  ? 7 Ndipo 

ndidzamkoka  Sisera,  kazembe  wa 
nkhondo  ya  Yabini,  akudzere  ku 
mtsinje  wa  Kisoni,  ndi  magareta  ache, 
ndi  aunyinji  ache  ; ndipo  ndidza- 
mpereka  m’dzanja  lako.  8 Ndipo 
Baraki  anati  kwa  iye,  Ukamuka  nane, 
ndidzamuka,  ukapanda  kumuka  nane 
sindimuka.  9 Nati  iye,  Kumuka  ndi- 
dzamuka  nawe,  koma  ulendo  umu- 
ka’wo,  sudzachita  nawo  ulemu  ; pa- 
kuti  Yehova  adzagulitsa  Sisera  m’dza- 
nja  la  mkazi.  Motero  Debora  anauka 
namuka  ndi  Baraki  ku  Kedesi. 

10  Ndipo  Baraki  anaitana  Zebuloni 
ndi  Nafitali  asonkhane  ku  Kedesi  ; 
iye  nakwera  ndi  anthu  zikwi  khumi 
akumtsata  ; Deboranso  anakwera  ku- 
mka  naye.  11  Ndipo  Heberi  mKeni 
anadzisiyanitsa  ndi  aKeni,  ndi  ana  a 
Hobabu  mlamu  wache  wa  Mose,  na- 
manga  mahema  ache  mpaka  thundu 
wa  m’Zaananimu,  ndiwo  wa  ku 
Kedesi.  12  Ndipo  anauza  Sisera  kuti 
Baraki  mwana  wa  Abinaamu  wa- 
kwera  ku  phiri  la  Tabori.  13  Pame- 
nepo  Sisera  anasonkhanitsa  magareta 
ache  onse  ndiwo  magareta  mazana 
asanu  ndi  anai  a chitsulo,  ndi  anthu 
onse  okhala  naye,  kuyambira  Haro- 
seti  wa  amitundu  mpaka  mtsinje  wa 
Kisoni.  14  Ndipo  Debora  anati  kwa 
Baraki,  Nyamuka ; pakuti  ili  ndi 
tsiku’li  Yehova  wapereka  Sisera  m’dza- 
nja  lako  ; sanaturuka  kodi  Yehova 
pa  maso  pako  ? Potero  Baraki  ana- 
tsika  ku  phiri  la  Tabori  ndi  amuna 
zikwi  khumi  akumtsata.  15  Ndipo 
Ambuye  anaononga  Sisera  ndi  ma- 
gareta  onse,  ndi  gulu  la  nkhondo 
lonse  ndi  lupanga  lakuthwa  pa  maso 
pa  Baraki  ; koma  Sisera  anatsika 
pa  gareta  nathawa  choyenda  pansi. 
16  Koma  Baraki  anatsata  magareta, 
ndi  gulu’lo  mpaka  Haroseti  wa  ami- 
tundu  ; ndi  gulu  lonse  la  nkhondo  la 
Sisera  linagwa  ndi  lupanga  lakuthwa  ; 
sanatsala  munthu  ndi  mmodzi  yense. 

17  Koma  Sisera  anathawira  cho- 
yenda  pansi  ku  hema  wa  Yaeli  mkazi 
wa  Heberi  mKeni  ; pakuti  panali 
mtendere  pakati  Yabini  mfumu  ya 
Hazori,  ndi  nyumba  ya  Heberi  mKeni. 
18  Ndipo  Yaeli  anaturuka  kukomana 
ndi  Sisera,  nanena  naye,  Pambuka, 
mbuye  wanga,  pambukira  kwa  ine 
kuno  ; usaope.  Ndipo  anapambu- 
kira  kwa  iye  kulowa  m’hema,  na- 
mpfunda  ndi  chimbwi.  19  Pamenepo 
ananena  naye,  Ndipatsetu  madzi 
pang’ono  ndimwe  ; popeza  ndine  wa 
ludzu.  Ndipo  anatsegula  thumba  la 
mkaka,  nampatsa  amwe,  nampfunda. 
20  Ndipo  Sisera  ananena  naye,  Taima 
pa  khomo  pa  hema,  ndipo  kudzali, 
akadza  munthu,  akakufunsa  akati, 
Pali  munthu  pano  kodi  ? Uziti, 
Palibe.  21  Pamenepo  Yaeli  mkazi 
wa  Heberi  anatenga  chichiri  cha 
hema,  natenga  nyundo  m’dzanja  lache 
namdzera  monyang’ama  nakhomera 
chichiri  chilowe  m’litsipa  mwache  ; 
nichinapyoza  kulowa  m’nthaka ; 


popeza  anali  m’tulo  tofa  nato  ndi 
kulema ; nafa.  22  Ndipo  taonani, 
pomlondola  Sisera  Baraki’yo,  Yaeli 
anaturuka  kukomana  naye,  nati  kwa 
iye,  Idza  kuno,  ndidzakuonetsa  mu- 
nthu  umfuna’yo.  Potero  anamdzera, 
ndipo  taonani,  Sisera  wagwa,  wafa, 
ndi  chichiri  m’litsipa  mwache.  23  Mo- 
mwemo  Mulungu  anagonjetsa  tsiku 
lija  Yabini  mfumu  ya  Kanani  pa 
maso  pa  ana  a Israyeli.  24  Ndipo 
dzanja  la  ana  a Israyeli  linamkabe 
ndi  kulimbika  pa  Yabini  mfumu  ya 
Kanani  mpaka  adamuononga  Yabini 
mfumu  ya  Kanani. 

5Ndipo  Debora  ndi  Baraki  mwana 
wa  Abinoamu  anayimba  tsiku 
lomwelo  ndi  kuti, 

2  Lemekezani  Yehova 

Pakuti  atsogoleri  m’Israyeli  ana- 
tsogolera, 

Pakuti  anthu  anadzipereka  mwa- 
ufulu. 

3  Imvani  mafumu  inu ; cherani 
makutu,  akalonga  inu  ; 
Ndidzayimbira  ine  Yehova,  ine- 
tu  ; 

Ndidzamyimbira  nyimbo,  Ye- 
hova,  Mulungu  wa  Israyeli. 

4  Yehova,  muja  mudaturuka 
m’Seiri, 

Muja  mudayenda  kuchokera  ku 
thengo  la  Edomu, 

Dziko  linanjenjemera,  thambo 
lomwe  linakha, 

Inde  mitambo  inakha  madzi. 

5  Mapiri  anagwedezeka  pa  maso 
pa  Yehova, 

Sinai  ili  pa  maso  pa  Yehova, 
Mulungu  wa  Israyeli. 

6  Masiku  a Samagara,  mwana 
wa  Anati, 

Masiku  a Yaeli  maulendo  ada- 
lekeka 

Ndi  a pa  njira  anayenda  mopa- 
zapaza. 

7  Miraga  idalekeka  m’Israyeli, 
idalekeka. 

Mpaka  ndinauka  ine  Debora, 
Ndinauka  ine  amai  wa  Israyeli. 

8  Anasankha  milungu  yatsopano, 
Pamenepo  nkhondo  inaoneka 
ku  zipata 

Ngati  chikopa  kapena  nthungo 
zidaoneka 

Mwa  zikwi  makumi  anai  a 
Israyeli  ? 

9  Mtima  wanga  ubvomerezana 
nawo  olamulira  a mTsrayeli, 

Amene  anadzipereka  mwaufulu 
mwa  anthu. 

Lemekezani  Yehova. 

10  Inu  akuyenda  okwera  pa  aburu 

oyera, 

Inu  akukhala  poweruzira, 

Ndi  inu  akuyenda  m’njira,  foto- 
kozerani. 

11  Posamveka  phokoso  la  amauta 

potunga  madzi, 

Pomwepo  adzafotokozera  zolu- 
ngama  anazichita  Yehova, 
ZoJungama  anazichita  m’mi- 
raga  yache,  m’Israyeli. 
Pamenepo  anthu  a Yehova  ana- 
tsikira  ku  zipata. 

12  Galamuka,  Debora,  galamuka, 
Galamuka,  galamuka,  unene 

nyimbo  ; 

Uka,  Baraki,  manga  nsinga 
ndende  zako,  mwana  wa 
Abinoamu,  iwe. 

13  Pamenepo  omveka  otsala  ana- 

tsika  ndi  anthu  ; 

Yehova  ananditsikira  pakati  pa 
achamuna. 

14  Anafika  aEfraimu  amene  adika 

mizu  m’Amaleki ; 

Benjamini  anakutsata  iwe  pa- 
kati  pa  anthu  ako. 

Ku  Makiri  kudachokera  ola- 
mulira, 

Ndi  ku  Zebuloni  iwo  akutenga 
ndodo  ya  mtsogoleri. 

15  Akalonga  a Isakara  anali  ndi 

Debora  ; 

Monga  Isakara  momwemo  Ba- 
raki, 

Anawatuma  m’chigwa  namka 
choyenda  pansi. 

Pa  mitsinje  ya  Rubeni  panali 
zotsimikiza  mtima  zazikuru. 

16  Wakhaliranji  pakati  pa  makola, 
Kumvera  kulira  kwa  zoweta  ? 
Ku  timitsinje  ta  Rubeni  kunali 

zotsimikiza  mtirna  zazikuru. 

17  Gileadi  anakhala  tsidya  lija  la 

Yordano  ; 

Ndi  Dani,  akhaliranji  m’zombo  ? 
Aseri  anakhala  pansi  m’mphe- 
pete  mwa  nyanja, 

Nakhalitsa  pa  nyondo  yache  ya 
nyanja. 

18  Zebuloni  ndiwo  anthu  anataya 

moyo  wawo  mpaka  imfa, 
Nafitali  yemwe  poponyana  pa 
misanje. 

19  Anadza  mafumu,  nathira  nkho- 

ndo ; 


Pamenepo  anathira  nkhondo 
mafumu  a Kanani. 
M’Taanaki,  ku  madzi  a Megido  ; 
Osatenga’ko  phindu  la  ndarama. 

20  Nyenyezi  zinathira  nkhondo  yo- 

chokera  kumwamba, 

M’mipita  mwawo  zinathirana  ndi 
Sisera. 

21  Mtsinje  wa  Kisoni  unawako- 

kolola, 

Mtsinje  uja  wa  kale,  mtsinje 
wa  Kisoni. 

Yenda  mwa  mphamvu,  moyo 
wanga’we. 

22  Pamenepo  ziboda  za  akavalo 

zinaguguda. 

Ndi  kutumphatumpha,  kutu- 
mphatumpha  kwa  anthu  ache 
eni  mphamvu. 

23  Mutemberere  Merozi,  ati  mthe- 

nga  wa  Yehova, 

Mutemberere  chitemberere  nzika 
zache  ; 

Pakuti  sanadzathandiza  Yehova, 
Kumthandiza  Yehova  pa  acha- 
muna. 

24  Wodalitsika,woposaakazi,akha- 

le  Yaeli 

Mkazi  wa  Heberi  mKeni. 

Akhale  wodalitsika  woposa  akazi 
a m’hema. 

25  Mwamuna’yo  anapempha  madzi, 

anampatsa  mkaka, 
Anamtengera  mafuta  a mkaka 
m’chotengera  cha  mfulu. 

26  Dzanja  lache  analitambasulira 

ku  chichiri, 

Ndi  dzanja  lache  lamanja  ku 
nyundo  ya  anchito, 
Nakhomera  Sisera,  nakantha 
mutu  wache, 

Inde,  anaphwanya  napyoza  m’li- 
tsipa  mwache. 

27  Pa  mapazi  ache  anabzong’onyo- 

ka,  anagwa,  anagona  ; 

Pa  mapazi  ache  anabzong’onyo- 
ka,  anagwa  ; 

Pobzong’onyoka’po,  pamenepo 
wagwa  wafa. 

28  Anapenyerera  ali  pa  zenera, 

napfuula, 

Mache  wa  Sisera,  pa  made  ache, 
Achedweranji  gareta  wache  ? 
Zizengerezeranji  njinga  za  ma- 
gareta  ache  ? 

29  Akazi  anzache  omveka  anzeru 

anamyankha  ; 

Korna  anadziyankhira  yekha 
mau, 

30  Kodi  sanapeza,  sanagawa  zofu- 

nkha  ? 

Namwali,  anamwali  awiri  kwa 
munthu  ali  yense. 

Chofunkha  cha  nsaru  za  ma- 
wanga  mawanga  kwa  Sisera  ; 
Chofunkha  cha  nsaru  za  ma- 
wanga  mawanga,  za  malu- 
wa, 

Nsaru  za  mawanga  mawanga, 
za  maluwa  konse  konse,  kwa 
chofunkha  cha  khosi  lache. 

31  Adani  anu  onse,  Yehova,  ata- 

yike  momwemo. 

Koma  iwo  akukonda  Inu  akhale 
ngati  dzua  loturuka  mu  mpha- 
mvu  yache. 

Ndipo  dziko  linapumula  zaka  makumi 
anai. 

6Koma  ana  a Israyeli  anachita 
choipa  pa  maso  pa  Yehova ; 
ndipo  Yehova  anawapereka  m’dzanja 
la  Midyani  zaka  zisanu  ndi  ziwiri. 
2 Pamene  dzanja  la  Midyani  linalaka 
Israyeli,  ana  a Israyeli  anadzikonzera 
ming’ang’ala  ya  m’mapiri,  ndi  ma- 
panga,  ndi  malinga  chifukwa  cha 
Midyani.  3 Ndipo  kunali,  akabzola 
Israyeli,  amakwera  aMidyani,  ndi 
aAmaleki,  ndi  ana  a ku  m’mawa  ; 
inde  amawakwerera ; 4 nawama- 

ngira  misasa,  namaononga  zipatso  za 
m’dziko  mpaka  ufika  ku  Gaza,  osa- 
wasiyira  chochirira  njala  m’Israyeli, 
ngakhale  nkhosa,  kapena  ng’ombe, 
kapena  buru.  5 Pakuti  anakwera 
nazo  zoweta  zawo  ndi  mahema  awo, 
analowa  ngati  dzombe  kuchuruka 
kwawo  ; iwowa  ndi  ngamila  zawo 
zomwe  nzosawerengeka  ; ndipo  ana- 
lowa  m’dziko  kuliononga.  6 Ndipo 
Israyeli  anafoka  kwambiri  chifukwa 
cha  Midyani ; ndipo  ana  a Israyeli 
anapfuula  kwa  Yehova. 

7 Ndipo  kunali,  pamene  ana  a 
Israyeli  anapfuula  kwa  Yehova  chi- 
fukwa  cha  Midyani,  8 Yehova  ana- 
tuma  munthu  mneneri  kwa  ana  a 
Israyeli,  nanena  nawo,  Atero  Yehova 
Mulungu  wa  Israyeli,  Ine  ndinaku- 
kwezani  kuchokera  m’Aigupto,  ndi 
kukuturutsani  m’nyumba  ya  uka- 
polo  ; 9 ndipo  ndinakulanditsani 

m’dzanja  la  aAigupto,  ndi  m’dzanja  la 
onse  akupsinja  inu,  ndi  kuwaingitsa 
pa  maso  panu,  ndi  kukupatsani  dziko 
lawo  ; 10  ndipo  ndinati  kwa  inu,  Ine 
ndine  Yehova  Mulungu  wanu ; mu- 
samaope  milungu  ya  aAmori  amene 


mukhala  m’dziko  lawo  ; koma  simu- 
namvera  mau  anga. 

11  Pamenepo  anadza  mthenga  wa 
Yehova,  nakhala  pa  tsinde  pa  thundu 
wokhala  m’Ofira,  wa  Yoasi  mAbie- 
ziri  ; ndi  mwana  wache  Gideoni 
analikuomba  tirigu  m’mopondera 
mphesa,  awabisire  aMidyani.  12Ndi- 
po  mthenga  wa  Yehova  anamuone- 
kera,  nati  kwa  iye,  Yehova  ali  nawe, 
ngwazi  iwe,  wamphamvu  iwe.  13Ndi- 
po  Gideoni  ananena  naye,  Mbuye 
wanga,  ngati  Yehova  ali  nafe,  cha- 
tigwera  ife  bwanji  chonsechi  ? ndipo 
ziri  kuti  zodabwiza  zache  zonse 
zimene  makolo  athu  anatiwerengera, 
ndi  kuti,  Sanatikweza  kodi  Yehova 
kuchokera  m’Aigupto  ? Koma  tso- 
pano  Yehova  watitaya  natipereka 
m’dzanja  la  Midyani.  14  Pamenepo 
Yehova  anamtembenukira,  nati,  Muka 
nayo  mphamvu  yako  iyi,  nupulumutse 
Israyeli  m’dzanja  la  Midyani,  sindi- 
nakutuma  ndi  Ine  kodi  ? 15  Ndipo 

anati  kwa  Iye,  Ha  ! Mbuye,  ndidza- 
pulumutsa  Israyeli  ndi  chiani  ? tao- 
nani,  banja  langa  liri  loluluka  m’Ma- 
nase,  ndipo  ine  ndine  wamng’ono 
m’nyumba  ya  atate  wanga.  16  Ndipo 
Yehova  ananena  naye,  Popeza  Ine 
ndidzakhala  nawe  udzakantha  aMi- 
dyani  ngati  munthu  mmodzi.  17  Ndi- 
po  anati  kwa  Iye,  Ngati  mundikomera 
mtima  mundionetse  chizindikilo  tso- 
pano  chakuti  ndi  Inu  wakunena  nane. 
18  Musachoke  pano,  ndikupemphani, 
mpaka  ndikudzerani  ndi  kuturutsa 
chopereka  changa  ndi  kuchiika  pa 
maso  panu.  Ndipo  anati,  Ndidza- 
linda  mpaka  ubwera.  19  Ndipo  Gi- 
deoni  analowa,  nakonza  kambuzi 
ndi  mikate  yopanda  chotupitsa  ya 
myeso  wa  ufa ; nyama’yi  anaiika 
m’lichero,  ndi  msuzi  anauthira  mu 
mbale,  naturuka  nazo  kwa  Iye  ali 
pa  tsinde  pa  thundu,  nazipereka. 
20  Koma  mthenga  wa  Mulungu  ana- 
nena  naye,  Tenga  nyama’yi  ndi  mi- 
kate  yopanda  chotupitsa  ndi  kuziika 
pa  thanthwe  pano  ndi  kutsanula 
msuzi.  Ndipo  anatero.  21  Pamenepo 
mthenga  wa  Yehova  anatambasula 
nsonga  ya  ndodo  inali  m’dzanja  lache, 
nakhudza  nyama’yi  ndi  mikate  yopa- 
nda  chotupitsa ; ndipo  unaturuka 
moto  m’thanthwe  nunyeketsa  nyama 
ndi  mikate  yopanda  chotupitsa ; ndi 
mthenga  wa  Yehova  anakanganuka 
pa  maso  pache,  22  Pamenepo  Gi- 

deoni  anaona  kuti  ndiye  mthenga  wa 
Yehova,  nati  Gideoni,  Tsoka  ine, 
Yehova  Mulungul  popeza  ndaona 
mthenga  wa  Yehova  maso  ndi  maso. 

23  Ndipo  Yehova  anati  kwa  iye,  Mte- 
ndere  ukhale  ndi  iwe  usaope,  sudzafa. 

24  Pamenepo  Gideoni  anammangira 
Yehova  guwa  la  nsembe  pomwepo  ; 
nalicha  Yehova-ndiye-mtendere ; likali 
m’Ofira  wa  Abieziri  ndi  pano  pomwe. 

25  Ndipo  kunali,  usiku  womwe  uja 
Yehova  ananena  naye,  Tenga  ng’ombe 
ya  atate  wako,  ndiyo  ng’ombe  yachi- 
wiri  ya  zaka  zisanu  ndi  ziwiri,  nuga- 
mule  guwa  la  nsembe  la  Baala  ndilo 
la  atate  wako,  nulikhe  chifanizo  chiri 
pomwepo  ; 26  numangire  Yehova 

Mulungu  wako  guwa  la  nsembe  pa- 
mwamba  pa  linga’li,  monga  kuyenera  ; 
nutenge  ng’ombe  yachiwiri’yo,  nufu- 
kize  nsembe  yopsereza  ; nkhuni  zache 
uyese  chifanizo  walikha’cho.  27  Pa- 
menepo  Gideoni  anatenga  amuna 
khumi  mwa  anyamata  ache,  nachita 
monga  Yehova  adanena  naye  ; ndipo 
kunali,  popeza  anaopa  a ku  nyumba 
ya  atate  wache,  ndi  amuna  a ku 
mudzi’wo,  sanachichita  msana,  koma 
usiku.  28  Ndipo  pakuuka  mamawa 
amuna  a ku  mudzi’wo,  taonani,  guwa 
la  nsembe  la  Baala  litagamuka,  ndi 
chifanizo  chinali  pomwepo  chitali- 
khidwa  ndi  ng’ombe  yachiwiri  yope- 
rekedwa  pa  guwa  la  nsembe  adali- 
manga.  29  Nanenana  wina  ndi  mnza- 
che,  Wachita  ichi  ndani  ? Ndipo 
atafunafuna  nafunsafunsa,  anati,  Gi- 
deoni,  mwana  wa  Yoasi  wachita  ichi. 

30  Pamenepo  amuna  a ku  mudzi’wo 
anati  kwa  Yoasi,  Umturutse  mwana 
wako  kuti  afe  ; pakuti  anagamula 
guwa  la  nsembe  la  Baala,  pakutinso 
analikha  chifanizo  chinali  pomwepo. 

31  Koma  Yoasi  anati  kwa  onse  aku- 
muimirira,  Kodi  inu  mumnenera  Ba- 
ala  mlandu  ? Kapena  kodi  mudza- 
mpulumutsa  iye  ? iye  amene  amnene- 
ra  mlandu  aphedwe  kukali  m’mawa  ; 
akakhala  mulungu  adzinenere  yekha 
mlandu,  popeza  wina  wamgamulira 
guwa  lache  la  nsembe.  32  Chifukwa 
chache  anamucha  tsiku  lija  Yeru- 
baala,  ndi  kuti,  Amnenere  mlandu 
Baala  popeza  anamgamulira  guwa 
lache  la  nsembe. 

33  Pamenepo  aMidyani  onse  ndi 
aAmaleki  ndi  ana  a ku  m’mawa 
anasonkhana  pamodzi  naoloka,  nama- 
nga  misasa  m’chigwa  cha  Yezreeli. 


34  Koma  mzimu  wa  Yehova  una- 
bvala  Gideoni  ; naomba  lipenga  iye, 
ndi  a banja  la  Abieziri  analalikidwa 
kumtsata  iye.  35  Ndipo  anatuma 
mithenga  kwa  Manase  konse ; ndi 
iwonso  analalikidwa  kumtsata  iye ; 
natuma  mithenga  kwa  Aseri,  ndi 
kwa  Zebuloni,  ndi  kwa  Nafitali  ; iwo 
nadzakomana  nawo.  36  Ndipo  Gi- 
deoni  anati  kwa  Mulungu,  Mukadza- 
pulumutsa  Israyeli  ndi  dzanja  langa 
monga  mwanena,  37  taonani,  ndi- 
dzaika  chikopa  cha  ubweya  popu- 
nthira  tirigu ; pakakhala  mame  pa 
chikopa  pokha,  ndi  pa  nthaka  ponse 
pouma,  pamenepo  ndidzadziwa  kuti 
mudzapulumutsa  Israyeli  ndi  dzanja 
langa  monga  mwanena.  38  Ndipo 
kunatero  ; pakuti  anauka  mamawa, 
nafinya  chikopa’cho,  nakamula  mame 
a pa  chikopa,  madzi  ache  odzala 
mbale.  39  Ndipo  Gideoni  ananena 
ndi  Mulungu,  Mkwiyo  wanu  usandi- 
yakire,  ndinene  kamodzi  kokha : 
ndikuyeseni  kamodzi  kokha  ndi  chi- 
kopa  ; paume  pa  chikopa  pokha,  ndi 
pa  nthaka  ponse  pakhale  mame. 
40  Ndipo  Mulungu  anatero  usiku  uja  ; 
pakuti  panauma  pa  chikopa  pokha, 
ndi  pa  nthaka  ponse  panali  mame. 

7Pamenepo  Yerubaala,  ndiye  Gi- 
deoni,  ndi  anthu  onse  okhala 
naye  anauka  mamawa,  namanga 
misasa  pa  chitsime  cha  Harodi  , ndi 
misasa  ya  Midyani  inali  ku  mpoto 
kwawo,  pa  phiri  la  More  m’chigwa. 
2 Ndipo  Yehova  anati  kwa  Gideoni, 
Anthu  ali  ndi  iwe  andichurukira  kuti 
ndipereke  Midyani  m’dzanja  lawo ; 
angadzitame  Israyeli  pa  Ine,  ndi  kuti, 
Dzanja  la  ine  mwini  landipulumutsa. 
3 Ndipo  tsopano,  kalalike  m’makutu 
a anthu,  ndi  kuti,  Ali  yense  wochita 
mantha,  nanjenjemera,  abwerere  na- 
choke  pa  phiri  la  Gileadi.  Ndipo  ana- 
bwerera’ko  anthu  zikwi  makumi  awiri 
mphambu  ziwiri,  natsala’ko  zikwi 
khumi. 

4 Ndipo  Yehova  ananena  ndi  Gi- 
deoni,  Anthu  akali  ochuruka ; tsi- 
kira  nawo  ku  madzi,  ndipo  ndidza- 
kuyesera  iwo  komweko  ; ndipo  ku- 
dzali  kuti  iye  amene  ndimnena  kwa 
iwe,  Uyo  azimuka  nawe,  yemweyo 
azimuka  nawe  ; koma  ali  yense  ndi- 
mnena  kwa  iwe,  Uyo  asamuke  nawe, 
yemweyo  asamuke.  5 Ndipo  ana- 
tsikira  nawo  anthu  ku  madzi ; ndipo 
Yehova  anati  kwa  Gideoni,  Ali  yense 

akapiza  madzi  pa  lilime  lache,  monga 
akhatira  garu,  ameneyo  amuike  pa 
yekha  ; momwemo  ali  yense  agwada 
pakumwa.  6 Ndi  kuwerenga  kwa 
iwo  akukhatira,  ndi  kuika  dzanja  lawo 
ku  kamwa  kwawo,  ndiko  mazana 
atatu  ; koma  ena  onse  anagwada 
pakumwa  madzi.  7 Ndipo  Yehova 
anati  kwa  Gideoni,  Ndi  anthu  mazana 
atatu  akukhatira  ndidzakupulumu- 
tsani,  ndi  kupereka  aMidyani  m’dza- 
nja  lako  ; koma  amuke  anthu  awa 
onse,  yense  ku  malo  kwache.  8 Pa- 
menepo  anthu  anatenga  kamba  m’dza- 
nja  iawo,  ndi  malipenga  awo  ; ndipo 
anauza  amuna  onse  a Israyeli  amuke, 
yense  ku  hema  kwache  ; koma  anai- 
mika  amuna  mazana  atatu’wo  ; ndipo 
misasa  ya  Midyani  inali  kunsi  kwache 
m’chigwa. 

9 Ndipo  kunali  usiku  womwewo, 
kuti  Yehova  ananena  naye,  Tauka, 
tatsikira  ku  misasa  ; pakuti  ndaipe- 
reka  m’dzanja  lako.  10  Koma  ngati 
uopa  kutsika,  utsike  naye  Pura 
mnyamata  wako  ku  misasa  ; 11  nu- 
dzamva  zonena  iwo  ; utatero  manja 
ako  adzalimbikitsidwa  kutsikira  ku 
misasa.  Pamenepo  anatsikira  ndi 
Pura  mnyamata  wache  ku  chilekezero 
cha  anthu  a zida  a m’misasa.  1 2 Ndi- 
po  aMidyani  ndi  aAmaleki  ndi  ana 
onse  a ku  m’mawa  ali  gonire  m’chigwa 
kuchuruka  kwawo  ngati  dzombe  ; ndi 
ngamila  zawo  zosawerengeka,  kuchu- 
ruka  kwawo  ngati  mchenga  wa 
m’mphepete  mwa  nyanja.  13  Ndipo 
pakufika’ko  Gideoni,  taonani,  panali 
munthu  analikufotokozera  mnzache 
loto,  nati,  Taona,  kulota  ndinalota, 
ndipo  tapenya,  mtanda  wa  mkate 
wa  barele  unakunkhulira  kunkhulira 
m’misasa  ya  Midyani,  nufika  ku 
hema,  numgunda  nagwa,  numpidi- 
gula  kuti  hema  anakhala  chigwere. 
14  Ndipo  mnzache  anayankha  nati, 
Ichi  si  china  konse  koma  lupanga  la 
Gideoni  mwana  wa  Yoasi,  munthu 
wa  Israyeli  ; Mulungu  wapereka 
Midyani  ndi  a m’misasa  onse  m’dzanja 
lache. 

15  Ndipo  kunali,  pakumva  Gideoni 
kufotokozera  kwa  loto’lo  ndi  tha- 
nthauzo  lache,  anadziwerama  ; na- 
bwera  ku  misasa  ya  Israyeli  nati, 
Taukani,  pakuti  Yehova  wapereka  a 
m’misasa  a Midyani  m’dzanja  lanu. 
16  Ndipo  anagawa  amuna  mazana 
atatu  akhale  magulu  atatu,  napatsa 


malipenga  m’manja  a iwo  onse,  ndi 
mbiya  zopanda  kanthu,  ndi  miuni 
m’kati  mwa  mbiya’zo.  17Ndipoana- 
nena  nawo,  Mundipenyerere  ine,  ndi 
kuchita  momwemo  ; ndipo  taonani, 
pakufika  ine  pa  chilekezero  cha  mi- 
sasa,  kudzali,  monga  ndichita  ine, 
momwemo  muzichita  inu.  18  Pa- 
mene  ndiomba  lipenga,  ine  ndi  onse 
okhala  nane,  inunso  muziomba  lipenga 
pozungulira  ponse  pa  misasa,  ndi 
kunena  kuti,  Yehova  ndi  Gideoni. 

19  Motero  Gideoni  ndi  amuna  zana 
anali  naye  anafikira  ku  chilekezero 
cha  misasa  poyambira  ulonda  wa 
pakati,  atasintha  alonda  tsopano  apa  ; 
ndipo  anaomba  malipenga,  naphwa- 
nya  mbiya  zokhala  m’manja  mwawo. 

20  Ndi  magulu  atatu’wo  anaomba 
malipenga,  naswa  mbiya’zo,  nagwira 
miuni  ndi  dzanja  lawo  la  manzere, 
ndi  malipenga  m’dzanja  lawo  la 
manja  kuwaomba  ; ndipo  anapfuula, 
Lupanga  la  Yehova  ndi  la  Gideoni. 

21  Ndipo  anaima  yense  m’mbuto 
mwache  pozungulira  misasa  ; pa- 
menepo  anathamanga  a m’misasa 
onse,  napfuula,  nathawa.  22  Ndipo 
mazana  atatu’wa  anaomba  malipenga, 
ndipo  Yehova  anakanthanitsa  yense 
mnzache  ndi  lupanga  m’misasa  monse; 
ndi  a m’misasa  anathawa  mpaka  ku 
Betesita  ku  Zerera,  mpaka  ku  malire 
a Abele-mehola  pa  Tabati.  23  Pa- 
menepo  anthu  a Israyeli  analalikidwa 
kuchokera  ku  Nafitali,  ndi  ku  Aseri, 
ndi  ku  Manase  yense,  nalondola  aMi- 
dyani.  24  Gideoni  anatumanso  mi- 
thenga  ku  mapiri  onse  a Efraimu  ndi 
kuti,  Tsikani,  kukumana  ndi  aMi- 
dyani  ndi  kutsekereza  madooko  asa- 
nafike  iwowa,  mpaka  ku  Beti-bara 
ndi  Yordano.  Potero  amuna  onse 
a Efraimu  anasonkhana  pamodzi 
natsekereza  madooko  mpaka  ku  Beti- 
bara,  ndi  Yordano.  25  Ndipo  ana- 
gwira  akalonga  awiri  a Midyani, 
Orebi  ndi  Zeebi  ; namupha  Orebi  ku 
thanthwe  la  Orebi  ; ndi  Zeebi  ana- 
mupha  ku  choponderamo  mphesa  cha 
Zeebi,  nalondola  aMidyani  ; ndipo 
anadza  nayo  mitu  ya  Orebi  ndi  Zeebi 
kwa  Gideoni  tsidya  lija  la  Yordano. 

8Ndipo  amuna  a Efraimu  anati 
kwa  iye,  Ichi  watichitira  nchiani, 
osatiitana  popita  iwe  kulimbana  ndi 
aMidyani  ? natsutsana  naye  kolimba. 
2 Koma  ananena  nawo,  Ndachitanji 
tsopano  monga  inu  ? Kodi  kuku- 


238 


OWERUZA 


8. 3—28 


nkha  mphesa  kwa  Efraimu  sikuposa 
kuchera  mphesa  kwa  Abiezeri  ? 
3 Mulungu  anapereka  m’dzanja  lanu 
akalonga  a Midyani,  Orebi  ndi  Zeebi, 
ndipo  ndinakhoza  kuchitanji  monga 
inu  ? Pamenepo  mkwiyo  wawo  una- 
mlezera,  atanena  mau  awa.  4 Ndipo 
Gideoni  anafika  ku  Yordano,  naoloka, 
iye  ndi  amuna  mazana  atatu  anali 
naye,  ali  otopa  koma  ali  chilondolere. 

5 Ndipo  ananena  kwa  amuna  a ku 
Sukoti,  Mupatsetu  anthu  awa  aku- 
nditsata  mitanda  ya  mkate  ; pakuti 
atopa,  ndipo  ndiri  kulondola  Zeba 
ndi  Tsalimuna  mafumu  a Midyani. 

6 Koma  akalonga  a ku  Sukoti  anati, 
Kodi  manja  a Zeba  ndi  Tsalimuna 
ali  m’dzanja  lako  tsopano  apa,  kuti 
ife  tiwaninkhe  ankhondo  ako  mkate  ? 

7 Ndipo  Gideoni  anati,  Chifukwa  cha- 
che,  Yehova  akapereka  Zeba  ndi 
Tsalimuna  m’dzanja  langa,  ndidza- 
puntha  nyama  yanu  ndi  minga  ya 
m’chipululu  ndi  mitungwi.  8 Ndipo 
anachoka’po  kukwera  ku  Penueli, 
nanena  nawo  momwemo ; ndipo 
amuna  a ku  Penueli  anamyankha 
monga  adamyankha  amuna  a ku 
Sukoti.  9 Ndipo  ananenanso  kwa 
amuna  a ku  Penueli  ndi  kuti,  Ndika- 
bwerera  ndi  mtendere  ndidzagumula 
nsanja  iyi. 

10  Zeba  ndi  Tsalimuna  ndipo  anali 
m’Karikori,  ndi  a m’misasa  awo  pa- 
modzi  nawo,  amuna  monga  zikwi 
khumi  ndi  zisanu  ; ndiwo  otsala  onse 
a khamu  lonse  la  ana  a ku  m’mawa  ; 
popeza  atagwa  amuna  zikwi  zana 
limodzi  ndi  makumi  awiri  akusolola 
lupanga.  11  Ndipo  Gideoni  ana- 
kwerera  njira  ya  iwo  okhala  m’ma- 
hema  ku  m’mawa  kwa  Noba,  ndi 
Yogibea,  nakantha  khamu’lo  popeza 
khamu’lo  linakhala  lokhazikika  mti- 
ma.  12  Ndipo  Zeba  ndi  Tsalimuna 
anathawa ; koma  anawatsata,  na- 
gwira  mafumu  awiri  a Midyani  Zeba 
ndi  Tsalimuna,  nanjenjemeretsa  kha- 
mu  lonse.  13  Pamenepo  Gideoni 
mwana  wa  Yoasi  anabwerera  ku 
nkhondo  pokwerera  pa  Heresi.  Ndipo 
anagwira  mnyamata  wa  anthu  a ku 
Sukoti,  nafunsira ; ndipo  anamsi- 
mbira  akalonga  a ku  Sukoti,  ndi 
akulu  ache  amuna  makumi  asanu 
ndi  awiri  kudza  asanu  ndi  awiri. 
15  Ndipo  anafika  kwa  amuna  a ku 
Sukoti,  nati,  Tapenyani  Zeba  ndi 
Tsalimuna  amene  munanditonza  na- 


wo,  ndi  kuti,  Kodi  manja  a Zeba  ndi 
Tsalimuna  akhala  m’dzanja  lako, 
kuti  tiwaninkhe  mkate  amuna  ako 
akulema  ? 16  Ndipo  anagwira  akulu 

a m’mudzi  ndi  minga  ya  ku  chipululu 
ndi  mitungwi,  nawalanga  nazo  amuna 
a ku  Sukoti.  17  Ndipo  anagamula 
nsanja  ya  Penueli,  napha  amuna  a 
ku  mudzi.  18  Pamenepo  anati  kwa 
Zeba  ndi  Tsalimuna,  Amuna’wo  mu- 
nawapha  ku  Tabori  anali  otani  ? 
Iwo  nayankha,  Monga  iwe  momwemo 
iwowa  ; yense  wakunga  mwana  wa 
mfumu.  19  Ndipo  anati,  Ndiwo  abale 
anga,  ana  a mai  wanga,  Pali  Yehova 
mukadawasunga  amoyo,  sindikada- 
kuphani.  20  Nati  kwa  Yeteri  mwana 
wache  woyamba,  Tauka,  nuwaphe. 
Koma  mnyamata’yo  sanasolola  lu- 
panga  lache  ; pakuti  anaopa,  pokhala 
anali  mnyamata.  21  Pamenepo  Zeba 
ndi  Tsalimuna  anati,  Tauka  iwe  mwini 
nutigwere  ; pakuti  monga  munthu 
momwemo  mphamvu  yache.  Ndipo 
Gideoni  anauka  nawapha  Zeba  ndi 
Tsalimuna,  nalanda  mphande  zinali 
ku  khosi  kwa  ngamila  zawo. 

22  Pamenepo  anthu  a Israyeli  anati 
kwa  Gideoni,  Mutilamulire  ndi  inu, 
ndi  mwana  wanu,  ndi  mdzukulu 
wanu,  pakuti  mwatipulumutsa  m’dza- 
nja  la  aMidyani.  23  Koma  Gideoni 
ananena  nawo,  Sindidzalamulira  inu, 
ngakhale  mwana  wanga  sadzalamu- 
lira  inu  ; Yehova  adzalamulira  inu. 
24  Gideoni  anatinso  kwa  iwo,  Mundi- 
lole  ndipemphe  kanthu  kamodzi  kwa 
inu,  mundipatse  ali  yense  mapelele 
mwa  zofunkha  zanu  ; pakuti  anali 
nawo  mapelele  a golidi,  pokhala  anali 
a Ismayeli.  25  Ndipo  anayankha, 
Kupereka  tiwapereka  ; nayala’po  cho- 
bvala,  naponya’mo  yense  mapelele 
a mwa  zofunkha  zawo.  26  Ndipo 
kulemera  kv/ache  kwa  mapelele  a 
golidi  adawapempha  ndiko  masekeli 
chikwi  chimodzi  ndi  mazana  asanu 
ndi  awiri  ; osawerenga  mphande,  ndi 
zitunga  ndi  zobvala  za  chibakuwa  za 
pa  mafumu  a ku  Midyani,  osawere- 
nganso  maunyolo  okhala  pa  makosi 
a ngamila  zawo.  27  Ndipo  Gideoni 
anawapanga  fano,  naliika  m’mudzi 
mwache,  ndiwo  Ofira  ; ndi  Israyeli 
yense  analitsata  kuligwadira  pomwe- 
po  ; ndipo  linakhala  kwa  Gideoni 
ndi  nyumba  yache  ngati  msampha. 
28  Motero  anagonjetsa  aMidyani  pa 
maso  pa  ana  a Israyeli,  osaweramu- 

tsanso  mitu  yawo  iwowa.  Ndipo 
dziko  lidapumula  zaka  makumi  anai 
m’masiku  a Gideoni. 

29  Ndipo  Yerubaala,  mwana  wa 
Yoasi  anamuka,  nakhala  m’nyumba 
ya  iye  yekha.  30  Nakhala  nawo  ana 
amuna  makumi  asanu  ndi  awiri 
Gideoni,  anawabala  ndi  iye ; popeza 
anali  nawo  akazi  ambiri.  31  Ndipo 
mkazi  wache  wamng’ono  wokhala 
m’Sekemu,  iyenso  anambalira  mwana 
wamwamuna  ; namucha  dzina  lache 
Abimeleki.  32  Ndipo  Gideoni  mwana 
wa  Yoasi  anafa  atakalamba  bwino, 
naikidwa  m’manda  a Yoasi  atate 
wache,  m’Ofira  wa  aAbiezeri. 

33  Ndipo  kunali,  atafa  Gideoni,  ana 
a Israyeli  anabwereranso  nagwadira 
aBaala,  nayesa  Baala-beriti  mulungu 
wawo.  34  Ndi  ana  a Israyeli  sana- 
kumbukila  Yehova  Mulungu  wawo, 
amene  anawapulumutsa  m’dzanja  la 
adani  awo  onse  pozungulira  ponse  ; 
35  osachitira  chifundo  nyumba  ya 
Yerubaala,  ndiye  Gideoni,  monga  mwa 
zokoma  zonse  iye  anachitira  Israyeli. 

9Koma  Abimeleki  mwana  wa 
Yerubaala  anamuka  ku  Sekemu 
kwa  abale  a amai  wache,  nanena 
nawo,  ndi  kwa  banja  lonse  la  nyumba 
ya  atate  wa  amai  wache,  ndi  kuti, 
2 Nenanitu,  m’makutu  mwa  eni  ache 
onse  a ku  Sekemu,  Chokomera  inu 
nchiti,  akulamulireni  ana  amuna  onse 
a Yerubaala  ndiwo  amuna  makumi 
asanu  ndi  awiri,  kapena  akulamuli- 
reni  mwamuna  mmodzi  ? mukumbu- 
kilenso  kuti  ine  ndine  wa  pfuko  lanu 
ndi  nyama  yanu.  3 Pamenepo  abale 
a amache  anamnenera  mau  awa  onse 
m’makutu  a eni  ache  onse  a Sekemu  ; 
ndi  mitima  yawo  inalunjika  kutsata 
Abimeleki  ; pakuti  anati,  Ndiye  mbale 
wathu.  4 Ndipo  anampatsa  ndalama 
makumi  asanu  ndi  awiri  za  m’nyumba 
ya  Baala-beriti ; ndipo  Abimeleki  ana- 
lembera  nazo  anthu  opanda  pache  ndi 
opepuka  amene  anamtsata.  5 Ndipo 
anamuka  ku  nyumba  ya  atate  wache 
ku  Ofira,  nawapha  abale  ache  ana  a 
Yerubaala,  ndiwo  amuna  makumi 
asanu  ndi  awiri,  pa  thanthwe  limodzi  ; 
koma  Yotamu  mwana  wamng’ono 
wa  Yerubaala  anatsala’ko  ; pakuti 
anabisala. 

6 Pamenepo  anasonkhana  eni  ache 
onse  a ku  Sekemu,  ndi  nyumba  yonse 
ya  Milo,  namuka  namlonga  Abimeleki 
ufumu  pa  thundu  wa  choimiritsa  chiri 


m’Sekemu.  7 Ndipo  atamuuza  Yo- 
tamu,  anamuka  iye  naimirira  pa  mutu 
pa  phiri  la  Gerizimu,  nakweza  mau 
ache,  napfuula,  nanena  nawo,  Mundi- 
mvere  ine,  eni  ache  a ku  Sekemu  inu, 
kuti  Mulungu  amvere  inu.  8 Ku- 
muka  inamuka  mitengo  kudzidzozera 
mfumu  ; niti  kwa  mtengo  wa  azitona, 
Ukhale  iwe  mfumu  yathu.  9 Koma 
mtengo  wa  azitona  unati  kwa  iwo, 
Ngati  ndidzasiya  kunona  kwanga 
kumene  alemekeza  nako  Mulungu 
ndi  anthu  kukalenga  pa  mitengo  ? 
10  Pamenepo  mitengo  inati  kwa 
mkuyu,  Tiye  iwe,  ukhale  mfumu 
yathu.  11  Koma  mkuyu  unanena 
nawo,  Ngati  ndidzasiya  kuzuna  kwa- 
nga,  ndi  zipatso  zanga  zokoma  ku- 
kalenga  pa  mitengo  ? 12  Pamenepo 

mitengo  inati  kwa  mphesa,  Tiye  iwe, 
ukhale  mfumu  yathu.  13  Koma 
mphesa  unanena  nawo,  Ngati  ndi- 
dzasiya  vinyo  wanga  wakusekeretsa 
Mulungu  ndi  anthu,  kukalenga  pa 
mitengo  ? 14  Pamenepo  mitengo  yo- 

nse  inati  kwa  nkandankhuku,  Tiye 
iwe,  ukhale  mfumu  yathu.  15  Ndipo 
nkandankhuku  unati  kwa  mitengo, 
Mukandidzoza  mfumu  yanu  moonadi, 
tiyeni,  thawirani  ku  mthunzi  wanga  ; 
mukapanda  kutero  uturuke  moto 
m’nkandankhuku  ndi  kunyeketsa  mi- 
kungudza  ya  Libano.  16  Ndipo  tso- 
pano,  ngati  mwachita  moona  ndi 
mwangwiro  pa  kulonga  Abimeleki 
ufumu,  ngatinso  mwamchitira  cho- 
koma  Yerubaala  ndi  nyumba  yache, 
ndi  kumchitira  monga  anayenera 
manja  ache  ; 17  pakuti  atate  wanga 
anakugwirirani  nkhondo,  nataya  moyo 
wache,  nakupulumutsani  m’dzanja  la 
aMidyani  ; 18  koma  mwaukira  nyu- 
mba  ya  atate  wanga  lero  lino,  ndi 
kuwapha  ana  ache,  ndiwo  amuna 
makumi  asanu  ndi  awiri,  pa  thanthwe 
limodzi  ; ndipo  mwalonga  Abimeleki 
mwana  wa  mdzakazi  wache,  akhale 
mfumu  ya  pa  eni  ache  a ku  Sekemu, 
chifukwa  ali  mbale  wanu  ; 19  ngati 
tsono  mwachitira  Yerubaala  ndi  nyu- 
mba  yache  zoona  ndi  zangwiro  lero 
lino,  kondwerani  naye  Abimeleki, 
nayenso  akondwere  nanu  ; 20  koma 
ngati  simunatero,  uturuke  moto  kwa 
Abimeleki,  nunyeketse  eni  ache  a 
ku  Sekemu  ndi  nyumba  ya  Milo  ; 
nuturuke  moto  kwa  eni  ache  a ku 
Sekemu,  ndi  ku  nyumba  yache  ya 
Milo,  nunyeketse  Abimeleki.  21  Pa- 

Imenepo  Yotamu  anafulumira,  na- 
thawa,  namuka  ku  Beeri,  nakhala 
komweko,  chifukwa  cha  Abimeleki 
mbale  wache. 

22  Abimeleki  atakhala  kalonga  wa 
Israyeli  zaka  zitatu,  23  Mulungu 
anatumiza  mzimu  woipa  pakati  pa 
Abimeleki  ndi  eni  ache  a ku  Sekemu  ; 
ndi  eni  ache  a ku  Sekemu  anamchi- 
tira  Abimeleki  mosakhulupirika  ; 
24  kuti  chiwawa  adachitira  ana 
amuna  makumi  asanu  ncfi  awiri  a 
Yerubaala  chimdzere,  ndi  kuti  mwazi 
wawo  uikidwe  pa  mbale  wawo  Abi- 
meleki  anawapha’yo,  ndi  pa  eni  ache 
a ku  Sekemu,  amene  analimbikitsa 
manja  ache,  awaphe  abale  ache. 
25  Ndipo  eni  ache  a ku  Sekemu  anaika 
omlalira  pamwamba  pa  mapiri  ; 
amene  anawawanya  onse  akudzera 
njira’yi  ; ndipo  anamuuza  Abimeleki. 

26  Ndipo  Gaala,  mwana  wa  Ebedi 
anadza  ndi  abale  ache,  napita  ku 
Sekemu  ; ndi  eni  ache  a ku  Sekemu 
anamkhulupirira.  27  Ndipo  anatu- 
ruka  kumka  ku  minda,  nachera 
mphesa  m’minda’mo,  naponda  mphe- 
sa,  napereka  nsembe  yolemekeza, 
nalowa  m’nyumba  ya  mulungu  wawo, 
nadya,  namwa,  natemberera  Abimeleki. 
28  Pamenepo  Gaala,  mwana  wa 
Ebedi  anati,  Abimeleki  ndani,  ndi 
Sekemu  ndani,  kuti  timtumikire  P 
sindiye  mwana  wa  Yerubaala  kodi  ? 
ndi  Zebuli  kazembe  wache  ? mutu- 
mikire  amuna  a Hamori  atate  wa 
Sekemu  ; koma  ameneyo  timtumikire 
chifukwaninji  ? 29  Mwenzi  anthu 

awa  akadakhala  m’dzanja  langa ; 
ndikadamchotsadi  Abimeleki.  Ndipo 
anati  kwa  Abimeleki,  Churukitsa 
khamu  lako,  nuturuke.  .30  Pamene 
Zebuli  woyang’anira  mudzi  anamva 
mau  a Gaala  mwana  wa  Ebedi,  ana- 
psa  mtima.  31  Natuma  mithenga 
kwa  Abimeleki  monyenga  nati,  Tao- 
nani  Gaala  ndi  abale  ache  afika  ku 
Sekemu ; ndipo  taonani,  akupandu- 
kitsirani  mudzi.  32  Ndipo  tsopano, 
taukani  usiku,  inu  ndi  anthu  okhala 
nanu  ndi  kulalira  ku  thengo  ; 33  ndipo 
kukhale  kuti  m’mawa,  pakuturuka 
dzuwa,  muuke  mamawa  mugwere 
mudzi’wo  ; ndipo  taonani,  akakutu- 
rukirani  iye  ndi  anthu  ali  naye,  uzi- 
mchitira  monga  lidziwa  dzanja  lako. 

34  Pamenepo  Abimeleki  anauka 
ndi  anthu  onse  anali  naye,  usiku, 
nalalira  a ku  Sekemu,  magulu  anai. 


35  Ndipo  Gaala  mwana  wa  Ebedi 
anaturuka,  naima  polowera  pa  chi- 
pata  cha  mudzi  ; nauka  Abimeleki 
ndi  anthu  anali  naye  m’molalira. 

36  Ndipo  pamene  Gaala  anapenya 
anthu’wo  anati  kwa  Zebuli,  Taona, 
alikutsika  anthu  kuchokera  pamwa- 
mba  pa  mapiri.  Koma  Zebuli  ana- 
nena  naye,  Uona  mthunzi  wa  mapiri 
ndi  kuyesa  anthu.  37  Koma  Gaala 
ananenanso,  nati,  Tapenya  alikutsika 
anthu  pakati  pa  dziko,  ndi  gulu  limodzi 
lidzera  njira  ya  ku  thundu  wa  alauli. 
38  Pamenepo  Zebuli  anati  kwa  iye, 
Pa  kamwa  pako  mpoti  tsopano,  muja 
udanena,  Ndani  Abimeleki  kuti  timtu- 
mikire  ? awa  si  anthu’wo  unawape- 
putsa  ? uturuke  tsopano,  nulimbane 
nawo.  39  Ndipo  Gaala  anaturuka  pa 
maso  pawo  pa  eni  ache  a ku  Sekemu, 
nalimbana  ndi  Abimeleki.  40  Koma 
Abimeleki  anampitikitsa,  nathawa  iye 
pa  maso  pache  ; nagwa  olasidwa 
ambiri  mpaka  polowera  pa  chipata. 
41  Ndipo  Abimeleki  anakhala  ku 
Aruma  ; ndi  Zebuli  anaingitsa  Gaala 
ndi  abale  ache  kuti  asakhale  m’Se- 
kemu.  42  Ndipo  kunali  m’mawa 
mwache,  kuti  anthu  anaturuka  ku- 
mka  ku  minda  ; ndipo  anauza  Abi- 
meleki.  43  Pamenepo  anatenga 
anthu,  nawagawa  magulu  atatu,  na- 
lalira  m’minda ; napenya,  ndipo 
taonani,  anthu  alimkuturuka  m’mu- 
dzi ; nawaukira  iye  nawakantha. 
44  Ndi  Abimeleki  ndi  magulu  okhala 
naye  anathamanga  naima  polowera 
pa  chipata  cha  mudzi  ; ndi  magulu 
awiri’wo  anagwera  onse  okhala  m’mu- 
nda,  nawakantha.  45  Ndipo  Abi- 
meleki  analimbana  ndi  mudzi  tsiku 
lija  lonse  ; nalanda  mudzi  nawapha 
anthu  anali  m’mwemo  ; napasula 
mudzi  ; nawaza’po  mchere. 

46  Ndipo  pamene  eni  ache  onse  a 
nsanja  ya  ku  Sekemu  anachimva, 
analowa  m’ngaka  ya  nyumba  ya 
Eli-beriti.  47  Ndipo  anauza  Abime- 
leki  kuti  amuna  onse  a nsanja  ya  ku 
Sekemu  asonkhana.  48  Pamenepo 
Abimeleki  anakwera  kumka  ku  phiri 
la  Zalimoni,  iye  ndi  anthu  onse  anali 
naye  ; natenga  nkhwangwa  m’dzanja 
lache  Abimeleki,  nadula  nthambi  ku 
mitengo,  nainyamula  ndi  kuiika  pa 
phewa  pache,  nati  kwa  anthu  okliala 
naye,  Ichi  munachiona  ndachita,  fulu- 
mirani,  muchite  momwemo.  49  Ndi 
anthu  onse  anadulanso  yense  ntha- 

mbi  yache,  natsata  Abimeleki,  naziika 
pa  ngaka,  natentha  nazo  ngaka’yo 
ndi  moto  ; motero  anthu  onse  a 
nsanja  ya  ku  Sekemu  anafanso, 
arnuna  ndi  akazi  ngati  chikwi  chi- 
modzi. 

50  Pamenepo  Abimeleki  anamuka 
ku  Tebetsi,  naumangira  Tebetsi  mi- 
sasa,  naulanda.  51  Korna  m’mu- 
dzi’mo  munali  nsanja  yolimba  na- 
thawira  kumeneko  amuna  ndi  akazi 
onse,  ndi  eni  ache  onse  a mudzi’wo, 
nadzitsekereza  m’mwemo,  nakwera 
pa  tsindwi  pa  nsanja.  52  Ndipo  Abi- 
meleki  anafika  ku  nsanja,  nalimbana 
nayo  nkhondo,  nayandikira  ku  khomo 
kwa  nsanja,  aitenthe  ndi  moto. 
53  Ndipo  mkazi  wina  anaponya  mwana 
wa  mphero  pa  mutu  pa  Abimeleki, 
naphwanya  bade  lache.  54  Pamenepo 
anaitana  msanga  mnyamata  wache 
wosenza  zida  zache,  nanena  naye, 
Solola  lupanga  lako  nundiphe,  anga- 
manenere  anthu,  ndi  kuti,  Anamupha 
ndi  mkazi.  Nampyoza  mnyamata 
wache,  nafa  iye.  55  Pamene  amuna 
a Israyeli  anaona  kuti  adafa  Abime- 
leki  anamuka  yense  ku  malo  kwache. 
56  Momwemo  Mulungu  anambwezera 
Abimeleki  choipa’cho  anachitira  atate 
wache  ndi  kuwapha  abale  ache  ma- 
kumi  asanu  ndi  awiri  ; 57  Ndipo 

Mulungu  anawabwezera  choipa  chonse 
cha  amuna  a ku  Sekemu  pa  mitu 
pawo,  ndipo  linawagwera  temberero 
la  Yotamu  mwana  wa  Yerubaala. 

“J  Atafa  Abimeleki,  anauka  ku- 
I v/  pulumutsa  Israyeli  Tola  mwana 
wa  Puwa,  mwana  wa  Dodo  munthu 
wa  Isakara ; nakhala  iye  m’Samiri 
ku  mapiri  a Efraimu.  2 Ndipo  ana- 
weruza  Israyeli  zaka  makumi  awiri 
ndi  zitatu,  nafa,  naikidwa  m’Samiri. 

3 Atafa  iye,  anauka  Yairi  mGileadi, 
naweruza  Israyeli  zaka  makumi  awiri 
mphambu  ziwiri.  4 Ndipo  anali  nawo 
ana  amuna  makumi  atatu  okwera 
pa  ana  a aburu  makumi  atatu,  iwo 
ndipo  anali  nayo  midzi  makumi  atatu, 
ochedwa  midzi  ya  Yairi,  mpaka  lero 
lino,  ndiyo  m’dziko  la  Gileadi.  Nafa 
Yairi,  naikidwa  m’Kamoni. 

6 Ndipo  ana  a Israyeli  anaonjeza 
kuchita  choipa  pa  maso  pa  Yehova, 
natumikira  aBaala,  ndi  aAstaroti,  ndi 
milungu  ya  Aramu,  ndi  milungu  ya 
Sidoni,  ndi  milungu  ya  Moabu,  ndi 
milungu  ya  ana  a Amoni,  ndi  mi- 
lungu  ya  aFilisti ; ndipo  anamleka 


Yehova  osamtumikira.  7 Pamenepo 
mkwiyo  wa  Yehova  unayakira  Isra-  l 
yeli,  nawagulitsa  m’dzanja  la  aFi- 
listi,  ndi  m’dzanja  la  ana  a Amoni. 

8 Ndipo  anaphwanya  napsinja  ana 
a Israyeli  chaka  chija,  natero  ndi 
ana  onse  a Israyeli  okhala  tsidya  lija 
la  Yordano  m’dziko  la  aAmori,  ndilo 
Gileadi  zaka  khumi  ndi  zisanu  ndi 
zitatu.  9 Ndipo  ana  a Amoni  anao- 
loka  Yordano  kuthiranso  nkhondo 
Yuda  ndi  Benjamini,  ndi  nyumba 
ya  Efraimu ; napsinjika  kwambiri 
Israyeli.  10  Ndipo  ana  a Israyeli 
anapfuula  kwa  Yehova  ndi  kuti,  ; 
Takuchimwirani,  popeza  tasiya  Mu- 
lungu  wathu  ndi  kutumikira  aBaala. 

11  Ndipo  Yehova  anati  kwa  ana  a 
Israyeli,  Kodi  sindinakupulumutsani  , 
kwa  aAigupto  ndi  kwa  aAmori,  ndi 
kwa  ana  a Amoni,  ndi  kwa  aFilisti  ? 

12  ASidoni  omwe,  ndi  aAmaleki,  ndi 
aMidyani  anakupsinjani.  Pamenepo 
munapfuula  kwa  Ine,  ndipo  ndinakupu- 
lumutsani  m’dzanja  lawo.  13  Koma 
mwandisiya  Ine  ndi  kutumikira  mi- 
lungu  yina,  Chifukwa  chache  sindiku- 
pulumutsaninso.  14  Mukani  ndi  ku- 
pfuulira  kwa  milungu  munaisankha  i 
ikupulumutseni  nyengo  ya  kusauka 
kwanu.  15  Koma  ana  a Israyeli 
anati  kwa  Yehova,  Tachimwa,  muti- 
chitire  monga  mwa  zonse  zikomera 
pa  maso  panu ; komatu  mutipulu-  I 
mutse  lero  lino,  tikupemphani.  1 6 Pa- 
menepo  anachotsa  milungu  ya  chi- 
lendo  pakati  pawo,  natumikira  Ye- 
hova  ; ndipo  mtima  wache  unagwidwa 
chisoni  chifukwa  cha  mabvuto  a 
Israyeli. 

17  Ndipo  ana  a Amoni  analali- 
kidwa,  namanga  misasa  m’Gileadi. 
Ndi  ana  a Israyeli  anasonkhana  na- 
manga  misasa  ku  Mizipa.  18  Ndipo 
anthu,  akalonga  a Gileadi,  ananenana 
wina  ndi  mnzache,  Ndani’yo  adza- 
yamba  kulimbana  ndi  ana  a Amoni  ? 
iye  adzakhala  mkuru  wa  onse  okhala 
m’Gileadi. 

"j  -1  Yefita  mGileadi  ndipo  anali 
I S ngwazi  ya  mphamvu,  ndiye 
mwana  wa  mkazi  wa  dama  ; koma 
Gilaadi  adabala  Yefita.  2Ndipomkazi  i 
wa  Gileadi  anambalira  ana  amuna  ; 
koma  atakula  ana  amuna  a mkazi’yo 
anampitikitsa  Yefita,  nanena  naye, 
Sudzalandira  cholowa  m’nyumba  ya 
atate  wako ; pakuti  ndiwe  mwana 
wa  mkazi  wina.  3 Pamenepo  Yefita 

anathawa  abale  ache,  nakhala  m'dziko 
la  Tobu  ; ndipo  anyamata  opanda 
pache  anasonlchana  kwa  Yefita,  na- 
turuka  naye  pamodzi. 

4 Ndipo  kunali,  atapita  masiku, 

| ana  a Amoni  anachita  nkhondo  ndi 
Israyeli,  5 ndipo  kunatero,  pamene 
ana  a Amoni  anathira  nkhondo  pa 
Israyeli,  akuru  a Gileadi  anamuka 
! kutenga  Yefita  m’dziko  la  Tobu  ; 
6 nati  kwa  Yefita,  Tiye  ukhale  ka- 
zembe  wathu  kuti  tilimbane  ndi  ana 
a Amoni.  7 Ndipo  Yefita  anati  kwa 
akulu  a Gileadi,  Simunandida  kodi, 
ndi  kundichotsa  m’nyumba  ya  atate 
wanga  ? ndipo  mundidzeranji  tso- 
pano  pokhala  muli  m’kusauka.  8 Ndi- 
po  akuru  a Gileadi  ananena  ndi 
Yefita,  Chifukwa  chache  chakuti 
takubwerera  tsopano  ndicho  kuti 
umuke  nafe  ndi  kuchita  nkhondo  ndi 
ana  a Amoni,  nudzakhala  mkuru 
wathu  wa  pa  onse  okhala  m’Gileadi. 

9 Ndipo  Yefita  anati  kwa  akuru  a 
Gileadi,  Mukandifikitsanso  kwathu 
kuchita  nkhondo  ndi  ana  a Amoni, 
nakawapereka  Yehova  pa  maso  panga, 
ndidzakhala  mkuru  wanu  kodi  ? 

10  Ndipo  akuru  a Gileadi  anati  kwa 
Yefita,  Yehova  ndiye  wakumvera 
pakati  pa  ife,  tikapanda  kuchita 
monga  momwe  wanena.  11  Pa- 
menepo  Yefita  anamuka  ndi  akuru 
a Gileadi,  ndipo  anthu  anamuika 
mkuru  wawo  ndi  mtsogoleri  wawo  ; 
ndipo  Yefita  ananena  mau  ache  onse 
pa  maso  pa  Yehova  ku  Mizipa. 

12  Ndipo  Yefita  anatuma  mithenga 
kwa  mfumu  ya  ana  a Amoni,  ndi 
kuti,  Ndi  chiani  ndi  inu  ndi  ine  kuti 
mwandidzera  kuthira  nkhondo  dziko 
langa  ? 13  Ndipo  mfumu  ya  ana  a 

Amoni  inati  kwa  mithenga  ya  Yefita, 
Chifukwa  Israyeli  analanda  dziko 
langa  pakukwera  iye  kuchokera  ku 
Aigupto,  kuyambira  Arinoni  mpaka 
Yaboki,  ndi  mpaka  Yordano  ; ndipo 
tsopano  undibwezere  maiko’wa  mwa 
mtendere.  14  Ndipo  Yefita  anatu- 
| manso  mithenga  kwa  mfumu  ya  ana 
a Amoni  ; 15  nanena  naye,  Atero 

Yefita,  Israyeli  sanalanda  dziko  la 
Moabu  kapena  dziko  la  ana  a Amoni  ; 
16  pakuti  pakukwera  iwo  kuchokera 
ku  Aigupto  Israyeli  anayenda  m’chi- 
pululu  mpaka  Nyanja  Yofiira,  nafika 
ku  Kadesi  ; 17  pamenepo  Israyeli 

anatuma  mithenga  kwa  mfumu  ya 
Edomu,  ndi  kuti,  Ndikupemphani 


ndipitire  pakati  pa  dziko  lanu  ; koma 
mfumu  ya  Edomu  sinamvera.  Na- 
tumanso  kwa  mfumu  ya  Moabu  ; 
nayenso  osalola  ; ndipo  Israyeli  ana- 
khala  m’Kadesi.  18  Pamenepo  ana- 
yenda  m’chipululu,  napazira  dziko  la 
Edomu,  ndi  dziko  la  Moabu,  nadzera 
ku  m’mawa  kwa  dziko  la  Moabu, 
namanga  misasa  tsidya  lija  la  Ari- 
noni  ; osalowa  malire  a Moabu,  pa- 
kuti  Arinoni  ndi  malire  a Moabu. 

19  Ndipo  Israyeli  anatuma  mithenga 
kwa  Sihoni  mfumu  ya  aAmori, 
mfumu  ya  ku  Hesiboni  ; nanena 
naye  Israyeli,  Tikupemphani  tipitire 
pakati  pa  dziko  lanu,  kumka  kwathu. 

20  Koma  Sihoni  sanakhulupirira 
Israyeli  kuti  apitire  pakati  pa  malire 
ache  ; koma  Sihoni  anamemeza 
anthu  ache  onse,  namanga  misasa 
ku  Yahazi,  nathira  nkhondo  Israyeli. 

21  Ndipo  Yehova  Mulungu  wa  Isra- 

yeli  anapereka  Sihoni  ndi  anthu  ache 
onse  m’dzanja  la  Israyeli,  ndipo  ana- 
wakantha,  ndi  Israyeli  analandira 
cholowa  chache,  dziko  lonse  la  aAmo- 
ri,  r.zika  za  m’dziko  lija.  22  Ndipo 
analandira  akhale  cholowa  chawo, 
malire  onse  a aAmori,  kuyambira 
Arinoni  mpaka  Yaboki,  ndi  kuya- 
mbira  chipululu  mpaka  Yordano. 
23  Motero  Yehova  Mulungu  wa  Isra- 
yeli  anaingitsa  aAmori,  pa  maso  pa 
anthu  ache  Israyeli,  ndipo  kodi  liye- 
nera  kukhala  cholowa  chanu  ? 24  Chi- 
mene  akulandiritsani  Kemosi  mu- 
lungu  wanu,  simuchilandira  cholowa 
chanu  kodi  ? Momwemo  ali  yense 
Yehova  Mulungu  wathu  waingitsa 
pa  maso  pathu,  zache’zo  tilandira 
cholowa  chathu.  25  Ndipo  tsopano 
kodi  inu  ndinu  wabwino  woposa 
Balaki  mwana  wa  Zipori,  mfumu  ya 
Moabu  ? anatengana  konse  ndi  Isra- 
yeli  iyeyu  kodi,  kapena  kuchita  nawo 
nkhondo  konse  kodi  ? 26  Pokhala 

Israyeli  m’Hesiboni  ndi  midzi  yache 
ndi  m’Aroeri  ndi  midzi  yache,  ndi 
m’midzi  yonse  yokhala  m’mphepete 
mwa  Arinoni  zaka  mazana  atatu ; 
munalekeranji  kulandanso  nthawi 
ija  ? 27  Potero  sindinakuchimwirani 

ine,  lcoma  mundichitira  choipa  ndinu 
kundithira  nkhondo  ; Yehova,  Wo- 
weruza’yo,  aweruze  lero  lino  pakati 
pa  ana  a Israyeli  ndi  ana  a Amoni. 
28  Koma  mfumu  ya  ana  a Amoni 
sanamvera  mau  a Yefita  anamtumi- 
zira’wo. 

29  Pamenepo  mzimu  wa  Yehova 
unamdzera  Yefita,  napitira  iye  ku 
Gileadi,  ndi  Manase,  napitira  ku 
Mizipa  wa  Gileadi,  ndi  kuchokera 
ku  Mizipa  wa  Gileadi  anapitira  kwa 
ana  a Amoni.  30  Ndipo  Yefita  ana- 
windira  Yehova  chowinda,  nati,  Mu- 
kaperekatu  ana  a Amoni  m’dzanja 
langa,  ndipo  kudzali  kuti  chiri  chonse 
chakuturuka  pa  khomo  pa  nyumba 
yanga  kudzakomana  nane  pakubwe- 
ranso  ine  ndi  mtendere  kuchokera 
kwa  ana  a Amoni,  chidzakhala  cha 
Yehova,  ndipo  ndidzachipereka  nse- 
mbe  yopsereza.  32  Potero  Yefita 
anapita  kwa  ana  a Amoni  kuwathira 
nkhondo  ; ndipo  Yehova  anawape- 
reka  m’dzanja  lache,  33  nawakantha 
kuyambira  ku  Aroeri  mpaka  ufika 
ku  Miniti,  ndiyo  midzi  makumi  awiri, 
ndi  ku  Abeli-kerami,  makanthidwe 
akuru  ndithu.  Motero  ana  a Amoni 
anagonjetsedwa  pa  maso  pa  ana  a 
Israyeli. 

34  Pofika  Yefita  ku  Mizipa  ku 
nyumba  yache,  taonani,  mwana  wache 
wamkazi  anaturuka  kudzakomana 
naye  ndi  malingaka  ndi  kuthira 
mang’ombe  ; ndipo  iyeyu  anali  mwa- 
na  wache  mmodzi  yekha,  analibe 
mwana  wina  wamwamuna  kapena 
wamkazi.  35  Ndipo  kunali,  paku- 
muona  anang’amba  zobvala  zache, 
nati,  Tsoka  ine,  mwana  wanga,  wa- 
ndiweramitsa  kwakukuru,  ndiwe  wa 
iwo  akundisaukitsa  ine  ; pakuti  nda- 
mtsegulira  Yehova  pa  kamwa  panga 
ine,  ndipo  sinditha  kubwerera.  36  Ndi- 
po  anati  kwa  iye,  Atate  wanga,  mwa- 
mtsegulira  Yehova  pa  kamwa  panu, 
mundichitire  ine  monga  umo  muda- 
turutsa  mau  pa  kamwa  panu  ; popeza 
Yehova  anakuchitirani  inu  chilango 
pa  adani  anu,  pa  ana  a Amoni. 
37  Ndipo  anati  kwa  atate  wache, 
Andichitire  ichi,  andileke  miezi  iwiri, 
kuti  ndichoke  ndi  kutsikira  ku  ma- 
piri,  ndi  kulirira  unamwali  wanga, 
ine  ndi  anzanga.  38  Nati  iye,  Muka. 
Namuuza  amuke  akakhale  miezi 
iwiri  ; namuka  iye  ndi  anzache,  na- 
lirira  unamwali  wache  pa  mapiri. 
39  Ndipo  kunali  pakutha  miezi  iwiri, 
anabwerera  kwa  atate  wache  amene 
anamchitira  monga  mwa  chowinda 
c'nache  anachiwinda ; ndipo  sana- 
mdziwa  mwamuna.  Motero  unali 
mwambo  m’Israyeli,  40  kuti  ana 
akazi  a Israyeli  akamuka  chaka  ndi 


chaka  kumlirira  mwana  wa  Yefita 
wa  ku  Gileadi,  masiku  anai  pa  chaka. 
■J  O Pamenepo  amuna  a Efraimu 
I analalikidwa,  napita  ku  mpoto  ; 

nati  kwa  Yefita,  Wapitiriranji  ku- 
thira  nkhondo  ana  a Amoni,  osatii- 
tana  ife  timuke  nawe  ; tidzakute- 
nthera  nyumba  yako  ndi  moto  pamtu 
pako.  2 Ndipo  Yefita  anati  kwa  iwo, 
Ine  ndi  anthu  anga  tinatsutsana  kwa- 
kukuru  ndi  ana  a Amoni,  koma  pa- 
mene  ndinakuitanani  inu  simunandi- 
pulumutsa  m’dzanja  lawo.  3 Ndipo 
pakuona  ine  kuti  simunandipulu- 
mutsa,  ndinataya  moyo  wanga  ndi 
kupita  kwa  ana  a Amoni ; ndipo 
Yehova  anawapereka  m’dzanja  langa  ; 
mwakwereranji  tsono  lero  lino  ku- 
ndichitira  nkhondo  ? 4 Pamenepo 

Yefita  anamemeza  amuna  onse  a 
m’Gileadi  nalimbana  naye  Efraimu  ; 
ndipo  amuna  a Gileadi  anakantha 
Efraimu,  chifukwa  adati,  Inu  aGi- 
leadi  ndinu  akuthawa  Efraimu,  pa- 
kati  pa  Efraimu  ndi  pakati  pa  Manase. 
5 Ndipo  aGileadi  anatsekereza  ma- 
dooko  a Yordano  a Efraimu  ; ndipo 
kunatero  kuti,  akati  othawa  a Efrai- 
mu,  Ndioloke,  amuna  a Gileadi  anati 
kwa  iye,  Ndiwe  mEfraimu  kodi  ? 
Akati,  Iai  ; 6 pamenepo  anati  kwa 
iye,  Unene  tsono  Shiboleti  ; ndipo 
akati,  Siboleti  osakhoza  kuchula 
bwino,  amgwira  namupha  pa  dooko 
pomwe  pa  Yordano  ; ndipo  anagwa 
a Efraimu  nthawi  ija,  zikwi  makumi 
anai  mphambu  ziwiri. 

7 Ndipo  Yefita  anaweruza  Israyeli 
zaka  zisanu  ndi  chimodzi ; nafa 
Yefita  mGileadi,  naikidwa  m’mudzi 
wina  wa  Gileadi. 

8 Ndi  pambuyo  pache  Ibzani  wa 
ku  Betelehemu  anaweruza  Israyeli. 
9 Ndipo  anali  nawo  ana  amuna  ma- 
kumi  atatu  ; ndi  ana  akazi  rr-akumi 
atatu  anawakwatitsa  kwina,  nate- 
ngera  ana  ache  amuna  ana  akazi 
makumi  atatu  ochokera  kwina.  Ndi- 
po  anaweruza  Israyeli  zaka  zisanu 
ndi  ziwiri.  10  Nafa  Ibzani  naikidwa 
ku  Betelehemu. 

11  Ndi  pambuyo  pache  Eloni 
mZebuloni  anaweruza  Israyeli  ; na- 
weruza  Israyeli  zaka  khumi.  12Nafa 
Eloni  mZebuloni  naikidwa  m’Aijaloni 
m’dziko  la  Zebuloni. 

13  Ndi  pambuyo  pache  Abidoni 
mwana  wa  Hilele  wa  ku  Piratoni 
anaweruza  Israyeli.  14  Ndipo  anali 

nawo  ana  amuna  makumi  anai,  ndi 
zidzukulu  zazimuna  makumi  atatu 
akuyenda  okwera  pa  ana  a aburu  ma- 
kumi  asanu  ndi  awiri ; naweruza  Isra- 
yeli  zaka  zisanu  ndi  zitatu.  15  Nafa 
Abidoni  mwana  wa  Hilele  wa  ku 
Piratoni,  naikidwa  m’Piratoni  m’dziko 
la  Efraimu  ku  mapiri  a Amaleki. 

1 Q Ndipo  ana  a Israyeli  anaonjeza 

I O kuchita  choipa  pa  maso  pa 
Yehova  ; nawapereka  Yehova  m’dza- 
nja  la  aFilisti  zaka  makumi  anai. 

2 Ndipo  panali  munthu  wina  wa 
Zora  wa  banja  la  aDani,  dzina  lache 
ndiye  Manowa ; ndi  mkazi  wache 
analibe  mwana,  sanabala.  3 Ndipo 
mthenga  wa  Yehova  anamuonekera 
mkazi’yo  nanena  naye,  Taona  tso- 
pano,  ulibe  mwana,  wosabala  iwe ; 
koma  udzaima  ndi  kubala  mwana 
wamwamuna.  4 Chifukwa  chache 
udzisamalire,  usamwe  vinyo  kapena 
choledzeretsa,  nusadye  chinthu  chiri 
chonse  chodetsa ; 5 pakuti  taona, 

udzaima,  nudzabala  mwana  wamwa- 
muna ; pa  mutu  pache  sipadzafika 
lumo  ; pakuti  mwana’yo  adzakhalira 
■ kwa  Mulungu  mNaziri  chibadwire ; 
nadzayamba  iye  kupulumutsa  Israyeli 
m’dzanja  la  aFilisti.  6 Pamenepo 
i anadza  mkazi’yo,  nanena  ndi  mwa- 
1 muna  wache  ndi  kuti,  Wandidzera 
munthu  wa  Mulungu  ; maonekedwe 
ache  ndiwo  ngati  maonekedwe  a 
mthenga  wa  Mulungu  oopsa  ndithu  ; 
ndipo  sindinamfunsa  uko  achokera 
kapena  sanandiuzanso  dzina  lache  ; 

7 koma  anati  kwa  ine,  Taona,  udzai- 
ma,  ndi  kubala  mwana  wamwamuna  ; 

I ndipo  tsopano  usamwe  vinyo  kapena 
choledzeretsa,  nusadye  chiri  chonse 
chodetsa ; pakuti  mwana’yo  adza- 
khalira  kwa  Mulungu  mNaziri  chi- 
badwire  mpaka  tsiku  la  kufa  kwache. 

8 Pamenepo  Manowa  anapembedza 
Yehova,  nati,  Yehova,  ndikupemphani, 
atidzerenso  munthu  wa  Mulungu  mu- 
damtuma’yo,  natilangize  icho  tizichi- 

j tira  mwana’yo  akadzabadwa.  9 Ndi- 
po  Mulungu  anamvera  mau  a Manowa ; 

| .ndi  mthenga  wa  Mulungu  anamdze- 
ranso  mkazi’yo,  pamene  anali  m’mu- 
I nda,  mwamuna  wache  Manowa  pa- 
, libe.  10  Ndipo  mkazi’yo  anafulumira 
nathamanga,  nauza  mwamuna  wache, 
nanena  naye,  Taona,  wandionekera 
munthu  anandidzera’yo  tsiku  lija. 

II  Nanyamuka  Manowa  natsata 
mkazi  wache,  namdzera  mwamuna 


uja,  nanena  naye,  Kodi  ndinu  mwa- 
muna  uja  munalankhula  ndi  mka- 
zi’yu  ? Ndipo  anati,  Ndine  amene. 
12  Nati  Manowa,  Achitike  tsopano 
mau  anu  ; koma  makhalidwe  ache 
a mwana’yo  ndi  machitidwe  ache 
adzatani  ? 13  Ndipo  mthenga  wa 

Yehova  anati  kwa  Manowa,  Zonse 
ndinazinena  ndi  mkazi  azisamalire. 
14  Chiri  chonse  chichokera  ku  mphesa 
asadye’ko,  asamwe  vinyo  kapena 
choledzeretsa,  kapena  kudya  chiri 
chonse  chodetsa ; zonse  ndinamla- 
mulira  azisunge.  15  Ndipo  Manowa 
anati  kwa  mthenga  wa  Yehova, 
Tiloleni  tikuchedwetseni  kuti  tikuko- 
nzereni  mwana  wa  mbuzi.  16  Koma 
mthenga  wa  Yehova  anati  kwa  Ma- 
nowa,  Ungakhale  undichedwetsa,  sindi- 
dzadya  mkate  wako  ; ndipo  uka- 
konza  nsembe  yopsereza,  uziipereka 
kwa  Yehova.  Pakuti  Manowa  sana- 
dziwa  kuti  ndiye  mthenga  wa  Yehova. 
17  Ndipo  Manowa  anati  kv/a  mthenga 
wa  Yehova,  Dzina  lanu  ndani,  kuti, 
atachitika  mau  anu  tikuchitireni 
ulemu  ? 18  Ndipo  mthenga  wa  Ye- 

hova  anati  kwa  iye,  Ufunsiranji  dzina 
langa,  popeza  liri  lodabwitsa.  19  Pa- 
menepo  Manowa  anatenga  mwana 
wa  mbuzi  pamodzi  ndi  nsembe  ya  ufa, 
nazipereka  kwa  Yehova  pa  thanthwe  ; 
ndipo  mthenga’yo  anachita  moda- 
bwitsa,  ndi  Manowa  ndi  mkazi  wache 
ali  chipenyere.  20  Pakuti  kunali, 
pakukwera  lawi  la  moto  pa  guwa  la 
nsembe  kumwamba,  mthenga  wa 
Yehova  anakwera  m’lawi  la  pa 
guwa’lo  ; ndi  Manowa  ndi  mkazi 
wache  ali  chipenyere  ; nagwa  iwowa 
nkhope  zawo  pansi.  21  Ndipo  mthe- 
nga  wa  Yehova  sanaonekeranso  kwa 
Manowa  kapena  kwa  mkazi  wache. 
Pamenepo  anadziwa  Manowa  kuti 
ndiye  mthenga  wa  Yehova.  22  Nati 
Manowa  kwa  mkazi  wache,  Tidzafa 
ndithu  pakuti  taona  Mulungu.  23  Ko- 
ma  mkazi  wache  ananena  naye, 
Yehova  akadafuna  kutipha,  sakada- 
landira  nsembe  yopsereza  ndi  nsembe 
ya  ufa  pa  dzanja  lathu,  kapena 
kutionetsa  izi  zonse,  kapena  kuti- 
mvetsa  zotere’zi  nthawi  yino.  24  Ndi- 
po  mkazi’yo  anabala  mwana  wamwa- 
muna  namucha  dzina  lache  Samsoni  ; 
nakula  mwana’yo,  Yehova  namda- 
litsa.  25  Ndipo  mzimu  wa  Yehova 
unayamba  kumfulumiza  mtima  ku  mi- 
sasa  ya  Dani  pakati  paZorandi  Esitaoli, 

Ndipo  Samsoni  anatsikira  ku 
Timna,  naona  mkazi  wa  ku 
Timna  wa  ana  akazi  a aFilisti. 
2 Nakwera  iye,  nauza  atate  wache 
ndi  amai  wache,  nati,  Ndapenya 
mkazi  m’Timna  wa  ana  akazi  a 
aFilisti ; ndipo  tsono  munditengere 
uyu  akhale  mkazi  wanga.  3 Koma 
atate  wache  ndi  amai  wache  ananena 
naye,  Kodi  palibe  mkazi  mwa  ana 
akazi  a abale  ako,  kapena  mwa  anthu 
a mtundu  wanga  onse,  kuti  wamuka 
kutenga  mkazi  wa  aFilisti  osaduli- 
dwa’wo.  Nati  Samsoni  kwa  atate 
wache,  Nditengereni  iye,  pakuti  andi- 
konda  pa  maso  panga.  4 Koma  atate 
wache  ndi  amai  wache  sanadziwa 
kuti  chidachokera  kwa  Yehova  ichi  ; 
popeza  analikufuna  kutola  chifukwa 
ndi  aFilisti.  Ndipo  nthawi  ija  aFilisti 
analamulira  Israyeli. 

5 Pamenepo  anatsikira  Samsoni, 
ndi  atate  wache  ndi  mai  wache  ku 
Timna,  nadza  ku  minda  ya  mphesa 
ya  Timna  ; ndipo  taona,  mwana  wa 
mkango  wakomana  naye  namdzu- 
mira.  6 Ndipo  unamgwera  iye  ko- 
limba  mzimu  wa  Yehova,  naung’amba 
monga  akadang’amba  mwana  wa 
mbuzi,  wopanda  kanthu  m’dzanja 
lache ; koma  sanauza  atate  wache 
kapena  amai  wache  chimene  adachi- 
chita.  7 Ndipo  anatsika  nakamba 
ndi  mkazi,  namkonda  Samsoni  pa 
maso  pache.  8 Atapita  masiku  ndipo 
anabweranso  kudzamtenga,  napa- 
mbuka  iye  kukaona  mtembo  wa 
mkango  ; ndipo  taona,  m’chitanda 
cha  mkango  munali  njuchi  zoundana, 
ndi  uchi.  9 Ndipo  anaufula  ndi 
dzanja  lache,  nayenda,  namadya  ali- 
mkuyenda,  nadza  kwa  atate  wache 
ndi  amai  wache,  nawapatsa,  nadya 
iwo  ; koma  sanawauza  kuti  adaufula 
uchi’wo  m’chitanda  cha  mkango. 
10  Ndipo  atate  wache  anatsikira  kwa 
mkazi  ; ndi  Samsoni  anakonzera’po 
madyerero  ; pakuti  amatero  anya- 
mata.  11  Ndipo  kunali,  pamene 
anamuona,  anabwera  nawo  anzache 
makumi  atatu  akhale  naye.  12  Na- 
nena  nawo  Samsoni,  Mundiloie  ndi- 
kuphereni  mwarnbi  ; mukanditantha- 
uziratu  uwu  m’masiku  asanu’wa  a 
tnadyerero,  ndi  kuukumika  uwu, 
ndidzakupatsani  malaya  a nsaru  ya 
bafuta  makumi  atatu,  ndi  zobvala 
zosinthanitsa  makumi  atatu  ; 13  ko- 
vna  ngati  simukhoza  kunditanthauzira 


uwu  mudzandipatsa  ndinu  malaya 
a nsaru  ya  bafuta  makumi  atatu  ndi 
zobvala  zosinthanitsa  makumi  atatu. 
Pamenepo  ananena  naye,  Mwambi 
wako  tiumve.  14  Ndipo  ananena 
nawo, 

Chakudya  chinaturuka  m’mwini 
kudya, 

Ndi  chozuna  chinaturuka  m’mwini 
mpharnvu. 

Ndipo  masiku  atatu  sanakhoza  kuta- 
nthauzira  mwambi’wo.  15  Koma 
kunali,  tsiku  lachisanu  ndi  chiwiri 
anati  kwa  mkazi  wa  Samsoni,  Kopa  1 
mwamuna  wako,  atitanthauzire  mwa- 
mbi’wo  ; tingatenthe  iwe  ndi  nyumba 
ya  atate  wako  ndi  moto.  Kodi  mwa- 
tiitana  kulanda  zathu  ? si  momwemo  ? I 
16  Ndipo  mkazi  wa  Samsoni  analira 
pa  maso  pache,  nati,  Ungondida,  \ 
osandikonda  ; waphera  anthu  a mtu- 
ndu  wanga  mwambi,  osanditanthau-  ■ 
zira  ine.  Ndipo  ananena  naye,  Taona,  i 
sindinatanthauzira  atate  wanga  ka- 
pena  amai  wanga,  kodi  ndikuta- 
nthauzire  iwe  ? 17  Ndipo  analira 

pa  maso  pache  masiku  asanu  ndi 
awiri’wo  pochitika  madyerero  awo ; 
koma  kunali  kuti  tsiku  lachisanu  ndi 
chiwiri  anamuuza,  popeza  anamu- 
umiriza  ; ndipo  anatanthauzira  anthu 
a mtundu  wache  mwambi’wo.  ISNdi- 
po  amuna  a pa  mudzi  anati  kwa 
Samsoni  tsiku  lachisanu  ndi  chiwiri, 
lisanalowe  dzuwa,  Chozuna  chqposa 
uchi  nchiani  ? ndi  cha  mphamvu 
choposa  mkango  nchiani  ? Pame- 
nepo  ananena  nawo, 

Mukadapanda  kulima  ndi  mthandi 
wanga, 

Simukadakumika  mwambi  wanga. 
19  Ndipo  mzimu  wa  Yehova  una- 
mgwera  Samsoni,  natsikira  iye  kwa 
Askeloni,  nawakantha  amuna  ma- 
kumi  atatu,  natenga  zobvala  zawo, 
nawapatsa  okumika  mwambi’wo  zo- 
bvala  zosinthanitsa.  Koma  adapsa 
mtima,  nakwera  kumka  ku  nyumba 
ya  atate  wache.  20  Ndipo  mkazi 
wache  wa  Samsoni  anakhala  wa 
mnzache,  amene  adakhala  bwenzi . 
lache. 

i K Nd.ipo  kunali  atapita  masiku, 

8 nyengo  ya  kucheka  tirigu 
Samsoni  anakacheza  ndi  mkazi  wache 
ndi  kumtengera  mbuzi,  nati,  Ndidza- 
lowa  kwa  mkazi  wanga  ku  chipinda. 
Koma  atate  wache  sanamlola  kulo- 
wa’mo.  2 Nati  atate  wache,  Ndina- 

nenetsa  kuti  umuda  konse,  potero 
ndinampereka  kwa  bwenzi  lako ; 
mng’ono  wache  sakoma  koposa  iye 
nanga  ? ukhale  naye,  m’malo  mwa 
wina’yu.  3 Koma  Samsoni  ananena 
nawo,  Nthawi  yino  ndikhala  wosapa- 
ramula  pa  aFilisti,  powachitira  choipa 
ine.  4 Namuka  Samsoni,  nagwira 
ankhandwe  mazana  atatu,  natenga 
miuni,  nalunza  michira,  naika  muuni 
pakati  pa  michira  iwiri  iri  yonse. 
5 Nayatsa  miuni,  nawataya  ku  ti- 
rigu  wosacheka  wa  aFilisti,  natentha 
miulu  ndi  tirigu  wosacheka  womwe, 
ndi  minda  ya  azitona  yomwe.  6 Pa- 
menepo  aFilisti  anati,  Wachita  ichi 
ndani  ? Nati,  Samsoni  mkamwini 
wa  munthu’yo  wa  ku  Timna,  popeza 
analanda  mkazi  wache,  nampereka 
kwa  mnzache.  Pamenepo  aFilisti 
anakwera  namtentha  mkazi’yo  ndi 
atate  wache  ndi  moto.  7 Ndipo 
Samsoni  ananena  nawo,  Mukatero 
ndidzakubwezerani  chilango  ndi  pa- 
menepo  ndidzaleka.  8 Ndipo  ana- 
wakantha  nyung’unyu  ndi  nchafu, 
makanthidwe  akuru  ; natsika  na- 
khala  m’phanga  mwa  thanthwe  la 
ku  Etamu. 

9 Pamenepo  aFilisti  anakwera, 
namanga  misasa  m’Yuda,  natandika 
m’Leki.  10  Ndipo  anthu  a Yuda 
anati,  Mwatikwerera  chifukwaninji  ? 
Nati  iwo,  Takwera  kumanga  Samsoni, 
kumchitira  iye  monga  anatichitira 
ife.  11  Pamenepo  anatsikira  ku 
phanga  la  Etamu  amuna  zikwi 
zitatu,  nati  kwa  Samsoni,  Sudziwa 
kodi  kuti  aFilisti  ndiwo  akutilamulira 
ife  ? nchiani  ichi  watichitira  ? Nati 
iye  kwa  iwowa,  Monga  anandichitira 
ine  ndawachitira  iwo.  12  Ndipo  ana- 
nena  naye,  Tatsika  ife  tikumange, 
kuti  tikupereke  m’dzanja  la  aFilisti. 
Nanena  nawo  Samsoni,  Mundilumbi- 
rire  kuti  simudzandigwera  nokha. 
13  Ndipo  anati  kwa  iye,  Iai,  koma 
kumanga  tidzakumanga,  ndi  kuku- 
pereka  m’dzanja  lawo  ; koma  kupha 
sitikupha  iwe.  Nammanga  iye  ndi 
zingwe  ziwiri  zatsopano,  nakwera 
naye  kuchokera  ku  thanthwe.  1 4 Pa- 
mene  anafika  ku  Leki  aFilisti  ana- 
pfuula  pokomana  naye  ; koma  mzimu 
wa  Yehova  unamgwera  kolimba,  ndi 
zingwe  zokhala  pa  manja  ache  zina- 
nga  bwazi  lopserera  ndi  moto,  ndi 
zomangira  zache  zinanyotsoka  pa 
manja  ache.  15  Ndipo  anapeza  chi- 


bwano  chatsopano  cha  buru,  nata- 
mbasula  dzanja  lache  nachigwira, 
nakantha  nacho  amuna  chikwi  chi- 
modzi.  16  Nati  Samsoni, 

Ndi  chibwano  cha  buru,  miuru 
miuru, 

Amuna  chikwi  ndawakantha  ndi 
chibwano  cha  buru. 

17  Ndipo  kunali,  atatha  kunena,  ana- 
taya  chibwano  m’dzanja  lache  ; na- 
wacha  malo’wo  Ramati-leki  ndiko 
kunena  chitunda  cha  chibwano. 

18  Ndipo  anamva  ludzu  lambiri, 
naitana  kwa  Yehova,  nati,  Mwapatsa 
Inu  chipulumutso  ichi  chachikuru 
ndi  dzanja  la  kapolo  wanu  ; ndipo 
kodi  ndife  nalo  ludzu  tsopano  ndi 
kugwa  m’dzanja  la  osadulidwa  awa  ? 

19  Pamenepo  Mulungu  anang’amba 
pokumbika  paja  pa  Leki,  naturuka’mo 
madzi  ; namwa  iye,  nubwera  moyo 
wache,  natsitsimuka  iye  ; chifukwa 
chache  anawacha  dzina  lache,  Kasupe 
wa  wopfuula,  ndiwo  m’Leki  mpaka 
lero  lino.  20  Ndipo  Samsoni  ana- 
weruza  Israyeli  m’masiku  a aFilisti 
zaka  makumi  awiri. 

"1  O Ndipo  Samsoni  anamuka  ku 
I U Gaza,  naona’ko  mkazi  wa 
dama,  nalowana  naye.  2 Koma 
wina  anauza  a ku  Gaza,  ndi  kuti, 
Samsoni  walowa  kuno.  Pamenepo 
anamzinga,  namlalira  usiku  wonse 
pa  chipata  cha  mudzi,  nakhala  chete 
usiku  wonse  ndi  kuti,  Tidikire  mpaka 
kucha,  pamenepo  tidzamupha.  3 Ko- 
ma  Samsoni  anagona  mpaka  pakati 
pa  usiku,  nauka  pakati  pa  usiku, 
nagwira  zitseko  za  pa  chlpata  cha 
mudzi,  ndi  mphuthu  ziwiri’zo,  nazi- 
chotsa  ndi  mpingiridzo  womwe,  na- 
ziika  pa  mapewa  ache,  nakwera  nazo 
pamwamba  pa  phiri  liri  pandunji  pa 
Hebroni. 

4 Ndipo  pambuyo  pache  kunali 
kuti  anakonda  mkazi  m’chigwa  cha 
Soreki,  dzina  lache  ndiye  Delila. 
5 Ndipo  akalonga  a aFilisti  anamkwe- 
rera  mkazi’yo,  nanena  naye,  Umkope 
nuone  umo  muchokera  mphamvu 
yache  yaikuru,  ndi  umo  tingakhoze 
kumtha  khama,  kuti  timmange  ku- 
mzunza  ; ndipo  tidzakupatsa  ali  yense 
ndalama  mazana  khumi  ndi  limo- 
dzi.  6 Pamenepo  Delila  anati  kwa 
Samsoni,  Ndikupempha,  undiuze  umo 
muchokera  mphamvu  yako  yaikuru, 
rdi  chimene  angakumange  nacho, 
kuti  akuzunze,  7 Nanena  naye 

Samsoni,  Akandimanga  nazo  nsinga 
zatsopano  zisanu  ndi  ziwiri  zosauma, 
ndidzakhala  wofoka,  wakunga  mu- 
nthu  wina.  8 Pamenepo  akalonga 
a aFilisti  anakwera  nazo  kwa  mka- 
zi’yo  nsinga  zatsopano  zisanu  ndi 
ziwiri  zosauma  ; ndipo  iye  anamma- 
nga  nazo.  9 Koma  anali  nawo  omla- 
lira  m’chipinda  cha  m’kati.  Nanena 
naye,  AFilisti  akugwera,  Samsoni. 
Pamenepo  anadula  nsinga’zi,  monga 
iduka  nkhosi  ya  bwazi  pokhudza 
moto.  M’mwemo  mphamvu  yache 
siinadziwike.  10  Pamenepo  Delila 
anati  kwa  Samsoni,  Taona,  wandi- 
pusitsa,  ndi  kundiuza  mabodza  ; undi- 
uze  tsopano,  ndikupempha,  chimene 
angakumange  nacho.  11  Nanena 
naye,  akandimangitsa  nazo  zingwe 
zatsopano,  zosagwira  nazo  nchito 
pamenepo  ndidzakhala  wofoka  wa- 
kunga  munthu  wina.  1 2 Ndipo  Delila 
anatenga  nsinga  zatsopano,  namma- 
nga  nazo,  nanena  naye,  AFilisti 
akugwera,  Samsoni.  Ndi  omlalira 
analikulinda  m’chipinda  cha  m’kati. 
Koma  anazidula  pa  manja  ache 
ngati  thonje.  13  Pamenepo  Delila 
anati  kwa  Samsoni,  Mpaka  tsopano 
wandipusitsa,  ndi  kundiuza  mabodza  ; 
undiuze  chimene  angakumange  nacho. 
Nanena  naye,  Ukaomba  njombi  zi- 
sanu  ndi  ziwiri  za  pa  mutu  panga 
mwa  thonje  loyala  ndiko.  14  Ndipo 
anachimanga  ndi  phanga,  nati  kwa 
iye,  Akugwera  aFilisti  Samsoni  ; 
nagalamuka  iye  pa  tulo  tache,  nazula 
phanga  la  pa  mtanda,  ndi  thonje 
loyala  lomwe.  15  Pamenepo  ana- 
nena  naye,  Ukati  bwanji,  Ndiku- 
konda,  osamvana  nane  mtima  wako  ? 
wandipusitsa  katatu  tsopano,  osa- 
ndiuza  umo  muchokera  mphamvu 
yako  yaikuru.  16  Ndipo  kunali, 
popeza  anamuumiriza  masiku  onse 
ndi  mau  ache,  namkakamiza,  moyo 
wache  unabvutika  nkufuna  kufa. 
17  Pomwepo  anamfotokozera  mtima 
wache  wonse,  nanena  naye,  Pa  mutu 
panga  sipanapite  lumo,  pakuti  ndine 
mNaziri  wa  Mulungu  chiyambire 
mimba  ya  mai  wanga  ; akandimeta 
mphamvu  yanga  idzandichokera,  ndi- 
dzakhala  wofoka  wakunga  munthu 
wina  ali  yense.  18  Ndipo  pamene 
Delila  anaona  kuti  adamfotokozera 
mtima  wache  wonse,  anatuma  nai- 
tana  akalonga  a aFilisti,  ndi  kuti, 
Kwerani  nthawi  yino,  pakuti  wandi- 


fotokozera  za  mtima  wache  wonse. 
Nakwera  akalonga  a aFilisti  nadza 
kwa  iye  nabwera  nazo  ndalama’zo 
m’dzanja  lawo.  19  Pamenepo  ana- 
mgonetsa  pa  mabondo  ache,  naitana 
munthu,  nameta  njombi  zache  zisanu 
ndi  ziwiri  ; nayamba  kumzunza, 
nimchokera  mphamvu  yache.  20  Ndi- 
po  anati,  AFilisti  akugwera,  Samsoni. 
Nagalamuka  iye  m’tulo  tache,  nati, 
Ndizituruka  ngati  nthawi  zina,  ndi 
kudzitakasika.  Koma  sanadziwa  kuti 
Yehova  adamchokera.  21  Pamenepo 
aFilisti  anamgwira,  namkolowola 
maso,  natsika  naye  ku  Gaza,  na- 
mmanga  ndi  maunyolo  a mkuwa ; 
namperetsa  m’kaidi.  22  Koma  ata- 
mmeta  tsitsi  la  pa  mutu  pache, 
linayamba  kumeranso. 

23  Ndipo  anasonkhana  akalonga 
a aFilisti  kuperekera  Dagoni  mulu- 
ngu  wawo  nsembe  yaikuru,  ndi  kuse- 
kerera  ; pakuti  anati,  Mulungu  wa- 
thu  wapereka  Samsoni  mdani  wathu 
m’dzanja  lathu.  24  Ndipo  paku- 
muona  anthu  analemekeza  mulungu 
wawo,  pakuti  anati,  Mulungu  wathu 
wapereka  m’dzanja  lathu  mdani  wa- 
thu,  ndiye  wakupasula  dziko  lathu, 
amene  anatiphera  ambiri.  25  Ndipo 
kunali,  pakukondwera  mitima  yawo, 
anati,  Kaitaneni  Samsoni,  atisewe- 
rere.  Naitana  Samsoni  m’kaidi  ; na- 
sewera  iye  pa  maso  pawo ; ndipo 
amuika  iye  pakati  pa  mizati.  26  Ndi- 
po  Samsoni  anati  kwa  mnyamata 
womgwira  dzanja,  Ndileke,  ndikhudze 
mizati  imene  nyumba  ikhazikika’po, 
kuti  nditsamire’po.  27  Koma  nyu- 
mba’yi  inadzala  ndi  amuna  ndi  akazi  ; 
ndi  akalonga  onse  a aFilisti  anali 
momwemo  ndi  pa  tsindwi  panali 
amuna  ndi  akazi  ngati  zikwi  zitatu 
akuyang’ana  pakusewera  Samsoni. 

28  Pamenepo  Samsoni  anaitana  kwa 
Yehova,  nati,  Yehova,  Mulungu,  mu- 
ndikumbukile,  ndikupemphani,  ndi 
kundilimbitsa,  ndikupemphani,  ntha- 
wi  yino  yokha,  Mulungu,  kuti  ndi- 
dzilipsiriretu  tsopano  apa  aFilistf, 
chifukwa  cha  maso  anga  awiri. 

29  Ndipo  Samsoni  anagwira  mizati 
iwiri  ya  pakati  imene  nyumba  ina- 
khazikika’po,  natsamira’po  wina  ndi 
dzanja  lamanja,  ndi  unzache  ndi 
dzanja  lamanzere.  30  Nati  Samsoni, 
Ndife  nawo  aFilisti  ; nadziweramira 
mwa  mphamvu  ; ndipo  nyumba  ida- 
gwa  pa  akalonga,  ndi  pa  anthu  onse 

anali  m’mwemo.  Motero  akufa  ame- 
ne  anawapha  pa  kufa  kwache  anaposa 
amene  anawapha  akali  moyo.  31  Pa- 
menepo  anatsika  abale  ache  ndi  banja 
lonse  la  atate  wache,  namnyamula, 
nakwera  naye,  namuika  pakati  pa 
Zora  ndi  Estaoli,  m’manda  a Manowa 
atate  wache.  Ndipo  adaweruza  Isra- 
yeli  zaka  makumi  awiri. 

-|  ~7  Ndipo  ku  mapiri  a Efraimu 
I I kunali  munthu  dzina  lache 
ndiye  Mika.  2 Ndipo  iye  anati  kwa 
amai  wache,  Ndarama  zija  mazana 
khumi  ndi  limodzi  anakuberani  zi- 
mene  munatemberera’po,  ndi  kune- 
nanso  m’makutu  mwanga,  taonani 
ndarama’zo  ndiri  nazo,  ndinazitenga 
ndine.  Pamenepo  amai  wache  anati, 
Yehova  adalitse  mwana  wanga.  3 Na- 
bwezera  amache  ndarama  zija  ma- 
zana  khumi  ndi  limodzi  ; nati  amai 
wache,  Kupatula  ndapatulira  Yehova 
ndarama’zo  zichoke  ku  dzanja  langa, 
zimuke  kwa  mwana  wanga,  kupanga 
nazo  fano  losema  ndi  fano  loyenga  ; 
m’mwemo  ndikubwezera  izi.  4 Ndipo 
pamene  anambwezera  mai  wache  nda- 
rama’zo,  mai  wache  anatapa’ko  nda- 
rama  mazana  awiri,  nazipereka  kwa 
woyenga,  ndiye  anazipanga  fano  lose- 
ma  ndi  fano  loyenga  ; ndipo  linakhala 
m’nyumba  ya  Mika.  5 Koma  mu- 
nthu’yu  Mika  anali  nayo  nyumba  ya 
milungu,  napanga  chobvala  cha  wa- 
nsembe,  ndi  timafano,  namninkha 
za  nsembe  mwana  wache  wina  wa- 
mwamuna,  amene  anakhala  wanse- 
mbe  wache.  6 Masiku’wa  panalibe 
mfumu  m’Israyeli,  yense  anachita 
chomuyenera  m’maso  mwache. 

7 Ndipo  panali  mnyamata  wa  ku 
Betelehemu-Yuda  wa  banja  la  Yuda, 
ndiye  mLevi,  nagonera  iye  komweko. 
8 Adachokera  munthu’yo  m’mudzi 
m’Betelehemu-Yuda,  kugonera  pali 
ponse  akapeza  pokhala ; ndi  pa 
ulendo  wache  anafika  ku  mapiri  a 
Efraimu,  ku  nyumba  ya  Mika.  9 Ndi- 
po  Mika  ananena  naye,  Ufumira 
kuti  ? Nati  kwa  iye,  Ndine  mLevi  wa 
ku  Betelehemu-Yuda  ndirikumuka 
kugonera  kumene  ndikapeza  pokhala. 
10  Nanena  naye  Mika,  Khalitsa  nane, 
nukhale  atate  wanga,  ndi  wansembe 
wanga,  ndipo  ndidzakupatsa  ndarama 
khumi  pa  chaka,  ndi  chobvala  cho- 
fikira,  ndi  zakudya  zako.  Nalowa 
mLevi’yo.  11  Ndi  mLevi’yo  ana- 
bvomera  kukhalitsa  ndi  munthu’yo  ; 


ndi  mnyamata’yo  anamkhalira  ngati 
mmodzi  wa  ana  ache.  12  Ndipo  Mika 
anamninkha  za  nsembe  mLevi’yo, 
ndi  mnyamata’yo  anakhala  wanse- 
mbe  wache,  nakhala  m’nyumba  ya 
Mika.  13  Nati  Mika,  Tsopano  ndi- 
dziwa  kuti  Yehova  adzandichitira 
chokoma,  popeza  ndiri  naye  mLevi 
akhale  wansembe  wanga. 

1 O Masiku  ajawo  panalibe  mfu- 
I O mu  m’Israyeli  ; masiku  ajanso 
pfuko  la  a Dani  anadzifunira  cholowa 
chakukhala’ko  ; pakuti  kufikira  tsiku 
lija  sichinawagwera  cholowa  chawo 
pakati  pa  mapfuko  a Israyeli.  2 Ndipo 
ana  a Dani  anatuma  a banja  lawo 
amuna  asanu  a mwa  iwo  onse,  anthu 
olimba  mtima,  a ku  Zora,  ndi  a ku 
Esitaoli,  kuzonda  dziko  ndi  kufuna- 
funa’mo  ; nanena  nawo,  Mukani, 
mufunefune  m’dziko.  Nafika  iwo  ku 
mapiri  a Efraimu  ku  nyumba  ya 
Mika,  nagona  komweko.  3 Pokhala 
iwo  m’nyumba  ya  Mika,  anazindikira 
mau  a mnyamata  mLevi’yo,  napa- 
mbukira’ko,  nanena  naye,  Anadza 
nawe  kuno  ndani  ? uchitanji  muno  ? 
ukhala  nacho  chiani  kuno  ? 4 Ndipo 

ananena  nawo,  Mika  anandichitira 
chakuti  chakuti,  napangana  nane  za 
nchito,  ndipo  ndikhala  wansembe 
wache.  5 Pamenepo  ananena  naye, 
Utifunsire  kwa  Mulungu,  kuti  tidziwe 
ngati  ulendo  wathu  timuka’wo  udza- 
koma.  6 Nanena  nawo  wansembe’yo, 
Mukani  mu  mtendere,  ulendo  wanu 
muyenda’wo  uli  pa  maso  pa  Ye- 
hova. 

7 Pamenepo  amuna  asanu’wa  ana- 
choka,  nafika  ku  Laisi  ; naona  anthu 
anali  m’mwemo,  kuti  anakhala  okha- 
zikika  mtima,  monga  anakhala  aSi- 
doni,  odekha  ndi  osatekeseka ; po- 
peza  m’dziko’mo  munalibe  mwini 
bwalo  wakuchititsa  manyazi  m’chi- 
nthu  chiri  chonse ; nasiyana  kutali 
ndi  aSidoni,  ndipo  analibe  kanthu 
ndi  munthu  ali  yense.  8 Ndipo  asa- 
nu’wo  anafikanso  kwa  abale  awo 
ku  Zora  ndi  Esitaoli  ; ndi  abale  awo 
ananena  nawo,  Mutani  inu  ? 9 Nati 

iwo,  Taukani,  tiwakwerere  ; pakuti 
tapenya  dziko,  ndipo  taonani,  ndilo 
lokoma  ndithu  ; ndi  inu  muli  chete 
kodi  ? musamachita  ulesi  kumuka 
ndi  kulowa  kulandira  dziko’lo.  10  Po- 
muka  inu  mudzafikira  anthu  okha- 
zikika  mtima,  ndi  dziko  la  chitando  ; 
pakuti  Mulungu  walipereka  m’dzanja 

lanu  ; pamenepo  mpcsasowa  kanthu 
kali  konse  kali  pa  dziko  la  pansi. 

1 1 Pamenepo  amuna  mazana  asanu 
ndi  limodzi  omangira  zida  za  nkhondo 
m’chuuno  anaphumula’ko  a banja  la 
a Dani  anachokera  ku  Zora,  ndi  ku 
Esitaoli.  12  Nakwera  namanga  mi- 
sasa  m’Kiriyati-yearimu,  m’Yuda ; 
chifukwa  chache  anacha  dzina  lache 
la  malo’wo  chigono  cha  Dani,  mpaka 
lero  ; taona,  ali  m’tseri  mwa  Kiri- 
yati-yearimu.  13  Ndipo  anapitirira 
komweko  kumka  ku  mapiri  a Efraimu, 
nadza  ku  nyumba  ya  Mika.  14  Pa- 
menepo  anayankha  amuna  asanu 
anamuka’wo  kukazonda  dziko  la 
Laisi,  nanena  ndi  abale  awo,  Kodi 
mudziwa  kuti  m’nyumba  izi  muli 
chobvala  cha  wansembe,  ndi  timafano 
ndi  fano  losema,  ndi  fano  loyenga  ? 
ndipo  tsopano  dziwani  choyenera  inu 
kuchita.  15  Napambuka  iwo  ku- 
mka’ko,  nafika  ku  nyumba  ya  mnya- 
mata  mLevi’yo,  ndiyo  nyumba  ya 
Mika,  namfunsa  ngati  ali  bwanji. 

16  Ndipo  amuna  mazana  asanu  ndi 
limodzi  omangira  zida  zawo  za  nkho- 
ndo  m’chuuno,  ndiwo  a ana  a Dani, 
analikuima  polowera  pa  chipata  ; 

17  koma  amuna  asanu  omuka’wo 

kukazonda  dziko  anakwera  nalowa’ko, 
natenga  fano  losema,  ndi  chobvala  cha 
wansembe  ndi  timafano,  ndi  fano 
loyenga  ; ndi  wansembe  anaima  polo- 
wera  pa  chipata  pamodzi  ndi  amuna 
mazana  asanu  ndi  limodzi  omangira 
zida  za  nkhondo  m’chuuno.  18  Ata- 
lowa  iwo  m’nyumba  ya  Mika,  natenga- 
’ko  fano  losema,  chobvala  cha  wa- 
nsembe,  ndi  timafano,  ndi  fano 
loyenga,  wansembe’yo  ananena  nawo, 
Muchitanji  ? 19  Ndipo  ananena  naye, 

Khala  chete,  tseka  pa  kamwa  pako, 
numuke  nafe,  nutikhalire  atate  ndi 
wansembe  wathu  ; chikukomera  nchi- 
ti,  kukhala  wansembe  wa  nyumba 
ya  'munthu  mmodzi,  kapena  kukhala 
v/ansembe  wa  pfuko  ndi  banja  m’Isra- 
yeli  ? 20  Nukondwera  mtima  wa 

wansembe’yo,  natenga  iye  chobvala 
cha  wansembe,  ndi  timafano  ndi  fano 
losema,  nalowa  pakati  pa  anthu. 
21  Atatero  anabwerera,  nachoka,  na- 
tsogoza  ana  ang’ono  ndi  zoweta  ndi 
akatundu.  22  Atafika  kutari  ndi 
nyumba  ya  Mika,  Mika’yo  anawame- 
meza  amuna  a m’nyumba  zoyandiki- 
zana  ndi  yache,  natsata  ndi  kuwapeza 
ana  a Dani.  23  Ndipo  anapfuula 


kwa  ana  a Dani.  Nacheuka  iwo  nati 
kwa  Mika,  Chakusowa  chiani,  kuti 
wamemeza  anthu  ako  ? 24  Nati  iye, 

Mwanditengera  milungu  yanga  ndi- 
naipanga,  ndi  wansembe,  ndi  kuchoka ; 
chinditsaliranso  chiani  ? ndipo  mune- 
neranji  kwa  ine,  Chakusowa  nchiani  ? 
25  Koma  ana  a Dani  anati  kwa  iye, 
Mau  ako  asamveke  ndi  ife,  angaku- 
gwere  anthu  owawa  mtima,  nukataya 
moyo  wako  ndi  wa  iwo  a m’nyumba 
mwako.  26  Nayenda  ulendo  wawo 
ana  a Dani  ; ndipo  Mika  pakuona 
kuti  anamposa  mphamvu,  anatembe- 
nuka  nabwerera  ku  nyumba  kwache. 
27  M’mwemo  anatenga  zimene  Mika 
adazipanga,  ndi  wansembe  anali  naye, 
nafika  ku  Laisi,  kwa  anthu  odekha  ndi 
okhazikika  mtima,  nawakantha  ndi 
lupanga  lakuthwa,  natentha  mudzi 
wawo  ndi  moto.  28  Ndipo  panalibe 
wolanditsa,  popeza  ku  Sidoni  nkutali, 
ndipo  analibe  kuyenderana  ndi  anthu 
ena  ; ndiko  ku  chigwa  chokhala  ku 
Beti-rehobo.  Pamenepo  anamanga- 
nso  mudzi’wo,  nakhala  m’mwemo. 

29  Ndipo  analicha  dzina  la  mudzi’wo 
Dani,  kutsata  dzina  la  atate  wawo 
Dani  v/ombala  Israyeli  ; koma  poya- 
mba’po  dzina  la  mudzi  linali  Laisi. 

30  Ndipo  ana  a Dani  anadziimitsira 
fano  losema’lo  ; ndi  Yonatani  mwana 
wa  Gerisomu  mwana  wa  Manase,  iye 
ndi  ana  ache  amuna  anali  ansembe 
a pfuko  la  aDani  mpaka  tsiku  lija 
anatenga  ndende  anthu  a m’dziko. 

31  Motero  anadziikira  fano  losema  la 
Mika,  limene  adalipanga,  masiku  onse 
okhala  nyumba  ya  Mulungu  ku  Silo. 

1 Q Ndipo  kunali,  masiku  aja,  pa- 
I mene  panalibe  mfumu  m’Isra- 

yeli,  panali  munthu  mLevi  wogo- 
nera  kutseri  kwa  mapiri  a Efra- 
imu  amene  anadzitengera  mkazi 
wamng’ono  wa  ku  Betelehemu-Yuda. 

2 Koma  mkazi  wache  wamng’ono 
anachita  chigololo  akali  naye,  namcho- 
kera  kumka  ku  nyumba  ya  atate 
wache  ku  Betelehemu-Yuda,  na- 
khala’ko  nthawi  ya  miezi  inai.  3 Koma 
anauka  mwamuna  wache  namtsata 
kukamba  naye  za  mtima,  kumbwe- 
zanso  ; napita  ndi  mnyamata  wache, 
ndi  aburu  awiri.  Ndipo  mkazi’yo 
anadza  naye  ku  nyumba  ya  atate 
wache.  Ndipo  pakumuona  atate  wa 
mkazi’yo,  anakondwera  kukomana 
naye.  4 Ndipo  mpongozi  wache, 
ndiye  atate  wa  mkazi’yo,  anamuimika 

kuti  akhale  naye  masiku  atatu  ; nadya 
namwa  nagona  komweko.  5 Ndipo 
kunali,  tsiku  lachinai,  analawirira 
mamawa,  nanyamuka  iye  kuchoka  ; 
koma  atate  wa  mkazi’yo  anati  kwa 
mkamwini  wache,  Limbitsa  mtima 
wako  ndi  mkate  pang’ono,  ndipo 
utatero  upite.  6 Nakhala  pansi  nadya 
namwa  onse  awiri  pamodzi  ; nati 
kwa  munthu’yo  atate  wa  mkazi’yo, 
Ubvomere,  ugone  kuno  usiku,  nuse- 
kerere  mtima  wako.  7 Ndipo  mu- 
nthu’yo  ananyamuka  kuti  amuke  ; 
koma  mpongozi  wache’yo  anamkaka- 
miza,  nagonanso  komweko.  8 Na- 
lawirira  mamawa  tsiku  lachisanu  kuti 
amuke,  koma  atate  wa  mkazi’yo 
anati,  Ulimbitse  mtima  wako,  nuli- 
ndire  lipendeke  dzuwa ; nadya  iwo 
onse  awiri.  9 Pamenepo  munthu’yo 
ananyamuka  kuchoka,  iye  ndi  mkazi 
wache  wamng’ono  ndi  mnyamata 
wache  ; koma  mpongozi  wache,  atate 
wa  mkazi’yo,  ananena  naye,  Tapenya, 
lapendeka  dzuwa,  ugone  kuno  usiku  ; 
tapenya  lapendekatu  dzuwa,  ugone 
kuno,  nusekerere  mtima  wako  ; nimu- 
lawire  mamawa  kumka  ulendo  wanu 
kwanu.  10  Koma  munthu’yo  ana- 
kana  kugona’ko  usiku,  nanyamuka, 
nachoka,  nadza  pandunji  pa  Yebusi 
(ndiwo  Yerusalemu)  ; ndi  pamodzi 
naye  panali  aburu  awiri  omangirira 
mbereko  ; anali  nayenso  mkazi  wache 
wamng’ono.  11  Pofika  iwo  pa  Yebusi 
linalimkulowa  dzuwa,  ndi  mnyamata 
anati  kwa  mbuye  wache,  Tiyeni, 
tipambukire  mudzi  uwu  wa  aYebu- 
si  ndi  kugona  pomwepa.  12  Koma 
mbuye  wache  ananena  naye,  Tisapa- 
mbukire  mudzi  wa  chilendo,  wosati  wa 
ana  a Israyeli,  koma  tipitirire  kumka 
ku  Gibeya.  13  Nati  kwa  mnyamata 
wache,  Tiyeni,  tiyandikire  kwinako  ; 
tigone  m’Gibeya,  kapena  m’Rama. 
14  Napitirira  iwo,  nayenda,  ndi  dzuwa 
linawalowera  pafupi  pa  Gibeya,  ndiwo 
wa  Benjamini.  15  Napambukira’ko, 
kuti  alowe  nagone  ku  Gibeya  ; na- 
lowa  iye,  nakhala  pansi  m’khwalala  la 
mudzi’wo,  pakuti  panalibe  wina  wo- 
walandira  m’nyumba  agone’mo,  wa- 
kuwapatsa  pogona.  1 6 Ndipo  taonani, 
munthu  nkhalamba  anachokera  ku 
nchito  yache  ku  munda  madzulo  ; 
munthu’yu  ndiye  wa  ku  mapiri  a 
Efraimu,  nagonera  ku  Gibeya  ; koma 
anthu  a pamenepo  ndiwo  aBenjamini. 
17  Pamene  anakweza  maso  ache  ana- 


ona  munthu  wa  pa  ulendo’yo  m’khwa- 
lala  la  mudzi ; ndi  nkhalamba’yo  inati, 
Umuka  kuti  ? ufumira  kuti  ? 18Ndi- 
po  ananena  nayo,  Tiri  kuchokera  ku 
Betelehemu-Yuda,  kumka  ku  mbali 
za  mapiri  a Efraimu,  ndiko  ndifumira 
ine  ; koma  ndidamuka  ku  Betelehemu- 
Yuda  ; ndipo  tsopano  ndiri  kumuka 
ku  nyumba  ya  Yehova  ; koma  palibe 
munthu  wondipatsa  nyumba.  1 9 Nga- 
khale  maudzu  ndi  chakudya  cha  aburu 
athu  ziriko  ; ndi  mkate  ndi  vinyo 
zirikonso  kwa  ine  ndi  kwa  mdzakazi 
wako  ndi  kwa  mnyamata  wokhala 
ndi  akapolo  ako  ; kosasowa  kanthu. 
20  Ndipo  nkhalamba’yo  inati,  Mte- 
ndere  ukhale  ndi  iwe,  komatu,  zosowa 
zako  zonse  ndidzakupatsa  ndi  ine  ; 
pokhapo  usagone  m’khwalala.  21  Pa- 
menepo  anamlonga  m’nyumba  yache, 
napatsa  aburu  chakudya  ; ndipo  iwo 
anasamba  mapazi  awo,  nadya,  namwa. 
22  Pokondweretsa  iwo  mitima  yawo, 
taonani  amuna  a m’mudzi’wo,  ndiwo 
anthu  otama  zopanda  pache,  anazinga 
nyumba,  nagogodagogoda  pa  chitseko  ; 
nati  kwa  mwini  nyumba  nkhalamba- 
’yo  ndi  kuti,  Turutsa  mwamuna’yo  ada- 
lowa  m’nyumba  mwako  kuti  timdzi- 
we.  23  Ndipo  munthu  mwini  nyumba 
anawaturukira,  nanena  nawo,  Iai, 
abale  anga,  musachite  choipa  chotere  ; 
popeza  mwamuna  uyu  walowa  m’nyu- 
mba  mwanga,  musachite  chopusa  ichi. 
24  Taonani,  mwana  wanga  wamkazi 
ndiye  namwali,  ndi  mkazi  wache 
wamng’ono’yo  siwa ; ndiwaturutse 
iwo,  muwachepetse  iwo,  ndi  kuwachi- 
tira  monga  muyesa  chokoma  ; koma 
mwamuna  uyu  musamchitire  chopu- 
sa  ichi.  25  Koma  amuna’wo  sana- 
funa  kumvera  ; motero  munthu’yu 
anagwira  mkazi  wache  wamng’ono, 
naturuka  naye  kwa  iwo  kunja  ; na- 
mdziwa  iwo,  nachita  naye  zoipa  usiku 
wonse  mpaka  m’mawa ; namlola 
achoke  mbandakucha.  26  Nadza 
mkazi’yo,  kutacha,  nagwa  pa  khomo 
pa  nyurnba  ya  munthu  padali  mbuye 
wache,  kufikira  kutayera.  27  Pa- 
mene  mbuye  wache  anauka  mamawa, 
natsegula  pa  khomo  pa  nyumba,  na- 
turuka  kurnka  ulendo  wache,  taona, 
mkazi  wache  wamng’ono'yo,  atagwa 
pa  khomo  pa  nyumba  ndi  manja  ache 
pa  chiundo.  28  Ndipo  ananena  naye, 
Tauka,  timuke  ; koma  panalibe  wo- 
myankha.  Pamenepo  anamuika  pa 
buru  ; nanyamuka  mwamuna’yo,  na- 

mka  kwawo.  29  Ndipo  pofika  iye 
ku  nyumba  kwache,  anatenga  mpeni, 
nagwira  mkazi  wache  wamng’ono’yo 
namgawa  chiwalo  chiwalo  magawo 
khumi  ndi  awiri,  namtumiza  ku 
malire  onse  a Israyeli.  30  Ndipo 
kunali  kuti  onse  amene  anachiona 
anati,  Sichinachitika,  inde  sichina- 
oneka  chotere  chiyambire  tsiku  lo- 
kwera  ana  a Israyeli  kuturuka  m’dzi- 
ko  la  Aigupto  mpaka  lero  lino  ; lingi- 
rirani’po,  mupangane  nzeru,  nimunene. 
O Pamenepo  anaturuka  ana  onse 
<CL\J  a Israyeli,  nuunjikana  mso- 
nkhano  kwa  Yehova  ku  Mizipa  ngati 
munthu  mmodzi,  kuyambira  ku  Dani 
mpaka  Beereseba  ndi  dziko  la  Gileadi 
lomwe.  2 Ndipo  akuru  a anthu  onse 
a mapfuko  onse  a Israyeli  anadziimika 
mu  msonkhano  wa  anthu  a Mulungu, 
anthu  oyenda  pansi  zikwi  mazana  anai 
akusolola  lupanga.  3 Ndipo  ana  a 
Benjamini  anamva  kuti  ana  a Isra- 
yeli  adakwera  kumka  ku  Mizipa. 
Nati  ana  a Israyeli,  Nenani,  choipa 
ichi  chinachitika  bwanji  ? 4 Ndipo 

mLevi,  mwamuna  wa  mkazi  ana- 
phedwa’yo,  anayankha  nati,  Ndinadza 
ine  ku  Gibeya  wa  Benjamini,  ine  ndi 
mkazi  wanga  wamng’ono,  kugona’ko. 
Nandiukira  eni  ache  a Gibeya,  nandi- 
zingira  nyumba  usiku  ; nafuna  ku- 
ndipha  ine,  namchitira  choipa  mkazi 
wanga  wamng’ono,  nafa  iye.  6 Pame- 
nepo  ndinagwira  mkazi  wanga  wa- 
mng’ono  ndi  kumgawa  ndi  kumtu- 
miza  m’dziko  lonse  la  c’nolowa  cha 
Israyeli,  pakuti  anachita  chochiti- 
tsa  manyazi  ndi  chopusa  m’Israyeli. 
Taonani,  inu  nonse  ndinu  ana  a Isra- 
yeli,  mudzinenere  mau  ndi  kudzi- 
pangira  nokha  kuno.  8 Ndipo  anthu 
onse  anauka  ngati  munthu  mmodzi, 
ndi  kuti,  Palibe  mmodzi  wa  ife  adza- 
muka  ku  hema  kwache,  kapena  ku- 
pambukira  nyumba  yache.  9 Ko- 
ma  tsopano  ichi  ndicho  tidzachitira 
Gibeya ; tidzaukwerera  ndi  kulota 
maere ; 10  ndipo  tidzatapa  amuna 

khumi  limodzi  pa  zana  limodzi,  mwa 
mapfuko  onse  a Israyeli  ; ndi  zana 
limodzi  pa  c'nikwi  chimodzi,  ndi  chi- 
kwi  chimodzi  pa  zikwi  khumi  kute- 
ngera  anthu  kamba  ; kuti  pakufika 
ku  Gibeya  wa  Benjamini,  auchitire 
monga  mwa  chopusa  chonse  unachita 
m’Israyeli.  11  Potero  amuna  onse  a 
Israyeli  anasonkhanira  mudzi’wo  olu- 
nzika  ngati  munthu  mmodzi. 


12  Ndipo  mapfuko  a Israyeli  ana- 
tuma  anthu  mwa  pfuko  lonse  la 
Benjamini,  ndi  kuti,  Choipa  chanji 
ichi  chinachitika  mwa  inu  ? 13  Ndipo 

tsopano  perekani  amuna’wo  otama 
zopanda  pache,  okhala  m’Gibeya, 
kuti  tiwaphe,  ndi  kuchotsera  Israyeli 
choipa’chi.  Koma  Benjamini  sana- 
funa  kumvera  mau  a abale  awo  ana 
a Israyeli.  14  Ndipo  ana  a Benja- 
mini  anasonkhana  kuchokera  ku 
midzi  kumka  ku  Gibeya,  kuti  aturuke 
kulimbana  ndi  ana  a Israyeli.  1 5 Ndi- 
po  anawerenga  ana  a Benjamini  a 
m’midzi  tsiku  lija  amuna  zikwi  ma- 
kumi  awiri  mphambu  zisanu  ndi 
chimodzi  akusolola  lupanga ; osa- 
werenga  okhala  m’Gibeya,  ndiwo 
amuna  osankhika  mazana  asanu  ndi 
awiri.  16  Mwa  anthu  awa  onse 
munali  amuna  osankhika  mazana 
asanu  ndi  awiri  a manzere,  yense 
wa  iwo  amaponya  mwala  mwa  ma- 
luli  osaphonya.  17  Ndipo  anawe- 
renga  amuna  a Israyeli,  osati  Benja- 
mini,  amuna  zikwi  mazana  anai 
osolola  lupanga,  anthu  a nkhondo 
okha  okha.  1 8 Nauka  ana  a Israyeli, 
nakwera  kumka  ku  Beteli,  nafunsira 
kwa  Mulungu  ; nati,  Ayambe  ndani 
kutikwerera  pa  ana  a Benjamini. 
Ndipo  Yehova  anati,  Ayambe  ndi 
Yuda.  19  Nauka  ana  a Israyeli 
m’mawa,  naumangira  Gibeya  misasa. 
20  Ndipo  amuna  a Israyeli  anaturuka 
kulimbana  ndi  Benjamini  ; ndi  amuna 
a Israyeli  anawandandalikira  nkhondo 
ku  Gibeya.  21  Pamenepo  ana  a 
Benjamini  anaturuka  m’Gibeya,  nao- 
nonga  a Israyeli  tsiku  lija  zikwi  ma- 
kumi  awiri  mphambu  ziwiri,  kuwa- 
goneka  pansi.  22  Koma  anthu,  ndi- 
wo  amuna  a Israyeli,  anadzilimbitsa 
nanikanso  nkhondo  kumene  ananda- 
ndalika  tsiku  loyamba’lo.  23  Ndipo 
ana  a Israyeli  anakwera  nalira  misozi 
pa  maso  pa  Yehova  mpaka  madzu- 
lo  ; nafunsira  kwa  Yehova  ndi 
kuti,  Ndiyandikizenso  kodi  kulimbana 
nkhondo  ndi  ana  a Benjamini  mbale 
wanga  ? Ndipo  Yehova  anati,  Mu- 
mkwerere. 

24  Potero  ana  a Israyeli  anayandi- 
kira  ana  a Benjamini  m’mawa  mwache. 
25  Ndipo  Benjamini  anawaturukira 
ku  Gibeya  m’mawa  mwache,  naono- 
nganso  a ana  a Israyeli  amuna  zikwi 
khumi  ndi  zisanu  ndi  zitatu  kuwa- 
goneka  pansi  ; ndiwo  onse  osolola 

lupanga.  26  Pamenepo  ana  onse 
a Israyeli  ndi  anthu  onse  anakwera 
nafika  ku  Beteli,  nalira  misozi,  na- 
khala  pansi  pomwepo  pa  maso  pa 
Yehova,  nasala  chakudya  tsiku  lo- 
mwelo  mpaka  madzulo  ; napereka 
nsembe  zopsereza  ndi  nsembe  zoya- 
mika  pa  maso  pa  Yehova.  27  Ndipo 
ana  a Israyeli  anafunsira  kwa  Ye- 
hova ; pakuti  likasa  la  chipangano 
la  Mulungu  linakhala  komweko  ma- 
siku  aja,  28  namaima  ku  likasa’lo 
Pinehasi  mwana  wa  Eleazare,  mwana 
wa  Aroni,  masiku  aja ; nati,  Kodi 
nditurukenso  kulimbana  nkhondo  ndi 
ana  a Benjamini  mbale  wanga,  ka- 
pena  ndileke  ? Ndipo  Yehova  anati, 
Kwerani,  pakuti  mawa  ndidzampe- 
reka  m’dzanja  lako.  29  Ndipo  Isra- 
yeli  anaika  olalira  Gibeya  pozungu- 
lira  pache. 

30  Ndipo  ana  a Israyeli  anakwerera 
ana  a Benjamini  tsiku  lachitatu,  na- 
nika  pa  Gibeya  monga  nthawi  zina. 
31  Naturuka  ana  a Benjamini  kuko- 
mana  ndi  anthu’wo,  nakokedwa  ku- 
tali  ndi  mudzi,  nayamba  kuwakantha 
ndi  kuwapha  anthu  amuna  a Israyeli, 
ngati  makumi  atatu  monga  nthawi 
zina,  m’makwalala,  limodzi  la  awo 
lokwera  kumka  ku  Beteli,  ndi  lina 
ku  Gibeya  ku  thengo.  32  Ndipo  ana 
a Benjamini  anati,  Tawakantha  pa 
maso  pathu  monga  poyamba  paja. 
Koma  ana  a Israyeli  anati,  Tithawe, 
tiwakokere  kutari  ndi  mudzi  ku  ma- 
kwalala.  33  Nauka  amuna  onse  a 
Israyeli  m’malo  awo  nanika  ku  Baala- 
tamari  ; naturuka  a Israyeli  olalira 
aja  m’malo  mwawo,  m’Maare-geba. 
34  Ndipo  anadza  pandunji  pa  Gibeya 
amuna  osankhika  m’Israyeli  monse 
zikwi  khumi,  nikula  nkhondo  ; koma 
sanadziwa  kuti  choipa  chiri  pafupi 
kuwakhudza.  Ndipo  Yehova  ana- 
kantha  Benjamini  pa  maso  pa  Isra- 
yeli  ; ndi  ana  a Israyeli  anawaononga 
a Benjamini  tsiku  lija  amuna  zikwi 
makumi  awiri  ndi  zisanu,  kudza  zana 
limodzi  ; awa  onse  ndiwo  akusolola 
lupanga. 

36  Ndipo  ana  a Benjamini  anaona 
kuti  takanthidwa  ; popeza  amuna  a 
Israyeli  anawapatsa  a Benjamini 
malo,  pakuti  anatama  olalira  amene 
anawaikiratu  pa  Gibeya.  37  Nafulu- 
mira  olalira’wo  nathamangira  Gibeya, 
nabalalika  olalira’wo,  nakantha  mudzi 
wonse  ndi  lupanga  lakuthwa.  38  Ko- 


ma  kunali  chizindikilo  choikika  pakati 
pa  amuna  a Israyeli  ndi  olalira’wo, 
ndicho  chakuti  afukitse  mtambo  wa 
utsi  ku  mudzi.  39  Ndi  nkhondo  ya 
Israyeli  inathawa,  ndipo  Benjamini 
anayamba  kuwakantha  ndi  kuwa- 
gwaza  amuna  a Israyeli,  ngati  amuna 
makumi  atatu,  pakuti  anati,  Ndithu 
tawakantha  konse  pa  maso  pathu, 
monga  ku  nkhondo  yoyamba’yo. 
40  Koma  pamene  mtambo  unayamba 
kukwera  m’mudzi  ngati  utsi  uli  tolo, 
a Benjamini  anacheuka,  ndipo  tao- 
nani,  pa  mudzi  ponse  panafuka  utsi 
kumwamba.  41  Natembenuka  amu- 
na  a Israyeli  ; nadabwa  amuna  a 
Benjamini  ; popeza  anaona  kuti  chi- 
dawagwera  choipa.  42  Nabwerera 
iwo  pa  maso  pa  amuna  a Israyeli 
kumka  njira  ya  chipululu  ; koma 
nkhondo  inawalondetsa  ; ndi  aja 
oturuka  m’mudzi  anawaononga  pa- 
kati  pawo.  43  Anawazinga  a Benja- 
mini,  anawapitikitsa,  nawapondereza 
pa  mpumulo  mpaka  pandunji  pa 
Gibeya,  koturukira  dzuwa.  44  Ndipo 
adagwa  a Benjamini  amuna  zikwi 
khumi  ndi  zisanu  ndi  zitatu  ; iwo 
onse  ndiwo  ngwazi.  45  Natembenuka 
iwo,  nathawira  ku  chipululu  ku  tha- 
nthwe  la  Rimoni  ; koma  anawaku- 
nkha  m’makwalala  amuna  zikwi 
zisanu  ; nawalondetsa  ku  Gidornu, 
nakantha  a iwowa  amuna  zikwi 
ziwiri.  46  Potero  onse  amene  ada- 
gwa  a Benjamini  tsiku  lija,  ndiwo 
amuna  zikwi  makumi  awiri  mpha- 
mbu  zisanu,  akusolola  lupanga ; iwo 
onse  ndiwo  ngwazi.  47  Koma  amuna 
mazana  asanu  ndi  limodzi  anabwe- 
rera  nathawira  ku  chipululu,  ku 
thanthwe  la  Rimoni,  nakhala  m’tha- 
nthwe  la  Rimoni  miezi  inai.  48  Ndipo 
amuna  a Israyeli  anabwereranso  kwa 
ana  a Benjamini,  nawakantha  ndi 
lupanga  lakuthwa  a m’mudzi  wonse, 
ndi  zoweta,  ndi  zonse  adazipeza ; 
anatenthanso  midzi  yonse  anaipeza. 
Q1  Koma  amuna  a Israyeli  ada- 
Z I lumbira  ku  Mizipa,  ndi  kuti, 
Palibe  mmodzi  wa  ife  adzapereka 
mwana  wache  wamkazi  kwa  mBenja- 
mini  akhale  mkazi  wache.  2 Ndipo 
anthu  anadza  ku  Beteli,  nakhala 
pansi  pomwepo  pa  maso  pa  Mulungu 
mpaka  madzulo  ; nakweza  mau  awo 
ndi  kulira  misozi  yambiri.  3 Nati 
iwo,  Yehova  Mulungu  wa  Israyeli, 
chachitika  ichi  chifukwaninji  m’Isra- 

yeii  kuti  lasowa  lero  pfuko  limodzi 
m’Israyeli  ? 4 Ndipo  kunali  m’mawa 
mwache,  anthu  analawirira  mamawa 
namanga’ko  guwa  la  nsembe,  na- 
pereka  nsembe  zopsereza  ndi  nsembe 
zoyamika.  5 Nati  ana  a Israyeli, 
Ndani  iye  mwa  mapfuko  onse  a Isra- 
yeli  amene  sanakwera  kudza  ku  mso- 
nkhano  kwa  Yehova  ? pakuti  panali 
lumbiro  lalikuru  pa  iye  wosakwera 
kudza  kwa  Yehova  ku  Mizipa,  ndi 
kuti,  Aphedwe  ndithu.  6 Ndipo  ana 
a Israyeli  anamva  chifundo  chifukwa 
cha  Benjamini  mbale  wawo,  nati, 
Pfuko  limodzi  lalikhidwa  pa  Israyeli 
lero’li.  7 Tidzatani  kuwafunira  otsa- 
la’wo  akazi,  popeza  tinalumbira  ife 
pa  Yehova  kuti  sitidzawapatsa  ana 
athu  akazi  akhale  akazi  awo  ? 8 Nati 
iwo,  Kodi  pali  lina  la  mapfuko  a 
Israyeli  losakwera  kudza  kwa  Yehova 
ku  Mizipa  ? Ndipo  taonani,  kucho- 
kera  ku  Yabesi-gileadi  sanadza  mmo- 
dzi  ku  misasa,  ku  msonkhano.  9 Pa- 
kuti  pamene  anawerenga  anthu,  tao- 
nani,  panalibe  mmodzi  komweko 
wa  okhala  m’Yabesi-gileadi.  10  Ndi- 
po  msonkhano  unatumiza’ko  amuna 
zikwi  khumi  ndi  ziwiri,  ndiwo  ngwazi, 
nawalamulira  ndi  kuti,  Mukani,  ni- 
muwakanthe  okhala  m’Yabesi-gileadi 
ndi  lupanga  lakuthwa,  ndi  akazi  ndi 
ana  ang’ono.  11  Ndipo  chimene 
mukachite  ndi  ichi  : mukaononge 

konse  mwamuna  ali  yense,  ndi  mkazi 
ali  yense  wodziwa  mwamuna  mogona 
naye.  12  Ndipo  anapeza  mwa  anthu 
a Yabesi-gileadi  anamwali  mazana 
anai  osadziwa  mwamuna  mogona 
naye  ; nabwera  nawo  ku  misasa  ku 
Silo,  ndiwo  a m’dziko  la  Kanani. 

13  Ndipo  msonkhano  wonse  una- 
tumiza  mau  kwa  ana  a Benjamini 
okhala  m’thanthwe  la  Rimoni,  na- 
walalikira  mtendere.  14  Nakwera 
a Benjamini  nthawi  ija,  ndipo  ana- 
wapatsa  akazi  amene  anawasunga 
amoyo  mwa  akazi  a Yabesi-gileadi  ; 
koma  sanawafikira.  15  Ndipo  anthu 


anamva  chifundo  pa  Benjamini,  pa- 
kuti  Yehova  adang’amba  mapfuko  a 
Israyeli. 

16  Pamenepo  akuru  a msonkhano 
anati,  Tidzatani,  kuwafunira  akazi 
otsala’wo,  popeza  akazi  anatha  psiti 
m’Benjamini.  17  Nati  iwo,  Pakhale 
cholowa  cha  iwo  opulumuka  a Benja- 
mini,  lingafafanizidwe  pfuko  m’Isra- 
yeli.  18  Koma  sitikhoza  ife  kuwa- 
patsa  ana  athu  akazi  akhale  akazi 
awo  ; pakuti  ana  a Israyeli  adalu- 
mbira  ndi  kuti,  Atembereredwe  waku- 
patsa  aBenjamini  mkazi.  19  Nati 
iwo,  Taonani,  pali  madyerero  a 
Yehova  chaka  ndi  chaka  ku  Silo, 
ndiko  ku  mpoto  kwa  Beteli,  ku  m’ma- 
wa  kwa  mseu  wokwera  kuchokera 
ku  Beteli  kumka  ku  Sekemu,  ndi  ku 
mwela  kwa  Lebona.  20  Ndipo  anala- 
mulira  ana  a Benjamini  ndi  kuti, 
Mukani,  mulalire  m’minda  ya  mphesa; 

21  nimuyang’ane,  ndipo  taonani,  ata- 
turuka  ana  akazi  a Silo  kubvinabvina, 
pamenepo  muturuke  m’minda  ya 
mphesa  ndi  kudzigwirira  yense  mkazi 
wache  mwa  ana  akazi  a Silo,  ndi 
kumuka  naye  ku  dziko  la  Benjamini. 

22  Ndipo  kudzali,  akatifikira  atate 
awo  kapena  alongo  awo  kunena  nafe 
mlandu,  tidzanena  nawo,  Mutipatse 
awa,  pakuti  sitinawatengera  yense 
mkazi  wache  ku  nkhondo  ; pakuti 
inunso  simunawaninkha  awa ; mu- 
kadatero  mukadaparamula  tsopano. 

23  Nachita  chotere  ana  a Benjamini, 
nadzitengera  akazi  monga  mwa  ku- 
werenga  kwawo,  a obvina  aja,  amene 
anawatenga  mwa  chifwamba ; na- 
muka  iwo  nabwerera  ku  cholowa 
chawo,  namanga  midzi,  nakhala’mo. 

24  Ndipo  ana  a Israyeli  anachoka’ko 
nthawi  ija  yense  kumka  ku  pfuko 
lache,  ndi  banja  lache,  naturuka’ko 
yense  kumka  ku  cholowa  chache. 

25  Panalibe  mfumu  m’Israyeli  masiku 
aja  ; yense  anachita  chomkomera  pa 
maso  pache. 

1NDIP0  masiku  akuweruza  owe- 
ruza’wo  munali  njala  m’dziko. 
Ndipo  munthu  wa  ku  Betelehemu- 
Yuda  anamuka  nakagonera  m’dziko 
la  Moabu,  iyeyu,  ndi  mkazi  wache, 
ndi  ana  ache  amuna  awiri.  2 Dzina 
la  munthu’yo  ndiye  Elimeleki,  ndi 
dzina  la  mkazi  wache  ndiye  Naomi, 
ndi  maina  a ana  ache  awiri  ndiwo 
Maloni,  ndi  Kilioni,  ndiwo  a ku  Efrata 
ku  Betelehemu-Yuda.  Iwowa  ndipo 
analowa  m’dziko  la  Moabu,  nakhala 
komweko.  3 Ndipo  Elimeleki  mwa- 
muna  wache  wa  Naomi  anamwalira  ; 
natsala  iye  ndi  ana  ache  awiri. 
i 4 Nadzitengera  iwo  akazi  a ku  Moabu  ; 
wina  dzina  lache  ndiye  Olipa,  mnzache 
dzina  lache  ndiye  Rute  ; ndipo  ana- 
i I gonera  komweko  ngati  zaka  khumi. 

5 Koma  Maloni  ndi  Kilioni  anamwa- 
' lira  onse  awiri  ; motero  ana  ache 
1 amuna  awiri  ndi  mwamuna  wache 
) , anamsiya  mkazi’yo.  6 Pamenepo 
1 ananyamuka  iyeyu  ndi  apongozi  ache 
kuti  abwerere  kuchoka  m’dziko  la 
e Moabu  ; pakuti  adamva  m’dziko  la 
e Moabu  kuti  Yehova  adasamalira 

e anthu  ache  ndi  kuwapatsa  chakudya. 

* 7 Naturuka  iye  kumene  anakhala’ko 

^ | ndi  apongozi  ache  awiri  pamodzi 
'•  naye  ; namka  ulendo  wawo  kubwe- 
1 | rera  ku  dziko  la  Yuda.  8 Ndipo 
'i  | Naomi  anati  kwa  apongozi  ache 
*•  : awiri,  Mukani,  bwererani  yense  wa 
ie  inu  ku  nyumba  ya  amai  wache  ; Ye- 
*■  hova  akuchitireni  zokoma,  monga 

n umo  munachitira  akufa  aja  ndi  ine. 

9 Yehova  akuloleni  mupeze  mpumulo 
™ yense  m’nyumba  ya  mwamuna  wache; 
nawampsompsona  ; nakweza  iwo  mau 
awo  nalira  misozi.  10  Ndipo  ana- 
ie'  I nena  naye,  Iai,  koma  tidzapita  nanu 
h kwa  anthu  a kwanu.  11  Nati  Naomi, 
P Bwererani,  ana  anga,  mudzatsagana 

nane  bwanji  ? ngati  ndiri  nawo  m’mi- 
mba  mwanga  ana  amuna  ena  kuti 
] akhaleamunaanu?  12  Bwererani,  ana 
anga,  mukani,  pakuti  ndakalambitsa 
ine,  sindikhoza  kukhala  naye  mwa- 
muna.  Ngakhale  ndikati,  Ndiri  nacho 
chiyembekezo,  ndikakhala  naye  mwa- 
muna  usiku  uno,  ndi  kubalanso  ana 
i amuna ; 13  kodi  mudzawalindirira 

akakula  ? mudzadziletsa  osakwati- 
I bwa  ? iai,  ana  anga,  pakuti  chandi- 


wawa  koposa  chifukwa  cha  inu  po- 
peza  dzanja  la  Yehova  landiturukira. 
14  Nakweza  iwo  mau  awo,  naliranso 
misozi  ; ndi  Olipa  anampsompsona 
mpongozi  wache,  koma  Rute  ana- 
mkangamira.  15  Pamenepo  anati, 
Taona  mbale  wako  wabwerera  kwa 
anthu  a kwawo,  ndi  kwa  mulungu 
wache,  bwerera  umtsate  mbale  wako. 
16  Nati  Rute,  Musandiumirize  kuti 
ndikusiyeni,  ndi  kubwerera  osaku- 
tsatani  ; pakuti  kumene  mumuka’ko 
ndimuka  inenso,  ndi  kumene  mu- 
gona’ko  ndigona  inenso  ; anthu  a 
kwanu  ndiwo  anthu  a kwa  inenso, 
ndi  Mulungu  wanu  ndiye  Mulungu 
wanga ; 17  kumene  mudzafera  inu 

ine  ndidzafera  komweko,  ndi  kuikidwa 
komweko  ; andilange  Yehova  nao- 
njeze’ko,  chiri  chonse  chikasiyanitsa 
inu  ndi  ine,  koma  imfa  ndiyo.  18Ndi- 
po  pakuona  kuti  analimbika  kumu- 
ka  naye,  analeka  kulankhula  naye. 
19  Namuka  iwo  awiri’wo  mpaka  ana- 
fika  ku  Betelehemu.  Ndipo  kunali 
pakufika  iwo  ku  Betelehemu,  mudzi 
wonse  unapokosera  za  iwo  ; nati, 
Kodi  uyu  ndi  Naomi  ? 20  Koma 

ananena  nawo,  Musandicha  Naomi, 
mundiche  Mara  ; pakuti  Wampha- 
mvuyonse  anandichitira  zowawa  ndi- 
thu.  21  Ndinachoka  pano  wolemera, 
nandibwezanso  kwathu  Yehova  wo- 
panda  kanthu  ; mundicheranji  Naomi, 
popeza  Yehova  wandichitira  umboni 
wa  kunditsutsa,  ndi  Wamphamvu- 
yonse  wandichitira  chowawa.  22  Mo- 
mwemo  anabwera  Naomi  ndi  Rute 
mMoabu  mpongozi  wache  pamodzi 
naye,  amene  anabwera  kuchokera 
ku  dziko  la  Moabu  ; ndipo  anafika 
ku  Betelehemu,  pakuyamba  anthu 
kucheka  barele. 

2Ndipo  Naomi  anali  naye  mbale 
wa  mwamuna  wache,  ndiye 
munthu  mwini  chuma  chambiri  wa 
banja  la  Elimeleki  ; dzina  lache  ndiye 
Boazi.  2 Nati  Rute  mMoabu  kwa 
Naomi,  Mundilole  ndimuke  ku  munda, 
ndikatole  khunkha  la  ngala  za  tirigu, 
kumtsata  iye  amene  adzandikomera 
mtima.  Nanena  naye,  Muka  mwana 
wanga.  3 Namuka  iye,  nakatola 
khunkha  m’munda  namatsata  oche- 
ka’wo  ; ndipo  kudangotero  naye  kuti 

RUTE 


dera’lo  la  munda  linali  la  Boazi,  ndiye 
wa  banja  la  Elimeleki.  4 Ndipo  taona, 
Boazi  anafuma  ku  Betelehemu,  nati 
kwa  ocheka,  Yehova  akhale  nanu. 
Namyankha  iwo,  Yehova  akudalitseni. 
5 Nati  Boazi  kwa  mnyamata  wache 
woyang’anira  ocheka’wo,  Mkazi  uyu 
ngwa  yani  ? 6 Ndipo  mnyamata 

woyang’anira  ocheka’wo  anayankha 
nati,  Ndiye  mkazi  mMoabu’yo  ana- 
bwera  ndi  Naomi  ku  dziko  la  Moabu  ; 

7 ndipo  anati,  Undilole,  ndikunkhe 
ndiole  pakati  pa  mitolo  potsata  oche- 
ka’wo  ; nadza  iye  nakhalakhala  ku- 
yambira  m’mawa  mpaka  tsopano  ; 
koma  m’nyumba  samakhalitsa’mo. 

8 Pamenepo  Boazi  ananena  ndi  Rute, 

Ulikumva  mwana  wanga  ? Usaka- 
kunkha  m’munda  mwina,  kapena 
kupitirira  pano,  koma  uumirire  adza- 
kazi  anga  mommuno.  9 Maso  ako 
akhale  pa  munda  acheka’wo,  ndi 
kuwatsata  ; kodi  sindinawauza  anya- 
mata  asakukhudze  ? ndipo  ukamva 
ludzu,  muka  ku  mitsuko,  ukamwe’ko 
otunga  anyamata’wo.  1 0 Potero  ana- 
gwa  nkhope  yache  pansi  nadziwera- 
mira  pansi,  nanena  naye,  Mwandi- 
komera  mtima  chifukwaninji  kuti 
muncJisamalira  ine,  popeza  ndine 
mlendo  ? 11  Ndipo  Boazi  anayankha 

nanena  naye,  Anandifotokozera  bwino 
zonse  unachitira  mpongozi  wako  atafa 
mwamuna  wako  ; ndi  kuti  wasiya 
atate  wako  ndi  mako,  ndi  dziko  loba- 
dwira’ko  iwe,  ndi  kudza  kwa  anthu 
osawadziwa  iwe  kale.  12  Yehova 
akubwezere  nchito  yako,  nakupatse 
mphotho  yokwanira  Yehova,  Mulungu 
wa  Israyeli,  amene  unadza  kutha- 
wira  pansi  pa  mapiko  ache.  13  Nati 
iye,  Mundikomere  mtima  mbuye  wa- 
nga,  popeza  mwandisangalatsa,  pope- 
zanso  mwanena  chokondweretsa  mti- 
ma  wa  mdzakazi  wanu,  ndingakhale 
ine  sindine  ngati  mmodzi  wa  adza- 
kazi  anu.  14  Ndipo  pa  nthawi  ya 
kudya  Boazi  ananena  naye,  Sendera 
kuno,  nudye’ko  mkate ; nusunse 
nthongo  yako  m’vinyo  wosasa’yo. 
Nakhala  iye  m’mbali  mwa  ocheka’wo  ; 
ndipo  anamtambasulira  dzanja  ku- 
mninkha  tirigu  wokazinga,  nadya 
iye,  nakhuta,  nasiya’po.  15  Ndipo 
ataumirira  kukatola  khunkha,  Boazi 
analamulira  anyamata  ache  ndi 
kuti,  Atole  khunkha  ngakhale  pakati 
pa  mitolo,  musamchititse  manyazi. 
16  Ndiponso  mumtayire  za  m’manja, 


ndi  kuzisiya,  natole  khunkha,  osa- 
mdzudzula.  17  Natola  khunkha  iye 
m’munda  mpaka  madzulo  ; naomba 
khunkha’lo  napeza  ngati  lichero  la 
barele.  18  Nalisenza  nalowa  ku 
mudzi ; ndipo  mpongozi  wache  ana- 
ona  khunkha’lo  ; Rute  naturutsanso 
nampatsa  mkute  uja  anausiya  ata- 
khuta.  19  Ndipo  mpongozi  wache 
ananena  naye,  Unakatola  kuti  khu- 
nkha  lero  ? ndi  nchito  udaigwira  kuti  ? 
Adalitsike  iye  amene  anakusamalira. 
Ndipo  anamfotokozera  mpongozi  wa- 
che  munthu  amene  anakagwira’ko 
nchito,  nati,  Dzina  lache  la  munthu’yo 
ndinakagwira’ko  nchito  lero  ndiye 
Boazi.  20  Nati  Naomi  kwa  mpo- 
ngozi  wache,  Yehova  amdalitse  amene 
sanaleka  kuwachitira  zokoma  amoyo 
ndi  akufa.  Ndipo  Naomi  ananena 
naye,  Munthu’yu  ndiye  mbale  wathu, 
ndiye  mmodzi  wa  iwo  otiombolera 
cholowa.  21  Ndipo  Rute  mMoabu 
anati,  Ananenanso  nane  ndithu,  Uwa- 
umirire  anyamata  anga,  mpaka  ata- 
tha  kucheka  zanga  zonse  za  m’minda. 
22  Nati  Naomi  kwa  Rute  mpongozi 
wache,  Nchabwino,  mwana  wanga, 
kuti  uzituruka  nawo  adzakazi  ache, 
ndi  kuti  asakukomane  m’munda  wina 
uli  wonse.  23  Momwemo  anaumi- 
rira  adzakazi  a Boazi  kuti  atole  khu- 
nkha  kufikira  atatha  kucheka  barele 
ndi  tirigu  ; ndipo  anakhala  iye  kwawo 
kwa  mpongozi  wache. 

3Pamenepo  Naomi  mpongozi  wa- 
che  ananena  naye,Mwana  wanga, 
Kodi  ndisakufunire  popumulako,  kuti 
ukhale  bwino  ? 2 Nanga  Boazi  wo- 

dziwana  nafe,  amene  unakhala  nawo 
adzakazi  ache  ? Taona,  usiku  uno  apu- 
ntha  barele  popunthirapo.  3 Usambe 
tsono,  nudzole  nubvale  zobvala  zako, 
nutsikire  popunthirapo,  koma  usa- 
dziwike  naye  munthu’yo,  koma  atatha 
kudya  ndi  kumwa  ndiko.  4 Ndipo 
kudzali,  akagona,  upenye  apo  ati 
agone,  numuke,  nubvundukule  ku 
mapazi  ache,  nugone,  ndi  iye’yo  adza- 
kufotokozera  zoyenera  kuchita  iwe. 
5 Ndipo  ananena  naye,  Zonse  muzi- 
nena  ndidzachita.  6 Pamenepo  ana- 
tsikira  popunthirapo,  nachita  zonse 
monga  umo  mpongozi  wache  ada- 
muuza.  7 Ndipo  atatha  Boazi  ku- 
dya  ndi  kumwa,  nusekerera  mtima 
wache,  anakagona  ku  thungo  kwa 
mulu  wa  tirigu  ; nadza  iye  kachete- 
chete,  nabvundukula  ku  mapazi  ache, 


256 


RUTE 


3.  8—4. 15 


nagona.  8 Ndipo  kunali,  pakati  pa 
usiku  munthu’yo  anadzidzimuka,  na- 
tembenuka  ; ndipo  taona  pa  mapazi 
ache  pagona  mkazi.  9 Nati  iye, 
Ndiwe  yani  ? Nayankha  iye,  Ndine 
Rute  mdzakazi  wanu  ; mupfunde 
mdzakazi  wanu  chopfunda  chanu, 
pakuti  inu  ndinu  wondiombolera  cho- 
lowa.  10  Nati  iye,  Yehova  akuda- 
litse,  mwana  wanga,  Chokoma  chako 
wachichita  potsiriza  pano,  chiposa 
chakuyamba  chija,  popeza  sunatsata 
anyamata,  angakhale  osauka  anga- 
khale  a chuma.  11  Ndipo  tsopano, 
mwana  wanga,  usaope  ; ndidzaku- 
chitira  zonse  unena’zi  ; pakuti  onse 
a pa  mudzi  wa  anthu  a mtundu  anga 
adziwa  kuti  iwe  ndiwe  mkazi  wa 
ulemu.  12  Tsopano  ndipo,  zoonadi, 
ine  ndine  wakukuombolera  cholowa, 
koma  pali  wakukuombolera  woposa 
ine.  13  Gona  usiku  uno,  ndipo  ku- 
dzali  m’mawa,  akakuombolera,  cha- 
bwino,  akuombolere ; koma  ngati 
safuna  kukuombolera,  pali  Yehova, 
ndidzakuombolera  cholowa  ndine  ; 
gona  mpaka  m’mawa.  14  Nagona 
ku  mapazi  ache  mpaka  m’mawa  ; 
nalawira  asanazindikirane  anthu.  Pa- 
kuti  anati,  Chisadziwike  kuti  mka- 
zi’yo  anadza  popunthira’po.  1 5 Ndipo 
anati,  Bwera  nacho  chopfunda  chako, 
nuchigwire  ; nachigwira  iye  ; ndipo 
anayesa  miyeso  isanu  ndi  umodzi  ya 
barele,  namsenza ; atatero  analowa 
m’mudzi.  16  Ndipo  pamene  anadza 
kwa  mpongozi  wache,  iye  anati, 
Wapeza  bwanji,  mwana  wanga  ? 
Pamenepo  anamfotokozera  zonse  ana- 
mchitira  munthu’yo.  17  Natinso,  Mi- 
yeso  iyi  isanu  ndi  umodzi  ya  barele 
anandipatsa,  pakuti  anati,  Usafike 
kwa  mpongozi  wako  wopanda  ka- 
nthu.  18  Ndipo  anati,  Khala  ulipo, 
mwana  wanga,  mpaka  udziwa  umo 
ukhalire  mlandu  ; pakuti  munthu’yo 
sadzauleka  mpaka  atautha  mlandu’wo 
lero  lino. 

4Ndipo  Boazi  anakwera  kumka 
ku  chipata,  nakhala  pansi  po- 
mwepo  ; ndipo,  taona,  woombolera 
wina’yo  adanena  Boazi  analinkupita  ; 
nati  iye,  Iwe  uje,  pambuka,  khala 
pansi  apa  ; napambuka  iye,  nakhala 
pansi.  2 Ndipo  anatenga  amuna 
khumi  a akulu  a mudzi,  nati,  Mu- 
khale  pansi  apa.  Nakhala  pansi 
iwo.  3 Pamenepo  anati  kwa  woo- 
mbolera’yo,  Naomi  anabwera’yo  ku 


dziko  la  Moabu  ati  agulitse  kadziko 
kaja  kadali  ka  mbale  wathu  Elime- 
leki  ; 4 ndipo  ndati  ndikuululire  ichi, 
ndi  kuti,  Ugule  aka  pa  maso  pa  nzika, 
ndi  pa  maso  pa  akulu  a anthu  a 
kwathu.  Ukafuna  kuombola,  ombola; 
koma  ukapanda  kuombola,  undiuze, 
ndidziwe  ; pakuti  palibe  woombola 
koma  iwe,  ndi  ine  pambuyo  pa- 
ko.  Pamenepo  anati,  Ndidzaombola. 
5 Nati  Boazi,  Tsiku  lomwelo  ugula 
munda’wo  pa  dzanja  la  Naomi,  uugu- 
lanso  kwa  Rute  mMoabi,  mkazi  wa 
wakufa’yo,  kuukitsira  dzina  la  wa- 
kufa’yo  pa  cholowa  chache.  6 Ndipo 
woombolera’yo  anati,  Sindikhoza  ku- 
uombola  kwa  ine  ndekha,  ndingao- 
nonge  cholowa  changa  ; udzitengere 
wekha  mphamvu  yanga  ya  kuombola  ; 
popeza  sinditha  kuombola.  7 Koma 
kale  m’Israyeli  pakuombola  ndi  pa- 
kusinthana,  kutsimikiza  mlandu  wo- 
nse  akatero  : munthu  abvula  nsa- 

pato  yache,  naipereka  kwa  mna- 
nsi  wache ; ndiwo  matsimikizidwe 
m’Israyeli.  8 Ndipo  woombola’yo 
anati  kwa  Boazi,  Udzigulire  wekha 
kadziko’ko.  Nabvula  nsapato  yache. 
9 Nati  Boazi  kwa  akulu,  ndi  kwa 
anthu  onse,  Inu  ndinu  mboni  lero 
lino  kuti  ndagula  zonse  za  Elimeleki, 
ndi  zonse  za  Kilioni,  ndi  Maloni, 
pa  dzanja  la  Naomi.  10  Ndiponso 
Rute  mMoabu,  mkazi  wa  Maloni 
ndamgula  akhale  mkazi  wanga,  ku- 
ukitsa  dzina  la  wakufa’yo  pa  cholowa 
chache  ; kuti  dzina  la  wakufa’yo 
lisaiwalike  pakati  pa  abale  ache,  ndi 
pa  chipata  cha  malo  ache  ; inu  ndinu 
mboni  lero  lino.  1 1 Pamenepo  anthu 
onse  anali  ku  chipata,  ndi  akuru,  anati, 
Tiri  mboni  ife.  Yehova  achite  kuti 
mkazi  wakulowa’yo  m’nyumba  mwako 
ange  Rakele  ndi  Leya,  amene  ana- 
manga  nyumba  ya  Israyeli,  iwo  awiri  ; 
nuchite  iwe  moyenera  m’Efrata,  nu- 
mveke  m’Betelehemu  ; 12  ndi  nyumba 
yako  inge  nyumba  ya  Perezi,  amene 
Tamare  anambalira  Yuda,  ndi  mbeu 
imene  Yehova  adzakupatsa  ya  na- 
mwali  uyu.  13  Momwemo  Boazi 
anatenga  Rute,  nakhala  iye  mkazi 
wache  ; ndipo  analowa  kwa  iye  ; 
nalola  Yehova  kuti  aime,  ndipo  ana- 
bala  mwana  wamwamuna.  14  Pa- 
menepo  akazi  anati  kwa  Naomi,  Ada- 
litsike  Yehova  amene  sanalola  kuti 
akusowa  woombolera  lero  ; nilimveke 
dzina  lache  m’Israyeli.  15  Nakhale 

uyu  wakukubwezera  moyo,  ndi  wo- 
dyetsa  ukalamba  wako  ; pakuti  mpo- 
ngozi  wako  amene  akukonda,  amene 
aposa  ana  amuna  asanu  ndi  awiri 
kukuthandiza,  anambala.  16  Ndipo 
Naomi  anamtenga  mwana’yo,  na- 
muika  pa  chifuwa  pache,  nakhala 
mlezi  wache.  17  Ndi  akazi  anansi 
ache  anamucha  dzina,  ndi  kuti, 
Kwa  Naomi  kwambadwira  mwana ; 
namucha  dzina  lache  Obedi  ; 


ndiye  atate  wa  Yese  atate  wa 
Davide. 

18  Iyo  ndiyo  mibadwo  ya  Perezi  ; 
Perezi  anabala  Hezironi  ; 19  ndi 

Hezironi  anabala  Ramu,  ndi  Ramu 
anabala  Aminadabu  ; 20  ndi  Ami- 

nadabu  anabala  Nasoni,  ndi  Nasoni 
anabala  Salimoni  ; 21  ndi  Salimoni 

anabala  Boazi,  ndi  Boazi  anabala 
Obedi  ; 22  ndi  Obedi  anabala  Yese, 
ndi  Yese  anabala  Davide. 


1 SAMUELI 


1NDIPO  panali  munthu  wina  wa 
ku  Ramatayimu  Zofimu,  wa 
dziko  la  mapiri  la  Efraimu,  dzina 
lache  ndiye  Elikana,  mwana  wache 
wa  Yerohamu,  mwana  wa  Elihu, 
mwana  wa  Tohu,  mwana  wa  Zufu, 
mEfraimu.  2 lyeyu  anali  nawo 
akazi  awiri  ; winayo  dzina  lache  ndi 
Hana,  mnzache  dzina  lache  ndi 
Penina.  Ndipo  Penina  anaona  ana, 
koma  Hana  anali  wouma.  3 Ndipo 
munthu’yu  akakwera  chaka  ndi  chaka 
kuturuka  m’mudzi  mwache  kukala- 
mbira  ndi  kupereka  nsembe  kwa  Mu- 
lungu  wa  makamu  m’Silo.  Ndipo 
pomwepo  panali  ana  amuna  awiri  a 
Eli,  ansembe  a Yehova,  ndiwo  Hofeni 
ndi  Pinehasi.  4 Ndipo  pofika  tsiku 
lakuti  Elikana  akapereka  nsembe,  iye 
anapatsa  Penina  mkazi  wache,  ndi 
ana  ache  onse,  amuna  ndi  akazi,  gawo 
lawo  ; 5 koma  anapatsa  Hana  ma- 

gawo  awiri,  chifukwa  anakonda  Hana, 
koma  Mulungu  anatseka  mimba  ya- 
che.  6 Ndipo  womnyodola’yo  ana- 
mputa  kwakukuru,  kuti  amuwawitse 
mtima,  popeza  Yehova  anatseka  mi- 
mba  yache.  7 Ndipo  popeza  mu- 
nthu’yo  adatero  chaka  ndi  chaka, 
popita  mkazi’yo  lcu  nyuniba  ya  Ye- 
hova,  mnzache’yo  amamputa ; chi- 
fukwa  chache  iye  analira  misozi, 
nakana  kudya.  8 Ndipo  mwamuna 
wache  Elikana  anati  kwa  iye,  Hana, 
umaliranji  ? ndipo  umakaniranji  ku- 
dya  ? ndipo  mtima  wako  uwawa  ni- 
nji  ? Ine  sindiri  wakuposa  ana  khumi 
kwa  iwe  kodi  ? 9 Chomwecho  Hana 

anauka  atadya  m’Silo,  ndi  kumwa. 
Ndipo  Eli  wansembe’yo  anakhala  pa 
mpando  wache  pa  mphuthu  ya  ka- 


chisi  wa  Yehova.  10  Ndipo  mkazi’yo 
anali  ndi  mtima  wowawa,  napemphera 
kwa  Yehova,  naliratu  misozi  ; 11  na- 
lonjeza  chowinda,  nati,  Yehova  wa 
makamu,  mukapenyera  ndithu  ku- 
sauka  kwa  mdzakazi  wanu,  ndi  ku- 
kumbukila  ine,  ndi  kusaiwala  mdza- 
kazi  wanu,  mukapatsa  mdzakazi 
wanu  mwana  wamwamuna,  ine  ndi- 
dzampereka  kwa  Yehova  masiku  onse 
a moyo  wache,  ndipo  paiibe  lumo 
lidzapita  pa  mutu  pache.  12  Ndipo 
panali,  mmene  iye  analikupemphe- 
rabe  pa  maso  pa  Yehova,  Eli  anape- 
nyerera  pa  kamwa  pache.  13  Koma 
Hana  ananena  mu  mtima  ; milomo 
yache  inatukula,  koma  mau  ache 
sanamveka  ; chifukwa  chache  Eli 
anamuyesa  woledzera.  14  Ndipo  Eli 
anati  kwa  iye,  Udzaleka  liti  kule- 
dzera  ? Chotsa  vinyo  wako.  15  Ndi- 
po  Hana  anayankha,  nati,  Iai,  mbu- 
yanga.  Ine  ndiri  mkazi  wa  mtima 
wa  chisoni  ;•  sindinamwa  vinyo  ka- 
pena  chakumwa  chowawa,  koma 
ndinatsanulira  mtima  wanga  pa  maso 
paYehova.  1 6 Musamanaiyesa  mdza- 
kazi  wanu  mkazi  woipa  ; chifukwa 
kufikira  lero  ndinalankhula  mwa  ku- 
churuka  kwa  kudandaula  kwanga 
ndi  kubvutika  kwanga.  17  Pamenepo 
Eli  anayankha  nati,  Pita  ndi  mte- 
ndere ; ndipo  Mulungu  wa  Israyeli 
akupatse  chopempha  chako  unachi- 
pempha  kwa  Iye.  18  Ndipo  iye  anati, 
Mumkomere  mtima  mdzakazi  wanu. 
Chomwecho  mkazi’yo  anamuka,  na- 
kadya,  ndi  nkhope  yache  siinakha- 
lanso  ya  chisoni.  19  Ndipo  iwo  ana- 
uka  mamawa,  nalambira  pa  maso  pa 
Yehova,  nabwerera,  nafikanso  kwavvo 

ku  Rama ; ndipo  Elikana  anadziwa 
mkazi  wache  Hana,  Yehova  namku- 
mbukila  iye.  20  Ndipo  panali  pa- 
mene  nthawi  yache  inafika,  Hana 
anaima,  nabala  mwana  wamwa- 
muna ; namucha  dzina  lache  Sa- 
mueli,  nati,  Chifukwa  ndinampempha 
kwa  Yehova.  21  Ndipo  munthu’yo 
Elikana,  ndi  a pa  banja  lache  onse, 
anakwera  kukapereka  kwa  Yehova 
nsembe  ya  chaka  ndi  chaka,  ndi  ya 
chowinda  chache.  22  Koma  Hana 
sadakwera,  chifukwa  kuti  anati  kwa 
mwamuna  wache,  Sindidzakwera’ko 
kufikira  mwana’yo  ataleka  kuyamwa, 
pamenepo  ndidzapita  naye  kuti  aoneke 
pa  maso  pa  Yehova,  ndi  kukhala’ko 
chikhalire.  23  Ndipo  Elikana  mwa- 
muna  wache  anati,  Chita  chimene 
chikukomera  nukhale  kufikira  uta- 
mletsa  kuyamwa ; komatu  Yehova 
akhazikitse  mau  ac'ne.  Chomwecho 
mkazi’yo  anakhala  nayamwitsa  mwa- 
na  wache,  kufikira  anamletsa  ku- 
yamwa.  24  Ndipo  atamletsa  ku- 
yamwa  anakwera  naye,  pamodzi  ndi 
ng’ombe  ya  zaka  zitatu,  ndi  efa  wa 
ufa,  ndi  thumba  la  vinyo,  nafika 
naye  ku  nyumba  ya  Yehova  ku  Silo  ; 
koma  mwana’yo  anali  wamng’ono. 

25  Ndipo  iwo  anapha  ng’ombe,  na- 
bwera  naye  mwana’yo  kwa  Eli. 

26  Ndipo  mkazi’yo  ananena,  Mbuye 
wanga,  pali  moyo  wanu,  zoonadi  ine 
ndine  mkazi  uja  ndidaima  pano  ndi 
inu,  ndi  kupemphera  kwa  Yehova. 

27  Ndinampempha  mwana’yu  ; ndipo 
Yehova  anandipatsa  chopempha  cha- 
nga,  ndinachipempha  kwa  Iye  ; 28  chi- 
fukwa  chache  inenso  ndinampereka 
kwa  Yehova  ; masiku  onse  a moyo 
wache  aperekedwa  kwa  Yehova.  Ndi- 
po  analambira  Yehova  pomwepo. 

2Ndipo  Hana  anapemphera,  nati, 
Mtima  wanga  umyuka  moko- 
ndwera  kwa  Yehova, 

Nyanga  yanga  yakwezeka  mwa 
Yehova  ; 

Pa  kamwa  panga  pakula  kwa 
adani  anga  ; 

Popeza  ndikondwera  m’chipu- 
lumutso  chanu. 

2  Palibe  wina  woyera  ngati  Ye- 
hova  ; 

Palibe  wina  koma  Inu  nokha  ; 
Paiibenso  thanthwe  longa  Mu- 
lungu  wathu. 

3  Musalankhulenso  modzikuza 
kwambiri  motero  ; 


M’kamwa  mwanu  musaturuke 
zolulutsa  ; 

Chifukwa  Yehova  ali  Mulungu 
wa  nzeru, 

Ndipo  Iye  ayesa  zochita  anthu. 

4 Mauta  a amphamvu  anatyoka, 
Koma  okhumudwa’wo  amangi- 

ridwandi  mphamvum’chuuno. 

5 Amene  anakhuta  anakasuma 

chakudya ; 

Koma  anjala’wo  anachira  ; 

Inde  chumba  chabala  asanu  ndi 
av/iri ; 

Ndipo  iye  amene  ali  ndi  ana 
ambiri  achitaliwondewonde. 

6 Yehova  amapha,  napatsa  moyo  ; 
Iye  amatsitsa  ku  manda,  nauki- 

tsanso. 

7 Yehova  asaukitsa,  nalemeza  ; 
Achepetsa,  nakuzanso. 

8 Amuutsa  waumphawi  m’pfumbi, 
Nanyamula  wosowa  pa  dzala, 
Kukamkhalitsa  kwa  akalonga ; 
Ndi  kuti  akhale  nacho  cholowa 

cha  chimpando  cha  uleme- 
rero  ; 

Chifukwa  nsanamira  za  dziko 
la  pansi  nza  Yehova, 

Ndipo  Iye  anakhaz  ka  dziko  pa 
izo. 

9 Adzasunga  mapazi  a okondedwa 

ache, 

Koma  oipa’wo  adzawakhalitsa 
chete  mu  mdima  ; 

Pakuti  palibe  munthu  adzapa- 
mbana  ndi  mphai  nvu. 

10  Otsutsana  ndi  Yehova  adza- 

phwanyika  ; 

Kumwamba  Iye  adzagunda  pa 
iwo  ; 

Yehova  adzaweruza  malekezero 
a dziko  : 

Ndipo  adzapatsa  mphamvu  mfu- 
mu  yache, 

Nadzakweza  nyanga  ya  wodzo- 
zedwa  wache. 

11  Ndipo  Elikana  ananka  kwawo 
ku  Rama,  mwana'yo  natumikira 
Yehova  pa  maso  pa  Eli  wansembe’yo. 

12  Koma  ana  a Eli  anali  oipa ; 

sanadziwa  Yehova.  13  Ndipo  ma- 
chitidwe  a ansembe  akuchitira  anthu 
ndiwo,  kuti  pamene  munthu  ali 
yense  akapereka  nsembe,  mnyamata 
wa  wansembe’yo  akabwera,  nyama 
iri  chiwirire,  ndi  chobvuulira  cha 
ngowe  cha  mano  atatu  m’dzanja 
lache  ; 14  nachipisa  m’chirnphuli, 

kapena  mu  mkhate,  kapena  m’nkhali, 

kapena  mu  mphika ; yonse  imene 
chobvuulira’cho  chinaiturutsa,  wa- 
nsembe’yo  anaitenga  ikhale  yache. 
Adafotero  ku  Silo  ndi  alsrayeli  onse 
akufika  kumeneko.  1 5 Ngakhale  asa- 
nayambe  kupsereza  mafuta,  amadza 
mnyamata  wa  wansembe,  namuuza 
wopereka  nsembe,  nati,  Umpatse 
wansembe’yo  nyama  yoti  akaoche  ; 
pakuti  safuna  nyama  yako  yophika 
koma  yaiwisi.  16  Ndipo  ngati  mu- 
nthu  akanena  naye,  Koma  adzate- 
ntha  mafuta  tsopano  apa,  atatha, 
utenge  monga  mtima  wako  ufuna ; 
uyo  akanena  naye,  Iai,  koma  undi- 
patsire  iyo  tsopano’li,  ukapanda  ku- 
tero  ndidzailanda.  17  Ndipo  zoipa 
za  anyamata’wo  zinali  zazikuru  ndi- 
thu  pa  maso  pa  Yehova ; pakuti 
anthu  anaipidwa  ndi  nsembe  ya 
Yehova.  18  Koma  Samueli  ana- 
tumikira  pa  maso  pa  Yehova  akali 
mwana,  atamangira  m’chuuno  ndi 
efodi  wa  bafuta.  19  Ndiponso  ama- 
che  akamsokera  mwinjiro  waung’o- 
no,  nabwera  nawo  kwa  iye  chaka  ndi 
chaka,  pakudzapamodzi  ndi  mwamuna 
wache  kudzapereka  nsembe  ya  pa 
chaka.  20  Ndipo  Eli  anadalitsa  Eli- 
kana  ndi  mkazi  wache,  nati,  Yehova 
akupatse  mbeu  ndi  mkazi  uyu 
m’malo  mwa  iye  amene  munampe- 
mpha  kwa  Yehova.  Ndipo  iwowa 
anabwera  kwawo.  21  Ndipo  Ye- 
hova  anakumbukila  Hana,  naima 
iye,  nabala  ana  amuna  atatu,  ndi 
ana  akazi  awiri.  Ndipo  mwana’yo 
Samueli  anakula  pa  maso  pa  Ye- 
hova. 

22  Ndipo  Eli  anali  wokalamba  ndi- 
thu ; namva  zonse  ana  ache  ana- 
chitira  alsrayeli  onse,  ndi  kuti  ana- 
gona  ndi  akazi  akusonkhana  pa 
khomo  la  chihema  chokomanako. 
23  Ndipo  iye  ananena  nawo,  Muma- 
chitiranji  zotere  ? popeza  ndirinku- 
mva  za  machitidwe  anu  oipa  kwa 
anthu  onsewa.  24  Iai  ana  anga ; 
popeza  mbiri  imene  ndirikuimva  siri 
yabwino  iai  ; mulikulakwitsa  anthu 
a Yehova.  25  Munthu  akachimwira 
munthu  mnzache  oweruza  adzawe- 
ruza  mrandu  wache  ; koma  ngati 
munthu  achimwira  Yehova,  adzampe- 
mbedzera  ndani  ? Koma  ngakhale 
adatero,  iwo  aja  anakhalabe  osa- 
mvera  mau  a atate  wawo,  chifukwa 
Yehova  adati  adzawaononga.  26  Ndi- 
po  mwana’yo  Samueli  anakulakula, 


ndipo  Yehova  ndi  anthu  omwe  ana- 
mkomera  mtima. 

27  Ndipo  anafika  kwa  Eli  munthu 
wa  Mulungu,  nanena  naye,  Atero 
Yehova,  Kodi  Ine  ndinadziulula  kwa 
banja  la  kholo  lako,  muja  anali 
m’Aigupto,  m’nyumba  ya  Farao  ? 
28  Kodi  sindinasankhula  iye  pakati 
pa  mafuko  onse  a Israyeli,  akhale 
wansembe  wanga,  kuti  apereke  nse- 
mbe  pa  guwa  langa,  nafukize  zonu- 
nkhira,  nabvale  efodi  pa  maso  panga  ? 
Kodi  sindinapatsa  banja  la  kholo 
lako  zopereka  zonse  za  ku  moto  za 
ana  a Israyeli  ? 29  Nanga  umapo- 

nderezeranji  nsembe  yanga  ndi  cho- 
pereka  changa,  zimene  ndinalamu- 
lira  m’mokhala’mo  mwanga ; ndipo 
uchitira  ana  ako  ulemu  koposa  Ine, 
kudzinenepetsa  inu  nokha  ndi  zoko- 
metsetsa  za  zopereka  zawo  zonse  za 
alsrayeli,  anthu  anga  ? 30  Chifukwa 

chache  Yehova  Mulungu  wa  Israyeli 
akuti,  Ndinaterodi  kuti  banja  lako 
ndi  banja  Ia  kholo  lako  lidzayenda 
pa  maso  panga  nthawi  zonse  ; koma 
tsopano  Yehova  ati,  Chikhale  kutali 
ndi  Ine ; popeza  amene  andileme- 
keza  Ine,  Inenso  ndidzawalemekeza 
iwowa,  ndipo  akundipeputsa  Ine, 
adzapeputsidwa.  31  Ona  masiku  ali- 
nkudza  amene  ndidzadula  dzanja 
lako,  ndi  dzanja  la  nyumba  ya  kholo 
lako,  kuti  m’banja  lako  musakha- 
lenso  nkhalamba.  32  Ndipo  udzaona 
masautso  a mokhala’mo  Mulungu, 
m’malo  mwa  zabwino  zonse  Iye  aka- 
dachitira  Israyeli.  Banja  lako  lidza- 
khala  lopanda  nkhalamba  chikhalire. 
33  Ndipo  munthu  wako,  amene  ndi- 
dzamleka  osamlikha  pa  guwa  langa, 
adzatha  maso  ako,  ndi  kumvetsa 
mtima  wako  chisoni ; ndipo  obadwa 
onse  a m’banja  lako  adzamwalira 
akali  biriwiri.  34  Ndipo  ichi  chi- 
mene  chidzafikira  ana  ako  awiri  Ho- 
feni  ndi  Pinehasi,  chidzakhala  chi- 
zindikilo  kwa  iwo,  tsiku  limodzi 
adzafa  iwo  onse  awiri.  35  Ndipo 
ndidzadziukitsira  wansembe  wokhu- 
lupirika,  amene  adzachita  monga 
chimene  chiri  mu  mtima  mwanga 
ndi  m’chifuniro  changa  ; ndipo  ndi- 
dzammangira  nyumba  yokhazikika, 
ndipo  iyeyu  adzayenda  pa  maso  pa 
wodzozedwa  wanga  masiku  onse. 
36  Ndipo  kudzali  kuti  yense  waku- 
siyidwa  wa  m’banja  lako  adzabwera 
kwa  iye  nadzawerama  ndi  kupempha 

ndalama  ndi  chakudya,  nadzati,  Mu- 
ndipatsetu  nchito  yina  ya  wansembe, 
kuti  ndikaona  kakudya. 

3Ndipo  mwana’yo  Samueli  ana- 
tumikira  Yehova  pa  maso  pa 
Eli.  Ndipo  masiku  aja  mau  a 
Yehova  anamveka  kamodzi  kamo- 
dzi ; masomphenya  sanaonekaoneka. 
2 Ndipo  kunali  nthawi  yomweyo 
Eli  atagona  m’malo  mwache  ; (maso 
ache  anayamba  chizirezire  osatha 
kupenya  bwino,)  3 ndi  nyali  ya  Mu- 
lungu  isanazime,  Samueli  nagona 
m’kachisi  wa  Yehova,  m’mene  munali 
likasa  la  Mulungu  ; 4 pamenepo 

Yehova  anaitana  Samueli  ; ndipo  iye 
anayankha  kuti,  Ndiri  pano.  5 Ndipo 
anathamangira  kwa  Eli  nati,  Ndine, 
popeza  mwandiitana  ine.  Ndipo  iye 
anati,  Sindinaitana,  kagone.  Napita 
iye,  nagona.  6 Ndipo  Yehova  ana- 
bwereza  kumuitana,  ndi  kuti,  Sa- 
mueli.  Ndipo  Samueli  anauka,  na- 
pita  kwa  Eli,  nati,  Ndine,  pakuti 
mwandiitana  ndithu.  Koma  iye  ana- 
yankha,  Sindinaitana,  mwana  wanga  ; 
kagone.  7 Koma  Samueli  asana- 
dziwe  Yehova,  ndiponso  mau  a Ye- 
hova  asanaululidwe  kwa  iye.  8 Ndipo 
Yehova  anabwereza  kumuitana  Sa- 
mueli  nthawi  yachitatu.  Ndipo  iye 
anauka  napita  kwa  Eli,  nati,  Ndine, 
pakuti  mwandiitana  ndithu.  Ndipo 
Eli  anazindikira  kuti  ndiye  Yehova 
amene  analikuitana  mwana’yo.  9 Chi- 
fukwa  chache  Eli  anati  kwa  Samueli, 
Pita,  ukagone  ; ndipo  akakuitananso, 
ukabvomere,  kuti,  Nenani  Yehova, 
popeza  mnyamata  wanu  akumva. 
Chomwecho  Samuelianakagonam’ma- 
lo  mwache.  10  Ndipo  Yehova  ana- 
bwera,  naima’po,  namuitana  monga 
momwemo,  Samueli,  Samueli.  Po- 
mpo  Samueli  anayankha,  Nenani  ; 
popeza  mnyamata  wanu  akumva. 
11  Ndipo  Yehova  ananena  ndi  Sa- 
mueli,  Taona,  ndidzachita  mwa  Isra- 
yeli  choliritsa  mwini  khutu  kwa 
munthu  yense  wakuchimva.  12  Tsi- 
ku  lija  ndidzamchitira  Eli  zonse  ndi- 
naneneratu  za  pa  banja  lache,  ku- 
chiyamba  ndi  kuchitsiriza.  13  Po- 
peza  ndinamuuza  kuti  ndidzaweruza 
nyumba  yache  kosatha  chifukwa  cha 
zoipa  anazidziwa,  popeza  ana  ache 
anadzitengera  temberero,  koma  iye 
sanawaletsa.  14  Chifukwa  chache 
ndinalumbira  kwa  banja  la  Eli,  kuti 
zoipa  za  banja  la  Eli’lo  sizidzafafani- 


zidwa  ndi  nsembe,  kapena  ndi  zope- 
reka,  ku  nthawi  zonse.  15  Ndipo 
Samueli  anagona  kufikira  m’mawa, 
natsegula  zitseko  za  nyumba  ya  Ye- 
hova.  Ndipo  Samueli  anaopa  ku- 
dziwitsa  Eli  masomphenya’wo.  1 6 Pa- 
menepo  Eli  anaitana  Samueli,  nati, 
Mwana  wanga,  Samueli.  Nati  iye, 
Ndine.  17  Ndipo  anati,  Anakuuza 
chinthu  chanji  ? Usandibisire  ine. 
Mulungu  akulange,  ndi  kuonjeza’po, 
ngati  undibisira  chimodzi  cha  zonse 
zija  adanena  nawe.  18  Ndipo  Sa- 
mueli  anamuuza  zonse,  sanambi- 
sira  kanthu.  Ndipo  iye  anati,  Ndiye 
Yehova ; achite  chomkomera  pa 
maso  pache.  19  Ndipo  Samueli  ana- 
kula,  Yehova  nakhala  naye,  osalola 
kuti  mau  ache  amodzi  apite  pa  chabe. 
20  Ndipo  alsrayeli  onse,  kuyambira 
ku  Dani  kufikira  ku  Beereseba  ana- 
zindikira  kuti  Samueli  anakhazikika 
akhale  mneneri  wa  Yehova.  21  Ndipo 
Yehova  anaonekanso  m’Silo,  pakuti 
Yehova  anadziulula  kwa  Samueli  ku 
Silo,  mwa  mau  a Yehova. 

4Ndipo  mau  a Samueli  anafi- 
kira  kwa  alsrayeli  onse.  Ndi- 
po  alsrayeli  anaturuka  kukaponyana 
nkhondo  ndi  aFilisti,  namanga  zi- 
thando  zawo  ku  Ebenezeri  ; aFili- 
sti’wo  namanga  m’Afeki.  2 Ndipo 
aFilisti’wo  anandandalitsa  nkhondo 
yawo  pa  alsrayeli  ; ndipo  pokomana 
nkhondo  alsrayeli  anakanthidwa  ndi 
aFilisti.  Ndipo  anapha  ku  thengo’ko 
anthu  zikwi  zinai  a khamu  lawo. 
3 Ndipo  pamene  anthu  anafika  ku 
zithando’zo,  akuru  a Israyeli  anati, 
Yehova  anatikanthiranji  lero  pa  maso 
pa  aFilisti  ? Tikadzitengere  likasa 
la  chipangano  la  Yehova  ku  Silo, 
kuti  likabwera  pakati  pa  ife,  lidzati- 
pulumutsa  m’dzanja  la  adani  athu. 
4 Chifukwa  chache  anatumiza  ku 
Silo  kuti  akatenge  kumeneko  lika- 
sa’lo  la  chipangano  la  Yehova  wa 
makamu,  wokhala  pakati  pa  akerubi ; 
ndipo  ana  awiri’wo  a Eli,  Hofeni  ndi 
Pinehasi  anali  komweko  ndi  likasa 
la  chipangano  la  Yehova.  5 Pakufika 
likasa’lo  la  chipangano  la  Yehova  ku 
zithando,  alsrayeli  onse  anapfuula 
ndi  mau  okweza,  kotero  kuti  dziko 
linachita  chibvomezi.  6 Ndipo  aFili- 
sti’wo  pakumva  kubuma  pa  kupfuula 
kwawo,  anati,  Phokoso  ili  la  kupfuula 
kwakukuru  ku  zithando  za  alsrayeli 
litani  ? Ndipo  anamva  kuti  likasa 

la  Yehova  lidafika  ku  zithando’zo. 

7 Ndipo  aFilisti  anaopa,  pakuti  anati, 
Mulungu  wafika  ku  zithando.  Ndipo 
iwo  anati,  Tsoka  kwa  ife  ! popeza 
kale  lonse  panalibe  chinthu  chotere. 

8 Tsoka  kwa  ife  ! adzatilanditsa 

ndani  m’manja  a milungu  ya  mpha- 
mvu  imeneyi  ? Milungu  ija  inakantha 
aAigupto  ndi  masautso  onse  m’chi- 
pululu,  ndi  yomweyi.  9 Limbikani, 
ndipo  muchite  chamuna,  aFilisti  inu, 
kuti  mungakhale  akapolo  a aHebri, 
monga  iwowa  anali  akapolo  anu. 
Chitani  chamuna  nimuponyane  nawo. 
10  Ndipo  aFilisti  anaponyana  nawo, 
nakantha  alsrayeli  ; iwowa  natha- 
wira,  munthu  yense  ku  hema  wache  ; 
ndipo  kunali  kuwapha  kwakukuru  ; 
popeza  anafa’ko  alsrayeli  zikwi  ma- 
kumi  atatu  a oyenda  pansi.  11  Ndipo 
likasa  la  Mulungu  linalandidwa,  ndi 
ana  awiri  a Eli,  Hofeni  ndi  Pinehasi, 
anaphedwa.  12  Ndipo  munthu  wa 
pfuko  la  Benjamini  anathamanga 
kuchokera  ku  khamu  la  ankhondo, 
nafika  ku  Silo  tsiku  lomwelo,  ndi 
zobvala  zache  zong’ambika,  ndi  dothi 
pa  mutu  pache.  13  Pakufika  iye, 
onani,  Eli  analikukhala  pa  mpando 
m’mbali  mwa  njira,  alikuyang’anira, 
popeza  mtima  wache  unanthunthu- 
mira  chifukwa  cha  likasa  la  Mulungu. 
Pamene  munthu  uja  anafika  m’mu- 
dzi’mo,  nanena  izi,  a m’mudzi  monse 
analira.  14  Ndipo  Eli  pakumva  ku- 
buma  kwa  kulira  kwawo,  anati,  Ali- 
kupokoseranji  ? Ndipo  munthu’yo 
anafulumira,  nadza  nauza  Eli.  15  Ko- 
ma  Eli  anali  ndi  zaka  makumi  asanu 
ndi  anai  kudza  zisanu  ndi  zitatu  ; 
ndipo  maso  ache  anangokhala  tong’o 
osapenya.  16  Ndipo  munthu’yo  anati 
kwa  Eli,  Ine  ndine  amene  ndachokera 
ku  khamu  la  ankhondo,  ndipo  nda- 
thawa  lero  ku  khamu  la  ankhondo. 
Ndipo  iye  anati,  Nkhondo’yo  idatani, 
mwana  wanga  ? 17  Ndipo  waku- 

bwera  ndi  mau’yo  anayankha,  nati, 
Israyeli  anathawa  pa  maso  pa  aFilisti, 
ndiponso  kunali  kuwapha  kwakukuru 
kwa  anthu,  ndi  ana  anu  awiri  omwe 
Hofeni  ndi  Pinehasi  afa,  ndipo  likasa 
la  Mulungu  lalandidwa.  18  Ndipo 
kunali,  pakunena  za  likasa  la  Mu- 
lungu,  iye  anagwa  chambuyo  pa 
mpando  wache  pa  mbali  pa  chipata, 
ndi  khosi  lache  linatyoka,  nafa  iye  ; 
popeza  anali  wolcalamba  ndi  wamkuru 
thupi.  Ndipo  adaweruza  anthu  a Isra- 


yeli  zaka  makumi  anai.  19  Ndipo 
mpongozi  wache,  mkazi  wa  Pinehasi, 
anali  ndi  mimba,  pafupi  pa  nthawi 
yache  yakuona  mwana ; ndipo  pa- 
kumva  iye  mau  akuti  likasa  la  Mu- 
lungu  linalandidwa,  ndi  kuti  mpo- 
ngozi  wache,  ndi  mwamuna  wache 
anafa,  iyeyu  anawerama,  nabala 
mwana ; popeza  kuchira  kwache 
kwamdzera.  20  Ndipo  pamene  adati 
amwalire  anthu  akazi  akukhala  naye 
ananena,  Usaope,  popeza  waona  mwa-  i 
na  wamwamuna.  Koma  iye  sana- 
yankha,  kapena  kusamalira.  21  Ndi- 
po  iye  anamucha  dzina  la  mwana’yo 
Ikabodi,  nati,  Ulemerero  wachoka 
kwa  Israyeli  ; chifukwa  likasa  la 
Mulungu  linalar.didwa,  ndi  chifukwa 
cha  mpongozi  wache  ndi  mwamuna 
wache.  22  Ndipo  iye  anati,  Uleme- 
rero  wachoka  kwa  Israyeli  ; chifukwa 
likasa  la  Mulungu  lalandidwa. 

5Ndipo  aFiiisti  anatenga  likasa 
la  Mulungu,  nachoka  nalo  ku 
Ebenezeri,  napita  ku  Asidodi.  2 Ndi- 
po  aFilisti’wo  anatenga  likasa  la 
Mulungu,  nafika  nalo  ku  nyumba 
ya  Dagoni,  naliika  pafupi  ndi  Dagoni. 

3 Ndipo  pakuuka  a ku  Asidodi  ma- 
mawa,  taonani  Dagoni  adagwa  pansi, 
nagona  chafufumimba  patsogolo  pa 
likasa  la  Yehova.  Ndipo  iwo  ana- 
tenga  Dagoni  namuimikanso  m’malo 
mwache.  4 Ndipo  m’mawa  mwache 
polawirira,  taonani,  Dagoni  adagwa 
pansi,  nagona  chafufumimba  patso- 
golo  pa  likasa  la  Yehova  ; ndipo  mutu 
wache  ndi  zikato  zonse  ziwiri  za 
manja  ache  zinagona  zoduka  pa  chiu- 
ndo  ; Dagoni  anatsala  thupi  lokha. 

5 Chifukwa  chache  angakhale  anse- 
mbe,  angakhale  ena  akulowa  m’nyu- 
mba  ya  Dagoni,  palibe  woponda  pa 
chiundo  cha  Dagoni  ku  Asidodi, 
kufikira  lero  lino. 

6 Koma  Yehova  anabvuta  iwo  a 
ku  Asidodi  ndi  dzanja  lache,  nawao- 
nonga,  nawazunza  ndi  mafundo, 
m’Asidodi  ndi  m’miraga  yache.  7 Ndi- 
po  pamene  anthu  a ku  Asidodi  anaona 
kuti  nchomwecho,  anati  iwowa,  Li- 
kasa  la  Mulungu  wa  Israyeli  lisakha- 
litse  ndi  ife  ; popeza  dzanja  lache 
litiwawira  ife,  ndi  Dagoni  mulungu 
wathu.  8 Chifukwa  chache  anatu- 
miza  mithenga,  nasonkhanitsa  ma- 
fumu  onse  a aFilisti,  nati,  Tichite 
nalo  chiani  likasa  la  Mulungu  wa 
Israyeli  ? Ndipo  anati,  Anyamule 

likasa  la  Mulungu  kunka  nalo  ku 
Gati.  Ndipo  ananyamula  likasa’lo 
la  Mulungu  wa  Israyeli,  napita  nalo 
kumeneko.  9 Ndipo  kunali  atafika 
nalo,  dzanja  la  Yehova  linatsutsa 
mudzi’wo  ndi  kusautsa  kwakukuru  ; 
ndipo  anazunza  anthu  a mudzi’wo, 
akuru  ndi  ang’ono  ; ndi  mafundo 
anawabuka.  10  Chifukwa  chache 
anatumiza  likasa  la  Mulungu  ku 
Ekroni.  Ndipo  kunali  pofika  lika- 
sa’lo  ku  Ekroni,  a ku  Ekroni  ana- 
pfuula  nati,  Anadzatitulira  likasa  la 
Mulungu  wa  Israyeli,  kutipha  ife  ndi 
ana  athu.  11  Chifukwa  chache  ana- 
tumiza,  nasonkhanitsa  mafumu  onse 
a aFilisti,  ndipo  iwowa  anati,  Cho- 
tsani  likasa  la  Mulungu  wa  Israyeli, 
lipitenso  ku  malo  kwache,  kuti  linga- 
tiononge  ife,  ndi  anthu  athu  ; pakuti 
kunali  kusautsa  koopsa  m’mudzi 
monse  ; dzarvja  la  Mulungu  linabvu- 
tadi  pamenepo.  12  Ndipo  amene 
anapanda  kufa  anagwidwa  ndi  ma- 
fundo’wo  ; ndi  kulira  kwa  mudzi’wo 
kunakwera  lcumwamba. 

6Ndipo  likasa  la  Yehova  linakhala 
ku  dziko  la  aFilisti  miyezi  isanu 
ndi  iwiri.  2 Ndipo  aFilisti’wo  anai- 
tana  ansembe  ndi  oombeza,  nati, 
Tichitenji  ndi  likasa  la  Yehova  ? mu- 
tidziwitse  chimene  tilitumize  nacho 
ku  malo  kwache.  3 Ndipo  iwo  anati, 
Ngati  mulitumiza  kwina  likasa  la 
Mulungu  wa  Israyeli,  musalitumize 
lopanda  kanthu ; koma  makamaka 
mulibweze  ndi  nsembe  yoparamula, 
mukatero  mudzachiritsidwa,  ndi  ku- 
dziwa  chifukwa  chache  dzanja  lache 
liri  pa  inu  losachoka.  4 Ndipo  iwo 
aja  anati,  Tidzambwezera  nsembe 
yoparamula  yanji  ? Ndipo  iwo  anati, 
Mafundo  asanu  a golidi,  ndi  mbewa 
zisanu  za  golidi,  monga  mwa  chi- 
werengo  cha  mafumu  a aFilisti  ; 
popeza  kusauka  kumodzi  kunali  pa 
inu  nonse,  ndi  pa  mafumu  anu. 
5 Chifukwa  chache  muzipanga  zifa- 
nizo  za  mafundo  anu,  ndi  zifanizo  za 
mbewa  zanu  zimene  ziipitsa  dziko  ; 
ndipo  muchitire  ulemu  Mulungu  wa 
Israyeli  ; kuti  kapena  adzaleza  dza- 
nja  lache  pa  inu,  ndi  pa  milungu  yanu, 
ndi  pa  dziko  lanu.  6 Mulikuumitsi- 
ranji  mitima  yanu,  monga  aAigupto 
ndi  Farao  anaumitsa  mitima  yawo  ? 
Kodi  iwo  sanalola  anthu’wo  amuke, 
Iye  atachita  kodabwitsa  pakati  pawo, 
ndipo  anamuka  ? 7 Chifukwa  cha- 


che  tsono,  tengani,  nimukonze  gareta 
latsopano,  ndi  ng’ombe  ziwiri  za 
mkaka,  zosalawa  goli  chikhalire, 
ndipo  mumange  ng’ombe’zo  pa  gareta, 
muzichotsere  ana  awo  kunka  nawo 
kwanu  ; 8 ndipo  mutenge  likasa  la 

Yehova,  nimuliike  pa  gareta’po  ; ni- 
muike  zokometsera  za  golidi,  zimene 
muzipereka  kwa  Iye  ngati  nsembe 
yoparamula,  m’bokosi  pa  mbali  pa- 
che  ; nimulitumize  lichoke.  9 Ndipo 
muyang’anire,  ngati  likwera  pa  njira 
ya  malire  ache  ache  ku  Betisemesi, 
Iye  anatichitira  choipa  ichi  chachi- 
kuru  ; koma  iikapanda  kutero,  tidza- 
dziwa’po  kuti  dzanja  limene  linati- 
kantha,  siliri  lache  ; langotigwera 
tsoka’li.  10  Ndipo  anthu’wo  anatero  ; 
natenga  ng’ombe  ziwiri  za  mkaka, 
nazimanga  pa  gareta,  natsekera  ana’wo 
kwawo  ; 11  naika  likasa  la  Yehova 

pa  gareta’po,  ndi  bokosi  m’mene  mu- 
nali  mbewa  za  golidi  ndi  zifanizo  za 
mafundo  awo.  12  Ndipo  ng’ombe’zo 
zinatsata  njira  yolunjika  ku  Betise- 
mesi,  niziyenda  mu  mseu,  zirikulira 
poyenda  ; sizinapambukira  ku  dzanja 
la  manja,  kapena  ku  la  manzere  ; 
ndipo  mafurnu  a aFilisti  anazitsatira 
kufikira  ku  malire  a Betisemesi. 
13  Ndipo  a ku  Betisemesi  analiku- 
mweta  tirigu  wawo  m’cliigwa’mo  ; 
natukula  maso  awo,  naona  likasa’lo, 
nakondwera  pakuliona.  14  Ndipo 
gareta’lo  linafika  m’munda  wa  Yoswa 
wa  ku  Betisemesi,  ndi  kuima  mo- 
mwemo,  pa  mwala  waukuru  ; ndipo 
anawaza  matabwa  a gareta’lo,  nazi- 
pereka  ng’ombe’zo  nsembe  yopsereza 
kwa  Yehova.  15  Ndipo  aLevi  ana- 
tsitsa  likasa  la  Yehova,  ndi  bokosi 
linali  nalo,  m’mene  munali  zokome- 
tsera  za  golidi,  naziika  pa  mwala 
waukuru’wo  ; ndipo  anthu  a ku 
Betisemesi  anapereka  nsembe  zo- 
psereza,  naphera  nsembe  kwa  Yehova 
tsiku  lomwelo.  16  Ndipo  pamene 
mafumu  asanu  a aFilisti  anaonera’ko, 
anabwerera  kunka  ku  Ekroni  tsiku 
lomwelo. 

17  Ndipo  amenewa  ndiwo  mafundo 
a golidi  amene  anabwezera  kwa  Ye- 
hova  akhale  nsembe  yoparamula, 
kwa  Asidodi  limodzi,  kwa  Gaza  li- 
modzi,  kwa  Asikeloni  limodzi,  kwa 
Gati  limodzi,  kwa  Ekroni  limodzi  ; 
18  ndiponso  mbewa  za  golidi,  monga 
chiwerengo  cha  midzi  yonse  ya  ma- 
fumu  asanu  a aFilisti,  midzi  ya  ma- 

linga,  ndi  midzi  ya  ku  miraga  ; 
kufikira  ku  mwala  waukuru,  ada- 
ika’po  likasa  la  Yehova  ; mwala’wo 
ulipobe  kufikira  lero  m’munda  wa 
Yoswa  wa  ku  Betisemesi.  19  Ndipo 
Mulungu  anakantha  anthu  a ku  Beti- 
semesi,  chifukwa  anasuzumira  m’li- 
kasa  la  Yehova,  anakantha  anthu 
zikwi  makumi  asanu ; ndipo  anthu 
analira  maliro,  chifukwa  Yehova 
anawakantha  anthu’wo  ndi  maka- 
nthidwe  akuru.  20  Ndipo  a ku  Beti- 
semesi  anati,  Akhoza  ndani  kuima 
pa  maso  pa  Yehova,  Mulungu  Woyera 
uyu  ? Ndipo  adzakwera  kwa  yani 
pakutichokera  ife  ? 21  Ndipo  ana- 

tumiza  mithenga  kwa  anthu  a ku 
Kiriati  Yearimu,  nati,  AFilisti  ana- 
bwera  nalo  likasa  la  Yehova,  mutsike, 
ndi  lcukwera  nalo  kwanu. 

7Ndipo  anthu  a ku  Kiriati  Yearimu 
anabwera,  natenga  likasa  la 
Yehova,  nafika  nalo  m’nyumba  ya 
Abinadabu  pa  phiri  ; napatula  mwana 
wache  wamwamuna  Eleazeri  kuti 
asunge  likasa  la  Yehova. 

2 Ndipo  kunali,  kuti  likasa’lo  lina- 
khala  nthawi  yaikuru  m’Kiriati  Yea- 
rimu  ; popeza  linakhala’ko  zaka 
makumi  awiri  ; ndipo  banja  lonse 
la  Israyeli  linalirira  Yehova.  3 Ndipo 
Samueli  analankhula  ndi  banja  lonse 
la  Israyeli  nati,  Ngati  mukuti  mu- 
bv/erere  kunka  kwa  Yehova  ndi  mi- 
tima  yanu  yonse,  chotsani  pakati 
pa  inu  milungu  ya  chilendo,  ndi 
Asitaroti,  nimukonzere  Yehova  mi- 
tima  yanu,  ndi  kumtumikira  Iye 
yekha ; mukatero,  Iye  adzakupulu- 
mutsani  m’manja  a aFilisti.  4 Po- 
mwepo  ana  a Israyeli  anachotsa 
aBaala  ndi  Asitaroti,  natumikira  Ye- 
hova  yekha. 

5 Ndipo  Samueli  anati,  Musonkha- 
nitse  alsrayeli  onse  ku  Mizipa,  ndipo 
ine  ndidzakupemphererani  kwa  Ye- 
hova.  6 Ndipo  anaunjikana  ku  Mi- 
zipa,  natunga  madzi,  nawatsanula  pa 
maso  pa  Yehova,  nasala  chakudya 
tsiku  lija,  nati,  Tinachimwira  Yehova. 
Ndipo  Samueli  anaweruza  ana  a Isra- 
yeli  m’Mizipa.  7 Ndipo  pamene 
aFilisti  anamva  kuti  alsrayeli  ana- 
sonkhana  pamodzi  ku  Mizipa,  ma- 
fumu  a aFilisti  anakwera  kukaya- 
mbana  ndi  alsrayeli.  Ndipo  alsra- 
yeli  pakumva  ichi,  anachita  mantha 
ndi  aFilisti’wo.  8 Ndipo  ana  a Isra- 
yeli  anati  kwa  Samueli,  Musaleke 


kutipempherera  kwa  Yehova  Mu- 
lungu  wathu,  kuti  Iye  atipulumutse 
m’manja  a aFilisti’wo.  9 Ndipo  Sa- 
mueli  anatenga  mwana  wa  nkhosa 
woyamwa,  nampereka  wa  thunthu 
kwa  Yehova  nsembe  yopsereza  ; ndipo 
Samueli  anapempherera  Israyeli  kwa 
Yehova ; ndipo  Yehova  anambvo- 
mereza.  10  Ndipo  pamene  Samueli 
analikupereka  nsembe  yopsereza’yo, 
aFilisti  anayandikira  kuti  aponyane 
ndi  alsrayeli  ; koma  tsiku  lomwe  lija 
Yehova  anagunda  ndi  kugunda  kwa- 
kukuru  pa  aFilisti’wo,  nawapolonga- 
nitsa.  Ndipo  anakanthidwa  pa  maso 
pa  alsrayeli.  11  Ndipo  alsrayeli  ana- 
turuka  ku  Mizipa,  nathamangira 
aFilisti,  nawakantha  mpaka  anafika 
pansi  pa  Betikara.  12  Pamenepo 
Samueli  anatenga  mwala,  nauimika 
pakati  pa  Mizipa  ndi  Seni,  naucha 
dzina  lache  Ebenezeri,  nati,  Kufikira 
pano  Yehova  anatithandiza.  13  Cho- 
mwecho  anagonjetsa  aFilisti,  ndipo 
iwo  sanatumphanso  malire  a Israyeli  ; 
ndipo  dzanja  la  Yehova  linasautsa 
aFilisti  masiku  onse  a Samueli. 
14  Ndipo  midzi  ya  Israyeli  imene 
aFilisti  adailanda  kale  inabwezedwa 
kwa  alsrayeli,  kuyambira  ku  Ekroni 
kufikira  ku  Gati ; ndi  alsrayeli  ana- 
landitsa  miraga  yawo  m’manja  a 
aFilisti.  Ndipo  pakati  pa  alsrayeli 
ndi  aAmori  panali  mtendere  ; 1 5 ndipo 
Samueli  anaweruza  Israyeli  masiku 
onse  a moyo  wache.  16  Ndipo  ana- 
yenda  chozungulira  chaka  ndi  chaka 
ku  Beteli,  ndi  ku  Giligala,  ndi  ku 
Mizipa  ; naweruza  Israyeli  m’malo 
onse  amenewa.  17  Ndipo  anabwera 
ku  Rama,  pakuti  nyumba  yache  inali 
kumeneko  ; ndipo  pamenepo  ana- 
weruza  Israyeli  ; namanga’po  guwa 
la  nsembe  la  Yehova. 

8Ndipo  kunali,  pamene  Samueli 
anakalamba,  anaika  ana  ache 
amuna  akhale  oweruza  a Israyeli. 
2 Dzina  la  mwana  wache  woyamba 
ndiye  Yoeli,  ndi  dzina  la  wachiwiri 
ndiye  Abiya ; ndiwo  oweruza  a ku 
Beereseba.  3 Ndipo  ana  ache  sana- 
tsanza  makhalidwe  ache,  koma  ana- 
pambukira  ku  chisisiro,  nalandira 
chokometsera  mlandu,  naipitsa  ku- 
weruza. 

4 Pamenepo  akuru  onse  a Israyeli 
anasonkhana,  nadza  kwa  Samueli  ku 
Rama  ; 5 nanena  naye,  Taonani, 

mwakalamba,  ndipo  ana  anu  satsanza 

makhalidwe  anu ; tsono,  mutilo- 
ngere  mfumu  kuti  ikatiweruze,  monga 
umo  muchitidwa  m’mitundu  yonse 
ya  anthu.  6 Koma  chimenechi  sichi- 
nakondweretsa  Samueli,  pamene  iwo 
anati,  Tipatseni  mfumu  kuti  itiwe- 
ruze.  Ndipo  Samueli  anapemphera 
kwa  Yehova.  7 Ndipo  Yehova  ana- 
nena  ndi  Samueli,  Umvere  rnau  onse 
anthu’wo  alikulankhula  nawe ; po- 
peza  sindiwe  anakukana,  koma  ndine 
anandikana,  kuti  ndisakhale  mfumu 
yawo.  8 Monga  nchito  zawo  zonse 
anazichita  kuyambira  tsiku  lija  ndi- 
nawaturutsa  ku  Aigupto,  kufikira 
lero  lino,  kuti  anandisiya  Ine,  natu- 
mikira  milungu  yina,  momwemo 
alikutero  ndi  iwenso.  9 Chifukwa 
chache  tsono  umvere  mau  awo  ; koma 
uwachenjeze  kolimba,  ndi  kuwadzi- 
witsa  makhalidwe  ache  a mfumu 
imene  idzawaweruza. 

10  Ndipo  Samueli  anauza  anthu 
akumpempha  iye  mfumu  mau  onse 
a Yehova.  11  Nati,  Awa  ndi  ma- 
khalidwe  a mfumu  imene  idzaweruza 
inu ; idzatenga  ana  anu  amuna, 
akhale  akusunga  magareta,  ndi  aka- 
valo  ache  ; ndipo  adzathamanga  ndi 
kutsogolera  magareta  ache ; 12  idza- 
waika  akhale  otsogolera  chikwi,  ndi 
otsogolera  makumi  asanu ; ndipo 
idzaika  ena  kulima  minda  yache,  ndi 
kutema  dzinthu  zache,  ndi  kumpa- 
ngira  zipangizo  za  nkhondo,  ndi  zi- 
pangizo  za  magareta.  13  Ndipo  idza- 
tenga  ana  anu  akazi  napange  zonu- 
nkhira,  naphikire,  naumbe  mikate. 
14  Ndipo  idzalanda  minda  yanu,  ndi 
minda  ya  mphesa  yanu,  ndi  minda 
ya  azitona,  inde  minda  yoposa’yo, 
nidzaipatsa  anyamata  ache.  15Ndipo 
idzatenga  limodzi  la  magawo  khumi 
la  mbeu  zanu,  ndi  la  minda  yanu  ya 
mphesa,  nidzalipatsa  akapitao  ache, 
ndi  anyamata  ache.  16  Ndipo  idza- 
tenga  akapolo  anu,  ndi  adzakazi  anu, 
ndi  anyamata  anu  okongola  koposa, 
ndi  aburu  anu,  nidzawagwiritsa 
nchito  yache.  17  Idzatenga  limodzi 
la  magawo  khumi  la  zoweta  zanu  ; 
ndipo  inu  mudzakhala  akapolo  ache. 
18  Ndipo  tsiku  lija  mudzapfuula  chi- 
fukwa  cha  mfumu  yanu  munadzi- 
sankhira  nokha  ; koma  Yehova  sa- 
dzayankha  inu  tsiku  lijalo.  19  Kotna 
anthu  anakana  kumvera  mau  a 
Samueli  ; nati,  Iai,  koma  tifuna  ku- 
khala  nayo  mfumu  yathu  ; 20  kuti 

ifenso  tikafanane  nawo  anthu  a 
mitundu  yonse  ; kuti  mfumu  ya- 
thuyo  ikatiweruzire,  ndi  kuturuka 
kutitsogolera,  ndi  kuponya  nafe  nkho- 
ndo  zathu.  21  Ndipo  Samueli  ana- 
mva  mau  onse  a anthu’wo,  nawafo- 
tokozanso  m’makutu  a Yehova. 
22  Ndipo  Yehova  anati  kwa  Samueli, 
Umvere  mau  awo,  nuwalongere  mfu- 
mu.  Ndipo  Samueli  anati  kwa  amuna 
a Israyeli,  Mupite,  munthu  yense  ku 
mudzi  wache. 

9Ndipo  panali  munthu  mBenja- 
mini,  dzina  lache  ndiye  Kisi, 
mwana  wa  Abiyeli,  mwana  wa  Zerori, 
mwana  wa  Bekorati,  mwana  wa 
Afiya,  mwana  wa  mBenjamini,  ndiye 
ngwazi.  2 Iye  anali  ndi  mwana 
wamwamuna  dzina  lache  Sauli,  mnya- 
mata  wokongola ; pakati  pa  anthu 
onse  a Israyeli  panalibe  wina  woko- 
ngola  ngati  iye  ; anali  wamtali,  anthu 
onse  ena  anamlekeza  m’chifuwa. 
3 Ndipo  aburu  a Kisi,  atate  wa  Sauli, 
analowerera.  Ndipo  Kisi  anati  kwa 
Sauli  mwana  wache,  Utenge  mnya- 
mata  mmodzi,  nunyamuke,  kukafuna 
aburu’wo.  4 Ndipo  anapyola  dziko 
la  mapiri  la  Efraimu,  napyola  dziko 
la  Salisa,  koma  sanawapeza  ; pame- 
nepo  anapyolanso  dziko  la  Salimu, 
koma  panalibe  pamenepo  ; napyola 
dziko  la  aBenjamini,  osawapeza. 
5 Pamene  anafika  ku  dziko  la  Zufi, 
Sauli  anamuuza  mnyamata  amene 
anali  naye,  kuti,  Tiye  tibwerere ; 
kuti  atate  wanga  angaleke  kusama- 
lira  aburu’wo,  ndi  kutenga  nkhawa 
chifukwa  cha  ife.  6 Koma  ananena 
naye,  Onatu,  m’mudzi  muno  muli 
munthu  wa  Mulungu,  ndiye  munthu 
anthu  amchitira  ulemu  ; zonse  azi- 
nena  zichitika  ndithu  ; tiyeni  tipite 
komweko,  kapena  adzakhoza  kuti- 
dziwitsa  zimene  tirikuyendera.  7 Ndi- 
po  Sauli  ananena  ndi  mnyamata 
wache,  Koma  taona,  tikapita’ko  ti- 
mtengere  chiani  munthu’yo  ? popeza 
mkate  udatha  m’zotengera  zathu, 
ndiponso  tiribe  mphatso  ya  kumte- 
ngera  munthu  wa  Mulungu,  tiri 
nacho  chiani  ? 8 Ndipo  mnyama- 

ta’yo  anayankhanso  kwa  Sauli  nati, 
Onani  m’dzanja  langa  muli  limodzi 
la  magawo  anai  a sekeli  wa  siliva  ; 
ndidzampatsa  munthu  wa  Mulungu 
limeneli  kuti  atiuze  njira  yathu. 

9 Kale  m’Israyeli,  munthu  akati 
afunse  kwa  Mulungu,  adafotero  kuti, 

Tiyeni  tipite  kwa  mlauli’yo  : popeza 
iye  wochedwa  mneneri  malcono  ano 
anachedwa  mlauli  kale.  10  Pame- 
nepo  Sauli  anati  kwa  mnyamata 
wache,  Wanena  bwino  ; tiye  tipite. 
Chomwecho  iwowa  anapita  ku  mudzi 
kumene  kunali  munthu  wa  Mulu- 
ngu’yo.  11  Pakukwera  ku  mudzi’ko 
anapeza  anthu  akazi  alikuturuka  kuti 
akatunge  madzi,  nanena  nawo,  Mlau- 
li’yo  alipo  kodi  ? 12  Ndipo  ana- 

wayankha  nati,  Alipo  ; onani,  ali 
m’tsogolo  mwanu  ; fulumirani  pakuti 
wabwera  lero  ku  mudzi  kuno  ; popeza 
lero  anthu  akuti  aphere  nsembe  pa 
msanje  ; 13  mutafika  m’mudzi,  po- 
mwepo  mudzampeza,  asanakwere  ku 
msanje  kukadya  ; pakuti  anthu  sa- 
dzadya,  koma  iye  atafika  ndipo  ; 
pakuti  iye  amadalitsa  nsembe’yo  ; 
ndipo  atatero  oitanidwa’wo  amadya. 
Chifukwa  chache  kwerani  ; popeza 
nthawi  yino  mudzampeza.  14  Ndipo 
iwowa  anakwera  ku  mudzi  ; ndipo 
m’mene  analowa  m’mudzi’mo,  onani, 
Samueli  anaturukira  pali  iwo,  kuti 
akakwere  ku  msanje.  , 

15  Ndipo  Yehova  anaululiratu 
m’khutu  la  Samueli  dzulo  lache  la 
tsiku  limene  Sauli  anabwera,  kuti, 
16  Mawa,  monga  dzuwa  lino,  ndidza- 
kutumizira  munthu  wochokera  ku 
dziko  la  Benjamini,  udzamdzoza  iye 
akhale  mtsogoleri  wa  anthu  anga 
Israyeli,  kuti  akawapulumutse  anthu 
anga  m’manja  a aFilisti  ; pakuti  Ine 
ndinapenya  pa  anthu  anga,  popeza 
kulira  kwawo  kunandifika  Ine.  1 7 Ndi- 
po  pamene  Samueli  anaona  Sauli, 
Yehova  anati  kwa  iye,  Ona  munthu 
amene  ndinakuuza  za  iye  ! ameneyu 
adzaweruza  anthu  anga.  18  Po- 
mwepo  Sauli  anayandikira  kwa  Sa- 
mueli  pakati  pa  chipata,  nati,  Mundi- 
dziwitse  nyumba  ya  mlauli’yo  iri 
kuti  ? 19  Ndipo  Samueli  anayankha 

Sauli  nati,  Ine  ndine  mlauli’yo.  Kwe- 
ra,  batsogola  ku  msanje,  pakuti  mu- 
dzadya  ndi  ine  lero  ; ndipo  m’mawa 
ndidzakulola  upite,  ndi  kukudziwitsa 
zonse  ziri  mu  mtima  mwako.  20  Za 
aburu  ako  atatayika  adapita  masiku 
atatu,  usalingalirenso  iwowa  ; pakuti 
anapezedwa.  Ndipo  chifuniro  chonse 
cha  Israyeli  chiri  kwa  yani  ? Si  kwa 
iwe  ndi  banja  lonse  la  atate  wako  ? 
21  Ndipo  Sauli  anayankha  nati,  Sindiri 
mBenjamini  kodi,  wa  pfuko  laling’ono 
mwa  Israyeli  ? Ndiponso  banja  lathu 


nlochepa  pakati  pa  mabanja  onse  a 
pfuko  la  Benjamini  ? Potero  mu- 
lankhula  bwanji  mau  otere  ndi  ine  ? 
22  Ndipo  Samueli  anatenga  Sauli 
ndi  mnyamata  wache,  napita  nawo 
ku  chipinda  cha  alendo,  nawakhaiitsa 
pa  malo  a ulemu  pakati  pa  oitanidwa 
onse  ; ndiwo  anthu  monga  makumi 
atatu.  23  Ndipo  Samueli  ananena 
ndi  wophika,  Tenga  nyama  ndinaku- 
patsa,  ndi  kuti,  Ibakhala  ndi  iwe. 
24  Ndipo  wophika’yo  ananyamula 
mwendo  ndi  mnofu  wache,  nauika  pa 
maso  pa  Sauli.  Ndipo  Samueli  anati, 
Onani  chimene  tinakuikirani  ! mu- 
chiike  pa  maso  panu,  nudye  ; pakuti 
ichi  anakuikirani  kufikira  nthawi 
yonenedwa  popeza  ndinati,  Ndinaitana 
anthu’wo.  Chomwecho  Sauli  anadya 
ndi  Samueli  tsiku  lija.  25  Ndipo  pa- 
mene  anatsika  ku  msanje  kulowanso 
ku  mudzi,  iye  anakamba  ndi  Sauli 
pamwamba  pa  nyumba  yache.  26  Ndi- 
po  anauka  mamawa  ; ndipo  kutacha, 
Samueli  anaitana  Sauli  ali  pamwamba 
pa  nyumba,  nati,  Ukani  kuti  ndikulo- 
leni  mumuke.  Ndipo  Sauli  anauka, 
naturuka  onse  awiri,  iye  ndi  Samueli, 
kunka  kunja.  27  Ndipo  pamene 
analikutsika  polekeza  mudzi,  Samueli 
ananena  ndi  Sauli,  Uzani  mnyamata’yo 
abatsogole ; napita  iyeyo.  Koma 
inu  muime  pano,  kuti  ndikumvetseni 
mau  a Mulungu. 

i |T\  Pamenepo  Samueli  anatenga 
\ nsupa  ya  mafuta,  nawatsanu- 
lira  pa  mutu  pache,  nampsompsona 
iye,  nati,  Sanakudzozani  ndi  Mulungu 
kodi,  mukhale  mfumu  ya  pa  cholowa 
chache  ? 2 Mmene  talekana  lero, 

mudzakomana  ndi  anthu  awiri  pa 
manda  a Rakeli,  pa  malire  a Benja- 
mini  ku  Zeliza  ; iwo  ndiwo  adzanena 
nanu,  Aburu  aja  munakafuna,  ana- 
pezedwa  ; ndipo,  onani,  atate  wanu 
analeka  kulingalira  aburu’wo,  koma 
alikulingalira  za  inu,  ndi  kuti,  Ndi- 
dzachita  chiani,  chifukwa  cha  mwana 
wanga  ? 3 Mukapitirira  pamenepo 

tsono  ndi  kufika  ku  mtengo  wa  thu- 
ndu  wa  ku  Taburi,  kumeneko  adza- 
komana  nanu  anthu  atatu  akukwera 
kwa  Mulungu  ku  Beteli,  wina  wonya- 
mula  ana  a mbuzi  atatu,  wina  mikate 
itatu,  wina  thumba  la  vinyo.  4 Iwowa 
adzakulankhulani,  ndi  kukupatsani 
mikate  iwiri  ; imeneyi  mudzailandira 
m’manja  mwawo.  5 Ndipo  m’tso- 
golo  mwache  mudzafika  ku  phiri  la 

Mulungu,  kumene  kuli  kaboma  ka 
aFilisti  ; ndipo  kudzali  kuti  pakufika 
inu  ku  mudzi’ko,  mudzakoinana  ndi 
gulu  la  aneneri  ali  kutsika  ku  msanje 
ndi  chisakasa,  lingaka,  ndi  toliro,  ndi 
zeze,  pa  maso  pawo ; 6 iwo  adza- 
nenera ; ndipo  Mzimu  wa  Yehova 
udzagwera  inu  kolimba,  nanunso 
mudzanenera  pamodzi  nawo,  nimu- 
dzasandulika  munthu  wina.  7 Ndipo 
zitakufikirani  zizindikilo  izi  mudzachi- 
ta  moriga  mudzaona  pochita,  pakuti 
Mulungu  ali  nanu.  8 Ndipo  mudza- 
tsika  patsogolo  pa  ine  kunka  ku 
Giligala  ; ndipo,  taonani,  ndidzatsikira 
kwa  inu  kukapereka  zopsereza,  ndi 
kuphera  nsembe  za  mtendere.  Mu- 
tsotse’po  masiku  asanu  ndi  awiri 
kufikira  ndikatsikira  kwa  inu  ndi 
kukudziwitsani  chimene  mudzachita. 
9 Ndipo  kunali,  pamene  iye  anapoto- 
loka  kuti  alekane  ndi  Samueli,  Mu- 
lungu  anampatsa  mtima  wina  watso- 
pano  ; ndipo  zizindikilo  zija  zonse 
zinachitika  tsiku  lija. 

10  Ndipo  pamene  anafika  ku  chi- 
tunda  kuja,  onani,  gulu  la  aneneri 
linakomana  naye  ; ndi  Mzimu  wa 
Mulungu  unamgwera  mwa  mphamvu, 
iye  nanenera  pakati  pawo.  11  Ndipo 
kunali,  kuti  onse  amene  anamdziwi- 
ratu  kale,  pakuona  ichi  chakuti, 
onani,  iye  ananenera  pamodzi  ndi 
aneneri,  anati  wina  ndi  mnzache, 
Ichi  nchiani  chinamgwera  mwana  wa 
Kisi  ? Kodi  Saulinso  ali  mwa  ane- 
neri  ? 12  Ndipo  munthu  wina  wa 

komweko  anayankha  nati,  Ndipo 
atate  wawo  ndiye  yani  ? Chifukwa 
chache  mau’wa  anakhala  ngati  mwa- 
mbi,  Kodi  Saulinso  ali  mwa  aneneri  ? 
13  Ndipo  pamene  adatha  kunenera 
anafika  ku  msanje’ko. 

14  Ndipo  mbale  wa  atate  wache 
wa  Sauli  ananena  kwa  iye  ndi  mnya- 
mata  wache,  Munanka  kuti  ? Ndipo 
iye  anati,  Kukafuna  aburu’wo  ; ndipo 
pakuona  kuti  sitinawapeza,  tinadza 
kwa  Samueli.  15  Ndipo  mbale  wa 
atate  wa  Sauli  anati,  Undiuze  chi- 
mene  Samueli  analankhula  nawe. 
16  Ndipo  Sauli  anati  kwa  mbale  wa 
atate  wache,  Anatiuza  momveka  kuti 
aburu’wo  anapezedwa  kale.  Koma 
sanamdziwitsa  mau  aja  Samueli  ana- 
nena  za  ufumu’wo. 

17  Ndipo  Samueli  anaitana  anthu 
onse  asonkhane  kwa  Yehova  ku 
Mizipa;  18  nanena  ndi  ana  a Israyeli, 


Atero  Yehova,  Mulungu  wa  Israyeli 
kuti,  Ine  ndinaturutsa  Israyeli  m’Ai- 
gupto,  ndipo  ndinakupulumutsani 
m’manja  a aAigupto,  ndi  m’manja 
a maufumu  onse  anakusautsani  ; 
19  koma  lero  inu  mwakana  Mulungu 
wanu,  amene  anakupulumutsani  Ye- 
kha  m’matsoka  anu  onse,  ndi  m’ma- 
sautso  anu  ; ndipo  munanena  naye, 
Koma  mutipatse  mfumu.  Chifukwa 
chache  tsono  mudzionetse  pa  maso 
pa  Mulungu  mafuko  mafuko,  ndi 
magulu  magulu.  20  Chomwecho  Sa- 
mueli  anayandikizitsa  mafuko  onse 
a Israyeli,  ndipo  pfuko  la  Benjamini 
linasankhidwa.  21  Nayandikizitsa 
pfuko  la  Benjamini,  banja  ndi  banja, 
ndipo  banja  la  aMatiri  linasankhidwa  ; 
nasankhidwa  Sauli  mwana  wa  Kisi. 
Koma  pamene  anamfuna,  anapeza 
palibe.  22  Chifukwa  chache  ana- 
onjeza  kufunsa  Yehova,  Watsala  wina 
kodi  woyenera  kubwera  kuno  ? Ndipo 
Yehova  anati,  Onani,  alikubisala  pa- 
kati  pa  akatundu.  23  Ndipo  ana- 
thamanga,  namtenga  komweko  ; ndi- 
po  iye  pamene  anaima  pakati  pa 
anthu’wo,  anali  wamtali  koposa  anthu 
onse  anamlekeza  m’chifuwa.  24  Ndi- 
po  Samueli  ananena  ndi  anthu  onse, 
Mumuona  kodi  iye  amene  Yehova 
anamsankha,  kuti  palibe  wina  wa- 
kufanana  naye  pakati  pa  anthu  onse  ? 
Ndipo  anthu  onse  anapfuula,  kuti, 
Akhale  ndi  moyo  mfumu’yo. 

25  Pamenepo  Samueli  anafotoko- 
zera  anthu  machitidwe  a ufumu, 
nawalembera  m’buku,  nalisunga  pa 
maso  pa  Yehova.  Ndipo  Samueli 
anauza  anthu  onse  amuke,  yense  ku 
nyumba  yache.  26  Ndi  Sauli  yemwe 
anamuka  ku  nyumba  yache  ku  Gi- 
beya  ; ndipo  am'khamu  anatsagana 
naye  iwo  amene  Mulungu  adakhudza 
mitima  yawo.  27  Koma  oipa  ena 
anati,  Uyu  adzatipulumutsa  bwanji  ? 
Ndipo  anampeputsa,  osakampatsa 
mtulo.  Koma  iye  anakhala  chete. 

1 "1  Pamenepo  Nahasi  mAmoni  ana- 
I I kwera,  namanga  Yabezi  Gileadi 
zithando ; ndipo  anthu  onse  a ku  Yabezi 
anati  kwa  Nahasi,  Mupangane  chipa- 
ngano  ndi  ife,  ndipo  tidzakutumikirani 
inu.  2 Ndipo  Nahasi,  mAmoni  ana- 
nena  nawo,  Ndidzapangana  nanu, 
ngati  mulola  kuti  maso  a ku  dzanja 
la  manja  anu  onse  akolowoledwe ; 
potero  ndidzanyazitsa  alsrayeli  onse. 
3 Ndipo  akuru  a ku  Jabezi  ananena 

naye,  Mutipatse  masiku  asanu  ndi 
awiri,  kuti  titumize  mithenga  m’ma- 
lire  onse  a Israyeli ; ndipo  pakapanda 
kuoneka  wotipulumutsa  ife,  tidzatu- 
rukira  kwa  inu.  4 Tsono  mithe- 
nga’yo  inafika  ku  Gibeya  kwa  Sauli, 
nalankhula  mau  amenewa  m’ma- 
kutu  a anthu ; ndipo  ai.thu  onse 
anakweza  mau,  nalira  misozi.  5 Ndi- 
po,  onani,  Sauli  anachokera  ku  munda 
alikutsata  ng’ombe  ; nati  Sauli,  Cho- 
liritsa  anthu  misozi  nchiani  ? Ndipo 
anamuuza  mau  a anthu  a ku  Jabezi. 
6 Ndipo  mzimu  wa  Mulungu  una- 
mgwera  Sauli  mwa  mphamvu,  pa- 
mene  anamva  mau  awa,  ndi  mkwiyo 
wache  unayaka  kwambiri.  7 Nate- 
nga  ng’ombe  ziwiri  nazidula  nthuli 
nthuli,  nazitumiza  m’malire  monse 
mwa  Israyeli,  ndi  dzanja  la  mithenga, 
nati,  Amene  sakudza  pambuyo  pa 
Sauli  ndi  pa  Samueli,  adzatero  nazo 
ng’ombe  zache.  Ndipo  kuopsa  kwa 
Yehova  kunawagwera  anthu,  natu- 
ruka  ngati  munthu  mmodzi.  8 Ndipo 
anawawerenga  ku  Bezeki ; ndipo 
ana  a Israyeli  anali  zikwi  mazana 
atatu,  ndi  anthu  a Yuda  ndiwo  zikwi 
makumi  atatu.  9 Ndipo  anati  kwa 
mithenga  inadza’yi,  Muzitero  kwa 
anthu  a ku  Jabezi  Gileadi,  Mawa 
litatentha  dzuwa,  mudzaona  chipu- 
lumutso.  Ndipo  mithenga  inadza  niu- 
za  a ku  Jabezi ; nakondwera  iwowa. 
10  Chifukwa  chache  anthu  a ku 
Jabezi  anati,  Mawa  tidzaturukira  kwa 
inu,  ndipo  mudzatichitira  chokomera 
inu.  11  Ndipo  m’mawa  mwache 
Sauli  anagawa  anthu  magulu  atatu  ; 
ndipo  iwowa  anafika  pakati  pa  zitha- 
ndo’zo  m’ulonda  wa  mamawa,  na- 
kantha  aAmoni  kufikira  kutentha 
kwa  dzuwa.  Ndipo  otsala’wo  anaba- 
lalika,  osatsala  pamodzi  ngakhale 
awiri.  12  Ndipo  anthu  anati  kwa 
Samueli,  Ndani  iye  amene  anati, 
Kodi  Sauli  adzatiweruza  ife  ? tengani 
anthu’wo  kuti  tiwaphe.  13  Koma 
Sauli  anati,  Sadzaphedwa  lero  mu- 
nthu  ; pakuti  lero  Yehova  anachita 
chipulumutso  m’Israyeli. 

14  Ndipo  Samueli  ananena  kwa 
anthu’wo,  Tiyeni  tipite  ku  Giligala,  ku- 
konzanso  ufumu  kumeneko.  15  Ndi- 
po  anthu  onse  anapita  ku  Giligala  ; 
ndi  kumeneko  analonga  Sauli  mfu- 
mu  pa  maso  pa  Yehova  m’Giligala  ; 
ndi  pamenepo  anaphera  nsembe  za 
jntendere  pa  maso  pa  Yehova  ; ndi 


pomwepo  Sauli  ndi  anthu  onse  a 
Israyeli  anakondwera  kwakukuru. 

"1  O Ndipo  Samueli  anauza  alsrayeli 
I ^ onse,  kuti,  Onani  ndinamvera 
mau  anu  mwa  zonse  munalankhula 
ndi  ine,  ndipo  ndinakulongerani  mfu- 
mu.  2 Ndipo  tsopano,  siyi  mfumu 
idzayendabe  pa  maso  panu ; ndipo 
ine  ndine  wokalamba  wa  imvi,  ndipo, 
onani,  ana  anga  amuna  ali  nanu ; 
ndipo  ine  ndinayendabe  pa  maso  panu 
kuyambira  ubwana  wanga  kufikira 
lero.  3 Ndikali’po  ine ; chitani  umboni 
wonditsutsa  pa  maso  pa  Yehova,  ndi 
pa  maso  pa  wodzozedwa  wache  ; ndi- 
nalanda  ng’ombe  ya  yani  ? kapena 
ndinalanda  buru  wa  yani  ? ndina- 
nyenga  yani  ? ndinasautsa  yani  ? 
ndinalandira  m’manja  mwa  yani  cho- 
kometsera  mlandu  kutseka  nacho 
maso  anga  ? ngati  ndinatero  ndi- 
dzachibwezera  kwa  inu.  4 Ndipo  iwo 
anati,  Simunatinyenga,  kapena  kuti- 
sautsa,  kapena  kulandira  kanthu 
m’manja  mwa  wina  ali  yense.  5 Ndi- 
po  iye  ananena  nawo,  Yehova  ali 
mboni  yanu,  ndi  wodzozedwa  wache 
ali  mboni  lero  kuti  simunapeza  ka- 
nthu  m’dzanja  langa.  Nati  iwo,  Iye 
ali  mboni.  6 Ndipo  Samueli  ananena 
ndi  anthu’wo,  Yehova  ndiye  amene 
anaika  Mose  ndi  Aroni,  naturutsanso 
makolo  anu  m’dziko  la  Aigupto.  7 Chi- 
fukwa  chache  tsono,  imani  pano,  kuti 
ndiweruzane  nanu  pa  maso  pa  Yehova 
za  nchito  zonse  zolungama  za  Yehova, 
anakuchitirani  inu  ndi  makolo  anu. 
8 Pamene  Yakobo  anafika  ku  Aigupto, 
ndi  makolo  anu  anapemphera  kwa 
Yehova,  Yehova  anatumiza  Mose  ndi 
Aroni,  amene  anaturutsa  makolo  anu 
m’Aigupto,  nawakhalitsa  pa  malo 
pano.  9 Koma  iwowa  anaiwala  Ye- 
hova  Mulungu  wawo,  Iye  nawapereka 
m’dzanja  la  Sisera  kazembe  wa  gulu 
la  Hazori,  ndi  m’dzanja  la  aFilisti, 
ndi  m’dzanja  la  mfumu  ya  Moabu, 
iwo  naponyana  nawo.  10  Ndipo  ana- 
pemphera  kwa  Yehova  kuti,  Tinachi- 
mwa,  popeza  tinasiya  Yehova,  ndi 
kutumikira  aBaala  ndi  Asitaroti,  koma 
mutipulumutse  tsopano  m’manja  a 
adani  athu,  ndipo  tidzakutumikirani 
Inu.  11  Ndipo  Yehova  anatumiza 
Jerubaali,  ndi  Bedani,  ndi  Jefita,  ndi 
Samueli,  napulumutsa  inu  m’manja 
mwa  adani  anu  pozungulira  ponse, 
ndipo  munakhala  mosatekeseka. 
12  Ndipo  pamene  munaona  kuti  Na« 

hasi,  mfumu  ya  ana  a Amoni  inadza 
kuponyana  nanu,  munanena  ndi  ine, 
Koma  mfumu  itiweruze  ; ngakhale 
mfumu  yanu  ndiye  Yehova  Mulungu 
wanu.  13  Chifukwa  chache  siyi 
mfumu  imene  munaisankha,  imene 
munandipempha  ; ndipo  taonani,  Ye- 
hova  anakuikirani  mfumu.  14  Mu- 
kaopa  Yehova  ndi  kumtumikira  ndi 
kumvera  mau  ache,  ndi  kusakana 
lamulo  lache  la  Yehova,  ndipo  inu  ndi 
mfumu  imene  iweruza  inu  mukadza- 
tsataYehovaMulunguwanu,chabwino. 
15  Koma  mukapanda  kumvera  mau 
a Yehova,  ndi  kupikisana  ndi  lamulo  la 
Yehova,  dzanja  la  Yehova  lidzatsutsana 
nanu,  monga  linatsutsana  ndi  makolo 
anu.  16  Chifukwa  chache  tsono, 
imani  pano,  muone  chinthu  ichi  cha- 
chikuru  Yehova  adzachichita  pa  maso 
panu.  17  Si  nyengo  ya  kumweta 
tirigu  lero  kodi  ? Ndidzaitana  kwa 
Yehova,  kuti  atumize  bingu  ndi 
mvula ; ndipo  mudzazindikira  ndi 
kuona  kuti  choipa  chanu  munachi- 
chita  pa  maso  pa  Yehova  ndi  ku- 
dzipemphera  mfumu,  nchachikuru. 
18  Momwemo  Samueli  anaitana  kwa 
Yehova ; ndipo  Yehova  anatumiza 
bingu  ndi  mvula  tsiku  lomwelo  ; ndipo 
anthu  onse  anaopa  kwambiri  Yehova 
ndi  Samueli.  19  Ndipo  anthu  onse 
ananena  ndi  Samueli,  Mupempherere 
akapolo  anu  kwa  Yehova  Mulungu 
wanu,  kuti  tingafe  ; popeza  pamwa- 
mba  pa  zoipa  zathu  zonse  tinaonjeza 
choipa  ichi,  chakuti  tinadzipemphera 
mfumu.  20  Ndipo  Samueli  ananena 
kwa  anthu’wo,  Musaope  ; munachi- 
tadi  choipa  ichi  chonse,  koma  musa- 
leka  kutsata  Yehova,  koma  mutumi- 
kire  Yehova  ndi  mtima  wanu  wonse  ; 

21  musapambukire  inu  kutsata  zinthu 
za  chabe,  zosapindulitsa,  zosapulu- 
mutsa,  popeza  ziri  zopanda  pache. 

22  Pakuti  Yehova  sadzasiya  anthu 
ache  chifukwa  cha  dzina  lache  lali- 
kuru  ; pakuti  kudamkomera  Yehova 
kukuyesani  inu  anthu  a Iye  yekha. 

23  Ndipo  inenso,  kukhale  kutali  ndi 
ine,  kuchimwira  Yehova  ndi  kuleka 
kukupemphererani ; koma  ndidza- 
kulangizani  njira  yabwino  ndi  yolu- 
ngama.  24  Koma  mumuope  Yehova, 
ndi  kumtumikira  koona,  ndi  mtima 
wanu  wonse  ; lingalirani  zinthu  zazi- 
kuru’zo  Iye  anakuchitirani.  25  Koma 
mukaumirirabe  kuchita  choipa,mudza- 
onongeka,  inu  ndi  mfumu  yanu  yomwe. 


1 O Sauli  anali  ndi  zaka  makumi 
I O atatu  pamene  anayamba  ufu- 
mu  wache ; nakhala  mfumu  ya 
Israyeli  zaka  ziwiri.  2 Pamenepo 
Sauli  anadzisankhira  anthu  zikwi 
zitatu  a Israyeli  ; zikwi  ziwiri  za 
iwowa  zinali  ndi  Sauli  ku  Mikimasi, 
ndi  ku  phiri  la  ku  Beteli  ; ndi  chikwi 
chimodzi  anali  ndi  Jonatani  ku  Gi- 
beya  wa  ku  Benjamini  ; ndipo  ana- 
wauza  anthu  ena  onse  amuke  ku 
mahema  awo.  3 Ndipo  Jonatani 
anatyola  kaboma  ka  aFilisti  lokhala 
ku  Geba,  ndipo  aFilisti  anamva  za 
ichi.  Ndipo  Sauli  analiza  lipenga 
m’dziko  monse,  nati,  Amve  aHebri. 
4 Ndipo  alsrayeli  onse  anamva  ku- 
nena  kuti  Sauli  anatyola  kaboma  ka 
aFilisti,  ndi  kuti  aFilisti  anyansidwa 
ndi  alsrayeli.  Ndipo  anthu’wo  ana- 
sonkhana  kwa  Sauli  ku  Giligala. 

5 Ndipo  aFilisti  anasonkhana  kuti 
akamenyane  ndi  alsrayeli,  anali  nawo 
magareta  zikwi  makumi  atatu,  ndi 
a pa  kavalo  zikwi  zisanu  ndi  chimodzi, 
ndi  anthu  akuchuruka  monga  mche- 
nga  wa  pa  dooko  la  nyanja.  Iwowa 
anakwera  namanga  zithando  ku  Miki- 
masi  ku  m’mawa  kwa  Betaveni. 
6 Pamene  anthu  a Israyeli  anazindi- 
kira  kuti  ali  m’kupsinjika,  pakuti 
anthu’wo  anasauka  mtima,  anthu’wo 
anabisala  m’mapanga,  ndi  m’nkha- 
lango,  ndi  m’matanthwe,  ndi  m’ma- 
linga,  ndi  m’maenje.  7 Ndipo  aHebri 
ena  anaoloka  Yordano  nafika  ku 
dziko  la  Gadi  ndi  Gileadi ; koma 
Sauli  akali  ku  Giligala,  ndipo  anthu 
onse  anamtsata  ndi  kunthunthumira. 

8 Ndipo  iye  anatsotsa  masiku  asanu 
ndi  awiri,  monga  nthawi  anampanga 
Samueli  ; koma  Samueli  sanafika  ku 
Giligala,  ndipo  anthu  anabalalika 
namsiya  Sauli.  9 Pamenepo  Sauli 
anati,  Andipatsire  kuno  nsembe  yo- 
psereza,  ndi  nsembe  za  mtendere. 
Ndipo  iye  anapereka  nsembe  yopse- 
reza’yo.  10  Ndipo  kunali  kuti  pa- 
kutsiriza  iye  kupereka  nsembe  yopse- 
reza’yo,  pomwepo,  onani,  Samueli 
anafika.  Ndipo  Sauli  anamchinga- 
mira  kukamlankhula  iye.  11  Ndipo 
Samueli  anati,  Mwachitanji  ? Nati 
Sauli,  Chifukwa  ndinaona  kuti  anthu- 
’wo  alinkubalalika  kundisiya  ine,  ndi 
kuti  inu  simunafika  masiku  aja  tina- 
pangana,  ndi  kuti  aFilisti  anasonkhana 
ku  Mikimasi  ; 12  chifukwa  chache 

ndinati,  AFilisti  adzatitsikira  pano  pa 

Giligala,  ndisanapembedze  Yehova ; 
potero  ndinadzifulumiza,  ndi  kupe- 
reka  nsembe  yopsereza.  13  Ndipo 
Samueli  ananena  ndi  Sauli,  Muna- 
chita  kopusa ; simunasunga  lamulo 
la  Yehova  Mulungu  wanu,  limene  Iye 
anakulamulirani  ; mwenzi  Yehova 
atakhazikitsa  nthawi  yino  ufumu 
wanu,  ukhale  pa  Israyeli  nthawi  yo- 
satha.  14  Koma  tsopano  ufumu 
wanu  sudzakhala  chikhalire  ; Yehova 
wadzifunira  munthu  wa  pa  mtima 
pache  ; ndipo  Yehova  wamuika  iye 
akhale  mtsogoleri  wa  anthu  ache, 
chifukwa  inu  simunasunga  chimene 
Yehova  anakulamulirani. 

15  Ndipo  Samueli  anauka  nachoka 
ku  Giligala  kunka  ku  Gibeya  wa  ku 
Benjamini.  Ndipo  Sauli  anawerenga 
anthu  amene  anali  naye,  monga  ma- 
zana  asanu  ndi  limodzi.  16  Ndipo 
Sauli,  ndi  Jonatani  mwana  wache, 
ndi  anthu  akukhala  nawo,  anakhala 
ku  Geba  wa  ku  Benjamini ; koma 
aFilisti’wo  anali  nazo  zithando  zawo 
ku  Mikimasi.  17  Ndipo  owawanya 
anaturuka  ku  zithando  za  aFilisti 
magulu  atatu  ; gulu  limodzi  linalowa 
njira  yonka  ku  Ofra,  ku  dera  la  Sauli  ; 
18  gulu  lina  linalowa  njira  yonka  ku 
Betihoroni  ; ndi  gulu  linanso  linalowa 
ku  njira  ya  ku  malire,  akuyang’ana 
ku  chigwa  cha  Zeboumu  ku  chipu- 
lulu’ko. 

19  Ndipo  m’dziko  lonse  la  Israyeli 
simunapezeka  wosula ; popeza  aFi- 
listi  adati,  Kuti  alsrayeli  angadzisu- 
lire  malupanga  kapena  mikondo  ; 
20  koma  alsrayeli  onse  adafotsikira 
kwa  aFilisti,  kuti  awasanjire  munthu 
yense  chikhasu  chache,  cholimira 
chache,  nkhwangwa  yache,  ndi  khasu 
lache  ; 21  koma  anali  nawo  matupa 
kukonza  makasu,  ndi  zikhasu  ndi 
makasu  a mano  ndi  nkhwangwa’zo  ; 
ndi  kusongola  zothwikira.  22  Cho- 
mwecho  kunali  kuti  tsiku  la  nkho- 
ndo’lo  sunapezeka  mkondo  kapena 
lupanga  m’manja  a anthu  onse  anali 
ndi  Sauli  ndi  Jonatani  ; koma  Sauli 
yekha  ndi  Jonatani  mwar.a  wache 
anali  nazo.  23  Ndipo  a ku  kaboma 
ka  aFilisti  anaturuka  kunka  ku  mpata 
wa  ku  Mikimasi. 

1 A_  Ndipo  kunali  tsiku  lina  kuti 
IT"  Jonatani  mwana  wa  Sauli 
ananena  ndi  mnyamata  wonyamula 
zida  zache,  Tiye  tipite  kunka  ku  ka- 
boma  ka  aFilisti,  tsidya  lija.  Koma 


sanauza  atate  wache.  2 Ndipo  Sauli 
analikukhala  m’matsekerezo  a Gi- 
beya  pa  tsinde  pa  mtengo  wa  nkha- 
ngaza  uli  ku  Migroni ; ndipo  panali 
naye  anthu  monga  mazana  asanu 
ndi  limodzi ; ndi  Ahiya  mwana  wa 
Ahituli  mbale  wache  wa  Ikabodi, 
mwana  wa  Pinehasi,  mwana  wa  Eli, 
wansembe  wa  Yehova  wa  ku  Silo, 
wobvala  efodi.  Ndipo  anthu’wo  sana- 
dziwa  kuti  Jonatani  wachoka.  4 Ndi- 
po  pakati  pa  mipata  imene  Jonatani 
anafuna  kupita’po  kunka  ku  kaboma 
ka  aFilisti,  panali  phiri  la  thanthwe 
pa  mbali  ina,  ndi  phiri  la  thanthwe 
pa  mbali  inzache ; ndipo  dzina  la 
linalo  ndilo  Bozezi,  ndi  la  linzache 
ndilo  Sene.  5 Phiri  lija  linaimirira 
kuyang’ana  ku  mpoto  pandunji  pa 
Mikimasi,  ndi  linzache  ku  mwera 
pandunji  pa  Geba.  6 Ndipo  Jona- 
tani  ananena  ndi  mnyamata  wonya- 
mula  zida  zache,  Tiye  tipite  ku  ka- 
boma  ka  osadulidwa  awa ; kapena 
Yehova  adzatigwirira  nchito  ; pakuti 
palibe  chomletsa  Yehova  kupulumutsa 
angakhale  ndi  ambiri  kapena  ndi 
owerengeka.  7 Ndipo  wonyamula 
zida  zache  ananena  naye,  Chitani 
zonse  ziri  mu  mtima  mwanu  ; palu- 
kani,  onani  ndiri  pamodzi  rtdi  inu 
monga  mwa  mtima  wanu.  8 Ndipo 
Jonatani  anati,  Taona  ife  tidzapita 
kunka  kwa  anthu’wo,  ndipo  tidza- 
dziulula  kwa  iwo.  9 Akatero  ndi  ife 
kuti,  Baimani  kufikira  titsikira  kwa 
inu  ; tsono  tidzaima  m’malo  mwathu, 
osakwera  kwa  iwo.  10  Koma  aka- 
tero  kuti,  Kwerani  kuno  kwa  ife, 
tsono  tidzakwera ; pakuti  Yehova 
wawapereka  m’manja  mwathu  ; ndi- 
po  ichi  chidzatikhalira  chizindikilo. 
11  Ndipo  onse  awiri  anadziulula  kwa 
a ku  kaboma  ka  aFilisti’wo  ; ndipo 
aFilisti’wo  anati,  Onani,  aHebri  ali- 
kuturuka  m’mauna  m’mene  anabi- 
sala.  12  Ndipo  a ku  kaboma’wo  ana- 
yankha  Jonatani  ndi  wonyamula  zida 
zache,  nati,  Kwerani  kuno  kwa  ife, 
tikuonetseni  kanthu.  Ndipo  Jona- 
tani  anauza  wonyamula  zida  zache, 
Kwera  unditsate  m’mbuyo,  pakuti 
Yehova  wawapereka  m’dzanja  la 
Israyeli.  1 3 Ndipo  J onatani  anakwera 
chokwawa,  ndi  wonyamula  zida  zache 
anamtsata ; ndi  aFilisti  anagwa  pa 
maso  pa  Jonatani,  ndi  wonyamula 
zida  zache  anawapha  pambuyo  pache. 
14  Kuwapha  koyamba’ko,  Jonatani 

ndi  wonyamula  zida  zache,  anapha 
monga  anthu  makumi  awiri,  monga 
ndime  ya  munda  yolima  ng’ombe 
ziwiri  tsiku  limodzi.  15  Ndipo  kunali 
kunthunthumira  ku  zithando,  ku 
thengo’ko,  ndi  pakati  pa  anthu  onse  ; 
a ku  kaboma  ndi  owawanya  omwe 
ananthunthumira ; ndi  dziko  lina- 
gwedezeka  ; chomwecho  kunali  ku- 
nthunthumira  kwakukuru  koposa. 
16  Ndipo  ozonda  a Sauli  ku  Gibeya 
wa  ku  Benjamini  anayang’ana  ; ndi- 
po,  onani,  khamu  la  anthu  linamwa- 
zikana,  kulowa  kwina  ndi  kwina. 

17  Pamenepo  Sauli  ananena.  ndi 
anthu  amene  anali  naye,  Awerenge 
tsopano,  kuti  tizindikire  anatichokera 
ndani.  Ndipo  pamene  anawerenga, 
onani  Jonatani  ndi  wonyamula  zida 
zache  panalibe.  18  Ndipo  Sauli  ana- 
nena  ndi  Ahiya,  Bwera  nalo  likasa 
la  Mulungu  kuno.  Pakuti  likasa  la 
Mulungu  linali  kumeneko  masiku 
aja  ndi  ana  a Israyeli.  19  Ndipo  ku- 
nali  mmene  Sauli  anali  chilankhulire 
ndi  wansembe’yo,  phokoso  la  m’chi- 
gono  cha  aFilisti  linachitikabe,  nili- 
kula  ; ndipo  Sauli  ananena  ndi  wa- 
nsembe’yo,  Bweza  dzanja  lako. 
20  Ndipo  Sauli  ndi  anthu  onse  amene 
anali  naye  anaunjikana  pamodzi,  na- 
turukira  ku  nkhondo’ko  ; ndipo  tao- 
nani,  munthu  yense  anakantha  mnza- 
che  ndi  lupanga,  ndipo  panali  kuso- 
konezeka  kwakukuru.  21  Ndiponso 
aHebri  akukhala  nawo  aFilisti  kale, 
amene  anaturuka  m’dziko  lozungu- 
lira  kukalowa  nawo  ku  zithando  ; 
iwonso  anatembenukira  kuti  akakhale 
ndi  alsrayeli  amene  anali  ndi  Sauli 
ndi  Jonatani.  22  Anateronso  alsra- 
yeli  onse  akubisala  m’phiri  la  Efraimu, 
pakumva  kuti  aFilisti  anathawa,  iwo 
anawapitikitsa  kolimba  ku  nkhondo- 
’ko.  23  Chomwecho  Yehova  ana- 
pulumutsa  Israyeli  tsiku  lija  ; ndipo 
nkhondo  inapitirira  pa  Betaveni. 

24  Ndipo  alsrayeli  anasauka  tsiku 
lija ; pakuti  Sauli  anawalumbirira, 
kuti,  Atembereredwe  iye  wakudya 
kanthu  kufikira  madzulo,  ndikabwe- 
zere  chilango  adani  anga.  Motero 
anthu  onse  anakhala  opanda  kudya. 

25  Ndipo  anthu  onsewo  analowa  mu 
nkhalango,  panali  uchi  pansi.  26  Ndi- 
po  pakufika  anthu’wo  m’nkhalango- 
’mo,  onani,  madzi  a uchi  anachuruka  ; 
koma  panalibe  munthu  mmodzi  anaika 
dzanja  lache  pa  kamwa,  pakuti  anthu- 


’wo  anaopa  temberero’lo.  27  Koma 
Jonatani  sanamva  mmene  atate  wache 
analumbirira  anthu  ; chifukwa  cha- 
che  iye  anatambalitsa  ndodo  ya 
m’dzanja  lache,  naitosa  m’chisa  cha 
uchi,  naika  dzanja  lache  pa  kamwa 
pache  ; ndipo  m’maso  mwache  mu- 
nayera.  28  Ndipo  wina  wa  anthu’wo 
anayankha,  nati,  Atate  wanu  anala- 
ngiza  anthu  kolimba  ndi  lumbiro, 
ndi  kuti,  Wotembereredwa  iye  wa- 
kudya  lero  chakudya.  Ndipo  anthu- 
’wo  analema.  29  Ndipo  Jonatani 
anati,  Atate  wanga  wabvuta  dziko  ; 
Onani  m’maso  mwanga  mwayera, 
chifukwa  ndinalawa’ko  pang’ono  uchi- 
’wu.  30  Koposa  kotani  nanga,  ngati 
anthu  akadadya  nakhuta  zowawanya 
anazipeza  za  adani  awo  ? popeza 
tsopano  palibe  kuwapha  kwakukuru 
kwa  aFiiisti.  31  Ndipo  anakantha 
aFilisti  tsiku  lija  kuyambira  ku  Miki- 
masi  kufikira  ku  Ajaloni,  ndipo  anthu 
anafoka  kwambiri.  32  Ndipo  anthu- 
’wo  anathamangira  zowawanya’zo, 
natenga  nkhosa,  ndi  ng’ombe,  ndi 
ana  a ng’ombe,  naziphera  pansi  ; 
anthu  nazidya  ziri  ndi  mwazi  wawo. 

33  Pamenepo  anauza  Sauli,  kuti, 
Onani  anthu  alikuchimwira  Yehova, 
umo  akudya  za  mwazi.  Ndipo  iye 
anati,  Munachita  konyenga  ; kunkhu- 
nizani  mwala  waukuru  kwa  ine  lero. 

34  Ndipo  Sauli  anati,  Balalikani  pa- 
kati  pa  anthu,  nimuwauze  kuti 
abwere  kwa  ine  kuno  munthu  yense 
ndi  ng’ombe  yache,  ndi  munthu  yense 
ndi  nkhosa  yache,  aziphe  pano,  ndi 
kuzidya,  osachimwira  Yehova  ndi 
kudya  za  mwazi.  Nabwera  anthu 
onse,  yense  ndi  ng’ombe  yache,  usiku 
uja  naziphera  pomwepo.  35  Ndipo 
Sauli  anamangira  Yehova  guwa  la 
nsembe  ; limenelo  ndilo  guwa  loya- 
mba  iye  anamangira  Yehova. 

36  Ndipo  Sauli  anati,  Tiyeni  titsi- 
kire  usiku  kwa  aFilisti’wo,  ndi  ku- 
wawawanya  kufikira  kutayera,  tisa- 
siye  munthu  mmodzi  wa  iwowa. 
Ndipo  iwo  anati,  Chitani  chiri  chonse 
chikukomerani.  Pamenepo  wanse- 
mbe’yo  anati,  Tisendere  kwa  Yehova 
kuno.  37  Ndipo  Sauli  anafunsira 
uphungu  kwa  Mulungu,  Nditsikire 
kodi  kwa  aFilisti  ? Mudzawapereka 
m’dzanja  la  Israyeli  kodi  ? Koma  Iye 
sanamyankha  tsiku  lomweli.  38  Ndipo 
Sauli  anati,  Musendere  kuno,  inu 
nonse  akuru  a anthu  ; kuti  muzindi- 

kire  ndi  kuona  mmene  muli  choipa 
ichi  lero.  39  Pakuti,  Pali  Yehova, 
wakupulumutsa  Israyeli,  chingakhale 
chiri  m’mwana  wanga  Jonatani,  koma 
adzafa  ndithu.  Koma  pakati  pa 
anthu  onse  panalibe  mmodzi  waku- 
myankha  iye.  40  Ndipo  iye  ananena 
ndi  alsrayeli  onse,  Inu  mukhale  mbali 
yina,  ndipo  ine  ndi  Jonatani  mwana 
wanga  tidzakhala  mbali  yinanso.  Ndi- 
po  anthu’wo  ananena  ndi  Sauli, 
Chitani  chimene  chikukomerani. 
41  Chifukwa  chache  Sauli  ananena  ndi 
Yehova,  Mulungu  wa  Israyeli,  Muo- 
netse  choonadi.  Ndipo  maere  ana- 
gwera  Sauli  ndi  Jonatani  ; koma 
anthu’wo  anapulumuka.  42  Ndipo 
Sauli  anati,  Muchite  maere  pakati  pa 
ine  ndi  Jonatani  mwana  wanga. 
Ndipo  anagwera  Jonatani.  43  Pa- 
menepo  Sauli  ananena  ndi  Jonatani, 
Undiuze  chimene  unachita.  Ndipo 
Jonatani  anamuuza,  nati,  Zoonadi 
ndinangolawa’ko  uchi  pang’ono  ndi 
nsonga  ya  ndodo  inali  m’dzanja 
langa  ; ndipo  onani  ndiyenera  kufa. 
44  Pamenepo  Sauli  anati,  Mulungu 
andilange,  naonjezere’ko,  pakuti  udza- 
fa  ndithu,  Jonatani.  45  Ndipo  anthu- 
’wo  ananena  ndi  Sauli,  Kodi  Jonatani 
adzafa,  amene  anachititsa  chipulu- 
mutso  chachikuru  ichi  m’Israyeli  ? 
Musatero,  Pali  Yehova,  palibe  tsitsi 
limodzi  la  pa  mutu  wache  lidzagwa 
pansi,  pakuti  iye  anagwirizana  ndi 
Mulungu  lero.  Chomwecho  anthu’wo 
anapulumutsa  Jonatani  kuti  angafe. 
Ndipo  Sauli  analeka  kuwapitikitsa 
aFilisti’wo  ; 46  ndi  aFilisti’wo  ana- 

muka  ku  malo  a iwo  okha. 

47  Ndipo  pamene  Sauli  atakha- 
zikitsa  ufumu  wa  pa  Israyeli,  iye 
anaponyana  ndi  adani  ache  onse 
pozungulira  ponse,  ndi  Moabu,  ndi 
ana  a Amoni,  ndi  Edomu  ndi  mafumu 
a Zoba,  ndi  aFilisti  ; ndipo  pali 
ponse  anapotolokera’po,  anawalanga. 
48  Ndipo  iye  anakula  mphamvu, 
nakantha  aAmaleki,  napulumutsa 
alsrayeli  m’manja  a akuwawawanya. 

49  Ndipo  ana  a Sauli  ndiwo  Jona- 
tani,  ndi  Isivi,  ndi  Malikisuwa  ; ndi 
maina  a ana  akazi  ache  awiri  ndi 
awa,  dzina  la  woyamba  ndiye  Me- 
rabu,  ndi  dzina  la  mng’ono  wache 
ndiye  Mikala  ; 50  ndi  dzina  la  mkazi 
wa  Sauli  ndi  Ahinamu  mwana  wa 
Ahimazi  ; ndi  dzina  la  kazembe  wa 
khamu  la  ankhondo  lache  ndiye 


Abineri  mwana  wa  Neri,  mbale  wache 
wa  atate  wa  Sauli.  51  Ndipo  atate 
wa  Sauli  ndiye  Kisi  ; ndipo  Neri 
atate  wa  Abineri  ndiye  mwana  wa 
Abiyeli. 

52  Ndipo  panali  nkhondo  yowawa 
ndi  aFilisti  masiku  onse  a Sauli ; 
ndipo  Sauli  pakuona  munthu  wa 
mphamvu,  kapena  ngwazi,  anamtenga 
akhale  naye. 

"I  C Ndipo  Samueli  ananena  ndi 
I \J  Sauli,  Yehova  ananditumiza 
ine  kukudzozani  mukhale  mfumu  ya 
anthu  ache,  alsrayeli ; chifukwa 
chache  tsono  mumvere  kunena  kwa 
mau  a Yehova.  2 Atero  Yehova 
wa  makamu,  Ndinaonerera  chimene 
Amaleki  anachitira  Israyeli,  umo 
anamlalira  pa  njira,  mmene  iye  ana- 
kwera  kuturuka  m’Aigupto.  3 Muka 
tsopano,  nukanthe  Amaleki,  nuono- 
nge  konse  konse  zonse  ali  nazo,  usa- 
walekerere,  koma  uwaphe  mwamuna 
ndi  mkazi,  mwana  ndi  woyamwa, 
ng’ombe  ndi  nkhosa,  ngamila  ndi 
buru. 

4 Ndipo  Sauli  anamemeza  anthu, 
nawawerenga  ku  Telayimu,  akuyenda 
pansi  zikwi  mazana  awiri,  ndi  a kwa 
Yuda  anthu  zikwi  khumi.  5 Ndipo 
Sauli  anafika  ku  mudzi  wa  Amaleki, 
nalalira  ku  chigwa.  6 Ndipo  Sauli 
anauza  aKeni  kuti,  Mukani,  chokani 
mutsike  kuturuka  pakati  pa  aAma- 
leki,  kuti  ndingakuonongeni  pamodzi 
ndi  iwo  ; pakuti  inu  munachitira  ana 
a Israyeli  onse  zabwino,  pakufuma 
iwo  ku  Aigupto.  Chomwecho  aKeni 
anachoka  pakati  pa  aAmaleki.  7 Ndi- 
po  Sauli  anakantha  aAmaleki,  kuya- 
mbira  pa  Havila,  dera  la  ku  Suri, 
chiri  pandunji  pa  Aigupto.  8 Na- 
mtenga  wa  moyo  Agagi,  mfumu  ya 
aAmaleki,  naononga  konse  konse 
anthu  onse  ndi  lupanga  lakuthwa. 
9 Koma  Sauli  ndi  anthu  anamsunga 
wa  moyo  Agagi,  ndi  nkhosa  zoko- 
metsetsa,  ndi  ng’ombe,  ndi  zonenepa 
zina,  ndi  ana  a nkhosa,  ndi  zabwino 
zonse,  sadafuna  kuzitha  psiti  ; koma 
zonse  zoipa  ndi  zonyansa  anaziononga 
konse  korise. 

10  Pamenepo  mau  a Yehova  ana- 
fika  kwa  Samueli,  nati,  11  Kundi- 
chititsa  chisoni  kuti  ndinaika  Sauli 
akhale  mfumu  ; pakuti  wabwerera 
wosanditsata  Ine,  ndipo  sanachita 
malamulo  anga.  Ndipo  Samueli  ana- 
kwiya ; nalira  kwa  Yehova  usiku 

wonse.  12  Ndipo  Samueli  analawi- 
rira  m’mawa  kuti  akakomane  ndi 
Sauli  ; ndipo  munthu  anamuuza 
Samueli  kuti,  Sauli  anafika  ku  Kari- 
meli,  ndipo  taonani,  anaimika  chi- 
kumbutso  chache,  nazungulira,  na- 
pitirira,  natsikira  ku  Giligala.  13  Ndi- 
po  Samueli  anadza  kwa  Sauli  ; ndipo 
Sauli  anati  kwa  iye,  Yehova  akuda- 
litseni  ; ine  ndinachita  lamulo  la 
Yehova.  14  Ndipo  Samueli  anati, 
Koma  tsono  kulira’ko  kwa  nkhosa 
ndirikumva  m’makutu  anga,  ndi  kuli- 
ra’ko  kwa  ng’ombe  ndirikumva,  nchi- 
ani  ? 15  Ndipo  Sauli  anati,  Anazi- 

tenga  kwa  aAmaleki  ; pakuti  anthu 
anasunga  nkhosa  zokometsetsa  ndi 
ng’ombe,  kuzipereka  nsembe  kwa 
Yehova  Mulungu  wanu  ; koma  zina 
tinaziononga  konse  konse.  16  Po- 
mwepo  Samueli  ananena  ndi  Sauli, 
Imani,  ndidzakudziwitsani  chimene 
Yehova  wanena  ndi  ine  usiku  wa 
lero.  Ndipo  iyeyo  anati  kwa  iye, 
Nenani.  17  Nati  Samueli,  Mmene 
munali  wamng’ono  m’maso  a inu 
nokha,  kodi  simunaikidwa  mutu  wa 
mafuko  a Israyeli  ? Ndipo  Yehova 
anakudzozani  mfumu  ya  Israyeli. 

18  Ndipo  Yehova  anakutumani  ulendo, 
kuti,  Muka,  nuononge  konse  konse 
aAmaleki  akuchita  zoipa’wo,  nu- 
ponyane  nawo  kufikira  utawatha. 

19  Chifukwa  ninji  tsono  simunamvera 

mau  a Yehova,  koma  munathama- 
ngira  zowawanya,  ndi  kuchita  choipa 
pa  maso  pa  Yehova  ? 20  Ndipo  Sauli 

ananena  ndi  Samueli,  Koma  ndina- 
mvera  mau  a Yehova,  ndipo  ndina- 
yenda  njira  Yehova  anandituma  ine, 
ndipo  ndinabwera  naye  Agagi  mfumu 
ya  Amaleki,  ndi  aAmaleki  ndinawa- 
ononga  konse  konse.  21  Koma 
anthu’wo  anatenga’ko  zowawanya, 
nkhosa  ndi  ng’ombe,  zoposa  za  zija 
tidayenera  kuziononga,  kuziphera  nse- 
mbe  kwa  Yehova  Mulungu  wanu  ku 
Giligala.  22  Ndipo  Samueli  anati, 
Kodi  Yehova  akondwera  ndi  nsembe 
zopsereza  ndi  nsembe  zophera,  monga 
ndi  kumvera  mau  a Yehova  ? Tao- 
nani,  kumvera  ndiko  kokoma  koposa 
nsembe,  kuchera  khutu  koposa  ma- 
futa  a nkhosa  za  mphongo.  23  Pa- 
kuti  kupanduka  kuli  ngati  choipa 
cha  kuchita  nyanga,  ndi  mtima  wa 
liuma  uli  ngati  kupembedza  milungu 
ya  chabe  ndi  maula.  Popeza  inu 
munakaniza  mau  a Yehova,  Iyenso 


anakaniza  inu,  kuti  simudzakhalanso 
mfumu.  24  Ndipo  Sauli  anati  kwa 
Samueli,  Ndinachimwa ; pakuti  ndi- 
nalumpha  lamulo  la  Yehova,  ndi  mau 
anu  omwe  ; chifukwa  ndinaopa 
anthu’wo,  ndi  kumvera  mau  awo. 
25  Chifukwa  chache  tsono,  mukhulu- 
lukire  chimo  langa,  nimubwerere 
pamodzi  ndi  ine,  kuti  ndikalambira 
Yehova.  26  Ndipo  Samueli  ananena 
ndi  Sauli,  Ine  sindibwerera  nanu ; 
pakuti  munakaniza  mau  a Yehova, 
ndipo  Yehova  anakaniza  inu,  kuti 
simudzakhalanso  mfumu  ya  Israyeli. 
27  Ndipo  pakupotoloka  Samueli  kuti 
achoke,  iye  anagwira  chilezi  cha 
mwinjiro  wache,  ndipo  chinang’ambi- 
ka.  28  Ndipo  Samueli  ananena  naye, 
Yehova  anang’amba  ufumu  wa  Isra- 
yeli  lero  kuuchotsa  kwa  inu,  naupatsa 
kwa  mnansi  wanu  wina  wabwino 
woposa  inu.  29  Ndiponso  Wampha- 
mvu  wa  Israyeli  sanama  kapena  ku- 
lapa  ; popeza  Iye  siali  munthu  kuti 
akalapa.  30  Pomwepo  iye  anati, 
Ndinachimwa,  koma  mundichitire  ule- 
mu  tsopano  pa  maso  pa  akuru  a 
anthu  anga,  ndi  pa  maso  pa  Israyeli, 
nimubwerere  pamodzi  ndi  ine,  kuti 
ndikalambire  Yehova  Mulungu  wanu. 
31  Chomwecho  Samueli  anabwerera 
natsata  Sauli  ; ndi  Sauli  analambira 
Yehova. 

32  Ndipo  Samueli  anati,  Bwerani 
naye  kwa  ine  kuno  Agagi  mfumu  ya 
aAmaleki.  Ndipo  Agagi  anabwera 
kwa  iye  mokondwera.  Nati  Agagi, 
Zoonadi  kuwawa  kwa  imfa  kunapi- 
tirira.  33  Ndipo  Samueli  anati,  Mo- 
nga  lupanga  lako  linachititsa  akazi 
ufedwa,  momwemo  mai  wako  adza- 
khala  mfedwa  mwa  akazi.  Ndipo 
Samueli  anamdula  Agagi  nthuli 
nthuli  pa  maso  pa  Yehova  ku  Giligala. 

34  Pamenepo  Samueli  ananka  ku 
Rama ; ndi  Sauli  anakwera  kunka 
ku  nyumba  yache  ku  Gibeya  wa 
Sauli.  35  Ndipo  Samueli  sanadzanso 
kudzaona  Sauli  kufikira  tsiku  la  imfa 
yache  ; koma  Samueli  analira  chi- 
fukwa  cha  Sauli  ; ndipo  Yehova  anali 
ndi  chisoni  kuti  anamlonga  Sauli 
mfumu  ya  Israyeli. 

■f  O Ndipo  Yehova  ananena  ndi 
I O Samueli,  Iwe  ukuti  ulire  chi- 
fukwa  cha  Sauli  nthawi  yotani,  po- 
peza  Ine  ndinamkana  kuti  asakhale 
mfumu  ya  Israyeli  ? Dzaza  nyanga 
yako  ndi  mafuta,  numuke,  ndidzaku- 

tumiza  kwa  Jese  wa  ku  Betelehemu  ; 
pakuti  ndinadzionera  mfumu  pakati 
pa  ana  ache.  2 Ndipo  Samueli  anati, 
Ndikamuka  bwanji  ? Sauli  akachi- 
mva,  adzandipha.  Ndipo  Yehova 
anati,  Umuke  nayo  ng’ombe  yaikazi, 
nunene  kuti,  Ndadza  kudzaphera 
nsembe  kwa  Yehova.  3 Ndipo  uitane 
Jese  abwere  ku  nsembe’ko,  ndipo  Ine 
ndidzakusonyeza  chimene  uyenera 
kuchita ; ndipo  udzandidzozera  iye 
amene  ndidzakuchuiira  dzina  lache. 
4 Ndipo  Samueli  anachita  chimene 
Yehova  ananena,  nadza  ku  Betele- 
hemu.  Ndipo  akuru  a mudzi’wo 
anadza  kukomana  naye  monthunthu- 
mira,  nati,  Mubwera  ndi  mtendere 
kodi  ? 5 Nati  iye,  Ndi  mtendere 

umene  ; ndadza  kudzaphera  nsembe 
kwa  Yehova  ; mudzipatule  ndi  kufika 
ndi  ine  ku  nsembe’ko.  Ndipo  iye 
anapatula  Jese  ndi  ana  ache,  nawai- 
tanira  ku  nsembe’ko.  6 Ndipo  ku- 
nali,  pakufika  iwo,  iye  anayang’ana 
pa  Eliyabu,  nati,  Zoonadi,  wodzo- 
zedwa  wa  Yehova  ali  pa  maso  pache. 
7 Koma  Yehova  ananena  ndi  Samueli, 
Usayang’ane  nkhope  yache,  kapena 
kutalika  kwa  msinkhu  v/ache,  popeza 
Ine  ndinamkana  iye  ; pakuti  Yehova 
saona  monga  aona  munthu  ; pakuti 
munthu  ayang’ana  chooneka  ndi 
maso,  koma  Yehova  ayang’ana  mu 
mtima.  8 Pamenepo  Jese  anaitana 
Abinadabu  nampititsa  pa  Samueli. 
Ndipo  iye  adati,  Koma  uyunso  Yehova 
sadamsankha.  9 Pamenepo  Jese  ana- 
pititsa’po  Sama.  Ndipo  anati,  Koma. 
uyunso  Yehovasanamsankha.  lONdi- 
po  Jese  anapititsa’po  ana  ache  amuna 
asanu  ndi  awiri.  Koma  Samueli 
anati  kwa  Jese,  Yehova  sanawasankha 
awa.  11  Ndipo  Samueli  anati  kwa 
Jese,  Ana  anu-ndi  omwewa  kodi  ? 
Nati  ij/e,  Watsala  wina,  mng’ono  wa 
onse,  ndipo  taonani,  iye  ali  kuweta 
nkhosa.  Ndipo  Samueli  ainati  kwa 
Jese,  Tumiza  munthu  akamtenge  ; 
pakuti  ife  sitidzakhala  pansi  kufikira 
iye  atadza  kuno.  12  Ndipo  anatu- 
miza  munthu,  nabwera  naye.  Tsono 
iye  anali  wofirira,  ndi  wa  nkhope 
yokongola,  ndi  maonekedwe  okoma. 
Ndipo  Yehova  anati,  Nyamuka  umdzo- 
ze,  pakuti  ndi  ameneyu.  13  Pame- 
nepo  Samueli  anatenga  nyanga  ya 
mafuta,  namdzoza  pakati  pa  abale 
ache  ; ndipo  mzimu  wa  Yehovauna- 
limbika  pa  Davide  kuyambira  tsiku 


lomweli.  Ndipo  Samueli  ananyamuka, 
nanka  ku  Rama. 

14  Koma  mzimu  wa  Yehova  una- 
mchokera  Sauli,  ndi  mzimu  woipa 
wochokera  kwa  Yehova  unambvuta 
iye.  15  Ndipo  anyamata  a Sauli 
ananena  naye,  Onani  tsopano,  mzimu 
woipa  wochokera  kwa  Mulungu  uliku- 
bvuta  inu.  16  Tsono  inu  mbuye 
wathu  muuze  anyamata  anu,  amene 
aii  pa  maso  panu,  kuti  afune  mu- 
nthu  wa  nthetemya  wodziwa  ku- 
yimba  zeze  ; ndipo  kudzakhala,  pa- 
mene  mzimu  woipa  wochokera  kwa 
Mulungu  uli  pa  inu,  iyeyo  adzayimba 
ndi  dzanja  lache,  ndipo  mudzakhala 
wolama.  17  Ndipo  Sauli  anati  kwa 
anyamata  ache,  Mundifunire  tsono 
munthu  wakudziwa  kuyimba  bwino, 
nimubwere  naye  kwa  ine.  18  Ndipo 
mnyamata  wache  wina  anayankha, 
nati,  Taonani,  ine  ndaona  mwana  wa 
Jese  wa  ku  Betelehemu  ndiye  wa 
nthetemya  wodziwa  kuyimbira,  ndipo 
ali  wa  mtima  wolimba  ndi  woyenera 
nkhondo,  ndiponso  ali  wochenjera 
manenedwe  ache,  ndiye  munthu  wo- 
kongola,  ndipo  Yehova  ali  naye. 
19  Chifukwa  chache  Sauli  anatumiza 
mithenga  kwa  Jese,  nati,  Unditumi- 
zire  Davide  mwana  wako,  amene  ali 
ku  nkhosa.  20  Ndipo  Jese  anatenga 
buru  namsenza  mkate,  ndi  thumba 
la  vinyo,  ndi  mwana  wa  mbuzi,  nazi- 
tumiza  kwa  Sauli  ndi  Davide  mwana 
wache.  21  Ndipo  Davide  anafika  kwa 
Sauli,  naima  pa  maso  pache  ; ndipo 
iye  anamkonda  kwambiri ; namsa- 
ndutsawonyamulazidazache.  22Ndi- 
po  Sauli  anatumiza  kwa  Jese,  nati, 
Ulole  kuti  Davide  aime  pa  maso 
panga  ; pakuti  ndamkomera  mtima. 
23  Ndipo  kunali  kuti  pamene  mzimu 
woipa’wo  wochokera  kwa  Mulungu 
unali  pa  Sauli,  Davide  anatenga  zeze, 
naliza  ndi  dzanja  lache  ; chomwecho 
Sauli  anatsitsimuka,  nakhala  bwino, 
ndi  mzimu  woipa  unamchokera  iye. 

"I  'm7  Pamenepo  aFilisti  anasonkha- 
I I nitsa  makamu  awo  a nkhondo, 
naunjikana  ku  Soko  wa  ku  Yuda, 
namanga  zithando  pakati  pa  Soko 
ndi  Azeka  ku  Efesidamimu.  2 Ndipo 
Sauli  ndi  anthu  a Israyeli  anaso- 
nkhana,  namanga  zithando  pa  chi- 
gwa  cha  Ela,  nandandalitsa  nkhondo 
yawo  kuti  akaponyane  ndi  aFilisti. 
3 Ndipo  aFilisti  anaima  pa  phiri  tsidya 
lija,  ndi  alsrayeli  anaima  pa  phiri 

tsidya  lina  ; ndi  pakati  pawo  panali 
chigwa.  4 Ndipo  ku  zithando  za 
aFilisti  kunaturuka  chiwinda,  dzina 
lache  Goliate  wa  ku  Gati,  kutalika 
kwache  ndiko  mikono  isanu  ndi  umo- 
dzi  ndi  chikhato.  5 Ndipo  anali  ndi 
chisoti  cha  mkuwa  pa  mutu  pache, 
nabvala  maraya  a unyolo,  olemera 
ngati  masekeli  zikwi  zisanu  za  mkuwa, 

6 nakuta  msongolo  wache  ndi  cho- 
bvala  cha  mkuwa,  ndiponso  pa  chi- 
kota  pache  panali  nthungo  ya  mkuwa. 

7 Ndipo  mtengo  wa  mkondo  wache 
unali  ngati  mtanda  woombera  nsaru  ; 
ndi  khali  la  mkondo’wo  linalemera 
ngati  masekeli  mazana  asanu  ndi 
limodzi  a chitsulo  ; ndipo  womnya- 
mulira  chikopa  anamtsogolera.  8 Nai- 
ma  iye  naitana  makamu  a nkhondo 
a Israyeli,  nanena  nawo,  Munatu- 
rukiranji  kundandalitsa  nkhondo  ya- 
nu  ? Sindine  mFilisti  kodi,  ndi  inu 
anyamata  a Sauli  ? mudzisankhire 
munthu,  atsikire  kwa  ine.  9 Aka- 
khoza  iyeyo  kuponyana  ndi  ine  ndi 
kundipha,  tidzakhala  ife  akapolo  anu  ; 
koma  ine  ndikamlaka,  ndi  kumupha, 
tsono  mudzakhala  inu  akapolo  athu, 
ndi  kutitumikira  ife.  10  Nati  mFili- 
sti’yo,  Ine  ndinyoza  makamu  a 
nkhondo  a Israyeli  lero  ; mundipatse 
munthu,  kuti  tilimbane  ife  awiri. 
11  Ndipo  pamene  Sauli  ndi  alsrayeli 
onse  anamva  mau  awo  a mFilisti’yo, 
anadodoma,  naopa  kwambiri. 

12  Tsono  Davide  anali  mwana  wa 
mEfrati  uja  wa  ku  Betelehemu- 
Yuda,  dzina  lache  ndiye  Jese  ; ame- 
neyu  anali  nawo  ana  amuna  asanu 
ndi  atatu  ; ndipo  m’masiku  a Sauli 
munthu’yo  anali  nkhalamba,  mwa 
anthu.  13  Ndipo  ana  atatu  akuru 
a Jese  anatsata  Sauli  ku  nkhondo’ko  ; 
ndi  maina  awo  a ana  ache  atatu’wo 
adapita  ku  nkhondo’wo  ndiwo  Eliabu 
woyamba’yo,  ndi  mnzache  wonrponda 
pa  mutu  pache  Abinadabu,  ndi  wa- 
chitatu  Sama.  14  Ndipo  Davide  anali 
wotsiriza  ; ndi  akuru  atatu’wo  ana- 
mtsata  Sauli.  15  Koma  Davide  aka- 
muka  kwa  Sauli,  nabwerera  liudza- 
dyetsa  nkhosa  za  atate  wache  ku 
Betelehemu.  16  Ndipo  mFilisti’yo 
anayandikira  m’mawa  ndi  madzulo, 
nadzionetsera  masiku  makumi  anai. 

17  Ndipo  Jese  anati  kwa  Davide 
mwana  wache,  Uwatengere  abale 
ako  efa  wa  tirigu  uyu  wokazinga, 
ndi  mikate  iyi  khumi,  nuthamangire 


nazo  ku  zithando  kwa  abale  ako ; 
18  nunyamule  nchinchi  izi  khumi 
ukapatse  mtsogoleri  wa  chikwi  cha- 
wo,  nukaone  m’mene  akhalira  abale 
ako,  nulandire  chikole  chawo.  1 9 Tso- 
no  Sauli,  ndi  iwowa,  ndi  anthu  onse 
a Israyeli,  anali  m’chigwa  cha  Ela, 
ku  nkhondo  ya  aFilisti.  20  Ndipo 
Davide  anauka  m’mamawa,  nasiyira 
nkhosa  wozisungira,  nasenza  zija, 
namuka,  monga  anamuuza  Jese ; 
ndipo  iye  anafika  ku  linga  la  maga- 
reta,  napeza  khamu  lirikuturuka  ku- 
nka  poponyanira  nkhondo  liriku- 
pfuula.  21  Ndipo  Israyeli  ndi  aFi- 
listi  anandandalitsa  nkhondo  zawo, 
khamu  lina  kuyang’anana  ndi  khamu 
lina.  22  Ndipo  Davide  anasiya  aka- 
tundu  ache  m’dzanja  la  wosungira 
akatundu,  natharnangira  ku  khamu’lo, 
nadza  nalankhula  aba'e  ache.  23  Ndi- 
po  mmene  iye  anali  chilankhulire 
nawo,  onani  chinakwera’ko  chiwi- 
nda’cho,  mFilisti  wa  ku  Gati,  dzina 
lache  ndiye  Goliate,  woturuka  pakati 
pa  mipambo  ya  aFilisti,  nalankhula 
monga  mau  omwe  aja  ; ndipo  Davide 
anawamva.  24  Ndipo  alsrayeli  onse, 
pakumuona  munthu’yo,  anamthawa, 
naopa  kwambiri.  25  Nati  alsrayeli, 
Kodi  mwaona  munthu  uyu  amene 
anakwera  kuno  ? zoonadi  iye  ana- 
kwera  kuti  adzanyoze  Israyeli,  ndipo 
munthu  wakumupha  iye,  mfumu 
idzamlemeza  ndi  chuma  chambiri, 
nidzampatsa  mwana  wache  wamkazi, 
nidzayesa  nyumba  ya  atate  wache 
yaufulu  m’Israyeli.  26  Ndipo  Davide 
analankhula  ndi  anthu  akuima  pa- 
fupi  ndi  iye,  nati,  Adzamchitira  chiani 
munthu  wakupha  mFilisti  uyu,  ndi 
kuchotsa  tonzo  lache  pakati  pa  Isra- 
yeli  ? pakuti  mFilisti  uyu  wosadu- 
lidwa  ndiye  yani,  kuti  azinyoza  ma- 
kamu  a Mulungu  wa  moyo  ? 27  Ndi- 

po  anthu’wo  anamyankha  motero, 
nati,  Adzamchitira  munthu  waku- 
mupha  iye  mwakuti  mwakuti.  28  Ndi- 
po  Eliabu  mkuru  wache  anamumva 
iye  alikulankhula  ndi  anthu  ; ndipo 
Eliabu  anapsa  mtima  ndi  Davide, 
nati,  Unatsikiranji  kuno  ? ndi  nkhosa 
zija  zowerengeka  unazisiya  ndi  yani, 
m’chipululu  muja  ? Ine  ndidziwa 
kudzikuza  kwako  ndi  kuipa  kwa 
mtima  wako  ; pakuti  watsika  kuti 
udzaone  nkhondo’yi.  29  Ndipo  Da- 
vide  anati,  Ndachitanji  tsopano  ? 
Palibe  chifukwa  kodi  ? 30  Napoto- 

lokera  iye  kwa  munthu  wina,  nala- 
nkhula  mau  omwewo  ; ndipo  anthu 
anamyankhanso  monga  momwemo. 
31  Ndipo  pamene  mau  adanena  Davide 
anamveka,  anawapitiriza  kwa  Sauli  ; 
ndipo  iye  anamuitana.  32  Ndipo 
Davide  anati  kwa  Sauli,  Asade  nkha- 
wa  munthu  ali  yense  chifukwa  cha 
iyeyo  ; ine  kapolo  wanu  ndidzapita 
kuponyana  ndi  mFilisti  uyu.  33  Ndi- 
po  Sauli  anati  kwa  Davide,  Sukhoza 
iwe  kukomana  ndi  mFilisti  uyu  ku- 
kaponyana  naye  ; pakuti  iwe  ndiwe 
mnyamata,  koma  iye  anazolowera 
nkhondo  kuyambira  ubwana  wache. 
34  Ndipo  Davide  anati  kwa  Sauli,  Ine 
kapolo  wanu  ndinalikusunga  nkhosa 
za  atate  wanga ; ndipo  pakubwera 
mkango,  mwina  chimbalangondo,  ndi 
kutenga  nkhosa  ya  gulu’lo,  35  ndi- 
nachithamangira,  ndi  kuchikantha, 
ndi  kuiturutsa  m’kamwa  mwache ; 
ndipo  pamene  chinandiukira,  ndina- 
gwira  c’nowa  lache  ndi  kuchikantha 
ndi  kuchipha.  36  Ine  kapolo  wanu 
ndinapha  mkango  ndi  chimbalangondo 
zonse  ziwiri ; ndipo  mFilisti  uyu 
wosadulidwa  adzakhala  ngati  mmo- 
dzi  wa  izo,  popeza  wanyoza  makamu 
a Mulungu  wa  moyo.  37  Nati  Davide, 
Yehova  wakundipulumutsa  pa  mpha- 
mvu  ya  mkango,  ndi  mphamvu  ya 
chimbalangondo,  lyeyu  adzandipu- 
lumutsa  m’dzanja  la  mFilisti  uyu. 
Ndipo  Sauli  anati  kwa  Davide,  Muka, 
Yehova  akhale  nawe.  38  Ndipo  Sauli 
anabveka  Davide  zobvala  zache  za 
iye  yekha,  nambveka  chisoti  cha 
mkuwa  pa  mutu  pache,  nambvekanso 
maraya  a unyolo.  39  Ndipo  Davide 
anamanga  lupanga  lache  pamwamba 
pa  zobvala  zache,  nayesa  kuyenda 
nazo ; popeza  sanaziyesera  kale. 
Ndipo  Davide  anati  kwa  Sauli,  Sindi- 
khoza  kuyenda  ndi  izi  ; pakuti  si- 
ndinazizolowera.  Nazibvula  Davide. 
40  Natenga  ndodo  yache  m’dzanja 
lache,  nadzisankhira  miyala  isanu 
yosalala  ya  mu  mtsinje,  naiika  m’thu- 
mba  la  ku  busa,  limene  anali  nalo 
ndilo  chibete  ; ndi  choponyera  miyala 
chinali  m’dzanja  lache,  momwemo 
anayandikirakwamFilisti’yo.  41  Ndi- 
po  mFilisti’yo  anadza,  nayandikira 
kwa  Davide  ; ndi  wonyamula  chiko- 
pa  chache  anamtsogolera.  42  Ndipo 
mFilisti  pakumwazamwaza  maso,  ndi 
kuona  Davide,  anampeputsa  ; popeza 
anali  mnyamata  chabe,  wofirira,  ndi 


wa  nkhope  yokongola.  43  Ndipo 
mFilisti  anati  kwa  Davide,  Ine  ndine 
garu  kodi,  kuti  iwe  ukudza  kwa  ine 
ndi  ndodo  ? Ndi  mFilisti’yo  anatu- 
kwana  Davide  nachula  milungu 
yache.  44  Ndipo  mFilisti’yo  anati 
kwa  Davide,  Idza  kuno  kwa  ine, 
ndidzapatsa  mnofu  wako  kwa  mba- 
lame  za  mlengalenga,  ndi  kwa  ziro- 
mbo  za  ku  thengo.  45  Ndipo  Davide 
anati  kwa  mFilisti’yo,  Iwe  ukudza 
kwa  ine  ndi  lupanga,  ndi  mkondo, 
ndi  nthungo  ; koma  ine  ndafika  kwa 
iwe  m’dzina  la  Yehova  wa  makamu, 
Mulungu  wa  ankhondo  a Israyeli 
amene  iwe  unawanyoza.  46  Lero 
lino  Yehova  adzakupereka  iwe  m’dza- 
nja  langa,  ndipo  ndidzakukantha,  ndi 
kukuchotsera  mutu  wako  ; ndipo 
lero  ndidzapatsa  mitembo  ya  makamu 
a aFilisti  kwa  mbalame  za  mlenga- 
lenga,  ndi  kwa  zirombo  za  dziko  la 
pansi  ; kuti  dziko  lonse  likazindikire 
kuti  kwa  Israyeli  kuli  Mulungu ; 
47  ndi  msonkhano  wonse  uno  udza- 
zindikira  kuti  Yehova  sapulumutsa 
ndi  lupanga,  kapena  ndi  mkondo ; 
pakuti  Yehova  ndiye  mwini  nkhondo, 
ndipo  Iye  adzakuperekani  inu  m’ma- 
nja  athu.  48  Ndipo  kunali,  pamene 
mFilisti’yo  anadzikonza,  nadza,  na- 
sendera  pafupi  kuti  akomane  ndi 
Davide,  Davide  anafulumira,  natha- 
mangira  ku  khamu’lo,  kuti  akomane 
ndi  mFilisti’yo.  49  Ndipo  Davide 
anapisa  dzanja  lache  m’thumba  mwa- 
che,  naturutsa’mo  mwala,  nauponya, 
nalasa  mFilisti’yo  pa  mphumi ; ndi 
mwala’wo  unalowa  m’mphumi,  ndipo 
iye  anagwa  pansi  chafufumimba. 
50  Chomwecho  Davide  anapambana 
mFilisti’yo  ndi  mwala  wa  choponyera 
chache,  nakantha  mFilisti’yo,  na- 
mupha.  Koma  m’dzanja  la  Davide 
munalibe  lupanga.  51  Potero  Davide 
anathamanga,  naima  pa  mFilisti’yo, 
nagwira  lupanga  lache,  nalisolola 
m’chimache,  namtsiriza,  nadula  nalo 
mutu  wache.  Ndipo  pakuona  aFilisti 
kuti  chiwinda  chawo  chidafa,  ana- 
thawa.  52  Ndipo  anthu  a Israyeli  ndi 
aYuda  ananyamuka,  napfuula,  na- 
thamangira  aFilisti’wo,  mpaka  ufika 
ku  chigwa’ko,  ndi  ku  zipata  za  Ekroni. 
Ndipo  aFilisti’wo  olasidwa  anagwa 
pa  njira  ya  ku  Saraimu,  kufikira  ku 
Gati  ndi  ku  Ekroni.  53  Ndipo  ana 
a Israyeli  atathamangira  aFilisti,  ana- 
bwerera  nafunkha  za  m’zithando  zawo. 

54  Ndipo  Davide  anatenga  mutu  wa 
mFilisti’yo,  napita  nawo  ku  Yerusa- 
lemu  ; koma  zida  zache  anazisunga 
m’hema  wache. 

55  Ndipo  pamene  Sauli  anaona 
Davide  alikuturukira  kwa  mFilisti’yo, 
iye  anati  kwa  Abineri,  kazembe  wa 
khamu  la  nkhondo,  Abineri,  mnya- 
mata  uyu  ndi  mwana  wa  yani  ? Nati 
Abineri,  Pali  moyo  wanu,  Mfumu, 
ngati  ndidziwa.  56  Ndipo  mfumu 
inati,  Ufunsire  kuti  mnyamata’yo  ndi 
mwana  wa  yani.  57  Ndipo  pamene 
Davide  anabwera,  atapha  mFilisti’yo, 
Abineri  anamtenga,  nafika  naye  pa 
maso  pa  Sauli,  mutu  wa  mFilisti’yo 
uli  m’dzanja  lache.  58  Ndipo  Sauli 
anati  kwa  iye,  Mnyamata  iwe,  ndiwe 
mwana  wa  yani  ? Davide  nayankha, 
Ndiri  mwana  wa  kapolo  wanu  Jese 
wa  ku  Betelehemu. 

■|  O Ndipo  kunali,  pakutsiriza  iye 
I O kulankhula  ndi  Sauli,  mtima 
wa  Jonatani  unalumikizika  ndi  mtima 
wa  Davide,  ndipo  Jonatani  anamkonda 
iye  monga  moyo  wa  iye  yekha.  2 Ndi- 
po  Sauli  anamtenga  tsiku  lomwelo, 
osamlolanso  apite  kwawo  kwa  atate 
wache.  3 Pamenepo  Jonatani  ndi 
Davide  anapangana  pangano,  pakuti 
adamkonda  iye  ngati  moyo  wa  iye 
yekha.  4 Ndipo  Jonatani  anabvula 
maraya  ache  anali  nawo,  napatsa 
Davide,  ndi  zobvala  zache,  ngakhale 
lupanga  lache,  ndi  uta  wache,  ndi 
lamba  lache.  5 Ndipo  Davide  ana- 
turuka  kunka  kuli  konse  Sauli  ana- 
mtuma’ko,  nakhala  wochenjera  ; ndi- 
po  Sauli  anamuika  akhale  woya- 
ng’anira  anthu  a nkhondo ; ndipo 
ichi  chinakomera  anthu  onse,  ndi 
anyamata  a Sauli  omwe. 

6 Ndipo  kunali  pakudza  iwo,  pa- 
mene  Davide  anabwera  atapha  aFi- 
listi’wo,  anthu  akazi  anaturuka  m’mi- 
dzi  yonse  ya  Israyeli,  ndi  kuyimba 
ndi  kubvina,  kuti  akakomane  ndi 
mfumu  Sauli,  ndi  malingaka,  ndi 
chimwemwe,  ndi  zoyimbira.  7 Ndipo 
akazi  anathirirana  mang’ombe  m’ku- 
yimba  kwawo,  nati, 

Sauli  anapha  zikwi  zache, 

Koma  Davide  zikwi  zache  zankhani. 

8 Koma  Sauli  anakwiya  ndithu,  ndi 
kunena’ku  kunamuipira;  nati,  Kwa 
Davide  anawerengera  zikwi  zankhani, 
koma  kwa  ine  zikwi  zokha ; chimpere- 
wera  nchianinso,  koma  ufumu  wokha  ? 

9 Ndipo  kuyambira  tsiku  Iomwelo 


ndi  mtsogolo  mwache,  Sauli  anakhala 
maso  pa  Davide. 

10  Ndipo  kunali  m’mawa  mwache, 
mzimu  woipa  wochokera  kwa  Mu- 
lungu  unamgwira  Sauli  mwa  mpha- 
mvu,  iye  nalankhula  moyaruka  m’nyu- 
mba  yache  ; koma  Davide  anayimba 
ndi  dzanja  lache,  monga  amachita 
tsiku  ndi  tsiku  ; koma  m’dzanja  la 
Sauli  munali  mkondo.  11  Ndipo 
Sauli  anaponya  mkondo’wo  ; pakuti 
anati,  Ndidzapyoza  Davide  ndi  ku- 
mphatikiza  ndi  khoma.  Ndipo  Da- 
vide  analewa  kawiri  kuchoka  pa 
maso  pache.  12  Ndipo  Sauli  anaopa 
Davide,  chifukwa  Yehova  anali  naye, 
koma  adamchokera  Sauli.  13  Chi- 
fukwa  chache  Sauli  anamchotsa  kuti 
asakhale  naye,  namuika  akhale  mtso- 
goleri  wache  wa  anthu  chikwi  chi- 
modzi ; ndipo  iye  anatsogolera  anthu 
kuturuka  ndi  kubwera  nawo.  14Ndi- 
po  Davide  anakhala  wochenjera  m’ma- 
yendedwe  ache  onse  ; ndipo  Yehova 
anali  naye.  15  Ndipo  pamene  Sauli 
anaona  kuti  anali  kukhala  woche- 
njera  ndithu  anamuopa.  16  Koma 
alsrayeli  onse  ndi  aYuda  onse  ana- 
mkonda  Davide  pakuti  anawatsogo- 
lera  kuturuka  ndi  kulowa  nawo. 

17  Ndipo  Sauli  anati  kwa  Davide, 
Ona,  mwana  wanga  wamkazi  wa- 
mkuru,  dzina  lache  Merabi,  iyeyo 
ndidzakupatsa  akhale  mkazi  wako  ; 
koma  undikhalire  ngwazi,  nuponye 
nkhondo  za  Yehova.  Pakuti  Sauli 
anati,  Dzanja  langa  lisamkhudze,  ko- 
ma  dzanja  la  aFilisti  ndilo.  18  Ndipo 
Davide  anati  kwa  Sauli,  Ine  ndine 
yani,  ndi  moyo  wanga  uli  wotani, 
kapena  banja  la  atate  wanga  liri 
lotani  m’Israyeli,  kuti  ine  ndidzakhala 
mkamwini  wa  mfumu  ? 19  Koma 

kunali  nthawi  imene  akadapatsa  Me- 
rabi  mwana  wamkazi  wa  Sauli  kwa 
Davide,  iye  anapatsidwa  kwa  Adrie- 
li  mHolati  kukhala  mkazi  wache. 

20  Ndipo  Mikala  mwana  wamkazi 
wa  Sauli  anakonda  Davide  ; ndipo 
pakumva  Sauli,  anakondwera  nako. 

21  Nati  Sauli,  Ndidzainpatsa  iye,  kuti 
amkhalire  msampha,  ndi  kuti  dzanja 
la  aFilisti  limgwere.  Chifukwa  cha- 
che  Sauli  ananena  ndi  Davide,  Lero 
udzakhala  mkamwini  wanga  kachi- 
wiri.  22  Ndipo  Sauli  analamulira 
anyamata  ache,  nati,  Mulankhule 
naye  Davide  mtseri,  ndi  kuti,  Taonani 
mfumu  akondwera  nanu,  ndi  anya- 

mata  ache  onse  akukondani  ; chi- 
fukwa  chache  tsono,  khalani  mka- 
mwini  wa  mfumu.  23  Ndipo  anya- 
mata  a Sauli  analankhula  mau  awa 
m’makutu  a Davide.  Nati  Davide, 
Kodi  muchiyesera  chinthu  chopepuka 
kukhala  mkamwini  wa  mfumu,  po- 
peza  ndiri  munthu  wosauka,  ndi 
wopeputsidwa.  24  Ndipo  anyamata 
a Sauli  anamuuza,  kuti,  Anatero  Da- 
vide.  25  Nati  Sauli,  Mudzatero  kwa 
Davide,  kuti  mfumu  safuna  cholo- 
wolera  china,  koma  nsonga  za  ma- 
kungu  zana  limodzi  za  AFilisti,  kuti 
abwezere  chilango  adani  a mfumu. 
Koma  Sauli  anagamizira  kupha  Da- 
vide  ndi  dzanja  la  AFilisti.  26  Ndi- 
po  pamene  anyamata  ache  anauza 
Davide  mau  awa,  kudamkomera  Da- 
vide  kukhala  mkamwini  wa  mfumu. 
27  Ndipo  asanathe  masiku’wo,  ana- 
nyamuka  Davide,  ndi  anthu  ache, 
nakapha’ko  aFilisti  mazana  awiri, 
ndipo  Daviae  anatenga  nsonga  za 
makungu  awo  nazipatsa  mofikira  kwa 
mfumu,  kuti  akhale  mkamwini  wa 
mfumu.  Ndipo  Sauli  anampatsa  Mi- 
kala  mwana  wache  wamkazi  akhale 
mkazi  wache.  28  Ndipo  Sauli  anaona, 
nadziwa  kuti  Yehova  ali  ndi  Davide  ; 
ndi  kuti  Mikala  mwana  wa  Sauli 
anamkonda  Davide.  29  Sauli  na- 
yamba  kumuopa  Davide  kopambana  ; 
ndi  Sauli  anali  mdani  wa  Davide 
masiku  onse. 

30  Pomwepo  mafumu  a aFilisti 
anaturuka  ; ndipo  nthawi  zonse  ana- 
turuka  iwo,  Davide  anali  wochenjera 
koposa  anyamata  onse  a Sauli,  cho- 
mwecho  dzina  lache  linatamidwa  kwa- 
mbiri. 

1 Q Ndipo  Sauli  analankhula  kwa 
I s?  Jonatani  mwana  wache,  ndi 
anyamata  ache  onse  kuti  amuphe 
Davide.  2 Koma  Jonatani  mwana 
wa  Sauli  anakondwera  kwambiri  ndi 
Davide.  Ndipo  Jonatani  anauza  Da- 
vide,  nati,  Sauli  atate  wanga  aliku- 
funa  kukupha ; chifukwa  chache 
tsono  uchenjere  m’mawa,  nukhale 
m’malo  mosadziwika,  nubisale  ; 3 ndi- 
po  ine  ndidzaturuka  ndi  kuima  pa 
mbali  ya  atate  wanga  ku  munda 
kumene  kuli  iwe,  ndipo  ndidza- 
lankhula  ndi  atate  wanga  za  iwe  ; ndi- 
po  ndikaona  kanthu  ndidzakudziwitsa. 
4 Ndipo  Jonatani  analankhula  ndi 
atate  wache  mobvomereza  Davide, 
nanena  naye,  Mfumu  asachimwire 


mnyamata  wache  Davide  ; chifukwa 
iyeyo  sanachimwira  inu,  ndipo  nchito 
zache  anakuchitirani  zinali  zabwino 
ndithu  ; 5 popeza  iye  anataya  moyo 
wache  nakantha  mFilisti’yo,  ndipo 
Yehova  anachitira  alsrayeli  onse  chi- 
pulumutso  chachikuru,  inu  muna- 
chiona,  nimunakondwera  ; tsono  mu- 
dzachimwiranji  mwazi  wosalakwa, 
ndi  kumupha  Davide  popanda  chi- 
fukwa  ? 6 Ndipo  Sauli  anamvera 

mau  a Jonatani  ; nalumbira,  Pali 
Yehova,  sadzaphedwa  iye.  7 Pa- 
menepo  Jonatani  anaitana  Davide, 
namuuza  zonsezi.  Ndipo  Jonatani 
anafika  naye  Davide  kwa  Sauli,  iye 
nakhalanso  pa  maso  pache  monga  kale. 

8  Ndipo  kunalinso  nkhondo  ; ndipo 
Davide  anaturuka,  nakamenyana  ndi 
aFilisti,  nawapha  ndi  maphedwe 
akuru,  ndipo  iwo  anamthawa  iye. 

9 Ndipo  mzimu  woipa  wochokera 
kwa  Yehova  unali  pa  Sauli,  paku- 
khala  iye  m’nyumba  mwache,  ndi 
mkondo  wache  m’dzanja  lache  ; ndipo 
Davide  anayimba  ndi  dzanja  lache. 

10  Ndipo  Sauli  anavesa  kupyoza 
Davide  kumphatikiza  ku  khoma  ndi 
mkondo’wo  ; koma  iye  anadzilanditsa 
kuchoka  pa  maso  pa  Sauli  ; ndipo 
analasa  khoma  ; ndipo  Davide  ana- 
thawa  napuiumuka  usiku  uja.  11  Ndi- 
po  Sauli  anatumiza  mithenga  ku 
nyumba  ya  Davide  imdikire,  ndi 
kumupha  m’mawa ; koma  Mikala 
mkazi  wa  Davide  anamuuza,  nati, 
Ukapanda  kupulumutsa  moyo  wako 
usilcu  uno,  udzaphedwa  ndithu  m’ma- 
wa.  12  Chomwecho  Mikala  anamtsi- 
tsira  Davide  pa  zenera,  namuka  iye, 
nathawa,  napulumuka.  13NdipoMi- 
kala  anatenga  chifanizo  nachiika  pa 
kama,  naika  mtsamiro  wa  ubweya 
wa  mbuzi  ku  mutu  kwache,  nachi- 
pfunda  zopfunda.  14  Ndipo  pamene 
Sauli  anatumiza  mithenga  kuti  ika- 
mgwire  Davide,  anati,  Iye  alikudwala. 

15  Ndipo  Sauli  anatumiza  mithenga’yo 
kuti  ikaone  Davide,  nati,  Mumtengere 
iye  pa  kama  wache,  kuti  ndidzamuphe. 

16  Ndipo  pakulowa  mithenga’yo, 
onani,  pa  kama  pali  chifanizo  ndi 
mtsamiro  wa  ubweya  wa  mbuzi  ku 
mutu  kwache.  17  Nati  Sauli  kwa 
Mikala,  Wandinyengeranji  chomwe- 
chi  ? ndi  kulola  mdani  wanga  apu- 
lumuke  ? Ndipo  Mikala  anayankha 
Sauli,  Iye  anati  kwa  ine,  Undilole 
ndipite,  ndingakuphe  ? 

18  Chomwecho  anathawa  Davide, 
napulumuka,  nafika  kwa  Samueli  ku 
Rama,  namuuza  zonse  Sauli  ana- 
mchitira.  Ndipo  iye  ndi  Samueli 
anakhala  ku  Nayoti.  19  Ndipo  wina 
anauza  Sauli,  kuti,  Onani  Davide  ali 
ku  Nayoti  m’Rama.  20  Ndipo  Sauli 
anatumiza  mithenga  kuti  igwire  Da- 
vide,  ndipo  pamene  inaona  gulu  la 
aneneri  alikunenera,  ndi  Samueli 
mkuru  wawo  alikuima’po,  mzimu  wa 
Mulungu  unagwera  mithenga  ya  Sauli, 
ninenera  iyonso.  21  Ndipo  pamene 
anauza  Sauli,  iye  anatumiza  mithenga 
yina  ; koma  iyonso  inanenera.  Ndipo 
Sauli  anatumiza  mithenga  kachitatu, 
nayonso  inanenera.  22  Pamenepo 
iyenso  anamuka  ku  Rama,  nafika  ku 
chitsime  chachikuru  chiri  ku  Seku, 
nafunsa  nati,  Samueii  ndi  Davide  ali 
kuti  ? Ndipo  wina  anati,  Taonani, 
ali  ku  Nayoti  m’Rama.  23  Ndipo 
anapita  komweko  ku  Nayoti  m’Rama  ; 
ndi  mzimu  wa  Mulungu  unamgwera 
iyenso  ; ndipo  anapitirira,  nanenera, 
mpaka  anafika  ku  Nayoti  m’Rama. 
24  Ndiponso  anabvula  zobvala  zache, 
naneneranso  pa  maso  pa  Samueli, 
nagona  wa  mariseche  usana  womwe 
wonse,  ndi  usiku  womwe  wonse.  Chi- 
fukwa  chache  amati,  Kodi  Saulinso 
ali  pakati  pa  aneneri  ? 

Ndipo  Davide  anathawa  ku 
ZU  Nayoti  m’Rama,  nadzanena 
pa  maso  pa  Jonatani,  Ndachitanji  ine  ? 
kuipa  kwanga  kuli  kotani  ? ndi  chimo 
langa  la  pa  maso  pa  atate  wanu  ndi 
chiani,  kuti  amafuna  moyo  wanga  ? 
2 Namyanlcha,  Usatero  iai,  sudzafa  ; 
ona,  atate  wanga  sachita  kanthu 
kakakuru  kapena  kakang’ono  wosa- 
ndidziwitsa  ine  ; atate  wanga  adza- 
ndibisiranji  chinthu  chimenechi  ? Si 
kutero  ai  ? 3 Ndipo  Davide  analu- 

mbiranso  nati,  Atate  wako  adziwatu 
kuti  wandikomera  mtima ; nati, 
Jonatani  asadziwe  ichi,  kuti  angamve 
chisoni  ; koma  pali  Yehova,  ndiponso 
pali  moyo  wako,  pakati  pa  ine  ndi 
imfa  pali  ngati  phazi  limodzi.  4 Ndipo 
Jonatani  anati  kwa  Davide,  Chiri 
chonse  mtima  wako  unena,  ndidza- 
kuchitira.  5 Nati  Davide  kwa  Jona- 
tani,  Onani,  mawa  mwezi  ukhala, 
ndipo  ine  ndiyenera  kupita  kukadya 
kwa  mfumu,  wosatsala  ; koma  undi- 
lole  ndikabisale  ku  thengo,  kufikira 
tsiku  lachitatu  madzulo  ache.  6 Atate 
wako  akandifuna  pang’ono  ponse, 


unene  kuti,  Davide  anandiumirira 
ndimlole  athamangire  kwawo  ku  Bete- 
lehemu,  pakuti  kumeneko  kuli  nse- 
mbe  ya  pa  chaka  ya  banja  lawo  lonse. 

7 Tsono  akati,  Chabwino  ; kapolo 
wako  adzakhala  ndi  mtendere  ; koma 
akapsa  mtima,  uzindikire’po  kuti  ana- 
tsimikiza  mtima  kundichitira  choipa. 

8 Chifukwa  chache  uchitire  kapolo 

wako  zokoma  mtima ; popeza  wa- 
mchititsa  kapolo  wako  kupangana 
nawe  pangano  la  kwa  Yehova  ; koma 
rxgati  mwa  ine  muli  choipa  chiri  cho- 
nse,  undiphe  wekha  ; udzapita  nane 
bwanji  kwa  atate  wako  ? 9 Ndipo 

Jonatani  anati,  Iai  ndi  pang’ono  po- 
nse  ; ine  ndikadziwa  konse  kuti  atate 
wanga  anatsimikiza  mtima  kukuchi- 
tira  choipa,  sindidzadziwitsa  iwe  kodi  ? 
10  Tsono  Davide  anati  kwa  Jonatani, 
Adzandiuza  ndani  ngati  atate  wako 
alankhulira  iwe  mokaripa  ? 11  Nati 

Jonatani  kwa  Davide,  Tiyeni  timuke 
ku  thengo.  Namuka  onse  awiri  ku 
thengo’ko. 

12  Ndipo  Jonatani  anati  kwa  Davide, 
Yehova  Mulungu  wa  Israyeli,  akhale 
mboni  ; nditaphera  mwambi  atate 
wanga  mawa  dzuwa  lino,  kapena  mku- 
cha,  onani,  pakakhala  kanthu  ka- 
bwino  kakuchitira  Davide,  sindidza- 
kutumira  mthenga  ndi  kukuululira 
kodi  ? 13  Mulungu  alange  Jonatani, 

ndi  kuonjeza’po,  ngati  atate  wanga 
akondwera  kukuchitira  choipa,  ine 
osakuululira,  ndi  kukuchotsa  kuti 
upite  mu  mtendere  ; ndipo  Yehova 
akhale  nawe,  monga  anakhala  naye 
atate  wanga.  14  Ndipo  undionetsere 
chifundo  cha  Yehova,  si  pokhala  ine 
ndi  moyo  pokha,  kuti  ndingafe  ; 
15  komanso  usaleke  kuchitira  chi- 
fundo  a m’nyumba  yanga  nthawi 
zonse  ; mungakhale  mtsogolo’mo  Ye- 
hova  atathera  adani  onse  a Davide 
pa  dziko  la  pansi.  16  Chomwecho 
Yonatani  anapangana  pangano  ndi 
nyumba  ya  Davide,  ndipo  Yehova  ana- 
kwaniritsa  izi  polanga  adani  a Davide. 

17  Ndipo  Jonatani  anamlumbiritsa 
Davide  kachiwiri,  chifukwa  anamko- 
nda  ; popeza  anamkonda  monga 
anakonda  moyo  wa  iye  yekha. 

18  Tsono  Jonatani  ananena  kwa 
Davide,  Mawa  mwezi  ukhala  ; ndipo 
adzakufuna,  popeza  udzasoweka  pa 
malo  pako.  19  Ndipo  atapita  masiku 
atatu,  utsike  msanga,  nufike  kumene 
unabisala  tsiku  la  mrandu  uja  nu- 

khale  pa  mwala  wa  Ezeri.  20  Ndipo 
ine  ndidzaponya  mibvi  itatu  pa  mbali 
pache,  monga  ngati  ndirikuponya  pa 
chandamali.  21  Ndipo  taona,  ndi- 
dzatumiza  mnyamata’yo,  ndi  kuti, 
Kafune  mibvi’yo.  Ndikamuuza  mwa- 
na’yo,  kuti,  Taona  mibvi  iri  cha  kuno  ; 
uitole  nubwere,  popeza  pali  mtendere 
kwa  iwe,  palibe  kanthu,  pali  Yehova. 
22  Koma  ndikati  kwa  mnyamata’yo, 
Ona  mibvi  iri  kutsogolo’ko  ; pame- 
nepo  unyamuke  ulendo  wako  ; popeza 
Yehova  wakuuza  umuke.  23  Ndipo 
za  chija  tinakambirana  iwe  ndi  ine, 
taona,  Yehova  ali  pakati  pa  ife, 
nthawi  zonse. 

24  Chomwecho  Davide  anabisala 
ku  thengo  ; ndipo  pakukhala  mwezi, 
mfumu  inakhala  pansi  kudya.  25  Mfu- 
mu  nikhala  pa  mpando  wache,  monga 
adafochita  nthawi  zina,  pa  mpando 
wa  pafupi  pa  khoma.  Ndipo  Jona- 
tani  anaimirira,  ndi  Abineri  anakhala 
pa  mbali  ya  Sauli  ; koma  Davide 
anasoweka  pa  malo  pache.  26  Koma 
Sauli  sananena  kanthu  tsiku  lomwelo  ; 
chifukwa  anaganizira,  Kanthu  kana- 
mgwera  iye,  ali  wodetsedwa  ; indedi 
ali  wodetsedwa.  27  Ndipo  kunali 
tsiku  lachiwiri  mwezi  utakhala,  Da- 
vide  adasowekanso  pa  malo  pache  ; 
ndipo  Sauli  anati  kwa  Jonatani  mwana 
wache,  Mwana  wa  Jese  alekeranji 
kubwera  kudya  dzulo  ndi  lero  lomwe  ? 
28  Ndipo  Jonatani  anayankha  Sauli, 
Davide  anandiumiriza  ndimlole  amuke 
ku  Betelehemu  ; 29  nati,  Ndiloleni, 

ndimuke  ; chifukwa  banja  lathu  lipe- 
reka  nsembe  m’mudzi’mo  ; ndi  mbale 
wanga  anandiuzitsa  ndifike’ko  ; tsono 
ngati  wandikomera  mtima  undilole 
ndichoke,  ndikaone  abale  anga.  Chi- 
fukwa  cha  ichi  safika  ku  gome  la 
mfumu.  30  Pamenepo  Sauli  anapsa 
mtima  ndi  Jonatani,  nanena  naye, 
Iwe  mwana  wa  mkazi  wa  matsutso 
ndi  wopikisana,  sindidziwa  kodi  kuti 
wasankha  mwana  wa  Jese’yo  kudzi- 
nyaza  wekha,  ndi  usiwa  wa  mai  wako 
yemwe  ? 31  Popeza  nthawi  yonse 

mwana  wa  Jese’yo  akhala  ndi  moyo  pa 
dziko,  koma  sudzakhazikika  iwe,  ka- 
pena  ufumu  wako.  Chifukwa  chache 
tumiza  tsopano  numtengere  kuno  kwa 
ine,  popeza  adzafa  ndithu.  32  Ndipo 
Jonatani  anayankha  Sauli  atate  wa- 
che,  nanena,  Aphedwe  chifukwa  ninji  ? 
anachitanji  ? 33  Ndipo  Sauli  ana- 

mponyera  mkondo  kuti  amgwaze ; 


momwemo  Jonatani  anazindikira  kuti 
atate  wache  anatsimikiza  mtima 
kupha  Davide.  34  Pamenepo  Jona- 
tani  anauka  pa  gome  wolunda  ndi- 
thu,  osadya  kanthu  tsiku  lachiwiri 
la  mwezi,  pakuti  mtima  wache  unali 
ndi  chisoni  chifukwa  cha  Davide, 
popeza  atate  wache  anamchititsa 
manyazi. 

35  Ndipo  m’mawa,  Jonatani  ananka 
ku  thengo’ko  pa  nthawi  imene  ana- 
pangana  ndi  Davide,  ali  ndi  kamnya- 
mata.  36  Ndipo  anauza  mnyamata 
wache’yo,  Thamanga  uzikatola  mibvi 
imene  ndidzaponya  ; ndipo  analiku- 
thamanga  mnyamata’yu,  iye  ana- 
ponya  mubvi  kuutumphitsa  iye. 
37  Ndipo  mnyamata’yo  atafika  pa 
malo  a mubvi  umene  Jonatani  anau- 
ponya,  Jonatani  anapfuulira  mnya- 
mata’yo,  nati,  Mubvi’wo  suli  mtsogolo 
mwako  kodi  ? 38  Ndipo  Jonatani 

anapfuulira  mnyamata’yo,  nati,  Yende- 
tsa,  fulumira,  usaima.  Ndi  mnya- 
mata  wa  Jonatani  anatola  mibvi, 
nafika  kwa  mbuye  wache.  39  Koma 
mnyamata’yo  sanadziwa  kanthu  ; Da- 
vide  ndi  Jonatani  okha  anadziwa  za 
mrandu’wo.  40  Ndipo  Jonatani  ana- 
patsa  mnyamata  wache  zida  zache, 
nanena  naye,  Muka,  tenga  izi  kunka 
nazo  ku  mudzi.  41  Pornwepo  po- 
choka  mnyamata’yo,  Davide  anauka 
cha  ku  mwera,  nagwa  nkhope  yache 
pansi,  nawerama  katatu  ; ndipo  iwo- 
wa  anapsompsonana,  nalirirana,  ku- 
fikira  Davide  analiritsa.  42  Ndipo 
Jonatani  ananena  kwa  Davide,  Muka 
mu  mtendere,  popeza  tonsefe  tina- 
lumbira  m’dzina  la  Yehova,  kuti, 
Yehova  adzakhala  pakati  pa  ine  ndi 
iwe,  ndi  pakati  pa  mbeu  yanga  ndi 
mbeu  yako,  nthawi  za  muyaya. 
43  Ndipo  iye  ananyamuka  nachoka  ; 
koma  Jonatani  anamuka  ku  mudzi. 
0"j  Ndipo  Davide  anafika  ku  Nobi 
^ I kwa  Ahimeleki  wansembe’yo  ; 
ndipo  Ahimeleki  anadza  kukomana 
ndi  Davide  alikunjenjemera,  nanena 
naye,  Muli  nokha  bwanji,  palibe 
munthu  wina  nanu  ? 2 Nati  Davide 

kwa  Ahimeleki  wansembe’yo,  Mfumu 
inandilamulira  nchito,  ninena  nane, 
Asadziwe  munthu  ali  yense  kanthu 
za  nchito  imene  ndakutumira  ndi 
kukulamulira ; ndipo  ndawapanga 
anyamata’wo  ku  malo  akuti.  3 Chi- 
fukwa  chache  tsono  muli  ndi  chiani  ? 
mundipatse  m’dzanja  langa  mikate 

isanu,  kapena  chiri  chonse  muli 
nacho.  4 Ndipo  wansembe’yo  ana- 
yankha  Davide  nati,  Ndiribe  mkate 
wa  chabe,  koma  ulipo  mkate  wopa- 
tulika  ; pokhapo  ngati  anyamata’wo 
anadzisunga  kupewa  akazi.  5 Ndipo 
Davide  anayankha  wansembe’yo,  nati 
naye,  Zoonadi  tinafulatira  akazi  mo- 

Inga  masiku  atatu  ; chichokere  ine, 
zotengera  za  anyamata’wo  zinali  zo- 
patulika  ungakhale  unali  ulendo  wa 
chabe  ; koposa  kotani  nanga  zote- 
ngera  zawo  zikhala  zoyera  lero  ? 
6 Chomwecho  wansembe’yo  ana- 
mpatsa  mkate  wopatulika,  popeza 
panalibe  mkate  wina,  koma  mkate 
woonekera,  umene  adauchotsa  pa 
maso  pa  Yehova,  kuti  akaike  mkate 
wotentha  tsiku  lomwelo  anachotsa 
winawo.  7 Tsono  munthu  wina  wa 
anyamata  a Sauli  anali  komweko, 
tsiku  lija,  anachedwetsedwa  pa  maso 
pa  Yehova  ; dzina  lache  ndiye  Doegi 
wa  ku  Edomu,  kapitao  wa  abusa  a 
Sauli.  8 Ndipo  Davide  ananena  ndi 
Ahimeleki,  Nanga  pano  m’dzanja 
mwanu  mulibe  mkondo  kapena  lu- 
panga  kodi  ? chifukwa  ine  sindina- 
tenge  lupanga  langa  kapena  zida 
zanga,  popeza  mrandu  wa  mfumu 
ukuti  ndifulumire.  9 Nati  wanse- 
mbe’yo,  Lupanga  la  Goliate  mFilisti 
munamupha’yo  m’chigwa  cha  Ela, 
onani  liripo  lokulunga  m’nsaru,  ku- 
mbuyo  kwa  efodi  ; mukafuna  ku- 
tenga  limenelo,  tengani  ; popeza  pano 
palibe  lina.  Ndipo  Davide  anati, 
Palibe  lina  lotere  longa  lijalo,  ndi- 
patseni. 

10  Ndipo  Davide  ananyamuka,  na- 
thawa  tsiku  lomwelo  chifukwa  cha 
kuopa  Sauli,  namuka  kwa  Akisi  mfu- 
mu  ya  ku  Gati.  11  Ndipo  anyamata 
a Akisi  ananena  naye,  Uyu  si  Davide 
mfumu  ya  dziko’lo  kodi  ? Sanathirira- 
na  mang’ombe  za  iye  kodi  m’magule 
awo,  ndi  kuti, 

Sauli  anapha  zikwi  zache, 

Koma  Davide  zikwi  zache  zankhani? 
12  Ndipo  Davide  anasunga  mau  awa 
mu  mtima  mwache,  naopa  kwambiri 
Akisi  mfumu  ya  Gati.  13  Nasandu- 
liza  makhalidwe  ache  pa  maso  pawo, 
nadzionetsera  m’manja  mwawo  ngati 
wa  misala,  nangolembalemba  pa  zi- 
tseko  za  chipata,  nakhetsa  dobvu  lache 
pa  ndebvu  yache.  14  Tsono  Akisi 
ananena  ndi  anyamata  ache,  Taonani, 
mupenya  kuti  munthu’yo  ngwa  mi- 


sala  ; mwabwera  naye  kwa  ine  chi- 
fukwaninji  ? 15  Kodi  ndisowa  anthu 

a misala  kuti  mwabwera  ndi  uyu  kuti 
akhale  wa  misala  pa  maso  panga  ? 
Kodi  uyu  adzalowa  m’nyumba  mwa- 
nga  ? 

Motero  Davide  anachoka  ku- 
<*—  meneko,  napulumukira  ku 
phanga  la  ku  Adulamu  ; ndipo  pa- 
mene  abale  ache  ndi  banja  lonse  la 
atate  wache  anamva,  iwo  anatsikira 
kumeneko  kwa  iye.  2 Ndipo  yense 
wosautsidwa,  ndi  yense  wa  ngongole, 
ndi  yense  wowawidwa  mtima,  anau- 
njikana  kwa  iye  ; iye  nakhala  mtso- 
goleri  wawo  ; ndipo  anali  nawo  anthu 
ngati  mazana  anai. 

3 Ndipo  Davide  anachoka  kumeneko 
kunka  ku  Mizipa  wa  ku  Moabu  ; nati 
kwa  mfumu  ya  Moabu,  Mulole  atate 
wanga  ndi  mai  wanga  aturuke  na- 
khale  nanu,  kufikira  ndidziwa  chi- 
mene  Mulungu  adzandichitira.  4 Ndi- 
po  anawatenga  kumka  nawo  pa  maso 
pa  mfumu  ya  Moabu  ; ndipo  iwo 
anakhala  naye  nthawi  yonse  Davide 
anali  ku  linga’lo.  5 Ndipo  mneneri 
Gadi  anati  kwa  Davide,  Musama- 
khala  m’linga’mo  ; chokani,  mulowe 
m’dziko  la  Yuda.  Potero  Davide 
anachoka’ko,  nafika  ku  nkhalango 
ya  Hereti. 

6 Pakumva  Sauli  kuti  anadziwika 
Davide,  ndi  anthu  ache  akukhala  na- 
ye,  Sauli  analikukhala  m’Gibeya,  pa 
tsinde  pa  mtengo  wa  ku  msanje, 
m’dzanja  lache  munali  mkondo  wa- 
che,  ndi  anyamata  ache  onse  anai- 
mirira  pali  iye.  7 Ndipo  Sauli  anati 
kwa  anyamata  ache  akuima  cho- 
mzinga,  Imvani  tsopano,  inu  a Benja- 
mini  ; kodi  mwana  wa  Jese  adzaku- 
patsani  inu  nonse  minda,  ndi  minda 
ya  mphesa,  kodi  adzakuikani  mukhale 
atsogoleri  a zikwi  ndi  a mazana  ; 
8 kuti  inu  nonse  munapangana  chi- 
wembu  pa  ine,  ndipo  palibe  wina 
wakundiululira  kuti  mwana  wanga 
anapangana  pangano  ndi  mwana  wa 
Jese,  ndipo  palibe  wina  wa  inu  wa- 
kundichitira  chifundo,  kapena  ku- 
ndidziwitsa  kuti  mwana  wanga  ana- 
fulumiza  mnyamata  wanga  kundila- 
lira  monga  lero  lomwe  ? 9 Pamenepo 

Doegi  wa  ku  Edomu,  anaimirira  ndi 
anyamata  a Sauli,  nayankha,  nati, 
Ine  ndinamuona  mwana  wa  Jese’yo 
alikufika  ku  Nobi,  kwa  Ahimeleki 
mwana  wa  Ahitubu.  10  Ndipo  iye 

anamfunsira  kwa  Yehova,  nampatsa 
chakudya,  nampatsanso  lupanga  la 
Goliate  mFilisti’yo.  11  Pamenepo 
mfumu  anatuma  mthenga  kukaitana 
Ahimeleki  wansembe’yo,  mwana  wa 
Ahitubu,  ndi  banja  lonse  la  atate 
wache,  ansembe  a ku  Nobi ; ndipo 
iwo  onse  anafika  kwa  mfumu. 
12  Ndipo  Sauli  anati,  Imva  tsopano 
iwe  mwana  wa  Ahitubu.  Nayankha 
iye,  Ndine,  mbuye  wanga.  13  Ndipo 
Sauli  anati  kwa  iye,  Munapangana  chi- 
wembu  pa  ine  bwanji,  iwe  ndi  mwana 
wa  Jese,  kuti  unampatsa  iye  mkate, 
ndi  lupanga,  ndi  kumfunsira  kwa 
Mulungu  kuti  iye  andiukire,  kundi- 
lalira,  monga  lero  lomwe  ? 14  Ndipo 

Ahimeleki  anayankha  mfumu,  nati, 
Ndipo  ndani  mwa  anyamata  anu  onse 
ali  wokhulupirika  ngati  Davide  amene, 
mkamwini  wa  mfumu  ; wa  kuyenda 
mu  uphungu  wanu,  nalemekezeka 
m’nyumba  mwanu  ? 15  Kodi  nda- 

yamba  lero  kumfunsira  kwa  Mulu- 
ngu  ? Musatero  iai  ; mfumu  asa- 
nenera  mnyamata  wache  kanthu, 
kapena  nyumba  yonse  ya  atate  wa- 
nga  ; popeza  ine  mnyamata  wanu 
sindidziwa  kanthu  ka  izi  zonse,  ndi 
pang’ono  ponse.  16  Ndipo  mfumu 
inati,  Ukufa  ndithu  Ahimeleki  we 
ndi  banja  lonse  la  atate  wako.  17Mfu- 
mu  niuza  asilikari  akuima  chomzinga 
iye,  Potolokani,  iphani  ansembe  a 
Yehova ; chifukwa  agwirizana  ndi 
Davide,  ndipo  anadziwa  kuti  alinku- 
thawa,  koma  sanandiululira.  Koma 
anyamata  a mfumu  sanafuna  kuta- 
mbalitsa  manja  awo  kupha  aneneri 
a Yehova.  18  Pamenepo  mfumu 
inati  kwa  Doegi,  Potoloka  iwe  nu- 
waphe  ansembe’wo.  Ndipo  Doegi  wa 
ku  Edomu  anapotoloka,  nagwera 
ansembe’wo,  napha  tsiku’lo  ma- 
kumi  asanu  ndi  atatu  mphambu 
asanu  akubvala  efodi  wa  bafuta. 

19  Ndipo  anakantha  Nobi  ndiwo 
mudzi  wa  ansembe  ndi  lupanga  la- 
kuthwa,  anthu  amuna  ndi  akazi,  ana 
ndi  makanda,  ng’ombe,  ndi  aburu, 
ndi  nkhosa,  ndi  lupanga  lakuthwa. 

20  Ndipo  mmodzi  wa  ana  a Ahime- 
leki,  mwana  wa  Ahitubu,  dzina  lache 
ndiye  Abyatara,  anapulumuka,  na- 
thawira  kwa  Davide.  21  Ndipo  Abya- 
tara  anadziwitsa  Davide  kuti  Sauli 
anapha  ansembe  a Yehova.  22  Ndipo 
Davide  anati  kwa  Abyatara,  Tsiku 
lija  Doegi  wa  ku  Edomu  anali  -ku- 


meneko,  ndinadziwiratu  kuti  adzau- 
zadi  Sauli  ; ine  ndinafetsa  anthu 
onse  a nyumba  ya  atate  wako. 
23  Ukhale  ndi  ine,  usaopa  ; popeza 
iye  wakufuna  moyo  wanga  afuna 
moyo  wako  ; koma  ndi  ine  udzakhala 
mosungika. 

QQ  Tsono  anauza  Davide,  kuti, 
Onani  aFilisti  alikuponyana 
ndi  Keila,  nafunkha  za  m’madwale. 
2 Chifukwa  chache  Davide  anafunsira 
kwa  Yehova,  nati,  Ndimuke  kodi 
kukakantha  a.Filisti  aja  ? Ndipo  Ye- 
hova  anati  kwa  Davide,  Muka,  nu- 
kanthe  aFilisti,  ndi  kupulumutsa 
Keila.  3 Ndipo  anyamata  a Davide 
ananena  naye,  Taonani,  ife  tikhalira 
m’mantha  ku  Yuda  kuno  ; koposa 
kotani  nanga  tikafika  ku  Keila  ku- 
ponyana  ndi  makamu  a nkhondo  a 
aFilisti  ? 4 Tsono  Davide  anafunsi- 

ranso  kwa  Yehova.  Ndipo  Yehova 
anamyankha  iye,  nati,  Nyamuka, 
nutsikire  ku  Keila  ; pakuti  ndidza- 
pereka  aFilisti  m’dzanja  lako.  5 Cho- 
mwecho  Davide  ndi  anthu  ache 
anamuka  ku  Keila,  naponyana  ndi 
aFilisti,  natenga  ng’ombe  zawo,  na- 
wapha  ndi  kuwapulula  kwambiri. 
Motero  Davide  analanditsa  okhala 
m’Keila. 

6 Ndipo  kunali  kuti  Abyatara 
mwana  wa  Ahimeleki  pakuthawira 
kwa  Davide  ku  Keila,  anatsika  ali 
ndi  efodi  m’dzanja  lache.  7 Ndipo 
antha  anauza  Sauli  kuti  Davide 
wafika  ku  Keila.  Ndipo  Sauli  anati, 
Mulungu  wampereka  m’dzanja  la- 
nga  ; pakuti  atsekerezeka,  popeza 
analowa  m’mudzi  wa  zitseko  ndi 
mipiringidzo.  8 Ndipo  Sauli  ana- 
memeza  anthu  onse  ku  nkhondo, 
kuti  atsikire  ku  Keila,  kumangira 
misasa  Davide  ndi  anthu  ache.  9 Ndi- 
po  Davide  anadziwa  kuti  Sauli  ana- 
likulingalira  zomchitira  zoipa  ; nati 
kwa  Abyatara  wansembe,  Bwera  kuno 
ndi  efodi.  10  Nati  Davide,  Yehova, 
Mulungu  wa  Israyeli,  mnyamata  wanu 
wamva  zoona  kuti  Sauli  afuna  kudza 
ku  Keila,  liuononga  mudzi’wo  chi- 
fukwa  cha  ine.  11  Kodi  amuna  a 
ku  Keila  adzandipereka  m’dzanja 
lache  ? Kodi  Sauli  adzatsikira  ndi- 
thu,  monga  mnyamata  wanu  wamva  ? 
Yehova  Mulungu  wa  Israyeli,  ndiku- 
pemphani,  muuze  mnyamata  wanu. 
Ndipo  Yehova  anati,  Adzatsika. 
12  Tsono  Davide  anati,  Kodi  amuna 

a ku  Keila  adzandipereka  ine  ndi 
anyamata  anga  m’dzanja  la  Sauli  ? 
Ndipo  Yehova  anati,  Adzakupereka. 
13  Potero  Davide  ndi  anyamata 
ache,  ndiwo  monga  ngati  mazana 
asanu  ndi  limodzi,  ananyamuka,  natu- 
ruka  ku  Keila,  nayendayenda  kuli 
konse  adakhoza  kuyenda’ko.  Ndipo 
anauza  Sauli  kuti  Davide  wapulu- 
muka  ku  Keila ; iye  naleka  ku- 
mtsata. 

14  Ndipo  Davide  anakhala  m’chi- 
pululu  m’ngaka,  nakhala  m’dziko  la 
mapiri  m’chipululu  cha  Zifi.  Ndipo 
Sauli  anamfunafuna  masiku  onse, 
koma  Mulungu  sadampereka  m’dza- 
nja  lache.  15  Ndipo  Davide  anaona 
kuti  Sauli  adaturuka  kudzafuna  moyo 
wache  ; Davide  nakhala  m’chipululu 
cha  Zifi  m’nkhalango.  16  Ndi- 
po  Jonatani  mwana  wa  Sauli  ana- 
nyamuka,  napita  kwa  Davide  ku 
nkhalango’ko,  namlimbitsa  dzanja 
lache  mwa  Mulungu.  17  Ndipo  iye 
ananena  naye,  Usaopa ; chifukwa 
dzanja  la  Sauli  atate  wanga  silidza- 
kupeza  ; iwe  udzakhala  mfumu  ya 
Israyeli,  ndipo  ine  ndidzakhala  wo- 
tsatana  nawe,  ichinso  Sauli  atate 
wanga  achidziwa.  18  Ndipo  awi- 
ri’wo  anapangana  pangano  pa  maso 
pa  Yehova  ; ndipo  Davide  anakhala 
ku  nkhalango,  koma  Jonatani  ana- 
pita  ku  nyumba  yache.  19  Ndipo  a 
ku  Zifi  anakwera  kwa  Sauli  ku  Gibeya, 
nati,  Davide  salikubisala  kwathu  kodi, 
m’ngaka  za  m’nkhalango,  m’phiri  la 
Hakila,  limene  liri  ku  mwera  kwa 
chipululu  ? 20  Chifukwa  chache 

mfumu,  tsikani,  monga  umo  mukhu- 
mbire  m’mtima  mwanu  kutsika  ; 
ndipo  kudzakhala  kwathu  kumpereka 
iye  m’dzanja  la  mfumu.  21  Sauli 
nati,  Mudalitsike  inu  kwa  Yehova  ; 
chifukwa  munandichitira  ine  chifundo. 
22  Mukanitu  kuti  mukadziwitse  ndi- 
thu,  ndi  kudziwa  ndi  kuona  mbuto 
m’mene  akhalitsa,  ndi  amene  ada- 
muona  m’menemo  ; chifukwa  ana- 
ndiuza  kuti  iye  achita  mochenjera 
ndithu.  23  Chifukwa  chache  ya- 
ng’anirani,  ndi  kudziwa  ngaka  zonse 
alikubisala’mo  iye,  nimubwere  kwa 
ine  ndi  mau  otsimikizika,  pomwepo 
ndidzamuka  nanu  ; ndipo  akakhala 
m’dziko’mo,  ndidzampwaira  pakati 
pa  mabanja  onse  a Yuda.  24  Ndipo 
iwo  ananyamuka,  namuka  ku  Zifi 
asanapite’ko  Sauli  ; koma  Davide 


ndi  anthu  ache  anali  ku  chipululu 
cha  Maoni,  m’chigwa  cha  ku  mwera 
kwa  chipululu.  25  Ndipo  Sauli  ndi 
anthu  ache  anamuka  kukamfuna. 
Koma  wina  anauza  Davide  ; chifu- 
kwa  chache  anatsikira  ku  thanthwe’ko, 
nakhala  m’chipululu  cha  Maoni. 
Ndipo  pamene  Sauli  anamva  ichi, 
iye  anamlondola  Davide  m’chipululu 
cha  Maoni.  26  Ndipo  Sauli  anamuka 
mbali  yina  ya  phiri,  Davide  ndi  anthu 
ache  kutseri  kwache  ; ndipo  Davide 
anafulumira  kuthawa,  chifukwa  cha 
lcuopa  Sauli  ; popeza  Sauli  ndi  anthu 
ache  anazinga  Davide  ndi  anthu  ache 
kwete  kuti  awagwire.  27  Koma 
mthenga  unafika  kwa  Sauli  ndi 
kuti,  Mufulumire  kubwerera  ; popeza 
nkhondo  yobvumbulukira  ya  aFilisti 
yalowa  m’dziko.  28  Chomwecho 
Sauli  anabwerera  polondola  Davide, 
nakakomana  ndi  aFilisti  ; chifu- 
kwa  chache  anachula  dzina  lache 
la  malo  aja,  Thanthwe  lolekanitsa. 
29  Ndipo  Davide  anakwera  kucho- 
kera  kumeneko,  nakhala  m’ngaka  za 
Engedi. 

Ndipo  kunali,  pakubwerera 
Sauli  potsata  aFilisti,  ana- 
muuza,  kuti,  Taonani,  Davide  ali  ku 
chipululu  cha  Engedi.  2 Tsono  Sauli 
anatenga  anthu  zikwi  zitatu  osa- 
nkhika  pakati  pa  alsrayeli  onse,  na- 
muka  kukafuna  Davide  ndi  anthu 
ache  m’matanthwe  a zinkhoma. 
3 Ndipo  pa  njira  anafika  ku  makola 
a nkhosa,  kumene  kunali  phanga ; 
ndipo  Sauli  analowa  kuti  akapfunde 
mapazi  ache.  Ndipo  Davide  ndi  anya- 
mata  ache  analikukhala  m’kati  mwa 
phanga’mo.  4 Ndipo  anyamata  a 
Davide  ananena  naye,  Onani,  lero 
ndilo  tsiku  limene  Yehova  anati  kwa 
inu,  Onani,  Ine  ndidzapereka  mdani 
wako  m’dzanja  lako,  kuti  ukamchitira 
iye  chokukomera.  Ndipo  Davide  ana- 
nyamuka,  nadula  mkawo  wa  mwinjiro 
wa  Sauli  mobisika.  5 Ndipo  kunali 
mtsogolo  mwache  lcuti  mtima  wa 
Davide  unamtsutsa  chifukwa  adadula 
mkawo  wa  mwinjiro  wa  Sauli.  6 Nati 
kwa  anyamata  ache,  Mulungu  andi- 
letse  kuchitira  ichi  mbuye  wanga, 
wodzozedwa  wa  Yehova,  kumsamu- 
lira  dzanja  langa,  popeza  iye  ndiye 
wodzozedwa  wa  Yehova.  7 Cho- 
mwecho  Davide  analetsa  anyamata 
ache  ndi  mau  awa,  osawaloleza  kuu- 
kira  Sauli.  Ndipo  Sauli  ananyamuka, 

naturuka  m’phanga’mo,  namuka  njira 
yache.  8 Bwino  lache  Davide  yemwe 
ananyamuka,  naturuka  m’phanga’mo, 
napfuulira  Sauli,  nati,  Mbuye  wanga, 
mfumu.  Ndipo  pakucheuka  Sauli, 
Davide  anaweramira  nkhope  yache 
pansi,  namgwadira.  9 Davide  na- 
nena  ndi  Sauli,  Bwanji  mulikusama- 
lira  mau  a anthu  akuti,  Onani,  Davide 
afuna  kukuchitirani  choipa.  1 0 Onani, 
lero  lomwe  maso  anu  anapenya  kuti 
Yehova  anakuperekani  inu  lero  m’dza- 
nja  langa  m’phanga’mo,  ndipo  ena 
anandiuza  ndikupheni  ; koma  ndi- 
nakulekani,  ndi  kuti,  Sindidzatukulira 
mbuye  wanga  dzanja  langa  ; chifu- 
kwa  iye  ndiye  wodzozedwa  wa  Yehova. 
11  Ndiponso  atate  wanga,  penyani, 
inde  penyani  mkawo  wa  mwinjiro 
wanu  m’dzanja  langa  ; popeza  ndi- 
nadula  mkawo  wa  mwinjiro  wanu, 
osakuphani,  mudziwe,  nimuone  kuti 
mulibe  choipa  kapena  kulakwa  m’dza- 
nja  langa,  ndipo  sindinakuchimwi- 
rani,  chinkana  inu  musaka  moyo 
wanga  kuti  muugwire.  12  Yehova 
aweruza  pakati  pa  ine  ndi  inu  ; ndipo 
Yehova  adzandibwezera  chilango  kwa 
inu  ; koma  dzanja  langa  silidzakhala 
pa  inu.  13  Monga  umanena  mwambi 
wa  makolo,  kuti,  Uchimo  uturukira 
mwa  ochimwa  ; koma  dzanja  langa 
silidzakhala  pa  inu.  14  Nanga  mfu- 
mu  ya  Israyeli  inaturukira  yani  ? 
inu  mulikupitikitsa  yani  ? Garu  wa- 
kufa,  kapena  nsabwe  ? 15  Chifukwa 
chache  Yehova  akhale  woweruza,  na- 
weruze  pakati  pa  ine  ndi  inu,  naya- 
ng’anire,  nandigwirire  moyo,  nandi- 
pulumutse  m’dzanja  lanu.  16  Ndipo 
kunali,  pakutsiriza  Davide  kulankhula 
mau  awa  kwa  Sauli,  Sauli  anati, 
Ndiwo  mau  ako  kodi,  mwana  wanga 
Davide  ? Sauli  nakweza  mau  ache, 
nalira  misozi.  17  Nati  kwa  Davide, 
Iwe  ndiwe  wolungama  woposa  ine  ; 
popeza  unandibwezera  zabwino,  koma 
ine  ndinakubwezera  zoipa.  18  Ndipo 
unatsimikiza  lero  lino  kuti  wandi- 
chitira  zabwino  ; chifukwa  suna- 
ndipha  pamene  Yehova  anandipereka 
m’dzanja  lako.  19  Pakuti  munthu 
akapeza  mdani  wache,  adzamleka 
kodi  kuti  achoke  bwino  ? Chifukwa 
chache  Yehova  akubwezere  zabwino 
pa  ichi  unandichitira  ine  lero  lomwe. 
20  Ndipo  tsono  taona,  ndidziwa  kuti 
udzakhala  mfumu  ndithu,  ndi  kuti 
ufumu  wa  Israyeli  udzakhazikika 


m’dzanja  lako.  21  Chifukwa  chache 
tsono  undilumbirire  ndi  Yehova,  kuti 
sudzatha  mbeu  yanga  nditamuka  ine, 
ndi  kuti  sudzaononga  dzina  langa 
m’nyumba  ya  atate  wanga.  22  Ndipo 
Davide  analumbirira  Sauli.  Sauli  na- 
muka  kwawo ; koma  Davide  ndi 
anthu  ache  anakwera  kumka  ku 
ngaka. 

O C Ndipo  Samueli  anamwalira ; 

ndi  alsrayeli  onse  anaunji- 
kana  pamodzi,  nalira  maliro  ache, 
namuika  m’nyumba  yache  ku  Rama. 
Davide  nanyamuka,  natsikira  ku 
chipululu  cha  Parana. 

2  Ndipo  panali  munthu  ku  Maoni, 
amene  katundu  wache  anali  ku  Kari- 
meli  ; iyeyu  anali  womveka  ndithu, 
anali  nazo  nkhosa  zikwi  zitatu,  ndi 
mbuzi  chikwi  chimodzi ; ndipo  ana- 
likusenga  nkhosa  zache  ku  Karimeli. 

3 Tsono  dzina  la  munthu’yo  ndiye 
Nabala,  ndi  dzina  la  mkazi  wache 
ndiye  Abigayeli  ; ndiye  mkazi  wa 
nzeru  yabwino,  ndi  wa  nkhope  yoko- 
ngola  ; koma  mwamuna’yo  anali  wa 
phunzo  ndi  woipa  machitidwe  ache  ; 
ndipo  iye  anali  wa  banja  la  Kalebi. 

4 Ndipo  Davide  anamva  ku  chipululu 
kuti  Nabala  alinkusenga  nkhosa  zache. 

5 Davide  natuma  anyamata  khumi, 

nanena  kwa  anyamata’wo,  Mukwere 
ku  Karimeli,  mumuke  kwa  Nabala 
ndi  kundilankhulira  iye ; 6 ndipo 

muzitero  kwa  wodala’yo,  Mtendere 
ukhale  pa  inu,  mtendere  ukhalenso 
pa  nyumba  yanu,  ndi  mtendere  ukhale 
pa  zonse  muli  nazo.  7 Ndipo  tsono 
ndamva  kuti  muli  nawo  osenga 
nkhosa  ; abusa  anu  amene  anali  ndi 
ife,  sitinawachititsa  manyazi,  ndipo 
panalibe  kanthu  kawo  kadasowa, 
nthawi  yonse  anakhala  iwo  ku  Kari- 
meli.  8 Mufunse  anyamata  anu, 
adzakuuzani ; chifukwa  chache  mu- 
wakomere  mtima  anyamata  awa ; 
pakuti  tirikufika  tsiku  labwino  ; mu- 
patse,  chiri  chonse  muli  nacho  m’dzanja 
lanu,  kwa  anyamata  anu,  ndi  kwa 
mwana  wanu  Davide.  9 Ndipo  pa- 
kufika  anyamata  a Davide,  anala- 
nkhula  ndi  Nabala  monga  mau  aja 
onse  m’dzina  la  Davide,  naleka. 
10  Koma  Nabala  anayankha  anya- 
mata  a Davide  nati,  Davide  ndani  ? 
ndi  mwana  wa  Jese  ndani  ? makono 
ano  pali  anyamata  ambiri  akungotaya 
ambuye  awo. , 11  Kodi  ndidzatenga 
mkate  wanga,  ndi  madzi  anga,  ndi 

nyama  imene  ndinaphera  osenga 
nkhosa  anga,  ndi  kuzipatsa  anthu 
amene  sindidziwa  kumene  afumira  ? 
12  Chomwecho  anyamata  a Davide 
anatembenukira  ku  njira  yawo,  na- 
bwerera,  nadza  namuuza  monga  mwa 
mau  onse  awa.  13  Ndipo  Davide 
anati  kwa  anthu  ache,  Munthu  yense 
wa  inu  amangirire  lupanga  lache. 
Namangirira  munthu  yense  lupanga 
lache  ; ndi  Davide  yemwe  anama- 
ngirira  lupanga  lache ; ndipo  ana- 
kwera  kumtsata  Davide  monga  anthu 
mazana  anai,  koma  mazana  awiri 
anadika  akatundu.  14  Koma  mnya- 
mata  wina  anauza  Abigayeli,  mkazi 
wa  Nabala,  kuti,  Onani  Davide  ana- 
tumiza  mithenga  akuchokera  ku  chi- 
pululu  kulankhula  mbuye  wathu  ; 
koma  iye  anawakaripira.  15  Koma 
anthu  aja  anatichitira  zabwino  ndithu, 
sanatichititsa  manyazi,  ndi  panalibe 
kanthu  kadatisowa,  nthawi  zonse 
tinali  kuyenderana  nawo  ku  busa 
kuja  ; 16  iwo  anatikhalira  ngati  linga 
usana  ndi  usiku,  nthawi  yonse  tinali 
nawo  ndi  kusunga  nkhosa’zo.  17  Chi- 
fukwa  chache  tsono  mudziwe  ndi 
kulingalira  chimene  mudzachita  ; po- 
peza  anatsimikiza  mtima  kuchitira 
choipa  mbuye  wathu,  ndi  nyumba 
yache  yonse  ; popeza  iye  ali  woipa, 
ndipo  munthu  sakhoza  kulankhula 
naye.  18  Pomwepo  Abigayeli  ana- 
fulumira,  natenga  mikate  mazana 
awiri,  ndi  zikopa  ziwiri  za  vinyo, 
nkhosa  zisanu  zoochaocha,  ndi  miyeso 
isanu  ya  tirigu  wokazinga,  ndi  nchi- 
nchi  za  mphesa  zouma  zana  limodzi, 
ndi  nchinchi  za  nkhuyu  mazana 
awiri,  naziika  pa  aburu.  1 9 Nati  kwa 
anyamata  ache,  Nditsogolereni ; onani 
ndidza  m’mbuyo  mwanu.  Koma  sa- 
nauza  mwamuna  wache  Nabala. 
20  Ndipo  kudatero  pakuberekeka  iye 
pa  buru  wache,  natsikira  pa  malo 
obisika  a m’phiri’lo,  onani,  Davide 
ndi  anthu  ache  analikutsikira  kwa 
iye  ; iye  nakomana  nawo.  21  Koma 
Davide  adanena,  Zoonadi  ndasunga 
chabe  zache  zonse  za  kaja  kanali 
nazo  m’chipululu,  sikadasowa  kanthu 
ka  zache  zonse  ; ndipo  iye  anandi- 
bwezera  zoipa  m’malo  mwa  zabwino. 
22  Mulungu  alange  adani  a Davide, 
ndi  kuonjezera’po,  ngati  ndisiya’po 
kufikira  kuunika  kwa  m’mawa,  ka- 
nthu  konse  ka  iye,  kangakhale  ka- 
mwana  ka  mphongo.  23  Ndipo  Abi- 


gayeli  pakuona  Davide,  anafulumira 
kutsika  pa  buru,  nagwa  pa  maso  pa 
Davide  nkhope  yache  pansi,  namgwa- 
dira.  24  Ndipo  atagwadira  pa  mapazi 
ache  anati,  Pa  ine,  mbuye  wanga,  pa 
ine  pakhale  uchimo’wo  ; ndipo  mulole 
mdzakazi  wanu  alankhule  m’ma- 
kutu  anu,  nimumvere  mau  a mdzakazi 
wanu.  25  Mbuye  wanga,  musasa- 
malire  munthu  uyu  woipa,  ndiye 
Nabala  ; chifukwa  monga  dzina  lache 
momwemo  iye ; dzina  lache  ndiye 
Nabala,  ndipo  ali  nako  kupusa  ; koma 
ine  mdzakazi  wanu  sindinaona  anya- 
mata  a mbuye  wanga,  amene  muna- 
watumiza.  26  Chifukwa  chache  tso- 
no,  mbuye  wanga,  Pali  Yehova,  ndipo 
pali  moyo  wanu,  popeza  Yehova  ana- 
kuletsani  kuti  mungakhetse  mwazi, 
ndi  kudzibwezera  chilango  ndi  dzanja 
la  inu  nokha,  chifukwa  chache  adani 
anu,  ndi  iwo  akufuna  kuchitira  mbuye 
wanga  choipa,  akhale  ngati  Nabala. 

27  Ndipo  mphatso  iyi  mdzakazi  wanu 
ndatengera  mbuye  wanga,  ipatsidwe 
kwa  anyamata  akutsata  mbuye  wanga. 

28  Mukhululukire  kulakwa  kwa  mdza- 
kazi  wanu  ; pakuti  Yehova  adzapa- 
tsadi  mbuye  wanga  banja  lokhazikika, 
pakuti  mbuyanga  amaponya  nkhondo 
za  Yehova  ; ndipo  mwa  inu  simudza- 
pezeka  choipa  masiku  anu  onse. 

29  Ngakhale  anauka  anthu  kuku- 

londolani,  ndi  kufuna  moyo  wanu, 
koma  moyo  wa  mbuye  wanga  udza- 
mangika  m’phukusi  la  amoyo  laku- 
khala  ndi  Yehova  Mulungu  wanu ; 
koma  Iye  adzaponya  miyoyo  ya 
adani  anu  kuwataya  monga  choturuka 
m’choponyera  mwala  ? 30  Ndipo  ku- 

dzali,  pamene  Yehova  anachitira 
mbuye  wanga  monga  mwa  zabwino 
zonse  adalankhula  za  inu,  ndipo 
adadzaika  inu  mukhale  kalonga  wa 
Israyeli  ; 31  mudzakhala  opanda 

chakudodoma  nacho,  kapena  cha 
kusauka  nacho  mtima  wa  mbuye 
wanga,  chakuti  munakhetsa  mwazi 
wopanda  chifukwa,  kapena  kuti  mbu- 
ye  wanga  anabwezera  chilango  ; ndipo 
Yehova  akadzachitira  mbuye  wanga 
zabwino,  pamenepo  mukumbukile 
mdzakazi  wanu.  32  Ndipo  Davide 
anati  kwa  Abigayeli,  Alemekezedwe 
Yehova  Mulungu  wa  Israyeli,  amene 
anakutumiza  lero  kudzandichinga- 
mira  ine  ; 33  ndipo,  kudalitsike  ku- 
chenjera  kwako,  nudalitsike  iwe, 
pakuti  unandiletsa  kusakhetsa  mwazi, 

ndi  kusabwezera  chilango  ndi  dzanja 
la  ine  ndekha.  34  Pakuti  ndithu, 
Pali  Yehova  Mulungu  wa  Israyeli, 
amene  anandiletsa  lero  kusapweteka 
iwe,  ukadapanda  kufulumira  kubwera 
kundichingamira,  zoonadi  sindikadasi- 
yira  Nabala  kufikira  kutacha  kanthu 
konse,  ngakhale  mv/ana  wamwamuna 
mmodzi.  35  Chomwecho  Davide  ana- 
landira  m’dzanja  lache  zimene  iye 
anamtengera  ; nanena  naye,  Ukwere 
kwanu  mu  mtendere  ; ona,  nda- 
mvera  mau  ako,  ndabvomereza  nkhope 
yako.  36  Ndipo  Abigayeli  anafika 
kwa  Nabala  ; ndipo,  onani,  anali  ndi 
madyerero  m’nyumba  mwache,  monga 
madyerero  a mfumu  ; ndi  mtima  wa 
Nabala  unasekera  kwambiri  m’kati 
mwache,  pakuti  analedzera  kwa- 
mbiri  ; m’mwemo  uyo  sadamuuza 
kanthu  konse,  kufikira  kutacha. 
37  Tsono  m’mawa  vinyo  atamchokera 
Nabala,  mkazi  wache  anamuuza 
zimenezi  ; ndipo  mtima  wache  una- 
myuka  m’kati  mwache,  iye  nasanduka 
ngati  mwala.  38  Ndipo  kunali,  ata- 
pita  masiku  khumi,  Yehova  anamka- 
ntha  Nabala,  nafa.  39  Ndipo  pamene 
Davide  anamva  kuti  Nabala  adamwa- 
lira,  iye  anati,  Alemekezedwe  Yehova, 
amene  anaweruza  mrandu  wa  mtonzo 
wanga  wochokera  ku  dzanja  la  Na- 
bala,  naletsa  mnyamata  wache  pa 
choipa ; ndipo  Yehova  anabwezera 
pa  mutu  pa  Nabala  choipa  chache. 
Ndipo  Davide  anatumiza  wokamfu- 
nsira  Abigayeli,  zakuti  amtengere 
akhale  mkazi  wache.  40  Ndipo  anya- 
mata  a Davide  pakufika  kwa  Abi- 
gayeli  ku  Karimeli,  analankhula  naye, 
nati,  Davide  anatitumiza  kwa  inu, 
kukutengani,  mukhale  mkazi  wache. 
41  Ndipo  iye  ananyamuka,  nawerama 
nkhope  yache  pansi,  nati,  Onani, 
mdzakazi  wanu  ali  kapolo  wakusa- 
mbitsa  mapazi  a anyamata  a mbuye 
wanga.  42  Ndipo  Abigayeli  anafulu- 
mira  nanyamuka,  nakwera  pa  buru, 
pamodzi  ndi  anamwali  ache  asanu 
akumtsata ; natsatira  mithenga  ya 
Davide,  nakhala  mkazi  wache.  43  Da- 
vide  anatenganso  Ahinoamu  wa  ku 
Yezreeli,  ndipo  onse  awiri  anakhala 
akazi  ache.  Pakuti  Sauli  anapatsa 
Mikala,  mwana  wache,  mkazi  wa 
Davide,  kwa  Paliti  mwana  wa  Loisi, 
wa  ku  Galimu. 

OO  Ndipo  aZifi  anafika  kwa  Sauli 
^L\J  ku  Gibeya,  nati,  Kodi  Davide 


sali  kubisala  m’phiri  la  Hagila,  ku- 
penya  ku  chipululu  ! 2 Ndipo  Sauli 

ananyamuka,  natsikira  ku  chipululu 
cha  Zifi,  ndi  anthu  zikwi  zitatu  a 
Israyeli  osankhika,  kukafuna  Davide 
m’chipululu  cha  Zifi.  3 Sauli  na- 
manga  zithando  m’phiri  la  Hagila 
kupenya  ku  chipululu  ku  njira.  Ko- 
ma  Davide  anakhala  ku  chipululu, 
naona  kuti  Sauli  alikumfuna  ku  chi- 
pululu  komweko.  4 Chifukwa  chache 
Davide  anatumiza  ozonda,  nazindikira 
kuti  Sauli  anabwera  ndithu.  5 Ndipo 
Davide  ananyamuka  nafika  pa  malo 
paja  Sauli  anamanga’po  ; ndipo  Da- 
vide  adaona  pogona  Sauli,  ndi  Abineri 
mwana  wa  Neri,  kazembe  wa  khamu 
lache ; ndipo  Sauli  anagona  pakati 
pa  linga  la  magareta,  ndipo  anthu 
adamanga  zithando  pomzinga  pache. 
6 Pamenepo  Davide  anayankha  nati 
kwa  Ahimeleki  mPIiti,  ndi  Abisai 
mwana  wa  Zeruya,  mbale  wache  wa 
Joabu,  nati,  Adzatsikira  nane  ndani 
ku  misasa’ko  kwa  Sauli  ? Nati  Abi- 
sai,  Nditsika  nanu  ndine.  7 Cho- 
mwecho  Davide  ndi  Abisai  anafika 
kwa  anthu’wo  usiku  ; ndipo  onani, 
Sauli  anagona  tulo  m’kati  mwa  linga 
la  magareta,  ndi  mkondo  wache 
wozika  ku  mutu  kwache  ; ndi  Abineri 
ndi  anthu’wo  anagona  pomzinga  iye. 
8 Ndipo  Abisai  anati  kwa  Davide, 
Lero  Mulungu  wapereka  mdani  wanu 
m’dzanja  lanu  ; ndiloleni  ndimpyoze 
ndi  mkondo,  kamodzi  kokha,  sindi- 
dzampyoza  kawiri  ? 9 Koma  Davide 

ananena  ndi  Abisai,  Usamuononge, 
ndani  adzasamula  dzanja  lache  pa 
wodzozedwa  wa  Mulungu,  ndi  ku- 
khala  wosachimwa  ? 10  Nati  Davide, 

Pali  Yehova,  Yehova  adzamkantha 
iye  ; kapena  tsiku  la  imfa  yache 
lidzafika  ; kapena  adzatsikira  ku 
nkhondo,  nadzafa’ko.  11  Yehova 
andiletse  ine  kusamula  dzanja  langa 
pa  wodzozedwa  wa  Yehova  ; koma 
utenge  mkondo’wo  uli  ku  mutu 
kwache,  ndi  chikho  cha  madzi,  ndipo 
tiyeni,  timuke.  12  Chomwecho  Da- 
vide  anatenga  mkondo’wo,  ndi  chikho 
cha  madzi  ku  mutu  wa  Sauli ; na- 
choka  iwowa,  osawaona  munthu,  ka- 
pena  kuzidziwa,  kapena  kugalamuka  ; 
pakuti  onse  anali  m’tulo  ; popeza 
tulo  tatikuru  tochokera  kwa  Yehova 
tinawagwira  onse.  1 3 Ndipo  Davide 
anaolokera  kutsidya,  naima  patali 
pamwamba  pa  phiri  ; pakati  pawo 

panali  danga  lalikuru  ; 14  ndipo  Da- 
vide  anaitana  anthu’wo,  ndi  Abineri 
mwana  wa  Neri,  nati,  Suyankha  kodi 
Abineri  ? Tsono  Abineri  anayankha, 
nati,  Ndiwe  yani  amene  uitana  mfu- 
mu’yo  ? 15  Davide  nati  kwa  Abineri, 

Si  ndiwe  mwamuna  weni  weni  kodi  ? 
ndani  mwa  alsrayeli  afanafana  ndi 
iwe  ? Unalekeranji  tsono  kudikira 
mbuye  wako,  mfumu’yo  ? pakuti  ana- 
fika  wina  kudzaononga  mfumu,  mbu- 
ye  wako.  16  Ichi  unachichita  sichiri 
chabwino.  Pali  Yehova,  muyenera 
kufa  inu,  chifukwa  simunadikira  mbu- 
ye  wanu,  wodzozedwa  wa  Yehova. 
Ndipo  tsono,  penyani,  mkondo  wa 
mfumu  ndi  chikho  cha  madzi  zinali 
ku  mutu  kwache  ziri  kuti  ? 17  Ndipo 

Sauli  anazindikira  mau  ache  a Davide, 
nati,  Ndi  mau  ako  awa,  mwana  wanga 
Davide  ? Nati  Davide,  Ndi  mau  anga 
mfumu,  mbuye  wanga.  18  Nati  iye, 
Chifukwa  ninji  mbuye  wanga  ama- 
londola  mnyamata  wache  ? pakuti 
ndachitanji  ? kapena  m’dzanja  langa 
muli  choipa  chotani  ? 19  Chifukwa 

chache  mbuye  wanga  mfumu  amvere 
mau  a kapolo  wache.  Ngati  ndi 
Yehova  anakuutsirani  inu  kutsutsana 
ndi  ine,  alandire  chopereka  ; koma 
ngati  ndi  ana  a anthu,  atembereredwe 
pa  maso  pa  Yehova,  pakuti  anandi- 
pitikitsa  lero  kuti  ndisalandire’ko  cho- 
lowa  cha  Yehova,  ndi  kuti,  Muka, 
utumikire  milungu  yina.  20  Chifu- 
kwa  chache  tsono,  mwazi  wanga 
usagwe  pansi  kutali  ndi  Yehova  ; pa- 
kuti  mfumu  ya  Israyeli  yaturuka 
kudzafuna  nsabwe,  monga  munthu 
wosaka  nkhwali  pa  mapiri.  21  Pa- 
menepo  Sauli  anati,  Ndinachimwa  ; 
bwera  mwana  wanga  Davide  ; pakuti 
sindidzakuchitiranso  choipa,  popeza 
moyo  wanga  unali  wa  mtengo  wa 
patali  pa  rnaso  pako  lero  ; ona,  ndi- 
napusa  ndi  kulakwa  kwakukuru. 
22  Davide  nayankha,  nati,  Tapenyani 
mkondo  wa  mfumu  ! Abwere  mnya- 
mata  wina  kuutenga.  23  Ndipo  Ye- 
hova  adzabwezera  munthu  yense  chi- 
lungamo  chache  ndi  chikhulupiriko 
chache,  popeza  Yehova  anakuperekani 
lero  m’dzanja  langa,  koma  sindinalola 
kutukulira  dzanja  langa  pa  wodzo- 
zedwa  wa  Yehova.  24  Ndipo  onani, 
monga  le/  o ndinasamalira  ndithu 
moyo  wanu,  momwemo  usamaliridwe 
ndithu  mcyo  wanga  pa  maso  pa  Ye- 
hova,  ndipo  Iye  andipulumutse  ku 


masautso  onse.  25  Pomwepo  Sauli 
anati  kwa  Davide,  Udalitsike  iwe, 
mwana  wanga  Davide  ; udzachita 
ndithu  cha  mphamvu,  nudzapambana. 
Chomwecho  Davide  anamuka,  ndipo 
Sauli  anabwera  kwawo. 

Cy~7  Ndipo  Davide  ananena  mu 
<CL  I mtima  mwache,  Tsiku  lina 
Sauli  adzandipha  ; palibe  china  cho- 
ndikomera  koma  kuti  ndithawire  ku 
dziko  la  aFilisti  ; ndipo  Sauli  adza- 
khala  kakasi  chifukwa  cha  ine,  osa- 
ndifunanso  m’malire  onse  a Israyeli, 
momwemo  ndidzapulumuka  m’dzanja 
lache.  2 Ndipo  Davide  ananyamuka, 
naoloka  pamodzi  ndi  anthu  mazana 
asanu  ndi  limodzi  amene  anali  naye, 
nafika  kwa  Akisi  mwana  wa  Maoki, 
mfumu  ya  ku  Gati.  3 Ndipo  Davide 
anakhala  ndi  Akisi  ku  Gati,  iye  ndi 
anthu  ache,  munthu  yense  ndi  a pa 
banja  pache,  inde  Davide  ndi  akazi 
ache  awiri,  Ahinoamu  wa  ku  Yezreeli, 
ndi  Abigayeli  wa  ku  Karimeli,  mkazi 
wa  Nabala.  4 Ndipo  anauza  Sauli 
kuti  Davide  anathawira  ku  Gati  ; 
ndipo  iye  sanamfunanso. 

5 Ndipo  Davide  anati  kwa  Akisi, 
Ngati  mwandikomera  mtima,  andi- 
patse  malo  ku  mudzi  kwina  ku  mi- 
raga,  kuti  ndikakhale  kumeneko  ; 
pakuti  mnyamata  wanu  adzakhala 
bwanji  m’mudzi  wa  chifumu  pamodzi 
ndi  inu  ? 6 Ndipo  Akisi  anampatsa 

Zikilaga  tsiku  lomweli  ; chifukwa 
chache  Zikilaga  ndi  wa  mafumu  a 
Yuda  kufikira  lero  lomwe. 

7 Ndipo  kuwerenga  kwache  kwa 
masiku  Davide  anakhala  ku  dziko 
la  aFilisti  ndiko  chaka  chimodzi  ndi 
miyezi  inai.  8 Ndipo  Davide  ndi  anthu 
ache  anakwera,  nathira  nkhondo  yo- 
bvumbulukira  pa  aGesuri,  ndi  aGirezi, 
ndi  aAmaleki  ; pakuti  awa  ndiwo 
anthu  a kale  a m’dziko  lija,  njira  ya 
ku  Suri  kufikira  ku  dziko  la  Aigupto. 

9 Ndipo  Davide  anapasula  dziko’lo, 
sanasunga  ndi  moyo  mwamuna  ka- 
pena  wamkazi,  natenga  nkhosa,  ndi 
ng’ombe  ndi  aburu,  ndi  ngamira,  ndi 
zobvala  ; nabwera  nafika  kwa  Akisi. 

10  Ndipo  Akisi  anati,  VVaponyana 
nkhondo  ndi  yani  lero  ? Nati  Davide, 
Ndi  a ku  mwera  kwa  aYuda,  ndi  a ku 
mwera  kwa  ajeramiyeli,  ndi  a ku 
mwera  kwa  aKeni.  11  Ndipo  Davide 
sadasunga  wa  moyo  mwamuna  kapena 
mkazi,  kubwera  nawo  ku  Gati  ; po- 
peza  adati,  Kuti  angatiulule,  ndi  kuti, 

Davide  anatero,  ndi  makhalidwe  ache 
ndi  otere,  masiku  onse  akukhala  ku 
dziko  la  aFilisti.  12  Ndipo  Akisi 
anakhulupirira  Davide,  nati,  Anadzii- 
pitsa  ndithu  pakati  pa  anthu  a Israyeli, 
chifukwa  chache  iye  adzakhala  mnya- 
mata  wanga  chikhalire. 

OQ  Ndipo  kunali  masiku  aja, 
aFilisti  anasonkhanitsa  pa- 
modzi  makamu  awo  onse  ku  nkhondo, 
kuti  akaponyane  ndi  alsrayeli.  Ndipo 
Akisi  ananena  ndi  Davide,  Dziwa 
kuti  zoonadi  udzaturuka  nane  ndi 
nkhondo,  iwe  ndi  anthu  ako.  2 Ndipo 
Davide  anati  kwa  Akisi,  Potero  mu- 
dzadziwa  chimene  mnyamata  wanu 
adzachita.  Ndipo  Akisi  anati  kwa 
Davide,  Chifukwa  chache  ndidza- 
kuika  iwe  ukhale  wondisungira  moyo 
wanga  masiku  onse. 

3 M’menemo  Samueli  ndipo  atafa, 
ndipo  alsrayeli  onse  atalira  maliro 
ache,  namuika  m’Rama,  m’mudzi 
mwawo.  Ndipo  Saulianachotsam’dzi- 
ko’mo  obwebweta  onse,  ndi  a ula  onse. 
4 Ndipo  aFilisti  anasonkhana,  nadza 
namanga  misasa  ku  Sunemu  ; ndipo 
Sauli  anasonkhanitsa  alsrayeli  onse, 
namanga  iwo  ku  Gilibowa.  5 Ndipo 
pamene  Sauli  anaona  khamu  la 
aFilisti,  anaopa,  ndi  mtima  wache 
unanjenjemera  kwakukuru.  6 Ndipo 
pamene  Sauli  anafunsira  kwa  Yehova, 
Yehova  sanamyankha  ngakhale  ndi 
maloto,  kapena  ndi  Urimu,  kapena 
ndi  aneneri.  7 Tsono  Sauli  anati 
kwa  anyamata  ache,  Mundifunire 
mkazi  wobwebweta,  kuti  ndimuke 
kwa  iye  ndi  kumfunsira.  Ndipo  anya- 
mata  ache  anati  kwa  iye,  Onani  ku 
Endori  kuli  mkazi  wobwebweta. 
8 Ndipo  Sauli  anadzizimbaitsa  na- 
bvala  zobvala  zina,  nanka  iye  pa- 
modzi  ndi  anthu  ena  awiri,  nafika 
kwa  mkazi’yo  usiku  ; nati  iye,  Undi- 
lotere  ndi  mzimu  wobwebweta’wo, 
nundiukitsire  ali  yense  ndidzakuchu- 
lira  dzina  lache.  9 Ndipo  mkazi’yo 
ananena  naye,  Onani,  mudziwa  chi- 
mene  anachita  Sauli,  kuti  analikha 
m’dziko’mo  obwebweta  onse,  ndi  a 
ula ; chifukwaninji  tsono  muliku- 
chera  moyo  wanga  msampha,  kundi- 
fetsa.  10  Ndipo  Sauli  anamlumbirira 
kwa  Yehova,  nati,  Pali  Yehova,  palibe 
chilango  chidzakugwera  chifukwa  cha 
chinthu  ichi.  11  Pomwepo  mkazi’yo 
anati,  Ndikuukitsireni  yani  ? Nati 
iye,  Undiukitsire  Samueli.  12  Ndipo 


mkazi’yo  pakuona  Samueli,  ana- 
pfuula  ndi  mau  akuru  ; ndi  mkazi’yo 
analankhula  ndi  Sauli,  nati,  Munandi- 
nyengeranji  ? popeza  inu  ndinu  Sauli. 
13  Ndipo  mfumu’yo  inanena  naye, 
Usaope,  kodi  ulikuona  chiani  ? Mka- 
zi’yo  nanena  ndi  Sauli,  Ndirikuona 
milungu  irikukwera  kuturuka  m’kati 
mwa  dziko.  14  Ndipo  ananena  naye, 
Makhalidwe  ache  ndi  otani  ? nati  iye, 
Nkhalamba  irikukwera  yobvala  mwi- 
njiro.  Pamenepo  Sauli  anazindikira 
kuti  ndi  Samueli,  naweramitsa  nkhope 
yache  pansi,  namgwadira.  15  Ndipo 
Samueli  ananena  ndi  Sauli,  Wandi- 
bvutiranji  kundikweretsa  kuno  ? Sauli 
nayankha,  Ndirikusautsika  kwambiri, 
pakuti  aFilisti  aponyana  nkhondo  ndi 
ine,  ndipo  Mulungu  anandichokera, 
osandiyankhanso,  kapena  ndi  aneneri, 
kapena  ndi  maloto  ; chifukwa  chache 
ndakuitanani,  kuti  mundidziwitse  chi- 
mene  ndiyenera  kuchita.  16  Ndipo 
Samueli  ananena  naye,  Ndipo  undi- 
funsiranji  ine,  popeza  Yehova  ana- 
kuchokera,  nasandulika  mdani  wako  ? 

17  Ndipo  Yehova  yekha  wachita 
monga  ananena  pa  kamwa  panga  ; 
ndipo  Yehova  wang’amba  ufumu’wo, 
kuuchotsa  m’dzanja  lako,  ndi  kuu- 
patsa  mnansi  wako,  ndiye  Davide. 

18  Chifukwa  sunamvera  mau  a Ye- 
hova,  ndi  kukwaniritsa  mkwiyo  wache 
woopsa  pa  Amaleki,  chifukwa  chache 
Yehova  wakuchitira  chinthu  ichi 
lero.  19  Ndiponso  Yehova  adzape- 
reka  Israyeli  pamodzi  ndi  iwe  m’dza- 
nja  la  aFilisti  ; ndipo  mawa  iwe  ndi 
ana  ako  mudzakhala  kuli  ine  ; Yehova 
adzaperekanso  khamu  la  alsrayeli 
m’dzanja  la  aFilisti.  20  Pomwepo 
Sauli  anagwa  pansi  tantha,  naopa 
kwakukuru,  chifukwa  cha  mau  a 
Samueli  ; ndipo  analibe  mphamvu  ; 
pakuti  tsiku  lonse  ndi  usiku  wache 
wonse  anakhala  osadya  kanthu. 
21  Ndipo  mkazi’yo  anafika  kwa  Sauli, 
naona  kuti  ali  wobvutika  kwambiri, 
nanena  naye,  Onani,  mdzakazi  wanu 
anamvera  mau  anu,  ndipo  ndinataya 
moyo  wanga,  ndi  kumvera  mau  anu 
munalankhula  ndi  ine.  22  Chifukwa 
chache  tsono,  mumverenso  mau  a 
mdzakazi  wanu,  nimundilole  kuika 
kakudya  pa  maso  panu  ; ndipo  mudye, 
kuti  mukhale  ndi  mphamvu  paku- 
muka.  23  Koma  iye  anakana,  nati, 
Sindifuna  kudya.  Koma  anyamata 
ache,  pamodzi  ndi  mkazi’yo  anamka- 

ngamiza ; iye  namvera  mau  awo. 
Chomwecho  anauka  pansi,  nakhala 
pa  kama.  24  Ndipo  mkazi’yo  anali 
ndi  mwana  wa  ng’ombe  wonenepa 
m’nyumba’mo  ; ndipo  anafulumira, 
namupha,  natenga  ufa  naukanyanga 
mkate  wopanda  chotupitsa  ; 25  na- 
bwera  nazo  kwa  Sauli  ndi  kwa  anya- 
mata  ache ; nadya  iwowa.  Atatero 
ananyamuka,  nachoka  usiku  wo- 
mwewo. 

Tsono  aFilisti  anasonkhanitsa 
Zvy  makamu  awo  onse  ku  Afeki  ; 
ndipo  alsrayeli  anamanga  ku  chi- 
tsime  cha  m’Jezreeli.  2 Ndipo  aka- 
longa  a aFilisti  ananyamuka  ndi  ma- 
zana  awo  ndi  zikwi  zawo ; ndipo 
Davide  ndi  anthu  ache  ananyamuka 
ndi  a pambuyo  pamodzi  ndi  Akisi. 
3 Ndipo  akalonga  a aFilisti  anati, 
AHebri  awa  achitanji  pano  ? Ndipo 
Akisi  ananena  kwa  akalonga  a 
aFilisti,  Uyu  si  Davide  uja  mnyamata 
wa  Sauli  mfumu  ya  Israyeli,  amene 
wakhala  nane  masiku  awa  kapena 
zaka  izi,  ndipo  sindinapeza  kulakwa 
mwa  iye,  kuyambira  tsiku  lija  anapha- 
tikana  nane  kufikira  lero.  4 Koma 
akalonga  a aFilisti  anapsa  naye  mtima ; 
nanena  naye  akalonga  a aFilisti, 
Bwezani  munthu’yu,  abwerere  ku 
malo  kwache  kumene  munamuika’ko, 
asatsikire  nafe  ku  nkhondo,  kuti  ku 
nkhondo’ko  angasanduke  mdani  wa- 
thu ; pakuti  uyu  adzadziyanjanitsa 
ninji  ndi  mfumu  yache  ? Si  ndi 
mitu  ya  anthu  awa  ? 5 Uyu  si 

Davide  kodi  amene  anamthirirana 
mang’ombe  m’magulu  awo,  kuti, 

Sauli  anapha  zikwi  zache, 

Koma  Davide  zikwi  zache  za- 

nkhani. 

6 Ndipo  Akisi  anaitana  Davide, 
nanena  naye,  Pali  Yehova,  wakha- 
la  woongoka  mtima,  ndipo  kutu- 
ruka  kwako  ndi  kubwera  kwako 
pamodzi  ndi  ine  m’gulu’mo  kundi- 
komera ; pakuti  sindinaona  choipa 
mwa  iwe  kuyambira  tsiku  la  kufika 
kwako  kufikira  lero  ; koma  aka- 
longa’wo  sakukomera  mtima.  7 Chi- 
fukwa  chache,  bwerera,  numuke  mu 
mtendere,  kuti  angaipidwe  mtima 
nawe  akalonga  a aFilisti.  8 Ndipo 
Davide  ananena  ndi  Akisi,  Koma  ndi- 
nachitanji  ? Ndipo  munapeza  chiani 
mu  mnyamata  wanu  nthawi  yonse 
ndiri  pa  maso  panu  kufikira  lero,  kuti 
sindingapite  kukaponyana  nkhondo 

K 


ndi  adani  a mbuye  wanga  mfumu  ? 
9 Ndipo  Akisi  anayankha  nanena 
ndi  Davide,  Ndidziwa  kuti  pa  maso 
panga  uli  wabwino,  ngati  mthenga  wa 
Mulungu  ; koma  akalonga  a aFilisti 
anena,  Iye  asamuke  nafe  ku  nkho- 
ndo’ko.  10  Chifukwa  chache  ula- 
wirire  m’mawa  pamodzi  ndi  anyamata 
a mbuye  wako  amene  anabwera 
nawe  ; ndipo  mutauka  m’mawa, 
mumuke  kutacha.  11  Chomwecho 
Davide  analawirira,  iye  ndi  anthu 
ache,  kuti  amuke  m’mawa  ndi  ku- 
bwera  ku  dziko  la  aFilisti.  Ndipo 
aFilisti  anakwera  ku  Jezreeli. 

QA  Ndipo  kunali,  pakufika  Davide 
O U ndi  anthu  ache  ku  Zikilaga 
tsiku  la  chitatu,  aAmaleki  adaponya 
nkhondo  yobvumbulukira  ku  mwera, 
ndi  ku  Zikilaga,  natyola  Zikilaga 
nautentha  ndi  moto  ; 2 nagwira  akazi 
ndi  onse  anali  m’mwemo,  akuru  ndi 
ang’ono  ; sanapha  mmodzi,  koma 
anawatenga,  namuka.  3 Ndipo  pa- 
mene  Davide  ndi  anthu  ache  anafika 
ku  mudzi’ko,  onani,  unatenthedwa 
ndi  moto  ; ndi  akazi  awo  ndi  ana 
awo  amuna  ndi  akazi  anatengedwa 
ukapolo.  4 Ndipo  Davide  ndi  anthu 
amene  anali  naye  anakweza  mau 
awo,  nalira  misozi,  kufikira  analibe 
mphamvu  ya  kuliranso.  5 Ndipo 
akazi  awiri  a Davide  anatengedwa 
ukapolo,  Ahinoamu  wa  ku  Jezreeii 
ndi  Abigayeli  mkazi  wa  Nabala  wa 
ku  Karimeli.  6 Ndipo  Davide  ana- 
dololoka  kwambiri,  pakuti  anthu  ana- 
nena  za  kumponya  iye  miyala,  pakuti 
mtima  wawo  wa  anthu  onse  unali 
ndi  chisoni,  yense  chifukwa  cha  ana 
ache  amuna  ndi  akazi.  Koma  Davide 
anadzilimbikitsa  mwa  Yehova  Mu- 
lungu  wache. 

7 Ndipo  Davide  ananena  ndi 
Abyatara  wansembe’yo,  mwana  wa 
Ahimeleki,  Unditengere  kuno  efodi. 
Abyatara  nabwera  ndi  efodi  kwa 
Davide.  8 Ndipo  Davide  anafunsira 
kwa  Yehova,  nati,  Ndikalondola  kha- 
mu’lo  ndidzalipeza  kodi  ? Ndipo  ana- 
myankha  kuti,  Londola,  pakuti  zo- 
onadi  udzawapeza,  ndi  kulanditsa 
zonse.  9 Chomwecho  Davide  ana- 
muka,  iye  ndi  anthu  mazana  asanu 
ndi  limodzi  anali  naye,  nafika  ku 
kamtsinje  Besori,  pamenepo  anatsala 
ena.  10  Ndipo  Davide  anawalondola, 
iye  ndi  anthu  mazana  anai  ; koma 
anthu  mazana  awiri  anatsala  m’mbu- 

yo,  chifukwa  analema ; osakhoza 
kuoloka  kamtsinje  Besori  ; 11  ndipo 
ena  anapeza  mAigupto  ku  thengo, 
nabwera  naye  kwa  Davide,  nampatsa 
chakudya,  nadya  iye ; nampatsanso 
madzi  kumwa ; 1 2 nampatsanso  chi- 
gamphu  cha  nchinchi  ya  nkhuyu  ndi 
nchinchi  ziwiri  za  mphesa  ; ndipo 
atadya  moyo  wache  unabweranso 
mwa  iye  ; pakuti  adagona  masiku 
atatu  ndi  usiku  wawo  osadya  cha- 
kudya,  osamwa  madzi.  13  Pame- 
nepo  Davide  ananena  naye,  Ndiwe 
wa  yani  ? ufumira  kuti  ? Nati  iye, 
Ndiri  mnyamata  wa  ku  Aigupto,  ka- 
polo  wa  mAmaleki  ; mbuye  wanga 
anandisiya,  chifukwa  ndinayambo- 
dwala  apita  masiku  atatu.  14  Tina- 
thira  nkhondo  ku  mwera  kwa  aKereti 
ndi  ku  dziko  lija  la  aYuda,  ndi  ku 
mwera  kwa  Kalebi  ; ndipo  tinatentha 
mudzi  wa  Zikilaga  ndi  moto.  15  Ndi- 
po  Davide  ananena  naye,  Kodi  udza- 
nditsogolera  kufikira  ku  khamu’lo  ? 
Nati  iye,  Mundilumbirire  kwa  Mu- 
lungu,  kuti  simudzandipha,  kapena 
kundipereka  m’dzanja  la  mbuye  wa- 
nga,  ndipo  ndidzatsika  nanu  kuli 
khamu  limene.  16  Ndipo  pamene 
anatsika  naye,  onani,  iwo  anabalalika 
apo  ponse,  analinkudya,  ndi  kumwa, 
ndi  kudyerera,  chifukwa  cha  zofunkha 
zambiri  anazitenga  ku  dziko  la 
aFilisti,  ndi  ku  dziko  la  Yuda.  1 7 Ndi- 
po  Davide  anawakantha  kuyambira 
madzulo  kufikira  usiku  wa  mawa 
wache  ; ndipo  panalibe  munthu  mmo- 
dzi  wa  iwowa  anapulumuka,  koma 
anyamata  mazana  anai  oberekeka 
pa  ngamila,  nathawa.  18  Ndipo 
Davide  analanditsa  zonse  anazitenga 
aAmaleki,  napulumutsa  akazi  ache 
awiri.  19  Ndipo  sikanasoweka  ka- 
nthu,  kakang’ono  kapena  kakakuru, 
ana  amuna  kapena  ana  akazi,  kapena 
chuma  kapena  china  chiri  chonse  cha 
zija  anazitenga  iwowa  ; Davide  ana- 
bwera  nazo  zonse.  20  Ndipo  Davide 
anatenga  nkhosa  zonse  ndi  ng’ombe 
zonse,  zimene  anazipitikitsa  patsogolo 
pa  zoweta  zawo  zawo,  nati,  Izi  ndi 
zofunkha  za  Davide.  21  Ndipo  Da- 
vide  anafika  kuli  anthu  mazana 
awiri  amene  analema  osakhoza  ku- 
tsata  Davide,  amenenso  anawakha- 
litsa  ku  kamtsinje  Besori  ; ndipo 
iwowa  anaturuka  kuchingamira  Da- 
vide,  ndi  amene  anali  naye  ; ndipo 
pakuyandikira  Davide  anawafunsa 


ngati  ali  bwanji.  22  Pamenepo  anthu 
oipa  onse,  ndi  opanda  pache  a iwo 
amene  anapita  ndi  Davide  anayankha 
nati,  Popeza  sadamuka  nafe,  sitidza- 
wapatsa  kanthu  ka  zofunkha  tidazi- 
landitsa,  koma  kwa  munthu  yense 
mkazi  wache  ndi  ana  ache,  kuti 
achoke  nawo  namuke.  23  Davide 
nati,  Simudzatero,  abale  anga  inu, 
ndi  zimene  anatipatsa  ife  Yehova, 
amene  anatisunga,  napereka  m’dza- 
nja  lathu  khamu  lija  linadza  kume- 
nyana  nafe.  24  Ndipo  ndani  adza- 
bvomerezana  nanu  mrandu  uwu  ? 
Pakuti  monga  gawo  lache  la  iye 
wakumuka  ku  nkhondo’ko,  momwe- 
mo  lidzakhala  gawo  lache  la  iye 
wakukhala  ndi  akatundu,  adzaga- 
wana  chimodzimodzi.  25  Ndipo  ku- 
yambira  tsiku  lija  kufikira  lero  lomwe 
anaika  ichi,  chikhale  lemba  ndi 
chiweruzo  pa  alsrayeli. 

26  Ndipo  pamene  Davide  anafika 
ku  Zikilaga,  anatumiza’ko  za  zo- 
funkha’zo  kwa  akuru  a Yuda,  ndiwo 
abwenzi  ache,  nati,  Siyi  mphatso 
yanu  ya  zofunkha  za  adani  a Yehova. 

27  Anatumiza  kwa  iwo  a ku  Beteli, 
ndi  kwa  iwo  a ku  Ramoti  wa  ku 
mwela,  ndi  kwa  iwo  a ku  Yatiri  ; 

28  ndi  kwa  iwo  a ku  Aroeri,  ndi  lcwa 

iwo  a ku  Sifimoti,  ndi  kwa  iwo  a ku 
Estimoa  ; 29  ndi  kwa  iwo  a ku  Ra- 
kala,  ndi  kwa  iwo  a m’midzi  ya 
aYerameli,  ndi  kwa  iwo  a m’midzi 
ya  aKeni  ; 30  ndi  kwa  iwo  a ku 

Horima,  ndi  kwa  iwo  a ku  Korasani, 
ndi  kwa  iwo  a ku  Ataki ; 31  ndi  kwa 
iwo  a ku  Hebroni,  ndi  ku  malo  konse 
kumene  Davide  ndi  anthu  ache  ada- 
foyendayenda. 

Q1  Ndipo  aFilisti  anaponyana  ndi 
O I alsrayeli  ; alsrayeli  nathawa 
pa  maso  pa  aFilisti,  nagwa  olasidwa 
m’phiri  la  Giliboa.  2 Ndipo  aFilisti 
anapitikitsa,  osawaleka  Sauli  ndi 
ana  ache  ; ndipo  aFilisti  anapha 
Jonatani,  ndi  Abinadabu,  ndi  Mali- 
kisua  ana  a Sauli.  3 Ndipo  nkho- 
ndo’yo  inamkulira  Sauli  kwambiri, 
oponya  mibvi  nampeza ; ndipo  iye 
anasautsika  kwakukuru  chifukwa  cha 
oponya  mibvi’yo.  4 Tsono  Sauli 
ananena  ndi  wonyamula  zida  zache, 
Solola  lupanga  lako,  undipyoze  nalo  ; 
kuti  osadulidwa  awa  angabwere  ndi 
kundipyoza,  ndi  kundiseka.  Koma 
wonyamula  zida  zache  anakana ; 
chifukwa  anaopa  ndithu.  Chifukwa 

chache  Sauli  anatenga  lupanga  lache 
naligwera.  5 Ndipo  pakuona  kuti 
Sauli  anafa,  wonyamula  zida  zache 
yemwe,  anagwera  lupanga  lache, 
nafera  limodzi  ndi  iye.  6 Chomwe- 
cho  adamwalira  pamodzi  Sauli  ndi 
ana  ache  atatu,  ndi  wonyamula  zida 
zache,  ndi  anthu  ache  onse,  tsiku 
lomwe  lija.  7 Ndipo  pamene  alsra- 
yeli  akukhala  tsidya  lina  la  chigwa, 
ndi  iwo  akukhala  tsidya  la  Yordano, 
anaona  kuti  alsrayeli  alikuthawa, 
ndi  kuti  Sauli  ndi  ana  ache  anafa, 
iwowa  anasiya  midzi  yawo,  natha- 
wa ; ndipo  aFilisti  anadza  nakhala 
m’rnenemo.  8 Ndipo  kunali  m’ma- 
wa  mwache,  pakubwera  aFilisti  ku- 
bvula  akufa’wo,  anapeza  Sauli  ndi 
ana  ache  atatu  ali  akufa  m’phiri  la 


Giliboa.  9 Ndipo  anadula  mutu  wa- 
che,  natenga  zida  zache,  natumiza 
m’dziko  lonse  la  aFilisti  mithenga 
yolalikira  ku  nyumba  ya  milungu 
yawo,  ndi  kwa  anthu.  10  Ndipo 
anaika  zida  zache  m’nyumba  ya 
Astarote  ; napachika  mtembo  wache 
ku  linga  la  ku  Betisani.  11  Koma 
pamene  a ku  Jabezi  Giieadi  anamva 
zimene  aFilisti  anamchitira  Sauli, 
12  ngwazi  zonse  zinanyamuka  ndi 
kuchezera  usiku  kuyenda,  natenga 
mtembo  wa  Sauli,  ndi  mitembo  ya 
ana  ache,  pa  linga  la  Betisani  ; nafika 
ku  Jabezi  Gileadi  naitentha  kume- 
neko.  13  Natenga  mafupa  awo  na- 
waika  pa  tsinde  pa  mtengo  uli  m’Ja- 
bezi,  nasala  kudya  masiku  asanu 
ndi  awiri. 


2 SAMUELI 


1NDIPO  kunali  atamwalira  Sauli, 
pamene  Davide  anabwera  ata- 
wapha  aAmaleki,  ndipo  Davide  ata- 
khala  ku  Zikilaga  masiku  awiri ; 
2 pa  tsiku  la  chitatu,  onani,  munthu 
anaturuka  ku  zithando  za  Sauli,  ali 
ndi  zobvala  zache  zong’ambika,  ndi 
dothi  pa  mutu  pache  ; ndipo  kuna- 
tero  kuti  iye,  pofika  kwa  Davide, 
anagwa  pansi  namgwadira.  3 Ndipo 
Davide  ananena  naye,  Ufumira  kuti 
iwe  ? Iye  nanena  naye,  Ndapulu- 
muka  ku  zithando  za  Israyeli.  4 Ndi- 
po  Davide  ananena  naye,  Kunaone- 
kanji  ? undiuze.  Nayankha  iye, 
Anthu  anathawa  ku  nkhondo,  ndipo 
ambiri  anagwa  nafa ; ndipo  Sauli 
ndi  Jonatani  mwana  wache  anafanso. 
5 Ndipo  Davide  ananena  ndi  mnya- 
mata  wakumuuza,  Udziwa  bwanji 
kuti  Sauli  ndi  Jonatani  mwana  wache 
anafa.  6 Mnyamata  wakumuuza’yo 
nati,  Parnene  ndinangoyenda  pa  phiri 
la  Giliboa,  ndinaona,  Sauli  aliku- 
yedzamira  nthungo  yache,  ndi  ma- 
gareta  ndi  a pa  kavalo  anamyandi- 
kiza.  7 Ndipo  iye  pakucheukira 
m’mbuyo  mwache  anandiona,  na- 
ndiitana.  Ndipo  ndinayankha,  Ndine. 
8 Nanena,  Ndiwe  yani  ? Ndipo  ndi- 
nayankha  kuti,  Ndine  mAmaleki. 
9 Ndipo  anati  kwa  ine,  Uime  pa  ine 
nundiphe,  chifukwa  kuwawa  mtima 
kwandigwera  ine,  popeza  ndikali 
moyobe.  10  M’mwemo  ndinakhala 


pa  mbali  pache  ndi  kumtsiriza  chifu- 
kwa  ndinadziwa  kuti  sangakhalenso 
ndi  moyo  wache,  atagwa.  Ndipo 
ndinatenga  korona  wa  pa  mutu  pache, 
ndi  chigwinjiri  cha  pa  mkono  wache, 
ndabwera  nazo  kuno  kwa  mbuye 
wanga.  11  Pomwepo  Davide  ana- 
gwira  zobvala  zache  nazing’amba ; 
nateronso  anthu  onse  okhala  naye. 

12  Nabuma,  nalira  misozi,  nasala 
kudya  kufikira  madzulo,  chifukwa 
cha  Sauli  ndi  mwana  wache  Jonatani, 
ndi  anthu  a Yehova,  ndi  banja  la 
Israyeli,  chifukwa  adagwa  ndi  lupanga. 

13  Ndipo  Davide  ananena  ndi  mnya- 

mata  wakumuuza’yo,  Kwanu  nkuti  ? 
Nayankha,  Ine  ndine  mwana  wa 
mlendo,  mAmaleki.  14  Ndipo  Davide 
ananena  naye,  Bwanji  sunaopa  kusa- 
mula  dzanja  lako  kuononga  wodzo- 
zedwa  wa  Yehova  ? 15  Davide  nai- 

tana  wina  wa  anyamata’wo,  nati, 
Sendera  numkanthe.  Ndipo  anamka- 
ntha,  nafa  iye.  16  Koma  asanafe, 
Davide  adanena  naye,  Wadziphetsa 
ndi  mtima  wako  ; chifukwa  pa  kamwa 
pako  padachita  umboni  wakukutsutsa 
ndi  kuti,  Ine  ndinapha  wodzozedwa 
wa  Yehova. 

17  Ndipo  Davide  analirira  Sauii 
ndi  Jonatani  mwana  wache  ndi  nyi- 
mbo  iyi  ya  maliro  ; 18  nawauza 

aphunzire  ana  aYuda  nyimbo  iyi  ya 
Uta,  onani  inalembedwa  m’buku  la 
Jasari  : — 

19  Ulemerero  wako,  Israyeli,  una- 

phedwa  pa  misanje  yako. 

Ha  ! adagwa  amphamvu  ! 

20  Usachinene  ku  Gati, 
Usachibukitse  m’makwalala  a 

Asikeloni, 

Kuti  ana  akazi  a aFilisti  anga- 
sekere, 

Kuti  ana  akazi  a osadulidwa’wo 
angapfuule  mokondwera. 

21  Mapiri  inu  a Giliboa, 

Pa  inu  pasakhale  mame  kapena 
mvula,  kapena  minda  yakute- 
nga’ko  zopereka. 

Pakuti  kumeneko  zikopa  za 
amphamvu  zinatayika  koipa, 
Chikopa  cha  Sauli,  monga  cha 
wosadzozedwa  ndi  mafuta. 

22  Uta  wa  Jonatani  sunabwerera, 
Ndipo  lupanga  la  Sauli  silina- 

bwerera  chabe, 

Pa  mwazi  wa  ophedwa,  pa 
mafuta  a amphamvu’wo, 

23  Sauli  ndi  Jonatani  anali  okoma 

ndi  okondweretsa  m’miyoyo 
yawo, 

Ndipo  m’imfa  yawo  sanasiyana  ; 
Anali  nalo  liwiro  loposa  chio- 
mbankanga, 

Anali  amphamvu  koposa  mi- 
kango. 

24  Ana  akazi  inu  a Israyeli,  muli- 

rire  Sauli, 

Amene  anakubvekani  ndi  zofiira 
zokometsetsa, 

Amene  anaika  zokometsetsa  za 
golidi  pa  zobvala  zanu. 

25  Ha  ! amphamvu’wo  anagwa 

pakati  pa  nkhondo  ! 

Jonatani  anaphedwa  pa  misanje 
pako. 

26  Ndipsinjika  mtima  chifukwa  cha 

iwe,  mbale  wanga  Jonatani  ; 
Wandikomera  kwambiri ; 
Chikondi  chako,  ndinadabwa 
nacho, 

Chinaposa  chikondi  cha  anthu 
akazi. 

27  Ha  ! amphamvu’wo  anagwa, 
Ndi  zida  za  nkhondo  zinaono- 

ngeka. 

2Ndipo  zitatha  izi  Davide  ana- 
funsira  kwa  Yehova  nati,  Kodi 
ndikwere  kunka  m’mudzi  wina  wa 
Yuda  ? Ndipo  Yehova  ananena  naye, 
Kwera.  Davide  nanena  naye,  Ndi- 
kwere  kuti  ? Ndipo  anati,  Ku  He- 
broni.  2 Chomwecho  Davide  ana- 
kwera  kunka  kumeneko  pamodzi  ndi 


akazi  ache  awiri,  ndiwo  Ahinoamu 
mjezreeli,  ndi  Abigayeli  mkazi  wa 
Nabala  wa  ku  Karimeli.  3 Ndipo 
Davide  anakwera  nawo  anyamata 
ache  okhala  naye,  munthu  yense  ndi 
banja  lache  ; iwowa  nakhala  m’mi- 
dzi  ya  Hebroni.  4 Ndipo  anthu 
aYuda  anabwera  namdzoza  Davide 
pomwepo,  akhale  mfumu  ya  nyumba 
ya  Yuda. 

Ndipo  wina  anauza  Davide  kuti, 
Anthu  a ku  Jabezi  Gileadi  ndiwo 
amene  anamuika  Sauli.  5 Pame- 
nepo  Davide  anatumiza  mithenga  kwa 
anthu  a ku  Jabezi  Gileadi,  nanena 
nawo,  Mudalitsike  ndi  Yehova  inu, 
popeza  munachitira  chokoma  ichi 
mbuye  wanu  Sauli,  ndi  kumuika. 
6 Ndipo  tsopano  Yehova  achitire  inu 
chokoma  ndi  choonadi ; inenso  ndi- 
dzakubwezerani  chokoma  ichi,  po- 
peza  munachita  chinthu’chi.  7 Chi- 
fukwa  chache  tsono  manja  anu  ali- 
mbike,  nimuchite  chamuna  ; pakuti 
Sauli  mbuye  wanu  wafa,  ndi  a nyumba 
ya  Yuda  anandidzoza  ndikhale  mfumu 
yawo. 

8 Koma  Abineri,  mwana  wa  Neri, 
kazembe  wa  khamu  la  ankhondo  a 
Sauli  anatenga  Isiboseti  mwana  wa 
Sauli,  namuolotsa  nanka  naye  ku 
Mahanaimu  ; 9 namlonga  ufumu  wa 
pa  Gileadi  ndi  aAsuri  ndi  Jezreeli  ndi 
Efraimu  ndi  Benjamini  ndi  alsrayeii 
onse.  10  Ndipo  Isiboseti  mwana  wa 
Sauli  anali  ndi  zaka  makumi  anai 
pakuyamba  iye  kukhala  mfumu  ya 
Israyeli,  nachita  ufumu  zaka  ziwiri. 
Koma  a nyumba  ya  Yuda  anatsata 
Davide.  11  Ndipo  Davide  anali  mfu- 
mu  ya  nyumba  ya  Yuda  ku  Hebroni 
zaka  zisanu  ndi  ziwiri  kudza  miezi 
isanu  ndi  umodzi. 

12  Ndipo  Abineri  mwana  wa  Neri 
ndi  anyamata  a Isiboseti  mwana 
wa  Sauli  anaturuka  ku  Mahanaimu 
kunka  ku  Gibeoni.  13  Ndi  Joabu 
mwana  wa  Zeruya,  ndi  anyamata  a 
Davide  anaturuka  nakomana  nawo 
pa  thamanda  la  Gibeoni ; nakhala 
par.si,  ena  tsidya  lino,  ndi  ena  tsidya 
lija  la  thamanda’lo.  14  Ndipo  Abineri 
ananena  ndi  Joabu,  Aimirire  anya- 
mata  nasewere  pa  maso  pathu.  Nati 
Joabu,  Aimirire.  15  Pomwepo  iwo 
anaimirira  naoloka  owerengedwa,  khu- 
mi  ndi  awiri  a kwa  Benjamini,  ndi 
Isiboseti  mwana  wa  Sauli,  ndi  khumi 
ndi  awiri  a anyamata  a Davide.  16Ndi- 

po  anagwirana,  munthu  yense  ku- 
gwira  mutu  wa  mnzache,  nagwaza 
ndi  lupanga  lache  m’nthiti  mwa 
mnzache.  Chomwecho  anagwa  limo- 
dzi  ; chifukwa  chache  malo  aja  ana- 
chedwa  Dera  la  Mipeni  la  ku  Gibeoni. 
17  Ndipo  tsiku’lo  nkhondo  inakula 
ndithu.  Ndi  Abineri  ndi  anthu  a 
Israyeli  anathawa  pa  maso  pa  anya- 
mata  a Davide.  18  Ndipo  analipo 
ana  atatu  a Zeruya,  ndiwo  Joabu, 
Abisai  ndi  Asaheli.  Ndipo  Asaheli 
anali  wa  liwiro  ngati  nyama  ya  ku 
thengo.  19  Ndipo  Asaheli  anapiti- 
kitsa  Abineri.  Ndipo  m’kuthamanga 
kwache  sanapambukira  ku  lamanja, 
kapena  ku  lamanzere,  pakutsata  Abi- 
neri.  20  Pomwepo  Abineri  anacheuka 
nati,  Kodi  ndi  iwe  Asaheli  ? iye  na- 
yankha,  Ndine.  21  Ndipo  Abineri 
ananena  naye,  Patuka  iwe  ku  lamanja 
kapena  ku  lamanzere  kwako  nudzi- 
gwirire  wina  wa  anyamata’wo,  nu- 
tenge  zida  zache.  Koma  Asaheli 
anakana  kupambuka  pakumtsata  iye. 
22  Ndipo  Abineri  anabwereza  kunena 
kwa  Asaheli,  Pambuka  pakunditsata 
ine.  Ndidzakukanthiranji  kukugwe- 
tsa  pansi  1 ndikatero  ndidzaweramu- 
tsanso  bwanji  nkhope  yanga  kwa 
mbale  wako  Yoabu  ? 23  Koma  iye 

anakana  kupambuka  ; chifukwa  cha- 
che  Abineri  anamkantha  ndi  khali  la 
mkondo  m’mimba  mwache,  ndi  kha- 
li’lo  linaturuka  kumbuyo  kwache. 
Ndipo  anagwa’ko,  nafera  pomwepo. 
Ndipo  onse  akufika  ku  malo  kumene 
Asaheli  anagwa,  namwalira’po,  ana- 
ima  pomwepo.  24  Koma  Joabu  ndi 
Abisai  anampitikitsa  Abineri  ; ndipo 
dzuwa  linawalowera  pofika  ku  chi- 
tunda  cha  Ama,  cha  kuno  cha  Giya, 
pa  njira  ya  ku  chipululu  cha  Gibeoni. 
25  Ndipo  ana  a Benjamini  anaunjikana 
pamodzi  kutsata  Abineri,  nakhala 
gulu  limodzi,  naima  pamwamba  pa 
chitunda.  26  Pomwepo  Abineri  ana- 
itana  Joabu  nati,  Kodi  lupanga  lidza- 
ononga  chionongere  ? sudziwa  kodi 
kuti  kutha  kwache  kudzakhala  udani 
ndithu  ? Tsono  udzakhalanso  ntha- 
wi  yanji  osauza  anthu  kubwerera 
pakutsata  abale  awo  ? 27  Joabu  nati, 

Pali  Mulungu,  iwe  ukadapanda  ku- 
nena,  anthu  akadabalalika  m’mawa 
osatsata  yense  mbale  wache.  28  Cho- 
mwecho  Joabu  anaomba  lipenga, 
anthu  onse  naima,  naleka  kupiti- 
kitsa  alsrayeli,  osaponyana  nawonso. 


29  Ndipo  Abineri  ndi  anthu  ache 
anachezera  usiku  wonse  lcupyola  chi- 
dikha,  naoloka  Yordano,  napyola 
Bitroni  lonse  nafika  ku  Mahanaimu. 

30  Ndipo  Joabu  anabwerera  pakutsata 
Abineri.  Ndipo  pamene  anasonkha- 
nitsa  pamodzi  anthu  onse  anasowa 
anthu  a Davide  khumi  ndi  asanu  ndi 
anai  ndi  Asaheli.  31  Koma  anya- 
mata  a Davide  anakantha  anthu  a 
Benjamini  ndi  a Abineri,  namwalira 
mazana  atatu  mphambu  makumi 
asanu  ndi  limodzi.  32  Ndipo  ana- 
nyamula  Asaheli  namuika  m’manda 
a atate  wache  ali  ku  Betelehemu. 
Ndipo  Joabu  ndi  anthu  ache  anache- 
zera  kuyenda  usiku  wonse,  ndipo 
kudawachera  ku  Hebroni. 

3Ndipo  panali  nkhondo  nthawi 
yaitali  pakati  pa  nyumba  ya 
Sauli  ndi  nyumba  ya  Davide.  Koma 
Davide  analimba  chilimbire,  ndi  nyu- 
mba  ya  Sauli  inafoka  chifokere. 
2 Ndipo  ana  a Davide  anabadwira 
ku  Hebroni.  Mwana  woyamba  ndiye 
Amnoni,  wa  Ahinoamu  wa  ku  Je- 
zreeli  ; 3 wachiwiri  Kileabu,  wa  Abi- 
gayeli  mkazi  wa  Nabala  wa  ku  Kari- 
meli  ; ndi  wachitatu  Abisalomu  mwa- 
na  wa  Maaka  mwana  wamkazi  wa 
Talimai  mfumu  ya  ku  Gesuri  ; 4 ndi 
wachinai  Adoniya  mwana  wa  Hagiti  ; 
ndi  wachisanu  Sefatiya  mwana  wa 
Abitali  ; ndi  wachisanu  ndi  chimodzi 
Itireamu  wa  Egila  mkazi  wa  Davide. 
Awa  anambadwira  Davide  ku  Hebroni. 

6 Ndipo  panali,  pokhala  nkhondo 
pakati  pa  nyumba  ya  Sauli  ndi  nyu- 
mba  ya  Davide,  Abineri  analimbikira 
nyumba  ya  Sauli.  7 Ndipo  Sauli 
adali  ndi  mkazi  wamng’ono  dzina 
lache  ndiye  Rizipa,  mwana  wa  Aya. 
Ndipo  Isiboseti  anati  kwa  Abineri, 
Unalowana  bwanji  ndi  mkazi  wa- 
mng’ono  wa  atate  wanga  ? 8 Po- 

mwepo  Abineri  anapsa  mtima  kwa- 
mbiri  pa  mau  a Isiboseti,  nati,  Ndine 
mutu  wa  garu  wa  Yuda  kodi  ? Lero 
lino  ndirikuchitira  zokoma  nyumba 
ya  Sauli  atate  wanu,  ndi  abale  ache, 
ndi  abwenzi  ache,  ndipo  sindinaku- 
perekani  m’dzanja  la  Davide,  koma 
mundinenera  lero  lino  za  kulakwa 
naye  mkazi  uyu.  9 Mulungu  alange 
Abineri,  naonjeze’po,  ndikapanda  ku- 
mchitira  Davide  monga  Yehova  ana- 
mlumbirira;  10  kuchotsa  ufumu  ku 
nyumba  ya  Sauli  ndi  kukhazika 
mpando  wa  chifumu  wa  Davide  pa 

Israyeli  ndi  pa  Yuda,  kuyambira  ku 
Dani  kufikira  ku  Beereseba.  11  Ndipo 
iye  sanakhoza  kuyankha  Abineri 
mau  amodzi  chifukwa  cha  kumuopa 
iye. 

1 2 Ndipo  Abineri  anatuma  mithenga 
imnenere  kwa  Davide,  nati,  Dziko  nla 
yani  ? natinso,  Mupangane  nane 
pangano  lanu,  ndipo  onani,  ndidza- 
gwirizana  nanu  ndi  kukopa  alsrayeli 
onse  atsate  inu.  13  Nati  iye,  Cha- 
bwino,  ndidzapangana  nawe  ; koma 
ndikuikira  chinthu  chimodzi,  ndicho 
kuti,  sudzaona  nkhope  yanga,  koma 
utsogole  wabwera  naye  Mikala  mwana 
wamkazi  wa  Sauli,  pamene  ubwera 
kudzaona  nkhope  yanga.  14  Ndipo 
Davide  anatumiza  mithenga  kwa 
Isiboseti  mwana  wa  Sauli,  nati,  Undi- 
patse  mkazi  wanga  Mikala  amene 
ndinadzitomera  ndi  nsonga  za  ma- 
kungu  za  aFiiisti  zana  limodzi. 
15  Pomwepo  Isiboseti  anatumiza 
namchotsera  kwa  mwamuna  wache, 
kwa  Palitieli  mwana  wa  Laisi.  16Ndi- 
po  mwamuna  wache’yo  anapita  naye, 
nanka  nalira,  namtsata  kufikira  ku 
Bahurimu.  Pomwepo  Abineri  ana- 
nena  naye,  Choka,  bwerera ; ndipo 
anabwerera. 

17  Ndipo  Abineri  analankhula  nawo 
akuru  a Israyeli  nanena  nawo,  Inu 
munayamba  kale  kufuna  Davide 
akhale  mfumu  yanu ; 1 8 chitani 

tsono,  popeza  Yehova  analankhula 
za  Davide,  kuti,  Ndi  dzanja  la  Davide 
mnyamata  wanga  ndidzapulumutsa 
anthu  anga  alsrayeli  ku  dzanja  la 
aFilisti,  ndi  ku  dzanja  la  adani  awo 
onse.  19  Ndipo  Abineri  analankhu- 
lanso  m’kumva  kwa  aBenjamini  ; 
Abineri  anamukanso  ku  Hebroni  ku- 
lankhula  m’makutu  a Davide  zonse 
zakukomera  alsrayeli  ndi  a nyumba 
yonse  ya  Benjamini.  20  Abineri 
nafika  kwa  Davide  ku  Hebroni,  ali 
ndi  anthu  makumi  awiri.  Ndipo  Da- 
vide  anawakonzera  Abineri  ndi  anthu 
okhala  naye  madyerero.  21  Pomwepo 
Abineri  anati  kwa  Davide,  Ndidza- 
nyamuka  ndi  kupita  ndi  kusonkhani- 
tsira  mfumu  mbuye  wanga  alsrayeli 
onse,  kuti  adzapangane  nanu  pangano, 
ndi  kuti  mukhale  mfumu  pa  zonse 
mtima  wanu  uzikhumba.  Chomwe- 
cho  Davide  analawirana  ndi  Abineri, 
namuka  iye  mu  mtendere.  22  Ndipo 
taonani,  anyamata  a Davide  ndi 
Joabu  anabwera  kuchokera  ku  nkho- 


ndo  yobvumbulukira,  nakhala  nazo 
zofunkha  zambiri.  Koma  Abineri 
sanali  ku  Hebroni  kwa  Davide,  chi- 
fukwa  adalawirana  naye  ndipo  ada- 
muka  mu  mtendere.  23  Tsono  pofika 
Joabu  ndi  khamu  lonse  anali  nalo, 
ena  anamfotokozera  Joabu  nati,  Abi- 
neri  mwana  wa  Neri  anabwera  kwa 
mfumu,  amene  analawirana  naye, 
namuka  iye  mu  mtendere.  24  Po- 
mwepo  Joabu  anadza  kwa  mfumu, 
nati,  Mwachitanji  ? Taonani,  Abi- 
neri  anadza  kwa  inu,  chifukwa  ninji 
tsono  munalawirana  naye  kuti  acho- 
kedi.  25  Mumdziwa  Abineri  mwana 
wa  Neri  kuti  anadza  kuti  akunyengeni, 
ndi  kuti  adziwe  kuturuka  kwanu  ndi 
kulowa  kwanu,  ndi  kuti  adziwe  zonse 
mulikuchita  inu.  26  Ndipo  Joabu 
anaturuka  kwa  Davide,  natumizira 
Abineri  mithenga,  amene  anambweza 
ku  chitsime  cha  Sira.  Koma  Davide 
sanachidziwa.  27  Pofikanso  Abineri 
ku  Hebroni,  Joabu  anampambutsa 
kupita  naye  pakati  pa  chipata  ku- 
lankhula  naye  poduka  mphepo  ; na- 
mgwaza  pomwepo  m’mimba,  nafa, 
chifukwa  cha  mwazi  wa  Asaheli 
mbale  wache.  28  Ndipo  pambuyo 
pache,  pakuchimva  Davide,  anati,  Ine 
ndi  ufumu  wanga  tikhala  osachi- 
mwira  mwazi  wa  Abineri  mwana 
wa  Neri,  nthawi  zonse,  pa  maso  pa 
Yehova ; 29  chilango  chigwere  pa 

mutu  wa  Joabu  ndi  pa  nyumba  yonse 
ya  atate  wache  ; ndipo  kusasoweke 
ku  nyumba  ya  Joabu  munthu  waku- 
khala  nayo  nthenda  ya  kukha,  kapena 
wa  khate,  kapena  woyenda  ndi  ndodo, 
kapena  wakugwa  ndi  lupanga,  ka- 
pena  wakusowa  chakudya.  30  Mo- 
tero  Joabu  ndi  Abisai  mbale  wache 
adapha  Abineri,  popeza  iye  adapha 
mbale  wawo  Asaheli  ku  Gibeoni,  ku 
nkhondo. 

31  Ndipo  Davide  anati  kwa  Joabu 
ndi  kwa  anthu  onse  okhala  naye, 
Ng’ambani  zobvala  zanu,  ndi  kudzi- 
mangira  ziguduli  m’chuuno,  nimu- 
lire  Abineri.  Ndipo  mfumu  Davide 
anatsata  chithatha.  32  Ndipo  anaika 
Abineri  ku  Hebroni  ; ndi  rnfumu  ina- 
kweza  mau  ache  nilira  ku  manda 
a Abineri,  nalira  anthu  onse.  33  Ndi- 
po  mfumu  inanenera  Abineri  nyimbo 
iyi  ya  maliro,  niti, 

Kodi  Abineri  anayenera  kufa  ngati 
chitsiru  ? • 

34  Manja  anu  sanamangidwa,  ma- 

pazi  anu  sanalongedwa  m’zigo- 
logolo ; 

Monga  munthu  wakugwa  ndi  anthu 
oipa  momwemo  mudagwa  inu. 

Ndipo  anthu  onse  anamliranso. 
35  Ndipo  anthu  onse  anadza  kudza- 
dyetsa  Davide  chakudya  kukali  msana  ; 
koma  Davide  analumbira  nati,  Mu- 
lungu  andilange  naonjeze’po,  ngati 
ndilawa  mkate  kapena  kanthu  kena, 
lisanalowe  dzuwa.  36  Ndipo  anthu 
onse  anachisamalira,  ndipo  chinawa- 
komera  ; ziri  zonse  adazichita  mfumu 
zidakomera  anthu  onse.  37  Momwe- 
mo  anthu  onse  ndi  alsrayeli  onse 
anazindikira  tsiku  lija  kuti  sikuna- 
fumira  kwa  mfumu  kupha  Abineri 
mwana  wa  Neri.  38  Ndipo  mfumu 
inati  kwa  anyamata  ache,  Simudziwa 
kodi  kuti  kalonga,  ndi  munthu  wo- 
mveka  wagwa  lero  m’Israyeli  ? 
39  Ndipo  ndikali  wofoka  ine  lero, 
chinkana  ndinadzozedwa  mfumu  ; 
ndipo  amuna  awa  ana  a Zeruya 
andikakalira  mtima  ; Yehova  abwe- 
zere  wochita  choipa  monga  mwa 
choipa  chache. 

4Ndipo  pamene  Isiboseti  mwana 
wa  Sauli,  anamva  kuti  Abineri 
adakafera  ku  Hebroni,  manja  ache 
anafoka,  ndi  alsrayeli  onse  anabvu- 
tika.  2 Ndipo  Isiboseti,  mwana  wa 
Sauli  anali  nawo  amuna  awiri,  ndiwo 
atsogoleri  a magulu  ; wina  dzina 
lache  Baana,  ndi  dzina  la  mnzache 
ndiye  Rekabu,  ndiwo  ana  a Rimoni 
wa  ku  Beeroti,  wa  ana  a Benjamini, 
pakuti  Beeroti  womwe  unawerenge- 
dwa  wa  Benjamini ; 3 ndi  aBeeroti 
anathawira  ku  Gitaimu  ; kumeneko 
amakhalira  kufikira  lero  lino. 

4 Ndipo  Jonatani  mwana  wa  Sauli, 
anali  ndi  mwana  wamwamuna  wo- 
punduka  mapazi.  Iyeyu  anali  wa 
zaka  zisanu  muja  inamveka  mbiri 
ya  Sauli  ndi  Jonatani  yochokera  ku 
Jezreeli  ; ndipo  mlezi  wache  ada- 
mnyamula  nathawa ; ndipo  kunali 
pofulumira  kuthawa,  iye  anagwa 
nakhala  wopunduka.  Dzina  lache 
ndiye  Mefiboseti. 

5 Ndipo  Rekabu  ndi  Baana  ana 
a Rimoni  wa  ku  Beeroti,  anamuka, 
nafika  ku  nyumba  ya  Isiboseti  pote- 
ntha  dzuwa  popumula  iye  usana. 
6 Ndipo  iwo  analowanso  kufikira 
m’kati  mwa  nyumba,  monga  ngati 
anadzatenga  tirigu  ; namgwaza  m’mi- 
mba  mwache  ; ndi  Rekabu  ndi  Baana 


mbale  wache  anathawa.  7 Koma 
polowa  iwo  m’nyumba’mo  iye  ali 
chigonere  pa  kama  pache  m’chipi- 
nda’mo,  anamkantha,  namupha  na- 
mdula  mutu  wache,  nautenga  na- 
muka  njira  ya  ku  chidikha  usiku 
wonse.  8 Ndipo  anabwera  nawo 
mutu  wa  Isiboseti  kwa  Davide  ku 
Hebroni,  nanena  ndi  mfumu,  Taonani 
mutu  wa  Isiboseti  mwana  wa  Sauli, 
mdani  wanu  amene  anafuna  moyo 
wanu  ; Yehova  anabwezerera  chi- 
lango  mbuye  wanga  mfumu,  lero 
lino  kwa  Sauli  ndi  mbeu  yache.  9 Ndi- 
po  Davide  anayank.ha  Rekabu  ndi 
Baana  mbale  wache,  ana  a Rimoni 
wa  ku  Beeroti,  nanena  nawo,  Pali 
Yehova  amene  anaombola  moyo 
wanga  m’masautso  onse,  10  muja 
munthu  wina  anandiuza  kuti,  Onani 
Sauli  wamwalira,  ndi  kulingalira  kuti 
alikubwera  nawo  uthenga  wabwino, 
ndinamgwira  ndi  kumupha  ku  Ziki- 
laga,  ndiyo  mphotho  yache  ndina- 
mpatsa  chifukwa  cha  uthenga  wache. 

11  Koposa  kotani  nanga,  pamene 
anthu  oipa  anapha  munthu  wolu- 
ngama  pa  kama  wache  m’nyumba 
yache  yache,  ndidzafunsira  mwazi 
wache  ku  dzanja  lanu  tsopano,  ndi 
kukuchotsani  ku  dziko  la  pansi. 

12  Ndipo  Davide  analamulira  anya- 
mata  ache,  iwo  nawapha,  nawapa- 
chika  m’mbali  mwa  thamanda  ku 
Hebroni  atawadula  manja  ndi  mapazi 
awo.  Koma  mutu  wa  Isiboseti  anau- 
tenga  nauika  m’manda  a Abineri  ku 
Hebroni. 

5Pomwepo  mafuko  onse  a Isra- 
yeli  anabwera  kwa  Davide  ku 
Hebroni,  nalankhula  nati,  Taonani, 
ife  ndife  pfupa  lanu  ndi  mnofu  wanu. 
2 Masiku  anapita’wo,  pamene  Sauli 
anali  mfumu  yathu,  inu  ndinu  amene 
munatsogolera  alsrayeli  kuturuka  na- 
wo  ndi  kubwera  nawo  ; ndipo  Yehova 
ananena  nanu,  Uzidyetsa  anthu  anga 
Israyeli,  ndi  kukhala  mtsogoleri  wa 
Israyeli.  3 Chomwecho  akuru  onse 
a Israyeli  anadza  kwa  mfumu  ku 
Hebroni  ; ndipo  mfumu  Davide  ana- 
pangana  nawo  pangano  ku  Hebroni 
pa  maso  pa  Yehova ; ndipo  ana- 
mdzoza  Davide  mfumu  ya  Israyeli. 

4 Davide  anali  ndi  zaka  makumi 
atatu  polowa  iye  ufumu  wache,  na- 
khala  mfumu  zaka  makumi  anai. 
5 Ku  Hebroni  anachita  ufumu  pa 
Yuda  zaka  zisanu  ndi  ziwiri  kudza 

miezi  isanu  ndi  umodzi ; ndi  ku 
Yerusalemu  anachita  ufumu  pa  alsra- 
yeli  onse  ndi  aYuda  omwe  zaka  ma- 
kumi  atatu  mphambu  zitatu.  6 Ndipo 
mfumu  ndi  anthu  ache  anamuka  ku 
Yerusalemu  kuyambana  nawo  aje- 
busi,  nzika  za  dziko  ; ndiwo  ananena 
kwa  Davide  ndi  kuti,  Sudzalowa  muno, 
koma  akhungu  ndi  opunduka  adza- 
kupitikitsa  ; ndiko  kunena  kuti,  Da- 
vide  sakhoza  kulowa  muno.  7 Chi- 
nkana  anatero  Davide  anatyola  linga 
la  Ziyoni,  lomwelo  ndilo  mudzi  wa 
Davide.  8 Ndipo  tsiku  lija  Davide 
anati,  Ali  yense  akakantha  ajebusi, 
aponye  m’madzi  opuala  ndi  akhungu 
amene  moyo  wa  Davide  udana  na- 
wo.  Chifukwa  chache  akuti,  Akhungu 
ndi  opuala  sangalowe  m’nyumba’mo. 
9 Ndipo  Davide  anakhala  m’linga 
muja,  nalicha  mudzi  wa  Davide. 
Davide  namanga  linga  pozinga  ponse 
kuyambira  ku  Milo  ndi  m’kati  mo- 
mwe.  10  Ndipo  Davide  anakula 
chikulire  chifukwa  Yehova  Mulungu 
wa  makamu  anali  naye. 

11  Ndipo  Hiramu  mfumu  ya  Turo 
anatumiza  mithenga  kwa  Davide  ndi 
mitengo  ya  mkungudza,  ndi  amisiri 
a matabwa,  ndi  omanga  nyumba ; 
iwo  nammangira  Davide  nyumba. 
12  Ndipo  Davide  anazindikira  kuti 
Yehova  anamkhazikitsa  mfumu  ya 
Israyeli,  ndi  kuti  anakulitsa  ufumu 
wache  chifukwa  cha  anthu  ache 
Israyeli. 

13  Ndipo  Davide  anadzitengera 
akazi  ang’ono  ena  ndi  akazi  a ulemu 
ena  a ku  Yerusalemu  atafika’ko  ku- 
chokera  ku  Hebroni  ; ndipo  anamba- 
dwira  Davide  ana  amuna  ndi  akazi. 
14  Maina  a iwo  anambadwira  m’Yeru- 
salemu  ndi  awa ; Samua,  ndi  Sobabu, 
ndi  Natani,  ndi  Solomo,  15  ndi  Ibara 
ndi  Elisua,  ndi  Nefegi  ndi  Yafiya  ; 
16  ndi  Elisama  ndi  Eliada  ndi  Elifeleti. 

17  Koma  pamene  aFilisti  anamva 
kuti  adamdzoza  Davide  mfumu  ya 
Israyeli,  aFilisti  onse  anakwera  ku- 
kafuna  Davide  ; ndipo  Davide  ana- 
chimva  natsikira  ku  ngaka  kuja. 
18  Tsono  aFilisti  anafika  natanda 
m’chigwa  cha  Refaimu.  19  Ndipo 
Davide  anafunsira  kwa  Yehova  nati, 
Kodi  ndimuke  kuyambana  nawo 
aFilisti’wo  ? Mudzawapereka  m’dza- 
nja  langa  kodi  ? ndipo  Yehova  ana- 
nena  ndi  Davide,  Pita,  pakuti  zoonadi 
ndidzapereka  aFilisti  m’dzanja  lako. 


20  Ndipo  Davide  anafika  ku  Baala- 
perazimu,  nawakantha  kumeneko  Da- 
vide’yo  ; nati,  Yehova  watyola  adani 
anga  pa  maso  panga  ngati  madzi 
okamulira.  Chifukwa  chache  ana- 
licha  dzina  la  malo’wo  Baalaperazimu. 

21  Ndipo  iwo  anasiya  kumeneko 
mafano  awo  ; Davide  ndi  anyamata 
ache  nawachotsa. 

22  Ndipo  aFilisti  anakweranso  ka- 
chiwiri,  natanda  m’chigwa  cha  Re- 
faimu.  23  Ndipo  pamene  Davide 
anafunsira  kwa  Yehova  Iye  anati, 
Usamuke,  koma  ukawazungulire  ku- 
mbuyo  kuti  ukawaturukire  pandunji 
pa  mkandankhuku.  24  Ndipo  ku- 
dzali,  pakumva  iwe  kuwayula  ku 
nsonga  za  mkandankhuku,  pomwepo 
fulumiratu,  pakuti  pamenepo  Yehova 
waturuka  pa  maso  pako  kukakantha 
khamu  la  aFilisti.  25  Ndipo  Davide 
anatero,  monga  Yehova  anamlamu- 
lira,  nakantha  aFilisti  kuyambira  ku 
Geba  kufikira  ku  Gezeri. 

6Pambuyo  pache  Davide  ana- 
memezanso  osankhika  onse  a 
m’Israyeli,  anthu  zikwi  makumi  atatu. 
2 Ndipo  Davide  ananyamuka,  namuka 
nawo  anthu  onse  anali  naye,  nacho- 
kera  ku  Baale-Yuda  natenga’ko  likasa 
la  Mulungu,  limene  amachula  nalo 
Dzina’lo,  Dzina  la  Yehova  wa  ma- 
kamu,  wokhala  pakati  pa  aKerubi. 
3 Ndipo  iwo  ananyamulira  likasa  la 
Mulungu  pa  gareta  watsopano,  atali- 
turutsa  m’nyumba  ya  Abinadabu,  iri 
pa  chitunda,  ndipo  Uza  ndi  Ahio  ana 
a Abinadabu  anayendetsa  ng’ombe  za 
pa  gareta  watsopano’yo.  4 Poturuka 
nalo  tsono  pamodzi  ndi  likasa  la 
Mulungu  m’nyumba  ya  Abinadabu 
iri  pa  chitunda,  Ahio  anatsogolera 
likasa’lo.  5 Ndipo  Davide  ndi  a 
nyumba  yonse  ya  Israyeli  anasewera 
pa  maso  pa  Yehova,  ndi  zoyimbira 
za  mitundu  mitundu  za  mlombwa, 
ndi  azeze,  ndi  zisakasa  ndi  malingaka, 
ndi  maseche,  ndi  nsanje.  6 Ndipo 
pofika  iwo  ku  dwale  la  Nakoni,  Uza 
anatambasula  dzanja  lache,  nachiri- 
kiza  likasa  la  Mulungu  ; chifukwa 
ng’ombe  zikadapulumuka.  7 Po- 
mwepo  mkwiyo  wa  Yehova  udayaka 
pa  Uza,  ndipo  Mulungu  anamkantha 
pomwepo,  chifukwa  cha  kusalingiri- 
ra’ku  ; nafa  iye  pomwepo  pa  likasa 
la  Mulungu.  8 Ndipo  kudaipira  Da- 
vide,  chifukwa  Yehova  anachita  chi- 
pasulo  ndi  Uza ; nacha  malo’wo 

Chipasulo  cha  Uza,  kufikira  lero  lino. 
9 Ndipo  Davide  anaopa  Yehova  tsiku 
lomwelo  ; nati,  Ngati  likasa  la  Yehova 
lidzafika  kwa  ine.  10  Momwemo 
Davide  sanafuna  kudzitengera  likasa 
la  Yehova  lidze  ku  mudzi  wa  Davide  ; 
koma  Davide  analipambutsira  ku 
nyumba  ya  Obedi  Edomu  mGiti. 

11  Ndipo  likasa  la  Yehova  linakhala 
m’nyumba  ya  Obedi  Edomu  mGiti 
miezi  itatu  ; ndipo  Yehova  anadalitsa 
Obedi  Edomu  ndi  banja  lache  lonse. 

12  Pamenepo  anthu  anauza  mfumu 
Davide,  kuti  Yehova  wadalitsa  banja 
la  Obedi  Edomu  ndi  zache  zonse,  chi- 
fukwa  cha  likasa  la  Mulungu.  Cho- 
mwecho  Davide  anamuka  nakatenga 
likasa  la  Mulungu  ku  nyumba  ya 
Obedi  Edomu,  nakwera  nalo  ku  mudzi 
wa  Davide,  ali  ndi  chimwemwe. 

13  Ndipo  kunali  pamene  akunyamula 
likasa  la  Yehova,  atayenda  mapazi 
asanu  ndi  limodzi  iye  anapha  nsembe 
ng’ombe  ndi  chonenepa  china.  14Ndi- 
po  Davide  anabvina  ndi  mphamvu  ya- 
che  yonse  pa  maso  pa  Yehova ; Davide 
nadzimangirira  efodi  wa  bafuta. 
15  Chomwecho  Davide  ndi  a nyumba 
yonse  ya  Israyeli  anakwera  nalo 
likasa  la  Yehova,  ndi  chimwemwe 
ndi  kulira  kwa  malipenga.  16  Ndipo 
kunali  pamene  likasa  la  Yehova  lina- 
fika  m’mudzi  wa  Davide  Mikala  mwa- 
na  wamkazi  wa  Sauli,  analikupenya 
pa  zenera,  naona  mfumu  Davide 
alikubvina  ndi  kusewera  pa  maso  pa 
Yehova,  nampeputsa  mu  mtima  mwa- 
che.  17  Ndipo  pamene  adalowa  nalo 
likasa  la  Mulungu  analiika  pa  malo 
pache  pakati  pa  hema  amene  Davide 
adaliutsira  ; ndipo  Davide  anapereka 
nsembe  zopsereza,  ndi  nsembe  zoya- 
mika  pa  maso  pa  Yehova.  18  Pa- 
mene  Davide  adatsiriza  kupereka 
nsembe  yopsereza  ndi  zoyamika,  iye 
anawadalitsa  anthu’wo  m’dzina  la 
Yehova  wa  makamu.  19  Ndipo  ana- 
gawira  anthu  onse,  ndiwo  unyinji 
wonse  wa  Israyeli,  amuna  ndi  akazi, 
kwa  munthu  yense  mtanda  wa  mkate 
ndi  nthuli  ya  nyama,  ndi  nchinchi 
ya  mphesa.  Ndipo  anthu  aja  onse 
anabwera  yense  ku  nyumba  yache. 
20  Pamenepo  Davide  anabwerera 
kudalitsa  nyumba  yache.  Ndipo  Mi- 
kala  mwana  wamkazi  wa  Sauli  ana- 
turukira  kwa  Davide,  nati  ; Ha ! 
Lero  mfumu  ya  Israyeli  inalemekezeka 
ndithu,  amene  anabvula  lero  pa  maso 

K* 


pa  adzakazi  a anyamata  ache,  monga 
munthu  woluluka  abvula  wopanda 
manyazi  I 21  Koma  Davide  ananena 
ndi  Mikala,  Ndatero  pa  maso  pa  Ye- 
hova,  amene  anandisankha  ine  ndi 
kupitirira  atate  wako  ndi  banja  lache 
lonse,  nandiika  ndikhale  mtsogoleri 
wa  anthu  a Yehova,  wa  Israyeli, 
chifukwa  chache  ndidzasewera  pa 
maso  pa  Yehova.  22  Ndipo  ndidzao- 
njezanso  kukhala  ngati  munthu  wo- 
luluka,  ndidzakhala  wodzichepetsa 
m’maso  a ine  mwini  ; ndipo  adzakazi 
udanena’wo,  ndi  amenewo  ndidzale- 
mekezedwa.  23  Ndipo  Mikala  mwana 
wamkazi  wa  Sauli  sanaona  mwana 
kufikira  tsiku  la  imfa  yache. 

7Ndipo  kunali  pakukhala  mfu- 
mu’yo  m’nyumba  mwache,  ata- 
mpumulitsa  Yehova  pa  adani  ache 
onse  omzungulira,  2 mfumu’yo  ina- 
nena  ndi  Natani  mneneri’yo,  Onani 
ndirikukhala  ine  m’nyumba  ya  mi- 
kungudza,  koma  likasa  la  Mulungu 
liri  m’kati  mwa  nsaru  zochinga. 
3 Ndipo  Natani  anati  kwa  mfumu’yo, 
Mukani  muchite  chonse  chiri  mu 
mtima  mwanu,  pakuti  Yehova  ali 
nanu.  4 Ndipo  kunali  usiku  wo- 
mwewo  mau  a Yehova  anafika  kwa 
Natani,  kuti,  5 Kauze  mtumiki  wa- 
nga  Davide,  kuti,  Atero  Yehova,  Kodi 
iwe  udzandimangira  nyumba  yakuti 
ndikhale’mo  Ine  ? 6 pakuti  sindina- 
khala  m’nyumba  kuyambira  tsiku 
lija  ndinaturutsa  ana  a Israyeli  ku 
Aigupto  kufikira  lero  lomwe,  koma 
ndinayenda  m’chihema  ndi  m’nyu- 
mba  wamba.  7 M’malo  monse  ndi- 
nayenda’mo  limodzi  ndi  ana  onse  a 
Israyeli  kodi  ndinanena  ndi  pfuko 
limodzi  la  alsrayeli,  limene  ndinala- 
mulira  kudyetsa  anthu  anga  Israyeli, 
kuti,  Munalekeranji  kundimangira 
nyumba  ya  mikungudza  ? 8 Chifu- 

kwa  chache  tsono  udzatero  kwa  mtu- 
miki  wanga  Davide,  Atero  Yehova 
wa  makamu,  Ndinakuchotsa  ku  bu- 
sa’ko  kumene  unalikutsata  nkhosa 
kuti  udzakhale  mfumu  ya  anthu  anga, 
ndiwo  Israyeli.  9 Ndipo  ndinali  nawe 
kuli  konse  unamuka’ko,  ndi  kuononga 
adani  ako  onse  pa  maso  pako  ; ndipo 
ndidzamveketsa  dzina  lako,  monga 
dzina  la  akuru  ali  pa  dziko  la  pansi. 
10  Ndipo  ndidzaikira  anthu  anga 
Israyeli  malo,  ndi  kuwaoka  kuti  aka- 
khale  m’malo  awo  a iwo  okha,  osa- 
sunthikanso.  Ndipo  anthu  a mphu- 

lupulu  sadzawabvutanso,  monga  po- 
yamba  paja,  11  monga  kuyambira 
tsiku  lija  ndinalamulira  oweruza  ku- 
yang’anira  anthu  anga  Israyeli  ; ndipo 
ndidzakupumulitsa  kwa  adani  ako 
onse.  Yehova  akuuzanso  kuti  Yehova 
adzakumangira  banja.  12  Pamene 
masiku  ako  akadzakwaniridwa,  ndipo 
iwe  udzagona  ndi  makolo  ako,  Ine 
ndidzaukitsa  mbeu  yako  pambuyo 
pako,  imene  idzaturuka  m’matumbo 
mwako,  ndipo  ndidzakhazikitsa  ufu- 
mu  wache.  1 3 Iye  adzamangira  dzina 
langa  nyumba,  ndipo  ndidzakhazikitsa 
chimpando  cha  ufumu  wache  ku 
nthawi  zonse.  14  Ndidzakhala  atate 
wache,  iye  nadzakhala  mwana  wanga  ; 
akachita  choipa  ndidzamlanga  ndi 
ndodo  ya  anthu,  ndi  mikwapulo  ya 
ana  a anthu  ; 15  koma  chifundo 

changa  sichidzamchokera  iye,  monga 
ndinachichotsera  Sauli  amene  ndina- 
mchotsa  pa  maso  pako.  16  Ndipo 
nyumba  yako  ndi  ufumu  wako  zidza- 
khazikikadi  ku  nthawi  zonse  pa  maso 
pako  ; mpando  wa  chifumu  wako 
udzakhazikika  ku  nthawi  zonse. 
17  Monga  mwa  mau  onse  awa  ndi 
monga  mwa  masomphenya  onse  awa, 
momwemo  Natani  analankhula  ndi 
Davide. 

18  Pomwepo  Davide  mfumu  ana- 
lowa,  nakhala  pansi  pa  maso  pa 
Yehova  ; nati,  Ine  ndine  yani,  Yehova 
Mulungu,  ndi  banja  langa  ndi  chiani 
kuti  munandifikitsa  pano  ? 19  Ndipo 

ichinso  chinali  pa  maso  panu  chinthu 
chaching’ono,  Yehova  Mulungu  ; ko- 
ma  munanenanso  za  banja  la  mnya- 
mata  wanu  kufikira  nthawi  yaikuru 
irinkudza  ; ndipo  mwatero  monga 
mwa  machitidwe  a anthu,  Yehova 
Mulungu  ! 20  Ndipo  Davide  adzao- 

njezanso  kunenanji  ndi  Inu  ? pakuti 
mudziwa  mnyamata  wanu,  Yehova 
Mulungu.  21  Chifukwa  cha  mau 
anu,  ndi  monga  mwa  mtima  wanu, 
munachita  ukuru  wonse  umene  kuu- 
zindikiritsa  mnyamata  wanu.  22  Chi- 
fukwa  chache  wamkuru  ndi  Inu 
Yehova  Mulungu,  pakuti  palibe  wina 
wofanana  ndi  Inu,  palibe  Mulungu 
winanso  koma  Inu,  monga  mwa  zonse 
tinazimva  ndi  makutu  athu.  23  Ndi- 
ponso  mtundu  uti  wa  pa  dziko  la 
pansi  ufanana  ndi  anthu  anu,  ndiwo 
Israyeli,  amene  Mulungu  anakadzio- 
mbolera  akhale  anthu  ache,  ndi  kuti 
limveke  dzina  lache,  ndi  kukuchi- 


tirani  zinthu  zazikuru  ndi  kuchitira 
dziko  lanu  zoopsa,  pa  maso  pa  anthu 
anu,  amene  munadziombolera  ku- 
waturutsa  ku  dziko  la  Aigupto  mwa 
amitundu  ndi  milungu  yawo.  24  Ndi- 
po  mwadzikhazikira  anthu  anu  alsra- 
yeli,  akhale  anthu  anu  nthawi  zonse, 
ndipo  Inu  Yehova  munakhala  Mulu- 
ngu  wawo.  25  Ndipo  tsopano,  Yehova 
Mulungu,  mau  amene  munalankhula 
za  mnyamata  wanu  ndi  za  nyumba 
yache,  muwalimbikitse  ku  nthawi 
zonse  nimuchite  monga  munala- 
nkhula.  26  Ndipo  dzina  lanu  liku- 
litsidwe  ku  nthawi  zonse,  kuti  Yehova 
wa  makamu  ndiye  Mulungu  wa  Isra- 
yeli,  ndi  nyumba  ya  mnyamata  wanu 
Davide  idzakhazikika  pa  maso  panu. 

27  Pakuti  inu,  Yehova  wa  makamu, 
Mulungu  wa  Israyeli,  munaulula  kwa 
mnyamata  wanu  kuti,  Ndidzakuma- 
ngira  iwe  nyumba  ; chifukwa  chache 
mnyamata  wanu  analimbika  mtima 
kupemphera  pemphero  ili  kwa  Inu. 

28  Ndipo  tsopano,  Yehova  Mulungu, 
Inu  ndinu  Mulungu,  ndi  mau  anu 
adzakhala  oona,  ndipo  Inu  munalo- 
njezana  ndi  mnyamata  wanu  ku- 
mchitira  chabwino  ichi,  chifukwa 
chache  tsono  chikukomereni  kuda- 
litsa  nyumba  ya  mnyamata  wanu 
kuti  ikhale  pa  maso  panu  chikhalire  ; 
pakuti  Inu,  Yehova  Mulungu,  muna- 
chinena ; ndipo  nyumba  ya  mnya- 
mata  wanu  idalitsike  ndi  dalitso  lanu 
ku  nthawi  zonse. 

8Ndipo  mtsogolo  mwache  Davide 
anakantha  aFilisti,  nawagonje- 
tsa ; Davide  nalanda  mudzi  wa 
Metege  Ama  m’manja  mwa  aFilisti. 
2 Ndipo  anakantha  aMoabu  nawa- 
yesa  ndi  chingwe,  nawagonetsa  pansi  ; 
ndipo  anawayesera  zingwe  ziwiri 
kupha,  ndi  chingwe  chimodzi  cha 
thunthu  kusunga  ndi  moyo.  Ndipo 
aMoabu  anakhala  anthu  a Davide, 
nabwera  nayo  mitulo.  3 Davide  ana- 
kanthanso  Hadadezeri,  mwana  wa 
Rehobu,  mfumu  ya  ku  Zoba,  pomuka 
iye  kukadzitengeranso  ufumu  wache 
ku  chimtsinje  cha  Firate.  4 Ndipo 
Davide  anatenga  a pa  kavalo  ache 
chikwi  chimodzi  mphambu  mazana 
asanu  ndi  awiri,  ndi  oyenda  pansi 
zikwi  makumi  awiri  ; ndipo  Davide 
anadula  mitsita  akavalo  onse  a ma- 
gareta,  koma  anasunga  a iwo  aku- 
fikira  magareta  zana  limodzi.  5 Ndi- 
po  pakufika  aAramu  a ku  Damasiko 

kudzathandiza  Hadadezeri  mfumu  ya 
ku  Zoba,  Davide  anakantha’ko  aAra- 
mu  zikwi  makumi  awiri  mphambu 
ziwiri.  6 Pamenepo  Davide  anaika 
maboma  m’Aramu  wa  Damasiko. 
Ndipo  aAramu  anasanduka  anthu  a 
Davide,  nabwera  nayo  mitulo.  Ndipo 
Yehova  anamsunga  Davide  kuli  ko- 
nse  anamuka’ko.  7 Ndipo  Davide 
anatenga  zikopa  za  golidi  zinali  ndi 
anyamata  a Hadadezeri,  nabwera 
nazo  ku  Yerusalemu.  8 Ndipo  ku 
Beta  ndi  ku  Berotai  midzi  ya  Hada- 
dezeri,  mfumu  Davide  anatenga  mi- 
kuwa  yambiri  ndithu.  9 Ndipo  pamene 
Toi  mfumu  ya  ku  Hamati  anamva 
kuti  Davide  adakantha  khamu  lonse 
la  Hadadezeri,  10  Toi  anatumiza 
mwana  wache  Joramu  kwa  mfumu 
Davide,  kuti  akamlankhule  iye,  ndi 
kumdalitsa,  popeza  anamenyana  ndi 
Hadadezeri  ndi  kumkantha  ; pakuti 
pakati  pa  Hadadezeri  ndi  Toi  panali 
nkhondo.  Ndipo  Joramu  anabwera 
ndi  zotengera  za  siliva,  ndi  zotengera 
za  golidi,  ndi  zotengera  za  mkuwa. 
II  Izi  zomwe  mfumu  Davide  anazi- 
patula  zikhale  za  Yehova,  pamodzi 
ndi  siliva  ndi  golidi  anapatuia’ko  za 
amitundu  onse  adawagonjetsa  ; 12  za 
aAramu,  za  aMoabu,  za  ana  a Amoni, 
za  aFilisti,  za  Amaleki,  ndi  zofunkha 
za  Hadadezeri,  mwana  wa  Rehobu 
mfumu  ya  ku-Zoba.  13  Ndipo  Davide 
anamveketsa  dzina  lache  pamene 
anabwera  uko  adakantha  aAramu 
m’chigwa  cha  mchere,  ndiwo  anthu 
zikwi  khumi  mphambu  zisanu  ndi 
zitatu.  14  Ndipo  anaika  maboma 
m’Edomu  ; m’dziko  lonse  la  Edomu 
anaika  maboma,  ndipo  aEdomu  onse 
anasanduka  anthu  a Davide.  Ndipo 
Yehova  anasunga  Davide  kuli  konse 
anamuka’ko. 

15  Ndipo  Davide  anakhala  mfumu 
ya  alsrayeli  onse,  Davide  naweruza 
ndi  chilungamo  mirandu  ya  anthu 
onse.  16  Ndipo  Joabu  mwana  wa 
Zeruya  anayang’anira  ankhondo,  ndi 
Josafati  mwana  wa  Ahiludi  anali 
wolemba  mbiri,  17  ndi  Za.doki  mwana 
wa  Ahitubi,  ndi  Ahimeleki  mwana 
wa  Abyatara  anali  ansembe,  ndi 
Seraya  anali  mlembi.  18  Ndipo  Be- 
naya  mwana  wa  Jehoyada  anaya- 
ng’anira  aKereti  ndi  aPeleti.  Ndipo 
ana  a Davide  anali  nduna  zache. 

9Ndipo  Davide  anati,  Kodi  atsa- 
la’ko  wina  wa  nyumba  ya  Sauli, 


kuti  ndimchitire  chifundo  chifukwa 
cha  Jonatani  ? 2 Ndipo  panali  mnya- 

mata  wa  m’nyumba  ya  Sauli  dzina 
lache  Ziba ; ndipo  anamuitana  iye 
afike  kwa  Davide ; ndi  mfumu’yo 
inanena  naye,  Iwe  ndiwe  Ziba  kodi  ? 
Nati  iye,  Ndine  mnyamata  wanu 
amene.  3 Ndipo  mfumu  inati,  Kodi 
atsalanso  wina  wa  nyumba  ya  Sauli 
kuti  ndimuonetsere  chifundo  cha 
Mulungu  ? Ziba  nanena  ndi  mfu- 
mu,  Aliponso  mwana  wa  Jonatani 
wopunduka  mapazi  ache.  4 Ndipo 
mfumu  inanena  naye,  Ali  kuti  iyeyo  ? 
Ziba  nanena  kwa  mfumu,  Onani  ali 
m’nyumba  ya  Makiri,  mwana  wa 
Amiyeli  ku  Lodebara.  5 Pamenepo 
Davide  anatumiza  anthu  nakatenga 
iye  ku  nyumba  ya  Makiri  mwana 
wa  Amiyeli  ku  Lodebara.  6 Ndipo 
Mefiboseti  mwana  wa  Jonatani,  mwa- 
na  wa  Sauli  anafika  kwa  Davide, 
nagwa  nkhope  yache  pansi,  namla- 
mbira.  Ndipo  Davide  anati,  Mefibo- 
seti  I Nayankha  iye,  Ndine  mnya- 
mata  wanu.  7 Ndipo  Davide  ananena 
naye,  Usaopa,  pakuti  zoonadi  ndidza- 
kuchitira  kukoma  mtima  chifukwa 
cha  Jonatani  atate  wako  ; ndi  minda 
yonse  ya  Sauli  ndidzakubwezera, 
ndipo  udzadya  pa  gome  langa  chi- 
khalire.  8 Ndipo  iye  anamlambira, 
nati,  Mnyamata  wanu  ndani,  kuti 
mulikupenya  garu  wakufa  monga 
ine.  9 Pomwepo  mfumu  inaitana 
Ziba,  mnyamata  wa  Sauli,  ninena 
naye,  Za  Sauli  zonse  ndi  za  nyumba 
yache  yonse  ndampatsa  mwana  wa 
mbuye  wako.  10  Ndipo  uzimlimira 
munda  wache,  iwe  ndi  ana  ako  ndi 
anyamata  ako  ; nuzibwera  nazo  zi- 
patso  zache  kuti  mwana  wa  mbuye 
wako  akhale  ndi  zakudya ; koma 
Mefiboseti,  mwana  wa  mbuye  wako, 
adzadya  pa  gome  langa  masiku  onse. 
Ndipo  Ziba  anali  nawo  ana  amuna 
khumi  ndi  asanu,  ndi  anyamata  ma- 
kumi  awiri.  11  Pomwepo  Ziba  anati 
kwa  mfumu,  Monga  mwa  zonse 
mfumu  mbuye  wanga  mulamulira 
mnyamata  wanu,  momwemo  adza- 
chita  mnyamata  wanu.  Tsono  Mefi- 
boseti,  anadya  pa  gome  la  Davide 
monga  wina  wa  ana  a mfumu. 
12  Ndipo  Mefiboseti  anali  ndi  mwana 
wamwamuna  wamng’ono,  dzina  lache 
ndiye  Mika.  Ndipo  onse  akukhala 
m’nyumba  ya  Ziba  anali  anyamata 
a Mefiboseti.  Chomwecho  Mefiboseti 


299 


10. 1—11.3 


2 SAMUELI 


anakhala  ku  Yerusalemu,  pakuti 
anadya  masiku  onse  ku  gome  la 
mfumu,  ndipo  anali  wopunduka  ma- 
pazi  ache  onse  awiri. 

•1  Ndipo  kunali  zitapita  izi,  mfu- 

1 V/  mu  ya  ana  a Amoni  inamwa- 
lira,  ndipo  Hanuni  mwana  wache 
anakhala  mfumu  m’malo  mwache. 

2 Ndipo  Davide  anati,  Ndidzachitira 

Hanuni  mwana  wa  Nahasi  zokoma, 
monga  atate  wache  anandichitira  ine 
zokoma.  Chomwecho  Davide  ana- 
tumiza  ndi  dzanja  la  anyamata  ache 
kuti  akamsangalatse  chifukwa  cha 
atate  wache.  Ndipo  anyamata  a 
Davide  anafika  ku  dziko  la  ana  a 
Amoni.  3 Koma  akalonga  a ana 
a Amoni  anati  kwa  Hanuni  mbuye 
wawo,  Kodi  muganiza  kuti  Davide 
alemekeza  atate  wanu,  popeza  ana- 
kutumizirani  osangalatsa  ? Kodi  Da- 
vide  sanatumiza  anyamata  ache  kwa 
inu,  kuti  ayang’ane  mudzi’wo  ndi 
kuuzonda  ndi  kuupasula  ? 4 Cho- 

mwecho  Hanuni  anatenga  anyamata 
a Davide  nawameta  ndebvu  zawo 
mbali  imodzi,  nadula  zobvala  zawo 
pakati,  kufikira  m’matako  awo,  na- 
waleka  amuke.  5 Pamene  anachiuza 
Davide  iye  anatumiza  anthu  kuka- 
komana  nawo  ; pakuti  amuna’wo 
anachita  manyazi  akuru.  Niti  mfu- 
mu,  Bakhalani  ku  Yeriko  kufikira 
zamera  ndebvu  zanu  ; zitamera  mu- 
bwere.  6 Ndipo  pamene  ana  a 
Amoni  anazindikira  kuti  anadzinu- 
nkhitsa  kwa  Davide,  ana  a Amoni’wo 
anatumiza  nadzilembera  aAramu  a 
ku  Betirehobu,  ndi  aAramu  a ku 
Zoba,  oyenda  pansi  zikwi  makumi 
awiri,  ndi  mfumu  ya  ku  Maaka  ndi 
anthu  chikwi  chimodzi,  ndi  anthu 
a mfumu  ya  ku  Tobu  zikwi  khumi 
ndi  ziwiri.  7 Ndipo  pamene  Davide 
anachimva,  anatumiza  Joabu  ndi 
khamu  lonse  la  anthu  amphamvu. 

8 Ndipo  ana  a Amoni  anaturuka, 
nandandalitsa  nkhondo  polowera  ku 
chipata.  Ndipo  aAramu  a ku  Zoba 
ndi  a ku  Rehobu,  ndi  anthu  a Tobu 
ndi  Maaka  anali  pa  okha  ku  thengo. 

9 Ndipo  pamene  Joabu  anaona  kuti 
nkhondo  inamdzera  ku  maso  ndi 
kumbuyo,  iye  anasankha  amuna  osa- 
nkhidwa  onse  a Israyeli,  nawanda- 
ndalitsa  cha  kwa  Aramu.  10  Koma 
anthu  otsala’wo  anawapereka  kwa 
Abisai  mbale  wache,  amene  anawa- 
ndandalitsa  cha  kwa  Amoni.  11  Ndi- 


po  iye  anati,  A Aramu  akandipa- 
mbana  ine,  udzandithandiza  ndiwe, 
koma  ana  a Amoni  akapambana  iwe, 
tsono  ndidzabwera  ine  kukuthandiza. 
12  Ulimbike  mtima,  ndipo  tichite 
chamuna  lero  chifukwa  cha  anthu 
athu  ndi  midzi  ya  Mulungu  wathu  ; 
Yehova  nachite  chomkomera.  1 3 Cho- 
mwecho  Joabu  ndi  anthu  amene 
anali  naye  anayandikira  kuponyana 
nkhondo  ndi  aAramu.  Ndipo  iwowa 
anathawa  pa  maso  pache.  14  Ndipo 
pamene  ana  a Amoni  anaona  kuti 
aAramu  anathawa,  iwonso  anathawa 
pa  maso  pa  Abisai,  nalowa  m’mu- 
dzi’mo.  Ndipo  Joabu  anabwera  ku- 
chokera  kwa  ana  a Amoni,  nafika 
ku  Yerusalemu.  15  Ndipo  pamene 
aAramu  anaona  kuti  alsrayeli  anawa- 
tyola,  anasonkhana  pamodzi.  16Ndi- 
po  Hadadezeri  anatumiza  mthenga 
nakatenga  aAramu  a ku  tsidya  la 
chimtsinje  ; iwo  nafika  ku  Helamu, 
ndi  Sobaki  kazembe  wa  khamu  la 
nkhondo  la  Hadarezeri  anawatsogo- 
lera.  17  Ndipo  wina  anauza  Davide  ; 
iye  nasonkhanitsa  alsrayeli  onse, 
naoloka  Yordano  nafika  ku  Helamu. 
Ndipo  aAramu  anandandalitsa  nkho- 
ndo  yawo  pa  Davide  namenyana 
naye.  18  Ndipo  aAramu  anathawa 
pa  maso  pa  Israyeli  ; Davide  na- 
pha’po  aAramu  a pa  magareta  mazana 
asanu  ndi  awiri,  ndi  a pa  kavalo  zikwi 
makumi  anai,  nakantha  Sobaki  ka- 
zembe  wa  khamu  lawo,  nafa  iye 
pomwepo.  19  Ndipo  pamene  ma- 
fumu  onse,  otumikira  Hadarezeri, 
anaona  kuti  alsrayeli  anawapamba- 
na,  iwo  anapangana  mtendere  ndi 
alsrayeli,  nawatumikira.  Chomwecho 
aAramu  anaopa  kuwathandizanso  ana 
a Amoni. 

"1  1 Ndipo  kunali  pofikanso  chaka, 
! I nyengo  ya  kuturuka  mafumu, 
Davide  anatumiza  Joabu,  pamodzi 
ndi  anyamata  ache,  ndi  alsrayeli 
onse ; ndipo  iwo  anasakaza  ana  a 
Amoni,  naumangira  misasa  ya  nkho- 
ndo  Raba.  Koma  Davide  anatsalira 
ku  Yerusalemu. 

2 Ndipo  kunali  pa  madzulo  Davide 
anauka  pa  kama  wache  nayenda  pa 
tsindwi  la  nyumba  ya  mfumu.  Ndipo 
iye  ali  pa  tsindwi’po  anaona  mkazi 
alinkusamba ; ndi  mkazi’yo  anali 
wochititsa  kaso  pomuyang’ana.  3 Ndi- 
po  Davide  anatumiza  munthu  na- 
funsa  za  mkazi’yo.  Ndipo  wina  anati, 

Si  ndiye  Bateseba,  mwana  wamkazi 
wa  Eliyamu,  mkazi  wa  Uriya  mHiti  ? 
4 Ndipo  Davide  anatumiza  mithenga, 
namtenga  iye  ; iye  nabwera  kwa  iye, 
ndipo  anagona  naye,  pakuti  adachoka 
mu  msambo  ; ndipo  anabwereranso 
ku  nyumba  yache.  5 Ndipo  mkazi’yo 
anaima,  natumiza  munthu  nauza 
Davide,  kuti,  Ndiri  ndi  pakati.  6 Da- 
vide  natumiza  kwa  Joabu,  nati, 
Unditumizire  Uriya  mHiti.  Ndipo 
Joabu  anatumiza  Uriya  kwa  Davide. 
7 Ndipo  pakufika  kwa  iye  Uriya  uja, 
Davide  anamfunsa  kuti,  Joabu  ali 
bwanji  ? ndi  anthu  ali  bwanji  ? ndi 
nkhondo  iri  bwanji  ? 8 Ndipo  Davide 

anauza  Uriya,  Utsikire  ku  nyumba 
yako,  nutsuke  mapazi  ako.  Ndipo 
Uriya  anachoka  ku  nyumba  ya  mfu- 
mu,  ndipo  anamtsata  munthu  ndi 
mphatso  ya  mfumu.  9 Koma  Uriya 
anagona  pa  khomo  la  nyumba  ya 
mfumu  pamodzi  ndi  anyamata  onse 
a mbuye  wache,  osatsikira  ku  nyumba 
yache.  10  Ndipo  pamene  anauza 
Davide  kuti,  Uriya  sanatsikira  ku 
nyumba  yache,  Davide  ananena  ndi 
Uriya,  Kodi  sunabwera  ku  ulendo  ? 
chifukwa  ninji  sunatsikira  ku  nyumba 
yako  ? 11  Uriya  nanena  ndi  Davide, 

Likasa’lo,  ndi  Israyeli,  ndi  Yuda, 
alikukhala  m’misasa,  ndi  mbuye 
wanga  Joabu,  ndi  anyamata  a mbuye 
wanga  alikugona  ku  thengo,  potero 
ndikapita  ine  kodi  ku  nyumba  ya- 
nga  kuti  ndidye,  ndimwe,  ndigone 
ndi  mkazi  wanga  ? Pali  inu,  pali 
moyo  wanu  sindidzachita  chinthu’chi. 
12  Ndipo  Davide  anati  kwa  Uriya, 
Utsotse  pano  leronso,  ndipo  mawa 
ndidzakulolaumuke.  Chomwecho  Uri- 
ya  anakhala  ku  Yerusalemu  tsiku  lo- 
mwelo  ndi  m’mawa  mwache.  13  Ndi- 
po  pakumuitana  Davide,  iyeyo  anadya 
namwa  pa  maso  pache  ; Davide  na- 
mledzeretsa  ; ndipo  usiku  anaturuka 
kukagona  pa  kama  wache  pamodzi 
ndi  anyamata  a mbuye  wache  ; koma 
sanatsikira  ku  nyumba  yache.  1 4 Ndi- 
po  m’mawa  Davide  analembera  Joabu 
kalata,  wopita  naye  Uriya.  15  Ndi 
m’kalata’mo  analemba  kuti,  Mumuike 
Uriya  pa  msongwe  wa  nkhondo  yoli- 
mba,  ndipo  mumlekerere  kuti  aka- 
nthidwe  nafe.  16  Ndipo  Joabu  ata- 
yang’anira  mudzi’wo,  anaika  Uriya 
pomwe  anadziwa  kuti  pali  ngwazi. 
17  Ndipo  a ku  mudzi’wo  anaturuka, 
namenyana  ndi  Joabu  ; ndipo  ada- 


gwa’po  anthu  ena,  ndiwo  a anyamata 
a Davide  ; ndi  Uriya  mHiti  anafanso. 
18  Pamenepo  Joabu  anatumiza  mu- 
nthu  nauza  Davide  zonse  za  nkho- 
ndo’yi  ; 19  nauza  mthenga’wo  kuti, 
Utatsiriza  kuuza  mfumu  zonse  za 
nkhondo’zo  ; 20  kudzali  kuti  ukapsa 
mtima  wa  mfumu  nikati  kwa  iwe, 
Chifukwa  ninji  munayandikira  pa- 
fupi  potere  pa  mudzi  kukamenyana 
nawo  ? Simunadziwa  kodi  kuti  a 
pa  linga’wo  adzaponya  ? 21  Ndani 

anakantha  Abimeleki  mwana  wa 
J erubeseti  ? Sadamponyera  kodi  mphe- 
ro  mkazi  wa  pa  linga  nafa  iye 
ku  Tebezi  ? Munasendera  bwanji  pa- 
fupi  potere  pa  linga’lo  ? tsono  udza- 
nena,  Mnyamata  wanu  Uriya  mHiti, 
iyenso  adafa.  22  Chomwecho  mthe- 
nga’wo  unamuka,  nufika,  nudziwitsa 
Davide  zonse  Joabu  anamtumiza. 
23  Ndipo  mthenga’wo  unati  kwa  Da- 
vide,  Anthu’wo  anatilaka  naturukira 
kwa  ife  ku  munda’ko,  koma  tina- 
wagwera  kufikira  polowera  ku  chi- 
pata.  24  Ndipo  akuponya’wo  amene 
anali  pa  linga  anaponya  anyamata 
anu  ; ndipo  anyamata  ena  a mfumu 
anafa,  ndi  mnyamata  wanu  Uriya 
mHiti,  iyenso  anafa.  25  Pomwepo 
Davide  ananena  ndi  mthenga’wo, 
Udzatero  kwa  Joabu,  Chisakuipire 
ichi,  lupanga  limaononga  wina  ndi 
mnzache.  Onjeza  kulimbitsa  nkho- 
ndo  yako  pa  mudzi’po,  nuupasule  ; 
numlimbikitse  motere.  26  Ndipo  pa- 
mene  mkazi  wa  Uriya  anamva  kuti 
Uriya  mwamuna  wache  adamwalira, 
iye  analira  maliro  a mwamuna  wache. 
27  Ndipo  pakuturuka  maliro’wo,  Da- 
vide  anatumiza  munthu  namtenga 
afike  kwawo  ku  nyumba  yache  ; ndipo 
iyeyo  anakhala  mkazi  wache  namba- 
lira  mwana  wamwamuna.  Koma 
Yehova  anaipidwa  ndi  chinthu  chi- 
mene  Davide  adachita. 

"1  O Ndipo  Yehova  anatumiza  Na- 

1 tani  kwa  Davide.  Ndipo 
anafika  kwa  iye  nanena  naye,  Pa 
mudzi  wina  panali  anthu  awiri  ; 
wina  wolemera,  wina  wosauka. 

2 Wolemera’yo  anali  nazo  zoweta 

zazing’ono  ndi  zazikuru  zambiri  ndi- 
thu  ; 3 koma  wosauka’yo  analibe 

kanthu  kena  koma  kamwana  kaka- 
kazi  ka  nkhosa,  kamene  anakagula 
ndi  kukaweta  ; ndipo  kameneko  ka- 
nakula  naye  pamodzi  ndi  ana  ache. 
Kanadya’ko  kakudya  kache  ka  iye 

yekha,  kanamwera  m’chikho  cha 
iye  yekha,  kanagona  pa  chifukato 
chache,  ndipo  kanali  kwa  iye  ngati 
mwana  wache  wamkazi.  4 Ndipo 
kwa  wolemera’yo  kunafika  mlendo, 
ndipo  iye  analeka  kutenga’ko  mwa 
zoweta  zache  zazing’ono  ndi  zazikuru, 
kuphikira  mlendo  amene  anafika  kwa 
iye,  koma  anatenga  mwana  wa  nkhosa 
wa  wosauka’yo,  naphikira  munthu 
amene  anafika  kwa  iye.  5 Pamenepo 
mkwiyo  wa  Davide  unayaka  ndithu 
pa  munthu’yo,  nati  kwa  Natani,  Pali 
Yehova  munthu  amene  anachita  ichi, 
ayenera  kumupha ; 6 ndipo  adzabwe- 
zera  mwa  mwana  wa  nkhosa’yo  ena 
anai,  chifukwa  anachita  ichi  osakhala 
nacho  chifundo. 

7 Ndipo  Natani  ananena  kwa  Da- 
vide,  Munthu’yo  .ndi  inu  nomwe. 
Atero  Yehova,  Mulungu  wa  Israyeli, 
Ndinakudzoza  ukhale  mfumu  ya 
Israyeli,  ndinakupulumutsa  m’dzanja 
la  Sauli  ; 3 ndinakupatsa  nyumba 

ya  mbuye  wako,  ndi  akazi  a mbuye 
wako  pa  chifukato  chako,  ndinaku- 
patsanso  nyumba  ya  Israyeli  ndi  ya 
Yuda  ; ndipo  zimenezi  zikadakuche- 
pera  ndikadakuonjezera  zina  zakuti 
zakuti.  9 Chifukwaninji  unapeputsa 
mau  a Yehova  ndi  kuchita  chimene 
chiri  choipa  pa  maso  pache  ? Una- 
kantha  Uriya  mHiti  ndi  lupanga  ndi 
kutenga  mkazi  wache  akhale  mkazi 
wako  ; ndipo  unamupha  iye  ndi  lu- 
panga  la  ana  a Amoni.  10  Chifukwa 
chache  tsono  lupanga  silidzachoka  pa 
nyumba  yako  nthawi  zonse,  popeza 
unandipeputsa  Ine,  nudzitengera  mkazi 
wa  Uriya  mHiti  akhale  mkazi  wako. 
11  Atero  Yehova,  Taona  ndidzakuutsi- 
ra  zoipa,  zobadwa  m’nyumba  yako 
ya  iwe  wekha ; ndipo  ndidzachotsa 
akazi  ako  pa  rnaso  pako  ndi  kuwapatsa 
mnansi  wako,  amene  adzagona  ndi 
akazi  ako  dzuwa  liri  ndenene.  1 2 Pa- 
kuti  iwe  unachichita  m’tseri ; koma 
Ine  ndidzachita  chinthu  ichi  pa  maso 
pa  alsrayeli  onse,  dzuwa  liri  nde. 
13  Ndipo  Davide  anati  kwa  Natani, 
Ndinachimwira  Yehova.  Natani  nati 
kwa  Davide,  Ndiponso  Yehova  wa- 
chotsa  chimo  lanu,  simudzafa.  14  Ko- 
ma  popeza  pa  kuchita  ichi  munapa- 
tsa  chifukwa  chachikuru  kwa  adani 
a Yehova  cha  kuchitira  mwano, 
mwana’yonso  wobadwira  inu  adzafa 
ndithu.  15  Ndipo  Natani  anamuka 
kwawo.  Mdipo  Yehova  anadwaza 


mwana  amene  mkazi  wa  Uriya  ana- 
mbalira  Davide,  nadwala  kwambiri. 
16  Chifukwa  chache  Davide  anape- 
mpherera  mwana’yo  kwa  Mulungu  ; 
Davide  nasala  kudya,  nalowa,  nagona 
usiku  wonse  pansi.  17  Ndipo  akuru 
a m’nyumba  yache  ananyamuka, 
naima  pa  iye,  kuti  akamuutse  pansi  ; 
koma  anakana,  osafuna  kudya  nawo. 

18  Ndipo  tsiku  lachisanu  ndi  chiwiri 
mwana’yo  anamwalira.  Ndipo  anya- 
mata  a Davide  anaopa  kumuuza  kuti 
mwana’yo  wafa,  pakuti  iwo  anati, 
Onani,  mwana’yo  akali  moyo,  tina- 
lankhula  naye,  osamvera  mau  athu  ; 
tsono  tidzamuuza  bwanji  kuti  mwana 
wafa  ; sadzadzichitira  choipa  nanga  ? 

19  Koma  pamene  Davide  anaona 
anyamata  ache  alikunong’onezana, 
Davide  anazindikira  kuti  mwana’yo 
adafa  ; Davide  nanena  ndi  anyamata 
ache,  Kodi  mwana’yo  wafa  ? Nati 
iwo,  Wafa.  20  Pamenepo  Davide 
ananyamuka  pansi,  nasamba,  na- 
dzola,  nasintha  zobvala  ; nafika  ku 
nyumba  ya  Yehova,  napembedza ; 
pamenepo  anafika  ku  nyumba  yache  ; 
ndipo  powauza  anamuikira  chakudya, 
nadya  iye.  21  Pamenepo  anyamata 
ache  ananena  naye,  Ichi  mwachita 
nchiani  ? Mwana’yo  akali  moyo,  mu- 
nasala  kudya  ndi  kumlira,  koma 
pakufa  mwana’yo  munyamuka  ndi 
kudya.  22  Nati  iye,  Pamene  mwa- 
na’yo  akali  ndi  moyo,  ndinasala  kudya 
ndi  kulira,  pakuti  ndinati,  Adziwa 
ndani  kapena  Yehova  adzandichitira 
chifundo  kuti  mwana’yo  akhale  ndi 
moyo.  23  Koma  tsopano  wafa,  ndi- 
dzasaliranjinso  kudya  ? Kodi  ndi- 
khoza  kumbweza  ? Ine  ndidzamuka 
kuli  iye,  koma  iye  sadzabweranso  kwa 
ine.  24  Ndipo  Davide  anasangalatsa 
Bateseba  mkazi  wache,  nalowa  kwa 
iye,  nagona  naye  ; ndipo  anabala 
mwana  wamwamuna,  namucha  dzina 
lache  Solomo.  Ndipo  Yehova  ana- 
mkonda  iye,  25  natumiza  ndi  dzanja 
la  Natani  mneneri’yo,  namucha  dzina 
lache  Wokondedwa  ndi  Yehova,  chi- 
fukwa  cha  Yehova. 

26  Ndipo  Joabu  anathira  nkhondo 
pa  Raba  wa  ana  a Amoni,  nalanda 
mudzi  wa  chifumu.  27  Joabu  na- 
tumiza  mithenga  kwa  Davide  nati, 
Ndaponyana  ndi  Raba,  inde  ndalanda 
mudzi  wa  pa  madzi.  28  Chifukwa 
chache  tsono  ryiusonkhanitse  anthu 
otsala’wo,  nimumangire  mudzi’wo  zi- 

thando,  muulande  ; kuti  ine  ndinga- 
lande  mudzi’wo,  ndipo  ungachedwe 
ndi  dzina  langa.  29  Ndipo  Davide 
anasonkhanitsa  anthu  onse,  napita 
ku  Raba,  naponyana  nawo,  naulanda. 
30  Nachotsa  korona  pa  mutu  wa 
mfumu  yawo  ; kulemera  kwache  ku- 
nali  talente  wa  golidi ; ndipo  m’me- 
nemo  munali  miyala  ya  mtengo  wa 
patali ; ndipo  anamuika  pa  mutu  wa 
Davide.  Iye  naturutsa  zofunkha  za 
mudzi’wo  zambirimbiri.  31  Naturu- 
tsa  anthu  a m’mudzi’mo,  nawacheka 
ndi  mipeni  ya  mano  mano,  ndi  nkhwa- 
ngwa  za  chitsulo  ; nawapsitiriza  ndi 
chitsulo,  nawapititsa  m’ng’anjo  ya 
njerwa ; natero  ndi  midzi  yonse  ya 
ana  a Amoni.  Ndipo  Davide  ndi 
anthu  onse  anabwerera  kumka  ku 
Yerusalemu. 

1 Q Ndipo  kunali  chitapita  ichi, 
I O popeza  Abisalomu  mwana  wa 
Davide  anali  naye  mlongo  wache 
wokongola,  dzina  lache  ndiye  Tamara, 
Amnoni  mwanawa  Davide  anamkonda 
iye.  2 Ndipo  Amnoni  anapsinjika- 
di  nayamba  kudwala  chifukwa  cha 
mlongo  wache  Tamara,  pakuti  anali 
namwali,  ndipo  Amnoni  anachiyesa 
chapatali  kumchitira  kanthu.  3 Ko- 
ma  Amnoni  anali  ndi  bwenzi  lache, 
dzina  lache  ndiye  Jonadabu,  mwana 
wa  Sineya,  mbale  wa  Davide.  Ndipo 
Jonadabu  anali  munthu  wochenjera 
ndithu.  4 Nanena  naye,  Iwe  mwana 
wa  mfumu,  uonderanji  tsiku  ndi 
tsiku  ? Sungandiuze  kodi  ? Ndipo 
Amnoni  anati  kwa  iye,  Ndikonda 
Tamara,  mlongo  wa  mbale  wanga 
Abisalomu.  5 Ndipo  Jonadabu  ana- 
nena  naye,  Ugone  pa  kama  wako  ndi 
kudzikokomeza  ulikudwala ; ndipo 
pamene  atate  wako  akadzakuona 
unene  naye,  Mulole  mlongo  wanga 
Tamara  abwere  kundipatsa  kudya, 
nakonzere  chakudya’cho  pa  maso 
panga  kuti  ndichione  ndi  kuchidya 
cha  m’manja  mwache.  6 Chomwe- 
cho  Amnoni  anagona,  nadzikokomeza 
alikudwala ; ndipo  pamene  mfumu 
inadza  kumuona,  Amnoni  anati  kwa 
mfumu’yo,  Mulole  Tamara  mlongo 
wanga  abwere  ndi  kundipangira  timi- 
tanda  tiwiri  pa  maso  panga,  kuti 
ndikadye  cha  m’manja  mwache. 
7 Ndipo  Davide  anatumiza  mau  kwa- 
wo  kwa  Tamara,  kuti,  Upite  ku 
nyumba  ya  mlongo  wako  Amnoni, 
numkonzere  chakudya.  8 Chomwecho 


Tamara  anapita  ku  nyumba  ya 
mlongo  wache  Amnoni  ; ndipo  iye 
anali  chigonere.  Ndipo  anatenga  ufa 
naukanda  naumba  timitanda  pa  maso 
pache,  nakazinga  timitanda’to.  9 Ndi- 
po  anatenga  chiwaya  natiturutsa  pa 
maso  pache  ; koma  anakana  kudya. 
Ndipo  Amnoni  anati,  Anthu  onse 
aturuke  kundisiya  ine.  Naturuka 
onse,  kumsiya.  10  Ndipo  Amnoni 
anati  kwa  Tamara,  Bwera  nacho 
chakudya  ku  chipinda  kuti  ndikadye 
cha  m’manja  mwako.  Ndipo  Tamara 
anatenga  timitanda  anatipanga’to, 
nabwera  nato  ku  chipinda  kwa  Amnoni 
mlongo  wache.  11  Ndipo  pamene 
anabwera  nato  pafupi  kuti  adye,  iye 
anamgwira,  nanena  naye,  Idza  nugone 
nane,  mlongo  wanga.  12  Koma  iye 
anamyankha  nati,  Iai,  mlongo  wanga, 
usandichepetsa  ine,  pakuti  chinthu 
chotere  sichiyenera  kuchitika  m’Isra- 
yeli,  usachita  kupusa  kumeneku. 

13  Ndipo  ine,  manyazi  anga  ndidza- 
pita  nawo  kuti  ? ndipo  iwenso  udza- 
khala  ngati  wina  wa  zitsiru  m’Israyeli. 
Chifukwa  chache  tsono  ulankhule  ndi 
mfumu  ; iyeyu  sadzakukaniza  ine. 

14  Koma  iye  sadafuna  kumvera  mau 
ache,  ndipo  popeza  anali  wamphamvu 
ndi  iye,  anamkangamiza,  nagona  naye. 

15  Atatero  Amnoni  anadana  naye  ndi 
chidani  chachikuru  kopambana  ; pa- 
kuti  chidani  chimene  anamuda  nacho, 
chinali  chachikuru  koposa  chikondi 
adamkonda  nacho.  Ndipo  Amnoni 
ananena  naye,  Nyamuka,  choka. 

16  Koma  iye  ananena  naye,  Usa- 
matero,  pakuti  choipa  ichi  chakuti 
ulikundipitikitsa  nchachikuru  choposa 
china  chija  unandichitira  ine.  Koma 
anakana  kumvera.  1 7 Pomwepo  anai- 
tana  mnyamata  wache  amene  ana- 
mtumikira,  nati,  Turutsa  mkazi  uyu 
kwa  ine,  nupiringidze  chitseko  atapita 
iye.  18  Ndipo  iye  anabvala  chobvala 
cha  mawanga  mawanga,  popeza  ana 
akazi  a mfumu  okhala  anamwali  ama- 
bvala  zotere.  Ndipo  mnyamata  wa- 
che  anamturutsa,  napiringidza  chi- 
tseko  atapita  iye.  19  Ndipo  Tamara 
anathira  phulusa  pa  mutu  pache, 
nang’amba  chobvala  cha  mawanga 
mawanga  chimene  analikubvala,  na- 
gwira  dzanja  lache  pa  mutu  pache, 
namuka  nayenda,  nalira  komveka. 
20  Ndipo  Abisalomu  mlongo  wache 
ananena  naye,  Kodi  mlongo  wako 
Amnoni  anali  ndi  iwe  ? Koma  tso- 

pano  ukhale  chete  mlongo  wanga, 
iye  ali  mlongo  wako ; usabvutika 
ndi  chinthu’chi.  Chomwecho  Tamara 
anakhala  wounguruma  m’nyumba  ya 
Abisalomu  mlongo  wache.  21  Koma 
pamene  mfumu  Davide  anamva  zo- 
nsezi,  anakwiya  ndithu.  22  Ndipo 
Abisalomu  sanalankhula  ndi  Amnoni 
chabwino  kapena  choipa,  pakuti  Abi- 
salomu  anamuda  Amnoni,  popeza 
adachepetsa  mlongo  wache  Tamara. 

23  Ndipo  zitapita  zaka  ziwiri  za 
thunthu,  kunali  kuti  Abisalomu  anali 
nawo  osenga  nkhosa  zache  ku  Baa- 
lahazore  pafupi  pa  Efraimu ; ndipo 
Abisalomu  anaitana  ana  amuna  onse 
a mfumu.  24  Abisalomu  nafika  kwa 
mfumu  nati,  Onani,  ine  mnyamata 
wanu  ndiri  nawo  osenga  nkhosa  ; inu 
mfumu  ndi  anyamata  anu  mupite 
nane  mnyamata  wanu.  25  Ndipo 
mfumu  inati  kwa  Abisalomu,  Iai 
mwana  wanga,  tisapite  tonse,  kuti 
tingakuchurukire.  Ndipo  iye  anaiu- 
mirira  koma  inakana  kupita  ; koma 
inamdalitsa.  26  Pomwepo  Abisa- 
lomu  anati,  Ngati  nkutero,  mulole 
mbale  wanga  Amnoni  apite  nafe. 
Ndipo  mfumu  inanena  naye,  Iye  api- 
tirenji  nawe  ? 27  Koma  Abisalomu 

anaiumirira  iyo,  nilola  kuti  Amnoni 
ndi  ana  amuna  onse  a mfumu  apite 
naye.  28  Ndipo  Abisalomu  anala- 
mulira  anyamata  ache,  nati,  Inu 
mukhale  maso,  mtima  wa  Amnoni 
ukasekera  ndi  vinyo,  ndipo  ine 
ndikati  kwa  inu,  Kanthani  Amnoni, 
pamenepo  mumuphe,  musaope  ; sindi- 
ne  ndakulamulirani  inu,  mulimbike, 
chitani  chamuna.  29  Ndipo  anyamata 
a Abisalomu  anamchitira  Amnoni 
monga  umo  Abisalomu  anawalamu- 
lira.  Pomwepo  ana  amuna  onse  a 
mfumu  ananyamuka,  nakwera  mu- 
nthu  yense  pa  nyuru  yache,  nathawa. 
30  Ndipo  kunali  akali  pa  njira,  mau 
anafika  kwa  Davide,  kuti,  Abisalomu 
anapha  ana  amuna  onse  a mfumu, 
osatsala’po  ndi  mmodzi  yense.  31  Pa- 
menepo  mfumu  inanyamuka  ning’a- 
mba  zobvala  zache  nigona  pansi, 
ndipo  anyamata  ache  onse  anaimi- 
rira’po  ndi  zobvala  zawo  zong’ambika. 
32  Ndipo  Jonadabu  mwana  wa  Si- 
meya  mbale  wa  Davide  anayankha 
nati,  Mbuye  wanga  asaganize  kuti 
anapha  anyamata  onse,  ana  amuna 
a mfumu,  pakuti  Amnoni  yekha 
wafa,  pakuti  ichi  chinatsimikizika 


ndi  mau  a Abisalomu  kuyambira 
tsiku  lija  anachepetsa  mlongo  wache 
Tamara.  33  Chifukwa  chache  tsono 
mfumu  mbuye  wanga  asasauke  mtima 
ndi  chinthu’chi,  ndi  kuganiza  kuti 
ana  amuna  onse  a mfumu  afa  ; pa- 
kuti  Amnoni  yekha  wafa.  34  Koma 
Abisalomu  anathawa.  Ndipo  mnya- 
mata  wakudikira  anatukula  maso 
ache  nayang’ana,  ndipo  onani,  m’mbu- 
yo  mwache  anthu  ambiri  anali 
kubwera  m’njira  yolambalala  phiri. 
35  Ndipo  Jonadabu  ananena  ndi  mfu- 
mu,  Onani,  ana  amuna  a mfumu 
afika ; monga  ananena  mnyamata 
wanu,  momwemo.  36  Ndipo  kunali 
pakutsiriza  iye  kulankhula,  onani, 
pomwepo  ana  amuna  a mfumu  ana- 
fika,  nakweza  mau  awo,  nalira  misozi ; 
ndi  mfumu  yomwe  ndi  anyamata  ache 
analira  ndi  kulira  kwakukuru  ndithu. 
37  Koma  Abisalomu  anathawa,  nanka 
kwa  Talimai  mwana  wa  Amihuri 
mfumu  ya  ku  Gesuri.  Ndipo  Davide 
analira  mwana  wache  tsiku  ndi 
tsiku. 

38  Chomwecho  anathawa  Abisa- 
lomu,  nanka  ku  Gesuri,  nakakhala 
kumeneko  zaka  zitatu.  Ndipo  mfu- 
mu  Davide  analira  kunka  kwa  Abi- 
salomu,  chifukwa  anasangalatsidwa 
pa  imfa  ya  Amnoni. 
i /j  Ndipo  Joabu  mwana  wa  Ze- 

1 T ruya  anazindikira  kuti  mtima 
wa  mfumu  unalunjika  kwa  Abisalomu. 

2 Ndipo  Joabu  anatumiza  ku  Tekowa, 
natenga  kumeneko  mkazi  wa  nzeru, 
nanena  naye,  Ukokomezeke  monga 
mfedwa,  nubvale  zobvala  za  pa  ma- 
liro,  osadzola  mafuta,  korna  ukhale 
ngati  munthu  wamkazi  wakulira 
akufa  nthawi  yaikuru.  3 Nulowe 
kwa  mfumu,  nulankhule  nayo  monga 
momwemo.  Chomwecho  Joabu  ana- 
mpangira  mau.  4 Ndipo  pamene 
mkazi  wa  ku  Tekowa’yo  anati  ala- 
nkhule  ndi  mfumu’yo,  anagwa  nkhope 
yache  pansi  namlambira,  nati,  Ndi- 
thandizeni  mfumu.  5 Ndipo  mfu- 
mu’yo  inanena  naye,  Usowanji  ? Iye 
nayankha,  Zoonadi  ine  ndine  mkazi 
wa  masiye,  mwamuna  wanga  ana- 
mwalira.  6 Ndipo  mdzakazi  wanu 
ndinali  nawo  ana  amuna  awiri,  ndipo 
awiri’wa  analimbana  ku  munda,  pa- 
nalibe  wina  wakuwaletsa,  koma  wina 
anakantha  mnzache  namupha.  7Ndi- 
po  onani,  chibale  chonse  chinaukira 
mdzakazi  wanu,  ndi  kuti,  Upereke 

iye  amene  anakantha  mbale  wache, 
kuti  timuphe  chifukwa  cha  moyo  wa 
mbale  wache  amene  anamupha  ; 
koma  pakutero  adzaononga  wolowa 
yemwe  ; chomwecho  adzazima  khara 
langa  lotsala,  ndipo  sadzasiyira  mwa- 
muna  wanga  dzina  kapena  mbeu 
kunja  kuno.  8 Ndipo  mfumu  ina- 
nena  ndi  mkazi’yo,  Pita  ku  nyumba 
yako,  ndipo  ndidzalamulira  za  iwe. 
9 Ndipo  mkazi  wa  ku  Tekowa’yo 
ananena  ndi  mfumu,  Mbuye  wanga 
mfumu,  mphulupulu  ikhale  pa  ine 
ndi  pa  nyumba  ya  atate  wanga  ; ndipo 
mfumu  ndi  mpando  wa  chifumu  wawo 
zikhale  zopanda  chifukwa.  10  Ndipo 
mfumu  inati,  Ubwere  naye  kwa  ine, 
ali  yense  wakunena  kanthu  ndi 
iwe,  ndipo  iyeyo  sadzakukhudzanso. 
11  Nati  iye,  Mfumu  mukumbukile 
Yehova  Mulungu  wanu  kuti  wolipsa 
mwazi  asaonjeze  kuononga,  kuti 
angaononge  mwana  wanga.  Niti  iyo, 
Pali  Yehova,  palibe  tsitsi  limodzi  la 
mwana  wako  lidzagwa  pansi.  12  Pa- 
menepo  mkazi’yo  anati,  Mulole  mdza- 
kazi  wanu  alankhule  mau  kwa  mbuye 
wanga  mfumu.  Niti  iyo,  Nena. 
13  Ndipo  mkazi’yo  anati,  Chifukwa- 
ninjinso  munalingalira  chinthu  cho- 
tere  pa  anthu  a Mulungu  ? pakuti 
pakulankhula  mau  awa  mfumu  iku- 
nga  woparamula,  popeza  mfumu 
siitumiza  okamtenganso  woingidwa 
wache.  14  Pakuti  kufa  tidzafa,  ndipo 
tiri  ngati  madzi  otayika  pansi  amene 
sakhoza  kuwaolanso  ; ngakhale  Mu- 
lungu  sachotsa  moyo,  koma  alingalira 
njira  yakuti  wotayika’yo  asakhale 
womtayikira  Iye.  15  Chifukwa  cha- 
che  tsono  chakuti  ndadzanena  mau 
awa  ndi  mbuye  wanga  mfumu  ; ndi- 
cho  kuti  anthu  anandiopsa  ine  ; ndipo 
mdzakazi  wanu  ndinati,  Ndilankhu- 
letu  ndi  mfumu  ; kapena  mfumu 
idzachita  chopempha  mdzaKazi  wache. 

16  Pakuti  mfumu  idzamvera  ndi 
kupulumutsa  mdzakazi  wache  m’dza- 
nja  la  munthu  wakufuna  kundio- 
nonga  ine  pamodzi  ndi  mwana  wanga, 
kutichotsa  ku  cholowa  cha  Mulungu. 

17  Ndipo  mdzakazi  wanu  ndinati, 
Mau  a mbuye  wanga  mfumu,  akhale 
opumulitsa ; mbuye  wanga  mfumu 
ali  ngati  mthenga  wa  Mulungu,  ku- 
zindikira  zabwino  ndi  zoipa  ; ndipo 
Yehova  Mulungu  wanu  akhale  nanu. 

18  Pamenepo  mfumu  inayankha, 
ninena  naye  mkazi’yo,  Usandibisire 


kanthu  ka  zimene  ndidzakufunsa 
iwe.  Mkazi’yo  nati,  Mbuye  wanga 
mfumu  anene.  19  Ndipo  mfumu’yo 
inati,  Kodi  Joabu  adziwana  ndi  iwe 
mwa  izi  zonse  ? Mkazi’yo  nayankha 
nati,  Pali  moyo  wanu  mbuye  wanga 
mfumu,  palibe  kulewa  ku  dzanja  la 
manja,  kapena  ku  la  manzere  kwa 
zonse  mudazinena  mbuye  wanga 
mfumu  ; paku'ci  mnyamata  wanu 
Joabu  ndiye  anandiuza,  naika  mau 
onse  awa  m’kamwa  rnwa  mdzakazi 
wanu.  20  Mnyamata  wanu  Joabu 
anachita  chinthu  ichi  kuti  asandulize 
mamvekedwe  a mrandu’wo.  Ndipo 
mbuye  wanga  ali  wa  nzeru,  monga 
ndi  nzeru  ya  mthenga  wa  Mulungu, 
kudziwa  zonse  ziri  m’dziko  la  pansi. 

21  Ndipo  mfumu’yo  inanena  ndi 
Joabu,  Taonatu,  ndachita  chinthu 
ichi  ; chifukwa  chache,  pita  nubwere 
nayanso  mnyamata’yo  Abisalomu. 

22  Ndipo  Joabu  anagwa  nkhope 
yache  pansi,  namlambira,  nadalitsa 
mfumu’yo  ; nati  Joabu,  Lero  mnya- 
mata  wanu  ndadziwa  kuti  munandi- 
komera  mtima  mbuye  wanga  mfumu, 
popeza  mfumu  wachita  chopempha 
mnyamata  wache.  23  Chomwecho 
Joabu  ananyamuka  namka  ku  Gesuri, 
nabwera  naye  Abisalomu  ku  Yeru- 
salemu.  24  Ndipo  mfumu  inati, 
Apambukire  ku  nyumba  ya  iye  yekha, 
koma  asaone  nkhope  yanga.  Cho- 
mwecho  Abisalomu  anapambukira 
ku  nyumba  ya  iye  yekha,  wosaona 
nkhope  ya  mfumu. 

25  Ndipo  m’Israyeli  monse  muna- 
libe  wina  anthu  anamtama  kwambiri 
chifukwa  cha  kukongola  kwache 
monga  Abisalomu ; kuyambira  ku 
mapazi  kufikira  pakati  pa  mutu  wache 
mwa  iye  munalibe  chirema.  26  Ndipo 
pometa  tsitsi  lache  amameta  potsi- 
riza  chaka,  chifukwa  tsitsi  linamle- 
merera,  chifukwa  chache  atalimeta 
anayesa  tsitsi  la  pa  mutu  wache, 
napeza  masekeli  mazana  awiri,  monga 
mwa  muyeso  wa  mfumu.  27  Ndipo 
kwa  Abisalomu  kunabadwa  ana  amu- 
na  atatu  ndi  mwana  wamkazi  mmodzi, 
dzina  lache  ndiye  Tamara,  iye  ndiye 
mkazi  wokongola  nkhope. 

28  Ndipo  Abisalomu  anakhala  ku 
Yerusalemu  zaka  ziwiri  za  thunthu, 
osaona  nkhope  ya  mfumu.  29  Pa- 
menepo  Abisalomu  anaitana  Joabu 
kuti  akamtumize  iye  kwa  mfumu ; 
koma  anakana  kubwera  kwa  iye ; 

ndipo  anamuitananso  nthawi  yachi- 
wiri,  koma  anakana  kubwera.  30  Chi- 
fukwa  chache  iye  anati  kwa  anya- 
mata  ache,  Onani  munda  wa  Joabu 
uli  pafupi  ndi  wanga,  ndipo  iye  ali 
ndi  barele  pamenepo,  mukani  mu- 
kamtenthere.  Ndipo  anyamata  a Abi- 
salomu  anatentha  za  m’munda’wo. 
31  Pamenepo  Joabu  ananyamuka 
nafika  kwa  Abisalomu  ku  nyumba 
yache,  nanena  naye,  Chifukwa  ninji 
anyamata  anu  anatentha  za  m’mu- 
nda  rnwanga  ? 32  Abisalomu  na- 

yankha  Joabu,  Ona,  ndinatumiza  kwa 
iwe  kuti,  Bwera  kuno  kuti  ndikutume 
kwa  mfumu  kukanena,  Ine  ndina- 
bwereranji  kuchokera  ku  Gesuri  ? 
mwenzi  nditakhala  komweko  ; chi- 
fukwa  chache  tsono  mundilole  kuona 
nkhope  ya  mfumu ; ndipo  ngati 
mulinso  mphulupulu  mwa  ine  andiphe 
ndithu.  33  Chomwecho  Joabu  anadza 
kwa  mfumu  namuuza ; ndipo  pa- 
mene  iye  adaitana  Abisalomu,  iye 
anadza  kwa  mfumu  naweramira 
nkhope  yache  pansi  pa  maso  pa  mfu- 
mu  ; ndipo  mfumu  inampsompsona 
Abisalomu. 

Ndipo  kunali,  chitapita  ichi 
Abisalomu  anadzikonzera  ga- 
reta  ndi  akavalo  ndi  anthu  makumi 
asanu  akuthamanga  momtsogolera. 

2 Ndipo  Abisalomu  analawirira,  na- 
kaima  pa  njira  ya  ku  chipata  ; ndipo 
kunatero,  pakakhala  munthu  ali 
yense  ndi  mrandu  woyenera  kufika 
kwa  mfumu  kuti  aweruze,  Abisalomu 
anamuitana,  nati,  Ndinu  wa  ku  mudzi 
uti  ? Ndipo  anati,  Mnyamata  wanu 
ndiye  wa  pfuko  lina  la  alsrayeli. 

3 Abisalomu  nanena  naye,  Ona  zo- 

kamba  zako  ndizo  zabwino  ndi  zolu- 
ngama  ; koma  mfumu  sinauze  wina 
kuti  adzamve  za  iwe.  4 Abisalomu 
anatinso,  Mwenzi  atandiika  ine  ndi- 
khale  woweruza  m’dziko’mo,  kuti 
munthu  yense  amene  ali  ndi  mrandu 
wache  kapena  chifukwa  chache,  aka- 
dafika  kwa  ine  ; ndipo  ndikadamchi- 
tira  za  chilungamo  ! 5 Ndipo  kuna- 

tero  kuti  pakusendera  munthu  ali 
yense  kudzamlambira,  iye  anatamba- 
sula  dzanja  lache,  namgwira,  nampso- 
mpsona.  6 Abisalomu  anachitira  zo- 
tero  alsrayeli  onse  akudza  kwa  mfumu 
kuti  aweruze  mrandu  wawo  ; cho- 
mwecho  Abisalomu  anakopa  mitima 
ya  anthu  a Israyeli. 

7 Ndipo  kunali  pakutha  zaka  zinai 


Abisalomu  ananena  kwa  mfumu, 
Mundilole  ndimuke  ku  Hebroni  ndi- 
kachite  chowinda  changa  ndinachi- 
windira  Yehova.  8 Pakuti  mnyamata 
wanu  ndinawinda  pakukhala  ine  ku 
Gesuri  m’Aramu,  ndikuti,  Yehova 
akadzandibwezeranso  ndithu  ku  Yeru- 
salemu,  ine  ndidzatumikira  Yehova. 
9 Ndipo  mfumu  inanena  naye,  Muka 
ndi  mtendere.  Chomwecho  ananya- 
muka,  nanka  ku  Hebroni.  10  Koma 
Abisalomu  anatumiza  ozonda  ku  ma- 
fuko  onse  a Israyeli,  kuti,  Pakumva 
kulira  kwa  lipenga,  pomwepo  muzi- 
nena,  Abisalomu  ali  mfumu  ku  He- 
broni.  11  Ndipo  pamodzi  ndi  Abi- 
salomu  panapita  anthu  mazana  awiri 
a ku  Yerusalemu  ndiwo  oitanidwa, 
namuka  m’kupulukira  kwawo,  osa- 
dziwa  kanthu.  12  Ndipo  Abisalomu 
anaitana  Ahitofeli  mGiloni,  mphungu 
wa  Davide,  ku  mudzi  wache  ndiwo 
Gilo,  pamene  iye  analikupereka  nse- 
mbe.  Ndipo  chiwembu’cho  chinali 
cholimba ; pakuti  anthu  anachuru- 
kachurukabe  kwa  Abisalomu. 

13  Ndipo  mthenga  unafika  kwa 
Davide  nuti,  Mitima  ya  anthu  a 
Israyeli  itsata  Abisalomu.  14  Ndipo 
Davide  ananena  nawo  anyamata  ache 
onse  akukhala  naye  ku  Yerusalemu, 
Nyamukani  tithawe,  tikapanda  ku- 
thawa  palibe  mmodzi  wa  ife  adzapu- 
lumuka  Abisalomu  ; fulumirani  ku- 
choka,  angatipeze  msanga  ndi  kuti- 
gwetsera  zoipa  ndi  kukantha  mudzi 
ndi  lupanga  lakuthwa.  15  Ndipo 
anyamata  a mfumu  ananena  kwa 
mfumu,  Onani,  monga  mwa  zonse 
mbuye  wathu  mfumu  adzasankha, 
anyamata  anu  ndife.  16  Mfumu  ni- 
turuka,  ndi  banja  lache  lonse  lina- 
mtsata.  Ndipo  mfumu  inasiya  akazi 
khumi  ndiwo  akazi  ang’ono,  kusunga 
nyumba’yo.  17  Ndipo  mfumu  inatu- 
ruka,  ndi  anthu  onse  anamtsata ; 
naima  ku  nyumba  ya  pa  yokha. 

18  Ndipo  anyamata  ache  onse  anapita 
naye  limodzi  ; ndi  aKereti  ndi  aPeleti, 
ndi  aGiti  onse,  anthu  mazana  asanu 
ndi  limodzi  omtsata  kuchokera  ku 
Gati,  anapita  pa  maso  pa  mfumu. 

19  Pomwepo  mfumu  inanena  kwa 
Itai  mGiti,  Bwanji  ulikupita  nafe 
iwenso  ? Ubwerere  nukhale  ndi  mfu- 
mu  ; pakuti  uli  mlendo  ndi  wopiti- 
kitsidwa ; bwera  ku  malo  a iwe 
wekha.  20  Popeza  unangofika  dzulo 
lokha,  kodi  ndidzakutenga  lero  ku- 

yendayenda  nafe,  popeza  ndipita 
pomwe  ndiona  popita  ? ubwerere 
nubwereretsenso  abale  ako;  chifundo 
ndi  zoonadi  zikhale  nawe.  21  Itai 
nayankha  mfumu  nati,  Pali  Yehova, 
pali  mbuye  wanga  mfumu,  zoonadi 
apo  padzakhala  mbuye  wanga  mfumu, 
kapena  mpa  imfa  kapena  mpa  moyo, 
pomwepo  padzakhalanso  mnyamata 
wanu.  22  Ndipo  Davide  ananena 
ndi  Itai,  Tiye  nuoloke.  Ndipo  Itai 
mGiti  anaoloka,  ndi  anthu  ache  onse, 
ndi  ana  ang’ono  onse  amene  anali 
naye.  23  Ndipo  dziko  lonse  linalira 
ndi  mau  okweza  ; ndipo  anthu  onse 
anaoloka,  ndi  mfumu  yomwe  inaoloka 
mtsinje  wa  Kedroni,  ndipo  anthu 
onse  anaolokera  ku  njira  ya  ku  chi- 
pululu.  24  Ndipo  onani,  Zadoki 
yemwe  anadza,  ndi  aLevi  onse  pa- 
modzi  naye,  alikunyamula  likasa  la 
chipangano  la  Mulungu  ; natula  li- 
kasa  la  Mulungu  ; ndi  Abyatara 
anakwera  kufikira  anthu  onse  anatha 
kuturuka  m’mudzi’mo.  25  Ndipo 
mfumu  inanena  ndi  Zadoki,  Ubwerere 
nalo  likasa  la  Mulungu  ku  mudzi’ko  ; 
akandikomera  mtima  Yehova,  Iye 
adzandibwezanso,  nadzandionetsanso 
ili,  ndi  pokhala  pache  pomwe.  26  Ko- 
ma  Iye  akatero  kuti,  Sindikondwera 
nawe  konse ; onani,  ndine  pano, 
andichitire  chimene  chimkomera. 
27  Ndipo  mfumu  inanenanso  ndi 
Zadoki  wansembe’yo,  Suli  mlauli 
kodi  ? ubwere  ku  mudzi  mu  mtendere 
pamodzi  ndi  ana  ako  amuna  awiri, 
Ahimaazi  mwana  wako  ndi  Jonatani 
mwana  wa  Abyatara.  28  Ona  ndi- 
dzaima  pa  madooko  a m’chipululu 
kufikira  afika  mau  ako  akunditsimi- 
kizira  ine.  29  Chifukwa  chache  Za- 
doki  ndi  Abyatara  ananyamulanso 
likasa  la  Mulungu  nafika  nalo  ku 
Yerusalemu.  Ndipo  iwo  anakhala 
kumeneko. 

30  Ndipo  Davide  anakwera  pa  chi- 
kweza  cha  ku  Azitona,  nakwera 
nalira  misozi  ; ndipo  anapfunda  mutu 
wache  nayenda  ndi  mapazi  osabvala  ; 
ndi  anthu  onse  amene  anali  naye 
anapfunda  munthu  yense  mutu  wache, 
ndipo  anakwera,  nalira  misozi  po- 
kwera’po.  31  Ndipo  wina  anauza 
Davide  nati,  Ahitofeli  ali  pakati  pa 
opangana  chiwembu  pamodzi  ndi 
Abisalomu.  Davide  nati,  Yehova 
musandulize  uphungu  wa  Ahitofeli 
ukhale  wopusa.  32  Ndipo  kunali 


pakufika  Davide  ku  mutu  wa  phiri, 
kumene  amapembedza  Mulungu  ; ona- 
ni,  Husai  mAriki  anadzakomana  naye 
ali  ndi  maraya  ache  ong’ambika,  ndi 
dothi  pa  mutu  pache.  33  Ndipo  Da- 
vide  ananena  naye,  Ukapita  pamodzi 
ndi  ine  udzandilemetsa ; 34  koma 

ukabwerera  ku  mudzi,  ndi  kunena 
ndi  Abisalomu,  Ine  ndine  mnyamata 
wanu,  mfumu  ; monga  kale  ndinali 
mnyamata  wa  atate  wanu,  momwe- 
mo  tsopano  ndidzakhala  mnyamata 
wanu ; pomwepo  udzanditsutsira  uphu- 
ngu  wa  Ahitofeli.  35  Ndipo  suli  nawo 
kumeneko  Zadoki  ndi  Abyatara  anse- 
mbe’wo  kodi  ? motero  chiri  chonse 
udzachimva  cha  m’nyumba  ya  mfumu 
uziuza  Zadoki  ndi  Abyatara  anse- 
mbe’wo.  36  Onani,  ali  nawo  komweko 
ana  amuna  awo  awiri,  Ahimaazi 
mwana  wa  Zadoki,  ndi  Jonatani 
mwana  wa  Abyatara  ; iwowa  muwa- 
tumize  kuti  adzandiuza  chiri  chonse 
mudzachimva.  37  Chomwecho  Husai 
bwenzi  la  Davide  anadza  m’mudzi- 
mo ; ndipo  Abisalomu  anafika  ku 
Yerusalemu. 

"1  Ndipo  pamene  Davide  anapi- 
i w tirira  pang’ono  pa  mutu  pa 
phiri,  onani,  Ziba  mnyamata  wa 
Mefiboseti  anakomana  naye,  ali  nawo 
aburu  awiri  omanga  mbereko,  ndi 
pamenepo  mitanda  ya  mikate  mazana 
awiri,  ndi  nchinchi  za  mphesa  zana 
limodzi,  ndi  zipatso  za  m’dzinja  zana 
limodzi,  ndi  thumba  la  vinyo.  2 Ndi- 
po  mfurnu  inanena  ndi  Ziba,  Uliku- 
tani  ndi  zimenezi  ? Nati  Ziba,  Abu- 
ru’wo  ndiwo  kuti  akabereke’po  a pa 
banja  lanu  ; ndi  mitanda  ya  mikate 
ndi  zipatso  za  m’dzinja  ndizo  zakudya 
za  anyamata  ; ndi  vinyo’yo  akufoka 
m’chipululu  akamwe’ko.  3 Ndipo 
mfumu  inati,  Mwana  wa  mbuye  wako 
ali  kuti  ? Ziba  nanena  ndi  mfumu, 
Onani,  akhala  ku  Yerusalemu  ; pa- 
kuti  anati,  Lero  nyumba  ya  Israyeli 
idzandibwezera  ufumu  wa  atate  wa- 
nga.  4 Pomwepo  mfumu  inanena 
ndi  Ziba,  Ona,  za  Mefiboseti  zonse 
ziri  zako.  Ndipo  Ziba  anati,  Ndiku- 
lambirani,  mundikomere  mtirna,  mbu- 
ye  wanga  mfumu. 

5 Ndipo  pakufika  mfumu  Davide 
ku  Bahurimu,  onani,  panaturuka  pa- 
menepo  munthu  wa  banja  la  nyumba 
ya  Sauli,  dzina  lache  ndiye  Simeyi, 
mwana  wa  Gera  ; iyeyu  anaturuka’ko, 
nayenda  natukwana.  6 Ndipo  iye 

anaponya  miyala  Davide  ndi  anya- 
mata  onse  a mfumu  Davide,  anga- 
khale  anthu  onse  ndi  ngwazi  zonse 
zinali  ku  dzanja  la  manja  ndi  ku 
dzanja  la  manzere  kwache.  7 Ndipo 
anatero  Simeyi  pakutukwana,  Choka, 
choka,  munthu  wa  mwazi  iwe,  woipa 
iwe ; 8 Yehova  wabwezera  pa  iwe 

mwazi  wonse  wa  nyumba  ya  Sauli, 
amene  iwe  wakhala  mfumu  m’malo 
mwache ; ndipo  Yehova  wapereka 
ufumu’wo  m’dzanja  la  Abisalomu 
mwana  wako  ; ndipo  ona,  wagv/idwa 
m’kuipa  kwako  kwa  iwe  wekha,  chi- 
fukwa  uli  munthu  wa  mwazi.  9 Po- 
mwepo  Abisai  mwana  wa  Zeruya 
ananena  ndi  mfumu,  Garu  wakufa 
uyu  atukwaniranji  mbuye  wanga 
mfumu  ? Mundilole  ndioloke  ndi  ku- 
dula  mutu  wache.  10  Mfumu  niti, 
Ndiri  ndi  chiani  ndi  inu,  ana  a Ze- 
ruya  ? Pakuti  atukwana,  ndi  pakuti 
Yehova  ananena  naye,  Utukwane 
Davide  ; ndani  tsono  adzanena,  Wa- 
tero  chifukwaninji  ? 11  Ndipo  Da- 

vide  ananena  ndi  Abisai  ndi  anya- 
mata  ache  onse,  Onani,  mwana  wanga 
woturuka  m’matumbo  anga,  aliku- 
funa  moyo  wanga  ; koposa  kotani 
nanga  mBenjamini  uyu  ? mlekeni, 
atukwane,  pakuti  Yehova  anamuuza. 
12  Kapena  Yehova  adzayang’anira 
chosayenera’chi  alikundichitira  ine, 
ndipo  Yehova  adzandibwezera  cha- 
bwino  m’malo  mwa  kunditukwana 
kwa  lero.  13  Chomwecho  Davide 
ndi  anthu  ache  anapita  m’njira,  ndipo 
Simeyi  analambalala  pa  phiri  pope- 
nyana  naye,  namuka  natukwana, 
namponya  miyala,  nawaza  pfumbi. 
14  Ndipo  mfumu  ndi  anthu  onse 
amene  anali  naye  anafika  olema  ; 
ndipo  iye  anadzitsitsimutsa  kumeneko. 

15  Ndipo  Abisalomu,  ndi  anthu 
onse  amuna  a Israyeli,  anafika  ku 
Yerusalemu,  ndi  Ahitofeli  pamodzi 
naye.  16  Ndipo  kunali  pakudza  kwa 
Abisalomu  Husai  mAriki,  bwenzi  ia 
Davide,  Husai  ananena  ndi  Abisa- 
lomu,  Mfumu  ikhale  ndi  moyo. 
Mfumu  ikhale  ndi  moyo.  17  Ndipo 
Abisalomu  ananena  ndi  Husai,  Kodi 
chimenechi  ndi  chifundo  chako  cha 
pa  bwenzi  lako  ? unalekeranji  kupita 
ndi  bwenzi  lako  ? 18  Husai  nanena 

ndi  Abisalomu,  Iai  ; koma  amene 
Yehova  anasankha  ndi  anthu  awa, 
ndi  anthu  onse  a Israyeli,  ine  ndiri 
wache,  ndipo  ndidzakhala  naye  iyeyu. 


19  Ndiponso  ndidzatumikira  yani  ? 
si  pa  maso  pa  mwana  wache  nanga  ? 
monga  ndinatumikira  pa  maso  pa 
atate  wanu,  momwemo  ndidzakhala 
pa  maso  panu.  20  Pomwepo  Abi- 
salomu  ananena  ndi  Ahitofeli,  Upa- 
ngire  chimene  ukuti  tikachite.  21  Ndi- 
po  Ahitofeli  ananenj^  ndi  Abisalomu, 
Mulowe  kwa  akazi ?eng’ono  a atate 
wanu  amene  iye  ana11  /asiya  kuti.  asu- 
nge  nyumba’yo  ; ndipo  alsrayeli  onse 
adzamva  kuti  atate  wanu  aipidwa 
nanu  ; pomwepo  manja  a onse  aku- 
khala  nanu  adzalimba.  22  Chomwe- 
cho  iwo  anayalira  Abisalomu  hema 
pamwamba  pa  nyumba  ; ndipo  Abi- 
salomu  analowa  kwa  akazi  ang’ono 
a atate  wache  pa  maso  pa  alsrayeli 
onse.  23  Ndipo  uphungu  wa  Ahito- 
feli  anaupangira  masiku  aja,  unali 
monga  ngati  munthu  anafunsira  mau 
kwa  Mulungu  ; uphungu  wonse  wa 
Ahitofeli  unali  wotere  kwa  Davide 
ndi  kwa  Abisalomu  yemwe. 

"J  "7  Ndipo  Ahitofeli  ananena  ndi 
I J Abisalomu,  Ndiloleni  ndisankhe 
tsopano  anthu  zikwi  khumi  ndi  ziwiri, 
ndipo  ndidzanyamuka  usiku  womwe 
uno  ndi  kulondola  Davide  ; 2 ndipo 
ndidzamgwera  ali  wolema  ndi  wofoka, 
ndi  kumuopsa  ; ndi  an'chu  onse  amene 
ali  naye  adzathawa  ; pamenepo  ndi- 
dzakantha  mfumu  yokha  ; 3 ndipo 

anthu  onsewo  ndidzabwera  nawo  kwa 
inu  ; munthu  mumfuna’yo  ali  ngati 
onse  obwerera ; momwemo  anthu 
onse  adzakhala  mu  mtendere.  4 Ndi- 
po  mau’wa  anamuyenerera  Abisalomu, 
ndi  akuru  onse  a Israyeli. 

5 Pomwepo  Abisalomu  anati,  Kai- 
tane  tsopano  Husai  mAriki  yemwe, 
timvenso  chimene  anene  iye.  6 Ndipo 
pakufika  Husai  kwa  Abisalomu,  Abi- 
salomu’yo  ananena  naye,  Ahitofeli 
analankhula  mau  akuti  ; tichite  kodi 
monga  mwa  kunena  kwache  ? ngati 
iai,  unene  ndiwe.  7 Ndipo  Husai 
ananena  ndi  Abisalomu,  Uphungu 
anaupangira  lero  Ahitofeli  suli  wa- 
bwino.  8 Husai  anatinso,  Mudziwa 
atate  wanu  ndi  anthu  ache  kuti  ndizo 
ngwazi,  ndipo  ali  ndi  mitima  yowawa 
monga  chimbalangondo  chochilanda 
ana  ache  ku  thengo ; ndipo  atate 
wanu  ali  munthu  wodziwa  nkhondo, 
sadzagona  pamodzi  ndi  anthu.  9 Ona- 
ni,  tsopano’li  alikubisala  ku  dzenje 
kapena  kwina  ; ndipo  kudzali  po- 
yamba  kugwa  ena,  ali  yense  wakumva 

adzanena,  Alikuphedwa  anthu  otsata 
Abisalomu.  1 0 Ndipo  ngakhale  ngwa- 
zi  imene  mtima  wache  ukunga  mtima 
wa  mkango  idzasungunuka  konse, 
pakuti  alsrayeli  onse  adziwa  atate 
wanu  kuti  ndiye  munthu  wa  mpha- 
mvu,  ndi  iwo  ali  naye  ndiwo  ngwazi. 

11  Koma  uphungu  wanga  ndiwo  kuti 
musonkhanitse  alsrayeli  onse  kwa 
inu  kuyambira  ku  Dani  kufikira  ku 
Beereseba,  monga  mchenga  uli  pa 
nyanja  kuchuruka  kwawo  ; ndi  kuti 
muturuke  ku  nkhondo  mwini  wache. 

12  Chomwecho  tidzambvumbulukira 
pa  malo  akuti  adzapezeka,  ndipo  tidza- 
mgwera  monga  mame  agwa  pa  nthaka, 
ndipo  sitidzasiya  ndi  mmodzi  yense 
wa  iye  ndi  anthu  onse  ali  naye. 

13  Ndiponso  ngati  walowa  ku  mudzi 
wina,  alsrayeli  onse  adzabwera  ndi 
zingwe  ku  mudzi’ko,  ndipo  tidzauko- 
kera  ku  mtsinje,  kufikira  sikapeze- 
ka  kamwala  kakang’ono  kumeneko. 

14  Ndipo  Abisalomu  ndi  anthu  onse 
a Israyeli  anati,  Uphungu  wa  Husai 
mAriki  uposa  uphungu  wa  Ahitofeli. 
Pakuti  kunaikidwa  ndi  Yehova  ku- 
tsutsa  uphungu  wabwino  wa  Ahitofeli 
kuti  Yehova  akamtengere  Abisalomu 
choipa. 

15  Pomwepo  Husai  ananena  ndi 
Zadoki  ndi  Abyatara  ansembe’wo, 
Ahitofeli  anapangira  Abisalomu  ndi 
akuru  a Israyeli  zakuti  zakuti  ; ko- 
ma  ine  ndinapangira  zakuti  zakuti. 
16  Chifukwa  chache  tsono  mutumize 
msanga  nimuuze  Davide  kuti,  Mu- 
sagona  usiku  uno  pa  madooko  a ku 
chipululu,  koma  muoloke  ndithu, 
kuti  mfumu  ingamezedwe  ndi  anthu 
onse  amene  ali  naye.  17  Ndipo  Jona- 
tani  ndi  Ahimaazi  anakhala  ku  Eni- 
rogeli  ; mdzakazi  adafopita  kuwauza  ; 
ndipo  iwo  amapita  nauza  mfumu 
Davide,  pakuti  sangaoneke  iwowo 
alikulowa  m’mudzi.  18  Komamnya- 
mata  wina  anawaona  nauza  Abisa- 
lomu  ; ndipo  ajawo  anachoka  msanga 
onse  awiri,  nafika  ku  nyumba  ya 
munthu  ku  Bahurimu,  amene  anali 
nacho  chitsime  pa  bwalo  pache  ; 
ndipo  anatsikira  mmenemo.  19  Ndi- 
po  mkazi  anatenga  chibvundikilo 
nachiika  pa  kamwa  pa  chitsime, 
napapasa’po  lipande  la  tirigu  ; mo- 
mwemo  sichinadziwika.  20  Ndipo 
anyamata  a Abisalomu  anafika  ku 
nyumba  kwa  mkazi’yo  ; nati,  Ali 
kuti  Ahimaazi  ndi  Jonatani  ? Ndipo 


mkazi’yo  ananena  nawo,  Anaoloka 
kamtsinje  ka  madzi.  Ndipo  atawa- 
funafuna,  osawapeza,  anabwerera  ku- 
mka  ku  Yerusalemu.  21  Ndipo  ku- 
nali,  atapita  iwo,  ajawo  anaturuka 
m’chitsime,  namka  nauza  mfumu 
Davide  ; nati  kwa  Davide,  Nyamu- 
kani  nimuoloke  madzi  msanga  ; pa- 
kuti  Ahitofeli  anapangira  zotere  pa 
inu.  22  Pomwepo  Davide  ananya- 
muka  ndi  anthu  onse  amene  anali 
naye,  naoloka  Yordano  kutacha  m’ma- 
wa  sanasowa  mmodzi  wa  iwo  wosao- 
loka  Yordano.  23  Ndipo  Ahitofeli, 
pakuona  kuti  sautsata  uphungu  wache 
anamanga  buru  wache,  nanyamuka, 
nanka  ku  mudzi  kwawo,  nakonza 
za  pa  banja  lache,  nadzipachika,  nafa, 
naikidwa  m’manda  a atate  wache. 

24  Ndipo  Davide  anafika  ku  Maha- 
naimu.  Abisalomu  naoloka  Yordano, 
iye  ndi  anthu  onse  a Israyeli  pamodzi 
naye.  25  Ndipo  Abisalomu  anaika 
Amasa,  kazembe  wa  khamu’lo,  m’ma- 
lo  a Joabu.  Koma  Amasa’yu  ndiye 
mwana  wa  munthu  dzina  lache  Itra 
mlsrayeli,  amene  analowa  kwa  Abi- 
gayeli,  mwana  wamkazi  wa  Nahasi, 
mlongo  wa  Zeruya,  amai  a Joabu. 
26  Ndipo  Israyeli  ndi  Abisalomu  ana- 
manga  zithando  m’dziko  la  Gileadi. 

27  Ndipo  kunali  pakufika  Davide 
ku  Mahanaimu,  Sobi  mwana  wa 
Nahasi  wa  ku  Raba  wa  ana  a Amoni, 
ndi  Makiri  mwana  wa  Amiyeli  wa 
ku  Lodebara,  ndi  Barizilai  mGileadi 
wa  ku  Rogelimu,  28  iwo  anabwera 
nawo  makama,  ndi  mbale,  ndi  zo- 
tengera  za  dothi,  ndi  tirigu,  ndi 
barele,  ndi  ufa,  ndi  tirigu  wokazinga, 
ndi  nyemba,  ndi  mphodza,  ndi  zo- 
kazinga  zina,  29  ndi  uchi  ndi  ma- 
futa,  ndi  nkhosa,  ndi  mase  a ng’ombe, 
kuti  adye  Davide  ndi  anthu  amene 
anali  naye  ; pakuti  anati,  Anthu  ali 
ndi  njala,  olema,  ndi  a ludzu  m’chi- 
pululu’mo. 

"8  Q Ndipo  Davide  anawerenga 
I O anthu  amene  anali  naye,  na- 
waikira  atsogoleri  a zikwi  ndi  atso- 
goleri  a mazana.  2 Davide  natumiza 
anthu  atawagawa  magulu  atatu,  gulu 
limodzi  aliyang’anire  Joabu,  lina 
aliyang’anire  Abisai,  mwana  wa  Ze- 
ruya,  mbale  wa  Joabu,  ndi  lina  ali- 
yang’anire  Itai  mGiti.  Ndipo  mfumu 
inanena  ndi  anthu,  Zoonadi  ine  nde- 
mwe  ndidzaturuka  limodzi  ndi  inu. 
3 Koma  anthu’wo  anati,  Simudza- 

turuka  ndinu  ; pakuti  tikathawa 
sadzatisamalira  ife  ; ngakhale  limodzi 
ia  magawo  awiri  a ife  likafa  sadzati- 
samalira  ; koma  inu  mulingana  ndi 
zikwi  knumi  a ife  ; chifukwa  chache 
tsono  n'kwabwino  kuti  mutithandize 
kuturuka  m’mudzi.  4 Ndipo  mfumu 
inanena  nawo,  Ndidzachita  chimene 
chikomera  inu.  Mfumu  niima  pa 
mbali  pa  chipata,  ndipo  anthu  onse 
anaturuka  ali  mazana,  ndi  zikwi. 

5 Ndipo  mfumu  inalamulira  Joabu 
ndi  Abisai  ndi  Itai,  kuti,  Chifukwa 
cha  ine  muchite  mofatsa  ndi  mnya- 
mata’yo,  Abisalomu.  Ndipo  anthu 
onse  anamva  pamene  mfumu  inala- 
mulira  atsogoleri’wo  za  Abisalomu. 

6 Chomwecho  anthu’wo  anaturukira 
ku  thengo  kukamenyana  ndi  Israyeli  ; 
nalimbana  ku  nkhalango  ya  ku  Efrai- 
mu.  7 Ndipo  anthu  a Israyeli  ana- 
kanthidwa  pamenepo  pa  maso  pa 
anyamata  a Davide,  ndipo  kunali 
kuwapha  kwakukuru  kumeneko  tsiku 
lomwelo,  anthu  zikwi  makumi  awiri. 
8 Pakuti  nkhondo  inatanda  pa  dziko 
lonse,  ndipo  tsiku  lomwelo  nkhalango 
inaononga  anthu  akuposa  amene 
anaonongeka  ndi  lupanga.  9 Ndipo 
Abisalomu  anakomana  ndi  anyamata 
a Davide.  Abisalomu  naberekeka  pa 
nyuru  yache,  ndipo  nyuru’yo  inapita 
pansi  pa  nthambi  zolimba  za  thundu 
wamkuru.  Ndipomutuwacheunako- 
dwa  ndi  mtengo,  iye  ali  lende  pakati 
pa  thambo  ndi  pansi  ; ndi  nyuru 
imene  inali  pansi  pa  iye  inapitirira. 

10  Ndipo  munthu  wina  anamuona, 
nauza  Joabu,  nati,  Onani,  ndaona 
Abisalomu  ali  lende  pa  thundu. 

11  Ndipo  Joabu  ananena  ndi  wo- 
muuza’yo,  Ndipo  taona,  unamuona, 
tsono  unalekeranji  kumkantha  agwe 
pansi  pomwepo  ? ndipo  ine  ndika- 
dakupatsa  ndarama  khumi  ndi  lamba. 

12  Munthu’yo  nanena  ndi  Joabu, 
Ndingakhale  ndikalandira  ndarama 
chikwi  m’dzanja  langa,  koma  sindi- 
kadasamula  dzanja  langa  pa  mwana 
wa  mfumu  ; pakuti  m’kumva  kwa- 
thu  mfumu  inalamulira  inu  ndi  Abisai 
ndi  Itai,  kuti,  Chenjerani  munthu 
yense  asakhudze  mnyamata’yo  Abi- 
salomu.  13  Ndikadachita  chonyenga 
pa  moyo  wache,  palibe  mrandu  ubi- 
sika  kwa  mfumu  ; ndipo  inu  nomwe 
mukadanditsutsa.  14  Pomwepojoabu 
anati,  Sindiyenera  kuchedwa  nawe. 
Natenga  mikondo  itatu  nagwaza  nayo 


mtima  wa  Abisalomu  alikukhala  wa 
moyo  pakati  pa  mtengo’wo.  15Ndipo 
anyamata  khumi  onyamula  zida  zache 
za  Joabu  anamzungulira  Abisalo- 
mu  namkantha  namupha.  16  Ndipo 
Joabu  analiza  lipenga,  ndipo  anthu 
anabwerera  naleka  kupitikitsa  alsra- 
yeli  ; pakuti  Joabu  analetsa  anthu’wo. 
17  Ndipo  anatenga  Abisalomu  na- 
mponya  m’chidzenje  chachikuru  ku 
nkhalango’ko  ; naunjika  pamwamba 
pache  mulu  waukuru  ndithu  wa 
miyala ; ndipo  alsrayeli  onse  ana- 
thawa  yense  ku  hema  wache.  1 8 Ko- 
ma  Abisalomu  akali  moyo  adatenga 
nadziutsira choimiritsa’cho chiri  m’chi- 
gwa  cha  mfumu  ; pakuti  anati, 
Ndiribe  mwana  wamwamuna  adza- 
khala  chikumbutso  cha  dzina  langa  ; 
nacha  choimiritsa’cho  ndi  dzina  la 
iye  yekha  ; ndipo  chichedwa  chiku- 
mbutso  cha  Abisalomu,  kufikira  lero 
lomwe. 

19  Pomwepo  Ahimaazi  mwana  wa 
Zeruya  anati,  Ndithamange  nditengere 
mfumu  mau  kuti  Yehova  wabwezera 
chilango  adani  ache.  20  Ndipo  Joabu 
ananena  naye,  Sudzakhala  iwe  wo- 
tengera  mau  lero,  koma  tsiku  lina 
udzatengera  mau  ; koma  lero  sudza- 
tengera  mau,  chifukwa  mwana  wa 
mfumu  wafa.  21  Pamenepo  Joabu 
ananena  ndi  mKusi,  Kauze  mfumu 
zimene  unaziona.  Ndipo  mKusi  ana- 
werama  kwa  Joabu,  nathamanga. 
22  Ndipo  Ahimaazi  mwana  wa  Zadoki 
ananena  kachiwiri  kwa  Joabu,  Ko- 
matu,  mundilole  ndithamange  inenso 
kutsata  mKusi.  Ndipo  Joabu  anati, 
Udzathamangiranji,  mwana  wanga, 
popeza  sudzalandira  mphotho  ya  pa 
mau’wo.  23  Koma  ngakhale  kotero, 
anati  iye,  Ndithamange.  Iye  nanena 
naye,  Thamanga.  Ndipo  Ahimaazi 
anathamanga  njira  ya  ku  chigwa, 
napitirira  mKusi. 

24  Koma  Davide  anakhala  pakati 
pa  zipata  ziwiri  ; ndipo  mlonda  ana- 
kwera  pa  tsindwi  la  chipata  cha  ku 
linga,  natukula  maso  ache,  napenya  ; 
naona  munthu  alikuthamanga  yekha. 
25  Pamenepo  mlonda’yo  anapfuula, 
nauza  mfumu.  Mfumu’yo  niti,  Ngati 
ali  yekha  alikubwera  ndi  mau.  Ndipo 
iye  uja  anayenda  msanga,  nayandi- 
kira.  26  Ndipo  mlonda’yo  anaona 
munthu  wina  wothamanga  ; mlonda 
naitana  wa  ku  chipata  nanena,  Taona 
munthu  wina  wakuthamanga  yekha. 

Ndipo  mfumu  inati,  lyenso  abwera 
ndi  mau.  27  Mlonda’yo  nati,  Ndi- 
yesa  kuti  kuthamanga  kwa  wa  pa- 
tsogolo’yo  kunga  kuthamanga  kwa 
Ahimaazi  mwana  wa  Zadoki.  Ndipo 
mfumu  inati,  Iye  ndiye  munthu  wa- 
bwino,  alikubwera  ndi  mau  okoma. 

28  Ndipo  Ahimaazi  anapfuula,  na- 
nena  ndi  mfumu,  Mtendere.  Ndipo 
anawerama  pa  maso  pa  mfumu  ndi 
nkhope  yache  pansi,  nati,  Alemeke- 
zeke  Yehova  Mulungu  wanu  amene 
anapereka  anthu  akukwezera  dzanja 
lawo  pa  mbuye  wanga  mfumu.  29  Ndi- 
po  mfumu  inati,  Kodi  mnyamata’yo 
Abisalomu  ali  bwino  ? Ahimaazi  na- 
yankha,  Pamene  Joabu  anatumiza 
mnyamata  wa  mfumu,  ndiye  ine 
mnyamata  wanu,  ndinaona  piringu 
piringu,  koma  sindinadziwa  ngati 
kutani.  30  Ndipo  mfumu  inati,  Pa- 
mbuka  nuime  apa.  Napambuka,  nai- 
ma’po.  31  Ndipo  onani,  mKusi’yo 
anafika,  nati,  Mau  a kuuza  mbuye 
wanga  mfumu  ; pakuti  Yehova  ana- 
bwezera  chilango  lero  onse  akuukira 
inu.  32  Ndipo  mfumu  inanena  ndi 
mKusi’yo,  Mnyamata’yo  Abisalomu 
ali  bwino  ? mKusi’yo  nayankha, 
Adani  a mbuye  wanga  mfumu,  ndi 
onse  akuukira  inu  kukuchitirani  zo- 
ipa,  akhale  monga  mnyamata  uja’yo. 

33  Ndipo  mfumu’yo  inagwidwa  chi- 
soni,  nikwera  ku  chipinda  chosanja 
pa  chipata’cho,  nilira  misozi  ; niyenda, 
nitero,  Mwana  wanga  Abisalomu, 
mwana  wanga  Abisalomu  ; mwana 
wanga  1 Mwenzi  nditakufera  ine, 
Abisalomu,  mwana  wanga,  mwana 
wanga I 

1 Q Ndipo  anauza  Joabu,  Onani 
I vy  mfumu  irikulira  misozi,  nilira 
Abisalomu.  2 Ndipo  chipulumutso 
cha  tsiku  lija  chinasandulika  maliro 
kwa  anthu  onse  ; pakuti  anthu  ana- 
mva  kuti,  Mfumu  iri  ndi  chisoni  chi- 
fukwa  cha  mwana  wache.  3 Ndipo 
tsiku  lija  anthu  analowa  m’mudzi 
kachetechete,  monga  azemba  anthu 
akuchita  manyazi  pakuthawa  nkho- 
ndo.  4 Ndipo  mfumu  inapfunda 
nkhope  yache,  nilira  ndi  mau  okweza, 
Mwana  wanga  Abisalomu,  Abisalomu, 
mwana  wanga,  mwana  wanga  I 5 Ndi- 
po  Joabu  anafika  ku  nyumba  ya 
mfumu,  nati,  Lero  mwachititsa  ma- 
nyazi  nkhope  zawo  za  anyamata  anu 
onse,  amene  anapulumutsa  moyo 
wanu  lero,  ndi  miyoyo  ya  ana  anu 

amuna  ndi  akazi,  ndi  miyoyo  ya 
akazi  anu,  ndi  miyoyo  ya  aicazi  anu 
ang’ono  ; 6 mmene  mukonda  awo 

akudana  nanu,  ndi  kudana  nawo 
amene  akukondani.  Pakuti  lero  mwa- 
lalikira  kuti  simusamalira  konse  aka- 
longa  ndi  anyamata ; pakuti  lero 
ndizindikira  kuti  tikadafa  ife  tonse, 
ndipo  akadakhala  ndi  moyo  Abisa- 
lomu,  pamenepo  mukadakondwera 
ndithu.  7 Chifukwa  chache  tsono 
nyamukani,  muturuke,  nimulankhule 
zowakondweretsa  anyamata  anu  ; pa- 
kuti  ndilumbira,  Pali  Yehova,  kuti 
mukapanda  ku'curuka  inu,  palibe 
munthu  mmodzi  adzakhala  nanu 
usiku  uno  ; ndipo  chimenechi  chi- 
dzakuipirani  koposa  zoipa  zonse  zina- 
kugwerani  kuyambira  ubwana  wanu 
kufikira  tsopano’li.  8 Pamenepo  mfu- 
mu  inanyamuka,  nikakhala  pa  chi- 
pata.  Ndipo  inauza  anthu  onse  kuti, 
Onani  mfumu  irikukhala  pa  chipata  ; 
anthu  onse  nadza  pa  maso  pa  mfumu. 
Koma  alsrayeli  adathawa,  munthu 
yense  ku  hema  wache.  9 Ndipo 
anthu  onse  a m’mafuko  onse  a Isra- 
yeli  analikutsutsana,  ndi  kuti,  Mfu- 
mu’yo  inatilanditsa  ife  m’dzanja  la 
adani  athu,  natipulumutsa  m’dzanja 
la  aFilisti  ; ndipo  tsopano  inathawa 
m’dziko  kuthawa  Abisalomu.  10  Ndi- 
po  Abisalomu  amene  tinamdzoza 
mfumu  yathu,  anafa  ku  nkhondo. 
Chifukwa  chache  tsono  mulekeranji 
kunena  mau  akuti  abwere  nayo 
mfumu’yo  ? 

11  Ndipo  mfumu  Davide  anatumiza 
kwa  Zadoki  ndi  Abyatara  ansembe’wo, 
nati,  Mulankhule  nawo  akuru  a Yuda, 
kuti,  Mukhale  bwanji  a m’mbuyo 
kubwera  nayo  mfumu  ku  nyumba 
yache  ? pakuti  mau  a alsrayeli  onse 
anafika  kwa  mfumu  akuti  abwere 
nayo  ku  nyumba  yache.  12  Inu 
ndinu  abale  anga,  muli  pfupa  langa 
ndi  mnofu  wanga ; chifukwaninji 
tsono  muli  a m’mbuyo  koposa  onse 
kubwera  nayo  mfumu  ? 13  Ndipo 

munene  ndi  Amasa,  Suli  pfupa  langa 
ndi  mnofu  wanga  kodi  ? Mulungu 
andilange  naonjeze’po  ngati  sudza- 
khala  chikhalire  kazembe  wa  khamu 
la  ankhondo  pa  maso  panga,  m’malo 
mwa  Joabu.  14  Ndipo  iye  anakopa 
mitima  ya  anthu  onse  a Yuda,  monga 
munthu  mmodzi,  natumiza  iwo  kwa 
mfumu,  nati,  Mubwere  inu  ndi  anya- 
mata  anu  onse.  15  Chomwecho 

mfumu  inabwera  nifika  ku  Yordano. 
Ndipo  aYuda  anadza  ku  Giligala, 
kuti  akakomane  ndi  mfumu,  ndi 
kumuolotsa  mfumu  pa  Yordano. 

16  Ndipo  Simeyi,  mwana  wa  Gera, 
mBenjamini,  wa  ku  Bahurimu  ana- 
fulumira  natsika  pamodzi  ndi  anthu 
a Yuda  kuti  akakomane  ndi  mfumu 
Davide.  17  Ndipo  anali  nawo  anthu 
chikwi  chimodzi  aBenjamini,  ndi  Ziba 
mnyamata  wa  nyumba  ya  Sauli  ; ndi 
ana  ache  amuna  khumi  ndi  asanu, 
ndi  anyamata  ache  makumi  awiri 
pamodzi  naye  ; iwo  naoloka  Yordano 
pa  maso  pa  mfumu.  18  Ndipo  nga- 
lawa  yakuolotsera  inaoloka  kuti  aka- 
tenge  banja  la  mfumu  ndi  kuchita 
chomkomera.  Ndipo  Simeyi  mwana 
wa  Gera  anagwa  pansi  pa  maso  pa 
mfumu  pakuoloka  iye  pa  Yordano. 
19  Nati  kwa  mfumu,  Mbuye  wanga 
asandiwerengere  ine  mphulupulu  ndi- 
ponso  musakumbukile  chimene  mnya- 
mata  wanu  ndinachita  mwa  mphu- 
lupulu  tsiku  lija  mbuye  wanga  mfumu 
anaturuka  ku  Yerusalemu,  ngakhale 
kuchisunga  mu  mtima  mfumu.  20  Pa- 
kuti  mnyamata  wanu  ndidziwa  kuti 
ndinachimwa  ; chifukwa  chache,  ona- 
ni,  ndinadza  lero,  ndine  woyamba  wa 
nyumba  yonse  ya  Yosefe  kutsika  kuti 
ndikomane  ndi  mbuye  wanga  mfumu. 
21  Koma  Abisai  mwana  wa  Zeruya 
anayankha  nati,  Kodi  sadzaphedwa’po 
Simeyi  chifukwa  cha  kutemberera 
wodzozedwa  wa  Yehova  ? 22  Koma 

Davide  anati,  Ndiri  ndi  chiani  ndi 
inu,  ana  a Zeruya  inu,  kuti  muzikhala 
akutsutsana  ndi  ine  lero  ? Kodi  mu- 
nthu  adzaphedwa  mlsrayeli  lero  ? Si- 
ndidziwa  kodi  kuti  ndine  mfumu  ya 
Israyeli  lero  ? 23  Ndipo  mfumu  ina- 

nena  ndi  Simeyi,  Sudzafa.  Mfumu 
nimlumbirira  iye. 

24  Ndipo  Mefiboseti  mwana  wa 
Sauli  anatsika  kukakornana  ndi  mfu- 
mu  ; ndipo  sadasamba  mapazi  ache, 
kapena  kumeta  ndebvu  zache,  ka- 
pena  kutsuka  zobvala  zache  kuya- 
mbira  tsiku  lomuka  mfumu  kufikira 
tsiku  lobwera  kwawo  mu  mtendere. 

25  Ndipo  kunali  pakufika  iye  ku 
Yerusalemu  kukakomana  ndi  mfu- 
mu,  mfurnu  inanena  naye,  Chifu- 
kwaninji  sunapita  nane  Mefiboseti  ? 

26  Ndipo  anayankha,  Mbuye  wanga 
mfumu,  mnyamata  wanga  anandi- 
nyenga ; pakuti  mnyamata  wanu 
ndinati,  Ndidzadzimangira  buru  kuti 

ndiberekeke’po  ndi  kupita  ndi  mfumu, 
pakuti  mnyamata  wanu  ndiri  wo- 
punduka.  27  Ndipo  iye  anandina- 
mizira  mnyamata  wanu  kwa  mbuye 
wanga  mfumu  ; koma  mbuye  wanga 
mfumu  ali  ngati  mthenga  wa  Yehova  ; 
chifukwa  chache  chitani  chimene 
chikukomerani.  28  Pakuti  nyumba 
yonse  ya  atate  wanga  inali  anthu 
oyenera  imfa  pa  maso  pa  mbuye 
wanga  mfumu  ; koma  inu  munaika 
mnyamata  wanu  pakati  pa  iwo  akudya 
pa  gome  lanu.  Kuyenera  kwanga 
nkutaninso  kuti  ndikaonjeza  kuda- 
ndaulira  kwa  mfumu  ? 29  Ndipo 

mfumu  inanena  naye,  Ulikulankhu- 
lanso  bwanji  za  zinthu  zako  ? Ine 
ndikuti,  Iwe  ndi  Ziba  mugawe  dziko’lo. 
30  Ndipo  Mefiboseti  anati  kwa  mfumu, 
Lingakhale  lonse’lo  alitenge,  popeza 
mbuye  wanga  mfumu  wabwera  mu 
mtendere  ku  nyumba  yache. 

31  Ndipo  Barizilai,  mGileadi  ana- 
tsika  kuchokera  ku  Rogelimu  ; na- 
yambuka  pa  Yordano  ndi  mfumu, 
kuti  akamuolotse  pa  Yordano.  32Ndi- 
po  Barizilai  anali  nkhalamba,  ndiye 
wa  zaka  makumi  asanu  ndi  atatu  ; 
ndiye  amene  anapereka  chakudya 
kwa  mfumu  muja  anagona  ku  Ma- 
hanaimu,  pakuti  anali  munthu  wo- 
mveka  ndithu.  33  Ndipo  mfumu 
inanena  ndi  Barizilai,  Tiyeni  muoloke 
nane,  ndipo  ndidzakusungani  pamodzi 
ndi  ine  ku  Yerusalemu.  34  Koma 
Barizilai  ananena  ndi  mfumu,  Ma- 
siku  a zaka  za  moyo  wanga  ndiwo 
angati,  kuti  ndiyenera  kukwera  ndi 
mfumu  kumka  ku  Yerusalemu  ? 
35  Lero  ndiri  nazo  zaka  makumi 
asanu  ndi  atatu  ; kodi  ndikhoza  ku- 
zindikiranso  kusiyanitsa  zabwino  ndi 
zoipa  ? Mnyamata  wanu  ndikhoza 
kodi  kuzindikira  chimene  ndidya 
kapena  kumwa  ? Kodi  ndikhozanso 
kumva  mau  a amuna  ndi  akazi  oyi- 
mba  ? chifukwa  ninji  tsono  mnya- 
mata  wanu  ndidzakhalanso  wolemetsa 
mbuye  wanga  mfumu.  36  Mnya- 
mata  wanu  angofuna  kuoloka  Yordano 
pamodzi  ndi  mfumu ; ndipo  afuni- 
ranji  mfumu  kundibwezera’po  mpho- 
tho  yotere  ? 37  Mulole  mnyamata 

wanu  ndibwererenso,  kuti  ndikamwa- 
lire  m’mudzi  wanga  ku  manda  a 
atate  wanga  ndi  mai  wanga.  Koma 
suyu,  Chimamu  mnyamata  wanu,  iye 
aoloke  pamodzi  ndi  mbuye  wanga 
mfumu,  ndipo  • mumchitire  chimene 

chikukomerani.  38  Ndipo  mfumu 
inayankha,  Chimamu  adzaoloka  nane, 
ndipo  ndidzamchitira  chimene  chi- 
kukomereni  ; ndipo  chiri  chonse 
mukadzapempha  kwa  ine  ndidzaku- 
chitirani  inu.  39  Ndipo  anthu  onse 
anaoloka  Yordano,  ndi  mfumu  yomwe 
inaoloka ; ndipo  mfumu’yo  inapso- 
mpsona  Barizilai  nimdalitsa ; ndipo 
iye  anabwerera  kunka  ku  malo 
kwache. 

40  Chomwecho  mfumu  inaoloka 
nifika  ku  Giligala,  ndi  Chimamu 
anaoloka  naye,  ndipo  anthu  onse  a 
Yuda  adaolotsa  mfumu,  ndiponso 
gawo  lina  la  anthu  a Israyeli.  41  Ndi- 
po  onani,  alsrayeli  onse  anafika  kwa 
mfumu,  nanena  ndi  mfumu,  Abale 
athu  anthu  a Yuda  anakuchotsani 
bwanji  mwakuba,  naolotsa  mfumu 
ndi  banja  lache  pa  Yordano,  ndi  anthu 
onse  a Davide  pamodzi  naye  ? 42  Ndi- 

po  anthu  onse  a Yuda  anayankha 
anthu  a Israyeli,  Chifukwa  mfumu  iri 
ya  chibaie  chathu  ; tsono  muliku- 
kwiyiranji  pa  mrandu  umenewu  ? 
tinadya  konse  za  mfumu  kodi  ? ka- 
pena  kodi  anatipatsa  mtulo  uli  wonse  ? 
43  Ndipo  anthu  a Israyeli  anayankha 
anthu  a Yuda,  nati,  Ife  tiri  nai  ma- 
gawo  khumi  mwa  mfumu,  ndi  mwa 
Davide  koposa  inu ; chifukwaninji 
tsono  munatipeputsa  ife,  osayamba 
kupangana  nafe  za  kubwezanso  mfu- 
mu  yathu  ? Koma  mau  a anthu 
a Yuda  anali  a ukali  koposa  mau  a 
anthu  a Israyeli. 

Opv  Ndipo  kudangotero  kuti  pa- 
menepo  panali  munthu  woipa, 
dzina  lache  ndiye  Seba  mwana  wa 
Bikri  mBenjamini  ; naliza  iye  lipe- 
nga,  nati,  Ife  tiribe  gawo  mwa  Davide, 
tiribenso  cholowa  mwa  mwana  wa 
Jese  ; munthu  yense  apite  ku  mahema 
ache,  Israyeli  inu.  2 Chomwecho 
anthu  onse  a Israyeli  analeka  kutsata 
Davide,  natsata  Seba  mwana  wa 
Bikri  ; koma  anthu  a Yuda  anaphati- 
kizana  ndi  mfumu  yawo,  kuyambira 
ku  Yordano  kufikira  ku  Yerusalemu. 

3 Ndipo  Davide  anafika  ku  nyumba 
kwache  ku  Yerusalemu.  Mfumu’yo 
nitenga  akazi  khumi  ang’ono’wo  ame- 
ne  adawasiya  asunge  nyumba’yo, 
nawatsekera  m’nyumba,  nawapatsa 
chakudya,  koma  sanalowana  nawo. 
Chomwecho  iwowa  anatsekedwa  ku- 
fikira  tsiku  la  imfa  yawo,  nakhala 
ngati  akazi  amasiye. 


4 Pamenepo  mfumu  inati  kwa 
Amasa,  Undiitanire  anthu  a Yuda 
asonkhane  asanapite  masiku  atatu, 
nukhale  pano  iwenso.  5 Chomwecho 
Amasa  anamuka  kukaitana  anthu 
a Yuda  asonkhane  ; koma  anachedwa, 
napitiriza  nthawi  imene  idamuikira. 
6 Ndipo  Davide  anati  kwa  Abisai, 
Tsopano  Seba  mwana  wa  Bikri  adza- 
tichitira  choipa  choposa  chija  cha 
Abisalomu  ; utenge  anyamata  a mbu- 
ye  wako  numtsatire,  kuti  angapeze 
midzi  ya  malinga  ndi  kupulumuka 
osaonekanso.  7 Ndipo  anaturuka  na- 
mtsata  anthu  a Joabu,  ndi  aKereti 
ndi  aPeleti,  ndi  anthu  onse  a mpha- 
mvu  ; naturuka  m’Yerusalemu  ku- 
kalondola  Seba  mwana  wa  Bikri. 

8 Pamene  anafika  iwo  pa  mwala 
waukuru  uli  ku  Gibeoni,  Amasa 
anadza  kukomana  nawo.  Ndipo  Joa- 
bu  atabvala  mwinjiro  wache,  anadzi- 
mangirira  lamba  lolonga’mo  lupanga 
m’chimache  m’chuuno  mwache  ; ndi- 
po  m’kuyenda  kwache  lidasololoka. 

9 Ndipo  Joabu  ananena  ndi  Amasa 
Uli  bwino  mbale  wanga  ? ndipojoabu 
anagwira  ndebvu  za  Amasa  ndi  dzanja 
lache  la  manja  kuti  ampsompsone. 

10  Koma  Amasa  sanasamalira  lu- 
panga  liri  m’dzanja  la  Joabu  ; cho- 
mwecho  iye  anamgwaza  nalo  m’mi- 
mba ; nakhuthula  matumbo  ache 
pansi,  osamgwazanso  ; nafa  iye. 
Ndipo  Joabu  ndi  Abisai  mbale  wache 
analondola  Seba  mwana  wa  Bikri. 

11  Ndipo  mnyamata  wina  wa  Joabu 
anaima  pali  iye,  nati,  Wobvomereza 
Joabu,  ndi  iye  amene  ali  wache  wa 
Davide,  atsate  J oabu.  1 2 Ndipo  Ama- 
sa  analikukunkhulira  m’mwazi  wache 
pakati  pa  mseu.  Ndipo  pamene  mu- 
nthu’yo  anaona  kuti  anthu  onse 
anaima,  iye  ananyamula  Amasa  na- 
mchotsa  pa  mseu  kumka  naye  ku 
thengo,  nampfunda  ndi  chobvala, 
pamene  anaona  kuti  anaima  munthu 
yense  wakufika  pali  iye.  13  Ata- 
mchotsa  iye  mu  mseu,  anthu  onse 
anapitirira  kumtsata  Joabu  kukalo- 
ndola  Seba  mwana  wa  Bikri.  14  Ndi- 
po  anapyola  mapfuko  onse  a Israyeli 
kufikira  ku  Abeli  ndi  ku  Betimaaka, 
ndi  kwa  aBeri  onse  ; iwo  nasonkhana 
pamodzi  namlondolanso.  1 5 Ndipo 
anadza  nammangira  misasa  m’Abeli 
wa  Betimaaka,  naundira  nthumbira 
pa  mudzi’wo,  ndipo  unagunda  linga  ; 
ndipo  anthu  onse  akukhala  ndi  Joabu 

anakumba  linga’lo  kuti  aligwetse. 
18  Pamenepo  mkazi  wa  nzeru  wa 
m’mudzi’mo  anapfuula,  kuti,  Imvani, 
imvani  ; munene  kwa  Joabu,  Bwe- 
rani  pafupi  kuno  kuti  ndilankhule 
nanu.  17  Ndipo  anayandikira  kwa 
mkazi’yo  ; ndi  mkazi’yo  anati,  Ndinu 
Joabu  kodi  ? Iye  nayankha,  Ndine 
amene.  Pamenepo  ananena  naye, 
Imvani  mau  a mdzakazi  wanu.  Iye 
nayankha,  Ndirikumva.  18  Ndipo 
iye  analankhula,  nati,  Kale  adafu- 
nena  kuti,  Zoonadi  adzapempha  uphu- 
ngu  ku  Abeli  ; ndipo  potero  mrandu 
udafukutha.  19  Ine  ndine  wa  awo 
amene  ali  a mtendere  ndi  okhulu- 
pirika  m’Israyeli  ; inu  mulikufuna 
kuononga  mudzi  ndi  mai  wa  m’Isra- 
yeli  ; mudzamezeranji  cholowa  cha 
Yehova  ? 20  Ndipo  Joabu  anaya- 

nkha  nati,  Iai  ndi  pang’ono  ponse, 
chikhale  kutali  kwa  ine,  kuti  ndinga- 
meze  ndi  kuononga.  21  Mrandu’wo 
suli  wotere  ai,  koma  munthu  wa  ku 
dziko  la  mapiri  la  Efraimu,  dzina 
lache  ndiye  Seba  mwana  wa  Bikri, 
anakweza  dzanja  lache  pa  mfumu, 
Davide ; mpereke  iye  yekha  naipo 
ndidzachoka  ku  mudzi  kuno.  Ndipo 
mkazi’yo  anati  kwa  Joabu,  Onani 
tidzakuponyerani  mutu  wache  kutu- 
mphitsa  linga.  22  Pomwepo  mka- 
zi’yo  anapita  kwa  anthu  onse  mwa 
nzeru  yache.  Ndipo  iwo  anadula 
mutu  wa  Seba  mwana  wa  Bikri, 
nauponya  kunja  kwa  Joabu.  Ndipo 
analiza  lipenga,  nabalalika  kuchoka 
pa  mudzi’po,  munthu  yense  kumka 
ku  hema  wache.  Ndipo  Joabu  ana- 
bwerera  kumka  ku  Yerusalemu  kwa 
mfumu. 

23  Ndipo  Joabu  anali  woyang’anira 
khamu  lonse  la  Israyeli  ; ndi  Benaya 
mwana  wa  Jehoyada  anayang’anira 
aKereti  ndi  aPeleti  ; 24  ndi  Adoramu 
anayang’anira  msonkho  ; ndi  Jeho- 
safati  mwana  wa  Ahiludi  anali  wole- 
mba  mbiri ; 25  ndi  Seva  anali  mlembi ; 
ndi  Zadoki  ndi  Abyatara  anali  anse- 
mbe  ; 26  ndiponso  Ira  mjairi,  anali 
nduna  ya  Davide. 

ry\  Ndipo  m’masiku  a Davide 
^ i munali  njala,  zaka  zitatu  ; 
ndipo  Davide  anafunsira  kwa  Yehova. 
Ndipo  Yehova  anati,  Ndicho  chifukwa 
cha  Sauli  ndi  nyumba  yache  ya  mwazi, 
popezaiyeanawaphaaGibeoni.  2Ndi- 
po  mfumu  inaitana  aGibeoni,  ninena 
nawo  (koma  aGibeoni  sanali  a ana 


a Israyeli,  koma  a aAmori  otsala  ; 
ndipo  ana  a Israyeli  anawalumbirira 
kwa  iwo,  koma  Sauli  anafuna  ku- 
wapha  mwa  changu  chache  cha  kwa 
ana  a Israyeli  ndi  a Yuda).  3 Ndipo 
Davide  ananena  ndi  aGibeoni,  Ndi- 
dzakuchitirani  chiani,  ndipo  ndidza- 
kuyanjanitsani  ndi  chiani  kuti  mu- 
kadalitse  cholowa  cha  Yehova  ? 4 Ndi- 
po  aGibeoni  ananena  naye,  Sitifuna 
siliva  kapena  golidi  wa  Sauli  kapena 
nyumba  yache  ; ndiponso  sitifuna 
kupha  munthu  ali  yense  wa  m’Isra- 
yeli.  Nati  iye,  Monga  inu  mudzanena, 
momwemo  ndidzakuchitirani.  5 Ndi- 
po  anati  kwa  mfumu,  Munthu  uja 
anatitha  natilingalira  pa  ife  chotio- 
nongera  kuti  tisakhalanso  m’malire  ali 
onse  a Israyeli,  6 mutipatse  ana  ache 
amuna  asanu  ndi  awiri,  ndipo  tidza- 
wapachika  kwa  Yehova  m’Gibeya 
wa  Sauli,  wosankhika  wa  Yehova. 
Mfumu  niti,  Ndidzawapereka.  7 Ko- 
ma  mfumu  inaleka  Mefiboseti  mwana 
wa  Jonatani,  mwana  wa  Sauli,  chi- 
fukwa  cha  lumbiro  la  kwa  Yehova 
linali  pakati  pa  Davide  ndi  Jonatani 
mwana  wa  Sauli.  8 Koma  mfumu 
inatenga  ana  amuna  awiri  a Rizipa 
mwana  wamkazi  wa  Aya,  amene 
anambalira  Sauli,  ndiwo  Arimoni  ndi 
Mefiboseti  ; ndiponso  ana  amuna 
asanu  a Mikala,  mwana  wamkazi 
wa  Sauli,  amene  iye  anambalira  Adri- 
yeli  mwana  wa  Barizilai  mMehoIati  ; 
9 niwapereka  m’manja  a aGibeoni, 
iwo  nawapachika  m’phiri  pa  maso 
pa  Yehova,  ndipo  anagwa  pamodzi 
onse  asanu  ndi  awiri  ; m’masiku  a 
kukolola,  m’masiku  oyamba,  poya- 
mba  kucheka  barele.  10  Ndipo  Ri- 
zipa  mwana  wamkazi  wa  Aya  ana- 
tenga  chiguduli,  nadziyalira  ichi  pa 
thanthwe,  kuyambira  pa  kukolola 
kufikira  madzi  ochokera  kumwamba 
adawagwera ; ndipo  sadalola  mba- 
lame  za  mlengalenga  kutera  pa  iwo 
usana,  kapena  zirombo  za  ku  thengo 
usiku.  11  Ndipo  anauza  Davide  chi- 
mene  Rizipa  mwana  wamkazi  wa 
Aya,  mkazi  wamng’ono  wa  Sauli, 
anachita.  1 2 Ndipo  Davide  ananka 
natenga  mafupa  a Sauli  ndi  mafupa 
a Jonatani  mwana  wache  kwa  anthu 
a ku  Jabezi  Gileadi  amene  anawaba 
m’khwalala  la  Betisani,  kumene  aFili- 
sti  adawapachika,  tsiku  lija  aFilisti’wo 
anapha  Sauli  ku  Giliboa  ; 13  nacho- 
tsa  kumeneko  mafupa  a Sauli  ndi 

mafupa  a Jonatani  mwana  wache  ; 
nasonkhanitsa  iwo  mafupa  a iwo  aja 
adapachikidwa.  14  Naika  mafupa 
a Sauli  ndi  Jonatani  mwana  wache 
ku  dziko  la  Benjamini  m’Zela,  m’ma- 
nda  a Kisi  atate  wache  ; nachita 
zonse  inalamulira  mfumu.  Ndipo  pa- 
mbuyo  pache  Mulungu  anapembedzeka 
za  dziko’lo. 

15  Ndipo  aFilisti  anaponyananso 
nkhondo  ndi  alsrayeli  ; ndipo  Davide 
anatsika  ndi  anyamata  ache  pamodzi 
naye,  naponyana  ndi  aFilisti  ; nafuna 
kukomoka  Davide.  16  Ndipo  Isi- 
benobi,  ndiye  wa  ana  a Rafa,  amene 
kulemera  kwa  mkondo  wache  kunali 
masekeli  mazana  atatu  a mkuwa, 
iyeyo  anabvala  lupanga  latsopano, 
nati  aphe  Davide.  17  Koma  Abisai 
mwana  wa  Zeruya  anamthandiza 
namkantha  mFilisti’yo,  namupha. 
Pomwepo  anthu  a Davide  anamlu- 
mbirira  iye  nati,  Inu  simudzaturuka 
nafenso  ku  nkhondo,  kuti  mungazime 
nyali  ya  Israyeli. 

18  Ndipo  kunali  chitapita  ichi,  ku- 
nalinso  nkhondo  ndi  aFilisti  ku  Gobu  ; 
pamenepo  Sibekai  mHusati  anapha 
Safi,  ndiye  wa  ana  a Rafa.  19  Ndipo 
panalinso  nkhondo  ndi  aFilisti  ku 
Gobu  ; ndipo  Elhanani  mwana  wa 
Jareoregimu  wa  ku  Betelehemu  ana- 
pha  Goliate  mGiti,  amene  mtengo  wa 
mkondo  wache  unanga  mtanda  wa 
• woombera  nsaru.  20  Ndipo  pana- 
linso  nkhondo  ku  Gati,  kumene 
kunali  munthu  wa  msinkhu  waukuru, 
amene  anali  nazo  zala  zisanu  ndi 
chimodzi  pa  dzanja  lonse,  ndi  pa 
phazi  lonse  zala  zisanu  ndi  chimodzi, 
kuwerenga  kwa  zonse  ndiko  makumi 
awiri  ndi  zinai  ; ndipo  iyenso  ana- 
mbala  ndi  Rafa.  Ndipo  pakutonza 
Israyeli  iyeyu,  Jonatani  mwana  wa 
Simeyi  mbale  wa  Davide  anamupha. 
22  Awa  anai  anawabala  ndi  Rafa  ku 
Gati  ; ndipo  anagwa  ndi  dzanja  la 
Davide  ndi  la  anyamata  ache. 

QQ  Ndipo  Davide  analankhula 
kwa  Yehova  mau  a nyimbo 
iyi  tsiku’li  Yehova  anampulumutsa 
m’dzanja  la  adani  ache  onse,  ndi 
m’dzanja  la  Sauli.  2 Ndipo  anati : — 
Yehova  ndiye  thanthwe  langa, 
ndi  ngaka  yanga,  ndi  mpulu- 
mutsi  wanga,  wangadi ; 

3  Mulungu  wa  thanthwe  langa, 
Iye  ndidzamkhulupirira  ; 
Chikopa  changa,  ndi  nyanga  ya 


chipulumutso  changa,  nsanja 
yanga  yaitali,  ndi  populumu- 
kirapo  panga  ; 

Mpulumutsi  wanga,  mundipulu- 
mutsa  ku  chiwawa. 

4 Ndidzaitana  kwa  Yehova  amene 

ayenera  timtamande  ; 
Chomwecho  ndidzapulumutsi- 
dwa  kwa  adani  anga. 

5 Palcuti  mafunde  a imfa  ana- 

ndizinga, 

Mitsinje  ya  zopanda  pache  ina- 
ndiopsa  ine. 

6 Zingwe  za  ku  manda  zinandi- 

zingira  ; 

Misampha  ya  imfa  inandifikira 
ine. 

7 M’kusauka  kwanga  ndinaitana 

kwa  Yehova, 

Inde  ndinakuwira  kwa  Mulungu 
wanga ; 

Ndipo  Iye  anamva  mau  anga 
ali  m’kachisi  wache, 

Ndi  kulira  kwanga  kunafika  ku 
makutu  ache. 

8 Pomwepo  dziko  linagwedezeka 

ndi  kunthunthumira, 

Maziko  a dziko  la  kumwamba 
anasunthika 

Nagwedezeka,  chifukwa  Iye  ana- 
kwiya. 

9 M’mphuno  mwache  munaturuka 

utsi, 

Ndi  moto  woturuka  m’kamwa 
mwache  unaononga  ; 

Makala  anayaka  nawo. 

10  Anaweramitsa  miyambanso,  na- 

tsika  ; 

Ndipo  mdima  wa  ndiweyani 
unali  pansi  pa  mapazi  ache. 

11  Ndipo  Iye  anaberekeka  pa  Ke- 

rubi  nauluka  ; 

Inde  anaoneka  pa  mapiko  a 
mphepo. 

12  Ndipo  anayesa  mdima’wo  ngati 

mahema  omzungulira  Iye, 
Kusonkhana  kwa  madzi  ndi 
mitambo  yochindikira  ya  mle- 
ngalenga. 

13  Cheza  cha  pa  maso  pache 
Makala  a moto  anayaka. 

14  Yehova  anagunda  kumwamba  ; 
Ndipo  Wam’mwambamwamba 

ananena  mau  ache. 

15  Ndipo  Iye  anatumiza  mibvi, 

nawawaza  ; 

Mphezi,  nawaopsa. 

16  Pamenepo  munsi  mwa  nyanja 

munaoneka, 

Maziko  a dziko  anaonekera 
poyera, 

Ndi  mthonzo  wa  Yehova, 

Ndi  mpumo  wa  mweya  wa 
m’mphuno  mwache. 

17  Iye  anatumiza  kuchokera  ku- 

mwamba  nanditenga  ; 

Iye  ananditurutsa  m’rnadzi 
akuru  ; 

1 8 Iye  anandipulumutsa  kwa  rndani 

wanga  wa  mphamvu, 

Kwa  iwo  akudana  ndi  ine  ; pa- 
kuti  anandiposa  mphamvu. 

19  Anandifikira  ine  tsiku  la  tsoka 

langa  ; 

Koma  Yehova  anali  mchirikizo 
wanga. 

20  Iye  ananditurutsanso  ku  malo 

akuru  ; 

Iye  anandipulumutsa,  chifukwa 
akondwera  ndi  ine. 

21  Yehova  anandibwezera  monga 

mwa  cholungama  changa  ; 
Monga  mwa  kuyera  kwa  ma- 
nja  anga  anandipatsa  mpho- 
tho. 

22  Pakuti  ndinasunga  njira  za 

Yehova, 

Osapambukira  koipa  kusiya  Mu- 
lungu  wanga. 

23  Pakuti  maweruzo  ache  onse 

anali  pa  maso  panga  ; 

Ndipo  za  malemba  ache,  sindi- 
nawapambukira. 

24  Ndinakhalanso  wangwiro  kwa 

Iye, 

Ndipo  ndinadzisunga  kusachita 
kuipa  kwanga. 

25  Chifukwa  chache  Yehova  ana- 

ndibwezera  monga  mwa  cho- 
lungama  changa  ; 

Monga  mwa  kuyera  kwanga  pa 
maso  pache. 

26  Ndi  a chifundo  Inu  mudzadzio- 

netsa  wa  chifundo, 

Ndi  munthu  wangwiro  mudza- 
dzionetsa  wangwiro  ; 

27  Ndi  oyera  mtima  mudzadzio- 

netsa  woyera  mtima  ; 

Ndi  otsutsatsutsa  mudzadzio- 
netsa  wopotoza. 

28  Ndipo  mudzapulumutsa  anthu 

osautsidwa  ; 

Koma  maso  anu  ali  pa  odzikuza 
kuti  muwachepetse. 

29  Pakuti  Inu  ndinu  nyali  yanga, 

Yehova ; 

Ndipo  Yehova  adzaunika  mu 
mdima  mwanga. 

Pakuti  ndi  Inu  ndithamangira 
gulu  ; 

Ndi  Mulungu  wanga  ndilumphira 
linga. 

Kunena  za  Mulungu,  njira  yache 
iri  yangwiro  ; 

Mau  a Yehova  anayesedwa  ; 

Iye  ndiye  chikopa  kwa  onse 
akukhulupirira  Iye. 

Pakuti  Mulungu  ndani,  koma 
Yehova  ? 

Ndipo  thanthwe  ndani  koma 
Mulungu  wathu  ? 

Mulungu  ndiye  linga  langa  la 
mphamvu  ; 

Ndipo  Iye  ayendetsa  angwiro 
mu  njira  yache. 

Iye  asandutsa  mapazi  ache  aku- 
nga  mapazi  a mbawala  ; 

Nandiika  pa  misanje  yanga. 

Iye  aphunzitsa  manja  anga 
nkhondo ; 

Kotero  kuti  manja  ariga  alifula 
uta  wa  mkuwa. 

Ndiponso  munandipatsa  chikopa 
cha  chipulumutso  chanu  ; 

Ndi  kufatsa  kwanu  kunandi- 
kulitsa. 

Munakulitsa  kulunza  kwanga 
pansi  panga, 

Ndi  mapazi  anga  sanaterereka. 

Ndinapitikitsa  adani  anga,  ndi- 
kuwaononga  ; 

Ndiponso  sindinabwerera  mpaka 
nditawatha. 

Ndinawatha  ndi  kuwapyoza,  kuti 
sakhoza  kuuka, 

Inde  anagwa  pansi  pa  mapazi 
anga. 

Pakuti  Inu  munandimanga 
m’chuuno  ndi  mphamvu  ya 
ku  nkhondo ; 

Munandigonjetsera  akundiukira. 

Munatembenuzitsanso  adani  an- 
ga  andipatse  mbuyo, 

Kuti  ndiwalikhe  akudana  ndi  ine. 

Anayang’ana  iwo,  koma  pana- 
libe  wopulumutsa  ; 

Ngakhale  kwa  Yehova,  koma 
Iye  sanawayankha. 

Pomwepo  ndinawasansantha  asa- 
lale  ngati  pfumbi  la  pa  dziko, 

Ndinawapondereza  ngati  dothi 
la  m’makwalala. 

Inunso  munandipulumutsa  ine 
pa  kulimbana  kwa  anthu 
anga  ; 

Munandi'sunga  ndikhale  mutu 
wa  amitundu  ; 

Anthu  amene  sindinawadziwa 
adzanditumikira  ine. 

45  Alendo  adzandigonjera  ine, 
Pakumva  za  ine,  adzandimvera 

pomwepo. 

46  Alendo  adzafota, 

Nadzabwera  ndi  kunthunthu- 

mira  oturuka  mokwiririka 
mwawo. 

47  Yehova  ali  ndi  moyo  ; ndipo 

lidalitsike  thanthwe  langa  ; 
Ndipo  akulitsidwe  Mulungu  wa 
thanthwe  la  chipulumutso  cha- 
nga  ; 

48  Inde  Mulungu  wakundibwezera 

chilango  ine, 

Ndi  kundigonjetsera  anthu  a 
mitundu. 

49  Amene  anditurutsa  kwa  adani 

anga ; 

Inde  mundikweza  ine  pamwa- 
mba  pa  iwo  akundiukira  ; 
Mundipulumutsa  kwa  munthu 
wa  chiwawa. 

50  Chifukwa  chache  ndidzakuo- 

ngani  Yehova,  pakati  pa 
amitundu, 

Ndipo  ndidzayimba  zolemekeza 
dzina  lanu. 

51  Iye  apatsa  mfumu  yache  chi- 

pulumutso  chachikuru ; 
Naonetsera  chifundo  wodzoze- 
dwa  wache, 

Kwa  Davide  ndi  mbeu  yache  ku 
nthawi  zonse. 

Ndipo  mau  otsiriza  a Davide 
ndi  awa  : — 

Atero  Davide  mwana  wa  Jese, 
Ater'o  munthu  wokwezedwa, 
Ndiye  wodzozedwa  wa  Mulungu 
wa  Yakobo, 

Ndi  mwini  masalmo  wokoma 
wa  Israyeli  : 

2 Mzimu  wa  Yehova  unalankhula 

mwa  ine, 

Ndi  mau  ache  anali  pa  lilime 
langa. 

3 Mulungu  wa  Israyeli  anati, 
Thanthwe  la  Israyeli  linala- 

nkhula  ndi  ine  ; 

Kudzakhala  woweruza  anthu 
molungama  ; 

Woweruza  m’kuopa  Mulungu. 

4 Iye  adzakhala  ngati  kuunika 

kwa  m’mawa,  poturuka  dzu- 


wa, 

M’mawa  mopanda  mitambo  ; 
Pamene  msipu  uphuka  kutu- 
ruka  pansi, 


' Chifukwa  cha  kuwala  koyera, 
italeka  mvula. 

5 Zoonadi  nyumba  yanga  siikhala 

yotere  ndi  Mulungu  ; 

Koma  Iye  anapangana  ndi  ine 
pangano  losatha, 

Lolongosoka  mwa  zonse  ndi 
losungika  ; 

Pakuti  ichi  ndi  chipulumutso 
changa  chonse,  ndi  kufuna 
kwanga  konse, 

Kodi  sadzachimeretsa  ? 

6 Koma  oipa  onse  adzakhala  ngati 

minga  yoyenera  kuitaya, 
Pakuti  siigwiridwa  ndi  dzanja  ; 

7 Koma  wakukhudza  iyo  adziko- 

nzeratu  chitsulo  ndi  luti  la 
mkondo  ; 

Ndipo  idzatenthedwa  konse  ndi 
moto  m’malo  mwawo. 

8  Maina  a ngwazi  Davide  anali  nazo 
ndiwo  : Josebu-basebete  mTakemoni, 
mkuru  wa  akazembe  ; ameneyu 
ndiye  Adino  mEzni  wolimbana  ndi 
mazana  atatu  ophedwa  nthawi  imo- 
dzi.  9 Ndipo  wotsatana  naye  Eleazeri 
mwana  wa  Dodai  mwana  wa  mAkohi, 
mmodzi  wa  ngwazi  zitatu  zokhala 
ndi  Davide  pamene  iwo  anatonza 
aFilisti  osonkhanidwa  ku  nkhondo 
kumeneko,  atachoka  alsrayeli ; 10  iye 
ananyamuka,  nakantha  aFilisti 
kufikira  dzanja  lache  linalema, 
ndi  dzanja  lache  lomamatika  ku 
lupanga ; ndipo  Yehova  anachititsa 
chipulumutso  chachikuru  tsiku  lija, 
ndipo  anthu  anabwera  m’mbuyo  mwa- 
che  kukafunkha  kokha.  11  Ndipo 
wotsatana  naye  ndiye  Sama  mwana 
wa  Age  mHarari.  Ndipo  aFilisti 
anasonkhana  ali  gulu  pamene  panali 
munda  wa  mphodza ; anthu  na- 
thawa  aFilisti’wo.  12  Koma  iyeyo 
anaima  pakati  pa  munda’wo,  nau- 
chinjiriza,  napha  aFilisti’wo.  Ndipo 
Yehova  anachititsa  chipulumutso  cha- 
chikuru.  13  Ndipo  atatu  a mwa 
makumi  atatu  opambana’wo,  ana- 
tsika  nafika  kwa  Davide  nyengo  ya 
kukolola  m’phanga  la  ku  Adulamu  ; 
ndi  gulu  la  aFilisti  linamanga  zi- 
thando  m’chigwa  cha  Refaimu. 
14  Pamenepo  Davide  anali  m’linga, 
ndi  boma  la  aFilisti  linali  m’Betele- 
hemu.  15  Ndipo  Davide  analakalaka 
nati,  Ha  ! wina  akadandipatsa  madzi 
a m’chitsime  cha  ku  Betelehemu  chiri 
pa  chipata’po  ! 16  Ndipo  ngwazi 

zitatu’zo  zinapyola  khamu  la  aFilisti, 

nizitunga  madzi  m’chitsime  cha  ku 
Betelehemu,  cha  pa  chipata’cho,  na- 
watenga,  nafika  nawo  kwa  Davide  ; 
koma  iye  sanafuna  kumwa’ko,  koma 
anawathira  pansi  kwa  Yehova.  17  Na- 
ti,  Ndisachite  ichi  ndi  pang’ono  ponse, 
Yehova;  ndimwe  kodi  mwazi  wa 
anthu  awa  anapita’wa  ndi  kutaya 
moyo  wawo  ? Chifukwa  chache  iye 
anakana  kumwa.  Izi  anazichita 
ngwazi  zitatu’zi.  18  Ndipo  Abisai, 
mbale  wa  Joabu,  mwana  wa  Zeruya, 
anali  wamkuru  wa  atatu’wa.  Iye 
natukula  mkondo  wache  pa  anthu 
mazana  atatu  nawapha,  natenga  dzina 
iye  mwa  atatu’wa.  19  Kodi  iye 
sindiye  wa  ulemu  mwa  atatu’wa  ? 
chifukwa  chache  anali  kazembe  wa- 
wo  ; ngakhale  iyenso  sadafikana  ndi 
atatu  oyamba.  20  Ndipo  Benaya 
mwana  wa  Yehoyada,  mwana  wa 
ngwazi  wa  ku  Kabzeli  amene  ana- 
chita  zamphamvu,  iye  anapha  anthu 
awiri  a Moabu  akunga  mikango,  na- 
tsikanso  iye  napha  mkango  m’mbuna 
nyengo  ya  chipale  chofewa  ; 21  ndipo 
anapha  mAigupto  munthu  wokongola, 
mAigupto  anali  nawo  mkondo  m’dza- 
nja  lache ; koma  iyeyo  anatsikira 
kwaiye  ndi  ndodo,nasolola  mkondo’wo 
m’dzanja  la  mAigupto,  namupha  ndi 
mkondo  wa  iye  mwini.  22  Izi  ana- 
chita  Benaya  mwana  wa  Yehoyada, 
natenga  dzina  mwa  ngwazi  zitatu’zo. 
23  Iye  ndiye  wa  ulemu  koposa  ma- 
kumi  atatu’wo,  koma  sadafikana  ndi 
atatu  oyamba.  Ndipo  Davide  ana- 
muika  kuyang’anira  olindirira  ache. 

24  Asaheli  mbale  wa  Joabu  anali  wa 
makumi  atatu’wo  ; Elihanani  mwana 
wa  Dodo  wa  ku  Betelehemu  ; 25  Sama 
mHarodi,  Elika  mHarodi  ; 26  Helezi 
mPaliti,  Ira  mwana  wa  Ikesi  mTekoi. 
27  Abiyezeri  mAnetoti,  Mebunai  mHu- 
sati  ; 28  Zalimoni  mAhohi,  Maharai 
mNefati  ; 29  Helebi  mwana  wa  Baana 
mNetofati,  Itaye  mwana  wa  Ribai  wa 
ku  Gibeya  wa  ana  a Benjamini  ; 
30  Benaya  mPiratoni,  Hidai  wa  ku 
timitsinje  ta  Gaasi  ; 31  Abialiboni 

m Aribati , Azmaveti  mBartuimi ; 32  Eli  - 
aba  mShaaliboni  wa  ana  a Jaseni, 
Jonatani  ; 33  Sama  mHarari,  Ahiamu 
mwana  wa  Sarari  mHarari  ; 34  Eli- 
faleti  mwana  wa  Ahasibai,  mwana  wa 
mMaacha,  Eliamu  mwana  wa  Ahito- 
feli  mGiloni  ; 35  Hezra  wa  ku  Kari- 
meli,  Paarai  mAribi  ; 36  Igali  mwana 
wa  Natani  wa  ku  Zoba,  Bani  mGadi  ; 


37  Zeleki  mAmoni,  Naharai  mBeeroti, 
onyamula  zida  za  Joabu  mwana  wa 
Zeruya  ; 38  Ira  mltri,  Garebi  mltri  ; 
39  Uriya  mHiti ; onse  pamodzi  anali 
makumi  atatu  mphambu  asanu  ndi 
awiri. 

O /I  Ndipo  mkwiyo  wa  Yehova 
r unayakanso  pa  Israyeli,  nafu- 
lumiza  Davide  pa  iwo,  nati,  Muka, 
nuwerenge  Israyeli  ndi  Yuda.  2 Ndipo 
mfumu  inanena  ndi  J oabu  kazembe  wa 
khamu,  amene  anali  naye,  Kayendere 
tsopano  mafuko  onse  a Israyeli, 
kuyambira  ku  Dani  kufikira  ku  Beere- 
seba,  nuwerenge  anthu’wo,  kuti  ndi- 
dziwe  kuchuruka  kwawo  kwa  anthu. 
3 Ndipo  Joabu  ananena  ndi  mfumu, 
Yehova  Mulungu  wanu  aonjezere  kwa 
anthu  monga  ali  kuwachurukitsa 
makumi  khumi,  ndi  maso  a mbuye 
wanga  mfumu  achione  ; koma  mbuye 
wanga  mfumu  alikukondwera  bwanji 
ndi  chinthu  ichi  ? 4 Koma  mau  a 

mfumu  anapambana  Joabu  ndi  atso- 
goleri  a khamu’lo.  Ndipo  Joabu  ndi 
atsogoleri  a khamu’lo  anaturuka  pa 
maso  pa  mfumu  kuti  akawerenge 
anthu  a Israyeli.  5 Naoloka  Yordano, 
namanga  zithando  ku  Aroeri  ku 
dzanja  lamanja  kwa  mudzi  uli  pakati 
pa  chigwa  cha  Gadi,  ndi  ku  Jazeri ; 

6 nafika  ku  Gileadi  ndi  ku  dera  la 
Tatimuhodisi ; nafika  ku  Dani-Jaana 
ndi  kuzungulira,  kufikira  ku  Zidoni, 

7 nafika  ku  linga  la  Turo  ndi  ku  midzi 
yonse  ya  aHivi  ndi  ya  aKanani  ; natu- 
rukira  ku  mwera  kwa  Yuda  ku  Beere- 
seba.  8 Chomwecho  pamene  atayenda 
dziko  lonse  anafika  ku  Yerusalemu 
pakutha  miezi  isanu  ndi  inai,  ndi 
masiku  makumi  awiri.  9NdipoJoabu 
anapereka  kwa  mfumu  kuchuruka 
kwa  anthu  adawawerenga ; ndipo 
m’Israyeli  munali  anthu  zikwi  mazana 
asanu  ndi  atatu,  ngwazi  zosolola 
lupanga ; ndi  anthu  a Yuda  ndiwo 
zikwi  mazana  asanu. 

1 0 Pamenepo  mtima  wa  Davide  una- 
mtsutsa,  atatha  kuwerenga  anthu’wo. 
Davide  nati  kwa  Yehova,  Ndinachimwa 
lcwakukuru  ndi  chinthu  chimene  ndi- 
nachita  ; koma  tsopano  Yehova  mu- 
chotse  mphulupulu  ya  mnyamata 
wanu,  pakuti  ndinachita  kopusa 
ndithu.  11  Ndipo  pouka  Davide 
m’mawa  mau  a Yehova  anafika  kwa 
mneneri  Gadi,  mlauli  wa  Davide, 
kuti,  12  Kalankhule  ndi  Davide, 
Atero  Yehova;  kuti,  Ndikuikira  zinthu 

zitatu  ; udzisankhire  wekha  chimodzi 
cha  izo,  ndikakuchitire  chimenecho. 
13  Chomwecho  Gadi  anafika  kwa 
Davide,  namuuza,  nanena  naye,  Kodi 
zikugwereni  m’dziko  mwanu  zaka 
zisanu  ndi  ziwiri  za  njala  ? Kapena 
muthawe  adani  anu  akukupitikitsani 
miezi  itatu  ? kapena  m’dziko  mwanu 
mukhale  mliri  masiku  atatu  ? Che- 
njerani  tsono  ndi  kulingalira  bwino 
mau  amene  ine  ndibwere  nawo  kwa 
wondituma’yo.  14  Ndipo  Davide  ana- 
nena  ndi  Gadi,  Ndipsinjika  mtima 
kwambiri,  tigwe  m’dzanja  la  Yehova ; 
pakuti  zifundo  zache  nzazikuru  ; 
koma  tisagwe  m’dzanja  la  munthu. 
15  Chomwecho  Yehova  anatumiza 
mliri  pa  Israyeli  kuyambira  m’mawa 
kufikira  nthawi  yoikika  ; ndipo  ana- 
fa’po  anthu  zikwi  makumi  asanu  ndi 
awiri  kuyambira  ku  Dani  kufikira  ku 
Beereseba.  16  Ndipo  pamene  mthenga 
anatambasulira  dzanja  lache  ku  Yeru- 
salemu  kuuononga,  choipa’cho  china- 
chititsa  Yehova  chisoni,  Iye  nauza 
mthenga  wakuononga  anthu’wo,  kuti, 
Kwafikira  tsopano,  bweza  dzanja  lako. 
Ndipo  mthenga  wa  Yehova  anali  pa 
dwale  la  Arauna  mjebusi.  17  Ndipo 
Davide  analankhula  ndi  Yehova  pa- 
mene  anaona  mthenga  wakudwalitsa 
anthu,  nati,  Onani  ndachimwa  ine, 
ndinachita  mwa  mphulupulu  ; koma 
nkhosa  izi  zinachitanji  ? dzanja  lanu 
likhale  pa  ine  ndi  pa  nyumba  ya  atate 
wanga.  18  Ndipo  Gadi  anafika  tsiku 
lomwelo  kwa  Davide  nanena  naye, 


Kwerani  mukamangire  Yehova  guwa 
Ia  nsembe  pa  dwale  la  Arauna  mjebusi. 
19  Ndipo  Davide  anakwera’ko  monga 
mwa  kunena  kwa  Gadi  monga  adala- 
mulira  Yehova.  20  Ndipo  Arauna  ana- 
yang’ana  naona  mfumu’yo  ndi  anya- 
mata  ache  alikubwera  kwa  iye  ; natu- 
ruka  Arauna  naweramira  pa  maso  pa 
mfumu  nkliope  yache  pansi.  21  Ara- 
una  nati,  Mbuye  wanga  mfumu, 
mwadzeranji  kwa  mnyamata  wanu  ? 
Ndipo  Davide  anati,  Kugula  dwale 
lako  ili,  kuti  ndimangire’po  Yehova 
guwa  la  nsembe,  kuti  mliri’wo  ule- 
keke  kwa  anthu.  22  Arauna  nati  kwa 
Davide,  Mbuye  wanga  mfumu  atenge 
napereke  nsembe  chomkomera  ; sizi 
ng’ombe  za  nsembe  yopsereza,  ndi 
zipangizo  ndi  zomangira  ng’ombe 
zikhale  nkhuni  ; 23  zonsezi,  mfumu, 
Arauna  akupatsani  rnfumu.  Ndipo 
Arauna  anati  kwa  mfumu,  Yehova 
Mulungu  wanu,  akulandireni.  24  Ko- 
ma  mfumu  inati  kwa  Arauna,  Iai ; 
koma  ndidzaligula  kwa  iwe  pa  mtengo 
wache,  pakuti  sindidzapereka  kwa 
Yehova  Mulungu  wanga  nsembe  zo- 
psereza  zopanda  mtengo  wache. 
Momwemo  Davide  anagula  dwale’lo 
ndi  ng’ombe’zo  napereka’po  masekeli 
makumi  asanu  a siliva.  25  Ndipo 
Davide  anamangira’po  Yehova  guwa 
la  nsembe,  napereka  nsembe  zopse- 
reza,  ndi  nsembe  zoyamika.  Mo- 
mwemo  Yehova  anapembedzeka  chi- 
fukwa  cha  dziko,  ndi  mliri  wa  pa 
Israyeli  unalekeka. 

1NDIPO  mfumu  Davide  anakalamba 
nachuruka  masiku  ache  ; ndipo 
iwo  anampfunda  ndi  zopfunda,  koma 
iye  sanafundidwa.  2 Pamenepo  anya- 
mata  ache  ananena  naye,  Amfunire 
mbuye  wanga  mfumu  namwali,  aimi- 
rire  pa  maso  pa  mfumu  namsunge  ; 
nagone  m’mfukato  mwanu,  kuti  mbuye 
mfumu  yanga  afundidwe.  3 Tsono 
anafunafuna  m’malire  monse  a Isra- 
yeli  namwali  wokongola,  napeza  Abi- 
sagi  wa  ku  Sunamu,  nabwera  naye 
kwa  mfumu.  4 Ndipo  namwali’yo 
anali  wokongola  ndithu,  namasunga 
mfumu  namtumikira  ; koma  mfumu 
siinamdziwa.  5 Pamenepo  Adoniya 


mv/ana  wa  Hagiti  anadzikuza,  nati, 
Ndikhala  mfumu  ndine ; nadzikonzera 
agareta  ndi  a pa  kavalo  ndi  anthu 
makumi  asanu  omtsogolera  motha- 
manga.  6 Ndipo  atate  wache  sada- 
mbvuta  masiku  ache  onse,  ndi  kuti, 
Watero  chifukwa  ninji  ? Ndiponso 
anali  muntlvu  wokongola  ndithu  ; na- 
pondana  ndi  Abisalomu.  7 Ndipo 
anapangana  ndi  Joabu  mwana  wa 
Zeruya,  ndi  Abyatara  wansembe’yo  ; 
ndipo  amenewo  anamtsata  Adoniya 
namthandiza.  8 Koma  Zadoki  wanse- 
mbe,  ndi  Benaya  mwana  wache  wa 
Yehoyada,  ndi  Natani  mneneri,  ndi 
Simeyi,  ndi  Reyi,  ndi  anthu  a mphamvu 

aja  adali  ndi  Davide,  sanali  ndi 
Adoniya.  9 Ndipo  Adoniya  anapha 
nkhosa  ndi  ng’ombe  ndi  nyama 
zonona  pa  mwala  pa  Zoheleti,  uli 
pafupi  ndi  chitsime  cha  Rogeli,  naitana 
abale  ache  onse  ana  a mfumu,  ndi 
anthu  onse  a Yuda  anyamata  a 
mfumu  ; 110  koma  Matani  mneneri’yo, 
ndi  Benaya,  ndi  anthu  a mphamvu 
aja,  ndi  Solomo  mbale  wache,  sana- 
waitana.  1 1 Pamenepo  Natani  anane- 
na  ndi  Batiseba  amache  wa  Solomo, 
nati,  Kodi  sunamva  kuti  Adoniya 
mwana  wa  Hagiti  walowa  ufumu, 
ndipo  Davide  mbuye  wathu  sadziwa  ? 
12  Ubwere  tsono,  ndikupangire,  kuti 
usunge  moyo  wako,  ndi  moyo  wa 
mwana  wako  Solomo.  13  Muka 
nulowe  kwa  mfumu  Davide,  nukati 
kwa  iye,  Mbuye  wanga  mfumu,  kodi 
simunalumbirira  mdzakazi  wanu,  ndi 
kuti,  Zedi  Solomo  mwana  wako  adza- 
khala  mfumu  nditamuka  ine,  nadza- 
khala  pa  mpando  wanga  wa  chifumu  ? 
ndipo  Adoniya  akhaliranji  mfumu  ? 
14  Taona,  uli  chilankhulire  ndi  mfumu, 
inenso  ndidzalowa  pambuyo  pako, 
ndi  kutsimikiza  mau  ako.  15  Pame- 
nepo  Batiseba  analowa  kwa  mfumu 
ku  chipinda  ; ndipo  mfumu’yo  inali 
yokalamba  ndithu  ; ndipo  Abisagi  wa 
ku  Sunamu  anali  kutumikira  mfumu. 
16  Ndipo  Batiseba  anawerama  nala- 
mbira  mfumu,  ndi  mfumu  niti,  Ufuna- 
nji  ? 17  Ndipo  iye  ananena  nayo, 

Mbuye  wanga,  munalumbirira  mdza- 
kazi  wanu  pa  Yehova  Mulungu  wanu, 
ndi  kuti,  Zedi  Solomo  mwana  wako 
adzakhala  mfumu  nditamuka  ine, 
nadzakhala  pa  mpando  wanga  wa 
chifumu.  18  Ndipo  tsopano  taonani, 
Adoniya  walowa  ufumu,  ndipo  inu 
mbuye  wanga  mfumu  simudziwa. 
19  Ndipo  iye  anapha  ng’ombe  ndi 
nyama  zonona  ndi  nkhosa  za  unyinji, 
naitana  ana  amuna  onse  a mfumu,  ndi 
Abyatara  wansembe,  ndi  Joabu  kaze- 
mbe  wa  nkhondo  ; koma  Solomo 
mnyamatawanusanamuitana.  20Ndi- 
po  tsopano,  mbuye  wanga  mfumu, 
maso  a alsrayeli  onse  ali  pa  inu,  kuti 
muwauze  amene  adzakhala  pa  mpando 
wa  chifumu  wa  mbuye  wanga  mfumu 
atamuka  iye.  21  Mukapanda  kutero, 
kudzachitika,  pamene  mbuye  wanga 
mfumu  atagona  kwa  makolo  ache,  ine 
ndi  mwana  wanga  Solomo  tidzaye- 
sedwa  ochimwa.  22  Ndipo  taona,  iye 
ali  chilankhulire  ndi  mfumu,  Natani 


mneneri’yo  analowa’mo.  23  Ndipo 
anauza  mfumu,  kuti,  Wafika  Natani 
mneneri’yo.  Ndipo  iye  anafika  pa 
maso  pa  mfumu,  naweramitsa  nkhope 
yache  pansi  pa  maso  pa  mfumu. 
24  Ndipo  Natani  anati,  Mbuye  wanga 
mfumu,  kodi  inu  munati,  Adoniya 
adzakhala  mfumu  nditamuka  ine, 
nadzakhala  ndiye  pa  mpando  wanga 
wa  chifumu  ? 25  Popeza  iye  watsika 

lero,  nakapha  ng’ombe  ndi  nyama 
zonona  ndi  nkhosa  za  unyinji,  naitana 
ana  amuna  onse  a mfumu,  ndi  aka- 
zembe  a nkhondo,  ndi  Abyatara 
wansembe  ; ndipo  taonani,  iwowo 
akudya  ndi  kumwa  pa  maso  pache, 
nati,  Akhale  ndi  moyo  mfumu  Adoni- 
ya.  26  Koma  ine,  inde  inedi  mnya- 
mata  wanu,  ndi  Zadoki  wansembe,  ndi 
Benaya  mwana  wa  Yehoyada,  ndi 
Solomo  mnyamata  wanu,  sanatiitana. 

27  Chinthu  ichi  chachitika  ndi  mbuye 
wanga  mfumu  kodi,  ndipo  simuna- 
dziwitsa  mnyamata  wanu  amene  adza- 
khala  pa  mpando  wa  chifumu  wa 
mbuye  wanga  mfumu  atamuka  iye  ? 

28  Tsono  mfumu  Davide  anayankha, 
nati,  Ndiitanireni  Batiseba.  Ndipo 
iye  analowa  pa  maso  pa  mfumu, 
naima  pa  maso  pa  mfumu.  29  Ndi- 
po  mfumu  inalumbira,  niti,  Pali  Ye- 
hova  amene  anapulumutsa  moyo 
wanga  m’nsautso  monse,  30  zedi 
monga  umo  ndinalumbirira  iwe  pa 
Yehova  Mulungu  wa  Israyeli,  ndi  kuti, 
Zoonadi  Solomo  mwana  wako  adza- 
khala  mfumu  nditamuka  ine,  nadza- 
khala  pa  mpando  wanga  wa  chifumu 
m’malo  mwa  ine,  zedi  nditero  lero 
lomwe.  31  Pamenepo  Batiseba  ana- 
weramitsa  pansi  nkhope  yache,  nala- 
mbira  mfumu,  nati,  Mbuye  wanga 
mfumu  akhale  ndi  moyo  nthawi  za 
muyaya.  32  Ndipo  mfumu  Davide 
anati,  Kandiitanireni  Zadoki  wanse- 
mbe’yo,  ndi  Natani  mneneri’yo,  ndi 
Benaya  mwana  wa  Yehoyada.  Iwo 
nalowa  pa  maso  pa  mfumu.  33  Ndipo 
mfumu  inati  kwa  iwo,  Tengani  akapolo 
a mfumu  yanu,  nimukweze  Solomo 
mwana  wanga  pa  nyuru  yanga  yanga, 
nimutsikire  naye  ku  Gihoni.  34  Ndipo 
Zadoki  wansembe  ndi  Natani  mneneri 
akamdzoze  kumeneko  akhale  mfumu 
ya  Israyeli  ; ndipo  muombe  lipenga, 
ndi  kuti,  Mfumu  Solomo  akhale  ndi 
moyo.  35  Pamenepo  mumtsate  iye, 
iye  nadzadza  nadzakhala  pa  mpando 
wanga  wa  chifumu,  popeza  adzakhala 

iyeyu  mfumu  m’malo  mwanga  ; 
ndipo  ndamuika  iye  akhale  mtsogoleri 
wa  Israyeli  ndi  Yuda.  36  Ndipo 
Benaya  mwana  wa  Yehoyada  anaya- 
nkha  mfumu,  nati,  Amen,  ateronso 
Yehova  Mulungu  wa  mbuye  wanga 
mfumu.  37  Monga  umo  Yehova  ana- 
khalira  ndi  mbuye  wanga  mfumu, 
momwemo  akhalenso  ndi  Solomo, 
nakuze  mpando  wache  wa  chifumu 
upose  mpando  wa  chifumu  wa  mbuye 
wanga  mfumu  Davide.  38  Pamenepo 
Zadoki  wansembe,  ndi  Natani  mne- 
neri,  ndi  Benaya  mwana  wa  Yehoyada, 
ndi  Akereti,  ndi  aPeleti  aja  anatsika, 
nakweza  Solomo  pa  nyuru  ya  mfumu 
Davide,  nafikanaye  ku  Gihoni.  39  Ndi- 
po  Zadoki  wansembe  anatenga  nyanga 
ya  mafuta  inali  m’Chihema,  namdzoza 
Solomo.  Ndipo  iwo  anaomba  lipenga, 
ndi  anthu  onse  anati,  Mfumu  Solomo 
akhale  ndi  moyo.  40  Ndipo  anthu 
onse  anakwera  namtsata,  naliza  zito- 
liro,  nakondwera  ndi  kukondwera 
kwakukuru,  kotero  kuti  pansi  pana- 
ng’ambika  ndi  phokoso  lawo.  41  Ndi- 
po  Adoniya  ndi  oitanidwa  onse 
anali  ndi  iye  analimva  atatha  ku- 
dya.  Ndipo  Yoabu,  pakumva  kuomba 
kwa  lipenga’lo,  anati,  Phokoso’lo 
nda  chiani  kuti  m’mudzi  muli  chi- 
bumo  ? 42  Iye  akali  chilankhulire, 

taona,  walowa  Yonatani  mwana  wa 
Abyatara  wansembe,  ndipo  Adoniya 
anati,  Lowa  popeza  ndiwe  munthu 
wamphamvu,  nubwera  nawo  uthenga 
wabwino.  43  Ndipo  Yonatani  ana- 
yankha,  nati  kwa  Adoniya,  Zedi 
Davide  mbuye  wathu  mfumu  walonga 
Solomo  ufumu  : 44  ndipo  mfumu  yatu- 
manso  Zadoki  wansembe,  ndi  Natani 
mneneri,  ndi  Benaya  mwana  wa 
Yehoyada,  ndi  aKereti,  ndi  aPeleti 
aja,  namkweza  iye  pa  nyuru  ya 
mfumu.  45  Ndipo  Zadoki  wansembe 
ndi  Natani  mneneri  anamdzoza  mfumu 
ku  Gihoni,  ndipo  achokera  kumeneko 
chikondwerere,  ndi  m’mudzi’mo  muli 
phokoso.  Ndilo  phokoso  limene  mwa- 
mva’li.  46  Ndiponso  Solomo  wakhala 
pa  chimpando  cha  ufumu.  47  Ndi- 
ponso  akapolo  a mfumu  anadzadalitsa 
Davide  mbuye  wathu  mfumu,  nati, 
Mulungu  wanu  aposetse  dzina  la 
Solomo  lipunde  dzina  lanu,  nakulitse 
mpando  wache  wa  chifumu  upose 
mpando  wanu  wa  chifumu  ; ndipo 
mfumu  anawerama  pa  kama’po. 
48  Ndiponso  watero  mfumu,  Woleme- 


kezeka  Yehova  Mulungu  wa  Israyeli, 
amene  wapereka  lero  wina  wokhala 
pa  mpando  wanga  wa  chifumu,  maso 
anga  ali  chipenyere.  49  Pamenepo 
oitanidwa  onse  a Adoniya  anachita 
mantha,  nanyamuka,  napita  yense 
njira  yache.  50  Ndipo  Adoniya  ana- 
opa  chifukwa  cha  Solomo,  nanya- 
muka,  nakagwira  nyanga  za  guwa 
la  nsembe.  51  Ndipo  anthu  anakauza 
Solomo,  kuti,  Taonani,  Adoniya  aopa 
mfumu  Solomo,  popeza  taonani,  wa- 
gwira  nyanga  za  guwa  la  nsembe, 
nati,  Mfumu  Solomo  alumbirire  ine 
lero  kuti  sadzandipha  kapolo  wache 
ndi  lupanga.  52  Ndipo  Solomo  anati, 
Iye  akakhala  munthu  woyenera  sili- 
dzagwa  pansi  tsitsi  lache  limodzi  lonse  ; 
koma  mukapezeka  mwa  iye  choipa, 
adzafadi.  53  Tsono  mfumu  Solomo 
anatuma  anthu  nakamtsitsa  ku  guwa 
ia  nsembe.  Iye  nadza,  nagwadira 
mfumu  Solomo  ; Solomo  nati  kwa 
iye,  Pita  kwanu. 

2Pakuyandikira  masiku  ache  a 
Davide  akuti  amwalire,  anala- 
mulira  Solomo  mwana  wache,  nati, 
2 Ndimuka  ine  njira  ya  dziko 
lonse  : limba  mtima  tsono,  nudzionetse 
umunthu  ; 3 nusunge  chilangizo  cha 
Yehova  Mulungu  wako,  kuyenda 
m’njira  zache,  kusunga  malemba  ndi 
malamulo  ndi  maweruzo  ndi  umboni 
wache,  monga  mulembedwa  m’chila- 
mulo  cha  Mose,  kuti  ukachite  mwa 
nzeru  m’zonse  ukachita’zo,  ndi  ku- 
mene  konseukatembenukira’ko  ; 4ku- 
ti  Yehova  akakhazikitse  mau  ache 
adanena’wo  za  ine,  kuti,  Ngati  ana  ako 
akasunga  bwino  njira  zawo,  kuyenda 
moona  pa  maso  pa  ine  ndi  mtima 
wawo  wonse  ndi  moyo  wawo  wonse, 
nditi  sipadzakusowa  mwamuna  mmo- 
dzi  pa  mpando  wa  chifumu  wa  Israyeli. 
5 Ndiponso  udziwa  chimene  Yoabu 
mwana  wa  Zeruya  anandichitira,  inde 
chimene  anawachitira  akazembe  awiri 
aja  a magulu  a nkhondo  a Israyeli,  ndi- 
wo  Abineri  mwana  wa  Neri,  ndi  Amasa 
mwana  wa  Yeteri,  amene  aja  ana- 
wapha,  nakhetsa  mwazi  ngati  wa 
nkhondo  masiku  a mtendere,  napaka 
mwazi  wa  nkhondo  pa  lamba  lache  la 
m’chuuno  mwache,  ndi  pa  nsapato  za 
pa  mapazi  ache.  6 Chita  mwa  nzeru 
yako  tsono,  osalola  mutu  wache  wa 
imvi  utsikire  ku  manda  ndi  mtendere. 
7 Koma  uchitire  zokoma  ana  amuna 
aja  a Barizilai  wa  ku  Gileadi,  akhale 

pakati  pa  akudyera  pa  gome  lako, 
popeza  momwemo  amenewo  anandi- 
yandikira  muja  ndinalikuthawa  Abisa- 
lomu  mbale  wako.  8 Ndipo  taona 
uli  naye  Simeyi  mwana  wa  Gera  wa 
pfuko  la  Benjamini  wa  ku  Bahurimu, 
yemwe  uja  adanditemberera  ndi  tembe- 
rero  lalikuru  tsiku  lija  lakupita  ine  ku 
Mahanaimu  ; koma  anadzakomana 
ndi  ine  pa  Yordano,  ndipo  ndinalu- 
mbirira  iye  pa  Yehova,  kuti,  Sindi- 
kupha  iwe  ndi  lupanga.  9 Ndipo 
tsono,  usamuyesera  iye  wosachimwa, 
popeza  ndiwe  munthu  wa  nzeru,  ndipo 
udziwa  umo  uyenera  kumchitira  iye, 
nutsitsire  mutu  wache  wa  imvi  ndi 
mwazi  ku  manda.  10  Ndipo  Davide 
anagona  pamodzi  ndi  makolo  ache, 
naikidwa  m’mudzi  wa  Davide.  11  Ndi- 
po  masiku  ache  akukhala  Davide 
mfumu  ya  Israyeli  anali  zaka  makumi 
anai  ; zaka  zisanu  ndi  ziwiri  ana- 
khala  mfumu  ku  Hebroni,  ndi  zaka 
makumi  atatu  mphambu  zitatu  ana- 
khala  mfumu  ku  Yerusalemu. 

12  Tsono  Solomo  anakhala  pa 
mpando  wa  chifumu  wa  Davide  atate 
wache,  ndipo  ufumu  wache  unakha- 
zikika  kwakukuru. 

13  Pomwepo  Adoniya  mwana  wa 
Hagiti  anadza  kwa  Batiseba  amai 
wache  wa  Solomo,  ndipo  mkazi’yo 
anati,  Kodi  wadza  ndi  mtendere  ? 
Nati,  Ndi  mtendere  umene.  14  Ana- 
tinso,  Ndiri  nanu  mau.  Nati  iye, 
Tanena.  15  Nati  iye,  Mudziwa  kuti 
ufumu  unali  wanga,  ndi  kuti  alsrayeli 
onse  anaika  maso  awo  pa  ine,  kuti 
ndikhale  mfumu  ndine  ; koma  ufu- 
mu  watembenuka  nukhala  wa  mbale 
wanga,  popeza  iye  anaulandira  kwa 
Mulungu.  16  Ndipo  tsopano,  ndiku- 
pemphani  pempho  limodzi,  musandi- 
kaniza.  Ndipo  mkazi’yo  anati  kwa 
iye,  Tanena.  17  Nati  iye,  Mundine- 
nere  kwamfumu  Solomo,  popeza  saku- 
kanizani,  kuti  andipatse  Abisagi  wa 
ku  Sunamu  akhale  mkazi  wanga. 
18  Ndipo  Batiseba  anati,  Chabwino, 
ndidzakunenera  kwa  mfumu.  19  Tso- 
no  Batisebaananka  kwa  mf  umu  Solomo 
kukanenera  Adoniya  kwa  iye.  Ndipo 
mfumu  inanyamuka  kukomana  naye, 
namuweramira  nakhalanso  pa  mpando 
wache  wa  chifumu,  naikitsa  mpando 
wina  wa  amache  wa  mfumu,  nakhala 
iye  ku  dzanja  lache  la  manja.  20  Pa- 
menepo  mkazi’yo  anati,  Ndikupempha- 
ni  kapempho  kamodzi,  musandikaniza. 


Ndipo  mfumu  inati  kwa  iye,  Tape- 
mphani  amai  wanga,  popeza  sindi- 
kukanizani.  21  Ndipo  iye  anati, 
Abisagi  wa  ku  Sunamu  apatsidwe  kwa 
Adoniya  mbale  wanu  akhale  mkazi 
wache.  22  Ndipo  mfumu  Solomo 
anayankha,  nati  kwa  amai  wache, 
Mupempheranji  Abisagi  wa  ku  Sunamu 
akhale  wache  wa  Adoniya  ? Mumpe- 
mpherenso  ufumu,  popeza  ndiye  mku- 
ru  wanga  ; inde  ukhale  wache,  ndi  wa 
Abyatara  wansembe’yo,  ndi  wa  Yoabu 
mwana  wa  Zeruya.  23  Pomwepo 
mfumu  Solomo  analumbira  pa  Yehova, 
nati,  Mulungu  andilange  naonjeze’po, 
zedi  Adoniya  wadziphetsa  yekha  ndi 
mau  awa.  24  Ndipo  tsono,  Pali 
Yehova  amene  wandikhazikitsa  ine, 
nandikhalitsa  pa  mpando  wa  chi- 
fumu  wa  Davide  atate  wanga,  nandi- 
mangira  nyumba  monga  analonjeza, 
zedi  Adoniya  aphedwa  lero  lomwe. 

25  Ndipo  mfumu  Solomo  anatuma 
dzanjala  Benayamwana  wa  Yehoyada, 
ndipo  anamgwera,  namwalira  iye. 

26  Ndipo  mfumu  inanena  ndi  Abyatara 
wansembe’yo,  Pita  ku  Anatoti  ku 
minda  yako  ; pakuti  wakutidwa  ndi 
imfa  ; koma  sindikupha  iwe  lero  lino, 
chifukwa  unanyamula  likasa  la  Ambu- 
ye  Yehova  pa  maso  pa  Davide  atate 
wanga,  ndi  popeza  unazunzidwa  monse 
umo  atate  wanga  Davide  anazunzi- 
dwa’mo.  27  Motero  Solomo  anacho- 
tsa  Abyatara  asakhalenso  wansembe 
wa  Yehova,  kuti  akakwaniritse  mau 
a Yehova  amene  aja  adalankhula 
ku  Silo  za  rnbumba  ya  Eli.  28  Ndipo 
mbiri’yi  inamfika  Yoabu,  pakuti  Yoabu 
anapambukirakwaAdoniya,angakhale 
sanapambukira  kwa  Abisalomu.  Ndi- 
po  Yoabu  anathawira  ku  chihema  cha 
Yehova,  nagwira  nyanga  za  guwa  la 
nsembe.  29  Ndipo  anamuuza  mfumu 
Solomo,  kuti,  Yoabu  wathawira  ku 
chihema  cha  Yehova  ; ndipo  taonani, 
wakhala  ku  guwa  la  nsembe.  Po- 
mwepo  Solomo  anatuma  Benaya 
mwana  wa  Yehoyada,  nati,  Kamkwere. 
30  Nafika  Benaya  ku  chihema  cha 
Yehova,  nati  kwa  iye,  Mfumu  itero, 
Taturuka.  Nati,  Iai,  koma  ndifere 
pompano.  Ndipo  Benaya  anabweza 
mau  kwa  mfumu,  nati,  Yoabu  wanena 
chakuti,  nandiyankha  mwakuti  mwa- 
kuti.  31  Ndipo  mfumu  inati  kwa  iye, 
Chita  monga  umo  wanena  iye,  nu- 
mkwere,  numuike  ; kuti  undicho- 
tsere  ine  ndi  nyumba  ya  atate  wanga 

mwazi  uja  Yoabu  anaukhetsa  wopanda 
chifukwa.  32  Ndipo  Yehova  adza- 
mbwezera  mwazi  wache  pa  mutu 
wache  wa  iye  yekha,  popeza  iye  ana- 
wakantha  anthu  awiri  olungama  ndi 
okoma  oposa  iye  mwini,  nawapha  ndi 
lupanga,  atate  wanga  Davide  osadziwa., 
ndiwo  Abineri  rnwana  wa  Neri  kaze- 
mbe  wa  khamu  la  nkhondo  la  Israyeli, 
ndi  Amasa  mwana  wa  Yeteri  kazembe 
wa  khamu  la  nkhondo  la  Yuda. 
33  Motero  mwazi  wawo  udzabweranso 
pa  mutu  wache  wa  Yoabu,  ndi  pa  mutu 
wa  mbumba  yache,  ku  nthawi  ya 
muyaya  ; koma  Davide,  ndi  mbumba 
yache,  ndi  banja  lache,  ndi  mpando 
wache  wa  chifumu  adzakhala  ndi 
mtendere  wa  Yehova  ku  nthawi  ya 
muyaya.  34  Pomwepo  Benaya  mwa- 
na  wa  Yehoyada  anakwera  namka- 
ntha  iye,  namupha  ; ndipo  anaikidwa 
m’nyumba  yache  yache  ku  chipululu. 
35  Ndipo  mfumu  inaika  Benaya 
mwana  wa  Yehoyada  m’malo  mwache 
kutsogolera  khamu  la  nkhondo,  ndi 
mfumu  inaika  Zadoki  wansembe 
m’malo  mwa  Abyatara.  36  Ndipo 
mfumu  inatuma  munthu  kukaitana 
Simeyi,  nati  kwa  iye,  Udzimangire 
nyumba  m’Yerusalemu,  nukhale  ko- 
mweko  osaturuka’ko  kumka  kwina 
konse.  37  Popeza  tsiku  lomwelo 
lakuturuka  iwe  ndi  kuoloka  mtsinje 
Kidroni,  tadziwa  ndithu  kuti  udzafadi, 
mwazi  wako  udzakhala  pa  mutu  wa 
iwewekha.  38  Ndipo  Simeyi  ananena 
ndi  mfumu,  Mau  awa  ndi  abwino  ; 
monga  momwe  mwanena  mbuye  wa- 
nga  mfumu  momwemo  ndidzachita 
kapolo  wanu.  Ndipo  Simeyi  anakhala 
m’Yerusalemu  masiku  ambiri.  39  Ndi- 
po  kunachitika,  zitapita  zaka  zitatu, 
kuti  akapolo  awiri  a Simeyi  anatha- 
wira  kwa  Akisi  mwana  wa  Maaka 
mfumu  ya  Gati.  Ndipo  anamuuza 
Simeyi,  nati,  Taonani,  akapolo  anu 
akhala  ku  Gati.  40  Ndipo  Simeyi 
ananyamuka,  namangirira  mbereko 
pa  buru  wache,  namka  ku  Gati  kwa 
Akisi  kukafuna  akapolo  ache  ; na- 
muka  Simeyi,  nabwera  nawo  akapolo 
ache  kuchokera  ku  Gati.  41  Ndipo 
anamuuza  Solomo,  kuti,  Simeyi  wa- 
choka  ku  Yerusalemu  kumka  ku  Gati, 
nabweranso.  42  Ndipo  mfumu  ina- 
tuma  munthu  kukaitana  Simeyi,  niti 
kwa  iye,  Kodi  sindinakulumbiritsa 
pa  Yehova  ndi  kukuchenjeza,  kuti, 
Tadziwa  ndithu,  kuti  tsiku  lakuturuka 


iwe  ndi  kukayenda  kwina  konse 
udzafa  ndithu.  Ndipo  iwe  unati  kwa 
ioe,  Mau  amene  ndawamva  ndi  abwino. 
43  Sunasunga  chifukwa  ninji  lumbiro 
la  pa  Yehova,  ndi  lamulo  lija  ndina- 
kulamulira  iwe  ? 44  Tsono  mfumu 

inanenanso  ndi  Simeyi,  Udziwa  iwe 
choipa  chonse  mtima  wako  umadzi- 
wa’cho,  chimene  udachitira  Davide 
atatewanga;  chifukwa  chache  Yehova 
adzakubwezera  choipa  chako  pa  mutu 
pako  mwini.  45  Koma  mfumu  So- 
lomo  adzadalitsika,  ndi  mpando  wa 
chifumu  wa  Davide  udzakhazikika  pa 
maso  pa  Yehova  ku  nthawi  ya  muyaya. 
46  Pamenepo  mfumu  inalamulira 
Benaya  mwana  wa  Yehoyada,  ndipo 
iye  anaturuka  namkwera,  namwali- 
ra  iye.  Ndipo  ufumu  unakhazik.ika 
m’dzanja  la  Solomo. 

SNdipo  Solomo  anapalana  ubwenzi 
ndi  Farao  mfumu  ya  Aigupto,  na- 
tenga  mwanawamkazi  waFarao,  nadza 
naye  ku  mudzi  wa  Davide,  mpaka 
atamanga  nyumba  ya  iye  yekha,  ndi 
nyumba  ya  Yehova,  ndi  linga  lozinga 
Yerusalemu.  2 Koma  anthu  anaphera 
nsembe  pa  misanje,  popeza  panalibe 
nyumba  yomangira  dzina  la  Yehova 
kufikira  masiku  omwewo.  3 Ndipo  So- 
lomo  anakondana  ndi  Yehova,  nayenda 
m’malemba  a Davide  atate  wache ; 
koma  anaphera  nsembe  nafukiza  zo- 
nunkhira  pa  misanje. 

4 Ndipo  mfumu  inapita  ku  Gibeoni 
kukaphera  nsembe  kumeneko  ; popeza 
msanje  waukuru  unali  kumeneko, 
Solomo  anapereka  nsembe  zopsereza 
chikwi  chimodzi  pa  guwa’Io  la  nsembe. 
5 Ku  Gibeoni  Yehova  anaonekera 
Solomo  m’kulota  usiku,  nati  Mulu- 
ngu,  Tapempha  chimene  ndikupatse. 
6 Ndipo  Solomo  anati,  Munamchitira 
mtumiki  wanu  Davide  atate  wanga 
zokoma  zazikulu,  monga  umo  ana- 
yenda  pa  maso  panu  ndi  choonadi  ndi 
chilungamo  ndi  mtima  woongoka  ndi 
Inu  ; ndipo  mwamsungira  chokoma 
ichi  chachikuru  kuti  mwampatsa 
mwana  kukhala  pa  mpando  wache  wa 
chifumu  monga  lero  lino.  7 Ndipo 
tsopano,  Yehova  Inu  Mulungu  wanga, 
mwalonga  ine  kapolo  wanu  ufumu 
m’malo  mwa  atate  wanga  Davide, 
koma  ine  ndine  kamwana,  sindidziwa 
kuturuka  kapena  kulowa.  8 Ndipo 
kapolo  wanu  ndiri  pakati  pa  anthu 
anu  amene  Inu  munawasankha,  anthu 
ambirimbiri  osawerengeka,  kapena 

kulembeka  m’unyinji  wawo.  9 Pa- 
tsani  tsono  kapolo  wanu  mtima 
womvera  wakuweruza  anthu  anu ; 
kuti  ndizindikire  pakati  pa  zabwino 
ndi  zoipa ; pakuti  akutha  ndani 
kuweruza  anthu  anu  ambiri  amene  ? 
10  Ndipo  mau  amenewa  anakondwe- 
retsa  Yehova  kuti  Solomo  anapempha 
chimenechi.  11  Ndipo  Mulungu  anati 
kwa  iye,  Popeza  wapempha  chimene- 
chi,  osadzipemphera  masiku  ambiri, 
osadzipempheranso  chuma,  osadzi- 
pempheranso  moyo  wa  adani  ako,  ko- 
ma  wadzipemphera  nzeru  zakumvera 
mirandu  ; 12  taona,  ndachita  monga 
mwa  mau  ako  ; taona  ndakupatsa 
mtima  wa  nzeru  ndi  wakuzindikira, 
kotero  kuti  panalibe  wina  wolingana 
ndi  iwe  kale,  ndipo  sadzakhalanso 
wina  wolingana  ndi  iwe  utamuka. 
13  Ndiponso  zimene  sunazipempha 
ndakupatsa,  ndizo  chuma  ndi  ulemu, 
kuti  pakati  pa  mafumu  sipadzakhala 
yina  yolingana  ndi  iwe  masiku  ako 
onse.  14  Ndipo  ukadzayenda  m’njira 
zanga  kusunga  malemba  anga  ndi 
malamulo  anga,  monga  atate  wako 
Davide  anayenda’mo,  Ine  ndidzachu- 
rukitsa  masiku  ako.  1 5 Ndipo  Solomo 
anauka,  ndipo  taona,  ndilo  loto  ; na- 
bwera  ku  Yerusalemu,  naima  ku 
likasa  la  chipangano  cha  Yehova, 
napereka  nsembe  zopsereza  ndi  nsembe 
za  mtendere,  nakonzera  anyamata 
ache  onse  madyerero. 

16  Pamenepo  analowa  kwa  mfumu 
akazi  awiri,  ndiwo  a dama,  naima  pa 
maso  pache.  17  Ndipo  mkazi  mmodzi 
anati,  Mbuye  wanga,  ine  ndi  mkazi 
uyu  tikhala  awiri  m’nyumba  imodzi  ; 
ndipo  ine  ndinaona  mwana  iye  ali 
m’nyumba’mo.  18  Ndipo  kunachi- 
tika  kuti  tsiku  la  chitatu  nditaona  ine 
mwana,  mnzanga’yu  anaonanso  mwa- 
na  ; ndipo  ife  tinali  pamodzi,  muna- 
libe  mlendo  ndi  ife  m’nyumba’mo, 
koma  ife  awiri  m’nyumba’mo.  1 9 Ndi- 
po  mwana  wa  mnzanga’yu  anamwa- 
lira  usiku,  pokhala  iyeyu  anamgonera. 
20  Ndipo  iye  anauka  pakati  pa  usiku, 
natenga  mwana  wanga  ku  mimba 
kwanga,  mdzakazi  wanu  ndiri  m’tulo, 
namuika  m’mfukato  mwache,  naika 
mwana  wache  wakufa  m’mfukato 
mwanga.  21  Ndipo  pouka  ine  m’ma- 
wa  kuyamwitsa  mwana  wanga  nda- 
ona  ngwakufa,  koma  nditamzindikira 
m’mawa  ndaona  si  mwana  wanga 
wobala  ine  ai.  22  Ndipo  mkazi 


winayo  anati,  Iai,  koma  wa  moyo’yu 
ndi  mwana  wanga,  ndi  wakufa’yu  ndi 
mwana  wako.  Ndipo  uja  anati,  Iai, 
koma  wakufa’yu  ndi  mwana  wako, 
ndi  wa  moyo’yu  ndi  mwana  wanga. 
Motero  iwo  analankhula  pa  maso  pa 
mfumu.  23  Tsono  mfumu  inati,  Uyu 
akuti,  Wa  moyo’yu  ndiye  mwana 
wanga  ndi  wakufa’yu  ndiye  mwana 
wako  ; ndipo  wina’yo  akuti,  lai,  koma 
mwana  wako  ndiye  wakufa’yu,  ndi 
mwana  wanga  ndiye  wa  moyo’yu. 
24  Niti  mfumu,  Kanditengereni  chi- 
mpeni.  Ndipo  iwo  anabwera  ndi  chi- 
mpeni  kwa  mfumu.  25  Mfumu  niti, 
Dula  pakati  mwana  wa  moyo’yu, 
nupatse  mmodzi  chipinjiri  chache, 
ndi  wina  chipinjiri  chache.  26  Koma 
mkazi  amene  mwana  wa  moyo  anali 
wache  analankhula  ndi  mfumu,  popeza 
mtima  wache  unalira  mwana  wache, 
nati,  Ha  1 mbuye  wanga,  mumpatse 
uyo  mwana  wa  moyo  osamupha  konse. 
Koma  wina’yo  anati,  Asakhale  wanga 
kapena  wako,  dulani.  27  Pamenepo 
mfumu  inayankha,  niti,  Mumpatse 
wachifundo’yo  mwana  wa  moyo, 
osamupha  konse,  uyo  ndiye  amache. 
28  Ndipo  a Israyeli  onse  anamva  mawe- 
ruzidwe  ache  idaweruza  mfumu,  naopa 
mfumu  ; pokhala  anaona  kuti  nzeru 
ya  Mulungu  inali  mwa  iye  ya  kuwe- 
ruza. 

4Ndipo  mfumu  Solomo  anali 
mfumu  ya  Israyeli  yense.  2 Ndi- 
po  akuru  a mfumu  ndi  awa  : Azariya 
mwana  wa  Zadoki  anali  nduna,  3 Eli- 
horepa  ndi  Ahiya  ana  a Sisa  alembi, 
Yehosafati  mwana  wa  Ahiludi  wole- 
mbera  mbiri,  4 ndi  Benaya  mwana 
wa  Yehoyada  anali  kazembe  wa  nkho- 
ndo,  ndi  Zadoki  ndi  Abyatara  anali 
ansembe,  5 ndi  Azariya  mwana  wa 
Natani  anayang’anira  akapitao,  ndi 
Zabudi  mwana  wa  Natani  anali  nduna 
yopangira  mfumu,  6 ndi  Ahisara  ana- 
yang’anira  banja  la  mfumu,  ndi 
Adoniramu  mwana  wa  Abida  anali  wa 
msonkho.  7 Ndipo  Solomo  anali 
nawo  akapitao  khumi  ndi  awiri 
akuyang’anira  alsrayeli  onse,  akufi- 
kitsira  mfumu  ndi  banja  lache  zaku- 
dya  ; ali  yense  anafikitsa  zakudya 
zofikira  mwezi  umodzi  wa  chaka. 
8 Ndipo  maina  awo  ndiwo  : Benhuri 
anatengetsa  ku  mapiri  a Efraimu ; 
9 Bendekeri  ku  Makazi  ndi  Saalibi- 
mu  ndi  Betsemesi  ndi  Elonibetanani ; 
10  Benhesedi  ku  Aruboti  ndi  Soko  ndi 

dziko  lonse  la  Heferi  ; 11  Benabina- 
dabu  ku  mtunda  wa  Dori,  mkazi 
wache  ndiye  Tafati  mwana  wa  Solomo; 
12  Baana  mwana  wa  Ahiludi  ku 
Tauaki  ndi  Megido  ndi  Betseani  konse, 
ali  pafupi  ndi  Zaratana  kunsi  kwa 
Yezreeli,  kuyambira  ku  Betseani  ku- 
fikira  ku  Abelimehola,  kufikiranso 
kundunji  ku  Yokimeamu  ; 13  Beni- 
geheri  ku  Ramoti  Gileadi,  iyeyo  anali 
nayo  midzi  ya  Yairo  mwana  wa 
Manase  iri  m’Gileadi’yo>  iye  anali 
nalo  dziko  la  Arigobi  liri  m’Basani, 
midzi  yaikuru  makumi  asanu  ndi 
limodzi  ya  malinga  ndi  zitseko  za 
mkuwa  ; 1 4 Abinadabu  mwana  wa 

Ido  ku  Mahanaimu  ; 15  Ahimazi  ku 
Nafitali,  iyeyu  adakwatira  Basemati 
mwana  wa  Solomo  ; 1 6 Baana  mwa- 
na  wa  Husayi  ku  Aseri  ndi  ku  Aloti  ; 
17  Yehosafati  mwana  wa  Paruwa  ku 
Isakara  ; 1 8 Simeyi  mwana  wa  Ela  ku 
Benjamini  ; 19  Geberi  mwana  wa 

Uri  ku  dziko  la  Gileadi,  dziko  la 
Sihoni  mfumu  ya  aAmori,  ndi  la  Ogi 
mfumu  ya  Basani  ; munalibe  kapi- 
tao  wina  m’dera’mo.  20  AYuda  ndi 
alsrayeli  anac’nuruka  ngati  mchenga 
wa  ku  nyanja,  namadya  namamwa 
namakondwera. 

21  Ndipo  Solomo  analamulira  maiko 
onse,  kuyambira  ku  Firate  kufikira  ku 
dziko  la  aFilisti  ndi  ku  malire  a Aigu- 
pto ; anthu  anabwera  nayo  mitulo 
namtumikira  Solomo  masiku  onse  a 
moyo  wache.  22  Ndipo  zakudya  za 
Solomo  zofikira  tsiku  limodzi  zinali 
miyeso  makumi  atatu  ya  ufa  wosa- 
lala,  ndi  miyeso  makumi  asanu  ndi 
limodzi  ya  ufa  wa  mankhupete, 
23  ng’ombe  zonenepa  khumi,  ndi 
ng’ombe  za  ku  busa  makumi  awiri, 
ndi  nkhosa  zana  limodzi,  osawere- 
nganso  ngondo  ndi  nswala  ndi  mphoyo 
ndi  mbalame  zoweta.  24  Pakuti  ana- 
lamulira  dziko  lonse  liri  tsidya  lino 
la  Firate,  kuyambira  ku  Tipsa  kufi- 
kira  ku  Gaza,  inde  mafumu  onse  a 
ku  tsidya  lino  la  Firate  ; nakhala 
ndi  mtendere  kozungulira  konseko. 
25  Ndipo  Ayuda  ndi  alsrayeli  anakhala 
mosatekeseka,  munthu  yense  pa  tsinde 
pa  mpesa  wache  ndi  mkuyu  wache, 
kuyambira  ku  Dani  mpaka  ku  Beeri- 
seba,  masiku  onse  a Solomo.  26  Ndi- 
po  Solomo  anali  nazo  zipinda  za 
akavalo  a magareta  ache  zikwi  ma- 
kumi  anai,  ndi  a pa  kavalo  zikwi 
khumi  mphambu  ziwiri.  27  Ndipo 


akapitao  aja  anatengetsera  chakudya 
Solomo  ndi  anthu  onse  akudya  ku 
gome  la  mfumu  Solomo,  munthu  yense 
m’mwezi  mwache,  sanalola  kanthu 
kasoweke.  28  Barelenso  ndi  udzu  wa 
akavalo  ndi  ngamila  anabwera  nazo 
ku  malo  kwawo,  munthu  yense  monga 
momwe  anamuuzira. 

29  Ndipo  Mulungu  anampatsa  Solo- 
mo  nzeru  ndi  luntha  lambiri,  ndi 
mtima  wodziwa  za  mitundu  mitundu, 
zonga  mchenga  uli  m’mbali  mwa 
nyanja.  30  Ndipo  nzeru  ya  Solomo 
inaposa  nzeru  za  anthu  onse  a ku 
m’mawa,  ndi  nzeru  zonse  za  ku  Aigu- 
pto.  31  Pakuti  anali  wa  nzeru  woposa 
anthu  onse,  woposa  Etani  wa  ku 
Ezra,  ndi  Hemani,  ndi  Kalikoli,  ndi 
Darida  ana  a Maholi  ; ndipo  mbiri 
yache  inafikira  amitundu  onse  ozungu- 
lira.  32  Ndipo  ananena  miyambo 
zikwi  zitatu,  ndipo  nyimbo  zache 
zinali  chikwi  chimodzi  mphambu 
zisanu.  33  Nakamba  za  mitengo, 
kuyambira  mkungudza  uli  ku  Lebano 
kufikira  hisopi  wophuka  pa  khoma  ; 
anakambanso  za  nyama  ndi  mbalame 
ndi  zinthu  zokwawa  pansi  ndi  za 
nsomba.  34  Ndipo  anafika’ko  anthu 
a mitundu  yonse  kudzamva  nzeru  ya 
Solomo,  ochokera  kwa  mafumu  onse 
a dziko  lonse  la  pansi,  amene  adamva 
mbiri  ya  nzeru  yache. 

5Ndipo  Hiramu  mfumu  ya  ku  Tu- 
ro  anatuma  anyamata  ache  kwa 
Solomo,  popeza  anamva  kuti  adamdzo- 
za  mfumu  m’malo  mwa  atate  wache  ; 
pakuti  Hiramu  adakondana  ndi  Davide 
masiku  onse.  2 Ndipo  Solomo  anatu- 
miza  mau  kwa  Hiramu,  nati,  3 Mudzi- 
wa  inu  kuti  atate  wanga  Davide  sa- 
nathe  kumangira  dzina  la  Yehova 
Mulungu  wache  nyumba,  chifukwa 
cha  nkhondo  zakumzinga  konseko, 
mpaka  atawaika  Yehova  pansi  pa 
mapaziache.  4Komatsopano  Yehova 
Mulungu  wanga  wandipumulitsa  ku 
mbali  zonse  ; palibe  wotsutsana  nane, 
kapena  choipa  chondigwera.  5 Ndipo 
taonani,  ndikuti  ndimangire  dzina  la 
Yehova  Mulungu  wanga  nyumba, 
monga  Yehova  anauza  atate  wanga 
Davide,  ndi  kuti,  Mwana  wako  ndi- 
dzamuika  pa  mpando  wako  wa  chi- 
fumu  m’malo  mwalco,  iyeyo  adza- 
mangira  dzina  langa  nyumba’yo. 
6 Ndipo  tsono,  lamulirani  kuti  andi- 
temere  mitengo  ya  mkungudza  ku 
Lebano,  ndipo  akapolo  anga  adzakhala 

ndi  akapolo  anu,  ndipo  ndidzakupa- 
tsani  mphotho  ya  akapolo  anu  monga 
mudzanena ; popeza  mudziwa  kuti 
pakati  pa  ife  palibe  mmisiri  waku- 
dziwa  kutema  mitengo  ngati  anthu  a 
ku  Sidoni.  7 Ndipo  kunachitika, 
pamene  Hiramu  anamva  mau  ache  a 
Solomo,  anakondwera  kwakukuru, 
nati,  Alemekezeke  Yehova  lero  amene 
wampatsa  Davide  mwana  wa  nzeru 
akhale  mfumu  ya  anthu  a unyinji 
amenewa.  8 Ndipo  Hiramu  anatu- 
miza  kwa  Solomo,  nati,  Ndazimva  zija 
munatumiza  kwa  ine’zo,  ndidzachita 
chifuniro  chanu  chonse,  kunena  za 
mitengo  ya  mkungudza  ndi  mitengo 
ya  mlombwa.  9 Akapolo  anga  adza- 
tsika  nayo  ku  Lebano  kufika  nayo  ku 
nyanja  ya  mchere,  ndipo  ine  ndidzai- 
yandamitsa  pa  phaka  kufikira  komwe 
mudzandiuza’ko,  ndi  kumeneko  ndi- 
dzaimasula,  ndipo  mudzaitenga  ; ni- 
mudzachita  chifuniro  changa,  kuma- 
patsa  banja  langa  zakudya.  lOTsono 
Hiramu  anapatsa  Solomo  mitengo  ya 
mkungudza  ndi  mitengo  ya  mlombwa 
monga  momwe  anafunira’mo.  11  Ndi- 
po  Solomo  anapatsa  Hiramu  miyeso 
ya  tirigu  zikwi  makumi  awiri  ndiyo 
zakudya  za  banja  lache,  ndi  miyeso 
makumi  awiri  ya  mafuta  oyera ; 
motero  Solomo  anapatsa  Hiramu 
chaka  ndi  chaka.  12  Ndipo  Yehova 
anapatsa  Solomo  nzeru  monga  momwe 
adamlonjezera  ; ndipo  panali  mtendere 
pakati  pa  Hiramu  ndi  Solomo,  iwo 
awiri  napangana  pamodzi. 

13  Ndipo  mfumu  Solomo  anasonkhe- 
tsa  a thangata  mwa  alsrayeli  onse, 
ndi  a thangata’wo  ndiwo  anthu  zikwi 
makumi  atatu.  14  Ndipo  anawatuma 
ku  Lebano  mwezi  umodzi  zikwi  khumi 
kuwasintha,  mwezi  umodzi  iwo  anali 
ku  Lebano,  miyezi  iwiri  anali  kwawo  ; 
ndipo  Adoniramu  anali  kapitao  wa 
a thangata.  15  Ndipo  Solomo  ana- 
wasenzetsa  akatundu  anthu  zikwi 
makumi  asanu  ndi  awiri,  ndi  anthu 
zikwi  makumi  asanu  ndi  atatu  ana- 
tema  m’mapiri  ; 16  osawerenga  aka- 
pitao  a Solomo  akuyang’anira  nchito, 
ndiwo  zikwi  zitatu  mphambu  mazana 
atatu,  amenewo  analamulira  anthu 
aja  akugwira  nchito.  17  Ndipo  mfu- 
mu  inalamula  iwo,  natuta  miyala 
yaikuruikuru  ya  mtengo  wapatali, 
kuika  maziko  ache  a nyumba’yo  ndi 
miyala  yosemasema.  18  Ndipo  oma- 
nga  nyumba  a Solomo  ndi  omanga 


nyumba  a Hiramu  ndi  anthu  a ku 
Gebala  anaisema,  naikonza  mitengo 
ndi  miyala  ya  kumangira  nyumba’yo. 

6Ndipo  kunachitika  zitapita  zaka 
mazana  anai  mphambu  makumi 
asanu  ndi  atatu  ataturuka  ana  a 
Israyeli  m’dziko  la  Aigupto,  chaka 
chachinai  chakukhala  Solomo  mfumu 
ya  Israyeli,  m’mwezi  wa  Zivi,  ndiwo 
mwezi  wachiwiri,  iye  anayamba  ku- 
manga  nyumba  ya  Yehova.  2 Ndipo 
nyumba’yo  mfumu  Solomo  anaima- 
ngira  Yehova,  m’litali  mwache  munali 
mikono  makumi  asanu  ndi  limodzi, 
ndi  m’mimba  mwache  mikono  ma- 
kumi  awiri,ndi  msinkhu  wache  mikono 
makumi  atatu.  3 Ndipo  anamanga 
likole  pa  khomo  pa  nyumba  ya  ka- 
chisi’yo,  m’litali  mwache  munali  mi- 
kono  makumi  awiri  monga  m’mimba 
mwache  mwa  nyumba’yo,  kupingasa 
kwache  kunali  mikono  khumi  ku 
khomo  la  nyumba.  4 Ndipo  m’nyu- 
mba’mo  anamanga  mazenera  a made 
okhazikika.  5 Ndipo  anamanga  zipi- 
nda  zosanjikizana  zogundana  ndi 
khoma,  kuzungulira  makoma  a 
nyumba  ya  kachisi,  ndi  monenera 
momwemo ; namanga  zipinda  zozi- 
nga.  6 Chipinda  chapansi’cho  ku- 
pingasa  kwache  kunali  mikono  isa- 
nu,  chapakati’cho  kupingasa  kwache 
mikono  isanu  ndi  umodzi,  chachi- 
tatu’cho  kupingasa  kwache  mikono 
isanu  ndi  iwiri ; pakuti  kubwalo 
anachepsa  khoma  pozungulira’po, 
mitanda  isalongedwe  m’makoma  a 
nyumba.  7 Ndipo  nyumba’yo  poma- 
ngidwa  inamangidwa  ndi  miyala  yo- 
konzeratu  asanaitute  ; ndipo  m’nyu- 
mba’mo  simunamveka  kulira  nyundo, 
kapena  nkhwangwa,  kapena  chipa- 
ngizo  cha  chitsulo,  pomangidwa  iyo. 
8 Khomo  lolowera  m’zipinda  za  pakati 
linali  ku  mbali  ya  ku  dzanja  lamanja 
ya  nyumba  ; ndipo  anthu  amakwe- 
rera  pa  makwerero  ozunguniza,  kufi- 
kira  ku  zipinda  za  pakati,  ndi  kuturuka 
m’zapakati’zo  kulowa  m’zachitatu’zo. 
9 Momwemo  anamanga  nyumba’yo 
naitsiriza,  naika  mitanda,  naifolera 
ndi  matabwa  a mikungudza.  lONdi- 
po  anamanga  zipinda’zo  zogundana 
ndi  nyumba  yonseyo,  chipinda  chiri 
chonse  msinkhu  wache  mikono  isanu  ; 
ndipo  anazilumikizitsa  ku  nyumba  ndi 
mitengo  ya  mkungudza. 

11  Ndipo  mau  a Yehova  anafika 
kwa  Solomo,  nati,  12  Kunena  za 

nyumba  yino  uli  kuimanga,  uka- 
mayenda  iwe  m’malemba  anga,  ndi 
kumachita  maweruzo  anga,  ndi 
kumasunga  malamulo  anga  onse 
kuyenda’mo,  pamenepo  Ine  ndidza- 
khazikitsira  iwe  mau  anga  amene  ndi- 
nauza  Davide  atate  wako.  13  Ndipo 
ndidzakhala  pakati  pa  ana  a Israyeli 
osawasiya  anthu  anga  a Israyeli. 

14  Tsono  Solomo  anamanga  nyu- 
mba’yo  naitsiriza.  15  Ndipo  anachi- 
nga  makoma  a nyumba  m’kati’mo  ndi 
matabwa  a mkungudza,  kuyambira 
pansi  kufikira  posanja,  nachinga  m’ka- 
ti’mo  ndi  matabwa,  nayala  pansi 
m’nyumba’mo  matabwa  a mlombwa. 

16  Ndipo  anadulitsa  ndi  matabwa  a 
mlcungudza  mikono  makumi  awiri 
m’kati  mwa  nyumba  m’tsogolo  mwa- 
che,  kuyambira  pansi  kulekeza  ku 
mitanda  ; ichi  anamanga  m’kati’mo 
chikhale  monenera,  malo  opatulikitsa. 

17  Ndipo  nyumba’yo,  ndiyo  kachisi 
wa  cha  kuno  cha  monenera,  inali  ya 
mikono  makumi  anai.  18  Ndipo 
m’kati  mwa  nyumba  munali  miku- 
ngudza  yosemasema,  ngati  zikho  ndi 
maluwa  oti  gada  ; munali  mikungudza 
yokhayokha  simunaoneka  mwala  ai. 
19  Ndipo  anakonza  monenera  m’kati 
mwa  nyumba  m’tsogolo  mwache,  kui- 
ka’mo  likasa  la  chipangano  cha  Ye- 
hova.  20  Ndipo  m’kati  mwa  mone- 
nera  m’menemo,  m’litali  mwache  mu- 
nali  mikono  makumi  awiri,  kupingasa 
kwache  mikono  makumi  awiri,  ndi 
msinkhu  wache  mikono  makumi 
awiri  ; ndipo  anamukuta  ndi  golidi 
woyengetsa,  nakutanso  guwa  la  nse- 
mbe  ndi  matabwa  a mkungudza. 
21  Momwemo  Solomo  anakuta  m’kati 
mwa  nyumba  ndi  golidi  woyengetsa, 
natambalika  maunyolo  a golidi  cha 
kuno  cha  monenera,  namukuta  ndi 
golidi.  22  Ndipo  nyumba  yonse  anai- 
kuta  ndi  golidi  mpaka  adatha  nyumba 
yonse,  ndi  guwa  lonse  la  nsembe  linali 
cha  kuno  cha  monenera  analikuta  ndi 
golidi.  23  Ndipo  m’monenera’mo  ana- 
sema  mitengo  ya  azitona  akerubi 
awiri,  yense  wa  msinkhu  wache  mi- 
kono  khumi.  24  Ndipo  phiko  limodzi 
la  kerubi  linali  la  mikono  isanu,  ndi 
phiko  lina  la  kerubi  linalinso  la  mi- 
kono  isanu  ; kuyambira  ku  nsonga 
ya  phiko  limodzi  kufikira  ku  nsonga 
ya  phiko  lina  inali  mikono  khumi. 
25  Ndi  kerubi  wina’yo  msinkhu  wache 
unali  mikono  khumi  ; akerubi  onse 


awiri  anafanana  muyeso  wawo  ndi 
msinkhu  wawo.  26  Msinkhu  wa  ke- 
rubi  mmodzi  unali  mikono  khumi, 
ndi  wa  kerubi  wina  momwemo. 
27  Ndipo  anaika  akerubi’wo  m’chi- 
pinda  cha  m’kati’mo,  ndi  mapiko  a 
akerubi’wo  anatambasuka  kotero  kuti 
phiko  lache  la  kerubi  mmodzi  lina- 
jima  ku  khoma  limodzi,  ndipo  phiko 
la  kerubi  wina  linajima  khoma  lina, 
ndi  mapiko  awo  anagundana  pakati 
pa  nyumba.  28  Ndipo  anawakuta 
akerubi  ndi  golidi.  29  Nalemba  m’ma- 
koma  onse  akuzinga  chipinda  mafano 
olemba  ngati  akerubi  ndi  migwala- 
ngwa  ndi  maluwa  oti  gada,  m’kati’mo 
ndi  kumbuyo  kwache.  30  Ndipo  ana- 
kuta  ndi  golidi  pansi  pache  pa  nyu- 
mba  m’kati’mo  ndi  kunja.  31  Ndipo 
pa  khomo  la  monenera  anapanga 
zitseko  za  mtengo  wa  azitona,  chi- 
tando  ,cha  khomo’lo  chinali  limodzi 
la  m^gawo  asanu  a khoma  lache. 
32  Zitseko  ziwiri  zomwe  zinali  za 
mtengo  wa  azitona,  anasema’po  ngati 
akerubi  ndi  migwalangwa  ndi  maluwa 
oti  gada,  nawakuta  ndi  golidi  ; inde 
anakutanso  ndi  golidi  akerubi  ndi 
migwalangwa’yo.  33  Momwemo  ana- 
panganso  mphuthu  za  azitona  za  pa 
khomo  la  kachisi,  chitando  chache 
chinali  limodzi  la  magawo  anai  a 
khoma ; 34  ndi  zitseko  ziwiri  za 

mitengo  ya  mlombwa  pa  khomo  lina  ; 
panali  chitseko  chopatukana,  ndi  pa 
linzache  panali  chitseko  chopatukana. 
35  Ndipo  analemba’po  ngati  akerubi 
ndi  migwalangwa  ndi  maluwa  oti 
gada,  nakuta  zolemba’zo  ndi  golidi 
wopsyapsyala.  36  Ndipo  bwalo  la 
m’kati  analimanga  mizere  itatu  ya 
miyala  yosemasema,  ndi  mzere  umodzi 
wa  mitanda  ya  mkungudza.  37  Ma- 
ziko  ache  a nyumba  ya  Mulungu  anai- 
kidwa  m’chaka  chachinai  m’mwezi 
wa  Zifi.  38  Ndipo  m’chaka  cha  khu- 
mi  ndi  chimodzi  m’mwezi  wa  Buli 
ndiwo  mwezi  wa  chisanu  ndi  chitatu 
anatsiriza  nyumba  konsekonse  monga 
mwa  mamangidwe  ache  onse.  Mo- 
mwemo  anaimanga  zaka  zisanu  ndi 
ziwiri. 

7Koma  nyumba  ya  iye  yekha 
Solomo  anaimanga  zaka  khumi 
mphambu  zitatu,  natsiriza  nyumba 
yache  yonse.  2 Anamanganso  nyu- 
mba  yochedwa  nkhalango  ya  Lebano, 
m’litali  mwache  munali  mikono  zana 
limodzi,  kupingasa  kwache  mikono 

makumi  asanu,  ndi  msinkhu  wache 
mikono  makumi  atatu  ; naisanja  pa 
mizere  inai  ya  mapanda  a mku- 
ngudza,  ndi  mitanda  ya  mkungudza 
yotanthalika  mapanda’wo.  3 Ndipo 
inayalidwa  ndi  mkungudza  pamwamba 
pa  zipinda  makumi  anai  mphambu 
zisanu  zolongosoledwa  pa  rnapanda, 
mzere  umodzi  zipinda  khumi  mpha- 
mbu  asanu.  4 Ndipo  panali  maze- 
nera  m’mizere  itatu’yo,  zenera  limodzi 
lopenyana  ndi  linzache  mizere  itatu. 

5 Ndipo  makomo  onse  ndi  mphuthu 
zonse  zinali  za  mphwamphwa  maone- 
kedwe  ache,  ndipo  zenera  limodzi 
linapenyana  ndi  linzache  mizere  itatu. 

6 Ndipo  anamanga  khumbi  la  nsa- 
namira,  m’litali  mwache  munali 
mikono  makumi  asanu,  kupingasa 
kwache  mikono  makumi  atatu  ; ndipo 
panali  khumbi  lina  patsogolo  pache, 
ndi  nsanamira  ndi  mitanda  patsogolo 
pache’po.  7 Ndipo  anamanga  khu- 
mbi  la  mpando  wa  chifumu  loweru- 
zira’mo  iye,  ndilo  khumbi  la  mirandu, 
ndipo  linayalidwa  ndi  mkungudza 
pansi  ndi  posanja.  8 Ndipo  nyumba 
yache  yakukhala’mo  iye,  m’bwalo 
lina  la  m’tsogolo  mwa  khumbi’lo,  lina- 
mangidwa  chimodzimodzi.  Anamma- 
ngiranso  nyumba  mwana  wamkazi 
wa  Farao,  amene  adamkwatira  So- 
lomo,  yofanafana  ndi  khumbi  lime- 
neli.  9 Izi  zonse  zinali  za  miyala 
ya  mtengo  wapatali  yosemasema,  ya 
muyeso  muyeso,  yocheka  ndi  mipeni 
ya  mano  mano  m’kati’mo  ndi  ku- 
nja’ko,  kuyambira  ku  maziko  kufikira 
ku  mutu,  momwemonso  kunja’ko  ku 
bwalo  lalikuru.  10  Ndipo  maziko 
ache  anali  a miyala  ya  mtengo  wa- 
patali,  ndiyo  miyala  yaikulu,  miyala 
ya  mikono  khumi,  ndi  miyala  ya 
mikono  isanu  ndi  itatu.  11  Ndi  pa- 
mwamba  pache  panali  miyala  ya 
mtengo  wapatali,  ndiyo  miyala  yose- 
masema  monga  muyeso  wache,  ndi 
mitengo  ya  mkungudza.  12  Ndipo 
bwalo  lalikuru  lozinga’po  linali  ndi 
mizere  itatu  ya  miyala  yosemasema, 
ndi  mzere  umodzi  wa  mitanda  ya 
mkungudza,  monga  bwalo  la  pakati 
pa  nyumba  ya  Yehova,  ndi  likole  la 
nyumba’yo. 

13  Ndipo  mfumu  Solomo  anatuma 
anthu  kukatenga  Hiramu  ku  Turo. 
14  Iyeyo  anali  mwana  wache  wa 
mkazi  wa  masiye  wa  pfuko  la  Nafitali, 
atate  wache  anali  munthu  wa  ku 


Turo,  mfundi  wa  mkuwa  ; ndipo  iye 
anadzala  ndi  nzeru  ndi  luntha  ndi 
luso  kugwira  nchito  zonse  za  mkuwa. 
Ndipo  anadza  kwa  mfumu  Solomo 
namgwirira  nchito  zache  zonse. 

15  Popeza  iyeyu  anaunda  nsanamira 
ziwiri  za  mkuwa,  msinkhu  wache  wa 
imodzi  unali  mikono  khumi  mpha- 
mbu  isanu  ndi  itatu  ; ndipo  chingwe 
cha  mikono  khumi  mphambu  iwiri 
chinayesa  thupi  la  nsanamira  imodzi. 

16  Ndipo  anapanga  mitu  iwiri  ya 
mkuwa  wosungunula,  kuiika  pamwa- 
mba  pa  nsanamira’zo,  msinkhu  wache 
wa  mutu  wina  unali  mikono  isanu, 
ndi  msinkhu  wa  mutu  unzache  mi- 
kono  isanu.  17  Ndipo  panali  mau- 
konde  olukaluka  ndi  zoyangayanga, 
zokolana  za  pa  mitu  imene  inali  pa- 
mwamba  pa  nsanamira  ; zisanu  ndi 
ziwiri  za  pa  rnutu  wina,  ndi  zisanu 
ndi  ziwiri  za  pa  mutu  unzache. 

18  M’mwemo  anapanga  nsanamira, 
ndipo  panali  mizere  iwiri  yozungulira 
ukonde  umodzi,  kukuta  ndi  maka- 
ngaza  mitu’yi  inali  pamwambapo,  na- 
chita  momwemo  ndi  mutu  winawo. 

19  Ndipo  mitu’yi  inali  pamwamba  pa 
nsanamira  za  pa  likole  inali  ngati 
akakombo  malembedwe  ache,  a mi- 
kono  inai.  20  Ndipo  panalinso  mitu 
pamwamba  pa  nsanamira  ziwiri’zo, 
pafupi  pa  mimba’yo,  inali  m’mbali 
mwache  mwa  ukonde’wo  ; ndipo  ma- 
kangaza’wo  anali  mazana  awiri,  aku- 
khala  mizere  yozinga  nda  nda  mutu 
winawo.  21  Ndipo  anaimiritsa  nsa- 
namira’zi  pa  likole  la  kachisi ; nai- 
miritsa  nsanamira  ya  ku  dzanja  la 
manja,  nacha  dzina  lache  Yakini ; 
naimiritsa  nsanamira  ya  ku  manzere, 
nacha  dzina  lache  Boazi.  22  Ndipo 
pamwamba  pa  nsanamira’zo  panali 
ngati  akakombo  malembedwe  ache ; 
motero  anaitsiriza  nchito  ya  nsana- 
mira’zo.  23  Ndipo  anayenganso  tha- 
wale  la  mkuwa,  ku  kamwa  kwache 
kunali  kwa  mikono  khumi,  linali  lo- 
zunguniza,  ndi  msinkhu  wache  unali 
mikono  isanu  ; ndi  chingwe  cha  mi- 
kono  makumi  atatu  chinalizungulira. 

24  Ndipo  m’khosi  mwache  munali 
ngati  zikho  zozinganiza,  m’mkono 
umodzi  zikho  khumi  zakuzinganiza 
thawale’lo  ; zikho’zo  zinayengedwa 
m’mizere  iwiri  poyengedwa  thawale’lo. 

25  Linasanjikika  pa  ng’ombe  khumi 
mphambu  ziwiri,  zitatu  zinapenya  ku 
mpoto,  zitatu  ku  madzulo,  zitatu  ku 

mwera,  zitatu  ku  m’mawa  ; ndipo 
thawale’lo  linakhazikika  pamwamba 
pa  izo  ; ndipo  nkholo  zawo  zinaya- 
ng’anana.  26  Ndipo  kuchindikira 
kwache  kunali  ngati  m’manja  mwa 
munthu,  ndipo  mlomo  wache  unasa- 
damuka  ngati  mlomo  wa  chomwera, 
ngati  maluwa  a kakombo,  analowa’mo 
madzi  a mitsuko  yaikuru  zikwi  ziwiri. 
27  Ndipo  anapanga  maphaka  khumi 
a mkuwa,  m’litali  mwache  mwa  phaka 
limodzi  mikono  inai,  ndi  kupingasa 
kwache  mikono  inai,  ndi  msinkhu 
wache  mikono  itatu.  28  Ndipo  ma- 
pangidwe  a maphaka’wo  anali  otere  : 
anali  nawo  matsekerezo  awo,  ndipo 
matsekerezo  anali  pakati  pa  mbano. 
29  Ndipo  pa  matsekerezo  a pakati  pa 
mbano  panali  ngati  mikango  ndi 
ng’ombe  ndi  akerubi,  ndi  pamwamba 
pa  mbano  panali  chosanjikira’po  ; 
ndipo  pansi  pa  mikango  ndi  ng’ombe 
panaphatikizika  zotsetseremba  zoya- 
ngayanga  zokoloweka.  30  Ndipo  pha- 
ka  liri  lonse  linali  ndi  njinga  za  mkuwa 
zinai  ndi  mitanda  ya  mkuwa,  ndipo 
ngondya  zache  zinai  zinali  ndi  ma- 
pewa  ; pansi  pa  thawale  panali  ma- 
pewa  oyengeka  pa  mbali  pa  zophati- 
kizika  zonse.  31  Ndipo  pa  kamwa 
pache  m’kati’mo,  pamwamba  pa  cho- 
sanjikira,  panayesa  mkono  umodzi  ; 
koma  pa  kamwa  pache  panali  posa- 
damuka,  monga  mapangidwe  ache 
a chosanjikira,  mkono  umodzi  ndi 
nusu ; ndiponso  pa  kamwa  pache 
panali  zolemba,  ndi  matsekerezo  ache 
anali  ampwamphwa  si  ozunguniza. 
32  Ndipo  njinga  zinai  zinali  pansi  pa 
matsekerezo,  ndi  mitanda  ya  njinga 
inali  m’mphaka’mo,  ndi  msinkhu  wa 
njinga  imodzi  unali  mkono  umodzi 
ndi  nusu.  33  Ndipo  mapangidwe  a 
njinga  analingana  ndi  mapangidwe 
a njinga  za  gareta,  mitanda  yache  ndi 
mkombero  wache  ndi  nthiti  zache  ndi 
mtima  wache  zonsezo  zinayengedwa. 
34  Ndipo  panali  ngati  mapewa  anai 
pansi  pa  ngondya  zinai  za  phaka  li- 
modzi,  mapewa’wo  anali  a phaka 
lomwelo.  35  Ndipo  pamwamba  pa 
phaka  panali  khoma  lozunguniza, 
msinkhu  wache  nusu  ya  mkono  ; ndi 
pamwamba  pa  phaka  panali  mbano 
zache  ndi  matsekerezo  a phaka  lo- 
mwelo.  36  Ndipo  m’mapanthi  mwa 
mbano  zache  ndi  pa  matsekerezo  ache 
analemba  ngati  akerubi  ndi  mikango 
ndi  migwalangwa,  monga  mwa  malo 

fc* 


ache  a zonsezo,  ndi  zoyangayanga 
zozungulira.  37  Motero  anapanga 
maphaka  khumi’wo,  anafanana  ma- 
yengedwe  awo  muyeso  wawo  ndi 
maonekedwe  awo.  38  Ndipo  anapanga 
mbiya  za  mphwamphwa  khumi  za 
mkuwa  ; rn’mbiya  imodzi’yo  muna- 
lowa’mo  madzi  a mitsuko  yaikuru 
makumi  anai,  ndipo  mbiya  iri  yonse 
inali  ya  mikono  inai  ; pa  phaka  liri 
lonse  la  maphaka  aja  khumi  pana- 
khala  mbiya  imodzi.  39  Ndipo  anaika 
inaphaka  asanu  ku  dzanja  la  manja 
la  nyumba,  ndi  maphaka  asanu  ku 
dzanja  la  manzere  la  nyumba  ; naika 
thawale’lo  ku  dzanja  la  nyumba  ku 
m’mawa  kupenya  ku  mwera.  40  Ndi- 
po  Hiramu  anayenga  mbiya’zo  ndi 
zoolera  ndi  mbale  zowazira.  Motero 
Hiramu  anatsiriza  kupanga  nchito 
yonse  anaichitira  mfumu  Solomo  ya 
m’nyumba  ya  Yehova  : 41  Nsana- 

mira  ziwiri’zo,  ndi  mbale  za  mitu 
inali  pamwamba  pa  nsanamira  ziwi- 
ri’zo,  ndi  maukonde  awiri  ophimbira 
mbale  ziwiri  za  mitu  inali  pamwamba 
pa  nsanamira’zo,  42  ndi  makangaza 
mazana  anai  a maukonde  awiri’wo, 
mizere  iwiri  ya  makangaza  a ukonde 
umodzi  kuphimbira  mbale  ziwiri  za 
mitu  inali  pa  nsanamira’zo,  43  ndi 
maphaka  khumi’wo,  ndi  mbiya  khumi 
ziri  pa  maphaka’wo,  44  ndi  thawale 
limodzi’lo,  ndi  ng’ombe  khumi  mpha- 
mbu  ziwiri’zo  pansi  pa  thawale, 

45  ndi  miphika’yo,  ndi  zoolera’zo,  ndi 
mbale’zo  ; inde  zotengera  zonse  zi- 
mene  Hiramu  anampangira  mfumu 
Solomo  za  m’nyumba  ya  Yehova, 
zinali  za  mkuwa  wonyezimira. 

46  Mfumu  inaziyenga  pa  chidikha 

cha  ku  Yordano,  m’dothe  la  dongo, 
pakati  pa  Sukoti  ndi  Zaritani.  47  Ndi- 
po  Solomo  anazileka  zipangizo  zonse 
osaziyesa,  popeza  zinachuruka  ndi- 
thu  ; kulemera  kwache  kwa  mku- 
wa  wonsewo  sikunayeseka.  48  Ndipo 
Solomo  anapanga  zipangizo  zonse  za 
m’nyumba  ya  Mulungu  : guwa  la 

nsembe  la  golidi,  ndi  gome  la  golidi 
loika’po  mikate  yoonekera  ; 49  ndi 
zoikapo  nyali  za  golidi  woyengetsa, 
zisanu  ku  dzanja  la  manja,  zisanu  ku 
la  manzere,  cha  kuno  cha  monenera, 
ndi  maluwa  ndi  nyali  ndi  mbano  za 
golidi  ; 50  ndi  zikho,  ndi  zozimira 

nyali,  ndi  mbale,  ndi  zipande,  ndi 
zopalira  moto  za  golidi  woyengetsa, 
ndi  zomangira  zitseko  za  golidi,  za 


329 


7.51—8.24 


1 MAFUMU 


zitseko  za  chipinda  cha  m’kati’mo, 
malo  opatulikitsa,  ndiponso  za  zitseko 
za  nyumba  ya  kachisi.  51  Motero 
nchito  zonse  zinatsirizika,  zimene 
mfumu  Solomo  anachitira  nyumba  ya 
Yehova.  Ndipo  Solomo  analonga  zi- 
nthu  adazipatula  Davide  atate  wache, 
ndizo  siliva  ndi  golidi  ndi  zipangizo 
zomwe,  naziika  mosungira  chuma 
cha  nyumba  ya  Yehova. 

8Pamenepo  Solomo  anasonkha- 
nitsa  akulu  a Israyeli,  ndi  akulu 
onse  a mafuko,  akalonga  a nyumba 
za  atate  a ana  a Israyeli,  kwa  mfumu 
Solomo  m’Yerusalemu,  kukatenga 
likasa  la  chipangano  cha  Yehova 
m’mudzi  wa  Davide,  ndiwo  Ziyoni. 
2 Ndipo  anthu  onse  a Israyeli  ana- 
sonkhana  kwa  mfumu  Solomo  kuka- 
dyerera  m’mwezi  wa  Etanimu,  ndiwo 
mwezi  wa  chisanu  ndi  chiwiri.  3 Ndi- 
po  akulu  onse  a Israyeli  anadza, 
ansembe  nanyamula  likasa.  4 Ndipo 
anatenga  likasa  la  Yehova,  ndi  chi- 
hema  chokomanalco,  ndi  zipangizo 
zonse  zopatulika,  zinali  m’chihema’mo, 
inde  zimenezi  anazitenga  ansembe 
ndi  aLevi.  5 Ndipo  mfumu  Solomo 
ndi  msonkhano  wonse  wa  Israyeli 
wosonkhana  kwa  iye  anali  naye  ku 
likasa,  naphera  nkhosa  ndi  ng’ombe 
za  nsembe  zosawerengeka  ndi  zosa- 
dziwika,  chifukwa  cha  unyinji  wawo. 
6 Ndipo  ansembe  analonga  likasa  la 
chipangano  cha  Yehova  ku  malo 
kwache,  ku  monenera  mwa  nyumba, 
ku  malo  opatulikitsa,  munsi  mwa 
mapiko  a akerubi.  7 Popeza  ake- 
rubi’wo  anatambasula  mapiko  awo 
awiri  pamwamba  pa  likasa,  ndipo 
akerubi’wo  anaphimba  pamwamba 
pa  likasa  ndi  mphiko  zache.  8 Ndipo 
mphiko’zo  zinatalika  kuti  nsonga  za 
mphiko  zidaoneka  ku  malo  opatulika 
cha  kuno  cha  monenera  ; koma  sizi- 
naoneka  ku  bwalo  ; ndipo  zikhala 
pomwepo  mpaka  lero  lino.  9 Mu- 
nalibe  kanthu  m’likasa’mo  koma 
magome  awiri  aja  a mwala  Mose 
anawalonga’mo  pa  Horebu,  pamene 
Yehova  anapangana  ndi  ana  a Isra- 
yeli,  poturuka  iwo  m’dziko  la  Aigupto. 
10  Ndipo  kunachitika  ataturuka  anse- 
mbe  m’malo  opatulika,  mtambo  una- 
dzaza  nyumba  ya  Yehova,  11  ndipo 
ansembe  sanakhoza  kuimirira  kutu- 
mikira  chifukwa  cha  mtambo’wo, 
popeza  ulemerero  wa  Yehova  una- 
dzaza  nyumba  ya  Yehova, 


12  Pamenepo  Solomo  anati,  Yehova 
ananena  kuti  adzakhala  m’mdima 
waukuru.  13  Ine  ndakumangirani 
ndithu  nyumba  yokhala’mo  Inu,  ndiyo 
malo  okhala’mo  Inu  nthawi  zosatha. 
14  Ndipo  mfumu  inapotoloka  nkhope 
yache,  nidalitsa  msonkhano  wonse 
wa  Israyeli.  Ndi  msonkhano  wonse 
wa  Israyeli  unaimirira.  15  Nati  iye, 
Wolemekezeka  ndi  Yehova  Mulungu 
wa  Israyeli  amene  analankhula  m’ka- 
mwa  mwache  ndi  Davide  atate  wanga, 
nakwaniritsa  ndi  dzanja  lache,  nati, 
16  Kuyambira  tsiku  lakuturutsa  Ine 
anthu  anga  alsrayeli  m’dziko  la 
Aigupto,  sindinasankha  mudzi  uli 
wonse  mwa  mafuko  onse  a Israyeli 
kumanga’mo  nyumba  yokhala’mo 
dzina  langa,  koma  ndinasankha  Da- 
vide  kukhala  mfumu  ya  anthu  anga 
alsrayeli.  17  Ndipo  Davide  atate 
wanga  anafuna  m’mtima  mwache 
kumangira  dzina  la  Yehova  Mulungu 
wa  Israyeli  nyumba.  18  Koma  Ye- 
hova  ananena  ndi  Davide  atate  wanga, 
Popeza  unafuna  m’mtima  mwako 
kumangira  dzina  langa  nyumba,  una- 
chita  bwino  kuti  m’mtima  mwako 
unatero.  19  Koma  usamange  ndiwe 
nyumba’yo,  koma  mwana  wako  adza- 
turuka  m’chuuno  mwako,  iyeyo  adza- 
mangira  dzina  langa  nyumba.  20  Ndi- 
po  Yehova  wakhazikitsa  mau  ache 
analankhula’wo,  ndipo  ndauka  ndine 
m’malo  mwa  Davide  atate  wanga, 
ndipo  ndikhala  pa  mpando  wa  chi- 
fumu  wa  Israyeli  monga  adalonjeza 
Yehova,  ndipo  ndamangira  dzina  la 
Yehova  Mulungu  wa  Israyeli  nyumba. 
21  Ndipo  naakonzera  malo  likasa’lo, 
m’mene  muli  chipangano  cha  Yehova, 
chimene  anapangana  ndi  makolo 
athu  pamene  anawaturutsa  m’dziko 
la  Aigupto. 

22  Ndipo  Solomo  anaimirira  ku 
guwa  la  nsembe  la  Yehova  pa  maso 
pa  msonkhano  wonse  wa  Israyeli, 
natambasulira  manja  ache  kumwa- 
mba,  nati,  23  Yehova  Mulungu  wa 
Israyeli,  palibe  Mulungu  wolingana 
ndi  Inu  m’thambo  la  kumwamba, 
kapena  pa  dziko  la  pansi,  wakusungira 
chipangano  ndi  chifundo  akapolo  anu 
akuyenda  ndi  mtima  wonse  pa  maso 
panu,  24  wakusungira  mtumiki  wa- 
nu  Davide  atate  wanga  chimene  mu- 
damlonjeza’cho  ; munalankhulanso 
m’kamwa  mwanu  ndi  kukwaniritsa 
ndi  dzanja  lanu  monga  lero  lino, 

25  Ndipo  tsopano,  Yehova  Mulungu 
wa  Israyeli,  msungireni  mtumiki  wanu 
Davide  atate  wanga  chimene  chija 
mudamlonjeza’cho,  ndi  kuti,  Sadza- 
kusowa  munthu  pa  maso  panga  wo- 
khala  pa  mpando  wa  chifumu  wa 
Israyeli  ; komatu  ana  ako  achenjere 
njira  yawo,  kuti  akayende  pa  maso 
panga  monga  umo  unayendera  iwe 
pa  maso  panga.  26  Ndipo  tsopano, 
Mulungu  wa  Israyeli,  atsimikizike 
mau  anu  amene  munalankhula  ndi 
mtumiki  wanu  Davide  atate  wanga. 
27  Kodi  Mulungu  adzakhala  ndithu 
pa  dziko  la  pansi  P Taonani,  thambo 
ndi  m’mwambamwamba  zichepa  ku- 
kulandirani,  koposa  kotani  nanga 
nyumba  iyi  ndaimanga’yi.  28  Koma 
mucheukire  pemphero  la  kapolo  wanu, 
ndi  pembedzero  lache,  Yehova  Mu- 
lungu  wanga,  kumvera  kulira  ndi 
kupempha  kwache  kumene  kapolo 
wanu  apempha  pa  maso  panu  lero  ; 

29  kuti  maso  anu  atsegukire  nyumba 
yino  usiku  ndi  usana,  ku  malo  ku- 
mene  munanena’ko,  Dzina  langa  li- 
dzakhala  komweko  ; kuti  mumvere 
pemphero  limene  aazapemphera  ka- 
polo  wanu  lolunjika  ku  malo  kuno. 

30  Ndipo  mverani  pembedzero  la 
kapolo  wanu  ndi  la  anthu  anu  alsra- 
yeli,  pamene  adzapemphera  molu- 
njika  ku  malo  kuno  ; ndipo  mverani 
Inu  m’mwamba  mokhala  Inu’mo  ; 
ndipo  pamene  mukumva,  khululu- 
kirani.  31  Ngati  munthu  akachi- 
mwira  mnzache,  ndi  lumbiro  likai- 
kidwa  pa  iye  kumlumbiritsa,  ndipo 
akadzalumbira  patsogolo  pa  guwa  la 
nsembe  lanu  m’nyumba  yino  ; 32  mve- 
rani  Inu  pamenepo  m’mwamba’mo, 
ndipo  chitani,  weruzani  akapolo  anu, 
kumtsutsa  woipa’yo,  ndi  kumbwezera 
chimo  lache,  ndi  kulungamitsa  wo- 
lungama’yo  kumbwezera  monga  chi- 
lungamo  chache.  33  Ndipo  anthu 
anu  alsrayeli  akawakantha  adani  awo 
chifukwa  cha  kuchimwira  Inu,  ndipo 
akabweranso  kwa  Inu,  ndi  kubvome- 
reza  dzina  lanu,  ndi  kupemphera,  ndi 
kupembedza  Inu  m’nyumba  muno  ; 
34  pamenepo  mverani  Inu  m’mwa- 
mba’mo,  ndi  kukhululukira  chimo  la 
anthu  anu  alsrayeli,  ndi  kuwabwezera 
ku  dziko  limene  munapatsa  makolo 
awo.  35  Pamene  kumwamba  kwa- 
tsekeka,  ndipo  kulibe  mvula  chifukwa 
cha  kuchimwira  Inu,  nakapemphera 
iwo  molunjika  ku  malo  kuno,  ndi 


kubvomere?a  dzina  lanu,  ndi  kute- 
mbenuka  kusiya  zoipa  zawo,  paku- 
wasautsa  Inu  ; 36  pamenepo  mverani 
Inu  m’mwamba,  ndi  kukhululukira 
chimo  la  akapolo  anu,  ndi  la  anthu 
anu  alsrayeli  ; pakuti  muwaphunzitsa 
njira  yokoma  ayenera  kuyenda’mo, 
ndi  kupatsa  mvula  pa  dziko  lanu, 
limene  munawapatsa  anthu  anu  li- 
khale  cholowa  chawo.  37  M’dziko 
mukakhala  njala,  mukakhala  mliri, 
mlaza,  chinoni,  dzombe,  kapena  kapu- 
chi,  adani  awo  akawamangira  misasa 
m’dziko  la  midzi  yawo,  mukakhala 
mliri  uli  wonse,  kapena  nthenda  ; 
38  tsono  pempho  ndi  pembedzero 
liri  lonse  akalipempha  munthu  ali 
yense,  kapena  anthu  anu  onse  alsra- 
yeli,  pakuzindikira  munthu  yense 
chinthenda  cha  mtima  wa  iye  yekha, 
ndi  kutambasulira  manja  ache  ku 
nyumba  yino  ; 39  pamenepo  mverani 
Inu  m’mwamba  mokhala  Inu,  ndi 
kukhululukira,  ndi  kuchita,  ndi  ku- 
bwezera  munthu  yense  monga  njira 
zache  zonse,  amene  Inu  mumdziwa 
mtima  wache,  popeza  Inu,  Inu  nokha, 
mudziwa  mitima  ya  ana  onse  a anthu  ; 
40  kuti  aope  Inu  masiku  onse  aku- 
khala  iwowo  m’dziko  limene  Inu 
munapatsa  makolo  awo.  41  Ndi- 
ponso  kunena  za  mlendo,  wosati  wa 
anthu  anu  alsrayeli,  koma  wakufu- 
mira  m’dziko  la  kutali  chifukwa  cha 
dzina  lanu,  42  popeza  adzamva  za 
dzina  lanu  lalikuru  ndi  dzanja  lanu 
la  mphamvu  ndi  mkono  wanu  wota- 
mbasuka  ; akabwera  iyeyo  nadza- 
pemphera  molunjika  ku  nyumba  yino ; 
43  mverani  Inu  m’mwamba  mokhala 
Inu,  ndipo  chitani  monga  mwa  zonse 
mlendo’yo  azipempha  kwa  Inu  ; kuti 
anthu  onse  a dziko  la  pansi  adziwe 
dzina  lanu,  kuopa  Inu,  monga  ama- 
tero  anthu  anu  alsrayeli,  ndi  kuti 
adziwe  kuti  nyumba  yino  ndaima- 
nga’yi  yachedwa  dzina  lanu.  44  Aka- 
turuka  anthu  anu  kukayambana 
nkhondo  ndi  adani  awo,  kumene 
konse  Inu  mudzawatuma,  ndipo  aka- 
pemphera  kwa  Yehova  molunjika  ku 
mudzi  uno  munausankha  Inu,  ndi 
ku  nyumba  ndamangira  dzina  lanu  ; 
45  pamenepo  mverani  Inu  m’mwamba 
pempho  ndi  pembedzero  lawo,  ndi 
kulimbitsa  mlandu  wawo.  46  Aka- 
chimwira  Inu,  popeza  palibe  munthu 
wosachimwa,  ndipo  mukakwiya  nawo 
ndi  kuwapereka  kwa  adani,  kuti  iwo 

awatenge  ndende  kumka  nawo  ku 
dziko  la  adani,  ngati  kutali  kapena 
kufupi,  47  ndipo  akakumbukila  mi- 
tima  yawo,  ali  ku  dziko  kumene 
anatengedwa  ukapolo,  nakalapa,  na- 
kapembedza  Inu  m’dziko  la  iwo  ana- 
watenga  ndende,  ndi  kuti,  Tachimwa, 
ndipo  tachita  mphulupulu,  tachita 
moipa ; 48  ndipo  akabwerera  kwa 

Inu  ndi  mtima  wawo  wonse  ndi  moyo 
wawo  wonse,  m’dziko  la  adani  awo 
adawatenga  ndende’wo,  ndipo  aka- 
pemphera  kwa  Inu  molunjika  ku 
dziko  lawo  munapatsa  makolo  awo’lo, 
ku  mudzi  munausankha  Inu,  ndi  ku 
nyumba  ndamangira  dzina  lanu  ; 
49  pamenepo  mverani  Inu  pemphero 
ndi  pembedzero  lawo  m’mwamba  mo- 
khala  Inu’mo,  ndi  kulimbitsa  mlandu 
wawo,  50  ndi  kukhululukira  anthu 
anu  adachimwira  Inu  ndi  mphulu- 
pulu  zawo  zonse  adaparamula  nazo 
kwa  Inu  ; ndipo  muwachititsire  chi- 
fundo  iwo  amene  anawagwira  ndende, 
kuti  awachitire  chifundo  ; 51  pakuti 
awa  ndi  anthu  anu  ndithu,  ndi  cho- 
lowa  chanu  chimene  munaturutsa 
m’Aigupto,  m’kati  mwa  ng’anjo  ya 
chitsulo  ; 52  kuti  maso  anu  akatse- 
gukire  pembedzero  la  kapolo  wanu 
ndi  pembedzero  la  anthu  anu  alsra- 
yeli,  kuwamvera  m’mene  monse  aka- 
pfuula  kwa  Inu.  53  Popeza  Inu 
munawapatula  pa  anthu  onse  a pa 
dziko  la  pansi  akhale  cholowa  chanu, 
monga  munanena  ndi  dzanja  la  Mose 
mtumiki  wanu,  pamene  munaturutsa 
makolo  athu  m’Aigupto,  Yehova 
Mulungu  Inu. 

54  Ndipo  kunali  kuti  atatsiriza 
Solomo  kupemphera  kwa  Yehova 
pemphero  ndi  pembedzero  lino  lonse, 
ananyamuka  ku  guwa  la  nsembe 
la  Yehova  pomwe  anali  kugwada 
pa  mabondo  ache,  ndi  manja  ache 
otambasulira  kumwamba.  55  Nai- 
mirira,  nadalitsa  msonkhano  wonse 
wa  Israyeli  ndi  mau  okweza,  nati, 

56  Wolemekezeka  ndi  Ye’nova  amene 
anapumulitsa  anthu  ache  alsrayeli, 
monga  mwa  zonse  analonjeza’zo  ; 
sanatayika  mau  amodzi  a mau  ache 
onse  abwino,  amene  analankhula  ndi 
dzanja  la  Mose  mtumiki  wache. 

57  Yehova  Mulungu  wathu  akhale 

nafe  monga  umo  anakhalira  nawo 
makolo  athu,  asatisiye  kapena  ku- 
titaya  ; 58  kuti  atitembenuzire  kwa 

lye  yekha  mitima  yathu  iyende  m’njira 


zache  zonse,  ndi  kusunga  malamulo 
ache  onse  ndi  malemba  ache  ndi 
maweruzo  ache,  amene  anawalamu- 
lira  makolo  athu.  59  Ndipo  mau 
anga  amenewa  ndapembedzera  nawo 
pa  maso  pa  Yehova  akhale  pafupi  ndi 
Yehova  Mulungu  wathu  usana  ndi 
usiku,  kuti  alimbitse  mlandu  wa 
kapolo  wache,  ndi  mlandu  wa  anthu 
ache  alsrayeli,  mlandu  wa  tsiku  pa 
tsiku  lache  ; 60  kuti  anthu  onse  a pa 
dziko  la  pansi  aliadziwe  kuti  Yehova 
ndiye  Mulungu,  palibe  wina.  61  Mi- 
tima  yanu  ikhale  yangwiro  ndi  Ye- 
hova  Mulungu  wathu,  kuyenda  m’ma- 
lemba  ache  ndi  kusunga  malamulo 
ache,  monga  lero  lino. 

62  Ndipo  mfumu  ndi  anthu  onse 
a Israyeli  pamodzi  naye  anaphera 
nsembe  pa  maso  pa  Yehova.  63  Ndipo 
Solomo  anaphera  nsembe  ya  mte- 
ndere,  yophera  kwa  Yehova  ng’ombe 
zikwi  makumi  awiri  mphambu  ziwiri, 
ndi  nkhosa  zikwi  zana  limodzi  mpha- 
mbu  makumi  awiri.  Momwemo  mfu- 
mu  ndi  ana  a Israyeli  onse  anapereka 
nyumba’yo  ya  Yehova.  64  Tsiku 
lomwelo  mfumu  inapatulira  Mulungu 
pakati  pache  pa  bwalo  la  ku  khomo 
la  nyumba  ya  Yehova  ; pakuti  po- 
mwepo  anapereka  nsembe  yopsereza 
ndi  nsembe  ya  ufa,  ndi  mafuta  a 
nsembe  za  mtendere  ; popeza  guwa 
la  nsembe  la  mkuwa  linali  pa  maso 
pa  Yehova  lidachepa  kulandira  nse- 
mbe  zopsereza,  ndi  nsembe  za  ufa, 
ndi  mafuta  a nsembe  za  mtendere. 
65  Ndipo  nthawi  yomweyo  Solomo 
anachita  madyerero  pa  maso  pa 
Yehova  Mulungu  wathu,  ndi  Israyeli 
yense  pamodzi  naye,  msonkhano  wau- 
kuru  wakuyambira  polowera  ku  Ha- 
mati  kufikira  ku  nyanja  ya  ku  Aigupto, 
masiku  asanu  ndi  awiri,  ndi  masiku 
asanu  ndi  awiri  ena,  ndiwo  masiku 
khumi  mphambu  anai.  66  Tsiku  la 
chisanu  ndi  chitatu  anawauza  anthu 
apite  ; ndipo  iwo  anadalitsa  mfumu, 
napita  ku  mahema  awo  osekera  ndi 
okondwera  mtima  chifukwa  cha  zo- 
koma  zonse  Yehova  anachitira  Davide 
mtumiki  wache,  ndi  Israyeli  anthu 
ache. 

9Ndipo  kunali,  atatsiriza  Solomo 
kumanga  nyumba  ya  Yehova, 
ndi  nyumba  ya  mfumu,  ndi  chifuniro 
chonsecha  Solomo  anachikhumba’cho, 
2 Yehova  anaonekera  kwa  Solomo 
nthawi  ya  chiwiri,  monga  momwe 

adamuonekera  ku  Gibeoni.  3 Ndipo 
Yehova  anati  kwa  iye,  Ndamva  pe- 
mphero  lako  ndi  pembedzero  lako 
wandipembedza  nalo  ; ndapatula  nyu- 
mba  imene  waimanga’yi  kuika’mo 
dzina  langa  nthawi  zosatha,  ndipo 
maso  anga  ndi  mtima  wanga  zidza- 
khala  kumeneko  masiku  onse.  4 Ndi- 
po  iwe  ukadzayenda  pa  maso  panga, 
monga  momwe  Davide  atate  wako 
anayendera  ndi  mtima  woona  ndi 
wolungama,  kuzichita  zonse  ndaku- 
lamulira’zo,  ndi  kusunga  malemba 
anga  ndi  maweruzo  anga,  5 pamenepo 
Ine  ndidzakhazikitsa  chimpando  cha 
ufumu  wako  pa  Israyeli  nthawi  yosa- 
tha,  monga  ndinalonjezana  ndi  Davide 
atate  wako,  ndi  kuti,  Sadzakusowa 
munthu  wamwamuna  pa  mpando 
wa  chifumu  wa  Israyeli.  6 Koma 
mukadzabwerera  pang’ono  pokha  osa- 
nditsata,  kapena  inu,  kapena  ana 
anu,  osasunga  malamulo  anga  ndi 
malemba  anga  amene  ndawaika  pa 
maso  panu  ; mukadzatumikira  milu- 
ngu  yina  ndi  kuilambira ; 7 pamenepo 
Ine  ndidzalikha  alsrayeli  kuwacho- 
tsera  m’dziko  ndidawapatsa’li  ; ndipo 
nyumba  yino  ndapatulira  dzina  langa- 
’yi  ndidzaitaya  kosapenyeka ; ndipo 
Israyeli  adzaichala  ngati  mwambi  ndi 
nkhani  pakati  pa  anthu  onse.  8 Ndipo 
munthu  yense  wopitirira  pa  nyumba 
yaitali  yino  adzadabwa  nayo,  nadzai- 
nyoza,  nadzati,  Yehova  watero  chi- 
fukwa  ninji  ndi  dziko  lino  ndi  nyumba 
yino  ? 9 Ndipo  anthu  adzayankha, 

Popeza  anasiya  Yehova  Mulungu 
wawo  amene  adaturutsa  makolo  awo 
m’dziko  la  Aigupto,  natsata  milungu 
yina,  nailambira,  naitumikira ; chi- 
fukwa  chache  Yehova  anawagwetsera 
choipa  chonsechi. 

10  Ndipo  kunali,  zitatha  zaka  ma- 
kumi  awiri  m’mene  Solomo  adatsiriza 
nyumba  ziwiri’zo,  ndizo  nyumba  ya 
Yehova  ndi  nyumba  ya  mfumu  ; 

11  popeza  Hiramu  mfumu  ya  Turo 
adamthandiza  Solomo  ndi  mitengo 
ya  mkungudza  ndi  ya  mlombwa  ndi 
golidi  yemwe,  monga  momwe  iye 
anafunira’mo,  chifukwa  chache  mfu- 
mu  Solomo  anampatsa  Hiramu  midzi 
makumi  awiri  m’dziko  la  Galileya. 

12  Ndipo  Hiramu  anaturuka  ku  Turo 
kukaona  midzi  adampatsa  Solomo’yo, 
koma  siinamkomera.  13  Nati,  Midzi 
yino  mwandipatsa’yi  njotani,  mbale 
wanga  ? Naicha  dzina  lawo,  Dziko 


la  chikole,  kufikira  lero  lino.  14  Ndi- 
po  Hiramu  adatumiza  kwa  mfumu 
matalenti  a golidi  zana  limodzi  mpha- 
mbu  makumi  awiri. 

15  Ndipo  chifukwa  chache  cha 
msonkho  uja  anausonkhetsa  mfumu 
Solomo  ndi  chimenechi  ; kuti  ama- 
nge  nyumba  ya  Yehova,  ndi  nyumba 
ya  iye  yekha,  ndi  Milo,  ndi  linga  la 
Yerusalemu,  ndi  Hazori,  ndi  Megido, 
ndi  Gezeri.  16  Pakuti  Farao  mfumu 
ya  Aigupto  adakwera  nalanda  Gezeri, 
nautentha  ndi  moto,  nawapha  aKa- 
nani  akukhala  m’mudzi’mo,  naupe- 
reka  kwaulere  kwa  mwana  wache 
mkazi  wa  Solomo.  17  Ndipo  Solomo 
anamanganso  Gezeri,  ndi  Betihoroni 
wa  kunsi,  18  ndi  Balati,  ndi  Tadimori 
wa  m’chipululu  m’dziko  muja,  19  ndi 
midzi  yonse  yosunga’mo  zinthu  zache 
za  Solomo,  ndi  midzi  yosunga’mo 
magareta  ache,  ndi  midzi  yokhala’mo 
a pa  kavalo  ache,  ndi  zina  ziri  zonse 
zidakomera  Solomo  kuzimanga  m’Ye- 
rusalemu,  ndi  ku  Lebano,  ndi  m’dziko 
lonse  la  ufumu  wache.  20  Ndipo 
aAmori,  ndi  aHiti,  ndi  aPerizi,  ndi 
aHivi,  ndi  aYebusi  otsala,  amene 
sanali  a ana  a Israyeli,  21  ana  awo 
amene  adatsala  m’dziko,  amene  ana 
a Israyeli  sanakhoza  kuononga  konse, 
Solomo  anawasenzetsa  msonkho  wa 
nchito  kufikira  lero.  22  Koma  So- 
lomo  sanawayesa  ana  a Israyeli  aka- 
polo,  koma  iwowo  anali  anthu  a 
nkhondo,  ndi  anyamata  ache,  ndi 
akalonga  ache,  ndi  akazembe  ache, 
ndi  oyang’anira  magareta  ache  ndi 
a pa  kavalo  ache.  23  Ameneyo  anali 
akulu  a akapitao  oyang’anira  nchito 
ya  Solomo,  mazana  asanu  mphambu 
makumi  asanu  akulamulira  anthu 
ogwira  nchito  aja.  24  Koma  mwana 
wamkazi  wa  Farao  anaturuka  m’mu- 
dzi  wa  Davide  kukwera  ku  nyumba 
yache  adammangira  Solomo,  pame- 
nepo  iye  anamanganso  Milo.  25  Ndi- 
po  chaka  chimodzi  Solomo  anapereka 
katatu  nsembe  zopsereza  ndi  za 
mtendere,  pa  guwa  la  nsembe  limene 
anammangira  Yehova,  nafukiza  zonu- 
nkhira  pa  guwa  la  nsembe  pa  maso 
pa  Yehova,  atatsiriza  nyumba’yo. 

26  Ndipo  mfumu  Solomo  anamanga 
zombo  zambiri  ku  Ezioni  Geberi  uli 
pafupi  ndi  Eloti,  pa  mbali  pa  Nyanja 
Yofiira,  ku  dziko  la  Edomu.  27  Ndi- 
po  Hiramu  anatuma  anyamata  ache 
m’zombo’zo  amarenyero  ozerewera 


333 


9. 28 — 10. 22 


1 MAFUMU 


m’nyanja,  pamodzi  ndi  anyamata  a 
Solomo.  28  Ndipo  iwo  anafika  ku 
Ofiri,  natenga’ko  golidi  matalenti 
mazana  anai  mphambu  makumi 
awiri,  nafika  naye  kwa  mfumu 
Solomo. 

"J  A Ndipo  atamva  mfumu  yaikazi 
I ya  ku  Seba  mbiri  ya  Solomo 
yakubukitsa  dzina  la  Yehova,  anadza 
kumuyesera  iye  ndi  miyambi  yodo- 
dometsa.  2 Nafika  ku  Yerusalemu 
ndi  ulendo  wache  waukulu,  ndi  nga- 
mila  zakunyamula  zonunkhira,  ndi 
golidi  wambiri,  ndi  timiyala  ta  mtengo 
wa  patali  ; ndipo  atafika  kwa  Solomo 
anakamba  naye  zonse  za  m’mtima 
mwache.  3 Ndipo  Solomo  anamya- 
nkha  miyambi  yache  yonse,  panalibe 
kanthu  kobisika  ndi  mfumu  kamene 
sanamfotokozera  iye.  4 Ndipo  pa- 
mene  mfumu  yaikazi  ya  ku  Seba 
adaona  nzeru  zonse  za  Solomo,  ndi 
nyumba  adaimanga’yo,  5 ndi  zaku- 
dya  za  pa  gome  lache,  ndi  makha- 
lidwe  a anyamata  ache,  ndi  maimiri- 
ridwe  a atumiki  ache,  ndi  zobvala 
zawo,  ndi  otenga  zikho  ache,  ndi 
nsembe  yache  yopsereza  imene  ama- 
pereka  m’nyumba  ya  Yehova,  ana- 
khululuka  malungo.  6 Ndipo  anati 
kwa  mfumu,  Idali  yoonadi  mbiri  ija 
ndinaimva  ine  ku  dziko  langa  ya 
machitidwe  anu  ndi  nzeru  zanu. 
7 Koma  sindinakhulupira  mau  ame- 
newo  mpaka  ndafika  ine  kuno, 
ndaona  ndi  maso  anga  ; ndipo  tao- 
nani,  anangondiuza  dera  lina  lokha  ; 
nzeru  zanu  ndi  zokoma  zanu  zakula 
pa  mbiri  ndinaimva’yo.  8 Odala 
anthu  anu,  odala  anyamata  anu  aku- 
khala  nthawi  zonse  pa  maso  panu, 
akumvaimva  nzeru  yanu.  9 Wole- 
mekezeka  Yehova  Mulungu  wanu 
amene  anakondwera  nanu,  kukuikani 
pa  mpando  wa  chifumu  wa  Isra.yeli  ; 
popeza  Yehova  anakonda  Israyeli 
nthawi  yosatha,  chifukwa  chache 
anakulongani  inu  ufumu,  kuti  mu- 
chite  chiweruzo  ndi  chilungamo. 
10  Ndipo  mkazi’yo  ananinkha  mfumu 
matalenti  a golidi  zana  limodzi 
mphambu  makumi  awiri,  ndi  zonu- 
nkhira  za  unyinji,  ndi  timiyala  ta 
mtengo  wa  patali  ; sunafikanso  unyi- 
nji  wotero  wa  zonunkhira  wolingana 
ndi  uja  mfumu  yaikazi  inapereka  kwa 
mfumu  Solomo.  11  Ndipo  zombo  za 
Hiramu  zotengera  golidi  ku  Ofiri  zina- 
tenganso  ku  Ofiri  mitengo  yambiri 


ya  mbawa,  ndi  timiyala  ta  mtengo 
wa  patali.  12  Ndipo  mfumu  inasema 
mitengo  ya  mbawa’yo,  ikhale  mizati 
ya  nyumba  ya  Yehova,  ndi  ya  nyumba 
ya  mfumu  ; ndiponso  azeze  ndi  zisa- 
kasa  za  oyimba’wo  ; siinafika  kapena 
kuonekanso  mpaka  lero  mitengo  yo- 
tero  ya  mbawa.  13  Ndipo  mfumu 
Solomo  ananinkha  mfumu  yaikazi 
ya  ku  Seba  chifuniro  chache  chonse 
anachipempha  iye,  osawerenga  chi- 
mene  Solomo  anamninkha  mwa  ufulu 
wache.  Momwemo  iye  anabwerera 
namukanso  ku  dziko  lache,  iyeyo  ndi 
anyamata  ache. 

14  Tsono  kulemera  kwache  kwa 
golidi  anafika  kwa  Solorno  chaka 
chimodzi  kunali  matalenti  mazana 
asanu  ndi  limodzi  mphambu  makumi 
asanu  ndi  limodzi  kudza  asanu  ndi 
limodzi  a golidi,  15  osawerenganso 
wina’yo  wa  anthu  a malonda  oyenda- 
yenda,  ndi  wa  amalonda  ena,  ndi 
wa  mafumu  onse  a Arabu,  ndi  wa 
akazembe  onse  a madera.  16  Ndi- 
po  mfumu  Solomo  anapanga  zikopa 
mazana  awiri  za  golidi  wonsansantha, 
chikopa  chimodzi  chinapangidwa  ndi 
masekeli  mazana  asanu  ndi  limodzi. 
17  Ndi  malihawo  mazana  atatu  a 
golidi  wonsansantha,  lihawo  limodzi 
linapangidwa  ndi  miyeso  itatu  ya 
golidi ; ndipo  mfumu  inazisungira 
zonse  m’nyumba  yochedwa  nkhalango 
ya  Lebano.  18  Ndipo  mfumu  ina- 
panga  mpando  wa  ukulu  wa  chifumu 
wa  minyanga,  naukuta  ndi  golidi 
woyengetsa.  19  Mpando’wo  wa  chi- 
fumu  unali  ndi  makwerero  asanu  ndi 
limodzi,  ndi  pamwamba  pa  mpando 
wa  chifumu  panali  pozunguniza  ku- 
mbuyo’ko,  ndipo  munali  ngati  manja 
m’mbali  zonse  ziwiri  za  pokhalira’po, 
naimika  mikango  iwiri  m’mbali  mwa 
manja’wo.  20  Ndipo  anaimika  mi- 
kango  khumi  ndi  iwiri  mbali  yina 
ndi  yina,  pa  makwerero  asanu  ndi 
limodzi  aja  ; m’dziko  liri  lonse  lina 
simunapangidwa  wotere.  21  Ndipo 
zikho  zomwera  zonse  za  mfumu  So- 
lomo  zinali  za  golidi,  ndi  zotengera 
zonse  za  nyumba  yochedwa  Nkha- 
lango  ya  Lebano  zinali  za  golidi  yekha 
yekha,  panalibe  za  siliva,  pakuti  siliva 
anangoyesedwa  opanda  pache  masiku 
onse  a Solomo.  22  Popeza  mfumu 
inali  nazo  pa  nyanja  zombo  za  ku 
Tarisi,  pamodzi  ndi  zombo  za  Hiramu  ; 
zombo  za  ku  Tarisi  zinafika  kamodzi 

zitapita  zaka  zitatu,  ziri  nazo  golidi, 
ndi  siliva,  ndi  minyanga,  ndi  apusi, 
ndi  mbalame  za  zitsukwa  zazitali  za 
maanga  maanga.  23  Ndipo  mfumu 
Solomo  anawaposa  mafumu  onse  a 
dziko  la  pansi  pa  chuma  ndi  nzeru. 
24  Ndipo  anthu  onse  a pa  dziko  ana- 
funa  nkhope  ya  Solomo,  kudzamva 
nzeru  zache  zimene  Mulungu  ana- 
longa  m’mtima  mwache.  25  Ndipo 
akafika  munthu  yense  ndi  mtulo 
wache,  zotengera  za  siliva,  ndi  zote- 
ngera  za  golidi,  ndi  zobvala,  ndi  zida, 
ndi  zonunkhira,  ndi  akavalo,  ndi 
nyuru  ; momwemo  chaka  ndi  chaka. 
26  Ndipo  Solomo  anasonkhanitsa  ma- 
gareta  ndi  a pa  kavalo  ; anali  nawo 
magareta  chikwi  chimodzi  mphambu 
mazana  anai,  ndi  a pa  kavalo  zikwi 
khumi  mphambu  ziwiri,  nawasungira 
m’midzi  yosunga’mo  magareta,  ndi 
kwa  mfumu  m’Yerusalemu.  27  Ndi- 
po  mfumu  inachurukitsa  siliva  ngati 
miyala  m’Yerusalemu,  ndi  mitengo  ya 
mikungudza  anailinganiza  ndi  mikuyu 
ya  m’madambo.  28  Ndipo  akavalo 
a Solomo  anachokera  ku  Aigupto  ; 
anthu  a malonda  a mfumu  anawagula 
magulu  magulu,  gulu  liri  lonse  mtengo 
wache.  29  Ndipo  gareta  limodzi  lina- 
chokera  kuturuka  m’Aigupto  mtengo 
wache  masekeli  a siliva  mazana  asanu 
ndi  limodzi,  ndi  kavalo  mtengo  wache 
masekeli  zana  limodzi  mphambu  ma- 
kumi  asanu  ; momwemonso  iwo  ana- 
wagulira  mafumu  onse  a aHiti  ndi 
mafumu  a Aramu. 

■J  "I  Ndipo  mfumu  Solomo  anakonda 

1 I akazi  ambiri  achilendo,  pamodzi 
ndi  mwana  wamkazi  wa  Farao,  akazi 
a ku  Moabu,  ndi  a ku  Amoni,  ndi  a 
ku  Edomu,  ndi  a ku  Zidoni,  ndi  aHiti  ; 

2 a mitundu  ija  Yehova  adanena  ndi 
ana  a Israyeli  za  iwo,  kuti,  Inu  musa- 
kalowa  kwa  iwo,  ndipo  iwo  asadza- 
lowe  kwa  inu  ; zedi  adzatembenuza 
mitima  yanu  kutsata  milungu  yawo  ; 
amenewo  Solomo  anawaumirira  ku- 
wakonda.  3 Ndipo  anali  nawo  akazi 
mazana  asanu  ndi  awiri,  ana  akazi  a 
mafumu,  ndi  akazi  a chabe  mazana 
atatu  ; ndipo  akazi  ache  anapambutsa 
mtima  wache.  4 Ndipo  kunali,  ata- 
kalamba  Solomo,  akazi  ache  anapa- 
mbutsa  mtima  wache  atsate  milungu 
yina  ; ndipo  mtima  wache  sunakhala 
wangwiro  ndi  Yehova  Mulungu  wache 
monga  mtima  wa  Davide  atate  wache. 
5 Tsono  Solomo  anatsata  Asitoreti 


fano  la  anthu  a Zidoni,  ndi  Milikomu 
fano  lonyansitsa  la  aAmoni.  6 Ndipo 
Solomo  anachita  choipa  pa  maso  pa 
Yehova,  osatsata  Yehova  ndi  mtima 
wonse  monga  Davide  atate  wache. 
7 Pamenepo  Solomo  anamangira 
Kemosi  fano  lonyansitsa  la  aMoabu 
ndi  Moleki  fano  lonyansitsa  la  ana 
aAmoni  misanje,  pa  phiri  liri  patso- 
golo  pa  Yerusalemu.  8 Ndipo  mo- 
mwemo  anachitiranso  akazi  ache  onse 
achilendo,  amene  amafukizira  naphera 
nsembe  mafano  awo. 

9 Ndipo  Yehova  anakwiya  ndi  So- 
lomo,  pokhala  mtima  wache  unapa- 
mbuka  kwa  Yehova  Mulungu  wa 
Israyeli,  amene  adamuonekera  kawiri, 
10  namlamulira  za  chinthu  chomwe- 
chi,  kuti  asatsate  milungu  yina  ; koma 
iye  sanasunga  chimene  Yehova  ana- 
chilamula.  11  Chifukwa  chache  Ye- 
hova  ananena  ndi  Solomo,  Popeza 
chinthu  ichi  chachitika  ndi  iwe,  ndipo 
sunasunga  chipangano  c’nanga  ndi 
malemba  anga  amene  ndinakulamu- 
lira,  zedi,  ndidzakung’ambira  ufumu 
ndi  kuupatsa  mnyamata  wako.  1 2 Ko- 
ma  m’masiku  ako  sindidzatero  chi- 
fukwa  cha  Davide  atate  wako,  koma 
ndidzaung’ambira'm’manja  mwa  mwa- 
na  wako  ; 13  komatu  sindidzachotsa 
ufumu  wonsewo  ; pfuko  limodzi  ndi- 
dzapatsa  mwana  wako,  chifukwa  cha 
Davide  mtumiki  wanga,  ndi  chifukwa 
cha  Yerusalemu  amenendinamsankha. 

14  Ndipo  Yehova  anamuutsira  So- 
lomo  mdani,  ndiye  Hadadi  mEdomu  ; 
iyeyo  anali  wa  mbumba  ya  mfumu  ya 
ku  Edomu.  15  Pakuti  pamene  Davide 
adali  m’Edomu,  ndipo  Yoabu  kazembe 
wa  nkhondo  adanka  kukaika  aku- 
fa’wo,  atapha  amuna  onse  m’Edomu  ; 
16  pakuti  Yoabu  ndi  alsrayeli  onse 
anakhala’ko  miyezi  isanu  ndi  umodzi, 
mpaka  atawapha  amuna  onse  m’Edo- 
mu  ; 17  Hadadi  uja  anathawa,  iyeyo 
ndi  a ku  Edomu  ena,  akapolo  a 
atate  wache  pamodzi  naye,  kumka 
ku  Aigupto,  Hadadi’yo  akali  mwana. 
18  Ndipo  anachoka  ku  Midiani  nafika 
ku  Parani,  natenga  anthu  a ku  Parani 
pamodzi  nawo,  nafika  ku  Aigupto  kwa 
Farao  mfumu  ya  Aigupto,  ameneyo 
anampatsa  nyumba,  namnenera  za- 
kudya,  nampatsa’ko  dziko.  19  Ndipo 
Farao  anamkomera  mtima  ndithu 
Hadadi’yo,  nampatsa  mkazi  ndiye 
mbale  wa  mkazi  wache,  mbale  wache 
wa  Takipenesi  mkazi  wamkulu  wa 

mfumu.  20  Ndipo  mbale  wa  Taki- 
penesi  anamuonera  Genubati  mwana 
wache,  ameneyo  Takipenesi  anamle- 
tsera  kuyamwa  m’nyumba  ya  Farao, 
ndipo  Genubati  anakhala  m’banja  la 
Farao  pamodzi  ndi  ana  amuna  a 
Farao.  21  Ndipo  atamva  Hadadi  ku 
Aigupto  kuti  Davide  anagona  ndi 
makolo  ache,  ndi  kuti  Yoabu  kazembe 
wa  nkhondo  adafanso,  Hadadi  ana- 
nena  ndi  Farao,  Mundilole  ndimuke 
ku  dziko  la  kwathu.  22  Tsono  Farao 
anati  kwa  iye,  Koma  chikusowa  iwe 
nchiani  kwa  ine,  kuti  ufuna  kumuka 
ku  dziko  la  kwanu  ? Nayankha  iye, 
Palibe  kanthu,  koma  mundilole  ndi- 
muke  ndithu. 

23  Ndipo  Mulungu  anamuutsira 
mdani  wina,  ndiye  Rezoni  mwana 
wa  Eliyada,  amene  adathawa  mbuye 
wache  Hadadezeri  mfumu  ya  ku 
Zoba.  24  Iye  nasonkhanitsa  anthu, 
nakhala  kazembe  wa  nkhondo,  rnuja 
Davide  anawapha  a ku  Zoba’wo, 
napita  ku  Damasiko,  nakhala  ko- 
mweko,  nakhala  mfumu  ya  ku  Dama- 
siko.  25  Ndipo  iye  anali  mdani  wa 
Israyeli  masiku  onse  a Solomo,  kuo- 
njezera’po  choipa  anachichita  Hadadi, 
naipidwa  nawo  alsrayeli,  nakhala 
mfumu  ya  ku  Aramu. 

26  Ndipo  Yerobiamu  mwana  wa 
Nebati  mEfrati  wa  ku  Zereda  mnya- 
mata  wa  Solomo,  dzina  la  amache 
ndiye  Zeruwa,  mkazi  wa  masiye, 
iyenso  anakweza  dzanja  lache  pa 
mfumu.  27  Ndipo  chifukwa  chaku- 
kweza  iye  dzanja  lache  pa  mfumu 
ndi  chimenechi : Solomo  anamanga 
Milo,  namanganso  pogumuka  pa  linga 
la  mudzi  wa  Davide  atate  wache. 
28  Ndipo  munthu  ameneyo  Yerobiamu 
anali  ngwazi  ; ndipo  pamene  Solomo 
anamuona  mnyamata’yo  kuti  ngwa- 
changu,  anamuika  akhale  woyang’ani- 
ra  wa  nchito  yonse  ya  nyumba  ya 
Yosefe.  29  Ndipo  kunali  nthawi  yo- 
mweyo  kuti  Yerobiamu  anaturuka 
m’Yerusalemu,  ndipo  mneneri  Ahiya 
wa  ku  Silo  anampeza  m’njira  ; tsono 
iyeyo  anabvaliratu  chobvala  chatso- 
pano,  ndipo  iwo  awiri  anali  okha  ku 
thengo.  30  Ndipo  Ahiya’yo  anagwira 
chobvala  chache  chatsopano,  nachi- 
ng’amba  khumi  ndi  pawiri.  31  Nati 
kwa  Yerobiamu,  Takwaya  magawo 
khumi;  popeza  atero  Yehova  Mulungu 
wa  Israyeli,  Taona  ndidzaung’amba 
ufumu  m’dzanja  la  Solomo  ndi  kuku- 


patsa  iwe  mafuko  khumi.  32  Koma 
iye  adzakhala  nalo  pfuko  limodzi, 
chifukwa  cha  Davide  mtumiki  wanga, 
ndi  cha  Yerusalemu,  mudzi  umene 
ndinausankha  m’mafuko  onse  a Isra- 
yeli.  33  Nditero  popeza  iwo  ana- 
ndisiya,  napembedza  Asitoreti  mu- 
lungu  wa  aZidoni,  ndi  Kemosi 
mulungu  wa  aMoabu,  ndi  Milikomu 
mulungu  wa  ana  a Amoni,  osayenda 
m’njira  zanga,  kuchita  chimene  chi- 
yenera  pa  maso  panga,  ndi  kusunga 
malemba  anga  ndi  maweruzo  anga, 
monga  umo  anatero  Davide  atate 
wache.  34  Koma  sindidzalanda  ufu- 
mu  wonse  m’dzanja  lache,  koma 
ndidzamkhalitsa  mfumu  masiku  ache 
onse,  chifukwa  cha  Davide  mtumiki 
wanga  amene  uja  ndinamsankha,  chi- 
fukwa  kuti  anasunga  malamulo  anga 
ndi  malemba  anga.  35  Koma  ndi- 
dzalanda  ufumu  m’dzanja  la  mwana 
wache,  ndi  kupatsa  iwe  mafuko  khumi 
amene.  36  Ndipo  ndidzamninkha 
mwana  wac’ne  pfuko  limodzi,  kuti 
Davide  mtumiki  wanga  akhale  chi- 
khalire  ndi  nyali  pa  maso  panga 
m’Yerusalemu,  mudzi  umene  ndina- 
dzisankhira  kuika’po  dzina  langa. 
37  Ndipo  ndidzakutenga  iwe,  ndipo 
udzachita  ufumu  monga  umo  ukhu- 
mbira  moyo  wako,  nudzakhala  mfu- 
mu  ya  Israyeli.  38  Ndipo  kudzakhala 
kuti  ukadzamvera  iwe  zonse  ndiku- 
lamulira’zo,  nukadzayenda  m’njira 
zanga  ndi  kuchita  chilungamo  pa 
maso  panga,  kusunga  malemba  anga 
ndi  malamulo  anga,  monga  anatero 
Davide  mtumiki  wanga ; pamenepo 
Ine  ndidzakhala  ndi  iwe,  ndidzaku- 
mangira  ndi  kukukhazikitsira  nyu- 
mba,  monga  ndinammangira  Davide, 
ndipo  ndidzakupatsa  iwe  Israyeli. 
39  Ndipo  chifukwa  cha  ichi  ndidza- 
zunza  mbumba  ya  Davide,  koma  si 
masiku  onse  ai.  40  Chifukwa  chache 
Solomo  anafuna  kupha  Yerobiamu, 
ndipo  Yerobiamu  anathawira  ku 
Aigupto  kwa  Sisaki  mfumu  ya  Ai- 
gupto,  nakhala  m’Aigupto  kufikira 
imfa  ya  Solomo. 

41  Ndipo  machitidwe  yotsiriza  ya 
Solomo,  ndi  nchito  zache  zonse  ana- 
zichita,  ndi  nzeru  zache,  kodi  sizile- 
mbedwa  zimenezo  m’buku  la  machi- 
tidwe  a Solomo  ? 42  Ndipo  masiku 

amene  Solomo  anakhala  mfumu  ya 
alsrayeli  onse  ' m’Yerusalemu  anali 
zaka  makumi  anai.  43  Ndipo  Solomo 

anagona  ndi  makolo  ache,  naikidwa 
m’mudzi  wa  Davide  atate  wache  ; 
ndipo  Rehabiamu  mwana  wache 
anakhala  mfumu  m’malo  mwache. 

1  O Ndipo  Rehabiamu  anamka  ku 

1 Z Sekemu,  popeza  alsrayeli  onse 
anadza  ku  Sekemu  kumlonga  ufumu. 

2 Ndipo  kunali  kuti  Yerobiamu  mwana 
wa  Nebati  anachimwa  akali  m’Aigu- 
pto,  kumene  anathawira  kuchokera 
ku  maso  a Solomo  mfumu,  pakuti 
Yerobiarnu  anakhala  ku  Aigupto. 

3 Ndipo  anatuma  akukamuitana. 

Ndipo  Yerobiamu  ndi  msonkhano 
wonse  wa  Israyeli  anadza,  nalankhu- 
lana  ndi  Rehabiamu,  nati,  4 Atate 
wanu  analemeretsa  gori  lathu,  ndipo 
inu  tsono  pepuzani’ko  nchito  zosautsa 
za  atate  wanu,  ndi  gori  lolemera  lache 
limene  anatisenza,  ndipo  tidzakutu- 
mikirani.  5 Ndipo  iye  anati  kwa  iwo, 
Bamukani,  mukagone  masiku  atatu, 
pamenepo  mukabwera  kwa  ine.  Ndi- 
po  anthu  anamuka.  6 Ndipo  mfumu 
Rehabiamu  anafunsira  kwa  mandoda, 
amene  anaimirira  pa  maso  pa  Solomo 
atate  wache,  akali  moyo  iyeyo,  nati, 
Inu  mundipangire  bwanji  kuti  ndi- 
yankhe  anthu  awa  ? 7 Ndipo  iwo 

anamuuza  kuti,  Mukakhala  inu  mtu- 
miki  wa  anthu  awa  lero,  ndi  kuwatu- 
mikira  ndi  kuwayankha  ndi  kukamba 
nawo  mau  okoma,  tsono  iwo  adzakha- 
la  chikhalire  atumiki  anu.  8 Koma 
iye  analeka  uphungu  wa  mandoda- 
’wo,  umene  anampangira’wo,  naka- 
funsira  kwa  achinyamata  anzache 
oimirira  pa  maso  pache,  9 nati  kwa 
iwo,  Kodi  inu  mundipangire  bwanji 
kuti  tiyankhe  anthu  awa  anandiuza 
ine,  kuti,  Mupepuze  gori  limene  atate 
wanu  anatisenza  ife  ? 10  Ndipo  achi- 

nyamata  anzache  ananena  naye,  nati, 
Mzitero  ndi  anthu  awa  adalankhula 
nanu,  nati,  Atate  wanu  analemeretsa 
gori  lathu,  koma  inu  mutipepuzire 
Iimenelo  ; mzitero  nawo,  Kanense 
wanga  adzaposa  m’chuuno  mwa 
atate  wanga.  11  Ndipo  tsopano,  po- 
peza  atate  wanga  anakusenzani  gori 
lolemera,  ine  ndidzaonjezera’po  pa 
gori  lanu  ; atate  wanga  anakukwapu- 
lani  ndi  zikoti,  koma  ine  ndidzaku- 
kwapulani  ndi  zinkhanira.  12  Ndi- 
po  Yerobiamu  ndi  anthu  onse 
anabwera  kwa  Rehabiamu  tsiku  la 
chitatu,  monga  momwe  anawauzira 
mfumu,  nati,  Bweraninso  kwa  ine 
tsiku  la  chitatu.  13  Ndipo  mfumu 


inayankha  anthu  mau  okaripa,  naleka 
uphungu  anampangira  mandoda’wo, 
14  nalankhula  nawo  monga  mwa 
uphungu  wa  achinyarnata,  nati,  Atate 
wanga  analemeretsa  gori  lanu,  koma 
ine  ndidzaonjezera’po  pa  gori  lanu  ; 
atate  wanga  anakukwapulani  ndi 
zikoti,  koma  ine  ndidzakukwapulani 
ndi  zinkhanira.  15  Potero  mfumu 
siinamvera  anthu’wo,  pakuti  kusintha 
uku  kunachokera  kwa  Yehova,  kuti 
akhazikitse  mau  ache  amene  Yehova 
ananenetsa  Ahiya  wa  ku  Silo  kwa 
Yerobiamu  mwana  wa  Nebati.  16Ndi- 
po  pakuona  alsrayeli  onse  kuti  mfumu 
siinawamvera  iwo,  anthu’wo  ana- 
yankha  mfumu,  nati,  Tiri  naye  chiani 
Davide  ? inde  tiribe  cholowa  m’mwa- 
na  wa  Yese  ; tiyeni  kwathu  alsrayeli 
inu  ; yang’aniranitu  nyumba  yako, 
Davide.  Momwemo  alsrayeli  ana- 
choka  kumka  ku  mahema  awo. 
17  Koma  ana  aja  a Israyeli  akukhala 
m’midzi  ya  Yuda,  Rehabiamu  ana- 
khalabe  mfumu  yawo.  18  Pamenepo 
mfumu  Rehabiamu  anatuma  Ado- 
ramu  wa  msonkho,  ndipo  alsrayeli 
onse  anamponya  miyala,  nafa.  Ndi- 
po  mfumu  Rehabiamu  anafulumira 
kulowa  m’gareta  wache  kuthawira 
ku  Yerusalemu.  19  Motero  alsrayeli 
anapandukana  ndi  nyumba  ya  Davide 
kufikira  lero.  20  Ndipo  kunali,  ata- 
mva  alsrayeli  onse  kuti  Yerobiamu 
wabweranso,  anatuma  kumuitanira 
iye  ku  msonkhano,  namlonga  iye 
mfumu  ya  alsrayeli  onse  ; palibe 
munthu  anatsata  nyumba  ya  Davide 
koma  pfuko  lokha  la  Yuda. 

21  Ndipo  Rehabiamu  anafika  ku 
Yerusalemu,  nasonkhanitsa  nyumba 
yonse  ya  Yuda,  ndi  pfuko  la  Benja- 
mini,  ankhondo  osankhika  zikwi 
zana  limodzi  mphambu  makumi  asa- 
nu  ndi  atatu,  kuyambana  nayo  nyu- 
mba  ya  Israyeli,  kubwezanso  ufumu 
kwa  Rehabiamu  mwana  wa  Solomo. 
22  Ndipo  mau  a Mulungu  anafika 
kwa  Semaya  mneneri  wa  Mulungu, 
nati,  23  Lankhula  kwa  Rehabiamu 
mwana  wa  Solomo  mfumu  ya  Yuda, 
ndi  kwa  nyumba  yonse  ya  Yuda,  ndi 
Benjamini,  ndi  kwa  anthu  otsala’wo, 
nuti,  24  Yehova  atero,  Musamuka,  ndi- 
po  musakayambana  ndi  abale  anu  ana 
a Israyeli,  bwererani  yense  ku  nyu- 
mba  kwache ; popeza  chinthu’chi 
chachokera  kwa  Ine.  Ndipo  iwo 
anamvera  mau  a Yehova,  natembe- 


337 


12.25—13.14 


1 MAFUMU 


nuka,  nabwerera  monga  mwa  mau 
a Yehova. 

25  Ndipo  Yerobiamu  anamanga 
Sekemu  m’mapiri  a Efraimu,  nakha- 
la’mo,  naturuka’mo,  namanga  Pe- 
nueli.  26  Ndipo  Yerobiamu  ananena 
m’mtima  mwache,  Ufumu’wu  udza- 
bwereranso  ku  nyumba  ya  Davide. 
27  Anthu  awa  akamakwera  kuka- 
pereka  nsembe  m’nyumba  ya  Yehova 
m’Yerusalemu,  pamenepo  mitima  ya 
anthu  awa  idzatembenukiranso  kwa 
mbuye  wawo,  kwa  Rehabiamu  mfu- 
mu  ya  Yuda  ; ndipo  adzandipha,  na- 
dzabweranso  kwa  Rehabiamu  mfumu 
ya  Yuda.  28  Potero  mfumu  ina- 
khala  upo,  napanga  ana  a ng’ombe 
awiri  a golidi,  nati  kwa  iwo,  Kukule- 
metsani  kukwera  ku  Yerusalemu  ; 
tapenyani  alsrayeli  inu  milungu  ya- 
nu,  imene  inakuturutsani  m’dziko  la 
Aigupto.  29  Ndipo  anaimika  mmodzi 
ku  Beteli,  naimika  wina  ku  Dani. 
30  Koma  chinthu  ichi  chinasanduka 
chimo,  ndipo  anthu  anamka  ku  mmo- 
dzi’yo  wa  ku  Dani.  31  Iye  namanga 
nyumba  za  m’misanje,  nalonga  anthu 
a chabe  akhale  ansembe,  osati  ana 
a Levi  ai.  32  Ndipo  Yerobiamu  anaika 
madyerero  mwezi  wa  chisanu  ndi 
chitatu,  tsiku  la  khumi  ndi  chisanu 
la  mwezi,  olingana  ndi  madyerero 
aja  a ku  Yuda,  napereka  nsembe  pa 
guwa  la  nsembe  ; anatero  m’Beteli, 
nawaphera  nsembe  ana  a ng’ombe 
aja  anawapanga,  naika  m’Beteli  anse- 
mbe  a misanje  imene  anaimanga. 
33  Ndipo  anapereka  nsembe  pa  guwa 
la  nsembe  analimanga  m’Beteli,  tsiku 
la  khumi  ndi  chisanu  la  mwezi  wa 
chisanu  ndi  chitatu,  m’mwezi  umene 
anaulingirira  m’mtima  mwa  iye  yekha, 
nawaikira  ana  a Israyeli  madyerero, 
napereka  nsembe  pa  guwa  la  nsembe, 
nafukiza  zonunkhira. 

1 Q Ndipo  onani,  munthu  wa  Mu- 
I O lungu  anachokera  ku  Yuda 
mwa  mau  a Yehova  nadza  ku  Beteli  ; 
ndipo  Yerobiamu  anali  kuimirira 
m’mbali  mwa  guwa  la  nsembe  kufu- 
kiza  zonunkhira.  2 Ndipo  iye  ana- 
pfuula  mwa  mau  a Yehova  kutembe- 
rera  guwa  la  nsembe,  nati,  Guwa 
la  nsembe,  guwa  la  nsembe,  atero 
Yehova,  Taona  mwana  adzabadwa 
m’nyumba  ya  Davide,  dzina  lache 
ndi  Yosiya,  adzaphera  pa  iwe  ngati 
nsembe  anthu  a nsembe  a misanje, 
amene  ali  kufukiza  zonunkhira  pa 


iwe,  nadzatentha  pa  iwe  mafupa  a 
anthu.  3 Ndipo  iye  anapatsa  chi- 
zindikilo  tsiku  lomwelo,  nati,  Chi- 
zindikilo  chimene  Yehova  ananena 
ndi  ichi,  Taonani  guwa’li  la  nsembe 
lidzang’ambika,  ndi  phulusa  liri  pa 
ilo  lidzatayika.  4 Ndipo  kunachitika, 
pakumva  mfumu  mau  a munthu  wa 
Mulungu  amene  anawapfuula,  kute- 
mberera  guwa  la  nsembe  m’Beteli, 
Yerobiamu.  anatansa  dzanja  lache  ali 
ku  guwa’lo,  nati,  Mgwireni  iye.  Ndipo 
dzanja  lache  analitansira  kwa  iye 
linauma,  kuti  sanatha  kulipfunyati- 
tsanso.  5 Ndiponso  guwa’lo  lina- 
ng’ambika,  ndi  phulusa  la  pa  guwa’lo 
linatayika,  monga  mwa  chizindikilo 
chimene  munthu  wa  Mulungu  ana- 
patsa  mwa  mau  a Mulungu.  6 Ndipo 
mfumu  inayankha  niti  kwa  munthu 
wa  Mulungu,  Undipembedzere  Yehova 
Mulungu  wako,  nundipempherere, 
kuti  dzanja  langa  libwerenso  kwa 
ine.  Ndipo  munthu’yo  wa  Mulungu 
anapembedza  Yehova,  ndipo  dzanja 
la  mfumu  linabwezedwa  kwa  iye 
momwemo  mwa  kale.  7 Mfumu  niti 
kwa  munthu  wa  Mulungu,  Tiye  kwa- 
thu,  ukapumule,  ndikupatse  mphatso. 

8 Ndipo  munthu  wa  Mulungu  ananena 
ndi  mfumu,  Mungakhale  mundiga- 
wira  pakati  ndi  pakati  nyumba  yanu, 
sindilowa  kwa  inu,  kapena  kudya 
mkate,  kapena  kumwa  madzi  kuno. 

9 Pakuti  potero  ndinalamulidwa  ndi 
mau  a Yehova,  ndi  kuti,  Usakadye 
mkate,  kapena  kumwa  madzi,  kapena 
kubwerera  njira  yomweyo  unadze- 
ra’yo.  10  Tsono  iye  anayenda  njira 
yina  osabwerera  njira  yomweyo  ana- 
idzera  pakudza  ku  Beteli. 

11  Ndipo  ku  Beteli  kunakhala  mne- 
neri  wokalamba,  ndipo  mwana  wache 
wina  anadzamfotokozera  machitidwe 
onse  anawachita  munthu  wa  Mulu- 
ngu’yo  tsiku  lomwelo  m’Beteli,  ndi 
mau  ache  anawanena  ndi  mfumu ; 
inde  omwe  aja  iwo  anamfotokozera 
atate  wawo.  12  Ndipo  atate  wawo 
anati  kwa  iwo,  Wapitira  njira  iti  P 
popeza  ana  ache  adaona  njira  analo- 
wera  munthu  wa  Mulungu  anacho- 
kera  ku  Yuda’yo.  13  Nanena  ndi  ana 
ache,  Ndimangireni  mbereko  pa  buru. 
Namangira  iwo  mbereko  pa  buru, 
naberekeka’po  iye.  14  Natsata  mu- 
nthu  wa  Mulungu,  nampeza  ali  tsonga 
pa  tsinde  pa  mtengo  wa  thundu,  nanena 
naye,  Kodi  ndiwe  munthu  wa  Mulungu 

amene  uja  anachokera  ku  Yuda  ? 
Nati,  Ndine  amene.  15  Tsono  ana- 
nena  naye,  Tiye  kwathu,  ukadye 
mkate.  16  Nati  iye,  Sindingabwerere 
nawe  kukalowa  kwanu,  kapena  kudya 
mkate,  kapena  kumwa  nawe  madzi 
pano  ; 17  pakuti  mau  a Yehova  ana- 
dza  kwa  ine,  nati,  Usakadye  mkate, 
kapena  kumwa  madzi  kumeneko, 
kapena  kubwerera  njira  yomweyo  una- 
dzera’yo.  18  Ndipo  anati  kwa  iye, 
Inenso  ndine  mneneri  wonga  iwe, 
ndipo  mthenga  analankhula  ndi  ine 
mwa  mau  a Yehova,  nati,  Kambwe- 
zere  kwanu,  kuti  akadye  mkate,  na- 
mwe  madzi.  Koma  anamnamiza. 
19  Tsono  anabwerera  naye,  nakadya 
kwawo,  namwa  madzi.  20  Ndipo 
kunachitika  iwo  ali  chikhalire  pa 
gome,  mau  a Yehova  anadza  kwa 
mneneri  amene  anambweza’yo,  21  na- 
pfuula  iye  kwa  munthu  uja  wa  Mu- 
lungu  anachokera  ku  Yuda’yo,  nati, 
Atero  Yehova,  Pokhala  sunamvera 
mau  a pa  kamwa  pa  Yehova,  osasunga 
lamulo  lija  Yehova  Mulungu  wako 
anakulamulira,  22  koma  unabwerera 
nudya  mkate,  ndi  kumwa  madzi  paja 
pomwelye  anakuuza,  Usakadye  mkate, 
kapena  kumwa  madzi,  mtembo  wako 
tsono  sudzaikidwa  ku  manda  a atate 
ako.  23  Ndipo  kunachitika,  atadya 
iye  mkate,  ndi  kumwa  madzi,  ana- 
mmangira  mbereko  pa  buru  mneneri 
amene  anambweza’yo.  24  Ndipo  ata- 
choka  iye,  mkango  unakomana  naye 
pa  njira,  numupha,  ndipo  mtembo 
wache  unagwera  m’njira'mo,  buru 
naima  pafupi,  mkangonso  unaima 
pafupi  ndi  mtembo.  25  Ndipo  onani, 
anthu  anapita’po  naona  mtembo  wo- 
gwera  m’njira’mo,  ndi  mkango  uli 
chiimire  pafupi  ndi  mtembo,  nadza- 
nena  m’mudzi  mmene  munakhala 
mneneri  wokalamba  uja.  26  Ndipo 
mneneri  amene  uja  anambweza  pa 
njira’yo  atamva,  anati,  Ndiye  munthu 
uja  wa  Mulungu  amene  sanamvera 
mau  a Yehova  ; chifukwa  chache 
Yehova  wampereka  kwa  mkango, 
numkadzula  numupha,  monga  mwa 
mau  a Yehova  analankhula  naye’wo. 
27  Iye  nanena  ndi  ana  ache,  nati, 
Ndimangireni  mbereko  pa  buru.  Na- 
mangira  mbereko.  28  Namuka  iye, 
napeza  mtembo  wache  wogwera  m’nji- 
ra,  ndi  buru  ndi  mkango  ziri  chiimire 
pafupi  ndi  mtembo.  Mkango  udalibe 
kudya  mtembo,  kapena  kukadzula 

I 


buru.  29  Ndipo  mneneri  ananyamula 
mtembo  wa  munthu  wa  Mulungu’yo, 
nausenza  pa  buru,  nabwera  nawo, 
nalowa  m’mudzi  mneneri  wokalamba 
kumlira  ndi  kumuika.  30  Ndipo  mte- 
mbo  wache  anauika  m’manda  a iye 
mwini,  namlira  iwo  maliro,  nati, 
Mayo,  mbale  wanga  I 31  Ndipo  ku- 
nachitika,  atamuika  iye,  ananena  ndi 
ana  ache,  nati,  Nkadzamwalira  ine 
mudzandiike  ine  m’manda  momwemo 
mwaikidwa  munthu  wa  Mulungu’yo, 
ikani  mafupa  anga  pafupi  ndi  mafupa 
ache.  32  Popeza  mau  aja  anawa- 
pfuula  mwa  mau  a Yehova  kutembe- 
rera  guwa  la  nsembe  la  ku  Beteli,  ndi 
kutemberera  nyumba  zonse  za  misanje 
iri  m’midzi  ya  ku  Samariya,  adzachi- 
tika  ndithu. 

33  Pambuyo  pa  ichi  Yerobiamu 
sanabwerera  pa  njira  yache  yoipa, 
koma  analonganso  anthu  a chabe 
akhale  ansembe  a misanje,  yense  wa- 
kufuna  yemweyu  anampatula  akhale 
wansembe  wa  misanje.  34  Ndimo 
umu  munali  chimo  la  nyumba  ya 
Yerobiamu,  limene  linaidula  ndi 
kuiononga  pa  dziko  la  pansi. 

1 A Nthawi  yomweyo  Abiya  mwa- 

1 na  wa  Yerobiamu  anadwala. 

2 Ndipo  Yerobiamu  ananena  ndi  mkazi 
wache,  Unyamuke,  nudzizimbaitse, 
ungadziwike  kuti  ndiwe  mkazi  wa 
Yerobiamu,  nupite  ku  Silo  ; taona, 
kumeneko  kuli  Ahiya  mneneri  uja 
anandiuza  ine  ndidzakhala  mfumu 
ya  anthu  awa.  3 Nupite  nayo  mikate 
khumi,  ndi  timitanda,  ndi  chigulu  cha 
uchi,  numuke  kwa  iye  ; adzakuuza 
m’mene  umo  akhalire  mwana’yo. 
4 Natero  mkazi  wa  Yerobiamu,  na- 
nyamuka  namka  ku  Silo,  nalowa 
m’nyumba  ya  Ahiya.  Koma  Ahiya 
sanatha  kupenya,  popeza  maso  ache 
anali  tong’o,  chifukwa  cha  ukalamba 
wache.  5 Ndipo  Yehova  ananena 
ndi  Ahiya,  Taona,  mkazi  wa  Yero- 
biamu  akudza  kukufunsa  za  mwana 
wache,  popeza  adwala ; udzanena 
naye  mwakuti  inwakuti  ; popeza 
kudzakhala  pakulowa  iye  adzadzi- 
zimbaitsa.  6 Ndipo  kunachitika, 
pamene  Ahiya  anamva  mgugu  wa 
mapazi  ache  alinkulowa  pa  khomo, 
anati,  Lowa  mkazi  iwe  wa  Yerobiamu, 
wadzizimbaitsiranji  ? pakuti  ine  nda- 
tumidwa  kwa  iwe  ndi  mau  olasa. 
7 Kauza  Yerobiamu,  Atero  Yehova 
Mulungu  wa  Israyeli,  Ndingakhale  ndi- 

nakukulitsa  pakati  pa  anthu,  ndi  ku- 
kukhalitsa  mfumu  ya  anthu  anga 
alsrayeli,  8 ndipo  ndinalanda  nyumba 
ya  Davide  ufumu,  ndi  kuupereka  kwa 
iwe,  koma  sunafanana  ndi  Davide 
mtumiki  wanga  uja,  amene  anasunga 
malamulo  anga,  nanditsata  ndi  mtima 
wache  wonse  kuchita  zolunjika  zo- 
khazokha  pa  maso  panga  ; 9 koma 
wachimwa  koposa  onse  a kale,  nuka- 
dzipangira  milungu  yina  ndi  mafano 
yoyenga  kundikwiitsa,  nunditaya  Ine 
kumbuyo  kwako  ; 1 0 chifukwa  cha- 
che,  taona,  ndidzafikitsa  choipa  pa 
nyumba  ya  Yerobiamu,  ndi  kugurula 
mwana  wamwamuna  yense  wa  Yero- 
biamu  womangika  ndi  womasuka 
m’Israyeli,  ndipo  ndidzachotsa  psiti 
nyumba  yonse  ya  Yerobiamu,  monga 
munthu  achotsa  ndowe  kufikira  idatha 
yonse.  11  Agaru  adzadya  ali  yense 
wa  Yerobiamu  wakufa  m’mudzi ; ndi 
mbalame  za  mlengalenga  zidzadya 
yense  wakufera  ku  thengo  ; popeza 
wanena  ndi  Yehova.  12  Tanyamuka 
tsono,  numuke  kwanu  ; pakulowa  ma- 
pazi  ako  m’mudzi  mwana’yo  adza- 
tsirizika.  13  Ndipo  alsrayeli  onse 
adzamlira,  nadzamuika,  popeza  iye 
yekha  wa  ana  a Yerobiamu  adzalowa 
m’manda  ; pakuti  mwa  iye  mwape- 
zedwa  chokoma  cha  kwa  Yehova 
Mulungu  wa  Israyeli  m’nyumba  ya 
Yerobiamu.  14  Ndiponso  Yehova 
adzadziukitsira  mfumu  ya  Israyeli, 
idzaononga  nyumba  ya  Yerobiamu 
tsiku  lomwelo  ; nchiani  ngakhale  tso- 
pano  apa  ? 15  Popeza  Yehova  adza- 

wakantha  alsrayeli  monga  bango 
ligwedezeka  ndi  madzi,  nadzazula 
alsrayeli  m’dziko  lino  labwino  ana- 
lipatsa  makolo  awo,  nadzawainwazira 
ku  tsidya  lija  la  Firate,  popeza  iwo 
anapanga  zifanizo  zawo  zokwiyitsa 
Yehova.  16  Ndipo  adzapereka  alsra- 
yeli  chifukwa  cha  machimo  a Yero- 
biamu  anachimwa’wo,  nachimwitsa 
nawo  alsrayeli.  17  Ndipo  mkazi  wa 
Yerobiamu  ananyamuka  nachoka, 
nafika  ku  Tiriza  ; ndipo  polowa  iye 
pa  khomo  la  nyumba  yache  anatsi- 
rizika  mwana’yo.  18  Ndipo  anamu- 
ika,  namlira  alsrayeli,  monga  mwa 
mau  a Yehova  anawalankhula  pa 
dzanja  la  mtumiki  wache  Ahiya  mne- 
neri.  19  Ndipo  machitidwe  ena  a 
Yerobiamu  m’mene  umo  anachitira 
nkhondo,  ndi  m’mene  umo  anachitira 
ufumu,  taona,  analembedwa  m’buku 


la  machitidwe  a mafumu  a Israyeli. 
20  Ndipo  masiku  akukhala  Yero- 
biamu  mfumu  anali  zaka  makumi 
awiri  mphambu  ziwiri,  nagona  iye 
kwa  makolo  ache,  nalowa  ufumu 
m’malo  mwache  Nadabu  mwana 
wache. 

21  Ndipo  Rehabiamu  mwana  wa 
Solomo  anali  mfumu  ya  dziko  la 
Yuda.  Rehabiamu  anali  wa  zaka 
makumi  anai  mphambu  chimodzi 
polowa  ufumu  wache,  nakhala  mfumu 
zaka  khumi  mphambu  zisanu  ndi  zi- 
wiri  m’Yerusalemu,  m’mudzi  m’mene 
Yehova  adausankha  m’mafuko  onse 
a Israyeli  kukhazika’mo  dzina  lache. 
Ndipo  dzina  la  amache  linali  Naama 
mAmoni.  22  Ndipo  aYuda  anachita 
zoipa  pa  maso  pa  Yehova,  namchi- 
titsa  nsanje  ndi  zoipa  zawo  anazichi- 
ta’zo,  zakuposa  zija  adazichita  makolo 
awo.  23  Pakuti  anadzimangiranso 
misanje,  ndi  zoimiritsa,  ndi  zifanizo, 
pa  chitunda  chonse  chachitali,  ndi 
pa  tsinde  pa  mtengo  wogudira  uli 
wonse  ; 24  panalinso  anyamata  ochi- 
tirana  dama  m’dziko’mo  ; iwo  ama- 
chita  monga  mwa  zonyansitsa  za  a 
mitundu,  amene  Yehova  anapitikitsa 
pa  maso  pa  ana  a Israyeli.  25  Ndi- 
po  kunachitika,  Rehabiamu  atakhala 
mfumu  zaka  zisanu,  Sisaki  mfumu 
ya  Aigupto  anakwera  ndi  nkhondo  ku 
Yerusalemu,  26  nachotsa  chuma  cha 
m’nyumba  ya  Yehova,  ndi  chuma  cha 
m’nyumba  ya  mfumu  ; inde  anacho- 
tsa  chonsecho,  nachotsanso  zikopa 
za  golidi  zonse  adazipanga  Solomo. 
27  Ndipo  mfumu  Rehabiamu  ana- 
panga  m’malo  mwa  izo  zikopa  zina 
za  mkuwa,  nazipereka  m’manja  a 
akapitao  a olindirira,  akusunga  pa 
khomo  pa  nyumba  ya  mfumu.  28  Ndi- 
po  kunachitika,  pakulowa  mfumu 
m’nyumba  ya  Yehova,  olindirira  aja 
anazinyamula,  nabweranso  nazo  ku 
chipinda  cha  olindirira’wo.  29  Tsono, 
machitidwe  ache  ena  a Rehabiamu, 
ndi  zonse  anazichita,  kodi  sizilembe- 
dwa  m’buku  la  machitidwe  a mafumu 
a Yuda  ? 30  Ndipo  panali  nkhondo 

pakati  pa  Rehabiamu  ndi  Yerobiamu 
masiku  awo  onse.  31  Nagona  Re- 
habiamu  ndi  makolo  ache,  naiki- 
dwa  kwa  makolo  ache  m’mudzi  wa 
Davide.  Ndipo  dzina  la  amache 
linali  Naama  mAmoni,  nalowa  ufu- 
mu  m’malo  mwache  Abiya  mwana 
wache. 

■I  Ndipo  chaka  cha  khumi 
I \J  mphambu  zisanu  ndi  zitatu 
cha  mfumu  Yerobiamu  mwana  wa 
Nebati,  Abiya  analowa  ufumu  wa 
Yuda.  2 Anakhala  mfumu  zaka 
zitatu  m’Yerusalemu,  ndipo  dzina  la 
amache  linali  Maaka  mwana  wa 
Abisalomu.  3 Nayenda  iye  m’zoipa 
zonse  za  atate  wache,  zimene  iye 
adachita  asanalowe  ufumu  Abiya’yo  ; 
ndipo  mtima  wache  sunali  wangwiro 
ndi  Yehova  Mulungu  wache  monga 
mtima  wa  Davide  kholo  lache.  4 Ko- 
ma  chifukwa  cha  Davide’yo  Yehova 
Mulungu  wache  anampatsa  nyali 
m’Yerusalemu,  kumuikira  mwana 
wache  pambuyo  pache,  ndi  kukha- 
zikitsa  Yerusalemu  ; 5 chifukwa  kuti 
Davide  adachita  cholungama  pa  maso 
pa  Yehova,  osapambuka  masiku  ache 
onse  pa  zinthu  zonse  adamlamulira 
iye,  koma  chokhacho  chija  cha  Uliya 
mHiti.  6 Ndipo  panali  nkhondo  pa- 
kati  pa  Abiya  ndi  Yerobiamu  masiku 
onse  a moyo  wache.  7 Ndipo  machi- 
tidwe  ache  ena  a Abiya,  ndi  zonse 
anazichita,  kodi  sizilembedwa  m’buku 
la  machitidwe  a mafumu  a Yuda  ? 
Ndipo  panali  nkhondo  pakati  pa 
Abiya  ndi  Yerobiamu.  8 Nagona 
Abiya  ndi  makolo  ache,  namuika 
anthu  m’mudzi  wa  Davide ; Asa 
mwana  wache  nalowa  ufumu  m’malo 
mwache. 

9 Ndipo  chaka  cha  makumi  awiri 
cha  Yerobiamu  mfumu  ya  Israyeli, 
Asa  anayamba  kukhala  mfumu  ya 
Yuda.  10  Nakhala  mfumu  m’Yeru- 
salemu  zaka  makumi  anai  mphambu 
chimodzi,  ndipo  dzina  la  amache 

Slinali  Maaka  mwana  wa  Abisalomu. 
11  Ndipo  Asa  anachita  zabwino  pa 
maso  pa  Yehova  monga  Davide  kholo 
lache.  12  Nachotsa  m’dziko  anya- 
mata  aja  a dama,  nachotsanso  ma- 
fano  onse  anawapanga  atate  ache. 
13  Ndipo  anamchotsera  Maaka  ama- 
che  ulemu  wa  mache  wa  mfumu, 
popeza  iye  anapanga  fano  lonyansitsa 
likhale  chifanizo  ; ndipo  Asa  anali- 
kha  fano  lache,  nalitentha  ku  mtsinje 
wa  Kidroni.  14  Koma  misanje  sanai- 
chotsa,  koma  mtima  wa  Asa  unali 
wangwiro  ndi  Yehova  masiku  ache 
onse.  15  Ndipo  analonga  m’nyumba 
ya  Yehova  zinthu  zija  atate  wache 
adazipereka ; napereka  zinthu  zina 
iye  mwini  za  siliva  ndi  golidi  ndi 
i zotengera.  16  Ndipo  panali  nkhondo 


pakati  pa  Asa  ndi  Basa  mfumu  ya 
Israyeli  masiku  awo  onse.  17  Ndipo 
Basa  mfumu  ya  Israyeli  anakwera 
ndi  nkhondo  ku  Yuda,  namanga  ku 
Rama  kuwaletsa  anthu  asaturuke 
kapena  kulowa  kwa  Asa  mfumu  ya 
Yuda.  18  Tsono  Asa  anatenga  siliva 
yense  ndi  golidi  yense  anatsala  pa 
chuma  cha  nyumba  ya  Yehova,  ndi 
chuma  chiri  m’nyumba  ya  mfumu, 
nazipereka  m’manja  mwa  anyamata 
ache  ; ndipo  mfumu  Asa  anazitumiza 
kwa  Benihadadi  mwana  wa  Tabri- 
moni,  mwana  wa  Hezioni  mfumu  ya 
Aramu,  wakukhala  ku  Damasiko, 
nati,  19  Pakhale  pangano  pakati  pa 
ine  ndi  inu,  pakati  pa  atate  wanga 
ndi  atate  wanu  ; taonani,  ndatumiza 
kwa  inu  mphatso  ya  siliva  ndi  golidi, 
tiyeni  lilekeke  pangano  liri  pakati  pa 
inu  ndi  Basa  mfumu  ya  Israyeli,  kuti 
andichokere.  20  Ndipo  Benihadadi 
anamvera  mfumu  Asa,  natuma  aka- 
zembe  a nkhondo  ache  kukathira 
nkhondo  ku  midzi  ya  Israyeli,  na- 
pasula  Iyoni,  ndi  Dani,  ndi  Abeli-Beti- 
Maaka,  ndi  Kineroti  wonse,  ndi  dziko 
lonse  la  Nafitali.  21  Tsono  Basa 
atamva  izi,  analeka  kumanga  ku 
Rama  nakhala  pa  Tiriza.  22  Pame- 
nepo  rafumu  Asa  anamemeza  aYuda 
onse,  osatsala  ndi  mmodzi  yense  ; 
natuta  miyala  ya  ku  Rama,  ndi  mi- 
tengo  yomwe,  akamanga  nayo  Basa  ; 
ndi  mfumu  Asa  anamangira  Geba 
wa  ku  Benjamini,  ndi  Mizipa.  23  Ndi- 
po  machitidwe  onse  ena  a Asa,  ndi 
mphamvu  yache  yonse,  ndi  zonse 
anazichita,  ndi  midzi  anaimanga,  kodi 
sizilembedwa  m’buku  la  machitidwe 
a mafumu  a Yuda  ? Koma  masiku 
a ukalamba  wache  anadwala  mapazi 
ache.  24  Nagona  Asa  ndi  makolo 
ache,  naikidwa  kwa  makolo  ache 
m’mudzi  wa  Davide  kholo  lache  ; 
ndipo  Yosafati  mwana  wache  analowa 
ufumu  m’malo  mwache. 

25  Ndipo  Nadabu  mwana  wa  Yero- 
biamu  analowa  ufumu  wa  Israyeli 
chaka  chachiwiri  cha  Asa  mfurnu 
ya  Yuda,  nakhala  mfumu  ya  Israyeli 
zaka  ziwiri.  26  Nachita  zoipa  pa 
maso  pa  Yehova,  nayenda  m’njira  ya 
atate  wache,  ndi  m’chimo  lomwelo 
iye  akachimwitsa  nalo  alsrayeli. 
27  Ndipo  Basa  mwana  wa  Akiya, 
wa  nyumba  ya  Isakara,  anampangira 
chiwembu  ; ndipo  Basa  anamkanthira 
ku  Gibetoni  wa  aFilisti,  popeza  Nadabu 

ndi  alsrayeli  onse  adamangira  misasa 
Gibetoni.  28  Inde  Basa  anamupha 
chaka  chachitatu  cha  Asa  mfumu 
ya  Yuda,  nalowa  ufumu  m’malo 
mwache.  29  Tsono  kunachitika,  po- 
khala  mfumu  iye,  anakantha  nyumba 
yonse  ya  Yerobiamu,  osasiya’ko  wa 
moyo  ndi  mmodzi  yense  wa  Yero- 
biamu,  kufikira  adamuononga  monga 
mwa  mau  a Yehova,  amene  anala- 
nkhula  pa  dzanja  la  mtumiki  waclie 
Ahiya  wa  ku  Silo  ; 30  chifukwa  cha 
machimo  a Yerobiamu,  amene  ada- 
chimwa  nawo,  nachimwitsa  nawo 
alsrayeli,  ndi  kuutsa  kwache  kumene 
anaputa  nako  mkwiyo  wa  Yehova 
Mulungu  wa  Israyeli.  31  Ndipo  ma- 
chitidwe  ena  a Nadabu,  ndi  zonse 
anazichita,  kodi  sizilembedwa  m’buku 
la  machitidwe  a mafumu  a Israyeli  ? 
32  Ndipo  panali  nkhondo  pakati  pa 
Asa  ndi  Basa  mfumu  ya  Israyeli 
masiku  awo  onse. 

33  Tsono  Basa  mwana  wa  Ahiya 
analowa  ufumu  wa  Israyeli  chaka 
chachitatu  cha  Asa  mfumu  ya  Yuda, 
nakhala  mfumu  ku  Tiriza  zaka  ma- 
kumi  awiri  mphambu  zinai.  34  Ndipo 
anachimwa  pa  maso  pa  Yehova,  na- 
yenda  m’njira  ya  Yerobiamu,  ndi 
m’chimo  lache  iye  anachimwitsa  nalo 
Israyeli. 

1 Ndipo  mau  a Yehova  akutsutsa 
I O Basa  anadza  kwa  Yehu  mwana 
wa  Hanani,  nati,  2 Popeza  ndinaku- 
kuza  iwe  kuchokera  ku  pfumbi,  ndi 
kukuika  iwe  mfumu  ya  anthu  anga 
Israyeli,  koma  iwe  unayenda  m’njira 
ya  Yerobiamu,  ndi  kuchimwitsa  anthu 
anga  Israyeli,  kuputa  mkwiyo  wanga 
ndi  machimo  awo  ; 3 taona,  ndidza- 
chotsa  psiti  Basa  ndi  nyumba  yache, 
ndipo  ndidzafanizitsa  nyumba  yako 
ndi  nyumba  ya  Yerobiamu  mwana 
wa  Nebati.  4 Agaru  adzadya  ali 
yense  wa  Basa  amene  adzafera  m’mu- 
dzi,  ndipo  amene  adzafera  m’thengo 
zidzamudya  mbalame  za  mlengalenga. 
5 Tsono  machitidwe  ena  a Basa,  ndi 
nchito  zache,  ndi  mphamvu  zache, 
kodi  sizilembedwa  m’buku  la  machi- 
tidwe  a mafumu  a Israyeli  ? 6 Nagona 

Basa  ndi  makolo  ache,  naik-idwa  ku 
Tiriza  ; ndipo  Ela  mwana  wache  ana- 
lowa  ufumu  m’malo  mv/ache.  7 Ndi- 
ponso  mau  a Yehova  anadza  ndi 
dzanja  la  mneneri  Yehu  mwana  wa 
Hanani,  kutsutsa  Basa  ndi  nyumba 
yache,  chifukwa  cha  zoipa  zonse 


anazichita  iye  pa  maso  pa  Yehova ; 
popeza  anaputa  mkwiyo  wache  ndi 
machitidwe  a manja  ache,  nafanana 
ndi  nyumba  ya  Yerobiamu  ; ndiponso 
popeza  anaikantha. 

8  Ndipo  chaka  cha  makumi  awiri 
mphambu  chisanu  ndi  chimodzi  cha 
Asa  mfumu  ya  Yuda  Ela  mwana  wa 
Basa  analowa  ufumu  wa  Israyeli  ku 
Tiriza,  nakhala  mfumu  zaka  ziwiri. 

9 Ndipo  mnyamata  wache  Zimri, 
ndiye  woyang’anira  dera  lina  la 
magareta  ache,  anampangira  chiwe- 
mbu  ; koma  iye  anali  m’Tiriza  kumwa 
ndi  kuledzera  m’nyumba  ya  Ariza, 
ndiye  woyang’anira  nyumba  m’Tiriza. 

10  Nalowa’mo  Zimri,  namkantha, 
namupha  chaka  cha  makumi  awiri 
mphambu  zisanu  ndi  ziwiri  cha  Asa 
mfumu  ya  Yuda,  nalowa  ufumu 
m’malo  mwache.  11  Ndipo  kunali, 
atalowa  ufumu  wache,  nakhala  pa 
mpando  wa  chifumu  wache,  anawa- 
kantha  onse  a m’nyumba  ya  Basa, 
osamsiyira  mwana  wamwamuna  ndi 
mmodzi  yense,  kapena  wa  abale  ache, 
kapena  wa  mabwenzi  ache.  12  Mo- 
tero  Zimri  anaononga  nyumba  yonse 
ya  Basa,  monga  mwa  mau  a Yehova, 
amene  ananena  akumtsutsa  Basa, 
mwa  dzanja  la  Yehu  mneneri,  13  chi- 
fukwa  cha  machimo  onse  a Basa, 
ndi  machimo  a Ela  mwana  wache 
anachimwa’wo,  nachimwitsa  nawo 
alsrayeli,  kuputa  mkwiyo  wa  Yehova 
Mulungu  wa  Israyeli  ndi  za  chabe 
zawo.  14  Tsono  machitidwe  ena  a 
Ela,  ndi  nchito  zache  zonse,  kodi 
sizilembedwa  m’buku  la  machitidwe 
a mafumu  a Israyeli  ? 

15  Ndipo  chaka  cha  makumi 
awiri  mphambu  zisanu  ndi  ziwiri  cha 
Asa  mfumu  ya  Yuda  Zimri  anali 
mfumu  masiku  asanu  ndi  awiri  ku 
Tiriza.  Ndipo  anthu  anali  kuma- 
ngira  misasa  Gibetoni  wa  AFilisti. 
16  Koma  anthu  aja  omangira  misasa 
anamva  kuti  Zimri  wachita  chiwe- 
mbu,  nakanthanso  mfumu  ; chifukwa 
chache  tsiku  lomwelo  alsrayeli  onse 
a ku  misasa  anamlonga  Omri  ka- 
zembe  wa  nkhondo  akhale  mfumu 
ya  Israyeli.  17  Ndipo  Omri  anachoka 
ku  Gibetoni,  ndi  alsrayeli  onse  naye, 
nakamangira  misasa  Tiriza.  18  Ku- 
nali  tsono,  pakuona  Zimri  kuti  nkho- 
ndo  yalowa  m’mudzi,  anakwera  pa 
nsanja  ya  nyumba  ya  mfumu,  nadzi- 
tenthera  ndi  moto  nyumba  ya  mfumu, 

nafa ; 19  chifukwa  cha  machimo 

ache  anachimwa’wo,  pakuchita  choipa 
pa  maso  pa  Yehova  ; popeza  anayenda 
m’njira  ya  Yerobiamu,  ndi  m’chimo 
lache  anachimwa  nalo’lo,  nachimwitsa 
nalo  alsrayeli.  20  Machitidwe  ena 
tsono  a Zimri,  ndi  chiwembu  anachi- 
chita’cho,  kodi  sizilembedwa  m’buku 
la  machitidwe  a mafumu  a Israyeli  ? 

21  Pamenepo  anthu  a Israyeli  ana- 
gawika  pakati,  anthu  ena  anatsata 
Tibini  mwana  wa  Ginati  kumlonga 
ufurriu,  ena  natsata  Omri.  22  Koma 
anthu  akutsata  Omri  anapambana 
iwo  akutsata  Tibini  mwana  wa  Ginati ; 
nafa  Tibini,  Omri  nakhala  mfumu. 
23  Chaka  cha  makumi  atatu  ndi 
chimodzi  cha  Asa  mfumu  ya  Yuda 
Omri  anayamba  kukhala  mfumu  ya 
Israyeli,  nakhala  zaka  khumi  ndi 
ziwiri ; ku  Tiriza  anali  mfumu  zaka 
zisanu  ndi  chimodzi.  24  Ndipo  ana- 
gula  kwa  Semeri  chitunda  cha  Sa- 
maria  ndi  matalente  awiri  a siliva, 
namanga  pa  chitunda’po,  nacha  dzina 
lache  la  mudzi  anaumanga  Samaria, 
monga  mwa  dzina  la  Semeri  mwini 
chitunda’cho.  25  Koma  Omri  ana- 
chimwa  pa  maso  pa  Yehova,  nachita 
zoipa  koposa  onse  adamtsogolera’wo. 
26  Nayenda  m’njira  yonse  ya  Yero- 
biamu  mwana  wa  Nebati,  ndi  chimo 
lache  anachimwitsa  nalo  alsrayeli, 
kuputa  mkwiyo  wa  Yehova  Mulungu 
wa  Israyeli  ndi  za  chabe  zawo.  27  Ndi- 
po  machitidwe  ena  a Omri  anawa- 
chita,  ndi  mphamvu  yache  anaionetsa, 
kodi  sizilembedwa  m’buku  la  machi- 
tidwe  a mafumu  a Israyeli  ? 28  Na- 

gona  Omri  ndi  makolo  ache,  naikidwa 
m’Samaria  ; ndipo  Ahabu  mwana  wa- 
che  analowa  ufumu  m’malo  mwache. 

29  Ndipo  chaka  cha  makumi  ata- 
tu  mphambu  zisanu  ndi  zitatu  cha 
Asa  mfumu  ya  Yuda  Ahabu  mwana 
wa  Omri  analowa  ufumu  wa  Isra- 
yeli,  nakhala  Ahabu  mwana  wa 
Omri  mfumu  ya  Israyeli  m’Samaria 
zaka  makumi  awiri  mphambu  ziwiri. 
30  Ndipo  Ahabu  mwana  wa  Omri 
anachimwa  pa  maso  pa  Yehova  koposa 
onse  adamtsogolera’wo.  31  Ndipo 
kunali  monga  ngati  kunamchepera 
kuyenda  m’machimo  a Yerobiamu 
mwana  wa  Nebati,  iye  anakwatira 
Yezebeli  mwana  wamkazi  wa  Etibaala 
mfumu  ya  aZidoni,  natumikira  Baala, 
namgwadira.  32  Nammangira  Baala 
guwa  la  nsembe  m’nyumba  ya  Baala 


anaimanga  m’Samaria.  33  Ahabu 
anapanganso  chifanizo  ; ndipo  Ahabu 
amene  anapambana  mafumu  onse 
a Israyeli  adamtsogolera’wo,  kuputa 
mkwiyo  wa  Yehova  Mulungu  wa 
Israyeli.  34  M’masiku  ache  Hiyeli 
wa  ku  Beteli  anamanga  Yeriko  ; po- 
khazika  maziko  ache  anadzifetsera 
Abiramu  mwana  wache  woyamba, 
poimika  zitseko  zache  anadzifetsera 
Zegubi  mwana  wache  wotsiriza  ; mo- 
nga  mwa  mau  a Yehova  amene  ana- 
nenetsa  Yoswa  mwana  wa  Nuni. 

1 ~7  Ndipo  Eliya  wa  ku  Tisibe  wo- 
I I khala  ku  Gileadi  ananena  ndi 
Ahabu,  nati,  Pali  Yehova  Mulungu 
wa  Israyeli,  amene  ndimakhala  pa 
maso  pache,  ngati  adzagwa  mame 
kapena  mvula  zaka  izi,  koma  ntanena 
ine  ndipo.  2 Ndipo  mau  a Yehova 
anadza  kwa  iye,  nati,  3 Choka  kuno, 
nutembenukire  ku  m’mawa,  ukabisale 
ku  mtsinje  Keriti  uli  ku  Yordano. 

4 Ndipo  kudzakhala  kuti  uzikamwa 
mu  mtsinje,  ndipo  ndalamulira  ma- 
khungubwi  kukudyetsa  kumeneko. 

5 Momwemo  iye  anamuka,  nachita 
monga  mwa  mau  a Yehova,  nakakhala 
ku  mtsinje  Keriti  uli  ku  Yordano. 

6 Ndipo  makhungubwi  anamtengera 
mkate  ndi  nyama  m’mawa,  ndi  mkate 
ndi  nyama  madzulo ; namamwa  iye 
mu  mtsinje.  7 Ndipo  kunachitika, 
atapita  masiku  ena  mtsinje  udaphwa, 
popeza  munalibe  mvula  m’dziko. 

8 Ndipo  mau  a Yehova  anadza  kwa 
iye,  nati,  9 Nyamuka,  pita  ku  Zare- 
fati  wa  ku  Zidoni,  nukhale  kume- 
neko  ; taona,  ndamlamulira  mkazi 
wa  masiye  wa  kumeneko  akudyetse. 
10  Tsono  iye  ananyamuka  namka  ku 
Zarefati,  nafika  ku  chipata  cha  mudzi ; 
ndipo  taona  mkazi  wa  masiye  anali 
kutola  nkhuni  ; ndipo  iye  anamui- 
tana,  nati,  Unditengere  madzi  pa- 
ng’ono  m’chikho,  ndimwe.  11  Ndipo 
m’mene  analikumuka  kukatenga  iye 
anamuitananso,  nati,  Unditengerenso 
kanthongo  ka  mkate  m’dzanja  lako. 
12  Nati  iye,  Pali  Yehova  Mulungu 
wako,  ndiribe  mkate,  koma  kaufa 
dzanja  limodzi  kali  m’mbiya,  ndi 
mafuta  pang’ono  m’nsupa ; ndipo 
taona,  ndiri  kutola  nkhuni  ziwiri  kuti 
ndikadziphikire  ndekha  ndi  mwana 
wanga,  tidye,  tife.  13  Ndipo  Eliya 
anati  kwa  iye,  Usachita  mantha,  ka- 
chite  monga  umo  wanena’mo,  koma 
thanga  wandiochera'ko  kamkate,  nu- 

bwere  nako  kwa  ine  ; ndipo  utatero 
udziphikire  wekha  ndi  mwana  wako. 
14  Popeza  atero  Yehova  Mulungu  wa 
Israyeli,  Mbiya  ya  ufa  siidzatha,  ndipo 
nsupa  ya  mafuta  siidzachepa,  kufikira 
tsiku  la  kugwetsa  mvula  Yehova  pa 
dziko  la  pansi.  15  Ndipo  iye  anaka- 
chita  monga  mwa  mau  a Eliya,  nadya 
iye  mwini,  ndi  iyeyo,  ndi  a m’nyumba 
ache,  masiku  ambiri.  16  Mbiya  ya 
ufa  siidatha,  ndi  nsupa  ya  mafuta  siina- 
chepa,  monga  mwa  mau  a Yehova 
amene  ananenetsa  Eliya.  17  Ndipo 
kunali,  zitatha  izi,  mwana  wa  mkazi 
mwini  nyumba’yo  anadwala ; ndipo 
pokula  nthenda  yache  analeka 
kupuma.  1 8 Ndipo  mkazi’yo  ananena 
ndi  Eliya,  Ndiri  nawe  chiani  munthu 
iwe  wa  Mulungu  ? Kodi  wadza  kwa 
ine  kundikumbutsa  chimo  langa,  ndi 
kundiphera  mwana  wanga  ? 19  Ndi- 

po  ananena  naye,  Ndipatse  mwana 
wako.  Namtenga  m’mfukato  mwache 
napita  naye  ku  chipinda  chosanja 
chogona’mo  iyeyo,  namgoneka  pa 
kama  wa  iye  mwini.  20  Napfuulira 
kwa  Yehova,  nati,  Yehova  Mulungu 
wanga,  kodi  mwamgwetsera  choipa 
mkazi  wa  masiye  amene  ndikhala 
naye,  kumphera  mwanache  ? 21  Na- 

fungatira  katatu  pa  mwana’yo,  na- 
pfuulira  kwa  Yehova,  nati,  Yeho- 
va  Mulungu  wanga,  ndikupemphani, 
ubwere  moyo  wache  wa  mwana’yu 
m’chifuwa  mwache.  22  Ndipo  Ye- 
hova  anamva  mau  a Eliya,  ndipo 
moyo  wa  mwana’yo  unalowanso  mwa 
iye,  nakhalanso  moyo.  23  Ndipo 
Eliya  ananyamula  mwana’yo,  natsika 
naye  ku  chipinda  chosanja,  nalowa 
naye  m’nyumba,  nampereka  kwa 
amache  ; nati  Eliya,  Taona,  mwana 
wako  ali  moyo.  24  Ndipo  mkazi 
anati  kwa  Eliya,  Ndizindikira  tsopano 
kuti  ndinu  munthu  wa  Mulungu,  ndi 
kuti  mau  a Yehova  ali  m’kamwa 
mwanu’wo  ngoona. 

■1  Q Ndipo  atapita  masiku  ambiri, 
I O mau  a Yehova  anafika  kwa 
Eliya  chaka  chachitatu,  nati,  Ka- 
dzionetse  kwa  Ahabu,  ndipo  ndidza- 
tumiza  mvula  pa  dziko.  2 Ndipo 
Eliya  anamka  kukadzionetsa  kwa 
Ahabu.  Ndipo  njala  inali  yaikuru 
m’Samaria.  3 Ndipo  Ahabu  anaitana 
Obadiya  woyang’anira  nyumba  yache. 
Koma  Obadiya  anaopa  ndithu  Yehova  ; 
4 pakuti  pamene  Yezebeli  anapulula 
aneneri  a Yehova,  Obadiya  anatenga 


aneneri  zana  limodzi,  nawabisa  ma- 
kumi  asanu  asanu  m’phanga,  nawa- 
dyetsa  mkate  ndi  madzi.  5 Ndipo 
Ahabu  anati  kwa  Obadiya,  Kayendere 
dziko  lonse  ku  zitsime  zonse  za  madzi, 
ndi  ku  mitsinje  yonse,  kapena  tikapeza 
msipu  ndi  kusunga  moyo  wa  akavalo 
ndi  nyuru,  zingafe  nyama  zonse. 
6 Tsono  iwo  awiri  anagawana  dziko 
kukaliyendera  ; Ahabu  anadzera  njira 
yache  yekha,  ndi  Obadiya  njira  yina 
yekha.  7 Ndipo  Obadiya  ali  m’njira, 
taona,  Eliya  anakomana  naye  ; iye 
namdziwa,  namgwadira,  nati,  Ndinu 
kodi  mbuye  wanga  Eliya  ? 8 Ndipo 

anamyankha,  nati,  Ndine  amene ; 
kauze  mbuye  wako  kuti  Eliya  wa- 
bwera.  9 lye  nati,  Ndachimwanji 
kuti  mupereka  kapolo  wanu  m’dzanja 
la  Ahabu  kundipha  ? lOPaliYehova 
Mulungu  wanu,  ngati  kuli  mtundu 
umodzi  wa  anthu,  kapena  ufumu, 
kumene  mbuye  wanga  sanatuma’ko 
kukufunani,  ndipo  pakunena  iwo, 
Palibe  iye,  analumbiritsa  ufumu  umene 
ndi  mtundu  umene  kuti  sanakupezani. 

11  Ndipo  tsopano  mukuti,  Kauze 
mbuye  wako  kuti  Eliya  wabwera. 

12  Ndipo  kudzachitika,  ine  ntakusi- 
yani,  mzimu  wa  Yehova  udzakunya- 
mulirani  kosakudziwa  ine,  ndipo  ine 
ntakauza  Ahabu,  ndipo  akalepera 
kukupezani,  adzandipha.  Koma  ine 
kapolo  wanu  ndimaopa  Yehova  ku- 
yambira  ubwana  wanga.  13  Kodi 
sanakuuzani  mbuye  wanga  chimene 
ndidachita  m’kuwapha  Yezebeli  ane- 
neri  a Yehova,  kuti  ine  ndidabisa 
aneneri  a Yehova  zana  limodzi  ma- 
kumi  asanu  asanu  m’phanga,  ndi 
kuwadyetsa  mkate  ndi  madzi  ? 1 4 Ndi- 
po  tsopano  inu  mukuti,  Kauze  mbuye 
wako  Eliya  wabwera,  ndipo  adzandi- 
pha.  15  Koma  Eliya  anati,  Pali  Ye- 
hova  wa  makamu,  amene  ndikhala  pa 
maso  pache,  zedi,  ndionekadi  pa  maso 
pache  lero.  16  Ndipo  Obadiya  anauka 
kukomana  ndi  Ahabu,  namuuza,  ndipo 
Ahabu  ananka  kukomana  ndi  Eliya. 

17  Ndipo  kunachitika  pamene  Ahabu 
anaona  Eliya,  Ahabu  anati  kwa  iye, 
Kodi  ndiwe  uja  umabvuta  Israyeli’yo  ? 

18  Nati  iye,  Sindimabvuta  Israyeli  ine 
ai,  koma  inu  ndi  nyumba  ya  atate 
wanu  ; popeza  munasiya  malamulo  a 
Yehova,  ndi  kutsata  a Baala.  19  Ndi- 
po  tsono,  tumani,  mundimemezere 
alsrayeli  onse  ku  phiri  la  Karimeli,  ndi 
aneneri  a Baala  mazana  anai  mpha- 

mbu  makumi  asanu,  ndi  aneneri  a 
chifanizo’cho  mazana  anai,  akudya  pa 
gome  la  Yezebeli.  20  Pamenepo  Aha- 
bu  anatumiza  mau  kwa  ana  onse  a 
Israyeli,  namemeza  aneneri  onse  ku 
phiri  la  Karimeli.  21  Ndipo  Eliya 
anayandikira  kwa  anthu  onse,  nati, 
Mukayikakayika  kufikira  liti  P ngati 
Yehova  ndiye  Mulungu,  mtsateni  Iye  ; 
ngati  Baala,  mumtsate  iyeyo.  Ndipo 
anthu  nnena  kumyankha  mau  amodzi. 
22  Ndipo  Eliya  ananena  ndi  anthu’wo, 
Ine  ndatsala  ndekha  mneneri  wa  Ye- 
hova,  koma  aneneri  a Baala  ndiwo 
anthu  mazana  anai  mphambu  makumi 
asanu.  23  Atipatse  tsono  ng’ombe 
ziwiri  ; ndipo  adzisankhire  iwo  eni 
ng’ombe  imodzi,  naiduledule,  naiike 
pa  nkhuni  osasonkha’po  moto  ; ndipo 
ine  ndidzakonza  ng’ombe  yina’yo,  ndi 
kuiika  pa  nkhuni  osasonkha’po  moto. 
24  Ndipo  muitane  inu  dzina  la  mulungu 
wanu,  ine  ndidzaitana  dzina  la  Yehova  ; 
ndipo  Mulungu’yo  ayankhe  ndi  moto 
ndiye  Mulungu.  Ndipo  anthu  onse 
anabvomera,  nati,  Ndiwo  mau  abwino 
amene.  25  Pamenepo  Eliya  ananena 
ndi  aneneri  a Baala,  Dzisankhireni 
ng’ombe  imodzi  yanu,  muyambe  kui- 
konza,  popeza  muchuruka ; nimui- 
tane  dzina  la  mulungu  wanu,  koma 
musasonkhe’po  moto.  26  Ndipo  iwo 
anatenga  ng’ombe  ija  adawapatsa,  nai- 
konza,  naitana  dzina  la  Baala,  kuya- 
mbira  m’mawa  kufikira  pa  usana, 
nati,  Baala  timvereni  ife.  Koma 
panalibe  mau  kapena  wobvomereza. 
Ndipo  anabvinabvina  ku  guwa  adali- 
manga.  27  Ndipo  pa  usana  Eliya  ana- 
waseka,  nati,  Kwezani  mau,  popeza 
ndiye  mulungu  ; kapena  ali  kulingi- 
rira,  kapena  wapambuka,  kapena  ali 
pa  ulendo,  kaya  agona,  adzagalamuka. 
28  Ndipo  anakwezadi  mau,  nadzitema 
monga  makhalidwe  awo  ndi  mipeni 
ndi  nthungo,  kuti  mwazi  wawo  unali 
chuchuchu.  29  Ndipo  kunali,  litape- 
ndeka  dzuwa,  ananenera  kufikira 
nthawi  ya  kupereka  nsembe  ; koma 
panalibe  mau,  kapena  wobvomereza, 
kapena  wakruwamvera.  30  Pamenepo 
Eliya  ananena  ndi  anthu  onse,  Sende- 
rani  kwa  ine  ; ndipo  anthu  onse  ana- 
sendera  kwa  iye.  Iye  nakonza  guwa 
la  nsembe  la  Yehova  lidagumuka’lo. 
31  Ndipo  Eliya  anatenga  miyala  khumi 
ndi  iwiri,  monga  mwa  chiwerengo  cha 
mafuko  a ana  a Yakobo,  amene  mau 
a Yeiiova  adamfikira,  kuti,  Dzina  lako 


ndi  Israyeli.  32  Ndipo  ndi  miyala’yi 
anamanga  guwa  la  nsembe  m’dzina 
la  Yehova,  nazunguniza  guwa’lo  ndi 
mchera,  ukulu  wache  ngati  kulandira 
miyeso  iwiri  ya  mbeu  kuzinga  guwa’lo. 
33  Ndipo  anakonza  nkhuni’zo,  nadu- 
ladula  ng’ombe,  naiika  pa  nkhuni. 
Nati,  Dzazani  madzi  mbiya  zinai,  mu- 
wathire  pa  nsembe  yopsereza  ndi  pa 
nkhuni.  34  Nati,  Bwerezaninso  ka- 
wiri  ; nabwerezanso.  Nati,  Bwere- 
zani  katatu  ; nabwereza  katatu. 
35  Ndipo  madzi  anayenda  pozinga 
guwa  la  nsembe,  nadzazanso  mche- 
ra’wo  ndi  madzi.  36  Ndipo  kunali, 
nthawi  ya  kupereka  nsembe  ya  ma- 
dzulo,  Eliya  mneneri  anasendera,  nati, 
Yehova  Mulungu  wa  Abrahamu  ndi 
Isake  ndi  Israyeli,  lero  kudziwike  kuti 
Inu  ndinu  Mulungu  wa  Israyeli,  ndi 
ine  mtumiki  wanu,  kuti  mwa  mau 
anu  ndachita  zonsezi.  37  Ndimve- 
reni  Yehova,  ndimvereni,  kuti  anthu 
awa  adziwe  kuti  Inu  Yehova  ndinu 
Mulungu,  ndi  kuti  Inu  mwabwezanso 
mitima  yawo.  38  Pamenepo  moto 
wa  Yehova  unagwa,  nutentha  nsembe 
yopsereza,  ndi  nkhuni,  ndi  miyala,  ndi 
pfumbi,  numwereretsa  madzi  anali 
mu  mchera.  39  Ndipo  anthu  onse 
anaona,  nagwa  nkhope  zawo  pansi, 
nati,  Yehova  ndiye  Mulungu,  Yehova 
ndiye  Mulungu.  40  Ndipo  Eliya  anati 
kwa  iwo,  Gwirani  aneneri  a Baala, 
asapulumuke  ndi  mmodzi  yense. 
Nawagwira,  ndipo  Eliya  anapita  nawo 
ku  mtsinje  wa  Kisoni,  nawapha  pa- 
menepo.  41  Ndipo  Eliya  ananena  ndi 
Ahabu,  Nyamukani,  idyani,  imwani ; 
popeza  kumveka  mkokomo  wa  mvula 
yambiri.  42  Ndipo  Ahabu  anakadya, 
namwa  ; koma  Eliya  anakwera  pa- 
mwamba  pa  Karimeli,  nagwadira 
pansi,  naika  nkhope  yache  pakati  pa 
maondo  ache.  43  Ndipo  anati  kwa 
mnyamata  wache,  Kwera  kapenyerere 
ku  nyanja.  Iye  nakwera,  napenye- 
tsetsa,  nati,  Kulibe  kanthu.  Nati, 
Bwerezanso  kasanu  ndi  kawiri.  44  Ndi- 
po  kunali  kachisanu  ndi  chiwiri  anati, 
Taonani,  kwaturuka  ku  nyanja  ka- 
mtambo  konga  dzanja  la  munthu. 
Nati  iye,  Kauze  Ahabu,  kuti,  Mangani 
gareta,  tsikani,  mvula  ingakutseke- 
rezeni.  45  Ndipo  kunali,  polinda  ka- 
nthawi,  thambo  linada  ndi  mitambo 
ndi  mphepo,  nigwa  mvula  yaikuru. 
Ndipo  Ahabu  anayenda  m’gareta,  na- 
muka  ku  Yezreeli.  46  Ndipo  dzanja 

la  Yehova  linakhala  pa  Eliya  ; na- 
manga  iye  za  m’chuuno  mwache, 
nathamanga  m’tsogolo  mwa  Ahabu 
ku  chipata  cha  Yezreeli. 

“I  Q Ndipo  Ahabu  anauza  Yezebeli 
I zonse  anazichita  Eliya,  ndi 
m’mene  anawaphera  ndi  lupanga  ane- 
neri  onsewo.  2 Tsono  Yezebeli  ana- 
tuma  mthenga  kwa  Eliya,  wakuti, 
Milungu  indilange  nionjeze’po,  ngati 
sindilinganiza  moyo  wako  ndi  moyo 
wa  mmodzi  wa  iwowo  mawa  nthawi 
yomwe  yino.  3 Ndipo  iye  ataona  chi- 
menechi,  ananyamuka,  nathawa  ku- 
pulumutsa  moyo,  nafika  ku  Beereseba 
wa  ku  Yuda,  nasiya  mnyamata  wache 
pamenepo.  4 Koma  iye  mwini  ana- 
lowa  m’chipululu  ulendo  wa  tsiku 
limodzi,  nakakhala  pansi  pa  tsinde  pa 
mtengo  wa  tsanya,  napempha  kuti  afe  ; 
nati,  Kwafikira,  chotsani  tsopano  moyo 
wanga,  Yehova  ; popeza  sindiri  wo- 
koma  woposa  makolo  anga.  5 Ndipo 
anagona  tulo  pa  tsinde  pa  mtengo  wa 
tsanya  ; ndipo  taonani,  wa  mthenga 
anamkhudza,  nati  kwa  iye,  Uka  nu- 
dye.  6 Ndipo  anacheuka,  naona  ku 
mutu  kunali  kamkate  koocha  pa  ma- 
kala,  ndi  mkhate  wa  madzi.  Tsono 
anadya  namwa,  nagonanso  pansi. 
7 Ndipo  mthenga  wa  Yehova  anafi- 
kanso  kachiwiri,  namkhudza,  nati, 
Tauka,  idya,  popeza  ulendo  udzaku- 
laka.  8 Tsono  anauka,  nadya  namwa, 
nayenda  ndi  mphamvu  ya  chakudya 
chimenecho  masiku  makumi  anai 
usana  ndi  usiku,  nafika  ku  phiri  la 
Mulungu  ku  Horebu.  9 Nafika  ku 
phanga,  nagona  kumeneko,  ndipo 
taonani,  mau  a Yehova  anamfikira, 
nati  kwa  iye,  Uchitanji  pano,  Eliya  ? 
10  Ndipo  anati,  Ine  ndinachitira  cha- 
ngu  Yehova  Mulungu  wa  makamu  ; 
popeza  ana  a Israyeli  anasiya  chipa- 
ngano  chanu,  napasula  maguwa  anu 
a nsembe,  napha  aneneri  anu  ndi 
lupanga,  ndipo  ndatsala  ndekha,  ndipo 
afuna  moyo  wanga  kuuchotsa.  11  Ndi- 
po  Iye  anati,  Turuka,  nuime  pa  phiri 
lino  pa  maso  pa  Yehova.  Ndipo  tao- 
nani,  Yehova  anapita’po,  ndi  mphepo 
yaikuru  ndi  yamphamvu  inang’amba 
mapiri,  niphwanya  matanthwe  pa  maso 
pa  Yehova  ; koma  Yehova  sanakha- 
la  m’mphepo’mo.  Itapita  mphepo’yo 
kunali  chibvomezi  ; komanso  Yehova 
sanali  m’chibvomezi’cho.  12  Chita- 
leka  chibvomezi  panali  moto  ; koma 
Yehova  sanali  m’moto’mo.  Utaleka 


moto  panali  bata  la  kamphepo  kaya- 
ziyazi.  13  Ndipo  atamva  Eliya,  ana- 
pfunda  nkhope  yache  ndi  chopfunda 
chache,  naturuka,  naima  pa  khomo 
la  phanga’lo.  Ndipo  taonani,  ana- 
mdzera  mau  akunena  naye,  Uchitanji 
kuno,  Eliya  ? 14  Nati  iye,  Ndachitira 

changu  Yehova  Mulungu  wa  makamu; 
popeza  ana  a Israyeli  ataya  chipa- 
ngano  chanu,  nagumula  maguwa  a 
nsembe  anu,  napha  aneneri  anu  ndi 
lupanga ; ndipo  ndatsala  ndekha, 
ndipo  afuna  moyo  wanga  kuuchotsa. 
15  Ndipo  Yehova  anati  kwa  iye,  Bwe- 
rera  ulendo  wako,  udzere  ku  chipu- 
lulu  kumka  ku  Damasiko,  ndipo  uta- 
fika’ko  udzoze  Hazaeli  akhale  mfumu 
ya  Aramu  ; 16  ukadzozenso  Yehu 

mwana  wa  Nimsi  akhale  mfumu  ya 
Israyeli  ; ukadzozenso  Elisa  mwana 
wa  Safati  wa  ku  Abelimehola  akhale 
mneneri  m’malo  mwako.  17  Ndipo 
kudzachitika  kuti  Yehu  adzamupha 
amene  adzapulumuka  ku  lupanga  la 
Hazaeli  ; ndi  Elisa  adzamupha  amene 
adzapulumuka  ku  lupanga  la  Yehu. 
18  Ndiponso  ndidzasiya  m’Israyeli 
anthu  zikwi  zisanu  ndi  ziwiri  osagwa- 
dira  Baala  maondo  awo,  osampso- 
mpsona  ndi  milomo  yawo.  19  Tsono 
anachoka’ko,  napeza  Elisa  mwana 
wa  Safati  ali  kukoketsa  chikhasu 
ng’ombe  ziwiri  ziwiri  magori  khumi 
ndi  awiri,  iye  yekha  anakhala  pa  gori 
la  khumi  ndi  chiwiri  ; ndipo  Eliya 
anamka  kunali  iyeyo,  naponya  cho- 
pfunda  chache  pa  iye.  20  Ndipo  iye 
anasiya  ng’ombe  zija,  namthamangira 
Eliya,  nati,  Ndiloleni  ndithange  nda- 
kampsompsona  atate  wanga  ndi  amai 
wanga ; nditatero  ndidzakutsatani. 
Nati  iye,  Bwerera,  ndakuchitanji  ? 
21  Ndipo  anabwerera  panali  iye  uja, 
natenga’ko  ng’ombe  ziwiri,  nazipha, 
naphikira  nyama  yache  ndi  zipangizo 
za  zochitira  nazo  ng’ombe,  napatsa 
anthu  adye.  Atatero,  ananyamuka, 
natsata  Eliya,  namtumikira. 

OfN  Ndipo  Benihadadi  mfumu  ya 
ZU  Aramu  anamemeza  khamu 
lache  lonse  la  nkhondo  ; ndi  mafumu 
makumi  atatu  mphambu  awiri  anali 
naye,  pamodzi  ndi  akavalo  ndi 
magareta ; nakamangira  Samaria 
misasa,  naponyana  nawo  nkhondo. 
2 Natumiza  mithenga  ku  mudzi  kwa 
Ahabu  mfumu  ya  Israyeli,  nati  kwa 
iye,  3 Atero  Benihadadi,  Siliva  wako 
ndi  golidi  wako  ndi  wanga,  akazi  ako 

ndi  ana  ako  omwe  okometsetsa’wo 
ndi  anga.  4 Ndipo  mfumu  ya  Israyeli 
anayankha,  nati,  Monga  mwanena, 
mbuye  wanga  mfumu,  ndine  wanu  ndi 
zonse  ndiri  nazo.  5 Tsono  mithenga 
ija  inabwerera,  niti,  Atero  Benihadadi, 
kuti,  Ndinatumadi  kwa  iwe,  ndi  kuti, 
Uzindipatsa  siliva  wako,  ndi  golidi 
wako,  ndi  akazi  ako,  ndi  ana  ako ; 
6 koma  mawa  dzuwa  lino  ndidzatuma 
anyamata  anga  kwa  iwe,  nadzafuna- 
funa  m’nyumba  mwako,  ndi  nyumba 
za  anyamata  ako  ; ndipo  kudzakhala 
kuti  chifuniro  chonse  cha  maso  ako 
adzachigwira  ndi  manja  awo,  nadza- 
chichotsa.  7 Pamenepo  mfumu  ya 
Israyeli  anaitana  akulu  onse  a dziko, 
nati,  Tazindikirani  inu,  penyani  kuti 
munthu  uyu  akhumba  choipa  ; popeza 
anatuma  kwa  ine  kulanda  akazi  anga, 
ndi  ana  anga,  ndi  siliva,  ndi  go- 
lidi  wanga ; ndipo  sindinamkaniza. 
8 Ndipo  akulu  onse  ndi  anthu  onse 
anati  kwa  iye,  Musamvere,  musa- 
bvomereze.  9 Ndipo  anati  kwa  mi- 
thenga  ya  Benihadadi,  Kauzeni  mbu- 
ye  wanga  mfumu,  Zonse  munayamba 
kundituma  mtumiki  wanu  kuzifunsa 
ndidzachita,  koma  ichi  sindingachi- 
i chite.  Nichokamithenga’yo,  nimbwe- 
zera  mau.  10  Ndipo  Benihadadi  ana- 
tuma  kwa  iye,  nati,  Milungu  indilange, 
nionjeze’po,  ngati  pfumbi  la  Samaria 
lidzafikira  kudzaza  manja  a anthu 
onse  akutsata  mapazi  anga.  11  Ndipo 
mfumu  ya  Israyeli  anayankha,  nati, 

! Kamuuzeni,  Wakumanga  zida  asa- 
dzikuze  ngati  waku'bvula’yo.  12  Ndi- 
po  kunachitika,  atamva  Benihadadi 
; mau  awa  anali  kumwa  nawo  mafumu 
m’misasa,  ananena  ndi  anyamata  ache, 
Nikani.  Nandandalika  pa  mudzi’po. 

13  Ndipo  taonani,  mneneri  anadza 
kwa  Ahabu  mfumu  ya  Israyeli,  nati, 
Atero  Yehova,  Kodi  waona  unyinji 
uwu  waukuru  wonse  ? Taonani,  ndi- 
dzaupereka  m’dzanja  mwako  lero, 
kuti  udziwe  kuti  ndine  Yehova. 

14  Nati  Ahabu,  Mwa  yani  ? Nati, 
Atero  Yehova,  Mwa  anyamata  a 
akalonga  a madera.  Natinso,  Adza- 

j yamba  kuponya  nkhondo  ndani ? 
Nati,  Iwe.  15  Pamenepo  anawerenga 
anyamata  a akalonga  a madera,  na- 
wapeza  mazana  awiri  mphambu  ma- 
kumi  atatu  kudza  awiri.  Pamenepo 
anawerenganso  anthu  onse,  ndiwo 
I ana  a Israyeli  onse  zikwi  zisanu  ndi 
ziwiri.  1 6 Ndipo  amenewo  anaturuka 


usana.  Koma  Benihadadi  analinku- 
mwa  naledzera  m’misasa’rno,  iye  ndi 
mafumu  aja  makumi  atatu  mphambu 
awiri  aja  akumthandiza.  17  Ndipo 
anyamata  a akalonga  a madera  ana- 
yamba  kuturuka,  koma  Benihadadi 
anatuma  anthu,  iwo  nambwezera 
mau,  kuti,  M’Samaria  mwaturuka 
anthu.  18  Nati  iye,  Chinkana  aturu- 
kira  mu  mtendere,  agwireni  a moyo  ; 
chinkana  aturukira  m’nkhondo,  agwi- 
reni  a moyo.  19  Tsono  anaturuka 
m’mudzi  anyamata  a akalonga  a 
madera  aja,  ndi  khamu  la  nkhondo 
linawatsata.  20  Ndipo  ali  yense  ana- 
pha  munthu  ; ndipo  aAramu  ana- 
thawa,  nawapitikitsa  alsrayeli ; ndipo 
Benihadadi  mfumu  ya  Aramu  anatha- 
wira  pa  kavalo  pamodzi  ndi  a pa 
kavalo.  21  Tsono  mfumu  ya  Israyeli 
inaturuka,  nikantha  a pa  kavalo  ndi 
pa  magareta,  nawapha  aAramu’wo 
maphedwe  akuru.  22  Ndipo  mneneri 
uja  anayandikira  kwa  mfumu  ya 
Israyeli,  nati  kwa  iye,  Kadzilimbitseni, 
mudziwe  muchenjere  ndi  chimene 
muchichita  ; popeza  chaka  chikudza- 
’chi  mfumu  ya  Aramu  idzabweranso 
kulimbana  nanu. 

23  Ndipo  anyamata  a mfumu  ya 
Aramu  anati  kwa  iye,  Milungu  yawo 
nja  ku  mapiri,  ndimo  m’mene  atila- 
kira ; koma  tikaponyana  nawo  ku 
chidikha,  zedi  tidzaposa  mphamvu. 
24  Tsono  chitani  ichi,  chotsani  ma- 
fumu  aja  yense  ku  malo  ache,  muike 
m’malo  mwawo  akazembe.  25  Ndipo 
mudziwerengere  khamu  la  nkhondo 
longa  khamu  lija  lidaonongeka’lo,  ndi 
akavalo  onga  akavalo  aja,  ndi  ma- 
gareta  monga  omwe  aja ; ndipo 
tikaponyane  nawo  pa  chidikha  tidza- 
wapambana  ndithu.  Namvera  iye 
mau  awo,  natero  kumene.  26  Tsono 
kunachitika,  pakufikanso  chaka  Beni- 
hadadi  anamemeza  aAramu  nakwera 
ku  Afeki  kukaponyana  ndi  alsrayeli. 
27  Ndipo  alsrayeli  anamemezananso, 
anali  naye  kamba,  nakakomana  nawo; 
ndipo  alsrayeli  anamanga  misasa 
yawo  pandunji  pawo,  ngati  timagulu 
tiwiri  ta  ana  a mbuzi  ; koma  aAramu 
anadzaza  dziko.  28  Ndipo  munthu 
uja  wa  Mulungu  anafika’ko,  nala- 
nkhula  ndi  mfumu  ya  Israyeli,  nati, 
Atero  Yehova,  Popeza  aAramu  amati, 
Yehova  ndiye  Mulungu  wa  ku  mapiri, 
osati  Mulungu  wa  ku  zigwa,  mwa  ichi 
ndidzapereka  unyinji  uwu  waukuru 

m’dzanja  mwako,  kuti  mudziwe  kuti 
Ine  ndine  Yehova.  29  Ndipo  awa 
anakhala  m’misasa  pandunji  pa  ajawo 
masiku  asanu  ndi  awiri.  Tsono  ku- 
nali,  tsiku  la  chisanu  ndi  chiwiri 
anayambana  nkhondo  ; ndipo  ana 
a Israyeli  anapha’ko  aAramu  tsiku 
limodzi  anthu  oyenda  pansi  zikwi 
zana  limodzi.  30  Ndipo  otsala’wo 
anathawira  ku  Afeki  ku  mudzi,  ndipo 
linga  linawagwera  anthu  zikwi  ma- 
kumi  awiri  mphambu  asanu  ndi  awiri 
amene  adatsala’wo.  Ndipo  Benihadadi 
anathawa,  nalowa  m’mudzi,  m’chipi- 
nda  cha  m’kati’mo.  31  Pamenepo 
anyamata  ache  anati  kwa  iye,  Tao- 
nani,  tidamva  ife  kuti  mafumu  a 
nyumba  ya  Israyeli  ndi  mafumu  a 
chifundo  ; tiyeni  tibvale  chiguduli 
m’chuuno  mwathu,  ndi  zingwe  pa 
mitu  pathu,  titurukire  kwa  mfumu 
ya  Israyeli,  kapena  adzakusungirani 
moyo.  32  Motero  anabvala  chigu- 
duli  m’chuuno  mwawo,  ndi  zingwe 
pa  mitu  pawo,  nafika  kwa  mfumu  ya 
Israyeli,  nati,  Kapolo  wanu  Beniha- 
dadi  ati,  Ndiloleni  ndikhale  ndi  moyo. 
Nati  iye,  Akali  moyo  kodi  ? Ndiye 
mbale  wanga.  33  Tsono  anthu’wo 
anamyang’anitsa,  nafulumira  kugwi- 
ra  mau’wo  ngati  anaterodi ; nati, 
Mbale  wanu  Benihadadi  ali  moyo. 
Nati,  Kamtengeni.  Pamenepo  Beni- 
hadadi  anaturuka,  nadza  kwa  iye, 
ndipo  iye  anamkweza  m’gareta  mwa- 
che.  34  Ndipo  Benihadadi  anati  kwa 
iye,  Ndidzabweza  midzi  ija  atate 
wanga  analanda  kwa  atate  wanu  ; 
ndipo  mudzikonzere  mabwalo  a ma- 
londa  m’Damasiko,  monga  umo  ata- 
te  wanga  anadzikonzera  m’Samaria. 
Ndi  ine,  ati  Ahabu,  Ndikulola  umuke 
ndi  pangano  ili.  Tsono  anapangana 
naye,  namlola  amuke. 

35  Ndipo  wina  wa  ana  a aneneri 
ananena  ndi  mnzache  mwa  mau  a 
Yehova,  Undikanthe  ine.  Koma  mu- 
nthu’yo  anakana  kumkantha.  36  Ndi- 
po  ananena  naye,  Popeza  sunamvera 
mau  a Yehova,  taona,  utalekana  nane 
mkango  udzakupha.  Ndipo  m’mene 
atalekana  naye,  mkango  unampeza, 
numupha.  37  Ndipo  amene  uja  ana- 
komana  ndi  munthu  wina,  nati,  Un- 
dikanthe.  Namkantha  munthu’yu, 
namtema  pomkantha.  38  Pamenepo 
mneneri’yo  anamuka,  nadikira  mfu- 
mu  pa  mseu,  nadzizimbaitsa  ndi 
mpango  pa  maso  pache.  39  Ndipo 


popita’po  mfumu  anapfuula  kwa  mfu- 
mu,  nati,  Kapolo  wanu  analowa 
pakati  pa  nkhondo,  ndipo  taonani, 
munthu  anapambuka  nabwera  ndi 
munthu  kwa  ine,  nati,  Tasunga  mu- 
nthu  uyu  ; akasowa  ndi  chifukwa 
chiri  chonse  moyo  wako  udzakhala 
m’malo  mwa  moyo  wache,  kapena 
udzalipa  talenti  la  siliva.  40  Tsono 
pochita  kapolo  wanu  apo  ndi  apo 
ndapeza  palibe.  Ndipo  mfumu  ya 
Israyeli  inati  kwa  iye,  Mlandu  wako 
ukutsutsa  momwemo,  wadziweruza 
wekha.  41  Ndipo  iye  anafulumira 
kuchotsa  mpango  ku  maso  kwache, 
ndi  mfumu  ya  Israyeli  inaona  kuti 
anali  mmodzi  wa  aneneri.  42  Niti 
kwa  iye,  Atero  Yehova,  Popeza  wa- 
taya  m’dzanja  lako  munthu  uja  ndi- 
nati  ndimuononge  konse,  moyo  wako 
udzakhala  m’malo  mwa  moyo  wache, 
ndi  anthu  ako  m’malo  mwa  anthu 
ache.  43  Pamenepo  mfumu  ya  Isra- 
yeli  inamka  kwawo  wamsunamo  ndi 
wokwiya,  nafika  ku  Samaria. 

Q1  Ndipo  zitatha  izi,  kunaoneka 
I zotere : Naboti  wa  ku  Yezreeli 
anali  ndi  munda  wa  mphesa,  unali 
m’Yezreeli’mo,  m’mbali  mwa  nyumba 
ya  Ahabu  mfumu  ya  ku  Samaria. 
2 Ndipo  Ahabu  analankhula  ndi  Na- 
boti,  nati,  Ndipatse  munda  wako  wa 
mphesa  ukhale  munda  wanga  wa 
ndiwo,  popeza  uli  pafupi  ndi  nyumba 
yanga  ; ndipo  m’malo  mwache  ndi- 
dzakupatsa  munda  wa  mphesa  wo- 
koma  woposa  uwu  ; kapena  kuka- 
kukomera  ndidzakupatsa  ndalama  za 
pa  mtengo  wache.  3 Ndipo  Naboti 
anati  kwa  Ahabu,  Pali  Yehova,  ndi 
pang’ono  ponse  ai,  kuti  ndikupatseni 
cholowa  cha  makolo  anga.  4 Ndipo 
Ahabu  analowa  m’nyumba  mwache 
wamsunamo  ndi  wokwiya,  chifukwa 
cha  mau  amene  Naboti  wa  ku  Yezreeli 
adalankhula  naye  ; popeza  adati, 
Sindikupatsani  cholowa  cha  makolo 
anga.  M’mwemo  anagona  pa  kama 
wache,  nayang’ana  ku  mbali,  nakana 
kudya  mkate.  5 Koma  Yezebeli  mkazi 
wache  anadza  kwa  iye,  nati  kwa  iye, 
Muchitiranji  msunamo,  kuti  mukana 
kudya  mkate  ? 6 Nati  kwa  iye,  Po- 

peza  ndinalankhula  kwa  Naboti  wa 
ku  Yezreeli,  ndinati  kwa  iye,  Undi- 
gulitse  munda  wako  ndi  ndalama ; 
kapena  ukafuna,  ndikupatsa  munda 
wina  m’malo  mwache  ; koma  ana- 
ndiyankha,  Sindikupatsani  munda 

wanga  wa  mphesa.  7 Ndipo  Yeze- 
beli  mkazi  wache  anati  kwa  iye,  Kodi 
mulamulira  alsrayeli  tsopano  ndinu  ? 
Taukani,  idyani  mkate,  ukondwere 
mtima  wanu  ; munda  wa  Naboti  wa 
ku  Yezreeli  ndidzakupatsani  ndine. 
8 M’mwemo  analemba  akalata  m’dzi- 
I na  la  Ahabu  nakomera’po  chizindikilo 
| chache,  natumiza  akalata’wo  kwa 
akulu  ndi  omveka  anali  m’mudzi 
mwache,  nakhala  naye  Naboti.  9 Ndi- 
po  analemba  m’akalata,  nati,  Laliki- 
rani  kuti  asale  kudya,  muike  Naboti 
pooneka  ndi  anthu  ; 1 0 ndipo  muike 
anthu  awiri,  anthu  oipa,  pa  maso 
pache,  kuti  amchitire  umboni,  ndi 
kuti,  Watemberera  Mulungu  ndi  mfu- 
mu  ; nimumturutse  ndi  kumponya 
miyala  kumupha.  11  Ndipo  anthu 
aja  a mudzi  wache,  ndiwo  akulu  ndi 
omveka  adakhala  m’mudzi  mwache, 
anachita  monga  Yezebeli  anawatu- 
mizira,  monga  munalembedwa  m’a- 
kalata  amene  iye  anawatumizira. 

12  Analalikira  kuti  asale  kudya, 
naike  Naboti  pooneka  ndi  anthu. 

13  Ndipo  anthu  aja  awiri  oipa’wo 
analowa,  nakhala  pa  maso  pache, 
ndipo  anthu  oipa’wo  anamchitira 
umboni  wonama  Naboti’yo,  pa  maso 
pa  anthu  onse,  nati,  Naboti  anatembe- 
rera  Mulungu  ndi  mfumu.  Pamenepo 
anamturutsa  m’mudzi,  namponya 
miyala,  namupha.  14  Pomwepo 
anatuma  mau  kwa  Yezebeli,  nati, 
Naboti  waponyedwa  miyala,  nafa. 
15  Ndipo  kunali,  atamva  Yezebeli  kuti 
anamponya  Naboti  miyala  nafa,  Yeze- 
beli  anati  kwa  Ahabu,  Taukani, 
landirani  munda  wa  mphesa  wa 
Naboti  mYezreeli  uja  anakana  kuku- 
gulitsani  ndi  ndarama,  popeza  Naboti 
sali  ndi  moyo,  koma  wafa.  16  Ndipo 
kunali,  atamva  Ahabu  kuti  Naboti 
wafa,  Ahabu  anauka  kukatsikira  ku 
munda  wa  mphesa  wa  Naboti,  kuu- 
landira. 

17  Ndipo  mau  a Yehova  anadza  kwa 
Eliya  wa  ku  Tisibe,  nati,  18  Nyamuka, 
tsikira  kukakomana  ndi  Ahabu  mfu- 
mu  ya  Israyeli,  akhala  m’Samaria  ; 
taona,  ali  ku  munda  wa  mphesa  wa 
1 Naboti  kumene  anatsikira  kukaula- 
ndira.  19  Ndipo  uzilankhula  naye, 
ndi  kuti,  Atero  Yehova,  Kodi  wapha, 
nulandanso  ? Nulankhulanso  naye, 
kuti,  Atero  Yehova,  Paja  agaru  ana- 
i nyambita  mwazi  wa  Naboti,  pompaja 
agaru  adzanyambita  mwazi  wako, 


inde  wako.  20  Ndipo  Ahabu  anati 
kwa  Eliya,  Wandipeza  kodi  mdani 
wanga’we  ? Nayankha,  Ndakupeza  ; 
pokhala  wadzigulitsa  kuchita  choi- 
pa’cho  pa  maso  pa  Yehova.  21  Taona, 
ndidzakufikitsira  choipa,  ndi  kuchotsa 
mbumba  yako  psiti  ; ndipo  ndidzali- 
khira  Ahabu  mwana  wamwamuna 
yense,  ndi  yense  womangika  ndi  wo- 
masuka  m’Israyeli  ; 22  ndipo  ndidza- 
linganiza  nyumba  yako  ndi  nyumba 
ya  Yerobiamu  mwana  wa  Nebati,  ndi 
ya  Basa  mwana  wa  Ahiya  ; chifukwa 
cha  kuputa  kumene  unaputa  nako 
mkwiyo  wanga,  ndi  kuchimwitsa 
Israyeli.  23  Ndipo  za  Yezebeli  yemwe 
Yehova  ananena,  nati,  Agaru  adzadya 
Yezebeli  ku  linga  la  Yezreeli.  24  Mwa- 
na  ali  yense  wa  Ahabu  amene  adzafera 
m’mudzi,  agaru  adzamudya ; ndipo 
iye  amene  adzafera  ku  thengo,  mba- 
lame  za  m’mlengalenga  zidzamudya. 
25  Koma  panalibe  wina  ngati  Ahabu 
wakudzigulitsa  kuchita  choipa  pa 
maso  pa  Yehova,  amene  Yezebeli 
mkazi  wache  anamfulumiza.  26  Ndipo 
anachita  moipitsitsa  kutsata  mafano, 
monga  mwa  zonse  amazichita  aAmoni, 
amene  Yehova  adawapitikitsa  pa 
maso  pa  ana  a Israyeli.  27  Ndipo 
kunali,  pakumva  Ahabu  mau  ame- 
newa,  anang’amba  zobvala  zache,  na- 
bvala  chiguduli  pa  thupi  pache,  nasala 
kudya,  nagona  pa  chiguduli,  nayenda 
nyang’a  nyang’a.  28  Pamenepo  mau 
a Yehova  anadza  kwa  Eliya  wa  ku 
Tisibe,  nati,  Waona  umo  wadziche- 
petsera  Ahabu  pa  maso  panga  ? po- 
peza  adzichepetsa  pa  maso  panga, 
sindidzafikitsa  choipa  chimenechi  akali 
moyo  iye  ; koma  m’masiku  a mwana 
wache  ndidzachifikitsa  pa  nyumba 
yache. 

QQ  Ndipo  aAramu  ndi  alsrayeli 
anakhala  chete  zaka  zitatu, 
osathirana  nkhondo.  2 Koma  kuna- 
chitika  chaka  chachitatu,  kuti  Yehosa- 
fati  mfumu  ya  Yuda  anatsikira  kwa 
mfumu  ya  Israyeli.  3 Ndipomfumuya 
Israyeli  ananena  ndi  anyamata  ache, 
nati,  Kodi  simudziwa  kuti  Ramoti 
Gileadi  ngwathu,  ndipo  tangukhala 
chete,  osaulanditsa  m’dzanja  la  mfu- 
mu  ya  Aramu.  4 Tsono  anati  kwa 
Yehosafati,  Kodi  udzapita  nane  ku 
nkhondo  ku  Ramoti  Gileadi  ? Ndipo 
Yehosafati  anati  kwa  mfumu  ya 
Israyeli,  M’mene  ukhalira  iwe  ndi 
momwe  ndikhalira  ndine  ; anthu  anga 

monga  anthu  ako,  akavalo  anga 
monga  akavalo  ako.  5 Ndipo  Yeho- 
safati  ananena  ndi  mfumu  ya  Israyeli, 
Funsira  ku  mau  a Yehova  lero. 
6 Pamenepo  mfumu  ya  Israyeli  ina- 
sonkhanitsa  aneneri  ngati  anthu  ma- 
zana  anai,  nanena  nawo,  Kodi  ndizi- 
muka  kukathira  nkhondo  pa  Ramoti 
Gileadi,  kapena  ndileke  P Nati  iwo, 
Kwerani’ko  ; popeza  Ambuye  adzau- 
pereka  m’dzanja  la  mfumu.  7 Koma 
Yehosafati  anati,  Kodi  pano  palibe 
mneneri  wina  wa  Yehova,  kuti  tifu- 
nsire  kwa  iye  ? 8 Ndipo  mfumu  ya 

Israyeli  inati  kwa  Yehosafati,  Alipo 
munthu  wina  kuti  tifunsire  kwa  Ye- 
hova  mwa  iye  ; koma  ndimuda,  po- 
peza  samanenera  za  ine  zabwino, 
koma  zoipa  ; ndiye  Mikaya  mwana 
wache  wa  Yimla.  Nati  Yehosafati, 
Isamatero  mfumu.  9 Tsono  mfumu 
ya  Israyeli  anaitana  mdindo,  nati, 
Kamtenge  msanga  Mikaya  mwana 
wa  Yimla.  10  Ndipo  mfumu  ya  Isra- 
yeli  ndi  Yehosafati  mfumu  ya  Yuda 
anakhala  onse  awiri,  yense  pa  mpando 
wa  chifumu  wache,  obvala  zobvala 
zawo  za  chifumu  pa  bwalo  pa  khomo 
la  chipata  cha  Samaria  ; ndipo  ane- 
neri  onse  ananenera  pa  maso  pawo. 

1 1 Ndipo  Zedekiya  mwana  wa  Kenana 
anadzisulira  nyanga  za  chitsulo,  nati, 
Atero  Yehova,  Ndi  izi  mudzagunda 
nazo  aAramu  mpaka  atatha  psiti. 

12  Ndipo  aneneri  onse  ananena  mo- 
mwemo,  nati,  Kwerani  ku  Ramoti 
Gileadi,  ndipo  mudzachita  mwai  ; 
popeza  Yehova  adzaupereka  m’dzanja 
la  mfumu.  13  Tsono  mthenga  uja 
udakaitana  Mikaya  unanena  naye, 
nati,  Taona,  mau  a aneneri  abvome- 
rezana  zokoma  kwa  mfumu  ndi  mka- 
mwa  mmodzi ; mau  ako  tsono  afanane 
ndi  mau  a wina  wa  iwowo,  nunene 
zabwino.  14  Koma  Mikaya  anati, 
Pali  Yehova,  zimene  Yehova  adzanena 
nane  ndidzanena  ine.  15  Ndipo  ata- 
fika  kwa  mfumu,  mfumu  inati  kwa 
iye,  Mikaya,  kodi  tizimuka  ku  Ramoti 
Gileadi  kukathira  nkhondo,  kapena 
tileke  ? Nati  iye,  Kwerani,  ndipo 
mudzachita  mwai,  popeza  Yehova 
adzaupereka  m’dzanja  la  mfumu. 

16  Ndipo  mfumu  inati,  Ndikulumbi- 
ritse  kangati  kuti  undiuze  zoona 
zokhazokha  m’dzina  la  Yehova  ? 

17  Nati  iye,  Ndinaona  alsrayeli  onse 
obalalika  pa  mapiri  ngati  nkhosa 
zopanda  mbusa  ; ndipo  Yehova  anati, 


Izi  ziribe  mwini,  yense  abwerere  ndi 
mtendere  ku  nyumba  yache.  18  Pa- 
menepo  mfumu  ya  Israyeli  inanena 
ndi  Yehosafati,  Kodi  sindinakuuza 
kuti  uyu  sadzanenera  za  ine  zabwino, 
koma  zoipa  ? 19  Ndipo  anati,  Chi- 

fukwa  chache  tamverani  mau  a Ye- 
hova,  Ndinaona  Yehova  ali  kukhala 
pa  mpando  wache  wa  chifumu,  ndi 
khamu  lonse  la  kumwamba  liri  chi- 
riri  m’mbali  mwache,  ku  dzanja  la- 
manja  ndi  la  manzere.  20  Nati  Ye- 
hova,  Adzanyenga  Ahabu  ndani,  kuti 
akwere  nagwe  ku  Ramoti  Gileadi  ? 
Ndipo  anati  wina  mwakuti,  wina 
mwakuti.  21  Pamenepo  mzimu  wina 
unaturuka,  nuima  pa  maso  pa  Yehova, 
nuti,  Ndidzamnyenga  ndine.  Nati 
Yehova  kwa  iye,  Motani  ? 22  Nati, 

Ndidzaturuka,  ndidzakhala  mzimu 
wonama  m’kamwa  mwa  aneneri  ache 
onse.  Nati,  Udzamnyengadi,  nudza-  i 
khozanso  ; turuka,  ukatero  kumene.  j 
23  Ndipo  tsopano  taonani,  Yehova 
waika  mzimu  wonama  m’kamwa  mwa  i 
aneneri  anu  onse  awa,  ndipo  Yehova 
ananena  choipa  cha  inu.  24  Pame- 
nepo  Zedekiya  mwana  wa  Kenana 
anasendera,  napanda  Mikaya  pa  tsaya, 
nati,  Mzimu  wa  Yehova  wandichokera 
bwanji,  kulankhula  ndi  iwe  ? 25  Mi- 
kaya  nati,  Taona,  udzapenya  tsiku 
lolowa  iwe  m’chipinda  cha  pakati 
kubisala.  26  Pamenepo  inati  mfumu  i 
ya  Israyeli,  Tengani  Mikaya,  mu- 
mbweze  kwa  Amoni  kalonga  wa 
mudzi,  ndi  kwa  Yoasi  mwana  wa 
mfumu  ; 27  ndipo  muziti,  Itero  mfu- 
mu,  Khazikani  uyu  m’kaidi,  mumdye- 
tse  chakudya  cha  nsautso,  ndi  madzi 
a nsautso,  mpaka  ndikabwera  ndi 
mtendere.  28  Ndipo  Mikaya  anati, 
Mukabwera  ndithu  ndi  mtendere  Ye- 
hova  sanalankhula  mwa  ine.  Nati, 
Mvetsani,  anthu  inu  nonse.  29  Tsono 
mfumu  ya  Israyeli  ndi  Yehosafati 
mfumu  ya  Yuda  anakwera  ku  Ramoti 
Gileadi.  30  Ndipo  mfumu  ya  Israyeli 
inanena  ndi  Yehosafati,  Ine  ndidza- 
dzizimbaitsa,  ndi  kulowa  ku  nkhondo, 
koma  bvala  iwe  zobvala  zako  zachi- 
fumu.  Ndipo  mfumu  ya  Israyeli  ina-  I 
dzizimbaitsa,  nilowa  ku  nkhondo. 

31  Tsono  mfumu  ya  Aramu  idalamu- 
lira  akapitao  makumi  atatu  mphambu 
ziwiri  za  magareta  ache,  niti,  Musa- 
ponyana  ndi  anthu  ang’ono  kapena 
akuru,  komg.  ndi  mfumu  ya  Israyeli 
yokha.  32  Ndipo  kunali,  akapitao 

a magareta  ataona  Yehosafati,  anati, 
Zedi  uyu  ndiye  mfumu  ya  Israyeli 
imene,  napotolokera  kukaponyana 
naye  ; koma  Yehosafati  anapfuula. 

33  Ndipo  pamene  akapitao  a maga- 
reta  anaona  kuti  sindiye  mfumu  ya 
Israyeli,  anabwerera  osampitikitsa. 

34  Ndipo  munthu  anakoka  uta  wache 
l chiponyeponye,  nalasa  mfumu  ya 

Israyeli  pakati  pa  maluma  a maraya 
a chitsulo  ; tsono  ananena  ndi  mnya- 
mata  wa  gareta  wache,  Tembenuza 
dzanja  lako,  nundichotse  ku  nkhondo, 
popeza  ndalasidwa.  35  Ndipo  nkho- 
ndo  inakula  tsiku  lomwelo,  ndipo 
mfumu  inagwirizidwa  m’gareta  mwa- 
che  kupenyana  ndi  aAramu,  natsiri- 
zika  madzulo  ; ndipo  mwazi  unatu- 
ruka  m’bala  pa  phaka  la  gareta. 
36  Ndipo  mfuu  unafikira  khamu  lonse 
la  nkhondo  polowa  dzuwa,  ndi  kuti, 
Yense  ku  mudzi  kwawo,  ndi  yense 
ku  dziko  la  kwawo.  37  Ndipo  inafa 
mfumu,  naifikitsa  ku  Samaria,  naika 
mfumu  m’Samaria.  38  Ndipo  po- 
tsuka  gareta’yo  pa  thawale  la  ku 
Samaria  agaru  ananyambita  mwazi 
wache,  paja  pamasamba  akazi  a 
dama,  monga  mwa  mau  a Yehova 
amene  ananena’wo.  39  Tsono  ma- 
chitidwe  ena  a Ahabu,  ndi  zonse  ada- 
zichita,  ndi  nyumba  ya  rninyanga 
adaimanga,  ndi  midzi  yonse  adaima- 
nga,  kodi  sizilembedwa  m’buku  la 
machitidwe  a mafumu  a Israyeli  ? 
40  Ndipo  Ahabu  anagona  ndi  makolo 
ache ; ndi  Ahaziya  mwana  wache 
anakhala  mfumu  m’malo  mwache. 

41  Koma  Yehosafati  mwana  wa 
Asa  anayamba  kukhala  mfumu  ya 
Yuda  chaka  cha  chinai  cha  Ahabu 
mfumu  ya  Israyeli.  42  Yehosafati 
anali  wa  zaka  makumi  atatu  mphambu 
zisanu,  pamene  analowa  ufumu,  na- 
khala  mfumu  zaka  makumi  awiri 
mphambu  zisanu  m’Yerusalemu. 


Ndi  dzina  la  amache  linali  Azuba 
mwana  wa  Sili.  43  Ndipo  anayenda 
m’njira  yonse  ya  atate  wache  Asa, 
osapambuka’mo  ; nachita  choyenera 
pa  maso  pa  Yehova,  koma  misanje 
sanaichotsa  ; anthu  anapherabe  nse- 
mbe,  nafukiza  zonunkhira  pa  msanje. 

44  Ndipo  Yehosafati  anachitana 
mtendere  ndi  mfumu  ya  Israyeli. 

45  Tsono  machitidwe  ena  a Yeho- 

safati,  ndi  mphamvu  anaionetsa’yo, 
ndi  umo  anathira  nkhondo,  kodi 
sizilembedwa  m’buku  la  machitidwe 
a mafumu  a Yuda  ? 46  Ndipo  ana- 

chotsa  m’dziko  anyamata  onyansa 
aja  adatsalira  masiku  a atate  wache 
Asa.  47  Ndipo  m’Edomu  munalibe 
mfumu,  koma  kazembe  wa  mfumu. 
48  Yehosafati  anamanga  zombo  za 
ku  Tarsisi  kukatenga  golidi  ku  Ofiri  ; 
koma  sizinamuka,  popeza  zinaphwa- 
nyika  pa  Ezioni  Gebiri.  49  Pamenepo 
Ahaziya  mwana  wa  Ahabu  ananena 
ndi  Yehosafati,  Anyamata  anga  amuke 
pamodzi  ndi  anyamata  anu  m’zombo. 
Koma  Yehosafati  anakana.  50  Ndipo 
Yehosafati  anagona  ndi  makolo  ache, 
naikidwa  ndi  makolo  ache  m’mudzi 
wa  Davide  kholo  lache  ; ndipo  Yoramu 
mwana  wache  anakhala  mfumu  m’ma- 
lo  mwache. 

51  Ahaziya  mwana  wa  Ahabu 
anayamba  kukhala  mfumu  ya  Isra- 
yeli  pa  Samaria  m’chaka  cha  khumi 
mphambu  zisanu  ndi  ziwiri  cha 
Yehosafati  mfumu  ya  Yuda  ; nakha- 
la  mfumu  ya  Israyeli  zaka  ziwiri. 
52  Nachita  choipa  pa  maso  pa  Ye- 
hova,  nayenda  m’njira  ya  atate 
wache,  ndi  ya  amache,  ndi  ya  Yero- 
biamu  mwana  wa  Nebati,  amene 
adachimwitsa  Israyeli.  53  Natumi- 
kira  Baala,  namweramira,  naputa 
mkwiyo  wa  Yehova  Mulungu  wa 
Israyeli,  monga  umo  anachitira  atate 
wache. 

1NDIPO  atamwalira  Ahabu,  Moa- 
bu  anapandukana  ndi  Israyeli. 

2 Ndipo  Ahaziya  anagwa  kubzola  ku 
made  wa  chipinda  chache  chosanja 
chinali  ku  Samariya,  nadwala,  natuma 
mithenga,  nanena  nayo,  Mufunsire 
kwa  Baala  Zebubu  mulungu  wa  ku 

Ekroni  ngati  ndidzachira  nthenda  iyi. 
3 Koma  mthenga  wa  Yehova  anati 
kwa  Eliya  wa  ku  Tisibe,  Nyamuka, 
kwera  kukomana  ndi  mithenga  ya 
mfumu  ya  Samariya,  nunene  nayo, 
Kodi  ndi  popeza  palibe  Mulungu  mwa 
Israyeli,  kuti  mukafunsira  kwa  Baala 

Zebubu  mulungu  wa  ku  Ekroni  ? 
4 Chifukwa  chache  atero  Yehova, 
Sudzatsika  pa  kama  pamene  wakwe- 
ra’po,  koma  udzafa  ndithu.  Nachoka 
Eliya.  5 Ndipo  mithenga  inabwe- 
rera  kwa  iye,  nanena  nayo,  Mwabwe- 
rera  chifukwaninji  ? 6 Ndipo  inanena 

naye,  Munthu  anakwera  kukomana 
nafe,  nati  kwa  ife,  Kabwererani  kwa 
mfumu  imene  inakutumani  inu,  ni- 
munene  nayo,  Atero  Yehova,  Kodi 
ndi  popeza  palibe  Mulungu  mwa 
Israyeli,  kuti  ulikutuma  kukafunsira 
kwa  Baala  Zebubu  mulungu  wa  ku 
Ekroni  ? Chifukwa  chache  sudza- 
tsika  pa  kama  pamene  wakwera’po, 
koma  udzafa  ndithu.  7 Ndipo  iye 
ananena  nayo,  Nanga  maonekedwe 
ache  a munthu  anakwera’yo  kukomana 
nanu,  nanena  nanu  mau  awa,  ndi 
otani  ? 8 Ninena  naye,  Ndiye  mu- 

nthu  wobvala  za  ubweya,  namangira 
m’chuuno  mwache  ndi  lamba  la 
chikopa.  Nati  iye,  Ndiye  Eliya  wa 
ku  Tisibe.  9 Pamenepo  mfumu 
inatuma  kwa  iye  asilikari  makumi 
asanu  ndi  mtsogoleri  wawo.  Iye 
nakwera  kumka  kwa  Eliya ; ndi- 
po  taonani,  analikukhala  pamwamba 
pa  phiri.  Ndipo  analankhula  naye, 
Munthu  wa  Mulungu  iwe,  mfumu 
ikuti,  Tsika.  10  Nayankha  Eliya, 
nanena  ndi  mtsogoleri’yo,  Ndikakhala 
ine  munthu  wa  Mulungu,  utsike  moto 
wa  kumwamba,  nunyeketse  iwe  ndi 
makumi  asanu  ako.  Pamenepo  una- 
tsika  moto  kumwamba,  nunyeketsa 
iye  ndi  makumi  asanu  ache.  1 1 Ndipo 
anabwereza  kutuma  kwa  iye  mtso- 
goleri  wina  ndi  makumi  asanu  ache. 
Ndipo  iye  anayankha  nanena  naye, 
Munthu  wa  Mulungu  iwe,  itero  mfumu, 
Tsika  msanga.  12  Nayankha  Eliya, 
nanena  nawo,  Ndikakhala  ine  munthu 
wa  Mulungu,  utsike  moto  wa  kumwa- 
mba,  nunyeketse  iwe  ndi  makumi 
asanu  ako.  13  Ndipo  anabwerezanso 
kutuma  mtsogoleri  wachitatu  ndi 
makumi  asanu  ache.  Nakwera  mtso- 
goleri  wachitatu’yo,  nadzagwada  ndi 
maondo  ache  pa  maso  pa  Eliya,  na- 
mpembedza,  nanena  naye,  Munthu  wa 
Mulungu  inu,  ndikupemphani,  moyo 
wanga  ndi  moyo  wa  anyamata  anu 
makumi  asanu  awa  akhale  a mtengo 
wache  pa  maso  panu.  14  Taonani, 
watsika  moto  wa  kumwamba,  nunye- 
ketsa  atsogoleri  awiri  oyamba  aja  pa- 
modzi  ndi  makumi  asanu  awo  ; koma 


tsopano  moyo  wanga  ukhale  wa  mtengo 
wache  pa  maso  panu.  15  Pamenepo 
mthenga  wa  Yehova  anati  kwa  Eliya, 
Tsika  naye,  usamuopa.  Nanyamuka 
iye,  natsikira  naye  kwa  mfumu. 

1 6 Ndipo  ananena  nayo,  Atero  Yehova, 
Popeza  watuma  mithenga  kukafunsi- 
ra  kwa  Baala  Zebubu  mulungu  wa 
ku  Ekroni,  kodi  ndi  popeza  palibe 
Mulungu  mwa  Israyeli  kufunsira 
mau  ache  ? Chifukwa  chache  sudza- 
tsika  pa  kama  pamene  wakwera’po, 
koma  udzafa  ndithu.  17  Motero 
anafa  monga  mwa  mau  a Yehova 
adanena  Eliya’wo.  Ndipo  Yehoramu 
analowa  ufumu  m’malo  mwache 
chaka  chachiwiri  cha  Yehoramu  mwa- 
na  wa  Yehosafati  mfumu  ya  Yuda, 
pakuti  analibe  mwana  wamwamuna. 

18  Machitidwe  ache  ena  tsono  ada-  I 
wachita  Ahaziya,  kodi  salembedwa 
m’buku  la  machitidwe  a mafumu  a 
Israyeli. 

2Ndipo  kunali,  pamene  Yehova 
adati  akweze  Eliya  kumwamba 
ndi  kabvumvulu,  Eliya  anachokera 
ku  Giligala  pamodzi  ndi  Elisa.  2 Ndi- 
po  Eliya  anati  kwa  Elisa,  Ukhale 
pompano  pakuti  Yehova  wandituma 
ndimke  ku  Beteli.  Nati  Elisa,  Pali 
Mulungu,  pali  inu,  sindikusiyani. 
Motero  anatsikira  iwo  ku  Beteli. 

3 Ndipo  ana  a aneneri  okhala  ku  Beteli 
anaturukira  Elisa,  nanena  naye,  Kodi 
udziwa  kuti  Yehova  akuchotsera  lero 
mbuye  wako,  mtsogoleri  wako  ? Nati, 
Inde  ndidziwa,  khalani  muli  chete. 

4 Ndipo  Eliya  anati  kwa  iye,  Elisa 
ukhale  pompano,  pakuti  Y ehova  wandi- 
tumaku  Yeriko.  Nati iye,  Pali  Yehova, 
pali  inu,  sindikusiyani.  Motero  anadza 
ku  Yeriko.  5 Pamenepo  ana  a ane- 
neri  okhala  ku  Yeriko  anayandikira 
kwa  Elisa,  nanena  naye,  Kodi  udziwa 
kuti  Yehova  akuchotsera  lero  mbuye 
wako,  mtsogoleri  wako  ? Nati  iye, 
Inde  ndidziwa,  khalani  muli  chete. 

6 Ndipo  Eliya  ananena  naye,  Ukhale 
pompano,  pakuti  Yehova  wandituma 
ku  Yordano.  Nati  iye,  Pali  Mulungu, 
pali  inu,  sindikusiyani.  Napitirira 
iwo  awiri.  7 Ndipo  anthu  makumi 
asanu  a ana  a aneneri  anapita,  naima 
patali  pandunji  pawo,  iwo  awiri  naima 
ku  Yordano.  8 Ndipo  Eliya  anagwira 
chopfunda  chache,  nachipindapinda,  1 
napanda  madzi,  nagawikana  kwina 
ndi  kwina  ; ndipo  anaoloka  iwo  onse 
awiri  pansi  pouma.  9 Ndipo  kunali 

ataoloka,  Eliya  anati  kwa  Elisa, 
Tapempha  chimene  ndikuchitire  ndi- 
sanachotsedwe  kwa  iwe.  Ndipo  Elisa 
anati,  Mundipatse  magawo  awiri  a 
mzimu  wanu  akhale  pa  ine.  10  Nati 
iye,  Wapempha  chinthu  chapatali, 
koma  ukandipenya  pamene  ndicho- 
tsedwa  kwa  iwe,  kudzatero  nawe  ; 
koma  ukapanda  kundipenya’po,  siku- 
dzatero  ai.  11  Ndipo  kunachitika, 
akali  chiyendere  ndi  kukambirana, 
taonani,  anaoneka  gareta  wa  moto  ndi 
akavalo  a moto,  nawalekanitsa  awi- 
ri’wa  ; Eliya  nakwera  kumwamba  ndi 
kabvumvulu.  12  Ndipo  Elisa  ana- 
penya,  napfuula,  Atate  wanga,  atate 
wanga,  gareta  wa  Israyeli  ndi  a pa 
kavalo  achel  Koma  analibe  kumpe- 
nyanso  ; nagwira  zobvala  zache  zache, 
nazing’amba  pakati.  13  Pamenepo 
anatola  chopfunda  chache  cha  Eli- 
ya  chidamtayikira’cho,  nabwerera, 
naima  m’mphepete  mwa  Yordano. 
14  Ndipo  anatenga  chopfunda  cha 
Eliya  chidamtayikira’cho,  napanda 
madzi’wo,  nati,  Ali  kuti  Yehova  Mu- 
lungu  wa  Eliya  ? Ndipo  atapanda 
madzi’wo  anagawikana  kwina  ndi 
kwina,  naoloka  Elisa.  15  Ndipo 
pamene  anampenya  ana  a aneneri 
okhala  ku  Yeriko  pandunji  pache, 
anati,  Mzimu  wa  Eliya  watera  pa 
Elisa.  Ndipo  anadza  kukomana  naye, 
nadziweramitsa  pansi  ku  maso  kwa- 
che.  16  Ndipo  ananena  naye,  Tao- 
nani,  tsono  anyamata  anu’fe  tiri  nawo 
amuna  makumi  asanu  a mphamvu 
amuke  kukafuna  mbuye  wanu  ; 
kapena  wamkweza  mzimu  wa  Yehova 
ndi  kumponya  pa  phiri  lina,  kapena 
m’chigwa  china.  Koma  anati,  Musa- 
tumiza.  17  Koma  anamuumiriza  ku- 
fikira  anachita  manyazi  ; pamenepo 
anati,  Tumizani.  Motero  anatumiza 
amuna  makumi  asanu,  namfunafuna 
iwo  masiku  atatu,  osampeza.  18  Na- 
bwerera  kwa  iye  ali  chikhalire  ku 
Yeriko,  ndipo  anati  kwa  iwo,  Kodi 
sindinanena  nanu,  Musamuka  ? 

19  Ndipo  amuna  a ku  mudzi  anati 
kwa  Elisa,  Taonani,  pa  mudzi  pano 
mpabwino,  monga  umo  aonera  mbuye 
wanga ; koma  madzi  ndi  oipa,  ndi 
nthaka  siibalitsa.  20  Pamenepo  ana- 
ti,  Nditengereni  chotengera  chatso- 
pano,  muike’mo  mchere.  Ndipo  ana- 
bwera  nacho  kwa  iye.  21  Ndipo 
anaturuka  kumka  ku  magwero  a 
madzi,  nathira’mo  mchere,  nati,  Ate- 


ro  Yehova,  Ndachiritsa  madzi  awa, 
sikudzafumira’konso  imfa,  kapena  ku- 
sabalitsa.  22  Chotero  madzi  anachi- 
ritsidwa  mpaka  lero  lino,  monga  mwa 
mau  a Elisa  ananena’wo. 

23  Ndipo  anachoka’ko  kukwera  ku 
Beteli,  ndipo  iye  ali  chikwerere  m’nji- 
ra’mo,  munaturuka  anyamata  ang’ono 
m’mudzi’mo,  namseka,  nati  kwa  iye, 
Takwera  wa  dazi,  takwera  wa  dazi  1 
24  Ndipo  anacheuka,  nawaona,  na- 
watemberera  m’dzina  la  Yehova. 
Ndipo  ku  thengo  kunaturuka  zimba- 
langondo  ziwiri  zazikazi,  ndi  kupwe- 
tedza  mwa  iwo  ana  makumi  anai 
mphambu  awiri.  25  Ndipo  anacho- 
ka’ko  kumka  ku  phiri  la  Karimeli  ; 
nabwera  kumeneko  nafika  ku  Sama- 
riya. 

SNdipo  Yehoramu  mwana  wa 
Ahabu  analowa  ufumu  wa  Isra- 
yeli  m’Samariya  m’chaka  cha  khumi 
mphambu  zisanu  ndi  zitatu  cha 
Yosafati  mfumu  ya  Yuda,  nakhala 
mfumu  zaka  khumi  ndi  ziwiri.  2 Na- 
chita  choipa  pa  maso  pa  Yehova,  koma 
osati  monga  atate  wache  ndi  amache  ; 
pakuti  anachotsa  choimiritsa  cha 
Baala  adachipanga  atate  wache.  3 Ko- 
ma  anakangamira  zoipa  za  Yero- 
biamu  mwana  wa  Nebati,  zimene 
anachimwitsa  nazo  Israyeli,  osaleka- 
na  nazo. 

4 Ndipo  Mesa  mfumu  ya  Moabu 
anali  mwini  nkhosa,  akapereka  kwa 
mfumu  ya  Israyeli  ubwea  wa  ana  a 
nkhosa  zikwi  zana  limodzi,  ndi  wa 
mphongo  zikwi  zana  limodzi.  5 Ko« 
ma  kunachitika,  atafa  Ahabu  mfumu 
ya  Moabu  anapandukana  ndi  mfumu 
ya  Israyeli.  6 Ndipo  mfumu  Yehoramu 
anaturukam’Samariyanthawi  yomwe- 
yo,  namemeza  alsrayeli  onse.  7 Na- 
katumiza  mau  kwa  Yehosafati  mfumu 
ya  Yuda,  ndi  kuti,  Mfumu  ya  Moabu 
wapandukana  ndi  ine  ; kodi  udzamuka 
nane  kukathira  nkhondo  pa  Moabu  ? 
Nati,  Ndidzakwera : ine  ndikhala  ngati 
iwe,  anthu  anga  ngati  anthu  ako,  aka- 
valo  anga  ngati  akavalo  ako.  3 Ndi- 
po  anati,  Tikwerere  njira  iti  ? Nati  iye, 
Njira  ya  ku  chipululu  cha  Edomu. 
9 Namuka  mfumu  ya  Israyeli,  ndi 
mfumu  ya  Yuda,  ndi  mfumu  ya  Edo- 
mu,  nazungulira  njira  ya  masiku  asa- 
nu  ndi  awiri  ; ndipo  panalibe  maazi 
kuti  ankhondo  amwe,  kapena  nya- 
ma  zakuwatsata.  10  Ndipo  mfumu 
ya  Israyeli  inati,  Kalanga  ife  I pa- 

kuti  Yehova  waitana  mafumu  ife 
atatu  kutipereka  m’dzanja  la  Moabu. 
11  Koma  Yehosafati  anati,  Palibe 
pano  mneneri  wa  Yehova  kodi,  kuti 
tifunsire  Yehova  mwa  iye  ? Ndipo 
wina  wa  anyamata  a mfumu  ya  Isra- 
yeli  anayankha,  nati,  Elisa  mwana 
wa  Safati  ali  pano,  ndiye  uja  anathira 
madzi  m’manja  a Eliya.  12  Nati 
Yehosafati,  Mau  a Yehova  ali  ndi 
iyeyo.  Pamenepo  mfumu  ya  Israyeli, 
ndi  Yehosafati,  ndi  mfumu  ya  Edomu, 
anatsikira  kuli  iye.  13  Ndipo  Elisa 
anati  kwa  mfumu  ya  Israyeli,  Ndiri 
ndi  chiani  ndi  inu  ? kamukani  kwa 
aneneri  a atate  wanu,  ndi  kwa  ane- 
neri  a amai  wanu.  Koma  mfumu 
ya  Israyeli  inanena  naye,  Iai,  pa- 
kuti  Yehova  anaitana  mafumu  ife 
atatu  kutipereka  m’dzanja  la  Moabu. 
14  Ndipo  Elisa  anati,  Pali  Yehova 
wa  makamu,  amene  ndiima  pa 
maso  pache,  ndikadapanda  kusama- 
lira  nkhope  ya  Yehosafati  mfumu 
ya  Yuda,  sindikadakuyang’anitsani, 
kapena  kukuonani.  15  Koma  tso- 
pano,  nditengereni  wanthetemya.  Ndi- 
po  kunali,  wanthetemya’yo  ali  chiyi- 
mbire,  dzanja  la  Yehova  linamgwera. 
16  Ndipo  anati,  Atero  Yehova, 
Kumbani  m’chigwa  muno  mukhale 
maenje  okha  okha.  17  Pakuti  atero 
Yehova,  Simudzaona  mphepo,  kapena 
kuona  mvula,  koma  chigwa’cho  chi- 
dzadzala  ndi  madzi ; ndipo  mudzamwa 
inu,  ndi  ng’ombe  zanu,  ndi  zoweta 
zanu.  18  Ndipo  ichi  chidzapepuka  pa 
maso  pa  Yehova  ; adzaperekanso  aMo- 
abu  m’dzanja  lanu.  19  Ndipo  mudza- 
kantha  midzi  yonse  ya  malinga,  ndi 
midzi  yonse  yosankhika,  ndi  kulikha 
mitengo  yonse  yabwino,  ndi  kufotsera 
zitsime  zonse  za  madzi,  ndi  kuipitsa 
pa  nthaka  ponse  pabwino  ndi  miya- 
la.  20  Ndipo  kunachitika  m’mawa, 
pomapereka  nsembe  ya  ufa,  taonani, 
anafika  madzi  odzera  ku  Edomu ; 
ndipo  dziko  linadzala  ndi  madzi. 
21  Atamva  tsono  aMoabu  onse  kuti 
adakwera  mafumu  aja  kuthirana  nawo 
nkhondo,  anamemeza  onse  akumanga 
lamba  m’chuuno  ndi  okula’po,  naima 
iwo  m’malire.  22  Ndipo  pamene 
anauka  mamawa  dzuwa  linawala  pa 
madzi’po,  naona  aMoabu  madzi  ali 
pandunji  pawo  ali  psyu  ngati  mwazi ; 
23  nati,  Uja  ndi  mwazi,  atha  kuono- 
ngana  mafumu  aja,  anakanthana 
wina  ndi  mnzache ; ndipo  tsopano, 


tiyeni  aMoabu  inu,  tikafunkhe. 

24  Ndipo  pamene  anafika  ku  misasa 
ya  Israyeli,  alsrayeli  ananyamuka, 
nakantha  aMoabu,  nathawa  iwo  pa 
maso  pawo  ; ndipo  analowa  m’dziko 
ndi  kukantha  aMoabu.  25  Napasula 
midzi,  naponya  yense  mwala  wache 
pa  nthaka  ponse  pabwino,  naidzaza, 
nafotsera  zitsime  zonse  za  madzi, 
nagwetsa  mitengo  yonse  yabwino, 
kufikira  anasiya  miyala  yache  m’Kiri- 
hasereti  mokha  ; koma  oponya  mi- 
yala  anauzinga,  naukantha.  26  Ndipo 
ataona  mfumu  ya  Moabu  kuti  nkhondo 
idamlaka,  anapita  nawo  anthu  mazana 
asanu  ndi  awiri  akusolola  lupanga, 
kupyola  kufikira  kwa  mfumu  ya 
Edomu,  koma  sanakhoza.  27  Pa- 
menepo  anagwira  mwana  wache  wa- 
mwamuna  woyamba  amene  aka- 
dakhala  mfumu  m’malo  mwache, 
nampereka  nsembe  yopsereza  pa  linga. 
Ndipo  anakwiyira  Israyeli  kwambiri  ; 
potero  anamchokera,  nabwerera  ku 
dziko  lawo. 

4Ndipo  wina  wa  akazi  a ana  a 
aneneri  anapfuula  kwa  Elisa, 
ndi  kuti,  Mnyamata  wanu  mwamuna 
wanga  wafa  ; mudziwa  kuti  mnya- 
mata  wanu  anaopa  Yehova  ; ndipo 
wafika  wa  mangawa  kunditengera 
ana  anga  awiri  akhale  akapolo  ache. 

2 Ndipo  Elisa  anati  kwa  iye,  Ndiku- 
chitire  chiani  ? undiuze  m’nyumba 
mwako  muli  chiani  ? Nati,  Mdza- 
kazi  wanu  alibe  kanthu  m’nyumba, 
koma  mtsuko  wa  mafuta.  3 Pame-  ; 
nepo  anati,  Kabwereke  zotengera 
kwina  kwa  anansi  ako  onse,  zotengera 
zopanda  kanthu,  zisakhale  pang’ono. 

4 Nulowe,  nudzitsekere  wekha  ndi 
ana  ako  amuna,  ndi  kutsanulira 
m’zotengera  zonsezi,  nuike  padera 
zodzala’zo.  5 Pamenepo  anamcho- 
kera,  nadzitsekera  yekha  ndi  ana  ache 
amuna  ; iwo  namtengera  zotengera-  : 
’zo,  iye  namatsanulira.  6 Ndipo 
kunali,  zitadzala  zotengera,  anati  kwa 
mwana  wache,  Nditengere  chotengera 
china.  Nanena  naye,  Palibe  chote- 
ngera  china.  Ndipo  mafuta  analeka. 

7 Pamenepo  anadza,  namfotokozera 
munthu  wa  Mulungu.  Nati  iye,  Ka- 
gulitse  mafuta,  ukabwezere  mangawa 
ako,  ndi  zotsala’po  zikusunge  iwe  ndi 
ana  ako. 

8 Ndipo  linafika  tsiku  lakuti  Elisa 
anapitirira  kumka  ku  Sunemu,  ku- 
meneko  kunali  mkazi  womveka ; 

ameneyo  anamuumiriza  adye  mkate. 
Potero  pomapitira’ko  iyeyu,  adafo- 
wapambukira’ko  kukadya  mkate. 
9 Ndipo  mkazi’yo  anati  kwa  mwamuna 
wache,  Taona,  tsopano  ndidziwa  kuti 
munthu  uyu  wakupitira  pathu  pano 
chipitire  ndiye  munthu  woyera  wa 
Mulungu.  10  Timmangire  lcachi- 
pinda  kosanja,  timuikirenso  komweko 
kama,  ndi  gome,  ndi  mpando,  ndi 
choikapo  nyali  ; ndipo  kudzatero  kuti 
akatidzera  alowe  m’mwemo.  1 1 Ndi- 
po  linadza  tsiku  lakuti  anafika’ko, 
nalowa  m’chipinda  chosanja,  nagona 
komweko.  12  Nati  kwa  Gehazi 
mnyamata  wache,  Itana  mSunemu 
uja.  Namuitana,  naima  mkazi’yo 
pa  maso  pache.  13  Ndipo  anati  kwa 
iye,  Ufunse  mkazi’yu  tsopano,  kuti, 
Taona  watisungira  ndi  kusamalira 
uku  konse  ; nanga  tikuchitire  iwe 
chiani  ? Kodi  tikunenere  kwa  mfu- 
mu,  kapena  kwa  kazembe  wa  nkho- 
ndo  ? Koma  anati,  Ndikhala  ine 
pakati  pa  anthu  a mtundu  wanga. 
14  Pamenepo  anati,  Nanga  timchitire 
iye  chiani  ? Nati  Gehazi,  Zedi  alibe 
mwana,  ndi  mwamuna  wache  waka- 
lamba.  15  Nati,  Kamuitane.  Na- 
muitana,  naima  pa  khomo  mkazi’yo. 
16  Ndipo  anati,  Nyengo  yino  chaka  chi- 
kudza’chi  udzafukata  mwana  wamwa- 
muna.  Koma  anati,  Iai,  mbuyanga, 
munthu  wa  Mulungu,  musanamiza 
mdzakazi  wanu.  17  Ndipo  mkazi’yo 
anaima,  naona  mwana  wamwamuna 
nyengo  yomweyo  chaka  chimene 
chija  Elisa  adanena  naye.  18  Ndipo 
atakula  mwana’yo,  linadza  tsiku 
lakuti  anaturuka  kumka  kwa  atate 
wache,  ali  kwa  omweta  tirigu.  1 9 Nati 
kwa  atate  wache,  Mutu  wanga,  mutu 
wanga  ! Pamenepo  anati  kwa  mnya- 
mata,  Umnyamule  umuke  naye  kwa 
amache.  20  Namnyamula,  napita 
naye  kwa  amache.  Ndipo  anakhala 
pa  maondo  ache  kufikira  usana, 
namwalira.  21  Ndipo  anakwera, 
namgoneka  pa  kama  wa  munthu 
wa  Mulungu,  naturuka,  namtsekera. 
22  Naitana  mwamuna  wache,  nati, 
Nditumizire  mmodzi  wa  anyamata 
ndi  buru  mmodzi,  kuti  ndithamangire 
kwa  munthu  uja  wa  Mulungu,  ndi 
kubweranso.  23  Ndipo  anati,  Uli- 
kumuka  kwa  iye  lero  chifukwaninji  ? 
ngati  mwezi  wakhala,  kapena  mpa 
sabata  ? Koma  anati,  Kuli  bwino. 
24  Pamenepo  anamangirira  buru 


mbereko,  nati  kwa  mnyamata  wache, 
Kusa,  tiye  ; usandilezetsa  kuyenda’ku, 
ndikapanda  kukuuza.  25  Potero  ana- 
muka,  nafika  kwa  munthu  wa  Mulu- 
ngu  ku  phiri  la  Karimeli.  Ndipo 
kunali,  pakumuona  munthu  wa  Mu- 
lungu  alinkudza  kutali,  anati  kwa 
Gehazi  mnyamata  wache,  Tapenya, 
suyo  mSunemu  uja  ; 26  uthamange 
tsopano  kukomana  naye,  nunene 
naye,  Muli  bwino  kodi  ? mwamuna 
wanu  ali  bwino  ? mwana’yo  ali 
bwino  ? Ndipo  anati,  Ali  bwino. 
27  Ndipo  pofika  kwa  munthu  wa 
Mulungu  ku  phiri  anamgwira  ma- 
pazi.  Ndipo  Gehazi  anayandikira  kuti 
amkankhe ; koma  munthu  wa  Mu- 
lungu  anati,  Umleke,  pakuti  mtima 
wache  ulikumwawa ; ndipo  Yehova 
wandibisira  osandiuza  ichi.  28  Ndipo 
mkazi’yo  anati,  Ngati  ndinapempha 
mwana  kwa  mbuyanga  ? Kodi 
sindinati,  Musandinyenga  ? 29  Pa- 

menepo  anati  kwa  Gehazi,  Udzi- 
mangire  m’chuuno,  nutenge  ndodo 
yanga  m’dzanja  lako,  numuke ; 
ukakumana  ndi  munthu  usamla- 
nkhule  ; akakulankhula  wina  usa- 
myankhe  ; ukaike  ndodo  yanga  pa 
nkhope  pa  mwana’yo.  30  Koma 
mache  wa  mwana  anati,  Pali  Yehova, 
pali  inunso,  ngati  nkukusiyani.  Ndipo 
ananyamuka,  namtsata.  31  Nawatso- 
golera  Gehazi,  naika  ndodo  pa  nkhope 
pa  mwana’yo ; koma  mwana’yo 
analibe  mau,  kapena  kusamalira. 
Motero  anabwerera  kukomana  naye, 
namuuza  kuti,  Sanauke  mwana’yo. 
32  Ndipo  parnene  Elisa  analowa 
m’nyumba,  taonani,  mwana’yo 
ngwakufa,  adamgoneka  pa  kama 
pache.  33  Nalowa  Elisa,  nadzitse- 
kera  awiri’wa,  napemphera  kwa 
Yehova.  34  Nakwera,  nagona  pa 
mwana’yo  ndi  kulinganiza  pakamwa 
pache  ndi  pakamwa  pache,  maso  ache 
ndi  maso  ache,  zikato  zache  ndi 
zikato  zache,  nadzitambasula  pa  iye, 
ndi  mnofu  wa  mwana  unafunda. 
35  Pamenepo  anabwera  nayenda 
m’nyumba,  chakuno  kamodzi,  chauko 
kamodzi  ; nakwera,  nadzitambasuli- 
ranso  pa  iye  ; ndi  mwana  anayetse- 
mula  kasanu  ndi  kawiri,  natsegula 
mwana’yo  maso  ache.  36  Pamenepo 
anaitana  Gehazi,  nati,  Kaitane  mSune- 
mu  uja.  Namuitana.  Ndipo  atalowa 
kuli  iye,  anati,  Nyamula  mwana  wako. 
37  Iye  nalowa,  nagwa  pa  mapazi  ache, 

nadziweramitsa  pansi ; nanyamula 
mwana  wache,  naturuka. 

38  Ndipo  Elisa  anabwera  ku  Gili- 
gala,  koma  m’dziko’mo  munali 
njala  ; ndi  ana  a aneneri  anali  ku- 
khala  pansi  pa  maso  pache  ; ndipo 
anati  kwa  mnyamata  wache,  Ika 
nkhali  yaikuru’yo,  uphikire  ana  a 
aneneri.  39  Naturuka  wina  kuka- 
chera  ndiwo  ku  thengo,  napeza 
chonga  ngati  mpesa,  nachera’po 
zipuzi  kudzaza  mpfunga  mv/ache, 
nadza,  nazichekerachekera  m’nkhali 
ya  chakudya,  popeza  sanazidziwa. 
40  Pamenepo  anagawira  anthu  kuti 
adye.  Koma  kunali,  pakudya  cha- 
kudya’cho,  anapfuula  nati,  Munthu 
wa  Mulungu,  muli  imfa  m’nkhali’mo. 
Ndipo  sanatha  kudya’ko.  41  Pame- 
nepo  anati,  Bweranawoni  ufa.  Na- 
thira  m’nkhali’mo ; nati,  Gawirani 
anthu  kuti  adye.  Ndipo  m’nkhali’mo 
munalibe  chowawa. 

42  Ndipo  anadza  munthu  kuchokera 
ku  Baala  Salisa,  nabwera  nayo  mikate 
ya  zipatso  zoyamba  kwa  munthu  wa 
Mulungu,  mikate  ya  barele  makumi 
awiri,  ndi  ngala  zaziwisi  za  tirigu 
zosaomba.  Ndipo  anati,  Uwapatse 
anthu  kuti  adye.  43  Koma  mnya- 
mata  wache  anati,  Chiani  ? ndiga- 
wire  amuna  zana  ichi  kodi  ? Koma 
anati,  Uwapatse  anthu  kuti  adye ; 
pakuti  atero  Yehova,  Adzadya  nadza- 
siya’ko.  44  Potero  anawagawira, 
nadya,  nasiya’po,  monga  mwa  mau 
a Yehova. 

5Ndipo  Namani  kazembe  wa  kha- 
mu  la  nkhondo  la  mfumu  ya 
Aramu  anali  munthu  womveka  pa 
maso  pa  mbuyache,  ndi  wa  ulemu  ; 
popeza  mwa  iye  Yehova  adapulumu- 
tsa  aAramu ; ndiyenso  ngwazi,  koma 
wakhate.  2 Ndipo  aAramu  adatu- 
ruka  magulu  magulu,  nabwera  nalo 
m’ndende  buthu  iochokera  ku  dziko 
la  Israyeli,  natumikira  mkazi  wa 
Namani  iyeyu.  3 Nati  uyu  kwa 
mbuyache  wamkazi,  Mbuye  wanga 
akadakhala  kwa  mneneri  ali  m’Sa- 
mariya,  akadamchiritsa  khate  lache. 
4 Ndipo  analowa  wina,  nauza  mbuye 
wache,  kuti,  Buthu’lo  lofuma  ku 
dziko  la  Israyeli  lanena  zakuti  zakuti. 
5 Pamenepo  mfumu  ya  Aramu  inati, 
Tiye,  muka,  ndidzatumiza  kalata  kwa 
mfumu  ya  Israyeli.  Pamenepo  ana- 
choka,  atatenga  siliva  matalente 
khumi,  ndi  golidi  masekeli  zikwi 


zisanu  ndi  chimodzi,  ndi  zobvala  za- 
kusintha  khumi.  6 Ndipo  anafika 
kwa  mfumu  ya  Israyeli  ndi  kalata, 
wakuti,  Pakulandira  kalata  uyu, 
taonani,  ndatumiza  Namani  mnya- 
mata  wanga  kwa  inu,  kuti  mumchi- 
ritse  khate  lache.  7 Ndipo  kunali 
atawerenga  kalata’yu  mfumu  ya  Isra- 
yeli,  anang’amba  zobvala  zache,  nati, 
Ngati  ndine  Mulungu,  kupha  ndi 
kubwezera  moyo,  kuti  ameneyo 
atumiza  kwa  ine  kumchiritsa  munthu 
khate  lache  ? pakuti  dziwani,  nimu- 
penye,  kuti  alikufuna  chifukwa  pa 
ine.  8 Koma  kunali,  pamene  Elisa 
munthu  wa  Mulungu  anamva  kuti 
mfumu  ya  Israyeli  adang’amba  zo- 
bvala  zache,  anatumiza  mau  kwa 
mfumu,  ndi  kuti,  Mwang’amba  zo- 
bvala  zanu  chifukwaninji  ? adzetu 
kwa  ine,  ndipo  adzadziwa  kuti  muli 
mneneri  m’Israyeli.  9 M’mwemo 
Namani  anadza  ndi  akavalo  ache  ndi 
magareta  ache,  naima  pa  khomo  pa 
nyumba  ya  Elisa.  10  Ndipo  Elisa 
anamtumira  mthenga,  ndi  kuti,  Ka- 
sambe  m’Yordano  kasanu  ndi  kawiri, 
ndi  mnofu  wako  udzabwerera  mo- 
mwe,  nudzakhala  wokonzeka.  1 1 Ko- 
ma  Namani  adapsa  mtima,  nachoka, 
nati,  Taona,  ndinati  m’mtima  mwanga, 
kuturuka  adzanditurukira,  nadzaima 
ndi  kuitana  pa  dzina  la  Yehova  Mu- 
lungu  wache,  ndi  kuweyula  dzanja 
lache  pa  malo’po,  ndi  kuchiritsa  wa- 
khate’yo.  12  Nanga  Abana  ndi  Fari- 
para,  mitsinje  ya  Damasiko,  siiposa 
kodi  rnadzi  onse  a m’Israyeli  ? ndi- 
lekerenji  kukasamba  m’mwemo,  ndi 
kukonzeka  ? Natembenuka,  nacho- 
ka  morunda.  1 3 Pamenepo  anyamata 
ache  anasendera,  nanena  naye,  nati, 
Atate  wanga,  mneneri  akadakuuzani 
chinthu  chachikuru,  simukadachi- 
chita  kodi  ? koposa  kotani  nanga 
ponena  iye,  Samba,  nukonzeke  ? 

14  Potero  anatsika,  namira  m’Yordano 
kasanu  ndi  kawiri,  monga  adanena 
munthu  wa  Mulungu’yo  ; ndi  mno- 
fu  wache  unabwera  monga  mnofu 
wa  mwana  wamng’ono,  nakonzeka. 

15  Pamenepo  anabwerera  kwa  mu- 
nthu  wa  Mulungu  iye  ndi  gulu  lache 
lonse,  nadzaima  pa  maso  pache, 
nati,  Taonani,  tsopano  ndidziwa  kuti 
palibe  Mulungu  pa  dziko  lonse  la 
pansi,  koma  kwa  Israyeli  ndiko ; 
ndipo  tsopano,  mulandire  chakuku- 
yamikani  nacho  kwa  mnyamata 

wanu.  16  Koma  anati,  Pali  Yehova, 
amene  ndiima  pa  maso  pache,  sindi- 
dzalandira  kanthu.  Ndipo  anamka- 
ngamiza  achilandire,  koma  anakana. 
17  Ndipo  Namani  anati,  Mukakana, 
andipatse  akatundu  a dothi  osenza 
nyuru  ziwiri  ; pakuti  mnyamata  wanu 
sadzaperekanso  nsembe  yopsereza 
kapena  yophera  kwa  milungu  yina, 
koma  kwa  Yehova.  18  Yehova  akhu- 
lulukire  mnyamata  wanu  mwa  ichi  ; 
akalowa  mbuye  wanga  m’nyumba  ya 
Rimoni  kulambira’mo,  nakatsamira 
pa  dzanja  langa,  nanenso  ndikagwa- 
dira  m’nyumba  ya  Rimoni,  pakugwa- 
dira  ine  m’nyumba  ya  Rimoni,  Yehova 
akhululukire  mnyamata  wanu  mwa 
ichi.  19  Ndipo  ananena  naye,  Pita 
mu  mtendere.  Ndipo  anachoka,  na- 
yenda  kanthawi. 

20  Koma  Gehazi,  mnyamata  wa 
Elisa,  munthu  wa  Mulungu,  anati, 
Taona,  mbuye  wanga  analekera  Na- 
mani  uyu  wa  ku  Aramu  osalandira 
m’manja  ache  chimene  anabwera 
nacho  ; pali  Yehova,  ndidzathama- 
ngira  ndi  kulandira  kanthu  kwa  iye. 
21  Motero  Gehazi  anatsata  Namani. 
Ndipo  pamene  Namani  anaona  wina 
alikumthamangira,  anatsika  pa  gareta 
kukomana  naye,  nati,  Nkwabwino 
kodi  ? 22  Nati,  Kuli  bwino.  Mbuye 

wanga  wandituma,  ndi  kuti,  Taonani, 
andifikira  tsopano  apa  anyamata 
awiri  a ana  a aneneri,  ochokera  ku 
mapiri  a Efraimu  ; muwapatse  talente 
wa  siliva,  ndi  zobvala  zosintha  ziwiri. 

23  Nati  Namani,  Ulole  ulandire  mata- 
lente  awiri.  Namkar.gamiza,  nama- 
nga  matalente  awiri  a siliva  m’ma- 
tumba  awiri,  ndi  zobvala  zosintha 
ziwiri,  nasenzetsa  anyamata  ache 
awiri ; iwo  anatsogola  atazisenza. 

24  Ndipo  pamene  anafika  ku  msanje 

anazilandira  m’manja  mwawo,  na- 
ziika  m’nyumba  ; nauza  anthu’wo 
amuke,  iwo  nachoka.  25  Pamenepo 
analowa,  naima  kwa  mbuye  wache. 
Ndipo  Elisa  ananena  naye,  Ufuma  kuti 
Gehazi  ? Nati,  Ngati  mnyamata  wanu 
wayenda  konse  ? 26  Ndipo  anati 

kwa  iye,  Mtima  wanga  sunakupere- 
keza  kodi,  umo  munthu’yo  anatembe- 
nuka  pa  gareta  wache  kukomana  ndi 
iwe  ? Kodi  nyengo  yino  ndiyo  ya- 
kulandira  siliva,  ndi  kulandira  zobva- 
la,  ndi  minda  ya  azitona,  ndi  ya  mpesa, 
ndi  nkhosa,  ndi  ng’ombe,  ndi  akapolo, 
ndi  adzakazi  ? 27  Chifukwa  chache 


khate  la  Namani  lidzakumamatira 
iwe  ndi  mbumba  yako  chikhalire. 
Ndipo  anaturuka  pa  maso  pache 
wakhate  wa  mbu  ngati  chipale  cho- 
fewa. 

6Ndipo  ana  a aneneri  anati  kwa 
Elisa,  Taonani  tsono,  pa  malo 
tikhala’po  ife  pa  maso  panu  patiche- 
pera.  2 Mutilole  tipite  ku  Yordano, 
tikatenge’ko  ali  yense  mtengo,  tidzi- 
mangire  malo  komweko,  tikhale’po. 
Nati,  Mukani.  3 Ndipo  wina  anati, 
Mulole  mupite  nafe  anyamata  anu. 
Nati,  Ndidzamuka.  4 Namuka  nawo, 
nafika  ku  Yordano,  iwo  natema  mi- 
tengo.  5 Ndipo  wina  analinkudula 
mtengo  nkhwangwa  inagwa  m’madzi ; 
ndipo  anapfuula,  nati,  Kalanga  ine 
mbuyanga  ! popeza  njobwereka.  6Na- 
ti  munthu  wa  Mulungu,  Yagwera 
pati  ? Namuonetsa’po  yagwera.  Pa- 
menepo  anadula  kamtengo,  nakapo- 
nya  pomwepo,  nayandamitsa  nkhwa- 
ngwa’yo.  7 Nati,  Katole.  Natamba- 
sula  dzanja  lache,  naitenga. 

8 Ndipo  mfumu  ya  Aramu  inali- 
nkuchita  nkhondo  ndi  Israyeli,  nipa- 
ngana  ndi  anyamata  ache,  kuti, 
Misasa  yanga  idzakhala  pakuti  pa- 
kuti.  9 Ndipo  munthu  wa  Mulungu- 
’yo  anatuma  mau  kwa  mfumu  ya 
Israyeli,  ndi  kuti,  Muchenjere  musa- 
pite  pakuti,  popeza  aAramu  aliku- 
tsikira  uko.  10  Pamenepo  mfumu 
ya  Israyeli  inatumiza  kumene  munthu 
wa  Mulungu  anamuuza’ko  ndi  ku- 
mchenjeza ; nadzisunga  osapita’ko, 
kawiri  kawiri.  11  Koma  mtima  wa 
mfumu  ya  Aramu  unabvutika  kwa- 
mbiri  pa  ichicho,  naitana  anyamata 
ache,  nanena  nawo,  Kodi  simudza- 
ndiuza  wina  wa  ife  wobvomerezana 
ndi  mfumu  ya  Israyeli  ndani  ? 12  Na- 

ti  mmodzi  wa  anyamata  ache,  Iai, 
mbuye  wanga  mfumu  ; koma  Elisa, 
mneneri’yo  ali  ku  Israyeli,  ndiye  ama- 
fotokozera  mfumu  ya  Israyeli  mau 
muwanena  m’kati  mwache  mwa 
chipinda  chanu  chogona’mo.  13  Nati 
iye,  Kamuoneni  komwe  ali  ; ndi- 
katume  munthu  kumtenga.  Ndipo 
anamuuza  kuti,  Ali  ku  Dotana. 
14  Pamenepo  anatumiza’ko  akavalo 
ndi  magareta  ndi  khamu  lalikuru, 
nafika’ko  usiku,  nauzinga  mudzi’wo. 
15  Ndipo  atalawirira  mamawa  mnya- 
mata  wa  munthu  wa  Mulungu,  natu- 
ruka,  taonani,  khamu  la  nkhondo 
linazinga  mudzi  ndi  akavalo  ndi 

magareta.  Ndi  mnyamata  wache  ana- 
nenanaye,  Kalangaine,  mbuye  wanga! 
tichitenji  ? 16  Nati  iye,  Usaopa,  pa- 

kuti  okhala  pamodzi  ndi  ife  achuruka 
koposa  aja  okhala  pamodzi  ndi  iwo. 
17  Ndipo  Elisa  anapemphera,  nati, 
Yehova,  mumtsegulire  maso  ache  kuti 
aone.  Pamenepo  Yehova  anamtse- 
gulira  maso  mnyamata’yo,  napenya 
iye,  ndipo  taonani,  pa  phiri’po  pana- 
dzala  ndi  akavalo  ndi  magareta  a moto 
akumzinga  Elisa.  18  Ndipo  atatsi- 
kira  pali  iye,  Elisa  anapemphera  kwa 
Yehova,  nati,  Mukanthe  mtundu  uwu 
uchite  khungu.  Ndipo  Iye  anawa- 
kantha,  nawachititsa  khungu,  monga 
mwa  mau  a Elisa.  19  Ndipo  Elisa 
ananena  nawo,  Ngati  njira  ndi  iyi  ? 
ngati  mudzi  ndi  uwu  ? munditsate 
ine,  ndidzakufikitsani  kwa  munthu 
mumfuna’yo  ; nawatsogolera  ku  Sa- 
mariya.  20  Ndipo  kunali,  pakufika 
ku  Samariya,  Elisa  anati,  Yehova 
muwakanganulire  awa  maso  kuti 
aone.  Nawakanganulira  Yehova  ma- 
so  awo,  naona  iwo,  ndipo  tapenyani, 
ali  pakati  pa  Samariya.  21  Nati 
mfumu  ya  Israyeli  kwa  Elisa  paku- 
waona,  Atate  wanga,  ndiwakanthe 
kodi,  ndiwakanthe  ? 22  Nati,  Musa- 

wakanthe  ; kodi  mumakantha  omwe 
mwawagwira  ndi  lupanga  ndi  uta 
wanu  ? apatseni  mkate  ndi  madzi 
adye  namwe,  namuke  kwa  mbuye 
wawo.  23  Ndipo  anawakonzera  cha- 
kudya  chambiri,  nadya  namwa  iwo  ; 
nawauza  amuke  ; namuka  kwa  mbu- 
ye  wawo.  Ndipo  magulu  a Aramu 
sanadzanso  ku  dziko  la  Israyeli. 

24  Ndipo  zitatha  izi,  Benihadadi 
mfumu  ya  Aramu  anamemeza  khamu 
lache  lonse,  nakwera,  namangira 
misasa  Samariya.  25  Koma  m’Sa- 
mariya  munali  njala  yaikuru  ; ndipo 
taonani,  anaumangira  misasa  mpaka 
mutu  wa  buru  unagulidwa  ndalama 
za  siliva  makumi  asanu  ndi  atatu  ; 
ndi  limodzi  la  magawo  anai  la  muyeso 
wa  zitosi  za  nkhunda  linagulidwa 
ndi  ndalama  za  siliva  zisanu.  26  Ndi- 
po  popita  mfumu  ya  Israyeli  aliku- 
yenda  pa  linga,  mkazi  anampfuulira, 
nati,  Ndithandizeni,  mbuye  wanga 
mfumu.  27  Nati  iye,  Akapanda  ku- 
kuthandiza  Yehova,  ndikaona  kuti 
kokuthandiza  ine  ? ku  dwale  kodi, 
kapena  popondera  mphesa  ? » 28  Na- 
nena  naye  mfumu,  Ufunanji,  Nati  iye, 
Mnzanga  uyu  ananena  ndi  ine,  Tenga 


mwana  wako  timudye  lero,  ndi  mwana 
wanga  timudye  mawa.  29  Ndipo 
tinaphika  mwana  wanga  ndi  kumudya, 
ndi  mawa  wache  ndinanena  naye, 
Tenga  mwana  wako,  timudye  ; koma 
wambisa  mwana  wache.  30  Ndipo 
pakumva  mfumu  mau  a mkazi’yo, 
anang’amba  zobvala  zache  alinku- 
pita  nayenda  pa  linga,  anthu  napenya  ; 
ndipo  taonani,  pali  chiguduli  m’kati 
pa  thupi  lache.  31  Nati  iye,  Andi- 
lange  Mulungu  naonjeze’ko,  ngati 
mutu  wa  Elisa  mwana  wa  Safati 
uti  ukhale  pa  iye  lero  lino.  32  Ko- 
ma  Elisa  anakhala  pansi  m’nyumba 
mwache,  ndi  akulu  anakhala  pansi 
pamodzi  naye ; ndipo  mfumu  ina- 
tuma  munthu  amtsogolere,  koma 
asanafike  kwa  Elisa  mthenga’yo, 
anati  kwa  akulu,  Mwapenya  kodi 
mmene  mwana  uyu  wa  mbanda  wa- 
tumiza  munthu  kuchotsa  mutu  wa- 
nga  ? taonani,  pakufika  mthenga’yo 
mutseke  pa  khomo,  mumkankhe  ndi 
chitseko.  Kodi  mapazi  a mbuye 
wache  samveka  di  di  di  pambuyo 
pache  ? 33  Akali  chilankhulire  na- 

wo,  tapenyani,  wamtsikira  mthenga- 
’yo  ; ndi  mfumu  inati,  Taonani,  choi- 
pa  ichi  chichokera  kwa  Yehova ; 
ndilindiranjinso  Yehova  ? 

7Ndipo  Elisa  anati,  Mverani  mau 
a Yehova  ; atero  Yehova,  Mawa 
dzuwa  lino  adzagula  muyeso  wa  ufa 
ndi  sekeli,  adzagulanso  miyeso  iwiri 
ya  barele  ndi  sekeli,  pa  chipata  cha 
Samariya.  2 Pamenepo  kazembe  ame- 
ne  mfumu  adafotsamira  pa  dzanja 
lache  anamyankha  munthu  wa  Mu- 
lungu,  nati,  Taonani,  Yehova  anga- 
chite  mazenera  m’mwamba  chidza- 
chitika  ichi  kodi  ? Nati  iye,  Taona, 
udzachiona  ndi  maso  ako,  koma  iwe 
sudzadya’ko  ai. 

3 Koma  polowera  pa  chipata  panali 
amuna  anai  a khate,  nanenana  wina 
ndi  mnzache,  Tikhaliranji  kuno  mpa- 
ka  kufa  ? 4 Tikati,  Tilowe  m’mudzi, 

m’mudzi  muli  njala,  tidzafa  m’mwe- 
mo  ; tikakhala  pompano,  tidzafanso. 
Tiyeni  tsono,  tigwe  ku  misasa  ya 
aAramu ; akatisunga  ndi  moyo,  tidza- 
khala  ndi  moyo  ; aka.tipha,  tango- 
kufa.  5 Nanyamuka  iwo  kuli  sisiro 
kukalowa  ku  misasa  ya  aAramu ; 
koma  pofika  polekezera  pache  pa 
misasa  ya  aAramu,  taonani,  panalibe 
munthu  pomwepo.  6 Popeza  Yehova 
adamvetsa  khamu  la  aAramu  phokoso 

la  magareta  ndi  mkokomo  wa  aka- 
valo,  phokoso  la  nkhondo  yaikuru  ; 
nanenana  wina  ndi  mnzache,  Taonani 
mfumu  ya  Israyeli  watimemezera 
mafumu  a aHiti  ndi  mafumu  a aAigu- 
pto,  atigwere.  7 Nanyamuka,  natha- 
wa  kuli  sisiro,  nasiya  mahema  awo, 
ndi  akavalo  awo,  ndi  aburu  awo, 
misasa  iri  chimangire ; nathawa 
apulumutse  moyo  wawo.  8 Ndipo 
pofika  akhate  awo  polekezera  pa 
misasa,  analowa  m’hema  mmodzi, 
nadya  namwa,  natenga’ko  siliva  ndi 
golidi  ndi  zobvala,  namuka,  nazibisa, 
nabwerera,  nalowa  m’hema  mwina, 
natenga’ko,  namuka,  nazibisa.  9 Pa- 
menepo  ananenana  wina  ndi  mnzache, 
Sitiri  kuchita  bwino  ife  ; tsiku  lino 
ndilo  tsiku  la  uthenga  wabwino, 
ndipo  tirikukhala  chete  ; tikachedwa 
kufikira  kwacha  mphulupulu  yathu 
idzatipeza ; tiyeni  tsono,  timuke, 
tifotokozere  a m’nyumba  ya  mfumu. 
10  Nadza  iwo,  naitana  mlonda  wa 
mudzi,  namfotokozera ; ndi  kuti, 
Tinafika  ku  misasa  ya  aAramu,  ndipo 
taonani,  palibe  munthu  pomwepo, 
kapena  mau  a munthu,  koma  akavalo 
omanga,  ndi  aburu  omanga,  ndi 
mahema  ali  chimangire.  11  Ndipo 
iye  anaitana  alonda  ena,  ndi  iwo  ana- 
fotokozera  a m’nyumba  ya  mfu- 
mu.  12  Niuka  mfumu  usiku,  ninena 
ndi  anyamata  ache,  Ndikufotokoze- 
reni  mmene  aAramu  watichitira  ife. 
Adziwa  kuti  tagwidwa  ndi  nja- 
la,  naturuka  m’misasa,  nabisala  ku 
thengo,  ndi  kuti,  Pamene  aturuka 
m’mudzi  tidzawagwira  ndi  moyo  ndi 
kulowa  m’mudzi’mo.  13  Nayankha 
mmodzi  wa  anyamata  ache,  nati, 
Atenge  tsono  akavalo  otsala  asanu, 
ndiwo  otsala  m’mudzi  ; taonani, 
adzanga  unyinji  wonse  wa  Israyeli 
otsala’wo,  kapena  adzanga  unyinji 
wonse  wa  Israyeli  otsirizika  ; tiwa- 
tumize  tione.  14  Motero  anatenga 
magareta  awiri  ndi  akavalo  awo  ; 
ndipo  mfumu  inawatumiza  alondole 
khamu  la  aAramu,  ndi  kuti,  Mukani 
mukaone.  15  Ndipo  anawalondola 
mpaka  ku  Yordano  ; ndipo  taonani, 
m’njira  monse  munadzala  ndi  zobvala 
ndi  akatundu  adazitaya  aAramu  m’ku- 
fulumira  lcwawo.  Nibwera  mithenga, 
nifotokozera  mfumu.  16  Naturuka 
anthu,  nafunkha  m’misasa  ya  aAramu. 
Ndipo  anagula  miyeso  wa  ufa  ndi 
sekeli,  nagulanso  miyeso  iwiri  ya 


barele  ndi  sekeli,  monga  umo  adanena 
Yehova.  17  Koma  mfumu  idayang’a- 
nitsa  pa  chipata  kazembe  amene  uja 
idafotsamira  pa  dzanja  lache  ; ndipo 
anthu  anampondereza  pa  chipata,  nafa 
iye,  monga  umo  adanenera  munthu 
wa  Mulungu,  ponena  paja  anamtsi- 
kira  mfumu.  18  Ndipo  kunachitika, 
monga  adanena  munthu  wa  Mulungu 
kwa  mfumu,  ndi  kuti,  Adzagula 
miyeso  iwiri  ya  barele  ndi  sekeli, 
adzaguianso  muyeso  wa  ufa  ndi  se- 
keli  ; kudzatero  mawa,  dzuwa  lino, 
pa  chipata  cha  Samariya  ; 19  ndipo 
kazembe  uja  adayankha  munthu  wa 
Mulungu’yo,  nati,  Taonani  tsono, 
Yehova  angachite  mazenera  m’mwa- 
mba,  chikachitika  ichi  kodi  ? Nati 
iye,  Taona,  udzachiona  ichi  ndi  maso 
ako,  koma  osadya’ko  ai  ; 20  kuda- 

mchitikira  momwemo  ; popeza  anthu 
anampondereza  pa  chipata  nafa  iye. 

8Ndipo  Elisa  ananena  ndi  mkazi 
uja  adamuukitsira  mwana  v/ache, 
kuti,  Nyamuka,  numuke  iwe  ndi  banja 
lako,  nugonere  komwe  ukaone  malo  ; 
pakuti  Yehova  waitana  njala,  nidza- 
gwera  dziko  zaka  zisanu  ndi  ziwiri. 
2 Nanyamulca  mkazi’yo,  nachita 
monga  mwa  mau  a munthu  wa  Mu- 
lungu’yo,  namuka  ndi  banja  lache, 
nagonera  m’dziko  la  aFilisti  zaka 
zisanu  ndi  ziwiri.  3 Ndipo  pakutha 
pache  pa  zaka  zisanu  ndi  ziwiri’zo, 
mkazi’yo  anabwera  kuchoka  m’dziko 
la  aFilisti,  naturuka  kukanena  za 
nyumba  yache  ndi  munda  wache  kwa 
mfumu.  4 Koma  mfumu  inalikula- 
nkhula  ndi  Gehazi  mnyamata  wa 
munthu  wa  Mulungu,  ndi  kuti,  Ndi- 
fotokozere  zazikuru  zonse  Elisa  wazi- 
chita.  5 Ndipo  kunali,  alimkufoto- 
kozera  mfumu  mmene  adamuukitsira 
wakufa’yo,  taonani,  mkazi’yo  ada- 
muukitsira  mwana  wache  ananena 
za  nyumba  yache  ndi  munda  wache 
kwa  mfumu.  Nati  Gehazi,  Mbuye 
wanga  mfumu,  suyu  mkazi’yo,  suyu 
mwana  wache  Elisa  anamuukitsa’yo  ? 
6 Ndipo  pofunsa  mfumu,  mkazi’yo 
anaisimbira.  Pamenepo  mfumu  ana- 
muikira  mdindo,  ndi  kuti,  Bwezetsa 
zache  zonse  ndi  zipatso  zonse  za 
m’munda,  chichokere  iye  m’dziko 
mpaka  lero  lino. 

7 Ndipo  Elisa  anafika  ku  Dama- 
siko,  podwala  Benihadadi  mfumu  ya 
Aramu  ; ndipo  anamuuza,  kuti,  Mu- 
nthu  wa  Muiungu  wadza  kuno. 

8 Niti  mfumu  kwa  Hazaeli,  Tenga 
chaufulu  m’dzanja  lako,  nukamku- 
mike  munthu  wa  Mulungu,  nuka- 
funsire  Yehova  mwa  iye,  ndi  kuti, 
Ndidzachira  kodi  nthenda  iyi  ? 9 Na- 

muka  Hazaeli  kukakomana  naye, 
napita  nacho  chaufulu,  ndicho  cha 
zokoma  zonse  za  m’Damasiko,  zose- 
nza  ngamira  makumi  anai,  nafika 
naima  pa  maso  pache,  nati,  Mwana 
wanu  Benihadadi  mfumu  ya  Aramu, 
wandituma  ine  kwa  inu,  ndi  kuti, 
Kodi  ndidzachira  nthenda  iyi  ? 10  Na- 

nena  naye  Elisa,  Kamuuze,  kuti, 
Sudzachira  konse ; popeza  Yehova 
wandionetsa  kuti  adzafa  ndithu. 
11  Ndipo  anamyang’ana  chidwi,  mpa- 
ka  anachita  manyazi,  nalira  misozi 
munthu  wa  Mulungu.  12  Nati  Ha- 
zaeli,  Muliranji,  mbuye  wanga  ? Na- 
yankha  iye,  Popeza  ndidziwa  choipa 
udzachitira  ana  a Israyeli  ; udza- 
tentha  malinga  awo  ndi  moto,  nu- 
dzapha  anyamata  awo  ndi  lupanga, 
nudzaphwanya  makanda  awo,  nudza- 
ng’amba  akazi  awo  okhala  ndi  pa- 
kati.  13  Nati  Hazaeli,  Koma  nanga 
kapolo  wanu  ali  chiani,  ndiye  garu, 
kuti  akachite  chinthu  chachikuru 
ichi  ? Nayankha  Elisa,  Yehova  wa- 
ndionetsa  kuti  udzakhala  mfumu  ya 
pa  Aramu.  14  Ndipo  anachoka  kwa 
Elisa,  nadza  kwa  mbuye  wache  ; 
ameneyo  ananena  naye,  Anakuuza 
chiani  Elisa  ? Nati  iye,  Anandiuza 
kuti  mudzachira  ndithu.  15  Ndipo 
kunali  mawa  wache,  anatenga  chi- 
mbwi,  nachibviika  m’madzi,  nachi- 
phimba  pa  nkhope  pa  mfumu,  nifa  ; 
ndipo  Hazaeli  analowa  ufumu  m’ma- 
lo  mwache. 

16  Ndipo  chaka  chachisanu  cha 
Yoramu  mwana  wa  Ahabu  mfumu 
ya  Israyeli,  pokhala  Yehosafati  mfu- 
mu  ya  Yuda,  Yehoramu  mwana  wa 
Yehosafati  analowa  ufumu.  17  Ndi- 
ye  wa  zaka  makumi  atatu  ndi  ziwiri 
polowa  ufumu  wache,  nachita  ufumu 
zaka  zisanu  ndi  zitatu  ku  Yerusalemu. 
18  Nayenda  m’njira  ya  mafumu  a 
Israyeli,  mmene  inachitira  nyumba 
ya  Ahabu  ; pakuti  mkazi  wache 
ndiye  mwana  wa  Ahabu,  nachita  iye 
choipa  pa  maso  pa  Yehova.  19  Ko- 
ma  Yehova  sanafuna  kuononga  Yuda, 
chifukwa  cha  Davide  mtumiki  wache 
monga  adamuuza,  kuti  adzampatsa 
nyali  ya  kwa  ana  ache  kosalekeza. 
20  Masiku  ache  aEdomu  anapandu- 


ka  ku  ulamuliro  wa  Yuda,  nadziikira 
mfumu  okha.  21  Pamenepo  Yoramu 
anaoloka  kumka  ku  Zairi,  ndi  maga- 
reta  ache  onse  pamodzi  naye  ; nauka 
iye  usiku,  nakantha  aEdomu  akumzi- 
nga  ndi  nduna  za  magareta,  natha- 
wira  anthu  ku  mahema  awo.  22  Mo- 
tero  aEdomu  anapanduka  ku  ulamu- 
liro  wa  Yuda  mpaka  lero  lino.  Ndipo 
aLibina  anapanduka  nthawi  yomweyi. 
23  Ndi  machitidwe  ena  a Yoramu,  ndi 
zonse  anazichita,  sizinalembedwa  kodi 
m’buku  la  machitidwe  a mafumu  a 
Y uda.  24  Nagona  Y oramu  ndi  makolo 
ache,  naikidwa  pamodzi  ndi  makolo 
ache  m’mudzi  wa  Davide  ; ndipo  Aha- 
ziya  mwana  wache  anakhala  mfumu 
m’malo  mwache. 

25  Chaka  cha  khumi  ndi  ziwiri 
cha  Yosamu  mwana  wa  Ahabu  mfu- 
mu  Ahaziya  mwana  wa  Yehoramu 
mfumu  ya  Yuda  analowa  ufumu 
wache.  26  Ahaziya  ndiye  wa  zaka 
makumi  awiri  mphambu  ziwiri  polowa 
ufumu  wache,  nakhala  mfumu  m’Ye- 
rusalemu  chaka  chimodzi.  Ndi  dzina 
la  mache  ndiye  Ataliya  mdzukulu  wa 
Omri  mfumu  ya  Israyeli.  27  Ndipo 
anayenda  m’njira  ya  nyumba  ya 
Ahabu,  nachita  choipa  pa  maso  pa 
Yehova,  mmene  inachitira  nyumba 
ya  Ahabu  ; pakuti  ndiye  wa  chibale 
cha  banja  la  Ahabu.  28  Ndipo  ana- 
muka  Yoramu  mwana  wa  Ahabu  ku- 
kathira  nkhondo  pa  Hazaeli  mfumu 
ya  Aramu  ku  Ramoti  Gileadi ; ndi 
aAramu  analasa  Yoramu.  29  Ndipo 
mfumu  Yoramu  anabwera  kuti  ampo- 
letse  m’Yezreeli  mabala’wo  adamka- 
ntha  aAramu  ku  Rama,  polimbana 
naye  Hazaeli  mfumu  ya  Aramu.  Na- 
tsikira’ko  Ahaziya  mwana  wa  Yeho- 
ramu  mfumu  ya  Yuda  kukamuona 
Yoramu  mwana  wa  Ahabu  m’Yezreeli, 
pakuti  anadwala. 

9Ndipo  Elisa  mneneri’yo  anaitana 
mmodzi  wa  ana  a aneneri,  na- 
nena  naye,  Udzimangire  m’chuuno, 
nutenge  nsupa  iyi  ya  mafuta  m’dza- 
nja  mwako,  numuke  ku  Ra- 
moti  Gileadi.  2 Ndipo  ukafika’ko, 
ukaunguze’ko  Yehu  mwana  wa  Yeho- 
safati  mwana  wa  Nimsi,  nulowe  nu- 
mnyamukitse  pakati  pa  abale  ache, 
nupite  naye  ku  chipinda  cha  m’kati- 
’mo.  3 Nutenge  nsupa  ya  mafuta- 
’yo,  nuwatsanulire  pa  mutu  pache, 
nunene,  Atero  Yehova,  Ndakudzoza  iwe 
ukhale  mfumu'  pa  Israyeli.  Utatero, 

tsegula  pa  kliomo,  nuthawe  osachedwa. 

4 Pamenepo  mnyamata’yo,  ndiye  mne- 
neri,  anamuka  ku  Ramoti  Gileadi. 

5 Nalowa,  ndipo  taonani,  akazembe 
a khamu  alikukhala  pansi  ; nati  iye, 
Ndiri  ndi  mau  kwa  inu  kazembe. 
Nati  Yehu,  Kwa  yani  wa  ife  tonse  ? 
Nati  iye,  Kwa  inu  kazembe.  6 Na- 
nyamuka,  nalowa  m’nyumba  ; ndipo 
anatsanulira  mafuta’wo  pa  mutu 
pache,  nanena  naye,  Atero  Yehova 
Mulungu  wa  Israyeli,  Ndakudzoza 
ukhale  mfumu  ya  pa  anthu  a Yeho- 
va,  ndiwo  alsrayeli.  7 Nudzakantha 
nyumba  ya  Ahabu  mbuye  wako, 
kuti  ndibwezere  chilango  cha  mwazi 
wa  atumiki  anga  aneneri,  ndi  mwazi 
wa  atumiki  onse  a Yehova,  pa  dzanja 
la  Yezebeli.  8 Popeza  nyumba  yonse 
ya  Ahabu  idzaonongeka,  ndipo  ndi- 
dzalikhira  Ahabu  ana  amuna  onse 
womangika  ndi  womasuka  m’Isra- 
yeli.  9 Ndipo  ndidzalinganiza  nyumba 
ya  Ahabu,  ndi  nyumba  ya  Yerobiamu 
mwana  wa  Nebati,  ndi  nyumba  ya 
Basa  mwana  wa  Ahiya.  10  Ndipo 
agaru  adzamudya  Yezebeli  pa  dera 
la  Yezreeli,  wopanda  wina  wakumuika. 
Pamenepo  anatsegula  pa  khomo, 
nathawa.  11  Ndipo  Yehu  anaturu- 
kira  kwa  anyamata  a mbuye  wache, 
nanena  naye  wina,  Mtendere  kodi  ? 
anakudzera  chifukwaninji  wamisala 
uyu  ? Nanena  nawo,  Mumdziwa 
munthu’yo  ndi  makambidwe  ache. 
12  Nati  iwo,  Kunama  uku  ; utifoto- 
kozere  tsono.  Nati  iye,  Anati  kwa 
ine,  Chakuti  chakuti  ; ndi  kuti,  Atero 
Yehova,  Ndakudzoza  mfumu  pa  Isra- 
yeli.  13  Nafulumira  iwo,  nagwira 
yense  chopfunda  chache,  nachiyala 
pokhala  iye  pa  chiunda,  naomba 
lipenga,  nati,  Yehu  ndiye  mfumu. 
14  Motero  Yehu  mwana  wa  Yehosa- 
fati  mwana  wa  Nimsi  anapandukira 
Yoramu.  Tsono  Yoramu  atalindira 
ku  Ramoti  Gileadi,  iye  ndi  alsrayeli 
onse,  chifukwa  cha  Hazaeli  mfumu 
ya  Aramu  ; 15  koma  mfumu  Yoramu 
adabwera  ku  Yezreeli  ampoletse  ma- 
bala  ache  anamkantha  aAramu,  muja 
adalimbana  naye  Hazaeli  mfumu  ya 
Ararnu.  Nati  Yehu,  Ukatero  mtima 
wanu,  asapulumuke  mmodzi  yense 
kuturuka  m’mudzi  kukafotokozera 
m’Yezreeli.  16  Nayenda  Yehu  m’ga- 
reta,  namuka  ku  Yezreeli,  popeza 
Yoramu  anagona’ko ; ndi  Ahaziya 
mfumu  ya  Yuda  anatsikira  kuka- 


muona  Yoramu.  17  Ndipo  mlonda 
ali  chiriri  pa  chilindiro  m’Yezreeli, 
naona  gulu  la  Yehu  lirinkudza,  nati, 
Ndiona  gulu.  Nati  Yoramu,  Tenga  wa 
pa  kavalo,  numtumize  akomane  nawo, 
nanene,  Mtendere  kodi  ? 18  Ndipo 

anamuka  wa  pa  kavalo  kukomana 
naye,  nati,  Atero  mfumu,  Mtendere 
kodi  ? Nati  Yehu,  Ngwanji  mte- 
ndere,  tembenukira  m’mbuyo  mwa- 
nga.  Ndi  mlonda  anawafotokozera, 
kuti,  Mthenga  wawafika,  koma  wo- 
sabwera.  19  Pamenepo  anatumiza 
wina  wa  pa  kavalo,  nawafika,  nati, 
Atero  mfumu,  Mtendere  kodi  ? Nati 
Yehu,  Ngwanji  mtendere,  tembenu- 
kira  m’mbuyo  mwanga.  20  Ndi 
mlonda  anafotokozera,  kuti,  Wawa- 
fika,  koma  wosabwera  ; ndipo  kuye- 
ndetsa’ko  kukunga  kuyendetsa  kwa 
Yehu  mwana  wa  Nimsi,  pakuti  aye- 
ndetsa  moyaruka.  21  Nati  Yoramu, 
Manga.  Namanga  gareta  wache.  Ndi- 
po  Yoramu  mfumu  ya  Israyeli  ndi 
Ahaziya  mfumu  ya  Yuda  anaturuka 
yense  m’gareta  wache,  naturuka  ku- 
kakomana  ndi  Yehu,  nakomana  naye 
pa  munda  wa  Naboti  m’Yezreeli. 

22  Ndipo  kunali,  pamene  Yoramu 
anaona  Yehu,  anati,  Mtendere  kodi 
Yehu  ? Nati  iye,  Ngwanji  mtendere 
pokhala  chachuruka  chigololo  ndi 
nyanga  zache  za  mai  wako  Yezebeli  ? 

23  Natembenuza  Yoramu  manja  ache, 
nathawa,  nati  kwa  Ahaziya,  Chiwe- 
mbu,  Ahaziya.  24  Nafa  nawo  Yehu 
uta  wache,  nalasa  Yoramu  pa  chi- 
kota,  nuturuka  mubvi  pa  mtima  wa- 
che,  naonyezeka  iye  m’gareta  wache. 
25  Nati  Yehu  kwa  Bidikara  kazembe 
wache,  Mnyamule,  numponye  m’mu- 
nda  wa  Naboti  wa  ku  Yezreeli  ; pa- 
kuti  kumbukila  mmene  ine  ndi  iwe 
tinali  pa  akavalo  athu  pamodzi  ku- 
tsata  Ahabu  atate  wache,  Yehova 
anamsenzetsa  katundu  uyu.  26  Nda- 
penyadi  dzulo  mwazi  wa  Naboti  ndi 
mwazi  wa  ana  ache,  ati  Yehova ; 
ndipo  ndikubwezera  pa  munda  pano, 
ati  Yehova.  Mtengeni  tsono,  mu- 
mponye  pa  munda’po,  monga  mwa 
mau  a Yehova.  27  Koma  pochiona 
ichi  Ahaziya  mfurnu  ya  Yuda  anatha- 
wa  njira  ya  ku  khumbi  la  m’munda. 
Namtsata  Yehu,  nati,  Mumkanthe 
uyonso  pa  gareta ; namkantha  pa 
chikweza  cha  Guru  chiri  pafupi  pa 
Yibleamu.  Nathawira  iye  ku  Megido, 
namwah'ra  komweko.  28  Ndipo  anya- 

mata  ache  anamnyamulira  pa  gareta 
kumka  naye  ku  Yerusalemu,  namuika 
ku  manda  ache  pamodzi  ndi  makolo 
ache  m’mudzi  wa  Davide. 

29  Ndipo  pa  chaka  cha  khumi  ndi 
chimodzi  cha  Yoramu  mwana  wa 
Ahabu  Ahaziya  analowa  ufumu  pa 
Yuda. 

30  Ndipo  pofika  Yehu  ku  Yezre- 

eli,  Yezebeli  anamva,  nadzikometsera 
m’maso,  naluka  tsitsi  lache,  nasuzu- 
mira  pa  zenera.  31  Ndipo  polowa 
Yehu  pa  chipata,  mkazi’yo  anati, 
Mtendere  kodi  Zimri,  iwe  wakupha 
mbuyako  ? 32  Koma  anakweza  maso 

ache  ku  zenera,  nati,  Ali  ndi  ine  nda- 
ni  ? ndani  ? Nampenyerera’ko  adindo 
awiri  kapena  atatu.  33  Nati  iye,  Mgwe- 
tsereni  pansi.  Namgwetsera  pansi,  nu- 
wazika’ko  mwazi  wache  pa  khoma  ndi 
pa  akavalo,  nampondereza  iye  pansi. 

34  Ndipo  atalowa,  anadya  namwa, 
nati,  Kampenyeni  tsono  mkazi  wo- 
tembereredwa  uyu,  nimumuike ; po- 
peza  ndiye  mwana  wa  mfumu. 

35  Namuka  iwo  kuti  amuike  ; koma 
sanapeza’ko  kanthu  kena  koma  bade, 
ndi  mapazi,  ndi  zikato  za  manja. 

36  Nabwerera  iwo,  namfotokozera. 
Nati  iye,  Ndiwo  mau  a Yehova  anane- 
na’wo  mwa  mtumiki  wache  Eliya  wa  ku 
Tisibe,  ndi  kuti,  Pa  munda  wa  Yezreeli 
agaru  adzadya  mnofu  wa  Yezebeli  ; 

37  ndi  thupi  la  Yezebeli  lidzakhala 
ngati  ndowe  pa  munda  m’dera  la 
Yezreeli,  kuti  sadzati,  Ndi  Yezebeli 
uyu. 

i /TS  Ndipo  Ahabu  anali  nawo  ana 

1 amuna  makumi  asanu  ndi  awiri 
m’Samariya.  Nalemba  akalata  Yehu, 
natumiza  ku  Samariya  kwa  akulu  a 
Yezreeli,  ndiwo  akulu  akulu,  ndi  kwa 
iwo  adalera  ana  a Ahabu,  ndi  kuti, 

2 Tsono  akakufikani  inu  kalata  uyu, 

popeza  muli  nawo  ana  a mbuye  wanu, 
muli  nawonso  magareta  ndi  akavalo, 
ndi  mudzi  wa  linga,  ndi  zida,  3 musa- 
nkhe  wokoma  ndi  woyenera’yo  wa  ana 
a mbuyewanu,  ndi  kumuikapampando 
wa  chifumu  wa  atate  wache  ; ndipo 
muiponyere  nkhondo  nyumba  ya  mbu- 
ye  wanu.  4 Koma  anaopa  kwambiri, 
nati,  Taonani,  mafumu  awiri  sanaima 
pa  maso  pache,  nanga  ife  tidzaima 
bwanji  ? 5 Ndipo  iye  wakuyang’anira 

nyumba,  ndi  iye  wakuyang’anira  mu- 
dzi,  ndi  akuluakulu,  ndi  iwo  akulera 
ana’wo,  anatumiza  kwa  Yehu,  ndi 
kuti,  Ife  ndife  akapolo  anu  ndi  zonse 


mutiuza  tidzachita  ; sitidzalonga  mu- 
nthu  yense  mfumu  ; chokomera  pa 
maso  panu  chitani.  6 Nawalembera 
kalata  kachiwiri,  nati,  Mukakhala  a 
ine  ndi  kumvera  mau  anga,  tengani 
mitu  ya  amuna’wo  ana  a mbuye  wanu, 
ndi  kundidzera  ku  Yezreeli  mawa 
dzuwa  lino.  Koma  ana  a mfumu 
ndiwo  amuna  makumi  asanu  ndi  awiri, 
anakhala  ndi  anthu  omveka  m’mudzi, 
amene  anawalera.  7 Ndipo  kunali, 
powafika  kalata’yo,  anatenga  ana  a 
mfumu,  nawapha  amuna  makumi 
asanu  ndi  awiri,  naika  mitu  yawo 
m’mitanga,  naitumiza  kwa  iye  ku 
Yezreeli.  8 Nudza  mthenga,  numfo- 
tokozera,  kuti,  Abwera  nayo  mitu  ya 
ana  a mfumu.  Nati  iye,  Muiunjike 
miulu  iwiri  polowera  pa  chipata  ku- 
fikira  m’mawa.  9 Ndipo  kunali  m’ma- 
wa,  iye  anaturuka,  naima,  nati  kwa 
anthu  onse,  Muli  olungama  inu,  tao- 
nani,  ndinapandukira  mbuye  wanga 
ndi  kumupha  ; koma  awa  onse  ana- 
wakantha  ndani  ? 10  Dziwani  tsono, 

kuti  sikadzagwa  pansi  kanthu  ka  mau 
a Yehova,  amene  Yehova  ananena  za 
nyumba  ya  Ahabu  ; pakuti  Yehova 
wachita  chimene  adanena  mwa  mtu- 
miki  wache  Eliya.  11  Nawakantha 
Yehu  otsala  onse  a nyumba  ya  Ahabu 
m’Yezreeli,  ndi  omveka  ache  onse, 
ndi  odziwana  naye,  ndi  ansembe  ache, 
mpaka  sanatsala  wa  iye  ndi  mmodzi 
yense.  12  Pamenepo  ananyamuka, 
nachoka,  namuka  ku  Samariya. 
Ndipo  pokhala  ku  nyumba  yosengera 
ya  abusa  pa  njira,  13  Yehu  analcomana 
nawo  abale  a Ahaziya  mfumu  ya 
Yuda,  nati,  Ndinu  ayani  ? Nati  iwo, 
Ife  ndife  abale  a Ahaziya,  tirikutsika 
kulankhulira  ana  a mfumu,  ndi  ana 
a nyumba  yaikuru.  14  Nati  iye, 
Agwireni  a moyo.  Nawagwira  a 
moyo,  nawapha  ku  dzenje  la  nyumba 
yosengera,  ndiwo  amuna  makumi 
anai  mphambu  awiri  ; sanasiya  ndi 
mmodzi  yense. 

1 5 Atachoka  pamenepo,  anakomana 
naye  Yehonadabu  mwana  wa  Rekabu 
wakudzamchingamira ; namlankhu- 
la,  nanena  naye,  Mtima  wako  ngwo- 
ongoka  kodi,  monga  mtima  wanga 
ubvomerezana  nawo  mtima  wako  ? 
Nati  Yehonadabu,  Momwemo.  Uka- 
tero  undipatse  dzanja  lako.  Nampa- 
tsa  dzanja  lache,  namkweretsa  pali 
iye  pa  gareta.  18  Nati  iye,  Tiye 
nane,  ukaone  changu  changa  cha 

kwa  Yehova.  M’mwemo  anamuye- 
ndetsa  m’gareta  wache.  17  Ndipo 
anafika  ku  Samariya,  nakantha  onse 
otsala  a Ahabu  m’Samariya,  mpa- 
ka  adamuononga  monga  mwa  mau 
a Yehova  adanena’wo  kwa  Elisa. 

18  Ndipo  Yehu  anasonkhanitsa  anthu 
onse  pamodzi,  nanena  nawo,  Ahabu 
anatumikira  Baala  pang’ono,  ko- 
ma  Yehu  adzamtumikira  kwambiri. 

19  Mundiitanire  tsono  adze  kwa  ine 
aneneri  onse  a Baala,  ompembedza 
onse,  ndi  ansembe  ache  onse,  asasowe 
mmodzi ; pakuti  ndiri  nayo  nsembe 
yaikuru  yochitira  Baala ; ali  yense 
wosapenyeka’po  sadzakhala  ndi  moyo. 
Koma  Yehu  anachichita  monyenga, 
kuti  akaononge  otumikira  Baala. 

20  Nati  Yehu,  Lalikirani  msonkhano 
wopatulika  wa  Baala.  Naulalikira. 

21  Ndipo  Yehu  anatumiza  kwa  alsra- 
yeli  onse,  nadza  otumikira  Baala 
onse,  wosatsala  ndi  mmodzi  yense  wo- 
safika.  Nalowa  m’nyumba  ya  BadBa  ; 
ndi  nyumba  ya  Baala  inadzala  pha. 

22  Nati  kwa  iye  wosunga  nyumba  ya 
zobvala,  Turutsira  otumikira  Baala 
onse  zobvala.  Nawaturutsira  zobvala. 

23  Nalowa  Yehu  ndi  Yehonadabu 
mwana  wa  Rekabu  m’nyumba  ya 
Baala,  nati  kwa  otumikira  Baala,  Mu- 
funefune,  nimuone  asakhale  nanu 
muno  otumikira  Yehova,  koma  otu- 
mikira  Baala  okha.  24  Nalowa  iwo 
kupereka  nsembe  zophera  ndi  nsembe 
zopsereza.  Koma  Yehu  adadziikira 
ku ' bwalo  amuna  makumi  asanu 
ndi  atatu,  nati,  Munthu  akalola  wina 
wa  anthu’wa  ndirikuwaika  m’manja 
mwanu  apulumuke,  moyo  wache  ku- 
lipa  moyo  wache.  25  Ndipo  kunali, 
atatsiriza  kupereka  nsembe  yopsereza, 
Yehu  anati  kwa  otumikira  ndi  atso- 
goleri,  Lowani,  akantheni  ; asaturuke 
ndi  mmodzi  yense.  Nawakantha  ndi 
lupanga  lakuthwa ; ndi  otumikira 
ndi  atsogoleri  anawataya  ku  bwalo, 
namuka  ku  mudzi  wa  nyumba  ya 
Baala.  26  Naturutsa  zoimiritsa  zija 
zinali  m’nyumba  ya  Baala,  nazitentha. 
27  Nagamula  fano  la  Baala,  naga- 
mula  nyumba  ya  Baala,  naiyesa 
dzala  mpaka  lero  lino.  28  Momwemo 
Yehu  anaononga  Baala  m’Israyeli. 
29  Koma  Yehu  sanazileka  zoipa  za 
Yerobiamu  mwana  wa  Nebati,  zimene 
adachimwitsa  nazo  Israyeli,  ndizo 
ana  a ng’ombe  a golidi  okhala  m’Be- 
teli  ndi  m’Dani.  30  Ndipo  Yehova 


anati  kwa  Yehu,  Popeza  wachita 
bwino,  pochita  choongoka  pa  maso 
panga,  ndi  kuchitira  nyumba  ya  Ahabu 
monga  mwa  zonse  zinali  m’mtima 
mwanga,  ana  ako  a ku  mbadwo 
wachinai  adzakhala  pa  mpando  wa 
chifumu  wa  Israyeli.  31  Koma  Yehu 
sanasamalira  kuyenda  m’chilamulo 
cha  Yehova  Mulungu  wa  Israyeli  ndi 
mtima  wache  wonse  ; sanaleka  zoipa 
za  Yerobiamu,  zimene  anachimwitsa 
nazo  Israyeli. 

32  Masiku  awo  Yehova  anayamba 
kusadza  Israyeli  ; ndipo  Hazaeli  ana- 
wakantha  m’malire  onse  a Israyeli, 
33  kuyambira  ku  Yordano  ku  m’mawa, 
dziko  lonse  la  Gileadi,  la  aGadi,  ndi  la 
aRubeni,  ndi  aManase,  kuyambira  ku 
Aroeri,  ndiwo  ku  mtsinje  Arinoni, 
ndilo  Gileadi  ndi  Basana.  34  Ndipo 
machitidwe  ena  a Yehu,  ndi  zonse 
anazichita,  ndi  mphamvu  yache  yonse, 
sizinalembedwa  kodi  m’buku  la  machi- 
tidwe  a mafumu  a Israyeli  ? 35  Na- 

gona  Yehu  ndi  makolo  ache,  namuika 
m’Samariya.  Ndi  Yehoahazi  mwana 
wache  anakhala  mfumu  m’malo  mwa- 
che.  36  Ndipo  masiku  ache  akukhala 
Yehu  mfumu  ya  Israyeli  m’Samariya 
ndiwo  zaka  makumi  av/iri  mphambu 
zisanu  ndi  zitatu. 

"S  i Pamene  Ataliya  mache  wa  Aha- 
b i ziya  anaona  kuti  mwana  wache 
wafa,  ananyamuka,  naononga  mbeu 
yonse  ya  chifumu.  2 Koma  Yoseba 
mwana  wa  mfumu  Yoramu,  mlongo 
wache  wa  Ahaziya,  anatenga  Yoasi 
mwana  wa  Ahaziya,  namuba  pakati 
pa  ana  a mfumu  akuti  aphedwe,  iye 
ndi  mlezi,  nawaika  m’chipinda  cho- 
gona’mo,  nambisira  Ataliya,  ndipo 
sanaphedwa.  3 Nakhala  naye  wobi- 
sika  m’nyumba  ya  Yehova  zaka  zisanu 
ndi  chimodzi  ; ndipo  Ataliya  ana- 
khala  mfumu  ya  dziko. 

4 Koma  chaka  cha  chisanu  ndi 
chiwiri  Yehoyada  anaitanitsa  atso- 
goleri  a mazana  a opha  anthu,  ndi  a 
otumikira,  nabwera  nawo  kwa  iye  ku 
nyumba  ya  Yehova,  napangana  nawo, 
nawalurnbiritsa  m’nyumba  ya  Yehova, 
nawaonetsa  mwana  wa  mfumu.  5 Na- 
walamulira,  kuti,  Chochita  inu  ndi 
ichi  : limodzi  la  magawo  atatu  la  inu 
olowa  pa  sabata  lizilindira  nyumba 
ya  mfumu,  6 ndi  lina  lizikhala 
ku  chipata  cha  Suri,  ndi  lina  ku 
chipata  ku  mbuyo  kwa  otumikira ; 
momwemo  muzisunga  nyumba,  ndi 

kuichinjiriza.  7 Ndipo  magawo  awiri 
a inu,  ndiwo  onse  oturukira  pa  Sabata, 
azilindira  nyumba  ya  Yehova  kuzinga 
mfumu.  8 Ndipo  muzizinga  mfumu, 
yense  zida  zache  m’manja  mwache, 
ndi  iye  wakulowa  poima  inu’po 
aphedwe ; ndipo  muzikhala  inu  ndi 
mfumu  poturuka  ndi  polowa  iye. 
9 Ndipo  atsogoleri  a mazana  anachita 
monga  mwa  zonse  anawalamulira 
Yehoyada  wansembe,  natenga  yense 
anthu  ache  olowera  pa  Sabata,  ndi 
oturukira  pa  Sabata,  nafika  kwa 
Yehoyada  wansembe’yo.  10  Ndipo 
wansembe’yo  anapereka  kwa  atso- 
goleri  a mazana  mikondo  ndi  zikopa, 
zinali  za  mfumu  Davide,  zosungika 
m’nyumba  ya  Yehova.  11  Ndipo 
otumikira  anakhala  chiriri  yense  ndi 
zida  zache  m’manja  mwache,  kuya- 
mbira  mbali  ya  ku  lamanja  kufikira 
mbali  ya  ku  lamanzere  la  nyumba’yo, 
ku  guwa  la  nsembe,  ndi  ku  nyumba, 
kuzinga  mfumu.  12  Atatero,  ana- 
turutsa  mwana  wa  mfumu,  namuika 
korona,  nampatsa  buku  la  umboni, 
namlonga  ufumu,  namdzoza,  naomba 
m’manja,  nati,  Mfumu  ikhale  ndi 
moyo.  13  Pamene  Ataliya  anamva 
phokoso  la  otumikira  ndi  anthu,  ana- 
dza  kwa  anthu  m’nyumba  ya  Yehova  ; 
14  napenya,  ndipo  taonani,  mfumu  iri 
chiriri  pa  chiundo,  monga  adafochita, 
ndi  atsogoleri  ndi  a malipenga  pali 
mfumu  ; nakondwerera  anthu  onse  a 
m’dziko,  naomba  malipenga.  Pame- 
nepo  Ataliya  anang’amba  zobvala 
zache,  napfuula,  Chiwembu,  Chi- 
wembu.  15  Koma  Yehoyada  wanse- 
mbe  analamulira  atsogoleri  a mazana 
oyang’anira  khamu,  nanena  nawo, 
Mumturutse  mkazi’yo  pa  bwalo  pakati 
pa  mipambo  ; womtsata  iye  mumuphe 
ndi  lupanga  ; pakuti  wansembe  adati, 
Asaphedwe  m’nyumba  ya  Yehova. 
16  Ndipo  anamgwira,  napita  naye 
njira  yolowera  akavalo  ku  nyumba 
ya  mfumu,  namupha  pomwepo. 

17  Ndipo  Yehoyada  anachita  chi- 
pangano  pakati  pa  Yehova  ndi  mfumu 
ndi  anthu,  akhale  anthu  a Yehova ; 
pakati  pa  mfumunso  ndi  anthu. 
18  Namuka  anthu  onse  a m’dziko’mo 
ku  nyumba  ya  Baala,  naigumula  ; ma- 
guwa  ache  a nsembe  ndi  mafano  ache 
anawaswaiswa,  napha  Matana  wanse- 
mbe  wa  Baala  ku  maguwa  a nsembe. 
Ndipo  wansembe’yo  anaika  oyang’ani- 
ra  nyumba  ya  Yehova.  19  Na- 


pita  nawo  atsogoleri  a mazana,  ndi 
opha  anthu,  ndi  otumikira,  ndi  anthu 
onse  a m’dziko  ; ndipo  iwo  anatsika 
nayo  mfumu  ku  nyumba  ya  Yehova, 
nadzera  njira  ya  chipata  cha  otumi- 
kira,  kumka  ku  nyumba  ya  mfumu. 
Nakhala  iye  pa  chimpando  cha  ma- 
fumu.  20  Nakondwerera  anthu  onse 
a m’dziko,  ndi  m’mudzi  munali  phe  ; 
ndipo  adapha  Ataliya  ndi  lupanga  ku 
nyumba  ya  mfumu. 

21  Yoasi  anali  wa  zaka  zisanu  ndi 
ziwiri  polowa  iye  ufumu.  1 Chaka 
i O chachisanu  ndi  chiwiri  cha 
I ^ Yehu  Yoasi  analowa  ufumu 
wache ; nakhala  mfumu  m’Yerusa- 
lemu  zaka  makumi  anai  ; ndi  dzina 
la  mai  wache  ndiye  Zibiya  wa  ku 
Beereseba.  2 Ndipo  Yoasi  anachita 
zoongoka  pa  maso  pa  Yehova  masiku 
ache  onse,  mmene  anamlangizira 
wansembe  Yehoyada.  3 Koma  mi- 
sanje  sanaichotsa  ; anthu  anapherabe 
nsembe,  nafukiza  ku  misanje. 

4 Ndipo  Yoasi  anati  kwa  ansembe, 
Landirani  ndarama  zonse  za  zinthu 
zopatulika  azibwera  nazo  ku  nyumba 
ya  Yehova,  ndizo  ndarama  za  otha 
msinkhu,  ndarama  za  munthu  ali 
yense  monga  adamuyesa,  ndi  ndalama 
zimene  yense  azikumbuka  m’mtima 
mwache  kuti  abwere  nazo  ku  nyumba 
ya  Yehova.  5 Ansembe  azilandi- 
re  yense  kwa  iye  amene  adziwana 
naye,  akonze  nazo  mogamuka  nyu- 
mba,  pali  ponse  akapeza  pogamuka. 

6 Koma  kunali,  chaka  cha  makumi 
awiri  mphambu  zitatu  cha  Yoasi  sa- 
nathe  kukonza  mogamuka  nyumba. 

7 Pamenepo  mfumu  Yoasi  anaitana 
Yehoyada  wansembe,  ndi  ansembe 
ena,  nanena  nawo,  Mulekeranji  ku- 
konza  mogamuka  nyumba  ? Tsono 
musalandiranso  ndarama  kwa  anzanu 
odziwana  nawo,  kuziperekera  moga- 
muka  nyumba.  8 Nabvomera  anse- 
mbe  kusalandiranso  ndarama  za  anthu, 
kapena  kukonza  mogamuka  nyumba. 

9 Ndipo  Yehoyada  wansembe  anatenga 
bokosi,  naboola  chiboo  pa  chibvundi- 
kilo  chache,  naliika  pafupi  pa  guwa 
la  nsembe,  ku  dzanja  lamanja  polo- 
wera  nyumba  ya  Yehova ; ndipo 
ansembe  akusunga  pa  khomo  ana- 
ika’mo  ndarama  zonse  anabwera 
nazo  anthu  ku  nyumba  ya  Yehova. 

10  Ndipo  pakuona  kuti  ndarama 
zidachuruka  m’bokosi’mo,  anakwera- 
’ko  mlembi  wa  mfumu,  ndi  mkuru 

wansembe,  nazimanga  m’matumba, 
naziyesa  ndalama  zopereka  m’nyumba 
ya  Yehova.  11  Napereka  ndarama 
zoyesedwa  m’manja  mwa  iwo  aku- 
chita  nchito’yi,  akuyang’anira  nyumba 
ya  Yehova  ; ndipo  iwo  analipira  nazo 
amisiri  a mitengo  ndi  omanga,  aku- 
gwira  nchito  ya  pa  nyumba  ya  Yehova, 
12  ndi  omanga  miyala  ndi  osema 
miyala,  ndi  kugula  mitengo  ndi 
miyala  yosema  kukakonza  moga- 
muka  nyumba  ya  Yehova,  ndi  zonse 
zoigulira  nyumba  zoikonzera.  13  Ko- 
ma  sanapangira  nyumba  ya  Yehova 
mbale  za  siliva,  mbano,  mbale  zowa- 
zira,  malipenga,  zotengera  ziri  zonse 
za  golidi,  kapena  zotengera  ziri  zonse 
za  siliva,  kuzipanga  ndi  ndarama 
adabwera  nazo  ku  nyumba  ya  Yehova  ; 
14  pakuti  anazipereka  kwa  iwo  aku- 
gwira  nchito’yi,  nakonza  nazo  nyumba 
ya  Yehova.  15  Ndipo  sanawerengera 
anthu,  amene  anapereka  ndarama’zi 
m’manja  mwawo  kuti  apatse  ogwira 
nchito  ; popeza  anachita  mokhulu- 
pirika.  16  Ndarama  za  nsembe  zopa- 
ramula  ndi  ndarama  za  nsembe  ya 
uchimo  sanabwera  nazo  ku  nyumba 
ya  Yehova  ; nza  ansembe  izi. 

17  Pamenepo  Hazaeli  mfumu  ya 
Aramu  anakwera,  nathira  nkhondo 
pa  Gati,  naulanda,  nalunjikitsa  nkho- 
pe  yache  kukwera  ku  Yerusalemu. 
18  Koma  Yoasi  mfumu  ya  Yuda  ana- 
tenga  zopatulika  zonse  adazipatula 
Yehosafati,  ndi  Yoramu,  ndi  Ahaziya, 
makolo  ache  mafumu  a Yuda,  ndi 
zopatulika  zache  zache,  ndi  golidi 
yense  anampeza  pa  chuma  cha  nyumba 
ya  Yehova,  ndi  cha  nyumba  ya  mfumu, 
nazitumiza  kwa  Hazaeli  mfumu  ya 
Aramu  ; motero  anabwerera  kuchoka 
ku  Yerusalemu.  19  Machitidwe  ena 
tsono  a Yoasi  ndi  zonse  adazichita 
sizilembedwa  kodi  m’buku  la  machi- 
tidwe  a mafumu  a Yuda  ? 20  Ndipo 

anyamata  ache  ananyamuka,  napa- 
ngana,  nakantha  Yoasi  ku  nyumba  ya 
Milo  potsikira  ku  Silo.  21  Pakuti 
Yozakara  mwana  wa  Simeati,  ndi 
Yosabadi  mwana  wa  Someri,  anya- 
mata  ache,  anamkantha,  nafa  iye  ; 
ndipo  anamuika  kwa  makolo  ache 
m’mudzi  wa  Davide ; ndi  Amaziya 
mwana  wache  anakhala  mfumu 
m’malo  mwache. 

1 Q Chaka  cha  makumi  awiri  ndi 
I O zitatu  cha  Yoasi  mwana  wa 
Ahaziya  mfumu  ya  Yuda,  Yoahazi 


mwana  wa  Yehu  analowa  ufumu 
wache  wa  Israyeli  ku  Samariya, 
nakhala  mfumu  zaka  khumi  ndi 
zisanu  ndi  ziwiri.  2 Nachita  choipa 
pa  maso  pa  Yehova,  natsata  zolakwa 
za  Yerobiamu  mwana  wa  Nebati, 
zimene  analakwitsa  nazo  Israyeli ; 
sanazileka.  3 Ndipo  mkwiyo  wa 
Yehova  unayaka  pa  Israyeii,  nawa- 
pereka  m’dzanja  la  Hazaeli  mfumu 
ya  Aramu,  ndi  m’dzanja  la  Beniha- 
dadi  mwana  wa  Hazaeli,  masiku 
onsewo.  4 Koma  Yoahazi  ana- 
pembedza  Yehova,  Yehova  namvera  ; 
pakuti  anapenya  kupsinjika  kwache 
kwa  Israyeli  mmene  mfumu  ya  Aramu 
inawapsinja.  5 Ndipo  Yehova  ana- 
patsa  Israyeli  mpulumutsi,  naturuka 
iwo  pansi  pa  dzanja  la  aAramu  ; 
nakhala  ana  a Israyeli  m’mahema 
mwawo  monga  kale.  6 Komatu  sa- 
nalekana  nazo  zolakwa  za  nyumba 
ya  Yerobiamu,  zimene  analakwitsa 
nazo  Israyeli,  nayenda  m’mwemo ; 
nichitsalanso  chifanizo  m’Samariya. 

7 Koma  mfumu  ya  Aramu  sanasiyira 
Yoahazi  anthu,  koma  a pa  kavalo 
makumi  asanu,  ndi  magareta  khumi, 
ndi  oyenda  pansi  zikwi  khumi ; pope- 
za  mfumu  ya  Aramu  anawaononga, 
nawayesa  ngati  pfumbi  loponda’po. 

8 Machitidwe  ena  tsono  a Yoahazi, 
ndi  zonse  anazichita,  ndi  mphamvu 
yache,  sizilembedwa  kodi  m’buku  la 
machitidwe  a mafumu  a Israyeli  ? 

9 Ndipo  Yoahazi  anagona  ndi  makolo 
ache,  namuika  m’Samariya  ; nakhala 
mfumu  m’malo  mwache  Yoasi  mwana 
wache. 

10  Chaka  cha  makumi  atatu  ndi 
zisanu  ndi  ziwiri  cha  Yoasi  mfumu  ya 
Yuda  Yoasi  mwana  wa  Yoahazi  ana- 
lowa  ufumu  wache  wa  Israyeli  m’Sa- 
mariya,  nakhala  mfuinu  zaka  khumi 
ndi  zisanu  ndi  chimodzi.  11  Nachita 
choipa  pa  maso  pa  Yehova,  osazileka 
zolakwa  zonse  za  Yerobiamu  mwana 
wa  Nebati,  zimene  analakwitsa  nazo 
Israyeli,  koma  anayenda’mo.  12  Ma- 
chitidwe  ena  tsono  a Yoasi,  ndi  zonse 
anazichita,  ndi  mphamvu  yache  yo- 
chita  nkhondo  nayo  pa  Amaziya 
mfumu  ya  Yuda,  sizilembedwa  kodi 
m’buku  la  machitidwe  a mafumu  a 
Israyeli  ? 13  Ndipo  Yoasi  anagona 

ndi  makolo  ache,  ndi  Yerobiamu  ana- 
khala  pa  mpando  wa  chifumu  wache ; 
namuika  Yoasi  m’Samariya  pamodzi 
ndi  mafumu  a Israyeli. 

14  Ndipo  Elisa  anadwala  nthenda 
ija  adafa  nayo,  namtsikira  Yoasi 
mfumu  ya  Israyeli,  namlirira,  nati, 
Atate  wanga,  atate  wanga,  gareta  wa 
Israyeli  ndi  a pa  kavalo  ache  1 1 5 Na- 

nena  naye  Elisa,  Tenga  uta  ndi  mibvi  ; 
nadzitengera  uta  ndi  mibvi.  16  Nati 
kwa  mfumu  ya  Israyeli,  Pingiridza- 
ni : napingiridza.  Ndipo  Elisa  ana- 
sanjika  manja  ache  pa  manja  a 
mfurnu.  17  Nati,  Tsegulani  zenera  la 
ku  m’mawa ; nalitsegula.  Nati  Elisa, 
Ponyani ; naponya.  Nati  iye,  Mubvi 
wa  chipulumutso  wa  Yehova  ndi- 
wo  mubvi  wa  kukupulumutsani 
kwa  aAramu  ; popeza  mudzakantha 
aAramu  m’Afeki  mpaka  mudzawatha. 
18  Nati  iye,  Tengani  mibvi ; nai- 
tenga.  Nati  kwa  mfumu  ya  Isra- 
yeli,  Kwapula  pansi ; nakwapula 
katatu,  naleka.  19  Nakwiya  naye 
munthu  wa  Mulungu,  nati,  Muka- 
dakwapula  kasanu,  kapena  kasanu 
ndi  kamodzi ; mukadatero,  muka- 
dadzakantha  aAramu  mpaka  kuwa- 
tha  ; koma  tsopano  mudzawakantha 
aAramu  katatu  kokha. 

20  Pamenepo  Elisa  anamwalira, 
ndipo  anamuika.  Ndipo  magulu  a 
aMoabu  analowa  m’dziko  poyambira 
chaka.  21  Ndipo  anthu,  pakuika 
maliro  a munthu  wina,  anaona  gulu 
la  nkhondo,  naponya  mtembo  m’ma- 
nda  mwa  Elisa ; koma  pamene 
mtembo’wo  unakhudza  mafupa  a 
Elisa  wakufa’yo  anauka,  naima  chiriri. 

22  Ndipo  Hazaeh  mfumu  ya  Aramu 
anapsinja  Israyeli  masiku  onse  a 
Yoahazi.  23  Koma  Yehova  anale- 
za  nawo  mtima,  nawachitira  chifu- 
ndo,  nawatember.ukira  ; chifukwa  cha 
chipangano  chache  ndi  Abrahamu, 
Isake,  ndi  Yakobo,  wosafuna  kuwa- 
ononga,  kapena  kuwatayiratu  pa 
nkhope  pache.  24  Nafa  Hazaeli 
mfurnu  ya  Aramu,  nakhala  mfumu 
m’malo  mwache  Benihadadi  mwana 
wache.  25  Ndi  Yoasi  mwana  wa 
Yoahazi  analandanso  m’dzanja  la 
Benihadadi  mwana  wa  Hazaeli  midzi 
ija  adailanda  m’dzanja  la  Yoahazi 
atate  wache  ndi  nkhondo.  Yoasi 
anamkantha  katatu,  naibweza  midzi 
ya  Israyeli. 

"1  /j  Chaka  chachiwiri  cha  Yoasi 
S ir  mwana  wa  Yoahazi  mfumu  ya 
Israyeli  Amaziya  mwana  wa  Yoasi 
mfumu  ya  Yuda  analowa  ufumu 
wache.  2 Ndiye  wa  zaka  makumi 


awiri  ndi  zisanu  polowa  ufumu ; 
nakhala  mfumu  zaka  makumi  awiri 
mphambu  zisanu  ndi  zinai  m’Yeru- 
salemu  ; dzina  la  mache  ndiye  Yoa- 
dana  wa  ku  Yerusalemu.  3 Ndipo 
anachita  zoongoka  pa  maso  pa  Yehova, 
koma  wosanga  Davide  kholo  lache ; 
nachita  monga  mwa  zonse  anazi- 
chita  Yoasi  atate  wache.  4 Koma 
misanje  sanaichotsa  ; anthu  ana- 
pherabe  nsembe,  nafukiza  pa  misanje. 
5 Ndipo  kunali,  utakhazikika  ufumu 
m’dzanja  lache,  anakantha  anyamata 
ache  amene  adakantha  mfumu  atate 
wache  ; 6 koma  ana  a ambanda’wo 
sanawapha,  monga  mwalembedwa 
m’buku  la  chilamulo  cha  Mose,  mmene 
adalamulira  Yehova,  ndi  kuti,  Atate 
asaphedwere  ana,  kapena  ana  kuphe- 
dwera  atate  ; koma  yense  afere  ku- 
lakwa  kwa  iye  yekha.  7 Anapha 
aEdomu  m’chigwa.  cha  Mchere  zikwi 
khumi,  nalanda  Sela  ndi  nkhondo, 
naucha  dzina  lache  Yokiteli  mpaka 
lero  lino. 

8 Pamenepo  Amaziya  anatuma  mi- 
thenga  kwa  Yoasi  mwana  wa  Yoahazi 
mwana  wa  Yehu  mfumu  ya  Israyeli, 
ndi  kuti,  Idzani  tionane  maso.  9 Na- 
tumiza  Yoasi  mfumu  ya  Israyeli  kwa 
Amaziya  mfumu  ya  Yuda,  ndi  kuti, 
Mtungwi  wa  ku  Lebano  unatumiza 
mau  kwa  mkungudza  wa  ku  Lebano, 
ndi  kuti,  Mpatse  mwana  wanga  wa- 
mwamuna  mwana  wako  wamkazi 
akhale  mkazi  wache,  ndipo  inapita’po 
nyama  ya  ku  thengo  ya  ku  Lebano, 
nipondereza  mtungwi’wo.  10  Waka- 
nthadi  aEdomu,  koma  mtima  wako 
wakukweza ; ulemekezeke,  nukhale 
kwanu  ; udziutsiranji  tsoka,  ungagwe 
iwe  ndi  Yuda  pamodzi  nawe  ? 11  Ko- 

ma  Amaziya  sanamvera.  Moteroana- 
kwera  Yoasi  mfumu  ya  Israyeli,  ndipo 
iye  ndi  Amaziya  mfumu  ya  Yuda  ana- 
penyana  maso  ku  Betisemesi,  ndiwo 
wa  Yuda.  12  Nakanthidwa  Yuda  pa 
maso  pa  Israyeli,  nathawira  yense  ku 
hemakwache.  13Ndipo  Yoasimfumu 
ya  Israyeli  anagwira  Amaziya  mfumu 
ya  Yuda,  mwana  wa  Yoasi  mwana  wa 
Ahaziya,  ku  Betisemesi,  nadza  ku 
Yerusalemu,  nagamula  linga  la  Yeru- 
salemu  kuyambira  chipata  cha  Efra- 
imu  kufikira  chipata  cha  ku  ngondya, 
mikono  mazana  anai.  14  Natenga 
golidi  ndi  siliva  yense,  ndi  zotengera 
zonse  anazipeza  'm’nyumba  ya  Yehova, 
ndi  ku  chuma  cha  m’nyumba  ya 

mfumu,  a chikole  omwe  ; nabwera 
kumka  ku  Samariya.  15  Machitidwe 
ena  tsono  a Yoasi  adazichita,  ndi 
mphamvu  yache,  ndi  umo  analimbana 
naye  Amaziya  mfurftu  ya  Yuda,  sizi- 
lembedwa  kodi  m’buku  la  machitidwe 
a mafumu  a Israyeli  ? 16  Nagona 

Yoasi  ndi  makolo  ache,  namuika 
m’Samariya  pamodzi  ndi  mafumu  a 
Israyeli  ; nakhala  mfumu  m’malo 
mwache  Yerobiamu  mwana  wache. 

17  Ndipo  Amaziya  mwana  wa  Yoasi 
mfumu  ya  Yuda  anakhala  ndi  moyo, 
atamwalira  Yoasi  mwana  wa  Yoa- 
hazi  mfumu  ya  Israyeli,  zaka  khumi 
ndi  zisanu.  18  Machitidwe  ena  tsono 
a Amaziya,  kodi  sizilembedwa  m’buku 
la  machitidwe  a mafumu  a Yuda  ? 
19  Ndipo  anamchitira  chiwembu  m’Ye- 
rusalemu,  nathawira  iye  ku  Lakisi ; 
koma  anatumiza  akumtsa.ta  ku  Laki- 
si,  namupha  komweko.  20  Nabwera 
naye  pa  akavalo,  namuika  ku  Yeru- 
salemu  pamodzi  ndi  makolo  ache 
m’mudzi  wa  Davide.  21  Ndipo 
anthu  onse  a Yuda  anatenga  Azariya, 
(ndiye  Uziya),  ndiye  wa  zaka  khumi 
mphambu  zisanu  ndi  chimodzi,  na- 
mlonga  ufumu  m’malo  mwa  atate 
wache  Amaziya.  22  Anamanga  Elati, 
naubweza  kwa  Yuda,  atagona  ndi 
makolo  ache  mfumu’yo. 

23  Chaka  c'na  khumi  ndi  zisanu  cha 
Amaziya  mwana  wa  Yoasi  mfumu  ya 
Yuda  Yerobiamu  mwana  wa  Yoasi 
mfumu  ya  Israyeli  analowa  ufumu 
wache  m’Samariya,  nakhala  mfumu 
zaka  makumi  anai  mphambu  chi- 
modzi.  24  Nachita  iye  choipa  pa 
maso  pa  Yehova,  sanaleka  zolakwa 
zonse  za  Yerobiamu  mwana  wa  Nebati, 
zimene  analakwitsa  nazo  Israyeli. 

25  Anabweza  maliri  a Israyeli  kuya- 
mbira  polowera  ku  Hamati  mpaka 
nyanja  ya  ku  chidikha,  monga  mwa 
mau  a Yehova  Mulungu  wa  Israyeli, 
amene  ananena  ndi  dzanja  la  mtu- 
miki  wache  Yona  mwana  wa  Ami- 
tai  mneneri’yo,  ndiye  wa  Gati-heferi. 

26  Pakuti  Yehova  anapenya  kuti 
kuzunzika  kwawo  kwa  Israyeli  nkowa- 
wa  ndithu  ; popeza  panalibe  woma- 
ngika  kapena  womasuka,  ndipo  pana- 
libe  womthandiza  Israyeli.  27  Ndipo 
Yehova  sadanena  kuti  adzafafaniza 
dzina  la  Israyeli  pansi  pa  thambo  ; 
koma  anawapulumutsa  ndi  dzanja  la 
Yerobiamu  mwana  wa  Yoasi.  28  Ma- 
chitidwe  ena  tsono  a Yerobiamu,  ndi 


zonse  anazichita,  ndi  mphamvu  yache, 
umo  anachita  nkhondo,  nabweza  kwa 
Israyeli  Damasiko  ndi  Hamati  amene 
anali  a Yuda,  sizilembedwa  kodi 
m’buku  la  machitidwe  a mafumu  a 
Israyeli  ? 29  Ndipo  Yerobiamu  ana- 

gona  ndi  makolo  ache,  ndiwo  mafumu 
a Israyeli  ; nakhala  mfumu  m’malo 
mwache  Zekariya  mwana  wache. 

"1  C Chaka  cha  makumi  awiri 
t mphambu  zisanu  ndi  ziwiri  cha 
Yerobiamu  mfumu  ya  Israyeli  Azariya 
mwana  wa  Amaziya  mfumu  ya  Yuda 
analowa  ufumu  wache.  2 Anali  wa 
zaka  khumi  ndi  zisanu  ndi  chimodzi 
polowa  ufumu  wache,  nakhala  mfumu 
zaka  makumi  asanu  mphambu  ziwiri 
m’Yerusalemu  ; ndi  dzina  la  mache 
ndiye  Yekoliya  wa  ku  Yerusalemu. 
3 Nachita  iye  zoongoka  pa  maso  pa 
Yehova,  monga  mwa  zonse  adazichi- 
ta  atate  wache  Amaziya.  4 Komatu 
sanaichotsa  misanje  ; anthu  ana- 
pherabe  nsembe,  nafukiza  pa  misanje. 

5 Ndipo  Yehova  anadwaza  mfumu, 
nakhala  iye  wakhate  mpaka  tsiku 
la  imfa  yache,  nakhala  m’nyumba 
ya  padera.  Ndipo  Yotamu  mwana 
wa  mfumu  anayang’anira  banja  la 
mfumu,  naweruza  anthu  a m’dziko. 

6 Machitidwe  ena  tsono  a Azariya,  ndi 

zonse  anazichita,  sizilembedwa  kodi 
m’buku  la  machitidwe  a mafumu  a 
Yuda  ? 7 Nagona  Azariya  ndi  makolo 

ache,  namuika  ndi  makolo  ache  m’mu- 
dzi  waDavide ; nakhala  mfumu  m’malo 
mwache  Yotamu  mwana  wache. 

8 Chaka  cha  makumi  atatu  mpha- 
mbu  zisanu  ndi  zitatu  cha  Azariya 
mfumu  ya  Yuda  Zekariya  mwana  wa 
Yerobiamu  anakhala  mfumu  ya  Isra- 
yeli  m’Samariya  miezi  isanu  ndi 
umodzi.  9 Nachita  iye  choipa  pa 
maso  pa  Yehova,  monga  adachita 
makolo  ache ; sanaleka  zolakwa 
zache  za  Yerobiamu  mwana  wa 
Nebati,  zimene  analakwitsa  nazo  Isra- 
yeli.  10  Ndipo  Salumu  mwana  wa 
Yabesi  anamchitira  chiwembu,  namka- 
ntha  pa  maso  pa  anthu,  namupha  ; 
nakhala  mfumu  m’malo  mwache. 
11  Machitidwe  ena  tsono  a Zekariya, 
taonani,  zalembedwa  m’buku  la  ma- 
chitidwe  a mafumu  a Israyeli.  1 2 Awa 
ndi  mau  a Yehova  anawanena  ndi 
Yehu,  ndi  kuti,  Ana  ako  kufikira 
mbadwo  wachinai  adzakhala  pa  mpa- 
ndo  wachifumu  wa  Israyeli.  Ndipo 
kunatero  momwemo. 

13  Salumu  mwana  wa  Yabesi  ana- 
lowa  ufumu  wache  chaka  cha  makumi 
atatu  mphambu  zisanu  ndi  zinai  cha 
Uziya  mfumu  ya  Yuda,  nakhala 
mfufau  mwezi  umodzi  m’Samariya. 
1 4 Koma  anakwera  Menahemu  mwana 
wa  Gadi  kuchokera  ku  Tiriza,  na- 
fika  ku  Samariya,  nakantha  Salumu 
mwana  wa  Yabesi  m’Samariya,  na- 
mupha  ; nakhala  mfumu  m’malo 
mwache.  15  Machitidwe  ena  tsono  a 
Salumu  ndi  chiwembu  chache  ana- 
chic’nita,  taonani,  zalembedwa  m’buku 
la  machitidwe  a mafumu  a Israyeli. 
16  Pamenepo  Menahemu  anakantha 
Tifisa,  ndi  onse  anali  mmwemo,  ndi 
maliri  ache  kuyambira  ku  Tiriza ; 
popeza  sanamtsegulira  pa  chipata ; 
anaukantha,  natumbula  akazi  onse  a 
pakati  okhala  mmwemo. 

17  Chaka  cha  makumi  atatu  mpha- 
mbu  zisanu  ndi  zinai  cha  Azariya 
mfumu  ya  Yuda  Menahemu  mwana 
wa  Gadi  analowa  ufumu  wache  wa 
Israyeli,  nakhala  mfumu  zaka  khumi 
m’Samariya.  18  Nachita  choipa  pa 
maso  pa  Yehova  masiku  ache  onse, 
osaleka  zolakwa  za  Yerobiamu  mwana 
wa  Nebati,  zimene  analakwitsa  nazo 
Israyeli.  19  Pamenepo  Puli  mfu- 
mu  ya  Asuri  anadza  kudzamenyana 
ndi  dziko,  koma  Menahemu  ana- 
mpatsa  Puli  matalente  a siliva 
chikwi  chimodzi  ; kuti  dzanja  lache 
likhale  naye  kukhazikitsa  ufumu 
m’dzanja  lache.  20  Ndipo  Menahe- 
mu  anasonkhetsa  Israyeli  ndarama’zi, 
nasonkhetsa  a chuma  yense  masekeli 
makumi  asanu  a siliva,  kuti  azipereke 
kwa  mfumu  ya  Asuri.  Nabwerera 
mfumu  ya  Asuri  osakhala  m’dziko’mo. 
21  Machitidwe  ena  tsono  a Menahemu, 
ndi  zonse  anazichita,  sizinalembedwa 
kodi  m’buku  la  machitidwe  a mafumu 
a Israyeli  ? 22  Nagona  Menahemu 

ndi  makolo  ache  ; nakhala  mfumu 
m’malo  mwache  Pekahiya  mwana 
wache. 

23  Chaka  cha  makumi  asanu  a 
Azariya  mfumu  ya  Yuda  Pekahiya 
mwana  wa  Menahemu  analowa  ufumu 
wache  wa  Israyeli  m’Samariya,  na- 
khala  mfumu  zaka  ziwiri.  24  Nachita 
choipa  pa  maso  pa  Yehova,  sanaleka 
zolakwa  za  Yerobiamu  mwana  wa 
Nebati,  zimene  analakwitsa  nazo 
Israyeli.  25  Ndipo  Peka  mwana  wa 
Remaliya,  kazembe  wache,  anamchi- 
tira  chiwembu,  nawakantha  limodzi 


mfumu  ndi  Arigobo  ndi  Ariye  m’Sa- 
mariya,  m’nsanja  ya  ku  nyumba  ya 
mfumu  ; pamodzi  ndi  iye  panali 
amuna  makumi  asanu  a Gileadi ; 
ndipo  anamupha,  nakhala  mfumu 
m’malo  mwache.'  26  Machitidwe  ena 
tsono  a Pekahiya  ndi  zonse  anazichita, 
taonani  zalembedwa  m’buku  la  machi- 
tidwe  a mafumu  a Israyeli. 

£7  Chaka  cha  makumi  asanu  mpha- 
mbu  ziwiri  cha  Azariyamfumu  ya  Yuda 
Peka  mwana  wa  Remaliya  analowa 
ufumu  wache  wa  Israyeli  m’Samariya, 
nakhala  mfumu  zaka  makumi  awiri. 
28  Nachita  choipa  pa  maso  pa  Yehova, 
osaleka  zolakwa  za  Yerobiamu  mwana 
wa  Nebati,  zimene  analakwitsa  nazo 
Israyeii.  29  Masiku  a Peka  mfumu 
ya  Israyeli  anadza  Tigilati  Pilesere 
mfumu  ya  Asuri,  nalanda  Ijoni,  ndi 
Abeli  Bete  Maaka,  ndi  Yanoa,  ndi 
Kedesi,  ndi  Hazori,  ndi  Gileadi,  ndi 
Galileya,  dziko  lonse  la  Nafitali  ; na- 
watenga  andende  kumka  nawo  ku 
Asuri.  30  Ndipo  Hosea  mwana  wa 
Ela  anamchitira  chiwembu  Peka 
mwana  wa  Remaliya,  namkantha, 
namupha,  nakhala  mfumu  m’malo 
rnwache  chaka  cha  makumi  awiri  cha 
Yotamu  mwana  wa  Uziya.  31  Machi- 
tidwe  ena  tsono  a Peka,  ndi  zonse  ana- 
zichita,  taonani,  zalembedwa  m’buku 
la  machitidwe  a mafumu  a Israyeli. 

32  Chaka  cha  chiwiri  cha  Peka 
mwana  wa  Remaliya  mfumu  ya  Isra- 
yeli  Yotamu  mwana  wa  Uziya  mfumu 
ya  Yuda  analowa  ufumu  wache. 
33  Ndiye  wa  zaka  makumi  awiri 
mphambu  zisanu  polowa  ufumu  wa- 
che,  nakhala  mfumu  zaka  khumi 
ndi  zisanu  ndi  chimodzi  m’Yerusa- 
lemu  ; ndipo  dzina  la  mache  ndiye 
Yerusa  mwana  wa  Zadoki.  34  Na- 
chita  iye  zoongoka  pa  maso  pa  Ye- 
hova ; anachita  monga  mwa  zonse 
anazichita  atate  wache  Uziya.  35  Ko- 
matu  sanaichotsa  misanje  ; anthu 
anapherabe  nsembe,  nafukiza  pa  mi- 
sanje.  Iye  anamanga  chipata  cha  ku 
mtunda  cha  nyurnba  ya  Yehova. 
36  Machitidwe  ena  tsono  a Yotamu, 
ndi  zonse  anazichita,  sizilembedwa 
m’buku  la  machitidwe  a mafumu  a 
Yuda  ? 37  Masiku  awa  Yehova 

anayamba  kutumizira  Yuda  Rezini 
mfumu  ya  Aramu,  ndi  Peka  mwa- 
na  wa  Remaliya,  amenyane  naye. 
38  Ndipo  anag.ona  Yotamu  ndi  makolo 
ache,  namuika  pamodzi  ndi  makolo 

ache  m’mudzi  wa  Davide  kholo  lache  ; 
nakhala  mfumu  m’malo  mwache 
Ahazi  mwana  wache. 

■I  O Chaka  cha  khumi  mphambu 
I v/  zisanu  ndi  ziwiri  chaPeka  mwa- 
na  wa  Remaliya  Ahazi  mwana  wa  Yo- 
tamu  mfumu  ya  Yuda  analowa  ufumu 
wache.  2 Ahazi  anali  wa  zaka  ma- 
kumi  awiri  polowa  ufumu  wache, 
nakhala  mfumu  zaka  khumi  mphambu 
zisanu  ndi  chimodzi  m’Yerusalemu  ; 
koma  sanachita  zoongoka  pa  maso 
pa  Yehova  Mulungu  wache,  ngati 
Davide  kh'olo  lache  ; 3 popeza  ana- 
yenda  m’njira  ya  mafumu  a Israyeli, 
napititsanso  mwana  wache  pa  moto, 
monga  mwa  zonyansa  za  amitundu 
amene  Yehova  anawaingitsa  pa  maso 
pa  ana  a Israyeli.  4 Ndipo  anaphe- 
ra  nsembe,  nafukiza  zonunkhira  ku 
misanje,  ndi  ku  zitunda,  ndi  pa 
tsinde  pa  mtengo  uli  wonse  wogudira. 
5 Pamenepo  Rezini  mfumu  ya  Aramu, 
ndi  Peka  mwana  wa  Remaliya  mfu- 
mu  ya  Israyeli,  anakwera  kumka 
ku  Yerusalemu  kukachita  nkhondo, 
nammangira  Ahazi  misasa  ; koma  sa- 
nakhoza  kumgonjetsa.  6 Nt’nawi 
yomweyo  Rezini  mfumu  ya  Aramu 
anabwezera  Elati  kwa  Aramu,  napi- 
tikitsa  aYuda  ku  Elati  ; nadza  aAramu 
ku  Elati,  nakhala  komweko  kufikira 
lero  lino.  7 Ndipo  Ahazi  anatuma 
mithenga  kwa  Tigilati  Pelezere  mfumu 
ya  Asuri,  ndi  kuti,  Ine  ndine  kapolo 
wanu  ndi  mwana  wanu,  kwerani, 
mudzandipulumutse  m’dzanja  la  mfu- 
mu  ya  Aramu,  ndi  m’dzanja  la  mfumu 
ya  Israyeli  anandiukira’wo.  8 Nate- 
nga  Ahazi  siliva  ndi  golidi  wopezeka 
m’nyumba  ya  Yehova,  ndi  ku  chuma 
cha  nyumba  ya  mfumu,  nazitumiza 
mtulo  kwa  mfumu  ya  Asuri.  9 Ni- 
mmvera  mfumu  ya  Asuri,  nikwera 
kumka  ku  Damasiko  mfumu  ya  Asuri, 
niulanda,  nipita  nawo  anthu  ache 
andende  ku  Kiri,  nimupha  Rezini. 
10  Ndipo  mfumu  Ahazi  anamuka  ku 
Damasiko  kukakomana  ndi  Tigilati 
Pilezere  mfumu  ya  Asuri,  naona  guwa 
la  nsembe  linali  ku  Damasiko  ; natu- 
miza  mfumu  Ahazi  kwa  Uriya  wa- 
nsembe  chithunzithunzi  chache,  ndi 
chifanizo  chache,  monga  mwa  mama- 
ngidwe  ache  onse.  11  Ndipo  Uriya 
wansembe  anamanga  guwa  la  nsembe- 
’lo,  monga  mwa  zonse  anazitumiza 
mfumu  Ahazi  zochokera  ku  Dama- 
siko ; momwemo  Uriya  wansembe 


analimanga  asanabwere  mfumu  ku 
Damasiko.  12  Atafika  mfumu  ku- 
chokera  ku  Damasiko,  anapenya 
mfumu  guwa  la  nsembe’lo,  nayandi- 
kiza  mfumu  ku  guwa  la  nsembe’lo, 
napereka  nsembe  pomwepo.  13  Na- 
fukiza  nsembe  yache  yopsereza  ndi 
nsembe  yache  ya  ufa,  natsanulira 
nsembe  yache  yothira,  nawaza  mwazi 
wa  nsembe  zache  za  mtendere  pa 
guwa  la  nsembe’lo.  14  Nalichotsa 
guwa  la  nsembe  la  mkuwa  linali  pa 
maso  pa  Yehova,  nalichotsa  ku  khomo 
la  nyumba  pakati  pa  guwa  la  nsembe 
lache  ndi  nyumba  ya  Yehova,  naliika 
ku  mphoto  kwa  guwa  la  nsembe  lache. 
15  Ndipo  mfumu  Ahazi  analamulira 
Uriya  wansembe,  kuti,  Pa  guwa  la 
nsembe  lalikuru  uzifukiza  nsembe 
yopsereza  ya  m’mawa,  ndi  nsembe  ya 
ufa  ya  madzulo,  ndi  nsembe  yopsereza 
ya  mfumu,  ndi  nsembe  yache  ya  ufa, 
pamodzi  ndi  nsembe  yopsereza  ya 
anthu  onse  a m’dziko,  ndi  nsembe 
yawo  ya  ufa,  ndi  nsembe  zawo  zothira  ; 
uziwaza  pa  ilo  mwazi  wonse  wa 
nsembe  yopsereza,  ndi  mwazi  wonse 
wa  nsembe  yophera  ; koma  guwa  la 
nsembe  la  mkuwa  ndi  langa,  lofunsira 
nalo.  16  Nachita  Uriya  wansembe 
monga  mwa  zonse  adalamulira  mfumu 
Ahazi.  17  Ndipo  mfumu  Ahazi  ana- 
dula  matsekerezo  a maphaka,  nachotsa 
mbiya  pamwamba  pawo,  natsitsa 
thawale  pamwamba  pa  ng’ombe  za 
mkuwa  ziri  pansi  pache,  naziika  pa 
chiunda  cha  miyala.  18  Nachotsa 
ku  nyumba  ya  Yehova  malo  ophi- 
mbika  a pa  Sabata  adawamanga  ku 
nyumba,  ndi  polowera  mfumu  pofuma 
kunja,  chifukwa  cha  mfumu  ya  Asuri. 

19  Machitidwe  ena  tsono  adawa- 
chita  Ahazi,  salembedwa  kodi  m’buku 
la  machitidwe  a mafumu  a Yuda  ? 

20  Nagona  Ahazi  ndi  makolo  ache, 
namuika  ndi  makolo  ache  m’mudzi 
wa  Davide ; nakhala  mfumu  m’malo 
mwache  Hezekiya  mwana  wache. 

"j  “7  Chaka  cha  khumi  ndi  ziwiri 

1 I cha  Ahazi  mfumu  ya  Yuda 
Hoseya  mwana  wa  Ela  analowa  ufumu 
wache  wa  Israyeli  m’Samariya,  na- 
khala  mfumu  zaka  zisanu  ndi  zinai. 

2 Nachita  iye  choipa  pa  maso  pa  Yeho- 
va,  koma  osati  monga  mafumu  a Isra- 
yeli  asanakhale  iye.  3 Anamkwerera 
Salimanezere  mfumu  ya  Asuri  kumthi- 
ra  nkhondo  ; ndipo  Hoseya  anamgo- 
njera,  namsonkhera  mitulo.  4 Koma 

mfumu  ya  Asuri  anampeza  Hoseya 
alikuchita  chiv/embu ; popeza  ana- 
tuma  mithenga  kwa  So  mfumu  ya 
ku  Aigupto,  osaperekanso  mtulo  kwa 
mfumu  ya  Asuri,  monga  akachita 
chaka  ndi  chaka  ; chifukwa  chache 
mfumu  ya  Asuri  anamtsekera,  na- 
mmanga  m’kaidi.  5 Pamenepo  mfu- 
mu  ya  Asuri  anakwera  m’dziko  monse, 
nakwera  ku  Samariya,  naumangira 
misasa  zaka  zitatu.  6 Chaka  cha 
chisanu  ndi  chinai  cha  Hoseya  mfumu 
ya  Asuri  analanda  Samariya,  natenga 
alsrayeli  andende,  ku.mka  nawo  ku 
Asuri  ; nawakhalitsa  m’Hala,  ndi 
m’Habori,  ku  mtsinje  wa  Gozani, 
ndi  m’midzi  ya  aMedi.  7 Kudatero, 
popeza  ana  a Israyeli  adachimwira 
Yehova  Mulungu  wawo,  amene  ana- 
wakweza  kuwaturutsa  m’dziko  la 
Aigupto  pansi  pa  dzanja  la  Farao 
mfumu  ya  Aigupto,  ndipo  anaopa 
milungu  yina,  8 nayenda  m’miyambo 
ya  amitundu  amene  Yehova  adawai- 
ngitsa  pa  maso  pa  ana  a Israyeli,  ndi 
m’miyambo  ya  mafumu  a Israyeli 
imene  iwo  anawalangiza.  9 Ndipo 
ana  a Israyeli  anachita  m’tseri  zinthu 
zosayenera  pa  Yehova  Mulungu  wawo, 
nadzimangira  misanje  m’midzi  mwawo 
monse  ku  nsanja  ya  olonda  ndi  ku 
mudzi  wa  linga  komwe.  1 0 Nadziimi- 
kira  zoimiritsa  ndi  zifanizo  pa  chi- 
tunda  chiri  chonse  chachitali,  ndi  pa 
tsinde  pa  mtengo  uli  wonse  wogudira  ; 
11  nafukiza’po  zonunkhira  pa  misanje 
yonse,  monga  umo  amachitira  ami- 
tundu  amene  Yehova  adawachotsa  pa 
maso  pawo,  nachita  zoipa  kuutsa 
mkwiyo  wa  Yehova  ; 12  natumikira 
mafano  amene  Yehova  anawanena 
nawo,  Musachita  ichi.  13  Ndipo  Ye- 
hova  anachitira  umboni  Israyeli  ndi 
Yuda  mwa  dzanja  la  mneneri  ali  yense, 
ndi  mlauli  ali  yense,  ndi  kuti,  Bwere- 
rani  kuleka  nchito  zanu  zoipa,  nimu- 
sunge  malamulo  anga  ndi  malemba 
anga,  monga  mwa  chilamulo  chonse 
ndinachilamulira  makolo  anu,  jidi 
kuchitumizira  inu  mwa  dzanja  la 
atumiki  anga  aneneri.  14  Koma 
sanamvera,  naumitsa  khosi  lawo, 
monga  khosi  la  makolo  awo  ame- 
ne  sanakhulupirira  Yehova  Mulungu 
wawo.  15  Ndipo  anakaniza  malemba 
ache,  ndi  chipangano  anachichita  ndi 
makolo  awo,  ndi  mboni  zache  ana- 
wachitira  umboni  nazo,  natsata  zo- 
panda  pache,  nasanduka  opanda  pache, 


natsata  amitundu  owazinga,  amene 
Yehova  adawalamulira  nawo,  kuti 
asachite  monga  iwowa.  16  Ndipo 
anasiya  malamulo  onse  a Yehova 
Mulungu  wawo,  nadzipangira  mafano 
oyenga,  ana  a ng’ombe  awiri,  napanga 
chifanizo,  nagwadira  khamu  lonse  la 
ku  thambo,  natumikira  Baala.  17  Na- 
pititsa  ana  awo  amuna  ndi  akazi 
ku  moto,  naombeza  ula,  nachita  za 
nyanga,  nadzigulitsa  kuchita  choipa 
pa  maso  pa  Yehova,  kuutsa  mkwiyo 
wache.  18  Chifukwa  chache  Yehova 
anakwiya  naye  Israyeli  kwakukuru, 
nawachotsa  pa  maso  pache  osatsala 
mmodzi,  koma  pfuko  la  Yuda  lokha. 

19  Yudanso  sanasunga  malamulo  a 
Yehova  Mulungu  wawo,  koma  ana- 
yenda  m’malemba  a Israyeli  amene 
adawaika.  20  Ndipo  Yehova  ana- 
kaniza  mbumba  yonse  ya  Israyeli, 
nawazunza,  nawapereka  m’dzanja  la 
ofunkha,  mpaka  anawataya  pa  maso 
pache.  21  Pakuti  anang’amba  Isra- 
yeli,  kumchotsa  ku  nyumba  ya  Davide  ; 
ndipo  anamlonga  mfumu  Yerobiamu 
mwana  wa  Nebati  ; Yerobiamu  nai- 
ngitsa  Israyeli  asatsate  Yehova,  nawa- 
lakwitsa  kulakwa  kwakukuru.  22  Na- 
yenda  ana  a Israyeli  m’zolakwa  zonse 
za  Yerobiamu,  zimene  anazichita 
osazileka ; 23  mpaka  Yehova  ada- 

chotsa  Israyeli  pa  maso  pache,  monga 
adanena  mwa  dzanja  la  atumiki 
ache  onse  aneneri’wo.  Momwemo 
Israyeli  anachotsedwa  m’dziko  lawo 
kumka  nawo  ku  Asuri  mpaka  lero 
lino. 

24  Ndipo  mfumu  ya  Asuri  anabwera  1 
nawo  anthu  ochokera  ku  Babulo,  ndi 
ku  Kuta,  ndi  ku  Ava,  ndi  ku  Hamati, 
ndi  ku  Safaravaimu,  nawakhalitsa 
m’midzi  ya  Samariya,  m’malo  mwa 
ana  a Israyeli ; nakhala  iwo  eni  ache  a 
Samariya,  nakhala  m’midzi  mwache. 

25  Ndipo  kunali,  poyamba  iwo  kukhala 
komweko,  sanaopa  Yehova ; ndipo 
Yehova  anawatumizira  mikango,  ni- 
wapha  ena  a iwowa.  26  Motero  ana- 
nena  ndi  mfumu  ya  Asuri,  kuti,  Ami- 
tundu  aja  mudawachotsa  kwawo,  ndi 
kuwakhalitsa  m’midzi  ya  Samariya, 
sadziwa  makhalidwe  a Mulungu  wa 
dziko’li  ; chifukwa  chache  anawa- 
tumizira  mikango  pakati  pawo,  ndipo 
taonani,  irikuwapha  ; popeza  sadziwa 
makhalidwe  a Mulungu  wa  dziko’li. 

27  Pamenepo  mfumu  ya  Asuri  ana- 
lamulira,  kuti,  Mukani  naye  komweko 

wina  wa  ansembe  munawachotsa’ko, 
nakakhale  komweko,  akawalangize 
makhalidwe  a Mulungu  wa  dziko’li. 
28  Nadza  wina  wa  ansembe’wo  ada- 
wachotsa  ku  Samariya,  nakhala  ku 
Beteli,  nawalangiza  mmene  azimuo- 
pera  Yehova.  29  Koma  a mtundu 
uli  wonse  anapanga  milungu  yawo 
yawo,  naiika  m’nyumba  za  misanje 
adazimanga  aSamariya,  a mtundu  uli 
wonse  m’midzi  mwawo  mokhala  iwo. 
30  Ndipo  anthu  a Babulo  anapanga 
Sukoti  Bemoti,  ndi  anthu  a Kuta  ana- 
panga  Nerigali,  ndi  anthu  a Hamati 
anapanga  Asima,  31  ndi  aAvi  anapanga 
Nibazi  ndi  Tarataka  ; ndi  a Sefara- 
vaimu  anawatentha  ana  awo  m’moto 
kwa  Adrameleki,  ndi  Anameleki, 
milungu  ya  aSefaravaimu.  32  Popeza 
anaopanso  Yehova,  anadziikira  mwa 
iwo  okha  ansembe  a misanje,  ndiwo 
anaperekera  nsembe  m’nyumba  za 
misanje.  33  Amaopa  Yehova,  nama- 
tumikiranso  milungu  yawo,  monga 
mwa  miyambo  ya  amitundu  anawa- 
chotsa’ko.  34  Mpaka  lero  lino  achita 
monga  mwa  miyambo  yoyamba’yi  ; 
saopa  Yehova,  sachita  monga  mwa 
malemba  awo,  kapena  maweruzo  awo, 
kapena  chilamulo,  kapena  choikika 
adachilamulira  Yehova  ana  a Yakobo, 
amene  anamucha  Israyeli,  35  ndiwo 
amene  Yehova  adapangana  nawo, 
nawalamulira,  ndi  kuti,  Musamaopa 
milungu  yina,  kapena  kuigwadira, 
kapena  kuitumikira,  kapena  kuiphera 
nseinbe ; 36  koma  Yehova  amene 

anakukwezani  kukuturutsani  m’dziko 
la  Aigupto  ndi  mphamvu  yaikuru, 
ndi  dzanja  lotambasuka,  Iyeyu  muzi- 
muopa,  ndi  Iyeyu  muzimgwadira,  ndi 
Iyeyu  muzimphera  nsembe  ; 37  ndi 
malemba,  ndi  maweruzo,  ndi  chila- 
mulo,  ndi  choikika  anakulemberani 
muzisamalira  kuzichita  masiku  onse, 
nimusamaopa  milungu  yina  ; 38  ndi 
chipangano  ndinachichita  nanu  musa- 
machiiwala,  kapena  kuopa  milungu 
yina  iai ; 39  koma  Yehova  Mulungu 
wanu  muzimuopa,  nadzakulanditsani 
Iyeyu  m’dzanja  la  adani  anu  onse. 

40  Koma  sanamvera,  nachita  mo- 
nga  mwa  mwambo  wawo  woyamba. 

41  Ndipo  amitundu  awa  anaopa  Ye- 
hova,  natumikira  mafano  awo  osema  ; 
ana  awo  omwe,  ndi  zidzukulu  zawo 
zomwe,  monga  anachita  makolo  awo, 
momwemo  iwo  omwe  mpaka  lero 
lino. 


1 Q Ndipo  kunali  chaka  chachi- 
I O tatu  cha  Hoseya  mwana  wa 
Ela  mfumu  ya  Israyeli  Hezekiya 
mwana  wa  Ahazi  mfumu  ya  Yuda 
analowa  ufumu  wache.  2 Ndiye  wa 
zaka  makumi  awiri  ndi  zisanu  polowa 
ufumu  wache,  nakhala  mfumu  zaka 
makumi  awiri  mphambu  zisanu  ndi 
zinai  m’Yerusalemu  ; ndi  dzina  la 
mache  ndiye  Abi  mwana  wa  Zakariya. 
3 Nachita  iye  zoongoka  pa  maso  pa 
Yehova,  monga  mwa  zonse  adazichi'ca 
Davide  kholo  lache.  4 Anachotsa 
rnisanje,  naphwanya  zoimiritsa,  na- 
likha  chifanizo,  naphwanya  njoka  ija 
ya  mkuwa  adaipanga  Mose  ; pakuti 
kufikira  masiku  awa  ana  a Israyeli 
anaifukizira  zonunkhira,  naicha  Chi- 
nkuwa.  5 Anakhulupirira  Yehova 
Mulungu  wa  Israyeli  ; atafa  iye 
panalibe  wakunga  iye  mwa  mafumu 
onse  a Yuda,  ngakhale  mwa  iwo 
okhala’po  asanabadwe  iye.  6 Pakuti 
anaumirira  Yehova  osapambuka  pa- 
mbuyo  pache,  koma  anasunga  mala- 
mulo  amene  Yehova  adawalamulira 
Mose.  7 Ndipo  Yehova  anali  naye, 
nachita  iye  mwa  nzeru  kuli  konse 
anamuka’ko,  napandukira  mfumu  ya 
Asuri  osamtumikira.  8 Anakantha 
aFilisti  mpaka  Gaza  ndi  malire  ache, 
kuyambira  nsanja  ya  olonda  mpaka 
mudzi  wa  linga. 

9 Ndipo  kunali  chaka  chachinai 
cha  mfumu  Hezekiya,  ndicho  chaka 
chachisanu  ndi  chiwiri  cha  Hoseya 
mwana  wa  Ela  mfumu  ya  Israyeli 
Salimanezeri  mfumu  ya  Asuri  ana- 
kwerera  Samariya,  naumangira  misa- 
sa.  10  Pakutha  pache  pa  zaka 
zitatu  anaulanda,  ndicho  chaka  cha- 
chisanu  ndi  chimodzi  cha  Hezekiya, 
ndicho  chaka  chachisanu  ndi  chinai 
cha  Hoseya  mfumu  ya  Israyeli  ana- 
landa  Samariya.  11  Ndipo  mfumu  ya 
Asuri  anachotsa  alsrayeli  kumka  na- 
wo  ku  Asuri,  nawakhalitsa  m’Hala, 
ndi  m’Habori,  ku  mtsinje  wa  Gozani, 
ndi  m’midzi  ya  a Medi  ; 12  chifukwa 
sanamvera  mau  a Yehova  Mulungu 
wawo,  koma  analakwira  chipangano 
chache,  ndicho  zonse  anazilamulira 
Mose  mtumiki  wa  Yehova  ; sanazi- 
mvera  kapena  kuzichita. 

13  Chaka  cha  khumi  ndi  zinai 
cha  Hezekiya  Sanakeribu  mfumu  ya 
Asuri  anakwerera  midzi  yonse  ya 
malinga  3'a  Yuda,  nailanda.  14  Na- 
tumiza  Hezekiya  mfumu  ya  Yuda 

kwa  mfumu  ya  Asuri  ku  Lakisi, 
ndi  kuti,  Ndalakwa  ; mundichokere  ; 
chimene  mundisenzetse  ndisenza.  Pa- 
menepo  mfumu  ya  Asuri  anaikira 
Hezekiya  mfumu  ya  Yuda  matalente 
mazana  atatu  a siliva  ndi  matalente 
makumi  atatu  a golidi.  t5  Napere- 
ka  Hezekiya  siliva  yense  wopezeka 
m’nyumba  ya  Yehova,  r.di  ku  chuma 
cha  nyumba  ya  mfumu.  16  Nthawi 
yomweyi  Hezekiya  anakanganula  go- 
lidi  wa  pa  zitseko  za  kachisi  wa 
Yehova,  ndi  pa  zimphuthu  adazikuta 
Hezekiya  mfumu  ya  Yuda,  nampereka 
kwa  mfumu  ya  Asuri.  17  Ndipo 
mfumu  ya  Asuri  anatuma  nduna  ndi 
ndoda  ndi  kazembe  ochokera  ku 
Lakisi  ndi  khamu  lalikuru  la  nkhondo 
kwa  mfumu  Hezekiya  ku  Yerusalemu. 
Nakwera  iwo,  nafika  ku  Yerusalemu. 
Ndipo  atakwera,  anafika,  naima  ku 
mcherenje  wa  thamanda  la  ku  mtunda, 
ndilo  la  ku  mseu  wa  ku  mwaniko  wa 
otsuka  nsaru.  18Ndipo  mmene  ada- 
itana  mfumu,  anawaturukira  Eliyaki- 
mu  mwana  wa  Hilikiya  woyang’anira 
nyumba  ya  mfumu,  ndi  Sebina  mle- 
mbi,  ndi  Yoa  mwana  v/a  Asafu 
wolemba  mbiri.  19  Nanena  nawo 
kazembe'yo,  Muuzetu  Hezekiya,  Itero 
mfumu  yaikuru,  mfumu  ya  Asuri, 
Chikhulupiriro  ichi  nchotani  uchikhu- 
lupirira  ? 20  Ukuti,  koma  ndiwo  mau 

a pa  kamwa  pokha,  Pali  uphungu  ndi 
mphamvu  ya  ku  nkhondo.  Tsono 
ukhulupirira  yani,  kuti  undipandu- 
kira  ? 21  Taona  tsono,  ukhulupirira 

ndodo  ya  bango  ili  lotyoka,  ndilo 
Aigupto  ; ndilo  munthu  akatsamira’po 
lidzamlowa  m’dzanja  lache  ndi  kuli- 
bola  ; atero  Farao  mfumu  ya  Aigupto 
kwa  onse  omkhulupirira  iye.  22  Ndi- 
po  mukati  ’kwa  ine,  Tik’nulupiri- 
ra  Yehova  Mulungu  wathu ; sindiye 
amene  Hezekiya  wamchotsera  misanje 
yache  ndi  maguwa  a nsembe  ache, 
nati  kwa  Yuda  ndi  kwa  Yerusalemu, 
Muzilambira  pa  guwa  la  nsembe  pa- 
no  m’Yerusalemu.  23  Mukhokherane 
tsono  ndi  mbuye  wanga  mfumu  ya 
Asuri,  ndipo  ndidzakupatsani  akavalo 
zikwi  ziwiri,  mukakhoza  inu  kuonetsa 
a pa  kavalo.  24  Posakhoza  kutero, 
mudzabweza  bwanji  nkhope  ya  nduna 
imodzi  ya  anyamata  ang’ono  a mbuye 
wanga,  ndi  kukhulupirira  Aigupto 
akupatse  magareta  ndi  a pa  kavalo  ? 
25  Ngati  ndakwerera  malo  ano  wo- 
panda  Yehova,  kuwaononga  ? Yeho- 


va  anati  kwa  ine,  Kwerera  dziko  ili 
ndi  kuliononga.  26  Pamenepo  Eliya- 
kimu  mwana  wa  Hilikiya,  ndi  Sebina, 
ndi  Yoa,  anati  kwa  kazembe’yo,  Mula- 
nkhule  ndi  anyamata  anu  m’chi- 
Aramu  ; popeza  tichimva  ichi  ; musa- 
lankhule  nafe  m’chiYuda,  chomveka 
ndi  anthu  okhala  pa  linga.  27  Koma 
kazembe’yo  ananena  nawo,  Ngati 
mbuyanga  ananditumiza  kwa  mbu- 
yako,  ndi  kwa  iwe,  kunena  mau  awa  ? 
si  kwa  anthu  awa  nanga  okhala  pa 
linga,  kuti  akadye  zonyansa  zawo,  ndi 
kumwa  mkodzo  wawo  pamodzi  ndi 
inu  ? 28  Naima  kazembe’yo,  na- 

pfuula  ndi  mau  akulu  m’chiYuda, 
nanena  kuti,  Tamverani  mau  a mfumu 
yaikuru  mfumu  ya  Asuri.  29  Itero 
mfumu,  Asakunyengeni  Hezekiya ; 
pakuti  sadzakhoza  kukulanditsani 
m’dzanja  lache  ; 30  kapena  Hezekiya 
asakukhulupiritseni  pa  Yehova,  ndi 
kuti,  Yehova  adzatilanditsa  ndithu, 
ndi  mudzi  uwu  sudzaperekedwa 
m’dzanja  la  mfumu  ya  Asuri.  31  Mu- 
samvere  Hezekiya  ; pakuti  itero  mfu- 
mu  ya  Asuri,  Mupangane  nane  za 
mtendere,  nimuturukire  kwa  ine,  ndi 
kumadya  yense  ku  mpesa  wache,  ndi 
yense  ku  mkuyu  wache,  ndi  kumwa 
yense  madzi  a m’chitsime  chache  ; 
32  mpaka  ndifika  ndi  kumuka  nanu 
ku  dziko  lakunga  dziko  lanu,  dziko  la 
tirigu  ndi  vinyo,  dziko  la  mkate  ndi 
minda  ya  mpesa,  dziko  la  azitona  ndi 
la  uchi  ; kuti  mukhale  ndi  moyo 
osafai  ; nimusamvere  Hezekiya  aka- 
kukopani,  ndi  kuti,  Yehova  adzati- 
landitsa.  33  Kodi  mlungu  uli  wonse 
wa  amitundu  walanditsa  dziko  lache 
m’dzanja  la  mfumu  ya  Asuri  ndi 
kale  lonse  ? 34  Iri  kuti  milungu  ya 

Hamati,  ndi  ya  Aripadi  ? iri  kuti 
milungu  ya  Sefaravaimu,  kapena  Hena, 
ndi  Iva  ? Kodi  yalanditsa  Samariya 
m’dzanja  langa  ? 35  Ndi  iti  mwa 

milungu  yonse  ya  maiko  inalandi- 
tsa  maiko  awo  m’dzanja  langa, 
kuti  Yehova  adzalanditsa  Yerusalemu 
m’dzanja  langa  ? 36  Koma  anthu'wo 

anakhala  chete  osamyankha  mau  ; 
pakuti  lamulo  la  mfumu  ndilo  kuti, 
Musamyankha.  37  Pamenepo  Eli- 
yakimu  mwana  wa  Hilikiya  woya- 
ng’anira  nyumba,  ndi  Sebina  mlembi, 
ndi  Yoa  mwana  wa  Asafu  wolembera 
mbiri,  anadza  kwa  Hezekiya  ndi  zo- 
bvala  zawo  zong’ambika,  namuuza 
mau  a kazembe’yo. 

1 Q Ndipo  kunali,  atamva  He- 
I zekiya,  anang’amba  zobvala 
zache,  napfundira  chiguduli,  nalowa 
m’nyumba  ya  Yehova.  2 Natuma 
Eliyakimu  woyang’anira  nyumba’yo, 
ndi  Sebina  mlembi,  ndi  akuru  a 
ansembe  opfundira  chiguduli,  kwa 
Yesaya  mneneri  mwana  wa  Amosi. 
3 Nati  kwa  iye,  Atero  Hezekiya,  Lero 
lino  ndilo  tsiku  la  chisautso,  ndi  la 
kudzudzula,  ndi  la  kunyoza  ; pakuti 
ana  anafikira  kubadwa,  koma  palibe 
mphamvu  ya  kubala.  4 Kapena 
Yehova  Mulungu  wanu  adzamva  mau 
onse  a kazembe’yo,  amene  anamtuma 
mfumu  ya  Asuri  mbuye  wache,  kuti 
atonze  Mulungu  wa  moyo,  nadza- 
mlanga  chifukwa  cha  mau  ada- 
wamva  Yehova  Mulungu  wanu  ; chi- 
fukwa  chache  uwakwezere  otsala’wo 
pemphero.  5 Ndipo  anyamata  a mfu- 
mu  Hezekiya  anafika  kwa  Yesaya. 
6 Nanena  nawo  Yesaya,  Muzitero  kwa 
mbuye  wanu,  Atero  Yehova,  Musa- 
maopa  mau  mudawamva,  amene  anya- 
mata  a mfumu  ya  Asuri  anandichitira 
nawo  mwano.  7 Taonani,  ndidza- 
longa  mwa  iye  mzimu  wakuti  adzamva 
mbiri,  nadzabwerera  kumka  ku  dziko 
lache,  ndipo  ndidzamgwetsa  ndi  lupa- 
! nga  m’dziko  lache. 

8 Nabwerera  kazembe’yo,  napeza 
mfumu  ya  Asuri  alikuthira  nkhondo 
pa  Libina,  popeza  anamva  kuti  ada- 
choka  ku  Lakisi.  9 Ndipo  anamva 
I za  Tirihaka  mfumu  ya  Kusi,  akuti, 
Taonani,  waturuka  kuthirana  nawe 
nkhondo.  Pamenepo  anatumizanso 
mithenga  kwa  Hezekiya,  ndi  kuti, 
10  Muzitero  naye  Hezekiya  mfumu  ya 
Yuda,  kuti,  Asakunyenge  Mulungu 
wako  amene  umkhulupirira,  ndi  kuti, 
Yerusalemu  sudzaperekedwa  m’dza- 
nja  la  mfumu  ya  Asuri.  11  Taona, 
udamva  icho  mafumu  a Asuri  ana- 
chitira  maiko  onse,  ndi  kuwaononga 
konse  ; ndipo  uti  upulumuke  ndiwe 
kodi  ? 12  Kodi  milungu  ya  ami- 

tundu  inawalanditsa  amene  makolo 
anga  anawaononga,  ndiwo  Gozani, 
ndi  Hara  Rezefi,  ndi  ana  a Edeni 
okhala  m’Telasara  ? 13  Iri  kuti 

mfumu  ya  Hamati,  ndi  mfumu  ya 
Aripadi,  ndi  mfumu  ya  mudzi  wa 
Sefaravaimu,  wa  Hena,  ndi  Iva  ? 
14  Ndipo  Hezekiya  analandira  kala- 
ta’yo  ku  dzanja  la  mithenga,  namwe- 
renga,  nakwera  Hezekiya  kumka  ku 
nyumba  ya  Yehova,  namfunyulula 


pa  maso  pa  Yehova.  15  Napemphera 
Hezekiya  pa  maso  pa  Yehova,  nati, 
Yehova  Mulungu  wa  Israyeli  waku- 
khala  pakati  pa  akerubi,  Inu  ndinu 
Mulungu  mwini  wache,  Inu  nokha, 
wa  maufumu  onse  a dziko  la  pansi  ; 
munalenga  kumwamba  ndi  dziko  la 
pansi.  16  Cherani  khutu  lanu,  Ye- 
hova,  nimumve  ; tsegulani  maso  anu, 
Yehova,  nimupenye  ; ndipo  imvani 
mau  a Sanakeribu,  amene  anatumiza 
kutonza  nawo  Mulungu  wa  moyo. 

17  Zoona,  Yehova,  mafumu  a Asuri 
anapasula  amitundu  ndi  maiko  awo, 

1 8 naponya  milungu  yawo  ku  moto  ; 
popeza  sindiyo  milungu  koma  yopanga 
anthu  ndi  manja  awo,  mtengo  ndi 
mwala  ; chifukwa  chache  anaiononga. 

19  Ndipo  tsono,  Yehova  Mulungu 
wathu,  mutipulumutse  m’dzanja  lache, 
kuti  adziwe  maufumu  onse  a dziko  la 
pansi  kuti  Inu  ndinu  Yehova  Mulungu, 
Inu  nokha  nokha. 

20  Pamenepo  Yesaya  mwana  wa 
Amosi  anatumiza  kwa  Hezekiya,  ndi 
kuti,  Atero  Yehova  Mulungu  wa  Isra- 
yeli,  Chondipempha  iwe  pa  Sanake- 
ribu  mfumu  ya  Asuri  ndachimva. 
21  Mau  a Yehova  akumnenera  iye  ndi 
awa,  Namwali  mwana  wamkazi  wa 
Ziyoni  akunyoza,  akuseka  mwana 
wamkazi  wa  Yerusalemu,  akupukusira 
mutu  pambuyo  pako.  22  Ndiye  yani 
wamtonza  ndi  kumchitira  mwano  ? 
ndiye  yani  wamkwezera  mau  ndi  ku- 
mgadamira  maso  ako  m’mwamba  ? 
Ndiye  Woyera’yo  wa  Israyeli.  23  Wa- 
tonza  Yehova  mwa  mithenga  yako, 
nuti,  Ndi  magareta  anga  aunyinji 
ndakwera  pa  misanje  ya  mapiri  ku 
mbali  zache  za  Lebano,  ndipo  ndidza- 
gwetsa  mikungudza  yache  yaitali, 
ndi  mitengo  yache  yosankhika  ya 
mlombwa,  ndidzalowanso  m’ngaka 
mwache  mweni  mweni,  ku  nkhalango 
zache  za  madimba.  24  Ndakapa, 
ndamwa  madzi  a chilendo,  ndi  ku 
mapazi  anga  ndidzaphwetsa  mitsinje 
yonse  ya  Aigupto.  25  Sunamva  kodi 
kuti  Ine  ndinachichita  kale  lomwe, 
ndi  kuchipanga  masiku  a kale 
kale  ? tsopano  ndachifikitsa  kuli  iwe, 
uzikhala  wakupasula  midzi  ya  mali- 
nga  ikhale  miunda  ya  mabwinja. 
26  Chifukwa  chache  okhala’mo  awo 
anali  ofoka  manja,  anaopsedwa,  na- 
chita  manyazi,  ananga  udzu  wa  ku 
thengo,  ndi  msipu  wauwisi,  ndi  udzu 
wa  pa  tsindwi,  ndi  tirigu  wopserera 

asanakule.  27  Koma  ndidziwa  ku- 
khala  pansi  kwako,  ndi  kuturuka 
kwako,  ndi  kulowa  kwako,  ndi  ku- 
ndizazira  kwako.  28  Chifukwa  cha 
kundizazira  kwako,  ndi  popeza  kudzi- 
kuza  kwako  kwandifikira  m’makutu 
mwanga,  ndidzakukowa  ndi  ngowe 
yanga  m’mphuno  mwako,  ndi  chamka- 
mwa  changa  m’milomo  mwako  ; ndipo 
ndidzakubwezera  pa  njira  unadzera’yi. 

29  Ndi  ichi  ndi  chizindikilo  chako  : 
chaka  chino  mudzadya  za  mphulu- 
mukwa,  ndi  chaka  cha  mawa  za  ma- 
nkhokwe,  ndi  chaka  cha  mkucha 
muzibzalandi  kukolola,muziokaminda 
ya  mpesa  ndi  kudya  zipatso  zache. 

30  Ndipo  opulumuka  a nyumba  ya 
Yuda  otsala’wo  adzaphukanso  mi- 
zu,  ndi  kupatsa  zipatso  pamwamba. 

31  Pakuti  ku  Yerusalemu  kudzatu- 
ruka  otsala,  ndi  akupulumuka’wo  ku 
phiri  la  Ziyoni  ; changu  cha  Yehova 
chidzachita  ichi.  32  Chifukwa  chache 
atero  Yehova  za  mfumu  ya  Asuri,  Iye 
sadzalowa  m’mudzi  muno,  kapena 
kuponya’mo  mubvi,  kapena  kufika’ko 
ndi  chikopa,  kapena  kuundira  mtu- 
mbira.  33  Adzabwerera  njira  yo- 
mweyo  anadzera,  ndipo  sadzalowa 
m’mudzi  muno,  ati  Yehova.  34  Pa- 
kuti  ndidzachinjiriza  mudzi  uno 
kuupulumutsa,  chifukwa  cha  Ine 
mwini,  ndi  chifukwa  cha  Davide 
mtumiki  wanga. 

35  Ndipo  kunali,  usiku  womwewo 
mthenga  wa  Yehova  anaturuka,  naka- 
ntha  m’misasa  ya  aAsuri  zikwi  zana 
limodzi  mphambu  makumi  asanu  ndi 
atatu  kudza  zisanu,  ndipo  pouka  anthu 
mamawa,  taonani,  onsewo  ndi  mite- 
mbo.  36  Nachoka  Sanakeribu  mfumu 
ya  Asuri,  namuka,  nabwerera,  nakhala 
ku  Nineve.  37  Ndipo  kunali  popembe- 
dza  iye  m’nyumba  ya  Nisiroki  mulungu 
wache,  Adrameleki  ndi  Sarezere  ana- 
mkantha  ndi  lupanga  ; napulumukira 
ku  dziko  la  Ararati.  Ndipo  Esariha- 
doni  mwana  wache  anakhala  mfumu 
m’malo  mwache. 

QA  Masiku  ajawo  Hezekiya  ana- 
dwala,  nafuna  kufa.  Na- 
mdzera  Yesaya  mneneri  mwana  wa 
Amosi,  nanena  naye,  Atero  Yehova, 
Siyira  banja  lako  ; pakuti  udzafa, 
sudzakhala  ndi  moyo.  2 Pamenepo 
anatembenuzira  nkhope  yache  ku 
khoma,  napemphera  kwa  Yehova,  ndi 
kuti,  3 Mukumbukile  Yehova  kuti 
ndinayendabe  pa  maso  panu  m’cho- 


onadi,  ndi  mtima  wa  ngwiro,  ndi 
kuchita  zokoma  m’kuona  kwanu. 
Nahra  Hezekiya  kulira  kwakukuru. 

4 Ndipo  kunali,  asanaturukire  Yesaya 
m’kati  mwa  mudzi,  anamdzera  mau  a 
Yehova,  ndi  kuti,  5 Bwerera,  nunene 
kwa  Hezekiya  mtsogoleri  wa  anthu 
anga,  Atero  Yehova  Mulungu  wa 
Davide  kholo  lako,  Ndamva  pemphero 
lako,  ndapenya  misozi  yako  ; taona, 
ndidzakuchiritsa,  tsiku  lachitatu  udza- 
kwera  kumka  ku  nyumba  ya  Yehova. 

6 Ndipo  ndakuonjezera  pa  masiku  ako 
zaka  khumi  ndi  zisanu  ; ndidzaku- 
pulumutsa  iwe  ndi  mudzi  uno  m’dza- 
nja  la  mfumu  ya  Asuri  ; ndidza- 
chinjiriza  mudzi  uno,  chifukwa  cha 
Ine  ndekha,  ndi  chifukwa  cha  Davide 
mtumiki  wanga.  7 Nati  Yesaya, 
Tenga  nchinchi  ya  nkhuyu.  Nai- 
tenga,  naiika  pa  pfundo,  nachira  iye. 

8 Nati  Hezekiya  kwa  Yesaya,  Chizindi- 
kilo  chache  nchiani  kuti  Yehova 
adzandichiza,  ndi  kuti  ndidzakwera 
kumka  ku  nyumba  ya  Yehova  tsiku 
lachitatu  ? 9 Nati  Yesaya,  Chizindi- 

kilo  ndichi  akupatsa  Yehova,  kuti 
Yehova  adzachichita  chonena  Iye  ; 1 

kodi  mthunzi  umuke  m’tsogolo  ma- 
kwerero  khumi,  kapena  ubwerere 
m’mbuyo  makwerero  khumi  ? 10  Na- 
ti  Hezekiya,  Kutsikira  mthunzi  ma- 
kwerero  khumi  nkopepuka,  kutero  ai  ; 
ltoma  mthunzi  ubwerere  makwerero 
khumi.  11  Napfuulira  kwa  Yehova 
Yesaya  mneneri’yo,  nabweza  Iye 
mthunzi  m’mbuyo  makwerero  khumi, 
ndiwo  amene  udatsikira  pa  makwerero 
a Ahazi. 

12  Nthawi  ija  Berodaki  Baladani 
mwana  wa  Baladani  mfumu  ya 
Babulo  anatumiza  akalata  ndi  mtulo 
kwa  Hezekiya,  popeza  adamva  kuti 
adadwala  Hezekiya.  13  Ndipo  Heze- 
kiya  anawamvera,  nawaonetsa  nyumba 
yonse  ya  chuma  chache,  siliva,  ndi 
golidi,  ndi  zonunkhira,  ndi  mafuta 
okometsetsa,  ndi  nyumba  ya  zida 
zache,  ndi  zonse  zopezeka  pa  chuma 
pache  ; panalibe  kanthu  m’nyumba 
mwache,  kapena  m’ufumu  wache 
wonse  osawaonetsa  Hezekiya.  14  Ko- 
ma  Yesaya  mneneri  anadza  kwa 
mfumu  Hezekiya,  nati  kwa  iye, 
Anatani  anthu  awa  ? anadza  kwa 
inu  kufumira  kuti  ? Nati  Hezekiya, 
Afumira  dziko  la  kutari  ku  Babulo. 

15  Nati  iye,  Anaona  chiani  m’nyumba 
mwanu  ? Nati  Hezekiya,  Zonse  za 

m’nyumba  mwanga  anaziona,  palibe 
kanthu  pa  chuma  changa  kosawaone- 
tsa.  16  Ndipo  Yesaya  anati  kwa 
Hezekiya,  Tamverani  mau  a Yehova. 

17  Taonani,  akudza  masiku  kuti 
zonse  za  m’nyumba  mwako,  ndi 
zokundika  makolo  ako  mpaka  lero, 
zidzatengedwa  kumka  ku  Babulo, 
kosasiyidwa  kanthu  konse,  ati  Yehova. 

18  Nadzatenga  ena  a ana  ako  oturuka 

mwa  iwe,  amene  udzawabala,  nadza- 
khala  iwo  adindo  m’chinyumba  cha 
mfumu  ya  Babulo.  19  Pamenepo 
Hezekiya  anati  kwa  Yesaya,  Mau  a 
Yehova  udawanena  ndi  abwino.  Na- 
tinso,  Si  momwemo  nanga,  mtendere 
ndi  choonadi  zikakhala  masika  anga  ? 
20  Machitidwe  ena  tsono  a Hezekiya, 
ndi  mphamvu  yache  yonse,  ndi  umo 
anamangira  dziwe  ndi  mchera,  nau- 
tengera  mudzi  madzi,  sizilembedwa 
kodi  m’buku  la  machitidwe  a mafumu 
a Yuda  ? 21  Nagona  Hezekiya  ndi 

makolo  ache  ; nakhala  mfumu  m’malo 
mwache  Manase  mwana  wache. 

A1  Manase  anali  wa  zaka  khumi 
1 ndi  ziwiri  polowa  iye  ufumu 
wache,  nakhala  mfumu  zaka  makumi 
asanu  ndi  zisanu  m’Yerusalemu  ; ndi 
dzina  la  mache  ndiye  Hefisiba.  2 Ndi- 
po  anachita  choipa  pa  maso  pa  Yehova, 
monga  mwa  zonyansa  za  amitundu 
amene  Yehova  anawaingitsa  pa  maso 
pa  ana  a Israyeli.  3 Pakuti  ana- 
manganso  misanje,  imene  Hezekiya 
atate  wache  adaiononga  ; nautsira 
Baala  maguwa  a nsembe,  nasema 
chifanizo,  monga  anachita  Ahabu 
mfumu  ya  Israyeli,  nagwadira  khamu 
lonse  la  ku  thambo,  nalitumikira. 
4 Namanga  iye  maguwa  a nsembe 
m’nyumba  ya  Yehova  imene  Yehova 
adainenera  kuti,  M’Yerusalemu  ndi- 
dzaika  dzina  langa.  5 Nalimangira 
khamu  lonse  la  ku  thambo  maguwa 
a nsembe  m’mabwalo  awiri  a nyumba 
yaYehova.  6 Napititsa  mwana  wache 
pa  moto,  naombeza  maula,  nachita 
za  nyanga,  naika  obwebweta  ndi 
openda  ; anachita  zoipa  zambiri  pa 
maso  pa  Yehova  kuutsa  mkwiyo 
wache.  7 Ndipo  anaika  chifanizo 
chosema  chimene  adachipanga  m’nyu- 
mba  ija  Yehova  adainenera  kwa  Davide 
ndi  kwa  Solomo  mwana  wache  kuti, 
M’nyumba  muno  ndi  m’Yerusalemu 
umene  ndausankha  mwa  mafuko  onse 
a Israyeli  ndidzaika’mo  dzina  langa 
kosatha,  8 Ndipo  sindidzachotsanso 


mapazi  a Israyeli  m’dziko  ndidalipe- 
reka  kwa  makolo  awo  ; chokhachi 
asamalire  kuchita  monga  mwa  zonse 
ndawalamulira,  ndi  monga  mwa  chi- 
lamulo  chonse  anawalamulira  Mose 
mtumiki  wanga.  9 Koma  sanamvera, 
nawalakwitsa  Manase,  nawachititsa 
choipa,  kuposa  amitundu  amene 
Yehova  adawaononga  pa  maso  pa  ana 
a Israyeli.  10  Pamenepo  Yehova 
ananena  mwa  atumiki  ache  aneneri, 
ndi  kuti,  11  Popeza  Manase  mfumu 
ya  Yuda  anachita  zonyansa  izi, 
pakuti  zoipa  zache  zinaposa  zonse 
adazichita  aAmori,  amene  anali’po 
asanabadwe  iye,  nalakwitsanso  Yuda 
ndi  mafano  ache  ; 12  chifukwa  chache 
atero  Yehova  Mulungu  wa  Israyeli, 
Taonani,  nditengera  Yerusalemu  ndi 
Yuda  choipa,  chakuti  yense  achimvera 
chidzamliritsa  mwini  khutu.  13  Ndi- 
po  ndidzayesa  pa  Yerusalemu  chingwe 
choongolera  cha  Samariya,  ndi  chingwe 
cholungamitsira  chiriri  cha  nyumba 
ya  Ahabu  ; ndidzapukuta  Yerusalemu 
monga  umo  apukutira  mbale,  kui- 
pukuta  ndi  kuibvundikira.  14  Ndipo 
ndidzataya  chotsala  cha  cholowa 
changa,  ndi  kuwapereka  m’dzanja  la 
adani  awo,  nadzakhala  iwo  chakudya 
ndi  chofunkha  cha  adani  awo  onse  ; 
15  popeza  anachita  choipa  pa  maso 
panga,  nautsa  mkwiyo  wanga  chi- 
turukire  makolo  awo  m’Aigupto, 
mpaka  lero  lino.  1 6 Ndiponso  Manase 
anakhetsa  mwazi  wambiri  wosachi- 
mwa,  mpaka  anadzaza  m’Yerusale- 
mu  monsemo,  osawerenga  kulakwa 
kwache  analakwitsa  nako  Yuda,  ndi 
kuchita  choipa  pa  maso  pa  Yehova. 
17  Machitidwe  ena  tsono  a Manase,  ndi 
zonse  anazichita,  sizilembedwa  kodi 
m’buku  la  machitidwe  a mafumu  a 
Yuda  ? 18  Nagona  Manase  ndi 

makolo  ache,  naikidwa  m’munda  wa 
nyumba  yache,  m’munda  wa  Uza, 
nakhala  mfumu  m’malo  mwache 
Amoni  mwana  wache. 

19  Amoni  anali  wa  zaka  makumi 
awiri  mphambu  ziwiri  polowa  iye 
ufumu  wache,  nakhala  mfumu  zaka 
ziwiri  m’Yerusalemu ; ndi  dzina  la 
mache  ndiye  Mesulemeti  mwana  wa 
Haruzi  wa  ku  Yotiba.  20  Nachita  iye 
choipa  pa  maso  pa  Yehova,  monga 
umo  anachitira  Manase  atate  wache. 
21  Nayenda  iye  m’njira  monse  ana- 
yenda’mo  atate  wache,  natumikira 
mafano  anawatumikira  atate  wache, 

nawagwadira  ; 22  nasiya  Yehova 

Mulungu  wa  makolo  ache,  sanayenda 
m’njira  ya  Yehova.  23  Ndipo  anya- 
mata  ache  a Amoni  anamchitira  chi- 
wembu,  napha  mfumu’yo  m’nyumba 
yache  yache.  24  Koma  anthu  a 
m’dziko’mo  anapha  onse  akumchitira 
chiwembu  ufumu  Amoni  ; ndipo 
anthu  a m’dziko’mo  anamlonga 
ufumu  Yosiya  mwana  wache  m’malo 
mwache.  25  Machitidwe  ena  tsono 
a Amoni  adawachita,  salembedwa 
kodi  m’buku  la  machitidwe  a mafumu 
a Yuda  ? 26  Naikidv/a  iye  m’manda 

mwache  m’munda  wa  Uza  ; nakhala 
mfumu  m’malo  mwache  Yosiya  mwana 
wache. 

QA  Yosiya  ndiye  wa  zaka  zisanu 
ndi  zitatu  polowa  ufumu 
wache,  nakhala  mfumu  zaka  makumi 
atatu  mphambu  chimodzi  m’Yerusa- 
lemu  ; ndi  dzina  la  mache  ndi  Yedida 
mwana  wa  Adaya  wa  ku  Bozikati. 
2 Nachita  iye  zoongoka  pa  maso  pa 
Yehova,  nayenda  m’njira  yonse  ya 
Davide  kholo  lache,  osapambukira 
ku  dzanja  lamanja  kapena  ku 
lamanzere. 

3 Ndipo  kunali  chaka  cha  khumi 
mphambu  zisanu  ndi  zitatu  cha 
Yosiya,  mfumu’yi  inatuma  Safani 
mwana  wa  Azaliya  mwana  wa  Mesu- 
lamu,  mlembi,  ku  nyumba  ya  Yehova, 
ndi  kuti,  Kwera  kwa  Hilikiya  mku- 
lu  wa  nsembe,  awerenge  ndaiama 
zimene  anthu  anabwera  nazo  ku 
nyumba  ya  Yehova,  ndizo  zimene 
olindira  pa  khomo  anasonkhetsa 
anthu  ; 4 azipereke  m’dzanja  la 

anchito  akuyang’anira  nyumba  ya 
Yehova  ; 5 iwo  azipereke  kwa  ogwira 
nchito  ya  m’nyumba  ya  Yehova, 
akonze  mogamuka  nyumba’yi,  6 kwa 
amisiri  a mitengo,  ndi  omanga  nyumba, 
ndi  omanga  linga ; ndi  kuti  agule 
mitengo  ndi  miyala  yosema  kukonza 
nazo  nyumba’yi.  7 Koma  sana- 
wawerengera  ndalama’zo  zopereke- 
dwa  m’dzanja  lawo,  pakuti  anachita 
mokhulupirika.  8 Ndipo  Hilikiya 
mkulu  wansembe  anati  kwa  Safani 
mlembi,  Ndapeza  buku  la  chilamulo 
m’nyumba  ya  Yehova.  Napereka 
Hilikiya  buku’lo  kwa  Safani,  iye 
naliwerenga.  9 Ndipo  Safani  mle- 
mbi’yo  anadza  kwa  mfumu,  nambwe- 
zera  mfumu  mau,  nati,  Anyamata 
anu  anakhuthula  ndalama  zopereka 
m’nyumba,  nazipereka  m’dzanja  la 


anchito  akuyang’anira  nyumba  ya 
Yehova.  10  Ndipo  Safani  mlembi’yo 
anafotokozera  mfumu,  ndi  kuti,  Hili- 
kiya  wansembe  wandipatsa  buku. 
Nawerenga’mo  Safani  pa  maso  pa 
mfumu.  11  Ndipo  kunali,  atamva 
mfumu  mau  a m’buku  la  chilamulo, 
inang’amba  zobvala  zache.  12  Ndipo 
mfumu  inalamulira  Hilikiy  a wansembe, 
ndi  Ahikamu  mwana  wa  Safani,  ndi 
Akibori  mwana  wa  Mikaya,  ndi 
Safani  mlembi,  ndi  Asaya  mnyamata 
wa  mfumu,  ndi  kuti,  13  Mukani, 
funsirani  ine,  ndi  anthu,  ndi  Yuda 
yense,  kwa  Yehova  za  mau  a buku  ili 
adalipeza  ; pakuti  mkwiyo  v/a  Yehova 
wotiyakira  ife  ndi  waukuru  ; popeza 
atate  athu  sanamvera  mau  a buku  ili, 
kuchita  monga  mwa  zonse  zotile- 
mbera’mo.  14  Namuka  Hilikiya  wa- 
nsembe,  ndi  Ahikamu,  ndi  Akibori, 
ndi  Safani,  ndi  Asaya,  kwa  Hulida 
mneneri  wamkazi,  ndiye  mkazi  wa 
Salumu  mwana  wa  Tikiva,  mwana 
wa  Harasi,  wosunga  zobvala  za 
mfumu  ; analikukhaia  iye  m’Yerusa- 
lemu  m’dera  lachiwiri,  nalankhula 
naye.  15  Ndipo  Hulida  ananena 
nawo,  Atero  Yehova  Mulungu  wa 
Israyeli,  Muuze  munthu’yo  anaku- 
tumizani  kwa  ine,  16  Atero  Yehova, 
Taonani,  nditengera  malo  ano  choipa, 
ndi  iwo  okhala’mo,  chokwaniritsa 
mau  onse  a m’buku  adaliwerenga 
mfumu  ya  Yuda  ; 17  popeza  anandi- 
siya  Ine,  nafukizira  zonunkhira  milu- 
ngu  yina,  kuti  autse  mkwiyo  v/anga 
ndi  nchito  zonse  za  manja  av/o  ; 
chifukwa  chache  mkwiyo  wanga  udza- 
yakira  malo  ano  wosazimikanso. 
18  Koma  kwa  mfumu  ya  Yuda  arnene 
anakutumizani  kufunsira  kwa  Yehova, 
muzitero  naye,  Atero  Yehova  Mulungu 
wa  Israyeli,  Kunena  za  mau  uda- 
wamva,  1 9 popeza  mtima  wako  ngoo- 
lowa,  ndipo  unadzichepetsa  pa  maso 
pa  Yehova  muja  udamva  zonenera  Ine 
rnalo  ano  ndi  anthu  okhala’mo,  kuti 
adzakhala  a bwinja,  ndi  temberero  ; 
ndipo  unang’amba  zobvala  zako  ndi 
kulira  misozi  pa  maso  panga,  Inenso 
ndakumvera,  ati  Yehova.  20  Chi- 
fukwa  chache,  taona,  ndidzakuso- 
nkhanitsa  ukhale  ndi  makolo  ako, 
nudzatengedwa  ulowe  m’manda 
mwako  mu  mtendere  ; ndipo  sudza- 
ona  m’maso  mwako  choipa  chonse 
ndidzachifikitsira  malo  ano.  Ndipo 
anambwezera  mfumu  mau. 

OQ  Pamenepo  mfumu  inatumiza 
<£_0  anthu,namsonkhanitsiraakulu 
onse  a Yuda  ndi  a m’Yerusalemu. 
2 Nikwera  mfumu  kumka  ku  nyumba 
ya  Yehova,  ndi  amuna  onse  a Yuda, 
ndi  onse  okhala  m’Yerusalemu  pa- 
modzi  naye,  ndi  ansembe,  ndi  aneneri, 
ndi  anthu  onse  ang’ono  ndi  akulu, 
nawerenga.  iye  m’makutu  mwawo  mau 
onse  a m’buku  la  chipangano  adali- 
peza  m’nyumba  ya  Yehova.  3 Niima 
mfumu  pa  chiunda,  nichita  pangano 
pa  maso  pa  Yehova,  kutsata  Yehova, 
ndi  kusunga  malamulo  ache,  ndi 
mboni  zache,  ndi  malemba  ache,  ndi 
mtima  wonse  ndi  moyo  wonse,  ku- 
khazikitsa  mau  a chipangano  chole- 
mbedwa  m’buku  ili  ; ndipo  anthu 
onse  anaimiririra  pangano’li.  4 Ndipo 
mfumu  ina2dmulira  Hilikiya  mkulu 
wansembe,  ndi  ansembe  a gawo  lachi- 
wiri,  ndi  olindira  pa  khomo,  aturutse 
m’kachisi  wa  Yehova  zipangizo  ada- 
zipangira  Baala,  ndi  chifanizo  chija, 
ndi  khamu  lonse  la  ku  thambo  ; nazi- 
tentha  kunja  kwa  Yerusalemu  ku 
thengo  la  ku  Kidroni,  natenga  phulusa 
lache  kumka  nalo  ku  Beteli.  5 Na- 
letsa  ansembe  opembedza  mafano, 
amene  mafumu  a Yuda  anawaika 
afukize  zonunkhira  pa  misanje 
m’midzi  ya  Yuda,  ndi  pa  malo  pozinga 
Yerusalemu ; iwo  omwe  ofukizira 
zonunkhira  Baala,  ndi  dzuwa,  ndi 
mwezi,  ndi  nthanda,  ndi  khamu 
lonse  la  ku  thambo.  6 Naturutsa 
chifanizo’cho  m’nyumba  ya  Yehova 
kunja  kwa  Yerusalemu  ku  mtsinje  wa 
Kidroni  ; nachitenthera  ku  mtsinje 
wa  Kidroni,  nachipera  chikhale 
pfumbi,  naliwaza  pfumbi  lache  pa 
manda  a ana  a anthu.  7 Nagamula 
nyumba  za  anyamata  a dama  okhala 
ku  nyumba  ya  Yehova,  kumene  akazi 
anaomba  nsaru  zolenjeka  za  chifani- 
zo’cho.  8 Naturutsa  ansembe  onse 
m’midzi  ya  Yuda,  nawaipitsira  misanje, 
j imene  ansembe  adafukiza’po  zonu- 
| nkhira,  kuyambira  Geba  kufikira 
Beereseba  ; napasula  misanje  ya  ku  zi- 
pata,  yokhala  polowera  pa  chipata  cha 
Yoswa  kazembe  wa  mudzi,  yokhala 
ku  dzanja  lakc  lamanzere  kwa  chipata 
cha  mudzi.  9 Koma  ansembe  a 
misanje  sanakwera  kudza  ku  guwa  la 
nsembe  la  Yehova  ku  Yerusalemu  ; 
koma  anadya  mkate  wopanda  chotu- 
pitsa  pakati  pa  abale  awo.  10  Ana- 
waipitsiranso  Tofeti,  wokhala  m’chi- 


gwa  cha  ana  a Hinomu  ; kuti  asapi- 
tirize  mmodzi  yense  mwana  wache 
wamwamuna  kapena  wamkazi  pa 
moto  kwa  Moleki.  11  Nachotsanso 
akavalo  amene  mafumu  a Yuda  ada- 
pereka  kwa  dzuwa,  polowera  nyumba 
ya  Yehova,  ku  chipinda  cha  Natani 
Meleki  mdindo’yo,  chokhala  ku 
khonde  ; natentha  magareta  a dzuwa 
ndi  moto.  12  Ndi  maguwa  a nsembe 
anali  pa  tsindwi  pa  chipinda  chosanja 
cha  Ahazi  adawapanga  mafumu  a 
Yuda,  ndi  maguwa  a nsembe  adawa- 
panga  Manase  m’mabwalo  awiri  a 
nyurnba  ya  Yehova,  mfumu  anawagu- 
mula,  nawachotsa  komweko,  nataya 
pfumbi  lawo  ku  mtsinje  wa  Kidroni. 
13  Ndipo  mfumu  inawaipitsira  misanje 
yokhala  ku  m’mawa  kwa  Yerusalemu, 
ndiyo  ya  ku  dzanja  lamanja  la  phiri 
la  chionongeko,  imene  Solomo  mfumu 
ya  Israyeli  adaimangira  Asitoreti 
chonyansa  cha  aSidoni,  ndi  Kemosi 
chonyansa  cha  Moabu,  ndi  Milikomu 
chonyansa  cha  ana  a Amoni.  14  Na- 
tyolatyola  zoimiritsa,  nalikha  zifanizo, 
nadzaza  pa  malo  pawo  ndi  mafupa  a 
anthu.  15  Anagumulanso  guwa  la 
nsembe  linali  ku  Beteli,  ndi  msanje 
adaumanga  Yerobiamu  mwana  wa 
Nebati  wolakwitsa  Israyeli  uja  ; guwa 
la  nsembe’lo,  ndi  msanje  womwe  ana- 
gumula ; natentha  msanje,  naupo- 
ndereza  ukhale  pfumbi,  natentha 
chifanizo’cho.  1 6 Ndipo  potembenuka 
Yosiya  anaona  manda  okhala’ko  ku 
phiri,  natumiza  anthu  naturutsa 
mafupa  ku  manda,  nawatentha  pa 
guwa  la  nsembe,  kuliipitsa,  monga 
mwa  mau  a Yehova  anawalalikira 
munthu  wa  Mulungu  wolalikira  izi. 
17  Anatinso,  Chizindikilo  ichi  ndi- 
chiona  nchiani  ? Namuuza  anthu  a 
m’mudzi’wo,  Ndicho  manda  a munthu 
wa  Mulungu  anafuma  ku  Yuda,  nala- 
likira  izi  mwazichitira  guwa  la  nsembe 
la  ku  Beteli.  18  Nati  iye,  Mlekeni, 
munthu  asakhudze  mafupa  ache. 
Naleka  iwo  mafupa  ache  akhale  pa- 
modzi  ndi  mafupa  a mneneri  uja  ana- 
turuka  m’Samariya.  19  Ndi  nyumba 
zonse  zomwe  za  ku  misanje  yokhala 
m’midzi  ya  Samariya,  adazimanga 
mafumu  a Israyeli  kuutsa  nazo 
mkwiyo  wa  Yehova,  Yosiya  anazi- 
chotsa,  nazichitira  monga  mwa  nchito 
zonse  adazichita  ku  Beteli.  20  Ndipo 
anapha  ansembe  onse  a misanje  oklia- 
la’ko  pa  maguwa  a nsembe,  natentha 

mafupa  a anthu  pamenepo,  nabwerera 
kumka  ku  Yerusalemu. 

21  Ndipo  mfumu  inalamulira  anthu 
onse,  kuti,  Mchitireni  Yehova  Mulungu 
wanu  Paskha,  monga  mulembedwa 
m’buku  ili  la  chipangano.  22  Zedi 
silinachitika  Paskha  lotere  chiyambire 
masiku  a oweruza  anaweruza  Isra- 
yeli,  ngakhale  m’masiku  a mafumu  a 
Israyeli,  kapena  mafumu  a Yuda  ; 
23  koma  Paskha  ili  analichitira  Yehova 
m’Yerusalemu,  Yosiya  atakhala  mfu- 
mu  zaka  khumi  mphambu  zisanu  ndi 
zitatu.  24  Ndiponso  obwebweta,  ndi 
openda,  ndi  aterafi,  ndi  mafano,  ndi 
zonyansa  zonse  zidaoneka  m’dziko  la 
Yuda  ndi  m’Yerusalemu,  Yosiya  ana- 
zichotsa  ; kuti  alimbitse  mau  a chila- 
mulo  olembedwa  m’buku  adalipeza 
Hilikiya  wansembe  m’nyumba  ya 
Yehova.  25  Ndipo  asanabadwe  iye 
panalibe  mfumu  wolingana  naye, 
imene  inatembenukira  kwa  Yehova 
ndi  mtima  wache  vvonse,  ndi  moyo 
wache  wonse,  ndi  mphamvu  yache 
yonse,  monga  mwa  chilamulo  chonse 
cha  Mose  ; atafa  iyeyu  sanaukanso 
wina  woiingana  naye.  26  Koma 
Yehova  sanakululuka  mkwiyo  wache 
waukuru  waukali  umene  adapsa  mtima 
nawo  pa  Yuda,  chifukwa  cha  zoputa 
zonse  Manase  adaputa  nazo  mkwiyo 
wache.  27  Nati  Yehova,  Ndidzacho- 
tsa  Yudanso  pa  maso  panga,  monga 
umo  ndinachotsera  Israyeli ; ndipo 
ndidzataya  mudzi  uwu  ndidausankha, 
ndiwo  Yerusalemu,  ndi  nyumba  ndida- 
inena,  Dzina  langa  lidzakhala  ko- 
mweko.  28  Machitidwe  ena  tsono  a 
Yosiya,  ndi  zonse  anazichita,  sizile- 
mbedwa  kodi  m’buku  la  machitidwe  a 
mafumu  a Yuda  ? 29  Masiku  ache 

Farao-neko  mfumu  ya  Aigupto  ana- 
kwerera  mfumu  ya  Asuri  ku  mtsinje 
wa  Firate  ; ndipo  mfumu  Yosiya  ana- 
turuka  kuponyana  naye,  koma  anapha 
Yosiya  ku  Megido,  atamuona.  30  Ndi- 
po  anyamata  ache  anamtengera  wa- 
kufa  m’gareta,  nabwera  naye  ku  Yeru- 
salemu  kuchokera  ku  Megido,  namuika 
m’manda  ache  ache.  Ndipo  anthu  a 
m’dziko  anatenga  Yoahazi  mwana  wa 
Yosiya,  namdzoza,  namlonga  ufumu 
m’malo  mwa  atate  wache. 

31  Yoahazi  anali  wa  zaka  makumi 
awiri  mphambu  zitatu  polowa  ufumu 
wache,  nakhala  mfumu  miyezi  itatu 
m’Yerusalemu  ndi  dzina  la  mache 
ndiye  Hamutali  mwana  wa  Yeremiya 


wa  ku  Libina.  32  Nachita  iye  choipa 
pa  maso  pa  Yehova,  monga  umo 
monse  adachita  makolo  ache.  33  Ndi- 
po  Farao-neko  anammanga  m’Ribila, 
m’dziko  la  Hamati ; kuti  asachite  ufu- 
mu  m’Yerusalemu;  nasonketsadziko’li 
msonkho  wa  matalente  zana  limodzi  la 
siliva,  ndi  talente  limodzi  la  golidi. 

34  Ndipo  Farao-neko  analonga  ufumu 
Eliyakimu  mwana  wa  Yosiya,  m’malo 
mwa  Yosiya  atate  wache,  nasanduliza 
dzina  lache  likhale  Yoyakimu  ; koma 
anapita  naye  Yoahazi,  nafika  iye 
m’Aigupto,  nafa  komweko.  35  Ndipo 
Yoyakimu  anapereka  siliva  ndi  goli- 
di  kwa  Farao,  koma  anasonkhetsa 
dziko’li  lipereke  ndalama’zi  ; monga 
mwa  lamulo  la  Farao  anasonkhetsa 
anthu  a m’dziko  siliva  ndi  golidi, 
yense  monga  mwa  kuyesedwa  kwache, 
kuzipereka  kwa  Farao-neko. 

36  Yoyakimu  anali  wa  zaka  makumi 
awiri  ndi  zisanu  polowa  ufumu  wache, 
nakhala  mfumu  zaka  khumi  ndi  chi- 
modzi  m’Yerusalemu  ; ndi  dzina  la 
mache  ndiye  Zebida  mwana  wa 
Pedaya  wa  Ruma.  37  Nachita  iye 
choipa  pa  maso  pa  Yehova,  monga 
mwa  zonse  adazichita  makolo  ache. 
Masiku  ache  Nebukadinezara 
mfumu  ya  ku  Babulo  ana- 
kwera’ko,  Yoyakimu  nagwira  mwe- 
ndo  wache  zaka  zitatu ; pamenepo 
anatembenuka  nampandukira.  2 Ndi- 
po  Yehova  anamtumizira  magulu  a 
aKasidi,  ndi  magulu  a aAramu,  ndi 
magulu  a aMoabu,  ndi  magulu  a ana 
a Amoni,  nawatumiza  pa  Yuda  kuli- 
ononga,  monga  mwa  mau  a Yehova 
adawanena  ndi  dzanja  la  atumiki 
ache  aneneri’wo.  3 Zedi  ichi  china- 
dzera  Yuda  mwa  lamulo  la  Yehova, 
kuwachotsa  pa  maso  pache,  chifukwa 
cha  zolakwa  za  Manase,  monga  mwa 
zonse  anazichita ; 4 ndiponso  chi- 

fukwa  cha  mwazi  wosachimwa  adau- 
khetsa  ; popeza  anadzaza  Yerusalemu 
ndi  mwazi  wosachimwa  ; ndipo  Ye- 
hova  sanafuna  kukhululukira.  5 Ma- 
chitidwe  ena  tsono  a Yoyakimu,  ndi 
zonse  anazichita,  sizilembedwa  kodi 
m’buku  la  machitidwe  a mafumu  a 
Yuda  ? 6 Nagona  Yoyakimu  ndi 

makolo  ache,  ndipo  Yoyakini  mwana 
wache  anakhala  mfumu  m’malo 
mwache.  7 Koma  mfumu  ya  Aigupto 
sinabwerezanso  kuturuka  m’dziko 
lache,  pakuti  mfumu  ya  Babulo  ida- 
landa  kuyambira  ku  mtsinje  wa  I 

Aigupto  kufikira  ku  mtsinje  Firate, 
ndilo  lonse  anali  nalo  mfumu  ya 
Aigupto. 

8 Yoyakini  anaii  wa  zaka  khumi 
mphambu  zisanu  ndi  zitatu  polowa 
iye  ufumu  wache,  nakhala  mfumu 
m’Yerusalemu  miyezi  itatu  ; ndi 
dzina  la  mache  ndiye  Nehusita  mwana 
wa  Elinatani  wa  ku  Yerusalemu. 
9 Nachita  iye  choipa  pa  maso  pa 
Yehova,  monga  umo  monse  adachita 
atate  wache.  10  Nthawi  ija  anyamata 
a Nebukadinezara  mfumu  ya  Babulo 
anakwerera  Yerusalemu,  naumangira 
mudzi’wo  misasa.  11  Nafika  Nebuka- 
dinezara  mfumu  ya  Babulo  ku  mudzi, 
ataumangira  misasa  anyamata  ache, 

12  ndipo  Yoyakini  mfumu  ya  Yuda 
anaturukira  kwa  mfumu  ya  Babulo, 
iye  ndi  mache,  ndi  anyamata  ache,  ndi 
akalonga  ache,  ndi  adindo  ache  ; 
mfumu  ya  Babulo  nimtenga  chaka  cha 
chisanu  ndi  chitatu  cha  ufumu  wache. 

13  Naturutsa  kuchotsa  komweko 
chuma  chonse  cha  nyumba  ya  Yehova, 
ndi  chuma  cha  nyumba  ya  mfumu, 
naduladula  zipangizo  zonse  za  golidi 
adazipanga  Solomo  mfumu  ya  Isra- 
yeli  m’kachisi  wa  Yehova,  monga 
Yehova  adanena.  14  Nachoka  nawo 
a m’Yerusalemu  onse,  ndi  akalonga 
onse,  ndi  ngwazi  zonse,  ndiwo  andende 
zikwi  khumi,  ndi  amisiri  onse,  ndi 
osula  onse  ; sanatsala  ndi  mmodzi 
yense,  koma  anthu  osauka  okha  okha 
a m’dziko.  15  Nachoka  naye  Yoya- 
kini  kumka  naye  ku  Babulo,  ndi  mache 
wa  mfumu,  ndi  akazi  a mfumu,  ndi 
adindo  ache,  ndi  omveka  a m’dziko ; 
anachoka  nawo  andende  ku  Yerusa- 
lemu  kumka  nawo  ku  Babulo.  1 6 Ndi 
anthu  a mphamvu  onse,  ndiwo  zikwi 
zisanu  ndi  ziwiri,  ndi  amisiri,  ndi 
osula  chikwi  chimodzi,  onsewo  acha- 
muna  oyenera  nkhondo,  omwewo 
mfumu  ya  Babulo  anadza  nawo 
andende  ku  Babulo.  17Ndipomfumu 
ya  Babulo  analonga  Mataniya  mbale 
wa  atate  wache  akhale  mfumu  m’malo 
mwache,  nasanduliza  dzina  lache 
likhale  Zedekiya. 

18  Zedekiya  anali  wa  zaka  makumi 
awiri  mphambu  chimodzi  polowa  ufu- 
mu  wache,  nakhala  mfumu  zaka  khu- 
rni  ndi  chimodzi  m’Yerusalemu  ; ndi 
dzina  la  mache  ndiye  Hamutala  mwana 
wa  Yeremiya  wa  ku  Libina.  19  Na- 
chita  iye  choipa  pa  maso  pa  Yehova, 
monga  mwa  zonse  adachita  Yoyakimu. 


20  Pakuti  mwa  mkwiyo  wa  Yehova 
zonse  zidachitika  m’Yerusalemu  ndi 
m’Yuda,  mpaka  adawataya  pa  maso 
pache  ; ndipo  Zedekiya  anapandukira 
mfumu  ya  Babulo. 

OC  Ndipo  kunali  chaka  cha  chi- 
sanu  ndi  chinai  cha  ufumu 
wache,  mwezi  wa  khumi,  tsiku  la 
khumi  la  mwezi,  Nebukadinezara 
mfumu  ya  Babulo,  iye  ndi  khamu 
lache  lonse  anadzera  Yerusalemu, 
naumangira  misasa,  naumangira  tima- 
linga  mouzinga.  2 Ndipo  mudzi’wo 
unazingidwa  ndi  timalinga  mpaka 
chaka  cha  khumi  ndi  chimodzi  cha 
mfumu  Zedekiya.  3 Tsiku  la  chisanu 
ndi  chinai  la  mwezi  wachinai  njala 
idakula  m’mudzi’mo,  panalibe  cha- 
kudya  kwa  anthu  a m’dziko’mo. 
4 Pamenepo  linga  la  mudzi’wo  lina- 
gamulidwa,  nathawira  ankhondo  onse 
usiku,  njira  ya  ku  chipata  cha  pakati 
pa  makoma  awiri,  iri  ku  munda  wa 
mfumu  ; aKasidi  tsono  anali  pa 
mudzi  pouzinga  ; nimuka  mfumu  pa 
njira  ya  ku  chidikha.  5 Koma  nkho- 
ndo  ya  aKasidi  inalondola  mfumu, 
niipeza  m’zidikha  za  Yeriko  ; koma 
nkhondo  yache  yonse  inambalalikira. 

6 Ndipo  anaigwira  mfumu,  nakwera 
nayo  kwa  mfumu  ya  Babulo  ku 
Ribila,  naweruza  mlandu  wache. 

7 Napha  ana  a Zedekiya  pa  maso 
pache,  namkolowola  Zedekiya  maso 
ache,  nammanga  ndi  maunyolo  a 
mkuwa,  namuka  naye  ku  Babulo. 

8 Ndipo  mwezi  wachisanu,  tsiku  la 
chisanu  ndi  chiwiri  la  mwezi’wo, 
ndicho  chaka  cha  khumi  mphambu 
chisanu  ndi  chinai  cha  mfumu  Nebu- 
kadinezara  mfumu  ya  Babulo,  Nebu- 
zaradana  mkuru  wa  olindirira,  ndiye 
mnyamata  wa  mfumu  ya  Babulo, 
anadza  ku  Yerusalemu,  9 natentha 
nyumba  ya  Yehova,  ndi  nyumba  ya 
mfumu,  ndi  nyumba  zonse  za  m’Yeru- 
salemu  ; ndi  nyumba  zonse  zazikuru 
anazitentha  ndi  moto.  10  Ndi  khamu 
lonse  la  aKasidi  linali  ndi  mkuru  <va 
olindirira  linagumula  linga  la  Yeru- 
salemu  louzinga.  11  Ndi  anthu  otsa- 
lira  m’mudzi,  ndi  opanduka  akuthawira 
kwa  mfumu  ya  Babulo,  ndi  aunyinji 
otsalira,  Nebuzaradana  mkuru  wa 
olindirira  anamuka  nawo  andende. 
1 2 Koma  mkuru  wa  olindirira  anasiya 
osaukadi  a m’dziko  akhale  osunga 
minda  ya  mpesa,  ndi  alimi.  13  Ndipo 
zoimiritsa  za  mkuwa  zinali  m’nyumba 

ya  Yehova,  ndi  maphaka  ache,  ndi 
thawale  la  mkuwa,  zinali  m’nyumba 
ya  Yehova,  aKasidi  anazityolatyola, 
natenga  mkuwa  wache  kumka  nawo 
ku  Babulo.  14  Nachotsanso  miphika, 
ndi  zoolera,  ndi  zozimira  nyali,  ndi 
zipande,  ndi  zipangizo  zonse  za  mkuwa 
zimene  anatumikira  nazo.  15  Ndi 
zoparira  moto,  ndi  mbale  zowazira  za 
golidi  yekhayekha,  ndi  za  siliva  yekha- 
yekha,  mkuru  wa  asilikari  anazicho- 
tsa.  16  Nsanamira  ziwiri,  thawale 
limodzi,  ndi  maphaka’wo  adazipangira 
nyumba  ya  Yehova  Solomo,  mkuwa 
wa  zipangizo  izi  zonse  sanakhoza 
kuyesa  kulemera  kwache.  17  Msi- 
nkhu  wache  wa  nsanamira  imodzi 
ndiwo  mikono  khumi  mphambu  isanu 
ndi  itatu,  ndi  pamwamba  pache  mutu 
wa  mkuwa  ; ndi  msinkhu  wache  wa 
mutu’wo  ndiwo  mikono  itatu,  ndi 
ukonde,  ndi  makangaza  pa  mutu 
pouzinga,  zonse  za  mkuwa  ; ndi 
nsanamira  inzache  inali  nazo  zomwezo 
pamodzi  ndi  ukonde.  1 8 Ndipo  mkuru 
wa  olindirira  anatenga  Seraya  wanse- 
mbe  wamkulu,  ndi  Zefaniya  wansembe 
wa  chiwiri,  ndi  olindira  pa  khomo 
atatu,  19  natenga  m’mudzi’mo  mdi- 
ndo  woikidwa  woyang’anira  ankho- 
ndo  ; ndi  anthu  asanu  a iwo  openya 
nkhope  ya  mfumu  opezeka  m’mu- 
dzi’mo  ; ndi  miembi,  kazembe  wa 
nkhondo  wolembera  anthu  a m’dziko  ; 
ndi  anthu  a m’dziko  makumi  asanu 
ndi  limodzi  opezeka  m’mudzi’mo. 

20  Ndipo  Nebuzaradana  mkuru  wa 
olindirira  anawatenga,  napita  nawo 
kwa  mfumu  ya  Babulo  ku  Ribila. 

21  Niwakantha  mfumu  ya  Babulo, 
niwaphera  ku  Ribila  m’dziko  la  Ha- 
mati.  Motero  anamuka  nawo  aYuda 
andende  kuwachotsa  m’dziko  lawo. 

22  Koma  kunena  za  anthu  otsalira 
m’dziko  la  Yuda,  amene  adawasiya 
Nebukadinezara  mfumu  ya  Babulo, 
iyeyu  anamuika  Gedaliya  mwana  wa 


Ahikamu  mwana  wa  Safani  akhale 
wowalamulira. 

23  Ndipo  pamene  anamva  akazembe 
onse  a makamu,  iwo  ndi  anthu  awo, 
kuti  mfumu  ya  Babulo  adaika  Geda- 
liya  wowalamulira,  anadza  kwa  Geda- 
liya  ku  Mizipa,  ndiwo  Ismayeli  mwana 
wa  Netaniya,  ndi  Yohanana  mwana 
wa  Kareya,  ndi  Seraya  mwana  wa 
Tanumeti  wa  ku  Netofa,  ndi  Yazaniya 
mwana  wa  mMakati,  iwo  ndi  anthu 
awo  omwe.  24  Nawalumbirira  Geda- 
liya  iwo  ndi  anthu  awo,  nanena  nawo, 
Musamaopa  anyamata  a aKasidi  ; 
khalani  m’dziko  ; tumikirani  mfumu 
ya  Babulo,  ndipo  kudzakukomerani. 
25  Koma  kunali  mwezi  wachisanu  ndi 
chiwiri  anadza  Ismayeli  mwana  wa 
Netaniya  mwana  wa  Elisama,  wa 
mbumba  ya  chifumu,  ndi  anthu  khumi 
pamodzi  naye,  nakantha  Gedaliya  ; 
nafa  iye,  ndi  aYuda,  ndi  aKasidi 
okhala  naye  ku  Mizipa.  26  Pamenepo 
ananyamuka  anthu  onse  ang’ono  ndi 
akuru,  ndi  akazembe  a makamu,  nadza 
ku  Aigupto  ; pakuti  anaopa  aKasidi. 

27  Ndipo  kunali  chaka  cha  makumi 
atatu  mphambu  zisanu  ndi  ziwiri  cha 
kumtenga  ndende  Yoyakini  mfumu  ya 
Yuda,  mwezi  wa  khumi  ndi  ziwiri, 
tsiku  la  makumi  awiri  mphambu 
asanu  ndi  awiri  la  mwezi,  Evili 
Merodaki  mfumu  ya  Babulo  anamu- 
weramutsa  mutu  wache  wa  Yoyakini 
mfumu  ya  Yuda  aturuke  m’kaidi, 
chaka  cholowa  iye  ufumu  wache  ; 
28  nakamba  naye  zokoma,  namkweza 
mpando  wache  wa  ulemu  upose 
mipando  ya  mafumu  anali  pamodzi 
naye  m’Babulo.  29  Nasintha  zobvala 
zache  za  m’kaidi,  namadya  iye 
mkate  pa  maso  pache  masiku  onse  a 
moyo  wache.  30  Ndi  kunena  za 
chakudya  chache,  panali  chakudya 
chosalekeza  chopatsidwa  kwa  iye  ndi 
mfumu,  tsiku  liri  lonse  gawo  lache, 
masiku  onse  a moyo  wache. 

ADAMU,  Seti,  Enosi,  2 Kenani, 
8 Mahalaheli,  Yaredi,  3 Enoki, 
Metusela,  Lameki,  4 Nowa,  Semu, 
Hamu,  ndi  Yafeti. 

5 Ana  a Yafeti  : Gomeri,  ndi  Ma- 
gogi,  ndi  Madai,  ndi  Yavani,  ndi  Tubala, 


ndi  Meseki,  ndi  Tirasi.  6 Ndi  ana  a 
Gomeri : Asikenazi,  Difati,  ndi  Togari- 
ma.  7 Ndi  ana  a Yavani  : Elisa,  ndi 
Tarisisa,  Kitimu,  ndi  Rodanimu. 

8 Ana  a Hamu  : Kusi,  ndi  Mizra- 
imu,  Puti,  ndi  Kanani.  9 Ndi  ana  a 

Kusi  : Seba,  ndi  Havila,  ndi  Sabita, 
ndi  Rama,  ndi  Sabteka.  Ndi  ana  a 
Rama : Seba,  ndi  Dedani.  10  Ndi 

Kusi  anabala  Nimrodi  ; iye  anayamba 
kukhala  wamphamvu  pa  dziko. 

11  Ndi  Mizraimu  anabala  aLudi,  ndi 
aAnami,  ndi  aLehabi,  ndi  aNaftuki, 

12  ndi  aPatrusi,  ndi  aKasluki,  (ku- 
mene  anafuma  aFilisti),  ndi  aKafitori. 

13  Ndi  Kanani  anabala  Zidoni  mwana 
wache  woyamba,  ndi  Heti,  14  ndi 
aYebusi,  ndi  aAmori,  ndi  aGirigasi, 

15  ndi  aHivi,  ndi  aAriki,  ndi  aSini, 

16  ndi  aArivadi,  ndi  aZemari,  ndi  aHa- 
mati. 

17  Ana  a Semu  : Elamu,  ndi  Asuri, 
ndi  Aripakisadi,  ndi  Ludi,  ndi  Aramu, 
ndi  Uzi,  ndi  Huli,  ndi  Geteri,  ndi 
Meseki.  18  Ndi  Aripakisadi  anabala 
Sela  ; ndi  Sela  anabala  Eberi.  19Ndi 
Eberi  anabala  ana  amuna  awiri,  dzina 
la  winayo  ndiye  Pelegi,  popeza  masiku 
ache  dziko  linagawanika ; ndi  dzina  la 
mbale  wache  ndiye  Yokitani.  20  Ndi- 
po  Yokitani  anabala  Almodadi,  ndi 
Selefi,  ndi  Hazaramaveti,  ndi  Yera ; 
21  ndi  Hadoramu,  ndi  Uzali,  ndi 
Dikila ; 22  ndi  Ebala,  ndi  Abimaeli, 
ndi  Seba,  23  ndi  Ofiri,  ndi  Havila,  ndi 
Yobabi.  Awa  onse  ndiwo  ana  a Yoki- 
tani. 

24  Semu,  Aripakisadi,  Sela;  25  Eberi, 
Pelegi,  Reu,  26  Serugi,  Nahori,  Tera ; 

27  Abramu,  (ndiye  Abrahamu). 

28  Ana  a Abrahamu  : Isake,  ndi 

Ismayeli. 

29  Mibadwo  yawo  ndi  awa  ; woya- 
mba  wa  Ismayeli  Nebayoti ; ndi  Kedara 
| ndi  Adibeli,  ndi  Mibisamu,  30  Misma, 

! ndi  Duma,  Masa,  31  Hadada,  ndi 
Tema,  Nafisi,  ndi  Kedema.  Awa  ndi 
ana  a Ismayeli. 

32  Ndi  anaaKeturamkazi  wamng’o- 
no  wa  Abrahamu  anabala  Zimiramu, 
ndi  Yokisani,  ndi  Medani,  ndi  Midiani, 
ndi  Isibaki,  ndi  Sua.  Ndi  ana  a Yoki- 
sani  : Seba,  ndi  Dedani.  33  Ndi  ana 
i a Midiani : Efa,  ndi  Eferi,  ndi  Hanoki, 

] ndi  Abida,  ndi  Elidaa.  Awa  onse 
■ ndiwo  ana  a Ketura. 

34  Ndipo  Abrahamu  anabala  Isake. 
Ana  a Isake  : Ezau,  ndi  Israyeli. 

35  Ana  a Ezau  : Elifazi,  Reneli,  ndi 

Yeuzi,  ndi  Yolamu,  ndi  Kora.  36  Ana 
a Elifazi : Teani,  ndi  Omara,  Zefi, 

ndi  Gatamu,  Kenazi,  ndi  Timna,  ndi 
Amaleki.  37  Ana  a Reueli  : Nahati, 

| Zera,  Sama,  ndi  Miza.  38  Ndi  ana  a 
Seiri : Lotani,  ndi  Sobala,  ndi  Zibeoni, 

ndi  Ana,  ndi  Disoni,  ndi  Ezeri,  ndi 
Disani.  39  Ndi  ana  a Lotani  : Hori, 
ndi  Homamu  ; ndipo  Timna  ndiye 
mlongo  wache  wa  Lotani.  40  Ana  a 
Sobala : Abiani,  ndi  Manahati,  ndi 
Ebala,  Sefi,  ndi  Oramu.  Ndi  ana  a 
Zibeoni  : Aiya  ndi  Ana.  41  Mwana 
wa  Ana  : Disoni.  Ndi  ana  a Disoni  : 
Hamirani,  ndi  Esibani,  ndi  Itrani,  ndi 
Kerani.  42  Ana  a Ezeri  : Bilani, 

ndi  Zavani,  ndi  Yakani.  Ana  a 
Disani  : Uzi,  ndi  Arani.  43  Mafumu 
tsono  akuchita  ufumu  m’dziko  la 
Edomu,  pakalibe  mfumu  wakuchita 
ufumu  pa  ana  a Israyeli,  ndiwo  Bela 
mwana  wa  Beori ; ndi  dzina  la  mudzi 
wache  ndilo  Dinaba.  44  Ndipo  anafa 
Bela  ; ndi  Yobabi  mwana  wa  Zera  wa 
ku  Bozra  anakhala  mfumu  m’malo 
mwache.  45  Namwalira  Yobabi  ; ndi 
Husamu  wa  ku  dziko  la  aTemani 
anakhala  mfumu  m’malo  mwache. 

46  Namwalira  Husamu  ; ndi  Hadada 
mwana  wa  Bedadi,  amene  anakantha 
Midiani  ku  thengo  la  Moabu,  ana- 
khala  mfumu  m’malo  mwache  ; ndi 
dzina  la  mudzi  wache  ndi  Aviti. 

47  Namwalira  Hadada  ; ndi  Samla 
wa  ku  Masereka  anakhala  mfumu 
m’malo  mwache.  48  Namwalira 
Samla  : ndi  Sauli  wa  ku  Rehoboti  ku 
nyanja  anakhala  mfumu  m’malo 
mwache.  49  Namwalira  Sauli  ; ndi 
Baalahanani  mwana  wa  Akiboro 
anakhala  mfumu  m’malo  mwache. 
50  Namwalira  Baalahanani  ; ndi 
Hadada  anakhala  mfumu  m’malo 
mwache ; ndipo  dzina  la  mudzi 
wache  ndi  Pai ; ndi  dzina  la  mkazi 
wache  ndiye  Mehetabele  mwana 
wamkazi  wa  Matradi  mwana  wamkazi 
waMezahabu.  51  Namwalira  Hadada. 
Ndipo  mafumu  a Edomu  ndiwo  mfumu 
Timna,  mfumu  Aliya,  mfumu  Yeteti ; 
52  mfumu  Oholibama,  mfumu  Ela, 
mfumu  Pimoni ; 53  mfumu  Kenazi, 
mfumu  Temani,  mfumu  Mizibara ; 
54  mfumu  Magadieli,  mfumu  Iramu. 
Awa  ndi  mafumu  a Edomu. 

2Ana  a Israyeli  ndi  awa  : Rubeni, 
Simeoni,  Levi,  ndi  Yuda,  Isakara, 
ndi  Zebuluni,  2 Dani,  Yosefe,  ndi 
Benjamini,  Nafitali,  Gadi,  ndi  Aseri. 

3 Ana  a Yuda  ndiwo  Eri,  ndi  Onani, 
ndi  Sela  ; Batisua  mKanani  anamba- 
lira  atatu  amenewa.  Koma  Eri 
mwana  woyamba  wa  Yuda  anali 
woipa  pa  maso  pa  Yehova,  ndi  Iye 
anamupha.  4 Ndi  Tamari  mpongozi 

wache  anambalira  Perezi  ndi  Zera. 
Ana  amuna  onse  a Yuda  ndiwo  asanu. 

5 Ana  a Perezi  : Hezironi,  ndi  Hamuli. 

6 Ndi  ana  a Zera  : Zimri,  ndi  Etani, 
ndi  Hemani,  ndi  Kalikoli,  ndi  Dara  ; 
onse  pamodzi  ndi  asanu.  7 Ndi  ana 
a Karrni  : Akari  wobvuta  Israyeli’yo, 
amene  analakwira  choperekedwa  chi- 
perekere’cho.  8 Ndi  mwana  wa  Etani : 
Azariya.  9 Ndi  ana  a Hezironi  ana- 
mbadwira’wo  : Yerameli,  ndi  Ramu, 
ndi  Kelubai.  10  Ndi  Ramu  anabala 
Aminadabu  ; ndi  Aminadabu  anabala 
Nasoni  kalonga  wa  ana  a Yuda ; 
11  ndi  Nasoni  anabala  Salima,  ndi 
Salima  anabala  Boazi,  12  ndi  Boazi 
anabala  Obedi,  ndi  Obedi  anabala  Yese, 
13  ndi  Yese  anabala  mwana  wache 
wamwamuna  woyamba  Eliabu,  ndi 
Abinadabu  wachiwiri,  ndi  Simeya 
wachitatu,  14  Netaneli  wachinai, 
Radai  wachisanu,  15  Ozemu  wachi- 
sanu  ndi  chimodzi,  Davide  wachisanu 
ndi  chiwiri  ; 1 S ndi  alongo  awo  ndiwo 
Zeruya  ndi  Abigaili.  Ndi  ana  a 
Zeruya  : Abisai,  ndi  Yoabu,  ndi  Asa- 
heli  ; atatu.  17  Ndi  Abigaili  anabala 
Amasa  ; ndi  atate  wa  Amasa  ndiye 
Yeteri  mlsmayeli.  18  Ndi  Kalebi 
mwana  wa  Hezroni  anabala  ana  ndi 
Azuba  mkazi  wache,  ndi  Yerioti  ; 
ndipo  ana  ache  ndiwo  Yeseri,  ndi 
Sobabu,  ndi  Aridoni.  19  Namwalira 
Azuba,  ndi  Kalebi  anadzitengera 
Efrati,  amene  anambalira  Huri. 
20  Ndi  Huri  anabala  Uri,  ndi  Uri  ana- 
bala  Bezaleli.  21  Ndipo  pambuyo 
pache  Hezroni  analowa  kwa  mwana 
wamkazi  wa  Makiri  atate  wa  Gileadi, 
amene  anamtenga  akhale  mkazi  wa- 
che,  pokhala  wa  zaka  makumi  asanu 
ndi  limodzi  mwamuna’yo ; ndipo 
mkazi’yo  anambalira  Segubu.  22  Ndi 
Segubu  anabala  Yairi,  amene  anali 
nayo  midzi  makumi  awiri  mphambu 
itatu  m’dziko  la  Gileadi.  23  Ndi 
Gesuri  ndi  Aramu  analanda  midzi  ya 
Yairi,  pamodzi  ndi  Kenati  ndi  miraga 
yache  ; ndiyo  midzi  makumi  asanu 
ndi  limodzi.  Iwo  onse  ndiwo  ana  a 
Makiri  atate  wa  Gileadi.  24  Ndipo 
atafa  Hezroni  m’Kalebi  Efrata,  Abiya 
mkazi  wa  Hezroni  anambalira  Asini 
atate  wa  Tekoa.  25  Ndi  ana  a Yera- 
meii  mwana  woyamba  wa  Hezroni 
ndiwo  : woyamba  Ramu,  ndi  Buna, 
ndi  Oreni,  ndi  Ozemu,  ndi  Ahiya. 
26  Ndipo  Yerameli  anali  naye  mkazi 
wina  dzina  lache  ndiye  Atara,  ndiye 


mache  wa  Onamu.  27  Ndipo  ana  a 
Ramu  rnwana  woyamba  wa  Yerameli 
ndiwo  Maazi,  ndi  Yamini,  ndi  Ekeri. 
28  Ndi  ana  a Onamu  ndiwo  Samai, 
ndi  Yada  ; ndi  ana  a Samai  : Nadabu, 
ndi  Abisuri.  29  Ndipo  dzina  la  mkazi 
wa  Abisuri  ndiye  Abihaili  ; ndipo 
anambalira  Abani,  ndi  Molidi.  30  Ndi 
ana  a Nadabu  : Seledi  ndi  Apaimu  ; 
koma  Seledi  anamwalira  wopanda  ana. 
31  Ndi  mwana  wa  Apiamu  : Isi.  Ndi 
mwana  wa  Isi  : Sesani.  Ndi  mwana 
wa  Sesani : Alai.  32  Ndi  ana  a Yada 
mbali  wa  Samai : Yeteri,  ndi  Yona- 
tani ; namwalira  Yeteri  wopanda  ana. 

33  Ndi  ana  a Yonatani  : Peleti, 

ndi  Zaza.  Ndiwo  ana  a Yeremeli. 

34  Ndipo  Sesani  analibe  ana  amuna, 

koma  ana  akazi.  Ndi  Sesani  anali 
naye  mnyamata  mAigupto  dzina  lache 
ndiye  Yara.  35  Ndipo  Sesani  ana- 
mpatsa  Yara  mnyamata  wache  mwana 
wache  wamkazi  akhale  mkazi  wache, 
ndipo  anambalira  Atai.  36  Ndipo 
Atai  anabala  Natani,  ndi  Natani  ana- 
bala  Zabadi,  37  ndi  Zabadi  anabala 
Efilali,  ndi  Efilali  anabala  Obedi, 
38  ndi  Obedi  anabala  Yehu,  ndi  Yehu 
anabala  Azariya,  39  ndi  Azariya  ana- 
bala  Helezi,  ndi  Helezi  anabala 
Eleasa,  40  ndi  Eleasa  anabala  Sismai, 
ndi  Sismai  anabala  Salumu,  41  ndi 
Salumu  anabala  Yekamiya,  ndi  Yeka- 
miya  anabala  Elisama.  42  Ndi  ana  a 
Kalebi  mbale  wa  Yerameli  ndiwo  Mesa 
mwana  wache  woyamba,  ndiye  atate 
wa  Zifi  ; ndi  ana  a Maresa  atate  wa 
Hebroni.  43  Ndi  ana  a Hebroni  : 
Kora,  pdi  Tapuwa,  ndi  Rekemu,  ndi 
Sema.  44  Ndi  Sema  anabala  Rahamu 
atate  wa  Yorikeamu,  ndi  Rekemu 
anabala  Samai.  45  Ndi  mwana  wa 
Samai  ndiye  Maoni ; ndipo  Maoni  ndiye 
atate  wa  Betizuri.  46  Ndi  Efa  mkazi 
wamng’ono  wa  Kalebi  anabala  Harani, 
ndi  Moza,  ndi  Gazezi  ; ndi  Harani  ana- 
bala  Gazezi.  47  Ndi  ana  a Yadai  : 
Regemu,  ndi  Yotamu,  ndi  Gesani,  ndi 
Peleti;  ndi  Efa,  ndi  Safa.  48  Maka 
mkazi  wamng’ono  wa  Kalebi  anabala 
Seberi,  ndi  Tirana.  49  Iyeyu  ana- 
balanso  Safa  atate  wa  Madimana, 
Seva  atate  wa  Makibena,  ndi  atate  wa 
Gibeya ; ndi  mwana  wamkazi  wa 
Kalebi  ndiye  Akisa.  50  Ana  a 
Kalebi  ndi  awa  : mwana  wa  Huri, 

mwana  woyamba  wa  Efrata,  Sobali 
atate  wa  Kiriati  Yearimu,  51  Salma 
atate  wa  Betile'nemu,  Harefi  atate  wa 

Betigaderi.  52  Ndipo  Sobali  atate 
wa  Kiriati-Yearimu  anali  ndi  ana  : 
Haroe,  ndi  Hazi  Hamenukoti.  53  Ndi 
mabanjaa  Kiriati-Yearimu  : altiri,  ndi 
aPuti,  ndi  aSumati,  ndi  aMisriai  ; 
aForati  ndi  aEstaoli  anafuma  kwa 
iwowa.  54  Ana  a Salma : Betile- 

hemu,  ndi  aNetofati,  Atroti  Beti 
Yoabu,  ndi  Hazi  Hamanahati,  ndi 
aZori.  55  Ndi  mabanja  a alembi 
okhala  ku  Yabezi  : aTirati,  aSimeati, 
aSukati.  Iwo  ndiwo  aKeni  ofuma 
ku  Hamati,  kholo  la  nyumba  ya  Re- 
kabu. 

3Ana  a Davide  tsono  ombadwira 
ku  Hebroni : woyamba  Amnoni 
wa  Ahinoamu  wa  ku  Yezreeli,  wachi- 
wiri  Danieli  wa  Abigaili  wa  ku  Kari- 
meli,  2 wachitatu  Abisalomu  mwana 
wa  Maaka  mwana  wamkazi  wa  Tali- 
mai  mfumu  ya  Gesuri,  wachinai 
Adoniya  mwana  wa  Hagiti,  3 wachi- 
i sanu  Sefatiya  wa  Abitali,  wachisanu 
ndi  chimodzi  Itreamu  wa  mkazi  wache 
Egila.  4 Anambadwira  asanu  ndi 
mmodzi  m’Hebroni ; ndi  pomwepo 
! anakhala  mfumu  zaka  zisanu  ndi 
ziwiri,  ndi  miyezi  isanu  ndi  iwiri  ; 
ndi  m’Yerusalemu  anakhala  mfumu 
zaka  makumi  atatu  mphambu  zitatu. 
5 Ndipo  ombadwira  m’Yerusalemu  ndi 
awa  : Simeya,  ndi  Sobabu,  ndi  Natani, 
ndi  Solomo,  anai  a Batisuwa  mwana 
wamkazi  wa  Amieli  ; 6 ndi  Ibara, 

ndi  Elisama,  ndi  Elifeleti,  7 ndi  Noga, 

I ndi  Nefegi,  ndi  Yafiya,  8 ndi  Elisama, 
ndi  Eliada,  ndi  Elifeleti  asanu  ndi 
! anai.  9 Onsewa  ndiwo  ana  a Davide, 
i pamodzi  ndi  ana  a akazi  ang’ono  ; 
i ndipo  Tamara  ndiye  mlongo  wawo. 
I 10  Ndipo  mwana  wa  Solomo  ndiye 
Rehabiamu,  Abiya  mwana  wache, 
Asa  mwana  wache,  Yehosafati  mwana 
wache,  11  Yoramu  mwana  wache, 
Ahaziya  mwana  wache,  Yoasi  mwana 
wache,  12  Amaziya  mwana  wache, 
Azariya  mwana  wache,  Yotamu  mwa- 
na  wache,  13  Ahazi  mwana  wache, 
Hezekiya  mwana  wache,  Manase  mwa- 
na  wache,  14  Amoni  mwana  wache, 
Yosiya  mwana  wache.  15  Ndi  ana  a 
Yosiya  : woyamba  Yohanana,  wachi- 
wiri  Yehoyakimu,  wachitatu  Zedekiya, 
wachinai  Salumu.  16  Ndi  ana  a Ye- 
hoyakimu  : Yekoniya  mwana  wache, 
Zedekiya  mwana  wache.  17  Ndi 
mwana  wa  Yekoniya  : Asiri,  Sealitiyeli 
mwana  wache,  18  ndi  Malikiramu, 
ndi  Pedaya,  ndi  Senazara,  Yekamiya, 


Hosama,  Nedabiya.  19  Ndi  ana  a 
Pedaya  : Zerubabeli,  ndi  Simei  ; ndi 
ana  a Zerubabeli  : Mesulamu,  ndi 
Hananiya ; ndipo  Selomiti  ndiye 
mlongo  wawo,  20  ndi  Hasuba,  ndi 
Oheli,  ndi  Berekiya,  ndi  Hasadiya,  ndi 
Yusabi-hesedi ; asanu.  21  Ndi  ana  a 
Hananiya  : Pelatiya,  ndi  Yesaya,  ana 
a Refaya,  ana  a Arinani,  ana  a Oba- 
diya,  ana  a Sekaniya.  22  Ndi  mwana 
wa  Sekaniya  : Semaya  ; ndi  ana  a 

Semaya : Hatusi,  ndi  Igali,  ndi 

Bariya,  ndi  Neariya,  ndi  Safati  ; asanu 
ndi  mmodzi.  23  Ndi  ana  a Neariya  : 
Eliunai,  ndi  Hizikiya,  ndi  Azrikamu, 
atatu.  24  Ndi  ana  a Eliunai  : Hoda- 
via,  ndi  Eliasibu,  ndi  Pelaya,  ndi 
Akubu,  ndi  Yohanana,  ndi  Delaya, 
ndi  Anani,  asanu  ndi  awiri. 

4Ana  a Yuda  : Perezi,  Hezroni, 
ndi  Karmi,  ndi  Huri,  ndi  Sobala. 
2 Ndipo  Reaya  mwana  wa  Sobala 
anabala  Yahati  ; ndi  Yahati  anabala 
Ahumai,  ndi  Lahadi.  Iwo  ndiwo 
mabanja  a aZorati.  3 Iwo  ndiwo  a 
atate  wa  Etamu  : Yezreeli,  ndi  Isma, 
ndi  Idibasi  ; ndipo  dzina  la  mlongo 
wawo  ndiye  Hazeleleponi,  4 ndi  Penueli 
atate  wa  Gedoro,  ndi  Ezeri  atate  wa 
Husa.  Awa  ndi  ana  a Huri  woyamba 
wa  Efrata  atate  wa  Betelehemu. 
5 Ndipo  Asuri  atate  wa  Tekowa  anali 
nawo  akazi  awiri  : Hela,  ndi  Naara. 
6 Ndi  Naara  anambalira  Ahuzamu, 
ndi  Heferi,  ndi  Temeni,  ndi  Hahastari. 
Iwo  ndiwo  ana  a Naara.  7 Ndi  ana  a 
Hela  ndiwo  Zereti,  Izara,  ndi  Etinani. 
8 Ndipo  Hakozi  anabaia  Anubu,  ndi 
Zobeba,  ndi  mabanja  a Ahareli  mwana 
wa  Harumu.  9 Ndipo  Yabezi  anale- 
mekezedwa  koposa.  abale  ache  ; ndi 
mache  anamucha  dzina  lache  Yabezi, 
ndi  kuti,  Popeza  ndambala  mwa 
ululu.  10  Ndipo  Yabezi  anaitana  kwa 
Mulungu  wa  Israyeli,  ndi  kuti,  Mundi- 
dalitse  ndithu,  ndi  kukulitsa  malire 
anga  ; ndi  dzanja  lanu  likhale  ndi  ine, 
nimundisunge,  kuti  choipa  chisandi- 
bvute.  Ndipo  Mulungu  anafikitsa  cho- 
pempha  iye.  11  Ndipo  Kelubu  mbale 
wa  Sua  anabala  Mehiri,  ndiye  atate 
wa  Esitoni.  12  Ndi  Esitoni  anabala 
Betirafa,  ndi  Paseya,  ndi  Tehina  atate 
wa  Irinahasi.  Awa  ndi  anthu  a Reka. 
13  Ndi  ana  a Kenazi  : Otiniyeli,  ndi 
Seraya ; ndi  mwana  wa  Otiniyeli  : 
Hatati.  14  Ndipo  Meonotai  anabala 
Ofra ; ndi  Seraya  anabala  Yoabu 
atate  wa  Geharasimu  ; popeza  iwo 

ndiwo  amisiri.  15  Ndi  ana  a Kalebi 
mwana  wa  Yefune  : Iru,  Ela,  ndi 

Naamu  ; ndi  ana  a Ela,  ndi  Kenazi. 
16  Ndi  ana  a Yehaleleli  : Zifi,  ndi 

Zifa,  Tiriya,  ndi  Asareli.  17  Ndi  ana 
a Ezra  : Yeteri,  ndi  Meredi,  ndi  Eferi, 
ndi  Yaloni  ; ndipo  anabala  Miriamu, 
ndi  Samai,  ndi  Isba  atate  wa  Esite- 
mowa.  18  Ndi  mkazi  wache  mYuda 
anabala  Yeredi  atate  wa  Gedoro,  ndi 
Heberi  atate  wa  Soko,  ndi  Yekutiyeli 
atate  wa  Zanowa.  Ndipo  awa  ndi 
ana  a Bitiya  mwana  wamkazi  wa 
Farao,  amene  Meredi  anamtenga. 
19  Ndi  ana  a mkazi  wa  Hodiya, 
mlongo  wache  wa  Nahamu,  ndiwo 
atate  a Kula  mGarimi  ndi  Esitemowa 
mMaaka.  20  Ndi  ana  a Simoni  : 
Amnoni,  ndi  Rina,  Benehanana,  ndi 
Tiloni.  Ndi  ana  a Isi  : Zoheti,  ndi 
Benzoheti.  21  Ana  a Sela  mwana  wa 
Yuda  : Eri  atate  wa  Leka,  ndi  Laada 
atate  wa  Maresa,  ndi  mabanja  a 
nyumba  ya  iwo  oomba  bafuta  wa 
thonje  losansitsa  a nyumba  ya  Asi- 
beya,  22  ndi  Yokimu,  ndi  amuna 
a Kozeba,  ndi  Yoasi,  ndi  Sarafa 
wolamulira  m’Moabu,  ndi  Yasubile- 
hemu  ; koma  mau  awa  ndiwo  a kale 
lomwe.  23  Iwo  ndiwo  oumba  mbiya, 
ndi  okhala  m’Netaimu,  ndi  m’Ge- 
dera  ; anakhala  komweko  ndi  mfumu 
m’nchito  yache. 

24  Ana  a Simeoni : Nemueli,  ndi 
Yamini,  Yaribi,  Zera,  Sauli,  25  Sa- 
lumu  mwana  wache,  Mibsamu  mwana 
wache,  Misma  mwana  wache.  26  Ndi 
ana  a Misma  : Hamueli  mwana  wache, 
Zakuri  mwana  wache,  Simei  mwa- 
na  wache.  27  Ndipo  Simei  anali 
nawo  ana  amuna  khumi  mphambu 
asanu  ndi  mmodzi,  ndi  ana  akazi 
asanu  ndi  mmodzi  ; koma  abale  ache 
analibe  ana  ambiri,  ndi  banja  lawo 
lonse  silinachurukitsa  ngati  ana  a 
Yuda.  28  Ndipo  anakhala  ku  Beere- 
seba,  ndi  Molada,  ndi  Hazarasuala, 
29  ndi  ku  Bila,  ndi  ku  Ezemu,  ndi 
ku  Toladi,  30  ndi  ku  Betueli,  ndi 
ku  Horima,  ndi  ku  Zikilagi,  31  ndi 
ku  Betimarikaboti,  ndi  ku  Hazarasu- 
simu,  ndi  ku  Betibiri,  ndi  ku  Saraimu. 
Iyi  ndi  midzi  yawo,  mpaka  ufumu 
wa  Davide,  pamodzi  ndi  miraga  yawo. 

32  Etamu,  ndi  Aini,  Rimoni,  ndi 
Tokeni,  ndi  Asani,  midzi  isanu  ; 

33  ndi  miraga  yawo  yonse  pozungulira 
pache  pa  midzi  yomweyi  mpaka 
Baala.  Apo  ndi  pokhala  pawo,  ndipo 


ali  nawo  mawerengedwe  a maina 
awo.  34  Ndi  Mesobabu,  ndi  Yamleki, 
ndi  Yosa  mwana  wa  Amaziya,  35  ndi 
Yoeli,  ndi  Yehu  mwana  wa  Yosibiya, 
mwana  wa  Seraya,  mwana  wa  Asieli  ; 
36  ndi  Eliunai,  ndi  Yaakoba,  ndi 
Yesohaya,  ndi  Asaya,  ndi  Adieli,  ndi 
Yesimieli,  ndi  Benaya,  37  ndi  Ziza 
mwana  wa  Sifi,  mwana  wa  Aloni, 
mwana  wa  Yedaya,  mwana  wa  Simri, 
mwana  wa  Semaya  ; 38  awa  ochedwa 
maina  ndiwo  akalonga  m’mabanja 
awo,  ndi  nyumba  za  makolo  awo 
zinachuruka  kwambiri.  39  Ndipo  ana- 
muka  mpaka  polowera  ku  Gedoro 
ku  m’mawa  kwa  chigwa,  kufunafu- 
na  podyetsa  zoweta  zawo.  40  Ndipo 
anapeza  podyetsa  ponenepetsa  ndi 
pabwino,  ndipo  dziko’li  ndi  la  chi- 
tando  ndi  lodikha  ndi  losungika’mo, 
pakuti  okhala’ko  kale  ndiwo  a 
Hamu.  41  Iwo  tsono  olembedwa  ma- 
ina  anadza  masiku  a Hezekiya  mfumu 
ya  Yuda,  nakantha  mahema  awo  ndi 
zokhala’mo  zawo,  naziononga  konse 
mpaka  lero,  nakhala  m’malo  mwawo  ; 
popeza  panali  podyetsa  zoweta  zawo 
pamenepo.  42  Ndipo  ena  a iwowa  a 
ana  a Simeoni,  amuna  mazana  asanu, 
anamka  ku  phiri  la  Seiri  ; akuwatso- 
golera  ndiwo  Pelatiya,  ndi  Neariya, 
ndi  Refaya,  ndi  Uzieli  ; ana  a Isi. 
43  Nakantha  otsala  a aAmaleki 
adapulumuka’wo,  nakhala  komweko 
mpaka  lero  lino. 

5Ndipo  ana  a Rubeni  mwana 
woyamba  wa  Israyeli,  (pakuti  ndi- 
ye  mwana  woyamba  ; koma  popeza 
anaipsa  kama  wa  atate  wache  ukulu 
wache  unapatsidwa  kwa  ana  a Yosefe 
mwana  wa  Israyeli,  koma  m’buku  la 
chibadwidwe  asayesedwe  monga  mwa 
ukulu  wache.  2 Pakuti  Yuda  ana- 
kula  mphamvu  mwa  abale  ache,  ndi 
mtsogoleri  anafuma  kwa  iyeyu,  koma 
ukulu  ngwa  Yosefe) ; 3 ana  a Rubeni 
mwana  woyamba  wa  Israyeli  : Ha- 
noki,  ndi  Palu,  Hezroni,  ndi  Karmi. 
4 Ana  a Yoeli : Semaya  mwana  wache, 
Gogi  mwana  wache,  Simei  mwana 
wache,  5 Mika  mwana  wache,  Reaya 
mwana  wache,  Baala  mwana  wache, 
6 Beera  mwana  wache,  amene  Tiglati 
Pilneseri  wa  ku  Asuri  anamtenga 
ndende  ; ndiye  kalonga  wa  a Rubeni. 
7 Ndi  abale  ache  monga  mwa  mabanja 
awo,  powerenga  chibadwidwe  cha 
mibadwo  yawo  : akuru  ndiwo  Yeyeli, 
ndi  Zekariya,  8 ndi  Bela  mwana  wa 

Azazi,  mwana  wa  Sema,  mwana  wa 
Yoeli,  wokhala  ku  Aroeri,  ndi  kufi- 
kira  ku  Nebo  ndi  Baala-meoni  ; 9 ndi 
ku  m’mawa  anakhala  mpaka  polowera 
ku  chipululu  kuyambira  mtsinje  wa 
Firate  ; pakuti  zoweta  zawo  zina- 
churuka  m’dziko  la  Gileadi.  10  Ndipo 
masiku  a Sauli  anagwirana  nkhondo 
ndi  aHagiri,  amene  adagwa  ndi  dzanja 
lawo  ; ndipo  anakhala  m’mahema 
mwawo  ku  m’mawa  konse  kwa 
Gileadi. 

11  Ndi  ana  a Gadi  anakhala  pandu- 
nji  pawo  m’dziko  la  Basana  mpaka 
Saleka  : 12  Yoeli  mkuru  wawo,  ndi 
Safamu  wachiwiri,  ndi  Yanai,  ndi 
Safati  m’Basana ; 13  ndi  abale 

awo  a nyumba  za  makolo  awo  : 
Mikaeli,  ndi  Mesulamu,  ndi  Seba,  ndi 
Yorai,  ndi  Yakani,  ndi  Ziya,  ndi  Eberi  ; 
asanu  ndi  awiri.  14  Awa  ndi  ana  a 
Abihaili,  mwana  wa  Huri,  mwana  wa 
Yarowa,  mwana  wa  Gileadi,  mwanawa 
Mikaeli,  mwana  wa  Yesisai,  mwana 
wa  Yado,  mwana  wa  Buzi,  15  Ahi 
mwana  wa  Abdieli,  mwana  wa  Guni, 
ndiye  mkulu  wa  nyumba  za  makolo 
awo.  16  Ndipo  anakhala  m’Gileadi 
m’Basana,  ndi  m’midzi  yache,  ndi 
podyetsa  pache  ponse  pa  Saroni,  mpaka 
malire  awo.  17  Onsewo  anawerenge- 
dwa  monga  mwa  mabuku  a chibadwi- 
dwe  chawo,  masiku  a Yotamu  mfumu 
ya  Yuda,  ndi  m’masiku  a Yerobiamu 
mfumu  ya  Israyeli. 

18  Ana  a Rubeni,  ndi  a Gadi,  ndi 
limodzi  la  magawo  awiri  a pfuko  la 
Manase,  ngwazi,  amuna  akugwira 
chikopa  ndi  lupanga,  ndi  kuponya 
mibvi,  ozerewera  nkhondo,  ndiwo 
zikwi  makumi  anai  mphambu  zinai 
mphambu  mazana  asanu  ndi  awiri 
kudza  makumi  asanu  ndi  limodzi 
akuturuka  ku  nkhondo.  19  Ndipo 
anagwirana  nkhondo  ndi  aHagari, 
ndi  Yeturi,  ndi  Nafisi,  ndi  Nodabu. 
20  Ndipo  anathandizidwa  polimbana 
nawo  ; ndi  aHagari  anaperekedwa 
m’dzanja  lawo,  ndi  onse  anali  nawo  ; 
pakuti  anapfuulira  kwa  Mulungu 
pomenyana  nawo,  ndipo  anapembe- 
dzeka  nawo,  popeza  anamkhulupi- 
rira  Iye.  21  Ndipo  analanda  zoweta 
zawo,  ngamira  zawo  zikwi  makumi 
asanu,  ndi  nkhosa  zikwi  mazana  awiri 
ndi  makumi  asanu,  ndi  aburu  zikwi 
ziwiri,  ndi  amuna  zikwi  zana  limodzi. 
22  Pakuti  adagwa,  nafa  ambiri,  popeza 
nkhondo’yi  nja  Mulungu.  Ndipo  ana- 
N 


khala  m’malo  mwawo  mpaka  anate- 
ngedwa  ndende. 

23  Ndi  ana  a limodzi  la  magawo 
awiri  a pfuko  la  Manase  anakhala 
m’dziko  ; anachuruka  kuyambira 
Basana  kufikira  Baala  Herimoni,  ndi 
Seniri,  ndi  phiri  la  Herimoni.  24  Ndipo 
akuru  a nyumba  za  makolo  awo  ndi 
awa : Eferi,  ndi  Isi,  ndi  Elieli,  ndi 

Azrieli,  ndi  Yeremiya,  ndi  Hodaviya, 
ndi  Yadieli,  anthu  a mphamvu  ndithu, 
anthu  omveka,  akulu  a nyumba  za 
makolo  awo.  25  Koma  analakwira 
Mulungu  wa  makolo  awo,  nachita  chi- 
gololo,  ndi  kutsata  milungu  ya  mitundu 
ya  anthu  a m’dziko,  amene  Mulungu 
adaononga  pa  maso  pawo.  26  Ndipo 
Mulungu  wa  Israyeli  anautsa  mzimu 
wa  Puli  mfumu  ya  Asuri,  ndi  mzimu 
wa  Tigilati  Pilneseri  mfumu  ya  Asuri, 
ndiye  anawatenga  ndende ; ndiwo 
aRubeni,  ndi  aGadi,  ndi  pfuko  la 
Manase  logawika  pakati,  nafika  nawo 
ku  Hala,  ndi  Habori,  ndi  Hara  ndi  ku 
mtsinje  wa  Gozani,  mpaka  lero  lino. 

6Ana  a Levi  : Gerisomu,  Kohati, 
ndi  Merari.  2 Ndi  ana  a Kohati  : 
Amramu,  Izara,  ndi  Hebroni,  ndi 
Uzieli.  3 Ndi  ana  a Amramu  : Aroni, 
ndi  Mose,  ndi  Miriamu.  Ndi  ana  a 
Aroni  : Nadabu,  ndi  Abihu,  Eleazara, 
ndi  Itamara.  4 Eleazara  anabala 
Pinehasi,  Pinehasi  anabala  Abisua, 
5 ndi  Abisua  anabala  Buki,  ndi  Buki 
anabala  Uzi,  6 ndi  Uzi  anabala  Zera- 
hiya,  ndi  Zerahiya  anabala  Merayoti, 
7 Merayoti  anabala  Amariya,  ndi 
Amariya  anabala  Ahitubu,  8 ndi 
Ahitubu  anabala  Zadoki,  ndi  Zadoki 
anabala  Ahimaazi,  9 ndi  Ahimaazi 
anabala  Azariya,  ndi  Azariya  anabala 
Yohanani,  10  ndi  Yohanani  anabala 
Azariya  (ndiye  amene  anachita  nchito 
ya  nsembe  m’nyumba  anaimanga 
Solomo  m’Yerusalemu),  11  ndi  Aza- 
riya  anabala  Amariya,  ndi  Amariya 
anabala  Ahitubu,  1 2 ndi  Ahitubu  ana- 
bala  Zadoki,  ndi  Zadoki  anabala 
Salumu,  13  ndi  Salumu  anabala 
Hilikiya,  ndi  Hilikiya  anabala  Azariya, 
14  ndi  Azariya  anabala  Seraya,  ndi 
Seraya  anabala  Yehozadaki,  15  ndi 
Yehozadaki  analowa  undende  muja 
Yehova  anatenga  ndende  Yuda  ndi 
Yerusalemu  ndi  dzanja  la  Nebukadi- 
nezara. 

16  Ana  a Levi:  Gerisomu,  Kohati, 
ndi  Merari.  17  Ndipo  maina  a ana  a 
Gerisomu  ndi  awa : Libni,  ndi  Simei. 

18  Ndipo  ana  a Kohati  ndiwo  Amramu, 
ndi  Izara,  ndi  Hebroni,  ndi  Uzieli. 

19  Ana  a Merari  : Mali  ndi  Musi. 

Ndi  mabanja  a aLevi  monga  mwa 
nyumba  za  makolo  awo  ndi  awa. 

20  Wa  Gerisomu  : Libni  mwana  wa- 
che,  Yahati  mwana  wache,  Zina 
mwana  wache,  21  Yowa  mwana 
wache,  Ido  mwana  wache,  Zera  mwana 
wache,  Yeaterai  mwana  wache. 
22  Ana  a Kohati  : Aminadabu  mwana 
wache,  Kora  mwana  wache,  Asiri 
mwana  wache,  23  Elikana  mwana 
wache,  ndi  Ebiasafu  mwana  wache, 
ndi  Asiri  mwana  wache,  24  Tahati 
mwana  wache,  Urieli  mwana  wache, 
Uziya  mwana  wache,  ndi  Sauli  mwana 
wache.  25  Ndi  ana  a Elikana  : 
Amasai,  ndi  Ahimoti.  26  Elikana  : 
ana  a Elikana  Zofai  mwana  wache, 
ndi  Nahati  mwana  wache,  27  Eliabu 
mwana  wache,  Yerohamu  mwana 
wache,  Elikana  mwana  wache.  28  Ndi 
ana  a Samueli  : woyamba  Yoeli,  ndi 
wachiwiri  Abiya.  29  Ana  a Merari  : 
Mali,  Libni  mwana  wache,  Simei 
mwana  wache,  Uza  mwana  wache, 
30  Simeya  mwana  wache,  Hagiya 
mwana  wache,  Asaya  mwana  wache. 

31  Ndipo  iwo  aja  Davide  anawaimi- 
ka  a udindo  wa  nyimbo  m’nyumba  ya 
Yehova,  litafikira  kupumula  likasa’lo, 
ndi  awa.  32  Ndipo  anatumikira  ndi 
kuyimba  pa  khomo  pa  kachisi  wa 
chihema  chokomanako  mpaka  Solomo 
adamanga  nyumba  ya  Yehova  m’Yeru- 
salemu,  naimirira  m’utumiki  wawo 
monga  mwa  malongosoledwe  awo. 
33  Ndipo  oimirira’wo,  ndi  ana  awo, 
ndi  awa  : a ana  a aKohati,  Hemani 
woyimba’yo,  mwana  wa  Yoeli,  mwana 
wa  Samueli,  34  mwana  wa  Elikana, 
mwana  wa  Yerohamu,  mwana  wa 
Elieli,  mwana  wa  Towa,  35  mwana 
wa  Zufi,  mwana  wa  Elikana,  rnwana 
wa  Mahati,  mwana  wa  Amasai, 
36  mwana  wa  Elikana,  mwana  wa 
Yoeli,  mwana  wa  Azariya,  mwana  wa 
Zefaniya,  37  mwana  wa  Tahati, 
mwana  wa  Asiri,  mwana  wa  Abiasafu, 
mwana  wa  Kora,  38  mwana  wa  Izara, 
mwana  wa  Kohati,  mwana  wa  Levi, 
mwana  wa  Israyeli.  39  Ndi  mbale 
wache  Asafu  wokhala  ku  dzanja  lache 
lamanja,  ndiye  Asafu  mwana  wa 
Berekiya,  mwana  wa  Simeya,  40  mwa- 
na  wa  Mikaeli,  mwana  wa  Baaseya, 
mwana  wa  Malikiya,  41  mwana  wa 
Etini,  mwana  wa  Zera,  mwana  wa 


Adaya,  42  mwana  wa  Edani,  mwana 
wa  Zima,  mwana  wa  Simeyi,  43  mwa- 
na  wa  Yahati,  mwana  wa  Gerisomu, 
mwana  wa  Levi.  44  Ndi  ku  dzanja  la 
manzere  abale  awo  ana  a Merari : 
Etani  mwana  wa  Kisi,  mwana  wa 
Abidi,  mwana  wa  Maluki,  45  mwana 
wa  Hasabiya,  mwana  wa  Amaziya, 
mwana  wa  Hilikiya,  46  mwana  wa 
Amzi,  mwana  wa  Bani,  mwana  wa 
Semeri,  47  mwana  wa  Mali,  mwana 
wa  Musi,  mwana  wa  Merari,  mwana 
wa  Levi.  48  Ndi  abale  awo  aLevi 
anaikidwa  achite  za  utumiki  ziri 
zonse  za  kachisi  wa  nyumba  ya 
Mulungu. 

49  Koma  Aroni  ndi  ana  ache 
adafofukiza  pa  guwa  la  nsembe  yopse- 
reza,  ndi  pa  guwa  la  nsembe  yofukiza, 
chifukwa  cha  nchito  yonse  ya  malo 
opatulikitsa,  ndi  kuchitira  Israyeli 
chowatetezera,  monga  mwa  zonse 
Mose  mtumiki  wa  Mulungu  adawauza. 
50  Ndipo  ana  a Aroni  ndiwo  Eieazara 
mwana  wache,  Pinehasi  mwana  wache, 
Abisua  mwana  wache,  51  Buki  mwana 
wache,  Uzi  mwana  wache,  Zerohiya 
mwana  wache,  52  Merayoti  mwa- 
na  wache,  Amariya  mwana  wache, 
Ahitubu  mwana  wache,  53  Zodski 
mwana  wache  Ahimaazi  mwana 
wache. 

54  Pokhala  pawo  tsono  monga  mwa 
madera  awo  m’malire  mwawo  ndi 
awa  : kwa  ana  a Aroni  a mabanja  a 
aKohati,  pakuti  maere  oyamba  ada- 
gwera  iwowa,  55  kwa  iwo  anapereka 
Hebroni  m’dziko  la  Yuda,  ndi  podyetsa 
pache  pozungulira  pache  ; 56  koma 
minda  ya  mudzi  ndi  miraga  yache 
anapatsa  Kalebi  mwana  wa  Yefune. 

57  Ndi  kwa  ana  a Aroni  anapereka 
midzi  yopulumukira’ko  : Hebroni,  ndi 
Libina  ndi  mabusa  ache,  ndi  Yatiri, 
ndi  Esitemowa  ndi  mabusa  ache, 

58  ndi  Hileni  ndi  mabusa  ache,  ndi 

Debiri  ndi  mabusa  ache,  59  ndi  Asani 
ndi  mabusa  ache,  ndi  Betesemesi  ndi 
mabusa  ache  ; 60  ndi  ku  pfuko  la 

Benjamini  Geba  ndi  mabusa  ache,  ndi 
Alemeti  ndi  mabusa  ache,  ndi  Anatoti 
ndi  mabusa  ache.  Midzi  yawo  yonse 
mwa  mabanja  awo  ndiyo  midzi  khumi 
ndi  itatu.  61  Ndipo  otsala  a ana  a 
Kohati  analandira  mwa  maere,  mo- 
tapa  pa  mabanja  a pfuko,  pa  pfuko  la 
Manase  logawika  pakati,  midzi  khumi. 
62  Ndi  kwa  ana  a Gerisomu  monga 
mwa  mabanja  awc,  motapa  pa  pfuko 

la  Isakara,  ndi  pa  pfuko  la  Aseri,  ndi 
pa  pfuko  la  Nafitaii,  ndi  pa  pfuko  la 
Manase  m’Basana,  midzi  khumi  ndi 
itatu.  63  Ana  a Merari  analandira 
mwa  maere  monga  mwa  mabanja 
awo,  motapa  pa  pfuko  la  Rubeni,  ndi 
pa  pfuko  la  Gadi,  ndi  pa  pfuko  la 
Zebuluni,  midzi  khumi  ndi  iwiri. 
64  Ndipo  ana  a Israyeli  anapatsa  a 
Levi  midzi  ndi  mabusa  awo.  65  Ndipo 
anapatsa  mwa  maere,  motapa  pa 
pfuko  la  ana  a Yuda,  ndi  pa  pfuko  la 
Simeoni,  ndi  pa  pfuko  la  ana  a Benja- 
mini,  midzi  iyi  yochulidwa  maina 
awo.  66  Ndi  mabanja  ena  a ana  a 
Kohati  anali  nayo  midzi  ya  malire 
awo,  yotapa  pa  pfuko  la  Efraimu. 
67  Ndipo  anawapatsa  midzi  yopulumu- 
kira’mo  : Sekemu  ndi  mabusa  ache 
ku  mapiri  a Efraimu,  Gezeri  ndi 
mabusa  ache,  68  ndi  Yokimeamu  ndi 
mabusa  ache,  ndi  Betihoroni  ndi  ma- 
busa  ache,  69  ndi  Ayaloni  ndi  mabusa 
ache,  ndi  Gati-rimoni  ndi  mabusa  ache, 
10  ndi  motapa  pa  pfuko  la  Manase 
logawika  pakati  Aneri  ndi  mabusa 
ache,  ndi  Bileamu  ndi  mabusa  ache, 
kwa  otsala  a mabanja  a ana  a Kohati. 
71  Ana  a Gerisomu  analandira  motapa 
pa  mabanja  a pfuko  la  Manase  loga- 
wika  pakati,  Golani  m’Basana  ndi 
mabusa  ache,  ndi  Asitaroti  ndi  mabusa 
ache ; 72  ndi  motapa  pa  pfuko  la 
Isakara,  Kedesi  ndi  mabusa  ache, 
Daberati  ndi  mabusa  ache,  73  ndi 
Ramoti  ndi  mabusa  ache,  ndi  Anemu 
ndi  mabusa  ache  ; 74  ndi  motapa  pa 
pfuko  la  Aseri,  Masala  ndi  mabusa 
ache,  ndi  Abidoni  ndi  mabusa  ache, 
75  ndi  Hukoki  ndi  mabusa  ache,  ndi 
Rehobu  ndi  mabusa  ache  ; 76  ndi 

motapa  pa  pfuko  la  Nafitali,  Kadesi 
m’Galileya  ndi  mabusa  ache,  ndi 
Hamoni  ndi  mabusa  ache,  ndi  Kiriya- 
taimu  ndi  mabusa  ache.  77  Otsala  a 
aLevi  analandira,  motapa  pa  pfuko  la 
Zebuluni,  Rimono  ndi  mabusa  ache, 
Taboro  ndi  mabusa  ache  ; 78  ndi 

tsidya  lija  la  Yordano  ku  m’mawa  kwa 
Yordano  analandira,  motapa  pa  pfuko 
la  Rubeni,  Bezeri  m’chipululu  ndi 
mabusa  ache,  ndi  Yaza  ndi  mabusa 
ache,  79  ndi  Kedemoti  ndi  mabusa 
ache,  ndi  Mefati  ndi  mabusa  ache  ; 

80  ndi  motapa  m’pfuko  la  Gadi, 
Ramoti  m’Gileadi  ndi  mabusa  ache, 

81  ndi  Mahanaimu  ndi  mabusa  ache, 

82  ndi  Hezboni  ndi  mabusa  ache,  ndi 
Yazeri  ndi  mabusa  ache. 


7Ana  a Isakara  ndiwo  Tola,  ndi 
Pua,  Yasubu,  ndi  Simironi  ; anai. 
2 Ndi  ana  a Tola  : Uzi,  ndi  Repaya, 
ndi  Yerieli,  ndi  Yamai,  ndi  Ibsamu, 
ndi  Semueli,  akuru  a nyumba  za 
makolo  ; awo  ndiwo  a Tola,  ngwazi 
za  mphamvu,  m’mibadwo  yawo  ; ku- 
werenga  kwawo  masilcu  a Davide 
ndiko  zikwi  makumi  awiri  mphambu 
ziwiri  kudza  mazana  asanu  ndi 
limodzi.  3 Ndi  mwana  wa  Uzi  : 
Izrahiya  ; ndi  ana  a Izrahiya  : Mika- 
eli,  ndi  Obadiya,  ndi  Yoeli,  ndi  Isiya  ; 
onse  asanu’wa  ndiwo  akuru.  4 Ndi 
pamodzi  nawo  mwa  mibadwo  yawo, 
mwa  nyumba  za  makolo  awo,  panali 
magulu  a nkhondo  zikwi  makurni 
atatu  mphambu  zisanu  ndi  chimodzi, 
popeza  anachuruka  akazi  awo  ndi  ana 
awo.  5 Ndi  abale  awo  mwa  mabanja 
onse  a Isakara,  ngwazi  za  mphamvu, 
oyesedwa  mwa  chibadwidwe  chawo, 
onsewa  ndiwo  zikwi  zisanu  ndi  zitatu 
mphambu  zisanu  ndi  ziwiri. 

6 Ana  a Benjamini  ndiwo  Bela,  ndi 
Bekeri,  ndi  Yedyaeli,  atatu.  7 Ndi 
ana  a Bela : Ezboni,  ndi  Uzi,  ndi 

Uzieli,  ndi  Yerimoti,  ndi  Iri  ; asanu  ; 
akuru  a nyumba  za  makolo  awo, 
ngwazi  za  mphamvu,  owerengedwa 
m’mabuku  a chibadwidwe  zikwi  ma- 
kumi  awiri  mphambu  ziwiri  kudza 
makumi  atatu  ndi  anai.  8 Ndi  ana  a 
Bekeri:  Zemira,  ndi  Yoasi,  ndi  Eliezeri, 
ndi  Eliunai,  ndi  Omri,  ndi  Yeremoti, 
ndi  Abiya,  ndi  Anatoti,  ndi  Alemeti. 
Onsewa  ndiwo  ana  a Bekeri.  9 Ndipo 
anayesedwa  mwa  chibadwidwe  chawo, 
mwa  mibadwo  yawo,  akulu  a nyumba 
za  makolo  awo,  ngwazi  za  mphamvu 
zikwi  makumi  awiri  mphambu  mazana 
awiri.  10  Ndi  mwana  wa  Yedyaeli  : 
Bilani ; ndi  ana  a Bilani  : Yeusi,  ndi 
Benjamini,  ndi  Ehudi,  ndi  Kenana, 
ndi  Zetani,  ndi  Tarasisi,  ndi  Ahisa- 
bara.  11  Onsewa  ndiwo  ana  a Yedya- 
eli  ; ndiwo  akuru  a nyumba  za  makolo 
awo,  ngwazi  za  mphamvu  zikwi 
khumi  mphambu  zisanu  ndi  ziwiri 
kudza  mazana  awiri  akuturuka  ku 
gulu  ku  nkhondo.  1 2 Sufimu  yemwe, 
ndi  Hupimu,  ana  a Iri,  ndi  Husimu 
luwana  wa  Aheri. 

13  Ana  a Nafitali : Yazieli,  ndi  Guni, 
ndi  Yezeri,  ndi  Salumu,  ana  a Bila. 

14  Ana  a Manase  ndiwo  Asrieli, 
amene  mkazi  wache  anambala.  Koma 
mkazi  wache  wamng’ono  mAramu 
anabala  Makiri  atate  wa  Gileadi ; 1 5 ndi 

Makiri  anadzitengera  mkazi,  mlongo 
wache  wa  Hupimu  ndi  Supimu,  dzina 
lache  ndiye  Maaka.  Ndipo  dzina  la 
mwana  wachiwiri  wa  Manase  ndiye 
Tselofekadi.  Ndi  Tselofekadi  anali  ndi 
ana  akazi.  16  Ndi  Maaka  mkazi  wa 
Makiri  anabala  mwana,  namucha 
dzina  lache  Peresi,  ndi  dzina  la  mbale 
wache  ndiye  Seresi,  ndi  ana  ache  ndiwo 
Ulamu,  ndi  Rakemu.  17  Ndi  mwana 
wa  Ulamu  : Bedani  ; ndiwo  ana  a 
Gileadi  mwana  wa  Makiri  mwana  wa 
Manase.  1 8 Ndi  mlongo  wache  Hamo- 
leketi  anabala  Isodi,  ndi  Abiezeri, 
ndi  Mala.  19  Ndi  ana  a Semida 
ndiwo  Ahiani,  ndi  Sekemu,  ndi  Liki, 
ndi  Aniamu. 

20  Ndi  ana  a Efraimu  : Sutera,  ndi 
Beredi  mwana  wache,  ndi  Tahati 
inwana  wache,  ndi  Ekada  mwana  wa- 
che,  ndi  Tahati  mwana  wache,  21  ndi 
Zabadi  mwana  wache,  ndi  Sutela 
mwana  wache,  ndi  Ezeri,  ndi  Eleadi, 
amene  anthu  a Gadi  obadwa  m’dziko 
anamupha,  popeza  anatsikira  kuka- 
landa  zoweta  zawo.  22  Ndipo  Efrai- 
mu  atate  wawo  anachita  maliro 
masiku  ambiri,  ndi  abale  ache  anadza 
kudzamtonthoza  mtima.  23  Ndipo 
analowa  kwa  mkazi  wache,  naima 
iye,  nabala  mwana,  namucha  dzi- 
na  lache  Beriya,  popeza  m’nyumba 
mwache  mudaipa.  24  Ndipo  mwana 
wache  wamkazi  ndiye  Seera,  amene 
anamanga  Beti-horoni  wa  kunsi,  ndi 
Beti-horoni  wa . ku  mtunda,  ndi 
Uzeni-seera.  25  Ndipo  Refa  anali 
mwana  wache,  ndi  Resefe,  ndi  Tela 
mwana  wache,  ndi  Tahani  mwana 
wache,  26  Ladana  mwana  wache, 
Amihudi  mwana  wache,  Elisama 
mwana  wache,  27  Nuni  mwana  wache, 
Yoswa  mwana  wache.  28  Ndipo 
dziko  lawo  ndi  pokhala  pawo  ndi- 
zo  Beteli  ndi  miraga  yache,  ndi  ku 
m’mawa  Narani,  ndi  ku  madzulo 
Gezeri  ndi  miraga  yache,  ndi  Sekemu 
ndi  miraga  yache,  mpaka  Aza  ndi 
miraga  yache  ; 29  ndi  ku  malire  a ana 
a Manase ; Beteseani  ndi  miraga 
yache,  Taanaki  ndi  miraga  yache, 
Megido  ndi  miraga  yache,  Dora  ndi 
miraga  yache.  M’menemo  anakhala 
ana  a Yosefe  mwana  wa  Israyeli. 

30  Ana  a Aseri  : Imna,  ndi  Isva, 
ndi  Isvi,  ndi  Beriya,  ndi  Sera  mlongo 
wawo.  31  Ndi  ana  a Beriya  : Heberi, 
ndi  Malikieli,  ndiye  atate  wa  Birizaiti. 
32  Ndi  Heberi  anabala  Yafleti,  ndi 


Someri,  ndi  Hotamu,  ndi  Suwa  mlongo 
wawo.  33  Ndi  ana  a Yafleti  : Pasaki, 
ndi  Bimali,  ndi  Asvati.  Awa  ndi  ana 
a Yafleti.  34  Ndi  ana  a Semeri  : Ahi, 
ndi  Roga,  Yehuba,  ndi  Aramu.  35  Ndi 
ana  a Helemu  mbale  wache  : Zofa, 
ndi  Imna,  ndi  Selesi,  ndi  Amali. 
36  Ana  a Zofa  : Suwa,  ndi  Harineferi, 
ndi  Sauli,  ndi  Beri,  ndi  Imra,  37  Be- 
zeri,  ndi  Hodi,  ndi  Sama,  ndi  Silisa. 
ndi  Itirani,  ndi  Beera.  38  Ndi  ana  a 
Yeteri  : Yefune,  ndi  Pisipa,  ndi  Ara. 
39  Ndi  ana  a Ula  : Ara,  ndi  Hanieli, 
ndi  Riziya.  40  Awa  onse  ndiwo  ana 
a Aseri,  akuru  a nyumba  za  makolo 
awo,  ngwazi  zosankhika  ndi  zampha- 
mvu,  akuru  mwa  akalonga.  Oye- 
sedwa  mwa  chibadwidwe  chawo  otu- 
mikira  ku  nkhondo  ndiwo  amuna 
zikwi  makumi  awiri  mphambu  zisanu 
ndi  chimodzi. 

8Ndipo  Benjamini  anabala  Bela 
mwana  wache  woyamba,  Asibe- 
li  wachiwiri,  ndi  Ahara  wachitatu, 
2 Noha  wachinai,  ndi  Rafa  wachisanu. 
3 Ndi  Bela  anali  ndi  ana  : Adara,  ndi 
Gera,  ndi  Abihudi  4 ndi  Abisuwa,  ndi 
Namani,  ndi  Ahowa,  5 ndi  Gera,  ndi 
Sefufani,  ndi  Huramu.  6 Ndi  ana  a 
Ehudi  ndi  awa  : ndiwo  akuru  a nyu- 
mba  za  makolo  awo  a iwo  okhala  ku 
Geba,  ndipo  anawatenga  ndende  ku- 
mka  ku  Manahati,  7 natenga  ndende 
Namani,  ndi  Ahiya,  ndi  Gera,  ndipo 
anabala  Uza,  ndi  Ahihudi.  8 Ndipo 
Saharaimu  anabala  ana  ku  dziko  la 
Moabu,  atachotsa  akazi  ache  Hu- 
simu  ndi  Baara.  9 Ndipo  Hodesi 
mkazi  wache  anambalira  Yohabu,  ndi 
Zibiya,  ndi  Mesa,  ndi  Malikamu, 
10  ndi  Yeuzi,  ndi  Sakiya,  ndi  Mirima. 
Awa  ndi  ana  ache  akuru  a nyumba 
za  makolo  awo.  11  Ndi  Husimu 
anambalira  Abitubu,  ndi  Elipaala. 
12  Ndi  ana  a Elipaala  : Eberi,  ndi 
Misamu,  ndi  Semedi,  amene  anamanga 
Ono,  ndi  Lodi  ndi  miraga  yache, 
13  ndi  Beriya,  ndi  Sema  ; ndiwo  akuru 
a nyumba  za  makolo  a iwo  okhala 
m’Ayaloni,  amene  anathawitsa  okhala 
m’Gati  ; 14  ndi  Ahio,  Sasaki,  ndi 
Yeremoti,  15  ndi  Zebadiya,  ndi  Aradi, 
ndi  Ederi,  16  ndi  Mikaeli,  ndi  Isipa, 
ndi  Yoha,  ana  a Beriya ; 17  ndi 

Zebadiya,  ndi  Mesulamu,  ndi  Hiziki, 
ndi  Heberi,  18  ndi  Ismerai,  ndi  Izliya, 
ndi  Yobabu,  ana  a Elipaala  ; 19  ndi 
Yakimu,  ndi  Zikiri,  ndi  Zabidi,  20  ndi 
Elianai,  ndi  Ziletai,  ndi  Elieli,  21  ndi 

Adaya,  ndi  Beraya,  ndi  Simirati,  ana 
a Simei ; 22  ndi  Isipani,  ndi  Eberi,  ndi 
Elieli,  23  ndi  Abidoni,  ndi  Zikiri,  ndi 
Hanani,  24  ndi  Hananiya,  ndi  Elamu, 
ndi  Antotiya,  25  ndi  Ifideya,  ndi 
Penueli,  ana  a Sasaki  ; 26  ndi 

Samserai,  ndi  Sehariya,  ndi  Ataliya, 
27  ndi  Yaaresiya,  ndi  Eliya,  ndi 
Zikiri,  ana  a Yerohamu.  28  Awa  ndi 
akuru  a nyumba  za  makolo  mwa 
mibadwo  yawo,  ndiwo  akuru  ana- 
khala  m’Yerusalemu  awa.  29  Ndipo 
m’Gibeoni  anakhala  atate  a Gibeoni, 
dzina  la  mkazi  wache  ndiye  Maaka  ; 

30  ndi  mwana  wache  woyamba  ndiye 
Abidoni,  opondana  naye  ndi  Zuri, 
ndi  Kisi,  ndi  Baala,  ndi  Nadabu, 

31  ndi  Gedoro,  ndi  Ahiyo,  ndi  Zekeri. 

32  Ndipo  Mikiloti  anabala  Simeya. 

Ndi  iwonso  anakhala  pamodzi  ndi 
abale  awo  m’Yerusalemu,  popenyana 
ndi  abale  awo.  33  Ndipo  Neri  anabala 
Kisi,  ndi  Kisi  anabala  Sauli,  ndi  Sauli 
anabala  Yonatani,  ndi  Maliki-suwa, 
ndi  Abinadabu,  ndi  Esibaala.  34  Ndi 
mwana  wa  Yonatani  ndiye  Meri-baala  ; 
ndi  Meri-baala  anabala  Mika.  35  Ndi 
ana  a Mika  : Pitoni,  ndi  Meleki,  ndi 
Tareya,  ndi  Ahazi.  36  Ndi  Ahazi  ana- 
bala  Yehoada,  ndi  Yehoada  anabala 
Alemeti,  ndi  Azimaveti,  ndi  Zimri ; 
ndi  Zimri  anabala  Moza  ; 37  ndi  Moza 
anabala  Bineya,  mwana  wache  ndiye 
Rafa,  mwana  wache  Eleasa,  mwana 
wache  Azeli  ; 38  ndipo  Azeli  anali 

nawo  ana  asanu  ndi  mmodzi,  maina 
awo  ndiwo  Azrikamu,  Bokeru,  ndi 
Ismayeli,  ndi  Seariya,  ndi  Obadiya, 
ndi  Hanani.  Onsewa  ndiwo  ana  a 
Azeli.  39  Ndi  ana  a Ezeki  mbale 
wache : Ulamu  mwana  wache  wo- 
yamba,  Yeusi  wachiwiri,  ndi  Elifeleti 
wachitatu.  40  Ndipo  ana  a Ulamu 
ndiwo  ngwazi  za  mphamvu,  ndiwo 
oponya  mibvi,  nakhala  nawo  ana 
ambiri  ndi  zidzukulu  zana  limodzi. 
Onsewa  ndiwo  a ana  a Benjamini. 

9Ndipo  alsrayeli  onse  anawere- 
ngedwa  mwa  chibadwidwe  chawo; 
ndipo  taonani,  alembedwa  m’buku  la 
mafumu  a Israyeli ; ndipo  Yuda 
anatengedwa  ndende  kumka  ku  Ba- 
bulo  chifukwa  cha  kulakwa  kwawo. 
2 Okhala  m’dziko  oyamba  tsono, 
akukhala  mv/awo  mwawo  m’midzi 
mwawo,  ndiwo  Israyeli,  ansembe, 
aLevi,  ndi  aNetini.  3 Ndipo  m’Yeru- 
salemu  munakhala  a ana  a Yuda,  ndi 
a ana  a Benjamini,  ndi  a ana  a 


Efraiinu  ndi  Manase  : 4 Utai  mwana 
wa  Amihudi,  mwana  wa  Omri,  mwana 
wa  Imri,  mwana  wa  Bani,  wa  ana  a 
Perezi  mwana  wa  Yuda.  5 Ndipo  a 
aSiloni  : Asaya  woyamba,  ndi  ana 

ache.  6 Ndi  a ana  a Zera  : Yeueli 
ndi  abale  awo  mazana  asanu  ndi 
limodzi  mphambu  makumi  asanu  ndi 
anai.  7 Ndi  a ana  a Benjamini  : 
Salu  mwana  wa  Mesulamu,  mwana 
wa  Hodavia,  mwana  wa  Hasenuwa  ; 
8 ndi  Ibineya  mwana  wa  Yerohamu, 
ndi  Ela  mwana  wa  Uzi,  mwana  wa 
Mikiri,  ndi  Mesulamu  mwana  wa 
Sefatiya,  mwana  wa  Reueli,  mwana 
wa  Ibniya,  9 ndi  abale  awo  monga 
mwa  mibadwo  yawo  mazana  asanu 
ndi  anai  mphambu  makumi  asanu 
kudza  asanu  ndi  mmodzi.  Onsewa 
ndiwo  akuru  a nyumba  za  makolo 
awo  m’nyumba  za  makolo  awo, 

10  Ndi  a ansembe  : Yedaya,  ndi 

Yehoyaribu,  ndi  Yakini,  11  ndi  Aza- 
riya  mwana  wa  Hilikiya,  mwana  wa 
Mesulamu,  mwana  wa  Zadoki,  mwana 
wa  Merayoti,  mwana  wa  Ahitubu, 
mtsogoleri  wa  m’nyumba  ya  Mulungu; 
12  ndi  Adaya  mwana  wa  Yerohamu, 
mwana  wa  Pasuri,  mwana  wa  Mali- 
kiya,  ndi  Maasai  mwana  wa  Adieli, 
mwana  wa  Yazera,  mwana  wa  Mesu- 
lamu,  mwana  wa  Mesilemiti,  mwana 
wa  Imeri,  13  ndi  abale  awo,  akuru  a 
nyumba  za  makolo  awo  chikwi  chi- 
modzi  mphambu  mazana  asanu  ndi 
awiri  kudza  makumi  asanu  ndi  limo- 
dzi,  anthu  odziwitsitsa  nchito  ya 
utumiki  wa  nyumba  ya  Mulungu 
14  Ndi  a aLevi  : Semaya  mwana  wa 
Hasubu,  mwana  wa  Azrikamu,  mwana 
wa  Hasabiya,  a ana  a Merari  ; 15  ndi 
Bakabakara,  Heresi,  ndi  Galala,  ndi 
Mataniya  mwana  wa  Mika,  mwana 
wa  Zikiri,  mwana  wa  Asafu  ; 16  ndi 
Obadiya  mwana  wa  Semaya,  mwana 
wa  Galala,  mwana  wa  Yedutuni,  ndi 
Berekiya  mwana  wa  Asa,  mwana  wa 
Elikana,  wokhala  m’midzi  ya  aNeto- 
fati.  17  Ndi  odikira  pa  khomo  : 
Salumu,  ndi  Akubu,  ndi  Talimoni,  ndi 
Ahimani  ndi  abale  awo  ; Salumu  ndi 
mkuru  wawo,  18  amene  adadikira 
pa  chipata  cha  mfumu  ku  m’mawa 
mpaka  pomwepo,  ndiwo  odikira  pa 
khomo  a tsasa  la  ana  a Levi.  1 9 Ndipo 
Salumu  mwana  wa  Kore,  mwana  wa 
Ebiasafu,  mwana  wa  Kora,  ndi  abale 
ache  a nyumba  ya  atate  wache  ; 
aKora  anayang’anira  nchito  ya  utu- 

miki,  osunga  zipata  za  kachisi  monga 
makolo  awo  ; anakhala  m’chigono 
cha  Yehova  osunga  polowera  ; 20  ndi 
Pinehasi  mwana  wa  Eleazara  anali 
mtsogoleri  wawo  kale,  ndipo  Yehova 
anali  naye.  21  Zekariya  mwana  wa 
Meselemiya  anali  wodikira  pa  khomo 
pa  chihema  chokomanako.  22  Iwo 
onse  osankhidwa  akhale  odikira  ku 
zipata  ndiwo  mazana  awiri  mphambu 
khumi  ndi  awiri.  Iwo  anawerenge- 
dwa  monga  mwa  chibadwidwe  chawo, 
in’midzi  mwawo,  amene  Davide  ndi 
Samueli  mlauli  anawaika  m’udindo 
wawo.  23  Momwemo  iwo  ndi  ana 
awo  anayang’anira  zipata  za  ku 
nyumba  ya  Yehova,  ndiyo  nyumba  ya 
kachisi,  m’udikiro  wawo.  24  Pa 
mbali  zinai  panali  odikira  ku  m’mav/a, 
ku  madzulo,  ku  mpoto,  ndi  ku  mwela. 
25  Ndi  abale  awo  m’midzi  mwawo 
akafikafika,  atapita  masiku  asanu  ndi 
awiri  masabata  onse,  kuti  akhale 
nawo  ; 26  pakuti  odikira  anai  akuru, 
ndiwo  aLevi,  anali  m’udindo  wawo, 
nayang’anira  zipinda  ndi  niosungira- 
mo  chuma  m’nyumba  ya  Mulungu. 

27  Ndipo  amagona  usiku  m’zipinda 
zozinga  nyumba  ya  Mulungu,  popeza 
udikiro  wache  ndi  wawo  ; kuitsegula 
m’mawa  ndi  m’mawa  ndi  kwawonso. 

28  Ndi  ena  a iwo  anayang’anira  zipa- 
ngizo  za  utumiki’wo,  pakuti  analowa 
nazo  ataziwerenga,  naturuka  nazo 
ataziwerenga.  29  Ndi  ena  a iv/o 
anaikidwa  ayang’anire  zipangizo  ziri 
zonse,  ndi  zipangizo  zonse  za  malo 
opatulika,  ndi  ufa  wosalala,  ndi  vinyo, 
ndi  mafuta,  ndi  libona,  ndi  zonunkhira. 

30  Ndi  ana  ena  a ansembe  anasanga- 
niza  chisanganizo  cha  zonunkhira. 

31  Ndi  Matitiya  wina  wa  aLevi,  ndiye 
mwana  woyamba  wa  Salumu  mKora, 
anaikidwa  ayang'anire  zokazingidwa 
m’ziwaya.  32  Ndi  ena  a abale  awc, 
a ana  a aKohati,  anayang’anira  mkate 
woonekera,  kuukonza  masabata  onse. 
33  Ndipo  awa  ndi  oyimba  akuru  a 
nyumba  za  malcolo  a aLevi,  okhala 
m’zipinda,  omasuka  ku  nchito  zina  ; 
pakuti  anali  nayo  nchito  yawo  usana 
ndi  usiku.  34  Awa  ndi  akuru  a 
nyumba  za  makolo  a aLevi  mwa 
mibadwo  yawo,  ndiwo  akuru  ; ana- 
khala  ku  Yerusalemu  awa. 

35  Ndipo  m’Gibeoni  munakhala 
atate  wa  Gibeoni  Yeieli,  dzina  la 
mkazi  wache  ndiye  Maaka  ; 38  ndi 

mwana  wache  woyamba  ndiye  Abi- 


doni,  opondana  naj/e  ndi  Zuri,  ndi 
Kisi,  ndi  Baala,  ndi  Neri,  ndi  Nadabu, 
37  ndi  Gedoro,  ndi  Ahiya,  ndi  Zeka- 
riya,  ndi  Mikiloti.  38  Ndi  Mikiloti 
anabala  Simeamu.  Ndipo  iwonso  ana 
khala  pamodzi  ndi  abale  awo  m’Yeru- 
salemu,  pandunji  pa  abale  awo. 
39  Ndipo  Neri  anabala  Kisi,  ndi  Kisi 
anabala  Sauli,  ndi  Sauli  anabala  Yona- 
tani,  ndi  Malikisuwa,  ndi  Abinadabu, 
ndi  Esbaala.  40  Ndipo  mwana  wa 
Yonatani  ndiye  Meribaala  ; ndi  Meri- 
baala  anabala  Mika.  41  Ndi  ana  a 
Mika  : Pitoni,  ndi  Meleki,  ndi  Tareya, 
ndi  Ahazi.  42  Ndi  Ahazi  anabala 
Yara,  ndi  Yara  anabala  Ameleti,  ndi 
Azmaveti,  ndi  Zimri  ; ndi  Zimri  ana- 
bala  Moza,  43  ndi  Moza  anabala 
Bineya,  ndi  Refaya  mwana  wache, 
Eleasa  mwana  wache,  Azeii  mwana 
wache  ; 44  ndi  Azeli  anali  nawo  ana 
asanu  ndi  mmodzi,  maina  av/o  ndi 
awa  : Azrikamu,  Bokeru,  ndi  Isma- 
yeli,  ndi  Seariya,  udi  Obadiya,  ndi 
Hanani  ; awa  ndi  ana  a Azeli. 

AFilisti  tsono  analimbana  nkho- 
ndo  ndi  Israyeii ; ndipo  amuna 
a Israyeli  anathawa  pa  maso  pa 
aFilisti,  nagwa  ophedwa  pa  phiri  la 
Gilibowa.  2 Ndipo  aFilisti  anaumi- 
rira  kutsata  Sauii  ndi  ana  ache,  ndi 
aFilisti’wo  anawapha  Yonatani,  ndi 
Abinadabu,  ndi  Malikisuwa,  ana  a 
Sauli.  3 Ndi  nkhondo’yi  inamkulira 
Sauli,  ndi  a mauta  anampeza  ; ndipo 
anatenga  nkhawa  chifukwa  cha  a 
mauta.  4 Pamenepo  Sauli  anati  kwa 
wonyamula  zida  zache,  Solola  lu- 
panga  lako,  nundipooze  nalo,  anga- 
fike  osadulidwa  awa  ndi  kundise- 
ka.  Koma  wonyamula  zida  zache 
anakana,  popeza  anaopa  kwambiri. 
Pomwepo  Sauli  anatenga  lupanga 
lache,  naligwera.  5 Ndipo  pamene 
wonyamula  zida  zache  anaona  kuti 
Sauli  wafa,  anagwera  nayenso  lupanga 
lache,  nafa.  6 Momwemo  anafa  Sauii, 
ndi  ana  ache  atatu  ; ndi  nyumba  yache 
yonse  idafa  pamodzi.  7 Ndipo  pamene 
amuna  onse  a Israyeli  okhala  m’chi- 
gwa’mo  anaona  kuti  anathawa,  ndi 
kuti  Sauli  ndi  ana  ache  adafa,  anasiya 
midzi  yawo,  nathawa  ; nadza  aFilisti, 
nakhala  m’menemo. 

3 Ndipo  m’mawa  mwache  anafika 
aFilisti  kubvula  za  ophedwa,  napeza 
Sauli  ndi  ana  ache  adagwa  pa  phiri  la 
Gilibowa.  9 Ndipo  anambvula,  na- 
tenga  mutu  wache,  ndi  zida  zache, 

natumiza  ku  dziko  la  aFilisti  pozungu- 
lira’po,  kulalika  m’mafano  awo  ndi 
mwa  anthu.  10  Ndipo  anaika  zida 
zache  m’nyumba  ya  milungu  yawo, 
napachika  mutu  wache  m’nyumba  ya 
Dagoni.  11  Ndipo  onse  a Yabesi 
Gileadi,  atamva  zonse  aFilisti  adachi- 
tira  Sauli,  12  anauka  ngwazi  zonse, 
nachotsa  mtembo  wa  Sauli,  ndi  mi- 
tembo  ya  ana  ache,  nabwera  nayo  ku 
Yabesi,  naika  mafupa  awo  pa  tsinde 
pa  mtengo  wa  thundu  ku  Yabesi, 
nasala  masiku  asanu  ndi  awiri. 
13  Momwemo  Sauli  anafa,  chifukwa 
cha  kulakwa  kwache  analakwira 
Yehova,  kulakwira  mau  a Yehova 
amene  sanawasunga  ; ndiponso  chi- 
fukwa  cha  kufunsira  wobwebweta, 
kufunsira’ko,  14  osafunsira  kwa 
Yehova  ; chifukwa  chache  anamupha, 
napambutsira  ufumu  kwa  Davide 
mwana  wa  Yese. 

"1 1 Pamenepo  alsrayeli  onse  ana- 
I I sonkhana  kwa  Davide  ku  He- 
broni,  ndi  kuti,  Taonani,  ife  ndife 
pfupa  lanu,  ndi  mnofu  wanu.  2 Nga- 
khale  kale  lomwe,  pokhala  mfumu 
Sauli’yo,  woturuka  ndi  kulowa  nawo 
alsrayeli  ndinu  ; ndipo  Yehova  Mu- 
lungu  wanu  anati  kwa  inu,  Uzi- 
dyetsa  anthu  anga  alsrayeli,  nukhale 
mtsogoleri  wa  anthu  anga  Israyeli. 
3 Akuru  onse  omwe  a Israyeli  anadza 
kwa  mfumu  ku  Hebroni  ; ndipo 
Davide  anapangana  nawo  pangano  ku 
Hebroni  pa  maso  pa  Yehova  ; ndipo 
anamdzoza  Davide  akhale  mfumu  ya 
Israyeli  monga  mwa  mau  a Yehova, 
ndi  dzanja  la  Samueli.  4 Namuka 
Davide  ndi  alsrayeli  onse  naye  ku 
Yerusalemu,  ndiwo  Yebusi  ; ndipo 
aYebusi  nzika  za  m’dziko  zinali  ko- 
mweko.  5 Ndipo  nzika  za  m’Yebusi 
zinati  kwa  Davide,  Sungalowe  muno. 
Koma  Davide  analanda  linga  la  Ziyoni, 
ndiwo  mudzi  wa  Davide.  6 Nati 
Davide,  Ali  yense  woyamba  kukantha 
aYebusi,  yemweyo  adzakhala  mkulu 
ndi  mtsogoleri.  Nayamba  kukwera’ko 
Yoabu  mwana  wa  Zeruya,  nakhala 
mkuru  iyeyu.  7 Ndipo  Davide  ana- 
khala  m’linga’mo  ; chifukwa  chache 
analicha  mudzi  wa  Davide.  8 Ndipo 
anamanga  mudzi  pozungulira  pache, 
kuyambira  ku  Milo  ndi  pozungulira 
pache  ; r.di  Yoabu  anakonzanso  po- 
tsala  pa  mudzi.  9 Ndipo  Davide 
anakulakulabe,  pakuti  Yehova  wa 
makamu  anali  naye. 


10  Akuru  a amphamvu  aja  Davide 
anali  nawo  akulimbika  pamodzi  naye 
m’ufumu  wache,  pamodzi  ndi  alsra- 
yeli  onse,  kumlonga  ufumu,  monga 
mwa  mau  a Yehova  akunena  za 
Israyeli,  ndi  awa.  11  Kuwerenga 
kwa  amphamvu  aja  Davide  anali 
nawo  ndi  uku  : Yasobeamu  mwana 
wa  mHakimoni,  mkuru  wa  makumi 
atatu  aja,  anasamulira  mazana  atatu 
mkondo  wache,  nawapha  nthawi 
imodzi.  12  Ndi  pambuyo  pache  Elea- 
zara  mwana  wa  Dodo  mAhohi,  ndiye 
mmodzi  wa  atatu  aja  amphamvu. 
13  Anali  pamodzi  ndi  Davide  ku  Pasi- 
damimu  muja ; aFilisti  anasonkha- 
na’ko  ku  nkhondo  kumene  kunali 
munda  wodzala  ndi  barele  ; ndipo 
anthu  anathawa  pa  maso  pa  aFili- 
sti.  14  Koma  anadziimika  pakati  pa 
munda,  naulanditsa,  nakantha  aFili- 
sti  ; mmwemo  anawapulumutsa  Ye- 
hova  ndi  chipulumutso  chachikuru. 
15  Ndipo  atatu  a akuru  makumi 
atatu  anatsikira  ku  thanthwe  kwa 
Davide,  ku  phanga  la  Adulamu  ; ndi 
nkhondo  ya  aFilisti  idamanga  misasa 
m’chigwa  cha  Refaimu.  1 6 Pamenepo 
Davide  anali  m’linga,  ndi  boma  la 
askari  linali  ku  Betelehemu.  1 7 Ndipo 
Davide  analakalaka,  nati,  Ha  ! mwenzi 
wina  atandimwetsa  madzi  a m’chi- 
tsime  cha  ku  Betelehemu  chiri  ku 
chipata.  18  Napyola  atatu’wo  misasa 
ya  aFilisti,  natunga  madzi  ku  chitsime 
cha  ku  Betelehemu  chiri  ku  chipata, 
nabwera  nawo  kwa  Davide ; koma 
Davide  anakana  kumwa’ko,  koma 
anawathirira  kwa  Yehova  ; 19  nati, 

Pali  Mulungu  wanga,  kukhale  kutali 
kwa  ine  kuchita  ichi,  ngati  ndi- 
dzamwa  mwazi  wa  anthu  awa  ? 
Akadataya  moyo  wawo,  inde  akadata- 
ya  moyo  wawo,  pakukatenga  madzi- 
’wa.  Mmwemo  sanafuna  kuwamwa. 
Izi  anazichita  atatu  amphamvu’wa. 
20  Ndipo  Abisai  mbale  wa  Yoabu, 
ndiye  wamkuru  wa  atatu’wa  ; pakuti 
anasamulira  mazana  atatu  mkondo 
wache,  nawapha,  namveka  dzina 
pakati  pa  atatu’wa.  21  Mwa  atatu’wa 
iye  anali  wa  ulemu  woposa  awiri’wa, 
nasanduka  mkuru  wawo  ; koma  sa- 
nafikana  nawo  atatu  oyamba  aja. 
22  Benaya  mwana  wa  Yehoyada, 
mwana  wa  ngwazi  ya  ku  Kabzeeli, 
wochita  zazikuru,  anapha  ana  awiri 
a Ariyeli  wa  ku  Moabu  ; anatsikanso, 
nipha  mkango  m’kati  mwa  dzenje 

nyengo  ya  chipale  chofewa.  23  Ana- 
phanso  mAigupto  munthu  wamkuru, 
msinkhu  wache  mikono  isanu,  ndi 
m’dzanja  la  mAigupto  munali  mkondo 
ngati  mtanda  woombera  nsaru  ; ndipo 
anamtsikira  ndi  ndodo,  nakwatula 
mkondo  m’dzanja  la  mAigupto,  na- 
mupha  ndi  mkondo  wache  womwe. 
24  Izi  anazichita  Benaya  mwana  wa 
Yehoyada,  namveka  dzina  mwa  atatu 
amphamvu’wo.  25  Taonani,  anali  wa 
ulemu  woposa  makumi  atatu’wo, 
koma  sanafikana  atatu  oyamba  aja  ; 
ndipo  Davide  anamuika  mkuru  wa 
olindirira  ache. 

26  Ndipo  amphamvu’wo  a magulu  a 
nkhondo  ndiwo  Asaheli  mbale  wa 
Yoabu,  Elanani  mwana  wa  Dodo  wa 
ku  Betelehemu,  27  Samoti  mHarori, 
Helezi  mPeloni,  28  Ira  mwana  wa 
Ikesi  wa  ku  Tekoi,  Abiezeri  wa  ku 
Anatoti,  29  Sibekai  mHusati,  Ilai 
mAhohi,  30  Maharai  mNetofati,  He- 
ledi  mwana  wa  Bana  mNetofati, 
31  Itai  mwana  wa  Ribai  wa  Gibeya 
wa  ana  a Benjamini,  Benaya  mPira- 
toni,  32  Horai  wa  ku  mitsinje  ya 
Gaasi,  Abiyeli  mAriba,  33  Azmaveti 
mBaharumi,  Eliaba  mSaliboni ; 34  ana 
a Hasemu  mGizoni  : Yonatani  mwana 
wa  Sage  mHarari,  35  Ahiamu  mwana 
wa  Sakari  mHarari,  Elifali  mwana  wa 
Uri,  36  Heferi  mMekerati,  Ahiya 
mPeloni,  37  Hezro  wa  ku  Karimeli, 
Naarai  mwana  wa  Ezbai,  38  Yoeli 
mbale  wa  Natani,  Mibari  mwana  wa 
Hagiri,  39  Zeleki  mAmoni,  Naharai 
mBeroti  wonyamula  zida  za  Yoabu 
mwana  wa  Zeruya,  40  Ira  mltiri, 
Garebi  mltiri,  41  Uriya  mHiti,  Zabadi 
mwana  wa  Alai,  42  Adina  mwana 
wa  Siza  mRubeni  mkuru  wa  aRubeni, 
ndi  makumi  atatu  pamodzi  naye, 
43  Hanani  mwana  wa  Maaka,  ndi 
Yosafati  mMitini,  44  Uziya  mAste- 
rati,  Sama  ndi  Yeieli  ana  a Hotamu 
wa  ku  Aroeri,  45  Yedyaeli  mwana  wa 
Simri,  ndi  Yoha  mbale  wache  mTizi, 
46  Elieli  mMahavi,  ndi  Yeribai  ndi 
Yosaviya  ana  a Elinaamu,  ndi  Itima 
mMoabu,  47  Elieli,  ndi  Obedi,  ndi 
Yasiyeli  mMezobai. 

1 C\  Anadza’wo  kwa  Davide  ku 
I ^ Zikilagi,  akali  chitsekedwere 
chifukwa  cha  Sauli  mwana  wa  Kisi, 
ndi  awa  ; ndiwo  mwa  amphamvu’wo 
omthandiza  ku  nkhondo.  2 Anakoka 
mauta;  naponyamiyalanaponyamibvi 
ndi  uta  ndi  dzanja  lamanja  ndi  lama- 


nzere  lomwe  ; ndiwo  a abale  ache  a 
Sauli,  aBenjamini.  3 Mkuru  wawo 
ndiye  Ahiezeri,  ndi  Yoasi,  ana  a Semaa 
wa  ku  Gibea  ; ndi  Yezieli,  ndi  Peleti, 
ana  a Azmaveti ; ndi  Beraka,  ndi  Yehu 
wa  ku  Anatoti,  4 ndi  Ismaya  wa  ku 
Gibeoni,  wamphamvu  mwa  makumi 
atatu’wo  ndi  woyang’anira  makumi 
atatu’wo,  ndi  Yeremiya,  ndi  Yahazieli, 
ndi  Yohanani,  ndi  Yozabadi  wa  ku 
Gedera,  5 Eluzai,  ndi  Yerimoti,  ndi 
Bealiya,  ndi  Semariya,  ndi  Sefatiya  wa 
ku  Harupi,  6 Elikana,  ndi  Isiya,  ndi 
Azereli,  ndi  Yoezeri,  ndi  Yasobeamu 
ndiwo  aKora  ; 7 ndi  Yoda,  ndi  Zeba- 
diya,  ana  a Yerohamu  wa  ku  Ge- 
doro.  8 Ndi  aGadi  ena  anapambukira 
kwa  Davide  ku  linga  la  m’chipu- 
lulu,  ngwazi  zamphamvu  zozerewera 
nkhondo,  zogwira  chikopa  ndi  mko- 
ndo  ; nkhope  zawo  zikunga  nkhope  za 
mikango,  ndi  liwiro  lawo  longa  la 
ngoma  ku  mapiri : 9 Ezeri  mkuru 

wawo,  wachiwiri  Obadiya,  wachitatu 
Eliabu,  10  wa  chinai  Misimana, 
wachisanu  Yeremiya,  11  wachisanu 
ndi  chimodzi  Atai,  wachisanu  ndi 
chiwiri  Elieli,  12  wachisanu  ndi  chi- 
tatu  Yohanani,  wachisanu  ndi  chinai 
Elzabadi,  13  wa  khumi  Yeremiya, 
wa  khumi  ndi  chimodzi  Makibanai. 
14  Awa  a ana  a Gadi,  anali  atsogoleri 
a nkhondo  ; wamng’ono  wa  iwo 
anayang’anira  zana  limodzi,  ndi  wa- 
mkuru  wa  iwo  anayang’anira  chikwi 
chimodzi.  15  Awa  ndi  omwe  aja  ana- 
oloka  Yordano  mwezi  woyamba,  ata- 
dzala  kusefukira  magombe  ache  onse  ; 
nathawitsa  onse  okhala  m’zigwa  ku 
m’mawa  ndi  ku  madzulo.  16  Ndipo 
anadza  ena  a ana  a Benjamini  ndi 
Yuda  ku  linga  kwa  Davide.  17Ndipo 
Davide  anaturuka  kukomana  nawo, 
nayankha,  nanena  nawo,  Ngati  mwa- 
ndidzera  mwa  mtendere  kunditha- 
ndiza,  mtima  wanga  udzalumikizana 
nanu  ; koma  ngati  mwafika  kundi- 
pereka  kwa  adani  anga,  popeza 
m’manja  mwanga  mulibe  chiwawa, 
Mulungu  wa  makolo  athu  achione 
ndi  kuchilanga.  18  Pamenepo  mzimu 
unabvala  Amasai,  ndiye  wamkuru  wa 
makumi  atatu’wo,  nati  iye,  Ndife  anu, 
Davide,  tibvomerezana  nanu  mwana 
wa  Yese  inu : mtendere,  mtendere 

ukhale  ndi  inu,  ndi  mtendere  ukhale 
ndi  athandizi  anu  ; pakuti  Mulungu 
wanu  akuthandizani.  Ndipo  Davide 
anawalandira,  nawaika  akuru  a magu- 

lu.  19  Ena  a Manase  omwe  anapa- 
mbukira  kwa  Davide,  muja  iye  anadza 
ndi  aFilisti  koponyana  nkhondo  ndi 
Sauli,  koma  sanawathandiza  ; popeza 
akalonga  a aFilisti,  atachita  upo, 
anamuuza  achoke,  ndi  kuti,  Adza- 
pambukira  kwa  mbuye  wache  Sauli 
ndi  kutisandulikira.  20  Pomuka  iye 
ku  Zikilagi  anapambukira  kwa  iye  a 
Manase  : Adina,  ndi  Yozabadi,  ndi 

Yedyaeli,  ndi  Mikaeli,  ndi  Yozabadi, 
ndi  Elihu,  ndi  Ziletai,  akuru  a zikwi 
a ku  Manase.  21  Ndipo  anathandiza 
Davide  aponyane  nalo  gulu  la  achi- 
fwamba,  pakuti  onse  ndiwo  ngwa- 
zi  zamphamvu,  nakhala  atsogoleri 
m’khamu  la  nkhondo.  22  Pakuti 
nthawi  yomweyo  anadza  kwa  Davide 
kumthandiza,  mpaka  kunali  nkhondo 
yaikuru,  ngati  nkhondo  ya  Mulungu. 

23  Ndipo  kuwerenga  kwa  akuru 
okonzekeratu  ku  nkhondo,  anadza’wo 
kwa  Davide  ku  Hebroni,  kupambukitsa 
ufumu  wa  Sauli  ukhale  wache,  mo- 
nga  mwa  mau  a Yehova,  ndi  uku. 

24  Ana  a Yuda  akunyamula  zikopa 
ndi  mikondo  ndiwo  zikwi  zisanu  ndi 
chimodzi  mphambu  mazana  asanu 
ndi  atatu,  okonzekeratu  ku  nkhondo. 

25  A ana  a Simeoni  ngwazi  zampha- 
mvu  za  nkhondo  zikwi  zisanu  ndi 
ziwiri  mphambu  zana  limodzi.  26  A 
ana  a Levi  zikwi  zinai  mphambu 
mazana  asanu  ndi  limodzi.  27  Ndipo 
Yehoyada,  ndiye  mtsogoleri  wa  aAroni, 
ndi  pamodzi  naye  zikwi  zitatu  mpha- 
mbu  mazana  asanu  ndi  awiri  ; 28  ndi 
Zadoki,  ndiye  mnyamata  ngwazi  ya 
mphamvu,  ndi  a nyumba  ya  kholo 
lache  akuru  makumi  awiri  mphambu 
awiri.  29  Ndi  a ana  a Benjamini, 
abale  a Sauli,  zikwi  zitatu  ; pakuti 
mpaka  pomwepo  ochuruka  a iwowa 
anaumirira  nyumba  ya  Sauli.  30  Ndi 
a ana  a Efraimu  zikwi  makumi  awiri 
mphambu  mazana  asanu  ndi  atatu. 
ngwazi  za  mphamvu,  anthu  omveka 
m’nyumba  za  makolo  awo.  31  Ndipo 
a pfuko  la  Manase  logawika  pakati 
zikwi  khumi  mphambu  zisanu  ndi 
zitatu,  ochulidwa  maina  awo,  kuti 
adzalonge  Davide  mfumu.  32  Ndi  a 
ana  a Isakara,  anthu  akuzindikira 
nyengo,  akudziwa  zoyenera  Israyeli 
kuzichita,  akuru  awo  ndiwo  mazana 
awiri ; ndi  abale  awo  onse  anapenye- 
rera  pa  kamwa  pawo.  33  A Zebu- 
loni  akuturuka  ku  khamu,  opangira 
nkhondo,  monga  mwa  zida  ziri  zonse 

N* 


za  nkhondo,  zikwi  makumi  asanu, 
akusunga  malongosoledwe  a nkhondo 
ndi  mtima  wosatekeseka.  34  Ndi  a 
Nafitali  atsogoleri  chikwi  chimodzi,  ndi 
pamodzi  nawo  ogwira  zikopa  ndi 
mikondo  zikwi  makumi  atatu  mpha- 
mbu  zisanu  ndi  ziwiri.  35  Ndi  a 
aDani  akupangira  nkhondo  zikwi 
makumi  awiri  mphambu  zisanu  ndi 
zitatu  kudza  mazana  asanu  ndi  limodzi. 
36  Ndi  a Aseri  akuturuka  ku  khamu, 
akupangira  nkhondo,  zikwi  makumi 
anai.  37  Ndi  tsidya  lija  la  Yordano  a 
aRubeni,  ndi  aGadi,  ndi  pfuko  la 
Manase  logawika  pakati,  ndi  zida  ziri 
zonse  za  khamu  kuchita  nazo  nkho- 
ndo,  zikwi  zana  limodzi  ndi  makumi 
awiri.  38  Onsewa,  ndiwo  anthu  a 
nkhondo  akusunga  malongosoledwe 
a nkhondo,  anadza  ku  Hebroni  ndi 
mtima  wangwiro  kudzamlonga  Davide 
mfumu  ya  alsrayeli  onse  ; ndi  onse 
otsala  a Israyeli  omwe  anali  a mtima 
umodzi  kumlonga  Davide  ufumu. 

39  Ndipo  anali  komweko  kwa  Davide 
masiku  atatu  kudya  ndi  kumwa, 
popeza  abale  awo  anazikonzeratu. 

40  Ndiponso  akuyandikizana  nawo 
mpaka  Isakara  ndi  Zebuloni  ndi  Nafi- 
tali  anabwera  nawo  mkate  osenzetsa 
aburu,  ndi  ngamira,  ndi  nyuru,  ndi 
ng’ombe,  zakudya  za  ufa,  ndi  nchinchi 
za  nkhuyu,  ndi  nchinchi  za  mphesa, 
ndi  vinyo,  ndi  mafuta,  ndi  ng’ombe, 
ndi  nkhosa  zochuruka  ; pakuti  munali 
chimwemwe  m’Israyeli. 

■J  O Ndipo  Davide  anafunsana  ndi 
I O akuru  a zikwi  ndi  a mazana, 
inde  atsogoleri  ali  onse.  2 Ndipo 
Davide  anati  kwa  msonkhano  wonse 
wa  Israyeli,  Chikakomera  inu,  ndipo 
chikachokera  kwa  Yehova  Mulungu 
wathu,  titumize  konse  kuti  abale  athu 
otsala  m’dziko  lonse  la  Israyeli,  ndi 
ansembe  ndi  aLevi  okhala  nawo 
m’midzi  yawo  yokhala  napo  podyetsa, 
kuti  asonkhane  kwa  ife  ; 3 ndipo 

tibwere  nalo  kwa  ife  likasa  la  Mulungu 
wathu,  pakuti  sitinafuna’ko  masiku  a 
Sauli.  4 Ndipo  a msonkhano  onse 
anati  kuti  adzachita  ; pakuti  chida- 
yenera  chinthu’chi  pa  maso  pa  anthu 
onse.  5M’mwemoDavideanamemeza 
alsrayeli  onse  kuyambira  Sihori  wa 
ku  Aigupto  mpaka  polowera  ku 
Hamati,  kutenga  likasa  la  Mulungu 
ku  Kiriati-Yearimu.  6 Ndipo  Davide 
ndi  alsrayeli  onse  pamodzi  naye  ana- 
kwera  kumka  ku  Baala,  ndiko  ku 

Kiriati-Yearimu  wa  m’Yuda,  kukwera 
nalo  kuchokera  komweko  likasa  la 
Mulungu  Yehova  wakukhala  pa  a- 
kerubi,  kumene  aitanira’ko  Dzina. 
7 Ndipo  anatengera  likasa  la  Mulungu 
pa  gareta  watsopano  kuchokera  ku 
nyumba  ya  Abinadabu  ; ndi  Uza  ndi 
Ahiyo  anayendetsa  ng’ombe  za  pa 
gareta’yo.  3 Ndipo  Davide  ndi  alsra- 
yeli  onse  anasewera  pa  maso  pa  Mu- 
lungu  ndi  mphamvu  yawo  yonse  ; ndi 
nyimbo,  ndi  azeze,  ndi  zisakasa,  ndi 
malingaka,  ndi  nsanje,  ndi  malipenga. 
9 Ndipo  pamene  anafika  ku  dwale  la 
Kidoni,  Uza  anatambasula  dzanja 
lache  kulichirikiza  likasa,  pakuti 
ng’ombe  zikadapulumuka.  10  Ndi 
mkwiyo  wa  Yehova  unayakira  Uza, 
namkantha,  chifukwa  anatambasulira 
likasa  dzanja  lache,  nafa  komweko 
pa  maso  pa  Mulungu.  11  Ndipo 
kudaipira  Davide  kuti  Yehova  ada- 
chita  chipasulo  ndi  Uza ; motero 
anacha  malo’wo  Perezi  Uza,  mpaka 
lero  lino.  12  Ndipo  Davide  anaopa 
Mulungu  tsiku’lo,  ndi  kuti,  Ndidza- 
fika  nalo  bwanji  likasa  la  Mulungu 
kwathu  ? 13  M’mwemo  Davide  sa- 

nafika  nalo  likasa  kwawo  ku  mudzi 
wa  Davide,  koma  analipambutsira  ku 
nyumba  ya  Obedi  Edomu  wa  ku  Giti. 
14  Ndi  likasa  la  Mulungu  linakhala  ndi 
banja  la  Obedi  Edomu  m’nyumba 
mwache  miyezi  itatu  ; ndipo  Yehova 
anadalitsa  nyumba  ya  Obedi  Edomu, 
ndi  zonse  anali  nazo. 

"I  /l  Ndipo  Hiramu  mfumu  ya  Tu- 
I ih  ro  anatumiza  mithenga  kwa 
Davide,  ndi  mikungudza,  ndi  amisiri 
omanga  miyala,  ndi  a matabwa,  kuti 
ammangire  nyumba.  2 Ndipo  Davide 
anazindikira  kuti  Yehova  adamkha- 
zikitsa  mfumu  ya  Israyeli ; pakuti 
ufumu  wache  unakwezekadi,  chifukwa 
cha  anthu  ache  Israyeli. 

3 Ndipo  Davide  anatenga  akazi  ena 
ku  Yerusalemu,  nabala  Davide  ana 
amuna  ndi  akazi  ena.  4 Maina  a ana 
anali  nawo  m’Yerusalemu  ndi  awa  : 
Samna,  ndi  Sobabu,  Natani,  ndi  So- 
lomo,  5 ndi  Ibara,  ndi  Elisua,  ndi 
Elipeleti,  6 ndi  Noga,  ndi  Nefegi,  ndi 
Yafiya,  7 ndi  Elisama,  ndi  Beliyada, 
ndi  Elifeleti. 

8 Pamene  aFilisti  anamva  kuti 
anamdzoza  Davide  akhale  mfumu 
ya  alsrayeli  onse,  aFilisti  onse 
anakwera  kufunafuna  Davide ; ndi- 
po  Davide  anamva,  nawaturukira. 


9 AFilisti  tsono  anafika,  nafwalikira 
m’chigwa  cha  Refaimu.  10  Ndipo 
Davide  anafunsira  kwa  Mulungu, 
kuti,  Ndikwere  kodi  kuyambana  ndi 
aFilisti  ? mudzawapereka  m’dzanja 
langa  kodi  ? Ndipo  Yehova  anati  kwa 
iye,  Kwera,  pakuti  ndidzawapereka 
m’dzanja  lako.  11  Atafika  tsono  ku 
Baala  Perazimu,  Davide  anawakantha 
komweko  ; nati  Davide,  Mulungu  ana- 
pasula  adani  anga  ndi  dzanja  langa, 
ngati  pokhamulira  madzi.  Chifukwa 
chache  analicha  dzina  la  malo’wo 
Baala  Perazimu.  12  Ndipo  anasi- 
ya’ko  milungu  yawo  ; nalamula 
Davide,  ndipo  anaitentha  ndi  moto. 
13  Ndipo  aFilisti  anabwerezanso, 
nafwalikira  m’chigwa’mo.  14  Ndipo 
Davide  anafunsiranso  kwa  Mulungu, 
nanena  Mulungu  naye,  Usakwera 
kuwatsata,  uwazungulire,  nuwadzere 
pandunji  pa  mitengo  ya  mkanda- 
nkhuku.  15  Ndipo  kudzali,  pakumva 
iwe  kuwayula  ku  nsonga  kwa  mitengo 
ya  mkandankhuku,  pamenepo  uturu- 
kire  ku  nkhondo  ; pakuti  Mulungu 
waturukira  pa  maso  pako  kukantha 
gulu  la  aFilisti.  16  Nachita  Davide 
monga  Yehova  adamuuza,  nakantha 
gulu  la  aFilisti  kuyambira  ku  Gibeoni 
kufikira  ku  Gezeri.  17  Ndipo  mbiri 
ya  Davide  inabuka  m’maiko  onse, 
nafikitsira  Yehova  kuopsa  kwache  pa 
amitundu  onse. 

IfZ  Ndipo  Davide  anadzimangira 
U nyumba  m’mudzi  mwache,  na- 
konzeratu  malo  likasa  la  Mulungu, 
naliutsira  hema.  2 Pamenepo  Davide 
anati,  Sayenera  ena  kusenza  likasa  la 
Mulungu  koma  aLevi  ndiwo ; pakuti 
Yehova  anawasankha  iwo  kusenza 
likasa  la  Mulungu,  ndi  kumtumikira 
Iye  kosatha.  3 Ndipo  Davide  anaso- 
khanitsira  alsrayeli  onse  ku  Yerusa- 
lemu,  akwere  nalo  likasa  la  Yehova 
ku  malo  kwache  adalikonzera. 
4 Ndipo  Davide  anasonkhanitsa  ana 
a Aroni  ndi  aLevi ; 5 a ana  a Kohati, 
Urieli  mkuru  wawo,  ndi  abale  ache 
zana  limodzi  mphambu  makumi 
awiri  ; 6 a ana  a Merari,  Adaya 

mkuru  wawo,  ndi  abale  ache  mazana 
awiri  mphambu  makumi  awiri  ; 7 a 
ana  a Gerisomu,  Yoeli  mkuru  wawo, 
ndi  abale  ache  zana  limodzi  mphambu 
makumi  atatu  ; 8 a ana  a Elizafana, 
Semaya  mkuru  wawo,  ndi  abale  ache 
mazana  awiri'  9 a ana  a Hebroni, 
Elieli  mkuru  wawo,  ndi  abale  ache 

makumi  asanu  ndi  atatu  ; 10  a ana  a 
Uzieli,  Aminadabu  mkuru  wawo,  ndi 
abale  ache  zana  limodzi  mphambu 
khumi  ndi  awiri.  11  Ndipo  anaitana 
Zadoki  ndi  Abyatara  ansembe,  ndi 
aLevi  Urieli,  Asaya,  ndi  Yoeli,  Semaya, 
ndi  Elieli,  ndi  Aminadabu,  nanena  na- 
wo,  12  Inu  ndinu  akuru  a nyumba  za 
makolo  a aLevi,  mudzipatule  inu  ndi 
abale  anu  omwe,  kuti  mukatenge  ndi 
kukwera  nalo  likasa  la.  Yehova  Mulu- 
ngu  wa  Israyeli  ku  malo  ndalikonzera. 
13  Pakuti,  chifukwa  cha  kusalinya- 
mula  inu  poyamba  paja,  Yehova 
Mulungu  wathu  anachita  chotipasula, 
popeza  sitinamfunafuna  Iye  monga 
mwa  chiweruzo.  14  Momwemo  anse- 
mbe  ndi  aLevi  anadzipatula  kuti 
akwere  nalo  likasa  la  Yehova  Mulungu 
wa  Israyeli.  15  Ndipo  ana  a aLevi 
anasenza  likasa  la  Mulungu  pa  mapewa 
awo,  mphiko  ziri  mmwemo,  monga 
Mose  anawauza,  monga  mwa  mau  a 
Yehova.  16  Ndipo  Davide  ananena 
ndi  mkuru  wa  aLevi  kuti  aike  abale 
awo  oyimba’wo  ndi  zoyimbira,  zisa- 
kasa,  ndi  azeze,  ndi  nsanje,  azimve- 
ketse  ndi  kukweza  mau  awo  ndi  chi- 
mwemwe.  17  Ndipo  aLevi  anaika 
Hemani  mwana  wa  Yoeli,  ndi  a abale 
ache  Asafu  mwana  wa  Berekiya,  ndi  a 
ana  a Merari,  abale  awo,  Etani  mwana 
wa  Kusaya;  18  ndi  pamodzi  nawo 
abale  awo  a kulongosola  kwachiwiri, 
Zekariya,  Beni,  ndi  Yaazieli,  ndi  Semi- 
ramoti,  ndi  Yehieli,  ndi  Uni,  Eliabu, 
ndi  Benaya,  ndi  Maaseya,  ndi  Ma- 
titiya,  ndi  Elifelehu,  ndi  Mikineya,  ndi 
Obedi  Edomu,  ndi  Yeieli,  odikira’wo. 
19  Oyimba  tsono : Hemani,  Asafu, 
ndi  Etani,  anayimba  ndi  nsanje  za 
mkuwa ; 20  ndi  Zekariya,  ndi  Azieli, 
ndi  Semiramoti,  ndi  Yehieli,  ndi  Uni, 
ndi  Eliabu,  ndi  Maaseya,  ndi  Benaya, 
ndi  zisakasa  kuyimbira  mwa  Alimoti  ; 
21  ndi  Matitiya,  ndi  Elifelehu,  ndi 
Mikeya,  ndi  Obedi  Edomu,  ndi  Yeieli, 
ndi  Azaziya,  ndi  azeze  akuyimbira 
mwa  Seminiti,  kutsogolera  mayimbi- 
dwe.  22  Ndi  Kenaniya  mkuru  wa 
aLevi  anayang’anira  kusenza’ko  ; 
anawalangiza  za  kusenza,  pakuti 
anali  wa  luso.  23  Ndi  Berekiya  ndi 
Elikana  anali  odikira  likasa.  24  Ndi 
Sebaniya,  ndi  Yosafati,  ndi  Netaneli, 
ndi  Amasai,  ndi  Zekariya,  ndi  Benaya, 
ndi  Eliezere,  ansembe,  analiza  mali- 
penga  ku  likasa  la  Mulungu  ; ndi 
Obedi  Edomu  ndi  Yehiya  anali  odikira 


a likasa.  25  Momwemo  Davide,  ndi 
akuruakuru  a Israyeli,  ndi  atsogoleri  a 
zikwi,  anamuka  kukwera  nalo  likasa 
la  chipangano  cha  Yehova,  kucho- 
kera  ku  nyumba  ya  Obedi  Edomu 
mokondwera.  26  Ndipo  popeza  Mu- 
lungu  anathandiza  aLevi  akusenza 
likasa  la  chipangano  la  Yehova,  iwo 
anapha  nsembe  ng’ombe  zisanu  ndi 
ziwiri,  ndi  nkhosa  za  mphongo  zisanu 
ndi  ziwiri.  27  Ndipo  Davide  ana- 
bvala  maraya  a bafuta,  ndi  aLevi  onse 
akunyamula  likasa,  ndi  oyimba,  ndi 
Kenaniya  woyang’anira  kusenza’ku, 
pamodzi  ndi  oyimba ; Davide  ana- 
bvalanso  efodi  wa  bafuta.  28  Mo- 
mwemo  alsrayeli  onse  anakwera  nalo 
likasa  la  chipangano  cha  Yehova  ndi 
kupfuula,  ndi  kumveka  kwa  lipenga,, 
ndi  mphalasa,  ndi  nsanje  zomveketsa, 
ndi  zisakasa,  ndi  azeze.  29  Ndipo 
polowa  likasa  la  chipangano  la  Yehova 
m’mudzi  wa  Davide,  Mikala  mwana 
wamkazi  wa  Sauli  anasuzumira  pa 
zenera,  naona  mfumu  Davide  aliku- 
tumphatumpha  ndi  kusewera  ; ndipo 
anampeputsa  mu  mtima  mwache. 
i 1 Ndipo  analowa  nalo  likasa 
I Vj  la  Mulungu,  naliika  pakati  pa 
hema’lo  Davide  adaliutsira  ; ndipo 
anapereka  nsembe  zopsereza  ndi 
nsembe  zoyamika  pa  maso  pa  Mulu- 
ngu.  2 Ndipo  atatha  Davide  kupereka 
nsembe  zopsereza  ndi  nsembe  zoya- 
mika,  anadalitsa  anthu  m’dzina  la 
Yehova.  3 Nagawira  ali  yense  wa 
Israyeli,  wamwamuna  ndi  wamkazi, 
yense  mtanda  wa  mkate,  ndi  nthuli 
ya  nyama,  ndi  nchinchi  ya  mphesa 
zouma. 

4 Ndipo  anaika  aLevi  ena  atumi- 
kire  ku  likasa  la  Yehova,  nalalikire, 
nayamike,  nalemekeze  Yehova  Mulu- 
ngu  wa  Israyeli.  5 Asafu  ndiye  mku- 
ru  wawo,  ndi  otsatana  naye  Zekariya, 
Yeieli,  ndi  Semiramoti,  ndi  Yehieli,  ndi 
Matitiya,  ndi  Eliabu,  ndi  Benaya,  ndi 
Obedi  Edomu,  ndi  Yeiyeli,  ndi  zisakasa 
ndi  azeze  ; koma  Asafu  ndi  nsanje 
zomvekatu  ; 6 ndi  Benaya  ndi  Yaha- 
zieli  ansembe  ndi  malipenga  kosale- 
keza,  ku  likasa  la  chipangano  la 
Mulungu. 

7 Tsiku  limenelo  tsono  Davide  ana- 
yamba  kuwapatsa  nyimbo  ya  kuya- 
inika  nayo  Yehova ; ochita  ndiwo 
Asafu  ndi  abale  ache. 

8 Yamikani  Yehova,  itanani  dzina 
lache  ; 

Bukitsani  mwa  mitundu  ya 
anthu  zochita  Iye. 

9  Myimbireni,  myimbireni  zomle- 
mekeza  ; 

Fotokozerani  zodabwiza  zache 
zonse. 

10  Mudzitamandire  ndi  dzina  lache 

lopatulika  ; 

Mitima  yawo  ya  iwo  ofuna  Ye- 
hova  ikondwere. 

11  Funsirani  kwa  Yehova  ndi 

mphamvu  yache  ; 

Funani  nkhope  yache  nthawi 
zonse. 

12  Kumbukilani  zodabwiza  zache 

adazichita, 

Zizindikilo  zache,  ndi  maweruzo 
a pa  kamwa  pache  ; 

13  Inu  mbeu  ya  Israyeli  mtumiki 

wache. 

Inu  ana  a Yakobo,  osankhika 
ache. 

14  Iye  ndiye  Yehova  Mulungu 

wathu  ; 

Maweruzo  ache  akhala  pa  dziko 
lonse  la  pansi. 

1 5 Kumbukilani  chipangano  chache 

kosatha, 

Mau’wo  anawalamulira  miba- 
dwo  zikwi ; 

16  Chipangano’cho  anapangana  ndi 

Abrahamu. 

Ndi  lumbiro  lache  ndi  Isake  ; 

17  Ndipo  anachitsimikizira  kwa  Ya- 

kobo  chikhale  malemba, 

Chikhale  chipangano  chosatha 
kwa  Israyeli  ; 

18  Ndi  kunena  kuti,  Ndidzakupatsa 

iwe  dziko  la  Kanani, 

Gawo  la  cholandira  chako  ; 

19  Pokhala  inu  anthu  owerengeka, 
Inde  anthu  pang’ono,  ndi  alendo 

m’mwemo  ; 

20  Nayendayenda  kuchokera  mtu- 

ndu  wina  kufikira  mtundu 
wina, 

Kuchokera  ufumu  wina  kufi- 
kira  anthu  ena. 

21  Sanalola  munthu  awasautse  ; 

Ndipo  anadzudzula  mafumu  chi- 

fukwa  cha  iwowa  ; 

22  Ndi  kuti,  Musamakhudza  odzo- 

zedwa  anga, 

Musamachitira  choipa  aneneri 
anga. 

23  Myimbireni  Yehova,  inu  dziko 

lonse  la  pansi, 

Lalikirani  chipulumutso  chache 
tsiku  ndi  tsiku. 

Fotokozerani  ulemerero  wache 
mwa  amitundu, 

Zodabwiza  zache  mwa  mitundu 
yonse  ya  anthu. 

Pakuti  Yehova  ali  wamkuru,  na- 
yenera  kulemekezedwa  kwa- 
kukulu  ; 

Ayenera  amuope  koposa  milungu 
yonse. 

Pakuti  milungu  ya  mitundu  ya 
anthu  ndiyo  mafano  ; 

Koma  Yehova  analenga  za  ku- 
mwamba. 

Pa  maso  pache  pali  ulemu  ndi 
ukulu, 

M’malo  mwache  muli  mphamvu 
ndi  chimwemwe. 

Mchitireni  Yehova,  inu  mafuko 
a mitundu  y?  anthu, 

Mchitireni  Yehova  ulemerero  ndi 
mphamvu. 

Mchitireni  Yehova  ulemerero  wa 
dzina  lache  ; 

Bwerani  nacho  chopereka,  ndipo 
fikani  pa  maso  pache  ; 

Lambirani  Yehova  m’chiyero 
chokometsetsa. 

Njenjemerani  pa  maso  pache, 
inu  dziko  lonse  la  pansi, 

Dziko  lokhala’mo  anthu  lomwe 
lakhazikika,  kuti  silingagwe- 
dezeke. 

Kukondwerere  kumwamba,  ndi 
dziko  la  pansi  lisekerere  ; 

Anene  mwa  amitundu,  Yehova 
achita  ufumu. 

Nyanja  ikukume  m’kudzala  kwa- 
che, 

Munda  ukondwerere,  ndi  zonse 
ziri  m’mwemo  ; 

Pamenepo  mitengo  yonse  ya  ku 
nkhalango  idzapfuula  moko- 
ndwera  pa  maso  pa  Yehova  ; 

Pakuti  akudza  kudzaweruza 
dziko  la  pansi. 

Yamikani  Yehova ; pakuti  Iye 
ndiye  wabwino  ; 

Pakuti  chifundo  chache  ncho- 
satha. 

Nimunene,  Tipulumutseni,  Mu- 
lungu  wa  chipulumutso  cha- 
thu  ; 

Mutisokolotse  ndi  kutilanditsa 
kwa  amitundu, 

Kuti  tiyamike  dzina  lanu  loyera, 

Ndi  kudzitamandira  nacho  chile- 
mekezo  chanu. 

Alemekeztedwe  Yehova  Mulungu 
wa  Israyeli, 

16.37—17.21 


Kuyambira  kosayamba  kufikira 
kosatha. 

Ndipo  anthu  onse  anati,  Amen  I nale- 
mekeza  Yehova. 

37  Ndipo  anasiya’ko  ku  likasa  la 
chipangano  la  Yehova  Asafu  ndi 
abale  ache,  atumikire  ku  likasa  kosa- 
lekeza,  monga  umo  mudzafunika  tsiku 
ndi  tsiku  ; 38  ndi  Obedi  Edomu,  ndi 
abale  ache  makumi  asanu  ndi  limodzi 
mphamvu  asanu  ndi  atatu  ; ndi  Obedi 
Edomu  mwana  wa  Yedutuni  ndi  Hosa 
akhale  odikira ; 39  ndi  Zadoki 

wansembe,  ndi  abale  ache  ansembe, 
ku  kachisi  wa  Yehova,  pa  msanje 
unali  ku  Gibeoni  ; 40  kupereka 

nsembe  zopsereza  kwa  Yehova  pa 
guwa  la  nsembe  zopsereza,  kosale- 
keza,  m’mawa  ndi  madzulo,  monga 
mwa  zonse  zilembedwa  m’chilamulo 
cha  Yehova  adachilamulira  Israyeli  ; 

41  ndi  pamodzi  nawo  Hemani,  ndi 
Yedutuni,  ndi  osankhika  otsala’wo, 
ochulidwa  maina,  kuyamika  Yehova  ; 
pakuti  chifundo  chache  nchosatha  ; 

42  ndi  pamodzi  nawo  Hemani,  ndi 
Yedutuni,  ndi  malipenga  ndi  nsanje 
za  iwo  akumveketsadi,  ndi  zoyimbira 
nyimbo  za  Mulungu ; ndi  ana  a 
Y edutuni  anakhala  ku  chipata.  43  Ndi- 
po  anachoka  anthu  onse,  yense  ku 
nyumba  yache,  nabwera  Davide  kuda- 
litsa  nyumba  yache. 

■j  "7  Ndipo  pokhala  Davide  m’nyu- 
I I mba  mwache,  Davide’yo  anati 
kwa  Natani  mneneri,  Taona,  ndikhala 
ine  m’nyumba  ya  mikungudza,  koma 
likasa  la  chipangano  likhala  m’nsaru 
zochinga.  2 Ndipo  Natani  anati  kwa 
Davide,  Muchite  zonse  ziri  m’mtima 
mwanu  ; pakuti  Mulungu  ali  nanu. 

3 Ndipo  usiku  womwewo  mau  a 
Mulungu  anadzera  Natani,  ndi  kuti, 

4 Kauze  Davide  mtumiki  wanga, 

Atero  Yehova,  Usandimangire  nyumba 
yokhala’mo ; 5 pakuti  sindinakhala 
m’nyumba  kuyambira  tsiku  lija  ndina- 
kwera  naye  Israyeli,  kufikira  lero  lino  ; 
koma  wa  m’hema  m’hema  Ine,  ndi 
wa  m’kachisi  m’kachisi.  6 Pali  ponse 
ndinayenda  nawo  alsrayeli  onse  ndi- 
nanena  kodi  mau  ndi  woweruza  ali 
yense  wa  Israyeli,  amene  ndinamuuza 
adyetse  anthu  anga,  ndi  kuti,  Mwale- 
keranji  kundimangira  nyumba  ya 
mikungudza  ? 7 Chifukwa  chache 

tsono,  uzitero  naye  mtumiki  wanga 
Davide,  Atero  Ambuye  wa  makamu, 
Ndinakutenga  ku  busa  potsata  iwe 


nkhosa,  kuti  ukhale  mtsogoleri  wa 
anthu  anga  Israyeli  ; 8 ndipo  ndakhala 
ndi  iwe  kuli  konse  unamuka’ko,  ndi 
kuononga  adani  ako  onse  pa  maso 
pako  ; ndipo  ndakubukitsira  dzina 
lakunga  dzina  la  akuru  okhala  pa 
dziko.  9 Ndipo  ndaikira  anthu  anga 
Israyeli  malo,  ndi  kuwaoka,  kuti 
akhale  m’malo  mwawo  osasunthi- 
kanso  ; ndi  ana  osalungama  sadza- 
wapululanso  monga  poyamba  paja  ; 
10  ndi  kuyambira  kuja  ndinaika  owe- 
ruza  ayang’anire  anthu  anga  Isra- 
yeli  ; ndipo  ndagonjetsa  adani  ako 
onse.  Ndikuuzanso  kuti  Yehova  adza- 
kumangira  banja.  11  Ndipo  kudza- 
chitika,  atakwanira  masiku  ako  kuti 
uzipita  kukhala  ndi  makolo  ako, 
ndidzaukitsa  mbeu  yako  pambuyo 
pako,  ndiye  wa  ana  ako  ; ndipo  ndi- 
dzakhazikitsa  ufumu  wache.  12  Iye 
adzandimangira  nyumba  ; ndipo  ndi- 
dzakhazikitsa  mpando  wa  chifu- 
mu  wache  kosatha.  13  Ndidzakhala 
atate  wache,  ndi  iye  adzakhala  mwana 
wanga  ; ndipo  sindidzamchotsera  chi- 
fundo  changa  monga  muja  ndinacho- 
tsera  iye  amene  anakhala  usanakhale 
iwe  ; 14  koma  ndidzamkhazikitsa 

m’nyumba  mwanga,  ndi  m’ufumu 
wanga  kosatha  ; ndi  mpando  wa 
chifumu  wache  udzakhazikika  kosa- 
tha.  15  Monga  mwa  mau  awa  onse, 
ndi  monga  mwa  masomphenya  awa 
onse,  momwemo  Natani  analankhula 
ndi  Davide. 

16  Pamenepo  mfumu  Davide  ana- 
lowa  nakhala  pa  maso  pa  Yehova, 
nati,  Ndine  yani,  Yehova  Mulungu,  ndi 
nyumba  yanga  njotani  kuti  mwandi- 
fikitsa  mpaka  pano  ? 17  Ndipo  ichi 

nchaching’ono  pa  maso  panu,  Mulu- 
ngu,  koma  mwanena  za  nyumba  ya 
mtumiki  wanu  nthawi  ya  m’tsogolo 
ndithu,  ndipo  mwandiyesera  ngati 
munthu  womveka,  Yehova  Mulungu. 

18  Anenenjinso  Davide  kwa  Inu 
za  ulemu  wochitikira  mtumiki  wa- 
nu  ? pakuti  mudziwa  mtumiki  wanu. 

19  Yehova,  chifukwa  cha  mtumiki 
wanu,  ndi  monga  mwa  mtima  wanu, 
mwachita  ukulu  uwu  wonse,  kundi- 
dziwitsa  zazikuru  izi  zonse.  20  Ye- 
hova,  palibe  wina  wonga  inu,  pali- 
benso  Mulungu  wina  koma  Inu  ; 
monga  mwa  zonse  tazimva  m’makutu 
mwathu.  21  Ndiwo  ayani  akunga 
anthu  anu  Israyeli,  mtundu  wa  pa 
wokha  wa  pa  dziko  la  pansi,  amene 

Mulungu  anakadziombolera  mtundu 
wa  anthu,  kudzibukitsira  dzina,  mwa 
zazikuru  ndi  zoopsa,  pakupitikitsa 
amitundu  pa  maso  pa  anthu  anu 
amene  munawaombola  m’Aigupto  ? 
22  Pakuti  anthu  anu  Israyeli  mudawa- 
yesa  anthu  anu  anu  kosatha  ; ndipo 
Inu,  Yehova,  munayamba  kukhala 
Mulungu  wawo.  23  Ndipo  tsopano, 
Yehova,  akhazikike  kosalekeza  mau 
mudanena’wa  za  mtumiki  wanu,  ndi 
za  nyumba  yache,  nimuchite  monga 
mwanena.  24  Inde  likhazikike  dzina 
lanu,  likulitsidwe  kosalekeza,  ndi  kuti, 
Yehova  wa  makamu  ndiye  Mulungu 
wa  Israyeli  ; akha.lira  Israyeli  Mu- 
lungu ; ndi  nyumba  ya  Davide  mtu- 
miki  wanu  ikhazikika  pa  maso  panu. 
25  Pakuti  Inu,  Mulungu  wanga, 
mwaululira  mtumiki  wanu  kuti  mudza- 
mmangirabanja ; momwemo  mtumiki 
wanu  waona  mtima  wa  kupemphera 
pa  maso  panu.  26  Ndipo  tsopano, 
Yehova,  Inu  ndinu  Mulungu,  ndipo 
mwanenera  mtumiki  wanu  chokoma 
ichi  ; 27  chakukomerani  kudalitsa 

nyumba  ya  mtumiki  wanu,  kuti 
ikhalebe  kosatha  pa  maso  panu  ; 
pakuti  Inu  Yehova  mwadalitsa,  ndipo 
idzadalitsika  kosatha. 

"1  Q Ndipo  zitatha  izi,  Davide  ana- 
I O kantha  aFilisti,  nawagonjetsa, 
nalanda  Gati  ndi  midzi  yache  m’manja 
a aFilisti.  2 Anakanthanso  Moabu  ; 
ndi  aMoabu  anakhala  anthu  a Davide, 
nabwera  nazo  mphatso.  3 Ndipo 
Davide  anakantha  Hadarezeri  mfumu 
ya  Zoba  ku  Hamati,  pomuka  iye 
kukhazikitsa  ulamuliro  wache  ku 
mtsinje  wa  Firate.  4 Ndipo  Davide 
analanda  magareta  ache  chikwi  chi- 
modzi,  ndi  a pa  kavalo  zikwi  zisanu 
ndi  ziwiri,  ndi  oyenda  pansi  zikwi 
makumi  awiri ; Davide  anadula  mi- 
tsita  akavalo  onse  okoka  magareta, 
koma  anasunga’ko  ofikira  magareta 
zana  limodzi.  5 Ndipo  aAramu  a 
ku  Damasiko  anadza  kudzathandiza 
Hadarezeri  mfumu  ya  Zoba ; koma 
Davide  anakantha  aAramu  amuna 
zikwi  makumi  awiri  mphambu  ziwiri. 

6 Ndipo  Davide  anaika  asilikari  a boma 
m’Aramu  wa  Damasiko  ; ndi  aAramu 
anasanduka  anthu  a Davide,  nabwera 
nazo  mphatso.  Ndipo  Yehova  ana- 
sunga  Davide  kuli  konse  anamuka’ko. 

7 Natenga  Davide  zikopa  za  golidi 
zinali  pa  anyamata  a Hadarezeri, 
nabwera  nazo  ku  Yerusalemu.  8 Ndi 


ku  Tibati,  ndi  ku  Kuni,  midzi  ya 
Hadarezeri,  Davide  anatenga  mkuwa 
wambiri,  ndiwo  umene  Solomo  ana- 
yenga  nawo  thawale  la  mkuwa,  ndi 
nsanamira,  ndi  zipangizo  za  mkuwa. 
9 Ndipo  pakumva  Tou,  mfumu  ya  ku 
Hamati,  kuti  Davide  adakantha  khamu 
lonse  la  Hadarezeri  mfumu  ya  ku 
Zoba,  10  anatumiza  Hadoramu  mwa- 
na  wache  kwa  Davide,  kumlankhula 
ndi  kumdalitsa,  popeza  adayambana 
ndi  Hadarezeri,  namkantha  ; pakuti 
Hadarezeri  adachita  nkhondo  ndi 
Tou  ; ndipo  anali  nazo  zipangizo  za 
mitundu  mitundu  za  golidi  ndi  siliva 
ndi  mkuwa.  11  Izi  zomwe  mfumu 
Davide  anazipatulira  Yehova,  pamodzi 
ndi  siliva  ndi  golidi  adazitenga  kwa 
amitundu  onse,  kwa  Edomu,  ndi  kwa 
Moabu,  ndi  kwa  ana  a Amoni,  ndi 
kwa  aFilisti,  ndi  kwa  Amaleki. 
12  Ndipo  Abisai  mwana  wa  Zeruya 
anakantha  aEdomu  m’chigwa  cha 
Mchere  zikwi  khumi  mphambu  zisanu 
ndi  zitatu.  13  Ndipo  anaika  asilikari 
a boma  m’Edomu ; ndi  aEdomu  onse 
anasanduka  anthu  a Davide.  Ndipo 
Yehova  anasunga  Davide  kuli  konse 
anamuka’ko. 

14  Ndipo  Davide  anakhala  mfumu 
ya  alsrayeli  onse,  naweruza  anthu 
ache  onse,  nawachitira  chilungamo. 
15  Ndipo  Yoabu  mwana  wa  Zeruya 
anayang’anira  khamu  la  nkhondo,  ndi 
Yehosafati  mwana  wa  Aliiludi  ana- 
li  wolemba  mbiri.  16  Ndi  Zadoki 
mwana  wa  Ahitubu,  ndi  Abimeleki 
mwana  wa  Abyatara,  anali  ansembe, 
ndi  Savisa  anali  mlembi,  17  ndi 
Benaya  mwana  wa  Ye'noyada  ana- 
yang’anira  aKereti  ndi  aPeleti  ; koma 
ana  a Davide  ndiwo  oj'amba  ku  dzanja 
la  mfumu. 

i Ndipo  sitatha  izi,  Nahasi  mfu- 
3 v/  mu  ya  ana  a Amoni  anamwa- 
lira,  ndi  mwana  wache  anakhala 
mfumu  m’malo  mwache.  2 Ndipo 
Davide  anati,  Ndidzamchitira  zokoma 
mtima  Hanuni  mwana  wa  Nahasi, 
pcpeza  atate  wache  anandichitira  ine 
zokoma  mtima.  Momwemo  Davide 
anatuma  mithenga  imtonthoze  mtima 
pa  atate  wache.  Pofika  anyamata 
ache  a Davide  ku  dziko  la  ana  a 
Amoni  kwa  Hanuni  kumtonthoza 
mtima,  3 akalonga  a ana  a Amoni 
anati  kwa  Hanuni,  Davide  ali  kuchi- 
tira  atate  wanu  ulemu  kodi,  popeza 
anakutumizirani.  otonthoza  ? saku- 

dzerani  kodi  anyarriata  ache  kufuna- 
funa,  ndi  kugubuduza,  ndi  kuzonda 
dziko  ? 4 Ndipo  Hanuni  anatenga 

anyamata  a Davide,  nawameta,  nadula 
malaya  awo  pakati  kufikira  m’matako, 
nawaleka  achoke.  5 Pamenepo  ana- 
muka  ena,  namuuza  Davide  za 
amuna’wa.  Natumiza  iye  kukomana 
nawo,  pakuti  amuna’wa  anachita 
manyazi  kwambiri.  Ndipo  mfumu 
inati,  Balindani  ku  Yeriko  mpaka 
zamera  ndebvu  zanu  ; zitamera  mu- 
bwere.  6 Ndipo  pamene  ana  a Amoni 
anaona  kuti  anadzinunkhitsa  kwa 
Davide,  Hanuni  ndi  ana  a Amoni 
anatumiza  matalente  chikwi  chimodzi 
a siliva,  kudzilembera  magareta  ndi 
a pa  kavalo  ku  Mesopotamiya,  ndi 
ku  Aramu-maaka,  ndi  ku  Zoba. 
7 Momwemo  anadzilembera  magareta 
zikwi  makumi  atatu  mphambu  ziwiri, 
ndi  mfumu  ya  Maaka  ndi  anthu  ache  ; 
nadza  iwo,  namanga  misasa  cha  kuno 
cha  Medeba.  Ana  a Amoni  omwe 
anasonkhana  m’midzi  mwawo,  nadza 
ku  nkhondo.  8 Pamene  Davide  ana- 
mva  ichi  anatuma  Yoabu  ndi  gulu 
lonse  la  anthu  a mphatnvu.  9 Ndipo 
ana  a Amoni  anaturuka,  nandanda- 
litsa  nkhondo  ku  chipata  cha  mudzi, 
ndi  mafumu  adadza’wo  anali  pa  okha 
ku  thengo.  10  Pakuona  Yoabu  tsono 
kuti  nkhondo  inamdzera  ku  maso  ndi 
kumbuyo,  anasankha  amuna  osankhi- 
ka  onse  a Israyeli,  nawanika  ayambane 
ndi  aAramu.  11  Ndipo  anthu  otsala 
anawapereka  m’dzanja  la  Abisai  mbale 
wache  ; ndipo  anadzinika  ayambane 
ndi  ana  a Amoni.  12  Ndipo  anati, 
Akandilaka  aAramu,  udzandilanditsa 
ndiwe  ; koma  akakulaka  ana  a Amoni, 
ndidzakulanditsa  ndine.  13  Limbika 
mtima,  tilimbikire  anthu  athu,  ndi 
midzi  ya  Mulungu  wathu ; ndipo 
Yehova  achite  chomkomera.  14  Pa- 
menepo  Yoabu  ridi  anthu  anali  naye 
anayandikira  pa  maso  pa  aAramu 
kulimbana  nawo,  ndipo  anawathawa. 
15  Ndipo  pakuona  ana  a Amoni  kuti 
adathawa  aAramu,  iwo  omwe  ana- 
thawa  pa  maso  pa  Abisai  mbale  wache, 
nalowa  m’mudzi.  Pamenepo  Yoabu 
anadza  ku  Yerusalemu.  16  Ndipo 
pakuona  aAramu  kuti  Israyeli  ana- 
wakantha,  anatumiza  mithenga,  na- 
turuka  nawo  aAramu  akukhala  tsidya 
lija  la  mtsinje’wo  ; ndi  Sofaki  kazembe 
wa  khamu  la  Hadarezeri  anawatso- 
golera.  17  Ndipo  anamuuza  Davide  ; 


namemeza  iye  alsrayeii  onse,  naoloka 
Yordano,  nawadzera,  nanika  nkho- 
ndo  ayambane  nawo.  Atandandalitsa 
nkhondo  Davide  kuyambana  ndi  aAra- 
mu,  anaponyana  naye.  18  Ndipo 
aAramu  anathawa  pa  maso  pa  Isra- 
yeli  ; ndipo  Davide  anapha  aAramu 
a pa  magareta  zikwi  zisanu  ndi  ziwiri, 
ndi  oyenda  pansi  zikwi  makumi  anai  ; 
napha  Sofaki  kazembe  wa  khamu’lo. 
19  Ndipo  pakuona  anyamata  a Ha- 
darezeri  kuti  Israyeli  anawakantha, 
anapangana  mtendere  ndi  Davide, 
namturnikira  ; ndi  aAramu  anakana 
kuthandizanso  ana  a Amoni. 

O /T\  Ndipo  kunali,  pofikanso  chaka, 
nyengo  ya  kuturuka  mafumu, 
Yoabu  anatsogolera  khamu  la  mpha- 
mvu,  napasula  dziko  la  ana  a Amoni, 
nadza,  naumangira  misasa  Raba. 
Koma  Davide  anakhala  ku  Yerusa- 
lemu.  Ndipo  Yoabu  anakantha  Raba, 
naupasula.  2 Ndipo  Davide  anatenga 
korona  wa  mfumu  yawo  kumchotsa 
pa  mutu  pache,  napeza  kulemera 
kwache  talente  wa  golidi  ; panalinso 
miyala  ya  mtengo  wache  pamenepo  ; 
ndipo  anamuika  pa  mutu  pa  Davide, 
naturutsa  za  nkhondo  za  m’mudzi’mo 
zambiri  ndithu.  3 Naturutsanso  anthu 
anali  mmwemo,  nawacheka  ndi  mi- 
peni  ya  mano  mano,  ndi  zipangizo 
zochekera  za  chitsulo,  ndi  nkhwangwa. 
Anatero  Davide  ndi  midzi  yonse  ya 
ana  a Amoni.  Ndipo  Davide  ndi 
anthu  onse  anabwera  ku  Yerusalemu. 

4 Ndipo  zitatha  izi,  inauka  nkhondo 
ku  Gezeri  ndi  aFilisti  ; pamenepo 
Sibekai  mHusati  anapha  Sipai  wa  ana 
a chimphona  ; ndipo  anawagonjetsa. 
5 Ndipo  panalinso  nkhondo  ndi  aFilisti; 
ndi  Elihanani  mwana  wa  Yairi  anapha 
Lami  mbale  wa  Goliati  mGiti,  amene 
luti  la  mkondo  wache  linanga  mtanda 
woombera  nsaru.  6 Ndipo  panalinso 
nkhondo  ku  Gati  ; kumeneko  kunali 
munthu  wa  msinkhu  waukuru,  amene 
zala  zache  za  ku  manja  ndi  ku  mapazi 
ndizo  makumi  awiri  mphambu  zinai  ; 
zisanu  ndi  chimodzi  ku  dzanja  liri 
lonse,  ndi  zisanu  ndi  chimodzi  ku 
phazi  liri  lonse  ; nayenso  anabadwa 
mwa  chimphona’cho.  7 Ndipo  poto- 
nza  Israyeli  iyeyu  Yonatani  mwana  wa 
Simeya  mbale  wache  wa  Davide 
anamkantha.  8 Awa  anabadwa  mwa 
chimphona’cho  ku  Gati,  koma  anagwa 
ndi  dzanja  la  Davide  ndi  la  anyamata 
ache. 

ryi  Pamenepo  Satana  anaukira 
I Israyeli,  nasonkhezera  Davide 
awerenge  Israyeli.  2 Ndipo  Davide 
anati  kwa  Yoabu  ndi  kwa  akuru  a 
anthu,  Kawerengani  Israyeli  kuya- 
mbira  ku  Beereseba  kufikira  ku  Dani  ; 
nimundibwezere  mau,  kuti  ndidziwe 
chiwerengo  chawo.  3 Nati  Yoabu, 
Yehova  aonjezere  pa  anthu  ache 
monga  ali  kazana  ; koma,  mbuyanga 
mfumu,  sali  onse  anyamata  akapolo 
a mbuyanga  ? nanga  afuniranji  chi- 
nthu’chi  mbuyanga,  adzaparamulitsa 
Israyeli  bwanji  ? 4 Koma  mau  a 

mfumu  anamlaka  Yoabu.  Naturuka 
Yoabu,  nakayendayenda  mwa  alsra- 
yeli  onse,  nadza  ku  Yerusalemu. 
5 Ndipo  Yoabu  anapereka  kwa  Davide 
chiwerengo  cha  anthu  owerengedwa. 
Ndipo  alsrayeli  onse  anali  zikwi 
mazana  khumi  ndi  limodzi  osolola 
lupanga,  ndi  Yuda  anali  zikwi  mazana 
anai  mphambu  makumi  asanu  ndi 
awiri  akusolola  lupanga.  6 Koma 
sanawerenga  aLevi  ndi  aBenjamini 
pakati  pawo  ; pakuti  mau  a mfumu 
anamnyansira  Yoabu.  7 Ndipo  Mu- 
lungu  anaipidwa  nacho  chinthu’chi, 
chifukwa  chache  Iye  anakantha  Isra- 
yeli.  8 Pamenepo  Davide  anati  kwa 
Mulungu,  Ndachimwa  kwakukuru  ndi 
kuchita  chinthu  ichi  ; koma  tsopano, 
muchotse  mphulupulu  ya  kapolo  wanu, 
pakuti  ndachita  kopusa  ndithu.  9 Ndi- 
po  Yehova  ananena  ndi  Gadi  mlauli 
wa  Davide,  ndi  kuti,  10  Kanena  kwa 
Davide  kuti,  Atero  Yehova,  Ndiku- 
ikira  zitatu  ; dzisankhire’ko  chimodzi 
ndikuchitire  ichi.  11  Nadza  Gadi  kwa 
Davide,  nanena  naye,  Atero  Yehova, 
Dzitengere’ko  ; 1 2 kapena  zaka  zitatu 
za  njala ; kapena  miyezi  itatu  ya 
kuthedwa  pa  maso  pa  adani  ako,  ndi 
kuti  lupanga  la  adani  ako  likupeze  ; 
kapena  masiku  atatu  lupanga  la 
Yehova,  ndilo  mliri  m’dziko’mo,  ndi 
mthenga  wakuononga  wa  Yehova  mwa 
malire  onse  a Israyeli.  Ulingirire 
tsono,  ndimbwezere  mau  anji  Iye 
amene  anandituma  ine  ? 13  Ndipo 

Davide  anati  kwa  Gadi,  Ndipsinjika 
lcwambiri,  ndigwere  m’dzanja  la  Ye- 
hova,  pakuti  zifundo  zache  zichuru- 
kadi  ; koma  ndisagwere  m’dzanja  la 
munthu.  14  Momwemo  Yehova  ana- 
tumiza  mliri  pa  Israyeli  ; ndipo  ada- 
gwa’po  amuna  zikwi  makumi  asanu 
ndi  awiri  a Israyeli.  15  Ndipo  Mulu- 
ngu  anatuma  mthenga  ku  Yeru- 


salemu  kuuononga ; ndipo  poti 
auononge,  Yehova  anapenya,  naleka 
choipa’chi  ; nati  kwa  mthenga  wakuo- 
nonga,  Chakwanira,  bweza  dzanja 
lako  tsopano.  Ndi  mthenga  wa  Ye- 
hova  anaima  pa  dwale  la  Orinani 
mYebusi.  16  Ndipo  Davide  analiweza 
maso  ache,  naona  mthenga  wa 
Yehova  alikuima  pakati  pa  dziko  ndi 
thambo,  ali  nalo  lupanga  losolola 
m’dzanja  lache,  lotambasukira  pa 
Yerusalemu.  Pamenepo  Davide  ndi 
akuru  obvala  ziguduli  anagwa  nkhope 
zawo  pansi.  17  Ndipo  Davide  anati 
kwa  Mulungu,  Si  ndine  nanga  ndala- 
mulira  kuti  awerenge  anthu  ? Inde, 
ndine  amene  ndachimwa  ndi  kuchita 
choipa  ndithu  ; koma  nkhosa  izi 
zinachitanji  ? dzanja  lanu,  Yehova 
Mulungu  wanga,  linditsutse  ine  ndi 
nyumba  ya  atate  wanga,  koma  lisa- 
tsutse  anthu  anu  ndi  kuwachitira 
mliri.  18  Pamenepo  mthenga  wa 
Yehova  anauza  Gadi  kuti  anene  ndi 
Davide,  akwere  Davide’yo  kuutsira 
Yehova  guwa  la  nsembe  pa  dwale 
la  Orinani  mYebusi.  19  Ndipo  Da- 
vide  anakwera  monga  mwa  mau  a 
Gadi  adawanena  m’dzina  la  Yehova. 
20  Pocheuka  Orinani  anaona  wa  mthe- 
nga’yo  ; ndi  ana  ache  amuna  anai 
anali  naye  anabisala.  Koma  Orinani 
analikupuntha  trigu.  21  Ndipo  pofika 
Davide  kwa  Orinani,  Orinani’yo  ana- 
penyetsa,  naona  Davide,  naturuka 
ku  dwale,  nawerama  kwa  Davide, 
nkhope  yache  pansi.  22  Davide  tsono 
anati  kwa  Orinani,  Ndipatse  pa  dwa- 
le  pano  kuti  ndimange’po  guwa  la 
nsembe  la  Yehova  ; undipatse  ili  pa 
mtengo  wache  wonse,  kuti  mliri  ule- 
keke  pa  anthu.  23  Ndipo  Orinani 
anati  kwa  Davide,  Mulitenge,  ndi 
mbuye  wanga  mfumu  ichite  chomko- 
mera  m’maso  mwache ; taonani, 
ndikupatsani  ng’ombe  za  nsembe 
zopsereza  ; ndi  zipangizo  zopunthira 
zikhale  nkhuni,  ndi  trigu  wa  nsembe 
ya  ufa  ; ndizipereka  zonse.  24  Koma 
mfumu  Davide  anati  kwa  Orinani, 
Iai,  koma  ndidzaligula  pa  mtengo 
wache  wonse  ; pakuti  sindidzatengera 
Yehova  chiri  chako,  kapena  kupereka 
nsembe  yopsereza  yopanda  mtengo 
wache.  25  Momwemo  Davide  ana- 
patsa  Orinani  chogulira  malo’wa  go- 
lidi  wa  masekeli  mazana  asanu  ndi 
limodzi  kulemera  kwache.  26  Ndi- 
po  Davide  anamangira  Yehova  gu- 

wa  la  nsembe  komweko  ; napereka 
nsembe  zopsereza,  ndi  nsembe  zoya- 
mika,  naitana  kwa  Yehova ; ndipo 
anamyankha  ali  m’mwamba  ndi  moto 
pa  guwa  la  nsembe  yopsereza.  27  Ndi- 
po  Yehova  anauza  wa  mthenga  kuti 
abweze  lupanga  lache  m’chimache. 

28  Ntfxawi  yomweyi,  pakuona 
Davide  kuti  Yehova  anambvomereza 
pa  dwale  la  Orinani  mYebusi,  ana- 
phera  nsembe  pomwepo.  29  Pakuti 
kachisi  wa  Yehova  amene  Mose 
anapanga  m’chipululu,  ndi  guwa  la 
nsembe  yopsereza,  zinali  pa  msanje 
wa  ku  Gibeoni  nthawi  yomweyi. 
30  Koma  Davide  sanathe  kumuka 
ku  khomo  kwache  kufunsira  kwa 
Mulungu,  pakuti  anaopa  lupanga 
la  mthenga  wa  Yehova. 

OO  Ndipo  Davide  anati,  Pano 
ZZ  padzakhala  nyumba  ya  Ye- 
hova  Mulungu,  ndi  pano  padzakhala 
guwa  la  nsembe  yopsereza  la  Israyeli. 

2 Ndipo  Davide  anati  asonkhanitse 
alendo  okhala  m’dziko  la  Israyeli  ; iye 
naika  osema  miyala  afukule  miyala, 
aiseme  kuti  amange  nayo  nyu- 
mba  ya  Mulungu.  3 Nakonzeratu 
Davide  chitsulo  chochuruka  cha  mi- 
somali  ya  ku  zitseko  za  zipata,  ndi 
ya  kuphatikizitsa  ; ndi  mkuwa  wochu- 
ruka  wosauyesa  kulemera  kwache  ; 
4 ndi  mitengo  ya  mikungudza  yosai- 
werenga  ; pakuti  aSidoni  ndi  aTuro 
anabwera  nayo  kwa  Davide  mitengo 
ya  mikungudza  yochuruka.  5 Ndipo 
Davide  anati,  Solomo  mwana  wanga 
ndiye  mnyamata  ndi  wosakwima,  ndi 
nyumba  imene  adzaimangira  Yehova 
ikhale  yaikuru  yopambana  yomveka 
ndi  ya  ulemerero  mwa  maiko  onse  ; 
ndiikonzeretu  mirimo.  Momwemo 
Davide  anakonzeratu  mochuruka 
asanamwalire. 

6 Pamenepo  iye  anaitana  Solomo 
mwana  wache,  namlangiza  amma- 
ngire  Yehova  Mulungu  wa  Israyeli 
nyumba.  7 Ndipo  Davide  anati  kwa 
Solomo  mwana  wache,  Kunena  za 
ine,  ku  mtima  kwanga  kudati,  ndili- 
mangire  dzina  la  Yehova  Mulungu 
wanga  nyumba.  8 Koma  mau  a 
Yehova  anandidzera,  kuti,  Wakhetsa 
mwazi  wochuruka,  popeza  wachita 
nkhondo  zazikuru  ; sudzamangira 
dzina  langa  nyumba,  popeza  wakhetsa 
pansi  mwazi  wambiri  pa  maso  panga  ; 
9 taona,  udzabala  mwana,  ndiye  adza- 
khala  munthu  wa  phe  ; ndipo  ndidza- 


mpumulitsira  adani  ache  onse  pozu- 
ngulira’po,  pakuti  dzina  lache  lidza- 
khala  Solomo  ; ndipo  ndidzapatsa 
Israyeli  mtendere  ndi  bata  masiku 
ache ; 10  iyeyu  adzamangira  dzina 

langa  nyumba  ; iye  adzakhala  mwana 
wanga,  ndi  Ine  ndidzakhala  atate 
wache  ; ndipo  ndidzakhazikitsa  mpa- 
ndo  wa  chifumu  wa  ufumu  wache  pa 
Israyeli  kosalekeza.  11  Tsono,  mwana 
wanga,  Yehova  akhale  nawe  mule- 
merere,  numange  nyumba  ya  Yehova 
Mulungu  wako  monga  ananena  za 
iwe.  12  Chokhachi,  Yehova  akupatse 
nzeru  ndi  luntha,  nakulangize  za 
Israyeli,  kuti  usunge  chilamulo  cha 
Yehova  Mulungu  wako.  13  Momwe- 
mo  udzalemerera,  ukasamalira  ku- 
chita  malemba  ndi  maweruzo  amene 
Yenova  analangiza  Mose  za  Israyeli  ; 
limbikatu,  nulimbike  mtima,  usa- 
ope,  usade  mtima.  14  Taona  tsono, 
m’kuzunzika  kwanga  ndinakonzeratu 
nyumba  ya  Yehova  matalente  zikwi 
zana  limodzi  a golidi,  ndi  matalente 
zikwi  zikwi  a siliva,  ndi  mkuwa, 
ndi  chitsulo  osayesa  kulemera  kwa- 
che,  pakuti  zidachurukadi ; mitengo 
yomwe  ndi  miyala  ndakonzera- 
tu  ; nuonjezere’ko.  15  Uli  nawonso 
anchito  ochuruka  ofukula  miyala,  ndi 
amisiri  a miyala  ndi  a mitengo,  ndi 
amuna  onse  a luso  akuchita  nchito 
ziri  zonse  ; 16  golidi,  ndi  siliva,  ndi 
mkuwa,  ndi  chitsulo,  nzosawerengeka  ; 
nyamuka,  nuchite,  Yehova  akhale 
nawe.  17  Davide  analangizanso  aka- 
longa  a Israyeli  athandize  Solomo 
mwana  wache,  ndi  kuti,  18  Kodi 
Yehova  Mulungu  wanu  sali  nanu  ? 
sanakupumulitsani  pa  mbali  ponse  ? 
pakuti  anapereka  nzika  za  m’dziko 
m’dzanja  mwanga,  ndi  dziko  lagonje- 
tsedwa  pa  maso  pa  Yehova,  ndi  pa 
maso  pa  anthu  ache.  19  Perekani 
tsono  mtima  ndi  moyo  wanu  kufuna- 
funa  Yehova  Mulungu  wanu  ; ndipo 
nyamukani  ndi  kumanga  malo  opatu- 
lika  a Yehova  Mulungu,  kuti  abwere 
nalo  likasa  la  chipangano  la  Yehova, 
ndi  zipangizo  zopatulika  za  Mulungu, 
ku  nyumba  imene  idzamangidwira 
dzina  la  Yehova. 

OQ  Atakalamba  tsono  Davide  ndi 
kuchuruka  masiku,  iye  ana- 
longa  mwana  wache  Solomo  akhale 
mfumu  ya  Israyeli.  2 Ndipo  ana- 
sonkhanitsa  akuru  onse  a Israyeli,  ndi 
ansembe  ndi  aLevi.  3 Ndipo  anawe- 

rengedwa  aLevi  oyambira  zaka  maku- 
mi  atatu  ndi  mphambu,  ndipo  chi- 
werengo  chawo  kuwawerenga  mmodzi 
mmodzi  ndicho  amuna  zikwi  makumi 
atatu  mphambu  zisanu  ndi  zitatu. 
4 A iwowa  zikwi  makumi  awiri 
mphambu  zinai  anayang’anira  nchito 
ya  nyumba  ya  Yehova,  ndi  zikwi 
zisanu  ndi  chimodzi  ndiwo  akapitao 
ndi  oweruza,  5 ndi  zikwi  zinai  odikira  ; 
ndi  zikwi  zinai  analemekeza  Yehova 
ndi  zoyimbira  zimene  ndinazipanga, 
anati  Davide,  kuti  alemekeze  nazo. 
6 Ndipo  Davide  anawagawa  magawo 
monga  mwa  ana  a Levi  : Gerisomu, 
Kohati,  ndi  Merari.  7 A aGerisomu  : 
Ladani  ndi  Simeyi.  8 Ana  a Ladani  : 
wamkuru  ndi  Yehieli,  ndi  Zethamu, 
ndi  Yoeli  ; atatu.  9 Ana  a Simeyi  : 
Selomoti,  ndi  Hazieli,  ndi  Hanani ; 
atatu.  Ndiwo  akuru  a nyumba  za 
makolo  a Ladani.  10  Ndi  ana  a 
Sirneyi  : Yahati,  Zina,  ndi  Yeusi,  ndi 
Beriya.  Awa  anai  ndiwo  ana  a 
Simeyi.  11  Wamkuru  v/a  iwo  ndi 
Yahati,  mnzache  ndi  Ziza ; koma 
Yeusi  ndi  Beriya  analibe  ana  ambiri, 
potero  anakhala  nyumba  ya  kholo 
yowerengedwa  pamodzi.  12  Ana  a 
Kohati : Amiramu,  Izara,  Hebroni,  ndi 
Uzieli ; anai.  13  Ana  a Amiramu  : 
Aroni,  ndi  Mose  ; ndipo  Aroni  anasa- 
nkhidwa  kuti  apatule  zopatulikitsa, 
iye  ndi  ana  ache,  kosalekeza,  kufukiza 
pa  maso  pa  Yehova,  kumtumikira,  ndi 
kudalitsa  m’dzina  lache  kosatha. 
14  Kunena  za  Mose  munthu  wa 
Mulungu’yo,  ana  ache  anachulidwa 
mwa  pfuko  la  Levi.  15  Ana  a Mose  : 
Gerisomu,  ndi  Eliezeri.  16  Ana  a 
Gerisomu  : wamkuru  ndi  Sebuyeli. 

17  Ndi  ana  a Eliezeri  : wamkuru  ndi 
Rehabiya.  Ndipo  Eliezeri  analibe  ana 
ena,  koma  ana  a Rehabiya  anachuruka 
kwambiri.  1 8 Ana  a Izara  : wamku- 
ru  ndiye  Selorniti.  1 9 Ana  a Hebroni  : 
wamkuru  ndi  Yeriya,  wachiwiri  ndi 
Amariya,  wachitatu  ndi  Yehazieli, 
wachinai  ndi  Yekameamu.  20  Ana  a 
Uzieli  : wamkuru  ndi  Mika,  wachi- 
wiri  ndi  Isiya.  21  Ana  a Merari  : 
Mali  ndi  Musi.  Ndi  ana  a Mali  : 
Eleazara  ndi  Kisi.  22  Nafa  Eleazara 
wopanda  ana  amuna,  koma  ana  aka- 
zi  ndiwo  ; ndi  asuweni  awo  ana  a 
Kisi  anawatenga  akhale  akazi  awo. 
23  Ana  a Musi  : Mali,  ndi  Ederi,  ndi 
Yeremoti;  atatu.  24  Awa  ndi  ana  a 
Levi  monga  mwa  nyumba  za  makolo 


awo,  ndiwo  akuru  a nyumba  za 
makolo  a iwo  owerengedwa  mwa  chi- 
werengo  cha  maina  mmodzi  mmodzi, 
akugwira  nchito  ya  utumiki  wa 
nyumba  ya  Yehova,  kuyambira  a zaka 
makumi  awiri  ndi  mphambu.  25  Pa- 
kuti  Davide  anati,  Yehova  Mulungu 
wa  Israyeli  wapumulitsa  anthu  ache  ; 
ndipo  akhala  m’Yerusalemu  kosatha  ; 
26  ndiponso  aLevi  asasenzenso  kachisi 
ndi  zipangizo  zache  zonse  za  utumiki 
wache.  27  Pakuti  monga  mwa  mau 
ache  otsiriza  a Davide,  ana  a Levi 
anawerengedwa  kuyambira  a zaka 
makumi  awiri  ndi  mphambu.  28  Pa- 
kuti  nchito  yawo  ndiyo  kuimirira  ana 
a Aroni,  atumikire  m’nyumba  ya 
Yehova,  m’mabwalo,  ndi  ku  zipinda, 
ndi  kuyeretsa  zopatulika  zonse  ; inde 
nchito  za  utumiki  wa  nyumba  ya 
Mulungu  ; 29  ya  mkate  woonekera 

womwe,  ndi  ya  ufa  wosalala  wa 
nsembe  ya  ufa,  ndi  ya  timitanda 
taphanthiphanthi  topanda  chotupitsa, 
ndi  ya  chiwaya,  ndi  ya  kukazinga,  ndi 
ya  miyeso  iri  yonse ; 30  ndi  kuimirira 
m’mawa  ndi  m’mawa  kuyamika  ndi 
kulemekeza  Yehova,  momwemonso 
madzulo  ; 31  ndi  kupereka  nsembe 
zopsereza  zonse  kwa  Yehova,  za  masa- 
bata,  za  pokhala  mwezi,  za  nyengo 
zoikika,  kuwerenga  kwache  monga 
mwa  lemba  lache,  kosalekeza  pa  maso 
pa  Yehova  ; 32  ndi  kuti  asunge  udi- 
kiro  wa  chihema  chokomanako,  ndi 
udikiro  wa  malo  opatulika,  ndi  udikiro 
wa  ana  a Aroni  abale  awo,  potumikira 
nyumba  ya  Yehova. 

0/8  Ndipo  magawidwe  a ana  a 
<£»  i“  Aroni  ndi  awa.  Ana  a Aroni  : 
Nadabu,  r.di  Abihu,  Eleazara,  ndi 
Itamara.  2 Koma  Nadabu  ndi  Abihu 
anafa,  atate  wawo  akali  ndi  moyo, 
opanda  ana  ; momwemo  Eleazara  ndi 
Itamara  anachita  nchito  ya  nsembe. 

3 Ndipo  Davide  pamodzi  ndi  Zadoki  wa 
ana  a Eleazara,  ndi  Ahimeleke  wa  ana 
a Itamara,  anawagawa,  monga  mwa 
malongosoledwe  awo  m’utumiki  wawo. 

4 Ndipo  anapeza  kuti  amuna  akuru  a 
ana  a Eleazara  anachuruka,  a ana  a 
Itamara  anachepa ; nawagawa  mo- 
tero  : pa  ana  a Eleazara  panali  khumi 
mphambu  asanu  ndi  mmodzi,  akuru 
a nyumba  za  makolo  ; ndi  pa  ana  a 
Itamara,  monga  mwa  nyumba  za 
makolo  awo,  panali  asanu  ndi  atatu. 

5 Ndipo  anawagawa  ndi  maere,  awa 
ndi  aja ; pakuti  panali  akalonga  a 

malo  opatulika,  ndi  akalonga  a kwa 
Mulungu,  a ana  a Eleazara  ndi  a ana 
a Itamara  omwe.  6 Ndi  Semaya 
mwana  wa  Netaneli  mlembi,  ndiye 
wa  aLevi,  anawalembera  pa  maso  pa 
mfumu  ; ndi  akalonga,  ndi  Zadoki 
wansembe,  ndi  Ahimeleke  mwana  wa 
Abyatara,  a akuru  a nyumba  za 
makolo  a ansembe  ndi  aLevi,  ana- 
tenga  nyumba  imodzi  ya  kholo  lache 
ya  Eleazara,  ndi  imodzi  ya  Itamara. 
7 Ndipo  maere  oyamba  anamgwera 
Yehoyaribu,  wachiwiri  Yedaya,  8 wa- 
chitatu  Harimu,  wachinai  Seorimu, 
9 wachisanu  Malikiya,  wachisanu  ndi 
chimodzi  Miyamini,  10  wachisanu 
ndi  chiwiri  Hakozi,  wachisanu  ndi 
chitatu  Abiya,  11  wachisanu  ndi 
chinai  Yesuwa,  wakhumi  Sekaniya, 
12  wakhumi  ndi  chimodzi  Eliyasibu, 
wakhumi  ndi  chiwiri  Yakimu,  13  wa- 
khumi  ndi  chitatu  Hupa,  wakhumi 
ndi  chinai  Yesebeabu,  14  wakhumi 
ndi  chisanu  Biliga,  wakhumi  ndi 
chisanu  ndi  chimodzi  Imeri,  15  wa- 
khumi  ndi  chisanu  ndi  chiwiri  Heziri, 
wakhumi  ndi  chisanu  ndi  chitatu 
Hapizezi,  16  wakhumi  ndi  chisanu 
ndi  chinai  Petahiya,  wa  makumi 
awiri  Yehezikeli,  17  wa  makumi 
awiri  ndi  chimodzi  Yakini,  wa  makumi 
awiri  ndi  chiwiri  Gamuli,  18  wa 
makumi  awiri  ndi  chitatu  Delaya,  wa 
makumi  awiri  ndi  chinai  Maziya. 
19  Awa  ndi  malongosoledwe  awo 
m’utumiki  wawo  kulowa  m’nyumba 
ya  Yehova,  monga  mwa  chiweruzo 
adawapatsa  Aroni  atate  wawo,  monga 
Yehova  Mulungu  wa  Israyeli  anamla- 
mulira. 

20  Ndipo  wa  ana  otsala  a Levi  : 
wa  ana  a Amiramu,  Subaeli  ; wa  ana 
a Subaeli,  Yedeya.  21  Wa  Rehabiya  : 
wa  ana  a Rehabiya,  mkuru  ndi  Isiya. 
22  Wa  alzari  : Selomoti  ; wa  ana  a 
Selomoti,  Yahati.  23  Ndi  wa  ana  a 
Hebroni  : mkuru  ndi  Yeriya,  wachi- 
wiri  Amariya,  wachitatu  Yahazieli, 
wachinai  Yekameamu.  24  Wa  ana  a 
Uziyeli,  Mika ; wa  ana  a Mika, 
j Samiri.  25  Mbale  wa  Mika,  Isiya  ; 

Ia  ana  a Isiya,  Zekariya.  26  Ana  a 
Merari  : Mali  ndi  Musi ; mwana  wa 
Yaziya,  Beno.  27  Ana  a Merari : 
wa  Yaziya,  Beno,  ndi  Sohamu,  ndi 
Sakuri,  ndi  Ibri.  28  Wa  Mali  : Elea- 
zara,  ndiye  wopanda  ana.  29  Wa 
Kisi  : mwana  wa  Kisi,  Yerameli. 

30  Ndi  ana  a Musi  : Mali,  ndi  Ederi, 


ndi  Yerimoti.  Awa  ndi  ana  a aLevi 
monga  mwa  nyumba  za  makolo  awo. 
31  Awanso  anachita  maere  monga 
abale  awo  ana  a Aroni,  pa  maso  pa 
Davide  mfumu,  ndi  Zadoki,  ndi  Ahi- 
meleki,  ndi  akuru  a nyumba  za  makolo 
za  ansembe  ndi  aLevi  ; mkuru  wa 
nyumba  za  makolo  monga  mng’ono 
wache. 

OC  Ndipo  Davide  ndi  akazembe 
a gulu  la  nkhondo  anapatulira 
utumiki’wo  ena  a ana  a Asafu,  ndi  a 
Hemani,  ndi  a Yedutuni,  anenere  ndi 
azeze,  ndi  zisakasa,  ndi  nsanje  ; ndi 
chiwerengo  cha  anchito  monga  mwa 
kutumikira  kwawo  ndicho  : 2 a ana 
a Asafu : Zakuri,  ndi  Yosefe,  ndi 

Netaniya,  ndi  Asarela,  ana  a Asafu  ; 
mwa  chilangizo  cha  Asafu,  waku- 
nenera  mwa  chilangizo  cha  mfumu. 
3 A Yedutuni,  ana  a Yedutuni  : Geda- 
liya,  ndi  Zeri,  ndi  Yesaya,  Hasabiya, 
ndi  Matitiya,  asanu  ndi  mmodzi ; 
mwa  chilangizo  cha  atate  wawo 
Yedutuni,  ndiye  wakunenera  ndi  kuya- 
mika  ndi  kulemekeza  Yehova  ndi 
zeze.  4 A Hemani,  ana  a Hemani  : 
Bukiya,  Mataniya,  Uziyeli,  Sebuyeli, 
ndi  Yerimoti,  Hananiya,  Hanani, 
Eliyata,  Gidahiti,  ndi  Romamti,  Ezeri, 
Yosibekasa,  Maloti,  Hotiri,  Mahazioti  ; 

5 awa  onse  ndiwo  ana  a I-Iemani 
mlauli  wa  mfumu  m’mau  a Mulungu, 
kuti  akweze  mphamvu  yache.  Ndipo 
Mulungu  anapatsa  Hemani  ana  amuna 
khumi  ndi  anai,  ndi  ana  akazi  atatu. 

6 Onsewa  anawalangiza  ndi  atate 

wawo  ayimbe  m’nyumba  ya  Yehova 
ndi  nsanje,  zisakasa,  ndi  azeze  ; atu- 
mikire  nazo  m’nyumba  ya  Mulungu  ; 
ndipo  Asafu,  Yedutuni,  ndi  Hemani, 
anawalangiza  ndi  mfumu.  7 Ndipo 
chiwerengo  chawo,  pamodzi  ndi  abale 
awo  ophunzitsidwa  ayimbire  Yehova, 
onse  a nthetemya,  ndiwo  mazana 
awiri  mphambu  makumi  asanu  ndi 
atatu.  8 Ndipo  anachita  maere  pa 
udikiro  wawo,  analingana  onse,  ang’o- 
no  ndi  akuru,  mphunzitsi  ndi  wophu- 
nzira.  9 Maere  oyamba  tsono  ana- 
gwera  a banja  la  Asafu  ndiye  Yosefe  ; 
wachiwiri  Gedaliya,  iye  ndi  abale  ache, 
ndi  ana  ache  khumi  ndi  awiri  ; 10  wa- 
chitatu  Zakuri,  ana  ache  ndi  abale  ache 
khumi  ndi  awiri ; 1 1 wachinai  Izri,  ana 
ache  ndi  abale  ache  khumi  ndi  awiri ; 
12  wachisanu  Netaniya,  ana  ache  ndi 
abale  ache  khumi  ndi  awiri  ; 1 3 

wachisanu  ndi  chimodzi  Bukiya,  ana 

ache  ndi  abale  ache  khumi  ndi  awiri ; 
14  wachisanu  ndi  chiwiri  Yesarela, 
ana  ache  ndi  abale  ache  khumi  ndi 
awiri  ; 15  wachisanu  ndi  chitatu 

Yesaya,  ana  ache  ndi  abale  ache  khumi 
ndi  awiri  ; 16  wachisanu  ndi  chinai 
Mataniya,  ana  ache  ndi  abale  ac'ne 
khumi  ndi  awiri ; 17  wakhumi  Simeyi, 
ana  ache  ndi  abale  ache  khumi  ndi 
awiri  ; 18  wakhumi  ndi  chimodzi 

Azareli,  ana  ache  ndi  abale  ache  khumi 
ndi  awiri  ; 19  wakhumi  ndi  chiwiri 
Hasabiya,  ana  ache  ndi  abale  ache 
khumi  ndi  awiri ; 20  wakhumi  ndi 

chitatu  Subaeli,  ana  ache  ndi  abale 
ache  khumi  ndi  awiri  ; 21  wakhumi 
ndi  chinai  Matitiya,  ana  ache  ndi  abale 
ache  khumi  ndi  awiri ; 22  wakhumi 
ndi  chisanu  Yeremoti,  ana  ache  ndi 
abale  ache  khumi  ndi  awiri ; 23  wa- 
khumi  ndi  chisanu  ndi  chimodzi 
Hananiya,  ana  ache  ndi  abale  ache 
khumi  ndi  awiri  ; 24  wakhumi  ndi 
chisanu  ndi  chiwiri  Yosebekasa,  ana 
ache  ndi  abale  ache  khumi  ndi  awiri  ; 
25  wakhumi  ndi  chisanu  ndi  chitatu 
Hanani,  ana  ache  ndi  abale  ache  khumi 
ndi  awiri  ; 26  wakhumi  ndi  chisanu 
ndi  chinai  Maloti,  ana  ache  ndi  abale 
ache  khumi  ndi  awiri  ; 27  wa  makumi 
awiri  Eliyata,  ana  ache  ndi  abale  ache 
khumi  ndi  awiri  ; 28  wa  makumi  awiri 
ndi  chimodzi  Hotiri,  ana  ache  ndi 
abale  ache  khumi  ndi  awiri ; 29  wa 
makumi  awiri  ndi  chiwiri  Gidaliti,  ana 
ache  ndi  abale  ache  khumi  ndi  awiri  ; 
30  wa  makumi  awiri  ndi  chitatu 
Mahazioti,  ana  ache  ndi  abale  ache 
iihumi  ndi  awiri  ; 31  wa  makumi 

awiri  ndi  chinai  Romamti  Ezeri, 
ana  ache  ndi  abale  ache  khumi  ndi 
awiri. 

f\ O A magawidwe  a odikira  a 
aKora : Meselemiya  mwana 

wa  Kore  wa  ana  a Asafu.  2 Ndipo 
Meselemiya  anali  ndi  ana,  woyamba 
Zekariya,  wachiwiri  Yedyaeli,  wachita- 
tu  Zebadiya,  wachinai  Yatiniyeli,  3 wa- 
chisanu  Elamu,  wachisanu  ndi  chimo- 
dzi  Yohanana,  wachisanu  ndi  chiwiri 
Elihunai.  4 Ndipo  Obedi  Edomu 
anali  nawo  ana,  woyamba  Semaya, 
wachiwiri  Yozabadi,  wachitatu  Yowa, 
wachinai  Sakara,  wachisanu  Netaneli, 
5 wachisanu  ndi  chimodzi  Amiyeli, 
wachisanu  ndi  chiwiri  Isakara,  wachi- 
sanu  ndi  chitatu  Peuletai ; pakuti 
Mulungu  adamdalitsa.  6 Kwa  Se- 
maya  mwana  wache  yemwe  kuna- 


badwa  ana,  akulamulira  nyumba  ya 
atate  wawo  ; pakuti  anali  ngwazi 
zamphamvu.  7 Ana  a Semaya : 
Otini,  ndi  Refaeli,  ndi  Obedi,  Elza- 
badi,  amene  abale  awo  ndiwo  odzi- 
wa  mphamvu,  Elihu,  ndi  Semakiya. 

8 Onsewa  ndiwo  a ana  a Obedi  Edomu  ; 
iwo  ndi  ana  awo,  ndi  abale  awo,  anthu 
odziwa  mphamvu  ya  kutumikira, 
makumi  asanu  ndi  limodzi  mphambu 
awiri  a Obedi  Edomu.  9 Ndi  Mesa- 
lemiya  anali  ndi  ana,  ndi  abale  odziwa 
mphamvu  khumi  mphambu  asanu  ndi 
atatu.  1 0 Hosa  yemwe  wa  ana  a 
Merari  anali  ndi  ana,  v/amkuru  ndi 
Simri ; pakuti  ngakhale  sanali  woba- 
dwa  woyamba,  atate  wache  anamu- 
yesa  wamkuru  ; 1 1 wachiwiri  Hili- 

kiya,  wachitatu  Tebaliya,  wachinai 
Zekariya  ; ana  ndi  abale  onse  a Hosa 
ndiwo  khumi  ndi  atatu.  12  Mwa 
iwowa  munali  magawidwe  a odikira, 
mwa  akulu  a amuna  akuchita  udikiro 
wawo,  monga  abale  awo,  kutumikira 
m’nyumba  ya  Yehova.  13Ndipoana- 
chita  maere  ang’ono  ndi  akuru,  monga 
mwa  nyumba  za  makolo  awo,  kuchi- 
tira  zipata  zonse.  14  Ndi  maere  a ku 
m’mawa  anagwera  Selemiya.  Ndipo 
anachitira  maere  Zekariya  mwana 
wache,  phungu  wa  nzeru,  ndi  maere 
anamgwera  ku  mpoto ; 1 5 Obedi 

Edomu  ku  mwela,  ndi  ana  ache 
nyumba  ya  akatundu.  16  Supimu 
ndi  Hosa  ku  madzulo,  ku  chipata 
cha  Saleketi,  ku  mseu  wokwera’po, 
udikiro  pandunji  pa  udikiro.  17  Ku 
m’mawa  kunali  aLevi  asanu  ndi  mmo- 
dzi,  ku  mpoto  anai  tsiku  ndi  tsiku,  ku 
mwela  anai  tsiku  ndi  tsiku,  ndi  a 
nyumba  ya  akatundu  awiri  ndi  awiri.  j 

1 8 Ku  Parabara  ku  madzulo  anai 
ku  mseu,  ndi  awiri  ku  Parabara. 

1 9 Awa  ndi  magawidwe  a odikira  ; 
a ana  a aKora,  ndi  a ana  a Merari. 

20  Ndipo  wa  aLevi,  Ahiya  anayang’a- 
nira  chuma  cha  nyumba  ya  Mulungu, 
ndi  chuma  cha  zopatulika.  21  Ana  a 
Ladani  : ana  a Ladani  a aGerisoni, 
akuru  a nyumba  za  makolo  a Ladani 
mGerisoni,  Yehieli.  22  Ana  a Yehieli : 
Zetamu  ndi  Yoeli  mbale  wache,  oya- 
ng’anira  chuma  cha  nyumba  ya 
Yehova.  23  A aMirami,  a alzari,  a 
aHebroni,  a aUziyeli  ; 24  ndi  Sebueli 
mwana  wa  Gerisomu,  mwana  wa 
Mose,  ndiye  mkuru  woyang’anira 
zuma.  25  Ndi  abale  ache  a Eleezeri  : 
Rehabiya  mwana  wache,  ndi  Yesaya 

mwana  wache,  ndi  Yoramu  mwana 
wache,  ndi  Zikiri  mwana  wache,  ndi 
Selomoti  mwana  wache.  26  Selo- 
moti  amene  ndi  abale  ache  anaya- 
ng’anira  chuma  chonse  cha  zinthu 
zopatulika,  zimene  Davide  mfumu 
ndi  akuru  a nyumba  za  akulu,  akuru 
a zikwi  ndi  mazana,  adazipatula. 
27  Kutenga  pa  zofunkha  ku  nkhondo, 
anapatula’ko  kukonzera  nyumba  ya 
Yehova.  28  Ndipo  zonse  adazipatula 
Samueli  mlauli,  ndi  Sauli  mwana  wa 
Kisi,  ndi  Abineri  mwana  wa  Neri, 
ndi  Yoabu  mwana  wa  Zeruya  ; ali 
yense  anapatula  kanthu  kali  konse, 
anazisunga  Selomoti  ndi  abale  ache. 

29  A alzara  : Kenaniya  ndi  ana  ache 
anachita  nchito  ya  pa  bwalo  ya  Isra- 
yeli,  akapitao  ndi  oweruza  mirandu. 

30  A aHebroni  : Hasabiya  ndi  abale 
ache  odziwa  mphamvu  chikwi  chimo- 
dzi  mphambu  mazana  asanu  ndi  awiri 
anayang’anira  Israyeli  tsidya  lino  la 
Yordano  ku  madzulo,  kuyang’anira 
nchito  yonse  ya  Yehova,  ndi  kutumi- 
kira  mfumu.  31  Yeriya  ndiye  mkuru 
wa  aHebroni,  wa  aHebroni  monga 
mwa  mibadwo  ya  nyumba  za  makolo. 
Chaka  cha  makumi  anai  cha  ufumu 
wa  Davide  anafunafuna,  napeza  mwa 
iwowa  ngwazi  zamphamvu  ku  Yazeri 
wa  ku  Gileadi.  32  Ndi  abale  ache 
ngwazi  ndiwo  zikwi  ziwiri  mphambu 
mazana  asanu  ndi  awiri,  akuru  a 
nyumba  za  makolo,  amene  mfumu 
Davide  anaika  akhale  oyang’anira  a 
aRubeni,  ndi  aGadi,  ndi  pfuko  la 
Manase  logawika  pakati,  pa  zinthu 
zonse  za  Mulungu  ndi  zinthu  za 
mfumu. 

0”T  Ndipo  ana  a Israyeli  monga 
Z 1 mwa  chiwerengo  chawo,  kune- 
na  za  akuru  a nyumba  za  makolo 
awo,  ndi  akazembe  a zikwi,  ndi  a 
mazana,  ndi  akapitao  awo  akutumi- 
kira  mfumu  mu  nchito  iri  yonse  ya 
magawidwe,  akulowa  ndi  kuturuka 
mwezi  ndi  mwezi,  miyezi  yonse  ya 
chaka,  chigawo  chiri  chonse  ncha 
amuna  zikwi  makumi  awiri  mphambu 
zinai.  2 Woyang’anira  chigawo  cho- 
yamba  cha  mwezi,  woyamba  ndiye 
Yasobeamu  mwana  wa  Zabidiyeli  ; 
m’chigawo  mwache  munali  zikwi 
makumi  awiri  mphambu  zinai.  3 Ndi- 
ye  wa  ana  a Perezi,  mkuru  wa  aka- 
zembe  onse  a khamu  mwezi  woyamba. 
4 Woyang’anira  chigawo  cha  mwezi 
wachiwiri  ndiye  Dodai  mAhohi  ndi 


chigawo  chache  ; ndi  Mikiloti  mtso- 
goleri,  ndi  m’chigawo  chache  munali 
zikwi  makumi  awiri  mphambu  zinai. 

5 Kazembe  wachitatu  wa  khamu  wa 
mwezi  wachitatu  ndiye  Benaya  mwana 
wa  Yehoyada  wansembe  wamkuru  ; 
ndi  m’chigawo  mwache  munalinso 
zikwi  makumi  awiri  mphambu  zinai. 

6 Benaya  ameneyo  ndiye  wamphamvu 
uja  wa  makumi  atatu  aja,  woyang’a- 
nira  makumi  atatu  aja ; woyang’a- 
nira  chigawo  chache  ndi  Amizabadi 
mwana  wache.  7 Wachinai  wa 
mwezi  wachinai  ndiye  Asebeli  mbale 
wa  Yoabu,  ndi  pambuyo  pache  Zebadi- 
ya  mwana  wache ; ndi  m’chigawo 
mwache  munali  zikwi  makumi  awiri 
mphambu  zinai.  8 Kazembe  wachi- 
sanu  wa  mwezi  wachisanu  ndiye 
Samuti  mlzra  ; ndi  m’chigawo  mwache 
zikwi  makumi  awiri  mphambu  zinai. 
9 Wachisanu  ndi  chimodzi  wa  mwezi 
wachisanu  ndi  chimodzi  ndiye  Ira 
mwana  wa  Ikesi  mTekoi  ; ndi  m’chi- 
gawo  mwache  zikwi  makumi  awiri 
mphambu  zinai.  10  Wachisanu  ndi 
chiwiri  wa  mwezi  wachisanu  ndi  chi- 
wiri  ndiye  Helezi  mPeloni  wa  ana  a 
Efraimu  ; ndi  m’chigawo  mwache 
zikwi  makumi  awiri  mphambu  zinai. 
11  Wachisanu  ndi  chitatu  wa  mwezi 
wachisanu  ndi  chitatu  ndiye  Sibekai 
mHusati  wa  aFera  ; ndi  m’chigawo 
mwache  zikwi  makumi  awiri  mpha- 
mbu  zinai.  12  Wachisanu  ndi  chinai 
wa  mwezi  wachisanu  ndi  chinai  ndiye 
Abiezeri  mAnatoti  wa  aBenjamini  ; 
ndi  m’chigawo  mwache  zikwi  makumi 
awiri  mphambu  zinai.  13  Wakhumi 
wa  mwezi  wakhumi  ndiye  Maharai 
mNetofati  wa  aZera  ; ndi  m’chigawo 
mwache  zikwi  makumi  awiri  mpha- 
mbu  zinai.  14  Wakhumi  ndi  chi- 
modzi  wa  mwezi  wakhumi  ndi  chimo- 
dzi  ndiye  Benaya  mPiratoni  wa  ana 
aEfraimu  ; ndi  m’chigawo  mwache 
zikwi  makumi  awiri  mphambu  zinai. 
15  Wakhumi  ndi  chiwiri  wa  mwezi 
wakhumi  ndi  chiwiri  ndiye  Heledai 
mNetofati  wa  Otiniyeli  ; ndi  m’chi- 
gawo  mwache  zikwi  makumi  awiri 
mphambu  zinai. 

16  Koma  oyang’anira  mafuko  a 
Israyeli  ndi  awa  : wa  aRubeni  mtso- 
goleri  wawo  ndiye  Eliezeri  mwana 
wa  Zikiri ; wa  aSimeoni,  Sefatiya 
mwana  wa  Maaka ; 17  wa  aLevi, 

Hasabiya  mwana  wa  Kemueli  ; wa 
Aroni,  Zadoki  ; 18  wa  Yuda,  Elihu 

mbale  wina  wa  Davide  ; wa  Isakara, 
Omri  mwana  wa  Mikaeli  ; 13  wa 

Zebuluni,  Isimaya  mwana  wa  Oba- 
diya  ; wa  Nafitali,  Yeremoti  mwana  wa 
Azrieli  ; 20  wa  ana  a Efraimu,  Hoseya 
mwana  wa  Azaziya  ; wa  pfuko  la 
Manase  logawika  pakati,  Yoeli  mwana 
wa  Pedaya  ; 21  wa  pfuko  la  Manase 
logawika  pakati  m’Gileadi,  Ido  mwana 
wa  Zekariya  ; wa  Benjamini,  Yasiyeli 
mwana  wa  Abineri  ; 22  wa  Dani, 

Azareli  mwana  wa  Yerohamu.  Awa 
ndi  akazembe  a mapfuko  a Israyeli. 
23  Koma  Davide  sanawerenga  iwo  a 
zaka  makumi  awiri  ndi  ochepa’po, 
pakuti  Yehova  adati  kuti  adzachu- 
rukitsa  Israyeli  ngati  nyenyezi  za 
ku  thambo.  24  Yoabu  mwana  wa 
Zeruya  anayamba  kuwerenga,  koma 
sanatsiriza ; ndi  mkwiyo  unagwera 
Israyeli  chifukwa  cha  ichi,  ndipo 
chiwerengo  chawo  sichinalembedwa 
m’buku  la  mbiri  ya  mfumu  Davide. 

25  Ndipo  woyang’anira  chuma  cha 
mfumu  ndiye  Azimaveti  mwana  wa 
Adiyeli,  ndi  woyang’anira  wa  chuma 
cha  m’minda,  m’mizinda  ndi  m’miraga, 
ndi  nyumba  za  nsanja,  ndiye  Yonatani 
mwana  wa  Uziya  ; 26  ndi  woyang’a- 
nira  iwo  akugwira  nchito  ya  m’munda 
ya  kulima  nthaka  ndiye  Ezri  mwana 
wa  Kelubi ; 27  ndi  woyang’anira 

minda  ya  mphesa  ndiye  Simeyi  mRa- 
mati ; ndi  woyang’anira  zipatso  za 
minda  ya  mphesa  zisungike  mosu- 
ngiramo  vinyo  ndiye  Zabidi  mSifimi  ; 
28  ndi  woyang’anira  mitengo  ya 
azitona,  ndi  ya  mikuyu  yokliala  ku 
zidikha  kunsi,  ndiye  Baala  Hanani 
mGederi ; ndi  woyang’anira  zosungi- 
ra’mo  mafuta  ndiye  Yoasi  ; 29  ndi 

woyang’anira  ng’ombe  zakudya 
m’Saroni  ndiye  Sitirai  mSaroni  ; ndi 
woyang’anira  ng’ombe  za  m’zigwa 
ndiye  Safabi  mwana  wa  Adilai  ; 30  ndi 
woyang’anira  ngamira  ndiye  Obili 
mlsrayeli ; ndi  woyang’anira  aburu 
ndiye  Yedeya  mMeronoti  ; 31  ndi 

woyang’anira  zoweta  zazing’ono  ndiye 
Yazizi  mHagiri.  Onsewa  ndiwo  akuru 
a zolemera  zache  za  Davide. 

32  Ndipo  Yonatani  atate  wache  wina 
wa  Davide  anali  phungu,  munthu  wa 
nzeru  ndi  mlembi  ; ndi  Yehieli  mwana 
wa  Hakimoni  anakhala  ndi  ana  a 
mfumu ; 33  ndi  Ahitofeli  anali 

phungu  wa  mfumu,  ndi  Husai  mAriki 
anali  bwenzi  la  mfumu  ; 34  ndi  wotsa- 
tana  ndi  Ahitofeli,  Yehoyada  mwana 


wa  Benaya,  ndi  Abyatara ; koma 
kazembe  wa  nkhondo  ya  mfumu  ndiye 
Yoabu. 

QO  Pamenepo  Davide  anasonkha- 
^.O  nitsa  ku  Yerusalemu  akalonga 
a Israyeli,  akalonga  a mapfuko,  ndi 
akuru  a zigawo  zakutumikira  mfumu, 
ndi  akulu  a zikwi,  ndi  akuru  a mazana, 
ndi  akuru  a zolemera  zonse,  ndi  zoweta 
zonse  za  mfumu,  ndi  ana  ache  ; pa- 
modzi  ndi  akapitao  ndi  anthu  a 
mphamvu,  ndiwo  ngwazi  za  mphamvu 
onsewo.  2 Ndipo  mfumu  Davide 
anaima  chiriri,  nati,  Mundimvere  ine, 
abale  anga  ndi  anthu  anga,  ine  ku 
mtima  kwanga  ndinafuna  kulima- 
ngira  likasa  la  chipangano  la  Yehova, 
ndi  popondapo  mapazi  a Mulungu 
wathu  nyumba  yopumulira,  ndipo 
ndidakonzeratu  za  nyumba’yi.  3 Ko- 
ma  Mulungu  anati  kwa  ine,  Sudza- 
mangira  dzina  langa  nyumba,  popeza 
ndiwe  munthu  wa  nkhondo  wokhetsa 
mwazi.  4 Komatu  Yehova  Mulungu 
wa  Israyeli  anasankha  ine  m’nyumba 
yonse  ya  atate  wanga,  ndikhale  mfumu 
ya  Israyeli  kosatha ; pakuti  anasa- 
nkhiratu  Yuda  akhale  mtsogoleri, 
ndi  m’nyumba  ya  Yuda  nyumba  ya 
atate  wanga,  ndi  mwa  ana  a atate 
wanga  ndinamkomera  ndine,  andi- 
longe  ufumu  wa  Israyeli  yense  ; 5 ndi 
mwa  ana  anga  onse  (pakuti  Yehova 
wandipatsa  ana  amuna  ambiri),  ana- 
sankha  Solomo  mwana  wanga  akhale 
pa  mpando  wachifumu  wa  ufumu  wa 
Yehova  kuweruza  Israyeli.  6 Ndipo 
anati  kwa  ine,  Solomo  mwana  wako 
ndiye  adzandimangira  nyumba  yanga 
ndi  mabwalo  anga ; pakuti  ndamsa- 
nkha  akhale  mwana  wanga,  ndipo  Ine 
ndidzakhala  atate  wache.  7 Ndipo 
ndidzakhazikitsa  ufumu  wache  kosa- 
tha,  akalimbika  kuchita  malamulo 
anga  ndi  maweruzo  anga  monga  lero 
lino.  8 Ndipo  tsopano,  pa  maso  pa 
alsrayeli  onse,  khamu  la  Yehova,  ndi 
m’makutu  a Mulungu  wathu,  sungani, 
nimufunefune  malamulo  onse  a Ye- 
hova  Mulungu  wanu,  kuti  mukhale 
nalo  lanu  lanu  dziko  lokoma  ili,  ndi 
kulisiyira  ana  anu  pambuyo  panu, 
cholowa  chawo  kosalekeza.  9 Ndipo 
iwe  Solomo  mwana  wanga,  umdziwe 
Mulungu  wa  atate  wako,  umtumi- 
kire  ndi  mtima  wangwiro  ndi  moyo 
waufulu ; pakuti  Yehova  asanthula 
mitima  yonse',  nazindikira  zolingirira 
zonse  za  maganizo  ; ukamfunafuna 

Iye  udzampeza,  koma  ukamsiya  Iye 
adzakusiya  kosatha.  'iO  Chenjera 
tsono,  pakuti  Yehova  anakusankha 
iwe  umange  nyumba  ya  malo  opatu- 
lika  ; limbika,  nuchite. 

1 1 Pamenepo  Davide  anapatsa  Solo- 
mo  mwana  wache  chifaniziro  cha 
likole  la  kachisi,  ndi  cha  nyumba 
zache,  ndi  cha  zosungiramo  chuma 
zache,  ndi  cha  zipinda  zosanjikizana 
zache,  ndi  cha  zipinda  zache  za 
m’kati’mo,  ndi  cha  kachisi  woteteze- 
ra’po  ; 12  ndi  chifaniziro  cha  zonse 
anali  nazo  mwa  mzimu,  cha  mabwalo 
a nyumba  ya  Yehova,  ndi  cha  zipinda 
zonse  pozungulirapo,  cha  zosungiramo 
chuma  za  nyumba  ya  Mulungu,  ndi 
cha  zosungiramo  chuma  za  zinthu 
zopatulika  ; 13  ndi  cha  magawidwe 

a ansembe  ndi  aLevi,  ndi  cha  nchito 
zonse  za  utumiki  wa  nyumba  ya 
Yehova,  ndi  cha  zipangizo  za  utumiki 
wa  nyumba  ya  Yehova ; 14  cha 

golidi  woyesedwa  kulemera  kwache 
wa  zipangizo  za  golidi,  wa  zipangizo 
zonse  za  nchito  ya  mtundu  uli  wonse  ; 
cha  siliva  wa  zipangizo  za  siliva 
woyesedwa  kulemera  kwache,  wa  zipa- 
ngizo  za  nchito  ya  mitundu  mitundu  ; 
15  mwa  kulemera  kwachenso  cha 
zoikapo  nyali  za  golidi,  ndi  nyali 
zache  za  golidi,  mwa  kulemera  kwache 
cha  choikapo  nyali  c’niri  chonse,  ndi 
nyali  zache  ; ndi  cha  zoikapo  nyali  za 
siliva,  siliva  woyesedwa  kulemera 
kwache  wa  choikapo  nyali  chiri  chonse, 
ndi  nyali  zache,  monga  mwa  choikapo 
nyali  chiri  chonse  ; 1 6 ndi  golidi 

woyesedwa  kulemera  kwache  wa 
magome  a mkate  woonekera,  wa  gome 
liri  lonse  ; ndi  siliva  wa  magome  a 
siliva,  17  ndi  mitengo,  ndi  mbale 
zowazira,  ndi  zikho  za  golidi  woona, 
ndi  cha  mitsuko  yache  ya  golidi, 
woyesedwa  kulemera  kwache  mtsuko 
uli  wonse  ; ndi  cha  mitsuko  ya  siliva 
woyesedwa.  kulemera  kwache  mtsuko 
uli  wonse  ; 18  ndi  cha  guwa  la  nsembe 
Iofukizapo  la  golidi  woyengetsa  woye- 
sedwa  kulemera  kwache,  ndi  chifani- 
ziro  cha  gareta  wa  akerubi  a golidi 
akufunyulula  mapiko  awo  ndi  kuphi- 
mba  likasa  la  chipangano  Ia  Yehova. 
19  Chonsechi,  anati  Davide,  anandi- 
dziwitsa  ndi  kuchilemba  kuchokera 
kwa  dzanja  la  Yehova  ; ndizo  nchito 
zonse  za  chifaniziro  ichi.  20  Ndipo 
Davide  anati  kwa  Solomo  mwana 
wache,  Limbika,  nulimbe  mtima, 

nuchichite  ; usaopa,  kapena  kutenga 
nkhawa ; pakuti  Yehova  Mulungu, 
ndiye  Mulungu  wanga,  ali  nawe  ; 
sadzakusowa  kapena  kukutaya  mpaka 
zitatha  nchito  zonse  za  utumiki  wa 
nyumba  ya  Yehova.  21  Ndipo  taona, 
pali  zigawo  za  ansembe  ndi  aLevi,  za 
utumiki  wonse  wa  nyumba  ya  Mu- 
lungu  ; ndipo  pamodzi  nawe  mu  nchito 
iri  yonse  pali  onse  ofuna  eni  ache  a 
luso,  achite  za  utumiki  uli  wonse ; 
akuru  omwe  ndi  anthu  onse  adzachita 
monga  umo  udzanena’mo. 

QQ  Mfumu  Davide  ananenanso 
kwa  khamu  lonse,  Mulungu 
wasankha  mwana  wanga  Solomo 
yekha,  ndiye  mnyamata  ndi  wosa- 
kwima  ; ndipo  nchito’yi  ndi  yaikuru, 
pakuti  chinyumba’chi  sichiri  cha 
munthu,  koma  cha  Yehova  Mulungu. 

2 Ndi  mphamvu  yanga  yonse  tsono 
ndakonzeratu  nyumba  ya  Mulungu 
wanga,  golidi  wa  zija  za  golidi,  ndi 
siliva  wa  zija  za  siliva,  ndi  mkuwa  wa 
zija  za  mkuwa,  chitsulo  cha  zija  za 
chitsulo,  ndi  mtengo  wa  zija  za 
mtengo,  miyala  ya  berulo,  ndi  miyala 
yoikika,  miyala  yokometsera,  ndi  ya 
mawanga  mawanga,  ndi  miyala  ya 
mtengo  wache  ya  mitundu  mitundu, 
ndi  miyala  ya  nsangalabwe  yochuruka. 

3 Ndiponso  popeza  ndikondwera  nayo 

nyumba  ya  Mulungu  wanga,  chuma 
changa  changa  cha  golidi  ndi  siliva 
ndiri  nacho  ndichipereka  ku  nyumba 
ya  Mulungu  wanga,  moyenjezera  ndi 
zonse  ndazikonzeratu  nyumba  yopa- 
tulika’yo  ; 4 ndicho  matalente  zikwi 
zitatu  za  golidi,  golidi  wa  Ofiri  ; ndi 
matalente  zikwi  zisanu  ndi  ziwiri  a 
siliva  woyengetsa,  kumamatiza  nazo 
makoma  a nyumba’zi ; 5 golidi  wa 
zija  za  golidi,  ndi  siliva  wa  zija  za 
siliva,  ndi  za  nchito  ziri  zonse  akuzi- 
panga  manja  a amisiri.  Ndani  uyo 
afuna  mwini  kudzipatulira  kwa  Ye- 
hova  lero  lino  ? 6 Pamenepo  akuru 

a nyumba  za  makolo,  ndi  akuru  a 
mafuko  a Israyeli,  ndi  akuru  a zikwi 
ndi  a mazana,  pamodzi  ndi  iwo  oya- 
ng’anira  nchito  ya  mfumu,  anapereka 
mwaufulu,  7 napereka  ku  utumiki 
wa  nyumba  ya  Mulungu  golidi  mata- 
lente  zikwi  zisanu,  ndi  madariki 
zikwi  khumi ; ndi  siliva  matalente 
zikwi  khumi,  ndi  mkuwa  matalente 
zikwi  khumi  mphambu  zisanu  ndi 
zitatu,  ndi  chitsulo  matalente  zikwi 
zana  limodzi.  8 Ndipo  amene  anali 

nayo  miyala  ya  mtengo  wache  anai- 
pereka  ku  chuma  cha  nyumba  ya 
Yehova,  mwa  dzanja  la  Yehieli 
mGerisoni.  9 Ndipo  anthu  anako- 
ndwera,  popeza  anapereka  mwaufulu  ; 
pakuti  ndi  mtima  wangwiro  anapereka 
mwaufulu  kwa  Yehova ; mfumu 
Davide  yemwe  anakondwera  ndi  chi- 
mwemwe  chachikuru.  1 0 Motero 
Davide  analemekeza  Yehova  pa  maso 
pa  khamu  lonse,  nati  Davide,  Wole- 
mekezedwa  Inu,  Yehova  Mulungu  wa 
Israyeli,  atate  wathu  ku  nthawi 
zomka  muyaya.  11  Ukulu,  ndi 
mphamvu,  ndi  ulemerero,  ndi  kula- 
kika,  ndi  chifumu  ndi  zanu,  Yehova  ; 
pakuti  zonse  za  m’mwamba  ndi  pa 
dziko  la  pansi  ndi  zanu  ; ufumu  ndi 
wanu,  Yehova ; ndipo  mwalcwezeka 
nmtu  wa  pa  zonse.  12  Zolemera  ndi 
ulemu  zifuma  kwanu,  ndipo  muchita 
ufumu  pa  zonse,  ndi  m’dzanja  mwanu 
muli  mphamvu  yaikuru  ; kukuza  ndi 
kupatsa  onse  mphamvu  kuli  m’dzanja 
lanu.  13  Motero  tsono,  Mulungu 
wathu,  tikuyamikani  ndi  kulemekeza 
dzina  lanu  lokoma.  14  Koma  ndine 
yani,  ndi  anthu  anga  ndiwo  ayani, 
kuti  tidzakhoza  kupereka  mwaufulu 
motere  ? popeza  zonsezi  zifuma  kwa- 
nu  ; takupatsani  zofuma  ku  dzanja 
lanu.  15  Pakuti  ife  ndife  alendo  pa 
maso  panu,  ndi  ogonerera,  monga 
makolo  athu  onse  ; masiku  athu  a pa 
dziko  akunga  mthunzi,  ndipo  palibe 
kukhalitsa.  16  Yehova  Mulungu 
wathu,  zounjikika  izi  zonse  tazikonze- 
ratu  kukumangirani  Inu  nyumba  ya 
dzina  lanu  loyera  zifuma  ku  dzanja 
lanu,  zonsezi  ndi  zanu.  17  Ndidzi- 
wanso,  Mulungu  wanga,  kuti  muyesa 
mtima,  nimukondwera  nako  kuongoka. 
Koma  ine,  ndi  mtima  wanga  woongoka 
ndapereka  zonsezi  mwaufulu  ; ndipo 
tsopano  ndaona  mokondwera  anthu 
anu  okhala  pompano,  napereka  kwa 
Inu  mwaufulu.  18  Yehova  Mulungu 
wa  Abrahamu,  wa  Isake,  ndi  wa 
Israyeli  makolo  athu,  musungitse 
ichi  kosatha  m’chilingaliro  cha  maga- 
nizo  a mtima  wa  anthu  anu,  nimu- 
lunjikitse  mitima  yawo  kwanu,  1 9 ni- 
mupatse  Solomo  mwana  wanga  mtima 
wangwiro  kusunga  malamulo  anu, 
mboni  zanu,  ndi  malemba  anu,  ndi 


kuchita  izi  zonse,  ndi  kumanga 
chinyumba’chi  chimene  ndakonze- 
ratu  mirimo  yache.  20  Ndipo  Davide 
anati  kwa  khamu  lonse,  Mulemekeze 
tsono  Yehova  Mulungu  wanu.  Ndi 
khamu  lonse  linalemekeza  Yehova 
Mulungu  wa  makolo  awo,  nawera- 
ma,  nalambira  Yehova,  ndi  mfumu. 
21  Ndipo  anamphera  Yehova  nsembe, 
napereka  nsembe  zopsereza  kwa 
Yehova  m’mawa  mwache  mwa  tsiku 
lija,  ndizo  ng’ombe  chikwi  chimodzi, 
nkhosa  za  mphongo  chikwi  chimodzi, 
ndi  ana  a nkhosa  chikwi  chimodzi, 
pamodzi  ndi  nsembe  zawo  zothira, 
ndi  nsembe  zochuruka  za  alsrayeli 
onse  ; 22  nadya  namwa  pa  maso  pa 
Mulungu  tsiku  lomwelo  ndi  chimwe- 
mwe  chachikuru.  Ndipo  analonga 
ufumu  Solomo  mwana  wa  Davide 
kachiwiri,  namdzozera  Yehova  akhale 
kalonga,  ndi  Zadoki  akhale  wansembe. 
23  Momwemo  Solomo  anakhala  pa 
mpando  wa  chifumu  wa  Yehova,  ndiye 
mfumu  m’malo  mwa  Davide  atate 
wache,  nalemerera,  nammvera  iye 
alsrayeli  onse.  24  Ndi  akuru  onse, 
ndi  amuna  a mphamvu  onse,  ndi  ana 
amuna  onse  omwe  a mfumu  Davide, 
anagonjeratu  kwa  Solomo  mfumu. 
25  Ndipo  Yehova  anakuza  Solomo 
kwakukuru  pa  maso  pa  alsrayeli  onse, 
nampatsa  ulemerero  wa  chifumu, 
wakuti,  asanakhale  iyeyu,  panalibe 
mfumu  ya  Israyeli  inali  nawo  wotero. 

26  Momwemo  Davide  mwana  wa 
Yese  adakhala  mfumu  ya  alsrayeli 
onse.  27  Ndipo  nthawi  yoti  anakhala 
mfumu  ya  Israyeli  ndiyo  zaka  makumi 
anai  ; zaka  zisanu  ndi  ziwiri  anakhala 
mfumu  m’Hebroni,  ndi  zaka  makumi 
atatu  anakhala  mfumu  m’Yerusalemu. 
28  Nafa  adakalamba  bwino,  wochu- 
ruka  masiku,  zolemera,  ndi  ulemerero  ; 
ndi  Solomo  mwana  wache  anakhala 
mfumu  m’malo  mwache.  29  Zochita 
mfumu  Davide  tsono,  zoyamba  ndi 
zotsiriza,  taonani,  zalembedwa  m’buku 
la  mau  a Samueli  mlauli,  ndi  m’buku 
la  mau  a Natani  mneneri,  ndi  m’buku  la 
mau  a Gadi  mlauli  ; 30  pamodzi  ndi 
za  ufumu  wache  wonse,  ndi  mphamvu 
yache,  ndi  za  nthawi’zo  zidampitira 
iye,  ndi  Israyeli,  ndi  maufumu  onse  a 
maiko. 

1NDIP0  Solomo  mwana  wa  Davide 
analimbikitsidwa  m’ufumu  wache, 
ndipo  Yehova  Mulungu  wache  anali 
naye,  namkuza  kwakukuru.  2 Ndipo 
Solomo  analankhula  ndi  alsrayeli 
onse,  ndi  akuru  a zikwi  ndi  a mazana, 
ndi  kwa  oweruza,  ndi  kwa  kalonga, 
ali  yense  wa  Israyeli,  akuru  a nyumba 
za  makolo.  3 Ndipo  Solomo  ndi 
khamu  lonse  pamodzi  naye  anamuka 
ku  msanje  wa  ku  Gibeoni  ; pakuti 
kumeneko  kunali  chihema  choko- 
manako  cha  Mulungu  adachimanga 
Mose  mtumiki  wa  Yehova  m’chipu- 
lulu.  4 Koma  likasa  la  Mulungu 
Davide  adakwera  nalo  kuchokera  ku 
Kiriyati  Yearimu  kumka  kumene 
Davide  adalikonzeratu  malo  ; pakuti 
adaliutsiratu  hema  ku  Yerusalemu. 
5 Guwa  la  nsembe  lomwe  la  mkuwa, 
adalipanga  Bezaleli  mwana  wa  Uri 
mwana  wa  Huri  linali  komweko,  ku 
khomo  la  kachisi  wa  Yehova  ; ndipo 
Solomo  ndi  khamu’lo  anafuna’ko. 
6 Nakwera’ko  Solomo  ku  guwa  la 
nsembe  pa  maso  pa  Yehova  linali  ku 
I chihema  chokomanako,  napereka 
pamenepo  nsembe  zopsereza  chikwi 
chimodzi. 

7 Usiku  womwewo  Mulungu  ana- 
onekera  kwa  Solomo,  nati  kwa  iye, 
Pempha  chomwe  ndikupatse.  8 Nati 
Solomo  kwa  Mulungu,  Mwachitira 
Davide  atate  wanga  zokoma  zambiri, 
ndipo  mwandiika  mfumu  m’malo 
mwache.  9 Tsopano,  Yehova  Mulu- 
ngu,  likhazikike  lonjezano  lanu  la 
kwa  Davide  atate  wanga ; pakuti 
mwandiika  mfumu  ya  anthu  aku- 
I churuka  ngati  pfumbi  la  pansi. 
10  Mundipatse  tsono  nzeru  ndi  chi- 
dziwitso,  kuti  ndituruke  ndi  kulowa 
pa  maso  pa  anthu  awa  ; pakuti  anga- 
the  ndani  kuweruza  anthu  anu  awa 
ambiri  ? 11  Ndipo  Mulungu  anati 

kwa  Solomo,  Popeza  chinali  mu  mtima 
mwako  ichi,  osapempha  chuma,  aka- 
tundu,  kapena  ulemu,  kapena  moyo 
wa  iwo  akudana  nawe,  osapemphanso 
masiku  ambiri  ; koma  wadzipemphera 
nzeru  ndi  chidziwitso,  kuti  uweruze 
anthu  anga  amene  ndakuika  ukhale 
mfumu  yawo,  12  nzeru  ndi  chidzi- 
witso  zipatsidwa  kwa  iwe,  ndidzaku- 
patsanso  chuma,  ndi  akatundu,  ndi 


ulemu,  zotere  zonga  sanakhala  nazo 
mafumu  a kale  usanakhale  iwe,  ndi 
akudza  pambuyo  pako  sadzakhala 
nazo  zotero.  13  Momwemo  Solomo 
anadza  ku  Yerusalemu  kuchokera  ku 
msanje  uli  ku  Gibeoni,  ku  khomo  la 
chihema  chokomanako  ; ndipo  ana- 
chita  ufumu  pa  Israyeli. 

14  Ndipo  Solomo  anasonkhanitsa 
magareta  ndi  a pa  kavalo,  nakha- 
la  nawo  magareta  chikwi  chimodzi 
mphambu  mazana  anai,  ndi  a pa 
kavalo  zikwi  khumi  ndi  ziwiri  ; nawa- 
ika  m’midzi  ya  magareta  ndi  kwa 
mfumu  ku  Yerusalemu.  15  Ndipo 
mfumu  inatero  kuti  siliva  ndi  golidi 
zikhale  m’Yerusalemu  ngati  miyala, 
ndi  kuti  mikungudza  ichuruke  ngati 
mikuyu  yokhala  ku  chidikha.  16  Ndi 
akavalo  amene  Solomo  anali  nawo 
anafuma  ku  Aigupto ; amalonda  a 
mfumu  anawalandira  magulu  magulu, 
gulu  liri  lonse  mtengo  wache.  17Ndi- 
po  anatenga  naturuka  nalo  gareta  ku 
Aigupto  mtengo  wache  masekeli  a 
siliva  mazana  asanu  ndi  limodzi,  ndi 
kavalo  mtengo  wache  zana  limodzi 
mphambu  makumi  asanu  ; momwemo 
anawaturutsira  mafumu  onse  a aHiti, 
ndi  mafumu  a Aramu,  ndi  dzanja 
lawo. 

2Ndipo  Solomo  anati  alimangire 
dzina  la  Yehova  nyumba,  ndi- 
ponso  nyumba  ya  ufumu  wache. 
2 Nawerenga  Solomo  amuna  zikwi 
khumi  mphambu  makumi  asanu  ndi 
limodzi  osenza  mirimo,  ndi  amuna 
zikwi  makumi  asanu  ndi  atatu  otema 
mitengo  m’mapiri,  ndi  zikwi  zitatu 
mphambu  mazana  asanu  ndi  limodzi 
kuwayang’anira.  3 Ndipo  Solomo 
anatumiza  kwa  Huramu  mfumu  ya 
Turo,  ndi  kuti,  Monga  momwe  muna- 
chitira  Davide  atate  wanga,  ndi  kumtu- 
mizira  mikungudza  yommangira  nyu- 
mba  yokhala’mo,  mundichitire  ine 
momwemo.  4 Taonani,  nditi  ndili- 
mangire  dzina  la  Yehova  Mulungu 
wanga  nyumba,  kumpatulira  iyo,  ndi 
kufukiza  pa  maso  pache  zonunkhira 
za  pfungo  lokoma,  ndiyo  ya  mkate 
woonekera  wa  chikhalire,  ndi  ya 
nsembe  zopsereza,  m’mawa  ndi  ma- 
dzulo,  pa  masabata,  ndi  pokhala 
mwezi,  ndi  pa  madyerero  oikika  a 

Yehova  Mulungu  wathu.  Ndiwo  ma- 
chitidwe  osatha  m’Israyeli.  5 Ndi- 
po  nyumba  nditi  ndimange’yi  ndi 
yaikuru  ; pakuti  Mulungu  wathu 
ndiye  wamkuru  woposa  milungu 
yonse.  6 Koma  ali  nayo  mphamvu 
ndani  ya  kummangira  Iye  nyumba, 
popeza  thambo  la  m’mwambamwa- 
mba  silimfikira  ? ndine  yani  ine  tsono, 
kuti  ndimmangire  nyumba,  koma 
kumfukizira  chofukiza  ndiko  ? 7 Ndi- 
po  tsono  munditumizire  munthu  wa 
luso  la  kuchita  ndi  golidi,  ndi  siliva, 
ndi  mkuwa,  ndi  chitsulo,  ndi  thonje 
lofiirira,  ndi  lofiira,  ndi  lamadzi,  waku- 
dziwa  kuzokota  zozokota  ziri  zonse, 
akhale  ndi  amuna  a luso  okhala  ndi 
ine  m’Yuda  ndi  m’Yerusalemu,  amene 
Davide  atate  wanga  anawakonzeratu . 
8 Munditumizirenso  mitengo  ya  miku- 
ngudza,  ndi  ya  mlombwa,  ndi  ya 
mbawa,  ya  ku  Lebano  ; pakuti 
ndidziwa  kuti  anyamata  anu  adziwa 
kutema  mitengo  m’Lebano  ; ndipo 
taonani,  anyamata  anga  adzakhala 
ndi  anyamata  anu,  9 ndiko  kundiko- 
nzera  mitengo  yambirimbiri  ; pakuti 
nyumba’yi  nditi  ndiimange  idzakhala 
yaikuru  ndi  yodabwitsa.  10  Ndipo 
taonani,  ndidzawapatsa  anyamata  anu 
otema  akulikha  mitengo  miyeso  ya 
tirigu  wopuntha  zikwi  makumi  awiri, 
ndi  miyeso  ya  barele  zikwi  makumi 
awiri,  ndi  mitsuko  yaikuru  ya  vinyo 
zikwi  makumi  awiri,  ndi  mitsuko 
yaikuru  ya  mafuta  zikwi  makumi 
awiri.  11  Ndipo  Huramu  mfumu 
ya  Turo  anayankha  ndi  kulembera, 
natumiza  kalata’yo  kwa  Solomo,  ndi 
kuti,  Powakonda  anthu  ache  Yehova 
anakulongani  mfumu  yawo.  12  Hu- 
ramu  anatinso,  Alemekezedwe  Yehova 
Mulungu  wa  Israyeli,  amene  analenga 
kumwamba  ndi  dziko  la  pansi,  nampa- 
tsa  mfumu  Davide  mwana  wa  luso, 
wodziwa  nzeru  ndi  wa  luntha,  amma- 
ngire  Yehova  nyumba,  ndiponso 
nyumba  ya  ufumu  wache.  13  Ndipo 
tsono  ndatumiza  munthu  wa  luso 
wokhala  nalo  luntha,  Huramu  Abi, 
1 4 ndiye  mwana  wa  munthu  wamkazi 
wa  ana  akazi  a Dani,  ndipo  atate 
wache  ndiye  munthu  wa  ku  Turo, 
wodziwa  kuchita  ndi  golidi,  ndi  siliva, 
ndi  mkuwa,  ndi  chitsulo,  ndi  mwala, 
ndi  mitengo,  ndi  thonje  lofiirira,  ndi 
lamadzi,  ndi  bafuta  la  thonje  losa- 
nsitsa  ndi  lofiira,  ndi  kuzokota  mazo- 
kotedwe  ali  onse,  ndi  kulingirira  cho- 


panga  chiri  chonse  ; kuti  ampatse 
pokhala  pamodzi  ndi  a luso  anu,  ndi 
a luso  a mbuye  wanga  Davide  atate 
wanu.  15  N'dipo  tsono  tirigu  ndi 
barele,  mafuta  ndi  vinyo,  mbuye 
wanga  wanena’zi,  azitumize  kwa 
anyamata  ache  ; 1 6 ndipo  ife  tidza- 
tema  mitengo  ku  Lebano  monga  mwa 
kusowa  kwanu  konse  ; ndipo  tidza- 
bwera  nayo  kwa  inu  yoyandamitsa  pa 
phaka  kufikira  ku  Yopa  ; ndipo  inu 
mudzakwera  nayo  ku  Yerusalemu. 

17  Ndipo  Solomo  anawerenga  alendo 
onse  okhala  m’dziko  la  Israyeli,  monga 
mwa  mawerengedwe  aja  atate  wache 
Davide  adawawerenga  nawo,  nawa- 
peza  afikira  zikwi  zana  limodzi 
mphambu  makumi  asanu  kudza  zitatu 
ndi  mazana  asanu  ndi  limodzi.  18Ndi-  l 
po  anaika  zikwi  makumi  asanu  ndi 
awiri  za  iwowa  asenze  mirimo,  ndi 
zikwi  makumi  asanu  ndi  atatu  ateme 
m’mapiri,  ndi  akapitao  zikwi  zitatu 
mphambu  mazana  a.sanu  ndi  limodzi 
agwiritse  anthu  nchito. 

3Pamenepo  Solomo  anayamba  ku- 
manga  nyumba  ya  Yehova  ku 
Yerusalemu,  m’phiri  la  Moriya,  ku-  j 
mene  Mulungu  anaonekera  kwa 
Davide  atate  wache,  pa  malo  pamene 
Davide  anakonzeratu  pa  dwale  la 
Orinani  mYebusi.  2 Nayamba  ku- 
manga  tsiku  lachiwiri  la  mwezi 
wachiwiri,  chaka  chachinai  cha  ufumu 
wache.  3 Ndipo  maziko  adawaika 
Solomo  akumanga’po  nyumba  ya 
Mulungu  ndi  awa : utali  wache, 

kuyesa  mikono  monga  mwa  muyeso 
wa  kale,  ndiwo  mikono  makumi  asanu 
ndi  limodzi,  ndi  kupingasa  kwache 
mikono  makumi  awiri.  4 Ndi  likole 
linali  ku  khomo  kwa  nyumba,  mlita- 
li  mwache  monga  mwa  kupingasa 
kwa  nyumba  munali  mikono  makumi 
awiri,  ndi  msinkhu  wache  zana  limo- 
dzi  mphambu  makumi  awiri  ; ndipo 
analikuta  m’kati’mo  ndi  golidi  woona. 

5 M’nyumba  yaikuru  tsono  anachinga 
ndi  mitengo  ya  mlombwa,  imene  anai- 
kuta  ndi  golidi  wabwino,  nalemba’po 
ngati  migwalangwa  ndi  maunyolo. 
fi  Ndipo  anakuta  nyumba  ndi  miyala 
ya  mtengo  wache  ; ndi  golidi  wache 
ndi  iye  golidi  wa  Parivaimu.  7 Ana- 
mamatizanso  kachisi,  mitanda,  ziundo, 
ndi  makoma  ache,  ndi  zitseko  zache, 
ndi  golidi  ; nalemba  akerubi  pa 
makoma.  8 Ndipo  anamanga  malo 
opatulikitsa,-  mlitali  mwache  monga 

mwa  kupingasa  kwa  nyumba  mikono 
makumi  awiri,  ndi  kupingasa  kwache 
mikono  makumi  awiri  ; naikuta  ndi 
golidi  wabwino  wakufikira  matalente 
mazana  asanu  ndi  limodzi.  9 Ndi 
kulemera  kwache  kwa  misomali  ndiko 
masekeli  makumi  asanu  a golidi. 
Ndipo  anazikuta  ndi  golidi  zipinda 
zosanjikizana.  10  Ndipo  m’malo  opa- 
tulikitsa  anapanga  akerubi  awiri, 
anachita  osema,  nawakuta  ndi  golidi. 
11  Ndi  mapiko  a akerubi  mlitali 
mwache  ndimo  mikono  makumi  awi- 
ri  ; phiko  la  kerubi  mmodzi  mikono 
isanu,  lojima  khoma  la  nyumba  ; 
ndi  phiko  linzache  mikono  isanu, 
lokhudzana  nalo  phiko  la  kerubi 
wina.  12  Ndi  phiko  la  kerubi  wina 
mikono  isanu  lojima  khoma  la  nyu- 
mba,  ndi  phiko  linzache  mikono  isanu 
lolumikizana  ndi  phiko  la  kerubi 
wina.  1 3 Mapiko  a akerubi  awa  ana- 
funyululika  mikono  tnakumi  awiri  ; 
ndipo  anaima  ndi  mapazi  awo,  ndi 
nkhope  zawo  zinaloza  ku  khomo. 
14  Ndipo  anaomba  nsaru  yochinga 
ya  thonje  lamadzi,  ndi  lofiirira,  ndi 
lofiira,  ndi  bafuta  wa  thonje  losansi- 
tsa,  naombera’mo  akerubi.  15  Ndipo 
anapanga  ku  khomo  la  nyumba 
nsanamira  ziwiri  za  mikono  makurni 
atatu  mphambu  ziwiri  ; ndi  mutu 
unakhala  pamwamba  pa  iri  yonse 
ndiwo  mikono  isanu.  16  Napanga 
maunyolo  onga  a m’moneneramo, 
nawamanga  pa  mitu  ya  nsanamira’zi, 
napanga  makangaza  zana  limodzi, 
nawamanga  pa  maunyolo.  17  Ndipo 
anaimiritsa  nsanamira’zo  pa  khomo 
pa  kachisi  ; imodzi  ku  dzanja  lamanja, 
ndi  inzache  ku  dzanja  la  manzere  ; 
nalicha  dzina  la  iyi  ya  ku  dzanja  la- 
manja  Yakini,  ndi  dzina  la  iyi  ya  ku 
dzanja  lamanzere  Boazi. 

4Anapanganso  guwa  la  nsembe 
la  mkuwa,  mlitali  mwache  mi- 
lcono  makumi  awiri,  ndi  kupirtga- 
sa  kwache  mikono  makumi  awiri, 
ndi  msinkhu  wache  mikono  khumi. 
2 Anayenganso  thawale  losungunula 
la  mikono  khumi  ku  kamwa,  lozu- 
nguniza,  ndi  msinkhu  wache  miko- 
no  isanu ; ndi  chingwe  cha  miko- 
no  makumi  atatu  chinalizunguniza. 
3 Ndi  pansi  pache  panali  mafaniziro 
a ng’ombe  zakulizinga,  khumi  ku 
tr.kono  umodzi,  zakuzinga  thawale 
’lo  pozungulira  pache.  Ng’ombe’zo 
zinali  m’mizere  iwiri,  zinayengeka 


poyengedwa  thawale’lo.  4 Linasa- 
njikika  pa  ng’oinbe  khurni  ndi  ziwiri, 
zitatu  zinapenya  ku  mpoto,  ndi  zitatu 
zinapenya  ku  madzulo,  ndi  zitatu 
zinapenya  ku  mwela,  ndi  zitatu  zina- 
penya  ku  m’mawa ; ndi  thawale 
linasanjikika  pamwamba  pawo,  ndi 
nkholo  zawo  zinayang’anana.  5 Ndi 
kuchindikira  kwache  kunanga  chi- 
khato,  ndi  mlomo  wache  unasadamu- 
ka  ngati  mlomo  wa  chomwera,  ngati 
luwa  la  kakombo  ; analowa’mo  madzi 
a mitsuko  yaikuru  zikwi  zitatu. 
6 Anapanganso  mbiya  za  mphwa- 
mphwa  khumi,  naika  zisanu  ku  dzanja 
lamanja,  ndi  zisanu  ku  dzanja  lama- 
nzere,  kutsukira’mo ; za  nsembe 
yopsereza  anazitsuka  m’menemo ; 
koma  thawale  ndi  la  ansembe  kusa- 
mbira’mo.  7 Ndipo  anapanga  zoi- 
kapo  nyali  khumi  za  golidi,  monga 
mwa  chiweruzo  chache ; naziika 
m’kachisi,  zisanu  ku  dzanja  lamanja, 
ndi  zisanu  ku  dzanja  lamanzere. 
8 Anapanganso  magome  khumi,  na- 
wailca  m’kachisi,  asanu  ku  dzanja 
lamanja,  ndi  asanu  ku  dzanja  lama- 
nzere.  Napanga  mbale  zowazira  zana 
limodzi  za  golidi.  9 Anamanganso 
bwalo  la  ansembe,  ndi  bwalo  lalikuru, 
ndi  zitseko  za  ku  bwalo,  nakuta 
zitseko  zache  ndi  mkuwa.  10  Ndipo 
anaika  thawale’lo  ku  dzanja  lama- 
nja  la  nyumba  ku  m’mawa  cha  ku 
mwela.  11  Ndipo  Huramu  anapanga 
miphika,  ndi  zoolera  zache,  ndi  mbale 
zowazira  zache.  Natsiriza  Huramu 
nchito  adaicliitira  mfumu  Solomo 
m’nyumba  ya  Mulungu  : 12  nsana- 

mira  ziwiri,  ndi  zikho’zo,  ndi  mitu 
iwiri  inali  pamwambapa  nsanamira’zo, 
ndi  maukonde  awiri  akukuta  zikho 
ziwiri  za  mitu  iri  pamwamba  pa 
nsanamira’zo,  13  ndi  makangaza 
mazana  anai  a maukonde  awiri’wa  ; 
mizere  iwiri  ya  makangaza  ya  ukonde 
uli  wonse,  akukuta  zikho  ziwiri  za 
mitu,  inali  pa  nsanamira’zo.  14  Ana- 
panganso  maphaka,  napanga  mbiya 
za  mphwamphwa  khumi  pamwamba 
pa  maphaka ; 1 5 thawale  limodzi 

ndi  ng’ombe  khumi  ndi  ziwiri  pansi 
pache.  16  Miphika  yomwe,  ndi  zo- 
olera,  ndi  mitungo,  ndi  zipangizo  za- 
che  zonse,  Huramu  Abi  anazipangira 
mfumu  Solomo,  kuzipangira  nyumba 
ya  Yehova,  za  mkuwa  wonyezimira. 
17  Mfumu’yi  inaziyenga  pa  chidikha 
cha  ku  Yordano,  m’dothi  la  dongo, 

pakati  pa  Sukoti  ndi  Zereda.  1 8 Ndipo 
Solomo  anazipanga  zipangizo  izi  zonse 
zochurukadi,  pakuti  kulemera  kwache 
kwa  mkuwa  sikunayeseka.  19  Solo- 
mo  anapanganso  zipangizo  zonse  zinali 
m’nyumba  ya  Mulungu,  guwa  la 
nsembe  la  golidi  lomwe,  ndi  magome 
oikapo  mkate  woonekera ; 20  ndi 

zoikapo  nyali  ndi  nyali  zache  za  golidi 
woona,  zakuunikira  monga  mwa 
chilangizo  chache  cha  kuno  cha 
moneneramo  ; 21  ndi  maluwa,  ndi 

nyali,  ndi  mbano  za  golidi,  ndiwo 
golidi  wangwiro ; 22  ndi  zozimira 

nyali,  ndi  mbale  zowazira,  ndi 
zipande,  ndi  mbale  za  zofukiza  za 
golidi  woona  ; ndi  kunena  za  polo- 
wera  m’nyumba,  zitseko  zache  za 
m’kati’mo  za  malo  opatulikitsa,  ndi 
zitseko  za  nyumba’yi,  ndiyo  kachisi, 
zinali  za  golidi. 

5Momwemo  zidatha  nchito  zonse 
Solomo  adazichitira  nyumba  ya 
Yehova.  Ndipo  Solomo  anabwera 
nazo  zopatulika  zija  za  atate  wache 
Davide  ; naziika  siliva,  ndi  golidi, 
ndi  zipangizo  zonse,  m’chuma  cha 
nyumba  ya  Mulungu. 

2 Pamenepo  Solomo  anasonkhani- 
tsira  akaluakulu  a Israyeli,  ndi  akuru 
onse  a mafuko,  ndi  akalonga  a nyumba 
za  makolo  a ana  a Israyeli,  ku  Yeru- 
salemu,  lcukatenga  likasa  la  chipanga- 
no  cha  Yehova  ku  mudzi  wa  Davide 
ndiwo  Zioni.  3 Ndipo  amuna  onse  a 
Israyeli  anasonkhana  kwa  mfumu  ku 
madyerero  anachitika’wo,  m’mwezi 
wachisanu  ndi  chiwiri.  4 Nadza 
akuluakulu  onse  a Israyeli,  na- 
nyamula  likasa’lo  aLevi.  5 Ndipo 
anakwera  nalo  likasa,  ndi  chihema 
chokomanako,  ndi  zipangizo  zonse  zo- 
patulika  zinali  m’chihema’mo  ; izizo 
ansembe  aLevi  anakwera  nazo.  6 Ndi 
mfumu  Solomo  ndi  khamu  lonse  la 
Israyeli  losonkhana  kwa  iye  anali  ku 
likasa,  naphera  nsembe,  nkhosa  ndi 
ng’ombe  zosawerengeka  kuchuruka 
kwache.  7 Ndipo  ansembe  analowa 
nalo  likasa  la  chipangano  la  Yehova 
ku  malo  kwache  m’moneneramo  mwa 
kachisi,  m’malo  opatulikitsa,  pansi  pa 
mapiko  a akerubi.  8 Pakuti  akerubi 
anafunyulula  mapiko  awo  pa  malo  a 
likasa,  ndi  akerubi  anaphimba  likasa 
ndi  mphiko  zache  pamwamba  pache. 
9 Ndipo  zinatalikitsa  mphiko’zo,  kuti 
nsonga  za  mphiko  zidaoneka  ku 
likasa  chakuno  cha  moneneramo, 


koma  sizinaoneka  ku  bwalo  ; ndipo 
ziri  komweko  mpaka  lero  lino. 

10  Munalibe  kanthu  kena  m’likasa, 
koma  magome  awiri  Mose  anawaika 
m’mwemo  ku  Horebu,  muja  Yehova 
anachita  chipangano  ndi  ana  a 
Israyeli  poturuka  iwo  m’Aigupto. 

11  Ndipo  ansembe  anaturuka  m’malo 
opatulika,  pakuti  ansembe  onse  anali 
komwe  adadzipatula,  osasunga  maga- 
widwe  awo  ; 12  aLevi  omwe  akuyi- 
mba,  onsewo  ndiwo  Asafu,  Hemani, 
Yedutuni,  ndi  ana  awo,  ndi  abale  awo 
obvala  bafuta,  ali  nazo  nsanje,  ndi 
zisakasa,  ndi  azeze,  anaima  ku  m’ma- 
wa  kwa  guwa  la  nsembe,  ndi  pamodzi 
nawo  ansembe  zana  limodzi  mphambu 
makumi  awiri  akuomba  malipenga. 
13  Ndipo  kunali,  pakuchita  limodzi  a 
malipenga  ndi  oyimba,  kumveketsa 
mau  amodzi  akulemekeza  ndi  kuya- 
mika  Yehova,  ndi  pakukweza  mau 
awo  pamodzi  ndi  malipenga,  ndi  nsanje, 
ndi  zoyimbira  zina,  ndi  kulemekeza 
Yehova,  ndi  kuti,  Pakuti  Iye  ndiye 
wabwino,  pakuti  chifundo  chache  chi- 
khala  chikhalire ; pamenepo  mtambo 
unadzaza  nyumba’yi,  ndiyo  nyurnba  ya 
Yehova  ; 14  ndipo  ansembe  sanakho- 
za  kuimirira  kutumikira  chifukwa 
cha  mtambo’wo  ; pakuti  ulemere- 
ro  wa  Yehova  unadzaza  nyumba  ya 
Mulungu. 

6Pamenepo  Solomo  anati,  Yehova 
anati  kuti  adzakhala  mu  mdima 
wa  ndiweyani.  2 Koma  ndakuma- 
ngirani  nyumba  yokhala’mo,  malo 
okhazikika  okhala’mo  Inu  nthawi 
yosatha.  3 Ndipo  mfumu  inapotolo- 
kera  nkhope  yache,  nidalitsa  khamu 
lonse  la  Israyeli;  ndi  khamu  lonse 
la  Israyeli  linaimirira.  4 Nati  iye, 
Alemekezedwe  Yehova  Mulungu  wa 
Israyeli,  wakunena  m’kamwa  mwache 
ndi  Davide  atate  wanga,  nakwaniritsa 
ndi  manja  ache,  ndi  kuti,  5 Kuya- 
mbira  tsiku  lakuturutsa  Ine  anthu 
anga  m’dziko  la  Aigupto,  sindinasa- 
nkha  mudzi  uli  wonse  m’mafuko 
onse  a Israyeli,  kumanga’mo  nyumba 
yokhala’mo  dzina  langa,  kapena  kusa- 
nkha  munthu  ali  yense  akhale  ka- 
longa  wa  anthu  anga  Israyeli  ; 6 koma 
ndinasankha  Yerusalemu,  kuti  dzina 
langa  likhale  komweko ; ndinasa- 
nkhanso  Davide  akhale  mfumu  ya 
anthu  anga  Israyeli.  7 Ndipo  Davide 
atate  wanga  anafuna  mu  mtima 
mwache  ku'mangira  dzina  la  Yehova 

Mulungu  wa  Israyeli  nyumba.  8 Ko- 
ma  Yehova  anati  kwa  Davide  atate 
wanga,  Popeza  unafuna  mu  mtima 
mwako  kulimangira  dzina  langa 
nyumba,  unachita  bwino  kuti  unatero 
mu  mtima  mwako  ; 9 koma  sudza- 
ndimangira  nyumba  ndiwe,  koma 
mwana  wako  wakudzaturuka  m’chuu- 
no  mwako,  iyeyo  adzalimangira  dzina 
langa  nyumba’yi.  10  Ndipo  Yehova 
wakhazikitsa  mau  ache  adanena’wo, 
pakuti  ndinauka  ine  m’malo  mwa 
Davide  atate  wanga,  ndipo  ndikhala 
pa  mpando  wachifumu  wa  Israyeli 
monga  analonjeza  Yehova,  ndipo 
I ndamangira  dzina  la  Yehova  Mulungu 
wa  Israyeli  nyumba’yi.  11  Ndipo 
ndalonga’mo  likasa,  muli  chipangano 
cha  Yehova,  anachichita  ndi  ana  a 
Israyeli. 

12  Ndipo  Solomo  anaima  ku  guwa 
la  nsembe  la  Yehova  pa  maso  pa 
] khamu  lonse  la  Israyeli,  natambasula 
manja  ache.  13  Ndipo  Solomo  ada- 
panga  chiunda  cha  mkuwa,  mlitali 
mwache  mikono  isanu,  ndi  kupingasa 
kwache  mikono  isanu,  ndi  msinkhu 
wache  mikono  itatu,  nachiika  pakati 
pa  bwalo  ; ndipo  anaima  pamenepo, 
nagwada  pa  maondo  ache  pa  maso  pa 
khamu  lonse  la  Israyeli,  natambasu- 
lira  manja  ache  kumwamba  ; 14nati, 
Yehova  Mulungu  wa  Israyeli  palibe 
Mulungu  ngati  Inu,  m’mwamba,  ka- 
pena  pa  dziko  la  pansi,  wakusungira 
chipangano  ndi  chifundo  akapolo  anu 
akuyenda  pa  maso  panu  ndi  mtima 
wawo  wonse  ; 15  inu  amene  mwasu- 
ngira  mtumiki  wanu  Davide  atate 
wanga  chija  mudamlonjeza’chi : inde 
munanena  ndi  pa  kamwa  panu,  ndipo 
mwachita  ndi  dzanja  lanu,  monga 
momwe  muli  lero  lino.  16  Ndipo 
tsopano,  Yehova  Mulungu  wa  Isra- 
yeli,  msungireni  mtumiki  wanu  Davide 
chija  mudamlonjeza’cho,  ndi  kuti, 
Sadzakusowa  munthu  pa  maso  panga 
wakukhala  pa  mpando  wachifumu 
wa  Israyeli ; pokhapo  ngati  ana  ako 
asamalira  njira  yawo,  kuti  ayende 
m’chilamulo  changa,  monga  umo 

Iunayendera  iwe  pa  maso  panga. 
17  Ndipo  tsopano,  Yehova  Mulungu 
wa  Israyeli,  achitike  mau  anu  amene 
mutvanena  kwa  Davide  mtumiki  wanu. 
18  Koma  kodi  nzoona  kuti  Mulungu 
akhala  ndi  anthu  pa  dziko  la 
pansi  ? taonani,  thambo,  inde  m’mwa- 
mbamwamba,  sizifikira  inu,  koposa  ko- 


tani  nanga  nyumba  iyi  ndaimanga  ? 
19  Chinkana  chitero,  labadirani  pe- 
mphero  la  kapolo  wanu,  ndi  pembe- 
dzero  lache,  Yehova  Mulungu  wanga, 
kumvera  kupfuula  ndi  kupempha 
kwache,  kumene  kapolo  wanu  ape- 
mpha  pa  maso  panu  ; 20  kuti  maso 
anu  atsegukire  nyumba  iyi  usana  ndi 
usiku,  malo  amene  munanenera’ko 
kuti  mudzaika’ko  dzina  lanu,  kuti 
mumvere  pemphero  limene  kapolo 
wanu  adzapempha  kuloza  konkuno. 
21  Ndipo  mverani  mapembedzero  a 
kapolo  wanu  ndi  a anthu  anu  Israyeli, 
popemphera  iwo  kuloza  konkuno  ; 
ndipo  mumvere  Inu  m’mwamba  mo- 
khala  Inu’mo,  ndipo  pakumva  Inu, 
mukhululukire.  22  Munthu  akachi- 
mwira  mnansi  wache,  ndipo  akamui- 
kira  lumbiro  lakumlumbiritsa,  ndipo 
akadzalumbira  ku  guwa  lanu  la 
nsembe,  m’nyumba  yino  ; 23  pame- 
nepo  mumvere  m’mwamba,  nimu- 
chite  ndi  kuweruzira  akapolo  anu, 
kumtsutsa  woipa’yo,  ndi  kumbwezera 
chimo  lache,  ndi  kulungamitsa  wolu- 
ngama’yo,  kumbwezera  monga  mwa 
chilungamo  chache.  24  Ndipo  anthu 
anu  Israyeli  akawakantha  mdani 
chifukwa  cha  kukuchimwirani,  naka- 
bwerera  iwowa  ndi  kubvomereza 
dzina  lanu,  ndi  kupemphera,  ndi 
kupembedzera  pa  maso  panu  m’nyu- 
mba  yino  ; 25  pamenepo  mumvere 
Inu  m’mwamba,  nimukhululukire 
chimo  la  anthu  anu  Israyeli,  ndi 
kuwabwezera  ku  dziko  limene  muna- 
patsa  makolo  awo.  26  Mukatsekeka 
m’mwamba,  mopanda  mvula,  chi- 
fukwa  cha  kukuchimwirani ; akape- 
mphera  iwo  kuloza  ku  malo  kuno, 
ndi  kubvomereza  dzina  lanu,  ndi 
kutembenuka  kwa  zoipa  zawo, 
pamene  muwasautsa  ; 27  pamenepo 

mumvere  Inu  m’mwamba,  nimukhu- 
lulukire  chimo  la  akapolo  anu,  ndi  la 
anthu  anu  Israyeli,  mutawalangiza 
njira  yokoma  ayenera  kuyenda’mo, 
nimutumizire  mvula  dziko  lanu  limene 
munapatsa  anthu  anu  likhale  cholowa 
chawo.  28  Mukakhala  njala  m’dzi- 
ko’mo,  mukakhala  mliri,  mukakhala 
chinsikwi,  kapena  chinoni,  dzombe, 
kapena  kapuche ; akawamangira  mi- 
sasa  adani  awo,  m’dziko  la  midzi 
yawo  ; mukakhala  mliri  uli  wonse, 
kapena  nthenda  iri  yonse ; 29  pe- 

mphero  ndi  pembedzero  liri  lonse 
likachitika  ndi  munthu  ali  yense, 

kapena  ndi  anthu  anu  onse  a Israyeli, 
akadziwa  yense  chinthenda  chache, 
ndi  chisoni  chache,  nakatambasulira 
manja  ache  kuloza  ku  nyumba  iyi  ; 

30  pamenepo  mumvere  m’mwamba 
mokhala  Inu’mo,  nimukhululukire, 
ndi  kubwezera  ali  yense  monga  mwa 
njira  zache  zonse,  monga  mudziwa 
mtima  wache  ; pakuti  Inu,  Inu  nokha, 
mudziwa  mitima  ya  ana  a anthu  ; 

31  kuti  aope  Inu,  kuyenda  m’njira 

zanu  masiku  onse  akukhala  iwo 
m’dziko  limene  munapatsa  makolo 
athu.  32  Ndiponso  kunena  za  mlendo 
wosakhala  wa  anthu  anu  Israyeli, 
akafumira  ku  dziko  la  kutari  chifukwa 
cha  dzina  lanu  lalikuru,  ndi  dzanja 
lanu  la  mphamvu,  ndi  mkono  wanu 
wotambasuka ; akadza  iwowa  ndi 
kupemphera  kuloza  ku  nyumba  iyi  ; 
33  pamenepo  mumvere  Inu  m’mwa- 
mba  mokhala  Inu’mo,  nimumchitire 
mlendo’yo  monga  mwa  zonse  akuita- 
nirani ; kuti  mitundu  yonse  ya  ant’nu 
a pa  dziko  la  pansi  adziwe  dzina 
lanu,  nakuopeni,  monga  amatero  anthu 
anu  alsrayeli ; ndi  kuti  adziwe  kuti 
nyumba  iyi  ndamanga’yi  ichedwa 
ndi  dzina  lanu.  34  Akaturukira  ku 
nkhondo  anthu  anu  kuyambana  ndi 
adani  awo,  kutsata  njira  iri  yonse 
muwatumiza ; nakapemphera  kwa 
Inu  kuloza  ku  mudzi  uwu  munausa- 
nkha,  ndi  nyumba  iyi  ndaimangira 
dzina  lanu  ; 35  pamenepo  mumvere 
m’mwamba  pemphero  lawo  ndi  pembe- 
dzero  lawo,  ndi  kulimbitsa  mlandu 
wawo.  36  Akachimwira  Inu  (pakuti 
palibe  munthu  wosachimwa),  nimuka- 
kwiya  nawo,  ndi  kuwapereka  kwa 
adani,  kuti  awatenge  andende  kumka 
nawo  ku  dziko  la  kutali,  kapena 
la  pafupi ; 37  koma  akalingirira 

m’mtima  mwawo  ku  dziko  kumene 
anawatengera  andende,  nakatembe- 
nuka,  nakapembedzera  Inu  m’dziko 
la  undende  wawo,  ndi  kuti,  Tachimwa, 
tachita  mphulupulu,  tachita  choipa  ; 
38  akabwerera  kwa  Inu  ndi  mti- 
ma  wawo  wonse,  ndi  moyo  wawo 
wonse,  m’dziko  la  undende  wawo, 
kumene  adawatengera  andende ; na- 
kapemphera  kuloza  ku  dziko  lawo 
limene  munapatsa  makolo  awo,  ndi 
mudzi  mudausankha,  ndi  ku  nyumba 
ndamangira  dzina  lanu’yi  ; 39  pa- 

menepo  mumvere  Inu  m’mwamba 
mokhala  Inu’mo  pemphero  lawo  ndi 
pembedzero  lawo,  ndi  kulimbitsa 


mlandu  wawo  ; nimukhululukire 
anthu  anu  amene  anakuchimwirani. 
40  Tsopano  Mulungu  wanga,  maso 
anu  akhale  chipenyere,  ndi  makutu 
anu  chimvere,  pemphero  lochitika  pa 
malo  pano.  41  Ndipo  tsopano  nyamu- 
kani,  Yehova  Mulungu,  kudza  kopu- 
mulira  kwanu,  Inu  ndi  likasa  la 
mphamvu  yanu  ; ansembe  anu,  Ye- 
hova  Mulungu,  abvale  chipulumutso  ; 
ndi  okondedwa  anu  akonawere 
nazo  zabwino.  42  Yehova  Mulungu, 
musabweza  nkhope  ya  wodzozedwa 
wanu,  mukumbukile  za  chifundo  za 
Daviae  mtumiki  wanu. 

7Atatha  tsono  Solomo  kupemphe- 
ra,  moto  unatsika  kumwamba, 
nunyeketsa  nsembe  yopsereza,  ndi 
nsembe  zophera ; ndipo  ulemerero 
wa  Yehova  unadzaza  nyumba’yi. 
2 Ndipo  ansembe  sanakhoza  kulowa 
m’nyumba  ya  Yehova,  popeza  ule- 
merero  wa  Yehova  unadzaza  nyumba 
ya  Yehova.  3 Ndi  ana  onse  a 
Israyeli  anapenyerera  potsika  moto’wo, 
ndi  pokhala  ulemerero  wa  Yehova 
pa  nyumba’yi ; nawerama  nkhope 
zawo  pansi  poyalidwa  miyala,  nala- 
mbira,  nayamika  Yehova,  nati,  Pakuti 
lye  ndiye  wabwino,  pakuti  chifundo 
chache  chikhala  chikhalire.  4 Pame- 
nepo  mfumu  ndi  anthu  onse  anapereka 
nsembe  pa  maso  pa  Yehova.  5 Ndipo 
mfumu  Solomo  anapereka  nsembe 
ya  ng’ombe  zikwi  malcumi  awiri 
mphambu  ziwiri,  ndi  nkhosa  zikwi 
makumi  awiri.  Momwemo  mfumu 
ndi  anthu  onse  anapereka  nyumba  ya 
Yehova.  6 Naimirira  ansembe  m’udi- 
kiro  wawo  ; ndi  aLevi  omwe  ndi 
zoyimbira  za  Yehova,  adazipanga 
Davide  mfumu  kuyamika  nazo  Y ehova, 
pakuti  chifundo  chache  chikhala  chi- 
khalire,  polemekeza  Davide  mwa 
utumiki  wawo  ; ndi  ansembe  anaomba 
malipenga  pa  maso  pawo,  nakhala 
chiriri  Israyeli  yense.  7 Ndipo 
Solomo  anapatula  pakati  pache  pa 
bwalo  liri  pa  khomo  pa  nyumba  ya 
Yehova ; pakuti  anapereka  nsembe 
zopsereza,  ndi  rnafuta  a nsembe  zoya- 
mika  pomwepo  ; popeza  guwa  la 
nsembe  la  mkuwa  adalipanga  Solomo 
linachepa  kulandira  nsembe  yopsereza, 
ndi  nsembe  ya  ufa,  ndi  mafuta. 
8 Nthawi  yomweyo  Solomo  anachita 
madyerero  masiku  asanu  ndi  awiri, 
ndi  alsrayeli  onse  pamodzi  naye, 
khamu  lalikuru  ndithu,  kuyambira 

polowera  ku  Hamati  kuhkira  mtsinje 
wa  ku  Aigupto.  9 Ndipo  tsiku  lachi- 
sanu  ndi  chitatu  anachita  msonkhano 
woletsa  ; popeza  anachita  zakuperekr 
guwa  la  nsembe  masiku  asanu  ndi  awi- 
ri,  ndi  madyerero  masiku  asanu  ndi 
awiri.  10  Ndipo  tsiku  la  makumi 
awiri  ndi  chitatu  la  mwezi  wachisanu 
ndi  chiwiri  anawauza  anthu  apite  ku 
mahema  awo,  akusekera  ndi  kuko- 
ndwera  m’mtirna  mwawo  chifukwa 
cha  zokoma  Yehova  adawachitira 
Davide,  ndi  Solomo,  ndi  alsrayeli 
anthu  ache. 

11  Momwemo  Solomo  anatsiriza 
nyumba  ya  Yehova,  ndi  nyumba  ya 
mfumu  ; ndipo  ziri  zonse  zidalowa 
mu  mtima  mwache  mwa  Solomo 
kuzichita  m'nyumba  ya  Yehova,  ndi 
m’nyumba  yache  yache,  anachita 
mosabwezeza.  12  Ndipo  Yehova  ana- 
onekera  kwa  Solomo  usiku,  nanena 
naye,  Ndamva  pemphero  lako,  ndadzi- 
sankhira  malo  ano  akhale  nyumba 
ya  nsembe.  13  Ndikatseka  kumwa- 
mba  kuti  pasakhale  mvula,  kapena 
ndikalamulira  dzombe  lithe  za  pa 
dziko,  kapena  ndikatumiza  mliri  mwa 
anthu  anga  ; 1 4 ndipo  anthu  anga 

ochedwa  dzina  langa  akadzichepetsa, 
nakapemphera,  nakafuna  nkhope 
yanga,  nakatembenuka  kuleka  njira 
zawo  zoipa  ; pamenepo  ndidzamvera 
m’mwamba,  ndi  kukhululukira  choipa 
chawo,  ndi  kuchiritsa  dziko  lawo. 
15  Tsopano  maso  anga  adzakhala 
otsegukira,  ndi  makutu  anga  ochera, 
pemphero  la  m’malo  ano.  16  Pakuti 
ndasankha  ndi  kuipatula  nyumba  iyi, 
kuti  dzina  langa  likhale’ko  chikhalire  ; 
inde  maso  anga  ndi  mtima  wanga 
zidzakhala  komweko  kosalekeza. 

17  Ndipo  iwe  ukadzayenda  pa  maso 
panga  monga  umo  anayendera  Davide 
atate  wako,  nukachita  monga  mwa 
zonse  ndakulamulira  iwe,  nukasunga 
malemba  anga  ndi  maweruzo  anga  ; 

1 8 pamenepo  ndidzakhazikitsa  mpando 
wachifumu  wa  ufumu  wako,  monga 
ndinapangana  ndi  Davide  atate  wako, 
ndi  kuti,  Sadzakusowa  munthu  wo- 
khala  mfumu  m’Israyeli.  19  Koma 
mukabwerera  inu,  ndi  kusiya  malemba 
anga,  ndi  malamulo  anga,  amene 
ndaika  pa  maso  panu,  ndi  kumuka 
ndi  kutumikira  milungu  yina  ndi  kui- 
lambira  ; 20  pamenepo  ndidzawazula 
m’dziko  langa  limene  ndinawapatsa  ; 
ndi  nyumba  yino  ndinaipatulira  dzina 


langa  ndidzaitaya,  osaionanso,  ndi 
kuiyesa  mwambi  ndi  mnyozo  mwa 
mitundu  yonse  ya  anthu.  21  Ndi 
munthu  yense  wakupita  pa  nyumba 
iyi  yaitali  adzadabwa  nayo,  nadzati, 
Yehova  anatero  ndi  dziko  lino  ndi 
nyumba  yino  chifukwaninji  ? 22  Ndi- 
po  adzayankha,  Popeza  anasiya  Ye- 
hova  Mulungu  wa  makolo  awo  amene 
anawaturutsa  m’dziko  la  Aigupto, 
nagwira  milungu  yina,  nailambira 
ndi  kuitumikira ; chifukwa  chache 
anawagwetsera  choipa  ichi  chonse. 

8Ndipo  kunali,  zitatha  zaka  ma- 
kumi  awiri  m’mene  anamanga 
nyumba  ya  Yehova,  ndi  nyumbayache 
yache,  2 Solomo  anamanga  midz’ 
imene  Huramu  adampatsa,  nakha- 
litsa’mo  ana  a Israyeli. 

3 Ndipo  Solomo  anamuka  ku 
Hamati  Zoba,  naugonjetsa.  4 Ndipo 
anamanga  Tadimori  m’chipululu,  ndi 
midzi  yonse  yosungira’mo  chuma, 
imene  anaimanga  m’Hamati.  5 Ana- 
manganso  Betihoroni  wa  ku  mtunda, 
ndi  Betihoroni  wa  kunsi,  midzi  ya 
malinga  yokhala  nawo  malinga,  zitse- 
ko,  ndi  mipingiridzo  ; 6 ndi  Balati, 

ndi  midzi  yonse  yosungira’mo  chuma 
anali  nayo  Solomo,  ndi  midzi  yonse 
ya  magareta  ache,  ndi  midzi  ya  a pa 
kavalo  ache,  ndi  zonse  anazifuna 
Solomo  kuzimanga  zomkondweretsa 
m’Yerusalemu,  ndi  m’Lebano,  ndi 
m’dziko  lonse  la  ufumu  wache. 
7 Ndipo  anthu  onse  otsala  mwa  aHiti, 
ndi  aAmori,  ndi  aPerizi,  ndi  aHivi, 
ndi  aYebusi,  osati  a Israyeli,  8 mwa 
ana  awo  otsala  m’dziko  pambuyo 
pawo,  amene  ana  a Israyeli  sanawa- 
tha,  mwa  iwowa  Solomo  anawa- 
chititsa  thangata  mpaka  lero  lino. 
9 Koma  mwa  ana  a Israyeli  Solomo 
sanawayesaakapolo  omgwirira  nchito ; 
koma  iwowa  anali  anthu  a nkhondo, 
akazembe  ache  akuru,  ndi  akuru  a 
magareta  ache,  ndi  a pa  kavalo  ache. 
1 0 Amenewa  anali  akuru  a akapitao  a 
mfumu  Solomo,  ndiwo  mazana  awiri 
mphambu  makumi  asanu  akulamulira 
anthu.  11  Ndipo  Solomo  anamkwe- 
retsa  mwana  wamkazi  wa  Farao 
m’mudzi  wa  Davide,  aiowe  m’nyumba 
imene  adammangira ; pakuti  anati, 
Mkazi  wanga  asakhale  in’nyumba  ya 
Davide  mfumu  ya  Israyeli  ; popeza 
mpopatulika  pamene  panafika  likasa 
la  Yehova. 

12  Pamenepo  Solomo  anapereka 

nsembe  zopsereza  kwa  Yehova  pa 
guwa  la  nsembe  la  Yehova,  limene 
adalimanga  pa  khomo  pa  likole, 
13  monga  momwe  mudayenera,  tsiku 
ndi  tsiku  ; napereka  monga  momwe 
adauza  Mose  pa  masabata,  pokhala 
mwezi,  ndi  pa  madyerero  oikika, 
katatu  m’chaka,  pa  madyerero  a 
mkate  wopanda  chotupitsa,  ndi  pa 
madyerero  a masabata,  ndi  pa  ma- 
dyerero  a misasa.  14  Ndipo  anaika 
monga  mwa  chiweruzo  cha  Davide 
atate  wache  zigawo  za  ansembe  ku 
utumiki  wawo,  ndi  aLevi  ku  udikiro 
wawo,  kulemekeza  Mulungu,  ndi 
kutumikira  pa  maso  pa  ansembe, 
monga  munayenera  tsiku  ndi  tsiku ; 
odikira  omwe  monga  mwa  zigawo 
zawo  ku  chipata  chiri  chonse  ; pakuti 
momwemo  Davide  munthu  wa  Mu- 
lungu  adamuuza.  15  Ndipo  sana- 
pambuka  pa  lamulo  la  mfumu  la 
kwa  ansembe  ndi  aLevi,  kunena  za 
kanthu  kali  konse,  kapena  za  chuma- 
’chi.  16  Mornwemo  nchito  yonse  ya 
Solomo  inakonzekeratu  tsiku  la  kuika 
maziko  a nyumba  ya  Yehova,  mpaka 
anaitsiriza.  17  Pamenepo  Solomo 
anamuka  ku  Ezioni  Geberi,  ndi  ku 
Eloti  pa  mbali  pa  nyanja,  m’dziko  la 
Edomu.  18  Ndipo  Huramu  anamtu- 
mizira  zombo,  ndi  amarinyero  ache, 
ndi  anyamata  akudziwa  za  m’nyanja  ; 
ndipo  anamuka  pamodzi  ndi  anyamata 
a Solomo  ku  Ofiri,  natenga’ko  mata- 
lente  mazana  anai  mphambu  makumi 
asanu  a golidi,  nabwera  nawo  kwa 
Solomo  mfumu. 

9Ndipo  atamva  mfumu  yaikazi  ya 
ku  Seba  mbiri  ya  Solomo,  anadza 
kumuyesera  Solomo  ndi  miyambi 
yododometsa  ku  Yerusalemu,  ndi 
ulendo  waukuru,  ndi  ngamila  zosenza 
zonunkhira,  ndi  golidi  wochuruka,  ndi 
timiyala  ta  mtengo  wache  ; ndipo 
atafika  kwa  Solomo  anakamba  naye 
zonse  za  m’mtima  mwache.  2 Ndipo 
Solomo  anammasulira  mau  ache  onse, 
panalibe  kanthu  kombisikira  Solo- 
mo,  kamene  sanammasulira.  3 Ndipo 
mfumu  yaikazi  ya  ku  Seba  ataiona 
nzeru  ya  Solomo,  ndi  nyumba  adai- 
manga,  *4  ndi  zakudya  za  pa  gome 
lache,  ndi  makhalidwe  a anyamata 
ache,  ndi  maimiriridwe  a atumiki 
ache,  ndi  mabvalidwe  awo,  ndi  otenga 
zikho  ache,  ndi  mabvalidwe  awo,  ndi 
makweredwe  ache  pokwera  iye  kumka 
ku  nyumba  ya  Yehova,  munalibenso 


moyo  mwa  iye.  5 Ndipo  anati  kwa 
mfumu,  Inali  yoona  mbiri  ija  ndidai- 
mva  m’dziko  langa,  ya  machitidwe 
anu,  ndi  ya  nzeru  zanu.  6 Koma 
sindinakhulupira  mau  awo  mpaka 
ndinadza,  ndaona  ndi  maso  anga  ; 
ndipo  taonani,  anandifotokozera  dera 
lina  lokha  la  nzeru  zanu  zochuruka  ; 
mwaonjezatu  pa  mbiri  ndidaimva. 

7 Odala  anthu  anu,  ndi  odala  anya- 
mata  anu  awa  akuima  chiimirire  pa 
maso  panu,  ndi  kumva  nzeru  zanu. 

8 Wolemekezeka  Yehova  Mulungu 
wanu,  wakukondwera  nanu,  kukui- 
kani  pa  mpando  wachifumu  wache, 
mukhalire  Yehova  Mulungu  wanu 
mfumu  pa  anthu  ache  ; popeza  Mulu- 
ngu  wanu  anakonda  alsrayeli  kuwa- 
khazika  kosatha,  anakulongani  mfumu 
yawo,  kuchita  chiweruzo  ndi  chilu- 
ngamo.  9 Ndipo  mkazi’yo  anapatsa 
mfumu  matalente  a golidi  zana  li- 
modzi  mphambu  makumi  awiri,  ndi 
zonunkhira  zambiri  ndithu,  ndi  timi- 
yala  ta  mtengo  wache  ; panalibe 
zonunkhira  zina  zonga  zija  mfumu 
yaikazi  ya  ku  Seba  anapatsa  mfumu 
Solomo.  10  Ndiponso  anyamata  a 
Huramu,  ndi  anyamata  a Solomo 
otenga  golidi  ku  Ofiri,  anatenga  mi- 
tengo  ya  mbawa  ndi  timiyala  ta 
mtengo  wa  patali.  11  Ndipo  mfumu 
inasema  mitengo  ya  mbawa  ikhale 
mizati  ya  nyumba  ya  Yehova,  ndi 
nyumba  ya  mfumu,  ndi  azeze,  ndi 
zisakasa  za  oyimbira ; sizinaoneka 
zotere  ndi  kale  lonse  m’dziko  la  Yuda. 
12  Ndipo  mfumu  Solomo  anampatsa 
mfumu  yaikazi  ya  ku  Seba  chifuniro 
chache  chonse,  chiri  chonse  anachi- 
pempha,  osawerengera  zija  adabwera 
nazo  kwa  mfumu.  Momwemo  ana- 
bwerera,  namuka  ku  dziko  lache, 
iyeyu  ndi  anyamata  ache. 

13  Kulemera  kwache  tsono  kwa 
golidi  anafika  kwa  Solomo  chaka  chi- 
modzi  ndiko  matalente  mazana  asanu 
ndi  limodzi  mphambu  makumi  asanu 
ndi  limodzi  kudza  asanu  ndi  limodzi  a 
golidi ; 14  osawerenga  uja  anabwera 
naye  amalonda  oyendayenda,  ndi  a 
malonda  ena  ; ndipo  mafumu  onse  a 
Arabiya,  ndi  akazembe  a dziko,  anadza 
naye  golidi  ndi  siliva  kwa  Solomo. 
15  Ndipo  mfumu  Solomo  anapanga 
zikopa  mazana  awiri  a golidi  wonsa- 
nsantha,  chikopa  chimodzi  chinathera 
golidi  wonsansantha  masekeli  maza- 
na  awiri.  16  Napanganso  malihawo 

mazana  atatu  a golidi  wonsansantha, 
chikopa  chimodzi  chinathera  mase- 
keli  mazana  atatu  a golidi ; ndipo 
mfumu  inazilonga  m’nyumba  yoche- 
dwa  Nkhalango  ya  Lebano.  17Mfumu 
inapanganso  mpando  wachifumu  wau- 
kuru  wa  minyanga,  naukuta  ndi 
golidi  woona.  18  Ndi  mpando  wa 
chifumu’wo  unali  nawo  makwerero 
asanu  ndi  limodzi,  ndi  chopondapo 
mapazi  cha  golidi,  omangika  ku 
mpando’wo  ; ndi  ku  mbali  zonse 
ziwiri  za  pokhalirapo  kunali  manja  ; 
ndi  mikango  iwiri  inaimirira  m’mbali 
mwa  manja’wo.  19  Ndi  mikango 
khumi  ndi  iwiri  inaimirira’po,  mbali 
yina  ndi  yina,  pa  makwerero  asanu  ndi 
limodzi  ; sanapangidwa  wotere  m’ufu- 
mu  uli  wonse.  20  Ndipo  zikho 
zomwera  zonse  za  Solomo  zinali  za 
golidi,  ndi  zipangizo  zonse  za  nyumba 
yochedwa  Nkhalango  ya  Lebano  zinali 
za  golidi  woona  ; siliva  sanayesedwa 
kanthu  m’masiku  a Solomo.  21  Pa- 
kuti  zombo  za  mfumu  zinayenda  ku 
Tarisi  ndi  anyamata  a Huramu  ; 
zombo  za  ku  Tarisi  zinadza  kamodzi 
zitapita  zaka  zitatu,  ndi  kubwera 
nazo  golidi,  ndi  siliva,  minyanga,  ndi 
apusi,  ndi  mbalame  za  zitsukwa  zazi- 
tali  za  mawangamawanga.  22  Mo- 
mwemo  mfumu  Solomo  inaposa  ma- 
fumu  onse  a pa  dziko  la  pansi,  kunena 
za  chuma  ndi  nzeru.  23  Ndipo  ma- 
fumu  onse  a pa  dziko  la  pansi  ana- 
funa  nkhope  ya  Solorno,  kudzamva 
nzeru  zache  Mulungu  adazilonga 
m’mtima  mwache.  24  Nabwera  nawo 
munthu  yense  mtulo  wache,  zipangizo 
za  siliva,  ndi  zipangizo  za  golidi, 
zobvala,  ndi  zobvala  za  nkhondo,  ndi 
zonunkhira,  akavalo,  ndi  nyuru ; 
momwemo  chaka  ndi  chaka.  25  Ndi- 
po  Solomo  anali  nazo  zipinda  zikwi 
zinai  za  akavalo  ndi  magareta,  ndi  a pa 
kavalo  zikwi  khumi  ndi  ziwiri  ; 
nawaika  m’midzi  ya  magareta,  ndi 
m’Yerusalemu  kwa  mfumu.  26  Ndipo 
analamulira  mafumu  onse  kuyambira 
ku  Firate  kufikira  ku  dziko  la  aFilisti, 
ndi  ku  malire  a ku  Aigupto.  27  Ndipo 
mfumu  inachurukitsa  siliva  m’Yerusa- 
lemu  ngati  miyala  ; ndi  mikungudza 
anailinganiza  ndi  mikuyu  iri  ku 
madambo  kuchuruka  kwache.  28  Ndi- 
po  anakamtengera  Solomo  akavalo 
ku  Aigupto,  ndi  ku  maiko  onse. 

29  Machitidwe  ena  tsono  a Solomo, 
oyamba  ndi  otsiriza,  salembedwa  ko- 

di  m’buku  la  mau  a Natani  mneneri 
ndi  m’zonenera  za  Ahiya  wa  ku  Silo, 
ndi  m’masomphenya  a Ido  mlauli 
za  Yerobiamu  mwana  wa  Nebati  ? 
30  Ndipo  Solomo  anakhala  mfumu  ya 
Israyeli  yense  m’Yerusalemu  zaka 
makumi  anai.  31  Nagona  Solomo 
pamodzi  ndi  makolo  ache,  naikidwa 
m’mudzi  wa  Davide  atate  wache  ; 
ndipo  Rehabiamu  mwana  wache  ana- 
khala  mfumu  m’rnalo  mwache. 

1 Ndipo  Rehabiamu  anamuka  ku 

! Sekemu  ; pakuti  alsrayeli  onse 

adadza  ku  Sekemu  kumlonga  ufumu. 

2 Ndipo  kunali,  atamva  Yerobiamu 
mwana  wa  Nebati  (popeza  anali 
m’Aigupto  kumene  adathawira,  ku- 
thawa  Solomo  mfumu),  Yerobiamu 
anabwera  kuchoka  ku  Aigupto.  3 Ndi- 
po  anatuma  munthu  kukamuita- 
na,  nadza  Yerobiamu  ndi  alsrayeli 
onse,  nalankhula  ndi  Rehabiamu,  ndi 
kuti,  4 Atate  wanu  analemeretsa  goli 
lathu  ; inu  tsono  pepuzani’ko  nchito 
yolemetsa  ya  atate  wanu,  ndi  goli 
lache  lolemera  anatisenzetsa'li,  ndipo 
tidzakutumikirani.  5 Ndipo  ananena 
nawo,  Mubwerenso  atapita  masiku 
atatu.  Nachoka  anthu.  6 Ndipo 
Rehabiamu  mfumu  anafunsana  ndi 
akuluakulu,  amene  anaimirira  pa  maso 
pa  Solomo  atate  wache  akaii  ndi  moyo, 
nati,  Mundipangire  bwanji,  kuti  ndiwa- 
bwezere  mau  anthu  awa  ? 7 Ndipo 
ananena  naye,  kuti,  Mukawachitira 
c’nokoma  anthu  awa,  ndi  kuwakonda, 
ndi  kulankhula  nawo  mau  okoma, 
adzakhala  anyamata  anu  kosatha. 

8 Koma  analeka  uphungu  wa  aku- 
luakulu’wa  adampangira’wo,  naka- 
funsana  ndi  anyamata  anakula  naye 
pamodzi,  oimirira  pa  maso  pache. 

9 Nati  nawo,  Mundipangire  bwanji  inu, 
kuti  tibwezere  mau  anthu  awa  ananena 
nane’wo,  ndi  kuti,  Mupepuze  goli 
limene  atate  wanu  anatisenzetsa  ifs  ? 

10  Ndipo  anyamata’wo  adakula  naye 
pamodzi  ananena  naye,  ndi  kuti,  Muzi- 
tero  nawo  anthu  awa  adalankhula 
nanu,  ndi  kuti,  Atate  wanu  anale- 
meretsa  goli  lathu,  koma  inu  mutipe- 
puzire  ilo  ; muzitero  nawo,  Kanense 
wanga  adzaposa  m’chuuno  mwa  atate 
wanga.  11  Ndipo  tsopano,  popeza 
atate  wanga  anakusenzetsani  goli  lo- 
lemera,  ine  ndidzaonjezera’po  pa  goli 
lanu  ; atate  wanga  anakukwapulani 
ndi  ziko.ti,  koma  ine  ndidzakukwa- 
pulani  ndi  zinkhanira.  12  Tsono 

Yerobiamu  ndi  anthu  onse  anabwera 
kwa  Rehabiamu  tsiku  lachitatu,  monga 
mfumu  idanena,  ndi  kuti,  Bweraninso 
kwa  ine  tsiku  lachitatu.  13  Ndipo 
mfumu  inawayankha  mokaripa,  pope- 
za  mfumu  Rehabiamu  analeka  uphu- 
ngu  wa  akuluakulu,  14  nalankhula 
nawo  monga  umo  anampangira  achi- 
nyamata,  ndi  kuti,  Atate  wanga 
analemeretsa  goli  lanu,  koma  ine  ndi- 
dzaonjezera’po  ; atate  wanga  anaku- 
kwapuiani  ndi  zikoti,  koma  ine  ndidza- 
kukwapulani  ndi  zinkhanira.  15  Mo- 
mwemo  mfumu  siinamvera  anthu’wo  ; 
pakuti  kusintha’ku  kudafuma  kwa 
Mulungu,  kuti  Yehova  akhazikitse 
mau  ache,  amene  ananenetsa  Ahiya 
wa  ku  Silo  kwa  Yerobiamu  mwana 
wa  Nebati.  16  Ndipo  pakuona  alsra- 
yeli  onse  kuti  mfumu  sinawamvera 
anthu’wo,  anamyankha  mfumu,  ndi 
kuti,  Tiri  naye  chiani  Davide  ? inde 
tiribe  cholowa  m’mwana  wa  Yese ; 
tiyeni  kwathu,  alsrayeli  inu  ; yang’a- 
nira  nyumba  yako  tsopano,  Davide. 
Momwemo  alsrayeli  onse  anamuka 
ku  mahema  awo.  17  Koma  za  ana 
a Israyeli  okhala  m’midzi  ya  Yuda, 
Rehabiamu  anakhalabe  mfumu  yawo. 
18  Pamenepo  Rehabiamu  mfumu 
inatuma  Hadoramu  woyang’anira 
thangata  ; koma  ana  a Israyeli  ana- 
mponya  miyala,  nafa.  Ndipo  Reha- 
biamu  mfumu  anafulumira  kukwera 
pa  gareta  wache  kuthawira  ku  Yeru- 
salemu.  19  Motero  Israyeli  ana- 
pandukana  nayo  nyumba  ya  Yuda 
mpaka  lero  lino. 

1 "1  Ndipo  atafika  ku  Yerusalemu 
! 1 Rehabiamu,  anamemeza  a nyu- 

mba  ya  Yuda  ndi  Benjamini  amuna 
osankhika  zikwi  zana  limodzi  mp'na- 
mbu  makumi  asanu  ndi  atatu,  ndiwo 
ankhondo,  alimbane  ndi  alsrayeli 
kubwezanso  ufumu  kwa  Rehabiamu. 

2 Koma  mau  a Yehova  anadza  kwa 
Semaya  munthu  wa  Mulungu’yo,  ndi 
kuti,  3 Lankhula  ndi  Rehabiamu 
mwana  wa  Solomo  mfumu  ya  Yuda 
ndi  Benjamini,  ndi  kuti,  4 Atero 
Yehova,  Musamuka  kukayambana  ndi 
abale  anu,  bwererani  yense  ku  nyurnba 
yache  ; pakuti  chinthu  ichi  chifuma 
kwa  Ine.  Ndipo  anamvera  mau  a 
Yehova,  nabwerera  osakayambana  ndi 
Yerobiamu.  5 Ndipo  Rehabiamu  ana- 
khala  m’Yerusalemu,  namanga  midzi 
yolimbikira’mo  m’Yuda.  6 Anama- 
ngadi  Betelehemu,  ndi  Etamu,  ndi 


Tekowa,  7 ndi  Betezuri,  ndi  Soko,  ndi 
Adulamu,  8 ndi  Gati,  ndi  Maresa, 
ndi  Zifi,  9 ndi  Adoraimu,  ndi  Lakisi, 
ndi  Azeka,  10  ndi  Zora,  ndi  Ayaloni, 
ndi  Hebroni  ; ndiyo  midzi  ya  malinga 
ya  m’Yuda  ndi  Benjamini.  11  Ndipo 
analimbitsa  malinga’wo,  naika’mo 
atsogoleri,  ndi  chakudya  chosungi- 
kiratu,  ndi  mafuta,  ndi  vinyo.  12  Ndi 
m'midzi  iri  yonse  anaika’mo  zikopa 
ndi  mikondo,  nailimbitsa  chilimbitsire. 
Ndipo  Yuda  ndi  Benjamini  anakhala 
ache.  13  Ndipo  ansembe  ndi  aLevi 
okhala  m’Israyeli  lonse  anadzipha- 
tikiza  kwa  iye,  ochokera  m’malire 
awo  onse.  14  Pakuti  aLevi  anasiya 
podyetsa  pawo,  ndi  maiko  awo  awo, 
nadza  ku  Yuda  ndi  ku  Yerusalemu  ; 
popeza  Yerobiamu  ndi  ana  ache  ana- 
wataya,  kuti  asachitire  Yehova  nchito 
ya  nsembe  ; 15  nadziikira  ansembe  a 
misanje,  ndi  a ziwanda,  ndi  a ana  a 
ng’ombe  adawapanga.  16  Ndipo 
akuwatsata  iwo  anadza  ku  Yerusa- 
lemu,  ochokera  m’mafuko  onse  a 
Israyeli,  iwo  akupereka  mitima  yawo 
kufuna  Yehova  Mulungu  wa  Israyeli, 
kudzaphera  Yehova  Mulungu  wa 
makolo  awo  nsembe.  17  Momwemo 
analimbikitsa  ufumu  wa  Yuda,  nalimbi- 
kitsa  Rehabiamu  mwana  wa  Solomo 
zaka  zitatu  ; pakuti  anayenda  m’njira 
ya  Davide  ndi  Solomo  zaka  zitatu. 
18  Ndipo  Rehabiamu  anadzitengera 
mkazi  Mahalati,  mwana  wamkazi  wa 
Yerimoti  mwana  wa  Davide,  ndi  wa 
Abihaili  mwana  wamkazi  wa  Eliabu 
mwana  wa  Yese  ; 1 9 ndipo  anambalira 
ana,  Yeusi,  ndi  Semariya,  ndi  Zahamu. 
20  Ndi  pambuyo  pache  anatenga 
Maaka  mwana  wamkazi  wa  Abisalo- 
mu  ; ndipo  anambalira  Abiya,  ndi 
Atai,  ndi  Ziza,  ndi  Selomiti.  21  Ndipo 
Rehabiamu  anakonda  Maaka  mwana 
wamkazi  wa  Abisalomu  koposa  akazi 
ache  onse,  ndi  akazi  ache  ang’ono,  (pa- 
kuti  adatenga  akazi  khumi  mphambu 
asanu  ndi  atatu,  ndi  akazi  ang’ono 
makumi  asanu  ndi  limodzi,  nabala  ana 
amuna  makumi  awiri  mphambu  asanu 
ndi  atatu,  ndi  ar.a  akazi  malrumi  asanu 
ndi  limodzi).  22  Ndipo  Rehabiainu 
anaika  Abiya  mwana  wa  Maaka 
akhale  wamkuru,  kalonga  mwa  abale 
ache  ; ndiko  kuti  adzamlonga  ufumu. 
23  Ndipo  anachita  mwa  nzeru,  naba- 
lalitsa  ana  ache  amuna  onse  m’maiko 
onse  a Yuda  ndi  Benjamini,  ku  midzi 
yonse  ya  rrialinga  ; nawapatsa  cha- 

kudya  chochuruka,  nawafunira  akazi 
ochuruka. 

-I  O Ndipo  kunachitika,  utakhazi- 
S Z kika  ufumu  wa  Rehabiamu, 
nalimbika  iye,  anasiya  chiiamulo  cha. 
Yehova,  ndi  alsrayeli  onse  pamodzi 
naye.  2 Ndipo  Rehabiamu  atakhala 
mfumu  zaka  zinai,  Sisaki  mfumu 
ya  ku  Aigupto  anakwerera  Yerusa- 
lmu,  popeza  iwo  adalakwira  Yehova. 
3 Anakwera  ndi  magareta  chikwi 
chimodzi  mphambu  mazana  awiri,  ndi 
a pa  kavalo  zikwi  makumi  asanu  ndi 
limodzi,  ndi  anthu  adadza  naye  ku- 
turuka  m’Aigupto  ngosawerengeka, 
aLubi,  aSuki,  ndi  aKusi.  4 Ndipo 
analanda  midzi  ya  malinga  yokhala 
ya  Yuda,  nadza  ku  Yerusaiemu. 
5 Pamenepo  Semaya  mneneri  anadza 
kwa  Rehabiamu,  ndi  kwa  akalonga  a 
Yuda,  atasonkhana  ku  Yerusalemu 
chifukwa  cha  Sisaki,  nati  nawo,  Atero 
Yehova,  Inu  mwandisiya  Ine,  chi- 
fukwa  chache  inenso  ndasiya  inu 
m’dzanja  la  Sisaki.  6 Pamenepo  aka- 
longa  a Israyeli  ndi  mfumu  anadzi- 
chepetsa,  nati,  Yehova  ali  wolungama. 
7 Ndipo  pamene  Yehova  anaona 
I kuti  anadzichepetsa,  mau  a Yehova 
anadza  kwa  Semaya,  ndi  kuti, 
Anadzichepetsa  ; sindidzawaononga  ; 
i koma  katsala  kanthawi  ndipo  ndidza- 
wapatsa  chipulumutso,  wosatsanulira 
mkwiyo  wanga  pa  Yerusalemu  ndi 
dzanja  la  Sisaki.  8 Koma  adzakhala 
akapolo  ache,  kuti  adziwe  kunditu- 
mikira  kwanga,  ndi  kuwatumikira 
kwa  maufumu  a maiko.  9 Ndipo 
Sisaki  mfumu  ya  Aigupto  anakwerera 
Yerusalemu,  nachotsa  chuma  cha 
m’nyumba  ya  Yehova,  ndi  chuma  cha 
m’nyumba  ya  mfumu  ; anazichotsa 
zonse  ; anachotsanso  zikopa  za  golidi 
adazipanga  Solomo.  10  Ndipo  Reha- 
i biamu  mfumu  anapanga  m’malo  mwa 
izo  zikopa  za  mkuwa,  nazipereka 
m’manja  mwa  kapitao  wa  olindirira 
akusunga  pa  khomo  pa  nyumba  ya 
mfumu.  11  Ndipo  kunatero  kuti 
pakulowa  mfumu  m’nyumba  ya 
Yehova,  anadza  olindirira,  nazinya- 

tmula,  nazibwezanso  ku  chipinda  cha 
i olindirira.  12  Ndipo  pakudzichepetsa 
j iye  mkwiyo  wa  Mulungu  unamcho- 
' kera,  kuti  usamuononge  konse  ; ndi- 
ponso  munatsalira  zokorna  m’Yuda. 
13  Nadzilimbitsa  Rehabiamu  mfumu 
m’Yerusalemu,  nachita  ufumu  ; pa- 
kuti  Rehabiamu  anali  wa  zaka  makumi 


anai  mphambu  chimodzi  polowa 
ufumu  wache,  nakhala  mfumu  zaka 
khumi  ndi  zisanu  ndi  ziwiri  m’Yeru- 
salemu,  ndiwo  mudzi  Yehova  adausa- 
nkha  m’mafuko  onse  a Israyeli, 
kuika’po  dzina  lache ; ndipo  dzina 
la  mache  ndiye  Naama  mAmoni. 
14  Koma  anachita  choipa,  popeza 
sanalunjikitsa  mtima  wache  kufuna 
Yehova.  15  Machitidwe  ache  tsono 
a Rehabiamu,  zoyamba  ndi  zotsiriza, 
sizilembedwa  kodi  m’buku  la  rnau 
a Semaya  mneneri’yo,  ndi  la  Ido 
mlauli’yo,  la  kunena  za  ziba- 
dwidwe  ? Ndipo  panali  nkhondo 
pakati  pa  Rehabiamu  ndi  Yerobia- 
mu  masiku  onse.  16  Nagona  Reha- 
biamu  ndi  makolo  ache,  naikidwa 
m'mudzi  wa  Davide;  ndipo  Abiya 
mwana  wache  anakhala  mfumu 
m’malo  mwache. 

1 O Ndipo  chaka  cha  khumi 
I O mphambu  zisanu  ndi  zitatu 
cha  Yerobiamu  Abiya  analowa  ufumu 
wa  Yuda.  2 Anakhala  mfumu  m’Ye- 
rusalemu  zaka  zitatu  ; ndi  dzina  la 
mache  ndiye  Mikaya  mwana  wamkazi 
wa  Uriyeli  wa  ku  Gibeya.  Ndipo 
panali  nkhondo  pakati  pa  Abiya  ndi 
Yerobiamu.  3 Ndipo  Abiya  anaya- 
mbana  nkhondo  ali  ndi  khamu  la 
ngwazi  za  nkhondo,  amuna  osankhika 
zikwi  mazana  anai  ; Yerobiamu  ata- 
ndandalitsa  nkhondo  yache  ilimbane 
naye  ndi  amuna  osankhika  zikwi 
mazana  asanu  ndi  atatu,  ndiwo  ngwazi 
za  mphamvu.  4 Ndipo  Abiya  anai- 
mirira  pa  phiri  la  Zemaraimu,  ndilo 
ku  mapiri  a Efraimu,  nati,  Mundi- 
mvere  Yerobiamu  ndi  alsrayeli  onse ; 
5 simudziwa  kodi  kuti  YehovaMulungu 
wa  Israyeli  anapereka  chiperekere 
ufumu  wa  Israyeli  kwa  Davide,  kwa 
iye  ndi  ana  ache,  ndi  pangano  la 
mchere  ? 6 Koma  Yerobiamu  mwana 

wa  Nebati  mnyamata  wa  Solomo 
mwana  wa  Davide  anauka,  napandu- 
kana  ndi  mbuye  wache.  7 Ndipo  ana- 
msonkhanira  amuna  a chabe,  anthu 
opanda  pache,  >ndiwo  anadzilimbikitsa 
kutsutsana  naye  Rehabiamu  mwana 
wa  Solomo,  muja  Rehabiamu  anali 
mnyamata  ndi  woolowa  mtima,  wosa- 
khoza  kuwalaka.  8 Ndipo  tsopano, 
mukuti  mudzilirnbikitse  kutsutsana 
nawo  ufumu  wa  Yehova  m’dzanja  la 
ana  a Davide  ; ndinu  aunyinji  ambiri, 
ndi  pamodzi  nanu  ana  a ng’ombe  a 
golidi  adawapanga  Yerobiamu  akhale 

milungu  yanu.  9 Simunapitikitsa  ko- 
di  ansembe  a Yehova,  ana  a Aroni, 
ndi  aLevi,  ndi  kudziikira  ansembe 
monga  amachita  anthu  a m’maiko 
ena  ? kuti  ali  vense  wakudza  kudzi- 
patulira  ndi  mwana  wa  ng’ombe,  ndi 
nkhosa  za  mphongo  zisanu  ndi  ziwiri, 
yemweyo  ndiye  wansembe  wa  iyo 
yosati  milungu.  10  Koma  ife,  Yehova 
ndiye  Mulungu  wathu,  sitinamsiya 
Iye  ; ndi  ansembe  tiri  nawo  akutu- 
mikira  Yehova  ana  a Aroni,  ndi 
aLevi,  m’nchito  mwawo,  11  nafukizira 
Yehova  nsembe  zopsereza  m’mawa  ndi 
m’mawa,  ndi  madzulo  onse,  ndi  zonu- 
nkhira  za  pfungo  lokoma,  nakonza 
mkate  woonekera  pa  gome  lopatulika, 
ndi  choikapo  nyaii  cha  golidi  ndi  nyali 
zache,  ziyake  madzulo  onse  ; pakuti 
tisunga  chilangizo  cha  Yehova  Mulu- 
ngu  wathu,  kcma  inu  mwamsiya  Iye. 
12  Ndipo  taonani,  Mulungu  ali  nafe, 
wotitsogoiera  ndi  ansembe  ache,  ndi 
malipenga  oliza  nawo  chokweza, 
kukulizirani  inu  chokweza.  Ana  a 
Israyeli  inu,  musalimbane  naye 
Yehova  Mulungu  wa  makolo  anu  ; 
pakuti  simudzapindula  nako.  13  Ko- 
ma  Yerobiamu  anazunguliritsa  owa- 
lalira,  awadzere  kumbuyo  ; momwemo 
iwowa  anali  ku  maso  kwa  Yuda,  ndi 
owalalira  anali  kumbuyo  kwawo. 
14  Ndipo  pocheuka  Yuda,  taonani, 
nkhondo  inayambana  nawo  ku  maso 
ndi  kumbuyo  ; napfuulira  iwo  kwa 
Yehova,  ndi  ansembe  analiza  mali- 
penga.  15  Pamenepo  amuna  a Yuda 
anapfuula  chokweza  ; ndipo  popfuula 
amuna  a Yuda,  kunachitika  kuti 
Mulungu  anakantha  Yerobiamu  ndi 
alsrayeli  onse  pa  maso  pa  Abiya  ndi 
Yuda.  16  Ndipo  ana  a Israyeli  ana- 
thawa  pa  maso  pa  Yuda,  nawapereka 
Mulungu  m’dzanja  lawo.  17  Ndipo 
Abiya  ndi  anthu  ache  anawakantha 
makanthidwe  akuru  ; nagwa,  nafa 
amuna  osankhika  zikwi  mazana  asanu 
a Israyeli.  18  Momwemo  anachepe- 
tsedwa  ana  a Israyeli  nthawi  ija, 
nalakika  ana  a Yuaa  ; popeza  ana- 
tama  Yehova  Mulungu  wa  makolo 
awo.  19  Ndipo  Abiya  analondola 
Yerobiamu,  namlanda  midzi  yache, 
Beteli  ndi  miraga  yache,  ndi  Yesana 
ndi  miraga  yache,  ndi  Efoni  ndi 
miraga  yache.  20  Ndi  Yerobiamu 
sanaonanso  mphamvu  m’masiku  a 
Abiya,  namkantha  Yehova,  nafa  iye. 
21  Koma  Abiya  anakula  mphamvu, 


nadzitengera  akazi  khumi  ndi  anai, 
nabala  ana  amuna  makumi  awiri 
mphambu  awiri,  ndi  ana  akazi  khumi 
mphambu  asanu  ndi  mmodzi.  22  Ma- 
chitidwe  ena  tsono  a Abiya,  ndi 
mayendedwe  ache,  ndi  mau  ache, 
alembedwa  m’buku  lomasulira  la 
mneneri  Ido. 

1 ZL  M°mwemo  Abiya  anagona  ndi 
! f makolo  ache,  ndipo  anamuika 
m’mudzi  wa  Davide  ; ndi  Asa  mwa- 
na  wache  anakhala  mfumu  m’malo 
mwache  ; m’masiku  ache  dziko  lina- 
ona  bata  zaka  khumi.  2 Ndipo  Asa 
anachita  chokoma  ndi  choyenera 
m’maso  mwa  Yehova  Mulungu  wache, 
3 nachotsa  maguwa  a nsembe  a chile- 
ndo,  ndi  misanje ; naphwanya  zoimiri- 
tsa  zawo,  nalikha  zifanizo  zawo,  4 nau- 
za  Yuda  afune  Yehova  Mulungu  wa 
makolo  awo,  ndi  kuchita  chilamulo 
ndi  chowauza  Iye.  5 Anachotsanso 
m’midzi  yonse  ya  Yuda  misanje,  ndi 
zifanizo  za  dzuwa ; ndi  ufumu’wo 
unachita  bata  pa  maso  pache. 

6 Ndipo  anamanga  midzi  ya  mali- 
nga  m’Yuda  ; pakuti  dziko  linachita 
bata,  analibe  nkhondo  iyeyu  zaka 
zija,  popeza  Yehova  anampumulitsa. 

7 Ndipo  anati  kwa  Yuda,  Timange 
midzi  iyi  ndi  kuizingira  malinga,  ndi 
nsanja,  zitseko,  ndi  mipiringidzo  ; 
dziko  likali  pa  maso  pathu,  popeza 
tafuna  Yehova  Mulungu  wathu ; ta- 
mfuna  Iye,  natipatsa  mpumulo  pozu- 
ngulira  ponse.  Momwemo  anamanga 
mosabvutika.  8 Ndipo  Asa  anali 
nawo  ankhondo  ogwira  zikopa  ndi 
mikondo,  a m’Yuda  zikwi  mazana 
atatu ; ndi  a m’Benjamini  ogwira 
malihawo  ndi  okoka  mauta  zikwi 
mazana  awiri  mphambu  makumi 
asanu  ndi  atatu  ; onsewo  ngwazi 
zamphamvu.  9 Ndipo  anawaturu- 
kira  Zera  mKusi  ndi  ankhondo  zikwi 
chikwi  chimodzi,  ndi  magareta  mazana 
atatu  ; nafika  iye  ku  Maresa.  1 0 Na- 
turuka  Asa  pa  maso  pache,  nanika 
nkhondo’yi  m’chigwa  cha  Sefata  ki 
Maresa.  11  Ndipo  Asa  anapfuulirA 
kwa  Yehova  Mulungu  wache,  nati, 
Yehova,  palibe  wina  ngati  Inu,  ku- 
thandiza  pakati  pa  wamphamvu  ndi 
iye  wopanda  mphamvu  ; tithandizeni 
Yehova  Mulungu  wathu,  titama  Inu, 
taturukira  aunyinji  awa  m’dzina  lanu. 
Yehova,  Inu  ndinu  Mulungu  wathu, 
munthu  asakulakeni.  12  Ndipo  Ye- 
hova  anakantha  aKusi  pa  maso  pa 

Asa  ndi  Yuda,  nathawa  aKusi.  13Ndi 
Asa  ndi  anthu  anali  naye  anawalo- 
ndola  mpaka  ku  Gerari,  nagwa  aKusi 
ambiri  osalimbikanso  mphamvu  iwo- 
wa  ; pakuti  anatyoledwa  pa  maso 
pa  Yehova  ndi  ankhondo  ache  ; ndipo 
anatenga  zofunkha  zambiri.  1 4 Ndipo 
anakantha  midzi  yonse  pozungulira 
pache  pa  Gerari  ; pakuti  mantha 
ochokera  kwa  Yehova  anawagwera  ; 
ndipo  anafunkha  m’midzi  monse, 
pakuti  mudachuruka  zofunkha  m’me- 
nemo.  15  Anakanthanso  a m’ma- 
hema  a ng’ombe,  nalanda  nkhosa 
zochuruka,  ndi  ngamila ; nabwerera 
kumka  ku  Yerusalemu. 

"I  pr  Pamenepo  mzimu  wa  Mulungu 
I \J  unagwera  Azariya  mwana  wa 
Odedi,  2 ndipo  anaturuka  kukomana 
naye  Asa,  nanena  naye,  Mundimvere, 
Asa,  ndi  onse  aYuda  ndi  aBenjamini, 
Yehova  ali  nanu  ; mukakhala  ndi  Iye, 
mukamfuna  Iye,  mudzampeza  ; koma 
mukamsiya,  adzakusiyani.  3 Masi- 
ku  ambiri  tsono  Israyeli  anakhala 
! wopanda  Mulungu  woona’yo,  ndi 
wopanda  wansembe  wakuphunzitsa, 
ndi  v/opanda  chilamulo  ; 4 koma 

pamene  anatembenukira  kwa  Ye- 
hova  Mulungu  wa  Israyeli  m’kusau- 
tsidwa  kwawo,  ndi  kumfuna,  ana- 
mpeza.  5 Ndipo  nthawi  zija  panalibe 
mtendere  kwa  iye  wakuturuka,  kapena 
kwa  iye  wakulowa  ; koma  mabvuto 
akuru  anagwera  onse  okhala  m’mai- 
ko’mo.  6 Ndipo  anapasulidwa,  mtu- 
ndu  wa  anthu  kupasula  unzache,  ndi 
mudzi  kupasula  mudzi  ; pakuti  Mu- 
lungu  anawabvuta  ndi  masautso  ali 
onse.  7 Koma  limbikani  inu,  manja 
anu  asalende  ; pakuti  ku  nchito  yanu 
kuli  mphotho.  8 Ndipo  pakumva  Asa 
mau  awa,  ndi  chinenero  cha  Odedi 
mneneri’yo,  analimbika  mtima,  na- 
chotsa  zonyansa’zo  m’dziko  lonse 
la  Yuda  ndi  Benjamini,  ndi  m’midzi 
adailanda  ku  mapiri  a Efraimu  ; 
nakonza  guwa  la  nsembe  la  Yehova 
lokhala  pa  khomo  pa  likole  la  Yehova. 
9 Namemeza  onse  a m’Yuda  ndi 
m’Benjamini,  ndi  iwo  akukhala  nawo 
ochokera  ku  Efraimu,  ndi  Manase, 
ndi  Simeoni  ; pakuti  anamdzera  ochu- 
ruka  ochokera  ku  Israyeli,  pamene 
anaona  kuti  Yehova  Mulungu  wache 
anali  naye.  1 0 Ndipo  anasonkhana  ku 
Yerusalemu  mwezi  wachitatu,  Asa 
atakhala  mfumu  zaka  khumi  ndi 
zinai.  11  Naphera  Yehova  nsembe 


tsiku  lija  za  zofunkha  adabwera  nazo, 
ng’ombe  mazana  asanu  ndi  awiri,  ndi 
nkhosa  zikwi  zisanu  ndi  ziwiri.  1 2 Na- 
lowa  chipangano  cha  kufuna  Yehova 
Mulungu  wa  makolo  awo  ndi  mtima 
wawo  wonse,  ndi  moyo  wawo  wonse ; 

13  ndi  kuti  yense  wosafuna  Yehova 
Mulungu  wa  Israyeli  aphedwe,  nga- 
khale  wamng’ono  kapena  wamk  - 
ru,  wamwamuna  kapena  wamkazi. 

14  Ndipo  analumbira  kwa  Yehova  ndi 
mau  akuru,  ndi  kupfuula  ndi  mphalasa 
ndi  malipenga.  15  Ndipo  Yuda  yense 
anakondwera  nalo  lumbiro’lo  ; pakuti 
adalumbira  ndi  mtima  wawo  wonse, 
namfunafuna  ndi  chifuno  chawo 
chonse;  ndipo  anampeza ; ndi  Ye- 
hova  anawapumulitsa  pozungulirapo. 

1 6 Maaka  yemwe,  mai  v/ache  wa  Asa, 
mfumu  anamchotsa  uyu  asakhalenso 
mai  wa  ufumu,  popeza  anapanga  fano 
loopsa  la  Asera  ; ndipo  Asa  analikha 
fano  lache,  naliphwanyaphwanya,  na- 
litenthera  ku  mtsinje  wa  Kedroni. 

17  Chinkana  misanje  siinachotsedwa 
m’Israyeli,  mtima  wa  Asa  unali 
wangwiro  masiku  ache  onse.  ISNdi- 
po  analowa  nazo  zopatulika  za  atate 
wache,  ndi  zopatulika  zache  zache, 
ku  nyumba  ya  Mulungu  ; ndizo  siliva, 
ndi  golidi,  ndi  zipangizo.  19  Ndipo 
panalibenso  nkhondo  mpaka  Asa 
atakhala  mfumu  zaka  makumi  atatu 
mphambu  zinai. 

i O Chaka  cha  makumi  atatu 
I mphambu  zitatu  ndi  chimodzi 
cha  Asa,  Basa  mfumu  ya  Israyeli  ana- 
kwera  kulimbanandi  Yuda,  namangitsa 
Rama,  kuwaletsa  anthu  asaturuke 
kapena  kulowa  kwa  Asa  mfumu  ya 
Yuda.  2 Pamenepo  Asa  anaturutsa 
siliva  ndi  golidi  ku  chuma  cha  nyumba 
ya  Yehova,  ndi  cha  nyumba  ya  mfumu  ; 
nazitumiza  kwa  Benihadadi  mfumu  ya 
Aramu,  yokhala  ku  Damasiko,  ndi 
kuti,  3 Pakhale  pangano  pakati  pa  ine 
ndi  inu,  monga  pakati  pa  atate  wanga 
ndi  atate  wanu  ; taonani,  ndakutu- 
mizirani  siliva  ndi  golidi  ; mukani, 
pasulani  pangano  lanu  ndi  Basa 
mfumu  ya  Israyeli,  kuti  andichokere. 
4 Ndipo  Benihadadi  anamvera  mfumu 
Asa,  natumiza  akazembe  a magulu 
ache  a nkhondo  ayambane  ndi  midzi 
ya  Israyeli,  nakantha  Iyoni,  ndi  Dani, 
ndi  Abelimaimu,  ndi  midzi  yonse  ya 
chuma  ya  Nafitali.  5 Ndipo  kunali, 
pakumva  ichi  Basa,  analeka  kuma- 
ngitsa  Rama,  naleketsa  nchito  yache. 

6 Pamenepo  Asa  mfumu  anatenga 
aYuda  onse,  ndipo  anatuta  miyala  ya 
ku  Rama,  ndi  mitengo  yache,  imene 
Basa  adamanga  nayo,  namangira 
Geba  ndi  Mizipa.  7 Nthawi  yomweyi 
Hanani  mlauli  anadza  kwa  Asa  mfumu 
ya  Yuda,  nanena  naye,  Popeza  mwa- 
tama  mfumu  ya  Aramu,  osatama 
Yehova  Mulungu  wanu,  chifukwa 
chache  khamu  la  nkhondo  la  mfumu 
ya  Aramu  lapulumuka  m’dzanja  lanu. 
8 Nanga  aKusi  ndi  aLubi,  sanakhala 
khamu  lalikurukuru,  ndi  magareta 
ndi  a pa  kavalo  ambirimbiri,  koma 
muja  munatama  Yehova  anawa- 
pereka  m’dzanja  mwanu  ? 9 Pakuti 

maso  a Yehova  ayang’ana  uko  ndi 
uko  m’dziko  lonse  la  pansi,  kudzio- 
netsera  wamphamvu  kwa  iwo  amene 
mtima  wawo  uli  wangwiro  ndi  Iye. 
Mwachita  chopusa  m’menemo  ; pa- 
kuti  kuyambira  tsopano  mudzaona 
nkhondo.  10  Koma  Asa  anakwiya 
naye  mlauli’yo,  namuika  m’kaidi  ; 
pakuti  adapsa  mtima  naye  chifukwa 
cha  ichi.  Nthawi  yomweyi  Asa  ana- 
sautsa  anthu  ena.  11  Ndipo  taonani, 
zochita  Asa,  zoyamba  ndi  zotsiriza, 
zalembedwa  m’buku  la  mafumu  a 
Yuda  ndi  Israyeli.  12  Ndipo  Asa  ata- 
khala  mfumu  zaka  makumi  atatu 
mphambu  zisanu  ndi  zitatu,  anadwala 
nthenda  za  mapazi,  nidakuladi 
nthenda’yi  ; koma  podwala  iye  sana- 
funa  Yehova,  koma  asing’anga. 
13  Nagona  Asa  ndi  makolo  ache, 
namwalira  atakhala  mfumu  zaka 
makumi  anai.  14  Ndipo  anamuika 
m’mandaache'adadzisemera’wo  m’mu- 
dzi  wa  Davide,  namgoneka  pa  kama 
wodzala  ndi  zonunkhira  za  mitundu 
mitundu,  monga  mwa  makonzedwe 
a osanganiza ; ndipo  anampserezera 
zopsereza  zambiri. 

-j  Ndipo  Yehosafati  mwana  wache 
I I anakhala  mfumu  m’malo  mwa- 
che,  nadzilimbitsa  kuyambana  ndi 
Israyeli.  2 Naika  ankhondo  m’midzi 
yonse  ya  malinga  ya  Yuda,  naika 
aboma  m’dziko  la  Yuda,  ndi  m’midzi 
ya  Efraimu,  imene  adailanda  Asa  atate 
wache.  3 Ndipo  Yehova  anali  ndi 
Yehosafati,  popeza  anayenda  m’njira 
zache  zoyamba  za  kholo  lache  Davide, 
osafuna  aBaala ; 4 koma  anafuna 

Mulungu  wa  kholo  lache,  nayenda 
m’malamulo  ache,  osatsata  machi- 
tidwe  a Israyeli.  5 Chifukwa  chache 
Yehova  anakhazikitsa  ufumu’wo 


m’dzanja  lache,  ndi  onse  aYuda 
anabwera  nayo  mitulo  kwa  Yehosa- 
fati  ; ndipo  zidamchurukira  chuma 
ndi  ulemu.  6 Ndi  mtima  wache 
unakwezeka  m’njira  za  Yehova ; 
anachotsanso  misanje  ndi  zifanizo 
m’Yuda.  7 Chaka  chachitatu  cha 
ufumu  wache  anatuma  akalonga 
ache,  ndiwo  Benihayili,  ndi  Obadiya, 
ndi  Zekariya,  ndi  Netaneli,  ndi  Mikaya, 
aphunzitse  m’midzi  ya  Yuda  ; 8 ndi 
pamodzi  nawo  aLevi,  ndiwo  Semaya, 
ndi  Netaniya,  ndi  Zebadiya,  ndi  Asa- 
heli,  ndi  Semiramoti,  ndi  Yonatani, 
ndi  Adoniya,  ndi  Tobiya,  ndi  Tobado- 
niya,  aLevi  ; ndi  pamodzi  nawo 
Elisama  ndi  Yoramu,  ansembe. 
9 Ndipo  anaphunzitsa  m’Yuda  ali  nalo 
buku  la  chilamulo  la  Yehova,  naye- 
ndayenda  m’midzi  yonse  ya  Yuda, 
naphunzitsa  mwa  anthu.  10  Ndipo 
kuopsa  kwa  Yehova  kunagwera 
maufumu  a maiko  ozungulira  Yuda  ; 
momwemo  sanayambana  ndi  Yehosa- 
fati.  11  Ndipo  aFilisti  ena  anabwera 
nazo  kv/a  Yehosafati  mitulo,  ndi  ndaia- 
ma  za  msonkho  ; aArabu  omwe  ana- 
bwera  nazo  kwa  iye  zoweta,  nkhosa 
za  mphongo  zikwi  zisanu  ndi  ziwiri 
mphambu  mazana  asanu  ndi  awiri, 
ndi  atonde  zikwi  zisanu  ndi  ziwiri 
mphambu  mazana  asanu  ndi  awiri. 
1 2 Ndipo  Yehosafati  anakula  chikulire, 
namanga  m’Yuda  nyumba  za  nsanja, 
ndi  midzi  ya  chuma.  13  Nakhala 
nazo  nchito  zambiri  m’midzi  ya  Yuda, 
ndi  anthu  ankhondo,  ngwazi  zampha- 
mvu  m’Yerusalemu.  14  Kuwerenga 
kwawo  monga  mwa  nyumba  za  atate 
awo  ndiko  : a Yuda,  akuru  a zikwi  ; 
Adina  wamkuru,  ndi  pamodzi  ndi 
iye  ngwazi  zamphamvu  zikwi  mazana 
atatu  ; 15  ndi  wotsatana  naye  mkuru 
Yohanani,  ndi  pamodzi  ndi  iye  zikwi 
mazana  awiri  mphambu  makumi 
asanu  ndi  atatu  ; 1 6 ndi  wotsatana 

naye  Amasiya  mwana  wa  Zikri, 
wodzipereka  kwa  Yehova  mwaufulu, 
ndi  pamodzi  ndi  iye  ngwazi  zampha- 
mvu  zikwi  mazana  awiri  ; 17  ndi  a 
Benjamini  : Eliyada  ngwazi  yampha- 
mvu,  ndi  pamodzi  ndi  iye  zikwi  maza- 
na  awiri  ogwira  mauta  ndi  zikopa ; 
18  wotsatana  naye  Yozabadi,  ndi  pa- 
modzi  ndi  iye  okonzekeratu  ku  nkho- 
ndo  zikwi  zana  limodzi  mphambu 
makumi  asanu  ndi  atatu.  19  Ndiwo 
amene  analindirira  mfumu,  osawe- 
renga  iwo  aja  mfumu  adawaika 

m’midzi  ya  malinga  m’Yuda 
monse. 

■1  O Yehosafati  tsono  anali  nacho 

1 O chuma  ndi  ulemu  zomchuru- 
kira,  nachita  chibale  ndi  Ahabu. 

2 Ndipo  zitatha  zaka  zina,  anatsikira 
kwa  Ahabu  ku  Samariya.  Ndi  Ahabu 
anamphera  iye  ndi  anthu  anali  naye 
nkhosa,  ndi  ng’ombe  zochuruka ; 
namnyenga  akwere  naye  pamodzi  ku 
Ramoti  Gileadi.  3 Nati  Ahabu  mfumu 
ya  Israyeli  kwa  Yehosafati  mfumu  ya 
Yuda,  Mupita  nane  kodi  ku  Ramoti 
Gileadi  ? Nayankha,  nati,  Monga  inu 
momwemo  ine ; monga  anthu  anu 
momwemo  anthu  anga ; tidzakhala 
nanu  ku  nkhondo’yi.  4 Ndipo  Yeho- 
safati  anati  kwa  mfumu  ya  Israyeli, 
Funsiranitu  mau  a Yehova  lero  lino. 
5 Pamenepo  mfumu  ya  Israyeli  ana- 
memeza  aneneri  amuna  mazana  anai, 
nanena  nawo,  Kodi  timuke  ku  nkho- 
ndo  ku  Ramoti  Gileadi  kapena  ndi- 
leke  ? Ndipo  anati,  Kwerani’ko, 
pakuti  Mulungu  adzaupereka  m’dza- 
nja  la  mfumu.  6 Koma  Yehosafati 
anati,  Kulibenso  kuno  mneneri  wa 
Yehova,  kuti  tifunsire  kwa  iye  ? 
7 Ndipo  mfumu  ya  Israyeli  inati  kwa 
Yehosafati,  Atsalansomunthu  mmodzi, 
tifunsire  Yehova  kwa  iye  ; koma 
ndimuda,  pakuti  sandinenera  ine 
kanthu  kokoma,  koma  zoipa  nthawi 
zonse,  ndiye  Mikaya  mwana  wa 
Yimla.  Nati  Yehosafati,  Isatero 
mfumu.  8 Pamenepo  mfumu  ya 
Israyeli  inaitana  mdindo,  niti,  Katenge 
msanga  Mikaya  mwana  wa  Yimla. 
9 Mfumu  ya  Israyeli  tsono  ndi  Yehosa- 
fati  mfumu  ya  Yuda  anakhala  yense 
pa  mpando  wa  chifumu  wache,  obvala 
zobvala  za  chifumu  zawo,  nakhala 
pa  malo  poyera  polowera  pa  chipata 
cha  Samariya  ; ndi  aneneri  onse  ana- 
nenera  pa  maso  pawo.  IQNdipoZede- 
kiya  mwana  wa  Kenana  anadzisulira 
nyanga  za  chitsulo,  nati,  Atero 
Yehova,  Ndi  izi  udzagunda  aAramu 
mpaka  adatha  psiti.  11  Ndi  aneneri 
•onse  ananenera  momwemo,  ndi  kuti, 
Kwerani  ku  Ramoti  Gileadi,  mudza- 
pindula’ko  ; pakuti  Yehova  adzau- 
pereka  m’dzanja  la  mfumu.  1 2 Ndipo 
mthenga  wakukaitana  Mikaya  ana- 
nena  naye,  ndi  kuti,  Taonani,  mau  a 
•aneneri  aneneramfumu  chokoma  ngati 
m’kamwa  m’modzi  ; mau  anu  tsono 
•akhaletu  ngati  amodzi  a iwowa, 
nimunene  chokoma.  13  Nati  Mikaya, 


Pali  Yehova,  chonena  Mulungu  wanga 
ndidzanena  chomwechi.  14  Pamene 
anafika  lcwa  rnfumu,  mfumu  inanena 
naye,  Mikaya,  timuke  ku  Ramoti 
Gileadi  ku  nkhondo  kodi,  kapena 
ndileke  ? Nati  iye,  Kwerani,  mudza- 
chita  mwai  ; ndipo  adzaperekedwa 
m’dzanja  lanu.  15  Ndipo  mfumu  inati 
naye,  Ndikulumbiritse  kangati  kuti 
unene  nane  choonadi  chokha  chokha 
m’dzina  la  Yehova  ? 16  Nati  iye, 

Ndinaona  alsrayeli  onse  obalalika  pa 
mapiri  ngati  nkhosa  zopanda  mbusa  ; 
nati  Yehova,  Awa  alibe  mbuye  wawo, 
abwerere  yense  ku  nyumba  yache  mu 
mtendere.  17  Ndipo  mfumu  ya  Isra- 
yeli  inati  kwa  Yehosafati,  Sindina- 
kuuzani  kuti  sadzandinenera  zabwino 
koma  zoipa  ? 18  Nati  iye,  Chifukwa 

chache  tamvani  mau  a Yehova,  Ndina- 
ona  Yehova  alikukhala  pa  mpando 
wache  wachifumu,  ndi  khamu  lonse 
la  kumwamba  lirikuima  pa  dzanja 
lache  lamanja,  ndi  pa  dzanja  lache  la 
manzere.  19  Nati  Yehova,  Adza- 
mnyenga  Ahabu  mfumu  ya  Israyeli 
ndani,  kuti  akwere’ko,  nagwe  ku 
Ramoti  Gileadi  ? Nati  wina  mwa- 
kuti,  wina  mwakuti.  20  Ndipo  unatu- 
ruka  mzimu,  nuima  pa  maso  pa 
Yehova,  nuti,  Ndidzamnyenga  ndine. 
Ndipo  Yehova  ananena  nawo,  Ndi 
chiani  ? 21  Nuti  uwu,  Ndidzaturuka 

ndi  kukhala  mzimu  wonama  m’kamwa 
mwa  aneneri  ache  onse.  Nati  Iye, 
Udzamnyengadi,  nudzakhoza ; turuka, 
ukatero  kumene.  22  Ndipo  tsono 
taonani,  Yehova  analonga  mzimu  wa 
bodza  m’kamwa  mwa  aneneri  anu 
awa,  nakunenetserani  choipa  Yehova. 
23  Pamenepo  Zedekiya  mwana  wa 
Kenana  anayandikira,  nampanda 
Mikaya  pa  tsaya,  nati,  Mzimu  wa 
Yehova  wandichokera  bwanji  kula- 
nkhula  ndi  iwe  ? 24  Nati  Mikaya, 

Tapenya,  udzaona  tsiku  lolowa  iwe 
m’chipinda  cha  m’kati  kubisala. 
25  Ndipo  mfumu  ya  Israyeli  inati, 
Mumtenge  Mikaya,  mukambweze  kwa 
Amoni  kazembe  wa  mudzi,  ndi  kwa 
Yoasi  mwana  wa  mfumu  ; 26  nimu- 
ziti,  Itero  mfumu,  Mumuike  uyu 
m’kaidi,  ndi  kumdyetsa  chakudya 
chomsautsa,  ndi  kummwetsa  madzi 
omsautsa,  mpaka  ndikabwera  mu 
mtendere.  27  Nati  Mikaya,  Mukaka- 
bwera  ndi  mtendere  konse,  Yehova 
sananena  mwa  ine.  Nati  iye,  Tamve- 
rani,  anthu  inu  nonsenu. 

28  Momwemo  mfumu  ya  Israyeli 
ndi  Yehosafati  mfumu  ya  Yuda  ana- 
kwera  kumka  ku  Ramoti  Gileadi. 
29  Ndi  mfumu  ya  Israyeli  inati  kwa 
Yehosafati,  Ndidzadzizimbaitsa  ndi 
kulowa  ku  nkhondo,  koma  inu  bva- 
lani  zobvala  zanu.  Nidzizimbaitsa 
mfumu  ya  Israyeli,  namuka  iwo  ku 
nkhondo.  30  Mfumu  ya  Aramu 
tsono  idauza  akapitao  a magareta 
ache,  ndi  kuti,  Musayambana  ndi 
ang’ono  kapena  akuru,  koma  ndi 
mfumu  ya  Israyeli  yekha.  31  Ndipo 
kunali,  pamene  akapitao  a magareta 
anaona  Yehosafati,  anati,  Ndiye 
mfumu  ya  Israyeli.  Potero  anamte- 
mbenukira  kuyambana  naye  ; koma 
Yehosafati  anapfuula,  namthandiza 
Yehova ; ndipo  Mulungu  anawa- 
pambukitsa  amleke.  32  Ndipo  kunali, 
pamene  akapitao  a magareta  anaona 
kuti  sanali  mfumu  ya  Israyeli  ana- 
bwerera  osamtsatanso.  33  Ndipo 
munthu  anaponya  mubvi  wache  chi- 
ponyeponye,  namlasa  pakati  pa  ma- 
luma  a maraya  ache  a chitsulo.  Po- 
tero  anati  kwa  woyendetsa  gareta’yo, 
Tembenuza  dzanja  lako,  nundichotse 
ku  khamu  la  nkhondo  kuno,  pakuti 
ndalasidwa.  34  Ndipo  nkhondo  ina- 
kula  tsiku  lija ; koma  mfumu  ya 
Israyeli  inagwirizizika  m’gareta  wache 
popenyana  ndi  aAramu  mpaka  ma- 
dzulo,  namwalira  nthawi  ya  kulowa 
dzuwa. 

1 Q Ndipo  Yehosafati  mfumu  ya 

1 Yuda  anabwerera  ku  nyumba 
yache  ku  Yerusalemu  mu  mtendere. 

2 Naturuka  Yehu  mwana  wa  Hanani 
mlauli  kukomana  naye,  nati  kwa 
mfumu  Yehosafati,  Muyenera  kodi 
kuthandiza  oipa,  ndi  kukonda  amene 
adana  ndi  Yehova  ? Chifukwa  cha 
ichi  ukugwerani  mkwiyo  wochokera 
kwa  Yehova.  3 Koma  zapezeka  zo- 
koma  rnwa  inu,  popeza  mwazichotsa 
zifanizo  m’dziko’mo,  mwalunjikitsa- 
nso  mtima  wanu  kufuna  Mulungu. 

4 Ndipo  Yehosafati  anakhala  ku 
Yerusalemu,  naturukiranso  mwa 
anthu  kuyambira  ku  Beereseba  kufi- 
kira  ku  mapiri  a Efraimu  ; nawa- 
bweza  atsatenso  Yehova  Mulungu  wa 
makolo  awo.  5 Naika  oweruza 
m’dziko,  m’midzi  yonse  ya  malinga 
ya  m’Yuda,  m’mudzi  m’mudzi  ; 
6 nati  kwa  oweruza,  Khalani  maso 
umo  muchitira ; pakuti  simuweru- 
zira  anthu  koma  Yehova  ; ndipo  ali 


nanu  Iyeyu  pakuweruza  mlandu. 
7 Ndipo  tsono,  kuopa  Yehova  kukhale 
pa  inu,  musamalire  ndi  kuchita ; 
pakuti  palibe  chosalungama  kwa 
Yehova  Mulungu  wathu,  kapena  kusa- 
malira  monga  mwa  nkhope  ya  munthu, 
kapena  kulandira  mphatso.  8 Yeho- 
safati  anaikanso  m’Yerusalemu  aLevi, 
ndi  anserpbe  ena,  ndi  akuru  a nyumba 
za  makolo  m’Israyeli,  aweruzire 
Yehova,  nanene  mirandu.  Ndipo  ana- 
bwerera  kudza  ku  Yerusalemu.  9 Ndi- 
po  anawalangiza,  ndi  kuti,  Muzi- 
tero  ndi  kuopa  Yehova  mokhulupirika 
ndi  mtima  wangwiro.  10  Ndipo  uka- 
kudzerani  mlandu  uli  wonse  wocho- 
kera  kwa  abale  anu  okhala  m’midzi 
mwawo,  kusiyanitsa  pakati  pa  mwazi 
ndi  mwazi,  pakati  pa  chilamulo  ndi 
chiuzo,  malemba  ndi  maweruzo,  mu- 
wachenjeze  kuti  asaparamule  kwa 
Yehova,  angafikitsire  inu  nokha  ndi 
abale  anu  mkwiyo  ; muzitero,  ndipo 
simudzaparamula.  11  Ndipo  taonani, 
Amariya  wansembe  wamkuru,  ndiye 
mkuru  wanu  m’mirandu  yonse  ya 
Yehova ; ndi  Zebadiya  mwana  wa 
Ismayeli,  wolamulira  nyumba  ya 
Yuda,  m’mirandu  yonse  ya  mfumu  ; 
ndi  aLevi  akhale  akapitao  pa  maso 
panu.  Chitani  molimbika  mtima, 
ndipo  Yehova  akhala  ndi  abwino. 
QA  Ndipo  zitatha  izi,  kunachitika 
kuti  ana  a Moabu,  ndi  ana  a 
Amoni,  ndi  ena  pamodzi  ndi  aAmoni, 
anadza  kuyambana  nkhondo  ndi  Yeho- 
safati.  2 Pamenepo  anadza  anthu 
akuuza  Yehosafati,  kuti,  Ukudzerani 
unyinji  waukuru  wa  anthu  ochokera 
tsidya  la  nyanja  ku  Aramu  ; ndipo 
taonani,  ali  ku  Hazazoni  Tamara, 
ndiwo  Engedi.  3 Ndipo  Yehosafati 
anachita  mantha,  nalunjikitsa  nkho- 
pe  yache  kufuna  Yehova,  nalalikira 
kusala  mwa  aYuda  onse.  4 Nameme- 
zedwa  Yuda  afunsire  kwa  Yehova, 
inde  anachokera  ku  midzi  yonse  ya 
Yuda  kufuna  Yehova.  5 Ndipo  Yeho- 
safati  anaima  mu  msonkhano  wa 
aYuda,  ndi  a ku  Yerusalemu,  ku 
nyumba  ya  Yehova,  pakati  pa  bwalo 
latsopano  ; 6 nati,  Yehova  Mulungu 
wa  makolo  athu,  Inu  sindinu  Mulungu 
wa  m’mwamba  kodi  ? sindinu  wowe- 
ruza  maufurnu  onse  a amitundu  kodi  ? 
ndi  m’dzanja  mwanu  muli  mphamvu 
yolimba,  palibe  wina  wakulaka  Inu. 
7 Sindinu  Mulungu  wathu,  amene 
munainga  nzika  za  m’dziko  muno  pa 

maso  pa  ana  anu  Israyeli,  ndi  kulini- 
nkha  kwa  mbeu  ya  Abrahamu  bwenzi 
lanu  kosatha  ? 8 nakhala  m’mwemo 

iwowa,  nakumangirani  m’mwemo 
rnalo  opatulika  a dzina  lanu,  ndi  kuti, 
9 Chikatigwera  choipa,  lupanga,  chi- 
weruzo,  kapena  mliri,  kapena  njala, 
tidzakhala  chiriri  pa  khomo  pa  nyumba 
iyi,  ndi  pa  maso  panu,  (pakuti  m’nyu- 
mba  muno  muli  dzina  lanu),  ndi 
kupfuulira  kwa  Inu  m’kusauka  kwa- 
thu  ; ndipo  mudzamvera  ndi  kula- 
nditsa.  10  Ndipo  tsopano,  taonani 
ana  a Amoni,  ndi  Moabu,  ndi  a 
ku  phiri  la  Seiri,  amene  simunalola 
Israyeli  awalowere,  pakuturuka  iwo 
m’dziko  la  Aigupto,  koma  anawa- 
pambukira  osawaononga  ; 1 1 tape- 

nyani,  m'mene  atibwezera,  kudzatiinga 
m’cholowa  chanu,  chimene  muna- 
tipatsa  chikhale  cholowa  chathu. 
12  Mulungu  wathu,  simudzawawe- 
ruza  ? pakuti  mwa  ife  mulibe  mpha- 
mvu  yakulimbana  nawo  aunyinji 
ambiri  awa  akutidzera ; ndipo  siti- 
dziwa  ngati  tidzatani,  koma  maso 
athu  ali  kwa  Inu.  13  Ndipo  aYuda 
onse  anakhala  chiriri  pa  maso  pa 
Yehova,  pamodzi  ndi  makanda  awo, 
akazi  awo,  ndi  ana  awo.  14  Pame- 
nepo  mzimu  wa  Yehova  unagwera 
Yahazieli  mwana  wa  Zekariya,  mwana 
wa  Benaya,  mwana  wa  Yetieli,  mwana 
wa  Mataniya,  mLevi,  wa  ana  a Asafu, 
pakati  pa  msonkhano  ; 15  nati  iye, 

Tamverani  aYuda  inu  nonse,  ndi  inu 
okhala  m’Yerusalemu,  ndi  inu  mfu- 
mu  Yehosafati,  atero  nanu  Yehova, 
Musaope,  musatenge  nk’nawa  chifu- 
kwa  cha  aunyinji  ambiri  awa  ; pa- 
kuti  nkhondo’yi  si  yanu,  koma  ya 
Mulungu.  16  Mawa  muwatsikire  ; 
taonani,  akwera  pokwerera  pa  Zizi, 
mudzakomana  nawo  polekezera  chi- 
gwa  cha  kuno  cha  chipululu  cha 
Yerueli.  17  Si  kwanu  kuchita  nkho- 
ndo  kuno  ai  ; chirimikani,  imani, 
nimupenye  chipulumutso  cha  Yehova 
pa  inu  Yuda  ndi  Yerusalemu  ; musa- 
ope,  kapena  kutenga  nkhawa  ; mawa 
muwaturukire,  popeza  Yehova  ali  ndi 
inu.  18  Ndipo  Yehosafati  anawerama 
mutu  wache,  nkhope  yache  pansi  ; 
ndi  aYuda  onse,  ndi  okhala  m’Yeru- 
salemu  anagwa  pansi  pa  maso  pa 
Yehova,  nalambira  Yehova.  1 9 Ndipo 
aLevi,  a ana  a aKohati,  ndi  a ana  a 
Kora,  anauka  kulemekeza  Yehova 
Mulungu  wa  Israyeli  ndi  mau  omve- 
* 


ketsa.  20  Nalawira  mamawa,  natu- 
ruka  kumka  ku  chipululu  cha  Tekowa; 
ndipo  poturuka  iwo,  Yehosafati  ana- 
khala  chiriri,  nati,  Mundimvere  ine, 
aYuda  inu,  ndi  inu  okhala  m’Yeru- 
salemu,  limbikani  mwa  Yehova  Mu- 
lungu  wanu,  ndipo  mudzakhazikika  ; 
khulupirirani  aneneri  ache,  ndipo 
mudzalemerera.  21  Ndipo  atafunsa- 
na  ndi  anthu,  anaika  oyimbira 
Yehova,  ndi  kulemekeza  chiyero  cho- 
kometsetsa,  pakuturuka  iwo  kutso- 
golera  khamu  la  nkhondo,  ndi  kuti, 
Yamikani  Yehova,  pakuti  chifundo 
chache  chikhala  chosatha.  22  Ndipo 
poyamba  iwo  kuyimba,  ndi  kuleme- 
keza  Yehova,  anaika  olalira  alalire 
aAmoni,  aMoabu,  ndi  a m’phiri  la 
Seiri,  akudzera  aYuda;  ndipo  ana- 
wakantha.  23  Pakuti  ana  a Amoni, 
ndi  a Moabu,  anaukira  okhala  m’phiri 
la  Seiri,  kuwapha  ndi  kuwaononga 
psiti  ; ndipo  atatha  okhala  m’Se- 
iri,  anasandulikirana  kuonongana. 
24  Ndipo  pofika  aYuda  ku  dindiro  la 
ku  chipululu,  anapenyera  aunyinji- 
’wo  ; taonani,  mitembo  iri  ngunda- 
ngunda,  wosapulumuka  ndi  mmodzi 
yense.  25  Ndipo  pofika  Yehosafati 
ndi  anthu  ache  kutenga  zofunkha 
zawo,  anapeza’ko  c’numa  chambiri, 
ndi  mitembo  yambiri,  ndi  zipangizo 
zofunika,  nadzifunkhira,  osakhoza 
kuzisenza  zonse ; nalimkutenga  zo- 
funkha’zo  masiku  atatu,  popeza  zina- 
churuka.  26  Ndi  tsiku  lachinai 
anasonkhana  m’chigwa  cha  Beraka  ; 
pakuti  pamenepo  analemekeza  Ye- 
hova  ; chifukwa  chache  anacha  dzina 
lache  la  malo’wo,  Chigwa  cha  Beraka, 
mpaka  lero  lino.  27  Pamenepo  ana- 
bwerera  amuna  onse  a Yuda,  ndi  a ku 
Yerusalemu,  nawatsogolera  ndi  Yeho- 
safati,  kubwerera  kumka  ku  Yerusa- 
lemu  ndi  chimwemwe  ; pakuti  Ye- 
hova  anawakondweretsa  pa  adani  awo. 
28  Ndipo  anafika  ku  Yerusalemu  ndi 
zisakasa,  ndi  azeze,  ndi  malipenga, 
ku  nyumba  ya  Yehova.  29  Ndipo 
kuopsa  kwa  Mulungu  kunagwera 
maufumu  onse  a m’maiko,  pamene 
anamva  kuti  Yehova  adayambana  ndi 
adani  a Israyeli.  30  Nuchita  bata 
ufumu  wa  Yehosafati  ; pakuti  Mu- 
lungu  wache  anampumulitsira  pozu- 
ngulira’po. 

31  Momwemo  Yehosafati  anakhala 
mfumu  ya  Yuda;  anali  wa  zaka  ma- 
kumi  atatu  mphambu  zisanu  polowa 

ufumu  wache,  nakhala  mfumu  m’Ye- 
rusalemu  zaka  makumi  awiri ; ndi 
dzina  la  mache  ndiye  Azuba  mwana 
wa  Sili.  32  Ndipo  anayenda  m’njira 
ya  Asa  atate  wache  osapambuka’mo, 
nachita  zoongoka  pa  maso  pa  Yehova. 
33  Komatu  misanje  siinachotsedwa  ; 
popeza  pamenepo  anthu  sadakonzere 
mitima  yawo  kwa  Mulungu  wa  makolo 
awo.  34  Machitidwe  ena  tsono  adazi- 
chita  Yehosafati,  zoyamba  ndi  zotsi- 
riza,  taonani,  zilembedwa  m’buku  la 
mau  a Yehu  mwana  wa  Hanani, 
wochulidwa  m’buku  la  mafumu  a 
Israyeli. 

35  Zitatha  izi,  Yehosafati  mfumu 
ya  Yuda  anaphatikana  ndi  Ahaziya 
mfumu  ya  Israyeli,  yemweyo  ana- 
chita  moipitsitsa ; 36  naphatikana 

naye  kupanga  zombo  zomuka  ku 
Tarisi,  nazipanga  zombo’zo  m’Ezioni 
Gebere.  37  Pamenepo  Eliezeri  mwa- 
na  wa  Dodavahu  wa  Maresa  anane- 
nera  kumtsutsa  Yehosafati,  ndi  kuti, 
Popeza  waphatikana  ndi  Ahaziya 
Yehova  wapasula  nchito  zako.  Ndipo 
zombo  zinasweka  zosakhoza  kumuka 
ku  Tarisi. 

Ndipo  Yehosafati  anagona  pa- 
I modzi  ndi  makolo  ache,  naiki- 
dwa  pamodzi  ndi  makolo  ache  m’mu- 
dzi  wa  Davide  ; ndi  Yehoramu  mwana 
wache  anakhala  mfumu  m’malo 
mwache.  2 Ndipo  anali  nawo  abale 
ache,  ana  a Yehosafati,  Azariya,  ndi 
Yehieli,  ndi  Zekariya,  ndi  Azariya,  ndi 
Mikaeli,  ndi  Sefatiya,  onsewa  ndiwo 
ana  a Yehosafati  mfumu  ya  Israyeli. 

3 Ndipo  atate  wawo  anawapatsa 
mphatso  zazikuru  za  siliva,  ndi  za 
golidi,  ndi  za  mtengo  wache,  pamodzi 
ndi  midzi  ya  malinga  m’Yuda  ; koma 
ufumu  anauninkha  kwa  Yehoramu  ; 
pakuti  ndiye  mwana  wache  woyamba. 

4 Atauka  tsono  Yehoramu  m’ufumu 
wa  atate  wache,  nadzilirnbitsa,  anapha 
ndi  lupanga  abale  ache  onse,  ndi  aka- 
longa  ena  omwe  a Israyeli.  5 Ye- 
horamu  anali  wa  zaka  makumi  atatu 
mphambu  ziwiri  polowa  ufumu  wache, 
nachita  ufumu  m’Yerusalemu  zaka 
zisanu  ndi  zitatu.  6 Nayenda  m’njira 
ya  mafumu  a Israyeli,  umo  anachitira 
nyumba  ya  Ahabu  ; pakuti  mwana 
wamkazi  wa  Ahabu  anali  mkazi 
wache  ; ndipo  anachita  choipa  pa 
maso  pa  Yehova.  7 Koma  Yeho- 
va  sanafuna  kuononga  nyumba  ya 
Davide,  chifukwa  cha  pangang  adali- 


chita  ndi  Davide,  ndi  monga  adalo- 
njeza  kumpatsa  iye  ndi  ana  ache 
nyali  nthawi  zonse.  8 Masiku  ache 
aEdomu  anapanduka  kuchoka  m’dza- 
nja  la  Yuda,  nadziponyera  okha 
mfumu.  9 Ndipo  Yehoramu  ana- 
oloka,  ndi  akazembe  ache,  ndi  maga- 
reta  ache  onse  pamodzi  naye,  nauka 
usiku,  nakantha  aEdomu  omzinga  ndi 
akapitao  a magareta.  10  Chinkanc. 
anatero,  aEdomu  anapanduka  kupu- 
lumuka  m’dzanja  la  Yuda  mpaka 
lero  lino  ; nthawi  yomweyo  anapa- 
nduka  aLibina  kupulumuka  m’dzanja 
lache  ; chifukwa  adasiya  Yehova 
Mulungu  wa  makolo  ache.  11  Ana- 
manganso  misanje  m’mapiri  a Yuda, 
nachititsa  okhala  m’Yerusalemu  chi- 
gololo,  nakankhira’ko  aYuda.  1 2 Ndi- 
po  anamdzera  kalata  wofuma  kwa 
Eliya  mneneri,  ndi  kuti,  Atero  Yehova 
Mulungu  wa  Davide  atate  wanu, 
Popeza  simunayenda  m’njira  za  Ye- 
hosafati  atate  wanu,  kapena  m’njira 
za  Asa  mfuinu  ya  Yuda,  13  ko- 
ma  mwayenda  m’njira  ya  mafumu 
a Israyeli,  ndi  kuchititsa  Yuda 
ndi  okhala  m’Yerusalemu  chigololo, 
monga  umo  anachitira  chigololo  a 
nyumba  ya  Ahabu,  mwaphanso  abale 
anu  a nyumba  ya  atate  wanu,  ndiwo 
abwino  akuposa  inu ; 14  taonani, 

Yehova  adzakantha  anthu  anu,  ndi 
ana  anu,  ndi  akazi  anu,  ndi  chuma 
chanu  chonse,  makanthidwe  akuru  ; 
1 5 ndipo  mudzadwala  kwakukuru 
nthenda  ya  matumbo,  mpaka  matu- 
mbo  anu  adzaturuka  chifukwa  cha 
nthenda’yi  tsiku  ndi  tsiku.  16  Ndipo 
Yehova  anautsira  Yehoramu  mzimu 
wa  aFilisti,  ndi  wa  aArabu  okhala  pa 
mbali  pa  aKusi ; 1 7 ndiwo  anakwe- 
rera  Yuda,  natyola’mo,  nalanda  chuma 
chonse  chinapezeka  m’nyumba  ya 
mfumu,  ndi  ana  ache  omwe,  ndi 
akazi  ache,  osamsiyira  mwana,  koma 
Yehoahazi  yekha  mwana  wache  wa- 
mng’ono.  18  Ndi  pambuyo  pache  pa 
izi  zonse  Yehova  anamdwalitsa  m’ma- 
tumbo  ache  ndi  nthenda  yosachira. 
nayo.  19  Ndipo  kunali,  itapita 
nthawi,  pakutha  pache  pa  zaka  ziwi- 
ri,  anaturuka  matumbo  ache  mwa 
nthenda  yache,  namwalira  nazo 
nthenda  zoipa.  Ndipo  anthu  ache 
sanampserezera  zonunkhira,  monga 
umo  anapserezera  makolo  ache. 
20  Anali  wa  zaka  makumi  atatu 
mphambu  ziwiri  polowa  ufumu  wa- 

che,  nakhala  mfumu  m’Yerusalemu 
zaka  zisanu  ndi  zitatu,  namuka  wo- 
panda  wina  womlakalaka  ; ndipo 
anamuika  m’mudzi  wa  Davide,  kotna 
si  m’manda  a mafumu  ai. 
fQtfQ)  Ndipo  okhala  m’Yerusalemu 
ZZ  anamlonga  Ahaziya  mwana 
wache  wamng’ono  akhale  mfumu 
m’malo  mwache ; pakuti  gulu  la 
anthu,  adadza’wo  pamodzi  ndi  aAra- 
bu  ku  chigono,  adapha  ana  oyamba 
onse.  Momwemo  Ahaziya  mwana 
wa  Yehosafati  anakhala  mfumu  ya 
Yuda.  2 Ahaziyaanali wa  zaka  makumi 
anai  mphambu  ziwiri  polowa  ufumu 
wache,  nakhala  mfumu  m’Yerusa- 
lemu  chaka  chimodzi  ; ndi  dzina 
la  mache  ndiye  Ataliya  mwana  wa 
Omri.  3 Iyenso  anayenda  m’njira 
za  nyumba  ya  Ahabu  ; pakuti  wompa- 
ngira  ndi  mache  achite  choipa.  4 Ndi- 
po  anachita  choipa  pa  maso  pa 
Yehova,  rnonga  umo  anachitira  a 
nyumba  ya  Ahabu  ; pakuti  ompa- 
ngira  ndi  iwowa,  atamwalira  atate 
wache ; ndi  kuonongeka  kwache 
nkumeneko.  5 Anayendanso  m’kupa- 
ngira  kwawo,  namuka  pamodzi  ndi 
Yehoramu  mwana  wa  Ahabu  mfumu 
ya  Israyeli,  kukayambana  nkhondo 
ndi  Hazaeli  mfumu  ya  Aramu  ku 
Ramoti  Gileadi ; ndipo  aAramu  ana- 
mlasa  Yehoramu.  6 Nabwerera  iye 
kuti  amchize  ku  Yezreeli,  apole  ma- 
bala  amene  adamkantha  ku  Rama, 
pamene  anayambana  ndi  Hazaeli 
mfumu  ya  Aramu.  Ndipo  Azariya 
mwana  wa  Yehoramu  mfumu  ya 
Yuda  anatsikira  kukaona  Yehoramu 
mwana  wa  Ahabu  m’Yezreeli,  popeza 
anadwala.  7 Kuonongeka  kwa  Aha- 
ziya  tsono  nkwa  Mulungu,  kuti 
amuke  kwa  Yehoramu ; pakuti  ata- 
fika  anaturukira  pamodzi  ndi  Yeho- 
ramu  kukayambana  ndi  Yehu  mwana 
wa  Nimsi,  amene  Yehova  anamdzoza 
alikhe  nyumba  ya  Ahabu.  8 Ndipo 
kunali,  pakulanga  Yehu  nyumba  ya 
Ahabu,  anapeza  akalonga  a Israyeli, 
ndi  ana  a abale  a Ahaziya  akutumi- 
kira  Ahaziya,  nawapha.  9 Atatero, 
anafunafuna  Ahaziya,  namgwira  ali- 
kubisala  m’Samariya,  nabwera  naye 
kwa  Yehu,  namupha  ; ndipo  anamu- 
ika  ; pakuti  anati,  Ndiye  mwana  wa 
Yehosafati,  wofuna  Yehova  ndi  mtima 
wache  wonse.  Ndipo  panalibe  wina 
wa  nyumba  ya  Ahaziya  wa  mphamvu 
ya  kusunga  ufumu’wo. 


10  Pamene  Ataliya  anaona  kuti 
mwana  wache  adafa,  anauka,  naono- 
nga  mbeu  yonse  ya  chifumu  ya  nyumba 
ya  Yuda.  11  Koma  Yehosabati  rnwa- 
na  wamkazi  wa  mfumu  anatenga 
Yoasi  mwana  wa  Ahaziya,  namuba 
pakati  pa  ana  a mfumu  ophedwa, 
namlonga  iye  ndi  mlezi  wache  m’chi- 
pinda  chogona’mo.  MomwemoYeho- 
sabati  mwana  wamkazi  wa  mfumu 
Yehoramu,  mkazi  waYehoyada  wanse- 
mbe  (popeza  ndiye  mlongo  wache  wa 
Ahaziya),  anambisira  Ataliya,  anga- 
muphe.  12  Ndipo  iye  anali  nawo 
wobisika  m’nyumba  ya  Mulungu  zaka 
zisanu  ndi  chimodzi  ; nakhala  Ataliya 
mfumu  yaikazi  ya  dziko. 

QQ  Koma  chaka  chachisanu  ndi 
chiwiri  Yehoyada  anadzili- 
mbitsa,  natenga  atsogoleri  a mazana, 
Azariya  mwana  wa  Yeroamu,  ndi 
Ismayeli  mwana  wa  Yohanana,  ndi 
Azariya  mwana  wa  Obedi,  ndi  Maa- 
seya  mwana  wa  Adaya,  ndi  Elisafati 
mwana  wa  Zikiri,  apangane  naye 
pamodzi.  2 Ndipo  iwo  anayenda- 
yenda  mwa  Yuda,  nasonkhanitsa 
aLevi  m’midzi  yonse  ya  Yuda,  ndi 
akuru  a nyumba  za  makolo  m’Isra- 
yeli  ; nadza  iwo  ku  Yerusalemu. 
3 Ndipo  msonkhano  wonse  unapa- 
ngana  pangano  ndi  mfumu  m’nyumba 
ya  Mulungu.  Ndipo  ananena  nawo, 
Taonani,  mwana  wa  mfumu  adza- 
khala  mfumu  monga  Yehova  ananena 
za  ana  a Davide.  4 Chimene  muzi- 
chita  ndi  ichi : limodzi  la  magawo 

atatu  mwa  inu  olowera  dzuwa  la 
Sabata,  la  ansembe  ndi  aLevi,  akhale 
olindirira  pa  khomo  ; 5 ndi  limodzi 
la  magawo  atatu  likhale  ku  nyumba 
ya  mfumu  ; ndi  limodzi  la  magawo 
atatu  ku  chipata  cha  maziko  ; ndi 
anthu  onse  akhale  m’mabwalo  a 
nyumba  ya  Yehova.  6 Koma  asalo- 
we  mmodzi  m’nyumba  ya  Yehova, 
ansembe  okha,  ndi  aLevi  otumikira, 
alowe  iwowa ; pakuti  ndiwo  opatulika  ; 
koma  anthu  onse  asunge  udikiro  wa 
Yehova.  7 Ndipo  aLevi  amzinge 
mfumu  pozungulira’po,  yense  ndi  zida 
zache  m’dzanja  mwache  ; ndipo  ali 
yense  wolowa  m’nyumba  aphedwe  ; 
nimukhale  inu  pamodzi  ndi  mfumu 
pakulowa  ndi  pakuturuka  iye.  8 Mo- 
mwemo  aLevi  ndi  aYuda  onse  ana- 
chita  monga  mwa  zonse  anawauza 
Yehoyada  wansembe  ; natenga  yense 
amuna  ache  alowe  dzuwa  la  Sabata 

pamodzi  ndi  oturuka  dzuwa  la  Sabata  ; 
pakuti  Yehoyada  wansembe  sanama- 
sula  zigawo.  9 Ndi  Yehoyada  wanse- 
mbe  anapereka  kwa  akazembe  a 
mazana  mikondo,  ndi  zikopa,  ndi 
maraya  a chitsulo,  zinaii  za  mfumu 
Davide,  zokhala  m’nyumba  ya 
Mulungu.  10  Ndipo  anaika  anthu 
onse,  yense  ndi  chida  chache  m’dzanja 
lache,  amzinge  mfumu,  kuyambira 
mbali  ya  ku  dzanja  lamanja  la  nyu- 
mba  kufikira  mbali  ya  ku  dzanja  lama- 
nzere  la  nyumba,  kuloza  ku  guwa  la 
nsembe  ndi  ku  nyumba.  11  Pame- 
nepo  anaturutsa  mwana  wa  mfumu, 
nambveka  korona,  nampatsa  mboni, 
namlonga  ufumu  ; ndi  Yehoyada  ndi 
ana  ache  anamdzoza,  nati,  Ikhale  ndi 
moyo  mfumu.  12  Ndipo  pamene 
Ataliya  anamva  phokoso  la  anthu 
alikut'namanga  ndi  kulemekeza  mfu- 
mu,  anadza  kwa  anthu  m’nyumba  ya 
Yehova ; 13  napenya,  ndi  kuona 

mfumu  inaima  pa  nsanamira  yache 
polowera ; ndi  atsogoleri,  ndi  mali- 
penga,  anali  kwa  mfumu  ; ndi  anthu 
onse  a m’dziko  anakondwera,  naomba 
malipenga  ; oyimbira  omwe  anali’ko 
ndi  zoyimbira’zo,  nalangiza  poyimbira 
cholemekza.  Pamenepo  Ataliya  ana- 
ng’amba  zobvala  zache,  nati,  Chi- 
wembu,  chiwembu.  14  Koma  Yeho- 
yada  wansembe  anaturuka  nawo 
atsogoleri  a mazana  akuyang’anira 
khamu  la  nkhondo,  nanena  nawo, 
Mturutseni  mkazi’yo  pakati  pa  mipa- 
mbo  ; ndipo  ali  yense  womtsata 
aphedwe  ndi  lupanga  ; pakuti  wanse- 
mbe  adati,  Msamphere  m’nyumba  ya 
Yehova.  15  Ndipo  anampisa  malo  ; 
namuka  iye  kolowera  ku  chipata 
cha  akavalo  ku  nyumba  ya  mfumu  ; 
ndi  pomwepo  anamupha. 

16  Ndipo  Yehoyada  anachita  panga- 
no  pakati  pa  iye,  ndi  anthu  onse,  ndi 
mfumu,  kuti  adzakhala  anthu  a 
Yehova.  17  Ndi  anthu  onse  anamuka 
ku  nyumba  ya  Baala,  naipasula,  na- 
phwanya  maguwa  ache  a nsembe,  ndi 
mafano  ache ; namupha  Matana 
wansembe  wa  Baala  ku  maguwa  a 
nsembe.  18  Ndipo  Yehoyada  anaika 
mayang’aniro  a nyumba  ya  Yehova 
m’dzanja  la  ansembe  aLevi’wo,  amene 
Davide  anawagawa,  ayang’anire 
nyumba  ya  Yehova  ; napereka  nsembe 
zopsereza  za  Yehova  monga  mule- 
mbedwa  m’chilamulo  cha  Mose,  ndi 
kukondwera  ndi  kuyimbira,  monga 


mwa  chilangizo  cha  Davide.  19  Ndi- 
po  anaika  odikira  ku  makomo  a nyu- 
mba  ya  Yehova,  kuti  wodetsedwa 
nako  kanthu  kali  konse  asalowe’mo. 
20  Natenga  atsogoleri  a mazana,  ndi 
omveka,  ndi  akazembe  a anthu,  ndi 
anthu  onse  a rn’dziko,  natsika  ndi 
mfumu  ku  nyumba  ya  Yehova  ; nalo- 
wera  pa  chipata  cha  kumtunda  m’nyu- 
mba  ya  mfumu,  namkhalitsa  mfumu 
pa  mpando  wa  ufumu.  21  Ndipo 
anthu  onse  a m’dziko  anakondwera  ; 
ndi  m’mudzi  munali  chete,  atamupha 
Ataliya  ndi  lupanga. 

Q/j  Yoasi  anali  wa  zaka  zisanu 
s"  ndi  ziwiri  polowa  ufumu 
wache,  nakhala  mfumu  m’Yerusalemu 
zaka  makumi  anai  ; ndi  dzina  la 
mache  ndiye  Zibiya  wa  ku  Beereseba. 
2 Ndipo  Yoasi  anachita  zoongoka  pa 
maso  pa  Yehova  masiku  onse  a Yeho- 
yada  wansembe.  3 Ndipo  Yehoyada 
anamtengera  akazi  awiri,  nabala  ana 
amuna  ndi  akazi.  4 Ndipo  pambuyo 
pache  mu  mtima  mwa  Yoasi  munali 
chofuna  kukonzanso  nyumba  ya 
Yehova.  5 Nasonkhanitsa  ansembe 
ndi  aLevi,  nanena  nawo,  Muturuke 
kumka  ku  midzi  ya  Yuda,  ndi  kuso- 
nkhanitsa  kwa  alsrayeli  onse  ndarama 
za  kukonzetsa  nyumba  ya  Mulungu 
wanu  chaka  ndi  chaka ; ndipo  inu 
fulumirani  nayo  nchito’yi.  Koma 
aLevi  sanafulumira  nayo.  6 Ndipo 
mfumu  inaitana  Yehoyada  mkuru 
wawo,  niti  naye,  Unalekeranji  kuuza 
aLevi  abwere  nawo  kuchokera  m’Yuda 
ndi  Yerusalemu  msonkho  wa  Mose 
mtumiki  wa  Yehova,  ndi  wa  mso- 
nkhano  wa  Israyeli,  ukhale  wa  chi- 
hema  cha  umboni  ? 7 Pakuti  ana  a 

Ataliya  mkazi  woipa  uja  anatyola 
chitseko  cha  nyumba  ya  Mulungu, 
natenga  zopatulidwa  zonse  za  nyumba 
ya  Yehova,  kuzipereka  kwa  Baala. 
8 Nilamulira  mfumu,  ndipo  anapanga 
bokosi,  naliika  kunja  ku  chipata  cha 
nyumba  ya  Yehova.  9 Nalalikira 
mwa  Yuda  ndi  Yerusalemu,  abwere 
nawo  kwa  Yehova  msonkho  umene 
Mose  mtumiki  wa  Mulungu  anauikira 
alsrayeli  m’chipululu.  10  Ndipo  aka- 
longa  onse  ndi  anthu  onse  anako- 
ndwera,  nabwera  nazo,  naponya 
m’bokosi  mpaka  atatha.  11  Ndipo 
kunali,  pamene  amabwera  nalo  bokosi 
alipenye  mfumu,  mwa  manja  a aLevi, 
nakapenya  kuti  ndalama  zinachu- 
ruka’mo,  amadza  mlembi  wa  mfumu, 

ndi  kapitao  wa  wansembe  wamkulu, 
nakhutula  za  m’bokosi,  nalisenza  ndi 
kubwera  nalo  ku  malo  kwache.  Ana- 
tero  tsiku  ndi  tsiku,  nasonkhanitsa 
ndalama  zochuruka.  12  Ndipo  mfu- 
mu  ndi  Yehoyada  anazipereka  kwa 
iwo  akugwira  nchito  ya  utumiki  ya 
nyumba  ya  Yehova,  nalembera  ami- 
siri  omanga  ndi  miyala,  ndi  osema 
mitengo,  akonzenso  nyumba  ya  Ye- 
hova ; ndiponso  akuchita  ndi  chi- 
tsulo  ndi  mkuwa  alimbitse  nyumba 
ya  Yehova.  13  Momwemo  ana- 
chita  ogwira  nchito,  nikula  nchito 
mwa  dzanja  lawo,  nakhazikitsa  iwo 
nyumba  ya  Mulungu  monga  mwa 
maonekedwe  ache,  nailimbitsa.14  Ndi- 
po  ataitsiriza,  anabwera  nazo  nda- 
lama  zotsala  kwa  mfumu  ndi  Ye- 
hoyada,  napanga  nazo  zipangizo  za 
nyumba  ya  Yehova,  zipangizo  za 
kutumikira  nazo,  ndi  kupereka  nsembe 
nazo,  ndi  zipande,  ndi  zipangizo  za 
golidi  ndi  siliva.  Ndipo  anapereka 
kosalekeza  nsembe  zopsereza  m’nyu- 
mba  ya  Yehova  masiku  onse  a Yeho- 
yada.  15  Koma  Yehoyada  anaka- 
lamba,  nachuruka  masiku,  namwa- 
lira  ij'e  ; ndiye  wa  zaka  zana  limodzi 
mphambu  makumi  atatu  pamene  ana- 
mwalira.  16  Ndipo  anamuika  m’mu- 
dzi  wa  Davide  pakati  pa  mafumu  ; 
pakuti  anachita  zabwino  m’Israyeli, 
ndi  kwa  Mulungu,  ndi  ku  nyumba 
yache.  17  Atamwalira  Yehoyada 
tsono,  akalonga  a Yuda  anadza,  nala- 
mbira  mfumu.  Ndipo  mfumu  inawa- 
mvera.  18  Ndipo  anasiya  nyumba  ya 
Yehova  Mulungu  wa  makolo  awo, 
natumikira  zifanizo,  ndi  mafano  ; 
ndipo  mkwiyo  unawagwera  Yuda  ndi 
Yerusalemu,  chifukwa  cha  kupara- 
mula  kwawo  kumene.  19  Koma  Iye 
anawatumira  aneneri  kuwabwezera- 
nso  kwa  Yehova,  ndiwo  anawachi- 
tira  umboni ; koma  sanawamvera. 

20  Ndipo  mzimu  wa  Mulungu  una- 
bvala  Zekariya  mwana  wa  Yehoyada 
wansembe,  naima  iye  ku  mtunda  kwa 
anthu,  nanena  nawo,  Atero  Mulungu, 
Mulakwiranji  malamulo  a Yehova, 
kuli  kosalemerera  nako  ? popeza 
mwasiya  Yehova,  Iye  wasiyanso  inu. 

21  Koma  anampangira  chiwembu, 
namponya  miyala,  mwa  lamulo  la 
mfumu  m’bwalo  la  nyumba  ya  Yehova. 

22  Motero  rnfumu  Yoasi  sanakumbu- 
kila  zokoma  anamchitira’zi  Yehoyada 
atate  wache,  koma  anapha  mwana 


wache  ; ndiye  pomwalira  anati,  Ye- 
hova  achipenye,  nachifunse.  23  Ndi- 
po  kunachitika,  podzanso  nyengo’yi 
khamu  la  nkhondo  la  aAramu  lina- 
mkwerera,  r.afika  iwo  ku  Yuda  ndi 
Yerusalemu,  naononga  mwa  anthu 
akalonga  onse  a anthu,  natumiza. 
zofunkha  zawo  zonse  kwa  mfumu  ya 
ku  Damasiko.  24  Pakuti  khamu  la 
nkhondo  la  aAramu  linadza  la  anthu. 
owerengeka ; ndipo  Yehova  ana- 
pereka  khamu  lalikuru  m’dzanja 
lawo  ; popeza  adasiya  Yehova  Mulu- 
ngu  wa  makolo  awo.  Motero  ana- 
chitira  Yoasi  zomlanga.  25  Ndipo 
atamchokera  (popeza  anamsiya  wo- 
dwala  nthenda  zazikuru),  anyamata 
ache  anamchitira  chiwembu,  chifu- 
kwa  cha  mwazi  wa  ana  a Yehoyada 
wansembe,  namupha  pa  kama  pache,. 
namwalira  iye  ; ndipo  anamuika. 
m’mudzi  wa  Davide,  koma  osamuikai 
m’manda  a mafumu.  26  Omchitirai 
chiwembu  ndi  awa  : Zabadi,  mwana  wa 
Simeati  wamkazi  mAmoni  ; ndi  Yoza- 
badi,  mwana  wa  Simiriti  wamkazi 
mMoabu.  27  Za  ana  ache  tsono, 
ndi  katundu  wamkuru  anamsenza,  ndi 
kumanganso  kwa  nyumba  ya  Mulu- 
ngu,  taonani,  zilembedwa  m’buku 
lomasulira  la  mafumu.  Ndipo  Ama- 
ziya  mwana  wache  anakhala  mfumu 
m’malo  mwache. 

OC  Amaziya  anali  wa  zaka  ma- 
<dL\J  kumi  awiri  mphambu  zisanu 
polowa  ufumu  wache,  nakhala  mfumu 
m’Yerusalemu  zaka  makumi  awiri 
mphambu  zisanu  ndi  zinai  ; ndi 
dzina  la  mache  ndiye  Yehoadana  wa 
ku  Yerusalemu.  2 Ndipo  anachita 
zoongoka  pa  maso  pa  Yehova,  koma 
wosachita  ndi  mtima  wangwiro. 

3 Kunachitika  tsono,  utamkhaziki- 
kira  ufumu,  anapha  anyamata  ache 
amene  adapha  mfumu  atate  wache. 

4 Koma  sanapha  ana  awo,  koma 
anachita  monga  umo  mulembedwa 
m’chilamulo  la  buku  la  Mose,  monga 
Yehova  analamulira,  ndi  kuti,  Atate 
asafere  ana,  ndi  ana  asafere  atate  ; 
koma  yense  afere  chimo  lache  lache. 

5 Ndipo  Amaziya  anamemeza  aYuda, 
nawaika  monga  mwa  nyumba  za 
atate  awo,  atsogoleri  a zikwi,  ndi 
atsogoleri  a mazana,  ndiwo  onse  a 
Yuda  ndi  Benjamini  ; nawawerenga  a 
zaka  makumi  awiri  ndi  mphambu, 
nawapeza  amuna  osankhika  zikwi 
mazana  atatu  akuturukira  ku  nkho- 

ndo,  ogwira  mkondo  ndi  chikopa. 
6 Analemberanso  ngwazi  zamphamvu 
za  m’Israyeli  zikwi  zana  limodzi,  ku- 
walipira  matalente  a siliva  zana 
limodzi.  7 Koma  anamdzera  munthu 
wa  Mulungu,  kuti,  Mfumu,  khamu  la 
nkhondo  la  Israyeli  lisapite  nanu  ; 
pakuti  Yehova  sakhala  ndi  Israyeli, 
sakhala  ndi  ana  onse  a Efraimu. 
8 Koma  ngati  mumuka,  chitani, 
limbikani  ku  nkhondo,  Mulungu  adza- 
kugwetsani  pa  maso  pa  adani  ; pa- 
kuti  Mulungu  ali  nayo  mphamvu 
yakuthandiza  ndi  ya  kugwetsa.  9 Ndi- 
po  Amaziya  anati  kwa  munthu  wa 
Mulungu,  Koma  nanga  titani  nawo 
matalente  zana  limodzi  ndinapatsa 
ankhondo  a Israyeli  ? Nati  munthu 
wa  Mulungu,  Yehova  ali  nazo  zoposa 
izi  kukupatsani.  1 0 Pamenepo  Ama- 
ziya  anawapambutsa,  ndiwo  ankhondo 
anamdzera  kuchokera  ku  Efraimu, 
amuke  kwawo  ; potero  adapsa  mtima 
kwambiri  pa  Yuda,  nabwera  kwawo 
ndi  kutentha  mtima.  11  Nalimbika 
mtima  Amaziya,  natsogolera  anthu 
ache,  namuka  ku  chigwa  cha  Mchere, 
nakantha  ana  a Seiri  zikwi  khumi. 
12  Ndi  ana  a Yuda  anagwira  zikwi 
khumi  ena  a moyo,  nabwera  nawo 
pamwamba  pa  thanthwe,  nawakankha 
pamwamba  pa  thanthwe,  naphwa- 
nyika  onsewo.  13  Koma  amuna 
a nkhondo  amene  Amaziya  anawa- 
bwereretsa,  kuti  asamuke  naye  ku 
nkhondo,  anagwera  midzi  ya  Yuda 
kuyambira  Samariya  kufikira  Beti- 
horoni,  nakantha  a iwowa  zikwi 
zitatu,  nalanda  zofunkha  zambiri. 

14  Ndipo  kunali,  atafika  Amaziya 
atatha  kuwapha  aEdomu,  ndi  kubwera 
nayo  milungu  ya  ana  a Seiri,  anaiika 
ikhale  milungu  yache,  naigwadira, 
naifukizira.  15  Pamenepo  mkwiyo 
wa  Mulungu  unayakira  Amaziya,  ndi- 
po  anamtumira  mneneri  amene  anati, 
Mwafuniranji  milungu  ya  anthu 
imene  siinalanditsa  anthu  awo  m’dza- 
r ja  lanu  ? 16  Ndipo  kunali,  pakula- 

nkhula  naye  mfumu,  inanena  naye, 
Takuika  kodi  ukhale  wopangira 
mfumu  ? leka,  angakukanthe.  Pa- 
menepo  mneneri’yo  analeka,  nati, 
Ndidziwa  kuti  Mulungu  watsimikiza 
mtima  kukuonongani,  popeza  mwa- 
chita  ichi  ndi  kusamvera  kupangira 
kwanga. 

17  Pamenepo  Amaziya  mfumu  ya 
Yuda  anafunsana  ndi  ompangira, 


natumiza  kwa  Yoasi  mwana  wa 
Yehoahazi  mwana  wa  Yehu  mfumu 
ya  Israyeli,  ndi  kuti,  Idzani,  tionane 
maso.  18  Ndi  Yoasi  mfumu  ya  Isra- 
yeli  anatumiza  kwa  Amaziya  mfumu 
ya  Yuda,  ndi  kuti,  Mtungwi  wa  ku 
Lebano  unatumiza  kwa  mkungudza 
wa  ku  Lebano,  ndi  kuti,  Mpatse  mwana 
wanga  wamwamuna  mwana  wako 
wamkazi  akhale  mkazi  wache  ; koma 
nyama  ya  ku  thengo  ya  ku  Lebano 
inapita’po,  nipondereza  mtungwi. 
19  Mukuti,  taonani,  ndakantha 
aEdomu,  nukwezeka  mtima  wanu 
kudzikuza  ; khalani  kwanu  tsopano, 
mungadziutsire  tsoka,  mungagwe,  inu, 
ndi  Yuda  pamodzi  ndi  inu.  20  Koma 
wosamvera  Amaziya,  pakuti  ncha 
Mulungu  ichi  kuti  awapereke  m’dza- 
nja  la  adani  awo  ; popeza  anafuna 
milungu  ya  Edomu.  21  Motero  ana- 
kwera  Yoasi  mfumu  ya  Israyeli,  ndipo 
iye  ndi  Amaziya  mfumu  ya  Yuda 
anapenyana  maso  ku  Betisemesi,  ndi- 
v/o  wa  Yuda.  22  Nakanthidwa  Yuda 
pa  maso  pa  Israyeli,  nathawa  yense 
ku  hema  kwache.  23  Ndipo  Yoasi 
mfumu  ya  Israyeli  anagwira  Amaziya 
mfumu  ya  Yuda,  mwana  wa  Yoasi 
mwana  wa  Yehoahazi,  ku  Betisemesi, 
nabwera  naye  ku  Yerusalemu,  naga- 
mula  linga  la  Yerusalemu  kuyambira 
chipata  cha  Efraimu  kufikira  chipata 
cha  ku  ngondya,  mikono  mazana  anai. 
24  Natenga  golidi  ndi  siliva  zonse,  ndi 
zipangizo  zonse  zopezeka  m’nyumba 
ya  Mulungu  kwa  Obedi  Edomu,  ndi 
chuma  cha  nyumba  ya  mfumu,  a chi- 
kole  omwe ; nabwerera  kumka  ku 
Samariya. 

25  Ndipo  Amaziya  mwana  wa  Yoasi 
mfumu  ya  Yuda  anakhala  ndi  moyo, 
atamwalira  Yoasi  mwana  wa  Yehoahazi 
mfumu  ya  Israyeli,  zaka  khumi  ndi 
zisanu.  26  Machitidwe  ena  tsono  a 
Amaziya,  oyamba  ndi  otsiriza,  taonani, 
salembedwa  kodi  m’buku  la  mafumu 
a Yuda  ndi  Israyeli  ? 27  Ndipo  chipa- 

mbukire  Amaziya  kusatsata  Yehova, 
anamchitira  chiwembu  m’Yerusalemu, 
nathawira  ku  Lakisi  iyeyu  ; koma 
anatuma  omtsatira  ku  Lakisi,  namu- 
pha  komweko.  28  Namnyamula  pa 
akavalo,  namuika  pamodzi  ndi  makolo 
ache  m’mudzi  wa  Yuda. 

O Ci  Ndipo  anthu  onse  aYuda  ana- 
tenga  Uziya,  ndiye  wa  zaka 
khumi  mphambu'zisanu  ndi  chimodzi, 
namlonga  ufumu  m’malc  mwa  atate 

wache  Amaziya.  2 Iye  anamanga 
Eloti,  naubweza  kwa  Yuda,  mfumu 
itagona  ndi  makolo  ache.  3 Uziya 
anali  wa  zaka  khumi  mphambu 
zisanu  ndi  chimodzi  polowa  ufumu 
wache,  nakhala  mfumu  m’Yerusa- 
lemu  zaka  makumi  asanu  mphambu 
ziwiri  ; ndi  dzina  la  mache  ndiye 
Yekoliya  wa  ku  Yerusalemu.  4 Na- 
chita  iye  zoongoka  pa  maso  pa  Yehova, 
monga  mwa  zonse  adazichita  atate 
wache  Amaziya.  5 Ndipo  iye  anali 
munthu  wakufuna  Mulungu  masiku 
a Zekariya,  ndiye  wozindikira  maso- 
mphenya  a Mulungu  ; ndipo  masiku 
akufunira  Yehova  iye,  Mulungu  ana- 
mlemereza ; 6 popeza  anaturuka, 

nayambana  ndi  aFilisti,  nagamula 
linga  la  Gati,  ndi  linga  la  Yabine,  ndi 
linga  la  Asidodi  ; namanga  midzi 
m’dziko  la  Asidodi,  ndi  mwa  aFilisti. 
7 Ndipo  Mulungu  anamthandiza  poya- 
mbana  ndi  aFilisti,  ndi  aArabu  okhala 
m’Guribaala,  ndi  aMeuni.  8 Ndipo 
aAmoni  anampatsa  Uziya  mitulo  ; 
ndi  dzina  lache  linabuka  mpaka  polo- 
wera  ku  Aigupto  ; pakuti  analimbika 
chilimbikire.  9 Uziya  anamanganso 
nsanja  m’Yerusalemu  pa  chipata  cha 
ku  ngondya,  ndi  pa  chipata  cha  ku 
chigwa,  ndi  popindika  linga  ; nazili- 
mbikitsa.  10  Namanga  nsanja  m’chi- 
pululu,  nakumba  zitsime  zambiri  ; 
popeza  anali  nazo  zoweta  zambiri  ; 
ku  madambo,  ndi  ku  zidikha  ; na- 
khala  nawo  olima  minda,  ndi  osunga 
mpesa  ku  mapiri  ndi  ku  nthaka  yo- 
patsa  bwino  ; pakuti  ndiye  mlimi. 
11  Uziya  anali  nalonso  khamu  la 
anthu  a nkhondo,  oturuka  ku  nkhondo 
magulu  magulu  ; nawawerenga  monga 
mwa  mawerengedwe  awo  ndi  dzanja 
la  mlembi  Yeyeli,  ndi  kapitao  Maseya, 
monga  anawauza  Hananiya  kazembe 
wina  wa  mfumu.  12  Chiwerengo 
chonse  cha  akuru  a nyumba  za  ma- 
kolo,  ndiwo  ngwazi  za  mphamvu,  ndi- 
cho  zikwi  ziwiri  mphambu  mazana 
asanu  ndi  limodzi.  13  Ndipo  m’dza- 
nja  mwawo  munali  khamu  la  nkhondo 
zikwi  mazana  atatu  mphambu  zikwi 
zisanu  ndi  ziwiri  kudza  mazana  asanu 
ochita  nkhondo  ndi  mphamvu  yai- 
kuru,  kuthandiza  mfumu  alimbane 
ndi  adani.  14  Ndipo  Uziya  anawa- 
konzeratu  ankhondo  onse  zikopa,  ndi 
mikondo,  ndi  zisoti  za  chitsulo,  ndi 
maraya  a chitsulo,  ndi  mauta,  ndi 
miyala  yoponyera.  1 5 Napanga  m’ Ye- 


rusalemu  makina,  opangidwa  ndi  eni 
luso,  akhale  pa  nsanja  ndi  ku  ngondya, 
aponye  nawo  mibvi  ndi  miyala  yai- 
kuru.  Ndi  dzina  lache  linamveka 
kutali  ; pakuti  anathandizidwa  moda- 
bwiza,  mpaka  analimbikatu. 

16  Koma  atakhala  wamphamvu, 
mtima  wache  unakwezeka  momuo- 
nonga,  nalakwira  Yehova  Mulungu 
wache  ; popeza  analowa  m’kachisi 
wa  Yehova  kufukiza  pa  guwa  la 
nsembe  la  chofukiza.  17  Ndipo  Aza- 
riya  wansembe  analowa  pambuyo 
pache,  ndi  pamodzi  naye  ansembe  a 
Yehova  makumi  asanu  ndi  atatu, 
ndiwo  olimba  mtima  ; 18  natsutsana 
ndi  mfumu  u uya,  nati  kwa  iye,  Siku- 
yenera  inu,  Uziya,  kufukizira  Yehova, 
koma  ansembe  ana  a Aroni  opatuli- 
dwira  kufukiza ; turukani  m’malo 
opatulika ; pakuti  mwalakwa ; Ye- 
hova  Mulungu  sakulemekezani’po. 
19  Koma  Uziya  anapsa  mtima,  mbale 
ya  zofukiza  iri  m’dzanja  lache  kufu- 
kiza  nayo  ; ndipo  pakupsa  mtima 
nawo  ansembe,  khate  linabuka  pa 
mphumi  pache,  pa  maso  pa  ansembe 
m’nyumba  ya  Yehova,  pa  mbali  pa 
guwa  lofukiza’po.  20  Ndipo  Azariya 
wansembe  wamkuiu,  ndi  ansembe 
onse,  anampenya,  ndi  kuona  kuti  anali 
wakhate  pa  mphumi  pache,  namka- 
nkhiza  msanga  ku  bwalo  ; nafulumi- 
ranso  yekha  kuturuka’ko,  pakuti  Ye- 
hova  adamkantha.  21  Ndipo  mfumu 
Uziya  anali  wakhate  mpaka  tsiku  la 
imfa  yache,  nakhala  m’nyumba  ya 
padera,  popeza  ndiye  wakhate  ; pa- 
kuti  anadulidwa  ku  nyumba  ya  Ye- 
hova ; ndi  Yotamu  mwana  wache 
anayang’anira  nyumba  ya  mfumu,  na- 
weruza  anthu  a m’dziko.  22  Machi- 
tidwe  ena  tsono  a Uziya,  oyamba  ndi 
otsiriza,  anawalemba  Yesaya  mneneri 
mwana  wa  Amosi.  Ndipo  Uziya  ana- 
gona  ndi  makolo  ache,  namuika  ndi 
makolo  ache  ku  manda  kwa  mafumu  ; 
pakuti  anati,  Ndiye  wakhate ; ndi 
Yotamu  mwana  wache  anakhala  mfu- 
mu  m’malo  mwache. 

C\~7  Yotamu  anali  wa  zaka  ma- 
l kumi  awiri  mphambu  zisanu 
polowa  ufumu  wache,  nakhala  mfu- 
mu  m’Yerusalemu  zaka  khumi  ndi 
zisanu  ndi  chimodzi  ; ndi  dzina  la 
mache  ndiye  Yesusa  mwana  wa  Za- 
doki.  2 Ndipo  anachita  zoongoka  pa 
maso  pa  Yehova,  monga  umo  adachi- 
tira  atate  wache  Uziya  ; pokhapo  sa- 

nalowa  m’kachisi  wa  Yehova.  Koma 
anthu  anachitabe  zobvunda.  3 Ana- 
manga  chipata  cha  ku  mtunda  cha 
nyumba  ya  Yehova,  ndi  pa  linga  la 
Ofeli  anamanga  kwakukuru.  4 Na- 
manga  midzi  m'mapiri  a Yuda,  ndi 
m’nkhalango  anamanga  nyumba  za 
nsanja,  ndi  nsanja  zomwe.  5 Ana- 
yambananso  ndi  mfumu  ya  ana  a 
Amoni,  namgonjetsa.  Ndi  ana  a 
Amoni  anamninkha  chaka  chomwechi 
matalente  a siliva  zana  limodzi,  ndi 
miyeso  ya  tirigu  zikwi  khumi,  ndi  ya 
barele  zikwi  khumi.  Ana  a Amoni 
anabwera  nazo  zomwezo  kwa  iye  cha- 
ka  chachiwiri  ndi  chachitatu  chomwe. 

6 Momwemo  Yotamu  anakula  mpha- 
mvu,  popeza  anakonza  njira  zache 
pa  maso  pa  Yehova  Mulungu  wache. 

7 Machitidwe  ena  tsono  a Yotamu, 
ndi  nkhondo  zache  zonse,  ndi  njira 
zache,  taonani,  zalembedwa  m’buku 
la  mafumu  a Israyeli  ndi  Yuda. 

8 Anali  wa  zaka  makumi  awiri 
mphambu  zisanu  polowa  ufumu  wa- 
che,  nakhala  mfumu  m’Yerusalemu 
zaka  khumi  mphambu  zisanu  ndi 
chimodzi.  9 Ndipo  Yotamu  anagona 
ndi  makolo  ache,  namuika  m’mudzi 
wa  Davide  ; ndi  Ahazi  mwana  wache 
anakhala  mfumu  m’malo  mwache. 
OO  Ahazi  anali  wa  zaka  makumi 

awiri  polowa  ufumu  wache, 
nakhala  mfumu  m’Yerusalemu  zaka 
khumi  mphambu  zisanu  ndi  chi- 
modzi ; koma  sanachita  zoongoka  pa 
maso  pa  Yehova  ngati  Davide  kholo 
lache,  2 koma  anayenda  m’njira 
za  mafumu  a Israyeli,  napangiranso 
aBaala  mafano  oyenga.  3 Nafuki- 
zanso  yekha  m’chigwa  cha  mwana 
wa  Hinomu,  napsereza  ana  ache 
m’moto,  monga  mwa  zonyansa  za 
amitundu,  amene  Yehova  anawainga 
pa  maso  pa  ana  a Israyeli.  4 Naphera 
nsembe,  nafukiza  ku  misanje',  ndi  ku 
zitunda,  ndi  pa  tsinde  pa  mtengo  uli 
wonse  wogudira.  5 Chifukwa  cha- 
che  Yehova  Mulungu  wache  anampe- 
reka  m’dzanja  la  mfumu  ya  Aramu  ; 
ndipo  anamkantha,  natenga  ndende 
unyinji  waukuru  wa  anthu  ache,  na- 
fika  nawo  ku  Damasiko.  Anapere- 
kedwanso  iye  m’dzanja  la  mfumu  ya 
Israyeli,  amene  anamkantha  maka- 
nthidwe  akuru.  6 Pakuti  Peka  mwa- 
na  wa  Remaliya  anapha  ku  Yuda 
tsiku  limodzi  zikwi  zana  lirnodzi  ndi 
makumi  awiri,  ngwazi  zonsezo  ; po- 


peza  adasiya  Yehova  Mulungu  wa 
makolo  awo.  7 Ndipo  Zikiri  munthu 
wamphamvu  wa  Efraimu  anapha 
Maseya  mwana  wa  mfumu,  ndi  Azri- 
kamu  woyang’anira  nyumba,  ndi  Eli- 
kana  wotsatana  ndi  mfumu.  8 Ndipo 
ana  a Israyeli  anatenga  ndende  ena 
a abale  awo  zikwi  mazana  awiri, 
akazi,  ana  amuna  ndi  akazi,  nalanda- 
nso  kwa  iwo  zofunkha  zambiri,  na- 
bwera  nazo  zofunkha’zo  ku  Samariya. 

9 Koma  panali  mneneri  wa  Yehova 
pomwepo,  dzina  lache  Odedi ; natu- 
ruka  iye  kukomana  nayo  nkhondo 
ikudza’yo  ku  Samariya,  nanena  nawo, 
Taonani,  popeza  Yehova  Mulungu  wa 
makolo  anu  anakwiyandi  Yuda,  anawa- 
pereka  m’dzanja  lanu,  nimunawapha 
ndi  kupsa  mtima  kofikira  kumwamba. 

10  Ndipo  tsopano  mukuti  mugonjetse 
ana  a Yuda  ndi  Yerusalemu  akhale 
akapolo  ndi  adzakazi  anu ; palibe 
nanunso  kodi  mirandu  yoparamula 
kwa  Yehova  Mulungu  wanu  ? 11  Mu- 
ndimvere  tsono,  bwezani  andende 
amene  munawatenga  ndende  a abale 
anu  ; pakuti  mkwiyo  waukali  wa 
Yehova  uli  pa  inu.  12  Pamenepo 
akuru  ena  a ana  a Efraimu,  Azariya 
mwana  wa  Yohanana,  Berekiya  mwa- 
na  wa  Mesilemoti,  ndi  Yehizikiya 
mwana  wa  Salumu,  ndi  Amasa  mwana 
wa  Hadilai,  anaukira  aja  ofuma  ku 
nkhondo,  13  nanena  nawo,  Musalowa 
nawo  andende  kuno  ; pakuti  inu 
mukuti  mutiparamulitse  kwa  Yehova, 
kuonjezera  pa  machimo  athu  ndi 
zoparamula  zathu ; pakuti  tapara- 
mula  kwakukuru,  ndipo  pali  mkwiyo 
waukali  pa  Israyeli.  14  Pamenepo 
eni  zida  anasiya  andende  ndi  zofunkha 
pa  maso  pa  akalonga  ndi  msonkhaao 
wonse.  15  Nanyamuka  amuna  ochu- 
lidwa  maina,  natenga  andende,  na- 
bveka  a usiwa  onse  mwa  iwo  ndi 
zofunkha’zo,  nawapatsa  zobvala,  ndi 
nsapato,  nawadyetsa  ndi  kuwamwetsa, 
nawadzoza,  nasenza  ofoka  awo  onse 
pa  aburu,  nafika  nawo  ku  Yeriko, 
mudzi  wa  migwalangwa,  kwa  abale 
awo  ; nabwerera  iwo  kunka  ku 
Samariya. 

16  Nthawi  yomweyi  mfumu  Ahazi 
anatumiza  kwa  mafumu  a Asuri 
amthandize.  1 7 Pakuti  aEdomu  ana- 
dzanso,  nakantha  Yuda,  natenga 
andende.  18  AFilisti  omwe  adagwa 
m’midzi  ya  ku . chidikha,  ndi  ya  ku 
mwela  kwa  Yuda,  nalanda  Betise- 

mesi,  ndi  Azaloni,  ndi  Gederoti,  'ndi 
Soko  ndi  miraga  yache,  ndi  Timna 
ndi  miraga  yache ; nakhala  iwo 
komweko.  19  Pakuti  Yehova  ana- 
chepetsa  Yuda  chifukwa  cha  Ahazi 
mfumu  ya  Israyeli  ; popeza  iye  ana- 
chita  chomasuka  pakati  pa  Yuda,  na- 
lakwira  Yehova  kwambiri.  20  Ndipo 
Tiligati  Pilineseri  mfumu  ya  Asuri 
anadza  kwa  iye,  namsautsa  osamli- 
mbikitsa.  21  Pakuti  Ahazi  anala- 
nda’ko  za  m’nyumba  ya  Yehova,  ndi 
za  m’nyumba  ya  mfumu,  ndi  ya  aka- 
longa,  nazipereka  kwa  mfumu  ya 
Asuri,  osathandizidwa  nazo.  22  Ndi- 
po  nthawi  ya  nsautso  yache  anaonjeza 
kulakwira  Yehova,  mfumu  Ahazi 
yemweyo.  23  Popeza  anaphera  nse- 
mbe  milungu  ya  Damasiko  yomka- 
ntha,  nati,  Popeza  milungu  ya  ma- 
fumu  a Aramu  iwathandiza,  ndiiphere 
nsembe,  indithandize  inenso.  Koraa 
inamkhumudwitsa  iye,  ndi  alsrayeli 
onse.  24  Ndipo  Ahazi  anasonkhani- 
tsa  zipangizo  za  m’nyumba  ya  Mu- 
lungu,  naduladula  zipangizo  za  m’nyu- 
mba  ya  Mulungu,  natseka  pa  makomo 
a nyumba  ya  Yehova,  nadzimangira 
maguwa  a nsembe  m’ngondya  ziri 
zonse  za  Yerusalemu.  25  Ndi  m’midzi 
iri  yonse  ya  Yuda  anamanga  misanje 
ya  kufukizira  milungu  yina,  nautsa 
mkwiyo  wa  Yehova  Mulungu  wa 
makolo  ache.  26  Machitidwe  ena 
tsono,  ndi  njira  zache  zonse,  zoyamba 
ndi  zotsiriza,  taonani,  zilembedwa 
m’buku  la  mafumu  a Yuda  ndi  Isra- 
yeli.  27  Ndi  Ahazi  anagona  ndi  ma- 
kolo  ache,  namuika  m’mudzi  wa 
Yerusalemu  ; pakuti  sanadza  naye 
ku  manda  a mafumu  a Israyeli  ; ndipo 
Hezekiya  mwana  wache  anakhala 
mfumu  m’malo  mwache. 

QQ  Hezekiya  analowa  ufumu  wa- 
che  ali  wa  zaka  makumi  awiri 
mphambu  zisanu,  nakhala  mfumu 
m’Yerusalemu  zaka  makumi  awiri 
mphambu  zisanu  ndi  zinai  ; ndi  dzina 
la  mache  ndiye  Abiya  mwana  wa 
Zekariya.  2 Nachita  iye  zoongoka 
pa  maso  pa  Yehova,  monga  umo 
monse  adachitira  Davide  kholo  lache. 
3 Chaka  choyamba  cha  ufumu  wache, 
mwezi  woyamba,  anatsegula  pa  ma- 
komo  a nyumba  ya  Yehova,  napako- 
nzanso.  4 Nalowetsa  ansembe  ndi 
aLevi,  nawasonkhanitsa  pa  malo  po- 
yera  ku  m’mawa,  5 nanena  nawo, 
Ndimvereni,  aLevi  inu,  dzipatuleni, 


nimupatule  nyumba  ya  Yehova  Mu- 
lungu  wa  makolo  anu,  ndi  kuchotsa 
zoipsa  m’malo  opatulika.  6 Pakuti 
analakwa  makolo  athu,  nachita  choipa 
pa  maso  pa  Yehova  Mulungu  wathu, 
namsiya,  natembenuza  nkhope  zawo 
osapenya  chokhalamo  Yehova,  na- 
mfulatira.  7 Anatsekanso  pa  khomo 
la  likole,  nazima  nyali’zo,  osafuki- 
zanso  zonunkhira  kapena  kupereka 
nsembe  zopsereza  m’malo  opatulika 
kwa  Mulungu  wa  Israyeli.  8 Motero 
mkwiyo  wa  Yehova  unali  pa  Yuda 
ndi  Yerusalemu,  nawapereka  anje- 
njemere,  nakhale  chodabwiza  ndi 
chotsonyetsa,  monga  umo  muonera 
m’maso  mwanu.  9 Pakuti  taonani, 
makolo  athu  adagwa  ndi  lupanga, 
ndi  ana  athu  amuna  ndi  akazi  ndi 
akazi  athu  ali  andende  chifukwa  cha 
ichi.  10  Tsono  mu  mtima  mwanga 
nditi  ndichite  chipangano  ndi  Yehova 
Mulungu  wa  Israyeli,  kuti  mkwiyo 
wache  waukali  utembenuke  kuticho- 
kera.  11  Ana  anga,  musazengereza 
tsopano  ; popeza  Yehova  anakusa- 
nkhani  inu  muime  pa  maso  pache, 
kumtumikira  lye,  ndi  kuti  mukhale 
atumiki  ache  ndi  kufukiza  zonunkhira. 

12  Pamenepo  ananyamuka  aLevi, 
Mahati  mwana  wa  Amasai,  ndi  Yoeli 
mwana  wa  Azariya,  a ana  a aKohati  ; 
ndi  a ana  a Merari,  Kisi  mwana  wa 
Abidi,  ndi  Azariya  mwana  wa  Yeha- 
leleli  ; ndi  a aGerisoni,  Yowa  mwana 
wa  Zima,  ndi  Edeni  mwana  wa  Yowa  ; 
13  ndi  a ana  a Elizafana,  Simri  ndi 
Yeueli  ; ndi  a ana  a Asafu,  Zekariya 
ndi  Mataniya  ; 14  ndi  a ana  a Hemani, 
Yehueli  ndi  Simei  ; ndi  a ana  a Ye- 
dutuni,  Semaya  ndi  Uziyeli.  15  Ndipo 
anamemeza  abale  awo,  nadzipatula, 
nalowa  monga  adawauza  mfumu  mwa 
mau  a Yehova,  kuyeretsa  nyumba  ya 
Yehova.  16  Ndipo  ansembe  analowa 
m’kati  mwache  mwa  nyumba  ya  Ye- 
hova  kuiyeretsa,  naturutsira  ku  bwalo 
la  nyumba  ya  Yehova  zoipsa  zonse 
anazipeza  m’kachisi  wa  Yehova.  Na- 
zilandira  aLevi,  kuziturutsira  kunja 
ku  mtsinje  wa  Kedroni.  17  Anaya- 
mba  tsono  kuipatula  tsiku  loyamba 
la  mwezi  woyamba,  nafikira  ku  likole 
la  Yehova  tsiku  lachisanu  ndi  chitatu 
la  mwezi,  naipatula  nyumba  ya  Ye- 
hova  m’masiku  asanu  ndi  atatu  ; 
natsiriza  tsiku  la  khumi  ndi  chisanu 
ndi  chimodzi.  18  Pamenepo  analowa 
m’kati’mo  kwa  mfumu  Hezekiya,  nati, 

Tayeretsa  nyumba  yonse  ya  Yehova, 
ndi  guwa  la  nsembe  yopsereza,  ndi 
zipangizo  zache  zonse,  ndi  gome  la 
mkate  woonekera,  ndi  zipangizo  zache 
zonse.  19  Zipangizo  zonse  zomwe 
adazitaya  mfumu  Ahazi  m’ufumu  wa- 
che  m’kulakwa  kwache  kuja,  tazi- 
konza,  ndi  kuzipatula  ; ndipo  taonani, 
ziri  ku  guwa  la  nsembe  la  Yehova. 

20  Pamenepo  mfumu  Hezekiya  ana- 
lawira  mamawa,  nasonkhanitsa  aka- 
longa  a m’mudzi,  nakwera  kumka  ku 
nyumba  ya  Yehova.  21  Ndipo  ana- 
bwera  nazo  ng’ombe  zisanu  ndi  ziwiri, 
ndi  nkhosa  za  mphongo  zisanu  ndi 
ziwiri,  ndi  ana  a nkhosa  asanu  ndi 
awiri,  ndi  atonde  asanu  ndi  awiri, 
zikhale  nsembe  ya  uchimo  ya  ufumu, 
ndi  ya  malo  opatulika,  ndi  ya  Yuda. 
Ndipo  anawauza  ansernbe  ana  a Aroni 
azipereke  pa  guwa  la  nsembe  la 
Yehova.  22  Momwemo  anapha  ng’o- 
mbe’zo,  ndi  ansembe  analandira  mwazi, 
nauwaza  pa  guwa  la  nsembe,  napha 
nkhosa  za  mphongo’zo,  nawaza  mwazi 
pa  guwa  la  nsembe  ; anaphanso  ana 
a nkhosa’wo,  nawaza  mwazi  pa  guwa 
la  nsembe.  23  Pamenepo  anayandi- 
kiza  nawo  atonde  a nsembe  ya  uchimo 
pa  maso  pa  mfumu  ndi  msonkhano  ; 
ndipo  iwo  anawasanjika  manja  awo, 
24  ndi  ansembe’wo  anawapha,  nachita 
nsembe  ya  uchimo  ndi  mwazi  wawo 
pa  guwa  la  nsembe,  kuchita  chotete- 
zera  alsrayeli  onse  ; pakuti  mfumu 
idauza  kuti  nsembe  yopsereza  ndi 
nsembe  ya  uchimo  zikhale  za  alsra- 
yeli  onse.  25  Ndipo  anaika  aLevi 
m’nyumba  ya  Yehova  ndi  nsanje,  ndi 
zisakasa,  ndi  azeze,  monga  umo  adau- 
zira  Davide,  ndi  Gadi  mlauli  wa 
mfumu,  ndi  Natani  mneneri’yo  ; pa- 
kuti  lamulo  ili  lidafuma  kwa  Yehova 
mwa  aneneri  ache.  26  ALevi  tsono 
anaimirira  ndi  zoyimbira  za  Davide, 
ndi  ansembe  anak.hala  ndi  malipenga. 
27  Nanena  Hezekiya  kuti  apereke 
nsembe  yopsereza  pa  guwa  la  nsembe. 
Ndipo  pakuyamba  nsembe  yopsereza, 
inayambanso  nyimbo  ya  Yehova  ndi 
malipenga,  pamodzi  ndi  zoyimbira  za 
Davide’yo  mfumu  ya  Israyeli.  28  Ndi 
msonkhano  wonse  unalambira,  ndi 
oyimbira  anayimba,  ndi  a malipenga 
anaomba  ; zonsezi  mpaka  adatsiriza 
nsembe  yopsereza.  29  Ndipo  atatsi- 
riza  kupereka’ku,  mfumu  ndi  onse 
opezeka  pamodzi  naye  anawerama, 
nalambira.  30  Hezekiya  mfumu  ndi 


akalonga  anauzanso  aLevi  ayimbire 
Yehova  zomlemekeza  ndi  mau  a 
Davide  ndi  a Asafu  mlauli.  Ndipo  ana- 
yimbira  zomlemekeza  mokondwera, 
nawerama  mitu  yawo,  nalambira. 
31  Pamenepo  Hezekiya  anayankha, 
nati,  Tsopano  mwadzipatulira  kwa 
Yehova,  senderani,  bwerani  nazo 
nsembe  zophera  ndi  nsembe  zoya- 
mika  ku  nyumba  ya  Yehova.  Ndi 
msonkhano  unabwera  nazo  nsembe 
zophera  ndi  nsembe  zoyamika,  ndi 
onse  a mtima  wofuna  mwini  ana- 
bwera  nazo  nsembe  zopsereza.  32  Ndi 
kuwerenga  kwache  kwa  nsembe  zo- 
psereza  unabwera  nazo  msonkha- 
no’wo  ndiko  ng’ombe  makumi  asanu 
ndi  awiri,  nkhosa  za  mphongo  zana 
limodzi,  ndi  ana  a nkhosa  mazana 
awiri  ; zonsezi  nza  nsembe  yopsereza 
ya  Yehova.  33  Ndi  zinthu  zopatulika 
zinafikira  ng’ombe  mazana  asanu  ndi 
limodzi,  ndi  nkhosa  zikwi  zitatu. 

34  Koma  ansembe  anaperewera,  osa- 
khoza  kusenda  nsembe  zonse  zopse- 
reza ; m’mwemo  abale  awo  aLevi 
anawathandiza,  mpaka  idatha  nchi- 
to’yi,  mpaka  ansembe  adadzipatula ; 
pakuti  aLevi  anaposa  ansembe  m’ku- 
ongoka  mtima  kwawo  kudzipatula. 

35  Ndiponso  zidachuruka  nsembe  zo- 
psereza,  pamodzi  ndi  mafuta  a nsembe 
za  mtendere,  ndi  nsembe  zothira  za 
nsembe  yopsereza  iri  yonse.  Momwe- 
mo  utumiki  wa  nyumba  ya  Yehova 
unalongosoka.  36  Nakondwera  Heze- 
kiya  ndi  anthu  onse  pa  ichi  Mulungu 
adakonzeratu  anthu ; pakuti  chi- 
nthu’chi  chidachitika  modzidzimutsa. 
Q*Q  Ndipo  Hezekiya  anatumiza 
Ov  kwa  Israyeli  ndi  Yuda  onse, 
nalembanso  akalata  kwa  Efraimu  ndi 
Manase,  kuti  abwere  ku  nyumba  ya 
Yehova  ku  Yerusalemu,  kuchitira 
Yehova  Mulungu  wa  Israyeli  Paskha. 
2 Pakuti  mfumu  idapangana  ndi 
akuru  ache,  ndi  msonkhano  wonse 
wa  m’Yerusalemu,  kuti  achite  Paskha 
mwezi  wachiwiri.  3 Pakuti  sana- 
khoza  kumchita  nthawi  ija,  popeza 
ansembe  odzipatulira  sanafikira,  ndi 
anthu  sadasonkhana  ku  Yerusale- 
mu.  4 Ndipo  chinthu’chi  chinayenera 
m’maso  mwa  mfumu  ndi  msonkhano 
wonse.  5 Motero  anakhazikitsa  mau 
kulalikira  mwa  Israyeli  lonse,  kuya- 
mbira  Beereseba  kufikira  ku  Dani,  kuti 
abwere  kuchitira  Yehova  Mulungu  wa 
Israyeli  Paskha  ku  Yerusalemu  ; pa- 

kuti  nthawi  yaikuru  sanachita  monga 
mudalembedwa.  6 Tsono  a mtokoma 
anamuka  ndi  akalata  ofuma  kwa 
mfumu  ndi  akuru  ache  mwa  Israyeli 
ndi  Yuda  lonse,  monga  inauza  mfu- 
mu  ndi  kuti,  Inu  ana  a Israyeli, 
bwerani  kwa  Yehova  Mulungu  wa 
Abrahamu,  Isake,  ndi  Israyeli,  kuti 
Iye  abwere  kwa  otsala  anu  opulu- 
muka  m’dzanja  la  mafumu  a Asuri. 
7 Ndipo  musamakhala  ngati  makolo 
anu  ndi  abale  anu,  amene  analakwira 
Yehova  Mulungu  wa  makolo  awo, 
motero  kuti  anawapereka  apasuke, 
monga  mupenya.  8 Musamakhala 
i ouma  khosi  monga  makolo  anu  ; 
koma  gwiranani  dzanja  ndi  Yehova, 
nimulowe  m’malo  ache  opatulika, 
amene  anapatula  kosatha,  ndi  kutu- 
mikira  Yehova  Mulungu  wanu  ; kuti 
mkwiyo  wache  waukali  utembenuke 
kwa  inu.  9 Pakuti  mukabwera  kwa 
Yehova,  abale  anu  ndi  ana  anu  adza- 
peza  chifundo  pa  maso  pa  iwo  ana- 
watenga  ndende,  nadzalowanso  m’dzi- 
ko  muno  ; pakuti  Yehova  Mulungu 
wanu  ngwa  chisomo  ndi  chifundo  ; 
sadzakuyang’anirani  ku  mbali  ngati 
mubwera  kwa  Iye.  10  Ndipo  a mto- 

!l  koma  anapitira  m’midzi  m’midzi  mwa 
dziko  la  Efraimu  ndi  Manase,  mpalfa 
Zebuloni  ; koma  anawaseka  pwe- 
pwete  nawanyodola.  11  Komatu  ena 
a Aseri  ndi  Manase  ndi  a Zebuloni 
anadzichepetsa,  nadza  ku  Yerusalemu. 
12  Ku  Yuda  komwe  kunali  dzanja  la 
Mulungu  lakuwapatsa  mtima  umodzi, 
kuchita  chowauza  mfumu  ndi  akuru 
mwa  mau  a Yehova.  13  Nasonkhana 
ku  Yerusalemu  anthu  ambiri  kuchita 
madyerero  a mkate  wopanda  chotu- 
pitsa  mwezi  wachiwiri,  msonkhano 
waukuru  ndithu.  14  Ndipo  anauka 
nachotsa  maguwa  a nsembe  okhala 
m’Yerusalemu,  nachotsa  pofukizira 
zonunkhira,  naziponya  m’mtsinje  wa 
Kedroni.  15  Pamenepo  anaphera  Pa- 
skha  tsiku  la  khumi  ndi  chinai  la 
mwezi  wachiwiri,  ndipo  ansembe  ndi 
aLevi  anachita  manyazi,  nadzipatula, 
nabwera  nazo  nsembe  zopsereza  ku 
nyumba  ya  Yehova.  16  Naima 
m’malo  mwawo  mwa  kulongosoka 
kwawo,  monga  mwa  chilamulo  cha 
Mose  munthu  wa  Mulungu’yo  ; anse- 
mbe  anawaza  mwazi,  ataulandira  ku 
dzanja  la  aLevi.  17  Pakuti  munali 
| ambiri  mu  msonkhano  sanadzipatula  ; 
potero  aLevi  anayang’anira  kupha  za 


Paskha  kwa  ali  yense  wosakhala  wo- 
yera,  kuwapatulira  Yehova.  18  Pa- 
kuti  anthu  aunyinji,  ndiwo  ambiri 
a Efraimu,  ndi  Manase,  Isakara, 
ndi  Zebuloni,  sanadziyeretsa,  koma 
anadya  Paskha  mosati  monga  mu- 
nalembedwa.  19  Korna  Hezekiya 
anawapempherera,  ndi  kuti,  Yehova 
wabwino  akhuiulukire  yense  wakuika 
mtima  wache  kufuna  Mulungu  Ye- 
hova,  Mulungu  wa  makolo  ache,  chi- 
nkana  sanayeretsedwa  monga  mwa 
mayeretsedwe  a malo  opatulika. 
20  Ndipo  Yehova  anamvera  Hezekiya, 
nawachiritsa  anthu.  21  Ndipo  ana 
a Israyeli  opezeka  m’Yerusalemu  ana- 
chita  madyerero  a mkate  wopanda 
chotupitsa  masiku  asanu  ndi  awiri 
ndi  chimwemwe  chachikuru  ; ndi 
aLevi  ndi  ansembe  analemekeza  Ye- 
hova  tsiku  ndi  tsiku  ndi  zoyimbira 
zakuliritsa  kwa  Yehova.  22  Ndipo 
Hezekiya  ananena  motonthoza  mtima 
kwa  aLevi  onse  akuzindikira  bwino 
za  utumiki  wa  Yehova.  Ndipo  ana- 
dya  pa  mkomano  masiku  asanu  ndi 
awiri,  naphera  nsembe  zoyamika,  ndi 
kulemekeza  Yehova  Mulungu  wa 
makolo  awo.  23  Ndipo  msonkhano 
wonse  unapangana  kuchita  masiku 
asanu  ndi  awiri  ena,  nachita  masiku 
asanu  ndi  awiri  ena  ndi  chimwemwe. 
24  Pakuti  Hezekiya  mfumu  ya  Yuda 
anapatsa  msonkhano  ng’ombe  chikwi 
chimodzi,  ndi  nkhosa  zikwi  zisanu 
ndi  ziwiri  ; ndi  akuru  anapatsa  mso- 
nkhano  ng’ombe  chikwi  chimodzi,  ndi 
nkhosa  zikwi  khumi  ; ndipo  ansembe 
ambiri  adadzipatula.  25  Ndi  mso- 
nkhano  wonse  wa  Yuda,  pamodzi  ndi 
ansembe  ndi  aLevi,  ndi  msonkhano 
wonse  wochokera  kwa  Israyeli,  ndi 
alendo  ochokera  ku  dziko  la  Israyeli, 
ndi  okhala  m’Yuda,  anakondwera. 

26  Momwemo  munali  chimwemwe 
chachikuru  m’Yerusalemu  ; pakuti 
kuyambira  masiku  a Solorno  mwana 
wa  Davide  mfumu  ya  Israyeli  simu- 
nachitika  chotero  m’Yerusalemu. 

27  Pamenepo  ansembe  aLevi  anauka, 
nadalitsa  anthu  ; ndi  mau  awo  ana- 
mveka,  ndi  pemphero  lawo  lidakwera 
pokhala  pache  popatulika  kumwa- 
mba. 

Q"1  Chitatha  ichi  chonse  tsono, 
O I alsrayeli  onse  opezeka’ko  ana- 
turuka  kumka  ku  midzi  ya  Yuda, 
naphwanya  zoimiritsa,  nalikha  zifa- 
nizo,  nagamula  misanje  ndi  maguwa 

a nsembe  m’Yuda  monse,  ndi  m’Benja- 
mini,  m’Efraimunso,  ndi  m’Manase, 
mpaka  adaziononga  zonse.  Pame- 
nepo  ana  onse  a Israyeli  anabwerera, 
yense  ku  dziko  lache  ndi  ku  midzi 
yawo.  2 Ndipo  Hezekiya  anaika 
zigawo  za  ansembe  ndi  aLevi,  monga 
mwa  magawidwe  awo,  yense  monga 
mwa  utumiki  wache,  ndi  ansembe  ndi 
aLevi,  achite  nsembe  zopsereza  ndi 
nsembe  zoyamika  kutumikira,  ndi 
kuyamika,  ndi  kulemekeza,  ku  zipata 
za  chigono  cha  Ambuye.  3 Naikanso 
gawo  la  mfumu  lotapa  pa  chuma 
chache  la  nsembe  zopsereza,  ndilo  la 
nsembe  zopsereza  za  m’mawa  ndi 
madzulo,  ndi  la  nsembe  zopsereza  za 
masabata,  ndi  za  pokhala  mwezi,  ndi 
za  nyengo  zoikika,  monga  mulembe- 
dwam’chilamulochaYehova.  4Ana- 
uzanso  anthu  okhala  m’Yerusalemu 
apereke  gawo  la  ansembe  ndi  aLevi, 
kuti  iwowa  alimbike  m’chilamulo  cha 
Yehova.  5 Ndipo  pobuka  mau  aja, 
ana  a Israyeli  anapereka  mochuruka, 
zobala  zoyamba  za  tirigu,  vinyo,  ndi 
mafuta,  ndi  uchi,  ndi  za  zipatso  zonse 
za  m’minda,  ndi  limodzi  la  magawo 
khumi  la  zonse  anabwera  nazo  mochu- 
ruka.  6 Ndi  ana  a Israyeli  ndi  Yuda 
okhala  m’midzi  ya  Yuda,  iwonso 
anabwera  nalo  limodzi  la  magawo 
khumi  la  ng’ombe,  ndi  nkhosa, 
ndi  limodzi  la  magawo  khumi  la 
zinthu  zopatulika,  zopatulikira  Yehova 
Mulungu  wawo ; naziunjika  miuru 
miuru.  7 Mwezi  wachitatu  anaya- 
mba  kuika  miyalo  ya  miuru’yi,  nai- 
tsiriza  mwezi  wachisanu  ndi  chiwiri. 
8 Ndipo  pamene  Hezekiya  ndi  akuru 
ache  anadza,  naona  miuru’yi,  anale- 
mekeza  Yehova,  nadalitsa  anthu  ache 
alsrayeli.  8 Pamenepo  Hezekiya  ana- 
funsana  ndi  ansembe  ndi  aLevi  za 
miuru’yi.  10  Ndipo  Azariya  wanse- 
mbe  wamkuru  wa  nyumba  ya  Zadoki 
anamyankha,  nati,  Chiyambire  anthu 
anabwera  nazo  zopereka  ku  nyumba 
ya  Yehova,  tadya  takhuta,  ndipo  zati- 
tsalira  zambiri  ; pakuti  Yehova  ana- 
dalitsa  anthu  ache  ; ndipo  suku  ku- 
churuka  kwa  chotsala.  1 1 Pamenepo 
Hezekiya  anawauza  akonze  zipinda 
m’nyumba  ya  Yehova  ; nazikonza. 
12  Ndipo  anabwera  nazo  nsembe  zo- 
kweza.  ndi  amodzi  a magawo  khumi, 
ndi  zinthu  zopatulika,  mokhulupirika  ; 
ndi  mkuru  woyang’anira  izi  ndiye 
Konaniya  mLevi,  ndi  Simei  mng’ono 


wache  ndiye  wotsatana  naye.  13  Ndi 
Yeiyeli,  ndi  Azaziya,  ndi  Nahati,  ndi 
Asaheli,  ndi  Yerimoti,  ndi  Yozabadi, 
ndi  Eliyeli,  ndi  Ismakiya,  ndi  Mahati, 
ndi  Benaya,  ndiwo  akapitao  omvera 
Konaniya  ndi  Simei  mng'ono  wache, 
oikidwa  ndi  Hezekiya  mfumu  ndi 
Azariya  mkuru  wa  ku  nyumba  ya 
Mulungu.  14  Ndipo  Kore  mwana 
wa  Irnna  mLevi,  wa  ku  chipata  cha 
ku  m’mawa,  anayang’anira  zopereka 
zaufulu  za  Mulungu,  kugawira  nse- 
mbe  zokweza  za  Yehova,  ndi  zopatu- 
likitsa.  15  Ndi  omvera  iye  ndiwo 
Edeni,  ndi  Minyamini,  ndi  Yesuwa, 
ndi  Semajra,  Amariya,  ndi  Sekaniya, 
m’midzi  ya  ansembe,  kugawira  abale 
awo  m’zigawo  zawo  mokhulupirika, 
akuru  monga  ang’ono  ; 16  pamodzi 
ndi  iwo  oyesedwa  mwa  chibadwidwe 
cha  amuna,  kuyambira  a zaka  zitatu 
ndi  mphambu,  kwa  ali  yense  amene 
adalowa  m’nyumba  ya  Yehova,  monga 
mwa  nchito  yache  pa  tsiku  lache, 
kukachita  za  utumiki  wawo  m’udikiro 
wawo  monga  mwa  zigawo  zawo  ; 
17  ndi  iwo  oyesedwa  mwa  chibadwi- 
dwe  cha  ansembe  mwa  nyumba  za 
makolo  awo,  ndi  aLevi,  kuyambira  a 
zaka  makumi  awiri  ndi  mphambu 
m’udikiro  mwawo,  monga  mwa  zi- 
gawo  zawo  ; 18  ndi  iwo  oyesedwa 

mwa  chibadwidwe  cha  ana  awo 
ang’ono  onse,  akazi  awo,  ndi  ana  awo 
amuna  ndi  akazi,  mwa  msonkhano 
wonse  ; pakuti  m’kukhulupirika  kwa- 
wo  anadzipatula  akhale  opatulika  ; 
19  panalinso  amuna  mwa  ana  a Aroni 
ansembe,  okhala  m’minda  ya  ku  busa 
kwa  midzi  yawo,  m’mudzi  uli  wonse, 
ochulidwa  maina  awo,  agawire  amuna 
onse  mwa  ansembe,  ndi  onse  mwa 
aLevi,  oyesedwa  mwa  chibadwidwe 
magawo  awo.  20  Momwemo  ana- 
chita  Hezekiya  mwa  Yuda  lonse,  na- 
chita  chokoma,  ndi  choyenera,  ndi 
chokhulupirika,  pa  maso  pa  Yehova 
Mulungu  wache.  21  Ndipo  m’nchito 
iri  yonse  anaiyamba  m’utumiki  wa 
nyumba  ya  Mulungu,  ndi  m’chila- 
mulo,  ndi  m’mauzo,  kufuna  Mulungu 
wache,  anachita  ndi  mtima  wache 
wonse,  nalemerera  nayo. 

QO  Zitatha  zinthu  izi  zokhulupi- 
rika,  anadza  Sanakeribu  mfu- 
mu  ya  Asuri,  nalowera  Yuda,  nama- 
ngira  midzi  ya  malinga  misasa,  nati 
adzigonjetsere-  iyi.  2 Ndipo  pakuona 
Hezekiya  kuti  wadza  Sanakeribu,  ndi 

kuti  nkhope  yache  inalunjikitsa  kuya- 
mbana  nkhondo  ndi  Yerusalemu, 
3 anapangana  ndi  akuru  ache,  ndi 
amphamvu  ache,  kutseka  madzi  a 
m’akasupe  okhala  kunja  kwa  mudzi  ; 
namthandiza  iwo.  4 Nasonkhana 
anthu  ambiri,  natseka  akasupe  onse, 
ndi  mtsinje  woyenda  pakati  pa  dziko, 
ndi  kuti,  Angafike  mafumu  a Asuri 
ndi  kupeza  madzi  ambiri.  5 Ndipo 
analimbika  mtima,  namangitsa  linga 
lonse  mopasuka,  nalikweza  mpalca 
pa  nsanja,  ndi  linga  lina  kunja  kwa- 
che,  nalimbitsa  Milo  m’mudzi  wa 
Davide,  napanga  zida  ndi  zikopa  zo- 
churuka.  6 Naika  akazembe  a nkho- 
ndo  alamulire  anthu,  nawasonkhani- 
tsira  kuli  iye  ku  bwalo  la  ku  chipata 
cha  mudzi,  nanena  nawo  motonthoza 
mtima  wawo,  ndi  kuti,  7 Limbani, 
mulimbike  mtima,  musaopa  kapena 
kutenga  nkhawa  pa  nkhope  pa  mfumu 
ya  Asuri  ndi  aunyinji  okhala  naye  ; 
pakuti  okhala  nafe  achuruka  koposa 
okhala  naye  ; 8 pamodzi  ndi  iye  pali 
dzanja  la  thupi  la  nyama  ; koma 
pamodzi  ndi  ife  pali  Yehova  Mulungu 
wathu,  kutithandiza  ndi  kutigwirira 
nkhondo.  Ndipo  anthu  anachiriki- 
zika  ndi  mau  a Hezekiya  mfumu  ya 
Yuda. 

9 Pambuyo  pache  Sanakeribu  mfu- 
mu  ya  Asuri,  akali  ku  Lakisi  ndi 
mphamvu  yache  yonse  pamodzi  naye, 
anatuma  anyamata  kwa  Hezekiya 
mfumu  ya  Yuda,  ndi  kwa  aYuda  onse 
okhala  ku  Yerusalemu,  ndi  kuti, 
10  Atero  Sanakeribu  mfumu  ya  Asuri, 
Mutama  chiani  kuti  mukhala  m’linga 
m’Yerusalemu  ? 11  Sakukopani  He- 

zekiya,  kuti  akuperekeni  mufe  nayo 
njala  ndi  ludzu,  ndi  kuti,  Yehova 
Mulungu  wathu  adzatilanditsa  m’dza- 
nja  la  mfumu  ya  Asuri  ? 12  Sanai- 

chotsa  misanje  yache  ndi  maguwa 
ache  a nsembe  Hezekiya  yemweyo, 
nauza  Yuda  ndi  Yerusalemu,  ndi  kuti, 
Mugwadire  ku  guwa  la  nsembe  limodzi 
ndi  kufukiza  zonunkhira  pamenepo  ? 
13  Simudziwa  kodi  chomwe  ine  ndi 
makolo  anga  tachitira  anthu  onse  a 
m’maiko’mo  ? Kodi  milungu  ya  mi- 
tundu  ya  anthu  inakhoza  konse 
kulanditsa  dziko  lawo  m’dzanja  la- 
nga  ? 14  Ndi  uti  mwa  milungu 

yonse  ya  mitundu’yi  ya  anthu,  amene 
makolo  anga  anawaononga  konse, 
unakhoza  kulanditsa  anthu  ache 
m’dzanja  mwanga,  kuti  Mulungu 


wako  adzakhoza  kukulanditsa  iwe 
m’dzanja  mwanga  ? 15  Ndipo  tsono, 

asakunyengeni  Hezekiya,  ndi  kuku- 
kopani  motero,  musamkhulupirira  ; 
pakuti  palibe  mulungu  wa  mtundu 
uli  wonse  wa  anthu,  kapena  ufumu 
uli  wonse,  unakhoza  kulanditsa  anthu 
ache  m’dzanja  mwanga  ; ndipo  kodi 
Mulungu  wanu  adzakulanditsani  inu 
m’dzanja  langa  ? 16  Ndipo  anya- 

mata  ache  anaonjeza  kunena  motsu- 
tsana  ndi  Yehova  Mulungu,  ndi  mnya- 
mata  wache  Hezekiya.  17  Anale- 
mberanso  akalata  a kunyoza  Yehova 
Mulungu  wa  Israyeli,  ndi  kunena 
motsutsana  ndi  Iye,  ndi  kuti,  Monga 
milungu  ya  mitundu  ya  anthu  a 
m’maiko,  imene  siinalanditsa  anthu 
awo  m’dzanja  langa,  momwemo  Mu- 
lungu  wa  Hezekiya  sadzalanditsa  anthu 
ache  m’dzanja  mwanga.  18  Ndipo 
anapfuula  ndi  mau  akuru  m’chine- 
nedwe  cha  aYuda  kwa  anthu  a m’Ye- 
rusalemu  okhala  pa  linga,  kuwaopsa 
ndi  kuwabvuta,  kuti  alande  mudzi’wu. 

19  Nanenera  Mulungu  wa  Yerusalemu, 
monga  umo  amanenera  milungu  ya 
mitundu  ya  anthu  a pa  dziko  la  pansi, 
ndiyo  nchito  ya  manja  a anthu. 

20  Ndipo  Hezekiya  mfumu,  ndi  Yesaya 
mneneri  mwana  wa  Amozi,  anape- 
mphera  pa  ichi,  napfuulira  kumwa- 
mba.  21  Ndipo  Yehova  anatuma 
wamthenga  amene  anaononga  ngwazi 
zamphamvu  zonse,  ndi  atsogoleri,  ndi 
akazembe,  ku  chigono  cha  mfumu 
ya  Asuri.  Nabwerera  iye  ndi  nkhope 
ya  manyazi  ku  dziko  lache.  Ndipo 
atalowa  m’nyumba  ya  mulungu  wa- 
che,  iwo  oturuka  m’matumbo  mwa- 
che  anamupha  ndi  lupanga  pomwepo. 
22  Momwemo  Yehova  analanditsa 
Hezekiya  ndi  okhala  m’Yerusalemu 
m’dzanja  la  Sanakeribu  mfumu  ya 
Asuri,  ndi  m’dzanja  la  onse  ena, 
nawatsogolera  monsemo.  23  Ndipo 
ambiri  anabwera  nayo  mitulo  kwa 
Yehova  ku  Yerusalemu,  ndi  za  mtengo 
wache,  kwa  Hezekiya  mfumu  ya 
Yuda;  nakwezeka  iye  pa  maso  pa 
amitundu  onse  kuyambira  pomwepo. 

24  Masiku  omwe  aja  Hezekiya 
anadwala  pafupi  imfa  ; ndipo  ana- 
pemphera  kwa  Yehova  ; ndi  Iye 
ananena  naye,  nampatsa  chizindi- 
kilo  chodabwiza.  25  Koma  Hezekiya 
sanabwezera  monga  mwa  chokoma 
anamchitira,  pakuti  mtima  wache 
unakwezeka  ; chifukwa  chache  una- 

437 


i 


32. 26—33. 16 


2 MBIRI 


mdzera  mkwiyo  iye,  ndi  Yuda,  ndi 
Yerusalemu.  26  Koma  Hezekiya  ana- 
dzichepetsa  m’kudzikuza  kwa  mtima 
wache,  iye  ndi  okhala  m’Yerusalemu, 
momwemo  mkwiyo  wa  Yehova  suna- 
wadzera  masiku  a Hezekiya.  27  Ndi- 
po  chuma  ndi  ulemu  zinachurukira 
Hezekiya,  nadzimangira  iye  zosungi- 
ramo  siliva,  ndi  golidi,  ndi  timiyala  ta 
mtengo  wache,  ndi  zonunkhira,  ndi 
zikopa,  ndi  zipangizo  zokoma  ziri 
zonse  ; 28  ndi  nyumba  zosungiramo 
zipatso  za  tirigu,  ndi  vinyo,  ndi  ma- 
futa,  ndi  zipinda  za  nyama  iri  yonse, 
ndi  makola  a zoweta.  29  Nadzima- 
ngiranso  midzi,  nadzionera  nkhosa 
ndi  ng’ombe  zochuruka  ; pakuti  Mu- 
lungu  adampatsa  chuma  chambiri- 
mbiri.  30  Hezekiya  yemweyo  ana- 
tseka  kasupe  wa  ku  mtunda  wa  madzi 
a Gihoni,  nawapambutsa  atsikire  ku 
madzulo  kwa  mudzi  wa  Davide. 
Ndipo  Hezekiya  analemerera  nazo 
nchito  zache  zonse.  31  Koma  po- 
khala  naye  akazembe  a akalonga  a 
ku  Babulo,  amene  anatumiza  kwa 
iye  kufunsira  za  chodabwiza  chija 
chidachitika  m’dziko’mo,  Mulungu 
anamsiya,  kumuyesa,  kuti  adziwe 
zonse  za  mu  mtima  mwache.  32  Ma- 
chitidwe  ena  tsono  a Hezekiya,  ndi 
nchito  zache  zokoma,  taonani,  zile- 
mbedwa  m’masomphenya  a Yesaya 
mneneri  mwana  wa  Amozi,  ndi 
m’buku  la  mafumu  a Yuda  ndi  Isra- 
yeli.  33  Ndipo  Hezekiya  anagona 
ndi  makolo  ache,  namuika  pokwerera 
ku  manda  a ana  a Davide  ; ndi  aYuda 
onse  ndi  okhala  m’Yerusalemu  ana- 
mchitira  ulemu  pa  imfa  yache. 
Ndipo  Manase  mwana  wache  ana- 
khala  mfumu  m’malo  mwache. 
OQ  Manase  anali  wa  zaka  khumi 
OO  ndi  ziwiri  polowa  ufumu  wa- 
che,  nakhala  mfumu  m’Yerusalemu 
zaka  makumi  asanu  mphambu  zisanu. 

2 Nachita  choipa  pa  maso  pa  Yehova, 
monga  mwa  zonyansa  za  amitundu, 
amene  Yehova  anawachotsa  m’dziko 
mwawo  pa  maso  pa  ana  a Israyeli. 

3 Pakuti  anamanganso  misanje  adai- 
pasula  Hezekiya  atate  wache,  nau- 
tsira  aBaala  maguwa  a nsembe,  na- 
panga  zifanizo,  nalambira  khamu 
lonse  )a  ku  thambo,  nalitumikira. 

4 Namanga  maguwa  a nsembe  m’nyu- 
mba  ya  Yehova,  imene  Yehova  adati, 
M’Yerusalemu  mudzakhala  dzina  la- 
nga  ku  nthawi  zonse.  5 Namangi- 


ranso  khamu  lonse  la  ku  thambo 
maguwa  a nsembe  m’mabwalo  awiri 
a nyumba  ya  Yehova.  6 Anapititsa- 
nso  ana  ache  pa  moto  m’chigwa  cha 
ana  a Hinomu,  naombeza  maula, 
nasamalira  malodza,  nachita  za  nya- 
nga,  naika  obwebweta  ndi  openduza  ; 
anachita  zoipa  zambiri  pa  maso  pa 
Yehova  kuutsa  mkwiyo  wache.  7 Ndi- 
po  anaika  chifanizo  chosema  cha 
fano’lo  adachipanga  m’nyumba  ya 
Mulungu,  imene  Mulungu  adati  kwa 
Davide  ndi  Solomo  mwana  wache, 
M’nyumba  muno  ndi  m’Yerusalemu 
umene  ndausankha  m’mafuko  onse 
a Israyeli  ndidzaika  dzina  langa  ku 
nthawi  zonse  ; 8 ndipo  sindidzasu- 

nthanso  phazi  la  Israyeli  ku  dziko 
ndaliikira  makolo  anu  ; pokhapo 
asamalire  kuchita  zonse  ndawalamu- 
lira,  chilamulo  chonse,  ndi  malemba, 
ndi  maweruzo,  mwa  dzanja  la  Mose. 
9 Koma  Manase  analakwitsa  Yuda 
ndi  okhala  m’Yerusalemu,  kotero  kuti 
iwo  anachita  choipa  koposa  amitundu, 
amene  Yehova  anawaononga  pa  maso 
pa  ana  a Israyeli.  '10  Ndipo  Yehova 
analankhula  ndi  Manase  ndi  anthu 
ache,  koma  sanasamalira.  1 1 Motero 
Yehova  anawafikitsira  akazembe  a 
khamu  la  nkhondo  la  mfumu  ya 
Asuri,  namgwira  Manase  ndi  zoko- 
wera,  nammanga  matangadza,  na- 
muka  naye  ku  Babulo.  12  Ndipo 
popsinjika  iye  anapembedza  Yehova 
Mulungu  wache,  nadzichepetsa  kwa- 
mbiri  pa  maso  pa  Mulungu  wa  makolo 
ache.  13  Anampempha,  ndipo  ana- 
pembedzeka,  namvera  kupembedza 
kwache,  nambwezera  ku  Yerusalemu 
m’ufumu  wache.  Pamenepo  ana- 
dziwa  Manase  kuti  Yehova  ndiye 
Mulungu. 

14  Chitatha  ichi  tsono  iye  anau- 
mangira  mudzi  wa  Davide  linga  la 
kunja,  ku  madzulo  kwa  Gihoni, 
m’chigwa,  mpaka  polowera  pa  chi- 
pata  cha  nsomba  ; nazinga  Ofeli, 
nalikweza  kwambiri  ; anaikanso  aka- 
zembe  a nkhondo  m’midzi  yonse  ya 
malinga  ya  m’Yuda.  15  Ndipo  ana- 
chotsa  milungu  ya  chilendo,  ndi 
fano’li  m’nyumba  ya  Yehova,  ndi 
maguwa  onse  ansembe  anawamanga 
m’phiri  la  nyumba  ya  Yehova  ndi 
m’Yerusalemu,  nawataya  kunja  kwa 
mudzi.  1 6 Namanga  guwa  la  nsembe 
la  Yehova,  naphera’po  nsembe  za 
mtendere  ndi  zoyamika,  nalamulira 

Yuda  atumikire  Yehova  Mulungu  wa 
Israyeli.  17  Koma  anthu  anapherabe 
nsembe  pa  misanje  ; koma  anaziphera 
Yehova  Mulungu  wawo,  18  Machi- 
tidwe  ena  tsono  a Manase,  ndi  pe- 
mphero  lache  kwa  Mulungu  wache, 
ndi  mau  a alauli  akunena  naye 
m’dzina  la  Yehova  Mulungu  wa  Isra- 
yeli,  taonani,  zalembedwa  m’machi- 
tidwe  a mafumu  a Israyeli.  19  Pe- 
mphero  lache  lomwe,  ndi  m’mene 
Mulungu  anapembedzeka  naye,  ndi 
chimo  lache  lonse,  ndi  kulakwa  kwa- 
che,  ndi  apo  anamanga  misanje,  nai- 
mika  zifanizo  ndi  mafano  osema  asa- 
nadzichepetse,  taonani,  zalembedwa 
m’buku  la  mau  a Hozai.  20  Momwe- 
mo  Manase  anagona  ndi  makolo  ache, 
namuika  m’nyumba  mwache  mwa- 
che  ; ndi  Amoni  mwana  wache  ana- 
khala  mfumu  m’malo  mwache. 

I 21  Amoni  ndiye  wa  zaka  makumi 
awiri  mphambu  ziwiri  polowa  ufumu 
wache,  nakhala  mfumu  m’Yerusa- 
lernu  zaka  ziwiri.  22  Ndipo  anachita 
choipa  pa  maso  pa  Yehova,  monga 
umo  anachitira  Manase  atate  wache  ; 
pakuti  Amoni  anaphera  nsembe  ma- 
fano  osema  onse  amene  adawapanga 
Manase  atate  wache,  nawatumikira. 
23  Koma  sanadzichepetsa  pa  maso 
pa  Yehova,  monga  umo  anadziche- 
petsera  Manase  atate  wache  ; koma 
Amoni  amene  anachurukitsa  kupa- 
j ramula  kwache.  24  Ndipo  anyamata 
ache  anampangira  chiwembu,  na- 
I mupha  m’nyumba  yache  yache. 
25  Koma  anthu  a m’dziko  anapha 
onse  adampangira  chiwembu  mfumu 
Amoni  ; ndi  anthu  a m’dziko  ana- 
longa  Yosiya  mwana  wache  akhale 
mfumu  m’malo  mwache. 

Yosiya  ndiye  wa  zaka  zisanu 
ndi  zitatu  polowa  ufumu  wache, 
nakhala  mfumu  m’Yerusalemu  zaka 
makumi  atatu  mphambu  chimodzi. 
2 Nachita  zoongoka  pa  maso  pa 
Yehova,  nayenda  m’njira  za  Davide 
kholo  lache,  osapambuka  ku  dzanja 
lamanja  kapena  ku  lamanzere.  3 Pa- 
kuti  atakhala  mfumu  zaka  zisanu  ndi 
ziwiri  akali  mnyamata,  anayamba 
kufuna  Mulungu  wa  Davide  kholo 
j lache ; ndipo  atakhala  zaka  khumi 
ndi  chimodzi  anayamba  kuyeretsa 
Yuda  ndi  Yerusalemu,  kuzichotsa 
misanje,  ndi  zifanizo,  ndi  mafano 
osema,  ndi  mafano  oyenga.  4 Ndipo 
anthu  anagumula  maguwa  a nsembe 


a aBaala  pa  maso  pache  ; nawalikha 
mafano  a dzuwa  anakwezeka  pa- 
mwamba  pawo  ; naphwanya  zifa- 
nizo,  ndi  mafano  osema,  ndi  mafano 
oyenga  ; nazipera,  naziwaza  pa  rna- 
nda  pa  iwo  amene  adaziphera  nsembe. 
5 Napsereza  mafupa  a ansembe  pa 
maguwa  a nsembe  awo,  nayeretsa 
Yuda  ndi  Yerusalemu.  6 Nateronso 
m’midzi  ya  Manase,  ndi  Efraimu,  ndi 
Simeoni,  mpaka  Nafitali,  m’mabwinja 
mwawo  mozungulira.  7 Nagumula 
maguwa  a nsembe,  naperapera  zifanizo 
ndi  mafano  osema,  nalikha  mafano 
a dzuwa  onse  m’dziko  lonse  la 
Israyeli,  nabwerera  kumka  ku  Ye- 
rusalemu. 

8 Atakhala  mfumu  tsono  zaka 
khumi  mphambu  zisanu  ndi  ziwiri, 
atayeretsa  dziko  ndi  nyumba’yi,  ana- 
tuma  Safana  mwana  wa  Azaliya,  ndi 
Maseya  kazembe  wa  mudzi,  ndi  Yoha 
mwana  wa  Yoadazi  wolemba  mbiri, 
akonze  nyumba  ya  Yehova  Mulungu 
wache.  9 Ndipo  anadza  kwa  Hilikiya 
wansembe  wamkulu,  napereka  nda- 
rama  adabwera  nazo  ku  nyumba  ya 
Mulungu,  zimene  aLevi  osunga  pa 
khomo  adasonkhanitsa  kuzilandira 
ku  dzanja  la  Manase  ndi  Efraimu, 
ndi  kwa  otsala  onse  a Israyeli,  ndi 
kwa  Yuda  yense,  ndi  Benjamini,  ndi 
kwa  okhala  m’Yerusalemu.  lONdipo 
anazipereka  m’dzanja  la  anchito  oiki- 
dwa  ayang’anire  nyumba  ya  Yehova  ; 
ndi  iwo  anazipereka  kwa  anchito 
akuchita  m’nyumba  ya  Yehova,  ku- 
konza  ndi  kulimbitsa  nyumba’yi  ; 

11  anazipereka  kwa  amisiri  a mitengo 
ndi  omanga  nyumba,  agule  miyala 
yosema,  ndi  mitengo  ya  mitanda  ya 
m’mwamba  ndi  ya  munsi  ya  nyumba- 
’zi,  adaziononga  mafumu  a Yuda. 

12  Ndipo  amuna’wo  anachita  nchito’yi 
mokhulupirika  ; ndi  oikidwa  awaya- 
ng’anire  ndiwo  Yohati  ndi  Obadiya, 
aLevi,  a ana  a Merari  ; ndi  Zekariya 
ndi  Mesulamu,  a ana  a aKohati,  kui- 
fulumiza ; ndi  aLevi  ena  ali  yense 
wa  luso  la  zoyimbira.  13  Anaya- 
ng’aniranso  osenza  akatundu,  nafu- 
lumiza  onse  akugwira  nchito  ya 
utumiki  uli  wonse  ; ndi  mwa  aLevi 
munali  alembi,  ndi  akapitao,  ndi 
odikira.  14  Ndipo  pakuturutsa  nda- 
rama  zimene  adalowa  nazo  ku  nyu- 
mba  ya  Yehova,  Hilikiya  wansembe 
anapeza  buku  la  chilamulo  la  Yehova 
tnwa  dzanja  la  Mose.  15  Ndipo  Hi- 

likiya  anayankha  nati  kwa  Safani 
mlembi,  Ndapeza  buku  la  chilamulo 
m’nyumba  ya  Yehova.  Hilikiya  na- 
pereka  buku  kwa  Safani.  16  Ndi 
Safani  anamuka  nalo  buku  kwa 
mfumu,  nabwezeranso  mau  kwa  mfu- 
mu,  ndi  kuti,  Zonse  mudazipereka 
kwa  anyamata  anu  alikuzichita. 
17  Nakhuthula  ndarama  zinapezeka 
m’nyumba  ya  Yehova,  nazipereka 
m’manja  a akapitao  ndi  m’manja  a 
anchito.  18  Ndipo  Safani  mlembi 
anauza  mfumu,  ndi  kuti,  Hilikiya 
wansembe  anandipatsa  buku.  Na- 
werenga’mo  Safani  pa  maso  pa  mfu- 
mu.  19  Ndipo  kunali,  atamva  mfu- 
mu  mau  a chilamulo,  anang’amba 
zobvala  zache.  20  Mfumu  niuza  Hiii- 
kiya,  ndi  Ahikamu  mwana  wa  Safani, 
ndi  Abidoni  mwana  wa  Mikaya,  ndi 
Safani  mlembi,  ndi  Asaya  mnyamata 
wa  mfumu,  ndi  kuti,  21  Mukani, 
mundifunsire  kwa  Yehova,  ine  ndi 
otsala  m’Israyeli  ndi  Yuda,  za  mau 
a m’buku  lopezeka’lo  ; pakuti  ukali 
wa  Yehova  atitsanulira’wu  ndi  wau- 
kuru  ; popeza  makolo  athu  sana- 
sunga  mau  a Yehova  kuchita  monga 
mwa  zonse  zolembedwa  m’buku’mu. 
22  Namuka  Hilikiya  ndi  iwo  aja  ada- 
wauza  mfumu  kv/a  Hulida  mneneri 
wamkazi,  mkazi  wa  Salumu  mwana 
wa  Tokati,  mwana  wa  Hasira  wo- 
sunga  zobvala,  amene  anakhala  m’Ye- 
rusalemu  m’dera  lachiwiri,  nanena 
naye  mwakuti.  23  Ndipo  iye  ana- 
nena  nawo,  Atero  Yehova  Mulungu 
wa  Israyeli,  Muuze  munthu’yo  ana- 
kutumizani  kwa  ine,  24  Atero  Yehova, 
Taonani,  ndifikitsira  malo  ano  ndi 
anthu  okhala  m’mwemo  choipa,  ndi- 
cho  matemberero  onse  olembedwa 
m’buku  adaliwerenga  pa  maso  pa 
mfumu  ya  Yuda  ; 25  chifukwa  ana- 
ndisiya  Ine,  nafukizira  milungu  yina, 
kuti  autse  mkwiyo  wanga  ndi  nchito 
zonse  za  manja  awo  ; chifukwa  chache 
ukali  wanga  utsanulidwa  pa  malo 
pano  wosazimika.  26  Koma  kwa 
mfumu  yaYudaamene  anakutumizani 
kufunsira  kwa  Yehova,  muzitero  kwa 
iye,  Atero  Yehova  Mulungu  wa  Isra- 
yeli,  Kunena  za  mau  udawamva, 
27  popeza  mtima  wako  unaii  woolowa, 
ndipo  wadzichepetsa  pa  maso  pa 
Mulungu,  pakumva  mau  ache  otsu- 
tsana  nawo  malo  ano,  ndi  okhala 
m’mwemo,  ndi  kudzichepetsa  pa  maso 
panga,  ndi  kung’amba  zobvala  zako, 


ndi  kulira  pa  maso  panga  ; Inenso 
ndakumvera,  ati  Yehova.  23  Taona, 
ndidzakusonkhanitsa  ku  makolo  ako, 
nudzaikidwa  ku  manda  kwako  mu 
mtendere,  ndi  maso  ako  sadzapenya 
zoipa  zonse  ndidzafikitsira  malo  ano 
ndi  okhala  m’mwemo.  Ndipo  ana- 
mbwezera  mfumu  mau. 

29  Pamenepo  mfumu  inatumiza 
anthu,  nisonkhanitsa  akuluakulu  onse 
a Yuda  ndi  Yerusalemu.  30  Nikwera 
mfumu  ku  nyumba  ya  Yehova,  ndi 
amuna  onse  a m’Yuda,  ndi  okhala 
m’Yerusalemu,  ndi  ansembe  ndi  aLevi, 
ndi  anthu  onse  akuru  ndi  ang’ono  ; 
nawerenga  iye  m’makutu  mwawo 
mau  onse  a buku  la  chipangano  ada- 
lipeza  m’nyumba  ya  Yehova.  31  Ndi- 
po  mfumu  inaimirira  pokhala  pache, 
nichita  pangano  pa  maso  pa  Yehova, 
kuti  adzayenda  chotsata  Yehova,  ndi 
kusunga  malamulo  ac'ne,  ndi  mboni 
zache,  ndi  malemba  ache,  ndi  mtima 
wache  wonse,  ndi  moyo  wache  wonse, 
kuchita  mau  a chipangano  olembedwa 
m’buku’mu.  32  Naimiritsa’po  onse 
okhala  m’Yerusalemu  ndi  m’Benja- 
mini.  Ndipo  okhala  m’Yerusalemu 
anachita  monga  mv/a  chipangano 
cha  Mulungu,  Mulungu  wa  makolo 
awo.  33  Yosiya  nachotsa  zonyansa 
zonse  m’maiko  onse  okhala  a ana  a 
Israyeli,  natumikiritsa  onse  opezeka 
m’Israyeii,  inde  kutumikira  Yehova 
Mulungu  wawo.  Masiku  ache  onse 
iwo  sanapambuka  kusamtsata  Yehova 
Mulungu  wa  makolo  awo. 

QC  Pamenepo  Yosiya  anachitira 
YehovaPaskham’Yerusalemu, 
naphera  Paskha  tsiku  la  khumi  ndi 
chinai  la  mwezi  woyamba.  2 Ndipo 
anaika  ansembe  pa  udikiro  wawo, 
nawalimbikitsa  achite  utumiki  wa 
nyumba  ya  Yehova.  3 Nati  kwa 
aLevi  akuphunzitsa  alsrayeli  onse, 
ndiwo  opatulikira  Yehova,  Ikani  likasa 
lopatulika  m’nyumba  imene  Solomo 
mwana  wa  Davide  mfumu  ya  Isra- 
yeli  anaimanga  ; silikhalanso  katu- 
ndu  pa  mapewa  anu  ; tsopano  mu- 
tumikire  Yehova  Mulungu  wanu,  ndi 
anthu  ache  Israyeli.  4 Ndipo  mudzi- 
konzere  monga  mwa  nyumba  za 
makolo  anu,  m’zigawo  zanu,  monga 
umo  adalembera  Davide  mfumu  ya 
Israyeli,  ndi  umo  adalembera  Solomo 
mwana  wache.  5 Ndipo  muimirire 
m’malo  opatulika,  monga  mwa  ma- 
gawidwe  a nyumba  za  makolo  za 

abale  anu  ana  a anthu,  akhale  nalo 
onse  gawo  la  nyumba.  ya  makolo  ya 
aLevi.  6 Ndipo  muphere  Paskha, 
nimudzipatule  ndi  kukonzera  abale 
anu,  kuchita  monga  mwa  mau  a 
Yehova  ndi  dzanja  la  Mose.  7 Ndipo 
Yosiya  anapatsa  ana  a anthu  zov/eta, 
ana  a nkhosa  ndi  a mbuzi,  zikhale 
zonsezo  za  nsembe  za  Paskha  kwa  ali 
yense  anali  komweko  ; zinafikira 
zikwi  makumi  atatu,  ndi  ng’ombe 
zikwi  zitatu,  ndizo  zotapa  pa  chuma 
cha  mfumu.  8 Ndi  akulu  ache  ana- 
patsa  nsembe  yaufulu  kwa  anthu, 
kwa  ansembe,  ndi  kwa  aLevi.  Hilikiya 
ndi  Zekariya  ndi  Yehieli,  atsogoleri  a 
m’nyumba  ya  Mulungu,  anapatsa 
\ ansembe  zoweta  zazing’ono  zikwi 
ziwiri  mphambu  mazana  asanu  ndi 
i limodzi,  ndi  ng’ombe  mazana  atatu, 
zikhale  nsembe  za  Paskha.  9 Konani- 
yanso,  ndi  Semaya,  ndi  Netaneli,  abale 
ache,  ndi  Hasabiya,  ndi  Yeyeli,  ndi 
Yosabadi,  akuru  a aLevi,  anapatsa 
aLevi  zoweta  zazing’ono  zikwi  zisanu, 
ndi  ng’ombe  mazana  asanu,  zikhale 
I nsembe  za  Paskha.  10  Momwemo 
anakonzera  kutumikira’ku,  naima 
ansembe  pokhala  pawo,  ndi  aLevi 
j m’zigawo  zawo,  monga  umo  adawau- 
I zira  mfumu.  11  Pamenepo  anaphera 
Paskha  ; ndi  ansembe  anawaza  mwazi 
adaulandira  m’manja  mwa  aLevi 
j amene  anasenda  nsembe’zo.  12  Ndi- 
po  anachotsa’po  nsembe  zopsereza, 
kuti  azipereke  kwa  ana  a anthu  monga 
mwa  magawidwe  a nyumba  za  ma- 
kolo  ; azipereke  kwa  Yehova  monga 
mulembedwa  m’buku  la  Mose.  Na- 
tero  momwemo  ndi  ng’ombe’zo. 

13  Ndipo  anaocha  Paskha  pa  moto, 
monga  mwa  chiweruzo  ; koma  zopa- 
tulika’zo  anaziphika  m’miphika,  ndi 
m’mitsuko,  ndi  m’ziwaya ; nazipe- 
reka  msanga  kwa  ana  onse  a anthu. 

14  Ndi  pambuyo  pache  anadzikonzera 
okha  ndi  ansembe  ; popeza  ansembe, 
ana  a Aroni,  analikupereka  nsembe 

I zopsereza  ndi  mafuta  mpaka  usiku  ; 
chifukwa  chache  aLevi  anadzikonzera 
okha  ndi  ansembe  ana  a Aroni. 

15  Ndi  oyimbira,  ana  a Asafu,  anali 
pokhala  pawo,  monga  adalamulira 
Davide,  ndi  Asafu,  ndi  Hemani,  ndi 
Yedutuni  mlauli  wa  mfumu ; ndi 
olindirira  anali  pa  zipata  zonse, 
analibe  kuleka  utumiki  wawo  ; pa- 
kuti  abale  awo  aLevi  anawakonzera. 

16  Momwemo  kutumikira  konse  kwa 


Yehova  kunakonzeka  tsiku  lomwelo, 
kuchita  Paskha,  ndi  kupereka  nsembe 
zopsereza  pa  guwa  la  nsembe  la 
Yehova,  monga  analamulira  mfumu 
Yosiya.  17  Ndipo  ana  a Israyeli 
okhala’ko  anachita  Paskha  nthawi  yo- 
mweyo,  ndi  madyerero  a mkate  wo- 
panda  chotupitsa  masiku  asanu  ndi 
awiri.  18  Panalibe  Paskha  wochitika 
m’Israyeli  wonga  ameneyu,  kuya- 
mbira  masiku  a Samueli  mneneri  ; 
panalibenso  wina  wa  mafumu  a 
Israyeli  anachita  Paskha  wotere,  ngati 
ameneyu  anachita  Yosiya,  ndi  anse- 
mbe,  ndi  aLevi,  ndi  aYuda  onse,  ndi 
alsrayeli  opezeka’ko,  ndi  okhala  m’Ye- 
rusalemu.  1 9 Yosiya  atakhala  mfumu 
zaka  khumi  ndi  zisanu  ndi  ziwiri 
anachita  Paskha  amene. 

20  Chitatha  ichi  chonse,  Yosiya. 
atakonza  nyumba’yi,  Neko  mfumu 
ya  Aigupto  anakwera,  kuyambana 
ndi  Karikemisi  ku  Firate  ; ndi- 
po  Yosiya  anamturukira  kuyambana 
naye.  21  Koma  Neko  anatuma  mi- 
thenga  kwa  iye,  ndi  kuti,  Ndiri  ndi 
chiani  ndi  inu,  mfumu  ya  Yuda  ? 
sindinafika  kuyambana  ndi  inu  lero, 
koma  ndi  nyumba  imene  ndiri  nayo 
nkhondo  ; ndipo  Mulungu  anati  ndi- 
fulumire  ; lekani  kubvutana  ndi 
Mulungu  amene  ali  nane,  Iye  anga- 
kuonongeni.  22  Koma  Yosiya  sana- 
tembenuka  nkhope  yache  kumleka, 
koma  anadzizimbaitsa  kuti  ayambane 
naye,  osamvera  mau  a Neko  ocho- 
kera  m’kamwa  mwa  Mulungu  ; nadza 
kuyambana  naye  m’chigwa  cha  Me- 
gido.  23  Ndipo  oponya  anayang’a- 
nitsa  mibvi  pa  mfumu  Yosiya,  niti 
mfumu  kwa  anyamata  ache,  Ndi- 
chotseni  ndalasidwa  ndithu.  24  Pa- 
menepo  anyamata  ache  anamturutsa 
m’gareta,  namuika  m’gareta  wachi- 
wiri  anali  naye,  nabwerera  naye  ku 
Yerusalemu ; nafa  iye,  naikidwa 
m’manda  a makolo  ache.  AYuda 
onse  ndi  Yerusalemu  nalira  Yosiya. 
25  Ndipo  Yeremiya  anamlembera 
Yosiya  nyimbo  yomlira  ; ndi  oyimbira 
onse,  amuna  ndi  akazi,  amanena  za 
Yosiya  nyimbo  za  maliro  zawo  mpa- 
ka  lero  lino  ; naziika  zikhale  le- 
mba  m’Israyeli  ; taonani,  zilembedwa 
m’Nyimbo  za  Maliro.  26  Machitidwe 
ena  tsono  a Yosiya,  ndi  nchito  zache 
zokoma,  monga  mulembedwa  m’chi- 
lamulo  cha  Yehova,  27  ndi  zochita 
iye,  zoyamba  ndi  zotsiriza,  taonani, 

zilembedwa  m’buku  la  mafumu  a 
Israyeli  ndi  Yuda. 

0£5  Pamenepo  anthu  a m’dziko 
OU  anatenga  Yehoahazi  mwana 
wa  Yosiya,  namlonga  ufumu  m’Ye- 
rusalemu,  m’malo  mwa  atate  wache. 
2 Yehoahazi  anali  wa  zaka  makumi 
awiri  mphambu  zitatu  polowa  ufumu 
wache,  nakhala  mfumu  m’Yerusa- 
lemu  miyezi  itatu.  3 Ndipo  mfumu 
ya  Aigupto  anamchotsera  ufumu  wa- 
che  m’Yerusalemu,  nasonkhetsa  dziko 
matalente  zana  limodzi  a siliva,  ndi 
talente  limodzi  la  golidi.  4 Ndi  mfu- 
mu  ya  Aigupto  anamlonga  Eliyakimu 
mng’ono  wache  mfumu  ya  Yuda  ndi 
Yerusalemu,  nasintha  dzina  lache 
likhale  Yehoyakimu.  Koma  Neko 
anatenga  Yehoahazi  mkuru  wache, 
namuka  naye  ku  Aigupto. 

5 Yehoyakimu  anali  wa  zaka  ma- 
kumi  awiri  mphambu  zisanu  polowa 
ufumu  wache,  nakhala  mfumu  m’Ye- 
rusalemu  zaka  khumi  ndi  chimodzi, 
nachita  choipa  pa  maso  pa  Yehova 
Mulungu  wache.  6 Nebukadinezara 
mfumu  ya  ku  Babulo  anakwera  ku- 
yambana  naye,  nammanga  ndi  ma- 
tangadza  kumuka  naye  ku  Babulo. 
7 Nebukadinezara  anatenganso  zipa- 
ngizo  za  nyumba  ya  Yehova  kumka 
nazo  ku  Babulo,  naziika  m’kachisi 
wache  ku  Babulo.  8 Machitidwe  ena 
tsono  a Yehoyakimu,  ndi  zonyansa 
zache  anazichita,  ndi  zija  zidapeze- 
ka  zomtsutsa ; taonani,  zilembedwa 
m’buku  la  r.  'umu  a Israyeli  ndi 
Yuda ; ndi  Yehoyakini  mwana 
wache  anakhala  mfumu  m’malo 
mwache. 

9 Yehoyakini  anali  wa  zaka  zisanu 
ndi  zitatu  polowa  ufumu  wache,  na- 
khala  mfumu  m’Yerusalemu  miyezi 
itatu,  ndi  masiku  khumi ; nachita 
choipa  pa  maso  pa  Yehova.  10  Ndipo 
pofikanso  nyengo,  mfumu  Nebuka- 
dinezara  anatumiza  anthu  abwere 
naye  ku  Babulo,  pamodzi  ndi  zipa- 
ngizo  zokoma  za  nyumba  ya  Yehova  ; 
nalonga  Zedekiya  mbale  wache  mfu- 
mu  ya  Yuda  ndi  Yerusalemu. 

11  Zedekiya  anali  wa  zaka  ma- 
kumi  awiri  mphambu  chimodzi  po- 
lowa  ufumu  wache,  nakhala  mfumu 
m’Yerusalemu  zaka  khumi  ndi  chi- 
modzi,  12  nachita  choipa  pa  maso 
pa  Yehova  Mulungu  wache  ; sana- 
dzichepetsa  kwa  Yeremiya  mneneri 
wakunena  zochokera  pa  kamwa  pa 


Yehova.  13  Ndiponso  anapandukana 
naye  mfumu  Nebukadinezara,  amene 
adamlumbiritsa  pa  Mulungu  ; koma 
anaumitsa  khosi  lache,  nalimbitsa 
mtima  wache  kusatembenukira  kwa 
Yehova  Mulungu  wa  Israyeli.  14Ndi- 
ponso  ansembe  akulu  onse  ndi  anthu 
anachurukitsa  zolakwa  zawo,  monga 
mwa  zonyansa  zonse  za  amitundu, 
nadetsa  nyumba  ya  Yehova,  imene 
anapatula  m’Yerusalemu.  15  Ndipo 
Yehova  Mulungu  wa  makolo  awo 
anatumiza  kwa  iwo  ndi  dzanja  la 
mithenga  yache,  nalawirira  mamawa 
kuituma,  chifukwa  anamvera  chi- 
fundo  anthu  ache,  ndi  pokhala  pache  ; 
16  koma  ananyodola  mithenga  ya 
Mulungu,  napeputsa  mau  ache,  na- 
seka  aneneri  ache,  mpaka  ukali  wa 
Mulungu  unaukira  anthu  ache,  mpaka 
panalibe  cholanditsa.  17  Pakuti  Iye 
anawakweretsera  mfumu  ya  aKasidi, 
ndiye  anawaphera  anyamata  awo  ndi 
lupanga,  m’nyumba  ya  malo  awo 
opatulika,  osachitira  chifundo  mnya- 
mata  kapena  namwali,  mkulu  ka- 
pena  nkhalamba  ; Mulungu  anawa- 
pereka  onse  m’dzanja  lache.  18  Ndi 
zipangizo  zonse  za  nyumba  ya  Mu- 
lungu,  zazikuru  ndi  zazing’ono,  ndi 
chuma  cha  nyumba  ya  Yehova,  ndi 
chuma  cha  mfumu,  ndi  cha  akalonga 
ache,  anabwera  nazo  zonsezi  ku 
Babulo.  19  Ndipo  anatentha  nyumba 
ya  Mulungu,  nagumula  linga  la 
Yerusalemu,  natentha  nyumba  zache 
zonse  za  chifumu  ndi  moto,  naononga 
zipangizo  zache  zonse  zokoma.  20  Ndi 
iwo  amene  adapulumuka  ku  lupanga 
anamuka  nawo  ku  Babulo,  nakhala 
iwo  anyamata  ache,  ndi  a ana  ache, 
mpaka  mfumu  ya  Perisiya  idachita 
ufumu  ; 21  kuti  akwaniridwe  mau 

a Yehova  pa  kamwa  pa  Yeremiya, 
mpaka  dziko  linakondwera  nawo 
masabata  ache  ; masiku  onse  a ku- 
pasuka  kwache  linasunga  sabata, 
kukwaniritsa  zaka  makumi  asanu 
ndi  awiri. 

22  Chaka  choyamba  tsono  cha 
Koresi  mfumu  ya  Perisiya,  kuti 
akwaniridwe  mau  a Yehova  pa  ka- 
mwa  pa  Yeremiya,  Yehova  anautsa 
mzimu  wa  Koresi  mfumu  ya  Perisiya, 
kuti  abukitse  mau  m’ufumu  wache 
wonse,  nawalembenso,  ndi  kuti, 
23  Atero  Koresi  mfumu  ya  Perisiya, 
Yehova  Mulungu  wa  m’mwamba 
anandipatsa  maufumu  onse  a pa 

dziko  la  pansi,  nandilangiza  ndi- 
mmangire  nyumba  m’Yerusalemu, 
ndiwo  ku  Yuda.  Ali  yense  mwa 


inu  a anthu  ache  onse,  Yehova 
Mulungu  wache  akhale  naye,  akwe- 
re’ko. 


EZARA 


1CHAKA  choyamba  tsono  cha  Ko- 
resi  mfumu  ya  ku  Perisiya,  kuti 
akwaniridwe  mau  a Yehova  m’kamwa 
mwa  Yererniya,  Yehova  anautsa  mzi- 
mu  wa  Koresi,  kuti  abukitse  mau 
m’ufumu  wache  wonse,  nawalemba- 
nso,  ndi  kuti,  2 Atero  Koresi  mfumu 
ya  ku  Perisiya,  Yehova  Mulungu  wa 
m’mwamba  anandipatsa  maufumu 
onse  a pa  dziko  la  pansi,  nandilangiza 
ndimmangire  nyumba  m’Yerusalemu, 
ndiwo  m’Yuda.  3 Ali  yense  mwa  inu 
a anthu  ache  onse,  Mulungu  wache 
akhale  naye,  akwere  kumka  ku  Yeru- 
salemu,  ndiwo  m’Yuda,  nakaimange 
nyumba  ya  Yehova  Mulungu  wa 
Israyeli  ; Iye  ndiye  Mulungu  wokhala 
m’Yerusalemu.  4 Ndipo  ali  yense 
wotsala  pa  malo  pali  ponse  agonera’po 
iye,  anthu  a ku  malo  kwache  amtha- 
ndize  ndi  siliva,  ndi  golidi,  ndi  zoweta, 
ndi  chuma,  pamodzi  ndi  nsembe 
yaufulu  ya  kwa  nyumba  ya  Mulungu 
iri  ku  Yerusalemu.  5 Pamenepo  ana- 
nyamuka  akulu  a nyumba  za  makolo 
a Yuda  ndi  Benjamini,  ndi  ansembe, 
ndi  aLevi,  ndiwo  onse  amene  Mulungu 
adawautsira  mzimu  wawo  akwere 
kukamanga  nyumba  ya  Yehova  iri 
ku  Yerusalemu.  6 Ndipo  onse  aku- 
wazinga  ar.alimbitsa  manja  awo  ndi 
zipangizo  za  siliva,  ndi  golidi,  ndi 
chuma,  ndi  zoweta,  ndi  zinthu  za 
mtengo  wache,  pamodzi  ndi  nsembe 
zaufulu.  7 Koresi  mfumu  anaturu- 
tsaftso  zipangizo  za  nyumba  ya 
Yehova,  zimene  Nebukadinezara  ada- 
ziturutsa  m’Yerusalemu,  ndi  kuziika 
m’nyumba  ya  milungu  yache  ; 8 zo- 
mwezi  Koresi  mfumu  ya  ku  Perisiya 
anaziturutsa  ndi  dzanja  la  Miteridati 
wosunga  chuma’yo,  naziwerengera 
Sezibazara  kalonga  wa  aYuda.  9 Ku- 
werenga  kwache  ndiko  : mbizi  za 

golidi  makumi  atatu,  mbizi  za  siliva 
chikwi  chimodzi,  mipeni  makumi 
awiri  mphambu  isanu  ndi  inai  ; 
10  zikho  za  golidi  makumi  atatu, 
zikho  za  siliva  zina  mazana  anai  ndi 
khumi,  zipangizo  zina  chikwi  chimo- 


dzi.  11  Zipangizo  zonse  za  golidi 
ndi  za  siliva  ndizo  zikwi  zisanu  ndi 
mazana  anai.  Izi  zonse  Sezibazara 
anakwera  nazo,  pokwera  andende  aja 
kuchokera  ku  Babulo  kumka  ku 
Yerusalemu. 

2Ana  a dera’lo,  amene  anakwera 
kuturuka  m’ndende  mwa  ande- 
nde  aja  Nebukadinezara  mfumu  ya 
Babulo  adawatenga  ndende  kumka 
nawo  ku  Babulo,  nabwerera  kumka 
ku  Yerusalemu  ndi  Yuda,  yense  ku 
mudzi  wache,  ndi  awa : 2 ndiwo 

amene  adadza  ndi  Zerubabele,  Yesuwa, 
Nehemiya,  Seraya,  Reelaya,  Moride- 
kai,  Bilisani,  Misipara,  Bigivai,  Re- 
humu,  Baana.  Kuwerenga  kwa 
amuna  a anthu  a Israyeli  ndiko  : 
3 ana  a Parosi,  zikwi  ziwiri  ndi  zana 
limodzi  mphambu  makumi  asanu  ndi 
awiri  kudza  awiri.  4 Ana  a Sefatiya, 
mazana  atatu  mphambu  makumi 
asanu  ndi  awiri  kudza  awiri.  5 Ana 
a Ara,  mazana  asanu  ndi  awiri 
mphambu  makumi  asanu  ndi  awiri 
kudza  asanu.  6 Ana  a Pahati  Moabu, 
a ana  a Yesuwa  ndi  Yoabu,  zikwi  zi- 
wiri  mphambu  mazana  asnnu  ndi 
atatu  kudza  khumi  ndi  awiri.  7 Ana 
a Elamu,  chikwi  chimodzi  mphambu 
mazana  awiri  kudza  makumi  asanu 
ndi  anai.  8 Ana  a Zatu,  mazana 
asanu  ndi  anai  mphambu  makumi 
anai  kudza  asanu.  9 Ana  a Zakai, 
mazana  asanu  ndi  awiri  mphambu 
makumi  asanu  ndi  limodzi.  10  Ana 
a Bani,  mazana  asanu  ndi  limodzi 
mphambu  makumi  anai  kudza  awiri. 
11  Ana  a Bebai,  mazana  asanu  ndi 
limodzi  mphambu  makumi  awiri 
kudza  awiri.  12  Ana  a Asigadi,  chi- 
kwi  chimodzi  mphambu  mazana 
awiri  kudza  makumi  awiri  ndi  awiri. 
13  Ana  a Adonikamu,  mazana  asanu 
ndi  limodzi  mphambu  makumi  asanu 
ndi  limodzi  kudza  asanu  ndi  amodzi. 
14  Ana  a Bigivai,  zikwi  ziwiri  mpha- 
mbu  makumi  asanu  kudza  asanu  ndi 
mmodzi.  15  Ana  a Adini,  mazana 
anai  mphambu  makumi  asanu  kudza 

anai.  16  Ana  a Ateri,  a Hezekiya, 
makumi  asanu  ndi  anai  mphambu 
asanu  ndi  atatu.  17  Ana  a Bezai, 
mazana  atatu  mphambu  makumi 
awiri  kudza  atatu.  18  Ana  a Yora, 
zana  limodzi  mphambu  khumi  ndi 
awiri.  19  Ana  a Hasumu,  mazana 
awiri  mphambu  makumi  awiri  kudza 
atatu.  20  Ana  a Gibara,  makumi 
asanu  ndi  anai  mphambu  asanu. 

21  Ana  a Betelehemu,  zana  limodzi 
mphambu  makumi  awiri  kudza  atatu. 

22  Anthu  a ku  Netofa,  makumi  asa- 
nu  mphambu  asanu  ndi  mmodzi. 

23  Anthu  a ku  Anatoti,  zana  limodzi 
mphambu  makumi  awiri  kudza  asanu 
ndi  atatu.  24  Ana  a Azimaveti, 
makumi  anai  mphambu  awiri. 

25  Ana  a Kiriyati  Arimu,  Kefira,  ndi 
Beeroti,  mazana  asanu  ndi  awiri 
mphambu  makumi  anai  kudza  atatu. 

26  Ana  a Rama  ndi  Gaba,  mazana 
asanu  ndi  limodzi  mphambu  makumi 
awiri  kudza  mmodzi.  27  Anthu  a 
Mikimasi,  zana  limodzi  mphambu 
makumi  awiri  kudza  awiri.  28  Anthu 
a ku  Beteli  ndi  Ai,  mazana  awiri 
mphambu  makumi  awiri  kudza  atatu. 
29  Ana  a Nebo,  makumi  asanu 
mphambu  awiri.  30  Ana  a Maga- 
bisi,  zana  limodzi  mphambu  makumi 
asanu  kudza  asanu  ndi  mmodzi. 
31  Ana  a Elamu  wina,  chikwi  chi- 
modzi  mphambu  mazana  awiri  kudza 
makumi  asanu  ndi  anai.  32  Ana  a 
Harimu,  mazana  atatu  mphambu 
makumi  awiri.  33  Ana  a Lodi, 
Hadidi,  ndi  Ono,  mazana  asanu  ndi 
awiri  mphambu  makumi  awiri  kudza 
asanu.  34  Ana  a Yeriko,  mazana 
atatu  mphambu  makumi  anai  kudza 
asanu.  35  Ana  a Senai,  zikwi  zitatu 
mphambu  mazana  asanu  ndi  limodzi 
kudza  makumi  atatu.  36  Ansembe  : 
ana  a Yedaya,  a nyumba  ya  Yesuwa, 
mazana  asanu  ndi  anai  mphambu 
makumi  asanu  ndi  awiri  kudza  atatu. 

37  Ana  a Imneri,  chikwi  chimodzi 
mphambu  makumi  asanu  kudza  awiri. 

38  Ana  a Pasuru,  chikwi  chimodzi 

mphambu  mazana  awiri  kudza  maku- 
mi  anai  ndi  asanu  ndi  awiri.  39  Ana 
a Harimu,  chikwi  chimodzi  mphambu 
khumi  limodzi  kudza  asanu  ndi  awiri. 
40  ALevi  : ana  a Yesuwa,  ndi  Kadi- 
miyeli,  ndiwo  a ana  a Hodariya, 
makumi  asanu  ndi  awiri  mphambu 
anai.  41  Oyimba : ana  a Asafu, 

zana  limodzi  mphambu  makumi  awiri 


kudza  asanu  ndi  atatu.  42  Ana  a 
odikira  : ana  a Sabumu,  ana  a Ateri, 
ana  a Talimoni  ana,  a Akubu,  ana  a 
Hatita,  ana  a Sobai,  onse  pamodzi 
ndiwo  zana  limodzi  mphambu  makumi 
atatu  kudza  asanu  ndi  anai.  43  ANe- 
tini : ana  a Ziha,  ana  a Hasufa,  ana  a 
Tabaoti,  44  ana  a Kerosi,  ana  a Siaha, 
ana  a Padoni,  45  ana  a Lebano,  ana  a 
Hagaba,  ana  a Akubu,  46  ana  a 
Hagabu,  ana  a Salimai,  ana  a Hanani, 
47  ana  a Gideli,  ana  a Gahari,  ana  a 
Reaya,  48  ana  a Rezini,  ana  a Nekoda, 
ana  a Gazamu,  49  ana  a Uza,  ana  a 
Paseya,  ana  a Besai,  50  ana  a Asina, 
ana  a Mehunimu  ana  a Nefusimu, 
51  ana  a Bakabuku,  ana  a Hakufa, 
ana  a Haruri,  52  ana  a Baziluti,  ana 
a Mehida,  ana  a Harisa,  53  ana  a 
Barikosi,  ana  a Siseri,  ana  a Tama, 
54  ana  a Neziya,  ana  a Hatifa.  55  Ana 
a akapolo  a Solomo  : ana  a Sotai,  ana 
a Sofereti,  ana  a Peruda,  56  ana  a 
Yaala,  ana  a Darikoni,  ana  a Gideli, 

57  ana  a Sefatiya,  ana  a Hatili,  ana 
a Pokereti  wa  Zebaimu,  ana  a Ami. 

58  ANetini  onse,  ndi  ana  a akapolo 
a Solomo,  ndiwo  mazana  atatu 
mphambu  makumi  asanu  ndi  anai 
kudza  awiri.  59  Ndipo  okwera  ku- 
chokera  ku  Telemela,  Teleharisa, 
Kerubi,  Adana,  Imeri,  ndi  awa  koma 
sanakhoza  kuchula  nyumba  za  ma- 
kolo  awo  ndi  mbumba  zawo  ngati 
ali  alsrayeli : 60  ana  a Delaya,  ana 
a Tobiya,  ana  a Nekoda,  mazana 
asanu  ndi  limodzi  mphambu  makumi 
asanu  kudza  awiri.  61  Ndi  ana  a 
ansembe  : ana  a Habaya,  ana  a Kozi, 
ana  a Barizilai,  amene  anadzitengera 
mkazi  wa  ana  akazi  a Barizilai 
mGileadi,  nachedwa  dzina  lawo. 
62  Awa  anafunafuna  maina  awo 
m’buku  la  iwo  owerengedwa  mwa 
chibadwidwe  chawo,  koma  osawapeza ; 
potero  anachotsedwa  ku  nchito  ya 
nsembe  monga  odetsedwa.  63  Ndipo 
kazembe  anawauza  kuti  asadye’ko 
zopatulikitsa,  mpaka  adzabuka  wa- 
nsembe  wokhala  ndi  Urimu  ndi 
Tumimu.  64  Msonkhano  wonse 
pamodzi  ndiwo  wa  zikwi  makumi 
anai  ndi  awiri  mphambu  mazana 
atatu  kudza  makumi  asanu  ndi  li- 
modzi,  65  osawerenga  akapolo  awo 
amuna  ndi  akazi,  ndiwo  zikwi  zisanu 
ndi  ziwiri  mphambu  mazana  atatu 
ndi  makumi  -atatu  kudza  asanu  ndi 
awiri ; ndipo  anakhala  nawo  amuna 

ndi  akazi  oyimbira  mazana  awiri. 
66  Akavalo  awo  ndiwo  mazana  asanu 
ndi  awiri  mphambu  makumi  atatu 
kudza  asanu  ndi  mmodzi  ; nyuru 
zawo  mazana  awiri  mphambu  makumi 
anai  kudza  zisanu  ; 67  agamira  awo 
mazana  anai  mphambu  makumi  atatu 
kudza  asanu  ; aburu  zikwi  zisanu  ndi 
■chimodzi  mphambu  mazana  asanu 
ndi  awiri  kudza  makumi  awiri. 
68  Ndipo  akulu  ena  a nyumba  za 
makolo,  pofika  ku  nyumba  ya  Yehova 
iri  ku  Yerusalemu,  anapereka  chaufulu 
kwa  nyumba  ya  Mulungu  cha  kui- 
imika  pa  kuzika  pache.  69  Monga 
momwe  anakhoza  anapereka  ku  chu- 
ma  cha  nchito’yi  madariki  a golidi 
zikwi  zisanu  ndi  chimodzi,  miyeso  ya 
siliva  atkwi  zisanu,  ndi  maraya  a 
ansembe  zana  limodzi.  70  Ndipo 
ansembe,  ndi  aLevi,  ndi  anthu  ena, 
ndi  oyimbira,  ndi  odikira,  ndi  aNetini, 
anakhala  m’midzi  mwawo,  ndi 
alsrayeli  orise  m’midzi  mwawo. 

3Utakhala  tsono  mwezi  wachisa- 
nu  ndi  chiwiri,  ana  alsrayeli  ali 
m’midzi’mo,  anthu’wo  anasonkhana 
ngati  munthu  mmodzi  ku  Yerusalemu. 
2 Nanyamuka  Yesuwa  mwana  wa 
Yozadaki,  ndi  abale  ache  ansembe, 
ndi  Zerubabele  mwana  wa  Sealitiyeli, 
ndi  abale  ache,  namanga  guwa  la 
nsembe  la  Mulungu  wa  Israyeli,  ku- 
pereka’po  nsembe  zopsereza,  monga 
mulembedwa  m’chilamulo  cha  Mose 
munthu  wa  Mulungu.  3 Ndipo  ana- 
khazika  guwa  la  nsembe  pa  tsinde 
pache,  chifukwa  cha  kuopa  iwo  anthu 
a m’maiko’mo  ; nakwezera  Yehova 
nsembe  zopsereza  pamenepo,  nsembe 
zopsereza  za  m’mawa  ndi  za  madzulo. 
4 Nachita  madyerero  a misasa  monga 
kwalembedwa,  napereka  nsembe  yo- 
psereza  tsiku  ndi  tsiku  mawerengedwe 
ache,  monga  mwa  larnulo  lache  la 
tsiku  lache  pa  tsiku  lache  ; 5 atatero 
anaperekanso  nsembe  yopsereza  yosa- 
lekeza,  ndi  za  pokhala  rnwezi,  ndi  za 
nyengo  zoikika  zonse  za  Yehova  zopa- 
tulika,  ndi  za  munthu  yense  wopereka 
nsembe  yaufulu  kwa  Yehova  mwau- 
fulu.  6 Chiyambire  tsiku  loyamba  la 
mwezi  wachisanu  ndi  chiwiri  anape- 
reka  nsembe  zopsereza  kwa  Yehova  ; 
koma  sanamange  maziko  a kachisi  wa 
Yehova.  7 Anaperekanso  ndarama 
kwa  amisiri  a miyala,  ndi  a mitengo  ; 
ndi  chakudya,  ndi  chakumwa,  ndi 
mafuta,  kwa  a ku  Sidoni,  ndi  a ku 


Turo,  kuti  atenge  mikungudza  ku 
Lebano,  kufika  nayo  ku  nyanja  ku 
Yopa,  monga  adawalola  Koresi  mfu- 
mu  ya  Babulo. 

8 Chaka  chachiwiri  tsono  cha 
kufika  iwo  ku  nyumba  ya  Mulungu 
ku  Yerusalemu,  mwezi  wachiwiri, 
Zerubabele  mwana  wa  Sealitiyeli,  ndi 
Yesuwa  mwana  wa  Yozadaki,  ndi 
abale  awo  otsala,  ansembe  ndi  aLevi, 
ndi  onse  ochokera  ku  ndende  kudza 
ku  Yerusalemu,  anayamba,  naika 
aLevi  a zaka  makumi  awiri  ndi 
mphambu,  ayang’anire  nchito  ya 
nyumba  ya  Yehova.  9 Pamenepo 
anaimirira  pamodzi  Yesuwa  ndi  ana 
ache  ndi  abale  ache,  Kadimiyeli  ndi 
ana  ache,  ana  a Yuda,  kuyang’anira 
ogwira  nchito  m’nyumba  ya  Yehova, 
ana  a Henadadi  ndi  ana  awo  ndi 
abale  awo  aLevi.  10  Ndipo  poinanga 
maziko  a kachisi  wa  Yehova,  amisi- 
ri’wo  anaimiritsa  ansembe  obvala  zo- 
bvala  zawo  ndi  mphalasa,  ndi  aLevi 
ana  a Asafu  ndi  nsanje,  kuti  aleme- 
keze  Yehova,  monga  umo  anaikiratu 
Davide  mfumu  ya  Israyeli.  11  Nuipo 
anathirirana  mang’ombe,  kulemekeza 
ndi  kuyamika  Yehova,  ndi  kuti, 
Pakuti  ndiye  wabwino,  pakuti  chifu- 
ndo  chache  nchosalekeza  pa  Israyeli. 
Napfuula  anthu  onse  ndi  chipfuu 
chachikuru,  pomlemekeza  Yehova ; 
popeza  adamanga  maziko  a nyumba 
ya  Yehova.  12  Koma  ansembe  ambi- 
ri,  ndi  aLevi,  ndi  akuru  a nyumba  za 
makolo,  okalamba  amene  adaona 
nyumba  yoyamba  ija,  pomanga  maziko 
a nyumba  iyi  pa  maso  pawo,  analira 
ndi  mau  akuru  ; koma  ambiri  ana- 
pfuulitsa  mokondwera.  13  Potero 
anthu  sanazindikira  phokoso  la  ku- 
pfuula  mokondwera  kulisiyanitsa  ndi 
phokoso  la  kulira  kwa  anthu  ; pa- 
kuti  anthu  anapfuulitsa  kwakukuru, 
ndi  phokoso  lache  lidamveka  kutari. 

4Atamva  tsono  adani  a Yuda 
ndi  Benjamini  kuti  ana  aja 
a ndende  analikumangira  Yehova 
Mulungu  wa  Israyeli  kachisi,  2 ana- 
yandikira  kwa  Zerubabele,  ndi  kwa 
akulu  a nyumba  za  makolo,  nanena 
nawo,  Timange  pamodzi  nanu  ; pa- 
kuti  timfuna  Mulungu  wanu  monga 
inu,  ndipo  timarnphera  nsembe  chi- 
yambire  masiku  a Ezaradoni  mfumu 
ya  Asuri,  amene  anatikweretaa  kuno. 
3 Koma  Zerubabele,  ndi  Yesuwa,  ndi 
akuru  otsala  a nyumba  za  m.akolo  a 

Israyeli,  anati  kwa  iwo,  Sikuyenera  ndi 
inu  ndi  ife  kumangira  Mulungu  wathu 
nyumba,  koma  if  e tokha  pamodzi  tidza- 
mangira  Yehova  Mulungu  wa  Israyeli, 
monga  mfumu  Koresi  mfumu  ya 
Perisiya  watilamulira.  4 Pamenepo 
anthu  a m’dziko  anafoketsa  manja  a 
anthu  aYuda,  nawabvuta  pomanga, 
5 nalembera  opangira  atsutsane 
nawo,  nafafanize  uphungu  wawo, 
masiku  onse  a Koresi  mfumu  ya 
Perisiya,  mpaka  ufumu  wa  Dariyo 
mfumu  ya.  Perisiya.  6 Ndipo  pokha- 
la  mfumu  Ahaswero,  poyambira  ufu- 
mu  wache,  analembera  chowaneneza 
okhala  m’Yuda  ndi  m’Yerusalemu. 

7 Ndipo  masiku  a Aritasasta  Bisi- 
lamu,  Mitiredati,  Tabeeli,  ndi  anzawo 
otsala,  analembera  kwa  Aritasasta 
mfumu  ya  Perisiya  ; ndi  chilembedwe 
chache  cha  kalata’yo  anamlemba 
m’chiAramu,  namsanduliza  m’chi- 
Aramu.  8 Rehumu  chiwinda  cha 
malamulo,  ndi  Simsai  mlembi,  ana- 
lemba  kalata  kwa  mfumu  Aritasasta, 
wakutsutsana  naye  Yerusalemu  mo- 
tere  : 9 nalembera  Rehumu  chiwinda 
cha  malamulo,  ndi  Simsai  mlembi, 
ndi  anzache  otsala ; aDinai,  ndi 
aFarisatikai,  aTaripilai,  aFarisai,  aRe- 
kavai,  aBabulo,  aSusanekai,  aDehai, 
aElimai,  10  ndi  amitundu  otsala,  ame- 
ne  Osinapera  wamkuru  ndi  womveka 
adawatenga  mikoli,  nawakhalitsa 
m’mudzi  wa  Samariya,  ndi  m’dziko 
lotsala  tsidya  lino  la  mtsinje  wa 
Firate,  pa  nthawi  yakuti.  11  Zo- 
lembedwa  m’kalata’yo  anamtumiza 
kwa  Aritasasta  mfumu  ndizo  : Aka- 
polo  anu,  anthu  a tsidya  lino  la 
mtsinje’wo,  ndi  pa  nthawi  yakuti. 
12  Adziwe  mfumu,  kuti  aYuda  ada- 
kwera’wo  ochokera  kwanu  atifikira 
ife  ku  Yerusalemu,  ali  kumanga 
mudzi  uja  wopanduka  ndi  woipa, 
alikutsiriza  malinga  ache,  nalumiki- 
za  maziko  ache.  13  Adziwe  tsono 
mfumu,  kuti  akamanga  mudzi  uwu 
ndi  kutsiriza  malinga  ache,  sadza- 
pereka  msonkho,  kapena  thangata, 
kapena  msonkho  wa  m’nijra  ; ndipo 
potsiriza  pache  kudzasowetsa  ma- 
fumu.  14  Popeza  tsono  timadya 
mchere  wa  m’nyumba  ya  mfumu, 
sitiyenera  kungopenyerera  mpepulo 
wa  pa  mfumu ; chifukwa  chache 
tatumiza  ndi  kudziwitsa  mfumu, 
15  kuti  afunefune  m’buku  la  chiku- 
mbutso  la  makolo  anu  ; momwemo 


mudzapeza  m’buku  la  chikumbutso, 
ndi  kudziwa  kuti  mudzi  uwu  ndi 
mudzi  wopanduka,  ndi  wosowetsa 
mafumu,  ndi  maiko  ; ndi  kuti  ama- 
dziyendera  m’menemo  kuyambira  kale 
lomwe ; ndicho  chifukwa  chakuti 
anapasula  mudzi  uwu.  16  Tirikudzi- 
witsa  mfumu  kuti  ukamangidwa 
mudzi’wu,  nakatsirizidwa  malinga 
ache,  simudzakhala  nalo  gawo  tsidya 
lino  la  mtinsje’wo.  17  Mfumu  ni- 
bweza  mau  kwa  Rehumu  chiwinda 
cha  malamulo,  ndi  kwa  Simsai 
mlembi,  ndi  kwa  anzawo  otsala 
okhala  m’Samariya,  ndi  otsala  tsidya 
lino  la  mtsinje’wo,  Mtendere,  ndi 
nthawi  yakuti.  18  Kalata’yo  mwa- 
titumizira  anandiwerengera  momveka. 
19  Ndipo  ndinalamulira  anthu,  nafu- 
nafuna,  napeza  kuti  mudzi  uwu  unau- 
kira  mafumu  kuyambira  kale  lomwe, 
ndi  kuti  akachita’mo  mpanduko  ndi 
kudziyendera.  20  Panalinso  mafumu 
a mphamvu  m’Yerusalemu  amene 
anachita  ufumu  tsidya  lija  lonse  la 
mtsinje,  ndipo  anthu  anawapatsa 
msonkho,  thangata,  ndi  msonkho  wa 
m’njira.  21  Mulamulire  tsono  kuti 
anthu  awa  aleke,  ndi  kuti  asamange 
mudzi  uwu,  mpaka  ndidzalamulira 
ndine.  22  Chenjerani  mungadodo- 
me’po,  chidzakuliranji  chisauko  cha 
kusowetsa  mafumu  ? 23  Pamenepo 

atawerenga  malemba  a kalata  wa 
mfumu  kwa  Rehumu,  ndi  Simsai 
mlembi,  ndi  anzawo,  anafulumira 
kupita  ku  Yerusalemu  kwa  aYuda, 
nawaletsa  ndi  dzanja  la  mphamvu. 
24  Momwemo  inalekeka  nchito  ya 
nyumba  ya  Mulungu  yokhala  ku 
Yerusalemu  ; nilekeka  mpaka  chaka 
chachiwiri  cha  ufumu  wa  Dariyo 
mfumu  ya  Perisiya. 

5Ndipo  aneneri,  Hagai  mneneri’yo, 
ndi  Zekariya  mwana  wa  Ido, 
ananenera  kwa  aYuda  okhala  m’Yuda 
ndi  m’Yerusalemu  ; m’dzina  la  Mu- 
lungu  wa  Israyeli  ananenera  kwa  iwo. 
2 Pamenepo  Zerubabele  mwana  wa 
Sealitiyeli,  ndi  Yesuwa  mwana  wa 
Yozadaki,  ananyamuka,  nayamba  ku- 
manga  nyumba  ya  Mulungu  iri  ku 
Yerusalemu,  anali  pamoazi  nawo 
aneneri  a Mulungu  akuwathandi- 
za.  3 Nthawi  yomweyi  anawadzera 
Tatenai  kazembe  tsidya  lino  la  mtsi- 
nje’wo,  ndi  Setara  Bozinai,  ndi  anza- 
wo,  nanena  nawo  motere,  Anakula- 
mulirani  inu  'ndani  kumanga  nyumba 

iyi,  ndi  kutsiriza  khoma  ili  ? 4 Nanena 
nawonso  motere,  Maina  awo  a anthu 
omanga  chimangidwe  ichi  ndiwo 
ayani  ? 5 Koma  diso  la  Mulungu 

wawo  linali  pa  akuru  a aYuda,  ndipo 
sanawaletsa  mpaka  mlandu  unamdze- 
ra  Dariyo,  nabweza  mau  a mlandu’wo 
m’kalata. 

6 Zolembedwa  m’kalata  amene 
Tatenai  kazembe  wa  tsidya  lino  la 
mtsinje’wo,  ndi  Setara  Bozenai,  ndi 
anzache  aFarisikai,  okhala  tsidya 
lino  la  mtsinje,  anatumiza  kwa  Dariyo 
mfumu,  7 anatumiza  kalata  kwa 
iyeyo  m’menemo  munalembedwa  mo- 
tere,  Kwa  Dariyo  mfumu,  mtendere 
wonse.  8 Adziwe  mfumu  kuti  ife 
tinamuka  ku  dziko  la  Yuda,  ku 
nyumba  ya  Mulungu  wamkuru,  yo- 
mangidwa  ndi  miyala  yaikuru,  niiki- 
dwa  mitengo  pa  makoma,  nichitika 
mofulumira  nchito’yi,  nikula  m’dzanja 
mwawo.  9 Pamenepo  tinafunsa  akulu 
aja  ndi  kutere  nawo,  Anakulamulirani 
ndani  kumanga  nyumba  iyi,  ndi 
kutsiriza  khoma  ili  ? 10  Tinawafu- 

nsanso  maina  awo,  kukudziwitsani, 
kuti  tilembere  maina  a anthu  aku- 
watsogolera.  11  Natiyankha  mau 
motere,  ndi  kuti,  Ife  ndife  akapolo 
a Mulungu  wa  kumwamba  ndi  dziko 
la  pansi,  tirikumanga  nyumba  imene 
idamangika  zapita  zaka  zambiri  ; 
inaimanga  ndi  kuitsiriza  mfumu  yai- 
kuru  ya  Israyeli.  12  Koma  makolo 
athu’wo  atautsa  mkwiyo  wa  Mulungu 
wa  kumwamba,  Iye  anawapereka 
m’dzanja  la  Nebukadinezara  mfumu 
ya  ku  Babulo  mKasidi,  amene  ana- 
ononga  nyumba  yino,  natenga  anthu 
ndende  kumka  nawo  ku  Babulo. 
13  Koma  chaka  choyamba  cha  Koresi 
mfumu  ya  Babulo,  Koresi  mfumu’yo 
analamulira  kuti  azimanga  nyumba 
iyi  ya  Mulungu.  14  Ndiponso  zipa- 
ngizo  za  golidi  ndi  siliva  za  nyumba 
ya  Mulungu,  anaziturutsa  Nebukadi- 
nezara  m’kachisi  anali  ku  Yerusalemu, 
ndi  kubwera  nazo  ku  kachisi  wa  ku 
Babulo,  izizo  Koresi  mfumu  anazi- 
turutsa  m’kachisi  wa  ku  Babulo, 
nazipereka  kwa  munthu  dzina  lache 
Sezibazara,  amene  anamuika  akhale 
kazembe ; 15  nati  naye,  Tenga 

zipangizo  izi,  kaziike  m’kachisi  ali 
m’Yerusalemu,  nimangidwe  nyumba 
ya  Mulungu  pa  mbuto  pache.  1 6 Pa- 
menepo  anadza  Sezibazara  yemweyo, 
namanga  maziko  a nyumba  ya 


Mulungu  iri  m’Yerusalemu  ; ndipo 
kuyambira  pomwepo  kufikira  tsopano 
irimkumangidwa,  koma  siinatsirizike. 
17  Ndipo  tsono  chikakomera  mfumu, 
munthu  asanthule  m’nyumba  ya  chu- 
ma  cha  mfumu  iri  komwe  ku  Babulo, 
ngati  nkuterodi,  kuti  Koresi  mfumu 
analamulira  kuti  azimanga  nyumba 
iyi  ya  Mulungu  ku  Yerusalemu  ; 
ndipo  mfumu  ititumizire  mau  omko- 
mera  pa  chinthu’chi. 

6Pamenepo  analamulira  Dariyo 
mfumu,  ndipo  anthu  anafu- 
nafuna  m’nyumba  ya  mabuku  mosu- 
ngira  chuma  m’Babulo.  2 Napeza 
ku  Akimeta  m’nyumba  ya  mfumu 
m’dera  la  Mediya,  mpukutu,  ndi 
m’menemo  munalembedwa  motere, 
chikhale  chikumbutso.  3 Chaka 
choyamba  cha  Koresi  mfumu,  ana- 
lamulira  Koresi  mfumu’yo,  Kunena 
za  nyumba  ya  Mulungu  ku  Yerusa- 
lemu,  imangidwe  nyumba’yi  pa  malo 
pophera  nsembe,  namangidwe  kolimba 
maziko  ache,  msinkhu  wache  mikono 
makumi  asanu  ndi  limodzi,  kupingasa 
kwache  mikono  makumi  asanu  ndi 
limodzi ; 4 ndi  mipambo  itatu  ya 

miyala  yaikuru,  ndi  mpambo  wa 
mitengo  yatsopano  ; nalipidwe  nda- 
rama  zochokera  ku  nyumba  ya 
mfumu.  5 Ndi  zipangizo  za  golidi  ndi 
siliva  za  nyumba  ya  Mulungu,  zimene 
anaziturutsa  Nebukadinezara  m’ka- 
chisi  ali  ku  Yerusalemu,  nazitenga 
kumka  nazo  ku  Babulo,  azibwezere, 
nabwere  nazo  ku  kachisi  ali  ku 
Yerusalemu,  chiri  chonse  ku  malo 
ache  ; naziike  m’nyumba  ya  Mulungu. 
6 Tsono  iwe,  Tatinai,  kazembe  wa 
tsidya  lija  la  mtsinje’wo,  Setara 
Bozenai,  ndi  anzanu  aFarisikai,  okhala 
tsidya  lija  la  mtsinje,  muzikhala 
kutali ; 7 lekani  nchito  iyi  ya  Mulungu, 
osaibvuta  ; kazembe  wa  aYuda  ndi 
akulu  a aYuda  amange  nyumba  iyi 
ya  Mulungu  pa  mbuto  pache.  8 Ndi- 
lamuliranso  za  ichi  muzichitira  akuru 
awa  a aYuda,  kuti  amange  nyumba 
iyi  ya  Pdulungu,  ndiko  kuti  mutenge’ko 
chuma  cha  rnfumu,  ndicho  msonkho 
wa  tsidya  la  mtsinje,  nimupereke 
zolipira  kwa  anthu  awa  msanga, 
angawachedwetse.  9 Ndipo  zosowa 
zawo,  ana  a ng’ombe,  ndi  nkhosa  za 
mphongo,  ndi  ana  a nkhosa,  zikhale 
nsembe  zopsereza  za  Mulungu  wa 
kumwamba ; tirigu,  mchere,  vinyo, 
mafuta,  monga  umo  adzanena  anse- 

mbe  ali  ku  Yerusalemu,  ziperekedwe 
kwa  iwo  tsiku  ndi  tsiku,  zisasoweke  ; 
10  kuti  apereke  nsembe  zonunkhira 
bwino  kwa  Mulungu  wa  kumwamba, 
napempherere  moyo  wa  mfumu  ndi 
wa  ana  ache.  11  Ndalamuliranso 
kuti  ali  yense  adzasintha  mau  awa, 
usololedwe  mtanda  ku  nyumba  kwa- 
che,  namkweze,  nampachike  po- 
mwepo  ; niyesedwe  dzala  nyumba 
yache  chifukwa  cha  ichi  ; 12  ndipo 
Mulungu  wokhalitsa  dzina  lache  ko- 
mweko  agwetse  mafumu  onse  ndi 
mitundu  yonse  ya  anthu,  akuturutsa 
dzanja  lawo  kusintha  mau  awa, 
kuononga  nyumba  ya  Mulungu  iri 
ku  Yerusalemu.  Ine  Dariyo  ndala- 
mulira,  chichitike  msanga. 

13  Pamenepo  Tatenai  kazembe  wa 
tsidya  lino  la  mtsinje’wo,  Setara 
Bozenai,  ndi  anzawo,  popeza  mfumu 
Dariyo  adatumiza  mau,  anachita 
momwemo  chofulumira.  14  Ndipo 
akulu  a aYuda  anamanga  opanda 
chosoweka,  mwa  kunenera  kwa  mne- 
neri  Hagai,  ndi  Zekariya  mwana  wa 
Ido.  Naimanga,  naitsiriza,  monga 
mwa  lamulo  la  Mulungu  wa  Israyeli, 
ndi  monga  mwa  lamulo  la  Koresi, 
ndi  Dariyo,  ndi  Aritasasta  mfumu 
ya  Perisiya.  15  Nitsirizidwa  nyumba 
iyi  tsiku  lachitatu  la  mwezi  wa  Adara, 
ndicho  chaka  chachisanu  ndi  chimodzi 
cha  ufumu  wa  Dariyo  mfumu.  1 6 Ndi- 
po  ana  a Israyeli,  ansembe  ndi  aLevi, 
ndi  ana  otsala  a ndende,  anapereka 
nyumba  iyi  ya  Mulungu  mokondwera. 
17  Ndipo  popatulira  nyumba  iyi  ya 
Mulungu  anapereka  ng’ombe  zana 
limodzi,  nkhosa  za  mphongo  mazana 
awiri,  ana  a nkhosa  mazana  anai,  ndi 
za  nsembe  ya  zolakwa  ya  alsrayeli 
onse  atonde  khumi  ndi  awiri,  monga 
mwa  kuwerenga  kwache  kwa  mapfuko 
a Israyeli.  18  Naika  ansembe  m’ma- 
gawo  mwawo,  ndi  aLevi  m’magawidwe 
mwawo,  atumikire  Mulungu  wokhala 
ku  Yerusalemu,  monga  mulembedwa 
m’buku  la  Mose. 

19  Ndipo  ana  a ndende  anachita 
Paskha  tsiku  la  khumi  ndi  chinai  la 
mwezi  woyamba.  20  Pakuti  ansembe 
ndi  aLevi  anadziyeretsa  pamodzi, 
anayera  onsewo,  naphera  Paskha  chi- 
fukwa  cha  ana  onse  a ndende,  ndi 
abale  awo  ansembe,  ndi  iwo  okha. 
21  Ndipo  ana  a Israyeli  obwera  ku 
ndende,  ndi  yense  wakudzipatulira 
kuchokera  chonyansa  cha  amitundu, 


kutsata  iwowa,  kufuna  Yehova  Mu- 
lungu  wa  Israyeli,  anadza,  22  nasunga 
madyerero  a mkate  wopanda  chotu- 
pitsa  masiku  asanu  ndi  awiri  ndi 
chimwemwe  ; pakuti  Yehova  adawa- 
kondweretsa,  nawatembenuzira  mti- 
ma  wa  mfumu  ya  Asuri,  kulimbitsa 
manja  awo  mu  nchito  ya  nyumba  ya 
Mulungu,  Mulungu  wa  Israyeli. 

7Zitatha  izi  tsono,  pokhala  mfumu 
Aritasasta  mfumu  ya  Perisiya, 
anadza  Ezara  mwana  wa  Seraya, 
mwana  wa  Azariya,  mwana  wa  Hili- 
kiya,  2 mwana  wa  Salumu,  mwana 
wa  Zadoki,  mwana  wa  Ahitubu, 
3 mwana  wa  Amariya,  mwana  wa 
Azariya,  mwana  wa  Meraioti,  4 mwa- 
na  wa  Zerahiya,  mwana  wa  Uzi, 
mwana  wa  Buki,  5 mwana  wa 
Abisuwa,  mwana  wa  Pinehasi,  mwana 
wa  Eliazara,  mwana  wa  Aroni  wa- 
nsembe  wamkuru.  6 Ezara  amene 
anakwera  kuchokera  ku  Babulo,  ndiye 
mlembi  wa  luntha  m’chilamulo  cha 
Mose,  chimene  Yehova  Mulungu  wa 
Israyeli  adachipereka  ; ndipo  mfumu 
inampatsa  chopempha  iye  chonse, 
monga  linamkhalira  dzanja  la  Yehova 
Mulungu  wache.  7 Nakweranso  ku- 
mka  ku  Yerusalemu  ena  a ana  a 
Israyeli,  ndi  ansembe,  ndi  aLevi,  ndi 
oyimbira,  ndi  odikira,  ndi  aNetini, 
chaka  chachisanu  ndi  chiwiri  cha 
Aritasasta  mfumu.  8 Ndipo  iye  ana- 
fika  ku  Yerusalemu  mwezi  wachisanu, 
ndicho  chaka  chachisanu  ndi  chiwiri 
cha  mfumu.  9 Pakuti  tsiku  loyamba 
la  mwezi  woyamba,  ndilo  chiyambi 
cha  ulendo  wokwera  kuchokera  ku 
Babulo,  ndi  tsiku  lachimodzi  la 
mwezi  wachisanu  anafika  ku  Yerusa- 
lemu,  monga  linamkhalira  dzanja 
lokoma  la  Mulungu  wache.  10  Pa- 
kuti  Ezara  adaikiratu  mtima  wache 
kuchifuna  chilamulo  cha  Yehova, 
ndi  kuchichita,  ndi  kuphunzitsa 
m’Israyeli  malemba  ndi  maweruzo. 

11  Malemba  a kalata’yo  mfumu 
Aritasasta  anampatsa  Ezara  wansembe 
mlembi,  ndiye  mlembi  wa  mau  a 
malamulo  a Yehova,  ndi  malemba 
ache  kwa  Israyeli,  ndi  awa  : 12  Ari- 
tasasta  mfumu  ya  mafumu  kwa 
Ezaxa  wansembe,  mlembi  wa  lamul  » 
la  Mulungu  wa  kumwamba,  mtendere 
weni  weni,  ndi  pa  nthawi  yakuti. 
13  Ndilamulira  kuti  onse  a ana  a 
Israyeli,  ndi  ansembe  awo,  ndi  aLevi, 
m’ufumu  wanga,  ofuna  eni  ache 

kumuka  ku  Yerusalemu,  apite  nawe. 

14  Popeza  utumidwa  wochokera  pa 
maso  pa  mfumu  ndi  aphungu  ache 
asanu  ndi  awiri,  kufunsira  za  Yuda 
ndi  Yerusalemu  monga  mwa  lamulo 
la  Mulungu  wako  liri  m’dzanja  lako, 

15  ndi  kumuka  nazo  siliva  ndi  golidi, 
zimene  mfumu  ndi  aphungu  ache 
anapereka  mwaufulu  kwa  Mulungu 
wa  Israyeli,  mokhala  mwache  muli 
m’Yerusalemu,  16  pamodzi  ndi  siliva 
ndi  golidi  ziri  zonse  ukazipeza  m’dziko 
lonse  la  ku  Babulo,  pamodzi  ndi 
chopereka  chaufulu  cha  anthu,  ndi 
cha  ansembe,  akuperekera  mwaufulu 
nyumba  ya  Mulungu  wawo  iri  ku 
Yerusalemu  ; 17  m’mwemo  uzifulu- 
mira  kugula  ndi  ndalama  iyi  ng’ombe, 
nkhosa  za  mphongo,  ana  a nkhosa, 
pamodzi  ndi  nsembe  zawo  za  ufa,  ndi 
nsembe  zawo  zothira  ; ndi  kuzi- 
pereka  pa  guwa  la  nsembe  la  nyumba 
ya  Mulungu  wanu  yokhala  ku  Yeru- 
salemu.  18  Ndipo  chiri  chonse  chi- 
dzakomera  iwe  ndi  abale  ako  kuchita 
nazo  siliva  ndi  golidi  zotsala,  ichi 
muchite  monga  mwa  chifuniro  cha 
Mulungu  wanu.  19  Ndipo  zipangizo- 
’zo  akupatsa  za  utumiki  wa  nyumba 
ya  Mulungu  wako,  uzipereka  pa  maso 
pa  Mulungu  wa  ku  Yerusalemu. 
20  Ndi  zina  zotsala  zakusowa  nyumba 
ya  Mulungu  wako,  zikayenera  uzi- 
pereke,  uzipereke  zochokera  ku  nyu- 
mba  ya  chuma  cha  mfumu.  21  Ndipo 
ine  Aritasasta,  mfumu  ine,  ndila- 
mulira  osunga  chuma  onse  okhala 
tsidya  lija  la  mtsinje’wo,  kuti  chiri 
chonse  akupemphani  Ezara  wansembe, 
mlembi  wa  larnulo  la  Mulungu  wa 
kumwamba,  chichitike  mofulumira  ; 

22  mpaka  matalente  a siliva  zana 
limodzi,  ndi  miyeso  ya  tirigu  zana 
limodzi,  ndi  miyeso  ya  vinyo  zana 
limodzi,  ndi  miyeso  ya  mafuta  zana 
limodzi,  ndi  mchere  wosauwerenga. 

23  Chiri  chonse  Mulungu  wa  ku- 

mwamba  achilamulire  chichitikire 
mwa  changu  nyumba  ya  Muluhgu 
wa  kumwamba ; pa.kuti  padzakha- 
liranji  mkwiyo  pa  ufumu  wa  mfumu 
ndi  ana  ache  ? 24  Tikudziwitsaninso 

kuti  sikudzaloledwa  kusonkhetsa  ali 
yense  wa  ansembe,  ndi  aLevi,  oyimbira, 
odikira,  aNetini,  kapena  anchito  a 
nyumba  iyi  ya  Mulungu,  msonkho, 
thangata,  kapena  msonkho  wa  pa 
njira.  25  Ndino  iwe  Ezara  monga 
mwa  nzeru  z Mulungu  wa.ko  iri 

p 


m’dzanja  lako,  uike  nduna,  ndi  oweru- 
za  mirandu,  aweruze  anthu  onse  ali 
tsidya  lija  la  mtsinje,  onse  akudziwa 
malamulo  a Mulungu  wako  ; ndi 
wosawadziwa’yo  umphunzitse.  26  Ndi- 
po  ali  yense  wosachita  lamulo  la 
Mulungu  wako,  ndi  lamulo  la  mfumu, 
mlandu  umtsutse  msanga,  ngakhale 
kumupha,  kapena  kumpitikitsa  m’dzi- 
ko,  kapena  kumlanda  chuma  chache, 
kapena  kummanga  m’kaidi. 

27  Wodala  Yehova  Mulungu  wa 
makolo  athu,  amene  anaika  chinthu 
chotere  mu  mtima  wa  mfumu,  ku- 
kometsera  nyumba  ya  Yehova  iri  ku 
Yerusalemu,  28  nandifikitsira  chi- 
fundo  pa  maso  pa  mfumu,  ndi  aphungu 
ache,  ndi  pa  maso  pa  akalonga  a 
mphamvu  onse  a mfumu.  Motero 
ndinalimbika  mtima,  monga  umo 
dzanja  la  Yehova  Mulungu  wanga 
linakhala  pa  ine  ; ndipo  ndinasonkha- 
nitsa  mwa  Israyeli  anthu  ornveka 
akwere  nane  limodzi. 

8Ndipo  akuru  a nyumba  za 
makolo  ndi  awa,  ndi  chiba- 
dwidwe  cha  iwo  okwera  nane  limodzi 
kuchokera  lcu  Babulo,  pokhala  mfumu 
Aritasasta,  ndi  ichi  : 2 wa  ana  a 

Pinehasi,  Gerisomu  ; wa  ana  a Ita- 
mara,  Danieli  ; wa  ana  a Davide, 
Hatusi.  3 Wa  ana  a Sekaniya  ; wa 
ana  a Parosi,  Zekariya  ; ndi  pamodzi 
naye,  powawerenga  monga  mwa  chi- 
badwidwe  chawo,  amuna  zana  limodzi 
mphambu  makumi  asanu.  4 Wa 
ana  a Pahati  Moabu,  Elihoenai 
mwana  wa  Zerahiya ; ndi  pamodzi 
naye  amuna  mazana  awiri.  5 Wa 
ana  a Sekaniya,  mwana  wa  Yahazi- 
eli  ; ndi  pamodzi  naye  amuna  mazana 
atatu.  6 Ndi  wa  ana  a Adini,  Ebedi 
mwana  wa  Yonatani  ; ndi  pamodzi 
naye  amuna  makumi  asanu.  7 Ndi 
wa  ana  a Elamu,  Yesaya  mwana  wa 
Ataliya  ; ndi  pamodzi  naye  amuna 
makumi  asanu  ndi  awiri.  8 Ndi  wa 
ana  a Sefatiya,  Zebadiya  mwana  wa 
Mikaeli  ; ndi  pamodzi  naye  amuna 
makumi  asanu  ndi  atatu.  9 Wa  ana 
a Yoabu,  Obadiya  rnwana  wa  Yehieli  ; 
ndi  pamodzi  naye  amuna  mazana 
awiri  mphambu  khumi  kudza  asanu 
ndi  atatu.  10  Ndi  wa  ana  a Selomiti, 
mwana  wa  Yosifiya ; ndi  pamodzi 
naye  amuna  zana  limodzi  mphambu 
makumi  asanu  ndi  limodzi.  11  Ndi 
wa  ana  a Bebai,  Zekariya  mwana 
wa  Bebai  ; ndi  pamodzi  naye  amuna 

makumi  awiri  mphambu  asanu  ndi 
atatu.  12  Ndi  wa  ana  a Azigadi, 
Yohanana  mwana  wa  Hakatana  ; 
ndi  pamodzi  naye  amuna  zana  limodzi 
mphambu  khumi  limodzi.  13  Ndi  a 
ana  otsiriza  a Adonikamu,  maina 
awo  ndiwo  Elifeleti,  Yeueli,  ndi 
Semaya  ; ndi  pamodzi  nawo  amuna 
makumi  asanu  ndi  limodzi.  14  Ndi 
wa  ana  a Biginai,  Utai  ndi  Zabudi, 
ndi  pamodzi  nawo  amuna  makumi 
asanu  ndi  awiri. 

15  Ndipo  ndinawasonkhanitsa  ku 
mtsinje  wopita  ku  Ahava,  ndi  ko- 
mweko  tinakhala  m’misasa  masiku 
atatu  ; ndipo  ndinapenyerera  anthu 
ndi  ansembe,  koma  sindinapeza’po 
wa  ana  a Levi.  1 6 Pamenepo  ndina- 
tumiza  munthu  kuitana  Eliezere, 
Ariyeli,  Semaya,  ndi  Elimatana,  ndi 
Natani,  ndi  Zekariya,  ndi  Mesulamu, 
ndiwo  akuru ; ndi  Yoyaribi  ndi 
Elinatani,  ndiwo  aphunzitsi.  17  Ndi- 
po  ndinawatumiza  kwa  Ido  mkuru, 
ku  malo  dzina  lache  Kasifiya  ; ndi- 
nalonganso  m'kamwa  mwawo  mau 
akunena  kwa  Ido,  ndi  kwa  abale  ache 
aNetini,  pa  malo  paja  Kasifiya,  kuti 
azibwera  nawo  kwa  ife  otumikira  za 
nyumba  ya  Mulungu  wathu.  1 8 Ndi- 
po  monga  munatikhalira  dzanja 
lokoma  la  Mulungu  wathu,  anati- 
tengera  munthu  wa  nzeru  wa  ana 
a Mali,  mwana  wa  Levi,  mwana  wa 
Israyeli  ; ndi  Serebiya,  pamodzi  ndi 
ana  ache  ndi  abale  ache,  khumi 
mphambu  asanu  ndi  atatu  ; 1 9 ndi 
Hasabiya,  ndi  pamodzi  naye  Yesaya 
wa  ana  a Merari,  abale  ache  ndi  ana 
awo,  makumi  awiri  ; 20  ndi  a aNetini, 
amene  Davide  ndi  akalonga  adapereka 
atumikire  aLevi,  aNetini  mazana 
awiri  mphambu  rnakumi  awiri,  onse- 
wo  ochulidwa  maina.  21  Pamenepo 
ndinalalikira  chosala  komweko  ku 
mtsinje  wa  Ahava,  kuti  tidzichepetse 
pa  maso  pa  Mulungu  wathu,  kumfunsa 
ationetsere  njira  yolunjika  ya  kwa  ife, 
ndi  ang’ono  athu,  ndi  chuma  chathu 
chonse.  22  Pakuti  ndinachita  ma- 
nyazi  kupempha  kwa  mfumu  gulu 
la  asilikari,  ndi  a pa  kavalo,  kuti- 
thandiza  pa  adani  pa  njira  ; popeza 
tidalankhula  ndi  mfumu  kuti,  Dzanja 
la  Mulungu  wathu  likhalira  mokoma 
onse  akumfuna ; koma  mphamvu 
yache  ndi  mkwiyo  wache  zitsutsana 
nawo  onse  akumsiya.  23  Momwemo 
tinasala  ndi  kupempha  ichi  kwa 


Mulungu  wathu  ; natibvomereza  Iye. 
24  Pamenepo  ndinapatula  akulu  a 
ansembe  khumi  ndi  awiri,  ndiwo 
Serebiya,  Hasabiya,  ndi  abale  awo 
khumi  pamodzi  nawo,  25  ndi  kuwa- 
yesera  siliva,  ndi  golidi,  ndi  zipangizo, 
ndizo  chopereka  cha  kwa  nyumba  ya 
Mulungu  wathu,  chimene  mfumu, 
ndi  aphungu  ache,  ndi  akalonga  ache, 
ndi  alsrayeli  onse  anali  apa’wa, 
adapereka.  26  Ndipo  ndinawayesera 
m’dzanja  mwawo  matalente  a siliva 
mazana  asanu  ndi  limodzi  mphambu 
mazana  asanu,  ndi  zipangizo  za  siliva 
matalente  zana  limodzi,  27  ndi  zikho 
za  golidi  makumi  awiri  za  madariki 
chikwi  chimodzi,  ndi  zipangizo  ziwiri 
za  mkuwa  wabwino  wonyezimira  wo- 
khumbika  ngati  golidi.  28  Ndipo 
ndinanena  nawo,  Inu  ndinu  opatu- 
likira  Yehova,  ndi  zipangizo’zo  nzo- 
patulikira,  ndi  siliva  ndi  golidi,  ndizo 
chopereka  chaufulu  cha  kwa  Yehova 
Mulungu  wa  makolo  anu.  29  Mukhale 
maso  ndi  kuzisunga  mpaka  muzi- 
yesera  pa  maso  pa  akulu  a ansembe, 
ndi  aLevi,  ndi  akulu  a nyumba  za 
makolo  a Israyeli  ku  Yerusalemu, 
m’zipinda  za  nyumba  ya  Yehova. 
30  Potero  ansembe  ndi  aLevi  ana- 
landira  kulemera  kwache  kwa  siliva 
ndi  golidi  ndi  zipangizo,  abwere  nazo 
ku  Yerusalemu  ku  nyumba  ya  Mulu- 
ngu  wathu. 

31  Pamenepo  tinachoka  ku  mtsinje 
wa  Ahava  tsiku  la  khumi  ndi  chiwiri 
la  mwezi  woyamba,  kumka  ku  Yeru- 
salemu ; ndipo  dzanja  la  Mulungu 
wathu  linakhala  pa  ife,  ndi  kuti- 
landitsa  m’dzanja  la  mdani  ndi 
wolalira  m’njira.  32  Ndipo  tinafika 
ku  Yerusalemu  ndi  kukhala’ko  masiku 
atatu.  33  Ndi  pa  tsiku  lachinai 
siliva  ndi  golidi  ndi  zipangizo  zi- 
nayesedwa  m’nyumba  ya  Mulungu 
wathu,  m’dzanja  la  Meremoti  mwana 
wa  Uliya  wansembe,  ndi  pamodzi 
naye  Eleazare  mwana  wa  Pinehasi, 
ndi  pamodzi  nawo  Yozabadi  mwana 
wa  Yesuwa,  ndi  Nowaaia  mwana  wa 
Binui,  aLevi ; 34  zonsezi  anaziwere- 
nga  ndi  kuziyesa ; ndi  kulemera 
kwache  konse  kunalembedwa  nthawi 
yomweyo.  35  Otengedwa  ndende, 
ataturuka  m’ndende,  anapereka  nse- 
mbe  zopsereza  kwa  Mulungu  wa 
Israyeli,  ng’ombe  khumi  ndi  ziwiri 
za  alsrayeli  onse,  nkhosa  za  mphongo 
makumi  asariu  ndi  anai  mphambu 

zisanu  ndi  irnodzi,  ana  a nkhosa 
makumi  asanu  ndi  awiri  mphambu 
asanu  ndi  awiri,  atonde  khumi  ndi 
awiri,  akhale  nsembe  ya  zolakwa ; 
zonsezi  ndizo  nsetnbe  yopsereza  ya 
kwa  Yehova.  36  Ndipo  anapereka 
malamulo  a mfumu  kwa  akazembe 
a mfumu,  ndi  kwa  ziwanga,  tsidya 
lino  la  mtsinje’wo  ; ndipo  iwo  ana- 
thandiza  anthu  ndi  nyumba  ya 
Mulungu. 

9Zitatha  izi  tsono  anandiyandi- 
kira  akalonga,  ndi  kuti,  Anthu 
a Israyeli,  ndi  ansembe,  ndi  aLevi, 
sanadzilekanitsa  ndi  anthu  a maiko- 
’wa,  kunena  za  zonyansa  zawo  za 
aKanani,  aHiti,  aPerizi,  aYebusi, 
aAmoni,  aMoabu,  aAigupto,  ndi 
aAmori.  2 Pakuti  anadzitengera 
okha  ndi  ana  amuna  awo  ana  akazi 
awo  ; nisokonezeka  mbeu  yopatulika 
ndi  mitundu  ya  maiko’wa ; inde 
dzanja  la  akalonga  ndi  olamulira 
linayamba  kulakwa  kurnene.  3 Ndipo 
pakumva  mau  awa  ndinang’amba 
chobvala  changa,  ndi  maraya  anga, 
ndi  kumwetula  tsitsi  la  pa  mutu  panga 
ndi  ndebvu  zanga,  ndi  kukhala  pansi 
m’kudabwa.  4 Nandisonkhanira  ali 
yense  wakunjenjemera  pa  mau  a 
Mulungu  wa  Israyeli,  chifukwa  cha 
kulakwa  kwa  iwo  a ndende  ; ndipo 
ndinakhala  m’kudabwa  mpaka  nse- 
mbe  ya  madzulo.  5 Ndi  pa  nsembe 
ya  madzulo  ndinanyamuka  m’ku- 
zunzika  kwanga,  chobvala  changa 
ndi  maraya  anga  zong’ambika  ; ndi- 
po  ndinagwada  ndi  maondo  anga, 
ndi  kutambasula  manja  anga  kwa 
Yehova  Mulungu  wanga ; 6 ndipo 

ndinati,  Mulungu  wanga,  ndigwa 
nkhope,  ndi  kuchita  manyazi  kuwe- 
ramutsa  nkhope  yanga  kwa  inu 
Mulungu  wanga,  popeza  mphulupulu 
zathu  zachuruka  pamtu  pathu,  ndi 
kuparamula  kwathu  kwakula  kufikira 
m’mwamba.  7 Chiyambire  masiku  a 
makolo  athu  taparamula  kwakukuru 
mpaka  lero  lino  ; ndi  chifukwa  cha 
mphulupulu  zathu  ife,  mafumu  athu, 
ndi  ansembe  athu,  tinaperekedwa 
m’dzanja  la  mafumu  a maiko’wo, 
ku  lupanga,  ku  ndende,  ndi  kufu- 
nkhidwa,  ndi  kuchitidwa  manyazi  pa 
nkhope  pathu,  monga  lero  lino. 
8 Ndipo  tsopano,  kamphindi,  Yehova 
Mulungu  wathu  wationetsa  chisomo, 
kutisiyira  chipulumutso,  ndi  kutipatsa 
chichiri  m’malo  mwache  mopatulika  ; 


kuti  Mulungu  wathu  atipenyetse 
m’maso  mwathu,  ndi  kutitsitsimutsa 
pang’ono  m’ukapolo  wathu.  9 Po- 
peza  ife  ndife  akapolo,  koma  Mulungu 
wathu  sanatisiya  m’ukapolo  wathu, 
natifikitsira  chifundo  pa  maso  pa 
mafumu  a Perisiya,  kuti  atitsitsimutse 
kuimika  nyumba  ya  Mulungu  wathu, 
ndi  kukonzanso  muunda  wache,  ndi 
kutipatsa  linga  m’Yuda  ndi  m’Yeru- 
salemu.  10  Ndipo  tsopano,  Mulungu 
wathu,  tidzanenanji  pambuyo  pa 
ichi  ? pakuti  tasiya  malamulo  anu, 
11  amene  munalamulira  mwa  atumiki 
anu  aneneri,  ndi  kuti,  Dziko’lo  mumu- 
ka’ko  likhale  cholowa  chanu  ndilo 
dziko  lodetsedwa  mwa  chidetso  cha 
anthu  a m’maiko’mo,  mwa  zonyansa 
zawo  zimene  zinalidzaza,  kuyambira 
nsonga  yina  kufikira  nsonga  inzache 
ndi  uchisi  wawo.  12  Chifukwa  cha- 
che  tsono,  musamapereka  ana  anu 
akazi  kwa  ana  awo  amuna,  kapena 
kutengera  ana  anu  amuna  ana  awo 
akazi,  kapena  lcufuna  mtendere  wawo 
ndi  kukoma  kwawo  nthawi  yonse, 
kuti  mukhale  olimba,  ndi  kudya 
zokoma  za  m’dziko,  ndi  kulisiyira 
ana  anu  cholowa  cha  ku  nthawi 
yonse.  13  Ndipo  zitatigwera  zonsezi 
chifukwa  cha  nchito  zathu  zoipa 
ndi  kuparamula  kwathu  kwakukuru  ; 
popeza  inu  Mulungu  wathu  mwati- 
langa  motichepsera  mphulupulu  zathu, 
ndi  kutipatsa  chipulumutso  chotere  ; 
1 4 kodi  tidzabwereza  kuphwanya 
malamulo  anu,  ndi  kukwatana  nayo 
mitundu  ya  anthu  ochita  zonyansa 
izi  ? simudzakwiya  nafe  kodi  mpaka 
mwatitha,  ndi  kuti  pasakhale  otsala 
kapena  akupulumuka  ? 15  Yehova 

Mulungu  wa  Israyeli,  Inu  ndinu 
wolungama,  popeza  tinatsala  opulu- 
muka  monga  lero  lino  ; taonani,  tiri 
pa  rnaso  panu  m’kuparamula  kwathu  ; 
pakuti  palibe  wakuima  pa  maso  panu 
chifukwa  cha  ichi. 

"J  rf'"V  Pakupemphera  Ezara  tsono, 
I w ndi  kuulula  ndi  kulira  misozi, 
ndi  kudzigwetsa  pansi  pa  khomo  pa 
nyumba  ya  Mulungu,  udamsonkha- 
nira  mwa  Israyeli  msonkhano  wau- 
kuru  ndithu  wa  amuna,  ndi  akazi, 
ndi  ana ; popeza  anthu  analira 
kulira  kwakukuru.  2 Pamenepo 
Sekaniya  mwana  wa  Yehiyeli,  mwana 
wina  wa  Elamu,  anambwezera  Ezara 
mau,  nati,  Talakwira  Mulungu  wathu, 
tadzitengera  akazi  a chilendo  a 

mitundu  ya  dziko’li ; koma  tsopano 
chimtsalira  Israyeli  chiyembekezo 
kunena  za  chinthu  ichi.  3 Ndipo 
tsono  tipangane  ndi  Mulungu  wathu 
kuchotsa  akazi  onse,  ndi  obadwa  mwa 
iwo,  monga  mwa  uphungu  wa  mbuye 
wanga,  ndi  wa  iwo  akunjenjemera  pa 
lamulo  la  Mulungu  wathu ; ndipo 
chichitike  monga  mwa  chilamulo. 

4 Nyamukani,  mlandu  ndi  wanu ; 
ndipo  ife  tiri  nanu  ; limbikani,  chitani. 

5 Nanyamuka  Ezara,  nalumbiritsa 
akulu  a ansembe,  ndi  aLevi,  ndi 
alsrayeli  onse,  kuti  adzachita  monga 
mwa  mau  awa.  Nalumbira  iwo. 

6 Pamenepo  Ezara  ananyamuka  pa 
khomo  pa  nyumba  ya  Mulungu, 
nalowa  m’chipinda  cha  Yehohanana 
mwana  wa  Eliyasibu,  ndipo  atafika’ko 
sanadya  mkate,  sanamwa  madzi  ; 
pakuti  anachita  maliro  chifukwa  cha 
kulakwa  kwa  iwo  otengedwa  ndende. 

7 Nabukitsa  iwo  mau  mwa  Yuda  ndi 
Yerusalemu  kwa  ana  onse  otengedwa 
ndende,  kuti  azisonkhana  ku  Yerusa- 
lemu  ; 8 ndi  kuti  ali  yense  wosafika’ko 
atapita  masiku  atatu,  monga  mwa 
uphungu  wa  akalonga  ndi  akuru, 
chuma  chache  chonse  chidzaonongeka 
konse,  ndipo  iye  adzachotsedwa  ku 
msonkhano  wa  iwo  otengedwa  nde- 
nde.  9 Ndipo  anasonkhana  ku  Yeru- 
salemu  amuna  onse  a Yuda  ndi 
Benjamini  asanapite  masiku  atatu, 
ndiwo  mwezi  wachisanu  ndi  chinai, 
tsiku  la  makumi  awiri  a mwezi  ; 
nakhala  pansi  anthu  onse  m’khwalala 
pa  khomo  pa  nyumba  ya  Mulungu, 
alikunjenjemera  chifukwa  cha  mlandu 
uwu,  ndi  chifukwa  cha  mvula’yi. 

10  Pamenepo  Ezara  wansembe  ana- 
nyamuka,  nanena  nawo,  Mwalakwa, 
mwadzitengera  akazi  a chilendo, 
kuonjezera  kuparamula  kwa  Israyeli. 

11  Chifukwa  chache  tsono,  ululani 
kwa  Yehova  Mulungu  wa  makolo 
anu,  nimuchite  chomkondweretsa  ; 
mudzilekanitse  ndi  mitundu  ya  anthu 
a m’dziko’mo,  ndi  kwa  akazi  a chi- 
lendo.  12  Ndipo  unayankha  mso- 
nkhano  wonse,  ndi  kunena  ndi  mau 
akuru,  Monga  mwa  mau  anu  tiyenera 
kuchita.  13  Koma  anthu  ndiwo 
ambiri,  ndi  nyengo  yino  nja  mvula, 
tiribenso  mphamvu  ya  kuima  pa 
bwalo  ndi  nchito’yi,  sindiyo  ya  tsiku 
limodzi  kapena  awiri  ; pakuti  tachu- 
rukitsa  kulakwa  kwathu  pa  chinthu 
ichi.  14  Ayang’anire  ichi  tsono 


akalonga  athu  a msonkhano  wonse, 
ndi  onse  a m’midzi  mwathu  amene 
anadzitengera  akazi  a chilendo  abwe- 
re  pa  nthawi  zoikika,  ndi  pamodzi 
nawo  akuru  a mudzi  wawo  uli  wonse, 
ndi  oweruza  ache,  mpaka  udzaticho- 
kera  mkwiyo  waukali  wa  Mulungu 
wathu  chifukwa  cha  mlandu  uwu. 
15  Yonatani  mwana  wa  Asaheli  ndi 
Yazeya  mwana  wa  Tikiva  okha  ana- 
tsutsana  nacho,  ndi  Mesulamu  ndi 
Sabetai  mLevi  anawathandiza.  1 6 Pa- 
menepo  anthu  otengedwa  ndende  ana- 
chita  chotero.  Ndi  Ezara  wansembe, 
ndi  anthu  akuru  a nyumba  za  makolo, 
monga  mwa  nyumba  za  makolo  awo, 
iwo  onse  ochulidwa  maina  awo, 
anasankhidwa,  nakhala  pansi  tsiku 
loyamba  la  mwezi  wa  khumi  kufunsa 
za  mlandu’wu.  17  Natsiriza  nawo 
amuna  onse  adadzitengera  akazi  a 
chilendo  tsiku  loyamba  la  mwezi 
woyamba.  18  Ndipo  anapeza  mwa 
ana  a ansembe  odzitengera  akazi  a 
chilendo,  ndiwo  a ana  a Yesuwa 
mwana  wa  Yozadaki,  ndi  abale  ache 
Maseya,  ndi  Eliazere,  ndi  Yaribu,  ndi 
Gedaliya.  19  Ndipo  anaimika  dzanja 
lawo  kuti  adzachotsa  akazi  awo ; 
ndipo  popeza  adaparamuladi  ana- 
pereka  nsembe  nkhosa  ya  mphongo 
ya  zoweta  pa  kuparamula  kwawo. 
20  Ndi  a ana  a Imeri  : Hanani  ndi 
Zebadiya.  21  Ndi  a ana  aHarimu : 
Maseya,  ndi  Eliya,  ndi  Semaya  ndi, 
Yehiyeli,  ndi  Uziya.  22  Ndi  a ana 
a Pasuru  : Elioenai,  Maseya,  Ismayeli, 
Netaneii,  Yozabadi,  ndi  Elasa.  23  Ndi 
a aLevi  : Yozabadi,  ndi  Simei,  ndi 
Kelaya  (ndiye  Kelita),  Petahiya,  Yuda, 
ndi  Eliezere.  24  Ndi  a oyimbira : 
Eliasibu  ; ndi  a odikira  : Salumu,  ndi 
Telemu,  ndi  Uri.  25  Ndi  alsrayeli  a 
ana  a Pasosi : Ramiya,  ndi  Iziya,  ndi 
Matikiya,  ndi  Miyamini,  ndi  Eliazare, 
ndi  Malikiya,  ndi  Benaya.  26  Ndi  a 
ana  a Elamu  : Mataniya,  Zekariya, 
ndi  Yehieli,  ndi  Abidi,  ndi  Yeremoti, 
ndi  Eliya.  27  Ndi  a ana  a Zatu  : 
Elioenai,  Eliasibi,  Mataniya,  ndi 
Yeremoti,  ndi  Zabadi,  ndi  Aziza. 
28  Ndi  a ana  a Bebai  : Yehohanana, 
Hananiya,  Zabai,  Atilai.  29  Ndi  a 
ana  a Bani : Mesulamu,  Makuli,  ndi 
Adaya,  Yasubi,  ndi  Seali,  Yeremoti. 

30  Ndi  a ana  a Pahati  ; Moabu,  Adina, 
ndi  Kelali,  Benaya,  Maseya,  Mataniya, 
Bezaleli,  ndi , Binui,  ndi  Manase. 

31  Ndi  a ana  a Harimu  : Eliezere, 

Isiya,  Malikiya,  Semaya,  Simeoni, 

32  Benjamini,  Maluki,  Semariya. 

33  A ana  a Hasumu  : Matenai, 

Matata,  Zabadi,  Elifeleti,  Yeremai, 
Manase,  Simei.  34  A ana  a Bani  : 
Madai,  Amiramu,  ndi  Ueli,  35  Benaya, 
Bedeya,  Kelui,  36  Vaniya,  Meremoti, 
Eliasibi,  37  Mataniya,  Matenai,  ndi 
Yasu,  38  ndi  Bani,  ndi  Binui,  Simei, 


39  ndi  Selemiya,  ndi  Natani,  ndi 
Adaya,  40  Makinadebai,  Sasai,  Sarai, 

41  Azareli,  ndi  Selemiya,  Semariya, 

42  Salumu,  Amariya,  Yosefe.  43  A 
ana  a Nebo  : Yeieli,  Matitiya,  Zabadi, 
Zebina,  Ido,  ndi  Yoeli,  Banaya. 
44  Awa  onse  adatenga  akazi  a chi- 
lendo,  ndi  ena  a iwowa  anali  ndi 
akazi  amene  adawabalira  ana. 


NEHEMIYA 


1MAU  a Nehemiya  mwana  wa 
Hakaliya.  Kunali  tsono  mwezi 
wa  Kisilevi,  chaka  cha  makumi 
awiri,  pokhala  ine  ku  Susani  ku 
nyumba  ya  mfumu,  2 anafika  Hanani, 
mmodzi  wa  abale  anga,  iye  ndi  amuna 
ena  a ku  Yuda  ; ndipo  ndinawafunsa 
za  aYuda  adapulumuka’wo  otsala  a 
ndende,  ndi  za  Yerusalemu.  3 Na- 
nena  nane  iwo,  Otsala’wo  otsala  a 
ndende  uko  ku  dziko’ko  akulukutika 
kwakukuru,  nanyozedwa  ; ndi  linga 
la  Yerusalemu  lapasuka,  ndi  zipata 
zache  zatenthedwa  ndi  moto.  4 Ndi- 
po  kunali,  pakumva  mau  awa,  ndi- 
nakhala  pansi  ndi  kulira  misozi,  ndi 
kuchita  maliro  masiku  ena,  ndinasa- 
lanso,  ndi  kupemphera  pa  maso  pa 
Mulungu  wa  kumwamba,  5 ndi 
kuti,  Ndikupembedzani  Yehova  Mulu- 
ngu  wa  kumwamba,  Mulungu  wa- 
mkuru  ndi  woopsa,  wakusunga 
pangano  ndi  chifundo  ndi  iwo  aku- 
mkonda  ndi  kusunga  malamulo  ache  ; 
6 muchere  khutu,  ndi  maso  anu 
atseguke  kumv'era  pemphero  la  kapolo 
wanu,  ndilipempha  pa  maso  panu 
tsopano  apa  msana  ndi  usiku,  kupe- 
mpherera  ana  a Israyeli  akapolo  anu, 
ndi  kuulula  zoipa  za  ana  a Israyeli 
zimene  tachimwira  nazo  Inu  ; inde 
tachimwa,  ine  ndi  nyumba  ya  atate 
wanga.  7 Tachita  mwa  mphulupulu 
pa  Inu,  osasunga  malamulo,  kapena 
malemba,  kapena  maweruzo,  amene 
mudalamulira  mtumiki  wanu  Mose. 
8 Mukumbukile  mau  mudalamulira 
mtumiki  wanu  Mose,  ndi  kuti,  Muka- 
lakwa,  ndidzalcubalalitsani  mwa  mi- 
tundu  ya  anthu  ; 9 koma  mukabwe- 
rera  kudza  kwa  Ine,  ndi  kusunga 
malamulo  anga,  ndi  kuwachita,  anga- 
khale  otayika  anu  anali  ku  maleke- 
zero  a thambo,  ndidzawasonkhanitsa 


kuchokera  komweko,  ndi  kubwera 
nawo  ku  malo  ndinawasankha  ku- 
khalitsa’ko  dzina  langa.  10  Ndipo 
awa  ndi  akapolo  anu  ndi  anthu  anu, 
amene  munawaombola  ndi  mphamvu 
yanu  yaikuru,  ndi  dzanja  lanu  lo- 
limba.  11  Yehova,  mucherere  khutu 
pemphero  la  kapolo  wanu,  ndi 
pemphero  la  akapolo  anu  okondwera 
nako  kuopa  dzina  lanu  ; ndipo  mule- 
mereze  kapolo  wanu  lero  lino,  ndi 
kumuonetsera  chifundo  pa  maso  pa 
munthu  uyu.  Koma  ndinali  ine 
wothirira  mfumu  chakumwa  chache. 

2Koma  kunachitika  mwezi  wa 
Nisana,  chaka  cha  makumi 
awiri  cha  Aritasasta  mfumu,  pokhala 
vinyo  pa  maso  pache,  ndinatenga 
vinyo’yo  ndi  kuipatsa  mfumu.  Koma 
sindidakhala  wa  chisoni  pa  maso  pa- 
che  ndi  kale  lonse.  2 Ninena  nane 
mfumu,  Nkhope  yako  nja  chisoni 
chifukwaninji  popeza  sudwala  ? ichi 
si  chinthu  china  koma  chisoni  cha 
mtima.  Pamenepo  ndinachita  mantha 
akuru.  3 Ndipo  ndinati  kwa  mfumu, 
Mfumu  ikhale  ndi  moyo  kosatha  ; ile- 
kerenji  nkhope  yanga  kuchita  chisoni, 
popeza  pali  bwinja  ku  mudzi  kuli  ma- 
nda  a makolo  anga,  ndi  zipata  zache 
zopsereza  ndi  moto.  4 Ndipo  mfumu 
inati  kwa  ine,  Ufunanji  iwe  ? Pame- 
nepo  ndinapemphera  Mulungu  wa 
kumwamba.  5 Ndipo  ndinati  kwa 
mfumu,  Chikakomera  mfumu,  ndi 
mtima  wanu  ukakomera  kapolo  wanu, 
munditumize  ku  Yuda  lcu  mudzi  wa 
manda  a makolo  anga,  kuti  ndiu- 
mange.  6 Ninena  nane  mfumu,  iri 
kukhala  pansi  pamodzi  ndi  mkazi 
wache  wamkuru,  Ulendo  wako  ngwa 
nthawi  yanji,  udzabweranso  liti  ? 
Ndipo  kudakonda  mfumu  kunditu- 
miza  nditaichula  nthawi.  7 Ndina- 

nenanso  kwa  mfumu,  Chikakomera 
mfumu,  indipatse  akalata  kwa  zi- 
wanga  za  tsidya  lija  la  mtsinje, 
andilole  ndipitirire  mpaka  ndifikira 
ku  Yuda  ; 8 ndi  kalata  kwa  Asafu 
wosunga  misitu  ya  mfumu,  kuti 
andipatse  mitengo  ya  mitanda  ya 
ku  zipata  za  linga  liri  ku  kachisi,  ndi 
ya  linga  la  mudzi,  ndi  ya  nyumba 
imene  ndidzalowa’mo  ine.  Ndipo 
mfumu  inandipatsa  monga  mwa 
dzanja  lokoma  la  Muiungu  londi- 
khalira.  9 Ndinafika  tsono  kwa  zi- 
wanga  za  tsidya  lino  la  mtsinje,  ndipo 
ndinawapatsa  akalata  a mfumu. 
Koma  mfumu  idatumiza  apite  nane 
akazembe  a nkhondo,  ndi  a pa  ka- 
valo.  1 0 Atamva  Sanibalati  mHoroni, 
ndi  Tobiya  kapolo’yo  mAmoni,  chida- 
waipira  kwakukuru,  kuti  wadza 
munthu  kuwafunira  ana  a Israyeli 
chokoma.  tl  Motero  ndinafika  ku 
Yerusalemu,  ndi  kukhala’ko  masiku 
atatu.  12  Ndipo  ndinauka  usiku,  ine 
ndi  amuna  owerengeka  nane,  osauza 
munthu  yense  ine  choika  Mulungu 
wanga  m’mtima  mwanga  ndichitire 
Yerusalemu  ; panalibenso  nyama  yina 
nane,  koma  nyama  imene  ndinakha- 
la’po.  13  Ndipo  ndinaturuka  usiku 
pa  chipata  cha  ku  chigwa,  kumka 
ku  chitsime  cha  chinjoka,  ndi  ku 
chipata  cha  ku  dzala,  ndi  kuyang’ana 
malinga  a Yerusalemu  adapasuka’wo, 
ndi  zipata  zache  zothedwa  ndi  moto. 
14  Ndipo  ndinapitirira  kumka  ku 
chipata  cha  chitsime,  ndi  ku  dziwe 
la  mfumu  ; koma  popita  nyama  iri 
pansi  panga  panaichepera.  15  Ndipo 
ndinakwera  usiku  ku  mtsinje,  ndi 
kuyang’ana  linga’li  ; ndinabwerera 
tsono  ndi  kulowa  pa  chipata  cha  ku 
chigwa,  momwemo  ndinabwereianso. 
16  Koma  olamulira  sanadziwa  uko 
ndinamuka,  kapena  chochita  ine ; 
sindidauzenso  kufikira  pamenepo 
aYuda,  kapena  ansembe,  kapena 
aufuru,  kapena  olarnulira,  kapena 
otsala  akuchita  nchito’yi.  17  Pa- 
menepo  ndinanena  nawo,  Muona 
choipa  m’mene  tiri’mo,  kuti  Yerusa- 
lemu  aii  bwinja,  ndi  zipata  zache  zote- 
ntha  ndi  moto  ; tiyeni,  timange  linga 
la  Yerusalemu,  tisakhalenso  chotonze- 
dwa.  18  Ndinawauzanso  za  dzanja 
la  Mulungu  wanga  londikhalira  mo- 
koma,  ndiponso  za  mau  anandiuza 
mfumu.  Nati  iwo,  Tinyamuke,  ti- 
mange.  Chotero  anandilimbitsira 


manja  mokoma.  19  Koma  Sani- 
balati  mHoroni,  ndi  Tobiya  kapolo 
mAmoni’yo,  ndi  Gesemu  mArabu, 
anamva  natiseka  pwepwete,  natipe- 
putsa,  nati,  Chiani  ichi  muchichita  ? 
Mulikupandukira  mfumu  kodi  ? 
20  Koma  ndinawabwezera  mau,  ndi 
kunena  nawo,  Mulungu  wa  m’mwa- 
mba,  Iye  ndiye  adzatilemeza  ; chifu- 
kwa  chache  ife  akapolo  ache  tidza- 
nyamuka  ndi  kumanga  ; koma  inu 
mulibe  gawo,  kapena  ulamuliro,  ka- 
pena  chikumbukilo,  m’Yerusalemu. 

SPamenepo  Eliasibu  mkuru  wa- 
nsembe  ananyamuka  pamodzi 
ndi  abale  ache  ansembe,  namanga 
chipata  cha  nkhosa ; anachipatula, 
naika  zitseko  zache,  inde  anachipatula 
mpaka  nsanja  ya  Mea,  mpaka  nsanja 
ya  Hananeeli.  2 Ndi  pa  mbali  pache 
anamanga  amuna  a ku  Yeriko.  Ndi 
pa  mbali  pawo  anamanga  Zakuri 
mwana  wa  Imri.  3 Ndi  chipata  cha 
nsomba  anachimanga  ana  a Hasenaa  ; 
anamanga  mitanda  yache,  ndi  kuika 
zitseko  zache,  zokowera  zache,  ndi 
mipingiridzo  yache.  4 Ndi  pa  mbali 
pawo  anakonza  Meremoti  mwana  wa 
Uliya,  mwana  wa  Kozi.  Ndi  pa 
mbali  pawo  anakonza  Mesulamu 
mwana  wa  Berekiya,  mwana  wa 
Mesezabele.  Ndi  pa  mbali  pawo  ana- 
konza  Zadoki  mwana  wa  Baana. 
5 Ndi  pa  mbali  pawo  anakonza 
aTekowa  ; koma  omveka  awo  sana- 
pereka  makosi  awo  ku  nchito  ya 
Mbuye  wawo.  6 Ndi  chipata  cira 
kale  anachikonza  Yoyada  mwana 
wa  Paseya ; ndi  Mesulamu  mwana 
wa  Besodeya  anamanga  mitanda 
yache,  ndi  kuika  zitdeko  zache,  ndi 
zokowera  zache,  ndi  mipingiridzo 
yache.  7 Ndi  pa  mbali  pawo  ana- 
konza  Melatiya  mGibeoni,  ndi  Yadoni 
mHeronoti,  ndi  amuna  a ku  Gibeoni, 
ndi  a ku  Mizipa,  wa  ulamuliro  wa 
chiwanga  tsidya  lino  la  mtsinje. 
8 Pa  mbali  pache  anakonza  Uziyeli 
mwana  wa  Haraya,  wa  iwo  osula 
golidi.  Ndi  pa  dzanja  pache  ana- 
konza  Hananiya,  wa  iwo  osanganiza 
zonunkhira ; nalimbikitsa  Yerusa- 
lemu  mpaka  linga  la  chitando.  9 Ndi 
pa  mbali  pawo  anakor.za  Refaya 
mwana  wa  Huri,  ndiye  mkuru  wa 
dera  lina  la  dziko  la  Yerusalemu. 
10  Ndi  pa  mbali  pawo  anakonza 
Yedaya  mwana  wa  Harumafi,  pandu- 
nji  pa  nyumba  yache.  Ndi  pa  mbali 

pache  anakonza  Hatusi  mwana  wa 
Hasabineya.  11  Malikiya  mwana  wa 
Harimu,  ndi  Hasubi  mwana  wa 
Pahati-Moabu,  anakonza  gawo  lina, 
ndi  nsanja  ya  ng’anjo.  12  Ndi  pa 
mbali  pache  anakonza  Salumu  mwana 
wa  Halohesi,  mkuru  wa  dera  iina  la 
dziko  la  Yerusalemu,  iye  ndi  ana 
ache  akazi.  13  Chipata  cha  ku  chi- 
gwa  anachikonza  Hanini  ; ndi  okhala 
m’Zanowa  anachimanga,  naika  zi- 
tseko  zache,  zokowera  zache,  ndi 
mipingiridzo  yache  ; ndiponso  mikono 
chikwi  chimodzi  cha  linga’lo  mpaka 
ku  chipata  cha  ku  dzala.  14  Ndi 
chipata  cha  ku  dzala  anachikonza 
Malikiya  mwana  wa  Rekabu,  mkuru 
wa  dziko  la  Bete  Hakeremu  ; ana- 
chimanga,  naika  zitseko  zache,  zoko- 
wera  zache,  ndi  mipingiridzo  yache. 
15  Ndi  chipata  cha  ku  kasupe  ana- 
chikonza  Saluni  mwana  wa  Koli, 
Hoze  mkuru  wa  dziko  la  Mizipa 
anachimanga,  nachikomaniza  pa- 
mwamba  pache,  naika  zitseko  zache, 
zokowera  zache,  ndi  mipingiridzo 
yache ; ndiponso  linga  la  dziwe  la 
Sela  pa  munda  wa  mfumu,  ndi 
kufikira  ku  makwerero  otsikira  ku 
inudzi  wa  Davide.  1S  Potsatizana 
naye  anakonza  Nehemiya  mwana 
wa  Azibuki,  mkuru  wa  dera  lache 
lina  la  dziko  la  Bete  Zuri,  mpaka 
malo  a pandunji  pa  manda  a Davide, 
ndi  ku  dziwe  adalikumba,  ndi  ku 
nyumba  ya  amphamvu  aja.  17  Po- 
tsatizana  naye  anakonza  aLevi, 
Rehumu  mwana  wa  Bani.  Pa  mbali 
pache  anakonza  Hasabiya  mkuru  wa 
dera  lina  la  dziko  la  Keila,  kukonzera 
dziko  lache.  18  Potsatizana  naye 
anakonza  abale  awo,  Bavai  mwana 
wa  Henadadi,  mkuru  wa  dera  lina  la 
dziko  la  Keila.  19  Ndi  pa  mbali 
pache  Ezeri  mwana  wa  Yesuwa, 
mkuru  wa  Mizipa,  anakonza  gawo 
lina,  pandunji  pokwerera  ku  nyumba 
yosunga’mo  zida  za  nkhondo,  po- 
pindirira  linga.  20  Potsatizana  naye 
Baruki  mwana  v/a  Zabai  anafulumira 
kukonza  gawo  lina  kuyambira  po- 
pindirira  mpaka  ku  khomo  la  nyu- 
mba  ya  Eliasibu  mkuru  wansembe. 

21  Potsatizana  naye  Meremoti  mwana 
wa  Uliya  mwana  wa  Hakozi  anakonza 
gawo  lina,  kuyambira  ku  khomo  la 
nyumba  ya  Eliasibu  kufikira  male- 
kezero  ache  a nyumba  ya  Eliasibu. 

22  Ndi  potsatizana  naye  anakonza 

ansembe  okhala  ku  c’nidikha.  23  Po- 
tsatizana  nawo  a.nakonza  Benjamini 
ndi  Hasubi  pandunji  pa  nyumba  pawo. 
Potsatizana  nawo  anakonza  Azariya 
mwana  wa  Maseya  mwana  wa  Anani- 
ya  pafupi  pa  nyumba  yache.  24  Po- 
tsatizana  naye  Binui  mwana  wa 
Henadadi  anakonza  gawo  lina,  ku- 
yambira  ku  nyumba  ya  Azariya 
lcufikira  popindirira,  kufikira  ku  ngo- 
ndya.  25  Palali  mwana  wa  Uzai 
anakonza  pandunji  popindirira,  ndi 
nsanja  yosomphoka  pa  nyumba  ya 
mfumu  ya  ku  mtunda,  imene  iri  ku 
bwalo  la  kaidi.  Potsatizana  naye 
anakonza  Pedaya  mwana  wa  Parosi. 
26  Koma  aNetini  okhala  m’Ofeli 
anakonza  kufikira  ku  malo  a pandunji 
pa  chipata  cha  ku  madzi  ku  m’mawa, 
ndi  nsanja  yosomphoka’yo.  27  Po- 
tsatizana  nawo  aTekowa  anakonza 
gawo  lina,  pandunji  pa  nsanja  yaikuru 
yosomphoka  ndi  ku  linga  la  Ofeli. 
28  Ku  mtunda  kwa  chipata  cha  aka- 
valo  anakonza  ansembe,  yense  pa- 
ndunji  pa  nyumba  yache.  29  Potsa- 
tizana  nawo  anakonza  Zadoki  mwana 
wa  Imeri  pandunji  pa  nyumba  yache. 
Ndi  potsatizana  naye  anakonza 
Semaya  mwana  wa  Sekaniya,  wo- 
sunga  chipata  cha  ku  m’mawa. 
30  Potsatizana  naye  Hananiya  mwana 
wa  Selemiya,  ndi  Hanuni  mwana 
wachisanu  ndi  chimodzi  wa  Salafi, 
anakonza  gawo  lina.  Potsatizana 
naye  anakonza  Mesulamu  mwana 
wa  Berekiya  pandunji  pa  chipinda 
chache.  31  Potsatizana  naye  ana- 
konza  Malikiya  wina  wa  osula  golidi 
kufikira  ku  nyumba  ya  aNetini,  ndi 
ya  ochita  malonda,  pandunji  pa 
chipata  cha  Hamifikadi,  ndi  ku  chi- 
pinda  chosanja  cha  ku  ngondya. 
32  Ndi  pakati  pa  chipinda  chosanja 
cha  ku  ngondya  ndi  chipata  cha 
nkhosa  anakonza  osula  gclidi  ndi 
ochita  malonda. 

4Ndipo  kunali,  atamva  Sanibalati 
kuti  tinali  kumanga  linga’li, 
kud.amuipira,  nakwiya  kwalcukuru, 
naseka  aYuda  pwepwete.  2 Nanena 
iye  pa  maso  pa  abale  ache  ndi  ankho- 
ndo  a ku  Samariya,  nati,  Alikuchi- 
tanji  aYuda  ofoka’wa  ? adzimangire 
linga  kodi  ? adzapereka  nsembe  kodi  ? 
adzatsiriza  tsiku  limodzi  kodi  ? adza- 
kometsanso  miyala  ya  ku  miunda 
yotenthedwa  ? 3 Ndipo  Tobiya 

mAmoni  anali  naye,  nati,  Chinkana 

ichi  achimanga,  ikakwera’ko  nkha- 
ndwe,  idzagamula  linga  lawo  la 
miyala.  4 Imvani,  Mulungu  wathu, 
popeza  tanyozeka  ife  ; muwabwezere 
chitonzo  chawo  pamtu  pawo,  ndi 
kuwapereka  akhale  chofunkhidwa 
m’dziko  la  ndende  ; 5 ndipo  musa- 

kwirira  mphulupulu  yawo,  ndi  kula- 
kwa  kwawo  kusafafanizike  pa  maso 
panu  ; pakuti  anautsa  mkwiyo  wanu 
pa  maso  pa  omanga  linga.  6 Koma 
tinamanga  linga’li,  ndi  linga  lonse 
linalumikizana  kufikira  pakati  mpa- 
kati  ; popeza  mitima  ya  anthu  ina- 
lunjika  ku  nchito. 

7 Koma  kunali,  atamva  Sanibalati, 
ndi  Tobiya,  ndi  aArabu,  ndi  aAmoni, 
ndi  aAsidodi,  kuti  makonzedwe  a 
malinga  a Yerusalemu  anakula,  ndi 
kuti  mopasuka  mwache  munayamba 
kutsekeka,  chidawaipira  kwambiri  ; 
8 napangana  chiwembu  iwo  onse 
pamodzi,  kudzathira  nkhondo  ku 
Yerusalemu,  ndi  kuchita  chisokonezo 
m’menemo.  9 Koma  tinapemphera 
kwa  Mulungu  wathu,  ndi  kuwaikira 
olindirira  usana  ndi  usiku,  chifukwa 
cha  iwowa.  10  Ndipo  aYuda  anati, 
Mphamvu  ya  osenza  akatundu  yatha, 
ndi  dothi  lichuruka,  motero  sitidza- 
khoza  kumanga  linga’li.  11  Nati 
adani  athu,  Sadzadziwa  kapena  ku- 
ona  mpaka  talowa  pakati  pawo,  ndi 
kuwapha,  ndi  kuleketsa  nchito’yi. 
12  Ndipo  kunali,  atafika  aYuda 
okhala  pafupi  pawo  ochokera  pa  malo 
ponse,  anatiuza  ife  kakhumi,  Bwerani 
kwa  ife.  13  Chifukwa  chache  ndi- 
nawaika  potera  m’kati  mwa  linga, 
popenyeka ; inde  ndinaika  anthu 
monga  mwa  mabanja  awo,  akhale 
nawo  malupanga  awo,  nthungo  zawo, 
ndi  mauta  awo.  14  Ndipo  ndinape- 
nya,  ndinanyamuka,  ndinanena  kwa 
aufulu,  ndi  olamulira,  ndi  anthu 
otsala,  Musamawaopa  iwo  ; kumbu- 
kilani  Yehova  wamkuru  ndi  woopsa, 
ndi  kuponyera  nkhondo  abale  anu, 
ana  anu  amuna  ndi  akazi,  akazi  anu, 
ndi  nyumba  zanu.  15  Ndipo  kunali, 
pakumva  adani  athu  kuti  chinadzi- 
wika  nafe,  ndi  kuti  Mulungu  adapi- 
titsa  pa  chabe  uphungu  wawo,  tina- 
bwera  tonse  kumka  ku  linga,  yense 
ku  nchito  yache.  16Ndipo  kuyambira 
pamenepo  gawo  lina  la  anyamata  anga 
anagwira  nchito,  ndi  gawo  lina  lina- 
gwira  nthungo,  zikopa,  ndi  mauta, 
ndi  maraya  a chitsulo  ; ndi  akuru 


anali  m’mbuyo  mwa  nyumba  yonse 
ya  Yuda.  17  Iwo  omanga  linga,  ndi 
iwo  osenza  katundu,  posenza,  ana- 
chita  ali  yense  ndi  dzanja  lache  lina 
logwira  nchito,  ndi  lina  logwira  chida  ; 

18  ndi  omanga  linga  ali  yense  ana- 
mangirira  lupanga  lache  m’chuuno 
mwache,  nagwira  nchito  motero. 
Ndipo  woomba  lipenga  anali  ndi  ine. 

19  Ndipo  ndinati  kwa  aufulu,  ndi 
olamulira,  ndi  anthu  otsala,  Nchito 
ndiyo  yochuruka  ndi  ya  chitando,  ndi 
ife  tiri  palache  palache  pa  linga’po, 
yense  atalikizana  ndi  mnzache ; 

20  pali  ponse  mukumva  mau  a 
lipenga,  musonkhanire  komweko  kwa 
ife ; Mulungu  wathu  adzatigwirira 
nkhondo.  21  Momwemo  tinaliku- 
gwira  nchito  ; gawo  lina  la  iwo  lina- 
gwira  nthungo  kuyambira  mbanda 
lcucha  mpaka  zaturuka  nyenyezi. 
22  Ndinanenanso  kwa  anthu  nthawi 
yomweyi,  Ali  yense  agone  m’Yerusa- 
lemu  pamodzi  ndi  mnyamata  wache, 
kuti  atilindirire  usiku,  ndi  kugwira 
nchito  msana.  23  Ndipo  ine,  ndi 
abale  anga,  ndi  anyamata  anga, 
angakhale  amuna  olindirira  onditsata 
ine,  nnena  mmodzi  yense  wa  ife 
anabvula  zobvala  zache,  yense  ana- 
pita  ndi  chida  chache  ku  madzi. 

5Pamenepo  panamveka  kulira 
kwakukuru  kwa  anthu  ndi  akazi 
awo  kudandaula  pa  abale  awo  aYuda. 
2 Popeza  panali  ena  akuti,  Ife,  ana 
athu  amuna  ndi  akazi,  ndife  ambiri  ; 
talandira  tirigu,  kuti  tidye  tikhale 
ndi  moyo.  3 Panali  enanso  akuti, 
Tirikupereka  chikole  minda  yathu, 
ndi  minda  yathu  ya  mpesa,  ndi  nyu- 
mba  zathu  ; kuti  tilandire  tirigu 
chifukwa  cha  njala’yi.  4 Panali 
enanso  akuti,  Takongola  ndarama  za 
msonkho  wa  mfumu  ; tapereka’po 
chikole  minda  yathu,  ndi  minda  yathu 
ya  mpesa.  5 Koma  tsopano  thupi 
lathu  likunga  thupi  la  abale  athu,  ana 
athu  akunga  ana  awo  ; ndipo  taonani, 
titengetsa  ana  athu  amuna  ndi  akazi 
akhale  akapolo,  ndi  ana  athu  akazi 
ena  tawatengetsa  kale  ; ndipo  tiribe 
ife  mphamvu  ya  kuchita’po  kanthu  ; 
ndi  minda  yathu,  ndi  minda  yathu 
ya  mpesa,  nja  ena.  6 Ndipo  pakumva 
kulira  kwawo,  ndi  mau  awo,  kuna- 
ndiipira  kwambiri.  7 Pamenepo 
mtima  wanga  unandipangira  ; ndipo 
ndinatsutsana  Dawo  aufuru  ndi  ola- 
mulira,  ndi  kunena  nawo,  Mukongo- 

letsa  mwa  phindu  yense  kwa  mbale 
wache.  Ndipo  ndinasonkhanitsa  mso- 
nkhano  waukuru  wa  kuwatsutsa. 

8 Ndipo  ndinanena  nawo,  Ife  monga 
umo  tinakhoza,  tinaombola  abale 
athu  aYuda  ogulitsidwa  kwa  amitu- 
ndu  ; ndipo  kodi  inu  mukuti  mugu- 
litse  abale  anu,  kaoena  tiwagule  ndi 
ife  ? Pamenepo  anakhala  du,  nasowa 
ponena.  9 Ndinatinso,  Chinthu  mu- 
chita’chi  si  chokoma  ai  ; simuyenera 
kodi  kuyenda  m’kuopa  Mulungu 
wathu,  chifukwa  cha  mnyozo  wa 
amitundu,  ndiwo  adani  athu  ? 10  Kodi 
ine,  ndi  abale  anga,  ndi  anyamata 
anga,  tiwakongoletsa  ndarama  ndi 
tirigu  mwa  phind.u  ? Ndikupemphani, 
tileke  phindu  ili.  11  Abwezereni  lero 
lomwe  minda  yawo,  minda  yawo  ya 
mpesa,  minda  yawo  ya  azitona,  ndi 
nyumba  zawo,  ndi  limodzi  la  magawo 
zana  limodzi  la  ndarama,  ndi  tirigu, 
vinyo,  ndi  mafuta,  limenemuwalipitsa. 

12  Pamenepo  anati,  Tidzawabwezera 
osawalipitsa  kanthu,  tidzachita  monga 
momwe  mwanena.  Pamenepo  ndi- 
naitana  ansembe,  ndi  kuwalumbiritsa, 
kuti  adzachita  monga  mwa  mau  awa. 

13  Ndinakutumulanso  maraya  anga, 
ndi  kuti,  Mulungu  akutumule  mo- 
mwemo  munthu  yense  wosasunga  mau 
awa,  ku  nyumba  yache,  ndi  ku  nchito 
yache  ; inde  amkutumule  momwemo, 
namtayire  zache  zonse.  Ndi  mso- 
nkhano  wonse  unati,  Amen,  nale- 
mekeza  Yehova.  Ndipo  anthu  ana- 
chita  monga  mwa  mau  awa.  14  Ndi- 
po  chiyambire  tsiku  lija  anandiika 
ndikhale  kazembe  wawo  m’dziko  la 
Yuda  ; kuyambira  chaka  cha  makumi 
awiri  kufikira  chaka  cha  makumi 
atatu  mphambu  ziwiri  cha  Aritasasta 
mfumu,  ndizo  zaka  khumi  ndi  ziwiri, 
ine  ndi  abale  anga  sitinadya  chakudya 
cha  kazembe.  15  Koma  akazembe  a 
kale  ndisanakhala  ine  analemetsa 
anthu,  nadzitengera  kwa  iwo  mkate, 
ndi  vinyo,  pamodzi  ndi  siliva  masekeli 
makumi  anai  ; angakhale  anyamata 
awo  anachita  ufumu  pa  anthu ; 

!koma  sindinatero  ine,  chifukwa  cha 
kuopa  Mulungu.  16  Ndiponso  ndi- 
nalimbikira  nchito  ya  linga  ili,  nga- 
khale  dziko  sitinaligula,  ndi  anyamata 
anga  onse  anasonkhanira  nchito  ko- 
mweko.  17  Panalinso  podyera  ine 
aYuda  ndi  olamulira  amuna  zana 
limodzi  mphambu  makumi  asanu, 
pamodzi  ndi  iwo  akutidzera  kucho- 
P*  4; 


kera  kwa  amitundu  otizinga.  18  Zo- 
konzekeratu  tsiku  limodzi  tsono  ndizo 
ng’ombe  imodzi,  ndi  nkhosa  zonenepa 
zisanu  ndi  imodzi,  anandikonzera- 
tunso  nkhuku,  ndi  kamodzi  atapita 
masiku  khumi  vinyo  wambiri  wa 
mitundu  mitundu  ; chinkana  chonse- 
chi  sindinafunsira  chakudya  cha 
kazembe,  popeza  ukapolo  unalemerera 
anthu’wo.  19  Mundikumbukire  Mu- 
lungu,  zindikomere  zonse  ndinachitira 
anthu  awa. 

6Kunali  tsono,  atamva  Sanibalati, 
ndi  Tobiya,  ndi  Gesemu  mArabu, 
ndi  adani  athu  otsala,  kuti  ndidatha 
kumanga  linga’li,  posatsala’ponso 
popasuka ; (ngakhale  pajapo  sindi- 
naika  zitseko  pa  zipata)  ; 2 anatumiza 
mau  kwa  ine  Sanibalati  ndi  Gesemu, 
kuti,  Tiyeni,  tikomane  ku  *midzi  ya 
ku  chigwa  cha  Ono  ; koma  anali- 
ngirira  zakundichitira  choipa.  3 Ndi- 
po  ndinawatumizira  mithenga,  ndi 
kuti,  Ndirikuchita  nchito  yaikuru, 
sindikhoza  kutsika ; ndiidulirenji 
padera  nchito  poileka  ine,  ndi  kuku- 
tsikirani  ? 4 Nanditumizira  ine  mau 

otere  kanai ; ndinawabwezeranso  mau 
momwemo.  5 Pamenepo  Sanibalati 
anatuma  mnyamata  wache  kwa  ine 
kachisanu,  ndi  kalata  wosatseka 
m’dzanja  mwache ; 6 m’menemo 

mudalembedwa,  Kwamveka  mwa 
amitundu,  ndi  Gasimu  achinena,  kuti 
iwe  ndi  aYuda  mulikulingirira  za 
kupanduka  ; chifukwa  chache  muli- 
kumanga  linga’li  ; ndipo  iwe  udza- 
khala  mfurnu  yawo  monga  mwa  mau 
awa.  7 Ndiponso  waika  aneneri 
akubukitsa  za  iwe  ku  Yerusalemu, 
ndi  kuti,  Ku  Yuda  kuli  mfumu,  ndipo 
zidzamveka  kwa  mfumu,  kuti  kuli 
zotere.  Tiyeni  tsono,  tipangane  pa- 
modzi.  8 Koma  ndinamtumizira 
mau,  akuti,  Palibe  zinthu  zotere 
zonga  unena’zi,  koma  uzilingirira 
mu  mtima  mwako.  9 Pakuti  anafuna 
onse  kutiopsa,  ndi  kuti,  Manja  awo 
adzaleka  nchito,  ndipo  siidzachitika. 
Koma  Inu,  Mulungu,  mulimbitse 
manja  anga  tsopano. 

10  Pamenepo  ndinalowa  m’nyumba 
ya  Semaya  mwana  wa  Delaya,  mwana 
wa  Mehetabele,  wobindikizidwa’yo, 
ndipo  anati,  Tikomane  ku  nyumba  ya 
Mulungu  m’kati  mwa  kachisi,  titse- 
kenso  pa  makomo  a kachisi  ; pakuti 
akudza  kudzapha  iwe,  inde  akudza 
usiku  kudzapha  iwe.  11  Koma  ndi- 

nati,  Munthu  ngati  ine  nkuthawa 
kodi  ? ndani  wonga  ine  adzalowa 
m’kachisi  kupulumutsa  moyo  wache  ? 
Sindidzaiowa’mo.  12  Ndipo  ndina- 
zindikira  kuti  sanamtuma  Mulungu  ; 
koma  ananena  chonenera’cho  pa  ine, 
popeza  Tobiya  ndi  Sanibalati  adamle- 
mbera.  1 3 Anamlembera  chifukwa 
cha  ichi,  kuti  ine  ndichite  mantha,  ndi 
kuchita  chotero,  ndi  kuchimwa  ; ndi 
kuti  anditolere’po  mbiri  yoipa  ndi 
kundinyoza.  14  Mukumbukile,  Mu- 
lungu  wanga,  Tobiya  ndi  Sanibalati 
monga  mwa  nchito  zawo  izi,  ndi 
Nowadiya  mneneri  wamkazi  yemwe, 
ndi  aneneri  otsala,  amene  anafuna 
kundiopsa. 

15  Ndipo  linga  linatsirizika  pa  tsiku 
la  makurni  awiri  ndi  lachisanu  la 
mwezi  wa  Eluli,  titalimanga  masiku 
makumi  asanu  mphambu  awiri. 
16  Ndipo  kunali  atachimva  adani 
athu  onse,  amitundu  onse  akutizinga 
anaopa,  nagwadi  nkhope ; popeza 
anazindikira  kuti  nchito’yi  inachitika 
ndi  Mulungu  wathu.  17  Masiku’wo 
aufulu  a Yuda  analemberanso  akalata 
ambiri  kwa  Tobiya  ; ndipo  anawafi- 
kanso  akalata  ache  a Tobiya.  18  Pa- 
kuti  ambiri  m’Yuda  analumbirirana 
naye  chibwenzi  ; popeza  ndiye  mka- 
mwini  wache  wa  Sekaniya  mwana 
wa  Ara ; ndi  mwana  wache  Yeho- 
hanana  adadzitengera  mwana  wa- 
mkazi  wa  Mesulamu  mwana  wa 
Berekiya.  19  Anachulanso  nchito 
zache  zokoma  pa  maso  panga,  na- 
mfotokozera  iye  mau  anga.  Ndipo 
Tobiya  anatumiza  akalata  kuti  andi- 
opse  ine. 

7Ndipo  atatha  kumanga  linga, 
ndinaika  zitseko,  nakhazika  odi- 
kira,  ndi  oyimbira,  ndi  aLevi  ; 2 ndipo 
ndinawapatsa  mbale  wanga  Hanani, 
ndi  Hananiya  kazembe  wa  ku  boma, 
ulamuliro  wa  pa  Yerusalemu  ; popeza 
ndiye  munthu  wokhulupirika,  naposa 
ambiri  pa  kuopa  Mulungu.  3 Ndina- 
nenanso  nawo,  Asatseguie  pa  zipata 
za  Yerusalemu  lisanafunde  dzuwa  ; 
ndi  poimirira  odikira  atseka  pa  zipata, 
nimuzipiringidze,  nimuike  alonda  mwa 
iwo  okhala  m’Yerusalemu,  yense 
polindirira  pache,  yense  pandunji 
pa  nyumba  yache.  4 Mudzi’wo  tsono 
ndi  wa  chitando,  ndi  waukuru  ; koma 
anthu  anali  m’mwemo  ngowerengeka, 
nyumba  zomwe  sizinamangike.  5 Ndi- 
po  Mulungu  wanga  anaika  m’mtima 


mwanga  kuti  ndiwasonkhanitse  aufu- 
ru,  ndi  olamulira,  ndi  anthu,  kuti 
awerengedwe  mwa  chibadwidwe  cha- 
wo.  Ndipo  ndinapeza  buku  la  chi- 
badwidwe  la  iwo  adakwera’ko 
poyamba  paja ; ndinapeza  mudale- 
mbedwa  m’mwemo.  6 Ana  a dziko 
amene  anakwera  kuchokera  ku  nde- 
nde  a iwo  adatengedwa  ndende, 
amene  Nebukadinezara  mfumu  ya 
Babulo  adawatenga,  anabwera  ku 
Yerusalemu  ndi  ku  Yuda,  yense  ku 
mudzi  wache,  ndi  awa : 7 ndiwo 

amene  anadza  ndi  Zerubabele : Ye- 
suwa,  Nehemiya,  Azariya,  Raamiya, 
Nahamani,  Moredekai,  Bilisani,  Misi- 
perete,  Bigivai,  Nehumu,  Baana. 
Mawerengedwe  a amuna  a anthu 
alsrayeli  ndiwo  : 8 ana  a Parosi 

zikwi  ziwiri  mphambu  zana  limodzi 
kudza  makumi  asanu  ndi  awiri. 
9 Ana  a Sefatiya,  mazana  atatu 
mphambu  makumi  asanu  ndi  awiri 
kudza  awiri.  10  Ana  a Ara,  mazana 
asanu  ndi  limodzi  mphambu  makumi 
asanu  kudza  awiri.  11  Ana  a Pakati 
Moabu,  a ana  a Yesuwa  ndi  Yoabu, 
zikwi  ziwiri  mphambu  mazana  asanu 
ndi  atatu  kudza  khumi  limodzi  ndi 
asanu  ndi  atatu.  12  Ana  a Elamu, 
chikwi  chimodzi  mphambu  mazana 
awiri  ndi  makumi  asanu  kudza  anai. 
13  Ana  a Zatu,  mazana  asanu  ndi 
atatu  mphambu  makumi  anai  kudza 
asanu.  14  Ana  a Zakai,  mazana 
asanu  ndi  awiri  mphambu  rnakumi 
asanu  ndi  limodzi.  15  Ana  a Binui, 
mazana  asanu  ndi  limodzi  mphambu 
makumi  anai  kudza  asanu  ndi  atatu. 
16  Ana  a Betai,  mazana  asanu  ndi 
limodzi  mphambu  makumi  awiri 
kudza  asanu  ndi  atatu.  17  Ana  a 
Azigadi,  zikwi  ziwiri  mphambu 
mazana  atatu  kudza  makumi  awiri 
ndi  awiri.  18  Ana  a Adonikamu, 
mazana  asanu  ndi  limodzi  mphambu 
makumi  asanu  ndi  limodzi  kudza 
asanu  ndi  awiri.  19  Ana  a Bigivai, 
zikwi  ziwiri  mphambu  makumi  asanu 
ndi  limodzi  kudza  asanu  ndi  awiri. 
20  Ana  a Adini,  mazana  asanu  ndi 
limodzi  mphambu  makumi  asanu 
kudza  asanu.  21  Ana  a Aberi,  a 
Hezekiya,  makumi  asanu  ndi  anai 
kudza  asanu  ndi  atatu.  22  Ana  a 
Hasumu,  mazana  atatu  mphambu 
makumi  awiri  kudza  asanu  ndi  atatu. 
23  Ana  a Bezai,  mazana  atatu  mpha- 
mbu  makumi  awiri  kudza  anai. 

24  Ana  a Harifi,  zana  limodzi  mpha- 
mbu  khumi  ndi  awiri.  25  Ana  a 
Gibeoni,  makumi  asanu  ndi  anai  kudza 
asanu.  26  Amuna  a ku  Betelehemu, 
ndi  ku  Netofa,  zana  limodzi  mphambu 
makumi  asanu  ndi  atatu  kudza  asanu 
ndi  atatu.  27  Amuna  a ku  Anatoti, 
zana  limodzi  mphambu  makumi  awiri 
kudza  asanu  ndi  atatu.  28  Amuna  a 
ku  Bete-Azimaveti,  makumi  anai 
kudza  awiri.  29  Amuna  a ku  Kiri- 
yati  Yearimu,  Kefira,  ndi  Beeroti, 
mazana  asanu  ndi  awiri  mphambu 
makumi  anai  kudza  atatu.  30  Amuna 
a ku  Rama  ndi  Geba,  mazana  asanu 
ndi  limodzi  mphambu  makumi  awiri 
kudza  mmodzi.  31  Amuna  a ku 
Mikimasi,  zana  limodzi  mphambu 
makumi.  awiri  kudza  awiri.  32  Arnuna 
a ku  Betele  ndi  Ai,  zana  limodzi 
mphambu  makumi  awiri  kudza  atatu. 
33  Amuna  a ku  Nebo  wina’yo,  rnakumi 
asanu  kudza  awiri.  34  Ana  a Elamu 
wina’yo,  chikwi  chimodzi  mphambu 
mazana  awiri  ndi  makumi  asanu 
kudza  anai.  35  Ana  a Harimu, 
mazana  atatu  mphambu  makumi 
awiri.  36  Ana  a Yeriko,  mazana 
atatu  mphambu  makumi  anai  kuaza 
asanu.  37  Ana  a Lodi,  Hadidi,  ndi 
Ono,  mazana  asanu  ndi  awiri  mpha- 
mbu  makumi  awiri  kudza  mmodzi. 
38  Ana  a Senaa,  zikwi  zitatu 
mphambu  mazana  asanu  ndi  anai 
kudza  makumi  atatu.  39  Ansembe  : 
ana  a Yedaya,  a nyumba  ya  Yesuwa, 
mazana  asanu  ndi  anai  mphambu 
makumi  asanu  ndi  awiri  kudza  atatu. 

40  Ana  a Imeri,  chikwi  chimodzi 
mphambu  makumi  asanu  kudza  awiri. 

41  Ana  a Pasuru,  chikwi  chimodzi 
mphambu  mazana  awiri  kudza  ma- 
kumi  anai  ndi  asanu  ndi  awiri. 

42  Ana  a Harimu,  chikwi  chimodzi 

mphambu  khumi  limodzi  kudza  asanu 
ndi  awiri.  43  A Levi  : ana  a Yesuwa, 
a Kadimiyeli,  a ana  a Hodeva,  maku- 
mi  asanu  ndi  awiri  kudza  anai. 
44  Oyimbira : ana  a Asafu,  zana 

limodzi  mphambu  makumi  anai 
kudza  asanu  ndi  atatu.  45  Odikira  : 
ana  a Salurnu,  ana  a Ateri,  ana  a 
Talimoni,  ana  a Akubu,  ana  a Hatita, 
ana  a Sobai,  zana  limodzi  mphambu 
makumi  atatu  kudza  asanu  ndi  atatu. 
46  ANetini  : ana  a Ziha,  ana  a Hasufa, 
ana  a Tabaoti,  47  ana  a Kerosi,  ana 
a Siya,  ana  a Padoni,  48  ana  a 
Lebana,  ana  a Hagaba,  ana  a Salimai, 


49  ana  a Hanani,  ana  a Gideri,  ana  a 
Gahara,  50  ana  a Reaya,  ana  a 
Rezini,  ana  a Nekoda,  51  ana  a 
Gazamu,  ana  a Uza,  ana  a Paseya, 
52  ana  a Besai,  ana  a Meunimu,  ana 
a Nefusesimu,  53  ana  a Bakibuki, 
ana  a Hakufa,  ana  a Harihuri, 
54  ana  a Baziliti,  ana  a Mehida,  ana 
a Harisa,  55  ana  a Barikosi,  ana  a 
Sisera,  ana  a Tema,  56  ana  a Neziya, 
ana  a Hatifa.  57  Ana  a akapolo  a 
Solomo  : ana  a Sotai,  ana  a Sofereti, 
ana  a Perida,  58  ana  a Yaala,  ana 
a Darikoni,  ana  a Gideli,  59  ana  a 
Sefatiya,  ana  a Hatili,  ana  a Pokereti 
Hazebaimu,  ana  a Amoni.  60  ANe- 
tini  onse,  ndi  ana  a akapolo  a Solomo, 
ndiwo  mazana  atatu  mphambu  ma- 
kumi  asanu  ndi  anai  kudza  awiri. 
61  Ndipo  okwera  kuchokera  ku  Tele- 
mela,  Teleharisa,  Kerubi,  Adoni,  ndi 
Imeri,  ndi  awa ; koma  sanakhoza 
kuchula  nyumba  za  makolo  awo, 
kapena  mbumba  zawo,  ngati  ali  a 
Israyeli  ; 62  ana  a Delaya,  ana  a 

Tobiya,  ana  a Nekoda,  mazana  asanu 
ndi  limodzi  mphambu  makumi  anai 
kudza  awiri.  63  Ndi  a ansembe  : 
ana  a Hobaya,  ana  a Hokozi,  ana  a 
Barizilai,  amene  anadzitengera  mkazi 
wa  ana  akazi  a Barizilai  mGileadi, 
nachedwa  ndi  dzina  lawo.  64  Awa 
anafunafuna  maina  awo  m’buku  la 
iwo  owerengedwa  mwa  chibadidwe, 
koma  osawapeza  ; potero  anawayesa 
odetsedwa,  nawachotsa  ku  nchito  ya 
nsembe.  65  Ndipo  kazembe  ana- 
wauza  kuti  asadye’ko  zopatulikitsa, 
mpaka  wauka  wansembe  wokhala 
ndi  Urimu  ndi  Tumimu.  66  Mso- 
nkhano  wonse  pamodzi  ndiwo  zikwi 
makumi  anai  ndi  ziwiri  mphambu 
mazana  atatu  kudza  makumi  asanu 
ndi  limodzi,  67  osawerenga  akapolo 
awo  amuna  ndi  akazi,  ndiwo  zikwi 
zisanu  ndi  ziwiri  mphambu  mazana 
atatu  ndi  rnakumi  atatu  kudza  asanu 
ndi  awiri ; ndipo  anakhala  nawo 
amuna  ndi  akazi  oyimbira  mazana 
awiri  mphambu  makumi  anai  kudza 
asanu  ndi  mtnodzi.  68  Akavalo  awo 
ndiwo  mazana  asanu  ndi  awiri 
mphambu  makumi  atatu  kudza  asanu 
ndi  mmodzi  ; nyuru  zawo  mazana 
awiri  mphambu  makumi  anai  kudza 
zisanu  ; 69  ngamira  zawo  mazana 

anai  mphambu  makumi  atatu  kudza 
asanu  ; aburu  awo  zikwi  zisanu  ndi 
chimodzi  mphambu  mazana  asanu 

ndi  awiri  kudza  makumi  awiri. 
70  Ndipo  ena  a akuru  a nyumba  za 
makolo  anapereka  ku  nchito.  Kaze- 
mbe’yo  anapereka  ku  chuma  adariki 
a golidi  chikwi  chimodzi,  mbale 
zowazira  malcumi  asanu,  maraya  a 
ansembe  makumi  atatu.  7t  Enanso 
a akuru  a nyumba  za  makolo  ana- 
pereka  ku  chuma  cha  nchito’yi, 
adariki  a golidi  zikwi  makumi  awiri, 
ndi  miyeso  ya  siliva  zikwi  ziwiri 
mphambu  mazana  awiri.  72  Zope- 
reka  za  anthu  otsala  ndizo  adariki  a 
golidi  zikwi  makumi  awiri,  ndi  miyeso 
ya  siliva  zikwi  ziwiri,  ndi  maraya  a 
ansembe  makumi  asanu  ndi  limodzi 
mphambu  asanu  ndi  awiri.  73  Na- 
khala  m’midzi  mwawo  ansembe,  ndi 
aLevi,  ndi  odikira,  ndi  oyimbira,  ndi 
anthu  ena,  ndi  aNetini,  ndi  alsrayeli 
onse. 

Utakhala  tsono  mwezi  wachisanu 
ndi  chiwiri  ana  a Israyeli  anakhala 
m’midzi  mwawo. 

8Ndipo  anthu  onse  anasonkhana 
ngati  munthu  mmodzi  ku  khwa- 
lala  liri  ku  chipata  cha  ku  madzi, 
namuuza  Ezara  mlembi  atenge  buku 
la  chilamulo  cha  Mose,  chimene 
Yehova  adalamulira  Israyeli.  2 Ndipo 
Ezara  wansembe  anabwera  nacho  chi- 
lamulo  pa  maso  pa  msonkhano,  ndiwo 
amuna  ndi  akazi,  ndi  yense  wakumva 
ndi  kuzindikira  tsiku  loyamba  la 
mwezi  wachisanu  ndi  chiwiri.  3 Na- 
werenga  m’menemo  pa  khwalala  liri 
ku  chipata  cha  ku  madzi  kuyambira 
mbanda  kucha  kufikira  usana,  pa 
maso  pa  amuna  ndi  akazi,  ndi  iwo 
okhoza  kuzindikira  ; ndi  anthu  onse 
anacherera  khutu  buku  la  chilamulo. 
4 Ndipo  Ezara  mlembi  anaima  pa 
chiunda  cha  mitengo  adachimangira 
msonkhano’wo  ; ndi  pa  mbali  pache 
padaima  Matitiya,  ndi  Sema,  ndi 
Anaya,  ndi  Uriya,  ndi  Hilikiya,  ndi 
Maaseya,  ku  dzanja  lamanja  lache  ; 
ndi  ku  dzanja  la  manzere  Pedaya, 
ndi  Misayeli,  ndi  Malikiya,  ndi  Ha- 
sumu,  ndi  Hasibadana,  Zekariya,  ndi 
Mesulamu.  5 Ndipo  Ezara  anafunyu- 
lula  buku’lo  pa  maso  pa  anthu  onse, 
popeza  iye  anasomphokera  anthu 
onse  ; ndipo  polifunyulula  anthu 
onse  ananyamuka.  6 Pamenepo 
Ezara  analemekeza  Yehova  Mulungu 
wamkuru.  Nabvomereza  anthu  onse, 
ndi  kuti,  Amen,  Amen ; nakweza 
manja  awo,  nawerama,  nalambira 


Yehova  nkhope  zawo  pansi.  7 Ndi 
Yesuwa,  ndi  Bani,  ndi  Serebiya, 
Yamini,  Akubu,  Sabetai,  Hodayi, 
Maaseya,  Kelita,  Azariya,  Yozabadi, 
Hanani,  Pelaya,  ndi  aLevi,  anadziwitsa 
anthu  chilamulo’cho  ; ndi  anthu  anali 
chiriri  pa  malo  pawo.  8 Nawerenga 
iwo  m’buku  m’chilamulo  cha  Mulungu 
momveka,  natanthauzira,  nawazindi- 
kiritsa  chowerengedwa’cho.  9 Ndipo 
Nehemiya,  ndiye  kazembe,  ndi  Ezara 
wansembe  mlembi’yo,  ndi  aLevi 
ophunzitsa  anthu,  ananena  ndi  anthu 
onse,  Lero  ndilo  lopatulikira  Yehova 
Mulungu  wanu,  musamachita  maliro, 
musamalira  misozi.  Popeza  anthu 
onse  analira  misozi  pakumva  mau 
a chilamulo.  10  Nanena  nawonso, 
Mukani,  mukadye  zonona,  mukamwe 
zozuna,  nimumtumizire  gawo  lache 
iye  amene  sanamkonzeratu  kanthu  ; 
chifukwa  lero  ndilo  lopatulikira 
Ambuye  wathu  ; ndipo  musamachita 
chisoni ; pakuti  chimwemwe  cha 
Yehova  ndicho  mphamvu  yanu. 
11  Ndipo  aLevi  anatontholetsa  anthu 
onse,  ndi  kuti,  Khalani  muli  chete ; 
pakuti  lero  ndi  lopatulika ; musa- 
machita  chisoni.  12  Napita  anthu 
onse  kudya  ndi  kumwa,  ndi  kutumiza 
magawo,  ndi  kusekerera  kwakukuru  ; 
popeza  anazindikira  mau  amene 
adawaf  otokozera. 

13  Ndipo  m’mawa  m’wache  akuru  a 
nyumba  za  makolo  a anthu  onse, 
ansembe,  ndi  aLevi  anasonkhana 
pamodzi  kwa  Ezara  mlembi,  kuti 
atole  nzeru  za  mau  a chilamulo. 
14  Napeza  munalembedwa  m’chila- 
mulo  kuti  Yehova  analamulira  ndi 
Mose,  kuti  ana  a Israyeli  azikhala 
m’misasa  pa  madyerero  a mwezi 
wachisanu  ndi  chiwiri,  15  ndi  kuti 
azilalikira  ndi  kumveketsa  m’midzi 
mwawo  monse  ndi  m’Yerusalemu, 
ndi  kuti,  Muziturukira  ku  phiri,  ndi 
kutenga’ko  nthambi  za  azitona,  ndi 
nthambi  za  mitengo  ya  mafuta,  ndi 
nthambi  za  mitengo  ya  mchisu,  ndi 
zinkhwamba  za  migwalangwa,  ndi 
nthambi  za  mitengo  zothonana,  ku- 
manga  nazo  misasa  monga  muna- 
lembedwa.  1 6 Naturuka  anthu,  naka- 
zitenga,  nadzimangira  misasa,  yense 
pa  tsindwi  la  nyumba  yache,  ndi 
m’mabwalo  awo,  ndi  m’mabwalo  a 
nyumba  ya  Mulungu,  ndi  pa  khwalala 
la  chipata  cha  ku  madzi,  ndi  pa  lchwa- 
lala  la  chipata  cha  Efraimu.  17  Ndi 

msonkhano  wonse  wa  iwo  oturuka 
m’ndende  anamanga  misasa,  nakhala 
m’misasa’mo  ; pakuti  chiyambire 
masiku  a Yesuwa  mwana  wa  Nuni 
kufikira  tsiku  lija  ana  a Israyeli 
sanatero.  Ndipo  panali  chimwemwe 
chachikuru.  18  Anawerenganso  m’bu- 
ku  la  chilamulo  cha  Mulungu  tsiku 
ndi  tsiku,  kuyambira  tsiku  loyamba 
kufikira  tsiku  lotsiriza.  Nachita 
madyerero  masiku  asanu  ndi  awiri ; 
ndi  tsiku  lachisanu  ndi  chitatu  ndilo 
msonkhano  woletsa,  monga  mwa  ma- 
lemba. 

9Ndipo  tsiku  la  makumi  awiri 
mphambu  anai  la  mwezi  uno 
ana  a Israyeli  anasonkhana  ndi 
kusala,  ndi  kubvala  chiguduli,  ndipo 
anali  ndi  pfumbi.  2 Nadzipatula  a 
mbumba  ya  Israyeli  kwa  alendo  onse, 
naimirira,  naulula  zochimwa  zawo, 
ndi  mphulupulu  za  makolo  awo. 
3 Naimirira  poima  pawo,  nawerenga 
m’buku  la  chilamulo  cha  Yehova 
Mulungu  wawo  limodzi  la  magawo 
anai  a tsiku ; ndi  limodzi  la  magawo 
anai  anaulula,  napembedza  Yehova 
Mulungu  wawo.  4 Pamenepo  anai- 
rnirira  pa  chiunda  cha  aLevi  Yesuwa, 
ndi  Bani,  Kadimiyeli,  Sebaniya,  Buni, 
Serebiya,  Bani,  ndi  Kenani,  napfuula 
ndi  mau  akuru  kwa  Yehova  Mulungu 
wawo.  5 Nati  aLevi,  Yesuwa,  ndi 
Kadimiyeli,  Buni,  Hasabineya,  Sere- 
biya,  Hodiya,  Sebaniya,  ndi  Petatiya, 
Imirirani,  lemekezani  Yehova  Mulu- 
ngu  wanu  ku  nthawi  za  nthawi  ; 
ndipo  lilemekezeke  dzina  lanu  la 
ulemerero,  lokuzika  loposa  chileme- 
kezo  ndi  chiyamiko  chonse.  6 Inu 
ndinu  Yehova,  nokhanu  ; mwalenga 
thambo,  kumwambamwamba,  ndi 
khamu  lawo  lonse,  dziko  la  pansi, 
ndi  zonse  ziri  pomwepo,  nyanja  ndi 
zonse  ziri  m’mwemo,  ndi  Inu  muzi- 
sunga  za  moyo  zonsezi,  ndi  khamu 
la  kumwamba  lilambira  Inu.  7 Inu 
ndinu  Yehova  Mulungu  amene  muna- 
sankha  Abramu  ndi  kumturutsa  m’Uri 
wa  aKasidi,  ndi  kumucha  dzina  lache 
Abrahamu ; 8 ndipo  munampeza 

mtirna  wache  wokhulupirika  pa  maso 
panu,  nimunapangana  naye  kumpatsa 
dziko  la  aKanani,  aHiti,  aAmori,  ndi 
aPerizi,  ndi  aYebusi,  ndi  aGirigasi, 
kulipereka  kwa  mbumba  zache  ; ndi- 
po  mwakwaniritsa  mau  anu,  popeza 
Inu  ndinu  wolungama.  9 Ndipo 
munapenya  msauko  wa  makolo  athu 


m’Aigupto,  niinunamva  kupfuula 
kwawo  ku  Nyanja  Yofiira,  10  nimu- 
nachitira  zizindikilo  ndi  zodabwiza 
Farao  ndi  akapolo  ache  onse,  ndi 
anthu  onse  a m’dziko  lache  ; popeza 
munadziwa  kuti  anawachitira  modzi- 
kuza  ; ndipo  munadzibukitsira  dzina 
monga  lero  lino.  11  Ndipo  munaga- 
wanitsa  nyanja  pa  maso  pawo,  napita 
iwo  pakati  pa  nyanja  pouma,  ndipo 
munaponya  mozama  owalondola, 
ngati  mwala  m’madzi  olimba.  12  Mu- 
nawatsogoleranso  usana  ndi  mtambo 
woti  njo,  ndi  moto  tolo  usiku,  ku- 
waunikira  m’njira  akayenda’mo. 

13  Munatsikiranso  pa  phiri  la  Sinai, 
nimunalankhula  nawo  mochokera 
m’mwamba,  ndipo  munawapatsa  ma- 
weruzo  oyenera,  ndi  chilamulo  choona, 
malemba,  ndi  malamulo  okoma  ; 

14  ndi  Sabata  lanu  lopatulika  muna- 
wadziwitsa,  nimunawaiamulira  mala- 
mulo,  ndi  malemba,  ndi  chilamulo, 
mwa  dzanja  la  Mose  mtumiki  wanu  ; 

15  ndi  mkate  wochokera  m’mwamba 
munawapatsa  pa  njala  yawo  ; ndi 
madzi  woturuka  m’thanthwe  muna- 
waturutsira  pa  ludzu  lawo,  ndi  ku- 
wauza  alowe,  nalandire  dziko  limene 
mudakweza’po  dzanja  lanu  kuwapa- 
tsa.  16  Koma  iwo  ndi  makolo  athu 
anachita  modzikuza,  naumitsa  khosi 
lawo,  osamvera  malamulo  anu, 

1 7 nakana  kumvera,  osakumbukilanso 
zodabwiza  zanu  munazichita  pakati 
pawo  ; koma  anaumitsa  khosi  lawo, 
ndipo  m’kupanduka  kwawo  anaika 
mtsogoleri  abwerere  kumka  ku  uka- 
polo  wawo  ; koma  Inu  ndinu  Mulungu 
wokhululukira,  wa  chisomo,  ndi  wa 
nsoni,  wolekereza,  ndi  wochuruka 
chifundo  ; ndipo  simunawasiya. 

1 8 Ngakhale  apa  atadzipangira  mwana 
wa  ng’ombe  woyenga,  nati,  Suyu 
Mulungu  wako  anakukweza  kucho- 
kera  ku  Aigupto,  nachita  zopeputsa 
zazikuru  ; 1 9 koma  Inu  rnwa  nsoni 
zanu  zazikuru  simunawasiya  m’chi- 
pululu ; mtambo  woti  njo  sunawa- 
chokera  usana  kuwatsogolera  m’njira, 
ngakhale  moto  wa  tolo  usiku  kuwau- 
nikira  pa  njira  anayenera  kuyenda- 
’mo.  20  Munawapatsanso  mzimu 
wanu  wokoma  kuwalangiza,  ndipo 
simunawamana  mana  anu  pakamwa 
pawo  ; munawapatsanso  madzi  pa 
ludzu  lawo.  21  Ndipo  munawalera 
zaka  makumi  anai  m’chipululu,  osa- 
sowa  kanthu  iwo ; zobvala  zawo 

sizinatha,  ndi  mapazi  awo  sanatupa. 
22  Munawapatsanso  maufumu,  ndi 
mitundu  ya  anthu,  nimunawagawa 
m’madera,  motero  analandira  likhale 
lawo  lawo  dziko  la  Sihoni,  ndilo  dziko 
la  mfumu  ya  ku  Hesiboni,  ndi  dziko  la 
Ogi  mfumu  ya  ku  Basana.  23  Ana 
awanso  munawachurukitsa  monga 
nyenyezi  za  m’mwamba,  nimuna- 
walowetsa  m’dziko  mudalinena  kwa 
makolo  awo,  alowe’mo  likhale  lawo 
lawo.  24  Nalowa  ana’wo,  nalandira 
dziko’li  likhale  lawo  lawo,  ndipo 
munagonjetsa  pa  maso  pawo  okhala 
m’dziko,  ndiwo  aKanani,  ndi  kuwa- 
pereka  m’dzanja  mwawo,  pamodzi 
ndi  mafumu  awo,  ndi  mitundu  ya 
anthu  ya  m’dziko,  kuti  achite  nawo 
chifuniro  chawo.  25  Ndipo  analanda 
midzi  ya  malinga,  ndi  dziko  la  zonona, 
nalandira  zikhale  zawo  zawo  nyumba 
zodzala  ndi  zokoma  ziri  zonse,  zitsime 
zokumbidwa,  minda  5^a  mpesa,  ndi 
minda  ya  azitona,  ndi  mitengo  ya- 
mbiri  ya  zipatso  ; nadya  iwo,  nakhuta, 
nanenepa,  nakondwera  nako  kukoma 
kwanu  kwakukuru.  26  Koma  ana- 
khala  osamvera,  napandukira  Inu, 
nataya  chilamulo  chanu  m’mbuyo 
mwawo,  napha  aneneri  anu  akuwa- 
chitira  umboni,  kuwabwezera  kwa 
Inu,  nachita  zopeputsa  zazikuru. 
27  Chifukwa  chache  mur.awapereka 
m’dzania  la  adani  awo  akuwasautsa  ; 
koma  mu  nthawi  ya  kusautsika 
kwawo  anapfuula  kwa  Inu,  ndipo 
munamva  m’mwamba,  ndi  monga 
mwa  nsoni  zanu  zambiri  munawa- 
patsa  apulumutsi  akuwapulumutsa 
m’dzanja  la  adani  awo.  28  Koma 
atapumula,  anabwereza  kuchita  cho- 
ipa  pa  maso  panu  ; chifukwa  chache 
munawasiya  m’dzanja  la  adani  awo 
amene  anachita  ufumu  pa  iwo  ; koma 
pobwera  iwo  ndi  kupfuula  kwa  Inu, 
munamva  m’mwamba  ndi  kuwapu- 
lumutsa  kawiri  kawiri,  monga  mwa 
chifundo  clianu ; 29  ndipo  muna- 

wachitira  umboni,  kuti  muwabwe- 
zerenso  ku  chilamulo  chanu  ; koma 
anachita  modzikuza,  osamvera  mala- 
mulo  anu  ; koma  anachimwira  mala- 
mulo  anu  (amene  munthu  akawachita 
adzakhala  nawo  ndi  moyo) ; nakaniza 
phewa  lawo,  naumitsa  khosi  lawo, 
osamvera.  30  Koma  munawale- 
kerera  zaka  zambiri,  ndi  kuwachitira 
umboni  ndi  mzimu  wanu,  mwa 
aneneri  anu,  koma  sanamvera  ; chi- 


fulcwa  chache  munawapereka  m’dza- 
nja  la  mitundu  ya  anthu  a m’dziko. 
31  Ndipo  mwa  nsoni  zanu  zochuruka 
simunawatha,  kapena  kuwataya ; 
popeza  Inu  ndinu  Mulungu  wa  chi- 
sorno  ndi  chifundo.  32  Ndipo  tsono, 
Mulungu  wathu,  ndinu  Mulungu 
wamkuru,  ndi  wamphamvu,  ndi 
woopsa,  wakusunga  pangano  ndi 
chifundo,  asachepe  pa  maso  panu 
mabvuto  athu  onse  amene  anatigwera 
ife,  ndi  mafumu  athu,  akuru  athu, 
ndi  ansembe  athu,  ndi  aneneri  athu, 
ndi  makolo  athu,  ndi  anthu  anu  onse, 
kuyambira  masiku  a mafumu  a 
Asuri,  mpaka  lero  lino.  33  Kcma  Inu 
nainu  wolungama  mwa  zonse  zati- 
gwera  ; pakuti  mwachita  zoona,  koma 
ife  tachita  choipa  ; 34  ndi  mafumu 
athu,  akuru  athu,  ansembe  athu,  ndi 
makolo  athu,  sanasunga  chilamulo 
chanu,  kapena  kumvera  malamulo 
anu,  ndi  rnboni  zanu,  zimene  muna- 
wachitira  umboni  nazo.  35  Popeza 
sanatumikira  Inu  m’ufumu  wawo, 
ndi  rn’ubwino  wanu  wochuruka  umene 
mudawapatsa,  ndi  m’dziko  lalikuru  ndi 
la  zonona  mudalipereka  pa  maso  pawo, 
ndipo  sanabwerera  kuleka  nchito  zawo 
zoipa.  36  Tapenyani,  ife  lero  ndife 
akapolo,  ndi  dziko’li  mudalipereka 
liwa  makolo  athu  kudya  zipatso  zache 
ndi  zckoma  zache,  taonani,  ife  ndife 
akapolo  m’menemo.  37  Ndipo  lichu- 
rukitsira  mafumu  zipatso  zache,  ndiwo 
amene  munawaika  atiweruze,  chi- 
fukwa  cha  zoipa  zathu ; achitanso 
ufumu  pa  matupi  athu,  ndi  pa  zoweta 
zathu,  monga  umo  akonda  ; ndipo  ife 
tisauka  kwakukuru.  38  Ndipo  mwa 
ichi  chonse  tichita  pangano  lokha- 
zikika,  ndi  kulilemba,  ndi  akulu 
athu,  aLevi  athu,  ndi  ansembe  athu, 
alikomera  chizindikilo. 
i A Okomera  chizindikilo  tsono 

1 U ndiwo  Nehemiya,  Tirisata 
mwana  wa  Hakaliya,  ndi  Zedekiya, 

2 Seraya,  Agariya,  Yeremiya,  3 Pa- 
suri,  Amariya,  Malikiya,  4 Hatusi, 
Sebaniya,  Maluki,  5 Harimu,  Mere- 
moti,  Obadiya.,  6 Danieli,  Ginetoni, 
Baruki,  7 Mesulamu,  Abiya,  Miya- 
mini,  8 Maaziya,  Biiigai,  Semaya, 
ndiwo  ansembe.  9 Ndi  aLevi  ndiwo 
Yesuwa  mwana  wa  Azaniya,  Binui 
wa  ana  a Henadadi,  Kadiniyeli ; 
10  ndi  abale  awo,  Sebaniya,  Hodiya, 
Kelita,  Pelaya,  - Hanani,  11  M.ika, 
Rehobo,  Ha.sabiya,  12  Zakuri,  Sere- 

biya,  Sebaniya,  13  Hodiya,  Bani, 
Beninu.  14  Akuru  a anthu  : Parosi, 
Patati,  Moabu,  Elamu,  Zatu,  Bani, 
15  Buni,  Azigadi,  Bebai,  16  Adoniya, 
Bigivai,  Adini,  17  Ateri,  Hezekiya, 
Azuri,  18  Hodiya,  Hasumu,  Bezai, 
19  Harifi,  Anatoti,  Nobai,  20  Magi- 
piasi,  Mesulamu,  Heziri,  21  Mese- 
zabele,  Zadoki,  Yaduwa,  22  Pelatiya, 
Hanani,  Ananiya,  23  Hoseya,  Hana- 
niya,  Hasubi,  24  Halohesi,  Pila, 
Sobeki,  25  Rehumu,  Hasabina, 
Maaseya,  26  ndi  Ahiya,  Hanani, 
Anani,  27  Maluki,  Harimu,  Baana. 
28  Ndi  anthu  otsala,  ansembe,  aLevi, 
odikira,  oyimbira,  aNetini,  ndi  onse 
anadzisiyanitsa’wo  pa  mitundu  ya 
anthu  a m’dziko  kutsata  chilamulo 
cha  Mulungu,  akazi  awo,  ana  awo 
amuna  ndi  akazi,  yense  wodziwa  ndi 
wozindikira,  29  amenewa  anaumirira 
abale  awo,  omveka  awo,  nalowa 
m’temberero  ndi  lumbiro,  kuti  adza- 
yenda  m’chilamulo  cha  Mulungu 
anachipereka  Mose  mtumiki  wa 
Mulungu,  ndi  kuti  adzasunga  ndi 
kuchita  zonse  atilamulira  Yehova 
Ambuye  wathu,  ndi  maweruzo  ache, 
ndi  malemba  ache ; 30  ndi  lcuti 

sitidzapereka  ana  athu  akazi  kwa 
mitundu  ya  anthu  a m’duiko,  kapena 
kutengera  ana  athu  arnuna  ana  awo 
akazi  ; 31  ndipo  mitundu  ya  anthu 
a m’dziko  akabwera  nawo  malonda, 
ngakhale  tirigu,  dzuwa  la  Sabata, 
kutsata  malonda,  sitidzagulana  nawo 
dzuwa  la  Sabata,  kapena  dzuwa  lina 
lopatulika,  ndi  kuti  tidzaleka  chaka 
cha  chisanu  ndi  chiwiri  ndi  mangawa 
ali  onse.  32  Tinadziikira.nso  mala- 
mulo,  kuti  tizipereka  chaka  ndi  chaka 
limodzi  la  magawo  atatu  a sekeli  ku 
nchito  ya  nyumba  ya  Mulungu  wathu  ; 
33  kuliperekera  mkate  woonekera,  ndi 
nsembe  ya  ufa  yosaleka,  ndi  nsembe 
yopsereza  yosaleka,  ya  masabata, 
ya  pokhala  miyezi,  kuliperekera 
nyengo  zoikika  ndi  zopatulikira,  ndi 
nsembe  za  zolakwa  za  kutetezera 
Israyeli  zoipa,  ndi  nchito  zonse  za 
nyumba  ya  Mulungu  wathu.  34  Ndi- 
po  tinalota  maere  ansembe,  aLevi,  ndi 
anthu,  a chopereka  cha  nkhuni, 
kubwera  nazo  ku  nyumba  ya  Mulungu 
wathu,  monga  mwa  nyumba  za  ma- 
kolo  athu,  pa  nyengo  zoikika  chaka 
ndi  chaka,  kuzisonkha  pa  guwa  la 
nsembe  la  Yehova  Mulungu  wathu, 
monga  mulembedwa  m’chilamulo  ; 


35  ndi  kubwera  nazo  zipatso  zoyamba 
za  nthaka,  ndi  zoyamba  za  zipatso 
zonse  za  mtengo  uli  wonse  chaka  ndi 
chaka,  ku  nyumba  ya  Yehova  ; 36  ndi 
ana  athu  oyamba  kubadwa,  ndi  oya- 
mba  kubadwa  a nyama  zathu,  monga 
mulembedwa  m’chilamulo,  ndi  oya- 
mba  a ng’ombe  zathu,  ndi  nkhosa 
zathu,  kubwera  nazo  ku  nyumba  ya 
Mulungu  wathu  kwa  ansembe  aku- 
tumikira  m’nyumba  ya  Mulungu 
wathu  ; 37  ndi  kuti  tidzabwera  nazo 
za  mtanda  wa  mkate  wathu  woyamba, 
ndi  nsembe  zathu  zokwera,  ndi  zi- 
patso  za  mtengo  uli  wonse,  vinyo,  ndi 
rnafuta,  kwa  ansembe,  ku  zipinda  za 
nyumba  ya  Mulungu  wathu  ; ndi 
limodzi  la  rnagawo  khumi  la  nthaka 
yathu  kwa  aLevi ; pakuti  aLevi  amene 
amalandira  limodzi  limodzi  la  magawo 
khumi  m’midzi  yorise  yolima  ife. 
38  Ndipo  wansembe  mwana  wa  Aroni 
azikhala  ndi  aLevi,  polandira  aLevi 
limodzi  limodzi  la  magawo  khumi  ; 
ndi  aLevi  azikwera  nalo  limodzi  la 
magawo  khumi  mwa  limodzi  limodzi 
ia  magawo  khumi  ku  nyumba  ya 
Mulungu  wathu,  ku  zipinda,  ku 
nyumba  ya  chuma.  39  Pakuti  ana  a 
Israyeli  ndi  ana  a Levi,  azibwera  nayo 
nsembe  yokweza  ya  tirigu,  ndi  ya 
vinyo  ndi  ya  mafuta,  lcu  zipinda  kuli 
zipangizo  za  malo  opatulika,  ndi 
ansembe  akutumikira,  ndi  odikira,  ndi 
oyimbira;  kuti  tisasiye  nyumba  ya 
Mulungu  wathu. 

1 "|  Ndipo  akuru  a anthu  anakhala 
! I m’Yerusalemu  ; anthu  otsala 
omwe  anachita  maere,  kuti  libwere 
limodzi  la  magawo  khumi  likhale 
m’Yerusalemu,  mudzi  wopatulika,  ndi 
asanu  ndi  anai  a khumi  m’midzi  yina. 

2 Ndipo  anthu  anadalitsa  amuna  onse 
akudzinenera  mwaufulu  kuti  adza- 
khala  m’Yerusalemu. 

3  Awa  tsono  ndi  akulu  a dziko 
okhala  m’Yerusalemu  ; koma  m’mi- 
dzi  ya  Yuda  yense  anakhala  pa 
cholowa  chache  m’midzi  mwawo, 
ndiwo  Israyeii,  ansembe,  ndi  aLevi, 
ndi  aNetini,  ndi  ana  a akapolo  a 
Solomo.  4 Ndipo  m’Yerusalemu  mu- 
nakhala  ena  a ana  a Yuda  ndi  a ana 
a Benjamini.  Mwa  ana  a Yuda : 
Ataya  rnwana  wa  Uziya,  mwana  wa 
Zekariya,  mwana  wa  Amariya,  mwa- 
na  wa  Sefatiya,  mwana  wa  Mahalaieli, 
wa  ana  a Perezi  ; 5 ndi  Maaseya 

mwana  wa  Baruki,  mwana  wa  Koloze, 

mwana  wa  Huzaya,  mwana  wa  Adaya, 
mwana  wa  Yoyaribi,  mwana  wa 
Zekariya,  mwana  wa  mSiloni.  6 Ana 
onse  a Perezi  okhala  m’Yerusalemu 
ndiwo  ngwazi  mazana  anai  mphambu 
makumi  asanu  ndi  limodzi  kudza 
asanu  ndi  atatu.  7 Ndi  ana  a Benja- 
mini  ndi  awa : Salu  mwana  wa 

Mesulamu,  mwana  wa  Yoedi,  mwana 
wa  Pedaya,  mwana  wa  Kolaya, 
mwana  wa  Maseya,  mwana  wa 
Itiyeli,  mwana  wa  Yesaya.  8 Ndi 
wotsatana  naye  Gabai,  Salai,  mazana 
asanu  ndi  anai  mphambu  makumi 
awiri  kudza  asanu  ndi  atatu.  9 Ndi 
Yoeli  mwana  wa  Zikiri  ndiye  woya- 
ng’anira  wawo,  ndi  Yuda  mwana  wa 
Hasenuwa  ndiye  wothandizana  naye, 
poyang’anira  mudzi.  10  Mwa  anse- 
mbe  : Yedaya  mwana  wa  Yoyaribi, 

Yakini,  1 1 Seraya  mwana  wa  Hilikiya, 
mwana  wa  Mesulamu,  mwana  wa 
Zadoki,  mwana  wa  Merayoti,  mwana 
wa  Ahitubu  mtsogoleri  wa  m’nyumba 
ya  Mulungu  ; 1 2 ndi  abale  awo  ochita 
nchito  ya  m’nyumba’yi  ndiwo  ma- 
zana  asanu  ndi  atatu  mphambu  ma- 
kumi  awiri  kudza  awiri  ; ndi  Adaya 
mwana  wa  Yerohamu,  mwana  wa 
Pelaliya,  mwana  wa  Amzi,  mwana 
wa  Zekariya,  mwana  wa  Pasuru, 
mwana  wa  Malikiya  ; 1 3 ndi  abale 
ache  akulu  a nyumba  za  makolo 
awiri  mphambu  makumi  anai  kudza 
awiri,  ndi  Amasai  mwana  wa  Azareli, 
mwana  wa  Azai,  mwana  wa  Mesili- 
moti,  mwAna  wa  Imeri ; 14  ndi  abale 
awo  ngwazi  za  mphambu  zana  limodzi 
mphambu  makumi  awiri  kudza  asanu 
ndi  atatu  ; ndi  woyang’anira  wawo 
ndiye  Zabidiyeli  mwana  wa  Hage- 
dolimu.  1 5 Ndi  mwa  aLevi  : Semaya 
mwana  wa  Hasubu,  mwana  wa 
Azirikamu,  mwana  wa  Hasabiya, 
mwana  wa  Buni ; 16  ndi  Sabetai, 

ndi  Yozabadi,  mwa  akuru  a aLevi, 
anayang’anira  nchito  za  pa  bwalo 
za  nyumba  ya  Mulungu ; 17  ndi 

Mataniya  mwana  wa  Mika,  mwana 
wa  Zabidi,  mwana  wa  Asafu,  ndiye 
mkuru  wakuyamba  mayamiko,  po- 
pemphera  ; ndi  Bakibukiya  wotsatana 
naye  mwa  abale  ache,  ndi  Abida 
mwana  wa  Samua,  mwana  wa  Galali, 
mwana  wa  Yedutuni.  18  ALevi  onse 
m’mudzi  wopatulika’wo  ndiwo  ma- 
zana  awiri  mphambu  makumi  asanu 
ndi  atatu  kudza  anai.  1 9 Ndi  odikira  : 
Akubu,  Talimoni,  ndi  abale  awo  aku- 


lindira  pa  zipata,  ndiwo  zana  limodzi 
mphambu  makumi  asanu  ndi  awiri 
kudza  awiri.  20  Ndi  alsrayeli  otsala, 
ndiwo  ansembe  ndi  aLevi,  anakhala 
m’midzi  yonse  ya  Yuda,  yense  m’cho- 
lowa  chache.  21  Koma  aNetini 
anakhala  m’Ofeli,  ndi  Ziya,  ndi 
Gisipa ; anali  oyang’anira  aNetini. 

22  Ndipo  woyang’anira  wa  aLevi 
m’Yerusalemu  ndiye  Uzi  mwana  wa 
Bani,  mwana  wa  Hasabiya,  mwana 
wa  Mataniya,  mwana  wa  Mika  ; mwa 
ana  a Asafu  oyimbira  ena  anayang’a- 
nira  nchito  ya  m’nyumba  ya  Mulungu. 

23  Pakuti  mfumu  inalamulira  za 
iwowa,  naikira  oyimbira  chowatha- 
ndiza,  yense  chache  pa  tsiku  lache. 

24  Ndi  Petatiya  mwana  wa  Meseza- 
bele,  wa  ana  a Zera,  mwana  wa  Yuda, 
anatumikira  mfumu  pa  mirandu  yonse 
ya  anthu’wo.  25  Ndi  ana  ena  a Yuda 
anakhala  m’midzi  ya  ku  minda  yawo, 
m’Kiriyati  Ariba  ndi  miraga  yache, 
ndi  m’Diboni  ndi  miraga  yache,  ndi 
m’Yekabizeeli  ndi  midzi  yache. 
26  ndi  m’Yesuwa,  ndi  m’Molada, 
ndi  Betepeleti,  27  ndi  m’Hazarsuala, 
ndi  m’Beereseba  ndi  miraga  yache, 
28  ndi  m’Zikilaga,  ndi  m’Mekona 
ndi  miraga  yache,  29  ndi  m’Eniri- 
moni,  ndi  m’Zora,  ndi  m’Yarimuti, 
30  Zanowa,  Adulamu  ndi  midzi 
yawo,  Lakisi  ndi  minda  yache,  Azeka 
ndi  miraga  yache.  Ndipo  anamanga 
misasa  kuyambira  ku  Be  ereseba  mpaka 
chigwa  cha  Hinomu.  31  Ana  a 
Benjamini  omwe,  kuyambira  ku  Geba 
pa  Mikimasi,  ndi  Aiya,  ndi  pa  Beteii 
ndi  miraga  yache,  32  pa  Anatoti, 
Nobi,  Ananiya,  33  Hazori,  Rama, 
Gitaimu,  34  Hadidi,  Zeboimu,  Neba- 
lati,  35  Lodi,  ndi  Ono,  chigwa  cha 
amisiri.  36  Ndi  magawo  a Levi 
anakhala  ena  ku  Yuda,  ndi  ena  ku 
Benjamini. 

•1  CS  Ndipo  ansembe  ndi  aLevi 
I amene  anakwera  ndi  Zeru- 
babele  mwana  wa  Sealtiyeli,  ndi 
Yesuwa,  ndi  awa  : Seraya,  Yeremiya, 
Ezara,  2 Amariya,  Maluki,  Hatusi, 

3 Sekaniya,  Rehumu,  Meremoti, 

4 Ido,  Ginetoi,  Abiya,  5 Miyamini, 
Maadiya,  Biliga,  6 Semaya,  ndi 
Yoyaribi,  Yedaya,  7 Salu,  Amoki, 
Hilikiya,  Yedaya.  Awa  ndi  akuru  a 
ansembe  ndi  abale  awo  m’masiku 
aYesuwa.  8 Ndi  aLevi  ndiwo  Yesuwa, 
Binui,  Kadimiyeli,  Serebiya,  Yuda, 
ndi  Mataniya ; iye  ndi  abale  ache 

amatsogolera  mayamiko.  9 Ndi  Ba- 
kibukiya  ndi  Uni,  abale  awo,  anawa- 
yang’anira  maulonda.  10  Ndi  Yesuwa 
anabala  Yoyakimu,  ndi  Yoyakimu 
anabala  Eliasibi,  ndi  Eliasibi  anabala 
Yoyada,  11  ndi  Yoyada  anabala  Yona- 
tani,  ndi  Yonatani  anabala  Yaduwa. 
12  Ndi  m’masiku  a Yoyakimu  ansembe 
akulu  a nyumba.  za  makolo  ndiwo  : 
wa  Seraya,  Meraya ; wa  Yeremiya, 
Hananiya ; 1 3 wa  Ezara,  Mesulamu  ; 
wa  Amariya,  Yehohanana  ; 1 4 wa  Ma- 
luki,  Yonatani ; wa  Sebaniya,  Yosefe  ; 
15  wa  Harimu,  Adina  ; wa  Merayoti, 
Helikai  ; 16  wa  Ido,  Zekariya  ; wa 
Ginetoni,  Mesulamu  ; 17  wa  Abiya, 
Zikiri  ; wa  Minyamini,  wa  Moadiya, 
Pilitai;  18  wa  Biliga,  Samura ; wa 
Semaya,  Yehonatani ; 19  ndi  wa 

Yoyaribi,  Matanai  ; wa  Yedaya,  Uzi  ; 
20  wa  Salai,  Kalai  ; wa  Amoki, 
Eberi  ; 21  wa  Hilikiya,  Hasabiya  ; wa 
Yedaya,  Netaneli.  22  M’masiku  a 
Eliasibi,  Yoyada,  Yohanana,  ndi 
Yoduwa,  aLevi  analembedwa  akuru  a 
nyumba  za  makolo  ; ansembe  omwe, 
mpaka  ufumu  wa  Dariyo  wa  ku 
Perisiya.  23  Ana  a Levi,  akuru  a 
nyumba  za  makolo,  analembedwa 
m’buku  la  machitidwe,  mpaka  masiku 
a Yohanana  mwana  wa  Eliasibu. 
24  Ndi  akuru  a aLevi : Hasabiya, 

Serebiya,  ndi  Yesuwa  mwana  wa 
Kadimiyeli,  ndi  abale  awo  openyana 
nawo,  kulemekeza  ndi  kuyamika, 
monga  mwa  lamulo  la  Davide  munthu 
wa  Mulungu,  alonda  kupenyana 
alonda.  25  Mataniya,  ndi  Bakibukiya, 
Obabiya,  Mesulamu,  Talimoni,  Akubi, 
ndiwo  odikira  akuionda  pa  nyumba 
za  chuma  ziri  ku  zipata.  26  Awa 
anakhala  m’masiku  a Yoyakimu 
mwana  wa  Yesuwa,  mwana  wa 
Yozadaki,  ndi  m’masiku  a Nehemiya 
kazembe,  ndi  a Ezara  wansembe 
mlembi’yo. 

27  Ndipo  popereka  linga  la  Yerusa- 
lemu  anafunafuna  aLevi  m’malo 
mwawo  monse,kubweranawokuYeru- 
salemu,  kuti  achite  kupereka’ku  moko- 
ndwera,  ndi  mayamiko,  ndi  kuyimbira, 
ndi  nsanje,  zisakasa,  ndi  azeze. 

28  Ana  a oyimbira’wo  anasonkhana 
ochokera  ku  dziko  lozungulira  Yeru- 
salemu,  ndi  ku  midzi  ya  aNetofati, 

29  ndi  ku  Betegiligala,  ndi  ku  minda 
ya  Geba  ndi  Azimaveti  ; popeza  oyi- 
mbira’wo  adadzimangira  midzi  pozu- 
ngulira  Yerusalemu.  30  Ndipo  anse- 


mbe  ndi  aLevi  anadziyeretsa  okha, 
nayeretsa  anthu,  ndi  zipata,  ndi  linga. 
31  Pamenepo  ndinakwera  nawo  akuru 
a Yuda  pa  linga’li,  ndinaikanso 
oyamikira  magulu  awiri  akuru  oyenda 
molongosoka  ; lina  loyenda  ku  dzanja 
lamanja  pa  linga  kumka  ku  chipata 
cha  ku  dzala  ; 32  ndi  pambuyo  pawo 
anayenda  Hosaya,  ndi  limodzi  lamaga- 
wo  awiri  a akuru  a Yuda,  33  ndi  Azari- 
ya,  Ezarandi  Mesulamu,  34Yuda,  ndi 
Benjamini,  ndi  Semaya,  ndi  Yeremiya, 
35  ndi  ana  ena  a ansembe  ndi  mali- 
penga  : Zekariya  mwana  wa  Yona- 
tani,  mwana  wa  Semaya,  mwana  wa 
Mataniya,  mwana  wa  Mikaya,  mwana 
wa  Zakuri,  mwana  wa  Asafu,  36  ndi 
abale  ache  : Semaya,  ndi  Azareli, 

Milalai,  Gilelai,  Maai,  Netaneli,  ndi 
Yuda,  Hanani,  ndi  zoyimbira  za 
Davide  munthu  wa  Mulungu ; ndi 
Ezara  mlembi’yo  anawatsogolera ; 

37  ndi  ku  chipata  cha  ku  chitsime, 
ndi  kundunji  kwawo,  anakwerera 
pa  makwerero  a mudzi  wa  Davide, 
potundumuka  linga,  popitirira  pa 
nyumba  ya  Davide,  mpaka  ku  chi- 
pata  cha  ku  madzi  ku  m’mawa. 

38  Ndi  gulu  lina  la  oyamikira  linamuka 

mokomana  nawo,  ndi  ine  ndinawa- 
tsata,  pamodzi  ndi  limodzi  la  magawo 
awiri  la  anthu  pa  linga,  napitirira  pa 
nsanja  ya  ng’anjo,  mpaka  ku  linga 
la  chitando  ; 39  ndi  pamwamba  pa 

chipata  cha  Efraimu,  ndi  ku  chipata 
cha  kale,  ndi  ku  chipata  cha  nsomba, 
ndi  nsanja  ya  Hananeli,  ndi  nsanja 
ya  Hameya,  mpaka  ku  chipata  cha 
nkhosa ; ndipo  anaima  ku  chipata 
cha  kaidi.  40  Atatero,  magulu 
awiri’wo  a iwo  oyamikira  anaima 
m’nyumba  ya  Mulungu,  ndipo  ine 
ndi  limodzi  la  magawo  awiri  a ola- 
mulira  pamodzi  ndi  ine ; 41  ndi 

ansembe,  Eliakimu,  Maaseya,  Minya- 
mini,  Mikaya,  Elioenai,  Zekariya,  ndi 
Hananiya,  ali  nawo  malipenga  ; 42  ndi 
Maaseya,  ndi  Semaya,  ndi  Eleazare, 
ndi  Uzi,  ndi  Yehohanana,  ndi  Mali- 
kiya,  ndi  Elamu,  ndi  Ezeri.  Ndipo 
oyimbira  anayimbitsa,  Yeziraya  ndiye 
woyang’anira  wawo.  43  Ndipo  ana- 
phera  nsembe  zambiri  tsiku  lija, 
nasekerera ; pakuti  Mulungu  ana- 
wakondweretsa  ndi  chimwemwe  cha- 
chikuru  ; ndi  akazi  omwe  ndi  ana 
anakondwera  ; ndi  chikondwerero  cha 
Yerusalemu  chinamveka  kutali. 

44  Ndipo  tsiku  lomwelo  anaikaanthu 

asunge  zipinda  za  chuma,  za  nsembe 
zokweza,  za  zipatso  zoyamba,  ndi  za 
limodzi  limodzi  la  magawo  khumi, 
kulonga  m’mwemo,  monga  mwa 
minda  ya  midzi,  magawo  onenedwa 
ndi  chilamulo,  akhale  a ansembe  ndi 
aLevi ; popeza  Yuda  anakondwera 
nawo  ansembe  ndi  aLevi  akuimiri- 
ra’ko.  45  Ndipo  iwo  anasunga  udi- 
kiro  wa  Mulungu  wawo,  ndi  udikiro 
wa  mayeretsedwe ; momwemonso 
oyimbira  ndi  odikira,  monga  mwa 
lamulo  la  Davide  ndi  la  Solomo 
rnwana  wache.  46  Pakuti  m’masiku 
a Davide  ndi  Asafu  kalelo  kunali 
mkuru  wa  oyimbira,  ndi  wa  nyimbo 
zolemekeza  ndi  zoyamikira  Mulungu. 
47  Ndi  alsrayeli  onse  m’masiku  a 
Zerubabele,  ndi  m’masiku  a Nehemiya, 
anapereka  magawo  a oyimbira  ndi 
odikira,  monga  mudafunika  tsiku  ndi 
tsiku  ; nawapatulira  aLevi ; ndi  aLevi 
anawapatulira  ana  a Aroni. 
i Q Tsiku  lomwelo  anawerenga 
I O m’buku  la  Mose  m’makutu 
a anthu,  napeza  m’menemo  kuti 
aAmoni  ndi  aMoabu  asalowe  mu 
msonkhano  wa  Mulungu  ku  nthawi 
yonse  ; 2 popeza  sanawachingamira 

ana  a Israyeli  ndi  chakudya  ndi  madzi, 
koma  anawalemberera  Balamu  awa- 
temberere ; koma  Mulungu  wathu 
anasanduliza  temberero’lo  lik’nale 
mdalitso.  3 Ndipo  kunali,  atamva 
chilamulo’cho,  anasiyanitsa  pa  Israyeli 
anthu  osokonezeka  onse. 

4 Chinkana  ichi,  Eliasibu  wansembe, 
woikidwa  asunge  zipinda  za  nyumba 
ya  Mulungu  wathu,  anachita  chibale 
ndi  Tobiya,  5 namkonzera  chipinda 
chachikuru,  kumene  adasungira  kale 
zopereka  za  ufa,  libona,  ndi  zipangizo, 
ndi  limodzi  limodzi  la  magawo  khumi  a 
tirigu  vinyo  ndi  mafuta,  zolamulidwira 
aLevi,  ndi  oyimbira,  ndi  odikira,  ndi 
nsembe  zokweza  za  ansembe.  6 Koma 
pochitika  ichi  chonse  sindinakhala  ku 
Yerusalemu  ; pakuti  chaka  cha  ma- 
kumi  atatu  ndi  chachiwiri  cha  Arita- 
sasta  mfumu  ya  Babulo  ndinafika 
kwa  mfumu,  ndipo  atapita  masiku 
ena  ndinapempha  mfumu  indilole  ; 
7 ndipo  ndinafika  ku  Yerusalemu,  ndi 
kuzindikira  choipa  anachichita  Eliasi- 
bu,  chifukwa  cha  Tobiya,  ndi  kumko- 
nzera  chipinda  m’mabwalo  a nyumba 
ya  Mulungu.  8 Ndipo  ndinaipidwa 
nacho  kwambiri,  motero  ndinataya  ku 
bwalo  akatundu  onse  a m’nyumba  ya 


Tobiya,  kuwachotsa  m’chipinda’mo. 
9 Pamenepo  ndinalamulira,  ndipo 
anayeretsa  zipinda’zo  ; ndipo  ndina- 
bwezera’monso  zipangizo  za  nyumba 
ya  Mulungu,  pamodzi  ndi  zopereka 
za  ufa  ndi  libano.  10  Ndinazindi- 
kiranso  kuti  sanapereka  kwa  aLevi 
magawo  awo  ; m’mwemo  aLevi  ndi 
oyimbira  adathawira  yense  ku  munda 
wache.  11  Potero  ndinatsutsana  na- 
wo  olamulira,  ndinati,  Yasiyidwiranji 
nyumba  ya  Mulungu  ? Ndipo  ndi- 
nawasonkhanitsa,  ndi  kuwaika  m’malo 
mwawo.  12  Ndi  aYuda  onse  ana- 
bwera  nalo  limodzi  limodzi  la  magawo 
khumi  a tirigu,  ndi  vinyo,  ndi  mafuta, 
ku  nyumba  za  chuma.  13  Ndinaika- 
nso  osunga  chuma,  asunge  nyumba  za 
chuma : Selemiya  wansembe,  ndi 

Zadoki  mlembi ; ndi  wa  aLevi, 
Pedaya ; ndi  wakuwathandiza,  Ha- 
nani  mwana  wa  Zakuri,  mwana  wa 
Ivlataniya  ; popeza  anayesedwa  okhu- 
lupirika  ndi  udindo  wawo,  ndiwo 
kugawira  abale  awo.  14  Mundiku- 
mbukile  Muiungu  wanga  mwa  ichi, 
nimusafafanize  zokoma  zanga  ndi- 
nazichitira  nyumba  ya  Mulungu 
wanga,  ndi  maudikiro  ache. 

15  Masiku  awa  ndinaona  ku  Yuda 
ena  akuponda  mphesa  m’choponde- 
ramo  dzuwa  la  Sabata,  ndi  akubwera 
nayo  mitolo  ya  tirigu,  ndi  kuisenzetsa 
pa  aburu ; momwemonso  vinyo, 
mphesa,  ndi  nkhuyu,  ndi  zosenza 
ziri  zonse,  zimene  analowa  nazo 
m’Yerusalemu  dzuwa  la  Sabata,  ndipo 
ndinawachitira  umboni  wakuwatsutsa 
tsiku’li  anagulitsa  zakudya.  16  Ana- 
khalanso  m’menemo  a ku  Turo, 
obwera  nazo  nsomba,  ndi  malonda 
ali  onse,  nagulitsa  dzuwa  la  Sabata 
kwa  ana  a Yuda  ndi  m’Yerusalemu. 
1 7 Pamenepo  ndinatsutsana  nawo 
aufulu  a Yuda,  ndinanena  nawo, 
Chinthu  chanji  choipa  ichi  muchi- 
chita,  ndi  kuipsa  nacho  dzuwa  la 
Sabata  ? 18  Sanatero  kodi  makolo 

anu,  ndipo  Mulungu  wathu  anatifi- 
kitsira  ife  ndi  mudzi  uno  choipa  ichi 
chonse  ? koma  inu  muonjezera 
Israyeli  mkwiyo  pa  kuipsa  Sabata. 
19  Ndipo  kunali,  kukadayamba  chi- 
zirezire  pa  zipata  za  Yerusalemu, 
losafika  Sabata,  ndinawauza  atseke 
pa  makomo ; ndinawauzanso  kuti 
asatsegule’po,  koma  litapita  Sabata 
ndipo  ; ndipo  'ndinaimika  anyamata 
anga  ena  pa  zipata,  kuti  pasalowe 

katundu  dzuwa  la  Sabata.  20  Mo- 
mwemo  eni  malonda  ndi  ogulitsa 
malonda  ali  onse,  anagona  kunja  kwa 
Yerusalemu  kamodzi  .kapena  kawiri. 
21  Koma  ndinawachitira  umboni  wa 
kuwatsutsa,  ndinanena  nawo,  Mu- 
goneranji  pafupi  pa  linga  ? muka- 
teronso  ndikuthirani  manja.  Ku- 
yambira  pomwepo  sanafikanso  pa 
Sabata.  22  Ndipo  ndinauza  aLevi 
kuti  adziyeretse,  nabwere,  nasunge 
pa  zipata  kupatula  dzuwa  la  Sabata. 
Mundikumbukire  ichinso,  Mulungu 
wanga,  ndi  kundileka  monga  mwa 
chifundo  chanu  chachikuru. 

23  Masiku  aja  ndinaonanso  aYuda- 
’wo  anadzitengera  akazi  a Asidodi, 
aAmoni,  ndi  aMoabu,  24  ndi  ana  awo 
analankhula  mwina  chiAsidodi,  osa- 
dziwitsa  kulankhula  chiYuda,  koma 
monga  umo  amalankhula  mtundu 
wawo  uli  wonse.  25  Ndipo  ndina- 
tsutsana  nawo,  ndi  kuwatemberera,  ndi 
kukantha  ena  a iwo,  ndi  kumwe- 
tula  tsitsi  lawo,  ndi  kuwalumbiritsa 
pa  Mulungu,  ndi  kuti,  Musapereka 
ana  anu  akazi  kwa  ana  awo  amuna, 
lcapena  kutengera  ana  anu  amuna, 


kapena  a inu  nokha,  ana  awo  akazi. 
2S  Nanga  Solomo  rnfumu  ya  Israyeli 
sanachimwa  nazo  zinthu  izi  ? chi- 
nkana  mwa  amitundu  ambiri  panalibe 
mfumu  ngati  iye,  ndi  Mulungu  wache 
anamkonda,  ndi  Mulungu  wache 
anamlonga  mfumu  ya  alsrayeli  onse  ; 
koma  ngakhale  iye,  akazi  achilendo 
anamchimwitsa.  27  Ndipo  kodi  ti- 
dzamvera  inu,  kuchita  choipa  ichi 
chachikuru  chonse,  kuiakwira  Mu- 
lungu  wathu  ndi  kudzitengera  akazi 
achilendo  ? 28  Koma  wina  wa  ana 
a Yoyada,  mwana  wa  Eliasibu  mkuru 
wansembe,  anali  mkamwini  wa  Sani- 
balati  mHoroni ; chifukwa  chache 
ndinampitikitsa  kumchotsa  kwa  ine. 

29  Muwakumbukile  Mulungu  wa- 
nga,  popeza  anadetsa  unsembe,  ndi 
pangano  la  unsembe,  ndi  la  aLevi. 

30  lVfornwemo  ndinawayeretsa  kuwa- 
chotsera  achilendo  onse,  ndi  kuikira 
udikiro  ansembe  ndi  a Levi,  yense  ku 
nchito  yache  ; 31  ndi  chopereka  cha 
nkhuni  pa  nthawi  zoikika,  ndi  wa 
zipatso  zoyamba.  Mundikumbukile, 
Mulungu  wanga,  chindikomere. 


ESTERE 


IIZI  zinachitika  masiku  a Aha- 
swero,  ndiye  Ahaswero’yo  ana- 
chita  ufumu  kuyambira  Indiya  ku- 
fikira  Kusi,  pa  maiko  zana  limodzi 
mphambu  makumi  awiri  kudza  asanu 
ndi  awiri.  2 Masiku  ajawo,  pokhala 
Ahaswero  pa  mpando  wa  ufumu 
wache  uli  m’chinyumba  cha  ku 

ISusani,  3 chaka  chachitatu  cha 
ufumu  wache,  anakonzera  madyerero 
akalonga  ache  onse,  ndi  omtumikira  ; 
a mphamvu  a Perisiya  ndi  Mediya, 
omveka  ndi  akalonga  a maiko’wo 
anakhala  pa  rnaso  pache,  4 pamene 
anaonetsa  zolemera  za  ufumu  wache 
waulemu,  ndi  ulemerero  wa  ukulu 
wacbe  woposa,  masiku  ambiri,  ndiwo 
masiku  zana  limodzi  mphambu  ma- 
kumi  asanu  ndi  atatu.  5 Atatha 
masiku’wa,  mfumu  inakonzera  ma- 
dyerero  anthu  onse  okhala  m’chi- 
nyumba  cha  ku  Susani,  akulu  ndi 
ang’ono,  masiku  asanu  ndi  awiri, 
ku  bwalo  la  munda  wa  maluwa  wa 
ku  chinyumba  cha  mfumu  ; 6 panali 


nsaru  zolenjeka  zoyera,  zabiriwiri, 
ndi  zamadzi,  zomangika  ndi  zingwe 
za  thonje  la  bafuta,  ndi  lofiirira,  pa 
zigwinjiri  za  siliva,  ndi  nsanamira  za 
nsangalabwi  ; makama  anali  a golidi 
ndi  siliva  pa  rnayalidwe  a miyala 
jrofiira,  ndi  yoyera,  ndi  yoyezuka,  ndi 
yakuda.  7 Nawapatsa  chakumwa 
in’zomwera  za  golidi,  zomwera’zo 
nzosiyanasiyana,  ndi  vinyo  wa  chi- 
fumu  anachuruka,  monga  mwa  ufulu 
wa  mfumu.  8 Ndi  mainwedwe’wo 
anali  monga  mwa  iamulo  ; panalibe 
kukakamiza  ; pakuti  mfumu  idaikira 
akulu  onse  a nyumba  yache  motero, 
kuti  achite  monga  momwe  akhumba 
ali  yense.  S Vasiti  yemwe,  mkazi 
wamkuru,  anakonzera  akazi  madye- 
rero  m’nyumba  ya  chifumu  ya  mfurnu 
Ahaswero.  10  Tsiku  lachisanu  ndi 
chiwiri  pokondwera  mtima  wa  mfumu 
ndi  vinyo,  iye  anauza  Mehumani, 
Bizita,  Haribona,  Bigita,  ndi  Abagita, 
Zetara,  ndi  Karikasi,  adindo  asanu  ndi 
awiri’wo  akutumikira  pa  maso  pa 


1. 11—2. 10 


ESTERE 


mfumu  Ahaswero,  11  abwere  naye 
Vasiti  mkazi  wamkuru  pa  maso  pa 
mfumu  ndi  korona  wa  chifumu, 
kuonetsa  anthu  ndi  akuru  kukoma 
kwache ; popeza  anali  wokongola 
maonekedwe  ache.  12  Koma  Vasiti 
mkazi  wamkuru’yo  anakana  kudza 
pa  mau  a mfumu  adamuuza  adindo- 
’wo  ; potero  mfumu  idapsa  mtima 
ndithu,  ndi  mkwiyo  wache  unatentha 
m’kati  mwache.  1 3 Pamenepo  mfumu 
inanena  kwa  eni  nzeru,  akudziwa  za 
m’tsogolo,  mfumu  idafotero  nawo 
onse  akudziwa  malamulo  ndi  mawe- 
ruzo,  14  a pafupi  naye  ndiwo  Ka- 
risena,  Setara,  Adimata,  Tarisisi, 
Meresi,  Marisena,  ndi  Memukana, 
akalonga  asanu  ndi  awiri  a Perisiya 
ndi  Mediya,  openya  nkhope  ya  mfu- 
mu  ndi  kukhala  oyamba  m’ufumu. 

15  Anati,  Tidzachitanji  najre  mkazi 
wamkuru  Vasiti  monga  mwa  ma- 
lamulo,  popeza  sanachita  chomu- 
uza  mfumu  Ahaswero  mwa  adindo  P 

16  Ndi  Memukana  anati  pa  maso  pa 
mfumu  ndi  akalonga,  Vasiti  mkazi 
wamkuru  sanalakwira  mfumu  yekha, 
komanso  akalonga  onse,  ndi  mitundu 
yonse  ya  anthu  okhala  m’maiko  onse 
a mfumu  Ahaswero.  17  Pakuti  ma- 
chitidwe  awa  a mkazi  wamkuru’yo 
adzabuka,  kufikira  akazi  onse  ku- 
peputsa  amuna  awo  pa  maso  pawo  ; 
anthu  akati,  Mfumu  Ahaswero  anati 
abwere  naye  Vasiti  mkazi  wamkuru 
pa  maso  pache,  koma  sanadza  iye. 
18  Inde  tsiku  lomwelo  akazi  akuru 
a Perisiya  ndi  Mediya,  atamva  machi- 
tidwe  a mkazi  wamkuru’yo,  adzatero 
nawo  momwemo  kwa  akalonga  onse 
a mfumu.  Ndi  chipeputso  ndi  mkwi- 
yo  zidzachuruka.  19  Chikakomera 
mfumu,  aturuke  mau  a chifumu  pa 
kamwa  pache,  nalembedwe  m’mala- 
mulo  a aPerisiya  ndi  aMediya,  anga- 
sinthike,  kuti  Vasiti  asalowenso  pa 
maso  pa  mfumu  Ahaswero ; ndi 
mfumu  aninkhe  chifumu  chache  kwa 
mnzache  womposa  iye.  20  Ndipo  mau 
amene  adzaika  mfumu  akamveka 
m’ufumu  wache  wonse,  (pakuti  ndiwo 
waukuru),  akazi  onse  adzachitira 
amuna  awo  ulemu,  akulu  ndi  ang’ono. 

21  Ndipo  mau’wo  anakonda  mfumu 
ndi  akalonga ; ndi  mfumu  inachita 
monga  mwa  mau  a Memukana, 

22  natumiza  akalata  ku  rnaiko  onse 
a mfumu,  ku  dziko  liri  lonse  monga 
mwa  chilembedwe  chawo,  ndi  ku 


mtundu  uli  wonse  monga  mwa  chi- 
nenedwe  chawo,  kuti  mwamuna  ali 
yense  akhale  wamkuru  m’nyumba 
yache  yache,  nawabukitse  monga  mwa 
chinenedwe  cha  anthu  a mtundu 
wache. 

2Zitatha  izi,  utaleka  mkwiyo 
wa  mfumu  Ahaswero,  anaku- 
mbukila  Vasiti,  ndi  chochita  iye, 
ndi  chomlamulidwira.  2 Pamenepo 
anyamata  a mfumu  omtumikira 
anati,  Amfunire  mfumu  anamwali 
okongola ; 3 ndi  mfumu  aike  oya- 
ng’anira  m’maiko  onse  a ufumu 
wache,  kuti  asonkhanitse  anamwali 
onse  okongola  m’chinyumba  cha  ku 
Susani,  m’nyumba  ya  akazi ; awa- 
sunge  Hege  mdindo  wa  mfumu 
wosungira  akazi,  nawapatse  zowa- 
yeretsa ; 4 ndi  namwali  womko- 

nda  mfumu  akhale  mkazi  wamkuru 
m’malo  mwa  Vasiti.  Ndipo  chinthu- 
’chi  chinamkonda  mfumu,  nachita 
chomwecho. 

5 Panali  mYuda  m’chinyumba  cha 
ku  Susani,  dzina  lache  ndiye  More- 
dekai,  mwana  wa  Yairi,  mwana  wa 
Simei,  mwana  wa  Kisi  mBenjamini ; 
6 uyu  anatengedwa  ndende  ku  Yeru- 
salemu,  pamodzi  ndi  andende  ana- 
tengedwa  pamodzi  ndi  Yekoniya 
mfumu  ya  Yuda,  amene  Nebukadi- 
nezara  mfumu  ya  Babulo  adarntenga 
ndende.  7 Ndipo  iye  adalera  Hadasa, 
ndiye  Estere,  mwana  wamkazi  wa 
atate  wache  wamng’ono  ; popeza  iye 
analibe  atate  kapena  amai ; ndi 
namwali’yo  anali  wa  maonekedwe 
okoma,  ndi  wokongola ; ndipo  ata- 
mwalira  atate  wache  ndi  mai  wache, 
Moredekai  anamtenga  akhale  mwana 
wache.  8 Ndipo  kunali,  atamveka 
mau  a mfumu  ndi  lamulo  lache,  ndi- 
po  atasonkhanidwa  anamwali  ambiri 
m’chinyumba  cha  ku  Susani,  awa- 
sunge  Hege,  anamtenga  Estere  yemwe, 
alowe  m’nyumba  ya  mfumu,  amsunge 
Hege  wosunga  akazi.  9 Ndipo  na- 
mwali’yo  anamkomera,  namchitira 
chifundo  ; ndipo  anafulumira  ku- 
mpatsa  zache  zomyeretsa,  ndi  magawo 
ache,  ndi  anamwali  asanu  ndi  awiri 
oyenera  kumpatsa  ochokera  m’nyu- 
mba  ya  mfumu  ; ndipo  anamsuntha 
iye  ndi  anamwali  ache  akhale  m’malo 
okometsetsa  m’nyumba  ya  akazi. 
10  Estere  sadaulula  mtundu  wache 
ndi  chibale  ■ chache  ; pakuti  More- 
dekai  adamuuzitsa  kuti  asadziulule. 


ESTERE 


2. 11—  3.9 


11  Ndi  Moredekai  akayendayenda 
tsiku  ndi  tsiku  ku  bwalo  la  nyumba 
ya  akazi,  kuti  adziwe  umo  akhalira 
Estere,  ndi  chimene  chidzamchitikira. 

1 2 Kunafika  tsono  kulowa  kwache 
kwa  namwali  ali  yense,  kuti  alowe 
kwa  mfumu  Ahaswero,  atamchitira 
monga  mwa  lamulo  la  akazi,  miyezi 
khumi  ndi  iwiri  ; pakuti  adafokwani- 
ritsa  masiku  a mayeretsedwe  awo 
motero,  miyezi  isanu  ndi  umodzi  ndi 
mafuta  a mure,  ndi  miyezi  isanu  ndi 
umodzi  ndi  zonunkhira  bwino,  ndi 
zoyeretsa  akazi.  13  Ndipo  namwali 
ali  yense  analowa  kwa  mfumu  motero, 
ziri  zonse  anafuna  anampatsa  zocho- 
kera  m’nyumba  ya  akazi,  alowe  nazo 
ku  nyumba  ya  mfumu.  14  Madzulo 
ache  analowa’mo,  nabwera  m’mawa 
mwache  kumka  ku  nyumba  yachiwiri 
ya  akazi,  amsunge  Saasigazi  mdindo 
wa  mfumu,  wosunga  akazi  ang’ono 
a mfumu  ; iyeyu  sanalowanso  kwa 
mfumu,  koma  akakondwera  naye 
mfumu,  ndi  kumuitana  kumchula 
dzina  lache,  ndiko.  15  Pofika  tsono 
kulowa  kwache  kwa  Estere  mwa- 
na  wa  Abihaili,  atate  wamng’ono 
wa  Moredekai,  amene  adadzitengera 
akhale  mwana  wache,  kuti  alowe 
kwa  mfumu,  sanafuna  kanthu  koma 
zonena  Hege  mdindo  wa  mfumu 
wosunga  akazi  ndizo.  Ndipo  Estere 
anayamikizidwa  pa  maso  pa  onse 
ompeny a.  1 6 Momwemo  anatengedwa 
Estere  kumka  kwa  mfumu  Ahaswero, 
ku  nyumba  yache  yachifumu,  mwezi 
wa  khumi,  ndiwo  mwezi  wa  Tebete, 
chaka  chachisanu  ndi  chiwiri  cha 
ufumu  wache.  17  Ndipo  mfumu 
inakonda  Estere  koposa  akazi  onse, 
nalandira  iye  kuyanja  ndi  chifundo 
pa  maso  pache,  koposa  anamwali 
onse ; motero  anaika  korona  wa 
chifumu  pa  mutu  pache,  namuyesa 
mkazi  wamkuru  m’malo  mwa  Vasiti. 
18  Pamenepo  mfumu  inawakonzera 
madyerero  akuru  ache  onse,  ndi 
omtumikira,  ndiwo  madyerero  a 
Estere ; napumulitsa  maiko,  nani- 
nkha  zaufulu  monga  mwa  ufulu  wa 
mfumu.  19  Ndipo  posonkhanidwa 
anamwali  nthawi  yachiwiri  More- 
dekai  anali  wa  m’bwalo  la  mfumu. 
20  Estere  sadaulula  chibale  chache 
kapena  mtundu  wache,  monga  More- 
dekai  adamuuza  ; popeza  Estere  ana- 
chita  mau  a Moredekai  monga  mmene 
analeredwa  naye.  21  Masiku  awa 


pokhala  Moredekai  wa  m’bwalo  la 
mfumu,  Bigitani,  ndi  Teresi,  adindo 
awiri  a mfumu  osunga  pa  khomo, 
anapsa  mtima,  nayesa  kumthira  manja 
mfumu  Ahaswero.  22  Koma  chida- 
dziwika  ichi  kwa  Moredekai,  ndiye 
anafotokozera  Estere  mkazi  wamku- 
ru ; ndi  Estere  anamuuza  mfumu 
kumnenera  Moredekai.  23  Ndipo 
atafunsira  mlandu’wo,  anaupeza  mo- 
mwemo,  napachikidwa  onse  awiri 
pa  mtengo  ; ndipo  anachilemba 
m’buku  la  mbiri  pa  maso  pa 
mfumu. 

SZitatha  izi,  mfumu  Ahaswero 
anamkuza  Hamani  mwana  wa 
Hamedata,  wa  ku  Agagi,  namkweza, 
naika  mpando  wache  upose  akalonga 
onse  okhala  naye.  2 Ndipo  anyamata 
onse  a mfumu  okhala  m’chipata  cha 
mfumu  anamweramira,  namgwadira 
Hamani  ; pakuti  mfumu  idalamulira 
chotero  za  iye.  Koma  Moredekai 
sanamweramira  kapena  kumgwadira. 
3 Ndipo  anyamata  a mfumu  okhala 
m’chipata  cha  mfumu  anati  kwa 
Moredeka.i,  Ulakwiranji  pa  lamulo  la 
mfumu  ? 4 Kunali  tsono,  pomala- 

nkhula  naye  tsiku  ndi  tsiku,  osa- 
wamvera  iye,  anauza  Hamani,  kuona 
ngati  mlandu  wa  Moredekai  udza- 
koma  ; popeza  iye  adawauza  kuti  ali 
mYuda.  5 Ndipo  Hamani,  pakuona 
kuti  Moredekai  sanamweramira  ka- 
pena  kumgwadira,  mtima  wache  una- 
dzala  mkwiyo.  6 Koma  anachiyesa 
chopepuka  kumthira  manja  More- 
dekai  yekha  ; pakuti  adamfotokozera 
mtundu  wache  wa  Moredekai  ; po- 
tero  Hamani  anafunakuononga  aYuda 
onse  okhala  m’ufumu  wonse  wa 
Ahaswero,  ndiwo  a mtundu  wa 
Moredekai.  7 Mwezi  woyamba  ndiwo 
mwezi  wa  Nisani,  chaka  cha  khumi 
ndi  chiwiri  cha  mfumu  Ahaswero, 
anaombeza  Puri,  ndiwo  ula,  pa  maso 
pa  Hamani  tsiku  ndi  tsiku,  mwezi 
ndi  mwezi,  mpaka  mwezi  wa  khumi 
ndi  chiwiri,  ndiwo  mwezi  wa  Adara. 
8 Ndipo  Hamani  anati  kwa  mfumu 
Ahaswero,  Pali  mtundu  wina  wa 
anthu  obalalika  ndi  ogawanikana 
mwa  mitundu  ya  anthu  m’maiko 
onse  a ufumu  wanu,  ndi  malamulo 
awo  asiyana  nawo  a anthu  onse, 
ndipo  sasunga  malamulo  a mfumu  ; 
chifukwa  chache  mfumu  siiyenera 
kuwaleka.  9 Chikakomera  mfumu, 
chilembedwe  kuti  aonongeke  iwo ; 


3. 10—4. 17 


ESTERE 


ndipo  ndidzapereka  matalente  a siliva 
zikwi  khumi  m’maaja  a iwo  akusunga 
nchito  ya  mfumu,  abwere  nawo  ku- 
waika  tn’nyumba  za  chuma  cha 
mfumu.  10  Ndipo  mfumu  inabvula 
mphete  yache  pa  chala  chache,  nai- 
pereka  kwa  Hamani  mwana  wa 
Hamedata  wa  ku  Agagi,  mdani  wa 
aYuda.  11  Ndipo  mfumu  idati  kwa 
Hamani,  Siliva  akhale  ako,  ndi  anthu 
omwe  ; uchite  nawo  monga  momwe 
chikukomera.  1 2 Pamenepo  anaitana 
alembi  a mfumu  mwezi  woyamba, 
tsiku  lache  la  khumi  ndi  chitatu, 
nalembera  monga  mwa  zonse  Hamani 
analamulira  akazembe  ndi  ziwanga 
zoyang’anira  maiko  ali  onse,  ndi  aka- 
longa  a mitundu  iri  yonse  ya  anthu, 
maiko  ali  onse  monga  mwa  chilembe- 
dwe  chawo,  ndi  mitundu  iri  yonse  ya 
anthu  monga  mwa  chinenedwe  chawo  ; 
anazilemba  m’dzina  la  mfumu  Aha- 
swero,  nazisindikiza  ndi  mphete  ya 
mfumu.  13  Ndipo  anatumiza  akalata 
ndi  a mtokoma  ku  maiko  onse  a 
mfumu,  kuti  aononge,  aphe,  napulule 
aYuda  onse,  ndiwo  ana,  ndi  okalamba, 
makanda,  ndi  akazi,  tsiku  limodzi, 
ndilo  tsiku  la  khumi  ndi  chitatu  la 
mwezi  wa  khumi  ndi  chiwiri,  ndiwo 
mwezi  wa  Adara ; nalande  zawo 
mofunkha.  14  Mau  a cholembedwa- 
’cho,  ndiwo  kuti  lichitike  lamulo 
m’maiko  onse,  analalikidwa  kwa 
anthu  onse,  kuti  akonzekeretu  tsiku 
lomwelo.  15  A mtokoma  anaturuka 
ofulumizidwa  ndi  mau  a mfumu,  ndi 
lamulo  linabukitsidwa  m’chinyumba 
cha  ku  Susani  ; ndipo  mfumu  ndi 
Hamani  anakhala  pansi  kumwa ; 
koma  mudzi  wa  Susani  unadodoma. 

4Koma  podziwa  Moredekai  zonse 
zidachitika’zi,  Moredekai  ana- 
ng’amba  zobvala  zache,  nabvala  chi- 
guduli  ndi  mapulusa,  naturuka  pakati 
pa  mudzi,  napfuula,  nalira  kulira 
kwakukuru  ndi  kowawa,  2 nafika 
popenyana  ndi  chipata  cha  mfumu  ; 
popeza  sanathe  munthu  kulowa  ku 
chipata  cha  mfumu  wobvala  chi- 
guduli.  3 Mdi  m’maiko  monse,  pali 
ponse  anafika’po  mau  a mfurau  ndi 
lamulo  lache,  panali  maliro  akuru 
mwa  aYuda,  ndi  kusala,  ndi  kulira 
misozi,  ndi  kubuma  ; nagona  m’chi- 
guduli  ndi  mapulusa  ambiri.  4 Ndipo 
anamwali  a Estere  ndi  adindo  ache 
anadza,  namuuza ; ndi  mkazi  wa- 
mkuru  anawawidwa  mtima  kwambiri, 


natumiza  chobvala  abveke  Moredekai, 
ndi  kumchotsera  chiguduli  chache ; 
koma  sanachilandira.  5 Pamenepo 
Estere  anaitana  Hataki  mdindo  wina 
wa  mfumu,  amene  idamuika  amtumi- 
kire,  namuuza  amuke  kwa  Moredekai, 
kuti  adziwe  ichi  nchiani  ndi  chifukwa 
chache  ninji.  6 Naturuka  Hataki 
kumka  kwa  Moredekai  ku  khwalala  la 
mudzi  linali  popenyana  ndi  chipata 
cha  mfumu.  7 Ndipo  Moredekai  ana- 
mfotokozera  zonse  zidamgwera,  ndi 
mtengo  wache  wa  ndarama  adati  Ha- 
mani  adzapereka  m’nyumba  ya  chuma 
cha  mfumu  pa  Ayuda,  kuwaononga. 
8 Anampatsanso  chitsanzo  cha  lamulo 
lolembedwa  adalibukitsa  m’Susani, 
kuwaononga,  achionetse  kwa  Estere, 
ndi  kumfotokozera,  ndi  kumlangiza 
alowe  kwa  mfumu,  kumpembedza, 
ndi  kupempherera  anthu  ache  kwa 
iye.  9 Nadza  Hataki,  namuuza 
Estere  mau  a Moredekai.  10  Pame- 
nepo  Estere  ananena  ndi  Hataki, 
namtuma  akauze  Moredekai,  ndi  kuti, 
11  Akapolo  onse  a mfumu  ndi  anthu 
a m’maiko  a mfumu  adziwa  kuti  ali 
yense,  ngakhale  wamwamuna  kapena 
wamkazi,  akalowa  kwa  mfumu  ku 
bwalo  la  m’katimo  wosaitanidwa, 
lamulo  la  pa  iye  ndi  limodzi,  ndilo 
kuti  amuphe,  akapanda  mfumu  ku- 
mloza  ndi  ndodo  ya  chifumu  ya  golidi 
kuti  akhale  ndi  moyo ; koma  ine 
sanandiitana  ndilowe  kwa  mfumu 
masiku  awa  makumi  atatu.  12  Ndipo 
anamuuza  Moredekai  mau  a Estere. 
13  Koma  Moredekai  anawauza 
ambwezere  mau  Estere,  kuti,  Usa- 
mayesa  m’mtima  mwako  kuti  udza- 
pulumuka  m'nyumba  ya  mfumu 
woposa  aYuda  onse  ena.  14  Pakuti 
ukakhala  chete  lconse  tsopano  lino, 
chithandizo  ndi  chipulumutso  zidza- 
fuma.  kwina ; koma  iwe  ndi  nyumba 
ya  atate  wako  mudzaonongeka  ; ndi- 
po  kaya,  kapena  walowera  ufumu 
chifukwa  cha  nyengo  yonga  iyi. 
15  Pamenepo  Estere  anati  ambwezere 
mau  Moredekai,  16  Muka,  sonkha- 
nitsa  aYuda  onse  opezeka  m’Susani, 
nimundisalira  osadya  osamwa  masiku 
atatu,  usiku  ndi  usana,  ine  ndemwe 
ndi  anamwali  anga  tidzasala  momwe- 
mo,  ndipo  motero  ndidzalowa  kwa 
mfumu,  ndiko  kosalingana  ndi  lamulo ; 
ndikaonongeka  tsono  ndionongeke. 
17  Napita  Moredekai,  nachita  monga 
mwa  zonse  adamlamulira  Estere. 


ESTERE 


5.  1—6.  10 


5Ndipo  kunali  tsiku  lachitatu, 
Estere  anabvala  zobvala  zache 
zachifumu,  nakaimirira  m’bwalo  la 
m’kati  la  nyumba  ya  mfumu,  pope- 
nyana  pa  nyumba  ya  mfumu  ; ndi 
mfumu  inakhala  pa  mpando  wache 
wachifumu  m’nyumba  ya  chifumu, 
pandunji  polowera  m’nyumba.  2 Ndi- 
po  kunali,  pamene  mfumu  inaona 
Estere  mkazi  wamkuru’yo  alikuima 
m’bwalo,  inamkomera  mtima ; ndi 
mfumu  inamloza  Estere  ndi  ndodo 
ya  chifumu  ya  golidi  inali  m’dzanja 
lache.  Nayandikira  Estere,  nakhudza 
nsonga  ya  ndodo’yo.  3 Ninena  naye 
mfumu,  Mufunanji,  Estere  mkazi 
wamkuru  ? pempho  lanu  nchiani  ? 
lidzaperekedwa  kwa  inu,  kufikira 
limodzi  la  magawo  awiri  a ufumu’wo. 
4 Ndipo  Estere  anati,  Chikakomera 
mfumu,  adze  mfurnu  ndi  Hamani  lero 
ku  madyerero  ndinawakonzera.  5 Niti 
mfumu,  Mumfulumize  Hamani,  achi- 
tike  mau  a Estere.  Nidza  mfumu  ndi 
Hamani  ku  madyerero  adawakonzera 
Estere.  6 Ndipo  mfumu  inati  kwa 
Estere  pa  madyerero  a vinyo,  Pempho 
lanu  nchiani  ? lidzaperekedwa  kwa 
inu  ; mufunanji  ? chidzachitika,  ku- 
fikira  limodzi  la  magawo  awiri  a 
ufumu’wo.  7 Nayankha  Estere,  nati, 
Pempho  langa  ndi  kufuna  kwanga 
ndiko,  8 ngati  mfumu  indikomera 
mtima,  ngatinso  chakomera  mfumu 
kupereka  pempho  langa  ndi  kuchita 
chofuna  ine,  adze  mfumu  ndi  Hamani 
ku  madyerero  ndidzawakonzera  ; ndi- 
po  mawa  ndidzachita  monga  yanena 
mfumu.  9 Ndipo  Hamani  anaturuka 
tsiku  lomwelo  wosekerera  ndi  woko- 
ndwera  mtima ; koma  pamene 
Hamani  anapenya  Moredekai  ku  chi- 
pata  cha  mfurnu,  osamnyamukira 
kapena  kumfumukira,  Hamani  ana- 
dzazidwa  ndi  mkwiyo  pa  Moredekai. 
1 0 Koma  Hamani  anadziletsa,  narnuka 
kwav/o,  natumiza  munthu  kukatenga 
mabwenzi  ache,  ndi  Zeresi  mkazi 
wache.  11  Nawawerengera  Hamani 
kulemera  kwache  kwakukuru,  ndi 
ana  ache  ochuruka,  ndi  zonse  mfumu 
idamkuza  nazo,  ndi  umo  adamkweza 
koposa  akalonga  ndi  anyamata  a 
mfumu.  12  Hamani  anatinso,  Ndi- 
ponso  Estere  mkazi  wamkuru  sana- 
lola  rnmodzi  yense  alowe  pamodzi  ndi 
mfumu  ku  madyerero  adakonza’wo, 
koma  ine  ndekha  ; nandiitana  ma- 
wanso  pamodzi  ndi  mfumu.  1 3 Koma 


zonsezi  sindipindula  nazo  kanthu 
konse,  pokhala  ndirikuona  Moredekai 
mYuda’yo  alikukhala  ku  chipata  cha 
mfumu.  14  Pamenepo  Zeresi  mkazi 
wache,  ndi  mabwenzi  ache  onse  ana- 
nena  naye,  Apange  mtengo,  msinkhu 
wache  mikono  makumi  asanu,  ndi 
m’mawa  mukanene  nayo  mfumu  kuti 
ampachike  Moredekai  pamenepo  ; ni- 
mulowe  pamodzi  ndi  mfumu  ku 
madyerero  wokondwera.  Ndipo  ichi 
chidakomera  Hamani,  napangitsa 
anthu  mtengo’wo. 

6Usiku  uja  tulo  'cidamwazikira 
mfumu,  niti  abwere  nalo  buku 
la  mbiri,  naliwerenga  pa  maso  pa 
mfumu.  2 Napeza  mudalembedwa 
kuti  Moredekai  adaulula  za  Bigitana 
ndi  Teresi,  awiri  a adindo  a mfumu 
osunga  pa  khomo,  amene  adayesa 
kumthira  manja  mfumu  Ahaswero. 
3 Niti  mfumu,  Anamchitira  Moredekai 
ulemu  ndi  ukulu  wotani  chifukwa  cha 
ichi  ? Ndipo  anyamata  a infumu 
akuituinikira  ananena  nayo,  Sana- 
mchitira  kanthu.  4 Niti  mfurnu,  Ali 
ku  bwalo  ndani  ? Koma  Hamani 
adalowa  m’bwalo  la  kunja  !a  nyumba 
ya  mfumu  kulankhula  ndi  mfumu  za 
kupachika  Moredekai  pa  mtengo  adau- 
konzeratu.  5 Ndipo  anyamata  a 
mfumu  ananena  nayo,  Taonani, 
Hamani  alikuima  pa  bwalo.  Niti 
mfumu,  Alowe.  S Nalowa  Hamani. 
Ndipo  mfumu  inati  kwa  iye,  Kodi 
amchitire  chiani  rnunthu  amene  mfu- 
mu  ikondwera  kumchitira  ulemu  ? 
Ndipo  Hamani  anati  mu  mtima 
mwache,  Ndani’yo,  mfumu  ikondwera 
kumchitira  ulemu  koposa  ine  ? 7 Nati 
Hamani  kwa  mfumu,  Munthu  amene 
mfumu  ikondwera  kumchitira  ulemu, 
8 amtengere  chobvala  cha  chifumu 
amachibvala  mfumu,  ndi  kavalo  ama- 
kwera’po  mfumu,  naike  korona  wa 
chifumu  pa  mutu  pache,  9 napereke 
chobvala  ndi  kavalo  m’dzanja  la 
wina  wornveketsa  wa  akalonga  a 
mfumu,  nabveke  nacho  munthu  amene 
rnfumu  ikondwera  kumchitira  ulemu, 
namuyendetse  pa  kavalo’yo  m’khwa- 
lala  la  m’mudzi,  napfuule  pa  maso 
pache,  Azitero  naye  munthu  amene 
mfumu  ikondwera  kumchitira  ulemu. 
10  Pamenepo  mfumu  inati  kwa 
Hamani,  Fulumira,  tenga  chobvala 
ndi  kavalo  monga  umo  wanenera, 
nuchitire  chotero  Moredekai  mYuda- 
’yo,  wokhala  pa  chipata  cha  mfumu  ; 

kasasowe’po  kanthu  ka  zonse  wazi- 
nena.  11  Ndipo  Hamani  anatenga 
chobvala  ndi  kavalo,  nabveka  More- 
dekai,  namuyendetsa  pa  kavalo 
m’khwalala  la  m’mudzi,  napfuula  pa 
maso  pache,  Azitero  naye  munthu 
amene  mfumu  ikondwera  kumchitira 
ulemu.  12  Ndipo  Moredekai  ana- 
bweranso  ku  chipata  cha  mfumu. 
Koma  Hamani  anafulumira  kumka 
kwawo,  wachisoni  ndi  wopfunda  mutu 
wache.  13  Ndipo  Hamani  anafoto- 
kozera  Zeresi  mkazi  wache,  ndi 
mabwenzi  ache  onse,  zonse  zida- 
mgwera.  Nanena  naye  anzeru  ache, 
ndi  Zeresi  mkazi  wache,  Moredekai 
amene  wayamba  kutsika  pa  maso 
pache,  akakhala  wa  mbumba  ya 
aYuda,  sudzamlaka ; koma  udza- 
gwada  pa  maso  pache.  14  Akali 
chilankhulire  naye,  anafika  adindo  a 
mfumu,  nafulumira  kumtenga  Ha- 
mani  kumka  naye  ku  madyerero 
adawakonzera  Estere. 

7Motero  inadza  mfumu  ndi  Ha- 
mani  kumwa  naye  mkazi  wa- 
mkuru  Estere.  2 Nitinso  mfumu 
kwa  Estere  tsiku  lachiwiri’li  pa 
madyerero  a vinyo,  Pempho  lanu 
nchiani,  mkazi  wamkuru  Estere  ? 
lidzapatsidwa  kwa  inu  ; mufunanji  ? 
chidzachitika,  kufikira  limodzi  la 
magawo  awiri  a ufumu  wanga. 
3 Nayankha  mkazi  wamkuru  Estere, 
nati,  Ngati  mwandikomera  mtima, 
mfumu,  ndipo  chikakomera  mfumu, 
andilekere  moyo  wanga  pa  kupempha 
kwanga,  ndi  wa  anthu  a mtundu 
wanga  pa  pempho  langa;  4 pakuti 
tagulitsidwa  ; ine  ndi  anthu  a mtundu 
wanga,  kuti  ationonge,  atiphe,  nati- 
pulule.  Koma  tikadagulitsidwa  ti- 
khale  akapolo  ndi  adzakazi,  ndika- 
dakhala  chete  ; chinkana  wosautsa 
sakadakhoza  kubwezera  kusowa  kwa 
mfumu.  5 Pamenepo  mfumu  Aha- 
swero  inalankhula,  niti  kwa  mkazi 
wamkuru  Estere,  Ndani  uyu,  ali  kuti 
iyeyu  wadzazidwa  mtima  wache  kuti 
azitero  ? 6 Nati  Estere,  Munthu 

wosautsa  ndi  mdani  ndiye  Hamani 
woipa  uyu.  Pamenepo  Hamani  ana- 
gwidwa  mantha  pa  maso  pa  mfumu 
ndi  mkazi  wamkuru.  7 Ninyamuka 
mfumu  mu  mkwiyo  wache  ku  ma- 
dyerero  a vinyo,  nimka  ku  munda  wa 
maluwa  wa  ku  chinyumba ; koma 
Hamani  anatsalira  kudzipempherera 
moyo  kwa  mkazi  wamkuru  Estere  ; 


popeza  anapenya  kuti  mfumu  ina- 
tsimikiza  mtima  kumchitira  choipa. 
8 Nibwera  mfumu  ku  munda  wa 
maluwa  wa  ku  chinyumba  kulowanso 
m’nyumba  munali  madyerero  a vinyo, 
napeza  Hamani  atagwa  pa  kama 
wokhala’po  Estere.  Niti  mfumu, 
Kodi  aumiriza  mkazi  wamkuru  pa 
maso  panga  m’nyumba  ? Poturuka 
mau  pa  kamwa  pa  mfumu  anamphi- 
mba  Hamani  nkhope.  9 Nati  Hari- 
bona  wina  wa  adindo  okhala  pa  maso 
pa  mfumu,  Taonaninso,  mtengo’wo 
msinkhu  wache  mikono  makumi 
asanu,  umene  Hamani  anaupangira 
Moredekai  wonenera  mfumu  zokoma, 
uimiritsidwa  m’nyumba  ya  Hamani. 
Niti  mfumu,  Mpachike  pomwepo. 
10  Nampachika  Hamani  pa  mtengo 
adaukonzera  Moredekai.  Pamenepo 
mkwiyo  wa  mfumu  unatsika. 

8Tsiku  lomwelo  mfumu  Ahaswero 
anampatsa  mkazi  wamkuru  Es- 
tere  nyumba  ya  Hamani  mdani  wa 
aYuda.  Nafika  Moredekai  pa  maso 
pa  mfumu  ; pakuti  Estere  adamuuza 
za  chibale  chache.  2 Ndipo  mfumu 
inabvula  mphete  yache  adailanda  kwa 
Harnani,  naipereka  kwa  Moredekai. 
Ndi  Estere  anaika  Moredekai  akhale 
woyang’anira  nyumba  ya  Hamani. 
3 Nanenanso  Estere  pa  maso  pa  mfu- 
mu,  nagwa  ku  mapazi  ache,  nalira 
misozi,  nampembedza  kuti  achotse 
choipa’cho  cha  Hamani  wa  ku  Agagi, 
ndi  chiwembu  adachipangira  aYuda. 
4 Ndipo  mfumu  inaloza  Estere  ndi 
ndodo  ya  chifumu  ya  golidi.  Nanya- 
muka  Estere,  naima  pa  maso  pa 
mfumu.  5 Nati,  Chikakomera  mfumu, 
ndipo  ngati  yandikomera  mtima,  ni- 
chiyenera  kwa  mfumu,  ngatinso 
naimchititsa  kaso,  alembere  chosintha 
mau  a akalata  a chiwembu  cha 
Hamani  mwana  wa  Hamedata  wa 
ku  Agagi,  amene  adawalembera 
kuononga  aYuda  okhala  m’maiko 
onse  a mfumu  ; 6 pakuti  ndidzapirira 
bwanji  pakuchiona  choipa  chiriku- 
dzera  a mtundu  wanga,  kapena 
ndidzapirira  bwanji  pakuchiona  chi- 
onongeko  cha  pfuko  langa  ? 7 Pa- 

menepo  mfumu  Ahaswero  anati  kwa 
mkazi  wamkuru  Estere,  ndi  kwa 
Moredekai  mYuda,  Taonani,  ndampa- 
tsa  Estere  nyumba  ya  Hamani,  ndi 
iyeyu  anampachika  pa  mtanda,  chi- 
fukwa  anaturutsa  dzanja  lache  pa 
aYuda.  8 Mulembere  inunso  kwa 

aYuda  monga  mufuna,  m’dzina  la 
mfumu,  nimusindikize  ndi  mphete 
ya  mfumu  ; pakuti  kalata  wolembe- 
dwa  m’dzina  la  mfumu,  ndi  kusindi- 
kizika  ndi  mphete  ya  mfumu,  palibe 
munthu  akhoza  kumsintha.  9 Pa- 
menepo  anaitana  alembi  a mfumu 
nthawi  yomweyo,  mwezi  wachitatu, 
ndiwo  mwezi  wa  Sivani,  tsiku  lache 
la  makumi  awiri  ndi  chitatu,  monga 
mwa  zonse  Moredekai  analamulira ; 
nalembera  kwa  aYuda,  ndi  kwa 
akazembe,  ndi  ziwanga,  ndi  akalonga 
a ku  maiko,  oyambira  ku  Indiya, 
ofikira  ku  Kusi,  maiko  zana  limodzi 
mphambu  makumi  awiri  kudza  asanu 
ndi  awiri,  ku  dziko  liri  lonse  monga 
mwa  chilembedwe  chawo,  ndi  mtundu 
uli  wonse  monga  mwa  chinenedwe 
chawo,  ndi  kwa  aYuda  monga  mwa 
chilembedwe  chawo,  ndi  monga  mwa 
chinenedwe  chawo.  10  Ndipo  ana- 
lembera  m’dzina  la  mfumu  Ahaswero, 
nasindikiza  ndi  mphete  ya  mfumu, 
natumiza  akalata  ndi  a mtokoma  pa 
akavalo,  okwera  pa  akavalo  a liwiro 
a chifumu,  obadwa  mosankhika ; 
11  m’menemo  mfumu  inalola  aYuda 
okhala  m’midzi  iri  yonse  asonkhane, 
ndi  kulimbikira  moyo  wawo,  kuono- 
nga,  kupha,  ndi  kupulula  mphamvu 
yonse  ya  anthu  ndi  ya  dziko  yofuna 
kuwathira  nkhondo,  iwo,  ana  ang’ono 
awo,  ndi  akazi  awo,  ndi  kulanda 
zofunkha  zawo,  12  tsiku  lomwelo, 
m’maiko  onse  a mfumu  Ahaswero, 
tsiku  la  khumi  ndi  chitatu  la  mwezi 
wa  khumi  ndi  chiwiri,  ndiwo  mwezi 
wa  Adara.  13  Chitsanzo  chache  cha 
lembo’li,  chakuti  abukitse  lamulo 
m’maiko  onse,  chinalalikidwa  kwa 
mitundu  yonse  ya  anthu,  kuti  aYuda 
akonzekeretu  tsiku  lijalo,  kubwezera 
chilango  adani  awo.  14  Naturuka  a 
mtokoma  okwera  pa  akavalo  a liwiro 
a chifumu  ; pakuti  mau  a mfumu 
anawafulumiza  ndi  kuwaumiriza  ; 
ndipo  lamulo’lo  linabukitsidwa  m’cni- 
nyumba  cha  ku  Susani.  15  Ndipo 
Moredekai  anaturuka  pa  maso  pa 
mfumu  wobvala  chobvala  cha  chi- 
fumu  chamadzi  ndi  choyera,  ndi 
korona  wamkuru  wa  golidi,  ndi 
maraya  a bafuta  ndi  ofiirira ; ndi 
mudzi  wa  Susani  unapfuula  ndi  kuko- 
ndwera.  16  AYuda  anali  nako 
kuunika,  ndi  kukondwera,  ndi  chi- 
mwemwe,  ndi  ulemu.  ITNdim’maiko 
monse,  ndi  m’midzi  yonse,  mudafika 


mau  a mfumu  ndi  lamulo  lache, 
aYuda  anali  nako  kukondwera  ndi 
chimwemwe,  madyerero  ndi  tsiku 
lokoma.  Ndipo  ambiri  a mitundu  ya 
anthu  a m’dziko  anasanduka  aYu- 
da  ; pakuti  kuopsa  kwa  aYuda 
kudawagwera. 

9Mwezi  wa  khumi  ndi  chiwiri 
tsono,  ndiwo  mwezi  wa  Adara, 
tsiku  lache  la  khumi  ndi  chitatu, 
mau  a mfumu  ndi  lamulo  lache  ali 
pafupi  kuchitika,  tsiku’li  adani  a 
aYuda  anayesa  kuwachitira  ufumu, 
koma  chinasinthika  ; popeza  aYuda 
anachitira  ufumu  iwo  odana  nawo  ; 
2 pakuti  aYuda  anasonkhana  pamodzi 
m’midzi  mwawo,  m’maiko  onse  a 
mfumu  Ahaswero,  kuwathira  manja 
ofuna  kuwachitira  choipa,  ndipo  palibe 
munthu  analimbika  pa  maso  pawo  ; 
popeza  kuopsa  kwawo  kudawagwera 
mitundu  yonse  ya  anthu.  3 Ndipo 
akalonga  onse  a maiko’wo,  ndi 
akazembe,  ndi  ziwanga,  ndi  iwo 
ochita  nchito  ya  mfumu,  anathandiza 
aYuda ; popeza  kuopsa  kwa  More- 
dekai  kudawagwera.  4 Pakuti  More- 
dekai  anali  wamkuru  m’nyumba  ya 
mfumu,  ndi  mbiri  yache  idabuka 
m’maiko  onse  ; pakuti  munthu’yu 
Moredekai  anakulakulabe.  5 Ndipo 
aYuda  anakantha  adani  awo  onse, 
kuwakantha  ndi  lupanga,  ndi  ku- 
wapha,  ndi  kuwapulula,  nachitira 
odana  nawo  monga  anafuna.  6 Ndipo 
m’chinyumba  cha  ku  Susani  aYuda 
anakantha,  naononga  amuna  mazana 
asanu.  7 Napha  Parisandata,  ndi 
Dalifoni,  ndi  Asipata,  8 ndi  Porata, 
ndi  Adaliya,  ndi  Aridata,  9 ndi 
Parimasta,  ndi  Arisai,  ndi  Aridai,  ndi 
Vaisata,  10  ana  amuna  khumi  a 
Hamani  mwana  wa  Hamedata,  mdani 
wa  aYuda.  Koma  sanalanda  zotu- 
nkha.  11  Tsiku  lomwelo  anabwera 
nacho  kwa  mfumu  chiwerengo  cha 
iwo  ophedwa  m’chinyumba  cha  ku 
Susani.  12  Ndipo  mfumu  inati 
kwa  mkazi  wamkuru  Estere,  AYuda 
adapha,  naononga  amuna  mazana 
asanu  m’chinyumba  cha  ku  Susani, 
ndi  ana  amuna  khumi  a Hamani  ; 
nanga  m’maiko  ena  a mfumu  muna- 
chitikanji  ? pempho  lanu  ndi  chiani 
tsono  ? lidzachitikira  inu ; kapena 
mufunanjinso  ? kudzachitika.  13Nati 
Estere,  Chikakomera  mfumu,  alole 
aYuda  okhala  m’Susani  achite  ndi 
mawa  lomwe  monga  mwa  lamulo  la 

lero  ; ndi  ana  amuna  khumi  a Hamani 
apachikidwe  pa  mtengo.  14  Ndipo 
mfumu  inati  azichita  motero,  nala- 
mulira  m’Susani,  napachikidwa  ana 
amuna  khumi  a Hamani.  15  Ndipo 
aYuda  okhala  m’Susani  anasonkhana 
pamodzi,  tsiku  la  khumi  ndi  chinai 
la  mwezi  wa  Adara,  napha  amuna 
mazana  atatu  m’Susani  ; koma  sa- 
nalanda  zofunkha.  16  Nasonkhana 
pamodzi  aYuda  ena  okhala  m’maiko 
a mfumu,  nalimbikira  moyo  wawo, 
napumula  pa  adani  awo,  nawapha  a 
iwo  odana  nawo  zikwi  makumi  asanu 
ndi  awiri  mphambu  zisanu ; koma 
sanalanda  zofunkha.  17  Chinachitika 
ichi  tsiku  la  khumi  ndi  chitatu  la 
mwezi  wa  Adara,  ndi  tsiku  lache  la 
khumi  ndi  chinai  anapumula,  naliyesa 
tsiku  la  madyerero  ndi  la  kukondwera. 
18  Koma  aYuda  okhala  m’Susani 
anasonkhana  tsiku  lache  la  khumi 
ndi  chitatu  ndi  la  khumi  ndi  chinai, 
ndi  pa  tsiku  la  khumi  ndi  chisanu 
anapumula,  naliyesa  tsiku  la  madye- 
rero  ndi  la  kukondwera.  1 9 Chifukwa 
chache  aYuda  a ku  miraga,  okhala 
m’midzi  yopanda  malinga,  amaliyesa 
tsiku  la  khumi  ndi  chinai  la  mwezi 
wa  Adara  tsiku  la  kukondwera  ndi 
madyerero,  ndi  tsiku  lokoma,  ndi  la 
kutumizirana  magawo. 

20  Ndipo  Moredekai  analernbera 
izi,  natumiza  akalata  kwa  aYuda 
onse  okhala  m’maiko  onse  a mfumu 
Ahaswero,  a kufupi  ndi  a kutali, 
21  kuwalimbikitsira,  asunge  tsiku  la 
khumi  ndi  chinai,  mwezi  wa  Adara, 
ndi  tsiku  lache  la  khumi  ndi  chisanu 
lomwe,  chaka  ndi  chaka,  22  ndiwo 
masiku  amene  aYuda  anapumula  pa 
adani  awo  ; ndi  mwezi  wa  chisoni 
unawasandulikira  wa  kukondwera, 
ndi  wa  maliro  ukhale  tsiku  lokoma, 
awayese  masiku  a madyerero  ndi  a 
kukondwera,  akutumizirana  magawo, 
ndi  a kupatsa  zaufulu  kwa  osa- 
uka.  23  Ndipo  aYuda  anabvomereza 
kuchita  monga  umo  adayambira, 
ndi  umo  Moredekai  adawalembera ; 

24  popeza  Hamani  mwana  wa  Hame- 
data  wa  ku  Agagi,  mdani  wa  aYuda 
onse,  adapangira  aYuda  chiwembu 
kuwaononga,  naombeza  Puri,  ndiwo 
ula,  kuwatha,  ndi  lcuwaononga ; 

25  koma  pofika  mlandu’wo  kwa 


mfumu,  anati  mwa  akalata  kuti 
chiwembu  chache  choipa  adachipa- 
ngira  aYuda,  chimbwerere  mwini ; 
ndi  kuti  iye  ndi  ana  amuna  ache 
apachikidwe  pa  mtengo.  26  Chifukwa 
chache  anacha  masiku’wa  Purimu, 
ndilo  dzina  la  ula’wo.  Momwemo, 
chifukwa  cha  mau  onse  a kalata’yo, 
ndi  izi  adaziona  za  mlandu’wo,  ndi 
ichi  chidawadzera,  27  aYuda  ana- 
khazikitsa  ichi,  nadzilonjezetsa  okha, 
ndi  mbeu  yawo,  ndi  onse  akuphati- 
kana  nawo,  chingalekeke,  kuti  adza- 
sunga  masiku  awa  awiri  monga  mwa- 
lembedwa,  ndi  monga  mwa  nyengo 
yawo  yoikika,  chaka  ndi  chaka ; 
28  ndi  kuti  masiku’wa  adzakumbukika 
ndi  kusungika  mwa  mibadwo  yonse, 
banja  liri  lonse,  dziko  iiri  lonse,  ndi 
rnudzi  uli  wonse  ; ndi  kuti  masiku 
awa  sadzalekeka  mwa  aYuda,  kapena 
kusiyidwa  chikumbukilo  chawo  mwa 
mbeu  yawo.  29  Pamenepo  Estere 
mkazi  wamkuru  rnwana  wa  Abihaili, 
ndi  Moredekai  mYuda,  analembera 
molamulira,  kukhazikitsa  kalata  uyu 
wachiwiri  wa  Purimu.  30  Natumiza 
iye  akalata  kwa  aYuda  onse,  ku  maiko 
zana  limodzi  mphambu  makumi  awiri 
kudza  asanu  ndi  awiri  a ufumu  wa 
Ahaswero,  ndiwo  mau  a mtendere, 
ndi  choonadi ; 31  kukhazikitsa  masiku 
awa  a Purimu  m’nyengo  zawo,  m’mene 
Moredekai  mYuda  ndi  mkazi  wamkuru 
Estere  adawakhazikitsira ; ndi  umo 
anadzikhazikitsira  okha,  ndi  mbeu 
yawo,  kunena  za  kusala  kwawo,  ndi 
kupfuula  kwawo.  32  Ndipo  kunena 
kwache  kwa  Estere  kunakhazikitsa 
mau  awa  a Purimu ; ndipo  kuna- 
lembedwa  m’buku. 

i Ndipo  mfumu  Ahaswero  ina- 

9 sonkhetsa  dziko,  ndi  zisumbu 

za  ku  nyanja  ya  mchere.  2 Ndi 
zochita  zonse  za  mphamvu  yache, 
ndi  nyonga  zache,  ndi  mafotokozedwe 
a ukulu  wa  Moredekai,  umene  mfumu 
inamkulitsa  nawo,  sizilembedwa  kodi 
m’buku  la  mbiri  ya  mafumu  a Mediya 
ndi  Perisiya  ? 3 Pakuti  Moredekai 

mYuda  anatsatana  naye  mfumu  Aha- 
swero,  nakhala  wamkuru  mwa  aYuda, 
nabvomerezeka  mwa  unyinji  wa  abale 
ache  wakufunira  a mtundu  wache 
zokoma,  ndi  wakunena  za  mtendere 
kwa  mbeu  yache  yonse. 

1PANALI  munthu  m’dziko  la  Uzi, 
dzina  lache  ndiye  Yobu  ; ndipo 
munthu’yu  anali  wangwiro  ndi  woo- 
ngoka,  wakuopa  Mulungu  ndi  kupewa 
zoipa.  2 Ndipo  anabala  ana  amuna 
asanu  ndi  awiri,  ndi  ana  akazi  atatu. 
3 Zoweta  zachenso  zinali  nkhosa 
zikwi  zisanu  ndi  ziwiri,  ndi  ngamila 
zikwi  zitatu,  ndi  ng’ombe  za  magoli 
mazana  asanu,  ndi  aburu  akazi  maza- 
na  asanu,  anchito  acrie  omwe  ndi  ambi- 
ri ; chotero  munthu’yu  anaposa  anthu 
onse  a ku  m’mawa.  4 Ndipo  ana  ache 
amuna  anamuka  kukachita  madyerero 
m’nyumba  ya  yense  pa  tsiku  lache  ; 
natumiza  mthenga  kuitana  alongo 
awo  atatu  adzadye  nadzamwe  nawo. 
5 Ndipo  kunatero,  atatha  masiku  a 
madyerero’wa  Yobu  anatumiza  mau, 
nawapatula,  nauka  marnawa,  nafu- 
kiza  nsembe  zopsereza,  monga  mwa 
kuwerenga  kwa  iwo  onse  ; pakuti 
Yobu  anati,  Kapena  anachimwa  ana 
anga,  nachitira  Mulungu  mwano 
m’mtima  mwawo.  Anatero  Yobu 
masiku  onse. 

6 Ndipo  panali  tsiku  lakuti  ana  a 
Mulungu  anadza  kudzionetsa  kwa 
Yehova,  nadzanso  Satana  pakati  pawo. 
7 Nati  Yehova  kwa  Satana,  Ufuma 
kuti  ? Nayankha  Satana  kwa  Yehova, 
nati,  Kupitapita  m’dziko  ndi  kuyenda- 
yenda  m’mwemo.  8 Ndipo  Yehova 
anati  kwa  Satana,  Kodi  waonerera 
mtumiki  wanga  Yobu  ? pakuti  palibe 
wina  wonga  iye  m’dziko’mo,  munthu 
wangwiro  ndi  woongoka,  wakuopa 
Mulungu  ndi  kupewa  zoipa.  9 Naya- 
nkha  Satana,  nati  kwa  Yehova,  Kodi 
Yobu  aopa  Mulungu  pa  chabe  ? 
10  Kodi  simunamchinga  iye  ndi 
nyumba  yache,  ndi  zache  zonse, 
pomzinga  ponse  ? nchito  ya  manja 
ache  mwaidalitsa,  ndi  zoweta  zache 
zachuruka  m’dziko.  11  Koma  muta- 
mbasule  dzanja  lanu  ndi  kumkhudzi- 
ra  zache  zonse,  ndipo  adzakuchitirani 
mwano  pa  nkhope  panu.  12  Nati 
Yehova  kwa  Satana,  Taona,  zonse 
ali  nazo  zikhale  m’dzanja  mwako  ; pa 
iye  pokha  usatambasula  dzanja  lako. 
Naturuka  Satana  pa  maso  pa  Ye- 
hova. 

13  Tsono  panali  tsiku  loti  ana  ache 
amuna  ndi  akazi  analinkudya  ndi 
kumwa  vinyo  m’nyumba  ya  mkuru 


wawo  ; 14  nafika  mthenga  kwa  Yobu, 
nati,  Ng’ombe  zinalikulima,  ndi  aburu 
akazi  analikudya  pa  mbali  pawo ; 
(5  koma  anazigwera  aSeba,  nazitenga, 
nawapha  anyamata  ndi  lupanga  laku- 
thwa,  ndipo  ndapulumuka  ine  ndekha 
kudzakuuzani.  16  Akali  chilankhu- 
lire  uyu,  anadza  winanso,  nati,  Wagwa 
moto  wa  Mulungu  wochokera  kurnwa- 
mba,  wapsereza  nkhosa,  ndi  anyamata, 
nuzinyeketsa ; ndipo  ndapulumuka 
ine  ndekha  kudzakuuzani.  17  Akali 
chilankhulire  uyu,  anadza  winanso, 
nati,  AKasidi  anadzigawa  magulu 
atatu,  nazigwera  ngamila,  nazitenga, 
nawapha  anyamata  ndi  lupanga  laku- 
thwa,  ndipo  ndapulumuka  ine  ndekha 
kudzakuuzani.  18  Akali  chilankhu- 
lire,  anadza  winanso,  nati,  Ana  anu 
amuna  ndi  akazi  analinkudya  ndi 
kumwa  vinyo  m’nyumba  ya  mkuru 
wawo  ; 19  ndipo  taonani,  inadza 

mphepo  yaikuru  yochokera  ku  chipu- 
lulu,  niomba  pa  ngondya  zonse  zinai 
za  nyumba’yo,  nigwa  pa  anyamata’wo, 
nafa  ; ndipo  ndapulumuka  ine  ndekha 
kudzakuuzani.  20  Pamenepo  Yobu 
ananyamuka,  nang’ambamaraya  ache, 
nameta  mutu  wache,  nagwa  pansi, 
nalambira,  21  nati,  Ndinaturuka 
m’mimba  ya  mai  wanga  wa  marise- 
che,  wa  mariseche  ndidzamukanso  ; 
Yehova  anapatsa,  Yehova  watenga, 
lidalitsike  dzina  la  Yehova.  22  Mwa 
ichi  chonse  Yobu  sanachimwa,  kapena 
kunenera  Mulungu  cholakwa. 

2Panalinso  tsiku  lakuti  anadza 
ana  a Mulungu  kudzionetsa  kwa 
Yehova,  nadza  Satana  yemwe  pakati 
pawo  kudzionetsa  kwa  Yehova.  2Ndi- 
po  Yehova  anati  kwa  Satana,  Ufuma 
kuti  ? Nayankha  Satana,  nati  kwa 
Yehova,  Kupitapita  m’dziko,  ndi  kuye- 
ndayenda  m’mwemo.  3NdipoYehova 
anati  kwa  Satana,  Kodi  waonerera 
mtumilci  wanga  Yobu  ? pakuti  palibe 
wina  wonga  iye  m’dziko’mo,  munthu 
wangwiro  ndi  woongoka,  wakuopa 
Mulungu,  ndi  kupewa  zoipa  ; naumi- 
rirabe  kukhala  wangwiro,  chinkana 
undisonkhezera  ndimuononge  kopanda 
chifukwa.  4 Nayankha  Satana,  nati 
kwa  Yehova,  Khungu  kulipa  khungu, 
inde  munthu  adzapereka  zonse  ali  nazo 
kuombola  moyo  wache.  5 Koma 
tambasuiani  dzanja  lanu,  ndi  kukhu- 

dza  pfupa  lache  ndi  mnofu  wache, 
ndipo  adzakuchitirani  mwano  pa 
maso  panu.  6 Ndipo  Yehova  anati 
kwa  Satana,  Taona,  akhale  m’dzanja 
lako  ; moyo  wache  wokha  uuleke. 
7 Naturuka  Satana  pa  maso  pa  Yehova, 
nazunza  Yobu  ndi  zironda  zowawa, 
kuyambira  ku  phazi  lache  kufikira 
pakati  pa  mutu  pache.  8 Ndipo 
anadzitengera  phale,  kudzikanda  na- 
lo  ; nakhala  pansi  m’maphulusa. 

9 Pamenepo  mkazi  wache  ananena 
naye,  Kodi  uumiriranso  kukhala  wa- 
ngwiro  ? chitira  Mulungu  mwano,  ufe. 

10  Koma  ananena  naye,  Ulankhula 
monga  amalankhula  akazi  opusa.  Ha ! 
tidzalandira  zokoma  kwa  Mulungu 
kodi,  osalandiranso  zoipa  ? Pa  ichi 
chonse  Yobu  sanachimwa  ndi  milomo 
yache. 

11  Atamva  tsono  mabwenzi  atatu  a 
Yobu  za  choipa  ichi  chonse  chida- 
mgwera,  anadza,  yense  kuchokera 
kwawo,  Eiifazi  wa  ku  Temani,  ndi 
Bilidadi  mSuki,  ndi  Zofari  wa  ku 
Naama,  napangana  kudzafika  kumli- 
rira  ndi  kumsangalatsa.  12  Ndipo 
pokweza  maso  awo  ali  kutali,  sana- 
mdziwa,  nakweza  mau  awo,  nalira  ; 
nang’amba  yense  maraya  ache,  nawaza 
pfumbi  kumwamba  ligwe  pa  mitu 
pawo.  13  Nakhala  pansi  pamodzi 
naye  pa  ntnaka  masiku  asanu  ndi  awi- 
ri  usana  ndi  usiku,  palibe  mmodzi 
ananena  naye  kanthu,  popeza  anaona 
kuti  kuwawa’ku  nkwakukuru  ndithu. 

3Atatero,  Yobu  anatsegula  paka- 
mwa  pache,  natemberera  tsiku 
lache. 

2  Nalankhula  Yobu  nati, 

3  Litayike  tsiku  lobadwa  ine, 

Ndi  usiku’wo  udati,  Waima  naye 
mwana  wamwamuna. 

4  Tsiku  lija  likhale  mdima  ; 

Mulungu  asalifunse  kumwamba, 
Ndi  kuunika  kusaliwalire. 

5  Mdima  ndi  mthunzi  wa  imfa 
ziliyese  lawo  lawo  ; 

Mtambo  ulikhalire  ; 

Zonse  zodetsa  usana  bi  ziliopse. 

6  Usiku  uja,  mdima  weni  weni 
uugwere  ; 

Usakondwerere  mwa  masiku  a 
m’chaka ; 

Usalowe  m’chiwerengedwe  cha 
miyezi. 

7  Ha  ! usiku  uja  ukhale  chumba  ; 
Kuyimbira  kokondv/era  kusalowe 
m’mwemo. 


Autemberere  iwo  akutemberera 
usana, 

Odziwa  kuutsa  chinjoka’cho. 

Nyenyezi  za  chizirezire  zide  ; 

Uyembekezere  kuunika,  koma 
kuusowe  ; 

Usaone  kuphenyuka  kwa  mbanda 
kucha ; 

Popeza  sunatseka  pa  makomo  ache 
mimba  ya  mai  wanga, 

Kapena  kundibisira  mabvuto  pa 
maso  panga. 

Ndinalekeranji  kufera  m’mimba  ? 

Ndi  kupereka  mzimu  wanga  poba- 
dwa  ine  ? 

Anandilandiriranji  maondo  ? 

Kapena  mawere  kuti  ndiyamwe  ? 

Pakuti  ndikadagona  pansi  po- 
mwepo  ndi  kukhala  chete  ; 

Ndikadagona  tulo  ; pamenepo 
ndikadaona  popumula ; 

Pamodzi  ndi  mafumu  ndi  ma- 
phungu  a pa  dziko, 

Akudzimangira  m’mabwinja; 

Kapena  pamodzi  ndi  akalonga  eni 
ache  a golidi, 

Odzaza  nyumba  zawo  ndi  siliva ; 

Kapena  ngati  nsenye  yobisika  ndi- 
kadakhala  kuli  zi  ; 

Ngati  makanda  osaona  kuunika. 

Apo  oipa  aleka  kumabvuta  ; 

Ndi  apo  ofoka  mphamvu  akhala 
m’kupumula. 

Apo  a m’kaidi  apumula  pamodzi, 

Osamva  mau  a wofulumiza  wawo. 

Ang’ono  ndi  akulu  ali  komwe  ; 

Ndi  kapolo  amasuka  kwa  mbu- 
yache. 

Amninkhiranji  kuunika  wobvu- 
tika, 

Ndi  moyo  kwa  iye  wakuwawa 
mtima  ; 

Wakuyembekezera  imfa,  koma 
kuli  zi  ; 

Ndi  kuikumba  koposa  chuma 
chobisika  ; 

Wakusekerera  ndi  chimwemwe 

Ndi  kukondwera  pakupeza  manda  ? 

Amuonetseranji  kuunika  munthu 
wa  njira  yobisika, 

Amene  wamtsekera  Mulungu  ? 

Pakuti  ndikati  ndidye,  kumadza 
kuusa  moyo  kwanga  ; 

Ndi  kudzuma  kwanga  kumathi- 
ridwa  ngati  madzi. 

Pakuti  chimene  ndinachiopa  cha- 
ndigwera, 

Ndi  chimene  ndachita  nacho 
mantha  chandidzera. 

26  Wosakhazikika,  ndi  wosakhala 
chete,  ndi  wosapumula  ine, 

Koma  mabvuto  anandidzera. 

4Pamenepo  Elifazi  wa  ku  Temani 
anayankha,  nati, 

2 Munthu  akayesa  kunena  nawe 
mau,  kodi  udzamva  nawo  chi- 
soni  ? 

Koma  akhoza  ndani  kudziletsa 
kunena  ? 

3 Taona  iwe  walangiza  aunyinji, 
Walimbitsa  manja  a ofoka. 

4 Mau  ako  anachirikiza  iye  amene 
akadagwa, 

Walimbitsanso  maondo  otewa. 

5 Koma  tsopano  chakufikira  iwe, 
ndipo  ukomoka  ; 

Chikukhudza,  ndipo  ubvutika. 

6 Kodi  kulimbika  mtima  kwako  si 
ndiko  kuti  uopa  Mulungu, 

Ndi  chiyembekezo  chako  si  ndiwo 
ungwiro  wa  njira  zako  ? 

7 Takumbukila  tsopano,  watayika 
ndani  wosaparamula  konse  ? 
Kapena  oongoka  mtima  alikhidwa 
kuti  ? 


8 Monga  umo  ndaonera,  olimira 

mphulupulu, 

Nabzala  bvuto,  akolola’po  zo- 
mwezo. 

9 Atayika  ndi  mpweya  wa  Mulungu, 
Nathedwa  ndi  mpumo  wa  mkwiyo 

wache. 

10  Kubangula  kwa  mkango,  ndi 

kulira  kwa  mkango  waukali 
kwaletsedwa, 

Ndi  mano  a misona  ya  mkango 
atyoledwa. 

11  Mkango  wokalamba  udzifera  poso- 

wa  mkoka, 

Ndi  misona  ya  mkango  waukazi 
. imwazika. 

12  Anditengera  mau  m’tseri, 

M’khutu  mwanga  ndinalandira 

kunong’oneza  kwache. 

13  M’malingaliro  a masomphenya  a 

usiku, 

Powagwira  anthu  tulo  tatikuru, 

14  Anandidzera  mantha  ndi  kunje- 

njernera, 

Nanthunthumira  nako  mafupa 
anga  onse. 

15  Pamenepo  panapita  mzimu  pa 

maso  panga  ; 

Tsitsi  la  thupi  langa  lidati  nyau 
nyau. 

16  Unaima  chiriri,  koma  sindinatha 

kuzindikira  maonekedwe  ache  ; 
Panali  mzukwa  pa  maso  panga  ; 


Kunali  chete,  ndipo  ndidamva  mau 
akuti, 

17  Kodi  munthu  adzakhala  wolu- 

ngama  ndi  kuposa  Mulungu  ? 
Kodi  munthu  adzakhala  woyera 
woposa  Mlengi  wache  ? 

1 8 Taona,  sakhulupirira  atumiki  ache  ; 
Nawanenera  amithenga  ache  zo- 

pusa  ; 

19  Kopambana  kotani  nanga  iwo 

akukhala  m’nyumba  za  dothi, 
Amene  kuzika  kwawo  kuli  m’pfu- 
mbi, 

Angothudzulidwa  ngati  gulukufe. 

20  Kuyambira  m’mawa  kufikira  ma- 

dzulo  athudzuka  ; 

Aonongeka  kosatha,  osasamalira- 
’ko  munthu. 

21  Kukometsetsa  kwawo  sikumacho- 

tsedwa  nawo  ? 

Amafa  koma  opanda  nzeru. 
pT  Itana  tsono  ; pali  wina  waku- 
•<_?  kuyankha  kodi  ? 

Ndipo  udzatembenukira  kwa  yani 
wa  oyera  mtima’wo  ? 

2 Pakuti  mkwiyo  umapha  wopusa, 
Ndi  nsanje  imakantha  wopanda 

pache. 

3 Ndinapenya  wopusa  woyala  mizu  ; 
Koma  pomwepo  ndinatemberera 

pokhala  pache. 

4 Ana  ache  akhala  otekeseka, 
Napsinjika  ku  chipata, 

Wopanda  wina  wak.uwapulumutsa. 

5 Zokolola  zawo  anjala  azidya, 
Azitenga  ngakhale  ku  minga, 

Ndi  a ludzu  ameza  chuma  chawo. 

6 Pakuti  nsautso  siituruka  m’pfumbi, 
Ndi  mabvuto  saphuka  m’nthaka  ; 

7 Koma  munthu  abadwira  mabvuto, 
Monga  mbaliwali  zikwera  ziulu- 

zika. 

8 Koma  ine  ndikadafuna  Mulungu, 
Ndikadaikira  mlandu  wanga  Mu- 

lungu  ; 

9 Amene  achita  zazikuru  ndi  zosa- 

londoleka, 

Zinthu  zodabwiza  zosawerengeka. 

10  Amene  abvumbitsa  mvula  pa 

nthaka, 

Natumiza  madzi  pa  minda  ; 

1 1 Kuika  opeputsidwa  pa  malo  ponya- 

muka, 

Kuti  iwo  a maliro  akwezedwe 
posatekeseka. 

1 2 Apititsa  pa  chabe  ziwembu  za  oche- 

njerera, 

Kuti  manja  awo  sakhoza  kuchita 
chopangana  chawo. 

13  Akola  eni  nzeru  m’kuchenjerera 

kwawo, 

Ndi  uphungu  wa  opotoka  mtima 
usonthokera  pa  chabe. 

14  Iwo  akomana  ndi  mdima  pali 

dzuwa, 

Nayambasa  dzuwa  liri  pakati 
pamtu  monga  usiku. 

15  Apulumutsa  aumphawi  ku  lupanga 
La  ku  kamwa  kwawo,  ndi  ku 

dzanja  la  wamphamvu. 

16  Potero  aumphawi  ali  nacho  chiye- 

mbekezo, 

Ndi  mphulupulu  yatsekedwa  paka- 
mwa. 

17  Taona,  wodala  munthu  amene 

Mulungu  amdzudzula  ; 

Chifukwa  chache  usapeputsa  ku- 
langa  kwa  Wamphamvuyonse. 

1 3 Pakuti  apweteka,  namanganso  ma- 
bala ; 

Alasa,  ndi  manja  ache  omwe 
apoletsa. 

'i  9 Adzakupulumutsa  m’masautso  asa- 
nu  ndi  limodzi  ; 

Chinkana  mwa  asanu  ndi  awiri 
palibe  choipa  chidzakukhudza. 

20  Adzakuombola  ku  imfa  m’njala, 
Ndi  ku  mphamvu  ya  lupanga 

m’nkhondo. 

21  Udzabisikira  mkwapulo  wa  lilime, 
Sudzachiopanso  chikadza  chipa- 

suko. 

22  Chipasuko  ndi  njala  udzaziseka  ; 
Ngakhale  zirombo  za  pa  dziko 

osaziopa. 

23  Pakuti  udzakhala  ndi  pangano  ndi 

miyala  ya  ku  thengo  ; 

Ndi  nyama  za  ku  thengo  zidza- 
khala  nawe  mu  mtendere. 

24  Ndipo  udzapeza  kuti  pa  hema  pako 

mpa  mtendere ; 

Nudzazonda  za  m’banja  mwako 
osasowa’po  kanthu. 

25  Udzapezanso  kuti  mbeu  zako  zidza- 

churuka, 

Ndi  obala  iwe  ngati  zitsamba  za  pa 
dziko. 

26  Udzafika  ku  manda  utakalamba, 
Monga  abwera  nawo  mtolo  wa 

tirigu  m’nyengo  yache. 

27  Taona,  ichi  tachifunafuna,  chiri 

chotero ; 

Uchimvere,  nuchidziwire  wekha. 

6Koma  Yobu  anayankha,  nati, 

2 Mwenzi  atayesa  bwino  chisoni 
changa, 

Ndi  kuika  matsoka  anga  pamodzi 
pa  muyeso ! 


Pakuti  zikadalemera  tsopano  ko- 
posa  mchenga  wa  ku  nyanja; 

Chifukwa  chache  mau  anga  ndaso- 
nthokera  kunena. 

Pakuti  mibvi  ya  Wamphamvu- 
yonse  yandilowa, 

Mzimu  wanga  uumwa  ulembe 
wache  ; 

Zoopsa  za  Mulungu  zindindandira 
nkhondo. 

Kodi  mbidzi  ilira  pokhala  nawo 
msipu  ? 

Ilira  kodi  ng’ombe  pa  chakudya 
chache  ? 

Kodi  chinthu  chosakolera  chidyeka 
chopanda  mchere  ? 

Choyera  cha  dzira  chikolera 
kodi  ? 

Zirnene  moyo  wanga  ukana  kuzi- 
khudza 

Zikunga  chakudya  chosakolera 
kwa  ine. 

Ha ! ndikadakhala  nacho  chimer.e 
ndichipempha, 

Mulungu  akadandipatsa  chimene 
ndichilira  1 

Chimkomere  Mulungu  kundi- 
phwanya, 

Alole  dzanja  lache  lindilikhe  ! 

Pamenepo  ndidzasangalala, 

Ndidzakondwera  nacho  chowawa 
chosandileka ; 

Pakuti  sindinawabisa  mau  a Wo- 
yera’yo. 

Mphamvu  yanga  njotani  kuti 
ndiyembekeze  ? 

Mathedwe  anga  ndi  otani  kuti 
ndipirire  ? 

Kodi  mphamvu  yanga  ndiyo  mpha- 
mvu  ya  miyala  ? 

Mnofu  wanga  ndi  mkuwa  kodi  ? 

Mulibe  thandizo  mwa  ine  ndekfaa  ; 

Chipulumutso  chandithawa. 

Iye  amene  akadakomoka,  bwenzi 
lache  ayenera  kumchitira  chi- 
fundo ; 

Angaleke  kuopa  Wamphamvu- 
yonse. 

Abale  anga  anachita  monyenga 
ngati  kamtsinje, 

Ngati  madzi  a timitsinje  akupi- 
tirira. 

Amada  chifukwa  cha  madzi 
oundana, 

M’menemo  chipale  chofewa  chi- 
bisika ; 

Atafikira  mafundi,  mitsinje  iuma ; 

Kukatentha,  imwerera  m’malo 
mwawo. 


3 

4 

5 

6 

7 

3 

9 

10 

11 

12 

13 

14 

15 

16 

17 

18  Aulendo  akutsata  njira  yawo 

apambuka’po, 

Akwerera  poti  se,  natayika. 

19  Aulendo  a ku  Tema  anapenyerera, 
Makamu  a ku  Seba  anaiyembe- 

kezera. 

20  Anazimidwa  popeza  adaikhulu- 

pirira ; 

Anafika’ko,  nathedwa  nzeru. 

21  Pakuti  tsopano  mukhala  mo- 

mwemo ; 

Muona  choopsa,  muchita’po  ma- 
ntha. 

22  Ngati  ndinati,  Mundipatse  ? 
Kapena,  Mupereke’ko  kwa  ine 

chuma  chanu  ? 

23  Kapena,  Mundilanditse  m’dzanja 

la  mdani  ? 

Kapena,  Mundiombole  rn’dzanja 
la  oopsa  ? 

24  Mundilangize,  ndipo  ndidzakhala 

chete  ine ; 

Mundizindikiritse  umo  ndinala- 
kwira. 

25  Mau  oongoka  si  ndiwo  a mphamvu  ? 
Koma  kudzudzula  kwanu  mudzu- 

dzula  chiani  ? 

26  Kodi  muyesa  kudzudzula  mau  ? . 
Popeza  maneno  a munthu  wodo- 

loloka  akunga  mphepo. 

27  Indetu,  mugwetsera  wamasiye 

msampha, 

Mumkumbira  bwenzi  lanu  mbuna. 

28  Koma  tsopano  balindani,  mundi- 

penyerere ; 

Ndikanena  bodza  pa  maso  panu 
mudzalizindikira. 

29  Bwererani,  ndikupemphani,  musa- 

ndiipsire  mlandu ; 

Inde,  bwereraninso,  mlandu  wanga 
ngwolungama. 

30  Kodi  pali  chosalungama  pa  lilime 

panga  ? 

Ngati  sindizindikira  zopanda  pache 
m’kamwa  mwanga  ? 

7Kodi  munthu  alibe  nkhondo 
kunja  kuno  ? 

Kodi  masiku  ache  sakunga  masiku 
a wolembedwa  nchito  ? 

2  Monga  kapolo  woliralira  mthunzi, 
Monga  wolembedwa  nchito  aye- 
mbekezera  mphotho  yache, 

3  Momwemo  anandilowetsa  miyezi 
yopanda  pache, 

Nandiikiratu  zowawa  usiku  ndi 
usiku. 

4  Ndigona  pansi,  ndikuti, 

Ndidzauka  liti  ? koma  usiku  undi- 
kulira  ; 


Ndipo  ndimapalapata  mpaka  mba- 
nda  kucha. 

5 Mnofu  wanga  wabvala  mphutsi 

ndi  nkanarnbo  za  dothi  ; 

Khungu  langa  lang’ambika,  nili- 
nyansa. 

6 Masiku  anga  afulumira  koposa 

mphindo  ya  muomba, 

Apitirira  opanda  chiyembekezo. 

7 Kumbukila  kuli  moyo  wanga  ndiwo 

mphepo, 

8 Diso  langa  silidzaonanso  chokoma. 
Diso  la  amene  andiona  silidzaudio- 

nanso, 

Maso  ako  adzandipenyetsetsa,  ko- 
ma  ine  palibe. 

9 Mtambo  wapita  watha, 

Momwemo  wakutsikira  ku  manda 

sadzakwera’konso. 

1 9 Sadzabweranso  ku  nyumba  yache, 
Osamdziwanso  malo  ache. 

11  Potero  sindidzaletsa  pakamwa 

panga  ; 

Ndidzalankhula  popsinjika  mu 
mzimu  mwanga  ; 

Ndidzadandaula  pakuwawa  mtima 
wanga. 

12  Ndine  nyanja  kodi,  kapena  chi- 

njoka  cha  m’nyanja, 

Kuti  Inu  mundiikira  odikira  ? 

13  Ndikati,  Pa  kama  panga  mpondi- 

sangalatsa, 

Pogona  panga  padzachepsa  cho- 
ndidandaulitsa  ; 

1 4 Pamenepo  mundiopsa  ndi  maloto, 
Nimundichititsa  mantha  ndi  maso- 

mphenya ; 

1 5 Potero  moyo  wanga  usankha  kupo- 

tedwa, 

Ndi  imfa,  koposa  mafupa  anga  awa. 

16  Ndinyansidwa  nawo  moyo  wanga  ; 

sindidzakhala  ndi  moyo  chikha- 
lire  ; 

Mundileke  ; pakuti  masiku  anga 
ndi  a chabe. 

17  Munthu  ndani  kuti  mumkuze, 

Ndi  kuti  muike  mtima  wanu  pa 

iye, 

18  Ndi  kuti  mucheze  naye  m’mawa 

ndi  m’mawa, 

Ndi  kumuyesa  nthawi  zonse  ? 

19  Mukana  kundichokera  kufikira 

liti, 

Kapena  kundileka  mpaka  ndita- 
meza  dobvu  ? 

20  Ngati  ndachimwa,  ndingachitire 

Inu  cliiari,  Inu  wodikira  anthu  ? 
Mwandiikiranji  ndikhale  chanda- 
mali  chanu  ? 

Kuti  ndikhale  kwa  ine  ndekha 
katundu  ? 

21  Mulekeranji  kukhululukira  kula- 
kwa  kwanga  ndi  kundichotsera 
mphulupulu  yanga  ? 

Popeza  tsopano  ndidzagona  ku 
pfumbi  ; 

Mudzandifunafuna,  koma  ine  pa- 
libe. 

8Pamenepo  anayankha  Bilidadi 
mSuki,  nati, 

2  Udzanena  izi  kufikira  liti  ? 

Ndipo  mau  a pakamwa  pako  adza- 
khala  ngati  namondwe  kufikira 
liti  ? 

3  Ngati  Mulungu  akhotetsa  chiwe- 
ruzo  ? 

Ngati  Wamphamvuyonse  akho- 
tetsa  mlandu  ? 

4  Chinkana  ana  ako  anamchimwira 
lye, 

Ndipo  anawapereka  mwa  kulakwa 
kwawo  ; 

5  Koma  ukafunitsitsa  Mulungu, 

Ndi  kupembedza  Wamphamvu- 
yonse ; 

6  Ukakhala  woyera  ndi  woongoka 
mtima, 

Zoonadi  adzakugalamukira  tso- 
pano, 

Ndi  kupindulitsa  pokhala  pako 
polungama. 

7  Ndipo  chinkana  chiyambi  chako 
chinali  chaching’ono, 

Chitsiriziro  chako  chidzachuruka 
kwambiri. 

8  Pakuti  ufunsire  tsono  mbadwo 
wapita’wo, 

Nusamalire  zimene  makolo  awo 
adazisanthula  ; 

9  Pakuti  ife  ndife  a dzulo,  osadziwa 
kanthu, 

Popeza  masiku  athu  a pa  dziko  la 
pansi  ndiwo  ngati  rnthunzi  ; 

10  Amene  aja  sangakuphunzitse,  ndi 
kukuf  otokozera, 

Ndi  kuturutsa  mau  a mu  mtima 
mwawo  ? 

11  Ngati  gumbwa  aphuka  popanda 
chinyontho  ? 

Ngati  manchedza  amera  popanda 
madzi  ? 

12  Akali  auwisi,  sanawacheka, 

Auma,  asanaume  mathengo  onse 
ena. 

13  Momwemo  mayendedwe  a onse 
oiwala  Mulungu  ; 

Ndi  chiyembekezo  cha  onyoza 
Mulungu  chidzatayika  ; 


14  Kulimbika  mtima  kwache  kudza- 

tyoka, 

Chikhulupiriro  chache  chikunga 
nyumba  ya  tandaude. 

1 5 Adzatsamira  nyumba  yache,  koma 

yosamlimbira  ; 

Adzaiumirira  koma  yosakhalitsa. 
18  Akhala  wamuwisi  pali  dzuwa, 

Ndi  nthambi  zache  ziturukira  pa 
munda  pache. 

'i  7 Mizu  yache  iyangayanga  pa  kasupe 
wa  madzi, 

Apenyerera  pokhalapo  miyala. 

1 8 Akamuononga  kumchotsa  pa  malo 

pache, 

Padzamkana,  ndi  kuti,  Sindina- 
kuona. 

19  Taona,  ichi  ndicho  chomkondwe- 

retsa  pa  njira  pache, 

Ndi  pa  nthaka  padzamera  ena. 

20  Taona,  Mulungu  sakana  munthu 

wangwiro  ; 

Kapena  kugwiriziza  ochita  zoipa. 

21  Korna  adzadzazam’kamwamwako 

ndi  kuseka, 

Ndi  milomo  yako  kupfuula. 

22  Iwo  akudana  nawe  adzabvala 

manyazi  ; 

Ndi  hema  wa  oipa  adzakhala  kuli 
zi. 

9Pamenepo  Yobu  anayankha,  nati, 
2 Zoona,  ndidziwa  kuti  chiri 
chotero. 

Koma  munthu  adzakhala  wolu- 
ngama  bwanji  kwa  Mulungu  ? 

3  Akafuna  Iye  kutsutsana  naye, 
Sadzambwezera  Iye  mau  amodzi 
onse  mwa  chikwi. 

4  Ndiye  wa  mtima  wa  nzeru,  ndi  wa 
mphamvu  yaikuru  ; 

Ndani’yo  anadziumitsa  mtima  pa 
Iye,  nakhala  nawo  mtendere  ? 

5  Ndiye  amene  asuntha  mapiri, 
osachidziwa  iwo, 

Amene  amagubuduza  mu  mkwiyo 
wache. 

6  Amene  agwedeza  dziko  la  pansi 
lichoke  m'malo  mwache, 

Ndi  mizati  yache  injenjemera. 

7  Amene  alamulira  dzuwa  ndipo 
silituruka, 

Nakomera  nyenyezi  chizindikilo 
chakuzitsekera. 

8  Woyala  thambo  yekha, 

Naponda  pa  mafunde  a pa  nyanja. 
9 Wolenga  Mlalang’amba,  Akamwi- 
niatsatana,  ndi  Nsangwe, 

Ndi  Kumpotosimpita. 

10  Wochita -zazikuru  zosasanthulika, 

Ndi  zodabwiza  zosawerengeka. 

11  Taona,  Mulungu  apita  pali  ine, 
koma  sindimpenya  ; 

Napitirira,  koma  osamzindikira 
ine. 

12  Taona,  akwatula,  adzambwezetsa 
ndani ? 

Adzanena  naye  ndani,  Mulikuchita 
chiani  ? 

13  Mulungu  sadzabweza  mkwiyo  wa- 
che  ; 

Athandizi  odzikuza  awerama  pansi 
pa  Iye. 

14  Nanga  ine  tsono  ndidzamyankha 
bwanji, 

Ndi  kusankha  mau  anga  a kutsu- 
tsana  ndi  Iye  ? 

15  Ameneyo,  chinkana  ndikadakhala 
wolungama,  sindikadamyankha; 

Ndikadangompembedza  wondiwe- 
ruza  ine. 

16  Ndikadaitana,  ndipo  akadayankha 
Iye, 

Koma  sindikadakhulupirira  kuti 
Iye  wamvera  mau  anga. 

17  Pakuti  andityola  ndi  mkuntho, 
Nachurukitsa  mabala  anga  kopa- 

nda  chifukwa. 

18  Sandilola  kuti  ndipume, 

Koma  andidzaza  ndi  zowawa. 

19  Tikanena  za  mphamvu,  si  ndiye 
wamphamvu  ? 

Tikanena  za  kuweruza,  adzamui- 
tana  ndani  ? 

20  Chinkana  ndikhala  wolungama, 
pa  kamwa  panga  padzanditsutsa; 

Chinkana  ndikhala  wangwiro,  pa- 
dzanditsutsa  wamphulupulu. 

21  Chinkana  ndikhala  wangwiro,  si- 
ndidzisamalira  mwini, 

Ndipeputsa  moyo  wanga. 

22  Kuli  chimodzimodzi  monsemo, 
m’mwemo  ndikuti, 

Iye  aononga  wangwiro  ndi  woipa 
pamodzi. 

23  Mkwapulo  ukapha  modzidzimutsa, 
Adzaseka  tsoka  la  wosachimwa. 

24  Dziko  la  pansi  laperekedwa  m’dza- 

nja  la  woipa  ; 

Aphimba  maso  a oweruza  ache. 
Ngati  sindiye,  pali  yaninso  ? 

25  Tsopano  masiku  anga  afulumira 

kuposa  wa  mtokoma  ; 

Athawa  osaona  chokoma. 

26  Apitirira  ngati  zombo  za  liwiro  ; 
Ngati  mphungu  igudukira  chaku- 

dya  chache. 

27  Ndikati,  Ndidzaiwala  chondida- 

ndaulitsa, 


Ndidzasintha  nkhope  yanga  yachi- 
soni,  ndidzasekerera  ; 

28  Pamenepo  ndiopa  zisoni  zanga 

zonse, 

Ndidziwa  kuti  simudzandiyesa  wo- 
sachimwa. 

29  Mlandu  udzanditsutsa  ; 

Potero  ndigwire  nchito  chabe  chi- 
fukwaninji  ? 

30  Ndikasamba  madzi  a chipale  cho- 

fewa 

Ndi  kuyeretsa  manja  anga  ndi  sopo; 

31  Mudzandibviikanso  muli  zoola, 
Ndi  zobvala  zanga  zidzanyansidwa 

nane. 

32  Pakuti  sindiye  munthu,  monga  ine, 

kuti  ndimyankhe. 

Kuti  tikomane  mlandu. 

33  Palibe  wakutiweruza, 
Wakutisanjika  ife  tonse  awiri 

manja  ache. 

34  Andichotsere  ndodo  yache, 

Choopsa  chache  chisandichititse 

mantha  ; 

35  Kuti  ndinene,  osamuopa, 

Pakuti  sinditero  monga  umo  ndiri. 
-I  /■'V  Mtima  wanga  ulema  nawo 
! w moyo  wanga, 

Ndidzadzilolera  kudandaula  kwa- 
nga, 

Ndidzalankhula  pakuwawa  mtima 
wanga. 

2 Ndidzati  kwa  Mulungu,  Musandi- 

tsutse ; 

Mundidziwitse  chifukwa  cha  ku- 
tsutsana  nane. 

3 Chikukomerani  kodi  kungosautsa, 
Kuti  mupeputsa  nchito  yolemetsa 

manja  anu, 

Ndi  kuti  muwalira  pa  uphungu  wa 
oipa  ? 

4 Muli  nawo  maso  a thupi  kodi  ? 
Mupenya  kodi  monga  umo  ape- 

nyera  munthu  ? 

5 Masiku  anu  akunga  masiku  a 

munthu  kodi, 

Zaka  zanu  zikunga  masiku  a 
munthu  ; 

6 Kuti  mufunsa  mphulupulu  yanga, 
Ndi  kulondola  choipa  changa  ; 

7 Chinkana  mudziwa  kuti  sindiri 

woipa, 

Ndipo  palibe  wakupulumutsa 
m’dzanja  lanu  ? 

8 Manja  anu  anandiumba,  nandiu- 

lunga  monsemu, 

Koma  mufuna  kundiononga. 

9 Mukumbukile  kuti  mwandiumba 

ngati  dothi  ; 

Ndipo  kodi  mudzandibwezera  ku 
pfumbi  ? 

10  Simunanditsanula  kodi  ngati  mka- 

ka, 

Ndi  kundilimbitsa  ngati  mase  ? 

11  Munandibveka  khungu  ndi  mnofu, 
Ndi  kundilumikiza  mafupa  ndi 

mitsempha. 

12  Mwandipatsa  moyo,  ndi  kundiko- 

mera  mtima, 

Ndi  masamalidwe  anu  anasunga 
mzimu  wanga. 

13  Koma  izi  munazibisa  mu  mtima 

mwanu  ; 

Ndidziwa  kuti  ichi  muli  nacho  : 

14  Ndikachimwa  mundipenya  ; 

Ndipo  simudzandimasula  mphulu- 

pulu  yanga. 

15  Ndikakhala  woipa,  tsoka  ine  ; 
Ndikakhala  wolungama,  sindidza- 

kweza  mutu  wanga  ; 
Ndadzazidwa  ndi  manyazi, 

Koma  penyani  kuzunzika  kwanga. 

16  Ndipo  mutu  wanga  ukadzikweza, 

mundisaka  ngati  mkango  ; 
Mubweranso  ndi  kudzionetsera  mo- 
dabwiza  kwa  ine. 

17  Mundikonzeranso  mboni  zondi- 

tsutsa, 

Ndi  kundichurukitsira  mkwiyo 
wanu  ; 

Nkhondo  yobwerezabwereza  yandi- 
gwera. 

18  Potero  munandibadwitsa  chifu- 

kwaninji  ? 

Mwenzi  nditapereka  moyo  wanga, 
lisanandione  diso. 

19  Ndikadakhala  monga  ngati  sindi- 

kadakhala  ; 

Akadanditenga  pobadwapo  kumka 
nane  ku  manda. 

20  Masiku  anga  satsala  owerengeka 

nanga  ? lindani, 

Bandilekani  kuti  nditsitsimuke  pa- 
ng’ono, 

21  Ndisanachoke  kumka  kumene  si- 

ndikabweranso, 

Ku  dziko  la  mdima  ndi  la  mthunzi 
wa  imfa  ; 

22  Dziko  la  mdima  bii  ngati  mdima 

wa  ndiweyani, 

Dziko  la  mthunzi  wa  imfa  losalo- 
ngosoka, 

Kumene  kuunika  kukunga  mdi- 


1  "1  Pamenepo  anayankha  Zofari 

1 I wa  ku  Naama,  nati, 

2 Kodi  mau  ochuruka’wa  sayenera 

kuwayankha  ? 


Ndi  munthu  wa  milomo  ayenera 
kuyesedwa  wolungama  ? 

3 Kodi  zotamanda  zako  ziwatseke 

anthu  pa  kamwa  ? 

Useka  kodi,  wopanda  munthu 
wakukuchititsa’po  manyazi  ? 

4 Pakuti  unena,  Chiphunzitso  changa 

nchoona, 

Ndipo  ndiri  woyera  pa  maso  pako. 

5 Koma,  ha  ! mwenzi  atanena  Mu- 

lungu, 

Ndi  kukutsegulira  milomo  yache 
motsutsa  ; 

6 Nakufotokozere  zinsinsi  za  nzeru, 
Popeza  zipindikapindika  machi- 

tidwe  awo  ! 

Chifukwa  chache  dziwa  kuti  Mu- 
lungu  akuiwalira  mphulupulu 
zina. 

7 Kodi  ukhoza  kupeza  Mulungu  mwa 

kufunafuna  ? 

Ukhoza  kupeza  Wamphamvuyonse 
motsindika  ? 

8 Kumpeza  kutalika  ngati  kumwa- 

mba,  ungachitenji  ? 

Kuzama  ngati  ku  manda  ungadzi- 
wenji  ? 

9 Muyeso  wache  utalikira  utali  wache 

wa  dziko  la  pansi, 

Chitando  chache  chiposa  cha  nya- 
nja. 

10  Akapita,  nakatsekera, 

Nakaturutsa  bwalo  la  mlandu, 

adzamletsa  ndani  ? 

11  Pakuti  adziwa  anthu  opanda  pa- 

che, 

Napenyanso  mphulupulu,  ngakhale 
saisamalira. 

12  Koma  munthu  wopanda  pache 

asowa  nzeru, 

Ngakhale  munthu  abadwa  ngati 
mwana  wa  mbidzi. 

13  Ukakonzeratu  mtima  wako, 

Ndi  kumtambasulira  Iye  manja 
ako  ; 

14  Mukakhala  mphulupulu  m’dzanja 

lako,  uichotseretu  kutali, 

Ndi  chisalungamo  chisakhale 
m’mahema  mwako  ; 

15  Popeza  pamenepo  udzakweza 

nkhope  yako  opanda  banga  ; 
Nudzalimbika  osachita  mantha  ; 

16  Pakuti  udzaiwala  chisoni  chako, 
Udzachikumbukila  ngati  madzi 

opita ; 

17  Ndipo  moyo  wako  udzayera  ko- 

posa  usana  ; 

Kungakhale  kuli  mdima  kudza- 
khala  ngati  m’mawa. 

18  Ndipo  udzalimbika  mtima  popeza 

pali  chiyembekezo  ; 
Nudzafunafuna,  ndi  kugona  mosa- 
tekeseka. 

19  Inde  udzagona  pansi,  wopanda 

wina  wakukunjenjemeretsa, 
Ndipo  ambiri  adzakupembedza. 

20  Koma  maso  a oipa  adzagoma, 

Ndi  pothawirapo  padzawasowa, 
Ndipo  chiyembekezo  chawo  ndicho 

kupereka  mzimu  wawo. 

I Q Pamenepo  Yobu  anayankha, 

1 nati, 

2 Zoonadi  inu  ndinu  anthu, 

Ndi  nzeru  idzafa  pamodzi  ndi  inu. 

3 Koma  inenso  ndiri  nayo  nzeru 

monga  inu. 

Sindingakuchepereni  ; 

Ndani  sadziwa  zonga  izi  ? 

4 Ndine  ngati  munthu  wosekedwa 

ndi  mnansi  wache, 

Ndinaitana  kwa  Mulungu,  ndipo 
anandiyankha  ; 

Munthu  wolungama  wangwiro  ase- 
kedwa. 

5 Munthu  wosatekeseka  apeputsa 

tsoka  mu  mtima  mwache, 
Limlindira  woterereka  mapazi 
ache. 

6 Mahema  a achifwamba  akhala  mu 

mtendere, 

Ndi  iwo  oputa  Mulungu  alimbika 
mtima  ; 

Amene  Mulungu  amadzazira  dza- 
nja  Iawo. 

7 Tafunsira  tsono  kwa  nyama’zo, 

zidzakulangiza, 

Ndi  mbalame  za  mlengalenga, 
zidzakuuza  ; 

8 Kapena  ulankhule  ndi  dziko  la 

pansi,  lidzakulangiza  ; 

Ndi  nsomba  za  ku  nyanja,  zidza- 
kufotokozera. 

9 Ndani’yo  sadziwa  nazo  izi  zonse  , 
Kuti  dzanja  la  Yehova  lichita 

ichi  ? 

10  M’dzanja  mwache  muli  mpweya 
wa  zamoyo  zonse, 

Ndi  mzimu  wa  munthu  ali  yense. 

II  M’khutu’mu  simuyesa  mau, 

Monga  m’kamwa  mulawa  cha- 

kudya  chache. 

1 2 Kwa  okalamba  kuli  nzeru, 

Ndi  kwa  a masiku  ochuruka 
luntha. 

13  Kwa  Iye  kuli  nzeru  ndi  mphamvu  ; 
Uphungu  ndi  luntha  ali  nazo. 

14  Taona,  agamula,  ndipo  palibe 

kumanganso  ; 


Amtsekera  munthu,  ndipo  palibe 
kumtsegulira. 

15  Taona  atsekera  madzi,  naphwa  ; 
Awatsegulira,  ndipo  akokolola  dzi- 

ko  la  pansi. 

16  Kwa  Iye  kuli  mphamvu  ndi  nzeru. 
Wonyengedwa  ndi  wonyenga  ye- 

mwe  ali  ache. 

17  Apita  nawo  maphungu  atawafu- 

nkhira, 

Napulukiritsa  oweruza  milandu. 

18  Amasula  chomangira  cha  mafumu, 
Nawamangira  nsinga  m’chuuno 

mwawo. 

19  Apita  nawo  ansembe  atawafu- 

nkhira, 

Nagubuduza  a mphamvu. 

20  Amchotsera  wokhulupirika  kunena 

kwache. 

Nalanda  luntha  la  akulu. 

21  Atsanulira  mnyozo  pa  akalonga, 
Nawasezera  olimba  lamba  lawo. 

22  Abvumbulutsa  zozama  mu  mdima, 
Naturutsa  mthunzi  wa  imfa  ukhale 

poyera  ; 

23  Achurukitsa  amitundu,  nawaono- 

nganso ; 

Abalalikitsa  amitundu,  nawabwe- 
zanso. 

24  Awachotsera  akulu  a anthu  a pa 

dziko  mtima  wawo, 
Nawasokeretsa  m’chipululu  cho- 
panda  njira. 

25  Iwo  ayambasa  mu  mdima  mopanda 

kuunika, 

Ndipo  awayendetsa  dzandi  dzandi. 
"I  O Taonani,  diso  langa  lachiona 
6 O chonsechi  ; 

M’khutu  mwanga  ndachimva  ndi 
kuchizindikira. 

2 Chimene  muchidziwa  inu,  inenso 

ndichidziwa  ; 

Sindikucheperani. 

3 Koma  ine  ndidzanena  ndi  Wa- 

mphamvuyonse, 

Ndipo  ndifuna  kudzikanira  kwa 
Mulungu. 

4 Koma  inu  ndinu  opanga  za  bodza, 
Asing’anga  opanda  pache  inu 

nonse. 

5 Mwenzi  mutakhala  chete  konse, 
Ndiko  kukadakhala  nzeru  zanu. 

6 Tamvani  tsono  kudzikanira  kwa- 

nga, 

Tamverani  kudzinenera  kwa  mi 
lomo  yanga. 

7 Kodi  munenera  Mulungu  mosa- 

lungama, 

Ndi  kumnenera  Iye  monyenga  ? 

8 Kodi  mukhalira  kumodzi  ndi 

Iye  ? 

Mundilimbirana  mwa  Mulungu. 

9 Nchokoma  kodi  kuti  Iye  akusa- 

nthuleni  ? 

Kodi  mudzamnyenga  Iye  monga 
munyenga  munthu  ? 

10  Adzakudzudzulani  ndithu, 
Mukachita  tsankhu  m’tseri. 

11  Ukulu  wache  sukuchititsani  ma- 

ntha, 

Ndi  kuopsa  kwache  sikukugwe- 
rani  kodi  ? 

12  Zikumbutso  zanu  ndizo  miyambi 

ya  mapulusa  ; 

Zodzikanira  zanu  zikunga  malinga 
a dothi. 

13  Khalani  chete,  ndilekeni,  kuti 

ndinene, 

Chondifikira  chifike. 

14  Ndilumirenji  mnofu  wanga  pa 

mano  panga, 

Ndi  kupereka  moyo  wanga  m’dza- 
nja  langa  ? 

15  Angakhale  andipha  koma  ndidza- 

mlindira  ; 

Komanso  ndidzaumirira  mayende- 
dwe  anga  pa  maso  pache. 

16  Iye  adzakhalanso  chipulumutso 

changa, 

Pakuti  wonyoza  Mulungu  sadza- 
fika  pa  maso  pache. 

17  Mvetsetsani  mau  anga, 

Ndi  kunenetsa  kwanga  kumveke 
• m’makutu  mwanu. 

18  Taonani  tsono,  ndalongosola  mla- 

ndu  wanga ; 

Ndidziwa  kuti  adzandimasula  ndiri 
wolungama. 

1 9 Ndani’yo  adzatsutsana  nane  ? 
Ndikakhala  chete,  ndidzapereka 

mzimu  wanga. 

20  Zinthu  ziwiri  zokha  musandichi- 

tire, 

Pamenepo  sindidzabisalira  nkhope 
yanu  ; 

21  Mundichotsere  dzanja  lanu  kutali, 
Ndi  kuopsa  kwanu  kusandichititse 

mantha. 

22  Pamenepo  muitane,  ndipo  ndidza- 

yankha  ; 

Kapena  ndinene  ndine,  ndipo  mu- 
ndiyankhe  ndinu. 

23  Mphulupulu  zanga  ndi  zochimwa 

zanga  ndi  zingati  ? 
Mundidziwitse  kulakwa  kwanga 
ndi  chimo  langa. 

24  Mubisiranji  nkhope  yanu, 

Ndi  kundiyesa  mdani  wanu  ? 


25  Kodi  mudzaopsa  tsamba  laku- 

ngouluka, 

Ndi  kulondola  ziputu  zouma  ? 

26  Pakuti  mundilembera  zinthu  zo- 

wawa, 

Ndi  kundipatsa  ngati  cholowa 
mphulupulu  za  ubwana  wanga. 

27  Mulonganso  mapazi  anga  m’zigo- 

logolo,  ndi  kupenyerera  maye- 
ndedwe  anga  onse  ; 
Mudzilembera  malire  mopanika 
mapazi  anga  ; 

28  Momwemo  munthu  akutha  ngati 

chinthu  choola, 

Ngati  chobvala  chodyedwa  ndi 
numbi. 

I /1  Munthu  wobadwa  ndi  mkazi 

8 i"  Ngwa  masiku  owerengeka,  na- 
khuta  mabvuto. 

2 Aturuka  ngati  duwa,  nafota ; 
Athawa  ngati  mthunzi,  osakha- 

litsa. 

3 Ndipo  kodi  mumtsegulira  maso 

anu  wotereyo, 

Ndi  kunditenga  kunena  nane  mla- 
ndu  Inu  ? 

4 Adzaturutsa  choyera  m’chinthu 

chodetsa  ndani  ? nnena  mmodzi 
yense. 

5 Popeza  masiku  ache  alembedwa, 

chiwerengo  cha  miyezi  yache 
chikhala  ndi  Inu, 

Ndipo  mwamlembera  malire  ache, 
kuti  asapitirire’po  iye  ; 

6 Mumleke  osamthira  maso,  kuti 

apumule, 

Kuti  akondwere  nalo  tsiku  lache 
monga  wolembedwa  nchito. 

7 Pakuti  akaulikha  mtengo  pali 

chiyembekezo  kuti  udzaphuka- 
nso, 

Ndi  kuti  nthambi  yache  yanthete 
siidzasowa. 

8 Ngakhale  muzu  wache  wakalamba 

m’nthaka, 

Ndi  tsinde  lache  likufa  pansi ; 

9 Koma  pa  mnunkho  wa  madzi 

udzaphuka, 

Nudzaswa  nthambi  ngati  womera. 
10  Koma  munthu  akufa  atachita 
liondeonde 

Inde,  munthu  apereka  mzimu 
wache,  ndipo  ali  kuti  ? 

II  Madzi  achoka  m’nyanja, 

Ndi  mtsinje  ukuphwa,  nuuma  ; 

12  Momwemo  munthu  agona  pansi, 
osaukanso  ; 

Kufikira  miyamba  kulibe  sadzau- 
kanso, 

13  Ha ! mukadandibisa  ku  manda, 
Mukadandisunga  m’tseri,  mpaka 

wapita  mkwiyo  wanu, 
Mukadandiikira  nthawi,  ndi  kundi- 
kumbukira. 

14  Atafa  munthu,  adzakhalanso  ndi 

moyo  kodi  ? 

Ndikadayembekeza  masiku  onse  a 
nkhondo  yanga, 

Mpaka  kwafika  kusandulika  kwa- 
nga. 

15  Mukadaitana,  ndipo  ndikadaku- 

yankhani ; 

Mukadakhumba  nchito  ya  manja 
anu. 

16  Koma  tsopano  muwerenga  mo- 

ponda  mwanga  ; 

Kodi  simuyang’anitsachimolanga? 

17  Cholakwa  changa  chaikidwa 

m’thumba  lokomedwa  chizi- 
ndikilo  ; 

Ndipo  mumanga  pamodzi  mphulu- 
pulu  zanga. 

18  Ndipo,  zoonadi,  likagwa  phiri, 

latha ; 

Ndi  thanthwe  lisunthika  m’malo 
mwache  ; 

1 9 Madzi  anyenya  miyala  ; 

Zosefukira  zawo  zikokolola  pfumbi 

la  nthaka  ; 

Ndipo  muononga  chiyembekezo 
cha  munthu. 

20  Mumlaka  chilakire,  napita  iye  ; 
Musintha  nkhope  yache,  mumuuza 

achoke. 

21  Ana  ache  aona  ulemu  osadziwa 

iye ; 

Napeputsidwa,  lioma  osazindikira 
za  iwo. 

22  Koma  thupi  lache  limuwawira 

yekha, 

Ndi  mtima  wache  umliritsa  yekha. 
■|  C Pamenepo  Elifazi  wa  ku  Te- 

1 \J  mani  anayankha,  nati, 

2 Kodi  mwini  nzeru  ayankhe  ndi 

kudziwa  kouluzika, 

Ndi  kudzaza  mimba  yache  ndi 
mphepo  va  ku  m’mawa  ? 

3 Kodi  atsutsane  ndi  mnzache  ndi 

mau  akusathandiza  ? 

Kapena  ndi  maneno  akusaphindu- 
litsa  ? 

4 Zedi  uyesa  chabe  mantha, 
Nuchepsa  chilingiriro  pa  maso  pa 

Mulungu. 

5 Pakuti  pa  kamwa  pako  paphunzi- 

tsa  mphulupulu  zako, 

Nusankha  lilime  la  ochenjerera. 


6 Pa  kamwa  pako  pakutsutsa,  si  ine 

ai. 

Inde  milomo  yako  ikuchitira  umbo- 
ni  wakukutsutsa. 

7 Kodi  ndiwe  munthu  woyamba 

kubadwa  ? 

Kapena  unayamba  kulengedwa 
ndiwe,  osati  mapiri  ? 

8 Kodi  unamva  uphungu  wa  chinsi- 

nsi  wa  Mulungu  ? 

Ndipo  unadzikokera  nzeru  kodi  ? 

9 Udziwa  chiani,  osachidziwa  ife  ? 
Uzindikira  chiani,  chosakhala  mwa 

ife  ? 

10  Pakati  pa  ife  pali  a imvi,  ndi 

okalambitsa, 

Akuposa  atate  wako  masiku  awo. 

11  Masangalatso  a Mulungu  akuche- 

pera  kodi  ? 

Kapena  uli  nacho  chinsinsi  kodi  ? 

12  Mtima  wako  usonthokeranji  nawe? 
Maso  ako  aphethiraphethira  chifu- 

kwaninji  ? 

13  Kuti  utembenuza  mzimu  wako 

utsutsane  ndi  Mulungu, 

Ndi  kulola  mau  otere  aturuke 
m’kamwa  mwako. 

14  Munthu  nchiani  kuti  akhale  wo- 

yera, 

Wobadwa  ndi  mkazi  kuti  akhale 
wolungama  ? 

15  Taona,  Mulungu  sakhulupirira  opa- 

tulika  ache  ; 

Ngakhale  m’mwamba  simuyera  pa 
maso  pache. 

16  Koposa  kotani  nanga  munthu 

wonyansa  ndi  wodetsa, 
Wakumwa  chosalungama  ngati 
madzi. 

17  Ndidzakuonetsa,  undimvere  ; 
Chimene  ndinachiona,  ndidzaku- 

fotokozera  ; 

18  Chimene  adachinena  anzeru, 
Adachilandira  kwa  makolo  awo, 

osachibisa  ; 

19  Ndiwo  amene  analandira  okha 

dziko’li, 

Wosapita  mlendo  pakati  pawo  ; 

20  Munthu  woipa  adziphweteka  ma- 

siku  ache  onse, 

Ndi  zaka  zowerengeka  zisungikira 
woopsa. 

21  M’makutu  mwache  mumveka  zoo- 

psetsa ; 

Pali  mtendere  amfikira  wakumuo- 
nonga. 

22  Sakhulupirira  kuti  adzaturuka’mo 

mu  mdima, 

Koma  kuti  lupanga  limlindira  ; 

23  Ayendayenda  ndi  kufuna  cha- 

kudya,  nati,  Chiri  kuti  ? 

Adziwa  kuti  lamkonzekeratu  pa- 
fupi  tsiku  la  mdima. 

24  Nsautso  ndi  chipsinjo  zimchititsa 

mantha, 

Zimlaka  ngati  mfumu  yokonze- 
keratu  ku  nkhondo  ; 

25  Pakuti  amtambasula  dzanja  lache 

moyambana  ndi  Mulungu, 
Napikisana  ndi  Wamphamvuyonse. 

26  Amthamangira  Iye  mwa  liuma, 

Ndi  zikopa  zache  zochindikira. 

27  Popeza  anakuta  nkhope  yache  ndi 

kunenepa  kwache, 

Nachita  mafunyenye  a mafuta 
m’zuuno  zache  ; 

28  Adzakhala  m’midzi  yopasuka, 
M’nyumba  zosakhala’mo  munthu, 
Zoti  zisandulika  muunda. 

29  Sadzakhala  wolemera,  ndi  chuma 

chache  sichidzakhalitsa, 

Ndi  zipatso  zache  sizidzachuruka  pa 
dziko. 

30  Sadzachoka  mu  mdima  ; 

Lawi  la  moto  lidzaumitsa  nthambi 
zache  ; 

Ndipo  adzachoka  ndi  mpumo  wa 
m’kamwa  mwache. 

31  Asatame  zopanda  pache,  kudzi- 

nyenga  nazo  ; 

Pakuti  zopanda  pache  zidzakhala 
chombwezera  chache. 

32  Chidzachitika  isanadze  nthawi  ya- 

che  ; 

Pakuti  nthambi  yache  siidzaphuka. 

33  Adzayoyoka  zipatso  zache  zosapsa 

ngati  mpesa, 

Nadzathothoka  maluwa  ache  ngati 
mtengo  wa  zitona. 

34  Pakuti  msonkhano  wa  onyoza 

Mulungu  udzakhala  chumba, 
Ndi  moto  udzapsereza  mahema  a 
olandira  chokometsera  mlandu. 

35  Aima  ndi  chobvuta,  nabala  mphu- 

lupulu, 

Ndi  m’mimba  mwawo  mukonze- 
ratu  chinyengo. 

“1 0 Pamenepo  Yobu  anayankha, 

1 U nati, 

2 Ndamva  zambiri  zotere  ; 

Inu  nonse  ndinu  otonthoza  mtima 
mondilemetsa. 

3 Kodi  adzatha  mau  ouluzika  ? 
Kapena  chikuwindula  nchiani  kuti 

uyankha  zotere  ? 

4 Inenso  ndikadanena  monga  inu, 
Moyo  wanu  ukadakhala  m’malo 

mwa  moyo  wanga, 


Ndikadalumikizanitsa  mau  akutsu- 
tsana  nanu, 

Ndi  kukupukusirani  mutu  wanga. 

Koma  ndikadakulimbikitsani  ndi 
m’kamwa  mwanga, 

Ndi  chitonthozo  cha  milomo  yanga 
chikadatsitsa  chisoni  chanu. 

Chinkana  ndinena  chisoni  changa 
sichitsika  ; 

Ndipo  ndikaleka,  chindichokera 
nchiani  ? 

Koma  tsopano  wandilemetsa  Iye  ; 

Mwapasula  msonkhano  wanga  wo- 
nse. 

Kundigwira  kwanu,  ndiko  umboni 
wonditsutsa, 

Kuonda  kwanga  kundiukira,  ku- 
chita  umboni  pa  maso  panga. 

Iyeananding’ambam’kundidakwa- 
che,  nakwiya  nane, 

Anandikukutira  mano  ; 

Mdani  wanga  ananditong’olera  ma- 
so  ache. 

Iwo  anandiyasamira  pa  kamwa 
pawo  ; 

Anandiomba  pama  ndi  kunditonza; 

Asonkhana  pamodzi  kunditsutsa. 

Mulungu  andipereka  kwa  osalu- 
ngama, 

Nandiponya  m’manja  a oipa. 

Ndinali  mkupuma,  koma  anandi- 
tyola ; 

Inde  anandigwira  pa  khosi,  nandi- 
phwanya  ; 

Anandiimika  ndikhale  chanda- 
mali. 

Eni  mauta  ache  andizinga, 

Ang’amba  imso  zanga,  osazileka  ; 

Natsanulira  pansi  ndulu  yanga. 

Andipasulapasula ; 

Andithamangira  ngati  wampha- 
mvu. 

Ndadzisokerera  chiguduli  ku  khu- 
ngu  langa, 

Ndipo  ndaipsa  mphamvu  yanga 
m’pfumbi. 

Nkhope  yanga  njodetsedwa  ndi 
kulira  misozi, 

Ndi  pa  zikope  zanga  pali  mthunzi 
wa  imfa  ; 

Pangakhale  palibe  chiwawa  m’ma- 
nja  mwanga, 

Ndi  pemphero  langa  ndi  loyera. 

Dziko  iwe,  usakwirire  mwazi 
wanga, 

Ndi  kulira  kwanga  kusowe  popu- 
mira. 

Tsopanonso,.  taona,  mboni  yanga 
iri  kumwamba, 

Ndi  nkhoswe  yanga  ikhala  m’mwa- 
mba. 

20  Mabwenzi  anga  andinyoza  ; 

Koma  diso  langa  lilirira  misozi 

kwa  Mulungu  ; 

21  Ha  1 munthu  akadapembedzera 

mnzache  kwa  Mulungu, 

Monga  munthu  apembedzera  mna- 
nsi  wache  I 

22  Pakuti  zitafika  zaka  zowerengeka, 
Ndidzamuka  ku  njira  imene  sindi- 

bwerera’ko. 

-|  "7  Mzimu  wanga  watha,  masiku 

1 I anga  afafanizika, 

Ku  manda  kwandikonzekeratu. 

2 Zoonadi,  ali  nane  ondiseka  ; 

Ndi  diso  langa  liri  chipenyere 
m’kundiwindula  kwawo. 

3 Mupatse  chigwiriro  tsono,  mundi- 

khalire  chikole  Inu  nokha 
kwanu  ; 

Ndani  adzapangana  nane  kundili- 
pirira  ? 

4 Pakuti  mwabisira  mtima  wawo 

nzeru  ; 

Chifukwa  chache  simudzawaku- 


za. 

5 Iye  wakupereka  mabwenzi  ache  ku 

ukapolo, 

M’maso  mwa  ana  ache  mudzada. 

6 Anandiyesanso  nthanthi  za  anthu  ; 
Ndipo  ndakhala  ngati  munthu 

womthira  malobvu  pa  nkhope 
pache. 

7 M’diso  mwanga  muchita  chizi- 

rezire  chifukwa  cha  chisoni, 

Ndi  ziwalo  zanga  zonse  ziribe 
chithunzi. 

8 Anthu  oongoka  mtima  adzadabwa 

nacho, 

Ndi  munthu  wosalakwa  adzadzi- 
utsa  kumtsutsa  wonyoza  Mulu- 
ngu’yo. 

9 Koma  wolungama  asungitsa  njira 

yache, 

Ndi  iye  wa  manja  oyera  adzaku- 
labe  mu  mphamvu. 

10  Koma  bwerani  inu  nonse,  idzani 

tsono  ; 

Pakuti  sindipeza  mwa  inu  wa 
nzeru. 

11  Masiku  anga  apitirira,  zolingirira 

zanga  zaduka  ; 

Zache  zache  zomwe  za  mtima 
wanga. 

1 2 Zisanduliza  usiku  ukhale  usana  ; 
Kuunika  kuyandikana  ndi  mdima. 

13  Ndikayembekezera  ku  manda  ku- 

khade  nyumba  yanga  ; 


Ndiicayala  pogona  panga  mu 
mdima  ; 

14  Ndikati  kwa  dzenje,  Ndiwe  atate 

wanga ; 

Kwa  mphutsi,  Ndiwe  mai  wanga 
ndi  mlongo  wanga  ; 

15  Chiri  kuti  chiyembekezo  changa  ? 
Inde,  chiyembekezo  changa  adza- 

chiona  ndani  ? 

16  Chidzatsikira  ku  mipingiridzo  ya 

ku  manda, 

Pamene  tipumulira  pamodzi  ku 
pfumbi. 

•J  Q Pamenepo  Bilidadi  wa  ku  Suki 

1 O anayankha,  nati, 

2 Musaka  mau  kufikira  liti  ? 
Zindikirani,  ndi  pamenepo  tidza- 

nena. 

3 Tiyesedwa  bwanji  ngati  nyama  za 

ku  thengo, 

Ndi  kukhala  odetsedwa  pa  maso 
panu  ? 

4 Iwe  wodzing’amba  mu  mkwiyo 

mwako, 

Kodi  dziko  la  pansi  lisiyidwe  chifu- 
kwa  cha  iwe  ? 

Kapena  thanthwe  lisunthike  m’ma- 
lo  mwache  ? 

5 Inde,  kuunika  kwa  woipa  kudza- 

zima, 

Ndi  lawi  la  moto  wache  silidzawala. 

6 Kuunika’ku  kudzada  m’hema 

mwache, 

Ndi  nyali  yache  ya  pamwamba 
pache  idzazima. 

7 Mapondedwe  ache  a mphamvu 

adzasautsidwa, 

Ndi  uphungu  wache  wache  udza- 
mgwetsa. 

8 Pakuti  aponyedwa  m’ukonde  ndi 

mapazi  ache, 

Namaponda  pa  matanda. 

9 Msampha  udzamgwira  ku  chitende, 
Ndi  khwekhwe  lidzamkola. 

10  Msampha  woponda  umbisikira 

pansi, 

Ndi  msampha  wa  chipeto  pa 
njira. 

11  Zoopsetsa  zidzamchititsa  mantha 

monsemo, 

Nadzampitikitsa  kumbuyo  kwache. 

12  Njala  idzatha  mphamvu  yache, 

Ndi  tsoka  lidzamkonzekeratu  pa 

mbali  pache. 

13  Zidzatha  ziwalo  za  thupi  lache, 
Mwana  woyamba  wa  imfa  adza- 

tha  ziwalo  zache. 

14  Adzazulidwa  ku  hema  kwache 

kumene  anakhulupirira  ; 

Nadzatengedwa  kurnka  naye  kwa 
mfumu  ya  zoopsa. 

15  Adzakhala  m’hema  mwache  iwo 

amene  sali  ache  ; 

Miyala  ya  sulfure  idzawazika  po- 
khala  pache. 

16  Mizu  yache  idzauma  pansi, 

Ndi  nthambi  yache  idzafota 
m’mwamba. 

17  Chikumbukilo  chache  chidzata- 

yika  m’dziko, 

Ndipo  adzasowa  dzina  ku  khwalala. 

1 8 Adzamkanka  achoke  kwa  kuunika 

alowe  ku  mdima  ; 
Adzampitikitsa  achoke  m’dziko 
lokhala’mo  anthu. 

19  Sadzakhala  naye  mwana  kapena 

chidzukulu  mwa  anthu  a mtundu 
wache, 

Kapena  wina  wotsalira  kumene 
anakhala’ko. 

20  Akudza  m’mbuyo  adzadabwa  nalo 

tsiku  lache, 

Monga  aja  omtsogolera  anagwidwa 
mantha. 

21  Zoonadi,  zokhala’mo  osalungarna 

zitero, 

Ndi  malo  a iye  amene  wosadziwa 
Mulungu  ndi  awa. 

Q Koma  Yobu  anayankha,  nati, 
S v?  2 Mudzasautsa  moyo  wanga 
kufikira  liti, 

Ndi  kundityolatyola  nawo  mau  ? 

3 Kakumi  aka  mwandichititsa  ma- 

nyazi  ; 

Mulibe  manyazi  kuti  mundiumira 
mtima. 

4 Ndipo  ngati  ndalakwa  ndithu, 
Kulakwa  kwanga  kuli  ndi  ine 

ndekha. 

5 Ngati  inu  mudzikuza  ndithu  pa  ine, 
Ndi  kundichulira  mtonzo  wanga 

kuti  munditsutsa  nawo  ; 

6 Dziwani  tsopano  kuti  Mulungu 

wandikhotetsera  mlandu  wanga, 
Nandizinga  ndi  ukonde  wache. 

7 Taonani,  ndipfuula  kuti,  Chi- 

wawa ! koma  sandimvera  ; 
Ndikuwa,  koma  palibe  chiweruzo. 

8 Iye  ananditsekera  njira  kuti  ndi- 

sapitire’ko, 

Naika  mdima  poyenda’po  ine. 

9 Anandibvula  ulemerero  wanga, 
Nandichotsera  korona  pa  mutu 

panga. 

10  Nandigamula  ponsepo,  ndipo  nda- 
mukatu ; 

Nachizula  chiyembekezo  changa 
ngati  mtengo. 


Wandiyatsiranso  mkwiyo  wache, 
Nandiyesera  ngati  wina  wa  adani 
ache. 

Ankhondo  ache  andidzera  pamodzi, 
nandiundira  njira  yawo, 
Nandimangira  misasa  pozinga 
hema  wanga. 

Iye  anandichotsera  abale  anga 
kutali, 

Ndi  odziwana  nane  andiyesa 
mlendo  konse. 

Anansi  anga  andisowa, 

Ndi  odziwana  nane  bwino  andii- 
wala. 

Iwo  a m’nyumba  mwanga  ndi 
adzakazi  anga  andiyesa  mlendo  ; 
Ndine  wa  chilendo  pa  maso  pawo. 
Ndikaitana  kapolo  wanga,  sandi- 
bwezera  mau, 

Chinkana  ndimpembedza  pa  ka- 
mwa  panga. 

Mpweya  wanga  unyansira  mkazi 
wanga, 

Chinkana  ndinampembedza  ndi 
kuchula  ana  a thupi  langa. 
Angakhale  ana  ang’ono  andi- 
peputsa, 

Ndikanyamuka,  andinena ; 
Mabwenzi  anga  eni  eni  onse  anya- 
nsidwa  nane ; 

Ndi  onse  ndakondana  nawo  asa- 
ndulika  adani  anga. 

Pfupa  langa  laumirira  pa  khungu 
langa  ndi  mnofu  wanga, 

Ndipo  ndapulumuka  ndiri  nazo 
nkhama  za  mano  anga. 
Ndichitireni  chifundo,  ndichiti- 
reni  chifundo,  mabwenzi  anga 
inu ; 

Pakuti  dzanja  la  Mulungu  landi- 
khudza. 

Mundilondola  bwanji  ngati  Mulu- 
ngu, 

Losakukwanirani  thupi  langa  ? 

Ha  ! akadalembedwa  mau  anga  ! 
Ha  ! akadalembedwa  m’buku  ! 
Akadawazokota  pa  thanthwe  chi- 
khalire, 

Ndi  chozokotera  cha  chitsulo  ndi 
kuthira  ntobvu  ! 

Koma  ndidziwa  kuti  mombolo 
wanga  ali  ndi  moyo, 

Nadzauka  potsiriza  pa  pfumbi. 
Ndipo  khungu  langa  litaonongeka, 
Pamenepo  wopanda  thupi  langa, 
ndidzapenya  Mulungu  ; 

Amene  ndidzampenya  ndekha, 

Ndi  maso  anga  adzamuona,  si 
wina  ai. 

Imso  zanga  zatha  m’kati  mwanga. 

28  Mukati,  Tiyeni  timlondole  I 
Popeza  chifukwa  cha  mlandu  cha- 

pezeka  mwa  ine  ; 

29  Muchite  nalo  mantha  lupanga  ; 
Pakuti  mkwiyo  utenga  zolakwa  za 

lupanga, 

Kuti  mudziwe  pali  chiweruzo. 
Of'V  Pamenepo  anayankha  Zofari 
ZU  mNaama,  nati, 

2 M’mwemo  zolingirira  zanga  zindi- 

yankha, 

Chifukwa  chache  ndifulumidwa 
m’kati  mwanga. 

3 Ndamva  kudzudzula  kwakundi- 

chititsa  manyazi, 

Ndi  mzimu  wa  nzeru  yanga  undi- 
yankha. 

4 Kodi  suchidziwa  ichi  chiyambire 

kale  lomwe, 

Kuyambira  anaika  munthu  pa  dzi- 
ko  la  pansi, 

5 Kuti  kupfuula  kokondwera  kwa 

woipa  sikukhalira  kutha, 

Ndi  chimwemwe  cha  wonyoza 
Mulungu  chikhala  kamphindi  ? 

6 Chinkana  ukulu  wache  ukwera 

kumka  ku  thambo, 

Nugunda  pa  mitambo  mutu  wa- 
che ; 

7 Koma  adzatayika  kosatha  ngati 

zonyansa  zache  ; 

Iwo  amene  adamuona  adzati,  Ali 
kuti  iye  ? 

8 Adzauluka  ngati  loto,  osapeze- 

kanso ; 

Nadzaingidwa  ngati  masomphenya 
a usiku. 

9 Diso  lidamuona’lo  silidzamuona- 


Ndi  malo  ache  sadzampenyanso. 

10  Ana  ache  adzapempha  aumphawi 

awakomere  mtima  ; 

Ndi  manja  ache  adzabweza  chuma 
chache. 

11  Mafupa  ache  adzala  nawo  unya- 

mata  wache, 

Koma  udzagona  naye  pansi 
m’pfumbi. 

1 2 Chinkana  choipa  chizuna  m’kamwa 

mwache, 

Chinkana  achibisa  pansi  pa  lilime 
lache  ; 

13  Chinkana  achisunga,  osachileka, 
Nachikhalitsa  m’kamwa  mwache  ; 

14  Koma  chakudya  chache  chidzasa- 

ndulika  m’matumbo  mwache, 
Chidzakhala  ndulu  ya  mphiri  mka- 
ti  mwache. 


15  Anachimeza  chumakoma  adzachi- 

sanzanso ; 

Mulungu  adzachiturutsa  m’mimba 
mwache. 

1 6 Adzayamwa  ndulu  ya  mphiri  ; 
Pakamwa  pa  njoka  padzamupha. 

17  Sadzapenyerera  timitsinje, 

Toyenda  nawo  uchi  ndi  mafuta. 

18  Chimene  adagwirira’cho  nchito, 

adzachibweza,  osachimeza  ; 
Sadzakondwera  monga  mwa  zole- 
mera  zache  adaziona. 

19  Pakuti  anapsinja,  nasiya  aumpha- 

wi ; 

Analanda  nyumba  mwa  chiwawa, 
imene  sanaimanga. 

20  Popeza  sanadziwa  kupumula  m’ka- 

ti  mwache, 

Sadzalanditsa  kanthu  ka  zofu- 
nika  zache. 

21  Sikunatsalira  kanthu  kosadya  iye, 
Chifukwa  chache  zokoma  zache 

sizidzakhalitsa. 

22  Pomkwanira  kudzala  kwache  adza- 

khala  mkusauka ; 

Dzanja  la  yense  wobvutika  lidza- 
mgwera. 

23  Poti  adzaze  mimba  yache, 
Mulungu  adzamponyera  mkwiyo 

wache  waukali, 

Nadzambvumbitsira  uwu  pakudya 
iye. 

24  Adzathawa  chida  cha  chitsulo, 

Ndi  mubvi  wa  uta  wa  mkuwa  udza- 

mpyoza. 

25  Auzula,  nuturuka  m’thupi  mwa- 

che  ; 

Inde  nsonga  yonyezimira  ituruka 
m’ndulu  mwache  ; 

Zamgwera  zoopsa. 

26  Za  mdima  zonse  zimsungikira 

zikhale  chuma  chache, 

Moto  wosaukoleza  munthu  udza- 
mpsereza  ; 

Udzatha  wotsalira  m’hema  mwa- 
che. 

27  M’mwamba  mudzabvumbulutsa 

mphulupulu  yache, 

Ndi  dziko  la  pansi  lidzamuukira. 

28  Phindu  la  m’nyumba  mwache 

lidzachoka, 

Akatundu  ache  adzamthawa  tsiku 
la  mkwiyo  wache. 

29  Ili  ndi  gawo  la  munthu  woipa, 

lochokera  kwa  Mulungu, 

Ndi  cholowa  amuikiratu  Mulungu. 
Pamenepo  Ypbu  anayankha, 
■ l nati, 

2 Mvetsetsani  mau  anga  ; 


Q’ 

Ndi  ichi  chikhale  chitonthozo 
chanu. 

3 Mundilole,  ndinene  nanenso  ; 

Ndipo  nditanena  ine,  sekani. 

4 Kodi  ine,  kudandaula  kwanga,  ndi- 

dandaulira  munthu  ? 

Ndipo  ndilekerenji  kupsa  mtima  ? 

5 Ndiyang’anireni,  nimusumwe, 
Gwirani  pakamwa  panu. 

6 Ndikangokumbukila  ndibvutika 

mtima, 

Ndi  thupi  langa  lichita  nyau  nyau. 

7 Oipa  akhaliranji  ndi  moyo, 
Nakalamba,  nalemera  kwaku- 

kuru  ? 

8 Mbeu  zawo  zikhazikika  pamodzi 

nawo  pa  nkhope  pawo, 

Ndi  ana  awo  pa  maso  pawo. 

9 Nyumba  zawo  sizitekeseka  ndi 

mantha, 

Ngakhale  ndodo  ya  Mulungu  siiwa- 
khalira. 

10  Ng’ombe  yawo  ya  mphongo  ima- 

kwera,  yosakanika  ; 

Ng’ombe  yawo  yaikazi  imaswa, 
yosapoloza. 

11  Aturutsa  makanda  awo  ngati  gulu, 
Ndi  ana  awo  amabvinabvina. 

12  Ayimbira  lingaka  ndi  zeze, 
Nakondwera  pomveka  chitoliro. 

13  Atsekereza  masiku  awo  ndi  zo- 

koma, 

Natsikira  m’kamphindi  ku  manda. 

14  Koma  adati  kwa  Mulungu,  Ticho- 

kereni ; 

Pakuti  sitifuna  kudziwa  njira  zanu. 

1 5 Wamphamvuyonse  ndiye  yani  kuti 

timtumikire  ? 

Ndipo  tidzapindulanji  pakumpe- 
mphera  Iye  ? 

16  Taonani,  zokoma  zawo  siziri 

m’dzanja  lawo  ; 

(Koma  uphungu  wa  oipa  undi- 
talikira.) 

17  Ngati  nyali  za  oipa  zizimidwa 

kawiri  kawiri  ? 

Ngati  tsoka  lawo  liwagwera  ? 
Ngati  Mulungu  awagawira  zowawa 
mu  mkwiyo  wache  ? 

18  Ngati  akunga  ziputu  zomka  ndi 

mphepo, 

Ngati  mungu  wouluzika  ndi  nku- 
ntho  ? 

19  Mukuti,  Mulungu  asungira  ana 

ache  a munthu  choipa  chache, 
Ambwezere  munthu’yo  kuti  achi- 
dziwe. 

20  Aone  yekha  chionongeko  chache 

m’maso  mwache, 


Namwe  mkwiyo  wa  Wamphamvu- 
yonse. 

21  Pakuti  chomsamalitsa  nyumba 

yache  nchiani,  atapita  iye, 
Chiwerengo  cha  miyezi  yache  chi- 
tadulidwa  pakati  ? 

22  Ngati  pali  munthu  wakumphu- 

nzitsa  Mulungu  nzeru  ? 

Popeza  Iye  aweruza  mlandu  iwo 
okwezeka. 

23  Wina  akufa,  wabiriwiri, 

Ali  chikhalire  ndi  chipumulire. 

24  Mbale  zache  zidzala  ndi  mkaka  ; 
Ndi  wongo  wa  m’mafupa  ache  uli 

momwe. 

25  Koma  mnzache  akufa  ali  nawo 

mtima  wakuwawa, 

Osalawa  chokoma  konse. 

26  Iwo  agona  chimodzimodzi  ku 

pfumbi, 

Ndi  mphutsi  ziwakuta. 

27  Taonani,  ndidziwa  maganizo  anu, 
Ndi  chiwembu  mundilingirira  mo- 

ipa. 

28  Pakuti  munena,  Iri  kuti  nyumba 

ya  kalonga  ? 

Ndi  hema  wokhala’mo  woipa  ali 
kuti  ? 

29  Simunawafunsa  kodi  opita  m’nji- 

ra  ? 

Ndipo  simusamalira  zotsimikiza 
zawo  ? 

30  Zakuti  munthu  woipa  asungika 

tsiku  la  tsoka  ? 

Naturutsidwa  tsiku  la  mkwiyo  ? 

31  Adzamfotokozera  ndani  njira  ya- 

che  pa  maso  pache  ? 
Nadzamlipitsa  ndani  pa  ichi  ana- 
chichita  ? 

32  Potsiriza  pache  adzapita  naye  ku 

manda, 

Nadzadikira  pa  manda  pache. 

33  Zibuma  za  ku  chigwa  zidzamko- 

mera, 

Adzakoka  anthu  onse  amtsate, 
Monga  anamtsogolera  osawere- 
ngeka. 

34  Potero  munditonthozeranji  nazo 

zopanda  pache, 

Popeza  m’mayankho  mwanu  mu- 
tsala  mabodza  okha  ? 

OO  Pamenepo  Elifazi  wa  ku  Te- 
ZZ  mani  anayankha,  nati, 

2 Kodi  munthu  apindulira  Mulungu  ? 
Koma  wanzeru  angodzipindulira 

yekha. 

3 Kodi  Wamphamvuyonse  akondwe- 

ra  nako  kuti  iwe  ndiwe  wo- 
lungama  ? 

Kapena  kodi  apindula  nako  kuti 
ukwaniritsa  njira  zako  ? 

4 Kodi  akudzudzula,  nadza  nawe  ku 

mlandu, 

Chifukwa  cha  kumuopa  kwako  ? 

5 Zoipa  zako  sizichuruka  kodi  ? 

Ndi  mphulupulu  zako  sizikhala 
zosawerengeka  kodi  ? 

6 Pakuti  wamtenga  chikole  kwa 

mbale  wako  wopanda  chifukwa, 
Ndi  kubvula  a usiwa  zobvala  zawo. 

7 Sunampatsa  wolema  madzi  amwe, 
Ndi  wa  njala  unammana  chakudya. 

8 Koma  munthu  mwini  mphamvu, 

dziko  ndi  lache  ; 

Ndi  munthu  wobvomerezeka,  ana- 
khala  momwemo. 

9 Unabweza  akazi  a masiye  osawa- 

ninkha  kanthu, 

Ndi  manja  a ana  a masiye  ana- 
tyoledwa. 

10  Chifukwa  chache  misampha  iku- 

zinga. 

Ndi  mantha  akubvuta  modzi- 
dzimutsa, 

11  Kapena  mdima  kuti  ungaone, 

Ndi  madzi  aunyinji  akumiza. 

12  Kodi  Mulungu  sakhala  m’mwamba 

m’tali  ? 

Ndipo  penyani  kutalika  kwache 
kwa  nyenyezi,  ziri  m’talitali. 

13  Ndipo  ukuti,  Adziwa  chiani  Mu- 

lungu  ? 

Aweruza  kodi  mwa  mdima  wa 
bii  ? 

14  Mitambo  ndiyo  chomphimba,  kuti 

angaone ; 

Ndipo  amayenda  pa  thambo  la 
kumwamba. 

15  Udzasunga  kodi  njira  ya  kale, 
Anaiponda  anthu  a mphulupulu  ? 

16  Amene  anakwatulidwa  isanafike 

nyengo  yawo, 

Chigumula  chinakokolola  kuzika 
kwawo  ; 

17  Amene  anati  kwa  Mulungu,  Ticho- 

kereni ; 

Ndipo,  Angatichitira  chiani  Wa- 
mphamvuyonse  ? 

18  Angakhale  Iye  adadzaza  nyumba 

zawo  ndi  zabwino  ; 

Koma  uphungu  wa  oipa  undita- 
likira. 

19  Olungama  achiona  nakondwera  ; 
Ndi  osalakwa  awaseka  pwepwete, 

20  Ndi  kuti,  Zoonadi,  otiukira’wo 

alikhidwa, 

Ndi  zowatsalira,  moto  unazipse- 
reza. 


21  Uzolowerane  ndi  Iye,  nukhale 

nawo  mtendere  ; 

Ukatero  zokoma  zidzakudzera. 

22  Landira  tsono  chilamulo  pa  kamwa 

pache, 

Nuwasunge  maneno  ache  mu 
mtima  mwako. 

23  Ukabweranso  kwa  Wamphamvu- 

yonse,  udzamanga  bwino  ; 
Ukachotsera  chosalungama  kutali 
kwa  mahema  ako. 

24  Ndipo  utaye  chuma  chako  ku 

pfumbi, 

Ndi  golidi  wa  ku  Ofiri  ku  miyala 
ya  ku  mitsinje. 

25  Ndipo  Wamphamvuyonse  adza- 

khala  chuma  chako, 

Ndi  ndarama  zako  zofunika. 

26  Pakuti  pamenepo  udzakondwera 

naye  Wamphamvuyonse, 

Ndi  kuweramutsa  nkhope  yako 
kwa  Mulungu. 

27  Udzampemphera  ndipo  adzaku- 

mvera  ; 

Nudzatsiriza  zowinda  zako. 

28  Ukatsimikiza  mtima  kakuti,  ka- 

dzakhazikikira  iwe  ; 

Ndi  kuunika  kudzawala  pa  njira 
zako. 

29  Anthu  akakugwetsa  pansi,  udzati, 

Adzandikweza  ; 

Ndipo  adzapulumutsa  wodziche- 
petsa’yo. 

30  Adzamasula  ngakhale  woparamula, 
Inde  adzamasuka  mwa  kuyera 

kwa  manja  ako. 

OQ  Koma  Yobu  anayankha,  nati, 
2 Lero  lomwe  kudandaula 
kwanga  kumawawa ; 
Kulanga  kwanga  kuposa  kubuula 
kwanga  mkulemera  kwache. 

3 Ha  1 ndikadadziwa  kumene  ndi- 

kampeza  Mulungu, 

Kuti  ndifike  ku  mpando  wache  ! 

4 Ndikadalongosola  mlandu  wanga 

pa  maso  pache, 

Ndikadadzaza  m’kamwa  mwanga 
ndi  matsutsano. 

5 Ndikadadziwa  mau  akadandiya- 

nkha  ine, 

Ndikadazindikira  chimene  aka- 
danena  nane. 

6 Akadatsutsana  nane  kodi  mwa 

mphamvu  yache  yaikuru  ? 

Iai,  koma  akadandicherera  khutu. 

7 Apo  woongoka  mtima  akadatsu- 

tsana  naye  ; 

Ndipo  ndikadapulumuka  chipulu- 
mukire  kwa  Woweruza  wanga. 

8 Taonani,  ndikamka  m’tsogolo,  ku- 

libe  Iye  ; 

Kapena  m’mbuyo,  sindimzindi- 
kira  ; 

9 Akachita  Iye  ku  lamanzere,  sindi- 

mpenyerera ; 

Akabisala  ku  lamanja,  sindi- 
muona. 

10  Koma  adziwa  njira  ndilowa’yi  ; 
Atandiyesa  ndidzaturuka  ngati 

golidi. 

11  Phazi  langa  lagwiratu  moponda 

Iye, 

Ndasunga  njira  yac'ne,  wosapa- 
mbuka’mo. 

12  Sindinabwerera  kusiya  malamulo 

a pa  milomo  yache  ; 

Ndasungitsa  mau  a pa  kamwa 
pache  koposa  lamulo  langa 
langa. 

13  Koma  Iye  ndiye  wa  mtima  umodzi, 

adzambweza  ndani  ? 

Ndi  ichi  chimene  moyo  wache 
uchifuna  achichita. 

14  Pakuti  adzachita  chondiikidwi- 

ratu  ; 

Ndipo  zambiri  zotere  ziri  ndi  Iye. 

15  Chifukwa  chache  ndiopsedwa  pa 

nkhope  pache  ; 

Ndikalingirira,  ndichita  mantha 
ndi  Iye. 

16  Pakuti  Mulungu  walefula  mtima 

wanga, 

Ndi  Wamphamvuyonse  wandiopsa. 

17  Popeza  sindinalikhidwa  usanafike 

mdima’wo, 

Ndipo  sanandiphimbira  nkhope  ya- 
nga  ndi  mdima  wa  bii. 

C)A  Wamphamvuyonse  alekera- 
T nji  kuikiratu  nyengo  ? 

Ndi  iwo  omdziwa  alekeranji  ku- 
dziwa  masiku  ache  ? 

2 Alipo  akusendeza  malire  ; 

Alanda  gulu  la  zoweta,  nazidyetsa. 

3 Akankhizira  kwawo  buru  wa  a 

masiye, 

Atenga  ng’ombe  ya  mfedwa  ikhale 
chikole. 

4 Apambukitsa  a umphawi  m’njira  ; 
Osauka  a pa  dziko  abisala  pamodzi. 

5 Taonani,  ngati  mbidzi  za  m’chi- 

pululu 

Aturukira  ku  nchito  zawo,  nala- 
wirira  nkufuna  chakudya  ; 
Chipululu  chiwaonetsera  chakudya 
cha  ana  awo. 

6 Atema  dzinthu  zawo  m’munda  ; 
Natola  khunkha  m’munda  wa 

mpesa  wa  woipa. 


7 Agona  amariseche  usiku  wonse 

opanda  chobvala, 

Alibe  chopfunda  pa  chisanu. 

8 Abvumbwa  ndi  mvula  ku  mapiri, 
Nafukata  thanthwe  posowa  pou- 

sa’po. 

9 Akwatula  wa  masiye  ku  bere, 
Natenga  chikole  chobvala  cha 

osauka ; 

1 0 Momwemo  ayenda  amariseche  opa- 

nda  chobvala, 

Nasenza  mtolo  wa  dzinthu  ali  ndi 
njala. 

11  M’kati  mwa  malinga  a iwo  aja 

ayenga  mafuta  ; 

Aponda  mphesa  moponderamo, 
namva  ludzu. 

12  M’mudzi  waukuru  anthu  abuula 

alinkufa ; 

Ndi  moyo  wa  iwo  olasidwa  upfu- 
ula ; 

Koma  Mulungu  sasamalira  choipa- 
’cho. 

13  Iwo  ndiwo  amene  apikisana  nako 

kuunika, 

Sadziwa  njira  zache, 

Sasunga  mayendedwe  ache. 

14  Kukacha  auka  wa  mbanda,  napha 

wosauka  ndi  wa  umphawi ; 

Ndi  usiku  asanduka  mbala. 

15  Ndipo  diso  la  wa  chigololo  liye- 

mbekezera  chisisira, 

Ndi  kuti,  Palibe  diso  lidzandiona  ; 
Nabvala  chophimba  pa  nkhope 
pache. 

16  Kuli  mdima  aboola  nyumba, 
Usana  adzitsekera, 

Osadziwa  kuunika. 

17  Pakuti  iwo  onse  auyesa  m’mawa 

mthunzi  wa  imfa  ; 

Pakuti  adziwa  zoopsa  za  mthunzi 
wa  imfa. 

18  Atengedwa  ngati  choyandama  pa 

madzi ; 

Gawo  lawo  litembereredwa  pa 
dziko  ; 

Sadzalunjikanso  njira  ya  minda  ya 
mphesa. 

19  Chirala  ndi  dzuwa  zitha  madzi 

a chipale  chofewa, 

Momwemo  manda  achita  nawo 
ochimwa. 

20  M’mimba  mudzamuiwala  ; mphu- 

tsi  zidzamudya  mokondwera. 
Sadzamkumbukilanso  ; 

Ndipo  chosalungama  chidzatyole- 
dwa  ngati  mtengo. 

21  Alusira  chumba  wosabala, 
Osamchitira  wa  masiye  chokoma. 

22  Mulungu  awakhalitsa  amphamvu 

mwa  mphamvu  yache ; 

Iwo  aukanso  m’mene  anayesa  lcuti 
sadzakhala  ndi  moyo. 

23  Awalola  akhale  osatekeseka,  ndipo 

alimbika’po  ; 

Koma  maso  ache  ali  pa  njira  zawo. 

24  Akwezeka  ; m’kamphindi  kuli  zi  ; 
Inde  atsitsidwa,  achotsedwa  monga 

onse  ena, 

Adulidwa  ngati  tirigu  ngala  zache. 

25  Ndipo  ngati  si  kutero,  anditsutsa 

ndani  kuti  ndiri  wabodza, 

Ndi  kuyesa  mau  anga  opanda 
pache  ? 

Q C Pamenepo  Bilidadi  wa  ku 
Suki  anayankha,  nati, 

2 Kulamulira  ndi  kuopsa  kuli  ndi 

Iye  ; 

Achita  mtendere  pa  zam’mwamba 
zache. 

3 Ngati  awerengedwa  makamu  ache  ? 
Ndipo  ndani’yo,  kuunika  kwache 

sikumturukira  ? 

4 Potero  munthu  akhala  bwanji 

wolungama  kwa  Mulungu  ? 
Kapena  wobadwa  ndi  mkazi  akhala 
woyera  bwanji  ? 

5 Taonani,  ngakhale  mwezi  ulibe 

kuwala  ; 

Ndi  nyenyezi  siziyera  pa  maso 
pache  ; 

6 Kopambana  kotani  nanga  munthu, 

ndiye  mphutsi  1 

Ndi  wobadwa  ndi  munthu,  ndiye 
nyongolotsi  ! 

QC  Koma  Yobu  anayankha,  nati, 
2.U  2 Wamthandiza  bwanji  wo- 

panda  mphamvu, 
Kulipulumutsa  dzanja  losalimba  ! 

3 Wampangira  bwanji  wopanda  nze- 

ru’yu  I 

Ndi  kudziwitsa  nzeru  zeni  zeni 
mochuruka  ! 

4 Wafotokozera  yani  mau  ? 

Ndi  mzimu  wa  yani  unaturuka  mwa 
iwe  ? 

5 Adafa’wo  anjenjemera 

Pansi  pa  madzi  ndi  zokhala’mo. 

6 Ku  manda  kuli  padagu  pa  maso 

pache, 

Ndi  ku  chionongeko  kusowa  cho- 
phimba’ko. 

7 Ayala  ku  mpoto  popanda  kanthu, 
Nalenjeka  dziko  pa  chabe. 

8 Amanga  madzi  m’mitambo  yache 

yochindikira  ; 

Ndi  mtambo  sung’ambika  pansi 
pache. 


9  Achingira  pa  mpando  wache  wa 
chifumu, 

Nayala’po  mtambo  wache. 

10  Analembera  madzi’wo  malire, 
Mpaka  polekeza  kuunika  ndi 

mdima. 

11  Mizati  ya  thambo  injenjemera, 

Ndi  kudabwa  pa  kudzudzula 

kwache. 

12  Mwa  mphamvu  yache  agwetsa 

nyanja  bata  ; 

Ndipo  mwa  luntha  lache  akantha 
kudzikuza  kwache. 

13  Mwa  mzimu  wache  anyezimiritsa 

thambo  ; 

Dzanja  lache  linapyoza  njoka 
yothawa’yo. 

14  Taonani,  awa  ndi  malekezero  a 

njira  zache  ; 

Ndi  chimene  tikumva  za  Iye  ndi 
chinong’onezo  chaching’ono  ; 
Koma  kugunda  kwa  mphamvu 
yache  akuzindikiritsa  ndani  ? 
f\"7  Ndipo  Yobu  anaonjezanso 
I mwambi  wache,  nati, 

2 Pali  Mulungu,  amene  anandicho- 

tsera  zoyenera  ine, 

Ndi  Wamphamvuyonse,  amene 
anawawitsa  moyo  wanga, 

3 Pakuti  moyo  wanga  wonse  ukali 

mwa  ine, 

Ndi  mpweya  wa  Mulungu  m’mphu- 
no  mwanga  ; 

4 Milomo  yanga  siilankhula  chosa- 

lungama, 

Ndi  lilime  langa  silichula  za  chi- 
nyengo. 

5 Sindibvomereza  konse  kuti  muli 

olungama  ; 

Mpaka  kufa  ine  sinditaya  ungwiro 
wanga. 

6 Ndiumirira  chilungamo  changa, 

osachileka  ; 

Chikhalire  moyo  ine  mtima  wanga 
sunditonza. 

7 Mdani  wanga  akhale  ngati  woipa, 
Ndi  iye  amene  andiukira  ngati 

wosalungama. 

8 Pakuti  chiyembekezo  cha  wonyoza 
Mulungu  nchiani  pomlikhatu 

Mulungu, 

Pomchotsera  moyo  wache  ? 

9 Kodi  Mulungu  adzamvera  ku- 

pfuula  kwache,  ikamdzera  nsa- 
utso  ? 

10  Kodi  adzadzikondweretsa  naye 
W amphamvuy  onse, 

Ndi  kuitana  kwa  Mulungu  nthawi 
zonse  ? 

11  Ndidzakulangizani  za  dzanja  la 

Mulungu  ; 

Chokhala  ndi  Wamphamvuyonse 
sindidzachibisa. 

12  Taonani,  inu  nonse  munachiona  ; 
Ndipo  mugwidwa  nazo  zopanda 

pache  chifukwa  ninji  ? 

13  Ili  ndi  gawo  la  munthu  woipa  kwa 

Muiungu, 

Ndi  cholowa  cha  akupsinja  anzawo 
achilandira  kwa  Wamphamvu- 
yonse. 

1 4 Akachuruka  ana  ache,  ndiko  ku- 

churukira  lupanga, 

Ndi  ana  ache  sadzakhuta  chakudya. 

15  Akumtsalira  iye  adzaikidwa  mu 

imfa, 

Ndi  akazi  ache  a masiye  sadzalira 
maliro. 

16  Chinkana  akundika  ndalama 

ngati  pfumbi, 

Ndi  kukonzeratu  zobvala  ngati 
dothi ; 

17  Azikonzeretu,  koma  wolungama 

adzazibvala, 

Ndi  wosalakwa  adzagawa  ndala- 
ma’zo. 

18  Amanga  nyumba  yache  ngati  ka- 

dzoche, 

Ndi  ngati  wolindira  amanga 
dindiro. 

19  Agona  pansi  ali  wa  chuma,  koma 

saikidwa ; 

Potsegula  maso  ache,  wafa  chi- 
komo. 

20  Zoopsa  zimgwera  ngati  madzi ; 
Nkuntho  umtenga  usiku. 

21  Mphepo  ya  ku  m’mawa  imtenga, 

nachoka  iye ; 

Nimkankha  achoke  m’malo  mwa- 
che. 

22  Pakuti  Mulungu  adzamponyera 

zoopsa,  osamleka ; 

Kuthawa  akadathawa  m’dzanja 
lache. 

23  Anthu  adzamuombera  manja, 
Nadzamyimbira  mluzu  achoke 

m’malo  mwache. 

QO  Koma  kuli  mtapo  wa  siliva, 
Ndi  malo  a golidi  amene 
amuyenga. 

2 Chitsulo  achitenga  m’nthaka, 

Ndi  mkuwa  ausungunula  ku 
mwala. 

3 Munthu  athawitsa  mdima, 
Nafunafuna  mpaka  malekezero 

onse, 

Miyala  ya  mdima  wa  bii  ndi  ya 
mthunzi  wa  imfa. 


4 Aboola  mgodi  posiyana  patali 

pokhala  anthu  ; 

Aiwalika  ndi  phazi  lopita’po  ; 
Apachikika  kutali  ndi  anthu,  na- 
lendewalendewa. 

5 Kunena  za  nthaka,  kuchokera  mo- 

mwemo  mumaturuka  chakudya, 
Ndi  munsi  mwache  musandulizika 
ngati  ndi  moto. 

6 Miyala  yache  ndiyo  malo  a safiro, 
Ndipo  iri  nalo  pfumbi  la  golidi. 

7 Njira  imeneyi  palibe  chiomba- 

nkhanga  chiidziwa  ; 

Lingakhale  diso  la  kabawi  losa- 
penya’po. 

8 Nyama  zodzikuza  sizinaponda’po, 
Ngakhale  mkango  waukali  suna- 

pita’po. 

9 Munthu  atambasulira  dzanja  lache 

ku  mwala ; 

Agubuduza  mapiri  kuyambira  ku 
mizu. 

10  Asema  njira  pakati  pa  mata- 

nthwe, 

Ndi  diso  lache  liona  chiri  chonse 
cha  mtengo  wache. 

11  Atseka  mitsinje  ingadonthe  ; 
Naturutsira  poyera  chobisika’chi. 

1 2 Koma  nzeru,  idzapezeka  kuti  ? 

Ndi  luntha,  malo  ache  ali  kuti  ? 

1 3 Munthu  sadziwa  mtengo  wache  ; 
Ndipo  silipezeka  m’dziko  la  amoyo. 

14  Pozama  pakuti,  Mwa  ine  mulibe  ; 
Ndi  nyanja  ikuti,  Kwa  ine  kulibe. 

1 5 Silipezeka  ndi  golidi, 

Sayesa’po  siliva  mtengo  wache. 

1 6 Sailinganiza  ndi  golidi  wa  Ofiri, 
Ndi  sohamu  wa  mtengo  wache  wa- 

patali  kapena  safiro. 

17  Golidi  ndi  krustalo  sizilingana 

nayo  ; 

Ndi  kusinthana  kwache,  siisintha- 
nika  ndi  zisambiro  za  golidi 
woyengetsa. 

18  Korali  kapena  ngale  sizikumbu- 

kika’po. 

Mtengo  wache  wa  nzeru  uposa  wa 
korali  wofiira. 

19  Topazi  wa  Kusi  sufanana  nayo, 
Sailinganiza  ndi  golidi  wolongo- 

soka. 

20  Koma  nzeru  ifuma  kuti  ? 

Ndi  luntha,  pokhala  pache  pali 
kuti  ? 

21  Popeza  pabisikira  maso  a zamoyo 

zonse, 

Pabisikiranso  mbalame  za  mlenga- 
lenga. 

22  Chionongeko  ndi  Imfa  zikuti, 

Tamva  mbiri  yache  m’makutu 
mwathu. 

23  Mulungu  ndiye  azindikira  njira 

yache, 

Ndiye  adziwa  pokhala  pache. 

24  Pakuti  apenyerera  malekezero  a 

dziko  la  pansi, 

Naona  pansi  pa  thambo  ponse  ; 

25  Pamene  anaikira  mphepo  muyeso 

wache, 

Nayesera  madzi  miyeso. 

26  Pakuchitira  mvula  lamulo. 

Ndi  njira  yoyenda’mo  mphezi  ya 
bingu  ; 

27  Pamenepo  anaiona  nzeru,  naifo- 

tokozera ; 

Anaikonza,  naisanthula. 

28  Koma  kwa  munthu  anati, 

Taonani,  kuopa  Ambuye  ndiko 

nzeru  ; 

Ndi  kupatukana  nacho  choipa 
ndiko  luntha. 

QQ  Ndipo  Yobu  anaonjezanso 
mwambi  wache,  nati, 

2 Ha  ! ndikadakhala  monga  m’mi- 

yezi  yapita’yi, 

Monga  m’masiku  akundisunga 
Mulungu  ; 

3 Muja  nyali  yache  inawala  pa  mutu 

panga, 

Ndipo  ndi  kuunika  kwache  ndina- 
yenda  mu  mdima  ; 

4 Monga  umo  ndinakhala  m’masiku 

anga  olimba, 

Muja  uphungu  wa  Mulungu  una- 
khala  pa  hema  panga  ; 

5 Muja  Wamphamvuyonse  akali 

nane  pamodzi, 

Ndi  ana  anga  anandizinga  ; 

6 Muja  popondera  ine  padakatamira 

ndi  mafuta  a mkaka, 

Ndi  thanthwe  linanditsanulira  mi- 
tsinje  ya  mafuta  a azitona  1 

7 Muja  ndinaturuka  kumka  ku  chi- 

pata  ku  mudzi, 

Muja  ndinakonza  pokhala  panga 
ku  khwalala, 

8 Anyamata  anandiona  nabisala, 
Okalamba  anandinyamukira,  na- 

khala  chiriri, 

9 Akalonga  anadziletsa  kulankhula, 
Ndi  kugwira  pakamwa  pawo  ; 

10  Mau  a omveka  anali  zi, 

Ndi  lilime  lawo  linamamatira  ku 
malakalaka  awo. 

11  Pakuti  pondimva  ine  khutu,  lina- 

ndidalitsa  ; 

Ndipo  pondiona  diso  linandichitira 
umboni. 


12  Pakuti  ndinapulumutsa  wozunzika 

wa  kupfuula  ; 

Mwana  wa  masiye  yemwe  wosowa 
mthandizi. 

13  Dalitso  Ia  iye  akati  atayike  lina- 

ndidzera, 

Ndi  mtima  wa  mkazi  wa  masiye 
ndinauyimbitsa  mokondwera. 

14  Ndinabvala  chilungamo,  ndipo  chi- 

nandibvala  ine  ; 

Chiweruzo  changa  chinanga  mwi- 
njiro  ndi  nduwira. 

15  Ndinali  maso  a akhungu, 

Ndi  mapazi  a otsimphina. 

1 6 Ndinali  atate  wa  waumphawi ; 

Ndi  mlandu  wa  iye  amene  sindi- 

namdziwa  ndinafunsitsa. 

17  Ndipo  ndinatyola  nsagwada  ya 

wosalungama, 

Ndi  kukwatula  chogwidwa  ku 
mano  kwache. 

18  Pamenepo  ndinati,  Ndidzatsirizika 

m’chisa  changa  ; 

Ndipo  ndidzachurukitsa  masiku 
anga  ngati  mchenga. 

19  Muzu  wanga  watambalala  kufi- 

kira  ku  madzi  ; 

Ndi  mame  adzakhala  pa  nthambi 
yanga  usiku  wonse. 

20  Ulemu  wanga  udzakhala  wosa- 

guga  mwa  ine, 

Ndi  uta  wanga  udzakhala  wosa- 
lifuka  m’dzanja  mwanga. 

21  Anthu  anandimvera,  nalindira, 
Nakhala  chete,  kuti  ndiwapangire. 

22  Nditanena  mau  anga  sanalankhu- 

lanso, 

Ndi  kunena  kwanga  kunawakhe- 


ra. 

23  Anandilindira  ngati  kulindira 

mvula, 

Nayasama  pa  kamwa  pawo  ngafi 
kulira  mvula  ya  masika. 

24  Ndinawaseka  akapanda  kulimbika 

mtima  ; 

Ndipo  sanagwetsa  kusangalala  kwa 
nkhope  yanga. 

25  Ndinawasankhira  njira  yawo  ndi 

kukhala  mkuru  wawo. 
Ndinakhala  ngati  mfumu  mwa 
ankhondo  ache, 

Ngati  wotonthoza  ofedwa. 

O A Koma  tsopano  iwo  osafikana 
O msinkhu  wanga  andiseka, 

Iwo  amene  atate  awo  ndikadawa- 
peputsa,  osawaika  pamodzi  ndi 
agaru  olinda  nkhosa  zanga. 

2 Mphamvunso  ya  m’manja  mwawo 
ndikadapindulanji  nayo  ? 

Ndiwo  anthu  amene  unyamata 
wawo  udatha, 

3 Atsala  mafupa  okha  okha  ndi 

kusowa  ndi  njala  ; 

Akungudza  nthaka  youma  kuli 
mdima  wa  m’chipululu  chopa- 
suka. 

4 Achera  terere  lokolera  ku  zitsamba, 
Ndi  chakudya  chawo  ndicho  mizu 

ya  dinde. 

5 Anawapitikitsa  pakati  pa  anthu, 
Awapfuulira  ngati  kutsata  mbala. 

6 Azikhala  m’zigwa  za  chizirezire, 
M’maenje  a m’nthaka  ndi  m’ma- 

panga. 

7 Pakati  pa  zitsamba  alira  ngati  buru, 
Pansi  pa  khwisa  asonkhana  pa- 

modzi. 

8 Ndiwo  ana  a opusa,  inde  ana  a 

anthu  opanda  dzina  ; 
Anawaingitsa  kuwachotsa  m’dziko. 

9 Koma  tsopano  ndasanduka  nyimbo 

ya  otere’wo, 

Nandiyesa  nthanthi. 

10  Anyansidwa  nane,  akhala  patali 

ndi  ine, 

Saleka  kuthira  malobvu  pa  nkhope 
panga. 

11  Pakuti  anamasula  nsinga  zawo, 

nandizunza ; 

Anataya  chomangira  m’kamwa 
mwawo  pa  maso  panga. 

12  Ku  dzanja  langa  lamanja  anauka 

oluluka, 

Akankha  mapazi  anga, 

Andiundira  njira  zawo  zakundio- 
nonga. 

13  Aipsa  njira  yanga, 

Athandizana  ndi  tsoka  langa  ; 
Ndiwo  anthu  omwewo  osowa 

mthandizi. 

14  Akudza  ngati  opitira  pogamuka 

linga  papakuru, 

Pakati  pa  zopasuka  adzigubuduza 
kundidzera  ine. 

1 5 Anditembenuzira  zondiopsa, 
Auluza  ulemu  wanga  ngati  mphepo ; 
Ndi  zosungika  zanga  zapita  ngati 

mtambo. 

16  Ndipo  tsopano  moyo  wanga  udzi- 

tsanulira  m’kati  mwa-nga  ; 
Masiku  akuzunza  andigwira. 

17  Nyengo  ya  usiku  mafupa  anga 

awaza  mwa  ine, 

Ndi  zowawa  zondikungudza  sizi- 
puma. 

18  Mwa  mphamvu  yaikuru  ya  nthenda 

yanga  chobvala  changa  chinasa- 
ndulika, 


Chindithina  ngati  pa  khosi  pa  ma- 
raya  anga. 

1 9 Iye  anandiponya  m’matope, 

Ndipo  ndafanana  ndi  pfumbi  ndi 

phulusa. 

20  Ndipfuula  kwa  Inu,  koma  simu- 

ndiyankha  ; 

Ndinyamuka,  ndipo  mungondi- 
penyerera. 

21  Mwasandulika  kundichitira  nkha- 

rwe  ; 

Ndi  mphamvu  ya  dzanja  lanu 
mundizunza. 

22  Mundikweza  ku  mphepo,  mundi- 

yendetsa  pomwepo  ; 

Ndipo  mundisungunula  mu  mku- 
ntho. 

23  Pakuti  ndidziwa  kuti  mudzandi- 

fikitsa  ku  imfa, 

Ndi  ku  nyumba  yokomana’mo 
amoyo  onse. 

24  Koma  munthu  akati  agwe,  sata- 

mbasula  dzanja  lache  kodi  ? 
Akati  aonongeke,  sapfuula’kokodi  ? 

25  Kodi  sindinamlirira  misozi  waku- 

lawa  zowawa  ? 

Kodi  moyo  wanga  sunachitira 
chisoni  osowa  ? 

26  Muja  ndinayembekeza  chokoma 

chinadza  choipa, 

Ndipo  polindira  kuunika  unadza 
mdima. 

27  M’kati  mwanga  muphweteka  mosa- 

puma, 

Masiku  a mazunzo  andidzera. 

28  Ndiyenda  ndiri  wothimbirira  osati 

ndi  dzuwa  ai  ; 

Ndinyamuka  mu  msonkhano  ndi 
kupfuula. 

29  Ndiri  mbale  wawo  wa  ankhandwe, 
Ndi  mnansi  wawo  wa  nthiwatiwa. 

30  Khungu  langa  lada,  nilindipfundu- 

kira  ; 

Ndi  mafupa  anga  awawa  ndi 
kutentha  kwawo. 

31  Chifukwa  chache  zeze  wanga 

wasandulika  wa  maliro, 

Ndi  chitoliro  changa  cha  mau  a 
olira  misozi. 

Q1  Ndinapangana  ndi  maso  anga, 
O I Potero  ndipenyerenji  namwali  ? 

2 Pakuti  gawo  la  Mulungu  locho- 

kera  kumwamba, 

Ndi  cholowa  cha  Wamphamvu- 
yonse  chochokera  m’mwamba- 
’mo  nchiani  ? 

3 Si  ndizo  chionongeko  cha  wosalu- 

ngama, 

Ndi  tsoka  la  ochita  mphulupulu  ? 

4 Nanga  sapenya  njira  zanga, 

Ndi  kuwerenga  moponda  mwanga 

monse  ? 

5 Ngati  ndinayanjana  nalo  bodza, 

Ndi  phazi  langa  linathamangira 

chinyengo  ? 

6 Andiyese  ndi  muyeso  wolingana, 
Kuti  Mulungu  adziwe  ungwiro 

wanga. 

7 Ngati  phazi  langa  linapambuka 
m’njira, 

Ndi  mtima  wanga  unatsata  maso 
anga  ? 

Ngati  chirema  chamamatira  ma- 
nja  anga  ? 

8 Ndibzale  ine  nadye  wina, 

Ndi  zondimerera  ine  zizulidwe. 

9 Ngati  mtima  wanga  wakopeka 
ndi  mkazi, 

Ngati  ndalalira  pa  khomo  la 
mnzanga, 

10  Mkazi  wanga  aperere  wina  ; 

Wina  namuike  kumbuyo. 

11  Pakuti  icho  ndi  choipitsitsa, 

Ndicho  mphulupulu  yoyenera  owe- 

ruza  anene  mlandu  wache. 

12  Pakuti  ndicho  moto  wakunyeka 
mpaka  chionongeko, 

Ndi  chakuzula  zipatso  zanga  zonse. 

13  Ngati  ndapeputsa  mlandu  wa  ka- 
polo  wanga,  kapena  wa  mdzakazi 
wanga, 

Potsutsana  nane  iwo, 
j 14  Ndidzatani  ponyamuka  Mulungu  ? 
Ndipo  pondizonda  Iye  ndidzamya- 
nkha  chiani  ? 

15  Kodi  Iye  amene  anandilenga  ine 

m’mimba  sanamlenga  iyenso  ? 
Sindiye  mmodzi  anatiumba  m’mi- 
mba  ? 

16  Ngati  ndakaniza  aumphawi  chi- 

funiro  chawo, 

Kapena  kutopetsa  maso  a amasiye, 

17  Kapena  kudya  nthongo  yanga 

ndekha, 

Osadya’ko  mwana  wa  masiye  ; 

18  (Pakuti  kuyambira  ubwana  wanga 

analeredwa  ndi  ine  monga  ndi 
atate  ; 

Ndipo  ndinakhala  nkhoswe  ya  wa 
masiye  chibadwire  ine.) 

19  Ngati  ndinaona  wina  alinkutayika 

wopanda  chobvala, 

Kapena  kuti  wosowa  alibe  cho- 
pfunda  ; 

20  Ngati  zuuno  zache  sizinandiya- 

mika, 

Ngati  sanapfunda  ubwea  wa  nkho- 
sa  zanga ; 


Ngati  ndinasamulira  ana  a masiye 
dzanja  langa, 

Popeza  ndinaona  thandizo  langa 
ku  chipata  ; 

Libanthuke  phewa  langa  pa  phalo, 

Ndi  dzanja  langa  liduke  pa  gwa- 
ngwa. 

Pakuti  tsoka  lochokera  kwa  Mu- 
lungu  linandiopsa, 

Ndi  chifukwa  cha  ukulu  wache 
sindinakhoza  kanthu. 

Ngati  ndayesa  golidi  chiyembekezo 
changa, 

Ndi  kunena  ndi  golidi  woyengetsa, 
Ndiwe  chikhazikitso  changa ; 

Ngati  ndinakondwera  popeza  chu- 
ma  changa  nchachikuru, 

Ndi  dzanja  langa  lapeza  zochu- 
ruka ; 

Ngati  ndalambira  dzuwa  liri  ku- 
wala, 

Kapena  mwezi  ulikuyenda  monye- 
zimira  ; 

Ndi  mtima  wanga  wakopeka 
m’tseri, 

Ndi  pa  kamwa  panga  padampso- 
mpsona  dzanja  langa  ; 

Ichinso  ndi  mphulupulu  yoyenera 
oweruza  kunena  mlandu  wache  ; 

Pakuti  ndikadakana  Mulungu  ali 
m’mwamba. 

Ngati  ndakondwera  nalo  tsoka  la 
wondida, 

Kapena  kudzitukula  pompeza 
choipa  ; 

Ndithu  sindinalola  m’kamwa  mwa- 
nga  muchimwe, 

Kupempha  motemberera  moyo 
wache. 

Ngati  amuna  a m’hema  mwanga 
sanati, 

Ndani  adzapeza  munthu  wosa- 
khuta  nyama  yomgawira  Yobu  ? 

Mlendo  sakagona  pa  khwalala, 

Koma  ndinatsegulira  wa  m’njira 
pa  khomo  panga. 

Ngati  ndakwirira  zolakwa  zanga 
monga  Adamu, 

Ndi  kubisa  rriphulupulu  yanga 
m’chifuwa  mwanga  ; 

Popeza  ndinaopa  unyinji  waukuru, 

Ndi  chipepulo  cha  mapfuko  chi- 
nandiopsetsa  ; 

Potero  ndinakhala  chete  osaturuka 
pa  khomo  panga. 

Ha  I ndikadakhala  naye  wina  wa- 
kundimvera, 

Chizindikilo  changa  sichi,  Wa- 
mphamvuyonse  andiyankhe  ; 

Mwenzi  ntakhala  nawo  mau  aku- 
ndineneza  analembera’wo  mdani 
wanga  ! 

36  Ndithu  ndikadawasenza  pa  phewa 

panga, 

Ndi  kudzimangirira  awa  ngati 
korona. 

37  Ndikadamfotokozera  chiwerengo 

cha  mopondamo  mwanga, 
Ndikadamsenderera  Iye  ngati  ka- 
longa. 

38  Ngati  minda  yanga  ipfuula  mondi- 

tsutsa, 

Ndi  nthumbira  zache  zilira  pa- 
modzi ; 

39  Ngati  ndadya  zipatso  zache  wo- 

panda  ndarama, 

Kapena  kutayitsa  eni  ache  moyo 
wawo  ; 

40  Imere  minga  m’malo  mwa  tirigu, 
Ndi  dawi  m’malo  mwa  barele. 

Mau  a Yobu  atha. 

Qrt  Pamenepo  amuna  atatu’wa 
OZ  analeka  kumyankha  Yobu  ; 
pakuti  anali  wolungama  pa  maso 
pache  pa  iye  mwini.  2 Ndipo  adapsa 
mtima  Elihu  mwana  wa  Barakeli  wa 
ku  Buzi,  wa  chibale  cha  Ramu,  adapsa 
mtima  pa  Yobu  ; pakuti  anadziyesera 
yekha  wolungama,  wosati  Mulungu. 
3 Adapsa  mtima  pa  mabwenzi  ache 
atatu  omwe,  pakuti  anasowa  pomya- 
nkha  ; koma  anamtsutsa  Yobu  kuti 
ali  woipa.  4 Ndipo  Elihu  analindira 
kulankhula  ndi  Yobu,  popeza  akulu 
misinkhu  ndi  iwowa.  5 Koma  pa- 
kuona  Elihu  kuti  anthu  atatu’wa  ana- 
sowa  poyankha  pa  kamwa  pawo  ana- 
psa  mtima. 

6 Ndipo  Elihu  mwana  wa  Barakeli 
wa  ku  Buzi  anayankha,  nati, 

Ine  ndine  mnyamata,  inu  ndinu 
okalamba ; 

Chifukwa  chache  ndinadziletsa,  ndi 
kuopa  kukuonetsani  monga  umo 
ndayesera  ine. 

7 Ndinati,  A misinkhu  anene, 

Ndi  a zaka  zochuruka  alangize 
nzeru. 

8 Koma  m’munthu  muli  mzimu, 

Ndi  mpweya  wa  Wamphamvuyonse 

wawazindikiritsa. 

9 Akulu  sindiwo  eni  nzeru, 

Ndi  okalamba  sindiwo  ozindikira 
chiweruzo. 

10  Chifukwa  chache  ndinati,  Ndi- 
mvereni  ine, 

Inenso  ndidzaonetsa  monga  umo 
ndayesera  ine. 


11  Taonani,  ndinalindira  mau  anu, 
Ndinacherera  khutu  zifukwa  zanu, 
Pofunafuna  inu  ponena. 

12  Inde  ndinasamalira  inu  ; 

Koma  taonani,  panalibe  womtsu- 
tsa  Yobu, 

Kapena  wakumbwezera  mau  pa- 
kati  pa  inu. 

13  Msamati,  Tapeza  nzeru  ndife, 
Mulungu  akhoza  kumkhulula,  si 

munthu  ai ; 

14  Popeza  sanandiponyera  ine  mau, 
Sindidzamyankha  ndi  maneno 

anu. 

15  Asumwa,  sayankhanso, 
Anawathera  mau. 

16  Kodi  ndidzangolindira  popeza  sa- 

nena  iwo, 

Popeza  akhala  du  osayankhanso  ? 

17  Ndidzayankha  inenso  mau  anga, 
Ndidzaonetsa  inenso  za  m’mtima 

mwanga. 

18  Pakuti  ndadzazidwa  ndi  mau, 

Ndi  mzimu  wa  m’kati  mwanga 

undifulumiza. 

19  Taonani,  m’chifuwa  mwanga  muli 

ngati  vinyo  wosowa  popungu- 
lira, 

Ngati  matumba  atsopano  akuti 
aphulike. 

20  Ndidzanena  kuti  chifundo  chi- 

tsike  ; 

Ndidzatsegula  milomo  yanga  ndi 
kuyankha. 

21  Ndisati  ndisamalire  nkhope  ya 

munthu, 

Kapena  kumchula  munthu  maina 
omdyola  nawo  ; 

22  Pakuti  sindidziwa  kuchula  maina 

osyasyalika  ; 

Ndikatero  Mlengi  wanga  adzandi- 
chotsa  msanga. 

QQ  Komatu,  Yobu,  mumvere  ma- 
O O neno  anga, 

Mucherere  khutu  mau  anga. 

2 Taonani  tsono,  ndatsegula  pa 

kamwa  panga, 

Lilime  langa  lanena  m’kamwa 
mwanga. 

3 Maneno  anga  aulula  chiongoko 

cha  mtima  wanga, 

Ndi  monga  umo  idziwira  milomo 
yanga  idzanena  zoona. 

4 Mzimu  wa  Mulungu  unandilenga, 
Ndi  mpweya  wa  Wamphamvu- 

yonse  umandipatsa  moyo. 

5 Ngati  mukhoza,  mundiyankhe  ; 
Mulongosolere  mau  anu  pa  maso 

panga,  mukonzeke. 

6 Taonani,  ndikhala  kwa  Mulungu 

ngati  inu  ; 

Inenso  ndinaumbidwa  ndi  dothi. 

7 Taonani,  kuopsa  kwanga  simudza- 

chita  nako  mantha  ; 

Ndi  ichi  ndikusenzetsani  sichidza- 
.kulemererani. 

8 Zedi  mwanena  m’makutu  mwanga, 
Ndinamvanso  mau  a kunena  kwa- 

nu,  akuti, 

9 Ndine  woyera  ine,  wopanda  kula- 

kwa, 

Ndine  wosaparamula,  ndiribe 
mphulupulu. 

10  Taonani,  Iye  apeza  zifukwa  zoti 

anditsutse  nazo, 

Andiyesa  mdani  wache  ; 

11  Amanga  mapazi  anga  m’zigolo- 

golo, 

Ayang’anira  poyenda  ine  ponse. 

12  Taonani,  ndidzakuyankhani  m’me- 

ne  muli  mosalungama  ; 

Pakuti  Mulungu  ndiye  wamkulu 
woposa  munthu. 

13  Mutsutsana  ndi  Iye  chifukwaninji  ? 
Popeza  pa  zache  zonse  saulula 

chifukwa. 

14  Pakuti  Mulungu  alankhula  kamo- 

dzi, 

Kapena  kawiri,  koma  anthu  sasa- 
malira. 

1 5 M’kulota,  m’masomphenya  a usiku, 
Pakuwagwera  anthu  tulo  tatikuru, 
Pogona  mwa  cheru  pa  kama, 

16  Pamenepo  atsegula  makutu  a 

anthu, 

Nakomera  chizindikilo  chilangizo 
chawo  ; 

17  Kuti  achotse  munthu  ku  chimene 

akadachita, 

Ndi  kubisira  munthu  kudzikuza 
kwache  ; 

18  Kuti  amletse  angaonongeke, 

Ndi  moyo  wache  ungatayike  ndi 
lupanga. 

1 9 Alangidwanso  ndi  zowawa  pa  kama 

pache, 

Ndi  kulimbana  kowawa  kosapuma 
m’mafupa  ache. 

20  M’mwemo  mtima  wache  uchita 

mseru  ndi  mkate, 

Ndi  moyo  wache  pa  chakudya 
cholongosoka. 

21  Mnofu  wache  udatha,  kuti  sunga- 

penyeke  ; 

Ndi  mafupa  ache  akusaoneka 
aturuka. 

22  Inde  wasendera  kufupi  ku  manda, 
Ndi  moyo  wache  kwa  akuononga. 


23  Akakhala  kwa  iye  mthenga, 
Womasulira  mau  mmodzi  mwa 

chikwi, 

Kuonetsera  munthu  chomuyenera; 

24  Pamenepo  Mulungu  amchitira  chi- 

fundo,  nati, 

Mlanditse,  angatsikire  ku  manda, 
Ndampezera  dipo. 

25  Mnofu  wache  udzakhala  se,  woposa 

wa  mwana  ; 

Adzabwerera  ku  masiku  a ubwana 
wache. 

26  Apembedza  Mulungu,  ndipo  amko- 

mera  mtima  ; 

M’mwemo  aona  nkhope  yache 
mokondwera  ; 

Ndipo  ambwezera  munthu  chilu- 
ngamo  chache. 

27  Apenyerera  anthu,  ndi  kuti, 
Ndinachimwa,  ndaipsa  choongo- 

ka’cho, 

Ndipo  sindinapindula  nako. 

28  Koma  anandiombola  ndingatsikire 

ku  manda, 

Ndi  moyo  wanga  udzaona  ku- 
unika. 

29  Taona,  izi  zonse  azichita  Mulungu 
Kawiri  katatu  ndi  munthu, 

30  Kumbweza  angalowe  ku  manda, 
Kuti  kuunika  kwa  moyo  kumu- 

walire. 

31  Cherani  khutu,  Yobu,  mundi- 

mvere  ine  ; 

Mukhale  chete,  ndipo  ndidzanena 
ine. 

32  Ngati  muli  nawo  mau  mundi- 

yankhe. 

Nenani,  pakuti  ndifuna  kukulu- 
ngamitsani. 

33  Ngati  mulibe  mau,  tamverani  ine  ; 
Mukhale  chete,  ndipo  ndidzaku- 

phunzitsani  nzeru. 

Ndipo  Elihu  anabwereza  ku- 
nena,  nati, 

2 Tamverani  mau  anga,  inu  anzeru  ; 
Mundicherere  khutu  inu  aku- 

dziwa. 

3 Pakuti  khutu  liyesa  mau, 

Monga  m’kamwa  mulawa  cha- 

kudya. 

4 Tidzisankhire  choyenera’cho, 
Tidziwe  mwa  tokha  chokoma’cho. 

5 Pakuti  Yobu  wanena,  Ine  ndine 

wolungama, 

Ndipo  Mulungu  wandichotsera  cho- 
yenera  ine. 

6 Kodi  ndidzinamizire  ? 

Bala  langa  nlosapola,  ngakhale 
sindinalakwa. 

7 Wakunga  Yobu  ndani, 

Wakumwa  mwano  ngati  madzi  ? 

8 Wakutsagana  nawo  ochita  mphu- 

lupulu, 

Nayendayenda  nawo  anthu  oipa. 

9 Pakuti  anati,  Munthu  sapindula 

kanthu  nako 

Kubvomerezana  naye  Mulungu. 

10  Chifukwa  chache  mundimvere  ine, 

eni  nzeru  inu, 

Nkutali  ndi  Mulungu  kuchita 
choipa, 

Ndi  Wamphamvuyonse  kuchita 
chosalungama. 

11  Pakuti  ambwezera  munthu  monga 

mwa  nchito  yache, 

Napezetsa  munthu  ali  yense  monga 
mwa  mayendedwe  ache. 

12  Ndithu  zoonadi,  Mulungu  sanga- 

chite  choipa, 

Ndi  Wamphamvuyonse  sangaipse 
mlandu. 

13  Anamuikiza  dziko  la  pansi  ndani  ? 
Kapena  anakonzeratu  dziko  lonse 

lokhala’mo  anthu  ndani  ? 

1 4 Akadzikumbukila  yekha  mu  mtima 

mwache, 

Akadzisonkhanitsira  yekha  mzimu 
wache  ndi  mpweya  wache, 

15  Zamoyo  zonse  zidzatsirizika  pa- 

modzi, 

Ndi  munthu  adzabwerera  ku 
pfumbi. 

16  Ngati  tsono  uli  nako  kuzindikira, 

tamvera  ichi, 

Cherera  khutu  kunena  kwanga. 

17  Kodi  munthu  woipidwa  nacho  chi- 

weruzo  adzalamulira  ? 

Ndipo  kodi  utsutsa  wolungama  ndi 
wamphamvu’yo  kuti  ngwoipa  ? 

18  Kodikuyenerakunenakwamfumu, 

Wopanda  pache  iwe, 

Kapena  kwa  akalonga,  Oipa  inu  ? 

19  Nanga  kwa  Iye  wosasamalira 

nkhope  za  akalonga, 
Wosasiyanitsa  pakati  pa  wolemera 
ndi  wosauka  ? 

Pakuti  onsewo  ndiwo  nchito  ya 
manja  ache. 

20  M’kamphindi  akufa,  ngakhale 

pakati  pa  usiku, 

Anthu  agwedezeka,  napita, 
Amphamvu  achotsedwa  opanda 
dzanja  lakuwachotsa. 

21  Pakuti  maso  ache  ali  pa  njira  ya 

munthu  ali  yense, 

Napenya  moponda  mwache  monse. 

22  Palibe  mdima  kapena  mthunzi  wa 

imfa, 


Kuti  ochita  zopanda  pache  abisa- 
le’ko. 

23  Pakuti  Mulungu  alibe  chifukwa 

cha  kulingiriranso  za  munthu, 
Kuti  afike  kwa  Iye  kudzaweru- 
zidwa. 

24  Aphwanya  eni  mphamvu  osatu- 

rutsa  ku  bwalo  mlandu  wawo, 
Naika  ena  m’malo  mwawo. 

25  Pakuti  asamalira  nchito  zawo, 
Nawagubuduza  usiku  kuti  aphwa- 

nyike. 

26  Awakantha  ngati  oipa, 

Poyera  pa  maso  pa  anthu. 

27  Popeza  anapambuka,  naleka  ku- 

mtsata, 

Osasamalira  njira  zache  ziri  zonse. 

28  M’mwemo  anafikitsa  kwa  Iye  ku- 

pfuula  kwa  osauka ; 

Ndipo  anamva  Iye  kupfuula  kwa 
ozunzika. 

29  Iye  akapatsa  mpumulo  adzamtsu- 

tsa  ndani  ? 

Akabisa  nkhope  yache  adzampe- 
nyerera  ndani  ? 

Chikachitika  pa  mtundu  wa  anthu, 
kapena  pa  munthu,  nchimodzi- 
modzi  ; 

30  Kuti  munthu  wonyoza  Mulungu 

asachite  ufumu, 

Ndi  anthu  asakodwe  mu  msa- 
mpha. 

31  Pakuti  pali  wina  kodi  anati  kwa 

Mulungu, 

Ndasenza  kulanga  kwanu,  ndinga- 
khale  sindinalakwa  ? 

32  Chimene  sindichiona  mundilangize 

ndi  Inu, 

Ngati  ndachita  chosalungama  sindi- 
dzabwerezanso. 

33  Kodi  chilango  cha  Mulungu  chi- 

khale  monga  muchifuna  inu, 
pakuti  muchikana  ? 

Musankhe  ndi  Inu,  ine  ai ; 
M’mwemo  monga  mudziwa,nenani. 

34  Anthu  ozindikira  adzanena  nane, 
Inde  anthu  a nzeru  onse  akundi- 

mva  adzati, 

35  Yobu  alankhula  wopanda  kudziwa, 
Ndi  mau  ache  alibe  nzeru. 

36  Mwenzi  nayesedwe  Yobu  kufikira 

kutha, 

Chifukwa  cha  kuyankha  kwache 
monga  anthu  a mphulupulu. 

37  Pakuti  pa  kuchimwa  kwache 

aonjeza  kupikisana  ndi  Mulungu, 
Asansa  manja  pakati  pa  ife, 
Nachurukitsa  maneno  ache  pa  Mu- 
lungu. 

Ndipo  Elihu  anabwereza  ku- 
nena,  nati, 

2 Kodi  muchiyesa  choyenera, 

Umo  mukuti,  Chilungamo  changa 
chiposa  cha  Mulungu, 

3 Pakuti  munena,Upindulanji  nacho? 
Posachimwa  ndinapindula  chiani 

chimene  sindikadapindula  pochi- 
mwa  ? 

4 Ndidzakuyankhani, 

Ndi  anzanu  pamodzi  ndi  inu. 

5 Yang’anani  kumwamba,  nimuone, 
Tapenyani  mitambo  yokwerayaku- 

posa  inu. 

6 Ngati  mwachimwa,  mumchitira 

Iye  chiani  ? 

Zikachuruka  zolakwa  zanu,  mu- 
mchitira  Iye  chiani  ? 

7 Mukakhala  wolungama,  mumni- 

nkha’po  chiani  ? 

Kapena  alandira  chiani  pa  dzanja 
lanu  ? 

8 Choipa  chanu  chikhoza  kuipira 

munthu  wonga  inu, 

Ndi  chilungamo  chanu  chikhoza 
kukomera  wobadwa  ndi  munthu. 

9 Chifukwa  cha  kuchuruka  masautso 

anthu  anapfuula, 

Apfuula  chifukwa  cha  dzanja  la 
amphamvu. 

10  Koma  palibe  anganene,  Ali  kuti 

Mulungu  Mlengi  wanga, 
Wakupatsa  nyimbo  usiku  ; 

11  Wakutilangiza  ife  koposa  nyama 

za  pa  dziko, 

Wakutipatsa  nzeru  zoposa  mba- 
lame  za  m’mlengalenga  ? 

12  Apo  apfuula,  koma  Iye  sawaya- 

nkha  ; 

Chifukwa  cha  kudzikuza  kwa 
anthu  oipa. 

13  Zedi  Mulungu  samvera  za  chabe, 
Ndi  Wamphamvuyonse  sazisama- 

lira. 

14  Inde  mungakhale  munena,  Sindi- 

mpenya, 

Mlandu’wo  uli  pa  maso  pache, 
ndipo  mumlindira. 

15  Ndipo  tsopano  popeza  analibe 

kumzonda  m’kukwiya  kwache, 
Ndi  kusamalitsa  cholakwa, 

16  Chifukwa  chache  Yobu  anatsegula 

pa  kamwa  pache  mwa  chabe, 
Nachurukitsa  mau  opanda  nzeru. 
OO  Elihu  nabwereza,  nati, 

OU  2 Mundilole  pang’ono,  ndi- 
dzakuuzani, 

Pakuti  ndiri  nawonso  mau  aku- 
nenera  Mulungu. 


3 Ndidzatenga  nzeru  zanga  kutali, 
Ndidzabvomereza  kuti  Mlengi  wa- 

nga  ndi  wolungama. 

4 Pakuti  zoonadi,  mau  anga  sali  a 

bodza, 

Wakudziwitsa  mwa  ngwiro  ali 
nanu. 

5 Taonani,  Mulungu  ndiye  mwini 

mphamvu,  ndipo  sapeputsa  mu- 
nthu  ; 

Mphamvu  ya  nzeru  zache  ndi 
yaikuru. 

6 Sasunga  woipa  akhale  ndi  moyo, 
Koma  awaninkha  ozunzika  zowa- 

yenera  iwo. 

7 Sawachotsera  wolungama  maso 

ache, 

Koma  pamodzi  ndi  mafumu  pa 
mpando  wawo 

Awakhazika  chikhazikire,  ndipo 
akwezeka. 

8 Ndipo  akamangidwa  m’nsinga, 
Nakakodwandi  zingweza  mazunzo, 

9 Pamenepo  awafotokozera  nchito 

zawo, 

Ndi  zolakwa  zawo,  kuti  anachita 
modzikuza. 

10  Awatseguliranso  m’khutu  mwawo 

kuti  awalangize, 

Nawauza  abwerere  kuleka  mphu- 
lupulu. 

11  Akamvera  ndi  kumtumikira, 
Adzatsiriza  masiku  awo  modala, 
Ndi  zaka  zawo  mokondwera. 

12  Koma  akapanda  kumvera  adzata- 

yika  ndi  lupanga, 

Nadzatsirizika  osadziwa  kanthu. 

13  Koma  iwo  a mtima  wakunyoza 

Mulungu  akundika  mkwiyo, 
Akawamanga  Iye  sapfuulira. 

14  Iwowa  akufa  akali  biriwiri, 

Ndi  moyo  wawo  utayika  ngati 
odetsedwa. 

15  Apulumutsa  wozunzika  mwa  ku- 

zunzika  kwache, 

Nawatsegulira  m’khutu  mwawo 
mwa  kupsinjika  kwawo. 

16  Inde  akadakukopani  muchoke  po- 

saukira, 

Mulowe  ku  chitando  kopanda  cho- 
psinja  ; 

Ndipo  zoikidwa  pa  gome  panu 
zikadakhala  zonona  ndithu. 

17  Koma  mukadzazidwa  nazo  zolingi- 

rira  oipa, 

Zolingirira’zo  ndi  chiweruzo  zi- 
dzakugwiranibe. 

18  Pakuti  muchenjere,  mkwiyo  unga- 

kunyengeni  muchite  mnyozo  ; 

Ndipo  usakusokeretse  ukulu  wa 
dipo’li. 

19  Chuma  chanu  chidzafikira  kodi, 

kuti  simudzakhala  wopsinjika, 
Kapena  mphamvu  yanu  yonse 
yolimba  ? 

20  Musakhumbe  usiku, 

Umene  anthu  alikhidwe  m’malo 
mwawo. 

21  Chenjerani,  musalunjike  ku  mphu- 

lupulu  ; 

Pakuti  mwaisankha  iyi  mutazu- 
nzidwa. 

22  Taonani,  Mulungu  achita  mokwe- 

zeka  mu  mphamvu  yache, 
Mphunzitsi  wakunga  Iye  ndani  ? 

23  Anamuikira  njira  yache  ndani  ? 
Adzati  ndani,  Mwachita  chosalu- 

ngama  ? 

24  Kumbukilani  kuti  mukuze  nchito 

zache, 

Zimene  anaziyimbira  anthu. 

25  Anthu  onse  azipenyerera, 

Anthu  aziyang’anira  kutali. 

26  Taonani,  Mulungu  ndiye  wamkuru, 

ndipo  sitimdziwa  ; 

Chiwerengo  cha  zaka  zache  ncho- 
sasanthulika. 

27  Pakuti  akweza  madontho  a mvula, 
Akhetsa  mvula  ya  m’nkhungu 

yache. 

28  Imene  mitambo  itsanulira, 
Nibvumbitsira  anthu  mochuruka  ; 

29  Pali  munthu  kodi  wodziwitsa  ma- 

yalidwe  a mitambo, 

Ndi  kugunda  kwa  msasa  wache  ? 

30  Taonani,  Iye  ayala  kuunika  kwa- 

che  pamenepo, 

Nabvundikira  kunsi  kwache  kwa 
nyanja. 

31  Pakuti  aweruza  nazo  mitundu  ya 

anthu, 

Apatsa  chakudya  chochuruka. 

32  Akutidwa  manja  ache  ndi  mphezi, 
Nailamulira  igwere  pofunapo  Iye. 

33  Kugunda  kwache  kulalikira  za  Iye, 
Zoweta  zomwe  zilota  mtambo  wo- 

yandikira. 

0"7  Pa  ichinso  mtima  wanga  unje- 
O 1 njemera, 

Nusunthika  m’malo  mwache. 

2 Mvetsetsani  chibumo  cha  mau 

ache, 

Ndi  kugunda  koturuka  m’kamwa 
mwache. 

3 Akumveketsa  pansi  pa  thambo 

ponse, 

Nang’anipitsa  mphezi  yache  ku 
malekezero  a dziko  la  pansi. 


Mau  abuma  kuitsata, 

Agunda  ndi  mau  a ukulu  wache, 
Ndipo  sailetsa  atamveka  mau 
ache. 

Mulungu  agunda  modabwitsa  ndi 
mau  ache, 

Achita  zazikuru  osazidziwa  ife. 
Pakuti  anena  kwa  chipale  chofewa, 
Ugwe  pa  dziko. 

Momwemonso  kwa  mvula, 

Ndi  kwa  mbvumbi  waukuru. 
Atsekereza  mokomera  chizindikilo 
dzanja  la  munthu  ali  yense, 
Kuti  anthu  onse  anawalenga  adzi- 
we. 

Pamenepo  zirombo  zilowa  mobi- 
salamo, 

Nizikhala  m’ngaka  mwawo. 
M’chipinda  mwache  muturuka  ka- 
bvumvulu, 

Ndi  chisanu  chifuma  ku  mpoto. 
Mwa  kupuma  kwache  apereka 
chipale, 

Ndi  madzi  a chitando  aundana. 
Asenzetsanso  mtambo  wakuda  bii 
madzi, 

Afunyulula  mtambo  wokhala’mo 
mphezi  yache  ; 

Ndipo  utembenuka  tembenuka  pa 
kulangiza  kwache, 

Kuti  uchite  ziri  zonse  aulamulira, 
Pa  nkhope  ya  dziko  lokhala’mo 
anthu  ; 

Ngati  aufikitsira  dziko  lache  kuli- 
dzudzula, 

Kapena  kulichitira  chifundo. 
Tamverani  ichi,  Yobu. 

Taimani,  mulingirire  zodabwiza 
za  Mulungu. 

Kodi  mudziwa  umo  Mulungu  azi- 
langizira  zimenezi, 

Nawalitsa  mphezi  ya  m’mtambo 
mwache  ? 

Kodi  mudziwa  madendekeredwe 
ache  a mitambo, 

Zodabwiza  za  Iye  wakudziwa  mwa 
ngwiro  ? 

Kodi  mudziwa  umo  zobvala  zanu 
zifundira, 

Pamene  dziko  liri  thuu  chifukwa 
cha  mwela  ? 

Kodi  muyala  thambo  pamodzi  ndi 
Iye, 

Ndilo  lolimba  ngati  kalirole  wo- 
yengeka  ? 

Mutilangize  chimene  tidzanena  ndi 
Iye  ; 

Sitidziwa  kulongosola  mau  athu 
chifukwa  cha  mdima. 

20  Kodi  munthu  ayenera  kumuuza 

kuti  ndifuna  kunena, 

Kapena  kodi  munthu  adzakhumba 
kumezedwa  ? 

21  Ndipo  tsopano  anthu  sakhoza  ku- 

penyerera  kuunika  pa  kunyezi- 
mira  ku  thambo, 

Ndi  mphepo  yapita  ndi  kuuyeretsa. 

22  Kuchokera  ku  mpoto  kudzera  ku- 

wala  konyezimira, 

Mulungu  ali  nawo  ukulu  woopsa. 

23  Kunena  za  Wamphamvuyonse, 

sitingamsanthule  ; ndiye  wa 
mphamvu  yoposa  ; 

Koma  mwa  chiweruzo  ndi  chilu- 
ngamo  chochuruka  samasautsa. 

24  M’mwemo  anthu  amuopa, 

Iye  sasamalira  ali  yense  wa  nzeru 
mu  mtima. 

Pamenepo  Yehova  anayankha 
Yobu  m’kabvumvulu,  nati, 


2 Ndani  uyu  adetsa  uphungu, 

Ndi  mau  opanda  nzeru  ? 

3 Udzimangira  m’chuuno  tsono  nga- 

ti  mwamuna, 

Ndikufunsa,  undidziwitse. 

4 Unali  kuti  muja  ndinaika  maziko 

a dziko  la  pansi  ? 

Fotokoza  ngati  udziwa  kuzindi- 
kira. 

5 Analemba  malire  ache  ndani,  po- 

peza  udziwa  ? 

Anayesa’po  chingwe  chache  ndani  ? 

6 Maziko  ache  anakumbidwa  pa 

chiani  ? 

Kapena  anaika  ndani  mwala  wa- 
che  wa  pa  ngondya, 

7 Muja  nyenyezi  za  m’mawa  zina- 

yimba  limodzi  mokondwera, 

Ndi  ana  onse  a Mulungu  anapfuula 
ndi  chimwemwe  ? 

8 Kapena  anatseka  nyanja  ndani  ndi 

zitseko, 

Muja  idakamula  ngati  kuturuka 
m’mimba, 

9 Muja  ndinayesa  mtambo  cho- 

bvala  chache, 

Ndi  mdima  wa  bii  nsaru  yache 
yokulunga, 

10  Ndi  kuilembera  malire  anga, 

Ndi  kuika  mipikizo  ndi  zitseko, 

11  Ndi  kuti,  Ufike  mpaka  apa,  osapi- 

tirira’po  ; 

Apa  adzaletseka  mafunde  ako 
odzikuza  ? 

12  Kodi  walamulira  m’mawa  chiya- 

mbire  masiku  ako, 

Ndi  kudziwitsa  mbanda  kucha  malo 
ache  ; 


13  Kuti  agwire  malekezero  a dziko 

la  pansi, 

Nakutumula  oipa  achoke’ko  ? 

14  Lisandulika  ngati  dothi  lonyata 

pansi  pa  chosindikiza, 

Ndi  zonse  zibuka  ngati  chobvala  ; 

15  Ndi  kuunika  kwa  oipa  kuletsedwa 

kuti  asakuone, 

Ndi  dzanja  losamulidwa  lityoledwa. 

16  Kodi  unalowa  magwero  a nyanja  ? 
Kodi  unayendayenda  pozama  peni 

peni  ? 

17  Kodi  zipata  za  imfa  zinabvumbu- 

lukira  iwe  ? 

Kapena  kodi  unaona  zipata  za 
mthunzi  wa  imfa  ? 

18  Kodi  unazindikira  chitando  cha 

dziko  la  pansi  ? 

Fotokozera,  ngati  uchidziwa 
chonse. 

19  Iri  kuti  njira  yomukira  pokhala 

kuunika  ? 

Ndi  mdima  pokhala  pache  pali 
kuti, 

20  Kuti  upite  nawo  ku  malire  ache, 
Kuti  uzindikire  miseu  ya  ku 

nyumba  yache  ? 

21  Udziwa,  pakuti  unabadwa  pame- 

nepo, 

Ndi  masiku  ako  achuruka  kuwe- 
renga  kwawo. 

22  Kodi  unalowa  m’zosungira’mo  chi- 

pale  chofewa  ? 

Kapena  unapenya  zosungira’mo 
matalala, 

23  Amene  ndiwasungira  tsiku  la 

nsautso, 

Tsiku  la  kulimbana  nkhondo  ? 

24  Njira  iri  kuti  yomukira  pogawi- 

kana  kuunika, 

Kapena  pomwazikira  mphepo  ya 
ku  m’mawa  pa  dziko  la  pansi  ? 

25  Ndani  anachikumbira  mchera  chi- 

mvula, 

Kapena  njira  ya  bingu  la  mphezi, 

26  Kubvumbitsa  mvula  pa  dziko  lo- 

panda  anthu, 

Ku  chipululu  kosakhala  munthu, 

27  Kukhutitsa  thengo  la  ku  nkhwa- 

ngwala, 

Ndi  kuphukitsa  msipu  ? 

28  Kodi  mvula  iri  naye  atate  ? 

Kapena  wabala  ndani  madontho  a 

mame  ? 

29  Chipale  chinaturuka  m’mimba  ya 

yani  ? 

Ndi  chisanu  chochokeram’mwamba 
anachibala  ndani  ? 

30  Madzi  aundana  ngati  mwala, 

Ndi  pamwamba  pa  nyanja  yozama 
mpogwirana  madzi. 

31  Kodi  ungamange  gulu  la  Nsa- 

ngwe  ? 

Kapena  kumasula  zomangira  za 
Akamwiniatsatana  ? 

32  Ungaturutse  kodi  nyenyezi  m’nye- 

ngo  zawo  monga  mwa  malongo- 
soledwe  awo  ? 

Kapena  kutsogolera  Mlalang’amba 
ndi  ana  ache  ? 

33  Kodi  udziwa  malemba  a ku 

thambo  ? 

Ukhoza  kukhazikitsa  ufumu  wa- 
wo  pa  dziko  la  pansi  ? 

34  Kodi  udziwa  kukwezera  mau  ako 

ku  mitambo, 

Kuti  madzi  ochuruka  akukute  ? 

35  Kodi  ukhoza  kutumiza  mphezi 

kuti  zimuke, 

Ndi  kunena  nawe,  Tiri  pano  ? 

36  Ndani  analonga  nzeru  m’mita- 

mbo’mo  ? 

Ndani  waninkha  nyenyezi  yotso- 
tsoka  luntha  ? 

37  Adziwa  ndani  kuwerenga  mitambo 

mwa  nzeru, 

Ndi  kutsanulira  michenje  ya  ku 
thambo  ndani, 

38  Pokandika  pfumbi, 

Ndi  kuundana  zibuma  pamodzi  ? 

39  Kodi  ukhoza  kusakira  mkango 

waukazi  nyama  ? 

Ndi  kukwaniritsa  chakudya  cha 
misona, 

40  Pamene  ibwathama  m’ngaka  mwa- 

wo, 

Nikhala  mobisala  kulalira’mo  ? 

41  Amkonzeratu  khungubwi  chaku- 

dya  chache  ndani, 

Pamene  ana  ache  apfuulira  kwa 
Mulungu, 

Naulukauluka  osowa  chakudya  ? 

Kodi  udziwa  nyengo  yaku- 
swana  zinkhoma  ? 


Kodi  wapenyererapakuswa  nswala  ? 

2 Ukhoza  kodi  kuwerenga  miyezi 

yakuzipitira, 

Kapena  udziwa  nyengo  yoti  zi- 
swane  ? 

3 Zithuntha,  ziswa, 

Zitaya  zowawa  zawo. 

4 Ana  awo  akhala  ojincha,  akulira 

ku  thengo, 

Achoka  osabwerera  kwa  amawo. 

5 Ndani  walola  mbidzi  ituruke  yau- 

fulu  ? 

Anaimasulira  mbidzi  nsinga  zache 
ndani, 


6 Imene  ndachiyesa  chipululu  nyu- 

mba  yache, 

Ndi  dziko  la  khulo  pokhala  pache  ? 

7 Aseka  phokoso  la  ku  mudzi, 
Osamva  kukuwa  kwa  wofulumiza 

nyama  za  m’goli. 

8 Poyenda  ponse  pa  mapiri  mpa 

busa  pache  ; 

Ilondola  chachiwisi  chiri  chonse. 

9 Kodi  njati  idzabvomera  kuku- 

tumikira, 

Idzakhala  ku  chodyetseramo  chako 
kodi  ? 

10  Kodi  ukhoza  kumanga  njati  ndi 

lamba  lache  ilime  m’mchera  ? 
Kapena  idzakutsata  kodi  kufafa- 
niza  nthumbira  m’zigwa  ? 

11  Udzaikhulupirira  kodi,  popeza 

mphamvu  yache  njaikuru  ? 
Udzaisiyira  nchito  yako  kodi  ? 

12  Kodi  udzaitama  kuti  itute  mbeu 

zako, 

Ndi  kuzisonkhanitsire  ku  dwale  ? 

13  Phiko  la  nthiwatiwa  likondwera, 
Koma  mapiko  ndi  nthenga  zache 

nzofatsa  kodi  ? 

14  Pakuti  isiya  mazira  ache  pa 

nthaka, 

Nimafunditsa  m’pfumbi, 

15  Niiwala  kuti  phazi  lingawaphwa- 

nye, 

Kapena  chirombo  chingawaponde- 
reze. 

16  lumira  mtima  ana  ache  monga 

ngati  sali  ache  ; 

Idzilemetsa  ndi  nchito  chabe,  po- 
peza  iribe  mantha  ; 

17  Pakuti  Mulungu  anaimana  nzeru, 
Ndipo  sanaigawira  luntha. 

18  Ikafika  nthawi  yache,  iweramuka, 
Iseka  kavalo  ndi  wa  pa  msana 

pache. 

1 9 Wampatsa  kavalo  mphamvu  yache 

kodi  ? 

Wambveka  pa  khosi  pache  chenje- 
rere  chogwedezeka  ? 

20  Wamlumphitsa  kodi  ngati  dzombe? 
Ulemerero  wa  kumina  kwache 

ngwoopsa. 

21  Apalasa  ku  chigwa,  nakondwera 

nayo  mphamvu  yache  ; 

Aturuka  kukomana  nawo  eni 
zida. 

22  Aseka  mantha  osaopsedwa, 
Osabwerera  kuthawa  lupanga. 

23  Phodo  likuti  kocho  kocho  pa 

nthiti  pache, 

Mkondo  wonyezimira  ndi  nthungo 
yomwe. 

24  Ndi  kunjenjemera  kwaukali  aime- 

za  nthaka, 

Osaimitsika  pomveka  lipenga. 

25  Pomveka  lipenga  akuti,  Hee  I 
Anunkhiza  nkhondo  irikudza  ku- 

tali, 

Kugunda  kwa  akazembe  ndi  ku- 
hahaza. 

26  Kodi  kabawi  auluka  mwa  nzeru 

zako, 

Natambasula  mapiko  ache  kumka 
ku  mwera  ? 

27  Kodi  chiombankanga  chikwera 

m’mwamba  pochilamulira  iwe, 
Nichimanga  chisanja  chache 
m’mwamba  ? 

28  Kwawo  nku  thanthwe,  chigona 

komweko, 

Pa  nsonga  pa  thanthwe  pokhazi- 
kikapo. 

29  Pokhala  kumeneko  chiyang’ana 

chakudya ; 

Maso  ache  achipenyetsetsa  chiri 
kutali. 

30  Ana  ache  akumwa  mwazi, 

Ndipo  pomwe  pali  ophedwa,  apo 

pali  icho. 

Ndipo  Yehova  anabwereza 
kwa  Yobu,  nati, 


2 Kodi  wodzudzula’yo  atsutsane  ndi 

Wamphamvuyonse  ? 

Wochita  makani  ndi  Mulungu 
ayankhe. 

3 Pamenepo  Yobu  anayankha  Ye- 

hova,  nati, 

4 Taonani,  ndakhululuka  ine,  ndi- 

dzakubwezerani  mau  otani  ? 
Ndigwira  pa  kamwa. 

5 Ndalankhula  kamodzi,  koma  sindi- 

dzayankha  ; 

Inde  kawiri,  koma  sindionjezanso. 

6 Ndipo  Yehova  anamyankha  Yobu 

m’kabvumvulu,  nati, 

7 Dzimangire  m’chuuno  tsono  ngati 

mwamuna  ; 

Ndidzakufunsa,  undidziwitse. 

8 Chingakhale  chiweruzo  changa 

udzachityola  kodi  ? 
Udzanditsutsa  kuti  ndiri  woipa 
kodi,  kuti  ukhale  wolungama 
ndiwe  ? 

9 Kodi  uli  nalo  dzanja  ngati  Ine 

Mulungu  ? 

Kapena  ukhoza  kugunda  ndi  mau 
ngati  Ine  ? 

10  Udzikometsera  tsono  ndi  ukulu 

ndi  kukuzika, 

Nubvale  ulemu  ndi  ulemerero. 

11  Tsanulira  mkwiyo  wako  wosefuka, 


12 

13 

14 


15 

16 


17 


18 


19 


20 


21 

22 

23 


24 


2 


3 


Nupenyerere  ali  yense  wodzikuza 
ndi  kumchepetsa. 

Upenyerere  ali  yense  wodzikuza, 
numtsitse, 

Nupondereze  oipa  pomwe  akhala. 

Uwakwirire  pamodzi  m’pfumbi, 

Uzimange  nkhope  zawo  pobisika. 

Pamenepo  inenso  ndidzakubvo- 
mereza, 

Kuti  dzanja  lako  lako  lamanja 
likupulumutsa. 

Tapenya  tsono  mvuu  ndinaipanga 
pamodzi  ndi  iwe, 

Ikudya  udzu  ngati  ng’ombe. 

Tapenya  tsono,  mphamvu  yache 
iri  m’chuuno  mwache, 

Ndi  kulimbalimba  kwache  kuli 
m’mitsempha  ya  m’mimba 
yache. 

Igwedeza  mchira  wache  ngati  mku- 
ngudza ; 

Mitsempha  ya  nchafu  zache 
ipotana. 

Mafupa  ache  akunga  misiwe  ya 
mkuwa  ; 

Ziwalo  zache  zikunga  zitsulo  za 
mphumphu. 

Iyo  ndiyo  chiyambi  cha  machi- 
tidwe  a Mulungu  ; 

Wakuilenga  anaininkha  lupanga 
lache. 

Pakuti  mapiri  aiphukitsira  chaku- 
dya, 

Kumene  zisewera  nyama  zonse  za 
ku  thengo. 

Igona  pansi  pa  tsinde  pa  mitengo 
ya  mthunzi, 

Pobisala  pa  bango  ndi  pa  thawale. 

Mitengo  ya  mthunzi  iiphimba  ndi 
mthunzi  wawo, 

Misondodzi  ya  ku  mtsinje  iizinga. 

Taona  madzi  a mu  mtsinje  aka- 
kula,  siinjenjemera  ; 

Ilimbika  mtima,  ngakhale  Yordano 
atupa  mpaka  pa  kamwa  pache. 

Ikakhala  maso,  munthu  adzaigwi- 
ra  kodi  ? 

Kapena  kuboola  m’mphuno  mwa- 
che  iri  m’khwekhwe  ? 

"f  Kodi  ukhoza  kukoka  ng’ona 

' I ndi  mbedza  ? 

Kapena  kukanikiza  kalandira  wa- 
che  ndi  chingwe  ? 

Kodi  ukhoza  kumanga  m’mphuno 
ndi  mlulu  ? 

Kapena  kuboola  nsagwada  wache 
ndi  momba  ? 

Kodi  idzachurukitsa  mau  akuku- 
pembedza  ? 

Kapena  idzanena  nawe  mau 
ofatsa  ? 

4 Kodi  idzapangana  ndi  iwe, 

Kuti  uitenge  ikhale  kapolo  wako 
wa  chikhalire  ? 

5 Kodi  udzasewera  nayo  ngati  mba- 

lame  ? 

Kapena  udzaimangira  anamwali 
ako  kuti  aiwete  ? 

6 Kodi  opangana  malonda  adzaitsa- 

tsa  ? 

Adzaigawana  eni  malonda  ? 

7 Kodi  udzadzaza  khungu  lache 

ndi  ncheto, 

Kapena  mutu  wache  ndi  miomba  ? 

8 Isanjike  dzanja  lako  ; 

Ukakumbukila  nkhondo’yi,  sudza- 

teronso. 

9 Taona,  chiyembekezo  chako  cha 

pa  iyo  chipita  pa  chabe. 

Kodi  sadzatenga  nkhawa  munthu 
pakungoiona  ? 

10  Palibe  wolimba  mtima  kuti  adza- 

iputa. 

Ndipo  ndani’yo  adzaima  pa  maso 
pa  Ine  ? 

11  Ndani’yo  anayamba  kundipatsa 

Ine  kuti  ndimthokoze  ? 

Ziri  zonse  pansi  pa  thambo  ponse 
ndi  zanga. 

12  Sindikhala  chete  osachula  ziwalo 

za  ng’ona’yo, 

Ndi  mbiri  ya  mphamvu  yache,  ndi 
makonzedwe  ache  okoma. 

13  Ndani  adzasenda  chobvala  chache 

cha  kunja  ? 

Adzalowa  ndani  ku  mizere  iwiri 
ya  mano  ache  ? 

14  Adzatsegula  ndani  zitseko  za  pa 

kamwa  pache  ? 

Mano  ache  aopsa  pozungulira 
pawo. 

15  Maamba  ache  olimba  ndiwo  ku- 

dzitama  kwache  ; 

Amangika  pamodzi  ngati  okome- 
redwatu. 

16  Alumikizana  lina  ndi  linzache, 
Mphepo  yosalowa  pakati  pawo. 

17  Amamatirana  lina  nai  linzache, 
Agwirana  osagawanikana. 

18  Pakuyetsemula  ing’anipitsa  kuu- 

nika, 

Ndi  maso  ache  akunga  zikope  za 
m’mawa. 

19  M’kamwa  mwache  muturuka  mi- 

uni, 

Mbaliwali  za  moto  zibuka’mo. 

20  M’mphuno  mwache  muturuka 

utsi, 

Ngati  nkhali  yobwadamuka  ndi 
moto  wa  zinyatsi. 

21  Mpweya  wache  uyatsa  makara, 

Ndi  m’kamwa  mwache  muturuka 

lawi  la  moto. 

22  Ku  khosi  kwache  kukhala  mpha- 

mvu, 

Ndi  mantha  abvumbuluka  patso- 
golo  pache. 

23  Nyama  yache  yopsapsala  igwirana, 
Ikwima  pa  thupi  pache  yosagwe- 

dezeka. 

24  Mtima  wache  ulimba  ngati  mwala, 
Inde  ulimba  ngati  mwala  wa 

mphero. 

25  Ikanyamuka,  amphamvu  achita 

mantha  ; 

Chifukwa  cha  kuopsedwa  azimi- 
dwa  nzeru. 

26  Munthu  akaiyamba  ndi  lupanga, 

ligoma ; 

Ngakhale  nthungo,  kapena  mubvi, 
kapena  mkondo. 

27  Chitsulo  ichiyesa  phesi, 

Ndi  mkuwa  ngati  mtengo  woola. 

28  Mubvi  suithawitsa, 

Miyala  ya  pa  choponyera  iisandu- 
tsa  chiputu. 

29  Zibonga  ziyesedwa  chiputu, 

Iseka  kuthikuza  kwache  kwa  nthu- 

ngo. 

30  Ku  mimba  kwache  ikunga  mapale 

akuthwa, 

Itasalala  ku  thope  ngati  chopu- 
nthira. 

31  Ichititsa  nthubwinthubwi  pozama 

ngati  nkhali, 

Isanduliza  nyanja  ikunga  mafuta. 

32  Ichititsa  mifunde  yonyezimira  pa- 

mbuyo  pache  ; 

Munthu  akadati  pozama  pali  ndi 
imvi. 

33  Pa  dziko  la  pansi  palibe  china 

cholingana  nayo, 

Cholengedwa  chopanda  mantha. 

34  Ipenya  chiri  chonse  chodzikuza, 
Ndiyo  mfumu  ya  zodzitama  zonse. 

A Q Pamenepo  Yobu  anayankha 
Mulungu,  nati, 

2 Ndidziwa  kuti  mukhoza  kuchita 

zonse, 

Ndi  kuti  palibe  choletsa  cholingi- 
rira  chanu  chiri  chonse. 

3 Ndani  uyu  abisa  uphungu  wosadzi- 

wa  kanthu  ? 

Chifukwa  chache  ndinafotokozera 
zimene  sindinazizindikira, 
Zondidabwiza,  zosazidziwa  ine. 

4 Tamveranitu,  ndidzanena  ine, 

Ndidzakufunsani,  mundidziwitse. 

5 Kumva  ndidamva  mbiri  yanu, 
Koma  tsopano  ndikupenyani  maso; 

6 Chifukwa  chache  ndekha  ndidzi- 

nyansa,  ndi  kulapa 
M’pfumbi  ndi  mapulusa. 

7 Kunali  tsono  atanena  Yehova 
mau  awa  kwa  Yobu,  Yehova  anati 
kwa  Elifazi  wa  ku  Temani,  Mkwiyo 
wanga  wakuyakira  iwe  ndi  mabwe- 
nzi  ako  awiri,  pakuti  simunandinenera 
choyenera  monga  ananena  mtumiki 
wanga  Yobu.  8 Ndipo  tsono,  mudzi- 
tengere  ng’ombe  zisanu  ndi  ziwiri,  ndi 
nkhosa  za  mphongo  zisanu  ndi  zi- 
wiri,  mumuke  kwa  mtumiki  wanga 
Yobu,  mudzifukizira  nokha  nsembe 
yopsereza  ; ndi  mtumiki  wanga  Yobu 
adzapempherera  inu,  pakuti  ndidza- 
mbvomereza  iyeyu,  kuti  ndisachite 
nanu  monga  mwa  kupusa  kwanu  ; 
popeza  simunandinenera  choyenera 
monga  ananena  mtumiki  Yobu. 
9 Namuka  Elifazi  wa  ku  Temani,  ndi 
Bilidadi  mSuki,  ndi  Zofara  wa  ku 
Naama,  nachita  monga  Yehova  ada- 
wauza  ; ndipo  Yehova  anabvomereza 
Yobu.  10  Ndipo  Yehova  anachotsa 
ukapolo  wa  Yobu,  pamene  anape- 
mpherera  mabwenzi  ache  ; Yehova 
nachurukitsa  zache  zonse  za  Yobu 


mpaka  kuziwirikiza.  11  Pamenepo 
anamdzera  abale  ache  onse,  ndi 
alongo  ache  onse,  ndi  onse  odziwana 
naye  kale,  nadya  naye  mkate  m’nyu- 
mba  yache,  nampukusira  mitu,  na- 
mtonthoza  pa  zoipa  zonse  Yehova 
anamfikitsira’zi  ; nampatsanso  yense 
ndarama  ndi  mphete  ya  golidi. 
12  Ndipo  Yehova  anadalitsa  chitsiri- 
ziro  cha  Yobu  koposa  chiyambi  cha- 
che,  ndipo  anali  nazo  nkhosa  zikwi 
khumi  ndi  zinai,  ndi  ngamila  zikwi 
zisanu  ndi  chimodzi,  ndi  ng’ombe  za 
magoli  chikwi  chimodzi,  ndi  aburu 
akazi  chikwi  chimodzi.  13  Anali 
nawonso  ana  amuna  asanu  ndi  awiri 
ndi  ana  akazi  atatu.  14  Ndipo  ana- 
mucha  dzina  la  woyamba  Yemima, 
ndi  dzina  la  wachiwiri  Keziya,  ndi 
dzina  la  wachitatu  Kerenihapuki. 

15  Ndipo  m’dziko  monse  simunape- 
zeka  akazi  okongola  ngati  ana  akazi 
a Yobu,  nawapatsa  cholowa  atate 
wawo  pamodzi  ndi  alongo  awo. 

16  Ndipo  zitatha  izi,  Yobu  anakhala 
ndi  moyo  zaka  zana  limodzi  mpha- 
mbu  makumi  anai,  naona  ana  ache 
ndi  zidzukulu  zache  mibadwo  inai. 

17  Namwalira  Yobu,  wokalamba  ndi 
wa  masiku  ochuruka. 

IWODALA  munthu’yo  wosayenda 
mu  uphungu  wa  oipa, 

Kapena  wosaimirira  m’njira  ya 
ochimwa, 

Kapena  wosakhala  pansi  pa  bwalo 
la  onyoza. 

2  Komatu  m’chilamulo  cha  Yehova 
muli  chikondwerero  chache  ; 
Ndipo  m’chilamulo  chache  ama- 
lingirira  usana  ndi  usiku. 

3  Ndiye  akunga  mtengo  wooka  pa 
mitsinje  ya  madzi ; 

Wakupatsa  chipatso  chache  pa 
nyengo  yache, 

Tsamba  lache  lomwe  losafota  ; 
Ndipo  zonse  azichita  apindula  nazo. 
4 Oipa  satero  ai  ; 

Koma  akunga  mungu  wouluka  ndi 
mphepo. 

5 Chifukwa  chache  oipa  sadzaimirira 
pa  mlandu’wo, 

Kapena  ochimwa  mu  msonkhano 
wa  olungama. 


6 Pakuti  Yehova  adziwa  mayendedwe 
a olungama  ; 

Koma  mayendedwe  a oipa  adzata- 
yika. 

2Aphokoseranji  amitundu, 

Nalingiriranji  anthu  zopanda  pa- 
che  ? 

2 Adzikhazikitsa  mafumu  a dziko  la 
pansi, 

Nachita  upo  akulu  pamodzi, 
Kutsutsana  naye  Yehova,  ndi 
wodzozedwa  wache,  ndi  kuti  : 

3 Tidule  zomangira  zawo, 

Titaye  nsinga  zawo. 

4  Wokhala  m’mwamba’yo  adzaseka  : 
Ambuye  adzawanyoza. 

5  Pomwepo  adzalankhula  nawo  mu 
mkwiyo  wache, 

Nadzawaopsa  m’ukali  wache  : 

6  Koma  Ine  ndadzoza  mfumu  yanga 
Pa  Ziyoni,  phiri  langa  loyera. 

7  Ndidzauza  za  chitsimikizo  : 

Yehova  ananena  ndi  Ine,  Iwe 
ndiwe  mwana  wanga ; 

Ine  lero  ndakubala. 

8 Undifunse,  ndipo  ndidzakupatsa 

amitundu  akhale  cholowa  chako, 
Ndi  malekezero  a dziko  la  pansi 
akhale  ako  ako. 

9 Udzawatyola  ndi  ndodo  ya  chi- 

tsulo ; 

Udzawaphwanya  monga  mbiya  ya 
woumba. 

10  Tsono  mafumu  inu,  chitani  mwa 

nzeru  : 

Langikani,  oweruza  inu  a dziko  la 
pansi. 

11  Tumikirani  Yehova  ndi  mantha, 
Ndipo  kondwerani  ndi  chinthenthe. 

12  Msompsoneni  mwana’yo,  kuti 

angakwiye,  ndipo  mungatayike 
m’njira, 

Ukayaka  pang’ono  pokha  mkwiyo 
wache. 

Odala  onse  akumkhulupirira  Iye. 


3SaImo  la  Davide,  muja  anathawa  Abisalomu 
mwana  wache. 

1  Yehova ! Ha  I achuruka  nanga 
akundisautsa  ine  I 
Akundiukira  ine  ndi  ambiri. 

2  Ambiri  amati  kwa  moyo  wanga, 
Alibe  chipulumutso  mwa  Mulungu. 
3 Ndipo  Inu  Yehova,  ndinu  chikopa 
changa  ; 

Ulemerero  wanga,  ndi  wondi- 
weramutsa  mutu  wanga. 

4  Ndipfuula  kwa  Yehova  ndi  mau 
anga, 

Ndipo  andiyankha  m’phiri  lache 
loyera. 

5  Ndinagona  ine  pansi,  ndinagona 
tulo  ; 

Ndinauka  ; pakuti  Yehova  anandi- 
chirikiza. 

6  Sindidzaopa  unyinji  wa  anthu, 
akundizinga  ine. 

7  Ukani  Yehova  ; ndipulumutseni, 
Mulungu  wanga  ! 

Pakuti  mwapanda  adani  anga  onse 
pa  tsaya  ; 

Mwawatyola  mano  oipa’wo. 

8  Chipulumutso  ncha  Yehova  ; 
Dalitso  lanu  likhale  pa  anthu  anu. 

Kwa  Mkulu  wa  Nyimbo ; pa  Neginoto. 
Salmo  la  Davide. 


1  Pakupfuula  ine  mundiyanke,  Mu- 
lungu  wa  chilungamo  changa ; 
Pondichepera  mwandikulitsira  ma- 
lo : 


Ndichitireni  chifundo,  imvani  pe- 
mphero  langa. 

2 Amuna  inu,  ulemu  wanga  udza- 

khala  wa  manyazi  kufikira 
liti  ? 

Mudzakonda  zachabe,  ndi  kufu- 
nafuna  bodza  kufikira  liti  ? 

3 Koma  dziwani  kuti  Yehova  anadzi- 

patulira  yekha  womkonda’yo : 
Adzamva  Yehova  m’mene  ndi- 
mpfuulira  Iye. 

4 Chitani  chinthenthe,  ndipo  musa- 

chimwe  : 

Nenani  mu  mtima  mwanu  pa 
kama  panu,  ndipo  mukhale 
chete. 

5 Iphani  nsembe  za  chilungamo, 
Ndipo  mumkhulupirire  Yehova. 

6 Ambiri  amati,  Adzationetsa  cha- 

bwino  ndani  ? 

Weramutsirani  ife  kuunika  kwa 
nkhope  yanu,  Yehova. 

7 Mwapatsa  chimwemwe  mu  mtima 

mwanga, 

Chakuposa  chawo  m’nyengo  ya 
kuchuruka  dzinthu  zawo  ndi 
vinyo  wawo. 

8 Ndi  mtendere  ndidzagona  pansi, 

pomwepo  ndidzagona  tulo  ; 
Chifukwa  Inu,  Yehova,  mundikha- 
litsa  ine  ndikhala  bwino. 

5Kwa  Mkulu  wa  Nyimbo ; pa  Nekiloto. 
Salmo  la  Davide. 

1 Mverani  mau  anga,  Yehova, 
Zindikirani  kulingirira  kwanga. 

2 Tamvetsani  mau  a kupfuula 
kwanga,  Mfumu  yanga,  ndi 
Mulungu  wanga  : 

Pakuti  kwa  Inu  ndimapemphera. 

3  M’mawa,  Yehova,  mudzamva  mau 
anga  ; 

M’mawa,  ndidzakukonzerani  pe- 
mphero  langa,  ndipo  ndidzadi- 
kira. 

4  Pakuti  Inu  sindinu  Mulungu  wa- 
kukondwera  nacho  choipa  ; 
Mphulupulu  siikhala  ndi  Inu. 

5  Opusa  sadzakhazikika  pa  maso 
panu  : 

Mudana  nawo  onse  akuchita  zo- 
panda  pache. 

6  Mudzaononga  iwo  akunena  bodza  : 
Munthu  wokhetsa  mwazi  ndi  wa 
chinyengo,  Yehova  anyansidwa 
naye.  • 

7  Koma  ine,  mwa  kuchuruka  kwa 
chifundo  chanu  ndidzalowa 
m’nyumba  yanu  : 

Ndidzagwada  kuyang’ana  kachisi 
wanu  woyera  ndi  kuopa  Inu. 

8 Yehova,  munditsogolere  m’chi- 

lungamo  chanu,  chifukwa  cha 
akundizonda’wo  ; 

Mulungamitse  njira  yanu  pa  maso 
panga. 

9 Pakuti  m’kamwa  mwawo  mulibe 

mau  okhazikika  ; 

M’kati  mwawo  m’mosakaza  : 
M’mero  mwawo  ndi  manda  apu- 
lulu  ; 

Lilime  lawo  asyasyalika  nalo. 

10  Muwayese  otsutsika  Mulungu  ; 
Agwe  nawo  uphungu  wawo  : 
M’kuchuruka  kwa  zolakwa  zawo 

muwapitikitse  ; 

Pakuti  anapikisana  ndi  Inu. 

11  Koma  akondwere  onse  amene 

athawira  kwa  Inu, 

Apfuule  mokondwera  kosaleka, 
popeza  muwafungatira : 
Nasekere  mwa  Inu  iwo  akukonda 
dzina  lanu. 

12  Pakuti,  Inu  Yehova,  mudzadalitsa 

wolungama’yo  ; 

Mudzamchinjiriza  nacho  chibvo- 
merezo  ngati  chikopa. 

6Kwa  Mkulu  wa  Nyimbo ; pa  Neginoto,  pa 
Seminiti.  Salmo  la  Davide. 

1 Yehova,  musandidzudzule  mu 
mkwiyo  wanu, 

Ndipo  musandilange  m’ukali  wanu. 
2 Mundichitire  chifundo,  Yehova ; 
pakuti  ndalefuka  ine  : 
Mundichize,  Yehova;  pakuti  anthu- 
nthumira  mafupa  anga. 

3  Moyo  wanganso  wanthunthumira 
kwakukuru : 

Ndipo  Inu,  Yehova,  kufikira  liti  ? 

4  Bwerani  Yehova,  landitsani  moyo 
wanga  ; 

Ndipulumutseni  chifukwa  cha  ku- 
koma  mtima  kwanu. 

5  Pakuti  mu  imfa  m’mosakumbu- 
kila  Inu  : 

M’manda’mo  adzakuyamikani  nda- 
ni  ? 

6  Ndalema  nako  kuusa  moyo  kwa- 
nga ; 

Ndiyandamitsa  kama  wanga  usiku 
wonse  ; 

Mphasa  yanga  ndiolobza  ndi  mi- 
sozi  yanga. 

7  Lapuwala  diso  langa  chifukwa 
cha  chisoni ; 

Lakalamba  chifukwa  cha  onse  aku- 
ndisautsa. 


Chokani  kwa  ine,  nonsenu  aku- 
chita  zopanda  pache  ; 

Pakuti  wamva  Yehova  mau  a 
kulira  kwanga. 

Wamva  Yehova  kupemba  kwa- 
nga ; 

Yehova  adzalandira  pemphero  la- 
nga. 

Adzachita  manyazi,  nadzanthu- 
nthumira  kwakukuru  adani 
anga  onse  ; 

Adzabwerera,  nadzachita  manyazi 
modzidzimuka. 

Shigayoni  wa  Davide  woyimbira  Yehova, 
chifukwa  cha  mau  a Kushi  mBenjamini. 

Yehova  Mulungu  wanga,  mwa  Inu 
ndakhulupirira  : 

Mundipulumutse  kwa  onse  aku- 
ndilonda,  nimundilanditse  : 

Kuti  angamwetule  moyo  wanga 
ngati  mkango, 

Ndikuukadzula,  wopanda  wina 
wondilanditsa. 

Yehova  Mulungu  wanga,  ngati 
ndachita  ichi  ; 

Ngati  m’manja  anga  muli  chosa- 
lungama  ; 

Ngati  ndambwezera  choipa  iye 
woyanjana  ndine  ; 

(Inde,  ndamlanditsa  wondisautsa 
kopanda  chifukwa  :) 

Mdani  alondole  moyo  wanga, 
naupeze  ; 

Naupondereze  pansi  moyo  wanga, 
Naukhalitse  ulemu  wanga  m’pfu- 
mbi. 

Ukani  Yehova  mu  mkwiyo  wanu, 
Nyamukani  chifukwa  cha  ukali 
wa  akundisautsa : 

Ndipo  mugalamukire  ine  ; mwa- 
lamulira  chiweruzo. 

Ndipo  ukuzingeni  msonkhano  wa 
anthu  : 

Ndipo  pamwamba  pawo  mubwe- 
rere  kumka  kumwamba. 

Yehova  aweruza  anthu  mlandu  : 
Mundiweruze,  Yehova,  monga 
mwa  chilungamo  changa,  ndi 
ungwiro  wanga  uli  mwa  ine. 
Ithe  mphulupulu  ya  anthu  oipa, 
ndikupemphani,  koma  wolu- 
ngama’yo  mumkhazikitse  : 
Pakuti  woyesa  mitima  ndi  imso 
ndiye  Mulungu  wolungama. 
Chikopa  changa  chiri  ndi  Mulungu, 
Wopulumutsa  oongoka  mtima. 
Mulungu  ndiye  Woweruza  wo- 
lungama, 


8 

9 

10 

7 

1 

2 

3 

4 

5 

6 

7 

8 

9 

10 

11 


509 


7. 12—9. 14 


MASALMO 


Ndiye  Mulungu  wakukwiya  masiku  ] 
onse. 

12  Akapanda  kutembenuka  munthu, 

Iye  adzanola  lupanga  lache  ; 
Wakoka  uta  wache,  naupiringidza. 

13  Ndipo  anamkonzera  zida  za  imfa  ; 
Mibvi  yache  aipanga  ikhale  ya 

nsakali. 

14  Taonani,  ali  m’chikuta  cha  zo- 

panda  pache  ; 

Anaima  ndi  chobvuta,  nabala 
bodza. 

15  Anachita  dzenje,  nalikumba, 

Nagwa  m’mbuna  yomwe  anaiku- 

mba. 

16  Chobvuta  chache  chidzambwerera 

mwini, 

Ndi  chiwawa  chache  chidzamgwera 
pakati  pa  mutu  pache. 

17  Ndidzayamika  Yehova  monga  mwa 

chilungamo  chache  ; 

Ndipo  ndidzayimbira  Yehova  Wa- 
m’mwambamwamba. 

8Kwa  Mkulu  wa  Nyimbo  ; pa  Gititi.  Salmo 
la  Davide. 

1  Yehova,  Ambuye  wathu, 

Dzina  lanu  liposadi  nanga  pa 
dziko  lonse  la  pansi ! 

Inu  amene  munaika  ulemerero 
wanu  pa  thambo  la  kumwamba. 

2  M’kamwa  mwa  makanda  ndi 
oyamwa  munakhazikitsa  mpha- 
mvu, 

Chifukwa  cha  otsutsana  ndi  Inu, 
Kuti  muwaletse  mdani  ndi  wobwe- 
zera  chilango. 

3  Pakuona  ine  thambo  la  kumwamba 
lanu,  nchito  ya  zala  zanu, 

Mwezi  ndi  nyenyezi,  zimene  muna- 
zikhazika. 

4  Munthu  ndani  kuti  mumkumbu- 
kila  ? 

Ndi  mwana  wa  munthu  kuti  mu- 
cheze  naye  ? 

5  Pakuti  munamchepsa  pang’ono 
ndi  Mulungu, 

Munambvcka  iye  korona  wa  ule- 
merero  ndi  ulemu. 

6  Munamchititsa  ufumu  pa  nchito 
za  manja  anu  ; 

Mudagonjetsa  zonse  pansi  pa  ma- 
pazi  ache  : 

7  Nkhosa  ndi  ng’ombe,  zonsezo, 

Ndi  nyama  za  ku  thengo  zomwe  ; 

8  Mbalame  za  m’mlengalenga,  ndi 
nsomba  za  m’nyanja, 

Zopita  m’njira  za  m’nyanja. 

9  Yehova,  Ambuye  wathu, 


Dzina  lanu  liposadi  nanga  pa  dziko 
lonse  la  pansi  1 

Kwa  Mkulu  wa  Nyimbo;  pa  Mut-laben. 

Salmo  la  Davide. 

Ndidzayamika  Yehova  ndi  mtima 
wanga  wonse  ; 

Ndidzawerengera  zodabwiza  zanu 
zonse. 

Ndidzakondwerera  ndi  kusekera 
mwa  Inu  : 

Ndidzayimbira  dzina  lanu,  Wa- 
m’mwambamwamba  Inu. 

Pobwerera  m’mbuyo  adani  anga, 

Akhumudwa  naonongeka  pa 
nkhope  panu. 

Pakuti  mwandiweruzira  mlandu 
wanga  ; 

Mwakhala  pa  mpando  wa  chifumu, 
Woweruza  wolungama. 

Mwadzudzula  amitundu,  mwaono- 
nga  woipa’yo, 

Mwafafaniza  dzina  lawo  ku  nthawi 
yomka  muyaya. 

Adani’wo  atha  psiti,  apululuka 
nthawi  zonse  ; 

Ndipo  midzi’yo  mwaipasula, 

Chikumbukilo  chawo  pamodzi 
chatha. 

Koma  Yehova  akhala  chikha- 
lire : 

Anakonzeratu  mpando  wa  chifumu 
wache  kuti  aweruze. 

Ndipo  Iyeyu  adzaweruza  dziko  la 
pansi  m’chilungamo, 

Nadzaweruza  anthu  molunjika. 

Ndipo  Yehova  adzakhala  msanje 
kwa  iye  wokhalira  mphanthi, 

Msanje  m’nyengo  za  nsautso  ; 

Ndipo  iwo  akudziwa  dzina  lanu 
adzakhulupirira  Inu ; 

Pakuti,  Inu  Yehova,  simunawasiya 
iwo  akufuna  Inu. 

Yimbirani  zoyamika  Yehova,  wo- 
khala  ku  Ziyoni : 

Lalikirani  mwa  anthu  nchito 
zache. 

Pakuti  Iye  wofuna  chamwazi 
awakumbukila  ; 

Saiwala  kulira  kwa  ozunzika. 

Ndichitireni  chifundo,  Yehova  ; 

Penyani  kuzunzika  kwanga  ku- 
mene  andichitira  ondida’wo, 

Inu  wondinyamula  kundichotsa 
ku  zipata  za  imfa  ; 

Kuti  ndibukitse  lemekezo  lanu 
lonse  : 

Pa  bwalo  la  mwana  wamkazi  wa 
Ziyoni, 

Ndidzakondwera  nacho  chipulu- 
mutso  chanu. 

15  Amitundu  anagwa  m’mbuna  ime- 

ne  anaikumba  : 

Lakodwa  phazi  lawo  mu  ukonde 
anaucha. 

16  Anadziwika  Yehova,  anachita  ku- 

weruza  : 

Woipa’yo  anakodwa  ndi  nchito 
ya  manja  ache. 

17  Oipa’wo  adzabwerera  ku  manda, 
Inde  amitundu  onse  akuiwala 

Mulungu. 

18  Pakuti  sadzaiwalika  nthawi  zonse 

waumphawi, 

Kapena  chiyembekezo  cha  ozu- 
nzika  sichidzaonongeka  ko- 
satha. 

19  Ukani,  Yehova,  asalimbike  mu- 

nthu  : 

Amitundu  aweruzidwe  pa  nkhope 
panu. 

20  Muwachititse  mantha,  Yehova  : 
Adziwe  amitundu  kuti  ali  anthu. 


■1  Muimiranji  patari,  Yehova  ? 

1 vJ  Mubisaliranji  m’nyengo  za 

nsautso  ? 

2 Podzikuza  woipa  apsereza  wau- 

mphawi ; 

Agwe  m’chiwembu  anapangana- 
’cho. 

3 Pakuti  woipa  adzitamira  chifuniro 

cha  moyo  wache, 

Adalitsa  wosirira,  koma  anyoza 
Yehova. 

4 Woipa,  monga  mwa  kudzikuza 

kwa  nkhope  yache,  akuti,  Sadza- 
funsira. 

Malingaliro  ache  onse  akuti,  Palibe 
Mulungu. 

5 Mayendedwe  ache  alimbika  nthawi 

zonse  ; 

Maweruzo  anu  ali  pamwamba 
posaona  iye  : 

Adani  ache  onse  awanyodola. 

6 Ati  mu  mtima  mwache,  sindi- 

dzagwedezeka  ine : 

Ku  mibadwo  mibadwo  osagwa 
m’tsoka  ine. 

7 M’kamwa  mwache  mwadzala  ku- 

temberera  ndi  manyengo  ndi 
kuchenjerera : 

Pansi  pa  lilime  lache  pali  chibvu- 
titso  chopanda  pache. 

8 Akhala  m’molalira  midzi ; 
Mobisala’mo  akupha  munthu  wosa- 

chimwa : 


Ambisira  waumphawi  nkhope 
yache. 

9  Alalira  monga  mkango  m’ngaka 
mwache  ; 

Alalira  kugwira  wozunzika: 
Agwira  wozunzika,  pakumkola 
m’ukonde  mwache. 

10  Aunthama,  nawerama, 

Ndipo  aumphawi  agwa  m’zala 
zache. 

1 1 Anena  m’mtima  mwache,  Mulungu 

waiwala  : 

Wabisa  nkhope  yache  ; sapenya 
nthawi  zonse. 

12  Ukani,  Yehova  ; samulani  dzanja 

lanu  Mulungu  ; 

Musaiwale  ozunzika. 

13  Woipa  anyozeranji  Mulungu, 
Anena  m’mtima  mwache,  Simu- 

dzafunsira  ? 

14  Mwapenya  ; pakuti  mumayang’a- 

nira  chibvutitso  ndi  chisoni 
kuti  achipereke  m’manja 
mwanu  ; 

Wa  umphawi  adzipereka  kwa  Inu  ; 
Wa  masiye  mumakhala  mthandizi 
wache. 

15  Tyolani  mkono  wa  woipa  ; 

Ndipo  wochimwa,  mutsate  choipa 

chache  kufikira  simuchipezanso 
china. 

16  Yehova  ndiye  Mfumu  ku  nthawi 

ya  muyaya ; 

Aonongeka  amitundu  m’dziko 
lache. 

17  Yehova,  mwamva  chikhumbo  cha 

ozunzika  : 

Mudzakhazikitsa  mtima  wawo, 
mudzachereza  khutu  lanu  : 

18  Kuti  muweruze  mlandu  wa  ama- 

siye  ndi  wokhalira  mphanthi, 
Kuti  munthu  wa  pa  dziko  la  pansi 
angaonjeze  kuopsa. 


Kwa  Mkulu  wa  Nyimbo  ; la  Davide. 


1 Mwa  Yehova  ndakhulupirira  : 
Mutani  nkunena  kwa  moyo  wanga, 
Thawirani  ku  phiri  lanu  ngati 

mbalame  ? 

2 Pakuti,  onani,  oipa  akoka  uta, 
Apiringidza  mubvi  wawo  pa 

nsinga, 

Kuwaponyera  mu  mdima  oongoka 
mtima. 

3 Akapasuka  maziko, 

Wolungama  angachitenji  ? 

4 Yehova  ali  m’kachisi  wache 

woyera, 

Yehova,  mpando  wa  chifumu  wache 
uli  m’mwamba ; 

Apenyerera  ndi  maso  ache  ayesa 
ana  a anthu  ndi  zikope  zache. 

5 Yehova  ayesa  wolungama  mtima  : 
Koma  moyo  wache  umuda  woipa 

ndi  iye  wakukonda  chiwawa. 

6 Adzagwetsapwatapwatamisampha 

pa  oipa ; 

Moto  ndi  miyala  ya  sulfure,  ndi 
mphepo  yoopsa  zidzawagawikira 
m’chikho  chawo. 

7 Pakuti  Yehova  ndiye  wolungama  ; 

akonda  zolungama  : 

Woongoka  mtima  adzapenya 
nkhope  yache. 

Kwa  Mkulu  wa  Nyimbo  ; pa  Seminiti. 
Salmo  la  Davide. 


1 Pulumutsani,  Yehova  ; pakuti  wo- 

fatsa  wasowa ; 

Pakuti  okhulupirika  achepa  mwa 
ana  a anthu. 

2 Amanena  za  bodza  munthu  yense 

ndi  mnansi  wache  : 

Amanena  ndi  mlomo  wotyasika, 
ndi  mitima  iwiri. 

3 Yehova  adzadula  milomo  yonse 

yotyasika, 

Lilime  lakudzitamandira  : 

4 Amene  amati,  Ndi  lilime  lathu 

tidzaposa  ; 

Milomo  yathu  nja  ife  eni ; mbuye 
wa  pa  ife  ndani  ? 

5 Chifukwa  cha  kupasuka  kwa 

ozunzika,  chifukwa  cha  kuusa 
moyo  kwa  aumphawi, 

Ndiuka  tsopano,  ati  Yehova  ; 
Ndidzamlonga  mosungika  muja 
alakalaka’mo. 

6 Mau  a Yehova  ndi  mau  oona  ; 
Ngati  siliva  woyenga  m’ng’anjo 

ya  dothi, 

Yoiyeretsa  kasanu  ndi  kawiri. 

7 Mudzawasunga,  Yehova, 
Mudzawachinjirizira  mbadwo  uno 

ku  nthawi  zonse. 

8 Oipa  amayenda  mozungulirazu- 

ngulira, 

Potamanda  iwo  chonyansa  mwa 
ana  a anthu. 

Kwa  Mkulu  wa  Nyimbo. 

Davide. 


Salmo  la 


1  Mudzandiiwala  chiiwalire,  Yehova, 
kufikira  liti  ? 

Mudzandibisira  ine  nkhope  yanu 
kufikira  liti  ? 


2 Ndidzachita  uphungu  m’moyo 

mwanga  kufikira  liti, 

Pokhala  ndi  chisoni  m’mtima  mwa- 
nga  tsiku  lonse  ? 

Adzandiukira  ine  mdani  wanga 
kufikira  liti  ? 

3 Penyani,  ndiyankheni,  Yehova 

Mulungu  wanga  : 

Penyetsani  maso  anga,  kuti  ndi- 
ngagone  tulo  ta  imfa  ; 

4 Kuti  anganene  mdani  wanga, 

Ndamlaka  ; 

Ndipo  angakondwere  otsutsana 
nane  posunthika  ine. 

5 Koma  ine  ndakhulupira  pa  chi- 

fundo  chanu  ; 

Mtima  wanga  udzakondwera  na- 
cho  chipulumutso  chanu  : 

6 Ndidzayimbira  Yehova, 

Pakuti  anandichitira  zokoma. 


Kwa  Mkulu  wa  Nyimbo  ; 


la  Davide. 


1 Wauchitsiru  amati  mu  mtima 

mwache,  Kulibe  Mulungu. 
Achita  zobvunda,  achita  nchito 
zonyansa ; 

Kulibe  wakuchita  bwino. 

2 Yehova  m’mwamba  anaweramira 

pa  ana  a anthu, 

Kuti  aone  ngati  aliko  wa  nzeru, 
Wakufuna  Mulungu. 

3 Anapatuka  onse  ; pamodzi  ana- 

bvunda  mtima  ; 

Palibe  wakuchita  bwino  ndi 
mmodzi  yense. 

4 Kodi  onse  ochita  zopanda  pache 

sadziwa  kanthu  ? 

Pakudya  anthu  anga  monga  aku- 
dya  mkate, 

Ndipo  saitana  pa  Yehova. 

5 Pamenepa  anaopaopatu  : 

Pakuti  Mulungu  ali  mu  mbadwo 

wa  wolungama. 

6 Munyazitsa  uphungu  wa  wozu- 

nzika, 

Koma  Yehova  ndiye  pothawira 
pache. 

7 Mwenzi  chipulumutso  cha  Israyeli 

chitachokera  ku  Ziyoni  ! 

Pa  kubweretsa  Yehova  anthu  ache 
a m’nsinga, 

Pamenepo  adzakondwera  Yakobo, 
nadzasekera  Israyeli. 


15 


Salmo  la  Davide. 


1 Yehova,  ndani  adzagonera  m’chi- 
hema  mwanu  ? 

Adzagonera  ndani  m’phiri  lanu 
lopatulika  ? 

2 Iye  wakuyenda’yo  mokwanira, 

nachita  chilungamo, 

Nanena  zoonadi  mu  mtima 
mwache. 

3 Amene  sasinjirira  ndi  lilime  lache, 
Sachitira  mnzache  choipa, 

Ndipo  satola  mseche  pa  mnansi 

wache. 

4 M’maso  mwache  munthu  woono- 

ngeka  anyozeka  ; 

Koma  awachitira  ulemu  akuopa 
Yehova. 

Atalumbira  kwa  tsoka  lache,  sa- 
sintha  ai. 

5 Ndarama  zache  sakongoletsa  mo- 

funa  phindu  lalikuru, 

Ndipo  salandira  chokometsera 
mlandu  kutsutsa  wosachimwa. 
Munthu  wakuchita  izi  sadzagwe- 
dezeka  ku  nthawi  zonse. 

Mikitamu  wa  Davide. 

t Ndisungeni  ine,  Mulungu  : pa- 

kuti  ndakhulupirira  Inu. 

2 Ndinati  kwa  Yehova,  Inu  ndinu 

Ambuye  wanga  : 

Ndiribe  chabwino  china  choposa 
Inu. 

3 Za  o^era  mtima  okhala  pa  dziko 

la  pansi, 

Iwo  ndiwo  omveka  mbiri,  mwa 
iwowo  muli  chikondwero  changa 
chonse. 

4 Zidrachuruka  zisoni  zawo  za  iwo 

otsata  mulungu  wina  : 
Sindidzathira  nsembe  zawo  za 
mwazi, 

Ndipo  sindidzachula  maina  awo  pa 
kamwa  panga. 

5 Yehova  ndiye  gawo  la  cholowa 

changa  ndi  chikho  changa  : 
Ndinu  wondigwirira  cholandira 
changa. 

6 Zingwe  zandigwera  mondiko- 

ndweretsa  ; 

Inde  chosiira  chokoma  ndiri  nacho. 

7 Ndidzadalitsa  Yehova,  amene  ana- 

ndichitira  uphungu : 

Usikunso  imso  zanga  zindilangiza. 

8 Ndaika  Yehova  patsogolo  panga 

nthawi  zonse : 

Popeza  ali  pa  dzanja  langa  la 
manja,  sindiazagwedezeka. 

9 Chifukwa  chache  wasekera  mtima 

wanga,  nukondwera  ulemu 
wanga 


Mnofu  wanganso  udzakhala  mo- 
khazikika. 

10  Pakuti  simudzasiya  moyo  wanga 

ku  manda ; 

Simudzalola  wokondedwa  wanu 
abvunde. 

11  Mudzandidziwitsa  njira  ya  moyo  : 
Pa  nkhope  panu  pali  chimwemwe 

chokwanira  ; 

M’dzanja  lanu  la  manja  muli  zoko- 
ndweretsa  zomka  muyaya. 


2 

^ Pemphero  la  Davide. 

Yehova,  imvani  chilungamo,  mve- 
rani  mpfuu  wanga  ; 

Cherani  khutu  ku  pemphero  langa 
losaturuka  m’milomo  ya  chi- 
nyengo. 

Pa  nkhope  panu  paturuke  chi- 
weruzo  changa  ; 

Maso  anu  apenyerere  zolunjika. 

Mwayesera  mtima  wanga  ; mwa- 
ndizonda  usiku ; 

Mwandisuntha  simupeza  kanthu ; 

Ndatsimikiza  mtima  kuti  m’kamv/a 
mwanga  simudzalakwa. 

Za  machitidwe  a anthu,  ndache- 
njera  ndi  mau  a milomo  yanu 

Ndingalowe  njira  za  woononga. 

M’mayendedwe  anga  ndasunga 
mabande  anu, 

Mapazi  anga  sanaterereka. 

Ine  ndinakuitanani,  pakuti  mudza- 
ndiyankha,  Mulungu  : 

Cherani  khutu  lanu  kwa  ine, 
imvani  mau  anga. 

Onetsani  chifundo  chanu  cho- 
dabwiza,  Inu  wakupulumutsa 
okhulupirira  Inu 

Kwa  iwo  akuwaukira  ndi  dzanja 
lanu  lamanja. 

Ndisungeni  monga  kamwana  ka 
m’diso, 

Ndifungatireni  mu  mthunzi  wa 
mapiko  anu, 

Kundilanditsa  kwa  oipa  amene 
andipasula, 

Adani  a pa  moyo  wanga  amene 
andizinga. 

Mafuta  awo  awatsekereza  ; 

Mkamwa  mwawo  alankhula  mo- 
dzikuza. 

Tsopano  anatizinga  m’mayende- 
dwe  athu  : 

Apenyetsetsa  m’maso  kuti  atigwe- 
tse  pansi. 

Afanana  ndi  mkango  wofuna 
kumwetula, 

Ndi  msona  wa  mkango  wakukhala 
mobisala’mo. 

13  Ukani  Yehova, 

Mumtsekereze,  mumgwetse  : 
Landitsani  moyo  wanga,  kwa  woipa 

ndi  lupanga  lanu ; 

14  Kwa  anthu,  ndi  dzanja  lanu, 

Yehova, 

Kwa  anthu  a dziko  la  pansi  pano 
amene  cholowa  chawo  chiri 
m’moyo  uno, 

Ndipo  mimba  yawo  muidzaza  ndi 
chuma  chanu  chobisika  : 

Akhuta  mtima  ndi  ana, 

Nasiyira  ana  amakanda  zochuruka 
zawo. 

15  Koma  ine  ndidzapenyerera  nkhope 

yanu  m’chilungamo  : 
Ndidzakhuta  mtima  ndi  maone- 
kedwe  anu,  pamene  ndidzauka. 

1(0!  Kwa  Mkulu  wa  Nyimbo.  Salmo  la 
(Tj  mtumiki  wa  Yehova,  Davide,  amene 
ananena  kwa  Yehova  mau  a nyimbo  iyi 
m’mene  Yehova  anamlanditsa  m’dzanja 
la  adani  ache  onse,  ndi  m’dzanja  la 
Sauli : ndipo  anati, 

1 Ndikukondani,  Yehova,  mphamvu 
yanga. 

2 Yehova  ndiye  thanthwe  langa,  ndi 
linga  langa,  ndi  mpulumutsi 
wanga ; 

Mulungu  wanga,  ngaka  yanga, 
ndidzakhulupira  mwa  Iye  ; 
Chikopa  changa,  nyanga  ya  chipu- 
lumutso  changa,  msanje  wanga. 
3 Ndidzaitanira  Yehova,  woyenera 
kutamandika  : 

Ndipo  adzandipulumutsa  ine  kwa 
adani  anga. 

4 Zingwe  za  imfa  zinandizinga, 

Ndipo  mitsinje  ya  zopanda  pache 
inandiopsa. 

5 Zingwe  za  manda  zinandizinga  : 
Misampha  ya  imfa  inandifikira  ine. 
S M’kusauka  kwanga  ndinaitana 
Yehova, 

Ndipo  ndinakuwira  Mulungu 
wanga  ; 

Mau  anga  anawamva  m’kachisi 
mwache, 

Ndipo  mkuwo  wanga  wa  pa  nkhope 
pache  unalowa  m’makutu 
mwache. 

7 Pamenepo  linagwedezeka,  ndi 
kutenthemera  dziko  la  pansi, 

Ndi  maziko  a mapiri  ananjenje- 
mera 

Nagwedezeka,  pakuti  anakwiya 
Iyeyo. 


Unakwera  utsi  woturuka  m’mphu- 
no  mwache  : 

Ndi  moto  wa  m’kamwa  mwache 
unanyeka : 

Nuyakitsa  makara. 

Ndipo  lye  anaweramitsa  thambo, 
natsika  ; 

Ndipo  pansi  pa  mapazi  ache  panali 
mdima  bii. 

Ndipo  anaberekeka  pa  kerubi, 
nauluka  ; 

Nauluka  msanga  pa  mapiko  a 
mphepo. 

Anaika  mdima  pobisala  pache, 
hema  wache  womzinga  ; 

Mdima  wa  madzi,  makongwa  a 
ku  thambo. 

Mwa  kuchezemira  kunali  pa  maso 
pache  makongwa  anakanga- 
nuka, 

Matalala  ndi  makala  a moto. 

Ndipo  anagunda  m’mwamba  Ye- 
hova, 

NdipoWam’mwambamwambaana- 
mvetsa  liu  lache  ; 

Matalala  ndi  makala  a moto. 

Ndipo  anatuma  mibvi  yache  nawa- 
balalitsa  ; 

Inde  mphezi  zaunyinj  i,nawamwaza. 

Ndipo  zidaoneka  zoyenda’mo 
madzi, 

Nafukuka  maziko  a dziko  la  pansi, 

Mwa  kudzudzula  kwanu,  Yehova, 

Mwa  mpumo  wa  mpweya  wa 
m’mphuno  mwanu. 

Anatuma  kuchokera  m’mwamba, 
ananditenga  ; 

Anandibvuula  m’madzi  ambiri. 

Anandipulumutsa  ine  kwa  mdani 
wanga  wa  mphamvu, 

Ndi  kwa  iwo  ondida  ine,  pakuti 
anandiposa  mphamvu. 

Anandipeza  ine  tsiku  la  tsoka 
langa  ; 

Koma  Yehova  anali  mchirikizo 
wanga. 

Ananditurutsanso  andifikitse  mota- 
kasuka  ; 

Anandilanditsa,  pakuti  anako- 
ndwera  ndi  ine. 

Yehova  anandibwezera  monga 
mwa  chilungamo  changa  ; 

Anandisudzula  monga  mwa  kusi- 
sira  kwa  manja  anga. 

Pakuti  ndasunga  njira  za  Yehova, 

Ndipo  sindinachitira  choipa  kusi- 
yana  ndi  Mulungu  wanga. 

Pakuti  maweruzo  ache  onse  anali 
pa  maso  panga, 

Ndipo  malemba  ache  sindinawa- 
chotsa  kwa  ine. 

23  Ndipo  ndinakhala  wangwiro  ndi  Iye, 
Ndipo  ndinadzisunga  wosachita 

choipa  changa. 

24  Ndimo  anandisudzulira  Yehova 

monga  mwa  chilungamo  changa, 
Monga  mwa  kusisira  kwa  manja 
anga  pa  maso  pache. 

25  Pa  wachifundo  mukhala  wachi- 

fundo  ; 

Pa  munthu  wangwiro  mukhala 
wangwiro  ; 

26  Pa  woyera  mtima  mukhala  woyera 

mtima  ; 

Pa  wotsutsatsutsa  mukhala  wotsu- 
tsana  naye. 

27  Pakuti  Inu  muwapulumutsa  anthu 

aumphawi ; 

Koma  maso  okweza  muwatsitsa. 

28  Pakuti  Inu  muyatsa  nyali  yanga  ; 
Yehova,  Mulungu  wanga,  aunikira 

mdima  wanga, 

29  Pakuti  mwa  Inu  ndipyola  khamu 

la  anthu  ; 

Ndipo  mwa  Mulungu  wanga  ndi- 
lumphira  linga. 

30  Mulungu  ndiye  wangwiro  m’njira 

zache  ; 

Mau  a Yehova  njoyengeka  ; 

Ndiye  chikopa  cha  onse  okhu- 
lupirira  Iye. 

31  Pakuti  Mulungu  ndani  wosati 

Yehova  ? 

Ndipo  thanthwe  ndani  wosati  Mu- 
lungu  wathu  ? 

32  Mulungu  ndiye  wondizingiza 

mphamvu  m’chuuno, 

Nakonza  njira  yanga  ikhale  ya- 
ngwiro. 

33  Alinganiza  mapazi  anga  ngati  a 

nswala  : 

Nandiimitsa  pa  msanje  panga. 

34  Aphunzitsa  manja  anga  agwire 

nkhondo ; 

Kuti  walifuka  uta  wa  mkuwa  ndi 
manja  anga. 

35  Ndipo  mwandipatsa  chikopa  cha 

chipulumutso  chanu  : 

Ndipo  dzanja  la  manja  lanu  landi- 
gwiriziza, 

Ndipo  chifatso  chanu  chandikuza 
ine. 

36  Mwandipondetsa  patali  patali, 
Sanaterereka  mapazi  anga. 

37  Ndidzalondola  adani  anga,  ndi  lcu- 

wapeza  : 

Ndipo  sindidzabwerera  asanathe 
psiti. 


38  Ndidzawapyoza  kuti  sangakhoze 

kuuka  : 

Adzagwa  pansi  pa  mapazi  anga. 

39  Pakuti  mwandizingiza  mphamvu 

m’chuuno  ku  nkhondo’yo  : 
Mwandigonjetsera  amene  andiu- 
kira. 

40  Ndipo  adani  anga  mwawalozetsa 

m’mbuyo  kwa  ine, 

Kuti  ndipasule  ondida’wo. 

41  Anapfuula,  koma  panalibe  wopu- 

lumutsa  ; 

Ngakhale  kwa  Yehova,  koma 
sanawabvomereza. 

42  Pamenepo  ndinawapera  ngati 

pfumbi  la  ku  mphepo  ; 
Ndinawakhuthula  ngati  matope  a 
pa  bwalo. 

43  Mwandipulumutsa  pa  zolimbana 

nane  za  anthu  ; 

Mwandiika  mutu  wa  amitundu  ; 
Mtundu  wa  anthu  sindinaudziwa 
udzanditumikira. 

44  Pakumva  m’khutu  za  ine  adzandi- 

mvera  : 

Alendo  adzandigonjera  monyenga. 

45  Alendo  adzafota, 

Nadzaturuka  monjenjemera  m’nga- 

ka  mwawo. 

46  Yehova  ngwa  moyo  ; ndipo  lida- 

litsike  thanthwe  langa  ; 
Nakwezeke  Mulungu  wa  chipu- 
lumutso  changa  : 

47  Ndiye  Mulungu  amene  andibweze- 

rera  chilango, 

Nandigonjetsera  mitundu  ya  anthu. 

48  Andipulumutsa  kwa  adani  anga  : 
Inde  mundikweza  pa  iwo  akundiu- 

kira  ine  : 

Mundikwatula  kwa  munthu  wa 
chiwawa. 

49  Chifukwa  chache  Yehova  ndidza- 

kuyamikani  mwa  amitundu, 
Ndipo  dzina  lanu  ndidzaliyimbira. 

50  Alanditsa  mfumu  yache  ndi  chi- 

pulumutso  chachikuru  : 

Nachitira  chifundo  wodzozedwa 
wache, 

Davide,  ndi  mbumba  yache,  ku 
nthawi  zonse. 

Kwa  Mkulu  wa  Nyimbo.  Salmo  la 
Davide. 

1 Zakumwamba  zimalalikira  ule- 

merero  wa  Mulungu  ; 

Ndipo  thambo  lionetsa  nchito  ya 
manja  ache. 

2 Usana  ndi  usana  uchurukitsa 

mau, 

Ndipo  usiku  ndi  usiku  uonetsa 
nzeru. 

3 Palibe  chilankhulidwe,  palibe  mau ; 
Liu  lawo  silimveka. 

4 Muyeso  wawo  wapitirira  pa  dziko 

lonse  la  pansi, 

Ndipo  mau  awo  ku  malekezero  a 
m’dziko  muli  anthu. 

Iye  anaika  hema  la  dzuwa  m’me- 
nemo, 

5 Ndipo  liri  ngati  mkwati  wakutu- 

ruka  m’chipinda  mwache, 
Likondwera  ngati  chiphona  ku- 
thamanga  m’njira. 

6 Kuturuka  kwache  lituruka  kole- 

kezera  thambo, 

Ndipo  kuzungulira  kwache  lifi- 
kira  ku  malekezero  ache  : 

Ndipo  kulibe  kanthu  kobisalira 
kutentha  kwache. 

7 Malamulo  a Yehova  ali  angwiro, 

akubwezera  moyo  ; 

Mboni  za  Yehova  ziri  zokhazikika, 
zakuwapatsa  opusa  nzeru  ; 

8 Malangizo  a Yehova  ali  olungama, 

akukondweretsa  mtima  : 
Malamulo  a Yehova  ali  oyera,  aku- 
penyetsa  maso. 

9 Kuopa  Yehova  kuli  mbe,  kwaku- 

khalabe  nthawi  zonse  : 
Maweruzo  a Yehova  ali  oona,  alu- 
ngama  konse  konse. 

10  Ndizo  zifunika  koposa  golidi,  inde, 

golidi  wambiri  woyengetsa  : 
Zizuna  koposa  uchi  ndi  zakukha  za 
zisa  zache. 

11  Ndiponso  kapolo  wanu  achenje- 

zedwa  nazo  : 

M’kuzisunga  izo  muli  mphotho 
yaikuru. 

12  Adziwitsa  zolowereza  zache  ndani  ? 
Mundimasule  kwa  zolakwa  zo- 

bisika. 

13  Ndiponso  muletse  kapolo  wanu  pa 

zodzitama  ; 

Zisachite  ufumu  pa  ine  : pamenepo 
ndidzakhala  wangwiro, 

Ndi  wosachimwa  cholakwa  cha- 
chikuru. 

14  Mau  a m’kamwa  mwanga  ndi  ma- 

ganizo  a m’mtima  wanga  abvo- 
merezeke  pa  maso  panu, 
Yehova,  thanthwe  langa,  ndi  mo- 
mbolo  wanga. 


20 


Kwa  Mkulu  wa  Nyimbo.  Salmo 
Davide. 


la 


1  Yehova  akubvomereze  tsiku  la 
nsautso  ; 

Dzina  la  Mulungu  wa  Yakobo  likui- 
ke  pa  msanje  ; 

2 Likutumizire  thandizo  loturuka 

m’malo  oyera, 

Ndipo  likugwirizize  kuchokera 
m’Ziyoni  ; 

3 Likumbukile  zopereka  zako  zonse, 
Lilandire  nsembe  yako  yopsereza  ; 

4 Likupatse  cha  mtima  wako, 

Ndipo  likwaniritse  upo  wako  wonse. 

5 Tidzapfuula  mokondwera  mwa  chi- 

pulumutso  chanu, 

Ndipo  m’dzina  la  Mulungu  wathu 
tidzakweza  mbendera  : 

Yehova  akwaniritse  mapempho 
ako  onse. 

6 Tsopano  ndidziwa  kuti  Yehova 

apulumutsa  wodzozedwa  wa- 
che  ; 

Adzambvomereza  m’mwamba 
mwache  moyera 

Ndi  mphamvu  ya  chipulumutso  cha 
dzanja  lache  la  manja. 

7 Ena  atama  magareta,  ndi  ena 

akavalo  : 

Koma  ife  tidzachula  dzina  la 
Yehova  Mulungu  wathu. 

8 Iwowa  anagonjeka,  nagwa  : 

Koma  ife  tauka,  ndipo  takhala 

chiriri. 

9 Yehova,  pulumutsani, 

Mfumu’yo  atibvomereze  tsiku  laku- 

itana  ife. 

Kwa  Mkulu  wa  Nyimbo.  Salmo  la 
| Davide. 

1 Yehova,  adzasekera  mfumu  mu 

mphamvu  yanu  ; 

Adzakondwera  kwakukuru  m’chi- 
pulumutso  chanu  I 

2 Mwampatsa  iye  chikhumbo  cha 

mtima  wache, 

Ndipo  simunakana  pempho  la 
milomo  yache. 

3 Pakuti  mumkumika  iye  ndi  ma- 

dalitso  okoma  : 

Muika  korona  wa  golidi  woye- 
ngetsa  pa  mutu  pache. 

4 Anakupemphani  moyo,  mwampa- 

tsa  iye  ; 

Mwamtalikitsira  masiku  ku  nthawi 
za  nthawi. 

5 Ulemerero  wache  ngwaukuru  mwa 

chipulumutso  chanu  : 
Mumchitira  iye  ulemu  ndi  ukulu. 

6 Pakuti  mumuikira  madalitso  ku 

nthawi  zonse  ; 

Mumkondweretsa  ndi  chimwemwe 
pa  nkhope  panu. 

7 Pakuti  mfumu  akhulupira  pa 

Yehova, 

Ndipo  mwa  chifundo  cha  Wa- 
m’mwambamwamba  sadzagwe- 
dezeka  iye. 

8 Dzanja  lanu  lidzapeza  adani  anu 

onse  : 

Dzanja  lanu  la  manja  lidzapeza 
iwo  akuda  Inu. 

9 Mudzawaika  ngati  ng’anjo  ya 

moto  pa  nyengo  ya  mkwiyo 
wanu. 

Yehova  adzawatha  m’kukwiya 
kwache, 

Ndipo  moto  udzawanyeketsa. 

10  Mudzaziononga  zobala  zawo  ku- 

zichotsa  pa  dziko  la  pansi, 

Ndi  mbeu  zawo  mwa  ana  a anthu. 

11  Pakuti  anakupangirani  choipa  : 
Anapangana  chiwembu,  osakhoza 

kuchichita. 

12  Pakuti  mudzawabweza  m’mbuyo, 
Popiringidza  m’nsinga  zanu  pa 

nkhope  pawo. 

13  Kwezekani,  Yehova,  mu  mpha- 

mvu  yanu  : 

Potero  tidzayimba  ndi  kulemekeza 
chilimbiko  chanu. 

Kwa  Mkulu  wa  Nyimbn  ; pa  Ajelet 
Hasakara.  Salmo  la  Davide. 


1 Mulungu  wanga,  Mulungu  wanga, 

mwandisiiranji  ine  ? 
Mukhaliranji  kutali  kwa  chipulu- 
mutso  changa,  ndi  kwa  mau  a 
kubuula  kwanga  ? 

2 Mulungu  wanga,  ndiitana  usana, 

koma  simubvoinereza  ; 

Ndipo  usiku,  sindikhala  chete. 

3 Koma  Inu  ndinu  woyera, 
Wakukhala  m’malemekezo  a Isra- 

yeli. 

4 Makolo  athu  anakhulupirira  pa 

Inu  : 

Anakhulupirira,  ndipo  munawa- 
landitsa. 

5 Anapfuula  kwa  Inu,  napulumu- 

tsidwa  : 

Anakhulupira  mwa  Inu,  ndipo 
sanachita  manyazi. 

6 Koma  ine  ndine  nyongolotsi,  si 

munthu  ai  : 

Chotonza  cha  anthu,  ndi  wonyo- 
zedwa  ndi  anthu. 

7 Onse  akundipenya  andiseka  : 
Akwenzula,  apukusa  mutu,  nati, 

8 Adadzitengera  kwa  Yehova  ; kuti 

adzampulumutsa : 


Amlanditse  tsopano  popeza  ako- 
ndwera  naye. 

9  Pakuti  Inu  ndinu  wondibadwitsa  : 
Wondikhulupiritsa  pokhala  ine  pa 
bere  la  mai  wanga. 

1 0 Chibadwire  ine  anandisiyira  Inu  : 
Kuyambira  kwa  mai.  wanga  Mu- 

lungu  wanga  ndinu. 

1 1 Musandikhalire  kutali  ; pakuti 

nsautso  iri  pafupi  : 

Pakuti  palibe  mthandizi. 

12  Ng’ombe  za  mphongo  zambiri 

zandizinga  : 

Mphongo  zolimba  za  ku  Basana 
zandizungulira. 

13  Andiyasamira  m’kamwa  mwawo, 
Ngati  mkango  wozomola  ndi  wo- 

bangula. 

14  Ndathiridwa  pansi  monga  madzi, 
Ndipo  mafupa  anga  onse  anagu- 

luka : 

Mtima  wanga  ukunga  sera  ; 
Wasungunuka  m’kati  mwa  ma- 
tumbo  anga. 

15  Mphamvu  yanga  yauma  ngati 

phale  ; 

Ndi  lilime  langa  likangamira  ku 
nsaya  zanga  ; 

Ndipo  mwandifikitsa  ku  pfumbi  la 
imfa. 

16  Pakuti  andizinga  agaru  : 
Msonkhano  wa  oipa  wanditse- 

kereza  ; 

Andiboola  m’manja  anga  ndi 
m’mapazi  anga. 

17  Ndikhoza  kuwerenga  mafupa  anga 

onse  ; 

Iwo  ayang’ana  nandipenyetsetsa 
ine  : 

1 8 Agawana  zobvala  zanga 
Nalota  inaere  pa  malaya  anga. 

19  Koma  Inu,  Yehova,  musakhale 

kutari ; 

Mphamvu  yanga  Inu,  mufulumire 
kundithandiza. 

20  Landitsani  moye  wanga  ku  lu- 

panga ; 

Wokondedwa  wanga  ku  mphamvu 
ya  garu, 

21  Ndipulumutseni  m’kamwa  mwa 

mkango  ; 

Inde  mwandiyankha  ine  ndiri  pa 
nyanga  za  njati. 

22  Ndidzalalikira  dzina  lanu  kwa 

abale  anga  : 

Pakati  pa  msonkhano  ndidzakule- 
mekezani. 

23  Inu  akuopa  Yehova,  mumleme- 

keze ; 

Inu  nonse  mbumba  ya  Yakobo, 
mumchitire  ulemu  ; 

Ndipo  muchite  mantha  ndi  Iye, 
inu  nonse  mbumba  ya  Israyeli. 

24  Pakuti  sanapeputsa  ndipo  sana- 

nyansidwa  ndi  zunzo  la  wozu- 
nzika  ; 

Ndipo  sanambisira  nkhope  yache  ; 
Koma  pompfuulira  Iye,  anamva. 

25  Lemekezo  langa  lidzakhala  la  Inu 

mu  msonkhano  waukuru  : 
Zowinda  zanga  ndidzazichita  pa 
maso  pa  iwo  akumuopa  Iye. 

26  Ozunzika  adzadya  nadzakhuta  : 
Adzayamika  Yehova  iwo  amene 

amfuna  : 

Ukhale  moyo  mtima  wako  nthawi 
zonse. 

27  Malekezero  onse  a dziko  la  pansi 

adzakumbukila  nadzatembenu- 
kira  kwa  Yehova  : 

Ndipo  mafuko  onse  a amitundu 
adzagwadira  pa  maso  panu. 

28  Pakuti  ufumu’wo  ngwa  Yehova  ; 
Iye  achita  ufumu  mwa  amitundu. 

29  Onenepa  onse  a pa  dziko  la  pansi 

adzadya  nadzagwadira  : 

Onse  akutsikira  ku  pfumbi  adza- 
werama  pa  maso  pache, 

Ndi  iye  amene  sadziwa  kusunga 
moyo  wache. 

30  Mbumba  ya  anthu  idzamtumikira  ; 
Kudzanenedwa  za  Ambuye  ku  mi- 

badwo  yakudza. 

31  Iwo  adzadza  nadzafotokozera  chi- 

lungamo  chache 

Kwa  anthu  akadzabadwa,  kuti  Iye 
anachichita. 

Salmo  la  Davide. 

1 Yehova  ndiye  mbusa  wanga ; sindi- 

dzasowa. 

2 Andigonetsa  ku  busa  la  msipu  : 
Anditsogolera  ku  madzi  odikha. 

3 Atsitsimutsa  moyo  wanga  : 
Anditsogolera  m’mabande  a chilu- 

ngamo,chifukwa  cha  dzina  lache. 

4 Inde,  ndingakhale  ndiyenda 

m’chigwa  cha  mthunzi  wa  imfa, 
Sindidzaopa  choipa ; pakuti  Inu 
muli  ndi  ine  : 

Chibonga  chanu  ndi  ndodo  yanu, 
izi  zindisangalatsa  ine. 

5 Mundiyalikira  gome  pa  maso  panga 

m’kuona  kwa  adani  anga  : 
Mwandidzoza  mutu  wanga  mafuta  ; 
chikho  changa  chisefuka. 

6 Inde  ukoma  ndi  chifundo  zidza- 


nditsata  masiku  onse  a moyo 
wanga  : 

Ndipo  ndidzakhala  m’nyumba  ya 
Yehova  masiku  onse. 


1 Dziko  la  pansi  nla  Yehova  ndi 

zodzala  zache  zomwe, 

Dziko  lokhala’mo  anthu  ndi  iwo 
okhala  m’mwemo. 

2 Pakuti  Iye  analimanga  pa  zinyanja, 
Nalikhazika  pa  madzi. 

3 Adzakwera  ndani  m’phiri  la  Ye- 

hova  ? 

Nadzaima  m’malo  ache  oyera 
ndani ? 

4 Woyera  m’manja,  ndi  woona 

m’mtima,  ndiye  ; 

Iye  amene  sanakweza  moyo  wache 
kutsata  za  chabe, 

Ndipo  salumbira  monyenga. 

5 IyeadzalandiradalitsokwaYehova, 
Ndi  chilungamo  kwa  Mulungu  wa 

chipulumutso  chache. 

6 Uwu  ndi  mbadwo  wa  iwo  akufuna 

lye, 

Iwo  akufuna  nkhope  yanu,  Mulu- 
ngu  wa  Yakobo. 

7 Weramutsani  mitu  yanu,  zipata 

inu  ; 

Ndipo  kwezekani  inu,  zitseko  zo- 
satha  : 

Kuti  Mfumu  ya  ulemerero  ilowe. 

8 Mfumu  imene  ya  ulemerero  ndani  ? 
Yehova  wamphamvu  ndi  wolimba, 
Yehova  wolimba  ku  nkhondo. 

9 Weramutsani  mitu  yanu,  zipata 

inu  ; 

Inde  weramutsani,  zitseko  zosatha 
inu, 

Kuti  Mfumu  ya  ulemerero  ilowe. 
10  Mfumu  imene  ya  ulemerero  ndani  ? 
Yehova  wa  makamu  makamu, 
Ndiye  Mfumu  ya  ulemerero. 

Salmo  la  Davide. 

1 Ndikweza  moyo  wanga  kwa  Inu, 

Yehova. 

2 Mulungu  wanga,  ndakhulupira 

Inu, 

Ndisachite  manyazi ; 

Adani  anga  asandiseke  ine. 

3 Inde,  onse'  akuyembekezera  Inu 

sadzachita  manyazi  ; 

Adzachita  manyazi  iwo  amene 
achita  monyenga  kopanda  chi- 
fukwa. 

4 Mundidziwitse  njira  zanu,  Yehova  ; 
Mundiphunzitse  mayendedwe  anu. 

5 Munditsogolere  m’choonadi  chanu, 

ndipo  mundiphunzitse  ; 

Pakuti  Inu  ndinu  Mulungu  wa 
chipulumutso  changa  ; 

Inu  ndikuyembekezerani  tsilcu 
lonseli. 

6 Kumbukilani,  Yehova,  nsoni  zanu 

ndi  chifundo  chanu  ; 

Pakuti  izi  nza  kale  lonse. 

7 Musakumbukile  zolakwa  za 

ubwana  wanga  kapena  zopi- 
kisana  nanu  : 

Mundikumbukile  monga  mwa  chi- 
fundo  chanu, 

Chifukwa  cha  ubwino  wanu, 
Yehova. 

8 Yehova  ndiye  wabwino  ndi  wolu- 

njika  mtima  : 

Chifukwa  chache  adzaphunzitsa 
olalcwa  za  njira. 

9 Adzawatsogolera  ofatsa  m’chi- 

weruzo  : 

Ndipo  adzaphunzitsa  ofatsa  njira 
yache. 

10  Mayendedwe  onse  a Yehova  ndiwo 

chifundo  ndi  choonadi, 

Kwa  iwo  akusunga  pangano  lache 
ndi  mboni  zache. 

11  Chifukwa  cha  dzina  lanu,  Ye- 

hova, 

Ndikhululukireni  kusakaza  kwa- 
nga,  pakuti  ndiko  kwakukuru. 

12  Munthu’yo  wakuopa  Yehova 

ndani  ? 

Adzamlangiza  iye  njira  adzasa- 
nkhe’yo. 

1 3 Moyo  wache  udzakhala  mokoma  ; 
Ndi  mbumba  zache  zidzalandira 

dziko  la  pansi. 

14  Chinsinsi  cha  Yehova  chiri  kwa 

iwo  akumuopa  Iye  ; 

Ndipo  adzawadziwitsa  pangano 
lache. 

15  Maso  anga  alinga  kwa  Yehova 

kosaleka  ; 

Pakuti  Iye  adzaonjola  mapazi  anga 
m’ukonde. 

16  Cheukirani  ine  ndipo  ndichitireni 

chifundo  ; 

Pakuti  ndiri  wounguruma  ndi 
wozunzika. 

17  Masautso  a rntima  wanga  akula  : 
Munditurutse  m’zondipsinja. 

18  Penyani  mazunzo  anga  ndi  zobvuta 

zanga  ; 

Ndipo  khululukirani  zolakwa  zanga 
zonse. 


19  Penyani  adani  anga,  popeza  achu- 

ruka  ; 

Ndipo  andida  ndi  udani  wa  chi- 
wawa. 

20  Sungani  moyo  wanga,  ndilandi- 

tseni, 

Ndisakhale  nawo  manyazi,  pakuti 
ndakhulupirira  Inu. 

21  Ungwiro  ndi  kuongoka  mtima 

zindisunge, 

Pakuti  ndayembekezera  Inu. 

22  Ombolani  Israyeli,  Mulungu, 
M’masautso  ache  onse. 

Salmo  la  Davide. 

1 Mundiweruze  Yehova  pakuti  nda- 

yenda  m’ungwiro  wanga  : 

Ndipo  pa  Yehova  ndakhulupirira, 
sindidzaterereka. 

2 Mundiyesere,  Y ehova,  ndipo  mundi- 

sunthe  ; 

Yeretsani  imso  zanga  ndi  mtima 
wanga. 

3 Pakuti  chifundo  chanu  chiri  pa 

maso  panga  ; 

Ndipo  ndayenda  m’choona  chanu. 

4 Sindinakhala  pansi  ndi  anthu  a 

chabe  ; 

Kapena  kutsagana  nawo  anthu 
otyasika. 

5 Ndidana  nawo  msonkhano  wa 

ochimwa, 

Ndipo  sindidzakhala  nawo  pansi 
ochita  zoipa. 

6 Ndidzasamba  manja  anga  mosa- 

lakwa  ; 

Kuti  ndizungulire  guwa  la  nsembe 
lanu,  Yehova  : 

7 Kuti  ndimveketse  mau  a chiya- 

miko, 

Ndi  kulalikira  nchito  zanu  zonse 
zozizwa. 

8 Yehova,  ndikonda  chikhalidwe  cha 

nyumba  yanu, 

Ndi  malo  akukhala’mo  ulemerero 
wanu. 

9 Musandichotsere  mzimu  wanga 

pamodzi  ndi  olakwa, 

Kapena  moyo  wanga  pamodzi  ndi 
anthu  okhetsa  mwazi : 

10  Amene  m’manja  mwawo  muli 

mphulupulu, 

Ndi  dzanja  lawo  la  manja  ladzala 
ndi  zokometsera  mlandu. 

11  Koma  ine,  ndidzayenda  m’ungwiro 

wanga  : 

Mundiombole,  ndipo  ndichitireni 
chifundo. 

12  Phazi  langa  liponda  pa  chidikha  : 
M’masonkhano  ndidzalemekeza 
Yehova. 


27 


Salmo  la  Davide. 


1 Yehova  ndiye  kuunika  kwanga  ndi 

chipulumutso  changa  ; ndidza- 
opa  yani  ? 

Yehova  ndiye  mphamvu  ya  moyo 
wanga ; ndidzachita  mantha 
ndi  yani  ? 

2 Pondifika  ine  ochita  zoipa  kudza- 

dya  mnofu  wanga, 

Inde  akundisautsa  ndi  adani  anga, 
anakhumudwa  iwo  nagwa. 

3 Lingakhale  gulu  la  ankhondo  li- 

manga  misasa  kuti  andityole, 
Mtima  wanga  sungachite  mantha  : 
Ingakhale  nkhondo  ikandiukira, 
Inde  pomweponso  ndidzakhulupira. 

4 Chinthu  chimodzi  ndinachipempha 

kwa  Yehova,  ndidzachilondola 
ichi ; 

Kuti  ndikhalitse  m’nyumba  ya 
Yehova  masiku  onse  a moyo 
wanga, 

Kupenya  kukongola  kwache  kwa 
Yehova  ndi  kufunsitsa  m’kachisi 
wache. 

5 Chifukwa  kuti  pa  dzuwa  la  tso- 

ka  Iye  adzandibisa  mu  msasa 
mwache  : 

Adzandibisa  m’tsenjezi  mwa  chi- 
hema  chache  ; 

Pa  thanthwe  adzandikweza. 

6 Ndipo  tsopano  mutu  wanga  udza- 

kwezeka  pamwamba  pa  adani 
anga  a kundizinga  ; 

Ndipo  ndidzapereka  m’chihema 
mwache  nsembe  za  kupfuula 
mokondwera  ; 

Ndidzayimba,  inde,  ndidzayimbira 
Yehova  zomlemekeza. 

7 Imvani,  Yehova,  liu  langa  popfuula 

ine  : 

Mundichitirenso  chifundo  ndipo 
mundibvomereze. 

8 Pamene  munati,  Funani  nkhope 

yanga  ; mtima  wanga  unati  kwa 
Inu  : 

Nkhope  Yanu,  Yehova,  ndidzaifuna. 

9 Musandibisire  ine  nkhope  yanu  ; 
Musachotse  kapolo  wanu  ndi  ku- 

kwiya  : 

Inu  munakhala  thandizo  langa  ; 
Musanditaye,  ndipo  musandisiye 
Mulungu  wa  chipulumutso 
changa. 


10  Pakuti  wandisiya  atate  wanga  ndi 

amai  wanga, 

Koma  Yehova  anditola. 

11  Mundiphunzitse  njira  yanu,  Ye- 

hova, 

Munditsogolere  pa  njira  ya  chidi- 
kha, 

Chifukwa  cha  adani  anga. 

12  Musandipereke  ku  chifuniro  cha 

akundisautsa  : 

Chifukwa  zinandiukira  mboni  zo- 
nama  ndi  iwo  akupumira  za- 
chiwawa. 

13  Ndikadapanda  kukhulupirira  kuti 

ndikaone  ubwino  wa  Yehova 
M’dziko  la  amoyo  ndikadatani  ! 

14  Yembekeza  Yehova  : 

Limbika,  ndipo  Iye  adzalimbitsa 
mtima  wako  ; 

Inde,  yembekeza  Yehova. 


Salmo  la  Davide. 

1 Kwa  Inu,  Yehova,  ndidzapfuulira  ; 

Thanthwe  langa,  musandikhalire 
ngati  wosamva  : 

Pakuti  ngati  munditontholera  ine, 
Ndidzafanana  nawo  iwo  akutsikira 
ku  manda. 

2 Mverani  mau  a kupemba  kwanga, 

pamene  ndilirira  Inu, 

Pamene  ndikweza  manja  anga  ku- 
loza  ponenera  panu  poyera. 

3 Musandikoke  kundichotsa  pamodzi 

ndi  oipa, 

Ndi  ochita  zopanda  pache  ; 

Amene  alankhula  za  mtendere  ndi 
anansi  awo, 

Koma  mu  mtima  mwawo  muli 
choipa. 

4 Muwapatse  monga  mwa  nchito 

zawo,  ndi  monga  mwa  choipa 
chochita  iwo  : 

Muwapatse  monga  mwa  machiti- 
dwe  a manja  awo  ; 
Muwabwezere  zoyenera  iwo. 

5 Pakuti  sasamala  nchito  za  Yehova, 
Kapena  machitidwe  a manja  ache, 
Adzawapasula,  osawamanganso. 

6 Wodalitsika  Yehova, 

Pakuti  adamva  mau  a kupemba 
kwanga. 

7 Yehova  ndiye  mphamvu  yanga,  ndi 

chikopa  changa  ; 

Mtima  wanga  wakhulupirira  mwa 
Iye,  ndipo  anandithandiza  : 
Chifulcwa  chache  mtima  wanga 
ukondwera  kwakukuru  ; 

Ndipo  ndidzamyamika  nayo  nyi- 
mbo  yanga. 

8 Yehova  ndiye  mphamvu  yawo, 
Inde  mphamvu  ya  chipulumutso 

cha  wodzozedwa  wache. 

9 Pulumutsani  anthu  anu,  ndi  ku- 

dalitsa  cholandira  chanu  : 
Muwawetenso,  ndi  kuwanyamula 
nthawi  zonse. 


1 Perekani  kwa  Yehova,  inu  ana  a 

amphamvu, 

Perekani  kwa  Yehova  ulemerero 
ndi  mphamvu. 

2 Perekani  kwa  Yehova  ulemerero 

wa  dzina  lache  : 

Gwadirani  Yehova  moyera  ndi 
mokometsetsa. 

3 Liu  la  Yehova  liri  pa  madzi  ; 
Mulungu  wa  ulemerero  agunda, 
Ndiye  Yehova  pa  madzi  ambiri. 

4 Liu  la  Yehova  ndi  la  mphamvu  ; 
Liu  la  Yehova  ndi  lalikurukuru. 

5 Liu  la  Yehova  lityola  mitengo  ya 

mkungudza  ; 

Inde  Yehova  atyola  mikungudza 
ya  ku  Libano. 

6 Aitumphitsa  monga  mwana  wa 

ng’ombe  ; 

Libano  ndi  Sirio  monga  msona  wa 
njati. 

7 Liu  la  Yehova  ligawa  malawi  a 

moto. 

8 Liu  la  Yehova  ligwedeza  chipululu  ; 
Yehova  agwedeza  chipululu  cha 

Kadese. 

9 Liu  la  Yehova  liswetsa  nyama  za- 

zikazi, 

Ndipo  lipulula  nkhalango  : 

Ndipo  m’kachisi  mwache  zonse 
ziri  m’mwemo  zimati,  Ule- 
merero  : 

10  Yehova  anakhala  pa  Chigumula  : 
Inde  Yehova  akhala  mfumu  ku 

nthawi  yomka  muyaya. 

11  Yehova  adzapatsa  anthu  ache 

mphamvu  : 

Yehova  adzadalitsa  anthu  ache 
ndi  mtendere. 

Salmo  la  Davide.  Nyimbo  ya  kupere- 
kera  nyumba  kwa  Mulungu. 


1  Ndidzakukwezani,  Yehova ; pa- 
kuti  mwandinyamutsa, 

Ndipo  simunandikondwetsera  adani 
anga. 


2 Yehova,  Mulungu  wanga, 
Ndinapfuulira  kwa  Inu,  ndipo 

munandichiritsa. 

3 Yehova  munabweza  moyo  wanga 

ku  manda : 

Munandisunga  ndi  moyo,  kuti  ndi- 
ngatsikire  ku  dzenje. 

4 Yimbirani  Yehova,  inu  okondedwa 

ache, 

Ndipo  yamikani  pokumbukila  chi- 
yero  chache. 

5 Pakuti  mkwiyo  wache  ukhala 

kanthawi  kokha  ; 

Koma  kuyanja  kwache  moyo 
wonse  : 

Kulira  kuchezera, 

Koma  mamawa  kuli  kupfuula  lco- 
kondwera. 

6 Ndipo  ine,  ndinanena  m’phindu 

langa, 

Sindidzagwedezeka  nthawi  zonse. 

7 Inu,  Yehova,  munakhazikitsa  phiri 

langa  ndi  kuyanja  kwanu  : 
Munabisa  nkhope  yanu  ; ndinaopa. 

8 Ndinapfuulira  kwa  Inu,  Yehova  ; 
Kwa  Yehova  ndinapemba  : 

9 M’mwazi  mwanga  muli  phindu 

lanji,  potsikira  ine  ku  dzenje  ? 
Ngati  pfumbi  lidzayamika  Inu  ? 
ngati  lidzalalikira  choonadi 
chanu  ? 

10  Mverani,  Yehova,  ndipo  ndichi- 

tireni  chifundo  : 

Yehova,  mundithandize  ndi  Inu. 

11  Munasanduliza  kulira  kwanga  ku- 

khale  kusekera  ; 

Munandibvuula  chiguduli  changa, 
ndipo  munandibveka  chiko- 
ndwero  : 

12  Kuti  ulemu  wanga  uyimbire  Inu, 

wosakhala  chete. 

Yehova  Mulungu  wanga,  ndidza- 
kuyamikani  nthawi  zonse. 

Kwa  Mkulu  wa  Nyimbo.  Salmo  la 
Davide. 


1 Ndakhulupirira  mwa  Inu,  Yehova, 

ndikhale  wopanda  manyazi 
nthawi  zonse  : 

Mwa  chilungamo  chanu  ndipulu- 
mutseni  ine. 

2 Mundichere  khutu  lanu  ; ndipu- 

lumutseni  msanga  : 
Mundikhalire  ine  thanthwe  lo- 
limba,  nyumba  ya  malinga  ya 
kundisunga. 

3 Pakuti  Inu  ndinu  thanthwe  langa 

ndi  linga  langa  ; 

Ndipo  chifukwa  cha  dzina  lanu 
ndiyendetseni  bwino,  ndipo  ndi- 
tsogolereni. 

4 Mundionjole  m’ukonde  umene  ana- 

ndichera  mobisika. 

Pakuti  Inu  ndinu  mphamvu  yanga. 

5 Ndipereka  mzimu  wanga  m’dzanja 

lanu  : 

Mwandiombola,  Inu  Yehova,  Mu- 
lungu  wa  choonadi. 

6 Ndikwiya  nawo  iwo  akusamala  za 

chabe  zonama  : 

Koma  ndikhulupirira  Yehova. 

7 Ndidzakondwera  ndi  kusangalala 

m’chifundo  chanu  : 

Pakuti  mudapenya  zunzo  langa  ; 
Ndipo  mudadziwa  mzimu  wanga 
mu  nsautso  yanga  : 

8 Ndipo  simunandipereka  m’dzanja 

la  mdani  ; 

Munapondetsa  mapazi  anga  pali 
malo. 

9 Mundichitire  chifundo,  Yehova, 

pakuti  ndasautsika  ine  : 

Diso  langa,  mzimu  wanga,  ndi 
mimba  yanga,  zapuala  ndi  ma- 
bvuto. 

10  Pakuti  moyo  wanga  watha  ndi 

chisoni,  ndi  zaka  zanga  zatha 
ndi  kuusa  moyo  : 

Mphamvu  yanga  yafoka  chifukwa 
cha  kusakaza  kwanga,  ndi  ma- 
fupa  anga  apuala. 

11  Ndakhala  chotonza  chifukwa  cha 

akundisautsa  onse, 

Inde,  koposa  kwa  anansi  anga ; 

ndipo  anzanga  andiyesa  choopsa: 
Iwo  akundipenya  pa  bwalo  ana- 
ndithawa. 

12  Ndaiwalika  m’mtima  monga  wa- 

kufa  : 

Ndikhala  monga  chotengera  cho- 
sweka. 

1 3 Pakuti  ndamva  ugogodi  wa  ambiri, 
Mantha  andizinga  : 

Pondipangira  chiwembu, 
Anatsimikiza  mtima  kulanda  mo- 

yo  wanga. 

14  Koma  ine  ndakhulupirira  inu, 

Yehova  : 

Ndinati,  Inu  ndinu  Mulungu 
wanga. 

15  Nyengo  zanga  ziri  m’manja 

mwanu  : 

Mundilanditse  m’manja  a adani 
anga,  ndi  kwa  iwo  akundilo- 
ndola  ine. 

16  Walitsani  nkhope  yanu  pa  mtu- 

miki  wanu: 


Mundipulumutse  ndi  chifundo 
chanu. 

17  Yehova,  musandichititse  manyazi ; 

pakuti  ndapfuulira  kwa  Inu  : 
Oipa  achite  manyazi,  atonthole 
m’manda. 

18  Ikhale  yosalankhula  milomo  ya 

mabodza  ; 

Imene  imalankhula  mwa  chipo- 
ngwe  pa  olungama  mtima, 

Ndi  kudzikuza  ndi  kunyoza. 

1 9 Ha  ! kukoma  kwanu  ndiko  kwa- 

kukuru  nanga,  kumene  muna- 
sungira  iwo  akuopa  inu, 

Kumene  munachitira  iwo  aku- 
khulupirira  Inu,  pa  maso  pa 
ana  a anthu  ! 

20  Pobisalira  pa  maso  panu  mu- 

dzawabisa  kwa  chiwembu  cha 
munthu  : 

Mudzawabisa  iwo  mu  msasa  kuti 
muwalanditse  pakutetana  kwa 
malilime. 

21  Wolemekezeka  Yehova  : 

Pakuti  anandichitira  chifundo 
chache  chodabwiza  m’mudzi  wa 
linga. 

22  Ndipo  ine,  pakutenga  nkhawa, 

ndinati,  Ndadulidwa  kundichotsa 
pa  maso  panu  : 

Komatu  munamva  mau  a kupemba 
kwanga  pamene  ndinapfuulira 
kwa  Inu. 

23  Kondani  Yehova,  Inu  nonse  oko- 

ndedwa  ache  : 

Yehova  asunga  okhulupirika, 

Ndipo  abwezera  zochuruka  iye 
wakuchita  zodzitama. 

24  Limb  kani,  ndipo  Iye  adzalimbitsa 

mtima  wanu, 

Inu  nonse  akuyembekeza  Yehova. 


1 Wodala  munthu’yo  wokhululu- 

kidwa  chimo  lache  ; 
Chokwiriridwa  choipa  chache. 

2 Wodalamunthu’yu  Yehovasamwe- 

rengera  mphulupulu  zache  ; 
Ndimo  mu  mzimu  mwache  mulibe 
chinyengo. 

3 Pamene  ndinakhala  chete  mafupa 

anga  anakalamba 
Ndi  kubuula  kwanga  tsiku  lonse. 

4 Chifukwa  usana  ndi  usiku  dzanja 

lanu  linandilemera  ine  ; 

Uwisi  wanga  unasandulika  kuuma 
kwa  malimwe. 

5 Ndinabvomera  choipa  changa  kwa 

Inu  ; 

Ndipo  mphulupulu  yanga  sindinai- 
bisa. 

Ndinati,  Ndidzaululira  Yehova  ma- 
chimo  anga  ; 

Ndipo  munakhululukira  choipa  cha 
kulakwa  kwanga. 

6 Chifukwa  chache  oyera  mtima  onse 

apemphere  kwa  Inu, 

Pa  nthawi  ya  kupeza  Inu  : 

Indetu  pakusefuka  madzi  akuru 
Sadzamfikira  iye. 

7 Inu  ndinu  mobisalira  mwanga  ; 
M’nsautso  mudzandisunga  ; 
Mudzandizinga  ndi  nyimbo  za  chi- 

pulumutso. 

8 Ine  ndidzakulangiza  ndi  kuphu- 

nzitsa  iwe  za  njira  ukayenda’yo  ; 
Ndidzakupangira  ndi  diso  langa 
lakuyang’ana  iwe. 

9 Musakhale  monga  kavalo,  kapena 

ngati  buru,  opanda  nzeru  : 
Zomangira  zawo  ndizo  cham’ka- 
mwa  ndi  chapamutu  zakuwako- 
kera, 

Pakuti  ukapanda  kutero  sadzaku- 
yandikiza. 

10  Zisoni  zambiri  zigwera  woipa  : 
Koma  chifundo  chidzamzinga  iye 

wakukhulupirira  Yeho'va. 

11  Sekerani  mwa  Yehova,  ndimo  ko- 

ndwerani  inu  olungama  mtima  ; 
Ndipo  pfuulani  mokondwera  no- 
nsenu  oongoka  mtima. 

Pfuulani  mokondwera  mwa 
Yehova,  inu  olungama 
mtima  : 

Oongoka  mtima  ayenera  kule- 
mekeza. 

Yamikani  Yehova  ndi  zeze  : 

Myimbireni  ndi  chisakasa  cha 
zingwe  khumi. 

Mumyimbire  Iye  nyimbo  yatso- 
pano  ; 

Muyimbe  mwa  luso  kumveketsa 
mau. 

Pakuti  mau  a Yehova  ali  olunjika  ; 

Ndi  nchito  zache  zonse  zikhulu- 
pirika. 

Iye  ndiye  wakulconda  chilungamo 
ndi  chiweruzo  : 

Dziko  la  pansi  ladzala  ndi  chifundo 
cha  Yehova. 

Za  kumwamba  zinalengedwa  ndi 
mau  a Yehova  ; 

Ndipo  ndi  mpweya  wa  mkamwa 
mwache  khamu  lawo  lonse. 


7 Amaunj  ka  madzi  a m’nyanja 

monga  mulu  : 

Amakundika  zakudya  mosungi- 
ra’mo. 

8 Dziko  lonse  la  pansi  liope  Yehova  : 
Ponse  pali  anthu  achite  mantha 

chifukwa  cha  Iye. 

9 Pakuti  ananena,  ndipo  chinachi- 

tidwa  ; 

Analamulira,  ndipo  chinakhazi- 
kika. 

10  Yehova  aphwanya  upo  wa  ami- 

tundu  : 

Asandutsa  chabe  zolingirira  za 
mitundu  ya  anthu. 

11  Chiweruzo  cha  Yehova  chikhazi- 

kika  chikhazikikire, 

Zolingirira  za  m’mtima  mwache 
ku  mibadwo  mibadwo. 

12  Wodalitsika  mtundu  wa  anthu 

umene  Yehova  ndiye  Mulungu 
wawo  ; 

Mtundu  womwe  anausankha 
ukhale  cholandira  cha  Iye  yekha. 

13  Yehova  apenyerera  m’mwamba  ; 
Aona  ana  onse  a anthu. 

14  M’malo  akhala’mo  Iye,  amapenya 

pansi 

Pa  onse  akukhala  m’dziko  la 
pansi  ; 

15  Iye  amene  akonza  mitima  ya  iwo 

onse, 

Amene  azindikira  zochita  zawo 
zonse. 

16  Palibe  mfumu  yoti  gulu  lalikuru 

lipulumutsa  : 

Mphamvu  yaikuru  siichilanditsa 
chiphona. 

1 7 Kavalo  safikana  kupulumuka  naye : 
Chinkana  mphamvu  yache  njai- 

kuru  sapulumutsa. 

18  Taonani,  diso  la  Yehova  liri  pa 

iwo  akumuopa  Iye. 

Pa  iwo  akuyembekeza  chifundo 
chache  ; 

19  Kupulumutsa  moyo  wawo  kwa 

imfa, 

Ndi  kuwasunga  ndi  moyo  m’nye- 
ngo  ya  njala. 

20  Moyo  wathu  walindira  Yehova  : 

Iye  ndiyethandizolathu  ndi  chikopa 

chathu. 

21  Pakuti  mtima  wathu  udzako- 

ndwera  mwa  Iye, 

Chifukwa  takhulupirira  dzina  lache 
loyera. 

22  Yehova,  chifundo  chanu  chikhale 

pa  ife, 

Monga  takuyembekezani  Inu. 

Salmo  la  Davide.  Muja  anasintha 
makhalidwe  ache  pa  maso  pa  Abime- 
leke,  amene  anampitikitsa,  ndipo 
anachoka. 


t Ndidzalemekeza  Yehova  nyengo 
zonse ; 

Kumlemekeza  kwache  kudzakhala 
m’kamwa  mwanga  kosalekeza. 

2 Moyo  wanga  udzatamanda  Yehova; 
Ofatsa  adzakumva  nadzakondwera. 

3 Bukitsani  pamodzi  ndine  ukuru  wa 

Yehova, 

Ndipo  tikweze  dzina  lache  pamodzi. 

4 Ndinafuna  Yehova  ndipo  anandi- 

bvomera, 

Nandilanditsa  m’mantha  anga  onse. 

5 Iwo  anayang’ana  Iye  nasangu- 

ruka  ; 

Ndipo  pa  nkhope  pawo  sipadzachita 
manyazi. 

6 Munthu  uyu  wozunzika  anapfuula, 

ndipo  Yehova  anamumva, 
Nampulumutsa  m’masautso  ache 
onse. 

7 Mngelo  wa  Yehova  azinga  kuwa- 

chinjiriza  iwo  akuopa  Iye, 
Nawalanditsa  iwo. 

8 Talawani,  ndipo  onani  kuti  Yehova 

ndiye  wabwino  ; 

Wodala  munthu’yo  wakukhulupira 
pa  Iye. 

9 Opani  Yehova,  inu  oyera  mtima 

ache  ; 

Chifukwa  iwo  akumuopa  Iye 
sasowa. 

10  Misona  ya  mkango  isowa  nimva 

njala  : 

Koma  iwo  akufuna  Yehova  sadza- 
sowa  kanthu  kabwino. 

11  Idzani  ananu  ndimvereni  ine  : 
Ndidzakulangizani  zakumuopa  Ye- 

hova. 

12  Munthu  wokhumba  moyo  ndani, 
Wokonda  masiku,  kuti  aone  za- 

bwino  ? 

13  Uletse  lilime  lako  lisachule  zoipa, 
Ndipo  milomo  yako  isalankhule 

chinyengo. 

14  Pfutuka  pa  zoipa,  nuchite  zabwino, 
Funa  mtendere  ndi  kuulondola. 

15  Maso  a Yehova  ali  pa  olungama 

mtima, 

Ndipo  makutu  ache  achereza  ku- 
lira  kwawo. 

16  Nkhope  ya  Yehova  itsutsana  nawo 

akuchita  zoipa, 

Kudula  chikumbukilo  chawo  pa 
dziko  la  pansi. 

17  Iwowo  anaitana,  ndipo  Yehova 

anawamva, 


Nawalanditsa  ku  masautso  awo 
onse. 

18  Yehova  ali  pafupi  ndi  iwo  a mtima 

wosweka, 

Apulumutsa  iwo  a mzimu  wola- 
padi. 

19  Masautso  a wolungama  mtima 

achuruka  : 

Koma  Yehova  amlanditsa  mwa 
onsewa. 

20  Iye  asunga  mafupa  ache  onse  : 
Silinatyoka  limodzi  lonse. 

21  Mphulupulu  idzamupha  woipa  : 
Ndipo  adzawatsutsa  ku  mlandu  iwo 

akudana  naye  wolungama. 

22  Yehova  aombola  moyo  wa  anya- 

mata  ache, 

Ndipo  sadzawatsutsa  ku  mlandu 
onse  akukhulupira  pa  Iye. 


Salmo  la  Davide. 

1 Tsutsanani  nawo  iwo  akutsutsana 

nane,  Yehova  : 

Limbanani  nawo  iwo  akulimbana 
nane. 

2 Gwirani  chikopa  chochinjiriza, 
Ukani  kundithandiza. 

3 Sololani  nthungo,  ndipo  muwatse- 

kerezere  ku  njira  akundilondola  : 
Nenani  ndi  moyo  wanga,  Chipulu- 
mutso  chako  ndine. 

4 Athe  nzeru  nachite  manyazi  iwo 

akufuna  moyo  wanga  : 
Abwezedwe  m’mbuyo  nasokone- 
zeke  iwo  akundipangira  chi- 
wembu. 

5 Akhale  monga  mungu  ku  mphepo, 
Ndipo  mngelo  wa  Yehova  awapiti- 

kitse. 

6 Njira  yawo  ikhale  ya  mdima  ndi 

yoterera, 

Ndipo  mngelo  wa  Yehova  awalo- 
ndole. 

7 Pakuti  anandichera  ukonde  wawo 

m’mbuna’mo  kopanda  chifukwa, 
Anakumbira  moyo  wanga  dzenje 
kopanda  chifukwa. 

8 Chimgwere  modzidzimutsa  chiono- 

ngeko  ; 

Ndipo  ukonde  wache  umene  anau- 
cha  umkole  yekha  mwini : 
Agwe’mo,  naonongeke  m’mwemo. 

9 Ndipo  moyo  wanga  udzakondwera 

mwa  Yehova  : 

Udzasekera  mwa  chipulumutso 
chache. 

10  Mafupa  anga  onse  adzanena,  Ye- 
hova,  afanana  ndi  Inu  ndani, 

Wakulanditsa  wozunzika  kwa  iye 
amene  amposa  mphamvu, 

Ndi  wozunzika  ndi  waumphawi 
kwa  iye  amfunkhira  ? 

1 1 Mboni  za  chiwawa  ziuka, 
Zindifunsa  zosadziwa  ine. 

12  Andibwezera  choipa  pa  chokoma, 
Inde,  asaukitsa  moyo  wanga. 

13  Koma  ine,  pakudwala  iwowa, 

chobvala  changa  ndi  chiguduli  : 
Ndinazunza  moyo  wanga  ndi  ku- 
sala ; 

Ndipo  pemphero  langa  linabwera 
ku  chifuwa  changa. 

14  Ndakhala  ine  monga  ngati  iye 

anali  bwenzi  langa,  kapena 
mbale  wanga  : 

Polira  ndinaweramira  pansi, 
monga  munthu  wakulira  maliro 
amai  wache. 

15  Ndipo  pakutsimphina  ine  anako- 

ndwera,  nasonkhana  pamodzi : 
Akundipanda  anandisonkhanira ; 

ndipo  sindinachidziwa  : 
Ananding’amba  osaleka  : 

16  Pakati  pa  onyodola  pa  madyerero, 
Anandikukutira  mano. 

17  Ambuye,  mudzapenyerabe  nthawi 

yanji  ? 

Bwezani  moyo  wanga  kwa  zaku- 
ndiononga  zawo, 

Wanga  wa  wokha  kwa  misona  ya 
mkango. 

18  Ndidzakuyamikani  mu  msonkha- 

no  waukuru  : 

M’chikamu  cha  anthu  ndidzaku- 
lemekezani. 

19  Adani  anga  asandikondwerere  ine 

monyenga : 

Okwiya  nane  kopanda  chifukwa 
asanditsinzinire. 

20  Pakuti  salankhula  za  mtendere  : 
Koma  apangira  chiwembu  odekha 

m’dziko. 

21  Ndipo  andiyasamira  m’kamwa 

mwawo  ; 

Nati,  Hede,  Hede,  diso  lathu  lida- 
chipenya. 

22  Yehova,  mudachipenya  ; musa- 

khale  chete  : 

Ambuye,  musakhale  kutali  ndi 
ine. 

23  Galamukani,  ndipo  khalani  maso 

kundiweruzira  mlandu  wanga, 
Mulungu  wanga  ndi  Ambuye  wa- 
nga, 

24  Mundiweruze  monga  mwa  chi- 

lungamo  chanu,  Yehova,  Mu- 
lungu  wanga ; 


Ndipo  asandisekerere  ine. 

25  Asanene  mu  mtima  mwawo,  Hede, 

momwemo  1 
Asanene,  Tammeza  iye. 

26  Achite  manyazi,  nadodome  iwo 

akukondwera  chifukwa  cha  cho- 
ipa  chidandigwera  : 

Abvekeke  ndi  manyazi  ndi  ku- 
punzika  iwo  akudzikuza  pa  ine. 

27  Apfuule  mokondwera  nasangalale 

iwo  akukondwera  nacho  chi- 
lungamo  changa  : 

Ndipo  anene  kosalekeza,  Abuke 
Yehova, 

Amene  akondwera  ndi  mtendere 
wa  mtumiki  wache. 

28  Ndipo  lilime  langa  lilalikire  chi- 

lungamo  chanu, 

Ndi  lemekezo  lanu  tsiku  lonse. 


Kwa  Mkiilu  wa  Nyimbo.  Salmo  la 
Davide,  mtumiki  wa  Yekova. 

1 Cholakwa  cha  woipa’yo  chimati 

m’kati  mwa  mtima  mwanga, 
Palibe  kuopa  Mulungu  pa  maso 
pache. 

2 Pakuti  adzidyoletsa  yekha  m’kuona 

kwache, 

Kuti  anthu  sadzachipeza  choipa 
chache  ndi  kukwiya  nacho. 

3 Mau  a pa  kamwa  pache  ndiwo 

opanda  pache  ndi  onyenga  : 
Waleka  kuzindikira  ndi  kuchita 
bwino. 

4 Alingirira  zopanda  pache  pa  kama 

pache ; 

Adziika  pa  njira  posati  pabwino  ; 
Choipa  saipidwa  nacho. 

5 Yehova,  m’mwamba  muli  chi- 

fundo  chanu  ; 

Choonadi  chanu  chifikira  ku 
thambo. 

6 Chilungamo  chanu  chikunga  ma- 

piri  a Mulungu  ; 

Maweruzo  anu  akunga  chozama 
chachikuru  : 

Yehova,  musunga  munthu  ndi 
nyama. 

7 Ha  I chifundo  chanu,  Mulungu 

nchokondedwadi  1 
Ndipo  ana  a anthu  athawira  ku 
mthunzi  wa  mapiko  anu. 

8 Adzakhuta  kwambiri  ndi  zonona 

za  m’nyumba  mwanu  : 

Ndipo  mudzawamwetsamumtsinje 
wa  zokondweretsa  zanu. 

9 Pakuti  chitsime  cha  moyo  chiri 

ndi  Inu  : 

36. 10—37. 28  MASALMO 


M’kuunika  kwanu  tidzaona  ku- 
unika. 

10  Tanimphitsani  chifundo  chanu  pa 

iwo  akudziwa  Inu  ; 

Ndi  chilungamo  chanu  pa  oongoka 
mtima. 

11  Phazi  la  akudzikuza  lisandifikire 

ine, 

Ndi  dzanja  la  oipa  lisandichotse. 

12  Pomwepo  padagwera  ochita  zo- 

panda  pache  : 

Anawalikha,  ndipo  sadzatha  kuu- 
kanso. 


1 Usabvutike  mtima  chifukwa  cha 

ochita  zoipa, 

Usachite  nsanje  chifukwa  cha 
ochita  chosalungama. 

2 Pakuti  adzawamweta  msanga  mo- 

nga  udzu, 

Ndipo  adzafota  monga  msipu  wau- 
wisi. 

3 Khulupirira  Yehova,  ndipo  chita 

chokoma  ; 

Khala  m’dziko,  ndipo  tsata  choo- 
nadi. 

4 Udzikondweretsanso  mwa  Yehova  ;: 
Ndipo  Iye  adzakupatsa  zokhumba 

mtima  wako. 

5 Pereka  njira  yako  kwa  Yehova  ; 
Khulupiriranso  Iye,  adzachichita. 

6 Ndipo  adzaonetsa  chilungamo  chav 

ko  monga  kuunika, 

Ndi  kuweruza  kwako  monga  usa- 
na. 

7 Khala  chete  mwa  Yehova,  nu- 

mlindirire  Iye  : 

Usabvutike  mtima  chifukwa  cha 
iye  wolemerera  m’njira  yache, 
Chifukwa  cha  munthu  wakuchita 
chiwembu. 

8 Leka  kupsa  mtima,  nutaye  mkwi- 

yo  : 

Usabvutike  mtima  ungachite  cho- 
ipa. 

9 Pakuti  ochita  zoipa  adzadulidwa  : 
Koma  iwo  akuyembekeza  Yehova, 

iwowa  adzalandira  dziko  la 
pansi. 

10  Katsala  kanthawi  ndipo  woipa 

adzatha  psiti  : 

Inde,  udzayang’anira  mbuto  yache, 
nudzapeza  palibe. 

11  Koma  ofatsa  adzalandira  dziko  la 

pansi ; 

Nadzakondwera  nawo  mtendere 
wochuruka. 


12  Woipa  apangira  chiwembu  wo- 

lungama, 

Namkukutira  mano. 

1 3 Ambuye  adzamseka  : 

Popeza  apenya  kuti  tsiku  lache 
likudza. 

14  Oipa  anasolola  lupanga,  nakoka 

uta  wawo  ; 

Alikhe  ozunzika  ndi  aumphawi, 
Aphe  amene  ali  oongoka  m’njira : 

15  Lupanga  lawo  lidzalowa  m’mtima 

mwawo  momwe, 

Ndipo  mauta  awo  adzatyoledwa. 

16  Zochepa  zache  za  wolungama 

zikoma 

Koposa  kuchuruka  kwawo  kwa 
oipa  ambiri. 

17  Pakuti  manja  a oipa  adzatyoledwa  : 
Koma  Yehova  achirikiza  olungama. 

18  Yehova  adziwa  masiku  a anthu 

angwiro  : 

Ndipo  chosiyira  chawo  chidzakhala 
chosatha. 

19  Sadzachita  manyazi  m’nyengo 

yoipa  : 

Ndipo  m’masiku  a njala  adzakhuta. 

20  Pakuti  oipa  adzatayika, 

Ndipo  adani  ache  a Yehova  adzanga 
mafuta  a ana  a nkhosa  : 
Adzanyeka,  monga  utsi  adza- 
kanganuka. 

21  Woipa  akongola,  wosabweza  : 
Koma  wolungama  achitira  chi- 

fundo,  napereka. 

22  Pakuti  iwo  amene  awadalitsa 

adzalandira  dziko  la  pansi  ; 
Koma  iwo  amene  awatemberera 
adzadulidwa. 

23  Yehova  akhazikitsa  mayendedwe 

a munthu  ; 

Ndipo  akondwera  nayo  njira  yache. 

24  Angakhale  akagwa,  satayikiratu  : 
Pakuti  Yehova  agwira  dzanja  lache. 

25  Ndinali  mwana  ndipo  ndakalamba  : 
Ndipo  sindinapenya  wolungama 

wasiyidwa, 

Kapena  mbumba  zache  ziri  ku- 
pempha  chakudya. 

26  Tsiku  lonse  achitira  chifundo, 

nakongoletsa  ; 

Ndipo  mbumba  zache  zidalitsidwa. 

27  Siyana  nacho  choipa,  nuchite 

chokoma, 

Nukhale  nthawi  zonse. 

28  Pakuti  Yeh'ova  akonda  chiweruzo, 
Ndipo  sataya  okondedwa  ache  : 
Asungika  kosatha  : 

Koma  adzadula  mbumba  za 
oipa. 

37. 29—38.  20 


29  Olungama  adzalandira  dziko  la 

pansi, 

Nadzakhala  momwemo  kosatha. 

30  Pa  kamwa  pa  wolungama  pala- 

nkhula  za  nzeru, 

Ndi  lilime  lache  linena  chiweruzo. 

31  Malamulo  a Mulungu  wache  ali 

mu  mtima  mwache  ; 

Pa  kuyenda  pache  sadzaterereka. 

32  Woipa  aunguza  wolungarna, 
Nafuna  kumupha. 

33  Yehova  sadzamsiya  m’dzanja  la- 

che  : 

Nflipo  sadzamtsutsa  poweruzidwa 
iye. 

34  Yembekeza  Yehova,  nusunge  njira 

yache, 

Ndipo  Iye  adzakukweza  kuti  ula- 
ndire  dziko  : 

Pakudulidwa  oipa  udzapenya. 

35  Ndapenya  woipa,  ali  kuopsa, 
Natasa  monga  mtengo  wauwisi 

wanzika. 

36  Koma  anapita  ndipo  taona,  kwati 

zi : 

Ndipo  ndinampwaira  osampeza. 

37  Tapenya  wangwiro  ndipo  taona 

woongoka  mtima  ! 

Pakuti  ku  matsiriziro  ache  a mu- 
nthu’yo  kuli  mtendere. 

38  Koma  olakwa  adzaonongeka  pa- 

modzi : 

Matsiriziro  a oipa  adzadulidwa. 

39  Koma  chipulurnutso  cha  olungama 

chidzera  kwa  Yehova, 

Iye  ndiye  mphamvu  yawo  m’nye- 
ngo  ya  nsautso. 

40  Ndipo  Yehova  awathandiza,  nawa- 

landitsa  : 

Awalanditsa  kwa  oipa,  nawapu- 
lumutsa, 

Chifukwa  kuti  anamkhulupirira 
Iye. 


5 

6 

7 

8 
9 


10 


11 

12 


13 


14 


15 


16 


38 


Salmo  Ia  Davide,  la  kukumbutsa. 


1 Yehova,  musandidzndzule  ndi 

mkwiyo  wanu  : 

Ndipo  musandilange  moopsa  mtima 
mwanu. 

2 Pakuti  mibvi  yanu  yandilowa, 

Ndi  dzanja  lanu  landigwa. 

3 Mu  mnofu  mwanga  mulibe  cha 

moyo  chifukwa  cha  ukali  wanu  ; 
Ndipo  m’mafupa  anga  simuzizira, 
chifukwa  cha  cholakwa  changa. 

4 Pakuti  mphulupulu  zanga  zapitirira 

pa  mutu  panga  : 


17 

18 


19 


20 

Ndathodwa  nazo  monga  ndi  katu- 
ndu  wolemera. 

Mabala  anga  anunkha,  adao!a, 
Chifukwa  cha  kupusa  kwanga. 
Ndapindika  ndawerama  kwaku- 
kuru  ; 

Ndimayenda  woliralira  tsiku  lonse. 
Pakuti  m’mchuuno  mwanga  mu- 
tentha  kwambiri ; 

Palibe  pa  moyo  m’mnofu  mwanga. 
Ndafokaine,  ndipo  ndachinjizidwa : 
Ndabangula  chifukwa  cha  kumyu- 
ka  mtima  wanga. 

Ambuye  chikhumbo  changa  chonse 
chiri  pa  maso  panu  ; 

Ndipo  kubuula  kwanga  sikubisika 
kwa  Inu. 

Mtima  wanga  ugundagunda,  mpha- 
mvu  yanga  yachoka  : 

Ndipo  kuunika  kwa  maso  anga, 
ndi  iko  komwe  kwandichokera. 
Ondikonda  ndi  anzanga  apewa 
mliri  wanga  ; 

Ndipo  anansi  anga  aima  patali. 
Ndipo  andichera  misampha  iwo 
akufuna  moyo  wanga  ; 

Ndipo  iwo  akuyesa  kundichitira 
choipa  alankhula  zoononga, 
Nalingirira  zonyenga  tsiku  lonse. 
Koma  ine,  monga  gonthi,  sindi- 
mva  ; 

Ndipo  monga  munthu  wosala- 
nkhula,  sinditsegula  pa  kamwa 
panga. 

Inde  ndikunga  munthu  wosamva, 
Ndipo  m’kamwa  mwanga  mulibe 
makani. 

Pakuti  ndikuyembekezani  Inu, 
Yehova  ; 

Inu  mudzayankha,  Ambuye  Mu- 
lungu  wanga. 

Pakuti  ndinati,  Asakondwerere  ine  : 
Pa  kuterereka  phazi  langa,  asadzi- 
kuze  pa  ine. 

Ndafikana  potsimphina, 

Ndipo  chisoni  changa  chiri  pa 
maso  panga  chikhalire. 

Pakuti  ndidzafotokozera  mphu- 
lupulu  yanga  ; 

Nditenga  nkhawa  chifukwa  cha 
chimo  langa. 

Koma  adani  anga  ali  ndi  moyo, 
nakha.la  ndi  mphamvu  : 

Ndipo  akundida  kopanda  chifukwa 
achuruka. 

Ndipo  iwo  akubwezera  choipa  pa 
chabwino 

Atsutsana  nane,  popeza  nditsata 
chabwino. 


88. 21 — 40. 10 


MASALMO 


21  Musanditaye,  Yehova  : 

Mulungu  wanga,  musakhale  kutali 

ndi  ine. 

22  Fulumirani  kundithandiza, 
Ambuye,  chipulumutso  changa. 

Kwa  Mkulu  wa  Nyimbo,  kwa  Yedutun. 
Salmo  la  Davide. 


1 Ndinati,  Ndidzasunga  njira  zanga, 
Kuti  ndingachimwe  ndi  lilime  la- 

nga : 

Ndidzasunga  pa  kamwa  panga  ndi 
cha  m’kamwa, 

Pokhala  woipa  ali  pa  maso  panga. 

2 Ndinatonthola  osanena  mau,  ndina- 

khala  chete  osalawa  chokoma  ; 
Ndipo  chisoni  changa  chinabuka. 

3 Mtima  wanga  unatentha  m’kati 

mwa  ine  ; 

Unayaka  moto  pakulingirira  ine  : 
Pamenepo  ndinalankhula  ndi  lilime 
langa : 

4 Yehova,  mundidziwitse  chimari- 

ziro  changa, 

Ndi  mawerengedwe  a masiku 
anga  ndi  angati ; 

Ndidziwe  malekezero  anga. 

5 Onani,  munaika  masiku  anga 

akhale  monga  kuyesa  dzanja  ; 
Ndipo  zaka  zanga  ziri  ngati  chabe 
pa  maso  panu  : 

Indedi  munthu  ali  yense  anga- 
khale  okhazikika,  ali  chabe 
konse. 

6 Indedi  munthu  ayenda  ngati 

mthunzi  : 

Indedi  abvutika  chabe  : 
Asonkhanitsa  chuma,  ndipo  sa- 
dziwa  adzachilandira  ndani  ? 

7 Ndipo  tsopano,  Ambuye,  ndilindira 

chiani  ? 

Chiyembekezo  changa  chiri  pa 
Inu. 

8 Ndipulumutseni  kwa  zolakwa  za- 

nga  zonse  : 

Musandiike  ndikhale  chotonza  cha 
wopusa. 

9 Ndinakhala  du,  sindinatsegula  pa 

kamwa  panga  ; 

Chifukwa  inu  mudachichita. 

10  Mundichotsere  chobvutitsa  chanu  ; 
Pandithera  ine  chifukwa  cha  ku- 

langa  kwa  dzanja  lanu. 

11  Pamene  mulanga  munthu  ndi 

zomdzudzula  chifukwa  cha 
mphulupulu, 

Mukanganula  kukongola  kwache 
monga  mumachita  ndi  kadzoche : 
Indedi,  munthu  ali  yense  ali  chabe. 


12  Imvani  pemphero  langa,  Yehova, 

ndipo  cherani  khutu  kulira 
kwanga  ; 

Musakhale  chete  pa  misozi  yanga : 
Pakuti  ine  ndine  mlendo  ndi 
Inu, 

Wosakhazikika,  monga  makolo 
anga  onse. 

13  Ndiloleni,  kuti  nditsitsimuke, 
Ndisanamuke  ndi  kukhala  kuli  zi, 


Kwa  Mkulu  wa  Nvimbo. 

Davide. 


Salmo  la 


1 Kuyembekeza  ndayembekeza  Ye- 

hova  ; 

Ndipo  anandilola,  namva  kupfuula 
kwanga. 

2 Ndipo  anandikweza  kunditurutsa 

m’dzenje  la  chitayiko,  ndi 
m’thope  la  pa  chithaphwi  ; 
Nandipondetsa  pa  thanthwe,  na- 
khazilca  mayendedwe  anga. 

3 Ndipo  anapatsa  nyimbo  yatsopano 

m’kamwa  mwanga,  chilemekezo 
cha  kwa  Mulungu  wanga  ; 
Ambin  adzachiona,  nadzaopa, 
Ndipo  adzakhulupirira  Yehova. 

4 Wodala  munthu’yo  wakuyesa  Ye- 

hova  wokhulupirika  ; 
Wosasamala  odzikuza,  ndi  opatu- 
kira  ku  bodza. 

5 Inu,  Yehova,  Mulungu  wanga, 

zodabwiza  zanu  mudazichita 
nzambiri, 

Ndipo  zolingirira  zanu  za  pa  ife  ; 
Palibe  wina  wozifotokozera  Inu  ; 
Ndikazisimba  ndi  kuzichula, 
Zindichurulcira  kuziwerenga. 

6 Nsembe  ndi  chopereka  simuko- 

ndwera  nazo  ; 

Mwanditsegula  makutu  : 

Nsembe  yopsereza  ndi  ya  machimo 
simunapempha. 

7 Pamenepo  ndinati,  Taonani,  nda- 

dza  ; 

M’buku  mwalembedwa  za  Inu  : 

8 Kuchita  chikondwero  chanu  kundi- 

konda,  Mulungu  wanga  ; 

Ndipo  malamulo  anu  ali  m’kati 
mwa  mtima  mwanga. 

S Ndalalikira  chilungamo  mu  mso- 
nkhano  waukuru ; 

Onani,  sindidzaletsa  milomo  yanga, 
Mudziwa  ndinu  Yehova. 

10  Chilungamo  chanu  sindinachibisa 
m’kati  mwa  mtima  mwanga  ; 
Chikhulupiriko  chanu  ndi  chipulu- 
mutso  chanu  ndinachinena  : 

40. 11—42.4 


Chifundo  chanu  ndi  choonadi 
chanu  sindinachibisira  mso- 
nkhano  waukuru. 

11  Inu  Yehova,  simudzandikaniza 

nsoni  zanu  : 

Chifundo  chanu  ndi  choonadi 
chanu  zindisunge  chisungire. 

12  Pakuti  zoipa  zosawerengeka  zandi- 

zinga, 

Zochimwa  zanga  zandipeza  kotero 
kuti  sindikhoza  kupenya  ; 

Ziposa  tsitsi  la  mutu  wanga,  ndipo 
wandichokera  mtima. 

13  Ndikupemphani,  Yehova,  ndila- 

nditseni : 

Fulumirani  kudzandithandiza,  Ye- 
hova. 

14  Achite  manyazi  nadodome 

Iwo  akulondola  moyo  wanga  kuti 
auononge : 

Abwerere  m’mbuyo,  nachite  ma- 
nyazi  iwo  okondwera  kundi- 
chitira  choipa. 

15  Apululuke,  mobwezera  manyazi 

awo 

Amene  anena  nane,  Hede,  hede. 

16  Asekerere  nakondwerere  mwa  Inu 

onse  akufuna  Inu  : 

Iwo  akukonda  chipulumutso  chanu 
asaleke  kunena,  Abuke  Yehova. 

17  Ndipo  ine  ndine  wozunzika  ndi 

waumphawi ; 

Koma  Ambuye  andikumbukila  ine : 
Inu  ndinu  mthandizi  wanga,  ndi 
mpulumutsi  wanga  : 
Musamachedwa,  Mulungu  wanga. 

Kwa  Mkulu  wa  Nyimbo.  Salmo  la 
Davide. 


1 Wodala  iye  amene  asamalira  wo- 

sauka : 

Tsiku  la  tsoka  Yehova  adzampu- 
lumutsa. 

2 Yehova  adzamsunga,  nadzamsunga 

ndi  moyo,  ndipo  adzadalitsika  pa 
dziko  la  pansi  ; 

Ndipo  musampereke  ku  chifuniro 
cha  adani  ache. 

3 Yehova  adzamgwiriziza  pa  kama 

wodwalira  ; 

Podwala  iye  mukonza  pogona 
pache. 

4 Ndinati  ine,  Mundichitire  chifundo, 

Yehova : 

Chiritsani  mtima  wanga  ; pakuti 
ndachimwira  Inu. 

5 Adani  anga  andinenera  choipa,  ndi 

kuti, 


Adzafa  liti,  ndi  kutayika  dzina 
lache  ? 

6 Ndipo  akadza  kundiona  wina 

angonena  bodza  ; 

Mu  mtima  mwache  adzisonkhera 
zopanda  pache  : 

Akamka  nayenda  namakanena : 

7 Onse  akudana  nane  andinong’o- 

nezerana  ; 

Apangana  chondiipsa  ine. 

8 Chamgwera  chinthu  choopsa,  ati  ; 
Popeza  ali  gonere  sadzaukanso. 

9 Ngakhale  bwenzi  langa  leni  leni, 

amene  ndamkhulupirira,  ndiye 
amene  adadya’ko  mkate  wanga, 
Anandikwezera  chidendene  cha- 
che. 

10  Koma  Inu,  Yehova,  mundichitire 

chifundo,  ndipo  mundiutse, 

Kuti  ndiwabwezere. 

11  Umo  ndidziwa  kuti  mukondwera 

ndi  ine, 

Popeza  mdani  wanga  sandiseka. 

12  Ndipo  ine,  mundigwirizize  m’u- 

ngwiro  wanga, 

Ndipo  mundiike  pa  nkhope  panu 
ku  nthawi  ya  muyaya. 

13  Wodalits'ka  Yehova,  Mulungu  wa 

Israyeli, 

Kuchokera  nthawi  yosayamba  ku- 
fikira  nthawi  yosatha. 

Amen,  ndi  Amen. 


Kwa  Mkulu  wa  Nyimbo.  Chilangizo 
cha  kwa  ana  a Kora. 


1 Monga  nswala  ipuma  wefuwefu 

kukhumba  mitsinje  ; 

Motero  moyo  wanga  upuma  wefu- 
wefu  kukhumba  Inu,  Mulungu. 

2 Moyo  wanga  uli  ndi  ludzu  la  kwa 

Mulungu,  la  kwa  Mulungu  wa 
moyo  : 

Ndikadze  liti  kuoneka  pa  maso  pa 
Mulungu  ? 

3 Misozi  yanga  yakhala  ngati  cha- 

kudya  changa, 

Usana  ndi  usiku  ; 

Pakunena  iwo  kwa  ine  dzuwa 
lonse, 

Mulungu  wako  ali  kuti  ? 

4 Ndizikumbukila  izi  ndipo  ndi- 

tsanulira  moyo  wanga  m’kati 
mwa  ine, 

Pakuti  ndidafopita  ndi  unyinji  wa 
anthu, 

Ndinawatsogolera  ku  nyumba  ya 
Mulungu,  ndi  inau  akuyimbitsa 
ndi  kuyamika, 

Ndi  unyinji  wakusunga  dzuwa  lo- 
kondwera. 

5 Udziweramiranji  moyo  wanga  iwe  ? 
Ndi  kuzingwa  m’kati  mwanga  ? 
Yembekeza  Mulungu,  pakuti  ndi- 

dzamyamikanso 

Chifukwa  cha  chipulumutso  cha 
nkhope  yache. 

6 Mulungu  wanga,  moyo  wanga 
Udziweramira  m’kati  mwanga  ; 
Chifukwa  chache  ndikumbukila 

Inu  m’dziko  la  Yordano, 

Ndi  mu  aHermone,  m’kaphiri  ka 
Mizara. 

7 Madzi  akuya  aitanizana  ndi  madzi 

akuya, 

Pa  mkokomo  wa  matiti  anu  : 
Mafunde  onse  a nyondonyondo 
anandimiza  ine. 

8 Koma  usana  Yehova  adzalamulira 

chifundo  chache, 

Ndipo  usiku  nyimbo  yache  idza- 
khala  ndi  ine, 

Inde  pemphero  la  kwa  Yehova  wa 
moyo  wanga. 

9 Ndidzati  kwa  Mulungu,  thanthwe 

langa,  mwandiiwala  chifukwa 
ninji  ? 

Ndimayenderanji  wakulira 
Chifukrwa  cha  kundispinja  mdani- 
’yo  ? 

10  Adani  ahga  andinyoza  ndi  ku- 

ndityola  mafupa  anga  ; 
Pakunena  ndine  dzuwa  lonse, 
Mulungu  wako  ali  kuti  ? 

11  Udziweramiranji  moyo  wanga  iwe? 
Ndi  kuzingwa  m’kati  mwanga  ? 
Yembekeza  Mulungu  : pakuti  ndi- 

dzamlemekeza  tsopanonso, 

Ndiye  chipulumutso  cha  nkhope 
yanga  ndi  Mulungu  wanga. 

Mundiweruzire,  Mulungu,  ndi- 
po  mundinenere  mlandu 
kwa  anthu  opanda  chif  undo : 
Mundilanditse  kwa  munthu  wo- 
nyenga  ndi  wosalungama. 

Pakuti  Inu  ndinu  Mulungu  wa 
mphamvu  yanga  ; mwanditayi- 
ranji  ? 

Ndimayenderanji  woliralira  chi- 
fukwa  cha  kundipsinja  mdani  ? 
Tumizirani  kuunika  kwanu  ndi 
choonadi  chanu  zinditsogolere  : 
Zindifikitse  ku  phiri  lanu  loyera, 
Kumene  mukhala  Inu’ko. 

Kuti  ndipite  kufikira  guwa  la 
nsembe  la  Mulungu, 


Kufikira  Mulungu  wa  chimwemwe 
changa  chenicheni  : 

Ndi  kuti  ndikuyamikeni  ndi  zeze, 
Mulungu,  Mulungu  wanga. 

5 Udziweramiranji  moyo  wanga  iwe  ? 

Ndi  kuzingwa  m’kati  mwanga  ? 

Yembekeza  Mulungu  : pakuti  ndi- 
dzamyamikanso, 

Ndiye  chipulumutso  cha  nkhope 
yanga,  ndi  Mulungu  wanga. 


2 


3 


5 


6 

7 


8 


9 


10 

11 


4Kwa  Mkulu  wa  Nyimbo  ; Chilangizo 
cha  ana  a Kora. 

Mulungu,  tidamva  m’makutu  mwa- 
thu,  makolo  athu  anatisimbira, 
Za  nchito’yo  mudaichita  masiku 
awo,  masiku  a kale. 

Inu  munapitikitsa  amitundu  ndi 
dzanja  lanu,  koma  iwowa  mu- 
nawaoka  ; 

Munasautsa  mitundu  ya  anthu, 
ndipo  munawaingitsa. 

Pakuti  sanalanda  dziko  ndi  lu- 
panga  lawo, 

Ndipo  mkono  wawo  sunawapu- 
lumutsa  : 

Koma  dzanja  lanu  la  manja,  ndi 
mkono  wanu,  ndi  kuunika  kwa 
nkhope  yanu, 

Popeza  munakondwera  nawo, 

Inu  ndinu  mfumu  yanga,  Mu- 
lungu  : 

Lamulirani  chipulumutso  cha  Ya- 
kobo. 

Mwa  Inu  tidzakankhira  pansi 
otsutsana  nafe  : 

M’dzina  lanu  tidzapondereza  aku- 
tiukira  ife. 

Pakuti  sinditama  uta  wanga, 

Ndipo  lupanga  langa  siingandi- 
pulumutse. 

Koma  Inu  munatipulumutsa  kwa 
iwo  akutsutsana  nafe, 

Ndipo  akudana  nafe,  mudawachi- 
titsa  manyazi. 

Mwa  Mulungu  tidzitamanda  tsiku 
lonse, 

Ndipo  dzina  lanu  tidzaliyamika 
kosatha. 

Koma  mwatitaya,  ndi  kutinya- 
zitsa  ; 

Ndipo  simuturuka  nawo  makamu 
a nkhondo  athu. 

Mutibwereretse  kuthawa  otisautsa  : 
Ndipo  akudana  nafe  adzifunkhira 
okha. 

Mwatipereka  ngati  nkhosa  zoye- 
nera  kuzidya ; 

Ndipo  mwatibalalitsa  mwa  ami- 
tundu. 

1 2 Mugulitsa  anthu  anu  kwa  chabe, 
Ndipo  mtengo  wache  simupindula 

nawo. 

13  Mutisandutsa  chotonza  kwa  anza- 

thu, 

Ndi  choseketsa  ndi  cholalatitsa 
iwo  akutizinga. 

14  Mutiika  tikhale  onyozeka  mwa 

amitundu, 

Ndi  kuti  anthu  atipukusire  mitu. 

15  Tsiku  lonse  chimpepulo  changa 

chikhala  pa  maso  panga, 

Ndipo  manyazi  a pa  nkhope  panga 
andikuta. 

16  Chifukwa  cha  mau  a wotonza 

wochitira  mwano  ; 

Chifukwa  cha  mdani  ndi  wobwe- 
zera  chilango. 

17  Zonsezi  zatigwera ; koma  siti- 

nakuiwalani, 

Ndipo  sitinachita  monyenga  m’pa- 
ngano  lanu. 

18  Mtima  wathu  sunabwerera  m’mbu- 

y°, 

Ndipo  m’mayendedwe  athu  siti- 
napatuka  m’njira  yanu  ; 

19  Mungakhale  munatityola  mokhala 

zirombo, 

Ndi  kutiphimba  nawo  mthunzi  wa 
imfa. 

20  Tikadaiwala  dzina  la  Mulungu 

wathu, 

Ndi  kutambasulira  manja  athu 
kwa  mulungu  wa  chilendo  ; 

21  Mulungu’sakadasanthula  ichi  kodi  ? 
Pakuti  adziwa  zinsinsi  za  mtima. 

22  Koma,  chifukwa  cha  Inu,  tiphedwa 

tsiku  lonse  ; 

Tiyesedwa  ngati  nkhosa  za  kuzipha. 

23  Galamukani,  mugoneranji,  Ambu- 

ye  ? 

Ukani,  musatitaye  chitayire. 

24  Mubisiranji  nkhope  yanu, 

Ndi  kuiwala  kuzunzika  ndi  ku- 
psinjika  kwathu  ? 

25  Pakuti  moyo  wathu  waweramira 

ku  pfumbi  : 

Pa  mimba  pathu  pakangamira 
dziko  la  pansi. 

26  Ukani  tithandizeni, 

. Tiomboleni  mwa  chifundo  chanu. 


Kwa  Mkulu  wa  Nyimbo,  pa  Syosyanim. 
Chilangizo  cha  kwa  ana  a Kora. 
Nyimbo  ya  chikondi. 

1  Mtima  wanga  usefukira  nacho 
chinthu  cholcoma : 


Ndinena  zopeka  ine  za  mfumu  : 
Lilime  langa  ndilo  peni  yofulu- 
miza  kulemba. 

2 Inu  ndinu  wokongola  ndithu  ko- 

posa  ana  a anthu  ; 
Anakutsanulirani  chisomo  pa 
milomo  yanu  : 

Chifukwa  chache  Mulungu  ana- 
kudalitsani  kosatha. 

3 Dzimangireni  lupanga  lanu 

m’chuuno  mwanu,  wa  mpha- 
mvu  inu, 

Ndi  ulemerero  wanu  ndi  ukulu 
wanu. 

4 Ndipo  pindulani,  m’ukulu  wanu 

yendani, 

Kaamba  ka  choonadi  ndi  chifatso 
ndi  chilungamo  : 

Ndipo  dzanja  dzanja  lanu  lidza- 
kuphunzitsani  zoopsa. 

5 Mibvi  yanu  njakuthwa  ; 

Mitundu  ya  anthu  igwa  pansi  pa 

inu  ; 

Iwalasa  mu  mtima  adani  a mfu- 
mu. 

6 Mpando  wa  chifumu  wanu,  Mu- 

lungu,  ukhala  nthawi  zonse  zo- 
mka  muyaya  : 

Ndodo  ya  chifumu  ya  ufumu  wanu 
ndiyo  ndodo  yolunjika. 

7 Mukonda  chilungamo,  ndipo  mu- 

dana  nacho  choipa  : 

Chifukwa  chache  Mulungu,  ndiye 
Mulungu  wanu,  wadzoza  Inu 
Ndi  mafuta  a chikondwerero  ko- 
posa  anzanu. 

8 Zobvala  zanu  zonse  nza  mure,  ndi 

k'nonje,  ndi  kasya  ; 

M’zinyumba  za  mfumu  zomanga 
ndi  minyanga  ya  njobvu  mwa- 
turuka  zoyimba  za  zingwe 
zokukondweretsani. 

9 Mwa  omveka  anu  muli  ana  akazi 

a mafumu  : 

Ku  dzanja  dzanja  lanu  aima 
mkazi  wa  mfumu  wobvala 
golidi  wa  ku  Ofiri. 

10  Tamvera,  mwana  wa  mkazi’we, 

taona,  tachera  khutu  lako  ; 
Uiwalenso  mtundu  wako  ndi 
nyumba  ya  atate  wako  ; 

11  Potero  mfumu’yo  adzakhumba 

kukoma  kwako  : 

Pakuti  ndiye  mbuye  wako  ; ndipo 
iwe  umgwadire  iye. 

12  Ndipo  mwana  wa  mkazi  wa  Turo 

adzafika  nayo  mphatso  ; 

A chuma  a mwa  anthu  adzapempha 
kudziwika  nanu. 

1 3 Mwana  wa  mkazi  wa  mfumu  ngwa 

ulemerero  wonse  m’kati  inwa 
nyumba  : 

Zobvala  zache  nza  made  a golidi. 

14  Adzamtsogolera  kwa  mfumu  wo- 

bvala  za  mawangamawanga  : 
Anamwali  anzache  omtsata  adza- 
fika  nawo  kwa  Inu. 

15  Adzawatsogolera  ndi  chimwemwe 

ndi  kusekerera  : 

Adzalowa  m’nyumba  ya  mfumu. 

16  M’malo  mwa  makolo  ako  mudza- 

khala  ana  ako, 

Udzawaika  akhale  mafumu  m’dzi- 
ko  lonse  la  pansi. 

17  Ndidzawakumbutsa  dzina  lanu 

m’mibadwo  mibadwo  : 

Chifukwa  chache  mitundu  ya 
anthu  idzayamika  Inu  ku 
nthawi  za  nthawi. 

Kwa  Mkulu  wa  Nyimbo  ; Ckilangizo 
cha  kwa  ana  a Kora.  Pa  Alamot. 
Nyimbo. 


1 Mulungu  ndiye  pothawirapo  pathu 

ndi  mphamvu  yathu, 

Thandizo  lopezekeratu  m’masautso. 

2 Chifukwa  chache  sitidzachita 

mantha,  lingakhale  lisandulika 
dziko  la  pansi, 

Angakhale  mapiri  asunthika,  na- 
khala  m’kati  mwa  nyanja  ; 

3 Chinkana  madzi  ache  akokoma, 

nachita  thobvu, 

Nagwedezeka  mapiri  ndi  kudza'a 
kwache. 

4 Pali  mtsinje,  ngalande  zache  zidza- 

kondweretsa  mudzi  wa  Mu- 
lungu, 

Malo  oyera  okhala’mo  Wam’mwa- 
mbamwamba. 

5 Mulungu  ali  m’kati  mwache,  su- 

dzasunthika : 

Mulungu  adzauthandiza  mbanda 
kucha. 

6 Amitundu  anapokosera,  mau- 

fumu  anagwedezeka  : 

Ananena  mau,  dziko  la  pansi  lina- 
sungunuka. 

7 Yehova  wa  makamu  ali  ndi  ife  ; 
Mulungu  wa  Yakobo  ndiye  pa 

msanje  pathu. 

8 Idzani,  penyani  nchito  za  Yehova, 
Amene  achita  zopululutsa  pa  dziko 

la  pansi. 

9 Aletsa  nkhondo  ku  malekezero  a 

dziko  la  pansi  ; 

Atyola  uta,  nadula  nthungo  ; 
Atentha  magareta  ndi  moto. 


10  Khalani  chete,  ndipo  dziwani  kuti 

Ine  ndine  Mulungu  : 

Ndidzabuka  mwa  amitundu, 
Ndidzabuka  pa  dziko  la  pansi. 

11  Yehova  wa  makamu  ali  ndi  ife, 
Mulungu  wa  Yakobo  ndiye  pa 

msanje  pathu. 


Kwa  Mkulu  wa  Nyimbo. 

a Kora. 


Salmo  la  ana 


1 Ombani  m’manja,  mitundu  yonse 

ya  anthu  ; 

Pfuulirani  kwa  Mulungu  ndi  liu  la 
kuyimbitsa. 

2 Pakuti  Yehova  Wam’mwamba- 

mwamba  ndiye  woopsa  ; 

Ndiye  mfumu  yaikuru  pa  dziko 
lonse  la  pansi. 

3 Atigonjetsera  anthu, 

Naika  amitundu  pansi  pa  mapazi 
athu. 

4 Atisankhira  cholowa  chathu, 
Chokometsetsa  cha  Yakobo  amene 

anamkonda. 

5 Mulungu  wakwera  ndi  mpfuu, 
Yehova  ndi  liu  la  lipenga. 

6 Yimbirani  Mulungu,  yimbirani  ; 

Y imbirani  Mf  umu  yathu,  yimbirani . 

7 Pakuti  Mulungu  ndiye  Mfumu  ya 

dziko  lonse  la  pansi ; 

Yimbirani  ndi  chilangizo. 

8 Mulungu  ndiye  Mfumu  ya  ami- 

tundu  : 

Mulungu  akhala  pa  mpando  wa 
chifumu  wache  woyera. 

9 Akulu  a anthu  asonkhana 
Akhale  anthu  a Mulungu  wa  Abra- 

hamu  : 

Pakuti  zikopa  za  dziko  la  pansi 
nza  Mulungu  ; 

Akwezeka  kwakukuru  Iyeyo. 

Nyimbo  ; Salmo  la  ana  a Kora. 


1 Yehova  ndiye  wamkulu,  ayenera 

kulemekezekadi, 

M’mudzi  wa  Mulungu  wathu, 
m’phiri  lache  loyera. 

2 Phiri  la  Ziyoni,  chikhalidwe  chache 

nchokoma 

Ku  mbali  zache  za  ku  mpoto, 

Ndilo  chimwemwe  cha  dziko  lonse 
la  pansi, 

Mudzi  wa  mfumu  yaikuru. 

3 Mulungu  ■ adziwika  m’zinyumba 

zache  ngati  msanje. 

4 Pakuti,  taonani,  mafumu’wo  ana- 

sonkhana, 

Anapitira  pamodzi. 


532 


MASALMO 


48. 5—50. 1 


5 Anapenya  mudzi’wo,  ndipo  pa- 

menepo  anadabwa  ; 

Anaopsedwa,  nathawa’ko. 

6 Pomwepo  anagwidwa  nako  ku- 

nthunthumira  ; 

Anamva  chowawa,  ngati  wa 
m’chikuta. 

7 Muswa  zombo  za  ku  Tarsi  ndi 

mphepo  ya  ku  m’mawa. 

8 Monga  tidamva,  momwemo  tida- 

penya 

M’mudzi  wa  Yehova  wa  makamu, 
m’mudzi  wa  Mulungu  wathu  : 
Mulungu  adzaukhazikitsa  ku 
nthawi  ya  muyaya. 

9 Tidalingalira  za  chifundo  chanu, 

Mulungu, 

M’kati  mwa  kachisi  wanu. 

1 0 Monga  dzina  lanu,  Mulungu, 
Momwemo  lemekezo  lanu  ku  male- 

kezero  a dziko  la  pansi  : 
M’dzanja  la  manja  lanu  mudzala 
chilungamo. 

11  Likondwere  phiri  la  Ziyoni, 
Asekere  ana  akazi  a Yuda, 
Chifukwa  cha  maweruzo  anu. 

12  Zungulirani  Ziyoni,  ndipo  muu- 

zinge  : 

Werengani  nsanja  zache. 

13  Penyetsetsani  malinga  ache, 
Yesetsani  zinyumba  zache  ; 

Kuti  mukaziwerengere  mibadwo 
ikudza  m’mbuyo. 

14  Pakuti  Mulungu  ameneyo  ndiye 

Mulungu  wathu  ku  nthawi  za 
nthawi : 

Adzatitsogolera  kufikira  imfa. 

Kwa  Mkulu  wa  Nyimbo  ; Salmo  la  ana 
a Kora. 

1 Dzamveni  kuno,  anthu  inu  nonse  ; 
Cherani  khutu,  inu  nonse  a ma- 

kono. 

2 A wamba  ndi  omveka  omwe, 
Achuma  ndi  aumphawi  omwe. 

3 Pa  kamwa  panga  padzanena  za 

nzeru  ; 

Ndipo  chilingiriro  cha  mtima 
wanga  chidzakhala  cha  chi- 
dziwitso. 

4 Ndidzachera  khutu  ku  fanizo  : 
Ndidzafotokozera  chophiphiritsa 

changa  poyimbira. 

5 Ndidzaoperanji  masiku  oipa, 
Pondizinga  amphulupulu  onditsata 

ku  chidendene  ? 

6 Iwo  akutama  kulemera  kwawo  ; 
Nadzitamandira  pa  kuchuruka 

kwa  chuma  chawo  ; 


7 Kuombola  mbale  sangadzamuo- 

mbole, 

Kapena  kumperekera  dipo  kwa 
Mulungu  : 

8 (Popeza  chiombolo  cha  moyo  wawo 

ncha  mtengo  wache  wapatali, 
Ndipo  chilekeke  nthawi  zonse  :) 

9 Kuti  akhale  ndi  moyo  osafa, 
Osaona  chibvundi. 

10  Pakuti  aona  anzeru  amafa, 

Monga  aonongekera  wopusa,  wo- 

dyerera  momwemo, 

Nasiyira  ena  chuma  chawo. 

11  Mu  mtima  mwawo  ayesa  kuti 

nyumba  zawo  zikhala  chikhalire, 
Ndi  mokhala  iwo  ku  mibadwo 
mibadwo  ; 

Acha’po  dzina  lawo  pa  dziko  pawo. 

12  Koma  munthu  wa  ulemu  wache 

sakhalitsa  : 

Afanana  ndi  nyama  za  ku  thengo, 
afanana  nazo. 

13  Njira  yawo  yino  ndiyo  kupusa 

kwawo  : 

Koma  akudza  m’mbuyo  abvo- 
mereza  mau  awo. 

1 4 Aikidwa  m’manda  ngati  nkhosa  ; 
Mbusa  wawo  ndi  imfa  : 

Ndipo  m’mawa  mwache  oongoka 
mtima  adzakhala  mafumu  awo  ; 
Ndipo  maonekedwe  awo  adza- 
nyekera  ku  manda,  kuti  po- 
khala  pache  padzasowa. 

15  Koma  Mulungu  adzaombola  moyo 

wanga  ku  mphamvu  ya  manda  : 
Pakuti  adzandilandira  ine. 

18  Usaope  polemezedwa  munthu, 
Pochuruka  ulemu  wa  nyumba 
yache  : 

17  Pakuti  pomwalira  iye  sadzamuka 

nako  kanthu  kali  konse  ; 

Ulemu  wache  sutsika  naye  ku- 
mtsata  m’mbuyo. 

18  Angakhale  anadalitsa  moyo  wache 

pokhala  ndi  moyo, 

Ndipo  anthu  akulemekeza  iwe, 
podzichitira  wekha  zokoma, 

1 9 Adzamuka  ku  mbadwo  wa  makolo 

ache  ; 

Sadzaona  kuunika  nthawi  zonse. 

20  Munthu  wa  ulemu,  koma  wosa- 

dziwitsa, 

Afanana  ndi  nyama  za  ku  thengo, 
afanana  nazo. 


1 Mulungu  wa  miiungu,  Yehova, 
wanena, 

Aitana  dziko  la  pansi  kuyambira 
kuturuka  kwa  dzuwa  kufikira 
kulowa  kwache. 

2 Mulungu  awalira  m’Ziyoni,  mo- 

kongola  mwangwiro. 

3 Adzafika  Mulungu  wathu,  ndipo 

sadzakhala  chete : 

Moto  udzanyeka  pa  nkhope  pache, 
Ndipo  pozungulira  pache  padza- 
sokosera  kwakukuru. 

4 Kumwamba  adzaitana  za  ku- 

mwamba, 

Ndi  dziko  la  pansi,  kuti  aweruze 
anthu  ache  : 

5 Mundisonkhanitsire  okondedwa 

anga ; 

Amene  anapangana  ndi  Ine  ndi 
nsembe. 

6 Ndipo  za  kumwamba  zionetsera 

chilungamo  chache  ; 

Pakuti  Mulungu  mwini  wache 
ndiye  woweruza. 

7 Imvani,  anthu  anga,  ndipo  ndi- 

dzanena  ; 

Israyeli,  ndipo  ndidzachita  mboni 
pa  iwe  : 

Ine  Mulungu,  ndine  Mulungu 
wako. 

8 Sindikudzudzula  iwe  chifukwa  cha 

nsembe  zako  ; 

Popeza  nsembe  zako  zopsereza 
ziri  pa  maso  panga  chikhalire. 

9 Sindidzatenga  ng’ombe  m’nyumba 

mwako, 

Kapena  mbuzi  m’makola  mwako. 

1 0 Pakuti  za  moyo  zonse  za  ku  thengo 

ndi  zanga, 

Ndi  ng’ombe  za  pa  mapiri  zikwi. 

11  Ndidziwa  mbalame  zonse  za 

m’mapiri  : 

Ndipo  nyama  za  ku  thengo  ziri 
ndi  Ine. 

12  Ndikamva  njala,  sindidzakuuza  : 
Pakuti  dziko  lonse  ndi  langa,  ndi 

kudzala  kwache  komwe. 

13  Kodi  ndidzadya  nyama  ya  ng’o- 

mbe, 

Kapena  kumwa  mwazi  wa  mbuzi  ? 

14  Pereka  kwa  Mulungu  nsembe  ya 

chiyamiko  ; 

Numchitire  Wam’mwambamwa- 
mba  chowinda  chako  : 

15  Ndipo  undiitane  tsiku  la  chi- 

sautso  : 

Ndidzakulanditsa,  ndipo  iwe  udza- 
ndilemekeza. 

1 6 Koma  kwa  woipa  Mulungu  anena, 
Uli  nawo  chiani  malemba  anga 

kulalikira, 


Ndi  kuchula  pangano  langa  pa 
kamwa  pako  ? 

17  Popeza  udana  nacho  chilangizo, 
Nufulatira  mau  anga. 

18  Pakuona  mbala,  ubvomerezana 

nayo, 

Nuchita  nawo  a chigololo. 

19  Pa  kamwa  pako  mpochita  zochi- 

mwa, 

Ndipo  lilime  lako  likonza  chi- 
nyengo. 

20  Ukhala,  nuneneza  mbale  wako  ; 
Usinjirira  mwana  wa  mai  wako. 

21  Izi  unazichita  iwe,  ndipo  ndi- 

nakhala  chete  Ine  ; 

Unayesa  kuti  ndifanana  nawe  : 
Ndidzakudzudzula,  ndi  kuchilo- 
ngosola  pa  maso  pako. 

22  Dziwitsani  ichi  inu  oiwala  Mu- 

lungu, 

Kuti  ndingakumwetuleni,  ndipo 
mungasowe’po  mpulumutsi  : 

23  Wopereka  nsembe  ya  chiyamiko 

andilemekeza  Ine  ; 

Ndipo  kwa  iye  wosunga  maye- 
ndedwe  ache 

Ndidzamuonetsa  chipulumutso  cha 
Mulungu. 

Kwa  Mkulu  wa  Nyimbo.  Salmo  la 
Davide ; m’mene  anamdzera  Natani 
mneneri’yo  atalowa  iye  kwa  Ba- 
teseba. 


1 Mundichitire  ine  chifundo,  Mu- 

lungu, 

Monga  mwa  kukoma  mtima 
kwanu  ; 

Monga  mwa  unyinji  wa  nsoni 
zokoma  zanu 

Mufafanize  machimo  anga. 

2 Mubwereze  kunditsuka  mphu- 

lupulu  yanga, 

Ndipo  mundiyeretse  kundicho- 
tsera  choipa  changa. 

3 Chifukwa  ndazindikira  machimo 

anga  ; 

Ndipo  choipa  changa  chiri  pa  maso 
panga  chikhalire. 

4 Pa  Inu,  Inu  nokha,  ndinachimwa, 
Ndipo  ndinachichita  choipa’cho 

pa  maso  panu  : 

Kuti  mukhale  wolungama  pa  ku- 
lankhula  Inu, 

Mukhalenso  woyera  pa  kuweruza 
kwanu. 

5 Onani,  ndinabadwa  m’mphulu- 

pulu  : 

Ndipo  mai  wanga  anandilandira 
m’zoipa. 

6 Onani,  Inu  mukondwera  ndi  zo- 

onadi  m’malo  a m’kati’mo  ; 
Ndipo  m’malo  a rn’tseri  mudza- 
ndidziwitsa  nzeru. 

7 Mundiyeretse  ndi  hisope  ndipo 

ndidzayera  ; 

Munditsuke  ndipo  ndidzakhala  wa 
mbu  woposa  matalala. 

8 Mundimvetse  chimwemwe  ndi  ku- 

sekera  : 

Kuti  mafupa’wo  munawatyola 
akondwere. 

9 Muzibisire  nkhope  yanu  zolakwa 

zanga, 

Ndipo  mufa’anize  mphulupulu 
zanga  zonse. 

10  Mundilengere  mtima  woyera  Mu- 

lungu  ; 

Mukonze  mzimu  wokhazikika 
m’kati  mwanga. 

11  Musanditaye  kundichotsa  pa  maso 

panu  ; 

Musandichotsere  Mzimu  wanu 
Woyera. 

12  Mundibwezere  chimwemwe  cha 

chipulumutso  chanu  ; 

Ndipo  mzimu  wakulola  undigwi- 
rizize. 

13  Pomwepo  ndidzalangiza  ochimwa 

njira  zanu  ; 

Ndipo  olakwa  adzabwera  kwa  Inu. 

14  Mundilanditse  ku  mlandu  wa  mwa- 

zi,  Mulungu, 

Ndinu  Mulungu  wa  chipulumutso 
changa  ; 

Lilime  langa  lidzakweza  nyimbo  ya 
chilungamo  chanu. 

15  Ambuye  tsegulani  pa  milomo  ya- 

nga  ; 

Ndipo  pa  kamwa  panga  padza- 
lalikira  ulemekezo  wanu. 

16  Pakuti  simukondwera  ndi  nsembe, 

mwenzi  nditapereka  ; 

Nsembe  yopsereza  simuikonda. 

17  Nsembe  za  Mulungu  ndizo  mzimu 

wosweka ; 

Inu,  Mulungu,  simudzaupeputsa 
mtima  wosweka  ndi  wolapa. 

18  Chitirani  Ziyoni  chokoma  monga 

mwa  kukondwera  kwanu  ; 
Mumange  malinga  a miyaia  a 
Yerusalemu. 

19  Pamenepo  mudzakondwera  nazo 

nsembe  za  chilungamo, 

Ndi  nsembe  yopsereza  ndi  yopse- 
reza  ya  thunthu  : 

Pamenepo  adzapereka 
Ng’ombe  pa  guwa  lanu  la  nsembe. 


Kwa  Mkulii  wa  Nyirnbo.  Chilangizo 
cha  Davide.  Muja  analowa  Doegi 
mEdomi  nauza  Sauli,  nati  kwa  iye, 
Davide  walowa  m’nyumba  ya  Abime- 
leke. 

1 Udzitamandiranji  ndi  choipa,  chi- 

phona  iwe  ? 

Chifundo  cha  Mulungu  chikhala 
tsiku  lonse. 

2 Lilime  lako  likupanga  zoipa  ; 
Likunga  lumo  lakuthwa,  laku- 

chita  monyenga. 

3 Ukonda  choipa  koposa  chokoma  ; 
Ndi  bodza  koposa  kunena  chilu- 

ngamo. 

4 Ukonda  mau  onse  akuononga, 
Lilime  la  chinyengo  iwe. 

5 Potero  Mulungu  adzakupasula  ku 

nthawi  zonse, 

Adzakuchotsa  nadzakukwatula 
m’hema  mwako, 

Nadzakuzula,  kukuchotsa  m’dziko 
la  amoyo. 

6 Ndipo  olungama  adzachiona,  na- 

dzaopa, 

Nadzamseka,  ndi  kuti, 

7 Tapenyani,  suyu  munthu’yu  ame- 

ne  sanamuyesa  Mulungu  mpha- 
mvu  yache  ; 

Amene  anatama  kuchuruka  kwa 
chuma  chache, 

Nadzilimbitsa  m’kuipsa  kwache. 

8 Koma  ine  ndine  ngati  mtengo 

wauwisi  wa  azitona  m’nyumba 
ya  Mulungu  : 

Ndikhulupirira  chifundo  cha  Mu- 
lungu  ku  nthawi  za  nthawi. 

9 Ndidzakuyamikani  kosatha,  po- 

peza  Inu  munachichita  ichi  : 
Ndipo  ndidzayembekeza  dzina  lanu, 
pakuti  ichi  nchokoma,  pa  maso 
pa  okondedwa  anu. 

Kwa  Mkulu  wa  Nyimbo ; pa  Mahalat. 
Chilangizo  cha  Davide. 

1 Chitsiru  chimati  mu  mtima  mwa- 

che,  Kulibe  Mulungu. 

Achita  zobvunda,  achita  chosa- 
lungama  chonyansa  ; 

Kulibe  wakuchita  bwino. 

2 Mulungu  m’mwamba  anawera- 

mira  pa  ana  a anthu, 

Kuti  aone  ngati  aliko  wa  nzeru, 
Wakufuna  Mulungu. 

3 Onse  anabwerera ; anabvunda 

mtima  pamodzi  ; 

Palibe  mmodzi  wakuchita  bwino, 
nnena  mmodzi. 

4 Kodi  ochita  zopanda  pache  sa- 

dziwa  ? 

Pomadya  anthu  anga  monga 
akudya  mkate  ; 

Ndipo  saitana  Mulungu. 

5 Pamenepo  anaopa  kwakukuru, 

popanda  chifukwa  cha  kuopa  : 
Pakuti  Mulungu  anamwaza  ma- 
fupa  a iwo  akuz  nga  iwe  ; 
Unawachititsa  manyazi,  pakuti 
Mulungu  anawakaniza. 

6 Ha,  chipulumutso  cha  Israyeli  chi- 

chokere  m’Ziyoni  1 
Pa  kubweretsa  Mulungu  anthu  ache 
a m’ndende, 

Yakobo  adzakondwera,  Israyeli 
adzasekera. 

Kvva  Mkulu  wa  Nyimbo  ; pa  Neginoto. 
Chilangizo  cha  Davide.  Muja  Azifi 
anamuka  nauza  Sauli,  kuti,  Kodi 
Davide  sabisala  kwathu  nanga  ? 

1 Ndipulumutseni,  Mulungu,  mwa 

dzina  lanu, 

Ndipo  mundiweruze  ndi  mphamvu 
yanu. 

2 Imvani  pemphero  langa,  Mulungu  ; 
Cherani  khutu  mau  a pa  kamwa 

panga. 

3 Pakuti  alendo  andiukira, 

Ndipo  oopsa  afunafuna  moyo 
wanga  ; 

Sadziikira  Mulungu  pa  maso  pawo. 

4 Taonani,  Mulungu  ndiye  mtha- 

ndizi  wanga  : 

Ambuye  ndiye  wachirikiza  moyo 
wanga. 

5 Adzabwezera  choipa  adani  anga  : 
Aduleni  m’choonadi  chanu. 

6 Ine  mwini  ndidzapereka  nsembe 

kwa  Inu  : 

Ndidzayamika  dzina  lanu,  Ye’nova, 
pakuti  nlokoma. 

7 Pakuti  anandilanditsa  m’nsautso 

yonse ; 

Ndipo  ndapenya  ndi  diso  langa  icho 
ndakhumbira  pa  adani  anga. 

Kwa  Mkulu  wa  Nyimbo  ; pa  7irumbu. 
Chilangizo  cha  Davide. 

1 Cherani  khutu  pemphero  langa, 

Mulungu  ; 

Ndipo  musadzibisa  pa  kupemba 
panga. 

2 Mverani,  ndipo  mundiyankhe  : 
Ndiliralira  m’kudandaula  kwanga 

ndi  kubuula  ; 

3 Chifukwa  cha  mau  a mdani, 
Chifukwa  cha  kundipsinja  woipa  ; 
Pakuti  andisenza  zopanda  pache, 
Ndipo  adana  nane  mu  mkwiyo. 


4 Mtima  wanga  uwawa  m’kati 

mwanga : 

Ndipo  zoopsa  za  imfa  zandigwera. 

5 Mantha  ndi  kunjenjemera  za- 

ndidzera, 

Ndipo  zoopsetsa  zandikuta. 

6 Ndipo  ndinati,  Ha,  wina  akada- 

ndipatsa  mapiko  onga  a njiwa  ! 
Mwenzi  nditauluka,  ndi  kukha- 
liratu. 

7 Onani,  ndikadathawira  kutari, 
Ndikadagona  m’chipululu. 

8 Ndikadafulumira  ndipulumuke 
Ku  mphepo  yolimba  ndi  namo- 

ndwe. 

9 Aonongeni,  Ambuye,  gawani  lili- 

me  lawo  : 

Pakuti  ndaona  chiwawa  ndi  ndeu 
m’mudzi’mo. 

1 0 Izizo  ziuzungulira  pa  malinga  ache 

usana  ndi  usiku  ; 

Ndipo  m’kati  mwache  muli  zo- 
panda  pache  ndi  chobvuta. 

11  M’kati  mwache  muli  kusakaza  : 
Chiwawa  ndi  chinyengo  sizichoka 

m’makwalala  ache. 

12  Pakuti  si  mdani  amene  anandi- 

tonza’yo  ; 

Pakadatero  ndikadachilola  : 

Amene  anadzikuza  pa  ine  sindiye 
munthu  wondida  ; 

Pakadatero  ndikadambisalira  : 

13  Koma  ameneyo  ndiwe  munthu 

woyenerana  nane, 

Tsamwali  wanga,  wodziwana 
nane. 

14  Tinapangirana  upo  wokoma, 
Tinaperekeza  khamu  la  anthu 

popita  ku  nyumba  ya  Mulungu. 

1 5 Imfa  iwagwere  modzidzimutsa, 
Atsikire  ku  manda  ali  amoyo  : 
Pakuti  m’mokhala  mwawo  muli 

zoipa  pakati  pawo. 

1 6 Koma  ine  ndidzapfuulira  kwa  Mu- 

lungu  ; 

Ndipo  Yehova  adzandipulumutsa. 

17  Madzulo,  m’mawa,  ndi  usana  ndi- 

dzadandaula,  ndi  kubuula, 

Ndipo  adzamva  mau  anga. 

18  Anaombola  moyo  wanga  ku 

nkhondo  yondilaka,  ndikhale 
mu  mtendere  : 

Pakuti  ndiwo  ambiri  okangana 
nane. 

19  Mulungu  adzamva,  nadzawasautsa, 
Ndiye  wokhalabe  chiyambire  kale 

lomwe. 

Popeza  iwowa  sasinthika  konse, 
Ndipo  saopa  Mulungu. 

20  Anaturutsa  manja  ache  awagwire 

iwo  akuyanjana  naye  : 

Anaipsa  pangano  lache. 

21  Pa  kamwa  pache  mposalala  ngati 

mafuta  a mlcaka, 

Koma  mu  mtima  mwache  munali 
nkhondo  : 

Mau  ache  ngofewa  ngati  mafuta 
oyenga, 

Koma  anali  malupanga  osolo- 
lasolola. 

22  Umsenze  Yehova  nkhawa  zalco, 

ndipo  Iye  adzakugwiriziza  : 
Nthawi  zonse  sadzalola  wolunga- 
ma  agwedezeke. 

23  Koma  Inu,  Mulungu,  mudzawa- 

tsitsira  ku  dzenje  la  chiono- 
ngeko : 

Anthu  okhetsa  mwazi  ndi  a chi- 
nyengo  masiku  awo  sadza- 
fikira  nusu  ; 

Koma  ine  ndidzakhulupirira  Inu. 


Kwa  Mkulu  wa  Nyimbo;  pa  Yonat- 
Elem-Rechokimu.  Miktamu  wa 
Davide,  muja  Afilisti  anamgwira 
m’Gati. 

1 Mundichitire  chifundo,  Mulungu, 

pakuti  anthu  afuna  kundi- 
meza  : 

Andipsinja  pondithira  nkhondo 
tsiku  lonse. 

2 Adani  anga  afuna  kundimeza 

tsiku  lonse  : 

Pakuti  ambiri  andithira  nlchondo 
modzikuza. 

3 Tsiku  la  lcuopa  ine, 
Ndidzakhulupirira  Inu. 

4 Mwa  Mulungu  ndidzalemekeza 

mau  ache  : 

Ndakhulupirira  mwa  Mulungu, 
sindidzaopa  ; 

Anthu  adzandichitanji  ? 

5 Tsiku  lonse  atenderuza  mau  anga  : 
Zolingirira  zawo  zonse  ziri  pa  ine 

kundichitira  choipa. 

6 Amemezana,  alalira, 

Achereza  mapazi  anga, 

Popeza  alindira  moyo  wanga. 

7 Kodi  adzapulumuka  ndi  zopanda 

pache  ? 

Gwetsani  anthu  mu  mkwiyo,  Mu- 
lungu. 

8 Muwerenga  kuthawathawa  kwa- 

nga : 

Sungani  misozi  yanga  m’nsupa 
yanu  ; 

Kodi  siikhala  m’buku  mwanu  ? 


9  Pamenepo  adani  anga  adzabwerera 
m’mbuyo  tsiku  lakuitana  ine  : 
Ichi  ndidziwa,  kuti  Mulungu  abvo- 
merezana  nane. 

10  Mwa  Mulungu  ndidzalemekeza 

mau  ache  : 

Mwa  Yehova  ndidzalemekeza  mau 
ache. 

11  Mwa  Mulungu  ndakhulupirira, 

sindidzaopa  ; 

Munthu  adzandichitanji  ? 

1 2 Zowindira  Inu  Mulungu,  ziri  pa  ine : 
Ndidzakuchitirani  zoyamika. 

13  Pakuti  mwalanditsa  moyo  wanga 

ku  imfa  : 

Simunatero  nawo  mapazi  anga 
lcuti  ndingagwe  ? 

Kuti  ndiyende  pa  maso  pa  Mulungu 
M’kuunika  kwa  amoyo. 

Kwa  Mkulu  wa  Nyimbo;  pa  Altaseti. 
Miktamu  wa  Davide  : muja  anathawa 
Sauli,  ali  m’phanga. 

1 Mundichitire  chifundo,  Mulungu, 

mundichitire  chifundo  ; 

Pakuti  moyo  wanga  ukhulupira 
mwa  Inu  : 

Ndipo  ndithawira  ku  mthunzi  wa 
mapiko  anu, 

Kufikira  zosakaza’zo  zidzapita. 

2 Ndidzapfuulira  lcwa  Mulungu,  Wa- 

m’mwambamwamba  ; 

Ndiye  Mulungu  wonditsirizira  zonse. 

3 Adzanditumizira  m’mwamba,  na- 

dzandipulumutsa, 

Ponditonza  wofuna  kundimeza  ; 
Mulungu  adzatumiza  chifundo  cha- 
che  ndi  choonadi  chache. 

4 Moyo  wanga  uli  pakati  pa  mi- 

kango  ; 

Ndigona  pakati  pa  oyaka  moto, 
Ndiwo  ana  a anthu  amene  mano 
awo  ali  nthungo  ndi  mibvi, 

Ndipo  lilime  lawo  ndilo  lupanga 
lakuthwa. 

5 Mukwezeke  m’mwambamwamba, 

Mulungu  ; 

Ulemerero  wanu  ukhale  pamwa- 
tnba  pa  dziko  lonse  la  pansi. 

6 Anandichera  ukonde  apo  ndi- 

yenda  ; 

Moyo  wanga  wawerama  : 
Anandikumbira  mbuna  patsogolo 
panga  ; 

Anagwa  m’kati  mwache  iwo  okha. 

7 Mtima  wanga  wakhazikika,  Mu- 

lungu,  ndakhazika  mtima  ; 
Ndidzayimba,  inde,  ndidzayimba 
zolemekeza. 

8 Galamuka,  ulemu  wanga  ; gala- 

mukani  chisakasa  ndi  zeze  : 
Ndidzauka  ndekha  mamawa. 

9 Ndidzakuyamikirani  pa  anthu, 

Ambuye  : 

Ndidzakuyimbirani  mwa  mitundu. 

10  Pakuti  chifundo  chanu  nchachi- 

kuru  kufikira  m’mwamba, 

Ndi  choonadi  chanu  kufikira  mi- 
tambo. 

11  Kwezekani  m’mwambamwamba, 

Mulungu  ; 

Ulemerero  wanu  ukhale  pamwa- 
mba  m’dziko  lonse  la  pansi. 

Kwa  Mkulu  wa  Nyimbo  ; pa  Altaseti ; 
Miktamu  wa  Davide. 

1 Kodi  muli  chete  ndithu  poyenera 

inu  kunena  zolungama  ? 
Muweruza  ana  a anthu  molunjika 
kodi  ? 

2 Inde,  mu  mtima  muchita  zosalu- 

ngama  ; 

Pa  dziko  la  pansi  mugawira  anthu 
chiwawa  cha  m’manja  mwanu. 

3 Oipa  achita  chilendo  chibadwire  : 
Asokera  kuyambira  kubadwa  kwa- 

wo,  nanena  bodza. 

4 Ululu  wawo  ukunga  wa  njoka  ; 
Akunga  mphiri  yogontha  m’khutu, 

itseka  m’khutu  mwache. 

5 Imene  simvera  liu  la  oitana, 
Akuchita  matsenga  mochenjeratu. 

6 Tyolani  mano  awo  m’kamwa 

mwawo,  Mulungu  : 

Zulani  zitsakano  za  misona  ya 
mkango,  Yehova. 

7 Apitetu  ngati  madzi  oyenda  ; 
Popiringidza  mibvi  yache  ikhale 

yodukaduka. 

8 Apite  ngati  nkhono  yosungunuka  ; 
Asaone  dzuwa  monga  mtayo. 

9 Miphika  yanu  isanagwire  moto  wa 

minga, 

Adzaiuluza,  yaiwisi  ndi  yoyaka. 

10  Wolungama  adzakondwera  pa- 

kuona  kubwezera  chilango  : 
Adzasamba  mapazi  ache  m’mwazi 
wa  woipa. 

11  Ndipo  anthu  adzati,  Indedi,  pali 

mphotho  kwa  wolungama  : 
Indedi,  pali  Mulungu  wakuweruza 
pa  dziko  la  pansi. 


Ndiikeni  pa  msanje  kwa  iwo  aku- 
ndiukira. 

2 Mundilanditse  kwa  ochita  zopanda 

pache, 

Ndipo  ndipulumutseni  kwa  anthu 
olira  mwazi. 

3 Pakuti,  onani,  alalira  moyo  wa- 

nga ; 

Amphamvu  andipangira  chiwe- 
mbu  : 

Osachimwa,  osalakwa  ine,  Ye- 
hova, 

4 Osawapatsa  chifukwa  ine,  atha- 

manga  nadzikonza  ; 

Galamukani  kukomana  nane, 
ndipo  penyani. 

5 Ndinu  Yehova,  Mulungu  wa  ma- 

kamu,  Mulungu  wa  Israyeli, 
Ukani  kukazonda  amitundu  onse  : 
Musachitire  chifundo  mmodzi 
yense  wa  kuchita  zopanda  pache 
monyenga. 

6 Abwera  madzulo,  auwa  ngati  garu, 
Nazungulira  mudzi. 

7 Onani  abwetuka  pa  kamwa  pawo  ; 
M’milomo  mwawo  muli  lupanga 
Pakuti  amati,  Amva  ndani  ? 

8 Koma  Inu,  Yehova,  mudzawaseka  ; 
Mudzalalatira  amitundu  onse. 

9 Inu  mphamvu  yanga,  ndidzaku- 

lindirani  ; 

Pakuti  Mulungu  ndiye  msanje 
wanga. 

10  Mulungu  wa  chifundo  changa 

adzandikumika  : 

Adzandionetsa  tsoka  la  adani 
anga. 

11  Musawapheretu,  angaiwale  anthu 

anga  : 

Muwabalalitse  mwa  mphamvu 
yanu,  ndipo  muwagwetse, 
Ambuye,  ndinu  chikopa  chathu. 

1 2 Pa  kamwa  pawo  achimwa  ndi  mau 

onse  a pa  milomo  yawo, 

Potero  akodwe  m’kudzitamandira 
kwawo, 

Ndiponso  chifukwa  cha  kutembe- 
rera  ndi  bodza  azilankhula. 

13  Muwathe  mu  mkwiyo,  muwagu- 
rule  psiti : 

Ndipo  adziwe  kuti  Mulungu  ndiye 
woweruza  m’Yakobo, 

Kufikira  malekezero  a dziko  la 
pansi. 

Ndipo  abwere  madzulo,  auwe  ngati 
garu, 

Nazungulire  mudzi. 

Ayendeyende  ndi  kufuna  chakudya, 
Nachezere  osakhuta. 


r-  Kwa  Mkulu  wa  Nyimbo  ; pa  Altasheti. 
Dy  Miktamu  wa  Davide.  Muja  analuma 
——  w adikire  nyumba  yache,  kuti  amuplie. 

1 Ndilanditseni  kwa  adani  anga, 
Mulungu  wanga  : 


14 


15 

16  Koma  ine,  ndidzayimbira  mpha- 

mvu  yanu  ; 

Inde  ndidzayimbitsa  chifundo 
chanu  mamawa  : 

Pakuti  Inu  mwakhala  msanje 
wanga, 

Ndi  pothawirapo  ine  tsiku  la  nsau- 
tso  yanga. 

17  Ndidzayimbira  zakukulemekezani 

Inu,  mphamvu  yanga  : 

Pakuti  Mulungu  ndiye  msanje 
wanga,  Mulungu  wa  chifundo 
changa. 

Kwa  Mkulu  wa  Nyimbo ; pa  Susan- 
Eduti.  Miktamu  wa  Davide ; la 
kulangiza ; muja  analimbana  nawo 
Aramnaharaimu  ndi  Aram-zoba, 
nabwera  Yoabi  napha  a Edomu 
m’chigwa  cha  Mchere  zikwi  khumi 
mphambu  ziwiri. 


1 Mwatitaya  Mulungu,  mwatipasula  ; 
Mwakwiya  ; tibwezereni. 

2 Mwagwedeza  dziko,  mwaling’a- 

mba  : 

Konzani  ming’alu  yache  ; pakuti 
ligwedezeka. 

3 Mwaonetsa  anthu  anu  zowawa  : 
Mwatimwetsa  vinyo  wotinjenje- 

meretsa. 

4 Koma  mwapatsa  mbendera  akuopa 

inu, 

Aikweze  chifukwa  cha  choonadi. 

5 Kuti  okondedwa  anu  alanditsidwe, 
Pulumutsani  ndi  dzanja  lanu  la 

manja,  ndipo  mutibvomereze. 

6 Mulungu  walankhula  m’chiyero 

chache  ; ndidzakondwerera  : 
Ndidzagawa  Sekemu,  ndidzayesa 
muyeso  chigwa  cha  Sukoti. 

7 Gileadi  ndi  wanga,  Manasenso  ndi 

wanga  ; 

Ndipo  Efraimu  ndi  mphamvu  ya 
mutu  wanga  ; 

Yuda  ndiye  wolamulira  wanga. 

8 Moabu  ndiye  mkhate  wanga  ; 

Pa  Edomu  ndidzaponya  nsapato 
yanga  : 

Filistiya  pfuulatu  chifukwa  cha 
ine. 

9 Adzandifikitsa  ndani  m’mudzi  wa 

m’linga  ? 

Adzanditsogolera  ndani  ku  Edo- 
mu  ? 

10  Si  ndinu,  Mulungu,  amene  mwati- 
taya  ? 

Osaturuka  nawo  makamu  athu, 

IMulungu. 

11  Tithandizeni  ku  nsautso  ; 


Kuti  chipulumutso  cha  munthu 
ndi  chabe. 

12  Mwa  Mulungu  tidzachita  moli- 
mbika  mtima, 

Ndipo  Iye  adzapondereza  otisautsa. 

Kwa 


Mkulu  wa  Nyimbo ; Neginat. 
Salmo  la  Davide. 


1 Imvani  mpfuu  wanga,  Mulungu  ; 
Mverani  pemphero  langa. 

2 Ku  malekezero  a dziko  la  pansi 

ndidzapfuulira  kwa  Inu,  pomi- 
zika  mtima  wanga  : 
Nditsogolereni  ku  thanthwe  londi- 
posa  ine  m’kutalika  kwache. 

3 Pakuti  munakhala  pothawirapo 

panga  ; nsanja  yolimba  pothawa 
mdani  ine. 

4 Ndidzagoneragonerabe  m’chihema 

mwanu  ; 

Ndidzathawira  mobisala’mo  m’ma- 
piko  anu. 

5 Pakuti  Inu,  Mulungu,  mudamva 

zowinda  zanga  ; 

Munandipatsa  cholowa  cha  iwo 
akuopa  dzina  lanu. 

6 Mudzatalikitsa  moyo  wa  mfumu  : 
Zaka  zache  zidzafikira  mibadwo 

mibadwo. 

7 Adzakhala  nthawi  zonse  pa  maso 

pa  Mulungu  ; 

Mumpatse  chifundo  ndi  choonadi 
zimsunge. 

8 Potero  ndidzayimba  zolemekeza 

dzina  lanu,  ku  nthawi  zonse, 
Kuti  ndichite  zowinda  zanga  tsiku 
ndi  tsiku. 

Kwa  Mkulu  wa  Nyimbo,  pa  Jedutunu. 
Salmo  la  Davide. 


1 Moyo  wanga  ukhalira  chete  Mulu- 

ngu  yekha  : 

Chipulumutso  changa  chifuma  kwa 
Iye. 

2 Iye  yekhayo  ndiye  thanthwe 

langa  ndi  chipulumutso  changa  ; 
Msanje  wanga  sindidzagwedezeka 
kwakukuru. 

3 Mudzambvumbvulukira  munthu 

mpaka  liti, 

Kumupha  iye,  nonsenu, 

Monga  khoma  lopendekeka,  ndi 
mpanda  woweyeseka  ? 

4 Komatu  amkhalira  upo  kuti  amka- 

nkhire  pansi  ulemu  wache  ; 
Akondwera  nawo  mabodza  ; 
Adalitsa  ndi  m’kamwa  mwawo, 
Koma  atemberera  mu  mtima. 

5 Moyo  wanga,  ukhalire  chete 

Mulungu  yekha  ; 

Pakuti  chiyembekezo  changa  chi- 
fuma  kwa  Iye. 

6 lye  yekha.yo  ndiye  thanthwe  ianga 

ndi  chipulumutso  changa, 
Msanje  wanga,  sindidzagwedezeka. 

7 Pa  Mulungu  pali  chipulumutso 

changa  ndi  ulemerero  wanga  : 
Thanthwe  la  mphamvu  yanga  ndi 
pothawirapo  panga  mpa  Mulungu. 

8 Khulupirani  pa  Iye  nyengo  zonse, 

anthu  inu  : 

Tsanulirani  mitima  yanu  pa  maso 
pache : 

Mulungu  ndiye  pothawirapo  ife. 

Q Indetu,  anthu  achabe  ndi  mpweya, 
ndipo  anthu  akuru  ndi  bodza  : 

Pa  kuwayesa  apepuka  ; 

Onse  pamodzi  apepuka  koposa 
mpweya. 

10  Musakhulupirire  kusautsa,  ndipo 

musatama  chifwamba  ; 
Chikachuruka  chuma  musakhazi- 
ke’po  mitima  yanu. 

1 1 Mulungu  ananena  kamodzi,  ndina- 

chimva  kawiri  : 

Kuti  mphamvu  ndi  yache  ya 
Mulungu  : 

12  Chifundonso  ndi  chanu,  Ambuye  : 
Chifukwa  Inu  musudzula  munthu 

ali  yense  monga  mwa  nchito 
yache. 


Salmo  la  Davide ; muja  akakhala 
m’chipululu  cha  Yuda. 


1 Inu  Mulungu,  ndinu  Mulungu 

wanga  ; ndidzakufunani  m’ma- 
tanda  kucha  : 

Moyo  wanga  ukumva  ludzu  la  kwa 
Inu,  thupi  langa  lilirira  Inu, 
M’dziko  louma  ndi  lotopetsa,  lopa- 
nda  madzi. 

2 Kuti  ndione  mphamvu  yanu  ndi 

ulemerero  wanu, 

Monga  ndinakuonani  m’malo 
oyera. 

3 Pakuti  chifundo  chanu  chiposa 

moyo  makomedwe  ache  ; 
Milomo  yanga  idzakulemekezani. 

4 Potero  ndidzakuyamikani  m’moyo 

mwanga  ; 

Ndidzakweza  manja  anga  m’dzina 
lanu. 

5 Mudzakhutitsa  moyo  wanga  ngati 

ndi  mafuta  ndi  zonona  ; 

Ndipo  pa  kamwa  panga  ndidzaku- 
lemekezani  ndi  rnilomo  yaku- 
pfuula  mokondwera ; 

Pokumbukira  Inu  pa  kama  wanga, 
Ndi  kulingalira  za  Inu  maulonda  a 
usiku. 

Pakuti  munakhala  mthandizi 
wanga  ; 

Ndipo  ndidzapfuula  mokondwera 
mu  mthunzi  wa  mapiko  anu. 
Moyo  wanga  uumirira  Inu  : 

Dzanja  la  manja  lanu  lindigwi- 
riziza. 

Koma  iwo  amene  afuna  moyo 
war.ga  kuti  auononge, 

Adzalowa  munsi  mwache  mwa 
dziko. 

Adzawapereka  ku  mphamvu  ya 
lupanga  ; 

Iwo  adzakhala  gawo  la  ankha- 
ndwe. 

Koma  mfumu  idzakondwera  mwa 
Mulungu  ; 

Yense  wakulumbirira  iye  adzata- 
mandira  ; 

Pakuti  pa  kamwa  pa  iwo  onena 
bodza  padzatsekedwa. 

4Kwa  Mkulu  wa  Nyimbo.  Salmo  la 
Davide. 

Imvani  Yehova,  mau  anga,  m’ku- 
dandaula  kwanga; 

Sungani  moyo  wanga  angandiopse 
mdani. 

Ndibiseni  pa  upo  wa  chinsinsi  wa 
ochita  zoipa  ; 

Pa  phokoso  la  ochita  zopanda 
pache : 

Amene  anola  lilime  lawo  ngati 
lupanga, 

Napiringidza  mibvi  yawo,  ndiyo 
mau  akuwawitsa  ; 

Kuponyera  wangwiro  mobisika  : 
Amponyera  modzidzimutsa,  osa- 
opa. 

Alimbikitsana  m’chinthu  choipa  ; 
Apangana  za  kuchera  misampha 
mobisika  ; 

Akuti,  Adzaiona  ndani  ? 
Afunafuna  zosalungama ; kusa- 
nthula,  asanthuladi  kutha ; 
Chingakhale  cha  m’kati  mwache 
mwa  munthu,  ndi  mtima  wo- 
zama. 

Koma  Mulungu  adzawaponyera 
mubvi ; 

Adzalaswa  modzidzimutsa. 
Adzawa'khumudwitsa,  lilime  lawo 
lidzawatsutsa  ; 

Onse  akuwaona  adzawathawa. 
Ndipo  anthu  onse  adzachita  ma- 
ntha ; 

Nadzabukitsa  chochita  Mulungu, 
Nadzasamalira  nchito  yache. 

10  Wolungama  adzakondwera  mwa 
Yehova,  nadzakhulupirira  Iye  ; 
Ndipo  oongoka  mtima  onse  adza- 
lemekeza. 

Kwa  Mkulu  wa  Nyimbo ; 
nyimbo  ya  Davide. 


Salmo, 


1 M’Ziyoni  akulemekezani  Inu  mvva 

chete,  Mulungu  : 

Adzakuchitirani  Inu  chowinda’chi. 

2 Wakumva  pemphero  Inu, 

Za  moyo  zonse  zidzadza  kwa  Inu. 

3 Mphulupulu  zinandilaka  ; 

Koma  mudzafafaniza  zolakwa  za- 
thu. 

4 Wodala  munthu’yo  mumsankha, 

ndi  kumyandikizitsa, 

Akhale  m’mabwalo  anu  : 
Tidzakhuta  nazo  zokoma  za 
m’nyumba  yanu, 

Za  m’malo  oyera  a kachisi  wanu. 

5 Mudzatiyankha  nazo  zoopsa 

m’chilungamo, 

Mulungu  wa  chipulumutso  chathu  ; 
Ndinu  chikhulupiriko  cha  male- 
kezero  onse  a dziko  la  pansi, 

Ndi  cha  iwo  okhala  kutali  ku 
nyanja  : 

6 Ndinu  amene  mukhazikitsa  ma- 

piri  ndi  mphamvu  yanu  ; 
Pozingidwa  nacho  chilimbiko. 

7 Amene  atontholetsa  kukuntha  kwa 

nyanja,  kukuntha  kwa  mafunde 
ache, 

Ndi  phokoso  la  mitundu  ya  anthu. 

8 Ndipo  iwo  akukhala  ku  malekezero 

adzachita  mantha  chifukwa  cha 
zizindikilo  zanu  ; 

Mukondweretsa  apo  paturukira 
dzuwa,  ndi  apo  lilowera. 

9 Mucheza  nalo  dziko  la  pansi,  muli- 

thirira, 

Mulilemeza  kwambiri ; 

Mtsinje  wa  Mulungu  udzala  nawo 
madzi  : 

Muwameretsera  trigu  mmene  mu- 
nakonzera  nthaka. 

1 0 Mukhutitsa  nthaka  yache  yolima  ; 
Mufafaniza  nthumbira  zache  : 
Muiolowetsa  ndi  mbvumbi  ; 
Mudalitsa  mmera  wacne. 

11  Mubveka  chaka’chi  ndi  ukoma 

wanu  ; 

Ndipo  mabande  anu  akukha  za- 
kucha. 

12  Akukha  pa  mabusa  a m’chi- 

pululu  ; 


Ndipo  mapiri  azingika  nacho  chi- 
mwemwe. 

13  Podyetsa  mpodzaza  ndi  zoweta  ; 

Ndipo  zigwa  zakutidwa  ndi  tri- 

gu  ; 

Zipfuula  mokondwera,  inde  zi- 
yimbira. 

6Kwa  Mkulu  wa  Nyimbo.  Nyimbo, 
Salmo. 

Pfuulirani  kwa  Mulungu,  dziko 
lonse  la  pansi. 

Yimbirani  ulemerero  wa  dzina 
lache  ; 

Pomlemekeza  mumchitire  uleme- 
rero. 

Nenani  kwa  Mulungu,  Ha,  nchito 
zanu  nzoopsa  najiga  1 
Chifukwa  cha  mphamvu  yanu 
yaikuru  adani  anu  adzagonjera 
Inu. 

Dziko  lonse  la  pansi  lidzakugwa- 
dirani, 

Ndipo  lidzakuyimbirani  ; 
Adzayimbira  dzina  lanu. 

Idzani,  muone  nchito  za  Mulungu  ; 
Zochitira  Iye  ana  a anthu  nzo- 
opsa. 

Anasanduliza  nyanja  ikhale  mtu- 
nda  : 

Anaoloka  mtsinje  choponda  pansi  : 
Apo  tinakondwera  mwa  Iye. 

Achita  ufumu  mwa  mphamvu 
yache  kosatha  ; 

Maso  ache  ayang’anira  amitundu  ; 
Opikisana  ndi  Iye  asadzikuze. 
Lemekezani  Mulungu  v/athu,  mi- 
tundu  ya  anthu  inu, 

Ndipo  mumveketse  liu  la  chile- 
mekezo  chache  : 

Iye  amene  asunga  moyo  wathu 
tingafe, 

Osalola  phazi  lathu  literereke. 
Pakuti  munatiyesera,  Mulungu  : 
Munatiyenga  monga  ayenga  siliva. 
Munapita  nafe  ku  ukonde  ; 
Munatisenza  chothodwetsa  pa  msa- 
na  pathu. 

Munapititsa  anthu  oberekeka  pa- 
mwamba  pa  mitu  pathu  ; 
Tinapyola  moto  ndi  madzi  ; 

Koma  munatifikitsa  potitsitsi- 
mutsa. 

Ndidzalowa  m’nyumba  yanu  ndi 
nsembe  zopsereza, 
Ndidzakuchitirani  zowinda  zanga, 
Zimene  inazichula  milomo  yanga, 
Ndinazinena  pa  kamwa  panga 
posautsika  ine. 

15  Ndidzakufukizirani  nsembe  zopse- 

reza  zonona, 

Pamodzi  ndi  chofukiza  cha  mpho- 
ngo  za  nkhosa  ; 

Ndidzakonza  ng’ombe  pamodzi  ndi 
mbuzi. 

16  Idzani,  imvani,  inu  nonse  akuopa 

Mulungu, 

Ndipo  ndidzafotokozera  zonse  ana- 
zichitira  moyo  wanga. 

17  Ndinampfuulira  Iye  pa  kamwa 

panga, 

Ndipo  ndinamkuza  ndi  lilime  langa. 

18  Ndikadasekera  zopanda  pache 

m’mtima  mwanga, 

Ambuye  sakadamvera  : 

19  Koma  Mulungu  anamvadi  ; 
Anamvera  mau  a pemphero  langa. 

20  Wolemekezeka  Mulungu, 

Amene  sanandipatutsira  ine  pe- 

mphero  langa,  kapena  chifundo 
chache. 


67 


Kwa  Mkulu  wa  Nyimbo,  pa  Neginoto. 
Salmo,  Nyimbo. 


1 Atichitire  chifundo  Mulungu,  ndi 

kutidalitsa, 

Atiwalitsire  nkhope  yache  ; 

2 Kuti  njira  yanu  idziwike  pa  dziko 

la  pansi, 

Chipulumutso  chanu  mwa  ami- 
tundu  onse. 

3 Anthu  akuyamikeni,  Mulungu  ; 
Anthu  onse  akuyamikeni. 

4 Anthu  akondwere,  napfuule  mo- 

kondwera  ; 

Pakuti  mudzaweruza  anthu  mo- 
lunjika, 

Ndipo  mudzalangiza  anthu  pa 
dziko  la  pansi. 

5 Anthu  akuyamikeni,  Mulungu  ; 
Anthu  onse  akuyamikeni. 

6 Dziko  la  pansi  lapereka  zipatso 

zache  : 

Mulungu,  Mulungu  wathu  adza- 
tidalitsa. 

7 Mulungu  adzatidalitsa  ; 

Ndipo  malekezero  onse  a dziko  la 
pansi  adzamuopa  Iye. 

Kwa  Mkulu  wa  Nyimbo.  Salmo  la 
Davide.  Nyimbo. 


1 Auke  Mulungu,  abalalike  adani 

ache  ; 

Iwonso  akumuda  athawe  pa  maso 
pache. 

2 Muwachotse  monga  utsi  ucho- 

tseka  ; 

Monga  phula  lisungunuka  pa  moto, 


Aonongeke  oipa  pa  maso  pa  Mu- 
lungu. 

3 Koma  olungama  akondwere  ; atu- 

mphe  ndi  chimwemwe  pa  maso 
pa  Mulungu  ; 

Ndipo  asekere  nacho  chikondwe- 
rero. 

4 Yimbirani  Yehova,  liyimbireni 

nyimbo  dzina  lache  ; 

Undirani  mseu  Iye  woberekeka’yo 
ku  chidikha  ; 

Dzina  lache  ndiye  Yehova  ; ndipo 
tumphani  ndi  chimwemwe  pa 
maso  pache. 

5 Mulungu,  mokhala  mwache  mo- 

yera, 

Ndiye  Atate  wa  ana  a masiye,  ndi 
woweruza  wa  akazi  a masiye. 

6 Mulungu  amangitsira  banja  anthu 

a pa  okha  ; 

Aturutsa  a m’ndende  alemerere  ; 
Koma  opikisana  naye  akhala 
m’dziko  lopanda  madzi. 

7 Pakuturuka  paja,  Inu  Mulungu, 

ndi  kutsogolera  anthu  anu, 
Pakuyenda  paja  Inu  m’chipululu  ; 

8 Dziko  la  parisi  linagwedezeka, 

Inde  thambo  linakha  pa  maso  pa 

Mulungu  ; 

Sinai  lomwe  linagwedezeka  pa 
maso  pa  Mulungu,  Mulungu  wa 
Israyeli. 

9 Inu,  Mulungu,  munabvumbitsa 

chimvula, 

Munatsitsimutsa  cholowa  chanu 
pamene  chidathodwa. 

1 0 Gulu  lanu  linakhala  m’dziko  muja  : 
Mwa  ukoma  wanu  munalikonzera 

ozunzika,  Mulungu. 

11  Ambuye  anapatsa  mau  : 

Akazi  akulalikira  uthenga’wo 
ndiwo  khamu  lalikuru. 

12  Mafumu  a magulu  a ankhondo 

athawathawa : 

Ndipo  mkazi  amene  akhala  kwawo 
agawana  nawo  zofunkha. 

13  Pogona  inu  m’makola  a zoweta, 
Mukhala  ngati  mapiko  a njiwa 

okulira  ndi  siliva, 

Ndi  nthenga  zache  zokulira  ndi 
golidi  woyenga  wonyezimira. 

14  Pamene  Wamphamvuyonse  ana- 

balalitsa  mafumu  m’dziko’mo, 
Munayera  ngati  matalala  m’Sa- 
limoni. 

15  Phiri  la  Basana  ndilo  phiri  la 

Mulungu  ; 

Phiri  la  Basana  ndilo  phiri  la 
mitu  mitu. 

16  Muchitiranji  nsanje  mapiri  inu 

a mitu  mitu, 

Ndi  phiri’lo  Mulungu  analikhumba, 
akhale’ko  ? 

Inde,  Yehova  adzakhalabe  ko- 
mweko  kosatha. 

17  Magareta  a Mulungu  ndiwo  zikwi 

makumi  awiri,  inde  zikwi  zo- 
wirikizawirikiza  : 

Ambuye  ali  pakati  pawo,  monga 
m’Sinai,  m’malo  opatulika. 

18  Munakwera  kumka  kumwamba, 

munapita  nawo  undende  kuu- 
yesa  ndende  ; 

Munalandira  za  ufulu  mwa  anthu, 
Ngakhale  mwa  opikisana  nanu, 
kuti  Yehova  Mulungu  akakhale 
nawo. 

19  Wolemekezeka  Ambuye,  tsiku  ndi 

tsiku  atisenzera  katundu, 

Ndiye  Mulungu  wa  chipulu- 
mutso  chathu. 

. 20  Mulungu  akhala  kwa  ife  Mulungu 
wa  chipulumutso  ; 

Ndipo  Yehova  Ambuye  ali  nazo 
zopulumutsira  ku  imfa. 

21  Indedi  Mulungu  adzaphwanya 

mutu  wa  adani  ache, 

Pakati  pa  mutu  pa  iye  woyendabe 
m’kutsutsika  kwache. 

22  Ambuye  anati,  Ndidzawatenganso 

ku  Basana, 

Ndidzawatenganso  kozama  kwa 
nyanja : 

23  Kuti  ubviike  phazi  lako  m’mwazi, 
Kuti  malilime  a agaru  ako  ala- 

we’ko  adani  ako. 

24  Anapenya  mayendedwe  anu,  Mu- 

lungu, 

Mayendedwe  a Mulungu  wanga, 
Mfumu  yanga,  m’malo  oyera. 

25  Oyimbira  anatsogolera,  oyimba 

zoyimba  anatsata  m’mbuyo, 
Pakatipo  anamwali  oyimba  ma- 
ngaka. 

26  Lemekezani  Mulungu  m’maso- 

nkhano, 

Ndiye  Ambuye,  inu  a gwero  la 
Israyeli. 

i  27  Apo  pali  Benjamini  wamng’ono, 
wakuwachita  ufumu, 
i Akuru  a Yuda,  ndi  a upo  wawo, 
Akulu  a Zebuloni,  akulu  a Naftali. 

28  Mulungu  wako  analamulira  mpha- 

mvu  yako  : 

, ! | Limbitsani,  Mulungu,  chimene 
munatichitira. 

29  Chifukwa  cha  kachisi  wanu  wa 

m’Yerusalemu 


Mafumu  adzabwera  nacho  chau- 
fulu  kukupatsani. 

30  Dzudzulani  chirombo  cha  m’bango, 
Khamu  la  mphongo  ndi  zipfulula 

za  anthu, 

Yense  wakudzigonjera  ndi  ndarama 
za  siliva ; 

Anabalalitsa  mitundu  ya  anthu  ya 
kukondwera  nayo  nkhondo. 

31  Akulu  adzafumira  ku  Aigupto  ; 
Kushi  adzafulumira  kutambalitsa 

manja  ache  kwa  Mulungu. 

32  Yimbirani  Mulungu,  maufumu  a 

dziko  la  pansi  inu  ; 

Yimbirani  Ambuye  zomlemekeza  ; 

33  Kwa  Iye  wakuberekeka  pamwam  ba- 

mwamba,  oyambira  kale  lomwe  ; 
Taonani  ; amveketsa  liu  lache, 
ndilo  liu  la  mphamvu. 

34  Bvomerezani  kuti  mphamvu  nja 

Mulungu  ; 

Ukulu  wache  uli  pa  Israyeli, 

Ndi  mphamvu  yache  m’mitambo. 

35  Inu  Mulungu  ndinu  woopsa 

m’malo  oyera  anu  ; 

Mulungu  wa  Israyeli  ndiye  amene 
apatsa  anthu  ache  mphamvu, 
ndi  chilimbiko. 

Alemekezeke  Mulungu. 

Kwa  Mkulu  wa  Nyimbo.  Pa  Syosya- 
nirau.  Salrno  la  Davide. 

1 Ndipulumutseni  Mulungu  ; 

Pakuti  madzi  afikira  moyo  wanga. 

2 Ndamira  m’thope  lozama,  lopanda 

poponderapo  ; 

Ndalowa  m’madzi  ozama,  ndipo 
chigumula  chandimiza. 

3 Ndalema  ndi  kupfuula  kwanga ; 

ku  m’mero  kwauma  gwa  : 
M’maso  mwanga  mwada  poyembe- 
keza  Mulungu  wanga. 

4 Ondida  kopanda  chifukwa  achu- 

ruka  koposa  tsitsi  la  pa  mutu 
panga  ; 

Ofuna  kunditha,  ndiwo  adani  anga 
monama,  ali  ndi  mphamvu  : 
Pamenepo  andibwezetsa  chosa- 
funkha  ine. 

5 Mulungu,  mudziwa  kupusa  kwa- 

nga  ; 

Ndipo  kutsutsika  kwanga  sikubi- 
sikira  Inu. 

6 Iwo  akuyembekeza  Inu,  Ambuye 

Yehova  wa  makamu,  asachite 
manyazi  chifukwa  cha  ine  : 

Iwo  ofuna  Inu,  Mulungu  wa  Isra- 
yeli,  asapepulidwe  chifukwa  cha 
ine. 

7 Pakuti  ndalola  chotonza  chifukwa 

cha  Inu  : 

Chimpepulo  chakuta  nkhopeyanga. 

8 Abale  anga  andiyesa  mlendo, 

Ndi  ana  a mai  wanga  andiyesa  wa 
mtundu  wina. 

9 Pakuti  changu  cha  pa  nyumba 

yanu  chandidya  ; 

Ndi  zotonza  za  iwo  otonza  Inu 
zandigwera  ine. 

10  Ndipo  ndinalira  pa  kusala  kwa 

moyo  wanga, 

Komaukukunandikhalirachotonza. 

11  Ndipo  chobvala  changa  ndinayesa 

chiguduli, 

Koma  amandiphera  mwambi. 

1 2 Okhala  pa  chipata  akamba  za  ine  ; 
Ndipo  oledzera  andiyimba. 

13  Koma  ine,  pemphero  langa  liri 

kwa  Inu,  Yehova,  m’nyengo 
yolandirika  ; 

Mulungu,  mwa  chifundo  chanu 
chachikuru, 

Mundibvomereze  ndi  choonadi  cha 
chipulumutso  chanu. 

14  Mundilanditse  ku  thope,  ndisa- 

mire’mo  : 

Ndilanditseni  kwa  iwo  akundida, 
ndi  kwa  madzi  ozama. 

15  Chigumula  chisandifotsere, 

Ndipo  chakuya  chisandimize  ; 
Ndipo  asanditsekere  pa  kamwa 

pache  pa  dzenje. 

16  Mundiyankhe  Yehova  ; pakuti  chi- 

fundo  chanu  nchokoma  ; 
Munditembenukire  monga  mwa 
unyinji  wa  nsoni  zokoma  zanu. 

17  Ndipo  musabisire  nkhope  yanu 

mtumiki  wanu  ; 

Pakuti  ndisautsika  ine ; mundi- 
yankhe  msanga. 

18  Yandikizani  moyo  wanga,  ndi  ku- 

uombola ; 

Ndipulumutseni  chifukwa  cha 
adani  anga. 

19  Mudziwa  chotonza  changa,  ndi 

manyazi  anga,  ndi  chimpepulo 
changa  : 

Akundisautsa  ali  pa  maso  panu. 

20  Chotonza  chandiswera  mtima,  ndi- 

po  ndidwala  ine  ; 

Ndipo  ndinayembekezawinawondi- 
chitira  chifundo,  koma  palibe  ; 
Ndinayembekeza  onditonthoza  mti- 
ma,  osawapeza. 

21  Ndipo  anandipatsa  ndulu  ikhale 

chakudya  clianga  ; 

Nandimwetsa  vinyo  wosasa  pomva 
ludzu  ine. 


22  Gome  lawo  likhale  msampha  pa 

maso  pawo  ; 

Pokhala  ndi  mtendere  iwo,  likhale 
khwekhwe. 

23  M’maso  mwawo  mude,  kuti  asa- 

penye ; 

Ndipo  munjenjemeretse  m’chuuno 
mwawo  kosalekeza. 

24  Muwatsanulire  mkwiyo  wanu, 

Ndipo  moto  wa  ukali  wanu  uwa- 

gwere. 

25  Pok’nala  pawo  pakhale  bwinja  ; 
M’mahema  mwawo  musakhale 

munthu. 

26  Pakuti  alondola  amene  Inu  muna- 

mpanda ; 

Ndipo  akambirana  za  zowawa  zawo 
za  iwo  amene  munawalasa. 

27  Onjezani  mphulupulu  pa  mphulu- 

pulu  zawo  ; 

Ndipo  asafikire  chilungamo  chanu.  ■ 

28  Afafanizidwe  m’buku  la  moyo, 

Ndipo  asalembedwe  pamodzi  ndi 

olungama. 

29  Koma  ine  ndine  wozunzika  ndi 

womva  zowawa  ; 

Chipulumutso  chanu,  Mulungu, 
chindikweze  pa  msanje. 

30  Ndidzalemekeza  dzina  la  Mulungu 

ndi  kuliyimbira, 

Ndipo  ndidzambukitsa  ndi  kumya- 
mika. 

31  Ndipo  chidzakomera  Yehova  kopo-  ? 

sa  ng’ombe, 

Inde  mphongo  za  nyanga  ndi 
ziboda. 

32  Ofatsa  anachiona,  nakondwera  : 
Ndipo  inu,  ofuna  Mulungu,  mtima 

wanu  ukhale  ndi  moyo. 

33  Pakuti  Yehova  amvera  aumphawi, 
Ndipo  sapeputsa  a m’ndende  ache. 

34  Za  kumwamba  ndi  dziko  la  pansi ; i 

zimlemekeze, 

Nyanja  ndi  zonse  zoyenda 
m’mwemo  ; 

35  Pakuti  Mulungu  adzapulumutsa 

Ziyoni,  nadzamanga  midzi  ya 
Yuda  ; 

Ndipo  iwo  adzakhala  komweko, 
likhale  lawo  lawo. 

36  Ndipo  mbumba  ya  atumilii  ache 

idzalilandira  ; 

Ndipo  iwo  akukonda  dzina  lache 
adzakhala  m’mwemo. 

Kwa  Mkulu  wa  Nyimbo  ; cliikumbutsc:  r | 
cha  Davide. 

1 Fulumirani  kundipulumutsa,  Mu- 

lungu  ; 

Fulumirani  kundithandiza,  Ye- 
hova. 

2 Achite  manyazi,  nadodome 
Amene  afuna  moyo  wanga  : 
Abwezedwe  m’mbuyo,  napepulidwe 
Amene  akonda  kundichitira  choipa. 

3 Abwerere,  kukhale  mphotho  ya 

manyazi  awo 
Amene  akuti,  Hede,  hede. 

4 Asekerere  nakondwerere  mwa  Inu 

onse  akufuna  Inu  ; 

Nanene  kosalekeza  iwo  akukonda 
chipulumutso  chanu, 

Abuke  Mulungu. 

5 Koma  ine  ndine  wozunzika  ndi 

waumphawi ; 

Mundifulumirire,  Mulungu  : 

Inu  ndinu  mthandizi  wanga  ndi 
mpulumutsi  wanga  ; 
Musachedwe,  Yehova. 

~7~1  Ndikhulupirira  Inu,  Yehova  : 

1 I Ndisachite  manyazi  nthawi 

zonse. 

2 Ndikwatulenim’chilungamochanu, 

ndi  kundilanditsa  : 

Ndicherereni  khutu  lanu  ndi  kundi- 
pulumutsa. 

3 Mundikhalire  thanthwe  lokhala- 

’mo,  lopita’ko  kosaleka; 
Mwalamulira  kundipulumutsa  ; 
Popeza  Inu  ndinu  thanthwe  langa 
ndi  linga  langa. 

4 Ndilanditseni,  Mulungu  wanga, 

m’dzanja  la  woipa, 

M’dzanja  la  munthu  wosalungama 
ndi  wa  chiwawa. 

5 Pakuti  Inu  ndinu  chiyembekezo 

changa,  Ambuye  Yehova  ; 
Mwandikhalira  wokhulupirika  ku- 
yambira  ubwana  wanga. 

6 Inu  munandigwiriziza  kuyambira 

ndisanabadwe  : 

Kuyambira  pa  thupi  pa  mai  wanga 
wondichitira  zokoma  ndinu  ; 
Ndidzakulemekezani  kosalekeza. 

7 Ndikhala  chodabwiza  kwa  ambiri  ; 
Koma  Inu  ndinu  pothawira  panga 

polimba. 

8 M’kamwa  mwanga  mudzadzala 

lemekezo  lanu, 

Ndi  ulemu  wanu  tsiku  lonse. 

9 Musanditaye  mu  ukalamba  wanga  ; 
Musandisiye,  pakutha  mphamvu 

yanga. 

10  Pakuti  adani  anga  alankhula  za 
ine  ; 

Ndipo  iwo  akulalira  rnoyo  wanga 
apangana  upo, 


Ndi  kuti,  Wamsiya  Mulungu  : 
Mlondoleni,  mgwireni  ; popeza 
palibe  wompulumutsa. 
Musandikhalire  kutali,  Mulungu  ; 
Fulumirani  kundithandiza,  Mu- 
lungu. 

Adani  a moyo  wanga  achite  ma- 
nyazi,  nathawe  ; 

Chotonza  ndi  chimpepulo  zikute 
ondifunira  choipa. 

Koma  ine  ndidzayembekeza  ko- 
saleka, 

Ndipo  ndidzaonjeza  kukulemeke- 
zani. 

Pa  kamwa  panga  padzafotoko- 
zera  chilungamo  chanu, 

Ndi  chipulumutso  chanu  tsiku 
lonse  ; 

Pakuti  sindidziwa  mawerengedwe 
ache. 

Ndidzamuka  mu  mphamvu  ya 
Ambuye  Yehova  ; 

Ndidzachula  chilungamo  chanu, 
inde  chanu  chokha. 

Mulungu,  mwandiphunzitsa  ku- 
yambira  ubwana  wanga  ; 

Ndipo  kufikira  lero  ndilalikira 
zodabwiza  zanu. 

Poteronso  pokalamba  ine  ndi  ku- 
khala  nazo  imvi  musandisiye, 
Mulungu  ; 

Kufikira  nditalalikira  mbadwo 
uwu  za  dzanja  lanu, 

Mphamvu  yanu  kwa  onse  akudza 
m’mbuyo. 

Chilungamo  chanunso,  Mulungu, 
chifikira  ku  thambo  ; 

Inu  amene  munachita  zazikuru, 
Akunga  Inu  ndani,  Mulungu  ? 

Inu,  amene  munationetsa  nsautso 
zambiri  ndi  zoipa, 
Mudzatipatsanso  moyo, 

Ndi  kutitenganso  munsi  mwa 
dziko. 

Mundionjezere  ukulu  wanga, 

Ndipo  munditembenukire  kundi- 
sangalatsa. 

Ndiponso  ndidzakuyamikani  ndi 
chisakasa, 

Kubukitsa  cboonadi  chanu,  Mu- 
lungu  wanga ; 

Ndidzakuyimbirani  nyimbo  nrdi 
zeze, 

Ndinu  Woyera’yo  wa  Israyeli. 
Milomo  yanga  idzapfuula  moko- 
ndwera  poyimbira  Inu  nyi  - 
mbo  ; 

Inde,  moyo  wanga  umene  muna- 
ombola. 

24  Lilime  langa  lomwe  lidzalankhula 
za  chilungamo  chanu  tsiku 
lonse  : 

Pakuti  ofuna  kundichitira  choipa 
achita  manyazi,  nadodoma. 


72 


Salmo  la  kwa  Solomone. 


1 Patsani  mfumu  maweruzo  anu, 

Mulungu, 

Ndi  mwana  wa  mfumu  chilu- 
ngamo  chanu. 

2 Potero  adzanenera  anthu  anu 

mlandu  ndi  m’chilungamo, 

Ndi  ozunzika  anu  ndi  m’chi- 
weruzo. 

3 Mapiri  adzatengera  anthu  mtendere, 
Timapiri  tomwe,  m’chilungamo. 

4 Adzaweruza  ozunzika  a mwa 

anthu, 

Adzapulumutsa  ana  aumphawi, 
Nadzaphwanya  wosautsa. 

5 Adzakuopani  momwe  likhalira 

dzuwa  ndi  mwezi, 

Kufikira  mibadwo  mibadwo. 

6 Adzanga  mvula  yakugwa  pa  udzu 

wosenga  : 

Monga  mvula  yothirira  dziko. 

7 Masiku  ache  wolungama  adza- 

khazikika  ; 

Ndi  mtendere  wochuruka,  kufikira 
sipadzakhala  mwezi. 

8 Ndipo  adzachita  ufumu  kucho- 

kera  ku  nyanja  kufikira  ku 
nyanja, 

Ndi  kuchokera  ku  Mtsinje  kufikira 
malekezero  a dziko  la  pansi. 

9 Okhala  m’chipululu  adzagwadira 

pa  maso  pache  ; 

Ndi  adani  ache  adzaluma  nthaka. 

10  Mafumu  a ku  Tarsi  ndi  ku  Zisu- 

mbu’zo  adzabwera  nacho  cho- 
pereka  ; 

Mafumu  a ku  Sheba  ndi  Seba 
adzadza  nazo  mphatso. 

11  Inde  mafumu  onse  adzamgwadira 

Iye  : 

Amitundu  onse  adzamtumikira. 

12  Pakuti  adzapulumutsa  waumpha- 

wi  wopfuula’yo  ; 

Ndi  wozunzika  amene  alibe  mtha- 
ndizi. 

13  Adzachitira  nsoni  wosauka  ndi 

waumphawi, 

Nadzapulumutsa  moyo  wa  au- 
mphawi. 

14  Adzaombola  moyo  wawo  ku  chi- 

nyengo  ndi  chiwawa  ; 


Ndipo  mwazi  wawo  udzakhala  wa 
mtengo  pa  maso  pache  : 

1 5 Ndipo  iye  adzakhala  ndi  moyo  ; 

ndipo  adzampatsa  golidi  wa  ku 
Sheba ; 

Nadzampempherera  kosalekeza ; 
Adzamlemekeza  tsiku  lonse. 

16  M’dziko’mo  mudzakhala  dzinthu 

dzochuruka  pamwamba  pa  ma- 
piri  ; 

Zipatso  zache  zidzati  waa,  ngati 
za  ku  Lebano  : 

Ndipo  iwo  a m’mudzi  adzaphuka 
ngati  msipu  wa  pansi. 

17  Dzina  lache  lidzakhala  kosatha  : 
Momwe  likhalira  dzuwa  dzina 

lache  lidzamvekera  zidzukulu  : 
Ndipo  anthu  adzadalitsidwa  mwa 
Iye  ; 

Amitundu  onse  adzamucha  wodala. 

18  Wolemekezeka  Yehova  Mulungu, 

Mulungu  wa  Israyeli, 

Amene  achita  zodabwiza  yekha’yo  : 

19  Ndipo  dzina  lache  la  ulemerero 

lidalitsike  kosatha  ; 

Ndipo  dziko  lonse  la  pansi  lidzale 
nawo  ulemerero  wache. 

Amen,  ndi  Amen. 

20  Mapemphero  a Davide  mwana  wa  Yese  atha. 

Salmo  la  Asafu. 

1 Indedi  Mulungu  achitira  Israyeli 

zabwino, 

Iwo  a mtima  wa  mbe. 

2 Koma  ine,  ndikadagwa  ; 

Mapazi  anga  akadaterereka. 

3 Pakuti  ndinachitira  nsanje  odzi- 

tamandira, 

Pakuona  mtendere  wa  oipa. 

4 Pakuti  palibe  zomangira  pakufa 

iwo  : 

Ndi  mphamvu  yawo  njolimba. 

5 Sabvutika  monga  anthu  ena  ; 
Sasautsika  monga  anthu  ena. 

6 Chifukwa  chache  kudzikuza  kunga 

unyolo  pa  khosi  pawo  ; 
Achibvala  chiwawa  ngati  malaya. 

7 Kunenepa  kwawo  kutuzulitsa  maso 

awo  : 

Malingaliro  a mitima  yawo  ase- 
fukira. 

8 Achita  za  phwete  nalankhula 

moipa  za  kusautsa  : 

Alankhula  modzitama. 

9 Pa  kamwa'pawo  anena  za  m’mwa- 

mba, 

Ndipo  lilime  lawo  liyendayenda 
m’dziko  la  pansi. 

10  Chifukwa  chache  antliu  ache  ama- 

bwera  kudza  kuno  : 

Ndipo  chikho  chodzala  ndi  madzi 
achigugudiza. 

11  Namati,  Akachidziwa  bwanji  Mu- 

lungu  ? 

Kodi  Wam’mwambamwamba  ali 
nayo  nzeru  ? 

12  Tapenyani,  oipa  ndi  awa  ; 

Ndipo  pokhazikika  chikhazikikire 
aonjezera’po  pa  cliuma  chawo. 

13  Indedi,  ndinayeretsa  mtima  wanga 

kwa  chabe, 

Ndipo  ndinasamba  m’manja  mo- 
salakwa  ; 

14  Popeza  andisautsa  tsiku  lonse, 
Nandilanga  mamawa  monse, 

15  Ndikadati,  Ndidzafotokozera  cho- 

tere, 

Taonani,  ndikadachita  chosa- 
khulupirika  ndi  mbadwo  wa 
ana  ako. 

16  Pamene  ndinayesa  kudziwitsa 

ichi, 

Ndinabvutika  nacho  ; 

17  Mpaka  ndinalowa  m’zoyera  za 

Mulungu, 

Ndi  kulingalira  chitsiriziro  chawo. 

18  Indedi  muwaika  poterera  : 
Muwagwetsa  kuti  muwaononge. 

19  Hal  m’kamphindi  ayesedwa 

bwinja  ; 

Athedwa  konse  ndi  zoopsya. 

20  Monga  anthu  atauka,  apepula 

loto  ; 

Momwemo,  Inu  Ambuye,  pakuuka 
mudzapeputsa  chithunzithunzi 
chawo. 

21  Pakuti  mtima  wanga  udawawa, 
Ndipo  ndinalaswa  m’imso  zanga  ; 

22  Ndinali  wa  m’thengo,  wosadziwa 

kanthu  ; 

Ndinali  ngati  nyama  pa  maso  panu. 

23  Koma  ndikhala  ndi  Inu  chikhalire  : 
Mwandigwira  dzanja  langa  la 

manja. 

24  Mudzanditsogolera  ndi  uphungu 

wanu, 

Ndipo  mutatero,  mudzandilandira 
m’ulemerero. 

25  Ndiri  ndi  yani  kumwamba,  koma 

Inu  ? 

Ndipo  pa  dziko  la  pansi  palibe  wina 
wondikonda  koma  Inu. 

26  Likatha  thupi  langa  ndi  mtima 

wanga : 

Mulungu  ndiye  thanthwe  la  mtima 
wanga,  ndi  cholandira  changa 
chosatha. 


27  Pakuti,  taonani,  iwo  okhala  patali 

ndi  Inu  adzaonongeka  ; 
Muononga  onse  akupembedza 
kwina,  kosiyana  ndi  Inu. 

28  Koma  ine,  kundikomera  lcuya- 

ndikiza  kwa  Mulungu  : 
Ndimuyesa  Ambuye  Yehova  po- 
thawirapo  ine, 

Kuti  ndifotokozere  nchito  zanu 


74  Chilangizo  cha  Asafu. 

1 Mulungu,  munatitayiranji  chita- 

yire  ? 

Mkwiyo  wanu  ufukiranji  pa  nkhosa 
za  ku  busa  kwanu  ? 

2 Kumbukilani  msonkhano  wanu, 

umene  munaugula  kale, 

Umene  munauombola  ukhale 
pfuko  la  cholandira  chanu  ; 

Phiri  la  Ziyoni  limene  mukhala’mo. 

3 Nyamulani  mapazi  anu  kukapenya 

mapasukidwe  osatha, 

Zoipa  zonse  adazichita  mdani 
m’malo  opatulika. 

4 Otsutsana  ndi  Inu  abangula  pa- 

kati  pa  msonkhano  wanu  ; 

Aika  mbendera  zawo  zikhale  zizi- 
ndikilo. 

5 Anaoneka  ngati  osamula  nkhwa- 

ngwa  ku  nkhalango. 

6 Ndipo  tsopano  aphwanya  zose- 

meka  zache  zonse 
Ndi  nkhwangwa  ndi  nyundo. 

7 Anatentha  malo  anu  opatulika  ; 
Anaipsa  ndi  kugwetsa  pansi  mo- 

khala’mo  dzina  lanu. 

8 Ananena  mu  mtima  mwawo, 

Tiwapasule  pamodzi  ; 

Anatentha  zosonkhanira’mo  za 
Mulungu  zonse,  m’dziko’mo. 

9 Sitiziona  zizindikilo  zathu  ; 
Palibenso  mneneri  ; 

Ndipo  mwa  ife  palibe  wina  waku- 
dziwa  mpaka  liti. 

10  Wotsutsana’yo  adzatonza  kufikira 

liti,  Mulungu  ? 

Kodi  mdani  adzanyoza  dzina  lanu 
nthawi  yonse  ? 

11  Mubwezeranji  dzanja  lanu,  ndilo 

dzanja  la  manja  lanu  ? 
Muliturutse  ku  chifuwa  chanu 
ndipo  muwatheretu. 

12  Koma  Mulungu  ndiye  mfumu 

yanga  kuyambira  kale, 

Wochita  zakupulumutsa  pakati 
pa  dziko  Ia  pansi. 

13  Mudagawa  nyanja  ndi  mphamvu 

yanu  ; 

Mudaswa  mitu  ya  zoopsa  za 
m’madzi. 

14  Mudaphwanya  mitu  ya  livyatanu  ; 
Mudampereka  akhale  chakudya 

cha  iwo  a m’chipululu. 

15  Mudagawa  kasupe  ndi  mtsinje  ; 
Mudaphwetsa  mitsinje  yaikuru. 

16  Usana  ndi  wanu,  usikunso  ndi 

wanu  : 

Munakonza  kuunika  ndi  dzuwa. 

17  Munaika  malekezero  onse  a dziko 

la  pansi ; 

Munalenga  dzinja  ndi  malimwe. 

18  Mukumbukile  ichi,  Yehova,  mda- 

ni’yo  anatonza,  4 

Ndipo  anthu  opusa  ananyoza  dzina 
lanu. 

19  Musapereke  moyo  wa  njiwa  yanu 

kwa  chirombo  ; 

Musamaiwala  moyo  wa  ozunzika 
anu  nthawi  yonse. 

20  Samalirani  chipangano’cho  ; 

Pakuti  malo  a mdima  a m’dziko 

adzala  ndi  zokhala’mo  chiwawa. 

21  Okhalira  mphanthi  asabwere  nawo 

manyazi ; 

Wozunzika  ndi  waumphawi  aleme- 
keze  dzina  lanu. 

22  Nyamukani,  Mulungu,  mudzine- 

nere  mlandu  nokha  ; 
Kumbukilani  momwe  akutonzani 
wopusa  tsiku  lonse. 

23  Musaiwale  mau  a iwo  otsutsana 

ndi  Inu  ; 

Kusokosera  kwa  iwo  akuukirani 
Inu  kumakwera  kosaleka. 


Kwa  Mkulu  wa  Nyimbo ; Altaseli  ; 
Salii'O  la  Asafu,  Nyimbo. 

1 Tikuyamikani  Inu,  Mulungu  ; 
Tiyamika,  pakuti  dzina  lanu  liri 

pafupi ; 

Afotokozera  zodabwiza  zanu. 

2 Pakuona  nyengo  yache  ndidza- 

weruza  molunjika. 

3 Lasungunuka  dziko  la  pansi,  ndi 

onse  okhala’mo  ; 

Ndinachirika  mizati  yache. 

4 Ndinati  kwa  odzitamandira,  Musa- 

machita  zodzitamandira  ; 

Ndi  kwa  oipa,  Musamakweza 
nyanga  ; 

5 Musamakwezetsa  nyanga  yanu  ; 
Musamalankhula  ndi  khosi  louma. 

6 Pakuti  kukuza’ku  sikuchokera  ku 

m’mawa, 


Kapena  ku  madzulo,  kapena  ku 
chipululu. 

7 Pakuti  Mulungu  ndiye  woweruza  ; 
Achepsa  wina,  nakuza  wina. 

8 Pakuti  m’dzanja  la  Yehova  muli 

chikho  ; 

Ndi  vinyo  wache  achita  thobvu  ; 
Chidzala  ndi  zosanganizira,  ndipo 
atsanula’ko  : 

Indedi,  oipa  onse  a pa  dziko  la 
pansi  adzamwa 
Nadzagugudiza  nsenga  zache. 

9 Koma  ine  ndidzalalikira  kosale- 

keza, 

Ndidzayimbira  zomlemekeza  Mu- 
lungu  wa  Yakobo. 

10  Nipo  ndidzatseteka  nyanga  zonse 
za  oipa  ; 

Koma  nyanga  za  wolungama  zidza- 
kwezeka. 

Kwa  Mkulu  wa  Nyimbo;  pa  Ncginoto, 
Salmo  la  Asaf u,  N yimbo. 

1 Mulungu  adziwika  mwa  Yuda  : 
Dzina  lache  limveka  mwa  Israyeli. 

2 Msasa  wache  unali  m’Salemu, 
Ndipo  pokhala  Iye  m’Ziyoni. 

3 Pomwepo  anatyola  mibvi  ya  pa 

uta  ; 

Chikopa,  ndi  lupanga,  ndi  nkhondo. 

4 Inu  ndinu  wakuunikira,  ndi  wo- 

mveka  wakuposa  mapiri  muli 
achifwamba. 

5 Olimba  mtima  chifunkhidwa  chu- 

ma  chawo,  agona  tulo  tawo  ; 
Amuna  onse  a mphamvu  asowa 
manja  awo. 

6 Pa  kudzudzula  kwanu,  Mulungu 

wa  Yakobo, 

Gareta  ndi  kavalo  yemwe  anagwa 
m’tulo. 

7 Inu  ndinu  woopsa  ; 

Ndipo  utauka  mkwiyo  wanu  adza- 
khala  chiriri  ndani  pa  maso 
panu  ? 

8 Mudamveketsa  chiweruzo  chocho- 

kera  kumwamba ; 

Dziko  la  pansi  linachita  mantha, 
nilinakhala  chete, 

9 Pakuuka  Mulungu  kuti  aweruze, 
Kuti  apulumutse  ofatsa  onse  a pa 

dziko  la  pansi. 

10  Indedi,  kuzaza  kwache  kwa  mu- 

nthu  kudzakulemekezani  ; 
Chotsalira  cha  kuzaza’ku  mudza- 
chiletsa. 

11  Windani  ndipo  chitirani  Yehova 

Mulungu  wanu  zowinda’zo  ; 
Onse  akumzinga  abwere  nacho 

chopereka  cha  kwa  Iye  amene 
ayenera  kumuopa. 

12  Iye  adzadula  mzimu  wa  akulu  ; 
Akhala  woopsa  kwa  mafumu  a pa 
dziko  la  pansi. 


77 


Kwa  Mkulu  wa  Nyimbo  ; pa  Yedutunu  ; 
Salmo  la  Asafu. 


1 Ndidzapfuulira  kwa  Mulungu  ndi 

mau  anga  ; 

Kwa  Mulungu  ndi  mau  anga,  ndipo 
adzandicherezera  khutu. 

2 Tsiku  la  nsautso  yanga  ndinafuna 

Ambuye  : 

Dzanja  langa  linatambalika  usiku, 
losaleka  ; 

Mtima  wanga  unakana  kutontho- 
zedwa. 

3 Ndikumbukila  Mulungu  ndipo  ndi- 

bvutika  ; 

Ndilingalira  ndipo  mzimu  wanga 
ukomoka. 

4 Mundikhalitsa  maso  ; 

Ndigwidwa  mtima  wosanena  ka- 

nthu. 

5 Ndinaganizira  masiku  a kale, 

Zaka  za  kale  kale. 

6 Ndikumbukila  nyimbo  yanga  usi- 

ku  ; 

Nddingalira  mu  mtima  mwanga  ; 
Mzimu  wanga  unasanthula. 

7 Kodi  Mulungu  adzataya  nthawi 

yonse  ? 

Osabwerezanso  kukondwera  nafe. 

8 Chifundo  chache  chalekeka  konse 

konse  kodi  ? 

Lonjezano  lache  lidatha  kodi  ku 
mibadwo  yonse  ? 

9 Kodi  Mulungu  waiwala  kuchita 

chifundo  ? 

Watsekereza  kodi  nsoni  zokoma 
zache  mu  mkwiyo  ? 

10  Ndipo  ndinati,  Chindilaka  ichi  ; 
Koma  ndikumbukila  zaka  za 

dzanja  la  manja  la  Wam’mwa- 
mbamwamba. 

11  Ndidzakumbukila  zimene  adazi- 

chita  Ambuye  ; 

Inde  ndidzakumbukila  zodabwiza 
zanu  zoyambira  kale. 

12  Ndipo  ndidzalingalira  nchito  yanu 

yonse, 

Ndi  kulingalirabe  zimene  munazi- 
chita  Inu. 

13  Mulungu,  m’malo  opatulika  muli 

njira  yanu  ; 

Mulungu  wamkuru  ndani  monga 
Mulungu  ? 


14  Inu  ndinu  Mulungu  wakuchita 

chodabwiza  ; 

Munazindikiritsa  mphamvu  yanu 
mwa  mitundu  ya  anthu. 

1 5 Munaombola  anthu  anu  ndi  mkono 

wanu, 

Ndiwo  ana  a Yakobo,  ndi  a Yosefe. 

16  Madzi’wo  anakuonani  Mulungu  ; 
Anakuonani  madzi’wo  ; anachita 

mantha : 

Zozama  zomwe  zinanjenjemera. 

17  Makongwa  anatsanula  madzi  ; 
Thambo  lidamvetsa  liu  lache  ; 
Mibvi  yanu  yomwe  inaturukira. 

18  Liu  la  bingu  lanu  linatengezana- 

tengezana ; 

Mphezi  zinaunikira  ponse  pali 
anthu  ; 

Dziko  la  pansi  linanjenjemera  ndi 
kugwedezeka. 

19  Njira  yanu  inali  m’nyanja, 
Koyenda  Inu  nku  madzi  akulu, 
Ndipo  mapazi  anu  sanadziwika. 

20  Munatsogolera  anthu  anu  ngati 

gulu  la  nkhosa, 

Ndi  dzanja  la  Mose  ndi  Arone. 

Chilangizo  cha  Asafu. 


1 Tamverani,  anthu  anga,  chilamulo 

changa  ; 

Cherezani  khutu  lanu  mau  a pa 
kamwa  panga. 

2 Ndidzatsegula  pa  kamwa  panga 

mofanizira  ; 

Ndidzachula  zinsinsi  zoyambira 
kale  ; 

3 Zimene  tinazimva,  ndi  kuzidziwa, 
Ndipo  makolo  athu  anatifoto- 

kozera. 

4 Sitidzazibisira  ana  awo, 

Koma  kufotokozera  mbadwo  uku- 
dza’wo  zolemekeza  za  Yehova, 
Ndi  mphamvu  yache,  ndi  zoda- 
bwiza  zache  zimene  anazichita. 

5 Anakhazika  mboni  mwa  Yakobo, 
Naika  chilamulo  mwa  Israyeli, 
Ndizo  analamulira  atate  athu, 
Akazidziwitse  ana  awo  ; 

6 Kuti  mbadwo  ukudza’wo  udziwe, 

ndiwo  ana  amene  akadzabadwa  ; 
Amene  adzaimirira  nadzafoto- 
kozera  ana  awo  : 

7 Ndikuti  chiyembekezo  chawo  chi- 

khale  kwa  Mulungu, 

Osaiwala  zochita  Mulungu, 

Koma  kusunga  malamulo  ache 
ndiko. 

8 Ndikuti  asange  makolo  awo, 

Ndiwo  mbadwo  woukirana  ndi 
wopikisana  ndi  Mulungu  ; 
Mbadwo  wosakonza  mtima  wawo, 
Ndi  mzimu  wawo  sunakhazikika 
ndi  Mulungu. 

9  Ana  a Efraimu  okhala  nazo  zida, 
oponya  nawo  mauta, 
Anabwerera  m’mbuyo  tsiku  la 
nkhondo. 

10  Sanasunga  chipangano  cha  Mu- 

lungu, 

Nakana  kuyenda  m’chilamulo  cha- 
che. 

11  Ndipo  anaiwala  zochita  Iye, 

Ndi  zodabwiza  zache  zimene  ana- 
waonetsa. 

12  Anachita  chodabwiza  pa  maso  pa 

makolo  awo, 

M’dziko  la  Aigupto  ku  chidikha 
cha  Zoanu. 

13  Anagawa  nyanja  nawapititsa’po  ; 
Naimitsa  madzi’wo  ngati  khoma. 

14  Ndipo  msana  anawatsogolera  ndi 

mtambo, 

Ndi  usiku  wonse  ndi  kuunika  kwa 
moto. 

15  Anang’alula  thanthwe  m’chipu- 

lulu, 

Ndipo  anawamwetsa  kochuruka 
monga  m’madzi  ozama. 

1 6 Anaturukitsa  mitsinje  m’thanthwe, 
Inde  anatsikitsa  madzi  ngati  mi- 

tsinje. 

17  Koma  anaonjeza  kumchimwira 

Iye, 

Kupikisana  ndi  Wam’mwamba- 
mwamba  m’chipululu. 

1 8 Ndipo  anayesa  Mulungu  mu  mtima 

mwawo 

Ndi  kupempha  chakudya  monga 
mwa  kulakalaka  kwawo. 

1 9 Ndipo  analankhula  motsutsana  ndi 

Mulungu  ; 

Anati,  Kodi  Mulungu  akhoza  kuti- 
konzera  podyera  m’chipululu  ? 

20  Taonani,  anapanda  thanthwe,  ndi 

madzi  anayenda’ko 
Ndi  mitsinje  inasefuka ; 

Kodi  adzakhozanso  kupatsa 
mkate  ? 

Kodi  adzafunira  anthu  ache 
nyama  ? 

21  Chifukwa  chache  Yehova  anamva, 

nakwiya  ; 

Ndipo  anayatsa  moto  pa  Yakobo, 
Ndiponso  mkwiyo  unakwera  pa 
Israyeli ; 

22  Popeza  sanakhulupirira  Mulungu, 
Osatama  chipulumutso  chache. 


Koma  analamulira  mitambo  iri 
m’mwamba, 

Natsegula  m’makomo  a kumwa- 
mba. 

Ndipo  anawabvumbitsira  mana, 
adye, 

Nawapatsa  tirigu  wa  kumwamba. 

Yense  anadya  mkate  wa  omveka  : 

Anawatumizirachakudyachofikira. 

Anaombetsa  m’mwamba  mphepo 
ya  ku  m’mawa : 

Natsogoza  mwela  ndi  mphamvu 
yache. 

Ndipo  anawabvumbitsira  nyama 
ngati  pfumbi, 

Ndi  mbalame  zouluka  ngati  mche- 
nga  wa  ku  nyanja  : 

Ndipo  anazigwetsa  pakati  pa  mi- 
sasa  yawo, 

Pozungulira  pokhala  iwo. 

Potero  anadya  nakhuta  kwambiri ; 

Ndipo  anawapatsa  chokhumba  iwo. 

Asanathe  nacho  chokhumba  cha- 
wo, 

Chakudya  chawo  chiri  m’kamwa 
mwawo, 

Pamenepo  mkwiyo  wa  Mulungu 
unawaukira, 

Ndipo  anapha  mwa  onenepa  awo, 

Nagwetsa  osankhika  a Israyeli. 

Chingakhale  ichi  chonse  anachi- 
mwanso, 

Osabvomereza  zodabwiza  zache. 

Potero  anathera  masiku  awo  ndi 
zopanda  pache, 

Ndi  zaka  zawo  mwa  mantha. 

Pamene  anawapha  ndipo  anamfuna 

lye ; 

Nabwerera,  nafunitsitsa  Mulungu. 

Ndipo  anakumbukila  kuti  Mulungu 
ndiye  thanthwe  lawo, 

Ndi  Mulungu  Wam’mwambamwa- 
mba  Mombolo  wawo. 

Koma  anamsyasyalika  pa  kamwa 
pawo, 

Namnamiza  ndi  lilime  lawo. 

Popezamtima  wawo  sunakonzekera 
Iye, 

Ndipo  sanakhazikika  m’chipanga- 
no  chache. 

Koina  Iye  pokhala  ngwa  chifundo, 

Anakhululukira  choipa,  osawa- 
ononga ; 

Nabweza  mkwiyo  wache  kawiri 
kawiri,, 

Sanautsa  ukali  wache  wonse. 

Ndipo  anakumbukira  kuti  iwo 
ndiwo  anthu  ; 

Mphepo  yopita  yosabweranso. 

40  Kawiri  kawiri  nanga  anapikisana 

ndi  Iye  ku  chigwa’ko, 
Nam’mvetsa  chisoni  m’chipululu. 

41  Pakuti  anabwerera  m’mbuyo,  na- 

yesa  Mulungu, 

Nachepsa  Woyera’yo  wa  Israyeli. 

42  Sanakumbukila  dzanja  lache, 
Tsiku’li  anawaombola  kwamsautsi. 

43  Amene  anaika  zizindikilo  zache 

m’Aigupto, 

Ndi  zodabwiza  zache  ku  chidikha 
cha  Zoanu  ; 

44  Nasanduliza  nyanja  yawo  mwazi, 
Ndi  mitsinje  yawo,  kuti  sangakhoze 

kumwa. 

45  Anawatumizira  pakati  pawo  mita- 

mbo  ya  nchenche  zakuwatha  ; 
Ndi  achule  akuwaononga. 

46  Ndipo  anapatsa  mphuchi  dzinthu 

dzawo, 

Ndi  dzombe  nchito  yawo. 

47  Anapha  mphesa  zawo  ndi  mata- 

lala, 

Ndi  mikuyu  yawo  ndi  chisanu. 

48  Naperekanso  zoweta  zawo  kwa 

matalala, 

Ndi  ng’ombe  zawo  kwa  mphezi. 

49  Anawatumizira  mkwiyo  wache 

wotentha, 

Kuzaza,  ndi  kupsa  mtima,  ndi 
nsautso, 

Ndizo  gulu  la  amithenga  ochita 
zoipa. 

50  Analambulira  mkwiyo  wache  njira ; 
Sanalekerera  moyo  wawo  usafe, 
Koma  anapereka  moyo  wawo  ku 

mliri ; 

51  Ndipo  anapha  ana  oyamba  onse  a 

mu  Aigupto, 

Ndiwo  oyarnba  a mphamvu  yawo 
m’mahema  a Hamu  : 

52  Koma  anaturutsa  anthu  ache  ngati 

nkhosa, 

Nawatsogoza  ngati  gulu  la  zoweta 
m’chipululu. 

53  Ndipo  anawatsogolera  mokhulu- 

pirika, 

Kotero  kuti  sanaopa  ; 

Koma  nyanja  inamiza  adani  awo. 

54  Ndipo  anawafikitsa  ku  malire  a 

malo  ache  oyera, 

Ku  phiri  ili,  dzanja  la  manja  lache 
lidaligula. 

55  Ndipo  anapitikitsa  amitundu  pa 

maso  pawo, 

Nawagawira  cholowa  chawo,  ndi 
muyeso, 

Nakhalitsa  mafuko  a Israyeli 
m’mahema  mwawo. 


Koma  anamuyesa  napikisana  ndi 
Mulungu  Wam’mwambamwa- 
mba, 

Osasunga  mboni  zache  ; 

Koma  anabwerera  m’mbuyo,  na- 
chita  zosakhulupirika  monga 
makolo  awo  : 

Anapatuka  ngati  uta  wolenda. 

Ndipo  anautsa  mtima  wache  ndi 
malo  a msanje  awo, 

Namchititsa  nsanje  ndi  mafano 
awo  osema. 

Pakumva  ichi  Mulungu,  anakwiya, 

Nanyozatu  Israyeli  ; 

Ndipo  anachokera  chokhala’mo 
cha  ku  Silo, 

Chihema’cho  adachimanga  mwa 
anthu  ; 

Napereka  mphamvu  yache  m’uka- 
polo, 

Ndi  ulemerero  wache  m’dzanja  la 
msautsi. 

Naperekanso  anthu  ache  kwa  lupa- 
nga  ; 

Nakwiya  nacho  cholandira  chache. 

Moto  unapsereza  anyamata  awo  ; 

Ndi  anamwali  awo  sanalemeke- 
zeka. 

Ansembe  awo  anagwa  nayo  lupa- 
nga ; 

Ndipo  a masiye  awo  sanachita 
maliro. 

Pamenepo  Ambuye  anauka  ngati 
wa  m’tulo  ; 

Ngati  chiphona  chakuchita  nthu- 
ngululu  ndi  vinyo. 

Ndipo  anapanda  otsutsana  naye 
kumbuyo  ; 

Nawapereka  akhale  otonzeka 
kosatha. 

Tero  anakana  hema  wa  Yosefe  ; 

Ndipo  sanasankha  fuko  la  Efraimu; 

Koma  anasankha  fuko  la  Yuda, 

Phiri  la  Ziyoni  limene  analikonda. 

Ndipo  anamanga  malo  oyera  ache 
ngati  kaphiri, 

Monga  dziko  la  pansi  lirnene  ana- 
likhazikitsa  kosatha. 

Ndipo  anasankha  Davide  mtumiki 
wache, 

Namtenga  ku  makola  a nkhosa  : 

Anamtenga  kuja  anatsata  zoya- 
mwitsa, 

Awete  Yakobo  anthu  ache,  ndi 
Israyeli  cholandira  chache. 

Potero  anawaweta  monga  mwa 
mtima  wache  wa  ngwiro  ; 

Nawatsogolera  ndi  luso  la  manja 
ache. 

1 Mulungu,  akunja  alowa  m’chola- 

ndira  chanu  ; 

Anaipsa  kachisi  wanu  woyera  ; 
Anachititsa  Yerusalemu  bwinja. 

2 Anapereka  mitembo  ya  atumiki 

anu  ikhale  chakudya  cha  mba- 
lame  za  mlengalenga, 

Nyama  ya  okondedwa  anu  anai- 
pereka  kwa  zirombo  za  m’dzi- 
ko. 

3 Anakhetsa  mwazi  wawo  ngati 

madzi  pozungulira  Yerusalemu  ; 
Ndipo  panalibe  wakuwaika. 

4 Takhala  chotonza  cha  anansi 

athu, 

Ndi  choseketsa  ndi  cholalatitsa  iwo 
akutizinga. 

5 Yehova,  mudzakwiya  nthawi  zonse 

kufikira  liti  ? 

Nidzatentha  nsanje  yanu  ngati 
moto  ? 

6 Thirirani  mkwiyo  wanu  pa  akunja 

osadziwa  Inu, 

Ndi  pa  maufumu  osaitana  pa  dzina 
lanu. 

7 Pakuti  anathera  Yakobo, 

Napasula  pokhalira  iye. 

8 Musakumbukile  motitsutsa  mphu- 

lupulu  za  makolo  athu  ; 

Nsoni  zokoma  zanu  zitikumike 
msanga  : 

Pakuti  tafoka  kwambiri. 

9 Tithandizeni  Mulungu  wa  chi- 

pulumutso  chathu, 

Chifukwa  cha  ulemerero  wa  dzina 
lanu  ; 

Ndipo  tilanditsani,  ndi  kutifafarii- 
zira  zoipa  zathu, 

Chifukwa  cha  dzina  lanu. 

10  Aneneranji  amitundu,  Ali  kuti 

Mulungu  wawo  ? 

Kubwezera  chilango  cha  mwazi  wa 
atumiki  anu  umene  anaukhetsa 
Kudziwike  pakati  pa  amitundu  pa 
maso  pathu. 

1 1 Kubuula  kwa  wandende  kufike 

kuli  Inu  ; 

Monga  mwa  mphamvu  yanu  ya- 
ikuru  lolani  ana  a imfa  atsale  ; 

12  Ndipo  anansi  athu  amene  anatonza 

Inu  muwabwezere  chotonza  cha- 
wo, 

Kasanu  ndi  kawiri  ku  mtima 
kwawo,  Ambuye. 

1 3 Potero  ife  anthu  anu  ndi  nkhosa  za 

pa  busa  panu 

Tidzakuyamikani  kosatha  ; 


Tidzafotokozera  chilemekezo  chanu 
ku  mibadwo  mibadwo. 

Kwa  Mkulu  wa  Nyimbo ; pa  Syosya- 
nimu ; lochita  mboni ; Salmo  la 
Asafu. 

1 Mbusa  wa  Israyeli,  cherani  khutu  ; 
Inu  wakutsogolera  Yosefe  ngati 

nkhosa  ; 

Inu  wokhala  pa  akerubi,  walitsani. 

2 Utsani  chamuna  chanu  pa  maso 

pa  Efraimu  ndi  Benjamini  ndi 
Manase, 

Ndipo  mutidzere  kutipulumutsa. 

3 Mutibweze,  Mulungu  ; 

Nimuwalitse  nkhope  yanu,  ndipo 

tidzapulumuka. 

4 Yehova,  Mulungu  wa  makamu, 
Mudzakwiyira  pemphero  la  anthu 

anu  kufikira  liti  ? 

5 Munawadyetsa  mkate  wa  misozi, 
Ndipo  munawamwetsa  misozi 

yambiri. 

6 Mutiika  kuti  atilimbirane  anzathu  ; 
Ndipo  adani  athu  atiseka  mwa  iwo 

okha. 

7 Mulungu  wa  makamu,  mutibweze  ; 
Nimuwalitse  nkhope  yanu,  ndipo 

tidzapulumuka. 

8 Mudatenga  mphesa  kuchokera  ku 

Aigupto  : 

Munapitikitsa  amitundu  ndi  ku- 
uoka  uwu. 

9 Mudasoseratu  pookapo, 

Idagwiritsa  mizu  yache,  ndipo 

unadzaza  dziko. 

10  Mthunzi  wache  unaphimba  ma- 

piri, 

Ndi  nthambi  zache  zikunga  miku- 
ngudza  ya  Mulungu. 

11  Unatambalitsa  mphanda  zache 

mpaka  ku  nyanja, 

Ndi  mitsitsi  yache  kufikira  ku 
Mtsinje. 

12  Munapasuliranji  maphambo  ache, 
Kotero  kuti  onse  akupita  m’njira 

achera’ko  ? 

13  Nguruwe  zochokera  ku  thengo 

ziukumba, 

Ndi  nyama  za  ku  chidikha  ziudya. 

14  Bwererani,  tikupemphani,  Mulu- 

ngu  wa  makamu  ; 

Suzumirani  muli  m’mwamba, 
nimupenye,  ndi  kuzonda  mphesa 
uwu, 

15  Ndi  tsinde  limene  dzanja  lanu  la 

manja  linaoka, 

Ndi  mphanda  munadzilimbikitsira. 

16  Unapserera  ndi  moto,  unadulidwa  ; 

Aonongeka  pa  kudzudzula  kwa 
nkhope  yanu. 

17  Dzanja  lanu  likhale  pa  munthu 

wa  pa  dzanja  la  manja  lanu  ; 

Pa  mwana  wa  munthu  amene 
munadzilimbikitsira. 

18  Potero  sitidzabwerera  m’mbuyo 

kukusiyani  ; 

Titsitsimutseni,  ndipo  tidzaitanira 
dzina  lanu. 

19  Mutibweze,  Yehova  Mulungu  wa 

makamu  ; 

Nimuwalitse  nkhope  yanu,  ndipo 
tidzapulumuka. 

Kwa  Mknlu  wa  Nyimbo,  pa  Gititi. 
Salmo  la  Asafu. 


1 Yimbitsirani  Mulungu  ndiye  mpha- 

mvu  yathu  ; 

Pfuulirani  kwa  Mulungu  wa  Ya- 
kobo. 

2 Utsani  salmo,  bwera  nakoni  ka- 

lingaka, 

Zeze  wokondwetsa  pamodzi  ndi 
chisakasa. 

3 Ombani  lipenga,  pokhala  mwezi, 
Utakula  mwezi,  tsiku  la  phwando 

lathu. 

4 Pakuti  ichi  ndi  cholemba  cha  kwa 

Israyeli, 

Chiweruzo  cha  Mulungu  wa  Ya- 
kobo. 

5 Anachiika  chikhale  mboni  kwa 

Yosefe, 

Pakuturuka  iye  ku  dziko  la 
Aigupto  : 

Komwe  ndinamva  chinenedwe  cho- 
sadziwa  ine. 

6 Ndinamchotsera  katundu  pa  phewa 

pache  : 

Manja  ache  anamasuka  lcu  cho- 
tengera. 

7 Unaitana  posautsika,  ndipo  ndina- 

kulanditsa ; 

Ndinakubvomereza  mobisalika 
m’bingu  ; 

Ndinakuyesa  ku  madzi  a Meriba. 

8 Tamvani,  anthu  anga,  ndidzaku- 

chitirani  mboni  ; 

Israyeli,  ukadzandimvera  ! 

9 Kwanu  kusakhale  mulungu  wo- 

fuma  kwina  ; 

Nusagwadire  mulungu  wa  chilendo. 
10  Ine  ndine  Yehova  Mulungu  wako 
amene  anakukweza  kukuchotsa 
ku  dziko  la  Aigupto  ; 

Yasamitsa  pa  kamwa  pako  ndipo 
ndidzalidzaza. 


1 1 Koma  anthu  anga  sanamvera  mau 

anga  ; 

Ndipo  Israyeli  sanandibvomera. 

12  Potero  ndinawaperekera  kuuma 

mtima  kwawo, 

Ayende  monga  mwa  uphungu 
wawo  wawo. 

13  Ha  ! akadandimvera  anthu  anga, 
Akadayenda  m’njira  zanga  Isra- 

yeli  ! 

14  Ndikadagonjetsa  adani  awo  msa- 

nga, 

Ndikadabweza  dzanja  langa  pa 
owasautsa. 

15  Akumuda  Yehova  akadamgonjera 

mungakhale  monyenga  : 

Koma  nyengo  yawo  ikadakhala 
yosatha. 

16  Akadawadyetsa  nawo  trigu  woko- 

metsetsa  : 

Ndikadakukhutitsanso  ndi  uchi 
wa  m’thanthwe. 


1 Mulungu  aima  mu  msonkhano  wa 

Mulungu, 

Aweruza  pakati  pa  milungu. 

2 Mudzaweruza  mosalunjika  kufi- 

kira  liti, 

Ndi  kusamalira  nkhope  ya  oipa  ? 

3 Weruzani  osauka  ndi  a masiye  ; 
Weruzani  molungama  ozunzika 

ndi  osowa. 

4 Pulumutsani  osauka  ndi  a umpha- 

wi ; 

Alanditseni  m’dzanja  la  oipa. 

5 Sadziwa,  ndipo  sazindikira  ; 
Amayendayenda  mu  mdima  ; 
Maziko  onse  a dziko  la  pansi  agwe- 

dezeka. 

6 Ndinati  Ine,  Inu  ndinu  milungu, 
Ndi  ana  a Wam’mwambamwamba 

nonsenu. 

7 Komatu  mudzafa  monga  anthu, 
Ndipo  mudzagwa  monga  wina  wa 

akulu. 

8 Ukani,  Mulungu,  weruzani  dziko 

la  pansi  ; 

Pakuti  Inu  mudzalandira  a mitundu 
onse. 

Nyimbo,  Salmo  la  Asafu, 


1 Mulungu  musakhale  chete  ; 
Musakhale  du,  osanena  kanthu, 

Mulungu. 

2 Pakuti  taonani,  adani  anu  apho- 

kosera  : 

Ndipo  okwiyira  Inu  aweramutsa 
mutu. 

3 Apangana  mochenjerera  pa  anthu 

anu, 

Nakhalira  upo  pa  obisika  anu. 

4 Amati,  Tiyeni  tiwaononge  asakha- 

lenso  mtundu  wa  anthu  ; 

Ndipo  dzina  la  Israyeli  lisakumbu- 
kikenso. 

5 Pakuti  anakhalira  upo  ndi  mtima 

umodzi ; 

Anachita  chipangano  cha  pa  Inu  : 

6 Mahema  a Edomu  ndi  a alsmayeli  : 
Moabu  ndi  aHagara  ; 

7 Gebala  ndi  Amoni  ndi  Amaleki  ; 
Filistiya,  pamodzi  ndi  iwo  okhala 

m’Turo. 

8 Asuru  anaphatikana  nawo  ; 
Anakhala  dzanja  la  ana  a Loti. 

9 Muwachitire  monga  munachitira 

Midyani  ; 

Ndi  Sisera,  ndi  Jabini  ku  mtsinje 
wa  Kisoni  : 

10  Amene  anaonongeka  ku  Endoro  ; 
Anakhala  ngati  ndowe  ya  ku 

munda. 

11  Muwaike  akulu  awo  ngati  Orebu 

ndi  Zeebu  ; 

Mafumu  awo  ngati  Zeba  ndi  Zali- 
muna : 

12  Amene  anati,  Tilande 

Malo  okhala’mo  Mulungu,  akhale 
athu. 

13  Mulungu  wanga,  muwaike  akhale 

ngati  mungu  ; 

Ngati  ziputu  zomka  ndi  mphepo. 

14  Monga  moto  upsereza  nkhalango, 
Ndi  monga  lawi  liyatsa  mapiri  ; 

15  Momwemo  muwatsate  ndi  namo- 

ndwe, 

Nimuwaopse  ndi  kabvumbvulu 
wanu. 

16  Achititseni  manyazi  pa  nkhope 

pawo  ; 

Kuti  afune  dzina  lanu,  Yehova. 

17  Achite  manyazi,  naopsedwe  kosa- 

tha  ; 

Ndipo  asokonezeke,  naonongeke  : 

18  Kuti  adziwe  kuti  inu  nokha,  dzina 

lanu  ndinu  Yehova, 

Ndinu  Wam’mwambamwamba  pa 
dziko  lonse  la  pansi. 


Kwa  Mkulu  wa  Nyimbo,  pa  Gititi ; 
Salmo  la  ana  a Kora. 

1 Pokhala  Inu  mpotikonda  ndithu, 

Yehova  wa  makamu  ! 

2 Moyo  wanga  ulakalaka,  inde  uko- 


mokanso  ndi  kufuna  mabwalo  a 
Yehova  ; 

Mtima  wanga  ndi  thupi  langa 
zipfuulira  kwa  Mulungu  wa 
moyo. 

3 Mbawanso  inapeza  nyumba, 

Ndi  namzeze  chisa  chache  choika- 
’mo  ana  ache, 

Pa  maguwa  a nsembe  anu,  Yehova 
wa  makamu, 

Mfumu  yanga  ndi  Mulungu  wanga. 

4 Odala  iwo  akugonera  m’nyumba 

mwanu  ; 

Akulemekezani  chilemekezere. 

5 Wodala  munthu  amene  mphamvu 

yache  iri  mwa  Inu  ; 

Mu  mtima  mwache  muli  makwa- 
lala  a ku  Ziyoni. 

6 Popyola  chigwa  cha  kulira  misozi 

achiyesa  cha  akasupe  ; 

Inde  mvula  ya  chizimalupsa  ichi- 
dzaza  ndi  madalitso. 

7 Apita  mwa  mphamvu  naonjeza’po 

mphamvu, 

Aoneka  pa  maso  pa  Mulungu 
m’Ziyoni. 

8 Yehova  Mulungu  wa  makamu, 

imvani  pemphero  langa  : 
Cherani  khutu,  Mulungu  wa  Ya- 
kobo. 

9 Onani,  Mulungu,  ndinu  chikopa 

chathu  ; 

Ndipo  penyani  pa  nkhope  ya 
Wodzozedwa  wanu. 

10  Pakuti  tsiku  limodzi  m’mabwalo 

anu  likoma  koposa  masiku 
ambirimbiri  akukhala  pena. 
Kukhala  ine  wa  pa  khomo  m’nyu- 
mba  ya  Mulungu  wanga, 
Kundikonda  ine  koposa  kugonera 
m’mahema  a choipa. 

11  Pakuti  Yehova  Mulungu  ndiye 

dzuwa  ndi  chikopa  ; 

Yehova  adzapatsa  chifundo  ndi 
ulemerero  ; 

Sadzakaniza  chokoma  iwo  aku- 
yenda  a ngwiro. 

12  Yehova  wa  makamu, 

Wodala  munthu  wakukhulupirira 
Inu. 

Kwa  Mkulu  wa  Nyimbo ; Salmo  la  ana 
a Kora. 

1 Munachita  zobvomereza  dziko  la- 

nu,  Yehova ; 

Munabweza  ukapolo  wa  Yakobo. 

2 Munachotsa  mphulupulu  ya  anthu 

anu, 

Munafotsera  zolakwa  zawo  zonse. 

3 Munabweza  kuzaza  kwanu  konse  ; 
Munabwerera  ku  mkwiyo  wanu 

wotentha. 

4 Mutibweze,  Mulungu  wa  chipulu- 

mutso  chathu, 

Nimuletse  udani  wanu  wa  pa  ife. 

5 Kodi  mudzatikwiyira  nthawi  zonse  ? 
Kodi  mudzakhala  chikwiyire  miba- 

dwo  mibadwo  ? 

6 Kodi  simudzatipatsanso  moyo, 

Kuti  anthu  anu  alcondwerere  ndi 

Inu  ? 

7 Tionetseni  chifundo  chanu,  Yehova, 
Tipatseni  chipulumutso  chanu. 

8 Ndidzamva  cholankhula  Mulungu 

Yehova  ; 

Pakuti  adzalankhula  za  mtendere 
ndi  anthu  ache,  ndi  okondedwa 
ache  ; 

Koma  asabwererenso  kuchita  zo- 
pusa. 

9 Indedi  chipulumutso  chache  chiri 

pafupi  ndi  iwo  akumuopa  Iye  ; 
Kuti  m’dziko  mwathu  mukhale 
ulemu. 

10  Chifundo  ndi  choonadi  zakomani- 

zana  ; 

Chilungamo  ndi  mtendere  zampso- 
mpsonana. 

11  Choonadi  chiphukira  m’dziko  ; 

Ndi  chilungamo  chasuzumira  chiri 

m’mwamba. 

12  Inde  Yehova  adzapereka  zokoma  ; 
Ndipo  dziko  lathu  lidzapereka 

zipatso  zache. 

13  Chilungamo  chidzamtsogolera  ; 
Nichidzamkonzera  mapazi  ache 

njira. 

Pemphero  la  Davide. 


1 Cherani  khutu  lanu  Yehova,  mu- 

ndiyankhe  ; 

Pakuti  ine  ndine  wozunzika  ndi 
wa  umphawi. 

2 Sungani  moyo  wanga  pakuti  ine 

ndine  wokondedwa  wanu  ; 

Inu  Mulungu  wanga,  pulumutsani 
mtumiki  wanu  wokhulupirira 

Inu. 

3 Mundichitire  chifundo,  Ambuye  ; 
Pakuti  tsiku  lonse  ndiitana  Inu. 

4 Kondwetsani  moyo  wa  mtumiki 

wanu  ; 

Pakuti  ndikwezera  moyo  wanga 
kwa  Inu,  Ambuye. 

5 Pakuti  Inu,  Ambuye,  ndinu  wa- 

bwino,  ndi  wokhululukira, 


Ndi  wa  chifundo  chochurukira  onse 
akuitana  Inu. 

6 Cherani  khutu  pemphero  langa, 

Yehova  ; 

Nimumvere  mau  a kupemba  kwa- 
nga. 

7 Tsiku  la  msauko  wanga  ndidzai- 

tana  Inu  ; 

Popeza  mudzandibvomereza. 

8 Pakati  pa  milungu  palibe  wina 

wonga  Inu,  Ambuye  ; 

Ndipo  palibe  nchito  zonga  zanu. 

9 Amitundu  onse  mudawalenga 

adzadza  nadzagwada  pa  maso 
panu,  Ambuye  ; 

Nadzalemekeza  dzina  lanu. 

10  Pakuti  Inu  ndinu  wamkulu,  ndi 

wakuchita  zodabwiza  ; 

Inu  ndinu  Mulungu,  nokha’nu. 

11  Mundionetse  njira  yanu,  Yehova  ; 

ndidzayenda  m’choonadi  chanu  : 
Muumbe  mtima  wanga  ukhale 
umodzi  kuti  uliope  dzina  lanu. 

12  Ndidzakuyamikani,  Ambuye,  Mu- 

lungu  wanga,  ndi  mtima  wanga 
wonse  ; 

Ndipo  ndidzalemekeza  dzina  lanu 
nthawi  zonse. 

13  Pakuti  chifundo  chanu  cha  pa  ine 

nchachikuru  ; 

Ndipo  munalanditsa  moyo  wanga 
kunsi  kwa  manda. 

14  Mulungu,  odzikuza  andiukira, 

Ndi  msonkhano  wa  anthu  oopsa 
afuna  moyo  wanga, 

Ndipo  sanaika  Inu  pa  maso  pawo. 

15  Koma  Inu,  Ambuye,  ndinu  Mu- 

lungu  wa  nsoni  ndi  wa  chisomo, 
Wosapsa  mtima  msanga,  ndi  wo- 
churukira  chifundo  ndi  choonadi. 

16  Mundibwerere  ine,  ndi  kundichi- 

tira  chifundo  ; 

Mpatseni  mtumiki  wanu  mphamvu 
yanu, 

Ndipo  pulumutsani  mwana  wa 
mdzakazi  wanu. 

17  Mundichitire  chizindikilo  choti 

chabwino ; 

Kuti  ondida  achione,  nachite 
manyazi, 

Popeza  Inu,  Yehova,  munandi- 
thandiza  ndi  kundisangalatsa. 

Salmo  1a  ana  a Kora  ; Nyimbo. 


1 Maziko  ache  ali  m’mapiri  oyera. 

2 Yehova  akonda  zipata  za  Ziyoni 
Koposa  zokhala'mo  zonse  za  Ya- 

kobo. 

3 Mudzi  wa  Mulungu,  inu, 
Akunenerani  zakukulemekezani. 

4 Ndidzachula  Rahabu  ndi  Babulo 

kwa  iwo  ondidziwa  Ine  ; 
Taonani,  Filistiya  ndi  Turo  pamo- 
dzi  ndi  Kushi ; 

Uyu  anabadwa  komweko. 

5 Ndipo  adzanena  za  Ziyoni, 

Uyu  ndi  uyo  anabadwa  m’mwemo  ; 
Ndipo  Wam’mwambamwamba  ndi- 
ye  adzaukhazikitsa. 

6 Yehova  adzawerenga,  polembera 

mitundu  ya  anthu, 

Uyu  anabadwa  komweko. 

7 Ndipo  oyimba  ndi  oomba  omwe 

adzati, 

Akasupe  anga  onse  ali  mwa  inu. 

Nyimbo,  Salmo  la  ana  a Kora.  Kwa 
Mkulu  wa  Nyimbo,  pa  Mahalata 
Leanotu.  Chilangizo  cha  Hemana 
mEzara. 


1 Yehova,  Mulungu  wa  chipulumutso 

changa, 

Ndinapfuula  pa  maso  panu  usanu 
ndi  usiku. 

2 Pemphero  langa  lidze  pa  maso 

panu  ; 

Mundichere  khutu  kukuwa  kwa- 
nga : 

3 Pakuti  mzimu  wanga  wadzala 

nawo  mabvute, 

Ndi  moyo  wanga  wayandikira  ku 
manda. 

4 Anandiwerenga  pamodzi  nawo  otsi- 

kira  ku  dzenje  ; 

Ndakhala  ngati  munthu  wopanda 
mphamvu  : 

5 Wotayika  pakati  pa  akufa, 

Ngati  ophedwa  akugona  m’manda, 
Amene  simuwakumbukilanso  ; 
Ndipo  anawadula  kusiyana  ndi 
dzanja  lanu. 

6 Munandiika  kunsi  kwa  dzenje, 

Kuli  mdima,  kozama. 

7 Mkwiyo  wanu  utsamira  pa  ine, 
Ndipo  munandizunza  ine  ndi  ma- 

funde  anu  onse. 

8 Munandisiyanitsira  wodziwana  na- 

ne  kutali ; 

Munandiika  ndiwakhalire  chonya- 
nsa  : 

Ananditsekereza,  osakhoza  kutu- 
ruka  ine. 

9 Diso  langa  lapuwala  chifukwa  cha 

kuzunzika  kwanga  : 

Ndimaitana  Inu,  Yehova,  tsiku 
lonse  ; 


Nditambalitsira  manja  anga  kwa 
Inu. 

10  Kodi  mudzachitira  akufa  zoda- 

bwiza  ? 

Kodi  adzaukanso  otisiya’wo,  ndi 
kukulemekezani  ? 

1 1 Adzafotokozera  chifundo  chanu  ku 

manda  kodi  ? 

Chikhulupiriko  chanu  ku  malo  a 
chionongeko  ? 

12  Zodabwiza  zanu  zidzadziwika  mu 

mdima  kodi  ? 

Ndi  chilungamo  chanu  m’dziko  la 
chiiwaliko  ? 

13  Koma  ndinapfuulira  kwa  Inu, 

Yehova, 

Ndipo  pemphero  langa  likumika 
Inu  mamawa. 

14  Yehova  mutayiranji  moyo  wanga  ? 
Ndi  kundibisira  nkhope  yanu  ? 

15  Wozunzika  ine  ndi  wofuna  kufa 

kuyambira  ubwana  wanga  ; 
Posenza  zoopsa  zanu,  ndithedwa 
nzeru. 

1 6 Kuzaza  kwanu  kwandimiza  ; 
Zoopsa  zanu  zinandiononga. 

17  Zinandizungulira  ngati  madzi  tsiku 

lonse  ; 

Zinandizinga  pamodzi. 

18  Munandichotsera  kutali  wondiko- 

nda  ndi  bwenzi  langa, 

Odziwana  nane  akhala  ku  mdima. 

Chilangizo  cha  Etana  mEzara. 


1 Ndidzayimbira  za  chifundo  za 

Yehova  nthawi  yonse : 

Pa  kamwa  panga  ndidzadziwitsira 
chikhulupiriko  chanu  ku  miba- 
dwo  mibadwo. 

2 Pakuti  ndinati,  Chifundo  adzachi- 

manga  kosaleka ; 

Mudzakhazika  chikhulupiriko  cha- 
nu  m’mwamba  mweni  mweni. 

3 Ndinachita  chipangano  ndi  wosa- 

nkhika  wanga, 

Ndinalumbirira  Davide  mtumiki 
wanga, 

4 Ndidzakhazika  mbeu  yako  ku 

nthawi  yonse, 

Ndipo  ndidzamanga  mpando  wa 
chifumu  wako  ku  mibadwo  mi- 
badwo. 

5 Ndipo  kumwamba  kudzalemekeza 

zodabwiza  zanu,  Yehova  ; 
Chikhulupiriko  chanunso  mu 
msonkhano  wa  oyera  mtima. 

6 Pakuti  kuli  yani  ku  thambo  timli- 

nganize  ndi  Yehova  ? 

Afanana  ndi  Yehova  ndani  mwa 
ana  a amphamvu  ? 

7 Ndiye  Mulungu,  ayenera  kumuopa 

kwambiri  m’upo  wa  oyera 
mtima, 

Ndiye  wochititsa  mantha  koposa 
onse  akumzinga. 

8 Yehova,  Mulungu  wa  makamu,  wa 

mphamvu  ndani  wonga  Inu, 
Yehova  ? 

Ndipo  chikhulupiriko  chanu  chiku- 
zingani. 

9 Inu  ndinu  wakuchita  ufumu  pa 

kudzikuza  kwa  nyanja  ; 
Pakuuka  mafunde  ache  muwachi- 
titsa  bata. 

10  Mudatyola  Rahaba,  monga  mu- 

nthu  wophedwa ; 

Munabalalitsa  adani  anu  ndi  mko- 
no  wa  mphamvu  yanu. 

11  Kumwamba  ndi  kwanu,  dziko  la 

pansi  lomwe  ndi  lanu  ; 
Munakhazika  dziko  lokhala’mo 
anthu  ndi  kudzala  kwache. 

12  Munalenga  ku  mpoto  ndi  ku 

mwela ; 

Tabora  ndi  Hermone  apfuula  mo- 
kondwera  m’dzina  lanu. 

1 3 Muli  nawo  mkono  wanu  wolimba  ; 
M’dzanja  mwanu  muli  tnphamvu, 

dzanja  la  manja  lanu  nlokwe- 
zeka. 

14  Chilungamo  ndi  chiweruzo  ndiwo 

maziko  a mpando  wa  chifumu 
wanu  ; 

Chifundo  ndi  choonadi  zitsogolera 
pa  nkhope  panu. 

15  Odala  anthu  odziwa  liu  la  lipe- 

nga  ; 

Ayenda  m’kuunika  kwa  nkhope 
yanu,  Yehova. 

16  Akondwera  m’dzina  lanu  tsiku 

lonse  ; 

Ndipo  akwezeka  m’chilungamo 
chanu. 

17  Popeza  Inu  ndinu  ulemerero  wa 

mphamvu  yawo  ; 

Ndipo  potibvomereza  Inu  nyanga 
yathu  idzakwezeka. 

18  Pakuti  chikopa  chathu  chifuma 

kwa  Yehova  ; 

Ndi  mfumu  yathu  kwa  Woyera  wa 
Israyeli. 

19  Pamenepo  munalankhula  m’maso- 

mpenya  ndi  okondedwa  anu, 
Ndipo  mudati,  Ndasenza  thandizo 
pa  chiphona ; 

Ndakweza  wina  wosankhika  mwa 
anthu. 


Ndapeza  Davide  mtumiki  wanga  ; 

Ndamdzoza  mafuta  anga  oyera. 

Amene  dzanja  langa  lidzakhazikika 
naye  ; 

Inde  mkono  wanga  udzalimbitsa. 

Mdani  sadzamuumira  mtima  ; 

Ndi  mwana  wa  chisalungamo 
sadzamzunza. 

Ndipo  ndidzaphwanya  omsautsa  pa 
maso  pache  ; 

Ndidzapandanso  odana  naye. 

Koma  chikhulupiriko  changa  ndi 
chifundo  changa  zidzakhala 
naye  ; 

Ndipo  nyanga  yache  idzakwezeka 
m’dzina  langa. 

Ndipo  ndidzaika  dzanja  lache  pa 
nyanja, 

Ndi  dzanja  la  manja  lache  pa 
mitsinje. 

Iye  adzandichula,  ndi  kuti,  Inu 
ndinu  Atate  wanga, 

Mulungu  wanga,  ndi  thanthwe  la 
chipulumutso  changa. 

Inde  ndidzamuyesa  mwana  wanga 
woyamba, 

Womveka  wa  mafumu  a pa  dziko 
la  pansi. 

Ndidzamsungira  chifundo  changa 
ku  nthawi  yonse, 

Ndipo  chipangano  changa  chidza- 
limbika  pa  iye. 

Ndidzakhalitsanso  mbeu  yache  chi- 
khalire, 

Ndi  mpando  wa  chifumu  wache 
ngati  masiku  a m’mwamba. 

Ana  ache  akataya  chilamulo 
changa, 

Osayenda  m’maweruzo  anga  ; 

Nakaipsa  malembo  anga, 

Osasunga  malamulo  anga  ; 

Pamenepo  ndidzazonda  zolakwa 
zawo  ndi  ndodo, 

Ndi  mphulupulu  zawo  ndi  mikwi- 
ngwirima. 

Koma  sindidzamchotsera  chifundo 
changa  chonse, 

Ndi  chikhulupiriko  changa  sichi- 
dzamsowa. 

Sindidzaipsa  chipangano  changa, 

Kapena  kusintha  mau  oturuka 
m’milomo  yanga. 

Ndinalumbira  kamodzi  m’chiyero 
changa  ; 

Sindidzanamizira  Davide  ; 

Mbeu  yache  idzakhala  ku  nthawi 
yonse, 

Ndi  mpando  wa  chifumu  wache 
ngati  dzuwa  pa  maso  panga. 

37  Udzakhazikika  ngati  mwezi  ku 

nthawi  yonse, 

Ndi  ngati  mboni  yokhulupirika  ku 
thambo. 

38  Koma  Inu  munamtaya,  nimuna- 

mkaniza, 

Munakwiya  naye  wodzozedwa 
wanu. 

39  Munakaniza  chipangano  cha  mtu- 

miki  wanu  ; 

Munaipsa  korona  wache  ndi  ku- 
mponya  pansi. 

40  Munapasula  maguta  ache  onse  ; 
Munagumula  malinga  ache. 

41  Onse  opita  pa  njira’pa  amfunkhira  : 
Akhala  chotonza  cha  anansi 

ache. 

42  Munakweza  dzanja  la  manja  la 

iwo  omsautsa ; 

Munakondweretsa  adani  ache 
onse. 

43  Munapinditsa  ku  kamwa  kwache 

kwa  lupanga  lache, 

Osamuimika  ku  nkhondo. 

44  Munaleketsa  kuwala  kwache, 

Ndipo  munagwetsa  pansi  mpando 

wa  chifumu  wache. 

45  Munafupikitsa  masiku  a mnyamata 

wache ; 

Munamkuta  nawo  manyazi. 

46  Mudzabisala  kosatha  kufikira  liti, 

Yehova  ; 

Ndi  kuzaza  kwanu  kudzatentha 
ngati  moto  kufikira  liti  ? 

47  Kumbukilani  kuti  nthawi  yanga 

njfpafupi ; 

Munalengeranji  ana  onse  a anthu 
kwa  chabe  ? 

48  Munthu  ndani  amene  adzakhalabe 

ndi  moyo,  osaona  imfa  ? 

Amene  adzapulumutsa  moyo 
wache  ku  mphamvu  ya  ma- 
nda  ? 

49  Chiri  kuti  chifundo  chanu  cha  kale, 

Ambuye, 

Munachilumbirira  Davide  pa 
chikhulupiriko  chanu  ? 

50  Kumbukilani,  Ambuye,  chotonzera 

atumiki  anu  ; 

Ndichisenza  m’chifuwa  mwanga 
chochokera  ku  mitundu  yonse 
yaikuru  ya  anthu  ; 

51  Chimene  adani  anu,  Yehova, 

atonza  nacho  ; 

Chimene  atonzera  nacho  mayende- 
dwe  a wodzozedwa  wanu. 

52  Wodalitsika  Yehova  ku  nthawi 

yonse, 

Amen  ndi  Amen. 


3 

4 

5 


6 

7 

8 
9 

10 


11 


12 

13 

14 


15 


Pemphero  la  Mose  munthu  wa  Mulungu. 

Ambuye,  Inu  rnunatikhalira  mo- 
khalamo 

M’mibadwo  mibadwo. 

Asanabadwe  mapiri, 

Kapenamusanalenge  dziko  lapansi, 
ndi  lokhala’mo  anthu, 

Inde,  kuyambira  nthawi  yosaya- 
mba  kufikira  nthawi  yosatha, 
Inu  ndinu  Mulungu. 

Mubweza  munthu  akhale  pfumbi ; 

Nimuti,  Bwererani  inu,  ana  a 
anthu. 

Pakuti  pa  maso  panu  zaka  zikwi 

Zikhala  ngati  dzulo,  litapita, 

Ndi  monga  ulonda  wa  usiku. 

Muwatenga  ngati  ndi  madzi  akulu.. 
akhala  ngati  tulo  ; 

Mamawa  akhala  ngati  msipu  wo- 
phuka. 

Mamawa  uphuka  bwino  ; 

Madzulo  ausenga,  nuuma. 

Pakuti  tionongeka  mu  mkwiyo 
wanu  ; 

Ndipo  m’kuzaza  kwanu  tiopsedwa. 

Munaika  mphulupulu  zathu  pa 
maso  panu, 

Ndi  zoipa  zathu  zobisika  pouni- 
kira  nkhope  yanu. 

Pakuti  masiku  athu  onse  apitirira 
m’ukali  wanu  ; 

Titsiriza  moyo  wathu  ngati  linga- 
liro. 

Masiku  a zaka  zathu  ndiwo  zaka 
makumi  asanu  ndi  awiri, 

Kapena  tikakhala  nayo  mpha- 
mvudi  zaka  makumi  asanu  ndi 
atatu  ; 

Koma  teronso  kukula  kwawo' 
kumati  chibvuto  ndi  chopanda 
pache ; 

Pakuti  kumapita’ko  msanga  ndipo 
tithawa  ife  tomwe. 

Adziwa  mphamvu  ya  mkwiyo  wanu 
ndani, 

Ndi  ukali  wanu  monga  ayenera 
kukuopani  ? 

Mutidziwitse  kuwerenga  masiku 
athu  motero, 

Kuti  tikhale  nawo  mtima  wa  nzeru. 

Bwerani,  Yehova  ; kufikira  liti  ? 

Ndipo  alekeni  atumiki  anu. 

Mutikhutitse  nacho  chifundo  chanu 
m’mawa  ; 

Ndipo  tidzapfuula  mokondwera  ndi 
kukondwera  masiku  athu  onse. 

Tikondweretseni  monga  mwa  masi- 
ku  mudatizunza’ wa, 

Ndi  zaka  tidaona  choipa. 

16  Chochita  Inu  chioneke  kwa  atumiki 

anu, 

Ndi  ulemerero  wanu  pa  ana  awo. 

17  Ndipo  chisomo  chache  cha  Yehova 

Mulungu  wathu  chikhale  pa  ife  ; 
Ndipo  mutikhazikitsire  ife  nchito 
ya  manja  athu  ; 

Inde,  nchito  ya  manja  athu  mui- 
khazikitse. 


Qij  Iye  amene  akhala  pansi  m’nga- 
I ka  yache  ya  Wam’mwamba- 
mwamba 

Adzagonera  mu  mthunzi  wa 
Wamphamvuyonse. 

2 Ndidzati  kwa  Yehova,  Pothawi- 

rapo  panga  ndi  linga  langa  ; 
Mulungu  wanga,  amene  ndimkhu- 
lupirira. 

3 Pakuti  adzakuonjola  ku  msampha 

wa  msodzi, 

Ku  mliri  wosakaza. 

4 Adzakufungatira  ndi  nthenga  za- 

che, 

Ndipo  udzathawira  kunsi  kwa 
mapiko  ache  ; 

Choonadi  chache  ndicho  chikopa 
chochinjiriza. 

5 Sudzaopa  choopsa  cha  usiku, 
Kapena  mubvi  wopita  usana  ; 

6 Kapena  mliri  woyenda  mu  mdima, 
Kapena  chionongeko  chakuthera 

usana. 

7 Pa  mbali  pako  padzagwa  chikwi, 
Ndi  zikwi  khumi  pa  dzanja  la 

manja  lako  ; 
Sichidzakuyandikiza  iwe. 

8 Koma  udzapenya  ndi  maso  ako, 
Nudzaona  kubwezera  chilango 

oipa. 

9 Popeza  udati,  Inu  Yehova,  ndinu 

pothawirapo  panga  ! 

Udaika  Wam’mwambamwamba 
chokhalamo  chako  ; 

10  Palibe  choipa  chidzakugwera, 

Ndipo  cholanga  sichidzayandikiza 

hema  wako. 

11  Pakuti  adzalamulira  angelo  ache 

za  iwe, 

Akusunge  m’njira  zako  zonse. 

12  Adzakunyamula  pa  manja  awo, 
Ungagunde  phazi  lako  pa  mwala. 

13  Udzaponda  mkango  ndi  mphiri  ; 
Udzapondereza  msona  wa  mkango 

ndi  chinjoka : 

14  Popeza  andikondadi  ndidzampu- 

lumutsa  ; 


Ndidzamkweza  m’mwamba,  popeza 
adziwa  dzina  langa. 

15  Adzandipfuulira  Ine  ndipo  ndidza- 

myankha  ; 

Ku  nsautso  ndidzakhala  naye  pa- 
modzi  ; 

Ndidzamlanditsa,  ndi  kumchitira 
ulemu. 

16  Ndidzamkhutitsa  ndi  masiku 

ambiri, 

Ndi  kumuonetsera  chipulumutso 
changa. 

Salmo,  Nyirnbo  ya  pa  Sabata. 


1 Nkokoma  kuyamika  Yehova, 

Ndi  kuyimbira  nyimbo  dzina  lanu, 
Wam’mwambamwamba  Inu  : 

2 Kuonetsera  chifundo  chanu  ma- 

mawa, 

Ndi  chikhulupiriko  chanu  usiku  uli 
wonse. 

3 Pa  choyimbira  cha  zingwe  khumi 

ndi  pa  chisakasa  ; 

Pa  zeze  ndi  kulira  kwache. 

4 Popeza  Inu,  Yehova,  munandiko- 

ndweretsa  ndi  kuchita  kwanu  : 
Ndidzapfuula  mokondwera  panchi- 
to  ya  manja  anu. 

5 Ha ! nchito  zanu  nzazikuru, 

Yehova, 

Zolingalira  zanu  nzozama  ndithu. 

6 Munthu  wopulukira  sachidziwa  ; 
Ndi  munthu  wopusa  sachizindikira 

ichi ; 

7 Chakuti  pophuka  oipa  ngati  msipu, 
Ndi  popindula  ochita  zopanda 

pache ; 

Chitero  kuti  adzaonongeke  kosatha : 

8 Koma  Inu,  Yehova,  muli  m’mwa- 

mba  ku  nthawi  yonse. 

9 Pakuti,  taonani,  adani  anu,  Yehova, 
Pakuti,  taonani,  adani  anu  adza- 

tayika  ; 

Ochita  zopanda  pache  onse  adza- 
mwazika. 

10  Koma  munakweza  nyanga  yanga 

ngati  ya  njati  ; 

Anandidzoza  mafuta  atsopano. 

11  Diso  langa  lapenya  chokhumba  ine 

pa  iwo  ondilalira, 

M’makutu  mwanga  ndamva  cho- 
khumba  ine  pa  iwo  akuchita 
zoipa  akundiukira. 

12  Wolungama  adzaphuka  ngati 

mgwalangwa  ; 

Adzakula  ngati  mkungudza  wa  ku 
Libano. 

13  Iwoookedwam’nyumbaya  Yehova, 
Adzaphuka  m’mabwalo  a Mulungu 

wathu. 

14  Atakalamba  adzapatsanso  zipatso  ; 
Adzadzazidwa  ndi  madzi  nadza- 

khala  abiriwiri  : 

15  Kulalikira  kuti  Yehova  ngwolu- 

njika ; 

Iye  ndiye  thanthwe  langa,  ndipo 
mwa  lye  mulibe  chosalungama. 


QQ  Yehova  achita  ufumu ; wa- 
O dzibveka  ndi  ukulu  ; 
Wadzibveka  Yehova,  wadzimangi- 
rira  mphamvu  m’chuuno  ; 
Dziko  lomwe  lokhala’mo  anthu 
likhazikika,  silidzagwedezeka. 

2 Mpando  wa  chifumu  wanu  ukha- 

zikika  kuyambira  kale  lija  ; 

Inu  ndinu  wosayambira  ndi  kale 
lomwe. 

3 Mitsinje  ikweza,  Yehova, 

Mitsinje  ikweza  mkokomo  wawo  ; 
Mitsinje  ikweza  mafunde  awo. 

4 Yehova  wa  m’mwamba  ndiye  wa 

mphamvu, 

Wakuposa  mkokomo  wa  madzi 
ambiri, 

Ndi  mafunde  olimba  a nyanja. 

5 Mboni  zanu  zibvomerezeka  ndithu  ; 
Chiyero  chiyenera  nyumba  yanu, 
Yehova,  ku  nthawi  za  muyaya. 

Q/j  Mulungu  wa  kubwezera  chi- 
lango, 

Yehova,  Mulungu  wa  ku'bwezera 
chilango,  muoneke  wowala. 

2 Nyamukani,  Inu  woweruza  wa 

dziko  la  pansi  : 

Bwezerani  odzikuza  choyenera  iwo. 

3 Oipa  adzatumpha  ndi  chimwemwe 

kufikira  liti,  Yehova  ? 

Oipa  adzatero  kufikira  liti  ? 

4 Anena  mau,  alankhula  zowawa  ; 
Adzitamandira  onse  ochita  zopanda 

pache. 

5 Aphwanya  anthu  anu,  Yehova, 
Nazunza  cholandira  chanu. 

6 Amapha  wa  masiye  ndi  mlendo, 
Nawapna  ana  a masiye. 

7 Ndipo  amati,  Yehova  sachipenya, 
Ndi  Mulungu  wa  Yakobo  sachi- 

samalira. 

8 Zindikirani,  opulukira  inu  mwa 

anthu  ; 

Ndipo  opusa  inu,  mudzachita  mwa 
nzeru  liti  ? 

9 Kodi  Iye  wakupanga  khutu  ngwo- 

samva  ? 


Kodi  Iye  wakuumba  diso  ngwo- 
sapenya  ? 

10  Kodi  Iye  wakulangiza  mitundu  ya 

anthu,  ndiye  wosadzudzula  ? 

Si  ndiye  amene  aphunzitsa  munthu 
nzeru  ? 

11  Yehova  adziwa  zolingalira  za 

munthu, 

Kuti  ziri  za  chabe. 

12  Wodala  munthu  amene  mumlanga, 

Yehova  ; 

Ndi  kumphunzitsa  m’chilamulo 
chanu  ; 

13  Kuti  mumpumitse  masiku  oipa  ; 
Kufikira  atakumbira  woipa  mbuna. 

14  Pakuti  Yehova  sadzasiya  anthu 

ache, 

Ndipo  sadzataya  cholandira  chache. 

1 5 Pakuti  chiweruzo  chidzabwera  ku- 

mka  ku  chilungamo  : 

Ndipo  oongoka  mtima  onse  adza- 
chitsata. 

16  Adzandiukira  ndani  kutsutsana 

nawo  ochita  zoipa  ? 
Adzandilimbikira  ndani  kutsutsana 
nawo  ochita  zopanda  pache  ? 

17  Akadapanda  kukhala  thandizo 

langa  Yehova, 

Moyo  wanga  ukadakhala  kuli  chete. 

18  Pamene  ndinati,  Literereka  phazi 

langa, 

Chifundo  chanu,  Mulungu,  china- 
ndichirikiza. 

19  Pondichurukira  zolingalira  zanga 

m’kati  mwanga, 

Zotonthoza  zanu  zikondweretsa 
moyo  wanga. 

20  Kodi  uyenera  kuyanjana  ndi  Inu 

mpando  wa  chifumu  wa  kusa- 
kaza, 

Wakupanga  chobvuta  chikhale 
lamulo  ? 

21  Asonkhana  pamodzi  pa  moyo  wa 

wolungama, 

Namtsutsa  wa  mwazi  wosachimwa. 

22  Koma  Yehova  wakhala  msanje 

wanga  ; 

Ndi  Mulungu  wanga  thanthwe 
lothawira’po  ine. 

23  Ndipo  anawabwezera  zopanda 

pache  zawo, 

Nadzawaononga  m’choipa  chawo  ; 
Yehova  Mulungu  wathu  adzawao- 
nonga. 

Q r Tiyeni  tiyimbire  Y ehova  moko- 
ndwera ; 

Tipfuule  kwa  thanthwe  la  chipu- 
lumutso  chathu. 

2 Tidze  nacho  chiyamiko  pa  maso 

pache, 

Timpfuulire  Iye  mokondwera  ndi 
masalmo. 

3 Pakuti  Yehova  ndiye  Mulungu 

wamkuru  ; 

Ndi  mfumu  yaikuru  yoposa  milu- 
ngu  yonse. 

4 Malo  ozama  a dziko  la  pansi  ali 

m’dzanja  lache  ; 

Chuma  cha  m’mapiri  chomwe  ndi 
chache. 

5 Nyanja  ndi  yache,  anailenga  ; 
Ndipo  manja  ache  anaumba  dziko 

louma. 

6 Tiyeni,  tipembedze  tiwerame  ; 
Tigwade  pa  maso  pa  Yehova,  amene 

anatilenga  : 

7 Pakuti  Iye  ndiye  Mulungu  wathu, 
Ndipo  ife  ndife  anthu  a pa  busa 

pache,  ndi  nkhosa  za  m’dzanja 
mwache. 

Lero,  mukamva  mau  ache  ! 

8 Musaumitse  mitima  yanu,  ngati 

ku  Meriba, 

Ngati  tsiku  la  ku  Masa  m’chipu- 
lulu  ; 

9 Pamene  makolo  anu  anandisuntha, 
Anandiyesa,  anapenyanso  chochita 

Ine. 

10  Zaka  makumi  anai  mbadwo  uwu 

unandimvetsa  chisoni, 

Ndipo  ndinati,  Iwo  ndiwo  anthu 
osokerera  mtima, 

Ndipo  sadziwa  njira  zanga. 

1 1 Chifukwa  chache  ndinalumbira  mu 

mkwiyo  wanga, 

Ngati  adzalowa  mpumulo  wanga. 

Myimbireni  Yehova  nyimbo  ya 
tsopano  ; 


Myimbireni  Yehova,  inu,  dziko 
lonse  la  pansi. 

2 Myimbireni  Yehova,  lemekezani 

dzina  lache  ; 

Lalikirani  chipulumutso  chache 
tsiku  ndi  tsiku. 

3 Fotokozerani  ulemerero  wache 

mwa  amitundu  ; 

Zodabwiza  zache  mwa  mitundu 
yonse  ya  anthu. 

4 Pakuti  Yehova  ndi  wamkulu, 

nayenera  kulemekezedwa  kwa- 
kukulu  ; 

Ayenera  amuope  koposa  milungu 
yonse. 

5 Pakuti  milungu  yonse  ya  mitundu 

ya  anthu  ndiyo  mafano  : 


Koma  Yehova  analenga  za  ku- 
mwamba. 

6 Pa  maso  pache  pali  ulemu  ndi 

ukulu  : 

M’malo  opatulika  mwache  muli 
mphamvu  ndi  zochititsa  kaso. 

7 Mpatseni  Yehova,  inu,  mafuko  a 

mitundu  ya  anthu, 

Mpatseni  Yehova  ulemerero  ndi 
mphamvu. 

8 Mpatseni  Yehova  ulemerero  wa 

dzina  lache  ; 

Bwerani  nacho  chopereka,  ndipo 
fikani  ku  mabwalo  ache. 

9 Gwadirani  Yehova  moyera  ndi 

mokometsetsa : 

Njenjemerani  pa  maso  pache,  inu 
dziko  lonse  la  pansi. 

10  Nenani  mwa  amitundu,  Yehova 

achita  ufumu  ; 

Dziko  lokhala’mo  anthu  lomwe 
likhazikika  kuti  silingagwede- 
zeke  ; 

Adzaweruaa  mitundu  ya  anthu 
molunjika. 

11  Kumwamba  kukondwere  niliseke- 

rere  dziko  la  pansi  ; 

Nyanja  ibume  mwa  kudzala 
kwache  : 

12  Munda  ukondwerere  ndi  zonse  ziri 

m’mwemo  ; 

Pamenepo  mitengo  yonse  ya  ku 
nkhalango  idzapfuula  moko- 
ndwera  ; 

13  Pamasopa  Yehova,  pakuti  akudza ; 
Pakuti  akudza  kudzaweruza  dziko 

la  pansi  : 

Adzaweruza  dziko  lokhala’mo 
anthu  ndi  chilungamo, 

Ndi  mitundu  ya  anthu  ndi  cho- 
onadi. 


Yehova  achita  ufumu  ; dziko 
I la  pansi  likondwere  ; 
Zisumbu  zambiri  zikondwerere. 

2 Pomzinga  pali  mitambo  ndi  mdi- 


ma  ; 

Chilungamo  ndi  chiweruzo  ndizo 
zolimbitsa  mpando  wa  chifumu 
wache. 

3 Moto  umtsogolera, 

Nupsereza  otsutsana  naye  pozu- 
ngulira’po. 

4 Mphezi  zache  zinaunikira  dziko 

lokhala’mo  anthu  ; 

Dziko  la  pansi  linaona  nilinagwe- 
dezeka. 

5 Mapiri  anasungunuka  ngati  sera 

pa  maso  pa  Yehova, 

Pa  maso  pa  Ambuye  wa  dziko  lonse 
la  pansi. 

6 Kumwamba  kulalikira  chilungamo 

chache, 

Ndipo  mitundu  yonse  ya  anthu 
ipenye  ulemerero  wache. 

7 Onse  akutumikira  fano  losema, 
Akudzitamandira  nawo  mafano, 

achite  manyazi : 

Mgwadireni  Iye,  milungu  yonse 
inu. 

8 Ziyoni  anamva  nakondwera, 
Nasekerera  ana  akazi  a Yuda  ; 
Chifukwa  cha  maweruzo  anu, 

Yehova. 

9 Pakuti  Inu,  Yehova,  ndinu  Wa- 

m’mwambamwamba  pa  dziko 
lonse  la  pansi, 

Ndinu  wokwezeka  kwakukuru  pa- 
mwamba  pa  milungu  yonse 
yina. 

10  Inu  okonda  Yehova,  danani  nacho 

choipa  : 

Iye  asunga  moyo  wa  okondedwa 
ache  ; 

Awalanditsa  m’manja  mwa  oipa. 

1 1 Kuunika  kufesekera  wolungama, 
Ndi  chikondwerero  oongoka  mtima. 

12  Kondwerani  mwa  Yehova,  olu- 

ngama  inu  ; 

Ndipo  yamikani  pokumbukila  chi- 
yero  chache. 


1 Myimbireni  Yehova  nyimbo  yatso- 

pano  ; 

Popeza  anachita  zodabwiza  : 
Dzanja  lache  la  manja,  mkono 
wache  woyera,  zinamchitira  chi- 
pulumutso. 

2 Yehova  anawadziwitsira  chipulu- 

mutso  chache  ; 

Anaonetsera  chilungamo  chache 
pa  maso  pa  amitundu. 

3 Anakumbukila  chifundo  chache 

ndi  chikhulupiriko  chache  ku 
nyumba  ya  Israyeli ; 

Malekezero  onse  a dziko  la  pansi 
anaona  chipulumutso  cha  Mulu- 
ngu  wathu. 

4 Pfuulirani  kwa  Yehova,  inu,  dziko 

lonse  la  pansi  ; 

Kuwitsani  ndi  kupfuulira  moko- 
ndwera ; inde,  yimbirani  zo- 
mlemekeza. 

5 Myimbireni  Yehova  zomlemekeza 

ndi  zeze  ; 


Ndi  zeze  ndi  mau  a salmo. 

6 Pfuulani  pa  maso  pa  Mfuinu 

Yehova, 

Ndi  mbetete  ndi  liu  la  lipenga. 

7 Nyanja  ipfuule  ndi  kudzala  kwa- 

che  ; 

Dziko  lokhala’mo  anthu  ndi  iwo 
okhala’mo  ; 

8 Mitsinje  iombe  manja  ; 

Mapiri  apfuule  pamodzi  moko- 
ndwera  ; 

9 Pa  maso  pa  Yehova,  popeza 

akudza  kudzaweruza  dziko  la 
pansi ; 

Adzaweruza  dziko  lokhala’mo 
anthu  ndi  chilungamo, 

Ndi  mitundu  ya  anthu  molunjika. 


QQ  Yehova  ndiye  mfumu  ; mitu- 
ndu  ya  anthu  injenjemere  ; 
Iye  akhala  pakati  pa  akerubi ; 
dziko  la  pansi  ligwedezeke. 

2 Yehova  ndiye  wamkuru  m’Ziyoni ; 
Ndipo  akwezeka  pamwamba  pa 

mitundu  yonse  ya  anthu. 

3 Alemekeze  dzina  lanu  lalikuru  ndi 

loopsa  ; 

Ili  ndilo  loyera. 

4 Ndipo  mphamvu  ya  mfumu  ikonda 

chiweruzo  ; 

Inu  mukhazikitsa  zolunjika, 
Muchita  chiweruzo  ndi  chilungamo 
m’Yakobo. 

5 Mkwezeni  Yehova  Mulungu  wathu, 
Ndipo  gwadirani  popondera’po 

mapazi  ache  : 

Iye  ndiye  Woyera. 

6 Mwa  ansembe  ache  muli  Mose  ndi 

Aroni, 

Ndi  Samueli  mwa  iwo  akuitanira 
dzina  lache  ; 

Anaitana  kwa  Yehova,  ndipo  Iye 
anawayankha. 

7 Iye  analankhula  nawo  mu  mtambo 

woti  njo  : 

Iwo  anasunga  mboni  zache  ndi 
malemba’wa  anawapatsa. 

8 Munawayankha,  Yehova  Mulungu 

wathu  : 

Munawakhalira  Mulungu  wakuwa- 
khululukira, 

Mungakhale  munabwezera  chi- 
lango  pa  zochita  zawo. 

9 Mkwezeni  Yehova  Mulungu  wathu, 
Ndipo  gwadirani  pa  phiri  lache 

loyera  ; 

Pakuti  Yehova  Mulungu  wathu 
ndiye  woyera. 


562 


MASALMO 


100.  J — 102.  16 


100 


Salmo  la  cliiyamiko. 


1 Pfuulirani  kwa  Yehova,  inu,  dziko 

lonse  la  pansi. 

2 Tumikirani  Yehova  ndi  chikondwe- 

rero  : 

Idzani  pa  maso  pache  ndi  kumyi- 
mbira  mokondwera. 

3 Dziwani  kuti  Yehova  ndiye  Mulu- 

ngu  ; 

Iyeyu  anatilenga,  ndipo  ife  ndife 
ache  ; 

Ndife  anthu  ache  ndi  nkhosa  za 
pa  busa  pache. 

4 Lowani  ku  zipata  zache  ndi  chi- 

yamiko, 

Ndi  ku  mabwalo  ache  ndi  chile- 
mekezo  : 

Myamikeni  ; lilemekezeni  dzina 
lache. 

5 Pakuti  Yehova  ndiye  wabwino  ; 

chifundo  chache  chimamka 
muyaya  ; 

Ndi  chikhulupiriko  chache  ku 
mibadwo  mibadwo. 


t Ndidzayimba  za  chifundo  ndi 
chiweruzo  ; 

Ndidzayimba  zakukulemekezani 
Inu,  Yehova. 

2 Ndidzachita  mwa  nzeru  m’njira 

yangwiro  ; 

Mudzandidzera  liti  ? 

Ndidzayenda  m’nyumba  mwanu 
ndi  mtima  wangwiro. 

3 Sindidzaika  chinthu  choipa  pa 

maso  panga  ; 

Chochita  iwo  akupatuka  padera 
chindiipira  ; 
Sichidzandimamatira. 

4 Mtima  wopulukira  udzandicho- 

kera  ; 

Sindidzadziwana  naye  woipa. 

5 Wakuneneza  mnzache  m’tseri  ndi- 

dzamdula  ; 

Wa  maso  odzikuza  ndi  mtima  wo- 
dzitama  sindidzamlola. 

!6  Maso  anga  ayang’ana  okhulupirika 
m’dziko,  kuti  akhale  ndi  Ine  ; 
Iye  amene  ayenda  m’njira  yangwi- 
ro,  iyeyu  adzanditumikira  Ine. 

7 Wakuchita  chinyengo  sadzakhala 

m’kati  mwa  nyumba  yanga  ; 
Wakunena  mabodza  sadzakhazi- 
kika  pa  maso  panga. 

8 Mamawa  onse  ndidzadula  oipa 

onse  a m’dziko  ; 


Kuduliratu  onse  akuchita  zopanda 
pache  ku  mudzi  wa  Yehova. 

H Pernphero  la  Wozunzika,  m’inene 

| anakomokanatsanulira  cholinga- 

lira  chache  pa  maso  pa  Yehova. 

1 Yehova,  imvani  pemphero  langa, 
Ndipo  mpfuu  wanga  ufikire  Inu. 

2 Musandibisire  nkhope  yanu  tsiku 

la  nsautso  yanga  ; 

Mundichereze  khutu  lanu  ; 

Tsiku  limene  ndiitana  ine  mundi- 
yankhe  msanga. 

3 Popeza  masiku  anga  akanganuka 

ngati  utsi, 

Ndi  mafupa  anga  anyeka  ngati 
nkhuni. 

4 Mtima  wanga  ukunga  udzu  wo- 

mweta,  nufota  ; 

Popeza  ndiiwala  kudya  mkate 
wanga. 

5 Chifukwa  cha  liu  la  kubuula 

kwanga 

Mnofu  wanga  umamatika  ku  ma- 
fupa  anga. 

6 Ndikunga  bvuwo  m’chipululu  ; 
Ndikhala  ngati  kadzidzi  wa  ku 

mabwinja. 

7 Ndidikira,  ndikhala  ngati  mbawa 
Iri  yokha  pamwamba  pa  tsindwi. 

8 Adani  anga  anditonza  tsiku  lonse  ; 
Akundiyarukira’wo  alumbirira  ine. 

9 Pakuti  ndadya  mapulusa  ngati 

mkate, 

Ndi  kusanganiza  chomwera  changa 
ndi  misozi, 

10  Chifukwa  cha  ukali  wanu  ndi 

kuzaza  kwanu  ; 

Popeza  munandinyamula  ndipo 
munandigwetsa. 

11  Masiku  anga  akunga  mthunzi 

womka  m’tali  ; 

Ndipo  ine  ndauma  ngati  udzu. 

12  Koma  Inu,  Yehova,  mukhalabe  ku 

nthawi  yonse  ; 

Ndi  chikumbukilo  chanu  ku  mi- 
badwo  mibadwo. 

13  Inu  mudzauka,  ndi  kuchitira  nsoni 

Ziyoni  ; 

Popeza  yafika  nyengo  ya  kumchi- 
tira  chifundo,  nyengo  yoikika. 

14  Pakuti  atumiki  anu  akondwera 

nayo  miyala  yache, 

Nachitira  chifundo  pfumbi  lache. 

15  Pamenepo  amitundu  adzaopa  dzina 

la  Yehova, 

Ndi  mafumu  onse  a dziko  la  pansi 
ulemerero  wanu  ; 

16  Pakuti  Yehova  anamanga  Ziyoni, 

Anaoneka  m’ulemerero  v/ache  ; 

17  Anasamalira  pemphero  la  iwo 

akusowa  konse, 

Osapepula  pemphero  lawo. 

18  Ichi  adzachilembera  mbadwo  uku- 

dza ; 

Ndi  mtundu  wa  anthu  umene  uda- 
lengedwa  udzamlemekeza  Ye- 
hova. 

1 9 Pakuti  anapenya  pansi  ali  kumwa- 

mba  kuli  malo  ache  opatulika  ; 
Yehova  pokhala  kumwamba  ana- 
penya  dziko  la  pansi ; 

20  Kuti  amve  kubuula  kwa  wa  ndende ; 
Namasule  ana  a imfa. 

21  Kuti  anthu  alalikire  dzina  la 

Yehova  m’Ziyoni, 

Ndi  chilemekezo  chache  m’Yerusa- 
lemu  ; 

22  Posonkhana  pamodzi  mitundu  ya 

anthu, 

Ndi  maufumu  kuti  atumikire  Ye- 
hova. 

23  Iye  analanda  mphamvu  yanga  pa 

njira  ; 

Anachepsa  masiku  anga. 

24  Ndinati,  Mulungu  wanga,  musa- 

ndichotse  pakati  pa  masiku 
anga : 

Zaka  zanu  zikhalira  m’mibadwo 
mibadwo. 

25  Munakhazika  dziko  la  pansi  kalelo ; 
Ndipo  za  kumwamba  ndizo  nchito 

ya  manja  anu. 

26  Zidzatha  izi,  koma  Inu  mukhala  : 
Inde,  zidzatha  zonse  ngati  cho- 

bvala  ; 

Mudzazisintha  ngati  maraya,  ndipo 
zidzasinthika  : 

27  Koma  Inu  ndinu  yemweyo, 

Ndi  zaka  zanu  sizifikira  kutha. 

28  Ana  a atumiki  anu  adzakhalitsa, 
Ndi  mbeu  zawo  zidzakhazikika  pa 

maso  panu. 


IU3  Salmo  la  Davide. 

1 Lemekeza  Yehova,  moyo  wanga  ; 
Ndi  zonse  za  m’kati  mwanga  zile- 

mekeze  dzina  lache  loyera. 

2 Lemekeza  Yehova,  moyo  wanga, 

Ndi  kusaiwala  zokoma  zache  zonse 

atichitira’zi  : 

3 Amene  akhululukira  mphulupulu 

zako  zonse  ; 

Nachiritsa  nthenda  zako  zonse  ; 

4 Amene  aombola  moyo  wako  unga- 

onongeke ; 

Nakubveka  korona  wa  chifundo 
ndi  nsoni  zokoma  : 

5 Amene  akhutitsa  m’kamwa  mwako 

ndi  zabwino  ; 

Nabweza  ubwana  wako  unge 
mphungu. 

6 Yehova  achitira  onse  osautsidwa 
Chilungamo  ndi  chiweruzo. 

7 Analangiza  Mose  njira  zache, 

Ndi  ana  a Israyeli  machitidwe  ache. 

8 Yehova  ndiye  wa  nsoni  zokoma  ndi 

wa  chisomo, 

Wosakwiya  msanga,  ndi  wa  chi- 
fundo  chochuruka. 

9 Sadzatsutsana  nawo  nthawi  zonse  ; 
Ndipo  sadzasunga  mkwiyo  wache 

kosatha. 

1 0 Sanatichitira  monga  mwa  zolakwa 

zathu, 

Kapena  kutibwezera  monga  mwa 
mphulupulu  zathu. 

11  Pakuti  monga  m’mwamba  mutali- 

kira  ndi  dziko  la  pansi, 

Motero  chifundo  chache  chikulira 
iwo  akumuopa  Iye. 

12  Mongakum’mawakutanirnphandi 

ku  madzulo, 

Momwemo  anatisiyanitsira  kutali 
zolakwa  zathu. 

13  Monga  atate  achitira  ana  ache 

chifundo, 

Yehova  achitira  chifundo  iwo  aku- 
muopa  Iye. 

14  Popeza  adziwa  mapangidwe  athu  ; 
Akumbukila  kuti  ife  ndife  pfumbi. 

15  Koma  munthu,  masiku  ache  aku- 

nga  udzu  ; 

Aphuka  monga  duwa  la  ku  thengo. 

16  Pakuti  mphepo  ikapita’po  pakhala 

palibe  : 

NcLi  malo  ache  salidziwanso. 

17  Koma  chifundo  cha  Yehova  ndicho 

choyambira  nthawi  yosayamba 
kufikira  nthawi  yosatha  kwa  iwo 
akumuopa  Iye, 

Ndi  chilungamo  chache  kufikira 
kwa  ana  a ana  ; 

18  Kwa  iwo  akusunga  chipangano 

chache, 

Ndi  kwa  iwo  akukumbukila  mala- 
ngizo  ache  kuwachita. 

19  Yehova  anakhazika  mpando  wa 

chifumu  wache  kumwamba  ; 

Ndi  ufumu  wache  uchita  mphamvu 
ponsepo. 

20  Lemekezani  Yehova,  inu  angelo 

ache  ; 

A mphamvu  zolimba,  akuchita 
mau  ache, 

Akumvera  liu  la  mau  ache. 

21  Lemekezani  Yehova,  inu  makamu 

ache  onse  ; 

Inu  atumiki  ache  akuchita  cho- 
mkondweretsa  Iye. 

22  Lemekezani  Yehova,  inu,  nchito 

zache  zonse, 

Ponse  ponse  pali  ufumu  wache  : 
Lemekeza  Yehova,  moyo  wanga 
iwe. 

1  flA  Lemekeza  Yehova,  moyo 

1 wanga  ; 

Yehova,  Mulungu  wanga,  Inu 

ndinu  wamkurukuru  ; 

Mubvala  ulemu  ndi  chifumu. 

2 Amene  mudzikuta  nako  kuunika 

monga  ndi  chobvala ; 

Ndi  kuyala  thambo  ngati  nsaru 
yochinga  ; 

3 Amene  alumikiza  mitanda  ya 

zipinda  zache  m’madzi ; 

Naika  makongwa  akhale  agareta 
ache  ; 

Nayenda  pa  mapiko  a mphepo  ; 

4 Amene  ayesa  mphepo  amithenga 

ache ; 

Lawi  la  moto  atumiki  ache  ; 

5 Anakhazika  dziko  la  pansi  pa  ma- 

ziko  ache, 

Silidzagwedezeka  ku  nthawi  yonse. 

6 Mudalikuta  ndi  nyanja  ngati  ndi 

chobvala  ; 

Madzi  anafikira  pamwamba  pa 
mapiri. 

7 Pa  kudzudzula  kwanu  anathawa  ; 
Anathawa  msanga  liu  la  bingu 

lanu  ; 

8 Anakwera  m’mapiri,  anatsikira 

m’zigwa, 

Kufikira  malo  mudawakonzeratu. 

9 Munaika  malire  kuti  asapitirire’ko  ; 
Kuti  asabwererenso  kuphimba 

dziko  la  pansi. 

10  Atumiza  akasupe  alowe  m’ma- 

kwawa  ; 

Ayenda  pakati  pa  mapiri : 

11  Zimamwa’mo  nyama  zonse  za  ku 

thengo  ; 

Mbidzi  ziphera’ko  ludzu  lawo. 

12  Mbalame  za  mlengalenga  zifatsa 

pamenepo, 

Zimayimba  pakati  pa  mitawi. 

13  Iye  amwetsa  mapiri  mochokera 

m’zipinda  zache  : 

Dziko  lakhuta  zipatso  za  nchito 
zanu. 

14  Ameretsa  msipu  ziudye  ng’ombe, 

Ndi  zitsamba  achite  nazo  munthu  ; 

Naturutse  chakudya  chochokera 
m’nthaka ; 

15  Ndi  vinyo  wokondweretsa  mtima 

wa  munthu, 

Ndi  mafuta  akunyezimiritsa  nkhope 
yache, 

Ndi  mkate  wakulimbitsa  mtima  wa 
munthu. 

16  Mitengo  ya  Mulungu  yadzala  ndi 

madzi ; 

Mikungudz#  ya  ku  Libano  imene 
anaioka ; 

17  M’mwemo  mbalame  zimanga  zisa 

zawo  ; 

Pokhala  chumba  mpa  mitengo  ya 
mikungudza. 

18  Mapiri  atali  ndiwo  ayenera  zinkho- 

ma  ; 

Pa  matanthwe  mpothawira’po 
mbira. 

1 9 Anaika  mwezi  nyengo  zache  ; 
Dzuwa  lidziwa  polowera  pache. 

20  Muika  mdima  ndipo  pali  usiku  ; 
Pamenepo  zituruka  zirombo  zonse 

za  m’thengo. 

21  Misona  ya  mkango  ibangula  po- 

tsata  nyama  yawo, 

Nifuna  chakudya  chawo  kwa  Mu- 
lungu. 

22  Poturuka  dzuwa,  zithawa, 

Zigona  pansi  m’ngaka  mwawo. 

23  Pamenepo  munthu  aturukira  ku 

nchito  yache, 

Nagwiritsa  kufikira  madzulo. 

24  Nchito  zanu  zichurukadi,  Yehova  ! 
Munazichita  zonse  mwa  nzeru  ; 
Dziko  la  pansi  lidzala  nacho  chuma 

chanu. 

25  Nyanja  siyo,  yaikuru  ndi  ya  chi- 

tando, 

M’mwemo  muli  zokwawa  zosawe- 
rengeka  ; 

Za  moyo  zazing’ono  ndi  zazikuru. 

26  M’mwemo  muyenda  zombo  ; 

Ndi  livyatanu  amene  munamlenga 
asewere’mo. 

27  Izi  zonse  zikulindirirani, 

Muzipatse  chakudya  chawo  pa 

nyengo  yache. 

28  Chimene  muzipatsa  zigwira  ; 
Mufumbatula  dzanja  lanu,  zikhuta 

zabwino. 

29  Mukabisa  nkhope  yanu,  ziopsedwa ; 
Mukalanda  mpweya  wawo,  zikufa, 
Nizibwerera  ku  pfumbi  kwawo. 

30  Potumizira  mzimu  wanu,  zilenge- 

dwa  ; 

Ndipo  mukonzanso  nkhope  ya 
dziko  la  pansi. 

31  Ulemerero  wa  Yehova  ukhale 

kosatha  ; 

Yehova  akondwere  mu  nchito 
zache  ; 

32  Amene  apenyerera  pa  dziko  la 

pansi,  ndipo  linjenjemera  ; 
Akhudza  mapiri,  ndipo  afuka. 

33  Ndidzayimbira  Yehova  m’moyo 

mwanga : 

Ndidzayimbira  Mulungu  wanga 
zomlemekeza  pokhala  ndiri’po. 

34  Pomlingirira  Iye  pandikonde  ; 
Ndidzakondwera  mwa  Yehova. 

35  Ochimwa  athedwe  ku  dziko  la 

pansi, 

Ndi  oipa  asakhalenso. 

Yamika  Yehova,  moyo  wanga. 
Haleluya. 

Yamikani  Yehova,  itanirani 

1 Uvi  pa  dzina  lache  ; 

Bukitsani  mwa  mitundu  ya  anthu 
zochita  Iye. 

2 Myimbireni,  myimbireni  zomleme- 

keza ; 

Fotokozerani  zodabwiza  zache 
zonse. 

3 Mudzitamandire  ndi  dzina  lache 

loyera : 

Mitima  yawo  ya  iwo  ofunsira 
Yehova  ikondwere. 

4 Funani  Yehova,  ndi  mphamvu 

yache  ; 

Funsirani  nkhope  yache  nthawi 
zonse. 

5 Kumbukilani  zodabwiza  zache  ada- 

zichita ; 

Zizindikilo  zache,  ndi  maweruzo  a 
pa  kamwa  pache  ; 

6 Inu  mbeu  za  Abrahamu,  mtumiki 

wache, 

Inu  ana  a Yakobo  osankhika  ache. 

7 Iye  ndiye  Yehova,  Mulungu  wathu  ; 
Maweruzo  ache  akhala  pa  dziko 

lonse  la  pansi. 

8 Akumbukila  chipangano  chache 

kosatha, 

Mau’wo  anawalamulira  mibadwo 
zikwi  ; 

9 Chipangano’cho  anapangana  ndi 

Abrahamu, 

Ndi  lumbiro  lache  ndi  Isake  ; 

10  Ndipo  anachiimikira  Yakobo,  chi- 

khale  malemba, 

Chikhale  chipangano  chosatha  kwa 
Israyeli. 

11  Ndi  kunena  kuti,  Ndidzakupatsa 

iwe  dziko  la  Kanane, 

Gawo  la  cholandira  chako  ; 


Pokhala  iwo  anthu  owerengeka, 
Inde,  anthu  pang’ono,  ndi  alendo 
m’mwemo  ; 

Nayendayenda  kuchokera  mtundu 
wina  kufikira  mtundu  wina, 
Kuchokera  ufumu  wina  kufikira 
anthu  ena. 

Sanalola  munthu  awasautse  ; 

Ndipo  anadzudzula  mafumu  chi- 
fukwa  cha  iwowa  ; 

Ndi  kuti  musamakhudza  odzoze- 
dwa  anga, 

Musamachitira  choipa  aneneri 
anga. 

Ndipo  anaitana  njala  igwere  dziko  ; 
Anatyola  mchirikizo  wonse  wa 
mkate. 

Anawatsogozeratu  munthu  ; 
Anamgulitsa  Yosefe  akhale  kapolo : 
Anapweteka  miyendo  yache  ndi 
matangadza  ; 

Anamgoneka  m’unyolo  ; 

Kufikira  nyengo  yakuchitika  ma- 
neno  ache  ; 

Mau  a Yehova  anamuyesa. 
Mfumu’yo  anatuma  munthu  na- 
mmasula ; 

Woweruza  mitundu  ya  anthu  ana- 
mtsegulira. 

Anamuika  akhale  woyang’anira 
nyumba  yac’ne, 

Ndi  woweruza  wa  pa  zache  zonse  ; 
Amange  nduna  zache  iye  mwini, 
Alangize  akulu  ache  adziwe  nzeru. 
Pamenepo  Israyeli  analowa  m’Ai- 
gupto  ; 

Ndi  Yakobo  anakhala  mlendo 
m’dziko  la  Hamu. 

Ndipo  anachurukitsatu  mtundu  wa 
anthu  ache, 

Nawapatsa  mphamvu  yoposa  owa- 
sautsa. 

Anasanduliza  mitima  yawo,  kuti 
adane  nawo  anthu  ache, 

Kuti  achite  monyenga  ndi  atumiki 
ache. 

Anatuma  Mose  mtumiki  wache, 
Ndi  Aroni  amene  adamsankha. 
Anaika  pakati  pawo  zizindikilo 
zache, 

Ndi  zodabwiza  m’dziko  la  Hamu. 
Anatumiza  mdima  ndipo  kunada  ; 
Ndipo  sanapikisana  nawo  mau 
ache. 

Anasanduliza  madzi  awo  akhale 
mwazi, 

Naphanso  nsomba  zawo. 

Dziko  lawo  linachuruka  achule, 
M’zipinda  zomwe  za  mafumu  awo. 

31  Ananena,  ndipo  inadza  mitambo 

ya  nchenche, 

Ndi  nsabwe  kufikira  m’malire  awo 
onse. 

32  Anawapatsa  mvula  ya  matalala, 
Lawi  la  moto  m’dziko  lawo. 

33  Ndipo  anapanda  mipesa  yawo,  ndi 

mikuyu  yawo  ; 

Natyola  mitengo  kufikira  m’malire 
awo  onse. 

34  Ananena,  ndipo  linadza  dzombe 
Ndi  mphuchi,  ndi  zosawerengeka, 

35  Ndipo  zinadya  zitsamba  zonse  za 

m’dziko  mwawo, 

Zinadyanso  zipatso  za  m’nthaka 
mwawo. 

36  Ndipo  Iye  anapha  achisamba  onse 

m’dziko  mwawo, 

Choyambira  cha  mphamvu  yawo 
yonse. 

37  Ndipo  anawaturutsa  pamodzi  ndi 

siliva  ndi  golidi  : 

Ndi  mwa  mafuko  awo  munalibe 
mmodzi  wokhumudwa. 

38  Aigupto  anakondwera  pakuchoka 

iwo  ; 

Popeza  kuopsa  kwawo  kudawa- 
gwera. 

39  Anayala  mtambo  uwaphimbe  ; 

Ndi  moto  uunikire  usiku. 

40  Anafunsa  ndipo  Iye  anadzetsa 

zinziri, 

Nawakhutitsa  mkate  wakumwa- 
mba. 

41  Anatsegula  pa  thanthwe,  ana- 

turuka’mo  madzi ; 

Nayenda  pouma  ngati  mtsinje. 

42  Popeza  anakumbukila  mau  ache 

oyera, 

Ndi  Abrahamu  mtumiki  wache. 

43  Potero  anaturutsa  anthu  ache  ndi 

kusekerera, 

Osankhika  ache  ndi  kupfuula 
mokondwera. 

44  Ndipo  anawapatsa  maiko  a ami- 

tundu  ; 

Iwo  ndipo  analanda  zipatso  za 
nchito  ya  anthu  : 

45  Kuti  asamalire  malemba  ache, 
Nasunge  malamulo  ache. 

Haleluya. 


1 PjO  Haleluya. 

I I UU  Yamikani  Yehova ; pakuti 
Iye  ndiye  wabwino  : 
Pakuti  chifundo  chache  nchosatha. 
2 Adzafotokoza  ndani  nchito  za 
mphamvu  za  Yehova, 


Adzamveketsa  ndani  chilemekezo 
chache  chonse  ? 

3 Odala  iwo  amene  asunga  chiwe- 

ruzo, 

Iye  amene  achita  chilungamo 
nthawi  zonse. 

4 Mundikumbukile,  Yehova,  monga 

momwe  mubvomerezana  ndi 
anthu  anu  ; 

Mundionetsa  chipulumutso  chanu : 

5 Kuti  ndione  chokoma’cho  cha 

osankhika  anu, 

Kuti  ndikondwere  nacho  chiko- 
ndwerero  cha  anthu  anu, 

Kuti  ndidzitamandire  pamodzi  ndi 
cholowa  chanu. 

6 Talakwapamodzi  ndi  makolo  athu  ; 
Tachita  mphulupulu,  tachita  cho- 

ipa. 

7 Makolo  athu  sanadziwitsa  zoda- 

bwiza  zanu  m’Aigupto  ; 
Sanakumbukila  za  chifundo  zanu 
za  unyinji  ; 

Koma  anapikisana  ndi  Inu  ku 
nyanja,  ku  Nyanja  Yofiira. 

8 Koma  anawapulumutsa  chifukwa 

cha  dzina  lache, 

Kuti  adziwitse  chimphamvu  cha- 
che. 

9 Ndipo  anadzudzula  Nyanja  Yofiira, 

niiphwa  : 

Potero  anawayendetsa  mozama 
ngati  m’chipululu. 

10  Ndipo  anawapulumutsa  m’dzanja 

la  iye  amene  anawada, 
Nawaombola  ku  dzanja  la  mdani. 

11  Ndipo  madzi’wo  anamiza  owa- 

sautsa  ; 

Sanatsala  mmodzi  yense. 

12  Pamenepo  anabvomereza  mau 

ache  ; 

Anayimbira  chomlemekeza. 

13  Koma  anaiwala  nchito  zache 

msanga  ; 

Sanalindira  uphungu  wache  : 

14  Popeza  analakalakatu  ku  chidi- 

kha’ko, 

Nayesa  Mulungu  m’chipululu. 

15  Ndipo  anawapatsa  chopempha  iwo  ; 
Koma  anaondetsa  mitima  yawo. 

16  Ndipo  ku  misasa  anachita  nawo 

nsanje  Mose 

Ndi  Aroni  woyera’yo  wa  Yehova. 

17  Dziko  lidzayasama  nilidameza  Da- 

tanu, 

Ndipo  linafotsera  gulu  la  Abiramu. 

18  Ndipo  m’gulu  mwawo  mudayaka 

inoto  ; 

Lawi  lache  lidapsereza  oipa’wo. 

19  Anapanga  mwana  wa  ng’ombe  ku 

Horebu, 

Nagwadira  fano  loyenga. 

20  M’mwemo  anasintha  ulemerero 

wawo 

Ndi  fanizo  la  ng’ombe  yakudya 
msipu. 

21  Anaiwala  Mulungu  mpulumutsi 

wawo, 

Amene  anachita  zazikulu  m’Ai- 
gupto  ; 

22  Zodabwiza  m’dziko  la  Hamu, 
Zoopsa  ku  Nyanja  Yofiira. 

23  Potercr  Iye  adati  awaononge, 
Pakadapanda  Mose  wosankhika 

wache,  kuima  pa  maso  pache 
pogamuka’po, 

Kubweza  ukali  wache  ungawao- 
nonge. 

24  Anapeputsanso  dziko  lofunika, 
Osabvomereza  mau  ache  ; 

25  Koma  anadandaula  m’mahema 

mwawo, 

Osamvera  mau  a Yehova. 

26  Potero  anawasamulira  dzanja  la- 

che, 

Kuti  awagwetse  m’chipululu  : 

27  Kugwetsanso  mbeu  zawo  mwa 

amitundu, 

Ndi  kuwabalalitsa  m’maiko  maiko. 

28  Ndipo  anadzipatikiza  ndi  Baala- 

Peori, 

Nadyanso  nsembe  za  akufa. 

29  Ndipo  anamkwiyitsa  nazo  zochita 

zawo  ; 

Kotero  kuti  mliri  unawagwera. 

30  Pamenepo  panauka  Pinehasi,  na- 

chita  chilango  : 

Ndi  mliri’wo  unaletseka. 

31  Ndipo  adamuyesa  iye  wa  chilu- 

ngamo, 

Ku  mibadwo  mibadwo  ku  nthawi 
zonse. 

32  Anautsanso  mkwiyo  wache  ku 

madzi  a Meriba, 

Ndipo  kudaipira  Mose  chifukwa 
cha  iwowa  : 

33  Pakuti  anawawitsa  mzimu  wa- 

che, 

Ndipo  analankhula  zosayenera  ndi 
milomo  yache. 

34  Sanaononga  mitundu’yo  ya  anthu, 
Imene  Mulungu  adawauza  ; 

35  Koma  anasokonekerana  nawo 

amitundu, 

Naphunzira  nchito  zawo  : 

36  Ndipo  anatumikira  mafano  awo, 
Amene  anawakhalira  msampha  : 

37  Ndipo  anapereka  ana  awo  amuna 


ndi  akazi  nsembe  ya  kwa  ziwa- 
nda, 

38  Nakhetsa  mwazi  wosachimwa,  ndi- 

wo  mwazi  wa  ana  awo  amuna 
ndi  akazi, 

Amene  anawaperekera  nsembe  ma- 
fano  a Kanani  ; 

M’mwemo  analidetsa  dziko  ndi 
mwazi’wo. 

39  Ndipo  anadziipsa  nazo  nchito  zawo, 
Nachita  chigololo  nawo  machi- 

tidwe  awo. 

40  Potero  udayaka  mkwiyo  wa  Ye- 

hova  pa  anthu  ache, 
Nanyansidwa  Iye  ndi  cholowa 
chache. 

41  Ndipo  anawapereka  m’manja  a 

amitundu  ; 

Ndipo  odana  nawo  anachita  ufu- 
mu  pa  iwo. 

42  Adani  awo  anawasautsanso, 
Nawagonjetsa  agwire  mwendo 

wawo. 

43  Iye  anawalanditsa  kawiri  kawiri ; 
Koma  anapikisana  ndi  Iye  mwa 

uphungu  wawo, 

Ndi  mphulupulu  zawo  zinawafo- 
ketsa. 

44  Koma  anapenya  nsautso  yawo, 
Pakumva  kupfuula  kwawo  : 

45  Ndipoanawakumbukilachipangano 

chache, 

Naleza  monga  mwa  kuchuruka  kwa 
chifundo  chache. 

46  Ndipo  anawachitira  kuti  apeze 

nsoni 

Pa  maso  pa  onse  amene  adawa- 
manga  ndende. 

47  Tipulumutseni,  Yehova,  Mulungu 

wathu, 

Ndi  kutisokolotsa  kwa  amitundu, 
Kuti  tiyamike  dzina  lanu  loyera, 
Ndi  kudzitamandira  nacho  chile- 
mekezo  chanu. 

48  Wodala  Yehova,  Mulungu  wa 

Israyeli, 

Kuyambira  kosayamba  kufikira 
kosatha. 

Ndi  anthu  onse  anene,  Amen. 
Haleluya. 


1 CY7  Yamikani  Yehova ; pakuti 
S \J  l Iye  ndiye  wabwino  ; 

Pakuti  chifundo  chache  nchosatha. 

2 Atere  oomboledwa  a Yehova, 
Amene  anawaombola  m’dzanja  la 

wosautsa  ; 

3 Nawasokolotsa  ku  maiko, 

Kuchokera  ku  m’mawa  ndi  ku 
madzulo, 

Ku  mpoto  ndi  ku  nyanja. 

4 Anasokera  m’chipululu,  m’.ijira 
yopanda  anthu  ; 

Osapeza  mudzi  wokhala’mo. 

5 Anamva  njala  ndi  ludzu, 

Moyo  wawo  unakomoka  m’kati 

mwawo. 

6 Pamenepo  anapfuulira  kwa  Yehova 
mu  msauko  mwawo, 

Ndipo  anawalanditsa  m’kupsinjika 
kwawo. 

7 Ndipo  anawatsogolera  pa  njira 

yolunjika, 

Kuti  amuke  ku  mudzi  wokhala’mo. 

8 Ayamike  Yehova  chifukwa  cha 

chifundo  chache, 

Ndi  zodabwiza  zache  za  kwa  ana 
a anthu  ! 

9 Pakuti  akhutitsa  mtima  wolaka- 

laka, 

Nadzaza  mtima  wa  njala  ndi  za- 
bwino. 

10  Iwo  akukhala  mu  mdima  ndi  mu 

mthunzi  wa  imfa, 

Omangika  ndi  kuzunzika  ndi  chi- 
tsulo  ; 

11  Popeza  anapikisana  nawo  mau  a 

Mulungu, 

Napeputsa  uphungu  wa  Wa- 
m’mwambanwamba  ; 

12  Kotero  kuti  anagonjetsa  mtima 

wawo  ndi  chobvuta  ; 

Iwowa  anakhumudwa  koma  pana- 
libe  mthandizi. 

| 13  Pamenepo  anapfuulira  kwa  Yehova 

mu  msauko  mwawo, 

Ndipo  anawapulumutsa  m’kupsi- 
njika  kwawo. 

14  Anawaturutsa  mu  mdima  ndi  mu 

mthunzi  wa  imfa, 

Nadula  zomangira  zawo. 

15  Ayamike  Yehova  chifukwa  cha 

chifundo  chache, 

Ndi  zodabwiza  zache  za  kwa  ana 
a anthu  ! 

16  Popeza  adaswa  zitseko  za  mku- 

wa, 

Natyola  mipiringidzo  ya  chitsulo. 

17  Anthu  opusa  azunzika  chifukwa 

cha  zolakwa  zawo, 

Ndi  chifukwa  cha  mphulupulu 
zawo. 

18  Mtima  wawo  unyansidwa  nacho 

chakudya  chiri  chonse  ; 

Ndipo  ayandikira  zipata  za  imfa. 

19  Pamenepo  apfuulira  kwa  Yehova 

m’kusauka  kwawo, 


Ndipo  awapulumutsa  m’kupsinjika 
kwawo. 

20  Atumiza  mau  ache  nawachiritsa, 
Nawapulumutsa  ku  chionongeko 

chawo. 

21  Ayamike  Yehova  chifukwa  cha 

chifundo  chache, 

Ndi  zodabwiza  zache  za  kwa  ana 
a anthu  ! 

22  Ndipo  apereke  nsembe  za  chi- 

yamiko, 

Nafotokozere  nchito  zache  ndi 
kupfuula  rnokondwera. 

23  Iwo  akutsikira  ku  nyanja  nalowa 

m’zombo, 

Akuchita  nchito  zawo  pa  madzi 
akuru  ; 

24  Iwowa  apenya  nchito  za  Yehova, 
Ndi  zodabwiza  zache  m’madzi 

ozama. 

25  Popeza  anena,  nautsa  namondwe, 
Amene  autsa  mafunde  ache. 

26  Akwera  ku  thambo,  atsikira  koza- 

ma  ; 

Mtima  wawo  usungunuka  nacho 
choipa’cho. 

27  Adzandira  napambanitsa  miyendo 

ngati  munthu  wolodzera, 
Nathedwa  nzeru  konse. 

28  Pamenepo  apfuulira  kwa  Yehova 

m’kusauka  kwawo, 

Ndipo  awaturutsa  m’kupsinjika 
kwawo. 

29  Asanduliza  namondwe  akhale  bata, 
Kotero  kuti  mafunde  ache  ato- 

nthole. 

30  Pamenepo  akondwera,  popeza  pa- 

gwa  bata  ; 

Ndipo  Iye  awatsogolera  ku  dooko 
afuna’ko. 

31  Ayamike  Yehova  chifukwa  cha 

chifundo  chache, 

Ndi  zodabwiza  zache  za  kwa  ana 
a anthu  ! 

32  Amkwezenso  mu  msonkhano  wa 

anthu, 

Namlemekeze  pokhala  akulu. 

33  Asanduliza  mitsinje  ikhale  chi- 

pululu, 

Ndi  akasupe  a madzi  akhale  nthaka 
youma  ; 

34  Dziko  la  zipatso,  likhale  la  khulo, 
Chifukwa  cha  choipa  cha  iwo 

okhala’mo. 

35  Asanduliza  chipululu  chikhale  tha- 

wale, 

Ndi  dziko  louma  likhale  akasupe  a 
madzi. 

36  Ndi  apo  akhalitsa  a njala, 

Kuti  amange’ko  mudzi  wokha- 
la’mo  anthu  ; 

37  Nafese  m’minda,  naoke  mipesa, 
Ndiyo  yakubala  zipatso  zolemeza. 

38  Ndipo  awadalitsa,  kotero  kuti  achu- 

ruka  kwambiri ; 

Osachepsanso  zoweta  zawo. 

39  Koma  achepanso,  nawerama, 
Chifukwa  cha  chisautso,  choipa  ndi 

chisoni. 

40  Atsanulira  chimpepulo  pa  akulu, 
Nawasokeretsa  m’chipululu  mopa- 

nda  njira. 

41  Koma  aika  waumphawi  pa  msanje 

posazunzika, 

Nampatsa  mabanja  ngati  gulu  la 
nkhosa. 

42  Oongoka  mtima  adzachiona  nadza- 

sekera ; 

Koma  chosalungama  chonse  chi- 
tseka  pa  kamwa  pache. 

43  Wokhala  nazo  nzeru  asamalire 

izi, 

Ndipo  azindikire  za  chifundo  za 
Yehova. 

108  Nyimbo,  Salmo  la  Davide. 

1 Wakhazikika  mtima  wanga,  Mu- 

lungu  ; 

Ndidzayimba,  inde,  ndidzayimba 
zolemekeza,  ndiko  ulemerero 
wanga. 

2 Galamukani,  chisakasa  ndi  zeze  ; 
Ndidzauka  ndekha  mamawa. 

3 Ndidzakuyamikani  mwa  mitundu 

ya  anthu,  Yehova  : 

Ndipo  ndidzayimba  zakukulemeke- 
zani  mwa  anthu. 

4 Pakuti  chifundo  chanu  nchachi- 

kuru  kupitirira  kumwamba, 

Ndi  choonadi  chanu  kufikira  mita- 
mbo. 

5 Kwezekani  pamwamba  pa  thambo, 

Mulungu  ; 

Ndi  ulemerero  wanu  pamwamba  pa 
dziko  lonse  la  pansi. 

6 Kuti  okondedwa  anu  alanditsidwe, 
Pulumutsani  ndi  dzanja  lanu  la 

manja  ndipo  mutibvomereze. 

7 Mulungu  analankhula  m’chiyero 

chache  ; ndidzakondwerera  : 
Ndidzagawa  Sekemu  ; ndidzayesa 
muyeso  chigwa  cha  Sukoti. 

8 Gileadi  ndi  wanga  : Manase  ndi 

wanga ; 

Ndi  Efraimu  ndiye  mphamvu  ya 
mutu  wanga  ; 

Yuda  ndiye  wolamulira  wanga. 


9  Moabu  ndiye  mkhate  wanga  ; 

Pa  Edomu  ndidzaponya  nsapato 
yanga ; 

Ndidzapfuulira  Filistiya. 

10  Adzandifikitsa  ndani  m’mudzi  wa 

m’linga  ? 

Adzanditsogolera  ndani  ku  Edo- 
mu  ? 

11  Si  ndinu  Mulungu,  amene  mwati- 

taya 

Osaturuka  nawo  magulu  athu  ? 

1 2 Tithandizeni  mu  msauko  ; 

Pakuti  chipulumutso  cha  munthu 

ndi  chabe. 

13  Mwa  Mulungu  tidzachita  moli- 

mbika  mtima  : 

Ndipo  Iye  adzapondereza  otisautsa. 

Kwa  Mkulu  wa  Nyimbo ; Salmo  la 
Davide. 

1 Mulungu  wa  chilemekezo  changa, 

musakhale  chete  ; 

2 Pakuti  pa  kamwa  pa  woipa  ndi  pa 

kamwa  pa  chinyengo  panandi- 
tsegukira  ; 

Anandilankhulira  ndi  m’kamwa 
mwa  bodza. 

3 Ndipo  anandizinga  ndi  mau  a 

udani, 

Nalimbana  nane  kopanda  chifu- 
kwa. 

4 M’malo  mwa  chikondi  changa 

andibwezera  udani ; 

Koma  ine,  kupemphera  ndiko. 

5 Ndipo  anandisenza  choipa  m’malo 

mwa  chokoma, 

Ndi  udani  m’malo  mwa  chikondi 
changa. 

6 Muike  munthu  woipa  akhale  mku- 

ru  wache ; 

Ndi  mdani  aime  pa  dzanja  la 
manja  lache. 

7 Ponenedwa  mlandu  wache  aturuke 

wotsutsika  ; 

Ndi  pemphero  lache  likhale  ngati 
kuchimwa. 

8 Masiku  ache  akhale  owerengeka ; 
Wina  alandire  udindo  wache. 

9 Ana  ache  akhale  a masiye, 

Ndi  mkazi  wache  wa  masiye. 

10  Ana  ache  akhale  amchirakuyenda 

ndi  opeinphapempha  ; 

Afunefune  zosowa  zawo  kuchokera 
m’mabwinja  mwawo. 

11  Wokongoletsa  agwire  zonse  ali 

nazo  ; 

Ndi  alendo  alande  za  nchito  yache. 

12  Pasakhale  munthu  wakumchitira 

chifundo  ; 


570 


MASALMO 


109.  J3  111.2 


Kapena  kuchitira  chokoma  ana 
ache  a masiye. 

13  Zidzukulu  zache  zidulidwe  ; 

Dzina  lawo  lifafanizidwe  mu  mba- 

dwo  ukudza. 

14  Mphulupulu  za  makolo  ache  ziku- 

mbukike  ndi  Yehova  ; 

Ndi  chimo  la  mai  wache  lisafafa- 
nizidwe. 

1 5 Zikhale  pa  maso  pa  Y ehova  chikha- 

lire, 

Kuti  adule  chikumbukilo  chawo 
kuchichotsera  ku  dziko  la  pansi. 

16  Chifukwa  kuti  sanakumbukila  ku- 

chita  chifundo, 

Koma  analondola  wozunzika  ndi 
waumphawi, 

Ndi  wosweka  mtima,  kuti  awa- 
phe. 

17  Inde,  anakonda  kutemberera,  ndipo 

kudamdzera  mwini  ; 
Sanakondwera  nako  kudalitsa,  ndi- 
po  kudamkhalira  kutali. 

18  Anabvalanso  temberero  ngati  ma- 

raya, 

Ndipo  lidamlowa  m’kati  mwache 
ngati  madzi, 

Ndi  ngati  mafuta  m’mafupa  ache. 

19  Limkhalire  ngati  chobvala  adzi- 

kuta  nacho, 

Ndi  lamba  limene  adzimangirira 
nalo  m’chuuno  chimangirire. 

20  Ichi  chikhale  mphotho  ya  otsu- 

tsana  nane  yowapatsa  Yehova, 
Ndi  ya  iwo  akunenera  choipa 
moyo  wanga. 

21  Koma  Inu,  Yehova  Ambuye,  mu- 

chite  nane  chifukwa  cha  dzina 
lanu  ; 

Ndilanditseni  popeza  chifundo  cha- 
nu  ndi  chabwino. 

22  Pakuti  ine  ndine  wozunzika  ndi 

wa  umphawi, 

Ndi  mtima  wanga  walaswa  m’kati 
mwanga. 

23  Ndamuka  ngati  mthunzi  womka 

m’tali ; 

Ndiingidwa  kwina  ndi  kwina  ngati 
dzombe. 

24  Mabondo  anga  agwedezeka  chifu- 

kwa  cha  kusala ; 

Ndi  mnofu  wanga  waonda  posowa 
mafuta. 

25  Ndiwakhaliranso  chotonza  ; 
Pakundiona  apukusa  mutu. 

26  Ndithandizeni  Yehova,  Mulungu 

wanga  ; 

Ndipulumutseni  monga  mwa  chi- 
fundo  chanu  ; 


27  Kuti  adziwe  kuti  ichi  ndi  dzanja 

lanu  ; 

Kuti  Inu  Yehova  munachichita. 

28  Atemberere  iwowa,  koma  muda- 

litse  ndinu  ; 

Pakuuka  iwowa  adzachita  ma- 
nyazi,  koma  mtumiki  wanu 
adzakondwera. 

29  Otsutsana  nane  abvale  manyazi, 
Nadzikute  nacho  chisokonezo  cha- 

wo  ngati  ndi  chopfunda. 

30  Ndidzayamika  Yehova  kwakukuru 

pa  kamwa  panga  ; 

Ndi  pakati  pa  anthu  a unyinji 
ndidzamlemekeza. 

31  Popeza  adzaimapadzanja  lamanja 

la  wa  umphawi, 

Kumpulumutsa  kwa  iwo  akuwe- 
ruza  koipa  moyo  wache. 


1 Yehova  ananena  kwa  Ambuye 

wanga,  Khalani  pa  dzanja  la 
manja  langa, 

Kufikira  nditaika  adani  anu  cho- 
ponda’po  mapazi  anu. 

2 Yehova  adzatumiza  ndodo  ya 

mphamvu  yanu  kuchokera  ku 
Ziyoni  ; 

Chitani  ufumu  pakati  pa  adani 
anu. 

3 Anthu  anu  adzadzipereka  eni  ache 

tsiku  la  chamuna  chanu  : 
M’moyera  mokometsetsa,  moba- 
dwira  matanda  kucha, 

Muli  nawo  mame  a ubwana  wanu. 

4 Yehova  walamulira,  ndipo  sadza- 

sintha, 

Inu  ndinu  wansembe  kosatha 
Monga  mwa  chilongosoko  cha 
Melikizedeke. 

5 Yehova  pa  dzanja  la  manja  lako 
Adzaphwanya  mafumu  tsiku  la 

mkwiyo  wache. 

6 Adzaweruza  mwa  amitundu, 
Adzadzaza  dziko  ndi  mitembo  ; 
Adzaphwanya  mitu  m’maiko 

ambiri. 

7 Adzamwa  ku  mtsinje  wa  pa  njira  ; 
Chifukwa  chache  adzaweramutsa 

mutu  wache. 

■J  "1 1 Haleluya. 

1 I I Ndidzayamika  Yehovandi  mti- 

ma  wonse, 

Mu  upo  wa  oongoka  mtima,  ndi 
mu  msonkhano. 

2 Nchito  za  Yehova  nzazikuru, 

Zofunika  ndi  onse  akukondwera 
nazo. 

3 Chochita  Iye  ncha  ulemu,  ndi 

ukuru  : 

Ndi  chilungamo  chache  chikha- 
litsa  kosatha. 

4 Anachita  chokumbukitsa  zoda- 

bwiza  zache  ; 

Yehova  ndiye  wa  chisomo  ndi 
nsoni  zokoma. 

5 Anapatsa  akumuopa  Iye  chaku- 

dya  ; 

Adzakumbukila  chipangano  chache 
kosatha. 

6 Anaonetsera  anthu  ache  mphamvu 

ya  nchito  zache, 

Pa  kuwapatsa  cholowa  cha  ami- 
tundu. 

7 Nchito  za  manja  ache  ndizo  choo- 

nadi  ndi  chiweruzo  ; 

Malangizo  ache  onse  ndiwo  okhu- 
lupirika. 

8 Achirikizika  ku  nthawi  za  nthawi, 
Achitika  m’choonadi  ndi  chilu- 

njiko. 

9 Anatumizira  anthu  ache  chipulu- 

mutso  ; 

Analamulira  chipangano  chache 
kosatha  ; 

Dzina  lache  ndilo  loyera  ndi  lo- 
opedwa. 

10  Kumuopa  Yehova  ndiko  chiyambi 
cha  nzeru  ; 

Onse  akuchita  chotero  ali  nacho 
chidziwitso  chokoma  ; 
Chilemekezo  chache  chikhalitsa 
kosatha. 

1 1 0 Haleluya- 

1 I Z Wodala  munthu  wakuopa 

Yehova, 

Wakukondwera  kwambiri  ndi  ma- 
lamulo  ache. 

2 Mbeu  yache  idzakhala  ya  mpha- 

mvu  pa  dziko  la  pansi  ; 

Mbadwo  wa  oongoka  mtima  udza- 
dalitsidwa. 

3 M’nyumba  mwache  mudzakhala 

akatundu  ndi  chuma  : 

Ndi  chilungamo  chache  chikhala 
chikhalire. 

4 Kuunika  kuturukira  oongoka  mti- 

ma  mu  mdima ; 

Iye  ndiye  wa  chisomo,  ndi  wa  nsoni 
ndi  wolungama. 

5 Wodala  munthu  wakuchitira  chi- 

fundo,  nakongoletsa  ; 
Adzalimbika  nawo  mlandu  wache 
poweruzidwa. 


6 Popeza  sadzagwedezeka  nthawi 

zonse  ; 

Wolungama  adzakumbukika  ku 
nthawi  yosatha. 

7 Sadzaopa  mbiri  yoipa  ; 

Mtima  wache  ngwokhazikika, 
wokhulupirira  Yehova. 

8 Mtima  wache  ngwochirikizika,  sa- 

dzachita  mantha, 

Kufikira  ataona  chofuna  iye  pa 
iwo  omsautsa. 

9 Anagawagawa,  anapatsa  aumpha- 

wi ; 

Chilungamo  chache  chikhalitsa 
kosatha  ; 

Nyanga  yache  idzakwezeka  ndi 
ulemu. 

1 0 Woipa  adzaziona,  nadzapsa  mtima ; 
Adzakukuta  mano,  nadzasungu- 

nuka  ; 

Chokhumba  oipa  chidzatayika. 

11  O Haleluya ; 

1 I O Lemekezani,  inu  atumiki  a 

Yehova ; 

Lemekezani  dzina  la  Yehova. 

2 Lodala  dzina  la  Yehova 
Kuyambira  tsopano  kufikira  kosa- 

tha. 

3 Chiturukire  dzuwa  kufikira  kulowa 

kwache 

Lilemekezedwe  dzina  la  Yehova. 

4 Yehova  akwezeka  pamwamba  pa 

amitundu  onse, 

Ulemerero  wache  pamwambamwa- 
mba. 

5 Akunga  Yehova  Mulungu  wathu 

ndani  ? 

Amene  akhala  pamwamba  patali, 

6 Nadzichepetsa  apenye 

Za  m’mwamba  ndi  za  pa  dziko  la 
pansi. 

7 Amene  autsa  wosauka  kumchotsa 

ku  pfumbi, 

Nakweza  waumphawi  kumchotsa 
ku  dzala. 

8 Kuti  amkhalitse  pamodzi  ndi  akulu, 
Pamodzi  ndi  akulu  a anthu  ache. 

9 Asungitsa  nyumba  mkazi  wosaona 

mwana, 

Akhale  mai  wokondwera  ndi  ana. 
Haleluya. 

mM’mene  Israyeli  anaturuka 
ku  Aigupto, 

Nyumba  ya  Yakobo  kwa  anthu  a 
chinenedwe  cha  chilendo  ; 

2 Yuda  anakhala  malo  ache  oyera 
Israyeli  ufumu  wache. 

3 Nyanja’yo  inaona,  nithawa  ; 
Yordano  anabwerera  m’mbuyo. 

4 Mapiri  anatumphatumpha  ngati 

nkhosa  za  mphongo, 

Timapiri  ngati  ana  a nkhosa. 

5 Unathawanji  nawe,  nyanja  iwe  ? 
Unabwerereranji  m’mbuyo,  Yorda- 

no  iwe  ? 

6 Munatumphatumphiranji  ngati 

nkhosa  za  mphongo,  mapiri  inu  ? 
Ngati  ana  a nkhosa,  zitunda  inu  ? 

7 Unjenjemere,  dziko  la  pansi  iwe, 

pa  maso  pa  Ambuye, 

Pa  maso  pa  Mulungu  wa  Yakobo  ; 

8 Amene  anasanduliza  thanthwe  li- 

khale  thawale  la  madzi, 
Nsangalabwi  ikhale  kasupe  wa 
madzi. 


115 


Kwa  ife  ai,  Yehova,  kwa  ife 
ai, 


Koma  kwa  dzina  lanu  patsani  ule- 
merero, 

Chifukwa  cha  chifundo  chanu,  ndi 
choonadi  chanu. 

2 Aneneranji  amitundu, 

Ali  kuti  Mulungu  wawo  ? 

3 Koma  Mulungu  wathu  ndiye  ali 

m’mwamba  ; 

Achita  chiri  chonse  chimkonda. 

4 Mafano  awo  ndiwo  a siliva  ndi 

golidi, 

Nchito  za  manja  a anthu. 

5 Pa  kamwa  ali  napo,  koma  osala- 

nkhula  ; 

Maso  ali  nawo,  koma  osapenya  ; 

6 Makutu  ali  nawo,  koma  osamva  ; 
Mphuno  ali  nazo,  koma  osanu- 

nkhiza ; 

7 Manja  ali  nawo,  koma  osagwira ; 
Mapazi  ali  nawo,  koma  osayenda  ; 
Kapena  sanena  pa  mmero  pawo. 

8 Adzafanana  nawo  iwo  akuwa- 

panga  ; 

Ndi  onse  akuwakhulupirira. 

9 Israyeli,  khulupirira  Yehova  : 

Ndiye  mthandizi  wawo  ndi  chikopa 

chawo. 

10  Nyumba  ya  Aroni,  khulupirira 

Yehova : 

Ndiye  mthandizi  wawo,  ndi  chi- 
kopa  chawo. 

11  Inu  akuopa  Yehova,  khulupirirani 

Yehova ; 

Ndiye  mthandizi  wawo  ndi  chi- 
kopa  chawo. 

12  Yehova  watikumbukila ; adzatida- 

litsa  : 

Adzadalitsa  nyumba.  ya  Israyeli  ; 


Adzadalitsa  nyumba  ya  Aroni. 

13  Adzadalitsa  iwo  akuopa  Yehova, 
Ang’ono  ndi  akuru. 

14  Yehova  akuonjezereni  dalitso, 

Inu  ndi  ana  anu. 

15  Odalitsika  inu  a kwa  Yehova, 
Wakulenga  kumwamba  ndi  dziko 

la  pansi. 

16  Kunena  za  kumwamba,  kumwa- 

mba  ndiko  kwa  Yehova  ; 

Koma  dziko  la  pansi  analipereka 
kwa  ana  a anthu. 

17  Akufa  salemekeza  Yehova, 

Kapena  ali  yense  wakutsikira  kuli 

chete  : 

1 8 Koma  ife  tidzalemekeza  Yehova 
Kuyambira  tsopano  kufikira  ntha- 

wi  yonse. 

Haleluya. 


11  O Ndimkonda,  popeza  Yehova 

1 I w amamva 

Mau  anga  ndi  kupemba  kwanga. 

2 Popeza  amandicherera  khutu 

lache, 

Chifukwa  chache  ndidzaitanira  Iye 
masiku  anga  onse. 

3 Zingwe  za  imfa  zinandizinga, 

Ndi  zowawa  za  manda  zinandi- 
gwira  : 

Ndinapeza  nsautso  ndi  chisoni. 

4 Pamenepo  ndinaitana  dzina  la 

Yehova ; 

Ndikuti,  Yehova  ndikupemphani 
landitsani  moyo  wanga. 

5 Yehova  ngwa  chifundo  ndi  wolu- 

ngama  ; 

Ndi  Mulungu  wathu  ngwa  nsoni. 

6 Yehova  asunga  opusa ; 

Ndidafoka  ine,  koma  anandipu- 

lumutsa. 

7 Ubwere  moyo  wanga  ku  mpumulo 

wako  ; 

Pakuti  Yehova  anakuchitira  cho- 
koma. 

8 Pakuti  munalanditsa  moyo  wanga 

ku  imfa, 

Maso  anga  ku  misozi, 

Mapazi  anga,  ndingagwe. 

9 Ndidzayenda  pa  maso  pa  Yehova 
M’dziko  la  amoyo. 

10  Ndinakhulupirira,  chifukwa  chache 

ndinalankhula  ; 

Ndinazunzika  kwambiri. 

11  Pofulumizidwa  mtima  ndinati  ine, 
Anthu  onse  nga  mabodza. 

12  Ndidzabwezera  Yehova  chiani 
Chifukwa  cha  zokoma  zache  zonse 

anandichitira  ? 

13  Ndidzanyamula  chikho  cha  chipu- 

lumutso, 

Ndipo  ndidzaitanira  dzina  la  Ye- 
hova. 

14  Ndidzachita  zowinda  zanga  za  kwa 

Yehova, 

Tsopano,  pa  maso  pa  anthu  ache 
onse. 

1 5 Imfa  ya  okondedwa  ache 

Nja  mtengo  wache  pa  maso  pa 
Yehova. 

16  Ndiloleni,  Yehova,  indetu  ndine 

mtumiki  wanu  ; 

Ndine  mtumiki  wanu,  mwana  wa 
mdzakazi  wanu  ; 
Mwandimasulira  zondimanga. 

17  Ndidzapereka  kwa  Inu  nsembe  ya 

chiyamiko, 

Ndipo  ndidzaitanira  dzina  la  Ye- 
hova. 

1 8 Ndidzachita  zowinda  zanga  za  kwa 

Yehova, 

Tsopano,  pa  maso  pa  anthu  ache 
onse  ; 

19  M’mabwalo  a nyumba  ya  Yehova, 
Pakati  pa  inu,  Yerusalemu. 
Haleluya. 


"|  *|  “7  Lemekezani  Yehova,  ami- 

1 I I tundu  onse  ; 

Myimbireni,  anthu  onse. 

2 Pakuti  chifundo  chache  cha  pa  ife 

ndi  chachikuru  ; 

Ndi  choonadi  cha  Yehova  ncho- 
satha. 

Haleluya. 


11  O Yamikani  Yehova ; pakuti 

1 I O Iye  ndiye  wabwino  ; 

Pakuti  chifundo  chache  ncho- 
satha. 

2 Anene  tsono  Israyeli, 

Kuti  chifundo  chache  nchosatha. 

3 Anene  tsono  nyumba  ya  Aroni, 
Kuti  chifundo  chache  nchosatha. 

4 Anene  tsono  iwo  akuopa  Yehova, 
Kuti  chifundo  chache  nchosatha. 

5 M'mene  ndinasautsika  ndinaita- 

nira  pa  Yehova  ; 

Anandiyankha  nandiika  mota- 
kasuka  Yehova. 

6 Yehova  ndi  wanga  ; sindidzaopa  ; 
Adzandichitanji  munthu  ? 

7 Yehova  ndi  wanga,  mwa  iwo 

akundithandiza  ; 

M’mwemo  ndidzaona  chofuna  ine 
pa  iwo  akundida. 

8 Kuthawira  kwa  Yehova  nkokoina 


Koposa  kukhulupirira  munthu. 

9  Kuthawira  kwa  Yehova  nkokoma 
Koposa  kukhulupirira  akulu. 

10  Amitundu  onse  adandizinga, 

Zedi,  m’dzina  la  Yehova  ndidza- 

waduladula. 

1 1 Adandizinga,  inde,  adandizinga  : 
Indedi,  m’dzina  la  Yehova  ndidza- 

waduladula. 

12  Adandizinga  ngati  njuchi  ; 
Anazima  ngati  moto  wa  minga  ; 
Indedi,  m’dzina  la  Yehova  ndidza- 

waduladula. 

13  Kundikankha  anandikankha  ndi- 

kadagwa  ; 

Koma  Yehova  anandithandiza. 

14  Yehova  ndiye  mphamvu  yanga  ndi 

nyimbo  yanga ; 

Ndipo  anakhala  chipulumutso 
changa. 

15  M’mahema  a olungama  muli  liu  la 

kupfuula  mokondwera  ndi  la 
chipulumutso  : 

16  Dzanja  la  manja  la  Yehova  lichita 

mwa  mphamvu. 

17  Sindidzafa  koma  ndidzakhala  ndi 

moyo, 

Ndipo  ndidzafotokozera  nchito  za 
Yehova. 

18  Kulanga  anandilangadi  Yehova  : 
Koma  sanandipereka  ku  imfa  ai. 

19  Nditsegulireni  zipata  za  chilu- 

ngamo  ; 

Ndidzalowa’mo,  ndidzayamika  Ye- 
hova. 

20  Chipata  cha  Yehova  ndi  ichi ; 
Olungama  adzalowa’mo. 

21  Ndidzakuyamikani,  popeza  muna- 

ndiyankha, 

Ndipo  munakhala  chipulumutso 
changa. 

22  Mwala  umene  omanga’wo  anau- 

kana 

Wakhala  mutu  wa  pa  ngondya. 

23  Ichi  chidzera  kwa  Yehova  ; 
Nchodabwiza  ichi  pa  maso  pathu. 

24  Tsiku  ili  ndilo  adaliika  Yehova  ; 
Tidzasekera  ndi  kukondwera 

m’mwemo. 

25  Tikupemphani,  Yehova,  tipulumu- 

tseni  tsopano  ; 

Tikupemphani,  Yehova,  tipindu- 
litseni  tsopano. 

26  Wodala  wakudza’yo  m’dzina  la 

Yehova ; 

Takudalitsani  kochokera  m’nyu- 
mba  ya  Yehova. 

27  Yehova  ndiye  Mulungu,  amene 

anatiunikira  ; 

Mangani  nsembe  ndi  zingwe,  ku 
nyanga  za  guwa  la  nsembe. 

28  Inu  ndinu  Mulungu  wanga,  ndipo 

ndidzakuyamikani  ; 

Ndinu  Mulungu  wanga,  ndidzaku- 
kwezani. 

29  Yamikani  Yehova,  pakuti  Iye  ndiye 

wabwino, 

Pakuti  chifundo  chache  nchosatha. 


119 


Odala  angwiro 
dwe  awo, 


m’mayende- 


Akuyenda  m’chilamulo  cha  Ye- 
hova. 

2 Odala  iwo  akusunga  mboni  zache, 
Akumfuna  ndi  mtima  wonse  ; 

3 Inde,  sachita  chosalungama  ; 
Ayenda  m’njira  zache. 

4 Inu  munatilamulira, 

Tisamalire  malangizo  anu  ndi 

changu. 

5 Ha  ! mwenzi  zitakhazikika  njira 

zanga 

Kuti  ndisamalire  malemba  anu. 

6 Pamenepo  sindidzachita  manyazi, 
Pakupenyereramalamulo  anuonse. 

7 Ndidzakuyamikani  ndi  mtima  wo- 

ongoka, 

Pakuphunzira  maweruzo  anu  olu- 
ngama. 

8 Ndidzasamalira  malemba  anu  : 
Musandisiye  ndithu. 


9  Mnyamata  adzayeretsa  mayende- 
dwe  ache  bwanji  ? 

Akawasamalira  monga  mwa  mau 
anu. 

10  Ndinakufunani  ndi  mtima  wanga 
wonse  ; 

Ndisasokere  kusiyana  nawo  mala- 
mulo  anu. 

| 11  Ndinawabisa  mau  anu  mu  mtima 
mwanga, 

Kuti  ndisalakwire  Inu. 

12  Inu  ndinu  wodala  Yehova  ; 

Ndiphunzitseni  malemba  anu. 

13  Ndinafotokozera  ndi  milomo  yanga 

Maweruzo  onse  a pa  kamwa  panu. 

j 14  Ndinakondwera  m’njira  ya  mboni 
zanu, 

Koposa  ndi  chuma  chonse. 

15  Ndidzalingirira  pa  malangizo  anu, 

Ndi  kupenyerera  mayendedwe  anu. 

16  Ndidzadzikondweretsa  nawo  male- 

mba  anu  ; 

Sindidzaiwala  mau  anu. 


17  Muchitire  chokoma  mtumiki  wanu 
kuti  ndikhale  ndi  moyo  ; 


Ndipo  ndidzasamalira  mau  anu. 

18  Munditsegulire  maso,  kuti  ndi- 

penye 

Zodabwiza  za  m’chilamulo  chanu. 

1 9 Ine  ndine  mlendo  pa  dziko  la  pansi ; 
Musandibisire  malamulo  anu. 

20  Mtima  wanga  wasweka  ndi  ku- 

khumba 

Maweruzo  anu  nyengo  zonse. 

21  Munadzudzula  odzikuza  otembe- 

reredwa, 

Iwo  akusokera  kusiyana  nawo 
malamulo  anu. 

22  Mundichotsere  chotonza,  ndi  chi- 

mpepulo  ; 

Pakuti  ndinasunga  mboni  zanu. 

23  Nduna  zomwe  zinakhala  zondi- 

neneza  ; 

Koma  mtumiki  wanu  analingirira 
malemba  anu. 

24  Mboni  zanu  zomwe  ndizo  zondi- 

kondwetsa, 

Ndizo  zondipangira  nzeru. 

25  Moyo  wanga  umamatika  ndi 

pfumbi  ; 

Mundipatse  moyo  monga  mwa  mau 
anu. 

26  Ndinafotokozera  njira  zanga,  ndipo 

munandiyankha  : 
Mundiphunzitse  malemba  anu. 

27  Mundizindikiritse  njira  ya  mala- 

ngizo  anu  ; 

Kuti  ndilingalire  zodabwiza  zanu. 

28  Moyo  wanga  wasungunuka  ndi 

chisoni : 

Mundilimbitse  monga  mwa  mau 
anu. 

29  Mundichotsere  njira  ya  chinyengo  ; 
Nimundipatse  mwa  chifundo  chi- 

lamulo  chanu. 

30  Ndinasankha  njira  yokhulupirika  ; 
Ndinaika  maweruzo  anu  pa  maso 

panga. 

31  Ndimamatika  nazo  mboni  zanu  ; 
Musandichititse  manyazi,  Yehova. 

32  Ndidzathamangira  njira  ya  mala- 

mulo  anu, 

Mutakulitsa  mtima  wanga. 

33  Mundiphunzitse,  Yehova,  njira  ya 

malemba  anu  ; 

Ndidzaisunga  kufikira  kutha  kwache. 

34  Mundizindikiritse,  ndipo  ndidza- 

sunga  malamulo  anu  ; 
Ndidzawasamalira  ndi  mtima 
wanga  wonse. 

35  Mundiyendetse  mopita  malamulo 

anu  ; 

Pakuti  ndikondwera  m’menemo. 

36  Lingitsani  mtima  wanga  ku  mboni 

zanu, 

Si  ku  chisiriro  ai. 

37  Muchititse  mlubza  maso  anga 

ndisapenye  za  chabe, 

Mundipatse  moyo  mu  njira  yanu. 

38  Limbitsirani  mtumiki  wanu  mau 

anu, 

Ndiye  wodzipereka  kukuopani. 

39  Mundipatutsire  chotonza  changa 

ndichiopa’cho  ; 

Popeza  maweruzo  anu  ndi  okoma. 

40  Taonani,  ndinalira  malangizo  anu  ; 
Mundipatse  moyo  mwa  chilu- 

ngamo  chanu. 

41  Ndipo  chifundo  chanu  chindidzere, 

Yehova, 

Ndi  chipulumutso  chanu,  monga 
mwa  mau  anu. 

42  Kuti  ndikhale  nawo  mau  akuya- 

nkha  wonditonza  ; 

Popeza  ndikhulupirira  mau  anu. 

43  Ndipo  musandichotsere  ndithu  mau 

a choonadi  pa  kamwa  panga ; 
Pakuti  ndinayembekeza  maweruzo 
anu. 

44  Potero  ndidzasamalira  malamulo 

anu  chisamalire 
Ku  nthawi  za  nthawi. 

45  Ndipo  ndidzayenda  mwa  ufulu  ; 
Popeza  ndinafuna  malangizo  anu 

46  Ndidzalankhulanso  za  umboni 

wanu  pa  maso  pa  mafumu, 
Osachita’po  manyazi. 

47  Ndipo  ndidzadzikondweretsa  nawo 

malamulo  anu, 

Amene  ndiwakonda. 

48  Ndidzakwezanso  manja  anga  ku 

malamulo  anu,  amene  ndiwa- 
konda  ; 

Ndipo  ndidzalingalira  pa  malemba 
anu. 

49  Kumbukilani  mau  a kwa  mtumiki 

wanu, 

Amene  munandiyembekezetsa  na- 
wo. 

50  Chitonthozo  changa  m’kuzunzika 

kwanga  ndi  ichi  ; 

Pakuti  mau  anu  anandipatsa  moyo. 

51  Odzikuza  anandinyoza  kwambiri  : 
Koma  sindinapatukanso  nacho 

chilamulo  chanu. 

52  Ndinakumbukila  maweruzo  anu 

kuyambira  kale,  Yehova, 

Ndipo  ndinadzitonthoza. 

53  Ndinasumwa  kwakukuru, 


Chifukwa  cha  oipa  akusiya  chila- 
mulo  chanu. 

54  Malemba  anu  anakhala  nyimbo 
zanga 

M’nyumba  ya  ulendo  wanga. 

55  Usiku  ndinakumbukila  dzina  lanu, 
Yehova, 

Ndipo  ndinasamalira  chilamulo 
chanu. 

56  Ichi  ndinali  nacho, 

Popeza  ndinasunga  malangizo  anu. 

57  Yehova  ndiye  gawo  langa  : 

Ndinati  ndidzasunga  mau  anu. 

58  Ndinapemba  pa  nkhope  panu  ndi 
mtima  wanga  wonse  : 

Mundichitire  chifundo  monga 
mwa  mau  anu. 

59  Ndinaganizira  njira  zanga, 

Ndipo  ndinabweza  mapazi  anga 

atsate  mboni  zanu. 

60  Ndinafulumira,  osachedwa, 
Kusamalira  malamulo  anu. 

61  Anandikulunga  nazo  zingwe  za 
oipa ; 

Koma  sindinarwala  chilamulo 
chanu. 

62  Pakati  pa  usiku  ndidzauka  kuku- 
yamikani 

Chifukwa  cha  maweruzo  anu  olu- 
ngama. 

63  Ine  ndine  wakuyanjana  nawo  onse 
akukuopani, 

Ndi  iwo  akusamalira  malangizo 
anu. 

64  Dziko  la  pansi  lidzala  nacho  chi- 
fundo  chanu,  Yehova ; 

Mundiphunzitse  malemba  anu. 

65  Munachitira  mtumiki  wanu  cho- 
koma,  Yehova, 

Monga  mwa  mau  anu. 

66  Mundiphunzitse  chisiyanitso  ndi 
nzeru  ; 

Pakuti  ndinakhulupirira  mala- 
mulo  anu. 

67  Ndisanazunzidwe  ndinasokera  ; 
Koma  tsopano  ndisamalira  mau 

anu. 

68  Inu  ndinu  wabwino,  ndi  wakuchita 
zabwino ; 

Mundiphunzitse  malemba  anu. 

69  Odzikuza  anandipangira  bodza  : 
Ndidzasunga  malangizo  anu  ndi 

mtima  wanga  wonse. 

70  Mtima  wawo  unona  ngati  mafuta  ; 
Koma  ine  ndikondwera  nacho 

chilamulo  chanu. 

71  Kundikomera  kuti  ndinazunzidwa ; 

Kuti  ndiphunzire  malemba  anu. 

72  Chilamulo  cha  pa  kamwa  panu 

chindikomera 

Koposa  golidi  ndi  siliva  zikwi 
zikwi. 

73  Manja  anu  anandilenga  nandi- 

umba  ; 

Mundizindikiritse,  kuti  ndiphu- 
nzire  malemba  anu. 

74  Iwo  amene  akuopani  adzandiona 

ine  nadzakondwera  ; 

Popeza  ndayembekezera  mau  anu. 

75  Ndidziwa  kuti  maweruzo  anu 

ndiwo  olungama,  Yehova, 

Ndi  kuti  munandizunza  ine  mokhu- 
lupirika. 

76  Chifundo  chanu  chikhaletu  chaku- 

nditonthoza,  ndikupemphani, 
Monga  mwa  mau  anu  kwa  mtumiki 
wanu. 

77  Nsoni  zokoma  zanu  zindidzere, 

kuti  ndikhale  ndi  moyo  ; 

Popeza  chilamulo  chanu  chindiko- 
ndweretsa. 

78  Odzikuza  achite  manyazi,  popeza 

anandichitira  monyenga  ndi 
bodza  : 

Koma  ine  ndidzalingalira  mala- 
ngizo  anu. 

79  Iwo  akuopa  Inu  abwere  kwa  ine, 
Ndipo  adzadziwa  mboni  zanu. 

80  Mtima  wanga  ukhale  wangwiro 

m’malemba  anu  ; 

Kuti  ndisachite  manyazi. 

81  Moyo  wanga  unakomoka  ndi  ku- 

khumba  chipulumutso  chanu  : 
Ndinayembekezera  mau  anu. 

82  Maso  anga  anatha  mphamvu  ndi 

kukhumba  mau  anu, 

Ndikuti,  Mudzanditonthoza  liti  ? 

83  Popeza  ndakhala  ngati  thumba 

lofukirira  ; 

Koma  sindiiwala  malemba  anu.  • 

84  Masiku  a mtumiki  wanu  ndiwo 

angati  ? 

Mudzaweruza  liti  iwo  akundilo- 
ndola  koipa  ? 

85  Odzikuza  anandikumbira  mbuna, 
Ndiwo  osasamalira  chilamulo 

chanu. 

86  Malamulo  anu  onse  ngokhulupi- 

rika ; 

Andilondola  nalo  bodza  ; nditha- 
ndizeni. 

87  Akadandithera  pa  dziko  la  pansi  ; 
Koma  ine  sindinasiya  malangizo 

anu.  _ 


88  Mundipatse  moyo  monga  mwa  chi- 

fundo  c’ianu  ; 

Ndipo  ndidzasamalira  mboni  ya  pa 
kamwa  panu. 

89  Mau  anu  aikika  kumwamba, 
Kosatha,  Yehova. 

90  Chikhulupiriko  chanu  chifikira 

mibadwo  mibadwo  ; 
Munakhazikitsa  dziko  la  pansi, 
ndipo  likhalitsa. 

91  Kunena  za  maweruzo  anu  ali- 

mbikira  kufikira  lero  ; 

Pakuti  onsewa  ndiwo  atumiki  anu. 

92  Chilamulo  chanu  chikadapanda 

kukhala  chikondweretso  cha- 
nga, 

Ndikadatayika  m’kuzunzika  kwa- 
nga. 

93  Sindidzaiwala  malangizo  anu 

nthawi  zonse  ; 

Popezamunandipatsanawo  moyo. 

94  Ine  ndine  wanu,  ndipulumutseni  ; 
Pakuti  ndinafuna  malangizo  anu. 

95  Oipa  anandilalira  kundiononga  ; 
Koma  ndizindikira  mboni  zanu. 

96  Ndinapenya  malekezero  ache  a 

ungwiro  wonse  ; 

Koma  lamulo  lanu  ndi  lotaka- 
suka  ndithu. 

97  Ha!  Ndikondadi  chilamulo  chanu; 
Ndilingirira’mo  ine  tsiku  lonse. 

98  Malamulo  anu  andipatsa  nzeru 

yakuposa  adani  anga  ; 

Pakuti  akhala  nane  chikhalire. 

99  Ndiri  nayo  nzeru  yakuposa  aphu- 

nzitsi  anga  onse  ; 

Pakuti  ndilingalira  mboni  zanu. 

100  Ndizindikira  koposa  okalamba, 
Popeza  ndinasunga  malangizo  anu. 

101  Ndinaletsa  mapazi  anga  njira  iri 

yonse  yoipa, 

Kuti  ndisamalire  mau  anu. 

102  Sindinapatukana  nawo  mawe- 

ruzo  anu  ; 

Pakuti  Inu  munandiphunzitsa. 

103  Mau  anu  azunadi  powalawa  ine  ! 
Koposa  uchi  m’kamwa  mwanga. 

104  Malangizo  anu  andizindikiritsa  ; 
Chifukwa  chache  ndidana  nawo 

mayendedwe  onse  a chinyengo. 

105  Mau  anu  ndiwo  nyali  ya  ku 

mapazi  anga, 

Ndi  kuunika  kwa  pa  njira  panga. 

106  Ndinalumbira,  ndipo  ndinatsi- 

mikiza  mtima, 

Kuti  ndidzasamalira  maweruzo 
anu  olungama. 

107  Ndazunzika  kwambiri  : 

Ndipatseni  moyo,  Yehova,  monga 

mwa  mau  anu. 

108  Landirani,  Yehova,  zopereka  zau- 

fulu  za  pa  kamwa  panga, 

Ndipo  ndiphunzitseni  maweruzo 
anu. 

109  Moyo  wanga  ukhala  m’dzanja 

langa  chikhalire  ; 

Koma  sindiiwala  chilamulo  chanu. 

110  Oipa  anandichera  msampha  ; 
Koma  sindinasokera  m’mala- 

ngizo  anu. 

111  Ndinalandira  mboni  zanu  zikhale 

cholandira  chosatha  ; 

Pakuti  ndizo  zokondweretsa  mti- 
ma  wanga. 

112  Ndinalingitsa  mtima  wanga 

uchite  malemba  anu, 

Kosatha,  kufikira  chimariziro. 

113  Ndidana  nawo  a mitima  iwiri  ; 
Koma  ndikonda  chilamulo  chanu. 

114  Inu  ndinu  pobisalapo  panga,  ndi 

chikopa  changa  ; 
Ndiyembekezera  mau  anu. 

115  Mundichokere  ochita  zoipa  inu  ; 
Kuti  ndisunge  malamulo  a Mulu- 

ngu  wanga. 

116  Mundichirikize  monga  mwa  mau 

anu,  kuti  ndikhale  ndi  moyo  ; 
Ndipo  ndisachite  manyazi  pa 
chiyembekezo  changa. 

117  Mundigwirizize  ndipo  ndidzapu- 

lumutsidwa, 

Ndipo  ndidzasamalira  malemba 
anu  chisamalire. 

118  Mupepula  onse  akusokera  m’ma- 

lemba  anu  ; 

Popeza  chinyengo  chawo  ndi 
bodza. 

119  Muchotsa  oipa  onse  a pa  dziko  la 

pansi  ngati  mphala  : 

Chifukwa  chache  ndikonda  mbo- 
ni  zanu. 

120  Thupi  langa  linjenjemera  ndi 

kuopa  Inu  ; 

Ndipo  ndichita  mantha  nawo  ma- 
weruzo  anu. 

121  Ndinachita  chiweruzo  ndi  chi- 

lungamo ; 

Musandisiyira  akundisautsa. 

122  Mumkhalire  chikole  mtumiki 

wanu  chimkomere- 
Odzikuza  asandisautse. 

123  Maso  anga  anatha  mphamvu  po- 

funa  chipulumutso  chanu, 

Ndi  mau  a chilungamo  chanu. 


Muchitire  mtumiki  wanu  monga 
mwa  chifundo  chanu, 

Ndipo  ndiphunzitseni  malemba 
anu. 

Ine  ndine  mtumiki  wanu,  ndizi- 
ndikiritseni  ; 

Kuti  ndidziwe  mboni  zanu. 

Yafika  nyengo  yakuti  Yehova 
achite  kanthu  ; 

Pakuti  anaswa  chilamulo  chanu. 

Chifukwa  chache  ndikonda  mala- 
mulo  anu 

Koposa  golidi,  inde  golidi  woye- 
ngeka. 

Chifukwa  chache  ndiyesa  ngo- 
lunjika  malangizo  anu  onse 
akunena  zonse  ; 

Koma  ndidana  nazo  njira  zonse 
zonyenga. 

Mboni  zanu  nzodabwiza  ; 

Chifukwa  chache  moyo  wanga 
uzisunga. 

Potsegulira  mau  anu  paunikira  ; 

Kuzindikiritsa  opusa. 

Ndinatsegula  pa  kamwa  panga, 
ndi  kupuma  wefu  wefu  ; 

Popeza  ndinakhumba  malamulo 
anu. 

Munditembenukire,  ndi  kundichi- 
tira  chifundo, 

Monga  mumatero  nawo  akukonda 
dzina  lanu. 

Khazikitsani  mapazi  anga  m’mau 
anu  ; 

Ndipo  zisandigonjetse  zopanda 
pache  ziri  zonse. 

Mundiombole  ku  nsautso  ya 
munthu  : 

Ndipo  ndidzasamalira  malangizo 
anu. 

Muwalitse  nkhope  yanu  pa  mtu- 
miki  wanu  ; 

Ndipo  mundiphunzitse  malemba 
anu. 

Maso  anga  atsitsa  mitsinje  ya 
madzi, 

Popeza  sasamalira  chilamulo 
chanu. 

Inu  ndinu  wolungama,  Yehova, 

Ndipo  m'aweruzo  anu  ndiwo 
olunjika. 

Mboni  zanu’zo  mudazilamulira 

Ziri  zolungama  ndi  zokhulupi- 
rika  ndithu. 

Changu  changa  chinandithera, 

Popeza  akundisautsa  anaiwala 
mau^anu. 

140  Mau  anu  ngoyera  ndithu  ; 

Ndi  mtumiki  wanu  awakonda. 

1 41  Wamng’ono  ine,  ndi  wopepulidwa ; 
Koma  sindiiwala  malemba  anu. 

142  Chilungamo  chanu  ndicho  chi- 

lungamo  chosatha  ; 

Ndi  chilamulo  chanu  ndicho 
choonadi. 

143  Kusautsika  ndi  kupsinjika  kwa- 

ndigwera  ; 

Koma  malamulo  anu  ndiwo  ondi- 
kondweretsa  ine. 

144  Mboni  zanu  ndizo  zolungama 

kosatha  ; 

Mundizindikiritse  izi,  ndipo  ndi- 
dzakhala  ndi  moyo. 

145  Ndinaitana  ndi  mtima  wanga 

wonse  ; mundiyankhe,  Yehova  ; 
Ndidzasunga  malemba  anu. 

146  Ndinaitanira  Inu ; ndipulumu- 

tseni, 

Ndipo  ndidzasamalira  mboni  zanu. 

147  Ndinapfuula  kusanache  : 
Ndinayembekezera  mau  anu. 

148  Maso  anga  anakumika  malonda 

a usiku, 

Kuti  ndilingirire  mau  anu. 

1 49  Imvani  liu  langa  monga  mwa  chi- 

fundo  chanu  ; 

Mundipatse  moyo  monga  mwa 
kuweruza  kwanu,  Yehova. 

150  Otsata  za  chiwembu  andiyandi- 

kira  ; 

Akhala  kutali  ndi  chilamulo 
chanu. 

151  Inu  muli  pafupi,  Yehova  ; 

Ndipo  malamulo  anu  onse  ndiwo 

choonadi. 

152  Kuyambira  kale  ndinadziwa  mu 

mboni  zanu, 

Kuti  munazikhazika  kosatha. 

153  Penyani  kuzunzika  kwanga,  ni- 

mundilanditse  ; 

Pakuti  sindiiwala  chilamulo 
chanu. 

154  Mundinenere  mlandu  wanga,  ni- 

mundiombole  ; 

Mundipatse  moyo  monga  mwa 
mau  anu. 

155  Chipulumutso  chitalikira  oipa  ; 
Popeza  safuna  malemba  anu. 

156  Za  chifundo  zanu  ndi  zazikuru, 

Yehova  ; 

Mundipatse  moyo  monga  mwa 
maweruzo  anu. 

157  Ondilondola  ndi  ondisautsa  ndiwo 

ambiri ; 


Koma  sindinapatukana  nazo 
mboni  zanu. 

158  Ndinapenya  ochita  monyenga, 

ndipo  ndinanyansidwa  nawo  ; 
Popeza  sasamalira  mau  anu. 

159  Penyani  kuti  ndikonda  malangizo 

anu  ; 

Mundipatse  moyo,  Yehova,  monga 
mwa  chifundo  chanu. 

160  Chiwerengero  cha  mau  anu  ndi- 

cho  choonadi  ; 

Ndi  maweruzo  anu  olungama 
onse  akhala  kosatha. 

161  Nduna  zinandilondola  kopanda 

chifukwa  ; 

Koma  mtima  wanga  uchita 
mantha  nawo  mau  anu. 

162  Ndikondwera  nawo  mau  anu, 
Ngati  munthu  wakupeza  zofu- 

nkha  zambiri. 

163  Ndidana  nalo  bodza  ndi  kunya- 

nsidwa  nalo  ; 

Koma  ndikonda  chilamulo  chanu. 

164  Ndikulemekezani  kasanu  ndi  ka- 

wiri,  tsiku  limodzi, 

Chifukwa  cha  maweruzo  anu 
olungama. 

165  Akukonda  chilamulo  chanu  ali 

nawo  mtendere  wambiri  ; 

Ndipo  alibe  chokhumudwitsa. 

166  Ndinayembekeza  chipuluniutso 

chanu,  Yehova, 

Ndipo  ndinachita  malamulo 
anu. 

167  Moyo  wanga  unasamalira  mboni 

zanu  ; 

Ndipo  ndizikonda  kwambiri. 

168  Ndinasamalira  malangizo  anu  ndi 

mboni  zanu  ; 

Popeza  njira  zanga  zonse  ziri  pa 
maso  panu. 

169  Kupfuula  kwanga  kuyandikire 

pa  maso  panu,  Yehova  ; 
Mundizindikiritse  monga  mwa 
mau  anu. 

170  Kupemba  kwanga  kudze  pa  maso 

panu  ; 

Mundilanditse  monga  mwa  mau 
anu. 

171  Milomo  yanga  iturutse  chile- 

mekezo  ; 

Popeza  mundiphunzitsa  malemba 
anu. 

172  Lilime  langa  liyimbire  mau  anu  ; 
Pakuti  malamulo  anu  onse  ndiwo 

olungama. 


579 


119. 173—123.  4 


MASALMO 


173  Dzanja  lanu  likhale  lakunditha- 

ndiza  ; 

Popeza  ndinasankha  malangizo 
anu. 

174  Ndinakhumba  chipulumutso  cha- 

nu,  Yehova ; 

Ndipo  chilamulo  chanu  ndicho 
chondikondweretsa. 

175  Mzimu  wanga  ukhale  ndi  moyo, 

ndipo  udzakulemekezani  ; 

Ndipo  maweruzo  anu  anditha- 
ndize. 

176  Ndinasochera  ngati  nkhosa  yota- 

yika  ; funani  mtumiki  wanu  ; 
Pakuti  sindiiwala  malamulo  anu. 


Nyimbo  yokwerera. 


1 Ndinapfuulira  kwa  Yehova  mu 

msauko  wanga, 

Ndipo  anandibvomereza. 

2 Yehova,  landitsani  moyo  wanga 

ku  milomo  ya  mabodza, 

Ndi  ku  lilime  lonyenga. 

3 Adzakuninkhanji,  adzakuonjeze- 

ranji, 

Lilime  lonyenga  iwe  ? 

4 Mibvi  yakuthwa  ya  chiphona, 

Ndi  makara  a tsanya. 

5 Tsoka  ine,  kuti  ndiri  mlendo 

m’Meseke, 

Kuti  ndigonera  m’mahema  a 
Kedara  ! 

6 Moyo  wanga  unakhalitsa  nthawi 
Pamodzi  ndi  iye  wakudana  nawo 

mtendere. 

7 Ine  ndikuti,  Mtendere  ; 

Koma  polankhula  ine,  iwowa 
akuti,  Nkhondo. 


121 


Nyimbo  yokwerera. 


1 Ndikweza  maso  anga  ku  mapiri  : 
Thandizo  langa  lidzera  kuti  ? 

2 Thandizo  langa  lidzera  kwa  Ye- 

hova, 

Wakulenga  za  kumwamba  ndi 
dziko  la  pansi. 

3 Sadzalola  phazi  lako  literereke  : 

Iye  amene  akusunga  sadzaodzera. 

4 Taonani,  wakusunga  Israyeli 
Sadzaodzera  kapena  kugona. 

5 Yehova  ndiye  wakukusunga  ; 
Yehova  ndiye  mthunzi  wako  wa  ku 

dzanja  lako  la  manja. 

6 Dzuwa  silidzawamba  usana, 

Mwezi  sudzaltupanda  usiku. 

7 Yehova  adzakusunga  kukucho- 

tsera  zoipa  ziri  zonse  ; 


Adzasunga  moyo  wako. 

8  Yehova  adzasungira  kuturuka 
kwako  ndi  kulowa  kwako, 
Kuyambira  tsopano  kufikira  nthawi 
zonse. 


rz'z  Nyimbo  yokwerera  ; ya  Davide. 

1 Ndinakondwera  m’mene  ananena 

nane, 

Tiyeni  ku  nyumba  ya  Yehova. 

2 Mapazi  athu  alimkuima 
M’zipata  zanu,  Yerusalemu. 

3 Yerusalemu  anamangidwa 
Ngati  mudzi  woundana  bwino  : 

4 Kumene  akwera’ko  mafuko,  ndiwo 

mafuko  a Yehova  ; 

Akhale  mboni  ya  kwa  Israyeli, 
Ayamike  dzina  la  Yehova. 

5 Pakuti  pamenepo  anaika  mipando 

ya  chiweruzo, 

Mipando  ya  nyumba  ya  Davide. 

6 Mupempherere  mtendere  wa  Yeru- 

salemu  ; 

Akukonda  inu  adzaona  phindu. 

7 M’linga  mwako  mukhale  mtendere, 
M’nyumba  za  mafumu  mukhale 

phindu. 

8 Chifukwa  cha  abale  anga  ndi 

mabwenzi  anga, 

Ndidzanena  tsopano,  Mukhale 
mtendere  mwa  inu. 

9 Chifukwa  cha  nyumba  ya  Yehova 

Mulungu  wathu 
Ndidzakufunira  zokoma. 

Nyimbo  yokwerera. 


1 Ndikweza  maso  anga  kwa  Inu, 
Kwa  Inu  wakukhala  kumwamba. 

2 Taonani,  monga  maso  a anyamata 

ayang’anira  dzanja  la  ambuye 
awo, 

Monga  maso  a adzakazi  ayang’a- 
nira  dzanja  la  mbuye  wawo 
wamkazi  : 

Momwemo  maso  athu  ayang’anira 
Yehova  Mulungu  wathu, 
Kufikira  atichitira  chifundo. 

3 Mutichitire  chifundo,  Yehova, 

mutichitire  chifundo  ; 

Pakuti  takhuta  kwambiri  ndi 
mnyozo. 

4 Moyo  wathu  wakhuta  ndithu 

Ndi  kuseka  kwa  iwo  osasowa 
kanthu, 

Ndi  mnyozo  wa  odzikuza. 

124  Nyimbo  yokwercra  ; ya  Davide. 

1 Akadapanda  kukhala  nafe  Yehova, 
Anene  tsono  Israyeli  ; 

2 Akadapanda  kukhala  nafe  Yehova, 
Pakutiukira  anthu  : 

3 Akadatimeza  amoyo, 

Potipsera  mtima  wawo. 

4 Akadatimiza  madzi’wo, 

Mtsinje  ukadapita  pa  moyo  wathu  ; 

5 Madzi  odzikuza  akadapita  pa  moyo 

wathu. 

6 Alemekezedwe  Yehova, 

Amene  sanatipereka  ku  mano 
kwawo  tikhale  chakudya  chawo. 

7 Moyo  wathu  unaonjoka  ngati 

mbalame  mu  msampha  wa  mso- 
dzi ; 

Msampha  unatyoka  ndi  ife  tina- 
onjoka. 

8 Thandizo  lathu  liri  m’dzina  la 

Yehova, 

Wolenga  kumwamba  ndi  dziko  la 
pansi. 

125  Nyirabo  yokwerera. 

t Iwo  akukhulupirira  Yehova 

Akunga  phiri  la  Ziyoni,  losasu- 
nthika,  likhazikika  kosatha. 

2 Monga  mapiri  azinga  Yerusalernu, 
Momwemo  Yehova  azinga  anthu 

ache, 

Kuyambiratsopano  kufikira  nthawi 
zonse. 

3 Pakuti  ndodo  ya  chifumu  ya  choipa 

siidzapumula  pa  gawo  la  olu- 
ngama  ; 

Kuti  olungama  asaturutse  dzanja 
lawo  kuchita  chosalungama. 

4 Chitirani  chokoma,  Yehova,  iwo 

okhala  okoma  ; 

Iwo  okhala  oongoka  mu  mtima 
mwawo. 

5 Koma  iwo  akupatuka  kutsata  njira 

zawo  zokhotakhota, 

Yehova  adzawachotsa  pamodzi  ndi 
ochita  zopanda  pache. 

Mtendere  ukhale  pa  Israyeli. 

Nyimbo  yokwerera. 


1 Pobweza  Yehova  ukapolo  wa 

Ziyoni, 

Tinakhala  ngati  anthu  akulota. 

2 Pamenepo  pa  kamwa  pathu  pana- 

dzala  ndi  kuseka, 

Ndi  lilime  lathu  linapfuula  moko- 
ndwera  ; 


Pamenepo  anati  mwa  amitundu, 
Yehova  anawachitira  iwo  zazi- 
kuru. 

3 Yehova  anatichitira  ife  zazikuru  ; 
Potero  tikhala  okondwera. 

4 Bwezani  ukapolo  wathu,  Yehova, 
Ngati  mitsinje  ya  ku  Mwera. 

5 Akubzala  ndi  misozi  adzatuta  ndi 

kupfuula  mokondwera. 

6 lye  amene  ayendayenda  nalira, 

ponyamula  mbeu  yakufesa  ; 
Adzabweranso  ndithu  ndi  kupfuula 
mokondwera,  alikunyamula  mi- 
tolo  yache. 


VZ(  Nyimbo  yokwerera  ; ya  Solomoni. 

1 Akapanda  kumanga  nyumba  Ye- 

hova, 

Akuimanga  agwiritsa  nchito  chabe ; 
Akapanda  kusunga  mudzi  Yehova, 
Mlonda  adikira  chabe. 

2 Kuli  chabe  kwa  inu  kulawirira 

mamawa  ndi  kusagonera’po 
madzulo, 

Kudya  mkate  wosautsa  kuupeza  ; 
Kuli  tero  kuti  izi  apatsa  okonde- 
dwa  ache  ngati  m’tulo. 

3 Taonani,  ana  ndiwo  cholandira 

cha  kwa  Yehova  ; 

Chipatso  cha  m’mimba  ndicho 
mphotho  yache. 

4 Ana  a ubwana  wache  wa  munthu 
Akunga  mibvi  m’dzanja  lache  la 

chiphona. 

5 Wodala  munthu  amene  anadzaza 

nayo  phodo  lache  : 

Sadzachita  manyazi  iwo, 
Pakulankhula  nawo  adani  ku  chi- 
pata. 


Nyimbo  yokwerera. 


1 Wodala  yense  wakuopa  Yehova, 
Wakuyenda  m’njira  zache. 

2 Pakuti  udzadya  za  nchito  ya  manja 

ako  ; 

Wodala  iwe,  ndipo  kudzakukomera. 

3 Mkazi  wako  adzanga  mpesa  wo- 

patsa  m’mbali  za  nyumba  yako  ; 
Ana  ako  adzanga  timitengo  ta 
azitona  pozinga  podyera  pako. 

4 Taonani,  m’mwemo  adzadalitsika 
Munthu  wakuopa  Yehova. 

5 Yehova  adzakudalitsa  ali  m’Ziyoni ; 
Ndipo  udzaona  zokoma  za  Yeru- 

salemu  masiku  onse  a moyo 
wako. 

6  Inde,  udzaona  zidzukulu  zako. 
Mtendere  ukhale  ndi  Israyeli. 


Nyimbo  yokwerera. 


1 Anandisautsa  kawiri  kawiri  kuya- 

mbira  ubwana  wanga, 

Anene  tsono  Israyeli  ; 

2 Anandisautsa  kawiri  kawiri  kuya- 

mbira  ubwana  wanga  ; 

Koma  sanandilaka. 

3 Olima  analima  pa  rnsana  panga  ; 
Anatalikitsa  mipere  yawo. 

4 Yehova  ndiye  wolungama  ; 
Anadulatu  zingwe  za  oipa. 

5 Ac'hite  manyazi  nabwerere  m’mbu- 

yo, 

Onse  akudana  naye  Ziyoni. 

6 Akhale  ngati  udzu  womera  pa 

tsindwi, 

Wakufota  asanauzule  ; 

7 Umene  womweta  sadzaza  nawo 

dzanja  lache, 

Kapena  womanga  mitolo  sakupa- 
tira  manja. 

8 Angakhale  opitirira’po  sanena, 
Dalitso  la  Mulungu  likhale  pa  inu  ; 
Tikudalitsani  m’dzina  la  Yehova. 


1 oU  Nyimbo  yokwerera. 

1 M’mozama’mo  ndinakupfuulirani, 

Yehova. 

2 Ambuye,  imvani  liu  langa  ; 
Makutu  anu  akhale  chimverere 
Mau  a kupemba  kwanga. 

3 Mukasunga  mphulupulu,  Yehova, 
Adzakhala  chiriri  ndani,  Ambuye  ? 

4 Koma  kwa  Inu  kuli  chikhululu- 

kiro, 

Kuti  akuopeni. 

5 Ndilindira  Yei.ova,  moyo  wanga 

ulindira, 

Ndiyembekeza  mau  ache. 

6 Moyo  wanga  uyang’anira  Ambuye, 
Koposa  alonda  matanda  kucha  ; 
Inde  koposa  alonda  matanda  kucha. 

7 Israyeli,  uyembekezere  Yehova  ; 
Chifukwa  kwa  Yehova  kuli  chi- 

fundo, 

Kwawonso  kuchurukira  chio- 
mbolo. 

8 Ndipo  adzaombola  Israyeli 
Ku  mphulupulu  zache  zonse. 

Nyimbo  yokwerera,  ya  Davide. 


1  Yehova,  mtima  wanga  sunadzi- 
kuza 


Ndi  maso  anga  sanakwezeka  ; 
Ndipo  sindinatsata  zazikuru, 
Kapena  zodabwiza  zondiposa. 

2 Indedi,  ndinalinganiza  ndi  kuto- 

ntholetsa’  moyo  wanga  ; 

Ngati  mwana  womletsa  kuyamwa 
amache, 

Moyo  wanga  ndiri  nawo  ngati 
mwana  womletsa  kuyamwa. 

3 Israyeli,  uyembekezere  Yehova, 
Kuyambira  tsopano  kufikira  kosa- 

tha. 


4 

5 

6 

7 

8 


10 


11 


12 


13 


1 V Nyimbo  yokwerera. 

Yehova,  kumbukilani  Davide 

Kuzunzika  kwache  konse  ; 

Kuti  analumbira  Yehova, 

Nawindira  Warnphamvu’yo  wa 
Yakobo,  ndi  kuti, 

Ngati  ndidzalowa  pa  khomo  pa 
nyumba  yanga, 

Ngati  ndidzakwera  pa  kama  logo- 
na’po  ; 

Ngati  ndidzalola  maso  anga  agone, 

Kapena  zikope  zanga  ziodzere  ; 

Kufikira  nditapezera  Yehova  malo, 

Chokhala’mo  Wamphamvu’yo  wa 
Yakobo  ? 

Taonani,  tinachimva  m’Efrata  ; 

Tinachipeza  ku  chidikha  cha  ku 
nkhalango. 

Tidzalowa  mokhala’mo  Iye  ; 

Tidzagwadira  ku  mpando  wa  ma- 
pazi  ache. 

Ukani,  Yehova,  lowani  ku  mpu- 
mulo  wanu  ; 

Inu  ndi  hema  wa  mphamvu  yanu. 

Ansembe  anu  abvale  chilungamo  ; 

Ndi  okondedwa  anu  apfuule  moko- 
ndwera. 

Chifukwa  cha  Davide  mtumiki 
wanu 

Musabweze  nkhope  ya  wodzozedwa 
wanu. 

Yehova  analumbira  Davide  zoona  ; 

Sadzalibweza  ; ndi  kuti, 

Wa  iwo  okhala  zipatso  za  thupi 
lako  ndidzaika  pa  mpando  wa 
chifumu  wako. 

Ana  ako  ' akasunga  chipangano 
changa 

Ndi  mboni  yanga  imene  ndidzawa- 
phunzitsa, 

Ana  awonso  adzakhala  pa  mpando 
wanu  ku  nthawi  zonse, 

Pakuti  Yehova  anasankha  Ziyoni ; 

Analikhumba  likhale  pokhala  pa- 
che  ; ndi  kuti, 

14  Pa  mpumulo  panga  mpano  po- 

satha : 

Pano  ndidzakhala ; pakuti  nda- 
khumba’po. 

15  Ndidzadalitsatu  chakudya  chache  ; 
Aumphawi  ache  ndidzawakhutitsa 

ndi  mkate. 

16  Ndipo  ansembe  ache  ndidzawa- 

bveka  ndi  chipulumutso  : 

Ndi  okondedwa  ache  adzapfuulitsa 
mokondwera. 

17  Apo  ndidzapukhitsira  Davide  nya- 

nga  ; 

Ndakonzeratu  wodzozedwa  wanga 
nyali. 

18  Ndidzawabveka  adani  ache  ndi 

manyazi  ; 

Koma  pa  iyeyu  korona  wache 
adzambveka. 

Nyimbo  yokwerera  ; ya  Davide. 


1 Onani,  nkokoma  ndi  kokondwe- 

retsa  ndithu 

Kuti  abale  akhale  pamodzi  ! 

2 Ndiko  ngati  mafuta  a mtengo 

wache  pa  mutu, 

Akutsikira  ku  ndebvu, 

Inde  ku  ndebvu  za  Aroni  ; 
Akutsikira  ku  mkawo  wa  zobvala 
zache  ; 

3 Ngati  mame  a ku  Hermoni, 
Akutsikira  pa  mapiri  a Ziyoni  : 
Pakuti  pamenepo  Yehova  anala- 

mulira  dalitso’lo, 

Ndilo  moyo  womka  muyaya. 

Nyimbo  yokwerera. 


1 Taonani,  lemekezani  Yehova,  atu- 

miki  a Yehova  inu  nonse, 
Akuimirira  m’nyumba  ya  Yehova 
usiku. 

2 Kwezani  manja  anu  ku  malo 

oyera, 

Nimulemekeze  Yehova. 

3 Yehova,  ali  m’Ziyoni,  akudali- 

tseni  ; 

Ndiye  amene  analenga  kumwamba 
ndi  dziko  la  pansi. 


lOK  Haleluya ; 

1 O \_/  Lemekezani  dzina  la  Yehova ; 

Lemekezani  inu  atumiki  a Yehova  : 

2 Inu  akuimirira  m’nyumba  ya 

Yehova, 

M’mabwalo  a nyumba  ya  Mulungu 
vvathu. 


3 Lemekezani  Yehova ; pakuti  Ye- 

hova  ndiye  wabwino  ; 
Muyimbire  zolemekezadzina  iache; 
pakuti  nkokondweretsa  kutero. 

4 Pakuti  Yehova  anadzisankhira  Ya- 

kobo, 

Israyeli,  akhale  chuma  chache 
cheni  cheni. 

5 Pakuti  ndidziwa  kuti  Yehova  ndi 

wamkuru, 

Ndi  Ambuye  wathu  aposa  milungu 
yonse. 

6 Chiri  chonse  chimkonda  Yehova 

achichita, 

Kumwamba  ndi  pa  dziko  la  pansi, 
m’nyanja  ndi  mozama  monse. 

7 Akweza  mitambo  ichokere  ku 

malekezero  a dziko  la  pansi ; 
Ang’animitsa  mphezi  zidzetse 
mvula ; 

Aturutsa  mphepo  mosungira 
mwache. 

8 Anapanda  oyamba  a Aigupto, 
Kuyambira  munthu  kufikira  zo- 

weta. 

9 Anatumiza  zizindikilo  ndi  zoda- 

bwiza  pakati  pako,  Aigupto 
iwe, 

Pa  Farao  ndi  pa  omtumikira  onse. 

10  Ndiye  amene  anapanda  amitundu 

ambiri, 

Napha  mafumu  a mphamvu  ; 

11  Sihoni  mfumu  ya  aAmori, 

Ndi  Ogu  mfumu  ya  Basana, 

Ndi  maufumu  onse  a Kanani  : 

12  Ndipo  anapereka  dziko  lawo  likhale 

chosiyira, 

Chosiyira  cha  kwa  Israyeli  anthu 
ache. 

13  Dzina  lanu,  Yehova,  likhala  ko- 

satha  ; 

Chikumbukilo  chanu,  Yehova,  ku- 
fikira  mibadwo  mibadwo. 

14  Pakuti  Yehova  adzaweruza  anthu 

ache, 

Koma  adzaleka  atumiki  ache. 

15  Mafano  a amitundu  ndiwo  siliva 

ndi  golidi, 

Nchito  ya  manja  a anthu. 

16  Pa  kamwa  ali  napo  koma  osala- 

nkhula  ; 

Maso  ali  nawo,  koma  osapenya  ; 

17  Makutu  ali  nawo,  koma  osamva  ; 
Inde,  pa  kamwa  pawo  palibe 

mpweya. 

18  Akuwapanga  adzafanana  nawo  ; 
Inde,  onse  akuwakhulupirira. 

19  A nyumba  ya  Israyeli  inu,  leme- 

kezani  Yehova  : 

A nyumba  ya  Aroni  inu,  leme- 
kezani  Yehova  : 

20  A nyumba  ya  Levi  inu,  lemekezani 

Yehova : 

Inu  akuopa  Yehova,  lemekezani 
Yehova. 

21  Alemekezedwe  Yehova  kuchokera 

m’Ziyoni, 

Amene  akhala  m’Yerusalemu. 
Haleluya. 

1  QC  Yamikani  Yehova  pakuti 

1 O O ndiye  wabwino  : 

Pakuti  chifundo  chache  nchosatha. 

2 Yamikani  Mulungu  wa  milungu  : 
Pakuti  chifundo  chache  nchosatha. 

3 Yamikani  Mbuye  wa  ambuye  : 
Pakuti  chifundo  chache  nchosatha. 

4 Amene  yekha  achita  zodabwiza 

zazikuru  : 

Pakuti  chifundo  chache  nchosatha. 

5 Amene  analenga  za  kumwamba 

mwa  nzeru  :. 

Pakuti  chifundo  chache  nchosatha. 

6 Amene  anayala  dziko  la  pansi 

pamwamba  pa  madzi  : 

Pakuti  chifundo  chache  nchcsatha. 

7 Amene  analenga  miuni  yaikuru  : 
Pakuti  chifundo  chache  nchosatha. 

8 Dzuwa  liweruze  usana  : 

Pakuti  chifundo  chache  nchosatha. 

9 Mwezi  ndi  nyenyezi  ziweruze  usi- 

ku  ; 

Pakuti  chifundo  chache  nchosatha. 

10  lye  amene  anapandira  aAigupto 

ana  awo  oyamba  : 

Pakuti  chifundo  chache  nchosatha. 

11  Naturutsa  Israyeli  pakati  pawo  ; 
Pakuti  chifundo  chache  nchosatha. 

12  Ndi  dzanja  la  mphamvu,  ndi  mkono 

wotambasuka  : 

Pakuti  chifundo  chache  nchosatha. 

13  Amene  anagav/a  magawo  Nyanja 

Yofiira  ; 

Pakuti  chifundo  chache  nchosatha  : 

14  Napititsa  Israyeli  pakati  pache  ; 
Pakuti  chifundo  chache  nchosatha : 

15  Nakutula  Farao  ndi  khamu  lache 

m’Nyanja  Yofiira  : 

Pakuti  chifundo  chache  nchosatha. 

16  Amene  anatsogolera  anthu  ache 

m’chipululu  : 

Pakuti  chifundo  chache  nchosatha. 

17  Amene  anapanda  mafumu  akulu  : 
Pakuti  chifundo  chache  nchosatha : 

18  Ndipo  anawapha  mafumu  omveka  ; 
Pakuti  chifundo  chache  nchosatha : 

19  Sihoni  mfumu  ya  aAmori ; 

Pakuti  chifundo  chache  nchosatha  : 


20  Ndi  Ogu  mfumu  ya  Basana  : 
Pakuti  chifundo  chache  nchosatha : 

21  Ndipo  anapereka  dziko  lawo  likhale 

chosiyira  ; 

Pakuti  chifundo  chache  nchosatha  : 

22  Chosiyira  cha  kwa  Israyeli  mtu- 

miki  wache  ; 

Pakuti  chifundo  chache  nchosatha. 

23  Amene  anatikumbukila  popepuka 

ife  ; 

Pakuti  chifundo  chache  nc'nosatha. 

24  Natikwatula  kwa  otisautsa  ; 

Pakuti  chifundo  chache  nchosatha. 

25  Ndiye  wakupatsa  nyama  zonse 

chakudya ; 

Pakuti  chifundo  chache  nchosatha. 

26  YamikaniMulunguwakumwamba, 
Pakuti  chifundo  chache  nchosatha. 


1 Q7'  Ku  mitsinje  ya  ku  Babulo, 

S O l Kumeneko  tinakhala  pansi, 
inde  tinalira, 

Pokumbukila  Ziyoni. 

2 Pa  msondodzi  uli  m’mwemo 
Tinapachika  mazeze  athu. 

3 Popeza  pamenepo  akutigwira’wo 

anatifunsa  nyimbo, 

Ndipo  akutizunza  anafuna  tisekere, 
Ndi  kuti,  Mutiyimbire  nyimbo  imo- 
dzi  ya  ku  Ziyoni. 

4 Tidati,  Tidzayimba  bwanji  nyimbo 

ya  Yehova 
M’dziko  la  chilendo  ? 

5 Ndikakuiwalani,  Yerusalemu, 
Dzanja  la  manja  langa  liiwale  luso 

lache. 

6 Lilime  langa  limamatike  ku  nsaya 

zanga, 

Ndikapanda  kukumbukila  inu  ; 
Ndikapanda  kusankha  Yerusalemu 
Koposa  chimwemwe  changa  cho- 
pambana. 

7 Yehova,  kumbukilani  ana  a Edomu 
Tsiku  la  Yerusalemu  ; 

Amene  adati,  Gamulani,  gamulani, 
Kufikira  maziko  ache. 

8 Mwana  wa  mkazi  wa  ku  Babulo, 

iwe  amene  udzapasulidwa  ; 
Wodala  iye  amene  adzakubwezera 
chilango 

Monga  umo  unatichitira  ife. 

9 Wodala  iye  amene  adzagwira  ma- 

kanda  ako, 

Ndi  kuwaphwanya  pa  thanthwe. 


138  Salmo  la  Davide. 

1 Ndidzakuyamikani  ndi  mtima  wan- 
ga  wonse  ; 

Ndidzayimba  zakukulemekezani 
patsogolo  pa  milungu. 

2 Ndidzagwadira  kuloza  ku  kachisi 

wanu  woyera, 

Ndi  kuyamika  dzina  lanu, 
Chifukwa  cha  chifundo  chanu  ndi 
choonadi  chanu  ; 

Popeza  munakuzitsa  mau  anu 
koposa  dzina  lanu  lonse. 

3 Tsiku  loitana  ine,  munandiyankha, 
Munandilimbitsa  ndi  mphamvu 

m’moyo  mwanga. 

4 Mafumu  onse  a pa  dziko  la  pansi 

adzakuyamikani, 

Yehova,  popeza  adamva  mau  a pa 
kamwa  panu. 

5 Ndipoadzayimbiranjira  za  Yehova; 
Pakuti  ulemerero  wa  Yehova  ndi 

waukuru. 

6 Angakhale  Yehova  ngwokwezeka, 

apenyanso  wopepuka’yo  ; 

Koma  wodzikuza  amdziwira  kutali. 

7 Ndingakhale  ndiyenda  pakati  pa 

nsautso,  mudzandipatsa  moyo  ; 
Mudzatambasula  dzanja  lanu  pa 
mkvviyo  wa  adani  anu, 

Ndipo  dzanja  lanu  la  manja  lidza- 
ndipulumutsa. 

8 Yehova  adzanditsirizira  za  kwa  ine  : 
Chifundo  chanu,  Yehova,  chifikira 

ku  nthawi  zonse  : 

Musasiye  nchito  za  manja  anu. 

1 OO  Kwa  Mkulu  wa  Nyimbo.  Salmo 
I la  Davide. 

1 Munandisanthula,  Yehova,  nimu- 

ndidziwa. 

2 Inu  mudziwa  kukhala  kwanga  ndi 

kuuka  kwanga, 

Muzindikira  lingaliro  langa  muli 
kutali. 

3 Muyesa  popita  ine  ndi  pogona  ine, 
Ndi  njira  zanga  zonse  muzolo- 

werana  nazo. 

4 Pakuti,  asanafike  mau  pa  lilime 

langa, 

Taonani,  Yehova,  muwadziwa  onse. 

5 Munandizinga  kumbuyo  ndi  ku 

maso, 

Nimunaika  dzanja  lanu  pa  ine. 

6 Kudziwa  ichi  kundilaka  ndi  kundi- 

dabwiza  : 

Kundikhalira  patali,  sindifikira’ko. 

7 Ndidzapita  kuti  kuzembera  mzimu 

wanu  ? 

Kapena  ndidzathawira  kuti  kuze- 
mbera  nkhope  yanu  ? 

8 Ndikakwera  kumka  kumwamba, 

muli  komweko  ; 


Kapena  ndikadziyalira  ku  Gehena, 
taonani,  muli  komweko. 

Ndikadzitengera  mapiko  a mbanda 
kucha, 

Ndi  kukhala  ku  malekezero  a 
nyanja  ; 

Kungakhale  komweko  dzanja  lanu 
lidzanditsogolera, 

Nilidzandigwira  dzanja  lanu  la 
manja. 

Ndipo  ndikati,  Koma  mdima  undi- 
phimbe, 

Ndi  kuunika  kondizinga  kukhale 
usiku  ; 

Ungakhale  mdima  sudetsa  pa  maso 
panu, 

Koma  usiku  uwala  ngati  usana  : 

Mdima  ukunga  kuunika. 

Pakuti  Inu  munalenga  imso  zanga ; 

Munandiumba  ndisanabadwe  ine. 

Ndikuyamikani  chifukwa  kuti  chi- 
pangidwe  changa  nchoopsa  ndi 
chodabwiza  ; 

Nchito  zanu  nzodabwiza  ; 

Moyo  wanga  uchidziwa  ichi  bwino 
ndithu. 

Thupi  langa  silinabisikira  Inu  po- 
pangidwa  ine  mobisika, 

Poombedwa  ine  monga  munsi 
mwache  mwa  dziko  la  pansi. 

Ndisanaumbidwe  ine  maso  anu 
anandipenya, 

Ziwalo  zanga  zonse  zinalembedwa 
m’buku  mwanu, 

Masiku  akuti  ziumbidwe, 

Pakalibe  chimodzi  cha  izo. 

Potero,  Mulungu,  ndiziyesa  zoli- 
ngalira  zanu  za  mtengo  wache 
ndithu  I 

Mawerengedwe  ache  ndi  ambiri- 
mbiri  ! 

Ndikaziwerenga  zichuruka  koposa 
mchenga : 

Ndikauka  ndikhalanso  nanu. 

Indedi,  mudzaomba  woipa,  Mu- 
lungu  : 

Ndipo  amuna  inu  okhumba  mwazi, 
chokani  kwa  ine. 

Popeza  anena  za  Inu  moipa, 

Ndi  adani  anu  achula  dzina  lanu 
mwa  chabe. 

Kodi  sindidana  nawo  iwo  akudana 
ndi  Inu,  Yehova  ? 

Ndipo  kodi  sindimva  nawo  chisoni 
iwo  akuukira  Inu  ? 

Ndidana  nawo  ndi  udani  weni  weni : 

Ndiwayesa  adani. 

Mundisanthule,  Mulungu,  nimu- 
dziwe  mtima  wanga  ; 

Mundiyese  nimudziwe  zolingalira 
zanga. 

24  Ndipo  mupenye  ngati  ndiri  nawo 
mayendedwe  oipa, 
Nimunditsogolere  pa  njira  yosatha. 


Kwa  Mkulu  wa  nsembe 
la  Davide. 


Salmo 


1 Ndilanditseni,  Yehova,  kwamunthu 

woipa  ; 

Ndisungeni  kwa  munthu  wachi- 
wawa ; 

2 Amene  adzipanga  zoipa  mu  mtima 

mwawo  ; 

Masiku  onse  amemeza  nlchondo. 

3 Anola  lilime  lawo  ngati  njoka  ; 
Pansi  pa  milomo  yawo  pali  ululu 

wa  mphiri. 

4 Ndilindireni  Yehova,  ndisalowe 

m’manja  mwa  woipa  ; 
Ndisungeni  kwa  munthu  wa  chi- 
wawa  ; 

Kwa  iwo  akuti  akankhe  mapazi 
anga. 

5 Odzikuza  anandichera  msampha, 

nandibisira  zingwe  ; 

Anacha  ukonde  m’mphepete  mwa 
njira  ; 

Anandichera  makwekwe. 

6 Ndinati  kwa  Yehova,  Inu  ndinu 

Mulungu  wanga  ; 

Mundicherere  khutu  mau  a ku- 
pemba  kwanga,  Yehova. 

7 Yehova  Ambuye,  ndinu  mphamvu 

ya  chipulumutso  changa, 
Munandiphimba  mutu  wanga  tsiku 
la  kulimbana  nkhondo. 

8 Yehova,  musampatse  woipa  zokhu- 

mba  iye  ; 

Musamthandize  zodzipanga  zache  ; 
angadzikuze. 

9 Kunena  za  mutu  wawo  wa  iwo 

akundizinga, 

Choipa  cha  milomo  yawo  chiwa- 
phimbe. 

10  Makala  a moto  awagwere  ; 
Aponyedwe  ku  moto  ; 

M’maenje  ozama,  kuti  asaukenso. 

1 1 Munthu  wa  mlomo  sadzakhazikika 

pa  dziko  la  pansi  ; 

Choipa  chidzamsaka  munthu  wa 
chiwawa  kuti  chimgwetse. 

12  Ndidziwa  kuti  Yehova  adzanenera 

wozunzika  mlandu, 

Ndi  kuweruzira  aumphawi. 

13  Indedi,  olungama  adzayamika  dzina 

lanu  ; 

Oongoka  mtima  adzakhala  pa 
maso  panu. 

Salmo  la  Davide. 


1 Yehova,  ndaitana  kwa  Inu  ; ndi- 

fulumireni  ine  ; 

Mundicherere  khutu,  pamene  ndi- 
itana  kwa  Inu. 

2 Pemphero  langa  liikike  ngati  cho- 
' fukiza  pa  maso  panu  ; 

Kukweza  manja  anga  kuikike 
ngati  nsembe  ya  madzulo. 

3 Muike  mdindo  pa  kamwa  panga, 

Yehova ; 

Sungani  pa  khomo  pa  milomo 
yanga. 

4 Mtima  wanga  usalinge  ku  chinthu 

choipa, 

Kuchita  nchito  zoipa 

Ndi  anthu  akuchita  zopanda  pache  ; 

Ndipo  ndisadye  za  nkhuli  zawo. 

5 Akandipanda  munthu  wolungama 

ndidzati  nchifundo  ; 
Akandidzudzula,  ndidzakuyesa  ma- 
futa  a pa  mutu  ; 

Mutu  wanga  usakane  : 

Pakuti  pangakhale  posautsidwa 
iwo  ndidzawapempherera. 

6 Oweruza  awo  anagwetseka  pa 

mbali  pa  thanthwe  ; 

Nadzamva  mau  anga  kuti  ndiwo 
okondweretsa. 

7 Mafupa  athu  amwazika  pa  kamwa 

pa  manda, 

Monga  ngati  akumba  nanyimphula 
nthaka  ya  pansi. 

8 Pakuti  maso  anga  apenya  kwanu, 

YehovaAmbuye  ; 

Ndithawira  kwa  Inu ; musataye 
moyo  wanga. 

9 Mundisunge  ndisagwe  mu  msa- 

mpha  anandichera’wo, 
Ndisakodwe  m’makwekwe  a iwo 
ochita  zopanda  pache. 

10  Oipa  agwe  pamodzi  m’maukonde 
awo, 

Kufikira  nditapitirira  ine. 

1 A Chilangizo  cha  Davide,  muja  ana 
I ^”4" khala  m’phanga  ; Pemphero. 

1 Ndipfuula  nalo  liu  langa  kwa 

Yehova ; 

Ndi  mau  anga  ndipemba  kwa 
Yehova.' 

2 Nditsanulira  kudandaula  kwanga 

pa  maso  pache  ; 

Ndionetsa  msauko  wanga  pa  maso 
pache. 

3 Pamene  mzimu  wanga  unakomoka 

m’kati  mwanga,  munadziwa 
njira  yanga. 

M’njira  ndiyenda’mo  anandichera 
msampha. 

4 Penyani  ku  dzanja  la  manja  ndipo 

muone  ; palibe  wondidziwa  ; 
Pothawirapo  pandisowa ; palibe 
mmodzi  wosamalira  moyo  wa- 
nga. 

5 Ndinapfuulira  kwa  inu,  Yehova  ; 
Ndinati,  Inu  ndinu  pothawirapo 

panga, 

Gawo  langa  m’dziko  la  amoyo. 

6 Tamverani  kupfuula  krwanga  ; po- 

peza  ndisauka  kwambiri ; 
Ndilanditseni  kwa  iwo  akundilo- 
ndola  ; popeza  andilaka. 

7 Turutsani  moyo  wanga  m’ndende, 

kuti  ndiyamike  dzina  lanu  ; 
Olungama  adzandizinga  ; 

Pakuti  mudzandic'nitira  zokoma. 


9 

10 


11 


12 


Salmo  la  Davide. 


1 Imvani  pemphero  langa,  Yehova  ; 

ndicherere  khutu  kupemba  kwa- 
nga  ; 

Ndiyankheni  mwa  chikhulupiriko 
chanu,  mwa  chilungamo  chanu. 

2 Ndipo  musaitane  mlandu  wa  mtu- 

miki  wanu  ; 

Pakuti  pa  maso  panu  sipadzakhala 
wolungama  wa  moyo  mmodzi 
yense. 

3 Pakuti  mdani  alondola  moyo 

wanga  ; 

Apondereza  pansi  moyo  wanga  ; 
Andikhalitsa  mu  mdima  monga 
iwo  adafa  kale  lomwe. 

4 Potero  mzimu  wanga  wakomoka 

mwa  ine  ; 

Mtima  wanga  utenga  nkhawa 
m’kati  mwanga. 

5 Ndikumbukila  masiku  a kale 

lomwe  ; 

Zija  mudazichita  ndilingirira’po ; 
Ndikamba  pa  ndekha  za  nchito  ya 
manja  anu. 

6 Nditambalitsira  manja  anga  kwa 

Inu  : 

Moyo  wanga  ulira  Inu  monga 
dziko  lolira  mvula. 

7 Fulumirani  ndiyankheni,  Yehova  ; 

mzimu  wanga  ukutha. 
Musandibisire  nkhope  yanu  ; 
Ndingafanane  nawo  akutsikira  ku 
dzenje. 

S Mundimvetse  chifundo  chanu  ma- 
mawa  ; 

Popeza  ndikhulupirira  Inu  : 
Mundidziwitse  njira  ndiyende’mo  ; 

Popeza  ndikweza  moyo  wanga  kwa 
Inu. 

Mundilanditse  kwa  adani  anga, 
Yehova ; 

Ndibisala  mwa  Inu. 

Mundiphunzitse  chokonda  Inu  ; 
popeza  Inu  ndinu  Mulungu 

wanga  ; 

Mzimu  wanu  ndi  wokoma  ; mundi- 
tsogolere  ku  chidikha. 

Mundipatse  moyo,  Yehova,  chifu- 
kwa  cha  dzina  lanu  ; 

Mwa  chilungamo  chanu  muturu- 
tse  moyo  wanga  m’nsautso. 

Ndipo  mwa  chifundo  chanu  mundi- 
dulire  adani  anga, 

Ndipo  muononge  onse  akusautsa 
moyo  wanga  ; 

Pakuti  ine  ndine  mtumiki  wanu. 


Salmo  la  Davide. 

Wolemekezeka  Yehova  thanthwe 
langa, 

Wakuphunzitsa  manja  anga 
achite  nkhondo, 

Zala  zanga  zigwirane  nawo  : 

Ndiye  chifundo  changa,  ndi  linga 
langa, 

Msanje  wanga,  ndi  mpulumutsi 
wanga  ; 

Chikopa  changa,  ndi  Iye  amene 
ndimtama  ; 

Amene  andigonjetsera  anthu  anga. 

Yehova,  munthu  ndani  kuti  mu- 
mdziwa  ? 

Mwana  wa  munthu  kuti  mumsa- 
malira  ? 

Munthu  akunga  mpweya  ; 

Masiku  ache  akunga  mthunzi 
wopitirira. 

Weramutsani  thambo  lanu,  Ye- 
hova,  nimutsike  : 

Khudzani  mapiri  ndipo  adzafuka. 

Ng’animitsani  mphezi,  ndi  kuwa- 
balalitsa  ; 

Tumizani  mibvi  yanu,  ndi  kuwa- 
pitikitsa. 

Turutsani  manja  anu  kuchokera 
m’mwamba  ; 

Ndikwatuleni  ndi  kundilanditsa 
ku  madzi  akuru, 

Ku  dzanja  la  alendo  ; 

Amene  pa  kamwa  pawo  ala- 
nkhula  za  chabe, 

Ndl  dzanja  lawo  la  manja  ndilo 
dzanja  la  chinyengo. 

Ndidzakuyimbirani  nyimbo  yatso- 
pano,  Mulungu  ; 

Pa  chisakasa  cha  zingwe  khumi 
ndidzayimbira  zakukulemeke- 
zani. 

10  Ndiye  amene  apatsa  mafumu  chi- 

pulumutso  : 

Amene  alanditsa  Davide  mtumiki 
wache  ku  lupanga  loipa. 

11  Ndilanditseni  ndi  kundipulumutsa 

ku  dzanja  la  alendo, 

Amene  pa  kamwa  pawo  alankhula 
za  chabe, 

Ndi  dzanja  lawo  la  manja  ndilo 
dzanja  la  chinyengo. 

1 2 Kuti  ana  athu  amuna  akhale  ngati 

mmera  udakula  usanakhwime  ; 
Ana  athu  akazi  ngati  nsanamira 
za  ku  ngondya,  zosema  ziko- 
metsere  nyumba  ya  mfumu. 

13  Kuti  nkhokwe  zathu  zidzale,  kuti- 

patsa  za  mitundu  mitundu  ; 

Ndi  kuti  nkhosa  zathu  ziswane 
zikwi  zikwi,  inde  zikwi  khumi 
ku  busa’ko. 

14  Kuti  ng’ombe  zathu  zikhale  zo- 

senza  katundu  ; 

Ndi  kuti  pasakhale  kupasula  linga 
kapena  kuturuka’mo, 
Pasakhalenso  kupfuula  m’makwa- 
lala  athu. 

15  Odala  anthu  akuona  zotere  ; 

Odala  anthu  amene  Mulungu  wawo 

ndi  Yehova. 


1*4-0  Salmo  lolemekeza  ; la  Davide. 

1 Ndidzakukwezani  Mulungu  wanga, 

Mfumu  ; 

Ndipo  ndidzalemekeza  dzina  lanu 
ku  nthawi  za  nthawi. 

2 Masiku  onse  ndidzakuyamikani  ; 
Ndi  kulemekeza  dzina  lanu  ku 

nthawi  za  nthawi. 

3 Yehova  ndi  wamkulu,  nayenera 

kulemekezedwa  kwakukuru  ; 
Ndi  ukulu  wache  ngwosasanthu- 
lika. 

4 Mbadwo  wina  udzalemekezera 

nchito  zanu  mbadwo  unzache, 
Ndipo  udzalalikira  za  mphamvu 
zanu. 

5 Ndidzalingalira  ulemerero  wau- 

kuru  wa  ulemu  wanu, 

Ndi  nchito  zanu  zodabwiza. 

6 Ndipo  adzanenera  mphamvu  za 

nchito  zanu  zoopsa  ; 

Ndi  ukulu  wanu  ndidzaufotoko- 
zera. 

7 Adzabukitsa  chikumbukilo  cha 

ubwino  wanu  waukuru, 


Nadzayimbira  chilungamo  chanu. 

8 Yehova  ndiye  wa  chisomo,  ndi  wa 

chifundo  ; 

Osakwiya  msanga,  ndi  wa  chi- 
fundo  chachikuru. 

9 Yehova  achitira  chokoma  onse  ; 
Ndi  nsoni  zokoma  zache  zigwera 

nchito  zache  zonse. 

10  Nchito  zanu  zonse  zidzakuya- 

mikani,  Yehova  ; 

Ndi  okondedwa  anu  adzakulemeke- 
zani. 

11  Adzanenera  ulemerero  wa  ufumu 

wanu, 

Adzalankhulira  mphamvu  yanu  ; 

12  Kudziwitsa  ana  a anthu  za  mpha- 

mvu  zache, 

Ndi  ulemerero  waukuru  wa  ufumu 
wache. 

1 3 Ufumu  wanu  ndiwo  ufumu  womka 

muyaya, 

Ndi  kuweruza  kwanu  kufikira  mi- 
badwo  yonse  yonse. 

14  Yehova  agwiriziza  onse  akugwa, 
Naongoletsa  onse  owerama. 

15  Maso  a onse  ayembekeza  Inu  ; 
Ndipo  muwapatsa  chakudya  chawo 

m’nyengo  zawo. 

16  Muolowetsa  dzanja  lanu, 
Nimukwaniritsira  za  moyo  zonse 

chokhumba  chawo. 

17  Yehova  ali  wolungama  m’njira 

zache  zonse, 

Ndi  wa  chifundo  m’nchito  zache 
zonse. 

18  Yehova  ali  pafupi  ndi  onse  aku- 

itanira  kwa  Iye, 

Onse  akuitanira  kwa  Iye  m’cho- 
onadi. 

19  Adzachita  chokhumba  iwo  aku- 

muopa  ; 

Nadzamva  kupfuula  kwawo,  nadza- 
wapulumutsa. 

20  Yehova  asunga  onse  akukondana 

naye  ; 

Koma  oipa  onse  adzawaononga. 

21  Pa  kamwa  panga  padzanena  chile- 

mekezo  cha  Yehova  ; 

Ndi  zinthu  zonse  zilemekeze  dzi- 
na  lache  loyera  ku  nthawi  za 
nthawi. 


1 /LfR  Haleluya  ; 

1 t"rU  Ulemekeze  Yehova,  moyo 

wanga. 

2 Ndidzalemekeza  Yehova  m’moyo 

mwanga  ; 

Ndidzayimbira  zomlemekeza  Mu- 

lungu  wanga  pokhala  ndi  moyo 
ine. 

3 Musamakhulupirira  zinduna, 
Kapena  mwana  wa  munthu,  amene 

mulibe  chipulumutso  mwa  iye. 

4 Mpweya  wache  uchoka,  abwerera 

kumka  ku  nthaka  yache  ; 

Tsiku  lomwelo  zotsimikiza  mtima 
zache  zitayika. 

5 Wodala  munthu  amene  akhala 

naye  Mulungu  wa  Yakobo  kuti 
amthandize, 

Chiyembekezo  chache  chiri  pa 
Yehova,  Mulungu  wache  ; 

6 Amene  analenga  za  kumwamba 

ndi  dziko  la  pansi, 

Nyanja  ndi  zonse  ziri  m’mwemo  ; 
Ndiye  wakusunga  choonadi  ko- 
satha  : 

7 Ndiye  wakuchitira  chiweruzo  osa- 

utsika  ; 

Ndiye  wakupatsa  a njala  chaku- 
dya  ; 

Yehova  amasula  akaidi  ; 

8 Yehova  apenyetsa  osaona  ; 

Yehova  aongoletsa  onse  owerama  ; 
Yehova  akonda  olungama  ; 

9 Yehova  asunga  alendo  ; 

Agwiriziza  mwana  wa  masiye  ndi 

mkazi  wa  masiye  ; 

Koma  akhotetsa  njira  ya  oipa. 

10  Yehova  adzachita  ufumu  kosatha, 
Mulungu  wako,  Ziyoni,  ku  mi- 
badwo  mibadwo. 

Haleluya. 

1 /17  Haleluya ; 

1 i I Pakuti  kuyimbira  zomleme- 

keza  Mulungu  wathu  nko- 
koma  ; 

Pakuti  chikondwetsa  ichi,  chileme- 
kezo  chiyenera. 

2 Yehova  amanga  Yerusalemu  ; 
Asokolotsa  otayika  a Israyeli. 

3 Achiritsa  osweka  mtima, 

Namanga  mabala  awo. 

4 Awerenga  nyenyezi  momwe  ziri  ; 
Azicha  maina  zonsezi. 

5 Ambuye  wathu  ndi  wamkuru  ndi 

wa  mphamvu  zambiri  ; 

Nzeru  yache  njosatha. 

6 Yehova  agwiriziza  ofatsa  ; 

Atsitsira  oipa  pansi. 

7 Yamikani  Yehova  ndi  kuthira 

mang’ombe  ; 

Myimbireni  Mulungu  wathu  zo- 
mlemekeza  pa  zeze  : 

3  Amene  apliimba  thambo  ndi  mi- 
tambo, 


Amene  akonzera  mvula  nthaka, 
Amene  aphukitsa  msipu  pa  mapiri. 
9 Amene  apatsa  zoweta  chakudya 
chawo, 

Ana  a khungubwi  alikulira. 

1 0 Mphamvu  ya  kavalo  siimkonda  : 
Sakondwera  nayo  miyendo  ya 

munthu. 

11  Yehova  akondwera  nawo  aku- 

muopa  Iye, 

Iwo  akuyembekeza  chifundo 
chache. 

12  Yerusalemu,  lemekezani  Yehova  ; 
Ziyoni,  lemekezani  Mulungu  wanu. 

13  Popeza  analimbitsa  mipiringidzo 

ya  zitseko  zanu  : 

Anadalitsa  ana  anu  m’kati  mwanu. 

14  Ndiye  amene  akhalitsa  malire  anu 

mu  mtendere  ; 

Akukhutitsani  ndi  trigu  wak.ucha 
bwino. 

15  Atumiza  lamulo  lache  ku  dziko 

la  pansi ; 

Mau  ache  athamanga  liwiro. 

16  Apatsa  chipale  chofewa  ngati 

ubweya  ; 

Awaza  chisanu  ngati  phulusa. 

17  Aponya  matalala  ache  ngati  zi- 

dutsu  : 

Adzaima  ndani  pa  kuzizira  kwa- 
che  ? 

1 8 Atumiza  mau  ache  nazisungunula  ; 
Aombetsa  mphepo  yache,  ayenda 

madzi  ache. 

19  Aonetsa  mau  ache  kwa  Yakobo  ; 
Malemba  ache,  ndi  maweruzo  ache 

kwa  Israyeli. 

20  Sanatero  nawo  anthu  a mtundu 

wina  ; 

Ndipo  za  maweruzo  ache,  sana- 
wadziwa. 

Haleluya. 

i  /I  O Haleluya. 
j i 2 3 4 5 6 7“TO  Lemekezani  Yehova  kocho- 
kera  kumwamba  ; 
Mlemekezeni  m’misanje. 

2 Mlemekezeni,  angelo  ache  onse  ; 
Mlemekezeni,  makamu  ache  onse. 

3 Mlemekezeni,  dzuwa  ndi  mwezi  ; 
Mlemekezeni,  nyenyezi  zonse  zou- 

nikira. 

4 Mlemekezeni,  m’mwambamwa- 

mba, 

Ndi  madzi  inu,  a pamwamba  pa 
thambo. 

5 Alemekeze  dzina  la  Yehova  ; 
Popeza  analamulira,  ndipo  zina- 

lengedwa. 

6 Anazikhazikanso  ku  nthawi  za 

nthawi ; 

Anazipatsa  chilamulo  chosatu- 
mphika. 

7 Lernekezani  Yehova  kochokera  ku 

dziko  la  pansi, 

Zinsomba  inu,  ndi  malo  ozama 
onse  ; 

8 Moto  ndi  matalala,  chipale  cho- 

fewa  ndi  nkhungu  ; 

Mphepo  ya  namondwe,  yakuchita 
mau  ache  ; 

9 Mapiri  ndi  zitunda  zonse  ; 

Mitengo  ya  zipatso  ndi  ya  miku- 

ngudza  yonse  : 

10  Nyama  za  ku  thengo  ndi  zoweta 

zonse ; 

Zokwawa,  ndi  mbalame  zaku- 
uluka ; 

11  Mafumu  a pa  dziko  ndi  mitundu 

yonse  ya  anthu  ; 

Zinduna  ndi  oweruza  onse  a pa 
dziko  ; 

12  Anyamata  ndiponso  anamwali ; 
Okalamba  pamodzi  ndi  ana  : 

13  Alemekeze  dzina  la  Yehova  ; 
Pakuti  dzina  lache  lokha  ndi  lokwe- 

zeka ; 

Ulemerero  wache  uli  pamwamba 
pa  dziko  la  pansi  ndi  thambo. 

14  Ndipo  anakweza  nyanga  ya  anthu 

ache, 

Chilemekezo  cha  okondedwa  ache 
onse  ; 

Ndiwo  ana  a Israyeli,  anthu  a 
pafupi  pa  Iye. 

Haleluya. 

1 A.Q  Haleluya> 

1 Myimbireni  Yehova  nyimbo 

yatsopano, 

Ndi  chilemekezo  chache  mu  mso- 
nkhano  wa  okondedwa  ache. 

2 Akondwere  Israyeli  mwa  Iye  amene 

anamlenga  ; 

Ana  a Ziyoni  asekere  mwa  Mfumu 
yawo. 

3 Alemekeze  dzina  lache  ndi  kuthira 

mang’ombe  ; 


Amyimbire  zomlemekeza  ndi  linga- 
ka  ndi  zeze. 

4 Popeza  Yehova  akondwera  nawo 

anthu  ache  ; 

Adzakometsa  ofatsa  ndi  chipulu- 
mutso. 

5 Okondedwa  ache  atumphe  moko- 

ndwera  m’ulemu  : 

Apfuule  mokondwera  pa  makama 
pawo. 

6 Nyimbo  zakukweza  Mulungu  zi- 

khale  pa  kamwa  pawo, 

Ndi  lupanga  lakuthwa  konse  konse 
m’dzanja  lawo  ; 

7 Kubwezera  chilango  akunja, 

Ndi  kulanga  mitundu  ya  anthu  ; 

8 Kumanga  mafumu  awo  ndi  mau- 

nyolo, 

Ndi  omveka  awo  ndi  majerejede 
a chitsulo  ; 

9 Kuwachitira  chiweruzo  chole- 

mbedwa’cho  : 

Ulemu  wa  okondedwa  ache  onse 
ndi  uwu. 

Haleluya. 


1 RO  Haleluya- 

! Lemekezani  Mulungu  m’ma- 

lo  ache  oyera  ; 

Mlemekezeni  m’thambo  la  mpha- 
mvu  yache. 

2 Mlemekezeni  chifukwa  cha  nchito 

zache  zolimba  ; 

Mlemekezeni  monga  mwa  ukulu 
wache  wa  unyinji. 

3 Mlemekezeni  ndi  kulira  kwa  li- 

penga ; 

Mlemekezeni  ndi  chisakasa  ndi 
zeze. 

4 Mlemekezeni  ndi  lingaka  ndi  ku- 

thira  mang’ombe  : 

Mlemekezeni  ndi  zoyimbira  za 
zingwe  ndi  chitoliro. 

5 Mlemekezeni  ndi  nsanje  zomveka  : 
Mlemekezeni  ndi  nsanje  zoliritsa. 

6 Zonse  zakupuma  zilemekeze  Ye- 

hova. 

Haleluya. 


MIYAMBO. 


IMIYAMBO  ya  Solomo  mwana  wa 
Davide,  mfumu  ya  Israyeli. 

2 Kudziwa  nzeru  ndi  mwambo  ; 
Kuzindikira  mau  ozindikiritsa  ; 


3 Kulandira  mwambo  wakusamalira 
machitidwe, 

Chilungamo  chiweruzo  ndi  zolu- 
njika  ; 

4 Kuchenjeza  a chibwana, 
Kuphunzitsa  mnyamata  lcudziwa 

ndi  kulingalira  ; 

5 Kuti  wanzeru  amve,  naonjezere 

kuphunzira  ; 

Ndi  kuti  wozindikira  afikire  ku 
uphungu  ; 

6 Kuzindikira  mwambi  ndi  tantha- 

uzo  lache, 

Mau  a anzeru,  ndi  zophiphiritsa 
zawo. 

7 Kuopa  Yehova  ndiko  chiyambi  cha 

kudziwa  ; 

Opusa  anyoza  nzeru  ndi  mwambo. 

8 Mwananga,  tamva  mwambo  wa 

atate  wako, 

Ndi  kusasiya  chilangizo  cha  amako ; 

9 Pakuti  izi  ndi  korona  wa  chisomo 

pamtu  pako, 

Ndi  mkanda  pa  khosi  pako. 

10  Mwananga,  akakukopa  ochimwa 

usalole. 

11  Akanena,  Idza  nafe,  tibisalire 

mwazi, 

Tilalire  osachimwa  opanda  chifu- 
kwa ; 

12  Tiwameze  ali  ndi  moyo  ngati 

manda, 

Ali  amphumphu,  ngati  akutsikira 
ku  dzenje  ; 

13  Tidzapeza  chuma  chonse  cha 

mtengo  wache, 

Tidzadzaza  nyumba  zathu  ndi 
zofunkha  ; 

14  Udzachita  nafe  maere, 

Tonse  tidzakhala  ndi  chibeti  chi- 
modzi ; 

15  Mwananga,  usayende  nawo  m’nji- 

ra  ; 

Letsa  phazi  lako  ku  mayendedwe 
awo  ; 

16  Pakuti  mapazi  awo  athamangira 

zoipa, 

Afulumira  kukhetsa  mwazi. 

17  Pakuti  kuchera  msampha  pa  maso 

pa  mbalame  ndi  chabe  ; 

18  Ndipo  awa  abisalira  mwazi  wawo 

wawo, 

Alalira  miyoyo  yawo  yawo. 

19  Mayendedwe  a yense  wopindula 

chuma  monyenga  ngotere  ; 
Chilanda  moyo  wa  eni  ache. 

20  Nzeru  ipfuula  panja  ; 
unveketsa  mau  ache  pa  bwalo  ; 

21  Iitana  posonkhana  anthu  polowera 

pa  chipata  ; 

M’mudzi  inena  mau  ache  ; 

22  Kodi  mudzakonda  za  chibwana 

kufikira  liti,  a chibwana  inu  ? 


Onyoza  ndi  kukonda  kunyoza, 

Opusa  ndi  kuda  nzeru  ? 

Tembenukani  pamene  ndikudzu- 
dzulani  ; 

Taonani,  nditsanulira  pa  inu  mzi- 
mu  wanga, 

Ndikudziwitsani  mau  anga. 

Chifukwa  ndaitana,  ndipo  muna- 
kana  ; 

Ndatambasula  dzanja  langa,  ndipo 
panalibe  analabadira  ; 

Koma  munapeputsa  uphungu  wa- 
nga  wonse, 

Ndi  kukana  kudzudzula  kwanga. 

Inetu  ndidzachitira  chiphwete  tso- 
ka  lanu, 

Ndidzatonyola  pakudza  mantha 
anu  ; 

Pakudza  mantha  anu  ngati  mphepo 
yopasula, 

Ndi  pofika  tsoka  lanu  ngati  ka- 
bvumvulu  ; 

Pakudza  kwa  inu  bvuto  ndi 
nsautso. 

Pamenepo  adzandiitana,  koma  si- 
ndidzabvomera  ; 

Adzandifunatu,  osandipeza  ai  ; 

Chifukwa  anada  nzeru, 

Sanafuna  kuopa  Yehova  ; 

Anakana  uphungu  wanga, 

Nanyoza  kudzudzula  kwanga 
konse  ; 

Momwemo  adzadya  zipatso  za 
mayendedwe  awo, 

Nadzakhuta  zolingalira  zawo. 

Pakuti  kubwerera  m’mbuyo  kwa  a 
chibwana  kudzawapha  ; 

Ndipo  mphwai  za  opusa  zidzawa- 
ononga. 

Koma  wondimvera  ine  adzakhala 
osatekeseka, 

Nadzakhala  phe  osaopa  zoipa. 


Mwananga,  ukalandira  mau 
anga, 

Ndi  kusunga  malamulo  anga  ; 

Kucherera  makutu  ako  ku  nzeru, 

Kulozetsa  mtima  wako  ku  kuzi- 
ndikira  ; 

Ukaitananso  luntha, 

Ndi  kupfuulira  kuti  ukazindikire  ; 

Ukaifunafuna  ngati  siliva, 

Ndi  kuipwaira  ngati  chuma  cho- 
bisika  ; 

Pompo  udzazindikira  kuopa  Ye- 
hova 

Ndi  kumdziwadi  Mulungu. 

Pakuti  Yehova  aputsa  nzeru  ; 

Kudziwa  ndi  kuzindikira  kuturuka 
m’kamwa  mwache  ; 

7 Iye  asungira  oongoka  mtima  nzeru 

yeniyeni  ; 

Ndiye  chikopa  cha  oyenda  molu- 
njika  ; 

8 Kuti  achinjirize  njira  za  chiweruzo, 
Nadikire  khwalala  la  opatulidwa 

ache. 

9 Pamenepo  udzazindikira  chilu- 

ngamo  ndi  chiweruzo, 

Zolunjika  ndi  mayendedwe  onse 
abwino. 

10  Pakuti  nzeru  idzalowa  m’mtima 

mwako, 

Moyo  wako  udzakondwera  ndi 
kudziwa, 

1 1 Kulingalira  kudzakudikira, 
Kuzindikira  kudzakuchinjiriza  ; 

12  Kukupulumutsa  ku  njira  yoipa, 
Kwa  anthu  onena  zokhota  ; 

1 3 Akusiya  mayendedwe  olungama, 
Akayenda  m’njira  za  mdima  ; 

14  Omwe  asangalala  pochita  zoipa, 
Nakondwera  ndi  zokhota  zoipa  ; 

15  Amene  apotoza  njira  zawo, 
Nakhotetsa  mayendedwe  awo  ; 

16  Nzeru  idzakupulumutsa  kwa  mkazi 

wa  chiwerewere, 

Kwa  mkazi  wa  chilendo  wosya- 
syalika  ndi  mau  ache  ; 

17  Wosiya  bwenzi  la  ubwana  wache, 
Naiwala  chipangano  cha  Mulungu 

wache ; 

18  Nyumba  yache  itsikira  ku  imfa, 
Ndi  mayendedwe  ache  kwa  aku- 

fa  ; 

1 9 Onse  akunka  kwa  iye  sabweranso 
Safika  ku  njira  za  moyo  ; 

20  Nzeru  idzakuyendetsa  m’njira  ya 

anthu  abwino, 

Kuti  usunge  mayendedwe  a olu- 
ngama. 

21  Pakuti  oongoka  mtima  adzakhala 

m’dziko, 

Angwiro  nadzatsala’mo. 

22  Koma  oipa  adzalikhidwa  m’dziko, 
A chiwembu  adzazulidwa’mo. 


3 


Mwananga,  usaiwale  malamulo 
anga, 


Mtima  wako  usunge  malangizo 
anga  ; 

2 Pakuti  adzakuonjezera  masiku 

ambiri, 

Ndi  zaka  za  moyo  ndi  mtendere. 

3 Chifundo  ndi  choonadi  zisakusiye  ; 
Uzimange  pa  khosi  pako  ; 


Uzilembe  pa  mtima  pako  ; 

4 Motero  udzapeza  chisomo  ndi 

nzeru  yabwino, 

Pa  maso  pa  Mulungu  ndi  anthu. 

5 Khulupirira  Yehova  ndi  mtima 

wako  wonse, 

Osachirikizika  pa  luntha  lako  ; 

6 Umlemekeze  m’njira  zako  zonse, 
Ndipo  Iye  adzaongola  mayendedwe 

ako. 

7 Usadziyese  wekha  wa  nzeru  ; 

Opa  Yehova,  nupatuke  pa  zoipa ; 

8 Mitsempha  yako  idzalandira’po 

moyo, 

Ndi  mafupa  ako  uwisi. 

9 Lemekeza  Yehova  ndi  chuma 

chako, 

Ndi  zinthu  zako  zonse  zoyambirira 
kucha ; 

10  Motero  nkhokwe  zako  zidzangoti 

the, 

Mbiya  zako  zidzasefuka  vinyo. 

11  Mwananga,  usapeputse  mwambo 

wa  Yehova, 

Ngakhale  kutopa  ndi  kudzudzula 
kwache  ; 

12  Pakuti  Yehova  adzudzula  omwe 

awakonda  ; 

Monga  atate  mwana  amene  ako- 
ndwera  naye. 

13  Wodala  ndi  wopeza  nzeru, 

Ndi  woona  luntha  ; 

14  Pakuti  malonda  a nzeru  aposa 

malonda  a siliva, 

Phindu  lache  liposa  golidi  woye- 
ngeka. 

1 5 Mtengo  wache  uposa  ngale  ; 

Ndipo  zonse  zikukondweretsa  sizi- 

lingana  naye. 

16  Masiku  ambiri  ali  m’dzanja  la 

manja  lache  ; 

Chuma  ndi  ulemu  m’dzanja  lache 
la  manzere. 

17  Njira  zacne  ziri  zokondweretsa, 
Mayendedwe  ache  onse  ndiwo 

mtendere. 

18  Ndiyo  mtengo  wa  moyo  wa  aku- 

igwira  ; 

Wakuiumirira  ngwodala. 

19  Yehova  anakhazika  dziko  ndi 

nzeru  ; 

Naika  za  mwamba  ndi  luntha. 

20  Zakuya  zinang’ambika  ndi  kudzi- 

,wa  kwache  ; 

Thambo  ligwetsa  mame. 

21  Mwananga,  zisachokere  ku  maso 

ako  ; 

Sunga  nzeru  yeniyeni  ndi  kuli- 
ngalira  ; 

22  Ndipo  mtima  wako  udzatenga’po 

moyo, 

Ndi  khosi  lako  chisomo. 

23  Pompo  udzayenda  m’njira  yako 

osaopa, 

Osapunthwa  phazi  lako. 

24  Ukagona,  sudzachita  mantha  ; 
Udzagona  tulo  tokondweretsa. 

25  Usaope  zoopsya  zodzidzimutsa, 
Ngakhale  zikadza  zopasula  oipa  ; 

26  Pakuti  Yehova  adzalimbitsa  mtima 

wako, 

Nadzasunga  phazi  lako  lingakodwe. 

27  Oyenera  kulandira  zabwino  usa- 

wamane  ; 

Pokhoza  dzanja  lako  kuwachitira 
zabwino. 

28  Usanene  kwa  mnzako,  Ukabwe- 

renso, 

Ndipo  mawa  ndidzakupatsa  ; 
Pokhala  uli  nako  kanthu. 

29  Usapangire  mnzako  chiwembu  ; 
Popeza  akhala  nawe  pafupi  osate- 

keseka. 

30  Usakangane  ndi  munthu  chabe, 
Ngati  sanakuchitira  choipa. 

31  Usachitire  nsanje  munthu  wa 

chiwawa  ; 

Usasankhe  njira  yache  iri  yonse. 

32  Pakuti  wamphulupulu  anyansa 

Yehova  ; 

Koma  chinsinsi  chache  chiri  ndi 
oongoka. 

33  Mulungu  atemberera  za  m’nyumba 

ya  woipa  ; 

Koma  adalitsa  mokhala’mo  olu- 
ngama. 

34  Anyozadi  akunyoza, 

Koma  apatsa  akufatsa  chisomo. 

35  Anzeru  adzalandira  ulemu  cho- 

lowa  chawo  ; 

Koma  opusa  adzakweza  manyazi. 


Ana,  mverani  mwambo  wa 
" atate, 

Nimuchere  makutu  mukadziwe 
luntha  ; 

Pakuti  ndikuphunzitsani  zabwino  ; 

Musasiye  chilangizo  changa. 

Pakuti  ndinali  mwana  kwa  atate 
wanga, 

Wokondedwa  ndi  mai,  ndine  nde- 
kha,  sanabala  wina. 

Atate  nandiphunzitsa,  nati  kwa  ine, 

Mtima  wako  uumirire  mau  anga  ; 

Sunga  malamulo  anga,  nukhale  ndi 
moyo. 

Tenga  nzeru,  tenga  luntha  ; 


Usaiwale,  usapatuke  pa  mau  a 
m’kamwa  mwanga  ; 

6 Usasiye  nzeru,  ndipo  idzakusunga  ; 
Uikonde,  idzakuchinjiriza. 

7 Nzeru  ipambana,  tatenga  nzeru  ; 
M’kutenga  kwako  konseko  utenge 

luntha. 

8 Uilemekeza,  ndipo  idzakukweza; 
Idzakutengera  ulemu  pamene  uifu- 

ngatira. 

9 Idzaika  chisada  cha  chisomo  pamtu 

pako  ; 

Idzakupatsa  korona  wokongola. 

10  Tamvera  mwananga,  nulandire 

mau  anga  ; 

Ndipo  zaka  za  moyo  wako  zidza- 
churuka. 

11  Ndakuphunzitsa  m’njira  ya  nzeru, 
Ndakuyendetsam’mayendedweolu- 

ngama. 

12  Mapazi  ako  sadzaombana  uliku- 

yenda  ; 

Ukathamanga,  sudzapunthwa. 

1 3 Gwira  mwambo,  osauleka  ; 
Uusunge  ; pakuti  ndiwo  moyo 

wako. 

14  Usalowe  m’mayendedwe  ochimwa, 
Usayende  m’njira  ya  oipa. 

15  Pewa’po,  osapita’mo  ; 

Patuka’po,  nupitirire. 

16  Pakuti  akapanda  kuchita  zoipa, 

samagona  ; 

Ndipo  akapanda  kukhumudwitsa 
wina,  tulo  tawo  tiwachokera. 

17  Pakuti  amadya  chakudya  cha 

uchimo, 

Namwa  vinyo  wa  chifwamba. 

18  Koma  mayendedwe  a olungama 

akunga  kuunika  kwa  mbanda 
kucha, 

Kunkabe  kuwala  kufikira  usana 
woti  mbe. 

19  Njira  ya  oipa  ikunga  mdima  ; 
Sadziwa  chimene  chiwapunthwitsa. 

20  Mwananga,  tamvera  mau  anga  ; 
Cherera  makutu  ku  zonena  zanga. 

21  Asachoke  ku  maso  ako  ; 

Uwasunge  m’kati  mwa  mtima 

wako. 

22  Pakuti  ali  moyo  kwa  omwe  awa- 

peza, 

Nalamitsa  thupi  lawo  lonse. 

23  Chinjiriza  mtima  wako  koposa 

zonse  uzisunga  ; 

Pakuti  magwero  a moyo  aturuka- 
’mo. 

24  Tasiya  m’kamwa  mokhota, 

Uike  patari  milimo  yopotoka. 

25  Maso  ako  ayang’ane  m’tsogolo, 

Zikope  zako  zipenye  moongoka. 

26  Sinkhasinkha  bwino  mayendedwe 

a mapazi  ako  ; 

Njira  zako  zonse  zikonzeke. 

27  Usapatuke  ku  dzanja  la  manja 

kapena  ku  la  manzere  ; 

Suntha  phazi  lako  kusiya  zoipa. 

5Mwananga,  mvera  nzeru  yanga  ; 
Cherera  makutu  ku  luntha  langa ; 
2 Ukasunge  zolingalira, 

Milomo  yako  ilabadire  zomwe 
udziwa. 

3  Pakuti  milomo  ya  mkazi  wa  chi- 
werewere  ikukha  uchi  ; 
M’kamwa  mwache  muti  see  koposa 
mafuta. 

4  Chimarizirochachenchowawanga- 
ti  chivumulo, 

Ndi  chakuthwa  ngati  lupanga  la- 
kuthwa  konse  konse. 

5  Mayendedweacheatsikirakuimfa; 

Mapazi  ache  aumirira  ku  manda  ; 
6 Sasinkhasinlcha  bwino  za  njira  ya 
moyo  ; 

Mayendedwe  ache  adzandira  dza- 
ndi  dzandi  osadziwa  iye. 

7  Ndipo  tsopano  ana,  mundimvere, 
Musapatuke  ku  mau  a m’kamwa 
mwanga. 

8  Siyanitsa  njira  yako  kutari  kwa 
iyeyo, 

Osayandikira  ku  khomo  la  nyumba 
yache  ; 

9  Kuti  ungapereke  ulemu  wako  kwa 
ena, 

Ndi  zaka  zako  kwa  ankhanza  ; 

10  Kuti  mphamvu  yako  isakhutitse 
alendo, 

Ndi  kuti  usagwire  nchito  m’nyu- 
mba  ya  wachilendo  ; 

11  Ungalire  pa  chimariziro  chako, 
Pothera  nyama  yako  ndi  thupi 
lako  ; 

12  Ndi  kuti,  Bwanji  ndinada  mwambo, 
Mtima  wanga  ndi  kunyoza  chi- 
dzudzulo  ; 

13  Ndipo  sindinamvera  mau  a aphu- 
nzitsi  anga  ; 

Ngakhale  kucherera  makutu  kwa 
akundilanga  mwambo  I 
14  Ndikadakhala  m’zoipa  zonse, 

M’kati  mwamsonkhano  ndi  khamu 
la  anthu. 

15  Imwa  madzi  a m’chitsime  mwako, 
Ndi  madzi  oyenda  a m’kasupe 
mwako. 

16  Kodi  magwero  ako  ayenera  ku- 
mwazika  kunja, 


Ndi  mitsinje  ya  madzi  m’makwa- 
lala  ? 

Ikhale  ya  iwe  wekha, 

Si  ya  alendo  okhala  nawe  ai. 
Adalitsike  kasupe  wako  ; 

Ukondwere  ndi  mkazi  wokula 
naye. 

Ngati  mbawala  yokonda  ndi  chi-  i 
nkhoma  cha  chisomo, 

Maere  ache  akukwanire  nthawi 
zonse ; 

Ukodwe  ndi  chikondi  chache  osa- 
leka. 

Pakuti  ukondwerenji,  mwananga, 
ndi  mkazi  wa  chiwerewere, 

Ndi  kufungatira  chifuwa  cha  mkazi 
wachilendo  ? 

Pakuti  njira  za  munthu  ziri  pa 
maso  pa  Yehova, 

Asinkhasinkha  za  mayendedwe 
ache  onse. 

Zoipa  zache  zache  zidzagwira  wo- 
ipa  ; 

Adzamangidwa  ndi  zingwe  za 
uchimo  wache. 

Adzafa  posowa  mwambo  ; 
Adzasochera  popusa  kwambiri. 

Mwananga,  ngati  waperekera 
mnzako  chikole, 

Ngati  wapangana  kulipiriramlendo, 
Wakodwa  ndi  mau  a m’kamwa 
mwako, 

Wagwidwa  ndi  mau  a m’kamwa 
mwako. 

Chita  ichi  tsono,  mwananga,  nu- 
dzipulumutse  ; 

Popeza  walowa  m’dzanja  la 
mnzako, 

Pita  nudzichepetse,  numdandaulire 
mnzako. 

Usaone  tulo  m’maso  mwako, 
Ngakhale  kuodzera  zikope  zako. 
Dzipulumutse  wekha  ngati  mphoyo 
ku  dzanja  la  msaki, 

Ndi  mbalame  ku  dzanja  la  msodzi. 

Pita  ku  nyerere,  wolesi  iwe, 

Penya  njira  zawo  nuchenjere  ; 

Ziribe  mfumu, 

Ngakhale  kapitao,  ngakhale  mkuru; 
Koma  zitengeratu  zakudya  zawo 
m’malimwe  ; 

Nizituta  dzinthu  zawo  m’masika. 
Udzagona  mpaka  liti,  wolesi  iwe? 
Udzauka  ku  tulo  tako  liti  ? 

Tulo  ta  pang’ono,  kuodzera  pa- 
ng’ono, 

Kungomanga  manja  pang’ono,  ndi 
kugona ; 

11  Ndipo  umphawi  wako  udzafika 

ngati  mbala, 

Ndi  kusauka  kwako  ngati  munthu 
wa  chikopa. 

12  Munthu  wopanda  pache,  mwa- 

muna  wa  mphulupulu  ; 
Amayenda  ndi  m’kamwa  mokhota  ; 

13  Amatsinzinira  ndi  maso  ache,  na- 

palasira  ndi  mapazi  ache, 
Amalankhula  ndi  zala  zache  ; 

14  Zopotoka  ziri  m’mtima  mwache, 

amaganizira  zoipa  osaleka  ; 
Amapikisanitsa  anthu. 

1 5 Chifukwa  chache  tsoka  lache  lidza- 

dza  modzidzimulia ; 

Adzasweka  msangamsanga,  palibe 
chompulumutsa. 

16  Ziripo  zinthu  zisanu  ndi  chimodzi 

Mulungu  azida ; 

Ngakhale  zisanu  ndi  ziwiri  zi- 
mnyansa  : 

17  Maso  akunyada,  lilime  lonama, 

Ndi  manja  akupha  anthu  osachi- 

mwa ; 

18  Mtima  woganizira  ziwembu  zoipa, 
Mapazi  akuthamangira  mphulu- 

pulu  mmangummangu  ; 

19  Mboni  yonama  yonong’ona  ma- 

bodza, 

Ndi  wopikisanitsa  abale. 

20  Mwananga,  sunga  malangizo  a 

atate  wako, 

Usasiye  malamulo  a mako  ; 

21  Uwamange  pa  mtima  pako  osa- 

leka ; 

Uwalunze  pa  khosi  pako. 

22  Adzakutsogolera  ulikuyenda, 

Ndi  kukudikira  uli  m’tulo, 

Ndi  kulankhula  nawe  utauka. 

23  Pakuti  malangizo  ndi  nyali,  mala- 

rnulo  ndi  kuunika  ; 

Ndi  zidzudzulo  za  mwambo  ndizo 
njira  ya  moyo  ; 

24  Zikuchinjiriza  kwa  mkazi  woipa, 
Ndi  ku  lilime  losyasyalika  la  mkazi 

wa  chiwerewere. 

25  Asakuchititse  kaso  m’mtima  mwa- 

ko, 

Asakukole  ndi  zikope  zache. 

26  Pakuti  ukayamba  ndi  mkazi  wa 

dama,  udzamariza  ndi  nyenye- 
swa  ; 

Ndipo  mkazi  wa  mwini  amasaka 
moyo  wa  mtengo  wa  patari. 

27  Kodi  mwamuna  angatenge  moto 

pa  chifukwa  chache, 

Osatentha  zobvala  zache  ? 

28  Pena  kodi  mwamuna  angayende  pa 

makala  oyaka, 


Osapsya  mapazi  ache  ? 

29  Chomwecho  wolowa  kwa  mkazi  wa 

mnzache  ; 

Womkhudza’yo  sadzapulumuka 
chilango. 

30  Anthu  sanyoza  mbala  ikaba, 

Kuti  ikhutitse  mtima  wache  pomva 

njala  ; 

31  Koma  ikapezedwa  idzabwezera  ka- 

sanu  ndi  kawiri  ; 

Idzapereka  chuma  chonse  cha 
m’nyumba  yache. 

32  Wochita  chigololo  ndi  mkazi  alibe 

nzeru  ; 

Wofuna  kuononga  moyo  wache 
wache  ndiye  amatero. 

33  Adzalasidwa  nanyozedwa  ; 

Chitonzo  chache  sichidzafafani- 

zidwa. 

34  Pakuti  nsanje  ndiyo  ukali  wa 

mwamuna, 

Ndipo  sadzachitira  chifundo  tsiku 
lobwezera  chilango. 

35  Sadzalabadira  chiombolo  chiri 

chonse, 

Sadzapembedzeka  ngakhale  uchu- 
rukitsa  malipo. 

7Mwananga,  sunga  mau  anga, 
Ukundike  malangizo  anga  ; 

2  Sunga  malangizo  anga,  nukhale 
ndi  moyo  ; 

Ndi  malamulo  anga  ngati  mwana 
wa  diso  lako. 

3  Uwamange  pa  zala  zako, 
Uwalembe  pa  mtima  pako  ; 

4  Nena  kwa  nzeru,  Ndiwe  mlongwa- 
nga  ; 

Nuche  luntha  mbale  wako. 

5  Kuti  zikuchinjirizire  kwa  mkazi  wa 
chiwerewere, 

Kwa  mlendo  wamkazi  wosyasya- 
lika  ndi  mau  ache. 

6  Pakuti  pa  zenera  la  nyumba  yanga 
Ndinapenyera  pa  made  ache  ; 
Ndinaona  pakati  pa  achibwana, 

7  Ndinazindikira  pakati  pa  ang’ono 
Mnyamata  wopanda  nzeru, 

8  Alikupita  pa  khwalala  pafupi  ndi 
mphambano  ya  pa  mkazi’yo, 

Ndi  kuyenda  pa  njira  ya  ku  nyumba 
yache  ; 

9  Pa  madzulo  kuli  sisiro, 

Pakati  pa  usiku  pali  mdima. 

10  Ndipo  taona,  mkazi’yo  anamchi- 
ngamira, 

Atabvala  za  dama  wochenjera 
mtima, 

11  Ali  olongolola  ndi  wosaweruzika, 

Mapazi  ache  samakhala  m’nyumba 
mwache. 

12  Mwina  ali  ku  makwalala,  mwina 

ali  ku  mabwalo, 

Nabisalira  pa  mpharnbano  zonse. 

13  Ndipo  anagwira  mnyamata’yo,  na- 

mpsompsona  ; 

Nati  kwa  iye  ndi  nkhope  ya  chi- 
pongwe, 

14  Nsembe  za  mtendere  ziri  nane  ; 
Lero  ndachita  zowinda  zanga. 

15  Chifukwa  chache  ndaturuka  ku- 

dzakuchingamira, 

Kudzafunitsa  nkhope  yako,  ndipo 
ndakupeza. 

1 6 Ndayala  zopfunda  pa  kama  panga, 
Nsaru  za  mangamanga  za  thonje 

la  ku  Aigupto, 

17  Ndakapiza  pa  mphasa  panga  ma- 

nkhwala  onunkhira 
A mvunja  ndi  chisiyo  ndi  mtantha- 
nyerere. 

18  Tiye  tikondwere  ndi  chikondano 

mpaka  mamawa  ; 
Tidzisangalatse  ndi  chiyanjano. 

1 9 Pakuti  mwamuna  kulibe  kwathu, 
Wapita  ulendo  wa  kutari ; 

20  Watenga  thumba  la  ndalama 

m’dzanja  lache, 

Tsiku  lowala  mwezi  adzabwera 
kwathu. 

21  Amkakamiza  ndi  kukoka  kwa 

mau  ache, 

Ampatutsa  ndi  kusyasyalika  kwa 
milomo  yache. 

22  Mnyamata’yo  amtsata  posachedwa, 

monga  ng’ombe  ipita  kukaphe- 
dwa  ; 

Ndi  monga  unyolo  umadza  kulanga 
chitsiru  ; 

23  Mpaka  mubvi  ukapyoza  mphafa 

yache ; 

Amtsata  monga  mbalame  yota- 
mangira  msampha  ; 

Osadziwa  kuti  adzaononga  moyo 
wache. 

24  Ndipo  tsopano,  ananga,  mundi- 

mvere  ine, 

Labadirani  mau  a m’kamwa  mwa- 
nga. 

25  Mtima  wako  usapatukire  ku  njira 

ya  mkazi’yo, 

Usasochere  m’mayendedwe  ache. 

26  Pakuti  amagwetsa  ambiri,  ata- 

walasa  ; 

Ndipo  ophedwa  ndi  iye  achurukadi. 

27  Nyumba  yache  ndiyo  njira  ya  ku 

manda, 

Yotsikira  ku  zipinda  za  imfa. 


Kodi  nzeru  siitar.a, 

Luntha  ndi  kukweza  mau  ache  ? 
lima  pamwamba  pa  rntunda, 

Pa  mphambano  za  makwalala  ; 

Pa  mbali  pa  chipata  polowera 
m’mudzi, 

Polowa  anthu  pa  makomo  ipfuula  : 
Ndinu  ndikuitanani,  amuna, 

Mau  anga  ndilankhula  kwa  ana  a 
anthu. 

Achibwana  inu,  chenjerani, 

Opusa  inu,  khalani  ndi  mtima  wo- 
zindikira  ; 

Imvani,  pakuti  ndikanena  zoposa, 

Ndi  zolungama  potsegula  pa  kamwa 
panga. 

Pakuti  m’kamwa  mwanga  mudza- 
lankhula  ntheradi, 

Zoipa  zinyansa  milomo  yanga. 

Mau  onse  a m’kamwa  mwanga 
alungama ; 

Mwa  iwo  mulibe  zokhota  ndi  zo- 
potoka. 

Onsewo  amveka  ndi  iye  amene 
azindikira  ; 

Alungama  kwa  akupeza  nzeru. 
Landirani  mwambo  wanga,  si 
siliva  ai  ; 

Ndi  nzeru  kopambana  ndi  golidi 
wosankhika. 

Pakuti  nzeru  iposa  ngale, 

Ndi  zonse  tizifunitsa  sizilingana 
nayo. 

Ine  Nzeru  ndikhala  m’kuchenjera, 
ngati  m’nyumba  yanga  ; 

Ndimapeza  kudziwa  ndi  zolingalira. 
Kuopa  Yehova  ndiko  kuda  zoipa  ; 
Kunyada,  ndi  kudzikuza,  ndi  njira 
yoipa,  ndi  m’kamwa  mokhota, 
ndizida. 

Ndine  mwini  uphungu  ndi  kudzi- 
witsa  ; 

Ndine  luntha  ; ndiri  ndi  mphamvu. 

Mwa  ine  mafumu  alamulira  ; 

Akazembe  naweruza  molungama. 

Mwa  ine  akalonga  ayang’anira, 

Ndi  akuru,  ngakhale  oweruza  onse 
a m’dziko. 

Akundikonda  ndiwakonda  ; 
Akundifunafuna  adzandipeza. 

Katundu  ndi  ulemu  ziri  ndi  ine, 

Chuma  chosatha  ndi  chilungamo. 
Chipatso  changa  chiposa  golidi, 
ngakhale  golidi  woyengeka  ; 

Phindu  langa  liposa  siliva  wosa- 
nkhika. 

Ndimayenda  m’njira  ya  chilu- 
ngamo, 

Pakati  pa  mayendedwe  a chiweruzo. 

I 

21  Kuti  ndionetse  chuma  akundi- 

konda,  chikhale  cholowa  chawo, 
Ndi  kudzaza  mosungira  mwawo. 

22  Mulungu  anali  nane  poyamba  njira 

yache, 

Asanalenge  zache  za  kale. 

23  Anandiimika chikhalire  chiyambire, 
Dziko  lisanalengedwe. 

24  Pamene  panalibe  zozama  ndina- 

badwa  ine, 

Pamene  panalibe  akasupe  odzala 
madzi. 

25  Mapiri  asanakhazikike, 

Zitunda  zisanapangidwe,  ndina- 

badwa  ; 

26  Asanalenge  dziko,  ndi  thengo, 
Ngakhale  chiyambi  cha  pfumbi  la 

dziko. 

27  Pamene  anakhazika  mlengalenga 

ndinali  pompo  ; 

Pamene  analemba  pa  zozama 
kwete  kwete  ; 

28  Polimbitsa  Iye  thambo  la  kumwa- 

mba, 

Pokula  akasupe  a zozama. 

29  Poikira  nyanja  malire  ache, 

Kuti  madzi  asapitirire  pa  lamulo 
lache  ; 

Polemba  maziko  a dziko, 

30  Ndinali  pa  mbali  pache  ngati  mmi- 

siri  ; 

Ndinamsekeretsa  tsiku  ndi  tsiku, 
Ndi  kukondwera  pa  maso  pache 
nthawi  zonse  ; 

31  Ndi  kukondwera  ndi  dziko  lache 

lokhala’mo  anthu, 

Ndi  kusekerera  ndi  ana  a anthu. 

32  Ndipo  tsopano,  ananga,  mundi- 

mvere  ine, 

Ngodala  akusunga  njira  zanga. 

33  Imvani  mwambo,  mukhale  anzeru 

osaukana. 

34  Ngwodala  amene  andimvera,  na- 

dikira  pa  zitseko  zanga  tsiku  ndi 
tsiku, 

Ndi  kulinda  pa  mphuthu  za  ma- 
koma  anga  ; 

35  Pakuti  wondipeza  ine  apeza  moyo  ; 
Yehova  adzamkomera  mtima. 

36  Koma  wondichimwira  apweteka 

moyo  wache  ; 

Onse  akundida  ine  akonda  imfa. 

9Nzeru  yamanga  nyumba  yache, 
Yasema  zoimiritsa  zache  zisanu 
ndi  ziwiri  ; 

2  Yaphera  nyama  yache,  nisanga- 
niza  vinyo  wache, 
Nilongosolanso  pa  gome  lache. 


3 Yatuma  anamwali  ache,  iitana 
Pa  misanje  ya  m’mudzi. 

4 Wachibwana  yense  apambukire 

kuno  ; 

Iti  kwa  yense  wosowa  nzeru, 

5 Tiyeni,  idyani  chakudya  changa  ; 
Nimumwe  vinyo  wanga  ndamsa- 

nganiza. 

6 Lekani,  achibwana  inu,  nimukhale 

ndi  moyo  ; 

Nimuyende  m’njira  ya  nzeru. 

7 Woweruza  munthu  wonyoza  adzi- 

chititsa  yekha  manyazi  ; 

Yemwe  adzudzula  wochimwa  ango- 
detsa  mbiri  yache  yache. 

8 Usadzudzule  wonyoza  kuti  anga- 

kude  ; 

Dzudzula  wanzeru  adzakukonda. 

9 Ukachenjeza  wanzeru  adzakulitsa 

nzeru  yache  ; 

Ukaphunzitsa  wolungama  adza- 
onjezera  kuphunzira. 

10  Chiyambi  cha  nzeru  ndicho  kuopa 

Yehova ; 

Kudziwa  Woyera’yo  ndiko  luntha  ; 

11  Pakuti  mwa  ine  masiku  ako  adza- 

churuka, 

Zaka  za  moyo  wako  zidzaonjeze- 
dwa. 

12  Ukakhala  wa  nzeru,  si  yakoyako 

nzeru’yo  ? 

Ndipo  ukanyoza  udzasauka  wekha. 

13  Utsiru  umalongolola, 

Ngwa  chibwana  osadziwa  kanthu. 

14  Ukhalapa  khomo  la  nyumba  yache, 
Pa  mpando  pa  misanje  ya  m’mudzi, 

15  Kuti  uitane  akupita  pa  njira, 
Amene  angonkabe  m’kuyenda 

kwawo. 

16  Wa  chibwana  ndani  ? Apambu- 

kire  kuno. 

Ati  kwa  yense  wopanda  nzeru, 

17  Madzi  akuba  atsekemera, 

Ndi  chakudya  chobisika  chikoma. 

18  Ndipo  mwamuna’yo  sadziwa  kuti 

akufa  ali  konko  ; 

Omwe  achezetsa  utsiru  ali  m’ma- 
nda  akuya. 


1 Mwana  wa  nzeru  akondweretsa 

atate  ; 

Koma  mwana  wopusa  amvetsa 
amache  chisoni. 

2 Chuma  cha  uchimo  sichithangata  : 
Koma  chilungamo  chipulumutsa 

ku  imfa. 

3 Yehova  samvetsa  njala  moyo  wa 

wolungama  ; 

Koma  amainga  chifuniro  cha 
wochimwa. 

4 Wochita  ndi  dzanja  la  ulesi  ama- 

sauka  ; 

Koma  dzanja  la  akhama  lileme- 
retsa. 

5 Wokolola  m’malimwe  ndi  mwana 

wa  nzeru  ; 

Koma  wogona  pa  kututa  ndi 
mwana  wochititsa  manyazi. 

6 Madalitso  ali  pamtu  pa  wolungama ; 
Koma  m’kamwa  mwa  oipa  mubisa 

chiwawa. 

7 Amayesa  wolungama  wodala  po- 

mkumbukira ; 

Koma  dzina  la  oipa  lidzabvunda. 

8 Mwini  mtima  wa  nzeru  amalandira 

malamulo  ; 

Koma  chitsiru  cholongolola  chi- 
dzagwa. 

9 Woyenda  moongoka  amayenda 

osatekeseka  ; 

Koma  wokhotetsa  njira  zache 
adzadziwika. 

10  Wotsinzinira  achititsa  chisoni  ; 
Koma  wodzudzula  momveka  achi- 

ta  mtendere. 

11  M’kamwa  mwa  wolungama  ndi 

kasupe  wa  moyo  ; 

Koma  m’kamwa  mwa  oipa  mubisa 
chiwawa. 

12  Udani  upikisanitsa  ; 

Koma  chikondi  chikwirira  zola- 
kwa  zonse. 

13  Nzeru  ipezedwa  m’milomo  ya 

wozindikira  ; 

Koma  wopusa  pa  msana  pache 
ntyole. 

14  Anzeru  akundika  zomwe  adziwa  ; 
Koma  m’kamwa  mwa  chitsiru 

muononga  tsopano  lino. 

15  Chuma  cha  wolemera  ndi  mudzi 

wache  wolimba ; 

Koma  umphawi  wawo  uononga 
osauka. 

16  Nchito  za  wolungama  zipatsa 

moyo  ; 

Koma  phindu  la  oipa  lichimwitsa. 

17  Wosunga  mwambo  ali  m’njira  ya 

moyo  ; 

Koma  wosiya  chidzudzulo  aso- 
chera. 

18  Wobisa  udani  ali  ndi  milomo  yo- 

nama  ; 

Wonena  ugogodi  ndiye  chitsiru. 

19  Pochuruka  mau  zolakwa  siziso- 

weka  ; 


Koma  wokhala  chete  achita  mwa 
nzeru. 

20  Lilime  la  wolungama  likunga 

siliva  wosankhika  ; 

Koma  mtima  wa  oipa  uli  wa  chabe. 

21  Milomo  ya  wolungama  imadyetsa 

ambiri  ; 

Koma  zitsiru  zimafa  posowa  nzeru. 

22  Madalitso  a Yehova  alemeretsa, 
Saonjezera’po  chisoni. 

23  Masewero  a chitsiru  ndiwo  kuchita 

zoipa  ; 

Koma  masewero  a wozindikira 
ndiwo  nzeru. 

24  Chomwe  woipa  achiopa  chidza- 

mfikira  ; 

Koma  chomwe  olungama  achifuna 
chidzapatsidwa. 

25  Monga  kabvumvulu  angopita, 

momwemo  woipa  kuli  zi ; 

Koma  olungama  ndiwo  maziko 
osatha. 

26  Ngati  vinyo  wowawa  m’mano,  ndi 

utsi  m’maso, 

Momwemo  wolesi  kwa  iwo  amene 
amtuma. 

27  Kuopa  Yehova  kutanimphitsa 

masiku  ; 

Koma  zaka  za  oipa  zidzafinimpha. 

28  Chiyembekezo  cha  olungama 

ndicho  chimwemwe  ; 

Koma  chidikiro  cha  oipa  chidza- 
onongeka. 

29  Njira  ya  Yehova  ndi  linga  kwa 

woongoka  mtima  ; 

Koma  akuchita  zoipa  adzaono- 
ngeka. 

30  Wolungama  sadzachotsedwa  ko- 

nse  ; 

Koma  oipa  sadzakhalabe  m’dziko. 

31  M’kamwa  mwa  wolungama  mula- 

nkhula  nzeru  ; 

Koma  lilime  lokhota  lidzadulidwa. 

32  Milomo  ya  wolungama  idziwa  zo- 

kondweretsa  ; 

Koma  m’kamwa  mwa  oipa  munena 
zokhota. 


11 


Muyeso  wonyenga  unyansa  Ye- 
hova  ; 

Koma  mulingo  wa  mphumphu 
umsekeretsa. 

Pakudza  kudzikuza  padzanso 
manyazi  ; 

Koma  nzeru  iri  ndi  odzichepetsa. 

Kuongoka  mtima  kwa  olungama 
kuwatsogolera  ; 

Koma  kukhota  kwa  achiwembu 
kudzawaononga. 

4 Chuma  sichithandiza  tsiku  la 

mkwiyo  ; 

Koma  chilungamo  chipulumutsa 
ku  imfa. 

5 Chilungamo  cha  wangwiro  chi- 

maongola  njira  yache  ; 

Koma  woipa  adzagwa  ndi  zoipa 
zache. 

6 Chilungamo  cha  oongoka  mtima 

chidzawapulumutsa  ; 

Koma  achiwembu  adzagwidwa  ndi 
mphulupulu  yawo. 

7 Pomwalira  woipa  chidikiro  chache 

chionongeka  ; 

Chiyembekezo  cha  uchimo  chio- 
nongeka. 

8 Wolungama  apulumuka  ku  bvuto  ; 
Woipa  nalowa  m’malo  mwache. 

9 Wonyoza  Mulungu  aononga  mnza- 

che  ndi  m’kamwa  mwache  ; 
Koma  olungama  adzapulumuka 
pakudziwa. 

10  Olungama  akapeza  bwino,  mudzi 

usekera  ; 

Nupfuula  pakuonongeka  oipa. 

11  Madalitso  a olungama  akuza 

mudzi ; 

Koma  m’kamwa  mwa  oipa  muupa- 
sula. 

12  Wopeputsa  mnzache  asowa  nzeru  ; 
Koma  wozindikira  amatonthola. 

13  Kazitape  woyendayenda  amawa- 

nditsa  zinsinsi  ; 

Koma  wokhulupirika  mtima  abisa 
mau. 

14  Popanda  upo  wa  nzeru  anthu 

amagwa  ; 

Koma  pochuruka  aphungu  pali 
chipulumutso. 

15  Woperekera  mlendo  chikole  adza- 

pwetekwa’po  ; 

Koma  wakuda  chikole  akhala  ndi 
mtendere. 

1 6 Mkazi  wodekha  agwiritsa  ulemu  ; 
Aukali  nagwiritsa  chuma. 

17  Wachifundo  achitira  moyo  wache 

zokoma  ; 

Koma  wankhanza  abvuta  nyama 
yache. 

18  Woipa  alandira  malipiro  onyenga  ; 
Koma  wofesa  chilungamo  aonadi 

mphotho. 

19  Wolimbikira  chilungamo  alandira 

moyo  ; 

Koma  wolondola  zoipa  adzipha 
yekha. 

20  Okhota  mtima  anyansa  Yehova  ; 
Koma  angwiro  m’njira  zawo  amso- 

keretsa. 


21  Zoonadi,  wochimwa  sadzapulu- 

muka  chilango  ; 

Koma  mbeu  ya  olungama  idzala- 
nditsidwa. 

22  Monga  chipini  cha  golidi  m’phuno 

ya  nkhumba, 

Momwemo  mkazi  wokongola  wosa- 
sinkhasinkha  bwino. 

23  Chifuniro  cha  olungama  chifikitsa 

zabwino  zokha  ; 

Koma  chiyembekezo  cha  oipa 
mkwiyo. 

24.  Alipo  wogawira,  nangolemerabe  ; 
Aliponso  womana  chomwe  aye- 
nera  kupatsa  nangosauka. 

25  Mtima  wa  mataya  udzalemera  ; 
Wothirira  madzi  nayenso  adza- 

thiriridwa. 

26  Womana  tirigu  anthu  amtembe- 

rera  ; 

Koma  madalitso  adzakhala  pamtu 
pa  wogulitsa. 

27  Wopwaira  ubwino  afunitsa  chiko- 

ndwerero  ; 

Koma  zoipa  zidzamfikira  wozilo- 
ndola. 

28  Wokhulupirira  chuma  chache 

adzagwa  ; 

Koma  olungama  adzaphuka  ngati 
tsamba. 

29  Wobvuta  banja  lache  adzalowa 

m’zomsautsa  ; 

Wopusa  adzatumikira  wanzeru. 

30  Chipatso  cha  wolungama  ndi 

mtengo  wa  moyo  ; 

Ndipo  wokola  mtima  ali  wa  nzeru. 

31  Taonani,  wolungama  adzalandira 

mphotho  kunja  kuno  ; 

Koposa  kotani  woipa  ndi  wochi- 
mwa  ? 

Wokonda  mwambo  akonda 
kudziwa  ; 

Koma  wakuda  chidzudzulo  apu- 
lukira. 

2 Yehova  akomera  mtima  munthu 

wabwino  ; 

Koma  munthu  wa  ziwembu 
amtsutsa. 

3 Munthu  sadzakhazikika  ndi  udio, 
Muzu  wa  olungama  sudzasunthi- 

dwa. 

4 Mkazi  wodekha  ndiye  korona  wa 

mwamuna  wache  ; 

Koma  wochititsa  manyazi  akunga 
chobvunditsa  mafupa  a mwa- 
muna’yo. 

5 Maganizo  a olungama  ndi  chi- 

weruzo  ; 

Koma  uphungu  wa  oipa  unye- 
nga. 

6 Mau  a oipa  abisalira  mwazi  ; 

Koma  m’kamwa  mwa  olungama 

muwalanditsa. 

7 Oipa  amagwa  kuli  zi  ; 

Koma  banja  la  olungama  lima- 
imabe. 

8 Munthu  amatamandidwa  monga 

mwa  nzeru  yache  ; 

Koma  wokhota  mtima  adzanyo- 
zedwa. 

9 Wonyozedwa,  amene  ali  ndi  ka- 

polo, 

Aposa  wodzikuza,  amene  asowa 
zakudya. 

10  Wolungama  asamalira  moyo  wa 

choweta  chache  ; 

Koma  chifundo  cha  oipa  ndi 
nkhanza. 

11  Zakudya  zikwanira  wolima  minda 

yache ; 

Koma  wotsata  anthu  opanda  pache 
asowa  nzeru. 

12  Woipa  akhumba  chokodwa  ndi 

amphulupulu  ; 

Koma  muzu  wa  olungama  uma- 
bala  zipatso. 

13  M’kulakwa  kwa  milomo  muli 

msampha  woipa  ; 

Koma  wolungama  amaturuka 
m’mabvuto. 

14  Munthu  amakhuta  zabwino  ndi 

zipatso  za  m’kamwa  mwache  ; 
Zochita  za  manja  ache  zidzabwe- 
zedwa  kwa  iye. 

15  Njira  ya  chitsiru  njolungama  pa 

maso  pachepache  ; 

Koma  wanzeru  amamvera  uphu- 
ngu. 

16  Mkwiyo  wa  chitsiru  udziwika 

posachedwa  ; 

Koma  wanzeru  amabisa  manyazi. 

17  Wolankhula  ntheradi  aonetsa  chi- 

lungamo  ; 

Koma  mboni  yonama  imanyenga. 

18  Alipo  wonena  mwa  nsontho  ngati 

kupyoza  kwa  lupanga  ; 

Koma  lilime  la  anzeru  lilamitsa. 

19  Mlomo  wa  ntheradi  ukhazikika 

nthawi  zonse  ; 

Koma  lilime  lonama  likhala  ka- 
mphindi. 

20  Chinyengo  chiri  m’mitima  ya  oga- 

nizira  zoipa  ; 

Koma  aphungu  a mtendere  ama- 
kondwa. 

21  Palibe  bvuto  lidzagwera  wolu- 

ngama  ; 


Koma  amphulupulu  adzadzazi- 
dwa  ndi  zoipa. 

22  Milomo  yonama  inyansa  Yehova  ; 
Koma  ochita  ntheradi  amseke- 

retsa. 

23  Munthu  wanzeru  abisa  zomwe 

adziwa  ; 

Koma  mtima  wa  opusa  ulalikira 
utsiru. 

24  Dzanja  la  akhama  lidzalamulira  ; 
Koma  wolesi  adzakhala  ngati 

kapolo. 

25  Nkhawa  iweramitsa  mtima  wa 

munthu  ; 

Koma  mau  abwino  aukondweretsa. 

26  Wolungama  atsogoiera  mnzache  ; 
Koma  njira  ya  oipa  iwasokeretsa. 

27  Wolesi  samaocha  nyama  yache 

anaigwira  ; 

Koma  wolungama  amalandira 
chuma  chopambana  cha  anthu. 

28  M’khwalala  la  chilungamo  muli 

moyo  ; 

M’njira  ya  mayendedwe  ache  mu- 
libe  imfa. 


i  O Mwana  wa  nzeru  amamvera 

1 O mwambo  wa  atate  ; 

Koma  wonyoza  samvera  chidzu- 
dzulo. 

2 Munthu  adzadya  zabwino  ndi 

zipatso  za  m’kamwa  mwache  ; 
Koma  moyo  wa  achiwembu  udza- 
dya  chiwawa. 

3 Wogwira  pa  kamwa  pache  asunga 

moyo  wac'ne  ; 

Koma  woyasamula  m lomo  yache 
adzaonongeka. 

4 Moyo  wa  wolesi  ukhumba  osala- 

ndira  kanthu  ; 

Koma  moyo  wa  akhama  udzale- 
mera. 

5 Wolungama  ada  mau  onama  ; 
Koma  woipa  anyansa,  nadzichi- 

titsa  manyazi. 

6 Chilungamo  chichinjiriza  woongo- 

ka  m’njira  ; 

Koma  udio  ugwetsa  wochimwa. 

7 Alipo  wodziyesa  wolemera,  koma 

alibe  kanthu  ; 

Alipo  wodziyesa  wosauka,  koma 
ali  ndi  chuma  chambiri. 

8 Chiombolo  cha  moyo  wa  munthu 

ndicho  chuma  chache  ; 

Koma  wosauka  samva  chidzu- 
dzulo. 

9 Kuunika  kwa  olungama  kuko- 

ndwa  ; 

Koma  nyali  ya  oipa  idzazima. 

10  Kudzikuza  kupikisanitsa  ; 

Koma  omwe  anauzidwa  uphungu 
ali  ndi  nzeru. 

11  Chuma  cholandiridwa  mokangaza 

chidzachepa  ; 

Koma  wokundika  ndi  dzanja  adza- 
ona  zochuruka. 

12  Chiyembekezo  chozengereza  chi- 

dwalitsa  mtima  ; 

Koma  pakufika  chifuniro’cho  ndi- 
cho  mtengo  wa  moyo. 

13  Wonyoza  mau  adziononga  yekha  ; 
Koma  woopa  malangizo  adzala- 

ndira  mphotho. 

14  Malamulo  a nzeru  ndiwo  kasupe 

wa  moyo, 

Apatutsa  ku  misampha  ya  imfa. 

15  Nzeru  yabwino  ipatsa  chisomo  ; 
Koma  njira  ya  achiwembu  iri  ma- 

kolokoto. 

16  Yense  wochenjera  amachita  mwa 

nzeru  ; 

Koma  wopusa  aonetsa  utsiru. 

17  Mthengawolakwaumagwam’zoipa; 
Koma  mtumiki  wokhulupirika  ala- 

mitsa. 

18  Wokana  mwambo  adzasauka  na- 

nyozedwa  ; 

Koma  wolabadira  chidzudzulo 
adzalemekezedwa. 

19  Chifuniro  chikondweretsa  moyo 

chitachitidwa  ; 

Koma  kusiya  zoipa  kunyansa 
opusa. 

20  Ukayenda  ndi  anzeru  udzakhala 

wanzeru  ; 

Koma  mnzawo  wa  opusa  adza- 
pwetekedwa. 

21  Zoipa  zilondola  ochimwa  ; 

Koma  olungama  adzalandira 
mphotho  yabwino. 

22  Wabwino  asiyira  zidzukulu  zache 

cholowa  chabwino  ; 

Koma  wochimwa  angosungira  wo- 
lungama  chuma  chache. 

23  M’kulima  kwa  osauka  muli  za- 

kudya  zambiri  ; 

Koma  zinazo  zimaonongeka  po- 
sowa  chiweruzo. 

24  Wolekerera  mwanache  osamme- 

nya  amuda  ; 

Koma  womkonda  amyambize  ku- 
mlanga. 

25  Wolungama  adya  nakhutitsa  moyo 

wache ; 

Koma  mimba  ya  oipa  idzasowa. 

Mkazi  yense  wanzeru  amanga 
banja  lache  ; 


Koma  wopusa  alipasula  ndi  manja 
ache. 

2 Woyenda  moongoka  mtima  aopa 

Yehova  ; 

Koma  wokhota  m’njira  yache 
amnyoza. 

3 M’kamwa  mwa  chitsiru  muli  ntyo- 

le  ya  kudzikuza  ; 

Koma  milomo  ya  anzeru  idza- 
wasunga. 

4 Popanda  zoweta  modyera  muti  see  ; 
Koma  mphamvu  ya  ng’ombe 

ichurukitsa  phindu. 

5 Mboni  yokhulupirika  sidzanama  ; 
Koma  mboni  yonyenga  imala- 

nkhula  zonama. 

6 Wonyoza  afunafuna  nzeru  osai- 

peza  ; 

Koma  wozindikira  saona  bvuto 
m’kuphunzira. 

7 Pita  pa  maso  pa  munthu  wopusa, 
Sudzazindikira  milomo  yakudzi- 

wa. 

8 Nzeru  ya  wochenjera  ndiyo  yakuti 

azindikire  njira  yache  ; 

Koma  utsiru  wa  opusa  ndiwo  chi- 
nyengo. 

9 Zitsiru  zinyoza  kuparamula  ; 

Koma  mwa  oongoka  mtima  muli 

chiyanjano. 

10  Mtima  udziwa  kuwawa  kwache 

kwache  ; 

Mlendo  sadudukira  ndi  chimwe- 
mwe  chache. 

11  Nyumba  ya  oipa  idzapasuka  ; 

Koma  hema  wa  oongoka  mtima 

adzakula. 

1 2 Iripo  njira  yooneka  kwa  mwamuna 

ngati  yoongoka  ; 

Koma  matsiriziro  ache  ndi  njira  za 
imfa. 

1 3 Ngakhale  m’kuseka  mtima  uwawa ; 
Ndipo  matsiriziro  a chiphwete  ndi 

chisoni. 

14  Wobwerera  m’mbuyo  m’mtima 

adzakhuta  njira  zache  ; 

Koma  munthu  wabwino  adzakhuta 
za  mwa  iye  yekha. 

15  Wachibwana  akhulupirira  mau 

onse  ; 

Koma  wochenjera  asamalira  ma- 
yendedwe  ache. 

16  Wanzeru  amaopa  nasiya  zoipa  ; 
Koma  wopusa  amanyada  osate- 

keseka. 

17  Wokangaza  kukwiya  adzachita 

utsiru  ; 

Ndipo  munthu  wa  ziwembu  adza- 
dedwa. 

18  Achibwana  amalandira  cholowa 

cha  utsiru  ; 

Koma  ochenjera  amabvala  nzeru 
ngati  korona. 

19  Oipa  amagwadira  abwino, 

Ndi  ochimwa  pa  makomo  a olu- 
ngama. 

20  Waumphawi  adedwa  ndi  anzache 

omwe  ; 

Koma  akukonda  wolemera  achu- 
ruka. 

21  Wonyoza  anzache  achimwa  ; 

Koma  wochitira  osauka  chifundo 

adala. 

22  Kodi  oganizira  zoipa  sasochera  ? 
Koma  akuganizira  zabwino  adza- 

landira  chifundo  ndi  ntheradi. 

23  M'nchito  zonse  muli  phindu  ; 
Koma  kulankhulalankhula  kungo- 

patsa  umphawi. 

24  Korona  wa  anzeru  ndi  chuma 

chawo  ; 

Utsiru  wa  opusa  ndiwo  utsiru. 

25  Mboni  yoona  imalanditsa  miyoyo  ; 
Koma  wolankhula  zonama  ango- 

nyenga. 

26  Wakuopa  Yehova  akhulupirira  ko- 

limba ; 

Ndipo  ana  ache  adzakhala  ndi 
pothawirapo. 

27  Kuopa  Yehova  ndiko  kasupe  wa 

moyo, 

Kupatutsa  ku  misampha  ya 
imfa. 

28  Mu  unyinji  wa  anthu  muli  ulemu 

wa  mfumu  ; 

Koma  popanda  anthu  kalonga 
aonongeka. 

29  Wosakwiya  msanga  apambana  ku- 

mvetsa ; 

Koma  wa  nsontho  akuza  utsiru. 

30  Mtima  wabwino  ndi  moyo  wa 

thupi ; 

Koma  nsanje  ibvunditsa  mafupa. 

31  Wotsendereza  aumphawi  atonza 

Mlengi  wache  ; 

Koma  wochitira  wosauka  chifundo 
amlemekeza. 

32  Wochimwa  adzakankhidwa  m’kui- 

pa  kwache  ; 

Koma  wolungama  akhulupirirabe 
pomwalira. 

33  Nzeru  ikhalabe  m’mtima  wa  wozi- 

ndikira, 

Nidziwika  pakati  pa  opusa. 

34  Chilungamo  chikuza  mtundu  wa 

anthu  ; 

Koma  chimo  lichititsa  pfuko  ma- 
nyazi. 


35  Mfumu  ikomera  mtima  kapolo 
wochita  mwa  nzeru  ; 

Koma  idzakwiyira  wochititsa  ma- 
nyazi. 

Mayankhidwe  ofatsa  abweza 
mkwiyo  ; 


Koma  mau  owawitsa  aputa  msu- 
namo. 

2 Lilime  la  anzeru  linena  bwino 

zomwe  adziwa  ; 

Komam’kamwa  mwa  opusamutsa- 
nulira  utsiru. 

3 Maso  a Yehova  ali  ponseponse, 
Nayang’anira  oipa  ndi  abwino. 

4 Kuchiza  lilime  ndiko  mtengo  wa 

moyo  ; 

Koma  likakhota  liswa  moyo. 

5 Chitsiru  chipeputsa  mwambo  wa 

atate  wache  ; 

Koma  wosamalira  chidzudzulo' 
amachenjera. 

6 M’nyumba  ya  wolungama  muli 

katundu  wambiri  ; 

Koma  m’phindu  la  woipa  muli 
bvuto. 

Milomo  ya  anzeru  iwanditsa  nzeru 

7 Koma  mtima  wa  opusa  suli  wolu- 

ngama. 

8 Nsembe  ya  oipa  inyansa  Yehova  ; 
Koma  pemphero  la  oongoka  mtima 

limkondweretsa. 

9 Njira  ya  oipa  inyansa  Yehova  ; 
Koma  akonda  wolondola  chilu- 

ngamo. 

10  Wosiya  njira  adzalangidwa  mo- 

wawa  ; 

Wakuda  chidzudzulo  adzafa. 

11  Ku  manda  ndi  ku  chionongeko 

kuli  pa  maso  pa  Yehova  ; 
Koposa  kotani  nanga  mitima  ya 
ana  a anthu  ? 

12  Wonyoza  sakonda  kudzudzulidwa, 
Samapita  kwa  anzeru. 

13  Mtima  wokondwa  usekeretsa 

nkhope ; 

Konra  moyo  umasweka  ndi  zowawa 
za  m’mtima. 

14  Mtima  wa  wozindikira  ufunitsa 

kudziwa  ; 

Koma  m’kamwa  mwa  opusa  mudya 
utsiru. 

1 5 Masiku  onse  a wosauka  ali  oipa  ; 
Koma  wokondwera  mtima  ali  ndi 

phwando  losatha. 

16  Za  pang’ono,  ulikuopa  Yehova, 
Zipambana  ndi  katundu  wambiri 

pokhala  phokoso. 

17  Kudya  masamba,  pali  chikondano. 

Kuposa  ng’ombe  yonenepa  pali 
udani. 

18  Munthu  wozaza  aputa  makani ; 
Koma  wosakwiya  msanga  ato- 

nthoza  makangano. 

1 9 Mayendedwe  a wolesi  akunga  linga 

la  minga, 

Koma  njira  ya  oongoka  mtima 
iundidwa  ngati  mseu. 

20  Mwana  wa  nzeru  akondweretsa 

atate  wache  ; 

Korna  munthu  wopusa  apeputsa 
amache. 

21  Wosowa  nzeru  akondwera  ndi 

utsiru  ; 

Koma  munthu  wozindikira  aongola 
mayendedwe  ache. 

22  Zolingalira zizimidwa popanda upo ; 
Koma  pochuruka  aphungu  zilcha- 

zikika. 

23  Munthu  akondwera  ndi  mayankhi- 

dwe  a m’kamwa  mwache  ; 

Ndi  mau  a pa  nthawi  yache  kodi 
sali  abwino  ? 

24  Anzeru  ayesa  njira  ya  moyo  yo- 

kwerakwera, 

Kuti  apambuke  kusiya  kunsi  kwa 
manda. 

25  Yehova  adzapasula  nyumba  ya 

wonyada ; 

Koma  adzalembera  mkazi  wa  ma- 
siye  malire  ache. 

26  Ziwembu  zoipa  zinyansa  Yehova  ; 
Koma  oyera  mtima  alankhula  mau 

okondweretsa. 

27  Wopindula  monyenga  abvuta  nyu- 

mba  yache  ; 

Koma  wakuda  mitulo  adzakhala 
ndi  moyo. 

28  Mtima  wa  wolungama  uganizira 

za  rnayankhidwe  ; 

Koma  m’kamwa  mwa  ochimwa 
mutsanulira  zoipa. 

29  Yehova  atarikira  oipa  ; 

Koma  pemphero  la  olungama  ali- 
mvera. 

30  Kuunika  kwa  maso  kukondweretsa 

mtima ; 

Ndipo  pomveka  zabwino  mafupa 
amatenga  uwisi. 

31  Khutu  lomvera  chidzudzulo  cha 

moyo 

Lidzakhalabe  mwa  anzeru. 

32  Wokana  mwambo  apeputsa  moyo 

wache ; 

Koma  wosamalira  chidzudzulo 
amatenga  nzeru. 

33  Kuopa  Yehova  ndiko  mwambo  wa 

nzeru  ; 


Ndipo  chifatso  chitsogolera  ule- 

mu. 

Malongosoledwe  a mtima  nga 
munthu; 


Koma  mayankhidwe  a lilime 
achokera  kwa  Yehova. 

2 Njira  zonse  za  munthu  ziyera  pa 

maso  pache  ; 

Koma  Yehova  ayesa  mizimu. 

3 Pereka  zochita  zako  kwa  Yehova, 
Ndipo  zolingalira  zako  zidzaknazi- 

kika. 

4 Zonse  Yehova  anazipanga  ziri  ndi 

zifukwa  zawo  ; 

Ngakhale  amphulupulu  kuti  aone 
tsiku  loipa. 

5 Yense  wonyada  mtima  anyansa 

Yehova ; 

Zoonadi  sadzapulumuka  chilango. 

6 Mphulupulu  iomboledwa  ndi  chi- 

fundo  ndi  ntheradi  ; 

Apatuka  pa  zoipa  poopa  Yehova. 

7 Njirazamunthu  zikakonda Yehova, 
Ayanjanitsananaye  ngakhale  adani 

ache. 

8 Za  pang’ono,  pokhala  chilungamo, 
Ziposa  phindu  lalikuru  lopanda 

chiweruzo. 

9 Mtima  wa  munthu  ulingalira  njira 

yache  ; 

Koma  Yehova  ayendetsa  mapazi 
ache. 

10  Mau  a mlauli  ali  m’milomo  ya 

mfumu  ; 

M’kamwa  mwache  simudzachita 
chetera  poweruza. 

11  Mwini  muyeso  ndi  mulingo  wolu- 

ngama  ndiye  Yehova  ; 

Ndiyenso  anapanga  miyala  yonse 
yoyesera  ya  m’thumba. 

12  Kuchita  mphulupulu  kunyansa 

mafumu  ; 

Pakuti  mpando  wawo  wakhazikika 
ndi  chilungamo. 

13  Milomo  yolungama  ikondweretsa 

mafumu  ; 

Wonena  zoongoka  amkonda. 

14  Mkiwyo  wa  mfumu  ndi  mithenga 

ya  imfa  ; 

Wanzeru  adzaukhulula. 

15  M’kuunika  kwa  nkhope  ya  mfumu 

muli  moyo  ; 

Kukoma  mtima  kwache  kunga 
mtambo  wa  mvula  ya  masika. 

1 6 Kodi  kulandira  nzeru  sikupambana 

ndi  golidi, 

Kulandira  luntha  ndi  kusankhika 
koposa  siliva  ? 

17  Khwalala  la  oongoka  mtima  ndilo 

lakuti  asiye  zoipa  ; 

Wosunga  njira  yache  achinjiriza 
moyo  wache. 

1 8 Kunyada  kutsogolera  kuonongeka  ; 
Mtima  wodzikuza  ndi  kutsogolera 

kupunthwa. 

19  Kufetsa  mtima  ndi  osauka 
Kuposa  kugawana  zofunkha  ndi 

onyada. 

20  Wolabadira  mau  adzapeza  bwino  ; 
Ndipo  wokhulupirira  Yehova  adala. 

21  Wanzeru  mtima  adzachedwa  wo- 

chenjera  ; 

Ndipo  kukoma  kwa  milomo  kuye- 
njezera  kuphunzira. 

22  Nzeru  ndi  kasupe  wa  moyo  kwa 

mwini  wache  ; 

Koma  mwambo  wa  zitsiru  ndi 
utsiru. 

23  Mtima  wa  wanzeru  uchenjeza 

m’kamwa  mwache, 
Nuphunzitsanso  milomo  yache. 

24  Mau  okoma  ndiwo  chisa  cha  uchi, 
Otsekemera  m’moyo  ndi  olamitsa 

mafupa. 

25  Iripo  njira  yooneka  kwa  mwamuna 

ngati  yoongoka, 

Koma  matsiriziro  ache  ndi  njira  za 
imfa. 

26  Wanchito  adzigwirirayekha  nchito ; 
Pakuti  m’kamwa  mwache  mumfu- 

lumiza. 

27  Munthu  wopanda  pache  akonze- 

ratu  zoipa  ; 

Ndipo  m’milomo  mwache  muli  mo- 
to  wopsereza. 

28  Munthu  wokhota  amautsa  makani ; 
Kazitape  afetsa  ubwenzi. 

29  Munthu  wa  chiwawa  akopa  mnza- 

che, 

Namuyendetsa  m’njira  yosakhala 
bwino. 

30  Wotsinzina  ndiye  aganizira  zo- 

khota ; 

Wosunama  afikitsa  zoipa. 

31  Imvi  ndiyo  korona  wa  ulernu, 
Idzapezedwa  m’njira  ya  chilu- 

ngamo. 

32  Wosakwiya  msanga  aposa  wa- 

mphamvu  ; 

Wolamulira  mtima  wache  naposa 
wolanda  mudzi. 

33  Maere  aponyedwa  pa  mfunga  ; 
Koma  ndiye  Yehova  alongosola 

zonse. 

Nyenyeswa  youma,  pokhala 
mtendere, 


Iposa  nyumba  yodzala  nyama  ya 
nsembe,  pali  makangano. 

2 Kapolo  wochita  mwa  nzeru 
Adzalamulira  mwana  wochititsa 

manyazi, 

Nadzagawana  nawo  abale  cholowa. 

3 Siliva  ali  ndi  mbiya  yosungunulira, 

golidi  ali  ndi  ng’anjo  ; 

Koma  Yehova  ayesa  mitima. 

4 Wochimwa  amasamalira  milomo 

yolakwa  ; 

Wonama  amvera  lilime  losakaza. 

5 Wochitira  chiphwete  aumphawi 

atonza  Mlengi  ; 

Wokondwera  ndi  tsoka  sadzapu- 
lumuka  chilango. 

6 Zidzukulu  ndizo  korona  wa  oka- 

lamba  ; 

Ndipo  ulemerero  wa  ana  ndiwo 
atate  awo. 

7 Mlomo  wangwiro  suyenera  chi- 

tsiru  ; 

Ngakhale  mlomo  wonama  suyenera 
kalonga  ndi  pang’ono  ponse. 

8 Wolandira  chokometsera  mlandu 

achiyesa  ngale  ; 

Pali  ponse  popita  iye  achenjera. 

9 Wobisa  cholakwa  afunitsa  chi- 

kondano  ; 

Koma  wobwerezabwereza  mau 
afetsa  ubwenzi. 

10  Chidzudzulo  chilowa  m’kati  mwa 

wozindikira, 

Kopambana  ndi  kukwapula  wo- 
pusa  kwambiri. 

11  Woipa  amafuna  kupanduka  kokha ; 
Koma  adzamtumizira  mthenga  wa 

nkhanza. 

12  Kukomana  ndi  chitsiru  m’kupusa 

kwache 

Kuopsya  koposa  chirombo  cho- 
chichotsera  anache. 

13  Wobwezera  zabwino  zoipa, 

Zoipa  sizidzamchokera  kwawo. 

1 4 Chiyambi  cha  ndeu  chifanana  ndi 

kutsegulira  madzi ; 

Tsono  kupikisana  kusanayambe 
tasiya  makani. 

15  Wokometsa  mlandu  wa  wamphu- 

lupulu,  ndi  wotsutsa  wolungama, 
Onse  awifi’wa  amnyansa  Yehova. 

16  Kodi  bwanji  mtengo  wogulira 

nzeru  uli  m’dzanja  la  chitsiru, 
Popeza  wapusa  alibe  mtima  ? 

17  Bwenzi  limakonda  nthawi  zonse  ; 
Ndipo  mbale  anabadwira  kuti  aku- 

thandize  pooneka  tsoka. 

18  Munthu  wosowa  nzeru  apangana 

kulipirira  wina, 


604 


MIYAMBO 


17. 19—18.  23 


Napereka  chikole  pa  maso  pa 
mnzache. 

19  Wokonda  ndeu  akonda  kulakwa  ; 
Ndipo  wotarikitsa  khomo  lache 

afunafuna  kuonongeka. 

20  Wokhota  mtima  sadzapeza  bwino  ; 
Ndipo  mwini  lilime  lokhota  adza- 

gwa  m’zoipa. 

21  Wobala  chitsiru  adzichititsa  chi- 

soni  ; 

Ndipo  atate  wa  wopusa  sakondwa. 

22  Mtima  wosekerera  uchiritsa  bwino  ; 
Koma  mzimu  wosweka  uphwetsa 

mafupa. 

23  Munthu  woipa  alandira  choko- 

metsera  mlandu  choturu'csa 
m’mfunga, 

Kuti  apambukitse  mayendedwe  a 
chiweruzo. 

24  Nzeru  iri  pa  maso  pa  wozindikira  ; 
Koma  maso  a wopusa  ali  m’male- 

kezero  a dziko. 

25  Mwana  wopusa  achititsa  atate 

wache  chisoni, 

Namvetsa  zowawa  amache  wo- 
mbala. 

26  Kulipiritsa  wolungama  si  kuli  kwa- 

bwino, 

Ngakhale  kukwapula  akuru  chi- 
fukwa  aongoka  mtima. 

27  Wopanda  chikamwakamwa  apa- 

mbana  kudziwa  ; 

Ndipo  wofatsa  mtima  ali  wanzeru. 

28  Ngakhale  chitsiru  chikatonthola 

achiyesa  chanzeru  ; 

Posunama  ali  wochenjera. 


1  Q Wopanduka  afunafuna  chifu- 

1 O niro  chache, 

Nakangana  ndi  nzeru  yonse  yeni- 
yeni. 

2 Wopusa  sakondwera  ndi  kuzindi- 

kira  ; 

Koma  kungobvumbulutsa  za 
m’mtima  mwache. 

3 Pakudza  wamphulupulu  padzanso 

kunyoza  ; 

Manyazi  natsagana  ndi  chitonzo. 

4 Mau  a m’kamwa  mwa  munthu 

ndiwo  madzi  akuya  ; 

Kasupe  wa  nzeru  ndiye  mtsinje 
wodzala. 

5 Kukometsa  mlandu  wa  wamphulu- 

pulu  mwa  tsankhu  sikuli  kwa- 
bwino, 

Ngakhale  kuchitira  chetera  wolu- 
ngama. 

6 Milomo  ya  wopusa  ifikitsa  maka- 

ngano  ; 


7 


8 

9 

10 


11 


12 

13 

14 


15 


16 

17 


18 

19 


20 


21 

22 

23 

Ndipo  m’kamwa  mwache  muputa 
kukwapulidwa. 

M’kamwa  mwa  wopusa  mumu- 
ononga, 

Milomo  yache  ikhala  msampha  wa 
moyo  wache. 

Mau  a kazitape  akunga  zakudya 
zolongosoka, 

Zotsikira  m’kati  mwa  mimba. 

Wogwira  nchito  mwa  ulesi 

Ndiye  mbale  wache  wa  wosakaza. 

Dzina  la  Yehova  ndilo  linga  lo- 
limba  ; 

Wolungama  athamangira’mo  na- 
pulumuka. 

Chuma  cha  wolemera  ndicho  mudzi 
wache  wolimba  ; 

Alingalira  kuti  ndicho  khoma 
lalitari. 

Mtima  wa  munthu  unyada  asa- 
naonongeke ; 

Koma  chifatso  chitsogolera  ulemu. 

Wobwezera  mau  asanamvetse 
apusa, 

Nadzichititsa  manyazi. 

Mtima  wa  munthu  umlimbitsa 
alikudwala  ; 

Koma  ndani  angatukule  mtima 
wosweka  ? 

Mtima  wa  wozindikira  umaphu- 
nzira  ; 

Khutu  la  anzeru  lifunitsa  kudzi- 
wa. 

Mtulo  wa  munthu  umtsegulira 
njira, 

Numfikitsa  pa  maso  pa  akuru. 

Woyamba  kudzinenera  ayang’a- 
nika  wolungama  ; 

Koma  mnzache  afika  namuululitsa 
zache  zonse. 

Ula  uletsa  makangano, 

Nulekanitsa  amphamvu. 

Kupembedza  mbale  utamchimwira 
nkobvuta, 

Kulanda  mudzi  wolimba  nkosa- 
bvuta ; 

Makangano  akunga  mipiringidzo 
ya  linga. 

Mimba  ya  munthu  idzakhuta  zi- 
patso  za  m’kamwa  mwache  ; 

Iye  nadzakhuta  phindu  la  milomo 
yache. 

Lilime  liri  ndi  mphamvu  pa  imfa 
ndi  moyo  ; 

Wolikonda  adzadya  zipatso  zache. 

Wopeza  mkazi  apeza  chinthu  cha- 
bwino  ; 

Yehova  amkomera  mtima. 

Wosauka  amadandaulira  ; 

Koma  wolemera  ayankha  mwa 
ukali. 

24  VVoyanjana  ndi  ambiri  angodzio- 
nonga  ; 

Koma  liripo  bwenzi  lipambana  ndi 
mbale  kuumirira. 


I Q Wosauka  woyenda  mwangwiro 

1 Aposa  wokhetsa  milomo  ndi 

wopusa. 

2 Kukhumba  kosadziwa  si  kuli  kwa- 

bwino  ; 

Ndipo  wofulumira  ndi  mapazi  ache 
amachimwa. 

3 Utsiru  wa  munthu  ukhotetsa  njira 

yache ; 

Mtimawache  udandaula  pa  Yehova. 

4 Chuma  chionjezetsa  mabwenzi 

ambiri ; 

Koma  mnzache  wa  waumphawi 
amleka. 

5 Mboni  yonama  sidzakhala  yosa- 

langidwa  ; 

Wolankhula  mabodza  sadzapu- 
lumuka. 

6 Ambiri  adzapembedza  waufulu  ; 
Ndipo  yense  ndi  bwenzi  la  munthu 

wopatsa. 

7 Abale  onse  a wosauka  amuda  ; 
Nanga  mabwenzi  ache  kodi  sata- 

nimphirana  naye  ? 

Awatsata  ndi  mau,  koma  kuli  zi. 

8 Wolandira  nzeru  akonda  moyo 

wache  ; 

Wosunga  luntha  adzapeza  za- 
bwino. 

9 Mboni  yonama  sidzapulumuka 

chilango  ; 

Wolankhula  mabodza  adzaono- 
ngeka. 

10  Wopusa  sayenera  kukhala  ndi 
zinthu  zolongosoka  ; 

Nanga  kapolo  ayenera  kulamu- 
lira  akalonga  kodi  ? 

II  Kulingalira  kwa  munthu  kuche- 

dwetsa  mkwiyo  ; 

Ulemerero  wache  uli  wakuti  akhu- 
lulukire  cholakwa. 

12  Mkwiyo  wa  mfumu  ukunga  ku- 

bangula  kwa  mkango  ; 

Koma  kukoma  mtima  kwache 
kunga  mame  pa  msipu. 

13  Mwana  wopusa  ndiye  tsoka  la 

atate  wache  ; 

Ndipo  makangano  a mkazi  ndiwo 
kudonthadonthabe. 

14  Nyumba  ndi  chuma  ndizo  cholowa 

cha  atate  ; 


Koma  mkazi  wa  nzeru  achokera 
kwa  Yehova. 

1 5 Ulesi  ugonetsa  tulo  tofa  nato  ; 

Ndipo  moyo  wa  mkhongono  udza- 

mva  njala. 

16  Wosunga  lamulo  asunga  moyo 

wache  ; 

Wonyalanyaza  mayendedwe  ache 
adzafa. 

17  Wochitira  waumphawi  chifundo 

abwereka  Yehova ; 

Adzambwezera  chokoma  chache- 
cho. 

18  Menya  mwanako,  chiyembekezero 

chiripo, 

Osafunitsa  kumuononga. 

1 9 Munthu  waukali  alipire  mwini  ; 
Pakuti  ukampulumutsa  udzate- 

ronso. 

20  Tamvera  uphungu,  nulandire 

mwambo, 

Kuti  ukhale  wanzeru  pa  chimari- 
ziro  chako. 

21  Muli  zolingalira  zambiri  m’mtima 

mwa  munthu  ; 

Koma  uphungu  wa  Yehova  ndiwo 
udzaimika. 

22  Chotikondetsa  munthu  ndicho 

kukoma  mtima  kwache  ; 

Ndipo  wosauka  apambana  munthu 
wonama. 

23  Kuopa  Yehova  kupatsa  moyo  ; 
Wokhala  nako  adzakhala  wo- 

khuta  ; 

Zoipa  sizidzamgwera. 

24  Wolesi  alonga  dzanja  lache 

m’mbale, 

Osalibwezanso  ku  kamwa  kwache. 

25  Menya  wonyoza,  ndipo  achi- 

bwana  adzachenjera  ; 

Nudzudzule  wozindikira  adzazi- 
ndikira  nzeru. 

26  Wolanda  za  atate,  ndi  wopitikitsa 

amai, 

Ndiye  mwana  wochititsa  manyazi 
ndi  wogwetsa  nkhope. 

27  Ukangofuna,  mwananga,  kuso- 

chera  kusiya  mau  akudziwitsa,  ; 
Leka  kumva  mwambo. 

28  Mboni  yopanda  pache  inyoza  chi- 

weruzo  ; 

M’kamwa  mwa  amphulupulu  mu- 
meza  zoipa. 

29  Akonzera  onyoza  chiweruzo, 

Ndi  mikwingwirima  pa  msana  pa 
opusa. 

Vinyo  achita  chiphwete,  cha- 
kumwa  chaukali  chisokosa  ; 

Wosochera  nazo  alibe  nzeru. 

2 Kuopsya  kwa  mfumu  ndiko  ku- 

bangula  kwa  mkango  ; 

Womputa  achimwira  moyo  wache 
wache. 

3 Kuli  ulemu  kwa  mwamuna  ku- 

pewa  ndeu  ; 

Koma  zitsiru  zonse  zimangoka- 
ngana. 

4 Wolesi  salima  chifukwa  cha  chi- 

sanu  ; 

Adzapemphapempha  m’masika  osa- 
landira  kanthu. 

5 Uphungu  wa  m’mtima  mwa 

munthu  ndiwo  madzi  akuya  ; 
Koma  munthu  wozindikira  adza- 
tunga’po. 

6 Anthu  ambiri  abukitsa  yense  ku- 

koma  mtima  kwache  ; 

Koma  ndani  angapeze  munthu 
wokhulupirika  ? 

7 Wolungama  woyenda  mwangwiro  ; 
Anache  adala  pambuyo  pache. 

8 Mfumu  yokhala  pa  mpando  wowe- 

ruzira 

Ipitikitsa  zoipa  zonse  ndi  maso 
ache. 

9 Ndani  anganene,  Ndasambitsa  mti- 

ma  wanga, 

Ndayera  opanda  chimo  ? 

10  Miyeso  yosiyana,  ndi  malichero 

osiyana, 

Zonse  ziwiri’zi  zinyansa  Yehova. 

11  Ngakhale  mwana  adziwika  ndi 

nchito  zache  ; 

Ngati  nchito  yache  iri  yoyera  nga- 
khale  yolungama. 

12  Khutu  lakumva,  ndi  diso  lopenya, 
Yehova  anapanga  onse  awiri’wo. 

13  Usakonde  tulo,  ungasauke  ; 
Phenyula  maso,  udzakhuta  zaku- 

dya. 

14  Wogula  ati,  Cha  chabe  chimenecho. 
Koma  atachoka  adzitama. 

15  Alipo  golidi  ndi  ngale  zambiri  ; 
Koma  milomo  yodziwa  ndiyo  cho- 

kometsera  cha  mtengo  wa  pa- 
tari. 

16  Tenga  maraya  a woperekera  mle- 

ndo  chikole  ; 

Woperekera  mkazi  wachilendo  chi- 
kole  umgwire  mwini. 

17  Zakudya  za  chinyengo  zikondwe- 

retsa  munthu  ; 

Koma  pambuyo  pache  m’kamwa 
mwache  mudzadzala  tinsanga- 
labwi. 

18  Uphungu  utsimikiza  zolingalira, 
Ponya  nkhondo  utapanga  upo. 


1 9 Kazitape  woyendayenda  awanditsa 

zinsinsi ; 

Usadudukire  woyasama  milomo 
yache. 

20  Wotemberera  atate  wache  ndi 

amache, 

Nyali  yache  idzazima  mu  mdima 
woti  bi. 

21  Cholowa  chingalandiridwe  msa- 

ngamsanga  poyamba  pache  ; 
Koma  chitsiriziro  chache  sichi- 
dzadala. 

22  Usanene,  Ndidzabwezera  zoipa  ; 
Yembekeza  Yehova,  adzakupulu- 

mutsa. 

23  Miyeso  yosiyana  inyansa  Yehova, 
Ndi  mulingo  wonyenga  suli  wa- 

bwino. 

24  Yehova  alongosola  mayendedwe 

a mwamuna  ; 

Munthu  tsono  angazindikire  bwa- 
nji  njira  yache  ? 

25  Kunena  mwa  nsontho,  Ichi  ncho- 

patulika,  kuli  msampha  kwa 
munthu, 

Ndi  kusinkhasinkha  pambuyo  pa- 
che,  atawinda. 

26  Mfumu  ya  nzeru  ipeta  amphulu- 

pulu, 

Niyendetsa’po  njinga  ya  gareta. 

27  Mzimu  wa  munthu  ndiwo  nyali  ya 

Yehova ; 

Usanthula  m’kati  monse  mwa 
mimba. 

28  Chifundo  ndi  ntheradi  zisunga 

mfumu  ; 

Chifundo  chichirikiza  mpando  wa- 
che. 

28  Ulemerero  wa  anyamata  ndiwo 
mphamvu  yawo  ; 

Kukongola  kwa  nkhalamba  ndi 
imvi. 

30  Mikwingwirima  yopweteka  ichotsa 
zoipa  ; 

Ndi  mikwapulo  ilowa  m’kati  mwa 
mimba. 

Mtima  wa  mfumu  uli  m’dzanja 
la  Yehova  ngati  mitsinje  ya 
madzi ; 

Aulozetsa  komwe  afuna. 

Njira  zonse  za  munthu  zilungama 
pa  maso  pache  ; 

Koma  Yehova  ayesa  mitima. 

Kuchita  chilungamo  ndi  chiwe- 
ruzo 

Kupambana  ndi  nsembe  kumko- 
nda  Yehova. 

4 Maso  akunyada,  ndi  mtima  wo- 

dzikuza, 

Ndi  nyali  ya  oipa,  ziri  chimo. 

5 Zoganizira  za  wakhama  zichuru- 

kitsadi  katundu  ; 

Koma  yense  wa  nsontho  angopeza 
umphawi. 

6 Kupata  chuma  ndi  lilime  lonama 
Ndiko  nkhungu  yoyendayenda, 

ngakliale  misampha  ya  imfa. 

7 Chiwawa  cha  amphulupulu  chi- 

dzawakokolola  ; 

Chifukwa  akana  kuchita  chiwe- 
ruzo. 

8 Wosenza  chimo  njira  yache  ikho- 

takhota ; 

Koma  nchito  ya  woyera  mtima 
ilungama. 

9 Kukhala  pa  ngondya  ya  tsindwi 

kufunika 

Kuposa  kukhala  m’nyumba  ndi 
mkazi  wolongolola. 

10  Wamphulupulu  mtima  wache 

umkhumba  zoipa  ; 

Sakomera  mtima  mnzache. 

11  Polangidwa  wonyoza,  wachibwana 

alandira  nzeru, 

Naphunzira  pakuyang’ana  pa  wa- 
nzeru. 

12  Wolungama  aganizira  za  nyumba 

ya  wamphulupulu, 

Kuti  amphulupulu  amagwetsedwa, 
naona  zoipa. 

13  Wotseka  makutu  ache  polira  wa 

umphawi, 

Nayenso  adzalira  koma  osamve- 
dwa. 

14  Mpatso  wa  m’tseri  upembedza 

mkwiyo, 

Ndi  mtulo  wa  pa  mfunga  ukali 
wolimba. 

15  Kuchita  chiweruzo  kukondweretsa 

wolungama  ; 

Koma  kuwaononga  akuchita  mphu  - 
lupulu. 

16  Munthu  wosochera  pa  njira  ya 

nzeru 

Adzakhala  m’msonkhano  wa 
akufa. 

17  Wokonda  zoseketsa  adzasauka  ; 
Wokonda  vinyo  ndi  mafuta  sadza- 

lemera. 

18  Wochimwa  ndiye  chiombolo  cha 

wolungama  ; 

Ndipo  wachiwembu  adzalowa 
m’malo  mwa  oongoka  mtima. 

19  Kukhala  m’chipululu  kufunika 
Kuposa  kukhala  ndi  mkazi  wolo- 

ngolola  ndi  wong’ung’udza. 


20  Mokhala  wanzeru  muli  katundu 

wofunika  ndi  mafuta  ; 

Koma  wopusa  angozimeza. 

21  Wolondola  chilungamo  ndi  chi- 

fundo 

Apeza  moyo,  ndi  chilungamo,  ndi 
ulemu. 

22  Wanzeru  akwera  pa  mudzi  wa 

olimba, 

Nagwetsa  mphamvu  yache  imene 
anaikhulupirira. 

23  Wosunga  m’kamwa  mwache  ndi 

lilime  lache 

Asunga  moyo  wache  ku  mabvuto. 

24  Wonyada  wodzikuza  dzina  lache 

ndiye  wonyoza  ; 

Achita  mwa  ukali  modzitama. 

25  Chifuniro  cha  wolesi  chimupha  ; 
Chifukwa  manja  ache  akana  ku- 

gwira  nchito. 

26  Ena  asirira  modukidwa  tsiku 

lonse  ; 

Koma  wolungama  amapatsa  osa- 
mana. 

27  Nsembe  ya  oipa  inyansa  ; 
Makamaka  pakudza  nayo  iwo  mwa 

chiwembu. 

28  Mboni  yonama  idzafa  ; 

Koma  mwamuna  wakumvetsa 
adzanena  mosakayika. 

29  Munthu  woipa  aumitsa  nkhope 

yache  ; 

Koma  woongoka  mtima  akonza 
njira  zache. 

30  Kulibe  nzeru  ngakhale  luntha 
Ngakhale  uphungu  wotsutsana  ndi 

Yehova. 

31  Kavalo  amakonzedweratu  chifu- 

kwa  cha  tsiku  la  nkhondo  ; 
Koma  wopulumutsa  ndiye  Yehova. 


Of)  Mbiri  yabwino  ifunika  kopa- 
mbana  chuma  chambiri  ; 
Kukukomera  mtima  anzako  ku- 
posa  siliva  ndi  golidi. 

2 Wolemera  ndi  wosauka  aku- 

mana, 

Wolenga  onsewo  ndiye  Yehova. 

3 Wochenjera  aona  zoipa,  nabi- 

sala  ; 

Koma  achibwana  angopitirira,  na- 
lipitsidwa. 

4 Mphotho  ya  chifatso  ndi  kuopa 

Yehova 

Ndiyo  chuma,  ndi  ulemu,  ndi  moyo. 

5 Minga  ndi  misampha  iri  m’njira 

ya  wokhota  ; 

Koma  wosunga  moyo  wache  adza- 
tarikira  imeneyo. 

6 Phunzitsa  mwana  poyamba  njira 

yache  ; 

Ndipo  angakhale  atakalamba  sadza- 
choka’mo. 

7 Wolemera  alamulira  osauka  ; 
Ndipo  wokongola  ndiye  kapolo  wa 

womkongoletsa. 

8 Wofesa  zosalungama  adzakolola 

tsoka  ; 

Ndipo  ntyole  ya  mkwiyo  wache 
idzalepera. 

9 Mwini  diso  la  mataya  adzadala  ; 
Pakuti  apatsa  osauka  zakudya 

zache. 

10  Ukainga  wonyoza  makangano 

adzaturuka  ; 

Makani  ndi  manyazi  adzalekeka. 

11  Wokonda  kuyera  mtima, 

Mfumu  idzakhala  bwenzi  lache  chi- 

fukwa  cha  chisomo  cha  milomo 
yache. 

12  Maso  a Yehova  achinjiriza  wodzi- 

wa  ; 

Koma  agwetsa  mau  a munthu  wa 
ziwembu. 

13  Wa  ulesi  ati,  Pali  mkango  panja- 

po, 

Ndidzaphedwa  pa  makwalala’po. 

14  M’kamwa  mwamkazi  wa  chiwere- 

were  muli  dzenje  lakuya  ; 
Yemwe  Yehova  amkwiyira  adza- 
gwa’mo. 

15  Utsiru  umangidwa  mu  mtima 

mwa  mwana  ; 

Koma  ntyole  yomlangira  idzau- 
ingitsira  kutari. 

16  Wotsendereza  waumphawi  kuti 

achurukitse  chuma  chache, 

Ndi  wopatsa  wolemera  kanthu, 
angosauka. 

17  Chera  makutu  ako,  numvere  mau 

a anzeru, 

Nulozetse  mtima  wako  kukadziwa 
zanga. 

18  Pakuti  mau’wo  akondweretsa  ngati 

uwasunga  m’kati  mwako, 

Ngati  akhazikika  pamodzi  pa  mi- 
lomo  yako. 

19  Ndakudziwitsa  amenewo  lero,  nga- 

khale  iwedi, 

Kuti  ukhulupirire  Yehova. 

20  Kodi  sindinakulembera  zoposa 
Za  uphungu  ndi  nzeru  ; 

21  Kuti  ukadziwitse  ntheradi  yache 

ya  mau  oona, 

Nukabwere  ndi  mau  oona  kwa 
iwo  amene  anakutumiza  ? 

22  Usalande  za  waumphawi  chifukwa 

ali  waumphawi, 


Ngakhale  kutsendereza  wosauka 
ku  bwalo. 

23  Pakuti  Yehova  adzanenera  mlandu 

wawo  ; 

Omwe  akwatula  zawo  Iye  adza- 
kwatula  moyo  wawo. 

24  Usayanjane  ndi  munthu  wokwiya 

msanga ; 

Ngakhale  kupita  ndi  mwamuna 
waukali  ; 

25  Kuti  ungaphunzire  mayendedwe 

ache, 

Ndi  kutengera  moyo  wako  msa- 
mpha. 

26  Usakhale  wodulirana  mpherere, 
Ngakhale  kumperekera  chikole  cha 

ngongole  zache. 

27  Ngati  ulibe  chobwezera 

Kodi  achotserenji  kama  lako  pansi 
pako  ? 

28  Usasunthe  chidziwitso  cha  kale  cha 

m’malire, 

Chimene  makolo  ako  anachiimika. 

29  Kodi  upenya  munthu  wofulumiza 

nchito  zache  ? 

Adzaima  pa  maso  pa  mafumu, 
osaima  pa  maso  pa  anthu  achabe. 


Pamene  ukhala  ulinkudya  ndi 
ZO  mkuru, 

Zikumbukira  ameneyo  ali  pa  maso 
pako  ; 

2 Nuike  mpeni  pa  khosi  pako, 

Ngati  uli  wadyera. 

3 Usakhumbe  zolongosoka  zache  ; 
Pokhala  zakudya  zonyenga. 

4 Usadzitopetse  kuti  ulemere  ; 

Leka  nzeru  yako  yako. 

5 Kodi  upenyeranji  chimene  kulibe  ? 
Pakuti  chuma  chimera  mapiko, 
Ngati  mphungu  youluka  mu  mle- 

ngalenga. 

6 Usadye  zakudya  zache  za  wa  maso 

a nkhwenzule, 

Ngakhale  kukhumba  zolongosoka 
zache  ; 

7 Pakuti  monga  asinkha  m’kati 

mwache,  ali  wotere  ; 

Ati  kwa  iwe,  Idya  numwe  ; 

Koma  mtima  wache  suli  pa  iwe. 

8 Pakuti  nthongo  imene  unaidya 

udzaisanza, 

Ndi  kutaya  mau  ako  okondwe- 
retsa. 

9 Usalankhule  m’makutu  a wopusa  ; 
Pakuti  adzapeputsa  nzeru  ya  mau 

ako. 

10  Usasunthe  chidziwitso  cha  kale  cha 
m’malire  ; 

Ngakhale  kulowa  m’minda  ya 
amasiye  ; 

11  Pakuti  mombolo  wawo  walimba  ; 
Adzawanenera  mlandu  wawo  pa 

iwe. 

12  Lozetsa  mtima  wako  ku  mwa- 

mbo, 

Ndi  makutu  ako  ku  mau  a nzeru. 

13  Usamane  mwana  chilango  ; 

Pakuti  ukammenya  ndi  ntyole  safa 

ai. 

14  Udzammenya  ndi  ntyole, 
Nudzapulumutsa  moyo  wache  ku- 

nsi  kwa  manda. 

1 5 Mwananga,  mtima  wako  ukakhala 

wanzeru, 

Mtima  wanga  wa  inedi  udza- 
kondwa ; 

1 6 Imso  zanga  zidzasangalala, 
Polankhulamilomo  yako  zoongoka. 

17  Mtima  wako  usachitire  nsanje 

akuchimwa’wo  ; 

Koma  opabe  Yehova  tsiku  lonse  ; 

18  Pakutitu  padzakhala  mphotho  ; 
Ndipo  chiyembekezo  chako  sichi- 

dzalepereka. 

19  Tamvera  tsopano,  mwananga,  ute- 

nge  nzeru, 

Ulunjikitse  mtima  wako  m’njira- 
’mo. 

20  Usakhale  mwa  akumwaimwa  vi- 

nyo, 

Ndi  ankhuli  osusuka. 

21  Pakuti  wakumwaimwa  ndi  wosu- 

suka’yo  adzasauka  ; 

Ndipo  kusinza  kudzabveka  munthu 
nsanza. 

22  Tamvera  atate  wako  anakubala, 
Usapeputse  amako  atakalamba. 

23  Gula  ntheradi,  osaigulitsa ; 

Nzeru,  ndi  mwambo,  ndi  luntha. 

24  Atate  wa  wolungama  adzasekeradi ; 
Wobala  mwana  wa  nzeru  adza- 

kondwera  naye. 

25  Atate  wako  ndi  amako  akondwere, 
Amako  wakukubala  asekere. 

26  Mwananga,  undipatse  mtima  wako, 
Maso  ako  akondwere  ndi  njira 

zanga. 

27  Pakuti  mkazi  wa  dama  ndiye  dzenje 

lakuya  ; 

Ndipo  mkazi  wa  chiwerewere  ndiye 
mbuna  yopapatiza. 

28  Pakuti  abisalira  ngati  wachi- 

fwamba, 

Nachurukitsa  anthu  a chiwembu. 

29  Ndani  ali  ndi  chisoni  ? ndani 

asauka  ? Ndani  ali  ndi  maka- 
ngano  ? 


Ndani  ang’ung’udza  ? ndani  ala- 
sidwa  chabe  ? ndani  afiira  maso  ? 

30  Ngamene  achedwa  pali  vinyo, 
Napita  kukafunafuna  vinyo  wosa- 

nganizidwa. 

31  Usayang’ane  pa  vinyo  alikufiira, 
Alikung’azimira  m’chikho, 
Namweka  mosalala. 

32  Pa  chitsiriziro  chache  aluma  ngati 

njoka, 

Najompha  ngati  mamba. 

33  Maso  ako  adzaona  zachilendo, 
Mtima  wako  udzalankhula  zo- 

khota. 

34  Udzafanana  ndi  wina  wogona 

pakati  pa  nyanja, 

Pena  wogona  pa  nsonga  ya  mlo- 
ngoti  wa  ngalawa. 

35  Udzati,  Anandimenya,  osapwete- 

kedwa  ine  ; 

Anandikwapula,  osamva  ine  ; 
Ndidzauka  nthawi  yanji  ? Ndidza- 
funafunanso  vinyo’yo. 

C) / j Usachitire  nsanje  anthu  oipa, 

d/-T  Ngakhale  kufuna  kukhala 
nawo  ; 

2 Pakuti  mtima  wawo  ulingalira  za 

chionongeko  ; 

Milomo  yawo  ilankhula  za  mphu- 
lupulu. 

3 Nzeru  imangitsa  nyumba  ; 

Luntha  liikhazikitsa. 

4 Kudziwa  kudzaza  zipinda  zache 
Ndi  chuma  chonse  chofunika  cha 

mtengo  wache. 

5 Mwamuna  wa  nzeru  ngwampha- 

mvu  ; 

Munthu  wodziwa  ankabe  nalimba. 

6 Pakuti  udzaponya  nkhondo  yako 

ndi  upo, 

Ndi  kupulumuka  pochuruka  aphu- 
ngu. 

7 Nzeru  itarikira  chitsiru  ; 

Satsegula  pa  kamwa  ku  bwalo. 

8 Wolingalira  za  kuchita  zoipa 
Anthu  adzamcha  wa  chiwembu. 

9 Maganizo  opusa  ndiwo  chimo  ; 
Wonyoza  anyansa  anthu. 

10  Ukalefuka  tsiku  la  tsoka 
Mphamvu  yako  ichepa. 

1 1 Omwe  atengedwa  kuti  akafe,  uwa- 

pulumutse  ; 

Omwe  ati  aphedwe,  usaleke  ku- 
walanditsa. 

12  Ukanena,  Taonani,  sitinadziwa  chi- 

menechi  ; 

Kodi  woyesa  mitima  sachizindi- 
kira  ichi  ? 

Ndi  wosunga  moyo  wako  kodi 
sachidziwa  ? 

Ndipo  kodi  sabwezera  munthu 
yense  monga  mwa  machitidwe 
ache  ? 

1 3 Mwananga,  idya  uchi  pakuti  ngwa- 

bwino, 

Ndi  chisa  chache  chitsekemera 
m’kamwa  mwako  ; 

14  Potero  udzadziwa  kuti  nzeru  iri 

yotero  m’moyo  wako  ; 

Ngati  waipeza  padzakhala  mphotho, 
Ndipo  chiyembekezo  chako  sichi- 
dzalepereka. 

15  Usabisalire,  woipa  iwe,  pomanga 

wolungama  ; 

Usapasule  popuma  iye’po. 

1 6 Pakuti  wolungama  amagwa  kasanu 

ndi  kawiri,  nanyamukanso  ; 
Koma  oipa  akhumudwa  pomfikira 
tsoka. 

17  Usakondwere  pakugwa  mdani 

wako  ; 

Mtima  wako  usasekere  pokhu- 
mudwa  iye  ; 

18  Kuti  Yehova  angaone  kukondwa 

kwako,  ndi  kukuyesa  koipa, 

Ndi  kuleka  kumkwiyira. 

19  Usabvutike  mtima  chifukwa  cha 

ochita  zoipa  ; 

Ngakhale  kuchitira  nsanje  amphu- 
lupulu  ; 

20  Pakuti  woipa’yo  sadzalandira  mpho- 

tho  ; 

Nyali  ya  amphulupulu  idzazima. 

21  Mwananga,  opa  Yehova  ndi  mfumu 

yomwe, 

Osadudukira  anthu  osinthasintha. 

22  Pakuti  tsoka  lawo  lidzaoneka  mo- 

dzidzimuka  ; 

Ndipo  ndani  adziwa  chionongeko 
cha  zaka  zawo  ? 

23  Izinso  ziri  za  anzeru. 

Poweruza  chetera  siliri  labwino. 

24  Wonena  kwa  woipa,  Wolungama 

iwe  ; 

Magulu  a anthu  adzamtemberera, 
mitundu  ya  anthu  idzamkwiyira. 

25  Omwe  amdzudzula  adzasekera, 
Nadzadalitsika  ndithu. 

26  Wobwezera  mau  oongoka 
Apsompsona  milomo. 

27  Longosola  nchito  yako  panjapo, 

nuikonzeretu  ku  munda  ; 
Pambuyo  pache  ndi  kumanga 
nyumba  yako. 

28  Usachitire  mnzako  umboni  wo- 

mtsutsa  opanda  chifukwa  ; 

Kodi  udzanyenga  ndi  milomo  yako  ? 


29  Usanene,  Ndidzamchitira  zomwezo 

anandichitira  ine  ; 
Ndidzabwereza  munthu’yo  monga 
mwa  machitidwe  ache. 

30  Ndinapita  pa  munda  wa  wolesi, 
Polima  mphesa  munthu  wosowa 

nzeru. 

31  Taonani,  ponsepo  panamera  minga, 
Ndi  kuwirira’po  khwisa  ; 

Chinga  lache  la  miyala  ndi  ku- 
pasuka. 

32  Pamenepo  ndinayang’ana  ndi  ku- 

ganizira, 

Ndinaona  ndi  kulandira  mwambo. 

33  Tulo  ta  pang’ono,  kungoodzera 

pang’ono, 

Kungomanga  manja  pang’ono 
m’kugona, 

34  Ndipo  umphawi  wako  udzafika 

ngati  mbala  ; 

Ndi  kusauka  kwako  ngati  munthu 
wa  chikopa. 


QC  Iyinso  ndiyo  miyambo  ya 
Solomo  imene  anthu  a 
Hezekiya  mfumu  ya  Yuda 
anailemba. 

2 Kubisa  kanthu  ndi  ulemerero  wa 

Mulungu  ; 

Koma  ulemerero  wa  mafumu  ndi 
kusanthula  kanthu. 

3 Pa  mlengalenga  patarika,  ndi  pa 

dziko  pakuya, 

Koma  mitima  ya  mafumu  singa- 
santhulike. 

4 Chotsera  siliva  mphala  yache, 
Mmisiri  wa  ng’anjo  aturutsa’mo 

mbale  ; 

5 Chotsera  woipa  pa  maso  pa  mfu- 

mu, 

Mpando  wache  udzakhazikika 
m’chilungamo. 

6 Usadzitame  pa  maso  pa  mfumu, 
Ngakhale  kuima  m’malo  mwa 

akuru  ; 

7 Pakuti  kunena  kwa  iwe,  Takwera 

kuno, 

Kupambana  ndi  kuti  utsitsidwe  pa 
maso  pa  kalonga, 

Amene  maso  ako  anamuona. 

8 Usaturuke  mwa  nsontho  kuka- 

limbana, 

Ungalepere  pakutha  kwache, 
Atakuchititsa  mnzako  manyazi. 

9 Nena  mlandu  wako  ndi  mnzako, 
Osaulula  zinsinsi  za  mwini  ; 

10  Kuti  wakumva  angakutonze, 

Mbiri  yako  yoipa  ndi  kusachoka. 

11  Mau  oyenera  a pa  nthawi  yache 

Akunga  zipatso  za  golidi  m’nse- 
ngwa  za  siliva. 

12  Monga  phelele  la  golidi  ndi  chipini 

cha  golidi  woyengeka, 
Momwemo  wanzeru  wodzudzula  pa 
khutu  lomvera. 

13  Monga  chisanu  cha  chipale  cho- 

fewa  pa  nthawi  ya  masika, 
Momwemo  mthenga  wokhulupi- 
rika  kwa  amene  anamtuma  ; 
Adzidzimutsa  moyo  wa  ambuyache. 

14  Monga  mitambo  ndi  mphepo  po- 

panda  mvula, 

Momwemo  ndiye  wodzikweza  ndi 
zipatso  zache  monyenga. 

1 5 Chipiriro  chipembedza  mkuru  ; 
Lilime  lofatsa  lityola  pfupa. 

18  Wapeza  uchi  kodi  ? Idya’po  wo- 
kwanira  ; 

Kuti  ungakukole,  nusanze. 

17  Phazi  lako  lilowe  m’nyumba  ya 

mnzako  kamodzikamodzi  ; 

Kuti  angatope  nawe  ndi  kukuda. 

18  Wochitira  mnzache  umboni  wo- 

nama 

Ndiye  chibonga,  ndi  lupanga,  ndi 
mubvi  wakutwa. 

19  Kukhulupirira  munthu  wa  chi- 

wemfyu  tsiku  la  tsoka 
Kunga  dzino  lotyoka  ndi  phazi 
loguluka. 

20  Monga  wobvula  maraya  tsiku  la 

mphepo, 

Ngakhale  kuthira  vinyo  wosasa 
m’soda, 

Momwemo  woyimbira  nyimbo 
munthu  wa  chisoni. 

21  Mdani  wako  akamva  njala  umdye- 

tse, 

Akamva  ludzu  umwetse  madzi, 
Pakuti  udzaunjika  makala  a moto 
pamtu  pache  ; 

Ndipo  Yehova  adzakupatsa  mpho- 
tho. 

23  Mphepoyakumpotoifikitsamvula; 
Chomwecho  lilime  losinjirira  likwi- 

yitsa  nkhope. 

24  Kukhala  pa  ngondya  ya  tsindwi 

kufunika 

Kuposa  kukhala  m’nyumba  ndi 
mkazi  wolongolola. 

25  Monga  madzi  ozizira  kwa  munthu 

wotopa, 

Momwemo  mau  abwino  akucho- 
kera  ku  dziko  la  kutari. 

28  Monga  kasupe  wopondedwa,  ndi 
chitsime  chobvonongeka, 
Momwemo  wolungama  ngati 
akonjera  woipa. 


27  Kudya  uchi  wambiri  sikuli  kwa- 

bwino  ; 

Chomwecho  kufunafuna  ulemu 
wako  wako  sikuli  ulemu. 

28  Wosalamulira  mtima  wache 
Akunga  mudzi  wopasuka  wopanda 

linga. 


OO  Monga  chipale  chofewa  m’ma- 
limwe,  ndi  mvula  m’masika, 
Momwemo  ulemu  suyenera  chi- 
tsiru. 

2 Monga  mpheta  irikuzungulira,  ndi 

namzeze  alikuuluka, 

Momwemo  temberero  la  pa  chabe 
silifikira. 

3 Chikoti  chiyenera  kavalo,  ndi  cha 

m’kamwa  chiyenera  buru, 

Ndi  ntyole  iyenera  pa  msana  pa 
zitsiru. 

4 Usayankhe  chitsiru  monga  mwa 

utsiru  wache, 

Kuti  ungafanane  nacho  iwe  wekha. 

5 Yankha  chitsiru  monga  mwa  utsi- 

ru  wache, 

Kuti  asadziyese  wanzeru. 

6 Wotumiza  mau  ndi  dzanja  la  chi- 

tsiru 

Adula  mapazi  ache,  namwa  zo- 
mpweteka. 

7 Miyendo  ya  wopunduka  iri  yolo- 

bodoka, 

Momwemo  mwambi  m’kamwa  mwa 
zitsiru. 

8 Monga  thumba  la  ngale  m’mulu 

wa  miyala, 

Momwemo  wachitira  chitsiru  ule- 
mu. 

9 Monga  munga  wolasa  dzanja  la 

woledzera, 

Momwemo  mwambi  m’kamwa 
mwa  zitsiru. 

10  Monga  woponya  mibvi  ndi  kulasa 

onse, 

Momwemo  wolembera  chitsiru  ndi 
wolembera  omwe  alikupita  pa 
njira. 

1 1 Monga  garu  abweranso  ku  masanzi 

ache, 

Momwemo  chitsiru  chichitanso 
zopusa.zache. 

12  Kodi  uona  munthu  wodziyesa  wa- 


nzeru  ? 

Ngakhaie  chitsiru  chidzachenjera 
koma  ameneyo  ai. 

13  Wolesi  ati,  Mkango  uli  pa  njira, 
Wobangula’wo  uli  m’makwalala. 

14  Monga  chitseko  chikankhikira  pa 

zitsulo  za  pa  mphuthu, 

Momwemo  wolesi  agubuduka  pa 
kama  pache. 

15  Wolesi  alonga  dzanja  lache 

m’mbale  ; 

Kumtopetsa  kulibweza  ku  kamwa 
kwache. 

16  Wolesi  adziyesa  wanzeru. 

Koposa  anthu  asanu  ndi  awiri 

akuyankha  mozindikira. 

17  Wakungopita  ndi  kubvutika  ndi 

ndeu  yosakhala  yache 
Akunga  wogwira  makutu  a garu. 

18  Monga  woyaruka  woponya  nsakali, 
Mibvi,  ndi  imfa, 

1 9 Momwemo  wonyenga  mnzache  ndi 

kuti,  Ndi  kusewera  kumeneku. 

20  Posowa  nkhuni  moto  ungozima  ; 
Ndi  popanda  kazitape  makangano 

angoleka. 

21  Monga  makala  ozizira  pa  makala 

akunyeka,  ndi  nkhuni  pa  mo- 
to ; 

Momwemo  munthu  wa  maka- 
ngano  autsa  ndeu. 

22  Mau  a kazitape  ndi  zakudya  zolo- 

ngosoka 

Zitsikira  m’kati  mwa  mimba. 

23  Milomo  yofunitsitsa  ndi  mtima 

woipa 

Ikunga  mbale  ya  dothi  anaimata 
ndi  mphala  ya  siliva. 

24  Wakuda  mnzache  amanyenga  ndi 

milomo  yache  ; 

Koma  akundika  chinyengo  m’kati 
mwache  ; 

25  Pamene  akometsa  mau  ache  usa- 

mkhulupirire  ; 

Pakuti  m’mtima  mwache  muli 
zonyansa  zisanu  ndi  ziwiri. 

26  Angakhale  abisa  udani  wache 

pochenjera, 

Koma  udio  wache  udzabvumbu- 
lutsidwa  posonkhana  anthu. 

27  Wokumba  dzenje  adzagwa’mo, 
Wogubuduza  mwala,  udzabwera- 

nso  pa  iye  mwini. 

28  Lilime  lonama  lida  omwewo  lina- 

wasautsa  ; 

Ndipo  m’kamwa  mosyasyalika  mu- 
ngoononga. 

C\~7  Usanyadire  za  mawa, 

I  Popeza  sudziwa  tsiku  lina 
lidzabala  chiani  ? 

2 Winaakutame,  sim’kamwamwako 

ai  ; 

Mlendo,  si  milomo  ya  iwe  wekha. 

3 Mwala  ulemera,  mchenga  ndiwo 

katundu  ; 


Koma  mkv/iyo  wa  chitsiru  upa- 
mbana  kulemera  kwache. 

Kupweteka  mtima  nkwa  nkhanza, 
mkwiyo  usefuka  ; 

Komandani  angalalcike  ndi  nsanje? 

Chidzudzulo  chomveka  chiposa 
chikondi  chobisika. 

Kulasa  kwa  bwenzi  kuli  kokhulu- 
pirika  ; 

Koma  mdani  apsompsona  kawiri- 
kawiri. 

Mtima  wokhuta  upondereza  chisa 
cha  uchi  ; 

Koma  wakumva  njala  ayesa  zo- 
wawa  zonse  zotsekemera. 

Monga  mbalame  yosochera  ku 
chisa  chache, 

Momwemo  munthu  wosochera  ku 
malo  ache. 

Mafuta  ndi  zonunkhira  zikondwe- 
retsa  mtima, 

Ndi  ubwino  wa  bwenzi  uteronso 
pakupangira  uphungu. 

Mnzako,  ndi  mnzache  wa  atate 
walco,  usawasiye  ; 

Usanke  ku  nyumba  ya  mbale  wako 
tsiku  la  tsoka  lako  ; 

Mnansi  wa  pafupi  aposa  mbale 
wakutari. 

Mwananga,  khala  wanzeru,  nu- 
kondweretse  mtima  wanga  ; 

Kuti  ndimuyankhe  yemwe  andi- 
tonza. 

Wochenjera  aona  zoipa,  nabisala  ; 

Koma  achibwana  angopitirira,  na- 
lipitsidwa. 

Tenga  maraya  a woperekera  mle- 
ndo  chikole  ; 

Woperekera  mkazi  wa  chiwere- 
were  chikole  umgwire  mwini. 

Yemwe  adalitsa  mnzache  ndi  mau 
akuru  pouka  mamawa, 

Anthu  adzachiyesa  chimenecho 
temberero. 

Kudonthadontha  tsiku  la  mvula, 

Ndi  mkazi  wolongolola  ali  amodzi- 
modzi. 

Wofuna  kumletsa’yo  afuna  kuletsa 
mphepo  ; 

Dzanja  lache  la  manja  lingo- 
gwira  mafuta. 

Chitsulo  chinola  chitsulo  ; 

Chomwecho  munthu  anola  nkhope 
ya  mnzache. 

Wosunga  mkuyu  adzadya  zipatso 
zache  ; 

Wosamalira  ambuyache  adza- 
lemekezedwa. 

Monga  m’madzi  nkhope  zionana, 

Momwemo  mitima  ya  anthu 
idziwana. 

20  Kunsi  kwa  manda  ndi  ku  chio- 

nongeko  sikukhuta  ; 

Ngakhale  maso  a munthu  sakhutai. 

21  Siliva  asungunuka  m’mbiya, 

Ndi  golidi  m’ng’anjo, 

Motero  chomwe  munthu  achitama 
adziwika  nacho. 

22  Ungakhale  ukonola  chitsiru  m’mto- 

ndo  ndi  munsi,  pamodzi  ndi 
mphale, 

Koma  utsiru  wache  sudzamchoka. 

23  Udziwitsitse  zoweta  zako  ziri  bwa- 

nji, 

Samalira  magulu  ako  ? 

24  Pakuti  chuma  sichiri  chosatha  ; 
Kodi  korona  alipobe  mpaka  mi- 

badwo  mibadwo  ? 

25  Amatuta  maudzu,  msipu  uoneka, 
Achera  masamba  a ku  mapiri. 

26  Ana  a nkhosa  akubveka, 

Atonde  ambolera  munda  ; 

27  Mkaka  wa  mbuzi  udzakukwanira 

kudya ; 

Ndi  a pa  banja  lako  ndi  adzakazi 
ako. 


QQ  Woipa  athawa  palibe  wo- 
^-0  mthamangitsa ; 

Koma  olungama  alimba  mtima 
ngati  mkango. 

2 Pochimwa  dziko  akalonga  ache 

achuruka.; 

Koma  anthu  ozindikira  ndi  odziwa 
alikhazikikitsa  nthawi  yaikuru. 

3 Munthu  wa  umphawi  wotsende- 

reza  osauka 

Akunga  mvula  ya  madzi  yokokolola 
dzinthu. 

4 Omwe  asiya  chilamulo  atama  oipa  ; 
Koma  omwe  asunga  chilamulo 

akangana  nawo. 

5 Oipa  samvetsetsa  chiweruzo  ; 
Koma  omwe  afuna  Yehova  amve- 

tsetsa  zonse. 

6 Waumphawi  woyenda  mwangwiro 
Apambana  ndi  yemwe  akhotetsa 

njira  zache,  angakhale  alemera. 

7 Wosunga  chilamulo  ndiye  mwana 

wozindikira  ; 

Koma  mnzawo  wa  adyera  achi- 
titsa  atate  wache  manyazi. 

8 Wochurukitsa  chuma  chache,  po- 

kongoletsa  ndi  phindu, 
Angokundikira  yemwe  achitira 
osauka  chisoni. 

9 Wopewetsa  khutu  lache  kuti  asa- 

mve  chilamulo, 


Ngakhale  pemphero  lache  linyansa. 

10  Wosocheretsa  oongoka  mtima  alo- 

we  m’njira  yoipa, 

Adzagwa  mwini  m’dzenje  lache; 
Koma  angwiro  adzalandira  cho- 
lowa  chabwino. 

11  Wolemera  adziyesa  wanzeru  ; 
Koma  wosauka  wozindikira  aulu- 

litsa  zache. 

12  Posekera  olungama  pali  ulemerero 

wambiri ; 

Koma  pouka  oipa  anthu  amabi- 
sala. 

13  Wobisa  machimo  ache  sadzaona 

mwai ; 

Koma  wakuwabvomereza,  nawa- 
siya  adzachitidwa  chifundo. 

14  Wodala  munthu  wakuopa  kosale- 

keza  ; 

Koma  woumitsa  mtima  wache 
adzagwa  m’zoipa. 

15  Monga  mkango  wobangula  ndi 

chirombo  choyendayenda, 
Momwemo  mfumu  yoipa  ya  anthu 
osauka. 

16  Kalonga  wosowa  nzeru  apambana 

kusautsa  ; 

Koma  yemwe  ada  chisiriro  adza- 
tanimphitsa  moyo  wache. 

17  Woparamula  mlandu  wa  kupha 

munthu  adzathawira  ku  dzenje  ; 
Asamuletse. 

18  Woyenda  mwangwiro  adzapulu- 

muka  ; 

Koma  wokhota  m’mayendedwe 
ache  adzagwa  posachedwa. 

19  Wolima  munda  wache  zakudya 

zidzamkwanira  ; 

Koma  wotsata  anthu  opanda  pache 
umphawi  udzamkwanira. 

20  Munthu  wokhulupirika  ali  ndi 

madalitso  ambiri  ; 

Koma  wokangaza  kulemera  sadza- 
pulumuka  chilango. 

21  Chetera  siliri  labwino, 

Ngakhale  kulakwa  kuti  ukadye 

kanthu. 

22  Mwini  diso  la  nkhwenzule  aka- 

ngaza  kulemera, 

Osadziwa  kuti  umphawi  udzamfi- 
kira. 

23  Adzamkomera  mtima  wodzudzula 

m’tsogolo  mwache, 

Koposa  wosyasyalika  ndi  lilime 
lache. 

24  Wobera  atate  wache,  pena  amache, 

nati,  Palibe  kulakwa  ; 

Ndiye  mnzache  wa  munthu  wopa- 
sula. 

25  Wodukidwa  mtima  aputa  maka- 

ngano  ; 

Koma  wokhulupirira  Yehova  adza- 
kula. 

26  Wokhulupiriramtimawache  wache 

ali  wopusa  ; 

Koma  woyenda  mwa  nzeru  adza- 
pulumuka. 

27  Wogawira  aumphawi  sadzasowa  ; 
Koma  wophimba  maso  ache  adza- 

tembereredwa  kwambiri. 

28  Pouka  oipa  anthu  amabisala  ; 
Koma  pakufa  amenewo  olungama 

achuruka. 


OQ  Yemwe  aumitsa  khosi  ata- 
Zv?  dzudzulidwa  kwambiri, 

Adzasweka  modzidzimuka,  palibe 
chomchiritsa. 

2 Pochuruka  olungama  anthu  ako- 

ndwa  ; 

Koma  polamulira  woipa  anthu 
ausa  moyo. 

3 Mwamuna  wokonda  nzeru  ako- 

ndweretsa  atate  wache  ; 

Koma  wotsagana  ndi  akazi  a dama 
amwaza  chuma. 

4 Mfumu  akhazikitsa  dziko  ndi  chi- 

weruzo  ; 

Koma  wosonkhetsa  anthu  mphatso 
alipululutsa. 

5 Wosyasyalika  mnzache 
Acherera  mapazi  ache  ukonde. 

6 M’kulakwa  kwa  woipa  muli  msa- 

mpha  ; 

Koma  wolungama  aimba,  nako- 
ndwera. 

7 Wolungama  asamalira  mlandu  wa 

osauka  ; 

Koma  woipa  alibe  nzeru  yakuu- 
dziwa. 

8 Anthu  onyoza  atentha  mudzi  ; 
Koma  anzeru  alezetsa  mkwiyo. 

9 Munthu  wanzeru  akatsutsana  ndi 

munthu  wopusa, 

Ngakhale  akwiya,  ngakhale  aseka, 
palibe  mtendere. 

1 0 Anthu  a nkhanza  ada  wangwiro  ; 
Koma  oongoka  mtima  asamalira 

moyo  wache. 

11  Chitsiru  chibvumbulutsa  mkwiyo 

wache  wonse  ; 

Koma  wanzeru  auletsa  nauto- 
ntholetsa. 

12  Mkuru  akamvera  chinyengo, 
Atumiki  ache  onse  ali  oipa. 

13  Waumphawi  ndi  wotsendereza 

akumana  ; 


Yehova  apenyetsa  maso  a onse 
awiri’wo. 

14  Mfumu  yolamulira  osauka  mwa 

ntheradi, 

Mpando  wache  udzakhazikika  ku- 
fikira  nthawi  zonse. 

15  Ntyole  ndi  chidzudzulo  zipatsa 

nzeru  ; 

Koma  mwana  womlekerera  achi- 
titsa  amache  manyazi. 

16  Pochuruka  oipa  zolakwa  zichu- 

ruka ; 

Koma  olungama  adzaona  kugwa 
kwawo. 

17  Langiza  mwana  wako,  ndipo  adza- 

kupumitsa  ; 

Nadzasangalatsa  moyo  wako. 

18  Popanda  chibvumbulutso  anthu 

amasauka  ; 

Koma  wosunga  chilamulo  ada- 
litsika. 

19  Kapolo  sangalangizidwe  ndi  mau 
Pakuti  azindikira  koma  osabvo- 

mera. 

20  Kodi  uona  munthu  wa  nsontho 

m’mau  ache  ? 

Ngakhale  chitsiru  chidzachenjera, 
koma  ameneyo  ai. 

21  Yemwe  alera  kapolo  wache  mwa 

ufulu  kuyambira  ubwana  wache, 
Pambuyo  pache  adzadziyesa  mwa- 
na  wobala. 

22  Mwamuna  wa  mkw.yo  aputa  ma- 

kangano ; 

Waukali  achuruka  zolakwa. 

23  Kudzikuza  kwa  munthu  kudza- 

mchepetsa  ; 

Koma  wokhala  ndi  mtima  wodzi- 
chepetsa  adzalemekezedwa. 

24  Woyenda  ndi  mbala  ada  moyo 

wache  wache  ; 

Amva  kulumbira,  koma  osaulula 
kanthu. 

25  Kuopa  anthu  kuchera  msampha  ; 
Koma  wokhulupirira  Yehova  adza- 

pulumuka. 

26  Ambiri  afunafuna  chiyanjano  cha 

mkuru  ; 

Koma  chiweruzo  cha  munthu 
chichokera  kwa  Yehova. 

27  Munthu  woipa  anyansa  olungama  ; 
Ndipo  woongoka  m’njira  anyansa 

wochimwa. 

Q A Mau  a Aguri  mwana  wa  Yake. 
OU  Uthenga.  Munthu’yo  anati, 
Ndadzitopetsa,  Mulungu  ; 
Ndadzitopetsa,  Mulungu,  ndathe- 
dwa  ; 

2 Pakuti  ndipambana  anthu  onse 

kupulukira, 

Ndiribe  luntha  la  munthu 

3 Sindinaphunzira  nzeru 
Ngakhale  kudziwa  Woyera’yo. 

4 Ndani  anakwera  kumwamba  natsi- 

kanso  ? 

Ndani  wakundika  nafumbata 
mphepo  ? 

Ndani  wamanga  madzi  m’maraya 
ache  ? 

Ndani  wakhazikitsa  matsiriziro 
onse  a dziko  ? 

Dzina  lache  ndani  ? dzina  la  mwa- 
nache  ndani  ? kapena  udziwa. 

5 Mau  onse  a Mulungu  ali  oyengeka  ; 
Ndiye  chikopa  cha  iwo  amene 

amkhulupirira. 

6 Usaonjezere  kanthu  pa  mau  ache, 
Angakudzudzule,  nungatsutsidwe 

kuti  ulikunama. 

7 Zinthu  ziwiri  ndakupemphani, 
Musandimane  izo  ndisanamwalire  : 

8 Mundichotsere  kutari  za  chabe  ndi 

mabodza  ; 

Musandipatse  umphawi,  ngakhale 
chuma, 

Mundidyetse  zakudya  zondiyenera  ; 

9 Ndingakhute  ndi  kukukanani,  ndi 

kuti,  Yehova  ndani  ? 

Kapena  ndingasauke  ndi  kuba, 

Ndi  kuchula  dzina  la  Mulungu 
wanga  pa  chabe. 

10  Usanamizirekapolokwambuyache, 
Kuti  angakutemberere  nawe  ndi 

kutsutsidwa. 

11  Pali  mbadwo  wotemberera  atate 

awo, 

Osadalitsa  amawo. 

1 2 Pali  mbadwo  wodziyesa  oyera, 
Koma  osasamba  litsilo  lawo. 

1 3 Pali  mbadwo  wokwezatu  maso  awo, 
Zikope  zawo  ndi  kutukula. 

14  Pali  mbadwo  mano  awo  akunga 

malupanga,  zibwano  zawo  zi- 
kunga  mipeni  ; 

Kuti  adye  osauka  kuwachotsa  ku 
dziko,  ndi  aumphawi  kuwacho- 
tsa  mwa  anthu. 

15  Msundu  uli  ndi  ana  akazi  awiri  ati, 

Patsa,  patsa. 

Pali  zinthu  zitatu  sizikhuta  konse, 
Ngakhale  zinai  sizinena,  Kwatha  : 

16  Manda,  ndi  chumba, 

Dziko  losakhuta  madzi, 

Ndi  moto  wosanena,  Kwatha. 

17  Diso  lochitira  atate  wache  chi- 

phwete,  ndi  kunyoza  kumvera 
amache, 


Makungubwi  a ku  mtsinje  adza- 
likolowola,  ana  a mphungu 
adzalidya. 

Zinthu  zitatu  zindithetsa  nzeru, 
Ngakhale  zinai,  sindizidziwa. 

Njira  ya  mphungu  m’mlengalenga, 
Njira  ya  njoka  pa  mwala, 

Njira  ya  ngalawa  pakati  pa  nyanja, 
Njira  ya  mwamuna  ndi  namwali. 
Chomwecho  njira  ya  mkazi  wa 
chigololo  ; 

Adya,  napukuta  pa  kamwa,  nati, 
Sindinachita  zoipa. 

Chifukwa  cha  zinthu  zitatu  dziko 
linthunthumira  ; 

Ngakhale  chifukwa  cha  zinai  sili- 
ngathe  kupirira  nazo  : 

Chifukwa  cha  kapolo  pamene  ali 
mfumu  ; 

Ndi  chitsiru  chitakhuta  zakudya ; 
Chifukwa  cha  mkazi  wodedwa 
wokwatidwa  ; 

Ndi  mdzakazi  amene  adzalandira 
cholowa  cha  mbuyache. 

Ziripo  zinai  ziri  zazing’ono  pa 
dziko  ; 

Koma  zipambana  kukhala  za 
nzeru  : 

Nyerere  ndi  mtundu  wosalimba, 
Koma  zitengeratu  zakudya  zawo 
m’malimwe. 

Mbira  ndi  mtundu  wopanda  mpha- 
mvu, 

Koma  ziika  nyumba  zawo  m’ma- 
tanthwe. 

Dzombe  liribe  mfumu, 

Koma  lituruka  lonse  mabwalo 
mabwalo. 

Buluzi  ungamgwire  m'manja, 
Koma  ali  m’nyumba  za  mafumu. 
Pali  zinthu  zitatu  ziyenda  chinya 
chinya  ; 

Ngakhale  zinai  ziyenda  mwa  ufulu: 
Mkango  umene  uposa  zirombo 
kulimba, 

Supambukira  chinthu  chiri  chonse  ; 
Kavalo  wolimba  m’chuuno,  ndi 
tonde, 

Ndi  mfumu  yokhala  ndi  ankhondo 
ache. 

Ngati  wapusa  podzikweza, 
Ngakhale  kuganizira  zoipa,  ta- 
gwira  pa  kamwa. 

Pakuti  potakasa  mkaka,  mafuta 
ayengeka’po  ; 

Ndi  popsinja  mpfuno,  mwazi 
uturuka’mo  ; 

Ndi  polimbikira  mkwiyo  ndeu 
ioneka'mo. 

31.  1—1.5 


0"J  Mau  a Lemueli  mfumu, 

O I Uthenga  umene  amache  ana- 
mphunzitsa. 

2 Chiani  mwananga,  Chiani  mwana 

wa  mimba  yanga  ? 

Chiani  mwana  wa  zowinda  zanga  ? 

3 Musapereke  mphamvu  yako  kwa 

akazi, 

Ngakhale  kuyenda  m’njira  yo- 
ononga  mafumu. 

4 Mafumu,  Lemueli,  Mafumu  saye- 

nera  kumwa  vinyo  ; 

Akalonga  sayenera  kunena,  Cha- 
kumwa  chaukali  chiri  kuti  ? 

5 Kuti  angamwe,  naiwale  malamulo, 
Naweruze  mokhota  anthu  onse 

osautsidwa. 

6 Wofuna  kufa  umpatse  chakumwa 

chaukali, 

Ndi  vinyo  kwa  owawa  mtima  ; 

7 Amwe,  naiwale  umphawi  wache, 
Osakumbukiranso  bvuto  lache. 

8 Tsegula  pa  kamwa  pako,  ukane- 

nere  wosalankhula, 

Ndi  mlandu  wa  amasiye  onse. 

9 Tsegula  pa  kamwa  pako, 

Nuweruze  molungama,  nunenere 

osauka  ndi  aumphawi. 

10  Mlcazi  wangwiro  ndani  anga- 

mpeze  ? 

Pakuti  mtengo  wache  uposa  ngale. 

11  Mtima  wa  mwamuna  wache 

umkhulupirira, 

Sadzasowa  phindu. 

12  Mkazi’yo  amchitira  zabwino,  si 

zoipa, 

Masiku  onse  a moyo  wache. 

13  Afuna  ubweya  ndi  thonje, 

Nachita  mofunitsa  ndi  manja  ache. 

1 4 Akunga  zombo  za  malonda  ; 
Nakatenga  zakudya  zache  kutari. 

15  Aukanso  kusanache, 

Napatsa  banja  lac'ne  zakudya, 
nagawira  adzakazi  ache  nchito. 

1 6 Asinkhasinkha  za  munda,  naugula ; 
Naoka  mipesa  ndi  zipatso  za  manja 

ache. 

17  Amanga  m’chuuno  mwache  ndi 

mphamvu, 


Nalimbitsa  mikono  yache. 

18  Azindikira  kuti  malonda  ache 

ampindulira  ; 

Nyali  yache  sizima  usiku. 

19  Agwira  njinga  ya  thonje  ndi 

dzanja  lache, 

Nafumbata  mtengo  wache. 

20  Aolowera  chikhato  chache  osa- 

uka  ; 

Natambasulira  aumphawi  manja 
ache. 

21  Saopera  banja  lache  chipale  cho- 

fewa  ; 

Pakuti  banja  lache  lonse  libvala 
mlangali. 

22  Adzipangira  zimbwi  za  maanga- 

maanga  ; 

Nabvala  bafuta  ndi  guta  woti 
biriwiri. 

23  Mwamuna  wache  adziwika  ku 

bwalo, 

Pokhala  pakati  pa  akuru  a 
dziko. 

24  Asoka  maraya  a bafuta,  nawagu- 

litsa  ; 

Napereka  mipango  kwa  wogulitsa 
malonda. 

25  Abvala  mphamvu  ndi  ulemu  ; 
Nangoseka  nthawi  ya  m’tsogolo. 

26  Atsegula  pa  kamwa  pache  ndi 

nzeru 

Ndipo  chilangizo  cha  chifundo 
chiri  pa  lilime  lache. 

27  Ayang’anira  mayendedwe  a banja 

lache, 

Sadya  zakudya  za  ulesi. 

28  Anache  adzanyamuka,  nadza- 

mucha  wodala  ; 

Mwamuna  wache  namtama,  nati, 

29  Ana  akazi  ambiri  anachita  mwa- 

ngwiro, 

Koma  iwe  uposa  onsewo. 

30  Kukongola  kungonyenga,  maone- 

kedwe  okoma  ndi  chabe  ; 

Koma  mkazi  woopa  Yehova  adza- 
tamandidwa. 

31  Mumpatse  zipatso  za  manja  ache  ; 
Ndi  nchito  zache  zimtame  ku 

bwalo. 


MLALIKI 


1MAU  aMlaliki,  mwana  wa  Davide, 
mfumu  ya  m’Yerusalemu.  2 Za 
chabechabe,  ati  Mlaliki  ; za  chabe- 
chabe  zonse  ndi  chabe.  3 Kodi 
nchito  zache  zonse  munthu  asauka 
v*  617 


nazo  zimpindulira  chiani  ? 4 Mba- 

dwo  wina  upita,  mbadwo  wina  nufika  ; 
koma  dziko  lingokhalabe  masiku 
onse.  5 Inde  dzuwa  lituruka,  nililowa, 
nilifulumira  komwe  Jinaturuka’ko. 


1.6—2.17 

6 Kulowa  ku  mwela  ndi  kuzungulira 
ku  mpoto  zungulire  zungulire  ima- 
omba  mphepo  ; ibweranso  monga 
mwa  mazunguliridwe  ache.  7 Mitsi- 
nje  yonse  ithira  m’nyanja,  koma 
nyanja  yosadzala ; komwe  imukira 
mitsinje’yo,  komweko  ibweranso. 
8 Zinthu  zonse  zilemetsa  ; munthu 
sakhoza  kuzifotokoza  ; maso  sakhu- 
ta  m’kuona,  ndi  makutu  sakhuta 
m’kumva.  9 Chomwe  chinaoneka 
chidzaonekanso  ; ndi  chomwe  chi- 
nachitidwa  chidzachitidwanso  ; ndipo 
palibe  kanthu  katsopano  pansi  pano. 
10  Kodi  pali  kanthu  unganene  kuti, 
Taona  katsopano  aka  ? kanalipo  kale, 
kalelomwe  tisanabadwe  ife.  11  Zo- 
yamba  zija  sizikumbukiridwa  ; nga- 
khale  zomwe  zirinkudza’zo,  omwe 
adzakhalabe  m’tsogolomo,  sadzaziku- 
mbukirai. 

12  Ine  Mlaliki  ndinali  mfumu  ya 
Israyeli  m’Yerusalemu.  13  Ndipo  ndi- 
napereka  mtima  kufunafuna  ndi  nzeru, 
ndi  kulondetsa  zonse  zimachitidwa 
pansi  pa  thambo  ; nchito  yobvuta 
imeneyi  Mulungu  apatsa  ana  a anthu 
akasauke  nayo.  14  Ndaona  nchito 
zonse  zipangidwa  kunja  kuno  ; ndipo 
zonsezo  ndi  chabe  ndi  kungosa- 
utsa  mtima.  15  Chokhotakhota 
sichingaongokenso  ; ndi  choperewera 
sichingawerengedwe.  1 6 Ndinala- 
nkhula  ndi  mtima  wanga,  ndi  kuti, 
Taona,  ndakuza  ndi  kudzienjezera 
nzeru  koposa  onse  anakhala  m’Yeru- 
salemu  ndisanabadwe  ine  ; inde  mtima 
wanga  wapenyera  kwambiri  nzeru  ndi 
chidziwitso.  17  Ndipo  ndinapereka 
mtima  kudziwa  nzeru  ndi  kudziwa 
misala  ndi  utsiru ; ndinazindikira 
kuti  ichinso  chingosautsa  mtima. 
18  Pakuti  m’nzeru  yambiri  muli  chi- 
soni  chambiri  ; ndi  yemwe  aenjezera 
chidziwitso  aenjezera  zowawa. 

2Ndinati  mu  mtima  mwanga, 
Tiyetu,  ndikuyese  ndi  chimwe- 
mwe  ; tapenya  tsono  zabwino  ; ndipo 
taona,  ichinso  ndi  chabe.  2 Ndinati, 
Kuseka  ndi  misala  ; ndi  chimwemwe 
kodi  chichita  chiani  ? 3 Ndinafuna 

mu  mtima  mwanga  kusangalatsa 
thupi  langa  ndi  vinyo,  mtima  wanga 
ulikunditsogolera  mwa  nzeru,  ndi 
kugwira  utsiru,  kuti  ndizindikire  cha- 
bwino’cho  cha  ana  a anthu  nchiani 
chimene  azichichita  pansi  pa  tha- 
mbo  masiku  onse  a moyo  wawo. 
4 Ndinadzipangira  zazikuru  ; ndina- 


dzimangira  nyumba  ; ndi  kuoka  mi- 
pesa ; 5 ndinakonza  mphanje  ndi 

minda  yanga,  ndi  kuoka’mo  mitengo 
ya  zipatso  za  mitundu  mitundu ; 

6 ndinadzipangira  ndekha  mata- 
manda  a madzi  akuthirira  madzi 
m’nkhalango  momera’mo  mitengo  ; 

7 ndinadzitengera  akapolo  ndi  adza- 
kazi,  ndinali  ndi  akapolo  anabadwa 
kwanga ; ndinalemeranso  pokhala 
nazo  zoweta  zazikuru  ndi  zazing’ono 
kupambana  onse  anakliala  m’Yeru- 
salemu  ndisanabadwe  ine  ; 8 ndina- 
kundikanso  siliva  ndi  golidi  ndi  chuma 
cha  mafumu  ndi  madera  a dziko  ; 
ndinaitanitsa  amuna  ndi  akazi  akuyi- 
mba  ndi  zokondweretsa’zo  za  ana  a 
anthu,  ndizo  zoyimbira  za  mitundu 
mitundu.  9 Ndinakula  chikulire  ku- 
pambana  onse  anali  m’Yerusalemu 
ndisanabadwe  ine  ; ndipo  nzeru  ya- 
nganso  inakhala  nanebe.  10  Ndipo 
chiri  chonse  maso  anga  anachifu- 
na  sindinawamana ; sindinakaniza 
mtima  wanga  chimwemwe  chiri 
chonse  pakuti  mtima  wanga  una- 
kondwera  ndi  nchito  zanga  zonse ; 
gawo  langa  la  m’nchito  zanga  zonse 
ndi  limeneli.  11  Pamenepo  ndina- 
yang’ana  zonse  manja  anga  anazipa- 
nga,  ndi  nchito  zonse  ndinasauka 
pozigwira  ; ndipo  taona,  zonse  zinali 
za  chabechabe  ndi  kungosautsa  mtima, 
ndipo  kunalibe  phindu  kunja  kuno. 

12  Ndipo  ndinatembenuka  kukaya- 
ng’ana  nzeru  ndi  misala  ndi  utsiru  ; 
pakuti  yemwe  angotsata  mfumu 
angachite  chiani  ? Si  chomwe  chi- 
nachitidwa  kale.  13  Pamenepo  ndi- 
nazindikira  kuti  nzeru  ipambana 
utsiru  kwambiri,  monga  kuunika 
kupambana  mdima.  14  Wanzeru 
maso  ache  ali  m’mutu  wache,  ko- 
ma  chitsiru  chiyenda  mu  mdima ; 
ndipo  nanenso  ndinazindikira  kuti 
chomwe  chiwagwera  onsewo  ndi 
chimodzi.  15  Pamenepo  ndinati  mu 
mtima  mwanga,  Chomwe  chigwera 
chitsiru  nanenso  chindigwera ; na- 
nga  bwanji  ndinapambana  kukhala 
wanzeru  ? Pamenepo  ndinati  mu 
mtima  mwanga  kuti  ichinso  ndi 
chabe.  1 6 Pakuti  wanzeru  saposa 
chitsiru  kukumbukidwa  nthawi  zonse  ; 
pakuti  zonse  zooneka  kale  zidzaiwa- 
lika  m’tsogolomo.  Ndipo  wanzeru 
amwalira  bwanji  ngati  chitsirutu. 
17  Chifukwa  chache  ndinada  moyo  ; 
pakuti  nchito  azipanga  kunja  kuno 

zindisautsa  ; pakuti  zonse  ndi  chabe 
ndi  kungosautsa  mtima. 

18  Ndipo  ndinada  nchito  zanga 
zonse  ndinasauka  nazo  kunja  kuno  ; 
pakuti  ndidzamsiyira  izo  munthu  wina 
amene  adzanditsata.  19  Ndipo  ndani 
adziwa  ngati  adzakhala  wanzeru  pena 
chitsiru  ? Koma  adzalamulira  nchito 
zanga  zonse  ndinasauka  nazo,  ndi 
kuzigwira  mwa  nzeru  kunja  kuno. 
Ichinso  ndi  chabe.  20  Ndipo  ndina- 
tembenuka  ndi  kukhululuka  za  nchito 
zanga  zonse  ndasauka  nazo  kunja 
kuno.  21  Pakuti  pali  munthu  wina 
agwira  nchito  mwa  nzeru  ndi  modzi- 
wa  nadzipindulira’mo  ; koma  adza- 
pereka  gawo  lache  kwa  munthu 
amene  sanagwira’po  nchito.  Ichinso 
ndi  chabe  ndi  choipa  chachikuru. 
22  Pakuti  munthu  ali  ndi  chiani 
m’nchito  zache  zonse,  ndi  m’kusauka 
kwa  mtima  wache  amasauka  nazo’zo 
kunja  kuno  ? 23  Pakuti  masiku 

ache  onse  ndi  zisoni,  bvuto  lache 
ndi  kumliritsa ; ngakhale  usiku 
mtima  wache  supuma.  Ichinso  ndi 
chabe. 

24  Kodi  si  chabwino  kuti  munthu 
adye  namwe,  naonetse  moyo  wache 
zabwino  m’nchito  yache  ? Ichinso 
ndinachizindikira  kuti  chichokera  ku 
dzanja  la  Mulungu.  25  Pakuti  ndani 
angadye  ndi  kufulumira’ko,  koposa 
ine.  26  Pakuti  yemwe  Mulungu 
amuyesa  wabwino  ampatsa  nzeru  ndi 
chidziwitso  ndi  chimwemwe  ; koma 
wochimwa  amlawitsa  bvuto  la  kuso- 
nkhanitsa  ndi  kukundika,  kuti  apere- 
kere  yemwe  Mulungu  amuyesa  wa- 
bwino.  Ichinso  ndi  chabe  ndi  kungo- 
sautsa  mtima. 

3Kanthu  kali  konse  kali  ndi  nthawi 
yache  ndi  chofuna  chiri  chonse 
cha  pansi  pa  thambo  chiri  ndi  mphindi 
yache  ; 2 mphindi  yakubadwa  ndi 

mphindi  ya  kumwalira ; mphindi 
yakubzyala  ndi  mphindi  ya  kuzula 
zobzyala’zo  ; 3 mphindi  yakupha  ndi 
mphindi  yakuchiza ; mphindi  yaku- 
pasula  ndi  mphindi  yakumanga ; 
4 mphindi  ya  kugwa  misozi  ndi 
mphindi  yakuseka  ; mphindi  ya  ku- 
lira  ndi  mphindi  ya  kubvina  ; 5 mphi- 
ndi  ya  kutaya  miyala  ndi  mphindi 
ya  kukundika  miyala ; mphindi  ya 
kufungatirana  ndi  mphindi  yakuleka 
kufungatirana  ; 6 mphindi  ya  kufu- 
nafuna  ndi  mphindi  ya  kumwazika  ; 
mphindi  ya  kusunga  ndi  mphindi  ya 


kutaya  ; 7 mphindi  ya  kung’amba  ndi 
mphindi  ya  kusoka  ; mphindi  ya 
kutonthola  ndi  mphindi  ya  kula- 
nkhula  ; 8 mphindi  ya  kukonda  ndi 
mphindi  ya  kudana  ; mphindi  ya 
nkhondo  ndi  mphindi  ya  mtendere. 
9 Wogwira  nchito  aona  phindu  lanji 
m’chomsautsa’cho  ? 10  Ndaona  bvu- 

to  limene  Mulungu  wapatsa  ana  a 
anthu  kuti  abvutidwe  nalo.  11  Chi- 
nthu  chiri  chonse  anachikongoletsa 
pa  mphindi  yache  ; ndipo  waika  za 
muyaya  m’mitima  yawo  ndipo  pa- 
libe  munthu  angalondetse  nchito 
Mulungu  wazipanga  chiyambire  mpa- 
ka  chitsiriziro.  12  Ndidziwa  kuti 
iwo  alibe  ubwino,  koma  kukondwa 
ndi  kuchita  zabwino  pokhala  ndi 
moyo.  13  Ndiponso  kuti  munthu 
yense  adye  namwe  naone  zabwino 
m’nchito  zache  zonse  ; ndiwo  mtulo 
wa  Mulungu.  14  Ndidziwa  kuti  zonse 
Mulungu  azichita  zidzakhala  kufikira 
nthawi  zonse  ; sungaonjeze’po  kanthu, 
ngakhale  kuchotsa’po  ; Mulungu  na- 
zichita  kuti  anthu  akaope  pa  maso 
pache.  15  Chomwe  chinaoneka,  chi- 
rikuonekabe  ; ndi  chomwe  chidza- 
oneka  chinachitidwa  kale  ; Mulungu 
anasanthula  zochitidwa  kale. 

16  Ndiponso  ndinaona  kunja  kuno 
malo  a kuweruza,  komweko  kuli  zoipa ; 
ndi  malo  a chilungamo  komweko 
kuli  zoipa.  17  Ndinati  mu  mtima 
wanga,  Mulungu  adzaweruza  wolu- 
ngama  ndi  woipa  ; pakuti  pamenepo 
pali  mphindi  ya  zofuna  zonse  ndi 
nchito  zonse.  18  Ndinati  mu  mtima 
mwanga,  kuti  izi  zichitika  ndi  ana  a 
anthu,  kuti  Mulungu  awayese  ndi 
kuti  akazindikire  eni  ache  kuti  ndiwo 
nyama  za  ku  thengo.  19  Pakuti 
chomwe  chigwera  ana  a anthu  chi- 
gweranso  nyama’zo ; ngakhale  cho- 
wagwera  nchimodzimodzi  ; monga 
winayo  angofa  momwemo  zinazo 
zifanso  ; inde  onsewo  ali  ndi  mpweya 
umodzi  ; ndipo  munthu  sapambana 
nyama  pakuti  zonse  ndi  chabe. 
20  Onse  apita  ku  malo  amodzi ; onse 
achokera  m’pfumbi  ndi  onse  abwera- 
nso  ku  pfumbi.  21  Ndani  adziwa 
mzimu  wa  ana  a anthu  wokwera 
kumwamba,  ndi  mzimu  wa  nyama 
wotsikira  kunsi  ku  dziko  ? 22  M'mwe- 
mo  ndinazindikira  kuti  kulibe  kanthu 
kabwino  kopambana  aka,  kuti  munthu 
akondwere  ndi  nchito  zache  ; pakuti 
gawo  lache  ndi  limeneli ; pakuti 

ndani  adzamfikitsa  kuona  chomwe 
chidzachitidwa  atafa  iyeyo  ? 

4Ndinabweranso  tsono  ndi  kupe- 
nyera  nsautso  zonse  zimachi- 
tidwa  kunja  kuno ; ndipo  taona, 
misozi  ya  otsenderezedwa,  koma  ana- 
libe  wakuwatonthoza ; ndipo  aku- 
watsendereza  anali  ndi  mphamvu 
koma  iwowa  analibe  wakuwatonthoza. 
2 Ndipo  ndinatama  akufa  atatha 
kufa  kupambana  amoyo  omwe  ali- 
pobe  ; 3 inde  yemwe  sanabadwe  konse 
aposa  onse  awiri’wo  popeza  sanaone 
nchito  yoipa  yochitidwa  kunja 
kuno. 

4 Ndiponso  ndinapenyera  mabvuto 
onse  ndi  nchito  zonse  zompindulira 
bwino,  kuti  chifukwa  cha  zimenezi 
anansi  ache  achitira  munthu  nsanje. 
Ichinso  ndi  chabe  ndi  kungosautsa 
mtima.  5 Chitsiru  chimanga  manja 
ache,  nichidya  nyama  yache  yache. 
6 Dzanja  limodzi  lodzala  pali  mte- 
ndere  liposa  manja  awiri  oti  tho  pali 
bvuto  ndi  kungosautsa  mtima. 

7 Pamenepo  ndinabwera  ndi  kupe- 
nyera  zachabe  kunja  kuno.  8 Pali 
mmodzi  palibe  wachiwiri  ; inde,  alibe 
mwana  ngakhale  mbale  ; koma  nchito 
yache  yonse  iribe  chitsiriziro,  ngakhale 
diso  lache  silikhuta  chuma.  Samati, 
Ndigwira  nchito  ndi  kumana  moyo 
wanga  zabwino  chifukwa  cha  yani  ? 
Ichinso  ndi  chabe,  inde,  bvuto  lali- 
kuru.  9 Awiri  aposa  mmodzi  ; 
pakuti  ali  ndi  mphotho  yabwino 
m’nchito  zawo.  10  Pakuti  akagwa 
wina  adzautsa  mnzache  ; koma  tsoka 
wakugwa  wopanda  womnyamutsa. 
11  Ndiponso  awiri  akagona  limodzi 
afunditsana  ; koma  mmodzi  pa  yekha 
kodi  adzafunditsidwa  bwanji  ? 1 2 Ndi- 
po  wina  akamlaka  mmodzi’yo,  awiri 
adzachirimika ; ndipo  chingwe  cha 
nkhosi  zitatu  sichiduka  msanga. 

1 3 Mnyamata  wosauka  ndi  wanzeru 
apambana  mfumu  yokalamba  ndi 
yopusa,  imene  sifunanso  kulangidwa 
mwambo.  14  Pakuti  aturuka  m’nyu- 
mba  ya  ndende  kulowa  ufumu  ; 
komanso  yemwe  abadwa  m’dziko 
lache  asauka.  15  Ndinapenyera  anthu 
onse  a moyo  akuyenda  kunja  kuno, 
kuti  anali  ndi  mwana,  wachiwiri, 
amene  adzalowa  m’malo  mwache. 
16  Anthu  onse  sawerengeka,  ngakhale 
onsewo  anawalamulira  ; koma  amene 
akudza  m’mbuyo  sadzakondwera  naye. 
Ichinso  ndi  chabe  nichisautsa  mtima. 


5Samalira  phazi  lako  popita  ku 
nyumba  ya  Mulungu ; pakuti 
kuyandikira  kumvera  kupambana  ku- 
pereka  nsembe  za  zitsiru ; paku- 
ti  sizizindikira  kuti  zirikuchimwa. 
2 Usalankhule  mwa  nthuku  mtima 
wako,  usafulumire  kunena  kanthu 
pa  maso  pa  Mulungu ; pakuti  Mu- 
lungu  ali  kumwamba,  iwe  uli  pansi ; 
chifukwa  chache  mau  ako  akhale 
owerengeka.  3 Pakuti  loto  lafika 
mwakuchuruka  nchito  ; ndipo  mau 
a chitsiru  mwakuchuruka  maneno. 
4 Utawinda  chiwindo  kwa  Mulungu, 
usachedwe  kuchichita  ; pakuti  sako- 
ndwera  ndi  zitsiru ; chita  chomwe 
unachiwinda’cho.  5 Kusawinda  ku- 
pambana  kuwinda  osachita.  6 Usa- 
lole  m’kamwa  mwako  muchimwitse 
thupi  lako ; usanene  pa  maso  pa 
mthenga,  kuti,  Ndinapoponya  ; Mu- 
lungu  akwiyire  mau  ako  chifukwa 
ninji,  naononge  nchito  ya  manja 
ako  ? 7 Pakuti  monga  mu  unyinji  wa 
maloto  muli  za  chabe  motero  mochu- 
ruka  mau  ; koma  dziopa  Mulungu. 

8 Ukaona  anthu  alikutsendereza 
aumphav/i,  ndi  kuchotsa  chilungamo 
ndi  chiweruzo  mwa  chiwawa  pa  dera 
lina  la  dziko,  usazizwe’po  ; pakuti 
mkuru  wopambana  asamalira ; ndipo 
alipo  akuru  ena  oposa  amenewo. 
9 Phindutu  la  dziko  lipindulira  onse  ; 
ngakhale  mfumu  munda  umthandiza. 

1 0 W okonda  siliv  a sadzakhuta  siliva ; 
ngakhale  wokonda  chuma  sadzakhuta 
phindu  ; ichinso  ndi  chabe.  11  Po- 
churuka  katundu,  akudya’po  achuru- 
kanso  ; nanga  apindulira  eni  ache 
chiani,  koma  kungopenyera  ndi  maso 
awo  ? 12  Tulo  ta  munthu  wogwira 
nchito  ntabwino,  ngakhale  adya  pa- 
ng’ono  ngakhale  zambiri  ; koma 
kukhuta  kwa  wolemera  sikumgonetsa 
tulo. 

13  Pali  choipa  chobvuta  ndachiona 
kunja  kuno,  ndicho,  chuma  chiri- 
kupweteka  eni  ache  pochikundika ; 
14  koma  chuma’cho  chionongeka 
pomgwera  tsoka ; ndipo  akabala 
mwana  m’dzanja  lache  mulibe  kanthu. 
15  Monga  a'naturuka  m’miinba  ya 
amache,  adzabweranso  kupita  wama- 
riseche,  monga  anadza  osatenga  ka- 
nthu  pa  nchito  zache,  kakunyamula 
m’dzanja  lache.  16  Ichinso  ndi  choipa 
chowawa,  chakuti  adzangopita  monse 
monga  anadza ; ndipo  wodzisautsa 
chabe  adzaona  phindu  lanji  ? 17  Inde 

masiku  ache  onse  amadya  mu  mdima, 
nizimchurukira  chisoni  ndi  nthenda 
ndi  mkwiyo. 

18  Taonani,  chomwe  ine  ndapenyera 
kukoma  ndi  kuyenera  munthu  ndiko 
kudya,  ndi  kumwa,  ndi  kukondwera 
ndi  nchito  zache  zonse  asauka  nazo 
kunja  kuno,  masiku  onse  a moyo 
wache  umene  Mulungu  ampatsa  ; 
pokhala  gawo  lache  limeneli.  19  Inde 
yemwe  Mulungu  wamlemeretsa  na- 
mpatsa  chuma,  namninkhanso  mpha- 
mvu  yakudya’po,  ndi  kulandira  gawo 
lache  ndi  kukondwera  ndi  nchito 
zache  ; umenewu  ndiwo  mtulo  wa 
Mulungu.  20  Pakuti  sadzakumbukira 
masiku  a moyo  wache  kwambiri  ; 
chifukwa  Mulungu  ambvomereza 
m’chimwemwe  cha  mtima  wache. 

6Pali  choipa  ndachiona  kunja 
kuno  chifalikira  mwa  anthu, 
2 munthu  amene  Mulungu  wamle- 
meretsa  nampatsa  chuma  ndi  ulemu, 
mtima  wache  susowa  kanthu  kena  ka 
zonse  azifuna,  koma  Mulungu  osa- 
mpatsa  mphamvu  ya  kudya’po,  koma 
mlendo  adya’zo  ; ichi  ndi  chabe  ndi 
nthenda  yoipa.  3 Chinkana  munthu 
akabala  ana  makumi  khumi,  nakhala 
ndi  moyo  zaka  zambiri,  masiku  a zaka 
zache  ndi  kuchuruka,  koma  mtima 
wache  osakhuta  zabwino,  ndiponso 
alibe  maliro  ; nditi,  Nsenye  iposa 
ameneyo  ; 4 pakuti  ikudza  mwa 

chabe,  nichoka  mu  mdima,  mdima 
nukwirira  dzina  lache.  5 Ngakhale 
dzuwa  siliona  ngakhale  kulidziwa, 
imeneyi  ipambana  winayo  kupuma  ; 
6 akakhala  ndi  moyo  zaka  zikwi 
ziwiri,  koma  osakondwera  ; kodi  onse 
sapita  ku  malo  amodzi  ? 7 Nchito 

zache  zonse  munthu  angogwirira 
m’kamwa  mwache,  koma  mtima 
wache  sukhuta.  8 Pakuti  wanzeru 
ali  ndi  chiani  choposa  chitsiru  ? Wa 
umphawi  wodziwa  kuyenda  pa  maso 
pa  amoyo  ali  nd:  chiani  ? 9 Kupenya 
kwa  maso  kuposa  kukhumba  kwa 
mtima  ; ichinso  ndi  chabe  ndi  kungo- 
sautsa  mtima. 

10  Chomwe  chinalipo  chachedwa 
dzina  lache  kale,  chidziwika  kuti 
ndiye  munthu  ; sakhoza  lculimbana 
ndi  womposa  mphamvu.  11  Pokhala 
zinthu  zambiri  zingochurukitsa  za 
chabe,  kodi  anthu  aona  phindu  lanji  ? 
12  Pakuti  ndani  adziwa  chomwe  chiri 
chabwino  kwa  munthu  ali  ndi  moyo 
masiku  onse  a moyo  wache  wa  chabe 


umene  autsirizangati  mthunzi  ? pakuti 
ndani  adzauza  munthu  chimene  chi- 
dzaoneka  m’tsogolo  mwache  kunja 
kuno  ? 

7Mbiri  yabwino  iposa  zonunkhira 
zabwino  ; ndi  tsiku  lakumwalira 
liposa  tsiku  lakubadwa.  2 Kunka  ku 
nyumba  ya  maliro  kupambana  kunka 
ku  nyumba  ya  madyerero  ; pakuti 
kujako  ndi  matsiriziro  a anthu  onse  ; 
ndipo  omwe  ali  ndi  moyo  adzaku- 
mbukira’po.  3 Chisoni  chiposa  ku- 
seka  ; pakuti  nkhope  yakugwa  ikonza 
mtima.  4 Mtima  wa  anzeru  uli 
m’nyumba  ya  maliro  ; koma  mtima 
wa  zitsiru  uli  m’nyumba  ya  kuseka. 
5 Kumva  chidzudzulo  cha  anzeru 
kupambana  kumva  nyimbo  ya  zitsiru. 
6 Pakuti  kuseka  kwa  chitsiru  kunga 
minga  irikutetheka  pansi  pa  mphika  ; 
ichinso  ndi  chabe.  7 Indetu  nsautso 
iyarutsa  wa  nzeru  ; ndi  mtulo  uipitsa 
mtima.  8 Chitsiriziro  cha  kanthu 
chiposa  chiyambi  chache  ; wofatsa 
mtima  apambana  wodzikuza  mtima. 
9 Usakangaze  mu  mtima  mwako 
kukwiya ; pakuti  mkwiyo  ugona 
m’chifuwa  cha  zitsiru.  10  Usanene, 
Kodi  bwanji  masiku  a kale  anapa- 
mbana  ano  ? Pakuti  sulikufunsa  mwa 
nzeru  pamenepo.  1 1 Nzeru  iri  yabwino 
pamodzi  ndi  cholowa  ; akuona  dzuwa 
apindula  nayo.  12  Pakuti  nzeru  ichi- 
njiriza  monga  ndalama  zichinjiriza  ; 
koma  kudziwa  kupambana  chifu- 
kwa  nzeru  isunga  moyo  wa  eni  ache. 
1 3 Tapenya  nchito  ya  Mulungu ; 
pakuti  ndani  akhoza  kulungamitsa 
chomwe  iye  anachikhotetsa  ? 1 4 Tsiku 
la  mwai  kondwera,  koma  tsiku  la 
tsoka  lingirira  ; Mulungu  waika  ichi 
pa  mbali  pa  chinzache,  kuti  anthu 
asapeze  kanthu  ka  m’tsogolo  mwawo. 

15  Ndaona  zonsezi  masiku  anga  a 
chabe  ; pali  wolungama  angofa  m’chi- 
lungamo  chache,  ndipo  pali  woipa 
angokhalabe  ndi  moyo  m’kuipa 
kwache.  16  Usapambanitse  kukhala 
wolungama  ; usakhale  wanzeru  ko- 
posa ; bwanji  ufuna  kudziononga 
wekha  ? 17  Usapambanitse  kuipa, 

ngakhale  kupusa ; uferenji  nthawi 
yako  isanafike  ? 18  Kuli  kwabwino 

kugwira  ichi  ; indetu,  usachotse’po 
dzanja  lako  pakuti  yemwe  aopa 
Mulungu  adzaturuka  mons’emo. 

19  Nzeru  ilimbitsa  wanzeru  koposa 
akuru  khumi  akulamulira  m’mudzi. 
20  Pakuti  kulibe  wolungama  pansi 

pano  amene  achita  zabwino  osachi- 
mwa.  21  Mau  onsetu  onenedwa  usa- 
walabadire ; kuti  usamve  kapolo 
wako  alikukutemberera ; 22  pakuti 

kawirikawiritu  mtima  wako  udziwa 
kuti  nawenso  unatemberera  ena. 

23  Ndayesa  zonsezi  ndi  nzeru ; 
ndinati  Ndidzakhala  wanzeru ; ko- 
ma  inanditarikira.  24  Chakutari 
ndi  chakuyadi,  adzachipeza  ndani  ? 

25  Ndinapotoka  ndi  mtima  wanga 
womwe  kudziwa  ndi  kusanthula  ndi 
kufunafuna  nzeru  ndi  malongosoledwe 
a zinthu,  ndi  kudziwa  kuti  udio  ndiwo 
utsiru,  ndi  kuti  kupusa  ndi  misala  ; 

26  ndipo  ndinapeza  kanthu  kowawa 
koposa  imfa,  ndiko  mkazi  amene 
ndiye  msampha,  mtima  wache  ukunga 
maukonde,  manja  ache  ndiwo  ma- 
tangadza,  yemwe  Mulungu  amuyesa 
wabwino  adzapulumuka  kwa  iye ; 
koma  wochimwa  adzagwidwa  naye. 

27  Taonani,  ichi  ndachipeza,  ati 

Mlaliki’yo,  m’kuphatikiza  chinthu 
ch  na  ndi  chinzache,  ndikazindikire 
malongosoledwe  awo ; 28  chomwe 

moyo  wanga  uchifuna  chifunire,  ko- 
ma  osachipezai  ndi  ichi,  mwamuna 
mmodzi  mwa  chikwi  ndinampezadi, 
koma  mkazitu  mwa  onsewo  sindina- 
mpeza.  29  Taonani,  ichi  chokha 
ndachipeza  kuti  Mulungu  analenga 
anthu  oongoka  mtima  ; koma  iwowo 
afunafuna  malongosoledwe  a mitundu 
m tundu. 

8Ndani  akunga  wa  nzeru  ? Ndani 
adziwa  tanthauzo  la  mau  ? 
Nzeru  ya  munthu  iwalitsa  nkhope 
yache,  kuduwa  kwa  nkhope  yache  ndi 
kusanduka.  2 Nditi,  Sunga  mau  a 
mfumu,  makamaka  m’kulumbira  Mu- 
lungu.  3 Usakangaze  kumchokera  ; 
usaumirire  kanthu  koipa ; pakuti 
iyeyo  amachita  chomwe  chimkonda. 
4 Pakuti  mau  a Mfumu  ali  ndi  mpha- 
mvu  ; ndipo  ndani  anganene  kwa  iye, 
Kodi  uchita  chiani  ? 5 Wosunga  chi- 
lamulo  sadzadziwa  kanthu  koipa ; 
ndipo  mtima  wa  munthu  wa  nzeru 
udziwa  nyengo  ndi  maweruzo  ; 6 pa- 
kuti  kanthu  kali  konse  kali  ndi  nthawi 
yache  ndi  chiweruzo  chache  ; popeza 
zoipa  za  munthu  zimchurukira  ; 7 pa- 
kuti  sadziwa  chimene  chidzakhala ; 
pakuti  ndani  angamuuze  nthawi  yakuti 
chidzachitidwa  ? 8 Kulibe  munthu  ali 
ndi  mphamvu  yolamulira  mzimu  ndi 
yakutsekereza  mzimu ; ngakhale 
mphamvu  tsiku  la  imfa  ; mu  nkhondo 


umo  mulibe  kumasuka  ; udio  sudza- 
pulumutsa  akuzolowerana  nawo. 
9 Zonsezi  ndaziona  ndi  kuyang’anitsa 
mtima  wanga  nchito  zonse  zichitidwa 
pansi  pano  ; nthawi  yakuti  wina 
apweteka  mnzache  pomlamulira. 

10  Ndipo  ndinaona  oipa  alikuikidwa 
m’manda  ndi  kupita ; ndipo  omwe 
anachita  zolungama  anachokera  ku 
malo  opatulika  a ku  mudzi  nawai- 
wala  ; ichinso  ndi  chabe.  11  Popeza 
sambwezera  choipa  chache  posache- 
dwa  atamtsutsa  munthu  ana  a anthu 
atsimikizadi  mitima  yawo  kuchita 
zoipa.  12  Angakhale  wochimwa 
achita  zoipa  zambirimbiri,  masiku 
ache  ndi  kuchuruka,  koma  ndidzi- 
witsadi  kuti  omwe  aopa  Mulungu 
naopa  pa  maso  pache  adzapeza  bwino ; 
13  koma  woipa  sadzapeza  bwino  nga- 
khale  kutanimphitsa  masiku  ache 
ngati  mthunzi  ; chifukwa  saopa  pa 
maso  pa  Mulungu.  14  Pali  chinthu 
cha  chabe  chimachitidwa  pansi  pano ; 
chakuti  alipo  olungama  amene  aona 
zomwe  ziyenera  nchito  za  oipa,  ndipo 
alipo  oipa  amene  aona  zomwe  ziye- 
nera  nchito  za  olungama.  Ndinati, 
Ichinso  ndi  chabe.  15  Pompo  ndi- 
natama  kusekaseka,  pakuti  munthu 
alibe  kanthu  kabwino  pansi  pano, 
koma  kudya  ndi  kumwa,  ndi  kuse- 
kera ; ndi  kuti  zimenezi  zikhalebe 
naye  m’bvuto  lache  masiku  onse  a 
moyo  wache  umene  Mulungu  wa- 
mpatsa  pansi  pano.  16  Pompo  ndi- 
napereka  mtima  wanga  kudziwa 
nzeru,  ndi  kupenya  nchito  zichitidwa 
pansi  pano  ; kuti  anthu  saona  tulo 
konse  ndi  maso  awo  ngakhale  usana 
ngakhale  usiku ; 17  pamenepo  ndi- 
naona  nchito  zonse  za  Mulungu  kuti 
anthu  sangalondole  nchito  zichitidwa 
pansi  pano  ; pakuti  angakhale  munthu 
ayesetsa  kuzifunafuna  koma  sadza- 
zipeza  ; indetu  ngakhalenso  wanzeru 
akati,  Ndidziwa  koma  adzalepera  kuzi- 

9 1ondola.  1 Pakuti  zonsezi  ndi- 
nazisunga  mu  mtima  ndikalo- 
ndoletu  zonsezi ; kuti  olungama  ndi 
anzeru  ndi  nchito  zawo  ali  m’manja 
a Mulungu  ; ngakhale  kukonda  nga- 
khale  kudana  anthu  sadziwa  ; zonse 
ziri  m’tsogolo  mwawo.  2 Zonse  zi- 
gwera  onse  chimodzi  chimodzi ; 
kanthu  kamodzi  kangogwera  wolu- 
ngama  ndi  woipa  ; ngakhale  wabwino 
ndi  woyera  ndi  wodetsedwa  ; ngakhale 
wopereka  nsembe  ndi  wosapereka 


622 


MLALIKI 


9.  3—10.  17 


konse  ; wabwino  alingana  ndi  wochi- 
mwa  ; wolumbira  ndi  woopa  lumbiro. 

3 Ichi  ndi  choipa  m’zonse  zichitidwa 
pansi  pano,  chakuti  kanthu  kamodzi 
kagwera  onse  ; indetu,  mtimanso  wa 
ana  a anthu  wadzala  udio,  ndipo 
misala  iri  m’mtima  wawo  akali  ndi 
moyo,  ndi  pamenepo  apita  kwa  akufa. 

4 Pakuti  woyang’ana  ndi  amoyo  onse 
ali  nacho  chiyembekezo ; pakuti  garu 
wa  moyo  aposa  mkango  wakufa. 

5 Pakuti  a moyo  adziwa  kuti  tidza- 
fa  ; koma  akufa  sadziwa  kanthu  bi, 
sadzalandira  mphotho  ; pakuti  angoi- 
walika.  6 Chikondi  chawo  ndi  mdano 
wawo  ndi  dumbo  lawo  lomwe  zatha 
tsopano  ; ndipo  nthawi  ya  muyaya 
sagawa  konse  kanthu  kali  konse 
kachitidwa  pansi  pano. 

7 Tiye,  idya  zakudya  zako  moko- 
ndwa,  numwe  vinyo  wako  mosekera 
mtima ; pakuti  Mulungu  wabvome- 
rezeratu  zochita  zako.  8 Zobvala  zako 
zikhale  zoyera  masiku  onse  ; mutu 
wako  usasowe  mafuta.  9 Khalani 
mokondwa  ndi  mkazi  umkonda  masi- 
ku  onse  a moyo  wako  wa  chabe, 
umene  Mulungu  wakupatsa  pansi 
pano  masiku  ako  onse  a chabe  ; 
pakuti  ilo  ndi  gawo  lako  la  m’moyo 
ndi  m’nchito  zimene  ubvutika  nazo 
pansi  pano.  10  Chiri  chonse  dzanja 
lako  lichipeza  kuchichita  uchichite  ndi 
mphamvu  yako  ; pakuti  mulibe  nchito 
ngakhale  kulingirira  ngakhale  ku- 
dziwa,  ngakhale  nzeru,  ku  manda 
ulikupita’ko. 

11  Ndinabweranso  ndi  kuzindikira 
pansi  pano  kuti  omwe  atamanga 
msanga  sapambana  m’liwiro,  ngakhale 
olimba  sapambana  m’nkhondo,  nga- 
khale  anzeru  sapeza  zakudya,  nga- 
khale  ozindikira  bwino  salemera,  nga- 
khale  odziwitsa  sawakomera  mtima  ; 
koma  yense  angoona  zomgwera 
m’nthawi  mwache.  1 2 Pakuti  munthu 
sadziwatu  mphindi  yache ; monga 
nsomba  zigwidwa  m’ukonde  woipa, 
ndi  mbalame  zikodwa  mu  msampha, 
momwemo  ana  a anthu  amagwidwa 
ndi  nthawi  ya  tsoka,  ngati  msampha 
umene  uwagwera  modzidzimuka. 

13  Ndaonanso  nzeru  pansi  pano 
motero,  ndipo  inandionekera  yaikuru  ; 
14  panali  mudzi  waung’ono  muli  anthu 
owerengeka;  ndipo  inadza’ko  mfumu 
yaikuru,  niizinga  ndi  nkhondo,  ni- 
manga’po  malinga  akuru  ; 15  koma 
anapezedwa’mo  mwamuna  wa  nzeru 


wosauka,  yemweyo  napulumutsa 
mudzi’wo  ndi  nzeru  yache  ; koma 
panalibe  anthu  anakumbukira  wo- 
sauka  ameneyo.  16  Pamenepo  ndi- 
nati,  Nzeru  ipambana  mphamvu  ; 
koma  anyoza  nzeru  ya  wosauka, 
osamvera  mau  ache. 

17  Mau  a anzeru  a chete  amveka 
koposa  kupfuula  kwa  wolamulira 
mwa  zitsiru.  18  Nzeru  ipambana 
zida  za  nkhondo  ; koma  wochimwa 
mmodzi  aononga  zabwino  zambiri. 
1 /'\  1 Nchenche  zakufa  zinunkhitsa 

I W moipa  nizioletsa  mafuta  onu- 
nkhira  a sing’anga ; chomwecho 
kupusa  kwa  pang’ono  kuipitsa  iye 
amene  achuka  chifukwa  cha  nzeru 
ndi  ulemu.  2 Wa  nzeru  mtima  wache 
uli  ku  dzanja  lache  la  manja  ; koma 
chitsiru  mtima  wache  ku  lamanzere. 
3 Inde,  poyendanso  chitsiru  pa  njira, 
nzeru  yache  imthera  ndipo  angoti  kwa 
onse  kuti,  Ndine  chitsiru.  4 Ngati 
mkuru  akukwiyira,  usasiye  malo  ako  ; 
chifukwa  chifatso  chipembedza  uta- 
chimwa  kwambiri.  5 Pali  choipa 
ndachiona  pansi  pano,  ngati  kulakwa 
koyambira  ndi  mkuru  ; 6 utsiru  ukha- 
zikika  pamwamba  penipeni,  ndipo 
olemera  angokhala  mwa  manyazi. 
7 Ndaona  akapolo  atakwera  pa  aka- 
valo,  ndi  mafumu  alikuyenda  pansi 
ngati  akapolo.  8 Wokumba  mbuna 
adzagwa’mo  ; ndipo  woboola  mpanda 
njoka  idzamluma.  9 Wosendeza 
miyala  adzapwetekedwa  nayo  ; wo- 
waza  nkhuni  nadzitema.  10  Chitsulo 
chikakhala  chosathwa,  ndipo  ukaleka 
kunola,  uzipambana  kulimbikira  ; 
koma  nzeru  ipindulira  pochenjeza. 

II  Njoka  ikaluma  isanalodzedwe, 

watsenga  saona  mphotho.  12  Mau  a 
m’kamwa  mwa  munthu  wa  nzeru  nga 
chisomo  ; koma  milomo  ya  chitsiru 
idzachimeza.  13  Chiyambi  cha  mau 
a m’kamwa  mwache  ndi  utsiru  ; ndipo 
chimariziro  cha  m’kamwa  mwache  ndi 
misala  yoipa.  14  Chitsiru  chichuru- 
kitsanso  mau  ; koma  munthu  sadziwa 
chimene  chidzaoneka  ; ndipo  nda- 
ni  angamuuze  chomwe  chidzakhala 
m’tsogolo  mwache  ? 15  Nchito  ya  zi- 
tsiru  izitopetsa  zonsezo,  pakuti  sichidzi  - 
wa  kunka  ku  mudzi.  16  Tsoka  kwa 
dziko’we,  pamene  mfumu  yako  ndiye 
mwana,  ndipo  akalonga  ako  adyera 
mamawa ! 17  Mwai  kwa  dziko’we, 

pamene  mfumu  yako  ndiye  mwana 
wa  aufulu,  ndipo  akalonga  ako  adya 

pa  nthawi  yoyenera  akalimbe  osati 
akaledzere  ai.  18  Tsindwi  litewa  ndi 
mphwai  za  eni  ache ; nyumba  ni- 
dontha  ndi  ulesi  wa  manja.  19  Ama- 
phikira  zakudya  kuti  asekere,  vinyo 
nakondweretsa  moyo  ; ndipo  ndalama 
zibvomera  zonse.  20  Usatemberere 
mfumu  ngakhale  poganizira ; usa- 
temberere  wolemera  m’chipinda  cho- 
gona  iwe’mo  ; pakuti  mbalame  ya 
mlengalenga  idzanyamula  mau’wo, 
ndipo  chouluka  ndi  mapiko  chidza- 
mveketsa  zonena’zo. 

1  "|  Ponya  zakudya  zako  pa  madzi  ; 

! 1 udzazipeza  popita  masiku  ambi- 
ri.  2 Gawira  asanu  ndi  awiri  ngakhale 
asanu  ndi  atatu  ; pakuti  sudziwa 
choipa  chanji  chidzaoneka  pansi  pano. 

3 Mitambo  ikadzala  mvula,  itsanulira 
pansi  ; mtengo  ukagwa  ku  mwela 
pena  ku  mpoto,  pomwe  unagwa 
mtengo’wo  udzakhala  pomwepo. 

4 Woyang’ana  mphepo  sadzafesa  ; 
ndi  wopenya  mitambo  sadzakolola. 

5 Monga  sudziwa  njira  ya  mphepo, 
ngakhale  makulidwe  a mafupa  m’mi- 
mba  ya  mkazi  ali  ndi  pakati  ; mo- 
mwemo  sudziwa  nchito  za  Mulungu 
amene  achita  zonse.  6 Mamawa  fesa 
mbeu  zako  madzulonso  osapumitsa 
dzanja  lako  ; pakuti  sudziwa  ziti 
zidzalola  bwino  ngakhale  izizi,  nga- 
khale  izozo,  kaya  zonse  ziwiri  zidza- 
khala  bwino.  7 Indetu  kuunika 
nkokoma  maso  napeza  bwino  m’kuona 
dzuwa.  8 Inde,  munthu  akakhala  ndi 
moyo  zaka  zambiri,  akondwere  ndi 
zonsezo ; koma  akumbukire  masiku 
a mdima  kuti  adzachuruka.  Zonse 
zirinkudza  ziri  za  chabe. 

9  Kondwera  ndi  unyamata  wako 
mnyamata  iwe  ; mtima  wako  nuka- 
sangalale  masiku  a unyamata  wako 
nuyende  m’njira  za  mtima  wako,  ndi 
monga  maso  ako  aona  ; koma  dzi- 
witsa  kuti  Mulungu  adzanena  nawe 
mlandu  wa  zonsezi.  10  Chifukwa 
chache  chotsani  zopweteka  m’mtima 
mwako,  nulekanitse  zoipa  ndi  thupi 
lako  ; pakuti  ubwana  ndi  unyamata 
1 O ngwa  chabe.  1 Ukumbuki- 

I Z renso  Mlengi  wako  masiku 


a unyamata  wako,  asanadze  masiku 
oipa,  ngakhale  zisanayandikire  zaka’zo 
zakuti  udzati,  Sindikondwera  nazo ; 

2 ngakhale  lisanade  dzuwa,  ndi  ku- 
unika,  ndi  mwezi,  ndi  nyenyezi,  mi- 
tambo  ndi  kubweranso  italeka  mvula  ; 

3 tsiku’lo  omwe  asunga  nyumba  adza- 

nthunthumira,  amuna  olimba  nadza- 
werama,  akupera  nadzaleka  popere- 
wera,  omwe  ayang’ana  pa  mazenera 
nadzadetsedwa ; 4 pa  khomo  la  kunja 
padzatsekeka  ; potsika  mau  a kupera, 
wina  nanyamuka  polira  mbalame, 
ndipo  akazi  onse  akuyimba  sadza- 
mveka  bwino ; 5 inde,  adzaopa  za  j 
pamwamba,  pa  njira  padzakhala 
zoopsya  ; mchiu  nudzaphuka,  dzombe 
ndi  kukoka  miyendo,  zilakolako  ndi 
kutha  pakuti  ; munthu  apita  kwawo 
kwa  muyaya,  akulira  maliro  nayenda- 
yenda  panja ; 6 kumbukira  Mlengi 

wako  chingwe  cha  siliva  chisanaduke, 
ngakhale  mbale  ya  golidi  isanasweke, 
ngakhale  mtsuko  usanaphwanyike  ku 
kasupe,  ngakhale  njinga  yotungira 
madzi  isanatyoke  ku  chitsime  ; 7 pfu- 
mbi  ndi  kubwera  pansi  pomwe  linali 
kale,  mzimu  ndi  kubwera  kwa  Mulungu 
amene  anaupereka.  8 Chabe  zacha- 
betu,  ati  Mlaliki’yo  ; zonse  ndi  chabe. 

9 Ndiponso  pokhala  wanzeru  Mla- 
liki’yo  anaphunzitsabe  anthu  nzeru  ; 
inde,  anachera  makutu  nafuna- 
funa  nalongosola  miyambi  yambiri. 

10  Mlaliki’yo  anasanthula  akapeze 
mau  okondweretsa,  ndi  zolemba  zoo- 
ngoka  ngakhale  mau  oona. 

11  Mau  a anzeru  akunga  zisonga, 
omwe  akundika  mau  amene  mbusa 
mmodzi  awapatsa  mau  awo  akunga 
misomali  yokomedwa  zolimba.  1 2 Pa- 
modzi  ndi  izi,  mwananga,  tachenje- 
zedwa  ; pakuti  saleka  kulemba  ma- 
buku  ambiri  ; ndipo  kuphunzira 
kwambiri  kutopetsa  thupi. 

1 3 Mau  atha  ; zonse  zamveka  zatha ; 
opa  Mulungu,  musunge  malamulo 
ache  ; pakuti  choyenera  anthu  onse 
ndi  ichi.  14  Pakuti  Mulungu  adza- 
nena  mlandu  wa  zochita  zonse,  ndi 
zobisika  zonse,  ngakhale  zabwino 
ngakhale  zoipa. 

Pakuti  chikondi  chako  chiposa 
vinyo. 

3 Mafuta  ako  anunkhira  bwino  ; 
Dzina  lako  likunga  mafuta  onu- 

nkhira  otsanulidwa  ; 

Chifukwa  chache  anamwali  aku- 
konda. 

4 Undikoke  ; tikutamangire  ; 
Mfumu  yandilowetsa  m’zipinda 

zache  : 

Tidzasangalala  ndi  kukondwera  ndi 
iwe, 

Tidzachula  chikondi  chako  koposa 
vinyo  : 

Akukonda  molungama. 

5 Wakuda  ine,  koma  wokongola, 
Ana  akazi’nu  a ku  Yerusalemu, 
Ngati  mahema  a Kedara, 

Ngati  nsaru  zochinga  za  Solomo. 

6 Musayang’ane  pa  ine,  pakuti  ndada, 
Pakuti  dzuwa  landidetsa. 

Ana  amuna  a amai  anandikwiyira, 
Anandisungitsa  minda  ya  mipesa  ; 
Koma  munda  wanga  wanga  wa 
mipesa  sindinausunga. 

7 Ndiuze,  iwe  amene  moyo  wanga 

ukukonda, 

Umaweta  kuti  gulu  lako  ? Uma- 
ligonetsa  kuti  pakati  pa  usana  : 
Pakuti  ndikhalirenji  ngati  woso- 
chera 

Pa  mbali  pa  magulu  a anzako  ? 

3 Ngati  sudziwa,  mkazi’we  woposa 
kukongola, 

Dzituruka  kukalondola  bande  la 
gulu’lo, 

Nukawete  ana  a mbuzi  zako  pa 
mbali  pa  mahema  a abusa. 

9  Ndakulinganiza,  wokondedwa  wa- 
nga  mnyamata’we, 

Ngati  akavalo  a magareta  a Farao. 

10  Masaya  ako  akongola  ndi  nkhata 

za  tsitsi, 

Ndi  khosi  lako  ndi  zinganga  za 
mkanda  wonyezimira. 

11  Tidzakupangira  nkhata  za  golidi 
Ndi  njumu  za  siliva. 

12  Pokhala  mfumu  podyera  pache, 
Mphoka  yanga  inanunkhira. 

13  Wokondedwa  wanga  mnyamata’yo 

ali  kwa  ine  ngati  thumba  la 
nipa, 

Logona  pakati  pa  maere  anga. 

14  Wokondedwa  wanga  ali  lcwa  ine 

ngati  chipukutu  cha  maluwa 
ofiira 

M’minda  ya  mipesa  ya  ku  Engedi. 


Taona,  wakongolatu,  bwenzi  langa; 
namwali’we  taona,  wakongola, 

Maso  ako  akunga  a nkhunda. 

Taona,  wakongolatu,  bwenzi  langa, 
mnyamata’we,  inde,  wakongo- 
letsa  ; 

Pogona  pathu  mpa  msipu. 

Mitanda  ya  nyumba  zathu  nja 
mikungudza, 

Ndi  mapaso  athu  nga  mlombwa. 

Ndine  duwa  lofiira  la  ku  Saroni, 
Ngakhale  kakombo  wa  ku  zigwa. 

Ngati  kakombo  pakati  pa  minga 

Momwemo  wokondedwa  wanga 
pakati  pa  ana  a akazi. 

Ngati  maula  pakati  pa  mitengo  ya 
m’nkhalango, 

Momwemo  wokondedwa  wanga 
pakati  pa  ana  amuna. 

Ndinakondwa  pakukhala  pa  mthu- 
nzi  wache, 

Zipatso  zache  zinatsekemera  m’ka- 
mwa  mwanga. 

Anandifikitsa  ku  nyumba  ya  vinyo, 

Mbendera  yache  yondizolimira  inali 
chikondi. 

Mundilimbikitse  ndi  mphesa  zo- 
uma,  munditonthoze  mtima  ndi 
maula, 

Pakuti  ndadwala  ndi  chikondi. 

Dzanja  lache  la  manzere  anditsa- 
miritse  ku  mutu, 

Dzanja  lache  la  manja  ndi  kundi- 
fungatira. 

Ndikulumbirirani,  ana  akazi  inu  a 
ku  Yerusalemu, 

Pali  mphoyo,  ndi  nswala  za  ku 
thengo, 

Kuti  musautse,  ngakhale  kugala- 
mutsa  chikondi, 

Mpaka  chikafuna  mwini. 

Mau  a wokondedwa  wanga  mnya- 
mata’yo  ! Taona,  adza, 

Alikulumpha  pa  mapiri,  alikuji- 
dimuka  pa  zitunda. 

Wokondedwa  wanga  akunga 
mphoyo  pena  mwana  wa  mba- 
wala  : 

Taona,  aima  patseri  pa  khoma 
pathu, 

Apenyera  pa  zenera, 

Nasuzumira  pa  made. 

Wokondedwa  wanga  analankhula, 
nati  kwa  ine, 

Tauka,  bwenzi  langa,  wokongola 
wanga,  tiye. 

11  Pakuti,  taona,  chisanu  chatha, 
Mvula  yapita  yaleka  ; 

12  Maluwa  aoneka  pansi ; 

Nthawi  yoyimba  mbalame  yafika, 
Mau  a njiwa  namveka  m’dziko 
lathu  ; 

13  Mkuyu  uchetsa  nkhuyu  zache 

zosakhwima, 

Mipesa  niphuka, 

Inunkhira  bwino. 

Tauka,  bwenzi  langa,  wokongola 
wanga’we,  tiyetu. 

14  Nkhunda  yanga’we,  yokhala  m’mi- 

ng’alu  ya  thanthwe,  mobisika 
motsetsereka, 

Ndipenye  nkhope  yako,  ndimve 
mau  ako  ; 

Pakuti  mau  ako  ngokoma,  nkhope 
yako  ndi  kukongola. 

15  Mutigwirire  ankhandwe,  ngakhale 

ang’ono,  amene  akuononga  mi- 
nda  ya  mipesa  ; 

Pakuti  m’minda  yathu  ya  mipesa 
muphuka  biriwiri. 

16  Wokondedwa  wanga  ndi  wa  ine, 

ine  ndine  wache  : 

Aweta  zache  pakati  pa  akako- 
mbo. 

17  Mpaka  dzuwa  litapepa,  mithunzi 

ndi  kutanimpha, 

Bwera,  bwenzi  langa’we,  nukhale 
ngati  mphoyo  pena  mwana  wa 
mbawala 

Pa  mapiri  a mipata. 

3Usiku  pa  mphasa  panga  ndina- 
mfunafuna  amene  moyo  wanga 
umkonda  : 

Ndinamfunafuna,  koma  osampeza. 
2 Ndinati,  Ndiuketu,  ndiyendeyende 
m’mudzi, 

M’makwalala  ndi  m’mabwalo  ache, 
Ndimfunefune  amene  moyo  wanga 
umkonda  : 

Ndimfunafuna,  koma  osampeza. 

3 Alonda  akuyendayenda  m’mudzi 
anandipeza  : 

Ndinati,  Kodi  munamuona  amene 
moyo  wanga  umkonda  ? 

4 Nditawapitirira  pang’ono, 

Ndinampeza  amene  moyo  wanga 
umkonda  : 

Ndinamgwiriziza,  osamfumbatula, 
Mpaka  nditamlowetsa  m’nyumba 
ya  amai, 

Ngakhale  m’chipinda  cha  wondi- 
bala. 

Ndikulumbirirani,  ana  akazi  inu 
a ku  Yerusalemu, 

Pali  mphoyo,  ndi  nswala  ya  ku 
thengo, 

Kuti  musautse,  ngakhale  kugala- 
mutsa  chikondi, 

Mpaka  chikafuna  mwini. 

Ndani’yu  akwera  kuturuka  m’chi- 
pululu  ngati  utsi  wa  tolo, 
Wonunkhira  ndi  nipa  ndi  mtantha- 
nyerere, 

Ndi  zonunkhiritsa  zonse  za  wogu- 
litsa  ? 

Taonani,  ndi  machila  a Solomo  ; 
Pazinga’po  amuna  amphamvu  ma- 
kumi  asanu  ndi  limodzi, 

A mwa  ngwazi  za  Israyeli. 

Onsewo  agwira  lupanga,  nazolo- 
wera  nkhondo  : 

Yense  ali  ndi  lupanga  lache  pa 
nchafu  pache, 

Chifukwa  cha  upandu  wa  usiku. 
Solomo  mfumu  anadzipangira  ma- 
chila  okhala’mo  tsonga 
Ndi  matabwa  a ku  Libano. 
Anapanga  timilongoti  tache  ndi 
siliva, 

Cha  pansi  pache  ndi  golidi,  mpando 
wache  ndi  nsaru  yakuda, 

Pakati  pache  panayalidwa  za  chi- 
kondi,  cha  ana  akazi  a ku 
Yerusalemu. 

Turukani,  ana  akazi  inu  a Ziyoni, 
mupenye  Solomo  mfumu, 

Ndi  korona  amache  anamveka  naye 
tsiku  la  ukwati  wache, 

Ngakhale  tsiku  la  kukondwera 
mtima  wache. 

Taona,  wakongola,  bwenzi 
langa,  namwali’we,  taona, 
wakongola  ; 

Maso  ako  akunga  a nkhunda 
patseri  pa  chophinda  chako  : 
Tsitsi  lako  likunga  gulu  la  mbuzi, 
Zooneka  pa  phiri  la  Gileadi. 

Mano  ako  akunga  gulu  la  nkhos'a 
zosengasenga, 

Zokwera  kuchokera  kosamba  ; 
Yonse  iri  ndi  ana  awiri, 

Palibe  imodzi  yopoloza. 

Milomo  yako  ikunga  mbota  yofiira, 
M’kamwa  mwako  ndi  kukoma  : 

Pa  litsipa  pako  pakunga  phande  la 
khangaza 

Patseri  pa  chopimba  chako. 

Khosi  lako  likunga  nsanja  ya 
Davide  anaimangira  zida, 

Apachika’po  zikopa  zikwi, 
Ngakhale  zikopa  zonse  za  amuna 
amphamvu. 

5 Maere  ako  awiri  akunga  ana  awiri 

a nswala  obadwa  limodzi, 
Akudya  pakati  pa  akakombo. 

6 Mpaka  dzuwa  litapepa,  mithunzi 

ndi  kutanimpha, 

Ndikamuka  ku  phiri  la  nipa, 

Ndi  ku  chitunda  cha  mtanthanye- 
rere. 

7 Wakongola  monse  monse,  woko- 

ndedwa  wanga,  namwali’we 
Mulibe  chirema  mwa  iwe. 

8 Idza  nane  kuchokera  ku  Libano, 

mkwatibwi, 

Kuchokera  nane  ku  Libano  : 
Unguza  pamwamba  pa  Amana, 

Pa  nsonga  ya  Seniri  ndi  Hermoni, 
Pa  ngaka  za  mikango, 

Pa  mapiri  a anyalugwe. 

9 Walanda  mtima  wanga,  mlongwa- 

nga,  mkwatibwi  ; 

Walanda  mtima  wanga  ndi  diso 
lako  limodzi, 

Ndi  chinganga  chimodzi  cha  pa 
khosi  pako. 

10  Ha,  chikondi  chako  nchokongola, 

mlongwanga,  mkwatibwi  1 
Kodi  chikondi  chako  sichiposa 
vinyo  ! 

Kununkhira  kwa  mphoka  yako 
ndi  kuposa  zonunkhiritsa  za 
mitundu  mitundu  ! 

11  M'milomo  yako,  mkwatibwi,  mu- 

kukha  uchi, 

Uchi  ndi  mkaka  ziri  pansi  pa 
lilime  lako  ; 

Kununkhira  kwa  zobvala  zako  ndi 
kunga  kununkhira  kwa  Liba- 
no. 

12  Mlongwanga,  mkwatibwi  ndiye 

munda  wotsekedwa ; 

Ngati  kasupe  wotsekedwa,  ndi 
chitsime  chopikiza. 

13  Mphukira  zako  ndi  munda  wa 

makangaza, 

Ndi  zipatso  zofunika,  bonongwe 
ndi  mphoka, 

14  Mphoka  ndi  chikasu, 

Nzimbe  ndi  ngaho,  ndi  mitengo 
yonse  ya  mtanthanyerere  ; 

Nipa  ndi  khonje,  ndi  zonunkhiritsa 
zonse  zomveka. 

15  Ndiwe  kasupe  wa  m’minda, 
Chitsime  cha  madzi  a moyo, 

Ndi  mitsinje  yoyenda  yochokera 
ku  Libano. 


16  Galainuka,  mphepo  ya  ku  mpnto 
iwe,  nudze,  mphepo  iwe  ya  ku 
mwela ; 

Nuombe  pa  munda  panga,  kuti 
zonunkhiritsa  zache  zituruke’mo. 

Bwenzi  langa  mnyamata’yo,  alowe 
m’munda  mwache, 

Nadye  zipatso  zache  zofunika. 

5Ndalowa  m’munda  mwanga, 
mlongwanga,  mkwatibwi  : 
Ndachera  nipa  yanga  ndi  zonu- 
nkhiritsa  zanga  ; 

Ndadya  uchi  wanga  ndi  chisa 
chache ; 

Ndamwa  vinyo  wanga  ndi  mkaka 
wanga. 

Idyani,  atsamwali’nu 
Imwani,  mwetsani  chikondi. 

2  Ndinagona  tulo,  koma  mtima 
wanga  unali  maso  : 

Ndi  mau  a bwenzi  langa  mnya- 
mata’yo  agogoda,  nati, 
Nditsegulire,  mlongwanga,  woko- 
ndedwa  wanga,  nkhunda  yanga, 
wangwiro  wanga  : 

Pakuti  pamtu  panga  padzala  mame, 
Pa  tsitsi  panga  pali  madontho  a 
usiku. 

3  Ndinayankha  kuti,  Ndabvula 
maraya  anga,  ndiwabvalenso 
bwanji  ? 

Ndatsuka  mapazi  anga ; ndiwa- 
detserenji  ? 

4  Bwenzi  langa  analonga  dzanja 
lache  pa  zenera, 

Mtirna  wanga  ndi  kuguguda  chi- 
fukwa  cha  iye. 

5  Ndinauka  ndikatsegulire  bwenzi 
langa ; 

Pa  manja  panga  panakha  nipa. 

Ndi  pa  zala  zanga  madzi  a nipa, 

Pa  zogwirira  za  mpikizo. 

6  Ndinamtsegulira  bwenzi  langa’lo  ; 
Koma  ndinampeza,  bwenzi  langa 
atachoka. 

Moyo  war.ga  unalefuka  polankhula 
iye  : 

Ndinamfunafuna,  osampeza  ; 
Ndinamuitana,  koma  sanandibvo- 
mera. 

7  Alonda  akuyenda  m’mudzi  ana- 
ndipeza, 

Nandikantha,  nanditema ; 

Osunga  maguta  nandichotsera  cho- 
phimba  changa. 

8 Ndikulumbirirani,  ana  akazi  inu 
a ku  Yerusalemu, 

Mukapeza  bwenzi  langa,  mudza- 
muuza  chiani  ? 

Kuti  ndadwala  ndi  chikondi. 

8 Bwenzi  lako  aposa  abwenzi  ena 
bwanji, 

Mkazi’we  woposa  kukongola  ? 
Bwenzi  lako  aposa  abwenzi  ena 
bwanji, 

Kuti  utilumbirira  motero  ? 

10  Wokondedwa  wanga  ali  woyera 

ndi  wofiira, 

Womveka  mwa  zikwi  khumi. 

11  Mutu  wache  ukunga  golidi,  woye- 

ngetsa, 

Tsitsi  lache  lopotana,  ndi  lakuda 
ngati  khungubwi. 

12  Ana  a maso  ache  akunga  nkhu- 

nda  pa  mbali  pa  mitsinje  ya 
madzi  ; 

Otsukidwa  ndi  mkaka,  okhala  pa 
mitsinje  yodzala. 

1 3 Masaya  ache  akunga  chitipula  cho- 

bzyala’mo  ndiwo, 

Ngati  mitumbira  yoyanga’po  ma- 
samba  onunkhira  : 

Milomo  yache  ikunga  akakombo, 
pakukha’po  madzi  a nipa. 

14  Manja  ache  akunga  zing’anda  za 

golidi  zoika’mo  zonyezimira  zoti 
biriwiri  : 

Thupi  lache  likunga  chopanga  cha 
minyanga  cholembera’po  masa- 
firo. 

15  Miyendo  yache  ikunga  zoimiritsa 

za  mwala  wonyezimira, 
Zogwirika  m’kamwa  mwa  golidi : 
Maonekedwe  ache  akunga  Libano, 
okometsetsa  ngati  mikungudza. 

1 6 M’kamwa  mwache  muli  mokoma  : 

inde,  ndiye  wokondweretsa 
ndithu. 

Ameneyu  ndi  wokondedwa  wanga, 
ameneyu  ndi  bwenzi  langa, 

Ana  akazi  inu  a ku  Yerusalemu. 

6Bwenzi  lako  wapita  kuti, 

Mkazi’we  woposa  kukongola  ? 
Bwenzi  lako  wapambukira  kuti, 
Tikamfunefune  pamodzi  nawe  ? 

2 Bwenzi  langa  watsikira  ku  munda 
kwache, 

Ku  zitipula  za  mphoka, 

Kukadya  ku  munda  kwache,  ndi 
kuchera  akakombo. 


Ndine  wache  wa  wokondedwa 
wanga,  wokondedwa  wanganso 
ndiye  wa  ine  ; 

Aweta  zache  pakati  pa  akakombo. 

Wakongola,  bwenzi  langa,  na- 
mwali’we  ngati  Tiriza, 

Wokoma  ngati  Yerusalemu, 

Woopsya  ngati  nkhondo  ndi  mbe- 
ndera. 

Undipambutsire  maso  ako, 

Pakuti  andiopetsa. 

Tsitsi  lako  likunga  gulu  la  mbuzi, 
Zigona  pa  mbali  pa  Gileadi. 

Mano  ako  akunga  gulu  la  nkhosa  i 
zazikazi, 

Zikwera  kuchokera  kosamba ; 

Yonse  iri  ndi  ana  awiri, 

Palibe  imodzi  yopoloza. 

Pa  litsipa  pako  pakunga  phande  la 
khangaza 

Patseri  pa  chophimba  chako. 

Alipo  akazi  akulu  a mfumu  ma- 
kumi  asanu  ndi  limodzi, 

Kudza  akazi  ang’ono  makumi 
asanu  ndi  atatu, 

Ndi  anamwali  osawerengeka. 
Nkhunda  yanga,  wangwiro  wanga- 
’yu,  ndiye  mmodzi  ; 

Ndiye  wobadwa  yekha  wa  ama- 
che  ; 

Ndiye  wosankhika  wa  wombala. 

Ana  akazi  anamuona,  namucha 
wodala  ; 

Ngakhale  akazi  akulu  a mfumu, 
ndi  akazi  ang’ono  namtamanda. 
Nati,  Ndani’yo  aturuka  ngati  mba- 
nda  kucha, 

Wokongola  ngati  mwezi, 

Woyera  ngati  dzuwa, 

Woopsya  ngati  nkhondo  ndi  mbe- 
ndera  ? 

Ndinatsikira  ku  munda  wa  ntedza, 
Kukapenya  msipu  wa  m’chigwa, 
Kukapenya  ngati  pa  mipesa  pa- 
phuka, 

Ngati  pa  makangaza  patuwa  ma- 
luwa. 

Ndisanazindikire,  moyo  wanga 
unandiimika 

Pakati  pa  magareta  a anthu  anga 
aufulu. 

Anati,  Bwera,  bwera,  mSulami’we; 
Bwera,  bwera,  tiyang’ane  pa  iwe. 

Muyang’aniranji  pa  mSulami, 

Ngati  pa  masewero  a kuguba  ? 

7Ha,  mapazi  ako  akongola  m’zi- 
kwakwata, 

Mwana  wamkazi’we  wa  mfumu  I 
Pozinga  m’chuuno  mwako  paku- 
nga  zonyezimira, 

Nchito  ya  manja  a mmisiri  wa  luso. 
2 Pa  mchombo  pako  pakunga  chikho 
choulungika, 

Chosasowa’mo  vinyo  wosanganika : 
Pa  mimba  pako  pakunga  mulu  wa 
tirigu 

Wozingidwa  ndi  akakombo. 

3  Maere  ako  akunga  ana  awiri  a 
nswala 

Anabadwa  limodzi. 

4  Khosi  lako  likunga  nsanja  ya 
minyanga  ; 

Maso  ako  akunga  matawale  a ku 
Hesiboni, 

A pa  chipata  cha  Batirabimu  ; 
Mphuno  yako  ikunga  nsanja  ya 
ku  Libano 

Imene  iloza  ku  Damasiko. 

5  Mutu  wako  ukunga  Karimeli, 

Ndi  tsitsi  la  pamtu  pako  likunga 
nsaru  yakuda  ; 

Mfumu  yamangidwa  ndi  nkhata 
zache  ngati  wamsinga. 

6  Ha,  ndiwe  wokongola  ndi  wofunika, 
Bwenzi’we,  m’zokondweretsa  1 
7 Msinkhu  wako’wu  ukunga  mlaza, 
Maere  ako  akunga  matsango  a 
mphesa. 

8  Ndinati,  Ndikakwera  pa  mlaza’po, 
Ndikagwira  nthambi  zache  : 

Maere  ako  ange  ngati  matsango  a 
mphesa, 

Ndi  kununkhira  kwa  mpweya  wako 
ngati  maula  ; 

9  M’kamwa  mwako  munge  ngati 
vinyo  woposa, 

Womeza  tseketseke  bwenzi  langa, 
Wolankhulitsa  milomo  ya  ogona 
tulo. 


10  Ndine  wa  wokondedwa  wanga 

mnyamata’yo, 

Ndine  amene  andifuna’yo. 

11  Tiye,  bwenzi  langa,  tinke  ku 

minda  ; 

Titsotse  m’miraga. 

12  Tilawire  kunka  ku  minda  ya 

mipesa  ; 

Tiyang’ane  ngati  mpesa  waphuka, 
kunje  ndi  kuonetsa  zipatso, 
Makangaza  ndi  kutuwa  maluwa 
ache  : 

Pompo  ndidzakupatsa  chikondi 
changa. 


13  Mandimu  anunkhira, 

Ndi  pa  makomo  pathu  zipatso  za- 
bwino,  za  mitundu  mitundu, 
zakale  ndi  za  tsopano, 

Zimene  ndakukundikira  iwe,  wo- 
kondedwa  wanga. 

8Mwenzi  utakhala  ngati  mlo- 
ngwanga, 

Woyamwa  pa  bere  la  amai  ! 
Ndikadakupeza  panja,  ndikada- 
kupsompsona  ; 

Osandinyoza  munthu. 

2  Ndikadakutsogolera,  kukulowetsa 
m’nyumba  ya  amai, 

Kuti  andilange  mwambo  ; 
Ndikadakumwetsa  vinyo  wokole- 
retsa, 

Ndi  madzi  a makangaza  anga. 

3  Dzanja  la  manzere  lache  akada- 
nditsamiritsa  ku  mutu, 

La  manja  lache  ndi  kundifunga- 
tira. 

4  Ndikulumbirirani,  ana  akazi  inu 
a ku  Yerusalemu, 

Muutsiranji,  mugalamutsiranji  chi- 
kondi, 

Chisanafune  mwini. 

5  Ndani’yu  achokera  ku  chipululu, 
Alikutsamira  bwenzi  lache  ? 

Pa  tsinde  la  muula  ndinakugala- 
mutsa  mnyarnata’we  : 

Pomwepo  amako  anali  mkusauka 
nawe, 

Pomwepo  wakukubala  anali  m’pa- 
kati  pa  iwe. 

6  Undilembe  pa  mtima  pako,  mo- 
khoma  chizindikilo,  nundikho- 
menso  chizindikilo  pa  mkono 
pako  ; 

Pakuti  chikondi  chilimba  ngati 
imfa  ; 

Njiru  imangouma  ngati  manda  : 
Kung’anima  kwache  ndi  kung’a- 
nima  kwa  moto, 

Ngati  mphezi  ya  Yehova. 

7  Madzi  ambiri  sangazimitse  chi- 
kondi, 

Ngakhale  mitsinje  yodzala  kuchi- 
kokolola  : 

Mwamuna  akapereka  katundu 
yense  wa  m’nyumba  yache  ngati 
sintho  la  chikondi, 

Akanyozedwa  ndithu. 

8  Tiri  ndi  mlongwathu  wamng’ono, 

Alibe  meare ; 

Tichitirenji  mlongwathu 
Tsiku  lokhoma  unkhoswe  wache  ? 
9 Ngati  ndiye  khoma,  tidzamanga  pa 
iye  nsanja  ya  siliva  : 

Ngati  ndiye  chitseko,  tidzamtse- 
kereza  ndi  matabwa  a miku- 
ngudza. 

10  Ndine  khoma,  maere  anga  akunga 

nsanja  zache  : 

Pa  maso  pa  mnyamata’yo  ndina- 
fanana  ngati  wopeza  mtendere. 

11  Solomo  anali  ndi  munda  wa  mi- 

pesa  ku  Baalahamoni  ; 
Nabwereka  alimi  munda’wo  ; 


Yense  ambwezere  ndalama  chikwi 
chifukwa  cha  zipatso  zache. 

12  Koma  munda  wanga  wa  mipesa, 

uli  pa  maso  panga  ndiwo  wa- 
ngatu  : 

Nacho  chikwi’cho,  Solomo  iwe, 
Koma  olima  zipatso  zache  azila- 
ndira  mazana  awiri. 

13  Namwali’we  wokhala  m’minda, 
Anzako  amvera  mau  ako  : 

Nanenso  undimvetse. 

14  Dzifulumira,  mnyamata’we  woko- 

ndedwa  wanga, 

Dzifanane  ngati  mphoyo  pena 
mwana  wa  mbawala 
Pa  mapiri  a mphoka. 


YESAYA 


“I  MASOMPHENYA  a Yesaya  mwa- 
I na  wa  Amozi,  amene  iye  anaona, 
onena  za  Yuda  ndi  Yerusalemu, 
masiku  a Uziya,  Yotamu,  Ahazi,  ndi 
Hezikiya,  mafumu  a Yuda. 

2  Imvani,  miyamba  inu,  chera  ma- 
kutu,  iwe  dziko  la  pansi,  chifukwa  Ye- 
hova  wanena,  Ndakulitsa  ndipo  ndalera 
ana,  ndipo  iwo  anandipandukira  ine. 

3 Ng’ombe  idziwa  mwini  wache,  ndi 
buru  adziwa  pomtsekereza : koma  Isra- 
yeli  sadziwa,  anthu  anga  sazindikira. 

4 Mtundu  wochimwa  inu,  anthu  oleme- 
dwa  ndi  mphulupulu,  mbeu  yakuchita 
zoipa,  ana  amene  achita  moononga,  iwo 
amsiya  Yehova,  iwo  amnyoza  Woyera 
wa  Israyeli,  iwo  adana  naye  nabwerera 
m’mbuyo.  5 Nangabwanjimukali  chi- 
menyedwere  kuti  inu  mulikupandu- 
kirabe  ? Mutu  wonse  ulikudwala,  ndi 
mtima  wonse  walefuka.  6 Kuchokera 
pansi  pa  phazi  kufikira  ku  mutu 
m’menemo  mulibe  changwiro  ; koma 
mabala,  ndi  mikwingwirima,  ndi  zi- 
ronda ; sizinapole,  ngakhale  kuma- 
ngidwa,  ngakhale  kupakidwa  mafuta. 
7 Dziko  lanu  liri  bwinja  ; midzi  yanu 
yatenthedwa  ndi  moto  ; dziko  lanu 
alendo  alimkudya  pa  maso  panu  ; 
ndipo  liri  la  bwinja  monga  lagubudu- 
zidwa  ndi  alendo.  8 Ndipo  mwana 
wamkazi  wa  Ziyoni  wasiyidwa  ngati 
chitando  cha  m’munda  wa  mphesa, 
ngati  chilindo  cha  m’munda  wa 
mankhaka,  ngati  mudzi  wozingidwa 
ndi  nkhondo.  9 Akadapanda  Yehova 


wa  makhamu  kutisiyira  otsala  ang’ono- 
ng’ono  ndithu,  ife  tikanakhala  ngati 
Sodomu,  ife  tikadanga  Gomora. 

10  Imvani  mau  a Yehova  inu  ola- 
mulira  a Sodomu,  cherani  makutu  ku 
chilamulo  cha  Mulungu  wathu,  inu 
anthu  a Gomora.  11  Nditani  nazo 
nsembe  zanu  zochuruka’zo  ? ati 
Yehova  ; ndakhuta  nazo  nsembe 
zopsereza  za  nkhosa  za  mphongo  ndi 
mafuta  a nyama  zonenepa  ; sindise- 
kera  ndi  mwazi  wa  ng’ombe  za 
mphongo,  ngakhale  wa  ana  a nkhosa, 
ngakhale  wa  atonde.  12  Pakudza- 
onekera  inu  pa  maso  pa  ine,  ndani 
wafuna  chimenechi  m’dzanja  lanu, 
kupondaponda  m’mabwalo  mwanga  ? 
13  Musadze  nazonso  nsembe  zacha- 
bechabe  ; nsembe  zofukiza  zindinya- 
nsa  ; tsiku  lokhala  mwezi  ndi  sabata, 
kumema  masonkhano,  sindingalole 
mphulupulu  ndi  masonkhano.  14  Ma- 
siku  anu  okhala  mwezi  ndi  nthawi  za 
maphwando  anu  mtima  wanga  uzida  ; 
zindibvuta  ine  ; ndalema  ndi  kupirira 
nazo.  15  Ndipo  pamene  mutambasula 
manja  anu,  ndidzakubisirani  inu  maso 
anga  ; inde  pochurukitsa  mapemphero 
anu  ine  sindidzamva ; manja  anu 
adzala  mwazi.  16  Sambani,  dziyere- 
tseni ; chotsani  machitidwe  anu  oipa 
pa  maso  panga  ; lekani  kuchita  zoipa  ; 
17  phunzirani  kuchita  zabwino  ; fu- 
nani  chiweruzo  ; thandizani  osautsi- 
dwa,  weruzirani  ana  a masiye,  mu- 
nenere  akazi  a masiye. 

18  Tiyeni,  tsono,  tiweruzane,  ati 
Yehova ; ngakhale  zoipa  zanu  ziri 
zofiira,  zidzayera  ngati  matalala  ; 
ngakhale  ziri  zofiira  ngati  kapezi, 
zidzakhala  ngati  ubweya  wa  nkhosa, 
woti  mbu.  19  Ngati  inu  muli  ofuna 
ndi  omvera,  mudzadya  zabwino  za 
dziko,  20  koma  ngati  mukana  ndi 
kupanduka,  mudzathedwa  ndi  lupa- 
nga ; chifukwam’kamwamwa  Yehova 
mwatero. 

21  Mudzi  wokhulupirika  wasanduka 
wa  dama  ! wodzala  chiweruzo’wo  ! 
chilungamo  chinakhala’mo  koma  tso- 
pano  ambanda.  22  Siliva  wako  wasa- 
ndulca  mphala,  vinyo  wako  wasanga- 
nizidwa  ndi  madzi.  23  Akuru  ako 
apanduka,  ali  anzawo  a mbala  ; onse 
akonda  mitulo,  natsata  zokometsera 
mirandu  ; iwo  saweruzira  amasiye 
ngakhale  mlandu  wa  mkazi  wa  masiye 
suwafika. 

24  Chifukwa  chache  Yehova  ati, 
Yehova  wa  makamu  wa  mphamvu  wa 
Israyeli,  Ha  ! ndidzatonthoza  mtima 
wanga  pochotsa  ondibvuta,  ndi  ku- 
bwezera  chilango  adani  anga  ; 25  ndi- 
po  ndidzaikanso  dzanja  langa  pa  iwe, 
ndi  kukusungunula  kukusiyanitsa  iwe 
ndi  mphala  yako,  ndipo  ndidzachotsa 
seta  wako  wonse  : 26  ndidzabweza 

oweruza  ako  monga  poyamba,  ndi 
aphungu  ako  monga  pa  chiyambi  ; 
pambuyo  pache  udzachedwa  Mudzi 
wolungama,  mudzi  wokhulupirika. 
27  Ziyoni  adzaomboledwa  ndi  chi- 
weruzo,  ndi  otembenuka  mtima  ache 
ndi  chilungamo.  28  Koma  kupasula 
kwa  olakwa  ndi  kwa  ochimwa  ku- 
dzakhala  kumodzi,  ndi  iwo  amene 
asiya  Yehova  adzathedwa.  29  Chi- 
fukwa  adzakhala  ndi  manyazi,  chi- 
fukwa  cha  mitengo  ya  thundu  munai- 
khumba,  ndipo  inu  mudzagwa  nkhope, 
chifukwa  cha  minda  imene  mwa- 
isankha.  30  Chifukwa  mudzakhala 
ngati  mtengo  wa  thundu,  umene 
tsamba  lache  linyala,  ngatinso  munda 
wopanda  madzi.  31  Ndimo  wampha- 
mvu  adzakhala  ngati  chingwe  cha 
bwazi,  ndi  nchito  yache  ngati  nthethe  ; 
ndipo  zonse  zidzayaka  moto  pamodzi, 
opanda  wozimitsa. 

2Mau  amene  Yesaya  mwana  wa 
Amozi  anaona,  onena  za  Yuda 
ndi  Yerusalemu. 

2 Ndipo  padzakhala  masiku  otsi- 
riza,  kuti  phiri  la  nyumba  ya  Ye- 
hova  lidzakhazikika  pa  nsonga  ya 


mapiri,  ndipo  lidzakwezedwa  pa- 
mwamba  pa  zitunda ; mitundu  yo- 
nse  idzasonkhana  kumeneko.  3 Ndi- 
po  anthu  ambiri  adzanka  nati, 
Tiyeni  tikwere  kunka  ku  phiri  la 
Yehova,  ku  nyumba  ya  Mulungu  wa 
Yakobo  ; ndipo  iye  adzatiphunzitsa 
za  njira  zache,  ndipo  tidzayenda 
m’mayendedwe  ache  ; chifukwa 
m’Ziyoni  mudzaturuka  chilamulo,  ndi 
mau  a Yehova  kuchokera  m’Yerusa- 
lemu.  4 Iye  adzaweruza  pakati  pa 
akunja,  rdzadzudzula  mitundu  ya- 
mbiri  ya  anthu  ; ndipo  iwo  adzasula 
malupanga  awo  akhale  zolimira,  ndi 
nthungo  zawo  zikhale  anangwape  ; 
mtundu  sudzanyamula  lupanga  ku- 
menyana  ndi  mtundu  wina,  ndipo 
sadzaphunziranso  nkhondo. 

5 Inu  a nyumba  ya  Yakobo,  tiyeni, 
tiyende  m’kuwalakwa  Yehova.  6 Chi- 
fukwa  inu  mwasiya  anthu  anu  a 
nyumba  ya  Yakobo,  chifukwa  kuti 
iwo  adzazidwa  ndi  miyambo  ya  ku 
m’mawa,  ndipo  ali  alaula  ngati 
aFilisti,  naomba  m’manja  ndi  ana  a 
achilendo.  7 Dziko  lawo  ladzala 
siliva  ndi  golidi,  ngakhale  chuma 
chawo  nchosawerengeka  ; dziko  lawo 
lidzalanso  akavalo,  ngakhale  magareta 
awo  ngosawerengeka.  8 Dziko  lawo 
ladzalanso  mafano  ; iwo  apembedza 
nchito  ya  manja  awo  awo,  imene  zala 
zawo  zawo  zinaipanga.  9 Munthu  wa 
chabe  agwada  pansi,  ndi  munthu 
wamkuru  adzichepetsa,  koma  musa- 
wakhululukire.  10  Lowa  m’phanga, 
bisala  m’pfumbi,  kuchokera  pa  kuo- 
psya  kwa  Yehova,  ndi  pa  ulemerero 
wa  chifumu  wache.  11  Maso  a mu- 
nthu  akuyang’anira  kumwamba  adza- 
tsitsidwa,  ndi  kudzikweza  kwa  anthu 
kudzaweramitsidwa  pansi ; ndipo 
Yehova  yekha  adzakwezedwa  tsiku 
limenelo.  12  Chifukwa  padzakhala 
tsiku  la  Yehova  wa  makamu  pa  zonse 
zonyada  ndi  zakudzikuza,  ndi  pa 
zonse  zotukulidwa ; ndipo  zidzatsi- 
tsidwa  ; 13  ndi  pa  mitengo  yonse  ya 
mkungudza  ya  Libano,  yaitari  ndi 
yotukulidwa,  ndi  pa  mitengo  yonse 
ya  thundu  ya  Basana  ; 14  ndi  pa 

mapiri  onse  atari,  ndi  pa  zitunda 
zonse  zotukulidwa  ; 15  ndi  pa  nsanja 
zazitari  zonse,  ndi  pa  machemba 
onse  ; 16  ndi  pa  ngalawa  zonse  za 

Tarisi,  ndi  pa  zithunzithunzi  zonse 
zokondweretsa.  17  Ndipo  kudzikwe- 
za  kwa  munthu  kudzaweramitsidwa 

pansi,  kudzikuza  kwa  munthu  kudza- 
tsitsidwa  ; ndipo  Yehova  yekha  adza- 
kwezedwa  tsiku  limenelo.  18  Ndimo 
mafano  adzapita  psiti.  19  Anthu 
adzalowa  m’mapanga  a m’matanthwe, 
ndi  m’maenje  a pansi,  kuthawa  ku- 
opsya  kwa  Yehova,  ndi  ulemerero  wa 
chifumu  wache,  podzuka  Iye  ku- 
gwedeza  dziko  ndi  mphamvu.  20  Tsi- 
ku  limenelo  munthu  adzataya  ku 
mfuko  ndi  ku  mileme  mafano  ache 
a siliva  ndi  a golidi  amene  anthu 
anampangira  iye  awapembedze  ; 

21  kuti  akalowe  m’mapanga  a m’ma- 
tanthwe,  ndi  m’mindala  a m’miyala, 
kuthawa  kuopsya  kwa  Yehova,  ndi 
ulemerero  wa  chifumu  wache,  podzuka 
Iye  kugwedeza  dziko  ndi  mphamvu. 

22  Siyani  munthu,  amene  mpweya 
wache  uli  m’mphuno  mwache  ; chi- 
fukwa  m’mene  awerengedwa’mo  ndi 
muti  ? 

3Ndipo  onani,  Ambuye,  Ye’nova 
wa  makamu,  wachotsa  ku  Yeru- 
salemu  ndi  ku  Yuda  mchirikizo  wo- 
chirikiza  chakudya  chonse,  ndi  ma- 
dzi  onse  zimene  zinali  mchirikizo  ; 
2 munthu  wa  mphamvu,  ndi  munthu 
wankhondo  ; woweruza,  ndi  mneneri, 
ndi  wa  ula,  ndi  nkhalamba  ; 3 kapitao 
wa  makumi  asanu,  ndi  munthu  wole- 
mekezeka  ndi  mphungu,  ndi  mmisiri 
wa  luso,  ndi  wodziwa  matsenga. 
4 Ndipo  ndidzapereka  ana,  kuti  akhale 
akuru  awo,  mwa  chibwana  adzawa- 
lamulira.  5 Ndi  anthu  adzabvutidwa, 
yense  ndi  wina,  yense  ndi  mnansi 
wache  ; mwana  adzadzinyaditsa 
yekha  pa  akuru,  ndi  onyozeka  pa 
olemekezedwa.  6 Pamene  mwamuna 
adzamgwira  mbale  wache  m’nyumba 
ya  atate  v/ache,  nadzati,  Iwe  uli  ndi 
chobvala,  khala  wolamulira  wathu, 
ndi  kupasula  kumeneku  kukhale 
m’dzanja  lako ; 7 tsiku  limenelo 

adzakweza  mau  ache,  kuti,  Sindine 
wochiritsa,  chifukwa  kuti  m’nyumba 
mwanga  mulibe  chakudya  kapena 
chobvala  ; inu  simudzandiyesa  ine 
wolamulira  anthu.  8 Chifukwa  kuti 
Yerusalemu  wapasulidwa,  ndi  Yuda 
wagwa  ; chifukwa  kuti  lilume  lav/o 
ndi  machitidwe  awo  akana  Yehova, 
kuti  autse  mkwiyo  wa  m’maso  a 
ulemerero  wache.  9 Maonekedwe  a 
nkhope  zawo  awachitira  iwo  mboni  ; 
ndipo  amaonetsa  uchimo  wawo  monga 
Sodomu,  saubisa.  Tsoka  kwa  moyo 
wawo  I chifukwa  iwo  anadzichitira 


zoipa  iwo  okha.  10  Nenani  za  wolu- 
ngama,  kuti  kudzamkomera  iye ; 
chifukwa  oterowo  adzadya  zipatso 
za  machitidwe  awo.  11  Tsoka  kwa 
woipa  ! kudzamuipira  ; chifukwa  kuti 
mphotho  ya  manja  ache  idzapatsidwa 
kwa  iye.  12  Anthu  anga  awabvuta 
ndi  ana,  awalamulira  ndi  akazi. 
Anthu  anga  inu,  iwo  amene  aku- 
tsogolerani,  ndiwo  akuchimwitsani, 
naononga  njira  zanu  zoyenda’mo. 
13  Yehova  aimirira  kuti  atsutsane, 
naimiriranso  kuti  aweruze  mitundu 
ya  anthu.  14  Yehova  adzalowa 
monenera  mirandu  ndi  okalamba  a 
anthu  ache,  ndi  akuru  ache  : Ndinu 
amene  mwadya  munda  wa  mphesa, 
zofunkha  za  waumphawi  ziri  m’nyu- 
mbazanu;  15  muti  bwanji,  inu  amene 
mupsinja  anthu  anga,  ndi  kupera 
nkhope  ya  wosauka  ? ati  Ambuye 
Yehova  wa  makamu. 

16  Komanso  Yehova  ati,  Chifukwa 
kuti  ana  akazi  a Ziyoni  angodzikuza 
atakweza  makosi  awo,  ndi  maso  awo 
a damanayenda  nanyang’ama  poyenda 
pawo  naliza  zigwinjiri  za  mapazi  awo  ; 
17  chifukwa  chache  Ambuye  adzachita 
nkanambo  pa  liwombo  la  ana  akazi  a 
Ziyoni,  ndipo  Yehova  adzabvundukula 
m’chuuno  mwawo.  18  Tsiku  limenelo 
Ambuye  adzachotsa  zigwinjiri  zawo 
zokoma,  ndi  zitunga,  ndi  mphande ; 
19  mbera,  ndi  makoza,  ndi  nsaru  za 
pa  nkhope ; 20  ndi  zisada,  ndi 

maunyolo  a ku  mwendo,  ndi  mipango, 
ndi  nsupa  zonunkhira,  ndi  mphinjiri ; 
21  mphete,  ndi  zipini  ; 22  malaya  a pa 
phwando,  ndi  zopfunda,  ndi  zimbwi, 
ndi  timatumba  ; 23  akalirole,  ndi 

nsaru  za  bafuta,  ndi  nduwira,  ndi 
zophimba.  24  Ndipo  padzakhala 
m’malo  mwa  zotsekemera  mudzakhala 
zobvunda  ; ndi  m’malo  mwa  lamba 
chingwe  ; ndipo  m’malo  mwa  tsitsi 
labwino  dazi ; m’malo  mwa  chobvala 
cha  pa  chifuwa  mpango  wa  chigu- 
duli  ; zipsera  m’malo  mwa  ukoma. 

25  Amuna  ako  adzagwa  ndi  lupanga, 
ndi  wamphamvu  wako  m’nkhondo. 

26  Ndipo  zipata  zache  zidzalira  maliro  ; 
ndipo  iye  adz'akhala  bwinja,  nadza- 
khala  pansi. 

4Ndipo  akazi  asanu  ndi  awiri 
adzagwira  mwamuna  mmodzi 
tsiku  limenelo,  nati,  Ife  tidzadya 
chakudya  chathu  chathu  ndi  kubvala 
zobvala  zathu  zathu  ; koma  tichedwe 
dzina  lako  ; chotsa  chitonzo  chathu. 

2 Tsiku  limenelo  mphukira  ya 
Yehova  idzakhala  yokongola  ndi  ya 
ulemerero,  chipatso  cha  nthaka  chi- 
dzakhala  chokometsetsa  ndi  choko- 
ngola,  kwa  iwo  amene  adzapulumuka 
a Israyeli.  3 Ndipo  padzakhala,  kuti 
iye  amene  asiyidwa  m’Ziyoni,  ndi  iye 
amene  atsala  m’Yerusalemu,  adzache- 
dwa  woyera  ; ngakhale  yense  amene 
walembedwa  mwa  amoyo  m’Yerusa- 
lemu  ; 4 pamene  Ambuye  adzasambitsa 
litsiro  la  ana  akazi  a Ziyoni,  nadza- 
tsuka  mwazi  wa  Yerusalemu,  kucho- 
kera  pakatipo,  ndi  mzimu  wa  chiwe- 
ruziro,  ndi  mzimu  wa  kutentha. 
5 Ndipo  Yehova  adzalenga  pokhala 
ponse  pa  phiri  la  Ziyoni,  ndi  pa 
masonkhano  ache,  mtambo  ndi  utsi 
usana,  ndi  kung’azimira  kwa  malawi 
a moto  usiku  ; chifukwa  kuti  pa 
ulemerero  wonse  padzayalidwa  cho- 
pimba.  6 Ndipo  padzakhala  chihema 
cha  mthunzi,  nthawi  ya  usana  yope- 
wera  kutentha,  pothawira  ndi  pousa 
mvula  ndi  mphepo. 

5Ndiyimbire  wokondedwa  wanga 
nyimbo  ya  wokondedwa  wanga 
ya  munda  wache  wa  mphesa.  Woko- 
ndedwa  wanga  anali  ndi  munda  wa 
mphesa  m’chitunda  cha  zipatso  za- 
mbiri  ; 2 ndipo  iye  anakumba  mche- 
renje  kuzungulira  kwete,  natolatola 
miyala  pamenepo,  naoka’po  mpesa 
wosankhika,  nainanga’po  pakati 
pache  nsanja,  nasema  mopondera 
mphesa,  nayembekeza  kuti  udzabala 
mphesa,  koma  unangobala  mphesa 
zosadya.  3 Ndipo  tsopano,  inu  okhala 
m’Yerusalemu,  ndi  anthu  a Yuda, 
weruzanitu  mlandu  wa  ine  ndi  munda 
wanga  wa  mphesa.  4 Ndik.anachitanso 
chiani  ndi  munda  wanga  wa  mphesa, 
chimene  sindinachite  m’menemo  ; 
muja  ndinayembekeza  kuti  udzabala 
mphesa,  wabaliranji  mphesa  zosadya  ? 
5 Ndipo  tsopano  ndidzakuuzani  chi- 
mene  nditi  ndichite  ndi  munda  wanga 
wa  mphesa ; ndidzachotsa’po  chinga 
lache,  ndipo  zidzadyedwa  ; ndidza- 
gumula  linga  lache,  ndipo  zidza- 
pondedwa  pansi  ; 6 ndipo  ndidzau- 

pasula ; sudzadzomboleredwa  kapena 
kulimidwa  ; koma  padzamera  lunguzi 
ndi  minga  ; ndidzalamuliranso  mi- 
tambo  kuti  isabvumbwe’po  mvula. 
7 Chifukwa  kuti  munda  wa  mphesa 
wa  Yehova  wa  makamu  ndiwo  banja 
la  Israyeli,  ndi  anthu  a Yuda,  mtengo 
wache  womkondweretsa ; Iye  ana- 


yembekeza  chiweruziro,  koma  onani 
kuphana  ; nayembekeza  chilungamo, 
koma  onani  kupfuula. 

8 Tsoka  kwa  iwo  amene  aphatikiza 
nyumba  ndi  nyumba,  amene  alumikiza 
munda  ndi  munda,  kufikira  padza- 
panda  malo,  ndipo  inu  mudzasiyidwa 
nokha  pakati  pa  dziko  ! 9 M’makutu 
anga,  ati  Yehova  wa  makamu,  Zoonadi 
nyumba  zambiri  zidzakhala  bwinja, 
ngakhale  zazikuru  ndi  zokoma  zo- 
panda  wokhala’mo.  1 0 Chifukwa  kutl 
munda  wa  mphesa  wa  madera  khumi 
udzangobala  mbiya  imodzi,  ndi  mbeu 
za  nsengwa  khumi  zidzangobala  nse- 
ngwa  imodzi. 

11  Tsoka  kwa  iwo  amene  adzuka 
m’mamawa  kuti  atsate  zakumwa  za- 
ukali  ; amene  achezera  usiku  kufikira 
vinyo  awaledzeretsa  ! 12  Ndipo  zeze 
ndi  mgoli,  ndi  lingaka  ndi  chitoliro, 
ndi  vinyo,  ziri  m’mapwando  awo  ; 
koma  iwo  sapenyetsa  nchito  ya 
Yehova,  ngalihale  kuyang’ana  pa 
machitidwe  a manja  ache.  13  Chi- 
fukwa  chache  anthu  anga  amuka 
m’nsinga,  chifukwa  cha  kusowa  nzeru ; 
ndi  amuna  awo  olemekezeka  ali  ndi 
njala,  ndi  khamu  lawo  lauma  ku  khosi. 
14  Ndipo  manda  akuza  chilakolako 
chache,  natsegula  kukamwa  kwache 
kosayeseka ; ndi  ulemerero  wawo, 
ndi  unyinji  wawo,  ndi  phokoso  lawo, 
ndi  iye  amene  akondwerera  mwa  iwo 
atsikira  mommo.  15  Munthu  wonyo- 
zeka  waweramitsidwa,  ndi  munthu 
wochuka  watsitsidwa,  ndi  maso  a 
wodzikweza  atsitsidwa ; 1 6 koma 

Yehova  wa  makamu  wakwezedwa 
m’chiweruziro,  ndipo  Mulungu  Woyera 
wayeretsedwa  m’chilungamo.  17  Pa- 
menepo  ana  a nkhosa  adzadya’po  ngati 
m’busa  mwawo,  ndi  malo  a bwinja  a 
zonenepa  zachilendo  zidzadya’po. 

18  Tsoka  kwa  iwo  amene  alcoka 
mphulupulu  ndi  zingwe  zachabe,  ndi 
chimo  ngati  ndi  chingwe  cha  gareta  ; 
19  amene  ati,  Mlekeni  iye  akangaze, 
mlekeni  iye  afulumize  nchito  yache 
kuti  ife  tione  ; ndipo  lekani  uphungu 
wa  Woyera  wa  Israyeli  uyandikire, 
udze  kuti  tiudziwe  ! 

20  Tsoka  kwa  iwo  amene  ayesa 
zoipa  zabwino,  ndi  zabwino  zoipa ; 
amene  aika  mdima  m’malo  mwa 
kuyera,  ndi  kuyera  m’malo  mwa 
mdima ; amene  aika  zowawa  m’malo 
mwa  zotsekemera,  ndi  zotsekemera 
m’malo  mwa  zowawa  ! 

21  Tsoka  kwa  iwo  amene  adziyesera 
anzeru  ndi  ochenjera  I 

22  Tsoka  kwa  iwo  amene  ali  a 

mphamvu  yakumwa  vinyo,  ndi  anthu 
olimba  akusanganiza  zakumwa  zau- 
kali  ; 23  amene  alungamitsa  woipa 

pa  chokometsera  mlandu,  nachotse- 
ra  wolungama  chilungamo  chache  ! 
24  Chifukwa  chache  monga  ngati 
lilime  la  moto  likutha  chiputu,  ndi 
monga  udzu  wouma  ugwa  pansi 
m’malawi,  momwemo  muzu  wawo 
udzakhala  monga  wobvunda,  maluwa 
awo  adzauluka  m’mwamba  ngati 
pfumbi  ; chifukwa  kuti  iwo  akana 
chilamulo  cha  Yehova  wa  makamu, 
nanyoza  mau  a Woyera  wa  Israyeli. 

25  Chifukwa  chache  mkwiyo  wa 
Yehova  wayaka  pa  anthu  ache,  ndipo 
Iye  watambasulira  iwo  dzanja  lache, 
nawakantha,  ndipo  zitunda  zina- 
nthunthumira,  ndi  mitembo  yawo 
inali  ngati  zinyatsi  pakati  pa  makwa- 
lala.  Mwa  izi  zonse  mkwiyo  wache 
sunachoke,  koma  dzanja  lache  liri 
chitambasulire.  26  Ndipo  Iye  adza- 
kwezera  a mitundu  yakutari  mbendera, 
nadzawayimbira  mluzu,  achokere  ku 
malekezero  a dziko  ; ndipo,  taonani, 
iwo  adzadza  ndi  liwiro  msanga- 
msanga ; 27  palibe  amene  adza- 

lema,  kapena  adzapunthwa  mwa 
iwo,  palibe  amene  adzaodzera  kapena 
kugona  tulo  ; ngakhale  lamba  la 
m’chuuno  mwawo  silidzamasuka,  ka- 
pena  chomangira  cha  nsapato  zawo 
sichidzaduka  ; 28  amene  mibvi  yawo 
ili  yakuthwa,  ndi  mauta  awo  onse 
athifuka  ; ziboda  za  akavalo  awo 
zidzayesedwa  ngati  mwala,  ndi  njinga 
zawo  ngati  kabvumvulu  ; 29  kuba- 

ngula  kwawo  kudzafana  ndi  mkango, 
iwo  adzabangula  ngati  ana  a mikango, 
inde  iwo  adzabangula,  nadzagwira 
nyama,  naichotsa  bwino  opanda  waku- 
pulumutsa.  30  Ndipo  iwo  adzawa- 
bangulira  tsiku  limenelo  ngati  kuko- 
koma  kwa  nyanja ; ndipo  wina 
ayang’ana  pa  dziko,  taonani  mdima 
ndi  nsautso,  kuyera  kwadetsedwanso 
m’mitambo  yache. 

6Chaka  chimene  mfumu  Uziya 
anafa,  ndinaona  Ambuye  ata- 
khala  pa  mpando  wa  chifumu  wautari, 
ndi  wotukulidwa,  ndi  zobvala  zache 
zinadzala  m’kachisi.  2 Pamwamba  pa 
Iye  panaima  aserafi  ; yense  anali  ndi 
mapiko  asanu  ndi  limodzi  ; awiri 
anaphimba  nawo  nkhope  yache,  awiri 


naphimba  nawo  mapazi  ache,  awiri 
nauluka  nawo.  3 Ndipo  wina  ana- 
pfuula  kwa  mnzache,  nati,  Woyera, 
Woyera,  Woyera,  Yehova  wa  maka- 
mu ; dziko  lonse  la  pansi  ladzala 
ulemerero  wache.  4 Ndipo  maziko  a 
ziundo  anasunthika  ndi  mau  amene 
anapfuula,  ndipo  nyumba  inadzazidwa 
ndi  utsi.  5 Ndipo  ine  ndinati,  Tsoka 
kwa  ine  ! chifukwa  ndathedwa  ; chi-  ; 
fukwa  ndiri  munthu  wa  milomo 
yonyansa,  ndikhala  pakati  pa  anthu 
a milomo  yonyansa  ; chifukwa  kuti 
maso  anga  aona  Mfumu,  Yehova  wa 
makamu.  6 Pompo  anaulukira  kwa 
ine  mmodzi  wa  aserafi,  ali  nalo  khala 
la  moto  m’dzanja  mwache,  limene  - 
analichotsa  ndi  mbaniro  pa  guwa  la 
nsembe  ; 7 nakhudza  nalo  ku  kamwa 
kwanga  nati,  Taona  ichi  chakhudza 
milomo  yako  ; ndipo  mphulupulu 
zako  zachotsedwa,  zochimwa  zako 
zaomboledwa.  8 Ndipo  ndinamva  mau 
a Ambuye  akuti,  Ndidzatumiza  yani, 
ndipo  ndani  adzatimukira  ife  ? Ndipo 
ine  ndinati,  Ndine  pano  ; munditumize  I : 
ine.  9 Ndipo  iye  anati,  Kauze  anthu 
awa,  Imvani  inu  ndithu,  ko.ma  osa- 
zindikira ; yang’anani  inu  ndithu,  i 
koma  osadziwitsa.  1 0 Nenepetsa  mti- 
ma  wa  anthu  awa,  lemeretsa  makutu 
awo,  nutseke  maso  awo ; angaone 
ndi  maso  awo,  angamve  ndi  makutu 
awo,  angazindikire  ndi  mtima  wawo, 
nakabwerenso,  nachiritsidwe.  11  Po- 
mpo  ndinati  ine,  Ambuye  mpaka  liti  ? 
Ndipo  anayankha,  Mpaka  midzi  ikhala 
bwinja,  yopanda  wokhala’mo,  ndi  I 
nyumba  zopanda  munthu,  ndi  dziko 
likhala  bwinja  ndithu,  12  ndipo 
Yehova  wasunthira  anthu  kutari,  ndi 
mabwinja  adzachuruka  pakati  pa 
dziko.  13  Ndipo  likatsala  limodzi  la 
magawo  khumi  m’menemo,  lidzadye- 
dwanso  ; monga  kachere,  ndi  mo- 
nganso  thundu,  imene  tsinde  lache 
likhalabe  ataigwetsa ; chotero  mbeu 
yopatulika  ndiyo  tsinde  lache. 

7Ndipo  panali  masiku  a Ahazi, 
mwana  wa  Yotamu,  mwana  wa 
Uziya,  mfumu  ya  Yuda,  kuti  Rezini, 
mfumu  ya  Aramu,  ndi  Peka,  mwana 
wa  Remaliya,  mfumu  ya  Israyeli, 
anakwera  kunka  ku  Yerusalemu, 
kumenyana  nawo ; koma  sanathe 
kuupambana.  2 Ndipo  anauza  a 
nyumba  ya  Davide,  kuti  Aramu 
wapangana  ndi  Efraimu.  Ndipo 
mtima  wache  unagwedezeka,  ndi  mti- 

ma  wa  anthu  ache,  monga  mitengo 
ya  m’nkhalango  igwedezeka  ndi 
mphepo.  3 Ndipo  Yehova  anati 
kwa  Yesaya,  Turuka  tsopano  kuka- 
chingamira  Ahazi,  iwe  ndi  Seariyasubu, 
mwana  wamwamuna  wako,  pa  ma- 
mariziro  a mcherenje  wa  thamanda  la 
pa  mtunda,  ku  khwalala  la  pa  mwa- 
niko  wa  wotsuka  nsaru  ; 4 nukati  kwa 
iye,  Chenjera,  khala  ulipo  ; usaope, 
mtima  wako  usalefuke,  chifukwa  cha 
zidutswa  ziwiri’zi  za  miuni  yofuka, 
chifukwa  cha  mkwiyo  waukali  wa 
Rezini  ndi  Aramu,  ndi  wa  mwana  wa 
Remaliya.  5 Chifukwa  Aramu  ndi 
Efraimu,  ndi  mwana  wa  Remaliya 
anapangana  kukuchitira  zoipa,  nati, 
6 Tiyeni,  tikwere,  timenyane  ndi  Yuda, 
timbvute  ; tiyeni,  tidzigumulire  mpata, 
pamenepo  tikhazike  mfumu  pakati 
pache,  ngakhale  mwana  wamwa- 
muna  wa  Tabeeli  ; 7 atero  Ambuye 
Yehova,  Upo  wawo  sudzaimai,  sudza- 
chitidwa.  8 Pakuti  mutu  wa  Aramu 
ndi  Damasiko,  ndi  mutu  wa  Damasiko 
ndi  Rezini,  zisadapite  zaka  makumi 
asanu  ndi  limodzi  mphambu  zisanu 
Efraimu  adzatyokatyoka,  sadzakha- 
lanso  mtundu  wa  anthu  ; 9 ndipo 

mutu  wa  Efraimu  ndi  Samariya,  ndi 
mutu  wa  Samariya  ndi  mwana  wa 
Remaliya,  mukapanda  kukhulupirira 
ndithu  simudzakhazikika. 

10  Ndipo  Yehova  ananenanso  kwa 
Ahazi  nati,  11  Udzipemphere  wekha 
chizindikilo  cha  kwa  Yehova  Mulungu 
wako  ; pempha  cha  m’mwakuya, 
kapena  cha  m’mwamba.  12  Koma 
Ahazi  anati,  Sindipemphai  ngakhale 
kumyesa  Yehova.  13  Ndipo  iye  anati, 
Mverani  inu  tsopano,  inu  a nyumba 
ya  Davide  ; kodi  ndi  kanthu  kaka- 
ng’ono  kwa  inu  kutopetsa  anthu, 
kuti  inu  mutopetsa  Mulungu  wanga  ? 
14  Chifukwa  chache  Ambuye  mwini 
yekha  adzakupatsani  inu  chizindikilo  ; 
taonani  namwali  adzaima,  nadzabala 
mwana  wamwamuna,  nadzamucha 
dzina  lache  Imanueli.  15  Iye  adzadya 
mafuta  ndi  uchi,  pamene  adziwa  ku- 
kana  choipa  ndi  kusankha  chabwino. 

16  Popeza  kuti  asanadziwe  mwana’yo 
kukana  choipa  ndi  kusankha  cha- 
bwino,  dziko  limene  mafumu  ache 
awiri  udana  nawo  lidzasiyidwa. 

17  Yehova  adzatengera  pa  iwe,  ndi 
pa  anthu  ako,  ndi  pa  nyumba  ya 
atate  wako,  masiku,  akuti  sanadze 
oterewa,  kuyambira  tsiku  limene 


Efraimu  analekana  ndi  Yuda ; 
kunena  mfumu  ya  Asuri. 

18  Ndipo  padzakhala  tsiku  limenelo 
kuti  Yehova  adzayimbira  mluzu  chi- 
mphanga  chiri  m’mbali  ya  ku  mtunda 
kwa  nyanja  za  Aigupto,  ndi  njuchi  iri 
m’dziko  la  Asuri.  19  Ndipo  zidzafika 
nizitera  zonse  m’zigwa  za  bwinja,  ndi 
m’maenje  a matanthwe,  ndi  pa  minga 
ponse,  ndi  pa  mabusa  ponse. 

20  Tsiku  limenelo  Ambuye  adza- 
meta  mutu,  ndi  ubweya  wa  m’mapazi, 
ndi  lumo  lobwereka  liri  tsidya  lija  la 
Nyanja,  kunena  mfumu  ya  Asuri  ; 
ndilo  lidzamarizanso  ndebvu. 

21  Nidpo  padzakhala  tsiku  limenelo, 
kuti  munthu  adzaweta  ng’ombe  ya- 
ikazi  yaing’ono,  ndi  nkhosa  ziwiri ; 
22  ndipo  padzakhala,  chifukwa  cha 
kuchuruka  kwa  mkaka  umene  zidza- 
patsa,  iye  adzadya  mafuta ; pakuti 
mafuta  ndi  uchi  adzadya  yense 
wosiyidwa  pakati  pa  dziko. 

23  Ndipo  padzakhala  tsiku  limenelo, 
kuti  pali  ponse  panali  mipesa  chikwi 
chimodzi  ya  mtengo  wache  wa  nda- 
lama  chikwi  chimodzi,  padzakhala 
lunguzi  ndi  minga.  24  Munthu  adza- 
fika’ko  ndi  mibvi  ndi  uta ; pakuti 
dziko  lonse  lidzakhala  la  lunguzi  ndi 
minga.  25  Ndipo  zitunda  zonse  zina- 
limidwa  ndi  khasu,  iwe  sudzafika’ko 
chifukwa  cha  kuopa  lunguzi  ndi  mi- 
nga,  koma  pomwepo  padzakhala  po- 
tumizira  ng’ombe  ndi  popondaponda 
nkhosa. 

8Ndipo  Yehova  anati  kwa  ine, 
Tenga  iwe  polembapo  papakuru, 
nulembe  pamenepo  ndi  malembedwe 
odziwika,  Kangazakufunkha  Fulu- 
mirakusakaza.  2 Ndipo  ndidzadzi- 
tengera  ine  mboni  zokhulupirika, 
Uriya  wa  nsernbe,  ndi  Zekariya  mwana 
wa  Jeberekiya.  3 Ndipo  ndinanka  kwa 
mneneri  wamkazi  ; ndipo  iye  anatenga 
pakati  nabala  mwana  wamwamuna. 
Ndipo  Yehova  anati  kwa  ine,  Uche 
dzina  lache,  Kangazakufunkha  Fulu- 
mirakusakaza.  4 Chifukwa  kuti 
mwana  asakhale  ndi  nzeru  ya  ku- 
pfuula,  Atate  wanga,  ndi,  Amai 
wanga,  chuma  cha  Damasiko  ndi 
chofunkha  cha  Samariya  chidzala- 
ndidwa  pa  maso  pa  mfumu  ya  Asuri. 

5 Ndipo  Yehova  ananena  kwa  ine 
kawirinso,  nati,  6 Popeza  anthu  awa 
akana  madzi  a Silowa,  amene  ayenda 
pang’onopang’ono  nakondwerera  mwa 
Rezini  ndi  mwa  mwana  wa  Remaliya  ; 

7 Chifukwa  chache,  taonani,  Ambuye 
atengera  pa  iwo  madzi  a Nyanja, 
olimba  ndi  ambiri,  kunena  mfumu 
ya  Asuri  ndi  ulemerero  wache 
wonse  ; ndipo  iye  adzadzala  mphaluka 
zache  zonse,  nadzasefukira  pa  mtu- 
nda  ponse.  8 Ndipo  iye  adzapitapita 
kulowa  m’Yuda ; adzasefukira,  na- 
pitirira  ; adzafikira  m’khosi  ; ndi 
kutambasula  kwa  mapiko  ache, 
kudzakwanira  dziko  lanu  m’chitando 
mwache,  inu  Imanueli. 

9 Chitani  phokoso,  anthu  inu,  koma 
mudzatyokatyoka ; cherani  khutu,  inu 
nonse  a maiko  akutari ; kwindani 
nokha,  koma  mudzatyokatyoka  ; 
kwindani  nokha,  koma  mudzatyo- 
katyoka.  10  Panganani  upo,  koma 
udzakhala  cliabe  ; nenani  mau,  koma 
sadzachitika ; pakuti  Mulungu  ali 
pamodzi  ndi  ife.  11  Pakuti  Yehova 
watero  kwa  ine  ndi  dzanja  lolimba, 
nandilangiza  ine  kuti  ndisayende 
m’njira  ya  anthu  awa,  nati,  12  Musa- 
chinene,  Chiwembu ; chiri  chonse 
chimene  anthu  awa  adzachinena, 
Chiwembu  ; musaope  monga  kuopa 
kwawo  kapena  musachite  mantha. 
13  Yehova  wa  makamu,  Iye  mudza- 
myeretsa ; muope  Iye  akuchititseni 
mantha  Iye.  14  Ndipo  Iye  adzakhala 
malo  opatulika  ; koma  mwala  wo- 
punthwitsa,  ndi  thanthwe  lolakwitsa  la 
nyumba  zonse  ziwiri  za  Israyeli,  khwe- 
khwe  ndi  msampha  wa  okhala  m’Yeru- 
salemu.  15  Ndipo  ambiri  adzapu- 
nthwa’po,  nagwa,  natyoka,  nakodwa, 
natengedwa. 

16  Manga  umboni,  mata  chizindi- 
kilo  pa  chilamulo  mwa  aphunzi  anga. 

17  Ndipo  ndidzalindira  Yehova,  amene 
wabisira  a nyumba  ya  Yakobo  nkhope 
yache,  ndipo  ndidzamuyembekeza  Iye. 

18  Taonani,  ine  ndi  ana  amene  Yehova 
wandipatsa  ine,  tiri  zizindikilo  ndi 
zodabwitsa  mwa  Israyeli,  kuchokera 
kwa  Yehova  wa  makamu,  amene 
akhala  m’phiri  la  Ziyoni. 

19  Ndipo  pamene  iwo  adzati  kwa 
iwe,  Funa  kwa  alaula,  ndi  obwebweta, 
amene  alira  pyepye,  nang’ung’udza  ; 
kodi  anthu  sadzafuna  kwa  Mulungu 
wawo  ? Chifukwa  cha  amoyo,  kodi 
adzafuna  kwa  akufa  ? 20  Ku  chila- 
mulo  ndi  ku  umboni ! ngati  iwo  sanena 
malinga  ndi  mau  awa,  ndithu  sadzaona 
mbanda  kucha.  21  Ndipo  iwo  adza- 
pitirira  obvutidwa  ndi  a njala,  ndipo 
padzakhala  kuti  pokhala  ndi  njala 


iwo  adzadziputa  okha,  ndi  kutembe- 
rera  mfumu  yawo,  ndi  Mulungu 
wawo  ; ndi  kugadamira  nkhope  za- 
wo  kumwamba ; 22  nadzayang’ana 

pa  dziko,  koma  taonani,  nkhawa 
ndi  mdima,  kuziya  kwa  nsautso  ; 
ndi  mdima  woti  bi  udzaingitsidwa. 

9 1 Koma  kumene  kunali  nsautso 

sikudzakhala  kuziya.  Poyamba 
paja  Mulungu  ananyozetsa  dziko  la 
Zebuloni,  ndi  dziko  la  Naftali,  koma 
potsiriza  pache  Iye  analichitira  ulemu, 
pa  khwalala  la  ku  nyanja,  patsidya 
pa  Yordano,  Galileya  wa  amitundu. 
2 Anthu  amene  anayenda  mu  mdima, 
aona  kuwala  kwakukuru  ; iwo  amene 
anakhala  m’dziko  la  mthunzi  wa  imfa, 
kuwala  kwaturukira  kwa  iwo.  3 Inu 
mwachurukitsa  mtundu,  inu  mwae- 
njezera  kukondwa  kwawo  ; iwo  ako- 
ndwa  pa  maso  panu  monga  akondwera 
m’masika,  monga  anthu  akondwa 
pogawana  zofunkha.  4 Pakuti  gori  la 
katundu  wache,  ndi  mkunkhu  wa  pa 
phewa  pache,  ndodo  ya  womsautsa, 
inu  mwazityola  monga  tsiku  la 
Midiani.  5 Pakuti  zida  zonse  za 
mwamuna  wobvala  zida  za  nkhondo 
m’phokoso’mo,  ndi  zobvala  zobvimvi- 
nika  m’mwazi,  ziazakhala  zonyeka 
ngati  nkhuni.  6 Pakuti  kwa  ife 
mwana  wakhanda  wabadwa,  kwa  ife 
mwana  wamwamuna  wapatsidwa ; 
ndipo  ulamuliro  udzakhala  pa  phewa 
lache,  ndipo  adzamucha  dzina  lache 
Wodabwitsa,  Wa  uphungu,  Mulungu 
wamphamvu,  Atate  Wosatha,  Kalonga 
wa  mtendere.  7 Za  kuenjezera  ula- 
muliro  wache,  ndi  za  mtendere  sizi- 
dzatha  pa  mpando  wa  chifumu  wa 
Davide,  ndi  pa  ufumu  wache,  kuukha- 
zikitsa,  ndi  kuuchirikiza  ndi  chi- 
weruziro  ndi  chilungamo  lcuyambira 
tsopano  ndi  kunkabe  nthawi  zonse. 
Changu  cha  Yehova  wa  makamu  chi- 
dzachita  zimenezi. 

8 Ambuye  anatumiza  mau  kwa 
Yakobo,  ndipo  anatsikira  pa  Israyeli. 
9 Ndipo  anthu  onse  adzadziwa,  nga- 
khale  Efraimu  ndi  okhala  m’Samariya, 
amene  anena  m’kunyada  ndi  m’kukula 
kwa  mtima,  10  Njerwa  zagwa,  koma 
ife  tidzamanga  ndi  miyala  yosema ; 
mikuyu  yagwetsedwa,  koma  tidzai- 
sinthanitsa  ndi  mikungudza.  11  Chi- 
fukwa  chache  Yehova  adzamkwezera 
Rezini  olimbana  naye,  nautsa  adani 
ache  ; 12  Aramu  patsogolo  ndi  aFilisti 
pambuyo  ; ndipo  iwo  adzadya  Israyeli 

ndi  kukamwa  koyasama.  Mwa  izi 
zonse  mkwiyo  wache  sunachoke,  koma 
dzanja  lache  liri  chitambasulire. 

13  Koma  anthu  sanatembenukire 
kwa  iye  amene  anawamenya,  nga- 
khale  kufuna  Yehova  wa  makamu. 
14  Chifukwa  chache  Yehova  adzadula 
mutu  wa  Israyeli  ndi  mchira  wa- 
che ; nthambi  ya  kanjedza  ndi  mlulu, 
tsiku  limodzi.  15  Nkhalamba  ndi 
wolemekezeka  ndiye  mutu,  ndi 
mneneri  wophunzitsa  zonama  ndiye 
mchira.  16  Pakuti  iwo  amene  atso- 
golera  anthu’wa,  ndiwo  awasokeretsa  ; 
ndipo  iwo  amene  atsogoleredwa  nawo 
aonongeka.  17  Chifukwa  chache 
Ambuye  sadzakondwera  ndi  anyamata 
awo,  ngakhale  kuwachitira  chifundo 
amasiye  awo  ana  ndi  akazi ; popeza 
yense  ali  wodetsa  ndi  wochimwa, 
m’kamwa  monse  mulankhula  zopusa. 
Mwa  izi  zonse  mkwiyo  wache  suna- 
choke,  koma  dzanja  lache  liri  chita- 
mbasulire. 

1 8 Pakuti  kuchimwa  kwayaka  ngati 
moto  kumariza  lunguzi  ndi  minga, 
inde  kuyaka  m’nkhalango  ya  m’the- 
ngo,  ndipo  zifuka  cha  pamwamba, 
m’mitambo  ya  utsi  yochindikira. 
19  M’kukwiya  kwa  Yehova  wa  ma- 
kamu,  dziko  latenthedwa  ndithu, 
anthunso  ali  ngati  nkhuni  ; palibe 
munthu  wochitira  mbale  wache  chi- 
soni.  20  Ndipo  wina  adzakwatula  ndi 
dzanja  la  manja,  nakhala  ndi  njala  ; 
ndipo  adzadya  ndi  dzanja  la  manzere, 
osakhutai  ; iwo  adzadya  munthu 
yense  nyama  ya  mkono  wache  wa 
iye  mwini.  21  Manase  adzadya 
Efraimu  ; ndi  Efraimu  adzadya 
Manase,  ndipo  iwo  pamodzi  adzadyana 
ndi  Yuda.  Mwa  izi  zonse  mkwiyo 
wache  sunachoke,  koma  dzanja  laclie 
liri  chitambasulire. 

"1  A Tsoka  kwa  iwo  amene  alamu- 

1 \J  lira  malamulo  osalungama, 
ndi  kwa  alembi  olemba  mphulupulu  ; 

2 kuwapatulira  osowa  ku  chiweruziro, 
ndi  kuchotsera  anthu  anga  a umphawi 
zoyenera  zawo,  kuti  alande  za  akazi 
amasiye,  nafunkhire  ana  amasiye  ! 

3 Ndipo  mudzachita  chiani  tsiku  la 
kudza  woyang’anira,  ndi  chipasuko 
chochokera  kutari  ? mudzathawira 
kwa  yani  kufuna  kuthangatidwa  ? 
mudzasiya  kuti  ulemerero  wanu  ? 

4 Adzangoweramira  pansi  pa  andende, 
ndipo  adzagwa  pansi  pa  ophedwa. 
Mwa  izi  zonse  mkwiyo  wache  suna- 


choke,  koma  dzanja  lache  liri  chi- 
tambasulire. 

5  Iwe  Asuri  chibonga  cha  mkwiyo 
wanga,  ndodo  m’dzanja  lache  muli 
ukali  wanga  1 6 Ine  ndidzamtumiza 
kumenyana  ndi  mtundu  wosaleme- 
keza,  ndi  pa  anthu  a mkwiyo  wanga 
ndidzamlangiza,  kuti  afunkhe,  agwire 
zolanda,  awapondereze  pansi,  monga 
dothi  la  pa  makwalala.  7 Koma  iye 
safuna  chotero,  ndipo  mtima  wache 
suganizira  chotero,  koma  mtima  wache 
uli  kufuna  kusakaza,  ndi  kuduladula 
amitundu  osawerengeka.  8 Popeza 
ati,  Akalonga  anga  kodi  sali  onse 
mafumu  ? 9 Kodi  Kalino  sali  wonga 
ngati  Karikemesi  ? kodi  Hamati  sali 
ngati  Aripadi  ? kodi  Samariya  sali 
ngati  Damasiko  ? 10  Popeza  dzanja 
langa  lapeza  maufumu  a mafano, 
mafano  awo  osema  anapambana  ndi 
iwo  a ku  Yerusalemu  ndi  ku  Samariya ; 
11  monga  ndachitira  Samariya  ndi 
mafano  ache,  momwemo  kodi  sindi- 
dzachitira  Yerusalemu  ndi  mafano 
ache  ? 

12  Chifukwa  chache  padzaoneka, 
kuti  pamene  Ambuye  atatha  nchito 
yache  yonse  pa  phiri  la  Ziyoni  ndi 
pa  Yerusalemu,  ndidzalanga  zipatso 
za  mtima  wolimba  wa  mfumu  ya 
Asuri,  ndi  ulemerero  wa  maso  ache 
okwezedwa.  13  Popeza  anati,  Mwa 
mphamvu  ya  dzanja  langa  ndachita 
ichi,  ndi  mwa  nzeru  yanga  ; pakuti 
ine  ndiri  wochenjera  ; ndachotsa 
malekezero  a anthu,  ndalanda  chuma 
chawo,  ndagwetsa  monga  munthu 
wolimba  mtima  iwo  okhala  pa  mi- 
pando  ya  chifumu  ; 14  dzanja  langa 
lapeza  monga  chisa,  chuma  cha 
mitundu  ya  anthu,  ndipo  monga 
munthu  asonkhanitsa  mazira  osiyidwa, 
ine  ndasonkhanitsa  dziko  lonse  la 
pansi,  ndipo  panalibe  chogwedeza 
phiko,  kapena  chotsegula  pa  kamwa, 
kapena  cholira  pyepye.  15  Kodi 
nkhwangwa  idzadzikweza  yokha,  pa 
iye  amene  adula  nayo  ? kodi  choche- 
kera  chidzadzikweza  chokha  pa  iye 
amene  achigwedeza,  ngati  chibonga 
ingamgwedeze  iye  amene  ainyamula, 
ngati  ndodo  inganyamule  kanthu 
popeza  iri  mtengo. 

16  Chifukwa  chache  Ambuye, 
Yehova  wa  inakamu,  adzatumiza 
kuonda  mwa  onenepa  ache  ; ndipo 
pansi  pa  ulemerero  wache  padzayaka 
kutentha,  konga  ngati  kutentha  kwa 

moto.  17  Ndipo  kuwala  kwa  Israyeli 
kudzakhala  moto,  ndi  Woyera  wache 
adzakhala  lawi  ; ndipo  lidzatentha 
ndi  kuthetsa  minga  yache  ndi  lunguzi 
wache  tsiku  limodzi.  18  Ndipo  adza- 
nyeketsa  ulemerero  wa  m’nkhalango 
yache,  ndi  wa  m’munda  wache  wo- 
patsa  bwino,  moyo  ndi  thupi  ; ndipo 
padzakhala  monga  ngati  pokomoka 
wonyamula  mbendera.  19  Ndipo  mi- 
tengo  yotsala  ya  m’nkhalango  yache 
idzakhala  yowerengeka,  kuti  mwana 
ailembera. 

20  Ndipo  padzakhala  tsiku  lomwelo, 
kuti  otsala  a Israyeli,  ndi  iwo  amene 
anapulumuka  a nyumba  ya  Yakobo, 
sadzatsamiranso  iye  amene  anawa- 
menya ; koma  adzatsamira  Yeho- 
va  Woyera  wa  Israyeli,  ntheradi. 
21  Otsala  adzabwera,  otsala  a Yakobo, 
kwa  Mulungu  wa  mphamvu.  22  Po- 
peza  ngakhale  anthu  anu  Israyeli 
akunga  mchenga  wa  ku  nyanja, 
otsala  awo  okhaokha  adzabwera ; 
chionongeko  chatsimikizidwa,  chilu- 
ngamo  chache  chisefukira.  23  Pakuti 
Ambuye  Yehova  wa  makamu  adzachi- 
ta  chionongeko  chotsimikizidwa  pakati 
pa  dziko  lonse  la  pansi. 

24  Chifukwa  chache  atero  Ambuye 
Yehova  wa  makamu,  Inu  anthu  anga 
okhala  m’Ziyoni,  musaope  Asuri  ; 
ngakhale  amenya  inu  ndi  chibonga, 
kapena  kukusamulira  iwe  ndodo  yache, 
monga  amachitira  Aigupto.  25  Pa- 
kuti  patsala  kamphindi,  ndipo  ukali 
udzathedwa  ndi  mkwiyo  wanga  waku- 
waononga.  26  Ndipo  Yehova  wa  ma- 
kamu  adzamuutsira  chikoti,  monga 
m’kuphedwa  kwa  Midiani  pa  thanthwe 
la  Orebu  ; ndipo  chibonga  chache  chi- 
dzakhala  pamwamba  pa  nyanja,  ndipo 
adzaisamula  monga  anachitira  Aigu- 
pto.  27  Ndipo  padzakhala  tsiku  lo- 
mwelo,  kuti  katundu  wache  adza- 
choka  pa  phewa  lako,  ndi  gori  lache 
pa  khosi  pako  ; ndipo  gori  lidzathedwa 
chifukwa  cha  kudzoza  mafuta. 

28  Wafika  ku  Aiati,  wapitirira 
kunka  ku  Migroni  ; pa  Mikimasi 
asunga  akatundu  ache  ; 29  wapita  pa 
mpata ; wagona  pa  Geba,  Rama 
anthunthumira ; Gibeya  wa  Sauli 
wathawa.  30  Pfuula  ndi  mau  ako, 
iwe  mwana  wamkazi  wa  Galimu ! 
tamva,  iwe  Laisa ! iwe  Anatoti 
wosauka  ! 31  Madimena  ali  wotha- 

wathawa ; okhala  m’Gebimu  aso- 
nkhana  kuti  athawe.  32  Lero  lomwe 


adzaima  pa  Nobu  ; agwedezera  dzanja 
lache  pa  phiri  la  mwana  wamkazi  wa 
Ziyoni,  phiri  la  Yerusalemu. 

33  Taonani,  Ambuye  Yehova  wa 
makamu  adzasadza  nthambi  moopsya ; 
ndipo  zazitari  msinkhu  zidzaduli- 
dwa,  ndipo  zazitari  zidzagwetsedwa. 
34  Ndipo  adzadula  nkhalango  za 
m’thengo  ndi  chitsulo,  ndipo  Libano 
adzagwa  ndi  wamphamvu. 

1 "1  Ndipo  padzaturuka  mphukira 
- l pa  tsinde  la  Jese,  ndi  nthambi 
yoturuka  m’mizu  yache  idzabala  zi- 
patso  ; 2 ndipo  mzimu  wa  Yehova 

udzambalira  iye  mzimu  wa  nzeru  ndi 
wa  kuzindikira,  mzimu  wa  uphungu 
ndi  mphamvu,  mzimu  wa  kudziwa  ndi 
wakuopa  Yehova  ; 3 ndipo  adzako- 
ndwera  nako  kumuopa  Yehova,  ndipo 
sadzaweruza  monga  apenya  maso, 
sadzadzudzula  mwa  mphekesera : 

4 koma  ndi  chilungamo  adzaweruza 
aumphawi,  nadzadzudzulira  ofatsa 
a m’dziko  moongoka ; ndipo  adza- 
menya  dziko  la  pansi  ndi  chibonga 
cha  kukamwa  kwache,  nadzapha  oipa 
ndi  mpweya  wa  milomo  yache. 

5 Ndipo  chilungamo  chidzakhala 
mpango  wa  m’chuuno  mwache,  ndi 
chikhulupiriko  chidzakhala  mpango 
wa  pa  zimpsyo  zache.  6 Mbulu  udza- 
khala  pamodzi  ndi  mwana  wa  nkhosa, 
ndipo  nyalugwe  adzagona  pansi  ndi 
mwana  wa  mbuzi  ; ndipo  mwana  wa 
ng’ombe  ndi  mwana  wa  mkango  ndi 
choweta  chonenepa  pamodzi ; ndipo 
mwana  wamng’ono  adzazitsogolera. 

7 Ndipo  ng’ombe  yaikazi  ndi  chirombo 
zidzadya  pamodzi ; ndipo  ana  awo 
ang’ono  adzagona  pansi  ; ndipo 
mkango  udzadya  udzu  ngati  ng’ombe. 

8 Ndipo  mwana  wakuyamwa  adzase- 
wera  pa  una  wa  mamba,  ndi  mwana 
woleka  kuyamwa  adzaika  dzanja 
lache  m’pfunkha  la  mphiri.  9 Sizi- 
dzaipitsa,  sizidzasakaza  m’phiri  langa 
lonse  loyera,  chifukwa  kuti  dziko  la 
pansi  lidzadzala  ndi  odziwa  Yehova, 
monga  madzi  adzaza  nyanja. 

10  Ndipo  padzakhala  tsiku  lomwelo, 
kuti  muzu  wa  J ese  umene  uima  ngati 
mbendera  ya  mitundu  ya  anthu, 
amitundu  adzafunafuna  uwu  ; ndipo 
popuma  pache  padzakhala  ulemerero. 

11  Ndipo  padzakhala  tsiku  lomwelo, 
kuti  Ambuye  adzabweza  kachiwiri 
ndi  dzanja  lache  anthu  ache  otsala 
ochokera  ku  Asuri,  ndi  ku  Aigu- 
pto,  ndi  ku  Patirosi,  ndi  ku  Kusi, 

ndi  ku  Elamu,  ndi  ku  Sinara,  ndi 
ku  Hamati,  ndi  ku  zisumbu  za 
m’nyanja  ya  mchere.  12  Ndipo  Iye 
adzaimika  mbendera  ya  amitundu, 
ndipo  adzasonkhanitsa  oingitsidwa  a 
Israyeli,  namema  obalalika  a Yuda, 
kuchokera  ku  madera  anai  a dziko  la 
pansi.  13  Ndipo  nsanje  ya  Efraimu 
idzachoka,  ndi  iwo  amene  abvuta 
Yuda  adzadulidwa  ; Efraimu  sachitira 
nsanje  Yuda,  ndi  Yuda  sachitira  nsanje 
Efraimu.  14  Ndipo  adzagudukira 
mapewa  a aFilisti  ku  madzulo  ; pa- 
modzi  adzafunkha  ana  a ku  m’mawa  ; 
adzatambasula  dzanja  lawo  pa  Edomu 
ndi  pa  Moabu  ; ndipo  ana  a Amoni 
adzawamvera.  15  Ndipo  Yehova 
adzaononga  ndithu  bondo  la  nyanja 
ya  Aigupto  ; ndipo  ndi  mphepo  yache 
yopsereza  adzagwedeza  dzanja  lache 
pa  Nyanja,  ndipo  adzaimenya  ikhale 
mphaluka  zisanu  ndi  ziwiri,  nadza- 
olotsa  anthu  pansi  pouma.  16  Ndipo 
padzakhala  khwalala  la  anthu  ache 
otsala  ochokera  ku  Asuri ; monga 
lija  la  Israyeli  tsiku  lokwera  iwo  kutu- 
ruka  m’dziko  la  Aigupto. 

■ 1 O Tsiku  lomwelo  udzati,  Ndi- 
I Z dzakuyamikani  inu  Yehova ; 
pakuti  ngakhale  munandikwiyira, 
mkwiyo  wanu  wachoka,  ndipo  muto- 
nthoza  mtima  wanga.  2 Taonani, 
Mulungu  ndiye  chipulumutso  changa  ; 
ndidzakhulupira,  sindidzaopa  ; pakuti 
Yehova  Mwini  ndiye  mphamvu  yanga 
ndi  nyimbo  yanga,  iye  ndiye  chipulu- 
mutso  changa.  3 Chifukwa  chache 
mudzakondwera  pakutunga  madzi 
m’zitsime  za  chipulumutso.  4 Tsiku 
lomwelo  mudzati,  Muyamikire  Ye- 
hova,  bukitsani  dzina  lache,  mula- 
likire  machitidwe  ache  mwa  mitundu 
ya  anthu,  munene  kuti  dzina  lache 
lakwezedwa.  5 Muyimbire  Yehova  ; 
pakuti  wachita  za  ulemerero  ; chidzi- 
wike  ichi  m’dziko  lonse.  6 Tapfuula, 
takuwa  iwe,  wokhala  m’Ziyoni,  chi- 
fukwa  VVoyera  wa  Israyeli  wa  m’kati 
mwako  ali  wamkuru. 

1 Q Katundu  wa  Babulo,  imene 
I O anaiona  Yesaya  mwana  wa 
Amozi. 

2 Kwezani  mbendera  pa  phiri  loti 
se,  kwezani  mau  kwa  iwo,  kodolani 
kuti  alowe  m’zipata  za  akuru.  3 Ine 
ndalamulira  opatulidwa  anga,  inde, 
ndaitana  amphamvu  anga,  achite 
mkwiyo  wanga,  okondwerera  ndi 
ukuru  wanga.  4 Mau  a khamu 


m’mapiri,  akunga  a mtundu  waukuru 
wa  anthu,  mau  a pholcoso  la  maufumu 
a mitundu  yosonkhanidwa  ! Yehova 
wa  makamu  asonkhanitsa  khamu  ku 
nkhondo.  5 Achokera  m’dziko  la 
kutari,  ku  malekezero  a thambo,  nga- 
khale  Yehova,  ndi  zida  za  mkwiyo 
wache,  kuti  aononge  dziko  lonse. 
6 Kuwani  inu  ; pakuti  tsiku  la 
Yehova  liri  pafupi  ; lidzafika  monga 
chionongeko  chochokera  kwa  Wa- 
mphamvuyonse.  7 Chifukwa  chache 
manja  onse  adzafoka,  ndi  mitima 
yonse  ya  anthu  idzasungunuka  ; 

8 ndipo  adzaopa  ; zowawa  ndi  masa- 
uko  zidzawagwira ; ndipo  adzamva 
zowawa,  ngati  mkazi  wakubala ; 
adzazizwa  wina  ndi  wina ; nkhope 
zawo  zidzanga  malawi  a moto. 

9 Taonani  tsiku  la  Yehova  lidza,  la 
nkhanza,  ndi  mkwiyo  ndi  kukali- 
pira  kwaukali  ; kupasula  dziko,  ndi 
kudzaononga’mo  akuchimwa  psiti. 

10  Chifukwa  nyenyezi  za  kumwamba 
ndi  makamu  awo  sizidzawala  ; dzuwa 
lidzada  m’kuturuka  kwache,  ndipo 
mwezi  sudzaonetsa  kuwala  kwache. 

11  Ndipo  ndidzalanga  dziko  la  pansi, 
chifukwa  cha  kuipa  kwawo,  ndi  oipa 
chifukwa  cha  mphulupulu  zawo  ; 
ndipo  ndidzaletsa  kudzikuza  kwa 
onyada,  ndidzagwetsa  kudzikweza 
kwa  oopsya.  12  Ndipo  ndidzachepsa 
anthu  koposa  golidi,  ngakhale  anthu 
koposa  golidi  weniweni  wa  ku  Ofiri. 
13  Chifukwa  chache  ndidzanthunthu- 
miritsa  miyamba,  ndipo  dziko  la  pansi 
lidzagwedezeka  kuchokera  m’malo 
ache,  m’mkwiyo  wa  Yehova  wa 
makamu,  tsiku  la  mkwiyo  wache 
waukali.  14  Ndipo  padzakhala  kuti 
monga  mbawala  yothamangitsidwa, 
ndi  monga  nkhosa  zosazisonkhanitsa 
anthu,  adzatembenukira  yense  kwa 
anthu  ache,  nathawira  yense  ku  dziko 
lache.  15  Onse  opezedwa  adzapyo- 
zedwa,  ndi  onse  ogwidwa  adzagwa  ndi 
lupanga.  16  Makanda  awo  adza- 
tswanyidwa  pa  maso  pawo  ; m’nyumba 
mwawo  mudzafunkhidwa,  ndi  akazi 
awo  adzakakamizidwa.  17  Taonani, 
ndidzawautsira  aMedi,  amene  sadza- 
samalira  siliva,  ngakhale  golidi  sadza- 
kondwera  naye.  18  Mauta  a\*\> 
adzatha  anyamata  ; ndipo  sadzachi- 
tira  chisoni  chipatso  cha  mirnba  ; diso 
lawo  silidzaleka  ana.  1 9 Ndipo  Babulo, 
uiemerero  wa  maufumu,  mudzi  woko- 
ngola’wo  Akasidi  anaunyadira,  adza- 

khala  monga  momwe  Mulungu  ana- 
pasula  Sodomu  ndi  Gomora.  20  Anthu 
sadzakhala’mo  konse,  sadzakhala’mo 
mbadwo  ndi  mbadwo  ; mArabu  sadza- 
manga  hema  wache  pamenepo  ; abusa 
sadzagonetsa  makamu  awo  kumeneko. 

21  Koma  zirombo  za  m’chipululu 
zidzagona  pamenepo  ; nyumba  zawo 
zidzadzala  ndi  zakukuwa ; ndipo 
nthiwatiwa  zidzakhala  pamenepo, 
ndipo  atonde  adzajidimuka  pamenepo. 

22  Ndipo  mimbulu  idzalira  m’maboma 
awo,  ndi  ankhandwe  m’manyumba 
awo  abwino  ; ndi  nthawi  yache 
iyandikira,  ndi  masiku  ache  sadza- 
"I  /\  chuiuka.  1 Pakuti  Ambuye 
I H"  adzamchitira  chifundo  Yakobo, 
ndipo  adzasankhanso  Israyeli,  ndi  ku- 
wakhazikitsa  m’dziko  la  kwawo  ; 
ndipo  achilendo  adzadziphatika  okha 
kwa  iwo,  nadzadzigumikiza  ku  nyumba 
ya  Yakobo.  2 Ndipo  mitundu  ya  anthu 
idzawatenga,  ndi  kuwafikitsa  ku  malo 
a kwawo  ; ndipo  a nyumba  ya  Israyeli 
adzakhala  nawo  amitundu’wo  m’dziko 
la  Yehova,  ndi  kuwayesa  atumiki  ndi 
adzakazi,  ndipo  amitundu’wo  adza- 
tengedwa  ndende,  ndi  amenewo  anali 
ndende  zawo  ; ndipo  alsrayeli  adza- 
lamulira  owabvuta. 

3 Ndipo  padzakhala  tsiku  loti 
Yehova  adzakupumitsa  chisoni  chako, 
ndi  nsautso  yako,  ndi  nchito  yako 
yobvuta,  imene  anakugwiritsa,  4 pa- 
menepo  udzayimbira  mfumu  ya  ku 
Babulo  nyimbo  iyi  ya  nchinchi,  ndi 
kuti,  Wobvuta  wathadi  ! mudzi  wa 
golidi  wathadi  ! 5 Yehova  watyola 

mkunkhu  wa  woipa,  ndodo  ya  chi- 
fumu  ya  wolamulira.  6 Wokantha 
anthu  mwa  ukali  kuwakantha  chi- 
kanthire,  wolamulira  amitundu  mo- 
kwiya,  angosautsidwa  wopanda  wo- 
mlanditsa.  7 Dziko  lonse  lapuma,  liri 
du  ; iwo  ayamba  kuyimba  nyimbo. 
8 Inde,  milombwa  ikondwera  ndi  iwe, 
ndi  mikungudza  ya  Libano,  ndi  ku- 
nena,  Chigwetsere  iwe  pansi,  palibe 
wokwera  kudzatidula  ife.  9 Kunsi 
kwa  manda  kugwedezeka,  chifukwa 
cha  iwe,  kukuchingamira  podza  pako  ; 
kukuutsira  iwe  mizimu,  ngakhale  onse 
akuru  akuru  a dziko  la  pansi  ; ku- 
kweza  kuchokera  m’mipando  yawo 
mafumu  onse  a mitundu.  10  Onse 
adzabvomera,  nadzati  kwa  iwe,  Kcdi 
iwe  wakhalanso  wopanda  mphamvu 
ngati  ife  P kodi  iwe  wafanana  nafe  ? 
11  Chifumu  chako  chatsitsidwa  kunsi 


ku  manda,  ndi  phokoso  la  mingoli 
yako  ; mbozi  zayalidwa  pansi  pa  iwe, 
ndi  mphukutu  zakukuta.  1 2 Wagwadi 
kuchokera  kumwamba,  iwe  nthanda, 
mwana  wa  mbanda  kucha  ! Wagwe- 
tsedwa  pansi,  iwe  wolefula  amitundu  ! 

13  Ndipo  iwe  unati  mu  mtima  mwako, 
Ndidzakwera  kumwamba,  ndidzakwe- 
za  mpando  wanga  wa  chifumu  pa- 
mwamba  pa  nyenyezi  za  Mulungu ; 
ndidzakhala  pamwamba  pa  phiri  la 
khamu,  m’malekezero  a ku  mpoto  ; 

14  ndidzakwera  pamwamba  pa  mi- 
tambo,  ndidzafanana  ndi  Wam’mwa- 
mbamwamba.  1 5 Koma  udzatsitsidwa 
kunsi  ku  manda,  ku  malekezero  a 
dzenje.  16  Iwo  amene  akuona  iwe 
adzayang’anitsitsa  iwe,  nadzalingalira 
za  iwe,  ndi  kuti,  Kodi  uyu  ndi  munthu 
amene  ananthunthumiritsa  dziko  la 
pansi,  amene  anagwedeza  maufumu  ; 
17  arnene  anapululutsa  dziko,  napasula 
midzi  yache,  amene  sanamasula  nde- 
nde  zache,  zinke  kwawo  ? 18  Mafumu 
onse  a amitundu,  onsewo  agonam’ule- 
merero  yense  ku  nyumba  kwache. 
19  Koma  iwe  watayidwa  kunja  kwa 
manda  ako,  ngati  nthambi  yonyansa, 
ngati  chobvala  cha  ophedwa,  opyo- 
zedwa  ndi  lupanga,  otsikira  ku  miyala 
ya  dzenje,  monga  ngati  mtembo  wo- 
pondedwa  ndi  phazi.  20  Iwe  sudza- 
phatikizidwa  pamodzi  nawo  poikidwa, 
pakuti  iwe  waononga  dziko  lako, 
wapha  anthu  ako  ; mbeu  ya  ochita 
zoipa  sidzachulidwa  konse.  21  Ko- 
nzani  inu  pophera’po  ana  ache,  chi- 
fukwa  cha  kuipa  kwa  atate  awo ; 
kuti  iwo  asadzauka  ndi  kukhala  nalo 
dziko,  ndi  kudzadza  dziko  la  pansi 
ndi  midzi.  22  Ndipo  Ine  ndidzawau- 
kira,  ati  Yehova  wa  makamu,  ndi 
kuononga  ku  Babulo  dzina  ndi  otsala, 
ndi  mwana  wamwamuna,  ndi  chi- 
dzukulu  chachimuna,  ati  Yehova. 
23  Ndidzayesa’po  pokhala  nungu,  ndi 
madziwe  a madzi ; ndipo  ndidzasesa’po 
ndi  tsache  la  chionongeko,  ati  Yehova 
wa  makatnu. 

24  Yehova  wa  makamu  walutnbira, 
nati,  Ndithu  monga  ndaganiza,  cho- 
tero  chidzachitidwa  ; ndipo  rnonga 
ndapanga  uphungu,  chotero  chidza- 
khala ; 25  kuti  Ine  ndidzatyola  Asuri 
m’dziko  langa,  ndi  pamwamba  pa 
mapiri  anga  ndidzawapondereza ; 
pomwepo  gori  lache  lidzachoka  pa 
iwo,  ndi  katundu  wache  adzachoka  pa 
phuzi  pawo.  26  Umenewu  ndi  uphu- 

ngu  wopangira  dziko  lonse  ; ndipo  ili 
ndi  dzanja  lotambasulidwa  pa  ami- 
tundu  onse.  27  Pakuti  Yehova  wa 
makamu  wapanga  uphungu,  ndani 
adzauleketsa  ? ndi  dzanja  lache  lata- 
mbasuiidwa,  ndani  adzalibweza  ? 

28  Chaka  chimene  mfumu  Ahazi 
anamwalira  katundu  amene  analipo. 

29  Usakondwere,  iwe  Filisti,  wo- 
nse’we,  potyoka  ndodo  inakumenya  ; 
pakuti  m’muzu  wa  njoka  mudzaturuka 
mphiri,  ndimo  chipatso  chache  chidza- 
khala  njoka  ya  moto  youluka.  30  Ndi 
oyamba  kubadwa  a osauka  adzadya, 
aumphawi  nadzagona  pansi  osateke- 
seka  ; ndipo  ndidzapha  muzu  wako 
ndi  njala,  ndi  otsala  ako  adzaphedwa. 

31  Lira,  chipata  iwe  ; pfuula,  mudzi 
iwe  ; wasungunuka,  Filistia  wonse- 
’we,  pakuti  utsi  uchokera  ku  mpoto, 
ndipo  palibe  wosokera  m’mizere  yache. 

32  Ndipo  adzayankhanji  amithenga  a 
amitundu  ? Kuti  Yehova  wakhazi- 
kitsa  Ziyoni,  ndipo  m’menemo  anthu 
ache  obvutidwa  adzaona  pobisalira. 

1 C Katundu  wa  Moabu. 

I \J  Pakuti  usiku  umodzi  Ara  wa 
ku  Moabu  wapasuka,  nakhala  chabe  ; 
usiku  umodzi  Kiri  wa  Moabu  wapa- 
suka,  nakhala  chabe.  ’ 2 Akwera  ku 
kachisi,  ndi  ku  Dibo,  ku  misanje, 
kukalira;  pa  Nebo  ndi  pa  Medeba  a 
Moabu  pali  kulira ; pa  mitu  pawo 
ponse  pali  dazi,  ndebvu  zonse  zame- 
tedwa.  3 M’makwalala  mwawo  adzi- 
mangira  chiguduli  m’chuuno,  pa- 
mwamba  pa  nyumba  zawo,  ndi 
m’malo  a mabwalo  awo,  yense  akuwa, 
naliritsa  kwambiri.  4 Ndi  Hesiboni 
apfuula  zolimba,  ndi  Eliale  ; mau  awo 
amveka,  ngakhale  ku  Yahazi  ; chi- 
fukwa  chache  amuna  a nkhondo  a 
Moabu  apfuula  zolimba  ; moyo  wache 
wanthunthumira  m’kati  mwache. 

5 Mtima  wanga  upfuula  chifukwa  cha 
Moabu ; akuru  ache  athawira  ku 
Zoara,  ku  Eglatiselisiya ; pakuti  pa 
chikweza  cha  Luhiti  akwera  ali 

. kulira,  pakuti  m’njira  ya  Horanaimu 
akweza  mpfuu  wa  chionongeko. 

6 Pakuti  pa  madzi  a Nimirimi  padza- 
khala  mabwinja  ; popeza  udzu  wafota, 
msipu  watha.  7 Chifukwa  chache 
zochuruka  adazipeza,  ndi  zosungidwa 
zawo  adzazitenga  kunka  nazo  ku 
mtsinje  wa  mabango.  8 Pakuti  kulira 
kwamveka  kuzungulira  malire  a 
Moabu  ; kukuwa  kwache  kwafikira 
ku  Eglaimu,  ndi  kukuwa  kwache 


kwafikira  ku  Beerelimu.  9 Pakuti 
madzi  a Dimoni  adzala  mwazi  ; pakuti 
ndidzatengera  zina  pa  Dimoni,  mkango 
pa  iye  amene  anapulumuka  ku  Moabu, 
ndi  pa  otsala  a m’dziko. 

“j  Tumizani  inu  ana  a nkhosa 
I U kwa  wolamulira  wa  dziko 
kuchokera  ku  Sela  kunka  ku  chipu- 
lulu,  mpaka  ku  phiri  la  mwana 
wamkazi  wa  Ziyoni.  2 Pakuti  ana 
akazi  a Moabu  adzakhala  pa  madooko 
a Arinoni,  ngati  mbalame  zoyenda- 
yenda,  ngati  chisa  chofwanchuka. 

3 Chitani  uphungu,  weruzani  chi- 
weruziro  ; yesa  mthunzi  wako  monga 
usiku  pakati  pa  usana ; bisa  opi- 
tikitsidwa,  osaulula  woyendayenda. 

4 Opitikitsidwa  a Moabu  akhaJe  ndi 
iwe,  khala  iwe  chomphimba  pa  maso 
pa  wofunkha  ; pakuti  kupambapamba 
kwalekeka,  kufunkha  kwatha,  opo- 
ndereza  atsirizika  m’dziko.  5 Ndipo 
mpando  wa  chifumu  udzakhazikika 
m’chifundo,  ndimo  wina  adzakhala 
pamenepo  m’zoona,  m’chihema  cha 
Davide,  nadzaweruza,  nadzafunitsa 
chiweruziro,  nadzafulumira  kuchita 
chilungamo. 

6 Ife  tinamva  kunyada  kwa  Moabu, 
kuti  iye  ali  wonyada  ndithu  ; ngakhale 
kudzitama  kwache,  ndi  kunyada  kwa- 
che  ndi  mkwiyo  wache  ; matukutuku 
ache  ali  achabe.  7 Chifukwa  chache 
Moabu  adzakuwa  chifukwa  cha 
Moabu,  onse  adzakuwa ; chifukwa 
cha  maziko  a Kirihareseti  mudzalira 
maliro,  osautsidwa  ndithu.  8 Pakuti 
minda  ya  ku  Hesiboni  yalefuka,  ndi 
mpesa  wa  ku  Sibimai  ; ambuye  a 
mitundu  atyolatyola  mitengo  yosa- 
nkhika  yache ; iwo  anafikira  nga- 
khale  ku  Yazeri,  nayendayenda  m’chi- 
pululu ; nthambi  zache  zinatasa, 
zinapitirira  pa  nyanja.  9 Chifukwa 
chache  ndidzalira  ndi  kulira  kwa 
Yazeri,  chifukwa  cha  mpesa  wa  Sibima, 
ndidzakukhathamiza  ndi  misozi  yanga, 
iwe  Hesiboni  ndi  Eleale  ; chifukwa 
kuti  pa  zipatso  zako  za  malimwe,  ndi 
pa  masika  ako,  mpfuu  wa  nkhondo 
wagwera.  10  Ndipo  chikondwero  ndi 
msangalalo  zachotsedwa  m’munda 
wopatsa  zipatso  ; ndi  m’minda  ya 
mipesa  simudzakhala  kuimba,  nga- 
khale  phokoso  losangalala ; palibe 
woponda  adzaponda  vinyo  m’mopo- 
ndera’mo ; ndaleketsa  mpfuu  wa 
masika  a mphesa.  1 1 Chifukwa 
chache  m’mimba  mwanga  mulirira 

Moabu,  ngati  mngoli,  ndi  za  m’mtima 
mwanga  zilirira  Kiriheresi.  12  Ndipo 
padzakhala  kuti  pamene  Moabu  adza- 
dzionetsa  yekha,  ndi  kudzitopetsa  pa 
msanje,  ndipo  kufika  ku  malo  ache 
oyera  kudzapemphera,  sadzapindula’po 
kanthu. 

13  Awa  ndi  mau,  amene  Yehova 
adanena  za  Moabu  nthawi  zapita’zo. 
14  Koma  tsopano  Yehova  wanena, 
nati,  Zisanapite  zaka  zitatu  monga 
zaka  za  wolembedwa  nchito,  uleme- 
rero  wa  Moabu  udzakhala  wonyozeka, 
ndi  khamu  lalikuru  lache,  ndi  otsala 
adzakhala  ang’onong’ono  ndi  achabe. 
"|  "7  Katundu  wa  Damasiko. 

I I Taonani,  Damasiko  wachotse- 
dwa  usakhalenso  mudzi,  ndimo  udza- 
ngokhala  muunda  wopasudwa.  2 Mi- 
dzi  ya  Aroeri  yasiyidwa  ; idzakhala 
ya  zoweta  zogona  pansi,  opanda 
woziopsya.  3 Ku  Efraimu  sikudza- 
khalanso  linga,  ngakhale  ufumu  ku 
Damasiko,  ngakhale  otsala  kwa 
Aramu ; iwo  adzakhala  ngati  ule- 
merero  wa  ana  a Israyeli,  ati  Yehova 
wa  makamu. 

4 Ndipo  padzakhala  tsiku  limenelo, 
kuti  ulemerero  wa  Yakobo  udzakhala 
wopyapyala,  ndi  kunenepa  kwa  thupi 
lache  kudzaonda.  5 Ndipo  padzakhala 
ngati  wa  masika  alikumweta  tirigu 
wosacheka,  ndi  dzanja  lache  lirikudula 
ngala  ; inde  padzakhala  ngati  pamene 
wina  akunkha  ngala  m’chigwa  cha 
Refaimu.  6 Koma  mudzasiyidwa 
m’menemo  khunkha,  monga  ngati 
kugwedeza  kwache  kwa  mtengo  wa 
azitona,  zipatso  ziwiri  pena  zitatu 
m’nsonga  ya  nthambi  yosomphoka, 
zinai  pena  zisanu  m’nthambi  za  ku 
nthemba,  za  mtengo  wobalitsa,  ati 
Yehova,  Mulungu  wa  Israyeli.  7 Tsiku 
limenelo  munthu  adzayang’ana  kwa 
Mlengi  wache,  ndipo  maso  ache  adza- 
lemekeza  Woyera  wa  Israyeli.  8 Ndi- 
po  iye  sadzayang’ana  pa  maguwa 
ansembe,  nchito  ya  manja  ache, 
ngakhale  kulemekeza  chimene  ana- 
chipanga  ndi  zala  zache,  ngakhale 
zifanizo  pena  mafano  a dzuwa. 
9 Tsiku  limenelo  midzi  yache  yolimba 
idzakhala  ngati  mabwinja  a m’nkha- 
lango,  ndi  a pa  nsonga  pa  phiri, 
osiyidwa  pa  maso  pa  ana  a Israyeli  ; 
ndipo  padzakhala  bwinja.  10  Chi- 
fukwa  iwe  waiwala  Mulungu  wa 
chipulumutso  chako,  sunakumbukira 
thanthwe  la  mphamvu  zako  ; chi- 


fukwa  chache  iwe  waoka  mitengo 
yokondweretsa,  waoka’po  zipinjiri 
zachilendo  ; 11  tsiku  lako  looka 

uzinga’po  mpanda,  nuphukitsa  mbeu 
zako  m’mawa  mwache  ; mulu  wa 
masika  udzaoneka  tsiku  la  kulira  ndi 
la  chisoni  chothetsa  nzeru. 

12  Ha,  phokoso  la  mitundu  ya- 
mbiri  ya  anthu  ambiri,  amene  apfuula 
ngati  kukukuma  kwa  nyanja ; ndi 
kuthamanga  kwa  amitundu,  akutha- 
manga  ngati  kuthamanga  kwa  madzi 
amphamvu  1 1 3 Mitundu  ya  anthu 

idzathamanga  ngati  kuthamanga  kwa 
madzi  ambirimbiri  ; koma  Iye  adza- 
wadzudzula,  ndipo  iwo  adzathawira 
patari,  nadzapitikitsidwa  monga  ma- 
nkhusu  a pa  mapiri  patsogolo  pa 
mphepo,  ndi  monga  pfumbi  lokwetera 
patsogolo  pa  mkunthu  wa  mphepo. 
14  Pa  nthawi  ya  madzulo  taonani 
kuopsya ; kusanache  iwo  palibe. 
Ili  ndi  gawo  la  iwo  amene  atifunkha 
ndi  ichi  chiwagwera  omwe  alanda 
zathu. 

■J  O Ha,  dziko  la  kukupuza  mapiko, 
I © liri  tsidya  lija  la  nyanja  za 
Etiopia  ; 2 limene  litumiza  mithenga 
pa  nyanja  m’ngalawa  za  mabungwa 
zoyenda  m’madzi,  ndikuti,  Mukani, 
inu  mithenga  yoyenda  msanga  msanga 
ku  mtundu  wa  anthu  atari  ndi  osalala, 
kwa  mtundu  woopsya  chikhalire  cha- 
wo,  mtundu  umene  uyesa  dziko  ndi 
kupondereza  pansi,  umene  dziko  lache 
nyanja  ziligawa  I 3 Inu  nonse  aku- 
khala  m’dziko  la  pansi,  ndi  inu 
akukhazikika  pa  dziko  la  pansi, 
potukulidwa  chizindikiro  pamwamba 
pa  mapiri,  mudzaona,  ndi  polizidwa 
lipenga  mudzamva.  4 Pakuti  Yehova 
watero  kwa  ine,  Ine  ndidzakhala 
chete,  ndipo  ndidzayang’ana  mo- 
khala’mo  Ine,  monga  kuwala  kotentha 
kwa  dzuwa,  monga  mtambo  wa  mame 
m’kutentha  kwa  masika.  5 Pakuti 
masika  asanafike,  kutatha  kuphuka 
ndi  posanduka  duwa  mphesa  yofuna 
kucha,  iye  adzadzombolera  tinthambi 
ndi  mphopo,  ndi  nthambi  zotasa 
adzazichotsa  ndi  kuzisadza.  6 Adza- 
siyira  mbalame  zakulusa  za  m’mapiri, 
ndi  zirombo  za  dziko  nthambi’zo, 
ndipo  mbalame  zakulusa  zidzakhala’po 
m’dzinja,  ndi  zirombo  zonse  za  dziko 
zidzakhala’po  m’malimwe.  7 Nthawi 
imeneyo  mphatso  idzaperekedwa  kwa 
Yehova  wa  makamu,  mtundu  wa 
anthu  atari  ndi  osalala,  yochokera  kwa 

mtundu  woopsya  chikhalire  chawo  ; 
mtundu  umene  uyesa  dziko  ndi  ku- 
pondereza  pansi,  umene  dziko  lache 
nyanja  ziligawa,  ku  malo  a dzina  la 
Yehova  wa  makamu,  phiri  la  Ziyoni. 

“|  Q Katundu  wa  Aigupto. 

I Taonani,  Yehova  wakwera 
pamwamba  pa  mtambo  wothamanga, 
nadza  ku  Aigupto  ; ndi  mafano  a 
Aigupto  adzagwedezeka  pakufika 
kwache,  ndi  mtima  wa  Aigupto 
udzasungunuka  pakati  pache.  2 Ndi- 
po  ndidzapikisanitsa  a Aigupto  ; ndipo 
adzamenyana  wina  ndi  mbale  wache, 
ndi  wina  ndi  mnansi  wache  ; mudzi 
kumenyana  ndi  mudzi,  ndi  ufumu 
kumenyana  ndi  ufumu.  3 Ndipo 

mzimu  wa  Aigupto  udzakhala  wachabe 
pakati  pache  ; ndipo  Ine  ndidzaononga 
uphungu  wache  ; ndimo  iwo  adza- 
funafuna  mafano  ndi  a nyanga,  ndi 
alaula,  ndi  obwebweta.  4 Ndipo 

ndidzapereka  aAigupto  m’manja  mwa 
mbuye  wa  nkharwe  ; ndi  mfumu  ya 
ukali  idzawalamulira,  ati  Ambuye, 
Yehova  wa  makamu.  5 Ndipo  madzi 
adzaphwa  m’nyanja  yaikuru,  ndipo 
nyanja  yoyenda’mo  madzi  idzaphwa, 
niuma.  6 Ndipo  nyanja  zidzanunkha  ; 
mitsinje  ya  Aigupto  idzachepa,  niuma  ; 
bango  ndi  mluiu  zidzafota.  7 Mada- 
mbo  oyandikana  ndi  Nile,  pafupi  ndi 
gombe  la  Nile,  ndi  zonse  zobsyala  pa 
Nile  zidzauma,  nizichotsedwa,  zosa- 
khalanso  konse.  8 Asodzinso  adza- 
lira,  ndi  onse  oponya  mbedza  m’Nile 
adzaliralira,  ndi  onse  oponya  makoka 
m’madzi,  adzalefuka.  9 Komanso  iwo 
amene  agwira  nchito  ya  kupala  bwazi, 
ndi  iwo  amene  aomba  nsaru  yoyera, 
adzakhala  ndi  manyazi.  10  Ndipo 
maziko  ache  adzasweka,  onse  amene 
agwira  nchito  yolipidwa  adzabvutidwa 
mtima.  11  Akalonga  a Zoani  apusa 
ndithu  ; uphungu  wa  aphungu  a 
nzeru  a Farao  wasanduka  wopulu- 
kira  ; bwanji  iwe  unena  kwa  Farao, 
Ine  ndine  mwana  wa  anzeru,  mwana 
wa  mafumu  a kale  ? 12  Nanga  tso- 
pano  anzeru  ali  kuti  ? akuuze  iwe 
tsopano  ; adziwe  chimene  Yehova  wa 
makamu  watsimikiza  mtima  kuchitira 
Aigupto.  13  Akalonga  a Zoani  apusa, 
akalonga  a Nofi  anyengedwa ; iwo 
asocheretsa  Aigupto,  amene  ali  mwala 
wa  pa  ngondya  wa  mapfuko  ache. 
14  Yehova  wasanganiza  mzimu  waku- 
saweruzika  pakati  pache  ; ndipo  iwo 
asocheretsa  Aigupto  m’nchito  zonse 


zache,  monga  mwamuna  woledzera 
ayenda  punzipunzi  posanza  pache. 
15  Aigupto  sadzakhala  ndi  nchito, 
imene  mutu  pena  mchira,  pena 
nthambi  ya  kanjedza,  pena  mlulu 
zidzaigwira. 

16  Tsiku  limenelo  Aigupto  adzanga 
akazi  ; ndipo  adzanthunthumira  ndi 
kuopa,  chifukwa  cha  kugwedeza  kwa 
dzanja  la  Yehova  wa  makamu,  limene 
Iye  agwedeza  pamwamba  pache. 
17  Ndipo  dziko  la  Yuda  lidzaopsya 
Aigupto,  yense  wakulichula  adza- 
mtembenukira  mwa  mantha,  chi- 
fulcwa  cha  uphungu  wa  Yehova  wa 
makamu,  aupanga  pa  dziko’lo. 

18  Tsiku  limenelo  padzakhala  midzi 
isanu  m’dziko  la  Aigupto  yolankhula 
chinenero  cha  Kanani,  ndi  yolumbira, 
Pali  Yehova  wa  makamu  ; wina  udza- 
chedwa,  Mudzi  wa  chionongeko. 

19  Tsiku  limenelo  padzakhala  guwa 
la  nsembe  la  Yehova  pakati  pa  dziko 
la  Aigupto,  ndi  choimiritsa  cha 
Yehova  m’malire  ache.  20  Ndipo 
chidzakhala  chizindikiro  ndi  mboni 
ya  Yehova  wa  makamu  m’dziko  la 
Aigupto  ; pakuti  iwo  adzalirira  kwa 
Yehova,  chifukwa  cha  osautsa,  ndi- 
po  Iye  adzawatumizira  mpulumutsi, 
ndi  wamphamvu,  nadzawapulumutsa. 
21  Ndipo  Yehova  adzadziwika  kwa 
Aigupto,  ndipo  aAigupto  adzadziwa 
Yehova  tsiku  limenelo  ; inde  iwo 
adzapembedzera  ndi  nsembe  ndi  zope- 
reka,  nadzawindira  Yehova  ndi  kuchi- 
tadi.  22  Ndipo  Yehova  adzakantha 
Aigupto  kukantha  ndi  kuchiritsa ; 
ndipo  iwo  adzabwerera  kwa  Yehova, 
ndipo  Iye  adzapembedzedwa  ndi  iwo, 
nadzawachiritsa. 

23  Tsiku  limenelo  padzakhala  khwa- 
lala  lochokera  m’Aigupto  kunka  ku 
Asuri,  ndipo  mAsuri  adzafika  ku 
Aigupto,  ndi  mAigupto  adzafika  ku 
Asuri,  ndipo  aAigupto  adzapembe- 
dzera  pamodzi  ndi  aAsuri. 

24  Tsiku  limenelo  Israyeli  ndi 
Aigupto  ndi  Asuri  atatu’wa,  adzakhala 
mdalitso  pakati  pa  dziko  la  pansi  ; 
25  pakuti  Yehova  wa  makamu  wada- 
litsa  iwo,  ndi  kuti,  Odalitsika  Aigupto 
anthu  anga,  ndi  Asuri  nchito  ya  manja 
anga,  ndi  Israyeli  cholowa  changa. 

Q A Chaka  chimene  kazembe  wa 
ZU  ku  Asuri  anafika  ku  Asidodi, 
muja  Sarigoni  mfumu  ya  Asuri  ana- 
mtumiza  iye,  ndipo  iye  anamenyana 
ndi  Asidodi,  naugonjetsa  2 nthawi 

imeneyo  Yehova  ananena  ndi  Yesaya, 
mwana  wa  Amozi,  nati,  Muka, 
numasule  chiguduli  m’chuuno  mwako, 
nuchichotse,  nubvule  nsapato  yako  ku 
phazi  lako.  Ndipo  iye  anatero,  na- 
yenda  mariseche,  ndi  wopanda  nsa- 
pato.  3 Ndipo  Yehova  anati,  Monga 
mtumiki  wanga  Yesaya  wayenda 
mariseche  ndi  wopanda  nsapato  zaka 
zitatu,  akhale  chizindikilo  ndi  cho- 
dabwitsa  kwa  Aigupto  ndi  kwa 
Etiopia ; 4 momwemo  mfumu  ya 

Asuri  idzatsogolera  kwina  am’nsinga 
a Aigupto,  ndi  opitikitsidwa  a Etiopia, 
ana  ndi  okalamba,  amariseche  ndi 
opanda  nsapato,  ndi  matako  osabva- 
la,  kuti  achititse  manyazi  Aigupto. 
5 Ndipo  iwo  adzakhala  ndi  mantha 
ndi  manyazi,  chifukwa  cha  Kusi, 
amene  anawatama,  ndi  Aigupto, 
amene  anawanyadira.  6 Ndipo  wo- 
khala  m’mphepete  mwa  nyanja  muno 
adzati  tsiku  limenelo,  Taonani,  ku- 
yembekeza  kwathu  kuli  kotero,  ku- 
mene  ife  tinathawira  atithangate  ku- 
pulumutsidwa  kwa  mfumu  ya  Asuri, 
ndipo  ife  tidzapulumuka  bwanji  ? 

Q1  Katundu  wa  chipululu  cha  ku 
.i—  I nyanja. 

Monga  akabvumvulu  a ku  mwela 
apitirira,  kufumira  ku  chipululu  ku 
dziko  loopsya.  2 Masomphenya  obvuta 
aonetsedwa  kwa  ine  ; wogula  malonda 
wonyenga  amangonyenga,  ndi  wo- 
funkha  amangofunkha.  Kwera  Elamu 
iwe  ; zunguniza  Media  iwe  ; kuusa 
moyo  kwache  konse  ndakutonthoza. 
3 Chifukwa  chachc  m’chuuno  mwanga 
mwadzazidwa  ndi  zopota  ; zopweteka 
zandigwira  ine  monga  zopweteka  za 
mkazi  pobala  mwana  ; zowawa  zindi- 
weramitsa,  makutu  anga  sangathe 
kumva  ; ndichita  mantha  sindingathe 
kuona.  4 Mtima  wanga  uguguda, 
mantha  andiopsyetsa  ine  ; chizirezire 
chimene  ndinachikhumba  chandisa- 
ndukira  kunthunthumira.  5 Iwo 
akonza  pa  gome  lodyera,  aika  alonda, 
adya,  namwa  ; ukani,  akalonga  inu, 
dzozani  mafuta  chikopa.  6 Pakuti 
Ambuye  atero  kwa  ine,  Muka,  ika 
mlonda  anene  chimene  achiona ; 
7 ndipo  pamene  iye  anaona  khamu, 
amuna  a pa  akavalo  awiri  awiri, 
khamu  la  aburu,  khamu  la  angamila, 
iye  adzamvetsera  ndi  khama  mosa- 
malitsa.  8 Ndipo  iye  anapfuulitsa 
ngati  mkango,  Ambuye  inu,  ine 
ndiimabe  pamwamba  pa  nsanja  nthawi 


ya  usana,  ndipo  ndiikidwa  mu  ulonda 
wanga  usiku  wonse  ; 9 ndipo  taonani, 
kuno  kulinkudza  khamu  la  amuna,  a 
pa  akavalo  awiri  awiri.  Ndipo  iye  ana- 
yankha  nati,  Babulo  wagwa,  wagwa; 
ndi  mafano  onse  osema  a milungu 
yache  asweka,  nagwa  pansi.  10  Ku- 
omba  kwanga  nanga,  nai  za  pa  dwale 
langa  : chimene  ine  ndinachimva  kwa 
Yehova  wa  makamu  Mulungu  wa 
Israyeli,  ndanena  kwa  inu. 

11  Katundu  wa  Duma. 

Wina  aitana  kwa  ine  kuchokera 
ku  Seiri,  Mlonda,  nthawi  yanji  ya 
usiku  ? Mlonda,  nthawi  yanji  ya 
usiku  ? 12  Mlonda  anati,  Kuli  kucha, 
koma  kukali  usiku  ; mukafuna  ku- 
funsa,  funsani,  bwerani,  idzani. 

1 3 Katundu  wa  pa  Arabu. 

M’nkhalango  ya  m’Arabu  mudza- 
gona,  inu  makamu  oyendayenda  a 
Dedani.  14  Muchingamire  akumva 
ludzu  ndi  madzi  ; okhala  m’dziko  la 
Tema  ananka  kukomana  ndi  othawa 
ndi  chakudya  chawo.  15  Pakuti  iwo 
anathawa  malupanga,  malupanga  oso- 
loledwa,  ndi  mauta  olifuka  ndi  nkho- 
ndo  yobvuta.  1 6 Pakuti  Ambuye 
anatero  kwa  ine,  Chisanapite  chaka 
malinga  ndi  zaka  za  wolembedwa 
nchito,  ulemerero  wonse  wa  Kedara 
udzagoma  ; 17  ndi  otsala  a mauta, 
ngwazi  za  ana  a Kedara  zidzachepa, 
pakuti  Yehova  Mulungu  wa  Israyeli 
wanena. 

OO  Katundu  wa  chigwa  cha 
masomphenya. 

Mwatani  kuti  mwakwera  nonse’nu 
pa  machindwi  ? 2 Iwe  amene  wadzala 
ndi  zimpfuu,  mudzi  wa  phokoso,  mudzi 
wokondwa  ; ophedwa  ako  sanaphe- 
dwa  ndi  lupanga,  sanafe  m’nkhondo. 
3 Olamulira  ako  onse  athawa  pamodzi, 
anamangidwa  ndi  a mauta  ; opezedwa 
ako  onse  anamangidwa  pamodzi, 
nathawira  patari.  4 Chomwecho 
ndinati,  Usandiyang’ane  ine,  ndilira 
ndi  kuwawa  mtima ; usafulumire 
kunditonthoza  ine,  chifukwa  chaku- 
funkhidwa  kwa  mwana  wamkazi  wa 
anthu  anga.  5 Pakuti  ndi  tsiku  la 
phokoso,  ndi  lopondereza  pansi,  ndi 
lothetsa  nzeru,  lochokera  kwa  Ambuye 
Yehova  wa  makamu,  m’chigwa  cha 
masomphenya,  kugumuka  kwa  ma- 
linga,  ndi  kupfuulira  ku  mapiri. 
6 Ndipo  Elamu  anatenga  phodo,  ndi 
magareta  a anthu  ndi  a pa  kavalo  ; 
ndipo  Kiri  anaonetsa  zikopa.  7 Ndipo 

panali  kuti  zigwa  zako  zosankhika 
zinadzala  magareta,  ndi  a pa  kavalo 
anadzinika  okha  pa  chipata.  8 Ndipo 
Iye  anachotsa  chophimba  cha  Yuda  ; 
ndipo  iwe  unayang’ana  tsiku  limenelo 
pa  zida  za  m’nyumba  ya  nkhalango. 

9 Ndipo  inu  munaona  kuti  pa  mudzi 
#a  Davide  panagumuka  mipata  ya- 
mbiri ; ndipo  munasonkhanitsa  pa- 
modzi  madzi  a m’thamanda  la  kunsi. 

10  Ndipo  inu  munawerenga  nyumba 
za  Yerusalemu,  ndipo  munagwetsa 
nyumba,  kuti  mumangire  linga 

11  Inu  munapanganso  chosunga’mo 
madzi  a thamanda  la  kale,  pakati 
pa  malinga  awiri  ; koma  inu  simu- 
namuyang’ane  iye  amene  anachichita 
icho,  ngakhale  kusamalira  iye  amene 
analipanga  kale.  12  Ndipo  tsiku 
limenelo  Ambuye,  Yehova  wa  ma- 
kamu,  anaitana  kulira,  ndi  kugwa 
misozi,  ndi  kumeta,  ndi  kubvala 
chiguduli  m’chuuno  ; 13  koma  tao- 
nani,  kukondwa,  ndi  kusekerera,  ndi 
kupha  ng’ombe,  ndi  kupha  nkhosa, 
ndi  kudya  nyama,  ndi  kumwa  vinyo  ; 
tiyeni  tidye  ndi  kumwa,  chifukwa 
mawa  tidzafa.  14  Ndipo  Yehova  wa 
makamu  wadzibvumbulutsa  yekha 
m’makutu  mwanga,  Ndithu  choipa 
chimenechi  sichidzachotsedwa  pa  inu 
kufikira  inu  mudzafa,  ati  Ambuye, 
Yehova  wa  makamu. 

15  Atero  Ambuye  Yehova  wa  ma- 
kamu,  Muka,  pita  iwe  kwa  kapitao 
uyu,  kwa  Sebina  woyang’anira  nyu- 
mba,  ndi  kuti,  16  Uchitanji  iwe  kuno, 
ndimo  ndani  ali  nawe  kuno,  kuti  iwe 
wagoba  manda  kuno,  ndi  kudzigobera 
manda  pamwamba,  ndi  kudzisemera 
mogona’mo  m’thanthwe.  17  Taona 
Yehova  adzakuponya  iwe  zolimba, 
monga  mwamuna  wa  mphamvu,  inde 
adzakufumbata  zolimba.  18  Iye  ndi- 
thu  aazakuzunguza,  ndi  kukuponya- 
ponya  ngati  mpira  m’dziko  lalikuru  ; 
kumeneko  iwe  udzafa,  ndipo  kume- 
neko  kudzakhala  magareta  a ule- 
merero  wako,  iwe  wochititsa  manyazi 
banja  la  mbuye  wako.  19  Ndipo  ine 
ndidzakuturutsa  iwe  mu  nchito  yako, 
ndi  kukutsitsa  iwe  pokhala  pako. 
20  Ndipo  padzakhala  tsiku  limenelo, 
kuti  Ine  ndidzaitana  mtumiki  wanga, 
Eliakimu  mwana  wa  Hilikiya  : 21  ndi- 
po  ndidzambveka  iye  chobvala  chako, 
ndi  kumlimbikitsa  ndi  lamba  lako, 
ndipo  ndidzapereka  ulamuliro  wako 
m'dzanja  laclie  ; ndipo  iye  adzakhala 


atate  wa  okhala  m’Yerusalemu  ndi  a 
nyumba  ya  Yuda.  22  Ndipo  ndidzaika 
mfungulo  wa  nyumba  ya  Davide  pa 
phewa  pache,  ndipo  iye  adzatsegula, 
ndipo  palibe  wina  adzatseka,  iye 
adzatseka  ndipo  palibe  wina  adzatse- 
gula.  23  Ndipo  ndidzamkhomera  iye 
ngati  msomali  polimba ; ndipo  iye 
adzakhala  mpando  wa  ulemerero  wa 
banja  la  atate  wache.  24  Ndipo  iwo 
adzapachika  pa  iye  ulemerero  wonse 
wa  banja  la  atate  wache,  obadwa  ndi 
ana,  mbiya  zonse  zazing’ono,  ngakhale 
zikho  ndi  aguda  omwe.  25  Tsiku 
limenelo,  ati  Yehova  wa  makamu, 
msomali  wokhomeredwa  polimba 
udzasukusika  ; nudzaguluka,  ndi  ku- 
gwa,  ndi  katundu  wopachikidwa’po 
adzadulidwa  ; pakuti  Yehova  wanena. 
AQ  Katundu  wa  Turo. 

Kuwani,  inu  ngalawa  za 
Tarisi  ; chifukwa  wapasudwa,  kuli- 
benso  nyumba,  kulibe  polowera ; 
kuchokera  ku  dziko  la  Kitimo  kwa- 
bvumbulutsidwa  kwa  iwo.  2 Khalani 
chete,  inu  okhala  m’chisumbu  ; iwe 
amene  anakudzazanso  amalonda  a ku 
Zidoni,  opita  m’nyanja.  3 Ndi  pa 
nyanja  zazikuru  anapindula  ndi  mbeu 
za  ku  Sihori  ndizo  dzinthu  za  ku  Nile  ; 
ndi  kumeneko  kunali  msika  wa  ami- 
tundu.  4 Khala  ndi  manyazi,  iwe 
Zidoni  ; chifukwa  nyanja  yanena, 
linga  la  ku  nyanja,  ndi  kuti,  Ine 
sindinamve  zowawa,  kapena  kubala, 
kapena  kulera  anyamata,  kapena 
kulera  anamwali.  5 Pofika  mbiri’yo 
ku  Aigupto,  iwo  adzamva  kuwawa 
kwambiri  pa  mbiri  ya  Turo.  6 Olokani 
inu,  kunka  ku  Tarisi,  kuwani,  inu 
okhala  m’chisumbu.  7 Kodi  umene 
ndi  mudzi  wanu  wokondwa,  wa  chi- 
khalire  kale  lomwe,  umene  mapazi 
ache  anaunyamula  kunka  nawo  kutari 
kukhala’ko.  8 Ndani  wapanga  uphu- 
ngu  uno  pa  Turo,  mudzi  umene 
upereka  akorona,  amalonda  ache  ali 
akalonga,  ogulitsa  ache  ali  oleme- 
kezeka  pa  dziko  la  pansi  ? 9 Yehova 
wa  makamu  wapanga  uphungu  uwu, 
kuipitsa  kunyada  kwa  ulemerero 
wonse,  kupepula  onse  olemekezeka  a 
m’dziko  la  pansi.  10  Pita  pakati  pa 
dziko  lako  rnonga  Nile,  iwe  mwana 
wamkazi  wa  Tarisi  ; palibenso  lamba. 
11  Iye  watambasula  dzanja  lache  pa 
nyanja,  wagwedeza  maufumu  ; Yehova 
walamulira  za  amalonda,  kupasula 
malinga  ache.  12  Ndipo  iye  anati. 


645 


23. 13—24. 22 


YESAYA 


Iwe  sudzakondwanso  konse,  iwe  na- 
mwali  wobvutidwa,  mwana  wamkazi 
wa  Zidoni ; uka,  oloka  kunka  ku 
Kitimu ; ngakhale  kumeneko  iwe 
sudzapumai.  13  Taonani,  dziko  la 
aKasidi ; anthu  awa  sakhalanso  ; 
Asuri  analiika  ilo  likhale  la  iwo  okhala 
m’chipululu ; iwo  amanga  nsanja 
zawo,  nagumula  njrumba  za  mafumu 
ache  ; nalipasula.  14  Kuwani,  inu 
ngalawa  za  Tarisi ; pakuti  linga  lanu 
lapasulidwa.  15  Ndipo  padzakhala 
tsiku  limenelo,  kuti  Turo  adzaiwalika 
zaka  makumi  asanu  ndi  awiri,  malinga 
ndi  masiku  a mfumu  imodzi ; zitapita 
zaka  makumi  asanu  ndi  ziwiri’zo, 
chidzakhala  kwa  Turo  monga  m’ny- 
imbo  ya  mkazi  wa  dama.  18  Tenga 
mngoli,  yendayenda  m’mudzi,  iwe 
mkazi  wa  dama,  amene  unaiwalika  ; 
yimba  zokoma,  churukitsa  nyimbo, 
kuti  ukumbukiridwe.  17  Ndipo  pa- 
dzali,  zitapita  zaka  makumi  asanu 
ndi  awiri’zo,  kuti  Yehova  adzazonda 
Turo,  ndipo  iye  adzabwerera  ku 
mphotho  yache,  nadzachita  dama  ndi 
maufumu  onse  a dziko  la  pansi,  okhala 
kunja  kuno.  18  Malonda  ache  nai 
mphotho  yache  zidzakhala  zopatuli- 
kira  Yehova  ; sizidzasungidwa  kapena 
kuikidwa  ; chifukwa  malonda  ache 
adzakhala  kwa  iwo,  amene  akhala  pa 
maso  pa  Yehova,  kuti  adye  mokwana, 
nabvale  cha  ulemu. 

Q/j  Taonani,  Yehova  apululutsa 
dziko,  nalipasula,  nalitembe- 
nuza  dodolido,  nabalalitsa  okhala’mo 
ache.  2 Ndipo  padzakhala  monga  ndi 
anthu,  moteronso  ndi  ansembe  ; 
monga  ndi  mtumiki,  moteronso  ndi 
mbuyache  ; monga  ndi  mdzakazi, 
moteronso  ndi  mbuyache  wamkazi ; 
monga  ndi  wogula,  moteronso  ndi 
wogulitsa ; monga  ndi  wobwereka, 
moteronso  ndi  wombwereka  ; monga 
ndi  wotenga  phindu,  moteronso  ndi 
wombwezera  phindu  kwa  iye.  3 Dziko 
lidzapululuka  konse,  ndi  kupasulidwa 
ndithu  ; pakuti  Yehova  ananena  mau 
amenewa.  4 Dziko  lilira  nilifota, 
dziko  lilefuka  nilifota,  anthu  omveka 
a pa  dziko  alefuka.  5 Dzikonso  laipi- 
tsidwa  ndi  okhala’mo  ache  omwe, 
chifukwa  iwo  alakwa  pa  malamulo 
nasinthanitsa  malemba,  natyola  chi- 
pangano  cha  nthawi  zonse.  6 Chifu- 
kwa  chache  chitemberero  chadya 
dziko,  ndi  amene  akhala  m’menemo 
apezedwa  ochimwa,  chifukwa  chache 


okhala’mo  a pa  dziko  atenthedwa, 
ndipo  anthu  owerengeka  atsala. 
7 Vinyo  watsopano  alira,  mpesa  ule- 
fuka,  mitima  yonse  yokondwa  iusa 
moyo.  8 Kusangalala  kwa  mangaka 
kwalekeka,  phokoso  la  iwo  amene 
asekerera  litha,  kukondwa  kwa  mngoli 
kwalekeka.  9 Iwo  sadzamwa  vinyo 
ndi  kuyimba  nyimbo  ; chakumwa  cha- 
ukali  chidzawawa  kwa  iwo  amene 
achimwa.  10  Mudzi  wosokonezeka 
wagwetsedwa  pansi  ; nyumba  zonse 
zatsekedwa,  kuti  asalowe’mo  munthu. 
1 1 Muli  mpfuu  m’makwalala  chifukwa 
cha  vinyo  ; kukondwa  konse  kwa- 
detsedwa,  kusangalala  kwa  dziko 
kwatha.  12  M’mudzi  mwatsala 
bwinja,  ndi  chipata  chamenyedwa 
ndi  chipasuko.  13  Chifukwa  chache 
padzakhala  chotero  pakati  pa  dziko 
mwa  anthu,  ngati  'kugwedeza  kwa 
mtengo  wa  azitona,  ngati  khunkha 
la  mphesa,  pakutha  masika  ache. 
14  Amenewa  adzakweza  mau  awo, 
nadzapfuula  ; chifukwa  cha  chifumu 
cha  Yehova,  iwo  adzapfuula  zolimba 
pa  nyanja.  15  Chifukwa  chache 
lemekezani  inu  Yehova  ku  m’mawa, 
ngakhale  dzina  la  Yehova,  Mulungu 
wa  Israyeli,  m’zisumbu  za  m’nyanja. 

1 6 Kuchokera  ku  malekezero  a 
dziko  ife  tamva  nyimbo  zolemekeza 
wolungama.  Koma  ine  ndinati,  Nda- 
onda  ine,  ndaonda  ine,  tsoka  kwa  ine  ! 
a malonda  onyenga  amangonyenga  ; 
inde  ogulitsa  onyenga  apambana  ku- 
nyenga.  17  Mantha,  ndi  dzenje,  ndi 
msampha  ziri  pa  iwe,  wokhala  m’dziko. 
18  Ndipo  padzali,  kuti  iye  amene 
athawa  mbiri  yoopsya,  adzagwa 
m’dzenje ; ndi  iye  amene  aturuka 
m’kati  mwa  dzenje,  adzakodwa  mu 
msampha,  pakuti  mazenera  a ku 
thambo  atsegudwa,  ndi  maziko  a 
dziko  agwedezeka.  19  Dziko  la  pansi 
lasweka  ndithu,  dziko  la  pansi  lasu- 
ngunukadi,  dziko  la  pansi  liri  kugwe- 
dezeka  kopambana.  20  Dziko  la 
pansi  lidzachita  dzandi  dzandi,  ngati 
munthu  woledzera,  ndi  kunjenjemera, 
ngati  chilindo  ; ndi  kulakwa  kwache 
kudzalilemera,  ndipo  lidzagwa  losa- 
ukanso. 

21  Ndipo  padzali  tsiku  limenelo, 
kuti  Yehova  adzazonda  kumwamba 
khamu  la  kumwamba,  ndi  mafumu 
a dziko  la  pansi.  22  Ndipo  iwo 
adzasonkhanitsidwa  pamodzi,  monga 
ndende  zimasonkhanitsidwa  m’dzenje, 

ndi  kutsekeredwa  m’kaidi,  ndipo  ata- 
pita  masiku  ambiri  adzawazonda. 
23  Pompo  mwezi  udzanyazitsidwa, 
ndi  dzuwa  lidzakhala  ndi  manyazi, 
pakuti  Yehova  wa  makamu  adzala- 
mulira  cha  ulemerero  m’phiri  la 
Ziyoni,  ndi  m’Yerusalemu,  ndi  pa 
maso  pa  alcuru  akuru  ache. 

QC  Yehova,  Inu  ndinu  Mulungu 
* iw  wanga,  ndidzakukuzani  Inu, 
ndidzathamanda  dzina  lanu,  chifukwa 
nwachita  zinthu  zodabwitsa,  ngakhale 
za  uphungu  za  kale,  mokhulupirika 
ndi  m’zoonadi.  2 Chifukwa  inu 
mwasandutsa  mudzi  muunda  ; mudzi 
wa  linga  bwinja  ; nyumba  ya  alendo 
kuti  isakhale  mudzi  ; sudzamangidwa 
konse.  3 Chifukwa  chache  anthu 
amphamvu  adzakulemekezani  inu, 
mudzi  wa  mitundu  yakuopsya  udza- 
kuopani  Inu.  4 Chifukwa  Inu  mwa- 
khala  linga  la  aumphawi,  linga  la 
osowa  m’kubvutidwa  kwache,  pobi- 
salira  chimphepo,  mthunzi  wa  pa 
dzuwa,  pamene  kuomba  kwa  akuopsya 
kufanana  ndi  chimphepo  chakuomba 
chemba.  5 Monga  kutentha  m’malo 
ouma,  Inu  mudzaletsa  phokoso  la 
alendo  ; nyimbo  ya  akuopsya  idza- 
letseka,  monga  mthunzi  uletsa  dzuwa. 

6 Ndipo  m’phiri  limeneli  Yehova  wa 
makamu  adzakonzera  anthu  ache 
onse  phwando  la  zinthu  zonona, 
phwando  la  vinyo  wa  pa  mitsokwe,  la 
zinthu  zonona  za  mafuta  okha  okha, 
la  vinyo  wa  nsenga  wokuntha  bwino. 

7 Ndipo  Iye  adzaononga  m’phiri 
limeneli  chophimba  nkhope  chobvu- 
ndikira  mitundu  yonse  ya  anthu,  ndi 
nsaru  yokuta  amitundu  onse.  8 Iye 
wameza  imfa  ku  nthawi  yonse  ; 
ndipo  Ambuye  Mulungu  adzapukuta 
misozi  pa  nkhope  zonse  ; ndipo  chi- 
tonzo  cha  anthu  ache  adzachichotsa 
pa  dziko  lonse  la  pansi  ; chifukwa 
Yehova  wanena. 

9 Ndipo  adzanena  tsiku  limenelo, 
Taonani,  uyu  ndiye  Mulungu  wathu  ; 
tamlindirira  Iye,  adzatipulumutsa ; 
uyu  ndiye  Yehova,  tamlindirira  Iye, 
tidzakondwa  ndi  kusekerera  m’chi- 
pulumutso  chache.  10  Chifukwa 
m’phiri  limeneli  dzanja  la  Yehova 
lidzakhala’mo,  ndipo  Moabu  adza- 
ponderezedwa  pansi  m’malo  ache, 
monga  maudzu  aponderezedwa  pa 
dzala.  11  Ndipo  iye  adzatambasula 
manja  ache  pakati  pamenepo,  monga 
wosambira  a'ambasula  manja  ache 


posambira ; koma  Iye  adzagwetsa 
pansi  kunyada  kwache,  pamodzi  ndi 
kunyenga  kwa  manja  ache.  12  Ndipo 
linga  la  pa  msanje  la  machemba  ako 
Iye  waligwetsa,  naligonetsa  pansi,  nali- 
fikitsa  pa  dothi,  ngakhale  pa  pfumbi. 
QC  Tsiku  limenelo  adzaimba  nyi- 
<s£  W mbo  imeneyi  m’dziko  la  Yuda  ; 
Ife  tiri  ndi  mudzi  wolimba  ; Iye  adza- 
ika  chipulumutso  chikhale  machemba 
ndi  malinga.  2 Tsegulani  pa  zipata, 
kuti  mtundu  wolungama,  umene 
uchita  zoonadi,  ulowe’mo.  3 Inu 
mudzasunga  mtima  wokhazikika  mu 
mtendere  weni  weni,  chifukwa  uku- 
khulupirirani  Inu.  4 Khulupirirani 
Yehova  nthawi  za  muyaya,  pakuti 
mwa  Ambuye  Yehova  muli  thanthwe 
la  chikhalire.  5 Chifukwa  Iye  watsi- 
tsira  pansi,  iwo  amene  anakhala 
pamwamba,  mudzi  wa  pa  msanje  ; 
Iye  wautsitsa,  wautsitsira  pansi  ; wau- 
gwetsa  pansi  pa  pfumbi.  6 Phazi 
lidzaupondereza  pansi  ; ngakhale  ma- 
pazi  a aumphawi,  ndi  mapondedwe 
a osowa.  7 Njira  ya  wolungama  iri 
njira  yoongoka ; Inu  amene  muli 
woongoka,  mukonza  njira  ya  wolu- 
ngama.  8 Inde  m’njira  ya  maweruziro 
anu,  Yehova,  ife  talindira  Inu  ; moyo 
wathu  ukhumba  dzina  lanu,  ndi  chi- 
kumbukilo  chanu.  9 Ndi  moyo  wanga 
ndinakhumba  Inu  usiku  ; inde  ndi 
mzimu  wanga  wa  mwa  ine  ndidzafuna 
Inu  mwa  khama  ; pakuti  pamene 
maweruziro  anu  ali  pa  dziko  la  pansi, 
okhala  m’dziko  la  pansi  adzaphunzira 
chilungamo.  10  Ungayanje  woipa, 
koma  sadzaphunzira  chilungamo  ; 
m’dziko  la  machitidwe  oongoka,  iye 
adzangochimwa,  sadzaona  chifumu 
cha  Yehova. 

11  Yehova,  dzanja  lanu  litukulidwa, 
koma  iwo  saona  ; koma  iwo  adzaona 
changu  chanu  cha  kwa  anthu,  nadza- 
khala  ndi  manyazi  ; inde  moto 
udzamariza  adani  anu.  12  Yehova, 
mudzatikhazikitsira  mtendere  ; pakuti 
mwatigwirira  nchito  zathu  zonse. 
13  Yehova  Mulungu  wathu,  pamodzi 
ndi  Inu  ambuye  ena  adatilamulira  ife  ; 
koma  mwa  Inu  nokha  tidzachula 
dzina  lanu.  14  Iwo  afa,  atha,  sadza- 
khalanso  ndi  moyo  ; ali  mizimu, 
sadzauka  ; chifukwa  chache  inu 
munawazonda,  ndi  kuwaononga, 
mwathetsa  chikumbukiro  chawo 
chonse.  15  Mwachurukitsa  mtundu, 
Yehova,  mwacnurukitsa  mtundu  ; inu 

mwalemekezeka,  mwakuza  malire 
onse  a dziko. 

16  Yehova,  iwo  adza  kwa  Inu 
mobvutika,  iwo  anathira  pemphero, 
muja  munalikuwalanga.  17  Monga 
ngati  mkazi  wokhala  ndi  pakati, 
amene  nthawi  yache  ya  kubala 
yayandikira,  amva  zopweteka,  ndi 
kupfuula  m’zowawa  zache  ; momwe- 
mo  takhala  ife  pa  maso  panu,  Yehova. 

18  Ife  tinali  ndi  pakati,  ife  tinamva 
zopweteka,  tafanana  ngati  tabala 
mphepo  ; sitinachite  chipulumutso 
chjri  chonse  pa  dziko  la  pansi  ; nga- 
khale  okhala  m’dziko  la  pansi  sanagwe. 

19  Akufa  anu  adzakhala  ndi  moyo  ; 
mitembo  yanga  idzauka.  Ukani  muyi- 
mbe,  inu  amene  mukhala  m’pfumbi ; 
chifukwa  mame  ako  akunga  mame 
a pa  masamba,  ndipo  dziko  la  pansi 
lidzaturutsa  mizimu. 

20  Idzani,  anthu  anga,  lowani 
m’zipinda  mwanu,  nimutseke  pa  ma- 
komo  panu ; nimubisale  kanthawi 
kufikira  mkwiyo  utapita.  21  Pakuti 
taonani,  Yehova  adza  kuchokera  ku 
malo  ache  kudzazonda  okhala  pa 
dziko  la  pansi,  chifukwa  cha  kuipa 
kwawo  ; dziko  lidzabvumbulutsa 
mwazi  wache,  ndipo  silidzabvundi- 
kiranso  ophedwa  ache. 

C\~7  Tsiku  limenelo  Yehova  ndi 
Z I lupanga  lache  lolimba  ndi 
lalikuru  ndi  la  mphamvu  adzalanga 
nangumi  njoka  yotamanga,  ndi  na- 
ngumi  njoka  yopindikapindika  ; na- 
dzapha  ching’ona  chimene  chiri 
m’nyanja. 

2 Tsiku  limenelo  : munda  wa 

mphesa  wa  vinyo,  yimbani  inu  za  uwo. 
3 Ine  Yehova  ndiusunga  uwo  ; ndi- 
dzauthirira  madzi  nthawi  zonse  ; 
ndidzausunga  usiku  ndi  usana,  kuti 
angauipse.  4 Ndiribe  ukali  ; ndani 
adzalimbanitsa  lunguzi  ndi  minga  ndi 
Ine  ku  nkhondo  ? ndiziponde  ndizi- 
tenthe  pamodzi.  5 Kapena  mlekeni, 
agwire  mphamvu  zanga,  nachite  nane 
mtendere ; inde,  achite  nane  mte- 
ndere.  6 M’mibadwo  ikudza’yo  Ya- 
kobo  adzamera  mizu  ; Israyeli  adza- 
phuka  ndi  kuchita  mphundu  ; ndipo 
iwo  adzadzaza  ndi  zipatso  pa  dziko 
lonse  la  pansi. 

7 Kodi  Mulungu  wakantha  Yakobo, 
monga  umo  anawakanthira  akumka- 
ntha’wo  ? kapena  kodi  iye  waphedwa 
malinga  ndi  kuphedwa  kwa  iwo 
amene  anaphedwa  ndi  iye  ? 8 Muna- 


limbana  naye  pang’ono,  pamene  mu- 
namchotsa  ; wamchotsa  iye  kuomba 
kwache  kolimba  tsiku  la  mphe- 
po  ya  mlumbanyanja.  9 Chifukwa 
chache,  mwa  ichi  choipa  cha  Yakobo 
chidzafafanizidwa,  ndipo  ichi  ndi 
chipatso  chonse  cha  kuchotsa  chimo 
lache  ; pamene  iye  adzayesa  miyala 
yonse  ya  guwa  la  nsembe,  ngati 
miyala  ya  njeresa  yoswekasweka, 
zifanizo  ndi  mafano  a dzuwa  sizi- 
dzaukanso  konse.  10  Pakuti  mudzi 
wochingidwa  uli  pa  wokha,  mokhala- 
’mo  mwa  bwinja,  ndi  mosiyidwa  ngati 
chipululu  ; mwana  wa  ng’ombe  adza- 
dya  kumeneko,  nadzagona’ko  pansi, 
nadzamariza  nthambi  zache.  11  Po- 
nyala  nthambi  zache  zidzatyoledwa  ; 
akazi  adzafika,  nazitentha  ndi  moto, 
pakuti  ali  anthu  opanda  nzeru  ; chi- 
fukwa  chache  Iye  amene  anawalenga, 
sadzawachitira  chisoni,  ndi  Iye  amene 
anawaumba,  sadzawakomera  mtima. 

12  Ndipo  padzakhala  tsiku  limenelo, 
kuti  Yehova  adzaomba  tirigu  wache, 
kuchokera  madzi  a nyanja,  kufikira 
ku  mtsinje  wa  Aigupto,  ndipo  mudza- 
kunkhidwa  mmodzi  mmodzi,  inu  ana 
a Israyeli. 

13  Ndipo  padzakhala  tsiku  limenelo, 
lipenga  lalikuru  lidzaombedwa  ; ndipo 
adzafika  omwe  akadatayika  m’dziko 
la  Asuri,  ndi  opitikitsidwa  a m’dziko 
la  Aigupto  ; ndipo  adzapembedza 
Yehova  m’phiri  lopatulika  la  pa 
Yerusalemu. 

O © Tsoka  kwa  korona  wa  kunyada 
<£>  O wa  oledzera  a Efraimu,  ndi 
kwa  duwa  lakufota  la  ulemerero 
wache  wokongola,  limene  liri  pa  mutu 
pa  iwo,  amene  agwidwa  ndi  vinyo, 
m’chigwa  cha  nthaka  yabwino. 

2 Taonani,  Ambuye  ali  ndi  wina  wa- 
mphamvu  wolimba ; ngati  chi- 
mphepo  cha  matalala,  mkuntho  roa- 
kuononga,  ngati  namondwe  wa 
madzi  amphamvu  osefukira,  adza- 
gwetsa  pansi  ndi  dzanja  la  mphamvu. 

3 Korona  wa  kunyada  wa  oledzera  a 

Efraimu  adzaponderezedwa ; 4 ndi 

duwa  lakufota  la  ulemerero  wache 
wokongola,  limene  liri  pa  mutu  pa 
chigwa  cha  nthaka  yabwino,  lidza- 
khala  ngati  nkhuyu  yoyamba  kucha 
malimwe  asanafike ; poiona  waku- 
penya  imeneyo,  amaidya  iri  m’dzanja 
lache.  5 Tsiku  limenelo  Yehova  wa 
makamu  adzakhala  korona  vva  ule- 
merero,  ndi  korona  wokongola  kwa 

anthu  ache  otsala  : 6 ndipo  adzakhala 
mzimu  wa  chiweruziro  kwa  oweruza 
mirandu,  ndi  mphamvu  kwa  iwo 
amene  abweza  nkhondo  pa  chipata 
7 Koma  iwonso  adzandima  ndi  vinyo, 
nasochera  ndi  chakumwa  chaukali, 
wansembe  ndi  mneneri  adzandima  ndi 
chakumwa  chaukali,  iwo  amezedwa 
ndi  vinyo,  nasochera  ndi  chakumwa 
chaukali,  adzandima  popenya,  na- 
punthwa  poweruza.  8 Pakuti  ma- 
gome  onse  adzazidwa  ndi  masanzi  ndi 
udio,  palibe  malo  okonzeka.  9 Kodi 
Mulungu  adzaphunzitsa  yani  nzeru  ? 
Kodi  Iye  adzamvetsa  yani  uthenga- 
’wo  ? iwo  amene  aletsedwa  kuyamwa, 
nachotsedwa  pa  mabere  ? 10  Pakuti 

pali  langizo  ndi  langizo,  langizo  ndi 
langizo  ; lamulo  ndi  lamulo,  lamulo 
ndi  lamulo  ; kuno  pang’ono,  uko 
pang’ono.  11  Iai,  koma  ndi  anthu  a 
milomo  ya  chilendo,  ndi  a lilume  lina, 
Iye  adzalankhula  kwa  anthu  awa ; 
12  amene  ananena  nawo,  Uku  ndi 
kupuma,  mupumitsa  wolema,  ndi  apa 
ndi  potsitsimutsa,  koma  iwo  anakana 
kumva.  13  Chifukwa  chache  mau 
a Yehova  adzakhala  kwa  iwo  langizo 
ndi  langizo,  langizo  ndi  langizo  ; 
lamulo  ndi  lamulo,  lamulo  ndi  lamulo  ; 
kuno  pang’ono,  uko  pang’ono  ; kuti 
ayende  ndi  kugwa  chambuyo,  ndi 
kutyoka,  ndi  kukodwa  mu  msampha, 
ndi  kugwidwa. 

14  Chifukwa  chache  imvani  mau  a 
Yehova,  inu  amuna  a mnyozo,  olamu- 
lira  anthu  awa  a m’Yerusalemu. 

15  Chifukwa  inu  munati,  Ife  tapa- 
ngana  pangano  ndi  imfa,  tabvomere- 
zana  ndi  kunsi  kwa  manda  ; pakuti 
mliri  wosefukira  sudzatifikira  ife  ; 
pakuti  tayesa  mabodza  pothawirapo 
pathu,  ndi  kubisala  m’zonyenga  ; 

16  chifukwa  chache  Ambuye  Yehova 
atero,  Taonani,  ndiika  m’Ziyoni 
mwala  wa  maziko,  mwala  woyesedwa 
mwala  wa  pa  ngondya,  wa  mtengo 
wache  wokhazikika  ndithu  ; wokhu- 
lupirira  sadzafulumira.  17  Ndipo  ndi- 
dzayesa  chiweruziro  chingwe  choongo- 
lera,  ndi  chilungamo  chingwe  cholu- 
ngamitsira  chiriri  ; ndipo  matalala 
adzachotsa  pothawira’po  mabodza,  ndi 
madzi  adzasefukira  mobisala’mo. 
18  Ndipo  pangano  lanu  ndi  imfa  lidza- 
thedwa,  ndi  kubvomerezana  kwanu 
ndi  kunsi  kwa  manda  kudzalepereka  ; 
popita  mliri  woopsya  udzakuponde- 
rezani  pansi.  19  Nthawi  zonse 

x* 


umapita,  udzakutengani  ; chifukwa 
m’mawa  ndi  m’mawa  udzapita,  usana 
ndi  usiku  ; ndipo  kudzakhala  kuo- 
psya  kokha,  kumva  mbiri  yache. 

20  Pakuti  kama  wafupika,  munthu 
sangatambalale  pamenepo  ; ndi  cho- 
pfunda  chachepa,  sichingamfikire. 

21  Pakuti  Yehova  adzauka  monga 
m’phiri  la  Perazimu,  nadzakwiya 
monga  m’chigwa  cha  Gibeoni  ; kuti 
agwire  nchito  yache,  nchito  yache 
ya  chilendo,  ndi  kuti  achite  cho- 
chita  chache,  chochita  chache  cha 
chilendo.  22  Tsono  musakhale  a 
mnyozo,  kuti  nsinga  zanu  zingalimbe  ; 
pakuti  Ambuye,  Yehova  wa  makamu, 
wandimvetsa  za  chionongeko  chotsi- 
mikizidwa  pa  dziko  lonse  la  pansi. 

23  Cherani  inu  makutu,  imvani  mau 
anga ; mverani,  imvani  kulankhula 
kwanga.  24  Kodi  mlimi  amalimabe 
kuti  abzale  ? kodi  amachocholabe,  ndi 
kuswa  zibuma  za  nthaka  ? 25  Ata- 

konza  tyatyatya  pamwamba  pache, 
kodi  safesa  ponse  mawere,  ndi  ku- 
mwazamwaza  chitowe,  nafesa  tirigu 
m’mizere  ndi  barele  m’malo  ache 
osankhika,  ndi  mchewere  m’mali- 
re’mo  ? 26  Pakuti  Mulungu  wa- 

che  amlangiza  bwino  namphunzitsa. 
27  Pakuti  sapuntha  mawere  ndi 
chopunthira  chakuthwa,  ngakhale 
kuzunguniza  njinga  ya  gareta  pa 
chitowe  ; koma  amakulunga  mawere 
ndi  munsi,  naomba  chitowe  ndi 
chibonga.  28  Tirigu  wa  mkate 
aperedwa  ; pakuti  samampuntha  osa- 
leka  ; ngakhale  kuyendetsa’po  njinga 
ya  gareta  wache,  ngakhale  kumphwa- 
nya  ndi  ziboda  za  akavalo  ache  sapera. 
29  Ichinso  chifumira  kwa  Yehova  wa 
makamu,  uphungu  wache  uzizwitsa 
ndi  nzeru  yache  ipambana. 

OQ  Arieli,  mudzi  umene 

Davide  anamanga’po  zithandol 
onjezerani  chaka  ndi  chaka ; ma- 
phwando  afikenso  ; 2 pamenepo  ndi- 
dzasautsa  Arieli,  ndipo  padzakhala  ma- 
liro  ndi  kulira  ; koma  iye  adzakhala 
kwa  Ine  monga  Arieli.  3 Ndipo  ndi- 
dzamanga  zithando  kuzungulira  iwe 
ponse,  ndipo  ndidzamanga  linga  ndi 
kuunjika  miulu  yakumenyanirana  ndi 
iwe.  4 Ndipo  iwe  udzagwetsedwa 
pansi,  nudzanena  uli  pansi,  ndi 
kulankhula  kwako  kudzakhala  pansi 
koturuka  m’pfumbi  ; ndi  mau  ako 
adzakhala  ngati  a wina  amene  ali 
| ndi  mzimu  wobwebweta,  kuchokera 

pansi,  ndi  kulankhula  kwako  kudza- 
khala  konong’ona  kochokera  m’pfu- 
mbi.  5 Koma  khamu  la  achilendo  ako 
lidzafanana  ndi  pfumbi  losalala,  ndi 
khamu  la  oopsya  lidzakhala  monga 
mungu  wochokachoka  ; inde  kudzao- 
neka  modzidzimuka  dzidzidzi.  S Ndi- 
po  Yehova  wa  makamu  adzamzonda 
ndi  bingu,  ndi  chibvomezi,  ndi  mko- 
komo  waukuru,  kabvumvulu,  ndi 
mkuntho,  ndi  lawi  la  moto  wonya- 
mbita.  7 Ndipo  khamu  la  mitundu 
yonse  yomenyana  ndi  Arieli,  ngakhale 
yonse  yomenyana  naye  ndi  linga  lache, 
ndi  kumsautsa  idzafanana  ndi  loto, 
masomphenya  a usiku.  8 Ndipo 
kudzafanana  ndi  munthu  wa  njala, 
pamene  alota,  ndipo,  taonani,  akudya  ; 
koma  auka,  ndipo  m’kati  mwac’ne  muli 
zi  ; kapena  monga  munthu  wa  ludzu, 
pamene  alota,  ndipo,  taonani,  aku- 
mwa ; koma  auka,  ndipo  taonani 
walefuka,  ndipo  m’kati  mwache  muli 
gwa  ; momwemo  lidzakhala  khamu 
la  mitundu  yonse  yomenyana  ndi 
phiri  la  Ziyoni. 

9 Khalani  ndi  kudabwa ; sanga- 
lalani  ndi  kukhala  akhungu ; iwo 
aledzera,  koma  si  ndi  vinyo,  ali  dzandi 
dzandi  ; koma  si  ndi  chakumwa  cha- 
ukali.  10  Pakuti  Yehova  watsanulira 
pa  inu  mzimu  wa  tulo  togonetsa, 
natseka  maso  anu,  ndiwo  aneneri  ; 
naphimba  mitu  yanu,  ndiwo  alauli. 

11  Ndipo  masomphenya  onse  akusa- 
ndukirani  mau  a m’buku  lomatidwa 
ndi  phula,  limene  anthu  amapereka 
kwa  wina  wodziwa  kuwerenga,  nati, 
Werengani  umu ; koma  ati,  Sindi- 
ngathe,  chifukwa  lamatidwa  ndi  phula ; 

1 2 ndipo  buku  laperekedwa  kwa 
wosadziwa  kuwerenga,  ndi  kuti, 
Werengani  umu ; koma  ati,  Ine 
sindinaphunzira. 

13  Ndipo  Ambuye  anati,  Popeza 
anthu  awa  ayandikira  ndi  Ine  ndi 
m’kamwa  mwawo,  nandilemekeza  ndi 
milomo  yawo,  koma  mtima  wawo 
uli  kutari  ndi  Ine,  ndi  mantha  awo 
akundiopa  Ine,  ndi  lamulo  la  anthu 
analiphunzira  ; 14  chifukwa  chache, 
taonani,  ndidzachitanso  mwa  anthu 
awa  nchito  yodabwitsa,  ngakhale 
nchito  yodabwitsa  ndi  yozizwitsa  ; 
ndipo  nzeru  ya  anthu  awo  a nzeru 
idzatha,  ndi  luntha  la  anthu  awo 
ozindikira  lidzabisika. 

15  Tsoka  kwa  iwo  amene  afunitsa 
kubisira  Yehova  uphungu  wawo,  ndi 


nchito  zawo  ziri  mu  mdima,  ndipo 
amati,  Ndani  ationa  ife  ? ndani  ati- 
dziwa  ife  ? 16  Ozolitsa  inu  ! Kodi 
woumba  adzayesedwa  ngati  dothi ; 
kodi  chinthu  chopangidwa  chinganene 
za  iye  amene  anachipanga  ? Iye  sa- 
nandipanga  ine  konse  ; kapena  kodi 
chinthu  choumbidwa  chinganene  za 
iye  amene  anachiumba,  Iye  alibe 
nzeru  ? 17  Kodi  sikatsala  kamphindi 
kakang’ono,  ndipo  Libano  adzasa- 
nduka  munda  wobalitsa,  ndi  munda 
wobalitsa  udzayesedwa  nkhalango  ? 
18  Ndipo  tsiku  limenelo  gonthi  adza- 
mva  mau  a m’buku,  ndi  maso  akhungu 
adzaona  poturuka  m’zoziya  ndi  mu 
mdima.  19  Ofatsanso  kukondwa 
kwawo  kudzachuruka  mwa  Yehova, 
ndi  aumphawi  a mwa  anthu  adza- 
kondwerera  mwa  Woyera  wa  Israyeli. 
20  Pakuti  woopsya  wagoma,  ndi 
wonyoza  watha,  ndi  onse  odikira 
zolakwa  alikhidwa  ; 21  amene  apa- 
lamulitsa  munthu  mlandu,  namchera 
msampha  iye  amene  adzudzula  pa 
chipata,  nambweza  wolungama  ndi 
chinthu  chachabe.  22  Chifukwa 
chache  Yehova  amene  anaombola 
Abrahamu,  atero  za  banja  la  Yakobo  ; 
Yakobo  sadzakhala  ndi  manyazi  tso- 
pano,  ngakhale  nkhope  yache  tsopano 
sidzagwa.  23  Koma  pamene  iye  aona 
ana  ache,  nchito  ya  manja  anga, 
pakati  pa  iye  iwo,  adzayeretsa  dzina 
langa  ; inde,  iwo  adzayeretsa  Woyera 
wa  Yakobo,  nadzaopa  Mulungu  wa 
Israyeli.  24  Iwonso  osochera  mu  mzi- 
mu  adzadziwa  luntha,  ndi  iwo  amene 
ang’ung’udza  adzaphunzitsidwa. 

Q A Tsoka  kwa  ana  opanduka,  ati 
OU  Yehova,  amene  atenga  uphu- 
ngu  koma  si  pa  Ine  ; napangana 
pangano  opanda  mzimu  wanga,  kuti 
aonjezere  chimo  ndi  chimo  ; 2 amene 
ayenda  kutsikira  ku  Aigupto,  osafunsa 
kukamwa  kwanga,  kudzilimbitsa  iwo 
okha  ndi  mphamvu  za  Farao,  ndi 
kukhulupirira  mthunzi  wa  Aigupto  1 
3 Chifukwa  chache  mphamvu  za 
Farao  zidzakhala  kwa  inu  manyazi, 
ndi  kukhulupirira  mthunzi  wa  Aigupto 
kudzakhala  chisokonezo  chanu.  4 Pa- 
kuti  akalonga  ache  ali  pa  Zaani,  ndi 
mithenga  yache  yafika  ku  Hanesi. 
5 Iwo  onse  adzakhala  ndi  manyazi, 
ndi  anthu  amene  sangapindule  nawo 
kanthu,  amene  sakhala  kwa  iwo 
thangata,  pena  phindu,  koma  manyazi 
ndi  chitonzo. 

6 Katundu  wa  zirombo  za  ku 
mwera. 

M’dziko  lobvuta  ndi  lopweteka, 
kumeneko  kuchokera  mkango  wau- 
kazi,  ndi  wa  mphongo,  mphiri,  ndi 
njoka  youluka  ya  moto,  iwo  anyamula 
chuma  chawo  pa  msana  pa  aburu,  ndi 
ang’ono  zolemera  zawo  pa  malinundu 
a ngamila,  kunka  kwa  anthu  amene 
sadzapindula  nawo.  7 Pakuti  tha- 
ngata  la  Aigupto  liri  la  chabe,  lopanda 
pache  ; chifukwa  chache  ndamucha 
Wonyada,  wokhala  chabe.  8 Tsopano 
pita,  ukalembe  mau’wa  pa  maso  pawo 
pa  thabwa,  nuwalembe  m’buku,  kuti 
akakhalebe  ku  nthawi  ya  m’tsogolo, 
mboni  ya  masiku  onse.  9 Pakuti  ali 
anthu  opanduka,  ana  onama,  ana 
osafuna  kumva  chilamulo  cha  Yehova; 
10  amene  amati  kwa  alauli,  Mtima 
wanu  usapenye  ; ndi  kwa  aneneri, 
Musanenere  kwa  ife  zint'nu  zoona, 
munene  kwa  ife  zinthu  za  myadi, 
munenere  zonyenga  ; 11  chokani  inu 
mu  njira,  patukani  m’bande,  tiletse- 
reni  Woyera  wa  Israyeli  pa  maso 
pathu.  12  Chifukwa  chache  atero 
Woyera  wa  Israyeli,  Popeza  inu 
mwanyoza  mau  awa,  nimukhulupirira 
nsautso  ndi  mphulupulu,  ndi  kukhala 
m’menemo  ; 13  chifukwa  chache  kuipa 
kumeneku  kudzakhala  kwa  inu  monga 
pogumuka  pofuna  kugwa,  monga 
potukuka  m’khoma  lalitari,  kugumuka 
kwache  kufika  modzidzimutsa  dzi- 
dzidzi.  14  Ndipo  Iye  adzagumula’po, 
monga  mbiya  ya  woumba  isweka,  ndi 
kuiswaiswa  osaileka  ; ndipo  sipadza- 
pezedwa  m’zigamphu  zache  phale 
lopalira  moto  pa  choso,  ngakhale 
lotungira  madzi  pa  dziwe.  15  Pakuti 
atero  Ambuye,  Yehova  Woyera  wa 
Israyeli,  M’kubwera  ndi  m’kupuma 
inu  mudzapulumutsidwa  ; m’kukhala 
chete  ndi  m’kukhulupirira  mudzakhala 
mphamvu  yanu  ; ndipo  simunafuna. 
16  Koma  munati,  Iai,  pakuti  tidza- 
thawa  pa  akavalo  ; chifukwa  chache 
inu  mudzathawadi  ; ndipo  ife  tidza- 
kwera  pa  akavalo  a liwiro  ; chifukwa 
chache  iwo  amene  akuthamangitsani, 
adzakhala  a liwiro.  17  Chikwi  chi- 
modzi  chidzathawa  pakuwadzudzula 
mmodzi  ; pakukudzudzulani  anthu 
asanu  mudzathawa ; kufikira  inu 
mudzasiyidwa  ngati  mlongoti  pamwa- 
mba  pa  phiri,  ndi  ngati  mbendera 
pamwamba  pa  chitundu.  1 8 Chifukwa 
chache  Yehova  adzadikira,  kuti  aku- 


komereni  mtima,  ndipo  chifukwa 
chache  Iye  adzakuzidwa,  kuti  aku- 
chitireni  inu  chifundo  ; pakuti  Yehova 
ndiye  Mulungu  wa  chiweruziro  ; odala 
ali  onse  amene  amdikira  Iye. 

19  Pakuti  anthu  adzakhala  m’Ziyoni 
pa  Yerusalemu  ; iwe  sudzaliranso  ; 
Iye  ndithu  adzakukomera  mtima, 
pakumveka  kupfuula  kwako  ; pa- 
kumva  Iye  adzayankha.  20  Ndipo 
ngakhale  Ambuye  adzakupatsani  inu 
chakudya  cha  nsautso,  ndi  madzi  a 
chipsinjo,  koma  aphunzitsi  ako  sadza- 
bisikanso,  koma  maso  ako  adzaona 
aphunzitsi  ako  ; 21  ndipo  makutu 

ako  adzamva  mau  kumbuyo  kwa  iwe 
akuti,  Njira  ndi  iyi,  yendani  inu 
m’menemo  ; potembenukira  inu  ku  la 
manja,  ndi  potembenukira  ku  la 
manzere.  22  Ndipo  mudzaipitsa  cho- 
kuta  cha  mafano  ako,  osema  a siliva, 
ndi  chomata  cha  mafano  ako  osu- 
ngunula  a golidi  ; udzawataya  ngati 
kanthu  konyansa,  udzati  kwa  iwo, 
Chokani.  23  Ndipo  Mulungu  adza- 
patsa  mvula  ya  mbeu  yako,  ukaibzale 
m’nthaka  ; ndi  mkate  ndiwo  phindu 
la  nthaka,  ndipo  tirigu  wache  adzacha 
bwino  ndi  kuchuruka  ; tsiku  limenelo 
ng’ombe  zako  zidzadya  m’madambo 
akuru.  24  Momwemonso  ng’ombe 
ndi  ana  a buru  olima  nthaka  adzadya 
chakudya  chochezera,  chimene  cha- 
petedwa  ndi  chokokolera  ndi  mkupizo. 
25  Ndipo  pamwamba  pa  mapiri  akuru 
onse,  ndi  pa  zitunda  zonse  zazitaritari 
padzakhala  mitsinje  ndi  micherenje 
ya  madzi,  tsiku  lophana  lalikuru, 
pamene  nsanja  zidzagwa.  26  Koma- 
nso  kuwala  kwache  kwa  mwezi 
kudzakhala  ngati  kuwala  kwa  dzuwa, 
ndi  kuwala  kwa  dzuwa  kudzakula 
monga  madzuwa  asanu  ndi  awiri, 
monga  kuwala  kwa  masiku  asanu  ndi 
awiri,  tsiku  limenelo  Yehova  adza- 
manga  bala  la  anthu  ache,  nadzapo- 
letsa  khana  limene  anawakantha  ena. 

27  Taonani,  dzina  la  Yehova  licho- 
kera  kutari,  mkwiyo  wache  uyaka, 
malawi  ache  ndi  akuru  ; milomo  ya- 
che  iri  yodzala  ndi  ukali,  ndi  lilime 
lache  liri  ngati  moto  wonyambita ; 
28  ndi  mpweya  wache  uli  ngati  mtsi- 
nje  wosefukira,  umene  ufikira  m’khosi, 
kupeta  mitundu  ya  anthu  ndi  cho- 
petera  cha  chionongeko  ; ndi  cha 
pa  kamwa  chalakwitsa,  chidzakhala 
m’nsagwada  za  anthu.  29  Inu  mu- 
dzakhala  ndi  nyimbo,  monga  usiku, 

podya  phwando  lopatulika  ; ndi  mtima 
wokondwa,  monga  pomuka  wina  ndi 
chitoliro,  kufikira  ku  phiri  la  Yehova, 
ku  thanthwe  la  Israyeli.  30  Ndipo 
Yehova  adzamveketsa  mau  ache  a 
ulemerero,  ndipo  adzaonetsa  kumenya 
kwa  dzanja  lache,  ndi  mkwiyo  wache 
waukali,  ndi  lawi  la  moto  wonyambita, 
ndi  kuomba  kwa  mphepo,  ndi  mku- 
ntho  ndi  matalala.  31  Pakuti  ndi 
mau  a Yehova  Asuri  adzatyokatyoka, 
ndi  ndodo  yache  adzammenya. 
32  Ndipo  nthawi  zonse  Yehova  adza- 
wakantha  ndi  ndodo  yosankhika’yo, 
padzamveka  mangaka  ndi  zeze ; ndi 
m’nkhondo  zothunyanathunyana,  Iye 
adzamenyana  nawo.  33  Pakuti  To- 
feti  wakonzedwa  kale,  inde  chifukwa 
cha  mfumu  wakonzedweratu ; Iye 
wazamitsa’po,  nakuza’po ; mulu 
wache’wo  ndi  moto  ndi  nkhuni  za- 
mbiri ; mpweya  wa  Yehova  uuyatsa 
ngati  mtsinje  wa  sulfure. 

Q1  Tsoka  kwa  iwo  amene  atsikira 
O I kunka  ku  Aigupto  kukathandi- 
zidwa,  natama  akavalo  ; nakhulu- 
pirira  magareta,  pakuti  ali  ambiri, 
ndi  okwera  pa  akavalo,  pakuti  ali  a 
mphamvu  zambiri  ; koma  sayang’ana 
Woyera  wa  Israyeli,  ngakhale  ku- 
mfuna  Yehova  ! 2 Koma  Iyenso  ali 

wa  nzeru,  nadzatengera  choipa, 
ndipo  sadzabwezanso  mau  ache,  koma 
adzaukira  banja  la  ochita  zoipa,  ndi 
amene  athandiza  iwo  akugwira  nchito 
yoipa.  3 Koma  aAigupto  ndiwo 
anthu,  si  Mulungu  ; ndi  akavalo  awo 
ali  nyama,  si  mzimu  ; ndipo  pamene 
Yehova  adzatambasula  dzanja  lache, 
wothandiza  adzapunthwa,  ndi  wotha- 
ndizidwa  adzagwa,  ndipo  iwo  onse 
awiri  pamodzi  adzalepera.  4 Pakuti 
Yehova  atero  kwa  ine,  Monga  mka- 
ngo,  ndi  mwana  wa  mkango  wobangu- 
la  pa  nyama  yache,  sudzaopa  mau  a 
khamu  la  abusa  oitanidwa  kuupiti- 
kitsa,  ngakhale  kudzichepetsa  wokha, 
chifukwa  cha  phokoso  lawo  ; motero 
Yehova  wa  makamu  adzatsikira  ku- 
menyana  nkhondo  ku  phiri  la  Ziyoni, 
ndi  ku  chitunda  kwache  komwe. 
5 Monga  mbalame  ziuluka,  motero 
Yehova  wa  makamu  adzachinjiriza 
Yerusalemu  ; Iye  adzachinjirikiza  ndi 
kuupulumutsa,  adzapitira’po  ndi  kuu- 
sunga.  6 Bwerani  kwa  Iye  amene 
mwampandukira  zolimba,  ana  a 
Israyeli  inu.  7 Pakuti  tsiku  limenelo 
iwo  adzataya  munthu  yense  mafano 


ache  a siliva,  ndi  mafano  ache  a go- 
lidi  amene  manja  anu  anu  anawapa- 
nga  akuchimwitseni  inu.  8 Pame- 
nepo  Asuri  adzagwa  ndi  lupanga  losati 
la  munthu ; ndi  lupanga  losati  la 
anthu  lidzammariza  iye ; ndipo  iye 
adzathawa  lupanga,  ndi  anyamata 
ache  adzalamba.  9 Ndipo  mwala 
wache  udzachoka,  chifukwa  cha  ma- 
ntha  ndi  akalonga  ache  adzaopa  mbe- 
ndera,  ati  Yehova,  amene  moto  wache 
uli  m’Ziyoni,  ndi  ng’anjo  yache 
m’Yerusalemu. 

QQ  Taonani  mfumu  idzalamulira 
OZ  m’chilungamo,  ndi  akalonga 
adzalamulira  m’chiweruzo.  2 Ndipo 
munthu  adzakhala  monga  pobisalira 
mphepo,  ndi  pousira  chimphepo ; 
monga  mitsinje  ya  madzi  m’malo 
ouma,  monga  mthunzi  wa  thanthwe 
lalikuru  m’dziko  lotopetsa.  3 Ndipo 
maso  a iwo  amene  aona  sadzatsinzina, 
ndi  makutu  a iwo  amene  amva  adza- 
mvera.  4 Mtimanso  wa  nsontho 
udzadziwa  nzeru,  ndi  lilume  la  achi- 
bwibwi  lidzalankhula  zomveka  msa- 
nga.  5 Wopusa  sadzayesedwanso  wa 
woolowa  manja,  ngakhale  wouma 
manja  sadzayesedwa  mfulu.  6 Pa- 
kuti  wopusa  adzanena  zopusa,  ndi 
mtima  wache  udzachita  mphulupulu, 
kuchita  zoipitsa,  ndi  kunena  za  Ye- 
hova  molakwira,  kusowetsa  konse 
mtima  wa  njala,  ndi  kuleperetsa 
chakumwa  cha  wa  ludzu.  7 Zipa- 
ngizonso  za  womana  ziri  zoipa  ; iye 
apangira  ziwembu  zakuononga  wau- 
mphawi  ndi  mau  onama,  ngakhale 
pamene  wosowa  alankhula  zoona. 
8 Koma  mfulu  aganizira  za  ufulu,  na- 
khazikika  m’zaufulu  zomwe. 

9  Ukani,  akazi  inu,  amene  muli- 
nkukhala  phe,  mumve  mau  anga ; 
inu  ana  akazi  osasamalira,  chera- 
ni  makutu  pa  kulankhula  kwanga. 

10  Pakutha  chaka,  kudza  masiku 
ena  inu  mudzabvutidwa,  inu  aka- 
zi  osasamalira ; pakuti  masika  a 
mphesa  adzasoweka,  sadzatuta  konse. 

11  Nthunthumirani,  inu  akazi,  amene 
mulinkukhala  phe  ; bvutidwani,  inu 
osasamalira,  bvulani  mukhale  mari- 
seche,  nimumange  chiguduli  m’chuuno 
mwanu.  12  Iwo  adzadzimenya  pa 
zifuwa  chifukwa  cha  minda  yabwino, 
chifukwa  cha  mpesa  wobalitsa.  1 3 Pa 
dziko  la  anthu  anga  padzafika  minga 
ndi  lunguzi  ; inde  pa  nyumba  zonse 
zokondwa,  m’mudzi  wokondwerera ; 

14  pakuti  nyumba  ya  mfurnu  idza- 
siyidwa ; mudzi  wa  anthu  ambiri  udza- 
khala  bwinja  ; chitunda  ndi  nsanja 
zidzakhala  nkhwimba  ku  nthawi 
zonse,  pokondwera  mbidzi  podyera 
zoweta  ; 1 5 kufikira  mzimu  udzathi- 
ridwa  pa  ife  kuchokera  kumwamba, 
ndi  chipululu  chidzasanduka  munda 
wobalitsa,  ndi  munda  wobalitsa  udza- 
yesedwa  nkhalango.  16  Pamenepo 
chiweruzo  chidzakhala  m’chipululu, 
ndi  chilungamo  chidzakhala  m’munda 
wobalitsa.  17  Ndi  nchito  ya  chilu- 
ngamo  idzakhala  mtendere  ; ndi  zo- 
tsata  chilungamo  zidzakhala  mtendere, 
ndi  kukhulupirika  ku  nthawi  zonse. 
1 8 Ndipo  anthu  anga  adzakhala  m’malo 
a mtendere,  ndi  mokhala  mokhulu- 
pirika  ndi  mopuma  mwa  phe.  1 9 Ko- 
ma  kudzagwa  matalala  m’kugwa 
kwache  kwa  nkhalango  ; ndipo  mudzi 
udzagwetsedwa  ndithu.  20  Odala 
muli  inu,  amene  mubzala  m’mbali  mwa 
madzi  monse,  amene  muyendetsa 
mapazi  a ng’ombe  ndi  buru. 

QQ  Tsoka  kwa  iwe  amene  usa- 
OO  kaza,  chinkana  sunasakazi- 
dwa  ; nupangira  chiwembu,  chinkana 
sanakupangira  iwe  chiwembu  1 Uta- 
tha  kusakaza,  iwe  udzasakazidwa  ; 
ndipo  utatha  kupangira  chiwembu, 
iwo  adzakupangira  iwe  chiwembu. 
2 Inu  Yehova,  mutikomere  ife  mtima  ; 
ife  talindira  Inu  ; mukhale  dzanja 
lathu  m’mawa  ndi  m’mawa,  chipu- 
lumutso  chathunso  m’nthawi  ya  ma- 
bvuto.  3 Pa  mau  a phokoso  mitu- 
ndu  ya  anthu  yathawa  ; ponyamuka 
iwe  amitundu  abalalika.  4 Ndipo 
zofunkha  zanu  zidzasonkhanitsidwa, 
monga  ziwala  zisonkhana  ; monga 
madzombe  atumpha,  iwo  adzatumpha 
pa  izo.  5 Yehova  wakwezedwa ; pa- 
kuti  akhala  kumwamba  ; Iye  wadzaza 
Ziyoni  ndi  chiweruzo  ndi  chilunga- 
mo.  6 Ndipo  kudzakhala  chilimbiko 
m’nthawi  zako,  chipulumutso  cha- 
mbiri,  nzeru  ndi  kudziwa ; kuopa  kwa 
Yehova  ndiko  chuma  chache. 

7 Taonani,  olimba  mtima  awo  ango- 
pfuula  kunja,  mithenga  ya  mtendere 
ilira  kowawa.  8 Njira  za  makwalala 
zikufa,  kulibe  woyenda’mo  ; Asuri 
watyola  chipangano,  wanyoza  midzi, 
sasamalira  anthu.  9 Dziko  lilira 
maliro  ndi  kulefuka  ; Libano  ali  ndi 
manyazi,  nafota  ; Saroni  afanana  ndi 
chipululu  ; pa  Basana  ndi  Karimeli 
papukutika.  10  Tsopano  ndidzauka, 


ati  Yehova  ; tsopano  ndidzanyamu- 
ka ; tsopano  ndidzakwezedwa.  11  Inu 
mudzatenga  pakati  ndi  mungu,  mu- 
dzabala  ziputu  ; mpweya  wanu  ndi 
moto  umene  udzakumarizani  inu. 
12  Ndipo  mitundu  ya  anthu  idzanga 
potentha  miyala  ya  njeresa  ; monga 
minga  yodulidwa,  nitenthedwa  ndi 
moto. 

13  Imvani  inu  amene  muli  kutari, 
chimene  ndachita  ndi  inu  ; amene 
muli  pafupi,  bvomerezani  mphamvu 
zanga.  14  Ochimwa  a m’Ziyoni  ali 
ndi  mantha,  kunthunthumira  kwa- 
dzidzimutsa  anthu  opanda  Mulungu. 
Ndani  mwa  ife  adzakhala  ndi  moto 
wakunyeka  ? ndani  mwa  ife  adza- 
khala  ndi  zotentha  za  chikhalire  ? 
15  Iye  amene  ayenda  molungama, 
nanena  molunjika  ; iye  amene  anyo- 
za  phindu  lonyenga,  nasansa  manja 
ache  kusalandira  zokometsera  mi- 
landu,  amene  atseka  makutu  ache 
kusamva  za  mwazi,  natsinzina  maso 
ache  kusayang’ana  choipa ; 16  iye 

adzakhala  pa  msanje  ; malo  ache 
ochinjikiza  adzakhala  malinga  a mi- 
yala ; chakudya  chache  chidzapa- 
tsidwa  kwa  iye  ; madzi  ache  adzakhala 
chikhalire.  17  Maso  ako  adzaona 
mfumu  m’kukongola  kwache ; iwo 
adzaona  dziko  la  kutari.  18  Mtima 
wako  udzaganizira  zoopsya  ; mlembi 
ali  kuti  ? ali  kuti  iye  amene  anayesa 
msonkho  ? ali  kuti  iye  amene  ana- 
werenga  nsanja  ? 19  Iwe  sudzaona 

anthu  aukali,  anthu  a mau  a nthulu, 
amene  iwe  sungazindikire  ; a lilume 
la  chibwibwi,  limene  iwe  sungalimve. 
20  Tayang’ana  pa  Ziyoni,  mudzi  wa 
maphwando  athu  ; maso  ako  adza- 
ona  Yerusalemu  malo  a phe,  chihema 
chimene  sichidzasunthidwa,  zichire 
zache  sizidzazulidwa  konse,  zingwe 
zache  sizidzadulidwa.  21  Koma  pa- 
menepo  Yehova  adzakhala  ndi  ife 
m’chifumu,  malo  a nyanja  za  chitando 
ndi  mitsinje ; m’menemo  ngalawa 
sizidzayenda  ndi  ngombo,  ngakhale 
zombo  zazikuru  sizidzapita  pamenepo. 
22  Pakuti  Yehova  ndiye  woweruza 
wathu,  Yehova  ndiye  wotipatsa  ma- 
lamulo,  Yehova  ndiye  mfumu  yathu ; 
Iye  adzatipulumutsa.  23  Zingwe 
zako  za  ngalawa  zamasulidwa  ; sizi- 
nathe  kulimbitsa  pa  tsinde  pa  mlongo- 
ti  wache,  sizinathe  kufutukula  ma- 
tanga  ; pamenepo  ndipo  cholanda  cha- 
chikulu,  chofunkha  chinagawanidwa ; 

wopunduka  nafumfula.  24  Ndipo 
wokhala’mo  sadzanena,  Inendidwala; 
anthu  okhala  m’menemo,  adzakhulu- 
lukidwa  mphulupulu  zawo. 

Q /[  Idzani  pafupi,  amitundu  inu, 
OH"  kuti  mumve  ; mverani  anthu 
inu,  dziko  limve,  ndi  za  mommo  ; 
dziko  ndi  zinthu  zonse  zoturuka’mo. 
2 Pakuti  Yehova  akwiyira  amitundu 
onse,  nachitira  ukali  khamu  lawo 
lonse  ; Iye  wawaononga  psiti,  wawape- 
reka  kukaphedwa.  3 Ophedwa  awo- 
nso  adzatayidwa  kunja,  ndipo  kunu- 
nkha  kwa  mitembo  yawo  kudzamveka, 
ndipo  mapiri  adzasungunuka  ndi 
mwazi  wawo.  4 Ndipo  makamu  onse 
a kumwamba  adzasungunuka,  ndi 
miyamba  idzapindika  pamodzi  ngati 
mpukutu  ; makamu  awo  onse  adza- 
fota  monga  tsamba  limafota  pa  mpesa 
ndi  kugwa,  ndi  monga  tsamba  lifota 
la  mkuyu.  5 Pakuti  lupanga  langa 
lakhuta  kumwamba  ; taonani,  lidza- 
tsikira  pa  Edomu,  ndi  pa  anthu  amene 
ndawatemberera,  kuti  aweruzidwe. 
6 Lupanga  la  Yehova  lakhuta  ndi 
mwazi,  lanona  ndi  mafuta  ndi  mwazi 
wa  ana  a nkhosa,  ndi  mbuzi,  ndi  ma- 
futa  a imso  ya  nkhosa  zamphongo  ; 
pakuti  Yehova  ali  ndi  nsembe  m’Bo- 
zira,  ndi  ophedwa  ambiri  m’dziko  la 
Edomu.  7 Ndipo  njati  zidzatsika  ndi 
iwo,  ndi  ng’ombe  zofula  ndi  za- 
mphongo  ; ndi  dziko  lawo  lidzakhuta 
ndi  mwazi,  ndi  pfumbi  lawo  lidzanona 
ndi  mafuta.  8 Pakuti  liri  tsiku  la 
kubwezera  la  Yehova,  chaka  chaku- 
bwezera  chilango,  mlandu  wa  Ziyoni. 
9 Ndipo  mitsinje’yo  idzasanduka  ma- 
tope  akuda,  ndi  pfumbi’lo  lidzasanduka 
sulfure,  ndi  dziko  lachelo  lidzasanduka 
matope  oyaka  moto.  10  Sadzazimi- 
kai  usiku,  ngakhale  usana ; utsi 
wache  udzakwera  nthawi  zonse ; 
m’mibadwo  mibadwo  lidzakhala  la 
bwinja,  palibe  amene  adzapita’po 
nthawi  za  nthawi.  11  Koma  bvuo 
ndi  nungu  zidzakhala’mo,  ndipo  ka- 
dzidzi  ndi  khungubwi  adzakhala 
m’menemo,  ndipo  Mulungu  adzata- 
mbalika  pamenepo  chingwe  choongo- 
lera,  cha  chisokonezo  ndi  chingwe 
cholungamitsa  chiriri  chosatha  ku- 
chita  kanthu.  12  Iwo  adzaitana 
mfulu  zache  zilowe  m’ufumu,  koma 
sizidzaoneka’lco  ; ndi  akalonga  ache 
onse  adzakhala  chabe.  13  Ndipo 
minga  idzamera  m’nyumba  zache  za- 
zikuru,  khwisa  ndi  mitungwi  m’mali- 


nga  mwache  ; ndipo  adzakhala  malo 
a ankhandwe,  ndi  bwalo  la  nthiwati- 
wa.  14  Ndipo  zirombo  za  m’chipululu 
zidzakomana  ndi  mimbulu,  tonde 
adzaitana  mnzache;  inde  manchichi 
adzatera  kumeneko,  nadzapeza  po- 
pumira.  15  Kumeneko  njcka  yotu- 
mpha  idzapanga  chisanja  chache,  ni- 
ikira,  niumatira,  niswa  mu  mthunzi 
mwache  ; inde  kumeneko  miimba 
idzasonkhana  wonse  ndi  unzache. 
16  Funani  inu  m’buku  la  Yehova, 
nimuwerenge  ; palibe  umodzi  wa  iyi 
udzasowa,  palibe  umodzi  udzasowa 
unzache  ; pakuti  pa  kamwa  pa  Ye- 
hova  panena,  ndipo  mzimu  wache 
wasonkhanitsa  iwo.  17  Ndipo  Iye 
wachita  maere,  chifukwa  cha  ziro- 
mbo’zi,  ndipo  dzanja  lache  lazigawira 
dziko’lo  ndi  chingwe,  zidzakhala  nalo 
nthawi  zonse  ku  mibadwo  mibadwo, 
zidzakhala  m’menemo. 

Q Chipululu  ndi  malo  ouma 
O^J  adzakondwa;  ndipo  dziko  loti 
se  lidzasangalala  ndi  kuphuka  ngati 
duwa.  2 Lidzaphuka  mochuruka  ndi 
kusangalala,  ngakhale  kukondwa  ndi 
kuyimba  ; lidzapatsidwa  ulemerero  wa 
Libano,  ndi  ukuru  wa  Karimeli  ndi 
Saroni ; anthu’wo  adzaona  ulemerero 
wa  Yehova,  ukuru  wache  wa  Mulungu 
wathu. 

3 Limbitsani  manja  opanda  mpha- 
mvu,  ndi  kulimbitsa  maondo  a gwede- 
gwede.  4 Nenani  kwa  a mitima  ya 
chinthenthe,  Limbani,  musaope  ; tao- 
nani,  Mulungu  wanu  adza  ndi  kubwe- 
zera  chilango,  ndi  mphotho  ya  Mu- 
lungu  ; Iye  adzafika  ndi  kukupulu- 
mutsani.  5 Pamenepo  maso  a akhu- 
ngu  adzatsegudwa,  ndi  makutu  a 
ogontha  adzatsegulidwa.  6 Pame- 
nepo  wopunduka  adzatumpha  ngati 
nswala,  ndi  lilume  la  wosalankhula 
lidzayimba  ; pakuti  m’chipululu  madzi 
adzaturuka,  ndi  mitsinje  m’dziko  loti 
se.  7 Ndipo  mchenga  wong’azimira 
udzasanduka  thamanda,  ndi  nthaka 
yopanda  madzi  idzasanduka  zitsime 
za  madzi  ; m’malo  a ankhandwe 
m’mene  iwo  anagona,  mudzakhala 
udzu  ndi  mabango  ndi  milulu.  8 Ndi- 
po  kudzakhala  khwalala  kumeneko, 
ndi  njira,  ndipo  idzachedwa  njira 
yopatulika  ; a udio  sadzapita  m’me- 
nemo ; koma  Iye  adzakhala  nawo 
oyenda  m’njira,  ngakhale  opusa, 
sadzasochera  m’menemo.  9 Siku- 
dzakhala  mkango  kumeneko,  nga- 

khale  chirombo  cholusa  sichidzaponda- 
’po,  pena  kupezedwa  pamenepo  ; ko- 
ma  akuomboledwa  adzayenda  m’me- 
nemo  ; 10  ndipo  oomboledwa  a Ye- 
hova  adzabwera,  nadzafika  ku  Ziyoni 
alikuyimba ; kukondwa  kosatha  kudza- 
khala  pa  mitu  yawo ; iwo  adzakhala 
ndi  kusekerera  ndi  kukondwa,  ndipo 
chisoni  ndi  kuusa  moyo  kudzachoka. 
Q£?  Koma  panali  chaka  cha  khu- 
OvJ  mi  ndi  chinai  cha  mfumu 
Hezekiya,  Sanakeribu,  mfumu  ya 
Asuri  anadza,  nathira  nkhondo  pa 
midzi  ya  malinga  yonse  ya  Yuda, 
nailanda.  2 Ndipo  mfumu  ya  Asuri 
inatumiza  kazembe  kuchokera  pa 
Lakisi,  kunka  ku  Yerusalemu,  kwa 
mfumu  Hezekiya,  ndi  nkhondo  ya- 
mbiri.  Ndipo  iye  anaima  chifupi  ndi 
mcherenje  wa  thamanda  la  kumtunda, 
m’khwalala  la  pa  mwaniko  wa  wo- 
tsuka  nsaru.  3 Ndipo  anamturulcira 
Eliakimu,  mwana  wa  Hilikiya,  amene 
anali  wa  pa  nyumba,  ndi  Sebina, 
mlembi,  ndi  Yoaki,  mwana  wa  Asa- 
fu,  mkumbutsi.  4 Ndipo  kazembe’yo 
anati  kwa  iwo,  Nenani  inu  tsopano 
kwa  Hezekiya,  Itero  mfumu  yaikuru, 
mfumu  ya  Asuri,  Kodi  chikhulupiriro 
ichi  nchotani,  uchikhulupirira  iwe  ? 

5 Ine  nditi,  Uphungu  wako,  ndi  mpha- 
mvu  zako  za  ku  nkhondo,  zingokha- 
la  mau  a chabe ; tsopano  ukhulu- 
pirira  yani,  kuti  wandipandukira  ine  ? 

6 Taona,  ukhulupirira  ndodo  ya  bango 
iyi  yophwanyika,  kunena  Aigupto  ; 
imene  munthu  akaitsamira,  idzalowa 
m’dzanja  mwache,  ndi  kulipyoza  ; 
momwemo  Farao,  mfumu  ya  Aigupto, 
kwa  onse  amene  amkhulupirira  iye. 

7 Koma  ukanena  kwa  ine,  Ife  tikhu- 
lupirira  Yehova  Mulungu  wathu  ; 
kodi  si  ndiye  amene  Hezekiya  wacho- 
tsa  misanje  yache  ndi  maguwa  ache 
a nsembe,  nati  kwa  Yuda,  ndi  kwa 
Yerusalemu,  Inu  mudzapembedzera 
patsogolo  pa  guwa  la  nsembe  ili  ? 

8 Chifukwa  chache  upereketu  zikole 

kwa  mbuyanga,  mfumu  ya  Asuri, 
ndipo  ine  ndidzakupatsa  iwe  zikwi 
ziwiri  za  akavalo,  ngati  iwe  udzaona 
okwera’po.  9 Bwanji  tsono  iwe  unga- 
the  kubweza  nkhope  ya  nduna  mmo- 
dzi  wamng’ono  wa  atumiki  a mbu- 
yanga,  ndi  kukhulupirira  Aigupto, 
kuti  adzakupatsa  magareta  ndi  a pa 
kavalo  ? 10  Ndipo  ine  tsopano,  kodi 

ndafika  opanda  Yehova  kudzamenyana 
ndi  dziko  ili,  kudzalipasula  ? Yehova 


anati  kwa  ine,  Kwera,  ndi  kumenyana 
ndi  dziko  ili,  ndi  kulipasula.  11  Ndi- 
po  Eliakimu,  ndi  Sebina,  ndi  Yoaki, 
anati  kwa  kazembe’yo,  Nenanitu  kwa 
atumiki  anu  m’chinenero  cha  Aramu  ; 
pakuti  ife  tichimva  ; ndipo  musanene 
kwa  ife  m’chiYuda,  m’makutu  a anthu 
amene  ali  pa  linga.  12  Koma  kaze- 
mbe’yo  anati,  Kodi  mbuyanga  ana- 
nditumiza  ine  kwa  mbuyako  ndi  kwa 
iwe  kunena  mau  amenewa  ? kodi  iye 
sananditumiza  ine  kwa  amuna  okhala 
pa  linga,  kuti  adye  ndowe  zawo  zawo, 
ndi  kumwa  madzi  awo  awo  ndi  inu  ? 
13  Pamenepo  kazembe’yo  anaima, 
napfuula  ndi  mau  akuru  m’chiYuda, 
nati,  Imvani,  inu,  mau  a mfumu 
yaikuru,  mfumu  ya  Asuri.  14  Mfu- 
mu  itere,  Musaleke  Hezekiya  anye- 
nge  inu ; pakuti  iye  sadzathai  kuku- 
pulumutsani : 15  ngakhale  musa- 

leke  Hezekiya  akhulupiritse  inu  kwa 
Yehova,  ndi  kunena,  Yehova  adzati- 
pulumutsa  ndithu  ; mudzi  uwu  su- 
dzaperekedwa  m’manja  mwa  mfumu 
ya  Asuri.  16  Musamvere  Hezekiya, 
pakuti  mfumu  ya  ku  Asuri  itere,  Mu- 
pangane  nane,  turukirani  kwa  ine ; 
ndipo  yense  adye  mphesa  zache,  ndi 
nkhuyu  zache,  namwe  yense  madzi  a 
pa  chitsime  chache  ; 17  kufikira  ine 
ndidzadza,  ndi  kunka  nanu  ku  dziko 
lofanana  ndi  lanu  lanu,  dziko  la  tirigu 
ndi  vinyo,  dziko  la  chakudya  ndi 
minda  ya  mphesa.  18  Chenjerani 
angakukopeni  inu  Hezekiya,  ndi  kuti, 
Yehova  adzatipulumutsa  ife.  Kodi 
milungu  iri  yonse  ya  amitundu  ina- 
pulumutsa  dziko  lawo  m’manja  mwa 
mfumu  ya  ku  Asuri  ? 19  Iri  kuti  mi- 

lungu  ya  Hamati,  ndi  Aripadi  ? 
iri  kuti  milungu  ya  Sefaravaimu  ? 
kodi  inapulumutsa  Samariya  m’manja 
mwanga  ? 20  Mwa  milungu  yonse 

ya  maiko  awa,  inapulumutsa  dziko 
lawo  m’manja  mwanga  ndi  iti,  kuti 
Yehova  adzapulumutsa  Yerusalemu 
m’manja  mwanga  ? 21  Koma  iwo 

anakhala  chete,  osamuyankha  mau, 
pakuti  mfumu  inawalamulira  kuti, 
Musamuyankhe.  22  Ndipo  anafika 
Eliakimu,  mwana  wa  Hilikiya,  amene 
anali  wa  pa  nyumba,  ndi  Sebina, 
mlembi,  ndi  Yoaki,  mwana  wa  Asafu, 
mkumbutsi,  kwa  Hezekiya  ndi  zobvala 
zawo  zong’ambika,  namuuza  iye  mau 
akazembe’yo. 

Ndipo  panali  pamene  mfumu 
Hezekiya  anamva,  anang’a- 

mba  zobvala  zache,  nabvala  chiguduli, 
nalowa  m’nyumba  ya  Yehova.  2 Ndi- 
po  anatumiza  Eliakimu,  wa  pa  nyu- 
mba,  ndi  Sebina,  mlembi,  ndi  akuru  a 
nsembe,  atapfunda  chiguduli,  kwa 
Yesaya,  mneneri,  mwana  wa  Amozi. 
3 Ndipo  iwo  anati  kwa  iye,  Hezekiya 
atere,  Tsiku  la  lero  ndilo  tsiku  la  bvuto, 
ndi  la  kudzudzula,  ndi  chitonzo  ; 
pakuti  nthawi  yache  yakubala  ana 
yafika,  ndipo  palibe  mphamvu  yoba- 
lira.  4 Kapena  Yehova  Mulungu 
wako  adzamva  mau  a kazembe’yo, 
amene  mfumu  ya  Asuri  mbuyache 
inamtuma  kukatonza  Mulungu  wa 
moyo,  nadzadzudzula  mau  amene 
Yehova  Mulungu  wako  adawamva  ; 
chifukwa  chache,  kweza  pemphero 
lako  chifukwa  cha  otsala  osiyidwa. 
5 Ndipo  aturpiki  a mfumu  Hezekiya 
anadza  kwa  Yesaya.  6 Ndipo  Yesaya 
anati  kwa  iwo,  Mukati  kwa  mbuyanu, 
Atero  Yehova,  musaope  mau  amene 
wawamva  iwe,  amene  atumiki  a 
mfumu  ya  Asuri  andilalatira  Ine. 
7 Taonani,  ndidzaika  mzimu  mwa  iye, 
ndipo  iye  adzamva  mbiri,  nadzabwe- 
rera  kunka  ku  dziko  la  kwawo  ; 
ndipo  ndidzamgwetsa  ndi  lupanga 
m’dziko  la  kwawo. 

8 Ndipo  kazembe’yo  anabwerera, 
napeza  mfumu  ya  Asuri  iri  kuponyana 
nkhondo  ndi  Libina  ; pakuti  anamva 
kuti  inachoka  ku  Lakisi.  9 Ndipo 
anamva  anthu  alinkunena  za  Tiraka, 
mfumu  ya  Kusi,  Iye  waturuka  kudza- 
menyana  ndi  iwe.  Ndipo  pamene 
anamva,  iye  anatumiza  mithenga  kwa 
Hezekiya  ndi  kuti,  10  Mukati  kwa 
Hezekiya,  mfumu  ya  Yuda,  Asaku- 
nyenge  Mulungu  wako,  amene  iwe 
umkhulupirira,  ndi  kuti,  Yerusalemu 
sadzaperekedwa  m’manja  mwa  mfumu 
ya  Asuri.  11  Taona,  iwe  wamva 
chimene  mafumu  a Asuri  anachitira 
maiko  onse,  ndi  kuwapasula  konse,; 
ndipo  kodi  iwe  udzapulumutsidwa  ? 
12  Kodi  milungu  ya  amitundu  ya- 
ipulumutsa  iyo,  imene  atate  anga 
anaipasula  ? Gozani  ndi  Harani  ndi 
Rezefi  ndi  ana  a Edeni  amene  anali 
m’Telasara.  13  Iri  kuti  mfumu  ya 
ku  Hamati,  ndi  mfumu  ya  ku  Aripadi, 
ndi  mfumu  ya  mudzi  ya  ku  Sefara- 
vaimu,  ya  ku  Hena,  ndi  Iveva  ? 
14  Ndipo  Hezekiya  analandira  kala- 
ta’yo  m’manja  mwa  mithenga’yo, 
namuwerenga  ; ndipo  Hezekiya  ana- 
kwera  kunka  ku  nyumba  ya  Yehova, 


namfunyulula  pa  maso  pa  Yehova. 
15  Ndipo  Hezekiya  anapemphera  kwa 
Yehova,  nati,  16  Yehova  wa  makamu, 
Mulungu  wa  Israyeli,  amene  mukhala 
pa  akerubi,  Inu  ndinu  Mulungu,  Inu 
nokha,  wa  maufumu  onse  a dziko  la 
pansi,  Inu  munalenga  kumwamba 
ndi  dziko  la  pansi.  17  Cherani  maku- 
tu  anu,  Yehova,  nimumve ; tsegu- 
lani  maso  anu,  Yehova,  nimuone  ; ndi 
kumva  mau  onse  a Sanakeribu,  amene 
watumiza  kumtonza  Mulungu  wa 
moyo.  18  Zoonadi,  Yehova,  mafumu 
a Asuri  anaononga  maiko  onse,  ndi 
pokhala  pawo.  19  Ndipo  anaponya 
milungu  yawo  pa  moto  ; pakuti  iyo 
sinali  milungu,  koma  nchito  yopangi- 
dwa  ndi  manja  a anthu,  mtengo  ndi 
mwala  ; chifukwa  chache  iwo  anaio- 
nonga.  20  Chifukwa  chache,  Yehova, 
Mulungu  wathu,  mutipulumutse  ife 
m’manja  mwache,  kuti  maufumu  onse 
a dziko  adziwe,  kuti  Inu  ndinu  Yehova, 
Inu  nokha. 

21  Ndipo  Yesaya,  mwana  wa  Amozi, 
anatumiza  kwa  Hezekiya,  ndi  kuti, 
Atero  Yehova,  Mulungu  wa  Israyeli, 
Popeza  wandipemphera  za  Sanakeribu 
mfumu  ya  Asuri,  22  awa  ndiwo  mau 
amene  Yehova  wanena  za  iye,  Na- 
mwali,  mwana  wamkazi  wa  Ziyoni, 
wakunyoza  iwe  ndi  kuseka  iwe  ndi 
chiphwete  ; mwana  wamkazi  wa  Ye- 
rusalemu  wapukusa  mutu  wache  pa- 
mbuyo  pako.  23  Ndani  amene,  iwe 
wamtonza  ndi  kumlalatira  ? ndani 
amene  iwe  wakwezera  mau  ako  ndi 
kutukulira  maso  ako  kumwamba  ? 
ndiye  Woyera  wa  Israyeli.  24  Wa- 
mtonza  Ambuye  ndi  atumiki  ako, 
ndipo  wati,  Ndi  khamu  la  magareta 
anga  ine  ndafika  ku  nsonga  za  mapiri, 
ku  mbali  za  Libano  ; ndipo  ndidza- 
gwetsa’po  mikungudza  yaitali,  ndi 
milombwa  yosankhika ; ndipo  ine 
ndidzafika  pa  mutu  pache  penipem,  ku 
nkhalango  ya  munda  wache  woba- 
litsa.  25  Ine  ndakumba  ndi  kumwa 
madzi,  ndidzaumitsa  nyanja  zonse  za 
Aigupto  ndi  ku  phazi  kwanga.  26  Ko- 
di  iwe  sunamve,  kuti  ndinachita  ichi 
kale,  ndi  kuchikonza  nthawi  za  kale  ? 
tsopano  Ine  ndachikwaniritsa,  kuti 
iwe  ukapasule  midzi  ya  malinga,  isa- 
nduke  miunda.  27  Chifukwa  chache 
okhala’mo  analefuka,  naopsedwa,  na- 
thedwa  nzeru ; ananga  udzu  wa 
m’munda,  ndi  masamba  awisi,  ndi 
udzu  wa  pa  machindwi,  ndi  munda  wa 


656 


YESAYA 


37.  28—38. 15 


tirigu  asanakule.  28  Koma  ndidziwa 
pokhala  pansi  pako,  ndi  kuturuka 
kwako,  ndi  kulowa  kwako,  ndi  ku- 
ndikwiyira  kwako.  29  Chifukwa  cha 
kundikwiyira  ine  kwako,  ndi  popeza 
kudzikweza  kwako  kwafika  m’ma- 
kutu  mwanga.  Ine  ndidzaika  mbedza 
yanga  m’mphuno  mwako,  ndi  cha- 
pakamwa  changa  m’milomo  yako, 
ndipo  ndidzakubweza  iwe  m’njira 
yomwe  unadzera’yo.  30  Ndipo  ichi 
chidzakhala  chizindikilo  kwa  iwe  : 
chaka  chino  mudzadya  zimene  ziri 
zomera  zokha,  ndipo  chaka  cha  chi- 
wiri  mankhokwe  ache  ; ndipo  chaka 
cha  chitatu  bzalani  ndi  kudula  ndi. 
kulima  minda  ya  mphesa  ndi  kudya 
chipatso  chache.  31  Ndipo  otsala 
amene  opulumuka  a nyumba  ya  Yuda 
adzaphukanso  mizu  pansi,  nadzabala 
chipatso  pamwamba.  32  Pakuti  mu- 
dzaoneka  m’Yerusalemu,  otsala  ndi 
opulumuka  m’phiri  la  Ziyoni  ; changu 
cha  Yehova  wa  makamu  chidzachita 
ichi.  33  Chifukwa  chache  atero 
Yehova  za  mfumu  ya  Asuri,  Iye  sa- 
dzafika  pa  mudzi  uno,  ngakhale  ku- 
ponya’po  mubvi,  ngakhale  kufika 
patsogolo  pache  ndi  chikopa,  ngakhale 
kuunjikira’po  mulu.  34  Pa  njira 
yomwe  anadzera’yo,  abwerera  yomwe- 
yo,  ndipo  sadzafika  pa  mudzi  uno,  ati 
Yehova.  35  Pakuti  ndidzachinjiriza 
mudzi  uno,  kuupulumutsa,  chifukwa 
cha  Ine  mwini,  ndi  mtumiki  wanga 
Davide. 

36  Ndipo  mthenga  wa  Yehova  ana- 
turuka,  naphaipha  m’zitando  za 
Asuri,  zikwi  zana  ndi  makumi  asanu 
ndi  atatu  ndi  zisanu,  ndipo  pamene 
anthu  anauka  mamawa,  taonani, 
onse  ndiwo  mitembo.  37  Ndipo  Sa- 
nakeribu,  mfumu  ya  Asuri,  anachoka, 
namuka,  nabwerera,  nakhala  pa 
Nineve.  38  Ndipo  panali,  pamene  iye 
analikupembedzera  m’nyumba  ya 
Nisiroki,  mulungu  wache,  Adrame- 
leki  ndi  Sarezeri,  ana  ache  anampha 
iye  ndi  lupanga  ; ndipo  iwo  anapuiu- 
muka,  nathawira  ku  dziko  la  ku 
Ararati.  Ndipo  Esaradoni,  mwana 
wache,  analamulira  m’malo  mwache. 
OO  Masiku  amenewo  Hezekiya 
OO  anadwala,  nafuna  kufa.  Ndi- 
po  Yesaya  mneneri,  mwana  wa  Amo- 
zi,  anadza  kwa  iye,  nati  kwa  iye, 
Atero  Yehova,  Konza  nyumba  yako, 
pakuti  iwe  udzafa,  sudzakhala  ndi 
moyo.  2 Ndipo  Hezekiya  analoza 


nkhope  yache  ku  khoma,  napemphera 
kwa  Yehova,  nati,  3 Kumbukiranitu 
tsopano,  Yehova,  kuti  ndayenda  pa 
maso  panu  m’zoonadi  ndi  mtima  wa- 
ngwiro,  ndipo  ndachita  zabwino  pa 
maso  panu.  Ndipo  Hezekiya  analira 
kolimba.  4 Ndipo  anafika  mau  a 
Yehova  kwa  Yesaya,  ndi  kuti,  5 Uka- 
nene  kwa  Hezekiya,  Atero  Yehova, 
Mulungu  wa  Davide,  kholo  lako, 
Ndamva  kupemphera  kwako,  ndaona 
misozi  yako  ; taona,  ndidzaonjezera 
pa  masiku  ako  zaka  khumi  ndi  zisanu. 
6 Ndipo  ndidzakupulumutsa  iwe  ndi 
mudzi  uno  m’manja  mwa  mfumu  ya 
Asuri,  ndipo  ndidzachinjiriza  mudzi 
uno.  7 Ndipo  ichi  chidzakhala  chi- 
zindikilo  kwa  iwe  chochokera  kwa 
Yehova,  kuti  Yehova  adzachita  ichi 
wanena’chi  ; 8 taona,  ndidzabweza 

mthunzi  wa  pa  makwerero,  umene 
watsika  pa  makwerero  a Ahazi  ndi 
dzuwa,  ubwerere  makwerero  khumi. 
Ndipo  dzuwa  linabwerera  makwerero 
khumi  pa  makwerero,  pamene  uda- 
tsika  mthunzi’wo. 

9 Malemba  a Hezekiya  mfumu  ya 
Ayuda  muja  anadwala,  atachira  nthe- 
nda  yache. 

10  Ine  ndinati,  Pakati  pa  masiku 

anga  ndidzalowa  m’zipata  za 
kunsi  kwa  manda  ; 

Ndazimidwa  zaka  zanga  zotsala. 

11  Ndinati,  Sindidzaona  Yehova 

m’dziko  la  amoyo  ; sindi- 
dzaonanso  munthu  pamodzi 
ndi  okhala  kunja  kuno  ; 

12  Pokhala  panga  pachotsedwa, 

pandisunthikira  monga  hema 
wa  mbusa  ; 

Ndapindapinda  moyo  wanga  nga- 
ti  muomba  ; Iye  adzandidula 
ine  poomberapo  ; 

Kuyambira  usana  kufikira  usiku 
mudzanditsiriza  ine. 

13  Ndinadzitonthoza  kufikira  ma- 

mawa  ; monga  mkango,  mo- 
mwemo  Iye  anatyolatyola  ma- 
fupa  anga  onse  ; 

Kuyambira  usana  kufikira  usiku 
mudzanditsiriza  ine. 

14  Ndinalankhulalankhula  ngati 

namzeze,  pena  chumba  ; 

Ndinalira  maliro  ngati  nkhunda  ; 
maso  anga  analepera  pogada- 
mira  kumwamba. 

Yehova  ndasautsidwa,  mundi- 
perekere  chikoli. 

15  Kodi  ndidzanena  chiani  ? Iye 

wanena  kwa  ine,  ndiponso 
iye  mwini  wachita  ichi  ; 

Ine  ndidzayenda  chete  zaka 
zanga  zonse,  chifukwa  cha 
zowawa  za  moyo  wanga. 

16  Ambuye  ndi  zinthu  izi  anthu 

akhala  ndi  moyo, 

Ndipo  m’menemo  monse  muli 
moyo  wa  mzimu  wanga  ; 

Chifukwa  chache  mundichiritse 
ine,  ndi  kundikhalitsa  ndi 
moyo. 

17  Taonani,  ndinali  ndi  zowawa 

zazikuru,  chifukwa  cha  mte- 
ndere  wanga  ; 

Koma  Inu  mokonda  moyo  wa- 
nga,  munaupulumutsa  m’dza- 
nja  la  chibvundi, 

Pakuti  mwaponya  m’mbuyo 
mwanu  machimo  anga  onse. 

18  Pakuti  kunsi  kwa  manda  siku- 

ngakuyamikeni  Inu ; imfa 
singakulemekezeni  ; 

Otsikira  ku  dzenje  sangaziye- 
mbekeze  zoona  zanu. 

19  Wa  moyo,  wa  moyo,  iye  adzaku- 

yamikani  inu,  monga  ine  lero  ; 

Atate  adzadziwitsa  ana  ache 
zoona  zanu. 

20  Yehova  ndiye  wondipulumutsa 

ine  ; 

Chifukwa  chache  tidzayimba 
nyimbo  zanga,  ndi  zoyimba 
za  zingwe 

Masiku  onse  a moyo  wathu 
m’nyumba  ya  Yehova. 

21  Ndipo  Yesaya  adati,  Atenge 
mbulu  wa  nkhuyu,  auike  pa  pfundo, 
ndipo  iye  adzachira.  22  Hezekiya 
anatinso,  Chizindikilo  nchiani,  kuti 
ndidzakwera  kunka  ku  nyumba  ya 
Yehova  ? 

OQ  Nthawi  imeneyo  Meroda- 
kibaladani,  mwana  wa  Bala- 
dani,  mfumu  ya  ku  Babulo,  anatumiza 
akalata  ndi  mphatso  kwa  Hezekiya  ; 
pakuti  anamva  kuti  iye  anadwala, 
nachira.  2 Ndipo  Hezekiya  anako- 
ndwera  nawo,  nawaonetsa  nyumba 
yache  ya  chuma,  siliva,  ndi  golidi,  ndi 
zonunkhira,  ndi  mafuta  okometsetsa, 
ndi  nyumba  yonse  ya  zida  zache,  ndi 
zonse  zopezedwa  m’zosungira  zache, 
munalibe  kanthu  m’nyumba  mwache, 
kapena  m’dziko  lache  lonse,  kamene 
Hezekiya  sanawaonetsa.  3 Ndipo 
anadza  Yesaya  mneneri  kwa  mfumu 
Hezekiya,  nati  kwa  iye,  Kodi  anthu 
awa  ananena  bwanji,  ndipo  iwo  acho- 


kera  kuti,  kudza  kwa  inu  ? Ndipo 
Hezekiya  anati,  Iwo  achokera  ku 
dziko  la  kutari,  kudza  kwa  ine,  ku- 
nena  ku  Babulo.  4 Ndipo  iye  anati, 
Kodi  iwo  anaona  chiani  m’nyumba 
mwanu  ? Ndipo  Hezekiya  anayankha, 
Zonse  za  m’nyumba  mwanga  iwo  ana- 
ziona  ; palibe  kanthu  ka  mwa  chuma 
changa,  kamene  ine  sindinawaonetse. 

5 Ndipo  Yesaya  anati  kwa  Hezekiya, 
Imvani  mau  a Yehova  wa  makamu. 

6 Taona,  masiku  afika,  kuti  zonse  za 
m’nyumba  mwako,  ndi  zimene  atate 
ako  anazikundika  kufikira  lero  lino, 
zidzatengedwa  kunka  ku  Babulo  ; 
sipadzatsala  kanthu,  ati  Yehova. 

7 Ndipo  ana  ako  amene  adzabadwa 
ndi  iwe,  amene  udzabala,  iwo  adza- 
watenga,  ndipo  adzakhala  adindo 
m’chinyumba  chache  cha  mfumu  ya 
ku  Babulo.  8 Ndipo  Hezekiya  anati 
kwa  Yesaya,  Mau  a Yehova,  amene 
iwe  wanena,  ali  abwino.  Iye  ana- 
tinso,  Pakuti  padzakhala  mtendere  ndi 
zoonadi  masiku  anga. 

/\f\  Mutonthoze,  mutonthoze  mti- 
H’U  ma  wa  anthu  anga,  ati  Mu-  I 
lungu  wanu.  2 Munene  inu  zoto- 
nthoza  mtima  kwa  Yerusalemu,  ni- 
mupfuulire  kwa  iye,  kuti  nkhondo 
yache  yatha,  kuti  kuipa  kwache  kwa- 
khululukidwa ; kuti  iye  walandira 
mowirikiza  m’dzanja  la  Yehova,  chi- 
fukwa  cha  machimo  ache  onse. 

3 Mau  a wopfuula  m’chipululu, 
Konzani  njira  ya  Yehova,  lunga- 
mitsani  m’dziko  loti  se  khwalala  la 
Mulungu  wathu.  4 Chigwa  chiri 
chonse  chidzadzazidwa,  ndipo  phiri 
liri  lonse  ndi  chitunda  chiri  chonse 
zidzachepetsedwa,  ndipo  zokhota  zi- 
dzaongoledwa,  ndipo  za  makolokoto 
zidzasalala  ; 5 ndipo  ulemerero  wa 

Yehova  udzabvumbulutsidwa,  ndipo 
anthu  onse  adzauona  pamodzi,  pa- 
kuti  pa  kamwa  pa  Yehova  panena 
chomwecho.  6 Mau  a wina  ati, 
Pfuula.  Ndipo  ndinati,  Kodi  ndipfu- 
ule  chiani  ? Anthu  onse  ndi  udzu, 
ndi  kukoma  kwawo  konse  kunga 
duwa  la  m’thengo  ; 7 udzu  unyala, 

duwa  lifota  ; chifukwa  mpweya  wa 
Yehova  waomba’po  ; zoonadi  anthu 
ndi  udzu.  8 Udzu  unyala,  duwa 
lifota,  koma  mau  a Mulungu  wathu 
adzakhala  nthawi  za  chikhalire. 

9 Iwe  amene  utengera  mau  abwino 
ku  Ziyoni,  kwera  iwe  pamwamba  pa 
phiri  lalitari  ; iwe  amene  utengera 

mau  abwino  ku  Yerusalemu,  kweza 
mau  ako  ndi  mphamvu,  kwezetsa 
usaope,  nena  ku  midzi  ya  Yuda, 
Taonani,  Mulungu  wanu  ! 10  Taona- 
ni,  Ambuye  Yehova  adzadza  ngati  wa 
mphamvu,  ndipo  mkono  wache  udza- 
lamulira  ; taonani,  mphotho  yache  iri 
ndi  Iye,  ndipo  chobwezera  chache 
chiri  patsogolo  pa  Iye.  11  Iye  adza- 
dyetsa  zoweta  zache  ngati  mbusa, 
nadzasonkhanitsa  ana  a nkhosa  pa 
chapa  pache,  nadzawatengera  pa 
chifua  chache,  ndipo  adzatsogolera 
bwino  bwino  zimene  ziyamwitsa. 

12  Ndani  wayesa  madzi  m’dzanja 
lache,  nayesa  thambo  ndi  chikhato, 
ndi  kudzaza  pfumbi  la  nthaka  m’nse- 
ngwa,  ndi  kuyesa  mapiri  m’mbale 
zoyesera,  ndi  zitunda  m’mulingo  ? 
13  Ndani  anapangira  mzimu  wa 
Yehova,  kapena  kukhala  phungu  lache, 
ndi  kumphunzitsa  Iye  ? 14  Iye  ana- 

khala  upo  ndi  yani,  ndipo  ndani  ana- 
langiza  Iye  ndi  kumphunzitsa  m’njira 
ya  chiweruzo,  ndi  kumphunzitsa  nze- 
ru  ndi  kumuonetsa  njira  ya  luntha? 
15  Taonani,  amitundu  akunga  dontho 
!a  m’mtsuko,  nawerengedwa  ngati 
pfumbi  losalala  la  m’muyeso  ; taonani 
atukula  zisumbu  ngati  kanthu  ka- 
kang’ono.  16  Ndipo  Libano  sakwa- 
nira  kutentha,  ngakhale  nyama 
zache  sizikwanira  nsembe  yopsereza. 
17  Amitundu  onse  ali  chabe  pa  maso 
pa  Iye  ; awayesa  ngati  chinthu  cha 
chabe,  ndi  chopanda  pache.  18  Mu- 
dzafanizira  Mulungu  ndi  yani  tso- 
pano,  kapena  kumyerekeza  ndi  chi- 
thunzithunzi  chotani  ? 19  Fano  lose- 

ma  mmisiri  analisungunula,  ndipo 
wosula  golidi  analikuta  ndi  golidi, 
naliyengera  maunyolo  a siliva. 
20  Wosowa  nsembe  yoteroyo  asankha 
mtengo  umene  sungabvunde,  iye  adzi- 
sankhira  yekha  munthu  mmisiri  wa 
luso,  akonze  fano  losema,  limene  sili- 
sunthika.  21  Kodi  inu  simunadziwe  ? 
kodi  inu  simunamve  ? kodi  sanakuu- 
zani  inu  chiyambire  ? kodi  inu  simu- 
nadziwitse  chiyambire  mayambiro  a 
dziko  la  pansi  ? 22  Ndi  Iye  amene 

akhala  pamwamba  pa  malekerezo  a 
dziko  la  pansi,  ndipo  okhala’mo  aku- 
nga  ziwala  ; amene  afutukula  thambo 
ngati  chinsaru,  naliyala  monga  hema 
wakukhala’mo  ; 23  amene  asandutsa 
akalonga  kuti  akhale  achabe,  nasa- 
ndutsa  oweruza  a dziko  la  pansi  akhale 
opanda  pache.  24  Inde  sanaokedwe, 


inde  sanafesedwe  ; inde,  muzu  wawo 
sunazike  pansi  ; koma  Iye  anawa- 
ombetsera  mphepo,  ndipo  afota,  ndipo 
kabvumvulu  awachotsa  monga  chi- 
putu.  25  Mudzandifanizira  Ine  ndi 
yani  tsono,  kuti  ndilingane  naye,  ati 
Woyera’yo.  26  Kwezani  maso  anu 
kumwamba,  muone  amene  analenga 
izo,  amene  aturutsa  khamu  lawo  ndi 
kuziwerenga ; azicha  zonse  maina 
awo,  ndi  mphamvu  zache  zazikuru, 
ndi  popeza  ali  wolimba  mphamvu, 
palibe  imodzi  isoweka. 

27  Bwanji  iwe  Yakobo  umati,  ndi 
bwanji  umanena  iwe  Israyeli,  Njira 
yanga  yabisika  kwa  Yehova  ; ndipo 
chiweruzo  cha  Mulungu  wanga  cha- 
ndipitirira  ? 28  Kodi  iwe  sunadziwe  ? 

kodi  sunamve  ? Mulungu  wachi- 
khalire,  Yehova,  Mlengi  wa  maleke- 
zero  a dziko  la  pansi,  salefuka  konse, 
salema  ; nzeru  zache  sizisanthulika. 

29  Iye  alimbitsa  olefuka,  naonjezera 
mphamvu  iye  amene  alibe  mphamvu. 

30  Ngakhale  anyamata  adzalefuka  ndi 

kulema  ndi  a misinkhu  adzagwa  ndi- 
thu : 31  koma  iwo  amene,  alindira 

Yehova  adzatenganso  mphamvu  ; 
adzauluka  pamwamba  ndi  mapiko 
monga  ziombankhanga  ; adzathama- 
nga  koma  osalema  ; adzayenda  koma 
osalefuka. 

A 1 Khalani  chete  pa  maso  pa 
£"  I Ine,  zisumbu  inu,  anthu 
atengenso  mphamvu  ; ayandikire  ; 
pamenepo  alankhule  ; tiyeni,  tiya- 
ndikire  pamodzi  ku  chiweruziro. 
2 Ndani  anautsa  wina  wochokera  ku 
m’mawa,  amene  amuitana  m’chi- 
lungamo,  afike  pa  phazi  lache  ? Iye 
apereka  amitundu  patsogolo  pache, 
namlamuliritsa  mafumu  ; nawape- 
reka  monga  pfumbi  ku  lupanga 
lache,  monga  chiputu  chouluzidwa  ku 
uta  wache.  3 Iye  awathamangitsa, 
napitirira  mwa  mtendere  ; pa  njira 
imene  asanapite’mo  ndi  mapazi  ache. 
4 Ndani  wachipanga,  nachimariza 
icho,  kuchula  mibadwo  chiyambire  ? 
Ine  Yehova,  ndine  woyamba,  ndi  pa 
chimariziro  ndine  ndemwe.  5 Zi- 
sumbu  zinaona  niziopa ; malekezero 
a dziko  la  pansi  ananthunthumira ; 
anayandikira,  nafika.  6 Iwo  ana- 
thangata  yense  mnansi  wache,  ndi 
yense  anati  kwa  mbale  wache,  Khala 
wolimba  mtima.  7 Chotero  mmisiri 
wa  mitengo  analimbikitsa  wosula 
golidi,  ndi  iye  amene  asalaza  ndi 

nyundo  anamlimbikitsa  iye  amene 
amenya  posulira,  nanena  za  kulumi- 
kiza  ndi  nthobvu,  Kuli  kwabwino  ; 
ndipo  iye  akhomera  fano’lo  misomali 
kuti  lisasunthike. 

8 Koma  iwe  Israyeli,  mtumiki 
wanga  Yakobo,  amene  ndinakusa- 
nkha,  mbeu  ya  Abrahamu  bwenzi 
langa ; 9 iwe  amene  ndinakugwira 

iwe  zolimba  kuchokera  ku  maleke- 
zero  a dziko  la  pansi,  ndi  kukuitana 
iwe  kuchokera  m’ngondya  zache, 
ndipo  ndinati  kwa  iwe,  Ndiwe  mtu- 
miki  wanga  ndakusankha,  sindina- 
kutaya  kunja  ; 10  usaope,  pakuti  Ine 
ndiri  pamodzi  ndi  iwe  ; usaopsyedwe, 
pakuti  Ine  ndine  Mulungu  wako  ; 
ndidzakulimbitsa  ; inde,  ndidzaku- 
thangata ; inde,  ndidzakuchirikiza 
ndi  dzanja  langa  la  manja  la  chilunga- 
mo.  11  Taona,  onse  amene  akukwiyira 
iwe  adzakhala  ndi  manyazi,  nasolco- 
nezedwa  ; iwo  amene  akangana  ndi 
iwe  adzakhala  ngati  chabe,  nadzaono- 
ngeka.  12  Iwe  udzawafuna  osawa- 
peza,  ngakhale  iwo  amene  akangana 
ndi  iwe  ; ochita  nkhondo  ndi  iwe, 
adzakhala  ngati  chabe,  ndi  monga 
kanthu  kopanda  pache.  13  Pakuti 
Ine  Yehova  Mulungu  wako  ndidza- 
gwira  dzanja  lako  la  manja,  ndi  ku- 
nena  kwa  iwe,  Usaope  ndidzakutha- 
ndiza  iwe.  14  Usaope  Yakobo,  nyo- 
ngolotsi  iwe,  ndi  anthu  inu  a Israyeli ; 
ndidzakuthangata  iwe,  ati  Yehova, 
ndiye  mombolo  wako,  Woyera  wa 
Israyeli.  15  Taona,  ndidzakuyesa  iwe 
choombera  tirigu  cha  tsopano  chaku- 
thwa  chokhala  ndi  mano  ; iwe  udza- 
omba  mapiri  ndi  kuwapera  asalale,  ndi 
kusandutsa  zitunda  mungu.  16  Iwe 
udzawakupa,  ndi  mphepo  idzawaulu- 
za  ; ndipo  kabvumvulu  adzawamwa- 
za ; ndipo  iwe  udzasangalala  mwa 
Yehova,  udzadzikuza  mwa  Woyera 
wa  Israyeli.  17  Wosauka  ndi  wosowa 
afuna  madzi,  ndipo  palibe,  ndi  lilume 
lawo  lilepera,  chifukwa  cha  ludzu  ; 
Ine  Yehova  ndidzawayankha,  Ine 
Mulungu  wa  Israyeli  sindidzawasiya. 

18  Ndidzagwetsa  mitsinje  pa  zitunda 
zoti  se,  ndi  akasupe  pakati  pa  zigwa  ; 
ndidzasandutsa  ■ chipululu,  chikhale 
thamanda  la  madzi,  ndi  mtunda 
wouma  ukhaie  magwero  a madzi. 

19  Ndidzabzala  m’chipululu  mkungu- 
dza,  ndi  msangu,  ndi  mchisu,  ndi 
mtengo  wa  azitona  ; ndidzaika  m’chi- 
pululu  pamodzi  mlombwa,  ndi  mkuyu, 


ndi  naphini  ; 20  kuti  iwo  aone  ndi 

kudziwa,  ndi  kulingalira,  ndi  kumve- 
tsa  pamodzi,  kuti  dzanja  la  Yehova 
lachita  ichi,  ndipo  Woyera  wa  Israyeli 
wachilenga  ichi. 

21  Onetsani  mlandu  wanu,  ati  Ye- 
hova  ; turutsani  zifukwa  zanu  zoli- 
mba,  ati  Mfumu  ya  Yakobo.  22  Azi- 
turutse,  atichulire  ife,  chimene  chidza- 
oneka  ; chulani  inu  zinthu  za  kale, 
zinali  zotani,  kuti  ife  tiganizire  pa- 
menepo,  ndi  kudziwa  mamariziro 
awo  ; kapena  tionetseni  ife  zinthu  zi- 
mene  zirinkudza.  23  Chulani  zinthu 
zimene  zirinkudza  m’tsogolo,  kuti  ife 
tidziwe  kuti  inu  ndinu  milungu  ; 
inde,  chitani  zabwino,  kapena  chitani 
zoipa,  kuti  ife  tiopsyedwe,  ndi  kuona 
pamodzi.  24  Taonani,  inu  muli 
achabe,  ndi  nchito  yanu  ya  chabe  ; 
wonyansa  ali  iye  amene  asankha 
inu. 

25  Ndautsa  wina  wakuchokera  ku 
mpoto  ; ndipo  iye  wafika  wakucho- 
kera  poturuka  dzuwa,  amene  achula 
dzina  langa  ; ndipo  iye  adzafika  pa 
olamulira,  monga  matope,  ndi  monga 
muumbi  aponda  dothi  la  mbiya. 
26  Ndani  wachula  icho  chiyambire, 
kuti  ife  tichidziwe  ? ndi  nthawi  za 
kale,  kuti  ife  tinene,  Iye  ali  wolu- 
ngama  ? inde,  palibe  wina  amene 
achula,  inde,  palibe  wina  amene  aso- 
nyeza,  inde,  palibe  wina  amene  amve- 
tsa  mau  anu.  27  Poyamba  ine  ndi- 
dzati  kwa  Ziyoni,  Taona,  taona  iwo  ; 
ndipo  ndidzapereka  kwa  Yerusalemu 
wina,  amene  adza  ndi  mau  abwino. 
28  Ndipo  pamene  ndayang’ana,  palibe 
munthu  ; ngakhale  mwa  iwo,  palibe 
phungu,  amene  angathe  kuyankha 
mau,  pamene  ndiwafunsa.  29  Taona, 
iwo  onse,  nchito  zawo  zikhala  zopa- 
nda  pache  ndi  zachabe  ; mafano  awo 
osungunula  ndiwo  mphepo  ndi  maso- 
konezo. 

/[  Q Taona  mtumiki  wanga,  ame- 
ne  ndimgwiriziza  ; wosa- 
nkhika  wanga,  amene  moyo  wanga 
ukondwera  naye ; ndaika  mzimu 
wanga  pa  iye ; Iye  adzaturutsira 
amitundu  chiweruziro.  2 Iye  sa- 
dzapfuula,  ngakhale  kukuwa,  pena 
kumvetsa  mau  ache  m’khwalala. 
3 Bango  lophwanyika  sadzalityola,  ndi 
lawi  lozirala  sadzalizima ; adzatu- 
rutsa  chiweruzo  m’zoona.  4 Iye 
sadzalepera  kapena  kudololoka,  ku- 
fikira  aiakhazikitsa  chiweruzo  m'dzi- 

ko  la  pansi  ; ndipo  zisumbu  zidzali- 
ndira  chilamulo  chache.  5 Atero 
Mulungu  Yehova,  Iye  amene  analenga 
thambo,  nalifutukula,  nayala  ponse 
dziko  la  pansi,  ndi  chimene  chituruka 
m’menemo,  iyeamene  amapatsa  anthu 
a m’menemo  mpweya,  ndi  mzimu  kwa 
iwo  amene  ayenda  m’menemo  ; 6 Ine 
Yehova  ndakuitana  iwe  m’chilungamo, 
ndipo  ndidzagwira  dzanja  lako  ndi 
kusunga  iwe,  ndi  kupatsa  iwe  ukhale 
pangano  la  anthu,  ndi  kuunika  kwa 
amitundu  ; 7 kuti  utsegule  maso  a 
khungu,  uturutse  am’nsinga  m’nde- 
nde,  ndi  iwo  amene  akhala  mu  mdi- 
ma,  aturuke  m’nyumba  ya  kaidi. 

8 Ine  ndine  Yehova  ; dzina  langa  ndi 
lomweli  ; ndipo  ulemerero  wanga  Ine 
sindidzapereka  kwa  wina,  ngakhaie 
kunditamanda  kwa  mafano  osemedwa. 

9 Taona,  zinthu  za  kale  zaoneka,  ndipo 
za  tsopano  Ine  ndizichula  ; zisana- 
buke  ndidzakumvetsani. 

10  Yimbirani  Yehova  nyimbo  ya 
tsopano,  ndi  matamando  ache  ku- 
chokera  ku  malekezero  a dziko  la 
pansi  ; inu  amene  mutsikira  ku  nya- 
nja,  ndi  zonse  ziri  m’menemo,  zisu- 
mbu  ndi  okhala  mommo.  11  Chipu- 
lulu  ndi  midzi  yache  ikweze  mau  awo, 
midzi  imene  Kedara  akhale’mo  ; 
okhala  m’Sela  ayimbe,  akuwe  kucho- 
kera  pamwamba  pa  mapiri.  12  Ape- 
reke  ulemerero  kwa  Yehova,  anene 
matamando  ache  m’zisumbu.  13  Ye- 
hova  adzaturuka  ngati  munthu  wa 
mphamvu ; adzautsa  nsanje  ngati 
munthu  wa  nkhondo  ; Iye  adzapfu- 
ula,  inde  adzakuwa  zolimba  ; adza- 
chita  za  mphamvu  pa  adani  ache. 
14  Ndakhala  nthawi  yambiri  wosala- 
nkhula  ; ndakhala  chete  ndi  kudzithu- 
ngata  ndekha  ; tsopano  ndidzapfuula 
ngati  mkazi  wobala ; ndidzapuma 
modukizadukiza  ndi  wefuwefu  pa- 
modzi.  15  Ndidzapasula  mapiri  ndi 
zitunda,  ndi  kuumitsa  zitsamba  zawo 
zonse  ; ndi  kusandutsa  nyanja  zi- 
sumbu,  ndi  kuumitsa  matamanda. 

16  Ndipo  ndidzayendetsa  akhungu 
m’khwalala,  limene  iwo  salidziwa  ; 
m’njira  zimene  iwo  sazidziwa  ndi- 
dzawatsogolera  ; ndidzawalitsa  mdi- 
ma  m’tsogolo  mwawo,  ndi  kulunga- 
mitsa  malo  okhota.  Zinthu  izi  Ine 
ndidzachita,  ndipo  sindidzawasiya. 

17  Iwo  adzabwezedwa  m’mbuyo,  adza- 
khala  ndi  manyazi  ambiri  amene 
akhulupirira  mafano  osemedwa,  nati 


kwa  mafano  oyengeka,  Inu  ndinu 
milungu  yathu. 

18  Imvani  agonthi  inu  ; yang’anani 
akhungu  inu,  kuti  muone.  19  Ndani 
ali  wakhungu,  koma  mtumiki  wanga  ? 
pena  wagonthi,  monga  mthenga 
wanga,  amene  ndimtumiza  ? ndani 
ali  wakhungu  monga  bwenzi  langa, 
ndi  wakhungu  monga  mtumiki  wa 
Yehova  ? 20  Iwe  waona  zinthu 

zambiri,  koma  susamalira  konse  ; 
makutu  ako  ali  otseguka,  koma  sumva 
konse.  21  Chinakondweretsa  Yehova 
chifukwa  cha  chilungamo  chache 
kukuza  chilamulo,  ndi  kuchileme- 
keza.  22  Koma  awa  ndiwo  anthu  ola- 
ndidwa  zawo  ndi  kufunkhidwa  ; iwo 
onse  agwa  m’mauna,  nabisidwa 
m’nyumba  za  kaidi  ; alandidwa  zawo, 
palibe  wowapulumutsa  ; afunkhidwa 
ndipo  palibe  woti,  Bwezerani. 

23  Ndani  mwa  inu  adzachera  khutu 
lache  pamenepo  ? amene  adzamvera 
ndi  kumva  nthawi  ya  kudza  ? 

24  Ndani  anapereka  Yakobo,  kuti 
afunkhidwe,  ndi  Israyeli,  kuti  awa- 
wanyidwe  ? kodi  si  Yehova  ? Iye 
amene  tamchimwira,  ndi  amene  iwo 
anakonda  kuyenda  m’njira  zache, 
ngakhale  kumvera  chiphunzitso  cha- 
che.  25  Chifukwa  chache  anatsa- 
nulira  pa  iye  mkwiyo  wache  waukali, 
ndi  mphamvu  za  nkhondo  ; ndipo 
unamyatsira  moto  kuzungulira  kwa- 
che,  koma  iye  sanadziwa ; ndipo 
unamtentha,  koma  iye  sanachisunga 
m’mtima. 

/IQ  Koma  tsopano  atero  Yehova, 
i“0  amene  anakulenga  iwe  Ya- 
kobo,  ndi  Iye  amene  anakupanga  iwe 
Israyeli,  Usaope,  chifukwa  ndaku- 
ombola  iwe,  ndakuchula  dzina  lako, 
iwe  uli  wanga.  2 Pamene  udulitsa 
pa  madzi  ndiri  pamodzi  ndi  iwe  ; ndi 
pooloka  mitsinje  sidzakukokolola ; 
pa  kupyola  pa  moto  sudzapsya  ; nga- 
khale  lawi  silidzakutentha.  3 Chi- 
fukwa  kuti  Ine  ndine  Yehova,  Mu- 
lungu  wako  Woyera  wa  Israyeli, 
mpulumutsi  wako  ; ndapatsa  Aigupto 
dombolo  lako,  Aitiopia  ndi  Seba 
m’malo  mwako.  4 Pokhala  iwe  wa 
mtengo  wa  patari  pa  maso  panga,  ndi 
wolemekezeka,  ndipo  ndakukonda 
iwe  ; Ine  ndidzakuombola  ndi  anthu, 
ndi  kupereka  anthu  m’malo  mwa 
moyo  wako.  5 Usaope  ; pakuti  Ine 
ndiri  ndi  iwe  ; ndidzatenga  mbeu 
zako  kuchokera  ku  m’mawa,  ndi  ku- 

sonkhanitsa  iwe  kuchokera  ku  ma- 
dzulo  ; 6 Ine  ndidzati  ndi  ku  mpoto, 
Pereka ; ndi  ku  mwera,  Usaletse  ; 
bwera  nawo  ana  anga  amuna  kucho- 
kera  kutari,  ndi  ana  anga  akazi  ku- 
chokera  ku  malekezero  a dziko  la 
pansi  ; 7 yense  wochedwa  dzina 

langa,  amene  ndinamlenga  chifukwa 
cha  ulemerero  wanga  ; ndinamuumba 
iye  ; inde,  ndinampanga  iye.  8 Tu- 
rutsani  anthu  akhungu,  amene  ali 
ndi  maso,  ndi  agonthi,  amene  ali  ndi 
makutu.  9 Amitundu  onse  asonkhane 
pamodzi,  ndi  anthu  aunjikane  ; ndani 
mwa  iwo  anganene  ichi  ndi  kuonetsa 
ife  zinthu  za  kale  ? atenge  mboni 
zawo,  kuti  abvomerezeke  ndi  olunga- 
ma ; pena  amve,  nanene  zoonadi. 
10  Inu  ndinu  mboni  zanga,  ati  Yehova, 
ndi  mtumiki  wanga,  amene  ndaku- 
sankha ; kuti  mundidziwe,  ndi  ku- 
ndikhulupirira  Ine,  ndi  kuzindikira, 
kuti  Ine  ndine  ; ndisakhale  Ine,  pa- 
nalibe  Mulungu  wolengedwa,  nga- 
khale  pambuyo  panga  sipadzakhala 
wina.  11  Ine,  Inetu  ndine  Yehova  ; 
ndipo  palibe  Mpulumutsi,  koma  Ine 
ndekha.  12  Ine  ndalalikira,  ndipo 
ndikupulumutsa  ndi  kumvetsa,  ndipo 
panalibe  Mulungu  wa  chilendo  pakati 
pa  inu  ; chifukwa  chache  inu  ndinu 
mboni  zanga,  ati  Yehova,  ndipo  Ine 
ndine  Mulungu.  13  Inde  chiyambire 
nthawi  Ine  ndine,  ndipo  palibe  wina 
wopulumutsa  m’dzanja  langa  ; ndi- 
dzagwira  nchito,  ndipo  ndani  adza- 
letsa  ? 

14  Atero  Yehova  mombolo  wanu, 
Woyera  wa  Israyeli  ; Chifukwa  cha 
inu  ndatumiza  ku  Babulo,  ndipo  ndi- 
dzatsitsira  iwo  onse  monga  othawa, 
ngakhale  aKasidi  m’ngalawa  za  ku- 
kondwa  kwawo.  15  Ine  ndine  Ye- 
hova  Woyera  wanu,  Mlengi  wa  Isra- 
yeli,  Mfumu  yanu.  16  Atero  Yehova, 
amene  akonza  njira  pa  nyanja,  ndi 
popita  m’madzi  amphamvu  ; 17  ame- 
ne  aturutsa  gareta  ndi  kavalo,  nkhondo 
ndi  mphamvu  ; iwo  agona  pansi  pa- 
modzi  sadzaukai  ; iwo  atha,  azimidwa 
ngati  lawi ; 1 8 musakumbukire  zida- 
pita’zo,  ngakhale  kulingalira  zinthu 
za  kale.  19  Taonani,  Ine  ndidzachita 
chinthu  cha  tsopano  ; tsopano  chi- 
dzaoneka ; kodi  simudzachidziwa  ? 
Ndidzakonzadi  njira  m’chipululu,  ndi 
mitsinje  m’zidalala.  20  Nyama  za 
m’thengo  zidzandilemekeza,  ankha- 
ndwe  ndi  nthiwatiwa  ; chifukwa  ndi- 


patsa  madzi  m’chipululu,  ndi  mitsinje 
m’mkhwangwala,  ndimwetse  anthu 
anga  osankhika ; 21  anthu  amene 

ndinadzilengera  ndekha,  kuti  aonetse 
matamando  anga.  22  Komabe  iwe 
sunandiitane  Ine,  Yakobo  ; koma  iwe 
walema  ndi  Ine,  Israyeli.  23  Iwe 
sunanditengere  Ine  zoweta  zazi- 
ng’ono  za  nsembe  zopsereza  zako  ; 
kapena  kundilemekeza  ndi  nsembe 
zako.  Sindinakutumikiritsa  ndi 
nsembe  za  ufa,  kapena  kukutopetsa 
ndi  zonunkhira.  24  Iwe  sunandigu- 
lire  Ine  nzimbe  ndi  ndarama,  pena 
kundikhutitsa  ndi  mafuta  a nsembe 
zako.  Koma  iwe  wanditumikiritsa 
ndi  machimo  ako,  wanditopetsa  ndi 
mphulupulu  zako.  25  Ine,  Inedi, 
ndine  amene  ndifafaniza  zolakwa 
zako,  chifukwa  cha  Ine  mwini ; 
ndipo  Ine  sindidzakumbukira  machimo 
ako.  26  Undikumbutse  Ine  ; tiyeni, 
tinenane  pamodzi  ; fotokoza  mla- 
ndu  wako,  kuti  ukalungamitsidwe. 

27  Atate  wako  woyamba  anachimwa, 
ndi  otanthauzira  ako  andilakwira 
Ine.  28  Chifukwa  chache  ndidzaipi- 
tsa  akuru  a kachisi,  ndipo  ndidza- 
sanduliza  Yakobo  akhale  temberero, 
ndi  Israyeli  akhale  chitonzo. 

A /}  Koma  tsopano,  imva  Yako- 

i"  “3"  bo,  mtumiki  wanga,  ndi 
Israyeli,  amene  ndakusankha ; j 

2 atero  Yehova,  amene  anakutenga 
iwe,  nakuumba  kuchokera  m’mimba, 
amene  adzathangata  iwe.  Usaope  ( 
Yakobo,  mtumiki  wanga,  ndi  iwe, 
Yesuruni,  amene  ndakusankha  iwe. 

3 Pakuti  ndidzathira  madzi  pa  dziko, 
limene  liribe  madzi,  ndi  mitsinje  pa 
nthaka  youma ; ndidzathira  mzimu 
wanga  pa  mbeu  yako,  ndi  mdalitso 
wanga  pa  obadwa  ako  ; 4 ndipo  iwo 
adzaphuka  pakati  pa  maudzu,  ngati 
msondodzi  m’mphepete  mwa  madzi. 

5 Wina  adzati,  Ine  ndiri  wa  Yehova  ; 
ndi  wina  adzadzicha  yekha  ndi  dzina 
la  Yakobo,  ndipo  wina  adzalemba  ndi 
dzanja  lache,  Ndine  wa  Yehova,  ndi 
kudzicha  yekha  ndi  mfunda  wa  Isra- 
yeli. 

6 Atero  Yehova,  Mfumu  ya  Israyeli 
ndi  Mombolo  wache,  Yehova  wa  ma- 
kamu,  Ine  ndiri  woyamba  ndi  wo- 
mariza,  ndi  popanda  Ine  palibenso 
Mulungu.  7 Ndipo  ndani  adzaitana 
monga  Ine,  ndi  kulalikira  ichi  ndi 
kundilongosoiera  ichi,  chikhazikitsire 
Ine  anthu  a kale  ? milungu’yo  iwazi- 

witse  zomwe  zirinkudza,  ndi  za  m’tso- 
golo.  8 Musaope  inu,  musakhale  ndi 
mantha;  kodi  ndinanena  kwa  iwe  za 
kale,  ndi  kuzionetsa  zimenezo,  ndipo 
inu  ndinu  mboni  zanga.  Kodi  po- 
panda  Ine  aliponso  Mulungu  ? Iai 
palibe  thanthwe  ; sindidziwa  liri  lonse. 

9 Omwe  apanga  fano  losema  onsewo 
asokonezeka ; ndipo  zokondweretsa 
zawo  sadzapindula  nazo  kanthu  ; 
ndipo  mboni  zawo  siziona,  kapena 
kudziwa  ; kuti  akhale  ndi  manyazi. 

10  Ndani  wapanga  mulungu,  kapena 

kusungunula  fano  losema  losapindula 
kanthu  ? 11  Taonani  anzache  onse 

adzakhala  ndi  manyazi,  ndi  amisiri 
ache,  ndi  anthu  asonkhane  onse 
pamodzi  aimirire  ; adzaopa,  iwo  onse 
adzakhala  ndi  manyazi.  12  Wachi- 
pala  achita  zache  ndi  nsompho, 
nagwira  nchito  ndi  makala  nafa- 
nizira  fano’lo  ndi  nyundo,  nagwira 
nchito  yache  ndi  mkono  wache  wa 
mphamvu  ; inde,  ali  ndi  njala,  ndipo 
mphamvu  zache  zilepera  ; iye  samwa 
madzi,  nalefuka.  13  Mmisiri  wa 
mitengo  atambalitsa  chingwe  ; na- 
lilemba  ndi  cholembera,  nalikonza  ndi 
ncherero,  nalilemba  ndi  zolinganizira, 
nalifanizira  monga  maonekedwe  a 
munthu,  monga  munthu  wokongola, 
kuti  likhale  m’nyumba.  14  Iye  adzi- 
dulira  yekha  mikungudza,  natenga 
mtengo  wa  mbawa,  ndi  wa  thundu, 
ndi  kudzisankhira  yekha  wina  wa 
mitengo  ya  nkhalango  ; naoka  mtengo 
wa  mlombwa,  mvula  niukulitsa. 

15  Ndipo  udzakhala  kuti  munthu 
autenthe  ; iy^  natenga’ko,  nauotha 
moto  ; inde  auyatsa,  naocha  mkate  ; 
inde,  apanga  mlungu,  naulambira, 
naupanga  fano  losema,  naligwadira. 

16  Iye  atentha’ko  mbali  yina  pa  moto  ; 
ndi  mbali  yina’yo  adya  nyama  ; 
akazinga  zokazinga,  nakhuta,  inde, 
aotha  moto,  nati,  Ha  ndakongonoka, 
ndauona  moto.  17  Ndipo  chotsa- 
la’cho  apanga  mlungu,  ngakhale  fano 
lache  losema ; iye  aligwadira,  nali- 
pembedza,  nalipemphera  nati,  Ndi- 
pulumutse  ine,  chifukwa  kuti  ndinu 
mulungu  wanga.  18  Iwo  sadziwa, 
kapena  kuzindikira,  chifukwa  pa 
maso  pawo  papakidwa  thope,  kuti 
sangaone,  ndi  m’mitima  mwawo  kuti 
sangadziwitse.  19  Palibe  wina  wo- 
kumbukira,  kapena  kudziwa,  kapena 
kuzindikira,  ndi  kuti,  Ndatentha  mba- 

11  yina  pa  moto,  inde  ndaochanso 


mkate  pa  makala  pache,  ndakazinga 
nyama  ndi  kuidya  ; kodi  ndichipange 
chotsala  chache,  chikhale  chonyansa  ? 
ndidzagwadira  kodi  tsinde  la  mtengo  ? 
20  Iye  adya  phulusa  ; mtima  wodzi- 
nyenga  wampambutsa,  kuti  iye  sanga- 
pulumutse  moyo  wache,  pena  kunena, 
Kodi  simuli  kunama  m’dzanja  langa 
la  manja  ? 

21  Kumbukira  zinthu  izi  Yakobo  ; 
ndi  Israyeli,  pakuti  iwe  ndiwe  mtu- 
miki  wanga  ; ndakuumba,  iwe  ndiwe 
mtumiki  wanga,  Israyeli  sindidza- 
kuiwala.  22  Ine  ndafafaniza  monga 
mtambo  wochindikira  zolakwa  zako, 
ndi  monga  mtambo  machimo  ako  ; 
bwerera  kwa  Ine,  pakuti  ndaku- 
ombola.  23  Yimbani  m’mwamba  inu, 
pakuti  Yehova  wachichita  icho  ; 
kuwani  inu,  mbali  za  pansi  pa  dziko  ; 
yimbani  mapiri  inu  ; nkhalango  iwe, 
ndi  mitengo  yonse  m’menemo  ; chi- 
fukwa  kuti  Yehova  wapulumutsa 
Yakobo,  ndipo  adzadzilemekezetsa 
yekha  mwa  Israyeli. 

24  Atero  Yehova,  Mombolo  wako, 
ndi  iye  amene  anakuumba  iwe  m’mi- 
mba,  Ine  ndine  Yehova,  amene  ndi- 
panga  zinthu  zonse,  ndi  kufunyulula 
ndekha  za  kumwamba,  ndi  kuyala 
dziko  la  pansi  ; ndani  ali  ndi  ine  ? 
25  Ndine  amene  nditsutsa  zizindikilo 
za  matukutuku,  ndi  kuchititsa  misala 
oombeza  ula  ; ndi  kubwezera  m’mbuyo 
anthu  a nzeru,  ndi  kupusitsa  nzeru 
zawo : 26  Ndine  amene  ndilimbitsa 
mau  a mtumiki  wanga,  kuchita 
uphungu  wa  amithenga  anga  ; ndi 
kunena  za  Yerusalemu,  Adzakhala’mo 
anthu  ; ndi  za  midzi  ya  Yuda,  idza- 
mangidwa,  ndipo  ndidzautsa  malo  a 
bwinja  ache.  27  Ndine  amene  nditi 
kwa  nyanja  yakuya,  Iphwa,  ndipo 
ndidzaumitsa  nyanja  zako  ; 28  ndi 

kunena  za  Koresi,  Iye  ndiye  mbusa 
wanga,  ndipo  adzachita  zofuna  zanga 
zonse ; ndi  kunena  za  Yerusalemu, 
Adzamangidwa  ; ndi  kwa  kachisi, 
Maziko  ako  adzaikidwa. 

/1  pr  Atero  Yehova  kwa  wodzo- 
zedwa  wache  kwa  Koresi, 
amene  dzanja  lache  la  manja  ndali- 
gwiritsa,  kuti  agonjetse  mitundu  ya 
anthu  pa  maso  pache,  ndipo  ndidza- 
masula  m’chuuno  mwa  mafumu  ; 
atsegule  zitseko  pa  maso  pache,  ndi 
zipata  sizidzatsekedwa  ; 2 ndidza- 

kutsogolera  ndi  kusalaza  pokakala ; 
ndidzatyolatyola  zitseko  za  mkuwa, 

ndi  kudula  pakati  akapichi  a chitsulo  ; 
3 ndipo  ndidzakupatsa  iwe  chuma  cha 
mu  mdima,  ndi  zolemera  zobisika  za 
m’malo  a m’tseri,  kuti  iwe  udziwe, 
kuti  Ine  ndine  Yehova,  amene  ndi- 
kuitana  iwe  dzina  lako,  ndine  Mu- 
lungu  wa  Israyeli.  4 Ndakuitana  iwe 
dzina  lako,  chifukwa  cha  Yakobo 
mtumiki  wanga  ndi  Israyeli  wosa- 
nkhidwa  wanga ; ndakuonjezera 
dzina,  ngakhale  iwe  sunandidziwa 
Ine.  5 Ine  ndiri  Yehova,  ndipo  palibe 
winanso ; popanda  Ine  palibe  Mu- 
lungu  ; ndidzakumanga  m’chuuno, 
ngakhale  sunandidziwa  ; 6 kuti  anthu 
akadziwe  kuchokera  ku  maturukiro 
a dzuwa  ndi  ku  madzulo,  kuti  palibe 
wina  popanda  Ine  ; Ine  ndine  Yehova, 
palibe  winanso.  7 Ine  ndilenga  ku- 
yera  ndi  mdima,  Ine  ndilenga  mte- 
ndere  ndi  choipa,  Ine  ndine  Yehova 
wochita  zinthu  zonse  zimenezi. 

8 Igwani  pansi  inu  m’mwamba, 
kuchokera  kumwamba,  thambo  litsa- 
nulire  pansi  chilungamo  ; dziko  la 
pansi  litseguke,  kuti  libalitse  chipu- 
lumutso,  nilimeretse  chilungamo  chi- 
mere  pamodzi  ; Ine  Yehova  ndinachi- 
lenga  chimenecho. 

9 Tsoka  kwa  iye  amene  akangana 

ndi  Mlengi  wache  ! phale  mwa  ma- 
pale  a dziko  la  pansi ! Kodi  dongo 
linganene  kwa  iye  amene  aliumba, 
Kodi  upanga  chiani  ? pena  nchito 
yako,  Iye  alibe  manja  ? 10  Tsoka 

kwa  iye  amene  ati  kwa  atate  wache, 
Kodi  iwe  ubalanji  ? pena  kwa  mkazi, 
Uli  kusauka  ninji  iwe  ? 11  Atero 

Yehova  Woyera  wa  Israyeli  ndi  Mle- 
ngi  wache,  Ndifunse  Ine  za  zinthu 
zimene  zirinkudza ; za  ana  anga 
amuna,  ndi  za  nchito  ya  manja  anga, 
ndilamulireni  Ine.  12  Ine  ndalenga 
dziko  la  pansi,  ndalenga’mo  munthu  ; 
Ine,  ngakhale  manja  anga,  ndafunyu- 
lula  kumwamba,  ndi  zonse  za  m’me- 
nemo,  ndinazilamulira  ndine.  13  Ine 
ndautsa  Koresi  m’chilungamo,  ndipo 
ndidzalungamitsa  njira  zache  zonse  ; 
iye  adzamanga  mudzi  wanga,  nadza- 
leka  andende  anga  anke  mwa  ufulu, 
wosati  ndi  mtengo  pena  mphotho, 
ati  Yehova  wa  makamu. 

14  Atero  Yehova,  Nchito  ya  Aigupto, 
ndi  malonda  a Kusi,  ndi  a Sabea, 
amuna  a msinkhu  adzakugonjera, 
nadzakhala  ako  ; nadzakutsata  pa- 
mbuyo  m’maunyolo  ; adzakugonjera, 
nadzakugwira  ; adzakupembedza  ndi 


kunena,  Zoona  Mulungu  ali  mwa 
iwe  ; ndipo  palibenso  wina,  palibe 
Mulungu.  15  Ndithu  Inu  ndinu 
Mulungu,  amene  mudzibisa  nokha, 
Mulungu  wa  Israyeli,  Mpulumutsi. 

16  Iwo  adzakhala  ndi  manyazi,  inde, 
adzathedwa  nzeru  onsewo  ; adzalowa 
m’masokonezo  pamodzi,  amene  apa- 
nga  mafano.  17  Koma  Israyeli 
adzapulumutsidwa  ndi  Yehova  ndi 
chipulumutso  chosatha  ; inu  simu-  j 
dzakhala  ndi  manyazi,  pena  kuthedwa 
nzeru  ku  nthawi  zosatha. 

18  Pakuti  atero  Yehova  amene 
analenga  kumwamba,  Iye  ndiye  Mu- 
lungu  amene  anaumba  dziko  la  pansi, 
nalipanga  ; Iye  analikhazikitsa,  sana- 
lilenga  mwa  chabe  ; Iye  analiumba 
akhale’mo  anthu  ; Ine  ndine  Yehova  ; 
ndipo  palibenso  wina.  19  Ine  sindina- 
nena  m’tseri  m’malo  a dziko  la  mdima  ; 

Ine  sindinati  kwa  mbeu  ya  Yakobo, 
Mundifune  Ine  mwa  chabe ; Ine 
Yehova  ndinena  chilungamo,  ndinena 
zimene  ziri  zoona.  20  Sonkhanani 
nokha,  mudze  ; yandikirani  chifupi 
pamodzi,  inu  amene  mwapulumuka 
a mitundu  ; iwo  alibe  nzeru,  amene 
anyamula  mtengo  wa  fano  lawo  lose- 
ma,  ndi  kupemphera  mlungu  wosa- 
khoza  kupulumutsa.  21  Nenani  inu, 
turutsani  mlandu  wanu  ; inde,  achite 
uphungu  pamodzi  ; ndani  waonetsa  j i 
ichi  chiyambire  nthawi  ya  kale  ? 
ndani  wanena  ichi  kale  ? kodi  si 
ndine  Yehova  ? ndipo  palibenso  Mu- 
lungu  wina  popanda  Ine  ; Mulungu  ; 
wolungama,  ndi  mpulumutsi  ; pali- 
benso  wina  popanda  Ine.  22  Yang’a- 
nani  kwa  Ine,  mupulumutsidwe,  inu 
malekezero  onse  a dziko  ; pakuti 
Ine  ndine  Mulungu,  palibe  wina. 

23  Ndadzilumbira  ndekha  mau  acho- 
kera  m’kamwa  mwanga  m’chilunga- 
mo,  ndipo  sadzabwerera  kuti  mabondo 
onse  adzandigwadira  Ine,  malilime 
onse  nadzalumbira  Ine.  24  Koma 
mwa  Yehova  yekha,  wina  adzati  kwa 
Ine,  muli  chilungamo  ndi  mphamvu  ; 
ngakhale  kwa  iyeyo  anthu  adzafika, 
ndi  onse  amene  anamkwiyira,  adza- 
khala  ndi  manyazi.  25  Mwa  Yehova 
mbeu  yonse  ya  Israyeli  idzalunga- 
mitsidwa  ndi  kudzikuza. 

/|  O Beli  agwada  pansi,  Nebo 
H"U  awerama ; mafano  awo  ali 
pa  zoweta,  ndi  pa  ng’ombe  ; zinthu 
zimene  inu  munanyamula  ponseponse 
ziyesedwa  mtolo,  katundu  wakule- 

metsa  nyama.  2 Milungu’yo  iwe- 
rama,  igwada  pansi  pamodzi  ; singa- 
pulumutse  katundu,  koma  iyo  yeni 
yalowa  m’ndende. 

3 Mverani  Ine,  banja  la  Yakobo,  ndi 
otsala  onse  a banja  la  Israyeli,  amene 
ndakunyamulani  kuyambira  m’mi- 
mba,  ndi  kukusenzani  chibadwire  ; 
4 ngakhale  mpaka  mudzakalamba 
Ine  ndine,  ndipo  ngakhale  mpalca 
tsitsi  la  imvi,  Ine  ndidzakusenzani 
inu  ; ndalenga,  ndipo  ndidzanyamula  ; 
inde,  ndidzasenza,  ndipo  ndidzapulu- 
mutsa.  5 Kodi  mudzandifanizira  ndi 
yani,  ndi  kundilinganiza  ndi  kundi- 
yerekeza,  kuti  ife  tifanane  ? 6 Amene 

ataya  golidi,  namturutsa  m’thumba, 
ndi  kuyesa  siliva  ndi  muyeso,  iwo 
alemba  wosula  golidi  ; iye  napanga 
nazo  mlungu  ; iwo  agwada  pansi, 
inde  alambira.  7 Iwo  amanyamula 
mlungu’wu  pa  phewa,  nausenza,  nau- 
khazika  m’malo  mwache,  nukhala 
chiriri ; pa  malo  pache’po  sudza- 
sunthika  ; inde,  wina  adzaupfuulira, 
koma  sungathe  kuyankha,  kapena 
kumpulumutsa  m’zobvuta  zache. 

8  Kumbukirani  ichi,  nimuchirimi- 
ke,  mudzilcumbutsenso,  olakwa  inu. 

9 Kumbukirani  zinthu  zoyamba  za 
kale,  kuti  ine  ndine  Mulungu,  ndipo 
palibenso  wina  ; Ine  ndine  Yehova, 
ndipo  palibenso  wina  wofana  ndi  Ine  ; 

10  ndilalikira  za  chimariziro  kuya- 
mbira  pa  chiyambi,  ndi  kuyambira 
nthawi  za  kale  ndinena  zinthu  zimene 
zisanachitidwe  ; ndi  kunena,  Uphungu 
wanga  udzakhala,  ndipo  ndidzachita 
zofuna  zanga  zonse  ; 1 1 ndiitana  mba- 
lame  yolusa  kuchokera  ku  m’mawa, 
ndiye  munthu  wa  uphungu  wanga, 
kuchokera  ku  dziko  la  kutari  ; inde, 
ndanena,  ndidzachionetsa  ; ndina- 
tsimikiza  mtima,  ndidzachichitanso. 

12  Mverani  Ine,  inu  olimba  mtima, 
amene  muli  kutari  ndi  chilungamo  ; 

13  ndiyandikizitsa  chifupi  chilungaino 
changa  sichidzakhala  patari,  ndipo 
chipulumutso  changa  sichidzachedwa  ; 
ndipo  ndidzaika  chipulumutso  m’Zi- 
yoni,  cha  kwa  Israyeli  ulemerero 
wanga. 

/\  ~7  Tsika,  ukhale  m’pfumbi,  na- 
i"  I mwali’we,  mwana  wamkazi 
wa  Babulo  ; khala  pansi  popanda 
mpando  wa  chifumu,  mwana  wamkazi 
wa  aKasidi,  pakuti  iwe  sudzayese- 
dwanso  wozizira  ndi  wololopoka. 
2 Tenga  mipero,  nupere  ufa  ; chotsa 


chophimba  chako,  bvula  chopfunda, 
kwinda  m’mwendo,  oloka  mitsinje. 
3 Mariseche  ako  adzakhala  osapfu- 
ndidwa,  inde,  manyazi  ako  adza- 
oneka ; ndidzachita  kubwezera,  osasa- 
malira  munthu.  4 Mombolo  wathu, 
Yehova  wa  makamu  ndi  dzina  lache, 
Woyera  wa  Israyeli.  5 Khala  iwe 
chete,  lowa  mu  mdima,  mwana  wa- 
mkazi  wa  aKasidi  ; pakuti  sudza- 
chedwanso  mkazi  wa  maufumu. 

6 Ndinakwiyira  anthu  anga,  ndina- 
ipitsa  cholowa  changa,  ndi  kuwape- 
reka  m’manja  ako  ; koma  iwe  su- 
nawaonetsera  chifundo  ; wasenzetsa 
okalamba  goli  lako  lolemera  ndithu. 

7 Ndipo  unati,  Ndidzakhala  mkazi 
wa  mfumu  wa  nthawi  zonse ; ndipo 
sunasamalira  izi  mu  mtima  mwako, 
kapena  kukumbukira  chomarizira 
chache. 

8  Chifukwa  chache  tsono,  imva 
ichi,  iwe  wotsata  zokondweretsa, 
amene  umakhala  mosatekeseka,  ame- 
ne  umati  mu  mtima  mwako,  Ine  ndine, 
ndipo  popanda  ine  palibenso  wina  ; 
sindidzakhala  monga  mkazi  wa 
masiye,  kapena  kudziwa  kumwalira 
kwa  ana  ; 9 koma  izi  ziwiri  zidza- 

kugwera  mwa  dzidzidzi,  tsiku  limo- 
dzi  kumwalira  kwa  ana  ndi  umasiye 
zidzakugwera  ; mokwanira  monse, 
pakati  pa  unyinji  wa  matsenga  ako, 
ndi  pakati  pa  maphenda  ako  ambi- 
rimbiri.  10  Pakuti  wakhulupirira 
zoipa  zako,  wati,  Palibe  wondiona 
ine  ; nzeru  zako  ndi  chidziwitso  chako 
zakusandutsa  woipa  ; ndipo  wanena 
mu  mtima  mwako,  Ndine,  ndipo 
popanda  ine  palibenso  wina.  11  Chi- 
fukwa  chache  choipa  chidzafika  pa 
iwe  ; sudzadziwa  kucha  kwache, 
ndipo  chionongeko  chidzakugwera  ; 
sudzatha  kuchikankhira  ku  mbali  ; 
ndipo  chipasuko  chosachidziwa  iwe 
chidzakugwera  mwa  dzidzidzi.  12  Ta- 
ima  tsopano  ndi  maphendo  ako, 
ndi  unyinji  wa  matsenga  ako,  m’me- 
nemo  iwe  unagwira  nchito  chiya- 
mbire  ubwana  wako,;  kuti  kapena 
udzatha  kupindula,  kuti  kapena  udza- 
pambana.  13  Watopa  mu  uphu- 
ngu  wako  wambiri  ; aimirire  tsopano 
openda  za  m'mwamba,  oyang’ana  nye- 
nyezi,  akuneneratu  mwezi  ndi  mwezi, 
ndi  kukupulumutsa  pa  zinthu  zimene 
zidzakugwera.  14  Taona,  iwo  adza- 
khala  ngati  ziputu,  moto  udzawa- 
tentha  iwo  ; sadzadzipulumutsa  okha 

ku  mphamvu  za  malawi  ; moto’wo 
sudzakhala  khala  lootha’ko,  pena  moto 
wa  kukhala’ko.  15  Zinthu  zomwe 
unagwira  nchito  yache,  zidzatero  na- 
we  ; iwo  amene  anachita  malonda  ndi 
iwe  chiyambire  pa  ubwana  wako, 
adzayenda  yense  kunka  ku  malo 
kwache  ; sipadzakhala  wopulumutsa 
iwe. 

/|  Q Imvani  inu  ichi,  banja  la 
H-O  Yakobo,  amene  muchedwa 
ndi  dzina  la  Israyeli,  amene  muna- 
turuka  m’madzi  a Yuda  amene  mulu- 
mbira  dzina  la  Yehova  ndi  kuchula 
dzina  la  Mulungu  wa  Israyeli,  ko- 
ma  si  m’zoona,  pena  m’chilungamo. 
2 Pakuti  adziyesa  okha  a mudzi  wopa- 
tulika,  ndi  kudzikhazikitsa  iwo  okha 
pa  Mulungu  wa  Israyeli  ; dzina  lache 
ndi  Yehova  wa  makamu.  3 Ndanena 
zinthu  zoyamba  kuyambira  kale  ; inde, 
izo  zinaturuka  m’kamwa  mwanga, 
ndipo  ndinazisonyeza  ; mwa  dzidzi- 
dzi  ndinazichita  izo,  ndipo  zinaoneka. 

4 Popeza  ndinadziwa,  kuti  uli  woka- 
nika,  ndi  khosi  lako  liri  mtsempha  wa 
chitsulo,  ndi  mphumi  yako  mkuwa  ; 

5 chifukwa  chache  ndinakudziwitsa 
ichi  kuyambira  kale ; chisanaoneke 
ndinakusonyeza  icho,  kuti  iwe  unga- 
nene,  Fano  langa  lachita  izo,  ndi  chi- 
famziro  changa  chosema,  ndi  chifani- 
ziro  changa  choyenga  zinazilamulira. 

6 Iwe  wachimva  ; taona  zonsezi  ; 
ndipo  inu  kodi  inu  simudzachinena  ? 
Ndakusonyeza  iwe  zinthu  zatsopano 
kuchokera  nthawi  yino,  ngakhale 
zinthu  zobisika,  zimene  iwe  sunazi- 
dziwe.  7 Zalengedwa  tsopano,  zosati 
kuyambira  kale  ; ndipo  lisanafike 
tsiku  la  lero’li  iwe  sunazimve  ; unga- 
nene,  Taonani,  ndinazidziwa.  8 Inde, 
iwe  sunamva ; inde,  sunadziwe  ; 
inde,  kuyambira  kale  khutu  lako  sili- 
natsegudwe  ; pakuti  ndinadziwa  kuti 
iwe  wachita  mwa  chiwembu  ndithu, 
ndipo  unayesedwa  wolakwa  chiba- 
dwire.  9 Chifukwa  cha  dzina  langa 
ndidzachedwetsa  mkwiyo  wanga,  ndi 
chifukwa  cha  kutamanda  kwanga  ndi- 
dzakulekerera,  kuti  ndisakuchotse. 
10  Taona  ndakuyenga,  koma  si  monga 
siliva,  ndakuyesa  iwe  m’ng’anjo  ya 
masautso.  11  Chifukwa  cha  Ine 
ndekha,  chifukwa  cha  ine  ndekha 
ndidzachita  ichi,  pakuti  dzina  langa 
lidetsedwerenji  ? ndi  ulemerero  wa- 
nga  sindidzaupereka  kwa  wina. 

12  Mverani  Ine,  Yakobo  ndi  Isra- 


yeli,  oitanidwa  anga  ; Ine  ndine  ; ndine 
woyamba,  Inenso  ndine  womariza. 
13  Inde  dzanja  langa  linakhazika  ma- 
ziko  a dziko  la  pansi,  ndi  dzanja 
langa  la  manja  linafunyulula  m’mwa- 
mba  ; pakuziitana  ine  ziimirira  pa- 
modzi.  14  Sonkhanani  inu  nonse 
ndi  kumva,  ndani  mwa  iwo  aonetsa 
zinthu  izi  ? Iye  amene  Yehova  ana- 
mkonda,  iye  adzachita  kufuna  lcwa- 
che  pa  Babulo,  ndi  mkono  wache  udza- 
khala  pa  aKasidi.  15  Ine  ngakhale 
ine  ndanena  ; inde  ndamwitana  iye, 
ndamfikitsa,  ndipo  adzapindula  nayo 
njira  yache.  16  Idzani  inu  chifupi 
ndi  Ine,  imvani  ichi ; kuyambira  pa 
chiyambi  sindinanene  m’tseri  ; chi- 
yambire  zimenezi,  Ine  ndiripo  ; ndipo 
tsopano  Ambuye  Mulungu  wandi- 
tumiza  ine  ndi  mzimu  wache.  17  Ate- 
ro  Yehova  mombolo  wako,  Woyera 
wa  Israyeli,  Ine  ndine  Yehova,  Mulu- 
ngu  wako,  amene  ndikuphunzitsa  kupi- 
ndula,  amene  ndikutsogolera  m’njira 
yoyenera  iwe  kupita’mo.  18  Mwe- 
nzi  utamvera  malamulo  anga  I 
mtendere  wako  ukanakhala  ngati 
mtsinje,  ndi  chilungamo  chako  monga 
mafunde  a nyanja  ; 19  mbeu  yakonso 
ikadakhala  monga  mchenga,  ndi  oba- 
dwa  a m’chuuno  mwako  momwemo  ; 
dzina  lache  silikadachotsedwa,  pena 
kuonongeka  pa  maso  panga. 

20  Turukani  inu  m’Babulo,  atha- 
weni  aKasidi  ; ndi  mau  akuyimba 
nenani  inu,  bukitsani  ichi,  lalikirani 
ichi,  ngakhale  ku  malekezero  a dziko  ; 
nenani,  Yehova  waombola  mtumiki 
wache  Yakobo.  21  Ndipo  iwo  sana- 
mva  ludzu,  pamene  Iye  anawatsogolera 
m’mapululu  ; anawaturutsira  madzi 
kuturuka  m’matanthwe  ; anadulanso 
thanthwe,  madzi  nabulika.  22  Kulibe 
mtendere,  ati  Yehova,  kwa  oipa. 

/J  Q Mverani  Ine,  zisumbu  inu, 
mumvere,  anthu  inu  aku- 
tari  ; Yehova  anandiitana  ine  ndi- 
sanabadwe  ; m’mimba  mwa  amai  Iye 
anachula  dzina  langa  ; 2 nachititsa  pa 
kamwa  panga  ngati  lupanga  lakuthwa, 
mu  mthunzi  wa  dzanja  lache  wandi- 
bisa  ine  ; wandipanga  ine  mubvi  wo- 
tuulidwa  ; m’phodo  mwache  Iye  wa- 
ndisungitsa  ine,  nati  kwa  ine,  3 Iwe 
ndiwe  mtumiki  wanga,  Israyeli,  amene 
ndidzalemekezedwa  nawe.  4 Koma 
ndinati,  Ndagwira  nchito  mwa  chabe, 
ndatha  mphamvu  zanga  pa  chabe,  ndi 
mopanda  pache  ; koma  ndithu  chi- 

weruz'ro  changa  chiri  ndi  Yehova, 
ndi  kubwezera  kwanga  kuli  ndi  Mu- 
lungu  wanga.  5 Ndipo  tsopano,  ati 
Yehova,  amene  anandiumba  ine  ndi- 
sanabadwe  ndikhale  mtumiki  wache, 
kubwezanso  Yakobo  kwa  Iye,  ndi 
kuti  Israyeli  asonkhanidwe  kwa  Iye  ; 
chifukwa  ine  ndiri  wolemekezeka  pa 
maso  pa  Yehova,  ndipo  Mulungu 
wanga  wakhala  mphamvu  zanga  ; 
6 inde,  ati,  Chiri  chinthu  chopepuka 
ndithu  lcuti  iwe  ukhale  mtumiki 
wanga  wakuutsa  mafuko  a Yakobo, 
ndi  kubwezera  osungika  a Israyeli  ; 
ndidzakupatsanso  ukhale  kuunika  kwa 
a mitundu,  kuti  ukhale  chipulumutso 
changa  mpaka  ku  malekezero  a dziko 
la  pansi.  7 Atero  Yehova,  mombolo 
wa  Israyeli,  ndi  Woyera  wache,  kwa 
iye  amene  anthu  amnyoza,  kwa  iye 
amene  mtundu  wathu  unyansidwa 
naye,  kwa  mtumiki  wa  olamulira  : 
Mafumu  adzaona,  nadzauka  ; akalo- 
nga  nadzalambira  chifukwa  cha  Ye- 
hova,  amene  ali  wokhulupirika,  nga- 
khale  Woyera  wa  Israyeli,  amene 
anakusankha  iwe.  8 Atero  Yehova, 
Nthawi  yondikomera  ndakuyankha 
iwe,  ndi  tsiku  la  chipulumutso  nda- 
kuthandiza ; ndipo  ndidzakusunga 
ndi  kupatsa  iwe  ukhale  pangano  la 
anthu,  kuti  ukhazikitse  dziko,  nuwa- 
lowetse  m’zolowa  zopasuka  m’malo 
a bwinja ; 9 ndi  kunena  kwa  iwo 

amene  ali  omangidwa,  Mukani  kwa 
iwo  amene  ali  mu  mdima,  Dzionetseni 
nokha.  Iwo  adzadya  m’njira,  ndi 
m’zitunda  zonse  zoti  se  mudzakhala 
busa  lawo.  10  Iwo  sadzakhala  ndi 
njala,  pena  ludzu  ; ngakhale  thukuta, 
pena  dzuwa  silidzawatentha  ; pakuti 
iye  amene  wawachitira  chifundo, 
adzawatsogolera,  ngakhale  pa  akasupe 
a madzi  adzawatsogolera.  11  Ndipo 
ndidzasandutsa  mapiri  anga  onse 
akhale  njira,  ndipo  makwalala  anga 
adzakwezeka.  12  Taonani,  awa 
adzachokera  kutari  ; ndipo  taonani, 
awa  ochokera  ku  mpoto,  ndi  ku  ma- 
dzulo  ; ndi  awa  ochokera  ku  dziko  la 
Sinimu.  13  Yimbani  inu,  m’mwa- 
mba,  nukondwere  iwe  dziko  la  pansi, 
yimbani  inu  mapiri,  pakuti  Yehova 
watonthoza  mtirna  wa  anthu  ache, 
nadzachitira  chifundo  obvutidwa  ache. 

14  Koma  Ziyoni  anati,  Yehova 
wandisiya  ine,  ndipo  Ambuye  wandi- 
iwala  ine.  15  Kodi  mkazi  angaiwale 
rnwana  wache  wa  pa  bere,  kuti  iye 


sangachitire  chifundo  mwana  wo- 
mbala  iye  ? inde  awa  angaiwale, 
koma  Ine  sindingaiwale  iwe.  16  Ta- 
ona  ndakulembera  iwe  pa  zikhato  za 
manja  anga  ; makoma  ako  alipo  ma- 
siku  onse  pa  maso  panga.  17  Ana 
ako  afulumira  ; opasula  ako  ndi  iwo 
amene  anakusakaza  adzachoka  pa 
iwe.  18  Tukula  maso  ako  kuunguza- 
unguza,  nuone ; onsewa  asonkhana 
pamodzi,  nadza  kwa  iwe.  Pali  ine, 
ati  Yehova,  iwe  ndithu  udzadzibveka 
wekha  ndi  iwo  onse,  monga  ndi  cho- 
kometsera,  ndi  kudzimangira  nawo 
m’chuuno  ngati  mkwatibwi.  19  Pa- 
kuti,  kunena  za  malo  ako  osiyidwa 
ndi  a bwinja  ndi  dziko  lako  limene 
lapasulidwa  tsopano,  ndithu  iwe  udza- 
khala  wochepera  okhala’mo,  ndi  iwo 
amene  anakumeza  iwe  adzakhala 
kutari.  20  Ana  ako  a masiye  adza- 
nena  m’makutu  ako,  Malo  andichepera 
ine,  ndipatse  malo,  kuti  ndikhale’mo. 
21  Pamenepo  udzati  m’mtima  wako, 
Ndani  wandibalitsa  ine  amenewa, 
popeza  ana  anga  anachotsedwa  kwa 
ine,  ndipo  ndiri  wouma,  ndi  wocho- 
tsedwa  m’dziko,  ndi  woyendayenda 
kwina  ndi  kwina  ? ndipo  ndani  wadza 
ndi  awa  ? Taona  ndinasiyidwa  nde- 
kha,  amenewa  anali  kuti  ? 

22  Atero  Ambuye  Yehova,  Taona 
ndidzakodola  anthu  a mitundu,  ndi 
kukwezera  anthu  mbendera  yanga  ; 
ndipo  adzabwera  nawo  ana  ako  amuna 
pa  chifuwa  chawo,  ndi  ana  ako  aka- 
zi  adzatengedwa  pa  mapewa  awo. 
23  Ndipo  mafumu  adzakulera,  ndi 
akazi  awo  akuru  adzakuyamwitsa ; 
iwo  adzakugwadira  ndi  nkhope  zawo 
zoyang’ana  pansi,  nadzaseteka  pfumbi 
la  m’mapazi  ako  ; ndipo  iwe  udza- 
dziwa  kuti  Ine  ndine  Yehova,  ndi 
iwo  amene  alindira  Ine  sadzakhala 
ndi  manyazi.  24  Kodi  chofunkha 
chingalandidwe  kwa  wa  mphamvu, 
pena  am’nsinga  a woopsya  angapulu- 
mutsidwe  ? 25  Koma  atero  Yehova, 

Ngakhale  am’nsinga  a wa  mphamvu 
adzalandidwa,  ndi  chofunkha  cha 
woopsya  chidzapulumutsidwa ; pa- 
kuti  Ine  ndidzakangana  naye  amene 
akangana  ndi  iwe,  ndipo  ndidzapu- 
lumutsa  ana  ako.  26  Ndipo  ndidza- 
dyetsa  iwo  amene  atsendereza  iwe 
ndi  nyama  yawo  yawo  ; ndi  mwazi 
wawo  wawo ; iwo  adzaledzera  monga 
ndi  vinyo  wotsekemera  ; anthu  onse 
adzadziwa  kuti  Ine  Yehova  ndiri 

mpulumutsi  wako,  ndi  mombolo  wako, 
Wamphamvu  wa  Yakobo. 

CA  Atero  Yehova,  Kalata  wa 
OU  chilekaniro  cha  amako  ali 
kuti  amene  ndinamsudzula  naye  ? 
pena  ndani  wa  angongole  anga  amene 
ndamgulitsa  iwe  ? Taona  chifukwa 
cha  zoipa  zanu  munagulitsidwa,  ndi 
chifukwa  cha  kulakwa  kwanu  amanu 
anachotsedwa.  2 Chifukwa  chanji 
ndinafika  osapeza  munthu  ? ndi  ku- 
itana  koma  panalibe  wina  woya- 
nkha  ? Kodi  dzanja  langa  lafupika 
konse,  kuti  silingathe  kuombola  ? 
pena  Ine  kodi  ndilibe  mp’namvu  za 
kupulumutsa  ? Taona  pa  kudzudzu- 
la  kwanga  ndiumitsa  nyanja  yaikuru, 
ndi  kusandutsa  mitsinje  chipululu  ; 
nsomba  zache  zinunkha  chifukwa 
mulibe  madzi,  nizifa  ndi  ludzu. 
3 Ndibveka  thambo  ndi  kuda,  ndi 
kuyesa  chiguduli  chopfunda  chache. 

4 Ambuye  Yehova  wandipatsa  ine 
lilime  la  ophunzira,  kuti  ndidzi- 
we  kunena  mau  akuchirikiza  iye 
amene  ali  wolema.  Iye  andigalamutsa 
m’mawa  ndi  m’mawa,  nagalamutsa 
khutu  langa  kuti  limve  monga  ophu- 
nzira.  5 Ambuye  Yehova  watsegula 
khutu  langa,  ndipo  sindinakhala  wo- 
panduka  ngakhale  kubwerera  m’mbu- 
yo.  6 Ndinapereka  msana  wanga  kwa 
omenya,  ndi  masaya  anga  kwa  iwo 
amene  anakudzula  tsitsi  langa  ; si- 
ndinabisira  nkhope  yanga  manyazi 
ndi  kulabvulidwa.  7 Pakuti  Ambuye 
Yehova  adzandithangata  ine  ; chi- 
fukwa  chache  sindinasokonezedwe ; 
chifukwa  chache  ndakhazika  nkhope 
yanga  ngati  mwala,  ndipo  ndidzi- 
wa  kuti  sindidzakhala  ndi  manyazi. 
8 Iye  ali  pafupi  amene  alungamitsa 
ine  ; ndani  adzakangana  ndi  ine  ? 
tiyeni  tiimirire  tonse  pamodzi  ; mdani 
wanga  ndani  ? andiyandikire.  9 Ta- 
onani,  Ambuye  Yehova  adzathandiza 
ine  ; ndani  amene  adzanditsutsa  ? 
taonani,  iwo  onse  adzatha  ngati  cho- 
bvala,  njenjete  zidzawadya. 

1 0 Ndani  ali  mwa  inu  amene  amaopa 
Yehova,  amene  amamvera  mau  a 
mtumiki  wache  ? iye  amene  ayenda 
mu  mdima,  ndipo  alibe  kuunika, 
akhulupirire  dzina  la  Yehova,  ndi 
kutsamira  Mulungu  wache.  11  Tao- 
nani,  inu  nonse  amene  muyatsa  moto, 
amene  mudzimangira  m’chuuno  ndi 
nsakali,  yendani  inu  m’chirangali 
cha  moto  wanu,  ndi  pakati  pa  nsa- 


kali  zimene  mwaziyatsa.  Ichi  mudza- 
khala  nacho  cha  pa  dzanja  langa ; 
mudzagona  pansi  ndi  chisoni. 

C "1  Mverani  ine,  inu  amene  mu- 
O I tsata  chilungamo,  inu  amene 
mufuna  Yehova ; yang’anani  ku 
thanthwe,  kumene  inu  munaseme- 
dwa’mo,  ndi  ku  una  kwa  dzenje,  ku- 
mene  inu  munakumbidwa’mo.  2 Ya- 
ng’anani  kwa  Abrahamu  kholo  lanu, 
ndi  kwa  Sara  amene  anakubalani 
inu  ; pakuti  pamene  iye  anali  mmo- 
dzi  yekha  ndinamuitana  iye ; ndipo 
ndinamdalitsa  ndi  kumchurukitsa. 
3 Pakuti  Yehova  watonthoza  mtima 
wa  Ziyoni,  watonthoza  mtima  wa 
malo  ache  onse  a bwinja  ; ndipo 
wasandutsa  chipululu  chache  ngati 
Edene,  ndi  nkhwangwara  yache  ngati 
munda  wa  Yehova  ; kukondwa  ndi 
kusangalala  kudzapezedwa  m’mene- 
mo,  mayamikiro,  ndi  mau  a nyimbo 
yokoma. 

4 Mverani  Ine,  inu  anthu  anga, 
ndi  kundicherera  makutu  iwe,  mtu- 
ndu  wa  anthu  anga  ; pakuti  lamulo 
lidzachokera  kwa  Ine,  ndipo  ndi- 
dzakhazikitsa  chiweruziro  changa  chi- 
khale  kuunika  kwa  anthu.  5 Chi- 
lungamo  changa  chiri  pafupi,  chipu- 
lumutso  changa  chamuka ; ndipo 
mikono  yanga  idzaweruza  anthu ; 
zisumbu  zidzandilindira,  ndipo  adza- 
khulupirira  mkono  wanga.  6 Tuku- 
lani  maso  anu  kumwamba,  ndipo 
muyang’ane  pansi  pa  dziko  ; pakuti 
kumwamba  kudzachoka  ngati  utsi, 
ndi  dziko  lidzatha  ngati  chopfunda, 
ndipo  iwo  amene  akhala  m’menemo 
adzafa  chimodzimodzi  ; koma  chi- 
pulumutso  changa  chidzakhala  ku 
nthawi  zonse,  ndi  chilungamo  changa 
sichidzachotsedwa. 

7 Mverani  Ine,  inu  amene  mudziwa 
chilungamo,  anthu  amene  mu  mtima 
mwawo  muli  lamulo  langa  ; musaope 
chitonzo  cha  anthu,  ngakhale  kuopse- 
dwa  ndi  kutukwana  kwawo.  8 Pa- 
kuti  njenjete  idzawadya  ngati  cho- 
pfunda,  ndi  mbozi  zidzawadya  ngati 
ubweya ; koma  chilungamo  changa 
chidzakhala  ku  nthawi  zonse,  ndi 
chipulumutso  changa  ku  mibadwo 
yonse. 

9 Galamuka,  galamuka,  khala  ndi 
mphamvu  mkono  wa  Yehova  ; gala- 
muka  monga  masiku  a kale,  mibadwo 
ya  nthawi  za  khale.  Kodi  si  ndiwe 
amene  unadula  Rahabu  zipinjiri- 

zipinjiri,  amene  unapyoza  chinjoka 
chija  ? 10  Kodi  si  ndiwe  amene 

unaumitsa  nyanja,  madzi  akuya  kwa- 
mbiri  ; amene  anasandutsa  nyanja 
zikhale  njira  ya  kupita’po  oombo- 
ledwa  ? 11  Ndipo  oomboledwa  a 

JYehova  adzabwera,  nadzafika  ku 
Ziyoni ; ndi  nyimbo  ndi  kukondwa 
kosatha  kudzakhala  pa  mitu  yawo  ; 
adzakhala  m’kusangalala  ndi  kuko- 
ndwa,  ndipo  chisoni  ndi  kuusa  moyo 
kudzachoka. 

12  Ine,  Inedi  ndine  amene  ndito- 
nthoza  mtima  wako  ; kodi  iwe  ndani, 
kuti  uopa  munthu  amene  adzafa,  ndi 
mwana  wa  munthu  amene  adzakhala 
ngati  udzu  ; 13  waiwala  Yehova 

Mlengi  wako,  amene  anayala  m’mwa- 
mba,  nakhazika  maziko  a dziko  la 
pansi,  ndi  kuopabe  tsiku  lonse  chi- 
fukwa  cha  ukali  wa  wotsendereza, 
pamer.e  iye  akonzeratu  kupasula  ? 
uli  kuti  ukali  wa  wotsendereza  ? 
14  Wam’nsinga  wowerama  adzasuli- 
dwa  posachedwa ; sadzafa  ndi  ku- 
tsikira  ku  dzenje,  chakudya  chache 
sichidzasowa.  15  Pakuti  Ine  ndine 
Yehova  Mulungu  wako,  amene  autsa 
nyanja,  kuti  mafunde  ache  akokome  ; 
Yehova  wa  makamu  ndi  dzina  lache. 
1 6 Ndipo  ndaika  mau  anga  m’kamwa 
mwako  ; ndipo  ndakuphimba  ndi 
mthunzi  wa  dzanja  langa,  kuti  ndi- 
khazike  kumwamba  ndi  kuika  maziko 
a dziko  la  pansi,  ndi  kunena  kwa 
Ziyoni,  Inu  ndinu  anthu  anga. 

17  Galamuka,  galamuka,  imirira 
Yerusalemu  amene  unamwa  m’dza- 
nja  la  Yehova  chikho  cha  ukali 
wache  ; iwe  wamwa  mbale  ya  chilcho 
chonjenjemeretsa  ndi  kuchigugudiza. 
1 8 Palibenso  wina  wakumtsogolera 
mwa  ana  amuna  onse,  amene  iye 
anawabala ; palibe  wina  amgwira 
dzanja  mwa  ana  onse  anawalera. 
19  Izi  ziwiri  zakugwera  ; ndani  adza- 
kulira  iwe  ? bwinja  ndi  chipasuko, 
njala  ndi  lupanga  ; ndidzatonthoza 
mtima  wako  bwanji  ? 20  Ana  ako 

amuna  akomoka  ; agona  pamtu  pa 
makwalala  onse,  monga  nswala  mu 
ukonde  ; adzala  ndi  ukali  wa  Yehova. 
kudzudzula  kwa  Mulungu  wako. 
21  Chifukwa  chache  imva  ichi  tso- 
pano,  iwe  wobvutidwa  ndi  woledzera, 
koma  si  ndi  vinyo  ai  ; 22  atero  Ambu- 
ye  ako  Yehova,  ndi  Mulungu  wako 
amene  anena  mlandu  wa  anthu  ache, 
Taona,  ndachotsa  m’dzanja  mwako 


chikho  chonjenjemeretsa,  ngakhale 
mbale  ya  chikho  cha  ukali  wanga ; 
iwe  sudzamwa  icho  kawirinso.  23  Ndi- 
dzachiika  m’dzanja  la  iwo  amene 
abvutitsa  iwe  ; amene  anena  ku 
moyo  wako,  Gwada  pansi  kuti  ife 
tipite  ; ndipo  iwe  wagonetsa  pa  msana 
pako  monga  pansi,  ndi  monga  khwa- 
lala  kwa  iwo  amene  opita  pamenepo. 
CQ  Galamuka,  galamuka,  ta- 
x)  bvala  mphamvu  zako,  Zi- 
yoni  ; tabvala  zobvala  zako  zoko- 
ngola,  Yerusalemu,  mzinda  wopa- 
tulika  ; pakuti  kuyambira  tsopano 
sadzalowanso  kwa  iwe  wosadulidwa 
ndi  wodetsedwa.  2 Dzisanse  pfumbi  ; 
uka,  khala  tsonga,  Yerusalemu  ; udzi- 
masulire  maunyolo  a pa  khosi  pako, 
iwe  mwana  wa  mkazi  wa  m’nsinga  wa 
Ziyoni. 

3 Pakuti  atero  Yehova,  Inu  muna- 
gulitsidwa  chabe,  ndipo  mudzaombo- 
ledwa  opanda  ndalama.  4 Pakuti 
Ambuye  Yehova  atero,  Anthu  anga 
ananka  ku  Aigupto  poyamba  paja, 
kukakhala  kumeneko  ; ndipo  Asuri 
anawatsendereza  popanda  chifukwa. 
5 Chifukwa  chache  kodi  ndichitenji 
pano,  ati  Yehova  ; popeza  anthu  anga 
achotsedwa  popanda  kanthu ; aku- 
walamulira  awaliritsa,  ati  Yehova ; 
ndipo  dzina  langa  lichitidwa  mwano 
tsiku  lonse  kosalekeza.  6 Chifukwa 
chache  anthu  anga  adzadziwa  dzina 
langa  ; chifukwa  chache  tsiku  lime- 
nelo  iwo  adzadziwa  kuti  ine  ndine 
amene  ndinena  ; taonani,  ndine  pano. 

7 Ha  ! akongolatu  pa  mapiri  mapazi 
a iye  amene  adza  ndi  uthenga  wabwino, 
amene  abukitsa  mtendere,  amene 
adza  ndi  uthenga  wabwino  wa  zinthu 
zabwino,  amene  abukitsa  chipulu- 
mutso  ; amene  ati  kwa  Ziyoni,  Mu- 
lungu  wako  ndi  mfumu.  8 Mau  a 
alonda  ako  I akweza  mau,  ayimba 
pamodzi  ; pakuti  adzaona  maso  ndi 
maso,  pamene  Yehova  abwerera  kudza 
ku  Ziyoni.  9 Kondwani  zolimba, 
yimbani  pamodzi,  inu  malo  a bwinja 
a pa  Yerusalemu  ; pakuti  Yehova 
watonthoza  mtima  wa  anthu  ache, 
waombola  Yerusalemu.  10  Yehova 
wabvula  mkono  wache  woyera  pa  maso 
pa  amitundu  onse  ; ndi  malekezero 
onse  a dziko  la  pansi  adzaona  chipu- 
lumutso  cha  Mulungu  wathu.  11  Cho- 
kani  inu,  chokani  inu,  turukani  ku 
Babulo  ; musakhudze  kanthu  ko- 
detsa  ; turukani  pakati  pache,  khalani 


669 


52. 12—54.  8 


YESAYA 


okonzeka,  inu  amene  munyamula 
zotengera  za  Yehova.  12  Pakuti 
simudzachoka  mofulumira,  kapena 
kunka  mothawa ; pakuti  Yehova 
adzakutsogolerani,  ndi  Mulungu  wa 
Israyeli  adzadikira  pambuyo  panu. 

13  Taonani,  mtumiki  wanga  adza- 
chita  mwa  nzeru  ; adzakwezedwa  ndi 
kutukulidwa  pamwamba,  nadzakha- 
la  pamwambamwamba.  14  Monga 
ambiri  anazizwa  ndi  iwe  Israyeli, 
momwemo  nkhope  yache  yaipitsidwa 
ndithu,  kupambana  munthu  ali  yense, 
ndi  maonekedwe  ache  kupambana 
ana  a anthu  ; 15  momwemonso  iye 
adzawazawaza  mitundu  yambiri  ; ma- 
fumu  adzamtsekera  iye  pakamwa 
pawo  ; pakuti  chimene  sichinauzidwa 
kwa  iwo  adzachiona,  ndi  chimene  iwo 
sanamva  adzazindikira. 

Ndani  wamvera  uthenga  wa- 
OO  thu  ? Ndi  mkono  wa  Yehova 
wabvumbulukira  yani  ? 2 Pakuti 

ameneyo  adzaphuka  pa  maso  pache 
ngati  mtengo  wa  nthete,  ndi  ngati 
muzu  womera  m’nthaka  youma  ; Iye 
alibe  maonekedwe,  pena  kukongola  ; 
ndipo  pamene  timuona  palibe  kuko- 
ngola  kuti  timkhumbe.  3 Iye  ana- 
nyozedwa  ndi  kukanidwa  ndi  anthu  ; 
munthu  wa  zisoni,  ndi  wodziwa  zo- 
wawa ; ndipo  ananyozedwa  monga 
munthu  wombisira  anthu  nkhope 
zawo  ; ndipo  ife  sitinamlemekeza. 

4 Zoonadi  lye  ananyamula  zowawa 
zathu,  ndi  kusenza  zisoni  zathu  ; 
koma  ife  tinamuyesa  wokhomedwa, 
wokanthidwa  ndi  Mulungu,  ndi  wo- 
bvutidwa.  5 Koma  Iye  analasidwa 
chifukwa  cha  zolakwa  zathu,  natu- 
ndudzidwa  chifukwa  cha  mphulu- 
pulu  zathu  ; chilango  chotitengera 
ife  mtendere  chinamgwera  lye  ; ndipo 
ndi  mikwingwirima  yache  ife  tachi- 
ritsidwa.  6 Tonse  tasochera  ngati 
nkhosa  ; tonse  tayenda  yense  m’njira 
ya  mwini  yekha  ; ndipo  Yehova  anai- 
ka  pa  Iye  mphulupuiu  ya  ife  tonse. 

7 Iye  anatsenderezedwa,  koma  ana- 
dzichepetsa  yekha  osatsegula  pa  ka- 
mwa  pache  ; ngati  nkhosa  yotsogo- 
leredwa  kukaphedwa,  ndi  ngati  mwa- 
na  wa  nkhosa  amene  ali  du  pa  maso 
pa  omsenga,  motero  sanatsegula  pa 
kamwa  pache.  8 Anachotsedwa  ku 
chipsinjo  ndi  chiweruziro  ; ndipo 
ndani  adzafotokoza  nthawi  ya  moyo 
wache  ? pakuti  walikhidwa  kunja 
kuno  ; chifukwa  cha  kulakwa  kwa 


anthu  anga  Iye  anakhomedwa. 
9 Ndipo  anaika  manda  ache  pamodzi 
ndi  oipa,  ndi  pamodzi  ndi  olemera  mu 
imfa  yache,  ngakhale  lye  sanachita 
chiwawa,  ndipo  m’kamwa  mwache 
munalibe  chinyengo. 

10  Koma  kunakomera  Yehova  ku- 
mtundudza  ; anamvetsa  zowawa  ; 
moyo  wache  ukapereka  nsembe  yopa- 
ramula,  Iye  adzaona  mbeu  yache, 
adzatanimphitsa  masiku  ache  ; ndi- 
po  chomkondweretsa  Yehova  chi- 
dzakula  m’manja  mwache.  11  Iye 
adzaona  zotsatira  mabvuto  a moyo 
wache,  nadzakhuta  nazo  ; ndi  nzeru 
zache  mtumiki  wanga  wolungama 
adzalungamitsa  ambiri,  nadzanya- 
mula  mphulupulu  zawo.  12  Chifu- 
kwa  chache  ndidzamgawira  gawo  ndi 
akuru  ; ndipo  adzagawana  ndi  ampha- 
mvu  zofunkha ; pakuti  Iye  anathira 
moyo  wache  ku  imfa  ; ndipo  anawe- 
rengedwa  pamodzi  ndi  olakwa ; koma 
ananyamula  machimo  a ambiri,  nape- 
mbedzera  olakwa. 

5/|  Yimba,  iwe  wouma,  amene 
&T"  sunabala  ; yimba  zolimba 
ndi  kupfuula  zolimba,  iwe  amene 
sunabala  mwana  ; pakuti  ana  a mfe- 
dwa  achuruka  koposa  ana  a mkazi 
okwatibwa  ndi  mwamuna,  ati  Yehova. 
2 Kuza  malo  a hema  wako,  afunyu- 
lule  zinsaru  za  mokhala’mo  iwe ; 
usaleke,  tanimphitsa  zingwe  zako, 
limbitsa  zikhomo  zako.  3 Pakuti 
iwe  udzafalikira  ponse  pa  dzanja  la 
manja  ndi  la  manzere,  ndipo  mbeu 
yako  idzalandira  amitundu  cholowa 
chawo,  ndi  kukhalitsa  anthu  m’ma- 
bwinja.  4 Usaope,  pakuti  sudzakhala 
ndi  manyazi  ; usasokonezedwe,  pa- 
kuti  sudzachitidwa  manyazi  ; pakuti 
udzaiwala  manyazi  a ubwana  wako, 
ndi  chitonzo  cha  umasiye  wako  sudza- 
chikumbukiranso.  5 Pakuti  Mlengi 
wako  ndiye  mwamuna  wako  ; Ye- 
hova  wa  makamu  ndiye  dzina  lache  ; 
ndi  Woyera  wa  Israyeli  ndiye  mombolo 
wako  ; lye  adzachedwa  Mulungu  wa 
dziko  lonse  la  pansi.  6 Pakuti  Ye- 
hova  wakuitana  iwe  monga  mkazi 
wakusiyidwa  ndi  wosauka  m’mzimu, 
ngakhale  mkazi  wa  ubwana  wocho- 
tsedwa,  ati  Mulungu  wako.  7 Ka- 
mphindi  kakang’ono  ndakusiya  iwe, 
koma  ndi  chifundo  chambiri  ndidza- 
kusonkhanitsa.  8 M’kukwiya  kwa 
kusefukira  ndinakubisira  nkhope  ya- 
nga  kamphindi  ; koma  ndi  kukoma 

mtima  kwa  chikhalire  ndidzakuchitira 
chifundo,  ati  Yehova  mombolo  wako. 

9 Pakuti  kumeneku  kuli  kwa  ine 
monga  madzi  a Nowa  ; pakuti  monga 
ndinalumbira  kuti  madzi  a Nowa 
sadzamizanso  pa  dziko  la  pansi,  mo- 
mwemo  ndinalumbira  kuti  sindidza- 
kukwiyira  iwe,  pena  kukudzudzula. 

10  Pakuti  mapiri  adzachoka,  ndi 
zitunda  zidzasunthika ; koma  ku- 

! koma  mtima  kwanga  sikudzakucho- 
kera  iwe,  kapena  kusunthika  chipa- 
ngano  changa  cha  mtendere,  ati 
Yehova  amene  wakuchitira  iwe  chi- 
fundo. 

11  Iwe  wosautsidwa,  wobelukabe- 
luka  ndi  namondwe,  wosatonthola 
mtima,  taona,  ndidzakhazika  miyala 
yako  m’maangamaanga  abwino,  ndi 
kukhazika  maziko  ako  ndi  masafiro. 
12  Ndipo  ndidzamanga  mazenera  ako 

Indi  miyala  yofiira,  ndi  zipata  zako  ndi 
bareketi,  ndi  malire  ako  onse  ndi 

Imiyala  yokondweretsa.  13  Ndipo  ana 
ako  onse  adzaphunzitsidwa  ndi  Yeho- 
va  ; ndipo  mtendere  wa  ana  ako  udza- 
i khala  waukulu.  14  M’chilungamo 
iwe  udzakhazikitsidwa,  udzakhala  ku- 
tari  ndi  chipsinjo,  pakuti  sudzaopa  ; 
udzakhala  kutari  ndi  mantha,  pakuti 
sadzafika  chifupi  ndi  iwe.  15  Taona, 

!iwo  angasonkhanitse  pamodzi,  koma 
si  ndi  lne  ; amene  ali  yense  adzaso- 
nkhana  pamodzi  akangane  ndi  iwe 
adzagwa  chifukwa  cha  iwe.  16  Ta- 
ona,  ndalenga  wachipala  amene  abvu- 
kuta  moto  wa  makala,  ndi  kuturu- 
tsa’mo  chida  cha  nchito  yache  ; ndipo 
ndalenga  woononga  kuti  apasule. 
17  Palibe  chida  chosulidwira  iwe  chi- 
dzapindula  ; ndipo  lilime  lonse  lime- 
i ne  lidzakangana  nawe  m’chiweruzo 
udzalitsutsa.  Ichi  ndi  cholowa  cha 
atumiki  a Yehova,  ndi  chilungamo 
chawo  chimene  chifuma  kwa  Ine,  ati 
Yehova. 

Cpr  Inu  nonse,  inu  akumva  ludzu, 
\J\J  idzani  ku  madzi  ; ndi  osowa 
ndarama  idzani  inu  mugule  mudye  ; 
inde  idzani,  mugule  vinyo  ndi  mkaka 
opanda  ndarama  ndi  opanda  mtengo 
wache.  2 Bwanji  inu  mulikutayira 
ndarama  chinthu  chosadya,  ndi  ku- 
tayira  malipiro  anu  zosakhutitsa  ? 
Mverani  ine  mosamalitsa,  nimudye 
chimene  chiri  chabwino,  moyo  wanu 
nukondwere  ndi  zonona.  3 Cherani 
khutu  lanu,  mudze  kwa  ine,  imvani, 
mzimu  wanu  nudzakhala  ndi  moyo  ; 


ndipo  ndidzapangana  nanu  chipa- 
ngano  chosatha,  ndicho  zifundo  zoona 
za  Davide.  4 Taonani,  ndampereka 
iye  akhale  mboni  ya  anthu,  wotsogo- 
lera  ndi  wolamulira  anthu.  5 Taona, 
iwe  udzaitana  mtundu  umene  sunau- 
dziwa,  ndi  mtundu  umene  sunaku- 
dziwa  udzakuthamangira,  chifukwa 
cha  Yehova  Mulungu  wako,  ndi  chi- 
fukwa  cha  Woyera  wa  Israyeli  ; pa- 
kuti  Iye  wakukometsa. 

6 Funani  Yehova  popezeka  Iye, 
itanani  Iye  pamene  ali  pafupi  ; 7 wo- 
ipa  asiye  njira  yache,  ndi  munthu 
wosalungama  asiye  maganizo  ache, 
nabwere  kwa  Yehova  ; ndipo  Yehova 
adzamchitira  chifundo  ; ndi  kwa  Mu- 
lungu  wathu,  pakuti  Iye  adzakhulu- 
lukira  koposa.  8 Pakuti  maganizo 
anga  sali  maganizo  anu,  ngakhale 
njira  zanu  siziri  njira  zanga,  ati  Ye- 
hova.  9 Pakuti  monga  kumwamba 
kuli  kutari  ndi  dziko  la  pansi,  mo- 
mwemo  njira  zanga  ziri  zazitari  ku- 
pambana  njira  zanu,  ndi  maganizo 
anga  kupambana  maganizo  anu. 
10  Pakuti  monga  mvula  imagwa  pansi 
ndi  matalala,  kuchokera  kumwamba 
yosabwerera  komweko,  koma  ikhamiza 
nthaka  ndi  kuibalitsa,  ndi  kuiphukitsa, 
ndi  kuipatsitsa  mbeu  kwa  wobzyala, 
ndi  chakudya  kwa  wakudya  ; 1 1 mo- 
mwemo  adzakhala  mau  anga  amene 
aturuka  m’kamwa  mwanga,  sadzabwe- 
rera  kwa  ine  chabe,  koma  adzachita  chi- 
mene  ndifuna,  ndipo  adzakula  m’mene 
ndinawatumizira.  12  Pakuti  inu  mu- 
dzaturuka  ndi  kukondwa,  ndi  kutso- 
gozedwa  ndi  mtendere  ; mapiri  ndi 
zitunda  zidzayimba  zolimba  pa  maso 
panu,  ndi  mitengo  yonse  ya  m’the- 
ngo  idzaomba  m’manja  mwawo. 
13  M’malo  mwa  mithethe  mudza- 
turuka  mtengo  wa  mlombwa ; ndi 
m’malo  mwa  lunguzi  mudzamera 
mtengo  wa  mchisu  ; ndipo  chidza- 
khala  kwa  Yehova  ngati  mbiri,  ngati 
chizindikiro  chosatha,  chimene  sichi- 
dzalikhidwa. 

Atero  Yehova,  Sungani  inu 
%J\J  chiweruziro,  ndi  kuchita  chi- 
lungamo  ; pakuti  chipulumutso  cha- 
nga  chiri  pafupi  kudza,  ndi  chilu- 
ngamo  changa  chiri  pafupi  kuti  chi- 
bvumbulutsidwe.  2 Wodala  munthu 
amene  achita  ichi,  ndi  mwana  wa 
munthu  amene  agwira  zolimba  ichi, 
amene  asunga  sabata  osaliipitsa,  na- 
sunga  dzanja  lache  osachita  nalo 

choipa  chiri  chonse.  3 Mlendo  amene 
wadziphatika  yekha  kwa  Yehova 
asanene,  kuti,  Yehova  adzandilekani- 
tsa  ndithu  ndi  anthu  ache  ; pena 
mfule  asanene,  Taonani  ine  ndiri 
mtengo  wouma.  4 Pakuti  atero 
Yehova  kwa  mifule  imene  isunga 
masabata,  nisankha  zintnu  zimene  zi- 
ndikondweretsa  ine,  nigwira  zolimba 
chipangano  changa,  5 Kwa  iyo  ndi- 
dzapatsa  m’nyumba  yanga  ndi  m’kati 
mwa  makoma  anga  malo,  ndi  dzina 
loposa  la  ana  amuna  ndi  akazi  ; ndi- 
dzawapatsa  dzina  la  chikhalire  limene 
silidzadulidwa.  6 Alendonso  amene 
adziphatika  okha  kwa  Yehova,  kuti 
amtumikire  lye,  ndi  kukonda  dzina 
la  Yehova,  akhale  atumiki  ache,  yense 
amene  asunga  sabata  osaliipitsa,  na- 
gwira  zolimba  chipangano  changa ; 
7 nawonso  ndidzanka  nawo  ku  phiri 
langa  lopatulika,  ndi  kuwasangalatsa 
m’nyumba  yanga  yopemphera’mo  ; 
zopereka  zawo  zopsereza  ndi  nsembe 
zawo  zidzalandiridwa  pa  guwa  la 
nsembe  langa  ; pakuti  nyumba  yanga 
idzachedwa  nyumba  yopemphera’mo 
anthu  onse.  8 Ambuye  Yehova  ame- 
ne  asonkhanitsa  otayika  a Israyeli 
ati,  Komabe  ndidzasonkhanitsa  ena 
kwa  iye,  pamodzi  ndi  osonkhanitsidwa 
ache  ache. 

9 Inu  zirombo  zonse  za  m’thengo, 
idzani  kulusa,  inde  zirombo  inu  nonse 
za  m’nkhalango.  10  Alonda  ache  ali 
akhungu,  iwo  onse  ali  opanda  nzeru  ; 
iwo  onse  ali  agaru  a chete,  osatha 
kuuwa ; kungolota,  kugona  pansi, 
kukonda  kugona  tulo.  1 1 Inde  agaru 
ali  osusuka,  sakhuta  konse  ; amenewa 
ali  abusa  osazindikira  ; iwo  onse  ate- 
mbenukira  ku  njira  zawo,  yense  ku- 
tsata  phindu  lache  m’dera  lache. 
12  Idzani  inu,  ati  iwo,  ndidzatengera 
vinyo,  ndipo  tidzakhuta  chakumwa 
chaukali  ; ndipo  mawa  kudzakhala 
monga  tsiku  la  lero,  tsiku  lalikuru 
loposa  ndithu. 

pT  “7  Wolungama  atayika,  ndipo 
O I palibe  munthu  wosamalira’po  ; 
ndipo  anthu  a chifundo  atengedwa, 
palibe  wolingalira  kuti  wolungama 
achotsedwa  pa  choipa  chirinkudza. 
2 Iye  alowa  mu  mtendere,  iwo  apuma 
pa  mphasa  zawo,  yense  woyenda 
moongoka. 

3 Koma  sendererani  kuno  chifupi, 
inu  ana  amuna  a watsenga,  mbeu  ya 
chigololo  ndi  ya  dama.  4 Ndiye  yani 


mudzikondweretsa  momseka  ? Ndani 
mulikumyasamira  kukamwa,  ndi  ku- 
mturutsira  lilime  ? Kodi  inu  simuli 
ana  a kulakwa,  mbeu  yonama  ? 
5 Inu  amene  muutsa  zilakolako  zanu 
pakati  pa  mathundu,  pa  tsinde  pa 
mitengo  yonse  ya  gudu  gudu,  amene 
mupha  ana  m’zigwa  pansi  pa  mapanga 
a matanthwe  ? 6 Pakuti  pa  miyala 

yosalala  ya  m’chigwa  pali  gawo  lako  ; 
iyo  ndiyo  gawo  lako  ; ndiyo  imene 
unaitsanulirira  nsembe  yothira,  ndi 
kupereka  nsembe  ya  ufa.  Kodi 
ndidzapembedzedwa  pa  zinthu  zi- 
menezi  ? 7 Pamwamba  pa  phiri 

lalitaritari  unayala  mphasa  yako ; 
kumenekonso  wakwera  kukapereka 
nsembe.  8 Ndi  kumbuyo  kwa  zitseko 
ndi  mphuthu  waimiritsa  chikumbutso 
chako,  pakuti  wadzionetsa  wekha  kwa 
wina,  wosati  kwa  ine  ; ndipo  wakwe- 
ra’ko,  wakuza  mphasa  yako,  ndi  ku- 
pangana  nawo  pangano  ; unakonda 
mphasa  yawo  kumene  unaiona.  9 Ndi- 
po  unanka  kwa  mfumu,  utadzola 
mafuta  ndi  kuchurukitsa  zonunkhira 
zako  ; ndipo  unatumiza  atumwi  ako 
kutari  ; ndipo  wadzichepetsa  wekha 
kufikira  kunsi  ku  manda.  10  Una- 
topa  ndi  njira  yako  yaitari  ; koma 
sunanene,  Palibe  chiyembekezo  ; iwe 
wapeza  moyo  wa  dzanja  lako  ; chi- 
fukwa  chache  sunalefuka.  11  Ndipo 
ndi  yani  amene  wamuopa  ndi  kuchita 
naye  mantha,  kuti  wanama,  osandi- 
kumbukira  Ine,  kapena  kundisama- 
lira  ? Kodi  Ine  sindinakhala  chete 
nthawi  yambiri,  ndipo  iwe  sunandi- 
opa  Ine  konse  ? 12  Ndidzaonetsa 

chilungamo  chako  ndi  nchito  zako 
sudzapindula  nazo.  13  Pamene 
pakupfuula  iwe  akupulumutse  amene 
unawasonkhanitsa ; koma  mphepo 
idzawatenga,  mpweya  udzachotsa 
onse  ; koma  iye  amene  andikhulupirira 
Ine  adzakhala  ndi  dziko,  nadzakhala 
nacho  cholowa  m’phiri  langa  lopa- 
tulika.  14  Ndipo  adzanena,  Undani, 
undani,  konzani  njira,  chotsani  cho- 
khumudwitsa  m’njira  mwa  anthu 
anga. 

15  Pakuti  atero  Iye  amene  ali 
wamtari  wotukulidwa,  amene  akhala 
mwa  chikhalire,  amene  dzina  lache 
ndiye  Woyera,  Ndikhala  m’malo  atari 
ndi  oyera,  pamodzi  ndi  yense  amene 
ali  wa  mzimu  wosweka  ndi  wodziche- 
petsa,  kutsitsimutsa  mzimu  wa  odzi- 
chepetsa,  ndi  kutsitsimutsa  mtima  wa 

osweka.  16  Pakuti  sindidzatsutsana 
1 ku  nthawi  zonse,  sindidzakwiya  masi- 
ku  onse  ; pakuti  mzimu  udzalefuka 
pa  maso  pa  Ine,  ndi  miyoyo  imene  ndi- 
nailenga.  17  Chifukwa  cha  kuipa 
kwa  kusirira  kwache  ndinakwiya  ndi 
kummenya  iye  ; ndinabisa  nkhope 
yanga,  ndipo  ndinakwiya  ; ndipo  iye 
anankabe  mokhota  m’njira  ya  mtima 
wache.  18  Ndaona  njira  zache,  ndipo 
ndidzamchiritsa ; ndidzamtsogolera- 
nso,  ndi  kumbwezera  iye  ndi  oli- 
ra  maliro  ache  zotonthoza  mtima. 
19  Ndilenga  chipatso  cha  milomo  ; 
Mtendere,  mtendere  kwa  iye  amene  ali 
kutari,  ndi  kwa  iye  amene  ali  chifupi, 
ati  Yehova ; ndipo  ndidzamchiritsa 
iye.  20  Koma  oipa  ali  ofanana  ndi 
nyanja  yowinduka ; pakuti  siinga- 
pume,  ndi  madzi  ache  autsa  matope 
ndi  ubve.  21  Palibe  mtendere,  ati 
Mulungu  wanga,  kwa  oipa. 

CQ  Pfuula  zolimba,  usalekerere, 

I UO  kweza  mau  ako  ngati  lipenga, 
ndi  kuwafotokozera  anthu  anga  cho- 
lakwa  chawo,  ndi  banja  la  Yakobo 
machimo  awo.  2 Koma  iwo  andifuna 
Ine  tsiku  ndi  tsiku,  ndi  kukondwera 
kudziwa  njira  zanga  ; monga  mtundu 
wa  anthu  ochita  chilungamo,  osasiya 
chilangizo  cha  Mulungu  wawo,  iwo 
andipempha  Ine  zilangizo  zolungama, 
nakondwerera  kuyandikira  kwa  Mu- 
lungu.  3 Amati,  Bwanji  ife  tasala 
kudya,  ndipo  Inu  simuona  ? ndi 
bwanji  ife  tabvutitsa  moyo  wathu, 
ndipo  Inu  simusamalira  ? Taonani, 
tsiku  la  kusala  kudya  kwanu  inu 
rnupeza  kukondwerera  kwanu,  ndi 
kutsendereza  anchito  anu  onse.  4 Ta- 
onani,  inu  musala  kudya  kuti  mu- 
kangane  ndi  kutsutsana  ndi  kukantha 
ndi  nkhonya  yoipa ; inu  simusala 
kudya  tsiku  la  lero  kuti  mumveketse 
mau  anu  kumwamba.  5 Kodi  kusala 
kudya  koteroko  ndiko  ndinakusa- 
nkha  ? tsiku  lakubvutitsa  munthu 
moyo  wache  ? Kodi  ndiko  kuwera- 
mitsa  mutu  wache  monga  bango,  ndi 
kuyala  chiguduli  ndi  phulusa  pansi 
pache  ? Kodi  uyesa  kumeneko  ku- 
sala  kudya,  ndi  tsiku  lobvomerezeka 
kwa  Yehova  ? 6 Kodi  kumeneku  si 

kusala  kudya  kumene  ndinakusa- 
ikha  ? kumasula  nsinga  za  zoipa, 
'rdi  kumasula  zomanga  gori,  ndi  kule- 
ca  otsenderezedwa  amuke  mfulu,  ndi 
cuti  mutyole  magori  onse  ? 7 Kodi 

;i  naiko  kupatsa  chakudya  chako  kwa 


anjala,  ndi  kuti  ubwere  nawo  ku 
nyumba  lcwako  aumphawi  otayika  ? 
pakuona  wamaliseche  kuti  umbveke, 
ndi  kuti  usadzibisire  wekha  a chibale 
chako  ? 8 Pomwepo  kuunika  kwako 

kudzawalitsa  monga  m’mawa,  ndi 
kuchira  kwako  kudzaonekera  msa- 
nga  msanga  ; ndipo  chilungamo  cha- 
ko  chidzakutsogolera  ; ulemerero  wa 
Yehova  udzakhala  wochinjiriza  pa- 
mbuyo  pako.  9 Pamenepo  udza- 
itana,  ndipo  Yehova  adzayankha ; 
udzapfuula  ndipo  Iye  adzati,  Ndine 
pano.  Ngati  uchotsa  pakati  pa  iwe 
gori,  kukodolana  moipa,  ndi  kula- 
nkhula  moipa,  1 0 ndipo  ngati  upereka 
kwa  wanjala  chimene  moyo  wako 
umakhumba,  ndi  kukhutitsa  moyo 
wobvutidwa,  pomwepo  kuunika  kwaico 
kudzauka  mu  mdima,  ndipo  usiku 
wako  udzanga  usana  ; 11  ndipo  Ye- 
hova  adzakutsogolera  posalekai,  ndi 
kukhutitsa  moyo  wako  m’chirala, 
ndi  kulimbitsa  mafupa  ako  ; ndipo 
udzafanana  ndi  munda  wothirira 
madzi,  ndi  kasupe  wa  madzi  amene 
madzi  ache  saphwa  konse.  12  Ndipo 
iwo  amene  adzakhala  a iwe  adzamanga 
malo  akale  abwinja  ; udzautsa  mazi- 
ko  a mibadwo  yambiri  ; udzachedwa 
Wokonza  pogumuka,  Wakubwezera 
njira  za  kukhala’mo.  13  Ukaletsa 
phazi  lako  pa  sabata,  ndi  kusiya  ku~ 
chita  kukondwerera  kwako  tsiku 
langa  lopatulika,  ndi  kuyesa  sabata 
tsiku  lokondwa  lopatulika  la  Yehova, 
lolemekezeka,  ndipo  ukalilemekeza 
ilo,  osachita  njira  zako  zokha,  osafuna 
kukondwa  kwako  kokha,  osalankhula 
mau  ako  ohka  ; 14  pomwepo  udza- 
kondwa  mwa  Yehova  ; ndipo  ine  ndi- 
dzakuyendetsa  pa  misanje  ya  dziko 
la  pansi  ; ndipo  ndidzakudyetsa  cho- 
lowa  cha  kholo  lako  Yakobo  ; pakuti 
pakamwa  pa  Yehova  pananena’po. 
|CQl  Taonani,  mkono  wa  Yehova 
sufupika,  kuti  sungathe  kupu- 
lumutsa  ; khutu  lache  siliri  logontha, 
kuti  silingamve ; koma  zoipa  zanu 
zakulekanitsani  inu  ndi  Mulungu  wa- 
nu  ; ndipo  machimo  anu  abisa  nkhope 
yache  kwa  inu,  kuti  Iye  sakumva. 
3 Pakuti  manja  anu  adetsedwa  ndi 
mwazi,  ndi  zala  zanu  ndi  mphulupulu, 
milomo  yanu  yanena  zonama,  lilime 
lanu  lilankhula  moipa.  4 Palibe 
woturutsa  mlandu  molungama,  ndipo 
palibe  wonena  zoona ; iwo  akhulu- 
pirira  mwa  chabe,  nanena  zonama ; 


Y 


59. 5—60. 8 


YESAYA 


iwo  atenga  kusayeruzika  ndi  kubala 
mphulupulu.  5 Iwo  afungatira  ma- 
zira  a mphiri  aswetse,  naluka  ukonde 
wa  tandaude  ; iye  amene  adya  mazira 
ache  amafa,  ndi  choswanyika’cho 
chisweka  nichikhala  mamba.  6 Mau- 
konde  awo  sadzakhala  zobvala,  sadza- 
pfunda  nchito  zawo  ; nchito  zawo 
ziri  nchito  zoipa,  ndi  chiwawa  chiri 
m’manja  mwawo.  7 Mapazi  awo 
athamangira  koipa,  ndipo  iwo  afulumi- 
ra  kukhetsa  mwazi  wosachimwa  ; ma- 
ganizo  awo  ali  maganizo  oipa  ; bwinja 
ndi  chipasuko  ziri  m’njira  mwawo. 
8 Njira  ya  mtendere  saidziwa,  ndipo 
palibe  chiweruziro  m’mayendedwe 
mwawo  ; ak'notetsa  njira  zawo  ; ali 
yense  ayenda  m’menemo  sadziwa 
mtendere.  9 Chifukwa  chache  chi- 
weruziro  chiri  patari  ndi  ife,  ndi 
chilungamo  sichitipeza  ; tiyang’anira 
kuunika,  koma  taona  mdima  ; ti- 
yang’anira  kuyera,  koma  tiyenda  mu 
usiku.  10  Tiyambasira  khoma  ngati 
wakhungu,  inde  tiyambasa  monga 
iwo  opanda  maso  ; tipunthwa  usana 
monga  m’chizirezire  ; tiri  m’malo  a 
mdima  ngati  akufa.  11  Tonse  tiba- 
ngula  ngati  zirombo,  ndi  kulira 
maliro  zolimba  ngati  nkhunda  ; tiya- 
ng’anira  chiweruziro  koma  palibe  ; 
tiyang’anira  chipulumutso  koma  chiri 
patari  ndi  ife.  12  Pakuti  zolakwa 
zathu  zachuruka  pa  maso  pa  Inu, 
ndipo  machimo  athu  atineneza  ife  ; 
pakuti  zolakwa  zathu  ziri  ndi  ife, 
ndipo  zoipa  zathu  tizidziwa  ; 13  ndizo 
kulakwabe  ndi  kukanabe  Yehova, 
ndi  kuleka  kutsata  Mulungu  wathu, 
kulankhula  zotsendereza  ndi  kupa- 
nduka,  kuganizira  ndi  kunena  pa 
kamwa  mau  akunyenga  oturuka  mu 
mtima.  14  Ndipo  chiweruziro  cha- 
bwerera  m’mbuyo,  ndi  chilungamo 
chaima  patari  ; pakuti  choona  cha- 
gwa  m’khwalala,  ndi  kuongoka  siku- 
ngalowe.  1 5 Inde  choona  chisoweka  ; 
iye  amene  asiya  choipa  zifunkhidwa 
zache  ; ndipo  Yehova  anaona  ichi, 
ndipo  chidamuipira  kuti  palibe  chi- 
weruzo.  16  Ndipo  Iye  anaona  kuti 
palibe  munthu,  nazizwa  kuti  palibe 
wopembedzera ; chifukwa  chache 
mkono  wache  wache  unadzitengera 
yekha  chipulumutso  ; ndi  chilungamo 
chache  chinamchirikiza.  17  Ndipo 
anabvala  chilungamo  monga  chida  cha 
pa  chifuwa,  ndi  chisoti  cha  chipulu- 
mutso  pa  mutu  pache  ; nabvala  zobvala 


zakubwezera  chilango,  nabvekedwa 
ndi  changu  monga  chopfunda. 

18  Monga  mwa  nchito  zawo  mo- 
mwemo  Iye  adzabwezera  amaliwongo 
ache  ukali,  nadzabwezera  adani  ache 
chilango  ; nadzabwezeranso  zisumbu 
chilango.  19  Chomwecho  iwo  adza- 
opa  dzina  la  Yehova  kuchokera  ku 
madzulo,  ndi  ulemerero  wache  ku- 
mene  kuturukira  dzuwa  ; pakuti  pa- 
mene  mdani  adzafika  ngati  chigumula, 
mzimu  wa  Yehova  udzamkwezera 
mbendera  yomletsa.  20  Ndipo  mo- 
mbolo  adzafika  ku  Ziyoni,  ndi  kwa 
iwo  amene  atembenuka  kusiya  kula- 
kwa  mwa  Yakobo,  ati  Yehova. 

21  Ndipo  kunena  za  Ine,  ili  ndi  panga- 
no  langa  ndi  iwo,  ati  Yehova  ; mzimu 
wanga  umene  uli  pa  iwe,  ndi  mau 
anga  amene  ndaika  m’kamwa  mwako 
sadzachoka  m’kamwa  mwako,  pena 
m’kamwa  mwa  ana  ako,  pena  m’ka- 
mwa  mwa  mbeu  ya  mbeu  yako,  ati 
Yehova,  kuyambira  tsopano  ndi  ku 
nthawi  zonse. 

Nyamuka,  wala,  pakuti  ku- 
VJw  unika  kwako  kwafika,  ndi 
ulemerero  wa  Yehova  wakuturukira. 

2 Pakuti  taona,  mdima  udzaphimba 
dziko  la  pansi,  ndi  mdima  wa  bii  mi- 
tundu  ya  anthu  ; koma  Yehova 
adzakuturukira,  ndi  ulemerero  wache 
udzaoneka  pa  iwe.  3 Ndipo  amitundu 
adzafika  kwa  kuunika  kwako,  ndi 
mafumu  kwa  kuyera  kwa  kuturuka 
kwako.  4 Tukula  maso  ako  uungu- 
zeunguze  ndi  kuona  ; iwo  onse  aso- 
nkhana  pamodzi  adza  kwa  iwe  ; 
ana  ako  amuna  adzachokera  kutari, 
ndi  ana  ako  akazi  adzaleredwa  pa 
mbali.  5 Pamenepo  udzaona  ndi 
kuunikidwa,  ndipo  mtima  wako  udza-  ' 
nthunthumira  ndi  kukuzidwa  ; pakuti  i 

unyinji  wa  nyanja  udzakutembenu-  i 

kira,  chuma  cha  amitundu  chidza- 
fika  kwa  iwe.  6 Gulu  la  ngamila  ( 
lidzakukuta,  ngamila  zazing’ono  za 
Midiani  ndi  Efa  ; iwo  onsewo  adza-  i il 
chokera  ku  Seba  adzabwera  nazo  | i 
golidi  ndi  zonunkhira  ; ndipo  adza-  j I 
lalikira  matamando  a Yehova.  7 Zo-  ( t 
weta  za  Kedara  zidzasonkhana  kwa  s 
iwe,  nkhosa  za  mphongo  za  Nebaioti  I j 
zidzakutumikira  ; izo  zidzafika  ndi  I t 
kulandiridwa  pa  guwa  langa  la  nse-  4 
mbe  ; ndipo  ndidzakometsa  nyumba  I t 
ya  ulemerero  wanga.  8 Ndani  awa  j fc 

amene  auluka  ngati  mtambo,  ndi  | b 

monga  nkhunda  ku  mazenera  awo  ? I lu 

9 Zoonadi,  zisumbu  zidzandilindira 
Ine  ; zidzayamba  ndi  ngalawa  za 
Tarisi  kutenga  ana  ako  amuna  ku- 
tari,  golidi  wawo  ndi  siliva  wawo  pa- 
modzi  nawo,  chifukwa  cha  dzina  la 
Yehova  Mulungu  wako,  ndi  chifukwa 
cha  Woyera  wa  Israyeli,  popeza  Iye 
wakukometsa  iwe.  10  Ndipo  alendo 
adzamanga  malinga  ako,  ndi  mafumu 
awo  adzakutumikira  ; pakuti  m’ku- 
kwiya  kwanga  ndinakantha,  koma 
mokomera  mtima  ndidakuchitira  iwe 
chifundo.  11  Zipata  zako  zidzakha- 
labe  zotseguka,  sizidzatsekedwa  usa- 
na  pena  usiku,  kuti  abwere  nacho  kwa 
iwe  chuma  cha  amitundu,  ndi  mafu- 
mu  awo  otsogozedwa  nawo  pamodzi. 
12  Pakuti  mtundu  ndi  ufumu  umene 
udzakana  kukutumikira  udzaono- 
ngeka  ; inde  mitundu  imeneyo  idza- 
sakazidwa  ndithu.  13  Ulemerero  wa 
Lebano  udzafika  kwa  iwe  ; mtengo 
wa  mlombwa  mtengo  wa  mkuyu  ndi 
mtengo  wa  naphini  pamodzi,  kuko- 
metsera  malo  a kachisi  wanga  ; 
ndipo  ndidzachititsa  malo  a mapazi 
anga  ulemerero.  1 4 Ndipo  ana  amuna 
a iwo  amene  anabvuta  iwe  adzafika, 
nadzakugwadira ; ndipo  iwo  onse 
amene  anakuchepetsa  iwe  adzagwa- 
dira  ku  mapazi  ako,  nadzakucha 
iwe,  Mudzi  wa  Yehova,  Ziyoni  wa 
Woyera  wa  Israyeli.  15  Ungakhale 
unasiyidwa  ndi  kudedwa,  osapita 
munthu  mwa  iwe,  Ine  ndidzaku- 
sandutsa  changwiro  chosatha  cho- 
kondweretsa  cha  mibadwo  yambiri. 
1 6 Iwe  udzayamwanso  mkaka  wa  ami- 
tundu,  nudzayamwa  bere  la  mafumu, 
nudzadziwa  kuti  Ine  Yehova  ndine 
mpulumutsi  wako,  ndi  mombolo  wako, 
Wamphamvu  wa  Yakobo.  ITM’malo 
mwa  mkuwa  ndidzatenga  golidi,  ndi 
m’malo  mwa  chitsulo  ndidzatenga 
siliva,  ndi  m’malo  mwa  mtengo  ndi- 
dzatenga  mkuwa,  ndi  m’malo  mwa 
miyala  ndidzatenga  chitsulo  ; ndi- 
dzakuikira  akapitao  a mtendere,  ndi 
oyang’anira  nchito  a chilungamo. 
18  Chiwawa  sichidzamvekanso  m’dzi- 
ko  mwako,  lcupululutsa  pena  kupa- 
sula  m’malire  ako  ; koma  udzacha 
malinga  ako  Chipulumutso,  ndi  zipa- 
ta  zako  Matamando.  19  Dzuwa  sili- 
dzakhalanso  kuunika  kwako  usana, 
ngakhale  mwezi  sudzakuunikiranso 
kuti  kuyere  ; koma  Yehova  adzakhala 
kwa  iwe  kuunika  kosatha,  ndi  Mu- 
lungu  wako  adzakhala  ulemerero 


wako.  20  Dzuwa  lako  silidzalowanso, 
mwezi  wako  sudzanka  ku  midima ; 
pakuti  Yehova  adzakhala  kuunika 
kwako  kosatha,  ndi  masiku  a kulira 
maliro  ako  adzatha.  21  Anthu  ako 
adzakhalanso  onse  olungama  ; dzi- 
ko’lo  lidzakhala  cholowa  chawo  ku 
nthawi  zonse,  nthambi  yooka  Ine, 
nchito  ya  manja  anga,  kuti  Ine 
ndikuzidwe.  22  Wamng’ono  adzasa- 
nduka  chikwi,  ndi  wochepa  adza- 
sanduka  mtundu  wa  mphamvu  ; Ine 
Yehova  ndidzafulumiza  ichi  m’nthawi 
yache. 

O'f  Mzimu  wa  Ambuye  Yehova 
w 1 uli  pa  ine  ; pakuti  Yehova 
wandidzoza  ine  ndilalikire  mau  abwino 
kwa  ofatsa  ; Iye  wanditumiza  ndi  - 
kamange  osweka  mtima,  ndikalalikire 
kwa  am’nsinga  mamasulidwe,  ndi  kwa 
omangidwa  kutsegulidwa  kwa  m’nde- 
nde  ; 2 ndikalalikire  chaka  choko- 

mera  Yehova,  ndi  tsiku  lakubwezera 
la  Mulungu  wathu  ; ndikatonthoze 
mtima  wa  onse  amene  akulira  maliro  ; 
3 ndikakonzere  iwo  amene  alira  ma- 
liro  m’Ziyoni,  ndi  kuwapatsa  chobvala 
chokometsa  m’malo  mwa  phulusa, 
mafuta  akukondwa  m’malo  mwa 
maliro,  chobvala  cha  matamando 
m’malo  mwa  mzimu  wopsinjika  ; kuti 
iwo  achedwe  mitengo  ya  chilungamo 
yakuioka  Yehova,  kuti  Iye  aleme- 
kezedwe.  4 Ndipo  iwo  adzamanga 
mabwinja  akale,  nadzamanga  pa 
miunda  yakale,  nadzakonzanso  midzi 
yopasuka,  mabwinja  a mibadwo  ya- 
mbiri.  5 Ndipo  alendo  adzaimirira 
ndi  kudyetsa  magulu  ako,  ndi  anthu 
akunja  adzakhala  olima  ako,  ndi 
kukukonzera  minda  ya  mphesa. 

6 Koma  inu  mudzachedwa  ansembe 
a Yehova  ; anthu  adzakuyesani  inu 
atumiki  a Mulungu  wathu  ; inu 
mudzadya  chuma  cha  amitundu, 
nimudzalowa  mu  ulemerero  wawo. 

7 M’malo  mwa  manyazi  anu  owiri- 
kiza  ; ndi  chitonzo  iwo  adzakondwera 
ndi  gawo  lawo  ; chifukwa  chache  iwo 
adzakhala  nacho  m’dziko  mwawo 
cholowa  chowirikiza,  adzakhala  nacho 
chikondwerero  chosatha.  8 Pakuti 
Ine  Yehova  ndikonda  chiweruziro, 
ndida  chifwamba  ndi  choipa  ; ndipo 
ndidzawapatsa  mphotho  yawo  m’zo- 
onadi  ; ndipo  ndidzapangana  nawo 
pangano  losatha.  9 Ndipo  ana  awo 
adzadziwidwa  mwa  amitundu,  ndi 
obadwa  awo  mwa  anthu  ; onse  amene 

awaona  adzawazindikira  kuti  iwo 
ndiwo  ana  amene  Yehova  wadalitsa. 

10  Ndidzakondwa  kwambiri  mwa 
Yehova,  moyo  wanga  udzakondwe- 
rera  mwa  Mulungu  wanga  ; pakuti 
Iye  wandibveka  ine  ndi  zobvala  za 
chipulumutso,  nandipfunda  chopfunda 
cha  chilungamo,  monga  mkwati 
abvala  nduwira,  ndi  monga  mlcwa- 
tibwi  adzikometsa  yekha  ndi  miyala 
ya  mtengo.  11  Pakuti  monga  dziko 
liphukitsa  mphundu  zache,  ndi  monga 
munda  umeretsa  zobzala’mo,  momwe- 
mo  Ambuye  Yehova  adzaphukitsa 
chilungamo  ndi  matamando  pa  maso 
pa  amitundu  onse. 

I SQ  Chifukwa  cha  Ziyoni  sindi- 
dzakhala  chete,  ndi  chifukwa 
cha  Yerusalemu  sindidzapuma,  ku- 
fikira  chilungamo  chache  chidzatu- 
ruka  monga  kuyera,  ndi  chipulumu- 
tso  chache  monga  nyali  yoyaka. 
2 Ndipo  amitundu  adzaona  chilungamo 
chako,  ndi  mafumu  onse  ulemerero 
wako  ; ndipo  udzachedwa  dzina  la- 
tsopano,  limene  m’kamwa  mwa  Ye- 
hova  mudzachula.  3 Iwe  udzakha- 
lanso  korona  wokongola  m’dzanja 
la  Yehova,  korona  wa  chifumu  m’dza- 
nja  la  Mulungu  wako.  4 Iwe  sudza- 
chedwanso  Wosiyidwa ; dziko  lako 
silidzachedwanso  Bwinja  ; koma  iwe 
udzachedwa  Hefiziba  ndi  dziko  .ako 
Beula ; pakuti  Yehova  akondwera 
mwa  iwe,  ndipo  dziko  lako  lidzakwa- 
tiwa.  5 Pakuti  monga  mnyamata 
akwatira  namwali,  momwemo  ana 
ako  amuna  adzakukwatira  iwe  ; ndi 
monga  mkwati  akondwera  ndi  mkwa- 
tibwi  msmwemo  Mulungu  wako  adza- 
kondwera  nawe. 

6 Ndaika  alonda  pa  malinga  ako, 
Yerusalemu ; iwo  sadzakhala  chete 
usana  pena  usiku  ; inu  akukumbutsa 
Yehova  musakhale  chete,  7 ndipo 
musamlole  akhale  chete,  kufikira 
Iye  atakhazikitsa  naika  Yerusalemu 
akhale  tamando  m’dziko  la  pansi. 
8 Yehova  analumbira  pa  dzanja  lache 
la  manja,  ndi  mkono  wache  wa  mpha- 
mvu,  Zoonadi,  sindidzaperekanso 
tirigu  wako  akhale  chakudya  cha 
adani  ako,  ndipo  alendo  sadzamwa 
vinyo  wako  amene  iwe  unagwirira 
nchito  ; 9 koma  iwo  amene  adza- 

kolola  adzadya  ndi  kutamanda  Ye- 
hova  ; ndi  iwo  amene  adzamchera 
adzamumwa  m’mabwalo  a kachisi 
wanga. 


10  Pitani,  pitani  pa  zipata ; ko- 
nzani  njira  ya  anthu  ; undani,  undani 
khwalala  ; chotsani  miyala,  kwezani 
mbendera  ya  anthu.  11  Taonani, 
Yehova  walalikira  kufikira  maleke- 
rezo  a dziko  la  pansi.  Nenani  kwa 
mwana  wamkazi  wa  Ziyoni,  Taona 
chipulumutso  chako  chifika ; taona 
mphotho  yache  ali  nayo,  ndi  nchito 
yache  iri  pa  maso  pacne.  12  Ndipo 
iwo  adzawacha  Anthu  opatulika, 
Oomboledwa  a Yehova ; ndipo  iwe 
udzachedwa  Wofunidwa,  Mudzi  wosa- 
siyidwa. 

/QQ  Ndani  uyu  alinkudza  kucho- 
UO  kera  ku  Edomu,  ndi  zobvala 
zonika  zochokera  ku  Bozira  ? uyu 
wolemekezeka  m’chobvala  chache, 
nayenda  mu  ukuru  wa  mphamvu 
zache  ? Ndine  amene  ndilankhula 
m’cholungama,  wa  mphamvu  yaku- 
pulumutsa.  2 Chophimba  chako  chi- 
fiiriranji,  ndi  zobvala  zako  zifanana 
bwanji  ndi  woponda  mopondera 
mphesa  ? 3 Ndaponda  ndekha  mopo- 

ndera  mphesa,  ndipo  panalibe  nane 
mmcdzi  wa  mitundu  ya  anthu  ; inde 
ndinawaponda  m’kukwiya  kwanga, 
ndi  kuwapondereza  mu  ukali  wanga ; 
ndi  mwazi  wa  moyo  wawo  unawa- 
zidwa  pa  zobvala  zanga  ; ndipo  nda- 
detsa  chopfunda  changa  chonse. 
4 Pakuti  tsiku  la  kubwezera  liri  mu 
mtima  mwanga,  ndi  chaka  cha  kuo- 
mbola  anthu  anga  chafika.  5 Ndipo 
ndinayang’ana,  koma  panalibe  wotha- 
ngata  ; ndipo  ndinadabwa  kuti  pana- 
libe  wochirikiza ; chifukwa  chache 
mkono  wanga  wanga  unanditengera 
chipulumutso,  ndi  ukali  wanga  una- 
ndichirikiza  ine.  6 Ndipo  ndina- 
pondereza  anthu  m’kukwiya  kwanga, 
ndi  kuwatswanya  mu  ukali  wanga, 
ndi  kutsanulira  mwazi  wa  moyo  wawo. 

7 Ndidzachula  za  chifundo  chache 
cha  Ye'hova,  ndi  matamando  a Yehova, 
monga  mwa  zonse  zimene  Yehova 
wapereka  kwa  ife  ; ndi  ubwino  wache 
waukuru  kwa  banja  la  Israyeli,  umene 
lye  wapereka  kwa  iwo,  monga  mwa 
chifundo  chache,  ndi  monga  mwa 
nchito  zochuruka  za  chikondi  chache, 
3 Pakuti  anati,  Zoonadi  iwo  ndiwo 
anthu  anga,  ana  amene  sangachite 
monyenga  ; chomwecho  Iye  anali 
mpulumutsi  wawo.  9 M’mazunzo 
awo  onse  Iye  anazunzidwa,  ndipo 
mthenga  wakuimirira  pa  maso  pache 
anawapulumutsa ; m’kukon  da  kwache 

ndi  m’chisoni  chache  Iye  anawa- 
ombola,  nawabereka,  nawanyamula 
masiku  onse  a kale.  10  Koma  iwo 
anapandukira  ndi  kumvetsa  chisoni 
mzimu  wache  woyera,  chifukwa  cha- 
che  Iye  anasandulika  mdani  wawo, 
nawathira  nkhondo  Iye  yekha.  1 1 Pa- 
menepo  iwo  anakumbukira  masiku  a 
kale,  Mose  ndi  anthu  ache,  nati, 
Alikuti  Iye  amene  anawaturutsa 
m’nyanja  pamodzi  ndi  abusa  a gulu 
lache  ? Alikuti  Iye  amene  anaika 
mzimu  wache  woyera  pakati  pawo, 
12  amene  anayendetsa  mkono  wache 
wa  ulemerero  pa  dzanja  la  manja  la 
Mose  ? amene  anagawanitsa  madzi  pa 
maso  pawo,  kuti  adzitengere  mbiri 
yosatha  ? 13  amene  anawatsogolera 

kupitira  mwa  kuya  monga  kavalo 
m’chipululu  osapunthwa  iwo  ? 14  Mo- 
nga  ng’ombe  zotsikira  ku  chigwa 
mzimu  wa  Yehova  unawapumitsa  ; 
chomwecho  inu  munatsogolera  anthu 
anu  kudzitengera  mbiri  ya  ulemerero. 
1 5 Tayang’anani  kunsi,  taonani  pokha- 
la  panu  poyera,  ndi  paulemerero  wanu, 
changu  chanu  ndi  nchito  zanu  za 
mphamvu  ziri  kuti  ? mwanditseke- 
rezera  zofunafuna  za  mtima  wanu  ndi 
chisoni  chanu.  16  Pakuti  Inu  ndinu 
atate  wathu,  ngakhale  Abrahamu  sati- 
dziwa  ife,  ndi  Israyeli  satizindikira  ife. 
Inu  Yehova  ndinu  atate  wathu,  mo- 
mbolo  wathu  wa  chikhalire  ndi  dzina 
lanu.  17  Yehova  bwanji  mwati- 
socheretsa  kusiya  njira  zanu,  ndi  ku- 
umitsa  mitima  yathu  tisakuopeni  ? 
Bwerani,  chifukwa  cha  atumiki  anu, 
mafuko  a cholowa  chanu.  18  Anthu 
anu  opatulika  anakhala  nacho  ka- 
nthawi  kokha  ; adani  athu  aponde- 
reza  kachisi  wanu  wopatulika.  1 9 Ife 
takhala  ngati  iwo  amene  simuna- 
walamulira  konse,  ngati  iwo  amene 
sanachedwa  dzina  lanu. 

C\/\  Mwenzi  mutang’amba  ku- 
wT  mwamba  ndi  kutsikira  pansi, 
kuti  mapiri  agwedezeke  pa  maso 
panu  ; 2 monga  pamene  moto  uyatsa 
zitsamba,  ndi  moto  uwiritsa  madzi  ; 
kudziwitsa  kwa  amaliwongo  anu 
dzina  lanu,  kuti  amitundu  anthunthu- 
mire  pa  maso  panu.  3 Pamene  Inu 
munachita  zinthu  zoopsya,  zimene  ife 
sitinayang’anira,  Inu  munatsika,  ma- 
piri  anagwedezeka  pa  maso  panu. 
4 Pakuti  kuyambira  kale  anthu  sana- 
mve  pena  kumvetsa  ndi  khutu,  nga- 
khale  diso  silinaone  Mulungu  wina 


popanda  Inu,  amene  amgwirira  nchito 
iye  amene  amlindirira  Iye.  5 Inu 
mukomana  ndi  iye  amene  akondwe- 
rera,  nachita  chilungamo,  iwo  amene 
akumbukira  Inu  m’njira  zanu  ; ta- 
onani  Inu  munakwiya,  ndipo  ife  tina- 
chimwa  ; takhala  momwemo  nthawi 
yambiri,  kodi  tidzapulumutsidwa  ? 
6 Pakuti  ife  tonse  takhala  ngati  wina 
amene  ali  wosakonzeka ; ndi  zolu- 
ngama  zathu  zonse  ziri  ngati  chobvala 
chodetsedwa  ; ndipo  ife  tonse  tifota 
monga  tsamba  ndi  zoipa  zathu  ziti- 
uluza  monga  mphepo.  7 Ndipo  palibe 
amene  aitana  dzina  lanu,  amene  adzi- 
kangamiza  yekha  kugwiritsa  Inu  ; 
pakuti  Inu  mwatibisira  nkhope  yanu, 
ndipo  mwatinyeketsa  ndi  zoipa  zathu. 

8 Koma  tsopano,  Ye'nova,  Inu  ndinu 
atate  wathu ; ife  tiri  dongo,  ndipo  Inu 
ndinu  muumbi  wathu ; ndipo  ife 
tonse  tiri  nchito  ya  dzanja  lanu. 

9 Musakwiye  kopambana,  Yehova, 
musakumbukire  zoipa  nthawi  zonse  ; 
taonani,  yang’anani  ife,  tikupembe- 
dzani  Inu,  ife  tonse  tiri  anthu  anu. 

10  Midzi  yanu  yopatulika  yasanduka 
chipululu,  Ziyoni  wasanduka  chipu- 
lulu,  Yerusalemu  wasanduka  bwinja. 

1 1 Nyumba  yathu  yopatulika  ndi  yoko- 
ngola,  m’mene  makolo  athu  anaku- 
tamandani  Inu,  yatenthedwa  ndi 
moto  ; ndi  zinthu  zathu  zonse  zoko- 
ndweretsa  zapasuka.  12Kodimudza- 
dziletsa  pa  zinthu’zi,  Yehova  ? Kodi 
Inu  mudzakhala  chete  ndi  kutibvu- 
titsa  ife  zolimba  ? 

jOC  Iwo  amene  sanafunsa  za  Ine 
\J\J  andifunafuna  ; ndi  iwo  amene 
sanandipwaira  andipeza  ; ndinati,  Ta- 
onani  ine,  taonani  ine,  kwa  mtundu 
umene  sunachula  dzina  langa.  2 Nda- 
tambasulira  manja  anga  tsiku  lonse 
kwa  anthu  opanduka,  amene  ayenda 
m’njira  mosati  mwabwino,  kutsata 
maganizo  awo  awo  ; 3 anthu  amene 
andiputa  ine  ku  maso  kwanga  nthawi 
zonse,  apereka  nsembe  m’minda,  nafu- 
kizira  zonunkhira  pa  njerwa ; 4 ame- 
ne  akhala  pakati  pa  manda,  ndi  ku- 
gona  m’malo  a m’tseri ; amene  adya 
nyama  ya  nkhumba,  ndi  msuzi  wa 
zinthu  zonyansa  uli  m’mbale  zawo  ; 
5 amene  ati,  Ima  pa  wekha,  usadze 
chifupi  ndi  ine,  pakuti  ine  ndiri  woyera 
kupambana  iwe  ; amenewa  ndiwo 
utsi  m’mphuno  mwanga,  moto  woyaka 
tsiku  lonse.  6 Taonani,  chalembedwa 
pa  maso  panga  ; sindidzakhala  chete, 

koma  ndidzabwezera,  inde  ndidza- 
bwezera  pa  chifuwa  chawo,  7 zoipa 
zanu  zanu  pamodzi  ndi  zoipa  zamakolo 
anu,  ati  Yehova,  amene  anafukiza 
zonunkhira  pa  mapiri,  nandichitira 
mwano  pa  zitunda  ; chifukwa  cha- 
che  Ine  ndidzayesa  nchito  yawo  ya- 
kale  ilowe  pa  chifuwa  chawo. 

8 Atero  Yehova,  Monga  vinyo  wa- 
tsopano  apezedwa  m’tsango,  ndipo 
wina  ati,  Usaliononge,  pakuti  muli 
mdalitso  m’menemo,  momwemo  ndi- 
dzachita  chifukwa  cha  atumiki  anga, 
kuti  ndisawaononge  onse.  9 Ndipo 
ndidzaturutsa  mbeu  mwa  Yakobo,  ndi 
mwa  Yuda  wolowa  nyumba  wa  ma- 
piri  anga ; ndipo  osankhidwa  anga 
adzalandira  cholowa  chawo,  ndi  atu- 
miki  anga  adzakhala  kumeneko. 
10  Ndipo  Saroni  adzakhala  podyetsera 
nkhosa,  ndi  chigwa  cha  Akori  chi- 
dzakhala  pogona  zoweta  kwa  anthu 
anga  amene  andifuna  Ine.  11  Koma 
inu  amene  mwasiya  Yehova,  amene 
mwaiwala  phiri  langa  lopatulika,  ndi 
kukonzera  mlungu  wa  mwai  gome, 
ndi  kudzazira  mlungu  wa  imfa  zikho 
za  vinyo  wosanganiza  ; 1 2 ndidza- 

sankhiratu  inu  ku  lupanga,  ndipo  inu 
nonse  mudzagwada  ndi  kuphedwa ; 
pakuti  pamene  ndinaitana,  inu  simu- 
nayankhe  ; pamene  ndinanena,  simu- 
namve  ; koma  munachita  choipa 
m’maso  mwanga,  ndi  kusankha  chi- 
mene  Ine  sindinakondwera  nacho. 

13  Chifukwa  chache  atero  Ambuye 
Yehova,  Taonani  atumiki  anga  adza- 
dya,  koma  inu  mudzakhala  ndi 
njala  ; taonani,  atumiki  anga  adza- 
mwa,  koma  inu  mudzakhala  ndi 
ludzu  ; taonani,  atumiki  anga  adza- 
sangalala,  koma  inu  mudzakhala  ndi 
manyazi  ; 14  taonani,  atumiki  anga 
adzayimba  ndi  mtima  wosangalala, 
koma  inu  mudzalira  ndi  mtima  wa 
chisoni  ; ndipo  mudzapfuula  chifukwa 
cha  kusweka  mzimu.  15  Ndipo  mu- 
dzasiya  dzina  lanu  likhale  chitembe- 
rero  kwa  osankhidwa  anga,  ndipo 
Ambuye  Yehova  adzakupha  iwe,  na- 
dzacha  atumiki  ache  dzina  lina ; 
16  chomwecho  iye  amene  adzidalitsa 
yekha  m’dziko  la  pansi,  adzadzidalitsa 
yekha  mwa  Mulungu  woona ; ndipo 
iye  amene  alumbira  m’dziko  la  pansi 
adzalumbira  pa  Mulungu  woona  ; 
popeza  zobvuta  zoyamba  zaiwalika, 
ndi  popeza  zabisalika  ku  maso  kwa- 
nga.  17  Pakuti  taonani,  ndilenga 


kumwamba  kwatsopano  ndi  dziko  la 
pansi  latsopano  ; ndipo  zinthu  za 
kale  sizidzakumbukika,  pena  kuiowa 
mu  mtima.  1 8 Koma  khalani  inu 
okondwa  ndi  kusangalala  ku  nthawi 
zonse  ndi  ichi  ndichilenga  ; pakuti 
taonani,  ndilenga  Yerusalemu  wosa- . 
ngalala,  ndi  anthu  ache  okondwa. 
19  Ndipo  ndidzasangalala  m’Yerusale- 
mu,  ndi  kukondwera  mwa  anthu 
anga ; ndipo  mau  akulira  sadza- 
mvekanso  mwa  iye,  pena  mau  aku- 
pfuula.  20  Sipadzakhalanso  khanda 
la  masiku,  pena  munthu  wokalamba 
osakwanitsa  masiku  ache  ; pakuti 
mwana  adzafa  wa  zaka  zana  limo- 
dzi  ; ndipo  wochimv/a  pokhala  wa 
zaka  zana  limodzi  adzatemberere- 
dwa.  21  Ndipo  iwo  adzamanga  nyu- 
mba  ndi  kukhala’mo  ; ndipo  iwo 
adzaoka  minda  ya  mphesa,  ndi  kudya 
zipatso  zache.  22  Iwo  sadzamanga, 
ndi  wina  kukhala’mo  ; iwo  sadzaoka, 
ndi  wina  kudya  ; pakuti  monga  masi- 
ku  a mtengo  adzakhala  masiku  a 
anthu  anga ; ndi  osankhidv/a  anga 
adzasangalala  nthawi  zambiri  ndi 
nchito  za  manja  awo.  23  Iwo  sa- 
dzagwira  nchito  mwa  chabe,  pena 
kubalira  tsoka ; pakuti  iwo  ndiwo 
mbeu  ya  odalitsidwa  a Yehova,  ndi 
obadwa  awo  adzakhala  pamodzi  ndi 
iwo.  24  Ndipo  padzakhala  kuti  iwo 
asanaitane  Ine,  ndidzayankha  ; ndi- 
po  ali  chilankhulire,  Ine  ndidzamva. 
25  Mbulu  ndi  mwana  wa  nkhosa  zi- 
dzadyera  pamodzi  ; ndi  mkango 
udzadya  udzu  ngati  ng’ombe  ; ndi 
pfumbi  lidzakhala  chakudya  cha 
njoka ; sizidzaphwetekana,  kapena 
kusakazana  m’phiri  ianga  lonse  lopa- 
tulika,  ati  Yehova. 

OiO  Atero  Yehova,  Kumwamba 
ndi  mpando  wanga  wa  chifu- 
mu,  ndi  dziko  la  pansi  ndi  choika’po 
mapazi  anga  ; mudzandimangira  Ine 
nyumba  yotani  ? ndi  malo  ondiye- 
nera  kupuma’mo  ali  kuti  ? 2 Pakuti 

zonsezi  mkono  wanga  wazilenga, 
momwemo  zonsezi  zinaoneka,  ati 
Yehova ; koma  ndidzayang’anira 
munthu  uyu  amene  ali  wa  umphawi, 
ndi  wa  mzimu  wosweka,  nanthunthu- 
mira  ndi  mau  anga.  3 Wakupha 
ng’ombe  alingana  ndi  wakupha 
munthu  ; iye  wapereka  nsembe  ya 
mwana  wa  nkhosa  alingana  ndi 
wotyola  khosi  la  garu ; wothira 
nsembe  ya  ufa  akunga  wothira  mwazi 

wa  nkhumba;  wofukiza  chonunkhira 
akunga  wodalitsa  fano  ; inde  iwo 
asankha  njira  zawo  zawo,  ndipo  moyo 
wawo  ukondwerera  m’zonyansa  zawo  ; 
4 Inenso  ndidzasankha  zodzinyenga 
nazo,  ndipo  ndidzatengera  mantha 
awo  pa  iwo  : pakuti  pamene  ndina- 
itana,  panalibe  woyankha ; pamene 
ndinalankhula,  iwo  sanamva  konse  ; 
koma  anachita  choipa  m’maso  mwa- 
nga,  ndi  kusankha  chimene  ndisana- 
kondwere  nacho. 

5 Imvani  mau  a Yehova,  inu  amene 
munthunthumira  ndi  mau  ache  ; 
abale  anu  amene  akudani  inu,  amene 
anaponya  inu  kunja  chifukwa  cha 
dzina  langa,  iwo  anati,  Yehova  ale- 
mekezedwe,  kuti  ife  tione  kusangalala 
kwanu  ; koma  iwo  adzakhala  ndi 
manyazi.  6 Mau  a phokoso  achokera 
m’mudzi,  mau  ochokera  m’kachisi, 
mau  a Yehova  amene  abwezera  adani 
ache  chilango.  7 Mkazi  asanamve 
zowawa,  anabala  mwana  ; kupweteka 
kwache  kusanadze,  anabala  mwana 
wamwamuna.  8 Ndani  anamva  ka- 
nthu  kotereko  ? ndani  anaona  zinthu 
zoterezo  ? Kodi  dziko  lidzabadwa 
tsiku  limodzi  ? Kodi  mtundu  udza- 
badwa  modzidzimutsa  ? pakuti  pa- 
mene  Ziyoni  anamva  zowawa,  pomwe- 
po  anabala  ana  ache.  9 Kodi  Ine 
ndidzafilcitsira  mkazi  nthawi  yaku- 
tula  osamtulitsa  ? ati  Yehova  ; kodi 
ine  amene  ndibalitsa  ndidzatseka 
mimba  ? ati  Mulungu  wako. 

10  Sangalalani  inu  pamodzi  ndi 
Yerusalemu,  ndipo  kondwani  chi- 
fukwa  cha  iye,  inu  nonse  amene 
mumkonda ; sangalalani  kokondwa 
pamodzi  ndi  iye,  inu  nonse  akumlira 
maliro  ; 1 1 kuti  mukayamwe  ndi- 

kukhuta  ndi  mabere  a zitonthozo 
zache  ; kuti  mukafinye  mkaka  ndi 
kukondwerera  ndi  unyinji  wa  ule- 
merero  wache.  12  Pakuti  atero  Ye- 
hova,  Taonani  ndidzamfikitsira  mte- 
ndere  ngati  mtsinje,  ndi  ulemerero 
wa  amitundu  ngati  mtsinje  wosefu- 
kira.  Inu  mudzayamwa,  ndi  kunya- 
mulidwa  pa  mbali,  ndi  kululuzidwa 
pa  maondo.  13  Monga  munthu 
amene  amache  amtonthoza  mtima, 
momwemo  ndidzatonthoza  mtima 
wanu  ; ndipo  mudzatonthozedwa 
mtima  m’Yerusalemu.  14  Ndipo  mu- 
dzachiona,  ndipo  mtima  wanu  udza- 
sangalala,  ndipo  mafupa  anu  adzakula 


ngati  msipu  ; ndipo  dzanja  la  Yehova 
lidzadziwika  ndi  atumiki  ache,  ndipo 
adzakwiyira  adani  ache.  15  Pakuti 
taonani,  Yehova  adzafika  m’moto,  ndi 
magareta  ache  adzafanana  ndi  ka- 
bvumvulu  ; kubwezera  mkwiyo  wache 
ndi  uka  i,  ndi  kudzudzula  ndi  malawi 
a moto.  16  Pakuti  Yehova  adzatsu- 
tsana  ndi  moto,  ndi  lupanga  lache,  ndi 
anthu  onse  ; ndi  ophedwa  a Yehova 
adzakhala  ambiri.  17  Iwo  amene 
adzipatulitsa  nadziyeretsa,  kuti  amuke 
ku  minda  tsatane  tsatane,  ndi  kudya 
nyama  ya  nkhumba,  ndi  chonyansa, 
ndi  mbewa,  adzathedwa  pamodzi, 
ati  Yehova.  18  Pakuti  Ine  ndidziwa 
nchito  zawo  ndi  maganizo  awo  ; ntha- 
wi  ikudza  yakudzasonkhanitsa  Ine 
a mitundu  yonse  ndi  zinenedwe  zonse, 
ndipo  adzafika  nadzaona  ulemerero 
wanga.  19  Ndipo  ndidzaika  chizi- 
ndikiro  pakati  pawo,  ndipo  ndidza- 
tumiza  onse  amene  apulumuka  mwa 
iwo  kwa  amitundu,  kwa  Tarisi,  kwa 
Puli  ndi  kwa  aLudi,  okoka  uta  kwa 
Tubali  ndi  Yavana,  ku  zisumbu  zaku- 
tari,  amene  sanamve  mbiri  yanga, 
ngakhale  kuona  ulemerero  wanga  ; 
ndipo  adzabukitsa  ulemerero  wanga 
pakati  pa  amitundu.  20  Ndipo  iwo 
adzatenga  abale  anu  onse  mwa  ami- 
tundu  onse  akhale  nsembe  ya  kwa 
Yehova  ; adzabwera  nawo  pa  akavalo, 
ndi  m’magareta,  ndi  m’machila,  ndi 
pa  nyuru,  ndi  pa  ngamila,  kudza  ku 
phiri  langa  lopatulika  ku  Yerusalemu, 
ati  Yehova,  monga  ana  a Israyeli 
abwera  nazo  nsembe  zawo  m’chote- 
ngera  chokonzeka  ku  nyumba  ya 
Yehova.  21  Ndipo  ena  a iwo  ndidza- 
watenga  akhale  ansembe  ndi  aLevi, 
atiYehova.  22  Palcuti  monga  m’mwa- 
mba  mwatsopano  ndi  dziko  la  pansi 
latsopano  limene  ndidzalenga,  lidza- 
khalabe  pa  maso  pa  Ine,  ati  Yehova, 
momwemo  adzakhalabe  ana  anu  ndi 
dzina  lanu.  23  Ndipo  kudzakhala 
kuti  kuyambira  pa  mwezi  wokhala 
kufikira  ku  unzache,  ndi  kuyambira 
pa  sabata  lina  kufikira  ku  linzache, 
anthu  onse  adzafika  kudzapembedzera 
pa  maso  pa  Ine,  ati  Yehova.  24  Ndi- 
po  iwo  adzaturuka  ndi  kuyang’ana 
mitembo  ya  anthu  amene  andila- 
kwira  Ine,  pakuti  mbozi  yawo  sidza- 
fa,  pena  moto  wawo  sudzazimidwa  ; 
ndipo  iwo  adzanyansa  anthu  onse. 

1MAU  a Yeremiya  mwana  wa 
Hilikiya,  wa  ansembe  amene  anali 
ku  Ana'coti  m’dziko  la  Benjamini  ; 

2  amene  anamdzera  mau  a Yehova 
masiku  a Yosiya  mwana  wache  wa 
Amoni,  mfumu  ya  aYuda  chaka  cha 
khumi  ndi  chitatu  cha  ufumu  wache. 

3  Anamdzeranso  masiku  a Yehoya- 
kimu  mwana  wache  wa  Yosiya,  mfu- 
mu  ya  Yuda,  kufikira  Zedekiya  mwa- 
na  wache  wa  Yosiya  mfumu  ya  Yuda 
atatsiriza  zaka  khumi  ndi  chimodzi  ; 
kufikira  a liu  Yerusalemu  anatenge- 
dwa  ndende  mwezi  wa  chisanu. 

4  Ndipo  anadza  kwa  ine  mau  a 
Yehova,  kuti,  5 Ndisanakulenge  iwe 
m’mimba  ndinakudziwa,  ndipo  usa- 
nabadwe  ndinakupatula  iwe  ; ndi- 
nakuika  kuti  ukhale  mneneri  wa 
mitundu  ya  anthu.  6 Ndipo  ndinati, 
Ha,  Ambuye  Mulungu  I taonani, 
sindithai  kunena  pakuti  ndiri  mwana. 

7 Koma  Yehova  anati  kwa  ine,  Usati, 
ndine  mwana  pakuti  udzanka  kwa 
yense  amene  ndidzakutuma’ko  iwe, 
nudzanena  chonse  chimene  ndidza- 
kuuza.  8 Usaope  nkhope  zawo ; 
chifukwa  Ine  ndiri  ndi  iwe  kuti  ndi- 
kulanditse  iwe,  ati  Yehova.  9 Ndipo 
Yehova  anaturutsa  dzanja  lache,  na- 
khudza  pakamwa  panga  ; nati  Ye- 
hova  kwa  ine,  Taona  ndaika  mau  anga 
m’kamwa  mwako  ; 10  penyatu,  lero 
ndakuika  ulamulire  mitundu  ya  anthu 
ndi  maufumu,  kuti  uzule,  upasule, 
uononge,  ugwetse  ; umange,  ubsyale. 

11  Ndipo  mau  a Yehova  anadza  kwa 
ine,  kuti,  Yeremiya,  uona  chiani  ? 
Ndipo  ndinati,  Ine  ndiona  ntyole 
ya  katungurume.  12  Ndipo  Yehova 
anati  kwa  ine,  Waona  bwino  pakuti 
Ine  ndidzadikira  mau  anga  kuwachita. 
13  Ndipo  mau  a Yehova  anadza  kwa 
ine  nthawi  ya  chiwiri,  kuti,  Uona 
chiani  ? Ndipo  ndinati,  Ine  ndiona 
mphika  wogaduka ; ndi  pa  kamwa 
pache  unafulatira  ku  mpoto.  14  Ndi- 
po  Yehova  anati  kwa  ine,  Kuchokera 
ku  mpoto  choipa  chidzaturukira  onse 
okhala  m’dziko.  15  Pakuti,  taona, 
ndidzaitana  mabanja  onse  a maufumu 
a ku  mpoto,  ati  Yehova  ; ndipo  adza- 
fika  nadzaika  yense  mpando  wa  chi- 
fumu  wache  pa  zipata  za  Yerusalemu, 
ndi  pa  malinga  onse  ozinga  pamenepo, 
ndi  pa  midzi  yonse  ya  Yuda.  1 6 Ndipo  | 


ndidzanena  nawo  za  maweruzo  anga 
akuweruzira  zoipa  zawo  zonse  ; po- 
peza  anandisiya  ine,  nafukizira  mi- 
lungu  yina,  nagwadira  nchito  za  manja 
awo.  17  Komaiwe  ukwinde  m’chuuno 
mwako,  nuuke,  nunene  kwa  iwo 
zonse  zimene  ndikuuza  iwe  ; usaope 
nkhope  zawo  ndingakuopetse  iwe 
pa  maso  pawo.  18  Chifukwa,  taona, 
ndakuyesa  iwe  lero  mudzi  wa  linga, 
mzati  wa  chitsulo,  makoma  a mkuwa, 
pa  dziko  lonse,  ndi  pa  mafumu  a 
Yuda,  ndi  pa  akuru  ache,  ndi  pa 
ansembe  ache,  ndi  pa  anthu  a m’dziko. 
19  Ndipo  adzamenyana  ndi  iwe ; 
koma  sadzakuposa ; chifukwa  Ine 
ndiri  ndi  iwe  ati  Yehova,  kukulanditsa. 

2Ndipo  mau  a Yehova  anadza  kwa 
ine,  nati,  2 Pita  nupfuule  m’ma- 
kutu  a Yerusalemu,  kuti,  Yehova  atero, 
Ndikumbukira  za  iwe  kukoma  mtima 
kwa  ubwana  wako,  chikondi  cha 
matomedwe  ako  ; muja  unanditsata 
m’chipululu  m’dziko  losabzyala’mo. 
3 Israyeli  anali  wopatulikira  Yeho- 
va,  zipatso  zoundukula  za  zopindula 
zache ; onse  amene  adzamudya 
iye  adzayesedwa  oparamula  ; choipa 
chidzawagwera,  ati  Yehova. 

4 Tamvani  mau  a Yehova,  iwe  nyu- 
mba  ya  Yakobo,  ndi  inu  mabanja 
onse  a nyumba  ya  Israyeli  ; 5 Atero 
Yehova,  Atate  anu  apeza  chosalunga- 
ma  chanji  mwa  Ine,  kuti  andichokera 
kunka  kutari,  natsata  za  chabe,  nasa- 
nduka  achabe  ? 6 Osati,  Ali  kuti 

Yehova  amene  anatikweza  kuchokera 
ku  dziko  la  Aigupto,  natitsogolera 
m’chipululu,  m’dziko  loti  se  ndi  la 
maenje,  m’dziko  la  chirala  ndi  la 
mthunzi  wa  imfa,  m’dziko  losapita- 
’mo  anthu,  losamanga’mo  anthu  ? 
7 Ndipo  ndinakulowetsani  m’dziko  la 
minda,  kuti  mudye  zipatso  zache,  ndi 
zabwino  zache  ; koma  pamene  mu- 
nalowa,  munaipitsa  dziko  langa,  ndi 
kuyesa  cholandira  changa  chonyansa. 
8 Ansembe  sanati,  Ali  kuti  Yehova  ? 
ndi  iwo  amene  agwira  malamulo  sandi- 
dziwa  Ine  ; ndi  abusa  omwe  anandi- 
lakwira  Ine,  ndi  aneneri  ananenera 
mwa  Baala,  natsata  zinthu  zosapi- 
ndula.  9 Chifukwa  chache  ndidza- 
tsutsananso  nanu,  ati  Yehova,  ndi 
ana  a ana  anu  ndidzatsutsana  nawo. 
10  Pakuti  pitani  ku  zisumbu  za  Kiti- 

' mu  nimuone ; tumizani  ku  Kedara 
nimulingalire  bwino  ; nimuone  ngati 
chinali’po  chotere.  11  Kodi  mtundu 
wa  anthu  unasintha  milungu  yawo, 
imene  siiri  milungu  ? Koma  anthu 
anga  anasintha  ulemerero  wawo  ndi 
chosapindula.  1 2 Muzizwe  pamenepo, 
miyamba  inu,  muope  kwambiri,  mu- 
khale  ouma,  ati  Yehova.  13  Pakuti 
anthu  anga  anachita  zoipa  ziwiri  ; 
anandisiya  Ine  kasupe  wa  madzi  a 
moyo,  nadziboolera  zitsime,  zitsi- 
me  zong’alulia,  zosakhala’mo  madzi. 
14  Kodi  Israyeli  ndi  mtumiki  ? kodi 
ndiye  kapolo  wobadwa  m’nyumba  ? 
afunkhidwa  bwanji  ? 15  Ana  a mi- 

kango  anambangulira  iye,  nakweza 
mau  ; anapasula  dziko  lache  midzi 
yache  yatenthedwa,  mulibenso  wo- 
khala’mo.  16  Ananso  a Nofi  ndi  a 
Tahapanesi,  anaswapakati  pamtu  pako. 

17  Kodi  sunadzichitira  ichi  iwe  wekha 
popeza  unasiya  Yehova  Mulungu  wako , 
pamene  anatsogolera  iwe  pa  njira  ? 

18  Tsopano  uli  nacho  chiani  m’njira 
ya  ku  Aigupto,  kumwa  madzi  a Sihori  ? 
uli  nacho  chiani  m’njira  ya  ku  Asuri, 

| kumwa  madzi  a m’Nyanja  ? 19  Cho- 

ipa  chako  chidzakulanga  iwe,  mabwe- 
rero  ako  adzakudzudzula  iwe  ; dziwa, 
nuone,  kuti  ichi  ndi  choipa  ndi  cho- 
wawa,  kuti  wasiya  Yehova  Mulungu 
; wako,  ndi  kuti  kundiopa  Ine  sikuli 
mwa  iwe,  ati  Yehova  Mulungu  wa 
makamu.  20  Pakuti  lcale  lomwe  ndi- 
natyola  gori  lako,  ndi  kudula  zoma- 
ngira  zako  ; ndipo  unati,  Sindidza- 
kutumikirani  pakati  pa  zitunda  zonse 
zazitari,  ndi  pa  tsinde  pa  mitengo  yonse 
yaiwisi  unawerama,  ndi  kuchita  dama. 

' 21  Ndipo  Ine  ndinakuoka  mpesa 

wangwiro,  mbeu  yoona  ; kodi  bwanji 
wandisandukira  Ine  mbeu  yopanda 
pache,  ya  mpesa  wa  chilendo.  22  Pa- 
kuti  ngakhale  usamba  ndi  soda,  ndi- 
i kudzitengera  sopo  wambiri,  mphu- 
lupulu  zako  zidziwika  pa  maso  panga, 
ati  Yehova  Mulungu.  23  Bwanji  uti, 
Sindinaipitsidwa,  sindinatsata  aBaala  ? 
ona  njira  yako  m’chigwa,  dziwa  chi- 
mene  wachichita ; ndiwe  ngamila 
yothamanga  yoyenda  m’njira  zache  ; 
24  mbidzi  yozolowera  m’chipululu, 
yopumira  mphepo  pakufuna  pache  ; 
pokomana  nayo  ndani  adzaibweza  ? 
onse  amene  aifuna  sadzadzilemetsa  ; 
adzaipeza  m’mwezi  wache.  25  Ka- 
niza  phazi  lako  lisakhale  losabvala 
nsapato,  ndi  m’mero  mwako  musa- 

khale  ndi  ludzu  ; koma  unati,  Palibe 
chiyembekezo,  iai  ; pakuti  ndakonda 
alendo,  ndipo  ndidzatsata  pambuyo 
pawo.  26  Monga  mbala  iri  ndi  ma- 
nyazi  pamene  igwidwa,  chomwecho 
nyumba  ya  Israyeli  iri  ndi  manyazi  ; 
iwo,mafumu  awo,akuru  awo,  ansembe 
awo,  ndi  aneneri  awo  ; 27  amene  ati 
kwa  mtengo,  Iwe  ndiwe  atate  wanga  ; 
ndi  kwa  mwala,  Wandibala  pakuti 
anandipatsa  ine  mbuyo,  si  nkhope 
yawo  ; koma  m’nthawi  ya  kubvu- 
tidwa  kwawo  adzati,  Ukani,  tipulu- 
mutseni.  28  Koma  iri  kuti  milungu 
yako  imene  wadzipangira  ? Iuke, 
ikupulumutse  iwe  m’nthawi  ya  ku- 
bvutidwa  kwako  ; pakuti  milungu 
yako  ilingana  ndi  kuchuruka  kwa 
midzi  yako,  Yuda  iwe. 

29  Chifukwa  chanji  mudzatsutsana 
ndi  Ine  nonse  ? mwandilakwira  Ine, 
ati  Yehova.  30  Ndapanda  ana  anu 
mwachabe  ; sanamvera  kulanga ; lu- 
panga  lanu  ladya  aneneri  anu,  mo- 
nga  mkango  wakuononga.  31  Mba- 
dwo  inu,  taonani  mau  a Yehova. 
Kodi  ndakhala  kwa  Israyeli  chipu- 
lulu  ? Kapena  dziko  la  mdima  woti 
bii  ? Chifukwaninji  ati  anthu  anga, 
Tamasuka  sitidzabweranso  konse  lcwa 
inu  ? 32  Kodi  angathe  namwali 

kuiwala  zokometsera  zache,  kapena 
mkwatibwi  zobvala  zache?  koma  anthu 
anga  andiiwala  Ine  masiku  osawe- 
rengeka.  33  Kodi  sukonzadi  njira 
yako  kufunafuna  chilakolako  ? chi- 
fukwa  chache  waphunzitsa  akazi 
oipa  njira  zako.  34  Ndiponso  m’nsa- 
ru  zako  wapezeka  mwazi  wa  miyoyo 
ya  aumphawi  osachimwa ; suna- 
wapeza  pa  kuboola,  koma  ponsepo. 

35  Koma  unati,  Ndiri  wosachimwa 
ndithu  ; mkwiyo  wache  wachoka 
pa  ine.  Taona,  ndidzakuweruza 
iwe,  chifukwa  uti,  Sindinachimwa. 

36  Bwanji  uyendayenda  kwambiri  ndi 
kusintha  njira  yako  ? udzachitanso 
manyazi  ndi  Aigupto  monga  unachita 
manyazi  ndi  Asuri.  37  Koma  udza- 
turuka  kwa  iyenso,  manja  ako  pamtu 
pako  ; pakuti  Yehova  wakana  zo- 
k’nulupirira  zako,  ndipo  sudzapindula 
m'menemo. 

SAmati,  Ngati  mwainuna  achotsa 
mkazi  wache,  ndipo  amchokera 
iye,  nakhala  mkazi  wa  wina,  kodi 
adzabweranso  kwa  mkazi’yo  ? dziko- 
’lo  kodi  silidzaipitsidwa  ? Koma  iwe 
wachita  dama  ndi  mabwenzi  ambiri  ; 

koma  bweranso  kwa  Ine,  ati  Yehova. 
2 Kwezera  maso  ako  ku  mapiri  oti 
se,  nuone  : sanagona  ndi  iwe  kuti  ? 
Panjira  wakhalira  iwo,  monga  mArabu 
m’chipululu  ; ndipo  waipitsa  dziko  ndi 
zigololo  zako,  ndi  zoipa  zako.  3 Ndipo 
mvula  yakanidwa,  ndipo  panalibe 
mvula  ya  masika  ; ndipo  unali  ndi 
nkhope  ya  mkazi  wa  dama,  unakana 
manyazi.  4 Kodi  kuyambira  tsopano 
sudzapfuulira  kwa  Ine,  Atate  wanga, 
wotsogolera  ubwana  wanga  ndinu  ? 
5 Kodi  adzasunga  mkwiyo  wache  ku 
nthawi  zonse  ? Kodi  adzakudikira 
mpaka  chimariziro  ? Taona,  wanena 
ndi  kuchita  zoipa  monga  unatero. 

6 Ndipo  Yehova  anati  kwa  ine  masi- 
ku  a Yosiya  mfumu,  Kodi  waona  chi- 
mene  wachichita  Israyeli,  wobwerera 
m’mbuyo  ? Wakwera  pa  mapiri  atari 
onse,  ndi  pa  tsinde  pa  mitengo  yai- 
wisi  yonse,  ndi  kuchita  dama  pame- 
nepo.  7 Ndipo  ndinati  atachita  zi- 
menezo  zonse,  Adzabwera  kwa  Ine  ; 
koma  sanabwere  ndipo  mphwache 
wonyenga  Yuda  anaona.  8 Ndipo 
ndinaona,  kuti,  ndingakhale  ndika- 
mchotsa  Israyeli  wobwerera  m’mbuyo, 
ndi  kumpatsa  kalata  wa  chilekaniro 
chifukwa  cha  kuchita  chigololo  iye, 
mphwache  Yuda  wonyenga  sanaope, 
koma  iye  yemwe  ananka  nachita 
dama.  9 Ndipo  kunali  kuti  mbiri  ya 
dama  lache  inaipitsa  dziko,  ndipo 
anachita  chigololo  ndi  miyala  ndi 
mitengo.  10  Ndipo  zingakhale  zonse- 
zi  mphwache  wonyenga  sanabwera 
kwa  Ine  ndi  mtima  wache  wonse, 
koma  monama,  ati  Yehova.  11  Ndipo 
Yehova  anati  kwa  ine,  Israyeli  wo- 
bwerera  anadzionetsa  wolungama  ko- 
pambana  ndi  Yuda  wonyenga.  12  Pi- 
ta  ; nulalikire  mau  awa  kuyang’ana 
ku  mpoto,  ndi  kuti,  Bwera  iwe  Isra- 
yeli  wobwerera,  ati  Yehova ; sindi- 
dzakuyang’anira  iwe  ndi  kukwiya  ; 
Pakuti  Ine  ndiri  wa  chifundo,  ati  Ye- 
hova,  sindidzakhala  nako  kukwiya 
ku  nthawi  zonse.  13  Koma  bvome- 
reza  zoipa  zako,  kuti  walakwira  Ye- 
hova  Mulungu  wako,  ndi  kupatukira 
mwa  alendo  pa  tsinde  pa  mitengo 
yaiwisi  yonse,  ndipo  sunamvera  mau 
anga,  ati  Yehova.  14  Bwerani,  ana- 
nu  obwerera,  ati  Yehova;  pakuti  Ine 
ndine  mbuye  wanu  ; ndipo  ndidza- 
kutengani  inu  mmodzi  mmodzi  wa 
pa  mudzi  uli  wonse,  ndi  awiri  awiri  a 
pa  fcanja  liri  lonse,  ndi  kukutengerani 


ku  Ziyoni ; 15  ndipo  ndidzakupa- 

tsani  inu  abusa  monga  mwa  mtima 
wanga,  adzakudyetsani  inu  nzeru  ndi 
luntha.  16  Ndipo  padzaoneka,  pa- 
mene  mudzakhala  ambiri  ndi  kuchu- 
ruka  m’dziko’mo  masiku  awo,  ati 
Yehova,  sadzatinso  konse,  Likasa  la 
chipangano  cha  Yehova  ; silidzalowa 
m’mtima ; sadzalikumbukira ; sa- 
dzanka  kukaliona,  sadzachitanso  ko- 
nse.  1 7 Pa  nthawi  yomweyo  adzacha 
Yerusalemu  mpando  wa  Yehova ; 
ndipo  mitundu  yonse  idzasonkhanidwa 
kumeneko,  ku  dzina  la  Yehova,  ku 
Yerusalemu  ; ndipo  sadzayendanso 
konse  m’kuumirira  kwa  mtima  wawo 
woipa.  18  Masiku  omwewo  nyumba 
ya  Yuda  idzayenderana  ndi  nyumba 
ya  Israyeli,  ndipo  adzaturuka  pamodzi 
ku  dziko  la  ku  mpoto  kunka  ku  dziko 
limene  ndinapatsa  makolo  anu  kuti 
alowe’mo.  19  Koma  Ine  ndinati, 
Ndidzakuika  iwe  bwanji  mwa  ana, 
ndi  kupatsa  iwe  dziko  lokondweretsa 
cholowa  chabwino  cha  makamu  a 
mitundu  ya  anthu  ? ndipo  ndinati 
mudzandicha  Ine  Atate  wanga  ; osa- 
tembenuka  kuleka  kunditsata  Ine. 

20  Ndithu  monga  mkazi  achokera 
mwamuna  wache  monyenga,  cho- 
mwecho  mwachita  ndi  Ine  monyenga, 
inu  nyum'oa  ya  Israyeli,  ati  Yehova. 

21  Mau  amveka  pa  mapiri  oti  se, 
kulira  ndi  kupempha  kwa  ana  a 
Israyeli  ; pakuti  anaipitsa  njira  ya- 
wo,  naiwala  Yehova  Mulungu  wawo. 

22  Bwerani  ana  inu  obwerera,  ndi- 
dzachiritsa  mabwerero  anu.  Taonani, 
tadza  kwa  Inu  ; pakuti  ndinu  Yehova 
Mulungu  wat’nu.  23  Ndithu  akhu- 
lupirira  mwachabe  chithandizo  cha 
ku  zitunda,  ndi  phokoso  la  ku 
mapiri  ; ndithu  mwa  Yehova  Mu- 
lungu  wathu  muli  chipulumutso  cha 
Israyeli.  24  Ndipo  chochititsa  ma- 
nyazi  chinathetsa  nchito  za  atate  athu 
kuyambira  ubwana  wathu  ; nkhosa 
zawo  ndi  zoweta  zawo,  ana  awo  amuna 
ndi  akazi.  25  Tigone  m’manyazi 
athu,  kunyala  kwathu  kutipfunde  ife  ; 
pakuti  tamcliimwira  Yehova  Mulungu 
wathu,  ife  ndi  makolo  athu,  kuyambira 
ubv/ana  wathu  kufikira  lero  lomwe ; 
ndipo  sitidamvera  mau  a Yehova 
Mulungu  wathu. 

4Ngati  udzabwera,  Israyeli,  ati 
Yehova,  udzabwera  kwa  Ine ; 
ndipo  ngati  udzachotsa  zonyansa 
zako  pa  maso  panga  sudzachotsedwa. 


YEREMIYA 


4.  2—30 


2 Ndipo  udzalumbira,  Pali  Yehova 
m’zoonadi,  m’chiweruziro,  ndi  m’chi- 
lungamo  ; ndipo  mitundu  ya  anthu 
idzadzidalitsa  mwa  Iye,  ndipo  mwa 
Iye  adzatamandira. 

3 Pakuti  Yehova  atero  kwa  anthu 
a Yuda  ndi  kwa  Yerusalemu,  Limani 
masala  anu,  musabzale  pa  minga. 
4 Mudzidulire  nokha  kwa  Yehova, 
chotsani  khungu  la  mitima  yanu, 
amuna  inu  a Yuda  ndi  okhala  m’Yeru- 
salemu ; ukali  wanga  ungaturuke 
ngati  moto,  ungatenthe  kuti  sangathe 
kuuzima,  chifukwa  cha  kuipa  kwa 
machitidwe  anu.  5 Nenani  m’Yuda 
lalikirani  m’Yerusalemu,  ndi  kuti, 
Ombani  lipenga  m’dziko’mo  ; pfuula- 
ni,  ndikuti,  Sonkhanani  pamodzi, 
tilowe  m’midzi  ya  malinga.  6 Kwe- 
zani  mbendera  kuyang’ana  ku  Zi- 
yoni  ; thawani  kuti  mupulumuke, 
musakhale  ; pakuti  ndidza  ndi  choipa 
chochokera  ku  mpoto  ndi  kuononga 
kwakukuru.  7 Mkango  wakwera 
kuturuka  m’nkhalango  mwache,  ndi- 
po  woononga  amitundu  ali  pa  njira, 
waturuka  m’mbuto  mwache  kuti 
achititse  dziko  lako  bwinja,  kuti 
midzi  yako  ipasuke  mulibenso  wo- 
khala’mo.  8 Pamenepo,  bvalani  chi- 
guduli,  lirani  ndi  kubuula ; pakuti 
mkwiyo  wakuopsya  wa  Yehova  suna- 
bwerera  pa  ife.  9 Ndipo  padzakhala 
tsiku  lomwelo,  ati  Yehova,  kuti 
mtima  wa  mfumu  udzatayika,  ndi 
mitima  ya  akuru  ; ndipo  ansembe 
adzazizwa,  ndi  aneneri  adzadabwa. 
10  Ndipo  ndinatj,  Ha  Yehova  Mulu- 
ngu  ! ndithu  mwanyenga  kwambiri 
anthu  awa  ndi  Yerusalemu,  ndikuti, 
Mudzalandira  mtendere  ; koma  lu- 
] panga  lafikira  pa  moyo.  1 1 Pa  nthawi 
yomweyo  adzati  kwa  anthu  awa  ndi 
kwa  Yerusalemu,  Mphepo  yotentha 
yochokera  ku  mapiri  oti  se  m’chi- 
pululu  yopita  kwa  mwana  wamkazi 
wa  anthu  anga,  yosaungula,  yosaye- 
retsa  ; 1 2 mphepo  yolimba  yochokera 
kumeneko  idzandifika  ine  : tsopano- 
I nso  ndidzaweruza  iwo  maweruzo. 
13  Taonani,  adzadza  ngati  mitambo, 
ndi  magareta  ache  ngati  kabvumvulu  ; 
akavalo  ache  athamanga  kopambana 
mphungu.  Tsoka  ife  ! pakuti  tapa- 
suka.  14  Iwe  Yerusalemu,  utsuke 
mtima  wako  kuchotsa  zoipa  kuti 
upulumuke.  Maganizo  ako  acha- 
be  agona  mwako  masiku  angati  ? 
15  Pakuti  mau  anena  m’Dani  nala- 


likira  nsautso  m’phiri  la  Efraimu  : 
1 6 Mukumbutse  mitundu  ya  anthu  ; 
taonani,  lalikirani  Yerusalemu,  kuti 
owazinga  ndi  nkhondo  afumira  ku 
dziko  la  kutari,  nainenera  midzi 
ya  Yuda  mau  awo.  17  Monga  adi- 
ndo  a m’munda  amzinga  iye  ; chifu- 
kwa  andipandukira  ine,  ati  Yehova. 
18  Njira  yako  ndi  nchito  zako  zina- 
kuchitira  izi  ; ichi  ndicho  choipa 
chako  ndithu  ; chiri  chowawa  ndithu, 
chifikira  ku  mtima  wako. 

1 9 Matumbo  anga,  matumbo  anga  I 
ndipoteka  pa  mtima  panga  peni  pe- 
ni  ; mtima  wanga  sukhala  pansi 
m’kati  mwanga  ; sindithai  kutonthola  ; 
pakuti  wamva  moyo  wanga,  mau  a 
lipenga,  mbiri  ya  nkhondo.  20  Ala- 
likira  chipasuko  chilalikire  ; pakuti 
dziko  lonse  lafunkhidwa  ; mahema 
anga  afunkhidwa  dzidzidzi,  ndi  nsaru 
zangazochingam’kamphindi.  21  Ku- 
fikira  liti  ndidzaona  mbendera,  ndi 
kumva  kulira  kwa  lipenga  ? 22  Pa- 

kuti  anthu  anga  apusa,  sandidziwa 
Ine  ; ali  ana  opulukira  sazindikira  ; 
ali  ochenjera  kuchita  choipa  koma 
kuchita  chabwino  sakudziwa. 

23  Ndinaona  dziko  la  pansi,  ndipo 
taona,  linali  lopasuka  lopanda  kan- 
nthu  ; ndipo  ndinaona  kumwamba, 
kunalibe  kuunika.  24  Ndinaona  ma- 
piri,  taona  ananthunthumira  ; ndipo 
zitunda  zonse  zinagwedezeka.  25  Ndi- 
naona,  ndipo  taona,  panalibe  mu- 
nthu,  ndi  mbalame  zonse  za  kumwa- 
mba  zinathawa.  26  Ndinaona,  ndipo 
taona,  munda  wa  zipatso  unali  chi- 
pululu,  ndipo  midzi  yache  yonse  ina- 
pasuka  pa  maso  pa  Yehova,  ndi  pa 
maso  pa  mkwiyo  wache  woopsya. 
27  Pakuti  Yehova  atero,  Dziko  lonse 
lidzakhala  bwinja  koma  sindidza- 
tsirizitsa.  28  Chifukwa  chimenecho 
dziko  lidzalira  maliro,  ndipo  kumwa- 
mba  kudzada ; chifukwa  ndanena, 
ndatsimikiza  mtima,  sindinatembe- 
nuka,  sindidzabwerera  pamenepo. 
29  Mudzi  wonse  uthawa  m’phokoso 
la  authu  a kavalo  ndi  a mauta  ; adza- 
lowa  m’nkhalango,  adzakwera  pa 
miyala  ; midzi  yonse  idzasiyidwa, 
ndipo  simudzakhala  munthu  m’me- 
nemo.  30  Nanga  iwe,  udzachi- 
ta  chiani  pamene  udzafunkhidwa  ? 
Ngakhale  udzibveka  ndi  zofiira,  nga- 
khale  udzibveka  ndi  zokometsera  za 
golidi,  ngakhale  udzikuzira  maso  ako 
ndi  kupaka,  udzikometsera  pa  chabe  ; 

mabwenzi  adzakunyoza  adzafuna  mo- 
yo  wako.  31  Pakuti  ndamva  ku- 
buula  ngati  kwa  mkazi  wobala,  ndi 
msauko  ngati  wa  mkazi  wobala  mwana 
wache  woyamba,  mau  a mwana  wa 
mkazi  wa  Ziyoni  wakupuma  mosi- 
yiza,  wakutambasula  manja  ache, 
ndi  kuti,  Tsoka  ine  tsopano  1 pakuti 
moyo  wanga  walefuka  chifukwa  cha 
ambanda. 

5Thamangani  inu  kwina  ndi  kwi- 
na  m’miseu  ya  Yerusalemu, 
taonanitu,  dziwani,  ndi  kufunafuna 
m’mabwalo  ache,  kapena  mukapeza 
munthu,  kapena  alipo  wakuchita 
zolungama,  wakufuna  choonadi  ; 
ndipo  ndidzamkhululukira.  2 Ndipo 
ngakhale  ati,  Pali  Yehova  ; komatu 
alumbira  monama.  3 Yehova  Inu, 
maso  anu  sali  pa  choonadi  kodi  ? 
munawapanda  iwo,  koma  sanapwe- 
tekedwa  mtima ; munawatha  iwo, 
koma  akana  kudzudzulidwa ; ali- 
mbitsa  nkhope  zawo  koposa  mwala  ; 
akana  kubwera.  4 Ndipo  ine  ndinati, 
Ndithu  amenewo  ali  aumphawi  ; ali 
opusa ; pakuti  sadziwa  njira  ya 
Yehova,  kapena  chiweruzo  cha  Mu- 
lungu  wawo.  5 Ine  ndidzanka  kwa 
akuru,  ndidzanena  ndi  iwo  ; pakuti 
adziwa  njira  ya  Yehova,  ndi  chiwe- 
ruzo  cha  Mulungu  wawo.  Koma  awa 
anabvomerezana  natyola  gori,  na- 
dula  zomangira  zawo.  6 Chifukwa 
chache  mkango  woturuka  m’nkhala- 
ngo  udzawapha,  ndi  mbulu  wa  madzu- 
lo  udzawafunkha,  nyalugwe  adza- 
khalira  m’midzi  mwawo,  onse  amene 
aturuka’mo  adzamwetulidwa  ; pa- 
kuti  zolakwa  ziri  zambiri,  ndi  ma- 
bwerero  awo  achuruka.  7 Bwanji 
ndidzakhulukira  iwe  ? pamenepo  ana 
ako  andisiya  Ine,  nalumbira  pa  iyo 
yosati  milungu  ; pamene  ndinakhu- 
titsa  iwo,  anachita  chigololo,  naso- 
nkhana  masonkhano  m’nyumba  za 
adama.  8 Anali  onga  akavalo  okhu- 
ta  mamawa ; yense  wakumemesera 
mkazi  wa  mnansi  wache.  9 Kodi 
sindidzawalanga  chifukwa  cha  zi- 
menezi  ? ati  Yehova ; kodi  moyo 
wanga  sudzabwezera  chilango  mtundu 
woterewu  ? 

1 0 Kwerani  pa  makoma  ache  nimu- 
pasule  ; koma  musatsirize  konse  ; 
chotsani  nthambi  zache  pakuti  siziri 
za  Yehova.  11  Pakuti  nyumba  ya 
Israyeli  ndi  nyumba  ya  Yuda  zina- 
ndichitira  monyenga  kwambiri,  ati 


Yehova.  12  Akana  Yehova,  ndi  kuti, 
Si  ndiye  ; choipa  sichidzatifika  ife  ; 
sitidzaona  kapena  lupanga  kapena 
njala  ; 13  ndipo  aneneri  adzasanduka 
mphepo,  ndipo  mwa  iwo  mulibe  mau  ; 
chomwecho  chidzachitidwa  ndi  iwo. 
14  Chifukwa  chache  Yehova  Mulungu 
wa  makamu  atero,  Chifukwa  munena 
mau  awa,  taona,  ndidzayesa  mau  anga 
akhale  m’kamwa  mwako  ngati  moto, 
anthu  awa  ndidzayesa  nkhuni,  ndipo 
udzawatha  iwo.  15  Taonani,  ndi- 
dzatengera  pa  inu  mtundu  wa  anthu 
a kutari,  inu  nyumba  ya  Israyeli,  ati 
Yehova  ; ndi  mtundu  wolimba,  ndi 
mtundu  wakalekale,  mtundu  umene 
chinenero  chache  simudziwa,  nga- 
khale  kumva  zonena  zawo.  16  Pho- 
do  lawo  liri  ngati  manda  apululu, 
onsewo  ndiwo  olimba.  1 7 Adzadya 
zokolola  zako,  ndi  mkate  wako,  ume- 
ne  ana  ako  amuna  ndi  akazi  ayenera 
kudya ; adzadya  nkhosa  zako  ndi 
zov/eta  zako  ; adzadya  mphesa  zako 
ndi  nkhuyu  zako ; adzapasula  ndi 
lupanga  midzi  ya  malinga  yako,  imene 
ukhulupirira’mo.  18  Koma  masiku 
onsewo,  ati  Yehova,  sindidzatsiri- 
zitsa  konse  ndi  iwe.  19  Ndipo  padza- 
khala  pamene  mudzati,  Chifukwa 
chanji  Yehova  Mulungu  wathu  ati- 
chitira  ife  zonse  izi  ? ndipo  udza- 
yankha  kwa  iwo,  Monga  ngati  mwa- 
ndisiya  Ine,  ndi  kutumikira  milungu 
ya  chilendo  m’dziko  lanu,  momwemo 
mudzatumikira  alendo  m’dziko  siliri 
lanu. 

20  Nenani  ichi  m’nyumba  ya  Yako- 
bo,  lalikirani  m’Yuda,  kuti,  21  Ta- 
mvanitu  ichi,  inu  anthu  opusa,  ndi 
opanda  nzeru  ; ali  ndi  maso  koma 
osaona,  ali  ndi  makutu  koma  osamva  ; 
22  Kodi  simundiopa  Ine  ? ati  Yehova  : 
simudzanthunthumira  pa  maso  pa  Ine, 
amene  ndinaika  mchenga  chilekaniro 
cha  nyanja,  ndi  lemba  la  muyaya  kuti 
isapitirire’po  ? ndipo  ngakhale  ma- 
funde  ache  achita  gabvigabvi,  alepera  ; 
ngakhale  akokoma,  sangathe  kupi- 
tirira’po.  23  Koma  anthu  awa  ali  ndi 
mtima  woukirana  ndi  wopikisana ; 
anapanduka  nachoka.  24  Ndipo  sa- 
nena  m’mtima  mwawo,  Tiopetu  Yeho- 
va  Mulungu  wathu  wopatsa  mvula 
yoyamba  ndi  ya  masika,  m’nyengo 
yache  ; atisungira  ife  masabata  ola- 
mulidwa  a masika.  25  Mphulupulu 
zanu  zachotsa  zimenezi,  ndi  zochimwa 
zanu  zakukanitsani  inu  zinthu  za- 


YEREMIYA 


5.  26—6.  23 


bwino.  26  Pakuti  mwa  anthu  anga 
aoneka  anthu  oipa  ; adikira  monga 
\ altucha  misampha  ; acha  khwekhwe, 
agwira  anthu.  27  Monga  chikwere 
chodzala  ndi  mbalame,  chomwecho 
nyumba  zawo  zadzala  ndi  chinyengo  ; 
chifukwa  chache  akula,  alemera. 

28  Anenepa,  anyezimira ; inde  api- 
tiriza  kuchita  zoipa  ; sanenera  ana 
amasiye  mlandu  wawo,  kuti  apindule  ; 
mlandu  wa  aumphawi  saweruza. 

29  Sindidzawalanga  kodi  chifukwa  cha 
zimenezi  ? ati  Yehova  ; kodi  moyo 
wanga  sudzabwezera  chilango  mtundu 
wotere  ? 

30  Chodabwitsa  ndi  choopsya  chao- 
neka  m’dziko’mo  ; aneneri  anenera 
monyenga  nathandiza  ansembe  pa- 
kulamulira  kwawo  ; ndipo  anthu 
anga  akonda  zotere  ; ndipo  mudza- 
chita  chiani  pomarizira  pache  ? 

6Ananu  a Benjamini,  pulumu- 
kani  pothawa  pakati  pa  Yerusa- 
lemu,  ombani  lipenga  m’Tekoa,  kwe- 
zani  chizindikiro  m’Beti-hakeremu  ; 
pakuti  chaoneka  choipa  choturuka 
m’mpoto  ndi  kuononga  kwakukulu. 
2 Ndidzachotsa  mwana  wamkazi  wa 
Ziyoni  rnkazi  wokoma  ndi  wololo- 
| poka.  3 Abusa  ndi  nkhosa  zawo  adza- 
dza  kwa  iye  ; adzamanga  mahema 
awo  pomzinga  iye  ; adzadya  yense 
pokhala  pache.  4 Lalikirani  nkhondo 
yakumenyana  ndi  iye  ; ukani  ti- 
kwere  pakati  pa  usana.  Tsoka  kwa 
ife ! pakuti  dzuwa  lapendeka,  mi- 
thunzi  ya  madzulo  yatambasuka. 
5 Ukani,  tiyende  usiku,  tipasule 
nyumba  zache.  6 Pakuti  Yehova  wa 
i makamu  atero,  Dulani  mitengo,  unji- 
kani  nthumbira  pomenyana  ndi  Yeru- 
salemu  ; mudzi  wakudzalangidwa  ndi 
uwu  ; m’kati  mwache  modzala  nsa- 
utso.  7 Monga  kasupe  aturutsa  ma- 
dzi  ache,  chomwecho  aturutsa  zoipa 
zache  ; chiwawa  ndi  kufunkha  zi- 
mveka  m’lcati  mwache  ; pa  maso  panga 
masiku  onse  pali  kulira  ndi  mabala. 
8 Ulangizidwe,  Yerusalemu,  unga- 
kuchokere  moyo  wanga,  ndingakuyese 
iwe  bwinja,  dziko  losakhala’mo  anthu. 

9 Yehova  wa  makamu  atero,  Adza- 
kunkha  otsalira  a Israyeli  monga 
mpesa  ; bweza  dzanja  lako  monga 
wakuchera  mphesa  m’mitanga  yache. 
10  Ndidzanena  ndi  yani,  ndidzachita 
mboni  kwa  yani,  kuti  amve  ? Taona 
khutu  lawo  liri  losadulidwa,  ndipo 
sangathe  kumva  ; taona,  mau  a Ye- 


hova  awatonzetsa  iwo  ; sakondwera 
nawo.  11  Chifukwa  chache  ndadzala 
ndi  ukali  wa  Yehova  ; ndalema  ndi- 
kudzikaniza  ; tsanulirani  pa  ana  a 
pa  bwalo,  ndi  pa  masonkhano  a 
anyamata,  pakuti  ngakhale  mwamuna 
ndi  mkazi  wache  adzatengedwa,  oka- 
lamba  ndi  iye  amene  achuruka  masiku 
ache.  12  Nyumba  zawo  zidzasanduka 
za  ena,  pamodzi  ndi  minda  yawo  ndi 
akazi  awo  ; pakuti  ndidzatambasula 
dzanja  langa  pa  okhala  m’dziko,  ati 
Yehova.  13  Pakuti  kuyambira  wa- 
mng’ono  kufikira  wamkuru  onse 
akhala  a kukusisira ; ndiponso  ku- 
yambira  mneneri  kufikira  wanse- 
mbe  onse  achita  monyenga.  14  Ndi- 
ponso  apoletsa  bala  la  anthu  anga 
pang’onong’ono,  ndi  lcuti,  Mtendere, 
mtendere  ; koma  palibe  mtendere. 
15  Kodi  anakhala  ndi  manyazi  pa- 
mene  anachita  chonyansa  ? Iai,  sa- 
nakhala  konse  ndi  manyazi,  sanathe 
kunyala  ; chifukwa  chache  adzagwa 
mwa  iwo  akugwa ; panthawi  pa- 
mene  ndidzafika  kwa  iwo,  adza- 
gwetsedwa,  ati  Yehova. 

16  Yehova  atero,  Imani  m’njira 
ndi  kuona,  funsani  za  mayendedwe 
akale,  m’menemo  muli  njira  yabwi- 
no,  muyende  m’menemo,  ndipo  mu- 
dzapeza  mpumulo  wa  miyoyo 
yanu  ; koma  anati,  Sitidzayenda’mo. 
17  Ndipo  ndinaika  alonda  oyang’anira 
inu,  ndikuti,  Mverani  mau  a lipenga  ; 
koma  anati,  Sitidzamvera.  18  Chi- 
fukwa  chache  tamverani,  amitundu 
inu,  dziwani,  msonkhano  inu,  chimene 
chiri  mwa  iwo.  19  Tamva,  dziko  la 
pansi  iwe  ; taona  Ine  ndidzatengera 
choipa  pa  anthu  awa,  chipatso  cha 
maganizo  awo  palcuti  sanamvera  mau 
anga  ; kapena  chilamulo  changa, 
koma  wachikana.  20  Chofukiza  chi- 
ndifumiranji  ku  Seba,  ndi  nzimbe  ku 
dziko  la  kutari  ? nsembe  zopsereza 
zanu  sizindisekeretsa,  nsembe  zo- 
phera  zanu  sizindikondweretsa  Ine. 
21  Chifukwa  chache  atero  Yehova, 
Taona,  ndidzaikira  anthu’wa  zo- 
punthwitsa  ; ndipo  atate  ndi  ana 
adzakhumudwa  nazo  pamodzi  ; mu- 
nthu  ndi  mnzache  adzatayika. 

22  Yehova  atero,  Taona,  mtundu  wa 
anthu  uchokera  ku  mpoto  ; ndi  mtu- 
ndu  waukuru  udzaukitsidwa  ku  male- 
kezero  a dziko  la  pansi.  23  Agwira 
uta  ndi  nthungo  ; ali  ankharwe,  alibe 
chifundo  ; mau  awo  aphokosera  ngati 

nyanja,  akwera  pa  akavalo  ; agu- 
ba  monga  anthu  ofuna  kumenyana 
nkhondo  ndi  iwe,  mwana  wamkazi 
wa  Ziyoni.  24  Tamva  ife  mbiri 
yache  ; manja  athu  alefuka,  yati- 
gwira  nkhawa  ndi  zowawa  ngati  za 
mkazi  wobala.  25  Usaturukire  ku 
munda,  usayenda  m’njira ; pakuti 
lupanga  la  amaliwongo  ndi  mantha 
ali  m’mbali  zonse.  26  Iwe  mwana 
wamkazi  wa  anthu  anga,  udzibve- 
ke  ndi  chiguduli,  ndi  kubvimbvinika 
m’phulusa ; ulire  maliro  ngati  a 
mwana  wa  mwamuna  wa  yekha,  ku- 
lira  kowawa  koposa  ; pakuti  waku- 
funkha  adzatifikira  ife  motidzidzi- 
mutsa.  27  Ndakuyesa  iwe  nsanja 
ndi  linga  mwa  anthu  anga,  kuti 
udziwe  ndi  kuyesa  njira  yawo. 
28  Onse  ali  opikisana  ndithu,  ayenda- 
yenda  ndi  maugogodi  ; ndiwo  mkuwa 
ndi  chitsulo  ; onsewa  achita  mobvu- 
nda  ; 29  mbvukuto  yatenthedwa  ndi 
moto  ; mthobvu  watha  ndi  moto  wa 
ng’anjo  ; ayenga  chabe ; pakuti 
oipa  sachotsedwa.  30  Anthu  adza- 
wacha  nthale  ya  siliva,  pakuti  Yehova 
wakana  iwo. 

7Mau  amene  anadza  kwa  Yere- 
miya  kuchokera  kwa  Yehova, 
kuti,  2 Ima  m’chipata  cha  nyumba  ya 
Yehova,  lalilcira  m’menemo  mau  awa, 
ndi  kuti,  Tamvani  mau  a Yehova,  inu 
nonse  a Yuda,  amene  alowa  m’zipata 
izi  kuti  mugwadire  Yehova.  3 Ye- 
hova  wa  makamu  atero,  Mulungu 
wa  Israyeli,  Konzani  njira  zanu  ndi 
machitidwe  anu,  ndipo  ndidzakukhali- 
tsani  inu  m’malo  ano.  4 Musakhu- 
lupirire  mau  onama,  kuti,  Kachisi 
wa  Yehova,  kachisi  wa  Yehova,  ka- 
chisi  wa  Yehova  ndi  awa.  5 Pakuti 
mukakonzatu  njira  zanu  ndi  machi- 
tidwe  anu  ; ndi  kuweruzatu  milandu 
ya  munthu  ndi  mnansi  wache  ; 6 ndi 
kuleka  kutsendereza  mlendo,  ndi  wa 
masiye,  ndi  mkazi  wa  masiye,  osa- 
khetsa  mwazi  wosachimwa  m’malo 
muno,  osatsata  milungu  yina  ndi- 
kudziipitsa  nayo  ; 7 ndipo  ndidza- 

kukhazikani  inu  m’malo  muno, 
m’dziko  limene  ndinapatsa  makolo 
anu,  kuyambira  kale  lomwe  kufikira 
muyaya.  8 Taonani,  mukhulupirira 
mau  onama,  osapindulitsa.  9 Kodi 
mudzapha,  ndi  kuba,  ndi  kuchita 
chigololo,  ndi  kulumbira  zonama,  ndi 
kupereka  nsembe  kwa  Baala,  ndi 
kutsata  milungu  yina  imene  simuna- 


idziwa,  10  ndi  kudza  ndi  kuima  pa 
maso  panga  m’nyumba  yino,  imene 
ichedwa  dzina  langa,  ndi  kuti,  Tala- 
nditsidwa  ; kuti  muchite  zonyansa 
izi  ? 11  Kodi  nyumba  yino,  imene 

ichedwa  dzina  langa,  ikhala  phanga 
la  okwatula  pa  maso  panu  ? Taona, 
Ine,  ndachiona,  ati  Yehova.  12  Koma 
pitani  tsopano  ku  malo  anga  amene 
anali  m’Silo,  m’mene  ndinaika’mo 
dzina  langa  poyamba  paja,  ndi  kuona 
chimene  ndinachitira  chifukwa  cha 
zoipa  za  anthu  anga  Israyeli.  1 3 Ndipo 
tsopano,  chifukwa  munachita  nchi- 
to  zonsezi,  ati  Yehova,  ndipo  ndina- 
nena  kwa  inu,  ndi  kuuka  mamawa 
ndi  kunena,  koma  simunamva  ; ndipo 
ndinakuitanani  inu,  koma  simuna- 
yankha ; 14  Chifukwa  chache  ndi- 

dzaichitira  nyumba  iyi,  imene  ichedwa 
dzina  langa,  imene  mukhulupirira’yi, 
ndipo  ndidzachitira  malo  amene  ndi- 
nakupatsani  inu  ndi  makolo  anu, 
monga  ndinachitira  Silo.  15  Ndipo 
ndidzakuchotsani  inu  pa  maso  panga, 
monga  ndinachotsa  abale  anu,  onse 
mbeu  zonse  za  Efraimu. 

16  Chifukwa  chache  iwe  usapemphe- 
rere  anthu  awa,  usawakwezere  iwo 
mpfuu  kapena  pemphero,  usandi- 
pembedze  ; pakuti  Ine  sindidzaku- 
mvera  iwe.  17  Kodi  suona  iwe  chi- 
mene  achichita  m’midzi  ya  Yuda  ndi 
m’miseu  ya  Yerusalemu  ? 18  Ana 

atola  nkhuni,  atate  akoleza  moto, 
akazi  akanyanga  ufa,  kuti  aumbe  mi- 
kate  ya  mfumu  yaikazi  ya  kumwamba, 
athirire  milungu  yina  nsembe  yothira, 
kuti  autse  mkwiyo  wanga.  19  Kodi 
autsa  mkwiyo  wanga  ? ati  Yehova ; 
kodi  sadziutsira  okha  manyazi  a 
nkhope  zawo  ? 20  Chifukwa  chache, 

ati  Ambuye  Mulungu,  Taonani, 
mkwiyo  wanga  ndi  ukali  wanga  udza- 
thiridwa  pa  malo  ano,  pa  anthu,  ndi 
pa  nyama,  ndi  pa  mitengo  ya  m’mu- 
nda,  ndi  pa  zipatso  za  pansi  ; ndipo 
udzatentha  osazima. 

21  Atero  Yehova  wa  makamu,  Mu- 
lungu  wa  Israyeli  ; Ikani  zopereka 
zopsereza  zanu  pa  nsembe  zophera 
zanu,  nimudye  nyama.  22  Pakuti 
sindinanena  kwa  makolo  anu,  tsiku 
lija  ndinawaturutsa  m’dziko  la  Aigu- 
pto,  ngakhale  kuwauza  nsembe  zo- 
psereza  kapena  zophera ; 23  koma 

chinthu  ichi  ndinawauza,  kuti,  Mve- 
rani  mau  anga,  ndipo  ndidzakhala 
Mulungu  wanu,  ndipo  inu  mudza- 

khala  anthu  anga  ; nhnuyende  m’njira 
yonse  imene  ndakuuzani  inu,  kuti 
chikukomereni.  24  Koma  sana- 
mvera,  sanachera  khutu,  koma  ana- 
yenda  m’upo  ndi  m’kuuma  kwa 
mtima  wawo  woipa,  nabwerera  cha- 
mbuyo  osayenda  m’tsogolo.  25  Chi- 
yambire  tsiku  limene  makolo  anu 
anaturuka  m’dziko  la  Aigupto  ku- 
fikira  lero  lino,  ndatumiza  kwa  inu 
atumiki  anga  onse,  aneneri,  tsiku  ndi 
tsiku,  kuuka  mamawa  ndi  kuwatu- 
miza  iwo  ; 26  koma  sanandimvera 

Ine,  sanachera  khutu  lawo,  koma 
anaumitsa  khosi  lawo  ; anaipa  kopo- 
sa  makolo  awo. 

27  Ndipo  uzinena  kwa  iwo  mau 
awa  onse,  koma  sadzakumvera  iwe  ; 
ndipo  udzawaitananso  ; koma  sadza- 
kuyankha  iwe.  28  Ndipo  udzati  kwa 
iwo,  Umene  ndi  rntundu  wosamvera 
mau  a Yehova  Mulungu  wawo,  wo- 
salola  kulangizidwa,  choonadi  chatha, 
chadulidwa  pakamwa  pawo. 

29  Senga  tsitsi  lako,  iwe  Yerusalemu, 
nulitaye,  nukweze  maliro  pa  mapiri 
oti  se  ; pakuti  Yehova  wakana  ndi 
kusiya  mbadwo  umene  aukwiyira. 
30  Pakuti  ana  a Yuda  anachita  choipa 
pa  maso  panga,  ati  Yehova  ; naika 
zonyansa  zawo  m’nyumba  yochedwa 
dzina  langa,  kuti  aiipitse.  31  Na- 
manga  akachisi  a ku  Tofeti,  kuli 
m’chigwa  cha  mwana  wa  Hinomu, 
kuti  atenthe  m’moto  ana  awo  amu- 
na  ndi  akazi  ; chimene  sindinauza 
iwo,  sichinalowa  m’mtima  mwanga. 
32  Chifukwa  chache,  taonani,  masiku 
alikudza,  ati  Yehova,  ndipo  sadza- 
chedwanso  Tofeti,  kapena  Chigwa  cha 
mwana  wa  Hinomu,  koma  Chigwa 
cha  Kuphera  ; pakuti  adzataya  m’To- 
feti,  kufikira  malo  akuika'mo  adza- 
sowa.  33  Ndipo  mitembo  ya  anthu 
awa  idzakhala  zakudya  za  mbalame 
za  mlengalenga,  ndi  za  zirombo  za 
dziko  la  pansi  ; palibe  amene  adza- 
ziopsya.  34  Ndipo  ndidzaletsa  m’midzi 
ya  Yuda,  ndi  m’miseu  ya  Yerusalemu, 
mau  akukondwa  ndi  mau  akusekera, 
ndi  mau  a mkwati  ndi  mau  a mkwati- 
bwi  ; pakuti  dziko  lidzasanduka  bwi- 
nja. 

8Nthawi  yomweyo,  ati  Yehova, 
adzaturutsa  m’manda  mwawo 
mafupa  a mafumu  a Yuda,  ndi  ma- 
fupa  a akuru  ache,  ndi  mafupa  a anse- 
mbe,  ndi  mafupa  a aneneri,  ndi  ma- 
fupa  a okhala  m’Yerusalemu,  2 Ndipo 


udzawayanika  pa  dzuwa,  ndi  pa  mwezi, 
ndi  pa  khamu  lonse  la  ku  thambo, 
limene  analikonda,  ndi  kulitumikira, 
ndi  kulitsata,  ndi  kulifuna,  ndi  kuli- 
gwadira  ; sadzasonkhanidwa,  sadzai- 
kidwa  ; adzakhala  ndowe  pa  nthaka. 
3 Ndipo  otsala  onse  amene  akutsala 
pa  banja  loipa  ili  adzasankha  imfa, 
koposa  moyo  ndiwo  amene  atsala 
m’malo  monse  m’mene  ndinawaingi- 
ra’mo,  ati  Yehova  wa  makamu. 

4  Ndiponso  udzati  lcwa  iwo,  Atero 
Yehova  ; Kodi  adzagwa,  osaukanso  ? 
Kodi  wina  adzachoka,  osabweranso  ? 

5 Bwanji  abwerera  anthu  awa 
a Yerusalemu  chibwererere  ? ag- 
wiritsa  chinyengo,  akana  kubwera. 

6 Ndinachera  khutu,  ndinamva  koma 

sanahena  bwino  ; panalibe  munthu 
amene  anatembenuka  kusiya  zoipa 
zache,  ndi  kuti,  Ndachita  chiani  ? 
yense  anatembenukira  njira  yache, 
monga  akavalo  athamangira  m’nkho- 
ndo.  7 Inde,chumba  cha  mlengalenga 
chidziwa  nyengo  zache  ; ndipo  njiwa 
ndi  namzeze  ndi  chingaru  ziyang’a- 
nira  nyengo  yakufika  kwawo  ; koma 
anthu  anga  sadziwa  chiweruziro  cha 
Yehova.  8 Bwanji  muti,  Tiri  ndi 
nzeru  ife,  ndi  malamulo  a Yehova 
ali  ndi  ife  ? Koma,  taona,  peni  lo- 
nyenga  la  alembi  lachita  zonyenga. 
9 Anzeru  ali  ndi  manyazi,  athedwa 
nzeru  nagwidwa  ; taonani,  akana 
mau  a Yehova  ; ali  nayo  nzeru  yo- 
tani  ? 10  Chifukwa  chache  ndidza- 

pereka  akazi  awo  kwa  ena,  ndi  minda 
yawo  kwa  iwo  adzalowa’mo  ; pakuti 
onse  kuyambira  wamng’ono  kufiki- 
ra  wamkuru  asirirasirira ; kuyambira 
mneneri  kufikira  wansembe  onse 
achita  zonyenga.  11  Ndipo  anali- 
poletsa  pang’ono  bala  la  mwana 
wamkazi  wa  anthu  anga,  ndi  kuti,  Mte- 
ndere,  mtendere  ; posakhala  mtendere. 
1 2 Kodi  anakhala  ndi  manyazi  pamene 
anachita  zonyansa  ? iai,  sanakhala  ndi 
manyazi,  sananyala;  chifukwa  cha- 
che  adzagwa  mwa  iwo  amene  akugwa, 
nthawi  ya  kuyang’aniridwa  kwawo 
adzagwetsedwa,  ati  Yehova.  13  Ku- 
watha  ndidzawathetsa  iwo,  ati  Ye- 
hova,  sipadzakhala  mphesa  pa  mpesa, 
kapena  nkhuyu  pa  mkuyu,  ndipo 
tsamba  lidzafota,  ndipo  zinthu  ndi- 
nawapatsa  zidzawachokera.  14  Ti- 
khaliranji  ife  ? tasonkhanani,  tilowe 
m’midzi  ya  malinga,  tikhale  chete 
m'menemo  ; pakuti  Yehova  Mulungu 

wathu  watikhalitsa  ife  c'nete,  nati- 
patsa  ife  madzi  a ndulu  timwe,  pakuti 
tamchimwira  Yehova.  15  Tinaya- 
ng’anira  mtendere,  koma  panalibe 
zabwino  ; ndi  nthawi  ya  moyo,  ndipo 
taona  kuopsedwa  ! 16  Kumina  kwa 

akavalo  ache  kunamveka  ku  Dani  ; 
dziko  lonse  linanthunthumira  pa  ku- 
lira  kwa  akavalo  ache’wo  olimba  ; 
chifukwa  afika,  nadya  dziko  ndi  zonse 
za  momwemo ; mudzi  ndi  amene  akha- 
la’mo.  17  Pakuti,  taonani,  ndidza- 
tumiza  pa  inu  njoka,  mp’niri,  zosalola 
kuitanidwa ; ndipo  zidzakuiumani 
inu,  ati  Yehova. 

1 8 Ha  ndikadatonthoza  mtima  wanga 
kuletsa  chisoni  chache  ! mtima  wanga 
walefuka  m’kati  mwa  ine.  19  Tao- 
nani,  mau  a kulira  kwa  mwana  wa- 
mkazi  wa  anthu  anga  ochokera  ku 
dziko  la  kutari : Kodi  m’Ziyoni  mulibe 
Yehova  ? Kodi  mulibe  Mfumu  yache  ? 
Chifukwa  chanji  andiputa  Ine  ndi- 
mafano  awo  osema,  ndi  zachabe  zachi- 
lendo  ? 20  Masika  apita,  mphakasa 

yatha,  ndipo  ife  sitinapulumutsi- 
dwe.  21  Bala  la  mwana  wamkazi  wa 
anthu  anga  ndaphwetekwa  nalo  ; nda- 
da  mtima ; kudabwa  kwandigwira. 
22  Kodi  mulibe  bvunguti  m’Gileadi  ? 
Kcdi  mulibe  sing’anga  m’menemo ; 
analekeranji  kuchira  mwana  wamkazi 
wa  anthu  anga  ? 

9Ha  mutu  wanga  ukaaakhala 
madzi,  ndi  maso  anga  kasupe 
wa  misozi,  kuti  usana  ndi  usiku  ndi- 
lirire  ophedwa  a mwana  wamkazi 
wa  anthu  anga  ! 2 Ha  ndikadakhala 

ndi  chigono  cha  anthu  aulendo  n’chi- 
pululu  ; lcuti  ndisiye  anthu  anga,  ndi- 
wachokere,  pakuti  onse  ali  a chigololo, 
msonkhano  wa  anthu  a chiwembu. 
3 Ndipo  apinda  lilime  lawo  ngati  uta 
wawo  liname  ; koma  akula  mphamvu 
m’dziko’mo,  koma  si  pa  choonadi  ; 
pakuti  alinkunkabe  nachita  zoipa, 
ndipo  sandidziwa  Ine,  ati  Yehova. 
4 Muchenjere  naye  yense  mnansi 
wache,  musakhulupirire  yense  mbale 
wache  ; pakuti  abale  onse  amanye- 
nga,  ndipo  anansi  onse  adzayenda  ndi 
maugogodi.  5 Ndipo  yense  adza- 
nyenga  mnansi  wache,  osanena  cho- 
onadi ; aphunzitsa  lilime  lawo  kunena 
zonama  ; nadzithodwetsa  kuchita  zo- 
ipa.  6 Ukhala  pakati  pa  manyengo 
m’manyengo  ; akana  kundidziwa,  ati 
Yehova. 

7 Chifukwa  chache  atero  Yehova 


wa  makamu,  Taonani,  ndidzawa- 
sungunula,  ndi  kuwayesa,  pakuti  ndi- 
dzachitanji,  chifukwa  cha  mwana 
wamkazi  wa  anthu  anga  ? 8 Lilime 

lawo  ndi  mubvi  wakuphera  ; linena 
manyengo  ; wina  anena  mtendere  ndi 
mnansi  wache  pa  kamwa  pache,  koma 
m’mtima  mwache  amlalira.  9 Kodi 
sindidzawalanga  chifukwa  cha  izi  ? 
ati  Yehova  ; kodi  moyo  wanga  sudza- 
bwezera  chilango  mtundu  wotere  ? 

10  Chifukwa  cha  mapiri  ndidzagwa 
misozi  ndi  kulira,  chifukwa  cha  ma- 
busa  a chipululu  ndidzachita  maliro, 
chifukwa  apserera,  kuti  anthu  sa- 
ngathe  kupitirira’po  ; ndiponso  anthu 
sangathe  kumva  mau  a ng’ombe  za- 
wo  ; mbalame  za  mlengalenga  ndi 
nyama  zathawa,  zapita.  11  Ndipo 
ndidzayesa  Yerusalemu  miyulu,  mbu- 
to  ya  ankhandwe  ; ndipo  ndidzayesa 
midzi  ya  Yuda  bwinja,  lopanda  wo- 
khala’mo.  12  Wanzeru  ndani,  kuti 
adziwe  ichi  ? ndani  iye  amene  kamwa 
la  Yehova  lanena  naye,  kuti  achila- 
likire  ? chifukwa  chache  dziko  litha 
ndi  kupserera  rnonga  chipululu,  kuti 
anthu  asapite’mo  ? 

13  Ndipo  Yehova  ati,  Chifukwa 
asiya  chilamulo  changa  ndinachiika 
pa  maso  pawo,  ndipo  sanamvera  mau 
anga,  osayenda  nvmenemo ; 14koma 
anatsata  kuuma  kwa  mtima  wawo, 
ndi  Baala,  monga  makolo  awo  anawa- 
phunzitsa  ; 15  chifukwa  chache  atero 
Yehova  wa  makamu,  Mulungu  wa 
Israyeli,  Taonani,  ndidzadyetsa  anthu 
awa  chivumulo,  ndi  kuwamwetsa 
madzi  a ndulu.  16  Ndidzawabalali- 
tsanso  mwa  amitundu,  amene  iwo  ka- 
pena  makolo  awo  sanawadziwa ; ndipo 
ndidzatumiza  lupanga,  liwatsate  mpa- 
ka  ndawatha. 

17  Atero  Yehova  wa  makamu,  Ku- 
mbukirani  inu,  ndi  kuitana  akazi 
akulira,  adze  aitaneni  ; akazi  oche- 
njera,  kuti  adze  ; 18  afulumire,  ati- 
kwezere  ife  mau  a maliro,  kuti  maso 
athu  agwe  misozi,  ndi  zikope  zathu 
ziyendetse  madzi.  19  Pakuti  mau  a 
kulira  amveka  m’Ziyoni,  Tafunkhi- 
dwa,  tanyazitsidwa,  pakuti  tasiya 
dziko,  pakuti  agwetsa  zokhala’mo 
zathu.  20  Koma  imvani  mau  a 
Yehova,  Akazi  inu,  khutu  lanu  lila- 
ndire  mau  a pa  kamwa  pache,  phunzi- 
tsani  ana  anu  akazi  kulira,  ndi  yense 
aphunzitse  mnzache  maliridwe  ache. 
21  Pakuti  imfa  yakwera  m’mazenera 

athu,  yalowa  m’nyumba  mwathu  ; 
kuchotsa  ana  ku  bwalo,  ndi  anyamata 
ku  miseu.  22  Nenani,  atero  Yehova, 
Mitembo  yathu  idzagwa  ngati  ndowe 
pa  munda,  ndi  monga  chipukutu 
pambuyo  pa  wakusenga,  palibe  wochi- 
tola. 

23  Atero  Yehova,  wanzeru  asadzi- 
: tamandire  m’nzeru  zache,  wa  mpha- 
mvu  asadzitamandire  m’mphamvu 
yache,  wa  chuma  asadzitamandire 
m’chuma  chache  ; 24  koma  waku- 
dzitamandira  adzitamandire  adzikwe- 
ze  umo,  kuti  ali  wakuzindikira,  ndi- 
kundidziwa  Ine,  kuti  ndine  Yehova 
wakuchita  zokoma  mtima  chiweru- 
ziro,  ndi  chilungamo,  m’dziko  la 
pansi,  pakuti  m’menemo  ndikondwe- 
rera,  ati  Yehova.  25  Taonani,  masiku 
alikudza,  ati  Yehova,  kuti  ndidza- 
langa  onse  odulidwa  m’kusadulidwa 
kwawo  ; 26  Aigupto,  ndi  Yuda,  ndi 
Edomu,  ndi  ana  a Amoni,  ndi  a Moabu, 
ndi  onse  ometa  m’mphepete  mwa 
tsitsi  lawo,  okhala  m’chipululu  ; pa- 
kuti  amitundu  onse  ali  osadulidwa, 
ndi  nyumba  ya  Israyeli  iri  yosaduli- 
i dwa  m’mtima. 

1 r\  Tamvani  mau  amene  Yehova 
I v/  anena  kwa  inu,  nyumba  ya 
Israyeli  ; 2 atero  Yehova,  Musaphu- 
nzire  njira  ya  amitundu,  musaope 
zizindikiro  za  m’thambo  ; pakuti  ami- 
tundu  aziopa  izo.  3 Pakuti  miyambo 
ya  anthu  iri  yachabe,  pakuti  wina 
adula  mtengo  m’nkhalango,  nchito 
ya  manja  a mmisiri  ndi  nkhwangwa. 
4 Aukometsa  ndi  siliva  ndi  golidi  ; 
auchirikiza  ndi  misomali  ndi  nyundo, 
kuti  usasunthike.  5 Mafano’wa  aku- 
nga  mtengo  wa  kanjedza,  wosema- 
sema,  koma  osalankhula ; ayenera 
awanyamule,  pakuti  sangathe  ku- 
yenda.  Musawaope  ; pakuti  sanga- 
the  kuchita  choipa,  mulibenso  mwa 
iwo  kuchita  chabwino.  6 Chifukwa 
palibe  akunga  Inu,  Yehova  ; muli 
wamkuru,  ndipo  dzina  lanu  liri  lali- 
kuru  ridi  la  mphamvu.  7 Wosaopa 
Inu  ndani,  Mfumu  ya  amitundu  ? 
pakuti  kukuopani  ndi  kwanu  ; pa- 
kuti  mwa  anzeru  onse  a amitundu, 
ndi  m’maufumu  awo  onse,  mulibe 
akunga  Inu.  8 Koma  onse  pamodzi 
apulukira  ndi  kupusa  ; mtengo  ndiwo 
chilangizo,  chopanda  pache.  9 Abwe- 
ra  ndi  siliva  wa  ku  Tarisi,  wosulasula 
wopyapyala  ndi  golidi  wa  ku  Ufazi, 
uchito  ya  mmisiri  ndi  manja  a woye- 


nga ; zobvala  zawo  ndi  nsaru  ya 
madzi  ndi  yofiirira  ; zonsezi  ndi  nchito 
za  muomba.  10  Koma  Yehova  ndiye 
Mulungu  woona  ; ndiye  Mulungu  wa 
moyo,  mfumu  ya  muyaya  ; pa  mkwiyo 
wache  dziko  la  pansi  lidzanthunthu- 
mira,  ndi  amitundu  sangapirire  ukali 
wache. 

11  Muzitero  nawo,  milungu  imene 
sinalenga  miyamba  ndi  dziko  la 
pansi,  iyo  idzatha  ku  dziko  la  pansi, 
ndi  pansi  pa  miyamba’yo. 

12  Iye  analenga  dziko  la  pansi  ndi 
mphamvu  yache,  nakhazikitsa  dziko 
la  pansi  ndi  nzeru  yache,  nayala 
thambo  ndi  kuzindikira  kwache  ; 

13  polankhula  Iye,  pali  unyinji  wa 
madzi  m’mwamba,  ndipo  akweretsa 
nkhungu  ku  malekezero  a dziko  la 
pansi,  alenga  mphezi  idzetse  mvula, 
naturutsa  mphepo  m’zosungira  zache. 

14  Anthu  onse  ali  opulukira  ndi 
opanda  nzeru  ; woyenga  yense  anyazi- 
tsidwa  ndi  fanizo  lache  losemasema  ; 
pakuti  fanizo  lache  loyenga  liri  bodza, 
mulibe  mpweya  mwa  iwo.  15  Ndiwo 
chabe,  ndiwo  chiphamaso  ; pa  ntha- 
wi  ya  kulangidwa  kwawo  adzatha. 
16  Gawo  la  Yakobo  silifanana  ndi 
iwo  ; pakuti  lye  ndiye  analenga 
zonse ; Israyeli  ndiye  mtundu  wa 
cholowa  chache  ; dzina  lache  ndi 
Yehova  wa  makamu. 

17  Nyamula  katundu  wako,  Iwe 
wokhala  m’linga.  18  Pakuti  atero 
Yehova,  Taonani,  ndidzaponya  kunja 
okhala  m’dziko  ili  tsopanoli,  ndi 
kuwasautsa,  kuti  azindikire.  19  Tso- 
ka  ine,  ndalaswa  ! bala  langa  lindi- 
phweteka  ; koma  ine  ndinati,  Ndithu 
bvuto  langa  ndi  ili,  ndipirire  nalo. 
20  Hema  wanga  waonongeka,  zingwe 
zanga  zonse  zaduka  ; ana  anga  atu- 
ruka  mwa  ine,  palibe  iwo  ; palibenso 
amene  adzamanga  hema  wanga,  ka- 
pena  kuchinga  nsaru  zanga.  21  Pa- 
kuti  abusa  apulukira,  sanafunsire  kwa 
Yehova ; chifukwa  chache  sana- 
pindula  ; zoweta  zawo  zonse  zabala- 
lika.  22  Mbiri  yamveka,  taonani 
ikudza,  ndi  phokoso  lalikuru  lituruka 
m’dziko  la  ku  mpoto,  likachititse 
midzi  ya  Yuda  bwinja,  ndi  mbuto  ya 
nkhandwe.  23  Inu  Yehova,  ndidziwa 
kuti  njira  ya  munthu  siri  mwa  iye 
mwini ; sikuli  kwa  munthu  woyenda 
kulongosola  mapazi  ache.  24  Yehova, 
mundiiangize,  koma  ndi  chiweruzo  ; 
si  m’mkwiyo  wanu,  mungandithe 

psiti.  25  Tsanulirani  ukali  wanu  pa 
amitundu  osakudziwani  Inu,  ndi  pa 
mabanja  osaitana  dzina  !anu  ; pa- 
kuti  anadya  Yakobo,  inde,  anamu- 
dya  namutha,  napasula  mokhala’mo 
mwache. 

1 -|  Mau  amene  anadza  kwa  Yere- 
I 8 miya  kuchokera  kwa  Yehova, 
kuti,  2 Imvani  mau  a pangano  ili, 
nenani  kwa  anthu  a Yuda,  ndi  anthu 
a Yerusalemu  ; 3 ndi  kunena  kwa  iwo, 
Atero  Yehova,  Mulungu  wa  alsrayeli ; 
Wotembereredwa  ndi  munthu  wosa- 
mvera  mau  a pangano  ili,  4 limene 
ndinauza  makolo  anu  tsiku  lomwe 
ndinawaturutsa  m’dziko  la  Aigupto, 
m’ng’anjo  ya  chitsulo,  kuti,  Mverani 
mau  anga,  ndi  kuwachita,  monga  mwa 
zonse  zimene  ndikuuzani  inu  ; ndipo 
mudzakhala  anthu  anga,  ndipo  Ine 
ndidzakhala  Mulungu  wanu  ; 5 kuti 
ndikalimbikitse  lumbiro  limene  ndi- 
nalumbirira  rnakolo  anu,  ndiwapatse 
dziko  moyenda  mkaka  ndi  uchi, 
monga  lero  lomwe.  Ndipo  ndinaya- 
nkha,  ndi  kuti,  Amen,  Yehova. 

6 Ndipo  Yehova  anati  kwa  ine,  Lali- 
kira  mau  onsewa  m’midzi  ya  Yuda, 
ndi  m’miseu  ya  Yerusalemu,  kuti, 
Tamvani  mau  a pangano  ili,  ndi 
kuwachita.  7 Pakuti  ndinatsimiki- 
zitsa  kwa  atate  anu  tsiku  lomwe  ndi- 
nawaturutsa  iwo  ku  dziko  la  Aigupto, 
mpaka  lero  lomwe,  kuuka  mamawa 
ndi  kutsimikiza,  kuti,  Mverani  mau 
anga.  8 Koma  sanamvera,  sanache- 
ra  khutu  lawo,  koma  onse  anaye- 
nda  m’kuumirira  kwa  mtima  wawo 
woipa ; chifukwa  chache  ndinate- 
ngera  iwo  mau  onse  a pangano  ili, 
limene  ndinauza  iwo  kuti  achite, 
koma  sanachita. 

9 Ndipo  Yehova  anati  kwa  ine,  Chi- 
wembu  chaoneka  mwa  anthu  a Yuda, 
ndi  mwa  anthu  okhala  m’Yerusalemu. 
10  Abwerera  kuchi'canso  zoipa  za 
makolo  awo,  amene  anakana  kumva 
mau  anga ; ndipo  atsata  milungu 
yina  kuti  aitumikire  ; nyumba  ya 
Israyeli  ndi  nyumba  ya  Yuda  zaswa 
pangano  langa  limene  ndinapangana 
ndi  makolo  awo.  11  Chifukwa  cha- 
che  atero  Yehova,  Taonani,  ndidzate- 
ngera  pa  iwo  choipa,  chimene  sanga- 
the  kuchipulumuka  ; ndipo  adzandi- 
pfuulira  Ine,  koma  sindidzamvera  iwo. 
12  Ndipo  midzi  ya  Yuda  ndi  okhala 
m’Yerusalemu  adzapita  nadzapfuulira 
kwa  milungu  imene  anaifukizira ; 


koma  siidzawapulumutsa  konse  nthawi 
ya  nsautso  yawo.  13  Pakuti  milungu 
yako  ilingana  ndi  kuchuruka  kwa 
midzi  yako,  iwe  Yuda  ; ndi  maguwa 
ansembe  amene  mwautsira  cha  ma- 
nyazi  alingana  ndi  kuchuruka  kwa 
miseu  ya  Yerusalemu,  ndiwo  maguwa 
akufukizira’po  Baala.  14  Chifukwa 
chac'ne  usawapempherere  anthu  awa, 
usawakwezere  iwo  mfuu,  kapena 
pemphero,  pakuti  sindidzamva  iwo 
nthawi  imene  andipfuulira  Ine  m’ku- 
sauka  kwawo. 

15  Wokondedwa  wanga  afunanji 
m’nyumba  mwanga,  popeza  wachi- 
ta  choipa  ndi  ambiri,  ndipo  thupi  lo- 
patulika  lakuchokera  iwe  ? pamene 
uchita  choipa,  ukondwera  nacho. 
16  Yehova  anacha  dzina  lako,  Mtengo 
wa  azitona  wauwisi,  wokoma  wa 
zipatso  zabwino  ; ndi  mau  a phokoso 
lalikuru  wayatsa  moto  pamenepo, 
ndipo  nthambi  zache  zatyoka.  17  Pa- 
kuti  Yehova  wa  makamu,  amene  ana- 
kuoka  iwe,  wakunenera  iwe  choipa, 
chifukwa  cha  zoipa  za  nyumba  ya 
Israyeli  ndi  nyumba  ya  Yuda,  zimene 
anadzichitira  okha  pakuutsa  mkwiyo 
wanga  m’mene  anafukizira  Baala. 

18  Ndipo  Yehova  anandidziwitsa, 
ndipo  ndinadziwa ; ndipo  wandiso- 
nyeza  ine  machitidwe  awo.  1 9 Koma 
ine  ndinanga  mwana  wa  nkhosa  wo- 
fatsa  wotengeawa  kukaphedwa  ; ndi- 
po  sindinadziwa  kuti  anandichitira 
ine  chiwembu,  kuti,  Tiononge  mtengo 
ndi  zipatso  zache,  timdule  iye  pa 
dziko  la  a moyo,  kuti  dzina  lache 
lisakumbukikenso.  20  Koma,  Yehova 
wa  makamu,  amene  aweruza  molu- 
ngama,  amene  ayesa  imso  ndi  mtima, 
ndikuoneni  Inu  mulikuwabwezera  chi- 
lango,  palcuti  kwa  Inu  ndaulula  mla- 
ndu  wanga.  21  Chifukwa  chache 
atero  Yehova  za  anthu  a Anatoti, 
amene  afuna  moyo  wanga,  kuti,  Usa- 
nenere  m’dzina  la  Yehova,  ungafe  ndi 
mkono  wathu  ; 22  chifukwa  chache 
atero  Yehova  wa  makamu,  Taonani, 
ndidzalanga  iwo  ; anyamata  adzafa 
ndi  lupanga ; ana  awo  amuna  ndi 
akazi  adzafa  ndi  njala ; 23  ndipo 

sadzakhala  nawo  otsalira ; pakuti 
ndidzatengera  choipa  pa  anthu  a 
ku  Anatoti,  chaka  cha  kulangidwa 
kwawo. 

1 Q VVolungama  ndinu,  Yehova, 
i Z pamene  nditsutsana  nanu  mla- 
ndu  ; pokhapo  ndinenane  nunu  za 

maweruzo  ; chifukwa  chanji  ipindula 
njira  ya  oipa  ? chifukwa  chanji  akhala 
bwino  onyengetsa  ? 2 Inu  mwa- 

bsyala  iwo,  inde,  anagwiritsatu  mizu  ; 
amera,  inde,  abalatu  zipatso  ; muli 
pafupi  m’kamwa  mwawo,  muli  patari 
ndi  imso  zawo.  3 Koma  inu,  Yehova, 
mundidziwa  ine  ; mundiona  ine, 
muyesa  mtima  wanga  ngati  utani 
nanu  ; muwaturutse  iwo  monga 
nkhosa  za  kuphedwa,  ndi  kuwako- 
nzeratu  tsiku  la  kuphedwa.  4 Dziko 
lidzalira  masiku  angati,  nilifota  therere 
la  minda  yonse  ? chifukwa  cha  zoipa 
za  iwo  okhala’mo,  zithedwa  zinyama, 
ndi  mbalame  ; pakuti  iwo  anati,  Iye 
sadzaona  chitsiriziro  chathu.  5 Ngati 
wathamanga  pamodzi  ndi  oyenda 
pansi,  ndipo  iwo  anakulemetsa  iwe, 
udzayesana  nawo  akavalo  bwanji  ? 
ndipo  ngakhale  ukhazikika  m’dziko 
I la  mtendere,  udzachita  chiani  m’ku- 
dzikuza  kwa  Yordano  ? 6 Pakuti 

ngakhale  abale  ako,  ndi  nyumba  ya 
atate  wako,  ngakhale  iwo  anaku- 
I nyenga  iwe  ; ngakhale  anakupfuulira 
iwe  ; usamvere  iwo,  ngakhale  anena 
nawe  mau  abwino. 

7 Ndachoka  ku  nyumba  yanga,  nda- 
siya  cholowa  changa ; ndapereka 
wokondedwa  wa  mtima  wanga  m’dza- 
nja  la  adani.  8 Cholowa  changa 
chandisandukira  mkango  wa  m’nkha- 
lango  ; anatsutsana  nane  ndi  mau 
ache  ; chifukwa  chache  ndinamuda. 
9 Cholowa  changa  chiri  kwa  ine  ngati 
mbalame  ya  mawalamawala  yolusa  ? 
kodi  mbalame  zolusa  zimzinga  ndi 
kudana  naye  ? mukani,  musonkha- 
i nitse  zirombo  za  m’thengo,  mudze 
nazo  zidye.  10  Abusa  ambiri  aono- 
nga  munda  wanga  wa  mphesa,  apo- 
ndereza  gawo  langa,  pondikondwe- 
| retsa  apayesa  chipululu  chopanda 
kanthu.  11  Apayesa  bwinja ; pa- 
ndilirira  ine,  pokhala  bwinja  ; dziko 
lonse  lasanduka  bwinja ; chifukwa 
palibe  munthu  wosamalira.  12  Aku- 
! funkha  afika  pa  mapiri  oti  se  m’chi- 
pululu ; pakuti  lupanga  la  Yehova 
lilusa  kuyambira  pa  mbali  yina  ya  dziko 
kufikira  ku  mbali  yina  ; palibe  thupi 
lokhala  ndi  mtendere.  13  Absyala 
tirigu,  asenga  minga ; adzipweteka, 
koma  osapindula  kanthu,  mudza- 
khala  ndi  manyazi  a zipatso  zanu, 
chifukwa  cha  mkwiyo  woopsya  wa 
Yehova. 

14  Atero  Yehova  ponenera  anansi 


anga  onse  oipa,  amene  akhudza  cho- 
lowa  chimene  ndalowetsa’mo  anthu 
anga  Israyeli  ; taonani,  ndidzazula 
iwo  m’dziko  lawo,  ndipo  ndidza- 
zula  nyumba  ya  Yuda  pakati  pawo. 
15  Ndipo  padzalchala  kuti  nditazula 
iwo,  ndidzabwera,  ndipo  ndidzawachi- 
tira  chisoni  ; ndipo  ndidzabwezanso 
iwo,  yense  ku  cholowa  chache,  ndi 
yense  ku  dziko  lache.  16  Ndipo 

padzakhala  kuti,  ngati  iwo  adza- 

phunzira  mwa  khama  njira  za  anthu 
anga,  kulumbira  ndi  dzina  langa, 

Pali  Yehova ; monga  anaphunzitsa 
anthu  anga  kulumbira  pali  Baala ; 
pamenepo  ndidzamangitsamudzi  wawo 
pakati  pa  anthu  anga.  17  Koma 

ngati  sakumva,  ndidzazula  mtundu 
umene  wa  anthu,  kuuzula  ndi  kuu- 
ononga,  ati  Yehova. 
i Q Atero  Yehova  kwa  ine,  Pita, 

« O udzigulire  mpango  wa  bafuta, 
nudzimangire  m’chuuno  mwako,  usa- 
uike  m’madzi.  2 Ndipo  ndinagula 
mpango  monga  mwa  mau  a Yehova, 
ndi  kubvala  m’chuuno  mwanga.  3 Ndi- 
po  mau  a Yehova  anadza  kwa  ine 
nthawi  ya  chiwiri,  kuti,  4 Tenga 
mpango  umene  unaugula,  umene  uli 
m’chuuno  mwako,  nuuke,  nupite  ku 
Firate,  nuubise  m’menemo  m’phanga 
la  m’mwala.  5 Ndipo  ndinapita,  ndi- 
naubisa  pa  Firate,  monga  Yehova 
anandiuza  ine.  6 Ndipo  panali  ata- 
pita  masiku  ambiri,  kuti  Yehova 
anati  kwa  ine,  Uka,  pita  ku  Firate, 
nukatenge  kumeneko  mpango  uja, 
ndinakuuza  iwe  ukaubise  kumeneko. 
7 Ndipo  ndinanka  ku  Firate,  ndiku- 
mba,  nditenga  mpango  m'malo  m’me- 
ne  ndinaubisa’mo  ; ndipo,  taonani, 
mpango  unaonongeka,  wosayenera 
kanthu.  8 Ndipo  mau  a Yehova  ana- 
dza  kwa  ine,  kuti,  9 Yehova  atero, 
Momwemo  ndidzaononga  kudzitama 
kwa  Yuda,  ndi  kudzitama  kwakukuru 
kwa  Yerusalemu.  10  Anthu  oipa 
awa,  amene  akana  kumva  mau  anga, 
amene  ayenda  m’kuumirira  kwa 
mtima  wawo,  atsata  milungu  yina 
kuitumikira,  ndi  kuigwadira,  adza- 
khala  ngati  mpango  uwu,  wosayene- 
ra  kanthu.  11  Pakuti  monga  mpango 
uthina  m’chuuno  cha  munthu,  cho- 
mwecho  ndinathinitsa  kwa  Ine  nyumba 
yonse  ya  Israyeli  ndi  nyumba  yonse  ya 
Yuda,  ati  Yehova,  kuti  akhale  kwa 
Ine  anthu,  ndi  dzina,  ndi  chilemekezo, 
ndi  ulemerero  ; koma  anakana  ku- 

mva.  12  Chifukwa  chache  uzinena 
ndi  iwo  mau  awa ; Atero  Yehova, 
Mulungu  wa  Israyeli,  Matumba  onse 
adzadzazidwa  ndi  vinyo  ; ndipo  adzati 
kwa  iwe,  Kodi  sitidziwitsa  bwino 
kuti  matumba  onse  adzadzazidwa  ndi 
vinyo  ? 13  Ndipo  udzati  kwa  iwo, 

Atero  Yehova,  Taonani,  ndidzadzaza 
ndi  chiledzero  onse  okhala  m’dziko 
muno,  ngakhale  mafumu  onse  amene 
akhala  pa  mpando  wa  c'hifumu  wa 
Davide,  ndi  ansembe,  ndi  aneneri,  ndi 
onse  okhala  m’Yerusalemu.  14  Ndi- 
po  ndidzaphwanyanitsa  wina  ndi  wina, 
atate  ndi  ana,  ati  Yehova  ; sindidza- 
khala  ndi  chisoni,  sindidzapulumutsa, 
sindidzakhala  ndi  chifundo,  chakuti 
ndisawaononge. 

15  Tamvani  inu,  Cherani  khutu ; 
musanyade,  pakuti  Yehova  wanena. 
1 6 Lemekezani  Yehova  Mulungu  wanu, 
kusanade,  mapazi  anu  asanakhumudwe 
pa  mapiri  a chizirezire  ; nimusana- 
yembekeze  kuunika,  iye  asanasandutse 
kuunika’ku  mthunzi  wa  imfa,  ndi 
kukuyesa  mdima  wa  bii.  17  Koma 
ngati  simudzamva,  moyo  wanga  udza- 
lira  m’tseri  chifukwa  cha  kunyada 
kwanu ; diso  langa  lidzalira  kwa- 
mbiri,  lidzagwa  misozi,  chifukwa  zo- 
weta  za  Yehova  zagwidwa  m’nsinga. 
13  Nenani  kwa  mfumu  ndi  kwa  ama- 
che  wa  mfumu,  Dzichepetseni,  khalani 
pansi  ; pakuti  zapamtu  zanu  zagwa, 
korona  wanu  wokoma.  19  Midzi  ya 
ku  Mwera  yatsekedwa,  palibe  wotse- 
gulira,  Yuda  wonse  wachotsedwa 
m’ndende  wonsewo,  wachotsedwa 
m’nsinga. 

20  Tukulani  maso  anu,  taonani  iwo 
amene  achokera  ku  mpoto ; ziri  kuti 
zoweta  zinapatsidwa  kwa  iwe,  zoweta 
zako  zokoma  ? 21  Udzanena  chiani, 

pamene  adzaika  abale  ako  akuru  ako, 
pakuti  iwe  wekha  wawalangiza  iwo 
akukana  iwe  ? kodi  zowawa  sizi- 
dzakugwira  iwe  monga  mkazi  woba- 
la  ? 22  Ndipo  ngati  udzati  m’mtima 

mwako,  Zimenezi  zandifikira  ine 
chifukwa  ninji  ? Chifukwa  cha 
choipa  chako  chachikuru  nsaru  zako 
zoyesa  mfula  zasanduka  mbudu- 
lira,  ndi  zithende  zako  zaphwetekwa. 
23  Kodi  angathe  mKusi  kusanduliza 
khungu  lache,  kapena  nyalugwe 
maanga  ache  ? pamenepo  mungathe 
inunso  kuchita  zabwino,  inu  amene 
muzolowera  kuchita  zoipa.  24  Chi- 
fukwa  chache  ndidzabalalitsa  iwo, 


monga  ziputu  zakupita,  ndi  mphepo 
ya  ku  chipululu.  25  Ichi  ndi  cho- 
gwera  chako,  gawo  la  muyeso  wako 
wa  kwa  Ine,  ati  Yehova  ; chifukwa 
wandiiwala  Ine,  ndi  kukhulupirira  zo- 
nama.  26  C’nifukwa  chache  Ine  ndi- 
dzaonetsa  zotopola  mikawo  zako,  pa 
maso  pako,  ndipo  manyazi  ako  adza- 
oneka.  27  Ndaona  zonyansa  zako, 
ndi  zigololo  zako,  ndi  zakumemesa 
zako,  ndi  chinyerinyeri  cha  dama  lako, 
pa  mapiri  ndi  m’munda.  Tsoka  kwa 
iwe,  Yerusalemu  ! Sudzayeretsedwa  ; 
kodi  sidzatero  mpaka  liti  ? 

1 /1  Mau  a Yehova  amen.e  anadza 
I kwa  Yeremiya  onena  za  chi- 

rala.  2 Yuda  alira,  ndipo  zipata 

zache  ziiefuka,  zikhala  pansi  zobveke- 
dwa  ndi  zakuda ; mpfuu  wa  Yerusa- 
lemu  wakwera.  3 Akuru  awo  atuma 
ang’ono  awo  ku  madzi  ; afika  ku 
maenje,  osapeza  madzi  ; abwera  ndi 
mitsuko  yawo  yopanda  kanthu  ; ali 
ndi  manyazi,  athedwa  nzeru,  apfunda 
mitu  yawo.  4 Chifukwa  cha  nthaka 
yochita  ming’aru,  pakuti  panalibe 
mvula  pa  dziko,  olima  ali  ndi  ma- 
nyazi,  apfunda  mitu  yawo.  5 Inde, 
nswalanso  ya  m’thengo  ibala  nisiya 
ana  ache,  chifukwa  mulibe  maudzu. 
6 Mbidzi  zinaima  pa  mapiri  oti  se, 
zipumira  mphepo  wefuwefu  ngati 
ankhandwe  ; maso  awo  alema,  chi- 
fukwa  palibe  maudzu. 

7 Zingakhale  zoipa  zathu  ziti'csutsa 
ife,  chitani  Inu  chifukwa  cha  dzina 
lanu,  Yehova  ; pakuti  zobwerera  za- 
thu  zachuruka  ; takuchimwirani  inu. 
8 Inu  chiyembekezo  cha  Israyeli, 
mpulumutsi  wache  nthawi  ya  msauko, 
bwanji  mukhala  ngati  mlendo  m’dzi- 
ko,  ngati  woyendayenda  amene  apa- 
tuka  usiku  ? 9 Bwanji  mukhala 

ngati  munthu  wodabwa,  ngati  munthu 
wamphamvu  wosatha  kupulumutsa  ? 
koma  Inu,  Yehova,  muli  pakati  pathu, 
tichedwa  ndi  dzina  lanu  ; musatisiye. 

10  Atero  Yeliova  kwa  anthu  awa, 
Chomwecho  akonda  kusocherera ; 
sanakaniza  mapazi  awo  ; chifukwa 
chache  Yehova  sawalandira  ; tsopano 
adzakumbukira  choipa  chawo,  na- 
dzalanga  zochimwa  zawo.  11  Ndipo 
Yehova  anati  kwa  ine,  Usapempherere 
anthu  awa  zabwino.  12  Pamene 
asala  chakudya,  sindidzamva  kupfuula 
kwawo  ; ndipo  pamene  apereka  nse- 
mbe  yopsereza,  ndi  nsembe  ya  ufa 
sindidzawalandira  ; koma  ndidzawa- 

tha  ndi  lupanga,  ndi  chirala,  ndi 
chaola.  13  Ndipo  ndinati,  Ha,  Ambu- 
ye  Yehova  ! taonani,  aneneri  ati  kwa 
iwo,  Simudzaona  lupanga,  simudza- 
khala  ndi  chirala  ; koma  ndidza- 
kupatsani  mtendere  weniweni  mo- 
mmuno.  14  Ndipo  Yehova  anati 
kwa  ine,  Aneneri  anenera  zoriama 
m’dz'na  langa ; sindinatuma  iwo, 
sindinauza  iwo,  sindinanena  nawo  ; 
anenera  kwa  inu  masomphenya  ona- 
ma,  ndi  ula,  ndi  chinthu  chachabe, 
ndi  chinyengo  cha  mtima  wawo. 
15  Chifukwa  chache  atero  Yehova  za 
aneneri  onenera  m’dzina  langa,  ndipo 
sindinawatuma,  koma  ati,  Lupanga 
ndi  chirala  sizidzakhala  m’dziko  mu- 
no  ; ndi  lupanga  ndi  chirala  aneneri’wo 
adzathedwa.  18  Ndipo  anthu  amene 
adzanenera  kwa  inu  adzaponyedwa 
kunja  m’miseu  ya  Yerusalemu  chi- 
fukwa  cha  chirala  ndi  lupanga  ; ndipo 
adzasowa  akuwaika,  ndi  akazi  awo, 
ndi  ana  awo  amuna  ndi  akazi  ; ndi- 
po  ndidzatsanulira  pa  iwo  zoipa  zawo. 
17  Ndipo  udzati  kwa  iwo  mau  awa, 
Maso  anga  agwe  misozi  usana  ndi 
usiku,  asaleke  ; pakuti  namwali  mwa- 
| na  wa  anthu  anga  wasweka  ndi  ku- 
sweka  kwakukuru,  ndi  bala  lophwe- 
teka  kwambiri.  18  Ndikaturukira 
i ku  munda,  taonani  ophedwa  ndi  lu- 
panga ! ndikalowa  m’mudzi,  taonani 
odwala  ndi  njala ! pakuti  mneneri 
ndi  wansembe  ayendayenda  m’dziko 
osadziwa  kanthu. 

19  Kodi  mwakanadi  Yuda  ? kodi 
mtima  wanu  wanyansidwa  ndi  Zi- 
yoni  ? bwanji  mwatipanda  ife,  ndipo 
tiribe  kuchira  ? Tinayembekeza  mte- 
ndere,  koma  sizinafike  zabwino  ; 
tinayembekeza  nthawi  ya  kuchira, 
ndipo  taonani  mantha  1 20  Tibvome- 

reza,  Yehova,  chisalungamo  chathu, 
ndi  choipa  cha  makolo  athu  ; pakuti 
takuchimwirani  Inu.  21  Musati- 
nyoze  ife,  chifukwa  cha  dzina  lanu  ; 
musanyazitse  mpando  wa  chifu- 
mu  wa  ulemerero  wanu  ; muku- 
mbukire  musasiye  pangano  lanu  lo- 
pangana  ndi  ife.  22  Mwa  zachabe  za 
mitundu  ya  anthu  ziripo  kodi  zimene 
zingathe  kubvumbitsa  mvula  ? kodi 
thambo  lingathe  kutumiza  mvula  ? 
Kodi  si  ndinu,  Yehova  Mulungu  wa- 
thu  ? ndipo  tidzakudikirani  Inu  ; 
pakuti  munalenga  zonse  zimenezi. 

"I  C Ndipo  Yehova  anati  kwa  ine, 
I \J  Ngakhale  Mose  ndi  Samueli 


akadaima  pa  maso  panga,  koma  mti- 
ma  wanga  sukadasamalira  anthu 
awa ; muwachotse  iwo  pa  maso 
panga,  aturuke.  2 Ndipo  padza- 
khala,  pamene  adzati  kwa  iwe,  Ti- 
turukire  kuti  ? pamenepo  uziti,  Atero 
Yehova  : Amene  a ku  imfa,  anke  ku 
imfa  ; amene  a ku  lupanga,  anke  ku 
lupanga  ; amene  a ku  njala,  anke  ku 
njala  ; ndi  amene  a ku  nsinga,  anke 
ku  nsinga.  3 Ndipo  ndidzaika  pa 
iwo  mitundu  inai,  ati  Yehova,  lupanga 
!a  kupha,  agaru  akung’amba,  mba- 
lame  za  m’mlengalenga,  ndi  zirombo 
za  pansi,  zakulusa  ndi  kuononga. 
4 Ndipo  ndidzawapereka  akhale 
oopsyetsa  m’maufumu  onse  a dziko  la 
pansi,  chifukv/a  cha  Manase  mwana 
wa  Hezekiya  mfumu  ya  Yuda,  chifu- 
kwa  cha  zija  anazichita  m’Yerusa- 
lemu.  5 Pakuti  ndani  adzakuchitira 
iwe  chisoni,  Yerusalemu  ? ndani  adza- 
kulirira  iwe  ? ndani  adzapatukira 
kudzafunsa  za  mkhalidwe  wako  ? 
6 Iwe  wandikana  ine,  ati  Yehova, 
wabwerera  m’mbuyo  ; chifukwa  cha- 
che  ndatambasulira  dzanja  langa  pa 
iwe,  ndi  kukuononga  iwe  ; ndatopa 
ndi  kulekerera.  7 Ndawakupa  ndi 
mkupo  m’zipata  za  dziko  ; ndacho- 
tsa  ana  awo,  ndasakaza  anthu  anga  ; 
sanabwerere  kuleka  .ljira  zawo. 
8 Amasiye  awo  andichurukira  ine 
kopambana  mchenga  wa  ku  nyanja  ; 
ndatengera  wofunkha  usana  afu- 
nkhire  mai  wawo  wa  anyamata  ; 
ndamgwetsera  dzidzidzi  kuwawa  mti- 
ma  ndi  mantha.  9 Mkazi  amene 
anabala  asanu  ndi  awiri  walefuka  ; 
wapereka  moyo  ; dzuwa  lache  lalowa 
usana  ulipobe  ; wanyazitsidwa  wa- 
thedwa  nzeru  ; otsala  awo  ndidza- 
pereka  ku  lupanga  pa  maso  pa  adani 
awo,  ati  Yehova. 

10  Kalanga  ine,  amai,  pakuti  mwa- 
ndibala  ine  munthu  wa  ndeu,  munthu 
wa  kutetana  nalo  dziko  lonse  la  pansi  ! 
sindinakongoletsa  pa  phindu,  anthu 
sanandikongoletsa  pa  phindu  ; koma 
iwo  onse  anditemberera.  11  Yehova 
anati,  Ndithu  ndidzakulimbitsira  iwe 
zabwino  ; ndithu  ndidzapembedzetsa 
mdani  kwa  iwe  nthawi  ya  zoipa  ndi 
nthawi  ya  nsautso. 

12  Kodi  angathe  munthu  kutyola 
chitsulo,  chitsulo  cha  ku  mpoto,  ndi 
mkuwa  ? 13  Chuma  chako  ndi  zosu- 

ngidwa  zako  ndidzazipereka  zifu- 
nkhidwe  kopanda  intengo  wache, 

ichicho  chidzakugwera  chifukwa  cha 
zochimwa  zako  zonse,  m’malire  ako 
onse.  14  Ndipo  ndidzawapititsa  iwo 
pamodzi  ndi  adani  ako  ku  dziko  li- 
mene  sudziwa  iwe  ; pakuti  moto  wa- 
yaka  m’mkwiyo  wanga,  umene  udza- 
tentha  inu. 

15  Inu  Yehova,  mudziwa  ; mundi- 
kumbukire  ine,  mundiyang’anire  ine, 
mundibwezere  chilango  pa  ondi- 
sautsa  ine  ; musandichotse  m’chi- 
piriro  chanu  ; dziwani  kuti  chifukwa 
cha  Inu  ndanyozedwa.  16  Mau  anu 
anapezeka,  ndipo  ndinawadya ; mau 
anu  anakhala  kwa  ine  chikondwero 
ndi  chisangalalo  cha  mtima  wanga  ; 
pakuti  ndachedwa  dzina  lanu,  Ye- 
hova  Mulungu  wa  makamu.  17  Sindi- 
nakhala  m’msonkhano  wa  iwo  amene 
asekerasekera,  ndi  kusangalala  ; ndi- 
nakhala  pa  ndekha  chifukwa  cha 
dzanja  lanu  ; pakuti  mwandidzaza 
ndi  mkwiyo.  1 8 Kuphweteka  kwanga 
kuli  chipwetekere,  bwanji  ndi  bala 
langa  losapoleka,  likana  kupola  ? 
kodi  mudzakhala  kwa  ine  ngati  ka- 
mtsinje  konyenga,  ngati  madzi  omwe- 
rera  ? 

19  Chifukwa  chache  atero  Yehova, 
Ukabwerera  pamenepo  ndidzakubwe- 
zanso,  kuti  uime  pa  maso  panga ; 
ndipo  ukasiyanitsa  cha  mtengo  wache 
ndi  chonyansa,  udzakha'a  ngati  m’ka- 
mwa  mwanga ; ndipo  adzabwerera 
kwa  iwe,  koma  sudzabwerera  kwa 
iwo.  20  Ndidzakuyesa  iwe  linga  la 
mkuwa  la  anthu  awa  ; ndipo  adza- 
menyana  ndi  iwe,  koma  iwo  sadza- 
kuposa  iwe  ; pakuti  Ine  ndiri  ndi  iwe 
kuti  ndikupulumutse  ndi  kukulandi- 
tsa  iwe,  ati  Yehova.  21  Ndipo  ndi- 
dzakulanditsa  iwe  m’dzanja  la  oipa, 
ndipo  ndidzakuombola  iwe  m’dzanja 
la  oopsya. 

•J  O Ndiponso  mau  a Mulungu  ana- 
I O dza  kwa  ine,  kuti,  2 Usatenge 
mkazi  usakhale  ndi  ana  amuna  ndi 
akazi  m’malo  muno.  3 Pakuti  Yehova 
atero  za  ana  amuna  ndi  za  ana  akazi 
akubadwa  m’malo  muno,  ndi  za 
amai  awo  anawabala  iwo,  ndi  za 
atate  awo  anawabala  iwo  m’dziko 
muno.  4 Adzafa  ndi  imfa  za  nthe- 
nda;  sadzaliridwa maliro,  sadzaikidwa ; 
adzakhala  ngati  ndowe  pa  nthaka  ; 
ndipo  adzathedwa  lupanga,  ndi  njala  ; 
ndipo  mitembo  yawo  idzakhala  cha- 
kudya  cha  mbalame  za  ku  mlenga- 
lenga,  ndi  zirombo  za  dziko  la  pansi. 


5 Pakuti  Yehova  atero,  Usalowe 
m’nyumba  ya  maliro,  usanke  kuka- 
chita  maliro  awo,  kapena  kuwali- 
rira  ; pakuti  ndachotsa  mtendere 
wanga  pa  anthu  awa,  chifundo  ndi 
nsoni  zokoma,  ati  Yehova.  6 Akuru 
ndi  ang’onong’ono  adzafa  m’dziko 
muno  ; sadzaikidwa,  anthu  sadza- 
chita  maliro  awo,  sadzadzicheka, 
sadzadziyeseza  adazi,  chifukwa  cha 
iwo  ; 7 anthu  sadzawagawira  mkate 
pa  maliro,  kuti  atonthoze  mitima 
yawo  chifukwa  cha  akufa,  anthu 
sadzapatsa  iwo  chikho  cha  kuto- 
nthoza  kuti  achimwe  chifukwa  cha 
atate  awo  kapena  mai  wawo.  8 Usa- 
lowe  m’nyumba  ya  madyerero  ku- 
khala  nawo,  ndi  kudya  ndi  kumwa. 
9 Pakuti  atero  Yehova  wa  makamu, 
Mulungu  wa  Israyeli  ; Taonani,  ndi- 
dzaletsa  pano,  pa  maso  panu  masiku 
anu,  mau  akukondwerera  ndi  mau 
akusangalala,  mau  a mkwati  ndi 
mau  a mkwatibwi.  1 0 Ndipo  padza- 
khala,  pamene  udzaonetsa  anthu  awa 
mau  awa  onse,  ndipo  iwo  adzati  kwa 
iwe,  Chifukwa  chache  nchiani  kuti 
Yehova  watinenera  ife  choipa  chachi- 
kuru  ichi  ? mphulupulu  yathu  ndi 
yanji  ? chimo  lathu  lanji  limene 
tachimwira  Yehova  Mulungu  wathu  ? 

11  Pamenepo  uziti  kwa  iwo,  Chifu- 
kwa  makolo  anu  anandisiya  Ine, 
ati  Yehova,  natsata  miiungu  yina, 
naitumikira,  naigwadira,  nandisiya 
Ine,  osasunga  chilamulo  changa ; 

12  ndipo  mwachita  zoipa  zopamba- 
na  makolo  anu  ; pakuti,  taonani, 
muyenda  yense  potsata  kuumirira 
kwa  mtima  wache  woipa,  kuti  mu- 
sandimvere  Ine  ; 13  chifukwa  cha- 
che  ndidzakuturutsani  inu  m’dziko 
muno  munke  ku  dziko  iimene  simu,- 
nadziwa,  kapena  inu  kapena  makolo 
anu  ; pamenepo  mudzatumikira  mi- 
lungu  yina  usana  ndi  usiku,  kumene 
; indidzakuchitira  inu  chifundo. 

14  Chifukwa  chache,  taonani,  masi- 
ku  adza,  ati  Yehova,  kuti  sadzane- 
nanso,  Pali  Yehova,  amene  anakweza 
ana  a Israyeli  kuwaturutsa  m’dziko 
la  Aigupto.  15  Koma,  Pali  Yehova, 
amene  anakweza  ana  a Israyeli  ku- 
chokera  ku  dziko  la  ku  mpoto,  ndi  ku 
maiko  ena  kumene  anawapitikitsi- 
ra’ko  ; ndipo  ndidzawabwezanso  ku 
dziko  lawo  limene  ndinapatsa  makolo 
awo.  16  Taonani,  ndidzaitana  aku- 
gwira  nsomba  ambiri,  ati  Yehova, 

ndipo  adzawagwira  iwo,  pambuyo 
pache  ndidzaitana  osaka nyatna  ambiri, 
ndipo  adzasaka  iwo  m’mapiri  onse, 
ndi  pa  zitunda  zonse,  ndiponso  m’ma- 
! panga  a m’matanthwe.  17  Pakuti 
maso  anga  ali  pa  njira  zawo  zonse, 
sabisika  pa  nkhope  yanga,  mphulu- 
pulu  yawo  siibisika  pa  maso  panga. 
18  Poyamba  ndibwezera  mphulupulu 
yawo  ndi  chimo  lawo  chowirikiza ; 
chifukwa  anaipitsa  dziko  langa  ndi 
mitembo  ya  zodetsedwa  zawo,  na- 
i dzaza  cholowa  changa  ndi  zonyansa 
I zawo.  19  Inu  Yehova,  mphamvu 
yanga,  ndi  linga  langa,  pothawirapo 
panga  tsiku  la  msauko,  amitundu 
adzadza  kwa  Inu  kuchokera  ku  male- 
| kezero  a dziko  la  pansi,  ndipo  adzati, 
Makolo  athu  analandira  cholowa  cha 
bodza  lokha,  zopanda  pache  ndi 
zinthu  zosapindula  nazo.  20  Kodi 
munthu  adzadzipangira  yekha  milu- 
ngu,  imene  siiri  milungu  ? 21  Chifu- 

kwa  chache,  taonani,  ndidzadziwitsa 
iwo  kamodzi  aka  ndidzawadziwitsa 
dzanja  langa  ndi  mphamvu  yanga ; 
ndipo  adzadziwa  kuti  dzina  langa 
ndine  Yehova. 

1 “7  Chimo  la  Yuda  lalembedwa  ndi 

1 I peni  la  chitsulo,  ndi  nsonga  ya 
. diamondi  ; lalembedwa  pa  chole- 

mba’po  cha  m’mtima  mwawo,  ndi  pa 
nyanga  za  maguwa  a nsembe  anu. 

2 Pokumbukira  ana  awo  maguwa  a 
nsembe  awo  ndi  zoimiritsa  zawo  ku 

I mitengo  yaiwisi  ya  pa  zitunda  zazi- 
tari.  3 Iwe  phiri  langa  la  m’munda, 
ndidzapereka  chuma  chako  ndi  zo- 
sungidwa  zako  zikafunkhidwe,  ndi 
misanje  yako,  chifukwa  cha  chimo, 
m’malire  ako  onse.  4 Iwe,  iwe  wekha, 
udzaleka  pa  cholowa  chako  chimene 
ndinakupatsa  iwe  ; ndipo  ndidza- 
kutumikiritsa  adani  ako  m’dziko 
limene  sulidziwa ; pakuti  wakoleza 
moto  m’mkwiyo  wanga  umene  udza- 
tentha  ku  nthawi  za  muyaya. 

5 Atero  Yehova  : Wotembereredwa 
munthu  amene  akhulupirira  munthu, 
natama  mkono  wa  nyama,  nuchoka 
kwa  Yehova  mtima  wache.  6 Ndipo 
adzakhala  ngati  tsanya  la  m'chipululu, 
ndipo  saona  pamene  chifika  chabwino  ; 
koma  adzakhala  m’malo  oumitsa 
m’chipululu,  dziko  la  chikungu  lo- 
panda  anthu.  7 Wodala  munthu 
amene  akhulupirira  Yehova,  amene 
chikhulupiriro  chache  ndi  Yehova. 
8 Ndipo  adzakhala  ngati  mtengo 


wooka  kuli  madzi,  wotambalitsa  mizu 
yache  pa  mtsinje,  wosaopa  pofika 
nyengo  ya  dzuwa,  koma  tsamba  lache 
likhala  laliwisi  ; ndipo  subvutika 
chaka  cha  chirala,  suleka  kubala 
zipatso.  9 Mtima  ndiwo  wonyenga 
koposa,  ndi  wosachiritsika,  ndani 
angathe  kuudziwa  ? 10  Ine  Yehova 

ndisanthula  mtima,  ndiyesa  imso, 
kuti  ndimpatse  munthu  yense  monga 
mwa  njira  zache,  monga  zipatso  za 
nchito  zache.  11  Monga  nkhwali 
iumatira  pa  mazira  amene  sinaikira, 
momwemo  iye  amene  asonkhanitsa 
chuma,  koma  mosalungama ; pa- 
kati  pa  masiku  ache  chidzamsiya  iye, 
ndipo  pa  chitsirizo  adzakhala  wopusa. 

12  Malo  opatulika  athu  ndiwo  mpa- 
ndo  wa  chifumu  wa  ulemerero,  wo- 
khazikika  pa  msanje  chiyambire. 
13  Inu  Yehova,  chiyembekezo  cha 
Israyeli,  onse  amene  akukusiyani  Inu 
adzakhala  ndi  manyazi  ; onse  ondi- 
chokera  Ine  adzalembedwa  m’dothi, 
chifukwa  asiya  Yehova,  kasupe  wa 
madzi  a moyo.  14  Mundichiritse 
ine,  Yehova,  ndipo  ndidzachiritsidwa  ; 
mundipulumutse  ine,  ndipo  ndidza- 
pulumutsidwa  ; pakuti  chilemekezo 
changa  ndinu.  15  Taonani,  ati  kwa 
ine,  Mau  a Yehova  ali  kuti  ? adze  tso- 
pano.  16  Koma  ine,  pokhala  mbusa 
sindinafulumira  kuchokera’ko  kuti 
ndikutsateni  Inu  ; sindinakhumba 
tsiku  la  tsoka  ; Inu  mudziwa,  chimene 
chinaturuka  pa  milomo  yanga  chinali 
pa  maso  panu.  17  Musakhale  wo- 
ndiopsyetsa  ine  ; ndinu  pothawira 
panga  tsiku  la  choipa.  18Iwoakhale 
ndi  manyazi  amene  andisautsa  ine, 
koma  ine  ndisakhale  ndi  manyazi  ; 
aopsedwe  iwo,  koma  ndisaopsedwe 
ine  ; muwatengere  iwo  tsiku  la  choipa, 
muwaononge  ndi  chionongeko  chowi- 
rikiza. 

19  Yehova  anatero  kwa  ine  : Pita, 
nuime  m’chipata  cha  ana  a anthu, 
m’mene  alowa’mo  mafumu  a Yuda, 
ndi  m’mene  aturuka’mo,  ndi  m’zipata 
zonse  za  Yerusalemu  ; 20  ndipo 

uziti  kwa  iwo,  Tamvani  mau  a Yehova, 
inu  mafumu  a Yuda,  ndi  aYuda  onse, 
ndi  onse  okhala  m’Yerusalemu,  amene 
alowa  pa  zipata’zi  ; 21  atero  Yehova  : 
Tadziyang'anirani  nokha,  musanya- 
mule  katundu  tsiku  la  Sabata,  musa- 
lowe  naye  pa  zipata  za  Yerusalemu  ; 
22  musaturutse  katundu  m’nyumba 
zanu  tsiku  la  Sabata,  musagwire 

695 


17.  23—18.  22 


YEREMIYA 


nchito  iri  yonse ; koma  mupatule 
tsiku  la  Sabata,  monga  ndinauza  ma- 
kolo  anu  ; 23  koma  sanamvera,  sa- 
nachera  khutu  lawo,  koma  anaumitsa 
khosi  lawo,  kuti  asamve,  asalandire 
langizo.  24  Ndipo  padzakhala,  ngati 
mundimveretsa  Ine,  ati  Yehova,  kuti 
musalowetse  katundu  pa  zipata  za 
mudzi  uwu  tsiku  la  sabata,  koma  mu- 
patule  tsiku  la  sabata,  osagwira  nchito 
m’menemo  ; 25  pamenepo  padzalowa 
pa  zipata  za  mudzi  uwu  mafumu  ndi 
akuru  okhala  pa  mpando  wachifumu 
wa  Davide,  okwera  pa  magareta  ndi 
akavalo,  iwo,  ndi  akuru  awo,  anthu 
a Yuda,  ndi  okhala  m’Yerusalemu  ; 
ndipo  mudzi  uwu  udzakhala  ku  nthawi 
za  muyaya.  26  Ndipo  adzachokera 
ku  midzi  ya  Yuda,  ndi  ku  malo  aku- 
zungulira  Yerusalemu,  ndi  ku  dziko 
la  Benjamini,  ndi  ku  chidikha,  ndi 
ku  mapiri,  ndi  ku  Mwe'a,  ndi  kudza 
nazo  nsembe  zopsereza,  ndi  nsembe 
zophera,  ndi  nsembe  za  ufa,  ndi  zo- 
nunkhira,  ndi  kudza  nazo  za  miyami- 
kiro,  ku  nyumba  ya  Yehova.  27  Ko- 
ma  ngati  simudzamvera  Ine  kulipatula 
tsiku  la  sabata,  kusanyamula  ka- 
tundu  ndi  kulowa  pa  zipata  za  Yeru- 
salemu  tsiku  la  safcata ; pamenepo 
ndidzayatsa  moto  m’zipata  zachezo, 
ndipo  udzatha  zinyumba  za  Yeru- 
salemu,  osazimidwanso. 

1Q  Mau  amene  anadza  kwa  Yere- 
O miya  kuchokera  kwa  Yehova, 
kuti,  2 Tauka,  tatsikira  ku  nyumba 
ya  woumba,  pamenepo  ndidzaku- 
mvetsa  rnau  anga.  3 Ndipo  ndina- 
tsikira  ku  nyumba  ya  woumba,  ndipo, 
taonani,  anaumba  nchito  yache  ndi 
njinga.  4 Ndipo  pamene  mbiya  ali- 
kuiumba  ndi  dothi  inaonongekarn’dza- 
nja  la  woumba,  anaiumbanso  mbiya 
yma,  monga  kunamkomera  woumba 
kuiumba. 

5 Ndipo  mau  a Yehova  anadza  kwa 
ine,  kuti,  6 Nyumba  ya  Israyeli  inu, 
kodi  sindingathe  kuchita  ndi  inu 
monga  woumba  uyu  ? ati  Yehova. 
Taonani,  monga  dothi  m’dzanja  la 
woumba,  momwemo  inu  m’dzanja 
langa,  nyumba  ya  Israyeli.  7 Mphi- 
ndi  imene  ndidzanena  za  mtundu  wa 
anthu,  kapena  za  ufumu,  kuti  ndizule 
ndi  kupasula  ndi  kuononga  ; 8 ngati 
mtundu  umene,  ndaunenera,  udza- 
tembenuka  kunja  choipa  chawo, 
ndidzaleka  choipa’cho  ndidati  ndiwa- 
qhitire.  9 Ndipo  mphindi  imene  ndi- 


kanenera  mtundu,  ndi  ufumu,  kuti 
ndimangitse  mudzi  wache  ndi  kuu- 
oka  ; 1 0 koma  ukachita  choipa  pa 

maso  panga,  osamvera  mau  anga, 
pamenepo  ndidzaleka  chabwino’cho, 
ndidati  ndiwachitire.  11  Tsopano  ne- 
natu  kwa  anthu  a Yuda,  ndi  kwa 
okhala  m’Yerusalemu,  kuti,  Atero 
Yehova : Taonani,  Ine  ndipangira 

inu  choipa,  ndilingalira  inu  kanthu 
kakuchitira  inu  choipa  ; mubwerere 
tsono  inu  nonse  yense  ku  njira  yache 
yoipa,  nimukonze  njira  zanu  ndi  ma- 
chitidwe  anu.  12  Koma  iwo  ati, 
Palibe  chiyembekezero  ; pakuti  ife 
tidzatsata  zilingaliro  zathu,  ndipo 
tidzachita  yense  monga  mwa  kuuma 
kwa  mtima  wache  woipa. 

13  Chifukwa  chache  atero  Yehova  : 
Funsanitu  m’mitundu,  ndani  wamva 
zotero  ; namwali  wa  Israyeli  wachita 
chinthu  choopsetsa  kwambiri.  1 4 Ko- 
di  matalala  a Lebano  adzalepera  pa 
mwala  wa  m’munda  ? kodi  adzaphwa 
madzi  ozizira  otsika  kutari  ? 15  Pa- 

kuti  anthu  anga  andiiwala  ine,  afu- 
kizira  zopanda  pache ; apunthwitsa 
iwo  m’njira  zav/o,  m’njira  za  kale, 
kuti  ayende  m’njira  za  m’mbali,  m’nji- 
ra  yosatundumuka  ; 1 6 kuti  aliyese 

dziko  lawo  likhale  lodabwitsa,  ndi 
kutsonya  chitsonyere  ; yense  wa- 
kupita’po  adzadabwa,  ndi  kupukusa 
mutu  wache.  17  Ndidzamwazamwa- 
za  iwo  monga  ndi  mphepo  ya  ku  m’ma- 
wa  pa  maso  pa  adani ; ndidzayang’a- 
nira  pa  msana  pawo,  si  nkhope  yawo, 
tsiku  la  tsoka  lawo. 

13  Ndipo  iwo  anati,  Tiyeni,  tilinga- 
lire  Yeremiya  chomchitira  choipa ; 
pakuti  chilamulo  sichidzathera  wa- 
nsembe,  kapena  uphungu  wanzeru, 
kapena  mau  mneneri.  Tiyeni,  ti- 
mpande  iye  ndi  lilime,  tisamvere  iye 
mau  ache  ali  onse. 

19  Mundimvere  ine,  Yehova,  mu- 
mve  mau  a iwo  akulimbana  ndi  ine. 
20  Kodi  choipa  cnibwezedwe  pa  cha- 
bwino  ? pakuti  akumbira  moyo 
wanga  dzenje.  Mukumbukire  kuti 
ndinaima  pa  maso  panu  kuwanenera 
zabwino,  kuwachotsera  iwo  ukali 
wanu.  21  Chifukwa  chache  mupereke 
ana  awo  ku  njala,  mupereke  iwo  ku 
mphamvu  ya  lupanga ; akazi  awo 
akhale  opanda  ana,  ndi  amasiye ; 
amuna  awo  aphedwe  ndi  imfa,  ndi 
anyamata  awo  apandidwe  ndi  lupanga 
ku  nkhondo.  22  Mpfuu  umvekedwe 

m’nyumba  zawo,  pamene  muwate- 
ngera  khamu  la  nkhondo  dzidzidzi  ; 
pakuti  akumba  dzenje  lakundigwira 
ine,  anabisira  mapazi  anga  misampha. 
23  Koma,  Yehova,  mudziwa  uphu- 
ngu  wawo  wonse  wakundinenera 
ine  kundipha  ine  ; musakhululu- 
kire  mphulupulu  yawo,  musafafa- 
nize  chimo  lawo  pa  maso  panu  ; apu- 
nthwitsidwe  pa  maso  panu  ; muchite 
nawo  m’nthawi  ya  mkwiyo  wanu. 

1 Q Atero  Yehova,  Pita,  nugule 

1 nsupa  ya  woumba,  nutenge 
I akuru  a anthu,  ndi  akuru  a ansembe  ; 

2 nuturukire  ku  chigwa  cha  mwana 
wache  wa  Hinomu,  chimene  chiri 
pa  khomo  la  chipata  cha  mapale, 
nulalikire  kumeneko  mau  amene 
ndidzakuuza  iwe  ; 3 r.uti,  Tamvani 
mau  a Yehova,  inu  mafumu  a Yuda, 
ndi  okhala  m’Yerusalemu  ; Yehova 
wa  makamu,  Mulungu  wa  Israyeli 
atero,  Taonani,  ndidzatengera  malo 
ano  choipa,  chimene  ali  yense  adza- 
chimva,  makutu  ache  adzachita  woo. 

i 4 Chifukwa  andisiya  Ine,  nayesa  malo 
ano  a chilendo,  nafukizira  m’menemo 
I milungu  yina,  imene  sanaidziwa, 
iwowa,  ndi  makolo  awo  ndi  mafu- 
, mu  a Yuda  ; nadzaza  malo  ano  ndi 
mwazi  wa  osachimwa ; 5 namanga 
misanje  ya  Baala,  kuti  apsereze  ana 
awo  m’menemo  nsembe  zopsereza  za 
Baala,  chimene  sindinawauza,  sindi- 
nachinena,  sichinalowa  m’mtima 
mwanga  ; 6 chifukwa  chache,  ta- 

onani,  masiku  adza,  ati  Yehova,  kuti 
pa  malo  pano  sipadzachedwanso  To- 
I feti,  kapena  Chigwa  cha  mwana 
l wache  wa  Hinomu,  koma  Chigwa 
Chophera  anthu.  7 Ndipo  ndidza- 
taya  uphungu  wa  Yuda  ndi  wa  Yeru- 
1 salemu  m’malo  ano  ; ndipo  ndidza- 
gwetsa  iwo  ndi  lupanga  pa  maso  pa 
1 adani  awo,  ndi  pa  dzanja  la  iwo  amene 
afuna  moyo  wawo  ; mitembo  yawo 
ndidzapatsa  ikhale  chakudva  cha 
mbalame  za  mlengalenga,  ndi  cha 
| zirombo  za  dziko  la  pansi.  8 Ndipo 
ndidzayesa  mudzi’wu  chodabwitsa, 
ndi  chotsonyetsa  ; onse  amene  adza- 
pita’po  adzadabwa  ndi  kutsonya 
i chifukwa  cha  zopanda  pache  zonse. 
9 Ndipo  ndidzadyetsa  iwo  mnofu  wa 
ana  awo  amuna  ndi  akazi,  ndipo  adza- 
dya  yense  mnofu  wa  mbale  wache, 
m’nkhondo  yozinga  ndi  m’kupsi- 
njika’ko,  kumene  adani  awo,  ndi 
iwo  akufuna  moyo  wawo,  adzapsinja 


iwo  nako.  1 0 Pamenepo  uziphwanya 
nsupa  pa  maso  pa  anthu  otsagana  ndi 
iwe,  11  nuziti  kwa  iwo,  Yehova  wa 
makamu  atero  : Chomwecho  ndidza- 
phwanya  anthu  awa  ndi  mudzi  uwu, 
monga  aphwanya  mbiya  ya  woumba, 
imene  sangathe  kuiumbanso  ; ndipo 
adzaika  maliro  m’Tofeti,  mpaka  mu- 
libe  malo  akuika’mo.  12  Ndidza- 
tero  ndi  malo  ano,  ati  Yehova,  ndi 
okhala’mo,  kusanduliza  mudzi  uwu 
ngati  Tofeti  ; 13  ndi  nyumba  za  Yeru- 
salemu,  ndi  nyumba  za  mafumu  a 
Yuda,  zimene  ziipitsidwa,  zidzanga 
malo  a Tofeti,  ndizo  nyumba  zonse 
anafukizira  khamu  lonse  la  kumwa- 
mba  pa  matsindwi  awo,  ndi  kuithi- 
rira  milungu  yina  nsembe  zothira. 

14  Pamenepo  Yeremiya  anadza  ku- 
chokera  ku  Tofeti,  kumene  Yehova 
anamtuma  iye  kuti  anenere  ; ndipo 
anaima  m’bwalo  la  nyumba  ya  Ye- 
hova,  nati  kwa  anthu  onse  : 15  Ye- 
hova  wa  makamu  Mulungu  wa 
Israyeli  atero,  Taonani,  ndidzatengera 
mudzi  uwu  ndi  midzi  yache  yonse 
choipa  chonse  chimene  ndaunenera  ; 
chifukwa  anaumitsa  khosi  lawo,  kuti 
asamve  mau  anga. 

2/f\  Ndipo  Pasuri  mwana  wache 
vj  wa  Imeri  wansembe,  amene 
anali  kapitao  wamkuru  m’nyumba 
ya  Yehova,  anamva  Yeremiya  aliku- 
nenera  zimenezi.  2 Ndipo  Pasuri 
anampanda  Yeremiya  mneneri’yo, 
namuika  matangadza  amene  anali 
m’chipata  cha  ku  mtunda  cha  Benja- 
mini,  chimene  chinali  ku  nyumba  ya 
Yehova.  3 Ndipo  panali  m’mawa 
mwache,  kuti  Pasuri  anaturutsa  Ye- 
remiya  m’matangadza’mo.  Ndipo 
Yeremiya  anati  kwa  iye,  Yehova 
sanacha  dzina  lako  Pasuri,  koma 
Magori-misabibu.  4 Pakuti  Yehova 
atero,  Taonani,  ndidzakuyesa  iwe 
choopsya  cha  kwa  iwe  mwini,  ndi  kwa 
abale  ako  onse  ; ndipo  iwo  adzagwa 
ndi  lupanga  la  adani  awo,  ndipo  maso 
ako  adzaona  ; ndipo  ndidzapereka 
aYuda  onse  m’dzanja  la  mfumu  ya  ku 
Babulo,  ndipo  iye  adzawatengera  iwo 
a m’nsinga  ku  Babulo,  nadzawapha 
ndi  lupanga.  5 Ndiponso  ndidza- 
pereka  chuma  chonse  cha  mudzi  uwu, 
ndi  za  phindu  zache  zonse,  ndi  zinthu 
zache  zonse  za  mtengo  wache,  inde, 
zolemera  zonse  za  mafumu  a Yuda 
ndidzapereka  m’manja  mwa  adani 
awo,  amene  adzazifunkha,  nadza- 

zitenga  kunka  nazo  ku  Babulo. 
6 Ndipo  iwe,  Pasuri,  ndi  onse  okhala 
m’nyumba  mwako  mudzanka  ku 
ndende  ; ndipo  udzafika  ku  Babulo, 
ndi  pamenepo  udzafa,  ndi  pamenepo 
udzaikidwa,  iwe,  ndi  mabwenzi  ako 
onse,  amene  unawanenera  mabodza. 

7  Yehova,  mwandikopa  ine,  ndipo 
ndinakopedwa ; muli  ndi  mphamvu 
koposa  ine,  ndipo  mwalaka  ; ine  ndi- 
khala  choseketsa  dzuwa  lonse,  onse 
andiseka.  8 Pakuti  pali  ponse  ndi- 
nena,  ndipfuula  ; ndipfuula,  Chiwawa 
ndi  chofunkha  ; pakuti  mau  a Mu- 
lungu  ayesedwa  kwa  ine  chitonzo, 
ndi  choseketsa,  dzuwa  lonse.  9 Ndipo 
ngati  nditi,  Sindidzamchula  Iye,  sindi- 
dzanenenso  m’dzina  lache,  pamenepo 
m’mtima  wanga  muli  ngati  moto 
wotentha  wotsekedwa  m’mafupa  anga, 
ndipo  ndalema  ndi  kupirira,  sindi- 
ngathe  kupiriranso.  10  Pakuti  nda- 
mva  kugogodera  kwa  ambiri,  mantha 
pozungulira  ponse.  Neneza,  ndipo 
tidzamneneza  iye,  ati  atsamwali 
anga  onse,  amene  ayang’anira  kutsi- 
mphina  kwanga ; kapena  adzako- 
pedwa,  ndipo  ife  tidzamlaka  iye,  ndipo 
tidzambwezera  chilango.  11  Koma 
Yehova  ali  ndi  ine  ngati  wa  mphamvu 
ndi  woopsya  ; chifukwa  chache  ondi- 
sautsa  adzapunthwa,  sadzandilaka ; 
adzakhala  ndi  manyazi  ambiri,  chifu- 
kwa  sanachita  cha  nzeru,  ngakhale  ndi 
kunyazitsa  kwa  muyaya  kumene  siku- 
dzaiwalika.  12  Koma,  Inu  Yehova  wa 
makamu,  amene  muyesa  olungama, 
amene  muona  imso  ndi  mtima, 
mundionetse  ine  kubwezera  chilango 
kwanu  pa  iwo  ; pakuti  kwa  inu 
ndaululira  mlandu  wanga.  13  Muyi- 
mbire  Yehova,  mulemekeze  Yehova  ; 
pakuti  walanditsa  moyo  wa  aumphawi 
m’dzanja  la  ochita  zoipa. 

14  Litembereredwe  tsiku  limene 
ndinabadwa  ; lisadalitsike  tsiku  li- 
mene  amai  wanga  anandibala  ine. 
15  Atembereredwe  munthu  amene 
anatengera  mau  kwa  atate  wanga, 
kuti,  Mvvana  wa  mwamuna  anaku- 
badwira  iwe ; ndi  kumsekeretsatu 
iye.  16  Munthu’yo  akhale  ngati 
midzi  imene  Yehova  anapasula,  osa- 
lekerera ; amve  mpfuu  mamawa, 
ndi  mkuwo  pa  usana  ; 1 7 chifukwa 
sanandipha  ine  m’mimba  ; kuti  mai 
wanga  akhale  manda  anga,  ndi  mimba 
yache  yaikuru  nthawi  zonse.  18  Chi- 
fukwa  chanji  ndinaturuka  m’mimba 


kuti  ndione  kutopa  ndi  kulira,  kuti 
masiku  anga  athe  ndi  manyazi  ? 

i Mau  arnene  anadza  kwa  Yere- 
dL  i miya  kuchokera  kwa  Yehova, 
pamene  Zedekiya  mfumu  anatuma 
kwa  iye  Pasuri  mwana  wa  Malikiya, 
ndi  Zefaniya  mwana  wache  wa 
Maseya  wansembe,  akati,  2 Tifu- 
nsirenitu  ife  kwa  Yehova  ; pakuti 
Nebukadirezara  mfumu  wa  ku  Ba- 
bulo  atithira  ife  nkhondo  ; kapena 
Yehova  adzatichitira  ife  monga  mwa 
nchito  zache  zolapitsa,  kuti  atichokere. 

3 Ndipo  Yeremiya  anati  kwa  iwo, 
Muzitero  kwa  Zedekiya  : 4 Yehova, 
Mulungu  wa  Israyeli  atero,  Taonani, 
ndidzabweza  zida  za  nkhondo  zimene 
ziri  m’manja  anu,  ziinene  mumenyana 
nazo  ndi  mfumu  ya  ku  Babulo,  ndi  a 
Kasidi  akuzinga  inu,  kunja  kwa 
malinga,  ndipo  ndidzazisonkhanitsa 
pakati  pa  mudzi  uwu.  5 Ndipo  Ine 
mwini  ndidzamenyana  ndi  inu  ndi 
dzanja  lotambasuka  ndi  mkono  wa 
mphamvu,  m’mkwiyo,  ndi  m’kupsya 
mtima,  ndi  m’ukali  waukuru.  6 Ndi- 
po  ndidzakantha  okhala’mo  m’mudzi  , 
uwu,  anthu  ndi  nyama,  adzafa  ndi 
chaola  chachikuru.  7 Ndipo  pambuyo 
pache,  ati  Yehova,  ndidzapereka 
Zedekiya  mfumu  ya  Yuda,  ndi  atu- 
miki  ache,  ndi  anthu,  ngakhale  a 
m’mudzi  uwu  amene  asiyidwa  ndi 
chaola,  ndi  lupanga,  ndi  njala, 
m’dzanja  la  Nebukadirezara  mfumu 
ya  ku  Babulo,  ndi  m’dzanja  la  adani 
awo,  ndi  m’dzanja  la  amene  afuna 
moyo  wawo  ; ndipo  adzawakantha 
ndi  lupanga  lakut’nwa ; osawaleka, 
osachita  chisoni,  osachita  chifundo. 

8 Ndipo  uziti  kwa  anthu  awa,  Yehova 
atero,  Taonani,  ndaika  pa  maso  panu 
njira  ya  moyo  ndi  njira  ya  imfa. 

9 Iye  amene  akhala  m’mudzi  uwu 
adzafa  ndi  lupanga,  ndi  njala,  ndi 
chaola ; koma  iye  amene  aturuka, 
napandukira  kwa  aKasidi  akuzinga 
inu,  adzakhala  ndi  moyo,  ndipo  moyo 
wache  udzapatsidwa  kwa  iye  ngati 
chofunkha.  1 0 Pakuti  ndaika  nkhope 
yanga  pa  mudzi  uwu  ndiuchitire 
choipa,  si  chabwino,  ati  Yehova ; 
ndipo  udzapatsidwa  m’dzanja  la  mfu- 
mu  ya  ku  Babulo,  ndipo  iye  adzau- 
tentha  ndi  moto. 

11  Ndipo  za  nyumba  ya  mfumu  ya 
Yuda,  tamvani  mau  a Yehova: 

12  Nyumba  ya  Davide  iwe,  Yeho- 
va  atero,  C'nita  chiweruzo  m’mawa, 

ndi  kumlanditsa  amene  afunkhidwa 
m’dzanja  la  wosautsa,  kungaturuke 
kupsya  mtima  kwanga  ngati  moto, 
ndi  kutentha  kosazimika,  chifukwa 
cha  nchito  zanu  zoipa.  13  Taonani, 
Ine  ndine  mdani  wako,  iwe  wokhala 
m’chigwa,  ndi  pa  thanthwe  la  m’chi- 
dikha,  ati  Yehova  ; inu  amene  muti, 
Ndani  adzatsikira  kumenyana  ndi 
ife  ? ndani  adzalowa  m’zokhala’mo 
zathu  ? 14  Ndipo  ndidzakulangani 

inu  monga  mwa  chipatso  cha  nchito 
zanu,  ati  Yehova  ; ndipo  ndidzayatsa 
moto  m’nkhalango  mwache,  ndipo 
udzatha  zonse  zomzungulira  iye. 
OQ  Yehova  atero  : Tsikira  ku 

nyumba  ya  mfumu  ya  Yuda, 
l ndi  kunena  komweko  mau  awa, 
2 ndi  kuti,  Tamvani  mau  a Yehova, 

1 Inu  mfumu  ya  Yuda,  amene  mukhala 
pa  mpando  wa  Davide,  inu,  ndi 
i atumiki  anu,  ndi  anthu  anu  amene 
alowa  pa  zipata  izi.  3 Yehova  atero  : 
Chitani  chiweruzo  ndi  chilungamo, 
landitsani  ofunkhidwa  m’dzanja  la 
wosautsa ; musachite  choipa,  mu- 
samchitire  mlendo  chiwawa,  kapena 
ana  a masiye,  kapena  akazi  a masiye, 
musakhetse  mwazi  wosachimwa  pa 
malo  pano.  4 Pakuti  ngati  mudzachi- 
! tadi  ichi  pamenepo,  padzalowa  pa 
zipata  za  nyumba  iyi  mafumu  okhala 
1 pa  mpando  wa  chifumu  wa  Davide, 

1 okwera  m’magareta  ndi  pa  akavalo, 

1 iye,  ndi  atumiki  ache,  ndi  anthu 
ache.  5 Koma  ngati  simudzamva 
mau  amenewa,  ine  ndilumbira,  pali 
Ine  mwini,  ati  Yehova,  nyumba  iyi 
j idzakhala  ya  bwinja.  6 Pakuti 
1 Yehova  atero  za  nyumba  ya  mfumu 
ya  Yuda : Ndikuyesa  iwe  Gileadi,  ndi 
mutu  wa  Lebano  ; koma  ndidzakuyesa 
iwe  chipululu,  ndi  midzi  yosakhala’mo 
anthu.  7 Ndipo  ndidzakupangiratu 
iwe  opasula,  yense  ndi  zida  zache  ; 
ndipo  adzadula  mikungudza  yako, 
yosankhika  nadzaiponya  m’moto. 
8 Ndipo  amitundu  ambiri  adzapita 
pa  mudzi  uwu,  nadzati  yense  kwa 
'mnzache,  Yehova  anatero  nawo  mudzi 
waukuru  uwu  chifukwaninji  ? 9 Ndi- 
po  adzayankha,  Chifukwa  anasiya 
pangano  la  Yehova  Mulungu  wawo, 
ndi  kugwadira  milungu  yina,  ndi 
kuitumikira. 

10  Musamlirire  wakufa,  musachite 
ualiro  ache  ; koma  mumliritse  iye 
imene  amuka,  pakuti  sadzabweranso, 
sapena  kuonanso  dziko  la  kwawo. 


11  Pakuti  Yehova  atero  za  Salumu 
mwana  wache  wa  Yosiya,  mfumu  ya 
Yuda,  amene  analamulira  m’malo 
mwache  mwa  Yosiya  atate  wache, 
amene  anaturuka  m’malo  muno : 
Sadzabweranso  kuno  nthawi  iri  yonse  ; 

12  koma  kumene  anamtengera  iye 
ndende,  kumeneko  adzafa,  ndipo  sa- 
dzaonanso  dziko  ili. 

13  Tsoka  iye  amene  amanga 
nyumba  yache  ndi  chisalungamo, 
ndi  zipinda  zapamwamba  ndi  cho- 
saweruza  bwino  ; amene  agwiritsa 
mnzache  nchito  osamlipira,  osa- 
mpatsa  mphotho  yache  ; 14  amene 

ati,  ndidzadzimangira  ndekha  nyumba 
yotakata  ndi  zipinda  za  pamwamba 
zazikuru,  nadziboolera  mazenera ; 
nabvundikira  chindwi  la  m’kati  ndi 
mikungudza,  naipaka  ndi  utoto  wo- 
fiira.  15  Kodi  udzakhala  mfumu, 
chifukwa  iwe  uyesa  kuposa  ena  ndi 
mikungudza  ? Kodi  atate  wako 
sanadya  ndi  kumwa,  ndi  kuweruza 
molungama  ? kumeneko  kunamko- 
mera.  16  Iye  anaweruza  mlandu  wa 
aumphawi  ndi  osowa  ; kumeneko 
kunali  kwabwino.  Kodi  kumeneno 
si  kundidziwa  Ine  ? ati  Ambuye. 
17  Koma  maso  ako  ndi  mtima  wako 
sizisamalira  kanthu  koma  kusirira, 
ndi  kukhetsa  mwazi  wosachimwa, 
ndi  kusautsa,  ndi  zachiwawa,  kuti 
uzichite.  13  Chifukwa  chache  Ye- 
hova  atero  za  Yehoyakimu  mwana 
wache  wa  Yosiya,  mfumu  ya  Yuda: 
Sadzamlira  iye,  kuti,  Kalanga  ine 
mbale  wanga  ! kapena,  Kalanga  ine 
mlongo  wanga  ! Sadzamlira,  kuti, 
Kalanga  ine  Mbuye  I kapena,  Kalanga 
ine  ulemerero  wache  I 19  Adzamuika 
monga  kuika  buru,  adzamkoka  na- 
dzamponya  kunja  kwa  zipata  za 
Yerusalemu. 

20  Kwera  ku  Libano,  nupfuule  ; 
kweza  mau  ako  m’Basani  ; nupfuule 
m’Abarimu  ; pakuti  mabwenzi  ako 
onse  atha.  21  Ndinanena  ndi  iwe 
m’phindu  lako  ; koma  unati,  Sindi- 
dzamva.  Awa  ndi  makhalidwe  ako 
kuyambira  ubwana  wako,  kuti  suda- 
mvera  mau  anga.  22  Mphepo  idza- 
dyetsa  abusa  ako  onse,  ndipo  ma- 
bwenzi  ako  adzalowa  m’ndende ; 
ntheradi  udzakhala  ndi  manyazi  ndi 
kunyazitsidwa  chifukwa  cha  choipa 
chako  chonse.  23  Iwe  wokhala 
m’Lebano,  v/omanga  chisa  chako 
m’mikungudza  udzachitidwa  chisoni 

chschikuru  nanga  pamene  mapweteko 
adzadza  kwa  iwe,  monga  mkazi 
alinkudwala  ! 24  Pali  Ine,  ati 

Yehova,  ngakhale  Koniya  mwana 
wache  wa  Yehoyakimu  mfumu  ya 
Yuda  akadakhala  mphete  ya  pa 
dzanja  langa  lamanja,  ndikadachotsa 
iwe  kumeneko  ; 25  ndipo  ndidza- 

kupereka  iwe  m’dzanja  la  iwo  amene 
afuna  moyo  wako,  rn’dzanja  la  iwo 
amene  uwaopa,  m’dzanja  la  Nebu- 
kadirezara  mfumu  ya  ku  Babulo, 
m’dzanja  la  aKasidi.  26  Ndipo 
ndidzakuturutsa  iwe,  ndi  mai  wako 
wakubala  iwe,  kulowa  m’dziko  lina, 
limene  sunabadwira’mo ; m’menemo 
udzafa.  27  Koma  ku  dziko  kumene 
moyo  wawo  ukhumba  kubwerera, 
kumeneko  sadzabwera’ko.  23  Kodi 
munthu  uyu  Koniya  ndiye  mbiya 
yopepuka  yosweka  ? Kodi  ndiye 
mbiya  yosakondweretsa  ? chifukwa 
chanji  aturutsidwa  iye,  ndi  mbeu 
zache,  ndi  kuponyedwa  m’dziko  li- 
mene  salidziwa  ? 29  Iwe  dziko,  dziko, 
dziko  la  pansi  tamvera  mau  a Yehova. 
30  Atero  Yehova,  Lembani  munthu 
uyu  wopanda  ana,  munthu  wosaona 
phindu  masiku  ache  ; pakuti  palibe 
munthu  wa  mbeu  zache  adzaona 
phindu,  ndi  kukhala  pa  mpando  wa 
chifumu  wa  Davide,  ndi  kulamuli- 
ranso  m’Yuda. 

QO  Tsoka  abusa  amene  athetsa 
nabalalitsa  nkhosa  za  busa 
langa ! ati  Yehova.  2 Chifukwa 
chache  atero  Yehova,  Mulungu  wa 
Israyeli,  ponenera  abusa  amene 
adyetsa  anthu  anga : Mwabalalitsa 

zoweta  zanga,  ndi  kuzipitikitsa,  ndi- 
po  simunazizonda  ; taonani,  ndidza- 
kusenzani  inu  kuipa  kwa  nchito 
zanu,  ati  Yehova.  3 Ndipo  ndidza- 
sonkhanitsa  zotsala  za  zoweta  zanga 
za  m’maiko  onse  m’mene  ndinazi- 
pitikitsira’mo,  ndipo  ndidzazitenge- 
ranso  ku  makola  awo  ; ndipo  zidza- 
balana  ndi  kuchuruka.  4 Ndipo 
ndidzaziikira  abusa  emene  adzazi- 
dyetsa  ; sadzaopanso,  kapena  kutenga 
nkhawa,  sipadzasowa  mmodzi  yense, 
ati  Yehova. 

5 Taonani,  masiku  alinkudza,  ati 
Yehova,  ndidzamuukitsira  Davide 
Mphukira  wolungama,  ndipo  iye  adza- 
khala  mfumu  adzachita  mwa  nzeru, 
nadzachita  chiweruzo  ndi  chilungamo 
m’dziko  lino.  6 Masiku  ache  Yuda 
adzapulumutsidwa,  ndipo  Israyeli 


adzakhala  mokhazikika,  dzina  lache 
adzachedwa  nalo,  ndilo  Yehova  ndiye 
chilungamo  chathu.  7 Chifukwa 
chache,  taonani,  masiku  alinkudza, 
ati  Yehova,  amene  sadzatinso,  Pali 
Yehova,  amene  anakweza  ana  a 
Israyeli  kuwaturutsa  m’dziko  la 
Aigupto  ; 8 koma,  Pali  Yehova 

amene  anakweza  ndi  kutsogolera 
mbeu  za  nyumba  ya  Israyeli  kuwa- 
turutsa  m’dziko  la  ku  mpoto,  ndi 
ku  maiko  onse  kumene  ndinawapi- 
tikitsira’ko,  ndipo  adzakhala  m’dziko 
lawo. 

9 Za  aneneri.  Mtima  wanga 
usweka  m’kati  mwanga,  mafupa  anga 
onse  anthunthumira ; ndinga  mu- 
nthu  woledzera,  ngati  munthu  amene 
vinyo  anamposa  ; chifukwa  cha 
Yehova,  ndi  chifukwa  cha  mau  ache 
opatulika.  1 0 Pakuti  dziko  ladzala 
r.di  achigololo  ; pakuti  chifukwa 
cha  temberero  dziko  lirira,  mabusa  a 
ku  chipululu  auma  ; kuyenda  kwawo 
kuli  koipa,  ndi  mphamvu  yawo  siiri 
yabwino.  11  Pakuti  mneneri  ndi 
wansembe  onse  awiri  adetsedwa ; 
inde,  m’nyumba  yanga  ndapeza  zoipa 
zawo,  ati  Yehova.  12  Chifukwa 
chache  njira  yawo  idzakhala  kwa 
iwo  yonga  malo  akuterereka  m’mdi- 
ma  ; adzachotsedwa,  nadzagwa  mo- 
mwemo  ; pakuti  ndidzawatengera 
zoipa,  chaka  cha  kulangidwa  kwawo, 
ati  Yehova.  13  Ndipo  ndinaona 
kupusa  mwa  aneneri  a ku  Samariya  ; 
anenera  za  Baala,  nasokeretsa  anthu 
anga  Israyeli.  14  Mwa  aneneri  a 
ku  Yerusalemu  ndinaona  chinthucho- 
opsetsa  ; achita  chigololo,  ayenda 
monama,  alimbitsa  manja  a ochita 
zoipa,  ndipo  palibe  wobwerera  kuleka 
zoipa  zache  ; onse  akhala  kwa  ine 
ngati  Sodomu,  ndi  okhala’mo  ache 
ngati  Gomora. 

15  Chifukwa  chache  Yehova  wa 
makamu  atero  za  aneneri : Taon3ni, 
ndidzadyetsa  iwo  chowawa,  ndidza- 
mwetsa  iwo  madzi  a ndulu  ; pakuti 
kwa  aneneri  a ku  Yerusalemu  kuipitsa 
kwaturukira  kunka  ku  dziko  lonse. 
16  Yehova  wa  makamu  atero,  Musa- 
mvere  mau  a aneneri  amene  anenera 
kwa  inu  ; akuphunzitsani  za  chabe  ; 
anena  masomphenya  a mtima  wawo, 
si  a m’kamwa  mwa  Yehova.  1 7 Anena 
chinenere  kwa  iwo  akundinyoza  Ine, 
Ati  Yehova,  Mudzakhala  ndi  mtendere; 
ndipo  kwa  yense  amene  ayenda 

m'kuumirira  kwa  mtima  wache  amati, 
Palibe  choipa  chidzagwera  inu. 
18  Pakuti  ndani  waima  m’upo  wa 
Yehova,  kuti  aone  namve  mau  ache  ? 
ndani  wazindikira  mau  anga,  na- 
, wamva  ? 19  Taonani,  chimphepo  cha 
Yehova,  kupsya  mtima  kwache,  kwa- 
■ turuka,  inde,  chimphepo  chozungulira  ; 
chidzagwapamutupawoipa.  20Mkwi- 
yo  wa  Yehova  sudzabwerera,  mpaka 
atachita,  mpaka  atatha  maganizo  a 
mtima  wache  ; masiku  otsiriza  mu- 
dzachidziwa  bwino.  21  Sindinatuma 
| aneneri  awa,  koma  anathamanga ; 
sindinanena  ndi  iwo,  koma  ananenera. 

22  Koma  akadaima  m’upo  wanga, 
akadamvetsa  anthu  anga  mau  anga, 
akadatembenuza  iwo  ku  njira  yawo 
yoipa,  ndi  ku  choipa  cha  nchito  zawo. 

23  Kodi  ndine  Mulungu  wa  pafupi, 

Iati  Yehova,  si  Mulungu  wa  patari  ? 
24  Kodi  munthu  angathe  kubisala 
mobisika  kuti  ndisamuone  iye  ? ati 
Yehova.  Kodi  Ine  sindidzala  ku- 
mwamba  ndi  dziko  la  pansi  ? ati 
Yehova.  25  Ndamva  chonena  anene- 
ri,  amene  anenera  zonama  m’dzina 
langa,  kuti,  Ndalota,  ndalota.  26  Ichi 
chidzakhala  masiku  angati  m’mtima 
mwa  aneneri  amene  anenera  zonama  ; 
ndiwo  aneneri  a chinyengo  cha  mtima 
, wawo?  27  amene  aganizira  kuti 
adzaiwalitsa  anthu  anga  dzina  langa, 
ndi  maloto  awo  amene  anena  munthu 
yense  kwa  mnansi  wache,  monga 
makolo  awo  anaiwala  dzina  limene 
ndimcha  nalo  Baala.  28  Mneneri 
wokhala  ndi  loto,  anene  loto  lache  ; 
ndi  iye  amene  ali  ndi  mau  anga, 

! anene  mau  anga  mokhulupirika. 

1 Kodi  phesi  ndi  chiani  poli  iganiza  ndi 
tirigu  ? ati  Yehova.  29  Kodi  mau 
anga  safanafana  ndi  moto  ? ati 
Yehova,  ndi  kufanafana  ndi  nyundo 
imene  iphwanya  rnwala  ? 

30  Chifukwa  chache,  taonani,  Ine 
ndidana  ndi  aneneri,  ati  Yehova, 
amene  amaba  mau  anga,  yense  ku- 
mbera  mnansi  wache.  31  Taonani, 
Ine  ndidana  ndi  ane  leri,  ati  Yehova, 
amene  achita  ndi  malilime  awo,  ndi 
kuti,  Ati  Iye.  32  Taonani,  Ine  ndi- 
dana  ndi  amene  anenera  maloto 
onama,  ndi  kuwafotokoza  ndi  kuso- 
! keretsa  anthu  anga  ndi  zonama  zawo, 
ndi  matukutuku  awo  a chabe  ; koma 
Ine  sindinatuma  iwo,  sindinauza  iwo  ; 
sadzapindulira  konse  anthu  awa,  ati 
Yehova.  33  Ndipo  pamene  anthu  awa, 


23.18  24. 6 


kapena  mneaeri,  kapena  wansembe, 
adzakufunsa  iwe,  kuti,  Katundu  wa 
Yehova  ndi  chimi  ? pamenepo  uziti 
kwa  iwo,  Katundu  wanji  ? Ndidza- 
kuchotsani  inu,  ati  Yehova.  34  Koma 
za  mneneri,  ndi  wansembe,  ndi  anthu, 
amene  adzati,  Katu  ldu  wa  Yehova, 
ndidzamlanga  munthu’yo  ndi  nyumba 
yache.  35  Mudzatero  ye  rse  kwa 
mnansi  wache,  ndi  yense  kwa  mbale 
wache,  Yehova  wayankha  chiani  ? 
ndipo  Yehova  wanena  chiani  ? 36  Ndi- 
po  katundu  wa  Yehova  simudzachu- 
lanso  konse  ; pakuti  mau  a munthu 
adzakhala  katundu  wache  ; pakuti 
mwasokoneza  mau  a Mulungu  wa 
moyo,  Yehova  wa  makamu,  Mulungu 
wathu.  37  Uzitero  kwa  mneneri, 
Yehova  wakuyankha  chiani  ? ndipo 
Yehova  wanenanji  ? 38  Koma  ngati 

muti,  Katundu  wa  Yehova,  chifukwa 
chache  Yehova  atero  : Chifukwa  muti 
mau  awa,  Katundu  wa  Yehova,  ndipo 
ndatuma  kwa  inu,  kuti,  Musati, 
Katundu  wa  Yehova  ; 39  chifukwa 
chache,  taonani,  ndidzakuiwalani  inu 
konse,  ndipo  ndidzakuchotsani,  ndi 
mudzi  umene  ndinakupatsani  inu  ndi 
makolo  anu,  ndidzauchotsa  pa  maso 
panga ; 40  ndipo  ndidzakutengerani 
inu  chitonzo  cha  muyaya,  ndi  ma- 
nyazi  a muyaya,  amene  sadzaiwalika. 
QA  Yehova  anandionetsa  ine, 

.i <£'“y“  ndipo,  taonani,  mitanga  iwiri 
ya  nkhuyu  yoikidwa  pa  khomo  pa 
kachisi  wa  Yehova ; Nebukadirezara 
mfumu  ya  ku  Babulo  atachotsa  a 
m’nsinga  Yekoniya  mwana  wache 
wa  Yehoyakimu,  mfumu  ya  Yuda, 
ndi  akuru  a Yuda,  ndi  amisiri  ndi 
achipala,  kuwachotsa  ku  Yerusalemu, 
nawatengera  ku  Babulo.  2 Mtanga 
umodzi  unali  ndi  nlchuyu  zabwino- 
bwino,  ngati  nkhuyu  zoyamba  kucha  ; 
ndipo  mtanga  umodzi  unali  ndi 
nkhuyu  zoipaipa,  zosadyeka,  zinali 
zoipa.  3 Ndipo  Yehova  anati  kwa 
ine,  Kodi  uona  chiani,  Yeremiya  ? 
Ndipo  ndinati,  Nkhuyu,  nkhuyu  za- 
bwino,  nzabwino  ndithu  ; zoipa’zo 
nzoipa  ndithu,  zosadyeka  poti  nzoipa. 
4 Ndipo  mau  a Yehova  anadza  kwa 
ine,  kuti,  5 Chifukwa  Yehova,  Mu- 
lungu  wa  Israyeli,  atero,  Monga 
nkhuyu  zabwino  izi,  momwemo  ndi- 
dzasamalira  a m’nsinga  a Yuda, 
amene  ndawachotsera  m’malo  muno 
kunka  ku  dziko  la  aKasidi,  kuwachi- 
tira  bwino.  6 Pakuti  ndidzaika  maso 

anga  pa  iwo  kuti  ndiwachitire  iwo 
bwino,  ndipo  ndidzawabwezanso  ku 
dziko  ili  : ndipo  ndidzamangitsa  mudzi 
wawo,  osawapasula  ; ndi  kuwabsyala, 
osawazula  iwo.  7 Ndipo  ndidzapatsa 
iwo  mtima  wakundidziwa,  kuti  ndine 
Yehova ; nadzakhala  anthu  anga, 
ndipo  Ine  ndidzakhala  Mulungu 
wawo  ; pakuti  adzabwera  kwa  Ine 
ndi  mtima  wawo.  8 Ndipo  monga 
nkhuyu  zoipa,  zosadyeka,  poti  nzoipa  ; 
ntheradi  atero  Yehova,  Chomwecho 
ndidzapereka  Zedekiya  mfumu  ya 
Yuda,  ndi  akulu  ache,  ndi  otsala  a 
m’Yerusalemu,  amene  atsala  m’dziko 
ili,  ndi  amene  akhala  m’dziko  la 
Aigupto.  9 Ndipo  ndidzawapatsa 
akhale  choopsetsa  choipa  ku  mau- 
fumu  a dziko  la  pansi  ; akhale  chi- 
tonzo  ndi  nkhani  ndi  choseketsa,  ndi 
chitemberero,  monse  m'mene  ndidza- 
wapitikitsira’mo.  10  Ndipo  ndidza- 
tuma  lupanga,  ndi  njala,  ndi  chaola, 
mwa  iwo,  mpaka  athedwa  m’dziko 
limene  ndinapatsa  iwo  ndi  makolo 
awo. 

pf  Mau  amene  anadza  kwa 
Yeremiya  za  anthu  onse  a 
Yuda  chaka  chachinai  cha  Yehoya- 
kimu  mwana  wache  wa  Yosiya,  mfu- 
mu  ya  Yuda  ; ndicho  chaka  choyamba 
cha  Nebukadirezara  mfumu  ya  ku 
Babulo  ; 2 amene  Yeremiya  ananena 
kwa  anthu  onse  a Yuda,  ndi  onse 
okhala  m’Yerusalemu,  kuti : 3 Kuya- 
mbira  chaka  cha  khumi  ndi  chitatu 
cha  Yosiya  mwana  wache  wa  Amoni, 
mfumu  ya  Yuda,  kufikira  lero  lomwe, 
zaka’zi  makumi  awiri  ndi  zitatu,  mau 
a Yehova  anafika  kwa  ine,  ndipo 
ndanena  kwa  inu,  pouka  mamawa 
ndi  kunena ; koma  simunamvera. 
4 Ndipo  Yehova  watuma  kwa  inu 
atumiki  ache  onse  ndiwo  aneneri, 
pouka  mamawa  ndi  kuwatuma  ; 
koma  simunamvera,  simunachera 
khutu  tanu  kuti  mumve  ; 5 ndi  kuti, 
Mubwerere  tsopano  nonsenu,  yense 
kuleka  njira  yache  yoipa,  ndi  zoipa 
za  nchito  zanu,  ndi  kukhala  m’dziko 
limene  Yehova  anapatsa  inu  ndi 
makolo  anu,  kuyambira  kale  kufikira 
muyaya  ; 6 musatsate  milungu  yina 
kuitumikira,  ndi  kuigwadira,  musautse 
mkwiyo  wanga  ndi  nchito  ya  manja 
anu  ; ndingachitire  inu  choipa. 
7 Koma  simunandimvera  Ine,  ati 
Yehova  ; kuti  muutse  mkwiyo  wanga 
ndi  nchito  ya  manja  anu  ndi  kuona’po 


choipa  inu.  8 Chifukwa  chache 
Yehova  wa  makamu  atero : Popeza 
simunamvera  mau  anga,  9 'caonani, 
Ine  ndidzatuma  ndi  kutenga  mabanja 
onse  a ku  mpoto,  ati  Yehova,  ndipo 
ndidzatuma  kwa  Nebukadirezara 
mfumu  ya  ku  Babulo,  mtumiki 
wanga,  ndipo  ndidzatengera  iwo  pa 
dziko  lino,  ndi  pa  okhala’mo  ache 
onse,  ndi  pa  mitundu  iyi  yozungulira, 
ndipo  ndidzathetsa  iwo  ndithu,  ndi 
kuwayesa  iwo  chizizwitso,  ndi  cho- 
tsonyetsa,  ndi  bwinja  la  muyaya. 

10  Ndiponso  ndidzawachotsera  mau 
aKusekera  ndi  mau  akukondwera,  ndi 
mau  a mkwati  ndi  mau  a mkwatibwi, 
mau  a mphero,  ndi  kuwala  kwa  nyali. 

11  Ndipo  dziko  lonseli  lidzakhala 
la  bwinja,  ndi  chizizwitso,  ndipo  mitu- 
ndu  iyi  idzatumikira  mfumu  ya  ku 
Babulo  zaka  makumi  asanu  ndi  awiri. 

12  Ndipo  kudzakhala,  zitapita  zaka 
makumi  asanu  ndi  awiri,  ndidzalanga 
mfumu  ya  ku  Babulo,  ndi  mtundu  uja 
womwe,  ati  Yehova,  chifukwa  cha 
mpulupulu  zawo,  ndi  dziko  la  aKasidi ; 
ndipo  ndidzaliyesa  mabwinja  a muya- 
ya.  13  Ndipo  ndidzatengera  dziko’lo 
mau  anga  onse  amene  ndinanenera 
ilo,  mau  onse  olembedwa  m’buku  Ui, 
amene  Yeremiya  wanenera  mitundu 
yonse.  14  Pakuti  mitundu  yambiri 
ndi  mafumu  akuru  adzayesa  iwo 
atumiki  awo  ; ndipo  ndidzabwezera 
iwo  monga  mwa  machitidwe  awo, 
monga  mwa  nchito  ya  manja  awo. 

15  Pakuti  Yehova,  Mulungu  wa 
Israyeli,  atero  kwa  ine,  Tenga  chikho 
cha  vinyo  wa  ukali’wu  pa  dzanja 
langa,  ndi  kumwetsa  mitundu  yonse, 
imene  ndikutumizira’ko.  16  Ndipo 
adzamwa,  nadzayenda  dzandi  dzandi, 
nadzachita  misala,  chifukwa  cha 
lupanga  limene  Ine  ndidzatumiza 
mwa  iwo.  17  Ndipo  ndinatenga 
chikho  pa  dzanja  la  Yehova,  ndina- 
mwetsa  mitundu  yonse,  imene  Yehova 
ananditumizira'ko  ; 18  Yerusaleinu, 

ndi  midzi  ya  Yuda,  ndi  mafumu  ache 
omwe,  ndi  akuru  ache,  kuwayesa  iwo 
bwinja,  chizizwitso,  chotsonyetsa,  ndi 
chitemberero  ; monga  lero  lino  ; 
19  Farao  mfumu  ya  ku  Aigupto,  ndi 
atumiki  ache,  ndi  akuru  ache,  ndi 
anthu  ache  onse  ; 20  ndi  anthu  onse 

osanganizidwa,  ndi  mafumu  onse  a 
dziko  la  Uzi,  ndi  mafumu  onse  a dziko 
la  Afilisti,  ndi  Asikeloni,  ndi  Gaza,  ndi 
Ekroni,  ndi  otsalaa  Asdodi,  21  Edomu, 

ndi  Moabu,  ndi  ana  a Amoni,  22  ndi 
mafumu  onse  a Turo,  ndi  mafumu 
onse  a Zidoni,  ndi  mafurnu  a chisumbu 
chimene  chiri  patsidya  pa  nyanja  ; 
23  Dedani,  ndi  Tema,  ndi  Buzi,  ndi 
onse  amene  ameta  m’mbali  mwa 
tsitsi  ; 24  ndi  mafumu  onse  a Arabiya, 

j ndi  mafumu  onse  a anthu  osangani- 
zidwa  okhala  m’chipululu  ; 25  ndi 

mafumu  onse  a Zimiri,  ndi  mafumu 
onse  a Elamu,  ndi  mafumu  onse  a 
Medi,  26  ndi  mafumu  onse  a ku 
mpoto,  akutari  ndi  akufupi,  wina  ndi 
mnzache  ; ndi  maufumu  onse  a 
dziko  la  pansi,  okhala  pansi  pano  ; 
ndi  mfumu  ya  Sesaki  adzamwa 
pambuyo  pawo.  27  Ndipo  uziti  kwa 
iwo,  Atero  Yehova  wa  makamu, 
Mulungu  wa  Israyeli  ; Imwani  inu, 
ndi  kuledzera,  ndi  kusanza,  ndi  kugwa, 
osanyamukanso  konse,  chifulcwa  cha 
lupanga  limene  ndidzatumiza  mwa 
inu.  28  Ndipo  padzakhala,  ngati 
akana  kutenga  chikho  pa  dzanja  lako 
kuti  amwe,  uziti  kwa  iwo,  Yehova  wa 
makamu  atero : Kumwa  muzimwa. 

29  Pakuti,  taonani,  ndiyamba  kuchita 
choipa  pa  mudzi  umene  uchedwa  ndi 
dzina  langa,  kodi  inu  mudzakhala 
osalangidwa  konse  ? Simudzakhala 
osalangidwa  ; pakuti  ndidzaitana  lu- 
panga  ligwe  pa  onse  okhala  m’dziko 
la  pansi,  ati  Yehova  wa  makamu. 

30  Chifukwa  chache  muwanenere  iwo 
mau  onse  awa,  ndi  kuti  kwa  iwo, 
Yehova  adzabangula  kumwamba, 
nadzachula  mau  ache  mokhala’mo 
mwache  moyera  ; adzabangulitsira 
khola  lache  ; adzapfuula,  monga  iwo 
akuponda  mphesa,  adzapfuulira  onse 
okhala  m’dziko  la  pansi.  31  Phokoso 
lidzadza  ku  malekezero  a dziko  la 
pansi  ; pakuti  Yehova  ali  ndi  mlandu 

; ndi  mitundu  ya  anthu,  adzatsutsana 
ndi  anthu  onse  ; koma  oipa,  adzawa- 
pereka  ku  lupanga,  ati  Yehova. 

32  Yehova  wa  makamu  atero, 
Taonani,  zoipa  zidzaturuka  ku  mtu- 
ndu  kunka  m’mitundu,  ndipo  na- 
mondwe  adzaulca  kuchokera  ku 
malekezero  a dziko  la  pansi.  33  Ndipo 
akuphedwa  a Yehova  adzakhala  tsiku 
lomwelo  kuchokera  ku  malekezero 
ena  a dziko  la  pansi  kunka  ku  male- 
kezero  ena  a dziko  la  pansi,  sadza- 
liridwa  maliro,  sadzasonkhanidwa, 
sadzaikidwa  ; adzakhala  ngati  ndowe 
pa  nthaka.  34  Kuwani,  inu  abusa, 
lirani,  gubudukani,  inu  akuru  a 


zoweta ; pakuti  masiku  akuphedwa 
kwanu  akwanira  ndithu,  ndipo  ndi- 
dzakuphwanyani  inu,  ndipo  mudzagwa 
ngati  chotengera  chofunika.  35  Ndipo 
abusa  adzasowa  pothawira,  mkuru 
wa  zoweta  adzasowa  populumukira. 
36  Mau  akupfuula  abusa,  ndi  kukuwa 
mkuru  wa  zoweta  ! pakuti  Yehova 
asakaza  busa  lawo.  37  Ndipo  makola 
a mtendere  adzaonongeka  chifukwa 
cha  mkwiyo  woopsya  wa  Yehova. 
38  Wasiya  ngaka  yache,  monga 
mkango  ; pakuti  dziko  lawo  lasanduka 
chizizwitso  chifukwa  cha  ukali  wa 
lupanga  losautsa,  ndi  chifukwa  cha 
mkwiyo  wache  waukali. 

Poyamba  kukhala  mfumu 

Yehoyakimu  mwana  wache 
wa  Yosiya,  mfumu  ya  Yuda,  panadza 
mau  awa  ochokera  kwa  Yehova,  kuti, 
2 Yehova  atero : Ima  m’bwalo  la 

nyumba  ya  Yehova,  ndi  kunena  kwa 
midzi  yonse  ya  Yuda,  imene  imadza 
kudzagwadira  m’nyumba  ya  Yehova, 
mau  onse  amene  ndikuuza  iwe  kuti 
unene  kwa  iwo  ; usasiye’po  mau 
amodzi.  3 Kapena  adzamvera,  na- 
dzatembenuka,  yense  kusiya  njira 
yache  yoipa ; kuti  ndileke  choipa, 
chimene  ndinati  ndiwachitire  chifu- 
kwa  cha  kuipa  kwa  nchito  zawo. 

4 Ndipo  iwe  uziti  kwa  iwo,  Yehova 

atero : Ngati  simudzandimvera  Ine 

kuyenda  m’chilamulo  changa,  chi- 
mene  ndachiika  pa  maso  panu, 

5 kumvera  mau  a atumiki  anga 
aneneri,  amene  ndituma  kwa  inu, 
pouka  mamawa  ndi  kuwatuma  iwo, 
koma  simunamvera  ; 6 pamenepo  ndi- 
dzayesa  nyumba  iyi  ifanane  ndi  Silo, 
ndipo  ndidzayesa  mudzi  uwu  chi- 
temberero  cha  kwa  mitundu  yonse 
ya  dziko  la  pansi.  7 Ndipo  ansembe 
ndi  aneneri  ndi  anthu  onse  anamva 
Yeremiya  alinkunena  mau  awa 
m’nyumba  ya  Yehova.  8 Ndipo 
panali,  pamene  Yeremiya  anatha 
kunena  mau  onse  amene  Yehova 
anamuuza  iye  kuti  anene  kwa  anthu 
onse,  ansembe  ndi  aneneri  ndi  anthu 
onse  anamgwira  iye,  ndi  kuti,  Udzafa 
ndithu.  9 Bwanji  mwanenera  m'dzina 
la  Yehova,  kuti,  Nyumba  iyi  idzafa- 
nana  ndi  Silo,  mudzi  uwu  udzakhala 
bwinja,  lopanda  wokhala’mo  ? Ndipo 
anthu  onse  anamsonkhanira  Yeremiya 
m’nyumba  ya  Yehova. 

10  Ndipo  pamene  akuru  a Yuda 
anamva  zimenezi,  anakwera  kuturuka 

ku  nyumba  ya  mfumu  kunka  ku 
nyumba  ya  Yehova  ; ndipo  anakhala 
pa  khomo  la  chipata  chatsopano  cha 
nyumba  ya  Yehova.  11  Ndipo  anse- 
mbe  ndi  aneneri  ananena  kwa  akuru 
ndi  kwa  anthu  onse,  kuti,  Munthu  uyu 
ayenera  kufa  ; pakuti  wanenera  mudzi 
uwu  monga  mwamva  ndi  makutu  anu. 

12  Pamenepo  Yeremiya  ananena  kwa 
akuru  onse  ndi  kwa  anthu  onse,  kuti, 
Yehova  anandituma  ine  ndinenere 
nyumba  iyi  ndi  mudzi  uwu  mau  onse 
amene  mwamva.  1 3 Chifukwa  chache 
tsopano  konzani  njira  zanu  ndi  ma- 
chitidwe  anu,  ndi  kumvera  mau  a 
Yehova  Mulungu  wanu  ; ndipo  Ye- 
hova  adzaleka  choipa  chimene  ana- 
nenera  inu.  14  Koma  ine,  taonani, 
ndiri  m’manja  anu  ; mundichitire  ine 
monga  mokomera  ndi  moyenera 
m’maso  anu.  15  Koma  mudziwe 
ndithu  kuti,  ngati  mudzandipha  ine, 
mudzadzitengera  mokha  mwazi  wo- 
sachimwa,  ndi  pa  mudzi  uwu,  ndi 
pa  okhala’mo  ache ; pakuti  mwa 
ntheradi  Yehova  wandituma  kwa  inu 
kuti  ndinene  mau  onse  awa  m’makutu 
anu.  16  Pamenepo  akuru  ndi  anthu 
onse  anati  kwa  ansembe  ndi  kwa 
aneneri,  Munthu  uyu  sayenera  kufa: 
pakuti  watinenera  ife  m’dzina  la 
Yehova  Mulungu  wathu.  17  Ndipo 
anauka  akuru  ena  a m’dziko,  nati 
kwa  msonkhano  wa  anthu,  kuti, 

1 3 Mikaya  mMorasi  ananenera  masiku 
a Hezekiya  mfumu  ya  Yuda  ; ndipo 
iye  ananena  kwa  anthu  onse  a Yuda, 
kuti,  Yehova  wa  makamu  atero : 
Ziyoni  adzalimidwa  ngati  munda, 
Yerusalemu  adzakhala  miunda,  ndi 
phiri  la  nyumba  yonga  misanje  ya 
nkhalango.  19  Kodi  Hezekiya  mfumu 
ya  Yuda  ndi  Yuda  wonse  anamupha 
iye  konse  ? kodi  sanamuopa  Yehova, 
napembedzera  Yehova,  ndipo  Yehova 
analeka  choipa  chimene  ananenera 
iwo  ? Chotero  tidzaichitira  miyoyo 
yathu  choipa  chachikuru.  20  Ndipo 
panalinso  munthu  amene  ananenera 
m’dzina  la  Yehova,  Uriya  mwana 
wache  wa  Semaya  wa  ku  Kiriati 
Yearimu  ; ndipo  iye  ananenera  mudzi 
uwu  ndi  dziko  lino  monga  mwa  mau 
onse  a Yeremiya  ; 21  ndipo  pamene 
Yehoyakimu  mfumu,  ndi  amphamvu 
ache  onse,  ndi  akuru  onse,  anamva 
mau  ache,  mfumu  inafuna  kumupha 
iye  ; koma  pamene  Uriya  ana- 
mva,  anaopa,  nathawa,  nanka 


ku  Aigupto;  22  ndipo  Yehoyakimu 
mfumu  anatuma  anthu  ku  Aigupto, 
Elinatanu  mwana  wache  wa  Akibori, 
ndi  anthu  ena  pamodzi  ndi  iye,  anke 
ku  Aigupto  ; 23  ndipo  anamturutsa 
Uriya  m’Aigupto,  nanka  naye  kwa 
Yehoyakimu  mfumu ; amene  ana- 
mupha  ndi  lupanga,  naponya  mtembo 
wache  m’manda  a anthu  a chabe. 

24  Koma  dzanja  la  Ahikamu  mwana 
wa  Safani  linali  ndi  Yeremiya,  kuti 
asampereke  m’manja  a anthu  kuti 
amuphe. 

fyj  Poyamba  kukhala  mfumu  Ye- 
S hoyakimu  mwana  wache  wa 
Yosiya,  mfumu  ya  Yuda,  mau  awa 
anadza  kwa  Yeremiya  kuchokera  kwa 
Yehova,  kuti,  2 Yehova  atero  kwa 
ine  : Udzipangire  zomangira  ndi  ma- 
gori,  nuziike  pa  khosi  pako  ; 3 nuzi- 
tumize  kwa  mfumu  ya  Edomu,  ndi 
kwa  mfumu  ya  Moabu,  ndi  kwa  mfumu 
ya  ana  a Amoni,  ndi  kwa  mfumu  ya 
Turo,  nai  kwa  mfumu  ya  Zidoni,  ndi 
dzanja  la  amithenga  amene  afika  ku 
Yerusalemu  kwa  Zedekiya  mfumu  ya 
Yuda ; 4 nuwauze  iwo  anene  kwa 

ambuyawo,  kuti,  Yehova  wa  makamu, 
Mulungu  wa  Israyeli  atero  : Muzitero 
kwa  ambuyanu : 5 Ine  ndinalenga 

dziko  la  pansi,  anthu  ndi  nyama  zo-  J 
khala  m’dziko’mo,  ndi  mphamvu 
yanga  yaikuru  ndi  mkono  wanga 
wotambasuka ; ndipo  ndinapereka  ilo 
kwa  iye  amene  ayenera  pa  maso 
panga.  6 Tsopano  ndapereka  maiko 
onse  awa  m’manja  a Nebukadinezara 
mfumu  ya  ku  Babulo,  mtumiki  wanga; 
ndiponso  nyama  za  ku  thengo  nda- 
mpatsa  iye  kuti  zimtumikire.  7 Ndipo 
amitundu  onse  adzamtumikira  iye,  ndi  j 
mwana  wache,  ndi  mdzukulu  wache,  f 
mpaka  yafika  nthawi  ya  dziko  lache  ; j 
ndipo  amitundu  ambiri  ndi  mafumu 
akuru  adzamyesa  iye  mtumiki  wawo.  / 
8 Ndipo  padzakhala,  kuti  mtundu  ndi 
ufumu  umene  sudzamtumikira  Nebu-  j 
kadinezera  yemweyo  mfumu  ya  ku  . 
Babulo,  mtundu  umenewo  Ine  ndi-  t 
dzalanga,  ati  Yehova,  ndi  lupanga,  ndi 
njala,  ndi  chaola,  mpaka  nditatha 
onse  ndi  dzanja  lache.  9 Koma  inu, 
musamvere  aneneri  anu,  kapena 
akuombeza  anu,  kapena  maloto  anu,  : 
kapena  alauli  anu,  kapena  obwe- 
bweta  anu,  amene  anena  ndi  inu, 
kuti,  Musadzatumikira  mfumu  ya  ku 
Babulo  ; 10  pakuti  iwo  akunenerani 
inu  zonama,  kuti  akuchotseni  inu 

m’dziko  lanu,  kunka  kutari  kuti  ndi- 
kupitikitseni  inu,  ndipo  inu  mudza- 
thedwa.  11  Koma  mtundu  umene 
udzaika  lchosi  lawo  pansi  pa  gori  la 
mfumu  ya  ku  Babulo,  ndi  kumtumi- 
kira  iye,  mtundu  umene  ndidzaulola 
ukhalebe  m’dziko  lawo,  ati  Yehova  ; 
ndipo  adzalilima,  nadzakhala  mo- 
mwemo. 

12  Ndipo  ndinanena  kwa  Zedekiya 
mfumu  ya  Yuda  monga  mau  onse 
amenewa,  kuti,  Longani  makosi  anu 
m’gori  la  mfumu  ya  ku  Babulo,  ndi  ku- 
mtumikira  iye  ndi  anthu  ache,  ndipo 
mudzakhala  ndi  moyo.  13  Mudza- 
feranji,  iwe  ndi  anthu  anu,  ndi  lupanga 
ndi  njala,  ndi  chaola,  monga  wanena 
Yehova  za  mtundu  umene  ukana 
kumtumikira  mfumu  ya  ku  Babulo  ? 
14  Musamvere  mau  a aneneri  amene 
anena  ndi  inu,  kuti,  Simudzamtu- 
mikira  mfumu  ya  ku  Babulo  ; paku- 
ti  akunenerani  zonama.  15  Pakuti 
sindinawatuma  iwo,  ati  Yehova,  koma 
anenera  zonama  m’dzina  langa  ; kuti 
ndikupitikitseni  inu,  kuti  mudzathe- 
dwe,  inu,  ndi  aneneri  amene  anenera 
kwa  inu.  16  Ndiponso  ndinanena 
kwa  ansembe  ndi  kwa  anthu  onsewa, 
kuti,  Yehova  atero  : Musamvere  mau 
a aneneri  anu  amene  akunenerani  inu, 
lcuti,  Taonani,  zipangizo  za  nyumba 
ya  Yehova  zidzatengedwanso  ku 
Babulo  posachedwa  ; pakuti  akunene- 
rani  inu  zonama.  17  Musamvere 
amenewa  ; mtumikireni  mfumu  ya 
ku  Babulo,  ndipo  mudzakhala  ndi 
moyo  ; chifukwa  chanji  mudzi  uwu 
udzakhala  bwinja  ? 18  Koma  ngati 

ndiwo  aneneri,  ndipo  ngati  mau  a 
Yehova  ali  ndi  iwo,  tsopano  apembe- 
dzere  Yehova  wa  makamu,  kuti  zi- 
pangizo  zotsala  m’nyumba  ya  Yehova, 
ndi  m’nyumba  ya  mfumu  ya  Yuda, 
ndi  ku  Yerusalemu,  zisanke  ku  Babulo. 
19  Pakuti  Yehova  wa  makamu  atero, 
za  zoimiritsa,  ndi  za  thawale,  ndi  za 
zoikirapo,  ndi  za  zipangizo  zotsala 
m’mudzi  uwu,  20  zimene  sanazitenga 
Nebukadinezara  mfumu  ya  ku  Ba- 
bulo,  pamene  anamtenga  ndende 
Yekoniya  mwana  wache  wa  Yeho- 
yakimu,  mfumu  ya  Yuda,  kuchokera 
ku  Yerusalemu  kunka  ku  Babulo  ; 
ndi  akuru  onse  a Yuda  ndi  Yerusa- 
lemu  ; 21  inde,  atero  Yehova,  Mulu- 
ngu  wa  Israyeli,  za  zipangizo  zotsala 
m’nyumba  ya  Yehova,  ndi  m’nyumba 
ya  mfumu  ya  Yuda,  ndi  ku  Yeruso- 

z 


lemu  ; 22  adzanka  nazo  ku  Babulo, 
kumeneko  zidzakhala,  mpaka  tsiku 
limene  ndidzayang’anira  iwo,  ati 
Yehova  ; pamenepo  ndidzazikweza, 
ndi  kuzibwezera  ku  malo  kuno. 
f°y  O Ndipo  panali  chaka  chomwe- 
cho,poyambaZedekiyakukha- 
la  mfumu  ya  Yuda,  chaka  cha  chinai, 
mwezi  wa  chisanu,  kuti  Hananiya 
mwana  wa  Azuri  mneneri,  amene 
anali  wa  ku  Gibeoni,  ananena  ndi 
ine  m’nyumba  ya  Yehova,  pa  maso  pa 
ansembe  ndi  pa  anthu  onse,  kuti, 
2 Atero  Yehova  wa  makamu,  Mu- 
lungu  wa  Israyeli,  kuti,  Ndatyola  gori 
la  mfumu  ya  ku  Babulo.  3 Zisana- 
pite  zaka  ziwiri  za  mphumphu  ine 
ndidzabwezeranso  ku  malo  kuno 
zipangizo  zonse  za  m’nyumba  ya 
Yehova,  zimene  Nebukadinezara 
mfumu  ya  ku  Babulo  anazichotsa 
muno,  kunka  nazo  ku  Babulo ; 
4 ndipo  ndidzabwezeranso  ku  malo 
kuno  Yekoniya  mwana  wache  wa 
Yehoyakimu,  mfumu  ya  Yuda,  ndi 
am’nsinga  onse  a Yuda,  amene  ananka 
ku  Babulo,  ati  Yehova  : pakuti  ndi- 

dzatyola  gori  la  mfumu  ya  ku  Babu- 
lo.  5 Ndipo  Yeremiya  mneneri  anati 
kwa  Hananiya  mneneri  pa  maso  pa 
ansembe,  ndi  pa  maso  pa  anthu  onse 
amene  anaima  m’nyumba  ya  Yehova, 
6 Yeremiya  mneneri  anati,  Amen : 
Yehova  achite  chotero  : Yehova  atsi- 
mikize  mau  ako  amene  wanenera, 
abwezerenso  zipangizo  za  nyumba 
ya  Yehova,  ndi  onse  amene  ana- 
chotsedwa  am’nsinga,  kuchokera  ku 
Babulo  kudza  ku  malo  kuno.  7 Koma 
mumvetu  mau  awa  amene  ndinena 
m’makutu  anu,  ndi  m’makutu  a 
anthu  onse  : 8 Aneneri  amene  ana- 
lipo  ndisanakhala  ine  nimusanakhale 
inu  kale  ananenera  maiko  ambiri,  ndi 
maufumu  akuru,  za  nkhondo,  ndi  za 
choipa,  ndi  za  chaola.  9 Mneneri 
amene  anenera  za  mtendere,  pamene 
mau  a mneneri  adzachitidwa,  pa- 
menepo  mneneri  adzadziwika,  kuti 
Yehova  anamtuma  ndithu.  10  Pa- 
menepo  Hananiya  anachotsa  gori  pa 
khosi  la  Yeremiya,  nalityola.  11  Ndi- 
po  Hananiya  ananena  pa  maso  pa 
anthu  onse,  kuti,  Yehova  atero  : 
Chomwecho  ndidzatyola  gori  la 
Nebukadinezara  mfumu  ya  Babulo 
zisanapite  zaka  ziwiri  zamphumphu 
kulichotsa  pa  khosi  la  amitundu  onse. 
Ndipo  Yeremiya  mneneri  anachoka. 

12  Ndipo  mau  a Yehova  anadza  kwa 
Yeremiya,  atatyola  Hananiya  mneneri 
gori  kulichotsa  pa  khosi  la  Yeremiya, 
kuti,  13  Pita,  nunene  kwa  Hananiya, 
kuti,  Yehova  atero  : Watyola  magori 
a mtengo  ; koma  udzapanga  m’malo 
mwawo  magori  a chitsulo.  1 4 Pakuti 
atero  Yehova  wa  makamu,  Mulungu 
wa  Israyeli  : Ndaika  gori  la  chitsulo 
pa  khosi  5a  amitundu  onsewa,  kuti 
amtumikire  Nebukadinezara  mfumu 
ya  ku  Babuio  ; ndipo  adzamtumikira 
iye  ; ndipo  ndampatsanso  nyama  za 
ku  thengo.  15  Ndipo  Yeremiya  mne- 
neri  ananena  kwa  Hananiya  mneneri, 
Tamvatu,  Hananiya  ; Yehova  sanaku- 
tuma  iwe  ; koma  ukhulupiritsa  anthu 
awa  zonama.  16  Chifukv/a  chache 
Yehova  atero,  Taona,  Ine  ndidzaku- 
chotsa  iwe  ku  dziko  ; chaka  chino 
udzafa,  pakuti  wanena  zopikisana  ndi 
Yehova.  17  Ndipo  anafa  Hananiya 
chaka  chomwecho  mwezi  wa  chisanu 
ndi  chiwiri. 

QQ  Amenewa  ndi  mau  a kaiata 
uja  anatumiza  Yeremiya  mne- 
neri  kuchokera  ku  Yerusalemu  kunka 
kwa  akuvu  otsala  a m’nsinga,  ndi  kwa 
ansembe,  ndi  kwa  aneneri,  ndi  kwa 
anthu  onse,  amene  Nebukadinezara 
anawatenga  ndende  ku  Yerusalemu 
kunka  ku  Babulo  ; 2 anatero  atachoka 
ku  Yerusalemu  Yekoniya  mfumu  ndi 
amache  a mfumu  ndi  adindo  ndi  akuru 
a Yuda  ndi  a ku  Yerusalemu,  ndi 
amisiri,  ndi  achipala,  3 anatumiza  ka- 
lata’yo  m’dzanja  la  Eiasa  mwana 
wache  wa  Safani,  ndi  Gemariya  mwana 
wache  wa  Hilikiya,  amene  Zedekiya 
mfumu  ya  Yuda  anawatuma  ku 
Babulo  kwa  Nebukadinezara  mfumu 
ya  ku  Babulo,  kuti,  4 Yehova  wa 
makamu,  Mulungu  wa  Israyeli  atero, 
kwa  am’nsinga  onse,  amene  ndina- 
watenga  ndende  ku  Yerusalemu  kunka 
nawo  ku  Babulo  : 5 Mangani  nyumba, 
khalani  m’menemo  ; limani  minda, 
idyani  zipatso  zache  ; 6 tengani 

akazi,  balani  ana  amuna  ndi  akazi  ; 
kwatitsani  ana  anu  amuna,  patsani 
ananu  akazi  kwa  amuna,  kuti  abale 
ana  amuna  ndi  akazi  ; kuti  mubalane 
pamenepo,  musachepe.  7 Nimufune 
mtendere  wa  mudzi  umene  ndina- 
kutengerani  am’nsinga,  nimuwape- 
mpherere  kwa  Yehova  ; pakuti  mwa 
mtendere  wache  inunso  mudzakhala 
ndi  mtendere.  8 Pakuti  Yehova  wa 
makamu,  Mulungu  wa  Israyeli  atero  : 


Aneneri  anu  ndi  akuombeza  anu 
amene  akhala  pakati  panu,  asakunye- 
ngeni  inu,  musamvere  maloto  anu 
amene  mulotetsa.  9 Pakuti  anenera 
kwa  inu  zonama  m’dzina  langa ; 
sindinatuma  iwo,  ati  Yehova.  10  Pa- 
kuti  Yehova  atero,  kuti,  Zitapita  zaka 
makumi  asanu  ndi  awiri  pa  Ba- 
bulo,  ndidzakuyang’anirani  inu,  ndipo 
ndidzakuchitirani  inu  mau  anga 
abwino,  ndi  kubwezera  inu  ku  malo 
kuno.  11  Pakuti  ndidziwa  malingi- 
riro  amene  ndilingiririra  inu,  ati 
Yehova,  malingiriro  a mtendere,  si  a 
choipa,  akukupatsani  inu  adzukulu 
ndi  chiyembekezero.  12  Pamenepo 
mudzandiitana  Ine,  ndipo  mudzanka 
ndi  kupemphera  kwa  Ine,  ndipo  ndi- 
dzakumverani  inu.  13  Ndipo  mudza- 
ndifuna  Ine,  ndi  kundipeza,  pamene 
mundifuna  ndi  mtima  wanu  wonse. 

14  Ndipo  ndidzapezedwa  ndi  inu, 
ati  Yehova,  ndidzabwezanso  undende 
wanu,  ndipo  ndidzasonkhanitsa  inu 
kwa  mitundu  yonse,  ndi  ku  malo 
konse  kumene  ndinakupitikitsirani 
inu,  ati  Yehova  ; ndipo  ndidzaku- 
bwezeraninso  ku  malo  kumene  ndina- 
kutengani  inu  andende.  15  Pakuti 
mwati,  Yehova  watiutsira  ife  aneneri 
m’Babulo.  16  Pakuti  Yehova  atero  I 
za  mfumu  imene  ikhala  pa  mpando 
wa  chifumu  wa  Davide,  ndi  za  anthu 
onse  amene  akhala  m’mudzi  uno, 
abale  anu  amene  sanaturukira  pa- 
modzi  ndi  inu  ku  ndende  ; 17  Yehova 
wa  makamu  atero  : Taonani,  ndidza- 
tuma  pa  iwo  lupanga,  ndi  njala,  ndi 
chaola,  ndipo  ndidzayesa  iwo  onga 
nkhuyu  zoola,  zosadyeka,  pokhala 
nzoipa.  18  Ndipo  ndidzatsata  iwe  ndi 
lupanga,  ndi  njala,  ndi  chaola,  ndi- 
po  ndidzawapereka  akhale  oopsyetsa 
m’maufumu  onse  a dziko  la  pansi, 
akhale  chitemberero,  ndi  chodabwitsa, 
ndi  chotsonyetsa,  ndi  chitonzo,  kwa 
mitundu  yonse  kumene  ndinawapiti- 
kitsira’ko  ; 19  chifukwa  sanamvera 

mau  anga,  ati  Yehova,  amene  ndina- 
watumizira  ndi  atumiki  anga  aneneri, 
ndi  kuuka  mamawa  ndi  kuwatuma, 
koma  munakana  kumva,  ati  Yehova. 

29  Pamenepo  tamvani  inu  mau  a 
Yehova,  inu  nonse  a m’ndende,  amene 
ndachotsa  m’Yerusalemu  kunka  ku 
Babulo. 

21  Atero  Yehova  wa  makamu,  Mu- 
lungu  wa  Israyeli,  za  Ahabu  mwana 
wache  wa  Koliya,  ndi  za  Zedekiya 

mwana  wache  wa  Maseya,  amene 
anenera  zonama  m’dzina  langa  : Ta- 
onani,  Ndidzawapereka  m’dzanja  la 
Nebukadinezara  mfumu  ya  ku  Babulo  ; 
ndipo  iye  adzawapha  pa  maso  panu  ; 

22  ndipo  am’nsinga  onse  a Yuda 
amene  ali  m’Babulo  adzatemberera 
pali  iwo,  kuti,  Yehova  akuchitire  iwe 
monga  Zedekiya  ndi  Ahabu,  amene 
mfumu  ya  ku  Babulo  inaocha  m’moto  ; 

23  chifukwa  anachita  zopusa  m’Isra- 
yeli,  nachita  chigololo  ndi  akazi  a 
anansi  awo,  nanena  mau  onama 
m’dzina  langa,  amene  ndinawauza 
kuti  asanene  ; Ine  ndine  wodziwa,  ndi 
mboni,  ati  Yehova. 

24  Ndipo  za  Semaya  mNehelamu 
uzinena,  kuti,  25  Atero  Yehova  wa 
makamu,  Mulungu  wa  Israyeli,  kuti, 
Chifukwa  watumiza  akalata  m’dzina 
lako  iwe  mwini  kwa  anthu  onse 
amene  akhala  ku  Yerusalemu,  ndi 
kwa  Zefaniya  mwana  wache  wa 
Maseya  wansembe,  ndi  kwa  ansembe 
onse,  kuti,  26  Yehova  anakuyesa  iwe 
wansembe  m’malo  mwa  Yehoyada 
wansembe,  kuti  iwe  ndi  anzako  mudza- 
khale  akapitao  m’nyumba  ya  Yehova, 
oyang’anira  munthu  yense  wa  misala, 
wodziyesa  mneneri,  kuti  umuike  iye 
m’zigologolo  ndi  m’gori.  27  Ndipo 
tsopano,  walekeranji  kumdzudzula 
Yeremiya  wa  ku  Anatoti,  amene 
amadziyesa  mneneri  wanu,  28  popeza 
watitumizira  mau  ku  Babulo,  aku- 
ti,  Undende  udzakhalitsa  ; mangani 
nyumba,  khalani  m’menemo  ; limani 
minda,  idyani  zipatso  zawo  ? 29  Ndi- 

po  Zefaniya  wansembe  anawerenga 
kalata  amene  m’makutu  a Yeremiya 
mneneri.  30  Ndipo  anadza  mau  a 
Yehova  kwa  Yereniiya,  akuti,  31  Uwa- 
tumizire  mau  am’nsinga  onse,  alcuti, 
Atero  Yehova  za  Semaya  mNehelamu  : 
Chifukwa  Semaya  wanenera  kwa  inu, 
koma  Ine  sindinamtuma,  ndipo  ana- 
kukhulupiritsani  zonama  ; 32  chifu- 
kwa  chache  atero  Yehova,  Taonani, 
ndidzalanga  Semaya  mNehelamu,  ndi 
mbeu  zache  ; sadzakhala  ndi  munthu, 
wakukhala  mwa  anthu  awa,  sadzaona 
zabwino  ndidzachitira  anthu  anga, 
ati  Yehova  : chifukwa  wanena  zopi- 
kisana  ndi  Yehova. 

QA  Mau  amene  anadza  kwa  Yere- 
OU  miya  kuchokera  kwa  Yehova, 
kuti,  2 Atero  Yehova,  Mulungu  wa 
Israyeli,  kuti,  Lemba  m’buku  mau 
onse  amene  ndanena  kwa  iwe.  3 Pa- 


kuti,  taona,  masiku  adzadza,  ati 
Yehova,  amene  ndidzabwezanso  unde- 
nde  wa  anthu  anga  alsrayeli  ndi 
aYuda,  ati  Yehova  ; ndipo  ndidza- 
wabwezera  ku  dziko  limene  ndina- 
patsa  makolo  awo.  Ndipo  adzakhala 
nalo. 

4 Awa  ndi  mau  ananena  Yehova  za 
Israyeli  ndi  Yuda.  5 Pakuti  Yehova 
atero  : Tamva  ife  mau  akunthunthu- 
mira,  ndi  a mantha,  si  a mtendere. 

6 Funsani  tsopano,  ndi  kuona  ngati 
rnwamuna  aona  mwana  ; chifukwa 
chanji  ndiona  mwamuna  ndi  manja 
ache  pa  chuuno  chache,  monga  mkazi 
alinkubala,  ndi  nkhope  zawo  zotu- 
mbuluka  ? 7 Kalanga  ine ! pakuti 

nlalikuru  tsiku’lo,  palibe  lina  lotere  ; 
ndi  nthawi  ya  msauko  wa  Yako- 
bo  ; koma  adzapulumuka  m’menemo. 

8 Pakuti  padzakhala  tsiku  lomwelo,  ati 
Yehova  wa  makamu,  kuti  ndidzatyola 
gori  lache  pa  khosi  pako,  ndipo  ndidza- 
dula  zomangira  zako  ; ndipo  alendo 
sadzamyesanso  iye  mtumiki  wawo  ; 

9 koma  adzamtumikira  Yehova  Mu- 
lungu  wawo,  ndi  Davide  mfumu  yawo, 
imene  ndidzawaukitsira.  10  Ndipo 
usaope,  iwe  Yakobo  mtumiki  wanga, 
ati  Yehova ; usaope,  iwe  Israyeli  ; 
pakuti,  taona,  ndidzakupulumutsa  iwe 
kutari,  ndi  mbeu  zako  ku  dziko  la 
undende  wawo  ; ndipo  Yakobo  adza- 
bwera,  nadzakhala  ndi  mtendere,  ndipo 
adzakhala  chete,  palibe  amene  adza- 
muopsya.  11  Pakuti  Ine  ndiri  ndi  iwe, 
ati  Yehova,  kuti  ndipulumutse  iwe  ; 
koma  ndidzatha  ndithu  amitundu  onse  • 
amene  ndinakumwazira  mwa  iwo, 
koma  sindidzatha  iwe  ndithu  ; koma 
ndidzakulangiza  iwe  ndi  chiweruziro, 
ndipo  sindidzakuyesa  wosaparamula. 

12  Pakuti  atero  Yehova,  Kulaswa 
kwako  kuli  kosapoleka  ndi  bala  lako 
liri  lowawa.  13  Palibe  amene  adza- 
nenera  mlandu  wako  ulibe  mankhwala 
akumanga  nawo  bala  lako.  14  Ma- 
bwenzi  ako  onse  anakuiwala  iwe  ; 
salikukufuna  iwe  ; pakuti  ndakulasa 
ndi  bala  kwa  mdani,  ndi  kulanga  kwa 
wankhanza  ; chifukwa  cha  mphulu- 
puluyako  yaikuru,  chifukwazochimwa 
zako  zinachuruka.  1 5 Chifukwa  cha- 
nji  ulilira  bala  lako  ? kupwetekwa 
kwako  kuli  kosapoleka  ; chifukwa 
cha  mphulupulu  yako  yaikuru,  chifu- 
kwa  zochimwa  zako  zinachuruka, 
ndakuchitira  iwe  izi.  16  Chifukwa 
chache  iwo  akulusira  iwe  adzalusi- 

dwanso  ; ndi  adani  ako  onse,  adzanka 
ku  undende  onsewo  ; ndipo  iwo  adza- 
kufunkha  iwe  adzakhala  chofunkha, 
ndipo  onse  akulanda  iwe  ndidzapereka 
kuti  zilandidwe  zawo.  17  Pakuti 
ndidzakubwezera  iwe  moyo,  ndipo 
ndidzapoletsa  mabala  ako,  ati  Yehova  ; 
chifukwa  anacha  iwe  wopitikitsidwa, 
nati,  Ndiye  Ziyoni,  amene  kulibe 
munthu  amfuna.  18  Atero  Yehova: 
Taonani,  ndidzabwezanso  undende  wa 
mahema  a Yakobo,  ndipo  ndidzachi- 
tira  chifundo  zokhala’mo  zache,  ndipo 
mudzi  udzamangidwa  pa  muunda 
pache,  ndi  chinyumba  chidzakhala 
momwe.  19  Ndipo  padzaturuka  pa 
izo  mayamikiro  ndi  mau  a iwo  oko- 
ndwerera  ; ndipo  ndidzachurukitsa 
iwo,  sadzakhala  owerengeka  ; ndidza 
wachitiranso  ulemu,  sadzachepa. 
20  Ana  awonso  adzakhala  monga  kale, 
ndipo  msonkhano  wawo  udzakhazikika 
pa  maso  panga,  ndipo  ndidzalanga 
onse  amene  akupsinja  iwo.  21  Ndipo 
mkuru  wawo  adzakhala  mwa  iwo,  ndi 
wolamulira  wawo  adzaturuka  pakati 
pawo  ; ndipo  ndidzamyandikitsa  iye, 
ndipo  adzayandikira  kwa  Ine,  paltuti 
iye  wolimba  mtima  kuyandikira  kwa 
Ine  ndani  ? ati  Yehova.  22  Ndipo  inu 
mudzakhala  anthu  anga,  ndipo  ndi- 
dzakhala  Mulungu  wanu. 

23  Taonani,  chimphepo  cha  Yehova, 
kupsya  mtima  kwache,  chaturuka, 
chimphepo  chakukokolola : chidza- 

gwa  pamtu  pa  oipa.  24  Mkwiyo  wa 
ukali  wa  Yehova  sudzabwerera,  mpaka 
wachita,  mpaka  watha  zomwe  afuna 
kuchita  m’mtima  mwache  : masiku 

akumariza  mudzachizindikira. 

Q1  Nthawi  yomweyo,  ati  Yehova, 

O I ndidzakhala  Mulungu  wa  ma- 

banja  onse  a Israyeli,  ndipo  iwo  adza- 
khala  anthu  anga.  2 Atero  Yehova, 
Anthu  opulumuka  m’Iupanga  anapeza 
chisomo  m’chipululu  ; Israyeli,  muja 
anakapuma.  3 Yehovaanaonekerakwa 
ine  kale,  ndikuti,  Inde,  ndakukonda 
iwe  ndi  chikondi  chosatha  ; chifukwa 
chache  ndakukoka  iwe  ndi  kukuko- 
mera  mtima.  4 Ndidzamangitsanso 
mudzi  wako,  ndipo  udzamangidwa, 
iwe  narrwali  wa  Israyeli  ; udzakome- 
tsedwanso  ndi  mangaka,  ndipo  udza- 
turukira  masewero  a iwo  akukondwe- 
rera.  5 Ndiponso  udzalima  minda  ya 
mpesa  pa  mapiri  a Samariya  ; akuoka 
adzaoka,  nadzayesa  zipatso  zache  zosa- 
patulidwa.  6 Pakuti  lidzafika  tsiku, 


limene  alonda  a pa  mapiri  a Efraimu 
adzapfuula,  Ukani  inu,  tikwere  ku 
Ziyoni  kwa  Yehova  Mulungu  wathu. 

7 Pakuti  Yehova  atero,  Yimbirirani 
Yakobo  ndi  kukondwa,  pfuulirani 
mtundu  woposa’wo  ; lalikirani,  yami- 
kirani,  ndi  kuti,  Yehova,  mupulumutse 
anthu  anu,  ndi  otsala  a Israyeli. 

8 Taonani,  ndidzatenga  iwo  ku  dziko 
la  ku  mpoto,  ndidzasonkhanitsa  iwo 
ku  malekezero  a dziko  la  pansi,  pamo- 
dzi  ndi  osaona  ndi  opunduka  mwendo, 
mkazi  amene  ali  ndi  pakati  ndi  mkazi 
alinkubala  pamodzi  ; khamu  lalikuru 
lidzabwera  kuno.  9 Adzadza  ndi 
kulira,  ndipo  ndidzawatsogolera  ndi 
mapembedzero,  ndidzawayendetsa  ku 
mitsinje  ya  madzi,  m’njira  yoongoka 
m’mene  sadzapunthwa,  pakuti  ndiri 
atate  wache  wa  Israyeli,  ndipo  Efraimu 
ali  mwana  wanga  woyamba. 

10  Tamvani  mau  a Yehova,  ami- 
tundu  inu,  lalikirani  m’zisumbu  za 
kutari  ; ndi  kuti,  Iye  amene  anabala- 
litsa  Israyeli  adzasonkhanitsa,  nadza- 
msunga,  monga  mbusa  achita  ndi 
zoweta  zache.  11  Pakuti  Yehova 
wapulumutsa  Yakobo,  namuombola 
iye  m’dzanja  la  iye  amene  anamposa 
mphamvu.  12  Ndipo  adzadza  nadza- 
yimba  pa  msanje  wa  Ziyoni,  nadzaso- 
nkhanira  ku  zokoma  za  Yehova,  ku 
tirigu,  ndi  ku  vinyo,  ndi  mafuta,  ndi 
kwa  ana  a zoweta  zazing’ono  ndi  zazi- 
kuru  ; ndipo  moyo  wawo  udzakhala 
ngati  munda  wa  michera ; ndipo 
sadzakhalanso  konse  ndi  chisoni.  i 
13  Ndipo  namwali  adzasangalala 
m’masewero,  ndi  anyamata  ndi  nkha- 
lamba  pamodzi  ; pakuti  ndidzasa- 
ndutsa  kulira  kwawo  kukhale  kuko- 
ndwera,  ndipo  ndidzatonthoza  mitima 
yawo,  ndi  kuwasangalatsa  iwo  asiye 
chisoni  chawo.  14  Ndipo  ndikhutitsa 
moyo  wa  ansembe  ndi  mafuta,  ndipo 
anthu  anga  adzakhuta  ndi  zokoma 
zanga,  ati  Yehova. 

15  Atero  Yehova : Mau  amveka 

m’Rama,  maliro  ndi  kulira  kwa 
kuwawa,  Rakeli  alinkulirira  ana  ache  ; 
akana  lcutonthozedwa  mtima  pa  ana 
ache,  chifukwa  palibe  iwo.  16  Ye- 
hova  atero  : Letsa  mau  ako  asalire, 
ndi  maso  anu  asagwe  misozi  ; pakuti  : 
nchito  yako  idzalandira  mphotho,  ati  i 
Yehova  ; ndipo  adzabweranso  kucho- 
kera  ku  dziko  la  mdani.  17  Ndipo 
chiripo  chiyembekezero  cha  chitsirizo 
chako,  ati  Yehova ; ndipo  ana  ako 

adzafikanso  ku  malire  awo.  18  Ku~ 
mva  ndamva  Efraimu  alinkulirira 
kotero,  Mwandilanga  ine,  ndipo  nda- 
langidwa,  monga  mwana  wa  ng’ombe 
wosazolowera  gori  ; munditembenuze 
ine,  ndipo  ine  ndidzatembenuka  ; 
pakuti  irru  ndinu  Yehova  Mulungu 
wanga.  19  Pa.kuti  nditatembenuka, 
ndinalapa  ; nditalangizidwa,  ndina- 
inenya  pa  nchafu  yanga  ; ndinakhala 
ndi  manyazi,  inde,  ndinapapulidwa, 
chifukwa  ndinasenza  chitonzo  cha 
ubwana  wanga.  20  Kodi  Efraimu 
ndiye  mwana  wanga  wokondedwa  ? 
Kodi  ndiye  mwana  wokondweretsa  ? 
nthawi  zonse  zoti  ndimnenera  zomtsu- 
tsa,  pakuti  ndimkumbukiranso  ndi- 
thu  ; chifukwa  chache  mu  mtima 
mwanga  ndimlirira  ; ndidzamchiti- 
radi  chifundo,  ati  Yehova. 

21  Taimitsa  zizindikiro,  udzipa- 
ngire  zosonyeza  ; taika  mtima  wako 
kuyang’anira  mseu  wounda,  njira 
imene  unapita’mo  ; tatembenukanso, 
iwe  namwali  wa  Israyeli,  taternbenuki- 
ranso  ku  midzi  yako  iyi.  22  Udza- 
yenda  kwina  ndi  kwina  masiku  anga- 
ti,  iwe  mwana  wamkazi  wobwerera 
m’mbuyo  ? pakuti  Yehova  walenga 
chatsopano  m’dziko  la  pansi,  Mkazi 
adzasanduka  mphongo. 

23  Atero  Yehova  wa  makarnu, 
Mulungu  wa  Israyeli,  Kawirinso  adza- 
nena  mau  awa  m’dziko  la  Yuda  ndi 
m’midzi  yache,  pamene  ndibwezanso 
undende  wawo  ; Yehova  akudalitse 
iwe,  wokhala’mo  chilungamo,  iwe 
phiri  lopatulika.  24  Ndipo  Yuda  ndi 
midzi  yache  yonse  adzakhala’mo 
pamodzi  ; alimi,  ndi  okusa  zoweta. 
25  Pakuti  ndakhutidwa  mtima  wolema, 
ndadzazanso  mtima  uli  wonse  wa  chiso- 
ni.  26  Pamenepo  ndinauka,  ndinaona  ; 
ndipo  tulo  tanga  tinandizunira  ine. 
27  Taonani,  masiku  adza,  ati  Yehova, 
amene  ndidzafesera  nyumba  ya  Isra- 
yeli  ndi  nyumba  ya  Yuda  ndi  mbeu  ya 
anthu,  ndi  mbeu  ya  nyama.  28  Ndipo 
padzakhala  kuti,  monga  ndayang’a- 
nira  iwo  kuzula  ndi  kupasula  ndi 
kugwetsa,  ndi  kuononga  ndi  kusautsa  ; 
momwemo  ndidzayang’anira  iwo  ku- 
mangitsa  mudzi  ndi  kubsyala,  ati 
Yehova.  29  Masiku  omwewo  sadza- 
nenanso,  Atate  adya  mphesa  zowawa, 
ndi  mano  a ana  ayayamira.  30  Koma 
yense  adzafa  chifukwa  cha  mphulu- 
pulu  yache ; yense  amene  adya  mphesa 
zowawa,  mano  ache  adzayayamira. 


31  Taonani,  masiku  adza,  ati  Ye- 
hova,  ndipo  ndidzapangana  pangano 
latsopano  ndi  nyumba  ya  Israyeli,  ndi 
nyumbaya  Yuda;  32  si  monga  pangano 
limene  ndinapangana  ndi  makolo  awo 
tsiku  lija  ndinawagwira  manja  kuwa- 
turutsa  m’dziko  la  Aigupto  ; pangano 
langa  limenelo  analiswa,  ngakhale 
ndinali  mbuyawo,  ati  Yehova.  33  Ko- 
ma  ili  ndi  pangano  limene  ndi- 
dzapangana  ndi  nyumba  ya  Israyeli 
atapita  masiku  aja,  ati  Yehova ; 
ndidzaika  chilamulo  changa  m’kati 
mwawo,  ndipo  m’mtima  mwawo  ndi- 
dzachilemba  ; ndipo  ndidzakhala  Mu- 
lungu  wawo,  nadzakhala  iwo  anthu 
anga  ; 34  ndipo  sadzaphunzitsa  yense 
mnansi  wache,  ndi  yense  mbale  wache, 
kuti,  Mudziwe  Yehova  ; pakuti  iwo 
onse  adzandidziwa,  kuyambira  wa- 
mng’ono  kufikira  wamkuru  wa  iwo, 
ati  Yehova  ; pakuti  ndidzakhululukira 
mphulupulu  yawo,  ndipo  sindidzaku- 
mbukira  chimo  lawo.  35  Yehova 
atero,  amene  apatsa  dzuwa  kuti 
liunikire  usana,  ndi  malemba  a mwezi 
ndi  a nyenyezi  kuti  aunikire  usiku, 
amene  atonthoza  nyanja,  pamene 
mafunde  ache  agabvira  ; Yehova  wa 
makamu  ndi  dzina  lache  : 36  Ngati 

malemba’wa  achoka  pa  maso  panga, 
ati  Yehova,  pamenepo  mbeunso  ya 
Israyeli  idzaleka  kukhala  mtundu  pa 
maso  panga  ku  nthawi  zonse. 
37  Atero  Yehova,  Ngati  ukhoza 
kuyesa  thambo  la  kumwamba,  ndi 
kusanthula  pansi  maziko  a dziko, 
pamenepo  ndidzachotsa  mbeu  zonse 
za  Israyeli  chifukwa  cha  zonse  anazi- 
chita,  ati  Yehova.  38  Taonani,  ma- 
siku  adza,  ati  Yehova,  amene  rnudzi- 
’wu  udzamangidwira  Yehova  kuya- 
mbira  pa  nsanja  ya  Hananeli  kufikira 
ku  chipata  cha  ku  ngondya.  39  Ndipo 
chingwe  choyesera  chidzaturukanso 
kulunjika  ku  chitunda  cha  Garebi, 
ndipo  chidzazungulira  kunka  ku  Goa. 
40  Ndipo  chigwa  chonse  cha  mitembo, 
ndi  cha  phulusa,  ndi  minda  yonse 
kufikira  ku  mtsinje  wa  Kidroni, 
kufikira  ku  ngondya  kwa  chipata  cha 
akavalo  kuloza  ku  m’mawa,  ponsepo 
padzapatulikira  Yehova ; sipadzazu- 
lidwa,  sipadzagwetsedwa  konse  ku 
nthawi  za  muyaya. 

O Q Mau  amene  anadza  kwa  Yere- 
O. cL  miya  kuchokera  kwa  Yehova 
chakacha  chikhumi  cha  Zedekiya  mfu- 
mu  ya  Yuda,  chimene  chinali  chaka  cha 

khumi  ndi  chisanu  ndi  chitatu  cha 
Nebukadinezara.  2 Nthawi  yomweyo 
nkhondo  ya  mfumu  ya  Babulo  inama- 
ngira  Yerusalemu  misasa  ; ndipo 
Yeremiya  mneneri  cnatsekeredwa 
m’bwalo  la  kaidi,  linali  ku  nyumba  ya 
mfumu  ya  Yuda.  3 Pakuti  Zedekiya 
mfumu  ya  Yuda  inamtsekera  iye, 
nati,  Chifukwa  cha_,ji  ulinkunenera, 
kuti,  Yehova  atero,  Taonani,  ndidza- 
pereka  mudzi  uwu  m’dzanja  la  mfurnu 
ya  Babulo,  ndipo  iye  adzaulanda, 
4 ndipo  Zedekiya  mfumu  ya  Yuda  sa- 
dzapulumuka  m’dzanja  la  aKasidi, 
koma  adzaperekedwadi  m’dzanja  la 
mfumu  ya  Babulo,  ndipo  adzanena  ndi 
iye  pakamwa  ndi  pakamwa,  ndipo 
adzaonana  maso  ndi  maso  ; 5 ndipo 
adzatsogolera  Zedekiya  kunka  ku 
Babulo,  ndipo  adzakhala  komwe  kufi- 
kira  ndidzamzonda,  ati  Yehova  : nga- 
khale  mudzamenyana  ndi  aKasidi, 
simudzapindula  konse. 

6  Ndipo  Yeremiya  anati,  Mau  a 
Yehova  anadza  kwa  ine,  kuti, 

7 Taonani,  Hanameli  mwana  wa 
Salumu  mbale  wa  atate  wako  adzadza 
kwa  iwe,  kuti,  Ugule  munda  wanga 
uli  ku  Anatoti  ; pakuti  mphamvu 
yakuombola  ndi  yako  kuugula. 

8 Ndipo  Hanameli  mwana  wa  mbale 
wa  atate  wanga  anadza  kwa  ine 
m’bwalo  la  kaidi  monga  mwa  mau  a 
Yehova,  nati  kwa  ine,  Gulatu  munda 
wanga,  wa  ku  Anatoti,  m’dziko  la 
Benjamini ; pakuti  mphamvu  ya- 
kulowa  ndi  yakuornbola  ndi  yako  ; 
udzigulire  wekha.  Pamenepo  ndina- 
dziwa  kuti  awa  ndi  mau  a Yehova. 

9 Ndipo  ndinagula  munda’wo  wa  ku 
Anatoti  kwa  Hanameli  mwana  wa 
mbale  wa  atate  wanga,  ndimyesera 
ndalama,  masekele  khumi  ndi  asanu 
ndi  awiri  a siliva.  10  Ndipo  ndina- 
lemba  chikalata’cho,  ndichisindikiza, 
ndiitana  mboni  zambiri,  ndiyesa  nda- 
lama  m’miyeso.  11  Ndipo  ndina- 
tenga  kalata  wogulira,  wina  wosindi- 
kizidwa,  monga  mwa  lamulo  ndi 
mwambo,  ndi  wina  wobvundukuka ; 
12  ndipo  ndinapereka  kalata  wogu- 
lira’yo  kwa  Baruki  mwana  wa 
Neriya,  mwana  wa  Miseya,  pa  maso 
pa  Hanameli  mwana  wa  mbale  wa 
atate  wanga,  ndi  pa  maso  pa  mboni 
zimene  zinalemba  pa  kalata  woguli- 
ra’yo,  pa  maso  pa  aYuda  onse  okhala 
m’bwalo  la  kaidi.  13  Ndipo  ndinauza 
Baruki  pa  maso  pawo,  kuti,  14  Ye- 


hova  wa  makamu,  Mulungu  wa  Isra- 
yeli  atero  : Tenga  akalata  awa, 

kalata  uyu  wogulira,  wosindikizidwa, 
ndi  kalata  uyu  wobvundukuka,  nu- 
waike  m’mbiya  ya  dothi  ; kuti  akhale 
rnasiku  ambiri.  15  Pakuti  Yehova 
wa  makamu,  Mulungu  wa  Israyeli 
atero  : Nyumba  ndi  minda  ndi  minda 
ya  mpesa  idzagulidwanso  m’dziko 
muno. 

16  Ndipo  nditapereka  kalata  wogu- 
lira’yo  kwa  Baruki  mwana  wa  Neriya, 
ndinapemphera  kwa  Yehova,  kuti, 
17  Ha  ! Yehova  Mulungu,  taonani,  Inu 
munalenga  kumwamba  ndi  dziko  la 
pansi  ndi  mphamvu  yanu  yaikuru  ndi 
mkono  wanu  wotambasuka ; palibe 
chokulakani  Inu ; 1 8 amene  muchi- 
tira  chifundo  anthu  zikwi  ; nimu- 
bwezera  mphulupulu  ya  atate  m’chi- 
fuwa  cha  ana  awo  a pambuyo  pawo, 
dzina  lache  ndi  Mulungu  wamkuru, 
wa  mpharnvu,  Yehova  wa  makamu  ; 
19  wamkuru  m’upo,  wa  amphamvu 
m’nchito  ; maso  anu  ali  otsegukira 
njira  zonse  za  ana  a anthu  ; kuti  mu- 
patse  yense  monga  mwa  chipatso  cha 
machitidwe  ache  ; 20  amene  munaika 
zizindikiro  ndi  zodabwitsa  m’dziko  la 
Aigupto,  mpaka  lero  lomwe,  m’Isra- 
yeli  ndi  mwa  anthu  ena  ; nimuna- 
dzitengera  mbiri,  monga  lero  lomwe  ; 
21  ndipo  munaturutsa  anthu  anu  Isra- 
yeli  m’dziko  la  Aigupto  ndi  zizindi- 
kiro,  ndi  zodabwitsa,  ndi  dzanja  la 
mphamvu,  ndi  mkono  wotambasuka, 
ndi  maatha  ambiri  ; 22  ndipo  muna- 
wapatsa  iwo  dziko  ili,  limene  munalu- 
mbirira  makolo  awo  kuti  mudzawa- 
patsa,  dziko  moyenda  mkaka  ndi  uchi  ; 
23  ndipo  analowa,  nakhala’mo  ; ko- 
ma  sanamvera  mau  anu,  sanayenda 
m’chilamulo  chanu  ; sanachita  ka- 
nthu  ka  zonse  zimene  munawauza 
achite  ; chifukwa  chache  mwafikitsa 
pa  iwo  choipa  chonsechi  ; 24  taonani 
mitumbira,  yafika  ku  mudzi  kuug- 
gwira,  ndipo  mudzi  uperekedwa 
m’dzanja  la  aKasidi  olimbana  nawo, 
chifukwa  cha  lupanga,  ndi  chifukwa 
cha  njala,  ndi  chifukwa  cha  chaola  ; 
ndipo  chimene  munachinena  chao- 
neka  ; ndipo,  taonani,  muchiona. 
25  Ndipo  Inu  Yehova  Mulungu  mwati 
kwa  ine,  Udzigulire  munda  ndi  nda- 
lama,  nuitane  mboni  ; koma  mudzi 
waperekedwa  m’manja  a aKasidi. 

26  Ndipo  anadza  mau  a Yehova  kwa 
Yeremiya,  kuti,  27  Taona,  Ine  ndine 

Yehova,  Mulungu  wa  anthu  onse  ; 
kodi  kuli  kanthu  kondilaka  Ine  ? 

28  Chifukwa  chache  Yehova  ate- 
ro  : Taona,  ndidzapereka  mudzi’wu 
m’dzanja  la  aKasidi,  m’dzanja  la 
Nebukadinezara  mfumu  ya  ku  Babulo, 
ndipo  iye  adzaulanda,  29  ndipo  aKa- 
sidi,  olimbana  ndi  mudzi  uwu,  adza- 
fika  nadzayatsa  mudzi’wu,  nadzau- 
tentha,  pamodzi  ndi  nyumba,  zimene 
anafukizira  Baala,  pa  machitidwe 
awo,  ndi  kutsanulirira  milungu  yina 
nsembe  zothira,  kuti  autse  mkwiyo 
wanga.  30  Pakuti  ana  a Israyeli  ndi 
ana  a Yuda  anachita  zoipa  zokha- 
zokha  pa  maso  panga  chiyambire 
ubwana  wawo,  pakuti  ana  a Isra- 
yeli  anandiputa  Ine  kokhakokha  ndi 
nchito  ya  manja  awo,  ati  Yehova. 

31  Pakuti  mudzi  uwu  unali  woutsa 
mkwiyo  wanga  ndi  ukali  wanga  kuya- 
mbira  tsiku  lija  anaumanga  mpaka 
lero,  kuti  ndiuchotse  pa  maso  panga  ; 

32  chifukwa  cha  zoipa  zonse  za  ana  a 
Israyeli  ndi  za  ana  a Yuda,  zimene 
anandiputa  nazo  Ine,  iwowo,  mafumu 
awo,  akulu  awo,  ansembe  av/o,  ane- 
neri  awo,  ndi  anthu  a Yuda,  ndi  okhala 
m’Yerusalemu.  33  Ndipo  anandipa- 
tsa  Ine  mbuyo,  si  nkhope,  ngakhale 
ndinawaphunzitsa,  kuuka  m’ma- 
mawa  ndi  kwaphunzitsa,  koma  sa- 
namvera  kulangizidwa.  34  Koma 
anaika  zonyansa  zawo  m’nyumba 
yochedwa  dzina  langa,  kuti  aidetse. 
35  Ndipo  anarnanga  misanje  ya  Baala, 
iri  m’chigwa  cha  mwana  wache  wa 
Hinomu,  kuti  apitirize  ku  moto  ana 
awo  amuna  ndi  akazi  chifukwa  cha 
Moleki ; chimene  sindinauza,  chimene 
sichinalowa  m’mtima  mwanga,  kuti 
achite  chonyansa  ichi  ; chochimwitsa 
Yuda. 

36  Chifukwa  cha.che  tsopano  atero 
Yehova,  Mulungu  wa  Israyeli,  za 
mudzi  umene,  munena  inu,  wapere- 
kedwa  m’dzanja  la  mfumu  ya  Babulo 
ndi  lupanga,  ndi  njala,  ndi  chaola, 
37  Taonani,  ndidzawasokolotsa  m’ma- 
iko  monse,  kumene  ndinawapitiki- 
tsira  ndi  mkwiyo  wanga,  ndi  m’ku- 
psya  mtima  kwanga,  ndi  mu  ukali 
waukuru,  ndipo  ndidzawabwezeranso 
ku  malo  kuno,  ndipo  ndidzawakha- 
zikitsa  mokhulupirika,  38  ndipo  adza- 
khala  anthu  anga,  ndipo  Ine  ndidza- 
khala  Mulungu  wawo  ; 39  ndipo 

ndidzawapatsa  mtima  umodzi  ndi 
njira  imodzi,  kuti  andiope  Ine  masiku 


onse  ; kuwachitira  zabwino,  ndi  ana 
awo  pambuyo  pawo  ; 40  ndioo  ndi- 
dzapangana  nawo  pangano  la  muyaya, 
kuti  sindidzawachokera  kuleka  kuwa- 
chitira  zabwino  ; korna  ndidzalonga 
kuopsya  kwanga  m’mitima  yawo, 
kuti  asandichokere.  41  Inde,  ndi- 
dzasekerera  iwo  kuwachitira  zabwino, 
ndipo  ndidzawaoka  ndithu  m’dziko 
lino  ndi  mtima  wanga  wonse  ndi  moyo 
wanga  wonse.  42  Pakuti  atero  Ye- 
hova  : Monga  ndatengera  anthu  awa 
choipa  chonsechi,  chomwecho  ndidza- 
tengera  iwo  zabwino  zonse  ndawalo- 
njeza.  43  Ndipo  minda  idzagulidwa 
m’dziko  lino,  limene  muti,  Ndilo 
bwinja,  lopanda  munthu  kapena  nya- 
ma  ; loperekedwa  m’dzanja  la  aKa- 
sidi.  44  Anthu  adzagula  minda  ndi 
ndalama,  adzs.lembera  akalata  ogu- 
lira,  adzawasindikiza,  adzaitana 
mboni,  m’dziko  la  Benjamini,  ndi 
m’malo  ozungulira  Yerusalemu,  ndi 
m’midzi  ya  Yuda,  ndi  m’midzi  ya  ku 
mtunda,  ndi  m’midzi  ya  ku  chidikha, 
ndi  m’midzi  ya  ku  Mwera ; pakuti 
ndidabweza  undende  wawo,  ati  Ye- 
hova. 

QQ  Ndipo  mau  a Yehova  anadza 
OO  kwa  Yeremiya  nthawi  ya 
chiwiri,  pamene  iye  anali  chitseke- 
dwere  m’bwalo  la  kaidi,  kuti,  2 Atero 
Yehova  wochita  zache,  Yehova  wo- 
lenga  zache  kuti  azikhazikitse  ; dzina 
lache  ndi  Yehova : 3 Undiitane  Ine, 
ndipo  Ine  ndidzakuyankha  iwe,  ndipo 
ndidzakusonyeza  iwe  zazikuru,  ndi 
zolakika,  zimene  suzidziwa.  4 Pa- 
kuti  atero  Yehova,  Mulungu  wa  Isra- 
yeli,  za  nyumba  za  mudzi  uno,  ndi 
za  nyumba  za  mafumu  a Yuda’zi, 
zinagwetsedwa  ziwachinjirizire  mitu- 
rnbira,  ndi  lu.panga  : 5 Adza  kume- 
nyana  ndi  aKasidi,  koma  adzangozi- 
dzaza  ndi  mitembo  ya  anthu,  amene 
ndawapha  m’mkwiyo  wanga  ndi  mu 
ukali  wanga,  amene  ndabisira  mudzi 
uno  nkhope  yanga  chifukwa  cha  zoipa 
zawo  zonse.  6 Taonani,  ndidzau- 
tengera  moyo  ndi  kuuchiritsa,  ndi 
kuwachiritsa  ; ndipo  ndidzawaululira 
iwo  kuchuruka  kwa  mtendere  ndi 
zoona.  7 Ndipo  ndidzabweza  undende 
wa  Yuda  ndi  wa  Israyeli,  ndipo  ndidza- 
mangitsa  mudzi  wawo,  monga  poyamba 
paja.  8 Ndipo  ndidzawayeretsa  ku- 
chotsa  mphulupulu  yawo,  imene 
anandichimwira  Ine  ; ndipo  ndidza- 
khululukira  mphulupulu  zawo  zimene 

anandichimwira,  nandilakwira  Ine, 

9 Ndipo  ndidzayesa  mudzi  uno  chi- 
fukwa  cha  kukondwa,  ndi  chiyamiko 
ndi  ulemerero,  pa  maso  pa  amitundu 
onse  a pa  dziko  la  pansi,  amene  adza- 
mva  zabwino  zonse  ndidzawachiti- 
ra’zo,  ndipo  adzaopa  nadzanthunthu- 
mira  chifukwa  cha  zabwino  zonse 
ndi  mtendere  wonse  zimene  ndidzau- 
chrtira.  10  Atero  Yehova : M’malo 
muno,  m’mene  muti,  Ndi  bwinja, 
mopanda  munthu,  mopanda  nyama, 
m’midzi  ya  Yuda,  m’makwalala  a 
Yerusalemu,  amene  ali  bwinja,  opanda 
munthu,  opanda  wokhala’mo,  opanda 
nyama,  1 1 mudzamvekanso  mau  aku- 
kondwa  ndi  mau  a kusekera,  mau  a 
mkwati  ndi  mau  a mkwatibwi,  mau  a 
iwo  akuti,  Myamikireni  Yehova  wa 
makamu,  pakuti  Yehova  ndiye  wa- 
bwino,  chifundo  chache  nchosatha  ; 
ndi  a iwo  akutengera  nsembe  zoya- 
mikira  m’nyumba  ya  Yehova.  Pakuti 
ndidzabweza  undende  wa  dziko  monga 
poyamba,  ati  Yehova.  12  Yehova  wa 
makamu  atero  : M’malo  muno,  muli 
bwinja,  mopanda  munthu  ndi  nyama, 
m’midzi  yache  yonse,  mudzakhalanso 
mokhala’mo  abusa  ogonetsa  zoweta 
zawo.  13  M’midzi  ya  ku  mtunda, 
m’midzi  ya  ku  chidikha,  m’midzi 
ya  ku  Mwera,  m’dziko  la  Benjami- 
ni,  m’malo  ozungulira  Yerusalemu, 
m’midzi  ya  Yuda,  zoweta  zidzapitanso 
pansi  pa  manja  a iye  amene  aziwere- 
nga,  ati  Yehova. 

14  Taonani,  masiku  alinkudza,  ati 
Yehova,  ndidzakhazikitsa  mau  abwino 
aja  ndinanena  za  nyumba  ya  Israyeli 
ndi  za  nyumba  ya  Yuda.  15  Masiku 
aja,  nthawi  ija,  ndidzamphukitsira 
Davide  mphukira  ya  chilungamo  ; 
ndipo  adzachita  chiweruzo  ndi  chi- 
lungamo  m’dziko’mu.  16  Masiku 
omwewo  Yuda  adzapulumutsidwa, 
ndi  Yerusalemu  adzakhala  mokhu- 
lupirika ; ili  ndi  dzina  adzache- 
dwa  nalo,  Yehova  ndiye  chilungamo 
chathu.  17  Pakuti  Yehova  atero  : 
Davide  sadzasowa  munthu  wokhala 
pa  mpando  wa  chifumu  wa  nyumba 
ya  Israyeli  ; 18  ndiponso  ansembe 

sadzasowa  munthu  pa  maso  panga 
wakupereka  nsembe  zopsereza,  ndi 
kutentha  nsembe  za  ufa,  ndi  waku- 
chita  nsembe  masiku  onse.  19  Ndipo 
mau  a Yehova  anadza  kwa  Yeremiya, 
kuti,  20  Ngati  mukhoza  kuswa  pa- 
ngano  langa  la  usana  ndi  pangano 

langa  la  usiku,  kuti  usakhalenso 
usana  ndi  usiku  m’nyengo  yawo ; 
21  pamenepo  pangano  langa  lidza- 
sweka  ndi  Davide  mtumiki  wanga, 
kuti  asakhale  ndi  mwana  wamwa- 
muna  wakulamulira  pa  mpando  wa 
ufumu  wache  ; ndiponso  ndi  aLevi  a 
nsembe,  atumiki  anga.  22  Monga 
khamu  la  ku  thambo  silingathe  kuwe- 
rengedwa,  ndi  mchenga  wa  ku  nyanja 
sungathe  kuyesedwa  ; chomwecho 
ndidzachurukitsa  mbeu  za  Davide 
mtumiki  wa.nga,  ndi  aLevi  akunditu- 
mikira  Ine.  23  Ndipo  mau  a Yehova 
anadza  kwa  Yeremiya,  kuti,  24  Kodi 
sulingalira  chomwe  anena  anthu  awa, 
kuti,  Mabanja  awiri  amene  Yehova 
anawasankha,  wataya  iwo  ? chomwe- 
cho  anyoza  anthu  anga,  kuti  asa- 
khalenso  mtundu  pa  maso  pawo. 
25  Yehova  atero  : Likaleka  kukhala 
pangano  langa  la  usana  ndi  usiku,  nga- 
ti  sindinalemba  malemba  akumwamba 
ndi  dziko  la  pansi  ; 26  pamenepo  ndi- 
dzatayanso  mbeu  ya  Yakobo,  ndi  ya 
Davide  mtumiki  wanga,  kuti  sindi- 
dzatenganso  za  mbeu  zache  kuti 
zikhale  zolamulira  mbeu  za  Abra- 
hamu,  ndi  za  Isake,  ndi  za  Yakobo  ; 
pakuti  ndidzabweza  undende  wawo, 
ndipo  ndidzawachitira  chifundo. 

Q /\  Mau  amene  anadza  kwa  Yere- 
O^T  miya  kuchokera  kwa  Ye- 
hova,  pamene  Nebukadinezara  mfumu 
ya  Babulo,  ndi  nkhondo  yache  yonse, 
ndi  maufumu  onse  a dziko  la  pansi 
amene  anagwira  mwendo  wache,  ndi 
anthu  onse,  anamenyana  ndi  Yeru- 
salemu,  ndi  midzi  yache  yonse,  akuti : 
2 Yehova  Mulungu  wa  Israyeli  atero, 
Pita,  nena  kwa  Zedekiya  mfumu  ya 
Yuda,  numuuze  iye,  kuti  Yehova 
atero,  Taona,  ndidzapereka  mudzi’wu 
m’dzanja  la  mfumu  ya  ku  Babulo, 
ndipo  adzautentha  ndi  moto  ; 3 ndipo 
iwe  sudzapulumuka  m’dzanja  lache, 
koma  udzagwiridwadi,  nudzapereke- 
dwa  m’dzanja  lache  ; ndipo  maso  ako 
adzaonana  nawo  a mfumu  ya  ku  Ba- 
bulo,  ndipo  iye  adzanena  nawe  paka- 
mwa  ndi  pakamwa,  ndipo  udzanka 
ku  Babulo.  4 Koma  tamva  mau  a 
Yehova,  iwe  Zedekiya  mfumu  ya 
Yuda  ; Yehova  atero  za  iwe,  Sudzafa 
ndi  lupanga  ; 5 udzafa  ndi  mtendere  ; 
ndipo  adzawambika  iwe  monga  ana- 
wambika  makolo  ako,  mafumu  a kale 
usanakhale  iwe  ; ndipo  adzakulirira 
iwe,  kuti,  Kalanga  ine  Ambuye  1 

pakuti  ndanena  mau,  ati  Yehova. 
6 Ndipo  Yeremiya  mneneri  ananena 
mau  onsewa  kwa  Zedekiya  mfumu 
ya  Yuda  m’Yerusalemu,  7 pamene 
nkhondo  ya  mfumu  ya  ku  Babulo 
inamenyana  ndi  Yerusalemu,  ndi 
midzi  yonse  ya  Yuda  imene  inatsala, 
ndi  Lakisi  ndi  Azeka  ; pakuti  midzi 
ya  Yuda  ya  malinga  yotsala  ndi 
imeneyi. 

8 Mau  amene  anadza  kwa  Yere- 
miya  kuchokera  kwa  Yehova,  ata- 
pangana  Zedekiya  pangano  ndi  anthu 
onse  amene  anali  pa  Yerusalemu,  kuti 
awalalikire  iwo  ufulu  ; 9 kuti  yense 
ammasule  kapolo  wache  wamwamuna, 
ndi  wamkazi,  pokhala  iye  mHebri 
wamwamuna  kapena  wamkazi,  kuti 
yense  asayese  mYuda  mnzache  kapolo 
wache  ; 1 0 ndipo  akuru  onse  ndi  anthu 
onse  anamvera,  amene  anapangana 
mapangano,  akuti  yense  ammasule 
kapolo  wache  wamwamuna,  kapena 
wamkazi  osawayesanso  akapolo  ; iwo 
anamvera  nawamasula  ; 11  koma 

pambuyo  pache  anabwerera,  nabweza 
akapolo  ache  amuna  ndi  akazi, 
amene  anawamasula,  nawagonje- 
tsanso  akhale  akapolo  amuna  ndi 
akazi  ; 12  chifukwa  chache  mau  a 

Yehova  anadza  kwa  Yeremiya  kucho- 
kera  kwa  Yehova,  kuti,  13  Yehova 
Mulungu  wa  Israyeli  atero  : Ndinapa- 
ngana  mapangano  ndi  makolo  anu 
tsiku  lija  ndinawaturutsa  m’dziko  la 
Aigupto,  kuturuka  m’nyumba  ya 
ukapolo,  kuti,  14  Zitapita  zaka 
zisanu  ndi  ziwiri  mudzaleka  amuke 
yense  mbale  wache  amene  ali  mHebri, 
amene  anagulidwa  ndi  inu,  amene 
anakutumikirani  inu  zaka  zisanu  ndi 
chimodzi,  mudzammasule  akucho- 
kereni  ; koma  makolo  anu  sanandi- 
mvera  Ine,  sanandichera  Ine  khutu. 

15  Ndipo  mwabwerera  inu  tsopano, 
ndi  kuchita  chimene  chiri  cholungama 
pa  maso  panga,  pakulalikira  ufulu 
yense  kwa  mnzache  ; ndipo  munapa- 
ngana  pangano  pa  maso  panga  m’nyu- 
mba  imene  ichedwa  dzina  langa  ; 

16  koma  mwabwerera  ndi  kuipitsa 
dzina  langa,  ndi  kubwezera  m’ukapolo 
yense  kapolo  wache  wamwamuna, 
ndi  wamkazi,  amene  munammasula 
akachite  zawo,  ndipo  munawagonje- 
tsa,  akhale  akapolo  anu  amuna  ndi 
akazi.  17  Chifukwa  chache  Yehova 
atero  : Simunandimvera  Ine,  kuti  mu- 
lalikire  ufulu,  munthu  yense  kwa 


mbale  wache,  ndi  munthu  yense  kwa 
mnzache  ; taonani,  ndilalikira  kwa 
inu  ufulu,  ati  Yehova,  wa  ku  lupa- 
nga,  ku  chaola,  ndi  ku  njala  ; ndipo 
ndidzakuperekani  mukhale  oopsetsa 
m’maufumu  onse  a dziko  la  pansi. 
18  Ndipo  ndidzapereka  anthu  akula- 
kwira  pangano  langa,  amene  sanachita 
mau  a pangano  limene  anapangana  pa 
maso  panga,  muja  anadula  pakati 
mwana  wa  ng’ombe  ndi  kupita  pa- 
kati  pa  rnbali  zache  ; 19  akulu  a Yuda, 
ndi  akulu  a Yerusalemu,  adindo,  ndi 
ansembe,  ndi  anthu  onse  a m’dziko, 
amene  anapita  pakati  pa  mbali  za 
mwana  wa  ng’ombe  ; 20  ndidza- 

pereka  iwo  m’dzanja  la  adani  awo,  ndi 
m’dzanja  la  iwo  akufuna  moyo  wawo  ; 
ndipo  mitembo  yawo  idzakhala  cha- 
kudya  cha  mbalame  za  mlengalenga, 
ndi  cha  zirombo  za  pa  dziko  la  pansi. 
21  Ndipo  Zedekiya  mfumu  ya  Yuda 
ndi  akulu  ache  ndidzawapereka 
m’dzanja  la  adani  awo,  ndi  m’dzanja 
la  akufuna  moyo  wawo,  ndi  m’dzanja 
la  nkhondo  ya  mfumu  ya  ku  Babulo, 
imene  yakuchokerani.  22  Taonani, 
ndidzauza,  ati  Yehova,  ndidzabwezera 
iwo  ku  mudzi  uno  ; ndipo  adza- 
menyana  nawo,  nadzaulanda,  nadza- 
utentha  ndi  moto  ; ndipo  ndidzayesa 
midzi  ya  Yuda  mabwinja,  palibenso 
wokhala’mo. 

QC  Mau  amene  anadza  kwa  Ye- 
OvJ  remiya  kuchokera  kwa  Yeho- 
va  masiku  a Yehoyakimu  mwana 
wa  Yosiya,  mfumu  ya  Yuda,  kuti, 
2 Pita  ku  nyumba  ya  aRekabu, 
nunene  nawo,  nulowetse  iwo  m’nyu- 
mba  ya  Yehova,  m’chipinda  china, 
nuwapatse  iwo  vinyo  amwe.  3 Ndipo 
ndinatenga  Yaasaniya  mwana  wa 
Yeremiya,  mwana  wa  Habazinya,  ndi 
abale  ache,  ndi  ana  amuna  ache,  ndi 
nyumba  yonse  ya  aRekabu  ; 4 ndipo 
ndinawalowetsa  m’nyumba  ya  Yehova, 
m’chipinda  cha  ana  a Hanani  mwana 
wa  Igadaliya,  munthu  wa  Mulungu, 
chokhala  pa  mbali  pa  chipinda  cha 
akuru,  ndicho  chosanjika  pa  chipinda 
cha  Maseya  mwana  wa  Salumu, 
mdindo  wa  pa  khomo  ; 5 ndipo  ndina- 
ika  pa  maso  pa  ana  amuna  a nyumba 
ya  aRekabu  mbale  zodzala  ndi  vinyo, 
ndi  zikho,  ndipo  ndinati  kwa  iwo, 
Imwani  vinyo.  6 Koma  anati,  Siti- 
dzamwa  vinyo  ; pakuti  Yonadabu 
mwana  wa  Rekabu  kholo  lathu  anati- 
uza  ife,  kuti,  Musadzamwe  vinyo, 

kapena  inu,  kapena  ana  anu,  ku 
muyaya  ; 7 ndiponso  musamange 

nyumba,  musafese  mbeu,  musaoke 
mipesa,  musakhale  nayo  ; koma 
masiku  anu  onse  mudzakhale  m’ma- 
hema ; kuti  mukhale  ndi  moyo 
masiku  ambiri  m’dziko  limene  mukha- 
la’mo  alendo.  8 Ndipo  ife  tamva 
mau  a Yonadabu  mwana  wa  Rekabu 
kholo  lathu  m’zonse  zimene  anatiuza 
ife,  zalcuti  tisamwe  vinyo  masiku  athu 
onse,  ife,  akazi  athu  ana  athu  amuna 
ndi  akazi  ; 9 ngakhale  kudzimangira 
nyumba  zokhala’mo  ; ndipo  sitiri 
nawo  munda  wa  mphesa,  kapena 
munda,  kapena  mbeu  ; 10  koma  ta- 

khala  m’mahema,  ntimvera,  ntichita 
monga  mwa  zonse  anatiuza  Yonadabu 
kholo  lathu.  11  Koma  panali,  pa- 
mene  Nebukadinezara  mfumu  ya  ku 
Babulo  anadza  m’dziko’mu,  ife  tinati, 
Tiyeni  tinke  ku  Yerusalemu  chifukwa 
tiopa  nkhondo  ya  aKasidi,  ndi  nkho- 
ndo  ya  Aramu  ; ndipo  tikhala  m’Yeru- 
salemu. 

12  Ndipo  anadza  mau  a Yehova  kwa 
Yeremiya,  kuti,  13  Atero  Yehova  wa 
makamu,  Mulungu  wa  Israyeli : Pita, 
nunene  kwa  anthu  a Yuda  ndi  kwa 
okhala  m’Yerusalemu,  Kodi  simudza- 
lola  kuiangizidwa  kumvera  mau  anga  ? 
ati  Yehova.  14  Mau  a Yonadabu 
mwana  wa  Rekabu,  amene  anauza 
ana  ache,  asamwe  vinyo,  alikuchiti- 
dwa,  ndipo  mpaka  lero  samamwa, 
pakuti  amvera  lamulo  la  kholo  iawo  ; 
koma  Ine  ndanena  ndi  inu,  ndalawi- 
rira  ndi  kunena  ; koma  simunandi- 
mvera  Ine.  15  Ndatumanso  kwa  inu 
atumiki  anga  onse  aneneri,  ndalawi- 
rira  ndi  kuwatuma,  kuti,  Bwererani 
kuleka  yense  njira  yache  yoipa, 
konzani  machitidwe  anu,  musatsate 
milungu  yina  kuitumikira,  ndipo  mu- 
dzakhala  m’dziko  limene  ndakupa- 
tsani  inu  ndi  makolo  anu  ; koma  simu- 
nandichera  khutu  lanu,  simunandi- 
mvera  Ine.  16  Pakuti  monga  ana  a 
Yonadabu  mwana  wa  Rekabu  achita 
larnulo  la  kholo  lawo  limene  anawauza, 
koma  anthu  awa  sanandimvera  Ine ; 
17  chifukwa  chache  atero  Yehova, 
Mulungu  wa  makamu,  Mulungu  wa 
Israyeli : Taonani,  ndidzafiicitsa  pa 

Yuda  ndi  pa  onse  okhala  m’Yerusalemu 
choipa  chonsecho  ndawanenera  iwo  ; 
chifukwa  ndanena  ndi  iwo,  koma 
sanamve  ; ndaitana,  koma  iwo  sa- 
nandibvomera.  18  Ndipo  Yeremiya 


anati  kwa  nyumba  ya  aRekabu, 
Atero  Yehova  wa  makamu,  Mulungu 
wa  Israyeli : Chifukwa  mwamvera 

lamulo  la  Yonadabu  kholo  lanu,  ndi 
kusunga  zonse  anakulangizani  inu, 
ndi  kuchita  monga  mwa  zonse  ana- 
kuuzani  inu  ; 19  chifukwa  chache 

atero  Yehova  wa  makamu,  Mulungu 
wa  Israyeli  : Yonadabu  mwana  wa 

Rekabu  sadzasowa  munthu  wakuima 
pa  maso  panga  ku  muyaya. 

Ndipo  panali  chaka  cha  chinai 
OU  cha  Yehoyakimu  mwana  wa 
Yosiya,  mfumu  ya  Yuda,  mau  awa 
anadza  kwa  Yeremiya  kuchokera  kwa 
Yehova,  kuti,  2 Tenga  buku  la  mpu- 
kutu,  nulembe  m’menemo  mau  onse 
ndanena  kwa  iwe  akunenera  Israyeli, 
ndi  akunenera  Yuda,  ndi  akunenera 
amitundu  onse,  kuyambira  tsiku  ndi- 
nanena  kwa  iwe,  kuyambira  masiku 
a Yosiya,  mpaka  lero.  3 Kapena 
nyumba  ya  Yuda  idzamva  choipa 
chonse  chimene  nditi  ndidzawachi- 
tire  ; kuti  abwerere  yense  kuleka 
njira  yache  yoipa  ; kuti  ndikhululu- 
kire  mphulupulu  yawo  ndi  chimo 
lawo.  4 Ndipo  Yeremiya  anaitana 
Baruki  mwana  wa  Neriya ; ndipo 
Yeremiya  analembetsa  Baruki  m’buku 
la  mpukutu  mau  onse  a Yehova, 
amene  ananena  naye.  5 Ndipo  Ye- 
remiya  anauza  Baruki,  kuti,  Ndale- 
tsedwa  sindithai  kulowa  m’nyumba 
ya  Yehova ; 6 koma  pita  iwe,  nu- 
werenge  mu  mpukutu,  umene  ndaku- 
lembetsa,  mau  a Yehova  m’makutu  a 
anthu  m’nyumba  ya  Yehova  tsiku 
lakusala  kudya  ; ndiponso  udzawawe- 
renga  m’makutu  a aYuda  onse  amene 
aturuka  m’midzi  yawo.  7 Kapena 
pembedzero  lawo  lidzagwa  pa  maso 
pa  Yehova,  ndipo  adzabwerera  yense 
kuleka  njira  yache  yoipa  ; pakuti 
mkwiyo  ndi  ukali  umene  Yehova 
wanenera  anthu  awa  ndi  waukuru. 
8 Ndipo  Baruki  mwana  wa  Neriya  ana- 
chita  monga  mwa  zonse  anamuuza 
iye  Yeremiya  mneneri,  nawerenga 
m’buku  mau  a Yehova  m’nyumba  ya 
Yehova. 

9 Ndipo  panali  chaka  cha  chisanu 
cha  Yehoyakimu  mwana  wa  Yosiya, 
mfumu  ya  Yuda,  mwezi  wa  chisanu 
ndi  chinai,  anthu  onse  a m’Yerusa- 
lemu,  ndi  anthu  onse  ochokera 
m’midzi  ya  Yuda  kudza  ku  Yerusa- 
lemu,  analalikira  kusala  kudya  pa 
maso  pa  Yehova.  10  Ndipo  Baruki 

anawerenga  m’buku  mau  a Yeremiya 
m’nyumba  ya  Yehova,  m’chipinda  cha 
Gemariya  mwana  wa  Safani  mlembi, 
m’bwalo  la  kumtunda,  pa  khomo  la 
chipata  chatsopano  cha  nyumba  ya 
Yehova,  m’makutu  a anthu  onse. 
1 1 Pamene  Mikaya  mwana  wa  Hema- 
riya,  mwana  wa  Safani,  anamva 
m’buku  mau  onse  a Yehova,  12  ana- 
tsikira  ku  nyumba  ya  mfumu,  nalowa 
m’chipinda  cha  mlembi  ; ndipo,  ta- 
onani,  akuru  onse  analikukhala’mo, 
Elisama  mlembi,  ndi  Delaya  mwana 
wa  Semaya,  ndi  Elinatani  mwana  wa 
Akibori,  ndi  Gemariya  mwana  wa 
Safani,  ndi  Zedekiya  mwana  wa 
Hananiya,  ndi  akuru  onse.  13  Ndipo 
Makaya  anafotokozera  iwo  mau  onse 
amene  anamva,  pamene  Baruki  ana- 
werenga  buku  m’makutu  a anthu. 
14  Chifukwa  chache  akuru  onse  ana- 
tuma  Yehudi  mwana  wa  Nataniya, 
mwana  wa  Salamiya,  mwana  wa 
Kusa,  kwa  Baruki,  kukanena,  Tenga 
m’dzanja  lako  mpukutu  wauwerenga 
m’makutu  a anthu,  nudze  kuno. 
Ndipo  Baruki  mwana  wa  Neriya  ana- 
tenga  mpukutu’wo  m’dzanja  lache, 
nadza  kwa  iwo.  15  Ndipo  anati 
kwa  iye,  Khala  pansi  tsopano,  nu- 
werenge  m’makutu  athu.  Ndipo  Ba- 
ruki  anauwerenga  m’makutu  awo. 

16  Ndipo  panali,  pamene  anamva  mau 
onse,  anaopa  nayang’anana  wina  ndi 
mnzache,  nati  kwa  Baruki,  Tidzamfo- 
tokozeratu  mfumu  mau  awa  onse. 

17  Ndipo  anamfunsa  Baruki,  kuti, 
Utifotokozeretu,  Unalemba  bwanji 
mau  awa  onse  ponena  iye  ? ISNdipo 
Baruki  anayankha  iwo,  Pakamwa 
pache  anandichulira  ine  mau  awa 
onse,  ndipo  ndinawalemba  ndi  inki 
m’bUku’mo.  19  Ndipo  akuru  anati 
kwa  Baruki,  Pita,  nubisale  iwe,  ndi 
Yeremiya ; munthu  yense  asadziwe 
kumene  muli.  20  Ndipo  analowa 
kwa  mfumu  ku  bwalo  ; ndipo  ana- 
sunga  buku  m’chipinda  cha  Elisama 
mlembi ; nafotokozera  mau  onse 
m’makutu  a mfumu.  21  Ndipo  mfumu 
anatuma  Yehudi  atenge  mpukutu- 
’wo  ; ndipo  anautenga  kuturuka  na- 
wo  m’chipinda  cha  Elisama  mlembi. 
Ndipo  Yehudi  anauwerenga  m’makutu 
a mfumu,  ndi  m’makutu  a akuru  onse 
amene  anaima  pa  mbali  pa  mfumu. 
22  Ndipo  mfumu  anakhala  m’nyumba 
ya  nyengo  ya  chisanu  mwezi  wa 
chisanu  ndi  chinai  ; ndipo  munali 


moto  m’nkhumbaliro  pa  maso  pache. 
23  Ndipo  panali,  pamene  Yehudi 
anawerenga  masamba  atatu  pena 
anai,  mfumu  inawadula  ndi  kampeni 
ka  mlembi,  niwaponya  m’moto  wa 
m’nkhumbaliro’mo,  mpaka  mpukutu 
wonse  unatha  kupsya  ndi  moto  wa 
m’nkhumbaliro’mo.  24  Ndipo  sana- 
opa,  sanang’ambe  nsaru  zawo, 
kapena  mfumu,  kapena  atumiki  ache 
ali  yense  amene  anamva  mau  onsewa. 
25  Tsononso  Elinatani  ndi  Deliya  ndi 
Gemariya  anapembedzera  mfumu  kuti 
asatenthe  mpukutu’wo  ; koma  ana- 
kana  kumvera.  26  Ndipo  mfumu 
inauza  Yerameeli  mwana  wache  wa 
mfumu,  ndi  Seraya  mwana  wa  Azi- 
rieli,  ndi  Selemiya  mwana  wa  Abidieli, 
kuti  awagwire  Baruki  mlembi  ndi 
Yeremiya  mneneri  ; koma  Yehova 
anawabisa. 

27  Ndipo  mau  a Yehova  anadza  kwa 
Yeremiya,  mfumu  itatentha  mpukutu- 
’wo,  ndi  mau  amene  analernba  Baruki 
ponena  Yeremiya,  kuti,  28  Tenganso 
mpukutu  wina,  nulembe  m’menemo 
mau  oyamba  aja  anali  mu  mpukutu 
woyamba  uja,  umene  Yehoyakimu 
mfumu  ya  Yuda  wautentha.  29  Ndipo 
za  Yehoyakimu  mfumu  ya  Yuda  uziti, 
Yehova  atero  : Iwe  watentha  mpuku- 
tu  uwu,  ndi  kuti,  Bwanji  walemba 
m’menemo,  kuti  Mfumu  ya  ku  Babu- 
lo  idzadzadi  nidzaononga  dziko  ili, 
nidzatha  m’menemo  anthu  ndi  nyama  ? 
30  Chifukwa  chache  Yehova  atero  za 
Yehoyakimu  mfumu  ya  Yuda:  Adza- 
sowa  wokhala  pa  mpando  wa  chifumu 
wa  Davide  ; ndipo  mtembo  wache 
udzaponyedwa  usana  kunja  kuli  dzu- 
wa,  ndi  usiku  kuli  chisanu.  31  Ndi- 
po  ndidzamlanga  iye  ndi  mbeu  za- 
che  ndi  atumiki  ache  chifukwa  cha 
mphulupulu  zawo  ; ndipo  ndidzawa- 
tengera  iwo,  ndi  okhala  m’Yerusale- 
mu,  ndi  anthu  a Yuda,  zoipa  zonse 
ndawanenera  iwo,  koma  sanamvera. 
32  Ndipo  Yeremiya  anatenga  mpukutu 
wina,  naupereka  kwa  Baruki  mlembi, 
mwana  wa  Neriya ; amene  analemba 
m’menemo  ponena  Yeremiya  mau  onse 
a m’buku  lija  Yehoyakimu  mfumu 
ya  Yuda  analitentha  m’moto ; ndipo 
anaonjeza’po  mau  ambiri  oterewa. 
Q7  Ndipo  Zedekiya  mwana  wa  Yo- 
O I siya  anakhala  mfumu  m’malo 
a Koniya  mwana  wa  Yehoyakimu, 
amene  Nebukadinezara  mfumu  ya 
ku  Babulo  inamlowetsa  mfumu 

m’dziko  la  Yuda.  2 Koma  ngakhale 
iye,  ngakhale  atumiki  ache,  ngakhale 
anthu  a pa  dziko,  sanamvere  mau 
a Yehova,  amene  ananena  mwa  Yere- 
miya  mneneri. 

3 Ndipo  Zedekiya  mfumu  anatuma 
Yehukali  mwana  wa  Selemiya,  ndi 
Zefaniya  mwana  wa  Maseya  wa- 
nsembe,  kwa  Yeremiya  mneneri,  ku- 
kanena,  Mutipemphereretu  kwa  Ye- 
hova  Mulungu  wathu.  4 Ndipo  Yere- 
miya  analikuyendayenda  mwa  anthu  ; 
chifukwa  asanamuike  iye  m’nyumba 
ya  ndende.  5 Ndipo  nkhondo  ya  Farao 
inaturuka  m’Aigupto  ; ndipo  pamene 
aKasidi  omangira  misasa  Yerusalemu 
anamva  mbiri  yawo,  anachoka  ku 
Yerusalemu.  6 Ndipo  mau  a Yehova 
anadza  kwa  Yeremiya  mneneri,  kuti, 
7 Atero  Yehova,  Mulungu  wa  Isra- 
yeli  : Muzitero  kwa  mfumu  ya  Yuda, 
imene  inakutumani  inu  kwa  Ine  kuti 
mundifunse  Ine : Taonani,  nkhondo 
ya  Farao,  yakuturukira  kudzathandiza 
inu,  idzabwerera  ku  Aigupto  ku  dziko 
lawo.  8 Ndipo  aKasidi  adzabwera- 
nso,  nadzamenyana  ndi  mudzi  uwu  ; 
ndipo  adzaulanda,  nadzautentha  ndi 
moto.  9 Yehova  atero  : Musadzi- 

nyenge,  kuti,  AKasidi  adzatichokera 
ndithu  ; pakuti  sadzachoka.  10  Pa- 
kuti  ngakhale  mukadakantha  nkhondo 
yonse  ya  aKasidi  akumenyana  nanu, 
ngakhale  akadatsala  olasidwa  okha- 
okha  mwa  iwo,  koma  iwowa  aka- 
dauka  yense  m’hema  wache,  ndi  kute- 
ntha  mudzi  uwu  ndi  moto. 

11  Ndipo  panali  pamene  nkhondo 
ya  aKasidi  inachoka  ku  Yerusalemu 
chifukwa  cha  nkhondo  ya  Farao, 
12  pamenepo  Yeremiya  anaturuka 
m’Yerusalemu  kumuka  ku  dziko  la 
Benjamini,  kukalandira  gawo  lache 
kumeneko.  1 3 Pokhala  iye  m’chipinda 
cha  Benjamini,  kapitao  wa  alonda 
anali  kumeneko,  dzina  lache  Iriya, 
mwana  wa  Selemiya,  mwana  wa 
Hananiya  ; ndipo  iye  anamgwira 
Yeremiya  mneneri,  nati,  Ulinkupa- 
ndukira  kwa  aKasidi.  14  Ndipo  anati 
Yeremiya,  Kunama  kumeneko  ; ine 
sindipandukira  kwa  aKasidi  ; koma 
sanamvere  iye  ; ndipo  Iriya  ana- 
mgwira  Yeremiya,  nanka  naye  kwa 
akuru.  15  Ndipo  akuru  anakwiyira 
Yeremiya,  nampanda  iye,  namuika 
m’nyumba  ya  ndende  m’nyumba  ya 
Yonatani  mlembi  ; pakuti  anaiyesa 
ndende.  16  Atafika  Yeremiya  ku 


nyumba  ya  dzenje,  ku  tizipinda  tache 
nakhala’ko  Yeremiya  masiku  ambiri  ; 
17  pamenepo  Zedekiya  mfumu  ina- 
tuma,  ndi  kumtenga  iye ; ndipo 
mfumu  inamfunsa  iye  m’tseri  m’nyu- 
mba  mwache,  niti,  Kodi  alipo  mau 
ochokera  kwa  Yehova  ? Ndipo  Yere- 
miya,  anati,  Alipo.  Anatinso,  Mu- 
dzaperekedwa  m’dzanja  la  mfumu  ya 
ku  Babulo.  18  Ndipo  Yeremiya  anati 
kwa  mfumu  Zedekiya,  Ndachimwira 
inu  chiani,  kapena  atumiki  anu, 
kapena  anthu  awa,  kuti  mwandiika 
m’nyumba  ya  ndende  ? 19  Tsopano 

ali  kuti  aneneri  anu,  amene  anane- 
nera  inu,  kuti,  Mfumu  ya  ku  Babulo 
sidzakudzerani  inu,  kapena  dziko 
lino  ? 20  Tsopano  tamvanitu,  Mbu- 

yanga  mfumu ; pembedzero  langa 
ligwe  pa  maso  panu  ; kuti  musandi- 
bwezere  ku  nyumba  ya  Yonatani 
mlembi,  ndingafe  kumeneko.  21  Ndi- 
po  Zedekiya  mfumu  analamula,  ndipo 
anamuika  Yeremiya  m’bwalo  la  kaidi, 
tsiku  ndi  tsiku,  nampatsa  mkate 
wofuma  ku  mseu  wa  oumba  mikate, 
mpaka  unatha  mkate  wonse  wa 
m’mudzi.  Ndipo  Yeremiya  anakhala 
m’bwalo  la  kaidi. 

OQ  Ndipo  Sefatiya  mwana  wa  Ma- 
OO  tani  ndi  Gedaliya  mwana  wa 
Pusuri,  ndi  Yukali  mwana  wa  Sele- 
miya,  ndi  Pasuri  mwana  wa  Malikiya, 
anamva  mau  amene  Yeremiya  ana- 
nena  ndi  anthu  onse,  kuti,  2 Yehova 
atero,  Iye  wakukhala  m’mudzi’wu 
adzafa  ndi  lupanga,  ndi  njala,  ndi 
chaola  ; koma  iye  wakuturukira 
kunka  kwa  aKasidi  adzakhala  ndi 
moyo,  ndipo  adzakhala  nawo  moyo 
wache  ngati  chofunkha,  nadza- 
khala  ndi  moyo.  3 Yehova  atero, 
Mudzi’wu  udzapatsidwatu  m’dzanja 
la  nkhondo  ya  mfumu  ya  ku  Babulo, 
ndipo  adzaulanda.  4 Ndipo  akuru 
anati  kwa  mfumu,  Munthu  uyu, 
aphedwetu  ; chifukwa  amalopetsa 
manja  a anthu  a nkhondo  otsala 
m’mudzi  uno,  ndi  manja  a anthu 
onse,  pakunena  kwa  iwo  mau  otero  ; 
pakuti  munthu  uyu  safuna  mtendere 
wa  anthu  awa,  koma  nsautso  yawo. 
5 Ndipo  mfumu  Zedekiya  anati, 
Taonani,  ali  m’manja  mwanu  ; pa- 
kuti  mfumu  singathe  kuchita  kanthu 
kotsutsana  nanu.  6 Ndipo  anatenga 
Yeremiya,  namponya  iye  m’dzenje  la 
Malikiya  mwana  wache  wa  mfumu, 
limene  linali  m’bwalo  la  kaidi  ; ndipo 

anamtsitsa  Yeremiya  ndi  zingwe. 
Koma  m'dzenje’mo  munalibe  madzi, 
koma  thope  ; namira  Yeremiya 
m'thope’mo.  7 Ndipo  pamene  Ebedi- 
Meleki  rnKusi,  mdindo,  anamva  kuti 
anamuika  Yeremiya  m’dzenje  ; mfu- 
mu  irikukhala  pa  chipata  cha  Benja- 
mini  ; 8 Ebedi-Meleki  anaturuka 

m’nyumba  ya  mfumu,  nanena  ndi 
mfumu,  kuti,  9 Mbuyanga  mfumu, 
anthu  awa  anachita  zoipa  m’zonse 
anachitira  Yeremiya  mneneri,  amene 
anamponya  m’dzenje  ; ndipo  afuna 
kufa  m’menemo  chifukwa  cha  njala  ; 
pakuti  mulibe  chakudya  china  m’mu- 
dzi’mu.  10  Ndipo  mfumu  inamuuza 
Ebedi-Meleki  mKusi,  kuti,  Tenga 
anthu  makumi  atatu,  umkweze  nu- 
mturutse  Yeremiya  mneneri  m’dze- 
nje’mo,  asanafe.  11  Ndipo  Ebedi- 
Meleki  anatenga  anthu’wo,  nalowa 
nawo  m’nyumba  ya  mfumu  ya  pansi 
pa  nyumba  ya  chuma,  natenga 
m’menemo  nsaru  zakale  zotaya  ndi 
zansanza  zobvunda,  nazitsitsira  ndi 
zingwe  kwa  Yeremiya  m’dzenje’mo. 
12  Ndipo  Ebedi-Mekeli  mKusi  anati 
kwa  Yeremiya,  Kulungatu  zingwe  ndi 
nsaru’zi  zotaya  zakale  ndi  zansanza 
ndi  kuzikwapatira.  Ndipo  Yeremiya 
anachita  chomwecho.  13  Ndipo  ana- 
mkweza  Yeremiya  ndi  zingwe,  narntu- 
rutsa  m’dzenje’mo  ; ndipo  Yereiniya 
anakhalabe  m’bwalo  la  kaidi. 

14  Ndipo  mfumu  Zedekiya  anatuma, 
namtenga  Yeremiya  mneneri  nalowa 
naye  m’khomo  la  chitatu  la  nyumba 
ya  Yehova  ; ndipo  mfumu  inati  kwa 
Yeremiya,  Ndidzakufunsa  iwe  kanthu; 
usandibisire  ine  kanthu.  15  Ndipo 
Yeremiya  anati  kwa  Zedekiya,  Ndi- 
kakufotokozerani,  kodi  simudzandipha 
ine  ? ndipo  ndikakupangirani,  simu- 
dzandimvera  ine.  16  Ndipo  Zedekiya 
analumbira  m’tseri  kwa  Yeremiya, 
kuti,  Pali  Yehova,  amene  anatilengera 
ife  moyo  uno,  sindidzakupha  iwe, 
sindidzakupereka  iwe  m’manja  mwa 
anthu  awa  amene  afuna  moyo  wako. 
17  Ndipo  Yeremiya  anati  kwa  Zede- 
kiya,  Atero  Yehova,  Mulungu  wa 
makamu,  Mulungu  wa  Israyeli  : Ngati 
mudzaturukira  kwa  akuru  a mfumu 
ya  ku  Babulo,  mudzakhala  ndi  moyo, 
ndipo  mudzi’wu  sudzatenthedwa  ndi 
moto ; ndipo  mudzakhala  ndi  moyo 
ndi  banja  lanu  ; 18  koma  ngati  simu- 
dzaturukira  kwa  akuru  a mfumu  ya 
ku  Babulo,  mudzi’wu  udzaperekedwa 


m’dzanja  la  aKasidi,  ndipo  udzate- 
nthedwa  ndi  moto,  ndipo  simudzapu- 
lumuka  m’manja  mwawo.  19  Ndipo 
infumu  Zedekiya  anati  kwa  Yere- 
miya,  Ine  ndiopa  aYuda  amene  ana- 
ndipandukira  ine  kunka  kwa  aKasidi, 
angandipereke  ine  rn’manja  mwawo, 
angandiseke.  20  Koma  Yeremiya 
anati,  Sadzakuperekani.  Mveranitu 
mau  a Yehova,  amene  ndinena  ndi  inu, 
chomwecho  kudzakomera  inu,  ndipo 
moyo  wanu  udzakhalabe.  21  Koma 
ngati  mukana  kuturuka,  mau  anandi- 
sonyeza  Yehova  ndi  awa  : 22  Tao- 

nani,  akazi  onse  otsala  m’nyumba  ya 
mfumu  ya  Yuda  adzaturutsidwa  kunka 
kwa  akuru  a mfumu  ya  ku  Babulo, 
ndipo  akazi’wo  adzati,  Oyanjana  nanu 
anakunyengani,  ndi  kukuposani  inu, 
mapazi  anu  amire  m’thope,  abwerera 
m’mbuyo.  23  Ndipo  adzaturutsira 
aKasidi  akazi  anu  onse,  ndi  ana  anu, 
ndipo  simudzapulumuka  m’manja 
awo,  koma  mudzagwidwa  ndi  dzanja 
la  mfumu  ya  ku  Babulo ; ndipo  mu- 
dzatenthetsa  mudzi’wu  ndi  moto. 
24  Ndipo  Zedekiya  anati  kwa  Yeremi- 
ya,  Anthu  asadziwe  mau  amene,  ndipo 
sudzafa.  25  Koma  akamva  akuru 
kuti  ndalankhula  ndi  iwe,  nakafikakwa 
iwe,  ndi  kuti  kwa  iwe,  Utifotokozere 
ife  chomwe  wanena  kwa  mfumu ; 
osatibisira  ichi,  ndipo  sitidzakupha 
iwe  ; ndiponso  zomwe  mfumu  ina- 
nena  kwa  iwe  ; 26  pamenepo  uziti 

kwa  iwo,  Ndinagwa  ndi  pembedzero 
langa  pa  maso  pa  mfumu,  kuti  asandi- 
bwezerenso  ku  nyumba  ya  Yonatani, 
ndifere  komweko.  27  Ndipo  akuru 
onse  anadzakwa  Yeremiya,  namfunsa; 
ndipo  iye  ananena  nawo  monga  mwa 
mau  onsewo  anamuuza  mfumu. 
Ndipo  analeka  kunena  naye  ; pakuti 
sikunamveka  mlandu.  28  Ndipo  Ye- 
remiya  anakhala  m'bwalo  la  kaidi 
mpaka  dzuwa  lakugwidwa  Yerusa- 
lemu.  Ndipo  anali  komweko  pogwi- 
dwa  Yerusalemu. 

QQ  Chaka  cha  chisanu  ndi  chinai 
Ov/  cha  Zedekiya  mfumu  ya  Yuda, 
mwezi  wa  khumi,  anadza  Nebukadi- 
nezara  mfumu  ya  ku  Babulo  ndi 
nkhondo  yache  yonse,  ndi  kuumangi- 
ra  misasa.  2 Chaka  cha  khumi  ndi 
chimodzi  cha  Zedekiya,  mwezi  wa 
chinai,  tsiku  la  chisanu  ndi  chinai, 
mudzi  unabooledwa  ; 3 ndipo  akuru 
onse  a mfumu  ya  ku  Babulo  analowa, 
nakhala  m’chipata  cha  pakati,  Neriga- 

lisarezara,  Samgari  Nebo,  Sarisekimu, 
mkuru  wa  adindo,  Nerigalisarezara 
mkuru  wa  alauli  ndi  akuru  ena  onse 
a mfumu  ya  ku  Babulo.  4 Ndipo 
panali  pamene  Zedekiya  mfumu  ya 
Yuda  ndi  amuna  onse  a nkhondo 
anawaona,  anathawa,  naturuka 
m’mudzi  usiku,  pa  njira  pa  munda 
wa  mfumu,  pa  chipata  cha  pakati  pa 
makoma  awiri  ; ndipo  iye  anaturu- 
kira  pa  njira  ya  ku  chidikha.  5 Koma 
nkhondo  ya  aKasidi  inawalondola, 
nimpeza  Zedekiya  m’zidikha  za  Ye- 
riko  ; ndipo  atamgwira,  anamtengera 
kwa  Nebuk.adinezara  mfumu  ya  ku 
Babulo  ku  Ribila  m’dziko  la  Hamati, 
ndipo  iye  ananena  naye  mlandu. 
6 Pamenepo  mfumu  ya  ku  Babulo 
inapha  ana  a Zedekiya  ku  Ribila  pa 
maso  pache  ; mfumu  ya  ku  Babulo 
niphanso  aufulu  onse  a Yuda.  7 Ndi- 
po  anakolowola  maso  a Zedekiya, 
nammanga  m’zigologolo,  kunka  naye 
ku  Babulo.  8 Ndipo  aKasidi  ana- 
tentha  ndi  moto  nyumba  ya  mfumu, 
ndi  nyumba  za  anthu,  nagumula 
malinga  a Yerusalemu.  9 Ndipo 
Nebusaradani  kapitao  wa  alonda  ana- 
tenga  anthu  otsalira  m’mudzi,  ndi 
othawa  omwe,  opandukira,  ndi  ku- 
mtsata  ndi  anthu  otsalira  nanka  nawo 
am’nsinga  ku  Babulo.  10  Koma  a 
umphawi  a anthu,  amene  analibe 
kanthu,  Nebuzaradani  kapitao  wa 
alonda  anawasiya  m’dziko  la  Yuda, 
nawapatsa  mipesa  ndi  minda  nthawi 
yomweyo.  11  Ndipo  Nebukadinezara 
mfumu  ya  ku  Babulo  anamuuza  Nebu- 
zaradani  kapitao  wa  alonda,  za  Yere- 
miya,  kuti,  12  Umtenge,  numya- 
ng’anire  bwino,  usamsautse,  koma 
umchitire  monga  iye  adzanena  nawe. 

13  Ndipo  Nebuzaradani  kapitao  wa 
alonda  anatumiza,  ndi  Nebusazibani, 
mkuru  wa  adindo  Rabi-Sarisi  ndi 
Nerigalisarezari  mkuru  wa  alauli  ndi 
akuru  onse  a mfumu  ya  ku  Babulo  ; 

14  iwonso  anatumiza,  namchotsa 
Yeremiya  m’bwalo  lakaidi,  nampereka 
iye  kwa  Gedaliya  mwana  wa  Ahikamu, 
mwana  wa  Safani,  kuti  anke  naye 
kwawo  ; momwemo  iye  anakhala 
ndi  anthu. 

15  Ndipo  mau  a Yehova  anadzakwa 
Yeremiya,  potsekeredwa  iye  m’bwalo 
la  kaidi,  kuti,  16  Pita,  ukanene  kwa 
Ebedi-Meleki  mKusi,  kuti,  Atero 
Yehova  wa  makamu,  Mulungu  wa 
Israyeli  : Taona,  ndidzafikitsira  mudzi 


uwu  mau  anga  kuusautsa,  osauchi- 
tira  zabwino  ; ndipo  adzachitidwa  pa 
maso  pako  tsiku  lomwelo.  17  Koma 
ndidzakupulumutsa  tsiku  lomwelo, 
ati  Yehova  : ndipo  sudzaperekedwa 

m’manja  a anthu  amene  uwaopa. 
1 8 Pakuti  ndidzakupulumutsatu,  ndipo 
sudzagwa  ndi  lupanga,  koma  udza- 
khala  nawo  moyo  wako  ngati  cho- 
funkha,  pakuti  wandikhulupirira  Ine, 
ati  Yehova. 

/\  f\  Mau  amene  anadza  kwa 
Yeremiya  kuchokera  kwa  Ye- 
hova,  Nebuzaradani  kapitao  wa  alonda 
atammasula  pa  Rama,  pamene  ana- 
mtenga  iye  womangidwa  m’maunyolo 
pamodzi  ndi  am’nsinga  onse  a Yeru- 
salemu  ndi  Yuda,  amene  anate- 
ngedwa  am’nsinga  kunka  nawo  ku 
Babulo.  2 Ndipo  kapitao  wa  alonda 
anatenga  Yeremiya,  nati  kwa  iye, 
Yehova  Mulungu  wako  ananenera 
choipa  ichi  malo  ano  ; 3 ndipo  Ye- 
hova  wachitengera,  ndi  kuchita  monga 
ananena,  chifukwa  mwachimwira 
Yehova,  ndi  kusamvera  mau  ache, 
chifukwa  chache  chinthu  ichi  chaku- 
fikirani.  4 Ndipo  tsopano,  taona, 
ndikumasula  iwe  lero  maunyolo  ali  pa 
manja  ako.  Kukakukomera  kudza 
nane  ku  Babulo,  idza,  ndipo  ndidzaku- 
samalira  bwino  ; koma  kukakuipira 
kudza  nane  ku  Babulo,  tsala  ; taona, 
dziko  lonse  liri  pa  maso  pako  ; kuli 
konse  ukuyesa  kwabwino  kapena 
koyenera  kupita’ko,  pita  kumeneko. 

5 Tsono  asanabwerere  iye  anati, 
Bweratu  kwa  Gedaliya  mwana  wa 
Ahikamu,  mwana  wa  Safani,  amene 
mfumu  ya  ku  Babulo  inamyesa  wola- 
mulira  midzi  ya  Yuda,  nukhale  naye 
pakati  pa  anthu  ; kapena  pita  kuli 
konse  ukuyesa  koyenera  kupita’ko. 
Ndipo  kapitao  wa  alonda  anampatsa  iye 
phoso  ndi  mtulo,  namleka  amuke. 

6 Ndipo  Yeremiya  ananka  kwa  Geda- 
liya  mwana  wa  Ahikamu  ku  Mizipa, 
nakhala  kumeneko  kwa  anthu  otsala 
m’dziko. 

7  Ndipo  pamene  akuru  onse  a 
makamu  amene  anali  m’minda,  iwo 
ndi  anthu  awo,  anamva  kuti  mfumu 
ya  ku  Babulo  adamuika  Gedaliya 
mwana  wa  Ahikamu  wolamulira 
dziko,  nampatsira  amuna,  ndi  akazi, 
ndi  ana,  ndi  aumphawi  a m’dziko’mo, 
a iwo  amene  sanatengedwa  ndende 
kunka  nawo  ku  Babulo  ; 8 pamenepo 
anadza  kwa  Gedaliya  ku  Mizipa, 

Ismayeli  mwana  wa  Netaniya,  ndi 
Yohanam  ndi  Yonatani  ana  a Kareya, 
ndi  Saraya  mwana  wa  Tanumeti,  ndi 
ana  a Efai  wa  ku  Netofa.,  ndi  Jezaniya 
mwana  wa  munthu  wa  ku  Maaka, 
iwo  ndi  ant.hu  awo.  9 Ndipo  Geda- 
liya  mwana  wa  Ahikarnu  mwana  wa 
Safani  anawalumbirira  iwo  ndi  anthu 
awo,  kuti,  Musaope  kuwatumikira 
aKasidi  ; khalani  m’dziko’mu,  mutu- 
mikire  mfumu  ya  ku  Babulo,  ndipo 
kudzakukomerani.  10  Koma  ine, 
taonani,  ndidzakhala  pa  Mizipa, 
ndiima  pa  maso  pa  aKasidi,  amene 
adzadza  kwa  ife  ; koma  inu,  sonkha- 
nitsani  vinyo  ndi  zipatso,  za  malimwe 
ndi  mafuta,  muziike  m’mbiya  zanu, 
nimukhale  m’midzi  imene  mwailanda. 
11  Chomwecho  pamene  aYuda  onse 
okhala  m’Moabu  ndi  mwa  ana  a 
Amoni,  ndi  m’Edomu,  ndi  amene 
anali  m’maiko  monse,  anamva  kuti 
mfumu  ya  ku  Babulo  inasiya  otsala  a 
Yuda,  ndi  kuti  inamuika  Gedaliya 
mwana  wa  Ahikamu,  mwana  wa 
Safani  wolamulira  wawo ; 1 2 pame- 
nepo  aYuda  onse  anabwerera  kufu- 
mira  ku  malo  onse  kumene  anawa- 
ingitsira’ko,  nafika  ku  dziko  la  Yuda, 
kwa  Gedaliya,  ku  Mizipa,  nasonkha- 
nitsa  vinyo  ndi  zipatso  za  malimwe 
zambiri. 

13  Ndiponso  Yohanani  mwana  wa 
Kareya,  ndi  akazembe  onse  a nkho- 
ndo  okhala  m’minda,  anadza  kwa 
Gedaliya  ku  Mizipa,  14  nati  kwa  iye, 
Kodi  mudziwa  kuti  Baalisi  mfumu 
ya  ana  a Amoni  watumiza  Ismayeli 
mwana  wa  Netaniya  kuti  akupheni 
inu  ? Koma  Gedaliya  mwana  wa 
Ahikamu  sanamvera  iwo.  15  Ndipo 
Yohanani  mwana  wa  Kareya  ananena 
kwa  Gedaliya  m’tseri,  kuti,  Ndimuketu, 
ndikaphe  Ismayeli  mwana  wa  Neta- 
niya,  anthu  osadziwa  ; chifukwa 
chanji  adzakuphani  inu,  kuti  aYuda 
onse  amene  anakusonkhanira  inu 
amwazike,  ndi  otsala  a Yuda  aono- 
ngeke  ? 16  Koma  Gedaliya  mwana 

wa  Ahikamu  anati  kwa  Yohanani 
mwana  wa  Kareya,  Usachite  ichi ; 
pakuti  unamizira  Ismayeli. 

/j  "1  Ndipo  panali  mwezi  wachi- 
I sanu  ndi  chiwiri,  Ismayeli 
mwana  wa  Netaniya,  mwana  wa  Eli- 
sama,  wa  mbeu  ya  mfumu,  ndi  kapi- 
tao  wamkuru  wa  mfumu,  ndi  anthu 
khumi  pamodzi  ndi  iye,  anadza  kwa 
Gedaliya  mwana  wa  Ahikamu  ku 


Mizipa  ; pamenepo  anadya  pamodzi 
m’Mizipa.  2 Ndipo  anauka  Ismayeli 
rnwana  wa  Netaniya,  ndi  anthu  khumi 
okhala  naye,  namkantha  Gedaliya 
mwana  wa  Ahikamu  mwana  wa  Safani 
ndi  lupanga,  namupha  iye,  amene 
mfumu  ya  ku  Babulo  inamuika  wola- 
mulira  dziko.  3 Ismayeli  naphanso 
aYuda  onse  okhala  naye  Gedaliya  pa 
Mizipa,  ndi  aKasidi  amene  anako- 
mana  nawo  komweko,  amuna  a nkho- 
ndo.  4 Ndipo  panali  atapita  masiku 
awiri  atamupha  Gedaliya,  anthu  osa- 
dziwa,  5 anadza  anthu  ochokera  ku 
Sekemu,  ndi  ku  Silo,  ndi.  ku  Samari- 
ya,  anthu  makumi  asanu  ndi  atatu, 
atameta  ndebvu  zawo,  atang’amba 
zobvala  zawo,  atadzitematema,  ana- 
tenga  nsembe  za  ufa  ndi  zonunkhira 
m’manja  mwawo,  kunka  nazo  ku 
nyumba  ya  Yehova.  6 Ndipo  Ismayeli 
mwana  wa  Netaniya  anaturuka  m’Mi- 
zipa  kukakomana  nawo,  alinkuyenda 
ndi  kulira  misozi ; ndipo  panali,  pa- 
mene  anakomana  nawo,  anati  kwa 
iwo,  Idzani  kwa  Gedaliya  mwana 
wache  wa  Ahikamu.  7 Ndipo  panali, 
pamene  analowa  pakati  pa  mudzi, 
Ismayeli  mwana  wa  Netaniya 
anawapha,  nawaponya  pakati  pa 
dzenje,  iye,  ndi  anthu  okhala  naye. 
0 Koma  mwa  iwo  anaoneka  anthu 
khumi  amene  anati  kwa  Ismayeli, 
Musatiphe  ife  ; pakuti  tiri  ndi  chuma 
chobisika  m’mudzi,  cha  tirigu,  ndi 
cha  barele,  ndi  cha  mafuta,  ndi  cha 
uchi.  Momwemo  analeka,  osawapha 
pakati  pa  abale  awo.  9 Ndipo  dzenje 
moponya’mo  Ismayeli  mitembo  yonse 
ya  anthu  amene  anawapha,  chifukwa 
cha  Gedaliya,  ndilo  analipanga  mfumu 
Asa  chifukwa  cha  kuopa  Raasa 
mfumu  ya  Israyeli,  lomwelo  Ismayeli 
mwana  wa  Netaniya  analidzaza  ndi 
ophedwa’wo.  10  Ndipo  Ismayeli  ana- 
tenga  ndende  otsala  onse  a anthu 
okhala  m’Mizipa,  ana  a akazi  a mfu- 
mu,  ndi  anthu  onse  amene  anatsala 
m’Mizipa,  amene  Nebuzaradani  kapi- 
tao  wa  alonda  anapatsira  Gedali- 
ya  mwana  wa  Ahikamu  ; Ismayeli 
mwana  wa  Netaniya  anawatenga 
ndende,  napita  kukaolokera  kwa  ana 
a Amoni. 

11  Koma  pamene  Yohanani  mwana 
wa  Kareya,  ndi  akazembe  onse  a 
nkhondo  okhala  naye,  anamva  zoipa 
zonse  anazichita  Isrnayeli  mwana  wa 
Neta.iiya,  12  anatenga  anthu  onse, 

nanka  kukamenyana  ndi  Ismayeli 
mwana  wa  Netaniya,  nampeza  pa 
madzi  ambiri  a m’Gibeoni.  13  Ndipo 
panali  pamene  anthu  onse  amene  anali 
ndi  Ismayeli  anaona  Yohanani  mwana 
wa  Kareya,  ndi  akazembe  onse  a 
nkhondo  okhala  naye,  anasekera. 

14  Ndipo  anthu  onse  amene  Ismayeli 
anatenga  ndende  kuwachotsa  m’Mizipa 
anatembenuka  nabwera,  nanka  kwa 
Yohanani  mwana  wache  wa  Kareya. 

15  Koma  Ismayeli  mwana  wache  wa 
Netaniya  anapulumuka  Yohanani  ndi 
anthu  asanu  ndi  atatu,  nanka  kwa  ana 
a Amoni.  16  Ndipo  Yohanani  mwana 
wache  wa  Kareya,  ndi  akazembe  onse 
a makamu  amene  anali  naye,  anatenga 
anthu  onse  otsala  a ku  Mizipa,  amene 
anawabweza  kwa  Ismayeli  mwana 
wache  wa  Netaniya,  atapha  Gedaliya 
mwana  wache  wa  Ahikamu,  anthu 
a nkhondo,  ndi  akazi,  ndi  ana,  ndi 
adindo,  amene  anawabwezanso  ku 
Gibeoni;  17  ndipo  anachoka,  natsotsa 
m’Geruti-Kimamu,  amene  ali  ku 
Betelehemu,  kunka  kulowa  m’Aigu- 
pto,  18  chifukwa  cha  aKasidi  ; pakuti 
anawaopa,  chifukwa  Ismayeli  mwana 
wache  wa  Netaniya  anapha  Gedaliya 
mwana  wache  wa  Ahikamu,  amene 
mfumu  ya  ku  Babulo  anamuika  wola- 
miilira  m’dziko’mo. 

/\  O Ndipo  akazembe  onse  a nkho- 
£mr^,  ndo,  ndi  Yohanani  mv/ana 
wache  wa  Kareya,  ndi  Jezaniya  mwana 
wache  wa  Hosiya,  ndi  anthu  onse 
kuyambira  wamng’ono,  kufikira  wa- 
mkuru,  anayandikira,  2 nati  kwa  Ye- 
remiyamneneri,  Chipembedzero  chathu 
chigwe  pa  maso  panu,  nimutipemphe- 
rere  ife  kwa  Ambuye  Mulungu  wanu, 
chifukwa  cha  otsala  onsev/a  ; pakuti 
tatsala  ife  owerengeka  m’malo  mwa 
ambiri,  monga  maso  anu  ationa  ife  ; 
3 kuti  Yehova  Mulungu  v/anu  atiso- 
nyeze  ife  njira  imene  tiyende’mo,  ndi 
chomwe  tichite.  4 Ndipo  Yeremiya 
mneneri  anati  kwa  iwo,  Ndamva ; 
taonani,  ndidzapemphera  kwa  Ye'nova 
Mulungu  wanu  monga  mwa  mau  anu  ; 
ndipo  padzakhala  kuti  chiri  chonse 
Yehova  adzakuyankhirani,  ndidza- 
kufotokozerani  ; sindidzakubisirani 
inu  kanthu.  5 Pamenepo  iwo  anati 
kwa  Yeremiya,  Yehova  akhale  mboni 
yoona  ndi  yokhulupirika  pakati  pa 
ife,  ngati  sitichita  monga  mwa  mau 
onse  Yehova  Mulungu  wanu  adzaku- 
tumizani  nawo  kwa  ife.  6 Ngakhale 


ali  abwino,  ngakhale  ali  oipa,  ife 
tidzamvera  mau  a Yehova  Mulungu 
wathu,  kwa  iye  amene  tikutumizani 
inu  ; kuti  kutikomere,  pomvera  mau 
a Yehova  Mulungu  wathu. 

7 Ndipo  panali  atapita  masiku  khumi, 
mau  a Yehova  anadza  kwa  Yeremiya. 
8 Ndipo  anaitana  Yohanani  mwana 
wache  wa  Kareya,  ndi  akazembe  onse 
a nkhondo  okhala  naye,  ndi  anthu 
onse  kuyambira  wamng’ono  kufikira 
wamkuru,  9 nati  kwa  iwo,  Atero 
Yehova,  Mulurgu  wa  Israyeli,  kwa 
Iye  amene  munandituma  i.ie  ndigwetse 
pembedzero  lanu  pa  maso  pache  ; 
10  Ngati  mudzakhalabe  m’dziko 
rnuno,  ndidzamangitsa  mudzi  wanu, 
osakugumulani,  ndidzakuokani  inu, 
osakuzulani ; pakuti  ndagwidwa  na- 
cho  chisoni  choipa  chimene  ndaku- 
chitirani  inu.  11  Musaope  mfumu  ya 
ku  Babulo,  amene  mumuopa  ; musa- 
muope  ; ati  Yehova  : pakuti  Ine  ndiri 
ndi  inu  kukupulumutsani,  ndi  kuku- 
landitsani  m’dzanja  lache.  12  Ndi- 
po  ndidzakuchitirani  inu  chifundo, 
kuti  iye  akuchitireni  inu  chifundo, 
nakubwezereni  inu  ku  dziko  lanu. 
13  Koma  mukati,  Sitidzakhala  m’dzi- 
ko  muno  ; osamvera  mau  a Yehova 
Mulungu  wanu  ; 14  ndi  kuti,  lai  ; 

tidzanka  ku  Aigupto,  kumene  siti- 
dzaona  nkhondo,  sitidzamva  kulira 
kwa  lipenga,  sitidzamva  njala  yo- 
khumba  mkate ; pamenepo  tidza- 
khala  ; 1 5 chifukwa  chache  mumve 
mau  a Yehova,  Otsala  inu  a Yuda, 
atero  Yehova  wa  makamu,  Mulungu 
wa  Israyeli,  Ngati  mulozetsa  nkhope 
zanu  kuti  mulowe  m’Aigupto,  kuka- 
khala  m’menemo ; 16  pamenepo  pa- 
dzakhala,  kuti  lupanga  limene  muopa 
lidzakupezani  m’menemo  m’dziko  la 
Aigupto,  ndi  njala,  imene  muiopa, 
idzakuumirirani  kumeneko  ku  Aigu- 
pto  ; pamenepo  mudzafa.  17  Kudza- 
tero  ndi  anthu  onse  akulozetsa  nkhope 
zav/o  anke  ku  Aigupto  kuti  akhale 
kumeneko  ; adzafa  ndi  lupanga,  ndi 
njala,  ndi  chaola  ; ndipo  wa  iwo  sadza- 
tsala  kapena  .kupulumuka  ku  choipa 
chimene  ndidzatengera  pa  iwo  nga- 
khale  mmodzi  yense.  18  Pakuti  atero 
Yehova  wa  makamu,  Mulungu  wa 
Israyeli  : Monga  mkwiyo  wanga  ndi 
ukali  wanga  wathiridwa  kwa  okhala 
m’Yerusalemu,  momwemo  ukali  wa- 
nga  udzathiridwa  pa  inu,  pamene 
mudzalowa  m’Aigupto  ; ndipo  mudza- 

khala  chitukwano,  ndi  chizizwitso, 
ndi  chitemberero,  ndi  chitonzo  ; ndipo 
simudzaonanso  malo  ano.  19  Yehova 
wanena  za  inu,  otsala  inu  a Yuda, 
Musalowe  m’Aigupto  ; mudziwetu 
kuti  ndakulangizani  inu  lero.  20  Pa- 
kuti  mwanyenga  m’miyoyo  yanu  ; 
pakuti  mwandituma  ine  kwa  Yehova 
Mulungu  wanu,  ndikuti,  Mutipemphe- 
rere  ife  kwa  Yehova  Mulungu  wathu  ; 
ndipo  monga  mwa  zonse  Yehova 
Mulungu  wathu  adzanena,  momwemo 
mutifotokozere  ife  ; ndipo  tidzachita. 
21  Ndipo  lero  ndakufotokozerani, 
ndipo  simunamva  mau  a Yehova 
Mulungu  wanu  m’chinthu  chiri  chonse 
chimene  Iye  wanditumira  ine  nacho 
kwa  inu.  22  Tsopano  mudziwetu  kuti 
mudzafa  ndi  lupanga,  ndi  njala,  ndi 
chaola,  komwe  mufuna  kukakhala’ko. 
AO  Ndipo  panali  pamene  Yere- 
*+0  miya  anatha  kunena  kwa 
anthu  onse  mau  onse  a Yehova  Mu- 
lungu  wawo,  amene  anamtuma  iye 
nawo  Yehova  Mulungu  wawo,  mau 
onse  amenewo,  2 pamenepo  ananena 
Azariya  mwana  wache  wa  Hosaya, 
ndi  Yohanani  mwana  wache  wa 
Kareya,  ndi  anthu  onse  odzikuza,  nati 
kwa  Yeremiya,  Unena  zonama  ; Ye- 
hova  Mulungu  wathu  sanakutumiza 
iwe  kudzanena,  Musalowe  m’Aigupto 
kukhala  m’menemo  ; 3 koma  Baruki 
mwana  wache  wa  Neriya  atichichi- 
zira  inu,  mutipereke  m’dzanja  la 
aKasidi,  kuti  atiphe  ife,  atitengere  ife 
am’nsinga  ku  Babulo.  4 Ndipo  Yo- 
hanani  mwana  wache  wa  Kareya,  ndi 
akazembe  onse  a nkhondo,  ndi  anthu 
onse  sanamvera  mau  a Yehova,  kuti 
akhale  m’dziko  la  Yuda.  5 Koma 
Yohanani  mwana  wache  wa  Kareya, 
ndi  akazembe  onse  a nkhondo,  ana- 
tenga  otsala  onse  a Yuda,  amene  ana- 
bwera  ku  mitundu  yonse  kumene 
anaingitsidwira’ko  kuti  akhale  m’dziko 
la  Yuda  ; 6 ndi  amuna,  ndi  akazi,  ndi 
ana,  ndi  ana  akazi  a mfumu,  ndi 
anthu  onse  amene  Nebuzaradani  kapi- 
tao  wa  alonda  anasiya  ndi  Gedaliya 
mwana  wache  wa  Ahikamu,  mwana 
wache  wa  Safani,  ndi  Yeremiya 
mneneri,  ndi  Baruki  mwana  wache 
wa  Neriya  ; 7 ndipo  anadza  nalowa 
m’dziko  la  Aigupto  ; pakuti  sana- 
mvera  mau  a Yehova  ; ndipo  anadza 
mpaka  ku  Tapanesi.  8 Ndipo  ana- 
fika  mau  a Yehova  kwa  Yeremiya 
m’Tapanesi,  kuti,  9 Tenga  miyala 


| yaikuru  m’dzanja  lako,  nuiyale  ndi 
| dothi  pakati  pa  njerwa,  za  pa  khomo 
I la  nyumba  ya  Farao  m’Tapanesi,  pa 
maso  pa  anthu  a Yuda  ; 10  ndi  kuti 
kwa  iwo,  Atero  Yehova  wa  makamu, 
Mulungu  wa  Israyeli : Taonani  Ine 
ndidzatuma  ndidzatenga  Nebukadine- 
zara  mfumu  ya  ku  Babulo,  mtumiki 
wanga,  ndi  kuika  mpando  wache  wa 
chifumu  pa  miyala’yi  ndaiyala  ; ndipo 
iye  adzaibvundikira  ndi  hema  wa 
chifumu  wache.  11  Ndipo  iye  adza- 
fika,  nadzakantha  dziko  la  Aigupto  ; 
nadzapereka  ku  imfa  iwo  a ku  imfa, 
ndi  ku  ndende  iwo  a ku  ndende,  ndi 
ku  lupanga  iwo  a ku  lupanga. 

12  Ndidzayatsa  moto  m’nyumba  za 
milungu  ya  Aigupto  ; ndipo  adzadzi- 
tentha,  nadzaitenga  ndende  ; ndipo 
adzadzipfunda  ndi  dziko  la  Aigupto, 
monga  mbusa  abvala  chobvala  chache ; 
nadzaturuka  m’menemo  ndi  mtendere. 

13  Ndipo  adzatyola  mizati  ya  zoimi- 
ritsa  za  kachisi  wa  dzuwa,  ali  m’dziko 
la  Aigupto  ; ndi  nyumba  za  milungu 
ya  Aigupto  adzazitentha  ndi  moto. 

/|  /\  Mau  amene  anadzakwa  Yere- 
miya  onena  za  aYuda  onse 
arnene  anakhala  m’dziko  la  Aigupto, 
okhala  pa  Migidoli,  ndi  pa  Tapanesi, 
ndi  pa  Nofi,  ndi  m’dziko  la  Patirosi, 
akuti,  2 Atero  Yehova  wa  makamu, 
Mulungu  wa  Israyeli  : Mwaona  choipa 
chonse  chimene  ndatengera  pa  Yeru- 
salemu,  ndi  pa  midzi  yonse  ya  Yuda  ; 
ndipo,  taonani,  lero  lomwe  iri  bwinja, 
palibe  munthu  wokhala’mo  ; 3 chi- 
fukwa  cha  choipa  chawo  anachichita 
kuutsa  nacho  mkwiyo  wanga ; pakuti 
anapita  kukafukizira,  ndi  kutumikira 
milungu  yina,  imene  sanaidziwa,  nga- 
khale  iwo,  ngakhale  inu,  ngakhale 
makolo  anu.  4 Koma  ndinatuma 
kwa  inu  atumiki  anga  onse  aneneri, 
ndinauka  mamawa  ndi  kuwatuma, 
ndi  kuti,  Musachitetu  chonyansa  ichi 
ndidana  nacho.  5 Koma  sanamvera, 
sanachera  khutu  lawo  kuti  atembenuke 
asiye  choipa  chawo,  osafukizira  milu- 
ngu  yina.  6 Chifukwa  chache  mkwiyo 
wanga  ndi  ukali  wanga  unathiridwa, 
nuyaka  m’midzi  ya  Yuda  ndi  m’miseu 
ya  Yerusalemu  ; ndipo  yapasudwa 
nikhala  bwinja,  monga  lero  lomwe. 
7 Ndipo  tsopano  atero  Yehova,  Mulu- 
ngu  wa  makamu,  Mulungu  wa  Isra- 
yeli  : Chifukwa  chanji  muchitira 

miyoyo  yanu  choipa  ichi,  kudzisadzira 
nokha  amuna  ndi  akazi,  makanda  ndi 

oyamwa,  pakati  pa  Yuda,  osakusiyi- 
rani  mmodzi  yense  ; 8 popeza  muutsa 
mkwiyo  wanga  ndi  nchito  ya  manja 
anu,  pofukizira  milungu  yina  m’dziko 
la  Aigupto,  kumene  mwapita  kukha- 
la’ko  ; kuti  mudulidwe,  ndi  kuti 
mukhale  chitemberero  ndi  chitonzo 
mwa  amitundu  onse  a dziko  la  pansi  ? 
9 Kodi  mwaiwala  zoipa  za  makolo 
anu,  ndi  zoipa  za  mafumu  a Yuda,  ndi 
zoipa  za  akazi  awo,  ndi  zoipa  zanu, 
ndi  za  akazi  anu,  zimene  anazichi- 
ta  m’dziko  la  Yuda,  ndi  m’miseu 
ya  Yerusalemu?  10  Sanadzichepetse 
mpaka  lero  lomwe,  sanaope,  sanaye- 
nde  m’chilamulo  changa,  kapena 
m’malemba  anga,  amene  ndinaika 
pa  maso  panu  ndi  pa  makolo  anu. 
11  Chifukwa  chache  atero  Yehova 
wa  makamu,  Mulungu  wa  Israyeli  : 
Taonani,  ndidzayang’anitsa  nkhope 
yanga  pa  inu  ndikuchitireni  inu 
choipa,  ndidule  Yuda  lonse.  12  Ndipo 
ndidzatenga  otsala  a Yuda,  amene  ana- 
lozetsa  nkhope  zawo  alowe  m’dziko 
la  Aigupto  akhale  m’menemo,  ndipo 
adzathedwa  onse  ; m’dziko  la  Aigupto 
adzagwa,  adzathedwa  ndi  lupanga 
ndi  njala  ; adzafa  kuyambira  wa- 
mng’ono  mpaka  wamkuru,  ndi  lu- 
panga  ndi  njala  ; ndipo  adzakhala 
chitukwano,  ndi  chizizwitso,  ndi 
chitemberero,  ndi  chitonzo.  13  Ndipo 
ndidzalanga  iwo  okhala  m’dziko  la 
Aigupto,  monga  ndinalanga  Yerusa- 
lemu,  ndi  lupanga,  ndi  njala,  ndi 
chaola  ; 14  kuti  otsala  a Yuda,  amene 
ananka  ku  dziko  la  Aigupto  kukhala 
m’menemo,  asapulumuke  asatsale  ndi 
mmodzi  yense,  kuti  abwere  ku  dziko 
la  Yuda,  kumene  afuna  kubwera  kuti 
akhale  m’menemo  ; pakuti  adzabwera 
koma  adzapulumuka  ndiwo. 

15  Ndipo  amuna  onse  amene  ana- 
dziwa  kuti  akazi  awo  anafukizira 
milungu  yina,  ndi  akazi  onse  omwe 
anaimirira’po,  msonkhano  waukuru, 
anthu  onse  okhala  m’dziko  la  Aigupto, 
m’Patirosi,  anamyankha  Yeremiya, 
kuti,  16  Koma  mau  amene  wanena 
ndi  ife  m’dzina  la  Yehova,  sitidza- 
kumvera  iwe.  17  Koma  tidzachita 
ndithu  mau  onse  anaturuka  m’kamwa 
mwathu,  kufukizira  mfumu  yaikazi 
ya  kumwamba,  ndi  kumthirira  iye 
nsembe  zothira,  monga  momwe  tika- 
chitira  ife,  ndi  atate  athu,  ndi  mafumu 
athu  ndi  akuru  athu,  m’midzi  ya 
Yuda,  ndi  m’miseu  ya  Yerusalemu, 


pakuti  pamenepo  tinali  ndi  chakudya 
chokwanira,  tinakhala  bwino,  sitina- 
ona  choipa.  18  Koma  chilekere  ife 
kufukizira  mfumu  yaikazi  ya  kumwa- 
mba,  ndi  kumthirira  iye  nsembe  zo- 
thira,  tasowa  zonse,  tathedwa  ndi 
lupanga  ndi  chaola.  19  Ndipo  pa- 
mene  tinafukizira  mfumu  yaikazi  ya 
kumwamba,  ndi  kumthirira  nsembe 
zothira,  kodi  tinamuumbira  iye  mikate 
yakumpembedzera,  ndi  kumthirira 
nsembe  zothira,  opanda  amuna  athu  ? 

20  Ndipo  Yeremiya  anati  kwa  anthu 
onse,  kwa  amuna,  ndi  kwa  akazi, 
kwa  anthu  onse  amene  anambwezera 
mau  amenewa,  ndi  kuti,  21  Zofukizira 
zanu  m’midzi  ya  Yuda,  ndi  m’miseu 
ya  Yerusalemu,  za  inu  ndi  atate 
anu,  mafumu  anu  ndi  akuru  anu,  ndi 
anthu  a m’dziko,  kodi  Yehova  sanazi- 
kumbukira,  kodi  sizinalowa  m’mtima 
mwache  ? 22  ndipo  Yehova  sanatha 

kupirirabe,  chifukwa  cha  machitidwe 
anu  oipa,  ndi  chifukwa  cha  zonyansa 
zimene  munazichita  ; chifukwa  cha- 
che  dziko  lanu  likhala  bwinja,  ndi 
chizizwitso,  ndi  chitemberero,  lopanda 
wokhala’mo,  monga  lero  lomwe. 

23  Chifukwa  mwafukiza,  ndi  chifu- 
kwa  mwachimwira  Yehova,  osamvera  'i 
mau  a Yehova,  osayenda  m’chilamulo 
chache,  ndi  m’malemba  ache,  ndi 
m’mboni  zache,  chifukwa  chache 
choipa’chi  chakugwerani,  monga  lero 
lomwe. 

24  Ndiponso  Yeremiya  anati  kwa 
anthu  onse,  ndi  kwa  akazi  onse,  l 
Tamvani  mau  a Yehova  nonse  aYuda 
amene  ali  m’dziko  la  Aigupto. 

25  Atero  Yehova  wa  makamu,  Mulu- 
ngu  wa  Israyeli,  Inu  ndi  akazi  anu 
mwanena  ndi  m'kamwa  mwanu,  ndi 
kukwaniritsa  ndi  manja  anu  kuti, 
Tidzachita  ndithu  zowinda  zathu 
taziwindira,  kufukizira  mfumu  yai- 
kazi  ya  kumwamba,  ndi  kumthirira 
iye  nsembe  zothira  ; khazikitsanitu 
zowinda  zanu,  chitani  zowinda  zanu. 

26  Chifukwa  chache  tamvani  mau  a 
Yehova,  nonse  aYuda  okhala  m’dziko 
la  Aigupto ; Taonani,  ndalumbira, 
Pali  dzina  langa  lalikuru,  ati  Yehova, 
kuti  dzina  langa  silidzachulidwanso 
m’kamwa  mwa  munthu  ali  yense  wa 
Yuda  m’dziko  la  Aigupto,  ndi  kuti, 
Pali  Yehova  Mulungu.  27  Taonani, 
ndiwayang’anira  kuwachitira  zoipa,  si 
zabwino  ; ndipo  amuna  onse  a Yuda 
olthala  m’dziko  la  Aigupto  adzathe- 

dwa  ndi  lupanga  ndi  njala,  mpaka 
kutha  kwawo.  28  Ndipo  iwo  amene 
adzapulumuka  ku  lupanga  adza- 
bwera  kuturuka  ku  dziko  la  Aigupto 
kulowa  rn’dziko  la  Yuda,  owerengeka  ; 
ndipo  otsala  onse  a Yuda,  amene 
analowa  m’dziko  la  Aigupto  kuti 
akhale  m’menemo,  adzadziwa  ngati 
adzatsimikizidwa  mau  a yani,  kapena 
anga,  kapena  awo.  29  Ndipo  ichi  chi- 
dzakhala  chizindikiro  cha  kwa  inu, 
ati  Yehova,  chakuti  Ine  ndidzakula- 
ngani  m’malo  muno,  kuti  mudziwe 
kuti  mau  anga  adzatsimikizidwatu 
akuchitireni  inu  zoipa.  30  Yehova 
atero  : Taonani,  ndidzapereka  Farao 
Hofra  mfumu  ya  Aigupto  m’manja  a 
adani  ache,  ndi  m’manja  a iwo  aku- 
funa  moyo  wache  ; rnonga  ndinape- 
reka  Zedekiya  mfumu  ya  Yuda 
m’manja  a Nebukadinezara  mfumu  ya 
ku  Babulo  mdani  wache,  amene  ana- 
funa  moyo  wache. 

/j  C Mau  amene  ananena  Yere- 
miya  mneneri  kwa  Baruki 
mwana  wache  wa  Neriya,  pamene 
analemba  mau  awa  m’buku  ponena 
Yeremiya,  chaka  cha  chinai  cha 
Yehoyakimu  mwana  wache  wa  Yosiya, 
rnfumu  ya  Yuda,  ndi  kuti,  2 Yehova 
Mulungu  wa  Israyeli  atero,  kwa  inu, 
Baruki : 3 Munati,  Kalanga  ine 

tsopano ! pakuti  Yehova  waonjezera 
chisoni  pa  zowawa  zanga  ; ndalema 
ndi  kubuula  kwanga,  sindipeza  ku- 
puma.  4 Uzitero  naye,  Yehova  atero  : 
Taonani,  chimene  ndamanga  ndidza- 
pasula,  ndi  chimene  ndaoka  ndidza- 
zula  ; ndidzatero  m’dziko  lonseli. 
5 Kodi  udzifunira  wekha  zinthu  zazi- 
kuru  ? usazifune  ; pakuti,  taona,  ndi- 
dzatengera  zoipa  pa  anthu  onse,  ati 
Yehova  : koma  moyo  wako  ndidza- 
kupatsa  iwe  ngati  chofunkha  m’malo 
monse  m’mene  mupita’mo. 

/I  O Mau  a Yehova  amene  anadza 
kwa  Yeremiya  mneneri  aku- 
nena  za  amitundu. 

2 Za  Aigupto  : kunena  za  nkhondo 
ya  Farao-Neko  mfumu  ya  Aigupto, 
imene  inali  pa  nyanja  ya  Firate 
m’Karikemisi,  imene  anaikantha 
Nebukadinezara  mfumu  ya  ku  Babulo 
chaka  chachinai  cha  Yehoyakimu 
mwana  wache  wa  Yosiya,  mfumu  ya 
Yuda. 

3 Konzani  chikopa  ndi  lihawo,  ni- 
muyandikire  ku  nkhondo.  4 Mangani 
akavalo,  kwerani,  inu  a pa  kavalo, 


imani  ndi  zisoti  za  chitsulo  ; tuulani 
nthungo  zanu,  bvalani  malaya  a chi- 
tsulo.  5 Chifukwa  chanji  ndachiona  ? 
aopa  abwerera  ; a mphamvu  awo 
agwetsedwa,  athawadi,  osacheukira 
m'mbuyo  ; mantha  ali  ponseponse,  ati 
Yehova.  6 Wa  liwiro  asathawe,  wa 
mphamvu  asapulumuke  ; ku  mpoto  pa 
rnbali  pa  nyanja  ya  Firate  wapunthwa 
nagwa.  7 Ndani  uyu  amene  auka 
ngati  Nile,  madzi  ache  ogabvira 
monga  nyanja  ? 8 Aigupto  auka 

ngati  Nile,  madzi  ache  agabvira 
ngati  nyanja  ; ndipo  ati,  Ndidzauka, 
ndidzamiza  dziko  la  pansi  ; ndidza- 
ononga  mudzi  ndi  okhalamo  ache. 
9 Kwerani,  inu  akavalo  ; chitani  mi- 
sala  inu  magareta,  aturuke  a rnpha- 
mvu  ; aKusi  ndi  aPuti,  ogwira 
chikopa  ; ndi  aLudi,  amene  agwira  ndi 
kukoka  uta.  10  Pakuti  tsiku’lo  ndi  la 
Ambuye,  Yehova  wa  makamu,  tsiku 
la  kubweza  chilango,  kuti  abwezere 
chilango  adani  ache  ; ndipo  lupanga 
lidzadya  lidzakhuta,  nilidzamwetsa 
mwazi  wawo  ; pakuti  Ambuye,  Ye- 
hova  wa  makamu,  ali  ndi  nsembe 
m’dziko  la  ku  mpoto  pa  nyanja 
ya  Firate.  11  Kwera  ku  Gileadi, 
tenga  bvunguti,  namwali  iwe  mwana 
wa  Aigupto  ; wachurukitsa  mankhwa- 
la  chabe  ; palibe  kuchira  kwako. 
1 2 Amitundu  amva  manyazi  anu,  dziko 
la  pansi  ladzala  ndi  kupfuula  kwanu  ; 
pakuti  a mphamvu  akhumudwitsana, 
agwa  onse  awiri  pamodzi. 

13  Mau  amene  Yehova  ananena  kwa 
Yeremiya  mneneri,  kuti  Nebukadi- 
nezara  mfumu  ya  ku  Babulo  adza- 
fika  adzakantha  dziko  la  Aigupto. 

14  Nenani  m’Aigupto,  lalikirani 
m’Migidoli,  lalikirani  m’Nofi  ndi 
Tapanesi  ; nimuti,  Udziimike,  nudzi- 
konzere  wekha  ; pakuti  lupanga  ladya 
pozungulira  pako.  15  Akulimba 
ako  akokoledwa  bwanji  ? sanaime, 
chifukwa  Yehova  anawathamangitsa. 

16  Anapunthwitsa  ambiri,  inde, 
anagwa  wina  pa  mnzache,  ndipo 
anati,  Ukani,  tinkenso  kwa  anthu 
athu,  ku  dziko  la  kubadwa  kwathu, 
kuchokera  ku  lupanga  lobvutitsa. 

17  Ndipo  anapfuula  kumeneko,  Farao 
mfumu  ya  Aigupto  ndiye  phokoso 
lokha  ; wapititsa  nthawi  yopangira. 

18  Pali  Ine,  ati  Mfumu,  dzina  lache  ndi 
Yehova  wa  makamu,  ndithu  monga 
Tabori  mwa  mapiri,  monga  Karimeli 
pambali  pa  nyanja,  momwemo  adza- 

fika.  19  Mwana  wamkazi  iwe  wo- 
khala  m’Aigupto,  dzikonzere  kunka 
ku  ndende  ; pakuti  Nofi  adzakhala 
bwinja,  nadzapsya,  mulibenso  wokha- 
la’mo.  20  Aigupto  ndi  ng’ombe  ya 
msoti  yosalala  ; chionongeko  chi- 
turuka  ku  mpoto  chafika,  chafika. 

21  Ndiponso  olipidwa  ache  ali  pakati 
pache  onga  ngati  ana  a ng’ombe  a 
m’khola  ; pakuti  iwonso  abwerera 
athawa  pamodzi,  sanaime  ; pakuti 
tsiku  la  tsoka  lawo  linawafikira, 
ndi  nthawi  ya  kuweruzidwa  kwawo. 

22  Mkokomo  wache  udzanga  wa  njo- 

ka  yothawa  ; pakuti  adzayenda  ndi 
nkhondo,  adzafika  kumenyana  naye 
ndi  nkhwangwa,  monga  akutema 
mitengo.  23  Adzatema  nkhalango 
yache,  ati  Yehova,  pokhala  yosa- 
pitika  ; pakuti  achuruka  koposa  dzo- 
mbe,  ali  osawerengeka.  24  Mwana 
wache  wamkazi  wa  Aigupto  adza- 
chitidwa  manyazi,  adzaperekedwa 
m’manja  a anthu  a ku  mpoto.  25  Ye- 
hova  wa  makamu,  Mulungu  wa  Isra- 
yeli,  ati  : Taonani,  ndidzalanga  Amoni 
wa  No,  ndi  Farao,  ndi  Aigupto,  pamodzi 
ndi  milungu  yache,  ndi  mafumu  ache  ; 
ngakhale  Farao,  ndi  iwo  akumkhulu- 
pirira  iye  ; 26  ndipo  ndidzawapereka 

m’manja  a iwo  amene  afuna  moyo 
wawo,  ndi  m’dzanja  la  Nebukadine- 
zara  mfumu  ya  ku  Babulo,  ndi 
m’manja  a atumiki  ache  ; pambuyo 
pache  adzakhala’mo  anthu,  monga 
masiku  a kale,  ati  Yehova.  27  Koma 
usaope  iwe,  mtumiki  wanga  Yakobo, 
usachite  mantha,  iwe  Israyeli  : pakuti, 
taona,  ndidzakupulumutsa  iwe  kucho- 
kera  kutari,  ndi  mbeu  yako  ku 
dziko  la  undende  wawo,  ndipo  Yakobo 
adzabwera,  nadzapumula  m’mtenaere, 
ndipo  palibe  amene  adzamuopetsa 
iye.  28  Usaope,  iwe  Yakobo  mtumiki 
wanga,  ati  Yehova  ; pakuti  Ine  ndiri 
ndi  iwe  ; pakuti  Ine  ndidzathetsa 
mitundu  yonse  kumene  ndinakuingi- 
tsira’ko  iwe,  koma  sindidzakuthetsa 
iwe  ; koma  ndidzakulangiza  ndi  chi- 
weruziro,  ndipo  sindidzakusiya  konse 
wosalangidwa. 

/\  ~7  Mau  a Yehova  amene  anadza 
I kwa  Yeremiya  mneneri  onena 
za  Afilisti,  Farao  asanakanthe  Gaza. 

2  Yehova  atero  : Taonani,  madzi 
adzakwera  kuturuka  ku  mpoto,  na- 
dzakhala  mtsinje  wosefuka,  nadza- 
sefukira  pa  dziko  ndi  pa  zonse  ziri 
m’mwemo,  pa  mudzi  ndi  pa  onse 


okhala’mo  ; ndipo  amuna  adzalira, 
ndi  onse  okhala  m’dziko  adzakuwa. 

3 Pomveka  migugu  ya  ziboda  za 
olimba  ache,  pogumukira  magareta 
ache,  ndi  pophokozera  njinga  zache, 
atate  sadzacheukira  ana  awo  chifukwa 
cha  kulefuka  kwa  manja  awo  ; 

4 c'nifukwa  cha  tsiku  lakudzafunkha 

aFilisti  onse,  kuphera  Turo  ndi  Zido- 
ni  othangata  onse  akutsala  ; pakuti 
Yehova  adzafunkha  aFilisti,  otsala  a 
chisumbu  cha  Kafitori.  5 Dazi  lafi- 
kira  a Gaza  ; Asikeloni  wathedwa, 
otsala  m’chidikha  chawo  ; udzadzi- 
cheka  masiku  angati  ? 6 Iwe  lupanga 

la  Yehova,  atsala  masiku  angati 
osakhala  chete  iwe  ? dzilonge  wekha 
m’banzi  lako  ; puma,  nukhale  chete. 

7 Udzakhala  chete  bwanji,  popeza 
Yehova  anakulangiza  za  Asikeloni, 
ndi  za  m’mbali  mwa  nyanja,  pamenepo 
analiika. 

/\  Q Za  Moabu.  Atero  Yehova 
|-Q  wa  makamu,  Mulungu  wa 
Israyeli : Tsoka  Nebo ! pakuti  wapasu- 
ka:;  Kiriyataimu  wachitidwa  manyazi, 
wagwidwa  ; linga  la  pa  mtunda 
lachitidwa  manyazi  lapasudwa.  2 Pa- 
libenso  kutamanda  Moabu  ; m’Hesi-  j 
boni  anamlingiririra  zoipa,  ndi  kuti,  i 
Tiyeni,  tiwathe  asakhalenso  mtundu 
wa  anthu.  Iwenso,  Madimeni,  udza- 
tontholetsedwa,  lupanga  lidzakulo- 
ndola  iwe.  3 Mau  amveka 
kuchokera  ku  Horonaimu,  kufunkha 
ndi  kuononga  kwakukuru  ! 4 Moabu 

waonongedwa  ; ang’ono  ache  amve- 
ketsa  kulira.  5 Pakuti  adzakwera 
pa  chikweza  cha  Luhiti  ndi  kulira 
kosaleka ; pakuti  pa  chitsiko  cha 
Horonaimu  amva  kulira  kowawa  kwa 
chionongeko.  6 Thawani,  pulumutsani 
miyoyo  yanu,  mukhale  amariseche 
m’chipululu.  7 Pakuti,  chifukwa  wa- 
khulupirira  nchito  zanu  ndi  chuma 
chanu,  iwenso  udzagwidwa  ; ndipo 
Kemosi  adza  ku  ndende,  ansembe 
ache  ndi  akuru  ache  pamodzi. 

8 Ndipo  wakufunkha  adzafikira  pa 
midzi  yonse,  sudzapulumuka  mudzi 
uli  wonse  ; chigwa  chomwe  chidza- 
sakazidwa,  ndipo  chidikha  chidzao- 
nongedwa  ; monga  wanena  Yehova. 

9 Patsani  Moabu  mapiko,  kuti  atha- 
we  apulumuke  ; midzi  yache  ikhale 
bwinja,  lopanda  wokhala’mo.  1 0 Ate- 
mbereredwe  iye  amene  agwira  nchito 
ya  Yehova  monyenga,  atembereredwe 
iye  amene  abweza  lupanga  lache  ku 

mwazi.  11  Moabu  wakhala  m’mte- 
ndere  kuyambira  ubwana  wache, 
wakhala  pa  nsenga,  osatetekulidwa, 
sananke  ku  ndende  ; chifukwa  chache 
makoleredwe  ache  alimobe  mwa  iye, 
pfungo  lache  silinasinthika.  12  Chifu- 
kwa  chache,  taonani,  masiku  adza, 
ati  Yehova,  amene  ndidzatuma  kwa 
iye  otsanula,  amene  adzamtsanula 
iye  ; adzataya  za  mbiya  zache,  na- 
dzaswa  zipanda  zawo.  13  Ndipo 
Moabu  adzachita  manyazi  chifukwa 
cha  Kemosi,  monga  nyumba  ya 
Israyeli  inachita  manyazi  chifukwa 
cha  Beteli  amene  anamkhulupirira. 
14  Muti  bwanji,  Tiri  a mphamvu, 
olimba  mtima  a nkhondo  ? 15  Moabu 
wapasuka,  akwera  kulowa  m’midzi 
yache,  ndi  anyamata  ache  osankhika 
atsikira  kukaphedwa,  ati  Mfumu,  dzi- 
na  lache  ndiye  Yehova  wa  makamu. 
1 6 Tsoka  la  Moabu  layandikira  kudza, 
nsautso  yache  ifulumiratu.  17  Inu 
nonse  akumzungulira,  mumchitire  iye 
chisoni,  inu  nonse  akudziwa  dzina 
lache  ; muti,  Chibonga  cholimba 
chatyokatu,  ndodo  yokoma ! 18  Iwe 

mwana  wa  mkazi  wokhala  m’Diboni, 
utsike  pa  ulemerero  wako,  nukhale 
ndi  ludzu  ; pakuti  wakufunkha  Moabu 
wakukwerera,  iwe  waononga  malinga 
ako.  19  Iwe  wokhala  m’Aroeri,  ima 
pa  njira,  nusuzumire  umfunse  iye 
amene  athawa,  ndi  mkazi  amene 
apulumuka ; nuti,  Chachitidwa  chi- 
ani  ? 20  Moabu  wachitidwa  manya- 

zi ; pakuti  watyoka ; kuwa  nulire  ; 
nunene  m’Arinoni,  kuti  Moabu  wa- 
pasuka.  21  Chiweruzo  chafika  pa 
dziko  la  chidikha  ; pa  Holoni,  ndi  pa 
Yaza,  ndi  pa  Mefati  ; 22  ndi  pa  Diboni, 
ndi  pa  Nebo,  ndi  pa  Beti-Dibilataimu  ; 
23  ndi  pa  Kiriataimu,  ndi  pa  Beti- 
Gamuli,  ndi  pa  Beti-Meoni  ; 24  ndi 
pa  Kerioti,  ndi  pa  Bozira,  ndi  pa  midzi 
yonse  ya  dziko  la  Moabu,  yakutari 
kapena  yakufupi.  25  Nyanga  ya 
Moabu  yaduka,  ndipo  watyoka  mkono 
wache,  ati  Yehova.  26  Umledzere- 
tse  iye ; pakuti  anadzikuza  pokana 
Yehova  ; Moabu  yemwe  adzabvimvi- 
nika  m’kusanza  kwache,  ndipo  iye 
adzasekedwanso.  27  Kodi  sunaseka 
Israyeli  ? Kodi  iye  anapezedwa 
mwa  mbala  ? pakuti  nthawi  zonse 
unena  za  iye,  upukusa  mutu.  28  Inu 
okhala  m’Moabu,  siyani  midzi,  kha- 
lani  m’thanthwe  ; nimukhale  monga 
njiwa  imene  isanja  chisanja  chache 


pambali  pakamwa  pa  dzenje.  29  Ife 
tamva  kudzikuza  kwa  Moabu,  wadzi- 
kuza  ndithu,  kunyang’wa  kwache, 
ndi  kunyada  kwache,  ndi  kudzitama 
kwache,  ndi  kudzikuza  kwa  mtima 
wache. 

30  Ine  ndidziwa  mkwiyo  wache,  ati 
Yehova,  kuti  uli  chabe  ; zonyenga 
zache  sizinachi'ca  kanthu.  31  Chifukwa 
chache  ndidzakuwira  Moabu  ; inde, 
ndidzapfuulira  Moabu  yense,  adzali- 
rira  anthu  a ku  Kirere.  32  Iwe 
mpesa  wa  Sibima  ; ndidzakulirira  iwe 
ndi  kulira  kopambana  kulira  kwa 
Yazeri,  nthambi  zako  zinapitirira 
nyanja,  zinafikira  ku  nyanja  ya  Ya- 
zeri  ; wakufunkha  wagwera  zipatso 
zako  za  mpakasa  ndi  mphesa  zako. 
33  Ndipo  kusekera  ndi  kukondwa 
kwachotsedwa,  ku  munda  wobala  ndi 
ku  dziko  la  Moabu  ; ndipo  ndaletsa 
vinyo  pa  zopondera’mo  ; sadzaponda 
ndi  kupfuula  ; kupfuula  sikudzakhala 
lcupfuula.  34  Kuyambira  kupfuula 
kwa  Hesiboni  mpaka  ku  Eleale,  mpaka 
ku  Yahazi  anakweza  mau,  kuyambira 
pa  Zoari  mpaka  ku  Horonaimu,  ku 
Egilati-Selisiya;  pakuti  pa  madzi  a ku 
Nimurimu  komwe  padzakhala  mabwi- 
nja.  35  Ndiponso  ndidzaletsa  m’Moabu, 
ati  Yehova,  iye  amene  apereka  nsembe 
pa  msanje,  ndi  iye  amene  afukizira 
milungu  yache.  36  Chifukwa  chache 
mtima  wanga  umlirira  Moabu  monga 
zitolilo,  ndipo  mtima  wanga  uwali- 
rira  anthu  a Kireresi  monga  zito- 
lilo,  chifukwa  chache  zakuchuruka 
zache  adadzionera  zatayika.  37  Pa- 
kuti  mitu  yonse  iri  ya  dazi,  ndipo 
ndebvu  ziri  zosengedwa  ; pa  manja 
onse  pali  pochekedwachekedwa,  ndi 
pa  chuuno  chiguduli.  38  Pamwamba 
pa  machindwi  a Moabu  ndi  m’miseu 
mwache  muli  kulira  monsemonse ; 
pakuti  ndaswa  Moabu  monga  mbiya 
m’mene  mulibe  chikondwero,  ati  Ye- 
hova.  39  Yasweka  bwanjil  Akuwa 
bwanji  Moabu ! wapotoloka  bwanji 
ndi  manyazi ! Chomwecho  Moabu 
adzakhala  choseketsa  ndi  choopsyera 
onse  omzungulira  iye.  40  Pakuti 
Yehova  atero : Taonani,  adzauluka 

ngati  chiombankhanga,  adzamtamba- 
sulira  Moabu  mapiko  ache.  41  Keroti 
walandidwa,  ndi  malinga  agwidwa, 
ndipo  tsiku  lomwelo  mtima  wa  anthu 
a mphamvu  a Moabu  udzakhala 
ngati  mtima  wa  mkazi  alinkudwala. 
42  Ndipo  Moabu  adzaonongeka  asa- 

khalenso  mtundu  wa  anthu,  chifu- 
kwa  anadzikuzira  yekha  pa  Yehova. 
43  Mantha,  ndi  dzenje,  ndi  khwekhwe, 
ziri  pa  iwe,  wokhala  m’Moabu,  ati 
Yehova.  44  Ndipo  iye  wakuthawa 
chifukwa  cha  mantha  adzagwa  m’dze- 
nje  ; ndi  iye  amene  aturuka  m’dzenje 
adzagwidwa  m’khwekhwe  ; pakuti 
ndidzatengera  pa  iye,  pa  Moabu,  chaka 
cha  kulangidwa  kwawo,  ati  Yehova. 

45  Iwo  amene  anathawa  aima  opanda 
mphamvu  pansi  pa  mthunzi  wa 
Hesiboni  ; pakuti  moto  waturuka 
m’Hesiboni,  ndi  malawi  a moto  m’kati 
mwa  Sihoni,  nadya  ngondya  ya  Moabu, 
ndi  pakati  pamtu  pa  ana  a phokoso. 

46  Tsoka  iwe,  Moabu  ! anthu  a Kemosi 
athedwa ; pakuti  ana  ako  amuna 
atengedwa  ndende,  ndi  ana  ako  akazi 
atengedwa  ndende.  47  Koma  ndi- 
dzabwezanso  undende  wa  Moabu 
masiku  akumariza,  ati  Yehova.  Ziwe- 
ruzo  za  Moabu  ndi  zomwezi. 

/j  Q Za  ana  a Amoni.  Yehova 
H’v/  atero  : Kodi  Israyeli  alibe 

ana  amuna  ? alibe  wolowa  dzina  ? 
M’mwemo  mfumu  yawo  yalowa  pa 
Gadi  chifukwa  chanji,  ndi  anthu  ache 
akhala  m’midzi  mwache  ? 2 Chi- 

fukwa  chache,  taonani,  masiku  afika, 
ati  Yehova,  Ine  ndidzamveketsa  mpfuu 
ya  nkhondo  yomenyana  ndi  Raba  wa 
ana  a Amoni  ; ndipo  adzasanduka 
muunda  wa  bwinja,  ndipo  ana  ache 
akazi  adzatenthedwa  ndi  moto  ; pa- 
menepo  Israyeli  adzalanda  iwo  amene 
adamlanda,  ati  Yehova.  3 Kuwa, 
iwe  Hesiboni,  pakuti  Ai  wapasuka  ; 
lirani,  inu  ana  akazi  a Raba,  mubvale 
chiguduli  ; chitani  maliro,  thama- 
ngani  kwina  ndi  kwina  pa  mipanda  ; 
pakuti  mfumu  yawo  idzalowa 
m’ndende,  ansembe  ache  ndi  akuru 
ache  pamodzi.  4 Chifukwa  chanji 
udzitamandira  ndi  zigwa,  chigwa 
chako  choyenda’mo  madzi,  iwe  mwana 
wamkazi  wobwerera  m'mbuyo,  amene 
anakhulupirira  chuma  chache,  nati, 
Adza  kwa  ine  ndani  ? 5 Taona  ndi- 

dzakutengera  mantha,  ati  Ambuye, 
Yehova  wa  makamu,  akuchokera  kwa 
onse  amene  akuzungulira  iwe ; ndipo 
mudzaingitsidwa  yense  kulozera  maso 
ache,  ndipo  palibe  amene  adzaso- 
nkhanitsa  osochera.  6 Koma  pa- 
mbuyo  pache  ndidzabwezanso  undende 
wa  ana  a Amoni,  ati  Yehova. 

7 Za  Edomu.  Yehova  wa  makamu 
atero  : Kodi  m’Temani  muhbenso 


nzeru  ? kodi  uphungu  wawathera  aku- 
chenjera  ? kodi  nzeru  zawo  zatha 
psiti  ? 8 Thawani  inu,  bwerani, 

khalani  mwakuya  inu,  okhala  m’De- 
dani  ; pakuti  ndidzatengera  pa  iye 
tsoka  la  Esau,  nthawi  yoti  ndidzamla- 
nga  iye.  9 Akafika  kwa  inu  akuchera 
mphesa,  sadzasiya  mphesa  zokunkha  ? 
akafika  usiku  akuba,  adzaononga 
mpaka  kutha  ? 10  Pakuti  ndambvula 

Esau,  ndambvundukula,  sadzatha  ku- 
bisala  ; mbeu  zache  zaonongeka,  ndi 
abale  ache,  ndi  anansi  ache,  ndipo 
palibe  iye.  11  Siya  ana  ako  amasiye, 
Ine  ndidzawasunga ; akazi  ako  a 
masiye  andikhulupirire  Ine.  1 2 Pakuti 
Yehova  atero  : Taonani,  iwo  amene 
sanaweruzidwa  kuti  amwe  chikho 
adzamwadi  ; kodi  iwe  ndiye  amene 
adzakhala  wosalangidwa  konse  ? su- 
dzakhala  wosalangidwa,  koma  udza- 
mwadi.  13  Pakuti  ndalumbira,  Pali 
Ine,  ati  Yehova,  kuti  Bozira  adzakha- 
la  chizizwitso,  chitonzo,  chopasuka, 
ndi  chitemberero  ; ndipo  midzi  yache 
yonse  idzakhala  yopasuka  chipasu- 
kire.  14  Ndamva  mithenga  ya  kwa 
Yehova,  ukati,  Sonkhanani,  mumdzere, 
nimuukire  nkhondo,  ndipo  mthenga 
watumidwa  mwa  amitundu.  15  Pa- 
kuti,  taona,  ndakuyesa  iwe  wamng’ono 
mwa  amitundu,  ndi  wonyozedwa  mwa 
anthu.  1 6 Koma  za  kuopsya  kwako, 
kunyada  kwa  mtima  wako  kunaku- 
nyenga  iwe,  wokhala  m’mapanga  a 
thanthwe,  woumirira  msanje  wa  chi- 
tunda,  ngakhale  usanja  chisanja  chako 
pamwamba  penipeni  ngati  chiomba- 
nkhanga,  ndidzakutsitsa  iwe  kume- 
neko,  ati  Yehova.  17  Ndipo  Edomu 
adzakhala  chizizwitso  ; ndipo  yense 
wakupita’po  adzazizwa,  ndipo  adzatso- 
nyera  zobvuta  zache  zonse.  1 8 Monga 
m’kupasuka  kwa  Sodomu  ndi  Gomora 
ndi  midzi  inzache,  ati  Yehova,  munthu 
ali  yense  sadzakhala  m’menemo, 
mwana  wa  munthu  ali  yense  sadza- 
gona  m’menemo.  19  Taona,  wina 
adzakwerera  mudzi  wolimba  ngati 
mkango  wochokera  ku  Yordano  wose- 
fuka  ; koma  dzidzidzi  ndidzamtama- 
ngitsa  amchokere  ; ndipo  ali  yense 
amene  asankhidwa,  ndidzamuika  wo- 
yang’anira  wache,  pakuti  wakunga 
Ine  ndani  ? adzandiikira  nthawi  ndani  ? 
ndipo  mbusa  adzaima  pa  maso  panga 
ndani  ? 20  Chifukwa  chache  ta- 

mvani  uphungu  wa  Yehova,  umene 
waupangira  pa  Edomu  ; ndi  zimene 

walingalirira  okhala  m’Temani,  ndi- 
thu  adzawakoka,  ana  ang’ono  a 
zoweta  ; ndithu  adzayesa  busa  lawo 
bwinja  pamodzi  nawo.  21  Dziko  la 
pansi  linthunthumira  ndi  phokoso  la 
kugwa  kwawo  ; pali  mpfuu,  phokoso 
lache  limveka  pa  Nyanja  Yofiira. 
22  Taonani,  adzafika  nadzauluka 
ngati  chiombankhanga,  adzatamba- 
sulira  Bozira  rnapiko  ache,  ndipo 
tsiku  lomwelo  mtima  wa  anthu  a 
mphamvu  a Edomu  udzakhala  ngati 
mtima  wa  mkazi  alinkudwala. 

23  Za  Damasiko.  Hamati  ndi 
Aripadi  ali  ndi  manyazi,  chifukwa 
anamva  malodza,  asungunuka  ku 
nyanja,  adera  nkhawa  osatha  kukhala 
chete.  24  Damasiko  walefuka,  atembe- 
nukira  kuti  athawe,  kunthunthumira 
kwamgwira  ; zobvuta  ndi  kulira  za- 
mgwira  iye,  ngati  mkazi  alimkudwala. 
25  Alekeranji  kusiya  mudzi  wa  chi- 
lemekezo,  mudzi  wa  chikondwero 
changa  ? 26  Chifukwa  chache  anya- 

mata  ache  adzagwa  m’miseu  yache, 
ndipo  anthu  onse  a nkhondo  adzato- 
ntholetsedwa  tsiku  lomwelo,  ati  Ye- 
hova  wa  makamu.  27  Ndipo  Ine 
ndidzayatsa  moto  m’khoma  la  Dama- 
siko,  udzathetsa  zinyumba  za  Beni 
Hadadi. 

28  Za  Kedara,  ndi  za  maufumu  a 
Hazori,  amene  anawakantha  Nebuka- 
dinezara  mfumu  ya  ku  Babulo. 

Yehova  atero  : Ukani,  kwerani  ku 
Kedara,  funkhani  ana  a ku  m’mawa. 
29  Mahema  awo  ndi  zoweta  zawo  adza- 
zilanda,  adzadzitengera  nsaru  zochi- 
ngira  zawo,  ndi  katundu  wawo  yense, 
ndi  ngamila  zawo  ; ndipo  adzapfuu- 
lira  iwo,  Manthaponse  ponse.  30  Tha- 
wani  inu,  yendani  kutari,  khalani 
mwakuya,  Inu  okhala  m’Hazori,  ati 
Yehova ; pakuti  Nebukadinezara 
mfumu  ya  ku  Babulo  anapangira 
uphungu  pa  inu,  nakulingalirirani. 
31  Nyamukani,  kwererani  mtundu 
wokhala  ndi  mtendere,  wokhala  osade- 
ra  nkhawa,  ati  Yehova  ; amene  alibe 
zitseko  ndi  mipiringidzo,  okhala  pa 
okha.  32  Ndipo  ngamila  zawo  zidza- 
khala  zofunkha,  ndi  unyinji  wa 
ng’ombe  zawo  udzakhala  wolanda  ; 
ndipo  ndidzabalalitsira  ku  mphepo 
zonse  iwo  amene  ameta  m’mbali 
mwa  tsitsi  lawo  ; ndipo  ndidzatenga 
tsoka  lawo  ku  mbali  zawo  zonse,  ati 
Yehova.  33  Ndipo  Hazori  adzakhala 
mokhala’mo  ankhandwe,  bwinja  la 


chikhalire  ; simudzakhala’mo  mu- 
nthu,  simudzagona’mo  mwana  wa 
munthu. 

34  Mau  a Y ehova  amene  anafika  kwa 
Yeremiya  mneneri  onena  za  Elamu 
poyamba  kulamulira  Zedekiya  mfumu 
ya  Yuda,  kuti,  35  Yehova  wa  makamu 
atero  : Taonani,  ndidzatyola  uta  wa 
Elamu,  ndiwo  mtima  wa  mphamvu 
yawo.  36  Pa  Elamu  ndidzatengera 
mphepo  zinai  ku  mbali  zinai  za  mle- 
ngalenga,  ndidzamwaza  iwo  ku 
mphepo  zonsezo  ; ndipo  sikudzakhala 
mtundu  kumene  opitikitsidwa  a 
Elamu  sadzafika’ko.  37  Ndipo  ndi- 
dzachititsa  Elamu  mantha  pa  maso 
pa  amaliwongo  awo,  ndi  pa  maso  pa 
iwo  ofuna  moyo  wawo  ; ndipo  ndidza- 
tengera  choipa  pa  iwo,  mkwiyo  wanga 
waukali,  ati  Yehova  ; ndipo  ndidzatu- 
miza  lupanga  liwalondole,  mpaka 
nditawatha  ; 38  ndipo  ndidzaika 

mpando  wa  chifumu  wanga  m’Elamu, 
ndipo  ndidzaononga  pamenepo  mfumu 
ndi  akulu,  ati  Yehova.  39  Koma 
padzaoneka  masiku  akutsiriza,  kuti 
ndidzabwezanso  undende  wa  Elamu, 
ati  Yehova. 

Mau  amene  ananena  Yehova 

za  Babulo,  za  dziko  la  aKasidi, 
mwa  Yeremiya  mneneri. 

2 Lalikirani  mwa  amitundu,  faliki- 
tsani,  kwezani  mbendera  ; falikitsani, 
musabise  ; munene,  Babulo  wagwidwa, 
Beli  wachitidwa  manyazi,  Merodake 
watyokatyoka,  zosema  zache  zachiti- 
dwa  manyazi,  mafano  ache  atyokatyo- 
ka.  3 Pakuti  mtundu  wa  anthu  udza- 
turuka  ku  mpoto  kudzamenyana  naye, 
udzachititsa  dziko  lache  bwinja,  losa- 
khala’mo  anthu  ; athawa,  apita, 
anthu  ndi  nyama.  4 Masiku  omwewo, 
nthawi  yomweyo,  ati'  Yehova,  ana  a 
Israyeli  adzadza,  iwo  ndi  ana  a Yuda  ; 
pamodzi  adzayenda  rn’njira  mwawo 
alinkulira,  nadzafuna  Yehova  Mulungu 
wawo.  5 Adzafunsira  Ziyoni  nkhope 
zawo  zirikuyang’ana  kumeneko,  ndi 
kuti,  Tiyeni  inu,  dzilumikizeni  kwa 
Yehova  m’chipangano  cha  muyaya 
chimene  sichidzaiwalika. 

6 Anthu  anga  anakhala  nkhosa  zota- 
yika  ; abusa  awo  anazisokeretsa,  pa 
mapiri  onyenga  ; achoka  ku  phiri 
kunka  ku  chitunda  ; aiwala  malo  awo 
akupuma.  7 Onse  amene  anazipeza 
anazidya  ; adani  awo  anati,  sitipara- 
mula  mlandu,  chifukwa  iwo  anachi- 
mwira  Yehova,  ndiye  mokhala’mo 

zolungama ; Yehova,  chiyembekezo 
cha  atate  awo.  8 Thawani  pakati  pa 
Babulo,  turukani  m’dziko  la  aKasidi, 
mukhale  monga  atonde  patsogolo  pa 
zoweta.  9 Pakuti,  taonani,  ndidza- 
bukitsa  ndidzafikitsa  kudzamenyana 
ndi  Babulo  msonkhano  wa  mitundu 
yaikuru  kuchokera  ku  dziko  la  ku 
mpoto  ; ndipo  adzaguba  pomenyana 
ndi  iye  ; kumeneko  Babulo  adzacho- 
tsedwa  ; mibvi  yawo  idzakhala  ngati 
ya  munthu  wa  maluli  wa  mphamvu  ; 
yosabwera  chabe.  10  Ndipo  Kasidi 
adzakhala  chofunkha ; onse  amene 
amfunkhitsa  iye  adzakhuta,  ati  Y ehova. 

11  Chifukwa  mukondwa,  chifukwa 
musekerera,  inu  amene  mulanda  cho- 
lowa  changa,  chifukwa  muli  onenepa 
monga  ng’ombe  ya  msoti  yoponda 
tirigu,  ndi  kulira  ngati  akavalo  olimba  ; 

12  amai  anu  adzakhala  ndi  manyazi 
ambiri  ; amene  anakubalani  adza- 
thedwa  nzeru  ; taonani,  adzakhala 
wa  pambuyo  wa  amitundu,  chipu- 
lulu,  dziko  louma,  bwinja.  13  Chi- 
fukwa  cha  mkwiyo  wa  Yehova  sadza- 
khala’mo  anthu,  koma  padzakhala 
bwinja ; onse  akupita  pa  Babulo 
adzadabwa,  adzatsonyera  pa  zobvuta 
zache  zonse.  14  Gubani  ndi  kuzu- 
ngulira  Babulo  kumenyana  naye,  inu 
nonse  okoka  uta  ; mumponyere  iye, 
osaderera  mibvi  ; pakuti  wachimwira 
Yehova.  15  Mumpfuulire  iye  pomzu- 
ngulira  iye  ; pakuti  wagwira  mwendo  ; 
malinga  ache  agwa  ; makoma  ache 
agwetsedwa ; pakuti  ndi  kubwezera 
chilango  kwa  Yehova  ; mumbwezere 
chilango  ; monga  iye  wachita  mu- 
mchitire  iye  momwemo.  18  Muwa- 
the  ofesa  ku  Babulo,  ndi  iwo  amene 
agwira  zenga  nyengo  ya  masika  ; chi- 
fukwa  cha  lupanga  losautsa  adza- 
tembenukira  yense  kwa  anthu  ache, 
nadzathawira  yense  ku  dziko  lache. 

17  Israyeli  ndiye  nkhosa  yolowe- 
rera,  mikango  yampitikitsa,  poyamba 
inamudya  mfumu  ya  Asuri  ; ndipo 
pomariza  Nebukadinezara  uyo  wa- 
tyola  mafupa  ache.  18  Chifukwa 
chache  atero  Yehova  wa  makamu, 
Mulungu  wa  Israyeli  : Taonani, 

ndidzalanga  mfumu  ya  ku  Babulo 
ndi  dziko  lache,  monga  ndinalanga 
mfumu  ya  Asuri.  19  Ndipo  ndidza- 
bwezeranso  Israyeli  ku  busa  lache, 
ndipo  adzadya  pa  Karimeli  ndi  pa 
Basana,  moyo  wache  nudzakhuta  pa 
mapiri  a Efraimu  ndi  m’Gileadi. 


20  Masiku  omwewo,  nthawi  yomweyo, 
ati  Yehova,  zoipa  za  Israyeli  zidza- 
funidwa,  koma  zidzasoweka ; ndi 
zochimwa  za  Yuda,  koma  sizidza- 
pezeka ; pakuti  ndidzakhululukira  iwo 
amene  ndidzawasiya  ngati  chotsala. 

21  Kwera  kukamenyana  ndi  dziko 
la  Merataimu,  ndi  okhala  m’Pekoli, 
ipha  nuononge  konse  pambuyo  pawo, 
ati  Yehova,  chita  monga  mwa 
zonse  ndinakuuza  iwe.  22  Phokoso 
la  nkhondo  liri  m’dziko  lino,  ndi 
lakuononga  kwakukuru.  23  Nyundo 
ya  dziko  lonse  yaduka  ndi  kutyoka ! 
Babulo  wasanduka  bwinja  pakati  pa 
amitundu ! 24  Ndakuchera  iwe  msa- 

mpha,  ndi  iwenso  wagwidwa,  iwe 
Babulo,  ndipo  sunadziwa,  wapezeka, 
ndiponso  wagwidwa,  chifukwa  wali- 
mbana  ndi  Yehova.  25  Yehova  watse- 
gula  pa  nyumba  ya  zida  zache,  ndipo 
waturutsa  zida  za  mkwiyo  wache  ; 
pakuti,  Ambuye  Yehova  wa  makamu, 
ali  ndi  nchito  m’dziko  la  aKasidi. 

26  Tadzani  kudzamenyana  ndi  iye 
kuchokera  ku  malekezero  ache,  tse- 
gulani  pa  nkhokwe  zache  ; unjikani 
zache  monga  miyulu,  mumuononge 
konse  ; pasatsale  kanthu  ka  pa  iye. 

27  Iphani  ng’ombe  zamphongo  zache 
zonse  ; zitsikire  kukaphedwa  ; tsoka 
iwo ! pakuti  tsiku  lawo  lafika,  tsiku 
la  kulanga  kwawo.  28  Mau  a iwo 
akuthawa  akupulumuka  m’dziko  la 
Babulo,  kuti  alalikire  m’Ziyoni  kubwe- 
zera  chilango  kwa  Yehova  Mulungu 
wathu,  kubwezera  chilango  chifukwa 
cha  kachisi  wache.  29  Memezani 
amauta  amenyane  ndi  Babulo,  onse 
amene  akoka  uta  ; mummangire  iye 
zitando  pomzungulira  iye,  asapulu- 
muke  mmodzi  wache  yense  ; mum- 
bwezere  iye  monga  mwa  nchito  yache  ; 
monga  mwa  zonse  wazichita,  mu- 
mchitire  iye ; pakuti  anamnyadira 
Yehova,  Woyera  wa  Israyeli.  30  Chi- 
fukwa  chache  anyamata  ache  adza- 
gwa  m’miseu  yache,  ndi  anthu  ankho- 
ndo  ache  onse  adzatontholetsedwa 
tsiku  lomwelo,  ati  Yehova.  31  Tao- 
nani,  nditsutsana  nawe,  wonyada  iwe, 
ati  Ambuye,  Yehova  wa  makamu ; 
pakuti  tsiku  lako  lafika,  nthawi  imene 
ndidzakulanga  iwe.  32  Ndipo  wo- 
nyada’yo  adzakhumudwa  nadzagwa, 
ndipo  palibe  amene  adzamuutsa  iye  ; 
ndipo  Ine  ndidzayatsa  moto  m’midzi 
yache,  ndipo  udzatentha  onse  aku- 
mzungulira  iye. 

33  Yehova  vva  makamu  atero  : Ana 
a Israyeli  ndi  ana  a Yuda  asautsidwa 
pamodzi  ; ndipo  onse  amene  anawa- 
gwira  ndende  awagwiritsitsa  ; akana 
kuwamasula.  34  Mombolo  wawo 
ngwa  mphamvu  ; dzina  lache  Yehova 
wa  makamu  : adzawanenera  mlandu 
wawo  ndithu  ; kuti  apumitse  dzi- 
ko  la  pansi,  nadzidzimutse  okhala 
m’Babulo.  35  Lupanga  liri  pa  aKa- 
sidi,  ati  Yehova,  pa  okhala  m’Babulo, 
pa  akuru  ache,  ndi  pa  anzeru  ache. 
36  Lupanga  liri  pa  a matukutuku, 
ndipo  adzapusa  ; lupanga  liri  pa  anthu 
olimba  ache,  ndipo  adzaopa.  37  Lu- 
panga  liri  pa  akavalo  awo,  ndi  pa 
magareta  awo,  ndi  pa  anthu  onse 
osanganizidwa  amene  ali  pakati  pache, 
ndipo  adzakhala  ngati  akazi  ; lupanga 
liri  pa  chuma  chache,  ndipo  chidzala- 
ndidwa.  38  Chirala  chiri  pa  madzi  ache, 
ndipo  adzaphwa ; pakuti  ndi  dziko 
la  mafano  osema,  ndipo  ayaruka  ndi 
kufuna  zoopsya.  39  Chifukwa  chache 
zirombo  za  ku  chipululu  ndi  mimbulu 
zidzakhala’mo,  ndi  nthiwatiwa  zidza- 
khala  m’menemo  ; ndipo  sadzakhala- 
’mo  anthu  konse  ; ndipo  sadzakhala- 
’mo  m’mibadwo  mibadwo.  40  Monga 
muja  Yehova  anagwetsa  Sodomu  ndi 
Gomora  ndi  midzi  inzache,  ati  Yehova  ; 
anthu  sadzakhala’mo,  mwana  wa 
munthu  sadzagona’mo.  41  Taonani, 
anthu  achokera  ku  mpoto  ; ndiwo 
mtundu  waukuru,  ndipo  mafumu 
ambiri  adzaukitsidwa  kuchokera  ku 
malekezero  a dziko  la  pansi.  42  Agwi- 
ra  uta  ndi  nthungo  ; ali  a nkharwe, 
alibe  chifundo  ; mau  awo  apokosera 
ngati  nyanja,  ndipo  akwera  akavalo, 
yense  aguba  monga  munthu  wa  ku 
nkhondo,  kukamenyana  ndi  iwe, 
mwana  wamkazi  wa  Babulo.  43  Mfu- 
mu  ya  ku  Babulo  yamva  mbiri  yawo, 
ndipo  manja  ache  alefuka  ; wagwidwa 
ndi  nkhawa,  ndi  zowawa  zonga  za 
mkazi  alimkudwala.  44  Taonani, 
mtundu  uja  udzakwerera  mudzi  wo- 
limba  ngati  mkango  wochokera  ku 
Yordano  wosefuka ; koma  dzidzidzi 
ndidzautamangitsa  umchokere,  ndipo 
ali  yense  amene  asankhidwa,  ndidza- 
muika  woyang’anira  wache  ; pakuti 
wakunga  Ine  ndani  ? adzandiikira 
nthawi  ndani  ? ndipo  mbusa  adzaima 
pa  maso  panga  ndani  ? 45  Chifukwa 

chache  tamvani  uphungu  wa  Yehova, 
umene  waupangira  pa  Babulo  ; ndi 
zimene  walingirira  dziko  la  aKasidi  ; 


ndithu  adzawakoka,  ana  ang’ono  a 
zoweta ; ndithu  adzayesa  busa  lawo 
bwinja  pamodzi  nawo.  46  Dziko  la 
pansi  linthunthumira,  pa  phokoso  la 
kugwidwa  kwa  Babulo,  ndipo  mpfuu 
wamveka  mwa  amitundu. 
p!"l  Yehova  atero  : Taonani,  ndi- 
vj  I dzaukitsira  Babulo,  ndi  iwo 
okhala  m’Lebi-kamai,  mphepo  yoono- 
nga.  2 Ndipo  ndidzatuma  ku  Babulo 
alendo,  amene  adzamkupira  iye, 
amene  adzataya  zonse  m’dziko  lache, 
pakuti  tsiku  la  chisauko  adzamenyana 
ndi  iye  pomzungulira  pache.  3 Wa 
uta  asakoke  uta  wache,  asadzikweze 
m’malaya  ache  a chitsulo  ; musasiye 
anyamata  ache ; muononge  ndithu 
khamu  lache  lonse.  4 Ndipo  adza- 
gwa  ophedwa  m’dziko  la  aKasidi, 
opyozedwa  m’miseu  yache.  5 Pa- 
kuti  Israyeli  ndi  Yuda  sasiyidwa,  ndi 
Mulungu  wawo,  ndiye  Yehova  wa 
makamu  : ngakhale  dziko  lawo  la- 

dzala  ndi  uchimo  kuchimwira  Woyera 
wa  Israyeli.  6 Thawani  pakati  pa 
Babulo,  yense  apulumuke  moyo 
wache ; musathedwe  m’choipa  cha- 
che  ; pakuti  ndi  nthawi  ya  kubwezera 
chilango  ; Yehova  adzambwezera  iye 
mphotho  yache.  7 Babulo  wakhala 
chikho  cha  golidi  m’dzanja  la  Yehova, 
amene  analedzeretsa  dziko  lonse  la 
pansi  ; amitundu  amwa  vinyo  wache  ; 
chifukwa  chache  amitundu  ali  ndi 
misala.  8 Babulo  wagwa  dzidzidzi 
naonongedwa  ; mumkuwire  iye  ; mu- 
tengere  zowawa  zache  mbvunguti, 
kapena  angachire.  9 Tikadachiritsa 
Babulo,  koma  sanachire  ; mumsiye 
iye,  tipite  tonse  yense  ku  dziko  lache  ; 
pakuti  chiweruziro  chache  chifikira 
kumwamba,  chinyamulidwa  mpaka 
ku  thambo.  10  Yehova  waturutsa 
chilungamo  chathu  ; tiyeni,  tilalikire 
m’Ziyoni  nchito  ya  Yehova  Mulungu 
wathu.  11  Nolani  mibvi  ; gwirani 
zolimba  zikopa ; Yehova  waukitsa 
mtima  wa  mafumu  a aMede  ; chi- 
fukwa  alingalirira  Babulo  ; kuti  amu- 
ononge  ; pakuti  ndi  kubwezera  chi- 
lango  kwa  Yehova ; kubwezera 
chilango  chifukwa  cha  kachisi  wache. 

12  Muwakwezere  mbendera  makoma 
a Babulo,  mulimbikitse  ulonda,  muike 
alonda,  mupangiretu  olalira,  pakuti 
Yehova  waganiziratu  ndi  kuchita 
chomwe  ananena  za  okhala  m’Babulo. 

13  Iwe  wokhala  pa  madzi  ambiri, 
wochuruka  chuma,  chimariziro  cha- 

ko  chafika,  chilekezero  cha  kusirira 
kwako.  14  Yehova  wa  makamu 
walumbira  pa  Iye  mwini,  kuti,  Ndithu 
ndidzakudzaza  iwe  ndi  anthu,  monga 
ndi  madzombe  ; ndipo  adzakukwezera 
iwe  mpfuu. 

15  Iye  analenga  dziko  la  pansi  ndi 
mphamvu  yache,  wakhazika  dziko  la 
pansi  ndi  nzeru  yache,  ndi  luso  ana- 
yala  thambo  ; 16  pamene  lye  anena 
mau,  pali  unyinji  wa  madzi  m’mwa- 
mba,  ndipo  akweretsa  nkhungu  ku 
malekezero  a dziko  la  pansi,  ayesa 
mphezi  ya  mvula,  aturutsa  mphepo 
ya  m’nyumba  za  chuma  zache. 

17  Anthu  onse  ali  opulukira  ndi 
opanda  nzeru  ; akusula  golidi  achi- 
tidwa  manyazi  ndi  fanizo  lache 
losema  ; pakuti  fanizo  lache  loyenga 
liri  bodza,  mulibe  mpweya  m’menemo. 

18  Ngwachabe,  chiphamaso  ; nthawi 
ya  kulangidwa  kwawo  adzatayika. 

19  Gawo  la  Yakobo  silifanafana  ndi 
izo  ; pakuti  Iye  ndiye  analenga  zonse  ; 
Israyeli  ndi  mtundu  wa  cholowa 
chache,  dzina  lache  ndi  Yehova  wa 
makamu. 

20  Iwe  ndiwe  chibonga  changa  ndi 
zida  zanga  za  nkhondo  ; ndi  iwe  ndi- 
dzatyolatyola  amitundu,  ndi  iwe  ndi- 
dzaononga  maufumu  ; 21  ndi  iwe 

ndidzatyolatyola  kavalo  ndi  wokwera 
wache  ; 22  ndi  iwe  ndidzatyolatyola 
gareta  ndi  iye  wokwera’mo  ; ndi  iwe 
ndidzatyolatyola  mwamuna  ndi  mkazi; 
ndi  iwe  ndidzatyolatyola  wokalamba 
ndi  mnyamata  ; ndi  iwe  ndidzatyola- 
tyola  mnyamata  ndi  namwali  ; 23  ndi 
iwe  ndidzatyolatyola  mbusa  ndi 
zoweta  zache  ; ndi  iwe  ndidzatyola- 
tyola  wakulima  ndi  gori  la  ng’ombe 
lache  ; ndi  iwe  ndidzatyolatyola  aka- 
zembe  ndi  ziwanga.  24  Ndipo  ndi- 
dzabwezera  Babulo  ndi  okhala  m’Ka- 
sidi  zoipa  zawo  zonse  anazichita 
m’Ziyoni  pa  maso  panu,  ati  Yehova. 

25  Taona,  ndimenyana  ndi  iwe, 
iwe  phiri  lakuononga,  ati  Yehova, 
limene  liononga  dziko  lonse  ; ndipo 
ndidzakutambasulira  iwe  dzanja  langa, 
ndipo  ndidzakugubuduza  iwe  ku 
matanthwe,  ndipo  ndidzakuyesa  iwe 
phiri  lotenthedwa.  26  Ndipo  sadza- 
chotsa  pa  iwe  mwala  wa  pa  ngondya, 
kapena  mwala  wa  pa  maziko  ; ko- 
ma  udzakhala  bwinja  nthawi  zonse, 
ati  Yehova.  27  Kwezani  mbendera 
m'dziko,  ombani  lipenga  mwa  amitu- 
ndu,  konzerani  amitundu  amenyane 


naye,  mummezere  maufumu  a Ara- 
rati,  Mini,  ndi  Asikenara  ; muike 
nduna  ; amenyane  naye  ; mukwe- 
retse  akavalo  ngati  mandowa.  28  Ko- 
nzerani  amitundu  amenyane  ndi  iye, 
mafumu  a aMedi,  akazembe  ache,  ndi 
ziwanga  zache  zonse,  ndi  dziko  lonse 
la  ufumu  wache.  29  Dziko  linthu- 
nthumira  ndi  kupwetekedwa,  pakuti 
zimene  Yehova  analingalirira  Babulo 
ziripobe,  zoti  ayese  dziko  la  Babulo 
bwinja  lopanda  wokhala’mo.  30  Oli- 
mba  a ku  Babulo  akana  kuinenyana, 
akhala  m’malinga  awo  ; mphamvu 
yawo  yalepera  ; akhala  ngati  akazi  ; 
nyumba  zache  zapsya  ndi  moto  ; 
akapichi  ache  atyoka.  31  Wa  mto- 
koma  mmodzi  adzathamanga  kuka- 
komana  ndi  mnzache,  ndi  mthenga 
umodzi  kukomana  ndi  mnzache, 
kukauza  mfumu  ya  ku  Babulo  kuti 
mudzi  wache  wagwidwa  ponsepo  ; 
32  pa  madooko  patsekedwa,  pa  mata- 
manda  a mabango  patenthedwa  ndi 
moto,  ndi  ant'nu  ankhonao  aopa. 

33  Pakuti  atero  Yehova  wa  maka- 
mu,  Mulungu  wa  Israyeli  : Mwana 

wa  mkazi  wa  Babulo  akunga  dwale 
pamene  aliunda  ; patsala  kanthawi 
kakang’ono,  ndipo  nthawi  ya  masika 
idzamfikira  iye.  34  Nebukadinezara 
mfumu  ya  ku  Babulo  wandidya  Ine, 
wandiphwanya  Ine,  wandiyesa  Ine 
ngati  mbiya  yopanda  kant’nu,  wandi- 
meza  ngati  ng’ona,  wadzaza  m’kamwa 
mwache  ndi  zotsekamera  zanga,  wa- 
nditaya  ine.  35  Wokhala  m’Ziyoni 
adzati,  Chiwawa  anandichitira  ine 
ndi  thupi  langa  chikhale  pa  Babulo ; 
nadzati  Yerusalemu,  Mwazi  wanga 
ukhale  pa  okhala  m’Kasidi.  36  Chi- 
fukwa  chache  Yehova  atero : Ta- 

ona,  ndidzanenera  iwe  mlandu  wako, 
ndidzawabwezera  chilango  chifukwa 
cha  iwe  ; ndidzaphwetsa  nyanja  ya- 
che,  ndidzaphwetsa  chitsime  chache. 

37  Ndipo  Babulo  adzasanduka  miu- 
nda,  mokhala  ankhandwe,  chizizwitso, 
chotsonyetsa,  wopanda  okhala’mo. 

38  Adzabangula  pamodzi  ngati  mi- 
sona  ya  mikango  ; adzachita  nthulu 
ngati  ana  a mikango.  39  Pamene 
atentha,  ndidzakonza  madyerero  awo, 
ndidzawaledzeretsa,  kuti  asangalale, 
agone  chigonere,  asanyamuke,  ati 
Yehova.  40  Ndidzawagwetsa  kuti 
aphedwe  monga  nkhosa  za  mphongo, 
ndi  atonde.  41  Sesake  wagwidwatu  ! 
chimene  dziko  lonse  la  pansi  linachita- 

manda  chalandidwa  dzidzidzi  I Ba- 
bulo  wakhalatu  bwinja  pakati  pa 
amitundu  1 42  Nyanja  yakwera  kufi- 
kira  ku  Babulo  ; wamira  ndi  ma- 
funde  ache  aunyinji.  43  Midzi  yache 
yakhala  bwinja,  dziko  louma,  chi- 
pululu  mosakliala’mo  anthu,  mosapita 
mwana  wa  munthu  ali  yense.  44  Ndi- 
po  Ine  ndiweruza  Beli  m’Babulo,  ndipo 
ndidzaturutsa  m’kamwa  mwache  cho- 
mwe  wachimeza  ; ndipo  amitundu 
sadzasonkhaniranso  konse  kwa  iye  ; 
inde,  khoma  la  Babulo  lidzagwa. 

45  Anthu  anga,  turukani  pakati 
pache,  mudzipulumutse  munthu  yense 
ku  mkwiyo  waukali  wa  Yehova. 
46  Mtima  wanu  usalefuke,  musaope 
chifukwa  cha  mbiri  imene  idzamveka 
m’dziko’mu  ; pakuti  mbiri  idzafika 
chaka  china,  pambuyo  pache  chaka 
china  mbiri  yina,  ndi  chiwawa  m’dziko, 
wolamulira  kumenyana  ndi  wolamu- 
lira.  47  Chifukwa  chache,  taonani, 
masiku  alinkudza,  amene  ndidzawe- 
ruza  mafano  osemasema  a Babulo, 
ndipo  dziko  lache  lonse  lidzakhala  ndi 
manyazi  ; ndipo  ophedwa  ache  onse 
adzagwa  pakati  pache.  48  Pamenepo 
kumwamba  ndi  dziko  la  pansi,  ndi 
zonse  ziri  m’menemo,  zidzayimba 
mokondwerera  Babulo  ; pakuti  aku- 
funkha  adzafika  kwa  iye  kuchokera 
ku  mpoto,  ati  Yehova.  49  Monga 
Babulo  wagwetsa  ophedwa  a Israyeli, 
momwemo  pa  Babulo  padzagwa 
ophedwa  a dziko  lonse.  50  Inu  amene 
mwapulumuka  ku  lupanga,  pitani  inu, 
musaime  chiimire  ; mukumbukire 
Yehova  kutari,  Yerusalemu  alowe 
m’mtima  mwanu.  51  Tiri  ndi  ma- 
nyazi,  chifukwa  tamva  mnyozo  ; 
manyazi  aphimba  nkhope  zathu  ; 
pakuti  alendo  alowa  m’malo  opatulika 
a nyumba  ya  Yehova.  52  Chifukwa 
chache,  taona,  masiku  alinkudza,  ati 
Yehova,  amene  ndidzaweruza  mafano 
ache  ; ndipo  pa  dziko  lache  lonse  ola- 
sidwa  adzabuula.  53  Ngakhale  Babu- 
lo  adzakwera  kumwamba,  ngakhale 
adzalimbitsa  msanje  wa  mphamvu 
yache,  koma  kuchokera  kwa  Ine 
akufunkha  adzafika  kwa  iye,  ati 
Yehova.  54  Mau  akupfuula  ochokera 
ku  Babulo,  ndi  a chionongeko  chachi- 
kuru  ku  dziko  la  aKasidi  I 55  pakuti 
Yehova  afunkha  Babulo,  aononga 
m’menemo  mau  akuru ; ndipo  ma- 
funde  ache  adzakokoma  ngati  madzi 
ambiri,  mau  awo  aphokosera  ; 56  pa- 


kuti  wakufunkha  wafika  kwa  iye, 
kwa  Babulo,  ndi  anthu  ache  olimba 
agwidwa,  mauta  awo  atyokatyoka, 
pakuti  Yehova  ndiye  Mulungu  waku- 
bwezera,  adzabwezera  ndithu.  57  Ndi- 
po  ndidzaledzeretsa  akuru  ache  ndi 
anzeru  ache,  akazembe  ache  ndi 
ziwanga  zache,  ndi  anthu  ache  olimba  ; 
ndipo  adzagona  chigonere,  sadzanya- 
muka,  ati  Mfumu,  dzina  lache  ndi 
Yehova  wa  makamu.  58  Yehova  wa 
makamu  atero  : Makoma  otakata  a 

Babulo  adzagwetsedwa  ndithu,  ndi 
zitseko  zache  zazitari  zidzatenthedwa 
ndi  moto  ; anthu  adzagwirira  nchito 
chabe,  ndi  mitundu  ya  anthu  idzagwi- 
rira  moto  ; nidzatopa. 

59  Mau  amene  Yeremiya  mneneri 
anauza  Seraya  mwana  wa  Neriya, 
mwana  wa  Maseya,  pamene  iye  ana- 
nka  ndi  Zedekiya  mfumu  ya  Yuda  ku 
Babulo  chaka  cha  chinai  cha  ufumu 
wache.  Ndipo  Seraya  anali  kapitao  wa 
chigono  chache.  60  Ndipo  Yeremiya 
analemba  m’buku  choipa  chonse  chi- 
mene  chidzafika  pa  Babulo,  mau  onse 
awa  olembedwa  za  Babulo.  61  Ndipo 
Yeremiya  anati  kwa  Seraya,  Pamene 
ufika  ku  Babulo,  samalira  kuti  uwe- 
renge  mau  awa  onse,  62  nuti,  Inu 
Yehova,  mwanena  za  malo  ano,  kuti 
mudzawatha,  kuti  asakhale’mo,  nga- 
khale  anthu  ngakhale  nyama,  koma 
akhale  bwinja  nthawi  za  nthawi. 
63  Ndipo  padzakhala,  utatha  kuwe- 
renga  buku  ili,  ulimange  ndi  mwala, 
nuliponye  pakati  pa  Firate  ; 64  nuti, 
Chomwecho  adzamira  Babulo,  sadza- 
ukanso  chifukwa  cha  choipa  chimene 
ndidzamtengera  iye  ; ndipo  adzatopa. 

Mau  a Yeremiya  ndi  omwewo. 
fZO  Zedekiya  anali  wa  zaka  ma- 
%J<£.  kumi  awiri  kudza  chimodzi 
pamene  analowa  ufumu  wache  ; ndipo 
analamulira  m’Yerusalemu  zaka  khu- 
mi  kudza  chimodzi  ; dzina  la  amache 
ndi  Hamutala  mwana  wamkazi  wa 
Yeremiya  wa  ku  Libina.  2 Ndipo  iye 
anachita  zoipa  pa  maso  pa  Yehova, 
monga  mwa  zonse  anazichita  Yeho- 
yakimu.  3 Pakuti  zonse  zinachitika 
m'Yerusalemu  ndi  m’Yuda  chifukwa 
cha  mkwiyo  wa  Yehova,  mpaka  ana- 
wachotsa  pa  maso  pache ; ndipo 
Zedekiya  anampandukira  mfumu  ya 
Babulo.  4 Ndipo  panaoneka  chaka 
cha  chisanu  ndi  chinai  cha  ufumu 
wache  rnwezi  wa  lshumi,  tsiku  la 
khumi  la  mwezi,  Nebukadinezara 

mfumu  ya  ku  Babulo  anafika,  iye  ndi 
nkhondo  yache,  kuti  amenyane  ndi 
Yerusalemu,  ndipo  anammangira  zi- 
tando  ; ndipo  anammangira  malinga 
pozungulira  pache.  5 Ndipo  mudzi 
unazingidwa  mpaka  chaka  cha  khumi 
ndi  chimodzi  cha  mfumu  Zedekiya. 
6 Mwezi  wa  chinai,  tsiku  la  chisanu 
ndi  chinai  la  mwezi,  njala  inabvuta 
m’mudzi,  ndipo  anthu  a m’dziko  ana- 
libe  zakudya.  7 Pamenepo  anaboola 
mudzi,  ndipo  anathawa  amuna  onse 
a nkhondo,  naturuka  m’mudzi  usiku 
pa  njira  ya  ku  chipata  cha  pakati  pa 
makoma  awiri,  imene  inali  pa  munda 
wa  mfumu  ; aKasidi  alikumenyana 
ndi  mudzi  pozungulira  pache,  ndipo 
anapita  njira  ya  ku  chidikha.  3 Koma 
nkhondo  ya  aKasidi  inamtsata  mfumu, 
nimpeza  Zedekiya  m’zidikha  za  ku 
Yeriko  ; ndipo  nkhondo  yache  yonse 
inambalalikira  iye.  9 Ndipo  ana- 
mgwira  iye,  namtengera  kwa  mfumu 
ya  ku  Babulo  ku  Ribila  m’dziko  la 
Hamati  ; ndipo  iye  anamweruza. 

10  Ndipo  mfumu  ya  ku  Babulo  inapha 
ana  a Zedekiya  pa  maso  pache  ; ni- 
phanso  akuru  onse  a Yuda  m’Ribila. 

11  Ndipo  anakolowola  maso  a Zede- 
kiya,  ndipo  mfumu  ya  ku  Babulo 
inammanga  m’zigologolo,  nimtengera 
ku  Babulo,  nimuika  m’ndende  mpaka 
tsiku  la  kufa  kwache. 

12  Mwezi  wa  chisanu,  tsiku  la 
khumi  la  mwezi,  ndicho  chaka  cha 
khumi  ndi  chisanu  ndi  chinai  cha 
Nebukadinezara,  mfumu  ya  ku  Babulo, 
analowa  m’Yerusalemu  Nebuzaradani 
kapitao  wa  alonda,  amene  anaimirira 
pa  maso  pa  mfumu  ya  ku  Babulo : 
13  ndipo  anatentha  nyumba  ya  Yehova 
ndi  nyumba  ya  mfumu,  ndi  nyumba 
zonse  za  m’Yerusalemu,  ngakhale 
zinyumba  zazikuru  zonse,  anazitentha 
ndi  moto.  14  Ndipo  nkhondo  yonse 
ya  aKasidi,  imene  inali  ndi  kapitao 
wa  alonda,  inagumula  makoma  onse 
a Yerusalemu  pomzungulira  pache. 

15  Ndipo  Nebuzaradani  kapitao  wa 
alonda  anatenga  ndende  anthu  a 
umphawi,  ndi  anthu  otsala  amene 
anatsala  m’mudzi,  ndi  amene  ana- 
pandukira,  kutsata  mfumu  ya  ku 
Babulo,  ndi  otsala  a unyinji’wo. 

16  Koma  Nebuzaradani  kapitao  wa 
alonda  anasiya  a umphawi  a pa  dziko 
akhale  akulima  mphesa  ndi  akulima 
m’minda.  17  Ndi  mizati  ya  rnkuwa 
imene  inali  m’nyumba  ya  Yehova, 


ndi  zoikapo  ndi  thawale  la  nrkuwa 
zirnene  zinali  m’nyumba  ya  Yehova, 
aKasidi  anazityolatyola,  nanka  nawo 
mkuwa  wache  wonse  ku  Babulo. 
18  Ndiponso  miphika,  ndi  zoolera,  ndi 
mbano  zawo,  ndi  mbale,  ndi  zipande, 
ndi  zipangizo  zonse  za  mkuwa  zimene 
anatumikira  nazo,  anazichotsa.  1 9 Ndi 
zikho,  ndi  zopalira  moto,  ndi  mbale, 
ndi  miphika,  ndi  zoikapo  nyali,  ndi 
zipande,  ndi  mitsuko  ; ndi  golidi,  wa 
zija  za  golidi,  ndi  siliva,  wa  zija  za 
siliva,  kapitao  wa  alonda  anazichotsa. 

20  Nsanamira  ziwiri’zo,  thawale  li- 
modzi’lo,  ndi  ng’ombe  za  mkuwa 
zinali  pansi  pa  zoikapo,  zimene  mfumu 
Solomo  anazipangira  nyumba  ya 
Yehova  ; mkuwa  wa  zipangizo  zonsezi 
sanatha  kuyesa  kulemera  kwache. 

21  Koma  nsanamira’zo,  utari  wache 
wa  nsanamira  yina  unafikira  mikono 
khumi  mphambu  isanu  ndi  itatu  ; ndi 
chingwe  cha  mikono  khumi  ndi  iwiri 
chinaizinga ; kuchindikira  kwache 
kunali  zala  zinai  ; inali  yagweregwere. 

22  Ndipo  korona  wa  mkuwa  anali 
pamwamba  pache  ; utari  wache  wa 
korona  mmodzi  unali  wa  mikono 
isanu,  ndi  made  ndi  makangaza  pa 
korona  pozungulira  pache,  onse  a 
mkuwa  ; nsanamira  inzache  yomwe 
inali  nazo  zonga  zomwezi,  ndi  maka- 
ngaza.  23  Ndipo  pa  mbali  pache 
panali  makangaza  makumi  asanu 
ndi  anai  kudza  asanu  ndi  limodzi  ; 
ndipo  makangaza  onse  anali  zana 
limodzi  pa  made  pozungulira  pache. 
24  Ndipo  kapitao  wa  alonda  anatenga 
Seraya  mkuru  wansembe,  ndi  Zefaniya 
wansembe  wachiwiri,  ndi  akudikira 
pa  khomo  atatu  ; 25  ndipo  m’mudzi 
anatenga  kazembe  amene  anali  woya- 
ng’anira  anthu  a nkhondo,  ndi  amuna 
asanu  ndi  awiri  a iwo  akuona  nkhope 
ya  mfumu,  amene  anapezedwa  m’mu- 
dzi ; ndi  mlembi  wa  kazembe  wa 
nkhondo,  amene  akamemeza  anthu  a 
m’dziko  ; ndi  amuna  makumi  asanu 
ndi  limodzi  a anthu  a m’dziko,  amene 
anapezedwa  pakati  pa  mudzi.  26  Ndi- 
po  Nebuzaradani  kapitao  wa  alonda 
anatenga  iwo,  nadza  nawo  kwa  mfumu 
ya  ku  Babulo  ku  Ribila.  27  Ndipo 
mfumu  ya  ku  Babulo  anawakantha, 
nawapha  pa  Ribila  m’dziko  la  Hamati. 
Chomwecho  Yuda  anatengedwa  nde- 
nde  kuturuka  m’dziko  lache.  28  Ame- 
newa  ndi  anthu  amene  Nebukadinezara 
anatenga  ndende  ; chaka  cha  chisanu 

ndi  chiwiri  aYuda  zikwi  zitatu  kudza 
makumi  awiri  ndi  atatu  ; 29  chaka 
cha  khumi  ndi  chisanu  ndi  chitatu  cha 
Nebukadinezara  iye  anatenga  ndende 
kuchokera  m’Yerusalemu  anthu  ma- 
zana  asanu  ndi  atatu  kudza  makumi 
atatu  ndi  awiri ; 30  chaka  cha  ma- 
kumi  awiri  ndi  zitatu  cha  Nebukadi- 
nezara  Nebuzaradani  kapitao  wa 
alonda  anatenga  ndende  aYuda  ma- 
zana  asanu  ndi  awiri  kudza  makumi 
anai  ndi  asanu ; anthu  onse  anali  zikwi 
zinai  kudza  mazana  asanu  ndi  limodzi. 

31  Ndipo  panali  chaka  cha  makumi 
atatu  ndi  zisanu  ndi  ziwiri  cha  undende 
wa  Yehoyakimu  mfumu  ya  Yuda, 


mwezi  wa  khumi  ndi  iwiri,  tsiku  la 
makumi  awiri  ndi  asanu  la  mwezi, 
Evili-Merodaki  mfumu  ya  ku  Babulo 
anaweramutsa  mutu  wa  Yehoyakimu 
mfumu  ya  Yuda,  namturutsa  iye 
m’ndende ; 32  nanena  naye  bwino, 

naika  mpando  wache  upose  mipando 
ya  mafumu  amene  anali  naye  m’Ba- 
bulo.  33  Ndipo  anapindula  zobvala 
zache  za  m’ndende,  ndipo  sanaleka 
kudya  pa  maso  pache  masiku  onse 
a moyo  wache.  34  Koma  phoso 
lache  mfumu  ya  ku  Babulo  sana- 
leka  kumpatsa,  phoso  tsiku  ndi 
tsiku  gawo  lache,  mpaka  tsiku  la  kufa 
kv/ache,  masiku  onse  a moyo  wache. 

IHA ! mudzi’wo  unadzala  anthu, 
ukhalatu  pa  wokha  1 
Ukunga  mkazi  wa  masiye  ! 
Waukuru’wo  mwa  amitundu,  kalo- 
nga  wamkazi  m’madera  a 
dziko, 

Wasanduka  wolamba ! 

2  Uliralira  usiku  ; misozi  yache  iri 
pa  masaya  ache  ; 

Mwa  onse  amene  anaukonda  ; 

mulibe  mmodzi  wakuutonthoza  : 
Mabwenzi  ache  onse  auchitira 
ziwembu, 

Asanduka  adani  ache. 

3  Yudawatengedwandendechifukwa 
cha  msauko  ndi  ukapolo  wau- 
kuru  ; 

Akhala  mwa  amitundu,  sapeza 
popuma  ; 

Onse  akumlondola  anampeza  pa- 
kati  popsinjikiza. 

4  M’njira  za  Ziyoni  mulira,  posoweka 
akudzera  msonkhano  ; 

Pa  zipata  zache  zonse  papasuka  ; 

ansembe  ache  onse  ausa  moyo  ; 
Anamwali  ache  asautsidwa  ; iye 
mwini  namva  zowawa. 

5  Amaliwongo  ache  asanduka  akuru 
ache,  adani  ache  napindula  ; 
Pakuti  Yehova  wamsautsa  pochu- 
ruka  zolakwa  zache  ; 

Ana  ache  ang’ono  alowa  m’ndende 
pa  maso  pa  adani  ache. 

6  Ulemu  wache  wonse  wamchokera 
mwana  wamkazi  wa  Ziyoni  ; 
Akalonga  ache  asanduka  nswala 
zosapeza  busa, 


Anayenda  opanda  mphamvu  pa 
maso  pa  wompitikitsa. 

7 M’masiku  a msauko  wache  ndi 

kusochera  kwache 
Yerusalemu  ukumbukira  zoko- 
ndweretsa  zache  zonse  za  chi- 
khalire  ; 

Pogwidwa  anthu  ache  ndi  mdani’yo 
popanda  wakuupulumutsa, 
Adani’wo  anamuona,  naseka  mwa 
chipongwe  mabwinja  ache. 

8 Yerusalemu  wachimwa  kwambiri  ; 

chifukwa  chache  wasanduka 
chinthu  chonyansa  ; 

Onse  akuulemekeza  aupeputsa,  pa- 
kuti  auona  wa  mariseche  ; 

Inde,  uusa  moyo,  nubwerera 
m’mbuyo. 

9 Udiowacheunalim’nsaruzache;  su- 

nakumbukira  chitsiriziro  chache; 
Chifukwa  chache  watsika  mozi- 
zwitsa  ; ulibe  wakuutonthoza ; 
Taonani,  Yehova,  msauko  wanga, 
pakuti  mdani’yo  wadzikuza 
yekha. 

10  Amaliwongo  atambasulira  manja 

awo  pa  zokondweretsa  zache 
zonse ; 

Pakuti  waona  amitundu  atalowa 
m’malo  ache  opatulika, 

Amene  munalamulira  kuti  asalowe 
mu  msonkhano  mwanu. 

11  Anthu  ache  onse  ausa  moyo  na- 

funafuna  mkate  ; 

Ndi  zokondweretsa  zawo  agula  za- 
kudya  kuti  atsitsimutse  moyo 
wawo  ; 

Taonani,  Yehova,  nimupenye  ; pa- 
kuti  ndasanduka  wonyansa. 

12  Kodi  muyesa  chimenechi  chabe, 

nonsenu  opita  pa  njira  ? 

Penyani  nimuone,  kodi  chiripo 
chisoni  china  ngati  changachi 
amandimvetsa  ine, 

Chimene  Yehova  wandisautsa  na- 
cho  tsiku  la  mkwiyo  wache 
waukali  ? 

13  Anatumiza  moto  wochokera  ku- 

mwamba  kulowa  m’mafupa  anga 
unawagonjetsa  ; 

Wachera  mapazi  anga  ukonde, 
wandibwezera  m’mbuyo  ; 
Wandipululutsa  ndi  kundilefula  tsi- 
ku  lonse. 

1 4 Gori  la  zolakwa  zanga  lamangidwa 

ndi  dzanja  lache  ; 

Zalukidwa,  zakwera  pa  khosi 
panga ; iye  wakhumudwitsa 
mphamvu  yanga  ; 

Ambuye  wandipereka  m’manja 
mwawo,  sindithai  kuwalaka. 

15  Ambuye  wapepula  ngwazi  zanga 

zonse  pakati  panga  ; 

Waitanira  msonkhano  pa  ine  kuti 
uphwanye  anyamata  anga, 
Ambuye  wapondereza  namwali’yo, 
mwana  wa  mkazi  wa  Ziyoni, 
monga  mopondera  mphesa. 

1 6 Chifukwa  cha  zimenezi  ndilira ; diso 

langa,diso  langatu  likudza  madzi ; 
Pakuti  wonditonthoza,  wotsitsi- 
mutsa  moyo  wanga,  anditarikira ; 
Ana  anga  asungulumwa,  pakuti 
adani’wo  apambana. 

17  Ziyoni  atambasula  manja  ache, 

palibe  wakumtonthoza  ; 

Yehova  walamulira  kuti  omzungu- 
lira  Yakobo  akhale  adani  ache  ; 
Yerusalemu  wasanduka  chinthu 
chonyansa  pakati  pawo. 

18  Yehova  ali  wolungama ; pakuti 

ndapikisana  ndi  m’kamwa  mwa- 
che  ; 

Mumvetu,  mitundu  ya  anthu  no- 
nsenu,  nimuone  chisoni  changa  ; 
Anamwali  ndi  anyamata  anga  atha 
kulowa  m’ndende. 

19  Ndinaitana  akundikonda’wo  koma 

anandinyenga  ; 

Ansembe  ndi  akulu  anga  anamwa- 
lira  m’mudzi’mu, 

Alikufunafuna  zakudya  zotsitsi- 
mutsa  miyoyo  yawo. 

20  Onani,  Yehova ; pakuti  ndabvu- 

tika,  m’kati  mwanga  mugwede- 
zeka  ; 


Mtima  wanga  wasanduka  mwa  ine ; 

pakuti  ndapikisana  nanu  ndithu  ; 
Kunja’ko  lupanga  limangopha  ana ; 
m’nyumba  muli  imfa. 

21  Iwo  anamva  kuti  ndiusa  moyo, 

palibe  wonditonthoza  ; 

Adani  anga  onse  atha  kumva 
msauko  wanga,  nakondwera  kuti 
mwatero  ndinu  ; 

Mudzafikitsa  tsiku  lija  mwalichula, 
ndipo  iwowo  adzanga  ine. 

22  Zoipa  zawo  zonse  zidze  pa  maso 

panu, 

Muwachitire  monga  mwandichitira 
ine  chifukwa  cha  zolakwa  zanga 
zonse, 

Pakuti  ndiusa  moyo  kwambiri,  ndi 
kulefuka  mtima  wanga. 


Ambuye  waphimbatu  ndi  mta- 
mbo  rnwana  wamkazi  wa 


Ziyoni,  pomkwiyira  ! 
Wagwetsa  pansi  kuchokera  ku- 
mwamba  kukoma  kwache  kwa 
Israyeli  ; 

Osakumbukira  poponda  mapazi 
ache  tsiku  la  mkwiyo  wache. 

2 Yehova  wameza  nyumba  zonse  za 

Yakobo  osazichitira  chisoni  ; 
Wagumula  malinga  a mwana  wa- 
mkazi  wa  Yuda  mwa  ukali  wache ; 
Waagwetsera  pansi,  waipitsa  ufu- 
mu’wo  ndi  akalonga  ache. 

3 Pokwiya  moopsya  walikha  nyanga 

zonse  za  Israyeli  ; 

Wabweza  m’mbuyo  dzanja  lache 
la,  manja  pa  maso  pa  adani’wo, 
N atentha  Y akobo  ngati  moto  wa  ma- 
lawi  wonyambita  mozungulira. 

4 Wathifula  uta  wache  ngati  mdani, 

waima  ndi  dzanja  lache  la  manja 
ngati  mmaliwongo  ; 

Wapha  onse  okondweretsa  maso  ; 
Watsanulira  ukali  wache  ngati 
moto  pa  hema  wa  mwana  wa- 
mkazi  wa  Ziyoni. 

5 Yehova  wasanduka  mdani,  wa- 

meza  Israyeli ; 

Wameza  zinyumba  zache  zonse, 
wapasula  malinga  ache ; 
Nachurukitsira  myvana  wamkazi  wa 
Yuda  maliro  ndi  chibumo. 

6 Wachotsa  mwa  mphamvu  dindiro 

lache  ngati  la  m’munda  ; 
Waononga  mosonkhanira  mwache ; 
Yehova  waiwalitsa  anthu  mso- 
nkhano  ndi  sabata  m’Ziyoni  ; 
Wanyoza  mfumu  ndi  wansembe 
mckwiya,  mwa  ukali. 

7 Ambuye  wataya  guwa  lache  la 
nsembe,  malo  ache  opatulika 
amnyansira  ; 

Wapereka  m’manja  a adani 
ache  makoma  a zinyumba 
zache  ; 

Iwo  anaphokosera  m’nyumba  ya 
Yehova  ngati  tsiku  la  msonkha- 
no. 

S Yehova  watsimikiza  mtima  kupa- 
sula  linga  la  mwana  wamkazi 
wa  Ziyoni  ; 

Watambalika  chingwe,  osabweza 
dzanja  lache  kuti  lisaononge’po  ; 

Waliritsa  chemba  ndi  linga  ; zile- 
fuka  pamodzi. 

9  Zipata  zache  zalowa  pansi ; wa- 
ononga  ndi  kutyola  mipiringidzo 
yache  ; 

Mfumu  yache  ndi  akalonga  ache 
ali  pakati  pa  amitundu  akusowa 
chilamulo  ; 

Inde,  aneneri  ache  samalandira 
masomphenya  kwa  Yehova. 

10  Akulu  a mwana  wamkazi  wa 

Ziyoni  akhala  pansi  natonthola  ; 

Aponya  pfumbi  pa  mitu  vawo, 
namangirira  chiguduli  m’chuuno 
mwawo  ; 

Anamwali  a ku  Yerusalemu  awera- 
mitsa  pansi  mitu  yawo. 

11  Maso  anga  alefuka  ndi  misozi, 

m’kati  mwanga  mugwedezeka  ; 

Chiwindi  changa  chagwa  pansi 
chifukwa  cha  kupasuka  kwa 
mwana  wa  mkazi  wa  anthu  a 
mtundu  wanga  ; 

Chifukwa  tiana  ndi  oyamwa  ako- 
moka  m’makwalala  a mudzi’wu. 

12  Arnati  kwa  amawo,  Tirigu  ndi 

vinyo  ali  kuti  ? 

Pokomoka  iwo  ngati  olasidwa 
m’makwalala  a mudzi’wu, 

Potsanulidwa  miyoyo  yawo  pa 
zifuwa  za  amawo. 

13  Ndikuchitire  umboni  wotani  ? ndi- 

kuyerekeze  ndi  chiani,  mwana 
wamkazi  wa  Yerusalemu  ? 

Ndikulinganize  ndi  chiani  kuti 
ndikutonthoze,  namwali’we, 
mwana  wamkazi  wa  Ziyoni  ? 

Pcpeza  akula  ngati  nyanja  ; ndani 
angakuchize  ? 

14  Aneneri  ako  anakuonera  maso- 

mphenya  achabe  ndi  opusa  ; 

Osauiula  mphulupulu  yako  kuti 
abweze  undende  wako, 

Koma  anakuonera  manenero 
achabe  ndi  opambutsa. 


15  Onse  opita  pa  njira  akuombera 

manja  ; 

Atsonya,  napukusira  mitu  yawo  pa 
mwana  wamkazi  waYerusalemu, 
nati, 

Kodi  uwu  ndi  mudzi  wochedwa 
wokongola,  wangwiro,  woko- 
ndweretsa  dziko  lonse  ? 

16  Adani  ako  onse  ayasamira  pa  iwe, 
Atsonya,  nakukuta  mano,  nati, 

Taumeza  ; 

Ndithu  ili  ndi  tsiku  tinaliyembeke- 
za’lo,  talipeza,  taliona. 

17  Yehova  wachita  chomwe  analinga- 

lira  ; 

Watsiriza  mau  ache,  amene  ana- 
lamulira  nthawi  ya  kale  ; 
Wagwetsa  osachitira  chisoni  ; 
Wakondweretsa  adani  pa  iwe, 
Wakweza  nyanga  ya  amaliwongo 
ako. 

18  Mtima  wawo  unapfuula  kwa 

Ambuye, 

Linga  iwe  la  mwana  wamkazi  wa 
Ziyoni,  igwe  misozi  ngati  mtsinje 
usana  ndi  usiku ; 

Usapume  kanthawi,  asaleke  mwana 
wa  diso  lako. 

19  Tauka,  tapfuula  usiku,  poyamba 

kulonda  ; 

Tsanulira  mtima  wako  ngati  madzi 
pa  maso  pa  Ambuye  ; 

Takwezera  maso  ako  kwa  lye, 
chifukwa  cha  moyo  wa  tiana 
tako, 

Timene  tilefuka  ndi  njala  pa  male- 
kezero  a makwalala  onse. 

20  Onani  Yehova,  nimupenye,  mwa- 

chitira  ayani  ichi  ? 

Kodi  akazi  adzadya  zipatso  zawo, 
kunena  ana  amene  anawase- 
weza  ? 

Kodi  wansembe  ndi  mneneri  adza- 
phedwa  m’malo  opatulika  a 
Ambuye  ? 

21  Wamng’ono  ndi  nkhalamba  agona 

pansi  m’makwalala  ; 

Anamwali  ndi  anyamata  anga 
agwa  ndi  lupanga  ; 

Munawapha  tsiku  la  mkwiyo  wanu, 
munawagwaza  osachitira  chi- 
soni. 

22  Mwaitana  zondiopsya  mozungu- 

lira  ngati  tsiku  la  msonkha- 
no  ; 

Panalibe  wopulumuka  ndi  wotsala 
tsiku  la  mkwiyo  wa  Yehova  ; 
Omwe  ndinawaseweza  ndi  kuwa- 
lera,  adani’wo  anawatsiriza. 

3Ine  ndine  munthu’yu  wakuona 
msauko  ndi  ndodo  ya  ukali 
wache. 

2  Wanditsogolera,  nandiyendetsa  mu 
mdima,  si  m’kuunika  ai. 

3  Zoonadi  amandibwezerabwezera 
dzanja  lache  monditsutsa  tsiku 
lonse. 

4  Wagugitsa  thupi  langa  ndi  khungu 
langa,  natyola  mafupa  anga. 

5  Wandimangira  zitando  zankhondo, 
wandizinga  ndi  ulembe  ndi 
mabvuto. 

6  Wandikhalitsa  mu  mdima  ngati 
akufa  kale. 

7  Wanditsekereza  ndi  guta,  sindi- 
ngaturuke;  walemeretsa  unyolo 
wanga. 

8  Inde,  popfuula  ine  ndikuitana 
andithandize  amakaniza  pe- 
mphero  langa. 

9  Watsekereza  njira  zanga  ndi 
miyala  yosema,  nakhotetsa 
mayendedwe  anga. 

10  Andikhalira  chirombo  cholalira 
kapena  mkango  mobisalira. 

11  Wapambutsa  njira  zanga,  nandi- 
ng’amba  ; nandipululutsa. 

12  Wathifula  uta  wache,  nandiyesa 
polozetsa  mubvi. 

13  Walowetsa  m’imso  mwanga  mibvi 
ya  m’phodo  mwache. 

14  Ndasanduka  wondiseka  mtundu 
wanga  wonse,  ndi  nyimbo  yawo 
tsiku  lonse. 

15  Wandidzaza  ndi  zowawa,  wandi- 
khutitsa  chivumulo. 

16  Watyolanso  mano  anga  ndi  tinsa- 
ngalabwi,  wandikuta  ndi  pu- 
lusa. 

17  Watarikitsanso  moyo  wanga  ndi 
mtendere  ; ndinaiwala  zabwi- 
no. 

18  Ndipo  ndinati,  Mphamvu  yanga 
yatha,  osayembekezanso  kanthu 
kwa  Yehova. 

19  Kumbukirani  msauko  wanga  ndi 
kusochera  kwanga,  ndizo  chi- 
vumulo  ndi  ndulu. 

20  Moyo  wanga  uzikumbukirabe  nu- 
werama  mwa  ine, 

21  Ndiri  nacho  chiyembekezo  popeza 
ndilingalira  ichi  nd;yembekeza 
kanthu. 

22  Chifukwa  chakusathedwa  ife  ndi- 
cho  chifundo  cha  Yehova,  pakuti 
chisoni  chache  sichileka. 

23  Chioneka  chatsopano  m’mawa  ndi 
m’mawa;  mukhulupirika  ndithu. 


24 

25 

26 

27 

28 

29 

30 

31 

32 

33 

34 

35 

36 

37 

38 

39 

40 

41 

42 

43 

44 

45 

46 

47 

Moyo  wanga  uti,  Gawo  langa  ndiye 
Yehova  ; chifukwa  chache  ndi- 
dzamkhulupirira. 

Yehova  akhalira  wabwino  omli- 
ndirira,  ndi  moyo  womfuna- 
funa. 

Nkokoma  kuti  munthu  ayembe-  1 
keze  ndi  kulindirira  modekha 
chipulumutso  cha  Yehova. 

Nkokoma  kuti  munthu  asenze 
gori  ali  wamng’ono. 

Akhale  pa  yekha,  natonthole, 
pakuti  Mulungu  wamsenzetsa 
ilo. 

Aike  kamwa  lache  m’pfumbi ; 
kapena  chiripo  chiyembekezo. 

Atembenuzire  wompanda  tsaya 
lache,  adzazidwe  ndi  chitonzo. 

Pakuti  Yehova  sadzataya  kufikira 
nthawi  zonse, 

Angakhale  aliritsa,  koma  adzachi- 
tira  chisoni  monga  mwa  kuchu- 
ruka  kwa  zifundo  zache. 

Pakuti  samasautsa  dala,  ngakhale 
kumvetsa  ana  a anthu  chisoni. 

Kupondereza  andende  onse  a j ' 
m’dziko. 

Kupambutsa  chiweruzo  cha  mu- 
nthu  pa  maso  pa  Wam’mwamba- 
mwamba. 

Kukhotetsa  mlandu  wa  munthu,  ® 

zonsezi  Ambuye  sazikonda. 

Ndani  anganene,  chonena  chache  ® 

ndi  kuchitikadi,  ngati  Ambuye  j 
salamulira  ? | 

Kodi  m’kamwa  mwa  Wam’mwa-  s 6 
mbamwamba  simuturuka  zo- 
bvuta  ndi  zabwino  ? 

Kodi  munthu  wa  moyo  adandau-  j 5! 
liranji  pokhala  m’zochimwa 
zache  ? 

Tisanthule  ntiyese  njira  zathu  nti-  83 
bwerenso  kwa  Yehova. 

Titukulire  mitima  yathu  ndi  pa  tl 
manja  athu  omwe  kwa  Mulungu 
ali  kumwamba. 

Ife  tilakwa  ndi  kupikisana  nanu,  85 
ndipo  Inu  simunatikhululukira. 

Mwadzikuta  ndi  mkwiyo  ndi  kuti-  85 
londola,  mwatipha  osachitira 
chisoni. 

Mwadzikuta  ndi  mtambo  kuti  ^ 

pemphero  lathu  lisapyole’mo. 

Mwatiika  pakati  pa  amitundu 
ngati  zinyalala  ndi  za  ku  1 
dzala. 

Adani  athu  onse  anatiyasamira.  j ! , 

Mantha  ndi  dzenje  zitifikira,  ndi 
phokoso  ndi  chionongeko.  1 

48  M’diso  mwanga  mutsika  mitsinje 

ya  madzi  chifukwa  cha  mwana 
wamkazi  wa  anthu  a mtundu 
wanga  woonongedwa. 

49  Diso  langa  lingotsanulira  osaleka, 

osapumula, 

50  Kufikira  Yehova  adzazolika  ku- 

mwamba  ndi  kuona  ; 

51  Diso  langa  limvetsa  moyo  wanga 

zowawa  chifukwa  ana  akazi 
onse  a m’mudzi  mwanga. 

52  Ondida  opanda  chifukwa  anandi- 

inga  ngati  mbalame  ; 

53  Anaononga  moyo  wanga  m’dzenje, 

naponya  mwala  pamwamba  pa 
ine  ; 

54  Madzi  anayenda  pamwamba  pa 

mutu  panga,  ndinati,  Ndali- 
khidwa. 

55  Ndinaitana  dzina  lanu  Yehova 

ndiri  m’dzenje  la  pansi  ; 

56  Munamva  mau  anga  ; musabise 

khutu  lanu  popuma  ndi  popfuula 
ine. 

57  Munayandikira  tsiku  la  kukuita- 

nani  ine  ; munati,  Usaope. 

58  Ambuye  munanenera  moyo  wanga 

mirandu  yache  ; munaombola 
moyo  wanga. 

59  Yehova,  mwaona  choipa  anandi- 

chitira’cho,  mundiweruzire  ; 

60  Mwaona  kubwezera  kwawo  konse 

ndi  zopangira  zawo  zonse  za  pa 
ine. 

61  Mwamva  chitonzo  chawo,  Yehova, 

ndi  zopangira  zawo  zonse  za  pa 
ine. 

62  Milomo  ya  akutsutsana  nane  ndi 

zolingalira  zawo  za  pa  ine  tsiku 
lonse. 

63  Taonani  kukhala  ndi  kunyamuka 

kwawo  ; ndine  nyimbo  yawo. 

64  Mudzawabwezera  chilango,  Yeho- 

va,  monga  mwa  machitidwe  a 
manja  awo  ; 

65  Muphimbe  mtima  wawo  ndi  ku- 

watemberera  ; 

66  Mudzawalondola  mokwiya  ndi  ku- 

waononga  pansi  pa  thambo  la 
Yehova. 

4Ha ! golidi  wagugadi  ; golidi 
woona  woposa  wasandulika  ; 
Miyala  ya  malo  opatulika  yakhu- 
tulidwa  pa  malekezero  a makwa- 
lala  onse. 

2  Ana  a Ziyoni  a mtengo  wapatari, 
olingana  ndi  golidi  woyengetsa, 
Angoyesedwa  ngati  mbiya  za  dothi 
zozipanga  manja  a woumba. 


3 Angakhale  ankhandwe  amapatsa 

bere,  nayamwitsa  ana  awo  ; 
Koma  mwana  wamkazi  wa  anthu 
a mtundu  wanga  wasanduka 
wankhanza,  ngati  nthiwatiwa 
za  m’chipululu. 

4 Lilime  la  mwana  woyamwa  lima- 

matira  ku  malakalaka  kwache 
ndi  ludzu  ; 

Ana  ang’ono  apempha  mkate  koma 
palibe  wakuwanyemera. 

5 Omwe  anadya  zolongosoka  ango- 

siyidwa  m’makwalala  ; 

Omwe  analeredwa  nabvekedwa 
mlangali  afungatira  madzala. 

6 Pakuti  mphulupulu  ya  mwana  wa- 

mkazi  wa  anthu  a mtundu  wanga 
ikula  koposa  chimo  la  Sodomu, 
Umene  unapasuka  m’kamphindi, 
anthu  osauchitira  kanthu. 

7 Omveka  ache  anakonzeka  koposa 

chipale  chofewa,  nayera  koposa 
mkaka, 

Matupi  awo  anafiira  koposa  timi- 
yala  toti  pyu  ; maonekedwe  awo 
ananga  a safiro  wa  mtengo 
wapatari. 

8 Maonekedwe  awo  ada  koposa  ma- 

kala,  sazindikirika  m’makwalala ; 
Khungu  lawo  limamatira  pa  ma- 
fupa  awo,  lakhwinyata,  lasa- 
nduka  ngati  ndodo. 

9 Ophedwa  ndi  lupanga  amva  bwino 

kupambana  ophedwa  ndi  njala  ; 
Pakuti  amenewa  angokwalika  na- 
pyozedwa,  posowa  zipatso  za 
m’munda. 

10  Manja  a akazi  a chisoni  anaphika 

ana  awo  awo  ; 

Anali  chakudya  chawo  poonongeka 
mwana  wamkazi  wa  anthu  a 
mtundu  wanga. 

11  Yehova  wakwaniritsa  kuzaza  kwa- 

che,  watsanulira  ukali  wache  ; 
Anayatsa  moto  m’Ziyoni,  unanya- 
mbita  maziko  ache. 

1 2 Mafumu  a dziko  la  pansi  sanakhu- 

lupirira,  ngakhale  onse  okhala 
kunja  kuno, 

Kuti  adani  ndi  amaliwongo  adzalo- 
wadi  m’zipata  za  Yerusalemu. 

13  Ndicho  chifukwa  cha  machimo  a 

aneneri  ndi  mphulupulu  za 
ansembe  ache. 

Amene  anakhetsa  mwazi  wa  olu- 
ngama  pakati  pache. 

1 4 Asochera m’makwalala  ngati  akhu- 

ngu,  aipsidwa  ndi  mwazi ; 

Anthu  sangakhudze  zobvala  zawo. 

15  Amapfuula  kwa  iwo,  Chokani, 

osakonzeka  inu,  chokani,  cho- 
kani,  musakhudze  kanthu. 
Pothawa  iwo  ndi  kusochera,  anthu 
anati  mwa  amitundu,  Sadzago- 
neranso  kuno. 

16  Mkwiyo  wa  Yehova  unawaleka- 

nitsa,  sadzawasamaliranso  ; 

Iwo  sana  emekeza  ansembe,  sana- 
komera  mtima  akulu. 

1 7 Maso  athu  athedwa,  tikali  ndi  moyo, 

poyembekeza  thandizo  chabe  ; 
Kudikira  tinadikira  mtundu  wosa- 
tha  kupulumutsa. 

18  Amalondola  mapazi  athu,  sitinga- 

yende  m’makwalala  athu  ; 
Chitsiriziro  chathu  chayandikira, 
masiku  athu  akwaniridwa  ; pa- 
kuti  chitsiriziro  chathu  chafikadi. 

19  Otilondola  anaposa  ziombankanga 

za  m’mlengalenga  m’liwilo  lawo, 
Anatitamangitsa  pa  mapiri  natila- 
lira  m’chipululu. 

20  Wodzozedwa  wa  Yehova,  ndiye 

mpweya  wa  m’mphumo  mwathu, 
anagwidwa  m’maenje  awo  ; 
Amene  tinanena  kuti,  Tidzakhala 
m’mtunzi  mwache  pakati  pa 
amitundu, 

21  Kondwera  nusangalale,  mwana 

wamkazi  wa  Edomu,  wokhala 

m’dziko  la  Uzi  ; 

Chikho  chidzapita  ngakhale  mwa 
iwenso  ; udzaledzera  ndi  kubvu- 
la  zako. 

22  Mphulupulu  yako  yatha,  mwana 

wamkazi  wa  Ziyoni,  Yehova 

sadzakutenganso  ndende  ; 
Komaadzazondamphulupulu  yako, 
mwana  wa  mkazi  wa  Edomu,  na- 
dzabvumbulutsa  zochimwa  zako. 

5Yehova,  kumbukirani  chotigwe- 
ra’chi, 

Penyani  nimuone  chitonzo  chathu. 
2 Cholowa  chathu  chasanduka  cha 
alendo, 

Ndi  nyumba  zathu  za  achilendo. 

3 Ndife  amasiye  opanda  atate, 

Amai  athu  akunga  akazi  a masiye. 


4 Tinamwa  madzi  athu  ndi  ndalama, 
Tiona  nkhuni  zathu  pozigula. 

5 Otilondola  atigwira  pa  khosi  pathu, 
Tatopa  osaona  popumira. 

6 Tinagwira  mwendo  Aigupto 
Ndi  Asuri  kuti  tikhute  zakudya. 

7 Atate  athu  anachimwa,  kulibe  iwo  ; 
Ndipo  tanyamula  mphulupulu  zawo. 

8 Akapolo  atilamulira  ; 

Palibe  wotipulumutsa  m’dzanja 
lawo. 

9 Timalowa  m zoopsya  potenga  za- 

kudya  zathu, 

Chifukwa  cha  lupanga  la  m’chi- 
pululu, 

10  Khungu  lathu  lapserera  ngati  pa 

moto 

Chifukwa  cha  kuwawa  kwa  njala. 

11  Anaipitsa  akazi  m’Ziyoni, 

Ndi  anamwali  m’midzi  ya  Yuda. 

12  Anawapachika  akalonga  manja 

awo  ; 

Sanalemekeza  nkhope  za  akulu. 

13  Anyamata  ananyamula  mpero, 
Ana  nakhumudwa  posenza  nkhuni. 

14  Akulu  adatha  ku  zipata, 

Anyamata  naleka  nyimbo  zawo. 

15  Chimwemwe  cha  mtima  wathu 

chalekeka, 

Masewera  athu  asanduka  maliro. 

1 6 Korona  wagwa  pa  mutu  pathu  ; 
Kalanga  ife  ! pakuti  tinachimwa. 

17  Chifukwa  cha  ichi  mtima  wathu 

ufoka, 

Chifukwa  cha  izi  maso  athu  achita 
chimbuuzi  ; 

18  Pa  phiri  la  Ziyoni  lopasuka’lo 
Ankhandwe  ayenda’po. 

19  Inu,  Yehova,  mukhala  chikhalire, 
Ndi  mpando  wanu  wa  chifumu  ku 

mibadwo  mibadwo. 

20  Bwanji  mutiiwala  chiiwalire, 

Ndi  kutisiya  masiku  ambirimbiri  ? 

21  Mutitembenuzire  kwa  Inu,  Yehova, 

ndipo  tidzatembenuzidwadi, 
Mukonzenso  masiku  athu  ngati 
kale  lija. 

22  Koma  mwatikaniza  konse, 
Mwatikwiyira  kopambana. 


EZEKIELI 


1NDIPO  kunali  chaka  cha  makumi 
atatu,  mwezi  wachinai,  tsiku  la- 
chisanu  la  mwezi,  pokhala  ine  pakati 
pa  andende  ku  mtsinje  Kebara, 


kunatseguka  kumwamba,  ndipo  ndi- 
naona  masomphenya  a Mulungu. 
2 Tsiku  lachisanu  la  mwezi,  ndicho 
chaka  cha  chisanu  cha  kutengedwa 

ndende  mfumu  Yoyakini,  3 anadzadi 
mau  a Yehova  kwa  Ezekieli  wansembe, 
mwana  wa  Buzi,  m’dziko  la  aKa- 
sidi  ku  mtsinje  Kebara ; ndi  po- 
mwepo  dzanja  la  Yehova  lidamkhalira. 
4 Ndinapenya,  ndipo  taonani,  mkuntho 
wa  mphepo  wochokera  ku  mpoto, 
mtambo  waukuru  ndi  moto  wopfuku- 
sika  m’mwemo,  ndi  pozungulira  pache 
padachita  cheza,  ndi  m’kati  mwache 
mudaoneka  ngati  chitsulo  chakupsa 
m’kati  mwa  moto.  5 Ndi  m’kati 
mwache  mudaoneka  mafaniziro  a za- 
moyo  zinai.  Ndipo  maonekedwe  awo 
ndiwo  anafanana  ndi  munthu,  6 ndi 
yense  anali  nazo  nkhope  zinai,  ndi 
yense  wa  iwo  anali  nawo  mapiko  anai. 
7 Ndi  mapazi  awo  anali  mapazi 
oongoka,  ndi  ku  mapazi  awo  kunanga 
ku  phazi  kwa  mwana  wa  ng’ombe  ; 
ndipo  ananyezimira  ngati  mawalidwe 
a mkuwa  wowalitsidwa.  8 Zinali 
nawonso  manja  a munthu  pansi  pa 
mapiko  awo  pa  mbali  zawo  zinai  ; 
ndipo  zinai’zi  zinali  nazo  nkhope  zawo 
ndi  mapiko  awo.  9 Mapiko  awo  ana- 
lumikizana ; sizinatembenuka  poye- 
nda ; chiri  chonse  chinayenda  ndi 
kulunjika  kutsogolo’ko.  10  Mafa- 
niziro  a nkhope  zawo  zinali  nayo 
nkhope  ya  munthu  ; ndi  izi  zinai 
zinali  nayo  nkhope  ya  mkango  pa 
mbali  ya  ku  dzanja  lamanja  ; ndi  izi 
zinai  zinali  nayo  nkhope  ya  ng’ombe 
pa  mbali  ya  ku  dzanja  la  manzere  ; 
izi  zinai  zinali  nayonso  nkhope  ya  chi- 
ombankanga.  11  Ndi  nkhope  zawo 
ndi  mapiko  awo  zinagawikana  ku 
mutu  ; chiri  chonse  chinali  nawo 
mapiko  awiri  olumikizana,  ndi  awiri 
anaphimba  thupi.  12  Ndipo  zina- 
yenda,  chiri  chonse  chinalunjika  ku- 
tsogolo  kwache  uko  mzimu  unafuna 
kumuka’ko  zinamuka,  sizinatembe- 
nulca  poyenda.  13  Kunena  za  mafa- 
niziro  a za  moyo’zo,  maonekedwe  awo 
ananga  makara  a moto,  monga  ma- 
onekedwe  a miyuni  ; moto’wo  una- 
yendayenda  pakati  pa  zamoyo’zo, 
ndi  moto’wo  unachita  cheza,  ndi 
m’moto’mo  mudaturuka  mphezi. 
14  Ndipo  zamoyo’zo  zinathamanga 
ndi  kubwerera,  ngati  maonekedwe  a 
mphezi  yong’anima.  15  Ndipo  paku- 
penyerera  ine  zamoyo’zo,  taonani, 
njinga  imodzi  imodzi  yoponda  pansi 
pafupi  ndi  zamoyo’zo  pa  nkhope  zawo 
zinai.  16  Maonekedwe  a njinga’zi 
ndi  mapangidwe  av/o  ananga  mawa- 


lidwe  a berulo  ; ndi  izi  zinai  zinafana- 
na  mafaniziro  awo ; ndi  maonekedwe 
awo  ndi  mapangidwe  awo  anali 
ngati  njinga  ziwiri  zopingasitsana. 

17  Poyenda  zinayenda  ku  mbali 
zawo  zinai,  zosatembenuka  poyenda. 

18  Ndi  mikombero  yache  inali  yoku- 
zika  ndi  yoopsa  ; ndi  izi  zinai  zinali 
ndi  mikombero  yawo  yodzala  ndi 
maso  pozungulira  pawo.  19  Ndipo 
poyenda  zamoyo’zo,  njinga’zi  zina- 
yenda  pa  mbali  pawo  ; ndipo  ponya- 
muka  pansi  zamoyo’zo,  njinga  zina- 
nyamuka.  20  Kuli  konse  mzimu 
ukuti  umuke,  zinamuka  komwe  mzi- 
mu  ukuti  umuke  ; ndi  njinga’zi 
zinanyamuka  pa  mbali  pa  izo  ; pakuti 
mzimu  wa  zamoyo’zo  unali  m’njinga- 
’zo.  21  Poyenda  zija  zinayenda  izi, 
poima  zija  zinaima  izi  ; ndipo  po- 
nyamuka  pansi  zija  njinga’zi  zina- 
nyamuka  pa  mbali  pa  izo  ; pakuti 
mzimu  wa  zamoyo’zo  unali  mu 
njinga’zi.  22  Ndi  pa  mitu  ya  za- 
moyo’zi  panali  chifaniziro  cha  thambo, 
monga  mawalidwe  a krustalo  woopsa, 
loyalika  pamwamba  pa  mitu  pawo. 
23  Ndi  pansi  pa  thambo’lo  mapiko 
awo  analunjikana,  lina  kulunjika  ku 
linzache  ; chiri  chonse  chinali  nawo 
mapiko  awiri  akup'nimba  matupi  awo, 
cha  kuno  ndi  cha  uko.  24  Ndipo 
pakuyenda  izi  ndinamva  mkokomo  wa 
mapiko  awo,  ngati  mkokomo  wa 
madzi  akulu,  ngati  mau  a Wampha- 
mvuyonse,  phokoso  la  kusokosera 
ngati  phokoso  la  ankhondo  ; pakuima 
zinagwetsa  mapiko  awo.  25  Ndipo 
panamveka  mau  pamwamba  pa  tha- 
mbo’lo  linali  pamwamba  pa  mitu 
yawo  ; pakuima  izi  zinagwetsa  ma- 
piko  awo.  26  Ndi  pamwamba  pa 
thambo  linali  pa  mitu  pawo  panali 
chifaniziro  cha  mpando  wa  chifumu, 
maonekedwe  ache  ngati  mwala  wa 
safiro  ; ndipo  pa  chifaniziro  cha 
mpando  wa  chifumu  panali  chifaniziro 
ngati  maonekedwe  ache  a munthu 
wokhala  pamwamba  pache.  27  Ndipo 
ndinapenya  ngati  chitsulo  chakupsa, 
ngati  maonekedwe  ache  a moto  m’kati 
mwache  pozungulira  pache,  kuya- 
mbira  maonekedwe  a m’chuuno 
mwache  ndi  kumwamba  kwache ; 
ndipo  kuyambira  maonekedwe  a 
m’chuuno  mwache  ndi  kunsi  kv/ache 
ndinaona  ngati  maonekedwe  ache  a 
moto  ; ndi  kunyezimira  kudamzinga. 
28  Ngati  maonekedwe  a utawaleza  uli 

m’mtambo  tsiku  la  mvula,  momwemo 
maonekedwe  a kunyezimira  kwache 
pozungulira  pache.  Ndiwo  maone- 
kedwe  a chifaniziro  cha  ulemerero  wa 
Yehova.  Nd:po  pakuchipenya  ndina- 
gwa  nkhope  pans  , ndipo  ndinamva 
mau  a wina  wakunena. 

2Ndipo  anati  kwa  ine,  Wobadwa 
ndi  munthu  iwe,  khala  chiriri, 
ndipo  ndidzanena  nawe.  2 Ndipo 
unandilowa  mzimu  pamene  ananena 
nane,  ndi  kundiimika  ndikhale  chiriri  ; 
ndipo  ndinamumva  Iye  wakunena 
nane.  3 Nati  kwa  ine,  Wobadwa  ndi 
munthu  iwe,  ndikutumizira  kwa  ana  a 
Israyeli,  kwa  mitundu  ya  anthu  opa- 
nduka,  amene  anapandukana  nane  ; 
iwo  ndi  makolo  awo  anandilakwira 
mpaka  lero  lomwe.  4 Ndipo  ana’wa, 
ndiwo  a chipongwe  ndi  ouma  mtima, 
ndikutumiza  kwa  iwo  ; ndipo  ukanene 
nawo,  Atero  Yehova  Mulungu.  5 Ndi- 
po  iwowa,  ngakhale  akamva  kapena 
akaleka  kumva,  (pakuti  ndiwo 
nyumba  yopanduka,)  koma  adza- 
dziwa  kuti  panali  mneneri  pakati 
pawo.  6 Ndipo  iwe,  wobadwa  ndi 
munthu  iwe,  usawaopa,  kapena  kuopa 
mau  awo  ; ingakhale  mitungwi  ndi 
minga  ikhala  ndi  iwe,  nukhala  pakati 
pa  zinkhanira,  usaopa  mau  awo 
kapena  kuopsedwa  ndi  nkhope  zawo  ; 
pakuti  ndiwo  nyumba  yopanduka. 
7 Ndipo  ukanene  nawo  mau  anga, 
ngakhale  akamva  kapena  akaleka 
kumva  ; pakuti  iwo  ndiwo  opanduka. 
8 Koma  iwe,  wobadwa  ndi  munthu, 
tamvera  ichi  ndirikunena  nawe  ; usa- 
khale  iwe  wopanduka,  ngati  nyumba 
ija  yopanduka  ; tsegula  pakamwa 
pako,  nudye  chomwe  ndikupatsa. 
9 Ndipo  pakupenya  ine  ndinaona 
dzanja  londiturutsira,  ndipo  taona- 
ni,  mpukutu  wa  buku  m’mwemo ; 
10  naufunyulula  pa  maso  panga  ; 
ndipo  unalembedwa  m’kati  ndi  ku 
bwalo ; munalembedwa  m’mwemo 
nyimbo  za  maliro,  ndi  chisoni, 
ndi  tsoka. 

3Ndipo  ananena  nane,  Wobadwa 
ndi  munthu  iwe,  Idya  chimene 
wachipeza,  idya  mpukutu  uwu,  nu- 
muke  ndi  kunena  ndi  nyumba  ya 
Israyeli.  2 Pamenepo  ndinatsegula 
pakamwa  panga  ndipo  anandidye- 
tsa  mpukutu’wo.  3 Nati  kwa  ine, 
Wobadwa  ndi  munthu  iwe,  dyetsa 
m’mimba  mwako,  nudzaze  matumbo 
ako  ndi  mpukutu  uwu  ndakupa- 


tsa’wu.  M’mwemo  ndinaudya,  ndi 
m’kamwa  mwanga  munazuna  ngati 
uchi. 

4 Ndipo  anati  kwa  ine,  Wobadwa 
ndi  munthu  iwe,  Muka,  nufike  kwa 
nyumba  ya  Israyeli,  nunene  nawo 
mau  anga.  5 Pakuti  sutumizidwa  kwa 
anthu  a chinenedwe  chosamveka  ndi 
chobvuta,  koma  kwa  nyumba  ya 
Israyeli  ; 6 si  kwa  mitundu  yambiri 
ya  anthu  a chinenedwe  chosamveka 
ndi  a chobvuta,  amene  sukhoza  ku- 
dziwitsa  chinenedwe  chawo.  Zedi 
ndikakutumiza  kwa  iwowa  adzamvera 
iwe.  7 Koma  nyumba  ya  Israyeli 
siidzakumvera,  pakuti  siifuna  kundi- 
mvera  Ine  ; pakuti  nyumba  yonse  ya 
Israyeli  ndiyo  yolimba  mutu  ndi 
youma  mtima.  8 Taona  ndakhwi- 
mitsa  nkhope  yako  itsutsane  nazo 
nkhope  zawo  ; ndalimbitsanso  mutu 
wako  utsutsane  nayo  mitu  yawo. 

9 Ndalimbitsa  mutu  wako  woposa 
mwala  wolimbitsitsa,  usawaopa  ka- 
pena  kutenga  nkhawa  pa  maso  pawo  ; 
pakuti  iwo  ndiwo  nyumba  yopanduka. 

10  Ananenanso  nane,  Wobadwa  ndi 
munthu  iwe,  mau  anga  onse  ndidza- 
wanena  ndi  iwe  uwalandire  m’mtima 
mwako,  utawamva  m’makutu  mwa- 
ko.  11  Numuke,  nufike  kwa  ande- 
nde  kwa  ana  a anthu  a mtundu  wako, 
nunene  nawo  ndi  kuwauza,  Atero 
Yehova  Mulungu,  ngakhale  akamva 
kapena  akaleka  kumva. 

12  Pamenepo  mzimu  unandinya- 
mula,  ndipo  ndinamva  kumbuyo  kwa- 
nga  mau  a mkokomo  waukuru,  ndi 
kuti,  Wodala  ulemerero  wa  Yehova 
m’malo  mwache.  13  Ndipo  ndinamva 
mkokomo  wa  mapiko  a zamoyo’zo 
pakukhudzana,  ndi  mlikiti  wa  njinga- 
’zo  m’mbali  mwa  izo,  ndilo  phokoso 
la  mkokomo  waukuru.  14  M’mwemo 
mzimu  unandinyamula  ndi  kuchoka 
nane  ; ndipo  ndinamuka  wowawidwa, 
womyuka  mtima ; koma  dzanja  la 
Yehova  linandigwirizitsa.  15  Ndipo 
ndinafika  kwa  andende  ku  Telabibu, 
okhala  ku  mtsinje  Kebara,  ndiko 
kwawo  ; ndipo  ndinakhala’ko  woda- 
bwa  pakati  pawo  masiku  asanu  ndi 
awiri. 

16  Ndipo  kunali  atatha  masiku 
asanu  ndi  awiri,  mau  a Yehova 
anandidzera,  ndi  kuti,  17  Wobadwa 
ndi  munthu  iwe,  ndakuika  ukhale 
mlonda  wa  nyumba  ya  Israyeli, 
m’mwemo  mvera  mau  oturuka  m’ka- 

mwa  mwanga,  nundichenjezere  iwo. 
18  Ndikanena  kwa  woipa,  Udzafa 
ndithu,  koma  iwe  osamchenjeza, 
wosanena  kumchenjeza  woipa’yo  aleke 
njira  yache  yoipa,  kumsunga  ndi  moyo, 
woipa  yemweyo  adzafa  mu  mphulu- 
pulu  yache  ; koma  mwazi  wache 
ndidzaufuna  pa  dzanja  lako.  1 9 Koma 
ukachenjeza  woipa,  osabwerera  iye 
kuleka  choipa  chache  kapena  njira 
yache  yoipa,  adzafa  mu  mphulupulu 
yache  ; koma  iwe  walanditsa  moyo 
wako.  20  Momwemonso  akabwerera 
wolungama  kuleka  chilungamo  cha- 
che,  ndi  kuchita  chosalungama,  ndi- 
po  ndikamuikira  chomkhumudwitsa, 
adzafa  ; popeza  sunamchenjeza,  adza- 
fa  m’chimo  lache,  ndi  zolungama 
zache  adazichita  sizidzakumbukika  ; 
koma  mwazi  wache  ndidzaufuna  pa 
dzanja  lako.  21  Koma  ukamchenjeza 
wolungama’yo,  kuti  asachimwe  wo- 
lungama’yo,  ndipo  sachimwa,  adza- 
khala  ndi  moyo  ndithu,  popeza  ana- 
chenjezedwa ; ndipo  iwe  walanditsa 
moyo  wako. 

22  Ndipo  dzanja  la  Yehova  linandi- 
khalira  komweko,  nati  kwa  ine, 
Nyamuka,  turuka  kumka  ku  chidikha, 
ndipo  pomwepo  ndidzalankhula  ndi 
iwe.  23  Ndipo  ndinauka  ndi  kuturuka 
kumka  ku  chidikha,  ndipo  taonani, 
ulemerero  wa  Yehova  unaima’ko 
monga  ulemerero  uja  ndinauona  ku 
mtsinje  Kebara,  ndipo  ndinagwa 
nkhope  pansi.  24  Pamenepo  unandi- 
lowa  mzimu  ndi  kundiimika  ndikhale 
chiriri  ; ndipo  analankhula  ndi  ine, 
nanena  nane,  Muka,  katsekedwe 
m’nyumba  mwako.  25  Koma  iwe 
wobadwa  ndi  munthu,  taona,  adza- 
kuikira  iwe  zingwe  zolimba,  nadza- 
kumanga  nazo,  ndipo  sudzaturuka 
pakati  pawo  ; 26  ndipo  ndidzamama- 
tiritsa  lilime  lako  ku  malakalaka 
ako,  kuti  ukhale  wosanena,  wosawa- 
khalira  wakuwadzudzula  ; pakuti  iwo 
ndiwo  nyumba  yopanduka.  27  Koma 
pamene  ndilankhula  nawe  ndidzatse- 
gula  pakamwa  pako,  nudzanena  nawo, 
Atero  Yehova  Mulungu,  wakumvera 
amvere,  wosafuna  kumvera  akhale  ; 
pakuti  iwo  ndiwo  nyumba  yopanduka. 

4Ndipo  iwe  wobadwa  ndi  munthu, 
dzitengere  njerwa,  nuiike  pa 
maso  pako,  nulembe’po  mudzi,  ndiwo 
Yerusalemu  ; 2 nuuzinge,  nuumangire 
nsanja  zouzinga,  nuundire  nthumbira, 
ndi  kuumangira  misasa,  nuuikire  zo- 


gumulira  pozungulira  pache.  3 Nu- 
dzitengere  chiwaya  cha  chitsulo,  ndi 
kuchiika  ngati  khoma  la  chitsulo 
pakati  pa  iwe  ndi  mudzi’wo  ; nuulo- 
zetsere  nkhope  yako  kuti  umangidwire 
misasa,  ndipo  udzamangira  misasa. 
Ichi  chikhale  chizindikilo  cha  nyumba 
ya  Israyeli. 

4 Ndipo  iwe  ugonere  pansi  mbali 
yako  yakumanzere,  nuike’po  mphulu- 
pulu  ya  nyumba  ya  Israyeli  ; monga 
mwa  kuwerenga  kwa  masiku  amene 
udzagona’po  udzasenza  mphulupulu 
yawo.  5 Ndipo  Ine  ndakuikira  zaka 
za  mphulupulu  yawo  ngati  masiku, 
ndiwo  masiku  mazana  atatu  mphambu 
makumi  asanu  ndi  anai,  kuti  usenze 
mphulupulu  ya  nyumba  ya  Israyeli. 
6 Ndipo  utatsiriza  awa  ugonerenso 
mbali  yako  yakumanja,  ndi  kusenza 
mphulupulu  ya  nyumba  ya  Yuda ; 
ndakuikira  masiku  makumi  anai, 
kuliyesa  tsiku  limodzi  ngati  chaka 
chimodzi.  7 Ndipo  ulozetse  nkhope 
yako  kuzingidwa  kwache  kwa  Yerusa- 
lemu,  ndi  dzanja  lako  losapfundika, 
nuunenere.  8 Ndipo  taona  ndidza- 
kumanga  ndi  zingwe  zolimba  kuti 
usakunkhulire,  mpaka  watsiriza  masi- 
ku  a kuzingidwa  kwako.  9 Udzi- 
tengerenso  tirigu,  ndi  barele,  ndi 
nyemba,  ndi  mphodza,  ndi  mapira, 
ndi  mawere,  nuziike  m’mbale  imodzi, 
ndi  kudzipangira  mkate  nazo ; uzi- 
dya’ko  monga  mwa  kuwerenga  kwa 
masiku  udzagona’wo  pa  mbali  pako, 
ndiwo  masiku  mazana  atatu  mphambu 
makumi  asanu  ndi  anai.  10  Ndipo 
chakudya  chako  uzichidya  chiyesedwe 
masekeli  makumi  awiri  tsiku  limodzi  ; 
uzidya’ko  tsiku  ndi  tsiku  pa  nthawi 
yache.  11  Uzimwanso  madzi  monga 
mwa  muyeso,  limodzi  la  magawo 
asanu  ndi  limodzi  la  hini  ; uzimwa’ko 
tsiku  ndi  tsiku  pa  nthawi  yache. 
12  Ndipo  uzichidya  ngati  timikate  ta 
barele,  ndi  kutiocha  pa  maso  pawo 
ndi  zonyansa  za  munthu.  13  Ndipo 
Yehova  anati,  Motero  ana  a Israyeli 
adzadya  chakudya  chawo  chodetsedwa, 
mwa  amitundu  kumene  ndidzawai- 
ngitsira’ko.  14  Pamenepo  ndinati,  Ha, 
Ambuye  Yehova ! taonani,  moyo 
wanga  sunadetsedwa,  pakuti  chiya- 
mbire  ubwana  wanga  mpaka  tsopano 
sindinadye  chinthu  chakufa  chokha, 
kapena  chogw'dwa  ndi  chirombo  ; 
simunalowanso  m’kamwa  mwanga 
nyama  yonyansa.  15  Ndipo  anati  kwa 

ine,  Taona  ndakuninkha  ndowe  ya 
ng’ombe  m’malo  mwa  zonyansa  za 
munthu,  uoche  mkate  wako  pamenepo. 
16  Nanenanso  nane,  Wobadwa  ndi 
munthu  iwe,  taona,  ndidzatyola  mchi- 
rikizo,  ndiwo  chakudya,  m’Yerusa- 
lemu  ; ndipo  adzadya  chakudya’cho 
monga  mwa  muyeso,  ndi  mosamalira, 
nadzamwa  madzi  monga  mwa  muyeso, 
ndi  kudabwa  ; 1 7 kuti  asowe  chakudya 
ndi  madzi,  nasumwesumwe,  naondetse 
mu  mphulupulu  zawo. 

5Ndipo  iwe  wobadwa  ndi  munthu, 
udzitengere  mpeni  wakuthwa, 
ndiwo  lumo  la  wometa,  udzitengere 
ndi  kulipititsa  pa  mutu  pako  ndi  pa 
ndebvu  zako  ; nudzitengere  muyeso 
kuyesa  nawo,  ndi  kugawa  tsitsi’lo. 
2 Limodzi  la  magawo  ache  atatu  ute- 
nthe  ndi  moto  pakati  pa  mudzi  pakutha 
masiku  a kuzingidwa  mudzi,  nutenge 
gawo  lina  ndi  kukwapulakwapula  ndi 
lupanga  pozungulira  pache,  nuwaze  ku 
mphepo  gawo  lotsala  ; pakuti  ndidza- 
solola  lupanga  la  kuwatsata.  3 Ute- 
nge’konso  owerengeka  ndi  kuwa- 
manga  m’mkawo  wa  maraya  ako. 
4 Nutenge’konso  pa  amenewa  ndi 
kuwaponya  pakati  pa  moto,  ndi  kuwa- 
tentha  m’moto  ; kuchokera  kumeneko 
udzaturuka  moto  pa  nyumba  yonse  ya 
Israyeli. 

5 Atero  Yehova  Mulungu,  Uwu  ndi 
Yerusalemu  ndinauika  pakati  pa  ami- 
tundu,  ndi  pozungulira  pache  pali 
maiko.  6 Koma  anakaniza  maweruzo 
anga  ndi  kuchita  zoipa  koposa  ami- 
tundu,  nakaniza  malemba  anga  koposa 
maiko  akuuzungulira ; pakuti  ana- 
taya  maweruzo  anga,  ndi  malemba 
anga,  sanayenda’mo.  7 Chifukwa 
chache  atero  Ambuye  Yehova,  Popeza 
kupokosera  kwanu  kwaposa  kwa  ami- 
tundu  akukuzingani,  ndipo  simuna- 
yenda  m’malemba  anga,  kapena 
kuchita  maweruzo  anga,  ngakhale 
maweruzo  a amitundu  akukuzingani 
simunawachita ; 8 chifukwa  chache 

atero  Ambuye  Yehova,  Taona  ndidza- 
tsutsana  nawe  Inedi,  ndi  kuchita  ma- 
weruzo  pakati  pako  pa  maso  pa 
amitundu.  9 Ndipo  ndidzachita  mwa 
iwe  chimene  sindinachichita  ndi  kale 
lonse,  ndi  kusadzachitanso  momwemo, 
chifukwa  cha  zonyansa  zako  zonse. 
10  Chifukwa  chac'ne  atate  adzadya 
ana  pakati  pako,  ndi  ana  adzadya 
atate  awo  ; ndipo  ndidzachita  mawe- 
ruzo  mwa  iwe,  ndi  akutsala  onse  ndi- 


1 dzawabalalitsa  ku  mphepo  zonse. 
11  M’mwemo,  Pali  Ine,  ati  Ambuye 
Yehova,  popeza  wadetsa  malo  anga 
opatulika  ndi  zonyansa  zako  zonse  ndi 
zoipsa  zako  zonse,  ndidzakuchepsa ; 
diso  langa  silidzalekerera,  ndi  Inenso 
sindidzachita  chifundo.  12  Limodzi 
la  magawo  atatu  la  iwe  lidzafa  ndi 
mliri,  nilidzatha  ndi  njala  pakati  pa 
iwe  ; ndi  limodzi  lidzagwa  ndi  lupanga 
pozinga  pako  ; ndi  limodzi  ndidza- 
libalalikitsa  ku  mphepo  zonse,  ndi 
kuwasololera  lupanga  lakuwatsata. 
13  Motero  mkwiyo  wanga  udzakwa- 
niridwa,  ndipo  ndidzakhutitsa  ukali 
wanga  pa  iwo,  ndi  kudzitonthoza ; 
ndipo  adzadziwa  kuti  Ine  Yehova  ndi- 
nanena  m'changu  changa,  pokwani- 
ridwa  nawo  ukali  wanga.  14  Ndidza- 
kuikanso  ukhale  bwinja  ndi  chotonza 
pakati  pa  amitundu  akukuzinga,  pa 
maso  pa  onse  akupitirira’po.  15  Mo- 
mwemo  chidzakhala  chotonza  ndi 
mnyozo,  chilangizo  ndi  chodabwiza 
kwa  amitundu  akukuzinga,  pamene 
ndikuchitira  maweruzo  mu  mkwiyo 
ndi  ukali  ndi  madzudzulo  aukali  ; Ine 
Yehova  ndanena.  1 6 Pakuwatumizira 
Ine  mibvi  yoipa  ya  njala  yakuononga, 
imene  ndidzatumiza  kukuonongani, 
pamenepo  ndidzakukuzirani  njala,  ndi 
kukutyolerani  mchirikizo,  ndiwo  cha- 
kudya.  17  Inde  ndidzakutumizirani 
njala  ndi  zirombo,  ndipo  zidzakuso- 
wetsa  ana  ako  ; ndi  mliri  ndi  mwa- 
zi  zidzakugwera ; ndidza.kufikitsiranso 
lupanga  ; Ine  Yehova  ndachinena. 

6Ndipo  mau  a Yehova  anandidzera, 
kuti,  2 Wobadwa  ndi  munthu 
iwe,  lozetsa  nkhope  yako  ku  mapiri 
a Israyeli,  uwanenere,  3 nunene, 
Mapiri  a Israyeli  inu,  tamverani  mau 
a Yehova  Mulungu  : Atero  Yehova 

Mulungu  kwa  mapiri  ndi  zitunda,  kwa 
mitsinje  ndi  zigwa,  Taonani,  Ine  ndi- 
kufikitsirani  lupanga,  ndipo  ndidza- 
ononga  misanje  yanu.  4 Ndi  maguwa 
anu  a nsembe  adzakhala  opasuka,  ndi 
zoimiritsa  zanu  za  dzuwa  zidzasweka  ; 
ndipo  ndidzagwetsa  ophedwa  anu  pa 
maso  pa  mafano  anu.  5 Ndipo  ndi- 
dzaika  mitembo  ya  ana  a Israyeli  pa 
maso  pa  mafano  anu,  ndi  kumwaza 
mafupa  anu  mozungulira  maguwa  anu 
a nsembe.  6 Pokhala  inu  ponse  midzi 
idzapasuka,  ndi  misanje  idzakhala 
ya  bwinja  ; kuti  maguwa  anu  a 
nsembe  akhale  opasuka  ndi  mabwinja, 
ndi  mafano  anu  asweke  nalekeke,  ndi 

zoimiritsa  zanu  za  dzuwa  zilikhidwe, 
ndi  nchito  zanu  zifafanizidwe.  7 Ndi 
ophedwa  adzagwa  pakati  panu,  mo- 
tero  mudzadziwa  kuti  Ine  ndine 
Yehova.  8 Koma  ndidzasiya’po  otsala, 
popeza  mudzakhala  nawo  ena  aku- 
pulumuka  lupanga  mwa  amitundu 
pobalalitsidwa  inu  m’maiko  maiko. 

9 Pamenepo  akupulumuka  anu  adza- 
ndikumbukila  Ine  kwa  amitundu 
kumene  anatengedwa  ndende,  kuti 
ndasweka  ndi  mtima  wawo  wa  chi- 
gololo  wolekana  ndi  Ine,  ndi  maso 
awo  a chigololo  akutsata  mafano  awo  ; 
ndipo  iwo  adzakhala  onyansa  pa  maso 
pawo  pa  iwo  eni,  chifukwa  cha  zoipa 
anazichita  m’zonyansa  zawo  zonse. 

10  Ndipo  adzadziwa  kuti  Ine  ndine 
Yehova,  sindinanena  chabe  kuti  ndi- 
dzawachitira  choipa  ichi. 

11  Atero  Yehova  Mulungu,  Omba 
manja  ako,  ponda  ndi  phazi  lako, 
nuti,  Kalanga  ine,  chifukwa  cha 
zonyansa  zoipa  zonse  za  nyumba  ya 
Israyeli  ; pakuti  adzagwa  ndi  lupanga, 
ndi  njala,  ndi  mliri.  12  Wokhala 
kutali  adzafa  ndi  mliri,  wokhala 
pafupi  adzagwa  ndi  lupanga  ; koma 
wotsala  ndi  kuzingidwa  adzafa  ndi 
njala ; momwemo  ndidzawakwani- 
ritsira  ukali  wanga.  13  Ndipo  mu- 
dzadziwa  kuti  Ine  ndine  Yehova, 
pokhala  ophedwa  awo  pakati  pa 
mafano  awo,  pozinga  maguwa  awo 
a nsembe,  pa  zitunda  zonse  zazitali, 
pamwamba  pa  mapiri  onse,  ndi  pa 
tsinde  pa  mitengo  yogudira  yonse, 
ndi  pa  tsinde  pa  thundu  ali  yense 
wagudugudu,  pomwe  adapereka  zonu- 
nkhira  zokoma  kwa  mafano  awo  onse. 
14  Ndipo  ndidzawatambasulira  dzanja 
langa,  ndi  kulisandutsa  dziko  bwi- 
nja  ndi  lopasuka,  koposa  chipululu 
cha  ku  Dibla  mokhalamo  iwo  monse  ; 
ndipo  adzadziwa  kuti  Ine  ndine 
Yehova. 

7Ndipo  mau  a Yehova  anandi- 
dzera,  akuti,  2 Ndipo  iwe  wo- 
badwa  ndi  munthu,  atero  Ambuye 
Yehova  kwa  dziko  la  Israyeli,  Kwatha  ; 
kwafika  kutha  kwache  pa  ngondya 
zinai  za  dziko.  3 Tsopano  kwakudzera 
kutha  kwako,  ndipo  ndidzakutumizira 
mkwiyo  wanga,  ndi  kukuweruza 
monga  mwa  njira  zako,  ndipo  ndi- 
dzakubwezera  zonyansa  zako  zonse. 
4 Ndipo  diso  langa  silidzakulekerera, 
sindidzachita  chifundo,  koma  ndidza- 
kubwezera  njira  zako,  ndi  zonyansa 


zako  zidzakhala  pakati  pako  ; ndipo 
mudzadziwa  kuti  Ine  ndine  Yehova. 

5 Atero  Yehova  Mulungu,  Choipa, 
choipa  cha  pa  chokha,  taona  chiri- 
nkudza.  6 Kutha  kwafika,  kwafika 
kutha,  kwakugalamukira,  taona  kwa- 
fika.  7 Tsoka  lako  lakufikira,  nzika 
iwe,  yafika  nthawi,  tsiku  liri  pafupi, 
ndilo  la  phokoso,  si  la  kupfuula 
mokondwera  ku  mapiri.  8 Katsala 
kamphindi,  ndipo  ndidzakutsanulira 
ukali  wanga,  ndi  kukukwaniritsira 
mkwiyo  wanga,  ndi  kukuweruza 
monga  mwa  njira  zako,  ndipo  ndidza- 
kubwezera  zonyansa  zako  zonse. 
9 Ndipo  diso  langa  silidzalekerera, 
wosachita  chifundo  Ine,  ndidzaku- 
bwezera  monga  mwa  njira  zako,  ndi 
zonyansa  zako  zidzakhala  pakati 
pako  ; ndipo  mudzadziwa  kuti  Ine 
ndine  Yehova  wakukantha.  lOTaona, 
tsiku’li,  taona,  lafika ; tsoka  lako 
laturuka,  ndodo  yaphuka  mphundu 
za  maluwa,  kudzitama  kwaphuka. 
11  Chiwawa  chauka  chikhale  ndodo  ya 
choipa  ; sadzawatsalira  ndi  mmodzi 
yense,  kapena  wa  unyinji  wawo, 
kapena  wa  chuma  chawo  ; sipadza- 
khalanso  kuwalira  maliro.  12  Yafika 
nthawi,  layandikira  tsiku’lo,  wogula 
asakondwere,  ndi  wogulitsa  asamve 
chisoni  ; pakuti  mkwiyo  ukhalira 
unyinji  wawo  wonse.  13  Pakuti 
wogulitsa  sadzabwera  ku  chogulitsa- 
’cho,  chinkana  akali  ndi  moyo,  popeza 
masomphenya’wo  akunena  unyinji 
wache  wonse  sadzapita  pa  chabe, 
ndipo  palibe  mmodzi  adzalimbitsa 
moyo  wache  m’mphulupulu  yache. 
14  Aomba  lipenga,  nakonzeratu  zonse, 
koma  palibe  womuka  ku  nkhondo  ; 
pakuti  mkwiyo  wanga  ukhalira  unyinji 
wache  wonse.  15  Kunja  kuli  lupanga, 
ndi  m’kati’mo  muli  mliri  ndi  njala  ; 
wokhala  ku  thengo  adzafa  ndi  lupanga, 
ndi  wokhala  m’mudzi’yo  njala  ndi 
mliri  zidzamutha.  16  Ndipo  akupu- 
lumuka  mwa  iwo  adzapulumuka, 
koma  adzakhala  ku  mapiri  ngati 
njiwa  za  ku  zigwa  onse  akubu- 
uia,  ali  yense  m’mphulupulu  zache. 

17  Manja  onse  adzalenda,  ndi  ma- 
ondo  onse  adzaweyeseka  ngati  madzi. 

18  Ndipo  adzadzimangira  m’chuuno 
ndi  ziguduli,  ndi  zoopsetsa  zidzawa- 
phimba,  ndi  nkhope  zonse  zidzachita 
manyazi,  ndi  mitu  yawo  yonse  idza- 
chita  dazi.  19  Adzataya  siliva  wawo 
ku  makwalala,  nadzayesa  golidi  wawo 

chinthu  chodetsedwa ; siliva  wawo 
ndi  golidi  wawo  sadzakhoza  kuwala- 
nditsa  tsiku  la  mkwiyo  wa  Yehova, 
sadzakwaniritsa  moyo  wawo,  kapena 
kudzaza  matumbo  awo  ; pakuti  izi 
ndi  chokhumudwitsa  cha  mphulupulu 
zawo.  20  Ndipo  chokometsera  chache 
chokongola  anachiyesa  chodzikuza 
nacho,  napanga  nacho  mafanizo  awo 
onyansa,  ndi  zonyansa  zawo  zina  ; 
chifukwa  chache  ndinapatsa  ichi  chi- 
khale  chowadetsa.  21  Ndipo  ndidza- 
chipereka  m’dzanja  la  alendo  chikhale 
cholandika,  ndi  kwa  oipa  a m’dziko 
chikhale  chofunkha  ; ndipo  adzachi- 
ipsa.  22  Ndipo  nkhope  yanga  idza- 
wayang’anira  ku  mbali,  ndipo  iwo 
adzadetsa  pobisika  panga,  nadza- 
lowa’mo  achifwamba,  nadzamudetsa. 
23  Suia  unyolo,  popeza  dziko  ladzala 
nai  mirandu  ya  mwazi,  ndi  mudzi 
wadzala  ndi  chiwawa.  24  Chifukwa 
chache  ndidzabwera  nawo  amitundu 
oipitsitsa,  ndipo  iwo  adzalandira  nyu- 
mba  zawo  ngati  cholowa,  ndidzaleke- 
tsanso  kudzikuza  kwa  amphamvu, 
kuti  adetsedwe  malo  awo  opatulika. 

25  Chionongeko  chirinkudza,  adza- 
funafuna  mtendere,  koma  palibe. 

26  Lidzafika  tsoka  lotsatanatsatana, 
kudzakhalanso  mbiri  yotsatanatsa- 
tana,  ndipo  adzafunafuna  masomphe- 
nya  a mneneri,  koma  malamulo 
adzatayikira  wansembe,  uphungu  ndi 
kutayikira  akulu.  27  Mfumu  idzalira 
maliro,  ndi  kalonga  adzabvala  chipa- 
suko,  ndi  manja  a anthu  a m’dziko 
adzanjenjemera,  ndidzawachitira  mo- 
nga  mwa  njira  zawo,  ndi  kuwaweruza 
monga  mwa  maweruzo  awo  ; ndipo 
adzadziwa  kuti  Ine  ndine  Yehova. 

8Ndipo  kunali  chaka  cha  chisanu 
ndi  chimodzi,  mwezi  wa  chisanu 
ndi  chimodzi,  tsiku  la  chisanu  la 
mwezi’wo,  pokhala  ine  m’nyumba 
mwanga,  akulu  a Yuda  omwe  anali- 
kukhala  pa  maso  panga,  dzanja  la 
Yehova  Mulungu  linandigwera  ko- 
mweko.  2 Ndipo  ndinapenya,  ndipo 
taonani,  chifaniziro  cha  maonekedwe 
a moto  ; kuyambira  maonekedwe  a 
m’chuuno  mwache  ndi  kunsi  kwache, 
moto  ; ndi  kuyambira  m’chuuno 
mwache  ndi  kumwamba  kwache, 
monga  maonekedwe  a cheza,  ngati 
chitsulo  chakupsa.  3 Ndipo  anata- 
mbasula  chonga  dzanja,  nandigwira 
tsitsi  la  pa  mutu  panga  ; ndipo  mzi- 
mu  unandilengetsa  pakati  pa  dziko 


ndi  thambo,  numuka  nane  m’maso- 
mphenya  a Mulungu  ku  Yerusalemu, 
ku  chitseko  cha  chipata  cha  bwalo 
la  m’kati’mo  loloza  ku  mpoto,  kumene 
kunali  mpando  wa  fano  la  nsanje 
lochititsa  nsanje.  4 Ndipo  taonani, 
pomwepo  panali  ulemerero  wa  Mu- 
lungu  wa  Israyeli,  monga  mwa 
maonekedwe  ndinawaona  ku  chidikha 
chija.  5 Pamenepo  ananena  ndi  ine, 
Wobadwa  ndi  munthu  iwe,  kweza 
maso  ako  ku  njira  yoloza  ku  mpoto. 
Ndipo  ndinakweza  maso  anga  ku 
njira  yoloza  ku  mpoto,  ndipo  taonani, 
ku  mpoto  kwa  chipata  cha  guwa  la 
nsembe  fano  ili  la  nsanje  polowera 
pache.  6 Ndipo  anati  kwa  ine, 
Wobadwa  ndi  munthu  iwe,  uona  kodi 
izi  alikuzichita  ? zonyansa  zazikulu 
nyumba  ya  Israyeli  irikuzichita  kuno, 
kuti  ndichoke  kutali  kwa  malo  anga 
opatulika  ? koma  udzaonanso  zonya- 
nsa  zina  zoposa.  7 Ndipo  anadza  nane 
ku  chipata  cha  ku  bwalo,  ndipo  po- 
penya  ine,  taonani,  pobooka  pa  linga. 
8 Pamenepo  anati  kwa  ine,  Wobadwa 
ndi  munthu  iwe,  booletsa  ku  linga  ; 
ndipo  nditabooletsa  pa  linga,  ndinaona 
khomo.  9 Ndipo  anati  kwa  ine,  Lowa, 
kapenye  zonyansa  zoipa  alikuzichita 
komweko.  10  M’mwemo  ndinalowa 
ndi  kupenya,  ndipo  taonani,  maone- 
kedwe  ali  onse  a zokwawa,  ndi  zirombo 
zonyansa,  ndi  mafano  onse  a nyumba 
ya  Israyeli,  zolembedwa  pa  khoma 
pozungulira  ponse.  1 1 Ndipo  pa  maso 
pawo  panaima  amuna  makumi  asanu 
ndi  awiri  a akulu  a nyumba  ya  Isra- 
yeli,  ndi  pakati  pawo  panaima  Jaza- 
niya  mwana  wa  Safana,  munthu  ali 
yense  ndi  mbale  yache  ya  zofukiza 
m’dzanja  lache  ; ndi  pfungo  lache  la 
mtambo  wa  zonunkhira  linakwera. 

12  Pamenepo  anati  kwa  ine,  Wobadwa 
ndi  munthu  iwe,  wapenya  kodi  cho- 
chita  akulu  a nyumba  ya  Israyeli  mu 
mdima,  ali  yense  m’chipinda  chache 
cha  zifanizo  ? pakuti  ati,  Yehova 
satipenya,  Yehova  wataya  dziko. 

13  Anatinso  kwa  ine,  Udzaonanso 
zonyansa  zazikuru  zina  azichita. 

14  Pamenepo  anadza  nane  ku  chitseko 
cha  chipata  cha  nyumba  ya  Yehova 
choloza  ku  mpoto  ; ndipo  taonani, 
apo  panakhala  akazi  akulirira  Tamuzi. 

15  Ndipo  anati  kwa  ine,  Wachiona 
ichi,  wobadwa  ndi  munthu  iwe  ? 
udzaonanso  zonyansa  zazikuru  zoposa 
izi.  16  Ndipo  anadza  nane  ku  bwalo 

la  m’kati  la  nyumba  ya  Yehova,  ndipo 
taonani,  pa  khomo  la  kachisi  wa 
Yehova,  pakati  pa  khonde  lache  ndi 
guwa  la  nsembe,  panali  amuna  ngati 
makumi  awiri  mphambu  asanu  aku- 
fulatira  ku  kachisi  wa  Yehova,  ndi 
kuyang’ana  ku  m’mawa,  napembedza 
dzuwa  ku  m’mawa.  17  Ndipo  anati 
kwa  ine,  Wachiona  ichi,  wobadwa  ndi 
munthu  iwe  ? Chinthu  chopepuka  ichi 
kodi  ndi  nyumba  ya  Yuda,  kuti  achita 
zonyansa  azichita  kuno’zi  ? pakuti 
anadzaza  dziko  ndi  chiwawa,  nabwe- 
reranso  kuutsa  mkwiyo  wanga,  ndipo 
taonani,  aika  nthambi  ku  mphuno 
kwawo.  18  Chifukwa  chache  Inenso 
ndidzachita  mwaukali  ; diso  langa 
silidzalekerera,  osawachitira  chifundo 
Ine  ; ndipo  chinkana  apfuula  m’ma- 
kutu  mwanga  ndi  mau  akulu,  koma 
sindidzawamvera  Ine. 

9Pamenepo  Iye  anapfuula  m’ma- 
kutu  mwanga  ndi  mau  akuru, 
ndi  kuti,  Asendere  oyang’anira  mudzi, 
ali  yense  ndi  chida  chache  choonongera 
m’dzanja  lache.  2 Ndipo  taonani, 
anadza  amuna  asanu  ndi  mmodzi, 
odzera  njira  ya  chipata  cha  ku 
mtunda  choloza  ku  mpoto,  ali  yense 
ndi  chida  chache  chophera  m’dzanja 
lache;  ndi  munthu  mmodzi  pakati 
pawo  wobvala  bafuta,  ndi  zolembera 
nazo  m’chuuno  mwache.  Ndipoanalo- 
wa,  naima  m’mphepete  mwa  guwa  la 
nsembe  la  mkuwa.  3 Ndipo  ulemerero 
wa  Mulungu  wa  Israyeli  unakwera 
kuchoka  pa  kerubi,  pamene  unakhalira 
kumka  ku  chiunda  cha  nyumba,  nai- 
tana  munthu  wobvala  bafuta’yo  wo- 
khala  ndi  zolembera  nazo  m’chuuno 
mwache.  4 Ndipo  Yehova  ananena 
naye,  Pita  pakati  pa  mudzi,  pakati 
pa  Yerusalemu,  nulembe  chizindikilo 
pa  mphumi  zawo  za  anthu  akuusa 
moyo  ndi  kulira  chifukwa  cha  zonya- 
nsa  zonse  zichitidwa  pakati  pache. 
5 Nati  kwa  enawo,  ndirikumva  ine, 
Pitani  pakati  pa  mudzi,  kumtsata  iye, 
ndi  kukantha ; maso  anu  asaleke- 
rere,  musachite  chifundo  ; 6 iphanitu 
nkhalamba,  mnyamata  ndi  namwali, 
makanda,  ndi  akazi  ; koma  musaya- 
ndikira  munthu  ali  yense  ali  nacho 
chizindikilo,  ndipo  muyambe  pa  malo 
anga  opatulika.  Pamenepo  anayamba 
ndi  akulu’wo  anali  pa  khomo  pa 
nyumba.  7 Nati  kwa  iwo,  Muipse 
nyumba’yi  ndi  kudzaza  mabwalo  ndi 
ophedwa,  mukani.  Ndipo  anaturuka, 

2 A* 


nakantha  m’mudzi’mo.  8 Ndipo 
kunali,  alimkukantha  iwo,  nditatsala 
ine,  ndinagwa  nkhope  yanga  pansi, 
ndi  kupfuula,  ndi  kuti,  Kalanga  ine, 
Ambuye  Mulungu ! kodi  mudzaono- 
nga  otsala  onse  a Israyeli  pakutsa- 
nulira  ukali  wanu  pa  Yerusalemu  ? 
9 Pamenepo  ananena  nane,  Mphulu- 
pulu  ya  nyumba  ya  Israyeli  ndi  Yuda 
ndi  yaikurukuru  ndithu,  ndi  dziko 
ladzala  ndi  mwazi,  ndi  mudzi’wo 
wadzala  ndi  kukhotetsa  mirandu ; 
pakuti  ati,  Yehova  wataya  dziko, 
Yehova  sapenya.  10  Ndipo  Inenso 
diso  langa  silidzalekerera,  wosachita 
chifundo  Ine,  koma  ndidzawabwezera 
njira  yawo  pamtu  pawo.  11  Ndipo 
taonani,  munthu  wobvala  bafuta’yo, 
wokhala  ndi  zolembera  nazo  m’chuuno 
mwache,  anabweza  mau,  ndi  kuti, 
Ndachita  monga  munandilamulira  ine. 
"I  /"\  Ndipo  ndinapenya,  ndipo  ta- 
I onani,  ku  thambo  lokhala 
pamwamba  pa  mitu  ya  akerubi 
kudaoneka  ngati  mwala  wa  safiro, 
ngati  maonekedwe  a chifaniziro  cha 
mpando  wa  chifumu  pamwamba  pawo. 
2 Ndipo  Yehova  analankhula  ndi 
munthu  wobvala  bafuta,  nati,  Lowa 
pakati  pa  njinga’zi  pansi  pa  kerubi, 
nudzaze  manja  ako  makara  a moto 
ochokera  pakati  pa  akerubi,  nuwa- 
mwaze  pamwamba  pa  mudzi.  Nalowa, 
ndiri  chipenyere  ine.  3 Tsono  akerubi 
anaima  ku  dzanja  la  manja  la  nyumba 
polowa  munthu’yo,  ndi  mtambo  una- 
dzaza  bwalo  la  m’kati.  4 Ndipo  ule- 
merero  wa  Yehova  unakwera  kucho- 
kera  ku  kerubi  kumka  ku  chiundo  cha 
nyumba  ; ndi  nyumba  inadzala  nawo 
mtambo,  ndi  bwalo  linadzala  ndi 
cheza  cha  ulemerero  wa  Yehova. 
5 Ndipo  mkokomo  wa  mapiko  a ake- 
rubi  unamveka  mpaka  bwalo  la  kunja, 
ngati  mau  a Mulungu  Wamphamvu- 
yonse,  pakunena  Iye.  6 Ndipo  kunali 
pomlamulira  munthu  wobvala  bafu- 
ta’yo,  ndi  kuti,  Para  moto  pakati  pa 
njinga’zi  ndi  pakati  pa  akerubi  ; iye 
analowa,  naima  m’mbali  mwa  njinga. 
7 Pamenepo  kerubi  wina  anatamba- 
sula  dzanja  lache  pakati  pa  akerubi 
ku  moto  uli  pakati  pa  akerubi,  na- 
para’ko,  nauika  m’manja  mwa  iye 
wobvala  bafuta,  ndiye  naulandira, 
naturuka.  8 Ndipo  panaoneka  pa 
akerubi  chonga  dzanja  la  munthu 
pansi  pa  mapiko  awo.  9 Pamenepo 
ndinapenya,  ndipo  taonani,  njinga 

zinai  m’mbali  mwa  akerubi,  njinga 
imodzi  m’mbali  mwa  kerubi  mmodzi, 
ndi  njinga  yina  m’mbali  mwa  kerubi 
wina,  ndi  maonekedwe  a njinga’zi 
ananga  mawalidwe  a berulo.  1 0 Ndipo 
maonekedwe  ache,  zonse  zinai  zi- 
nafanana,  ngati  njinga  ziwiri  zopi- 
ngasitsana.  1 1 Pakuyenda  akerubi 
anayenda  ku  mbali  zawo  zinai,  sana- 
tembenuka  poyenda  ; koma  komwe 
udaloza’ko  mutu  anatsata’ko,  sana- 
tembenuka  poyenda.  12  Ndipo  thupi 
lawo  lonse,  ndi  misanayawo,  ndi  manja 
awo,  ndi  mapiko  awo,  ndi  njinga 
zomwe,  zinadzala  ndi  maso  pozungu- 
lira  pawo,  zingakhale  njinga’zi  anai 
aja  anali  nazo.  13  Kunena  za 
njinga’zi,  wina  anazipfuulira,  ndiri 
chimvere  ine,  Kunkhulirani.  14  Ndipo 
ali  yense  anali  nazo  nkhope  zinai, 
nkhope  yoyamba  ndiyo  nkhope  ya 
kerubi,  ndi  nkhope  yachiwiri  ndiyo 
nkhope  ya  munthu,  ndi  yachitatu 
ndiyo  nkhope  ya  mkango,  ndi  yachinai 
ndiyo  nkhope  ya  chiombankanga, 
1 5 Pamenepo  akerubi  anakwera,  ndizo 
zamoyo  zija  ndinaziona  ku  mtsinje 
Kebara.  1 6 Ndipo  pakuyenda  akerubi, 
njinga  zinayenda  pa  mbali  pawo,  ndi 
pakutambasula  mapiko  awo  akerubi- 
’wo  kuuluka  pa  dziko,  njinga’zi  sizi- 
natembenuka  pa  mbali  pawo.  17  Pa- 
kuima  iwo  zinaima  izi,  ndi  pakukwera 
iwo  izi  zinakwera  pamodzi  nawo  ; 
pakuti  mzimu  wa  zamoyo’zo  unali 
mwa  izo.  18  Ndipo  ulemerero  wa 
Yehova  unachoka  pa  chiundo  cha 
nyumba,  nuima  pamwamba  pa  ake- 
rubi.  19  Ndipo  akerubi  anatambasula 
mapiko  awo,  nauluka  pa  dziko,  ndiri 
chipenyere,  pakuchoka  iwo  ndi  nji- 
nga’zi  pa  mbali  pawo ; ndipo  anaima  pa 
chitseko  cha  chipata  cha  ku  m’mawa 
cha  nyumba  ya  Yehova,  ndi  ulemerero 
wa  Mulungu  wa  Israyeli  unali  pa- 
mwamba  pawo.  20  Awa  ndi  zamoyo- 
’zo  ndinaziona  pansi  pa  Mulungu  wa 
Israyeli  ku  mtsinje  Kebara,  ndipo 
ndinadziwa  kuti  ndiwo  akerubi. 
21  Yense  anali  nazo  nkhope  zinai, 
ndi  yense  mapiko  anai,  ndi  chifaniziro 
cha  manja  a munthu  pansi  pa  mapiko 
awo.  22  Ndi  chifaniziro  cha  nkhope 
zawo  ndicho  nkhope  zomwezo  ndi- 
naziona  ku  mtsinje  Kebara,  maone- 
kedwe  awo  ndi  iwo  eni  ; ali  yense 
anayenda,  nalunjika  m’tsogolo. 

•1  -|  Pamenepo  unandikweza  mzimu, 

I I nudza  nane  ku  chipata  cha  ku 


m’mawa  cha  nyumba  ya  Yehova 
choloza  ku  m’mawa ; ndipo  taonani, 
pa  chitseko  cha  chipata  amuna  makumi 
awiri  mphambu  asanu  ; ndipo  ndi- 
naona  pakati  pawo  Yazaniya  mwana 
wa  Azuri,  ndi  Pelatiya  mwana  wa 
Benaya,  akalonga  a anthu.  2 Ndipo 
anati  kwa  ine,  Wobadwa  ndi  munthu 
iwe,  awa  ndi  anthu  olingirira  za 
mphulupulu,  ndi  kupangira  uphungu 
woipa  m’mudzi  muno  ; 3 ndiwo  akuti, 
Kodi  siinafike  nyengo  ya  kumanga 
nyumba  ; mudzi  uwu  ndi  mphika,  ife 
ndife  nyama.  4 Chifukwa  chache 
uwanenere,  neneratu,  wobadwa  ndi 
munthu  iwe.  5 Pamenepo  mzimu  wa 
Yehova  unandigwera,  ndipo  anati  kwa 
ine,  Nena,  Atero  Yehova,  Mwatero 
nyumba  ya  Israyeli,  pakuti  ndidziwa 
zimene  zimalowa  m’mtima  mwanu. 
6 Mwachurukitsa  ophedwa  anu  m’mu- 
dzi  muno,  mwadzazanso  makwalala 
ache  ndi  ophedwa’wo.  7 Chifukwa 
chache  atero  Yehova  Mulungu, 
Ophedwa  anu  munawaika  m’kati 
mwache,  iwo  ndiwo  nyama  imene, 
ndi  mudzi  uwu  ndiwo  mphika  ; koma 
inu  mudzaturutsidwa  m’kati  mwache. 
8 Mwaopa  lupanga,  tsono  ndidzaku- 
fikitsirani  lupanga,  ati  Yehova  Mu- 
lungu.  9 Ndipo  ndidzakuturutsani 
m’kati  mwache,  ndi  kukuperekani 
m’manja  a alendo,  ndi  kuchita  mawe- 
ruzo  pakati  panu.  10  Mudzagwa  ndi 
lupanga,  ndidzakuweruzirani  ku  ma- 
lire  a Israyeli  ; ndipo  mudzadziwa 
kuti  Ine  ndine  Yehova.  11  Mudzi 
uno  sudzakhala  mphika  wanu,  ndi  inu 
simudzakhala  nyama  m’kati  mwache, 
ndidzakuweruzirani  ku  malire  a 
Israyeli  ; 12  ndipo  mudzadziwa  kuti 
Ine  ndine  Yehova,  pakuti  simunayenda 
m’malemba  anga,  kapena  kuchita 
maweruzo  anga,  koma  mwachita 
monga  mwa  maweruzo  a amitundu 
okhala  pozungulira  panu.  13  Ndipo 
kunali,  pakunenera  ine,  anamwalira 
Pelatiya  mwana  wa  Benaya.  Pame- 
nepo  ndinagwa  nkhope  yanga  pansi, 
ndi  kupfuula  ndi  mau  akuru,  ndi  kuti, 
Kalanga  ine,  Yehova  Mulungu ! mu- 
dzatsiriza  kodi  otsala  a Israyeli  ? 

14  Ndipo  mau  a Yehova  anandidzera 
kuti,  15  Wobadwa  ndi  munthu  iwe, 
abale  ako,  inde  abale  ako  amuna  a 
chibale  chako,  ndi  nyumba  yonse  ya 
Israyeli,  yonseyi  ndiwo  amene  okhala 
m’Yerusalemu,  ananena  nawo,  Muzi- 
khala  kutali  kwa  Yehova  ; dziko  ili 

lapatsidwa  kwa  ife,  likhale  cholowa 
chathu  ; 16  chifukwa  chache  uziti, 

Atero  Yehova  Mulungu,  Ngakhale 
ndawachotsa  kutali  mwa  amitundu, 
ngakhalenso  ndawabalalikitsa  m’ma- 
iko,  koma  ndidzawakhalira  malo  opa- 
tulika  kanthawi  ku  maiko  adafika’ko. 
17  Chifukwa  chache  uziti,  Atero  Ye- 
hova  Mulungu,  Ndidzakumemezani  ku 
mitundu  ya  anthu,  ndi  kukusonkha- 
nitsani  muchoke  m’maiko  m’mene 
munabalalikira’mo,  ndipo  ndidzaku- 
ninkhani  dziko  la  Israyeli.  18  Ndipo 
adzafika’ko,  nadzachotsa’ko  zonyansa 
zache  zonse,  ndi  zache  zonse  zaku- 
ipitsa’mo.  19  Ndipo  ndidzawapatsa 
mtima  umodzi,  ndi  kuika  mzimu 
watsopano  m’kati  mwawo ; ndipo 
ndidzawachotsera  mtima  wa  mwala 
m’thupi  mwawo,  ndi  kuwapatsa  mtima 
wa  mnofu  ; 20  kuti  ayende  m’ma- 

lemba  anga,  ndi  kusunga  maweruzo 
anga,  ndi  kuwachita  ; ndipo  adza- 
khala  anthu  anga,  ndi  Ine  ndidzakhala 
Mulungu  wawo.  21  Koma  iwo  amene 
mtima  wawo  unatsata  mtima  wa 
zonyansa  zawo,  ndi  zoipitsitsa  zawo, 
ndidzawabwezera  njira  yawo  pamtu 
pawo,  ati  Yehova  Mulungu.  22  Pa- 
menepo  alcerubi  anatambasula  mapiko 
awo,  ndi  njinga  zinali  pa  mbali  pawo  ; 
ndi  ulemerero  wa  Mulungu  wa  Israyeli 
unali  pamwamba  pawo.  23  Ndipo 
ulemerero  wa  Yehova  unakwera  ku- 
choka  pakati  pa  mudzi,  nuima  pa 
phiri  la  ku  m’mawa  kwa  mudzi. 

24  Ndipo  mzimu  unandikweza,  nufika 
nane  m’masomphenya  mwa  mzimu 
wa  Mulungu  ku  dziko  la  aKasidi,  kwa 
andende’wo.  M'mwemo  masomphenya 
ndidawaona  anandichokera,  nakwera. 

25  Pamenepo  ndinanena  ndi  ande- 
nde’wo  zonse  zija  adandionetsa 
Yehova. 

1 Mau  a Yehova  anandidzeranso, 

I ^ ndi  kuti,  2 Wobadwa  ndi 
munthu  iwe,  ukhala  pakati  pa  nyumba 
ya  mpanduko,  yokhala  nawo  maso 
akuonera,  koma  osaona  ; ndi  makutu 
akumvera,  koma  osamva  ; pakuti  iwo 
ndiwo  nyumba  ya  mpanduko.  3 Po- 
tero  wobadwa  ndi  munthu  iwe,  udzi- 
konzeretu  akatundu  a pa  ulendo  wa 
ku  ndende,  nuchoke  usana  pa  maso 
pawo,  uchoke  pokhala  iwe’po  kumka 
malo  ena  pa  maso  pawo  ; kapena 
adzachizindikira,  angakhale  ndiwo 
nyumba  yopanduka.  4 Uzituru- 
tsa  akatundu  ako  usana  pa  maso 


pawo,  ngati  a pa  ulendo  wa  ku  ndende  > 
ndipo  madzulo  uzituruka  wekha  pa 
maso  pawo,  monga  amaturuka  olowa 
ku  ndende.  5 Udziboolere  khoma  pa 
maso  pawo,  nuwaturutsire  akatundu 
pamenepo.  6 Pa  maso  pawo  uwasenze 
pa  phewa  pako,  ndi  kuwaturutsa  kuli 
mdima,  nuphimbe  nkhope  yako  kuti 
usapenye  dziko  ; popeza  ndakuika 
chizindikilo  cha  nyumba  ya  Israyeli. 

7 Ndipo  ndinachita  monga  mornwe 
anandilamulira,  ndinaturutsa  akatu- 
ndu  anga  usana,  ngati  a pa  ulendo  wa 
ku  ndende,  ndi  madzulo  ndinaboola 
pa  khoma  ndi  dzanja  langa,  ndina- 
waturutsa  pali  mdima,  ndi  kuwasenza 
pa  phewa  panga  pa  maso  pawo. 

8 Ndipo  m’mawa  mau  a Yehova 
anandidzera,  ndi  kuti,  9 Wobadwa 
ndi  munthu  iwe,  kodi  nyumba  ya 
Israyeli,  nyumba  ya  mpanduko,  siinati 
kwa  iwe,  Uchitanji  ? 10  Unene  nawo, 
Atero  Ambuye  Yehova,  Katundu  uyu 
anena  za  kalonga  wa  m’Yerusalemu, 
ndi  nyumba  yonse  ya  Israyeli  yokhala 
pakati  pawo.  11  Uziti,  Ine  ndine 
chizindikilo  chanu,  monga  ndachita 
ine  momwerno  kudzachitidwa  nawo  ; 
adzachotsedwa  kumka  ku  ndende. 
12  Kalonga’yo  ali  pakati  pawo  adza- 
senza  pa  phewa  pache  mu  mdima, 
nadzaturuka ; adzaboola  pa  linga, 
nadzaturutsa’po  ; adzaphimba  nkhope 
yache  kuti  asapenye  dziko  ndi  maso 
ache.  13  Ndidzamphimba  ndi  ukonde 
wanga,  nadzakodwa  iye  mu  msampha 
wanga  ; ndipo  ndidzafika  naye  ku 
Babulo,  ku  dziko  la  aKasidi  ; sadza- 
liona,  chinkana  adzafa’ko.  14  Ndipo 
onse  omzinga  kumthandiza,  ndi  ma- 
gulu  ache  onse,  ndidzawamwaza  ku 
mphepo  zonse,  ndidzawasololeranso 
lupanga  lakuwatsata.  15  Motero 
adzadziwa  kuti  Ine  ndine  Yehova, 
pakuwamwaza  Ine  mwa  amitundu, 
ndi  kuwabalalitsa  m’maiko.  16  Koma 
ndidzawasiya  owerengeka  apulumuke 
lupanga,  ndi  njala,  ndi  mliri,  kuti 
afotokoze  zonyansa  zawo  kwa  ami- 
tundu  kumene  afika’ko  ; ndipo  adza- 
dziwa  kuti  Ine  ndine  Yehova. 

17  Anandidzeranso  mau  a Mulungu, 
akuti,  18  Wobadwa  ndi  munthu  iwe, 
udye  mkate  wako  ndi  kunthunthu- 
mira,  ndi  kumwa  madzi  ako  ndi  kunje- 
njemera,  ndi  kutenga  nkhawa  ; 
19  nunene  kwa  anthu  a m’dziko,  Atero 
Yehova  Mulungu  za  iwo  okhala 
m’Yerusalemu,  ndi  za  dziko  la  Isra- 

yeli,  Adzadya  mkate  wawo  ndi 
nkhawa,  ndi  kumwa  madzi  awo  ndi  ku- 
sumwa  ; pakuti  dziko  lawo  lidzakhala 
la  chipululu,  kuleka  kudzala  kwache 
chifukwa  cha  chiwawa  cha  onse 
okhala’mo.  20  Ndi  midzi  yokhala’mo 
anthu  idzapasuka,  ndi  dziko  lidzakhala 
la  bwinja  ; ndipo  mudzadziwa  kuti 
Ine  ndine  Yehova. 

21  Ndipo  anandidzera  mau  a Yehova, 
akuti,  22  Wobadwa  ndi  munthu  iwe, 
ngwotani  mwambi  umene  muli  nawo 
m’dziko  la  Israyeli,  wakuti,  Masiku 
achuruka,  ndi  masomphenya  ali  onse 
apita  pa  chabe  ? 23  Chifukwa  chache 

unene  nawo,  Atero  Yehova  Mulungu, 
Ndidzaleketsa  mwambi  uwu,  ndipo 
sadzauchulanso  mwambi  m’Israyeli  ; 
koma  unene  nawo,  Masiku  ayandi- 
kira,  nadzachitika  masomphenya  ali 
onse.  24  Pakuti  sikudzakhalanso 
masomphenya  a chabe,  kapena  ula 
wosyasyalika  m’nyumba  ya  Israyeli. 
25  Pakuti  Ine  ndine  Yehova,  ndidza- 
nena,  ndi  mau  ndidzanena’wo  adza- 
chitika,  osazengerezekanso  ; pakuti 
m’masiku  anu,  nyumba  yopanduka 
inu,  ndidzanena  mau  ndi  kuwachita, 
ati  Yehova  Mulungu. 

26  Anandidzeranso  mau  a Yehova, 
akuti,  27  Wobadwa  ndi  munthu  iwe, 
taona,  iwo  a nyumba  ya  Israyeli  akuti, 
Masomphenya  awaona  ndiwo  a masiku 
ambiri  ; ndipo  anenera  za  nthawi  ziri 
kutali.  28  Chifukwa  chache  uziti 
nawo,  Atero  Ambuye  Yehova,  Palibe 
amodzi  a mau  anga  adzazengerezeka- 
nso  ; koma  mau  ndidzanena’wo  adza- 
chitika,  ati  Ambuye  Yehova. 

"1  Q Ndipo  mau  a Yehova  anandi- 
I O dzera  ine,  akuti,  2 Wobadwa 
ndi  munthu  iwe,  Unenere  za  aneneri 
a Israyeli  onenera’wo,  nuziti  nawo 
onenera  za  m’mtima  mwawo  mwawo, 
Tamverani  mau  a Yehova.  3 Atero 
Ambuye  Yehova,  Tsoka  aneneri  opu- 
sa’wo  akutsata  mzimu  wawo  wawo, 
chinkana  sanaona  kanthu.  4 Ane- 
neri  ako,  Israyeli,  akhala  ngati  nkha- 
ndwe  m’mapululu.  5 Simunakwera 
kuima  mopasuka,  kapena  kuma- 
nganso  linga  la  nyumba  ya  Israyeli, 
kuima  ku  nkhondo  tsiku  la  Yehova. 
6 Iwo  aona  zopanda  pache,  ndi  phenda 
la  bodza  amene  anena,  Atero  Yehova  ; 
koma  Yehova  sanawatuma,  nayembe- 
kezetsa  anthu  kuti  mau’wo  adzakha- 
zikika.  7 Simunaona  masomphenya 
opanda  pache  kodi  ? simunanena 


ula  wa  bodza  kodi  ? pakunena  inu, 
Atero  Yehova  ; chinkana  sindinanena  ? 

8 Chifukwa  chache  atero  Ambuye 
Yehova,  Popeza  mwanena  zopanda 
pache,  ndi  kuona  mabodza,  chifukwa 
chache  taonani,  ndikhala  Ine  wotsu- 
tsana  nanu,  ati  Ambuye  Yehova. 
9 Ndi  dzanja  langa  lidzakhala  lotsu- 
tsana  nawo  aneneri  akuona  zopanda 
pache,  ndi  kupenda  za  bodza  ; sadza- 
khala  mu  msonkhano  wa  anthu  anga, 
kapena  kulembedwa  m’buku  lolembe- 
dwa’mo  nyumba  ya  Israyeli,  kapena 
kulowa  m’dziko  la  Israyeli  ; ndipo 
mudzadziwa  kuti  Ine  ndine  Ambuye 
Yehova.  10  Popeza,  inde  popeza  aso- 
keretsa  anthu  anga,  ndi  kuti,  Mtendere, 
pokhala  palibe  mtendere  ; ndipo  anthu 
akamanga  linga,  aneneri’wo  alimata 
ndi  dothi  losapondeka  ; 11  uziti  nawo 
olimata  ndi  dothi  losapondeka,  kuti 
lidzagwa,  lidzabvumbidwa  ndi  mvula 
yaikuru  ; ndi  inu,  matalala  akuru, 
mudzagwa  ; ndi  mkuntho  udzalithi- 
thimula.  12  Ndipo  taonani,  litagwa 
linga,  sadzanena  nanu  kodi,  Liri  kuti 
dothi  munalimata  nalo  ? 13  Chifukwa 
chache  atero  Ambuye  Yehova,  Ndidza- 
lithithimula  ndi  mkuntho  m’ukali 
wanga ; ndipo  lidzabvumbidwa  ndi 
mvula  yaikuru  mu  mkwiyo  wanga, 
ndi  matalala  akuru  adzalitha  m’ukali 
wanga.  14  M’mwemo  ndidzagumula 
linga  munalimata  ndi  dothi  losapo- 
ndeka,  ndi  kuligwetsa  pansi  ; kuti 
maziko  ache  agadabuke,  ndipo  lidza- 
gwa ; ndi  inu  mudzathedwa  pakati 
pache  ; ndipo  mudzadziwa  kuti  Ine 
ndine  Yehova.  15  M’mwemo  ndidza- 
kwaniritsa  ukali  wanga  pa  linga’lo,  ndi 
pa  iwo  analimata  ndi  dothi  losapo- 
ndeka,  ndipo  ndidzati  kwa  inu, 
Linga’lo  palibe,  ndi  olimata  palibe, 
16  ndiwo  aneneri  a Israyeli  akunenera 
za  Yerusalemu,  nauonera  maso- 
mphenya  a mtendere,  pamene  palibe 
mtendere,  ati  Ambuye  Yehova. 

17  Ndipo  iwe  wobadwa  ndi  munthu, 
uziika  nkhope  yako  itsutsane  nawo 
ana  akazi  a anthu  ako,  akune- 
nera  za  m’mtima  mwawo,  nunenere 
chowatsutsa,  1 8 nuziti,  Atero  Ambuye 
Yehova,  Tsoka  akazi  osoka  zophimbira 
mfundo  zonse  za  dzanja,  ndi  iwo 
okonza  zokuta  mitu  za  misinkhu  iri 
yonse,  kuti  asake  miyoyo ! Kodi 
musaka  miyoyo  ya  anthu  anga  ndi 
kudzisungira  miyoyo  yanu  ? 19  Ndipo 
mundidetsa  mwa  anthu  anga  kulandi- 

ra’po  barele  wodzala  manja,  ndi  zidutsu 
za  mkate,  kuipha  miyoyo  yosayenera 
kufa,  ndi  kusunga  miyoyo  yosayenera 
kukhala  ndi  moyo,  ndi  kunena  mabo- 
dza  kwa  anthu  anga  omvera  bodza. 
20  Chifukwa  chache  atero  Ambuye 
Yehova,  Taonani,  nditsutsana  nazo 
zophimbira  zanu,  zimene  musaka 
nazo  miyoyo  komweko,  kuiuluza  ; 
ndipo  ndidzazikwatula  m’manja 
mwanu,  ndi  kuimasula,  ndiyo  miyoyo 
muisaka  kuiuluza.  21  Zokuta  mitu 
zanu  zomwe  ndidzazing’amba,  ndi 
kulanditsa  anthu  anga  m’manja 
mwanu  ; ndipo  sadzakhalanso 
m’mphamvu  mwanu  kusakidwa  ; 
ndipo  mudzadziwa  kuti  Ine  ndine 
Yehova.  22  Popeza  mwamvetsa  chi- 
soni  ndi  mabodza  mtima  wa  wolu- 
ngama,  amene  sindinamvetsa  chisoni 
Ine,  ndi  kumlimbitsa  manja  woipa, 
kuti  asabwerere  kuleka  njira  yache 
yoipa,  ndi  kusungidwa  wa  moyo  ; 
23  chifukwa  chache  simudzaonanso 
zopanda  pache,  kapena  kupenda  ; 
koma  ndidzalanditsa  anthu  anga 
m’manja  mwanu  ; ndipo  mudzadziwa 
kuti  Ine  ndine  Yehova. 

1 /1  Pamenepo  anafika  kwa  ine 
I i~  akulu  ena  a Israyeli  nakhala 
pansi  pa  maso  panga.  2 Ndipo 
anandidzera  mau  a Yehova,  akuti, 

3 Wobadwa  ndi  munthu  iwe,  anthu 
awa  anautsa  mafano  awo  mu  mtima 
mwawo,  naimika  chokhumudwitsa 
cha  mphulupulu  yawo  pa  maso  pawo  ; 
ndifunsidwe  nawo  konse  kodi  ? 

4 Chifukwa  chache  ulankhule  nawo, 

nunene  nawo,  Atero  Ambuye  Yehova, 
Ali  yense  wa  nyumba  wa  Israyeli 
wakuutsa  mafano  ache  mu  mtima 
mwache,  naimika  chokhumudwitsa 
cha  mphulupulu  yache  pa  maso 
pache,  nadza  kwa  mneneri,  Ine  Ye- 
hova  ndidzamyankha’po  monga  mwa 
mafano  ache  aunyinji  ; 5 kuti  ndi- 

gwire  nyumba  ya  Israyeli  mu  mtima 
mwawo  ; popeza  onsewo  asanduka 
alendo  ndi  Ine  mwa  mafano  awo. 
6 Chifukwa  chache  uziti  kwa  nyumba 
ya  Israyeli,  Atero  Ambuye  Yehova, 
Bwerani,  lekani  mafano  anu,  tembenu- 
zani  nkhope  zanu  kuzisiya  zonyansa 
zanu  zonse.  7 Pakuti  ali  yense  wa 
nyumba  ya  Israyeli,  kapena  wa  alendo 
ogonera  m’Israyeli,  wodzisiyanitsa 
kusatsata  Ine,  nautsa  mafano  ache 
m’mtima  mwache,naimika  chokhumu- 
dwitsa  cha  mphulupulu  yache  pa  maso 


pache,  nadzera  mneneri  kudzifunsira 
kwa  Ine,  Ine  Yehova  ndidzamyankha 
ndekha  ; 8 ndipo  ndidzaikira  munthu 
uyu  nkhope  yanga  imtsutse,  ndi  kumu- 
yesa  chodabwitsa,  ndi  chizindikilo,  ndi 
mwambi,  ndi  kumsadza  pakati  pa 
anthu  anga  ; ndipo  mudzadziwa  kuti 
Ine  ndine  Yehova.  9 Ndipo  akache- 
teka  mneneri’yo,  nakanena  mau,  Ine 
Yehova  ndamcheta  mneneri  uja  ; 
ndipo  ndidzamtambasulira  dzanja 
langa,  ndi  kumuononga  pakati  pa 
anthu  anga  Israyeli.  10  Ndipo  adza- 
senza  mphulupulu  yawo,  mphulupulu 
ya  mneneri  idzanga  mphulupulu  ya 
uja  wamfunsira  ; 11  kuti  nyumba  ya 
Israyeli  isasocherenso  kusatsata  Ine, 
kapena  kudzidetsanso  ndi  zolakwa 
zawo  zonse  ; koma  kuti  akhale  anthu 
anga,  ndipo  ndikhale  Ine  Mulungu 
wawo,  ati  Ambuye  Yehova. 

12  Ndipo  anandidzera  mau  a Yehova 
akuti,  13  Likandichimwira  dziko  ndi 
kuchita  monyenga,  ndipo  ndikalita- 
mbasulira  dzanja  langa,  ndi  kulityo- 
lera  mchirikizo  wache,  ndiwo  mkate, 
ndi  kulitumizira  njala,  ndi  kulidulira 
munthu  ndi  nyama,  14  chinkana 
akadakhala  m’mwemo  anthu  awa 
atatu,  Nowa,  Danieli,  ndi  Yobu,  akada- 
pulumutsa  moyo  wawo  wokha  mwa 
chilungamo  chawo,  ati  Ambuye  Yeho- 
va.  15  Ndikapititsa  zirombo  zoipa 
pakati  pa  dziko,  nizipulula  ana,  kuti 
likhale  la  chipululu  losapita’ko  munthu 
chifukwa  cha  zirombo,  16  chinkana 
anthu  omwewo  atatu  akadakhala 
m’mwemo,  Pali  Ine,  ati  Ambuye 
Yehova,  sakadapulumutsa  ana  amuna 
kapena  akazi  ; iwo  akadapulumuka 
okha  ; koma  dziko  likadakhala  la 
chipululu.  17  Kapena  ndikadza  pa 
dziko  ndi  lupanga,  ndi  kuti,  Lupanga 
lipite  pakati  pa  dziko,  kuti  ndilidulire 
munthu  ndi  nyama  ; 18  chinkana 

anthu  atatu’wo  akadakhala  m’mwemo, 
Pali  Ine,  ati  Ambuye  Yehova,  sakada- 
pulumutsa  ana  amuna  kapena  akazi ; 
koma  iwo  akadapulumuka  okha. 
19  Kapena  ndikatumizira  dziko’lo 
mliri,  ndi  kulitsanulira  ukali  wanga 
ndi  mwazi,  kulidulira  munthu  ndi 
nyama  ; 20  chinkana  Nowa,  Danieli, 
ndi  Yobu,  akadakhala  m’mwemo,  Pali 
Ine,  ati  Ambuye  Yehova,  sakadapulu- 
mutsa  ana  amuna  kapena  akazi  ; 
akadapulumutsa  moyo  wawo  wokha 
ndi  chilungamo  chawo.  21  Pakuti 
atero  Ambuye  Yehova,  Kopambana 

kotani  nanga  ndikatumizira  Yeru- 
salemu  maweruzo  anga  anai  owawa, 
lupanga,  njala,  zirombo,  zoipa  ndi 
mliri,  kuudulira  anthu  ndi  nyama  ? 
22  Koma  onani  mudzatsala  opulu- 
muka  m'mwemo  amene  adzaturutsi- 
dwa,  ndiwo  ana  amuna  ndi  akazi  ; 
taonani,  adzaturuka  kudza  kwa  inu  ; 
ndipo  mudzaona  njira  zawo,  ndi 
zochita  zawo  ; mudzatonthozedwanso 
pa  zoipa  ndazitengera  pa  Yerusalemu, 
inde  pa  zonse  ndazitengera’po.  23  Ndi- 
po  adzakusangalatsani  pamene  muona 
njira  yawo,  ndi  zochita  zawo  ; ndipo 
mudzadziwa  kuti  sindinazichita  ko- 
panda  chifukwa  zonse  ndinazichita 
momwemo,  ati  Ambuye  Yehova. 

"I  fT  Ndipo  anandidzera  mau  a 
I O Yehova,  akuti,  2 Wobadwa 
ndi  munthu  iwe,  mtengo  wa  mpesa 
uposeranji  mtengo  uli  wonse  wina, 
nthambi  ya  mpesa  yokhala’yo  mwa 
mitengo  ya  ku  nkhalango  ? 3 Kodi 
atenga’ko  mtengo  kupanga  nawo 
nchito  ? atenga’ko  chichiri  kodi  ku- 
pachika’po  chipangizo  chiri  chonse  ? 

4 Taona,  auponya  ku  moto  kuuyesa 
nkhuni,  moto  unyeketsa  nsonga  zache 
zonse  ziwiri,  nupserera  pakati  pache, 
kodi  ukomera  nchito  iri  yonse  ? 

5 Taonani,  pokhala  wamphumphu 
sunayenera  nchito  iri  yonse,  nanga 
utanyeketsa  moto  nupserera  udza- 
yeneranso  nchito  iri  yonse  ? 6 Chi- 
fukwa  chache  atero  Ambuye  Yehova, 
Ngati  mtengo  wa  mpesa  pakati  pa 
mitengo  ya  ku  nkhalango  ndauponya 
ku  moto  ukhale  nkhuni,  momwemo 
ndidzapereka  okhala  m’Yerusalemu. 
7 Ndipo  ndidzaika  nkhope  yanga 
iwatsutse  ; adzaturuka  ku  moto,  koma 
moto  udzawatha  ; ndipo  mudzadziwa 
kuti  Ine  ndine  Yehova,  pakuika  Ine 
nkhope  yanga  iwatsutse.  8 Ndipo 
ndidzasandutsa  dziko  chipululu  ; po- 
peza  anachita  cholakwa,  ati  Ambuye 
Yehova. 

1 O Anandidzeranso  mau  a Yehova, 
I U akuti,  2 Wobadwa  ndi  munthu 
iwe,  Dziwitsa  Yerusalemu  zonyansa 
zache,  nuziti,  3 Atero  Ambuye  Yehova 
kwa  Yerusalemu,  Chiyambi  chako  ndi 
kubadwa  kwako  ndiko  ku  dziko  la 
aKanani  ; atate  wako  anali  mAmori, 
ndi  mai  wako  mHiti.  4 Ndipo  za 
kubadwa  kwako,  tsiku  lobadwa  iwe 
sanadula  nchofu  yako,  sanakuyeretsa 
ndi  kukusambitsa  ndi  madzi,  sana- 
kuthira  mchere  konse,  kapena  kuku- 


kulunga  m’nsaru  ai.  5 Panalibe  diso 
linakuchitira  chifundo,  kukuchitira 
chimodzi  chonse  cha  izi,  kuchitira 
iwe  nsoni  ; koma  unatayidwa  kuyere  ; 
pakuti  ananyansidwa  nawo  moyo  wako 
tsiku  la  kubadwa  kwako.  6 Ndipo 
popita  Ine  panali  iwe’po,  ndinakuona 
ulikubvimvinizika  m’mwazi  wako. 
Pamenepo  ndinanena  ndi  iwe  m’mwazi 
wako,  Khala  ndi  moyo,  inde  ndinati 
kwa  iwe  m’mwazi  mwako,  Khala  ndi 
moyo.  7 Ndinakuchurukitsa  ngati 
mphundu  za  ku  munda  ; ndipo 
unathululuka  ndi  kukula  kufikira 
wakongola  nkhope,  maere  ako  ana- 
mera,  ndi  tsitsi  lako  linamera  ; koma 
unali  wa  mariseche  ndi  wa  usiwa. 
8 Ndipo  popita  Ine  panali  iwe’po,  ndi 
kukupenya,  taona  nyengo  yako  ndiyo 
nyengo  ya  kukondana  ; pamenepo 
ndinakupfunda  chopfunda  changa, 
ndi  kuphimba  umariseche  wako  ; 
inde  ndinakulumbirira  ndi  kupangana 
nawe,  ati  Ambuye  Yehova,  ndipo 
unakhala  wanga.  9 Ndipo  ndina- 
kusambitsa  ndi  madzi,  inde  ndina- 
kutsuka  kukuchotsera  mwazi  wako, 
ndi  kukudzoza  mafuta.  10  Ndina- 
kubvekanso  ndi  nsaru  zopikapika,  ndi 
kukubveka  nsapato  za  chikopa  cha 
katumbu  ; ndinakuzenenga  nsaru  ya 
bafuta,  ndi  kukuphimba  ndi  nsaru  ya 
sirika.  11  Ndinakukometseranso  ndi 
zokometsera,  ndi  kuika  zigwinjiri 
m’manja  mwako,  ndi  unyolo  m’khosi 
mwako.  12  Momwemo  ndinaika 
chipini  m’mphuno  mwako,  ndi  ma- 
perere  m’makutu  mwako,  ndi  korona 
wokongola  pa  mutu  pako.  13  Ndipo 
unadzikometsera  ndi  golidi,  ndi  siliva, 
ndi  chobvala  chako  ndi  bafuta  ndi 
sirika  ndi  yopikapika ; unadya  ufa 
wosalala,  ndi  uchi,  ndi  mafuta  ; ndipo 
unali  wokongola  woposa  ndithu,  ndipo 
unapindulapindula  kufikira  unasa- 
nduka  ufumu.  14  Ndi  mbiri  yako 
inabuka  mwa  amitundu  chifukwa  cha 
kukongola  kwako  ; pakuti  ndiko 
kwangwiro,  mwa  ulemerero  wanga 
ndinauika  pa  iwe,  ati  Ambuye  Yehova. 

15  Koma  unatama  kukongola  kwa- 
ko,  ndi  kuchita  za  chigololo  potama 
mbiri  yako,  ndi  kutsanulira  zigololo 
zako  pa  munthu  ali  yense  wopita’po  ; 
unali  wache.  16  Ndipo  unatenga’ko 
zobvala  zako,  ndi  kudzimangira  mi- 
sanje  ya  mawanga  mawanga,  ndi 
kuchita’po  chigololo  ; zotere  sizi- 
nayenera  kufika  kapena  kuchitika. 

17  Unatenganso  zokometsera  zako 
zokoma  za  golidi  wanga  ndi  siliva 
wanga,  zimene  ndinakupatsa,  ndi 
kudzipangira  mafano  a amuna,  ndi 
kuchita  nawo  chigololo.  18  Una- 
tenganso  zobvala  zako  za  nsaru  yopi- 
kapika,  ndi  kuwabveka  nazo,  unai- 
kanso  mafuta  anga  ndi  chofukiza 
changa  pa  maso  pawo.  19  Ndi  mkate 
wanga  ndinakupatsa’wo,  ufa  wosalala, 
ndi  mafuta,  ndi  uchi,  ndinakudyetsa’zo, 
unawaikira  izi  pa  maso  pawo,  zichite 
pfungo  lokoma ; kunatero,  ati  Ambuye 
Yehova.  20  Unatenganso  ana  ako 
amuna  ndi  akazi  amene  unandi- 
balira’wo,  ndi  kuwapereka  nsembe 
awathe.  Zigololo  zako  zidachepa 
kodi,  21  kuti  unawapha  ana  anga  ndi 
kuwapereka,  pakuwapititsa  pa  moto  ? 
22  Ndipo  pa  zonyansa  zako  zonse  ndi 
zigololo  zako  sunakumbukila  masiku 
a ubwana  wako,  muja  unakhala  wa 
mariseche  ndi  wa  usiwa,  wobvimvi- 
nizika  m’mwazi  wako.  23  Ndipo 
kudachitika  utatha  zoipa  zako  zonse, 
(tsoka  iwe,  tsoka,  ati  Ambuye  Yehova) 
24  unadzimangira  nyumba  ya  chi- 
mphuli,  unadzimangiranso  chiunda 
m’makwalala  ali  onse.  25  Unamanga 
chiunda  chako  pa  mphambano  ziri 
zonse,  ndipo  unanyansitsa  kukongola 
kwako,  ndi  kutukula  mapazi  ako  kwa 
yense  wopita’ko,  ndi  kuchurukitsa 
chigololo  chako.  26  Wachitanso 
chigololo  ndi  aAigupto  oyandikizana 
nawe,  akulu  thupi,  ndi  kuchurukitsa 
chigololo  chako  kuutsa  mkwiyo  wanga. 
27  Taona  tsono,  ndakutambasulira 
dzanja  langa,  ndi  kuchepsa  gawo  lako 
la  chakudya,  ndi  kukupereka  ku 
chifuniro  cha  iwo  akudana  nawe, 
kwa  ana  akazi  a aFilisti  akuchita 
manyazi  ndi  njirayako  yoipa.  28Una- 
chitanso  chigololo  ndi  aAsuri,  pakuti 
unakhala  wosakoledwa,  inde  unachita 
chigololo  nawo,  koma  sunakoledwa. 

29  Unachurukitsanso  chigololo  chako 
m’dziko  la  Kanani,  mpaka  dziko  la 
aKasidi,  koma  sunakoledwa  nachonso. 

30  Ha  I mtima  wako  ngwofoka,  ati 
Ambuye  Yehova,  pakuchita  iwe  izi 
zonse,  ndizo  nchito  za  mkazi  wa  chi- 
gololo  wouma  m’maso.  31  Paku- 
manga  nyumba  yako  ya  chimphuli  pa 
mphambano  ziri  zonse,  ndi  pomanga 
chiunda  chako  m’makwaiala  ali  onse, 
sunakhala  ngati  mkazi  wa  dama  wa 
phindu,  popeza  unapeputsa  mphotho. 
32  Ndiwe  mkazi  wokwatibwa  wochita 


chigololo,  wolandira  alendo  in’malo 
mwa  mwamuna  wache.  33  Anthu 
amaninkha  akazi  onse  a chigololo 
mphatso,  koma  iwe  umaninkha  ma- 
bwenzi  ako  onse  mphatso  zako  ndi 
kuwalipira,  kuti  akudzere  kuchokera 
ku  mbali  zonse,  kuti  achite  nawe 
chigololo.  34  M’mwemo  usiyana  konse 
ndi  akazi  ena  m’chigololo  chako  ; 
pakuti  palibe  wokutsata  kuchita  nawe 
chigololo  ; popezanso  uwalipira,  koma 
sakupatsa  iwe  mphotho  ; potero  usi- 
yana  nawo  konse  ena. 

35  Chifukwa  chache,  wachigololo 
iwe,  tamvera  mau  a Yehova  : 36  Atero 
Ambuye  Yehova,  Popeza  ndalama 
zako  zamwazika,  nubvundukuka  uma- 
riseche  wako  mwa  chigololo  chako  ndi 
mabwenzi  ako,  ndi  chifukwa  cha 
mafano  onse  a zonyansa  zako,  ndi 
mwazi  wa  ana  ako  umene  unawa- 
patsa ; 37  chifukwa  chache  taona, 

ndidzasonkhanitsa  mabwenzi  ako  onse 
amene  wakondwera  nawo,  ndi  onse 
unawakonda,  pamodzi  ndi  onse  una- 
wada  ; inde  ndidzawasonkhanitsira 
iwe  pozungulira  ponse,  ndi  kuwabvu- 
ndukulira  umariseche  wako,  kuti  aone 
umariseche  wako  wonse.  38  Ndipo 
ndidzaweruza  mlandu  wako,  monga 
aweruza  akazi  a chigololo  ndi  okhetsa 
mwazi  ; ndipo  ndidzakutengera  mwazi 
wa  ukali  ndi  wa  nsanje.  39  Ndidza- 
kuperekanso  m’dzanja  lawo,  ndipo 
adzagwetsa  nyumba  yako  ya  chimphuli, 
ndi  kugumula  ziunda  zako,  nadza- 
kubvula  zobvala  zako,  ndi  kulanda 
zokometsera  zako  zokongola,  nadza- 
kusiya  wa  mariseche  ndi  wa  usi- 
wa.  40  Ndipo  adzamemezera  iwe 
msonkhano,  nadzakuponya  miyala, 
ndi  kukupyoza  ndi  malupanga  awo. 

41  Ndipo  adzatentha  nyumba  zako 
ndi  moto,  nadzakuweruza  pa  maso 
pa  akazi  ambiri  ; ndipo  ndidzakule- 
ketsa  kuchita  chigololo,  ndipo  su- 
dzalipiranso  mphotho  ya  chigololo. 

42  M’mwemo  ukali  wanga  udzakhuta 
nawe,  ndi  nsanje  yanga  idzakuchokera, 
ndipo  ndidzakhala  chete  wosakwi- 
yanso.  43  Popeza  sunakumbukila 
masiku  a ubwana  wako,  koma  wandi- 
bvuta  nazo  zonsezi,  chifukwa  chache 
taona,  Inenso  ndidzakubwezera  njira 
yako  pa  mutu  pako,  ati  Ambuye 
Yehova  ; ndipo  sudzachita  choipa 
ichi  choonjezera’po  pa  zonyansa  zako 
zonse. 

44  Taona  ali  yense  wonena  miyambi 

adzakunenera  mwambi  uwu,  wakuti, 
Monga  mache  momwemo  mwana 
wache.  45  Iwe  ndiwe  mwana  wa  mako 
wonyansidwa  naye  mwamuna  wache 
ndi  ana  ache,  naipo  iwe  ndiwe  mng’ono 
wawo  wa  akulu  ako  akunyansidwa 
ndi  amuna  awo  ndi  ana  awo  ; mai 
wako  ndiye  mHiti,  ndi  atate  wako 
ndiye  mAmori.  46  Ndi  mkulu  wako 
ndiye  Samariya,  wokhala  ku  dzanja 
lako  la  manzere,  iye  ndi  ana  ache 
akazi  ; ndi  mng’ono  wako  wokhala 
ku  dzanja  lako  lamanja  ndiye  Sodoma 
ndi  ana  ache  akazi.  47  Koma  suna- 
yenda  m’njira  zawo,  kapena  kuchita 
monga  mwa  zonyansa  zawo  pang’ono 
pokha  ; unawaposa  iwo  m’kubvunda 
kwako,  m’njira  zako  zonse.  48  Pali 
Ine,  ati  Ambuye  Yehova,  Sodoma 
mng’ono  wako  sanachita,  iye  kapena 
ana  ache  akazi,  monga  umo  unachi- 
tira  iwe  ndi  ana  ako  akazi.  49  Taona, 
mphulupulu  ya  mng’ono  wako  Sodoma 
ndi  iyi,  kudzikuza,  kuchuruka  kwa 
chakudya,  ndi  kupumula  kwa  mta- 
mbasali,  anali  nako  iye  ndi  ana  ache  ; 
ndipo  sanalimbitsa  dzanja  la  wosauka 
ndi  wosowa.  50  Ndipo  anadzikuza, 
nachita  chonyansa  pa  maso  panga  ; 
chifukwa  chache  ndinawachotsa  paku- 
chiona.  51  Ngakhale  Samariya  sana- 
chita  theka  la  zochimwa  zako,  koma 
unachurukitsa  zonyansa  zako  kuwa- 
posa  iwowa,  ndi  kuika  abale  ako 
olungama  ndi  zonyansa  zako  zonse 
unazichita.  52  Usenzenso  manyazi 
ako,  iwe  wakuweruza  abale  ako  mwa 
zochimwa  zako  unazichita  monyansa 
koposa  iwowa ; iwo  akuposa  iwe 
m’chilungamo  chawo,  nawenso  uchite 
manyazi  nusenze  manyazi  ako,  popeza 
waika  abale  ako  olungama.  53  Ndipo 
ndidzabweza  undende  wawo,  undende 
wa  Sodoma  ndi  ana  ache,  ndi  undende 
wa  Samariya  ndi  ana  ache,  ndi 
undende  wa  andende  ako  pakati 
pawo  ; 54  kuti  usenze  manyazi  ako, 
ndi  kuti  uchite  manyazi  chifukwa 
cha  zonse  unazichita  pakuwatonthoza. 

55  Ndipo  abale  ako  Sodoma  ndi  ana 
ache  adzabwerera  umo  anakhalira 
kale  ; ndi  iwe  ndi  ana  ako  mu- 
dzabwerera  umo  munakhalira  kale. 

56  Ndipo  sunakamba  za  mbale  wako 

Sodoma  pakamwa  pako  tsiku  la 
kudzikuza  kwako  ; 57  chisanabvu- 

ndukuke  choipa  chako  monga  nthawi 
ya  chitonzo  cha  ana  akazi  a Aramu, 
ndi  onse  akumzungulira  iye,  ana  akazi 


a aFilisti  akupeputsa  pozungulira 
ponse.  58  Wasenza  choipa  chako  ndi 
zonyansa  zako,  ati  Yehova.  59  Pakuti 
atero  Ambuye  Yehova,  Ndidzachita 
ndi  iwe  monga  umo  unachitira ; 
popeza  wapepula  lumbiro  ndi  kutyola 
pangano.  60  Koma  ndidzakumbukila 
Ine  pangano  langa  ndi  iwe  m’masiku 
a ubwana  wako,  ndipo  ndidzakhazi- 
kitsa  pangano  losatha  nawe.  61  Pa- 
menepo  udzakumbukila  njira  zako 
ndi  kuchita  manyazi,  pakulandira 
abale  ako  akuru  ndi  ang’ono  ; ndipo 
ndidzakupatsa  awa  akhale  ana  ako 
akazi,  angakhale  sali  a pangano  Iako. 
62  Pakuti  ndidzakhazikitsa  pangano 
langa  ndi  iwe,  ndipo  udzadziwa  kuti 
Ine  ndine  Yehova  ; 63  kuti  uziku- 

mbukila  ndi  kuchita  manyazi  ndi 
kusatsegulanso  pakamwa  pako  konse, 
chifukwa  cha  manyazi  ako,  pamene 
ndikufafanizira  zonse  unazichita,  ati 
Ambuye  Yehova. 

1 “7  Ndipo  anandidzera  mau  a 
I I Yehova,  akuti,  2 Wobadwa  ndi 
munthu  iwe,  ipha  mwambi,  nunene 
fanizo  kwa  nyumba  ya  Israyeli, 
3 nuziti,  Atero  Ambuye  Yehova, 
Ch:ombankanga  chachikuru  ndi  ma- 
piko  akuru,  ndi  maphiphi  atali, 
odzala  nthenga  cha  mathothoma- 
thotho,  chinafika  ku  Lebano,  nichi- 
tenga  nsonga  ya  mkungudza,  4 chi- 
nabudula  nsonga  yosomphoka  ya 
nthambi  zache  zanthete,  ndi  kumuka 
nayo  ku  dziko  la  malonda,  chinaiika 
m’mudzi  wa  a malonda.  5 China- 
tenga’konso  mbeu  ya  m’dziko,  ndi  kui- 
bzala  m’nthaka  yokoma,  chinaiika 
panali  madzi  ambiri,  chinaioka  ngati 
mtengo  wa  msondodzi.  6 Ndipo  ina- 
phuka,  nikhala  mpesa  wotambalala 
wofupi  msinkhu,  nthambi  zache  zina- 
pindikira  momwe,  ndi  mizu  yache 
pansi  pache,  nikhala  mpesa,  nuonetsa 
nthambi  ndi  kuphuka  mphukira. 
7 Panalinso  chiombankanga  china 
chachikuru,  ndi  mapiko  akuru,  ndi 
nthenga  zambiri  ; ndipo  taona,  mpesa 
uwu  unachipindira  mizu  yache,  nuchi- 
lunjikitsira  nthambi  zache,  kucho- 
kera  pookedwa  pache,  kuti  chiuthi- 
rire  madzi.  8 Unaokedwa  mu  ntha- 
ka  yabwino  kuli  madzi  ambiri,  kuti 
uphuke  nthambi,  nubale  zipatso, 
nukhale  mpesa  wabwino.  9 Uziti, 
Atero  Ambuye  Yehova,  Udzakondwa 
kodi  ? sadzauzula  ndi  kudula  zipatso 
zache,  kuti  uume,  kuti  masamba  ache 

onse  ophuka  aume,  ngakhale  palibe 
mphamvu  yaikuru,  kapena  anthu 
ambiri  akuuzula  ? 10  Inde  ungakhale 

waokedwa  udzakondwa  kodi  ? sudza- 
uma  chiumire  kodi  pakuuombamphepo 
ya  ku  m’mawa  ? udzauma  pookedwa 
apo  udaphuka. 

11  Ndipo  anandidzera  mau  a Ye- 
hova,  akuti,  12  Uziti  tsono  kwa 
nyumba  ya  mpanduko’yi,  Simudziwa 
kodi  izi  nchiani  ? Uziti,  Taonani, 
mfumu  ya  ku  Babulo  inadza  ku 
Yerusalemu,  nitenga  mfumu  yache 
ndi  akalonga  ache,  nibwera  nawo 
kuli  iye  ku  Babulo  ; 13  nitenga  wa 
mbumba  ya  chifumu,  nichita  naye 
pangano,  nimlumbiritsa,  nichotsa 
amphamvu  a m’dziko  ; 14  kuti 

ufumu’wo  ukhale  wopepuka,  kuti 
usadzikweze,  koma  kuti  pakusunga 
pangano  lache  ukhale.  15  Koma 
anapandukira  ndi  kutuma  mithenga 
yache  ku  Aigupto,  kuti  ampatse  aka- 
valo  ndi  anthu  ambiri.  Adzapindula 
kodi  ? adzapulumuka  wakuchita  izi  ? 
atyole  pangano  ndi  kupulumuka  kodi  ? 
16  Pali  Ine,  ati  Ambuye  Yehova,  pa 
malo  pokhala  mfumu,  imene  idamchi- 
titsa  ufumu,  imene  anapeputsa  lumbiro 
lache,  imene  anatyola  pangano  lache, 
adzafa  pamodzi  ndi  iye  pakati  pa 
Babulo.  17  Ndipo  Farao  ndi  nkhondo 
yache  yaikuru,  ndi  khamu  lache  la 
unyinji,  sadzachita  pamodzi  naye  ku 
nkhondo,  pakuunda  mtumbira,  ndi 
kumanga  malinga,  kulikha  anthu 
ambiri.  18  Pakuti  anapepula  lumbiro, 
ndi  kutyola  pangano,  angakhale  ana- 
pereka  dzanja  lache  ; popeza  anachita 
izi  zonse  sadzapulumuka.  19  Chi- 
fukwa  chache  atero  Ambuye  Yehova, 
Pali  Ine,  lumbiro  langa  analipepula, 
ndi  pangano  langa  analityola,  ndidza- 
wabweza  pa  mutu  pache.  20  Ndidza- 
mphimbanso  ndi  ukonde  wanga,  na- 
dzakodwa  iye  mu  msampha  wanga  ; 
ndipo  ndidzadza  naye  ku  Babulo,  ndi 
kunena  naye  komweko  mlandu  wa 
kulakwa  kwache  anandilakwira  nako. 
21  Ndipo  othawa  ache  onse  m’magulu 
ache  onse  adzagwa  ndi  lupanga,  ndi 
otsala  adzabalalitsidwa  ku  mphepo 
zonse ; ndipo  mudzadziwa  kuti  Ine 
Yehova  ndanena. 

22  Atero  Ambuye  Yehova,  Ndidza- 
tenganso  nsonga  ya  mkungudza  wau- 
tali  ndi  kuiika  ; ndidzabudula  nsonga 
yosomphoka  ya  nthambi  zache  za- 
nthete,  ndi  kuioka  pa  phiri  la.Iita.li 


lothubvuka  ; 23  pa  phiri  lothubvuka  la 
Israyeli  ndidzaioka,  ndipo  idzaphuka 
nthambi  ndi  kubala  zipatso,  nidza- 
khala  mkungudza  wokoma,  ndi  m’mu- 
nsi  mwache  mudzakhala  mbalame 
ziri  zonse  za  mapiko  ali  onse  ; mu 
mthunzi  wa  nthambi  zache  zidza- 
bindikira.  24  Ndipo  mitengo  yonse 
ya  ku  thengo  idzadziwa  kuti  Ine  Ye- 
hova  ndatsitsa  mtengo  wosomphoka, 
ndakuza  mtengo  waung’ono,  ndau- 
mitsa  mtengo  wauwisi,  ndi  kuphukitsa 
mtengo  wouma  ; Ine  Yehova  ndanena 
ndi  kuchichita. 

1 O Ndipo  anandidzera  mau  a Ye- 
I O hova,  akuti,  2 Mutani  inu  ndi 
kunena  mwambi  uwu  za  dziko  la 
Israyeli,  wakuti,  Atate  adadya  mphesa 
zosacha,  ndi  mano  a ana  ayayamira. 
3 Pali  Ine,  ati  Ambuye  Yehova,  si- 
mudzaonanso  chifukwa  cha  kunena 
mwambi’wu  m’Israyeli.  4 Taonani, 
miyoyo  yonse  ndi  yanga,  monga  moyo 
wa  atate  momwemonso  moyo  wa 
mwana,  ndiyo  yanga  ; moyo  wochi- 
mwa’wo  ndiwo  udzafa.  5 Koma 
munthu  akakhala  wolungama,  naka- 
chita  chiweruzo  ndi  chilungamo,  6 wo- 
sadya  pa  mapiri’po,  wosakweza  maso 
ache  ku  mafano  a nyumba  ya  Israyeli, 
wosaipsa  mkazi  wa  mnansi  wache, 
kapena  kuyandikira  mkazi  ataoloka, 
7 wosasautsa  munthu  ali  yense,  koma 
wambwezera  wa  ngongole  chigwiriro 
chache,  wosatenga  zofunkha,  anampa- 
tsa  wa  njala  chakudya  chache,  nabve- 
ka  wa  mariseche  ndi  chobvala,  8 wo- 
sapereka  molira  phindu,  wosatenga 
choonjezera’po,  wobweza  dzanja  lache 
lisachite  chosalungama,  woweruza 
zoona  pakati  pa  munthu  ndi  mnzache, 
9 amayenda  m’malemba  anga,  nasu- 
nga  maweruzo  anga  kuchita  chokhu- 
lupirika  ; iye  ndiye  wolungama,  adza- 
khala  ndi  moyo  ndithu,  anena  Ambuye 
Yehova.  10  Akabala  mwana  ndiye 
mkhungu,  wokhetsa  mwazi,  wochita 
chimodzi  cha  izi,  11  wosachita  zabwi- 
no  zonse  zija,  koma  anadyanso  pa 
mapiri,  naipsa  mkazi  wa  mnansi 
wache,  12  nasautsa  osauka  ndi  osowa, 
natenga  zofunkha,  wosabwezera  chi- 
gwiriro,  nakweza  maso  ache  ku  ma- 
fano,  nachita  chonyansa,  13  napereka 
molira  phindu,  nalandira  choonjezera- 
’po  ; adzakhala  ndi  moyo  uyu  kodi  ? 
sadzakhala  ndi  moyo,  anachita  zonya- 
nsa  izi  zonse  ; kufa  adzafadi,  mwazi 
wache  umkhalira.  14  Taona  tsono, 

yemweyo  akabala  mwana  uyu,  na- 
ona  zochimwa  zonse  adazichita  atate 
wache,  naopa  wosachita  zoterezo, 
15  wosadya  pa  mapiri,  kapena  ku- 
kweza  maso  ache  ku  mafano  a nyu- 
mba  ya  Israyeli,  wosaipsa  mkazi  wa 
mnansi  wache,  16  kapena  kusautsa 
wina  ali  yense,  wosatenga  chigwiriro, 
wosatenga  zofunkha ; koma  ana- 
patsa  wa  njala  chakudya  chache, 
nabveka  wa  mariseche  ndi  chobvala, 
17  naletsa  dzanja  lache  pa  wozunzika, 
wosalandira  phindu  kapena  choonjeze- 
rapo,  wochita  maweruzo  anga,  na- 
yenda  m’malemba  anga  ; uyu  sadza- 
fera  mphulupulu  ya  atate  wache, 
adzakhala  ndi  moyo  ndithu.  1 8 Atate 
wache,  popeza  anazunza  chizunzire, 
nafunkha  za  mbale  wache,  nachita 
chimene  sichiri  chabwino  pakati  pa 
anthu  ache,  taona,  adzafa  mu  mphu- 
lupulu  yache.  19  Koma  inu  mukuti, 
Alekeranji  mwana  kusenza  mphulu- 
pulu  za  atate  wache  ? Mwana’yo 
akachita  chiweruzo  ndi  chilungamo, 
nakasunga  malemba  anga  onse,  ndi 
kuwachita,  adzakhala  ndi  moyo  ndithu. 
20  Moyo  wochimwa’wo  ndiwo  udzafa  ; 
mwana  sadzasenza  mphulupulu  za  ata- 
te  wache,  ndi  atate  sadzasenza  mphu- 
lupulu  za  mwana ; chilungamo  cha 
wolungama  chidzamkhalira,  ndi  choipa 
cha  woipa  chidzamkhalira.  21  Koma 
woipa’yo  akabwerera  kusiya  machimo 
ache  onse  adawachita,  nakasunga 
malemba  anga  onse,  ndi  kuchita 
chiweruzo  ndi  chilungamo,  adzakhala 
ndi  moyo  ndithu,  sadzafa.  22  Nnena 
chimodzi  chonse  cha  zolakwa  zache 
zonse  adazichita  chidzakumbukika 
chimtsutse  ; m’chilungamo  chache 
adachichita  adzakhala  ndi  moyo. 
23  Ngati  ndikondwera  nayo  imfa  ya 
woipa  ? ati  Ambuye  Yehova,  si  ndiko 
kuti  abwerere  kuleka  njira  yache, 
ndi  kukhala  ndi  moyo  ? 24  Ko- 

ma  wolungama’yo  akabwerera  kule- 
ka  chilungamo  chache,  nakachita 
mphulupulu,  ndi  kuchita  monga  mwa 
zonyansa  zonse  azichita  woipa,  adza- 
khala  ndi  moyo  kodi  ? Nnena  chi- 
modzi  cha  zolungama  zache  zonse 
adazichita  chidzakumbukika  m’ku- 
lakwa  kwache  analakwa  nako,  ndi 
m’kuchimwa  kwache  anachimwa  na- 
ko  ; momwemo  adzafa.  25  Koma 
mukuti,  Njira  ya  Ambuye  njosayene- 
ra.  Tamvera  tsono  nyumba  ya  Isra- 
yeli,  Kodi  njira  yanga  njosayenera  ? 


njira  zanu  si  ndizo  zosayenera  ? 

26  Wolungama’yo  akatembenukira 
kuleka  chilungamo  chache,  nakachi- 
ta  mphulupulu,  adzafa  momwemo  ; 
m’mphulupulu  yache  adaichita  adzafa. 

27  Ndipo  woipa’yo  akatembenukira 

kuleka  choipa  chache  adachichita, 
nakachita  chiweruzo  ndi  chilungamo, 
adzapulumutsa  moyo  wache.  28  Po- 
peza  anasamalira,  natembenukira 
kuleka  zolakwa  zache  zonse  adazi- 
chita,  adzakhala  ndi  moyo  ndithu, 
sadzafa.  29  Koma  nyumba  ya  Isra- 
yeli  imanena,  Njira  ya  Ambuye  njosa- 
yenera.  Inu,  nyumba  ya  Israyeli, 
kodi  njira  zanga  nzosayenera  ? njira 
zanu  sindizo  zosayenera  ? 30  Chi- 

fukwa  chache  ndidzakuweruzani  inu, 
nyumba  ya  Israyeli,  yense  monga  mwa 
njira  zache,  ati  Ambuye  Yehova. 
Bwererani,  nimutembenukire  kuleka 
zolakwa  zanu  zonse,  ndipo  simudza- 
khumudwa  nazo,  ndi  kuonongeka 
nayo  mphulupulu.  31  Tayani,  ndi 
kudzichotsera  zolakwa  zanu  zonse 
zimene  munalakwa  nazo,  ndi  kudzi- 
funira  mtima  watsopano,  ndi  mzimu 
watsopano  ; pakuti  mudzaferanji  inu, 
nyumba  ya  Israyeli  ? 32  Pakuti 

sindikondwera  nayo  imfa  ya  waku- 
fa’yo,  ati  Ambuye  Yehova  ; chifukwa 
chache  bwererani,  nimukhale  ndi 
moyo. 

i Q Ndipo  iwe,  takwezera  akalonga 

1 a Israyeli  nyimbo  ya  maliro, 

2 uziti,  Mai  wako  ndi  chiani  ? Mkango 
waukazi  unabwanthama  mwa  mi- 
kango,  unalera  ana  ache  pakati  pa 
misona.  3 Ndipo  unalera  mmodzi  wa 
ana  ache,  iye  nasanduka  msona,  una- 
phunzira  kugwira  nyama,  unalusira 
anthu.  4 Mitundu  ya  anthu  idamva 
mbiri  yache,  unagwidwa  m’mbuna 
mwawo  ; ndipo  anadza  nawo  ndi 
zokowera  ku  dziko  la  Aigupto. 

5 Pakuona  tsono  waukazi’wo,  kuti 
unalindirira,  ndi  kuti  chiyembekezo 
chache  chidatha,  unatenga  wina  wa 
ana  ache,  numsandutsa  msona. 

6 Ndipo  unayendayenda  pakati  pa 
mikango,  nukhala  msona,  nuphunzi- 
ra  kugwira  nyama,  nulusira  anthu. 

7 Ndipo  unadziwa  amasiye  awo,  nu- 
pasula  midzi  yawo,  ndipo  dziko  ndi 
kudzala  kwache  linasanduka  la  bwi- 
nja,  chifukwa  cha  phokoso  la  ku- 
bangula  kwache.  8 Pamenepo  mi- 
tundu  ya  anthu  inadzipereka  kuukola 
kuchokera  ku  maiko  a ku  mbali  zonse, 

niuphimba  ndi  ukonde  wawo,  nugwi- 
dwa  uwu  m’mbuna  mwawo.  9 Nau- 
ika  m’chitatanga  ndi  zokowera,  nadza 
nawo  kwa  mfumu  ya  ku  Babulo  ; 
anaulonga  m’malinga,  kuti  mau  ache 
asamvekenso  pa  mapiri  a Israyeli. 

10  Mai  wako  ananga  mpesa  woo- 
kedwa  ku  madzi  ; muja  anakhala  mu 
mtendere  una'oala  zipatso,  wodzala  ndi 
nthambi,  chifukwa  cha  madzi  ambiri. 
11  Ndipo  unali  nazo  ndodo  zolimba 
zikhale  ndodo  za  chifumu,  za  ochita 
ufumu,  ndi  msinkhu  wawo  unakula 
kufikira  ku  mitambo,  nizinaoneka 
m’kusomphoka  kwawo  pakati  pa 
nthambi  zache  zambiri.  12  Koma 
unazulidwa  mwa  ukali,  unaponyedwa 
pansi  ndi  mphepo  ya  ku  m’mawa, 
inaumitsa  zipatso  zache,  ndodo  zache 
zolimba  zinatyoka  ndi  kuuma,  moto 
unazitha.  1 3 Ndipo  tsopano  waokedwa 
m’chipululu  m’dziko  louma  ndi  la 
ludzu.  14  Unaturukanso  moto  ku 
ndodo  za  ku  nthambi  zache,  unatha 
zipatso  zache  ; m’mwemo  ulibe  ndodo 
yolimba  ikhale  ndodo  ya  chifumu  ya 
kuchita  ufumu.  Iyi  ndi  nyimbo  idza- 
khala  nyimbo  ya  maliro. 

HA  Ndipo  kunali  chaka  cha 
£~SJ  chisanu  ndi  chiwiri,  mwezi 
wachisanu,  tsiku  la  khumi  la  mwezi, 
anadza  akulu  ena  a Israyeli  kufunsira 
kwa  Yehova,  nakhala  pansi  iwowa 
pa  maso  panga.  2 Ndipo  anandidzera 
mau  a Yehova,  akuti,  3 Wobadwa 
ndi  munthu  iwe,  lankhula  ndi  akulu  a 
Israyeli,  nunene  nawo,  Atero  Ambuye 
Yehova,  Mwadza  kodi  kufunsira  kwa 
Ine  ? Pali  Ine,  sindidzafunsidwa  ndi 
inu,  ati  Ambuye  Yehova.  4 Udzawa- 
weruza  kodi,  wobadwa  ndi  munthu 
iwe  ? udzawaweruza  ? uwadziwitse 
zonyansa  za  makolo  awo,  5 nunene 
nawo,  Atero  Ambuye  Yehova,  Tsiku 
lija  ndinamsankha  Israyeli,  ndi  ku- 
kwezera  mbeu  ya  nyumba  ya  Yakobo 
dzanja  langa,  ndi  kudzidziwitsa  kwa 
iwo  m’dziko  la  Aigupto,  pakuwakwe- 
zera  dzanja  langa,  ndi  kuti,  Ine  ndine 
Yehova  Mulungu  wanu  ; 6 tsiku 

lomwelo  ndinawakwezera  dzanja  langa 
kuwaturutsa  m’dziko  la  Aigupto, 
kumka  nawo  ku  dziko  ndinawazo- 
ndera,  moyenda  mkaka  ndi  uchi, 
ndilo  lokometsetsa  mwa  maiko  onse  ; 
7 ndipo  ndinanena  nawo,  Ali  yense 
ataye  zonyansa  za  pa  maso  pache, 
nimusadzidetsa  ndi  mafano  a Aigupto  ; 
Ine  ndine  Yehova  Mulungu  wanu. 


8 Koma  anapandukira  Ine,  osafuna 
kundimvera  Ine,  sanataya  yense  zo- 
nyansa  pa  maso  pache,  sanaleka 
mafano  a Aigupto  ; pamenepo  ndi- 
dati  ndiwatsanulire  ukali  wanga, 
kuwakwaniritsira  mkwiyo  wanga 
m’dziko  la  Aigupto.  9 Koma  ndina- 
chichita  chifukwa  cha  dzina  langa, 
kuti  lisadetsedwe  pa  maso  pa  amitundu 
amene  anakhala  pakati  pawo,  amene 
pa  maso  pawo  ndinadzidziwitsa  kwa 
iwo,  pakuwaturutsam’dziko  la  Aigupto. 
10  Momwemo  ndinaturuka  nawo 
m’dziko  la  Aigupto,  ndi  kulowa  nawo 
ku  chipululu.  11  Ndinawapatsanso 
malemba  anga,  ndi  kuwadziwitsa 
maweruzo  anga,  ndiwo  munthu  aka- 
wachita  adzakhaia  nawo  ndi  moyo. 
12  Ndipo  ndinawapatsanso  masabata 
anga  akhale  chizindikilo  pakati  pa 
Ine  ndi  iwo,  kuti  adziwe  kuti  Ine 
ndine  Yehova  wakuwapatula.  13  Ko- 
ma  nyumba  ya  Israyeli  inapandukira 
Ine  m’chipululu,  sanayenda  m’ma- 
lemba  anga,  nanyoza  maweruzo  anga, 
amene  munthu  akawachita  adzakhala 
nawo  ndi  moyo  ; ndi  masabata  anga 
anawaipsa  kwambiri  ; pamenepo  ndi- 
dati  ndiwatsanulire  ukali  wanga  m’chi- 
pululu  kuwatha.  14  Koma  ndina- 
chichita  chifukwa  cha  dzina  langa, 
kuti  lisaipsidwe  pa  maso  pa  amitundu 
amene  ndinawaturutsa  pa  maso  pawo. 
15  Ndipo  ndinawakwezeranso  dzanja 
langa  m’chipululu,  kusawalowetsa 
m’dziko’lo  ndidawapatsa,  moyenda 
mkaka  ndi  uchi,  ndilo  lokometsetsa 
mwa  maiko  onse  ; 16  popeza  ananyoza 
maweruzo  anga,  osayenda  m’malemba 
anga,  naipsa  masabata  anga  ; pakuti 
mitima  yawo  inatsata  mafano  awo. 
17  Koma  diso  langa  lidawaleka  osa- 
waononga,  sindinawatha  onse  m’chi- 
pululu.  18  Ndipo  ndinati  kwa  ana 
awom’chipululu,  Musamayendam’ma- 
lemba  a atate  anu,  musawasunga 
maweruzo  awo,  kapena  kudzidetsa 
ndi  mafano  awo  ; 19  Ine  ndine  Yehova 
Mulungu  wanu,  muziyenda  m’ma- 
lemba  ar.ga,  ndi  kusunga  maweruzo 
anga,  ndi  kuwachita  ; 20  muzipatu- 
lanso  masabata  anga,  ndipo  adzakhala 
chizindikilo  pakati  pa  Ine  ndi  inu, 
kuti  mudziwe  kuti  Ine  ndine  Yehova 
Mulungu  wanu.  21  Koma  ana’wo 
anapandukira  Ine,  sanayenda  m’ma- 
lemba  anga,  kapena  kusunga  mawe- 
ruzo  anga  kuwachita,  amene  munthu 
akawachita  adzakhala  nawo  ndi  moyo ; 

anaipsa  masabata  anga ; pamenepo 
ndinati  ndidzawatsanulira  ukali  wanga, 
kuwakwaniritsira  mkwiyo  wanga 
m’chipululu.  22  Koma  ndinabweza 
dzanja  langa  ndi  kuchichita,  chifukwa 
cha  dzina  langa  ; kuti  lisaipsidwe  pa 
maso  pa  amitundu,  amene  ndinawa- 
turutsa  pa  maso  pawo.  23  Ndinawa- 
kwezeranso  dzanja  langa  m’chipululu, 
kuti  ndidzawabalalitsa  mwa  amitundu, 
ndi  kuwamwaza  m’maiko  ; 24  pope- 
za  sanachita  maweruzo  anga,  koma 
ananyoza  malemba  anga,  naipsa  masa- 
bata  anga,  ndi  maso  awo  anatsata 
mafano  a atate  awo.  25  Momwemonso 
ndinawapatsa  malemba  amene  sanali 
abwino,  ndi  maweruzo  osakhala  nawo 
ndi  moyo  ; 26  ndinawadetsanso  m’zo- 
pereka  zawo  ; pakuti  anapititsa  pa 
moto  onse  oyamba  kubadwa,  kuti 
ndiwapasule  ; kuti  adziwe  kuti  Ine 
ndine  Yehova; 

27  Chifukwa  chache  wobadwa  ndi 
munthu  iwe,  lankhula  ndi  nyumba  ya 
Israyeli,  nunene  nawo,  Atero  Ambuye 
Yehova,  Mwa  ichinso  atate  anu  ana- 
ndichitira  mwano  pakundilakwira  Ine. 
28  Nditafika  nawo  m’dziko’lo  ndina- 
wakwezera  dzanja  langa  kuwapatsa 
ilo,  anapenya  chitunda  chiri  chonse 
chachitali,  ndi  mtengo  uli  wonse  wa- 
gudugudu,  naphera  pomwepo  nsembe 
zawo,  napereka’po  nsembe  zawo  zondi- 
puta,  aponso  anachita  pfungo  lawo 
lokoma,  nathira’ponso  nsembe  zawo 
zothira.  29  Pamenepo  ndinanena 
nawo,  Msanje  wotani  uwu  mumapita- 
’ko  ? Momwemo  dzina  lache  lichedwa 
Msanje,  mpaka  lero  lino.  30  Chifukwa 
chache  uziti  kwa  nyumba  ya  Israyeli, 
Atero  Ambuye  Yehova,  Mudzidetsa 
kodi  monga  umo  anachitira  makolo 
anu  ? muchita  chigololo  kodi  kutsata 
zonyansa  zawo  ? 31  ndipo  popereka 
zopereka  zanu  popititsa  ana  anu  pa 
moto,  mudzidetsa  kodi  ndi  mafano 
anu  onse  mpaka  lero  lino  ? ndipo 
kodi  ndidzafunsidwa  ndi  inu,  nyumba 
ya  Israyeli  ? Pali  Ine,  ati  Ambuye 
Yehova,  sindidzafunsidwa  ndi  inu  ; 
32  ndi  ichi  chimauka  mu  mtima 
mwanu  sichidzachitika,  umo  mukuti, 
Tidzakhala  ngati  amitundu,  ngati 
mabanja  a m’maiko,  kutumikira 
mtengo  ndi  mwala.  33  Pali  Ine,  ati 
Ambuye  Yehova,  zedi  ndi  dzanja  la 
mphamvu,  ndi  mkono  wotambasuka, 
ndi  ukali  wotsanulidwa,  ndidzakhala 
mfumu  yanu.  34  Ndipo  ndidzaku- 


turutsani  mwa  mitundu  ya  anthu,  ndi 
kukusonkhanitsani  m’maiko  muna- 
balalika’mo  ndi  dzanja  la  mphamvu, 
ndi  mkono  wotambasuka,  ndi  ukali 
wotsanulidwa.  35  Ndipo  ndidzalowa 
nanu  m’chipululu  cha  mitundu  ya 
anthu,  ndi  kukuweruzani  komweko 
popenyana  maso.  36  Monga  ndina- 
weruza  makolo  anu  m’chipululu  cha 
dziko  la  Aigupto,  momwemo  ndidza- 
weruza  inu,  ati  Ambuye  Yehova. 

37  Ndipo  ndidzakupititsani  pansi  pa 
ndodo  ya  mbusa,  ndi  kukulowetsani  | 
m’chimango  cha  chipangano  ; 38  ndi- 
po  ndidzasankhula  mwa  inu  opandu- 
ka  ndi  ondilakwira,  ndidzawaturutsa 
m’dziko  logonera’mo  iwo  ; koma 
sadzalowa  m’dziko  la  Israyeli  ; motero 
mudzadziwa  kuti  Ine  ndine  Yehova. 

39  Ndipo  inu,  nyumba  ya  Israyeli, 
atero  Ambuye  Yehova,  mukani,  tumi- 
kirani  yense  mafano  ache,  ndi  m’tso-  i 
golo  momwe,  popeza  simundimvera 
Ine  ; koma  musaipsanso  dzina  langa 
lopatulika  ndi  zopereka  zanu  ndi 
mafano  anu.  40  Pakuti  pa  phiri 
langa  lopatulika,  pa  phiri  lothubvuka 
la  Israyeli,  ati  Ambuye  Yehova, 
pomwepo  onse  a nyumba  ya  Israyeli, 
onsewo  adzanditumikira  Ine  m’dziko- 
’mo;  pomwepo  ndidzawalandira,  ndi 
pomwepo  ndidzafuna  nsembe  zanu 
zokweza,  ndi  zoyamba  za  msonkho 
wanu,  pamodzi  ndi  zopatulika  zanu 
zonse.  41  Ngati  pfungo  lokoma  ndi- 
dzakulandirani  pakukuturutsani  mwa 
mitundu  ya  anthu,  ndipo  ndidzaku- 
sonkhanitsani  kukuchotsani  m’maiko 
munabalalikira’mo,  ndipo  ndidzazi- 
ndikirika  Woyera  mwa  inu  pa  maso 
pa  amitundu.  42  Ndipo  mudzadziwa 
kuti  Ine  ndine  Yehova,  pakukulowe- 
tsani  Ine  m’dziko  la  Israyeli,  m’dziko’li 
ndinalikwezera  dzanja  langa  kuli- 
pereka  kwa  makolo  anu.  43  Ndi 
pomwepo  mudzakumbukila  njira  zanu, 
ndi  zonse  mudazichita  ndi  kudzidetsa 
nazo,  ndipo  mudzakhala  onyansa 
pa  maso  pa  inu  nokha,  chifukwa 
cha  zoipa  zanu  zonse  mudazichita. 

44  M’mwemo  mudzadziwa  kuti  Ine 
ndine  Yehova  nditachita  nanu  chi- 
fukwa  cha  dzina  langa,  si  monga 
mwa  njira  zanu  zoipa,  kapena  monga 
mwa  machitidwe  anu  obvunda,  nyu- 
mba  ya  Israyeli  inu,  ati  Ambuye 
Yehova. 

45  Ndipo  anandidzera  mau  a Yehova, 
akuti,  46  Wobadwa  ndi  munthu  iwer 

lozetsa  nkhope  yako  njira  ya  ku 
mwera,  nubenthulire  mau  ku  mwera, 
nunenere  nkhalango  ya  ku  thengo  la 
ku  mwera  kwa  Yuda  ; 47  nuziti  kwa 
nkhalango  ya  ku  mwera  kwa  Yuda, 
Tamvera  mau  a Yehova,  Atero  Ambuye 
Yehova,  Taona  ndidzayatsa  moto  mwa 
iwe,  udzanyeketsa  mtengo  uli  wonse 
wauwisi  mwa  iwe,  ndi  mtengo  uli 
wonse  wouma  ; malawi  a moto  sadza- 
zimika,  ndi  nkhope  zonse  kuyambira 
ku  mwera  kufikira  ku  mpoto  zidzapsa 
nawo.  48  Ndi  anthu  onse  adzaona 
kuti  Ine  Yehova  ndinauyatsa,  sudza- 
zimika.  49  Pamenepo  ndinati,  Ha, 
Ambuye  Yehova!  anandinena,  Wone- 
na  mafanizo  uyu. 

CY\  Ndipo  anandidzera  mau  a 
I Yehova,  akuti,  2 Wobadwa 
ndi  munthu  iwe,  lozetsa  nkhope  yako 
ku  Yerusalemu,  nuwabenthulire  mau 
malo  opatulika’wa,  nunenere  dziko  la 
Israyeli  kulitsutsa ; 3 nuziti  kwa 

dziko  la  Israyeli,  Atero  Yehova,  Taona 
Ine  ndine  wotsutsana  nawe,  ndidza- 
solola  lupanga  langa  m’chimache,  ndi 
kukulikhira  olungama  ndi  oipa.  4 Po- 
peza  ndidzakulikhira  olungama  ndi 
oipa,  chifukwa  chache  lupanga  langa 
lidzasololokera  anthu  onse,  kuyambira 
ku  mwera  kufikira  ku  mpoto  ; 5 ndi 
anthu  onse  adzadziwa  kuti  Ine  Yehova 
ndasolola  lupanga  langa  m’chimache, 
silidzabwereranso.  6 Koma  wobadwa 
ndi  munthu  iwe,  usa  moyo,  ndi  kuduka 
msana,  ndi  kuwawa  mtima,  uuse  moyo 
pa  maso  pawo.  7 Ndipo  kudzakhala 
akanena  ndi  iwe,  Uusa  moyo  chi- 
fukwaninji  ? uzikati,  Chifukwa  cha 
mbiri ; pakuti  ikudza,  ndi  mtima  uli 
wonse  udzasungunuka,  ndi  manja 
onse  adzalenda,  ndi  mzimu  uli  wonse 
udzakomoka,  ndi  maondo  onse  adza- 
weyeseka  ngati  madzi  ; taona  iri- 
nkudza,  inde  idzachitika,  ati  Ambuye 
Yehova. 

8 Ndipo  anandidzera  mau  a Yehova, 
akuti,  9 Wobadwa  ndi  munthu  iwe, 
nenera  ndi  kuti,  Atero  Yehova,  Nena, 
Lupanga,  lupanga  lanoledwa,  latuu- 
lidwanso  ; 1 0 lanoledwa  kuti  liphetu, 
lituulidwa  kuti  linge  mphezi  ; tise- 
kerere’po  kodi  ? ndilo  ndodo  ya  chi- 
fumu  ya  mwana  wanga,  yopeputsa 
mtengo  uli  wonse.  11  Ndipo  anali- 
pereka  alituule,  kuti  achite  nalo 
lupanga’li  analinola,  inde  analituula 
kulipereka  m’dzanja  la  wakupha. 
12  Pfuula  ndi  kulira,  wobadwa  ndi 


munthu  iwe,  pakuti  likhalira  pa  anthu 
anga,  likhalira  pa  akalonga  onse  a 
Israyeli,  aperelcedwa  ku  lupanga  pa- 
modzi  ndi  anthu  anga ; chifukwa 
chache  panda  pa  nchafu  pako.  13  Pa- 
kuti  pali  kuyesedwa ; ndipo  nanga 
ndodo  ya  chifumu  yopeputsa  ikapanda 
kukhalanso  ? ati  Ambuye  Yehova. 
14  Ndipo  wobadwa  ndi  munthu  iwe, 
nenera,  nuombe  manja,  lupanga  lipi- 
tirize  katatu,  lupanga  la  wolasidwa 
ndilo  lupanga  la  wolasidwa  wamkuru- 
’yo,  limene  liwazinga.  15  Ndalozetsa 
nsonga  ya  lupanga  ku  zipata  zawo 
zonse,  kuti  mtima  wawo  usungunuke, 
ndi  kukhumudwa  kwawo  kuchuruke  ; 
ha ! analituula  linyezimire,  anali- 
sohgoza  liphe.  16  Udzisonkhanitsire 
pamodzi,  muka  ku  dzanja  lamanja  ; 
undandalitsa  nkhondo  kumuka  ku  la- 
manzere  ; kuli  konse  iloza’ko  nkhope 
yako.  17  Inenso  ndidzaomba  manja 
anga,  ndipo  ndidzakukwaniritsa  ukali 
wanga  ; Ine  Yehova  ndanena. 

1 8 Ndipo  mau  a Yehova  anandidzera, 
akuti,  19  Wobadwa  ndi  munthu  iwe, 
udziikire  njira  ziwiri  zodzera  lupanga 
la  mfumu  ya  ku  Babulo  ; zonse  ziwiri 
zichokere  dziko  lomwelo  ; nulembe 
chizindikilo  cholozera,  uchilembe  pa 
mphambano  ya  njira  ya  ku  mudzi. 

20  Uiike  njira  yodzera  lupanga  kumka 
ku  Raba  wa  ana  a Amoni,  ndi  ya  ku 
Yuda  ku  Yerusalemu,  mudzi  wa  linga. 

21  Pakuti  mfumu  ya  ku  Babulo  aima 
pa  mphambano  ya  njira,  polekana 
njira  ziwiri’zo,  kuti  aombeze  maula  ; 
agwedeza  mibvi,  afunsira  kwa  aterafi, 
apenda  ndi  chiwindi.  22  M’dzanja 
lache  lamanja  muli  ula  wa  ku  Yeru- 
salemu,  kuika  zogundira,  kutsegula  pa 
kamwa  pa  kupha,  kukweza  mau  ndi 
kupfuula,  kuikira  zitseko  zogundira, 
kuundira  mtumbira,  kumanga  ma- 
linga.  23  Ndipo  kudzakhala  ngati 
kuombeza  konyenga  pa  maso  pa  iwo 
amene  anawalumbirira  malumbiro  ; 
korna  akumbutsa  mphulupulu  kuti 
akodwe. 

24  Chifukwa  chache  atero  Ambuye 
Yehova,  Popeza  mwakumbutsa  mphu- 
lupulu  yanu  pobvumbuluka  zolakwa 
zanu,  kotero  kuti  machimo  anu 
aoneka  m’zonse  muzichita,  popeza 
mukumbukika,  mudzagwidwa  ndi 
dzanja.  25  Ndipo  iwe  wolasidwa 
woipa,  kalonga  wa  Israyeli,  amene 
lafika  tsiku  lako,  nthawi  ya  mphulu- 
pulu  yotsiriza ; 26  atero  Ambuye 

Yehova,  Chotsa  chilemba,  bvula  koro- 
na,  ufumu  sudzakhalanso  momwemo, 
kweza  chopepuka,  chepsa  chokwezeka. 
27  Ndidzagubuduza  gubuduza  gubu- 
duza  ufumu  uno,  sudzakhalanso 
kufikira  akadza  Iye  mwini  chiwe- 
ruzo  ; ndipo  ndidzaupereka  kwa  Iye. 

28  Ndipo  iwe  wobadwa  ndi  munthu, 
nenera,  nuziti,  Atero  Ambuye  Yehova 
za  ana  a Amoni,  ndi  za  chitonzo 
chawo  ; nuziti,  Lupanga,  lupanga 
lasololedwa,  latuulidwa,  kuti  likaphe, 
kuti  liononge,  likhale  lonyezimira. 
29  Akuonera  zopanda  pache,  akuo- 
mbezera  mabodza,  lupanga  likugoneka 
pa  makosi  a oipa  olasidwa,  amene 
lafika  tsiku  lawo  nthawi  ya  mphulu- 
pulu  yotsiriza.  30  Ulibwezere  m’chi- 
mache.  Pa  malo  unalengedwa’po 
m’dziko  la  kubadwa  kwako  ndidza- 
kuweruza.  31  Ndipo  ndidzakutsa- 
nulira  mkwiyo  wanga,  ndidzakuuzira 
ndi  moto  wa  kuzaza  kwanga,  ndidza- 
kuperekanso  m’manja  mwa  anthu  a 
nkharwe  odziwa  kuononga.  32Udza- 
khala  ngati  nkhuni  ya  pa  moto,  mwazi 
wako  udzakhala  pakati  pa  dziko,  su- 
dzakumbukikanso  ; pakuti  Ine  ndine 
Yehova  ndachinena. 

Anandidzeranso  mau  a Ye- 
cL  hova,  akuti,  2 Ndipo  iwe 
wobadwa  ndi  munthu,  udzaweruza, 
udzauweruza  mudzi’wo  wa  mwazi 
kodi  ? uudziwitse  tsono  zonyansa 
zac'he  zonse.  3 Nuziti,  Atero  Ambuye 
Yehova,  Ndiwo  mudzi  wokhetsa 
mwazi  pakati  pache,  kuti  nthawi 
yache  ifike,  nudzipangire  mafano 
kudzidetsa  nawo.  4 Waparamula 
nawo  mwazi  wako,  waukhetsa,  nude- 
tsedwa  nawo  mafano  ako  udawapanga, 
nuyandikizitsa  masiku  ako,  wafiki- 
ranso  zaka  zako  ; chifukwa  chache 
ndakuika  ukhale  chitonzo  cha  ami- 
tundu  ndi  choseketsa  cha  maiko  onse. 
5 Okhala  pafupi  ndi  okhala  patali  adza- 
kuseka  pwepwete,  wodetsedwa  dzina 
iwe,  wodzala  ndi  kusokosera.  6 Taona 
akalonga  a Israyeli,  yense  monga  mwa 
mphamvu  yache,  akhala  mwa  iwe,  kuti 
akhetse  mwazi.  7 Mwa  iwe  ana- 
pepula  atate  ndi  mai,  pakati  pa  iwe 
anamchitira  mlendo  momzunza,  mwa 
iwe  anazunza  ana  a masiye,  ndi 
mkazi  wa  masiye.  8 Wanyoza  zopa- 
tulika  zanga,  waipsa  masabata  anga. 
9 Anthu  oneneza  anali  mwa  iwe,  kuti 
akhetse  mwazi  ; ndipo  anadya  pa 
mapiri  mwa  iwe,  pakati  pa  iwe  ana- 


chita  za  manyazi.  1 0 Anabvula  uma- 
riseche  wa  atate  awo  mwa  iwe,  mwa 
iwe  anachepsa  wodetsedwa  ndi  koo- 
lokakwache.  11  Ndipo  wina  anachita 
chonyansa  ndi  mkazi  wa  mnansi 
wache,  winanso  wadetsa  mpongozi 
wache  mwa  manyazi,  ndi  wina  mwa 
iwe  anaipitsa  mlongo  wache  mwana 
wamkazi  wa  atate  wache.  12  Ana- 
landira  mphotho  mwa  iwe  kukhetsa 
mwazi,  walandira  phindu  loonjezera- 
’po,  wanyengerera  anansi  ako  ndi  ku- 
wazunza,  ndipo  wandiiwala  Ine,  ati 
Ambuye  Yehova.  13  Taona,  nda- 
omba  manja  pa  phindu  lako  lonyenga 
waliona,  ndi  pa  mwazi  wokhala  pakati 
pako.  14  Mtima  wako  udzaimika 
kodi ; man j a ako  adzalimbikira  masiku- 
’wo  ndidzachita  nawe  ? Ine  Yehova 
ndanena,  ndidzachichita.  15  Ndipo 
ndidzakumwaza  mwa  amitundu,  ndi 
kukubalalitsa  m’maiko,  ndi  kukuthera 
zodetsa  zako  zikuchokere.  16  Ndipo 
udzaipsidwa  mwa  iwe  wekha  pa  maso 
pa  amitundu  ; motero  udzadziwa 
kuti  Ine  ndine  Yehova. 

17  Ndipo  mau  a Yehova  anandidze- 
ra,  akuti,  18  Wobadwa  ndi  munthu 
iwe,  nyumba  ya  Israyeli  yandikhalira 
mphala ; onsewo  ndiwo  mkuwa,  ndi 
seta,  ndi  chitsulo,  ndi  ntobvu,  m’kati 
mwa  ng’anjo  ; ndiwo  mphala  za 
siliva.  19  Chifukwa  chache  atero 
Ambuye  Yehova,  Popeza  mwasanduka 
mphala  nonsenu,  chifukwa  chache 
taonani,  ndidzakusonkhanitsani  m’kati 
mwa  Yerusalemu.  20  Monga  aso- 
nkhanitsa  mtapo  wa  siliva,  ndi  mkuwa, 
ndi  chitsulo,  ndi  ntobvu,  ndi  seta,  m’ka- 
ti  mwa  ng’anjo,  kuzibvukutira  moto, 
kuzisungunula  momwemo,  ndidza- 
kusonkhanitsani  mu  mkwiyo  wanga 
ndi  ukali  wanga,  ndi  kukuikani 
komweko,  ndi  kukusungunulani. 
21  Inde  ndidzakusonkhanitsani,  ndi 
kukubvukutirani  ndi  moto  wa  kuzaza 
kwanga,  ndipo  mudzasungunuka  pa- 
kati  pache.  22  Monga  siliva  asungu- 
nuka  m’kati  mwa  ng’anjo,  momwemo 
inu  mudzasungunuka  m’kati  mwache  ; 
motero  mudzadziwa  kuti  Ine  Yehova 
ndakutsanulirani  ukali  wanga. 

23  Nandidzeranso  mau  a Yehova, 
akuti,  24  Wobadwa  ndi  munthu  iwe, 
nena  ndi  Yuda,  Iwe  ndiwe  dziko 
losayeretsedwa,  losabvumbwa  mvula 
tsiku  la  ukali’lo.  25  Pali  chiwembu 
cha  aneneri  ache  pakati  pache,  ngati 
inkango  wobangula  womwetula  nya- 

ma,  analusira  miyoyo,  alanda  chuma 
ndi  za  mtengo  wache,  achurulcitsa 
amasiye  pakati  pache.  26  Anse- 
mbe  ache  achitira  choipa  chilamulo 
changa,  nadetsa  zopatulika  zanga, 
sasiyanitsa  pakati  pa  zopatulika  ndi 
zosapatulika,  ndipo  sazindikiritsa 
anthu  pakati  pa  zodetsa  ndi  zoyera, 
nabisira  masabata  anga  maso  awo  ; 
ndipo  Ine  ndidetsedwa  pakati  pawo. 
27  Akalonga  ache  m’kati  mwache 
akunga  afisi  akumwetula  nyama, 
kukhetsa  mwazi,  kuononga  miyoyo, 
kuti  aone  phindu  lonyenga.  28  Ndipo 
aneneri  awo  anawamatira  ndi  dothi 
losapondeka,  ndi  kuonera  zopanda 
pache,  ndi  kuwaombezera  mabodza, 
ndi  kuti,  Atero  Ambuye  Yehova, 
posanena  Yehova.  29  Anthu  a 
m’dziko  anazunzazunza,  nalanda- 
landa  mwa  chiwawa  napsinja  ozu- 
nzika  ndi  aumphawi,  nazunza 
mlendo  wopanda  chifukwa.  30  Ndipo 
ndinafunafuna  munthu  pakati  pawo 
wakumanganso  linga,  ndi  kuimira 
dziko  popasukira  pa  maso  panga,  kuti 
ndisaliononge  ; koma  ndinapeza  pa- 
libe.  31  Chifukwa  chache  ndinawa- 
tsanulira  ukali  wanga,  ndawatha  ndi 
moto  wa  kuzaza  kwanga  njira  yawo 
yawo,  ndinaibweza  pa  mutu  pawo,  ati 
Ambuye  Yehova. 

OO  Ndipo  anandidzera  mau  a 
fcO  Yehova,  akuti,  2 Wobadwa  ndi 
munthu  iwe,  panali  akazi  awiri,  mai 
wawo  ndi  mmodzi  ; 3 ndipo  anachita 
chigololo  iwo  m’Aigupto,  anachita 
chigololo  m’ubwana  wawo  ; pomwepo 
anthu  anasindikiza  maere  awo, 
pomweponso  anakhudza  nsonga  za 
maere  za  unamwali  wawo.  4 Ndipo 
maina  awo  ndiwo  Ohola  wamkuru,  ndi 
Oholiba  mng’ono  wache  ; nakhala 
anga,  nabala  ana  amuna  ndi  akazi. 
Ndipo  maina  awo,  Samariya  ndiye 
Ohola,  ndi  Yerusalemu  ndiye  Oholiba. 
5 Koma  Ohola  anachita  chigololo 
pamene  anali  wanga,  anaumirira 
mabwenzi  ache  aAsuri  oyandikizana 
naye  ; 6 obvala  chibakuwa,  ziwanga, 
ndi  akazembe,  onsewo  anyamata 
ofunika,  anthu  oyenda  pa  akavalo. 
7 Ndipo  anachita  nawo  zigololo  zache, 
ndiwo  anthu  osankhika  a ku  Asuri 
onsewo,  ndipo  ali  onse  anawaumirira 
anadziipsa  nawo  mafano  awo.  8 Sana- 
lekanso  zigololo  zache  zochokera  ku 
Aigupto,  pakuti  anagona  naye  m’una- 
mwali  wache,  nakhudza  maere  a 


unamwali  wache,  namtsanulira  chi- 
gololo  chawo.  9 Chifukwa  chache 
ndampereka  m’dzanja  la  mabwenzi 
ache,  m’dzanja  la  aAsuri  amene  ana- 
waumirira.  10  Iwowa  anabvula 
umariseche  wache,  anatenga  ana 
ache  amuna  ndi  akazi,  namupha 
iyeyu  ndi  lupanga  ; ndi  dzina  lache 
linamveka  mwa  akazi  atamchitira 
maweruzo.  11  Pamene  mng’ono 
wache  Oholiba  anachiona,  anabvunda 
ndi  kuumirira  kwache  koposa  iyeyo  ; 
ndi  zigololo  zache  zidaposa  zigololo  za 
mkuru  wache.  1 2 Anaumirira  aAsuri, 
ziwanga,  ndi  akazembe  oyandikizana 
naye,  obvala  zangwiro,  anthu  oyenda 
pa  akavalo,  onsewo  anyamata  ofunika. 
13  Ndipo  ndinamuona  kuti  anadetse- 
dwa,  onse  awiri  adatenga  njira  yo- 
mweyi.  14  Ndipo  anaonjeza  zigololo 
zache,  naona  amuna  olembedwa  pa 
khoma,  zithunzithunzi  za  aKasidi 
olembedwa  ndi  kundwe  ; 15omangira 
malamba  m’chuuno  mwawo,  ndi  ndu- 
wira  zazikuru  zonika  pa  mitu  pawo. 
maonekedwe  awo  ngati  akalonga 
onsewo,  akunga  a ku  Babulo,  dziko  la 
kubadwa  kwawo  ndi  Kasidi.  1 6 Ndipo 
pakuwaona  anawalakalaka,  nawatu- 
mira  mithenga  ku  dziko  la  aKasidi. 
1 7 Namdzera  a ku  Babulo  ku  kama  wa 
chikondi,  namdetsa  ndi  chigololo 
chawo,  iyenso  anadetsedwa  nawo ; 
atatero  moyo  wache  unafukidwa 
nawo.  18  M’mwemo  iye  anaulula 
chigololo  chache,  nabvula  umariseche 
wache  ; pamenepo  moyo  wanga  unai- 
pidwa  naye,  monga  umo  moyo  wanga 
unaipidwira  mkuru  wache.  1 9 Koma 
anachurukitsa  zigololo  zache,  naku- 
mbukila  masiku  a ubwana  wache, 
muja  anachita  chigololo  m’dziko  la 
Aigupto.  20  Ndipo  anaumirira  amuna 
awo  amene  nyama  yawo  ikunga  ya 
aburu,  ndi  kutentha  kwawo  ngati  ku- 
tentha  kwa  akavalo.  21  Momwemo 
wautsanso  choipa  cha  ubwana  wako, 
pakukhudza  aAigupto  nsonga  za 
maere  ako,  chifukwa  cha  maere  a 
ubwana  wako. 

22  Chifukwa  chache,  Oholiba,  atero 
Ambuye  Yehova,  Taona  ndidzaku- 
utsira  mabwenzi  ako  amene  moyo 
wako  wakufidwa  nawo,  ndi  kukufi- 
kitsira  iwowa  pozungulira  ponse  atsu- 
tsane  nawe,  23  a ku  Babulo,  ndi 
aKasidi,  Pekodi,  ndi  Sowa,  ndi  Kowa, 
ndi  aAsuri  onse  pamodzi  nawo,  anya- 
mata  ofunika,  ziwanga  ndi  akazembe 

onsewo,  akalonga  ndi  mandoda 
onsewo,  oyenda  ndi  akavalo.  24  Ndipo 
adzakudzera  ndi  zida,  magareta  a 
nkhondo,  ndi  magareta  ena,  pamodzi 
ndi  msonkhano  wa  mitundu  ya  anthu  ; 
adzadziikira  pozungulira  pako  ndi 
zikopa  zochinjiriza  ndi  zisoti  ; ndipo 
ndidzawaika  aweruze,  nadzakuweruza 
monga  mwa  maweruzo  awo.  25  Ndipo 
ndidzakuikira  nsanje  yanga,  nadza- 
kuchitira  mwa  ukali,  iwowa  adzaku- 
dula  mphuno  ndi  makutu  ; ndi 
otsiriza  ako  adzagwa  ndi  lupanga, 
adzakuchotsera  ana  ako  amuna  ndi 
akazi,  ndi  otsirizira  ako  adzatha  ndi 
moto.  26  Adzakubvulanso  zobvala 
zako,  ndi  kukuchotsera  zokometsera 
zako  zokongola.  27  Motero  ndidza- 
kuleketsera  choipa  chako,  ndi  chigo- 
lolo  chako  chochokera  m’dziko  la  Ai- 
gupto  ; ndipo  sudzazikwezeranso  maso 
ako,  kapena  kukumbukiranso  Aigupto. 

28  Pakuti  atero  Ambuye  Yehova, 
Taona  ndidzakupereka  m’dzanja  la 
iwo  amene  uwada,  m’dzanja  la  iwo 
amene  moyo  wako  ufukidwa  nawo  ; 

29  ndipo  adzachita  nawe  mwa  udani, 
nadzalanda  zonse  udazigwirira  nchito, 
nadzakusiya  wa  mariseche  ndi  wa 
usiwa ; ndi  umariseche  wa  zigololo 
zako  udzabvulidwa,  dama  lako  ndi 
zigololo  zako  zomwe.  30  Izi  adza- 
kuchitira  chifukwa  watsata  amitundu, 
ndi  kuchita  nawo  chigololo,  popezanso 
wadetsedwa  ndi  mafano  awo.  31  Wa- 
yenda  m’njira  ya  mkuru  wako,  chi- 
fukwa  chache  ndidzapereka  chikho 
chache  m’dzanja  lako.  32  Atero 
Ambuye  Yehova,  M’chikho  cha  mkuru 
wako  udzamwera’mo  ndicho  chachi- 
kuru  ngati  mchenje ; adzakuseka 
pwepwete,  nadzakunyoza  muli  zambiri 
m’menemo.  33  Udzadzala  ndi  kule- 
dzera  ndi  chisoni,  ndi  chikho  choda- 
bwitsa  ndi  cha  chipasuko,  ndi  chikho 
cha  mkuru  wako  Samariya.  34  Udza- 
mwa  ichi  ndi  kugugudiza,  ndi  ku- 
chechetachecheta  zibade  zache,  ndi 
kung’amba  maere  ako  ; pakuti  nda- 
chinena,  ati  Ambuye  Yehova.  35  Chi- 
fukwa  chache  atero  Ambuye  Yehova, 
Popeza  wandiiwala  Ine,  ndi  kunditaya 
pambuyo  pako,  uzisenza  iwenso  choipa 
chako  ndi  zigololo  zako. 

36  Ndipo  Yehova  anati  kwa  ine, 
Wobadwa  ndi  munthu  iwe,  kodi 
udzaweruza  Ohola  ndi  Oholiba  ? uwa- 
fotokozere  tsono  zonyansa  zawo. 
37  Pakuti  anachita  chigololo,  ndi  , 


m’manja  mwawo  muli  mwazi,  ndipo 
anachita  chigololo  ndi  mafano  awo, 
nawapititsiranso  pa  moto  ana  awo 
amuna  amene  anandibalira,  kuti 
athedwe.  38  Anandichitiranso  ichi, 
anadetsa  malo  anga  opatulika  tsiku 
lomwelo,  naipsa  masabata  anga ; 

39  pakuti  ataphera  mafano  awo,  ana 
awo  analowa  tsiku  lomwelo  m’malo 
anga  opatulika  kuwadetsa ; ndipo 
taona,  anatero  m’kati  mwa  nyumba 
yanga.  40  Ndiponso  munatuma  ku- 
itana  anthu  ochokera  kutali,  ndiwo 
munawatumira  mthenga  ; ndipo 
taona,  anadza  amenewo  unasamba, 
chifukwa  cha  iwo  unapaka  maso  ako 
mankhwala,  ndi  kubvala  zokome- 
tsera  ; 41  ndipo  unakhala  pa  kama 
wa  ulemu,  pali  gome  lokonzekeratu 
patsogolo  pache ; pamenepo  unaika 
chofukiza  changa  ndi  mafuta  anga. 

42  Ndipo  phokoso  lalikuru  lidaleka 
pomwepo,  ndipo  pamodzi  ndi  anthu 
wamba  anabwera  nawo  olodzera  ocho- 
kera  ku  chipululu,  naika  makoza 
m’manja  mwa  awiri’wo,  ndi  akorona 
okongola  pa  mitu  pawo.  43  Pamenepo 
ndinati  za  uyu  anakalamba  nazo 
zigololo,  Tsopano  iwo  adzachita  zigo- 
lolo  naye,  ndi  iyenso  nawo.  44  Ndipo 
analowa  kwa  iye  monga  umo  analo- 
wera  kwa  mkazi  wa  chigololo,  motero 
analowa  kwa  Ohola  ndi  Oholiba  akazi 
oipa’wo.  45  Ndipo  anthu  olungama 
adzawaweruza  monga  mwa  maweruzo 
a achigololo,  ndi  maweruzo  a akazi 
okhetsa  mwazi ; pakuti  ndiwo  achi-  | 
gololo,  ndi  m’manja  mwawo  muli  i 
mwazi.  46  Pakuti  atero  Ambuye  i 
Yehova,  Ndidzawakweretsera  mso- 
nkhano  wa  anthu,  ndi  kuwapereka 
awazunze,  ndi  kulanda  chuma  chawo. 

47  Ndi  msonkhano’wo  udzawaponya 
miyala,  ndi  kuwatha  ndi  malupanga 
awo,  adzawapha  ana  awo  amuna  ndi 
akazi,  ndi  kutentha  nyumba  zawo  ndi 
moto.  48  Momwemo  ndidzaleketsa 
dama  m’dziko’mo,  kuti  alangizidwe 
akazi  onse  kusachita  monga  mwa 
dama  lanu.  49  Ndipo  adzakubweze- 
rani  dama  lanu,  nimudzasenza  ma- 
chimo  a mafano  anu  ; motero  mudza- 
dziwa  kuti  Ine  ndine  Ambuye  Yehova. 
C\A  Anandidzeranso  mau  a Ye- 

hova  chaka  chachisanu  ndi  j 
chinai,  mwezi  wa  khumi,  tsiku  la 
khumi  la  mwezi,  ndi  kuti,  2 Wobadwa 
ndi  munthu  iwe,  Udzilembere  dzina 
la  tsiku  lomwe  lino,  mfumu  ya  ku 

Babulo  wayandikira  Yerusalemu  tsiku 
lomwe  lino.  3 Ndipo  uphere  nyumba 
yopanduka’yo  fanizo,  nunene  nawo, 
Atero  Ambuye  Yehova,  Tereka  mphi- 
ka  ; uutereke,  nuthire  madzi  m’me- 
nemo  ; 4 Longa’mo  pamodzi  ziwalo 
zache,  ziwalo  zonse  zokoma,  mwendo 
wa  thako  ndi  wa  mwamba  ; uudzaze 
ndi  mafupa  osankhika.  5 Tenga’ko 
choweta  chosankhika,  nuikire  ma- 
fupa  mulu  wa  nkhuni  pansi  ; uwire, 
ubwadamuke,  ndi  mafupa  ache  omwe 
uwaphike  m’mwemo. 

6 Chifukwa  chache  atero  Ambuye 
Yehova,  Tsoka  mudzi  wokhetsa  mwazi, 
mphika  m’mene  muli  dzimbiri,  losa- 
uchokera  dzimbiri  lache  ; uchotse’mo 
chiwalo  chiwalo ; sanaugwera  maere. 
7 Pakuti  mwazi  wache  uli  m’kati 
mwache  anauika  pa  thanthwe  poyera, 
sanautsanulira  pa  nthaka  kuukwirira 
ndi  pfumbi.  8 Pofuna  kuutsa  ukali, 
ndi  kubwezera  chilango,  ndaika  mwazi 
wache  pa  thanthwe  poyera,  kuti  usa- 
kwiririke.  9 Chifukwa  chache  atero 
Ambuye  Yehova,  Tsoka  mudzi  wo- 
khetsa  mwazi,  ndidzakulitsa  mulu 
wa  nkhuni.  10  Zichuruke  nkhuni, 
koleza  moto,  nyama  ipse,  uwiritse 
msuzi  wache,  ubwadamuke,  ndi  ma- 
fupa  ache  atibuke.  11  Pamenepo 
uukhazike  pa  makara  ache  opanda 
kanthu  m’menemo,  kuti  utenthe,  nu- 
yake  mkuwa  wache  ; ndi  kuti  cho- 
detsa  chache  chisungunuke  m’mwemo, 
kuti  dzimbiri  lache  lithe.  12  Nchito 
ya  mphika  ndi  yolemetsa,  koma 
dzimbiri  lache  lalikuru  siliuchokera, 
dzimbiri  lache  liyenera  ku  moto. 
13  M’chodetsa  chako  muli  dama, 
popeza  ndinakuyeretsa  ; koma  suna- 
yeretsedwa,  sudzayeretsedwanso  ku- 
kuchotsera  chodetsa  chako,  mpaka 
nditakwaniritsa  ukali  wanga  pa 
iwe.  14  Ine  Yehova  ndachinena, 
chidzachitika  ; ndipo  ndidzachichita, 
sindidzamasula,  kapena  kulekerera, 
kapena  kuwaleka,  monga  mwa  njira 
zako,  ndi  monga  umo  unachitira 
adzakuweruza  iwe,  ati  Ambuye 
Yehova. 

15  Mau  a Yehova'  anandidzeranso, 
akuti,  16  Wobadwa  ndi  munthu  iwe, 
taona,  ndikuchotsera  chokonda  maso 
ako  ndi  chikomo,  koma  usamve  chi- 
soni,  kapena  kulira,  kapena  kudza 
misozi.  17  Usa  moyo  mosamveka, 
usalira  wakufa’yo,  dzimangire  chi- 
lemba,  nubvale  nsapato  ku  mapazi 


ako,  usaphimbe  milomo  yako,  kapena 
kudya  mkate  wa  anthu.  18  Ndipo 
nditalankhula  ndi  anthu  m’mawa, 
madzulo  ache  mkazi  wanga  anamwa- 
lira ; ndi  m’mawa  mwache  ndinachita 
monga  anandilamulira.  19  Nanena 
nane  anthu,  Simudzatiuza  kodi  zitani 
nafe  izi  muzichita  ? 20  Ndipo  ndina- 
nena  nawo,  Anandidzera  mau  a 
Yehova,  akuti,  21  Nena  ndi  nyumba 
ya  Israyeli,  Atero  Ambuye  Yehova, 
Taona,  ndidzadetsa  malo  anga  opa- 
tulika,  ulemerero  wa  mphamvu  yanu, 
chokonda  m’maso  mwanu,  chimene 
moyo  wanu  uli  nacho  chifundo  ; ndipo 
ana  anu  amuna  ndi  akazi  otsalira  inu 
adzagwa  ndi  lupanga.  22  Ndipo  mu- 
dzachita  monga  umo  ndachitira  ine, 
osaphimba  milomo  yanu,  kapena 
kudya  mkate  wa  anthu.  23  Ndi 
zilemba  zanu  zidzakhala  pa  mitu 
panu,  ndi  nsapato  zanu  ku  mapazi 
anu,  simudzachita  chisoni  kapena 
kulira,  koma  mudzaonda  ndi  mphu- 
lupulu  zanu,  ndi  kubulirana  wina  ndi 
mnzache.  24  Momwemo  Ezekieli 
adzakhala  kwa  inu  chizindikilo  ; umo 
monse  anachitira  iye  mudzachita 
ndinu  ; chikadza  ichi  mudzadziwa 
kuti  Ine  ndine  Ambuye  Yehova. 

25  Ndipo  wobadwa  ndi  munthu  iwe, 
sikudzakhala  kodi  tsiku  loti  ndi- 
wachotsera  mphamvu  yawo,  chi- 
mwemwe  chawo  chopambana,  cho- 
wakonda  m’maso  mwawo,  ndi  cho- 
khumbitsa  mtima  wawo,  ana  awo 
amuna  ndi  akazi,  26  kuti  tsiku  lo- 
mwelo  wopulumuka’yo  adzakudzera, 
kukumvetsa  m’makutu  mwako  ? 
27  Tsiku  lomwelo  pa  kamwa  pako 
padzatsegukira  wopulumuka’yo  ; mu- 
dzalankhula  osakhalanso  chete,  mo- 
mwemo  udzawakhalira  chizindikilo  ; 
ndipo  adzadziwa  kuti  Ine  ndine 
Yehova. 

Ndipo  mau  a Yehova  anandi- 
<£L\J  dzera,  akuti,  2 Wobadwa  ndi 
munthu  iwe,  Lozetsa  nkhope  yako 
kwa  ana  a Amoni,  nuwanenere  ; 
3 nunene  kwa  ana  a Amoni,  Tamve- 
rani  mau  a Ambuye  Yehova,  Atero 
Ambuye  Yehova,  Popeza  unati,  Onyo, 
kunena  malo  anga  opatulika  ; muja 
anadetsedwa  ndi  kunena  dziko  la 
Israyeli  ; muja  linapasuka  ndi  kunena 
nyumba  ya  Yuda  ; muja  adalowa  ku 
ndende  ; 4 chifukwa  chache  taona, 

ndidzakupereka  kwa  ana  a ku  m’mawa 
ukhale  wawo  wawo,  kuti  amange 

misasa  yawo  mwa  iwe,  namange 
pokhala  pawo  mwa  iwe,  iwo  adzadya 
zipatso  zako  ndi  kumwa  mkaka  wako. 
5 Ndipo  ndidzayesa  Raba  khola  la 
ngamira,  ndi  ana  a Amoni  popumula 
zoweta  zazing’ono  ; motero  mudza- 
dziwa  kuti  Ine  ndine  Yehova.  6 Pa- 
kuti  atero  Ambuye  Yehova,  Waomba 
manja,  ndi  kubvina,  ndi  kukondwera 
ndi  chipeputso  chonse  cha  moyo 
wako,  kupeputsa  dziko  la  Israyeli, 
7 chifukwa  chache  taona,  ndakuta- 
mbasulira  dzanja  langa,  ndipo  ndi- 
dzakupereka  ukhale  chofunkha  cha 
amitundu,  ndi  kukudula  mwa  mitundu 
ya  anthu,  ndi  kukutayikitsa  m’maiko, 
ndidzakuononga  ; motero  udzadziwa 
kuti  Ine  ndine  Yehova. 

8 Atero  Ambuye  Yehova,  Popeza 
Moabu  ndi  Seiri  akuti,  Taona  nyumba 
ya  Yuda  ikunga  amitundu  onse ; 
9 chifukwa  chache  taona,  ndidzatse- 
gula  pa  mbali  pache  pa  Moabu  ku- 
yambira  ku  midzi,  ku  midzi  yache 
yokhala  mphepete,  yokometsetsa  ya 
m’dziko,  Betiyesimoti,  Baalameoni, 
ndi  Kiriataimu,  10  kuwapereka  kwa 
ana  a ku  m’mawa  pamodzi  ndi  ana  a 
Amoni  ; ndipo  ndidzawapereka  akhale 
awo  awo,  kuti  ana  a Amoni  asaku- 
mbukikenso  mwa  amitundu  ; 1 1 ndipo 
ndidzakwaniritsa  maweruzo  m’Moabu ; 
motero  adzadziwa  kuti  Ine  ndine 
Yehova. 

12  Atero  Ambuye  Yehova,  Popeza 
Edomu  anachita  mobwezera  chilango 
pa  nyumba  ya  Yuda,  naparamula 
kwakukuru  pakuibwezera  chilango, 
13  chifukwa  chache  atero  Ambuye 
Yehova,  Ndidzatambasulira  Edomu 
dzanja  langa,  ndi  kulilikhira  munthu 
ndi  nyama,  ndi  kulisandutsa  la 
bwinja  ; kuyambira  ku  Temani  mpaka 
Dedani  adzagwa  ndi  lupanga.  1 4 Ndi- 
po  ndidzalibwezera  Edomu  chilango 
mwa  dzanja  la  anthu  anga  Israyeli  ; 
ndipo  adzachita  m’Edomu  monga 
mwa  mkwiyo  wanga,  ndi  ukali  wanga  ; 
motero  adzadziwa  kubwezera  chilango 
kwanga,  ati  Ambuye  Yehova. 

15  Atero  Ambuye  Yehova,  Popeza 
aFilisti  anachita  mobwezera  chilango, 
nabwezera  chilango  ndi  mtima  wope- 
putsa  kuononga,  ndi  udani  wosatha, 
1 6 chifukwa  chache  atero  Ambuye 
Yehova,  Taona  ndidzatambasulira 
aFilisti  dzanja  langa,  ndi  kulikha 
aKereti,  ndi  kuononga  otsalira  mphe- 
pete  mwa  nyanja.  17  Ndipo  ndidza- 


wabwezera  chilango  chachikuru,  ndi 
malango  a nkharwe  ; motero  adza- 
dziwa  kuti  Ine  ndine  Yehova,  paku- 
wabwezera  chilango  Ine. 

Ndipo  kunali  chaka  cha 
khumi  ndi  chimodzi,  tsiku 
loyamba  la  mwezi,  anandidzera  mau 
a Yehova,  akuti,  2 Wobadwa  ndi 
munthu  iwe,  popeza  Turo  ananyodola 
Yerusalemu,  ndi  kuti,  Onyo,  watyoka 
uwu  udali  chipata  cha  mitundu  ya 
anthu  ; wanditembenukira  ine  ; ndi- 
dzakhuta  ine,  wapasuka  uwu  ; 3 chi- 
fukwa  chache  atero  Ambuye  Yehova, 
Taona  ndikutsutsa  iwe  Turo,  ndi- 
dzakukweretsera  amitundu,  monga 
nyanja  iutsa  mafunde  ache.  4 Ndipo 
adzagumula  malinga  a Turo,  ndi 
kugwetsa  nsanja  zache  ; inde  ndi- 
dzausesa  pfumbi  lache,  ndi  kuuyesa 
pa  thanthwe  poyera.  5 Udzakhala 
poyanika  khoka  pakati  pa  nyanja, 
pakuti  Ine  ndachinena,  ati  Ambuye 
Yehova  ; ndipo  udzakhala  chofunkha 
cha  amitundu.  6 Ndi  ana  ache  akazi 
okhala  ku  munda  adzaphedwa  ndi 
lupanga  ; motero  adzadziwa  kuti 
Ine  ndine  Yehova.  7 Pakuti  atero 
Ambuye  Yehova,  Taona  ndidzafikitsira 
Turo  Nebukadrezara  mfumu  ya  ku 
Babulo,  mfumu  ya  mafumu,  yocho- 
kera  ku  mpoto  ndi  akavalo,  ndi  maga- 
reta,  ndi  a pa  kavalo,  ndi  msonkhano 
wa  anthu  ambiri.  8 Ana  ako  akazi 
adzawapha  ku  munda  ndi  lupanga  ; 
ndipo  adzakumangira  nsania,  ndi 
kukuundira  mtumbira,  ndi  kukuimi- 
kira  chikopa.  9 Nadzaikira  malinga 
ako  zogumulira,  nadzagwetsa  nsanja 
zako  ndi  zida  zache.  1 0 Popeza 
achuruka  akavalo  ache,  pfumbi  lawo 
lidzakukuta  ; malinga  ako  adzagwe- 
dezeka  ndi  phokoso  la  a pa  kavalo, 
ndi  njinga  za  magareta,  polowa  iye 
pa  zipata  zako,  monga  umo  ama- 
lowera  m’mudzi  popasukira  linga 
lache.  11  Ndi  ziboda  za'akavalo  ache 
iye  adzapondaponda  m’makwalala  ako 
onse  ; adzapha  anthu  ako  ndi  lupa- 
nga  ; ndi  zoimiritsa  za  mphamvu 
yako  zidzagwa  pansi.  12  Ndipo  adza- 
landa  chuma  chako  ndi  kufunkha 
malonda  ako,  nadzagwetsa  malinga 
ako  ndi  kupasula  nyumba  zako  zofu- 
nika,  nadzaponya  miyala  yako,  ndi 
mitengo  yako,  ndi  pfumbi  lako, 
m’madzi.  13  Ndipo  ndidzaleketsa 
phokoso  la  nyimbo  zako,  ndi  kulira 
kwa  mazeze  ako  sikudzamvekanso. 

14  Ndipo  ndidzakuyesa  pa  thanthwe 
poyera  ; udzakhala  poyanika  khoka, 
sadzakumanganso  ; pakuti  Ine  Ye- 
hova  ndachinena,  ati  Ambuye  Yehova. 

15  Atero  Ambuye  Yehova  kwa  Tu- 
ro,  Zisumbu  sizidzagwedezeka  nanga 
pomveka  kugwa  kwako,  pobuula 
olasidwa,  pakuchitika  kupha’ko  pa- 
kati  pako  ? 16  Pamenepo  akalonga 

onse  a ku  nyanja  adzatsika  ku  mi- 
pando  ya  chifumu  yawo,  nadzabvula 
zobvala  zawo  zopikapika,  nadzabvala 
kunjenjemera,  nadzakhala  pa  nthaka 
pansi,  nadzanjenjemera  mphindi  zonse 
ndi  kukudabwa.  17  Ndipo  adzaku- 
kwezera  nyimbo  ya  maliro,  ndi  kune- 
na  nawe,  Watayika  bwanji,  ndiwe  po- 
khala  pa  anthu  a pa  nyanja,  mudzi 
womveka,  unalimbika  pa  nyanja,  uwo 
ndi  okhala’mo,  amene  anakhalitsa 
kuopsa  kwawo  pa  onse  okhala  mo- 
mwemo  ! 1 8 Pamenepo  zisumbu  zi- 

dzanjenjemera  tsiku  la  kugwa  kwako, 
inde  zisumbu  za  ku  nyanja  zidzatenga 
nkhawa  pa  kuchokera  kwako.  1 9 Pa- 
kuti  atero  Ambuye  Yehova,  Pamene 
ndikusandutsa  mudzi  wopasuka,  ngati 
midzi  yosakhala’mo  anthu,  ndi  ku- 
kukweretsera  nyanja,  nadzakumiza 
madzi  akuru  ; 20  pamenepo  ndidzaku- 
tsitsa  nawo  otsixira  ku  manda,  kwa 
anthu  a kale  lomwe,  ndi  kukukhalitsa 
ku  malo  a kunsi  kwa  dziko,  KopasuKi- 
ra  kale  lomwe,  pamodzi  nawo  otsikira 
ku  manda,  kuti  mwa  iwe  musakhale 
anthu  ; ndipo  ndidzaika  ulemerero 
m’dziko  la  amoyo,  21  ndidzakuika 
woopsa ; ndipo  sudzaonekanso,  chinka- 
na  akufunafuna  sudzapezekanso 
konse,  ati  Ambuye  Yehova. 

Cy~7  Anandidzeranso  mau  a Ye- 
I hova,  akuti,  2 Ndipo  iwe  wo- 
badwa  ndi  munthu,  Takwezera  l'uro 
nyimbo  ya  maliro  ; 3 nuti  kwa  Turo, 
Iwe  wakukhala  polowera  m’nyanja, 
wakuchita  malonda  ndi  mitundu 
ya  anthu  m’zisumbu  zambiri,  atero 
Ambuye  Yehova,  Iwe  Turo  wati,  Ine 
ndine  wokongola  wangwiro.  4 Mphe- 
pete  mwako  muli  m’kati  mwa  nyanja, 
i iwo  anakumanga  iwe  anakonza  kuko- 
j ngola  kwako  kukhale  kwangwiro. 
5 Anacheka  matabwa  ako  onse  a 
mlombwa  wa  ku  Seniri,  anatenga 
mikungudza  ya  ku  Lebano  kuku- 
pangira  milongoti.  6 Anasema  nkhafi 
zako  za  thundu  wa  ku  Basana,  ana- 
panga  mipando  yako  ya  mnyanga, 
woika  mu  mtengo  wa  naphini  wocho- 


kera  ku  zisumbu  za  Kitimu.  7 Tha- 
nga  lako  ndi  la  bafuta  wopikapika  wa 
ku  Aigupto,  likhale  ngati  mbendera 
yako  ; chophimba  chako  ndicho  nsaru 
yamadzi  ndi  yofiirira  zochokera  ku 
zisumbu  za  Elisa.  8 Okhala  m’Zidoni 
ndi  Arivadi  ndiwo  opalasa  ako  ; 
anzeru  ako,  Turo,  okhala  mwa  iwe, 
ndiwo  oongolera  ako.  9 Akuru  a ku 
Gebala  ndi  eni  luso  ache  anali  mwa 
iwe  kukonza  ziboo  zako  ; zombo 
zonse  za  ku  nyanja  pamodzi  ndi  amari- 
nyero  awo  anali  mwa  iwe  kusinthana 
nawe  malonda.  10  APerisiya,  aLudi, 
aPuti,  anali  m’khamu  lako  ; anthu 
ako  a nkhondo  anapachika  chikopa 
ndi  chisoti  mwa  iwe,  anamveketsa 
kukoma  kwako.  11  Anthu  a Arivadi 
pamodzi  ndi  ankhondo  ako  anali  pa 
malinga  ako  pozungulira,  ndi  aGamadi 
anali  mu  nsanja  zako  ; anapachika 
zikopa  zawo  pa  makoma  ako  pozu- 
ngulira,  anakwaniritsa  kukoma  kwa- 
ko.  12  Tarisi  anagulana  nawe 
malonda  m’kuchuruka  kwa  chuma 
chiri  chonse  ; anagula  malonda  ako 
ndi  siliva  ndi  chitsulo,  seta  ndi  ntobvu. 
13  Yavani,  Tuba,  Meseke,  anagulana 
nawe  malonda  ; ndi  anthu  amoyo  ndi 
zotengera  za  mkuwa  anagulana  nawe 
malonda.  14  Iwo  a nyumba  ya 
Togarima  anagula  malonda  ako  ndi 
akavalo,  ndi  akavalo  a nKhondo,  ndi 
nyuru.  15  Anthu  a ku  Dedani  ana- 
kutsatsa  malonda,  zisumbu  zambiri 
zinazolowerana  nawe  malonda  ako, 
anabwera  nazo  minyanga  ndi  phingo 
kugulana  nawe  malonda.  16  Aramu 
anachita  nawe  malonda  chifukwa  cha 
zambiri’zo  udazipanga,  anagula  ma- 
londa  ako  ndi  smaragido,  nsaru 
yofiirira,  ndi  yopikapika,  ndi  bafuta,  ndi 
korale,  ndi  ngale.  17  Yuda  ndi  dziko 
la  Israyeli  anagulana  nawe  malonda, 
anagula  malonda  ako  ndi  tirigu  wa  ku 
Miniti,  ndi  zozuna,  ndi  uchi,  ndi 
mafuta,  ndi  mafuta  a mankhwala. 
18  Damasiko  anagulana  nawe  ma- 
londa  chifukwa  cha  zambiri’zo 
udazipanga,  chifukwa  cha  kuchuruka 
kwa  chuma  chiri  chonse,  ndi  vinyo  wa 
ku  Keliboni,  ndi  ubwea  wa  nkhosa 
woyera.  19  Vedani  ndi  Yavani  ana- 
gula  malonda  ako  ndi  thonje,  unagu- 
lana  nawo  chitsulo  chosalala,  ngaho, 
ndi  mzimbe.  20  Dedani  anagulana 
nawe  malonda  ndi  nsaru  za  mtengo 
wache  zoyenda  nazo  pa  kavalo. 
21  Arabu  ndi  akalonga  onse  a ku 

Kedara  anazolowerana  nawo  malonda 
ako  ; ana  a nkhosa,  nkhosa  za 
mphongo,  ndi  mbuzi,  izi  anagulana 
nawe.  22  Amalonda  a ku  Seba  ndi  a 
ku  Rama  anagulana  nawe  malonda  ; 
anagula  malonda  ako  ndi  zonunkhira 
zoposa  ziri  zonse,  ndi  miyala  iri  yonse 
ya  mtengo  wache,  ndi  golidi.  23  Harani 
ndi  Kane  ndi  Edene,  amalonda  a ku 
Seba  Asuri  ndi  Kilimadi,  anagulana 
nawe  malonda.  24  Awa  anagulana 
nawe  malonda  ndi  zobvala  zosankhika, 
ndi  mitumba  ya  nsaru  zofiirira  ndi 
zopikapika,  ndi  chuma  cha  thonje 
lopotapota,  ndi  zingwe  zopota  zolimba 
za  malonda  ako.  25  Zombo  za  ku 
Tarisi  ndizo  amtengatenga  a malonda 
ako  ; ndipo  unadzazidwa  ndi  chuma 
ndi  ulemu  waukuru  pakati  pa  nyanja. 

26  Opalasa  ako  anakufikitsa  ku 
madzi  akuru  ; mphepo  ya  ku  m’ma- 
wa  inakutyola  m’kati  mwa  nyanja. 

27  Chuma  chako,  zako  zogulana  nazo 
malonda  ako,  amarinyero  ako,  ndi 
oongolera  ako,  amisiri  ako,  ndi  oguli- 
tsa  malonda  ako,  ndi  ankhondo  ako 
onse  okhala  mwa  iwe,  pamodzi  ndi 
msonkhano  wonse  uli  pakati  pa  iwe, 
adzagwa  m’kati  mwa  nyanja  tsiku  la 
kugwa  kwako.  28  Pakumveka  mpfuu 
wa  oongolera  ako  mabwalo  ako  adza- 
gwedezeka.  29  Ndi  onse  ogwira 
nkhafi,  amarinyero,  ndi  oongolera 
onse  a ku  nyanja,  adzatsika  ku  zombo 
zawo,  nadzaima  pa  mtunda,  30  nadza- 
mveketsa  mau  awo  pa  iwe,  nadzalira 
mowawa  mtima,  nadzathira  pfumbi 
pa  mitu  pawo,  nadzakunkhulira 
m’maphulusa,  31  nadzameta  mpala 
chifukwa  cha  iwe,  nadzadzimangi- 
ra  ziguduli  m’chuuno,  nadzakulirira 
ndi  mtima  wowawa  maliro  owawa. 

32  Ndipo  pakulira  adzakukwezera 
nyimbo  ya  maliro,  ndi  kukulirira,  ndi 
kuti,  Wakunga  Turo  ndani,  wakunga 
uyu  waonongeka  pakati  pa  nyanja  ? 

33  Pakuturuka  malonda  ako  m’nyanja 
unadzaza  mitundu  yambiri  ya  anthu, 
unalemeretsa  mafumu  a pa  dziko  la 
pansi  ndi  chuma  chako  chochuruka 
ndi  malonda  ako.  34  Muja  unatyoka 
ndi  nyanja  m’madzi  akuya  malonda 
ako  ndi  msonkhano  wako  wonse  ada- 
gwa  pakati  pako.  35  Onse  okhala  pa 
zisumbu  adagwa  nawe,ndi  mafumu  awo 
aopsedwakwambiri,  zikhululukankho- 
pe  zawo.  36  Amalonda  mwa  mitundu 
ya  anthu  akunyodola,wakhala  choopse- 
tsa  iwe,  ndipo  sudzakhalanso  konse. 


QQ  Ndipo  anandidzera  mau  a Ye- 
hova,  akuti,  2 Wobadwa  ndi 
munthu  iwe,  uziti  kwa  kalonga  wa 
Turo,  Atero  Ambuye  Yehova,  Popeza 
mtima  wako  wadzikweza,  nuti,  Ine 
ndine  mulungu,  ndikhala  pa  mpando 
wa  Mulungu  pakati  pa  nyanja,  unga- 
khale  uli  munthu,  wosati  Mulungu, 
ungakhale  waika  mtima  wako  ngati 
mtima  wa  Mulungu,  3 taona,  ndiwe 
wanzeru  woposa  Danieli,  palibe  chi- 
nsinsi  angakubisire  ; 4 mwa  nzeru 

zako  ndi  luntha  lako  wadzionerera 
chuma,  wadzionereranso  golidi  ndi 
siliva  mwa  chuma  chako  ; 5 mwa 

nzeru  zako  zazikuru  ndi  kugulana 
malonda  kwako  wachurukitsa  chuma 
chako,  ndi  mtima  wako  wadzikuza 
chifukwa  cha  chuma  chako  ; 6 chi- 
fukwa  chache  atero  Ambuye  Yehova, 
Popeza  waika  mtima  wako  ngati  mti- 
ma  wa  Mulungu  ; 7 chifukwa  chache 
taona,  ndidzakufikitsira  alendo  oopsa 
a mitundu  ya  anthu,  iwo  adzasololera 
malupanga  awo  nzeru  zako  zoko- 
ngola,  nadzaipsa  kunyezimira  kwako. 
8 Adzakutsitsira  ku  manda,  nudzafa 
mafedwe  a ophedwa  m’kati  mwa 
nyanja.  9 Kodi  udzanena  ndithu 
pa  maso  pa  iye  wakupha  iwe,  Ine 
ndine  Mulungu,  pokhala  uli  munthu, 
wosati  Mulungu,  m’dzanja  la  iye 
wakupha  iwe.  10  Udzafa  mafedwe  a 
osadulidwa  ndi  dzanja  la  alendo, 
pakuti  ndachinena,  ati  Ambuye 
Yehova. 

11  Nandidzeranso  mau  a Yehova, 
akuti,  12  Wobadwa  ndi  munthu  iwe, 
kweza  nyimbo  ya  maliro  yolirira 
mfumu  ya  Turo,  nuziti  kwa  iye, 
Atero  Ambuye  Yehova,  Wakomera 
muyeso  ndi  chizindikilo,  wodzala  ndi 
nzeru  wokongola  wangwiro.  13  Unali 
m’Edene,  munda  wa  Mulungu,  mwala 
uli  wonse  wa  mtengo  wache  unali 
chopfunda  chako,  sardiyo,  topazi, 
diamondi,  berulo,  sohamu,  ndi  yaspi, 
safiro,  nofeki,  barekati,  ndi  golidi ; 
malingaka  ako  ndi  akazi  ako  ana- 
kutumikira  tsiku  lolengedwa  iwe 
zinakonzekeratu.  14  Unali  kerubi 
wodzozedwa  'wakuphimba,  ndipo  ndi- 
nakuika  unali  pa  phiri  lopatulika  la 
Mulungu,  unayendayenda  pakati  pa 
miyala  ya  moto.  15  Unali  wangwi- 
ro  m’njira  zako  chilengedwere  iwe, 
mpaka  chinapezeka  mwa  iwe  cho- 
salungama.  16  Mwa  kuchuruka  kwa 
malonda  ako  anakudzaza  m’kati  mwa- 

ko  ndi  chiwawa,  ndipo  unachimwa  ; 
chifukwa  chache  ndinakukankha  ku- 
kuchotsa  pa  phiri  la  Mulungu  ; ndipo 
ndinakuononga,  kerubi  wakuphimba 
iwe,  kukuchotsa  pakati  pa  miyala  ya 
moto.  1 7 Unadzikuza  mtima  chifukwa 
cha  kukongola  kwako,  waipsa  nzeru 
zako  ; chifukwa  cha  kuwala  kwako 
ndakugwetsa  pansi,  ndakuika  pa  maso 
pa  mafumu,  kuti  akupenye.  18  Mwa 
mphulupulu  zako  zochuruka  ndi  ma- 
londa  ako  osalungama  waipsa  malo 
ako  opatulika ; chifukwa  chache 
ndaturutsa  moto  m’kati  mwako  waku- 
nyeketsa  iwe  ; ndipo  ndakusandutsa 
mapulusa  pa  nthaka  pa  maso  pa 
onse  akuona.  19  Onse  akudziwa  iwe 
mwa  mitundu  ya  anthu  adzadabwa 
nawe ; wasanduka  choopsa,  ndipo 
sudzakhalanso  konse. 

20  Anandidzeranso  mau  a Yehova, 
akuti,  21  Wobadwa  ndi  munthu  iwe, 
lozetsa  nkhope  yako  ku  Zidoni, 
nuunenere  ; 22  uziti,  Atero  Ambuye 
Yehova,  Taona,  nditsutsana  nawe 
Zidoni,  ndipo  ndidzalemekezedwa 
pakati  pako  ; ndipo  adzadziwa  kuti 
Ine  ndine  Yehova  pakuchita  Ine  ma- 
weruzo  mwa  uwu,  ndi  kuzindikiridwa 
Woyera  mwa  uwu.  23  Pakuti  ndi- 
dzatumiza  mliri  ndi  mwazi  ilowe 
m’makwalala  ache,  ndi  olasidwa  adza- 
gwa  m’kati  mwache  ndi  lupanga 
lougwera  pozungulira  ponse  ; motero 
adzadziwa  kuti  Ine  ndine  Yehova. 
24  Ndipo  nyumba  ya  Israyeli  siidza- 
khalanso  nayo  mitungwi  yolasa, 
kapena  minga  yaululu  ya  ali  yense 
wakuizinga  ndi  kuipeputsa  ; motero 
adzadziwa  kuti  Ine  ndine  Ambuye 
Yehova. 

25  Atero  Ambuye  Yehova,  Paku- 
sonkhanitsa  nyumba  ya  Israyeli  mwa 
mitundu  ya  anthu  anabalalika’mo,  ndi- 
dzazindikirika  Woyera  mwa  iwowa, 
pa  maso  pa  amitundu  ; ndipo  adza- 
khala  m’dziko  mwawo  mwawo  ndi- 
nalipereka  kwa  Yakobo  mtumiki 
wanga.  26  Nadzakhala’mo  osatekese- 
ka,  nadzamanga  nyumba,  ndi  kuoka 
mpesa  m’minda’mo,  nadzakhala’mo 
mosatekeseka,  ndikatha  kukwaniri- 
tsira  maweruzo  pa  onse  akuwapeputsa 
pozungulira  pawo  ; motero  adzadziwa 
kuti  Ine  ndine  Yehova  Mulungu  wawo. 
OQ  Chaka  cha  khumi,  mwezi 
wa  khumi,  tsiku  la  khumi 
ndi  chiwiri  la  mwezi’wo,  anandidzera 
mau  a Yehova,  akuti,  2 Wobadwa 


ndi  munthu  iwe,  lozetsa  nkhope  yako 
itsutsane  naye  Farao  mfumu  ya 
Aigupto,  nunenere  motsutsana  ndi 
iye,  ndi  Aigupto  lonse  ; 3 nena, 

uziti,  Atero  Ambuye  Yehova,  Taona 
nditsutsana  nawe,  Farao  mfumu  ya 
Aigupto,  ng’ona  yaikuru  yakugona 
m’kati  mwa  mitsinje  yache,  imene 
ikuti,  Mtsinje  wanga  ndi  wangatu, 
ndadzipangira  ndekha  uwu.  4 Koma 
ndidzaika  mbedza  m’kamwa  mwako, 
ndi  kumamatiritsa  nsomba  za  m’mi- 
tsinje  mwako  ku  mamba  ako  ; ndipo 
ndidzakukweza  kukuturutsa  m’kati 
mwa  mitsinje  yako,  pamodzi  ndi 
nsomba  zonse  za  m’mitsinje  mwako 
zomamatira  pa  mamba  ako.  5 Ndipo 
ndidzakutaya  ku  chipululu,  iwe  ndi 
nsomba  zonse  za  m’mitsinje  mwako  ; 
udzagwa  ku  thengo  koyera,  sudza- 
unjikidwa,  kapena  kuoledwa  ; nda- 
kupereka  ukhale  chakudya  cha 
zirombo  za  pa  dziko,  ndi  mbalame 
za  ku  mlengalenga.  6 Ndi  onse  okhala 
m’Aigupto  adzadziwa  kuti  Ine  ndine 
Yehova,  popeza  anakhalira  nyumba 
ya  Israyeli  mchirikizo  wa  bango. 

7 Muja  anakugwira  ndi  dzanja  una- 
tyoka,  ndi  kulasa  mapewa  awo  onse  ; 
ndi  muja  anakutsamira  unatyoka,  ndi 
kuwagwedeza  ziuno  zawo  zonse. 

8 Chifukwa  chache  atero  Ambuye 
Yehova,  Taona,  ndikudzera  ndi  lu- 
panga,  ndi  kukulikhira  munthu  ndi 
nyama.  9 Ndi  dziko  la  Aigupto  lidza- 
khala  lopasuka  ndi  la  bwinja  ; ndipo 
adzadziwa  kuti  Ine  ndine  Yehova, 
popeza  anati,  Mtsinje’wo  ndi  wanga, 
ndinaulenga  ndine.  10  Chifukwa 
chache  taona,  nditsutsana  ndi  iwe  ndi 
mitsinje  yako,  ndipo  ndidzasandutsa 
dziko  la  Aigupto  likhale  lopasuka 
konse,  ndi  la  bwinja,  kuyambira 
nsanja  ya  Sevene  kufikira  malire  a 
Kusi.  11  Silidzapita’mo  phazi  la 
munthu,  kapena  phazi  la  nyama 
losapita’mo,  losakhala’mo  anthu  zaka 
makumi  anai.  12  Ndipo  ndidza- 
sandutsa  dziko  la  Aigupto  la  bwinja 
pakati  pa  maiko  a mabwinja  ; ndi 
midzi  yache  pakati  pa  midzi  yopasuka 
idzakhala  ya  bwinja  zaka  makumi 
anai  ; ndipo  ndidzamwaza  aAigupto 
mwa  amitundu,  ndi  kuwabalalitsa 
m’maiko.  13  Pakuti  atero  Ambuye 
Yehova,  Zitatha  zaka  makumi  anai 
ndidzasonkhanitsa  aAigupto  ku  mi- 
tundu  ya  anthu  kumene  anamwazi- 
kira’ko  ; 14  ndipo  ndidzabweza  unde- 

nde  wa  Aigupto,  ndi  kuwabwezera 
ku  dziko  la  Patro,  ku  dziko  la  kubadwa 
kwawo,  ndi  komweko  adzakhala 
ufumu  wopepuka.  15  Udzakhala 
wopepuka  wa  maufumu  onse,  sudza- 
dzikwezanso  pa  amitundu  ; ndipo 
ndidzawachepsa,  kuti  asachitenso 
ufumu  pa  amitundu.  16  Ndipo 
sudzakhalanso  chotama  cha  nyumba 
ya  Israyeli,  kukumbutsa  mphulupulu, 
pakuwatembenukira  kuwatsata  ; mo- 
tero  adzadziwa  kuti  Ine  ndine  Ambuye 
Yehova. 

17  Ndipo  kunali  chaka  cha  makumi 
awiri  mphambu  zisanu  ndi  ziwiri 
mwezi  woyamba,  tsiku  loyamba  la 
mwezi,  anandidzera  mau  a Yehova, 
akuti,  18  Wobadwa  ndi  munthu  iwe, 
Nebukadrezara  mfumu  ya  ku  Babulo 
anachititsa  arxkhondo  ache  nchito 
yaikuru  yoponyana  ndi  Turo  ; mitu 
yonse  inachita  dazi,  ndi  mapewa  onse 
ananyuka  ; koma  analibe  kulandira 
mphotho  ya  ku  Turo,  iye  kapena 
ankhondo  ache,  pa  nchito  anagwira’ycx ; 
19  chifukwa  chache  atero  Ambuye 
Yehova,  Taona,  ndidzapereka  dziko 
la  Aigupto  kwa  Nebukadrezara  mfumu 
ya  ku  Babulo  ; ndipo  adzachoka  nawo 
aunyinji  ache,  nadzafunkha  ndi  ku- 
landa  zache,  ndizo  mphotho  ya  khamu 
lache.  20  Ndamninkha  dziko  la 
Aigupto  chombwezera  nchito  yache, 
popeza  anandigwirira  nchito,  ati 
Ambuye  Yehova. 

21  Tsiku  ilo  ndidzameretsera  nyu- 
mba  ya  Israyeli  nyanga  ; ndipo 
ndidzakutsegulira  pakamwa  pakati 
pawo  ; motero  adzadziwa  kuti  Ine 
ndine  Yehova. 

QO|  Anandidzeranso  mau  a Ye- 
OU  hova,  akuti,  2 Wobadwa  ndi 
munthu  iwe,  nenera,  uziti,  Atero 
Ambuye  Yehova,  Liritsani,  Ha,  tsiku- 
’lo ! 3 Pakuti  layandikira  tsiku, 

layandikira  tsiku  la  Yehova,  tsiku 
la  mitambo,  ndiyo  nyengo  ya  ami- 
tundu.  4 Ndi  lupanga  lidzadzera 
Aigupto,  ndi  m’Kusi  mudzakhala 
kuwawa  kwakukuru,  pakugwa  ophe- 
dwa  m’Aigupto  ; ndipo  adzachotsa 
aunyinji  ache,  ndi  maziko  ache 
adzagadamuka.  5 Kusi,  ndi  Puti, 
ndi  Ludi,  ndi  osokonezeka  onse,  ndi 
Kubi,  ndi  anthu  a dziko  lopangana 
nawo,  adzagwa  pamodzi  nawo  ndi 
lupanga. 

6 Atero  Yehova,  Iwonso  ochirikiza 
Aigupto  adzagwa,  ndi  mphamvu 


yache  yodzikuza  idzatsika,  kuyambira 
nsanja  ya  Sevene  adzagwa  m’kati 
mwache  ndi  lupanga,  ati  Ambuye 
Yehova.  7 Ndipo  adzakhala  opasuka 
pakati  pa  maiko  opasuka,  ndi  midzi 
yache  idzakhala  pakati  pa  midzi 
yopasuka.  8 Ndipo  adzadziwa  kuti 
Ine  ndine  Yehova,  nditaika  moto 
m’Aigupto,  naonongeka  onse  aku- 
mthandiza.  9 Tsiku  ilo  mithenga 
idzaturuka  pa  maso  panga  m’zombo 
kuopsa  aKusi  osalabadira  ; ndipo 
kudzakhala  kuwawa  kwakukuru  pa- 
kati  pawo,  monga  tsiku  la  Aigupto, 
pakuti  taona,  likudza. 

10  Atero  Ambuye  Yehova,  Ndidza- 
leketsa  kusokosera  kwa  Aigupto  ndi 
dzanja  la  Nebukadrezara  mfumu  ya 
ku  Babulo.  11  Iye  ndi  anthu  ache 
pamodzi  naye,  woopsa  amitundu, 
adzatengedwa  aliononge  dziko’lo,  na- 
dzasololera  Aigupto  malupanga  awo, 
ndi  kudzaza  dziko  ndi  ophedwa. 
12  Ndipo  ndidzaphwetsa  mitsinje,  ndi 
kugulira  dziko  m’dzanja  la  anthu 
oipa,  ndipo  ndidzalisandutsa  likhale 
dziko  lopasuka,  ndi  zonse  ziri  mmwemo 
mwa  dzanja  la  alendo  ; Ine  Yeho^ja 
ndachinena. 

13  Atero  Ambuye  Yehova,  Ndidza- 
ononganso  mafano,  ndi  kuleketsa  rni- 
lungu  yopanda  pache  ku  Nofu  ; ndipo 
sadzaonekanso  kalonga  wochokera  ku 
Aigupto,  ndipo  ndidzaopsa  dziko  la 
Aigupto.  14  Ndipo  ndidzasandutsa 
Patro  la  bwinja,  ndi  kuika  moto 
m’Zoani,  ndi  kukwaniritsa  maweruzo 
m’No.  15  Ndipo  ndidzatsanulira  ukali 
wanga  pa  Sini,  polimbika  peni  peni  pa 
Aigupto,  ndi  kulikha  aunyinji  a No. 
1 6 Ndipo  ndidzaika  moto  m’ Aigupto  ; 
Sini  adzamva  kuwawa  kwakukuru, 
ndi  No  adzagawika  pakati,  ndi  Nofu 
adzaona  adani  usana.  17  Anyamata 
a Avene  ndi  Pibezeti  adzagwa  ndi 
lupanga,  ndi  midzi’yi  idzalowa  unde- 
nde.  18  Ndi  ku  Tehafnehesi  kudzada 
usana,  pakutyola  Ine  magoli  a Ai- 
gupto  komweko  ; ndi  mphamvu  yache 
yodzikuza  idzalekeka  m’menemo  ; ku- 
nena  za  ilo  mtambo  udzaliphimba, 
ndi  ana  ache  akazi  adzalowa  undende. 
19  Motero  ndidzakwaniritsa  maweruzo 
m’Aigupto,  ndipo  adzadziwa  kuti  Ine 
ndine  Yehova. 

20  Ndipo  kunali  chaka  cha  khumi 
ndi  chimodzi,  mwezi  woyamba,  tsiku 
lachisanu  ndi  chiwiri  la  mwezi,  ana- 
ndidzera  mau  a Yehova,  akuti,  21  Wo- 

badwa  ndi  munthu  iwe,  ndatyola 
dzanja  la  Farao  mfurnu  ya  Aigupto, 
ndipo  taona,  silinamangidwa  kuti 
lipole,  kulikulunga  ndi  nsaru,  kulili- 
mbitsa  ligwire  lupanga.  22  Chifukwa 
chache  atero  Ambuye  Yehova,  Taona, 
Ine  ndilimbana  naye  Farao  mfumu 
ya  Aigupto,  ndidzatyola  manja  ache 
lolimba  ndi  lotyoka’lo,  ndi  kutayitsa 
lupanga  m’dzanja  lache.  23  Ndipo 
ndidzamwaza  aAigupto  mwa  ami- 
tundu,  ndi  kuwabalalitsa  m’maiko. 
24  Ndipo  ndidzalimbitsa  manja  a 
mfumu  ya  ku  Babulo,  ndi  kuika 
lupanga  langa  m’dzanja  iache  ; koma 
ndidzatyola  manja  a Farao,  ndipo 
adzabuula  pa  maso  pache  mabuulo  a 
munthu  wopyozedwa.  25  Ndipo  ndi- 
dzalimbitsa  manja  a mfumu  ya  ku 
Babulo,  koma  manja  a Farao  adza- 
gwa  ; ndipo  adzadziwa  kuti  Ine  ndine 
Ye’nova  pakuika  Ine  lupanga  langa 
m’dzanja  la  mfumu  ya  ku  Babulo, 
nalitambasula  iye  pa  dziko  la  Aigupto. 
26  Ndipo  ndidzamwaza  aAigupto  mwa 
amitundu,  ndi  kuwabalalitsa  mwa 
amitundu  ; motero  adzadziwa  kuti 
Ine  ndine  Yehova. 

Q1  Ndipo  kunali  chaka  cha  khumi 
O I ndi  chimodzi  mwezi  wachitatu, 
tsiku  loyamba  la  mwezi,  anandidzera 
mau  a Yehova,  akuti,  2 Wobadwa  ndi 
munthu  iwe,  nena  kwa  Farao  mfumu 
ya  Aigupto  ndi  aunyinji  ache,  Ufa- 
nana  ndi  yani  m’ukulu  wako  ? 3 Ta- 

ona,  Asuri  anali  mkungudza  wa  ku 
Lebano  ndi  nthambi  zokoma  zobva- 
lira,  wautali  msinkhu,  ku  nsonga 
kwache  ndi  ku  mitambo.  4 Madzi 
anaumeretsa,  chigumula  chinauku- 
litsa,  mitsinje  yache  inayenda,  nizu- 
ngulira  munda  wache,  nipititsa  mi- 
chera  yache  ku  mitengo  yonse  ya  ku 
thengo’ko.  5 Chifukwa  chache  msi- 
nkhu  wache  unaposa  mitengo  yonse 
ya  ku  thengo,  ndi  nthambi  zache 
zinachuruka,  ndi  nthawi  zache  zinata- 
lika,  chifukwa  cha  madzi  ambiri 
pophuka  uwu.  6 Mbalame  zonse  za 
mlengalenga  zinamanga  zisa  zawo  pa 
nthambi  zache,  ndi  pansi  pa  nthawi 
zache  zinaswana  nyama  zonse  za  ku 
thengo,  ndi  pa  mthunzi  wache  ina- 
khala  mitundu  yonse  yaikuru  ya 
anthu.  7 M’mwemo  unakoma  m’uku- 
lu  wache,  m’kutalika  kwa  nthawi 
zache,  popeza  muzu  wache  unakhala 
ku  madzi  ambiri.  8 Mikungudza 
ya  m'munda  wa  Mulungu  siinathe 


kuubisa,  milombwa  siinanga  nthambi 
zache,  mifula  siinanga  nthawi  zache  ; 
m’munda  wa  Mulungu  munalibe 
mtengo  wofanana  nawo  kukoma 
kwache.  9 Ndinaupanga  wokoma  ndi 
nthawi  zache  zochuruka  ; ndi  mitengo 
yonse  ya  m’Edene  inali  m’munda  wa 
Mulungu  inachita  nawo  nsanje. 

10  Chifukwa  chache  atero  Ambuye 
Yehova,  Popeza  mtengo’wo  unakuza 
msinkhu  wache,  nufikitsa  nsonga 
yache  ku  mitambo,  nukwezeka  mtima 
wache  m’kulcula  kwache,  11  ndidza- 
upereka  m’dzanja  la  wamphamvu  wa 
amitundu  ; iye  adzachita  nawotu,  Ine 
ndautaya  mwa  choipa  chache.  12Ndi- 
po  alendo  oopsa’wo  a amitundu  anauli- 
khatu,  nausiya  ; nthawi  zache  zida- 
gwa  pa  mapiri  ndi  m’zigwa  zonse, 
ndi  nthambi  zache  zinatyokera  ku 
timitsinje  tonse  ta  m’dziko  ; ndi 
mitundu  yonse  ya  anthu  a pa  dziko  la 
pansi  inatsika  ku  mthunzi  wache, 
niusiya.  13  Pogwera  pache  padza- 
khala  mbalame  zonse  za  mlengalenga, 
ndi  nyama  zonse  za  ku  thengo  zidza- 
khala  pa  nthambi  zache  ; 14  kuti 

mitengo  iri  yonse  ya  ku  madzi  isadzi- 
kuze  chifukwa  cha  msinkhu  wawo, 
kapena  kufikitsa  nsonga  zawo  pakati 
pa  mitambo,  ndi  kuti  amphamvu  awo 
asaime  m’kukula  kwawo,  ndiwo  onse 
akumwa  madzi  ; pakuti  onsewo  apere- 
kedwa  ku  imfa  munsi  mwache  mwa 
dziko,  pakati  pa  ana  a anthu,  pamodzi 
ndi  iwo  otsikira  ku  manda. 

15  Atero  Ambuye  Yehova,  Tsiku 
lija  anatsikira  ku  manda  ndinachititsa 
maliro,  ndinamphimbira  nyanja,  ndina- 
chepsa  mitsinje  yache,  ndi  madzi 
akuru  analetseka ; ndipo  ndinamde- 
tsera  Lebano,  ndi  mitengo  yonse  ya 
ku  thengo  inafota  chifukwa  cha  uwo. 
16  Ndinagwedeza  amitundu  ndi  pho- 
koso  la  kugwa  kwache,  muja  ndina- 
mgwetsera  ku  manda,  pamodzi  ndi 
iwo  otsikira  ku  manda ; ndi  mitengo 
yonse  ya  ku  Edene  yosankhika,  ndi 
yokometsetsa  ya  ku  Lebano,  yonse 
yakumwa  madzi,  inasangalala  munsi 
mwache  mwa  dziko  la  pansi.  17  Iwo- 
nso  anatsika  naye  ku  manda  kwa  iwo 
ophedwa  ndi  lupanga,  ndiwo  amene 
adakhala  dzanja  lache  okhala  mu 
mthunzi  mwache  pakati  pa  amitundu. 

18  Momwemo  ufanana  ndi  yani 
m’ulemerero  ndi  ukulu  pakati  pa 
mitengo  ya  Edene  ? koma  udzatsitsi- 
dwa  pamodzi  ndi  mitengo  ya  Edene 

munsi  mwache  mwa  dziko  la  pansi, 
udzagona  pakati  pa  osadulidwa, 
pamodzi  ndi  iwo  ophedwa  ndi  lupanga. 
Uwu  ndi  Farao  ndi  aunyinji  ache  onse, 
ati  Ambuye  Yehova. 

QO  Ndipo  kunali  chaka  cha  khumi 
ndi  chiwiri,  mwezi  wa  khumi 
ndi  chiwiri,  tsiku  loyamba  la  mwezi, 
anandidzera  mau  a Yehova,  akuti, 
2 Wobadwa  ndi  munthu  iwe,  ta- 
kwezera  Farao  mfumu  ya  Aigupto 
nyimbo  ya  maliro  ; uziti  naye,  Una- 
fanana  nawo  msona  wa  mkango  wa 
amitundu,  unanga  ng’ona  ya  m’nya- 
nja,  unabuka  m’mitsinje  mwako, 
nubvundulira  madzi  ndi  mapazi  ako, 
ndi  kudetsa  mitsinje  yawo.  3 Atero 
Ambuye  Yehova,  Ndidzakuponyera 
khoka  langa  mwa  msonkhano  wa 
mitundu  yambiri  ya  anthu,  nadzaku- 
bvuulira  m’khoka  mwanga.  4 Ndipo 
ndidzakusiya  pa  mtunda,  ndidzaku- 
ponya  ku  thengo  koyera,  ndi  kuteretsa 
pa  iwe  mbalame  zonse  za  mlengalenga, 
ndi  kukhutitsa  zirombo  za  dziko  lonse 
la  pansi  ndi  iwe.  5 Ndipo  ndidzaika 
nyama  yako  pa  mapiri,  ndi  kudzaza 
zigwa  ndi  msinkhu  wako.  6 Ndipo 
ndidzamwetsa  dziko  losambira’mo  iwe 
ndi  mwazi  wako,  kufikira  ku  mapiri  ; 
ndi  mitsinje  idzadzala  nawe.  7 Ndi- 
po  pakukuzima  iwe  ndidzaphimba 
thambo,  ndi  kudetsa  nyenyezi  zache  ; 
ndidzaphimba  dzuwa  ndi  mtambo, 
ndi  mwezi  sudzaonetsa  kuwala  kwa- 
che.  7 Ndidzakudetsera  miyuni  yonse 
yakuunikira  ku  thambo,  ndi  kuchi- 
titsa  mdima  pa  dziko  lako,  ati  Ambuye 
Yehova.  9 Ndidzabvutanso  mitima  ya 
mitundu  yambiri  ya  anthu,  pakufi- 
kitsa  Ine  chionongeko  chako  mwa 
amitundu,  m’maiko  amene  sunawa- 
dziwa.  10  Ndipo  ndidzasumwitsa 
nawe  mitundu  yambiri  ya  anthu,  ndi 
mafumu  awo  adzachita  malunga 
chifukwa  cha  iwe,  pakung’animitsa 
Ine  lupanga  langa  pa  maso  pawo  ; 
ndipo  adzanjenjemera  mphindi  zonse, 
yense  chifukwa  cha  moyo  wache  tsiku 
lakugwa  iwe.  11  Pakuti  atero 
Ambuye  Yehova,  Lupanga  la  mfumu 
ya  ku  Babulo  lidzakudzera.  12  Ndi- 
dzagwetsa  aunyinji  ako  ndi  malupanga 
a eni  mphamvu,  ndiwo  onse  oopsetsa 
a amitundu  ; ndipo  adzaipsa  kudzi- 
kuza  kwa  Aigupto,  ndi  aunyinji  ache 
onse  adzaonongeka.  13  Ndidzaono- 
nganso  nyama  zache  zonse  za  ku 
madzi  ambiri  ; ndi  phazi  la  munthu 


silidzabvundulira,  ndi  ziboda  za  nyama 
zosawabvundulira.  1 4 Pamenepo  ndi- 
dzadikhitsa  madzi  ache,  ndi  kuyendetsa 
madzi  a m’mitsinje  mwawo  ngati 
mafuta,  ati  Ambuye  Yehova.  15  Pa- 
kusanduliza  Ine  dziko  la  Aigupto 
likhale  lopasuka  ndi  la  bwinja,  dziko 
losowa  zodzaza  zache,  pakukantha 
Ine  onse  okhala  mmwemo,  pamene- 
po  adzadziwa  kuti  Ine  ndine  Yehova. 

16  Iyi  ndi  nyimbo  ya  maliro  adzalira 
nayo,  ana  akazi  a amitundu  adzachita 
nayo  maliro  ; adzalirira  nayo  Aigu- 
pto  ndi  aunyinji  ache  onse,  ati 
Ambuye  Yehova. 

17  Kunalinso  chaka  cha  khumi  ndi 
chiwiri,  tsiku  la  khumi  ndi  chisanu  la 
mwezi,  anandidzera  mau  a Yehova, 
ndi  kuti,  18  Wobadwa  ndi  munthu 
iwe,  lirira  aunyinji  a Aigupto,  nuwa- 
gwetsere  iye  ndi  ana  akazi  a amitundu 
omveka  kunsi  kwa  dziko,  pamodzi 
ndi  iwo  akutsikira  ku  dzenje.  1 9 Upo- 
sa  yani  m’kukoma  kwako  ? tsika, 
nuikidwe  ndi  osadulidwa.  20  Adza- 
gwa  pakati  pa  iwo  ophedwa  ndi  lupa- 
nga,  operekedwa  kwa  lupanga  ; mko-  I 
kere’ko  ndi  aunyinji  ache  onse. 

21  Amphamvu  oposa  ali  m’kati  mwa 
manda  adzanena  naye,  pamodzi  ndi 
othandiza  ache,  Anatsikira,  agona’ko 
osadulidwa’wo,  ophedwa  ndi  lupanga. 

22  Asuri  ali  komwe  ndi  msonkhano 

wache  wonse,  manda  ache  amzinga  ; 
ophedwa  onsewo,  adagwa  ndi  lupanga ; ! 

23  manda  awo  aikidwa  ku  male- 
kezero  a dzeaje,  ndi  gulu  lache  lizinga 
manda  ache  ; ophedwa  onsewo  ada- 
gwa  ndi  lupanga,  amene  anaopsetsa 
m’dziko  la  amoyo.  24  Elamu  ali 
komwe  ndi  gulu  lache  lonse  lozinga 
manda  ache  ; ophedwa  onsewo,  ada- 
gwa  ndi  lupanga  ; amene  anatsikira 
osadulidwa  kunsi  kwache  kwa  dziko,  i 
amene  anaopsetsa  m’dziko  la  amoyo, 
nasenza  manyazi  awo,  pamodzi  ndi  iwo 
akutsikira  ku  dzenje.  25  Pakati  pa 
ophedwa  anamuikira  kama,  iye  ndi 
aunyinji  ache  onse,  manda  ache 
amzinga,  onsewo  osadulidwa,  ophe- 
dwa  ndi  lupanga,  pakuti  anaopsetsa  i 
m’dziko  la  amoyo,  nasenza  manyazi 
awo,  pamodzi  ndi  iwo  akutsikira  ku 
dzenje,  aikidwa  pakati  pa  ophedwa. 

26  Meseke,  Tubala,  ndi  aunyinji  ache 
onse  ali  komweko,  manda  ache  j 

amzinga  ; onsewo  osadulidwa,  ophe- 
dwa  ndi  lupanga  ; pakuti  anaopsetsa 
m’dziko  la  amoyo.  27  Koma  sagona 

pamodzi  ndi  amphamvu  osadulidwa 
adagwa’wo  amene  anatsikira  ku  ma- 
nda  ndi  zida  zawo  za  nkhondo,  amene 
anawatsamiritsa  malupanga  awo  ; ndi 
mphulupulu  zawo  ziri  pa  mafupa  awo  ; 
pakuti  anaopsetsa  amphamvu  m’dziko 
la  amoyo.  28  Ndipo  udzatyoledwa 
pakati  pa  osadulidwa,  nudzagona 
pamodzi  ndi  iwo  ophedwa  ndi  lupanga. 
29  Edomu  ali  komwe,  mafumu  ache 
ndi  akalonga  ache  onse,  amene  ana- 
ikidwa  mu  mphamvu  yawo,  pamodzi 
ndi  iwo  ophedwa  ndi  lupanga  ; agona 
pamodzi  ndi  osadulidwa,  ndi  iwo 
akutsikira  ku  dzenje.  30  Akalonga  a 
ku  mpoto  ali  komwe  onsewo,  ndi 
aZidoni  onse,  amene  anatsikira  pamo- 
dzi  ndi  ophedwa,  nachita  manyazi 
chifukwa  cha  kuopsetsa  anachititsa’ku 
ndi  mphamvu  yawo,  nagona  osadu- 
lidwa  pamodzi  ndi  iwo  ophedwa  ndi 
lupanga,  nasenza  manyazi  awo  pa- 
modzi  ndi  iwo  otsikira  ku  dzenje. 
31  Farao  adzawaona,  nadzasangalala 
nawo  aunyinji  ache  onse,  Farao  ndi 
ankhondo  ache  onse  ophedwa  ndi 
lupanga,  ati  Ambuye  Yehova.  32  Pa- 
kuti  ndinaika  kuopsa  kwache  m’dziko 
la  amoyo  ; ndipo  adzaikidwa  pakati 
pa  osadulidwa,  pamodzi  ndi  iwo 
ophedwa  ndi  lupanga,  ndiye  Farao  ndi 
aunyunji  ache  onse,  ati  Ambuye 
Yehova. 

OQ  Ndipo  anandidzera  mau  a 
OO  Yehova,  akuti,  2 Wobadwa 
ndi  munthu  iwe,  Nena  ndi  ana  a 
anthu  a mtundu  wako,  uziti  nawo, 
Ndikafikitsira  dziko  liri  lonse  lupanga, 
nakatenga  eni  dziko  munthu  wa 
pakati  pawo,  nakamuika  awadikirire, 
3 nakaona  iye  lupanga  lirikudzera 
dziko,  nakaomba  lipenga  ndi  kuche- 
njeza  anthu  ; 4 ndipo  wina,  kumva 
adamva  mau  a lipenga,  koma  osala- 
badira,  likadza  lupanga,  nilimchotsa, 
wadziphetsa  ndi  mtima  wache.  5 Ana- 
mva  mau  a lipenga,  osawalabadira, 
wadziphetsa  ndi  mtima  wache  ; aka- 
dalabadira,  akadalanditsa  moyo  wache. 

6 Koma  mlonda  akaona  lupanga 
likudza,  osaomba  lipenga,  osachenjeza 
anthu,  nilidza  lupanga,  nilichotsa  mwa 
iwo  ; munthu  atengedwadi  m’mphu- 
lupulu  zache,  koma  mwazi  wache 
ndidzaufunsa  pa  dzanja  la  mlonda. 

7 Iwe  tsono,  wobadwa  ndi  munthu, 
ndakuika  mlonda  wa  nyumba  ya 
Israyeli,  mmwemo  imva  mau  a paka- 
mwa  panga,  nundichenjezere  iwo. 

2 B 


8  Ndikati  Ine  kwa  woipa,  Woipa’we, 
udzafa  ndithu,  osanena  iwe  kumche- 
njeza  woipa’yo  aleke  njira  yache, 
woipa  uyo  adzafa  m’mphulupulu 
yache,  koma  mwazi  wache  ndidzau- 
funsa  pa  dzanja  lako.  9 Koma  uka- 
chenjeza  woipa  za  njira  yache,  aileke  ; 
koma  iye  osaileka  njira  yache,  adzafa 
m’mphulupulu  mwache  iye,  koma  iwe 
walanditsa  moyo  wako. 

10  Ndipo  iwe  wobadwa  ndi  munthu, 
nena  kwa  nyumba  ya  Israyeli,  Muma- 
tero  inu  ndi  kuti,  Zolakwa  zathu  ndi 
zochimwa  zathu  zitikhalira,  ndipo 
tichita  nazo  liwondewonde,  tidzakhala 
ndi  moyo  bwanji  ? 11  Uziti  nawo,  Pali 
Ine,  ati  Ambuye  Y ehova,  sindikondwera 
nayo  imfa  ya  woipa,  koma  kuti  woipa 
aleke  njira  yache,  nakhale  ndi  moyo  ; 
bwererani,  bwererani,  kuleka  njira 
zanu  zoipa,  muferenji  inu  nyumba  ya 
Israyeli  ? 12  Ndipo  iwe  wobadwa  ndi 
munthu,  unene  ndi  ana  a anthu  a 
mtundu  wako,  Cholungama  cha  wolu- 
ngama  sichidzamlanditsa  tsiku  la 
kulakwa  kwache,  ndi  kunena  za 
choipa  cha  woipa,  sadzagwa  nacho 
tsiku  la  kubwerera  iye  kuleka  choipa 
chache  ; ndi  munthu  wolungama 
sadzakhoza  kukhala  ndi  moyo  ndi 
chilungamo  chache  tsiku  la  kuchimwa 
iye.  13  Ndikanena  kwa  wolungama 
kuti  adzakhala  ndi  moyo  ndithu, 
akatama  chilungamo  chache,  aka- 
chita  chosalungama,  sizikumbukika 
zolungama  zache  ziri  zonse  ; koma 
m’chosalungama  chache  anachichita 
momwemo  adzafa.  14  Ndipo  ndi- 
kanena  kwa  woipa,  Udzafa  ndithu : 
koma  akabwerera  iye  kuleka  chimo 
lache,  nakachita  choyenera  ndi  cho- 
lungama  ; 15  woipa’yo  akabweza 

chikole,  nakabweza  icho  anachilanda 
mwa  chifwamba,  nakayenda  m’ma- 
lemba  a moyo  wosachita  chosalu- 
ngama,  adzakhala  ndi  moyo  ndithu, 
sadzafa.  16  Zoipa  zache  ziri  zonse 
anazichita  sizidzakumbukika  zimtsu- 
tse,  anachita  choyenera  ndi  cholu- 
ngama,  adzakhala  ndi  moyo  ndithu. 

17  Koma  ana  a anthu  a mtundu  wako 
akuti,  Njira  ya  Ambuye  siiyenera ; 
koma  iwowa  njira  yawo  siiyenera. 

18  Akabwerera  wolungama  kuleka 
chilungamo  chache,  nakachita  cho- 
salungama,  adzafa  m’mwemo.  19Ndi- 
po  woipa  akabwerera  kuleka  choipa 
chache,  nakachita  choyenera  ndi 
cholungama,  adzakhala  ndi  moyo 

nazo.  20  Koma  munati,  Njira  ya 
Ambuye  siiyenera.  Nyumba  ya  Isra- 
yeli  inu,  ndidzakuweruzani,  yense  mo- 
nga  mwa  njira  zaclie. 

21  Ndipo  kunali  chaka  cha  khumi 
ndi  chiwiri  cha  undende  wathu,  mwezi 
wa  khumi,  tsiku  la  chisanu  la  mwezi- 
’wo,  anandidzera  v/ina  wopulumuka 
ku  Yerusalemu,  ndi  kuti,  Wakanthi- 
dwa  mudzi.  22  Koma  dzanja  la 
Yehova  linandikhalira  madzulo,  asa- 
nandifike  wopulumuka’yo  ; ndipo 
ananditsegula  pakarnwa  mpaka  ana- 
ndifika  m’mawa,  m’mwemo  panatse- 
guka  pakamwa  panga,  wosakhalanso 
wosalankhuia.  23  Ndipo  anandidzera 
mau  a Yehova,  akuti,  24  Wobadwa 
ndi  munthu  iwe,  iwo  okhala  ku 
mabwinja  a dziko  la  Israyeli  anena, 
ndi  kuti,  Abrahamu  anali  yekha, 
nakhala  nalo  dziko  cholowa  chache  ; 
koma  ife  ndife  ambiri,  dziko’li  lipa- 
tsidwa  kwa  ife  cholowa  chathu. 
25  Chifukwa  chache  unene  nawo, 
Atero  Ambuye  Yehova,  Mumadyera 
kumodzi  ndi  mwazi,  mumakwezera 
maso  anu  ku  mafano  anu,  ndi  kukhetsa 
mwazi  ; ndipo  kodi  mudzakhala  nalo 
dziko  cholowa  chanu  ? 26  Mumatama 
lupanga  lanu,  mumachita  chonyansa, 
mumaipsa  yense  mkazi  wa  mnansi 
wache  ; ndipo  kodi  mudzakhala  nalo 
dziko  cholowa  chanu  ? 27  Uzitero 

nawo,  Atero  Ambuye  Yehova,  Pali 
Ine,  iwo  ekhala  ku  mabwinja  adza- 
gwadi  ndi  lupanga,  ndi  iye  ali  ku 
thengo  koyera  ndidzampereka  kwa 
zirombo,  adyedwe  nazo  ; ndi  iwo 
okhala  m’malinga  ndi  m’mapanga 
adzafa  ndi  mliri.  28  Ndipo  ndidza- 
sanduliza  dziko  likhale  la  chipululu 
ndi  lodabwitsa,  ndi  mphamvu  yache 
yodzikuza  idzatlia,  ndi  mapiri  a 
Israyeli  adzakhala  a chipuiulu,  osa- 
pita’ko  munthu.  29  Pamenepo  adza- 
dziwa  kuti  Ine  ndine  Yehova,  posa- 
nduliza  Ine  dziko  likhale  la  chipululu 
ndi  lodabwitsa,  chifukwa  cha  zonyansa 
zawo  zonse  anazichita.  30  Ndipo  iwe 
wobadwa  ndi  munthu,  ana  a anthu  a 
mtundu  wako  anena  za  iwe  ku  ma- 
koma  ndi  ku  makomo  a nyumba 
zawo,  nanenana  yense  ndi  mbale 
wache,  ndi  kuti,  Tiyeni  tikamve  mau 
ofuma  kwa  Yehova.  31  Ndipo  aku- 
dzera  monga  amadzera  anthu,  na- 
khala  pansi  pa  maso  pako  ngati  anthu 
anga,  namva  mau  ako,  koma  osa- 
wachita  ; pakuti  pakarnwa  pawo  ane- 


na  mwa  chikondi,  koma  mtima  wawo 
utsata  phindu  lawo.  32  Ndipo  taona, 
akuyesa  iwe  ngati  nyimbo  ya  chikondi 
ya  woyimba  bwino,  woyimba  limba 
bwino  ; pakuti  akumva  mau  ako, 
koma  osawachita.  33  Ndipo  paku- 
chitika  ichi,  pakuti  chifikadi,  pame- 
nepo  adzadziwa  kuti  panali  mneneri 
pakati  pawo. 

3/1  Ndipo  mau  a Yehova  ana- 
‘Hr  ndidzera,  akuti,  2 Wobadwa 
ndi  munthu  iwe,  Nenera  motsutsa 
abusa  a Israyeli  ; nenera,  nuti  nawo 
abusa’wo,  Atero  Ambuye  Y'ehova, 
Tsoka  abusa  a Israyeii  odzidyetsa 
okha  ; kodi  abusa  sayenera  kudyetsa 
nkhosa  ? 3 Mukudya  mafuta,  mubvala 
ubwea,  mukupha  zonenepa  ; koma 
simudyetsa  nkhosa.  4 Zofoka  simu- 
nazilimbitsa ; yodwala  simunaichi- 
ritsa,  yotyoka  simunailukira  chika, 
yopitikitsidwa  simunaibweza,  yotayika 
simunaifuna  ; koma  munazilamuli- 
ra  mwa  mphamvu  ndi  moopsa. 
5 M’mwemo  zinamwazika  posowa 
mbusa,  nizinakhala  chakudya  cha 
zirombo  ziri  zonse  za  ku  thengo, 
popeza  zinamwazika.  6 Nkhosa  zanga 
zinasokera  ku  mapiri  ali  onse,  ndi  pa 
chitunda  chiri  chonse  chachitali  ; inde 
nkhosa  zanga  zinabalalika  pa  dziko 
lonse  la  pansi,  ndipo  panalibe  waku- 
zipwaira  kapena  kuzifunafuna.  7 Chi- 
fukwa  chache  abusa  inu,  imvani  mau 
a Yehova : 8 Pali  ine,  ati  Ambuye 

Yehova,  zeai,  popeza  nkhosa  zanga 
zinakhala  nyama,  ndi  nkhosa  zanga 
zinakhala  chakudya  cha  zirombo 
zonse  za  ku  thengo,  chifukwa  kuna- 
libe  mbusa,  ndi  abusa  anga  sanafuna- 
funa  nkhosa  zanga,  koma  abusa’wo 
anadzidyetsa  okha,  osadyetsa  nkhosa 
zanga  ; 9 chifukwa  chache  abusa  inu, 
imvani  mau  a Yehova : 10  Atero 

Ambuye  Yehova,  Taonani,  Ine  ndi- 
ipidwa  nawo  abusa,  ndidzafunsa 
nkhosa  zanga  pa  dzanja  lawo,  ndi 
kuwaletsa  asadyetsenso  nkhosa’zo, 
ngakhale  kudzidyetsa  okha  sadza- 
chitanso ; ndipo  ndidzalanditsa  nkhosa 
zanga  pakamwa  pawo,  zisakhale  cha- 
kudya  chawo.  11  Pakuti  atero 
Ambuye  Yehova,  Taonani,  Ine,  Inedi 
ndidzapwaira  nkhosa  zanga  ndi  kuzi- 
funafuna.  1 2 Monga  mbusa  afunafuna 
nkhosa  zache  tsiku  lokhala  iye  pakati 
pa  nkhosa  zache  zobalalika,  mo- 
mwemo  ndidzafunafuna  nkhosa  zanga ; 
ndipo  ndidzawalanditsa  m’malo  monse 

anabalalika’mo  tsiku  la  mitambo  ndi 
la  mdima.  13  Ndipo  ndidzaziturutsa 
mwa  mitundu  ya  anthu,  ndi  kuziso- 
nkhanitsa  m’maiko,  ndi  kulowa  nazo 
m’dziko  lawo  ; ndipo  ndidzazidyetsa 
pa  mapiri  a Israyeli,  pa  timitsinje,  ndi 
ponse  pokhala  anthu  m’dziko.  14  Ndi- 
dzazidyetsa  podyetsa  pabwino  ; ndi 
pa  mapiri  atali  a Israyeli  padzakhala 
khola  lawo,  apo  adzagona  m’khola 
mwabwino,  nadzadya  podyetsa  poko- 
metsetsa  pa  mapiri  a Israyeli.  15  Ine 
ndekha  ndidzadyetsa  nkhosa  zanga, 
ndi  kuzigonetsa,  ati  Ambuye  Yehova. 
16  Ndidzafuna  yotayika,  ndi  kubweza 
yopitikitsidwa,  ndi  kulukira  chika 
yotyoka  mwendo,  ndi  kulimbitsa  yo- 
dwala’yo  ; koma  yonenepa  ndi  yolimba 
ndidzaziononga,  ndidzazidyetsa  ndi 
chiweruzo.  17  Ndipo  inu,  gulu  langa, 
atero  Ambuye  Yehova,  ndiweruza 
pakati  pa  zoweta  ndi  zoweta,  nkhosa 
za  mphongo  ndi  atonde.  18  Kodi 
chikucheperani,  kuti  mwadya  podyetsa 
pabwino  ? muyenera  kodi  kuponde- 
reza  ndi  mapazi  anu  podyera  panu 
potsala  ? muyenera  kumwa  madzi 
odikha,  ndi  kubvundulira  otsala’wo 
ndi  mapazi  anu  ? 19  Ndi  nkhosa 

zanga  zidye  kodi  zoponderezeka  ndi 
mapazi  anu,  ndi  kumwa  zobvunduli- 
ridwa  ndi  mapazi  anu  ? 

20  Chifukwa  chache  atero  nawo 
Ambuye  Yehova,  Taonani,  Ine,  Inedi 
ndidzaweruza  pakati  pa  zoweta  zone- 
nepa,  ndi  zoweta  zoonda.  21  Popeza 
mukankha  ndi  nthiti  ndi  phewa, 
nimugunda  zodwala  zonse  ndi  nyanga 
zanu,  mpaka  mwazibalalitsa  ku  bwaio, 
22  chifukwa  chache  ndidzapulumutsa, 
gulu  langa  lisakhalenso  chakudya  ; 
ndipo  ndidzaweruza  pakati  pa  zoweta 
ndi  zoweta.  23  Ndipo  ndidzaziutsira 
mbusa  mmodzi  ; iye  adzazidyetsa, 
ndiye  mtumiki  wanga  Davide,  iye 
adzazidyetsa,  nadzakhala  mbusa  wa- 
wo.  24  Ndipo  Ine  Yehova  ndidzakhala 
Mulungu  wawo,  ndi  mtumiki  wanga 
Davide  kalonga  pakati  pawo  ; Ine 
Yehova  ndanena.  25  Ndipo  ndidza- 
pangana  nazo  pangano  la  mtendere, 
ndi  kuieketsa  zirombo  zoipa  m’dziko- 
’mo  ; ndipo  zidzakhala  mosatekeseka 
m’chipululu,  ndi  kugona  ku  nkhalango. 
26  Pakuti  ndidzaika  izi  ndi  miraga 
yozungulira  chitunda  changa,  zikhale 
mdalitso  ; ndipo  ndidzabvumbitsa  mi- 
bvumbi  m’nyengo  yache,  padzakhala 
mibvumbi  ya  madalitso.  27  Ndi 


mitengo  ya  ku  thengo  idzapereka 
zobala  zawo,  ndi  nthaka  idzapereka 
zipatso  zache,  ndipo  adzakhazikika 
m’dziko  mwawo  ; ndipo  adzadziwa 
kuti  Ine  ndine  Yehova,  nditadula 
zomangira  goli  lawo,  ndi  kuwalanditsa 
m’manja  mwa  iwo  akuwatumikiritsa. 
28  Ndipo  sadzakhalanso  chakudya  cha 
amitundu,  ndi  chirombo  cha  ku  thengo 
sichidzawadyanso  ; koma  adzakhala 
osatekeseka,  opanda  wina  wakuwa- 
opsa.  29  Ndipo  ndidzawautsira  mbeu 
yomveka,  ndipo  sadzachotsedwanso 
ndi  njala  m’dziko’mo,  kapena  kuse- 
nzanso  manyazi  a amitundu.  30  Ndi- 
po  adzadziwa  kuti  Ine  Yehova  Mu- 
lungu  wawo  ndiri  nawo,  ndi  kuti  iwo, 
nyumba  ya  Israyeli,  ndiwo  anthu 
anga,  ati  Ambuye  Yehova.  31  Ndipo 
inu  nkhosa  zanga,  nkhosa  za  pa  busa 
panga,  ndinu  anthu,  ndi  Ine  ndine 
Mulungu  wanu,  ati  Ambuye  Yehova. 
Nandidzeranso  mau  a Yehova, 
akuti,  2 Wobadwa  ndi  munthu 
iwe,  Lozetsa  nkhope  yako  ku  phiri  la 
Seiri,  nulinenere  molitsutsa  ; 3 nuti 
nalo,  Atero  Ambuye  Yehova,  Taona, 
ndiipidwa  nawe  phiri  la  Seiri,  ndipo 
ndidzakutambasulira  dzanja  langa, 
ndi  kukusanduliza  la  chipululu  ndi 
lodabwitsa.  4 Ndidzapasula  midzi 
yako,  nudzakhala  la  chipululu  ; ndipo 
udzadziwa  kuti  Ine  ndine  Yehova. 
5 Popeza  uli  nawo  udani  wosatha, 
waperekanso  ana  a Israyeli  ku  mpha- 
mvu  ya  lupanga  m’nthawi  ya  tsoka 
lawo,  mu  nthawi  ya  mphulupulu 
yotsiriza,  6 chifukwa  chache,  Pali 
Ine,  ati  Ambuye  Yehova,  ndikukonze- 
ratu  uphedwe,  ndi  mwazi  udzakulo- 
ndola  ; popeza  sunadana  nawo  mwazi, 
mwazi  udzakulondola.  7 Ndipo  ndi- 
dzaika  phiri  la  Seiri  lodabwitsa  ndi  la 
c'nipululu,  ndi  kuononga  pomwepo 
wopita’po  ndi  wobwera’po.  8 Ndipo 
ndidzadzaza  mapiri  ache  ndi  ophedwa 
ache  pa  zitunda  zako,  ndi  m’zigwa 
zako,  ndi  m’mitsinje  mwako  monse  ; 
adzagwa  ophedwa  ndi  lupanga. 
9 Ndidzakusandutsa  mabwinja  osatha  ; 
ndi  m’midzi  mwako  simudzakhalanso 
anthu  ; motero  mudzadziwa  kuti  Ine 
ndine  Yehova.  10  Popeza  wanena, 
Mitundu  iwiri  iyi  ya  anthu  ndi  maiko 
awiri  awa  adzakhala  anga,  tidzakhala 
nawo  ngati  cholowa  chathu,  anga- 
khale  Yehova  anali  komweko  ; 11  chi- 
fukwa  chache,  Pali  Ine,  ati  Ambuye 
Yehova,  ndidzachita  monga  mwa 

mkwiyo  wako,  ndi  monga  mwa  nsanje 
yako  unachita  nayo  pa  kukwiya  na- 
wo  iwe  ; ndipo  ndidzadziwika  nawo 
pamene  ndikuweruza.  1 2 Ndipo  udza- 
dziwa  kuti  Ine  Yehova  ndidamva  za 
mwano  zako  zonse  udazinena  pa 
mapiri  a Israyeii,  ndi  kuti,  Apasu- 
ka,  apatsidwa  kwa  ife  tiwadye. 
13  Ndipo  pakamwa  panu  mwadzikuza 
pa  Ine,  ndi  kundichurukitsira  mau  anu 
ndawamva  Ine.  14  Atero  Ambu- 
ye  Yehova,  Pokondwerera  dziko 
lonse  ndidzakusanduliza  la  chipululu. 
15  Monga  momwe  unakondwerera 
cholowa  cha  nyumba  ya  Israyeli, 
popeza  chidapasuka,  momwemo  ndi- 
dzakuchitira  iwe ; udzakhala  wopa- 
suka,  phiri  la  Seiri  iwe,  ndi  Edomu 
lonse  lonseli  ; motero  adzadziwa  kuti 
Ine  ndine  Yehova. 

Qfl  Ndipo  iwe  wobadwa  ndi  mu- 
00  nthu  unenere  kwa  mapiri  a 
Israyeli,  uziti,  Mapiri  a Israyeli  inu, 
imvani  mau  a Yehova.  2 Atero 
Ambuye  Yehova,  Popeza  mdani  ana- 
nena  za  inu,  Onyo,  ingakhale  misanje 
ya  kale  iri  yathu,  cholowa  chathu  ; 

3 chifukwa  chache  unenere,  nuti, 
Atero  Ambuye  Yehova,  Chifukwa,  inde 
chifukwa  kuti  anakupasulani,nakume- 
mezani  pozungulira  ponse,  kuti  mu- 
khale  cholowa  cha  amitur.du  otsala, 
ndipo  mwafika  pa  milomo  ya  akazi- 
tape,  ndi  pa  mbiri  yoipa  ya  anthu  ; 

4 chifukwa  chache,  mapiri  inu  a 
Israyeli,  imvani  mau  a Ambuye 
Yehova ; Atero  Ambuye  Yehova 
kunena  ndi  mapiri,  ndi  zitunda,  ndi 
mitsinje,  ndi  zigwa,  ndi  zipululu  zopa- 
suka,  ndi  midzi  ya  mabwinja,  imene 
yakhala  chakudya  ndi  choseketsa 
amitundu  otsala  akuzungulira  ; 5 chi- 
fukwa  chache  atero  Ambuye  Yehova, 
Zoonadi  pa  nsanje  yanga  yodya  nayo 
moto  ndinanena  motsutsana  nawo 
amitundu  otsala,  ndi  Edomu  lonse, 
amene  anadzipatsira  dziko  langa  li- 
khale  cholowa  chawo  ndi  chimwemwe 
cha  mtima  wonse,  ndi  mtima  wope- 
putsa,  kuti  alande  zache  zonse  zikhale 
zofunkha.  6 Chifukwa  chache  une- 
nere  za  dziko  la  Israyeli,  nuti  kwa 
mapiri  ndi  kwa  zitunda,  kwa  mitsinje 
ndi  kwa  zigwa,  Atero  Ambuye  Yehova, 
Taonani,  ndalankhula  mu  nsanje 
yanga  ndi  ukali  wanga,  popeza  mwa- 
senza  manyazi  a amitundu  ; 7 chi- 
fukwa  chache  atero  Ambuye  Yehova, 
Ndakweza  dzanja  langa  Ine,  ndi  kuti, 


Zedi  amitundu  akuzungulira  inu  adza- 
senza  manyazi  awo.  8 Koma  inu 
mapiri  a Israyeli,  mudzaphukitsa 
nthambi  zanu,  ndi  kubalira  anthu 
anga  Israyeli  zipatso  zanu,  pakuti 
ayandikira  kufika.  9 Pakuti  taonani, 
Ine  ndikhalira  nanu  kumodzi,  ndipo 
ndidzakutembenukirani  ; ndipo  mu- 
dzabzalidwa  ndi  kupaliridwa,  1 0 ndipo 
ndidzakuchurukitsirani  anthu  nyu- 
mba  yonse  ya  Israyeli,  yonseyi,  ndi 
m’midzi’mo  mudzakhala  anthu,  ndi 
ku  mabwinja  kudzamangidwa  mi- 
dzi.  11  Ndipo  ndidzakuchurukitsirani 
anthu  ndi  nyama ; ndipo  adzachu- 
ruka,  nadzabalana  ; ndipo  ndidzakha- 
litsa  anthu  pa  inu,  monga  umo 
anakhalira  kale,  ndipo  ndidzachitira 
inu  zabwino  koposa  poyamba  paja  ; 
motero  mudzadziwa  kuti  Ine  ndine 
Yehova.  12  Ndipo  ndidzayendetsa 
anthu  pa  inu,  ndiwo  anthu  anga  Isra- 
yeli  ; adzakhala  nawe  dziko  lawo 
lawo,  ndipo  udzakhala  cholowa  cha- 
wo  osafetsanso  ana  awo.  13  Atero 
Ambuye  Yehova,  Popeza  akuti  na- 
we,  Dziko’we  ukudya  anthu,  nuyesa 
anthu  ako  afedwa  ; 14  chifukwa 

chache  sudzadyanso  anthu,  kapena 
kuyesanso  a mtundu  wako  afedwa, 
ati  Ambuye  Yehova.  15  Ndipo  sindi- 
dzakumvetsanso  za  manyazi  a ami- 
tundu,  ndipo  sudzasenzanso  mtonzo 
wa  mitundu  ya  anthu,  kapena  kukhu- 
mudwitsanso  anthu  ako,  ati  Ambuye 
Yehova. 

1 6 Mau  a Y ehova  anandidzeranso,  ndi 
kuti,  17  Wobadwa  ndi  munthu  iwe, 
muja  a nyumba  ya  Israyeli  anakhala 
m’dziko  mwawo  analidetsa  ndi  njira 
yawo,  ndi  machitidwe  awo  ; njira 
yawo  pa  maso  panga  inanga  chidetso 
cha  mkazi  wooloka.  18  M’mwemo 
ndinawatsanulira  ukali  wanga,  chi- 
fukwa  cha  mwazi  anautsanulira  pa 
dziko,  ndi  chifukwa  cha  mafano  ana- 
lidetsa  dziko  nawo  ; 19  ndipo  ndinawa- 
balalitsa  mwa  amitundu,  namwazika 
m’maiko  monga  mwa  njira  yawo  ; ndi 
monga  mwa  machitidwe  awo  ndina- 
waweruza.  20  Ndipo  pofika  iwo 
kwa  amitundu  kumene  anamuka’ko, 
anadetsa  dzina  langa  loyera  ; popeza 
anthu  ananena  za  iwowa,  Awa  ndi 
anthu  a Yehova,  naturuka  m’dziko 
mwache.  21  Koma  ndinawaleka  chi- 
fukwa  cha  dzina  langa  loyera,  limene 
a nyumba  ya  Israyeli  adalidetsa  pakati 
pa  amitundu,  kumene  adamka’ko. 

22  Chifukwa  chache  nena  kwa  nyumba 
ya  Israyeli,  Atero  Ambuye  Yehova, 
Sindichichita  ichi  chifukwa  cha  inu, 
nyumba  ya  Israyeli,  koma  chifukwa 
cha  dzina  langa  loyera  munaliipsa’lo 
pakati  pa  amitundu,  kumene  muda- 
muka’ko.  23  Ndipo  ndidzazindiki- 
ritsa  dzina  langa  lalikuru  kuti  liri 
loyera,  limene  laipitsidwa  mwa  ami- 
tundu,  limene  inu  munaliipsa  pakati 
awo  ; ndipo  amitundu  adzadziwa 
uti  Ine  ndine  Yehova,  ati  Ambuye 
Yehova,  pozindikiridwa  Ine  woyera 
mwa  inu  pa  maso  pawo.  24  Pakuti 
ndidzakutengani  kukuturutsani  kwa 
amitundu,  ndi  kukusokolotsani  m’ma- 
iko  onse,  ndi  kubwera  nanu  m’dziko 
lanu.  25  Ndipo  ndidzakuwazani  madzi 
oyera,  ndipo  mudzakhala  oyera  ; ndi- 
dzakuyeretsani  kukuchotserani  zodetsa 
zanu  zonse,  ndi  mafano  anu  onse. 
26  Ndipo  ndidzakupatsani  mtima  wa- 
tsopano,  ndi  kulonga  m'kati  mwanu 
mzimu  watsopano ; ndipo  ndidzachotsa 
mtima  wa  mwala  m’thupi,  ndi  kuku- 
patsani  mtima  wa  mnofu.  27  Ndipo 
ndidzaika  mzimu  wanga  m’katimwa- 
nu,  ndi  kukuyendetsani  m’malemba 
anga  ; ndipo  mudzasunga  maweruzo 
anga  ndi  kuwachita.  28  Ndipo  mu- 
dzakhala  m’dziko  ndinapatsa  makolo 
anu’lo,  ndipo  mudzakhala  anthu  anga, 
ndi  Ine  ndidzakhala  Mulungu  wanu. 
29  Ndipo  ndidzakupulumutsani  kwa 
zodetsa  zanu  zonse,  ndidzaitananso 
tirigu  ndi  kumchurukitsa,  osaikiranso 
inu  njala.  30  Ndipo  ndidzachuru- 
kitsa  zobala  za  mitengo,  ndi  zipatso 
za  m’munda,  kuti  musalandirenso 
chitonzo  cha  njala  mwa  amitundu. 
31  Pamenepo  mudzakumbukila  njira 
zanu  zoipa,  ndi  zochita  inu  zimene 
sizinali  zabwino  ; ndipo  mudzanya- 
nsidwa  nokha  pa  maso  panu,  chifukwa 
cha  mphulupulu  zanu  ndi  zonyansa 
zanu.  32  Dziwani  kuti  sindichita  ichi 
chifukwa  cha  inu,  ati  Ambuye  Yehova ; 
chitani  manyazi,  dodomani,  chifukwa 
cha  njira  zanu,  nyumba  ya  Israyeli 
inu.  33  Atero  Ambuye  Yehova,  Tsiku 
loti  ndikuyeretsani  kukuchotserani 
mphulupulu  zanu  zonse,  ndidzakha- 
litsa  anthu  m’midzi’mo  ; ndi  pa 
mabwinja  padzamangidwa.  34  Ndi 
dziko  la  chipululu  lidzalimidwa,  chi- 
nkana  linali  la  chipululu  pa  maso 
pa  onse  opita’ko.  35  Ndipo  adzati, 
Dziko  ili  la  chipululu  lasanduka  ngati 
munda  wa  Edene,  ndi  midzi  ya  mabwi- 


nja,  ndi  ya  chipululu,  ndi  yopasuka, 
yamangidwa  malinga,  muli  anthu 
m’mwemo.  36  Pamenepo  amitundu 
otsala  pozungulira  panu  adzadziwa 
kuti  Ine  Yehova  ndamanga  malo  opa- 
suka,  ndi  kubzala  pamene  panali 
chipululu  ; Ine  Yehova  ndanena  ndi- 
dzachita. 

37  Atero  Ambuye  Yehova,  Ichi 
chomwe  adzandipempha  a nyumba  ya 
Israyeli  ndiwachitire  ichi,  ndidzawa- 
churukitsira  anthu  ngati  nkhosa. 
38  Ngati  nkhosa  za  nsembe,  ngati 
nkhosa  za  ku  Yerusalemu  pa  madye- 
rero  ache  oikika,  momwemo  midzi 
ya  mabwinja  idzadzala  nawo  magulu 
a anthu ; motero  adzadziwa  kuti  Ine 
ndine  Yehova. 

0~7  Dzanja  la  Yehova  linandikha- 
O I lira,  ndipo  anaturuka  nane  mu 
mzimu  wa  Yehova,  nandiika  m’kati 
mwa  chigwa,  ndicho  chodzala  ndi  ma- 
fupa;  2 ndipo  anandipititsa  pamenepo 
pozungulira  ponse,  ndipo  taonani,  anali 
aunyinji  pa  chigwa  pansi,  ndipo  anau- 
mitsitsa.  3 Ndipo  anati  kwa  ine, 
Wobadwa  ndi  munthu  iwe,  mafupa 
awa  nkukhala  ndi  moyo  kodi  ? Ndipo 
ndinati,  Ambuye  Yehova,  mudziwa 
ndinu.  4 Pamenepo  anati  kwa  ine, 
Nenera  kwa  mafupa  awa,  nuti  nawo, 
Mafupa  ouma  inu,  imvani  mau  a 
Yehova.  5 Atero  Ambuye  Yehova 
kwa  mafupa  awa,  Taonani,  ndidza- 
longa  mpweya  mwa  inu,  ndipo  mudza- 
khala  ndi  moyo.  6 Ndipo  ndidzakui- 
kirani  mitsempha,  ndi  kufikitsira  inu 
mnofu,  ndi  kukuta  inu  ndi  khungu, 
ndi  kulonga  mpweya  mwa  inu  ; ndipo 
mudzakhala  ndi  moyo  ; motero 
mudzadziwa  kuti  Ine  ndine  Yeho- 
va.  7 M'mwemo  ndinanenera  monga 
anandiuza,  ndipo  ponenera  ine  panali 
phokoso  ; ndipo  taonani,  panali  gobede 
gobede,  ndi  mafupa  anasendererana, 
pfupa  kutsata  pfupa  linzache. 
8 Ndipo  ndinapenya,  taonani,  panali 
mitsempha  pa  iwo,  panadza’ponso 
mnofu,  ndi  khungu  linawakuta  pa- 
mwamba  pache  ; koma  munalibe 
mpweya  mwa  iwo.  9 Ndipo  anati  kwa 
ine,  Nenera  kwa  mpweya,  nenera, 
wobadwa  ndi  munthu  iwe,  nuti  kwa 
mpweya,  Atero  Ambuye  Yehova, 
Idza  mpweya  iwe  kuchokera  ku 
mphepo  zinai,  nuuzire  ophedwa  awa, 
kuti  akhale  ndi  moyo.  10  M’mwemo 
ndinanenera  monga  anandiuza,  ndi 
mpweya  unawalowa,  ndipo  anakhala 

ndi  moyo,  naimirira  chiriri,  gulu  la 
nkhondo  lalikurukuru  ndithu.  11  Pa- 
menepo  anati  kwa  ine,  Wobadwa  ndi 
munthu  iwe,  Mafupa  awa  ndiwo 
nyumba  yonse  ya  Israyeli  ; taonani, 
akuti,  Mafupa  athu  auma,  chiye- 
mbekezo  chathu  chatayika,  talikhi- 
dwa.  12  Chifukwa  chache,  nenera, 
nunene  nawo,  Atero  Ambuye  Yehova, 
Taonani  anthu  anga,  ndidzatsegula 
ku  manda  kwanu,  ndi  kukweza  inu 
muturuke  m’manda  mwanu,  ndipo 
ndidzakulowetsani  m’dziko  la  Isra- 
yeli.  13  Ndipo  mudzadziwa  kuti  Ine 
ndine  Yehova  potsegula  Ine  ku  manda 
kwanu,  ndi  kukweza  inu  kukuturu- 
tsani  m’manda  mwanu,  anthu  anga 
inu.  14  Ndipo  ndidzalonga  mzimu 
wanga  mwa  inu,  nimudzakhala  ndi 
moyo  ; ndipo  ndidzakukhazikani 
m’dziko  mwanu  ; motero  mudzadziwa 
kuti  Ine  Yehova  ndanena  ndi  kuchi- 
chita,  ati  Yehova. 

15  Anandidzeranso  mau  a Yehova, 
akuti,  16  Tsono,  iwe  wobadwa  ndi 
munthu,  Tenga  mtengo  umodzi, 
nulembe’po,  Wa  Yuda  ndi  wa  ana  a 
Israyeli  anzache ; nutenge  mtengo 
wina,  nulembe’po,  Wa  Yosefe,  mtengo 
wa  Efraimu,  ndi  wa  nyumba  yonse 
ya  Israyeli  anzache  ; 17  nuiphatikize 
wina  ndi  unzache  ikhale  mtengo 
umodzi  m’dzanja  lako.  18  Ndipo 
ana  a anthu  a mtundu  wako  akanena 
ndi  iwe,  ndi  kuti,  Sutifotokozera  nanga 
zitani  izi  ? 19  unene  nawo,  Atero 

Ambuye  Yehova,  Taonani,  ndidza- 
tenga  mtengo  wa  Yosefe  uli  m’dzanja 
la  Efraimu,  ndi  wa  mafuko  a Israyeli 
anzache,  ndi  kuwaika  pamodzi  ndi 
mtengo  wa  Yuda,  ndi  kuiyesa  mtengo 
umodzi  ; ndipo  idzakhala  umodzi 
m’dzanja  langa.  20  Ndipo  mitengo 
imene  ulemba’po  idzakhala  m’dzanja 
mwako  pa  maso  pawo.  21  Nunene 
nawo,  Atero  Ambuye  Yehova,  Taonani, 
ndidzatenga  ana  a Israyeli  pakati  pa 
amitundu  kumene  adamka’ko,  ndi 
kuwasokolotsa  ku  mbali  zonse,  ndi 
kulowanawom’dzikomwawo;  22  ndi- 
po  ndidzawayesa  mtundu  umodzi 
m’dziko’mo,  pa  mapiri  a Israyeli  ; 
ndipo  mfumu  imodzi  idzakhala  mfumu 
ya  iwo  onse,  sadzakhalanso  mitundu 
iwiri,  kapena  kugawanikanso  mau- 
fumu  awiri  konse  ai.  23  Ndipo 
sadzadzidetsanso  ndi  mafano  awo, 
kapena  ndi  zonyansa  zawo,  kapena 
ndi  zolakwa  zawo  ziri  zonse  ; koma 


ndidzawapulumutsa  mokhala  mwawo 
monse  m’mene  anachimwa’mo,  ndi 
kuwayeretsa ; m’mwemo  adzakhala 
anthu  anga,  ndi  Ine  ndidzakhala 
Mulungu  wawo.  24  Ndi  mtumiki 
wanga  Davide  adzakhala  mfumu 
yawo,  ndipo  iwo  onse  adzakhala  ndi 
mbusa  mmodzi,  adzayendanso  m’ma- 
weruzo  anga,  nadzasunga  malemba 
anga  ndi  kuwachita.  25  Ndipo  adza- 
khala  m’dziko  ndinalipereka  kwat 
Yakobo  mtumiki  wanga,  limene  ana- 
khala’mo  makolo  anu,  ndipo  adza- 
khala  m’mwemo  iwo,  ndi  ana  atvo,  ndi 
zidzukulu  zawo  kosatha ; ndi  Davide 
mtumiki  wanga  adzakhala  mtsogo- 
leri  wawo  kosatha.  26  Ndipo  ndidza- 
panganana  nawo  pangano  la  mte- 
ndere,  lidzakhala  pangano  losatha 
nawo,  ndipo  ndidzawakhazika,  ndi 
kuwachurukitsa,  ndi  kuika  malo  anga 
opatulika  pakati  pawo  kosatha. 

27  Kachisi  wanganso  adzakhala  nawo, 
ndipo  Ine  ndidzakhala  Mulungu  wawo, 
ndi  iwo  adzakhala  anthu  anga. 

28  Ndipo  amitundu  adzadziwa  kuti  Ine 
ndine  Yehova  wakupatula  Israyeli, 
pokhala  pakati  pawo  malo  anga  opa- 
tulika  kosatha. 

30  Ndipo  anandidzera  mau  a 
O Yehova,  akuti,  2 Wobadwa 
ndi  munthu  iwe,  lozetsa  nkhope  yako 
kwa  Gogi,  wa  ku  dziko  la  Magogi, 
ndiye  mfumu  yaikuru  ya  Meseki  ndi 
Tub.ala  ; 3 nunenere  inotsutsana  naye, 
uziti,  Atero  Ambuye  Yehova,  Taona, 
nditsutsana  nawe  Gogi  iwe,  mfumu 
yaikuru  ya  Meseki  ndi  Tubala  ; 4 ndi- 
po  ndidzakutembenuza  ndi  kukowa 
m’chibwano  mwako  ndi  zokowera, 
ndi  kukuturutsa  ndi  nkhondo  yako 
yonse,  akavalo  ndi  a pa  kavalo 
obvala  mokwanira  onsewo,msonkhano 
waukuru  ndi  zikopa  zochinjiriza, 
onsewo  ogwira  bwino  malupanga ; 

5 Perisiya,  Kusi,  ndi  Puti  pamodzi 
nawo,  onsewo  ndi  chikopa  ndi  chisoti 
cha  chitsulo  ; 6 Gomeri  ndi  magulu 
ache  onse,  nyumba  ya  Togarima,  ku 
malekezero  a ku  mpoto,  ndi  magulu 
ache  onse,  mitundu  yambiri  pamodzi 
ndi  iwe.  7 Ukonzekeretu,  inde  udzi- 
konzeretu,  iwe  ndi  msonkhano  wako 
wonse  unakusonkhanira,  nukhale  iwe 
mtsogoleri  wawo.  8 Atapita  masiku 
ambiri  udzakumbukirika ; zaka 
zotsiriza  udzalowa  m’dziko  lobwe- 
zedwa  lopulumuka  lupanga,  losonkha- 
nidwa  lituruke  m’mitundu  yambiri 


774 


EZEKIELI 


38.  9 - 39.  9 


ya  anthu,  pa  mapiri  a Israyeli,  amene 
adakhala  a chipululu  chikhalire  ; 
koma  liturutsidwa  m’mitundu  ya 
anthu,  ndipo  adzakhala  mosatekeseka 
onsewo.  9 Ndipo  udzakwera  udzadza 
ngati  mkuntho,  udzanga  mtambo 
kuphimba  dziko,  iwe  ndi  magulu  ako 
onse,  ndi  mitundu  yambiri  ya  anthu 
pamodzi  ndi  iwe.  10  Atero  Ambuye 
Yehova,  Kudzachitika  tsiku  ilo  kuti 
m’mtima  mwako  mudzalowa  zinthu, 
nudzalingirira  chiwembu  choipa, 
11  nudzati,  Ndidzakwera  kumka  ku 
dziko  la  midzi  yopanda  malinga, 
ndidzamka  kwa  iwo  a mtendere 
okhala  mosatekeseka,  onsewo  aku- 
khala  opanda  malinga,  opanda  mipi- 
ngiridzo,  kapena  zitseko  ; 12  kulanda 
ndi  kufunkha  zawo,  kubweza  dzanja 
lako  liononge  mopasuka  muli  anthu 
tsopano,  liononge  mtundu  wa  anthu 
osonkhanidwa  mwa  amitundu,  odzi- 
onera  zoweta  ndi  chuma,  okhala  pa- 
kati  pa  dziko.  13  Seba,  ndi  Dedani, 
ndi  a malonda  a Tarisi,  ndi  misona 
yache  yonse  ya  mikango  adzati  kwa 
iwe,  Wadza  kodi  kudzafunkha  ? 
wasonkhanitsa  kodi  msonkhano  wako 
kulanda,  kuchoka  nazo  siliva  ndi 
golidi,  kuchoka  nazo  zoweta  ndi  chu- 
ma,  kulanda  za  nkhondo  zambiri  ? 

14  Chifukwa  chache  nenera,  wo- 
badwa  ndi  munthu  iwe,  uziti  kwa 
Gogi,  Atero  Ambuye  Yehova,  Tsiku 
ilo,  pokhala  mosatekeseka  anthu  anga 
Israyeli,  sudzachidziwa  kodi  ? 15  Ndi- 
po  udzaturuka  m’malo  mwako  m’ma- 
lekezero  a ku  rnpoto,  iwe  ndi  mitundu 
yambiri  ya  anthu  pamodzi  ndi  iwe, 
onsewo  a pa  kavalo,  msonkhano 
waukuru  ndi  nkhondo  yaikuru  ; 
16  ndipo  udzakwerera  anthu  anga 
Israyeli  ngati  mtambo  wa  kuphimba 
dziko  ; kudzachitika  masiku  otsiriza 
ndidzabwera  nawe  ulimbane  nalo 
dziko  langa,  kuti  amitundu  andidziwe, 
pozindikiridwa  Ine  woyera  mwa  iwe, 
Gogi,  pa  maso  pawo.  1 7 Atero  Ambuye 
Yehova,  Kodi  iwe  ndiwe  iye  amene 
ndinanena  za  iye  masiku  a kale  mwa 
atumiki  anga  aneneri  a Israyeli, 
akunenera  masiku  aja  za  zaka  za 
m’tsogolo,  kuti  ndidzabwera  nawe 
kulimbana  nawo  ? 13  Ndipo  kudza- 

chitika  tsiku  ilo,  tsiku  loti  Gogi  adza- 
dza  kulimbana  ndi  dzilco  la  Israyeli, 
ati  Ambuye  Yehova,  ukali  wanga 
udzakwera  m’mphuno  mwanga. 
19  Pakuti  ndanena  mu  nsanje  yanga, 


ndi  m’moto  wa  kuzaza  kwanga, 
Zoonadi  tsiku  ilo  kudzakhala  kugwe- 
dezeka  kwakukuru  m’dziko  la  Isra- 
yeli  ; 20  motero  kuti  nsomba  za 

m’nyanja,  ndi  mbalame  za  m’mle- 
ngalenga,  ndi  nyama  za  ku  thengo, 
ndi  zokwawa  zonze  zakukwawa  pansi, 
ndi  anthu  onse  akukhala  pa  dziko, 
zidzanjenjemera  pa  maso  panga  ; ndi 
mapiri  adzagwetsedwa,  ndi  potsetse- 
reka  padzagumuka,  ndi  rnakoma  onse 
adzagwa  pansi.  21  Ndipo  ndidzamu- 
itanira  lupanga  ku  mapiri  anga  onse, 
ati  Ambuye  Yehova,  munthu  ali  yense 
lupanga  lache  lidzaombana  nalo  la 
mbale  wache.  22  Ndipo  ndidzali- 
mbana  naye  ndi  rnliri  ndi  mwazi  ; 
ndipo  ndidzambvumbitsira  iye,  ndi 
magulu  ache,  ndi  mitundu  yambiri 
ya  anthu  okhala  naye  mbvumbi  wa- 
ukuru,  ndi  matalala  akuru,  moto  ndi 
sulfure.  23  Momwemo  ndidzadzi- 
kuzitsa,  ndi  kudzizindikiritsa  woyera, 
ndipo  ndidzadziwika  pa  maso  pa 
amitundu  ambiri  ; motero  adzadziwa 
kuti  Ine  ndine  Yehova. 

QQ  Ndipo  iwe  wobadwa  ndi  mu- 
O O nthu,  ner.era  motsutsana  naye 
Gogi,  uziti,  Atero  Ambuye  Yehova, 
Taona,  nditsutsana  nawe  Gogi,  iwe 
mfumu  yaikuru  ya  Meseki  ndi  Tubala  ; 

2 ndipo  ndidzakutembenuza,  ndi  kuku- 
tsogolera,  ndi  kukweza  iwe  uchoke  ku 
malekezero  a k.u  mpoto  ; ndipo  ndi- 
dzadza  nawe  ku  mapiri  a Israyeli  ; 

3 ndipo  ndidzakantha  uta  wako  ku- 
uchotsa  m’dzanja  lako  lamanzere,  ndi 
kutayitsa  mibvi  yako  ku  dzanja  lako 
lamanja.  4 Udzagwa  pa  mapiri  a 
Israyeli,  iwe  ndi  rnagulu  ako  onse,  ndi 
mitundu  ya  anthu  okhala  ndi  iwe  ; 
ndidzakupereka  kwa  mbalame  zolusa 
za  mitundu  yonse,  ndi  kwa  zirombo 
za  ku  thengo,  akuyese  chakudya. 

5 Udzagwa  ku  thengo  koyera,  pakuti 
ndanena  ndine,  ati  Ambuye  Yehova. 

6 Ndipo  ndidzatumizira  moto  Magogi, 
ndi  iwo  okhala  mosatekeseka  m’zisu- 
mbu  ; rnotero  adzadziwa  kuti  Ine 
ndine  Yehova.  7 Ndipo  ndidzadzi- 
v/ikitsa  dzina  langa  loyera  pakati  pa 
anthu  anga  Israyeli,  osalola  dzina 
langa  loyera  aliipsenso  ; ndipo  ami- 
tundu  adzadziwa  kuti  Ine  ndine 
Yehova  Woyera’yo  wa  Is'rayeli. 
8 Taonani,  chikudza,  chidzachitika, 
ati  Ambuye  Yehova,  ndilo  tsiku  nda- 
nena’lo.  9 Ndipo  iv/o  olchala  m’midzi 
ya  Israyeli  adzaturuka,  nadzasonkha 

moto,  nadzatentha  zida  za  nkhondo, 
ndi  zikopa  zochinjiriza,  mauta,  ndi 
mibvi,  ndi  ndodo,  ndi  mikondo  ; 
ndipo  adzasonkha  moto  nazo  zaka 
zisanu  ndi  ziwiri  ; 1 0 osatenga  nkhuni 
ku  thengo,  kapena  kuzitema  ku  nkha- 
lango  ; popeza  adzasonkha  moto  ndi 
zida’zo ; nadzafunkha  iwo  amene 
anawafunkha,  ndi  kulanda  zawo  za 
iwo  adalanda  zawo’zo,  ati  Ambuye 
Yehova. 

11  Ndipo  kudzachitika  tsiku  ilo, 
ndidzapatsa  Gogi  manda  m’Israyeli, 
chigwa  cha  opita’wo  ku  m’mawa  kwa 
nyanja  ; ndipo  lidzaletsa  opita’wo, 
ndipo  adzaika  komweko  Gogi  ndi 
unyinji  wache  wonse,  nadzachicha, 
Chigwa  cha  unyinji  wa  Gogi.  12  Ndi 
a nyumba  ya  Israyeli  adzapititsa 
miyezi  isanu  ndi  iwiri  ali  kuwaika, 
kuti  ayeretse  dziko.  13  Inde  anthu 
onse  a m’dziko  adzawaika,  nadza- 
mveka  nako  tsiku  lakulemekezedwa 
Ine,  ati  Ambuye  Yehova.  14  Ndipo 
adzasankha  anthu  akupitapitabe 
m’dziko,  ndi  pamodzi  ndi  opitapita’wo 
anthu  akuika  mafupa  otsala  pa 
mtunda,  kuliyeretsa ; pakutha  mi- 
yezi  isanu  ndi  iwiri  adzapwaira. 
15  Ndipo  opitapita’wo  adzapitapita 
m’dziko,  ndipo  wina  akaona  pfupa 
la  munthu  aike’po  chizindikilo,  mpaka 
oika’wo  aliika  m’chigwa  cha  unyinji 
wa  Gogi.  16  Ndipo  dzina  la  mudzi 
lidzakhala  Hamona.  Momwemo  adza- 
yeretsa  dziko. 

17  Ndipo  iwe  wobadwa  ndi  munthu, 
atero  Ambuye  Yehova,  Nena  kwa 
mbalame  za  mitundu  yonse,  ndi  kwa 
nyama  zonse  za  ku  thengo,  Meme- 
zanani,  idzani,  sonkhanani  ku  mbali 
zonse,  kudza  ku  nsembe  yanga  imene 
ndikupherani,  ndiyo  nsembe  yaikuru 
pa  mapiri  a Israyeli,  kuti  mudzadye 
nyama  ndi  kumwa  mwazi.  18  Mu- 
dzadya  nyama  ya  amphamvu,  ndi 
kumwa  mwazi  wa  akalonga  a pa 
dziko,  wa  nkhosa  za  mphongo,  wa 
ana  a nkhosa,  ndi  wa  mbuzi,  ndi  wa 
ng’ombe,  zonsezi  zonenepa  za  ku 
Basana.  19  Ndipo  mudzadya  zonona 
mpaka  mudzakhuta,  ndi  kumwa  mwa- 
zi  mpaka  mudzaledzera  za  nsembe 
yanga  ndakupherani.  20  Ndipo  po- 
dyera  panga  mudzakhuta  akavalo, 
ndi  magareta,  ndi  anthu  a mphamvu, 
ndi  anthu  onse  a nkhondo,  ati  Ambuye 
Yehova.  21  Ndipo  ndidzaika  uleme- 
rero  wanga  mwa  amitundu  ; ndi 


amitundu  onse  adzaona  chiweruzo 
changa  ndachichita,  ndi  dzanja  langa 
limene  ndinawaikira.  22  Ndipo  nyu- 
mba  ya  Israyeli  idzadziwa  kuti  Ine 
ndine  Yehova  Mulungu  wawo,  kuya- 
mbira tsiku  ilo  ndi  m’tsogolomo.  23  Ndi- 
po  amitundu  adzadziwa  kuti  nyumba 
ya  Israyeli  idalowa  undende  chifukwa 
cha  mphulupulu  zawo,  popeza  anandi- 
lakwira  Ine  ; ndipo  ndinawabisira 
nkhope  yanga ; m’mwemo  ndinawa- 
pereka  m’dzanja  la  adani  awo,  nagwa 
iwo  onse  ndi  lupanga.  24  Ndinachita 
nawo  monga  mwa  kudetsedwa  kwawo, 
ndi  monga  mwa  kulakwa  kwawo, 
ndipo  ndinawabisira  nkhope  yanga. 

25  Chifukwa  chache  atero  Ambuye 
Yehova,  Tsopano  ndidzabweza  unde- 
nde  wa  Yakobo,  ndi  kuchitira  chi- 
fundo  nyumba  yonse  ya  Israyeli,  ndipo 
ndidzachitira  dzina  langa  loyera  nsa- 
nje.  26  Ndipo  adzasenza  manyazi 
awo,  ndi  zolakwa  zawo  zonse,  zimene 
anandilakwira  nazo,  pokhala  mosate- 
keseka  iwo  m’dziko  lawo,  opanda  wina 
wakuwaopsa ; 27  nditabwera  nawo 

kuchoka  kwa  mitundu  ya  anthu,  ndi- 
tawasokolotsa  m’maiko  a adani  awo, 
ndi  kuzindikiridwa  Woyera  mwa  iwo 
pa  maso  pa  amitundu  ambiri.  28  Ndi- 
po  adzadziwa  kuti  Ine  ndine  Yehova 
Mulungu  wawo,  popeza  ndinalola 
atengedwe  ndende  kumka  kwa  ami- 
tundu,  koma  ndinawasonkhanitsanso 
akhale  m’dziko  lawo,  osasiya’konso 
mmodzi  yense  wa  iwowa.  29  Ndipo 
sindidzawabisiranso  nkhope  yanga, 
popeza  ndatsanulira  mzimu  wanga 
pa  nyumba  ya  Israyeli,  ati  Ambuye 
Yehova. 

Chaka  cha  makumi  awiri  ndi 
HnVj  zisanu  cha  undende  wathu, 
poyamba  chaka,  tsiku  la  khumi  la 
mwezi,  chaka  cha  khumi  ndi  zinai 
atakantha  mudzi’wo,  tsiku  lomwelo, 
dzanja  la  Mulungu  linandikhalira ; 
ndipo  anamuka  nane  komweko. 
2 M’masomphenya  a Mulungu  Iye 
anabwera  nane  m’dziko  la  Israyeli, 
nandikhalitsa  pa  phiri  lalitali  ndithu  ; 
pamenepo  panali  ngati  mamangidwe  a 
mudzi  ku  mwela.  3 Ndipo  anamuka 
nane  komweko,  ndipo  taona,  panali 
munthu,  maonekedwe  ache  ngati  a 
mkuwa,  ndi  chingwe  cha  bwazi 
m’dzanja  lache,  ndi  bango  loyesa  nalo, 
naima  ku  chipata  iye.  4 Ndipo  mu- 
nthu’yu  anati  kwa  ine,  Wobadwa  ndi 
munthu  iwe,  penya  ndi  maso  ako, 

imva  m’makutu  mwako,  nuike  mtima 
wako  pa  zonse  ndidzakuonetsa  iwe  ; 
pakuti  unatengedwa  kudza  kuno,  kuti 
ndikuonetse  izi  ; fotokozera  nyumba 
ya  Israyeli  zonse  uziona. 

5 Ndipo  taonani,  panali  linga  kunja 
kwache  kwa  nyumba  ya  kachisi 
poizinga,  ndi  m’dzanja  lache  la  mu- 
nthu’yo  bango  loyesa  nalo  la  mikono 
isanu  ndi  umodzi,  mkono  uli  wonse 
mkono  kudza  chikato  ; ndipo  ana- 
yesa  chimangidwe’cho  kuchindikira 
kwache  bango  limodzi,  ndi  msinkhu 
wache  bango  limodzi.  6 Pamenepo 
anafika  ku  chipata  choloza  kum’mawa, 
nakwera  pa  makwerero  ache  ; ndipo 
anayesa  chiundo  cha  chipata,  bango 
limodzi  kuchindikira  kwache  ; ndicho 
chiundo  choyamba,  bango  limodzi. 
7 Ndi  chipinda  cha  alonda,  chonse  ncha 
bango  limodzi  m’litali  mwache,  ndi 
bango  limodzi  kupingasa  kwache,  ndi 
pakati  pa  zipinda  za  alonda  mikono 
isanu,  ndi  chiundo  cha  chipata  ku 
mbali  ya  ku  khonde  la  ku  chipata 
m’kati’mo,  bango  limodzi.  8 Ana- 
yesanso  khonde  la  ku  chipata  ku 
mbali  ya  ku  kachisi,  bango  limodzi. 
9 Pamenepo  anayesa  khonde  la  ku 
chipata  mikono  isanu  ndi  itatu,  ndi 
mphuthu  zache  mikono  iwiri  ; ndi 
khonde  la  ku  chipata  linaloza  ku 
kachisi.  10  Ndi  zipinda  za  alonda  za 
ku  chipata  cha  ku  m’mawa  ndizo 
zitatu  cha  kuno,  ndi  zitatu  cha  uko, 
zitatu’zi  nza  muyeso  umodzimodzi, 
ndi  mphuthu’zo  nza  muyeso  umodzi- 
modzi,  cha  kuno  ndi  cha  uko.  11  Ndi- 
po  anayesa  kupingasa  kwa  chipata  pa 
khoma  pache  mikono  khumi,  ndi  utali 
wache  wa  chipata  mikono  khumi  ndi 
itatu  ; 12  ndi  pa  khomo  pa  zipinda  za 
alonda  panali  kakhoma  ka  mkono 
umodzi  cha  kuno,  ndi  kakhoma  ka 
mkono  umodzi  cha  uko  ; ndi  zipinda 
za  alonda  mikono  isanu  ndi  umodzi  cha 
kuno,  ndi  mikono  isanu  ndi  umodzi 
cha  uko.  13  Ndipo  anayesa  chipata 
kuyambira  ku  tsindwi  la  chipinda  cha 
alonda  chimodzi,  kufikira  ku  tsindwi 
la  chinzache,  kupingasa  kwache  ndiko 
mikono  makumi  awiri  ndi  isanu  ; 
makomo  napenyana.  14  Anama- 
nganso  nsanamira  za  mikono  makumi 
asanu  ndi  limodzi  ; ndi  bwalo  la 
pakati  pa  chipata  lidafikira  ku  nsana- 
mira.  15  Ndipo  kuyambira  pa  khomo 
lolowera  la  chipata  kufikira  khomo  la 
khonde  la  chipata  m’kati’mo  ndiko 

2 B* 


mikono  makumi  asanu.  16  Ndipo 
panali  mazenera  a made  okhazikika 
pa  zipinda  ndi  m’makhoma  a pakati 
pawo,  m’kati  mwa  chipata  pozungulira 
ponse ; momwemonso  pa  zidundumwa  ; 
ndipo  panali  mazenera  pozungulira 
ponse  m’kati’mo,  ndi  pa  nsanamira’zo 
panali  akanjedza. 

17  Pamenepo  analowa  nane  ku 
bwalo  la  kunja,  ndipo  taonani,  panali 
zipinda,  ndi  moyalidwa  miyala  moko- 
nzekera  bwalo  pozungulira  ponse ; 
moyalidwa  miyala’mo  munali  zipinda 
makumi  atatu.  18  Ndipo  moyali- 
dwa’mo  munali  pa  mbali  ya  zipata 
molingana  ndi  utali  wache  wa  zipata, 
ndimo  moyalidwa  mwa  munsi.  19Pa- 
menepo  anayesa  kupingasa  kwache 
kuyambira  pa  khomo  pache  pa  chi- 
pata  cha  kunsi,  kufikira  ku  maso 
kwache  kwa  bwalo  la  m’kati  kunja 
kwache,  mikono  zana  ku  m’mawa,  ndi 
ku  mpoto.  20  Ndi  chipata  cha  bwalo 
la  kunja  choloza  ku  mpoto  anachi- 
yesa  m’litali  mwache,  ndi  kupingasa 
kwache.  21  Ndi  zipinda  zache  ndizo 
zitatu  cha  kuno,  ndi  zitatu  cha  uko, 
ndi  makhoma  a pakati  pache ; ndi 
zidundumwa  zache  zinali  monga  mwa 
muyeso  wa  chipata  choyamba’cho, 
m’litali  mwache  mikono  makumi 
asanu,  ndi  kupingasa  kwache  mikono 
makumi  awiri  mphambu  isanu. 

22  Ndi  mazenera  ache,  ndi  zidundumwa 
zache,  ndi  akanjedza  ache,  anali 
monga  mwa  muyeso  wa  chipata  cho- 
loza  ku  m’mawa  ; ndipo  anakwera’ko 
ndi  makwerero  asanu  ndi  awiri,  ndi 
zidundumwa  zache  zinali  pa  khomo. 

23  Ndipo  panali  chipata  cha  bwalo  la 
m’kati,  chopenyana  ndi  chipata  chi- 
nzache  cha  kunja  ku  mpoto,  ndi  cha 
ku  m’mawa  ; ndipo  anayesa  kuya- 
mbira  ku  chipata  kufikira  ku  chipata 
mikono  zana.  24  Ndipo  ananditso- 
golera  kumka  ku  mwela,  ndipo  ta- 
onani,  panali  chipata  ku  mwela, 
nayesa  makhoma  a pakati  pache,  ndi 
zidundumwa  zache,  monga  mwa  mi- 
yeso  yomweyi.  25  Ndimo  munali 
mazenera  m’menemo,  ndi  m’zidundu- 
mwa  zache  pozungulirapo,  monga 
mazenera  ena  aja,  m’litali  mwache 
mikono  makumi  asanu,  ndi  kupi- 
ngasa  kwache  mikono  makumi  awiri 
mphambu  isanu.  26  Ndipo  panali 
makwerero  asanu  ndi  awiri  okwere- 
ra’po,  ndi  zidundumwa  zache  ku  maso 
kwache  ; ndi  pa  nsanamira  zache  cha 

kuno  ndi  clia  uko  panali  akanjedza. 
27  Ndipo  panali  chipata  cha  bwalo  la 
m'kati  chakuloza  ku  rnwela,  nayesa 
kuyambira  ku  c'nipata  kufikira  ku 
chipata  ku  rnwela  mikono  zana. 

£8  Pameneoo  analowa  nane  pa 
chipata  cha  ku  mwela  m’bwalo  !a 
m'kati,  nayesa  chtpata  cha  ku  mwera, 
moriga  mwa  miyeso  yomweyi  ; 29  ndi 
zipinda  zache,  ndi  makhoma  a pakati 
pache,  ndi  zidundumwa  zache,  monga 
mwa  miyeso  yomweyi  ; ndimo  munali 
mazenera  m’menemo,  ndi  m’zidundu- 
mwa  zache  pozungulira’po  ; m’litali 
mwache  mikono  makumi  asanu,  ndi 
kupingasa  kwache  mikono  makumi 
awiri  mphambu  isanu.  30  Ndipo 
panali  zidundumwa  pozungulirapo, 
mlitaii  mvrache  mikono  makumi  awiri 
mphambu  isanu,  ndi  kupingasa  kwache 
mikono  isanu.  31  Ndi  zidundumwa 
zache  zinaloza  ku  bwalo  la  kunja,  ndi 
pa  nsanamira  zache  panali  akanjedza, 
ndi  pokwerera’po  panali  makwerero 
asanu  ndi  atatu.  32  Ndipo  analowa 
ndine  m’bwalo  la  m’kati  kuloza  ku 
m’mawa,  nayesa  chipata  cha  ku 
m’mawa  monga  mwa  miyeso  yomweyi ; 
33  ndi  zipinda  zache,  ndi  makhoma  a 
pakati  pache,  ndi  zidundumwa  zache, 
monga  mwa  miyeso  yomweyi  ; ndimo 
munali  mazenera  mmenemo,  ndi 
m’zidundumwa  zache  pozungulira’po, 
mlitali  mwache  mikono  makumi 
asanu,  ndi  kupingasa  kwache  mikono 
makumi  awiri  mphambu  isanu. 
3$  Ndi  zidundurnwa  zache  zinaloza  ku 
bwalo  la  kunja  ; ndi  pa  nsanamira 
zache  panali  akanjedza  cha  kuno  ndi 
cha  uko  ; ndipo  pokwerera  pache 
panali  makwerero  asanu  ndi  atatu. 

35  Pamenepo  anabwera  nane  ku 
chipata  cha  ku  mpoto,  nachiyesa 
monga  mwa  miyeso  yomweyi  ; 

36  zipinda  zache,  makhoma  a pakati 
pache,  ndi  zidundumwa  zache  ; ndimo 
munali  mazenera  mmenemo  pozu- 
ngulira’po,  m’iitali  mwache  mikono 
makumi  asanu,  ndi  kupingasa  kwache 
mikor.o  makumi  awiri  mphambu 
isanu.  37  Ndi  nsanamira  zache  zina- 
loza  ku  bwalo  la  kunja ; ndi  pa 
nsanamira  zache  panali  akanjedza 
cha  kuno  ndi  cha  uko  ; ndipo  pokwe- 
rera  pache  panali  makwerero  asanu 
ndi  atatu. 

38  Ndipo  pa  nsanamira  za  pa  zipata 
panali  kanyumba  ndi  chitseko  chache  ; 
pamenepo  anatsuka  nsembe  yopse- 


reza.  39  Ndipo  m’khonde  la  pa  chi- 
pata  munali  magome  awiri  cha  kuno, 
ndi  magome  awiri  cha  uko  ; kuti 
aphere’po  nsernbe  yopsereza,  ndi 
nsembe  ya  uchimo,  ndi  nsembe 
yoparamula.  40  Ndi  ku  mbali  yina 
ya  khonde  kunja,  pakukwerera  polo- 
wera  pa  chipata  cha  ku  mpoto,  kunali 
magome  awiri,  ndi  ku  mbali  inzache 
ya  ku  chipata  kunali  magome  awiri. 
41  Magome  anai  cha  kuno,  ndi 
magome  anai  cha  uko,  ku  mbali  ya 
cnipata  ; magome  asanu  ndi  atatu, 
amene  anaphera’po  nsembe.  42  Ndipo 
panali  magome  anai  a nsembe  yopse- 
reza  a miyala  yosema,  mlitali  mwache 
mkono  ndi  nusu,  kupingasa  kwache 
mkono  ndi  nusu,  msinkhu  wache 
mkono  umodzi  ; pamenepo  adafoika 
zipangizo  zimene  anaphera  nazo 
nsembe  yopsereza  ndi  nsembe  yo- 
phera.  43  Ndi  zichiri  za  ngowe,  chi- 
kato  m’litali  mwache,  zinamangika 
m’kati’rno  pozungulira’po  ; ndi  pa 
magome  panali  nyama  ya  nsembe. 
44  Ndi  kunja  kwa  chipata  cha  m’kati 
kunali  tinyumba  ta  oyimba  m’bwalo 
la  m’kati,  ku  mbali  ya  chipata  cha  ku 
mpoto  ; ndipo  tinaloza  ku  mwela, 
kena  ku  mbali  ya  chipata  cha  ku 
m’mawa  kanaloza  kumpoto.  45  Ndi- 
po  anati  kwa  ine,  Kanyumba  aka 
koloza  ku  mwela  nka  ansembe  odikira 
kachisi.  46  Ndi  kanyumba  koloza  ku 
mpoto  nka  ansembe  odikira  guwa  la 
nsembe,  ndiwo  ana  a Zadoki  amene 
ayandikira  kwa  Yehova  mwa  ana  a 
Levi,  kumtumikira  Iye.  47  Ndipo 
anayesa  bwalo’lo  mikono  zana  m’litali 
mwache,  ndi  mikono  zana  kupingasa 
kwache,  lampwamphwa  ; ndi  guwa 
la  nsembe  linali  ku  khomo  kwa 
nyumba. 

48  Pamer.epo  anadza  nane  ku  kho- 
nde  la  kachisi,  nayesa  mphuthu  za 
khonde,  mikono  isanu  cha  kuno,  ndi 
mikono  isanu  cha  uko  ; ndi  kupingasa 
kwa  chipata,  mikono  itatu  cha  kuno, 
ndi  mikono  itatu  cha  uko.  49  M’litali 
mwache  mwa  khonde  mikono  makumi 
awiri,  ndi  kupingasa  kwache  mikono 
khumi  ndi  umodzi  ; ndipo  panali  ma- 
kwerero  khumi  okwerera  kumeneko ; 
ndipo  panali  zoimiritsa  pa  nsanamira- 
’zo,  imodzi  cha  kuno,  ndi  imodzi  cha 
uko. 

/f  "J  Ndipo  anadza  nane  ku  kachisi, 
“Hr  i nayesa  nsanamira  zache,  ku- 
pingasa  kwache  mikono  isanu  ndi 


778 


EZEKIELI 


41.  2—24 


umodzi  cha  kuno,  ndi  mikono  isanu 
ndi  umodzi  cha  uko,  ndiko  kupingasa 
kwa  chihema  chija.  2 Ndi  kupingasa 
kwa  khomo  mikono  khumi ; ndi 
mbali  za  khomo  mikono  isanu  cha 
kuno,  ndi  mikono  isanu  cha  uko  ; 
nayesa  malo  opatulika,  m’litali  mwache 
mikono  makumi  anai,  ndi  kupingasa 
kwache  mikono  makumi  awiri. 
3 Nalowa  m’kati’mo,  nayesa  mphuthu 
za  pa  khomo  mikono  iwiri,  ndi  msi- 
nkhu  wa  khomo  mikono  isanu  ndi 
umodzi,  ndi  kupingasa  kwa  khomo 
mikono  isanu  ndi  iwiri.  4 Anayesanso 
m’kati  mwa  kachisi  m’tsogolomo,  m’li- 
tali  mwache  mikono  makumi  awiri, 
ndi  kupingasa  kwache  mikono  ma- 
kumi  awiri  ; ndipo  anati  kwa  ine, 
Umo  m’mopatulikitsa.  5 Pamenepo 
anayesa  khoma  la  nyumba,  kuchindi- 
lcira  kwache  mikono  isanu  ndi  umodzi, 
ndi  kupingasa  kwache  kwa  zipinda  za 
m’mphepete  mikono  inai,  pozungulira 
pache  ponse  pa  kachisi.  6 Ndipo 
zipinda  za  m’mphepete  zinasanjiki- 
zana  china  pa  chinzache  ; zinatero 
makumi  atatu  mizere  yonse  itatu, 
nizinalowa  ku  khoma  lochirikiza 
zipinda  za  m’mphepete  pozungulira’po, 
zisanjikike  pamenepo  ; pakuti  sizi- 
nagwiridwa  ndi  khoma  la  nyumba. 
7 Ndipo  zipinda  za  m’mphepete  zina- 
kula  m’kupingasa  kwawo,  pozinga 
nyumba  m’kukwera  kwawo  ; pakuti 
nyumba  inazingika  mokwerakwera 
pozungulira  pache  pa  nyumba ; mo- 
tero  kupingasa  kwache  kwa  nyumba 
kunakula  kumwamba  kwache,  mo- 
mwemonso  anakwera  kuyambira  chi- 
pinda  cha  kunsi,  kupita  cha  pakati, 
kufikira  cha  m’mwamba.  8 Ndinaona- 
nso  kuti  ku  nyumba  kunali  chiunda 
pozungulira  pache  ; maziko  a zipinda 
za  m’mphepete  anafikira  muyeso  wa 
bango  la  mikono  isanu  ndi  umodzi 
yaikuru.  9 Kuchindikira  kwa  khoma 
ja  ku  zipinda  za  m’mphepete  kunja 
kwache  kunali  mikono  isanu  ; ndipo 
mpata  wache  unali  rnalo  olowera 
m’zipinda  za  m’mphepete  za  kachisi. 

10  Ndi  pakati  pa  zipinda  panali  kupi- 
ngasa  kwa  mikono  makumi  awiri, 
pozungulira  pache  ponse  pa  nyumba. 

11  Ndi  makomo  a zipinda  za  m’mphe- 
pete  analoza  ku  mpata’wo,  khomo 
lina  ku  mpoto,  ndi  lina  ku  mwela  ; 
ndi  malo  a pa  mpata’wo  anayesa 
mikono  isanu  kupingasa  kwache  po- 
zungulira  pache.  12  Ndipo  nyumba 


inali  kutsogolo  kwa  mpata  wa  mbali 
ya  ku  madzulo  inali  ya  mikono 
makumi  asanu  ndi  awiri  kupingasa 
kwache  ; ndi  khoma  la  nyumba’yo 
pozungulira  pache  linali  la  mikono 
isanu  kuchindikira  kwache  ; ndi 
m’litali  mwache  mikono  makumi 
asanu  ndi  anai.  13  Momwemo 
anayesa  kachisi  m’litali  mwache  mi- 
kono  zana  limodzi  ; ndi  mpata’wo, 
ndi  nyumba’yo,  ndi  makhoma  ache, 
mikono  zana  limodzi  ; 14  kupingasa 
kwache  komwe  kwa  ku  khomo  kwa 
nyumba,  ndi  ku  mpata’wo  ku  m’mawa, 
mikono  zana  limodzi. 

1 5 Momwemo  anayesa  m’litali  mwa- 
che  nyumba’yo  inali  kutsogolo  kwache 
kwa  mpata  wokhala  cha  kuno  chache, 
ndi  makonde  ache  a m’mwamba,  cha 
kuno  ndi  cha  uko,  mikono  zana 
limodzi,  ndi  kachisi  wa  m’kati’mo,  ndi 
makonde  a ku  bwalo  ; 16  ziundo,  ndi 
mazenera  a made  okhazikika,  ndi 
makonde  a m’mwamba  akuzinga 
zipinda  zosanjikizana  zawo  zitatu, 
pandunji  pa  chiundo,  ochinga  ndi 
matabwa  pozungulira  pache,  kuya- 
mbira  pansi  kufikira  ku  mazenera ; 
koma  mazenera  anaphimbika  ; 17  ku- 
fikira  pamwamba  pa  khomo,  mpaka 
nyumba  ya  m’kati’mo,  ndi  kunja 
kwache,  ndi  khoma  lonse  kwete 
m’kati  ndi  kunja,  monga  mwa  miyeso. 
18  Ndipo  panalembedwa’po  ndi  ake- 
rubi  ndi  akanjedza,  kanjedza  pakati 
pa  akerubi  ; ndi  kerubi  ali  yense  anali 
ndi  nkhope  zache  ziwiri  ; 19  nkhope 
ya  munthu  kuloza  ku  kanjedza  cha 
kuno,  ndi  nkhope  ya  mwana  wa 
mkango  kuloza  ku  kanjedza  cha 
uko,  momwemo  m’nyumba  monse 
pozungulira  pac’ne.  20  Kuyambira 
pansi  kufikira  pamwamba  pa  khomo 
panalembedwa  akerubi  ndi  akanjedza  ; 
linatero  khoma  la  kachisi.  21  Mphu- 
thu  za  kachisi  zinali  za  mpwamphwa, 
ndi  maonekedwe  a pa  khomo  pa  malo 
opatulika  ananga  maonekedwe  a 
kachisi.  22  Guwa  la  nsembe  linali 
la  mtengo,  msinkhu  wache  mikono 
itatu,  ndi  m’litali  mwache  mikono 
iwiri,  ndi  ngondya  zache,  ndi  tsinde 
lache,  ndi  thupi,  nza  mtengo  ; ndipo 
ananena  ndi  ine,  Ili  ndilo  gome  liri  pa 
maso  pa  Yehova.  23  Ndipo  kachisi 
ndi  malo  opatulikitsa  anali  nazo 
zitseko  ziwiri.  24  Ndipo  pa  mako- 
mo’po  panali  zitseko  zopatukana 
zotembenuzika,  china  chopatukana 

pa  khomo  lina  china  pa  linzache. 
25  Ndipo  panalembedwa  pamenepo 
pa  zitseko  za  kachisi  akerubi  ndi 
akanjedza,  akunga  aja  adalembedwa 
pa  makhoma  ; ndipo  panali  matabwa 
ochindikira  pa  khomo  pa  khonde 
panja.  26  Ndipo  panali  mazenera  a 
made  okhazikika,  ndi  akanjedza  cha 
kuno  ndi  cha  uko,  ku  mbali  zache  za 
khonde  ; momwemonso  pa  zipinda 
za  m’mphepete  mwa  nyumba,  ndi  pa 
matabwa  ochindikira. 

/\Cy  Pamenepo  anaturuka  nane 
kumka  ku  bwalo  la  kunja, 
njira  ya  ku  mpoto  ; nalowa  nane  ku 
nyumba  ya  zipinda  idali  pandunji  pa 
mpata’wo,  ndi  pandunji  pa  nyumba’yo 
inaloza  ku  mpoto.  2 Cha  kuno  cha 
m’litali  mwache  mwa  mikono  zana 
limodzi  kunali  khomo  la  ku  mpoto, 
ndi  kupingasa  kwache  mikono  makumi 
asanu.  3 Pandunj  i pa  mikono  makumi 
awiri  a bwalo  la  m’kati,  ndi  pandunji 
pa  moyala’mo  mwa  miyala,  mwa 
bwalo  la  kunja,  panali  khonde  la 
m’mwamba,  lokomana  ndi  khonde 
linzache  losanjikika  pachiwiri.  4 Ndi 
ku  khomo  kwa  zipinda  anakonza 
poyendapo,  kupingasa  kwache  mikono 
khumi  m’kati  mwache,  njira  ya  mikono 
zana  limodzi,  ndi  makomo  awo  ana- 
loza  ku  mpoto.  5 Ndipo  zipinda  za 
pamwamba  zinachepa,  pakuti  ma- 
konde  a m’mwamba  analanda  pa- 
menepo,  chifukwa  chache  zinachepa 
koposa  za  pansi  ndi  za  pakati  m’nyu- 
mba  ya  zipinda.  6 Pakuti  zinasanji- 
kizana  pawiri,  ndipo  zinalibe  nsana- 
mira  ngati  nsanamira  za  ku  mabwalo  ; 
chifukwa  chache  za  m’mwamba’zo 
zinachepa  koposa  za  kunsi  ndi  za 
pakati  kuyambira  pansi.  7 Ndipo 
linga  linali  kunja’lo,  lolingana  ndi 
nyumba  ya  zipinda,  kuloza  ku  bwalo 
la  kunja,  popenyana  ndi  nyumba  ya 
zipinda,  m'litali  mwache  munali  mi- 
kono  makumi  asanu.  8 Pakuti 
kupingasa  kwache  kwa  nyumba  ya 
zipinda  inali  m’bwalo  la  kunja,  kunali 
mikono  makumi  asanu  ; ndipo  taonani, 
kuloza  ku  khomo  la  kachisi  inali  mi- 
kono  zana  limodzi.  9 Ndipo  pansi  pa 
zipinda  izi  panali  polowera  mbali  ya 
ku  m’mawa,  polowera’mo  kuchoka  ku 
bwalo  la  kunja.  10  M’kuchindikira 
kwa  linga  la  bwalo,  kuloza  ku  mwera, 
cha  kuno  cha  mpata’wo,  cha  kuno  cha 
nyumba,  panali  nyumba  ya  zipinda. 
11  Ndipo  njira  ya  pa  khomo  pawo 


inanga  maonekedwe  a njira  ya  ku 
nyumba  ya  zipinda  yoloza  ku  mpoto, 
inalingana  nayo  m’litali  mwache, 
momwemonso  kupingasa  kwache ; 
ndi  m’maturukiro  mwache  monse 
munali  monga  mwa  machitidwe  a 
inzache,  ndi  monga  mwa  makomo  a 
inzache.  1 2 Ndi  monga  mwa  makomo 
a zipinda  za  ku  mwela  panali  khomo 
polekeza  njira,  ndiyo  njira  yokhu- 
dzana  ndi  linga  la  ku  m’mawa  polo- 
wa’mo.  13  Pamenepo  anati  kwa  ine, 
Zipinda  za  ku  mpoto,  ndi  zipinda  za 
ku  mwela,  ziri  cha  kuno  cha  mpata’wo, 
ndizo  zipinda  zopatulika,  kumene 
ansembe  okhala  pafupi  pa  Yehova 
azidyera  zinthu  zopatulikitsa ; ku- 
meneko  aziika  zopatulikitsa,  ndi  nse- 
mbe  ya  ufa,  ndi  nsembe  ya  uchimo, 
ndi  nsembe  yoparamula  ; pakuti 
malo’wo  nai  opatulika.  14  Atalowa 
ansembe  asaturukenso  m’malo  opatu- 
lika  kumka  ku  bwalo  la  kunja,  koma 
komweko  aziika  zobvala  zawo  zimene 
atumikira  nazo  ; pakuti  ziri  zopatu- 
lika  ; ndipo  abvale  zobvala  zina, 
nayandikire  zinthu  wamba  za  anthu. 

15  Atatha  tsono  kuyesa  nyumba  ya 
m’kati’mo,  anaturuka  nane  njira  ya 
chipata  choloza  ku  m’mawa,  nayesa 
bwalo  pozungulira  pache.  16  Ana- 
yesa  mbali  ya  ku  m'mawa  ndi  bango 
loyesera,  mabango  mazana  asanu, 
kuyesa  ndi  bango  loyesera,  pozungu- 
lira  pache.  17  Anayesa  mbali  ya  ku 
mpoto  mabango  mazana  asanu,  ku- 
yesa  ndi  bango  loyesera,  pozungulira 
pache.  18  Anayesa  mbali  ya  ku 
mwela  mabango  mazana  asanu,  ku- 
yesa  ndi  bango  loyesera.  19  Anate- 
mbenukira  ku  mbali  ya  ku  madzulo, 
nayesa  mabango  mazana  asanu  ndi 
bango  loyesera.  20  Analiyesa  mbali 
zache  zinai,  linali  nalo  linga  pozungu- 
lira  pache,  utali  wache  mazana  asanu, 
chitando  chache  mazana  asanu,  kusi- 
yanitsa  pakati  pa  zopatulika  ndi 
zawamba. 

A Q Pamenepo  anamuka  nane  ku 
chipata  choloza  ku  m’mawa, 

2 ndipo  taonani,  ulemerero  waMulungu 
wa  Israyeli  unadzera  njira  ya  ku 
m’mawa,  ndi  mau  ache  ananga  mko- 
komo  wa  madzi  ambiri,  ndi  dziko 
linanyezimira  ndi  ulemerero  wache. 

3 Ndipo  maonekedwe  a masomphenya 
ndinawaona  anali  monga  masomphe- 
nya  aja  ndinawaona  pakudza  ine 
kupasula  mudzi ; ndi  masomphe- 

nya’wa  anali  ngati  masomphenya 
aja  ndinawaona  ku  mtsinje  wa 
Kebara;  ndipo  ndinagwa  nkhope  pansi. 
4 Ndipo  ulemerero  wa  Yehova  unalowa 
m’kachisi  kudzera  njira  ya  chipata 
choloza  ku  m’mawa.  5 Ndipo  mzimu 
unandinyamula,  numuka  nane  ku 
bwalo  la  m’kati ; ndipo  taonani,  uleme- 
rero  wa  Mulungu  unadzaza  kachisi. 
6 Ndipo  ndinamva  wina  alikulankhula 
nane  ali  m’kachisi,  naima  nane 
munthu.  7 Ndipo  anati  kwa  ine, 
Wobadwa  ndi  munthu  iwe,  pano 
mpokhala  mpando  wa  chifumu  wanga, 
mpoponda  ku  mapazi  anga,  pomwe 
ndidzakhala  pakati  pa  ana  a Israyeli 
kosatha ; ndi  nyumba  ya  Israyeli 
siidzadetsanso  dzina  langa  loyera, 
ngakhale  iwo  kapena  mafumu  awo, 
mwa  chigololo  chawo,  ndi  mitembo 
ya  mafumu  awo  pa  misanje  yawo, 
8 ndi  kuika  chiundo  chawo  pafupi 
pa  chiundo  changa,  ndi  mphuthu 
yawo  pa  mbali  ya  mphuthu  yanga, 
ndipo  panali  khoma  lokha  pakati  pa 
iwo  ndi  ine,  nadetsa  dzina  langa 
loyera  ndi  zonyansa  zawo  anazichita  ; 
chifukwa  chache  ndinawatha  mu 
mkwiyo  wanga.  9 Ataye  tsono  chi- 
gololo  chawo  ndi  mitembo  ya  mafumu 
awo  kutali  kwa  ine,  ndipo  ndidzakhala 
pakati  pawo  kosatha. 

1 0 Wobadwa  ndi  munthu  iwe,  onetsa 
nyumba  ya  Israyeli  kachisi’yu,  kuti 
achite  manyazi  ndi  mphulupulu  zawo  ; 
ndipo  ayese  muyeso  wache.  II  Ndipo 
ngati  akachita  manyazi  nazo  zonse 
anazichita,  uwadziwitse  maonekedwe 
a kachisi’yu,  ndi  muyeso  wache,  ndi 
poturukira  pache,  ndi  polowera  pache, 
ndi  malongosoledwe  ache  onse,  ndi 
malemba  ache  onse,  ngakhale  maone- 
kedwe  ache  onse,  ndi  malamulo  ache 
onse  ; nuwalembera  pa  maso  pawo, 
kuti  asunge  maonekedwe  ache  onse, 
ndi  malemba  ache  onse,  nawachite. 
1 2 Lamulo  la  kachisi  ndi  ili  : pa- 

mwamba  pa  phiri  malire  ache  onse 
pozungulira  pache  azikhala  opatu- 
likitsa.  Taonani,  limeneli  ndi  lamulo 
la  kachisi. 

13  Ndipo  miyeso  ya  guwa  la  nsembe, 
kuyesa  mikono  ndi  iyi  : (mkono’wo 

ndiwo  mkono  ndi  chikato,)  tsinde  lache 
likhale  mkono,  ndi  kupingasa  kwache 
mkono,  ndi  mkuzi  wache  m'mphepete 
mwache  pozungulira  pache  kuyesa 
zala  ; ili  ndi  tsinde  la  guwa’ii.  14  Ndi 
kuyambira  kunsi  kwache  ku  nthaka, 


kufikira  phaka  la  munsi,  mikono 
iwiri ; ndi  kupingasa  kwache  mkono 
umodzi  ; ndi  kuyambira  phaka  lali- 
ng’ono  kufikira  phaka  lalikuru  mikono 
inai  ; ndi  kupingasa  kwache  mkono. 
15  Ndi  guwa  la  pamwamba  mikono 
inai  ; ndi  pa  moto  pa  guwa  padzatu- 
ruka  nyanga  zinai.  16  Ndi  pa  moto 
pa  guwa,  m’litali  mwache  mikono 
khumi  ndi  iwiri,  ndi  kupingasa  kwache 
khumi  ndi  iwiri,  lampwamphwa  mbali 
zache  zinai.  17  Ndi  phaka,  m’litali 
mwache  mikono  khumi  ndi  inai,  ndi 
kupingasa  kwache  mikono  khumi  ndi 
inai  ku  mbali  zache  zinai  ; ndi  mkuzi 
wache  pozungulira  pache  mkono  wa 
nusu,  ndi  tsinde  lache  mkono  pozu- 
ngulira  pache,  ndi  makwerero  ache 
aloza  ku  m’mawa. 

18  Ndipo  anati  kwa  ine,  Wobadwa 
ndi  munthu  iwe,  atero  Ambuye 
Yehova,  Malemba  a guwa  la  nsembe, 
tsiku  la  kulimanga,  kupereka’po  nse- 
mbe  zopsereza,  ndi  kuwaza’po  mwazi, 
ndi  awa  : 19  Upatse  ansembe  aLevi, 
a mbeu  ya  Zadoki,  okhala  pafupi  ndi 
Ine,  kunditumikira  Ine,  ati  Ambuye 
Yehova,  mwana  wa  ng’ombe,  akhale 
wa  nsembe  ya  uchimo.  20  Nutenge’ko 
mwazi  wache,  ndi  kupaka  pa  nyanga 
zinai  za  guwa,  ndi  pa  ngondya  zinai 
za  phaka,  ndi  pa  mkuzi  wache  pozu- 
ngulira  ; motero  uliyeretse  ndi  kuli- 
chitira  chotetezera.  21  Utengenso 
ng’ombe  ya  nsembe  ya  uchimo, 
aipsereze  pa  malo  oikika  a kachisi, 
kunja  kwa  malo  opatulika.  22  Ndipo 
tsiku  lachiwiri  upereke  tonde  wopanda 
chirema,  akhale  nsembe  ya  uchimo  ; 
ndipo  ayeretse  guwa  la  nsembe  monga 
umo  analiyeretsera  ndi  ng’ombe’yo. 
23  Utatha  kuliyeretsa  upereke  mwana 
wa  ng’ombe  wopanda  chirema,  ndi 
nkhosa  ya  mphongo  ya  zoweta  yopanda 
chirema.  24  Ndipo  ubwere  nazo  kwa 
Yehova,  ndi  ansembe  athire’po  mchere, 
ndi  kuzipereka  nsembe  yopsereza  ya 
Yehova.  25  Masiku  asanu  ndi  awiri 
uzikonzera  mbuzi  tsiku  ndi  tsiku, 
ikhale  nsembe  ya  uchimo  ; akonze- 
renso  mwana  wa  ng’ombe,  ndi  nkhosa 
ya  mphongo  ya  zoweta  zopanda 
chirema.  26  Masiku  asanu  ndi  awiri 
achite  chotetezera  guwa’li  ndi  kuli- 
yeretsa,  momwemo  alipatule.  27  Ndi- 
po  atatsiriza  masiku,  kudzachitika 
tsiku  la  chisanu  ndi  chitatu  ndi  m’tso- 
golo,  ansembe  azichita  nsembe  zanu 
zopsereza,  ndi  nsembe  zanu  zoyamika 

pa  guwa’lo  ; ndipo  ndidzakulandirani, 
ati  Ambuye  Yehova. 

✓H  /8  Pamenepo  anandibweza  njira 
TT  ya  ku  chipata  cha  kunja  cha 
malo  opatulika  choloza  ku  m’mawa, 
koma  chinatsekedwa.  2 Ndipo  Yehova 
anati  kwa  ine,  Chipata  ichi  chitsekeke, 
chisatseguke,  osalowa’ko  munthu  ; 
pakuti  Yehova  Mulungu  wa  Israyeli 
walowera’po  ; chifukwa  chache  chi- 
tsekeke.  3 Koma  kunena  za  kalonga, 
iye  akhale  m’menemo  monga  kalonga 
kudya  mkate  pa  maso  pa  Yehova; 
alowe  ku  njira  ya  ku  khonde  la 
chipata,  naturukire  njira  yomweyi. 
4 Atatero  anamuka  nane  njira  ya 
chipata  cha  ku  mpoto  ku  khomo  kwa 
kachisi,  ndipo  ndinapenya,  taonani, 
ulemerero  wa  Yehova  unadzaza  nyu- 
mba  ya  Yehova  ; pamenepo  ndina- 
gwa  nkhope  pansi.  5 Ndipo  Yehova 
anati  kwa  ine,  Wobadwa  ndi  munthu 
iwe,  samalira  bwino,  nupenye  ndi 
maso  ako,  numve  m’makutu  mwako 
zonse  ndidzanena  nawe,  kunena  za 
malemba  onse  a nyumba  ya  Yehova, 
ndi  malamulo  ache  onse  ; nusamalire 
bwino  malowedwe  a nyumba’yi,  ndi 
maturukidwe  ache  onse  a malo  opatu- 
lika.  6Nunenekwaopanduka’wo,  kwa 
nyumba  ya  Israyeli,  Atero  Ambuye 
Yehova,  Nyumba  ya  Israyeli  inu,  Ziku- 
koleni  zonyansa  zanu  zonse ; 7 popeza 
mwalowa  nawo  achilendo  osadulidwa 
m’mtima,  osadulidwa  m’thupi,  akhale 
m’malo  anga  opatulika  kuwadetsa, 
ndiwo  nyumba  yanga,  popereka  inu 
mkate  wanga,  mafuta,  ndi  mwazi  ; 
ndipo  munatyola  pangano  langa 
pamodzi  ndi  zonyansa  zanu  zonse. 
8 Ndipo  simunasunga  udikiro  wa 
zopatulika  zanga,  koma  mwadziikira 
mokha  osunga  udikiro  wanga  m’malo 
anga  opatulika.  9 Atero  Ambuye 
Yehova,  Palibe  mlendo  wosadulidwa 
m’mtima,  wosadulidwa  m’thupi,  alowe 
m’malo  anga  opatulika,  mwa  alendo 
onse  ali  pakati  pa  ana  a Israyeli. 
10  Koma  aLevi’wo  anandichokera 
kumka  kutari’wo,  posokera  Israyeli, 
amene  anandisokerera  ndi  kutsata 
mafano  awo,  iwowa  adzasenza  mphu- 
lupulu  yawo.  11  Koma  adzakha- 
la  atumiki  m’malo  anga  opatulika, 
akuyang’anira  ku  zipata  za  kachisi, 
ndi  kutumikira  m’kachisi’mo,  aziwa- 
phera  anthu  nsembe  yopsereza,  ndi 
nsembe  yophera,  naime  pa  maso  pawo 
kuwatumikira.  12  Popeza  anawa- 


tumikira  pa  maso  pa  mafano  awo, 
nakhala  chokhumudwitsa  cha  mphu- 
lupulu  cha  nyumba  ya  Israyeli,  chi- 
fukwa  chache  ndawakwezera  dzanja 
langa,  ati  Ambuye  Yehova ; ndipo 
adzasenza  mphulupulu  yawo.  13Ndi- 
po  asayandikire  kwa  Ine  kundigwirira 
nchito  ya  nsembe,  kapena  kuyandikira 
zopatulika  zanga  ziri  zonse  zopatu- 
likitsa’zo  ; koma  azisenza  manyazi 
awo,  ndi  zonyansa  zawo  anazichita. 
14  Koma  ndidzawaika  akhale  osunga 
udikiro  wa  kachisi  kwa  utumiki 
wache  wonse,  ndi  zonse  zakumachi- 
tika  m’mwemo. 

15  Koma  ansembe  aLevi,  ana  a 
Zadoki,  akusunga  udikiro  wa  malo 
anga  opatulika  pondisokerera  ana  a 
Israyeli,  iwowa  adzandiyandikira  ku- 
nditumikira  Ine,  nadzaima  pa  maso 
panga,  kupereka  mafuta  ndi  mwazi 
kwa  Ine,  ati  Ambuye  Ye’nova ; 
16  iwowa  adzalowa  m’malo  anga 
opatulika,  nadzayandikira  ku  go- 
me  langa  kunditumikira,  nadzasunga 
udikiro  wanga.  17  Ndipo  kudzatero, 
polowa  iwo  ku  zipata  za  bwalo  la 
m’kati  abvale  zobvala  za  bafuta ; 
koma  za  ubwea  asazibva.le  ponditu- 
mikira  Ine  m’zipata  za  bwalo  la 
m’kati,  ndi  m’kachisi.  18  Akhale 
nawo  akapa  a bafuta  pa  mitu  pawo, 
ndi  akabudula  m’chuuno  mwawo  ; 
asabvale  m’chuuno  kanthu  kali  konse 
kakuchititsa  thukuta.  19  Ndipo  aka- 
turukira  ku  bwalo  la  kunja,  ku  bwalo 
la  kunja  kuli  anthu,  azibvula  zobvala 
zawo  zimene  atumikira  nazo,  naziike 
m’zipinda  zopatulika,  nabvale  zobvala 
zina ; angapatule  anthu  ndi  zobvala 
zawo.  20  Ndipo  asamete  mitu  yawo, 
kapena  asalekerere  nzera  za  tsitsi  lawo 
zikule,  azingosenga  mitu  yawo.  21  Ku- 
ngakhale  kumwa  vinyo,  wansembe 
asamwe  polowaku  bwalo  la  m’kati’mo. 
22  Kungakhale  kutenga  amasiye 
kapena  osudzulidwa  akhale  akazi  awo, 
asachite ; koma  atenge  anamwali  a 
mbeu  ya  nyumba  ya  Israyeli,  kapena 
wamasiye  ndiye  wamasiye  wa  wa- 
nsembe.  23  Ndipo  aziphunzitsa  anthu 
anga  asiyanitse  pakati  pa  zopatulika 
ndi  zinthu  wamba,  ndi  kuwazindi- 
kiritsa  pakati  pa  zodetsa  ndi  zoyera. 
24  Ndipo  pakakhala  mlandu,  aime’ko 
kuweruza  ; auweruze  monga  mwa 
maweruzo  anga,  ndipo  azisunga  mala- 
mulo  anga,  ndi  malemba  anga,  pa 
madyerero  anga  onse  oikika  ; napa- 

tulikitsa  masabata  anga.  25  Ndipo 
asayandikire  kwa  munthu  ali  yense 
wakufa,  angadzidetse  ; koma  chi- 
fukwa  c'na  atate,  kapena  mai,  kapena 
mwana  wamwamuna,  kapena  mwa- 
na  wamkazi,  kapena  mbale,  kapena 
mlongo  wopanda  mwamuna,  nkulo- 
leka  kudzidetsa.  26  Ndipo  atayere- 
tsedwa  amwerengere  masiku  asanu 
ndi  awiri.  27  Ndipo  tsiku  loti  alowa 
m’malo  opatulika,  bwalo  la  m’kati, 
kutumikira  m’malo  opatulika,  apereke 
nsembe  yache  ya  uchimo,  ati  Ambuye 
Yehova.  28  Ndipo  adzakhala  nacho 
cholowa ; Ine  ndine  cholowa  cha- 
wo ; musawapatsa  cholandira  chawo 
m’Israyeli  ; Ine  ndine  cholandira 
chawo.  29  Azidya  nsembe  ya  ufa, 
ndi  nsembe  ya  uchimo,  ndi  nsembe 
yoparamula  ; ndipo  ziri  zonse  zope- 
rekedwa  chiperekere  m’Israyeli  ndi 
zawo.  30  Ndi  zoyamba  za  zipatso 
zoyamba  za  zinthu  ziri  zonse,  ndi 
nsembe  zokweza  ziri  zonse  za  nsembe 
zanu  zonse  zokweza  nza  ansembe  ; 
muperekenso  ufa  wanu  woyamba  kwa 
wansembe,  kuti  mdalitso  ukhalebe  pa 
nyumba  yako.  31  Ansembe  asadye’ko 
kanthu  kakufa  kokha,  kapena  lco- 
gwidwa  ndi  chirombo,  ngakhale  mba- 
lame,  kapena  nyama. 

/|  JT  Ndipo  pogawa  dziko  likhale 
cholowa  chawo,  mupereke 
chopereka  kwa  Yehova,  ndicho  gawo 
lopatulika  la  dziko  ; m’litali  mwache 
likhale  la  mabango  zikwi  makumi 
awiri  mphambu  zisanu,  ndi  kupingasa 
kwache  zikwi  makumi  awiri  ; likhale 
lopatulika  m’malire  ache  onse  pozu- 
ngulira  pache.  2 Kutenga’ko  malo 
opatulika  akhale  nayo  mikono  mazana 
asanu  m’litali  mwache,  ndi  mazana 
asanu  kupingasa  kwache,  lampwa- 
mphwa  pozungulira  pache  ; ndi  pa 
bwalo  pache  poyera  pozungulira  pache 
mikono  makumi  asanu.  3 Ndipo 
kuyambira  poyesedwa’po  uyese  zikwi 
makumi  awiri  mphambu  zisanu  m’li- 
tali  mwache,  ndi  zikwi  khumi  kupi- 
ngasa  kwache  ; m’menemo  ndimo 
mukhale  malo  opatulika,  ndiwo  opa- 
tulika,  nd.iwo  opatulikitsa.  4 Ndilo 
gawo  lopatulika  la  dziko,  ndilo  la 
ansembe  atumiki  a malo  opatulika, 
amene  ayandikira  kutumikira  Yehova  ; 
apo  ndipo  amange  nyumba  zawo, 
likhale  malo  a pa  okha  a kwa  malo 
opatuli.ka.  5 Ndipo  zikwi  makumi 
awiri  mphambu  zisanu  in’litali  mwa- 


che,  ndi  zikwi  khumi  kupingasa  kwa- 
che,  ndilo  gawo  la  aLevi,  atumiki  a 
kachisi  ; likhale  lawo  lawo  la  midzi 
yokhala’mo.  6 Ndipo  dziko  lache  la 
mudzi’wo  mulipereke  la  zikwi  zisanu 
kupingasa  kwache,  ndi  zikwi  makumi 
awiri  mphambu  zisanu  m’litali  mwa- 
che,  pa  mbali  ya  chipereko  chopatulika, 
ndilo  la  nyumba  yonse  ya  Israyeli. 
7 Ndipo  kalonga  adzakhala  nalo  gawo 
lache  mbali  yina  ndi  mbali  inzache  ya 
chipereko  chopatulika,  ndi  ya  dziko 
la  mudzi,  kutsogolo  kwa  chipereko 
chopatulika,  ndi  kutsogolo  kwa  dziko 
la  mudzi,  mbali  ya  ku  madzulo  ku 
madzulo,  ndi  mbali  ya  ku  m’mawa 
ku  m’mawa ; ndi  m’litali  mwache 
mudzalingana  ndi  limodzi  la  rnagawo, 
kuyambira  ku  malire  a ku  madzulo 
kufikira  malire  a ku  m’mawa.  8 M’dzi- 
ko’mo  ili  lidzakhala  lache  lache 
m’Israyeli  ; ndipo  akalonga  anga 
sadzazunzanso  anthu  anga,  koma 
adzapereka  dziko  kwa  nyumba  ya 
Israyeli  monga  mwa  mapfuko  awo. 

9 Atero  Ambuye  Yehova,  Likufi- 
kireni  alcalonga  a Israyeli  inu,  lekani 
kuchita  chiwawa,  ndi  kulanda  za  eni 
ache  ; muchite  chiweruzo  ndi  chilu- 
ngamo  ; lekani  kupitikitsa  anthu 
anga  m’zoiowa  zawo,  ati  Ambuye 
Yehova.  10  Muzikhala  nayo  miyeso 
yoona,  ndi  efa  woona,  ndi  bati  loona. 
11  Efa  ndi  bati  zikhale  za  muyeso 
umodzi,  bati  liyese  limodzi  la  magawo 
khumi  la  homeri,  efa  lomwe  liyese 
limodzi  la  magawo  khumi  la  homeri  ; 
muyeso  wawo  uvesedwa  monga  mwa 
homeri.  12  Ndipo  sekeli  ndilo  magera 
makumi  awiri  ; masekeli  makumi 
awiri,  ndi  masekeli  awiri  ndi  asanu, 
ndi  masekeli  khumi  ndi  asanu,  ndiwo 
mane  wanu.  13  Chopereka  muchi- 
pereke  ndicho  limodzi  la  magawo 
asanu  ndi  limodzi  la  efa,  kulitapa  pa 
homeri  wa  tirigu  ; muperekenso 
limodzi  la  magawo  asanu  ndi  limodzi 
la  efa,  kulitapa  pa  homeri  wa  barele  ; 

14  ndi  gawo  lonenedwa  la  mafuta,  la 
bati  wa  mafuta,  ndilo  limodzi  la  maga- 
wo  khumi  la  bati,  kulitapa  pa  kori  ; 
ndiwo  mabati  khumi,  ndiwo  homeri  ; 
pakuti  mabati  khumi  ndiwo  homeri ; 

15  ndi  mwana  wa  nkhosa  mmodzi  wa 
zoweta,  kumtenga  pa  mazana  awiri 
wochokera  ku  madimba.  a Israyeli, 
ndiye  wa  nsembe  ya  ufa,  ndi  wa 
nsembe  yopsereza,  ndi  wa  nsembe 
zoyamika,  kuwachitira  chotetezera, 

ati  Ambuye  Yehova.  16  Anthu  onse 
a m’dziko  azipereka  chopereka  ichi 
chikhale  cha  kalonga  wa  m’Israyeli. 
17  Ndipo  udindo  wa  kalonga  ndiwo 
kupereka  nsembe  zopsereza,  ndi  nse- 
mbe  za  ufa,  ndi  nsembe  zothira,  pa 
madyerero,  ndi  pokhala  mwezi,  ndi 
pa  masabata  ; pa  madyerero  onse 
oikika  a nyumba  ya  Israyeli  ; ndipo 
apereke  nsembe  ya  uchimo,  ndi 
nsembe  ya  ufa,  ndi  nsembe  yopsereza, 
ndi  nsembe  za  mtendere,  kuchitira 
chotetezera  nyumba  ya  Israyeli. 

18  Atero  Ambuye  Yehova,  Mwezi 
woyamba,  tsiku  loyamba  la  mwezi, 
uzitenga  mwana  wa  ng’ombe  wopanda 
chirema,  ndipo  uyeretse  malo  opatu- 
lika.  19  Ndipo  wansembe  atenge’ko 
mwazi  wa  nsembe  ya  uchimo,  naupake 
pa  mphuthu  za  kachisi,  ndi  pa  ngondya 
zinai  za  phaka  la  guwa  la  nsembe, 
ndi  pa  mphuthu  za  chipata  cha  bwalo 
la  m’kati.  20  Tsiku  lachisanu  ndi 
chiwiri  la  mwezi’wo  uchitire  mo- 
mwemo  ali  yense  wolakwa  ndi  wo- 
pusa ; motero  muchitire  kachisi’yo 
chomtetezera.  21  Mwezi  woyamba, 
tsiku  la  khumi  ndi  chinai  la  mwezi, 
muzichita  Paskha,  madyerero  a masiku 
asanu  ndi  awiri  ; audye  mkate  wo- 
panda  chotupitsa.  22  Ndipo  tsiku 
lomwelo  kalonga  adzikonzere  yekha 
ndi  anthu  onse  a m’dziko  ng’ombe, 
ikhale  ya  nsembe  ya  uchimo.  23  Ndi- 
po  masiku  asanu  ndi  awiri  a madye- 
rero  akonzere  Yehova  nsembe  yopse- 
reza,  ng’ombe  zisanu  ndi  ziwiri,  ndi 
nkhosa  za  mphongo  zisanu  ndi 
ziwiri  zopanda  chirema,  tsiku  ndi 
tsiku,  masiku  asanu  ndi  awiri’wa  ; ndi 
tonde  tsiku  ndi  tsiku,  akhale  wa 
nsembe  ya  uchirho.  24  Nakonze 
nsembe  ya  ufa,  ku  ng’ombe  kukhale 
efa ; ndi  ku  nkhosa  ya  mphongo 
kukhale  efa  ; ndi  ku  efa  kukhale 
hini  wa  mafuta.  25  Mwezi  wachi- 
sanu  ndi  chiwiri,  tsiku  la  khumi  ndi 
chisanu  la  mwezi,  pa  madyerero, 
achite  momwemo  masiku  asanu  ndi 
awiri,  monga  mwa  nsembe  ya  uchimo, 
monga  mwa  nsembe  yopsereza,  ndi 
monga  mwa  nsembe  ya  ufa,  ndi 
monga  mwa  mafuta. 

/i  jC*  Atero  Ambuye  Yehova,  Pa 
chipata  cha  bwalo  la  m’kati 
choloza  ku  m’mawa  patsekedwe  masi- 
ku  asanu  ndi  limodzi  ogwira  nchito  ; 
koma  tsiku  la  Sabata  patsegulidwe, 
ndi  tsiku  lokhala  mwezi  patsegulidwe. 


2 Ndipo  kalonga  azilowera  njira  ya 
ku  khonde  la  chipata’cho,  kunja 
kwache,  naime  ku  nsanamira  ya 
chipata  ; ndipo  ansembe  akonze  nse- 
mbe  yache  yopsereza,  ndi  nsembe 
zache  zoyamika,  nalambire  iye  ku 
chiundo  cha  chipata  ; atatero  atu- 
ruke  ; koma  pa  chipata  pasatsekedwe 
mpaka  madzulo.  3 Ndipo  anthu  a 
m’dziko  alambire  pa  chitseko  cha 
chipata  ichi  pa  maso  pa  Yehova  pa 
masabata,  ndi  pokhala  mwezi.  4 Ndi- 
po  nsembe  yopsereza  imene  kalonga 
azipereka  kwa  Yehova  pa  Sabata 
ndiyo  ana  a nkhosa  asanu  ndi  mmodzi 
opanda  chirema,  ndi  nkhosa  ya 
mphongo  yopanda  chirema,  5 ndi 
nsembe  ya  ufa  ikhale  efa  wa  pa 
nkhosa  ya  mphongo,  ndi  nsembe  ya 
ufa  wa  pa  ana  a nkhosa,  monga 
akhoza  kupatsa  ; ndi  hini  wa  mafuta 
wa  pa  efa.  6 Ndipo  nsembe  ya  tsiku 
lokhala  mwezi  ikhale  mwana  wa 
ng’ombe  wopanda  chirema,  ndi  ana 
a nkhosa  asanu  ndi  mmodzi,  ndi 
nkhosa  ya  mphongo,  zikhale  zopanda 
chirema  ; 7 ndipo  akonze  nsembe  ya 
ufa,  efa  wa  pa  ng’ombe,  ndi  efa  wa 
pa  nkhosa  ya  mphongo,  ndi  pa  ana 
a nkhosa,  monga  akhoza  ; ndi  hini 
wa  mafuta  wa  pa  efa.  8 Ndipo  polowa 
kalonga  azilowera  njira  ya  ku  khonde 
la  chipata,  naturuke  njira  yomweyo. 
9 Koma  pofika  anthu  a m’dziko  pa 
maso  pa  Yehova  m’madyerero,  oikika, 
iye  amene  alowera  njira  ya  ku  chipata 
cha  ku  mpoto  kudzalambira,  aturu- 
kire  njira  ya  ku  chipata  cha  ku 
mwera  ; ndi  iye  amene  alowera  njira 
ya  ku  chipata  cha  ku  mwera,  aturu- 
kire  njira  ya  ku  chipata  cha  ku 
mpoto  ; asabwerere  njira  ya  chipata 
anadzera’cho,  koma  aturukire  m’tso- 
golo  mwache.  10  Kalonga’yo  tsono, 
polowa  iwo  alowe  pakati  pawo,  ndipo 
poturuka  iwo  aturukire  pamodzi. 
11  Ndi  pa  madyerero,  ndi  pa  masiku 
opatulika,  nsembe  ya  ufa  ikhale  ya 
efa  wa  pa  ng’ombe,  ndi  efa  wa  pa 
nkhosa  ya  mphongo,  ndi  pa  ana  a 
nkhosa,  monga  akhoza  kupatsa  ; ndi 
hini  wa  mafuta  wa  pa  efa.  12  Ndipo 
kalonga  akapereka  chopereka  chau- 
fulu  nsembe  yopsereza,  kapena  nse- 
mbe  zoyamika  kwa  Yehova,  amtse- 
gulire  pa  chipata  choloza  ku  m’mawa  ; 
ndipo  azipereka  nsembe  yache  yopse- 
reza,  ndi  nsembe  zache  zoyamika, 
monga  umo  amachitira  tsiku  la 

Sabata  ; atatero  aturuke  ; ndipo  ata- 
turuka,  wina  atseke  pa  chipata. 
13  Uziperekanso  kwa  Yehova  mwana 
wa  nkhosa  wa  chaka  chimodzi  akhale 
nsembe  yopsereza,  wopanda  chirema, 
tsiku  ndi  tsiku,  m’mawa  ndi  m’mawa, 
uzimpereka.  14  Uperekenso  nsembe 
ya  ufa  pamodzi  naye  m’rnawa  ndi 
m’mawa,  limodzi  la  magawo  asanu 
ndi  limodzi  la  efa,  ndi  limodzi  la 
magawo  atatu  la  hini  wa  mafuta, 
kusanganiza  ndi  ufa  wosalala,  ndiyo 
nsembe  ya  ufa  ya  Yehova  kosalekeza, 
mwa  lemba  losatha.  15  Momwemo 
apereke  mwana  wa  nkhosa,  ndi 
nsembe  ya  ufa,  ndi  mafuta,  m’mawa 
ndi  m’mawa,  nsembe  yopsereza 
kosalekeza. 

16  Atero  Ambuye  Yehova,  Kalonga 
akapatsa  mwana  wache  wina  wa- 
mwamuna  mphatso  idzakhala  cholowa 
chache,  ndicho  chawo  chawo  cha  ana 
ache,  cholowa  chawo.  17  Koma  aka- 
patsa  mphatso  yotenga  ku  cholowa 
chache  kwa  wina  wa  anyamata  ache, 
idzakhala  yache  mpaka  chaka  cha 
ufulu  ; pamenepo  ibwerere  kwa  ka- 
longa,  koma  cholowa  chache  chikhale 
cha  ana  ache.  18  Ndipo  kalonga 
asatenge’ko  cholowa  cha  anthu  ku- 
wazunza,  ndi  kulanda  dziko  lawo 
lawo  ; apatse  ana  ache  cholowa 
kulemba  dziko  lache  lache,  kuti  anthu 
anga  asabalalike,  yense  kuchoka 
m’dziko  lache. 

19  Pamenepo  anapita  ndi  ine  po- 
dzera  paja  pali  ku  mbali  ya  chipata 
kumka  ku  zipinda  zopatulika  za 
ansembe  zoloza  ku  mpoto  ; ndipo 
taonani,  kunali  malo  cha  uko  ku 
madzulo.  20  Ndipo  anati  kwa  ine, 
Pano  ndipo  ansembe  aziphikira  nse- 
mbe  yoparamula,  ndi  nsembe  ya 
uchimo  ; kumenenso  aziocha  mikate 
ya  ufa  wa  nsembe,  kuti  asaturuke 
nazo  ku  bwalo  la  kunja  ndi  kupatu- 
likitsa  anthu.  21  Pamenepo  anatu- 
rukira  nane  ku  bwalo  la  kunja, 
nandipititsa  ku  ngondya  zinai  za 
bwalo’li  ; ndipo  taonani,  m’ngondya 
monse  munali  bwalo.  22  M’ngondya 
zinai  za  bwalo  munali  mabwalo  ochi- 
ngika,  m’litali  mwache  mikono  maku- 
mi  anai,  kupingasa  kwache  makumi 
atatu  ; awa  anai  m’ngondya’zi  ana- 
lingana  muyeso  wache.  23  Ndipo 
panali  maguwa  pozungulira  pache 
m’menemo,  pozungulira  pache  pa 
mabwalo  anai  ; ndipo  anamanga 


maguwa’wo  ndi  mafuwa  pansi  pache 
pozungulira’po.  24  Ndipo  anati  kwa 
ine,  Izi  ndi  nyumba  zophikira’mo, 
kumene  atumiki  a kachisi  aziphikira 
nsembe  ya  anthu. 

/\~7  Ndipo  anandibwezera  ku  kho- 
"T  8 mo  la  nyumba,  ndipo  taonani, 
panatumphuka  madzi  pansi  pa  chiundo 
cha  nyumba  ku  m’mawa ; pakuti 
khomo  lache  la  nyumba  linaloza  ku 
m’mawa  ; ndipo  madzi  anatsika  ku- 
chokera  pansi  pa  nyumba,  ku  mbali 
ya  lamanja  lache,  ku  mwela  kwa  guwa 
la  nsembe.  2 Pamenepo  anaturuka 
nane  njira  ya  ku  chipata  cha  ku 
mpoto,  nazungulira  nane  njira  ya 
kunja  kumka  ku  chipata  cha  kunja, 
njira  ya  ku  chipata  choloza  ku  m’ma- 
wa  ; ndipo  taonani,  panaturuka  madzi 
pa  mbali  ya  ku  lamanja.  3 Poturuka 
munthu’yu  kumka  ku  m’mawa  ndi 
chingwe  choyesera  m’dzanja  lache, 
anayesa  mikono  chikwi  chimodzi, 
nandipititsa  pa  madzi,  madzi  oyesa 
m’kakolo.  4 Nayesanso  chikwi  chi- 
modzi,  nandipititsa  pa  madzi,  madzi 
oyesa  m’maondo.  Nayesanso  chikwi 
chimodzi,  nandipititsa  pa  madzi,  madzi 
oyesa  m’chuuno.  5 Atatero  anaye- 
sanso  chikwi  chimodzi,  ndipo  mtsinje 
wosakhoza  kuoloka  ine,  popeza  madzi 
adakula,  madzi  osambira,  mtsinje 
wosaoloka  munthu.  6 Ndipo  anati 
kwa  ine,  Wobadwa  ndi  munthu  iwe, 
waona  ichi  ? Nanditenga  kundikwe- 
zetsa  ndi  mtsinje.  7 Nditabwera  tsono, 
taonani,  pa  gombe  la  mtsinje’wo 
mitengo  yambirimbiri  tsidya  lino  ndi 
lija.  8 Pamenepo  anati  kwa  ine, 
Madzi  awa  aturukira  ku  dera  la  ku 
m’rr.awa,  natsikira  ku  chidikha,  na- 
yenda  ku  nyanja  ; atathira  ku  nyanja 
akonzeka  madzi  ache.  9 Ndipo 
kudzatero  kuti  zamoyo  zonse  zochu- 
ruka  zidzakhala  ndi  moyo  kuli  konse 
mtsinje’wo  ufika’ko,  ndi  nsomba 
zidzachuruka  kwambiri ; pakuti  madzi 
awa  anafika’ko,  nakonzeka  madzi  a 
m’nyanja  ; ndipo  kuli  konse  mtsinje 
ufika’ko  ziri  zonse  zidzakhala  ndi 
moyo.  10  Ndipo  kudzachitika,  kuti 
asodzi  adzaima  komweko  ; kuyambira 
pa  Engedi  kufijdra  ku  Eneglaimu 
kudzakhala  poyanikira  makoka  ; nso- 
mba  zawo  zidzakhala  za  mitundu 
mitundu,  ngati  nsomba  za  m’nyanja 
yaikuru,  zambirimbiri.  11  Koma  pali 
matope  ache  ndi  zithaphwi  zache 
sipadzakonzeka,  paperekedwa  pakhale 

pa  mchere.  12  Ndipo  ku  mtsinje,  ku 
gombe  kwache  tsidya  lino  ndi  lija, 
kudzamera  mtengo  uli  wonse  wa 
chakudya,  osafota  tsamba  lache,  zi- 
patso  zache  zomwe  zosasowa  ; idza- 
bala  zipatso  zatsopano  mwezi  ndi 
mwezi,  popeza  madzi  ache  atumphuka 
m’malo  opatulika  ; ndi  zipatso  zache 
zidzakhala  chakudya,  ndi  tsamba  lache 
la  kuchiritsa. 

13  Atero  Ambuye  Yehova,  Malire 
amene  mugawe  nawo  dziko  likhale 
cholowa  chawo  monga  mwa  mafuko 
khumi  ndi  awiri  a Israyeli  ndi  awa  : 
Yosefe  akhale  nawo  magawo  awiri. 

14  Ndipo  mudzakhala  nalo  cholowa 
chanu  wina  ndi  mnzache  yemwe,  ndilo 
limene  ndinakweza’po  dzanja  langa 
kulipereka  kwa  makolo  anu,  ndi  dziko 
ili  lidzakugwerani  cholowa  chanu. 

15  Ndipo  malire  a dziko’li  ndi  awa  : 
mbali  ya  ku  mpoto,  kuyambira  ku 
nyanja  yaikuru,  kutsata  njira  ya  ku 
Heteloni,  kufilsira  polowera  ku  Zedadi ; 

16  Hamati,  Berota,  Sibraimu,  ndiwo 
pakati  pa  malire  a Damasiko,  ndi 
malire  a Hamati  ; Hazere  Hatikoni 
ndiwo  ku  malire  a Haurani.  17  Ndi 
malire  ochokera  ku  nyanja  ndiwo 
Hazaremoni,  ku  malire  a Damasiko, 
ndi  ku  mpoto  kulinga  ku  mpoto  kuli 
malire  a Hamati.  Ndiyo  mbali  ya 
kumpoto.  18  Ndi  mbaliyaku  m’mawa 
pakati  pa  Haurani,  ndi  Damasiko, 
ndi  Gileadi,  ndi  dziko  la  Israyeli, 
ndiwo  Yordano  ; muyese  kuyambira 
malire  a ku  mpoto  kufikira  nyanja 
ya  ku  m’mawa.  Ndiyo  mbali  ya  ku 
m’mawa.  19  Ndi  mbali  ya  ku  mwela 
kuloza  ku  mwela  ndiyo  kuyambira 
ku  Tamara  kufikira  ku  madzi  a Meri- 
boti  Kadesi,  ku  mtsinje  wa  Aigupto, 
ndi  ku  nyanja  yaikuru.  Ndiyo  mbali 
ya  ku  mwela  kuloza  ku  mwela. 
20  Ndi  mbali  ya  ku  madzulo  ndiyo 
nyanja  yaikuru,  kuyambira  malire 
a ku  mwela  kufikira  pandunji  polo- 
wera  k.u  Hamati.  Ndiyo  mbali  ya 
ku  madzulo.  21  Motero  mudzigawire 
dziko  ili  monga  mwa  mafuko  a 
Israyeli.  22  Ndipo  kudzachitika  kuti 
muligawe  ndi  kuchita  maere,  likhale 
cholowa  chanu,  ndi  cha  alendo  aku- 
khala  pakati  pa  inu  ndi  kubala  ana 
pakati  pa  inu  ; ndipo  akhale  kwa  inu 
ngati  obadwa  m’dziko  mwa  ana  a 
Israyeli,  alandire  cholowa  pamodzi  ndi 
inu  mwa  mafuko  a Israyeli.  23  Ndipo 
kudzatero  kuti  ku  pfuko  kumene  mle- 


ndo  akhala’ko  kumeneko  mumpatse 
cholowa  chache,  ati  Ambuye  Yehova. 
/\  Q Maina  a mafuko  tsono  ndi 
TO  awa  : Kuyambira  nsonga  ya 
ku  mpoto,  ku  mbali  ya  njira  ya 
ku  Heteloni,  polowera  ku  Hamati, 
Hazarenani  ku  malire  a Damasko  ku 
mpoto,  ku  mbali  ya  ku  Hamati  ; ndi 
mbali  zache  zilinge  ku  m’mawa  ndi 
ku  madzulo  ; Dani  akhale  nalo  gawo 
limodzi.  2 Ndi  m’malire  a Dani,  kuya- 
mbira  mbali  ya  ku  m’mawa  kufikira 
mbali  ya  ku  madzulo  ; Aseri,  limodzi. 

3 Ndi  m’malire  a Aseri,  kuyambira 
mbali  ya  ku  m’mawa  kufikira  mbali 
ya  ku  madzulo  ; Nafitali,  limodzi. 

4 Ndi  m’malire  a Nafitali,  kuyambira 
mbali  ya  ku  m’mawa  kufikira  mbali 
ya  ku  madzulo ; Manase,  limodzi. 

5 Ndi  m’malire  a Manase,  kuyambira 
mbali  ya  ku  m’mawa  kufikira  mbali 
ya  ku  madzulo ; Efraimu,  limodzi. 

6 Ndi  m’malire  a Efraimu,  kuyarnbira 
mbali  ya  ku  m’mawa  kufikira  mbali 
ya  ku  madzulo ; Rubeni,  limodzi. 

7 Ndi  m’malire  a Rubeni,  kuyambira 
mbali  ya  ku  m’mawa  kufikira  mbali 
ya  ku  madzulo  ; Yuda,  limodzi. 

8  Ndi  m’malire  a Yuda,  kuyambira 
mbali  ya  ku  m’mawa  kufikira  mbali 
ya  ku  madzulo,  pakhale  chopereka 
muchipereke,  mabango  zikwi  makumi 
awiri  mphambu  zisanu  kupingasa 
kwache,  ndi  m’litali  mwache  lilingane 
ndi  magawo  enawo,  kuyambira  mbali 
ya  ku  m’mawa  kufikira  mbali  ya  ku 
madzulo  ; ndi  malo  opatulika  akhale 
pakati  pache.  9 Chopereka  muchi- 
pereke  kwa  Yehova  chikhale  cha 
mabango  zikwi  makumi  awiri  mpha- 
m'bu  zisanu  m’litali  mwache,  ndi  zikwi 
khumi  kupingasa  kwache.  10  Ndipo 
m’mwemo  mudzakhala  chopereka  cho- 
patulika  cha  ansembe  ku  mpoto,  zikwi 
makumi  awiri  mphambu  zisanu  m’li- 
tali  mwache,  ndi  ku  madzulo  zikwi 
khumi  kupingasa  kwache,  ndi  ku 
m’mawa  zikwi  khumi  kupingasa 
kwache,  ndi  ku  mwela  zikwi  makumi 
awiri  mphambu  zisanu  m’lita.li  mwa- 
che  ; ndi  pakati  pache  pakhale  malo 
opatulika  a Yehova.  11  Chidzakhala 
cha  ansembe  opatulidwa  a ana  a 
Zadoki,  amene  anasunga  udikiro 
wanga  osasokera,  muja  anasokera 
ana  a Israyeli,  ndi  muja  anasokera 
aLevi.  12  Ndi  chipereko’cho  chikhale 
chawo  chotapa  pa  chopereka  cha 
dziko,  ndicho  chopatulikitsa  pa  malire 

a aLevi.  13  Ndipo  polingana  ndi 
malire  a ansembe  aLevi  akhale  nalo 
gawo  la  zikvvi  makumi  awiri  mphambu 
zisanu  m’litali  mwache,  ndi  zikwi 
khumi  kupingasa  kwache  ; m’litali 
mwache  monse  ndimo  zikwi  makumi 
awiri  mpharnbu  zisanu,  ndi  kupingasa 
kwache  zikwi  khumi.  14  Ndipo  asa- 
gulitse’ko,  kapena  kulisintha,  lsapena 
kupitiriza  zipatso  zcyamba  za  dziko  ; 
pakuti  liri  lopatulika  la  Yehova. 
15  Ndipo  zikwi  zisanu  zotsala’zo 
m’kupingasa  kwache,  cha  kuno  cha 
zikwi  makumi  awiri  mphambu  zisanu, 
zikhale  za  nchito  wamba  za  mudzi, 
zakumanga’po  za  pa  busa  ; ndi  mudzi 
ukhale  pakati  pache.  16  Ndi  miyeso 
yache  ndi  iyi  : m'bali  ya  ku  mpoto, 
mabango  zikwi  zinai  mphambu  mazana 
asanu  ; ndi  mbali  ya  ku  mv/ela,  zikwi 
zinai  mphambu  mazana  asanu  ; ridi 
mbali  ya  ku  m’mawa,  zikwi  zinai 
mphambu  mazana  asanu  ; ndi  mbali 
ya  ku  madzulo,  zikwi  zinai  mphambu 
mazana  asanu.  17  Ndipo  mudzi’wo 
ukhale  ndi  busa  lache  ; ku  mpoto 
mabango  mazana  awiri  mphambu 
makumi  asanu,  ku  mwela  mazana 
awiri  mphambu  makumi  asanu,  ndi 
ku  m’mawa  mazana  awiri  mphambu 
makumi  asanu,  ndi  ku  madzulo 
mazana  awiri  mphambu  makumi 
asanu.  18  Ndipo  madera  otsala’wo 
m’litali  mwache  alingana  ndi  cho- 
pereka  chopatulika,  ndicho  zikwi 
khumi  ku  m’rnawa,  ndi  zikwi  khumi 
ku  madzulo,  aiingane  ndi  chopereka 
chopatulika  ; ndi  zipatso  zache  zikhale 
za  chakudya  cha  iwo  ogwira  nchito 
m’mudzi.  19  Iwo  ogwira  nchito 
m’mudzi  mwa  mafuko  onse  a Israyeli 
alime’ko.  20  Chopereka  chonse  ndi- 
cho  mabango  zikwi  makumi  awiri 
mphambu  zisanu  m’litali  mwache, 
zikwi  makumi  awiri  mphambu  zisanu 
kupingasa  kwache  ; muchipereke  cho- 
pereka  chopatulika  champwamphwa, 
pamodzi  ndi  dziko  la  mudzi’wo. 

21  Ndipo  madera  ena  otsala’wo 
ndiwo  a kalonga,  mbali  yina  ndi  yina 
ya  chopereka  chopatulika  ndi  ya 
dziko  la  mudzi,  lcutsogolo  kwa  zikwi 
makumi  awiri  mphambu  zisanu  za 
chopereka  ku  malire  ya  ku  m’mawa, 
ndi  ku  madzulo  kutsogolo  kwa  zikwi 
makumi  awiri  mphambu  zisanu  ku 
malire  ya  ku  madzulo,  pandunji  pa 
magawo,  ena’wo  ndiwo  cha  kalonga ; 
ndipo  chopereka  chopatulika  ndi  malo 


opatulika  a kachisi  zidzakhala  pakati 
pache.  22  Kuyambira  tsono  dziko  la 
aLevi  kufikira  dziko  la  mudzi,  ndiwo 
a pakati  pa  magawo  ache  a kalonga, 
pakati  pa  rnalire  a Yuda  ndi  malire  a 
Eenjamini,  kuknale  kwa  kalonga. 

23  Kunena  za  mafuko  otsala  tsono, 
kuyambira  ku  mbali  ya  ku  m’ma- 
wa  kufikira  mbali  ya  ku  madzulo, 
Benjamini  akhale  nalo  gawo  limodzi. 
24  Ndi  ku  malire  a Benjamini,  kuya- 
mbira  mbali  ya  ku  m’mawa  kufikira 
mbali  ya  ku  madzulo  ; Simeoni  giwo 
limodzi.  25  Ndi  ku  malire  a Simeoni 
kuyambira  mbaii  ya  ku  m’mawa  kufi- 
kira  mbali  ya  ku  madzulo ; Isakara, 
limodzi.  26  Ndi  ku  malire  a Isakara, 
kuyambira  mbali  ya  ku  m’mawa  kufi- 
kira  mbali  ya  ku  madzuio  ; Zebuloni, 
limodzi.  27  Ndi  ku  maiire  a Zebuloni, 
kuyambira  ku  mbali  ya  ku  m’mawa 
kufikira  mbali  ya  ku  madzulo  ; Gadi, 
limodzi.  2.3  Ndi  ku  malire  a Gadi, 
mbali  ya  ku  mwela,  kuloza  ku  mwela, 
malire  akhale  kuyambira  ku  Tamara 
kufikira  ku  madzi  a Meribati  Kadesi,  ku 
mtsinje  wa  Aigupto,  kufikiraku  nyanja 
yaikuru.  29  Ili  ndi  dziko  muligawire 
mafuko  a Israyeli  ndi  kuchita  maere, 
likhale  cholowa  chawo  ; ndipo  awa  ndi 
magawo  awo,  ati  Ambuye  Yehova. 

30  Ndipo  malekezero  a mudzi 
ndi  awa  : mbali  ya  ku  mpoto 

ayese  mabango  zikwi  zinai  mphambu 
mazana  asanu  ; 31  ndi  zipata  za 

mudzi  zidzakhala  monga  mwa  maina 
a mafuko  a Israyeli  ; zipata  zitatu  ku 
mpoto  : chipata  chimodzi  cha  Rubeni, 
chipata  chimodzi  cha  Yuda,  chipata 
chimodzi  cha  Levi  ; 32  ndi  ku  mbali 
ya  ku  m’mawa  zikwi  zinai  mphambu 
mazana  asanu,  ndi  zipata  zitatu  : 
chipata  chimodzi  cha  Yosefe,  chipata 
chimodzi  cha  Benjamini,  chipata  chi- 
modzi  cha  Dani  ; 33  ndi  ku  mbali  ya 
ku  mwela  ayese  zikwi  zinai  mphambu 
mazana  asanu,  ndi  zipata  zitatu  : chi- 
pata  chimodzi  cha  Simeoni,  chipata 
chimodzi  cha  Isakara,  chipata  chi- 
modzi  cha  Zebuloni ; 34  ku  mbali 

ya  ku  madzulo  zikwi  zinai  mphambu 
mazana  asanu,  ndi  zipata  zache  zitatu  : 
chipata  chimodzi  cha  Gadi,  chipata 
chimodzi  cha  Aseri,  chipata  chimodzi 
cha  Nafitali.  35  Pozungulira  pache 
ndipo  mabango  zikwi  khumi  mphambu 
zisanu  ndi  zitatu,  r.di  dzina  la  mudzi- 
’wo  kuyambira  tsiku  ilo  lidzakhala, 
Yehova  ali  pomwepo. 

1CHAKA  chachitatu  cha  Yeho- 
yakimu  mfumu  ya  Yuda,  Nebuka- 
dinezara  mfumu  ya  ku  Babulo  anadza 
ku  Yerusalemu,  naumangira  misasa 
ya  nkhondo.  2 Ndipo  Yehova  ana- 
pereka  Yehoyakimu  mfumu  ya  Yuda 
m’dzanja  lache,  pamodzi  ndi  zipangizo 
zina  za  m’nyumba  ya  Mulungu, 
namuka  nazo  iye  ku  dziko  la  Sinara, 
ku  nyumba  ya  mulungu  wache, 
nalonga  zipangizo’zo  m’nyumba  ya 
chuma  cha  mulungu  wache.  3 Ndipo 
mfumu  inauza  Asipenazi  mkuru  wa 
adindo  kuti  abwere  nawo  ena  a ana  a 
Israyeli,  a mbeu  ya  mafumu,  ndi  ya 
akalonga  ; 4 anyamata  opanda  chi- 
rema,  a maonekedwe  okoma,  a luso 
la  nzeru  zonse,  ochenjera  m’kudzi- 
wa,  a luntha  la  kuganizira,  okhoza 
kuimirira  m’chinyumba  cha  mfumu  ; 
ndi  kuti  awaphunzitse  m’mabuku, 
ndi  manenedwe  a aKasidi.  5 Ndipo 
mfumu  inawaikira  gawo  la  chakudya 
cha  mfumu  tsiku  ndi  tsiku,  ndi  la 
vinyo  wakumwa  iye,  ndi  kuti  awalere 
zaka  zitatu,  kuti  potsiriza  pache 
aimirire  pa  maso  pa  mfumu.  6 Mwa 
awa  tsono  munali  a ana  a 
Yuda,  Danieli,  Hananiya,  Misayeli,  ndi 
Azariya.  7 Ndi  mkuru  wa  adindo 
anawapatsa  maina  ena  ; Danieli 
anamucha  Belitsazara ; ndi  Hanani- 
ya,  Sadrake  ; ndi  Misaeli,  Mesaki  ; 
ndi  Azariya,  Abedinego.  8 Koma 
Danieli  anatsimikiza  mtima  kuti  asa- 
dzidetse  ndi  chakudya  cha  mfumu, 
kapena  ndi  vinyo  amamwa  ; chifukwa 
chache  anapempha  mkuru  wa  adindo 
amlole  asadzidetse.  9 Ndipo  Mulungu 
anamkometsera  Danieli  mtima  wa 
mkuru  wa  adindo,  amchitire  chifundo. 
10  Nati  rnkuru  wa  adindo  kwa  Danieli, 
Ine  ndiopa  mbuyanga  mfumu,  amene 
anakuikirani  chakudya  chanu  ndi 
chakumwa  chanu ; pakuti  aonerenji 
nkhope  zanu  za  chisoni  zoposa  za 
anyamataolinganandiinu?  momwemo 
mudzaparamulitsa  mutu  wanga  kwa 
mfumu.  11  Nati  Danieli  kwa  kapitao, 
amene  mkuru  wa  adindo  adamuika’yo 
ayang’anire  Danieli,  Hananiya,  Misa- 
eli,  ndi  Azariya,  12  Muyesetu  anya- 
mata  anu  masiku  khumi  ; atipatse 
zomera  m’nthaka  tidye,  ndi  madzi 
timwe.  1 3 Pamenepo  mupenye  maone- 


kedwe  athu  ndi  maonekedwe  a anya- 
mata  akudya  chakudya  cha  mfumu  ; 
ndi  monga  umo  muonera,  muchitire 
anyamata  anu.  1 4 Ndipo  anawamvera 
mau  awa,  nawayesa  masiku  khumi. 

15  Atatha  masiku  khumi’wo  tsono, 
anaona  kuti  maonekedwe  awo  ndi  ku- 
nenepa  kwawo  anaposa  anyamata 
onse  adadya’wo  zakudya  za  mfumu. 

16  Pamenepo  kapitao’yo  anachotsa 
chakudya  chawo  ndi  vinyo  akadamwa, 
nawapatsa  zomera  m’nthaka.  17  Ko- 
ma  anyamata  amene  anai,  Mulungu 
anawapatsa  chidziwitso  ndi  luntha  la 
m’mabuku  ali  onse,  ndi  nzeru  ; koma 
Danieli  anali  nalo  luntha  la  m’maso- 
mphenya  ndi  maloto  onse.  1 8 Atatha 
masiku  inanena’wo  mfumu  kuti  alowe 
nawo,  mkulu  wa  adindo  analowa 
nawo  pa  maso  pa  Nebukadinezara. 
19  Ndipo  mfumu  inalankhula  nawo, 
koma  mwa  iwo  onse  sanapezeka 
monga  Danieli,  Hananiya,  Misaeli,  ndi 
Azariya  ; naimirira  iwo  pa  maso  pa 
mfumu.  20  Ndipo  m’mau  ali  onse 
a nzeru  ndi  a luntha,  amene  mfu- 
mu  inawafunsira,  inawapeza  akuposa 
alembi  ndi  openda  onse  m’ufumu 
wache  wonse.  Nakhala  moyo  Danieli 
mpaka  chaka  choyamba  cha  Koresi. 

2Chaka  cha  chiwiri  cha  Nebuka- 
dinezara  mfumu,  Nebukadineza- 
ra’yo  analota  maloto,  ndi  mzimu  wache 
unabvutika,  ndi  tulo  tache  tidamwa- 
zikira.  2 Pamenepo  mfumu  inauza 
munthu  aitane  alembi,  ndi  openduza, 
ndi  a ula,  ndi  aKasidi,  amuululire 
mfumu  maloto  ache.  Nalowa  iwo, 
naimirira  pa  maso  pa  mfumu.  3 Niti 
nawo  mfumu,  Ndalota  loto,  nubvuti- 
ka  mzimu  wanga  kudziwa  loto’lo. 
4 Pamenepo  aKasidi  anati  kwa 
mfumu  m’chiAramu,  Mfumu  mukhale 
ndi  moyo  chikhalire  ; mufotokozere 
anyamata  anu  loto’li,  ndipo  tidzaku- 
uzani  kumasulira  kwache.  5 Niya- 
nkha  mfumu,  niti  kwa  aKasidi,  Cha- 
ndichokera  chinthu’chi  ; mukapanda 
kundidziwitsa  loto’li  ndi  tanthauzo 
lache,  mudzadulidwa  nthuli  nthuli, 
ndi  nyumba  zanu  zidzayesedwa  dzala. 
6 Koma  mukandidziwitsa  loto’li,  ndi 
kumasulira  kwache,  mudzalandira 
kwa  ine  mphatso,  ndi  mphotho,  ndi 
ulemu  waukuru  ; chifukwa  chache 

mundidziwitse  loto’li  ndi  kumasulira 
kwache.  7 Nabwerezanso  iwo  kuya- 
nkha,  nati,  Mfumu  ifotokozere  anya- 
mata  ache  loto’li,  ndipo  tidzaidziwitsa 
kumasulira  kwache.  8 Mfumu  ina- 
yankha,  niti,  Ndidziwatu  kuti  muku- 
nkhuniza  dala,  pakuona  inu  kuti 
chinthu’chi  chandichokera.  9 Koma 
mukapanda  kundidziwitsa  loto’li, 
mlandu  wanu  ndi  umodzi  ; popeza 
mwapanganiranatu  mau  onama  ndi 
oipa,  kuwanena  pa  maso  panga, 
mpaka  idzasanduka  nyengo  ; chifukwa 
chache  mundifotokozere  loto’li,  mo- 
mwemo  ndidzadziwa  kuti  mudzandi- 
dziwitsa  kumasulira  kwache  komwe. 
10  AKasidi  anayankha  pa  maso  pa 
mfumu,  nati,  Palibe  munthu  pa  dziko 
la  pansi  wokhoza  kuulula  mlandu 
wa  mfumu  ; chifukwa  chache  pa- 
libe  mfumu,  mkuru,  kapena  wolamu- 
lira,  wafunsira  chinthu  chotere  kwa 
mlembi,  kapena  wopenduza,  kapena 
aKasidi  ali  onse.  11  Pakuti  chinthu 
achifuna  mfumu  nchapatali  ; ndipo 
palibe  wina  wokhoza  kuchiulula  pa 
maso  pa  mfumu,  koma  milungu  imene 
kwawo  sikuli  pamodzi  ndi  anthu. 

12  Chifukwa  chache  mfumu  ina- 
kwiya,  nizaza  kwambiri,  nilamulira 
kuti  awaphe  anzeru  onse  m’Babulo. 

13  M’mwemo  chilamuliro’cho  chida- 

mveka,  ndi  eni  nzeru  adati  aphedwe  ; 
anafunafunanso  Danieli  ndi  anzache 
aphedwe.  14  Pamenepo  Danieli  ana- 
bweza  mau  a uphungu  wa  nzeru  kwa 
Arioki  mkuru  wa  olindirira  a mfumu, 
adaturuka’wo  kukapha  eni  nzeru  a ku 
Babulo  ; 15  anayankha  nati  kwa 

Arioki  mkuru  wa  olindirira  a mfumu, 
Chilamuliro  cha  mfumu  chifulumiri- 
ranji  ? Pamenepo  Arioki  anadziwitsa 
Danieli  chinthu’chi.  16  Nalowa  Da- 
nieli,  nafunsa  mfumu  amuikire  ntha- 
wi,  kuti  aululire  mfumu  kumasulira 
kwache. 

17  Pamenepo  Danieli  anapita  ku 
nyumba  kwache,  nadziwitsa  anzache 
Hananiya,  Misaeli,  ndi  Azariya,  chi- 
nthu’chi  ; 18  kuti  apemphe  za  chi- 

fundo  kwa  Mulungu  wa  kumwamba 
pa  chinsinsi  ichi  ; kuti  Danieli  ndi 
anzache  asaonongeke  pamodzi  ndi 
eni  nzeru  ena  a ku  Babulo.  19  Pame- 
nepo  chinsinsi’cho  chinabvumbulu- 
tsidwa  kwa  Danieli  m’masomphenya 
a usiku.  Ndipo  Danieli  analemekeza 
Mulungu  wa  kumwamba.  20  Danieli 
anayankha,  nati,  Lilemekezedwe  dzina 


la  Mulungu  ku  nthawi  za  nthawi, 
pakuti  nzeru  ndi  mphamvu  ziri  zache  ; 
21  pakuti  amasanduliza  nthawi  ndi 
nyengo,  achotsa  mafumu,  nalonga 
mafumu,  apatsa  anzeru  nzeru,  ndi 
chidziwitso  kwa  iwo  okhoza  kuzindi- 
kira.  22  Iye  abvumbulutsa  zinthu 
zakuya  ndi  zinsinsi  ; adziwa  zokhala 
mu  mdima,  ndi  kuunika  kumakhala 
kwa  Iye.  23  Ndikuyamikani  ndi 
kukulemekezani  Inu,  Mulungu  wa 
makolo  anga,  pakuti  mwandipatsa 
nzeru  ndi  mphamvu  ; ndipo  mwa- 
ndidziwitsa  tsopano  ichi  tachifuna 
kwa  Inu  ; pakuti  mwatidziwitsa  mla- 
ndu  wa  mfumu.  24  Potero  Danieli 
analowa  kwa  Arioki  amene  mfumu 
idamuika  aononge  eni  nzeru  a ku 
Babulo  ; anamuka,  natero  naye, 
Usaononga  eni  nzeru  a ku  Babulo, 
undilowetse  kwa  mfumu,  ndipo  ndi- 
dzaululira  mfumu  kumasulira’ko. 

25  Pamenepo  Arioki  analowa  naye 
Danieli  kwa  mfumu  mofulumira  ; 
natero  nayo,  Ndapeza  munthu  wa  ana 
a ndende  a Yuda,  ndiye  adzadziwitsa 
mfumu  kumasulira  kuja.  26  Mfumu 
inayankha,  niti  kwa  Danieli,  amene 
dzina  lache  ndiye  Belitsazara,  Ukhoza 
kodi  kundidziwitsa  loto’Io  ndidalilota, 
ndi  kumasulira  kwache  ? 27  Naya- 

nkha  Danieli  pa  maso  pa  mfumu, 
nati,  Chinsinsi  inachitira  liuma  mfu- 
mu,  angakhale  anzeru,  openduza, 
alembi,  kapena  alauli,  sakhoza  kuchi- 
ululira  mfumu ; 28  koma  kuli  Mulungu 
kumwamba  wakubvumbulutsa  zinsi- 
nsi  ; Iye  ndiye  wadziwitsa  mfumu 
Nebukadinezara  chimene  chidzachi- 
tika  masiku  otsiriza.  Loto  lanu,  ndi 
masomphenya  a m’mtima  mwanu 
pa  kama  panu,  ndi  awa  : 29  Inu 

mfumu,  maganizo  anu  analowa 
m’mtima  mwanu  muli  pa  kama 
panu,  akunena  za  icho  chidzachitika 
m’tsogolomo ; ndipo  Iye  amene  abvu- 
mbulutsa  zinsinsi  wakudziwitsani 
chodzachitika’cho.  30  Koma  ine, 
chinsinsi  ichi  sichinabvumbulutsidwa 
Kwa  ine  chifukwa  cha  nzeru  ndiri 
nayo  yakuposa  wina  ali  yense  wa 
moyo,  koma  kuti  kumasulira’ku 
kudziwike  kwa  mfumu,  ndi  ku- 
ti  mudziwe  maganizo  a mtima 
wanu.  31  Inu  mfumu  munapenya 
ndi  kuona  fano  lalikuru.  Fano’li 
linali  lalikuru,  ndi  kunyezimira 
kwache  kunaposa  ; linali  kuima  po- 
penyana  ndi  inu,  ndi  maonekedwe 

ache  anali  oopsa.  32  Fano  ili  tsono, 
mutu  wache  unali  wa  golidi  wabwino, 
chifuwa  chache  ndi  manja  ache  za 
siliva,  mimba  yache  ndi  chuuno  cha- 
che  za  mkuwa,  33  miyendo  yache  ya 
chitsulo,  mapazi  ache  mwina  chitsulo 
mwina  dongo.  34  Munali  chipenyere 
kufikira  mwala  unasemedwa  popanda 
manja,  umene  unagunda  fano’li  pa 
mapazi  ache  okhala  chicsulo  ndi 
dongo,  nuwaphwanya.  35  Pamenepo 
chitsulo,  dongo,  mkuwa,  siliva,  ndi 
golidi,  zinapereka  pamodzi,  nizina- 
sanduka  ngati  mungu  wa  pa  madwale 
a malimwe  ; ndi  rnphepo  inaziuluza, 
osapezekanso  malo  awo  ; ndi  mv/ala 
udagunda  fano’wo  unasanduka  phiri 
lalikuru,  nudzaza  dziko  lonse  la  pansi. 
36  Ili  ndi  loto  ; kumasulira  kwache 
tsono  tikufotokozerani  mfumu.  37  Inu 
mfumu  ndinu  mfumu  ya  mafumu, 
pakuti  Mulungu  wa  kumwamba  ana- 
kupatsani  ufumu,  ndi  mphamvu  ya- 
ikuru,  ndi  ulemu  ; 38  ndipo  pali  ponse 
pokhala  ana  a anthu  lye  anapereka- 
nyama  za  ku  thengo,  ndi  mbalame 
za  mlengalenga,  m’dzanja  lanu  ; 
nakuchititsani  ufumu  pa  izi  zonse  ; 
inu  ndinu  mutu’wo  wa  golidi.  39  Ndi 
pambuyo  pa  inu  padzauka  ufumu 
wina  wochepa  ndi  wanu,  ndi  ufurnu 
wina  wachitatu  wa  mkuwa  wakuchita 
ufumu  pa  dziko  lonse  la  pansi.  40  Ndi 
ufumu  wachinai  udzakhala  wolimba 
ngati  chitsulo,  popeza  chitsulo  chi- 
phwanya  ndi  ku-foketsa  zonse  ; ndipo 
monga  chitsulo  chiswa  zonsezi,  uwu 
udzaphwanya  ndi  kuswa.  41  Ndipo 
umo  mudaonera  mapazi  ndi  zala 
zache,  mwina  dongo  la  woumba, 
mwina  chitsulo  ; ufumu’wo  udza- 
khala  wogawanika,  koma  momwemo 
mudzakhala  mphamvu  ya  chitsulo  ; 
popeza  mudaona  chitsulo  chosanga- 
nizika  ndi  dongo.  42  Ndi  zala  za 
mapazi,  mwina  chitsulo  ndi  mwina 
dongo,  momwemo  ufumu’wo,  mwina 
wolimba  mwina  wogamphuka.  43  Ndi 
umo  mudaonera  chitsulo  chosanga- 
nizika  ndi  dongo,  iwo  adzadzisokoneza 
ndi  ana  a anthu  wamba ; koma 
sadzaphatikizana,  monga  umo  chitsu- 
lo  sichimasanganizikana  ndi  dongo. 
44  Ndipo  masiku  a mafumu  aja 
Mulungu  wa  kumwamba  adzaika 
ufumu  woti  sudzaonongeka  ku  nthawi 
zonse,  ndi  ulamuliro  wache  sudzasi- 
yidwira  mtundu  wina  wa  anthu,  koma 
udzaphwanya  ndi  kutha  maufumu 


awo  onse,  nudzakhala  chikhalire. 

45  Umo  mudaonera  kuti  mwala  una- 
semedwa  m’phiri  popanda  manja, 
ndi  kuti  udapera  chitsulo,  mkuwa, 
dongo,  siliva,  ndi  golidi  ; Mulungu 
wamkuru  wadziwitsa  rnfumu  chidza- 
chitika  m’tsogolomo  ; loto’li  nloona, 
ndi  kumasulira  kwache  kwakhazikika.  ! 

46  Pamenepo  mfumu  Nebukadinezara 
anagwa  nkhope  yache  pansi,  nala- 
rnbira  Danieii,  nati  amthirire  nsembe 
ya  ufa  ndi  ya  zonunkhira  zokoma. 

47  Mfumu  inamyankha  Danieli,  niti, 
Zoona  Mulungu  wako  ndiye  Ivlulungu 
wa  milungu,  ndi  Mbuye  wa  mafumu,  \ 
ndi  wobvumbulutsa  zir.sinsi  ; pope-  ! 
za  wakhoza  kubvumbulutsa  chinsinsi 
ichi.  48  Pamenepo  mfumu  inasandu- 
tsa  Danieli  wamkuru,  nimpa'csa  mpha- 
tso  zazikuru  zambiri,  namlamuliritsa 
dera  lonse  la  ku  Babulo  ; nakhala  iye  ; 
kazembe  wamkuru  wa  anzeru  onse  a 
ku  Babulo.  49  Pamenepo  Danieli 
anapempha  mfumu,  ndipo  anaika 
Sadrake,  Mesake,  ndi  Abedinego, 
ayang’anire  nchito  za  dera  la  ku  !; 
Babulo.  Koma  Danieli  anakliala 
m’bwalo  la  mfumu. 

SMfumu  Nefcukadinezara  ana- 
panga  fano  la  golidi,  msinkhu  ; 
wache  mikono  makumi  asanu  ndi 
limodzi,  ndi  thunthu  lache  mikono 
isanu  ndi  umodzi  ; analiimika  pa 
chidikha  cha  Dura,  m’dera  la  ku  j 
Babulo.  2 Ndipo  mfumu  Nebukadi- 
nezara  inatumiza  kukasonkhani'csa  ji 
akalonga,  akazembe,  ndi  ziwanga, 
oweruza,  akulu  osunga  chuma,  ma-  | 
ndoda,  ankhoswe,  ndi  olamulira  onse  ; 
a madera,  abwere  kuzurula  fano’li 
adaliimika  mfumu  Nebukadinezara. 

3  Pamenepo  akalonga,  akazembe,  ndi 
ziwanga,  oweruza,  akulu  osunga  chu- 
ma,  mandoda,  ankhcswe,  ndi  olamu-  ! 
lira  onse  a madera,  anasonkhanira 
kupereka  fano  adaliimika  mfumu  i 
Nebukadinezara,  naimirira  pa  maso  i 
pa  fano  adaliimika  Nebukadinezara. 

4  Ndipo  wolalikira  anapfuulitsa,  kuti, 
Akulamulirani  inu  anthu,  mitundu 
ya  anthu  a manenedwe  osiyana, 

5  kuti  pakumva  inu  mau  a lipenga, 
chitoliro,  zeze,  sansi,  chisakasa,  ngoli, 
ndi  zoyimbitsa  ziri  zonse,  mugwadire 
ndi  kulambira  fano  la  golidi  adaliimika 
mfumu  Nebukadinezaxa  ; 6 ndipo  ali 
yense  wosagwadira  ndi  kulambira 
adzaponyedwa  nthawi  yomweyo  m’kati 
mwa  ng’anjo  yotentha  ya  moto.  7 Po- 

lero  nthawi  yomweyo  pakumva  anthu 
onse  mau  a lipenga,  chitoliro,  zeze, 
sansi,  chisakasa,  ndi  zoyimbitsa  ziri 
zonse,  anthu  onse,  mitundu  ya  anthu 
a manenedwe  osiyana,  anagwadira, 
nalambira  fano  la  goiidi  adaliimika 
mfumu  Nebukadinezara.  3 Chifukwa 
chache  anayandikira  aKasidi  ena 
nthawi  yomweyi,  naneneza  aYuda. 

9 Anayankha,  nati  kwa  mfumu 
Nebukadinezara,  Mfumu,  mukhale 
ndi  moyo  chikhalire.  10  Inu  mfumu 
mwalamulira  kuti  munthu  ali  yense 
amene  adzamva  rnau  a lipenga,  chi- 
toliro,  zeze,  sansi,  chisakasa,  ngoli, 
ndi  zoyimbitsa  ziri  zonse,  agwadire, 
nalambire  fano’lo  la  golidi  ; 11  ndi 

yense  wosagwadira  ndi  kulambira 
adzaponyedwa  m’kati  mwa  ng’anjo 
yotentha  ya  moto.  12  Alipo  aYuda 
amene  munawaika  ayang’anire  nchito 
ya  dera  la  ku  Babulo,  Sadrake,  Mesake, 
ndi  Abedinego,  amuna  awa,  mfumu, 
sanasamalira  inu,  satumikira  milungu 
yanu,  kapena  kulambira  fano  la 
golidi  mudaliimika’lo.  13  Pamenepo 
Nebukadinezara,  mu  mkwiyo  ndi 
m’ukali  wache,  anawauza  abwere 
nawo  Sadrake,  Mesake,  ndi  Abedinego. 
Ndipo  anabwera  nawo  amuna’wa  kwa 
mfumu.  14  Nebukadinezara  anaya- 
nkha,  nati  kwa  iwo,  Kodi  mutero 
dala,  Sadrake,  Mesake,  ndi  Abedinego, 
kusatumikira  milungu  yanga,  ndi 
kusalambira  fano  la  golidi  ndinali- 
imika’lo  ? 15  Mulcabvomereza  tsono, 

pakumva  mau  a lipenga,  chitoliro, 
zeze,  sansi,  chisakasa,  ndi  ngoli,  ndi 
zoyimbitsa  ziri  zonse,  kugwadira  ndi 
kulambira  fano  ndinalipanga,  cha- 
bwino  ; koma  mukapanda  kulambira, 
mudzaponyedwa  nthawi  yomweyi 
m’kati  mwa  ng’anjo  yotentha  ya  moto ; 
ndipo  mulungu  amene  adzakulandi- 
tsani  m’manja  mwanga  ndani  ? 1 6 Sa- 
drake,  Mesake,  ndi  Abedinego,  ana- 
yankha,  nati  kwa  mfumu  Nebukadi- 
nezara,  Sikufunika  kuti  tikuyankheni 
pa  mlandu  uwu.  17  Taonani,  Mulungu 
wathu  amene  timtumikira  akhoza 
kutilanditsa  m’ng’anjo  yotentha  ya 
moto,  nadzatilanditsa  m’dzanja  lanu 
mfumu.  13  Koma  akapanda  kutero, 
dziwar.i,  mfumu,  kuti  sitidzatumikira 
milungu  yanu,  kapena  kulambira  fano 
la  golidi  mudaliimika’lo.  19  Pame- 
nepo  Nebukadinezara  anadzazidwa 
ndi  ukali,  ndi  maonekedwe  a nkhope 
yache  anasandulikira  Sadrake,  Mesa- 

ke,  ndi  Abedinego  ; anayankha,  nati 
asonkheze  ng’anjo  kasanu  ndi  kawiri 
koposa  umo  amasonkhezera.  20  Nauza 
amuna  ena  a rnphainvu  a m’khamu 
I lache  la  nkhondo  amange  Sadrake, 

I Mesake,  ndi  Abedinego,  ndi  kuwa- 
ponya  m’ng’anjo  yotentha  ya  moto. 

21  Pamenepo  amuna  awa  anamangi- 
dwa  ali  chibvalire  zopfunda  zawo, 
maraya  awo,  ndi  nduwira  zawo,  ndi 
zobvala  zawo  zina ; naponyedwa 
m’kati  mwa  ng’anjo  yotentha  ya  moto. 

22  Motero,  popeza  mau  a mfumu 
anafulumiza,  ndi  ng’anjo  inatentha 
koposa,  lawi  la  moto  linapha  iwo  aja 
ananyamula  Sadrake,  Mesake,  ndi 
Abedinego.  23  Ndipo  arnuna  atatu 
awa,  Sadrake,  Mesake,  ndi  Abedinego, 
anagwa  pansi  omangidwa  m’kati  mwa 
ng’anjo  yotentha  ya  moto.  24  Pa- 
menepo  mfumu  Nebukadir.ezara  ana- 
dabwa,  nauka  msanga,  nanena  nati 
kwa  mandoda  ache,  Kodi  sitinaponya 
amuna  atatu  omangidwa  m’kati  mwa 
moto  ? Anayankha  nati  kwa  mfumu, 
Inde  mfumu.  25  Anayankha,  nati, 
Taonani,  ndirikuona  amuna  anai 
omasuka,  alikuyenda  m’kati  mwa 
moto  ; ndipo  alibe  kuphwetekwa,  ndi 
maonekedwe  a wachinai  akunga  mwa- 
na  wa  milungu.  26  Pamenepo 
Nebukadinezara  anayandikira  pa  kho- 
mo  ia  ng’anjo  yotentha  ya  moto,  ana- 
lankhula,  nati,  Sadrake,  Mesake,  ndi 
Abedinego,  inu  atumiki  a Mulungu  wa 
rn'Mwambamwamba,  turukani,  idzani 
kuno.  Pamenepo  Sadrake,  Mesake, 
ndi  Abedinego,  anaturuka  m’kati  mwa 
moto.  27  Ndipo  akalonga,  akazembe, 
ndi  ziwanga,  ndi  mandoda  a mfumu, 
atasonkhana,  anaona  amuna  awa, 
kuti  moto  unalibe  mphamvu  pa  ma- 
tupi  awo,  losawauka  tsitsi  la  pa  mutu 
pawo,  ndi  zopfunda  zawo  zosasandu- 
lika,  pfungo  lomwe  la  moto  losa- 
waomba.  28  Nebukadinezara  ana- 
nena,  nati,  Alemekezedwe  Mulungu 
wa  Sadrake,  Mesake,  ndi  Abedinego, 
amene  anatuma  mthenga  wache, 
napulumutsa  atumiki  achc  omkhulu- 
pirira  Iye,  nasanduliza  mau  a ine 
mfumu,  napereka  matupi  awo  kuti 
asatumikire  kapena  kulambira  mu- 
lungu  wina  yense,  koma  Mulungu 
wawo  wawo.  29  Chifukwa  chache 
ndilamuiira  kuti  anthu  ali  onse, 
mtundu  uli  wonse,  ndi  a manenedwe 
ali  onse,  akunenera  molakwira 
Mulungu  wa  Sadrake,  Mesake,  ndi 

Abedinego,  adzadulidwa  nthuli  nthuli, 
ndi  nyumba  zawo  zidzasanduka  dzala  ; 
popeza  palibe  mulungu  wina  akhoza 
kulanditsa  motero.  30  Pamenepo 
mfumu  inakuza  Sadrake,  Mesake,  ndi 
Abedinego,  m’dera  la  ku  Babulo. 

4Mfumu  Nebukadinezara,  kwa 
anthu,  mitundu  ya  anthu,  ndi 
a manenedwe  okhala  pa  dziko  lonse 
la  pansi,  mtendere  uchurukire  inu. 
2 Chandikomera  kuonetsa  zizindikilo 
ndi  zozizwa,  zimene  anandichitira 
Mulungu  wa  m’Mwambamwamba. 
3 Ha ! zizindikilo  zache  nzazikuru, 
ndi  zozizwa  zache  nza  mphamvu, 
ufumu  wache  ndiwo  ufumu  wosatha, 
ndi  kulamulira  kwache  ku  mibadwo 
mibadwo. 

4 Ine  Nebukadinezara  ndinalimku- 
pumula  m’nyumba  mwanga,  ndi  ku- 
khala  mwaufulu  m’chinyumba  changa. 
5 Ndinaona  loto  lakundiopsa,  ndi 
zolingilira  za  pa  kama  panga,  ndi 
masomphenya  a m’mtima  mwanga, 
zinandibvuta  ine.  6 Chifukwa  chache 
ndinalamulira  kuti  adze  kwa  ine 
anzeru  onse  a ku  Babulo,  kuti  andi- 
dziwitse  kumasulira  kwache  kwa  lo- 
to’li.  7 Pamenepo  anafika  alembi, 
openda,  aKasidi,  ndi  alauli  ; ndipo 
ndinawafotokozera  loto’li,  koma  sa- 
nandidziwitsa  kumasulira  kwache. 
8 Koma  potsiriza  pache  analowa  pa 
maso  panga  Danieli,  dzina  lache  ndiye 
Belitsazara,  monga  mwa  dzina  la 
mulungu  wanga,  amenenso  muli 
mzimu  wa  milungu  yoyera  m’mtima 
mwache  ; ndipo  ndinamfotokozera 
loto’li  pa  maso  paclie,  ndi  kuti, 
9 Belitsazara  iwe,  mkuru  wa  alembi, 
popeza  ndidziwa  kuti  mwa  iwe  muli 
mzimu  wa  milungu  yoyera,  ndi  kuti 
palibe  chinsinsi  chikusautsa,  undi- 
fotokozere  masomphenya  a loto  langa 
ndalota’li,  ndi  kumasulira  kwache. 
10  Masomphenya  a m’mtima  mwanga 
pa  kama  panga  ndi  awa  : Ndinapenya 
ndi  kuona  mtengo  pakati  pa  dziko  la 
pansi,  msinkhu  wache  ndi  waukuru. 
11  Mtengo’wo  unakula,  nulimba,  ndi 
msinkhu  wache  unafikira  kumwamba, 
nuonekera  mpaka  chilekezero  cha 
dziko  lonse  la  pansi.  12  Masamba 
ache  anali  okoma,  ndi  zipatso  zache 
zinachuruka,  ndi  m’menemo  munali 
zakudya  zofikira  onse,  nyama  za  ku 
thengo  zinatsata  mthunzi  wache,  ndi 
mbalame  za  mlengalenga  zinafatsa 
m’nthambi  zache,  ndi  nyama  zonse 


zinadya’ko.  13  Ndinaona  m’maso- 
mphenya  a m’mtima  mwanga  pa 
kama  panga,  taonani,  mthenga  wo- 
yera  anatsika  kumwamba.  14  Ana- 
pfuulitsa,  natero,  Likhani  mtengo’wo, 
sadzani  nthambi  zache,  yoyolani 
masamba  ache,  mwazani  zipatso 
zache,  nyama  zichoke  pansi  pache, 
ndi  mbalame  pa  nthambi  zache. 
1 5 Koma  siyani  chitsa  ndi  mizu 
yache  m’nthaka,  chomangidwa  ndi 
mkombero  wa  chitsulo  ndi  mkuwa, 
mu  msipu  wa  ku  thengo  ; nchokha- 
thamira  ndi  mame  a kumwamba,  ndi 
gawo  lache  likhale  pamodzi  ndi  nyama 
ziri  m’machiri  a m’dziko.  16  Mtima 
wache  usandulike,  usakhalenso  mtima 
wa  munthu,  apatsidwe  mtima  wonga 
wa  nyama,  nizimpitire  nthawi  zisanu 
ndi  ziwiri.  17  Chitsutso  ichi  ada- 
chilamulira  amithenga  oyera’wo, 
anachifunsa,  nachinena,  kuti  amoyo 
adziwe  kuti  wa  m’Mwambamwamba 
alamulira  m’ufumu  wa  anthu, 
naupereka  kwa  ali  yense  Iye  afuna, 
nauutsira  wolubukira  anthu.  1 8 Loto 
ili  ndinaliona  ine  mfumu  Nebuka- 
dinezara  ; ndipo  iwe  Belitsazara 
undifotokozere  kumasulira  kwache, 
popeza  anzeru  onse  a m’ufumu  wanga 
sakhoza  kundidziwitsa  kumasulira 
kwache  ; koma  iwe  ukhoza,  popeza 
mwa  iwe  muli  mzimu  wa  milungu 
yoyera. 

19  Pamenepo  Danieli,  dzina  lache 
ndiye  Belitsazara  anadabwa  nthawi, 
namsautsa  maganizo  ache.  Mfumu 
inayankha,  niti,  Belitsazara  lisakusau- 
tse  loto’li,  kapena  kumasulira  kwache. 
Belitsazara  anayankha,  nati,  Mbuye 
wanga,  loto’li  likadakhala  la  iwo  aku- 
dana  nanu,  ndi  kumasulira  kwache 
kwa  iwo  akuutsana  nanu.  20  Mte- 
ngo  mudauona  umene  unakula, 
nukhala  wolimba,  nufikira  kumwa- 
mba  msinkhu  wache,  nuonekera  pa 
dziko  lonse  la  pansi,  21  umene  ma- 
samba  ache  anali  okoma,  ndi  zipatso 
zache  zochuruka,  ndi  m’menemo 
munali  chakudya  chofikira  onse, 
umene  nyama  za  ku  thengo  zinakhala 
pansi  pache,  ndi  mbalame  za  mlenga- 
lenga  zinapeza  pokhala  pawo  pa 
nthambi  yache  ; 22  ndinu  mfumu  ; 

mwakula,  mwalimba,  pakuti  ukulu 
wanu  wakula,  nufikira  kumwamba, 
ndi  ufumu  wanu  ku  chilekezero  cha 
dziko  la  pansi.  23  Tsono,  kuti  mfumu 
inaona  mthenga  woyera  wotsika 

kumwamba,  ndi  kuti,  Likhani  mte- 
ngo’wo  ndi  kuuononga,  koma  siyani 
chitsa  chache  ndi  mizu  m’nthaka,  cho- 
mangidwa  ndi  mkombero  wa  chitsulo 
ndi  mkuwa,  mu  msipu  wa  ku  thengo, 
nichikhale  chokhathamira  ndi  mame 
a kumwamba,  ndi  gawo  lache  likhale 
pamodzi  ndi  nyama  za  ku  thengo, 
mpaka  zitampitira  nthawi  zisanu 
ndi  ziwiri  ; 24  kumasulira  kwache 

ndi  uku,  mfumu  ; ndipo  chilamuliro 
cha  wam’Mwambamwamba  chadzera 
mbuye  wanga  mfumu  ; 25  kuti 

adzakuingitsani  kukuchotsani  kwa 
anthu,  ndi  pokhala  panu  padzakhala 
pamodzi  ndi  nyama  za  ku  thengo  ; 
ndipo  mudzadya  udzu  ngati  ng’ombe, 
nimudzakhala  wokhathamira  ndi 
mame  a kumwamba,  nizidzakupiti- 
rani  nthawi  zisanu  ndi  ziwiri,  mpaka 
mudzadziwa  kuti  wam’Mwambamwa- 
mba  alamulira  m’ufumu  wa  anthu, 
naupereka  kwa  ali  yense  Iye  afuna 
mwini.  26  Ndipo  kuti  anauza  asiye 
chitsa  ndi  mizu  ya  mtengo,  ufumu 
wanu  udzakhazikikira  inu,  muka- 
katha  kudziwa  kuti  kumwamba  kuma- 
lamulira.  27  Chifukwa  chache, 
mfumu,  kupangira  kwanga  kukomere 
inu,  dulani  machimo  anu  ndi  kuchita 
chilungamo,  ndi  mphulupulu  zanu 
mwa  kuchitira  aumphawi  chifundo  ; 
kuti  kapena  nthawi  ya  mtendere  wanu 
italike.  28  Chonsechi  chinagwera 
mfumu  Nebukadinezara.  29  Itatha 
miyezi  khumi  ndi  iwiri,  analikuyenda 
m’chinyumba  cha  chifumu  cha  ku 
Babulo.  30  Mfumu  inanena,  niti, 
Suyu  Babulo  wamkuru  ndinammanga, 
akhale  pokhala  pa  chifumu,  ndi 
mphamvu  yanga  yaikuru  uoneke 
ulemerero  wa  chifumu  changa  ? 
31  Akali  m’kamwa  mwa  mfumu  mau 
awa,  anamgwera  mau  ochokera 
kumwamba,  ndi  kuti,  Mfumu  Nebu- 
kadinezara,  anena  kwa  iwe  ; ufumu 
wakuchokera.  32  Nadzakuinga  ku- 
kuchotsa  kwa  anthu,  ndi  pokhala 
pako  udzakhala  pamodzi  ndi  nyama 
za  ku  thengo  ; adzakudyetsa  udzu 
ngati  ng’ombe  ; nizidzakupitira  nthawi 
zisanu  ndi  ziwiri,  mpaka  udzadziwa 
kuti  wam’Mwambamwamba  alamu- 
lira  m’ufumu  wa  anthu,  naupereka 
kwa  ali  yense  Iye  afuna  mwini. 
33  Nthawi  yomweyo  anachit.ka  mau 
awa  kwa  Nebukadinezara  ; anamui- 
nga  kumchotsa  kwa  anthu  ; nadya 
udzu  ngati  ng’ombe  iye,  ndi  thupi 


lache  linakhathamira  ndi  mame  a 
kumwamba,  mpaka  tsitsi  lache  lida- 
mera  ngati  nthenga  za  chiombankanga 
ndi  makadabo  ache  ngati  makadabo  a 
mbalame.  34  Atatha  masiku  awa 
tsono,  ine  Nebukadinezara  ndinakwe- 
za  maso  anga  kumwamba,  ndi  nzeru 
zanga  zinandibwerera  ; ndipo  ndina- 
lemekeza  wam’Mwambamwamba,  ndi 
kumyamika  ndi  kumchitira  ulemu 
Iye  wokhala  chikhalire  ; pakuti  kula- 
mulira  kwache  ndiko  kulamulira 
kosatha,  ndi  ufumu  wache  ku  mibadwo 
mibadwo  ; 35  ndi  okhala  pa  dziko  la 
pansi  onse  ayesedwa  a chabe  ; ndipo 
Iye  achita  mwa  chifuniro  chache 
m’khamu  la  kumwamba  ndi  mwa 
okhala  pa  dziko  la  pansi ; ndipo  palibe 
woletsa  dzanja  lache,  kapena  waku- 
nena  naye,  Muchitanji  ? 36  Nthawi 

yomweyi  nzeru  zanga  zinandibwerera, 
ndi  chifumu  changa  ndi  kunyezimira 
kwanga  zinandibwerera,  kuti  uone- 
kenso  ulemerero  wa  ufumu  wanga  ; 
ndi  mandoda  anga,  ndi  akuru  anga, 
anandifuna  ; ndipo  ndinakhazikika 
m’ufumu  wanga,  Iye  nandionjezeranso 
ukulu  wochuruka.  37  Tsono  ine 
Nebukadinezara  ndiyamika,  ndi  kuku- 
za,  ndi  kulemekeza  Mfumu  ya  ku- 
mwamba,  pakuti  nchito  zache  zonse 
nzoona,  ndi  njira  zache  chiweruzo  ; 
ndi  oyenda  m’kudzikuza  kwawo,  Iye 
akhoza  kuwachepetsa. 

5Mfumu  Belisazara  anakonzera 
anthu  ache  akulu  chikwi  chi- 
modzi  madyerero  akuru,  namwa 
vinyo  pa  maso  pa  chikwi’cho.  2 Be!i- 
sazara,  pakulawa  vinyo,  anati  abwere 
nazo  zotengera  za  golidi  ndi  siliva 
adazichotsa  Nebukadinezara  atate 
wache  ku  kachisi  ali  ku  Yerusalemu, 
kuti  mfumu  ndi  akuru  ache,  akazi  ache 
ndi  akazi  ache  ang’ono,  amwere’mo. 
3 Nabwera  nazo  zotengera  za  golidi 
adazichotsa  ku  kachisi  wa  nyumba  ya 
Mulungu  ya  ku  Yerusalemu,  ndipo 
mfumu  ndi  akuru  ache,  akazi  ache 
ndi  akazi  ache  ang’ono,  anamwera- 
’mo.  4 Anamwa  vinyo,  nalemekeza 
milungu  ya  golidi,  ndi  ya  siliva,  ya 
mkuwa,  ya  chitsulo,  ya  mtengo,  ndi 
ya  mwala.  5 Nthawi  yomweyo  zina- 
buka  zala  za  dzanja  la  munthu, 
nizinalemba  pandunji  pa  choikapo 
nyali,  pomata  pa  khoma  la  chinyumba 
cha  mfumu  ; ndipo  mfumu  inaona 
nsonga  yache  ya  dzanja  lidalemba’lo. 

6 Pamenepo  padasandulika  pa  nkhope 

pache  pa  mfumu,  ndi  maganizo  ache 
anamsautsa,  ndi  mfundo  za  m’chuuno 
mwache  zinaguruka,  ndi  maondo 
ache  anaombana.  7 Nipfuulitsa  mfu- 
mu  abwere  nawo  openda,  aKasidi, 
ndi  alauli.  Mfumu  inalankhula,  niti 
kwa  anzeru  a ku  Babulo,  Ali  yense 
amene  adzawerenga  lemba  ili,  nadza- 
ndifotokozera  kumasulira  kwache, 
adzabvekedwa  chibakuwa,  ndi  unyolo 
wa  golidi  m’khosi  mwache,  nadzakhala 
wolamulira  wachitatu  m’ufumu’wu. 
8 Pamenepo  analowa  anzeru  onse  a 
mfumu,  koma  sanakhoza  kuwerenga 
lemba’lo,  kapena  kudziwitsa  mfumu 
kumasulira  kwache.  9 Ndipo  mfumu 
Belisazara  anabvutika  kwambiri,  ndi 
nkhope  yache  inasandulika,  ndi  akuru 
ache  anathedwa  nzeru.  10  Chifukwa 
cha  mau  a mfumu  ndi  akuru  ache 
mkazi  wamkuru  wa  mfumu  analowa 
m’nyumba  ya  madyerero  ; mkazi  *a 
mfumu  ananena,  nati,  Mfumu,  mu- 
khale  ndi  moyo  kosatha  ; asakubvu- 
teni  maganizo  anu,  ndi  nkhope  yanu 
isasandulike  ; 11  pali  munthu  m’ufu- 
mu  mwanu  mwa  iye  muli  mzimu  wa 
milungu  yoyera ; ndipo  masiku  a 
atate  wanu  munapezeka  mwa  iye 
kuunika,  ndi  luntha,  ndi  nzeru,  ngati 
nzeru  ya  milungu  ; ndipo  mfumu 
Nebukadinezara  atate  wanu,  inde 
mfumu  atate  wanu  anamuika  akhale 
mkuru  wa  alembi  openda,  aKasidi,  ndi 
alauli ; 12  popeza  m’Danieli  yemweyo, 
amene  mfumu  adamucha  Belitsazara, 
mudapezeka  mzimu  wopambana,  ndi 
chidziwitso,  ndi  luntha,  kumasulira 
maloto  ndi  kutanthauzira  mau  ophi- 
phiritsa,  ndi  kumasula  mfundo.  Amu- 
itane  Danieli  tsono,  iye  adzafoto- 
kozera  kumasulira’ku. 

13  Pamenepo  analowa  naye  Danieli 
kwa  mfumu.  Mfumu  inayankha,  niti 
kwa  Danieli,  Ndiwe  kodi  Danieli  uja 
wa  ana  a ndende  a Yuda,  amene 
mfumu  atate  wanga  anatenga  ku 
Yuda  ? 14  Ndamva  za  iwe  kuti  muli 
mzimu  wa  milungu  mwa  iwe,  ndi 
kuti  mupezeka  mwa  iwe  kuunika,  ndi 
luntha,  ndi  nzeru  zopambana.  15Ndi- 
po  tsono  anabwera  nawo  kwa  ine 
anzeru,  openda,  kuti  awerenge  lemba 
ilo,  ndi  kundidziwitsa  kumasulira 
kwache ; koma  sanakhoza  kufoto- 
kozera  kumasulira  kwa  chinthu’chi. 
16  Koma  ndamva  ine  za  iwe,  kuti 
ukhoza  kutanthauzira  mau,  ndi  ku- 
masula  mfundo  ; tsono  ukakhoza 


kuwerenga  lemba’lo,  ndi  kundidzi- 
witsa  kumasulira  kwache,  udzabve- 
kedwa  chi'oakuwa,  ndi  unyolo  wa 
golidi  m’khosi  mwako ; nudzakhala 
wolamulira  wachitatu  m’ufumu’wo. 
17  Pamenepo  anayankha  Danieli,  nati 
kwa  mfumu,  Mphatso  zanu  zikhale 
zanu,  ndi  mphotho  zanu  mupatse 
wina  ; koma  ndidzawerengera  mfumu 
lemba’lo,  ndi  kumdziwitsa  kumasulira 
kwache.  18  Mfumu  inu,  Mulungu 
wam’Mwambamwamba  anapatsa  Ne- 
bukadinezara  atate  wanu  ufumu’wu, 
ndi  ukulu,  ndi  ulemerero,  ndi  chifumu ; 

1 9 ndipo  chifukwa  cha  ukulu  adampa- 
tsa’wo  antiiu  onse,  mitundu  yonse 
ya  anthu,  a manenedwe  onse,  ananje- 
njemera,  naopa  pa  maso  pache ; 
amene  anafuna  kuwapha  anawapha  ; 
amene  anafuna  kuwasunga  anawa- 
sunga  wamoyo  ; amene  anafuna 
kuwakweza  anawakweza ; amene 
anafuna  kuwatsitsa  anawatsitsa. 

20  Koma  pokwezeka  mtima  wache, 

nulimba  mzimu  wache  kuchita  mo- 
dzikuza,  anamtsitsa  pa  mpando  wa 
ufumu  wache,  namchotsera  uleme- 
rero  wache  ; 21  ndipo  anamuinga 

kumchotsa  kwa  ana  a anthu,  ndi 
mtima  wache  unasandulika  ngati  wa 
nyama  za  ku  thengo,  ndi  pokhala 
pache  mpa  mbidzi,  anamdyetsa  udzu 
ngati  ng’ombe,  ndi  thupi  lache  lina- 
khathamira  ndi  mame  a kumwamba  ; 
mpaka  anadziwa  kuti  wam’Mwamba- 
mwamba  alamulira  m’ufumu  wa  anthu, 
nauikira  ali  yense  lye  afuna  mwini. 
22  Ndipo  inu,  mwana  wache  Belisa- 
zara  inu,  simunadzichepetsa  m’mtima 
mwanu,  chinkana  munazidziwa  izi 
zonse  ; 23  koma  munadzikweza  ku- 
tsutsana  naye  Ambuye  wa  kumwa- 
mba  ; ndipo  anabwera  nazo  zotengera 
za  nyumba  yache  kwa  inu  ; ndi  inu 
ndi  akuru  anu,  akazi  anu  ndi  akazi 
anu  ang’ono,  mwamwera’mo  vinyo  ; 
mwalemekezanso  milungu  ya  siliva, 
ndi  ya  golidi,  ya  mkuwa,  ya  chitsulo, 
ya  mtengo,  ndi  ya  mwala,  imene 
siiona,  kapena  kumva,  kapena  ku- 
dziwa  ; ndi  Mulungu  amene  m’dzanja 
mwache  muli  mpweya  wanu,  ndi 
njira  zanu  zonse,  yemweyo  simuna- 
mchitira  ulemu.  24  Pamenepo  nso- 
nga  ya  dzanja  inatumidwa  kuchokera 
pa  maso  pache,  nililembedwa  lemba’li. 

25  Ndipo  lemba  lolembedwa  ndi  ili  : 
MENE  MENE  TEKEL  UFARSIN. 

26  Kumasulira  kwache  kwa  mau  awa 

ndi  uku  : MENE,  Mulungu  anawere- 
nga  ufumu  wanu,  nautha.  27  TEKEL, 
Mwayesedwa  pa  miyeso,  nimupezeka 
mwaperewera.  28  PERES,  ufumu  wa- 
nu  wagawiita,  nuperekedwa  kwa  aMedi 
ndi  aPerizi.  29  Pamenepo  Belisazara 
analamulira,  ndipo  anabveka  Danieli 
chibakuwa,  ndi  unyolo  wa  golidi 
m’knosi  mwache,  nalalikira  za  iye 
kuti  ndiye  wolamulira  wachitatu 
m’ufumu’mo.  30  Usiku  womwewo 
Belisazara  mfumu  ya  aKasidi  ana- 
phedwa.  31  Ndipo  Dariyo  mMedi 
analandira  ufumu’wo  ali  wa  zaka 
makumi  asanu  ndi  limodzi  mphambu 
ziwiri. 

6Kudamkomera  Dariyo  kuikira 
ufumu’wo  akalonga  zana  limodzi 
mphambu  makumi  awiri,  akhale 
m’madera  onse  a ufumu  ; 2 ndi 

akuyang’anira  iwo  akulu  atatu  ; wo- 
yamba  wawo  ndi  Danieli,  kuti  aka- 
longa  awa  adziwerengere  kwa  iwo, 
ndi  kuti  za  mfumu  zisasoweke. 
3 Pamenepo  Danieli  amene  anaposa 
akulu’wa  ndi  akalonga,  popeza  munali 
mzimu  wopambana  mwa  iye,  ndi 
mfumu  inati  imuike  woyang’anira 
ufumu  wonse.  4 Ndipo  akulu’wa 
ndi  akalonga  anayesa  kumtola  cni- 
fukwa  Danieli,  kunena  za  ufumu’wo  ; 
koma  sanakhoza  kupeza  chifukwa 
kapena  cholakwira,  popeza  anali  wo- 
khulupirika ; ndipo  sanaona  chosa- 
samala  kapena  cholakwa  chiri  chonse 
mwa  iye.  5 Pamenepo  anthu  awa 
anati,  Sitidzamtola  chifukwa  chiri 
chonse  Danieli  amene,  tikapanda 
kumtola  ichi  pa  chilamulo  cha  Mu- 
lungu  wache.  6 Ndipo  akuru  awa  ndi 
akalonga  anasonlthana  kwa  mfumu 
mofulumira,  natero  nayo,  Mfumu 
Dariyo  mukhale  ndi  moyo  chikhalire. 
7 Akuru  onse  a ufumu’wo,  ndi  aka- 
zembe,  ndi  akalonga,  mandoda,  ndi 
ziwanga,  anapangana  kukhazikaiemba 
la  chifumu,  ndi  ituika’po  choletsa 
cholimba,  kuti  ali  yense  akapempha 
kanthu  kwa  mulungu  ali  yense,  kapena 
kwa  munthu  ali  yense  masiku  makumi 
atatu,  osati  kwa  inu  nokha  mfumu, 
adzaponyedwa  m’dzenje  la  mikatigo. 
8 l'sopano  mfumu  mukhazikitse  cho- 
letsa’cho,  ndi  kutsimikiza  cholembe- 
dwa’cho,  kuti  chisasinthike  monga 
mwa  malamulo  a aMedi  ndi  aPerizi, 
amene  sasinthika.  9 Momwemo  mfu- 
mu  Dariyo  anatsimikiza  cholembedwa 
ndi  choletsa’cho.  10  Ndipo  podziwa 


Danieli  kuti  adatsimikiza  cholembe- 
dwa’cho,  analowa  m’nyumba  mwa- 
che,  m’chipinda  mv/ache,  chimene 
mazenera  ache  anatseguka  oloza  ku 
Yerusalemu  ; ndipo  anagwada  maondo 
ache  tsiku  limodzi  katatu,  napemphera, 
nabvomereza  pa  maso  pa  Mulungu 
wache  monga  umo  amachitira  kale 
lonse.  11  Pamenepo  anasonkhana 
anthu  awa,  napeza  Danieli  alikupe- 
mphera  ndi  kupembedza  pa  maso  pa 
Mulungu  wache.  12  Ndipo  anaya- 
ndikira,  nanena  pa  maso  pa  mfumu 
za  choletsa’cho  cha  mfumu,  Kodi 
simunatsimikiza  choletsa’cho,  kuti  ali 
yense  akapempha  kanthu  kwa  mu- 
lungu  ali  yense,  kapena  kwa  munthu 
ali  yense,  masiku  makumi  atatu,  osati 
kwa  inu  nokha  mfumu,  adzaponyedwa 
m’dzenje  la  mikango  ? Mfumu  ni- 
yankha,  niti,  Choona  chinthu’chi, 
monga  mwa  malamulo  a aMedi  ndi 
aPerizi  amene  sasinthika.  13  Pame- 
nepo  anavankha,  nati  pa  maso  pa 
mfumu,  Danieli  uja  wa  ana  a ndende 
a Yud.a  sasamalira  inu  mfumu,  kapena 
choletsa  munachitsimikiza’cho  ; koma 
apempha  pemphero  lache  katatu  tsiku 
limodzi.  14  Ndipo  mfumu  m’mene 
atamva  mau  awa  anaipidwa  kwambiri, 
naika  mtima  wache  pa  Danieli  kuti 
amlandi'cse,  nayesetsa  mpaka  polowa 
dzuwa  kumlanditsa.  15  Koma  anthu 
awa  anasonkhana  kwa  mfumu,  nati 
kwa  mfumu,  Dziwani,  mfumu,  kuti 
lamulo  la  aMedi  ndi  aPerizi,  ndilo 
kuti  choletsa  chiri  chonse  ndi  lemba 
liri  lonse  idazikhazikira  mfumu,  zisa- 
sinthike.  16  Pamenepo  inalamula 
mfumu,  ndipo  anadza  naye  Danieli, 
namponya  m’dzenje  la  mikango.  Ndi- 
po  rnfumu  inalankhula,  niti  kwa 
Danieli,  Mulungu  wako  amene  umtu- 
mikira  kosalekeza,  lyeyu  adzakula- 
nditsa.  17  Ndipo  anatenga  mwala, 
nauika  pakamwa  pa  dzenje,  niuko- 
mera  mfumu  ndi  chosindikizira  cha- 
che,  ndi  cnosindikizira  cha  akuru  ache, 
kuti  kasasinthike  kanthu  lca  Danieli. 

18  Pamenepo  mfumu  inamuka  ku 
chinyumba  chache,  nichezera  ku- 
sala  usiku’wo,  ngakhale  zoyimbitsa 
sanabwera  nazo  pa  maso  pache, 
ndi  m’maso  mwache  munamuumira. 

1 9 Nilawira  mamawa  mfumu,  nimuka 
mofulumira  ku  dzenje  la  mikango. 

20  Ndipo  poyandikira  pa  dzenje 
inapfuula  ndi  mau  a chisoni  mfumu, 
ninena,  niti  kwa  Danieli,  Danieli, 

mnyamata  wa  Mulungu  wa  moyo, 
kodi  Mulungu  wako,  amene  umtu- 
mikira  kosalekeza,  wakhoza  kuku- 
landitsa  kwa  mikango  ? 21  Pamenepo 
Danieli  anati  kwa  mfumu,  Mfumu, 
mukhale  ndi  moyo  chikhalire.  22  Mu- 
lungu  wanga  watuma  mt’nenga  wache, 
natseka  pakamwa  pa  mikango  ; ndipo 
siinandiphweteka,  chifukwa  anandiona 
wosachimwa  pa  maso  pache,  pa  ma- 
so  panunso,  mfumu,  sindinalakwa. 
23  Pamenepo  mfumu  inakondwera 
kwambiri,  niwauza  aturutse  Danieli 
m’dzenje.  Momwemo  anamturutsa 
Danieli  m’dzenje,  ndi  pa  thupi  pache 
sipadaoneka  bala,  popeza  anakhulu- 
pirira  Mulungu  wache.  24  Ndipo 
italamulira  mfumu,  anabwera  nawo 
amuna  aja  adamneneza  Danieli,  nawa- 
ponya  m’dzenje  la  mikango,  iwowa, 
ana  awo,  ndi  akazi  awo  ; ndipo  asana- 
fike  pansi  pa  dzenje  mikango  inawa- 
posa  mphamvu,  niphwanya  mafupa 
awo  onse. 

25  Pamenepo  mfumu  Dariyo  ana- 
lembera  kwa  anthu,  mitundu  ya  anthu, 
ndi  a manenedwe  onse  okhala  pa 
dziko  lonse  la  pansi,  Mtendere  uchu- 
rukire  inu.  26  Ndilamulira  ine  kuti 
m’maiko  onse  a ufumu  wanga  anthu 
anjenjemere,  naope  pa  maso  pa 
Mulungu  wa  Danieli  ; pakuti  Iye 
ndiye  Mulungu  wa  moyo  wakukhala 
chikhalire,  ndi  ufumu  wache  ngwo- 
saonongeka,  ndi  kulamulira  kwache 
kudzakhala  mpaka  chimariziro.  27  Iye 
apulumutsa,  nalanditsa,  nachita  zizi- 
ndikilo  ndi  zozizwa  m’mwamba  ndi  pa 
dziko  la  pansi,  ndiye  amene  anapulu- 
mutsa  Danieli  ku  mphamvu  ya 
mikango.  28  Momwemo  Danieli 
amene  anakuzikabe  pokhala  Dariyo 
mfumu,  ndi  pokhala  mfumu  Koresi 
wa  ku  Periziya. 

7Chaka  choyamba  cha  Belisazara 
mfumu  ya  ku  Babulo  Danieli 
anaona  loto,  naona  masomphenya 
a m’mtima  mwache  pa  kama  pache  ; 
ndipo  analemba  loto’lo,  nalifotokozera 
mwa  chidule.  2 Danieli  ananena, 
nati,  Ndinaona  m’masomphenya  anga 
usiku,  taonani,  mphepo  zinai  za  mu 
mlengalenga  zinabuka  pa  nyanja  ya- 
ikuru.  3 Ndipo  zinaturuka  m’nyanja 
zirombo  zazikuru  zinai  zosiyanasi- 
yana.  4 Choyamba  chinanga  mka- 
ngo,  chinali  nawo  mapiko  a chiomba- 
nkanga,  ndinapenyera  mpaka  nthenga 
zache  zinathothoka,  nichinakwezeka 


ku  dziko,  ndi  kuimitsidwa  ndi  mapazi 
awiri  ngati  munthu,  nichinapatsidwa 
mtima  wa  munthu.  5 Ndipo  taonani, 
chirombo  china  chachiwiri  chikunga 
chimbalangondo  chinatundumuka  ; 
mbali  imodzi  ndi  m’kamwa  mwache 
munali  nthiti  zitatu  pakati  pa  mano 
ache  ; ndipo  anatero  nacho,  Nyamuka, 
lusira  nyama  zambiri.  6 Pambuyo 
pache  ndinapenya  ndi  kuona  china 
ngati  nyalugwe,  chinali  nawo  mapiko 
anai  a nkhuku  pa  msana  pache,  chiro- 
mbo’cho  chinali  nayonso  mitu  inai, 
nichinapatsidwa  ulamuliro.  7 Pambu- 
yo  pache  ndinaona  m’masomphenya 
a usiku,  ndi  kuona  chirombo  chachi- 
nai,  choopsa  ndi  chochititsa  mantha, 
ndi  cha  mphamvu  choposa,  chinali 
nawo  mano  akuru  a chitsulo,  china- 
lusa  ndi  kuphwanya  ndi  kupondereza 
chotsala  ndi  mapazi  ache  ; china- 
siyana  ndi  zirombo  zonse  zidachitso- 
golera ; ndipo  chinali  ndi  nyanga 
khumi.  8 Ndinali  kulingirira  za 
nyanga’zi,  taonani,  pakati  pa  izo 
panaphuka  nyanga  yina,  ndiyo  ya- 
ing’ono  ; patsogolo  pache  zitatu  za 
nyanga  zoyamba’zi  zinazulidwa  ndi 
mizu  yomwe  ; ndipo  taonani,  m’nya- 
nga  m’menemo  munali  maso  ngati 
maso  a munthu,  ndi  pakamwa  pali- 
kunena  zazikuru.  9 Ndinapenyerera 
mpaka  anaika’po  mipando  ya  chi- 
fumu,  nikhala’po  Nkhalamba  ya  kale 
lomwe,  zobvala  zache  zinali  za  mbu 
ngati  chipale  chofewa,  ndi  tsitsi  la  pa 
mutu  pache  ngati  ubweya  woyera, 
mpando  wa  chifumu  unali  malawi  a 
moto,  ndi  njinga  zache  moto  woyaka. 
10  Mtsinje  wa  moto  unayenda  wotu- 
ruka  pa  maso  pache,  zikwi  zikwi 
anamtumikira,  ndi  unyinji  wosawere- 
ngeka  unaima  pa  maso  pache,  wowe- 
ruza  mlandu  anakhala’po,  ndi  mabuku 
anatsegulidwa.  11  Pamenepo  ndina- 
penyera  chifukwa  cha  phokoso  la 
mau  akuru  idanena  nyanga’yi ; ndina- 
penyera  mpaka  adachipha  chiro- 
mbo’chi,  ndi  kuononga  mtembo  wache, 
ndi  kuupereka  utenthedwe  ndi  moto. 
12  Ndipo  zirombo  zotsala’zo  anazicho- 
tsera  ulamuliro  wawo,  koma  anatali- 
kitsa  moyo  wawo,  ukhalenso  nyengo 
ndi  nthawi.  13  Ndinaona  m’maso- 
mphenya  a usiku,  taonani,  anadza  ndi 
mitambo  ya  kumwamba  wina  ngati 
mwana  wa  munthu,  nafika  kwa 
Nkhalamba  ya  kale  lomwe  ; ndipo 
anamyandikizitsa  pa  maso  pache. 

14  Ndipo  anampatsa  ulamuliro,  ndi 
ulemerero,  ndi  ufumu,  kuti  anthu  onse, 
ndi  mitundu  yonse  ya  anthu,  ndi  a 
manenedwe  onse,  amtumikire  ; ula- 
muliro  wache  ndi  ulamuliro  wosa- 
tha  wosapitirira,  ndi  ufumu  wache 
sudzaonongeka. 

15  Koma  ine  Danieli,  mzimu  wanga 
unalaswa  m’kati  mwa  thupi  langa,  ndi 
masomphenya  a m’mtima  mwanga 
anandibvuta.  16  Ndinayandikira  kwa 
wina  wa  iwo  akuima’ko  ndi  kumfunsa 
za  choonadi  za  ichi  chonse.  Ndipo 
ananena  nane,  nandidziwitsa  kuma- 
sulira  kwache  kwa  zinthu’zi.  17  Z i- 
rombo  zazikuru  izi  zinai  ndizo 
mafumu  anai  amene  adzauka  pa  dzi- 
ko  la  pansi.  18  Koma  opatulika  a 
wam’Mwambamwamba  adzalandira 
ufumu’wo,  ndi  kukhala  nawo  ufumu 
kosatha,  ku  nthawi  zomka  muyaya. 
19  Pamenepo  ndinafuna  kudziwa 
choonadi  cha  chirombo  chachi- 
nai  chija,  chidasiyana  nazo  zonsezi, 
choopsa  chopambana,  mano  ache  a 
chitsulo,  ndi  makadabo  ache  a mkuwa, 
chimene  chidalusa,  ndi  kuphwanya, 
ndi  kupondereza  zotsala  ndi  mapazi 
ache  ; 20  ndi  za  nyanga  khumi  zinali 
pa  mutu  pache,  ndi  nyanga  yina  ida- 
phuka’yi,  imene  zidagwa  zitatu  patso- 
golo  pache  ; nyanga’yo  idali  ndi  maso 
ndi  pakamwa  pakunena  zazikuru, 
imene  maonekedwe  ache  anaposa 
zinzache.  21  Ndinapenya,  ndipo 
nyanga  yomweyi  inachita  nkhondo 
ndi  opatulika’wo,  niwalaka,  mpaka 
inadza  Nkhalamba  ya  kale  lomwe ; 
22  ndi  mlandu  unakomera  opatulika  a 
wam’Mwambamwamba,  nifika  nthawi 
yakuti  ufumu  unali  wawo  wa  opatu- 
lika’wo.  23  Anatero,  chirombo  cha- 
chinai  ndicho  ufumu  wachinai  pa 
dziko  la  pansi,  umene  udzasiyana  na- 
wo  maufumu  onse,  nudzalusira  dziko 
lonse  la  pansi,  nudzalipondereza  ndi 
kuliphwanya.  24  Kunena  za  nyanga 
khumi,  m’ufumu  uwu  adzauka  ma- 
fumu  khumi,  ndi  pambuyo  pawo 
idzauka  yina ; iyo  idzasiyana  ndi 
oyamba  aja,  nidzachepetsa  mafumu 
atatu.  25  Nidzanena  mau  akutsu- 
tsana  ndi  wam’Mwambamwamba, 
nidzalemetsa  opatulika  a wam’Mwa- 
mbamwamba,  nidzayesa  kusintha 
nthawi’zo  ndi  chilamulo  ; ndipo  adza- 
perekedwa  m’dzanja  lache  mpaka 
nthawi  imodzi,  ndi  nthawi  zina,  ndi 
nthawi  ya  nusu.  26  Koma  woweruza 


mlandu  adzakhala’ko,  ndipo  adza- 
chotsa  ulamuliro  wache,  kuutha 
ndi  kuuononga  kufikira  chimariziro. 
27  Ndipo  ufumu,  ndi  ulamuliro,  ndi 
ukulu  wa  maufumu,  pansi  pa  thambo 
lonse,  zidzapatsidwa  kwa  anthu  a 
opatulika  a wam’Mwambamwamba  ; 
ufumu  wache  ndiwo  ufumu  wosatha, 
ndi  maiko  onse  adzamtumikira  ndi 
kummvera.  28  Kutha  kwache  kwa 
chinthu’chi  nkuno.  Ine  Danieli,  ma- 
ganizo  anga  anandibvuta  kwambiri, 
ndi  nkhope  yanga  inasandulika  ; ko- 
ma  ndinasunga  chinthu’chi  m’mtima 
mwanga. 

8Chaka  chachitatu  cha  Belisa- 
zara  mfumu  masomphenya  ana- 
ndionekera  kwa  ine  Danieli,  atatha 
kundionekera  oyamba  aja.  2 Ndipo 
ndinaona  m’masomphenya  ; tsono 
kunali,  pakuwaona  ine  ndinali  m’Su- 
sani,  m’nyumba  ya  mfumu,  ndiwo 
m’dziko  la  Elamu  ; ndinaona  m’maso- 
mphenya  kuti  ndinali  ku  intsinje 
Ulai.  3 Ndipo  ndinakweza  maso  anga 
ndi  kupenya ; taonani,  panaima  pa 
mtsinje  nkhosa  ya  mphongo  yokhala 
nazo  nyanga  ziwiri,  ndi  nyanga  ziwi- 
ri’zo  zinali  za  msinkhu  wautali,  koma 
imodzi  inaposa  inzache  ; yoposa’yo 
inaphuka  m’mbuyo.  4 Ndinaona 
nkhosa  ya  mphongo  irikugunda  ku 
madzulo,  ndi  ku  mpoto,  ndi  ku  mwela  ; 
ndipo  panalibe  zamoyo  zokhoza 
kuima  pa  maso  pache  ; panalibenso 
wakulanditsa  m’dzanja  lache  ; koma 
inachita  monga  mwa  chifuniro  chache, 
nidzikulitsa.  5 Ndipo  polingirira’po  ine, 
taonani,  wadza  tonde  wochokera  ku 
madzulo,  pa  nkhope  ya  dziko  lonse 
la  pansi,  wosakhudza  nthaka  ; ndi 
mbuzi’yo  inali  ndi  nyanga  yooneka 
bwino  pakati  pa  maso  ache.  6 Ndipo 
anadzera  nkhosa  ya  mphongo’yo 
yokhala  ndi  nyanga  ziwiri,  imene 
ndidaiona  irikuima  ku  mtsinje,  na- 
ithamangira  ndi  mphamvu  yache  ya- 
ukali.  7 Ndipo  ndinamuona  waya- 
ndikira  pafupi  pa  nkhosa  ya  mphongo, 
nawawidwa  mtima  nayo,  naigunda 
nkhosa  ya  mphongo,  natyola  nyanga 
zache  ziwiri  ; ndipo  mphongo’yo 
inalibe  mphamvu  ya  kuima  pa  maso 
pache,  koma  anaigwetsa  pansi,  na- 
ipondereza  ; ndipo  panalibe  wakupu- 
lumutsa  mphongo’yo  m’dzanja  lache. 
8 Ndipo  tonde’yo  anadzikulitsa  kwa- 
kukuru,  koma  atakhala  wa  mphamvu 
nyanga  yache  yaikuru  inatyoka  ; ndi 

m’malo  mwache  munaphuka  nyanga 
zinai  zooneka  bwino,  zoloza  ku 
mphepo  zinai  za  mlengalenga.  9 Ndi- 
po  mu  imodzi  ya  izi  munaphuka 
nyanga  yaing’ono,  imene  inakula 
kwakukuru  ndithu,  kuloza  ku  mwela, 
ndi  ku  m’mawa,  ndi  ku  dziko  loko- 
metsetsa.  1 0 Nikula,  kufikira  khamu 
la  ku  thambo  ; ndi  zina  za  khamu’lo 
ndi  za  nyenyezi  inazigwetsa  pansi, 
nizipondereza.  11  Inde  inadzikulitsa 
kufikira  kwa  kalonga  wa  khamu’lo, 
nimchotsera  nsembe  yopsereza  ya 
chikhalire  ; ndi  pokhaia  malo  ache 
opatulika  panagwetsedwa.  12  Naipo 
khamu’io  linaperekedwa  kwa  iyo, 
pamodzi  ndi  nsembe  yopsereza  ya 
chikhalire  mwa  kulakwa  kwache, 
nigwetsa  pansi  choonadi,  nichita 
chifuniro  chache,  nikuzika.  13  Pa- 
menepo  ndinamva  wina  woyera  ali- 
kunena ; ndi  wina  woyera  anati 
kwa  iye  uja  wanena’yo,  Masomphe- 
nya  a nsembe  yopsereza  ya  chikhalire, 
ndi  cholakwa  chakupululutsa  cha 
kupereka  malo  opatulika  ndi  khamu- 
’lo  ziponderezedwe,  adzakha'la  mpaka 
liti  ? 14  Nati  kwa  ine,  Mpaka  ma- 

siku  zikwi  ziwiri  mphambu  mazana 
atatu  usana  ndi  usiku  ; pamenepo 
malo  opatulika  adzayesedwa  olu- 
ngama. 

15  Ndipo  kunali,  nditaona  maso- 
mphenya’wo,  ine  Danieli  ndinafu- 
na  kuwazindikira ; ndipo  tacnani, 
panaima  popenyana  ndi  ine  ngati 
maonekedwe  a munthu.  18  Ndipo 
ndinamva  mau  a munthu  pakati  pa 
magombe  a Ulai,  naitana,  nati,  Gabri- 
eli,  zindikiritsa  munthu’yu  masomphe- 
nya’wo.  17  Nayandikira  iye  poima 
ine’po  ; atadza  iye  tsono  ndinachita 
mantha,  ndinagwa  nkhope  pansi  ; 
koma  anati  kwa  ine,  Zindikira,  woba- 
dwa  ndi  munthu  iwe,  pakuti  maso- 
mphenya’wo  anena  za  nthawi  ya 
chimariziro.  18  Ndipo  m’mene  anali- 
kulankhula  ndi  ine  ndinagwidwa  ndi 
tulo  tatikuru,  nkhope  yanga  pansi  ; 
koma  anandikhudza,  nandiimiritsa 
pokhala  ine’po.  19  Ndipo  anati, 
Taona,  ndidzakudziwitsa  chimene  chi- 
dzachitika  pa  chitsiriziro  cha  mkwi- 
yo’wo  ; pakuti  pa  nthawi  yoikika  mpa 
kutha  pache.  20  Nkhosa  ya  mpho- 
ngo  waiona  ya  nyanga  ziwiri  ndizo 
mafumu  a Mediya  ndi  Perisiya. 
21  Ndi  tonde  wa  manyenje  ndiye 
mfumu  ya  Helene,  ndi  nyanga  yaikuru 


iri  pakati  pa  maso  ache  ndiyo  mfumu 
yoyamba.  22  Ndi  kuti  zinaphuka 
zinai  m’malo  mwache  mwa  iyo  ita- 
tyoka,  adzauka  maufumu  anai  ocho- 
kera  mu  mtundu’wu  wa  anthu,  koma 
osakhala  nayo  mphamvu  ya  uja. 
23  Ndipo  potsiriza  pache  pa  ufumu 
wawo,  atakwanira  olakwa,  idzauka 
mfumu  ya  nkhope  jraukali  yakuzindi- 
kira  zinsinsi.  24  Ndi  mphamvu  yache 
idzakhala  yaikuru,  koma  si  mphamvu 
yache  yache  ai,  nidzaononga  moda- 
bwiza,  nidzakuzika,  ndi  kuchita,  ndi 
kuononga  amphamvu’wo,  ndi  anthu 
opatulika’wo.  25  Ndipo  mwa  ku- 
chenjera  kwache  adzapindulitsa  chi- 
nyengo  m’dzanja  mwache,  nadzadzi- 
kuza  m’mtima  mwac’ne  ; ndipo  posa- 
tekeseka  anthu,  adzaononga  ambiri ; 
adzaukiranso  kalonga  wa  akalonga, 
koma.  adzatyoledwa  popanda  dzanja. 

26  Ndipo  masomphenya  a madzulo  ndi 
mamawa  adanena’wo  ndi  oona  ; koma 
iwe  ubise  masomphenya’wo,  popeza 
adzachitika  atapita  masiku  ambiri. 

27  Ndipo  ine  Danieli  ndinakomoka  ndi 
kudwala  masiku  ena ; pamenepo 
ndinauka  ndi  kuchita  nchito  ya 
mfumu  ; ndipo  ndinadabwa  nawo 
masomphenya’wo,  koma  panalibe  wa- 
kuwazindikiritsa. 

9Chaka  choyamba  cha  Dariyo 
mwana  wa  Ahaswero,  wa  mbeu 
ya  aMedi,  amene  anamlonga  mfumu 
ya  aKasidi  ; 2 chaka  choyamba  cha 
ufumu  wache  ine  Danieli  ndinazindi- 
kira  mwa  rnabuku  kuti  chiwerengo 
chache  cha  zaka,  chimene  mau  a 
Yehova  anadzera  nacho  kwa  Yeremiya 
mneneri,  kunena  za  makwaniridwe  a 
mapasuko  a Yerusalemu,  ndizo  zaka 
makumi  asanu  nai  awiri.  3 Ndipo 
ndinaika  nkhope  yanga  kwa  Ambuye 
Mulungu,  kumfunsa  lye  m’pemphero, 
ndi  mapembedzero,  ndi  kusala,  ndi 
ziguduli,  ndi  mapuiusa.  4 Ndipo 
ndinapemphera  kwa  Yehova  Mulungu 
wanga  ndi  ku'ovomereza,  ndi  kuti, 
Ambuye  Mulungu  wamkuru  ndi  wo- 
opsa,  wakuwasungira  pangano  ndi 
chifundo  iwo  akukukondani,  ndi  ku- 
sunga  malamulo  anu,  5 tachimwa, 
tachita  mphulupulu,  tachita  zoipa, 
tapanduka,  kupambuka  ndi  kusiya 
maneno  anu  ndi  maweruzo  anu  ; 
6 sitinamvera  atumiki  anu  aneneri, 
amene  ananena  m’dzina  lanu  kwa 
mafumu  athu,  akalonga  athu,  makolo 
athu,  ndi  anthu  onse  a m’dziko. 

7 Ambuye,  chilungamo  ncha  Inu, 
koma  kwa  ife  manyazi  a nkhope 
yathu,  monga  lero  lino  ; kwa  anthu 
a Yuda,  ndi  kwa  okhala  m’Yerusa- 
lemu,  ndi  kwa  a Israyeli  onse  okhala 
pafupi  ndi  okhala  kutali,  ku  maiko 
onse  kumene  mudawaingira,  chi- 
fukwa  cha  kulakwa  kwawo  anaku- 
lakwirani  nako.  8 Ambuye,  kwa  ife 
kuli  manyazi  a nkhope  yathu,  kwa 
mafumu  athu,  kwa  akalonga  athu, 
ndi  kwa  makolo  athu  ; pakuti  taku- 
chimwirani.  9 Ambuye  Mulungu 
wathu  ndiye  wachifundo,  ndi  wokhu- 
lulukira  ; pakuti  tampandukira  Iye  ; 
10  sitinamvera  mau  a Yehova  Mulungu 
wathu,  kuyenda  m’malamulo  ache  ana- 
tiikira’wo  pa  maso  pathu,  mwa  atumiki 
ache  aneneri.  11  Inde  Israyeli  yense 
walakwira  chilamulo  chanu,  ndi  ku- 
pambuka,  kuti  asamvere  mau  anu  ; 
chifukwa  chache  temberero  lathiridwa 
pa  ife,  ndi  lumbiro  lolembedwa  m’chi- 
lamulo  cha  Mose  mtumiki  wa  Mu- 
lungu  ; pakuti  tamchimwira.  1 2 Ndipo 
anakwaniritsa  mau  ache  adanena’wo, 
kutitsutsa  ife  ndi  oweruza  athu  oti- 
weruza,  ndi  kutitengera  choipa  cha- 
chikuru  ; pakuti  pansi  pa  thambo 
lonse  sipanachitika  monga  umo  pana- 
chitikira  Yerusalemu.  13  Monga 
mulembedwa  m’chilamulo  cha  Mose 
choipa  ichi  chonse  chatidzera  ; koma 
sitinapepeza  Yehova  Mulungu  wathu, 
ndi  kubwera  kuleka  mphulupulu  zathu, 
ndi  kuchita  mwa  nzeru  m’choonadi 
chanu.  14  Chifukwa  chache  Yehova 
wakhala  maso  pa  choipa’cho,  ndi 
kutifikitsira  icho  ; pakuti  Yehova 
Mulungu  wathu  ali  wolungama  mu 
nchito  zache  zonse  azichita  ; ndipo 
sitinamvera  mau  ache.  15  Ndipo 
tsopano,  Ambuye  Mulungu  wathu, 
amenemunaturutsa  anthu  anu  m’dziko 
la  Aigupto  ndi  dzanja  la  mphamvu, 
ndi  kudzitengera  mbiri  monga  lero 
lino,  tachimwa,  tachita  choipa. 
18  Ambuye,  monga  mv/a  chilungamo 
chanu  chonse,  mkwiyo  wanu  ndi 
ukali  wanu  zitembenuketu,  zichoke  ku 
mudzi  wanu  Yerusalemu,  phiri  lanu 
lopatulika ; pakuti  mwa  zochimwa 
zathu,  ndi  mphulupulu  za  makolo 
athu,  Yerusalemu  ndi  anthu  anu 
asanduka  chotonza  cha  onse  otizu- 
ngulira.  17  Ndipo  tsopano,  Mulungu 
wathu,  mumvere  pemphero  la  mtu- 
miki  wanu,  ndi  mapembedzero  ache, 
nimuwalitse  nkhope  yanu  pa  malo 


anu  opatulika  amene  ali  opasuka, 
chifukwa  cha  Ambuye.  18  Mulungu 
wanga  cherani  khutu,  nimumvere, 
tsegulani  maso  anu,  nimupenye  zo- 
pasuka  zathu,  ndi  mudzi  udachedwa’ wo 
dzina  lanu  ; palcuti  sititula  mape- 
mbedzero  athu  pa  maso  panu,  chifu- 
kwa  cha  nchito  zathu  zolungama, 
koma  chifukwa  cha  zifundo  zanu 
zochuruka.  19  Ambuye,  imvani ; 
Ambuye,  khululukirani  ; Ambuye, 
mverani  ; nimuchite  ; musachedwa, 
chifukwa  cha  inu  nokha,  Mulungu 
wanga  ; pakuti  mudzi  wanu  ndi  Anthu 
anu  anachedwa  dzina  lanu. 

20  Ndipo  pakunena  ine,  ndi  ku- 
pemphera,  r.di  kubvomereza  chimo 
langa,  ndi  chimo  la  anthu  a mtundu 
wanga  Israyeli,  ndi  kutula  chipembe- 
dzero  changa  pa  maso  pa  Yehova 
Mulungu  wanga,  chifukwa  cha  phiri 
lopatulika  la  Mulungu  wanga  ; 21  inde 
pakunena  ine  m’kupemphera,  munthu 
uja  Gabrieli,  amene  ndidamuona  m’ma- 
somphenya  poyamba  paja,  anauluka 
mwa  liwiro  nandikhudza  ngati  nthawi 
ya  kupereka  nsembe  ya  madzulo. 
22  Ndipo  anandilangiza  ine,  ndi  kula- 
nkhula  nane,  nati,  Danieli  iwe,  nda- 
turuka  tsopano  ine  kukuzindikiritsa 
mwa  luntha.  23  Pakuyamba  iwe 
mapembedzero  ako,  linaturuka  la- 
mulo  ; ndipo  ndadza  ine  kukufoto- 
kozera  ; pakuti  ukondedwa  kwambiri ; 
zindikira  tsono  mau  awa,  nulingirire 
masomphenya’wo.  24  Masabata  ma- 
kumi  asanu  ndi  awiri  alamulidwira 
anthu  a mtundu  wako  ndi  mudzi  wako 
wopatulika,  kumariza  cholakwa’cho, 
ndi  kutsiriza  machimo,  ndi  kutetezera 
mphulupulu,  ndi  kufikitsa  chilungamo 
chosalekeza,  ndi  kukomera  chizindi- 
kilo  masomphenya  ndi  zonenera,  ndi 
kudzoza  malo  opatulikitsa.  25  Dziwa 
tsono,  nuzindikire,  kuti  kuyambira 
kuturuka  lamulo  la  kukonzanso,  ndi 
kummanga  Yerusalemu,  kufikira  wo- 
dzozedwa’yo,  ndiye  kalonga,  kudza- 
khala  masabata  asanu  ndi  awiri  ; ndi 
masabata  makumi  asanu  ndi  limodzi 
mphambu  awiri  makwalala  ndi  che- 
mba  zidzamangidwanso,  koma  mu 
nthawi  za  mabvuto.  26  Ndipo  atapita 
masabata  makumi  asanu  ndi  limodzi 
mphambu  awiri  wodzozedwa’yo  adza- 
likhidwa,  nadzakhala  wopanda  ka- 
nthu  ; ndi  anthu  a kalonga  wakudza- 
’yo  adzaononga  mudzi  ndi  malo  opatu- 
lika  ; ndi  kutsiriza  kwache  kudzakhala 

kwa  chigumula,  ndi  kufikira  chima- 
riziro  kudzakhala  nkhondo  ; chipa- 
suko  chalembedweratu.  27  Ndipo  iye 
adzapangana  chipangano  cholimba 
ndi  ambiri  sabata  limodzi  ; ndi  pakati 
pa  sabata  adzaleketsa  nsembe  yophera 
ndi  nsembe  ya  ufa  ; ndi  pa  phiko  la 
zonyansa  padzafika  wina  wa  kupasula, 
kufikira  chimariziro  cholembedweratu, 
mkwiyo  udzatsanulidwa  pa  wopa- 
sula’yo. 

■ | Chaka  cha  chitatu  cha  Koresi 

I  mfumu  ya  Perisiya  chinabvu- 
mbufcitsidwa  chinthu  kwa  Danieli, 
amene  anamucha  Belitsazara  ; ndipo 
chinthu’cho  nchoona,  ndicho  nkho- 
ndo  yaikuru ; ndipo  anazindikira  chi- 
nthu’cho,  nadziwa  masomphenya’wo. 

2 Masiku  aja  ine  Danieli  ndinali 
kulira  masabata  atatu  amphumphu. 

3 Chakudya  chofunika  osachidya  ine, 
nyama  kapena  vinyo  zosapita  pa 
kamwa  panga,  osadzola  ine  konse, 
mpaka  anakwaniridwa  masabata  atatu 
amphumphu.  4 Ndipo  tsiku  la  ma- 
kumi  awiri  mphambu  anai  la 
mwezi  woyamba,  pokhala  ine  m’mphe- 
pete  mwa  mtsinje  waukuru,  ndiwo 
Hidikeli,  5 ndinakweza  maso  anga, 
ndinapenya  ndi  kuona  munthu  wo- 
bvala  bafuta,  womanga  m’chuuno  ndi 
golidi  woona  wa  ku  Ufazi  ; 6 thupi 
lache  lomwe  linanga  berulo,  ndi 
nkhope  yache  ngati  maonekedwe  a 
mphezi,  ndi  maso  ache  ngati  nyali 
za  moto,  ndi  manja  ache  ndi  mapazi 
ache  akunga  mkuwa  wonyezimira, 
ndi  kumveka  kwa  mau  ache  kunanga 
phokoso  la  aunyinji.  7 Ndipo  ine 
Danieli  ndekha  ndinaona  masomphe- 
nya’wo  ; pakuti  anthu  anali  nane 
sanaona  masomphenya’wo  ; koma 
kunawagwera  kunjenjemera  kwaku- 
kuru,  nathawa  kubisala.  8 Momwemo 
ndinatsala  ndekha,  ndipo  ndinaona 
masomphenya  akuru’wa,  koma  wosa- 
khala  ndi  mphamvu  ine  ; pakuti 
kukoma  kwanga  kunasandulika  chi- 
bvundi  mwa  ine,  wosakhalanso  ndi 
mphamvu  ine.  9 Ndipo  ndinamva 
kunena  kwa  mau  ache,  ndipo  pamene 
ndinamva  kunena  kwa  mau  ache 
ndinagwidwa  ndi  tulo  tatikuru  pa 
nkhope  panga,  nkhope  yanga  pansi. 

10  Ndipo  taonani,  linandikhudza  dza- 
nja  ndi  kundikhalitsa  ndi  maondo 
anga,  ndi  zikato  za  manja  anga. 

11  Nati  kwa  ine,  Danieli,  munthu 
wokondedwatu  iwe,  tazindikira  mau 


ndirikunena  ndi  iwe,  nukhale  chiriri  ; 
pakuti  ndatumidwa  kwa  iwe  tsopano. 
Ndipo  pamene  adanena  mau  awa  kwa 
ine  ndinaimirira  ndi  kunjenjemera. 

12  Pamenepo  anati  kwa  ine,  Usaope 
Danieli  ; pakuti  kuyambira  tsiku 
loyamba  lija  unaika  mtima  wako 
kuzindikira  ndi  kudzichepetsa  pa  maso 
pa  Mulungu  wako,  mau  ako  ana- 
mveka  ; ndipo  ndadzera  mau  ako. 

13  Koma  kalonga  wa  ufumu  wa 
Perisiya  ananditsekerezera  njira  masi- 
ku  makumi  awiri  ndi  limodzi  ; ndipo 
taonani,  Mikaeli,  wina  wa  akalonga 
omveka,  anadza  kundithandiza ; ndipo 
ndinakhala  komweko  ndi  mafumu  a 
Perisiya.  14  Ndadzera  tsono  kuku- 
zindikiritsa  chodzagwera  anthu  a 
mtundu  wako  masiku  otsiriza  ; pakuti 
masomphenya’wo  ndiwo  a masiku  a 
m’tsogolo.  15  Ndipo  atanena  ndi  ine 
monga  mwa  mau  awa,  ndinawera- 
mitsa  nkhope  yanga  pansi  ndi  kukhala 
du.  16  Ndipo  taonani,  wina  wakunga 
ana  a anthu  anakhudza  milomo  yanga  ; 
pamenepo  ndinatsegula  pakamwa 
panga  ndi  kunena  naye  woima  pope- 
nyana  nane,  Mbuye  wanga,  chifukwa 
cha  masomphenya’wo  zowawa  zanga 
zandibwerera,  ndipo  ndiribenso  mpha- 
mvu.  1 7 Pakuti  mnyamata  wa  mbuye 
wanga  inu  akhoza  bwanji  kulankhula 
ndi  mbuye  wanga  inu  ? pakuti  ine 
tsopano  apa  mulibenso  mphamvu  mwa 
ine,  osanditsaliranso  mpweya.  18  Pa- 
menepo  anandikhudzanso  wina,  ma- 
onekedwe  ache  ngati  munthu,  nandi- 
limbikitsa  ine.  19  Nati,  Munthu 
wokondedwatu  iwe,  Usaope,  mtendere 
ukhale  nawe  ; limbika,  etu  limbika. 
Ndipo  pamene  ananena  ndi  ine  ndi- 
nalimbikitsidwa,  'ndinati,  Anene  mbu- 
ye  wanga  ; pakuti  mwandilimbikitsa. 

20  Pamenepo  anati,  Kodi  udziwa  chi- 
fukwa  choti  ndakudzera  ? ndipo 
tsopano  ndibwerera  kulimbana  ndi 
kalonga  wa  Perisiya  ; ndipo  pomuka 
ine,  taonani,  adzadza  kalonga  wa 
Helene.  21  Komandidzakufotokozera 
cholembedwa  pa  lemba  la  choonadi  ; 
ndipo  palibe  wina  wakudzilimbikitsa  | 
pamodzi  ndi  ine,  kutsutsana  ndi  aja,  , 
koma  Mikaeli  kalonga  wanu. 

"|  "J  Ndipo  ine,  chaka  choyamba  cha 
I I Dariyo  mMedi,  ndinauka  ku- 
mlimbikitsa  ndi  kumkhazikitsa. 

2 Ndipo  tsopano  ndikufotokozera 
choonadi.  Taona,  adzaukanso  ma- 
fumu  atatu  m’Perisiya,  ndi  yachinai  T 

idzakhala  yolemera  ndithu  yoposa 
onsewo  ; ndipo  itadzilimbitsa  yokha 
mwa  kulemera  kwache  idzawautsa 
onse  alimbane  nawo  ufumu  wa  Helene. 
3 Ndipo  idzauka  mfumu  ya  mphamvu, 
nidzachita  ufumu  ndi  ulamuliro  wau- 
kuru,  nidzachita  monga  mwa  chi- 
funiro  chache.  4 Ndipo  pakuuka 
iye  ufumu  wache  udzatyoledwa,  nudza- 
gawikira  ku  mphepo  zinai  za  mlenga- 
lenga  ; koma  sadzaulandira  a mbumba 
yache  akudza  m’mbuyo,  kapena  monga 
mwa  ulamuliro  wache  anachita 
ufumu  nawo  ; pakuti  ufumu  wache 
udzazulidwa,  ukhale  wa  ena  si  wa  aja 
ai.  5 Ndipo  mfumu  ya  ku  mwela, 
ndiye  wina  wa  akalonga  ache,  idza- 
mposa  mphamvu,  nidzakhala  nawo 
ulamuliro  ; ulamuliro  wache  ndi  ula- 
muliro  waukuru.  6 Ndipo  pakutha 
zaka  adzaphatikizana  iwo  ; ndi  mwana 
wamkazi  wa  mfumu  ya  ku  mwela 
adzafika  kwa  mfumu  ya  ku  mpoto, 
kupangana  naye  zoyenera  ; koma 
mkazi’yo  sadzaisunga  mphamvu  ya 
dzanja  lache  ; ngakhale  mwamuna’yo 
sadzaimika,  ngakhale  dzanja  lache  ; 
koma  mkazi’yo  adzaperekedwa,  pa- 
modzi  ndi  iwo  adadza  naye,  ndi  iye 
amene  anambala,  ndi  iye  amene  ana- 
mlimbitsa  nthawi  zija.  1 Koma  apo 
pophukira  mizu  yache  adzauka  wina 
m’malo  mwache,  ndiye  adzafika  kuli- 
mbana  nalo  khamu  la  nkhondo,  na- 
dzalowa  m’linga  la  mfumu  ya  ku 
mpoto,  nadzachita  molimbana  nawo, 
nadzawalaka  ; 8 ndi  milungu  yawo 

yomwe,  pamodzi  ndi  akalonga  awo, 
ndi  zipangizo  zawo  zofunika  za  siliva 
ndi  golidi  adzazitenga  kumka  nazo 
ndende  ku  Aigupto  ; ndi  zaka  zache 
zidzaposa  za  mfumu  ya  ku  mpoto. 
9 Ndipo  adzalowa  m’ufumu  wa  mfumu 
ya  ku  mwela,  koma  adzabwera 
m’dziko  lache  lache.  lONdianaache 
adzachita  nkhondo,  nadzamemeza  ma- 
kamu  a nkhondo  akuru  ochuruka, 
amene  adzalowa,  nadzasefukira,  na- 
dzapita  ; ndipo  adzabwerera,  nadza- 
chita  nkhondo  mpaka  linga  lache. 
11  Ndi  mfumu  ya  ku  mwela  adzawa- 
widwa  mtima,  nadzaturuka  kulimbana 
naye,  ndiye  mfumu  ya  ku  mpoto 
imene  idzaonetsa  unyinji  waukuru  ; 
koma  unyinji’wo  udzaperekedwa 
m’dzanja  lache.  12  Ndipo  atauchotsa 
unyinji’wo  udzakwezeka  mtima  wa- 
che  ; ndipo  adzagwetsa  zikwi  makumi 
makumi,  koma  sadzalakika.  13  Ndi 


mfumu  ya  ku  mpoto  idzabwera,  ni- 
dzaimika  unyinji  wakuposa  oyamba 
aja ; nidzafika  pa  chimariziro  cha 
nthawi,  cha  zaka,  ndi  khamu  lalikuru 
la  nkhondo  ndi  chuma  chambiri. 
14  Ndipo  nthawi  zija  ambiri  adzaukira 
mfumu  ya  ku  mwela,  ndi  a chiwawa 
mwa  anthu  a mtundu  wako  adzadzi- 
kuza  kukhazikitsa  masomphenya’wo, 
koma  adzagwa  iwo.  15  Ndi  mfumu 
ya  ku  mpoto  idzadza,  nidzaunda 
mtumbira,  nidzalanda  midzi  ya  ma- 
linga ; ndi  ankhondo  a ku  mwela 
sadzalimbika,  ngakhale  anthu  ache 
osankhika  ; inde  sipadzakhala  mpha- 
mvu  ya  kulimbika.  16  Koma  iye 
amene  amdzera  kulimbana  naye  adza- 
chita  chifuniro  chache  cha  iye  mwini  ; 
palibe  wakulimbika  pa  maso  pache  ; 
ndipo  adzaima  m’dziko  lokometsetsa’lo, 
ndi  m’dzanja  mwache  mudzakhala 
chionongeko.  17  Ndipo  adzalimbitsa 
nkhope  yache,  kudza  ndi  mphamvu 
ya  ufumu  wache  wonse,  ndi  oongoka 
mtima  pamodzi  naye  ; ndipo  adza- 
chita  chifuniro  chache,  nadzampatsa 
mwana  wamkazi  wa  akazi  kumu- 
ipitsa  ; koma  mkazi’yo  sadzalimbika, 
kapena  kubvomerezana  naye.  1 8 Pa- 
mbuyo  pache  adzatembenuzira  nkhope 
yache  ku  zisumbu,  nadzalanda  za- 
mbiri  ; koma  kalonga  wina  adzale- 
ketsa  kunyoza  kwache  adanyoza  nako; 
inde  adzambwezera  yekha  kunyoza 
kwache.  19  Pamenepo  adzatembe- 
nuzira  nkhope  yache  ku  malinga  a 
dziko  lache  lache ; koma  adzakhu- 
mudwa,  nadzagwa  osapezedwanso. 
20  Ndipo  m’malo  mwache  adzauka 
wina  wakupititsa  wamsonkho  pa  ule- 
merero  wa  ufumu’wo  ; koma  atatha 
masiku  owerengeka  adzatyoledwa  iye, 
si  mwa  mkwiyo,  kapena  ku  nkhondo 
ai.  21  Ndi  m’malo  mwache  adzauka 
munthu  woluluka,  amene  anthu  sana- 
mpatsa  ulemu  wa  ufumu,  koma  adza- 
fika  kachetechete,  nadzalanda  ufumu 
ndi  mau  osyasyalika.  22  Ndipo  mwa 
mayendedwe  ache  a chigumula  adza- 
kokololedwa  pa  maso  pache,  nadza- 
tyoledwa,  ngakhale  kalonga  yemwe 
wa  chipangano.  23  Ndipo  atapangana 
naye  adzachita  monyenga ; pakuti 
adzakwera,  nadzasanduka  wampha- 
mvu  ndi  anthu  owerengeka.  24  Adza- 
fika  kachetechete  ku  minda  yoko- 
.metsetsa  ya  dera’li,  nadzachita  chosa- 
chita  atate  ache,  kapena  makolo 
ache  ; adzawawazira  zofunkha,  ndi 

za  nkhondo,  ndi  chuma,  nadzalingi- 
ririra  malinga  ziwembu  zache  ; adza- 
tero  nthawi.  25  Nadzautsa  mphamvu 
yache  ndi  mtima  wache  ayambane  ndi 
mfumu  ya  ku  mwela  ndi  khamu  lali- 
kuru  la  nkhondo  ; ndi  mfumu  ya  ku 
mwela  idzachita  nkhondo  ndi  khamu 
lalikuru  ndi  la  mphamvu  ndithu  ; 
koma  sadzaimika,  popeza  adzamlingi- 
ririra  ziwembu.  26  Inde  iwo  akudya- 
’ko  chakudya  chache  adzamuononga  ; 
ndi  ankhondo  ache  adzasefukira, 
nadzagwa  ambiri  ophedwa.  27  Ndipo 
mafumu  awa  onse  awiri  mitima  yawo 
idzakumbuka  kuchita  zoipa,  nadza- 
nena  bodza  ali  pa  gome  limodzi  ; koma 
osapindula  nalo  ; pakuti  kutha  kwa- 
che  kudzakhala  pa  nthawi  yoikika. 

28  Ndipo  adzabwerera  ku  dziko  lache 
ndi  chuma  chambiri  ; ndi  mtima  wa- 
che  udzatsutsana  ndi  chipangano 
chopatulika,  nadzachita  chifuniro  cha- 
che,  ndi  kubwerera  ku  dziko  lache. 

29  Pa  nthawi  yoikika  adzabwera, 
nadzalowa  ku  mwela  ; koma  sikudza- 
khala  monga  nthawi  yoyamba  ija, 
kapena  yotsiriza’yi.  30  Pakuti  zombo 
za  ku  Kitimu  zidzafika  kuyambana 
naye  ; chifukwa  chache  adzatenga 
nkhawa,  nadzabwerera,  nadzaipi- 
dwa  mtima  ndi  chipangano  chopatu- 
lika,  nadzachita  chifuniro  chache  ; 
adzabweranso,  nadzasamalira  otaya 
chipangano  chopatulika.  31  Ndipo 
ankhondo  adzamuimirira,  nadzadetsa 
malo  opatulika  ndi  linga  lache  ; 
nadzachotsa  nsembe  yosalekeza’yo, 
nadzaimitsa  chonyansa  chopululutsa- 
’cho.  32  Ndipo  akuchitira  choipa 
chipangano’cho  iye  adzawaipsa,  ndi 
kuwasyasyalika  ; koma  anthu  aku- 
dziwa  Mulungu  wawo  adzalimbika 
mtima,  nadzachita  mwa  mphamvu. 

33  Ndipo  aphunzitsi  a anthu  adza- 
langiza  ambiri,  koma  adzagwa  ndi 
lupanga,  ndi  lawi  la  moto,  ndi  unde- 
nde,  ndi  kufunkhidwa  masiku  ambiri. 

34  Ndipo  pakugwa  iwo  adzathandizi- 
dwa  ndi  thandizo  laling’ono  ; koma 
ambiri  adzaphatikizana  nawo  ndi  mau 
osyasyalika.  35  Nadzagwa  aphunzitsi 
ena  kuwayesa  ndi  moto,  ndi  kuwatsu- 
tsa,  ndi  kuwayeretsa,  mpaka  nthawi 
ya  chitsiriziro  ; pakuti  kukaliko  kufi- 
kira  nthawi  yoikika.  36  Ndipo 
mfumu  idzachita  monga  mwa  chifu- 
niro  chache,  nidzadzikweza,  ndi  ku- 
dzikuza  koposa  milungu  iri  yonse,  ni- 
dzanena  zodabwiza  pa  Mulungu  wa 


milungu,  nidzapindula,  mpaka  udza- 
chitidwa  ukali’wo  ; pakuti  chotsimi- 
kizika  m’mtima’cho  chidzachitika. 
37  Ndipo  sidzasamalira  milungu  ya 
makolo  ache,  kapena  choikhumba 
akazi,  kapena  kusamalira  milungu 
iri  yonse  ; pakuti  idzadzikuza  koposa 
onse.  38  Koma  ku  malo  kwache  idza- 
chitira  ulemu  mulungu  wa  malinga; 
ndi  mulungu  umene  makolo  ache  sana- 
udziwa,  adzaulemekeza  ndi  golidi,  ndi 
siliva,  ndi  miyala  ya  mtengo  wache, 
ndi  zinthu  zofunika.  39  Ndipo  adza- 
chita  molimbana  ndi  malinga  olimba 
koposa,  pomthandiza  mulungu  wa 
chilendo  ; ali  yense  wombvomereza 
adzamchurukitsira  ulemu,  nadzawa- 
chititsa  ufumu  pa  ambiri,  nadzagawa 
dziko  mwa  mtengo  wache.  40  Ndipo 
nthawi  yotsiriza  mfumu  ya  ku  mwela 
idzalimbana  naye,  ndi  mfumu  ya  ku 
mpoto  idzamdzera  ngati  kabvumvulu, 
ndi  magareta,  ndi  a pa  kavalo,  ndi 
zombo  zambiri  ; nadzalowa  m’maiko, 
nadzasefukira  ndi  kupitirira.  41  Adza- 
lowanso  m’dziko  lokometsetsa’lo,  ndi 
maiko  ambiri  adzapasuka ; koma 
opulumuka  dzanja  lache  ndi  awa : 
Edomu,  ndi  Moabu,  ndi  oyamba  a ana 
a Amoni.  42  Adzatambalitsiranso 
dzanja  lache  ku  maiko  ; dziko  la 
Aigupto  lomwe  silidzapulumuka. 
43  Ndipo  adzachita  mwa  mphamvu 
ndi  chuma  cha  golidi,  ndi  siliva,  ndi 
zinthu  zofunika  zonse  za  Aigupto  ; 
aLubi  ndi  aKusi  adzatsata  mapazi 
ache.  44  Koma  mbiri  yochokera  ku 
m’mawa  ndi  ku  mpoto  idzambvuta  ; 
nadzaturuka  iye  ndi  ukali  waukuru 
kupha  ndi  kuononga  konse  ambiri. 
45  Ndipo  adzamanga  mahema  a nyu- 
mba  ya  chifumu  yache  pakati  pa 
nyanja  ya  mchere  ndi  phiri  lopatulika 
lofunika  ; koma  adzafikira  chimari- 
ziro  chache  wopanda  wina  waku- 
mthandiza. 

1Q  Ndipo  nthawi  yomweyi  adzauka 
Mikaeli  kalonga  wamkuru  wa- 
kutumikira  ana  a anthu  a mtundu 
wako  ; ndipo  padzakhala  nthawi  ya 
masautso,  siinakhala  yotere  kuyambi- 
ra  mtundu  wa  anthu  kufikira  nthawi 
yomwe  ija  ; ndipo  nthawi  yomweyo 
anthu  ako  adzapulumutsidwa,  yense 
amene  ampeza  wolembedwa  m’buku. 
2 Ndipo  ambiri  a iwo  ogona  m’pfumbi 
la  pansi  adzauka,  ena  kumka  ku  rnoyo 
wosatha,  ndi  ena  ku  manyazi  ndi 
mnyozo  wosatha.  3 Ndipo  aphunzitsi 

adzawala  ngati  kunyezimira  kwa 
thambo  ; ndi  iwo  otembenuza  ambiri 
atsate  chilungamo  ngati  nyenyezi  ku 
nthawi  za  nthawi.  4 Koma  iwe 
Danieli,  tsekera  mau  awa,  nukomere 
chizindikilo  buku  mpaka  nthawi  ya 
chimariziro  ; ambiri  adzathamanga 
cha  uko  ndi  cha  uko,  ndi  chidziwitso 
chidzachuruka. 

5 Pamenepo  ine  Danieli  ndinapenya, 
ndipo  taonani,  anaima’po  awiri  ena, 
wina  m’mphepete  mwa  mtsinje  tsidya 
lino,  ndi  mnzache  m’mphepete  mwa 
mtsinje  tsidya  lija.  6 Ndipo  wina 
anati  kwa  munthu  wobvala  bafuta, 
wokhala  pamwamba  pa  madzi  a 
mu  mtsinje,  Chimariziro  cha  zoda- 
bwiza  izi  chidzafika  liti  ? 7 Ndipo 

ndinamva  munthu’yo  wobvala  bafuta 
wokhala  pamwamba  pa  madzi  a 
mu  mtsinje,  nakweza  dzanja  lache 
lamanja  ndi  lamanzere  kumwamba, 
nalumbira  pali  Iye  wokhala  ndi  moyo 
kosatha,  kuti  zidzachitika  nthawi,  ndi 
nthawi  zina,  ndi  nusu  ; ndipo  atatha 


kumwaza  mphamvu  ya  anthu  opatu- 
lika’wo  zidzatha  izi  zonse.  8 Ndina- 
chimva  ichi,  koma  osachizindikira  ; 
pamenepo  ndinati,  Mbuye  wanga, 
chitsiriziro  cha  izi  nchiani  ? 9 Ndipo 

anati,  Pita  Danieli  ; pakuti  mau’wo 
atsekedwa,  nakomeredwa  chizindi- 
kilo  mpaka  nthawi  ya  chitsiriziro. 

10  Ambiri  adzadzitsuka  ndi  kudzi- 
yeretsa,  nadzayesedwa  ndi  moto  ; 
koma  oipa  adzachita  oipa  ; ndipo 
palibe  mmodzi  wa  oipa  adzazindikira  ; 
ltoma  aphunzitsi  ndiwo  adzazindikira. 

11  Ndipo  kuyambira  nthawi  yoti  idza- 
chotsedwa  nsembe  ya  chikhalire, 
nichidzaimika  chonyansa  chakupulu- 
lutsa,  adzakhalanso  masiku  chikwi  chi- 
modzi  mphambu  mazana  awiri  kudza 
makumi  asanu  ndi  anai.  12  Wodala 
iye  amene  ayembekeza,  nafikira  ku 
masiku  chikwi  chimodzi  mphambu 
mazana  atatu  kudza  makumi  atatu  ndi 
asanu.  13  Koma  iwe,  muka  mpaka 
chimariziro  ; pakuti  udzapumula,  nu- 
dzaima  m’gawo  lako  masiku  otsiriza. 


HOSEYA 


1MAU  a Yehova  amene  anadza 
kwa  Hoseya  mwana  wa  Beeri 
masiku  a Uziya,  Yotamu,  Ahazi,  ndi 
Hezekiya,  mafumu  a Yuda,  ndi  masiku 
a Yerobiamu  mwana  wa  Yoasi 
mfumu  ya  Israyeli. 

2 Chiyambi  cha  kunena  kwa  Ye- 
hova  mwa  Hoseya.  Ndipo  Yehova 
anati  kwa  Hoseya,  Muka,  udzitengere 
mkazi  wa  chigololo  ndi  ana  a chigololo ; 
pakuti  dziko  latsata  chigololo  chokha 
chokha,  kuleka  kutsata  Yehova. 
3 Ndipo  anamuka,  natenga  Gomeri 
mwana  wamkazi  wa  Diblaimu  ; iye 
naima,  nambalira  mwana  wamwa- 
muna.  4 Ndipo  Yehova  anati  kwa  iye 
Umuche  dzina  lache  Yezreeli ; pakuti 
katsala  kanthawi,  ndipo  ndidzabwe- 
zera  chilango  mwazi  wa  Yezreeli  pa- 
nyumba  ya  Yehu,  ndi  kuleketsa  ufumu 
wa  nyumba  ya.  Israyeli.  5 Ndipo  ku- 
dzachitika  tsiku  lomwelo,  ndidzatyola 
utawa  Israyeli  m’chigwa  cha  Yezreeli. 
6 Ndipo  anaimanso,  nabala  mwana 
wamkazi.  Ndipo  Yehova  anati  kwa 
iye,  Umuche  dzina  lache  Wosachitidwa 
chifundo  ; pakuti  sindidzachitiranso 
chifundo  nyumba  ya  Israyeli,  kuti  ndi- 


wakhululukire  konse.  7 Koma  ndi- 
dzachitira  chifundo  nyumba  ya  Yuda, 
ndi  kuwapulumutsa  mwa  Ine  Yehova 
Mulungu  wawo,  osawapulumutsa  ndi 
uta,  kapena  lupanga,  kapena  nkhondo 
ndi  akavalo,  kapena  a pa  akavalo. 
8 Ataleka  tsono  kuyamwitsa  Wosachi- 
tidwa  chifundo,  anaima,  nabala  mwana 
wamwamuna.  9 Ndipo  Yehova  anati, 
Umuche  dzina  lache  Si  anthu  anga  ; 
pakuti  inu  sindinu  anthu  anga,  ndipo 
Ine  sindine  wanu. 

10  Angakhale  anatero,  kuwerenga 
kwache  kwa  ana  a Israyeli  kudzanga 
mchenga  wa  ku  nyanja,  wosayeseka 
kapena  kuwerengeka  ; ndipo  kudza- 
tero  kuti  m’mene  adawanena,  Simuli 
anthu  anga,  adzanena  nawo,  Muli  ana 
a Mulungu  wa  moyo.  11  Ndipo  ana 
a Yuda  ndi  ana  a Israyeli  adzasonkha- 
nidwa  pamodzi,  nadzadziikira  mkuru 
mmodzi,  nadzakwera  kuchoka  m’dzi- 
ko  ; pakuti  tsiku  la  Yezreeli  ndi 
lalikuru. 

2Nenani  kwa  abale  anu,  Anthu 
anga,  ndi  kwa  alongo  anu,  Wo- 
chitidwa  chifundo.  2 Mutsutsane 
naye  mai  wanu,  mutsutsane  naye  ; 

pakuti  sali  mkazi  wanga,  ndi  Ine 
sindiri  mwamuna  wache  ; ndipo 
achotse  za  dama  zache  pa  nkhope 
pache,  ndi  zigololo  zache  pakati  pa 
maere  ache  ; 3 ndingambvule  wa 

mariseche,  ndi  kumuika  ngati  tsiku 
lija  anabadwa’lo,  ndi  kumsanduliza 
ngati  chipululu,  ndi  kumuika  ngati 
dziko  louma,  ndi  kumupha  nalo 
ludzu  ; 4 ndipo  ana  ache  sindi- 

dzawachitira  chifundo  ; pakuti  iwo 
ndiwo  ana  a chigololo.  5 Pakuti 
mai  wawo  anachita  chigololo  ; iye 
amene  anali  ndi  pakati  pa  iwo  ana- 
chita  cha  manyazi ; pakuti  anati, 
Ndidzatsata  ondikonda’wo,  akundi- 
patsa  ine  chakudya  changa,  ndi  madzi 
anga,  ubweya  wanga,  ndi  thonje  langa, 
mafuta  anga,  ndi  chakumwa  changa. 
6 Chifukwa  chache  taonani,  ndidza- 
chinga  njira  yako  ndi  minga,  ndipo 
ndidzammangira  mpanda,  kuti  asa- 
peze  mabande  ache.  7 Ndipo  adza- 
tsata  omkonda  koma  osawakumika, 
adzawafunafuna  koma  osawapeza  ; 
pamenepo  adzati,  Ndidzamuka  ndi 
kubwererana  ndi  mwamuna  wanga 
woyamba,  popeza  pamenepo  panandi- 
komera  koposa  tsopano.  8 Pakuti 
sanadziwa  kuti  ndine  ndinampatsa 
tirigu,  ndi  vinyo,  ndi  mafuta,  ndi 
kumchurukitsira  siliva  ndi  golidi, 
zimene  anapanga  nazo  Baala.  9 Chi- 
fukwa  chache  ndidzabwera  ndi  kucho- 
tsa  tirigu  wanga  m’nyengo  yache,  ndi 
vinyo  wanga  m’nthawi  yache  yoikika, 
ndi  kukwatula  ubweya  wanga  ndi 
thonje  langa,  zimene  zikadapfunda 
umariseche  wache.  1 0 Ndipo  tsopano 
ndidzaonetsa  manyazi  ache  pa  maso 
pa  omkonda,  popandanso  wakumla- 
nditsa  m’dzanja  langa.  11  Ndidzale- 
ketsanso  kusekerera  kwache  konse, 
madyerero  ache,  pokhala  mwezi  pache, 
ndi  masabata  ache,  ndi  masonkhano 
ache  onse  oikika.  12  Ndipo  ndidza- 
pasula  mipesa  yache  ndi  mikuyu 
yache,  imene  adanena,  Iyi  ndi  mpho- 
tho  yanga  anandipatsa  ondikonda’wo  ; 
ndipo  ndidzaisandutsa  thengo,  ndi 
nyama  za  ku  thengo  zidzaidya. 

13  Ndipo  ndidzamlanga  chifukwa  cha 
masiku  a aBaala  amene  anawafu- 
kizira,  nabvala  mphete  za  m’mphuno, 
ndi  zokometsera  zache,  natsata  omko- 
nda,  nandiiwala  Ine,  ati  Yehova. 

14  Chifukwa  chache  taonani,  ndidza- 
mkopa  ndi  kumka  naye  ku  chipululu, 
ndi  kulankhula  naye  momkonda 


mtima.  15  Ndipo  ndidzampatsa 
minda  yache  ya  mphesa  kuyambira 
pomwepo,  ndi  chigwa  cha  Akori  chi- 
khale  khomo  la  chiyembekezo  ; ndipo 
adzabvomereza  pomwepo  monga  ma- 
siku  a ubwana  wache,  ndi  monga 
tsiku  lokwera  iye  kuturuka  m’dziko  la 
Aigupto.  16  Ndipo  kudzakhala  tsiku 
lomwelo,  ati  Yehova,  udzandicha 
Mwamuna  wanga,  osandichanso 
Baala  wanga.  1 7 Pakuti  ndidzachotsa 
maina  a aBaala  m’kamwa  mwache  ; 
ndipo  silidzakumbukikanso  dzina 
lawo.  18  Ndipo  tsiku  lomwelo  ndi- 
dzawachitira  pangano  ndi  nyama 
za  ku  thengo,  ndi  mbalame  za 
mlengalenga,  ndi  zokwawa  pansi  ; 
ndipo  ndidzatyola  uta,  ndi  lupanga, 
ndi  nkhondo,  zichoke  m’dziko,  ndi 
kuwagonetsa  pansi  mosatekeseka. 
19  Ndipo  ndidzakutomera  ukhale 
wanga  kosatha,  inde  ndidzakutomera 
ukhale  wanga  m’chilungamo,  ndi 
m’chiweruzo,  ndi  m’ukoma  mtima, 
ndi  m’chifundo.  20  Ndidzakutome- 
ranso  ukhale  wanga  mokhulupirika, 
ndipo  udzadziwa  Yehova.  21  Ndipo 
kudzachitika  tsiku  lomwelo,  ndidza- 
bvomereza,  ati  Yehova,  ndidzabvo- 
mereza  thambo,  ndi  ilo  lidzabvomereza 
dziko  la  pansi  ; 22  ndi  dziko  la  pansi 
lidzabvomereza  tirigu,  ndi  vinyo,  ndi 
mafuta  ; ndi  izi  zidzabvomereza 
Yezreeli.  23  Ndipo  ndidzadzibzalira 
iye  m’nthaka,  ndipo  ndidzachitira  chi- 
fundo  Wosachitidwa  chifundo  ; ndipo 
ndidzati  kwa  Si  anthu  anga,  Muli 
anthu  anga  ; ndipo  iwo  adzati,  Ndinu 
Mulungu  wathu. 

SNdipo  Yehova  anati  kwa  ine, 
Mukanso,  konda  mkazi  wokonde- 
dwa  ndi  bwenzi  lache,  koma  wakuchita 
chigololo,  monga  Yehova  akonda  ana 
a Israyeli,  angakhale  atembenukira 
ku  milungu  yina,  nakonda  nchinchi 
za  mphesa  zouma.  2 M’mwemo  ndi- 
nadzigulira  iye  ndi  ndalama  khumi 
ndi  zisanu  za  siliva,  ndi  homeri  ndi 
nusu  wa  barele  ; 3 ndipo  ndinati  kwa 
iye,  Uzikhala  ndi  ine  masiku  ambiri, 
usachita  chigololo,  usakhala  mkazi 
wa  mwamuna.  ali  yense  ; momwemo 
inenso  nawe.  4 Pakuti  ana  a Israyeli 
adzakhala  masiku  ambiri  opanda 
mfumu,  ndi  opanda  kalonga,  ndi 
opanda  nsembe,  ndi  opanda  choimiri- 
tsa,  ndi  opanda  efodi  kapena  aterafi  ; 
5 atatero  ana  a Israyeli  adzabwera, 
nadzafuna  Yehova  Mulungu  wawo, 

ndi  Davide  mfumu  yawo,  nadzafika 
ndi  mantha  kwa  Yehova,  ndi  ku 
ukoma  wache  masiku  otsiriza. 

4Imvani  mau  a Yehova,  inu  ana 
a Israyeli  ; pakuti  Yehova  ali 
ndi  mlandu  ndi  okhala  m’dziko,  popeza 
palibe  choonadi,  kapena  chifundo, 
kapena  kudziwa  Mulungu  m’dziko. 
2 Koma  kulumbira,  ndi  kunama,  ndi 
kupha,  ndi  kuba,  ndi  kuchita  chigo- 
lolo  ; aboola,  ndi  mwazi  UKhudzana 
nawo  mwazi.  3 Chifukwa  chache 
dziko  lidzachita  chisoni,  ndi  ali  yense 
wokhala’mo  adzalefuka,  pamodzi  ndi 
nyama  za  ku  thengo,  ndi  mbalame  za 
mlengalenga  ; ndi  nsomba  za  m’nya- 
nja  zomwe  zidzachotsedwa.  4 Koma 
munthu  asatsutsane  ndi  mnzache, 
kapena  kudzudzula  mnzache  ; popeza 
anthu  ako  ndiwo  akunga  otsutsana 
ndi  wansembe.  5 Ndipo  udzakhu- 
mudwa  usana,  ndi  mneneri  yemwe 
adzakhumudwa  pamodzi  ndi  iwe 
usiku  ; ndipo  ndidzaononga  mai  wako. 
6 Anthu  anga  aonongeka  chifukwa 
cha  kusadziwa ; popeza  unakana 
kudziwa,  Inenso  ndikukaniza,  kuti 
usakhale  wansembe  wanga ; popeza 
waiwala  chilamulo  cha  Mulungu  wako, 
Inenso  ndidzaiwala  ana  ako.  7 Monga 
anachuruka,  momwemo  anandichi- 
mwira ; ndidzasanduliza  ulemerero 
wawo  ukhale  manyazi.  8 Adyerera 
chimo  la  anthu  anga,  nakhumbira 
chosalungama  chawo,  yense  ndi  mtima 
wache.  9 Ndipo  kudzakhala  monga 
anthu,  momwemo  wansembe  ; ndipo 
ndidzawalanga  chifukwa  cha  njira 
zawo,  ndi  kuwabwezera  machitidwe 
awo.  10  Ndipo  adzadya,  koma  osa- 
khuta ; adzachita  chigololo,  koma 
osachuruka  ; pakuti  waleka  kusama- 
lira  Yehova.  11  Chigololo,  ndi  vinyo, 
ndi  vinyo  watsopano,  zichotsa  mtima. 
12  Anthu  anga  afunsira  ku  mtengo 
wawo,  ndi  ndodo  yawo  iwafotokozera  ; 
pakuti  mzimu  wa  chigololo  wawala- 
kwitsa,  ndipo  achita  chigololo  kucho- 
kera  Mulungu  wawo.  1 3 Pamwamba 
pa  mapiri  aphera  nsembe,  nafukiza 
pa  zitunda,  pa  tsinde  pa  thundu,  ndi 
minjali,  ndi  mkundi  ; popeza  mthunzi 
wache  ndi  wabwino,  chifukwa  chache 
ana  anu  akazi  achita  chitole,  ndi  apo- 
ngozi  anu  achita  chigololo.  14  Sindi- 
dzalanga  ana  anu  akazi  pochita  chitole 
iwo,  kapena  apongozi  anu  pochita 
chigololo  iwo  ; pakuti  iwo  okha 
apambukira  padera  ndi  akazi  a 


chitole,  naphera  nsembe  pamodzi  ndi 
akazi  operekedwa  ku  chitole  ; ndi 
anthu  osazindikira’wo  adzagwetsedwa 
cha  mutu.  15  Chinkana  iwe,  Isra- 
yeli,  uchita  chitole,  koma  asapara- 
mule  Yuda  ; ndipo  musafika  inu  ku 
Giligala,  kapena  kukwera  ku  Beta- 
veni,  kapena  kulumbira,  Pali  Yehova. 
16  Pakuti  Israyeli  wachita  kuuma 
khosi,  ngati  ng’ombe  yaikazi  ya- 
ing’ono  youma  khosi  ; tsopano  Yeho- 
va  adzawadyetsa  ngati  mwana  wa 
nkhosa  ku  thengo  lalikuru.  17  Efra- 
imu  waphatikana  ndi  mafano,  mlekeni. 
18  Chakumwa  chawo  chasasa,  achita 
chitole  kosalekeza  ; akuru  awo  akonda 
manyazi  kwambiri.  19  Mphepo  ya- 
mkulunga  m’mapiko  ache,  ndipo 
adzachita  manyazi  chifukwa  cha 
nsembe  zawo. 

5Imvani  ichi,  ansembe  inu  ; mve- 
rani,  inu  nyumba  ya  Israyeli ; 
cherani  khutu,  inu  nyumba  ya 
mfumu  ; pakuti  chiweruzo’chi  chi- 
nena  inu  ; pakuti  munakhala  msa- 
mpha  ku  Mizipa,  ndi  ukonde  woyaii- 
dwa  pa  Tabora.  2 Ndipo  opandu- 
ka’wo  analowadi  m’zobvunda ; koma 
Ine  ndine  wakuwadzudzula  onsewo. 
3 Ndimdziwa  Efraimu,  ndi  Israyeli 
sandibisikira  ; pakuti  Efraimu  iwe, 
wachita  chitole  tsopano,  Israyeli 
wadetsedwa.  4 Machitidwe  awo  sa- 
walola  kubwerera  kwa  Mulungu 
wawo  ; pakuti  mzimu  wa  chitole  uli 
m’kati  mwawo,  ndipo  sadziv/a  Yehova. 
5 Ndipo  kudzikuza  kwa  Israyeli  kudza- 
mchitira  umboni  pa  maso  pache  ; chi- 
fukwa  chache  Israyeli  ndi  Efraimu 
adzakhumudwa  m’mphulupulu  mwa- 
wo  ; Yudanso  adzakhumudwa  pamo- 
dzi  nawo.  6 Adzamuka  ndi  zoweta 
zawo  zazing’ono  ndi  zazikuru  kufuna- 
funa  Yehova  ; koma  sadzampeza  ; 
Iye  wadzibweza  kuwachokera.  7 Ana- 
chita  mosakhulupirika  pa  Yehova, 
pakuti  anabala  ana  achilendo  ; mwezi 
wokhala  udzawatha  tsopano,  pamodzi 
ndi  maiko  awo. 

8 Ombani  mphalasa  m’Gibeya,  ndi 
lipenga  m’Rama  ; pfuulani  ku  Beta- 
veni  ; pambuyo  pako,  Benjamini. 
9 Efraimu  adzasanduka  bwinja  tsiku 
la  kudzudzula  ; mwa  mapfuko  a 
Israyeli  ndadziwitsa  chodzachitikadi. 
10  Akalonga  a Yuda  akunga  anthu 
osuntha  malire  ; ndidzawatsanulira 
mkwiyo  wanga  ngati  madzi.  11  Efra- 
imu  azunzika,  apsinjikapa  mlandu’wo; 

pakuti  anafuna  mwini  wache  kutsata 
lamulo’lo.  12  Ndipo  ndikhala  kwa 
Efraimu  ngati  njenjete,  ndi  kwa 
nyumba  ya  Yuda  ngati  chibvundi. 
13  Pamene  Efraimu  anaona  nthenda 
yache,  ndi  Yuda  bala  lache,  Efraimu 
anamuka  kwa  Asuri,  natumiza  kwa 
mfumu  Yarebu  ; koma  iye  sakhoza 
kukuchiritsani,  kapena  kupoletsa  bala 
lanu.  14  Pakuti  ndidzakhala  kwa 
Efraimu  ngati  mkango,  ndi  kwa 
nyumba  ya  Yuda  ngati  msona  wa 
mkango  ; ndidzamwetula  Ine  ndi 
kuchoka  ; ndidzanyamula,  ndipo  palibe 
wakulanditsa.  15  Ndidzamuka  ndi 
kubwerera  kumka  ku  malo  kwanga, 
mpaka  adzabvomereza  kuparamula 
kwawo,  nafunafuna  nkhope  yanga ; 
m’msauko  mwawo  adzandifunafuna 
mwa  changu. 

6Tiyeni,  tibwerere  kunka  kwa 
Yehova  ; pakuti  wang'amba,  na- 
dzatipoletsera ; wakantha,  nadza- 
timanga.  2 Atapita  masiku  awiri 
adzatitsitsimutsa,  tsiku  lachitatu 
adzatiutsa ; ndipo  tidzakhala  ndi 
moyo  pa  maso  pache.  3 Tidziwe 
tsono,  tilondole  kudziwa  Yehova  ; 
kuturuka  kwache  kwakonzekeratu 
ngati  matanda  kucha ; ndipo  adza- 
tidzera  ngati  mvula,  ngati  mvula  ya 
masika  ya  kuthirira  dziko. 

4 Efraimu  iwe,  ndidzakuchitira 
chiani  ? Yuda  iwe,  ndikuchitire  chiani  ? 
pakuti  kukoma  mtima  kwako  kukunga 
mtambo  wa  m’mawa,  ndi  ngati  mame 
akuphwa  mamawa.  5 Chifukwa  cha- 
che  ndawalikha  mwa  aneneri  ; nda- 
wapha  ndi  mau  a pa  kamwa  panga  ; 
ndi  maweruzo  anga  aturuka  ngati 
kuunika.  6 Pakuti  ndikondwera 
nacho  chifundo,  si  nsembe  ai  ; ndi 
kumdziwa  Mulungu  koposa  nsembe 
zopsereza.  7 Koma  iwo  analakwira 
chipangano  ngati  Adamu,  m’mene 
anandichitira  monyenga.  8 Gileadi 
ndiwo  mudzi  wa  ochita  zoipa,  wa 
mapazi  a mwazi.  9 Ndipo  monga 
magulu  a mbala  alalira  munthu, 
momwemo  msonkhano  wa  ansembe 
amapha  pa  njira  ya  ku  Sekemu  ; 
indedi  achita  choipitsitsa.  10  M’nyu- 
mba  ya  Israyeli  ndinaona  chinthu 
choopsetsa  ; pamenepo  pali  chitole 
cha  Efraimu  ; Israyeli  wadetse- 
dwa.  11  Akuikidwiratunso  nyengo 
ya  kukolola,  Yuda  iwe,  pamene  ndi- 
kabwezanso  undende  wa  anthu 
anga. 


7M’mene  ndichiritsa  Israyeli, 
mphulupulu  ya  Efraimu  ibvu- 
mbuluka,  ndi  zoipa  za  Samariya ; 
pakuti  achita  bodza,  ndipo  mkhungu 
alowa  m’nyumba,  ndi  gulu  la  mbala 
lilanda  ku  bwalo.  2 Ndipo  sanena 
m’mtima  mwawo  kuti  Ine  ndiku- 
mbukila  zoipa  zawo  zonse  ; tsopano 
machitidwe  awo  awazinga  ; ali  pa 
maso  panga.  3 Akondweretsa  mfumu 
ndi  zoipa  zawo,  ndi  akalonga  ndi 
mabodza  awo.  4 Achigololo  onsewo  ; 
akunga  ng’anjo  anaitenthetsa  woocha 
mkate  ; aleka  kusonkha  moto,  poya- 
mbira  kukanda  mtanda  kufikira  watu- 
pa  mtanda’wo.  5 Tsiku  la  mfumu 
yathu  akalonga  adzidwalitsa  ndi 
kutentha  kwa  vinyo  ; iye  anatamba- 
sula  dzanja  lache  pamodzi  ndi  oseka. 
6 Pakuti  asendera  nawo  mtima  wawo 
wakunga  ng’anjo  ya  mkate,  pokhala 
ali  kulalira  ; woocha  mkate  wawo 
agona  usiku  wonse,  m’mawa  iyaka 
ngati  moto  wa  malawi.  7 Onsewo 
atentha  ngati  ng’anjo,  natha  oweruza 
awo,  agwa  mafumu  awo  onse  ; palibe 
mmodzi  mwa  iwo  wakuitana  Ine. 
8 Efraimu  asokonezana  nayo  mitundu 
ya  anthu  ; Efraimu  ndiye  kamtanda 
ka  mkate  kosatembenuzidwa.  9 Ale- 
ndo  anatha  mphamvu  yache  osachi- 
dziwa  iye  ; imvi  zomwe  zampakiza 
osachidziwa  iye.  10  Ndipo  kudzi- 
kuza  kwa  Israyeli  kumchitira  umboni 
pa  maso  pache  ; koma  sanabwerera 
kumka  kwa  Yehova  Mulungu  wawo, 
kapena  kumfunafuna  mwa  ichi  chonse. 
11  Ndipo  Efraimu  ali  ngati  nkhunda 
yopusa  yopanda  nzeru  ; aitanira  kwa 
Aigupto,  amuka  kwa  Asuri.  12  Pa- 
mene  amuka  ndidzawayalira  ukonde 
wanga,  ndidzawagwetsa  ngati  mba- 
lame  za  mlengalenga,  ndidzawalanga 
monga  udamva  msonkhano  wawo. 
1 3 Tsoka  kwa  iwowa ! pakuti  anandi- 
zembera  ; chionongeko  kwa  iwowa  ! 
pakuti  anandilakwira ; ndikadawa- 
landitsa  Ine,  koma  anandinenera  za 
bodza.  14  Ndipo  sanapfuulira  kwa 
Ine  ndi  mtima  wawo,  koma  alira  pa 
kama  pawo,  asonkhanira  tirigu  ndi 
vinyo,  apikisana  ndi  Ine.  15  Chinkana 
ndawalangiza  ndi  kulimbitsa  manja 
awo,  andilingiririra  choipa.  16  Abwe- 
rera,  koma  si  kwa  Wam’mwamba’yo  ; 
akunga  uta  wosakhulupirika ; aka- 
longa  awo  adzagwa  ndi  lupanga  mwa 
chipongwe  cha  lilime  lawo  ; ichi  ndi- 
cho  adzawasekera  m’dziko  la  Aigupto. 

8Lipenga  ku  kamwa  kwako.  Aku- 
dza  ngati  chiombankhanga,  kuli- 
mbana  ndi  nyumba  ya  Yehova  ; chi- 
fukwa  analakwira  chipangano  changa, 
napikisana  nacho  chilamulo  changa. 

2 Adzapfuulira  kwa  Ine,  Mulungu 
wanga,  ife  alsrayeli  tikudziwani. 

3 Israyeli  wachitaya  chokoma,  mdani 
adzamlondola.  4 Analonga  mafumu, 
koma  sikunachokera  kwa  Ine  ; anaika 
akalonga,  koma  sindinadziwa  ; ana- 
dzipangira  mafano  a siliva  wawo 
ndi  golidi  wawo,  kuti  akalikhidwe. 

5 Mwana  wa  ng’ombe  wako  wakutaya, 
Samariya  iwe  ; mkwiyo  wanga  waya- 
kira  iwo  ; adzalepera  kuyera  mtima 
mpaka  liti  P 6 Pakuti  ichi  chomwe 
chafumira  ltwa  Israyeli  ; mmisiri  wa- 
mpanga,  koma  sali  Mulungu  ; inde 
mwana  wa  ng’ombe  wa  Samariya 
adzaphwanyikaphwanyika.  7 Pakuti 
abzala  mphepo,  nadzakolola  kabvu- 
mvulu  ; alibe  tirigu  wosasenga  ; ngala 
siidzaturutsa  ufa  ; chinkana  iuturu- 
tsa,  alendo  adzaumeza.  8 Israyeli 
wamezedwa  ; tsopano  ali  mwa  ami- 
tundu  ngati  chotengera  choti  munthu 
sakondwera  nacho.  9 Pakuti  ana- 
kwera  kumka  ku  Asuri,  ngati  mbidzi 
ya  pa  yokha  mwini  wache  ; Efraimu 
walembera  omkonda  ngati  anchito. 
10  Inde  angakhale  alembera  mwa 
amitundu  ndidzawasonkhanitsa  tso- 
pano ; ndipo  ayamba  kuchepa  chifukwa 
cha  katundu  wa  mfumu  ya  akalonga. 
11  Popeza  Efraimu  anachurukitsa  ma- 
guwa  a nsembe  akuchimwa’ko,maguwa 
a nsembe  omwewo  anamchimwitsa. 
12  Ndinamlembera  zinthu  zambirimbi- 
ri’zo  za  chilamulo  changa,  koma  zina- 
yesedwa  ngati  chinthu  cha  chilendo. 
13  Kunena  za  nsembe  za  zopereka 
zanga,  aphera  nsembe  ya  nyama, 
naidya  ; koma  Yehova  sazilandira  ; 
tsopano  adzakumbukila  mphulupulu 
yawo,  nadzalanga  zochimwa  zawo  ; 
adzabwerera  kumka  ku  Aigupto. 
14  Pakuti  Israyeli  waiwala  Mlengi 
wache,  namanga  akachisi  ; ndipo 
Yuda  wachurukitsa  midzi  ya  malinga  ; 
koma  ndidzatumizira  midzi  yache 
moto,  nudzatha  nyumba  zache  zazi- 
kuru. 

9Usakondwera,  Israyeli,  ndi  kuse- 
kerera.,  ngati  mitundu  ya  anthu  ; 
pakuti  wachita  chigololo  kuleka 
Mulungu  wako,  wakonda  mphotho 
ya  chigololo  pa  dwale  la  tirigu  liri  | 
lonse.  2 Dwale  ndi  choponderamo 


mphesa  sizidzawadyetsa,  vinyo  wa- 
tsopano  adzamsowa.  3 Sadzakhala 
m’dziko  la  Yehova ; koma  Efraimu 
adzabwerera  kumka  ku  Aigupto ; ndipo 
adzadya  chakudya  chodetsa  m’Asuri. 
4 Sadzatsanulira  Yehova  nsembe  za 
vinyo  ; sizidzamkomera  Iye  nsembe 
zawo  ; zidzakhala  kwa  iwo  ngati 
mkate  wa  a chisoni  ; onse  akudya’ko 
adzadetsedwa ; pakuti  mkate  wawo 
udzakhala  wa  njala  yawo,  uwu  sudza- 
lowa  m’nyumba  ya  Yehova.  5 Mu- 
dzachitanji  tsiku  la  masonkhano 
oikika,  ndi  tsiku  la  madyerero  a 
Yehova  ? 6 Pakuti  taonani,  ana- 

chokera  chionongeko,  koma  Aigupto 
adzawasonkhanitsa,  Mofi  adzawaika 
m’manda  ; khwisa  adzalanda  zofunika 
zawo  za  siliva ; minga  idzakhala 
m’mahema  mwawo.  7 Masiku  a ku- 
langa  afika,  masiku  a kubwezera 
afika  ; Israyeli  adzadziwa  ; mneneri 
ali  wopusa,  munthu  wa  mzimu  ali 
wamisala,  chifukwa  cha  kuchuruka 
mphulupulu  yako,  ndi  popeza  udani 
ndi  waukuru.  8 Efraimu  ndiye  wo- 
zonda  kwa  Mulungu  wanga  ; kunena 
za  mneneri,  msampha  wa  msodzi  uli 
m’njira  zache  zonse,  ndi  udani  m’nyu- 
mba  ya  Mulungu  wache.  9 Anadzi- 
bvunditsa  kwambiri,  monga  masiku 
a Gibeya  ; adzakumbukila  mphulu- 
pulu  yawo,  adzalanga  zochimwa  zawo. 
10  Ndinapeza  Israyeli  ngati  mphesa 
m’chipululu,  ndinaona  makolo  anu 
ngati  chipatso  choyamba  cha  mkuyu 
nyengo  yache  yoyamba  ; koma  ana- 
dza  kwa  Baala  Peori,  nadzipatulira 
chonyansa’cho,  nasandulika  onyansa, 
chonga  chija  anachikonda.  11  Ku- 
nena  za  Efraimu,  ulemerero  wawo 
udzauluka  ndi  kuchoka  ngati  mba- 
lame  ; sipadzakhala  kubala,  ndi  ku- 
khala  ndi  pakati,  ndi  kuima.  1 2 Anga- 
khale  alera ana awo,  koma ndidzawaso- 
wetsa,  wosatsala  munthu  ; ndithunso 
tsoka  iwowa,  pamene  ndiwachokera. 
13  Efraimu,  monga  ndaona,  akunga 
Turo,  wookedwa  pokoma ; koma 
Efraimu  adzaturutsira  ana  ache  wa- 
kuwaphera.  14  Apatseni,  Yehova ; 
mudzapatsa  chiani  ? muwapatse  mi- 
mba  yotayataya,  ndi  maere  ouma. 
15  Choipa  chawo  chonse  chiri  m’Gili- 
gala ; pakuti  pamenepo  ndinawada, 
chifukwa  cha  kuipa  kwa  machiti- 
dwe  awo  ndidzawainga  kuwachotsa 
m’nyumba  mwanga ; sindidzawako- 
ndanso  ; akalonga  awo  onse  ndiwo 

opanduka.  16  Efraimu  wakanthi- 
dwa,  muzu  wawo  wauma,  iwo  sadza- 
bala  zipatso  ; inde  ngakhale  abala, 
koma  ndidzapha  zipatso  zofunika  za 
mimba  yawo.  17  Mulungu  wanga 
adzawataya,  pakuti  sanammvera  Iye  ; 
ndipo  adzakhala  othawathawa  mwa 
amitundu. 

1 Israyeli  ndi  mpesa  wotamba- 

1 w lala,  wodzibalira  wokha  zipa- 
tso  ; monga  umo  zinachurukira  zi- 
patso  zache,  momwemo  anachuru- 
kitsa  maguwa  a nsembe  ache  ; monga 
mwa  kukoma  kwache  kwa  dziko 
lache  anapanga  zoimiritsa  zokoma. 

2 Mtima  wawo  wagawikana,  tsopano 

adzapezeka  oparamula,  adzapasula 
maguwa  awo  a nsembe,  nadzaononga 
zoimiritsa  zawo.  3 Pakuti  tsopano 
adzati,  Tiribe  mfumu,  popeza  sitiopa 
Yehova  ; ndi  mfumu  idzatichitira 
chiani  ? 4 Anena  mau  akulumbira 

monama,  pakuchita  mapangano 
momwemo  ; chiweruzo  chiphuka 
ngati  zitsamba  zowawa  m’michera  ya 
munda.  5 Okhala  m’Samariya  adza- 
opera  chifanizo  cha  ana  a ng’ombe  a 
ku  Betaveni  ; pakuti  anthu  ache  adza- 
mva  nacho  chisoni,  ndi  ansembe  ache 
amene  anakondwera  nacho,  chifukwa 
cha  ulemerero  wache,  popeza  unachi- 
chokera.  6 Adzachitengeranso  ku 
Asuri  chikhale  mphatso  ya  kwa 
mfumu  Yarebu  ; Efraimu  adzatenga 
manyazi,  ndi  Israyeli  adzachita  ma- 
nyazi  ndi  uphungu  wache.  7 Ndipo 
Samariya,  mfumu  yache  yamwelera 
ngati  thobvu  pa  madzi.  8 Ndipo 
misanje  ya  Aveni,  ndiyo  chimo  la 
Israyeli,  idzaonongeka  ; minga  ndi 
mitungwi  idzamera  pa  maguwa  awo  a 
nsembe  ; ndipo  adzati  kwa  mapiri, 
Tiphimbeni  ; ndi  kwa  zitunda,  Tigwe- 
reni.  9 Israyeli,  wachimwa  kuya- 
mbira  masiku  a Gibeya ; pomwepo 
anaimabe  ; nkhondo  ya  pa  ana  a cho- 
salungama  siinawapeza  ku  Gibeya. 
10  Pamene  ndifuna  ndidzawalanga, 
ndi  mitundu  ya  anthu  idzawasonkha- 
nira  pomangidwa  iwo  pa  zolakwa 
zawo  ziwiri.  11  Ndipo  Efraimu  ndiye 
ng’ombe  yaikazi  yaing’ono,  yozerewe- 
redwa,  yokonda  kupuntha  tirigu  ; 
koma  ndapita  pa  khosi  lache  lokoma  ; 
ndidzamsenzetsa  Efraimu  goli  ; Yuda 
adzalima,  Yakobo  adzaphwanya  chi- 
buluma  chache.  12  Mudzibzalire 
m'chilungamo,  mukolole  monga  mwa 
chifundo  ; limani  masala  anu,  pakuti 


yafika  nthawi  ya  kufuna  Yehova, 
mpaka  afika  Iye,  nabvumbitsira  inu 
chilungamo.  13  Mwalima  choipa, 
mwakolola  chosalungama,  mwadya 
zipatso  za  mabodza  ; pakuti  watama 
njira  yako  ndi  kuchuruka  kwa  anthu 
ako  a mphamvu.  14  Momwemo  pho- 
koso  lidzaukira  anthu  ako,  ndi  malinga 
ako  onse  adzapasuka,  monga  Salimani 
anapasula  Betaribeli  ; tsiku  la  nkho- 
ndo  amai  anaphwanyika  pamodzi  ndi 
ana  ache.  15  Momwemo  adzakuchi- 
tirani  Betele,  chifukwa  cha  choipa 
chanu  chachikuru  ; mbanda  kucha 
mfumu  ya  Israyeli  idzalikhika  konse. 

“J  Pamene  Israyeli  anali  mwana, 
I I ndinamkonda,  ndinaitana  mwa- 
na  wanga  ali  m’Aigupto.  2 Monga 
anawaitana,  momwemo  anawacho- 
kera  ; anaphera  nsembe  aBaala,  na- 
fukizira  mafano  osema.  3 Koma 
Ine  ndinaphunzitsa  Efraimu  kuyenda, 
ndinawafungata  m’manja  mwanga ; 
koma  sanadziwa  kuti  ndinawachiritsa. 
4 Ndinawakoka  ndi  zingwe  za  munthu, 
ndi  zomangira  za  chikondi  ; ndina- 
khala  nawo  ngati  iwo  akukweza  goli 
pa  mpuno  pawo,  ndipo  ndinawaikira 
chakudya.  5 Iye  sadzabwerera  kumka 
ku  dziko  la  Aigupto,  koma  Asuri 
adzakhala  mfumu  yache,  popeza  ana- 
kana  kubwera.  6 Ndi  lupanga  lidza- 
gwera  midzi  yache,  lidzatha  mipiringi- 
dzo  yache,  ndi  kuononga  chifukwa  cha 
uphungu  wawo.  7 Ndipo  anthu  anga 
alimbika  kubwerera  m’mbuyo  kundi- 
leka  Ine  ; chinkana  akawaitana 
atsate  Iye  ali  m’mwamba,  sadzakweza 
ndi  mmodzi  yense.  8 Ndidzakusiya 
bwanji,  Efraimu  ? ndidzakupereka 
bwanji,  Israyeli  ? ndidzakuyesa  bwanji 
ngati  Adima  ? ndidzakuika  bwanji 
ngati  Zeboimu  ? mtima  wanga  wate- 
mbenuka  m’kati  mwanga,  za  chifundo 
zanga  zilira  zonse  pamodzi.  9 Sindi- 
dzachita  mkwiyo  wanga  waukali, 
sindidzabwerera  kuononga  Efraimu  ; 
pakuti  Ine  ndine  Mulungu,  si  munthu 
ai ; Woyera  wa  pakati  pako  ; ndipo 
sindidzalowa  m’mudzi.  10  Adzatsata 
Yehova,  Iye  adzabangula  ngati  mka- 
ngo ; pamene  abangula  ana  adzafika  ndi 
kunjenjemera  kuchokera  ku  madzulo. 
11  Adzafika  ndi  kunjenjemera  ngati 
mbalame  ya  ku  Aigupto,  ndi  ngati 
nkhunda  m’dziko  la  Asuri;  ndipo 
ndidzawakhalitsa  m’nyumba  zawo, 
ati  Yehova. 

1 2 Efraimu  andizinga  ndi  bodza,  ndi 

nyumba  ya  Israyeli  ndi  chinyengo,  ndi 
Yuda  apikisana  ndi  Mulungu,  ndiye 
Woyera  wokhulupirika. 

"I  O Efraimu  akudya  mphepo,  na- 

I ^ tsata  mphepo  ya  ku  m’mawa  ; 

tsiku  lonse  achurukitsa  mabodza  ndi 
chipasuko,  ndipo  achita  pangano  ndi 
Asuri,  natenga  mafuta  kumka  nawo 
ku  Aigupto.  2 Ndipo  Yehova  ali 
ndi  mlandu  ndi  Yuda,  nadzalanga 
Yakobo  monga  mwa  njira  zache, 
adzambwezera  monga  mwa  machi- 
tidwe  ache.  3 M’mimba  anagwira  ku 
chitende  cha  mkuru  wache,  ndipo 
atakula  mphamvu  analimbana  ndi 
Mulungu  ; 4 inde,  analimbana  ndi 

wa  mthenga  nampambana  ; analira, 
nampembedza  Iye  ; anampeza  Iye  ku 
Betele,  ndi  kumeneko  Iye  analankhula 
ndi  ife  ; 5 ndiye  Yehova  Mulungu  wa 
makamu,  chikumbukilo  chache  ndi 
Yehova.  6 M’mwemo  utembenukire 
kwa  Mulungu  wako,  sunga  chifundo 
ndi  chiweruzo,  nuyembekezere  Mulu- 
ngu  wako  kosalekeza. 

7 Ndiye  mKanani,  m’dzanja  lache 
muli  miyeso  yonyenga,  akonda  kusa- 
utsa.  8 Ndipo  Efraimu  anati,  Zedi 
ndasanduka  wolemera,  ndadzionera 
chuma  m’nchito  zonse  ndinazigwira  ; 
sadzapeza  mwa  ine  mphulupulu  yo- 
khala  chimo.  9 Koma  Ine  ndine 
Yehova  Mulungu  wako  chichokere 
dziko  la  Aigupto,  ndidzakukhali- 
tsanso  m’mahema,  monga  masiku  a 
masonkhano  oikika.  10  Ndalankhu- 
lanso  ndi  aneneri,  ndipo  Ine  ndachu- 
rukitsa  masomphenya  ; ndi  pa  dzanj  a 
la  aneneri  ndinanena  ndi  mafanizo. 

II  Kodi  Gileadi  ndiye  wopanda  pache  ? 
akhala  a chabe  konse  ; m’Giligala 
aphera  nsembe  ya  ng’ombe  ; inde 
maguwa  awo  a nsembe  akunga 
miulu  ya  miyala  m’micherayamunda. 

12  Ndipo  Yakobo  anathawira  ku 
thengo  la  Aramu,  ndi  Israyeli  ana- 
gwira  nchito  chifukwa  cha  mkazi,  ndi 
chifukwa  cha  mkazi  anaweta  nkhosa. 

13  Ndipo  mwa  mneneri  Yehova  ana- 
kweretsa  Israyeli  kuchokera  m’Aigu- 
pto,  ndi  mwa  mneneri  anasungika. 

14  Efraimu  wautsa  mkwiyo  wowawa, 
m’mwemo  Iye  adzamsiyira  mwazi 
wache,  ndi  Ambuye  wache  adzambwe- 
zera  chomtonza  chache. 

1 O Pamene  Efraimu  analankhula 

I O panali  kunjenjemera  ; anadzi- 
kweza  m’Israyeli  ; koma  pamene  ana- 
paramula  mwa  Baala,  anafa.  2 Ndipo 

tsopano  aonjeza  kuchimwa,  nadzi- 
pangira  mafano  oyenga  a siliva  wawo, 
mafano  monga  mwa  nzeru  zawo, 
onsewo  nchito  ya  amisiri  ; anena  za 
iwo,  Anthu  ophera  nsembe  apso- 
mpsone  ana  a ng’ombe.  3 Chifukwa 
chache  adzakhala  ngati  mtambo  wa 
m’mawa,  ndi  ngati  mame  asansuka 
mamawa,  ngati  mungu  umene  mphepo 
iuuluza  ku  dwale,  ndi  ngati  utsi  wotu- 
• ruka  ku  kafwambira.  4 Koma  Ine 
ndine  Yehova  Mulungu  wako  chicho- 
kere  m’dziko  la  Aigupto,  ndipo  suye- 
nera  kudziwa  mulungu  wina  koma 
Ine  ; ndi  popanda  Ine  palibe  mpulu- 
mutsi.  5 Ndinakudziwa  m’chipululu, 
m’dziko  lotentha  kwambiri.  6 Monga 
mwa  podyetsa  pawo,  momwemo  ana- 
khuta  ; anakhuta,  ndi  mtima  wawo 
unakwezeka  ; chifukwa  chache  ana- 
ndiiwala  Ine.  7 Chifukwa  chache 
ndikhala  nawo  ngati  mkango  ; nga- 
ti  nyalugwe  ndidzalalira  ku  njira. 
8 Ndidzakomana  nawo  ngati  chimba- 
langondo  chochilanda  ana  ache,  ndi 
kung’amba  chokuta  mtima  wawo  ; 
ndi  pomwepo  ndidzawalusira  ngati 
mkango  ; chirombo  chidzawamwe- 
tula.  9 Israyeli,  chikuononga  ndi 
ichi,  chakuti  utsutsana  ndi  Ine,  chitha- 
ndizo  chako.  1 0 Iri  kuti  mfumu  yako 
tsopano,  kuti  ikupulumutse  m’midzi 
yako  yonse  ? ndi  oweruza  ako  amene 
unanenaza  iwo,  Ndipatseni  mfumu  ndi 
akalonga  ? 11  Ndinakupatsa  mfumu 

mu  mkwiyo  wanga  ; ndinamchotsa- 
nso  m’ukali  wanga.  12  Mphulupulu 
ya  Efraimu  yamangika,  chimo  lache 
lisungika.  13  Zowawa  zonga  za 
mkazi  wobala  zidzamgwera,  ndiye 
mwana  wopanda  nzeru  ; pakuti  pali 
nyengo  yakuti  asachedwe  mobalira 
ana.  14  Ndidzawaombola  ku  mpha- 
mvu  ya  ku  manda,  ndidzawaombola 
ku  imfa  ; imfa,  miliri  yako  iri  kuti  ? 
manda  chionongeko  chako  chiri  kuti  ? 
kulekerera  kudzabisika  pa  maso  anga. 
15  Chinkana  abala  mwa  abale  ache, 
mphepo  ya  ku  m’mawa  idzafika, 
mphepo  ya  Yehova  yokwera  kucho- 
kera  ku  chipululu  ; ndi  gwero  lache 
lidzaphwa,  ndi  kasupe  wache  adzauma, 
adzafunkha  chuma  cha  akatundu  onse 
ofunika.  16  Samariya  adzasanduka 
wa  bwinja,  pakuti  anapandukana  ndi 
Mulungu  wache  ; iwo  adzagwa  ndi 
lupanga,  ana  awo  a makanda  adza- 
phwanyika,  ndi  akazi  awo  okhala  ndi 
pakati  adzatumbulidwa. 

1 /L  Israyeli,  bwerera  kumka  kwa 
I nh  Yehova  Mulungu  wako  ; pa- 

kuti  wagwa  mwa  mphulupulu  yako. 

2 Mukani  nawo  mau,  nimubwerere 
kwa  Yehova,;  nenani  kwa  Iye,  Cho- 
tsani  mphulupulu  zonse,  nimulandire 
chokoma  ; ndipo  tidzapereka  mau 
milomo  yathu  ngati  ng’ombe.  3 Asuri 
sadzatipulumutsa ; sitidzayenda  pa 
akavalo,  ndipo  sitidzanenanso  kwa 
nchito  ya  manja  at’nu,  Inu  ndinu 
milungu  yathu  ; pakuti  mwa  Inu  ana 
amasiye  apeza  chifundo.  4 Ndidzachi- 
ritsa  kubwerera  kwawo,  ndidzawa- 
konda  mwaufulu  ; pakuti  mkwiyo 
wanga  wamcho'kera.  5 Ndidzakhala 
kwa  Israyeli  ngati  mame  ; adzachita 
maluwa  ngati  kakombo,  ndi  kuta- 


mbalalitsa  mizu  yache  ngati  Lebano- 
6 Nthambi  zache  zidzatambalala,  ndi 
kukoma  kwache  kudzanga  kwa 
mtengo  wa  azitona,  ndi  pfungo  lache 
ngati  Lebano.  1 Iwo  okhala  pansi  pa 
mthunzi  wache  adzabwera,  nadzatsitsi- 
muka  ngati  tirigu,  nadzaphuka  ngati 
mpesa,  chikumbukilo  chache  chidzanga 
vinyo  wa  Lebano.  8 Efraimu  adzati, 
Ndiri  ndi  chianinso  ndi  mafano?  Nda- 
yankha,  ndidzampenyerera;  ndiringati 
mtengo  wa  mlombwa  wabiriwiri ; zipa- 
tso  zako  zipezeka  zochokera  kwa  Ine. 
9 Wa  nzeru  ndani,  kuti  azindikire  izi  ? 
wa  luntha,  kuti  adziwe  izi  ? pakuti 
njira  za  Yehova  ziri  zoongoka  ; ndipo 
olungama  adzayenda’mo,  koma  ola- 
kwa  adzagwa’mo. 


YOWELI 


1MAU  a Yehova  a kwa  Yoweli 
mwana  wa  Petueli. 

2 Imvani  ichi,  akulu  akulu  inu, 
nimuchere  khutu,  inu  nonse  okhala 
m’dziko.  Chachitika  ichi  masiku  anu 
kodi,  kapena  masiku  a makolo  anu  ? 
3 Mufotokozere  ana  anu  ichi,  ndi  ana 
anu  afotokozere  ana  awo,  ndi  ana  awo 
afotokozere  mbadwo  wina.  4 Chosiya 
chimbalanga,  dzombe  lidachidya  ; ndi 
chosiya  dzombe,  chirimamine  adachi- 
dya  ; ndi  chosiya  chirimamine,  anoni 
adachidya.  5 Galamukani,  oledzera 
inu,  nimulire  ; bumani  nonse  akumwa 
vinyo,  chifukwa  cha  vinyo  watsopano  ; 
pakuti  waletsedwa  pakamwa  panu. 
6 Pakuti  mtundu  wadza,  wakwerera 
dziko  langa,  wamphamvu  wosawe- 
rengeka,  mano  ache  akunga  mano  a 
mkango,  nukhala  nawo  mano  a chi- 
bwano  a mkango  waukuru.  7 Una- 
onongadi  mpesa  wanga,  nunyenya 
mkuyu  wanga,  nuukungudza  konse, 
nuutaya  ; nthambi  zache  zasanduka 
zotumbuluka.  8 Lirani  ngati  namwali 
wodzimangira  m’chuuno  chiguduli, 
chifukwa  cha  mwamuna  wa  unamwali 
wache.  9 Nsembe  ya  ufa  ndi  nsembe 
yothira  zalekeka  ku  nyumba  ya 
Yehova  ; ansembe,  atumiki  a Yehova, 
achita  maliro.  10  M’munda  mwa- 
onongeka,  nthaka  ilira  ; pakuti  tirigu 
waonongeka,  vinyo  watsopano  wa- 
mwelera,  mafuta  akudza  pang’ono- 
ng’ono.  1 1 Gomani,  akulima  m’minda 

inu  ; lirani,  akulima  mpesa  ; chifukwa 
cha  tirigu  ndi  barele  ; pakuti  dzinthu 
za  m’minda  zatayika.  12  Mpesa 
wauma,  mkuyu  wafota,  mtengo  wa 
mkangaza,  ndi  kanjedza,  ndi  muula, 
inde  mitengo  yonse  ya  ku  thengo 
yafota  ; pakuti  chimwemwe  chathera 
ana  a anthu.  13  Mudzimangire  chi- 
guduli  m’chuuno  mwanu,  nimulire, 
ansembe  inu  ; bumani,  otumikira  ku 
guwa  la  nsembe  inu  ; lowani,  gonani 
usiku  wonse  m’chiguduli,  inu  otu- 
mikira  Mulungu  wanga ; pakuti  nse- 
mbe  ya  ufa  ndi  nsembe  yothira  zale- 
tsedwera  nyumba  ya  Mulungu  wanu. 
14  Patulani  tsiku  losala,  lalikirani 
masonkhano  oletsa,  sonkhanitsani 
akulu  akulu,  ndi  onse  okhala  m’dziko, 
ku  nyumba  ya  Yehova  Mulungu  wanu ; 
nimupfuulire  kwa  Yehova.  15  Ka- 
langa  ine,  tsiku’li ! pakuti  layandikira 
tsiku  la  Yehova,  lidzafika  ngati  chi- 
onongeko  chochokera  kwa  Wampha- 
mvuyonse.  16  Chakudya  sichicho- 
tsedwa  kodi  pa  maso  pathu  ? chimwe- 
mwe  ndi  chikondwerero  pa  nyumba 
ya  Mulungu  wathu  ? 17  Mbeu  zaola 
pansi  pa  zibulilma  zawo  ; zosungiramo 
zaonongeka,  nkhokwe  zapasuka ; 
pakuti  tirigu  wakwinyata.  18  Ha! 
nyama  ziusa  moyo,  magulu  a ng’ombe 
azimidwa  ; pakuti  zisowa  podyera  ; 
magulu  a nkhosa  omwe  atha.  19Ndi- 
pfuulira  kwa  Inu  Yehova,  pakuti  moto 
wapsereza  mabusa  a m’chipuluiu,  ndi 


YOWELI 

malawi  a moto  anatentha  mitengo 
yonse  ya  ku  thengo.  20  Inde  nyama 
za  ku  thengo  zilira  kwa  Inu ; pakuti 
mitsinje  ya  madzi  yaphwa,  ndi  moto 
wapsereza  mabusa  a m’chipululu. 

2Muombe  lipenga  m’Ziyoni,  ni- 
mupfuulitse  m’phiri  langa  lopa- 
tulika ; onse  okhala  m’dziko  anje- 
njemere  ; pakuti  tsiku  la  Yehova 
lirinkudza,  pakuti  liyandikira  ; 2 tsiku 
la  mdima,  la  mdima  wa  ndiweyani, 
tsiku  la  mitambo,  mitambo  yochindi- 
kira,  ngati  m’mbanda  kucha  moyalika 
pa  mapiri  ; mtundu  waukuru  ndi 
wamphamvu,  panalibe  wotere  ndi 
kale  lonse,  sipadzakhalanso  wotere 
utapita  uwu,  kufikira  zaka  za  mibadwo 
yambiri.  3 Moto  unyambita  pa  maso 
pawo,  ndi  m’mbuyo  mwawo  litentha 
lawi  la  moto ; ku  maso  kwawo  dziko 
likunga  munda  wa  Edeni,  koma 
m’mbuyo  mwawo  likunga  chipululu 
chopanda  kanthu  ; palibenso  waku- 
wapulumuka.  4 Maonekedwe  awo 
aoneka  ngati  akavalo,  nathamanga 
ngati  akavalo  a nkhondo.  5 Atu- 
mpha’ko  ngati  mkokomo  wa  magareta 
pamwamba  pa  mapiri,  ngati  kulilima 
kwa  malawi  a moto  akupsereza 
ziputu,  ngati  mtundu  wa  mphamvu 
wa  anthu  ondandalikira  nkhondo. 
6 Pa  maso  pawo  mitundu  ya  anthu 
ikumva  zowawa,  nkhope  zonse  zitu- 
mbuluka.  7 Athamanga  ngati  ampha- 
mvu  ; akwera  linga  ngati  anthu  a 
nkhondo  ; niliyenda  liri  lonse  njira 
yache,  osasokonezeka  m’mabande  awo. 
8 Sakankhana,  ayenda  liri  lonse 
m’mopita  mwache  ; akagwa  m’zida, 
siityoka  nkhondo  yawo.  9 Alumphira 
mudzi,  atamanga  pa  linga,  akwerera 
nyumba,  alowera  pa  mazenera  ngati 
mkhungu.  10  Dziko  la  pansi  linje- 
njemera  pa  maso  pawo,  thambo 
ligwedezeka,  dzuwa  ndi  mwezi  zada, 
ndi  nyenyezi  zibweza  kuwala  kwawo  ; 
11  ndipo  Yehova  amveketsa  mau  ache 
pa  maso  pa  khamu  lache  la  nkhondo  ; 
pakuti  a m’chigono  mwache  ndi 
ambirimbiri  ; pakuti  Iye  wakuchita 
mau  ache  ndiye  wamphamvu  ndithu  ; 
pakuti  tsiku  la  Yehova  ndi  lalikuru 
ndi  loopsa  ndithu  ; akhoza  kupirira 
nalo  ndani  ? 12  Koma  ngakhale 

tsopano,  ati  Yehova,  munditembenu- 
kire  Ine  ndi  mtima  wanu  wonse,  ndi 
kusala,  ndi  kulira,  ndi  kuchita  maliro  ; 
13  ndipo  ng’ambani  mitima  yanu,  si 
zobvala  zanu  ai  ; ndi  kutembenukira 


kwa  Yehova  Mulungu  wanu  ; pakuti 
Iye  ndiye  wa  chisomo,  ndi  wodzala 
chifundo,  wosapsa  mtima  msanga, 
ndi  wochuruka  kukoma  mtima,  ndi 
woleka  choipa’cho.  14  Kaya,  kapena 
adzabwerera,  nadzalekerera,  ndi  ku- 
siya  mdalitso  pambuyo  pache,  ndiwo 
nsembe  ya  ufa  ndi  nsembe  yothira  ya 
Yehova  Mulungu  wanu. 

15  Ombani  lipenga  m’Ziyoni,  patu- 
lani  tsiku  losala,  lalikirani  msonkhano 
woletsa,  16  sonkhanitsani  anthu, 
patulani  msonkhano,  memezani  akulu 
akulu,  sonkhanitsani  ana  ndi  oyamwa 
maere ; mkwati  aturuke  m’chipinda 
mwache,  ndi  mkwatibwi  m’mogona 
mwache.  17  Ansembe,  atumiki  a 
Yehova,  alire  pakati  pa  khonde  la  pa 
khomo  ndi  guwa  la  nsembe,  nanene, 
Alekani  anthu  anu,  Yehova,  musa- 
pereka  cholowa  chanu  achitonze,  kuti 
amitundu  awalamulire ; adzaneneranji 
mwa  anthu,  Ali  kuti  Mulungu  wawo  ? 

18  Pamenepo  Yehova  anachitira 
dziko  lache  nsanje,  nachitira  anthu 
ache  chifundo.  19  Ndipo  Yehova 
anayankha,  nati  kwa  anthu  ache, 
Taonani,  ndidzakutumizirani  tirigu, 
ndi  vinyo,  ndi  mafuta  ; ndipo  mudza- 
khuta  ndi  izo  ; ndipo  sindidzakupere- 
kaninso  mukhale  chitonzo  mwa  ami- 
tundu  ; 20  koma  ndidzakuchotserani 
kutali  nkhondo  ya  ku  mpoto,  ndi 
kuiingira  ku  dziko  louma  ndi  lopasuka, 
a ku  maso  kwache  ku  nyanja  ya  ku 
m’mawa,  ndi  a kumbuyo  kwache  ku 
nyanja  ya  ku  madzulo  ; ndi  kununkha 
kwache  kudzakwera,  ndi  pfungo  lache 
loipa  lidzakwera ; pakuti  inachita 
zazikuru.  21  Usaopa,  dziko  iwe  ; 
kondwera,  nusekerere  ; pakuti  Yehova 
wachita  zazikuru.  22  Musamaopa, 
nyama  za  ku  thengo  inu  ; pakuti 
m’chipululu  muphukanso  msipu  ; pa- 
kuti  mitengo  ibala  zipatso  zawo  ; 
mikuyu  ndi  mipesa  ipatsa  mphamvu 
zawo.  23  Mukondwere  tsono,  inu  ana 
a Ziyoni,  nimusekerere  m’Yehova 
Mulungu  wanu  ; pakuti  adzayamba 
kukupatsani  mvula  ya  myundo, 
monga  mwa  chilungamo  chache ; 
nakubvumbitsirani  mvula,  mvula  ya 
myundo  ndi  ya  masika  mwezi  wo- 
yamba.  24  Ndipo  madwale  adzakhala 
ndi  tirigu,  ndi  vinyo,  ndi  mafuta  ; 
zidzasefuka  m’zosungiramo  zawo. 
25  Ndipo  ndidzakubwezerani  zaka 
zidazidya  dzombe,  ndi  chirimamine, 
ndi  anoni,  ndi  chimbalanga,  gulu 


2.  26—3.  21 

langa  lalikuru  la  nkhondo,  limene 
ndinalitumiza  pakati  pa  inu.  26  Ndipo 
mudzadyaidya  ndi  kukhuta,  nimu- 
dzalemekeza  dzina  la  Yehova  Mulungu 
wanu,  amene  anachita  nanu  moda- 
bwiza  ; ndi  anthu  anga  sadzachita  ma- 
nyazi  nthawi  zonse.  27  Ndipo  mudza- 
dziwa  kuti  Ine  ndiri  pakati  pa  Israyeli, 
ndi  kuti  Ine  ndine  Yehova  Mulungu 
wanu,  palibe  wina  ; ndi  anthu  anga 
sadzachita  manyazi  nthawi  zonse. 

28  Ndipo  kudzachitika  m’tsogolo 
mwache,  ndidzatsanulira  mzimu  wa- 
nga  pa  anthu  onse,  ndi  ana  anu 
amuna  ndi  akazi  adzanenera,  akulu- 
akulu  anu  adzalota  maloto,  anyamata 
anu  adzaona  masomphenya  ; 29  ndi 
pa  akapolo  ndi  adzalsazi  omwe  ndi- 
dzatsanulira  mzimu  wanga  masiku 
awo.  30  Ndipo  ndidzaonetsa  zoda- 
bwiza  ku  thambo  ndi  pa  dziko  la 
pansi,  mwazi,  ndi  moto,  ndi  utsi  tolo. 

31  Dzuwa  lidzasanduka  ndima,  ndi 
mwezi  udzasanduka  mwazi,  lisanadze 
tsiku  la  Yehova  lalikuru  ndi  loopsa. 

32  Ndipo  kudzachitika  kuti  ali  yense 
adzaitana  pa  dzina  la  Yehova  adzapulu- 
mutsidwa ; pakuti  m’phiri  la  Ziyoni  ndi 
m’Yerusalemu  mudzakhala  chipulu- 
mutso,  monga  Yehovaanatero,  ndi  mwa 
otsala  amene  Yehova  adzawaitana. 

3Pakuti  taonani,  masiku  awo, 
ndi  nthawi  iyo,  pamene  ndibwera 
nawo  andende  a Yuda  ndi  a Yerusa- 
lemu,  2 ndidzasonkhanitsa  amitundu 
onse,  ndi  kutsikira  nawo  ku  chigwa 
cha  Yosafati  ; ndipo  ndidzaweruzana 
nawo  komweko  za  anthu  anga,  ndi 
cholowa  changa  Israyeli,  amene  ana- 
wabalalitsa  mwa  amitundu,  nagawa 
dziko  langa.  3 Ndipo  anachitira  anthu 
anga  maere,  napereka  mwana  wa- 
mwamuna  kusinthana  ndi  mkazi  wa 
dama,  nagula  vinyo  ndi  mwana 
wamkazi  kuti  amwe.  4 Ndiponso 
ndiri  ndi  chiani  ndi  inu,  Turo  ndi 
Zidoni,  ndi  malire  onse  a aFilisti  ? 
mudzandibwezera  chilango  kodi  ? 
mukandibwezera  chilango  msanga 
mofulumira,  ndidzabwezera  chilango 
chanu  pa  mutu  panu.  5 Popeza  inu 
munatenga  siliva  wanga  ndi  golidi 
wanga,  ndi  kulonga  zofunika  zanga 
zokoma  m’akachisi  anu  ; 6 muna- 

gulitsanso  ana  a Yuda  ndi  ana  a 
Yerusalemu  kwa  ana  a Yavani, 
kuwachotsa  kutali  kwa  malire  awo  ; 
7 taonani,  ndidzawautsa  ku  malo 
kumene  munawagulitsa’ko,  ndi  ku- 


bwezera  chilango  chanu  pa  mutu 
panu  ; 8 ndipo  ndidzagulitsa  ana  ako 
amuna  ndi  akazi  m’dzanja  la  ana  a 
Yuda  ; ndipo  iwo  adzawagulitsa  kwa 
anthu  a Seba,  kwa  anthu  okhala 
kutari  ; pakuti  Yehova  wanena. 

9 Mulalikire  ichi  mwa  amitundu, 
mukonzeretu  nkhondo  ; utsani  amuna 
a mphamvu  ; amuna  onse  a nkhondo 
ayandikire  nakwere.  10  Sulani  ma- 
kasu  anu  akhale  malupanga,  ndi 
anangwape  anu  akhale  nthungo ; 
wofoka  anene,  Ndine  wa  mphamvu. 
11  Fulumirani,  idzani,  amitundu  inu 
nonse  pozungulira’po ; sonkhanani 
pamodzi,  mutsitsire  komweko  ampha- 
mvu  anu,  Yehova.  12  Agalamuke 
amitundu,  nakwerere  ku  chigwa  cha 
Yosafati ; pakuti  ndidzakhala  ko- 
mweko  kuweruza  amitundu  onse 
ozungulira.  13  Longani  zenga,  pakuti 
dzinthu  dzacha ; idzani,  pondani, 
pakuti  chadzala  choponderamo  mphe- 
sa  ; zosungiramo  zisefuka ; pakuti 
zoipa  zawo  nzazikuru.  14  Aunyinji, 
aunyinji  m’chigwa  chotsiriziramlandu ! 
pakuti  layandfkira  tsiku  la  Yeho- 
va  m’chigwa  chotsirizira  mlandu. 
15  Dzuwa  ndi  mwezi  zada,  ndi  nye- 
nyezi  zibweza  kuwala  kwawo.  16Ndi- 
po  Yehova  adzadzuma  ali  ku  Ziyoni, 
ndi  kumveketsa  mau  ache  ali  ku 
Yerusalemu  ; ndi  thambo  ndi  dziko 
la  pansi  zidzagwedezeka ; koma 
Yehova  adzakhala  chopulumukira’ko 
anthu  ache,  ndi  linga  la  ana  a Israyeli. 

1 7 Momwemo  mudzadziwakuti  Ine  ndi- 
ne  Yehova  Mulungu  wanu  wakukhala 
m’Ziyoni,  phiri  langa  lopatulika  ; pa- 
menepo  Yerusalemu  adzakhala  wopa- 
tulika,  osapitanso  alendo  pakati  pache. 

18  Ndipo  kudzachitika  tsiku  ilo,  mapiri 
adzakhetsa  vinyo  wozuna,  ndi  pa 
zitunda  padzayenda  mkaka,  ndi  m’mi- 
tsinje  yonse  ya  Yuda  mudzayenda 
madzi  ; ndi  madzi  a kasupe  adzatu- 
ruka  m’nyumba  ya  Yehova,  nadza- 
mwetsa  madzi  chigwa  cha  Sitimu. 

19  Aigupto  adzasanduka  bwinja,  ndi 
Edomu  adzasanduka  chipululu  cho- 
panda  kanthu,  chifukwa  cha  chiwa- 
wa’chi  anawachitira  ana  a Yuda ; 
popeza  anakhetsa  mwazi  wosachimwa 
m’dziko  lawo.  20  Koma  Yuda  adza- 
khala  chikhalire,  ndi  Yerusalemu  ku 
mibadwo  mibadwo.  21  Ndipo  ndi- 
dzayeretsa  mwazi  wawo  umene  sindi- 
nauyeretsa,  pakuti  Yehova  akhala 
m’Ziyoni. 

IMAU  a Amosi,  amene  anali  mwa 
oweta  ng’ombe  a ku  Tekowa, 
ndiwo  amene  anawaona  za  Israyeli 
masiku  a Uziya  mfumu  ya  Yuda,  ndi 
masiku  a Yerobiamu  mwana  wa 
Yoasi  mfumu  ya  Israyeli,  zitatsala 
zaka  ziwiri  chisanafike  chibvomezi. 

2  Ndipo  anati,  Yehova  adzadzuma 
ali  m’Ziyoni,  nadzamveketsa  mau  ache 
ali  m’Yerusalemu  ; podyetsa  abusa 
padzachita  chisoni,  ndi  mutu  wa 
Karimeli  udzauma. 

3  Atero  Yehova,  Chifukwa  cha 
zolakwa  zitatu  za  Damasiko,  kapena 
zinai,  sindidzabweza  kulanga  kwache  ; 
popeza  anapuntha  Gileadi  ndi  zopu- 
nthira  za  chitsulo  ; 4 koma  ndidza- 
tumiza  moto  ku  nyumba  ya  Hazaeli, 
ndipo  udzanyeketsa  nyumba  za  chi- 
fumu  za  Benihadadi.  5 Ndipo  ndi- 
dzatyola  mpiringidzo  wa  Damasiko, 
ndi  kulikha  okhala  m’chigwa  cha 
Aveni,  ndi  iye  wogwira  ndodo  ya 
chifumu  m’Betedeni  ; ndi  anthu  a 
Aramu  adzalowa  ndende  ku  Kiri,  ati 
Yehova. 

6 Atero  Yehova,  Chifukwa  cha 
zolakwa  zitatu  za  Gaza,  kapena  zinai, 
sindidzabweza  kulanga  kwache  ; po- 
peza  anatenga  ndende  anthu  onse 
kuwapereka  kwa  Edomu  ; 7 koma 

ndidzatumiza  moto  pa  linga  la  Gaza, 
ndipo  udzatha  nyumba  zache  za 
chifumu  ; 8 ndipo  ndidzalikha  okhala 
m’Asidodi,  ndi  iye  wogwira  ndodo  ya 
chifumu  m’Asikeloni  ; ndipo  ndidza- 
bwezera  Ekironi  dzanja  langa  limlange ; 
ndi  aFilisti  otsala  adzatayika,  ati 
Ambuye  Yehova. 

9 Atero  Yehova,  Chifukwa  cha 
zolakwa  zitatu  za  Turo,  kapena  zinai, 
sindidzabweza  kulanga  kwache  ; po- 
peza  anapereka  anthu  onse  kwa 
Edomu,  osakumbukila  pangano  la 
chibale  ; 1 0 koma  ndidzatumiza  moto 
pa  linga  la  Turo,  ndipo  udzanyeketsa 
nyumba  zache  za  chifumu. 

11  Atero  Yehova,  Chifukwa  cha 
zolakwa  zitatu  za  Edomu,  kapena 
zinai,  sindidzabweza  kulanga  kwache  ; 
popeza  analondola  mphwache  ndi 
lupanga,  nafetsa  chifundo  chache 
chonse,  ndi  mkwiyo  wacheunang’amba 
ching’ambire,  nasunga  mkwiyo  wache 
chisungire  ; 12  koma  ndidzatumiza 


moto  pa  Temani,  udzanyeketsa  nyu- 
mba  za  chifumu  za  Bozira. 

13  Atero  Yehova,  Chifukwa  cha 
zolakwa  zitatu  za  ana  a Amoni, 
kapena  zinai,  sindidzabweza  kulanga 
kwache  ; popeza  anatumbula  akazi 
ali  m’pakati  a Gileadi,  kuti  akuze 
malire  awo  ; 14  koma  ndidzayatsa 

moto  pa  linga  la  Raba,  udzanyeketsa 
nyumba  za  chifumu  zache,  ndi  ku- 
pfuula  tsiku  la  nkhondo,ndi  namondwe, 
tsiku  la  kabvumvulu ; 15ndipomfumu 
yawo  idzalowa  ku  ndende,  iyo  ndi 
akalonga  ache  pamodzi,  ati  Yehova. 

2Atero  Yehova,  Chifukwa  cha 
zolakwa  zitatu  za  Moabu,  kapena 
zinai,  sindidzabweza  kulanga  kwache  ; 
popeza  anatentha  mafupa  a mfumu 
ya  ku  Edomu  asanduke  njereza ; 
2 koma  ndidzatumiza  moto  pa  Moabu, 
udzanyeketsa  nyumba  za  chifumu  za 
Kerioti  ; ndipo  Moabu  adzafa  ndi 
phokoso,  ndi  kupfuula,  ndi  mau  a 
lipenga  ; 3 ndipo  ndidzalikha  wowe- 
ruza  pakati  pache,  ndi  kupha  akalonga 
ache  onse,  ati  Yehova. 

4  Atero  Yehova,  Chifukwa  cha  zola- 
kwa  zitatu  za  Yuda,  kapena  zinai, 
sindidzabweza  kulanga  kwache  ; po- 
peza  akaniza  chilamulo  cha  Yehova, 
osasunga  malemba  ache  ; ndipo  awa- 
lakwitsa  mabodza  awo  amene  makolo 
awo  anawatsata  ; 5 koma  ndidzatu- 
miza  moto  pa  Yuda,  udzanyeketsa 
nyumba  za  chifumu  za  m’Yerusalemu. 

6 Atero  Yehova,  Chifukwa  cha 
zolakwa  zitatu  za  Israyeli,  kapena 
zinai,  sindidzabweza  kulanga  kwache  ; 
popeza  agulitsa  wolungama  ndi  nda- 
lama,  ndi  wosowa  chifukwa  cha 
nsapato  ; 7 ndiwo  amene  aliralira 

pfumbi  la  pansi  liri  pa  mutu  pa  wosa- 
uka,  napotoza  njira  ya  wofatsa ; 
ndipo  munthu  ndi  atate  wache  amuka 
kwa  namwali  yemweyo,  kuti  aipse 
dzina  langa  loyera  ; 8 nagona  pansi 
pa  zopfunda  za  chikole  ku  maguwa 
a nsembe  ali  onse,  ndi  m’nyumba  ya 
Mulungu  wawo  akumwa  vinyo  wa 
iwo  olipitsidwa.  9 Koma  ndinaononga 
Ine  pa  maso  pawo  aAmori,  amene 
msinkhu  wawo  unanga  msinkhu  wa 
mikungudza,  nakhala  nayo  mphamvu 
ngati  thundu  ; koma  ndinaononga 
zipatzso  zawo  m’mwamba,  ndi  mizu 

yawo  pansi.  10  Ndipo  ndinakukwe- 
zani  kuchokera  m’dziko  la  Aiguplo, 
ndi  kukutsogolerani  zaka  makumi 
anai  m’chipululu,  kuti  mulandire 
dziko  la  aAmori  likhale  cholowa 
chanu.  11  Ndipo  ndinaukitsa  mwa 
ana  anu  aneneri,  ndi  mwa  anyamata 
anu  aNaziri.  Si  momwemo, . inu  ana 
a Israyeli,  ati  Yehova  ? 12  Koma 

munamwetsa  aNaziri  vinyo,  ndi  ku- 
lamulira  aneneri  ndi  kuti,  Musa- 
manenera.  13  Taonani,  ndidzaku- 
psinjani  m’malo  mwanu,  monga 
lipsinja  gareta  lodzala  ndi  mitolo 
fwa.  14  Ndipo  populumukirapo  pa- 
dzasowera  wa  liwiro,  ndi  wamphamvu  ; 
sadzalimbikitsa  mphamvu  yache,  ndi 
ngwazi  siidzapulumutsa  moyo  wache  ; 
15  ndi  wokoka  uta  sadza.limbika,  ndi 
wa  liwiro  sadzadzipulumutsa  ; nga- 
khale  woyenda  pa  akavalo  sadzapu- 
lumutsa  moyo  wache  ; 1 6 ndi  wolimba 
mtima  mwa  ngwazi  adzathawa  wa 
mariseche  tsiku  lomwelo,  ati  Yehova. 

3Tamverani  mau  awa  akunene- 
rani  Yehova  motsutsa,  inu  ana 
a Israyeli,  kulinenera  banja  lonse 
ndinalikweza  kuliturutsa  m’dziko  la 
Aigupto,  ndi  kuti,  2 Inu  nokha  ndi- 
nakudziwani  mwa  mabanja  onse  a 
pa  dziko  la  pansi,  m’mwemo  ndidza- 
kulangani  chifukwa  cha  mphulupulu 
zanu  zonse.  3 Kodi  awiri  adzayenda 
pamodzi  asanapanganiranetu  ? 4 Kodi 
mkango  udzabangula  m’nkhalango 
wosakhala  nayo  nyama  ? Kodi  msona 
wa  mkango  udzalira  m’ngaka  mwache 
usanagwire  kanthu  ? 5 Kodi  mbalame 
idzakodwa  mu  msampha  pansi  po- 
panda  msampha  woichera  ? Kodi 
msampha  ufamphuka  pansi  wosakola 
kanthu  ? 6 Kodi  adzaomba  lipenga 

m’mudzi  osanjenjemera  anthu  ? Kodi 
choipa  chidzagwera  mudzi  osachi- 
chita  Yehova  ? 7 Pakuti  Ambuye 

Yehova  sadzachita  kanthu  osaulula 
chinsinsi  chache  kwa  atumiki  ache 
aneneri.  8 Mkango  ukabangula,  nda- 
ni  amene  saopa  ? Ambuye  Yehova 
wanena,  ndani  amene  sanenera  ? 

9 Bukitsani  ku  nyumba  za  chifumu 
za  Asidodi,  ndi  ku  nyumba  zachifumu 
za  m’dziko  la  Aigupto,  nimuziti, 
Sonkhanani  pa  mapiri  a Se.mariya, 
ndipo  penyani  masokosero  akuru 
m’menemo,  ndi  ozunzika  m’kati  mwa- 
che.  10  Pakuti  sadziwa  kuchita 
zolungama,  amene  akundika  za  chi- 
wawa  ndi  umbala  m’nyumba  zawo 


za  chifumu,  ati  Yehova.  11  Chifu- 
kwa  chache,  atero  Ambuye  Yehova, 
Padzakhala  mdani  pozungulira  pache 
pa  dziko,  nadzatsitsa  kukuchotsera 
mphamvu  yako  ; ndi  za  m’nyu- 
mba  zako  za.  chifumu  adzazifunkha. 
12  Atero  Yehova,  Monga  mbusa 
alanditsa  nVkamwa  rnwa  mkango 
miyendo  iwiri,  kapena  kansonga  ka 
khutu,  momwemo  adzalanditsidwa 
ana  a Israyeli  okhaia  pansi  m’Sama- 
riya,  m’ngondya  ya  guwa  logona’po, 
ndi  pa  mitsamiro  ya  kama.  13  Ta- 
mverani  inu,  muchitire  umboni 
wotsutsa  nyumba  ya  Yakobo,  ati 
Ambuye  Yehova  Mulungu  wa  maka- 
mu.  14  Pakuti  tsiku  la  kumlanga 
Israyeli  chifukwa  cha  zolakwa  zache, 
ndidzalanganso  maguwa  a nsembe  a 
ku  Betele  ; ndi  nyanga  za  guwa  la 
nsembe  zidzadulidwa,  nizidzagwa 
pansi.  15Ndipondidzakanthanyumba 
ya  nyengo  ya  chisanu,  pamodzi  ndi 
nyumba  ya  nyengo  ya  dzuwa  ; ndi 
nyumba  za  minyanga  zidzaonongeka  ; 
ndi  nyumba  zazikuru’zo  zidzatha,  ati 
Yehova. 

4Tamverani  mau  awa,  inu 
ng’ombe  zazikazi  za  ku  Basana, 
zokhala  m’phiri  la  Samariya,  zosautsa 
a umphawi,  zopsinja  osowa,  zonena 
kwa  ambuyawo,  Bwerani  nacho,  ti- 
mwe.  2 Ambuye  Yehova  walumbira 
pali  chiyero  chache,  kuti  taonani, 
adzakugwerani  masiku  akuti  adza- 
kuchotsani  ndi  zokowera,  ndi  otsala 
anu  ndi  mbedza.  3 Ndipo  mudza- 
turukira  popasuka  linga,  yense  m’tso- 
golo  mwache,  ndi  kutayika  ku 
Harimoni,  ati  Yehova. 

4 Idzani  ku  Betele,  mudzalakwe 
ku  Giligala,  'nimuchurukitse  zolakwa, 
nimubwere  nazo  nsembe  zanu  zophera 
m’mawa  ndi  m’mawa,  magawo  anu  a 
khumi  atapita  masiku  atatu  atatu  ; 
5 nimutenthe  nsembe  zolemekeza  za 
chotupitsa,  nimulalikire  nsembe  zau- 
fulu,  ndi  kuzimveketsa  ; pakuti  ichi 
muchikonda,  inu  ana  a Israyeli,  ati 
Ambuye  Yehova.  6 Ndipo  Ine  nda- 
kupatsaninso  mano  oyera  m’midzi 
yanu  yonse,  ndi  kusowa  mkate  m’malo 
mwanu  monse ; koma  simunabwe- 
rera  kudza  kwa  Ine,  ati  Yehova. 
7 Ndipo  Ine  ndakumanani  mvula, 
itatsala  miyezi  itatu  isanafike  nyengo 
ya  kukolola  ; ndipo  ndinabvumbitsira 
mudzi  umodzi  mvula,  osabvumbitsira 
mudzi  wina  ; munda  wina  una- 

bvumbidwa  mvula,  ndi  m’munda 
mosabvumbidwa  mvula  munafota. 

8 M’mwemo  midzi  iwiri  kapena  itatu 
inayenda  peyupeyu  ku  mudzi  umodzi 
kukamwa  madzi,  koma  sanakhuta ; 
koma  simunabwerera  kudza  kwa  Ine, 
ati  Yehova.  9 Ndinakukanthani  ndi 
chinsikwi  ndi  chinoni  ; minda  yanu 
yochuruka  ya  mipesa,  ndi  ya  mikuyu, 
ndi  ya  azitona,  yaonongeka  ndi  chi- 
rimamine  ; kotna  simunabwerera 
kudza  kwa  Ine,  ati  Yehova.  10  Ndi- 
natumiza  mliri  pakati  panu  monga 
m’Aigupto  ; anyamata  anu  ndawapha 
ndi  lupanga,  ndi  kutenga  akavalo  anu  ; 
ndipo  ndinakweretsa  kununkha  kwa 
chigono  chanu  kufikitsa  ku  mphuno 
kwanu  ; koma  simunabwerera  kudza 
kwa  Ine,  ati  Yehova.  11  Ndinagu- 
buduza  ena  mwa  inu,  monga  umo 
Mulungu  anagubuduzira  Sodomu  ndi 
Gomora ; ndipo  inu  munali  ngati 
muuni  wofumulidwa  ku  moto  ; 
koma  simunabwerera  kudza  kwa  Ine, 
ati  Yehova.  12  Chifukwa  chache 
ndidzatero  nawe,  Israyeli  ; popeza 
ndidzakuchitira  ichi,  dzikonzeretu 
kukomana  ndi  Mulungu  wako, 
Israyeli.  13  Pakuti  taona,  Iye  amene 
aumba  mapiri,  nalenga  mphepo,  na- 
fotokozera  munthu  maganizo  ache, 
nasanduliza  m’mawa  ukhale  mdima, 
naponda  pa  misanje  ya  dziko  la  pansi, 
dzina  lache  ndiye  Yehova  Mulungu 
wa  makamu. 

5Tamverani  mau  awa  ndinena’wa, 
akhalire  inu  nyimbo  ya  maliro, 
nyumba  ya  Israyeli  inu.  2 Namwali 
wa  Israyeli  wagwa,  sadzaukanso  ; 
wagwetsedwa  pa  nthaka  yache,  pa- 
libe  womuutsa.  3 Pakuti  atero  Ambuye 
Yehova,  M’nyumba  ya  Israyeli,  mudzi 
woturuka’mo  chikwi  chimodzi  adkau- 
tsalira  zana  limodzi,  ndi  uwu  wotu- 
ruka’mo  zana  limodzi  adzautsalira 
khumi.  4 Pakuti  atero  Yehova  kwa 
nyumba  ya  Israyeli,  Mundifunefune 
Ine,  ndipo  mudzakhala  ndi  moyo  ; 

5 koma  musamafuna  Betele,  kapena 
kumalowa  m’Giligala ; musamapita 
ku  Beereseba  ; pakuti  Giligala  adza- 
lowadi  m’ndende,  ndi  Betele  adzasa- 
nduka  chabe.  6 Funani  Yehova, 
ndipo  mudzakhala  ndi  moyo  ; anga- 
buke  ngati  moto  m’nyumba  ya  Yosefe, 
ndipo  unganyeke  wopanda  wakuzima 
m’Betele  ; 7 inu  osintha  chiweruzo 

chikhale  chivumulo,  nimugwetsa  pansi 
chilungamo.  8 Iye  wakulenga  Nsa- 

8; 


ngwe  ndi  Akamwiniatsatana,  nasa- 
nduliza  mdima  wa  ndiweyani  ukhale 
m’mawa,  nasanduliza  usana  ude  ngati 
usiku,  wakuitana  madzi  a m’nyanja, 
nawatsanulira  pa  dziko  la  pansi,  dzina 
lache  ndiye  Yehova  ; 9 wakufikitsa 
chionongeko  pa  wamphamvu  modzi- 
dzimuka,  chionongeko  nichigwera 
linga.  1 0 Iwo  adana  naye  wodzudzula 
ku  chipata,  nanyansidwa  naye  wolu- 
njikitsa  mau.  11  Popeza  tsono  mu- 
pondereza  aumphawi,  ndi  kumso- 
nkhetsa  tirigu ; mwamanga  nyumba  za 
miyala  yosema,  k.oma  simudzakhala 
m’mwemo  ; mwaoka  minda  ya  mipesa 
yokonda,  koma  simudzamwa  vinyo 
wache.  12  Pakuti  ndidziwa  kuti 
zolakwa  zanu  nzochuruka,  ndi  ma- 
chimo  anu  ndi  olimba,  inu  akusautsa 
olungama,  akulandira  chokometsera 
mlandu,  akukankha  osowa  ku  chi- 
pata.  13  Chifukwa  chache  woche- 
njera’yo  akhala  chete  nthawi  yo- 
mweyo  ; pakuti  ndiyo  nthawi  yoipa. 

14  Funani  chokoma,  si  choipa  ai  ; 
kuti  mukhale  ndi  moyo  ; motero 
Yehova  Mulungu  wa  makamu  adza- 
khala  ndi  inu,  monga  munena. 

15  Danani  nacho  choipa,  nimukonde 
chokoma  ; nimukhazikitse  chiweruzo 
ku  chipata  ; kapena  Yehova  Mulungu 
wa  makamu  adzachitira  chifundo 
otsala  a Yosefe.  16  Chifukwa  chache 
atero  Yehova  Mulungu  wa  makamu, 
Ambuye,  M’makwalala  onse  mudza- 
khala  kulira,  ndi  m’miseu  yonse 
adzati,  Kalanga  ine ! kalanga  ine ! 
nadzaitana  wa  ku  munda  adze  ku 
maliro,  ndi  odziwa  maliridwe  a 
nthetemya  alire.  17  Ndi  m’minda 
yonse  ya  mipesa  mudzakhala  kulira, 
pakuti  ndipita  pakati  pako,  ati  Yehova. 
18  Tsoka  inu  akufuna  tsiku  la  Yehova  I 
mudzapindulanji  nalo  tsiku  la  Yehova  ? 
ndilo  mdima,  si  kuunika  ai.  19  Ku- 
dzakhala  monga  inunthu  akathawa 
mkango,  ndi  chimbalangondo  chiko- 
mana  naye  ; kapena  akalowa  m’nyu- 
mba,  natsamira  ku  khoma  ndi  dzanja 
lache,  nimluma  njoka.  20  Kodi  tsiku 
la  Yehova  silidzakhala  la  mdima,  si 
la  kuunika  ai  ? lakuda  bii,  lopanda 
kuwalam’menemo  ? 21  Ndidananawo, 
ndinyoza  madyerero  anu,  sindidza- 
kondwera  nawo  masonkhano  anu 
oletsa.  22  Inde,  mungakhale  mu- 
pereka  kwa  Ine  nsembe  zanu  zopse- 
reza,  ndi  nsembe  za  ufa,  sindidzazi- 
landira  Ine  ; ndi  nsembe  zoyamika 

za  ng'ombe  zanu  zonenepa,  sindidza- 
zisamalira  Ine.  23  Mundichotsere 
phokosa  la  nyimbo  zanu  ; sindifuna 
kumva  mayimbidwe  a zisakasa  zanu. 
24  Koma  chiweruzo  chiyende  ngati 
madzi,  ndi  chilungamo  ngati  mtsinje 
wosefuka.  25  Ngati  munabwera  nazo 
kwa  Ine  nsembe  zophera  ndi  za  ufa 
zaka  makumi  anai  m’chipululu,  inu 
nyumba  ya  Israyeli  ? 26  Inde  mwa- 
senza  hema  wa  mfumu  yanu,  ndi 
tsinde  la  mafano  anu,  nyenyezi  ya 
mlungu  wanu,  umene  mudadzipa- 
ngira.  27  M’mwemo  ndidzakutengani 
kumka  nanu  ku  ndende  kutsogolo 
kwa  Damasiko,  ati  Yehova,  amene 
dzina  lache  ndiye  Mulungu  wa 
makamu. 

6Tsoka  osalabadira’wo  m’Ziyoni, 
ndi  iwo  okhazikika  m’phiri  la 
Samariya,  ndiwo  anthu  omveka  a 
mtundu  woposa  wa  anthu,  amene 
nyumba  ya  Israyeli  iwafikira ! 2 Pi- 
tani  ku  Kaline,  nimuone  ; kuchokera 
komweko  mupite  ku  Hamati  wamkulu 
mutsikire  ku  Gati  wa  aFilisti  ; kodi 
awo  ndi  okoma  koposa  maufumu 
ano  ? kapena  malire  awo  aposa 
malire  anu  ? 3 Inu  akutalikitsa  tsiku 
loipa,  ndi  kusendeza  pafupi  mpando 
wa  chiwawa  ; 4 ogona  pa  makama 
a minyanga,  nadzithinula  pa  maguwa 
awo  ogona’po,  nadya  ana  a nkhosa  a 
ku  zoweta,  ndi  ana  a ng’ombe  ochoka 
pakati  pa  khola ; 5 akungoyimba 

kutsata  maliridwe  a zeze,  nadzili- 
ngiririra  zoyimbira  nazo  ngati  Davide  ; 
6 akumwera  vinyo  m’zipanda,  nadzi- 
dzoza  ndi  mafuta  abwino  oposa,  osa- 
gwidwa  chisoni  ndi  kutyoka  kwa 
Yosefe.  7 Chifukwa  chache  tsono, 
adzatengedwa  ndende  ndi  oyamba 
kutengedwa  ndende  ; ndi  phokoso  la 
iwo  odzithinula  lidzapita.  8 Ambuye 
Yehova  walumbira  pali  Iye  mwini, 
ati  Yehova  Mulungu  wa  makamu, 
Ndinyansidwa  nako  kudzikuza  kwa 
Yakobo,  ndidana  nazo  nyumba  zache 
za  chifumu  ; m’mwemo  ndidzapereka 
mudzi,  ndi  zonse  ziri  m’menemo. 
9 Ndipo  kudzachitika,  mukatsala 
amuna  khumi  m’nyumba  imodzi, 
adzafa.  10  Ndipo  mbale  wache  wa 
munthu  akamnyamula,  ndiye  wo- 
mtentha,  kuturutsa  mafupa  m’nyu- 
mba,  nakati  kwa  iye  ali  m’kati  mwa 
nyumba’mo,  Atsala  wina  nawe  kodi  ? 
nakati,  Iai ; pamenepo  adzati,  Khala 


chete  ; pakuti  sitingachule  dzina  la 
Yehova.  11  Pakuti  taonani,  Yehova 
walamulira,  nadzakantha  nyumba 
yaikuru  ichite  mpata,  ndi  nyumba 
yaing’ono  ichite  mindala.  12  Kodi 
akavalo  adzathamanga  pa  thanthwe  ? 
kodi  adzalima’ko  ndi  ng’ombe  ? pa- 
kuti  mwasanduliza  chiweruzo  chi- 
khale  ndulu,  ndi  chipatso  cha  chilu- 
ngamo  chikhale  chivumulo  ; 13  inu 
okondwera  nacho  chopanda  pache, 
ndi  kuti,  Kodi  sitinadzilimbitsa  tokha 
mwa  mphamvu  yathu  yathu  ? 14  Pa- 
kuti  taonani,  ndidzakuutsirani  mtundu 
wa  anthu,  nyumba  ya  Israyeli,  ati 
Yehova  Mulungu  wa  makamu  ; ndipo 
adzakupsinjani  kuyambira  polowera 
ku  Hamati  kufikira  mtsinje  wa  ku 
chidikha. 

7Ambuye  Yehova  anandionetsa 
chotere  ; ndipo  taonani,  anaumba 
dzombe,  poyamba  kuphuka  kwa  mau- 
dzu  a chibwereza ; ndipo  taonani, 
ndicho  chibwereza  atawasengera  mfu- 
mu.  2 Ndipo  kunachitika  rn’mene 
lidatha  kudya  msipu  wa  dziko,  ndi- 
nati,  Ambuye  Yehova,  khululukiranitu 
Yakobo  ; adzakhala  chiriri  bwanji  ? 
popeza  ndiye  wamng’ono.  3 Ndipo 
Yehova  anachileka.  Sichidzachitika, 
ati  Yehova. 

4 Ambuye  Yehova  anandionetsa 
chotere ; ndipo  taonani,  Ambuye 
Yehova  anaitana  kuti  atsutse  ndi 
moto  ; ndipo  unanyambita  chakudya 
chachikuru,  ukadanyambitanso  dziko. 
5 Pamenepo  ndinati,  Ambuye  Yehova, 
lekanitu  ; Yakobo  adzakhala  chiriri 
bwanji  ? pakuti  ali  wamng’ono. 
6 Ndipo  Yehova  anachileka.  Ichi 
chomwe  sichidzachitika,  ati  Ambuye 
Yehova. 

7 Anandionetsa  chotere ; ndipc 
taonani,  Ambuye  anaima  pa  khoma 
lomangidwa  ndi  chingwe  cholunga- 
mitsira  chiriri  ; ndi  chingwe  cholu- 
ngamitsira  chiriri  m’dzanja  lache, 
3 Ndipo  Yehova  anati  kwa  ine,  Amosi, 
uona  chiani  ? Ndipo  ndinati,  Chingwe 
cholungamitsira  chiriri.  Nati  Ambuye, 
Taona,  ndidzaika  chingwe  cholu- 
ngamitsira  chiriri  pakati  pa  anthu 
anga  Israyeli,  sindidzawalekanso  ; 
9 ndi  misanje  ya  Isake  idzakhala 
bwinja  ; ndi  malo  opatulika  a Israyeli 
adzapasuka  ; ndipo  ndidzaukira  nyu- 
mba  ya  Yerobiamu  ndi  lupanga. 

10  Pamenepo  Amaziya  wansembe 

wa  ku  Betele  anatumiza  kwa  Yerobi- 
amu  mfumu  ya  Israyeli,  ndi  kuti, 
Amosi  wapangira  inu  chiwembu  pa- 
kati  pa  nyumba  ya  Israyeli  ; dziko 
silikhoza  kulola  rr^au  ache  onse. 
11  Pakuti  atero  Amosi,  Yerobiamu 
adzafa  ndi  lupanga,  ndi  Israyeli 
adzatengedwadi  ndende,  kuchoka 
m’dziko  lache.  12  Amaziya  anatinso 
kwa  Amosi,  Mlauli  iwe,  choka,  tha- 
wira  ku  dziko  la  Yuda,  nudye,  nune- 
nere  komweko  ; 13  koma  usanene- 
ranso  ku  Betele ; pakuti  pamenepo 
mpa  malo  opatulika  a mfumu,  ndiyo 
nyumba  ya  chifumu.  14  Pamenepo 
Amosi  anayankha,  nati  kwa  Amaziya, 
Sindinali  mneneri,  kapena  mwana  wa 
mneneri,  koma  ndinali  woweta  ng’o- 
mbe,  ndi  wakuchera  nkhuyu  ; 15  ndi- 
po  Yehova  ananditenga  ndirikutsata 
nkhosa,  nati  kwa  ine  Yehova,  Muka, 
nenera  kwa  anthu  anga  Israyeli. 
16  Chifukwa  chache  tsono,  tamvera 
mau  a Yehova  ; Iwe  ukuti,  Usama- 
nenera  chotsutsana  ndi  Israyeli,  usa- 
donthetsa  mau  akutsutsana  ndi  nyu- 
mba  ya  Isake  ; 17  chifukwa  chache 
atero  Yehova,  Mkazi  wako  adzakhala 
wa  dama  m’mudzi,  ndi  ana  alio  amuna 
ndi  akazi  adzagwa  ndi  lupanga,  ndi 
dziko  lako  lidzagawanidwa  ndi  kuyesa 
chingwe,  ndi  iwe  mwini  udzafa 
m’dziko  lodetsedwa ; ndipo  Israyeli 
adzatengedwadi  ndende  kuchoka 
m’dziko  lache. 

8Ambuye  Yehova  anandionetsa 
chotere  ; ndipo  taonani,  mtanga 
wa  zipatso  za  malimwe.  2 Ndipo 
anati,  Amosi  uona  chiani  ? Ndipo 
ndinati,  Mtanga  wa  zipatso  za  mali- 
mwe.  Nati  Yehova  kwa  ine,  Chitsi- 
riziro  chafikira  anthu  anga  Israyeli, 
sindidzawalekanso.  3 Koma  nyimbo 
za  ku  kachisi  zidzasanduka  kubuma 
tsiku  ilo,  ati  Ambuye  Yehova  ; mi- 
tembo  idzachuruka ; adzaitaya  pali 
ponse  padzakhala  zii.  4 Tamverani 
ichi,  inu  akumeza  aumphawi,  ndi 
kuwatha  ofatsa  m’dziko,  ndi  kuti, 
5 Mwezi  wokhala  upita  liti  ; kuti 
tigulitse  dzinthu  ? ndi  sabata,  kuti 
titsegulire  tirigu  ? ndi  kuchepsa  efa, 
ndi  kukulitsh  sekeli,  ndi  kuchenjerera 
nayo  miyeso  yonyenga  ; 6 kuti  tigule 
osauka  ndi  ndarama,  ndi  aumphawi 
ndi  nsapato,  ndi  kugulitsa  nsadwa  za 
tirigu.  7 Yehova  walumbira  pali 
kudzikuza  kwa  Yakobo,  Ngati  ndi- 
dzaiwala  konse  nchito  zawo  ziri 


zonse  ? 8 Kodi  dziko  silidzanjenje- 

mera  chifukwa  cha  ichi,  ndi  kulira 
ali  yense  wokhala’mo  ? inde  lidza- 
kwera  lonseli  ngati  madzi  a m’mtsi- 
nje  ; lidzagwedezeka,  ndi  kutsikanso 
ngati  mtsinje  wa  Aigupto.  8 Ndipo 
kudzachitika  tsiku  lomwelo,  ati 
Ambuye  Yehova,  ndidzalowetsa  dzuwa 
usana,  ndi  kudetsa  dziko  pa  usana 
poyera.  10  Ndipo  ndidzasanduliza 
madyerero  anu  akhale  maliro,  ndi 
nyimbo  zanu  zikhale  za  maliro,  ndi 
kufikitsa  ziguduli  m’chuuno  monse, 
ndi  mpala  pa  mutu  uli  wonse  ; nadza- 
khala  ngati  maliro  a mwana  mmodzi 
yekha,  ndi  chitsiriziro  chache  ngati 
tsiku  lowawa.  11  Taonani,  akudza 
masiku,  ati  Ambuye  Yehova,  akuti 
ndidzatumiza  njala  m’dziko’mo,  si 
njala  ya  mkate  kapena  ludzu  la  madzi, 
koma  njala  ya  kumva  mau  a Yehova. 
12  Ndipo  adzayendayenda  peyupeyu 
kuyambira  ku  nyanja  kufikira  ku 
nyanja,  ndi  kuyambira  ku  mpoto 
kufikira  ku  m’mawa ; adzathama- 
ngathamanga  kufunafuna  mau  a 
Yehova,  koma  osawapeza.  13  Tsiku 
lomwelo  anamwaii  okongola  ndi 
anyamata  adzakomoka  nalo  ludzu. 
14  Iwo  akulumbira  ndi  kuchula  chimo 
la  Samariya,  ndi  kuti,  Pali  Mulungu 
wako,  Dani  ; ndipo,  Pali  moyo  wa 
njira  ya  ku  Beereseba,  iwowa  adzagwa, 
osaukanso  konse. 

9Ndinaona  Ambuye  alikuima  pa 
guwa  la  nsembe,  nati  Iye,  Kantha 
mitu  ya  nsanamira,  kuti  ziundo  zi- 
gwedezeke  ; nuphwanye  mitu  yawo 
yonse  ; ndipo  ndidzapha  otsiriza  awo 
ndi  lupanga  ; wothawa’yo  mwa  iwo 
sadzathawadi,  ndi  wopulumuka’yo 
mwa  iwo  sadzapulumukadi.  2 Anga- 
khale  akumba  mpaka  kunsi  kwa 
manda,  dzanja  langa  lidzawatenga 
kumeneko  ; angakhale  akwera  ku- 
mwamba,  ndidzawatsitsa  komweko. 
3 Angakhale  abisala  pamwamba  pa 
Karimeli,  ndidzawapwaira  ndi  ku- 
watenga  komweko  ; angakhale  abi- 
sala  pa  maso  panga  pansi  pa  nyanja, 
kumeneko  ndidzalamulira  njoka,  ndi- 
po  idzawaluma.  4 Angakhale  alowa 
ndende  pa  maso  pa  adani  awo,  ku- 
meneko  ndidzalamulira  lupanga,  ndi- 
po  lidzawapha  ; ndipo  ndidzayang’a- 
nitsa  maso  anga  kwa  iwowa,  kuwa- 
chitira  choipa,  si  chokoma  ai.  5 Pa- 
kuti  Ambuye  Yehova  wa  makamu 
ndiye  amene  akhudza  dziko,  nilisu- 

ngunuka  ; ndi  onse  okhala’mo  adza- 
chita  maliro  ; ndipo  lidzakwera  lonseli 
ngati  madzi  a m’nyanja  ; nilidzatsi- 
kanso  ngati  nyanja  ya  m’Aigupto  ; 
6 ndiye  amene  amanga  zipinda  zache 
zosanja  m’mwamba,  nakhazika  tsi- 
ndwi  lache  pa  dziko  la  pansi  ; Iye 
amene  aitana  madzi  a m’nyanja, 
nawatsanulira  pa  dziko  ; dzina  lache 
ndiye  Yehova.  7 Kodi  simukhala 
kwa  Ine  ngati  ana  a Kusi,  inu  ana  a 
Israyeli  ? ati  Yehova.  Sindinakweza 
Israyeli  ndine,  kumturutsa  m’dziko  la 
Aigupto,  ndi  aFilisti  ku  Kafitori,  ndi 
aAramu  ku  Kiri  ? 8 Taonani,  maso  a 
Ambuye  Yehova  ali  pa  ufumu  wochi- 
mwa’wo,  ndipo  ndidzauononga  kuu- 
chotsa  pa  dziko  la  pansi ; pokhapo 
sindidzaononga  nyumba  ya  Yakobo 
kuitha  konse,  ati  Yehova.  9 Pakuti 
taonani,  ndidzalamulira,  ndipo  ndi- 
dzapeta  nyumba  ya  Israyeli  mwa 
amitundu  onse,  monga  apeta  tirigu 
m’lichero  ; koma  silidzagwa  pansi 
diso,  nai  limodzi  lonse.  10  Ochimwa 
onse  a anthu  anga  adzafa  ndi  lupanga, 


ndiwo  amene  akuti,  Choipa  sichidza- 
tipeza,  kapena  kutidulira. 

11  Tsiku  lomwelo  ndidzautsa  msasa 
wa  Davide  udagwa’wo,  ndi  kukonzanso 
zopasuka  zache,;  ndipo  ndidzautsa 
zogumuka  zache,  ndi  kuumanga 
monga  masiku  a kalelo  ; 12  kuti 

alandire  otsala  a Edomu  akhale 
cholowa  chawo,  ndi  amitundu  onse 
akuchedwa  dzina  langa,  ati  Yehova 
wakuchita  izi.  13  Taonani,  akudza 
masiku,  ati  Yehova,  akuti  wolima 
adzapezana  ndi  wodula,  ndi  woponda 
mphesa  adzapezana  ndi  wofesa,  ndi 
mapiri  adzakhetsa  vinyo  watsopano, 
ndi  zitunda  zonse  zidzasungunuka. 
14  Ndipo  ndidzabwezanso  undende 
wa  anthu  anga  Israyeli,  ndipo  adza- 
manganso  mabwinja,  ndi  kukhala 
m’menemo  ; nadzaoka  minda  ya 
mipesa  nadzamwa  vinyo  wache,  na- 
dzalima  minda  ndi  kudya  zipatso 
zache.  15  Ndipo  ndidzawaoka  m’dzi- 
ko  mwawo  ndipo  sadzazulidwanso 
m’dziko  lawo  limene  ndawapatsa, 
ati  Yehova  Mulungu  wako. 


OBADIYA 


1 MASOMPHENYA  a Obadiya. 
Atero  Ambuye  Yehova  za  Edomu  : 
Tamva  mbiri  yochokera  kwa  Yehova, 
ndi  mthenga  wotumidwa  mwa  ami- 
tundu,  ndi  kuti,  Nyamukani,  timuu- 
kire  kumthira  nkhondo.  2 Taona, 
ndakuika  wamng’ono  mwa  amitundu  ; 
unyozedwa  kwambiri.  3 Kudzikuza 
kwa  mtima  wako  kwakunyenga,  iwe 
wokhala  m’mapanga  a thanthwe,  iwe 
pokhala  pako  pamwamba,  wakunena 
m’mtima  mwache.  Adzanditsitsira 
pansi  ndani  ? 4 Chinkana  ukwera 

pamwamba  peni  peni  ngati  chiomba- 
nkhanga,  chinkana  chisanja  chako 
chisanjika  pakati  pa  nyenyezi,  ndi- 
dzakutsitsa  kumeneko,  ati  Yehova. 
5 Akakudzera  akuba,  kapena  mbala 
usiku,  (Ha ! waonongeka)  sadzaba 
mpaka  adzakhuta  kodi  ? Akakudzera 
akuchera  mphesa  sadzasiya  khunkha 
kodi  ? 6 Ha ! za  Esau  zasanthuli- 

dwa  ; ha  ! zobisika  zache  zafunidwa. 
7 Anthu  onse  a akupangana  nawe 
anakuperekeza  mpaka  pa  malire  ; 
anthu  okhala  ndi  mtendere  nawe 
anakunyenga,  nakuposa  mphamvu  ; 


iwo  akudya  chakudya  chako  akuchera 
msampha  pansi  pako  ; mulibe  nzeru 
mwa  iye.  8 Ati  Yehova,  Kodi  sindi- 
dzaononga  tsiku  lija,  anzeru  mwa 
Edomu,  ndi  luntha  m’phiri  la  Ezau  ? 
9 Ndipo  amuna  anu  amphamvu  adza- 
tenga  nkhawa,  Temani  iwe,  kuti  onse 
aonongeke  m’phiri  la  Edomu,  ndi 
kuphedwa.  1 0 Chifukwa  cha  chiwawa 
unamchitira  mphwako  Yakobo,  udza- 
kutidwa  ndi  manyazi,  nudzaonongelca 
ku  nthawi  yonse.  11  Tsiku  lija  unai- 
ma  padera,  tsiku  lija  alendo  ana- 
gwira  ndende  makamu  ache,  nalowa 
m’zipata  zache  achilendo,  nachitira 
Yerusalemu  maere,  iwenso  unakhala 
ngati  mmodzi  wa  iwowa.  12  Koma 
usapenyerera  tsiku  la  mphwako,  tsiku 
loyesedwa  mlendo  iye,  nusasekerere 
ana  a Yuda  tsiku  la  kuonongeka 
kwawo,  kapena  kuseka  chikhakha 
tsiku  la  kupsinjika.  13  Usalowe 
m’mudzi  wa  anthu  anga  tsiku  la 
tsoka  lawo,  kapena  kupenyerera  iwe 
choipa  chawo  tsiku  la  tsoka  lawo, 
kapena  kuthira  manja  khamu  lawo 
tsiku  la  tsoka  lawo.  14  Ndipo  usaime 

pa  mphambano  kuononga  opulumuka 
ache  ; kapena  kupereka  otsala  ache 
tsiku  la.  kupsinjika.  15  Pakuti  tsiku 
la  Yehova  layandikira  amitundu  onse  ; 
monga  unachita  iwe,  momwemo  adza- 
kuchitira  ; chochita  iwe  chidzaku- 
bwerera  pamtu  pako.  16  Pakuti 
monga  'munamwa  pa  phiri  langa 
lopatulika,  momwemo  amitundu  onse 
adzamwa  kosalekeza  ; inde  adzamwa, 
nadzameza,  nadzakhala  monga  ngati 
sanali'po.  17  Koma  m’phiri  la  Ziyoni 
mudzakhala  opulumuka,  ndipo  lidza- 
khala  lopatulika  ; ndi  a nyurnba  ya 
Yakobo  adzakhala  nazo  zolowa  zawo. 
18  Ndipo  nyumba  ya  Yakobo  idzakhala 
moto,  ndi  nyumba  ya  Yosefe  lawi,  ndi 
nyumba  ya  Ezau  ngati  chiputu,  ndipo 
adzawatentha  pakati  pawo,  ndi  kuwa- 


psereza  ; ndipo  sadzakhala’po  otsalira 
nyumba  ya  Esau  ; pakuti  Yehova 
wanena.  19  Ndipo  a ku  mwela  adza- 
khala  nalo  phiri  la  Esau  cholowa 
chawo  ; ndi  iwo  a ku  chidikha  adza- 
khala  nalo  dziko  la  aFilisti  ; ndipo 
adzakhala  nayo  minda  ya  Efraimu, 
ndi  minda  ya  Samariya  cholowa 
chawo  ; ndi  Benjamini  adzakhala 
nalo  la  Gileadi.  20  Ndipo  andende  a 
khamu  ili  la  ana  a Israyeli,  okhala 
mwa  aKanani,  adzakhala  nacho  cho- 
lowa  chawo  mpaka  pa  Zarefati  ; ndi 
andende  a ku  Yerusalemu  okhala 
m’Sefaradi  adzakhala  nayo  midzi  ya 
ku  mwela,  cholowa  chawo.  21  Ndipo 
apulumutsi  adzakwera  pa  phiri  la 
Ziyoni  kuweruza  phiri  la  Esau  ; ndipo 
ufumu  udzakhala  wache  wa  Yehova. 


YONA 


1NDIPO  mau  a Yehova  anadza 
kwa  Yona  mwana  wa  Amitai, 
ndi  kuti,  2 Nyamuka,  pita  ku  Nineve, 
mudzi  waukuru’wo,  nulalikire  mo- 
tsutsana  nawo  ; pakuti  choipa  chawo 
chandikwerera  pa  maso  panga. 
3 Koma  Yona  ananyamuka  kuti 
athawire  ku  Tarisi,  kuzemba  Ye- 
hova  ; ndipo  anatsikira  ku  Yopa, 
napeza’ko  chombo  chomuka  ku  Ta- 
risi,  napereka  ndalama  zache,  natsi- 
kira  m’menemo,  kuti  apite  nawo  ku 
Tarisi  kuzemba  Yehova.  4 Koma 
Yehova  anautsa  chimphepo  chachi- 
kuru  pa  nyanja,  ndipo  panali  namo- 
ndwe  wamkuru  pa  nyanja,  ndi  chombo 
chikadasweka.  5 Pamenepo  amari- 
nyero  anachita  mantha,  napfuulira 
yense  kwa  mlungu  wache,  naponya 
m’nyanja  akatundu  anali  m’chombo 
kuchipepuza.  Koma  Yona  adatsikira 
munsi  mwa  chombo,  nagona  tulo  tofa 
nato.  6 Ndipo  mwini  chombo  anadza 
kwa  iye,  nanena  naye,  Utani  iwe  wa 
m’tulo  ? uka,  itana  Mulungu  wako, 
kapena  Mulungu’yo  adzatikumbukila 
tingatayike.  7 Ndipo  anati  yense  kwa 
mnzache,  Tiyeni  tichite  maere,  kuti 
tidziwe  choipa  ichi  chatigwera  chifu- 
kwa  cha  yani.  M’mwemo  anachita 
maere,  ndipo  maere  anagwera  Yona. 
8 Pamenepo  anati  kwa  iye,  Utiuzetu 
choipa  ichi  chatigwera  chifukwa  cha 
yani  ? nchito  yako  njotani  ? ufuma 


kuti  ? dziko  lako  nliti  ? nanga 
mtundu  wako  ? 9 Ndipo  ananena 

nawo,  Ndine  mHebri,  ndiopa  Yehova 
Mulungu  wa  kumwamba,  amene 
analenga  nyanja  ndi  mtunda.  10  Pa- 
menepo  amuna’wo  anaopa  kwambiri, 
nati  kwa  iye,  Ichi  nchiani  wachichita  ? 
Pakuti  amuna’wo  anadziwa  kuti  ana- 
thawa  pa  maso  pa  Yehova,  popeza 
adawauza.  11  Tsono  anati  kwa  iye, 
Tichitenji  nawe,  kuti  nyanja  itichitire 
bata  ? popeza  namondwe  anakulaku- 
labe  pa  nyanja.  12  Ndipo  anati  nawo, 
Mundinyamule  ndi  kundiponya  m’nya- 
nja,  momwemo  nyanja  idzachitira  inu 
bata  ; pakuti  ndidziwa  kuti  namondwe 
wamkuru  amene  wakugwerani  chifu- 
kwa  cha  ine.  13  Koma  amuna’wo 
anapalasa  kubwerera  ku  mtunda, 
koma  sanathe  ; pakuti  namondwe 
wa  pa  nyanja  anakulakula  mokomana 
nawo.  14  Painenepo  anapfuulira 
kwa  Yehova,  nati,  Tikupemphanitu, 
Yehova,  tisatayike  chifukwa  cha  moyo 
wa  munthu  uyu,  musatisenzetse  mwazi 
wosachimwa  ; pakuti,  Inu  Yehova, 
mwachita  monga  mudakomera  Inu. 
15  Momwemo  ananyamula  Yona, 
namponya  m’nyanja;  ndipo  nyanja 
inaleka  kukokoma  kwache.  16  Ndipo 
amuna’wo  anaopa  Yehova  ndi  mantha 
akuru,  namphera  Yehova  nsembe, 
nawinda.  17  Koma  Yehova  anaikiratu 
chinsomba  chachikuru  chimeze  Yona  ; 

ndipo  Yona  anali  m’mimba  mwa 
nsomba’yi  masiku  atatu  usana  ndi 
usiku. 

2Pamenepo  Yona  anapemphera 
kwa  Yehova  Mulungu  wache 
ali  m’mimba  mwa  nsomba’yo.  2 Ndi- 
po  anati, 

Ndinaitana  Yehova  m’nsautso 
yanga, 

Ndipo  anandiyankha  ine  ; 
Ndinapfuula  ndiri  m’mimba  ya 
manda, 

Ndipo  munamva  mau  anga. 

3  Pakuti  munandiponya  mwakuya 
m’kati  mwa  nyanja, 

Ndipo  madzi  anandizinga  ; 
Mapfunde  anu  onse  a nyondo- 
nyondo  anandimiza. 

4  Ndipo  ndinati,  Ndatayika  ndichoke 
pa  maso  panu  ; 

Koma  ndidzapenyanso  kachisi 
wanu  wopatulika. 

5  Madzi  anandizinga  mpaka  moyo 
wanga, 

Madzi  akuya  anandizungulira, 
Kayandeyande  wa  m’nyanja  ana- 
ndikulunga  mutu. 

6  Ndinatsikira  ku  matsinde  a mapiri, 
Mipingiridzo  ya  dziko  inanditse- 
kereza  kosatha  ; 

Koma  munandikwezera  moyo  wa- 
nga  kuuchotsa  ku  chionongeko, 
Yehova  Mulungu  wanga. 

7  Pokomoka  moyo  wanga  m’kati 
mwanga  ndinakumbukila  Ye- 
hova, 

Ndi  pemphero  langa  linafikira  Inu 
m’kachisi  wanu  wopatulika. 

8  Iwo  osamalira  mabodza  opanda 
pache 

Ataya  chifundo  chawo  chawo. 

9  Koma  ine  ndidzakupherani  Inu 
nsembe  ndi  mau  akuyamika, 
Ndidzakwaniritsa  chowinda  changa. 
Chipulumutso  ncha  Yehova. 

10  Pamenepo  Yehova  analankhula  ndi 
nsomba’yo,  ndipo  inamsanzira  Yona 
ku  mtunda. 

SNdipo  mau  a Yehova  anadza 
kwa  Yona  nthawi  yachiwiri, 
ndi  kuti,  2 Nyamuka,  pita  ku  Nineve 
mudzi  waukuru  uja,  nuulalikire 
uthenga  umene  ndikuuza.  3 Ndipo 
Yona  ananyamuka,  napita  ku  Nineve, 
monga  mwa  mau  a Yehova.  Koma 
Nineve  ndiwo  mudzi  waukuru  pa 
maso  pa  Yehova,  wa  ulendo  wa 
masiku  atatu.  4 Ndipo  Yona  ana- 
yamba  kulowa  mudzi’wo  ulendo  wa 


tsiku  limodzi,  nalalikira,  nati,  Atsala 
masiku  makumi  anai  ndipo  Nineve 
adzapasuka.  5 Ndipo  anthu  a Nineve 
anakhulupirira  Mulungu,  nalalikira 
chosala,  nabvala  chiguduli,  kuya- 
mbira  wamkuru  kufikira  wamng’ono 
wa  iwowa.  6 Pakuti  mau  awa  ana- 
fikira  mfumu  ya  Nineve,  ndipo  ina- 
nyamuka  ku  mpando  wache  wachi- 
fumu,  nabvula  chopfunda  chache, 
nipfunda  chiguduli,  nikhala  m’ma- 
pulusa.  7 Ndipo  analalikira,  nanena 
m'Nineve  mwa  lamulo  la  mfumu  ndi 
nduna  zache,  ndi  kuti,  Ngakhale 
munthu  kapena  nyama,  ngakhale 
ng’ombe  kapena  nkhosa,  zisalaws 
kanthu,  zisadye,  zisamwe  madzi ; 

8 koma  zipfundidwe  ndi  chiguduli 
munthu  ndi  nyama,  nizipfuulire  ko- 
limba  kwa  Mulungu  ; ndipo  abwere 
yense  kuleka  njira  yache  yoipa,  ndi 
chiwawa  chiri  m’manja  mwache. 

9 Kaya,  akatembenuka  Mulungu,  ndi 
kuleka  kubwera  ku  mkwiyo  wache 
waukali,  kuti  tisatayike.  10  Ndipo 
Mulungu  anaona  nchito  zawo,  kuti 
anabwera  kuleka  njira  yawo  yoipa ; 
ndipo  Mulungu  analeka  choipa  ada- 
nena’chi  kuti  adzawachitira,  osachi- 
chita. 

4Koma  sikudakomera  Yona 
konse,  ndipo  anapsa  mtima. 
2 Ndipo  anapemphera  kwa  Yehova, 
nati,  Ha,  Yehova!  si  ndiwo  mau 
anga  ndikali  m’dziko  langa  ? chifu- 
kwa  chache  ndinafulumira  kuthawira 
ku  Tarisi,  pakuti  ndinadziwa  kuti 
Inu  ndinu  Mulungu  wa  chisomo  ndi 
wodzala  chifundo,  wolekerera  ndi 
wokoma  mtima  mochuruka,  ndi  wo- 
leka  choipa’cho.  3 Ndipo  tsopano, 
Yehova,  mundichotseretu  moyo  wanga, 
kundikomera  ine  kufa,  osakhala  ndi 
moyo  ai.  4 Ndipo  Yehova  anati, 
Uyenera  kupsa  mtima  kodi  ? 5 Pa- 
menepo  Yona  anaturuka  m’mudzi, 
nakhala  pansi  ku  m’mawa  kwa  mudzi, 
nadzimangira  komweko  thandala, 
nakhala  pansi  pache  mu  mthunzi 
mpaka  adzaona  chochitikira  mudzi. 
6 Ndipo  Yehova  Mulungu  anaikiratu 
msatsi,  naumeretsera  Yona,  uchite 
mthunzi  pa  mutu  pache,  kumlanditsa 
m’nsautso  yache.  Ndipo  Yona  ana- 
kondwera  kwambiri  chifukwa  cha 
msatsi’wo.  7 Koma  Mulungu  anau- 
ikira  mphanzi  pakucha  m’mawa  mwa- 
che,  ndiyo  inadya  msatsi,  nufota. 
8 Ndipo  kunali,  poturuka  dzuwa 

Mulungu  anaika  mphepo  ya  ku  m’ma- 
wa  yotentha,  ndipo  dzuwa  linatentha 
mutu  wache  wa  Yona,  nalefuka  iye, 
nadzipempherera  kuti  afe ; nati, 
Kundikomera  ine  kufa,  kukhala  ndi 
moyo  ai.  9 Ndipo  Mulungu  anati  kwa 
Yona,  Uyenera  kodi  kupsa  mtima  chifu- 
kwachamsatsi’wo?  Natiiye,  Ee,kundi- 
yenera  ine  kupsa  mtima  mpaka  imfa. 
10  Ndipo  Yehova  anati,  Unachitira 


chifundo  msatsi’wo  umene  sunagwi- 
ra’po  nchito,  kapena  kuumeretsa, 
umene  unamera  usiku,  nutha  usiku  ; 
11  ndipo  sindiyenera  Ine  kodi  kuchi- 
tira  chifundo  Nineve  mudzi  waukuru 
uwu  ; m’mene  muli  anthu  oposa  zikwi 
zana  limodzi  mphambu  zikwi  makumi 
awiri  osadziwa  kusiyanitsa  pakati  pa 
dzanja  lawo  lamanja  ndi  lamanzere, 
ndi  zoweta  zambiri  zomwe  ? 


MIKA 


1MAU  a Yehova  amene  anadza 
kwa  Mika  wa  ku  Morese  masiku 
a Yotamu,  Ahazi,  ndi  Hezekiya, 
amene  adaona  za  Samariya  ndi 
Yerusalemu. 

2 Imvani,  mitundu  ya  anthu,  inu 
nonse  ; tamvera,  dziko  la  pansi,  ndi 
zonse  ziri  m’mwemo  ; ndipo  Ambuye 
Yehova  akhale  mboni  yakutsutsa  inu  ; 
Ambuye  m’kachisi  wache  wopatulika. 
3 Pakuti,  taonani,  Yehova  alikuturuka 
m’malo  mwache,  nadzatsika,  nadza- 
ponda  pa  misanje  ya  dziko  la  pansi. 
4 Ndi  mapiri  adzasungunuka  pansi  pa 
Iye,  ndi  zigwa  zidzang’ambika,  ngati 
sera  pa  moto,  ngati  madzi  otsanuli- 
dwa  potsetseremba.  5 Chichitika  ichi 
chonse  chifukwa  cha  kulakwa  kwa 
Yakobo,  ndi  machimo  a nyumba  ya 
Israyeli.  Kulakwa  kwa  Yakobo  nko- 
tani  ? Si  ndiko  Samariya  ? ndi 
misanje  ya  Yuda  ndi  iti  ? si  ndiyo 
Yerusalemu  ? 6 Chifukwa  chache 

ndidzaika  Samariya  ngati  mulu  wa 
miyala  ya  m’munda,  ngati  zooka 
m’munda  wa  mphesa  ; ndipo  ndidza- 
taya  miyala  yache  m’chigwa,  ndi 
kufukula  maziko  ache.  7 Ndi  mafano 
ache  osema  onse  adzaphwanyika,  ndi 
mphotho  zache  zonse  zidzatenthe- 
dwa  ndi  moto,  ndi  mafano  ache  onse 
ndidzawapasula  ; pakuti  anazisonkha- 
nitsa  pa  mphotho  ya  mkazi  wa  chiwe- 
rewere,  ndipo  zidzabwerera  ku  mpho- 
tho  ya  mkazi  wa  chiwerewere.  8 Chi- 
fukwa  cha  ichi  ndidzachita  maliro, 
ndi  kuchema,  ndidzayenda  wolandidwa 
ndi  wamariseche  ; ndidzalira  ngati 
mimbulu,  ndi  kubuma  ngati  nthiwa- 
tiwa.  9 Pakuti  mabala  ache  ndi 
osapola  ; pakuti  afikira  ku  Yuda  ; 
afikira  ku  chipata  cha  anthu  anga, 
ku  Yerusalemu.  10  Musachifotokoza 


m’Gati,  musalira  misozi  konse  ; 
m’nyumba  ya  Afira  ndinagubuduka 
m’pfumbi.  11  Pitiratu,  wokhala 
m’Safiri  iwe,  wa  mariseche  ndi  wa 
manyazi  ; wokhala  m’Zanana  sana- 
turuka  ; maliro  a Betezeli  adzaku- 
landani  pokhala  pache.  12  Pakuti 
wokhala  m’Maroti  alindira  chokoma, 
popeza  choipa  chatsika  kwa  Yehova 
kumka  ku  chipata  cha  Yerusalemu. 

13  Manga  gareta  ku  kavalo  wa  liwiro, 
wokhala  m’Lakisi  iwe,  woyamba 
kuchimwitsa  mwana  wamkazi  wa 
Ziyoni  ndi  iye  ; pakuti  zolakwa  za 
Israyeli  zinapezedwa  mwa  iwe. 

14  Chifukwa  chache  pereka  mphatso 
zolawirana  kwa  Moreseti  Gati  ; nyu- 
mba  za  Akizibi  zidzakhala  chinthu 
cha  bodza  kwa  mafumu  a Isra- 
yeli.  15  Ndidzakutengeranso  wokhala 
m’Maresa  iwe,  iye  amene  adzaku- 
landira  ukhale  cholowa  chache  ; ule- 
merero  wa  Israyeli  udzafikira  ku 
Adulamu.  16  Udziyeseze  wa  dazi, 
udzimete  wekha  chifukwa  cha  ana 
ako  okondwera  nawo  ; kuza  dazi 
lako  ngati  la  muimba  ; pakuti  ana- 
kuchokera,  nalowa  ndende. 

2Tsoka  iwo  akulingirira  chinyengo, 
ndi  kukonza  choipa  pa  kama 
pawo ! kutacha  m’mawa  achichita, 
popeza  chikhozeka  m’manja  mwawo. 
2 Ndipo  akhumbira  minda,  nailanda  ; 
ngakhale  nyumba,  nazichotsa  ; asa- 
utsa  mwamuna  ndi  nyumba  yache, 
inde  munthu  ndi  cholowa  chache. 
3 Chifukwa  chache  atero  Yehova, 
Taonani,  ndilingirira  choipa  pa  banja 
ili,  chimene  simudzachotsa’ko  makosi 
anu,  kapena  kuyenda  modzikuza  inu  ; 
pakuti  nyengo  iyi  ndi  yoipa.  4 Tsiku 
ilo  adzanena  fanizo  la  kunena  inu, 
I nadzalira  maliro  olemerera,  ndi  kuti, 


821 


2.  5—4.  4 


MIKA 


Tapasuka  konse  ; Iye  asintha  gawo 
la  anthu  anga ; ha ! andichotsera 
ili ! agawira  opikisana  minda  yathu. 
5 Chifukwa  chache  udzasowa  woponya 
chingwe  cha  maere  m’msonkhano  wa 
Yehova.  6 Musamanenera,  amane- 
nera  ati.  Sadzanenera  kwa  awa  ; 
matonzo  sadzachoka.  7 Kodi  adzati, 
Nyumba  ya  Yakobo  iwe,  Mzimu  wa 
Yehova  waperewera  kodi  ? izi  ndi 
nchito  zache  kodi  ? Mau  anga  sa- 
mchitira  zokoma  kodi,  iye  amene 
ayenda  choongoka  ? 8 Koma  nga- 

khale  dzulo  anthu  anga  anauka  ngati 
mdani  ; mukwatula  chopfunda  ku 
maraya  a iwo  opitirira  mosatekeseka, 
ngati  anthu  osafuna  nkhondo.  9 Mu- 
wataya  akazi  a anthu  anga  kunja  kwa 
nyumba  zawo  zokondweretsa  ; mu- 
chotsa  ulemerero  wanga  kwa  ana  awo 
kosatha.  10  Nyamukani,  chokani, 
pakuti  popumula  panu  si  pano  ai  ; 
chifukwa  cha  udio  wakuononga  ndi 
chionongeko  chachikuru.  11  Munthu 
akayenda  ndi  mtima  wa  chinyengo 
ndi  kunama,  ndi  kuti,  Ndidzanenera 
kwa  iwe  za  vinyo  ndi  chakumwa  cha- 
kuledzeretsa  ; iye  ndiye  mneneri  wa 
anthu  ache. 

12  Ndidzakumemezani  ndithu,  Ya- 
kobo,  inu  nonse  ; ndidzasonkha- 
nitsa  ndithu  otsala  a Israyeli  ; ndi- 
dzawaika  pamodzi  ngati  nkhosa  za 
ku  Bozira  ; ngati  zoweta  pakati  pa 
busa  pawo  adzachita  phokoso  chifu- 
kwa  cha  kuchuruka  anthu.  13  Wo- 
tyola  wakwera  pa  maso  pawo  ; iwo 
anatyola,  napita  ku  chipata,  naturuka 
pomwepo  ; ndi  mfumu  yawo  yapita 
pa  maso  pawo,  ndipo  Yehova  awatso- 
golera. 

SNdipo  ndinati,  Imvanitu,  inu 
akuru  a Yakobo,  ndi  oweruza 
a nyumba  ya  Israyeli  ; simuyenera 
kodi  kudziwachiweruzo  ? 2 inu  amene 
mudana  nacho  chokoma  ndi  kuko- 
ndana  nacho  choipa  ; inu  akumyula 
khungu  lawo  pa  thupi  pawo,  ndi 
mnofu  wawo  pa  mafupa  awo  ; 3 inu 
amene  mukudyanso  mnofu  wa  anthu 
anga  ; ndi  kusenda  khungu  lawo  ndi 
lcutyola  mafupa  awo  ; inde  awadula- 
dula  ngati  nyama  yoti  aphike,  ndi 
ngati  nyama  ya  mu  mphika.  4 Pa- 
menepo  adzapfuulira  kwa  Yehova, 
koma  sadzawayankha  ; inde,  adzawa- 
bisira  nkhope  yache  nthawi  yomweyo, 
monga  momwe  anaipsa  machitidwe 
awo.  5 Atero  Yehova  za  aneneri 


akulakwitsa  anthu  anga ; akuluma 
ndi  mano  awo,  ndi  kupfuula,  Mte- 
ndere  ; ndipo  ali  yense  wosapereka 
m’kamwa  mwawo,  amkonzera  nkho- 
ndo  ; 6 chifukwa  chache  kudzakhala 
ngati  usiku  kwa  inu,  wopanda  maso- 
mphenya  ; ndipo  kudzadera  inu, 
wopanda  kulosa ; ndi  dzuwa  lidza- 
lowera  aneneri,  ndi  usana  udzawa- 
dera  bii.  7 Ndipo  alauli  adzachita 
manyazi,  ndi  olosa  adzathedwa  nzeru  ; 
ndipo  onsewo  adzasunama ; pakuti 
kuyankha  kwa  Mulungu  kulibe. 
8 Koma  ine  ndidzala  nayo  mphamvu 
mwa  Mzimu  ya  Yehova,  ndi  chiwe- 
ruzo,  ndi  chamuna,  kufotokozera 
Yakobo  kulakwa  kwache,  ndi  kwa 
Israyeli  chimo  lache.  9 Tamvanitu 
ichi,  akuru  a nyumba  ya  Yakobo  inu, 
ndi  oweruza  a nyumba  ya  Israyeli  inu, 
akuipidwa  nacho  chiweruzo,  ndi  ku- 
potoza  zoongoka  zonse.  10  Amanga 
Ziyoni  ndi  mwazi,  ndi  Yerusalemu  ndi 
chisalungamo.  11  Akuru  ache  awe- 
ruza  chifukwa  cha  mphotho,  ndi 
ansembe  ache  aphunzitsa  chifukwa 
cha  malipo,  ndi  aneneri  ache  alosa 
chifukwa  cha  ndarama  ; koma  atsa- 
mira  pa  Yehova,  nati,  Kodi  Yehova 
sali  pakati  pa  ife  ? palibe  choipa 
chodzatigwera.  12  Momwemo  Ziyoni 
adzalimidwa  ngati  munda  chifukwa 
cha  inu,  ndi  m’Yerusalemu  mudza- 
sanduka  miunda,  ndi  phiri  la  nyumba 
ngati  misanje  ya  m’nkhalango. 

4Koma  kudzachitika  masiku 
otsiriza,  kuti  phiri  la  nyumba 
ya  Yehova  lidzakhazikika  pamwamba 
pa  mapiri,  nilidzakuzika  pamwamba 
pa  zitunda ; ndi  mitundu  ya  anthu 
idzayenda’ko.  2 Ndipo  amitundu 
ambiri  adzamuka,  nadzati,  Tiyeni, 
tikwere  ku  phiri  la  Yehova,  ndi  ku 
nyumba  ya  Mulungu  wa  Yakobo  ; 
kuti  Iye  atiphunzitse  njira  zache,  ndipo 
tidzayenda  m’mabande  ache  ; pakuti 
ku  Ziyoni  kudzaturuka  chilamulo,  ndi 
ku  Yerusalemu  mau  a Yehova.  3 Ndi- 
po  Iye  adzaweruza  mwa  mitundu 
yambiri  ya  anthu,  nadzadzudzula 
amitundu  amphamvu  ali  kutali  ; ndi- 
po  iwo  adzasula  malupanga  awo 
akhale  makasu,  ndi  mikondo  yawo 
ikhale  mazenga,  mtundu  wa  anthu 
sudzasamulira  mtundu  unzache  lu- 
panga,  kapena  kuphunziranso  nkho- 
ndo.  4 Koma  adzakhala  munthu 
yense  pa  tsinde  pa  mpesa  wache,  ndi 
pa  tsinde  pa  mkuyu  wache  ; ndipo 

sipadzakhala  wakuwaopsa ; pakuti 
pa  kamwa  pa  Yehova  wa  makamu 
padanena.  5 Pakuti  mitundu  yonse 
ya  anthu  idzayenda,  wonse  m’dzina 
la  mlungu  wache,  ndipo  ife  tidzayenda 
m’dzina  la  Yehova  Mulungu  wathu 
ku  nthawi  yomka  muyaya. 

6 Tsiku  ilo,  ati  Yehova,  ndidza- 
memeza  wakutsimphina’yo,  ndi  ku- 
sonkhanitsa  wopitikitsidwa’yo,  ndi  iye 
amene  ndinamsautsa  ; 7 ndipo  wotsi- 
mphina’yo  ndidzamuyesa  wotsala,  ndi 
iye  wotayidwa  kutali  mtundu  wa 
mphamvu  ; ndipo  Yehova  adzakhala 
mfumu  yawo  m’phiri  la  Ziyoni  kuya- 
mbira  pamenepo  kufikira  kosatha. 
8 Ndipo  iwe,  nsanja  ya  nkhosa,  chi- 
tunda  cha  mwana  wamkazi  wa  Ziyoni, 
udzafikira  iwe  ; inde  udzafika  ula- 
muliro  wa  kale,  ufumu  wa  mwana 
wamkazi  wa  Yerusalemu.  9 Tsono 
upfuulitsa  chifukwaninji  ? palibe 
mfumu  mwa  iwe  kodi,  watayika  kodi 
mu  uphungu  wako,  kuti  zowawa 
zakugwira  ngati  mkazi  wobala  ? 
10  Imva  zowawa,,  nuyesetsa  kubala, 
mwana  wamkazi  wa  Ziyoni,  ngati 
mkazi  wakubala  ; pakuti  udzaturuka 
m’mudzi  tsopano,  nudzakhala  ku 
thengo,  nudzafika  ku  Babulo  ; ko- 
mweko  udzapulumutsidwa  ; komweko 
Yehova  adzakuombola  m’manja  a 
adani  ako.  11  Ndipo  tsopano  ami- 
tundu  ambiri  asonkhana  kuyambana 
nawe,  akuti,  Aipsidwe,  diso  lathu 
lipenye  ku  Ziyoni.  12  Koma  sadziwa 
zolingirira  za  Yehova,  kapena  kuzi- 
ndikira  uphungu  wache  ; pakuti  ana- 
wasonkhanitsa  ngati  mitolo  ku  dwale. 
13  Nyamuka  nupunthe,  mwana  wa- 
mkazi  wa  Ziyoni  ; pakuti  ndidza- 
sanduliza  nyanga  yako  ikhale  ya 
chitsulo,  ndi  ziboda  zako  zikhale  za 
mkuwa  ; ndipo  udzaphwanya  mitundu 
yambiri  ya  anthu  ; ndipo  uzipereka 
chiperekere  phindu  lawo  kwa  Yehova, 
ndi  chuma  chawo  kwa  Ambuye  wa 
dziko  lonse  la  pansi. 

5Uzisonkhana  tsopano  magulu 
magulu,  mwana  wamkazi  wa 
magulu  iwe  ; watimangira  misasa, 
adzapanda  woweruza  wa  Israyeli  ndi 
ndodo  pa  tsaya. 

2 Koma  iwe,  Betelehemu  Efrata, 
ndiwe  wamng’cno  kuti  ukhale  mwa 
zikwi  za  Yuda,  mwa  iwe  mudzandi- 
turukira  wina  wakudzakhala  wowe- 
ruza  m’Israyeli  ; maturukiro  ache 
ndiwo  a kale  lomwe,  kuyambira 


nthawi  yosayamba.  3 Chifukwa 
chache  Iye  adzawapereka  kufikira 
nthawi  yoti  wobala’yo  wabala  ; pa- 
menepo  otsala  a abale  ache  adza- 
bwera  pamodzi  ndi  ana  a Israyeli. 
4 Ndipo  adzaimirira,  nadzadyetsa 
nkhosa  zache  mu  mphamvu  ya 
Yehova,  m’ukulu  wa  dzina  la  Yehova 
Mulungu  wache  ; ndipo  iwo  adzakha- 
labe  ; pakuti  pamenepo  Iye  adzakhala 
wamkuru  kufikira  malekezero  a dziko 
la  pansi.  5 Ndipo  ameneyo  adzakhala 
Mtendere  ; pamene  a ku  Asuri  adza- 
lowa  m’dziko  lathu,  ndi  pamene 
adzaponda  m’zinyumba  zathu,  tidza- 
waukitsira  abusa  asanu  ndi  awiri,  ndi 
akalonga  asanu  ndi  atatu.  6 Ndipo 
iwoadzathadziko  la  Asuri  ndi  lupanga, 
ndi  dziko  la  Nimirodi,  ndilo  polowera 
pache  ; ndipo  adzatilanditsa  kwa  a ku 
Asuri  pamene  alowa  m’dziko  lathu, 
pamene  aponda  m’kati  mwa  malire 
athu.  7 Ndipo  otsala  a Yakobo  adza- 
khala  pakati  pa  mitundu  yambiri  ya 
anthu,  ngati  mame  ochokera  kwa 
Yehova,  ngati  mvula  pa  udzu,  yosa- 
chedwera  munthu,  yosalindira  ana  a 
anthu.  8 Ndipo  otsala  a Yakobo 
adzakhala  mwa  amitundu,  pakati  pa 
mitundu  yambiri  ya  anthu,  ngati 
mkango  mwa  nyama  za  ku  thengo, 
ngati  msona  wa  mkango  mwa  magulu 
a nkhosa  ; umenewo  ukapita’ko, 
upondereza,  numwetula,  ndipo  palibe 
wakupulumutsa.  9 Dzanja  lako  li- 
kwezeke  pamwamba  pa  iwo  akuya- 
mbana  nawe,  ndi  adani  ako  onse 
aonongeke. 

10  Ndipo  kudzachitika  tsiku  ilo, 
ati  Yehova,  ndidzaononga  akavalo 
ako  m’kati  mwako,  ndi  kutha  maga- 
reta  ako  ; 11  ndipo  ndidzaononga 

midzi  ya  m’dziko  lalco,  ndi  kupasula 
malinga  ako  onse  ; 1 2 ndipo  ndidza- 
ononga  za  nyanga  za  m’dzanja  lako  ; 
ndipo  sudzakhalanso  nawo  alosi ; 
13  ndidzaononganso  mafano  ako 
osema,  ndi  zoimiritsa  zako  pakati 
pako  ; ndipo  sudzalambiranso  nchito 
za  manja  ako.  14  Ndipo  ndidzazula 
zifanizo  zako  m’kati  mwako,  ndi  kutha 
midzi  yako.  15  Ndipo  ndidzabwezera 
amitundu  osamvera  chilango  mu 
mkwiyo  waukali. 

6Tamverani  tsono  chonena  Ye- 
hova  : Nyamuka,  tsutsana  nawo 
mapiri,  ndi  zitunda  zimve  mau  ako. 
2 Tamvani,  mapiri  inu,  chitsutsano 
cha  Yehova,  ndi  inu  maziko  olimba 

a dziko  la  pansi  ; pakuti  Yehova  ali 
nacho  chitsutsano  ndi  anthu  ache, 
ndipo  adzatsutsana  ndi  Israyeli. 
3 Anthu  anga  inu,  ndakuchitirani 
chiani  ? ndakulemetsani  ndi  chiani  ? 
chitani  umboni  wonditsutsa.  4 Pakuti 
ndinakukwezani  kukuturutsani  m’dzi- 
ko  la  Aigupto,  ndi  kuombola  inu 
m’nyumba  ya  ukapolo  ; ndipo  ndi- 
natuma  aliutsogolereni  Mose,  Aroni, 
ndi  Miriamu.  5 Anthu  anga,  kumbu- 
kilanitu,  chofunsira  Balaki  mfumu 
ya  Moabu,  ndi  chomuyankha  Biliamu 
mwana  wa  Beori,  kuyambira  ku 
Sitimu  kufikira  ku  Giligala ; kuti 
mudziwe  zolungama  za  Yehova. 
6 Ndidzafika  kwa  Yehova  ndi  chiani, 
ndi  kuwerama  kwa  Mulungu  wa 
m’mwamba  ? Kodi  ndifike  kwa  lye 
ndi  nsembe  zopsereza,  ndi  ana  a 
ng’ombe  a chaka  chimodzi  ? 7 Kodi 

Yehova  adzakondwera  nazo  nkhosa 
za  mphongo  zikwi,  kapena  ndi  mi- 
tsinje  ya  mafuta  zikwi  khumi  ? 
Kodi  ndipereke  mwana  wanga  wo- 
yamba  chifukwa  cha  kuiakwa  kwanga, 
chipatso  cha  thupi  langa  chifukwa  cha 
kuchimwa  kwa  moyo  wanga  ? 8 Iye 

anakuuza,  munthu’we,  chomwe  chiri 
chokoma  ; ndipo  Yehova  afunanji 
nawe  koma  kuti  uchite  cholungama, 
ndi  kukonda  chifundo,  ndi  kuyenda 
modzichepetsa  ndi  Mulungu  wako  ? 

9 Mau  a Yehova  aitana  mudzi,  ndi 
wanzeru  aopa  dzina  lanu  ; tamverani 
ndodo,  ndi  Iye  amene  anaiika.  1 0 Kodi 
m’nyumba  ya  woipa  mukali  chuma 
chosalungama,  ndi  muyeso  wochepa 
umene  ayenera  kuipidwa  nawo  ? 
11  Kodi  ndikhoza  kuyera  ndi  miyeso 
yoipa,  ndi  thumba  la  miyala  yonye- 
nga  ? 12  Pakuti  anthu  ache  olemera 

adzala  ndi  chiwawa,  ndi  okhala’mo 
amanena  bodza,  ndi  lilime  lawo 
limachita  monyenga  m’kamwa  mwa- 
wo.  13  Chifukwa  chache  Inenso 
ndakukantha  ndi  kukupweteketsa  ; 
ndakupulula  chifukwa  cha  zochimwa 
zako.  14  Udzadya  koma  osakhuta  ; 
ndi  njala  yako  idzakhala  pakati  pako  ; 
ndipo  udzachotsa  koma  osalanditsa  ; 
ndi  ichi  wachilanditsa  ndidzachipereka 
ku  lupanga.  15  Udzafesa  koma 
osacheka  ; udzaponda  azitona  koma 
osadzola  mafuta  ; udzaponda  mphesa 
koma  osamwa  vinyo.  16  Pakuti 
asunga  malemba  a Omri,  ndi  nchito 
zonse  za  nyumba  ya  Ahabu,  ndipo 
mumayenda  m’uphungu  wawo  ; kuti 


ndikusandulize  bwinja,  ndi  okhala’mo 
chotsonya ; ndipo  mudzasenza  chi- 
tonzo  cha  anthu  anga. 

7Kalanga  ine ! pakuti  ndikunga 
atapulula  zipatso  za  m’mwamvu, 
atakunkha  m’munda  wa  mphesa ; 
palibe  mphesa  zakudya  ; moyo  wanga 
ukhumba  nkhuyu  yoyamba  kupsa. 
2 Watha  wachifundo  m’dziko,  palibe 
woongoka  mwa  anthu  ; onsewo  ala- 
lira  mwazi  ; yense  asaka  mbale 
wache  ndi  ukonde.  3 Manja  awo 
onse  awiri  agwira  choipa  kuchichita 
ndi  changu  ; kalonga  apempha,  ndi 
woweruza  aweruza  chifukwa  cha 
mphotho  ; ndi  wamkuru’yo  angonena 
chosakaza  moyo  wache  ; ndipo  achi- 
luka  pamodzi.  4 Wokoma  wa  iwo 
akunga  mitungwi  ; woongoka  wawo 
aipa  koposa  mpanda  wa  minga  ; tsiku 
la  alonda  ako  la  kulangidwa  kwako 
lafilca,  tsopano  kwafika  kuthedwa 
nzeru  kwawo.  5 Musakhulupirira 
bwenzi,  musatama  bwenzi  loyanja  ; 
usamtsegulire  pa  khomo  pa  kamwa 
pako,  ngakhale  kwa  iye  wogona 
m’fukato  mwako.  6 Pakuti  mwana 
wamwamuna  apeputsa  atate,  mwana 
wamkazi  aukira  amache,  mpongozi 
aukira  mpongozi  wache  ; adani 
ache  a munthu  ndiwo  a m’nyumba 
yache. 

7 Koma  ine,  ndidzadikira  Yehova  ; 
ndidzalindirira  Mulungu  wa  chipulu- 
mutso  changa ; Mulungu  wanga 
adzandimvera.  8 Usandiseka,  mdani 
wanga’we  ; pakugwa  ine  ndidzau- 
kanso  ; pokhala  ine  mu  mdima 
Yehova  adzakhala  kuunika  kwanga. 
9 Ndidzasenza  mkwiyo  wa  Yehova, 
chifukwa  ndamchimwira,  mpaka 
andinenera  mlandu  wanga,  ndi  kundi- 
weruzira  mlandu  wanga ; adzandi- 
turutsira  kwa  kuunika,  ndipo  ndidza- 
penya  chilungamo  chache.  10  Pame- 
nepo  mdani  wanga  adzachiona,  ndi 
manyazi  adzamkuta  iye  amene  adati 
kwa  ine,  Ali  kuti  Yehova  Mulungu 
wako  ? Maso  anga  adzamuona  ; tso- 
pano  adzampondereza  ngati  thope  la 
m’miseu.  11  Tsiku  la  kumanga 
malinga  ako,  tsiku  lomwelo  lemba’lo 
lidzachotsedwa  kunka  kutali.  12  Tsi- 
ku  lomwelo  adzadza  kwa  iwe,  kucho- 
kera  ku  Asuri  ndi  midzi  ya  ku  Aigupto, 
kuyambira  ku  Aigupto  kufikira  ku 
Mtsinje,  ndi  kuyambira  ku  nyanja 
kufikira  ku  nyanja,  ndi  kuyambira 
| ku  phiri  kufikira  ku  phiri.  13  Koma 

dziko  lidzakhala  la  bwinja  chifukwa 
cha  iwo  okhala’mo,  mwa  zipatso  za 
machitidwe  awo. 

14  Mudyetse  anthu  anu  ndi  ndodo 
yanu,  nkhosa  za  cholowa  chanu 
zokhala  pa  zokha  m’nkhalango  pakati 
pa  Karimeli,  zidye  m’Basana  ndi 
m’Gileadi  ngati  masiku  a kale  lomwe. 
15  Monga  masiku  a kuturuka  kwako 
m’dziko  la  Aigupto  ndidzamuonetsa 
zodabwitsa.  16  Amitundu  adzaona 
nadzachita  manyazi  ndi  mphamvu 
yawo  yonse  ; adzagwira  pakamwa, 
m’makutu  mwawo  mudzagontha. 
17  Adzanyambita  pfumbi  ngati  njoka  ; 
ngati  zokwawa  za  pa  dziko,  adzanje- 


njemera  poturuka  m’ngaka  mwawo  ; 
adzafika  kwa  Yehova  Mulungu  wawo 
ndi  mantha,  nadzaopa  chifukwa  cha 
iwe.  18  Ndani  Mulungu  wofanana 
ndi  Inu,  wakukhululukira  mphulupulu, 
wakupitirira  zolakwa  za  otsala  a cho- 
lowa  chache  ? sasunga  mkwiyo  wache 
ku  nthawi  yonse,  popeza  akondwera 
nacho  chifundo.  19  Adzabwera,  na- 
dzatichitira  nsoni  ; adzagonje'csa 
mphulupulu  zathu  ; ndipo  mudzataya 
zochimwa  zawo  zonse  m’nyanja 
yakuya.  20  Mudzapatsa  kwa  Yakobo 
choonadi,  ndi  kwa  Abrahamu  chifundo 
chimene  munalumbirira  makolo  athu 
kuyambira  masiku  a kale  lomwe. 


NAHUMU 


-j  KATUNDU  wa  Nineve.  Buku  la 
I masomphenya  a Nahumu  wa  ku 
Elikosi. 

2 Yehova  ndiye  Mulungu  wa  nsanje, 
nabwezera  chilango  ; Yehova  ndiye 
wobwezera  chilango,  ndi  waukali  ndi- 
thu  ; Yehova  ndiye  wobwezera  chi- 
lango  oyambana  naye,  nasungira 
mkwiyo  pa  adani  ache.  3 Yehova 
ndiye  wolekerera  mkwiyo,  koma  wa 
mphamvu  yaikuru  ; ndi  wosamasula 
ndithu  woparamula  ; njira  ya  Yehova 
iri  m’kabvumvulu  ndi  mu  mkuntho  ; 
ndipo  mitambo  ndiyo  pfumbi  la 
mapazi  ache.  4 Adzudzula  nyanja, 
naiphwetsa,  naumitsa  mitsinje  yonse  ; 
Basana  ndi  Karimeli  afota,  ndi  duwa 
la  ku  Lebano  linyala.  5 Mapiri 
agwedezeka  chifukwa  cha  Iye,  ndi 
zitunda  zisungunuka  ; ndi  dziko  la 
pansi  likwezeka  pa  maso  pache,  ndi 
maiko  ndi  onse  okhala  m’mwerno. 
6 Adzaima  ndani  pa  kulunda  kwache  ? 
ndipo  adzakhalitsa  ndani  pa  mkwiyo 
wache  wotentha  ? ukali  wache  utsa- 
nulidwa  ngati  moto,  ndi  matanthwe 
asweka  ndi  Iye.  7 Yehova  ali  wa- 
bwino,  ndiye  polimbikirapo  tsiku  la 
msauko  ; ndipo  adziwa  iwo  omkhu- 
lupirira  Iye.  8 Koma  ndi  chigumula 
chosefukira  adzatha  konse  malo  ache, 
nadzapitikitsira  adani  ache  ku  mdima. 
9 Mulingaliranji  chotsutsana  ndi 
Yehova  ? Iye  adzatha  psiti  ; nsautso 
siidzauka  kawiri.  10  Pakuti  chinkana 
akunga  minga  yoyangayanga,  nale- 
dzera  nacho  choledzeretsa  chawo, 


adzathedwa  konse  ngati  chiputu 
chouma.  11  Mwa  iwe  waturuka 
wina  wolingalira  choipa  chotsutsana 
ndi  Yehova,  ndiye  phungu  wopanda 
pache.  12  Atero  Yehova  : Angakhale 
iwo  ali  ndi  mphamvu  yokwanira, 
nachuruka  momwemo,  koma  mo- 
mwemonso  adzasalikidwa,  ndipo  iye 
adzapitiratu.  Chinkana  ndakuzunza 
iwe,  sindidzakuzunzanso.  13  Koma 
tsopano  ndidzatyola  ndi  kukuchotsera 
goli  lache,  ndipo  ndidzadula  zomangira 
zako.  14  Ndipo  Yehova  walamulira 
za  iwe  kuti  asabsalidwenso  ena  a 
dzina  lako  ; m’nyumba  ya  milungu 
yako  ndidzachotsa  fano  losema  ndi 
fano  loyenga  ; ndidzakukonzera’po 
manda,  pakuti  iwe  ndiwe  wopepuka. 
15  Taonani  pa  mapiri  mapazi  a iye 
wakulalikira  uthenga  wabwino,  wa- 
kubukitsa  mtendere  ! chita  madyere- 
ro  ako,  Yuda,  kwaniritsa  zowinda 
zako  ; pakuti  wopanda  pache’yo  sa- 
dzapitanso  mwa  iwe  ; iye  waonongeka 
konse. 

2Wophwanya’yo  wakwera  pa 
maso  pako  ; sunga  linga, 
yang’anira  pa  njira,  limbitsa  m’chuuno 
mwako,  limbikitsatu  mphamvu  yako. 
2 Pakuti  Yehova  abwezeranso  ukulu 
wache  wa  Yakobo  ngati  ukulu  wache 
wa  Israyeli  ; pakuti  okhuthula  ana- 
wakhuthula,  naipsa  nthambi  zache  za 
mpesa.  3 Zikopa  za  amphamvu  ache 
zasanduka  zofiira,  ngwazi  zibvala 
mlangali  ; magareta  anyezimira  ndi 
c'nitsulo  tsiku  la  kukonzera  kwa- 

che,  ndi  mikondo  itinthidwe.  4 Ma- 
gareta  achita  mkokomo  m’miseu, 
akankhana  m’makwalala. ; maone- 
kedwe  awo  akunga  miuni,  athamanga 
ngati  mphezi.  5 Akumbukila  omveka 
ache  ; akhumudwa  mkupita  kwawo, 
afulumira  ku  linga  lache,  ndi  chochi- 
njiriza  chakonzeka.  6 Pa  zipata  za 
mitsinje  patseguka,  ndi  chinyumba 
chasungunuka.  7 Chatsimikizika, 
abvulidwa,  atengedwa,  adzakazi  ache 
alira  ngati  mau  a nkhunda,  nadzigu- 
guda  pa  chifuwa  pawo.  8 Koma 
Nineve  wakhala  chiyarnbire  chache 
ngati  thamanda  la  madzi  ; koma 
athawa  ; Imani,  Imani ! ati,  koma 
palibe  wocheuka.  9 Funkhani  siliva, 
funkhani  golidi ; pakuti  palibe  kutha 
kwache  kwa  zosungika’zo,  kwa  chuma 
cha  zipangizo  zofunika  ziri  zonse. 
10  Ndiye  mopanda  kanthu  mwa- 
che’mo  ndi  mwa  chabe,  ndi  wopa- 
suka ; ndi  mtima  usungunuka, 
ndi  maondo  aombana,  ndi  m’zuuno 
zonse  muwawa,  ndi  nkhope  zawo 
zatumbuluka.  11  Iri  kuti  ngaka  ya 
mikango,  ndi  podyera  misona  ya 
mikango,  kumene  mkango,  waumuna 
ndi  waukazi,  ikayenda,  ndi  mwana 
wa  mkango,  wopanda  wakuiopsa  ? 
12  Mkango’wo  unamwetula  zofikira 
ana  ache,  nusamira  yaikazi  yache, 
nudzaza  mapanga  ache  ndi  nyama, 
ngaka  zache  ndi  zojiwa.  13  Taona, 
nditsutsana  nawe,  ati  Yehova  wa 
makamu,  ndipo  ndidzatentha  maga- 
reta  ache  m’utsi  ; ndi  lupanga  lidzadya 
misona  yako  ya  mkango  ; ndipo 
ndidzachotsa  zofunkha  zako  pa  dziko 
la  pansi,  ndi  mau  a mithenga  yako 
sadzamvekanso. 

3Tsoka  mudzi  wa  mwazi ! udzala 
nawo  mabodza  ndi  za  chifwamba; 
zachifwamba  sizidukiza.  2 Kumveka 
kwa  chikoti,  ndi  mkokomo  wa  kuyenda 
kwa  njinga  za  magareta  ; ndi  kaphata 
kaphata  wa  akavalo,  ndi  gwegwegwe 
wa  magareta  ; 3 munthu  wokwera  pa 
kavalo,  ndi  lupanga  lonyezimira,  ndi 
mkondo  wong’anipa  ; ndi  aunyinji 
ophedwa,  ndi  chimulu  cha  mitembo, 
palibe  kutha  zitanda  ; angokhumudwa 
ndi  zitanda  ; 4 chifukwa  cha  chiwere- 
were  chochuruka  cha  wa  chiwere- 
were  wokongola,  ndiye  mkazi’yo 
mv/ini  nyanga,  wakugulitsa  amitundu 
mwa  chiwerewere  chache,  ndi  mabanja 
mwa  nyanga  zache.  5 Taona,  nditsu- 
tsana  nawe,  ati  Yehova  wa  makamu, 


ndidzaphimba  nkhope  yako  ndi  nsaru 
yako  yoyesa  mthendene  ; ndipo  ndi- 
dzaonetsa  amitundu  umariseche  wako, 
ndi  maufumu  manyazi  ako.  6 Ndipo 
ndidzakuponyera  zonyansa,  ndi  ku- 
kuchititsa  manyazi,  ndi  kukuika  cho- 
penya’po.  7 Ndipo  kudzali  kuti  onse 
akupenyerera  iwe  adzakuthawa,  na- 
dzati,  Nineve  wapasuka,  adzamlira 
maliro  ndani  ? ndidzakufunira  kuti 
akukutonthoza  ? 8 Kodi  uli  wabwino 
woposa  No-Amoni,  wokhala  pakati 
pa  mitsinje  wozingidv/a  ndi  madzi  ; 
amene  chemba  lache  ndilo  nyanja, 
ndi  linga  lache  ndilo  nyanja  ? 9 Kusi 
ndi  Aigupto  ndiwo  mphamvu  yache, 
ndiyo  yosatha,  Puti  ndi  Lubimu  ndiwo 
akukuthandiza.  10  Koma  iye  ana- 
tengedwa,  analowa  ndende  ; ana  ache 
a makanda  anaphwanyika  polekeza 
pache  pa  miseu  yache  yonse  ; ndi  pa 
omveka  ache  anachita  maere,  ndi 
akulu  ache  onse  anamangidwa  ma- 
unyolo.  11  Iwenso  udzaledzera,  udza- 
bisala  ; iwenso  udzafunanso  polimbi- 
kira  chifukwa  cha  mdani.  1 2 Malinga 
ako  onse  adzanga  mikuyu  ndi  nkhuyu 
zoyamba  kupsa  ; akaigwedeza  zingo- 
kugwa  m’kamwa  mwa  wakudya. 

13  Taona,  anthu  ako  m'kati  mwako 
akunga  akazi  ; zipata  za  dziko  lako 
zatsegulidwira  adani  ako  pakuru  ; 
moto  watha  mipingiridzo  yako. 

14  Udzitungiretu  madzi  a nthawi 
yokumangira  misasa,  limbikitsa  ma- 
linga  ako,  lowa  ku  thope,  ponda  dothi, 
limbitsa  ng’anjo  ya  njerwa.  15  Po- 
mwepo  moto  udzatha  iwe  ; lupanga 
lidzakuononga  ; lidzatha  iwe  ngati 
chirimamine  ; udzichurukitse  ngati 
chirimamine,  udzichurukitse  ngati 
dzombe.  16  Wachurukitsa  a malonda 
ako  koposa  nyenyezi  za  ku  thambo  ; 
chirimamine  anyambita,  nauluka, 
nathawa.  17  Obvala  korona  ako 
akunga  dzombe,  ndi  akazembe  ako 
ngati  ziwalamsatsi  zakutera  m’machi- 
nga  tsiku  la  chisanu,  koma  likafundu- 
kuia  dzuwa  ziuluka  nizithawa,  ndi 
kumene  zinakhala’ko  sikudziwikanso. 
18  Abusa  ako  aodzera,  mfumu  ya  ku 
Asuri  ; omvfeka  ako  apumula  ; anthu 
ako  amwazika  pa  mapiri,  ndipo 
palibe  wakuwasonkhanitsa.  1 9 Palibe 
chakulunzitsa  kutyoka  kwako ; bala 
lako  liwawa ; onse  akumva  rnbiri 
yako  akuombera  manja  ; pakuti 
ndani’yo  kuipa  kwako  sikunampita- 
pitabe  ? 


HABAKUKU 


1. 1 — 2. 11 


HABAKUKU 


1 KATUNDU  adamuona  Habakuku. 
I 2 Yehova,  ndidzapfuula  mpaka 
liti  osamva  Inu  ? ndipfuulira  kwa  Inu 
za  chiwawa,  koma  simupulumutsa. 

3 Mundionetseranji  zopanda  pache, 
ndi  kundionetsa  zobvuta  ? pakuti  kufu- 
nkha  ndi  chiwawa  ziri  pa  maso  panga  ; 
ndipo  pali  ndeu,  nauka  makani. 

4 Pakuti  chilamulo  chalekeka,  ndi 
chiweruzo  sichiturukira  konse  ; po- 
peza  woipa  azinga  wolungama,  chi- 
fukwa  chache  chiweruzo  chituruka 
chopindika.  5 Penyani  mwa  amitundu, 
penyetsetsani,  nimudabwe  kwakukuru, 
pakuti  ndichita  nchito  masiku  anu, 
imene  simudzabvomera  chinkana  aku- 
fotokozerani.  6 Pakuti  taonani,  ndi- 
ukitsa  aKasidi,  mtund.u  uja  wowawa 
ndi  wa  liwiro,  wopitira  pa  chitando 
cha  dziko  la  pansi,  kulowa  m’malo 
mosati  mwawo,  mukhale  mwawo 
mwawo.  7 Ali  oopsa,  achititsa  ma- 
ntha,  chiweruzo  chawo  ndi  ukulu 
wawo  zituruka  kwa  iwo  eni.  8 Aka- 
valo  awo  aposa  anyalugwe  liwiro  lawo, 
aposa  mimbulu  ya  madzulo  ukali  wawo, 
ndipo  a pa  kavalo  awo  atanda  ; inde 
a pa  kavalo  awo  afumira  kutali  ; 
auluka  ngati  chiombankhanga  cho- 
fulumira  kudya.  9 Adzera  chiwawa 
onsewo  ; nkhope  zawo  zikhazikika 
zolunjika  m’tsogolo ; asonkhanitsa 
andende  ngati  mchenga.  10  Inde 
anyoza  mafumu,  aseka  akalonga  ; 
aseka  linga  liri  lonse  ; popeza  aunjika 
dothi,  nalilanda.  11  Pamenepo  adza- 
pitirira  ngati  mphepo,  nadzalakwa  ndi 
kuparamula,  iye  amene  aiyesa  mpha- 
mvu  yache  mulungu  wache.  12  Si 
ndinu  wa  chikhalire,  Yehova  Mulungu 
wanga,  wopatulika  wanga  ? sitidzafa. 
Yehova  munamuikiratu  kuti  aweru- 
zidwe  ; ndipo  Inu,  Thanthwe,  muna- 
mkhazika  kuti  alangidwe.  13  Inu  wa 
maso  osalakwa,  osapenya  choipa, 
osakhoza  kupenyerera  chobvuta,  mu- 
penyereranji  iwo  akuchita  mochenje- 
rera,  ndi  kukhala  chete  pamene  woipa 
ammeza  munthu  wolungama  woposa 
iye  mwini ; 1 4 ndi  kuyesa  anthu  ngati 
nsomba  za  m’nyanja,  ngati  zokwawa 

I zopanda  wakuzilamulira.  15  Aziwe- 
dza  zonse  ndi  mbedza,  azigwira 
m’ukonde  wache,  nazisonkhanitsa 
m’khoka  mwache  ; chifukwa  chache 


asekera  nakondwerera.  16  Chifukwa 
chache  aphera  nsernbe  ukonde  wache, 
nafukizira  khoka  lache,  pakuti  mwa 
izi  gawo  lache  lilemera,  ndi  chakudya 
chache  chichuruka.  17  Kodi  m’mwe- 
mo  adzakhuthula  m’ukonde  mwache 
osaleka  kuphabe  amitundu  ? 

2Ndidzaima  pa  dindiro  langa  ndi 
kudziika  pa  linga,  ndipo  ndidza- 
yang’anira  ndione  ngati  adzanenanji 
mwa  ine,  ngatinso  ndidzamyankha 
chiani  pa  choneneza  changa.  2 Ndipo 
Yehova  anandiyankha  nati,  Lembera 
masomphenya’wo,  nuwachenutse  pa 
magome,  kuti  awawerenge  mofulu- 
mira.  3 Pakuti  masomphenya’wo 
alindira  nyengo  yoikidwiratu,  ndipo 
afulumirira  potsirizira  pache,  osa- 
nama ; akachedwa  uwalindirire ; 
popeza  afika  ndithu,  osazengereza. 
4 Taonani,  moyo  wache  udzikuza, 
wosaongoka  m’kati  mwache  ; koma 
wolungama  adzakhala  ndi  moyo  mwa 
chikhulupiriro  chache.  5 Ndiponso 
vinyo  ngwonyenga,  ngati  munthu 
wodzikuza,  wosakhala  kwawo  ; wa- 
kukulitsa  chikhumbo  chache  ngati 
kunsi  kwa  manda,  akunga  imfa, 
yosakhuta,  koma  adzisonkhanitsira 
amitundu  onse,  nadzimemezera  mi- 
tundu  yonse  ya  anthu.  6 Kodi 
sadzamnenera  fanizo  onsewo,  ndi 
mwambi  womnyodola,  ndi  kuti,  Tsoka 
iye  wochurukitsa  zimene  siziri  zache  ! 
mpaka  liti  ? iye  wodzisenzera  zigwi- 
riro.  7 Sadzauka  kodi  modzidzi- 
muka  iwo  amene  adzakuluma,  ndi 
kugalamuka  iwo  amene  adzakugwe- 
dezetsa  ; ndipo  udzakhala  zofunkha 
zawo  ? 8 Popeza  iwe  wafunkha  ami- 

tundu  ambiri,  otsala  onse  a mitundu 
ya  anthu  adzakufunkha  iwe ; chi- 
fukwa  cha  mwazi  wa  anthu,  ndi  chi- 
wawa  chochitikira  dziko,  mudzi,  ndi 
onse  okhala’mo. 

9 Tsoka  iye  wakupindulitsira  nyu- 
mba  yache  phindu  loipa,  kuti  aike 
chisanja  chache  ponyamuka,  kuti 
alanditsidwe  m’dzanja  la  choipa ! 
10  Wapangira  nyumba  yako  cha 
manyazi,  pakuononga  mitundu  ya- 
mbiri  ya  anthu,  ndipo  wachimwira 
moyo  wako.  11  Pakuti  mwala  wa 
m’khoma  upfuula,  ndi  mtanda  wa  ku 
phaso  udzaubvomereza. 

7 


2. 12—3. 14 


HABAKUKU 


12  Tsoka  iye  wakumanga  mudzi  I 
ndi  mwazi,  nakhazikitsa  mudzi  ndi 
chisalungamo ! 13  Taonani,  sichi- 

chokera  kwa  Yehova  wa  makamu 
kodi  kuti  mitundu  ya  anthu  ingogwi- 
rira  moto  nchito,  ndi  anthu  ango- 
dzilemetsa  pa  zopanda  pache  ? 14  Pa- 

kuti  dziko  la  pansi  lidzadzazidwa  ndi 
chidziwitso  cha  ulemerero  wa  Yehova, 
monga  madzi  aphimba  pansi  pa 
nyanja. 

1 5 Tsoka  wakuninkha  mnzache  cha- 
kumwa,  ndi  kuonjeza’ko  mankhwala 
ako,  ndi  kumledzeretsa,  kuti  upenye- 
rere  manyazi  awo ! 1 6 Udzazidwa 

nawo  manyazi  m’malo  mwa  uleme- 
rero  ; imva  iwenso,  nukhale  wosadu- 
lidwa ; chikho  cha  dzanja  lamanja 
la  Yehova  chidzatembenukira  iwe, 
ndi  kusanza  kwa  manyazi  kudzakhala 
pa  ulemerero  wako.  17  Pakuti  chi- 
wawa  chidachitikira  Lebano  chidza- 
kukuta,  ndi  chionongeko  cha  nyama 
chidzakuopsa ; chifukwa  cha  mwazi 
wa  anthu,  ndi  chiwawa  chochitidwira 
dziko,  mudzi,  ndi  onse  okhala’mo. 

18  Apindulanji  naio  fano  losema, 
kuti  wakulipanga  analisema ; fano 
loyenga  ndi  mphunzitsi  wa  mabodza, 
kuti.  wakulipanga  alikhulupirira, 
atapanga  mafano  osanena  mau  ? 
19  Tsoka  iye  wakunena  kwa  mtengo, 
Galamuka  ; ndi  kwa  mwala  wosala- 
nkhula,  Nyamuka ! Kodi  ichi  chi- 
phunzitsa  ? Taona  chakutidwa  ndi 
golidi  ndi  siliva,  ndi  m’kati  mwache 
mulibe  mpweya  konse.  20  Koma 
Yehova  ali  m’kachisi  wache  wopatu- 
lika ; dziko  lonse  la  pansi  likhale 
chete  pa  maso  pache. 

3Pemphero  la  Habakuku  mneneri, 
pa  Sigionoto. 

2  Yehova,  ndinamva  mbiri  yanu 
ndi  mantha  ; 

Yehova,  tsitsimutsani  nchito  yanu 
pakati  pa  zaka, 

Pakati  pa  zaka  mudziwitse  ; 

Pa  mkwiyo  mukumbukile  chi- 
fundo. 

3  Mulungu  anafuma  ku  Temani, 

Ndi  Woyera’yo  ku  phiri  la  Parana. 
Ulemerero  wache  unaphimba  mi- 
yamba. 

Ndi  dziko  la  pansi  linadzala  ndi 
kumlemekeza. 

4  Ndi  kunyezimira  kwache  kuna- 
nga  kuunika  ; 

Anali  nayo  mitsitsi  ya  dzuwa  yo- 
turuka  m’dzanja  lache. 


Ndi  komweko  kunabisika  mpha- 
mvu  yache. 

5 Patsogolo  pache  panapita  mliri, 
Ndi  makara  a moto  anaturuka 

pa  mapazi  ache. 

6 Anaimirira,  nandengulitsa  dziko 

la  pansi  ; 

Anapenya,  nanjenjemeretsa  ami- 
tundu  ; 

Ndi  mapiri  a chikhalire  anamwa- 
zika, 

Zitunda  za  kale  lomwe  zinawe- 
rama  ; 

Mayendedwe  ache  ndiwo  a kale 
lomwe. 

7 Ndinaona  mahema  a Kusani  ali 

mkusauka  ; 

Nsaru  zochinga  za  dziko  la 
Midyani  zinanjenjemera. 

8 Kodi  Yehova  anaipidwa  nayo  mi- 

tsinje  ? 

Mkwiyo  wanu  unali  pa  mitsinje 
kodi, 

Kapena  ukali  wanu  pa  nyanja, 
Kuti  munayenda  pa  akavalo 
anu, 

Pa  magareta  anu  a chipulumutso  ? 

9 Munapombosola  uta  wanu  ; 
Malumbiro  analumbirira  mafuko 

anali  mau  oona. 

Munang’amba  dziko  la  pansi  ndi 
mitsinje. 

10  Mapiri  anakuonani,  namva  zo- 

wawa  ; 

Chigumula  cha  madzi  chinapita  ; 
Madzi  akuya  anamveketsa  mau 
ache, 

Nakweza  manja  ache  m’mwamba. 

11  Dzuwa  ndi  mwezi  zinaima  njera 

mokhala  mwawo  ; 

Pa  kuunika  kwa  mibvi  yanu  po- 
pita  iyo, 

Pa  kung’anipa  kwa  nthungo  yanu 
yonyezimira. 

12  Munaponaa  dziko  ndi  kulunda, 
Munapuntha  amitundu  ndi  mkwi- 

yo. 

13  Munaturukira  chipulumutso  cha 

anthu  anu, 

Chipulumutso  cha  odzozedwa 
anu  ; 

Munakantha  mutu  wa  nyumba 
ya  woipa, 

Ndi  kufukula  maziko  kufikira 
m’khosi. 

14  Munapyoza  ndi  maluti  ache  mutu 

wa  ankhondo  ache ; 

Anadza  ngati  kabvumvulu  kundi- 
mwaza  ; 

Kukondwerera  kwawo  kunanga 
kufuna  kutha  ozunzika  mobi- 
sika. 

15  Munaponda  pa  nyanja  ndi  aka- 

valo  anu, 

Madzi  a mphamvu  anaunjikana 
mulu. 

16  Ndinamva,  ndi  m’mimba  mwa- 

nga  munabwadamuka, 

Milomo  yanga  inanthunthumira 
pa  mau, 

M’mafupa  mwanga  mudalowa 
chibvunde,  ndipo  ndinanje- 
njemera  m’malo  mwanga  ; 

Kuti  ndipumule  tsiku  la  msauko, 
Pamene  akwerera  anthu  kuti  aya- 
mbane  nawo  ndi  makamu. 

17  Chinkana  mkuyu  suphuka, 


Kungakhale  kulibe  zipatso  ku 
rnpesa  ; 

Yalepera  nchito  ya  azitona, 

Ndi  m’minda  m’mosapatsa  cha- 
kudya  ; 

Ndi  zoweta  zachotsedwa  ku  khola, 
Palibenso  ng’ombe  m’makola 
mwawo  ; 

18  Koma  ndidzakondwera  mwa 

Yehova, 

Ndidzasekerera  mwa  Mulungu  wa 
chipulumutso  changa. 

19  Yehova,  Ambuye,  ndiye  mphamvu 

yanga, 

Asanduliza  mapazi  anga  ngati  a 
mbawala, 

Nadzandipondetsa  pa  misanje 
yanga. 


ZEFANIYA 


1MAU  a Yehova  amene  anadzakwa 
Zefaniya  mwana  wa  Kusi,  mwana 
wa  Gedaliya,  mwana  wa  Amariya, 
mwana  wa  Hezekiya,  masiku  a Yoasi, 
mwana  wa  Amoni  mfumu  ya  Yuda. 

2 Kuzitha  ndidzazitha  zonse  kuzi- 
chotsa  pa  nthaka,  ati  Yehova.  3 Ndi- 
dzatha  munthu  ndi  nyama  ; ndidzatha 
mbalame  za  mlengalenga,  ndi  nsomba 
za  m’nyanja,  ndi  zokhumudwitsa  pa- 
modzi  ndi  oipa  ; ndipo  ndidzaononga 
anthu  kuwachotsa  pa  nthaka,  ati 
Yehova.  4 Ndipo  ndidzatambasulira 
dzanja  langa  pa  Yuda,  ndi  pa  onse 
okhala  m’Yerusalemu  ; ndipo  ndi- 
dzaononga  otsala  a Baala  kuwachotsa 
m’malo  muno,  ndi  dzina  la  aKemari 
pamodzi  ndi  ansembe  ; 5 ndi  iwo 

akulambira  khamu  la  kumwamba 
pamwamba  pa  matsindwi  ; ndi  iwo 
akulambira,  akulumbira  pali  Yehova, 
nalumbiranso  pali  mfumu  ; 6 ndi  iwo 
akubwerera  osamtsata  Yehova;  ndi 
osamfuna  Yehova,  kapena  kufunsira 
kwa  Iye. 

7 Khala  chete  pa  maso  pa  Ambuye 
Yehova  ; pakuti  tsiku  la  Yehova  liya- 
ndikira ; pakuti  Yehova  wakonze- 
ratu  nsembe,  anapatula  oitanidwa 
ache.  8 Ndipo  kudzachitika  tsiku  la 
nsembe  ya  Yehova,  kuti  ndidzalanga 
akalonga  ndi  ana  a mfumu,  ndi  onse 
akubvala  chobvala  cha  chilendo. 
9 Ndipo  tsiku  ilo  ndidzalanga  olumpha 
chiundo,  nadzaza  nyumba  ya  mbuye 


wawo  ndi  chiwawa  ndi  chinyengo. 
10  Ndipo  tsiku  ilo,  ati  Yehova,  ku- 
dzakhala  phokoso  la  kulira  lochokera 
ku  chipata  cha  nsomba,  ndi  kuc'nema 
kochokera  ku  dera  lachiwiri,  ndi  ku- 
gamuka  kwakukuru  kochokera  ku 
zitunda.  11  Chemani  okhala  m’chi- 
gwa,  pakuti  amalonda  onse  atayika, 
onsewo  osenza  siliva  aonongeka. 
12  Ndipo  kudzachitika  nthawi  yomweyi 
kuti  ndidzasanthula  Yerusalemu  ndi 
nyali,  ndipo  ndidzalanga  amuna’wo 
okhala  ndi  nsenga,  onena  m’intima 
mwawo,  Yehova  sachita  chokoma, 
kapena  kuchita  choipa.  13  Ndipo 
zolemera  zawo  zidzakhala  za  kufu- 
nkhidwa  ; ndi  nyumba  zawo  za  bwi- 
nja  ; adzamangadi  nyumba,  koma 
sadzagona’mo  ; adzaoka  minda  ya 
mpesa  koma  sadzamwa  vinyo  wache. 
14  Tsiku  lalikuru  la  Yehova  liri  pafupi, 
liri  pafupi  lifulumira  kudza,  mau  a 
tsiku  la  Yehova  ; munthu  wamphamvu 
adzalira’po  mowawa  mtima.  15  Tsi- 
ku’lo  ndi  tsiku  la  mkwiyo,  tsiku  la 
msauko  ndi  lopsinja,  tsiku  la  bwinja, 
ndi  chipasuko,  tsiku  la  mdima  ndi  la 
chisisira,  tsiku  la  initambo  ndi  lakuda 
bii ; 16  tsiku  la  lipenga  ndi  la  kupfu- 
ulira  midzi  ya  malinga,  ndi  nsanja 
zazitali  za  ku  ngondya.  17  Ndipo 
ndidzatengera  anthu  zowapsinja,  kuti 
adzayenda  ngati  anthu  akhungu, 
popeza  anachimwira  Yehova ; ndi 
mwazi  wawo  udzatsanulidwa  ngati 

pfumbi,  ndi  nyama  yawo  idzanga 
ndowe.  18  Ngakhale  siliva  wawo, 
ngakhale  golidi  wawo  sizidzakhoza 
kuwalanditsa  tsiku  la  mkwiyo  wa 
Yehova  ; koma  dziko  lonse  lidzatha 
ndi  moto  wa  nsanje  yache  ; pakuti 
adzachita  chakutsiriza,  mofulumira, 
onse  okhala  m’dziko. 

2Dzisanthuleni,  inde  santhulani  ; 

inu  mtundu  wosakhumba  ka- 
nthu  ; 2 lamulo  lisanabale,  tsiku 

lisanapitirire  ngati  mungu,  usana- 
kugwereni  mkwiyo  waukali  wa 
Yehova,  lisanakugwereni  tsiku  la 
mkwiyo  wa  Yehova.  3 Funani  Ye- 
hova,  ofatsa  inu  nonse  a m’dziko, 
amene  munachita  chiweruzo  chache  ; 
funani  chilungamo,  funani  chifatso  ; 
kapena  mudzabisika  tsiku  la  mkwiyo 
wa  Yehova.  4 Pakuti  Gaza  adzasi- 
yidwa,  ndi  Asikeloni  adzakhala  bwinj  a ; 
adzaingitsa  Asidodi  usana,  ndi  Ekro- 
ni  adzazulidwa.  5 Tsoka,  okhala 
m’dziko  la  ku  nyanja,  mtundu  wa 
aKereti  1 Mau  a Yehova  atsutsana 
nawe,  Kanani,  dziko  la  aFilisti  ; 
ndidzakuononga,  kuti  pasakhale  wo- 
khala  m’dziko.  6 Ndipo  dziko  la  ku 
nyanja  lidzakhala  busa,  ndi  mapanga 
a abusa,  ndi  makola  a zoweta.  7 Ndi- 
po  dziko  la  ku  nyanja  lidzakhala  la 
otsala  a nyumba  ya  Yuda  ; adzadyetsa 
zoweta  zawo  pamenepo  ; madzulo 
adzagona  m’nyumba  za  Asikeloni  ; 
pakuti  Yehova  Mulungu  wawo  adza- 
wazonda,  nadzabweza  undende  wawo. 
8 Ndinamva  kutonza  kwa  Moabu  ndi 
matukwano  a ana  a Amoni,  zimene 
anatonza  nazo  anthu  anga,  ndi  ku- 
dzikuza  pa  malire  awo.  9 Chifukwa 
chache  pali  moyo  wanga,  ati  Yehova 
wa  makamu,  Mulungu  wa  Israyeli, 
Zedi  Moabu  adzakhala  ngati  Sodomu, 
ndi  ana  a Amoni  ngati  Gomora, 
pochuruka  khwisa  ndi  maenje  a 
mchere,  ndi  bwinja  losatha  ; otsala 
a anthu  anga  adzalanda  zawo,  ndi 
otsala  a mtundu  wa  anthu  anga  adza- 
walandira  akhale  cholowa  chawo. 
10  Ichi  adzakhala  nacho  m’maio  mwa 
kudzikuza  kwawo,  chifukwa  anatonza, 
nadzikuza  pa  anthu  a Yehova  wa 
makamu.  11  Yehova  adzawakhalira 
woopsa  ; pakuti  adzaondetsa  milungu 
yonse  ya  pa  dziko  la  pansi  ; ndipo 
adzamlambira  Iye,  yense  pa  malo 
pache,  a m’zisumbu  zonse  za  amitu- 
ndu.  12  Inunso  aKusi,  mudzaphedwa 
ndi  lupanga  langa.  13  Ndipo  adza- 


tambasulira  dzanja  lache  ku  mpoto 
nadzaononga  Asuri,  nadzasanduliza 
Nineve  akhale  bwinja,  wouma  ngati 
chipululu.  14  Ndipo  zoweta  zidza- 
gona  pansi  pakati  pache  ; nyama 
zonse  za  mitundu  mitundu  ; ndi  bvuo 
ndi  nungu  zidzakhala  m’mitu  ya 
nsanamira  zache  ; adzayimba  mau 
awo  m’mazenera  ; pa  ziundo  padza- 
khala  chipasuko  ; pakuti  anagada- 
mula  nchito  yache  ya  mkungudza. 
15  Uwu  ndi  mudzi  wosekerera’wo 
unakhala  wosasamalira,  unanena 
m’mtima  mwache,  Ine  ndine,  ndi 
wopanda  ine  palibe  wina  ; ha ! wa- 
sanduka  bwinja,  mogonera  nyama  za 
ku  thengo ! yense  wakuupitirira 
adzatsonya  mtsonyo,  ndi  kupukusa 
mutu. 

STsoka  uyo  wopanduka,  ndi  wo- 
detsedwa,  ndiye  mudzi  wozunza  ! 
2 Sanamvera  mau,  sanalola  kulangi- 
zidwa  ; sanakhulupirira  Yehova,  sa- 
nayandikira  kwa  Mulungu  wache. 
3 Akalonga  ache  m’kati  mwache 
ndiwo  mikango  yobangula  ; oweruza 
ache  ndi  mimbulu  ya  madzulo, 
sasiya  kanthu  ka  mawa.  4 Aneneri 
ache  ndiwo  anthu  a matukutuku 
ndi  onyenga ; ansembe  awo  anaipsa 
malo  opatulika,  napotoza  chilamulo. 
5 Yehova  pakati  pache  ali  wolungama  ; 
sadzachita  chosalungama,  m’mawa 
ndi  m’mawa  aonetsera  chiweruzo  cha- 
che  poyera,  chosasowa  kanthu  ; koma 
wosalungama  sadziwa  manyazi. 
6 Ndaononga  amitundu  ; nsanja  zawo 
za  ku  ngondya  nza  bwinja,  ndapasula 
miseu  yawo,  palibe  wopita’po  ; midzi 
yawo  yaonongeka,  palibe  munthu, 
palibe  wokhala’mo.  7 Ndinati,  Zedi 
udzandiopa  Ine,  udzalola  kulangi- 
zidwa,  kuti  pokhala  pache  pasaono- 
ngeke,  monga  mwa  zonse  ndamuikira  ; 
koma  analawirira  mamawa,  nabvu- 
nditsa  machitidwe  awo  onse.  8 Chi- 
fukwa  chache,  mundilindire,  ati 
Yehova,  kufikira  tsiku  loukira  Ine 
' zofunkha  ; pakuti  ndatsimikiza  mti- 
ma  Ine  kusonkhanitsa  amitundu, 
kuti  ndimemeze  maufumu  kuwatsa- 
nulira  kulunda  kwanga,  ndiko  mkwi- 
yo  wanga  wonse  waukali  ; pakuti 
dziko  lonse  la  pansi  lidzathedwa  ndi 
moto  wa  nsanje  yanga.  9 Pakuti 
pamenepo  ndidzapatsa  mitundu  ya 
anthu  mlomo  woyera,  kuti  onsewa 
aitanire  pa  dzina  la  Yehova  kumtumi- 
kira  ndi  mtirna  umodzi.  10  Kucho- 

kera  tsidya  lija  la  mitsinje  ya  Kusi 
ondipembedza,  ndiwo  mwana  wamka- 
zi  wa  obalalika  anga,  adzabwera 
nacho  chopereka  changa.  11  Tsiku 
ilo  sudzachita  manyazi  ndi  zochita 
zako  zonse  unandilakwira  nazo  ; pa- 
kuti  pamenepo  ndidzachotsa  pakati 
pako  amene  akondwera  ndi  kudzi- 
kuza  kwako,  ndipo  sudzachita  kudzi- 
kuzanso  m’phiri  langa  lopatulika. 
12  Koma  ndidzasiya  pakati  pako  anthu 
ozunzika  ndi  osauka,  ndipo  iwo  adza- 
khulupirira  dzina  la  Yehova.  1 3 Otsa- 
la  a Israyeli  sadzachita  chosalungama, 
kapena  kunena  mabodza  ; ndi  m’ka- 
mwa  mwawo  simudzapezeka  lilime 
lonyenga  ; pakuti  adzadya  nadzago- 
na  pansi,  ndi  palibe  wakuwaopsa. 
14  Yimba,  mwana  wamkazi  wa 
Ziyoni  ; pfuula,  Israyeli  ; kondwera 
nusekerere  ndi  mtima  wonse,  mwana 
wamkazi  wa  Yerusalemu.  15  Ye- 
hova  wachotsa  maweruzo  ako,  ana- 
taya  kunja  mdani  wako  ; mfumu  ya 
Israyeli,  Yehova,  ali  pakati  pako, 
sudzaopanso  choipa.  16  Tsiku  lo- 


mwelo  adzati  kwa  Yerusalemu,  Usa- 
opa  Ziyoni,  manja  anu  asakhale 
olefuka.  17  Yehova  Mulungu  wako 
ali  pakati  pako,  wamphamvu  wa- 
kupulumutsa ; adzakondwera  nawe 
ndi  chimwemwe,  adzakhala  wopanda 
thamo  m’chikondi  chache  ; adza- 
sekerera  nawe  ndi  kuyimbira’po. 
18  Ndidzasonkhanitsa  iwo  akulirira 
msonkhano  woikika,  ndiwo  a mwa 
iwe,  amene  katundu  wache  anawa- 
khalira  mtonzo.  19  Taonani,  nthawi 
yomweyo  ndidzachita  nawo  onse 
akuzunza  iwe  ; ndipo  ndidzapulu- 
xnutsa  wotsimphina’yo,  ndi  kuso- 
nkhanitsa  wopitikitsidwa’yo  ; ndipo 
ndidzawaika  akhale  chilemekezo  ndi 
dzina,  iwo  amene  manyazi  awo  anali 
m’dziko  lonse.  20  Nthawi  yomweyo 
ndidzakulowetsani,  ndi  nthawi  yo- 
mweyo  ndidzakusonkhanitsani  ; pa- 
kuti  ndidzakuikani  mukhale  dzina,  ndi 
chilemekezo  mwa  mitundu  yonse  ya 
anthu  a pa  dziko  !a  pansi,  pamene 
ndibweza  undende  wanu  pa  maso 
panu,  ati  Yehova. 


HAGAI 


1CHAKA  chachiwiri  cha  mfumu 
Dariyo,  mwezi  wachisanu  ndi 
chimodzi,  mau  a Yehova  anadza  mwa 
Hagai  mneneri  kwa  Zerubabele  mwa- 
na  wa  Sealitiyeli  chiwanga  cha  Yuda, 
ndi  kwa  Yoswa  mwana  wa  Yehoza- 
daki,  mkulu  wa  nsembe,  ndi  kuti, 
2 Atero  Yehova  wa  makamu,  akuti, 
Anthu  awa  anena,  Nthawi  siinafike, 
nthawi  ya  kumanga  nyurnba  ya 
Yehova.  3 Pamenepo  mau  a Yehova 
anadza  mwa  Hagai  mneneri,  ndi 
kuti,  4 Kodi  imeneyi  ndiyo  nthawi 
yakuti  inu  nokha  mukhala  m’nyumba 
zanu  zochingidwa  m’kati’mo,  ndi 
nyumba  iyi  ikhale  yopasuka  ? 5 Chi- 

fukwa  chache  tsono,  atero  Yehova  wa 
rnakamu  : Mtima  wanu  usamalire 

njira  zanu.  6 Mwabzala  zambiri, 
koma  mututa  pang’ono  ; mukudya, 
koma  osakhuta ; mukumwa,  koma 
osakoledwa  ; mudzibveka,  koma  pa- 
libe  wofundidwa  ; ndi  iye  wolembedwa 
nchito  ya  kulipidwa  alandirira  ku- 
lipira’ko  m’thumba  iobooka.  7 Atero 
Yehova  wa  makamu  : Mtima  wanu 
usamalire  njira  zanu.  8 Kwerani 


ku  dziko  la  mapiri,  ndi  kukwera  na- 
yo  mitengo,  nimumange  nyumba’yi  ; 
ndipo  kudzandikomera,  ndipo  ndidza- 
lemekezedwa,  ati  Yehova.  9 Muna- 
yembekezera  zambiri,  koma  taonani, 
pang’ono  ; ndipo,  mutabwera  na- 
po  kwanu,  ndinauzira’po.  Chifukwa 
ninji  ? ati  Yehova  wa  makamu. 
Chifukwa  cha  nyumba  yanga  yokhala 
yopasuka,  ndipo  muthamangira  yense 
ku  nyumba  kwache.  10  M’mwemo 
chifukwa  cha  inu  kumwamba  kuka- 
niza  mame,  ndi  nthaka  ikaniza  zi- 
patso  zache.  11  Ndipo  ndinaitana 
chirala  chidzere  dziko,  ndi  mapiri, 
ndi  tirigu,  ndi  vinyo,  ndi  mafuta,  ndi 
zimene  ibala  nthaka,  ndi  anthu,  ndi 
zoweta,  ndi  nchito  zonse  za  manja. 

12  Pamenepo  Zerubabele  mwana 
wa  Sealitiyeli,  ndi  Yoswa  mwana  wa 
Yehozadaki  mkuru  wg  nsembe,  ndi 
otsala  onse  a anthu,  anamvera  mau  a 
Yehova  Mulungu  wawo,  ndi  mau  a 
Hagai  mneneri,  monga  Yehova  Mu- 
lungu  wawo  adaxntuma  ; ndipo  anthu 
anaopa  pa  maso  pa  Yehova.  13  Ndi- 
po  Hagai  mthenga  wa  Yehova  m’u- 

thenga  wa  Yehova  ananena  ndi  anthu, 
ndi  kuti,  Ine  ndiri  nanu,  ati  Yehova. 
14  Ndipo  Yehova  anautsa  mzimu  wa 
Zerubabele  mwana  wa  Sealitiyeli, 
chiwanga  cha  Yuda,  ndi  mzimu  wa 
Yoswa  mwana  wa  Yehozadaki,  mkulu 
wa  nsembe,  ndi  mzimu  wa  otsala  onse 
a anthu,  ndipo  anadza  nagwira  nchito 
m’nyumba  ya  Yehova  wa  makamu, 
Mulungu  wawo,  15  tsiku  la  makumi 
awiri  ndi  anai  la  mwezi,  mwezi  wa- 
chisanu  ndi  chimodzi,  chaka  chachi- 
wiri  cha  mfumu  Dariyo. 

2Mwezi  wachisanu  ndi  chiwiri, 
tsiku  la  makumi  awiri  ndi  chi- 
modzi  la  mv/ezi’wo,  mau  a Yehova 
anadza  mwa  Hagai  mneneri,  ndi  kuti, 
2 Unenetu  kwa  Zerubabele,  mwana 
wa  Sealitiyeli,  chiwanga  cha  Yuda, 
ndi  kwa  Yoswa  mwana  wa  Yehoza- 
daki,  mkuru  wa  nsembe,  ndi  kwa 
otsala  a anthu,  kuti,  3 Adatsala 
ndani  mwa  inu  amene  anaona 
nyumba  iyi  m’ulemerero  wache  wo- 
yamba  ? ndipo  muiona  yotani  tso- 
pano  ? Kodi  siikhala  m’maso  mwanu 
ngati  chabe  ? 4 Koma  limbika  tso- 

pano,  Zerubabele,  ati  Yehova ; uli- 
mbikenso  Yoswa  mwana  wa  Yeho- 
zadaki,  mkuru  wa  nsembe  ; ndipo 
mulimbike  inu  nonse  anthu  a m’dziko, 
ati  Yehova,  ndi  kuchita  ; pakuti  Ine 
ndiri  pamodzi  ndi  inu,  ati  Ye'nova  wa 
makamu  ; 5 monga  momwe  ndina- 

pangana  nanu.  muja  munaturuka 
m’Aigupto,  ndi  Mzimu  wanga  unakha- 
la  pakati  pa  inu  ; musamaopa  inu. 
6 Pakuti  atero  Yehova  wa  makamu  : 
Kamodzinso,  katsala  kanthawi,  ndi- 
dzagwedeza  miyamba  ndi  dziko  la 
pansi,  ndi  nyanja,  ndi  mtunda  wo- 
mwe  ; 7 ndipo  ndidzagwedeza  ami- 
tundu  onse,  ndi  zofunika  za  amitundu 
onse  zidzafika,  ndipo  ndidzadzaza 
nyumba  iyi  ndi  ulemerero,  ati  Yehova 
wa  makamu.  8 Siliva  ndi  wanga, 
golidi  ndi  wanga,  ati  Yehova  wa  maka- 
mu.  9 Ulemerero  wotsiriza  wa  nyu- 
mba  iyi  udzaposa  woyamba’wo,  ati 
Yehova  wa  makamu  ; ndipo  m’malo 
muno  ndidzapatsa  mtendere,  ati 
Yehova  wa  makamu. 

10  Tsiku  la  makumi  awiri  ndi  anai 
la  mwezi  wachisanu  ndi  chinai,  chaka 
chachiwiri  cha  Dariyo,  mau  a Yehova 
anadza  mwa  Hagai  mneneri,  ndi  kuti, 
11  Atero  Yehova  wa  makamu  : Fu- 
nsatu  ansembe  za  chilamulo,  ndi  kuti, 
12  Munthu  akanyamulira  nyama  yo- 


patulika  m’ngudulira,  nakhudza 
mkate,  kapena  ndiwo,  kapena  vinyo, 
kapena  mafuta,  kapena  chakudya 
chiri  chonse,  ndi  ngudulira,  kodi  chi- 
sandulika  chopatulika  ? Ndipo  anse- 
mbe  anayankha  nati,  Iai.  13  Pa- 
menepo  Hagai  anati,  Munthu  wo- 
detsedwa  ndi  mtembo  akakhudza 
kanthu  ka  izi,  kodi  kali  kodetsedwa 
kanthu’ka  ? Ndipo  ansembe  anaya- 
nkha  nati,  Kadzakhala  kodetsedwa. 
14  Ndipo  Hagai  anayankha,  nati, 
Momwemo  anthu  awa,  ndi  momwemo 
mtundu  uwu  pa  maso  panga,  ati 
Yehova ; ndi  momwemo  nchito  iri 
yonse  ya  manja  awo  ; ndi  ichi  achi- 
pereka  chiri  chodetsedwa.  15  Ndipo 
tsono,  samalirani,  kuyambira  lero 
ndi  m’tsogolomo,  kuti,  kusanaikidwe 
mwala  pa  mwala  m’kachisi  wa  Yehova, 
16  pamenepo  ponse  munthu  akadza 
ku  mulu  woyenera  miyeso  makumi 
awiri,  pali  khumi  yokha ; munthu 
akadza  ku  choponderamo  mphesa 
kudzatunga  mbiya  makumi  asanu, 
pali  makumi  awiri  okha.  17  Ndina- 
kukanthani  ndi  chinsikwi  ndi  chinoni 
ndi  matalala  m’nchito  zonse  za  manja 
anu,  koma  simunabwerera  kudza  kwa 
Ine,  ati  Yehova.  18  Musamalire, 
kuyambira  lero  ndi  m’tsogolo,  kuya- 
mbira  tsiku  la  makumi  awiri  ndi 
chinai  la  mwezi  wachisanu  ndi  chinai, 
kuyambira  tsiku  lija  anamanga  mazi- 
ko  a kachisi  wa  Yehova,  samalirani. 
19  Kodi  mbeu  ikali  m’nkhokwe  ? 
ngakhale  mpesa,  ndi  mkuyu,  ndi 
khangaza  ndi  mzitona  sizinabala ; 
kuyambira  lero  lino  ndidzakudali- 
tsani. 

20  Ndipo  mau  a Yehova  anadza 
nthawi  yachiwiri  kwa  Hagai  tsiku 
la  makumi  awiri  la  mwezi,  ndi  kuti, 
21  Nena  ndi  Zerubabele  chiwanga 
cha  Yuda,  kuti,  Ndidzagwedeza  mi- 
yamba  ndi  dziko  la  pansi  ; 22  ndipo 
ndidzagubuduza  mipando  ya  chifumu 
ya  maufumu,  ndidzaononga  mphamvu 
ya  maufumu  a amitundu  ; ndidza- 
gubuduza  magareta  ndi  iwo  akuye- 
nda’po  ; ndi  akavalo  ndi  a pa  kavalo 
adzatsika,  yense  ndi  lupanga  la  mbale 
wache.  23  Tsiku  lomwelo,  ati  Yehova 
wa  makamu,  ndidzakutenga,  Zeruba- 
bele  mtumiki  wanga,  mwana  wa 
Sealitiyeli,  ati  Yehova,  ndi  kuika 
iwe  ngati  mphete  yosindikizira ; 
pakuti  ndakusankha,  ati  Yehova  wa 
makamu. 

ZEKARIYA 


1MWEZI  wachisanu  ndi  cnitatu, 
chaka  chachiwiri  cha  Dariyo,  mau 
a Yehova  anadza  kwa  Zekariya  mwa- 
na  wa  Berekiya,  mwana  wa  Ido  mne- 
neri,  ndi  kuti,  2 Yehova  anakwiya 
kwambiri  ndi  makolo  anu.  3 Chi- 
fukwa  chache  uziti  nawo,  Atero  Ye- 
hova  wa  makamu  : Bwererani  ku- 

dza  kwa  Ine,  ati  Yehova  wa  makamu, 
ndipo  Ine  ndidzabwerera  kudza  kwa 
inu,  ati  Yehova  wa  makamu.  4 Mu- 
samakhala  ngati  makolo  anu,  amene 
aneneri  a kale  anawapfuulira,  ndi  kuti, 
Atero  Yehova  wa  makamu  : Bwere- 
ranitu  kuleka  njira  zanu  zoipa,  ndi 
machitidwe  anu  oipa;  koma  sana- 
mva,  kapena  kumvera  Ine,  ati  Ye- 
hova.  5 Makolo  anu,  ali  kuti  iwowo  ? 
ndi  aneneri,  akhala  ndi  moyo  kosatha 
kodi  ? 6 Koma  mau  anga  ndi  ma- 

lemba  anga,  amene  ndinalamulira 
atumiki  anga  aneneri’wo,  kodi  sa- 
nawapeza  makolo  anu  ? ndipo  ana- 
bwera,  nati,  Monga  umo  Yehova  wa 
makamu  analingirira  kutichitira  ife, 
monga  mwa  njira  zathu  ndi  monga 
mwa  machitidwe  athu,  momwemo 
anatichitira. 

7 Tsikulamakumiawiri  ndi  chinai  la 
mwezi  wa  khumi  ndi  chimodzi,  ndiwo 
mwezi  wa  Sebati,  chaka  chachiwiri 
cha  Dariyo,  mau  a Yehova  anadza 
kwa  Zekariya  mwana  wa  Berekiya, 
mwana  wa  Ido  mneneri,  ndi  kuti, 
8 Ndinaona  usiku,  taonani,  munthu 
woyenda  pa  kavalo  wofiira,  alikuima 
pakati  pa  mitengo  ya  mchisu  inali 
kunsi  ; ndi  pambuyo  pache  panali 
akavalo  ofiira,  odera  ndi  oyera.  9 Pa- 
menepo  ndinati,  Awa  ndi  chiani, 
mbuyanga  ? Ndi  mthenga  waku- 
lankhula  ndi  ine  anati  kwa  ine,  Ndi- 
dzakuonetsa  awa  ndi  chiaui.  10  Ndi- 
po  wakuima  pakati  pa  mitengo  ya 
mchisu  anayankha,  nati,  Awa  ndiwo 
amene  Yehova  anawatumiza  ayende- 
yende  m’dziko.  11  Ndipo  iwo  ana- 
myankha  mthenga  wa  Yehova  wa- 
kuima  pakati  pa  mitengo  ya  mchisu, 
nati,  Tayendayenda  m’dziko,  ndipo 
taonani,  dziko  lonse  likhala  chete, 
lipumula.  12  Ndipo  mthenga  wa 
Yehova  anayankha  nati,  Yehova  wa 
makamu,  mudzakhala  mpaka  liti 
osachitira  chifundo  Yerusalemu,  ndi 


midzi  ya  Yuda,  imene  munakwiya 
nayo  zaka  izi  makumi  asanu  ndi 
awiri  ? 13  Ndipo  Yehova  anamya- 

nkha  mthenga  wakulankhula  ndi  ine 
mau  okoma,  mau  akutonthoza  mtima. 
14  Ndipo  mthenga  wakulankhula  ndi 
ine  anati  kwa  ine,  Pfuula,  ndi  kuti, 
Atero  Yehova  wa  makamu  : Ndi- 

chitire  nsanje  Yerusalemu  ndi  Ziyoni 
ndi  nsanje  yaikuru.  15  Ndipo  ndi- 
kwiya  nawo  amitundu  okhala  osa- 
tekeseka  ndi  mkwiyo  waukuru  ; 
pakuti  ndinakwiya  pang’ono,  ndipo 
anathandizira  choipa.  16  Chifukwa 
chache  atero  Yehova:  Ndabwera  ku- 
dza  ku  Yerusalemu  ndi  za  chifundo  ; 
nyumba  yanga  idzamangidwa’mo, 
ndipo  adzayesa  Yerusalemu  ndi  chi- 
ngwe.  17  Pfuulanso,  ndi  kuti,  Atero 
Yehova  wa  makamu  : Midzi  yanga 

idzalemerera  ndi  kufalikiranso  ; ndipo 
Yehova  adzasangalatsanso  Ziyoni,  na- 
dzasankha’mo  Yerusalemu. 

18  Ndipo  ndinakweza  maso  anga, 
ndinapenyana,  taonani,  nyanga  zinai. 
19  Ndipo  ndinati  kwa  mthenga  waku- 
lankhula  ndi  ine,  Izi  nziyani  ? Ndipo 
anandiyankha,  Izi  ndi  nyanga’zi 
zinabalalitsa  Yuda,  Israyeli,  ndi  Ye- 
rusalemu.  20  Ndipo  Yehova  ana- 
ndionetsa  osula  anai.  21  Pamenepo 
ndinati,  Adzeranji  awa  ? Ndipo 
ananena,  nati,  Izi  ndi  nyanga  zimene 
zinabalalitsa  Yuda,  wopandanso  wina 
woweramutsa  mutu  wache  ; koma 
awa  anadza  kuziopsa,  kugwetsa  nya- 
nga  za  amitundu,  amene  anakwezera 
dziko  la  Yuda  nyanga  zawo  kuli- 
mwaza. 

SNdinakwezanso  maso  anga,  ndi- 
napenya,  ndipo  taonani,  munthu 
ndi  chingwe  choyesera  m’dzanja  la- 
che.  2 Ndipo  ndinati,  Upita  kuti  ? 
Ndipo  anati  kwa  ine,  Kukayesa  Yerusa- 
lemu,  kuona  ngati  chitando  chache 
nchotani,  ndi  m’litali  mwache 
motani.  3 Ndipo  taonani,  mthengawo- 
lankhula  nane  anaturuka,  ndi  mthe- 
nga  wina  anaturuka  kukomana  naye, 
4 nanena  naye,  Thamanga,  lankhula 
ndi  mnyamata  uyu,  ndi  kuti,  M’Ye- 
rusalemu  mudzakhala  anthu  ngati 
m’midzi  yopanda  malinga,  chifukwa 
cha  kuchuruka  anthu  ndi  zoweta 
momwemo.  5 Pakuti  Ine,  ati  Yehova, 

ndidzakhala  kwa  iye  linga  la  moto 
pozungulira  pache,  ndipo  ndidza- 
khala  ulemerero  m’kati  mwache. 
6 Haya,  haya,  thawani  ku  dziko  la 
ku  mpoto,  ati  Yehova  ; pakuti  ndi- 
nakubalalitsani  ngati  mphepo  zinai 
za  ku  thambo,  ati  Yehova.  7 Haya 
Ziyoni,  thawa  iwe  wakukhala  ndi 
mwana  wamkazi  wa  Babulo.  8 Pa- 
kuti  atero  Yehova  wa  makamu  : 
Utatha  ulemerero’wo  ananditumiza 
kwa  amitundu  amene  anakufunkhani  ; 
pakuti  iye  wakhudza  inu,  akhudza 
mwana  wa  m’diso  lache.  9 Pakuti, 
taonani,  ndidzawayambasira  dzanja 
langa,  ndipo  adzakhala  zofunkha  za 
iwo  amene  anawatumikira  ; ndipo 
mudzadziwa  kuti  Yehova  wa  makamu 
anandituma.  10  Yimba,  nukondwere, 
mwana  wamkazi  wa  Ziyoni  ; pakuti 
taonani,  ndirinkudza,  ndipo  ndidza- 
khala  pakati  pako,  ati  Yehova. 
11  Ndipo  amitundu  ambiri  adzapha- 
tikidwa  kwa  Yehova  tsiku  ilo,  nadza- 
khala  anthu  anga  ; ndipo  ndidza- 
khala  pakati  pako,  ndipo  udzadziwa 
kuti  Yehova  wa  makamu  anandituma 
kwa  iwe.  12  Ndipo  Yehova  adzala- 
ndira  cholowa  chache  Yuda,  ngati 
gawo  lache  m’dziko  lopatulika’lo, 
nadzasankhanso  Yerusalemu.  1 3 Kha- 
lani  chete,  anthu  onse,  pa  maso 
pa  Yehova  ; pakuti  wagalamuka 
mokhalira  nvwache  mopatulika. 

SPamenepo  anandionetsa  Yoswa 
mkulu  wansembe  alikuima  pa 
maso  pa  mthenga  wa  Yehova,  ndi 
Satana  alikuima  pa  dzanja  lac’ne 
lamanja,  atsutsana  naye.  2 Ndipo 
Yehova  anati  kwa  Satana,  Yehova 
akudzudzula,  Satana  iwe  ; inde 
Yehova  amene  anasankha  Yerusalemu 
akudzudzula  ; uyu  sindiye  muuni 
wofumulidwa  ku  moto  ? 3 Koma 

Yoswa  anali  kubvala  nsaru  zonyansa, 
naima  pa  maso  pa  mthenga.  4 Ndipo 
Iye  anayankha  nanena  ndi  iwo  akuima 
pa  maso  pache,  ndi  kuti,  Mumbvule 
nsaru  zonyansa’zi.  Nati  kwa  iye, 
Taona,  ndakuchotsera  mphulupulu 
zako,  ndipo  ndidzakubveka  zobvala 
za  mtengo  wache.  5 Ndipo  ndinati, 
Amuike  nduwira  yoyera  pa  mutu 
pache.  Naika  nduwira  yoyera  pa 
mutu  pache,  nambveka  ndi  zobvala  ; 
ndi  mthenga  wa  Yehova  anaimirira’po. 
6 Ndipo  mthenga  wa  Yehova  anamchi- 
tira  Yoswa  umboni,  ndi  kuti,  7 Atero 
Yehova  wa  makamu  : Ukadzayenda 


m’njira  zanga,  ndi  kusunga  udikiro 
wanga,  pamenepo  udzaweruza  nyumba 
yanga,  ndi  kusunga  mabwalo  anga, 
ndipo  ndidzakupatsa  malo  oyenda’mo 
mwa  awa  oimirira’po.  8 Tamvera 
tsono,  Yoswa  mkulu  wa  nsembe, 
iwe  ndi  anzako  akukhala  pansi  pa 
maso  pako  ; pakuti  iwo  ndiwo  chi- 
zindikilo  ; pakuti  taonani,  ndidza- 
fikitsa  mtumiki  wanga  ndiye  Mphu- 
kira.  9 Pakuti  taona,  mwala’wo 
ndinauika  pa  maso  pa  Yoswa ; pa 
mwala  umodzi  pali  maso  asanu  ndi 
awiri  ; taonani,  ndidzalocha  malo- 
chedwe  ache,  ati  Yehova  wa  makamu, 
ndipo  ndidzachotsa  mphulupulu  ya 
dziko  lija  tsiku  limodzi.  10  Tsiku 
lomwelo,  ati  Yehova  wa  makamu, 
mudzaitanizana  yense  mnansi  wache 
pa  tsinde  pa  mpesa  ndi  pa  tsinde  pa 
mkuyu. 

4Ndipo  mthenga’yo  adalankhula 
nane,  anadzanso,  nandiutsa 
ngati  munthu  woutsidwa  m’tulo  tache. 
2 Ndipo  anati  kwa  ine,  Uona  chiani  ? 
Ndipo  ndinati,  Ndaona,  taonani,  cho- 
ikapo  nyali  cha  golidi  yekha  yekha, 
ndi  mbale  yache  pamwamba  pache, 
ndi  nyali  zache  zisanu  ndi  ziwiri  pa- 
menepo  ; nyali’zo  zinali  ndi  misiwe 
isanu  ndi  iwiri,  ndiyo  ya  nyali’zo 
zinali  pamwamba  pache  ; 3 ndi 

mitengo  iwiri  ya  azitona  pomwepo, 
wina  ku  dzanja  lamanja  la  mbale’yo, 
ndi  wina  ku  dzanja  lache  lamanzere. 
4 Ndipo  ndinayankha  ndi  kunena  ndi 
mthenga  wakulankhula  ndi  ine,  ndi 
kuti,  Izi  nziyani  mbuyanga  ? 5 Ndi- 

po  mthenga  wakulankhula  ndi  ine 
anayankha,  nati  kwa  ine,  Sudziwa 
kodi  kuti  nziyani  izi  ? Ndipo  ndinati, 
Iai,  mbuyanga.  6 Pamenepo  ana- 
yankha,  nanena  kwa  ine,  ndi  kuti, 
Awa  ndi  mau  a Yehova  kwa  Zeru- 
babele,  Ndi  khamu  la  nkhondo  ai, 
ndi  mphamvu  ai,  koma  ndi  Mzimu 
wanga,  ati  Yehova  wa  makamu. 
7 Ndiwe  yani,  phiri  lalikuru  iwe  ? 
pa  maso  pa  Zerubabele  udzasanduka 
chidikha  ; ndipo  adzaturutsa  mwala 
wa  chimbudzi,  ndi  kupfuula,  Chisomo, 
chisomo  nawo.  8 Ndipo  mau  a 
Yehova  anadza  kwa  ine,  ndi  kuti, 
9 Manja  a Zerubabele  anaika  maziko 
a nyumba  iyi,  manja  ache  omwe  adza- 
itsiriza  ; ndipo  udzadziwa  kuti  Yehova 
wa  makamu  anandituma  kwa  inu. 
10  Pakuti  wapeputsa  tsiku  la  ti- 
nthu  tating’ono  ndani  ? pakuti  adza- 

kondwera,  asanu  ndi  awiri  awa, 
nadzaona  chingwe  cholungamitsira 
chiriri  m’dzanja  la  Zerubabele,  ndiwo 
maso  a Yehova  ; ayendayenda  mwa 
dziko  lonse.  11  Pamenepo  ndina- 
yankha,  ndinati  kwa  iye,  Mitengo 
iyi  iwiri  ya  azitona  ku  lamanja  ndi 
ku  lamanzere  kwa  choika’po  nyali 
nchiani  ? 12  Ndipo  ndinayankha 

kachiwiri,  ndinati  naye,  Nzotani 
nthambi  ziwiri  izi  za  azitona  ziriku- 
tsanula  zokha  mafuta  onga  golidi 
mwa  misiwe  iwiri  ya  golidi  ? 13  Ndi- 

po  anandiyankha,  nati,  Sudziwa  kodi 
kuti  nziyani  izi  ? Ndipo  ndinati, 
Iai,  mbuyanga.  14  Pamenepo  anati, 
Awa  ndi  ana  amuna  awiri  a mafuta 
oimirira  pa  maso  pa  Mbuye  wa  dziko 
lonse  la  pansi. 

5Pamenepo  ndinakwezanso  ma- 
so  anga,  ndinapenya,  taonani, 
mpukutu  wouluka.  2 Ndipo  anati 
kwa  ine,  Uona  chiani  ? Ndipo  ndi- 
nayankha,  Ndiona  mpukutu  wouluka  ; 
utali  wache  mikono  makumi  awiri, 
ndi  chitando  chache  mikono  khumi. 
3 Ndipo  anati  kwa  ine,  Ili  ndi  tembe- 
rero  lirikuturukira  pa  dziko  lonse  ; 
pakuti  ali  yense  wakuba  adzapitiki- 
tsidwa  kuno  monga  mwa  ili  ; ndi  ali 
yense  wakulumbira  zonama  adza- 
pitikitsidwa  kuno  monga  mwa  ili. 
4 Ndidzaliturutsa  ili,  ati  Yehova  wa 
makamu,  ndipo  lidzalowa  m’nyumba 
ya  wakuba,  ndi  m’nyumba  ya  iye 
wolumbira  monama  pa  dzina  langa  ; 
ndipo  lidzakhala  pakati  pa  nyumba 
yache,  ndi  kuitha  pamodzi  ndi  mi- 
tengo  yache  ndi  miyala  yache. 

5 Pamenepo  mthenga  wakulankhu- 
la  ndi  ine  anaturuka,  nati  kwa 
ine,  Kwezatu  maso  ako,  nuone 
ngati  nchiani  ichi  chirikuturuka’chi. 
6 Ndipo  ndinati,  Nchiani  ichi  ? Nati 
iye,  Ichi  ndi  efa  alikuturuka.  Natinso, 
Ichi  ndi  maonekedwe  awo  m’dziko 
lonse  ; 7 (ndipo  taonani,  chozunguniza 
cha  ntobvu  chotukulidwa :)  ndipo 
ichi  ndi  mkazi  wokhala  pakati  pa  efa. 
8 Ndipo  anati,  Uyu  ndi  uchimo  ; na- 
mgwetsa  m’kati  mwa  efa  ; naponya 
ntobvu  wolemera’wo  pakamwa  pa- 
che.  9 Pamenepo  ndinakweza  maso 
anga,  ndinapenya,  ndipo  taonani, 
anaturuka  akazi  awiri,  ndi  m’mapiko 
mwawo  munali  mphepo  ; ndipo  anali 
nawo  mapiko  ngati  mapiko  a chumba, 
nanyamula  efa’yo  pakati  pa  dziko  ndi 
thambo.  10  Ndipo  ndinati  kwa  mthe- 

nga  wakulankhula  ndi  ine,  Amenewa 
amuka  naye  kuti  efa’yo  ? 11  Ndipo 

anati  kwa  ine,  Kummangira  nyumba 
m’dziko  la  Sinara ; kuti  amuike,  na- 
mkhazike’ko  pa  kuzika  kwache. 

6Ndipo  ndinakwezanso  maso  anga, 
ndinapenya,  ndipo  taonani,  ana- 
turuka  magareta  anai  pakati  pa  mapiri 
awiri  ; ndi  mapiri’wo  ndiwo  mapiri 
a mkuwa.  2 Ku  gareta  woyamba 
kunali  akavalo  ofiira  ; ndi  ku  gareta 
wachiwiri  akavalo  akuda  ; 3 ndi  ku 
gareta  wachitatu  akavalo  oyera  ; ndi 
ku  gareta  wachinai  akavalo  olimba 
a mawanga.  4 Ndipo  ndinayankha 
ndinati  kwa  mthenga  wolankhula  ndi 
ine,  Izi  nziyani,  mbuyanga  ? 5 Ndi 

mthenga  anayankha,  nati  kwa  ine, 
Izi  ndi  mphepo  zinai  za  kumwamba 
zakuturuka  kumene  zimaimirira  pa 
maso  pa  Ambuye  wa  dziko  lonse  la 
pansi.  6 Gareta  wa  akavalo  akuda 
aturukira  ku  dziko  la  ku  mpoto  ; 
ndi  oyera’wo  aturukira  kuwatsata ; 
ndi  a mawanga  aturukira  ku  dziko  la 
ku  mwela.  7 Ndi  amphamvu'wo  ana- 
turuka  nayesa  kumka  kuyendayenda 
m’dziko  ; pakuti  adati,  Mukani  yenda- 
yendani  m’dziko.  Momwemo  anaye- 
ndayenda  m’dziko.  8 Ndipo  anandi- 
itana,  nanena  nane,  kuti,  Taonani, 
iwo  akuturuka  kumka  ku  dziko  la 
ku  mpoto  anapumulitsa  Mzimu  wanga 
m’dziko  la  ku  mpoto. 

9 Ndipo  mau  a Yehova  anadza  kwa 
ine,  ndi  kuti,  10  Tenga  a iwo  a ku 
ndende,  a Keledai,  a Tobiya,  ndi  a 
Yedaya ; nudze  tsiku  lomwelo,  nu- 
lowe  ku  nyumba  ya  Yosiya,  mwana 
wa  Zefaniya,  kumene  anafikira’ko 
kuchokera  ku  Babulo,  11  ndipo 
utenge  siliva  ndi  golidi,  nupange 
akorona,  nuwaike  pa  mutu  pa  Yoswa 
mwana  wa  Yehozadaki  mkuru  wa- 
nsembe  ; 12  nunene  naye,  kuti,  Atero 
Yehova  wa  makamu,  ndi  kuti,  Tao- 
nani,  munthu  dzina  lache  ndilo  Mphu- 
kira,  ndipo  adzaphuka  m’malo  mwa- 
che,  nadzamanga  kachisi  wa  Yehova  : 
13  Inde  adzamanga  kachisi  wa  Yeho- 
va ; nadzasenza  ulemerero’wo,  na- 
dzakhala  ndi  kulamulira  pa  mpando 
wachifumu  wache  ; nadzakhala  wa- 
nsembe  pa  mpando  wachifumu  wache  ; 
ndi  uphungu  wa  mtendere  udzakhala 
pakati  pa  iwo  awiri.  14  Ndipo 
akorona  adzakhala  wa  Kelemu,  ndi 
wa  Tobiya,  ndi  wa  Yedaya,  ndi  wa 
Keni  mwana  wa  Zefaniya,  akhale 

chikumbutso  m’kachisi  wa  Yehova. 
15  Ndipo  iwo  akukhala  kutari  adza- 
fika,  nadzamanga  ku  kachisi  wa 
Yehova,  ndipo  inu  mudzadziwa  kuti 
Yehova  wa  makamu  ananditumiza 
kwa  inu.  Ndipo  ichi  chidzachitika 
ngati  mudzamvera  mwa  changu  mau 
a Ye'hova  Mulungu  wanu. 

7Ndipo  kunachitika  chaka  cha- 
chinai  cha  mfumu  Dariyo,  mau 
a Yehova  anadza  kwa  Zekariya  tsiku 
lachinai  la  mwezi  wachisanu  ndi 
chinai,  ndiwo  Kisiievi.  2 Ndipo  a ku 
Be'cele  anatuma  Sarezere  ndi  Rege- 
meleke  ndi  anthu  awo,  apepeze  Yehova, 

3 nanene  kwa  ansembe  a nyumba  ya 
Yehova  wa  makamu,  ndi  kwa  anene- 
ri,  ndi  kuti,  Kodi  ndilire  mwezi  wa- 
chisanu,  ndi  kudzipatula,  monga 
umo  ndikachitira  zaka  izi  zambiri  ? 

4 Ndipo  mau  a Yehova  wa  makamu 
anadza  kwa  ine,  ndi  kuti,  5 Nena  kwa 
anthu  onse  a m’dziko,  ndi  kwa  anse- 
mbe,  kuti,  Muja  mukasala  ndi  kulira 
mwezi  wachisanu,  ndi  wachisanu  ndi 
chitatu,  zaka  izi  makumi  asanu  ndi 
awiri,  kodi  mukasalira  Ine,  Inedi  ? 

6 Ndipo  pamene  mukadya,  ndi  pa- 
mene  mukamwa,  mukadya  si  ndinu, 
mukamwa  si  ndinu  kodi  ? 7 Si  ndiwo 

mau  Yehova  anawalalikira  mwa  ane-  | 
neri  oyamba  aja,  muja  Yerusalemu 
anali  nawo  okhala’mo,  ndi  wokhazi- 
kika ; ndi  m’midzi  mwache  pozu- 
ngulira  pache,  ndi  m’dziko  la  ku 
mwela,  ndi  m’chidikha  munali  anthu 
okhala’mo  ? 

8 Ndipo  mau  a Yehova  anadza  kwa 
Zekariya,  ndi  kuti,  9 Watero  Yehova 
wa  makamu,  kuti,  Weruzani  chiwe- 
ruzo  choona,  nimuchitire  yense  mnza- 
che  chifundo  ndi  ukoma  m'cima  ; 
10  musazunza  mkazi  wamasiye,  ka- 
pena  ana  amasiye,  mlendo  kapena 
waumphawi  ; ndipo  nnena  mmodzi 
wa  inu  alingirire  m’mtima  mwache 
kumchitira  choipa  munthu  mnzache. 

1 1 Koma  anakana  kumvera,  nakaniza 
phewa  lawo,  natseka  makutu  awo, 
kuti  asamve.  12  Inde,  anasanduliza 
mitima  yawo  ikhale  ngati  mwala  woti 
gwa,  kuti  angamve  chilamulo,  ndi 
mau  amene  Yehova  wa  makamu  ana- 
tumiza  ndi  Mzimu  wache  mwa  ane- 
neri  oyamba  aja  ; m’menemo  muna- 
fuma  mkwiyo  waukuru  wochokera 
kwa  Yehova  wa  makamu.  13  Ndipo 
kunachitika,  monga  Iye  anapfuula, 
koma  iwo  sanamvera  ; momwemo  iwo 


adzapfuula,  koma  Ine  sindidzamva,  ati 
Yehova  wa  makamu  ; 14  koma  ndi- 
dzawabalalitsa  ndi  kabvumvulu  mwa 
amitundu  onse  amene  sanawadzi- 
wa.  Motero  dziko  linakhala  bwinja, 
m’mbuyo  mwawo  ; palibe  munthu 
wooita’po  ndi  kubwerera’ko  ; pakuti 
adaika  dziko  lofunika’lo  la  bwinja. 

8Ndipo  mau  a Yehova  wa  makamu 
anadza  kwa  ine,  ndi  kuti,  2 Atero 
Yehova  wa  makamu  : Ndimchitira 

nsanje  Ziyoni  ndi  nsanje  yaikuru, 
ndipo  ndimchitira  nsanje  ndi  ukali 
waukuru.  3 Atero  Yehova  : Nda- 

bwerera  kudza  ku  Ziyoni,  ndidza- 
khaia  pakati  pa  Yerusalemu  ; ndi 
Yerusalemu  adzachedwa,  Mudzi  wa 
choonadi  ; ndi  phiri  la  Yehova  wa 
makamu,  Phiri  lopatulika.  4 Atero 
Yehova  wa  makamu  : M’miseu  ya 

Yerusalemu  mudzakhalanso  amuna 
ndi  akazi  okalamba,  yense  ndi  ndodo 
yache  m’dzanja  lache  chifukwa  cha 
ukalamba  wache.  5 Ndi  m’miseu  ya 
mudzi  mudzakhala  ana  amuna  ndi 
akazi  akusewera  m’miseu  yache. 
6 Atero  Yehova  wa  makamu  : Chi- 
kakhala  chodabwitsa  pa  maso  pa 
ctsala  a anthu  awa  masiku  awo,  kodi 
chidzakhalanso  chodabwitsa  pa  maso 
panga  ? ati  Yehova  wa  makamu. 
7 Atero  Yehova  wa  makamu  : Ta- 
onani,  ndidzapulumutsa  anthu  anga 
m’dziko  la  ku  m’mawa,  ndi  m’dziko  la 
ku  madzulo  ; 8 ndipo  ndidzabwera 

nawo,  nadzakhala  m’kati  mwa  Yeru- 
salemu  ; ndipo  iwo  adzakhala  anthu 
anga,  nanenso  ndidzakhala  Mulungu 
wawo,  m’choonadi  ndi  m’chilungamo. 
9 Atero  Yehova  wa  makamu  : Ali- 
mbike  manja  anu,  inu  akumva 
masiku  ano  mau  awa  pa  kamwa  pa 
aneneri  amene  anakhala’ko  tsiku  la 
kuikidwa  maziko  a nyumba  ya  Yehova 
wa  makamu,  ndiyo  kachisi,  kuti 
amangidwe.  10  Pakuti  asanafike 
masiku  aja,  panalibe  kulipidwa  mu- 
nthu,  kapena  kulipidwira  nyama, 
ndipo  analibe  mtendere  iye  wakutu- 
ruka,  kapena  wa  kulowa,  chifukwa 
cha  wosautsa ; pakuti  ndinatumiza 
munthu  yense  atsutsane  naye  mnza- 
che.  11  Koma  tsopano  sindidzakhala 
kwa  otsala  a anthu  awa  monga  mo- 
mwe  ndinakhalira  masiku  oyamba, 
ati  Yehova  wa  makamu.  12  Pakuti 
padzakhala  mbeu  ya  mtendere  ; mpesa 
udzapatsa  zipatso  zache,  ndi  nthaka 
idzapatsa  zobala  zache,  ndi  miyamba 

idzapatsa  mame  awo  ; ndipo  ndidza- 
landiritsa  otsala  a anthu  awa  izi  zonse, 
chikhale  cholowa  chawo.  13  Ndipo 
kudzachitika  kuti,  monga  munali 
chotembereretsa  mwa  amitundu,  inu 
nyumba  ya  Yuda,  ndi  nyumba  ya 
Israyeli,  momwemo  ndidzakusungani, 
ndipo  mudzakhala  chodalitsa  nacho  ; 
musaope,  alimbike  manja  anu.  1 4 Pa- 
kuti  atero  Yehova  wa  makamu  : 
Monga  ndinalingirira  kuchitira  inu 
choipa,  muja  makolo  anu  anautsa 
mkwiyo  wanga,  ati  Yehova  wa  ma- 
kamu,  ndipo  sindinawaleka  ; 1 5 mo- 
mwemonso  ndinalingirira  masiku  ano 
kuchitira  chokoma  Yerusalemu  ndi 
nyumba  ya  Yuda  ; musaopa.  16  Izi 
ndizo  muzichite  : Nenani  choonadi 

yense  ndi  mnzache  ; weruzani  zoona 
ndi  chiweruzo  cha  mtendere  m’zipata 
zanu ; 17  ndipo  musalingirira  choipa 
m’mtima  mwanu  yense  pa  mnzache  ; 
nimusakonde  lumbiro  lonama  ; pa- 
kuti  izi  zonse  ndidana  nazo,  ati 
Yehova. 

18  Ndipo  mau  a Yehova  wa  makamu 
anadza  kwa  ine,  ndi  kuti,  1 9 Atero  Ye- 
hova  wa  makamu  : Kusala  kwa  mwezi 
wa  chinai,  ndi  kusaia  kwa  mwezi  wa 
chisanu,  ndi  kusala  kwa  mwezi  wachi- 
sanu  ndi  chiwiri,  ndi  kusala  kwa 
mwezi  wa  khumi  kukhale  kwa  nyumba 
ya  Yuda  chimwemwe  ndi  chikondwe- 
rero,  ndi  nyengo  zoikika  zosekerera  ; 
chifukwa  chache  kondani  choonadi 
ndi  mtendere.  20  Atero  Yehova  wa 
makamu  : Kudzachitikanso  kuti  mi- 
tundu  ya  anthu,  ndi  okhala’mo 
m’midzi  yambiri  adzafika,  21  ndi 
okhala  m’mudzi  umodzi  adzamuka  ku 
mudzi  wina,  ndi  kuti,  Tiyeni  msanga 
kukapepeza  Yehova,  ndi  kufunafuna 
Yehovawamakamu ; ndimukainenso. 

22  Inde  mitundu  yambiri  ya  anthu, 
ndi  amitundu  amphamvu  adzadza 
kufunafuna  Yehova  wa  makamu 
m’Yerusalemu,  ndi  kupepeza  Yehova. 

23  Atero  Yehova  wa  makamu  : Kudza- 
chitika  masiku  awo  amuna  khumi 
adzagwira,  ndiwo  a manenedwe  onse 
a amitundu,  inde  adzagwira  mkawo 
wa  munthu  ali  mYuda,  ndi  kuti, 
Tidzamuka  nanu,  pakuti  tamva  kuti 
Mulungu  ali  ndi  inu. 

9Katundu  wa  mau  a Yehova  pa 
dziko  la  Hadraki,  ndipo  Dama- 
siko  adzakhala  pojmmula  pache  ; 
pakuti  Yehova  apenyerera  anthu 
monga  apenyerera  mafuko  onse  a 


Israyeli  ; 2 ndi  Hamati  yemwe  wo- 

gundana  naye  malire  ; Turo  ndi 
Sidoni,  angakhale  ali  ndi  nzeru 
zambiri.  3 Ndipo  Turo  adzadzimangira 
polimbikirapo,  nadzakundika  siliva 
ngati  pfumbi,  ndi  golidi  woyenga  ngati 
thope  la  ku  bwalo.  4 Taonani,  Ye- 
hova  adzamlanda  zache,  nadzakantha 
mphamvu  yache  igwe  m’manja  ; ndi- 
po  adzatha  ndi  moto.  5 Asikeloni 
adzachiona,  nadzaopa  ; Gazanso,  na- 
dzanjenjemera  kwambiri  ; ndi  Ekroni, 
pakuti  chiyembekezo  chache  chachi- 
tidwa  manyazi  ; ndipo  mfumu  idza- 
tayika  ku  Gaza,  ndi  Asikeloni  adzasowa 
okhala’mo.  6 Ndi  mtundu  wa  anthu 
osokonezeka  udzakhala  m’Asidodi, 
ndipo  ndidzaononga  kudzikuza  kwa 
aFilisti.  7 Ndipo  ndidzachotsa  mwazi 
wache  m’kamwa  mwache,  ndi  zonya- 
nsa  zache  pakati  pa  mano  ache  ; 
momwemo  iyenso  adzakhala  wotsalira 
wa  Mulungu  wathu,  ndipo  adzakhala 
ngati  mkuru  wa  pfuko  m’Yuda,  ndi 
Ekroni  ngati  mYebusi.  8 Ndipo  ndi- 
dzamangira  nyumba  yanga  misasa, 
kuiletsera  nkhondo,  asapite’po  munthu 
kapena  kubweranso  ; ndipo  waku- 
wasautsa  sadzapitanso  pakati  pawo  ; 
pakuti  tsopano  ndapenya  ndi  maso 
anga. 

9 Kondwera  kwambiri,  mwana 
wamkazi  wa  Ziyoni  ; pfuula  mwana 
wamkazi  wa  Yerusalemu  ; taona, 
mfumu  yako  ikudza  kwa  iwe  ; ndiye 
wolungama,  ndi  mwini  chipulumutso  ; 
wofatsa  ndi  wokwera  pa  buru,  ndi 
mwana  wa  mphongo  wa  buru.  1 0 Ndi- 
po  ndidzaononga  magareta  kuwa- 
chotsa  m’Efraimu,  ndi  akavalo  kuwa- 
chotsa  m’Yerusalemu  ; ndi  uta  wa 
nkhondo  udzaonongeka  ; ndipo  adza- 
nena  za  mtendere  kwa  amitundu ; 
ndi  ufumu  wache  udzakhala  kuyambi- 
ra  ku  nyanja  kufikira  nyanja,  ndi 
kuyambira  ku  mtsinje  kufikira  male- 
kezero  a dziko.  11  Iwenso,  chifukwa 
cha  mwazi  wa  pangano  lako  ndina- 
turutsa  andende  ako  m’dzenje  m’mene 
mulibe  madzi.  12  Bwererani  kudza 
ku  iinga  andende  a chiyembekezo  inu  ; 
ngakhale  lero  lino  ndilalikira  kuti 
ndidzakubwezera  chowirikiza.  13  Pa- 
kuti  ndadzikokera  Yuda,  ndadzaza  uta 
ndi  Efraimu  ; ndipo  ndidzautsa  ana 
ako,  Ziyoni,  alimbane  nawo  ana  ako, 
Yavani,  ndipo  ndidzakuyesa  lupanga 
la  ngwazi.  14  Ndipo  Yehova  adza- 
oneka  pamwamba  pawo,  ndi  mubvi 

wache  udzaturuka  ngati  mphezi  ; 
ndipo  Ambuye  Mulungu  adzaomba 
lipenga,  nadzayenda  ndi  akabvumvulu 
a ku  mwela.  15  Yehova  wa  makamu 
adzawachinjiriza ; ndipo  adzadza, 
nadzapondereza  miyala  yoponyera ; 
ndipo  adzamva,  nadzachita  pnokoso 
ngati  a vinyo  ; ndipo  adzadzazidwa 
ngati  mbale,  ngati  ngondya  za  guwa 
la  nsembe.  16  Ndipo  Yehova  Mulungu 
wawo  adzawapulumutsa  tsiku  ilo, 
ngati  zoweta  za  anthu  ache  ; pakuti 
adzakhala  ngati  miyala  ya  m’korona 
yakunyezimira  pa  dziko  lache.  17  Pa- 
kuti  ukoma  wache  ndi  waukuru 
ndithu,  ndi  kukongola  kwache  nkwa- 
kukuru  ndithu  ! tirigu  adzakometsera 
anyamata,  ndi  vinyo  watsopano 
anamwaii. 

"I  A Pemp'nani  kwa  Yehova  mvula, 

1 w m’nyengo  ya  mvula  ya  masika, 
kwa  Yehova  wolenga  mphezi  ; ndipo 
adzawapatsa  mibvumbi  ya  mvula, 
kwa  yense  zophukira  ku  thengo. 

2 Pakuti  aterafi  anena  zopanda  pache, 
ndi  a ula  aona  bodza ; nafotokoza 
maloto  a chabe,  asangalatsa  nazo 
zopanda  pache ; chifukwa  chache 
ayendayenda  ngati  nkhosa,  azunzika 
popeza  palibe  mbusa.  3 Mkwiyo 
wanga  wayakira  abusa,  ndipo  ndidza- 
langa  atonde  ; pakuti  Yehova  wa 
makamu  adzazonda  zoweta  zache, 
ndizo  nyumba  ya  Yuda,  nadzaziika 
ngati  kavalo  wache  wa  ulemerero  ku 
nkhondo.  4 Kwa  iye  kudzafuma 
mwala  wa  ku  ngondya,  kwa  iye  mso- 
mali,  kwa  iye  uta  wa  nkhondo,  kwa 
iye  osautsa  onse  pamodzi.  5 Ndipo 
adzakhala  ngati  ngwazi  zakupondereza 
adani  m’thope  la  ku  bwalo  ku  nkho- 
ndo  ; ndipo  adzachita  nkhondo,  chi- 
fukwa  Yehova  ali  nawo  ; ndi  a pa 
kavalo  adzachitidwa  manyazi.  6 Ndi- 
po  ndidzalimbitsa  nyumba  ya  Yuda, 
ndi  kusunga  nyumba  ya  Yosefe,  ndipo 
ndidzawakhalitsa,  pakuti  ndawachi- 
tira  chifundo  ; ndipo  adzakhala  monga 
ngati  sindinawataya  konse  ; pakuti 
Ine  ndine  Yehova  Mulungu  wawo, 
ndipo  ndidzawamvera.  7 Ndipo  iwo 
a ku  Efraimu  adzakhala  ngati  ngwazi, 
ndi  mtima  wawo  udzakondwera  ngati 
ndi  vinyo  ; ndipo  ana  awo  adzachiona 
nadzakondwera  ; mtima  wawo  udza- 
kondwerera  mwa  Yehova.  8 Ndidza- 
wayimbira  mluzu  ndi  kuwasonkha- 
nitsa,  pakuti  ndawaombola ; ndipo 
adzachuruka  monga  anachurukira 


kale.  9 Ndipo  ndidzawafesa  mwa 
mitundu  ya  anthu,  ndipo  adzandiku- 
mbukila  m’maiko  a kutali  ; nadza- 
khala  pamodzi  ndi  ana  awo,  nadza- 
bwera.  10  Ndidzawatenganso  ku 
dziko  la  Aigupto,  ndi  kuwasonkha- 
nitsa  m’Asuri  ; ndipo  ndidzalowa 
nawo  m’dziko  la  Gileadi  ndi  Lebano  ; 
koma  sadzawafikira.  11  Ndipo  adza- 
pita  pakati  pa  nyanja  ya  nsautso, 
nadzapanda  mafunde  a m’nyanja, 
ndi  maiwe  onse  a mtsinje  adzaphwa  ; 
ndi  kudzikuza  kwa  Asuri  kudzagwe- 
tsedwa ; ndi  ndodo  ya  chifumu  ya 
chifumu  ya  Aigupto  idzachoka. 
12  Ndipo  ndidzawalimbitsa  mwa  Ye- 
hova  ; ndipo  adzayendayenda  m’dzina 
lache,  ati  Yehova. 

1 i Tsegula  pa  makomo  ako  Le- 
I S bano,  kuti  moto  uthe  miku- 
ngudza  yako.  2 Chema,  mtengo  wa 
mlombwa,  pakuti  mkungudza  wagwa, 
popeza  mitengo  yokoma  yaipitsidwa  ; 
chemani  athundu  a ku  Basani,  pakuti 
nkhalango  yochinjirizika  yagwa  pansi. 
3 Mau  a kuchema  kwa  abusa  ! pakuti 
uiemerero  wawo  waipsidwa  ; mau  a 
kubangula  kwa  misona  ya  mikango ! 
pakuti  kudzikuza  kwa  Yordano  kwa- 
ipsidwa.  4 Atero  Yehova  Mulungu 
wanga : Dyetsani  zoweta  zakuka- 

phedwa  ; 5 zimene  eni  ache  azipha, 
nadziyesera  osaparamula  ; ' ndi  iwo 
akuwagulitsa  akuti,  Alemekezedwe 
Yehova,  pakuti  ine  ndine  wolemera  ; 
ndi  abusa  awo  sazichitira  chifundo. 
6 Pakuti  sindidzachitirariso  chifundo 
okhala  m’dziko’mo,  ati  Yehova  ; koma 
taonani,  ndidzapereka  anthu,  yense 
m’dzanja  la  mnansi  wache,  ndi 
m’dzanja  la  mfumu  yache  ; ndipo 
iwo  adzakantha  dziko’li,  ndi  m’dzanja 
mwawo  sindidzawalanditsa.  7 M’mwe- 
mo  ndinadyetsazoweta  zakukaphedwa, 
ndizo  zoweta  zonyankhalala.  Ndipo 
ndinadzitengera  ndodo  ziwiri  ; yina 
ndinaicha  Chisomo,  inzache  ndinaicha 
Chomanganitsa  ; ndipo  ndinadyetsa 
zowela’zo.  8 Ndipo  ndinatha  abusa 
| atatu’wo  mwezi  umodzi  ; pakuti 
mtima  wanga  unalema  nawo,  ndi 
mtima  wawonso  unaipidwa  nane. 
9 Pamenepo  ndinati,  Sindidzadyetsa- 
nso  inu  ; chirikufa  chife  ; chosoweka 
chisoweke  ; ndi  zotsala  zidyane, 
chonse  nyama  ya  chinzache.  lONdipo 
ndinatenga  ndodo  yanga  Chisomo,  ndi 
kuidula  pakati,  kuti  ndiphwanye 
pangano  langa  ndinalichita  ndi  mi- 

tundu  yonse  ya  anthu.  11  Ndipo 
linatyoka  tsiku  ’lo,  momwemo  zonya- 
nkhalala  za  zoweta,  zakundisamalira 
Ine,  zinadziwa  kuti  ndiwo  mau  a 
Yehova.  12  Ndipo  ndinanena  nawo, 
Chikakomera  inu,  ndipatseni  mphotho 
yanga  ; ngati  iai,  lekani.  Ndipo  ana- 
yesa  mphotho  yanga  kulemera  kwache, 
ndarama  za  siliva  makumi  atatu. 
13  Ndipo  Yehova  anati  kwa  ine,  Ka- 
ziponye  kwa  woumba  mbiya,  mtengo 
wache  wokometsetsa  anandiyesa’wo. 
Ndipo  ndinatenga  ndarama  rnakumi 
atatu  a siliva,  ndi  kuziponya  kwa 
woumba  mbiya,  m’nyumba  ya  Ye- 
hova.  14  Pamenepo  ndinadula  ndo- 
do  yanga  yina,  ndiyo  Chomangani- 
tsa,  kuti  ndithetse  chibale  cha  pakati 
pa  Yuda  ndi  Israyeli. 

15  Ndipo  Yehova  anati  kwa  ine, 
Dzitengerenso  zipangizo  za  mbusa 
wopusa.  16  Pakuti  taonani,  ndidza- 
utsa  mbusa  m’dziko  amene  sadzazonda 
otayika,  kapena  kufunafuna  zomwa- 
zika,  kapena  kulunzitsa  yotyoka, 
kapena  kudyetsa  ya  moyo,  koma 
adzadya  nyama  ya  zonenepa,  nadza- 
ng’amba  ziboda  zawo.  17  Tsoka 
mbusa  wopanda  pache,  wakusiya 
zoweta!  lupanga  pa  dzanja  lache, 
ndi  pa  diso  lache  la  ku  manja  ; dzanja 
lache  lidzauma  konse,  ndi  diso  lache 
lamanja  lidzada  bii. 

“1  O Katundu  wa  mau  a Yehova 
I wakunena  Israyeli. 

Atero  Yehova,  wakuyala  miyamba, 
ndi  kuika  maziko  a dziko  la  pansi,  ndi 
kulenga  mzimu  wa  munthu  m’kati 
mwache  : 2 Taonani,  ndidzaika  Yeru- 
salemu  akhale  chipanda  chodzandi- 
ritsa  kwa  mitundu  yonse  ya  anthu 
yozungulira’po,  ndipo  chidzafikira  Y uda 
yemwe  pomangira  misasa  Yerusalemu. 

3 Ndipo  kudzachitika  tsiku  ilo,  ndi- 
dzaika  Yerusalemu  akhale  mwala 
wolemetsa  mitundu  yonse  ya  anthu  ; 
onse  akuusenza  adzadzilasa  nawo  ; 
ndi  amitundu  onse  a pa  dziko  la  pa- 
nsi  adzasonkhana  kutsutsana  nawo. 

4 Tsiku  ilo,  ati  Yehova,  ndidzakantha 
kavalo  ali  yense  ndi  kumdabwitsa,  ndi 
womkwera  adzayaluka ; ndipo  ndi- 
dzatsegulira  maso  anga  nyumba  ya 
Yuda,  ndi  kukantha  kavalo  ali  yense 
wa  mitundu  ya  anthu  akhale  wa 
khungu.  5 Ndipo  akalonga  a Yuda 
adzanena  m’mtima  mwawo,  Okhala 
m’Yerusalemu  ndiwo  mphamvu  yanga 
m’Yehova  wa  makamu  Mulungu 


wawo.  6 Tsiku  ilo  ndidzaika  akalonga 
a Yuda  ngati  phale  la  moto  pansi  pa 
nkhuni,  ndi  ngati  muuni  wa  moto  mwa 
mitolo  ya  tirigu  ; ndipo  adzatha 
mitundu  yonse  ya  anthu  pozungu- 
lira’po,  ku  dzanja  lamanja  ndi  lama- 
nzere ; ndipo  Yerusalemu  adzakha- 
lanso  m’malo  mwache,  m’Yerusalemu. 
7 Ndipo  Yehova  adzayamba  kupulu- 
mutsa  mahema  a Yuda,  kuti  ulemerero 
wa  nyumba  ya  Davide  ndi  ulemerero 
wa  okhala  m’Yerusalemu  usakulire 
Yuda.  8 Tsiku  ilo  Yehova  adzachi- 
njiriza  okhala  m’Yerusalemu  ; ndi  iye 
wokhumudwa  pakati  pawo  tsiku  lo- 
mwelo  adzakhala  ngati  Davide  ; ndi 
nyumba  ya  Davide  idzakhala  ngati 
Mulungu,  ngati  mthenga  wa  Yehova 
pakati  pawo.  9 Ndipo  kudzachitika 
tsiku  lomwelo,  ndidzayesa  kuononga 
amitundu  onse  akudza  kuyambana 
ndi  Yerusalemu.  10  Ndipo  ndidza- 
tsanulira  pa  nyumba  ya  Davide,  ndi 
pa  okhala  m’Yerusalemu,  mzimu  wa 
chisomo  ndi  wa  kupembedza  ; ndipo 
adzandipenyera  Ine  amene  anandi- 
pyoza ; nadzamlira  ngati  munthu 
alira  mwana  wache  mmodzi  yekha, 
nadzamvera  zowawa  mtima,  monga 
munthu  amvera  zowawamtima  mwana 
wache  woyamba.  11  Tsiku  lomwelo 
kudzakhala  maliro  akuru  m’Yerusa- 
lemu,  ngati  maliro  a Hadadirimoni 
m’chigwa  cha  Megidoni.  12  Ndipo 
dziko  lidzalira,  banja  liri  lonse  pa 
lokha  ; banja  la  nyumba  ya  Davide  pa 
lokha,  ndi  akazi  awo  pa  okha  ; banja 
la  nyumba  ya  Natani  pa  lokha,  ndi 
akazi  awo  pa  okha  ; 13  banja  la 

nyumba  ya  Levi  pa  lokha,  ndi  akazi 
awo  pa  okha  ; banja  la  aSimei  pa 
okha,  ndi  akazi  awo  pa  okha ; 
14  mabanja  onse  otsala,  banja  liri 
lonse  pa  lokha,  ndi  akazi  awo  pa  ckha. 
1 Q Tsiku  lomwelo  padzatsegukira 
I O nyumba  ya  Davide  ndi  okhala 
m’Yerusalemu  kasupe  wa  kwa  uchimo 
ndi  chidetso.  2 Ndipo  kudzachitika 
tsiku  lomwelo,  ati  Yehova  wa  makamu, 
ndidzaononga  maina  a mafano  m’dzi- 
ko  ; ndipo  sadzakumbukikanso  ; ndipo 
ndidzachotsa  m’dziko  aneneri  ndi 
mzimu  wa  chidetso.  3 Ndipo  kudza- 
chitika,  akaneneranso  wina,  atate 
wache  ndi  mai  wache  ombala  adzanena 
naye,  Sudzakhala  ndi  moyo,  pakuti 
unena  bodza  m’dzina  la  Yehova  ; 
ndipo  atate  wache  ndi  mai  wache 
ombala  adzamgwaza  ponenera  iye. 

4 Ndipo  kudzachitika  tsiku  lomwelo 
kuti  aneneri  adzachita  manyazi  yense 
ndi  masomphenya  ache,  ponenera 
iye  ; ndipo  sadzabvala  chopfunda  cha 
ubwea  kunyenga  nacho ; 5 koma 

adzati,  Sindiri  mneneri,  ndiri  wolima 
munda  ; palcuti  munthu  anandiyesa 
kapolo  kuyambira  ubwana  wanga. 
6 Ndipo  wina  akati  kwa  iye,  Zipsera 
izi  m’manja  mwako  nza  chiani  ? 
adzayankha,  Ndizo  za  mabala  anandi- 
lasa  m’nyumba  ya  ondikonda. 

7 Galamuka,  lupanga,  pa  mbusa 
wanga,  ndi  pa  munthu  mnzanga  wa 
pa  mtima,  ati  Yehova  wa  makamu  ; 
kantha  mbusa  ndi  nk’nosa  zidzabala- 
lika  ; koma  ndidzabwezera  dzanja 
langa  pa  zazing’ono’zo.  8 Ndipo 
kudzachitika  m’dziko  lonse,  ati  Yehova, 
magawo  awiri  m’menemo  adzalikhi- 
dwa  nadzafa  ; koma  gawo  lachitatu 
lidzasiyidwa  m’mwemo.  9 Ndi  gawo 
lachitatu’lo  ndidzalitengera  ku  moto, 
ndi  kuwayenga  ngati  ayenga  siliva,  ndi 
kuwayesa  monga  ayesa  golidi ; adzaita- 
na  dzina  langa,  ndipo  ndidzawamvera  ; 
ndidzati,  Awa  ndi  anthu  anga ; ndi  iwo 
adzati,  Yehova  ndi  Mulungu  wanga. 

"1  /\  Taonani  li'kudza  tsiku  la 
1 *"  Yehova,  limene  zofunkha  zako 

zidagawanika  pakati  pako.  2 Pakuti 
ndidzasonkhanitsa  amitundu  onse 
alimbane  ndi  Yerusalemu  ; ndipo 
mudzi’wo  udzalandidwa,  ndi  nyumba 
zidzafunkhidwa,  ndi  akazi  adzaka- 
kamizidwa  ; ndi  limodzi  la  magawo 
awiri  la  mudzi  lidzaturuka  kumka 
ku  ndende  koma  anthu  otsala  sadza- 
onongeka  m’mudzi’mo.  3 Pamenepo 
Yehova  adzaturuka,  nadzachita  nkho- 
ndo  ndi  amitundu  aja,  monga  ana- 
chitira  nkhondo  tsiku  la  kudumana. 
4 Ndi  mapazi  ache  adzaponda  tsiku 
lomwelo  pa  phiri  la  Azitona,  liri 
pandunji  pa  Yerusalemu  ku  m’mawa, 
ndi  phiri  la  Azitona  lidzang’ambika 
pakati  kuloza  ku  m’mawa  ndi  ku 
madzulo,  ndipo  padzakhala  chigwa 
chachikuru  ; ndi  gawo  lina  la  phiri’lo 
lidzamuka  ku  mpoto,  ndi  gawo  lina 
ku  mwela.  5 Pamenepo  mudzathawa 
kudzera  chigwa  cha  mapiri  anga  ; 
pakuti  chigwa  cha  mapiri  chidza- 
fikira  ku  Azali  ; ndipo  mudzathawa 
monga  umo  munathawira  chibvomezi, 
masiku  a Uziya  mfumu  ya  Yuda  ; 
ndipo  Yehova  Mulungu  wanga  adza- 
dza,  ndi  opatulika  onse  pamodzi  ndi 
Inu.  6 Ndipo  kudzachitika  tsiku  lo- 


mwelo,  sikudzakhala  kuunika,  zowa- 
la’zo  zidzada ; 7 koma  lidzakhala 

tsiku  la  pa  lokha  lodziwika  ndi 
Yehova  ; palibe  usana,  palibe  usiku  ; 
koma  kudzatero  kuti  madzulo  kudzati 
mbe.  8 Ndipo  kudzachitika  tsiku 
lomwelo  kuti  madzi  a moyo  adzatu- 
ruka  ku  Yerusalemu  ; gawo  lawo  lina 
kumka  ku  nyanja  ya  ku  m’mawa,  ndi 
gawo  lina  kumka  ku  nyanja  ya  ku 
madzulo  ; adzatero  nyengo  ya  dzinja 
ndi  ya  mwamvu.  9 Ndipo  Yehova 
adzakhala  mfumu  ya  dziko  lonse ; 
tsiku  lomwelo  Yehova  adzakhala  Iye 
yekha,  ndi  dzina  lache  ilo  lokha. 
10  Dziko  lonse  lidzasandulika  lidzanga 
chidikha,  kuyambira  ku  Geba  kufikira 
ku  Rimoni,  ku  mwela  'kwa  Yerusa- 
lemu  ; ndipo  pali  uwu’po  padzakhala 
ponyamuka,  ndipo  udzakhala  m’malo 
mwache,  kuyambira  ku  chipata  cha 
Benjamini  kufikira  ku  malo  a chipata 
choyamba,  kufikira  ku  chipata  cha 
ku  ngondya,  ndi  kuyambira  nsanja 
ya  Hananeli  kufikira  ku  zoponderamo 
mpesa  za  mfumu.  11  Ndipo  anthu 
adzakhala  m’menemo,  ndipo  sipadza- 
khalanso  kuonongetsa  ; koma  Ye- 
rusalemu  adzakhala  mosatekeseka. 
12  Ndipo  mliri  umene  Yehova  adza- 
kantha  nawo  mitundu  yonse  ya  anthu 
imene  idathira  nkhondo  pa  Yerusa- 
lemu  ndi  uwu  : nyama  yawo  idzaonda 
akali  chiriri  pa  mapazi  awo,  ndi  maso 
awo  adzapuala  m’pfunkha  mwawo, 
ndi  lilime  lawo  lidzanyala  m’kamwa 
mwawo.  13  Ndipo  kudzali  tsiku 
lomwelo,  kuti  chisokonezo  chachikuru 
chochokera  kwa  Yehova  chidzakhala 
pakati  pawo  ; ndipo  adzagwira  yense 
dzanja  la  mnzache  ; ndi  dzanja  lache 
lidzaukira  dzanja  la  mnzache.  14  Ndi 
Yuda  yemwe  adzachita  nkhondo  ku 
Yerusalemu  ; ndi  zolemera  za  ami- 
tundu  onse  ozungulira’po  zidzaso- 
nkhanizidwa,  golidi,  ndi  siliva,  ndi 
zobvala  zambirimbiri.  15  Momwe- 
monso  mliri  wa  pa  akavalo,  nyuru, 
agamila,  ndi  aburu,  ndi  nyama  zonse 
zokhala  m’misasa  iyo,  udzakhala  ngati 
mliri  uwo.  1 6 Ndipo  kudzachitika  kuti 
otsala  onse  a amitundu  onse  anadza’wo 
kulimbana  ndi  Yerusalemu,  adzakwera 
chaka  ndi  chaka  kulambira  mfurnu 
Yehova  v/a  makamu,  ndi  kusunga 
madyerero  a misasa.  17  Ndipo  kudza- 
chitika  kuti  ali  yense  wa  mabanja  a 
dziko  wosakwera  kumka  ku  Yerusa- 
lemu  kulambira  mfumu  Yehova  wa 

makamu,  pa  iwowa  sipadzakhala 
mvula.  18  Ndipo  banja  la  ku  Aigupto 
likapanda  kukwera,  losafika,  sudza- 
wagwera  kodi  mliri  umene  Yehova 
adzakantha  nawo  amitundu  osakwera 
kusunga  madyerero  a misasa  ? 19  Ili 

ndi  chimo  la  Aigupto,  ndi  chimo  la 
amitundu  onse  osakwera’ko  kusunga 
madyerero  a misasa.  20  Tsiku  lo- 
mwelo  padzaoneka  pa  miriu  ya  aka- 


valo  OPATULIKIRA  YEHOVA  ; ndi 
mbiya  za  m’nyumba  ya  Yehova 
zidzanga  mbale  za  ku  guwa  la  nsembe. 
21  Inde  mbiya  zonse  za  m’Yerusalemu 
ndi  m’Yuda  zidzakhala  zopatuiikira 
Yehova  wa  makamu  ; ndi  onse  aku- 
phera  nsembe  adzafika  nadzatenga’ko, 
ndi  kuphika’mo  ; ndipo  tsiku  lomwelo 
simudzakhalanso  mKanani  m’nyumba 
ya  Yehova  wa  makamu. 


MALAKI 


IKATUNDU  wa  mau  a Yehova  wa 
kwa  Israyeli  mwa  Malaki. 

2 Ndakukondani,  ati  Yehova  ; koma 
inu  mukuti,  Mwatikonda  motani  ? 
Ezau  si  mkulu  wache  wa  Yakobo 
kodi  ? ati  Yehova;  ndipo  ndinakonda 
Yakobo  ; 3 koma  Ezau  ndinamuda, 
ndinasanduliza  mapiri  ache  a bwinja, 
ndi  kupereka  cholowa  chache  kwa 
ankhandwe  a m’chipululu.  4 Chi- 
nkana  Edomu  akuti,  Taphwanyika, 
koma  tidzabwera  ndi  kumanganso 
mabwinja  ; atero  Yehova  wa  maka- 
mu  : Adzamanga,  koma  Ine  ndidza- 
pasula  ; ndipo  adzawacha,  Dziko  la 
choipa,  ndiponso,  Anthu  amene  Yehova 
akwiya  nawo  chikwiyire.  5 Ndipo 
maso  anu  adzaona,  nimudzati,  Yehova 
ali  wamkuru  kupitirira  malire  a 
Israyeli. 

6 Mwana  alemekeza  atate  wache, 
ndi  mnyamata  mbuye  wache  ; ngati 
Ine  tsono  ndine  atate,  uli  kuti  ulemu 
wanga  ? ngati  Ine  ndine  mbuye, 
kundiopa  kuli  kuti  ? ati  Yehova  wa 
makamu  kwa  inu  ansembe  akupeputsa 
dzina  langa.  Ndipo  mukuti,  Tapeputsa 
dzina  lanu  motani  ? 7 Mupereka 

mkate  wodetsedwa  pa  guwa  langa  la 
nsembe  ; ndipo  mukuti,  Takudetsani 
motani  ? M’menemo,  mwakuti  mu- 
nena,  Gome  la  Yehova  nlonyozeka. 
8 Ndipo  pamene  mupereka  yakhungu 
ikhale  nsembe,  mukuti,  palibe  choipa  ! 
ndi  popereka  yotsimphina  ndi  yodwala, 
palibe  choipa  ! Kaiperekeni  kwa  kaze- 
mbe  wanu,  mudzamkomera  kodi  ? 
kapena  adzakubvomerezani  kodi  ? ati 
Yehova  wa  makamu.  9 Ndipo  tso- 
pano,  mupepeze  Mulungu,  kuti  ati- 
chitire  chifundo  ; ichicho  chichokera 
kwa  inu  ; kodi  Iye  adzabvomereza 
ena  a inu  ? ati  Yehova  wa  makamu  ? 


10  Mwenzi  atakhala  wina  mwa  inu 
wakutseka  pa  makomo,  kuti  musa- 
sonkhe  moto  chabe  pa  guwa  langa  la 
nsembe ! Sindikondwera  nanu,  ati 
Yehova  wa  makamu,  ndipo  sindidza- 
landira  chopereka  m’dzanja  lanu. 

11  Pakuti  kuyambira  koturukira  dzu- 
wa  kufikira  kolowera  kwache  dzina 
langa  lidzakhala  lalikuru  mwa  ami- 
tundu  ; ndipo  m’malo  monse  adza- 
perekera  dzina  langa  chofukiza  ndi 
chopereka  choona  ; pakuti  dzina  langa 
lidzakhala  lalikuru  mwa  amitundu, 
ati  Yehova  wa  makamu.  1 2 Koma  inu 
muliipsa,  pakunena  inu,  Gome  la 
Yehova  laipsidwa,  ndi  zipatso  zache, 
chakudya  chache,  chonyozeka.  13  Mu- 
kutinso,  Taonani,  ncholemetsa  ichi ! 
ndipo  mwachipeputsa,  ati  Yehova  wa 
makamu  ; ndipo  mwabwera  nazo 
zofunkha,  ndi  zotsimphina,  ndi  zo- 
dwala  ; momwemo  mubwera  nayo 
nsembe  ; kodi  ndiyenera  kuilandira 
ku  dzanja  lanu  ? ati  Yehova.  14  Koma 
wotembereredwa  wonyenga’yo,  wo- 
khala  nayo  yaimuna  m’gulu  lache, 
nawinda,  naphera  Yehova  nsembe 
chinthu  cha  chirema ; pakuti  Ine 
ndine  mfumu  yaikuru,  ati  Yehova  wa 
makamu  ; ndipo  dzina  langa  ndi 
loopsa  pakati  pa  amitundu. 

Ndipo  tsono,  ansembe  inu,  lamulo 
4L.  ili  ndi  la  kwa  inu.  2 Muka- 
panda  kumvera,  mukapanda  kuliika 
mu  mtima  mwanu,  kupatsa  dzina 
langa  ulemerero,  ati  Yehova  wa 
makamu,  ndidzakutumizirani  tembe- 
rero,  ndi  kutemberera  madalitso  anu  ; 
inde,  ndawatemberera  kale  chifukwa 
simuliika  mu  mtima.  3 Taonani,  ndi- 
dzaipsa  mbeu  chifukwa  cha  inu,  ndi 
kuwaza  chiphwidza  pa  nkhope  panu, 
ndicho  chiphwidza  cha  nsembe  zanu, 

ndipo  adzakuchotsani  pamodzi  nacho. 
4 Ndipo  mudzadziwa  kuti  ndatumiza 
lamulo  ili  kwa  inu,  kuti  chipangano 
changa  chikhale  ndi  Levi,  ati  Yehova 
wa  makamu.  5 Chipangano  changa 
chinali  naye  cha  moyo  ndi  cha  mte- 
ndere  ; ndipo  ndinampatsa  izi  kuti 
aope  ; nandiopa,  naopsedwa  chifukwa 
cha  dzina  langa.  6 Chilamulo  cha 
zoona  chinali  m’kamwa  mwache,  ndi 
chosalungama  sichinapezeka  m’milo- 
mo  mwache  ; anayenda  nane  mu 
mtendere  ndi  moongoka,  nabweza 
ambiri  aleke  mphulupulu.  7 Pakuti 
milomo  ya  wansembe  iyenera  kusunga 
chidziwitso,  ndi  anthu  ayenera  kufu- 
nafuna  chilamulo  pa  kamwa  pache  ; 
pakuti  iye  ndiye  mthenga  wa  Yehova 
wa  makamu.  8 Koma  inu  mwapa- 
mbuka  m’njira  ; mwakhumudwitsa 
ambiri  m’chilamulo  ; mwaipsa  chi- 
pangano  cha  Levi,  ati  Yehova  wa 
makamu.  9 Chifukwa  chache  Inenso 
ndakuikani  onyozeka  ndi  ochepseka 
kwa  anthu  onse,  popeza  simunasunga 
njira  zanga,  koma  munaweruza  mwa 
nkhope  pochita  chilamulo. 

10  Kodi  sitiri  naye  Atate  mmodzi 
ife  tonse  ? sanatilenga  kodi  Mulu- 
ngu  mmodzi  ? Tichita  monyengezana 
yense  ndi  mnzache  chifukwaninji, 
ndi  kuipsa  chipangano  cha  makolo 
athu  ? 11  Yuda  wachita  monye- 

nga,  ndi  m’Israyeli  ndi  m’Yerusa- 
lemu  mwachitika  chonyansa  ; pakuti 
Yuda  waipsa  chipatuliko  cha  Yehova 
chimene  achikonda,  nakwatira  mwana 
wamkazi  wa  mlungu  wachilendo. 
12  Yehova  adzalikha  munthu  waku- 
chita  ichi,  wogalamutsa  ndi  wobvo- 
mereza  m’mahema  a Yakobo,  ndi 
iye  wopereka  chopereka  kwa  Yehova 
wa  makamu.  13  Ndi  ichi  mubwereza 
kuchichita  : mukuta  guwa  la  nsembe 
la  Yehova  ndi  misozi,  ndi  kulira,  ndi 
kuusa  moyo  ; momwemo  Iye  sasa- 
maliranso  chopereka,  kapena  kuila- 
ndira  mokondwera  m’dzanja  lanu. 
14  Koma  mukuti,  Chifukwaninji  ? 
Chifukwa  kuti  Yehova  anali  mboni 
pakati  pa  iwe  ndi  mkazi  wa  ubwana 
wako,  amene  unamchitira  chosakhu- 
lupirika,  chinkana  iye  ndiye  mnzako, 
mkazi  wa  pangano  lako.  15  Ndipo 
sanatero  kodi  wina  womtsalira  mzimu? 
Ndipo  winayo  anatero  bwanji  ? Ana- 
tero  pofuna  mbeu  ya  Mulungu.  Koma 
sungani  mzimu  wanu ; ndipo  asa- 
mchitire  monyenga  mkazi  wa  ubwana 


wache  ndi  mmodzi  yense.  16  Pakutt 
ndidana  nako  kuleka  kumene,  ati 
Yehova  Mulungu  wa  Israyeli,  ndi  iye 
wakukuta  chobvala  chache  ndi  chi- 
wawa,  ati  Yehova  wa  makamu  ; chi- 
fukwa  chache  sungani  mzimu  wanu 
kuti  musachite  mosakhulupirika. 

17  Mwalemetsa  Yehova  ndi  mau 
anu.  Koma  mukuti,  Tamlemetsa  ndi 
chiani  ? Ndi  ichi  chakuti  munena, 
Yense  wakuchita  choipa  ali  wokoma 
pa  maso  pa  Mulungu,  ndipo  akondwera 
nawo  ; kapena,  Ali  kuti  Mulungu  wa 
chiweruzo  ? 

3Taonani,  ndituma  mthenga  wa- 
nga,  kuti  akonzeretu  njira  pa 
maso  panga  ; ndipo  Ambuye  amene 
mumfuna  adzadza  ku  kachisi  wache 
modzidzimutsa ; ndiye  mthenga  wa 
chipangano  amene  mukondwera  naye  ; 
taonani  akudza,  ati  Yehova  wa  ma- 
kamu.  2 Koma  ndani  adzapirira  tsiku 
la  kudza  kwache  ? ndipo  adzaima 
ndani  pooneka  Iye  ? pakuti  adzanga 
moto  wa  woyenga,  ndi  sopo  wa 
otsuka  ; 3 ndipo  adzakhala  pansi  ndi 
kuyenga  ndi  kuyeretsa  siliva,  nadza- 
yeretsa  ana  a Levi,  nadzawayengetsa 
ngati  golidi  ndi  siliva  ; pamenepo  iwo 
adzapereka  kwa  Yehova  zopereka 
m’chilungamo.  4 Pamenepo  chope- 
reka  cha  Yuda  ndi  Yerusalemu  chi- 
dzakomera  Yehova,  ngati  masiku  a 
kale  lija,  ndi  ngati  zaka  zoyamba  zija. 
5 Ndipo  ndidzayandikiza  kwa  inu  kuti 
ndiweruze  ; ndipo  ndidzakhala  mboni 
yakufulumira  kutsutsa  obwebweta, 
ndi  achigololo,  ndi  olumbira  monama ; 
ndi  iwo  akunyenga  wolembedwa  nchi- 
to  pa  kulipira  kwache,  akazi  a masiye, 
ndi  ana  a masiye,  ndi  wakuipsa  mlandu 
wa  mlendo,  osandiopa  Ine,  ati  Ye- 
hova  wa  makamu.  6 Pakuti  Ine 
Yehova  sindisinthika,  chifukwa  cha- 
che  inu  ana  a Yakobo  simunathedwa. 

7 Kuyambira  masiku  a makolo  anu 
mwapambuka  kuleka  malemba  anga 
osawasunga.  Bwererani  kudza  kwa 
Ine,  ndipo  Ine  ndidzabwerera  kwa  inu, 
ati  Yehova  wa  makamu.  Koma  inu 
mukuti,  Tibwerere  motani  ? 8 Kodi 
munthu  adzalanda  za  Mulungu  ? 
ndipo  inu  mundilanda  Ine.  Koma  mu- 
kuti,  Takulandani  zotani  ? Limodzi 
limodzi  la  magawo  khumi,  ndi  zopere- 
ka.  9 Mutembereredwa  ndi  temberero; 
pakuti  mundilanda  Ine,  ndinu  mtu- 
ndu  uwu  wonse.  10  Mubwere  nalo 
limodzi  limodzi  lonse  la  khumi,  ku 

nyumba  yosungira’mo,  kuti  m’nyumba 
mwanga  mukhale  chakudya  ; ndipo 
mundiyese  nako  tsono,  ati  Yehova 
wa  makamu,  ngati  sindikutsegulirani 
mazenera  a kumwamba,  ndi  kuku- 
tsanulirani  mdalitso  wakuti  udzaso- 
weka  malo  a kuulandira.  11  Ndipo 
ndidzadzudzula  zolusa  chifukwa  cha 
inu,  kuti  zisakuonongereni  zipatso  za 
nthaka  yanu  ; ngakhale  mpesa  wanu 
sudzayoyoka  zipatso  zache,  zosacha 
m’munda,  ati  Yehova  wa  makamu. 
12  Ndipo  amitundu  onse  adzacha 
inu  odala;  pakuti  mudzakhala  dziko 
lokondweretsa,  ati  Yehova  wa  ma- 
kamu. 

13  Mau  anu  andilimbira,  ati  Yehova. 
Koma  inu  mukuti,  Tanena  motsutsana 
nanu  ndi  chiani  ? 14  Mwanena,  Kutu- 
mikira  Mulungu  nkwa  chabe  ; ndipo 
tapindulanji  ndi  kusunga  udikiro 
wache,  ndi  kuyenda  obvala  za  maliro 
pa  maso  pa  Yehova  wa  makamu  ? 
15  Ndipo  tsopano  tiwacha  odzikuza 
odala,  inde  iwo  ochita  zoipa  amangi- 
dwa  ngati  nyumba  ; inde,  ayesa  Mu- 
lungu,  napuiumuka.  16  Pamenepo 
iwo  akuopa  Yehova  analankhulana 
wina  ndi  mnzache ; ndipo  Yehova 
anawachera  khutu  namva,  ndi  buku 
la  chikumbutso  linalembedwa  pa  maso 
pache,  la  kwa  iwo  akuopa  Yehova, 
nakumbukila  dzina  lache.  17  Ndipo 
adzakhala  anga  anga,  ati  Yehova  wa 


makamu,  tsiku  ndidzaika’lo,  ndipo 
ndidzawaieka  monga  munthu  aleka 
mwana  wache  womtumikira.  18  Pa- 
menepo  mudzabwera  ndi  kuzindikira 
pakati  pa  wolungama  ndi  woipa, 
pakati  pa  iye  wotumikira  Muiungu 
ndi  iye  wosamtumikira. 

4Pakuti  taonani,  likudza  tsiku, 
lotentha  ngati  ng’anjo  ; ndipo 
onse  akudzikuza  ndi  onse  akuchita 
choipa  adzakhala  ngati  chiputu  ; ndi 
tsiku  lirinkudza  lidzawayatsa,  ati 
Yehova  wa  makamu,  osawasiyira 
muzu  kapena  nthambi.  2 Koma  inu 
akuopa  dzina  langa,  dzuwa  la  chilu- 
ngamo  lidzakuturukirani,  muli  kuchi- 
ritsa  m’mapiko  mwache  ; ndipo  mu- 
dzaturuka  ndi  kutumphatumpha  ngati 
ana  a ng’ombe  onenepa.  3 Ndipo 
mudzapondereza  oipa  ; pakuti  adza- 
khala  ngati  mapulusa  ku  mapazi  anu, 
tsiku  ndidzaika’lo,  ati  Yehova  wa 
makamu. 

4 Kumbukilani  chilamulo  cha  Mo- 
se  mtumiki  wanga,  ndinamlamulira- 
’cho  m’Horebu  chikhale  cha  Israyeli 
lonse,  ndicho  malemba  ndi  maweruzo. 
5 Taonani,  ndidzakutumizirani  Eliya 
mneneri  lisanadze  tsiku  lalikuru  ndi 
loopsa  la  Yehova.  6 Ndipo  adzabwe- 
zera  mitima  ya  atate  kwa  ana,  ndi 
mitima  ya  ana  kwa  atate  awo  ; kuti 
ndisafike  ndi  kukantha  dziko  liono- 
ngeke  konse. 

UTENGA  WABWINO  WA 

MATEYU 


1BUKU  la  kubadwa  kwa  Yesu 
Kristu,  mwana  wa  Davide,  mwana 
wa  Abrahamu. 

2 Abrahamu  anabala  Isake  ; ndi 
Isake  anabala  Yakobo  ; ndi  Yakobo 
anabala  Yuda  ndi  abale  ache  ; 3 ndi 
Yuda  anabala  Farese  ndi  Zara  mwa 
Tamare  ; ndi  Farese  anabala  Ezronu  ; 
ndi  Ezronu  anabala  Aramu  ; 4 ndi 

Aramu  anabala  Aminadabu  ; ndiAmi- 
nadabu  anabala  Naasoni ; ndi  Naasoni 
anabala  Salmoni  ; 5 ndi  Salmoni  ana- 
bala  Boazi  mwa  Rahabe  ; ndi  Boazi 
anabala  Obede  mwa  Rute  ; ndi  Obede 
anabala  Yese ; 6 ndi  Yese  anabala 

Davide  mfumu’yo. 

Ndipo  Davide  anabala  Solomo  mwa 
mkazi  wa  Uriya  ; 7 ndi  Solomo  ana- 
bala  Rehabiamu;  ndi  Rehabiamu  ana- 
bala  Abiya  ; ndi  Abiya  anabala  Asa  ; 
8 ndi  Asa  anabala  Yosafate  ; ndi  Yosa- 
fate  anabala  Yoramu  ; ndi  Yoramu 
anabala  Uziya  ; 9 ndi  Uziya  anabala 
Yotama  ; ndi  Yotama  anabala  Ahaze  ; 
ndi  Ahaze  anabala  Hezekiya  ; 1 0 ndi 
Hezekiya  anabala  Manase  ; ndi  Ma- 
nase  anabala  Amoni  ; ndi  Amoni  ana- 
bala  Yosiya  ; 11  ndi  Yosiya  anabala 
Yekoniya  ndi  abale  ache  pa  nthawi 
ya  kutengedwa  kunka  ku  Babulo. 

12  Ndipo  pambuyo  pache  pa  kute- 
ngedwa’ko  ku  Babulo,  Yekoniya  ana- 
bala  Salatieli  ; ndi  Salatieli  anabala 
Zerubabele ; 1 3 ndi  Zerubabele  anabala 
Abiyudi  ; ndi  Abiyudi  anabala  Eliya- 
kimu  ; ndi  Eliyakimu  anabala  Azoro  ; 
14  ndi  Azoro  anabala  Sadolci  ; ndi 
Sadoki  anabala  Akimu  ; ndi  Akimu 
anabala  Eliyudi  ; 15  ndi  Eliyudi  ana- 
bala  Eleazara  ; ndi  Eleazara  anabala 
Matani  ; ndi  Matani  anabala  Yakobo  ; 
16  ndi  Yakobo  anabala  Yosefe,  mwa- 
muna  wache  wa  Mariya,  amene  Yesu, 
wochedwa  Kristu  anabadwa  mwa  iye. 

17  Motero  mibadwo  yonse  kuya- 
mbira  pa  Abrahamu  kufikira  kwa 
Davide  ndiyo  mibadwo  khumi  ndi 


inai  ; ndi  kuyambira  pa  Davide  kufi- 
kira  pa  kutengedwa  kunka  ku  Babulo 
mibadwo  khumi  ndi  inai  ; ndi  kuya- 
mbira  pa  kutengedwa  kunka  ku 
Babulo  kufikira  kwa  Kristu  mibadwo 
k'numi  ndi  inai. 

10  Ndipo  kubadwa  kwache  kwa  Yesu 
Kristu  kunali  kotere  : Amai  wache 

Mariya  anapalidwa  ubwenzi  ndi  Yosefe, 
koma  asanakomane  iwowo,  anape- 
zedwa  iye  ali  ndi  pakati  mwa  Mzimu 
Woyera.  19  Koma  Yosefe,  mwamuna 
wache,  anali  wolungama,  ndiponso 
sanafuna  kunyazitsa  iye,  nayesa 
m’mtima  kumleka  iye  m’tseri.  20  Ko- 
ma  pakusinkhasinkha  iye  zinthu  izi, 
onani,  mngelo  wa  Ambuye  anaonekera 
kwa  iye  m’kulota,  nanena,  Yosefe, 
mwana  wa  Davide,  usaope  kudzite- 
ngera  wekha  Mariya  mkazi  wako  ; 
pakuti  icho  cholandiridwa  mwa  iye 
chiri  cha  Mzimu  Woyera.  21  Ndipo 
adzabala  mwana  wamwamuna,  ndipo 
udzamucha  dzina  lache  YESU  ; pa- 
kuti  Iyeyo  adzapulumutsa  anthu  ache 
ku  machimo  awo.  22  Ndipo  zonsezi 
zinakhala  kuti  chikachitidwe  chone- 
nedwa  ndi  Ambuye  mwa  mneneri,  ndi 
kuti, 

23  Onani  namwali  adzaima, 
Nadzabala  mwana  wamwamuna, 
Ndipo  adzamucha  dzina  lache, 

EMANUELI  ; 

ndilo  losandulika,  MULUNGU  NAFE. 

24  Ndipo  Yosefe  anauka  tulo  tache, 

nachita  monga  anamuuza  mngelo  wa 
Ambuye,  nadzitengera  yekha  mkazi 
wache  ; 25  ndipo  sanamdziwa  iye 

kufikira  atabala  mwana  wache  ; na- 
mucha  dzina  lache  YESU. 

2Ndipo  pa  kubadwa  kwache  kwa 
Yesu  m’Betelehemu  wa  Yudeya 
m’masiku  a Herode  mfumu,  onani, 
Anzeru  a ku  m’mawa  anafika  ku  Yeru- 
salemu,  2 nati,  Ali  kuti  amene  ana- 
badwa  Mfiimu  ya  aYuda  ? chifukwa 
tinaona  nyenyezi  yache  ku  m’mawa, 


3 


2. 3—3. 8 


MATEYU 


ndipo  tinadzera  kudzamlambira  Iye. 
3 Ndipo  Herode  mfumu’yo  pakumva 
ichi  anabvutika,  ndi  Yerusalemu  yense 
pamodzi  naye. 

4 Ndipo  pamene  anasonkhanitsa 
ansembe  akuru  onse  ndi  alembi  a 
anthu,  anafunsira  iwo,  Adzabadwira 
kuti  Kristu  ’yo  ? 5 Ndipo  anamuuza 

iye,  M’Betelehemu  wa  Yudeya  : chi- 
fukwa  kunalembedwa  kotere  ndi 
mneneri,  kuti, 

6 Ndipo  iwe  Betelehemu,  dziko  la 

Yudeya, 

Sukhala  konse  wamng’onong’ono 
mwa  akuru  a Yudeya. 

Pakuti  Wotsogolera  adzachokera 
mwa  iwe, 

Amene  adzaweta  anthu  anga 
alsrayeli. 

7 Pomwepo  Herode  anawaitana 
Anzeru’wo  m’tseri,  nafunsitsa  iwo 
nthawi  yache  idaoneka  nyenyezi’yo. 
8 Mawatumiza  ku  Betelehemu,  nati, 
Yendani  mufunitsitse  za  kamwana’ko  ; 
ndipo  pamene  mudzampeza,  mundi- 
bwezere  mau,  kuti  inenso  ndidzadze 
kudzamlambira  Iye.  9 Ndipo  iwo, 
m’mene  anamva  mfumu  anamuka ; 
ndipo  onani,  nyenyezi  ija  anaiona  ku 
m’mawa,  inawatsogolera  iwo,  kufikira 
inadza  niima  pamwamba  pomwe  panali 
kamwana’ko.  10  Ndipo  iwo  poona 
nyenyezi’yo,  anakondwera  ndi  kuko- 
ndwera  kwakukuru.  11  Ndipo  pofika 
ku  nyumba  anaona  kamwana’ko  ndi 
Mariya  amache,  ndipo  anagwa  pansi 
namgwadira  Iye ; namasula  chuma 
chawo,  nampatsa  Iye  mitulo,  ndiyo 
golidi  ndi  libano  ndi  mure.  12  Ndipo 
iwo,  pochenjezedwa  m’kulota  kuti 
asabwerere  kwa  Herode,  anachoka 
kupita  ku  dziko  lawo  pa  njira  yina. 

13  Ndipo  pamene  iwo  anachoka, 
onani,  mngelo  wa  Ambuye  anaonekera 
kwa  Yosefe  m’kulota,  nati,  Tauka, 
nutenge  kamwana’ko  ndi  amache, 
nuthawire  ku  Aigupto,  nukakhale 
kumeneko  kufikira  ndidzakuuza  iwe  ; 
pakuti  Herode  adzafuna  kamwana 
kukaononga  Iko.  14  Ndipo  iye  ana- 
nyamuka  natenga  kamwana  ndi 
amache  usiku,  nachoka  kupita  ku 
Aigupto  ; 15  nakhalabe  kumeneko 

kufikira  atamwalira  Herode  ; kuti 
chikachitidwe  chonenedwa  ndi  Ambu- 
ye  mwa  mneneri  kuti, 

Ndinaitana  Mwana  wanga  aturuke 
m’Aigupto. 

16  Pamenepo  Herode,  poona  kuti 


anampusitsa  Anzeru’wo,  anapsa  mti- 
ma  ndithu,  natumiza  ena  kukaononga 
tiana  tonse  ta  m’Betelehemu  ndi  ta 
m’miraga  yache  yonse,  takufikira  zaka 
ziwiri  ndi  tating’ono  tonse,  monga 
mwa  nthawi  imeneyo  iye  anafunsitsa 
kwa  Anzeru’wo.  17  Pomwepo  china- 
chitidwa  chonenedwa  ndi  Yeremiya 
mneneri,  kuti, 

18  Mau  anamveka  m’Rama, 

Maliro  ndi  kuchema  kwambiri, 
Rakele  wolira  ana  ache  ; 
Wosafuna  kusangalatsidwa, 
Chifukwa  palibe  iwo. 

19  Koma  pakumwalira  Herode, 
onani,  mngelo  wa  Ambuye  anaonekera 
m’kulota  kwa  Yosefe  m’Aigupto, 
20  nati,  Tauka,  nutenge  kamwana  ndi 
amache,  nupite  ku  dziko  la  Israyeli : 
chifukwa  anafa  uja  wofuna  moyo 
wache  wa  kamwana’ko.  21  Ndipo 
anauka  iye,  natenga  kamwana  ndi 
amache,  nalowa  m’dziko  la  Israyeli. 
22  Koma  pakumva  iye  kuti  Arikelao 
anali  mfumu  ya  Yudeya  m’malo  mwa 
atate  wache  Herode,  anachita  mantha 
kupita  kumeneko  ; ndipo  pamene 
anachenjezedwa  ndi  Mulungu  m’ku- 
lota,  anamuka  nalowa  ku  dziko  la 
Galileya,  23  nadza  nakhazikika 
m’mudzi  dzina  lache  Nazarete  : kuti 
chikachitidwe  chonenedwa  ndi  aneneri 
kuti,  Adzachedwa  mNazarayo. 

SNdipo  masiku  aja  anadza  Yo- 
hane  Mbatizi,  m’chipululu  cha 
Yudeya,  2 nanena,  Tembenukani 
mitima  ; chifukwa  Ufumu  wa  Ku- 
mwamba  wayandikira.  3 Pakuti  uyu 
ndiye  ananena’yo  Yesaya  mneneri, 
kuti, 

Mau  a wopfuula  m’chipululu, 
Konzani  khwalala  la  Ambuye, 
Lungamitsani  njira  zache. 

4 Ndipo  Yohane  yekhayo  anali  nacho 
chobvala  chache  cha  ubweya  wa 
ngamila,  ndi  lamba  la  chikopa  m’chu- 
uno  mwache ; ndi  chakudya  chache 
chinali  dzombe  ndi  uchi  wa  ku  thengo. 
5 Pamenepo  panamturukira  iye  a ku 
Yerusalemu,  ndi  Yudeya  lonse,  ndi 
dziko  lonse  loyandikana  ndi  Yordano  ; 
6 nabatizidwa  ndi  iye  mu  mtsinje’wo 
wa  Yordano,  alikuulula  machimo  awo. 
7 Ndipo  iye  pakuona  ambiri  a aFarisi 
ndi  a aSaduki  akudza  ku  ubatizo  wa- 
che,  anati  kwa  iwo,  Obadwa  a njoka 
inu,  ndani  anakulangizani  kuthawa 
mkwiyo  ulinkudza  ? 8 Onetsani  inu 
zipatso  zakuyenera  kutembenuka 


4 


MATEYU 


3. 9-4. 19 


mtima  : 9 ndipo  musamayesa  kunena 
mwa  inu  nokha,  Atate  wathu  tiri  naye 
Abrahamu  ; pakuti  ndinena  kwa  inu 
kuti  mwa  miyala  iyi  Mulungu  akhoza 
kuukitsira  Abrahamu  ana.  10  Ndi- 
ponso  tsopano  lino  nkhwangwa  yaiki- 
dwa  pa  mizu  ya  mitengo  : chifukwa 
chache  mtengo  uli  wonse  wosabala 
zipatso  zabwino  udulidwa  nuponyedwa 
pa  moto.  1 1 Inetu  ndikubatizani  inu 
ndi  madzi  kuloza  ku  kutembenuka 
mtima ; koma  Iye  wakudza  pambuyo 
panga,  ali  wakundiposa  mphamvu, 
amene  sindiyenera  kunyamula  nsapato 
zache:  Iyeyu  adzakubatizani  inu  ndi 
Mzimu  Woyera  ndi  moto  : 12  choulu- 
zira  chache  chiri  m’dzanja  lache,  ndipo 
adzayeretsa  pa  dwale  pache  ; ndipo 
adzasonkhanitsa  tirigu  wache  m’chi- 
ruli,  koma  mankhusu  adzatentha  ndi 
moto  wosazima. 

13  Pamenepo  Yesu  anachokera  ku 
Galileya  nadza  ku  Yordano,  kwa 
Yohane,  kudzabatizidwa  ndi  iye. 
14  Koma  Yohane  anati  amkanize, 
nanena,  Ndiyenera  ine  kubatizidwa 
ndi  Inu,  ndipo  Inu  mudza  kwa  ine 
kodi  ? 15  Koma  Yesu  anayankha, 

nati  kwa  iye,  Qalola  tsopano  : pakuti 
kuyenera  ife  kukwaniritsa  chilungamo 
chonse  motero.  Pamenepo  anamlola 
Iye. 

16  Ndipo  Yesu,  pamene  anabati- 
zidwa,  pomwepo  anaturuka  m’madzi  : 
ndipo  onani,  miyamba  inamtsegukira 
Iye,  ndipo  anapenya  Mzimu  wa 
Mulungu  wakutsika  ngati  nkhunda 
nudza  nutera  pa  Iye  ; 17  ndipo  onani, 
mau  akuchokera  ku  miyamba  akuti, 
UYU  NDIYE  MWANA  WANGA 
WOKONDEDWA,  MWA  IYEYU 
NDIKONDWERA. 

4Pamenepo  Yesu  anatengedwa 
ndi  Mzimu  kumka  ku  chipululu 
kukayesedwa  ndi  mdierekezi.  2 Ndipo 
pamene  Iye  analibe  kudya  masiku 
makumi  anai  usana  ndi  usiku,  pambu- 
yo  pache  anamva  njala.  3 Ndipo 
woyesa’yo  anafika  nanena  kwa  Iye, 
Ngati  muli  Mwana  wa  Mulungu,  tau- 
zani  kuti  miyala  iyi  isanduke  mikate. 
4 Koma  Iye  anayankha  nati,  Kwa- 
lembedwa, 

Munthu  sadzakhala  ndi  moyo  ndi 
mkate  wokha,  koma  ndi  mau 
onse  akuturuka  m’kamwa  mwa 
Mulungu. 

5 Pamenepo  mdierekezi  anamuka 
naye  ku  mzinda  woyera  ; namuika 


Iye  pamwamba  pa  chirnbudzi  cha 
kachisi,  6 nanena  naye,  Ngati  muli 
Mwana  wa  Mulungu,  mudzigwetse 
nokha  pansi  : pakuti  kwalembedwa, 
kuti, 

Adzauza  angelo  ache  za  iwe, 

Ndipo  pa  manja  awo  adzakunya- 
mula  iwe, 

Ungagunde  konse  phazi  lako  pa 
mwala. 

7 Yesu  ananena  naye,  Ndiponso 
kwalembedwa, 

Usamuyese  Ambuye  Mulungu 
wako. 

8 Pomwenso  mdierekezi  anamuka 
naye  ku  phiri  lalitari,  namuonetsa 
maiko  onse  a dziko  la  pansi,  ndi  ule- 
merero  wawo  ; 9 nati  kwa  Iye,  Zonse 
ndikupatsani  Inu,  ngati  mudzagwa 
pansi  ndi  kundigwadira  ine.  10  Po- 
mwepo  Yesu  ananena  kwa  iye,  Choka 
Satana,  pakuti  kwalembedwa. 

Ambuye  Mulungu  wako  udza- 
mgwadira, 

Ndipo  Iye  yekhayekha  udzamla- 
mbira. 

11  Pomwepo  mdierekezi  anamsiya 
Iye,  ndipo  onani,  angelo  anadza, 
namtumikira  Iye. 

12  Ndipo  pamene  Yesu  anamva  kuti 
anampereka  Yohane,  anamuka  kulowa 
ku  Galileya  ; 13  ndipo  anachoka  ku 
Nazarete  nadza  nakhalitsa  Iye  m’Ka- 
pernao  wa  pa  mbali  pa  nyanja, 
m’maliri  a Zebuloni  ndi  Nafitali  : 
1 4 kuti  chikachitidwe  chonenedwa  ndi 
Yesaya  mneneri,  kuti, 

15  Dziko  la  Zebuloni  ndi  dziko  la 

Nafitali, 

Njira  ya  ku  nyanja,  kutsidya  lija 
la  Yordano, 

Galileya  la  anthu  a kunja, 

16  Anthu  akukhala  mu  mdima 
Adaona  kuwala  kwakukuru, 

Ndi  kwa  iwo  okhala  m’malo  a 

mthunzi  wa  imfa, 

Kuwala  kunaturukira  iwo. 

17  Kuyambira  pamenepo  Yesu  ana- 
yamba  kulalikira,  ndi  kunena,  Tembe- 
nukani  mitima,  pakuti  Ufumu  wa 
Kumwamba  wayandikira. 

18  Ndipo  pamene  Yesu  anali  ku- 
yenda  m’mbali  mwa  nyanja  ya  Gali- 
leya,  anaona  abale  awiri,  Simoni  wone- 
nedwa  Petro,  ndi  Andreya  mbale 
wache,  anali  kuponya  psasa  m’nyanja; 
popeza  anali  asodzi  a nsomba.  1 9 Ndi- 
po  Iye  ananena  nawo,  Tiyeni  pa- 
mbuyo  panga,  ndidzakusandutsani 


5 


4. 20—5. 25 


MATEYU 


asodzi  a anthu.  20  Ndipo  iwo  anasiya 
pomwepo  makoka’wo,  namtsata  Iye. 
21  Ndipo  popitirira’po  Iye  anaona  abale 
ena  awiri,  Yakobo  mwana  wa  Zebe- 
dayo,  ndi  Yohane  mbale  wache, 
m’ngalawa  pamodzi  ndi  Zebedayo 
atate  wawo,  anali  kusoka  makoka 
awo  ; ndipo  anaitana  iwo.  22  Ndipo 
anasiya  pomwepo  ngalawa’yo  ndi 
atate  wawo,  namtsata  Iye. 

23  Ndipo  Yesu  anayendayenda 
m’Galileya  monse,  anali  kuphunzitsa 
m’masunagoge  mwawo,  nalalikira 
uthengawabwinowaUfumu,  nachiritsa 
nthenda  zonse  ndi  kudwala  konse  mwa 
anthu.  24  Ndipo  mbiri  yache  inabuka 
ku  Suriya  konse  : ndipo  anatengera 
kwa  Iye  onse  akudwala,  ogwidwa  ndi 
nthenda  ndi  mazunzo  a mitundu 
mitundu,  ndi  ogwidwa  ndi  mizimu 
yoipa,  ndi  akhunyu,  ndi  amanjenje  ; 
ndipo  Iye  anawachiritsa.  25  Ndipo 
inamtsata  mipingo  mipingo  ya  anthu 
ochokera  ku  Galileya,  ndi  ku  Dekapole 
ndi  ku  Yerusalemu,  ndi  ku  Yudeya,  ndi 
ku  tsidya  lija  la  Yordano. 

5Ndipo  m’mene  Iye  anaona  maka- 
mu,  anakwera  m’phiri  ; ndipo 
m’mene  Iye  anakhala  pansi,  anadza 
kwa  Iye  ophunzira  ache  ; 2 ndipo 

anatsegula  pakamwa,  nawaphunzitsa 
iwo,  nati  : 

3  Odala  ali  osauka  mu  mzimu ; 
chifukwa  uli  wawo  Ufumu  wa  Ku- 
mwamba. 

4  Odala  ali  achisoni  ; chifukwa 
adzasangalatsidwa. 

5  Odala  ali  akufatsa  ; chifukwa 
adzalandira  dziko  la  pansi. 

6  Odala  ali  akumva  njala  ndi  ludzu 
la  chilungamo  ; chifukwa  adzakhuta. 

7  Odala  ali  akuchitira  chifundo ; chi- 
fukwa  adzalandira  chifundo. 

8  Odala  ali  oyera  mtima  ; chifukwa 
adzaona  Mulungu. 

9  Odala  ali  akuchita  mtendere  ; chi- 
fukwa  adzachedwa  ana  a Mulungu. 

10  Odala  ali  akuzunzidwa  chifukwa 
cha  chilungamo  : chifukwa  uli  wawo 
Ufumu  wa  Kumwamba. 

1 1  Odala  muli  inu  m’mene  adzanya- 
zitsa  inu,  nadzazunza  inu,  nadzaku- 
nenerani  monama  zoipa  ziri  zonse 
chifukwa  cha  Ine. 

12  Sekerani,  sangalalani  : chifukwa 
mphotho  y anu  ndi  yaikuru  m’Mwamba : 
pakuti  potero  anazunza  aneneri  ana- 
khala’wo  musanabadwe  inu. 

13  Inu  ndinu  mchere  wa  dziko  la 


pansi  ; koma  mchere’wo  ngati  uka- 
sukuluka,  adzaukoleretsa  ndi  chiani  ? 
Pamenepo  sungakwanirenso  kanthu 
konse,  koma  kuti  ukaponyedwe  kunja, 
nupondedwa  ndi  anthu. 

1 4  Inu  ndinu  kuunika  kwa  dziko  la 
pansi.  Mudzi  wokhazikika  pamwa- 
mba  pa  phiri  sungathe  kubisika. 
15  Kapena  sayatsa  nyali,  ndi  kuibvu- 
ndikira  m’mbiya,  koma  aiika  iyo  pa 
choikapo  chache  ; ndipo  iunikira  onse 
ali  m’nyumba’mo.  16  Chomwecho 
muwalitse  inu  kuunika  kwanu  pa  maso 
pa  anthu,  kuti  pa  kuona  nchito  zanu 
zabwino,  alemekeze  Atate  wanu  wa 
Kumwamba. 

1 7 Musaganize  kuti  ndinadza  Ine 
kudzapasula  chilamulo  kapena  ane- 
neri  : sindinadze  kupasula,  koma  ku- 
kwaniritsa.  1 8 Pakuti  indetu  ndinena 
kwa  inu,  Kufikira  litapititira  thambo 
ndi  dziko,  kalemba  kakang’ono  ka- 
modzi  kapena  kansonga  kache  kamo- 
dzi  sikadzachokera  ku  chilamulo, 
kufikira  zitachitidwa  zonse.  19  Chi- 
fukwa  chache  yense  wakumasula 
limodzi  la  malangizo  amenewa 
ang’onong’ono,  nadzaphunzitsa  anthu 
chomwecho,  adzachulidwa  wamng’o- 
nong’ono  mu  Ufumu  wa  Kumwamba  ; 
koma  yense  wakuchita  ndi  kuphu- 
nzitsa  awa,  iyeyu  adzachulidwa  wa- 
rnkuru  mu  Ufumu  wa  Kumwamba. 
20  Pakuti  ndinena  ndi  inu,  ngati 
chilungamo  chanu  sichichuruka  cho- 
posa  cha  alembi  ndi  aFarisi,  simudza- 
lowa  konse  mu  Ufumu  wa  Kumwa- 
mba. 

21  Munamva  Ruti  kunanenedwa 
kwa  iwo  akale,  Usaphe  ; koma  ye- 
nse  wakupha  adzakhala  wopalamula 
mlandu  : 22  koma  Ine  ndinena  kwa 
inu,  kuti  yense  wokwiyira  mbale  wache 
wopanda  chifukwa  adzakhala  wopa- 
lamula  mlandu  ; ndipo  amene  adza- 
nena  ndi  mbale  wache,  Wopanda  pache 
iwe,  adzakhala  wopalamula  mlandu 
wa  akuru  : koma  amene  adzati, 

Chitsiru  iwe  : adzakhala  wopalamula 
gehena  wa  moto. 

23  Chifukwa  chache  ngati  uli  ku- 
pereka  mtulo  wako  pa  guwa  la  nsembe, 
ndipo  pomwepo  ukakumbukira  kuti 
mbale  wako  ali  ndi  kanthu  pa  iwe, 

24  usiye  pomwepo  mtulo  wako  ku 
guwa’ko,  nuchoke,  nuyambe  kuya- 
njana  ndi  mbale  wako,  ndipo  pame- 
nepo  idza  nupereke  mtulo  wako. 

25  Fulumira  kuyanjana  ndi  mnzako 

\va  mlandu,  pamene  uli  naye  pa  njira  ; 
kapena  mnzako  wa  mlandu  angaku- 
pereke  iwe  kwa  woweruza  mlandu, 
ndi  woweruza’yo  angapereke  iwe  kwa 
msilikari,  nuponyedwa  iwe  m’nyumba 
ya  ndende.  26  Indetu  ndinena  ndi  iwe, 
sudzaturuka’mo  konse,  koma  utalipa 
kakobiri  kakumariza  ndiko. 

27  Munamva  kuti  kunanenedwa, 
Usachite  chigololo  ; 28  koma  Ine  ndi- 
nena  kwa  inu,  kuti  yense  wakuyang’a- 
na  mkazi  kumkhumba,  pamenepo 
watha  kuchita  naye  chigololo  mu 
mtima  mwache. 

29  Koma  ngati  diso  Iako  lamanja 
likulakwitsa  iwe,  ulikolowole,  nulitaye ; 
pakuti  nkwabwino  kwa  iwe,  kuti  chi- 
modzi  cha  ziwalo  zako  chionongeke, 
losaponyedwa  thupi  lako  lonse  m’ge- 
hena.  30  Ndipo  ngati  dzanja  lako 
lamanja  likulakwitsa  iwe,  ulidule, 
nulitaye  ; pakuti  nkwabwino  kwa  iwe 
kuti  chimodzi  cha  ziwalo  zako  chi- 
onongek.e,  losamuka  thupi  lako  lonse 
ku  gehena. 

31  Kunanenedwanso,  Yense  waku- 
chotsa  mkazi  wache  ampatse  iye 
chilekaniro  : 32  koma  Ine  ndinena 

kwa  inu,  kuti  yense  wakuchotsa 
mkazi  wache,  kosati  chifukwa  cha 
chigololo,  amchititsa  chigololo  : ndipo 
amene  adzakwata  wochotsedwa’yo 
achita  chigololo. 

33  Ndiponso,  munamva  kuti  kuna- 
nenedwa  kwa  iwo  akale,  Usalumbire 
konama,  koma  udzapereka  kwa 
Ambuye  zolumbira  zako  : 34  koma 
Ine  ndinena  kwa  inu,  Musalumbire 
konse,  kapena  kuchula  kumwamba, 
chifukwa  kuli  chimpando  cha  Mulu- 
ngu  ; 35  kapena  kuchula  dziko  la 

pansi,  chifukwa  liri  popondapo  mapazi 
ache  ; kapena  kuchula  Yerusalemu, 
chifukwa  kuli  mzinda  wa  Mfumu 
yaikurukuru.  36  Kapena  usalumbire 
ku  mutu  wako,  chifukwa  sungathe 
kuliyeretsa  mbu  kapena  kulidetsa  bii 
tsitsi  limodzi.  37  Koma  manenedwe 
anu  akhale,  Inde,  inde  ; iai,  iai ; ndipo 
choonjezedwa  pa  izo  chichokera  kwa 
woipa’yo. 

38  Munamva  kuti  kunanenedwa, 
Diso  kulipa  diso,  ndi  dzino  kulipa 
dzino : 39  koma  Ine  ndinena  kwa  inu, 
Musakanize  munthu  woipa  ; koma 
amene  adzakupanda  iwe  pa  tsaya  la- 
ko  lamanja,  umtembenuzire  linanso. 
40  Ndipo  kwa  iye  afuna  kupita  nawe 
ku  mlandu  ndi  kutenga  malaya  ako, 


umlolezensochopfundachako.  41  Ndi- 
po  amene  akakukakamiza  kumpere- 
keza  njira  imodzi,  upite  naye  ziwiri. 
42  Kwa  iye  wopempha  iwe  umpatse, 
ndipo  kwa  iye  wofuna  kukukongola 
usampotolokere. 

43  Munamva  kuti  kunanenedwa, 
Uzikondana  ndi  mnansi  wako,  ndi 
kumuda  mdani  wako  : 44  koma  Ine 
ndinena  kwa  inu,  Kondanani  nawo 
adani  anu,  ndi  kupempherera  iwa 
akuzunza  inu  ; 45  kotero  kuti  muka- 
khale  ana  a Atate  wanu  wa  Kumwa, 
mba  ; chifukwa  Iye  amakwezera  dzu, 
wa  lache  pa  oipa  ndi  pa  abwino, 
namabvumbitsira  mvula  pa  olungama 
ndi  pa  osalungama.  46  Chifukwa  kuti 
ngati  muwakonda  akukondana  ndi 
inu,  mphotho  yanji  muli  nayo  ? kodi 
angakhale  amisonkho  sachita  cho- 
rnwecho  ? 47  Ndipo  ngati  mulankhula 
abale  anu  okhaokha,  muchitanji  cho- 
posa  ena  ? Kodi  angakhale  anthu 
akunja  sachita  chomwecho  ? 48  Chi- 
fukwa  chache  inu  mukhale  angwiro, 
monga  Atate  wanu  wa  Kumwamba 
ali  wangwiro. 

6Yang’anirani  kuti  musachite  zo- 
lungama  zanu  pa  maso  pa  anthu, 
kuti  muonekere  kwa  iwo  ; pakuti 
ngati  mutero  mulibe  mphotho  ndi 
Atate  wanu  wa  Kumwamba.  2 Chi- 
fukwa  chache  pamene  pali  ponse 
upatsa  mphatso  za  chifundo,  usa- 
maomba  lipenga  patsogolo  pako, 
monga  amachita  onyenga  m’masuna- 
goge,  ndi  m’makwalala,  kotero  kuti 
atamandidwe  ndi  anthu.  Indetu  ndi- 
nena  kwa  inu,  Iwo  alandiriratu 
mphotho  zawo.  3 Koma  iwe  popatsa 
mphatso  za  chifundo,  dzanja  lako 
lamanzere  lisadziwe  chimene  lichita 
dzanja  lako  lamanja  ; 4 kotero  kuti 
mphatso  zako  za  chifundo  zikhale 
za  m’tseri ; ndipo  Atate  wako  wakuona 
m’tseri  adzakubwezera  iwe. 

5 Ndipo  pamene  mupemphera,  mu- 
sakhale  monga  onyenga’wo  ; chi- 
fukwa  iwo  akonda  kuimirira  ndi 
kupemphera  m’masungoge,  ndi  pa 
mphambano  za  makwalala,  kuti  aone- 
kere  kwa  anthu.  Indetu  ndinena  kwa 
inu,  Iwo  alandiriratu  mphotho  zawo. 
6 Koma  iwe  popemphera,  lowa 
m'chipinda  chako,  nutseke  chitseko 
chako,  nupemphere  Atate  wako  ali 
m’tseri,  ndipo  Atate  wako  wakuona 
m’tseri  adzakubwezera  iwe.  7 Ndi- 
po  popemphera  musabwerezebwereze 

chabe  iai,  monga  amachita  anthu 
akunja,  chifukwa  ayesa  kuti  adza- 
mvedwa  ndi  kulankhulalankhula  kwa- 
wo.  8 Chifukwa  chache  inu  musa- 
fanane  nawo  ; pakuti  Atate  wanu 
adziwa  zomwe  muzisowa,  inu  musa- 
nayambe  kumpempha  Iye.  9 Chifu- 
kwa  chache  pempherani  inu  cho- 
mwechi : Atate  wathu  wa  Kumwamba, 
Dzina  lanu  liyeretsedwe.  10  Ufumu 
wanu  udze.  Kufuna  kwanu  kuchiti- 
dwe,  monga  Kumwamba  chomwecho 
pansi  pano.  11  Mutipatse  ife  lero  cha- 
kudya  chathu  cha  lero.  12  Ndipo  mu- 
tikhululukire  mangawa  athu,  monga 
ifenso  takhululukira  amangawa  athu. 

13  Ndipo  musatitengere  kokatiyesa, 
koma  mutipulumutse  kwa  woipa’yo. 

14  Pakuti  ngati  mukhululukira  anthu 
zolakwa  zawo  adzakhululukira  inunso 
Atate  wanu  wa  Kumwamba.  1 5 Koma 
ngati  simukhululukira  anthu  zolakwa 
zawo,  Atate  wanunso  sadzakhululu- 
kira  zolakwa  zanu. 

16  Ndipo  pamene  ponse  musala 
kudya,  musakhale  ndi  nkhope  yachi- 
soni,  ngati  onyenga’wo  ; pakuti  aipitsa 
nkhope  zawo,  kuti  aonekere  kwa  anthu 
kuti  alimkusala  kudya.  Indetu  ndi- 
nena  kwa  inu,  Iwo  alandiriratu 
mphotho  zawo.  17  Koma  iwe,  posala 
kudya,  dzola  mutu  wako,  ndi  kusamba 
nkhope  yako  : 1 8 kuti  usaonekere  kwa 
anthu  kuti  ulikusala  kudya,  koma  kwa 
Atate  wako  ali  m’tseri  : ndipo  Atate 
wako  wakuona  m’tseri  adzakubwezera 
iwe. 

19  Musadzikundikire  nokha  chuma 
pa  dziko  la  pansi,  pamene  njenjete  ndi 
dzimbiri  ziononga ; ndi  pamene  mbala 
ziboola  ndi  kuba  : 20  koma  mudzi- 
kundikire  nokha  chuma  m’mwamba, 
pamene  njenjete  kapena  dzimbiri  sizio- 
nonga,  ndipo  mbala  siziboola  ndi  kuba  ; 
21  pakuti  kumene  kuli  chuma  chako, 
komwe  udzakhala  mtima  wakonso. 

22  Diso  ndilo  nyali  ya  thupi  ; chi- 
fukwa  chache  ngati  diso  lako  liri  la 
kumodzi,  thupi  lako  lonse  lidzakhala 
lowalitsidwa.  23  Koma  ngati  diso 
lako  liri  loipa,  thupi  lako  lonse  lidza- 
khala  lodetsedwa.  Chifukwa  chache 
ngati  kuwala  kumene  kuli  mwa  inu 
kuli  mdima,  mdima’wo  ndi  waukuru 
ndithu ! 24  Palibe  munthu  angathe 

kukhala  kapolo  wa  ambuye  awiri  : 
pakuti  pena  adzamuda  mmodzi’yo, 
ndi  kukonda  wina’yo  ; pena  adzaka- 
ngamira  kwa  mmodzi,  nadzanyoza 


wina.  Simungathe  kukhala  kapolo 
wa  Mulungu  ndi  wa  Chuiha.  25  Chi- 
fukwa  chache  ndinena  kwa  inu, 
Musadere  nkhawa  moyo  wanu,  chi- 
mene  mudzadya  ndi  chimene  mudza- 
mwa ; kapena  thupi  lanu,  chimene 
mudzabvala.  Kodi  moyo  suli  woposa 
chakudya,  ndi  thupi  loposa  chobvala  ? 

26  Yang’anirani  mbalame  za  kumwa- 
mba,  kuti  sizimafesa  ai,  kapena  si- 
zimatema  ai,  kapena  sizimatutira 
m’nkhokwe  ; ndipo  Atate  wanu  wa 
Kumwamba  azidyetsa.  Nanga  inu 
mulibe  kusiyana  nazo  kuziposa  kodi  ? 

27  Ndipo  ndani  wa  inu  ndi  kudera 

nkhawa  angathe  kuonjezera  pa  msi- 
nkhu  wache  mkono  umodzi  ? 28  Ndi- 

po  muderanji  nkhawa  ndi  chobvala  ? 
Tapenyetsani  maluwa  a ku  thengo, 
makulidwe  awo  ; sagwiritsa  nchito, 
kapena  sapota  : 29  koma  ndinena  kwa 
inu,  kuti  angakhale  Solomo  mu  ule- 
merero  wache  wonse  sanabvala  monga 
limodzi  la  amenewa.  30  Koma  ngati 
Mulungu  abveka  chotero  maudzu  a ku 
thengo,  akhala  lero,  ndi  mawa  apo- 
nyedwa  pa  moto,  nanga  si  inu  kopa- 
mbana  ndithu,  inu  akukhulupirira 
pang’ono  ? 31  Chifukwa  chache  mu- 

sadere  nkhawa,  ndi  kuti,  Tidzadya 
chiani  ? kapena,  Tidzamwa  chiani  ? 
kapena,  Tidzabvala  chiani  ? 32  Pa- 

kuti  anthu  akunja  azifunitsa  zonse 
zimenezo  ; pakuti  Atate  wanu  wa 
Kumwamba  adziwa  kuti  musowa 
zonse  zimenezo.  33  Koma  mutange 
mwafuna  Ufumu  wache  ndi  chilu- 
ngamo  chache,  ndipo  zonse  zimenezo 
zidzaonjezedwa  kwa  inu.  34  Chifu- 
kwa  chache  musadere  nkhawa  za 
mawa  ; pakuti  mawa  adzadzidera 
nkhawa  iwo  okha.  Zikwanire  tsiku 
zobvuta  zache. 

7Musaweruze,  kuti  mungaweru- 
zidwe.  2 Pakuti  ndi  kuweruza 
kumene  muweruza  nako,  inunso 
mudzaweruzidwa  ; ndipo  ndi  muyeso 
umene  muyesa  nawo,  kudzayesedwa 
kwa  inunso.  3 Ndipo  upenya  bwanji 
kachitsotso  kali  m’diso  la  mbale  wako, 
koma  mtanda  uli  m’diso  la  iwe  mwini 
suuganizira  ? 4 Kapena  udzati  bwa- 

nji  kwa  mbale  wako,  Tandilola  ndi- 
chotse  kachitsotso  m’diso  lako  ; ndipo 
ona,  mtanda’wo  uli’mo  m’diso  lako’li. 
5 Wonyenga  iwe  ! tayamba  kuchotsa 
m’diso  lako  mtanda’wo,  ndipo  po- 
mwepo  udzapenyetsa  kuchotsa  kachi- 
tsotso  m'diso  la  mbale  wako. 

6 Musamapatsa  chopatulika’cho 
kwa  agaru,  ndipo  musamaponya  ngale 
zanu  patsogolo  pa  nkhumba,  kuti 
zingazipondereze  ndi  mapazi  awo,  ndi 
potembenuka  zingang’ambe  inu. 

7 Pemphani,  ndipo  chidzapatsidwa 

kwa  inu  ; funani,  ndipo  mudzapeza  ; 
gogodani,  ndipo  chidzatsegulidwa  kwa 
inu  ; 8 pakuti  yense  wakupempha 

alandira  ; ndi  wakufuna’yo  apeza  ; 
ndi  kwa  wogogoda’yo  chitsegulidwa. 
9 Kapena  munthu  ndani  wa  inu, 
amene  pompempha  mwana  wache 
mkate,  adzampatsa  mwala  ? 10  Ka- 

pena  pompempha  nsomba,  adzampatsa 
iye  njokakodi  ? 11  Chomwecho,  ngati 
inu,  muli  oipa,  mudziwa  kupatsa  ana 
anu  mphatso  zabwino,  kopambana 
kotani  nanga  Atate  wanu  wa  Ku- 
mwamba  adzapatsa  zinthu  zabwino 
kwa  iwo  akumpempha  Iye  ? 12  Chi- 

fukwa  chache  zinthu  ziri  zonse  muka- 
funa  kuti  anthu  achitire  inu,  inunso 
muwachitire  iwo  zotero  ; pakuti  icho 
ndicho  chilamulo  ndi  aneneri. 

1 3 Lowani  pa  chipata  chopapatiza  ; 
chifukwa  chipata  chiri  chachikuru,  ndi 
njira  yakumuka  nayo  ku  kuonongeka 
iri  yotakata  ; ndipo  ali  ambiri  amene 
alowa  pa  icho.  14  Pakuti  chipata 
chiri  chopapatiza,  ndi  ichepetsa  njira- 
’yo  yakumuka  nayo  ku  moyo,  ndimo 
akuchipeza  chimenecho  ali  owere- 
ngeka. 

15  Yang’anirani  mupewe  aneneri 
onyenga,  amene  adza  kwa  inu  ndi 
zobvala  za  nkhosa,  koma  m’kati 
mwawo  ali  afisi  olusa.  16  Mudza- 
wazindikira  ndi  zipatso  zawo.  Kodi 
achera  mphes,a  pa  minga,  kapena 
nkhuyu  pa  mtula  ? 17  Chomwecho 

mtengo  wabwino  uli  wonse  upatsa 
zipatso  zokoma ; koma  mtengo  wa 
mphuchi  upatsa  zipatso  zoipa.  18  Su- 
ngathe  mtengo  wabwino  kupatsa 
zipat'so  zoipa,  kapena  mtengo  wa 
mphuchi  kupatsa  zipatso  zokoma. 
19  Mtengo  uli  wonse  wosapatsa  chi- 
patso  chokoma,  audula,  nautaya  ku 
moto.  20  Inde  chomwecho  pa  zipatso 
zawo  mudzawazindikira  iwo. 

21  Si  yense  wakunena  kwa  Ine, 
Ambuye,  Ambuye,  adzalowa  mu  Ufu- 
mu  wa  Kumwamba  ; koma  waku- 
chita’yo  chifuniro  cha  Atate  wanga 
wa  Kumwamba.  22  Ambiri  adzati 
kwa  Ine,  tsiku  lomwelo,  Ambuye, 
Ambuye,  kodi  sitinanenera  mau 
m’dzina  lanu,  ndi  m’dzina  lanunso 


kuturutsa  mizimu  yoipa,  ndi  kuchita 
m’dzina  lanunso  zamphamvu  zambiri  ? 
23  Ndipo  pamenepo  ndidzafukulira 
iwo,  Sindinakudziwani  inu  nthawi 
zonse  ; chokani  kwa  Ine,  inu  aku- 
chita  kusayeruzika.  24  Chifukwa  chi- 
menechi  yense  amene  akamva  mau 
anga  amenewa,  ndi  kuwachita,  ndi- 
dzamfanizira  iye  ndi  munthu  woche- 
njera,  amene  anamanga  nyumba  yache 
pa  thanthwe  ; 25  ndipo  inagwa  mvula, 
nidzala  mitsinje,  ndipo  zinaomba 
mphepo,  zinagunda  pa  nyumba’yo  ; 
koma  siinagwa  ; chifukwa  inakhazi- 
kika  pa  thanthwe’po.  26  Ndipo  yense 
akumva  mau  anga  amenewa,  ndi 
kusawachita,  adzafanizidwa  ndi  mu- 
nthu  wopusa,  yemwe  anamanga  nyu- 
mba  yache  pa  mchenga  ; 27  ndipo 
inagwa  mvula,  nidzala  mitsinje,  ndipo 
zinaomba  mphepo,  zinagunda  pa 
nyumba’yo  ; ndipo  inagwa ; ndi 
kugwa  kwache  kunali  kwakukuru. 

28  Ndipo  panakhala  pamene  Yesu 
anatha  mau  amenewa,  makamu  a 
anthu  anazizwa  ndi  chiphunzitso 
chache  : 29  pakuti  anawaphunzitsa 

monga  mwini  mphamvu,  wosanga 
alembi  awo. 

8Ndipo  pakutsika  pache  pa  phiri- 
’po,  inamtsata  mipingo  yambiri 
ya  anthu.  2 Ndipo  onani,  wakhate 
anadza  namgwadira  Iye,  nanena, 
Ambuye  ngati  mufuna  mungathe 
kundikonza.  3 Ndipo  Yesu  anata- 
mbalitsa  dzanja  lache,  namkhudza 
iye,  nati,  Ndifuna ; takonzedwa.  Ndi- 
po  pomwepo  khate  lache  linachoka. 
4 Ndipo  Yesu  ananena  naye,  Ona  iwe, 
usauze  munthu  ; koma  muka,  udzio- 
netse  wekha  kwa  wansembe,  nupereke 
mtulo  umene  anaulamulira  Mose, 
ukhale  mboni  kwa  iwo. 

5 Ndipo  m’mene  Iye  analowa  m’Ka- 
pernao  anadza  kwa  Iye  kenturiyo, 
nampemba  Iye,  6 nati,  Ambuye, 
mnyamata  wanga  ali  gone  m’nyu- 
mba  wodwala  manjenje,  wozunzidwa 
koopsa.  7 Ndipo  Yesu  ananena  na- 
ye,  Ndifika  Ine,  ndidzamchiritsa  iye. 
8 Koma  kenturiyo’yo  anabvomera 
nati,  Ambuye,  sindiyenera  kuti  muka- 
lowe  pansi  pa  chindwi  langa  iai  ; koma 
mungonene  mau,  ndipo  adzachiritsi- 
dwa  mnyamata  wanga.  9 Pakuti  ine- 
nso  ndiri  munthu  wakumvera  ulamu- 
liro,  ndiri  nawo  asilikari  akundimvera 
ine  : ndipo  ndinena  kwa  uyu,  Muka, 
namuka  ; ndi  kwa  wina,  Idza,  nadza  • 

ndi  kwa  kapolo  wanga,  Chita  ichi, 
nachita.  1 0 Ndipo  pakumva  ichi,  Yesu 
anazizwa,  nati  kwa  iwo  akumtsata, 
Indetu  ndinena  kwa  inu,  ngakhale 
mwa  Israyeli,  sindinapeza  chikhulu- 
piriro  chotere.  11  Ndipo  ndinena  ndi 
inu,  kuti  ambiri  a ku  m’mawa  ndi  a 
ku  madzulo  adzafika,  nadzakhala 
pamodzi  ndi  Abrahamu,  ndi  Isake,  ndi 
Yakobo,  mu  Ufumu  wa  Kumwamba  ; 

1 2 koma  ana’wo  a Ufumu  adzatayidwa 
ku  mdima  wakunja  ; komweko  kudza- 
khala  kulira  ndi  kukukuta  mano. 

13  Ndipo  Yesu  anati  kwa  kenturiyo- 
’yo,  Pita,  kukhale  kwa  iwe  monga 
unakhulupirira.  Ndipo  anachiritsidwa 
mnyamata’yo  nthawi  yomweyo. 

14  Ndipo  pofika  Yesu  ku  nyumba 
ya  Petro,  anaona  mpongozi  wache  ali 
gone,  ali  kudwala  malungo.  15  Ndipo 
anamkhudza  dzanja  lache,  ndipo  ma- 
lungo  anamleka  mkazi’yo  ; ndipo 
anauka,  namtumikira  Iye. 

16  Ndipo  pakudza  madzulo,  ana- 
bwera  nawo  kwa  Iye  anthu  ambiri 
ogwidwa  ndi  mizimu  yoipa ; ndipo 
Iye  anaturutsa  mizimu’yo  ndi  mau, 
nachiritsa  akudwala  onse  ; 17  kotero 
kuti  chikwaniridwe  chonenedwa  ndi 
Yesaya  mneneri,  kuti, 

Iye  yekha  anatenga  zofoka  zathu, 
Nanyamula  nthenda  zathu. 

18  Ndipo  Yesu,  poona  makamu 
ambiri  a anthu  akumzungulira  Iye, 
analamulira  ophunzira  amuke  ku 
tsidya  lina.  19  Ndipo  anadza  munthu 
mlembi,  nati  kwa  Iye,  Mphunzitsi, 
ndidzakuts.atani  Inu  kuli  konse  mu- 
muka’ko.  20  Ndipo  Yesu  ananena 
kwa  iye,  Ankhandwe  ali  nazc  nkhwi- 
mba  zawo,  ndi  mbalame  za  m’mlenga- 
lenga  zisa  zawo,  koma  Mwana  wa 
munthu  alibe  potsamira  mutu  wache. 

21  Ndipo  wina,  wa  ophunzira  ache, 
anati  kwa  Iye,  Ambuye,  mundilole  ine 
nditange  ndamuka  kuika  maliro  a 
atate  wanga.  22  Koma  Yesu  ananetaa 
kwa  iye,  Tsata  Ine,  nuleke  akufa  aike 
akufa  awo. 

23  Ndipo  pamene  lye  atalowa  m’nga- 
lawa,  ophunzira  ache  anamtsata  Iye. 
24  Ndipo  onani,  panauka  namondwe 
wamkuru  pa  nyanja,  kotero  kuti  nga- 
lawa  inapfundidwa  ndi  mafunde  : 
koma  Iye  anali  m’tulo.  25  Ndipo 
iwo  anadza,  namuutsa  Iye,  nanena, 
Ambuye  tipulumutseni,  tiri  kutayika. 
26  Ndipo  ananena  Iye  kwa  iwo,  Muli 
amantha  bwanji,  okhulupirira  pa- 


ng’ono  inu  ? Pomwepo  Iye  anauka, 
nadzudzula  mphepo  ndi  nyanja,  ndipo 
panagwa  bata  lalikuru.  27  Ndipo 
anazizwa  anthu’wo  nanena,  Ndiye 
munthu  wotani  uyu,  pakuti  ngakhale 
mphepo  ndi  nyanja  zimvera  Iye  ? 

28  Ndipo  pofika  Iye  ku  tsidya  lina, 
ku  dziko  la  aGadara,  anakomana  naye 
awiri  ogwidwa  ndi  ziwanda,  akuturuka 
ku  manda,  aukali  ndithu,  kotero  kuti 
sangathe  kupita’po  munthu  pa  njira 
imeneyo.  29  Ndipo  onani,  anapfuula 
nati,  Tiri  nanu  chiani,  Inu  Mwana  wa 
Mulungu  ? mwadza  kuno  kodi  kuti- 
zunza  ife,  nthawi  yache  siinafike  ? 

30  Ndipo  panali  patari  ndi  iwo  gu- 
lu  la  nkhumba  zambiri  zirinkudya. 

31  Ndipo  mizimu’yo  inampempha  Iye 
ninena,  Ngati  mutiturutsa,  mutitumize 
ife  tilowe  m’gulu  la  nkhumba’zo. 

32  Ndipo  anati  kwa  iyo,  Mukani. 
Ndipo  inaturuka,  nimuka,  kukalowa 
m’nkhumba’zo  ; ndipo  onani,  gulu 
lonse  linathamangira  kunsi  ku  pho- 
mpho  m’nyanja’mo,  ndipo  linafa 
m’madzi.  33  Koma  akuziweta  ana- 
thawa,  namuka  ku  midzi,  nauza  zonse, 
ndi  zakuti  zawo  za  aziwanda  aja. 
34  Ndipo  onani,  mudzi  wonse  unatu- 
rukira  kukakumana  naye  Yesu,  ndipo 
m’mene  anamuona  Iye,  anampempha 
kuti  achoke  m’malire  awo. 

9Ndipo  Iye  analowa  m’ngalawa, 
naoloka,  nadza  ku  mudzi  kwawo. 
2 Ndipo  onani,  anabwera  naye  kwa  Iye 
munthu  wa  manjenje,  wakugona  pa 
chika:  ndipo  Yesu  pakuona  chikhulu- 
piriro  chawo,  anati  kwa  wodwala’yo, 
Limba  mtima,  mwana,  machimo  ako 
akhululukidwa.  3 Ndipo  onani,  ena  a 
alembi  ananena  mu  mtima  mwawo, 
UyuachitiraMulungumwano.  4Ndipo 
Yesu,  pozindikira  maganizo  awo,  anati, 
Chifukwa  chanji  muli  kuganizira  zoipa 
m’mitima  yanu  ? 5 pakuti  chapafupi 
nchiti,  kunena,  Machimo  ako  akhulu- 
lukidwa  ; kapena  kunena,  Tanya- 
muka,  nuyende  ? 6 Koma  kuti  mu- 

dziwe  kuti  ali  nazo  mphamvu  Mwana 
wa  munthu  pansi  pano  za  kukhulu- 
lukira  machimo  (pomwepo  ananena 
kwawodwala’yo),Tanyamuka,  nutenge 
chika  lalco,  numuke  ku  nyumba  kwa- 
ko.  7 Ndipo  ananyamuka,  napita  ku 
nyumba  kwache.  8 Ndipo  rn’mene 
anthu  a makamu  anachiona,  ana- 
opa,  nalemekeza  Mulungu,  wakupatsa 
anthu  mphamvu  yotere. 

9 Ndipo  Yesu  popita,  kuchokera  ltu- 

meneko,  anaona  munthu,  dzina  lache 
Mateyu,  alinkukhala  polandirira  mso- 
nkho,  nanena  kwa  iye,  Nditsate  Ine. 
Ndipo  iye  anauka,  namtsata. 

10  Ndipo  panali  pamene  Iye  ana- 
linkukhala  pa  chakudya  m’nyumba, 
onani,  amisonkho  ndi  ochimwa  ambiri 
anadza  nakhala  pansi  pamodzi  ndi 
Yesu  ndi  ophunzira  ache.  11  Ndipo 
aFarisi,  pakuona  ichi,  ananena  kwa 
ophunzira  ache,  Chifukwa  ninji  Mpu- 
nzitsi  wanu  alinkudya  pamodzi  ndi 
amisonkho  ndi  ochimwa  ? 12  Ndipo 

m’mene  Yesu  anamva  anati,  Olimba 
safuna  sing’anga  ai,  koma  odwala. 
13  Koma  mukani  muphunzire  nchiani 
ichi, 

Ndifuna  chifundo,  si  nsembe  ai  ; 
pakuti  sindinadza  kudzaitana  olunga- 
ma  koma  ochimwa. 

14  Pomwepo  anadza  kwa  Iye 
ophunzira  ache  a Yohane,  nati,  Chi- 
fukwa  ninji  ife  ndi  aFarisi  tisala 
kudya  kawiri  kawiri,  koma  ophunzira 
anu  sasala  ? 15  Ndipo  Yesu  anati 

kwa  iwo,  Nanga  anyamata  a nyumba 
ya  ukwati  angathe  kulira  kodi  nthawi 
imene  mkwati  akhala  nawo  ? koma 
adzafika  masiku,  pamene  mkwati 
adzachotsedwa  kwa  iwo,  ndipo  po- 
mwepo  adzasala  kudya. 

16  Ndipo  kulibe  munthu  aphathika 
chigamba  cha  nsaru  yaiwisi  pa  cho- 
pfunda  chakale  ; pakuti  chigamba 
chache  chizomoka  ku  chopfunda’cho, 
ndipo  chichita  chiboo  chachikuru. 
17  Kapena  samathira  vinyo  watsopano 
m’matumba  akale  ; akatero,  matumba 
aphulika,  ndi  vinyo  atayika,  ndi 
matumba  aonongeka : koma  athira 

vinyo  watsopano  m’matumba  atso- 
pano,  ndi  zonse  ziwiri  zisungika. 

18  M’mene  Iye  analikulankhula 
nawo  zinthu  zimenezo,  onani,  anadza 
munthu  mkuru,  namgwadira  Iye, 
nanena,  Wamwalira  tsopano’li  mwana 
wanga  wamkazi,  komatu  mudze  muike 
dzanja  lanu  pa  iye,  ndipo  adzakhala 
ndi  moyo.  19  Ndipo  Yesu  ananya- 
muka  namtsata  iye,  ndi  ophunzira 
ache  omwe. 

20  Ndipo,  onani,  mkazi,  anali  ndi 
nthenda  ya  chidwalire  zaka  khumi  ndi 
ziwiri,  anadza  pambuyo  pache,  na- 
khudza  mphonje  ya  chopfunda  chache; 
21  pakuti  anali  kunena  mwa  iye  yekha, 
Ngati  ndingakhudze  chopfunda  chache 
chokha  ndidzachira.  22  Koma  Yesu 
potembenuka  ndi  kuona  iye  anati, 


Limba  mtima,  mwana  wa  mkazi’we, 
chikhulupiriro  chako  chakuchiritsa. 
Ndipo  mkazi’yo  anachira  kuyambira 
nthawi  yomweyo. 

23  Ndipo  Yesu  polowa  m’nyumba 
yache  ya  mkuru’yo,  ndi  poona  oyimba 
atoliro  ndi  khamu  la  anthu  obuma, 

24  ananena,  Turukani,  pakuti  ka- 
buthu’ko  sikanafa  koma  kali  m’tu- 
lo.  Ndipo  anamseka  Iye  pwepwete. 

25  Koma  pamene  khamu’lo  linaturu- 
t;idwa,  Iye  analowa’mo,  nagwira 
dzanja  lache  ; ndipo  kabuthu’ko  ka- 
dauka.  26  Ndipo  mbiri  yache  imene 
inabuka  m’dziko  lonse  limenelo. 

27  Ndipo  popita  Yesu  kuchokera 
kumeneko,  anamtsata  Iye  anthu  awiri 
akhungu,  opfuula  ndi  kuti,  Mutichitire 
ife  chifundo,  mwana  wa  Davide. 
28  Ndipo  m’mene  Iye  analowa  m’nyu- 
mba’mo,  akhungu’wo  anadza  kwa 
Iye  ; ndipo  Yesu  anati  kwa  iwo, 
Mukhulupirira  kodi  kuti  ndikhoza 
kuchita  ichi  ? Anena  kwa  lye,  Inde, 
Ambuye.  29  Pomwepo  anakhudza 
maso  awo,  nati,  Chichitidwe  kwa  inu 
monga  chikhulupiriro  chanu.  30  Ndi- 
po  maso  awo  anaphenyuka.  Ndipo 
Yesu  anawauzitsa  iwo,  nanena,  Ya- 
ng’anirani,  asadziwe  munthu  ali  ye- 
nse.  31  Koma  iwo  anaturuka’mo,  na- 
bukitsa  mbiri  yache  m’dziko  lonselo. 

32  Ndipo  pamene  iwo  anali  kutu- 
ruka,  onani,  anabwera  naye  kwa  Iye 
munthu  wosalankhula,  wogwidwa  ndi 
chiwanda.  33  Ndipo  m’mene  chi- 
naturutsidwa  chiwanda’cho,  wosala- 
nkhula’yo  analankhula,  ndipo  maka- 
mu  a anthu  anazizwa,  nanena,  Kale 
lonse  sichinaoneke  chomwecho  mwa 
Israyeli.  34  Koma  aFarisi  analinku- 
nena,  Aturutsa  ziwanda  ndi  mphamvu 
zache  za  mfumu  ya  ziwanda. 

35  Ndipo  Yesu  anayendayenda 
m’mizinda  yonse  ndi  m’midzi,  nama- 
phunzitsa  m’masunagoge  mwawo,  na- 
lalikira  uthenga  wabwino  wa  Ufu- 
mu  ’wo,  nachiritsa  nthenda  iri  yonse 
ndi  zofoka  zonse.  36  Koma  Iye, 
poona  makamu’wo,  anagwidwa  m’mti- 
ma  ndi  chisoni  chifukwa  cha  iwo, 
popeza  anali  okambululudwa  ndi 
omwazikana,  akunga  nkhosa  zopanda 
mbusa.  37  Pomwepo  ananena  kwa 
ophunzira  ache,  Zotuta  zichurukadi 
koma  anchito  ali  owerengeka.  38  Chi- 
fukwa  chache  pempherani  Mwini 
zotuta  kuti  akokose  anchito  ku  kututa 
kwache. 

■j  Ndipo  pamene  Iye  anadziitani- 

I ra  ophunzira  ache  khumi  ndi 
awiri,  anapatsa  iwo  mphamvu  pa 
mizimu  yoipa,  ya  kuiturutsa,  ndi  ya 
kuchiza  nthenda  iri  yonse  ndi  zofoka 
zonse. 

2  Ndipo  maina  awo  a atumwi’wo 
khumi  ndi  awiri  ndi  awa  : woyamba 
Simoni  wochedwa  Petro,  ndi  Andreya 
mbale  wache  ; Yakobo  mwana  wa 
Zebedayo  ndi  Yohane  mbale  wache  ; 

3 Filipo,  ndi  Bartolomeyo ; Tomasi 
ndi  Mateyu  wamsonkho’yo  ; Yakobo 
mwana  wa  Alifeyo,  ndi  Tadeyo  ; 

4 Simoni  mKanani,  ndi  Yudasi  Isi- 
kariote  amenenso  anampereka  Iye. 

5 Awa  amene,  khumi  ndi  awiri’wa, 
Yesu  anawatumiza,  nawalangiza  ndi 
kuti ; 

Musapite  ku  njira  ya  kwa  anthu 
akunja,  ndi  m’mudzi  wa  aSamariya 
musamalowa’mo  : 6 koma  makamaka 
mupite  ku  nkhosa  zosokera  za  banja 
la  Israyeli.  7 Ndipo  pamene  muli 
kupita,  lalikani,  kuti,  Ufumu  wa 
Kumwamba  wayandikira.  8 Chiri- 
tsani  akudwala,  ukitsani  akufa,  ko- 
nzani  akhate,  turutsani  ziwanda : 
munalandira  kwaulere,  patsani  kwa- 
ulere.  9 Musadzitengere  ndalama  za 
golidi,  kapena  za  siliva,  kapena  za 
kobiri,  m’malamba  mwanu  ; 10  ka- 
pena  thumba  la  kamba  la  ku  njira, 
kapena  malaya  awiri,  kapena  nsapa- 
to,  kapena  ndodo  ; pakuti  wanchito 
ayenera  kulandira  zakudya  zache. 

II  Ndipo  m’mzinda  uli  wonse,  kapena 
m’mudzi,  mukalowa’mo,  mufunsitse 
amene  ali  woyenera  momwemo  ; 
ndipo  bakalani  komweko  kufiki- 
ra  muturuka’mo.  12  Ndipo  polowa 
m’nyumba  muwalankhule.  13  Ndipo 
ngati  nyumba’yo  iri  yoyenera,  mte- 
ndere  wanu  udze  pa  iyo,  koma  ngati 
siiri  yoyenera,  mtendere  wanu  ubwe- 
rere  kwa  inu.  14  Ndipo  yemwe  sadza- 
kulandirani  inu,  kapena  kusamva  mau 
anu,  pamene  mulikuturuka  m’nyu- 
mba’yo,  kapena  m’mudzi’mo,  sansani 
pfumbi  m’mapazi  anu.  15  Indetu 
ndinena  kwa  inu,  kuti,  tsiku  la  ku- 
weruza,  mlandu  wawo  wa  Sodomu 
ndi  Gomora  udzachepa  ndi  wache  wa 
mudzi  umenewo. 

16  Taonani,  Ine  ndikutumizani  inu 
monga  nkhosa  pakati  pa  afisi  ; chi- 
fukwa  chache  khalani  ochenjera  mo- 
nga  njoka,  ndi  oona  mtima  monga 
nkhunda.  17  Koma  chenjerani  ndi 


anthu  ; pakuti  adzakuperekani  inu 
kwa  akuru  a mlandu,  nadzakukwa- 
pulani  inu  m’masunagoge  mwawo  ; 
18  ndiponso  adzamuka  nanu  kwa 
akazembe  ndi  mafumu  chifukwa  cha 
Ine,  kukhala  mboni  ya  kwa  iwo, 
ndi  kwa  anthu  akunja.  19  Koma 
pamene  pali  ponse  angakuperekeni 
inu,  musamadera  nkhawa  mudza- 
lankhule  bwanji  kapena  mudzanene 
chiani  ; pakuti  chimene  mudzachi- 
lankhula,  chidzapatsidwa  kwa  inu, 
nthawi  yomweyo  : 20  pakuti  wo- 

lankhula  si  ndinu,  koma  Mzimu  wa 
Atate  wanu  akulankhula  mwa  inu. 
21  Ndipo  mbale  adzapereka  mbale 
wache  ku  imfa,  ndi  atate  mwana 
wache  : ndipo  ana  adzatsutsa  aku- 

wabala,  nadzawafetsa  iwo.  22  Ndipo 
adzada  inu  anthu  onse  chifukwa  cha 
dzina  langa ; koma  iye  wakupirira 
kufikira  chimariziro,  iyeyu  adzapulu- 
mutsidwa.  23  Koma  pamene  anga- 
kuzunzeni  inu  m’mudzi  uwu,  tha- 
wirani  mwina  : indetu  ndinena  kwa 
inu,  Simudzaitha  mizinda  ya  Israyeli, 
kufikira  Mwana  wa  munthu  atadza. 

24  Wophunzira  saposa  mphunzitsi 
wache,  kapena  kapolo  saposa  mbuye 
wache.  25  Kumkwanira  wophunzira 
kuti  akhale  monga  mphunzitsi  wache, 
ndi  kapolo  monga  mbuye.  Ngati 
anamucha  mwini  banja,  Beelzebule, 
sadzaposa  kodi  kuwatero  apabanja 
ache  ? 26  Chifukwa  chache  musa- 

opa  iwo  ; pakuti  palibe  kanthu  ka- 
nabvundikiridwa,  kamene  sikadzau- 
lulidwa ; kapena  kanthu  kobisika, 
kamene  sikadzadziwika.  27  Chimene 
ndikuuzani  inu  mu  mdima,  tachi- 
nenani  poyera  ; ndi  chimene  muchi- 
mva  m’khutu,  muchilalikire  pa  machi- 
ndwi  a nyumba.  28  Ndipo  musa- 
maopa  amene  akupha  thupi,  koma 
moyo  sangathe  kuupha  ; koma  maka- 
maka  muope  Iye,  wokhoza  kuononga 
moyo  ndi  thupi  lomwe  m’gehena. 
29  Kodi  mpheta  ziwiri  sizigulidwa 
kakobiri  ? ndipo  imodzi  ya  izo  siigwa 
pansi  popanda  Atate  wanu  : 30  ko- 
matu  inu,  matsitsi  onse  a m’mutu 
mwanu  awerengedwa.  31  Chifukwa 
chache  musamaopa  ; inu  mupambana 
mpheta  zambiri.  32  Chifukwa  chache 
yense  amene  adzabvomereza  Ine  pa 
maso  pa  anthu,  Inenso  ndidzambvo- 
mereza  iye  pa  maso  pa  Atate  wanga 
wa  Kumwamba.  33  Koma  yense 
amene  adzandikana  Ine  pa  maso  pa 

anthu,  Inenso  ndidzamkana  iye  pa 
maso  pa  Atate  wanga  wa  Kumwamba. 

34  Musalingalire  kuti  ndidadzera 
kuponya  mtendere  pa  dziko  la  pansi ; 
sindinadzera  kuponya  mtendere,  koma 
lupanga.  35  Pakuti  ndinadza  kusi- 
yanitsa  munthu  ndi  atate  wache,  ndi 
mwana  wamkazi  ndi  amache,  ndi 
mkazi  wokwatiwa  ndi  mpongozi 
wache : 36  ndipo  apabanja  ache  a 

munthu  adzakhala  adani  ache. 
37  Iye  wakukonda  atate  wache, 
kapena  amache  koposa  Ine,  sayenera 
Ine,  ndipo  iye  wakukonda  mwana 
wache  wamwamuna,  kapena  wamkazi 
koposa  Ine,  sayenera  Ine.  38  Ndipo 
iye  amene  satenga  mtanda  wache, 
natsata  pambuyo  panga,  sayenera 
Ine.  39  Iye  amene  apeza  moyo 
wache,  adzautaya  ; ndi  iye  amene 
ataya  moyo  wache,  chifukwa  cha  Ine, 
adzaupeza. 

40  Iye  wakulandira  inu,  andilandira 
Ine,  ndi  wakundilandira  Ine,  amlandira 
Iye  amene  ananditumiza  Ine.  41  Iye 
wakulandira  mneneri,  pa  dzina  la 
mneneri,  adzalandira  mphotho  ya 
mneneri  ; ndipo  wakulandira  munthu 
wolungama,  pa  dzina  la  munthu  wolu- 
ngama,  adzalandira  mphotho  ya  mu- 
nthu  wolungama.  42  Ndipo  amene 
ali  yense  adzamwetsa  mmodzi  wa 
ang’ono  awa,  chikho  chokha  cha 
madzi  ozizira,  pa  dzina  la  wophunzira, 
indetu  ndinena  kwa  inu,  iye  sadzataya 
mphotho  yache. 

"|  Ndipo  panali,  pamene  Yesu 
I I anatha  kuwafotokozera  ophu- 
nzira  ache  khumi  ndi  awiri,  Iye  ana- 
chokera  kumeneko  kukaphunzitsa  ndi 
kulalikira  m’midzi  mwawo. 

2 Koma  Yohane,  pakumva  m’nyu- 
mba  ya  ndende  nchito  za  Kristu,  anatu- 
miza  ophunzira  ache  mau,  3 nati  kwa 
Iye,  Inu  ndinu  wakudza  kodi,  kapena 
tiyembekezere  wina  ? 4 Ndipo  Yesu 

anayankha,  nanena  nawo,  Mukani 
mubwezere  mau  kwa  Yohane  zimene 
muzimva  ndi  kuziona  : 5 akhungu  ala- 
ndira  kuona  kwawo,  ndi  opunduka 
miyendo  ayenda,  akhate  akonzedwa, 
ndi.  ogontha  akumva,  ndi  akufa  auki- 
tsidwa,  ndi  kwa  aumphawi  ulalikidwa 
uthenga  wabwino.  6 Ndipo  wodala 
iye  amene  sakhumudwa  chifukwa  cha 
Ine. 

7 Ndipo  m’mene  iwo  analikumuka, 
Yesu  anayambonena  ndi  makamu  a 
anthu  za  kwa  Yohane,  Munaturuka 


kunka  ku  chipululu  kukapenyanji  ? 
Bango  logwedezeka  ndi  mphepo  kodi  ? 
8 Koma  munaturuka  kukaona  chiani  ? 
Munthu  wobvala  zofewa  kodi  ? Ona- 
ni,  akubvala  zofewa  ali  m’nyumba 
za  mafumu.  9 Koma  munaturu- 
kiranji  ? Kukaona  mneneri  kodi  ? 
Indetu,  ndinena  kwa  inu,  wakuposa 
mneneri.  10  Uyu  ndiye  amene  kuna- 
lembedwa  za  iye,  kuti, 

Onani  Ine  nditumiza  mthenga 
wanga  pa  nkhope  yanu, 

Amene  adzakonza  njira  yanu 
m’tsogolo  mwanu. 

11  Indetu  ndinena  kwa  inu,  Sanauke 
wakubadwa  mwa  akazi  munthu  wa- 
mkuru  woposa  Yohane  Mbatizi  ; 
koma  iye  amene  ali  wochepa  mu 
Ufumu  wa  Kumwamba  amkulira  iye. 

12  Ndipo  kuyambira  masiku  a Yohane 
Mbatizi,  kufikira  tsopano  lino,  Ufumu 
wa  Kumwamba  uli  wokangamizidwa, 
ndipo  okangamira’wo  aukwatula  ndi 
mphamvu.  13  Pakuti  aneneri  onse 
ndi  chilamulo  chinanenera  kufikira  pa 
Yohane.  1 4 Ndipo  ngati  mufuna  kula- 
ndira,  uyu  ndiye  Eliya  amene  amati 
akudza.  15  Amene  ali  ndi  makutu 
akumva,  amve. 

16  Koma  ndidzafanizira  ndi  chiani 
obadwa  awa  a makono  ? Ali  ofa- 
nana  ndi  ana  akukhala  m’mabwalo  a 
malonda,  amene  alikuitana  anzawo, 
17  ndi  kuti,  Tinakulizirani  inu  zitoliro, 
ndipo  inu  simunabvina ; tinabuma 
maliro,  ndipo  inu  simunalira.  18  Pa- 
kuti  Yohane  anadza  wosadya,  wosa- 
mwa,  ndipo  iwo  amati,  Ali  ndi  chi- 
wanda.  19  Mwana  wa  Munthu  ana- 
dza  wakudya,  ndi  wakumwa,  ndipo 
iwo  amati,  Onani  munthu  wakudyai- 
dya  ndi  wakumwaimwa  viriyo,  bwenzi 
la  amisonkho  ndi  ochimwa ! Ndipo 
nzeru  iyesedwa  yolungama  ndi  nchito 
zache. 

20  Pomwepo  Iye  anayamba  kuto- 
nza  midzi’yo,  m’mene  zinachitidwa 
zambiri  za  nchito  zamphamvu  za- 
che,  chifukwa  kuti  siinatembenuke. 

21  Tsoka  kwa  iwe,  Korazini ! tsoka 
kwa  iwe,  Betsaida  1 chifukwa  ngati 
zamphamvu  zimene  zachitidwa  mwa 
inu  zikadachitidwa  m’Turo  ndi 
m’Sidoni,  akadatembenuka  mtima 
kalekale  m’ziguduli  ndi  m’phulusa. 

22  Komanso  ndinena  kwa  inu  kuti 
dzuwa  la  kuweruza  mlandu  wawo  wa 
Turo  ndi  Sidoni  udzachepa  ndi  wanu. 

23  Ndipo  iwe,  Kapernao,  udzakwe- 

zedwa  kodi  kuflkira  ku  thambo  ? 
udzatsika  kufikira  ku  dziko  la  akufa ! 
chifukwa  ngati  zamphamvu  zimene 
zachitidwa  mwa  iwe  zikadachitidwa 
m’Sodomu,  uyo  ukadakhala  kufikira 
lero.  24  Komanso  ndinena  kwa  inu 
kuti  dzuwa  la  kuweruza,  mlandu 
wache  wa  Sodomu  udzachepa  ndi 
wako. 

25  Nyengo  imeneyo  Yesu  anaya- 
nkha  nati,  Ndibvomerezana  ndi  Inu, 
Atate,  Mwini  Kumwamba  ndi  dziko  la 
pansi,  kuti  munazibisira  izo  kwa 
anzeru  ndi  akudziwitsa,  ndipo  muna- 
ziululira  zomwe  kwa  makanda  : 

26  etu,  Atate,  chifukwa  chotero  china- 
khala  chokondweretsa  pa  maso  panu. 

27  Zinthu  zonse  zinaperekedwa  kwa 
Ine  ndi  Atate  wanga  ; ndipo  palibe 
munthu  adziwa  Mwana,  koma  Atate 
yekha  ; ndi  palibe  wina  adziwa  Atate, 
koma  Mwana  yekha,  ndi  iye  amene 
Mwana  afuna  kumuululira.  28  Idzani 
kuno  kwa  Ine  nonsenu  akulema  ndi 
akutodwa,  ndipo  Ine  ndidzakupumu- 
litsani  inu.  29  Senzani  gori  langa, 
ndipo  phunzirani  kwa  Ine  ; chifukwa 
ndiri  wofatsa  ndi  wodzichepetsa 
mtima : ndipo  mudzapeza  mpumulo 
wa  miyoyo  yanu.  30  Pakuti  gori 
langa  liri  lofewa,  ndi  katundu  wanga 
ali  wopepuka. 

1 O Nyengo  imeneyo  Yesu  ana- 
5 <£—  pita  tsiku  la  Sabata  pakati  pa 
minda  ya  tirigu  ; ndipo  ophunzira  ache 
anali  ndi  njala,  nayamba  kubudula 
ngala,  nadya.  2 Koma  aFarisi,  pa- 
kuona,  anati  kwa  Iye,  Tapenyani, 
ophunzira  anu  achita  chosaloleka 
tsiku  la  Sabata.  3 Koma  Iye  anati 
kwa  iwo,  Kodi  simunawerenga  chi- 
mene  anachichita  Davide,  pamene 
anali  ndi  njala,  ndi  iwo  amene  anali 
naye  ? 4 kuti  analowa  m’nyumba 

ya  Mulungu,  nadya  mikate  yo- 
onetsa,  imene  yosaloleka  kudya  iye 
kapena  amene  anali  naye,  koma 
ansembe  okhaokha.  5 Kapena  simu- 
nawerenga  kodi  m’chilamulo,  kuti 
tsiku  la  Sabata  ansembe  m’kachisi 
amaipitsa  tsiku  la  Sabata,  nakhala 
opanda  chimo  ? 6 Koma  ndinena 

kwa  inu,  kuti  wakuposa  kachisi’yo 
ali  pompano.  7 Koma  mukadadziwa 
nchiani  ichi, 

Ndifuna  chifundo,  si  nsembe’ai ; 
simukadaweruza  olakwa  iwo  osachi- 
mwa,  8 pakuti  Mwana  wa  munthu 
ali  mwini  tsiku  la  Sabata. 


9 Ndipo  Iye  anachokera  pamenepo, 
nalowa  m’sunagoge  mwawo  ; 1 0 ndipo 
onani,  munali  munthu  wa  dzanja 
lopuwala.  Ndipo  anamfunsitsa  Iye, 
ndi  kuti,  Nkuloleka  kodi  kuchiritsa 
tsiku  la  Sabata  ? kuti  ampalamulitse 
mlandu.  1 1 Koma  Iye  anati  kwa  iwo, 
Munthu  ndani  wa  inu,  amene  ali  nayo 
nkhosa  imodzi,  ndipo  ngati  idzagwa 
m’dzenje  tsiku  la  Sabata,  kodi  sadzai- 
gwira,  ndi  kuiturutsa?.  12  Nanga 
kuposa  kwache  kwa  munthu  ndi 
nkhosa  nkotani ! Chifukwa  cha  ichi 
nkuloleka  kuchita  zabwino  tsiku  la 
Sabata.  13  Pomwepo  ananena  Iye 
kwa  munthu’yo,  Tansa  dzanja  lako. 
Ndipo  iye  analitansa,  ndipo  linabwe- 
zedwa  lamoyo  longa  linzache. 

14  Ndipo  aFarisi  anaturuka,  nakhala 
upo  womchitira  lye  mwa  kumuononga. 
1 5 Koma  Yesu  m’mene  anadziwa,  ana- 
chokera  kumeneko  : ndipo  anamtsata 
Iye  anthu  ambiri  ; ndipo  Iye  anawa- 
chiritsa  iwo  onse,  16  nawalimbitsira 
mau  kuti  asamuulule  Iye  ; 1 7 kuti  chi- 
kachitidwe  chonenedwa  ndi  Yesaya 
mneneri  uja,  kuti, 

18  Taona  mnyamata  wanga,  amene 

ndinamsankha, 

Wokondedwa  wanga,  amene  mo- 
yo  wanga  ukondwera  naye  ; 
Pa  lye  ndidzaika  Mzimu  wanga, 
Ndipo  Iye  adzalalikira  chiweru- 
zo  kwa  akunja. 

1 9 Sadzalimbana,  sadzapfuula  ; 
Ngakhale  mmodzi  sadzamva 

mau  ache  m’makwalala  ; 

20  Bango  lophwanyika  sadzalityola, 
Ndi  nyali  yofuka  sadzaizima, 
Kufikira  Iye  adzatumiza  chiwe- 

ruzo  chikagonjetse. 

21  Ndipo  akunja  adzakhulupirira 

dzina  lache. 

22  Pomwepo  anabwera  naye  kwa 

Iye  munthu  wogwidwa  ndi  chiwanda, 
wakhungu  ndi  wosalankhula  ; ndipo 
Iye  anamchiritsa,  kctero  kuti  wosala- 
nkhula’yo  analankhula,  napenya. 
23  Ndipo  makamu  onse  a anthu  ana- 
zizwa,  nanena,  Uyu  si  mwana  wa 
Davide  kodi  ? 24  Koma  aFarisi  pa- 

kumva,  anati,  Uyu  samaturutsa  zi- 
wanda,  koma  ndi  mphamvu  yache  ya 
Beelzebule,  mkuru  wa  ziwanda. 

25  Ndipo  Yesu  anadziwa  maganizo 
awo,  nati  kwa  iwo,  Ufumu  uli  wonse 
wogawanika  pa  wokha  sukhalira 
kupasuka,  ndi  mudzi  uli  wonse  kapena 
banja  logawanika  pa  lokha  silidza- 

khala  ; 26  ndipo  ngati  Satana  ama- 
turutsa  Satana,  iye  agawanika  pa 
yekha ; ndipo  udzakhala  bwanji 
ufumu  wache  ? 27  Mdipo  ngati  Ine 

ndimaturutsa  ziwanda  ndi  mphamvu 
yache  ya  Beelzebule,  ana  anu  ama- 
ziturutsa  ndi  mphamvu  ya  yani  ? 
chifukwa  chache  iwo  adzakhala  owe- 
ruza  anu.  28  Koma  ngati  Ine  ndima- 
turutsa  ziwanda  ndi  mphamvu  yache 
ya  Mzimu  wa  Mulungu,  pomwepo 
Ufumu  wa  Mulungu  unafika  pa  inu. 

29  Kapena  akhoza  bwanji  munthu 
kulowa  m’banja  la  munthu  wolimba, 
ndi  kufunkha  akatundu  ache,  ngati 
iye  sayamba  kumanga  munthu  wo- 
limba’yo  ? ndipo  pamenepo  adzafu- 
nkha  za  m’banja  lache.  30  Iye  wosa- 
khala  pamodzi  ndi  Ine  akana  Ine,  ndi 
iye  wosasonkhanitsa  pamodzi  ndi  Ine 
amwazamwaza.  31  Chifukwa  chache 
ndinena  kwa  inu,  Machimo  onse,  ndi 
zonena  zonse  zamwano,  zidzakhulu- 
lukidwa  kwa  anthu  ; koma  chamwano 
cha  pa  Mzimu  Woyera  sichidzakhulu- 
lukidwa.  32  Ndipo  amene  ali  yense 
anganenere  Mwana  wa  munthu  zoipa, 
adzakhulukidwa ; koma  amene  ali 
yense  anganenere  Mzimu  Woyera 
zoipa  sadzakhululukidwa  nthawi  yino 
kapena  irinkudza’yo. 

33  Ukakoma  mtengo  chipatso  cha- 
che  chomwe  chikoma  ; ukaipa  mtengo 
chipatso  chache  chomwe  chiipa  ; 
pakuti  ndi  chipatso  chache  mtengo 
udziwika.  34  Akubadwa  inu  a njoka, 
mungathe  bwanji  kulankhula  zabwino, 
inu  akukhala  oipa  ? pakuti  m’kamwa 
mungolankhula  mwa  kusefuka  kwa- 
che  kwa  mtima.  35  Munthu  wabwino 
aturutsa  zabwino  m’chuma  chache 
chabwino,  ndi  munthu  woipa  aturutsa 
zoipam’chumachachechoipa.  36Ndi- 
po  ndinena  kwa  inu,  kuti  mau  onse 
opanda  pache,  amene  anthu  adzala- 
nkhula,  adzawawerengera  mlandu 
wache  tsiku  la  kuweruza.  37  Pakuti 
udzayesedwa  wolungama  ndi  mau 
ako,  ndipo  ndi  mau  ako  omwe  udza- 
tsutsidwa. 

38  Pomwepo  alembi  ndi  aFarisi  ena 
anayankha  Iye  nati,  Mphunzitsi,  ti- 
funa  kuona  chizindikiro  cha  Inu. 
39  Koma  Iye  anayankha  nati  kwa  iwo, 
Akubadwa  oipa  a chigololo  afunafuna 
chizindikiro  ; ndipo  sichidzapatsidwa 
kwa  iwo  chizindikiro,  komatu  chizi- 
ndikiro  cha  Yona  mneneri  ; 40  pakuti 
monga  Yona  anali  m’mimba  mwa 


chinsomba  masiku  atatu  ndi  usiku 
wache,  chomwecho  Mwana  wa  mu- 
nthu  adzakhala  mu  mtima  mwa  dziko 
la  pansi,  masiku  atatu  ndi  usiku  wa- 
che.  41  Anthu  a ku  Nineve  adzauka 
pa  mlandu  pamodzi  ndi  obadwa  a 
makono,  nadzawatsutsa ; chifukwa 
iwo  anatembenuka  mtima  ndi  kulali- 
kira  kwache  kwa  Yona  ; ndipo  onani 
wakuposa  Yona  ali  pano.  42  Mfumu 
yakazi  ya  ku  mwera  adzauka  pa 
mlandupamodzi  ndi  obadwa  a makono, 
nadzawatsutsa ; chifukwa  iye  ana- 
chokera  ku  mathero  a dziko  la  pansi 
kudzamva  nzeru  ya  Solomo ; ndipo 
onani,  wakuposa  Solomo  ali  pano. 

43  Koma  mzimu  wonyansa,  utatu- 
ruka  mwa  munthu,  umapitirira  malo 
opanda  madzi  kufunafuna  mpumulo, 
osaupeza.  44  Pomwepo  unena,  Ndidza- 
bwerera  kunka  ku  nyumba  kwanga, 
konkuja  ndinaturuka’ko  ; ndipo  paku- 
fika’ko  uipeza  yopanda  wokhala’mo, 
yosesedwa  ndi  yokonzedwa.  45  Po- 
mwepo  upita,  nutenga  pamodzi  ndi 
uwu  mizimu  yina  inzache  isanu  ndi 
iwiri  yoipa  yoposa  mwini  yekhayo, 
ndipo  ilowa,  nikhala’mo.  Ndipo  ma- 
tsirizidwe  ache  a munthu  uyo  akhala 
oipa  oposa  mayambidwe  ache.  Ko- 
tero  kudzakhalanso  kwa  obadwa  oipa 
a makono. 

46  Pamene  Iye  anali  chilankhulire 
ndi  makamu,  onani,  amache  ndi  abale 
ache  anaima  panja,  nafuna  kulankhu- 
la  naye.  47  Ndipo  munthu  anati  kwa 
Iye,  Onani,  amai  wanu  ndi  abale  anu 
aima  pa  bwalo,  nafuna  kulankhula 
nanu.  48  Koma  Iye  anayankha,  nati 
kwa  iye  wonena’yo,  Amai  wanga 
ndani  ? ndi  abale  anga  ndi  ayani  ? 
49  Ndipo  anatambalitsa  dzanja  lache  pa 
ophunzira  ache,  nati,  Penyani  amai 
wanga  ndi  abale  anga  ! 50  Pakuti  ali 

yense  amene  adzachita  chifuniro  cha 
Atate  wanga  wa  Kumwamba,  ye- 
mweyo  ndiye  mbale  wanga,  ndi 
mlongo  wanga,  ndi  amai  wanga. 
i Q Tsiku  lomwelo  Yesu  anaturuka 
1 O m’nyumba’mo,  nakhala  pansi 
m’mbali  mwa  nyanja.  2 Ndipo  ma- 
kamu  ambiri  a anthu  anasonkhanira 
kwa  Iye,  kotero  kuti  Iye  analowa 
m’ngalawa,  nakhala  pansi,  ndipo 
khamu  lonse  linaima  pa  mtunda. 
3 Ndipo  Iye  anawauzira  zinthu  zambiri 
m’mafanizo,  nanena,  Onani,  wofesa 
anaturuka  kukafesa  mbeu.  4 Ndipo 
m’kufesa  kwache  zina  zinagwa 

m’mbali  mwa  njira,  ndipo  zinadza 
mbalame,  nizilusira  izo.  5 Koma  zina 
zinagwa  pa  miyala,  pamene  panalibe 
dothi  lambiri  ; ndipo  pomwepo  zina- 
mera,  pakuti  sizinakhala  nalo  dothi 
lakuya.  Ndipo  m’mene  dzuwa  lina- 
kwera  zinapserera  ; 6 ndipo  popeza 

zinalibe  mizu  zinafota.  7 Koma  zina 
zinagwa  pa  minga,  ndipo  minga’yo 
inayanga,  nizitsamwitsa  izo.  8 Koma 
zina  zinagwa  pa  nthaka  yabwino, 
ndipo  zinabala  zipatso,  zina  za  ma- 
kumi  khumi,  zina  za  makumi  asanu 
ndi  limodzi,  zina  za  makumi  atatu. 
9 Ameneyo  ali  ndi  makutu,  amve. 

10  Ndipo  ophunzira’wo  anadza,  nati 
kwa  Iye,  Chifukwa  chanii  muphiphi- 
ritsira  iwo  m’mafanizo  ? 11  Ndipo 

Iye  anayankha  nati,  Chifukwa  kwa- 
patsidwa  kwa  inu  kudziwa  zinsinsi  za 
Ufumu  wa  Kumwamba,  koma  siku- 
napatsidwa  kwa  iwo.  1 2 Pakuti  yense 
amene  ali  nazo,  kudzapatsidwa  kwa 
iye,  ndimo  adzakhala  nazo  zochuruka  ; 
koma  yense  amene  alibe,  chingakhale 
chomwe  ali  nacho  chidzachotsedwa 
kwa  iye.  13  Chifukwa  chache  ndi- 
phiphiritsira  iwo  m’mafanizo  ; chifu- 
kwa  kuti  akuona  samaona,  ndi  aku- 
mva  samamva,  kapena  samadziwitsa. 
14  Ndipo  adzachitidwa  kwa  iwo  mau 
adanenera  Yesaya,  amene  ati, 

Pakumva  mudzamva,  ndipo  si- 
mudzazindikira  konse  ; 
Pakupenya  mudzapenya,  ndipo 
simudzaona  konse  ; 

15  Chifukwa  unalemera  mtima  wa 

anthu  awa, 

Ndipo  m’makutu  awo  anamva 
mogontha, 

Ndipo  maso  awo  anatsinzina  ; 
Kuti  asaone  konse  ndi  maso, 
Asamve  ndi  makutu, 
Asazindikire  ndi  mtima  wawo, 
Asatembenuke, 

Ndipo  ndisawachiritse  iwo. 

16  Koma  maso  anu  ali  odala,  chi- 
fukwa  apenya  ; ndi  makutu  anu  chi- 
fukwa  amva.  17  Pakuti  indetu  ndi- 
nena  kwa  inu,  kuti  aneneri  ambiri  ndi 
anthu  olungama  analakalaka  kupenya 
zimene  muziona,  koma  sanaziona  ; 
ndi  kumva  zimene  muzimva,  koma 
sanazimva. 

18  Ndipo  tsono  mverani  inu  fanizo’lo 
la  wofesa  mbeu  uja.  19  Munthu  ali 
yense  wakumva  mau  a Ufumu,  osawa- 
dziwitsa,  woipa’yo  angodza,  nakwa- 
tula  chofesedwa’cho  mu  mtima  mwa- 


che.  Uyo  ndiye  wofesedwa  m’mbali 
mwa  njira.  20  Koma  iye  amene 
afesedwa  pa  miyala,  uyu  ndiye 
wakumva  mau,  ndi  kuwalandira  po- 
mwepo  ndi  kusekera  ; 21  ndipo  alibe 
mizu  mwa  iye,  koma  akhala  nthawi 
yaing’ono  ; ndipo  pakudza  nsautso 
kapena  zunzo  chifukwa  cha  mau,  iye 
akhumudwa  pomwepo.  22  Ndipo  iye 
amene  afesedwa  ku  minga,  uyu  ndiye 
wakumva  mau  ; ndipo  kulabadira  kwa 
dziko  la  pansi,  ndi  chinyengo  cha 
chuma  chitsamwitsa  mau,  ndipo 
akhala  wopanda  chipatso.  23  Ndipo 
iye  amene  afesedwa  pa  nthaka  ya- 
bwino,  uyu  ndiye  wakumva  mau 
nawadziwitsa ; amene  abaladi  zipatso, 
nazifitsa,  ena  za  makumi  khumi,  ena 
za  makumi  asanu  ndi  limodzi,  ena  za 
makumi  atatu. 

24  Fanizo  lina  Iye  anawafotokozera 
iwo,  nanena,  Ufumu  wa  Kumwamba 
ufanizidwa  ndi  munthu,  amene  ana- 
fesa  mbeu  zabwino  m’munda  mwache ; 

25  koma  m’mene  anthu  analinkugona, 
mdani  wache  anadza,  nafesa  namso- 
ngole  pakati  pa  tirigu,  nachoka’po 

26  Koma  pamene  mmera  unakula, 

nubala  chipatso,  pomwepo  anaone- 
kera’nso  namsongole.  27  Ndipo  anya- 
mata  ache  a mwini  nyumba’yo  anadza, 
nati  kwa  iye,  Mbuye,  kodi  simunafesa 
mbeu  zabwino  m’munda  mwanu  ? 
nanga  wachokera  kuti  namsongole’yo  ? 
28  Ndipo  iye  ananena  kwa  iwo,  Mu- 
nthu  mdani  wanga  wachichita  ichi. 
Ndipo  anyamata  anati  kwa  iye,  Kodi 
mufuna  tsopano  kuti  timuke,  tikamso- 
nkhanitse  uyo  pamodzi  ? 29  Koma 

iye  anati,  Iai,  kuti  kapena  m’mene 
mukasonkhanitsa  namsongole’yo,  mu- 
ngazulenso  tirigu  pamodzi  naye. 
30  Kazilekeni  zonse  ziwiri,  zikulire 
pamodzi  kufikira  pa  kututa  ; ndimo 
m’nyengo  ya  kututa  ndidzauza  aku- 
tuta’wo,  Muyambe  kusonkhanitsa 
namsongole,  nummange  uyu  mitolo 
kukamtentha,  koma  musonkhanitse 
tirigu  m’nkhokwe  yanga. 

31  Fanizo  lina  Iye  anawafotokozera 
iwo,  nanena,  Ufumu  wa  Kumwamba 
uli  wofanafana  ndi  kambeu  ka  mpiru, 
kamene  anakatenga  munthu,  nakafesa 
pa  munda  pache  ; 32  kamene  kakha- 
ladi  kakang’ono  koposa  mbeu  zonse, 
koma  katakula,  kali  kakakuru  koposa 
zitsamba  zonse,  nukhala  mtengo,  kote- 
ro  kuti  mbalame  za  mlengalenga  zima- 
dza,  nizibindikira  mu  nthambi  zache. 

33  Fanizo  lina  ananena  kwa  iwo  ; 
Ufumu  wa  Kumwamba  uli  wofana- 
fana  ndi  chotupitsa  mikate,  chimene 
mkazi  anachitenga,  nachibisa  m’mi- 
yeso  itatu  ya  ufa,  kufikira  wonse 
unatupa. 

34  Zonsezi  Yesu  anaziphiphiritsira 
m’mafanizo  kwa  makamu  a anthu  ; 
ndipo  kopanda  fanizo  sanalankhula 
kanthu  kwa  iwo  ; 35  kuti  chikachiti- 
dwe  chonenedwa  ndi  mneneri,  kuti, 

Ndidzatsegula  pa  kamwa  panga  ndi 
mafanizo  ; 

Ndidzaulula  zinthu  zobisika  chi- 
yambire  kukhazikidwa  kwache 
kwa  dziko  la  pansi. 

36  Pomwepo  Iye  anasiya  makamu- 
'wo,  nalowa  m’nyumba ; ndimo  ophu- 
nzira  ache  anadza  kwa  Iye,  nanena, 
Mutitanthauzire  fanizo  lija  la  namso- 
ngole  wa  m’munda.  37  Ndipo  lye 
anayankha  nati,  Wofesa  mbeu  ya- 
bwino  ndiye  Mwana  wa  munthu  ; 
38  ndipo  munda  ndiwo  dziko  la  pansi  ; 
ndi  mbeu  yabwino  ndiyo  ana  a 
Ufumu’wo  ; ndi  namsongole  ndiye 
ana  a woipa’yo  ; 39  ndipo  mdani 

amene  anamfesa  uyu,  ndiye  mdiere- 
kezi  : ndi  kututa  ndicho  chimariziro 
cha  nthawi  ya  pansi  pano  ; ndi 
otuta’wo  naiwo  angelo.  40  Ndipo 
monga  namsongole  asonkhanitsidwa 
pamodzi,  natenthedwa  pa  moto  ; 
motero  mudzakhala  m’chimariziro  cha 
nthawi  ya  pansi  pano.  41  Mwana  wa 
munthu  adzatuma  angelo  ache,  ndipo 
iwo  adzasonkhanitsa  pamodzi,  ndi 
kuchotsa  mu  Ufumu  wache  zokhu- 
mudwitsa  zonse,  ndi  anthu  akuchita 
kusayeruzika,  42  ndipo  adzawataya 
iwo  m’ng’anjo  ya  moto  ; kumeneko 
kudzakhala  kulira  ndi  kukukuta  mano. 
43  Pomwepo  olungama’wo  adzawa- 
litsa  monga  dzuwa,  mu  Ufumu  wa 
Atate  wawo.  Amene  ali  ndi  makutu 
amve. 

44  Ufumu  wa  Kumwamba  uli  wofa- 
nana  ndi  chuma  chobisika  m’munda  ; 
chimene  munthu  anachipeza,  nachi- 
bisa ; ndipo  m’kuchikonda  kwache 
achoka,  nagulitsa  zonse  ali  nazo, 
nagula  munda  umenewu. 

45  Ndiponso  Ufumu  wa  Kumwamba 
uli  wofanana  ndi  munthu  wa  malonda, 
wakufuna  ngale  zabwino  : 46  ndipo 
m’mene  anaipeza  ngale  imodzi  ya 
mtengo  wapatari,  anapita,  nagulitsa 
zonse  anali  nazo,  naigula  imeneyo. 

47  Ndiponso,  Ufumu  wa  Kumwamba 


uli  wofanana  ndi  khoka  loponyedwa 
m’nyanja,  ndi  kusonkhanitsa  pamodzi 
za  mitundu  yonse  ; 48  limene  podzala, 
analibvuulira  pa  mtunda ; ndipo 
m’mene  anakhala  pansi,  anazisonkha- 
nitsa  zabwino  m’zotengera,  koma 
zoipa  anazitaya  ku  thengo.  49  Pa- 
dzatero  pa  chimariziro  cha  nthawi  ya 
pansi  pano  : angelo  adzaturuka,  na- 
dzawasankhula  oipa  pakati  pa  abwino, 
50  nadzawataya  m’ng’anjo  ya  moto  ; 
komweko  kudzakhala  kulira  ndi  kuku- 
kuta  mano. 

51  Mwamvetsa  zonsezi  kodi  ? Iwo 
anati  kwa  Iye,  Inde.  52  Ndipo  Iye 
anati  kwa  iwo,  Chifukwa  chache, 
mlembi  ali  yense,  wophunzitsidwa  mu 
Ufumu  wa  Kumwamba,  ali  wofanana 
ndi  munthu  mwini  banja,  amene 
aturutsa  m’chuma  chache  zinthu 
zakale  ndi  zatsopano. 

53  Ndipo  panali,  pamene  Yesu  ana- 
tha  mafanizo  awa,  anachokera  ku- 
meneko.  54  Ndipo  pofika  ku  dziko 
la  kwawo,  anaphunzitsa  iwo  m’suna- 
goge  mwawo,  kotero  kuti  anazizwa, 
nanena,  Uyu  adazitenga  kuti  nze- 
ru  zimenezi  ndi  zamphamvu  izi  ? 

55  Kodi  uyu  si  mwana  wa  mmisiri  wa 
mitengo  ? kodi  dzina  lache  la  amache 
si  Mariya  ? ndi  abale  ache  si  Yakobo 
ndi  Yosefe  ndi  Simoni  ndi  Yuda  ? 

56  Ndipo  alongo  ache  sali  ndife  onse- 

wa  ? Ndipo  iyeyo  adazitenga  zinthu 
zonsezi  kuti  ? 57  Ndipo  iwo  ana- 

khumudwa  chifukwa  cha  Iye.  Koma 
Yesu  anati  kwa  iwo,  Mneneri  sakhala 
wopanda  ulemu  koma  ku  dziko  la 
kwawo  ndiko,  ndi  ku  banja  kwache. 
58  Ndipo  Iye,  chifukwa  cha  kusakhu- 
lupirira  kwawo,  sanachite  kumeneko 
zamphamvu  zambiri. 

j /j  NthawiimeneyoHerodemfumu 
I anamva  mbiri  ya  Yesu,  2 na- 
nena  kwa  anyamata  ache,  Uyo 
ndiye  Yohane  Mbatizi  ; anauka  kwa 
akufa ; ndipo  chifukwa  cha  ichi 
zamphamvu’zi  zilimbalimba  mwa  iye. 
3 Pakuti  Herode  adamgwira  Yohane, 
nammanga,  namuika  m’nyumba  ya 
ndende  chifukwa  cha  Herodiya,  mkazi 
wa  mbale  wache  Filipo.  4 Pakuti 
Yohane  ananena  kwa  iye,  Sikuloledwa 
kwa  iwe  kukhala  naye.  5 Ndipo 
pofuna  kumupha  iye,  anaopa  khamu 
la  anthu,  popeza  anamyesa  iye 
mneneri. 

6 Koma  pakufika  tsiku  la  kubadwa 
kwache  kwa  Herode,  mwana  wamkazi 

wa  Herodiya  anabvina  pakati  pawo, 
namkondweretsa  Herode.  7 Pomwe- 
po  iye  anamlonieza  chilumbirire, 
kumpatsa  iye  chimene  chiri  chonse 
akapempha.  8 Ndipo  iye  atampa- 
ngira  amache,  anati,  Ndipatseni  ine 
kuno  m’mbizi  mutu  wa  Yohane 
Mbatizi.  Ndipo  mfumu’yo  anagwidwa 
ndi  chisoni  ; 9 koma  chifukwa  cha 

malumbiro  ache,  ndi  cha  iwo  anali 
naye  pa  chakudya,  analamulira  upa- 
tsidwe  ; 10  ndipo  anatumiza  mnya- 

mata,  namdula  mutu  Yohane  m’nyu- 
mba  ya  ndende.  11  Ndipo  anautenga 
mutu  wache  m’mbizi’mo,  naupatsa 
buthu’lo  : ndipo  iye  anamuka  nawo 
kwa  amache.  12  Ndipo  ophunzira 
ache  anadza,  natola  mtembo,  nauika  ; 
ndipo  anadza  nauza  Yesu. 

13  Ndipo  Yesu  pakumva,  anacho- 
kera  kumeneko  m’ngalawa,  kunka 
ku  malo  a chipululu  pa  yekha  ; ndipo 
makamu,  pamene  anamva,  anamtsata 
Iye  mu  mtunda  kuchokera  m’midzi. 

14  Ndipo  Iye  anaturuka,  naona  kha- 
mu  lalikuru  la  anthu,  nachitira  iwo 
chifundo,  nachiritsa  akudwala  awo. 

15  Ndipo  pamene  panali  madzulo, 

ophunzira  ache  anafika  kwa  Iye, 
nanena,  Malo  ano  nga  chipululu, 
ndipo  nthawi  yapita  tsopano  ; kauzeni 
makamu’wo  amuke,  apite  ku  midzi 
kukadzigulira  okha  kamba.  1 6 Koma 
Yesuanati  kwa  iwo,  Iwo  alibe  chifukwa 
cha  kumukira,  apatseni  ndinu  adye. 
17  Koma  iwo  ananena  kwa  Iye,  Ife 
tiribe  kanthu  pano  koma  mikate 
isanu,  ndi  nsomba  ziwiri.  18  Ndipo 
Iye  anati,  Mudze  nazo  kuno  kwa  Ine. 
19  Ndipo  Iye  analamulira  makamu  a 
anthu  akhale  pansi  pa  maudzu  ; ndi- 
po  Iye  anatenga  mikate  isanu’yo 
ndi  nsomba  ziwiri’zo,  ndipo  m’mene 
anayang’ana  kumwamba,  anadalitsa, 
nanyema,  napatsa  mikate’yo  kwa 
ophunzira,  ndi  ophunzira  kwa  ma- 
kamu’wo.  20  Ndipo  anadya  onse, 
nakhuta : ndipo  anatola  makombo 

otsala,  mitanga  khumi  ndi  iwiri  yo- 
dzala.  21  Ndipo  anadya’wo  anali 
amuna  monga  zikwi  zisanu,  kuwaleka 
akazi  ndi  ana. 

22  Ndipo  pomwepo  Iye  anafulumi- 
za  ophunzira  alowe  m’ngalawa,  ndi 
kumtsogolera  Iye  kutsidya  lija,  kufi- 
kira  Iye  atauza  makamu  amuke. 
23  Ndipo  pamene  Iye  anawauza  ma- 
kamu’wo,  anakwera  m’phiri  pa  yekha, 
kukapemphera  : ndipo  pamene  panali 


madzulo,  Iye  anakhala  kumeneko 
yekha.  24  Koma  pomwepo  ngalawa 
idafika  pakati  pa  nyanja,  yozunzika 
ndi  mafunde  ; pakuti  mphepo  inadza 
mokomana  nawo.  25  Ndipo  paulonda 
wachinai  wa  usiku,  Iye  anadza  kwa 
iwo,  nayenda  pamwamba  pa  nyanja. 

26  Koma  m’mene  ophunzira’wo  ana- 
muona  Iye,  alikuyenda  pa  madzi, 
ananthunthumira,  nati,  Ndi  mzukwa ! 
Ndipo  anapfuula  ndi  mantha. 

27  Koma  pomwepo  Yesu  analankhula 

nawo,  nati,  Limbani  mtima  ; ndine  ; 
musaope.  28NdipoPetroanamyankha 
Iye  nati,  Ambuye,  ngati  ndinutu, 
mundiuze  ndidze  kwa  Inu  pa  madzi. 
29  Ndipo  Iye  anati,  Idza.  Ndipo  Petro 
anatsika  m’ngalawa,  nayenda  pa 
madzi,  kufika  kwa  Yesu.  30  Koma 
m’mene  iye  anaiona  mphepo,  anaopa  ; 
ndipo  poyamba  kumira,  anapfuula, 
nati,  Ambuye,  ndipulumutseni  ine ! 
31  Ndipo  pomwepo  Yesu  anatansa 
dzanja  lache,  namgwira  iye,  nanena 
naye,  Iwe  wokhulupirira  pang’ono, 
wakaikiranji  mtima  ? 32  Ndipo  pa- 

mene  iwo  analowa  m’ngalawa’mo, 
mphepo  inaleka.  33  Ndipo  iwo  amene 
anali  m’ngalawa’mo  anamgwadira, 
nanena,  Zoonadi,  ndinu  Mwana  wa 
Mulungu. 

34  Ndipo  pamene  iwo  anaoloka, 
anafika  ku  mtunda,  ku  Genesarete. 

35  Ndipo  m’mene  amuna  a pamenepo 
anamzindikira,  anatumiza  konse  ku 
dziko  lonse  lozungulira,  nadza  nawo 
kwa  Iye  onse  akukhala  ndi  nthenda  ; 

36  ndipo  anampempha  Iye,  kuti  akhu- 
dze  yokha  mphonje  ya  chobvala 
chache  ; ndipo  onse  amene  anamkhu- 
dza  anachiritsidwa. 

Pomwepo  anadza  kwa  Yesu 
1 %J  aFarisi  ndi  alembi,  ochokera  ku 
Yerusalemu,  nati,  2 Ophunzira  anu 
alumphiranji  miyambo  ya  makolo  ? 
pakuti  sasamba  manja  pakudya. 
3 Ndipo  Iye  anayankha,  nati  kwa 
iwo,  Inunso  mulumphiranji  lamulo 
la  Mulungu  chifukwa  cha  miyambo 
yanu  ? 4 Pakuti  Mulungu  anati, 

Lemekeza  atate  wako  ndi  amako  ; 
ndipo, 

Wakunenera  atate  wache  ndi 
amache  zoipa,  afe  ndithu. 

5 Koma  inu  munena,  Amene  ali 
yense  anena  kwa  atate  wache  kapena 
kwa  amache,  Icho  ukanatandizidwa 
nacho,  nchoperekedwa  kwa  Mulungu  ; 

6 iyeyo  sadzalemekeza  atate  wache. 

Ndipo  inu  mupeputsa  mau  a Mulu- 
ngu  chifukwa  cha  miyambo  yanu. 
7 Onyenga  inu ! Yesaya  ananenera 
bwino  za  inu,  ndi  kuti, 

8 Anthu  awa  andilemekeza  Ine  ndi 

milomo  yawo  ; 

Koma  mtima  wawo  uli  kutari 
ndi  Ine. 

9 Koma  andilambira  Ine  kwa 

' chabe, 

Ndi  kuphunzitsa  maphunzitso, 
malangizo  a anthu. 

10  Ndipo  Iye  anaitana  makamu’wo, 
nati  kwa  iwo,  Imvani,  nimudziwitse  ; 

11  si  chimene  chilowa  m’kamwa 
mwache  chiipitsa  munthu  ; korna 
chimene  chituruka  m’kamwa  mwache, 
ndicho  chiipitsa  munthu. 

12  Pomwepo  anadza  ophunzira, 
nanena  kwa  Iye,  Mudziwa  kodi  kuti 
aFarisi  anakhumudwa  pakumva  chone- 
na’cho  ? 13  Koma  Iye  anayankha 

nati,  Mmera  wonse,  umene  Atate 
wanga  wa  Kumwamba  sanaubzala, 
udzazulidwa.  14  Kawalekeni  iwo, 
ali  atsogoleri  akhungu.  Ndipo  ngati 
wakhungu  amtsogolera  wakhungu, 
onse  awiri  adzagwa  m’mbuna. 

15  Ndipo  Petro  anayankha  nati  kwa 
Iye,  Mutifotokozere  ife  fanizo’li. 

16  Ndipo  Iye  anati,  Kodi  inunso 

mukhala  chipulukirire  ? 17  Simu- 

dziwa  kodi  kuti  zonse  zakulowa 
m’kamwa  zipita  m’mimba,  ndipo  zita- 
yidwa  ku  thengo  ? 18  Koma  zaku- 

turuka  m’kamwa  zichokera  mu mtima ; 
ndizo  ziipitsa  munthu.  19  Pakuti 
mu  mtima  muchokera  maganizo  oipa, 
zakupha,  zachigololo,  zachiwerewere, 
zakuba,  zaumboni  wonama,  zamwano  ; 
20  izi  ndizo  ziipitsa  munthu,  koma 
kudya  osasamba  manja  sikuipitsa 
munthu  ai. 

21  Ndipo  Yesu  anaturuka’po  napa- 
tukira  ku  mbali  za  Turo  ndi  Sidoni. 
22  Ndipo  onani,  mkazi  wa  ku  Kanani 
anaturuka  m’malire,  napfuula,  nati, 
Mundichitire  ine  chifundo  Ambuye, 
mwana  wa  Davide ; mwana  wanga 
wamkazi  wagwidwa  koopsa  ndi  chi- 
wanda.  23  Koma  Iye  sanamyankha 
mau  amodzi.  Ndipo  ophunzira  ache 
anadza,  nampempha,  nati,  Mumuuze 
amuke  ; pakuti  apfuula  pambuyo 
pathu.  24  Ndipo  Iye  anayankha, 
nati,  Sindinatumidwa  kwa  ena  koma 
kwa  nkhosa  zotayika  za  banja  la 
Israyeli.  25  Koma  iye  anadza,  na- 
mgwadira  Iye,  nanena,  Ambuye,  ndi- 


tangateni  ine.  26  Ndipo  Iye  anayankha, 
nati,  Sichabwino  kutenga  mkate  wa 
ana,  ndi  kuuponyera  tiagaru.  27  Ko- 
ma  iye  anati,  Etu,  Ambuye,  pakutinso 
tiagaru  timadya  nyenyeswa  zakugwa 
pa  gome  pa  ambuye  awo.  28  Pomwe- 
po  Yesu  anayankha,  nati  kwa  iye, 
Mkazi’we,  chikhulupiriro  chako  ndi 
chachikuru  ; chikhale  kwa  iwe  monga 
momwe  wafunira.  Ndipo  mwana 
wache  anachira  nthawi  yomweyo. 

29  Ndipo  Yesu  anachoka  kumeneko, 
nadza  ku  nyanja  ya  Galileya,  nakwera 
m’phiri,  nakhala  pansi  pamenepo. 
30  Ndipo  makamu  ambiri  a anthu 
anadza  kwa  Iye,  ali  nawo  opunduka 
miyendo,  akhungu,  osalankhula,  opu- 
nduka  ziwalo,  ndi  ena  ambiri,  nawa- 
khazika  pansi  pa  mapazi  ache  : ndipo 
lye  anawachiritsa ; 31  kotero  kuti 

khamu’lo  linazizwa,  pakupenya  osala- 
nkhula  nalankhula,  opunduka  ziwalo 
nachira,  ndi  opunduka  miyendo  naye- 
nda,  ndi  akhungu  napenya,  ndipo  iwo 
analemekeza  Mulungu  wa  Israyeli. 

32  Ndipo  Yesu  anaitana  ophunzira 
ache,  nati,  Mtima  wanga  uchitira 
chifundo  khamu  la  anthu’wa,  pakuti 
ali  chikhalire  ndi  Ine  masiku  atatu, 
ndipo  alibe  kanthu  kakudya,  ndipo 
sindifuna  kuwauza  iwo  amuke  osadya, 
kuti  angaziye  pa  njira.  33  Ndipo 
ophunzira  ananena  kwa  Iye,  Tiione 
kuti  mikate  yotere  m’chipululu  yaku- 
khutitsa  unyinji  wotere  wa  anthu  ? 
34  Ndipo  Yesu  ananena  kwa  iwo, 
Muli  nayo  mikate  ingati  ? Ndipo  iwo 
anati,  Isanu  ndi  iwiri,  ndi  tinsomba 
pang’ono.  35  Ndipo  Iye  analamulira 
anthu’wo  akhale  pansi  onse  ; 36  na- 
tenga  mikate’yo  isanu  ndi  iwiri 
ndi  nsomba’zo  ; nayamika  Mulungu, 
nanyema,  napatsa  kwa  ophunzira, 
ndi  ophunzira  kwa  anthu.  37  Ndipo 
onsewa  anadya,  nakhuta : ndipo 

anatola  makombo  otsala  malichero 
asanu  ndi  awiri  odzala.  38  Ndipo 
anadya’wo  anali  amuna  zikwi  zinai 
kuwaleka  akazi  ndi  ana. 

39  Ndipo  m’mene  Iye  anauza  maka- 
mu’wo  amuke,  analowa  m’ngalawa, 
nafika  m’malire  a Magadani. 

1 Ndipo  aFarisi  ndi  aSaduki 
5 w anadza,  namyesa,  namfunsa 
Iye  awaonetse  chizindikiro  cha  ku- 
mwamba.  2 Koma  Iye  anayankha, 
nati  kwa  iwo,  Madzulo  munena, 
Kudzakhala  ngwe ; popeza  thambo 
liri  la  cheza.  3 Ndipo  m’mawa,  Lero 

nkwa  mpnepo  : popeza  thambo  liri 

la  cheza  chodera.  Mudziwa  kuzindi- 
kira  za  pa  nkhope  ya  thambo  ; koma 
zizindikiro  za  nyengo  yino,  simungathe 
kuzindikira.  4 Obadwa  oipa  ndi 
achigololo  afunafuna  chizindikiro  ; 
ndipo  sadzalandira  chizindikiro  china, 
koma  chizindikiro  cha  Yona.  Ndipo 
Iye  anawasiya,  nachoka’po. 

5 Ndipo  ophunzira  anadza  kutsidya 
linalo,  naiwala  kutenga  mikate. 
6 Ndipo  Yesu  anati  kwa  iwo,  Yang’a- 
nirani  mupewe  chotupitsa  mkate  cha 
aFarisi  ndi  aSaduki.  7 Ndipo  iwo 
anafunsana  wina  ndi  mnzache,  nati, 
Sitinatenga  mikate.  8 Koma  Yesu, 
m’mene  anadziwa,  anati,  Ha,  inu 
okhulupirira  pang’ono,  mufunsana 
chifukwa  ninji  wina  nai  mnzache, 
kuti  simunatenga  mikate  ? 9 kodi 

chikhalire  simudziwa,  ndipo  simuku- 
mbukira  mikate  isanu  ija  ya  anthu 
aja  zikwi  zisanu,  ndi  mitanga  ingati 
munaitola  ? 10  Penanso  mikate 

isanu  ndi  iwiri  ija  ya  anthu  zikwi  zinai, 
ndi  malichero  angati  munawatola  ? 
11  Bwanji  nanga  simudziwa  kuti 
sindinanena  kwa  inu  za  mikate  ? 
Koma  pewani  chotupitsa  cha  aFarisi 
ndi  aSaduki.  12  Pomwepo  anadzi- 
witsa  kuti  sanawauza  kupewa  chotu- 
pitsa  cha  mikate,  koma  chiphunzitso 
cha  aFarisi  ndi  aSaduki. 

13  Ndipo  Yesu,  pamene  anadza  ku 
dziko  la  ku  Kaisareya  wa  Filipi,  ana- 
funsa  ophunzira  ache,  kuti,  Anthu 
anena  kuti  Mwana  wa  munthu  ndiye 
yani  ? 14  Ndipo  iwo  anati,  Ena  ati,  Yo- 
hane  Mbatizi ; koma  ena,  Eliya ; ndipo 
enanso  Yeremiya,  kapena  mmodzi  wa 
aneneri.  15  Iye  ananena  kwa  iwo, 
Koma  inu  mutani  kuti  Ine  ndine  yani  ? 
16  Ndipo  Simoni  Petro  anayankha 
nati,  Inu  ndinu  Kristu,  Mwana  wa 
Mulungu  wa  moyo.  17  Ndipo  Yesu 
anayankha  iye,  nati,  Ndiwe  wodala, 
Simoni  Bar-Yona  : pakuti  thupi  ndi 
mwazi  sizinakuulira  ichi,  koma  Atate 
wanga  wa  Kumwamba.  18  Ndiponso 
Ine  ndinena  kwa  iwe,  kuti  iwe  ndiwe 
Petro,  ndipo  pa  thanthwe  ili  ndidza- 
khazika  Mpingo  wanga ; ndipo  mako- 
mo  a dziko  la  akufa  sadzaulaka  uwo. 
1 9 Ndidzakupatsa  mafungulo  a Ufumu 
wa  Kumwamba  ; ndipo  chimene  uka- 
manga  pa  dziko  la  pansi  chidzakhala 
chomangidwa  Kumwamba  : ndipo 

chimene  ukachimasula  pa  dziko  la 
pansi,  chidzakhala  chomasulidwa 


Kumwamba.  20  Pamenepo  analamu- 
lira  ophunzira  kuti  asauze  munthu 
kuti  lye  ndiye  Kristu. 

21  Kuyambira  pamenepo  Yesu  ana- 
yamba  kuwalangiza  ophunzira  ache, 
kuti  kuyenera  Iye  amuke  ku  Yeru- 
salemu,  kukazunzidwa  zambiri  ndi 
akuru,  ndi  ansembe  akuru,  ndi  alembi, 
ndi  kukaphedwa,  ndi  tsiku  lachitatu 
kuuka  kwa  akufa.  22  Ndipo  Petro 
anamtenga  Iye,  nayamba  kumdzu- 
dzula,  kuti,  Dzichitireni  chifundo, 
Ambuye  ; sichidzatero  kwa  Inu  ai. 
23  Koma  Iye  anapotoloka,  nati  kwa 
Petro,  Pita  kumbuyo  kwanga  Satana 
iwe  ; ndiwe  chondikhumudwitsa  Ine  ; 
chifukwa  sumasamalira  za  Mulungu, 
koma  za  anthu. 

24  Pomwepo  Yesu  anati  kwa  ophu- 
nzira  ache,  Ngati  munthu  afuna  kudza 
pambuyo  panga,  adzikane  yekha, 
natenge  mtanda  wache,  nanditsate  Ine. 
25  Pakuti  iye  amene  afuna  kupulu- 
mutsa  moyo  wache  adzautaya  : koma 
iye  amene  ataya  moyo  wache  chifu- 
kwa  cha  Ine,  adzaupeza.  26  Pakuti 
munthu  adzapindulanji,  akalandira 
dziko  lonse,  nataya  moyo  wache  ? 
kapena  munthu  adzaperekanji  chosi- 
ntha  ndi  moyo  wache  ? 

27  Pakuti  Mwana  wa  munthu  adza- 
bwera  mu  ulemerero  wa  Atate  wache, 
pamodzi  ndi  angelo  ache  ; ndipo 
pomwepo  Iye  adzabwezera  kwa  anthu 
onse,  monga  machitidwe  awo. 
28  Indetu  ndinena  kwa  inu,  kuti 
alipo  ena  a iwo  aima  pano  sadzalawa 
ndithu  imfa,  kufikira  adzaona  Mwana 
wa  munthu  atadza  mu  ufumu  wache. 

nNdipo  atapita  masiku  asanu  ndi 
limodzi,  Yesu  anatenga  Petro, 
ndi  Yakobo,  ndi  Yohane  mbale  wache, 
napita  nawo  pa  okha  pa  phiri  lalitari  ; 
2 ndipo  Iye  anasandulika  pa  maso 
pawo  ; ndipo  nkhope  yache  inawala 
monga  dzuwa,  ndi  zobvala  zache  zina- 
khala  zoyera  mbu  monga  kuwala. 
3 Ndipo  onani,  Mose  ndi  Eliya  ana- 
onekera  kwa  iwo,  alinkulankhula  ndi 
Iye.  4 Ndipo  Petro  anayankha,  nati 
kwa  Yesu,  Ambuye,  kuli  bwino  kuti 
ife  tikhale  pano  ; ngati  mulola  ndidza- 
manga  pano  misasa  itatu  ; umodzi 
wa  Inu,  ndi  wina  wa  Mose,  ndi  wina  wa 
Eliya.  5 Akali  chilankhulire,  onani, 
mtambo  wowala  unawaphimba  iwo  : 
ndipo  onani,  mau  ali  kunena  mu  mta- 
mbo,  UYU  NDIYE  MWANA  WA- 
NGA  WOKONDEDWA,  MWA  IYEYU 

NDIKONDWERA,  MVERANI  IYE. 
6 Ndipo  pamene  ophunzira  anamva, 
anagwa  nkhope  zawo  pansi,  naopa 
kwakukuru.  7 Ndipo  Yesu  anadza, 
nawakhudza  nati,  Ukani,  musaopa. 
8 Ndipo  iwo,  pokweza  maso  awo 
sanaona  munthu,  koma  Yesu  yekha. 

9 Ndipo  pamene  anali  kutsika  pa 
phiri,  Yesu  anawalangiza  iwo  kuti, 
Musakauze  munthu  chooneka’cho, 
kufikira  Mwana  wa  munthu  akadza- 
uka  kwa  akufa.  10  Ndipo  ophunzira 
ache  anamfunsa,  nanena,  Ndipo  bwanji 
alembi  amanena  kuti  Eliya  ndiye 
atsogole  kudza  ? 11  Ndipo  Iye  ana- 

yankha,  nati,  Eliya  akudzatu,  nadza- 
bwezera  zinthu  zonse  ; 12  koma  ndi- 
nena  kwa  inu,  kuti  Eliya  anadza  kale, 
ndipo  iwo  sanamdziwa  iye,  koma 
anamchitira  zonse  zimene  anazifuna 
iwo.  Ndipo  choinchonso  Mwana  wa 
munthu  adzazunzidwa  ndi  iwo. 
13  Pomwepo  ophunzira  anazindikira 
kuti  analankhula  nawo  za  Yohane 
Mbatizi. 

14  Ndipo  pamene  iwo  anadza  ku 
khamu  la  anthu,  kunafika  kwa  Iye 
munthu,  namgwadira  Iye,  nati, 
15  Ambuye,  chitirani  mwana  wanga 
chifundo  ; chifukwa  adwala  khunyu, 
kuzunzika  koipa : pakuti  amagwa 

kawiri  pa  moto,  ndi  kawiri  kawiri 
m’madzi.  16  Ndipo  ndinadza  naye 
kwa  ophunzira  anu,  koma  iwo  sanathe 
kumchiritsa.  17  Ndipo  Yesu  anaya- 
nkha  nati,  Ha,  obadwa  osakhulupirira 
ndi  amphulupulu,  ndidzakhala  ndi  inu 
nthawi  yanji  ? ndidzalekerera  inu 
nthawi  yanji  ? mudze  naye  kwa 
Ine  kuno.  18  Ndipo  Yesu  anamdzu- 
dzula  ; ndipo  chiwanda  chinaturuka 
mwa  iye  ; ndipo  mnyamata’yo  ana- 
chira  kuyambira  nthawi  yomweyo. 

19  Pamenepo  ophunzira  anadza  kwa 
Yesu,  ali  pa  yekha,  nati,  Nanga  ife 
sitinakhoza  bwanji  kuchiturutsa  ? 

20  Ndipo  Iye  ananena  kwa  iwo,  Chi- 
fukwa  chikhulupiriro  chanu  nchachi- 
ng’ono  : pakuti  indetu  ndinena  kwa 
inu,  Mukakhala  nacho  chikhulupiriro 
monga  kambeu  ka  mpiru,  mudzati 
ndi  phiri  ili,  Sendera’po  umuke  kuja  ; 
ndipo  lidzasendera  ; ndipo  palibe 
kanthu  kadzakulakani  kosachitika. 

22  Ndipo  m’mene  anali  kutsotsa 
m’Galileya,  Yesu  ananena  nawo, 
Mwana  wa  munthu  adzaperekedwa 
m’manja  a anthu  ; 23  ndipo  adzamu- 
pha  Iye,  ndipo  Iye  adzauka  tsiku 


lachitatu.  Ndipo  iwo  anali  ndi  chi- 
soni  chachikuru. 

24  Ndipo  pofika  ku  Kapernao  amene 
aja  akulandira  ndalama  za  ku  kachisi 
anadza  kwa  Petro  nati,  Kodi  mphu- 
nzitsi  wanu  sapereka  rupiya’lo  ? 25  Iye 
anabvomera,  Apereka.  Ndipo  polowa 
iye  m’nyumba,  Yesu  anatsogola  ku- 
nena  naye,  nati,  Simoni,  uganiza 
bwanji  ? mafumu  a dziko  la  pansi 
alandira  msonk'no  kwa  yani  ? kwa 
ana  awo  kodi,  kapena  kwa  akunja  ? 

26  Ndipo  m’mene  iye  anati,  Kwa 
akunja,  Yesu  ananena  kwa  iye,  Chi- 
fukwa  chache  ana’wo  ali  aufulu. 

27  Koma  kuti  ife  tisawakhumudwitse, 
pita  iwe  ku  nyanja,  ukaponye  mbedza, 
nuitole  nsomba  yoyamba  kuwedza ; 
ndipo  ukakaikanula  pakamwa  pache 
udzapeza’mo  rupiya ; tatenga  lime- 
nelo,  nuwapatse  ilo  pamtu  pa  iwe 
ndi  Ine. 

i Q Nthawi  yomweyo  ophunzira 
I O anadza  kwa  Yesu,  nanena, 
Ndani  kodi  ali  wopambana  mu  Ufumu 
wa  Kumwamba  ? 2 Ndipo  pamene 

Yesu  anaitana  kamwana,  anakaimi- 
tsa  pakati  pawo,  3 nati,  Indetu  ndinena 
kwa  inu,  Ngati  simutembenuka,  ni- 
mukhala  monga  tiana’to,  simudzalowa 
konse  mu  Ufumu  wa  Kumwamba. 
4 Chifukwa  chache  yense  amene  adzi- 
chepetsa  yekha  monga  kamwana  aka, 
yemweyo  ali  wopambana  mu  Ufumu 
wa  Kumwamba.  5 Ndipo  amene  adza- 
landira  kamwana  kamodzi  kotereka 
chifukwa  cha  dzina  langa,  alandira 
Ine  ; 6 koma  yense  amene  adzakhu- 
mudwitsa  kamodzi  ka  tiana  iti,  taku- 
khulupirira  Ine,  kumuyenera  iye  kuti 
mphero  yaikuru  ikolowekedwe  m’khosi 
mwache,  namizidwe  poya  pa  nyanja. 
7 Tsoka  liri  ndi  dziko  la  pansi  chifukwa 
cha  zokhumudwitsa ! pakuti  sikuthe- 
ka  kuti  zokhumudwitsa  zileke  kudza, 
koma  tsoka  liri  ndi  munthu  amene 
chokhumudwitsa’cho  chidza  ndi  iye. 

8 Ndipo  ngati  dzanja  lako,  kapena 
phazi  lako  likukhumudwitsa  iwe, 
ulidule,  nulitaye ; nkwabwino,  kuti 
ulowe  m’moyo  wopunduka  dzanja 
kapena  phazi,  koposa  kuponyedwa 
m’moto  wa  nthawi  zonse,  uli  ndi 
manja  awiri  kapena  mapazi  awiri. 
9 Ndipo  ngati  diso  lako  likukhumu- 
dwitsa,  ulikolowole,  nulitaye  : nkwa- 
bwino  kuti  ulowe  m’moyo  ndi  diso 
limodzi  koposa  kuponyedwa  m’gehena 
wa  moto,  uli  ndi  maso  awiri.  10  Ya- 

ng’anirani  kuti  musanyoze  mmodzi 
wa  ang’ono  awa ; pakuti  ndinena 
kwa  inu,  kuti  angelo  awo  apenya 
chipenyere  nkhope  ya  Atate  wanga 
wa  Kumwamba.  12  Nanga  muyesa 
bwanji  ? ngati  munthu  ali  nazo 
nkhosa  makumi  khumi,  ndipo  ika- 
sokera  imodzi  ya  izo,  kodi  saleka 
zija  makumi  asanu  ndi  anai 
mphambu  zisanu  ndi  zinai,  napita 
ku  mapiri,  kukafuna  yosokera’yo  ? 

13  Ndimo  akaipeza,  indedi  ndinena 
kwa  inu,  akondwera  nayo  koposa 
ndi  makumi  asanu  ndi  anai  rnpha- 
mbu  zisanu  ndi  zinai  zosasokera. 

14  Chomwecho  sichiri  chifuniro 
cha  Atate  wanu  wa  Kumwamba 
kuti  mmodzi  wa  ang’ono  awa 
atayike. 

15  Ndipo  ngati  mbale  wako  aku- 
chimwira  iwe,  pita,  numlangize  pa 
nokha  iwe  ndi  iye  ; ngati  aku- 
mvera  iwe,  wambweza  mbale  wako. 
16  Koma  ngati  samvera,  onjeza 
kutenga  ndi  iwe  wina  mmodzi 
kapena  awiri,  kuti  atsimi.kizidwe 
mau  onse,  pa  kamwa  pa  mboni 
ziwiri  kapena  zitatu.  17  Ndipo 
ngati  iye  samvera  iwo,  uuze  mpingo 
wa  Mulungu  ; ndipo  ngati  iye 
samveranso  mpingo’wo,  akhale  kwa 
iwe  monga  wakunja  ndi  wamsonkho. 
18  Indetu  ndinena  kwa  inu,  Ziri 
zonse  mukazimanga  pa  dziko  la 
pansi  zidzakhala  zomangidv/a  Ku- 
mwamba  : ndipo  ziri  zonse  muka- 
zimasula  pa  dziko  la  pansi,  zidzakhala 
zomasulidwa  Kumwamba.  19  Ndi- 
ponso  ndinena  kwa  inu  kuti  ngati 
awiri  a inu  abvomerezana  pansi 
pano  chinthu  chiri  chonse  akachi- 
pempha,  Atate  wanga  wa  Kumwamba 
adzawachitira.  20  Pakuti  kumene 
kuii  awiri  kapena  atatu  asonkhanira 
m’dzina  langa,  ndiri  komweko  pakati 
pawo. 

21  Pamenepo  Petro  anadza,  nati 
kwa  Iye,  Ambuye,  mbale  wanga 
adzandilakwira  kangati,  ndipo  ine 
ndidzamkhululukira  iye  ? kufikira 
kasanu  ndi  kawiri  kodi  ? 22  Yesu 

ananena  kwa  iye,  Sindinena  kwa 
iwe  kufikira  kasanu  ndi  kawiri, 
koma  kufikira  makumi  asanu  ndi 
awiri  kubwerezedwa  kasanu  ndi 
kawiri.  23  Chifukwa  chache  Ufumu  wa 
Kumwamba  ufanizidwa  ndi  munthu, 
mfumu,  amene  anafuna  kuwerengera 
nawo  akapolo  ache.  24  Ndipo  pa- 


mene  anayamba  kuwerengera,  anadza 
kwa  iye  ndi  wina  wamangawa  wa 
ndalama  za  matalente  zikwi  khumi. 
25  Koma  popeza  iye  anasowa  kanthu 
kombwezera,  mbuye  wache  anala- 
mulira  kuti  iye  agulitsidwe,  ndi  mkazi 
wache  ndi  ana  ache  omwe,  ndi  zonse 
ali  nazo,  kuti  akabwezedwe  manga- 
wa’wo.  26  Chifukwa  chache  kapolo’yo 
anagwada  pansi,  nampembedzera,  nati, 
Mbuye,  bakandiyembekezani  ine,  ndi- 
po  zonse  ndidzazibwezera  kwa  inu. 
27  Ndipo  mbuye  wa  kapolo’yo  ana- 
gwidwa  ndi  chisoni  mu  mtima, 
nammasula  iye,  namkhululukira  ngo- 
ngole.  28  Koma  kapolo  uyu,  poturuka 
anapeza  wina  wa  akapolo  anzache 
yemwe  anamkongola  iye  marupiya 
a theka  makumi  khumi,  namgwira, 
namkanyanga  pa  khosi,  nati,  Bwezera 
chija  unachikongola.  29  Pamenepo 
kapolo  mnzache’yu  anagwada  pansi, 
nampempha  iye,  nati,  Bakandiyembe- 
keza  ine,  ndipo  ndidzakubwezera. 

30  Ndipo  iye  sanafuna ; koma  ana- 
muka,  namponya  iye  m’nyumba  ya 
ndende,  kufikira  abwezere  ngongole. 

31  Chifukv/a  chache  m’mene  aka- 
polo  anzache  anaona  zochitidwa’zo, 
anagwidwa  chisoni  chachikuru,  nadza, 
nalongosolera  mbuye  wawo  zonse 
zimene  zinachitidwa.  32  Pomwepo 
mbuye  wache  anamuitana  iye,  nanena 
naye,  Kapolo  iwe  woipa,  ndinakukhu- 
lulukira  iwe  mangawa  onse  aja 
momwe  muja  unandipempha  ine ; 

33  kodi  iwenso  sukadamchitira 
kapolo  mnzako  chisoni,  monga 
inenso  ndinakuchitira  iwe  chisoni  ? 

34  Ndipo  mbuye  wache  anakwiya, 
nampereka  kwa  azunzi,  kufikira 
akambwezere  iye  mangawa  onse. 

35  Chomwechonso  Atate  wanga  adza- 
chitira  inu,  ngati  inu  simukhululukira 
yense  mbale  wache  ndi  mitima  yanu. 

1 Q Ndipo  panali  pamene  Yesu 
S <3*  anatha  mau  amenewa,  ana- 

chokera  ku  Galileya,  nadza  ku  malire 
a Yudeya,  a kutsidya  lija  la  Yordano. 

2 Ndipo  makamu  akuru  a anthu  ana- 
mtsata ; ndipo  Iye  anawachiritsa 
kumeneko. 

3  Ndipo  aFarisi  anadza  kwa  Iye, 
namuyesa,  nanena,  Kodi  nkuloledwa 
kuti  munthu  achotse  mkazi  wache  pa 
chifukwa  chiri  chonse  ? 4 Ndipo  Iye 

anayankha,  nati,  Kodi  simunawerenga 
kuti  Iye  amene  adalenga  anthu  pa 
chiyambi,  anawalenga  iwo  mwamuna 

ndi  mkazi,  5 nati,  Chifukwa  cha 
ichi  mwamuna  adzasiya  atate  wache 
ndi  amache,  nadzaphatikizana  ndi 
mkazi  wache,  ndipo  awiri’wo  adza- 
khala  thupi  lirnodzi  ? 6 chotero 

kuti  salinso  awiri  koma  thupi  limo- 
dzi.  Chifukwa  chache  ichi  chimene 
Mulungu  anachimanga  pamodzi, 
rnunthu  asachilekanitse.  7 Iwo 
ananena  kwa  Iye,  Nanga  chifu- 
kwaninji  Mose  analamulira  kupatsa 
kalata  wa  chilekaniro,  ndi  ku- 
mchotsa  ? 8 Iye  ananena  kwa  iwo, 

Chifukwa  cha  kuuma  mtima  kwanu, 
Mose  anakulolezani  kuchotsa  akazi 
anu  ; koma  pa  chiyambi  sikunakhala 
chomwecho.  9 Ndipo  Ine  ndinena 
kwa  inu,  Amene  ali  yense  akachotsa 
mkazi  wache,  kosakhala  chifukwa 
cha  chigololo,  nadzakwatira  wina, 
achita  chigololo  : ndipo  iye  amene 

akwatira  wochotsedwa’yo,  achita 
chigololo.  10  Ophunzira  ananena 
kwa  Iye,  Ngati  mlandu  wa  mu- 
nthu  ndi  mkazi  wache  uli  wotere, 
sikuli  kwabwino  kukwatira.  11  Ko- 
ma  Iye  anati  kwa  iwo,  Onse 
sangathe  kulandira  chonena  ichi, 
koma  kwa  iwo  omwe  chapatsiawa. 
12  Pakuti  pali  osabala,  amene  ana- 
badwa  otero  m’mimba  ya  amawo  : 
ndipo  pali  osabala  anawafula  anthu  ; 
ndipo  pali  osabala  amene  anadzifula 
okha,  chifukwa  cha  Ufumu  wa 
Kumwamba.  Amene  angathe  ku- 
landira  ichi  achilandire. 

1 3 Pamenepo  anadza  nato  tiana  kwa 
Iye,  kuti  Iye  aike  manja  ache  pa  ito, 
ndi  kupemphera : koma  ophunzira- 
’wo  anawadzudzula.  14  Koma  Yesu 
anati,  Tilekeni  tiani,  musatikanize 
kudza  kwa  Ine  : chifukwa  Ufumu  wa 
Kumwamba  uli  wa  totere.  15  Ndipo 
Iye  anaika  manja  ache  pa  ito,  nacho- 
ka’po. 

16  Ndipo  onani,  munthu  anadza 
kwa  Iye,  nati,  Mphunzitsi,  cha- 
bwino  nchiti  ndichichite,  kuti  ndikhale 
nawo  moyo  wosatha  ? 17  Ndipo 

Iye  anati  kwa  iye,  Undifunsiranji 
za  chinthu  c'nabwino  ? alipo  Mmodzi 
ndiye  wabwino : koma  ngati  ufuna 
kulowa  m’moyo,  sunga  malamulo. 
18  Iye  ananena  kwa  Iye,  Otani  ? 
Ndipo  Yesu  anati,  Usaphe,  Usachite 
chigololo,  Usabe,  Usachite  umboni 
wonama,  19  Lemekeza  atate  wako 
ndi  amako,  ndipo,  Uzikonda  mnza- 
ko  monga  udzikonda  iwe  mwini. 


20  Mnyamata’yo  ananena  kwa  Iye, 
Zonsezi  ndinazisunga,  ndisowanso 
chiani  ? 21  Yesu  ananena  naye, 

Ngati  ufuna  kukhala  wangwiro,  pita, 
kagulitse  zomwe  uli  nazo,  nupatse 
aumphawi,  ndipo  udzakhala  ndi  chuma 
Kumwamba  ; ndipo  ukadze  kuno, 
unditsate.  22  Koma  mnyamata’yo 
m’mene  anamva  chonena’cho,  ana- 
muka  wachisoni  ; pakuti  anali  nacho 
chuma  chambiri. 

23  Ndipo  Yesu  anati  kwa  ophunzira 
ache,  Indetu  ndinena  kwa  inu,  kuti 
munthu  mwini  chuma  adzalowa  mo- 
bvutika  mu  Ufumu  wa  Kumwamba. 
24  Ndiponso  ndinena  kwa  inu,  Nkwa- 
pafupi  kuti  ngamila  ipyole  diso  la 
singano,  koposa  mwini  chuma  kulowa 
Ufumu  wa  Kumwamba.  25  Ndipo 
ophunzira,  pamene  anamva,  anazi- 
zwa  kwambiri,  nanena,  Ngati  nkutero 
angapulumuke  ndani  ? 26  Ndipo 

Yesu  anawayang’ana,  nati  kwa  iwo, 
Ichi  sichitheka  ndi  anthu,  koma 
zinthu  zonse  zitheka  ndi  Mulungu. 
27  Pomwepo  Petro  anayankha,  nati 
kwa  lye,  Onani,  ife  tinasiya  zonse  ndi 
kutsata  Inu  ; nanga  tsono  tidzakhala 
ndi  chiani  ? 28  Ndipo  Yesu  anati  kwa 

iwo,  Indetu  ndinena  kwa  inu,  kuti  inu 
amene  munanditsata  Ine,  m’kuba- 
dwanso,  pamene  Mwana  wa  munthu 
adzakhala  pa  chimpando  cha  uieme- 
rero  wache,  inunso,  mudzakhala  pa 
mipando  khumi  ndi  iwiri,  kuweruza 
mafuko  khumi  ndi  av/iri  a Israyeli. 
29  Ndipo  onse  amene  adasiya  nyu- 
mba,  kapena  abale,  kapena  alongo, 
kapena  atate,  kapena  amai,  kapena 
ana,  kapena  minda,  chifukwa  cha 
dzina  langa,  adzalandira  zobwezere- 
dwa  zambirimbiri,  nadzalowa  moyo 
wosatha.  30  Koma  ambiri  oyamba 
adzakhala  akuthungo,  ndi  akuthungo 
adzakhala  oyamba. 

Pakuti  Ufumu  wa  Kumwamba 
ufanana  ndi  munthu  mwini 
banja,  amene  anaturuka  mamawa 
kukalembera  anchito  a m’munda 
wache  wa  mpesa.  2 Ndipo  pamene 
adapangana  ndi  anchito,  pa  rupiya  la 
theka  limodzi  tsiku  limodzi,  anawa- 
tumiza  ku  munda  wache.  3 Ndipo 
i anaturuka  dzuwa  litakwera,  naona 
ena  ataima  chabe  pa  bwalo  ; 4 ndipo 
kwa  iwo  anati,  Pitani  inunso  ku  mu- 
nda,  ndipo  ndidzakupatsani  chimene 
chiri  choyenera.  Ndipo  iwo  anapita. 
5 Ndiponso  anaturuka  usana,  ndimo- 


23 


20. 6—21.4 


MATEYU 


nso  popendeka  dzuwa,  nachita  chimo- 
dzimodzi.  6 Ndipo  poyandikira  ma- 
dzulo  anaturuka,  napeza  ena  ataima  ; 
nanena  kwa  iwo,  Mwaimiranji  kuno 
dzuwa  lonse  chabe  ? 7 Iwo  ananena 

kwa  iye,  Chifukwa  palibe  munthu  ana- 
tilemba.  Iye  anati  kwa  iwo,  Pitani 
inunso  ku  munda’wo  wa  mpesa. 
8 Ndipo  pa  madzulo,  mwini  munda 
anati  kwa  kapitao  wache,  Kaitane 
anchito,  nuwapatse  iwo  kulipira 
kwawo,  uyambe  kwa  omarizira  kufi- 
kira  kwa  oyamba.  9 Ndipo  pamene 
iwo  olembedwa  poyandikira  madzulo 
anadza,  analandira  munthu  ali  yense 
rupiya  la  theka  limodzi.  10  Ndipo 
m’mene  oyamba  anadza,  analingalira 
kuti  adzalandira  kopambana,  ndipo 
iwonso  analandira  onse  rupiya  la 
theka.  11  Koma  m’mene  iwo  anali- 
landira,  anaderera  kwa  mwini  banja, 
12  nati,  Omarizira  awa  anagwira  nchi- 
to  mphindi  yaing’ono,  ndipo  munawa- 
linganiza  ndi  ife  amene  tinapirira 
kuwawa  kwa  dzuwa  ndi  kutentha 
kwache.  1 3 Koma  iye  anayankha,  nati 
kwa  mmodzi  wa  iwo,  Mnzanga,  sindi- 
kunyenga iwe  ; kodi  iwe  sunapangana 
ndi  ine  pa  rupiya  la  theka  limodzi  ? 
14  Tenga  lako,  numuke  ; pakuti  ine 
ndifuna  kupatsa  kwa  uyu  womarizira 
monga  kwa  iwe.  15  Sikuloleka  kwa 
ine  kodi  kuchita  chimene  ndifuna  ndi 
zanga  ? Kapena  diso  lako  laipa 
kodi  chifukwa  ine  ndiri  wabwino  ? 
16  Chomwecho  omarizira  adzakhala 
oyamba,  ndipo  oyamba  adzakhala 
omarizira. 

17  Ndipo  pamene  Yesu  anali  ku- 
kwera  ku  Yerusalemu,  anatenga 
ophunzira  khumi  ndi  awiri  napita 
nawo  pa  okha,  ndipo  pa  njira  anati 
kwa  iwo,  18  Onani,  tikwera  ku  Yeru- 
salemu  ; ndipo  Mwana  wa  munthu 
adzaperekedwa  kwa  ansembe  akuru 
ndi  alembi,  ndipo  iwo  adzamweruza 
kuti  ayenera  imfa,  19  nadzampereka 
kwa  anthu  akunja  kuti  amnyoze  ndi 
kumkwapula,  ndi  kumpachika  ; ndipo 
Iye  adzaukitsidwa  tsiku  lachitatu. 

20  Pomwepo  anadza  kwa  Iye  ama- 
che  a ana  a Zebedayo  ndi  ana  ache 
omwe,  namgwadira,  ndi  kumpempha 
kanthu.  21  Ndipo  Iye  anati  kwa  iye, 
Ufuna  chiani  ? Iye  ananena,  Lamu- 
lirani  kuti  ana  anga  awiri  amenewa 
adzakhale,  wina  ku  dzanja  lanu  lama- 
nja,  ndi  wina  ku  lamanzere,  mu 
ufumu  wanu.  22  Koma  Yesu  ana- 


yankha  nati,  Inu  simudziwa  chimene 
mupempha.  Kodi  mukhoza  ku- 
mwera  chikho  nditi  ndidzamwere  Ine  ? 
Iwo  ananena  kwa  Iye,  Ife  tikhoza. 

23  lye  ananena  kwa  iwo,  Chikho 
changa  mudzamweradi  ; koma  ku- 
khala  ku  dzanja  lamanja  kwanga 
ndi  ku  lamanzere,  sikuli  kwanga 
kupatsa,  koma  kuli  kwa  iwo  omwe 
kwakonzedweratu  ndi  Atate  wanga. 

24  Ndipo  m’mene  khumi’wo  anamva, 
anapsa  mtima  ndi  abale  awiri’wo. 

25  Koma  Yesu  anawaitana,  nati, 
Mudziwa  kuti  mafumu  a ant’nu  ama- 
dziyesa  okha  ambuye  awo,  ndipo 
akuru  awo  amachita  ufumu  pa  iwo. 

26  Sikudzakhala  chomwecho  kwa 
inu  ai ; koma  amene  ali  yense  aka- 
funa  kukhala  wamkuru  mwa  inu, 
adzakhala  mtumiki  wanu  ; 27  ndipo 
amene  ali  yense  akafuna  kukhala 
woyamba  mwa  inu,  adzakhala  kapolo 
wanu  : 28  monga  Mwana  wa  munthu 
sanadza  kutumikiridwa  koma  kutu- 
mikira,  ndi  kupereka  moyo  wache 
dipo  la  anthu  ambiri. 

29  Ndipo  pamene  iwo  anali  kutu- 
ruka  m’Yeriko,  khamu  lalikuru  la 
anthu  linamtsata  Iye.  30  Ndipo  ona- 
ni,  anthu  akhungu  awiri  anakhala 
m’mphepete  mwa  njira;  m’mene  iwo 
anamva  kuti  Yesu  anali  kupitirira’po, 
anapfuula  nati,  Mutichitire  ife  chi- 
fundo,  Inu  Mwana  wa  Davide. 
31  Ndipo  khamu’lo  linawaletsa,  kuti 
atonthole  : koma  anakuwitsa,  nanena, 
Ambuye,  mutichitire  chifundo,  Inu 
Mwana  wa  Davide.  32  Ndipo  Yesu 
anaima,  nawaitana,  nati,  Mufuna 
kuti  ndikuchitireni  chiani  ? 33  Ana- 

nena  kwa  Iye,  Ambuye,  kuti  maso 
athu  apenye.  34  Ndipo  Yesu  anagwi- 
dwa  ndi  chifundo,  nakhudza  maso 
awo  ; ndipo  pomwepo  anapenyanso, 
namtsata  Iye. 

0*1  Ndipo  pamene  iwo  anayandi- 
I kira  ku  Yerusalemu,  nafika  ku 
Betefage,  ku  phiri  la  Azitona,  pame- 
nepo  Yesu  anatumiza  ophunzira  awiri, 

2 nanena  kwa  iwo,  Mukani  ku 
mudzi  wopenyana  ndi  inu,  ndipo  po- 
mwepo  mudzapeza  buru  womangidwa, 
ndi  mwana  wache  pamodzi  naye, 
masulani  iwo,  mudze  nawo  kwa  Ine. 

3 Ndipo  munthu  akanena  kanthu  ndi 
inu,  mudzati,  Ambuye  asowa  iwo, 
ndipo  pomwepo  adzawatumiza.  4 Ndi- 
po  ichi  chinatero,  kuti  chikachitidwe 
chonenedwa  ndi  mneneri  kuti, 

5 Tauzani  mwana  wamkazi  wa 
Ziyoni, 

Taona,  Mfumu  yako  idza  kwa  iwe, 

Wofatsa  ndi  wokwera  pa  buru, 

Ndi  pa  kaburu,  mwana  wa  nyama 
yonyamula  katundu. 

6 Ndipo  ophunzira’wo  anamuka,  na- 
chita  monga  Yesu  anawauza ; 7 na- 
bwera  ndi  buru  ndi  mwana  wache, 
naika  pa  iwo  zobvala  zawo,  nakhala 
Iye  pamenepo.  8 Ndipo  ambirimbiri 
a mpingo’wo  anayala  zobvala  zawo  pa 
njira  ; ndipo  ena  anadula  nthambi 
za  mitengo,  naziyala  m’njira’mo. 
9 Ndipo  mipingo  yakumtsogolera  ndi 
yakumtsatira,  inapfuula,  kuti,  Hosana 
kwa  Mwana  wa  Davide ! Woleme- 
kezeka  ndiye  wakudza  m’dzina  la 
Ambuye ! Hosana  m’Kumwamba- 
mwamba  ! 10  Ndipo  m’mene  adalowa 
m’Yerusalemu  mudzi  wonse  unasoko- 
nezeka,  nanena,  Ndani  uyu  ? 11  Ndipo 
makamuaanthuanati,  Uyu  ndi  mnene- 
ri  Yesu  wa  ku  Nazarete  wa  ku  Galileya. 

12  Ndipo  Yesu  analowa  ku  ka- 
chisi  wa  Mulungu  naturutsira  kunja 
onse  akugulitsa  ndi  kugula  malonda, 
nagubuduza  magome  a osintha  nda- 
lama,  ndi  mipando  ya  ogulitsa  nkhu- 
nda  ; 13  nanena  kwa  iwo,  Chalembe- 
dwa,  Nyumba  yanga  idzanenedwa 
nyumba  ya  kupemphera  ; koma  inu 
mwaiyesa  phanga  la  achifwamba. 
14  Ndipo  anadza  kwa  Iye  ku  kachi- 
si’ko  akhungu  ndi  opunduka  miyendo, 
nachiritsidwa.  15  Koma  ansembe 
akuru  ndi  alembi,  m’mene  anaonazozi- 
zwitsa  zomwe  Iye  anazichita,  ndi  ana 
alinkupfuula  ku  kachisi’ko  kuti,  Ho- 
sana  kwa  Mwana  wa  Davide,  anapsa 
mtima,  1 6 nanena  kwa  Iye,  Mulinku- 
mva  kodi  chimene  ali  kunena  awa  ? 
Ndipo  Yesu  ananena  kwa  iwo,  Inde  : 
simunawerenga  kodi,  M’kamwa  mwa 
makanda  ndi  oyamwa  munafotokozera 
zolemekeza  ? 17  Ndipo  Iye  anawasiya, 
naturuka  m’mzinda,  napita  ku  Beta- 
niya,  nagona  kumeneko. 

18  Ndipo  mamawa,  m’mene  Iye 
analinkunkanso  ku  mzinda,  anamva 
njala.  19  Ndipo  pakuona  mkuyu 
umodzi  pa  njira,  anafika  pamenepo, 
napeza  palibe  kanthu  koma  masa- 
mba  okhaokha  ; nati  lye  kwa  uwo, 
Sudzabalanso  chipatso  ku  nthawi 
zonse.  Ndipo  pomwepo  mkuyu’wo 
unafota.  20  Ndipo  ophunzira  poona 
ichi  anazizwa,  nati,  Mkuyu’wo  una- 
fota  bwanji  msanga  ? 21  Ndipo  Yesu 


anayanka,  nati  kwa  iwo,  Indedi 
ndinena  kwa  inu,  Ngati  mukhala 
nacho  chikhulupiriro,  osakayikaka- 
yika,  mudzachita  si  ichi  cha  pa 
mkuyu  chokha,  koma  ngati  mudzati 
ngakhale  ku  phiri  ili,  Tanyamulidwa, 
nuponyedwe  m’nyanja,  chidzachitidwa. 
22  Ndipo  zinthu  ziri  zonse  mukazifu- 
nsa  m’kupemphera,  ndi  kukhulupirira, 
mudzazilandira. 

23  Ndipo  m’mene  Iye  analowa 
m’kachisi,  ansembe  akuru  ndi  akuru 
a anthu  anadza  kwa  Iye  anali  kuphu- 
nzitsa,  nanena,  Muchita  izi  ndi  ula- 
muliro  wotani  ? ndipo  ndani  anaku- 
patsani  ulamuliro  wotere  ? 24  Ndipo 

Yesu  anayankha,  nati  kwa  iwo,  Inenso 
ndikufunsani  mau  amodzi,  amene 
ngati  mundiuza,  Inenso  ndikuuzani 
ndi  ulamuliro  wotani  ndizichita  izi. 
25  Ubatizo  wa  Yohane,  uchokera  kuti  ? 
Kumwamba  kodi  kapena  kwa  anthu  ? 
Koma  iwo  anafunsana  wina  ndi 
mnzache,  kuti,  Tikati,  Kumwamba, 
Iye  adzati  kwa  ife,  Munalekeranji 
kumvera  iye  ? 26  Koma  tikati,  Kwa 

anthu,  tiopa  khamu’lo  la  anthu  ; 
pakuti  onse  amuyesa  Yohane  mneneri. 
27  Ndipo  anamyankha  Yesu,  nati, 
Sitidziwa  ife.  Iyenso  ananena  nawo, 
Inenso  sindikuuzani  ndi  ulamuliro 
wotani  ndizichita  izi. 

28  Nanga  mutani  ? Munthu  anali 
nawo  ana  awiri  ; nadza  iye  kwa 
woyamba  nati,  Mwana’we,  kagwire 
lero  nchito  ku  munda  wa  mpesa. 
29  Koma  iye  anakana,  nati,  Sindifuna 
ine  : koma  pambuyo  pache  analapa 
mtima  napita.  30  Ndipo  anadza  kwa 
winayo,  natero  momwemo.  Ndipo 
iye  anabvomera,  nati,  Ndipita  mbuye  ; 
Koma  sanapita.  31  Ndani  wa  awi- 
ri’wo  anachita  chifuniro  cha  atate 
wache  ? Iwo  ananena,  Woyamba’yo. 
Yesu  ananena  kwa  iwo,  Indetu  ndinena 
kwa  inu,  kuti  amisonkho  ndi  akazi 
a chiwerewere  amatsogolera  inu,  ku- 
lowa  mu  Ufumu  wa  Kumwamba. 
32  Popeza  Yohane  anadza  kwa  inu 
m’njira  ya  chilungamo,  ndipo  simu- 
namvera  iye  ; koma  amisonkho  ndi 
akazi  a chiwerewere  anammvera  iye  ; 
ndipo  inu,  m’mene  munachiona,  simu- 
nalapa  pambuyo  pache,  kuti  mumvere 
iye. 

33  Mverani  fanizo  lina : Panali 

munthu,  mwini  banja,  amene  analima 
munda  wa  mphesa,  nauzunguniza 
linga,  nakumba  umo  mopondera’mo 

mphesa,  namanga  nsanja,  nauko- 
ngoletsa  kwa  olima  munda,  namuka 
kwina.  34  Ndipo  pamene  nyengo  ya 
zipatso  inayandikira,  anatumiza  aka- 
polo  ache  kwa  olima  munda’wo, 
kukalandira  zipatso  zache.  35  Ndipo 
olima’wo  anatenga  akapolo  ache,  na- 
mpanda  mmodzi,  wina  namupha, 
wina  namponya  miyala.  36  Anatu- 
mizanso  akapolo  ena,  akuchuruka 
oposa  akuyamba’wo  ; ndipo  anawa- 
chitira  iwo  momwemo.  37  Koma 
pambuyo  pache  anatumiza  kwa  iwo 
mwana  wache,  nati,  Adzachitira 
mwana  wanga  ulemu.  38  Koma 
olima’wo  m’mene  anaona  mwana’yo, 
ananena  wina  ndi  mnzache,  Uyo 
ndiye  wolowa,  tiyeni,  timuphe,  ndipo 
ife  tidzatenga  cholowa  chache. 

39  Ndipo  anamtenga  iye,  nampo- 
nya  kunja  kwa  munda,  namupha. 

40  Tsono  atabwera  mwini  munda, 

adzachitira  olima’wo  chiani  ? 41  Iwo 

ananena  kwa  Iye,  Adzaononga  koipa 
oipa’wo,  nadzapereka  munda’wo  kwa 
olima  ena,  amene  adzambwezera  iye 
zipatso  pa  nyengo  zache.  42  Yesu 
ananena  kwa  iwo,  Kodi  simunawere- 
nga  konse  m’malembo, 

Mwala  umene  anaukana  omanga 
nyumba 

Womwewu  unakhala  mutu  wa  pa 
ngondya : 

Ichi  chinachokera  kwa  Ambuye, 

Ndipo  chiri  chozizwitsa  m’rnaso 
mwathu  ? 

43  Chifukwa  chache  ndinena  kwa 
inu,  Ufumu  wa  Mulungu  udza- 
chotsedwa  kwa  inu,  nudzapatsidwa 
kwa  anthu  akupatsa  zipatso  zache. 

44  Ndipo  iye  wakugwa  pa  mwala 
uwu  adzaphwanyika ; koma  pa  iye 
amene  udzamgwera,  udzampera  iye. 

45  Ndipo  ansembe  akuru  ndi  aFarisi, 
pakumva  mafanizo  ache,  anazindiki- 
ra  kuti  ali  kunena  za  iwo.  46  Ndipo 
pamene  anafuna  kumgwira,  anaopa 
makamu  a anthu,  chifukwa  anamu- 
yesa  mneneri. 

OO  Ndipo  Yesu  anayankha,  nala- 
nkhulanso  kwa  iwo  m’mafani- 
zo,  nati,  2 Ufumu  wa  Kumwamba 
ufanafana  ndi  munthu,  mfumu, 
amene  anakonzera  mwana  wache 
phwando  laukwati,  3 naturniza  akapo- 
lo  ache,  kukaitana  oitanidwa  ku  ukwa- 
ti  umene  ; ndipo  iwo  sanafuna  kudza. 
4 Pomwepo  anatumizanso  akapolo 
ena,  nanena,  Uzani  oitanidwa’wo, 


Onani,  ndakonza  phwando  langa ; 
ng’ombe  zanga,  ndi  zonona  ndina- 
zipha,  ndi  zinthu  zonse  zapsya  : idzani 
ku  ukwati.  5 Koma  iwo  ananyala- 
nyaza,  nachoka,  wina  ku  munda 
wache,  wina  ku  malonda  ache  : 

6 ndipo  otsala  anagwira  akapolo  ache, 
nawachitira  chipongwe,  nawapha. 

7 Koma  mfumu  inakwiya  ; nituma 
asilikari  ache  napululutsa  ambanda 
aja,  nitentha  mudzi  wawo.  8 Po- 
mwepo  inanena  kwa  akapolo  ache, 
Za  ukwati  tsopano  zapsya,  koma  oita- 
nidwa’wo  sanayenera.  9 Chifukwa 
chache  pitani  inu  ku  mphambano  za 
njira,  ndipo  arnene  ali  yense  muka- 
mpeze,  itanani  ku  ukwati’ku.  1 0 Ndi- 
po  akapoio  awo  anaturukira  ku  njira, 
nasonkhanitsa  onse  amene  anawa- 
peza,  ngakhale  oipa,  ngakhale  abwino  ; 
ndipo  ukwati’wo  unadzala  ndi  okhala 
pa  chakudya.  11  Koma  mfumu’yo 
m’mene  inadza  kuwaona  akudya’wo, 
anapenya  momwemo  munthu  wosa- 
bvala  chobvala  cha  ukwati  ; 12  na- 
nena  kwa  iye,  Mnzanga’we,  unalowa 
muno  bwanji  wosakhala  nacho  cho- 
bvala  cha  ukwati  ? Ndipo  iye  ana- 
libe  mau.  13  Pomwepo  mfumu  inati 
kwa  atumiki,  Mumange  iye  manja  ndi 
miyendo,  mumponye  ku  mdima  wa 
kunja  ; komweko  kudzali  kulira  ndi 
kukukuta  mano.  1 4 Pakuti  oitanidwa 
ndiwo  ambiri,  koma  osankhidwa  ndi- 
wo  owerengeka. 

15  Pomwepo  aFarisi  anamuka, 
nakhala  upo  wakumkola  Iye  m’kula- 
nkhula  kwache.  16  Ndipo  anatu- 
miza  kwa  Iye  ophunzira  awo,  pamodzi 
ndi  aHerode,  amene  ananena,  Mphu- 
nzitsi,  tidziwa  kuti  muli  woona,  ndipo 
muphunzitsa  njira  ya  Mulungu  moona 
ndithu,  ndipo  simusamala  munthu 
ali  yense  ; pakuti  simuyang’anira  pa 
nkhope  ya  anthu.  17  Chifukwa  cha- 
che  mutiuze  ife,  muganiza  chiani  ? 
Kuloledwa  kodi  kupatsa  msonkho  kwa 
Kaisara,  kapena  iai  ? 18  Koma  Yesu 

anadziwa  kuipa  kwawo,  nati,  Mundi- 
veseranji  Ine,  onyenga  inu  ? 19  Ta- 

ndionetsani  Ine  ndalama  ya  msonkho. 
Ndipo  iwo  anadza  nalo  kwa  Iye  rupiya 
la  theka.  20  Ndipo  Iye  anati  kwa 
iwo,  Ncha  yani  chithunzithunzi  ichi, 
ndi  kulemba  kwache  ? 21  Nanena 

iwo,  Cha  Kaisara.  Pomwepo  Iye 
anati  kwa  iwo,  Chifukwa  chache  pa- 
tsani  kwa  Kaisara  zache  za  Kaisara, 
ndi  kwa  Mulungu  zache  za  Mulungu. 

22  Ndipo  pamene  iwo  anamva,  anazi- 
zwa,  namsiya  Iye,  nachoka’po. 

23  Tsiku  lomwelo  anadza  kwa  Iye 
aSaduki,  amene  amanena  kuti  palibe 
kuuka  kwa  akufa;  namfunsa  Iye, 

24  nanena,  Mphunzitsi,  Mose  anati, 
Ngati  munthu  akafa,  wopanda  mwana, 
mphwache  adzakwatira  mkazi  wache, 
nadzamuukitsira  mbale  wache  mbeu. 

25  Tsono  panali  ndi  ife  abale  asanu 
ndi  awiri  ; ndipo  wakuyamba  ana- 
kwatira,  namwalira  wopanda  mbeu, 
nasiyira  mphwache  mkazi  wache  ; 

26  chimodzimodzi  wachiwiri,  ndi 
wachitatu,  kufikira  wachisanu  ndi 
chiwiri.  27  Ndipo  pomarizira  ana- 
mwaliranso  mkazi’yo.  28  Chifukwa 
chache  m’kuuka  kwa  akufa,  iye  adza- 
lchala  mkazi  wa  yani  wa  asanu  ndi 
awiri’wo  ? pakuti  onse  anakhala  naye. 
29  Koma  Yesu  anayankha,  nati  kwa 
iwo,  Mungolakwa  osadziwa  malembo, 
kapena  mphamvu  za  Mulungu.  30  Pa- 
kuti  m’kuuka  kwa  akufa  sakwatira, 
kapena  kukwatiwa,  koma  akhala  ngati 
angelo  a Kumwamba.  31  Koma  za 
kuuka  kwa  akufa,  simunawerenga 
kodi  chomwe  chinanenedwa  kwa  inu 
ndi  Mulungu,  kuti, 

32  Ine  ndiri  Mulungu  wa  Abrahamu, 
ndi  Mulungu  wa  Isake,  ndi 
Mulungu  wa  Yakobo  ? 

Sali  Mulungu  wa  akufa  koma  wa 
amoyo.  33  Ndipo  pamene  makamu  a 
anthu  anamva,  anazizwa  ndi  chipu- 
nzitso  chache. 

34  Koma  aFarisi,  pakumva  kuti  Iye 
anatontholetsa  aSaduki,  anasonkhana. 
35  Ndipo  mmodzi  wa  iwo,  mphunzitsi 
wa  chilamulo,  anamfunsa  ndi  kumu- 
yesa  Iye,  nati,  36  Mphunzitsi,  lamulo 
lalikuru  ndi  liti  la  m’chilamulo  ? 
37  Ndipo  Yesu  anati  kwa  iye,  Uzikonda 
Ambuye  Mulungu  wako  ndi  mtima 
wako  wonse,  ndi  moyo  wako  wonse, 
ndi  nzeru  zako  zonse.  38  Ili  ndilo 
lamulo  lalikuru  ndi  loyamba.  39  Ndi- 
po  lachiwiri  lolingana  nalo  ndili, 
Uzikonda  mnzako  monga  udzikonda 
iwe  mwini.  40  Pa  malamulo  awa 
awiri  mpokoloweka’po  chilamulo  cho- 
nse  ndi  aneneri. 

41  Ndipo  pamene  aFarisi  anaso- 
nkhana,  Yesu  anawafunsa,  42  nati, 
Muganiza  bwanji  za  Kristu  ? ali 
mwana  wa  yani  ? Iwo  ananena  kwa 
Iye,  V/a  Davide.  43  Iye  anati  kwa 
iwo,  Ndipo  Davide  mu  Mzimu  amchula 
Iye  bwanji,  Ambuye,  nanena, 


44  Ambuye  ananena  kwa  Ambuye 
wanga, 

Ukhale  pa  dzanja  lamanja  langa, 
Kufikira  Ine  ndidzaika  adani  ako 
pansi  pa  mapazi  ako. 

45  Chifukwa  chache  ngati  Davide 
amchula  Iye  Mbuye,  ali  mwana  wa- 
che  bwanji  ? Ndipo  panalibe  mmodzi 
anatha  kumyankha  mau.  46  Ndipo 
sanalimbika  mtima  munthu  ali  yense 
kumfunsa  kanthu  kuyambira  tsiku 
lomwelo. 

Pomwepo  Yesu  analankhula 
ndi  makamu  a anthu  ndi 
ophunzira  ache,  2 nanena,  Alembi 
ndi  aFarisi  akhala  pa  mpando  wa 
Mose  ; 3 chifukwa  chache  zinthu  ziri 
zonse  zimene  iwo  akauza  inu,  chitani 
nimusunge  ; koma  musatsanza  nchito 
zawo  ; pakuti  iwo  amalankhula,  koma 
samachita.  4 Inde,  amanga  akatundu 
olemera  ndi  osautsa  ponyamula,  na- 
wasenza  pa  mapewa  a anthu  ; koma 
iwo  eni  okha  safuna  kuwasuntha 
amenewo  ndi  chala  chawo.  5 Koma 
amachita  nchito  zawo  zonse  kuti 
aonekere  kwa  anthu  ; pakuti  akulitsa 
chitando  chache  cha  njirisi  zawo, 
nakulitsa  mphonje,  6 nakonda  malo 
a ulemu  pa  mapwando,  ndi  mipando 
ya  ulemu  m’masunagoge,  7 ndi  kula- 
nkhulidwa  m’misika,  ndi  kuchedwa 
ndi  anthu,  Rabi.  8 Koma  inu  musa- 
chedwa,  Rabi ; pakuti  Mphunzitsi 
wanu  ali  mmodzi,  ndipo  inu  nonse 
muli  abale.  9 Ndipo  inu  musachule 
wina  atate  wanu  pansi  pano,  pakuti 
alipo  mmodzi  ndiye  Atate  wanu  wa 
Kumwamba.  10  Ndipo  musachedwa 
atsogoleri,  pakuti  alipo  mmodzi  Mtso- 
goleri  wanu,  ndiye  Kristu.  11  Koma 
wamkuru  wopambana  wa  inu  adza- 
khala  mtumiki  wanu.  12  Ndipo 
amene  ali  yense  akadzikuza  yekha 
adzachepetsedwa  ; koma  amene  adzi- 
chepetsa  mwini  yekha  adzakulitsidwa. 

13  Koma  tsoka  inu,  alembi  ndi 
aFarisi,  onyenga ! chifukwa  mutse- 
kera  anthu  Ufumu  wa  Kumwamba 
pa  maso  pawo  ; pakuti  inu  nokha 
simulowa’mo,  ndipo  muwaletsa  amene 
alikulowa,  kuti  asalowe’mo. 

15  Tsoka  inu,  alembi  ndi  aFarisi, 
onyenga ! chifukwa  mupitapita  ku 
nyanja  ndi  ku  mtunda  kuyesa  munthu 
mmodzi  mtembenuki  ; ndipo  m’mene 
akhala  wotere,  mumsandutsa  mwana 
wa  gehena  woposa  inu  kawiri. 

16  Tsoka  inu,  atsogoleri  akhungu, 

amene  munena,  Amene  ali  yense 
akalumbira  kuchula  kachisi,  palibe 
kanthu  ; koma  amene  akalumbira 
kuchula  golidi  wa  kachisi,  wadzima- 
ngirira.  17  Inu  opusa,  ndi  akhungu  : 
pakuti  choposa  nchi'ci,  golidi  kodi, 
kapena  kachisi  amene  ayeretsa  golidi- 
’yo  ? 18  Ndiponso,  Amene  ali  yense 

akalumbira  kuchula  guwa  la  nsembe, 
palibe  kanthu  ; koma  amene  akalu- 
mbira  kuchula  mtulo  wa  pamwamba 
pache,  wadzimangirira.  1 9 Inu  akhu- 
ngu,  pakuti  choposa  nchiti,  mtulo 
kodi,  kapena  guwa  la  nsembe  limene 
liyeretsa  mtulo’wo  ? 20  Chifukwa 

chache  wakulumbira  lcuchula  guwa 
la  nsembe,  alumbira  limenelo  ndi 
zonse  za  pamwamba  pache.  21  Ndipo 
wakulumbira  kuchula  kachisi,  alu- 
mbira  ameneyo  ndi  lye  wakukhala 
momwemo.  22  Ndipo  wakulumbira 
kuchula  Kumwamba,  alumbira  chi- 
mpando  cha  Mulungu,  ndi  Iye  waku- 
khala  pomwepo. 

23  Tsoka  inu,  alembi  ndi  aFarisi, 
onyenga  ! chifukwa  mupereka  limodzi 
la  magawo  khumi  la  timbeu  tonu- 
nkhira,  ndi  katsabola,  ndi  la  chitowe, 
nimusiya  zolemera  za  chilamulo,  ndizo 
kuweruza  kolungama,  ndi  kuchitira 
chifundo,  ndi  chikhulupiriro ; koma 
zijazo  munayenera  kuzichita,  osasiya 
izi  zomwe.  24  Atsogoleri  akhungu 
inu,  akukuntha  udzudzu,  koma  nga- 
mila  mummeza. 

25  Tsoka  inu,  alembi  ndi  aFarisi, 
onycnga ! chifukwa  mutsuka  kunja 
kwache  kwa  chikho  ndi  mbale,  koma 
m’kati’mo  iwo  adzala  ndi  kuianda  ndi 
kusadziletsa.  26  MFarisi  iwe,  wakhu- 
ngu,  yambotsuka  m’kati  mwa  chikho 
ndi  mbale,  kuti  kunjakwache  kukhale- 
nso  koyera. 

27  Tsoka  inu,  alembi  ndi  aFarisi, 
onyenga ! chifukwa  mufanafana  ndi 
manda  opaka  njereza,  amene  aone- 
kera  okoma  kunja  kwache,  koma 
adzala  m’kati’mo  ndi  mafupa  a anthu 
akufa  ndi  zonyansa  zonse.  28  Cho- 
mwecho  inunso  muonekera  olungama 
pa  maso  pa  anthu,  koma  m’kati  muli 
odzala  ndi  chinyengo  ndi  kusayeruzika. 

29  Tsoka  inu,  alembi  ndi  aFarisi, 
onyenga ! chifukwa  mumanga  nyu- 
mba  za  pa  manda  a aneneri,  ndipo 
mukonza  manda  a anthu  olungama, 
30  ndi  kuti,  Ife  tikadakhala  m’masiku 
a makolo  athu,  sitikadakhala  oyanjana 
nawo  pa  mwazi  wa  aneneri.  31  Po- 


mwepo  mutsimikiza  nokha,  kuti  muli 
ana  a iwo  amene  anapha  aneneri. 

32  Dzazani  inu  muyeso  wa  makolo  anu. 

33  Njoka  inu,  obadwa  inu  a mamba, 

mudzatha  bwanji  kuthawa  kulanga 
kwache  kwa  gehena  ? 34  Chifukwa 

cha  ichi,  onani,  ndituma  kwa  inu 
aneneri  ndi  anzeru  ndi  alembi  ; ena 
a iwo  mudzawapha,  mudzawapachika  ; 
ndi  ena  a iwo  mudzawakwapula 
m’masunagoge  mwanu,  ndi  kuwazu- 
nza,  kuchokera  ku  mudzi  umodzi, 
kufikira  ku  mudzi  wina  ; 35  kotero 
kuti  udzafika  pa  inu  mwazi  wonse, 
wotayidwa  pa  dziko  la  pansi,  kuya- 
mbira  ku  mwazi  wa  Abele  wolunga- 
ma’yo,  kufikira  ku  mwazi  wa  Zakariya 
mwana  wa  Barakiya,  amene  muna- 
mupha  pakati  pa  kachisi  ndi  guwa  la 
nsembe.  36  Indetu  ndinena  kwa  inu, 
Zinthu  zonse  izi  zidzafika  pa  mbadwo 
uwu  wa  makono. 

37  Ha,  Yerusalemu,  Yerusalemu, 
amene  umapha  aneneri,  ndi  kuwa- 
ponya  miyala  iwo  otumidwa  kwa  iwe  ! 
Ine  ndinafuna  kangati  kusonkhanitsa 
pamodzi  ana  ako,  inde  monga  thadzi 
lisonkhanitsa  anapiye  ache  m’mapiko 
ache,  koma  inu  simunafuna  ai ! 
38  Onani,  nyumba  yanu  yasiyidwa  kwa 
inuyabwinja.  39  Pakuti  ndinena  kwa 
inu,  Simudzandionanso  Ine,  kuya- 
mbira  tsopano,  kufikira  mudzanena, 
Wolemekezedwa  Iye  amene  aku- 
dza  m’dzina  la  Ambuye. 

Q/L  Ndipo  Yesu  anaturuka  ku 
ZH1  kachisi ; ndipo  ophunzira 
ache  anadza  kudzamuonetsa  chima- 
ngidwe  cha  kachisi’yo.  2 Koma  Iye 
anayankha  nati  kwa  iwo,  Simuona  izi 
zonse  kodi?  indetu  ndinena  kwa 
inu,  Sipadzakhala  pano  mwala  umodzi 
pa  unzache,  urnene  sudzagwetsedwa. 

3 Ndipo  pamene  Iye  anali  kukhala 
pansi,  pa  phiri  la  Azitona,  ophunzira 
anadza  kwa  lye  pa  yekha,  nanena, 
Mutiuze  ife  zija  zidzaoneka  liti  ? 
ndipo  chizindikiro  cha  kufika  kwanu 
nchiani,  ndi  cha  mathedwe  a nthawi 
ya  pansi  pano  ? 4 Ndipo  Yesu  ana- 

yankha  nati  kwa  iwo,  Yang’anirani, 
asasokeretse'  inu  munthu.  5 Pakuti 
ambiri  adzafika  m’dzina  langa,  nadza- 
nena,  Ine  ndine  Kristu,  nadzasokeretsa 
anthu  ambiri.  6 Koma  inu  mudza- 
yamba  kumva  za  nkhondo,  ndi  mbiri 
za  nkhondo  ; onani,  musadere  nkha- 
wa ; pakuti  kuyenera  kuti  izi  zioneke  ; 
koma  chitsiriziro  sichinafike.  7 Pa- 

kuti  mtundu  umodzi  wa  anthu  udza- 
ukirana  ndi  mtundu  wina,  ndi  ufumu 
ndi  ufumu  wina  ; ndipo  kudzakhala 
njala  ndi  zibvomezi  m’malo  akuti 
akuti.  8 Koma  ndizo  zonsezi  zowa- 
wa  zoyamba. 

9 Pamenepo  adzakuperekani  ku 
nsautso,  nadzakuphani  ; ndipo  anthu 
a mitundu  yonse  adzadana  nanu, 
chifukwa  cha  dzina  langa.  10  Ndi- 
po  pomwepo  ambiri  adzakhumudwa, 
nadzaperekana  wina  ndi  mnzache, 
nadzadana  wina  ndi  mnzache.  11  Ndi- 
po  aneneri  onama  ambiri  adzauka, 
nadzasokeretsa  anthu  ambiri.  1 2 Ndi- 
po  chifukwa  cha  kuchuruka  kwa 
kusayeruzika,  chikondano  cha  anthu 
aunyinji  chidzazirala.  13  Koma  iye 
wakulimbika  chilimbikire  kufikira  ku 
chimariziro,  yemweyo  adzapulumuka. 
14  Ndipo  uthenga  uwo  wabwino  wa 
Ufumu  udzalalikidwa  pa  dziko  lonse 
la  pansi,  ukhale  mboni  kwa  anthu 
a mitundu  yonse ; ndipo  pomwepo 
chidzafika  chimariziro. 

15  Chifukwa  chache  m’mene  muka- 
dzaona  chonyansa  cha  kupululutsa, 
chimene  chidanenedwa  ndi  Danieli 
mneneri,  chitaima  m’malo  oyera  (iye 
amene  awerenga  m’kalata  azindikire) 
16  pomwepo  iwo  ali  m’Yudeya  atha- 
wire  ku  mapiri  : 17  iye  ali  pamwamba 
pa  chindwi,  asatsikire  kunyamula  za 
m’nyumba  mwache  ; 18  ndi  iye  wa 
m’munda  asabwere  kutenga  chopfunda 
chache.  19  Koma  tsoka  ali  nalo  iwo 
akukhala  ndi  pakati,  ndi  akuyamwitsa 
ana  m’masiku  awo  1 20  Ndipo  pe- 

mpherani  kuti  kuthawa  kwanu  kusa- 
khale  pa  nyengo  ya  chisanu,  kapena 
pa  Sabata ; 21  pakuti  pomwepo 

padzakhala  masauko  akuru,  monga 
sipadakhale  otero,  kuyambira  chi- 
yambi  cha  dziko,  kufikira  tsopano, 
inde  ndipo  sipadzakhalanso.  22  Ndi- 
po  akadaleka  kufupikitsidwa  masiku 
awo,  sakadapulumuka  munthu  ali 
yense  : koma  chifukwa  cha  osankhi- 
dwa’wo  masiku  awo  anafupikitsidwa. 
23  Pomwepo  munthu  akanene  kwa 
inu,  Onani,  Kristu  ali  kuno,  kapena 
uko,  musambvomereze  ; 24  chifukwa 
aKristu  onama  adzauka,  ndi  aneneri 
onama,  nadzaonetsa  zizindikiro  zazi- 
kuru  ndi  zozizwa ; kotero  kuti 
akanyenge,  ngati  nkotheka,  osankhi- 
dwa  omwe.  Onani  ndakuuziranitu 
pasadafike.  25  Chifukwa  chache  aka- 
nena  kwa  inu,  Onani,  Iye  ali  m’chi- 


pululu  ; musamuke’ko.  26  Onani,  ali 
m’zipinda ; musabvomereze.  27  Pa- 
kuti  monga  mphezi  idzera  ku 
m’mawa,  nionekera  kufikira  ku  ma- 
dzulo  ; kotero  kudzakhalanso  kufika 
kwache  kwa  Mwana  wa  munthu. 
28  Kumene  kuli  konse  uli  mtembo, 
miimba  idzasonkhanira  konko. 

29  Koma  pomwepo,  atapita  masauko 
a masiku  awo,  dzuwa  lidzadetsedwa, 
ndi  mwezi  sudzaonetsakuwala  kwache, 
ndi  nyenyezi  zidzagwa,  kuchokera 
kumwamba,  ndi  mphamvu  za  kumwa- 
mba  zidzagwedezeka  : 30  ndipo  po- 
mwepo  padzaoneka  m’thambo  chizi- 
ndikiro  cha  Mwana  wa  munthu  ; 
ndipo  mitundu  yonse  ya  pa  dziko  la 
pansi  idzadziguguda  pa  chifuwa,  nidza- 
penya  Mwana  wa  munthu  alinkudza 
pa  mitambo  ya  kumwamba,  ndi 
mphamvu  ndi  ulemerero  waukuru. 
31  Ndipo  Iye  adzatumiza  angelo  ache 
ndi  kulira  kwakukuru  kwa  lipenga, 
ndipo  iwo  adzasonkhanitsaosankhidwa 
ache  ku  mphepo  zinai,  kuyambira 
malekezero  a thambo  kufikira  male- 
kezero  ache  ena. 

32  Koma  phunzirani  ndi  mkuyu 
fanizo  lache  ; pamene  tsopano 
nthambi  yache  iri  yanthete,  nipuka 
masamba  ache,  muzindikira  kuti 
dzinja  liyandikira  ; 33  chomwechonso 
inu,  pamene  mudzaona  zimenezo, 
zindikirani  kuti  Iye  ali  pafupi,  inde 
pa  khomo.  34  Indetu  ndinena  kwa 
inu,  mbadwo  uwu  sudzatha  kucho- 
ka,  kufikira  zinthu  zonsezi  zidzachi- 
tidwa.  35  Thambo  ndi  dziko  la  pansi 
zidzachoka,  koma  mau  anga  sadza- 
choka  ai. 

36  Koma  za  tsiku  ilo  ndi  nthawi 
yache  sadziwa  munthu  ali  yense,  anga- 
khale  angelo  a Kumwamba,  kapena 
Mwana,  koma  Atate  yekha.  37  Ndipo 
monga  masiku  a Nowa,  kotero  kudza- 
khala  kufika  kwache  kwa  Mwana  wa 
munthu.  38  Pakuti  monga  m’masiku 
aja,  chisanafike  chigumula,  anthu  ana- 
linkudya  ndi  kumwa,  anaii  kukwatira 
ndi  kukwatiwa,  kufikira  tsiku  limene 
Nowa  analowa  m’chingalawa,  39  ndi- 
po  iwo  sanadziwa  kanthu,  kufikira 
kumene  chigumula  chinadza,  china- 
pululutsa  iwo  onse,  kotero  kudza- 
khala  kufika  kwache  kwa  Mwana 
wa  munthu.  40  Pomwepo  adzakhala 
awiri  m’munda  ; mmodzi  adzate- 
ngedwa,  ndi  wina  adzasiyidwa : 41  awiri 
adzakhala  opera  pa  mphero  ; mmodzi 

adzatengedwa,  ndi  wina  adza.siyidwa. 
42  Chifukwa  chache  dikirani,  pakuti 
simudziwa  tsiku  lache  la  kufika 
Ambuye  wanu.  43  Koma  dziwani 
ichi,  kuti  mwini  nyumba  akadadziwa 
nthawi  iti  mbala  ikudza,  iye  akada- 
dikira,  ndipo  sakadalola  kuti  nyumba 
yache  ibooiedwe.  44  Chifukwa  cha- 
che  khalani  inunso  okonzekeratu ; 
chifukwa  mu  nthawi  m’mene  simuga- 
nizira,  Mwana  wa  munthu  adzadza. 

45  Ndani  kodi  ali  kapolo  wokhu- 
lupirika  ndi  wanzeru,  amene  rnbuye 
wache  anamkhazika  woyang’anira 
banja  lache,  kuwapatsa  zakudya  pa 
nthawi  yache  ? 43  Wodala  kapo- 

lo  amene  mbuye  wache,  pakufika, 
adzampeza  iye  alikuchita  chotero. 
47  Indetu,  ndinena  kwa  inu,  kuti 
adzamkhazika  iye  woyang’anira 
zinthu  zache  zonse.  48  Koma  kapolo 
woipa  akanena  mu  mtima  mwache, 
Mbuye  wanga  wachedwa  ; 49  nadza- 
yamba  kupanda  akapolo  anzache, 
nadya  ndi  kumwa  pamodzi  ndi  ole- 
dzera  ; 50  mbuye  wa  kapolo’yo 

adzafika  tsiku  losamyembekeza  iye, 
ndi  nthawi  yosadziwa  iye,  51  nadza- 
mdula,  nadzaika  pokhala  pache  ndi 
anthu  onyenga  ; pomwepo  padzakhala 
kulira  ndi  kukukuta  mano. 
rjC  Pomwepo  Ufum.u  wa  Ku- 
&L\J  mwamba  udzafanizidwa  ndi 
anamwali  khumi,  amene  anatenga 
nyali  zawo,  naturuka  kukakomana  ndi 
mkwati.  2 Ndipo  asanu  a iwo  anali 
opusa,  ndi  asanu  anali  ochenjera. 
3 Pakuti  opusa’wo,  m’mene  anatenga 
nyali  zawo,  sanadzitengeranso  ma- 
futa  ; 4 koma  anzeru’wo  anatenga 

mafuta  m’nsupa  zawo,  pamodzi  ndi 
nyali  zawo.  5 Ndipo  pamene  mkwati 
anachedwa,  onsewo  anaodzera,  na- 
gona  tulo.  6 Koma  pakati  pa  usiku 
panali  kupfuula,  Onani,  mkwati ! 
turukani  kukakomana  naye.  7 Po- 
mwepo  anauka  anamwali  onse  amene- 
wo,  nakonza  nyali  zawo.  8 Ndipo 
opusa  anati  kwa  ochenjera,  Tipatseni- 
’ko  ena  a mafuta  anu  ; chifukwa  nyali 
zathu  zirikuzima.  9 Koma  ochenjera 
anayankha  nati,  Kapena  sangakwanire 
ife  ndi  inu  ; koma  makamaka  mukani 
kwa  ogulitsa  malonda,  mukadzigulire 
inu  nokha.  10  Ndipo  pamene  iwo 
anali  kumuka  kukagula,  mkwati  ana- 
fika  ; ndipo  okonzeka’wo  analowa 
naye  pamodzi  mu  ukwati  ; ndipo 
anatseka  pa  khomo.  11  Koma  pa- 


mbuyo  pache  anadzanso  anamwali 
enawo,  nati,  Mbuye,  Mbuye,  rnutitse- 
gulire  ife.  12  Koma  iye  anayankha 
nati,  Indetu  ndinena  kwa  inu,  sindi- 
kudziwani.  13  Chifukwa  chache  diki- 
rani,  pakuti  simudziwa  tsiku  lache, 
kapena  nthawi  yache. 

14  Pakuti  monga  munthu,  wakunka 
ulendo,  aitana  akapolo  ache,  napereka 
kwa  iwo  chuma  chache.  15  Ndipo 
mmodzi  anampatsa  ndalama  za  ma- 
talente  zisanu,  ndi  wina  ziwiri,  ndi 
wina  imodzi  ; kwa  iwo  onse  monga 
nzeru  zawo  ; namuka  iye.  16  Po- 
mwepo  uyo  amene  analandira  nda- 
lama  zisanu,  anapita  kugula  nazo 
malonda,  napindula’po  ndalama  zina 
zisanu.  1 7 Chimodzimodzinso  uyo  wa 
ziwiri’zo,  anapindula’po  zina  ziwiri. 

1 8 Koma  uyo  amene  analandira 
imodzi’yo  anamuka,  nakumba  pansi, 
naibisa  ndalama  ya  mbuye  wache. 

19  Ndipo  itapita  nthawi  yaikuru,  ana- 
bwera  mbuye  wa  akapolo  awo,  nawe- 
rengera  nawo  pamodzi.  20  Ndipo 
uyo  amene  adalandira  ndalama  za 
matalente  zisanu  anadza,  ali  nazo 
ndalama  zina  zisanu,  nanena,  Mbuye, 
munandipatsa  ndalama  za  matalente 
zisanu,  onani  ndapindula’po  ndalama 
zisanu  zina.  21  Mbuye  wache  anati 
kwa  iye,  Chabwino,  kapolo  iwe 
wabwino  ndi  wokhulupirika ; unali 
wokhulupirika  pa  zinthu  zazing’ono, 
ndidzakhazika  iwe  pa  zinthu  zambiri ; 
lowa  iwe  m’chikondwero  cha  mbuye 
wako.  22  Ndipo  wa  ndalama  ziwiri 
’yo  anadzanso,  nati,  Mbuye  munandi- 
patsa  ine  ndalama  ziwiri  ; onani, 
ndapindula’po  ndalama  zina  ziwiri. 

23  Mbuye  wache  anati  kwa  iye,  Cha- 
bwino  kapolo  iwe  wabwino  ndi 
wokhulupirika  ; unali  wokhulupirika 
pa  zinthu  zazing’ono,  ndidzakhazika 
iwe  pa  zinthu  zambiri  ; lowa  iwe 
m’chikondwero  cha  mbuye  wako. 

24  Ndipo  uyonso  amene  analandira 

ndalama  imodzi,  anadza,  nati,  Mbuye 
ndinakudziwani  inu  kuti  ndinu  munthu 
wouma  mtima,  wakututa  kumene 
simunafesa,  ndi  wakusonkhanitsa  ku- 
mene  simunawaza  ; 25  ndinaopa  ine, 
ndinapita,  ndinabisa  pansi  ndalama 
yanu  : onani,  siyi  yanu.  26  Koma 

mbuye  wache  anayankha,  nati  kwa 
iye,  Kapolo  iwewoipa  ndi  waulesi,  una- 
dziwa  kuti  ndimatuta  kumene  sindina- 
fesa,  ndi  kusonkhanitsa  kumene  sindi- 
nawaza ; 27  chifukwa  chache  ukada- 

pereka  ndalama  zanga  kwa  okongola 
ndalama,  ndipo  ine  pobwera  ndika- 
datenga  zanga  ndi  phindu  lache. 
28  Chifukwa  chache  chotsani  kwa  iye 
ndalama’yo,  muipatse  kwa  amene  ali 
nazo  ndalarna  khumi.  29  Pakuti  kwa 
yense  amene  ali  nazo,  kudzapatsidwa, 
ndipo  iye  adzakhala  nazo  zochuruka  : 
koma  kwa  iye  amene  alibe,  kudzacho- 
tsedwa,  chingakhale  chimene  anali 
nacho.  30  Ndipo  ponyani  kapolo’yo 
wopanda  pache  ku  mdima  wakunja  ; 
kumene  kudzakhala  kulira  ndi  kuku- 
kuta  mano. 

31  Koma  pamene  Mwana  wa 
munthu  adzadza  mu  ulemerero  wache, 
ndi  angelo  onse  pamodzi  naye,  po- 
mwepo  Iye  adzakhala  pa  chimpando 
cha  kuwala  kwache  : 32  ndipo  adzaso- 
nkhanidwa  pa  maso  pache  anthu  a 
mitundu  yonse  ; ndipo  Iye  adzaleka- 
nitsa  iwo  wina  ndi  mnzache,  monga 
mbusa  alekanitsa  nkhosa  ndi  mbuzi  ; 
33  nadzakhalitsa  nkhosa  ku  dzanja  la- 
che  lamanja,  koma  mbuzi  ku  lamanze- 
re.  34  Pomwepo  Mfumu’yo  idzanena 
kwa  iwo  a ku  dzanja  lache  lamanja, 
Idzani  kuno  inu  odalitsika  a Atatewa- 
nga,  lowani  mu  Ufumu  wokonzedwera 
kwa  inu  pa  chikhazikiro  chache  cha 
dziko  la  pansi  : 35  pakuti  ndinali  ndi 
njala,  ndipo  munandipatsa  Ine  kudya  ; 
ndinali  ndi  ludzu,  ndipo  munandimwe- 
tsa  Ine  ; ndinali  mlendo,  ndipo  muna- 
chereza  Ine  ; 36  wamariseche  Ine, 

ndipo  munandibveka ; ndinadwala, 
ndipo  munadza  kucheza  ndi  Ine  ; 
ndinali  m’nyumba  ya  ndende,  ndipo 
munadza  kwa  Ine.  37  Pomwepo 
olungama  adzamyankha  Iye  kuti, 
Ambuye,  tinakuonani  Inu  liti  wanjala, 
ndi  kukudyetsani  ? kapena  waludzu, 
ndi  kukumwetsani  ? 38  Ndipo  tina- 

ona  Inu  liti  mlendo,  ndi  kukuchere- 
zani  ? kapena  wamariseche,  ndi  kuku- 
bvekani  ? 39  Ndipo  tinakuonani  Inu 

liti  wodwala,  kapena  m’nyumba  ya 
ndende,  ndipo  tinadza  kwa  Inu  ? 
40  Ndipo  Mfumu’yo  idzayankha  ni- 
dzati  kwa  iwo,  Indetu  ndinena  kwa 
inu,  Chifukwa  munachitira  ichi 
mmodzi  wa  abale  anga,  ngakhale 
ang’onong’ono  awa,  munandichitira 
ichi  Ine.  41  Pomwepo  Iye  adzanena 
kwa  iwo  a ku  dzanja  lamanzere, 
Chokani  kwa  Ine  otembereredwa  inu, 
ku  moto  wa  nthawi  zonse  wokoleze- 
dwera  mdierekezi  ndi  amithenga 
ache  : 42  pakuti  ndinali  ndi  njala, 


ndipo  simunandipatsa  Ine  kudya : 
ndinali  ndi  ludzu,  ndipo  simunandi- 
mwetsa  Ine  : 43  ndinali  mlendo, 

ndipo  simunandilandira  Ine  ; wama- 
riseche  ndipo  simunandibveka  Ine  ; 
wodwala,  ndi  m’nyumba  ya  ndende, 
ndipo  simunadza  kundiona  Ine. 
44  Pomwepo  iwonso  adzayankha 
kuti,  Ambuye,  tinakuonani  liti 
wanjala,  kapena  waludzu,  kapena 
mlendo,  kapena  wamariseche,  kapena 
m’nyumba  ya  ndende,  ndipo  ife  sitina- 
kutumikirani  Inu  ? 45  Pomwepo  Iye 

adzayankha  iwo  kuti,  Indetu  ndinena 
kwa  inu,  Chifukwa  munalibe  kuchitira 
ichi  mmodzi  wa  awa  ang’onong’ono, 
munalibe  kundichitira  ichi  Ine. 
43  Ndipo  amenewa  adzachoka  kumka 
ku  chilango  cha  nthawi  zonse ; 
koma  olungama  ku  moyo  wa  nthawi 
zonse. 

Ndipo  panali  pamene  Yesu 
«i anatha  mau  onse  amenewa, 
anati  kwa  ophunzira  ache,  2Mudziwa 
kuti  akapita  masiku  awiri  Paskha  ufi- 
ka,  ndipo  Mwana  wa  munthu  adza- 
perekedwa  kupachikidwa  pa  mtanda. 
3 Pomwepo  anasonkhana  ansembe 
akuru,  ndi  akuru  a anthu,  ku  bwalo 
la  mkuru  wa  ansembe,  dzina  lache 
Kayafa ; 4 nakhala  upo  wakuti 

amgwire  Yesu  ndi  chinyengo,  namuphe. 
5 Koma  ananena  iwo,  Pa  dzuwa  la 
chakudya  iai,  kuti  pasakhale  phokoso 
la  anthu. 

6  Ndipo  pamene  Yesu  anali  m’Be- 
taniya,  m’nyumba  ya  Simoni  wakhate, 

7 anadza  kwa  Iye  mkazi,  anali  nayo 
nsupa  ya  alabastero  ndi  mafuta  onu- 
nkhira  bwino  a mtengo  wapatari, 
nawatsanulira  pa  mutu  pache,  m’mene 
lye  anali  kukhala  pa  chakudya. 

8 Koma  m’mene  ophunzira  anaona, 

anada  mtima,  nanena,  Chifukwani- 
nji  kuononga  kumeneku  ? 9 Pa- 

kuti  mafuta  awa  akadagulitsa  nda- 
lama  zambiri,  ndi  kuzipatsa  anthu 
aumphawi.  10  Koma  Yesu  podziwa, 
anati  kwa  iwo,  Mumbvutiranji  mka- 
zi’yu  ? popeza  andichitira  ine  nchito 
yabwino.  11  Pakuti  nthawi  zonse 
muli  nawo  aumphawi  pamodzi  nanu  ; 
koma  simuli  ndi  Ine  nthawi  zonse. 

12  Pakuti  mkazi'yo,  m’mene  anathira 
mafuta  awa  pa  thupi  panga,  wandichi- 
tiratu  ichi  pa  kuikidwa  kwanga. 

13  Indetu  ndinena  kwa  inu,  kumene 
kuli  konse  uthenga  uwu  wabwino  udza- 
lalikidwa  m'dziko  lonse  la  pansi,  ichi 


31 


26. 14 — 46 


MATEYU 


chimene  mkazi’yo  anachita’chi  chidza- 
kambidwanso  chikumbukiro  chache. 

14  Pomwepo  mmodzi  wa  khumi 
ndi  awiri’wo,  dzina  lache  Yudase 
Isikariote,  anamuka  kwa  ansembe 
akuru,  15  nati,  Mufuna  kundipatsa 
chiani,  ndipo  ine  ndidzampereka  Iye 
kwa  inu  ? Ndipo  iwo  anamwere- 
ngera  iye  ndalama  za  siliva  makumi 
atatu.  16  Ndipo  kuyambira  pame- 
nepo  iye  anafunafuna  nthawi  ya- 
bwino  yakuti  ampereke  Iye. 

17  Ndipo  tsiku  loyamba  la  mkate 
wopanda  chotupitsa,  ophunzira  anadza 
kwa  Yesu,  nati,  Mufuna  tikako- 
nzere  kuti  Paskha,  kuti  mukadye  ? 

18  Nati  Iye,  Mukani  ku  mzinda 
kwa  munthu  wangana,  mukati  kwa 
iye,  Mphunzitsi  anena,  Nthawi  yanga 
yayandikira  ; ndidzadya  Paskha  kwa- 
nu  pamodzi  ndi  ophunzira  anga. 

19  Ndipo  ophunzira  anachita  monga 
Yesu  anawauza,  nakonza  Paskha. 

20  Ndipo  pakufika  madzulo,  Iye  ana- 
likukhala  pa  chakudya  pamodzi  ndi 
ophunzira  khumi  ndi  awiri  ; 21  ndipo 
m’mene  analinkudya,  Iye  anati,  Indetu 
ndinena  kwa  inu,  mmodzi  wa  inu 
adzandipereka  Ine.  22  Ndipo  iwo 
anagwidwa  ndi  chisoni  chachikuru, 
nayamba  kunena  kwa  Iye  mmodzi 
mmodzi,  Kodi  ndine,  Ambuye  ? 
23  Ndipo  Iye  anayankha  nati,  Iye 
amene  asunsa  pamodzi  ndi  Ine  dzanja 
lache  m’mbale,  yemweyu  adzandi- 
pereka  Ine.  24  Mwana  wa  munthu 
achokatu,  monga  kunalembedwa  za 
Iye  ; koma  tsoka  ali  nalo  munthu 
amene  Mwana  wa  munthu  aperekedwa 
ndi  iye ! kukadakhala  bwino  kwa 
munthu’yo  ngati  sakadabadwa. 
25  Ndipo  Yudase,  wompereka’yo  ana- 
yanka  nati,  Kodi  ndine  Rabi  ? Iye 
ananena  kwa  iye,  Iwe  watero. 

26  Ndipo  pamene  iwo  analinkudya, 
Yesu  anatenga  mkate,  nadalitsa, 
naunyema  ; ndipo  m’mene  anapatsa 
kwa  ophunzira,  anati,  Tengani,  idyani ; 
ichi  ndi  thupi  langa.  27  Ndipo  pa- 
mene  anatenga  chikho,  anayamika, 
napatsa  iwo,  nanena,  Mumwere  ichi 
inu  nonse,  28  pakuti  ichi  ndichi  mwazi 
wanga  wa  pangano,  wothiridwa  chi- 
fukwa  cha  anthu  ambiri  ku  kuchotsa 
machimo.  29  Ndipo  ndinena  kwa 
inu,  sindidzamwanso  chipatso  ichi 
cha  mpesa,  kufikira  tsiku  limene 
ndidzamwa  chatsopano,  pamodzi  ndi 
inu,  mu  Ufumu  wa  Atate  wanga. 


30  Ndipo  pamene  anayimba  nyimbo, 
anaturuka  kunka  ku  phiri  la  Azitona. 

31  Pamenepo  Yesu  ananena  kwa 
iwo,  Inu  nonse  mudzakhumudwa 
chifukwa  cha  Ine  usiku  uno  ; pakuti 
kwalembedwa, 

Ndidzakantha  mbusa, 

Ndipo  zidzabalalika 

Nkhosa  za  gulu. 

32  Koma  nditauka  ndidzatsogolera 
inu  ku  Galileya.  33  Koma  Petro 
ananena  kwa  lye,  Ngakhale  onse 
adzakhumudwa  chifukwa  cha  Inu, 
ine  sindidzakhumudwa  nthawi  zonse. 

34  Yesu  anati  kwa  iye,  Indetu  ndinena 
kwa  iwe,  kuti  usiku  uno,  tambala 
asanalire,  udzandikana  Ine  katatu. 

35  Petro  ananena  kwa  Iye,  Ngakhale 
ine  ndikafa  ndi  Inu,  sindidzakukanani 
Inu  iai.  Anateronso  ophunzira  onse. 

36  Pomwepo  Yesu  anadza  ndi  iwo 
ku  malo  ochedwa  Getsemane,  nanena 
kwa  ophunzira  ache,  Bakhalani  inu 
pompano,  ndipite  uko  ndikapemphere. 
37  Ndipo  anatenga  Petro  ndi  ana  awiri 
a Zebedayo  pamodzi  naye,  nayamba 
kugwidwa  ndi  chisoni  ndi  kuthe- 
dwa  nzeru.  38  Pamenepo  ananena 
kwa  iwo,  Moyo  wanga  uli  wozingi- 
dwa  ndi  chisoni  cha  kufika  nacho 
ku  imfa  ; khalani  pano  muchezere 
pamodzi  ndi  Ine.  39  Ndipo  anamuka 
patsogolo  pang’ono,  nagwa  nkhope 
yache  pansi,  napemphera,  nati, 
Atate,  ngati  nkutheka,  chikho  ichi 
chindipitirire  Ine  ; koma  si  monga 
ndifuna  Ine,  koma  Inu.  40  Ndipo 
anadza  kwa  ophunzira,  nawapeza 
iwo  ali  m’tulo,  nanena  kwa  Petro, 
Nkutero  kodi  ? simukhoza  kuchezera 
ndi  Ine  mphindi  imodzi  ? 41  Cheze- 

rani  ndi  kupemphera,  kuti  mungalowe 
m’kuyesedwa  : mzimutu  uli  wakufu- 
na,  koma  thupi  liri  lolefuka.  42  Ana- 
mukanso  kachiwiri,  napemphera,  nati, 
Atate  wanga,  ngati  ichi  sichingandi- 
pitirire,  koma  ndimwere  ichi,  kufuna 
kwanu  kuchitidwe.  43  Ndipo  ana- 
bweranso,  nawapeza  iwo  ali  m’tulo, 
pakuti  zikope  zawo  zinalemera  ndi 
tulo.  44  Ndipo  anawasiyanso,  nape- 
mphera  kachitatu,  nateronso  mau 
omwewo.  45  Pomwepo  anadza  kwa 
ophunzira,  nanena  kwa  iwo,  Gonani 
nthawi  yatsala’yi,  mupumule  ; onani, 
nthawi  yafika,  ndipo  Mwana  wa  mu- 
nthu  aperekedwa  m’manja  a ochimwa. 
46  Ukani,  timuke  ; taonani,  iye  waku- 
ndipereka  wayandikira. 

47  Ndipo  iye  ali  chilankhulire, 
onani,  Yudase,  mmodzi  wa  khumi  ndi 
awiri’wo,  anadza,  ndi  pamodzi  ndi  iye 
khamu  lalikuru  la  anthu,  ndi  malu- 
panga  ndi  mikunkhu,  kuchokera  kwa 
ansembe  akuru  ndi  akuru  a anthu. 
48  Koma  wompereka  Iye  anawapatsa 
chizindikiro,  nanena,  Iye  amene  ndi- 
dzampsompsona  ndiyeyo,  mumgwire 
Iye.  49  Ndipo  pomwepo  anadza  kwa 
Yesu,  nati,  Tikuoneni,  Rabi  ; nampso- 
mpsonetsa.  50  Ndipo  Yesu  anati 
kwa  iye,  Mnzanga,  wafikiranji  iwe  ? 
Pomwepo  iwo  anadza,  namthira  Yesu 
manja,  namgwira  Iye.  51  Ndipo 
onani,  mmodzi  wa  iwo  anali  pamodzi 
ndi  Yesu,  anatansa  dzanja  lache,  naso- 
lola  lupanga  lache,  nakantha  kapolo 
wa  mkuru  wa  ansembe,  nadula  khutu 
lache.  52  Pomwepo  Yesu  ananena 
kwa  iye,  Tabweza  lupanga  lako 
m’chimake’mo,  pakuti  onse  akugwira 
lupanga  adzaonongeka  ndi  lupanga. 

53  Kapena  uganiza  kuti  sindingathe 
kupemphera  Atate  wanga,  ndipo  Iye 
adzanditumizira  tsopano  lino  mabu- 
ngwe  a angelo  oposa  khumi  ndi  awiri  ? 

54  Koma  pakutero  malembo  adzakwa- 

niridwa  bwanji,  pakuti  kuyenera  cho- 
mwecho  ? 55  Nthawi  yomweyo  Yesu 

anati  kwa  makamu’wo  a anthu, 
Kodi  munaturukira  kundigwira  Ine 
ndi  malupanga  ndi  mikunkhu,  ngati 
wachifwamba  ? Tsiku  ndi  tsiku  ndi- 
makhala  m’kachisi  kuphunzitsa,  ndipo 
simunandigwira  ? 56  Koma  izi  zonse 

zinachitidwa,  kuti  zolembedwa  za  ane- 
neri  zikwaniridwe.  Pomwepo  ophu- 
nzira  onse  anamsiya  Iye,  nathawa. 

57  Ndipo  iwo  akugwira  Yesu  ananka 
naye  kwa  Kayafa,  mkuru  wa  ansembe, 
kumene  adasonkhana  alembi  ndi 
akuru  omwe.  58  Koma  Petro  ana- 
mtsata  kutari,  kufikira  ku  bwalo  la 
mkuru  wa  ansembe,  nalowa’mo, 
nakhala  pansi  ndi  anyamata,  kuti  aone 
chimariziro.  59  Ndipo  ansembe  akuru 
ndi  akuru  a mirandu  onse  anafuna- 
funa  umboni  wonama  wakutsutsa 
Yesu,  kuti  amuphe  Iye  ; 60  koma 

sanaupeza,  angakhale  mboni  zonama 
zambiri  zinadza.  Koma  pambuyo 
pache  anadza  awiri,  61  nati,  Uyu 
ananena  kuti,  Ndikhoza  kupasula 
kachisi,  ndi  kummanganso  masiku 
atatu.  62  Ndipo  mkuru  wa  ansembe 
anaimirira,  nati  kwa  Iye,  subvomera 
kanthu  kodi  ? nchiani  ichi  chimene 
awa  akunenera  Iwe  ? 63  Koma  Yesu 

2 F 


anangokhala  chete.  Ndipo  mkuru 
wa  ansembe  ananena  kwa  Iye,  Ndi- 
kulumbiritsa  Iwe  pa  Mulungu  wa 
moyo,  kuti  utiuze  ife  ngati  Iwe  ndiwe 
Kristu,  Mwana  wa  Mulungu.  64  Yesu 
anati  kwa  iye,  Mwatero,  koma  ndi- 
nenanso  kwa  inu,  Kuyambira  tsopano 
mudzaona  Mwana  wa  munthu  ali 
kukhala  ku  dzanja  lamanj^  la  mpha- 
mvu,  ndi  kufika  pa  mitambo  ya 
kumwamba.  65  Pomwepo  mkuru  wa 
ansembe  anang’amba  zobvala  zache, 
nati,  Achitira  Mulungu  mwano  ; tifu- 
niranji  mboni  zina  ? onani,  tsopano 
mwamva  mwano’wo  ; 66  muganiza 
bwanji  ? Iwo  anayankha  nati,  Ali 
woyenera  kumupha.  67  Pomwepo 
iwo  anathira  malobvu  pa  nkhope 
pache,  nambwanyula  Iye  ; ndipo 
ena  anampanda  kofu,  68  nati,  Utilote 
ife  Kristu  Iwe  ; wakumenya  Iwe 
ndani  ? 

69  Ndipo  Petro  adakhala  pa  bwalo  : 
ndipo  mdzakazi  anadza  kwa  iye,  na- 
nena,  Iwenso  unali  ndi  Yesu  wa  ku 
Galileya.  70  Koma  iye  anakana  pa 
maso  pa  anthu  onse,  kuti,  Chimene 
unena  sindichidziwa.  71  Ndipo  pa- 
mene  iye  anaturuka  kunka  ku  chipata, 
mkazi  wina  anamuona,  nati  kwa  iwo 
a pomwepo,  Uyonso  anali  ndi  Yesu 
mNazarayo.  72  Ndipo  anakananso 
ndi  chilumbiro,  kuti,  Sindidziwa  mu- 
nthu’yo.  73  Ndipo  popita  nthawi 
yaing’ono,  iwo  akuima’po  anadza, 
nati  kwa  Petro,  Zoonadi,  iwenso  uli 
wa  iwo  ; pakuti  malankhulidwe  ako 
akuzindikiritsa  iwe.  74  Pamenepo 
iye  anayamba  kutemberera  ndi  kulu- 
mbira,  kuti,  Sindidziwa  munthu- 
’yo.  Ndipo  pompo  tambala  analira. 
75  Ndipo  Petro  anakumbukira  mau 
amene  Yesu  adati,  Asanalire  tambala 
udzandikana  katatu.  Ndipo  anatu- 
rukira  kunja,  nalira  ndi  kuwawa 
mtima. 

Q"7  Ndipo  pakudza  mamawa, 
l ansembe  akuru  ndi  akuru 
a anthu  onse  anakhala  upo  wa  ku- 
mchitira  Yesu,  kuti  amuphe  ; 2 ndipo 
anammanga  Iye,  namuka  naye,  na- 
mpereka  Iye  kwa  Pilato  kazembe’yo. 

3 Pamenepo  Yudase  yemwe  ana- 
mpereka  Iye,  poona  kuti  Iye  anatsu- 
tsidwa  kuti  afe,  analapa,  nabweza 
ndalama  zija  za  siliva  makumi  atatu 
kwa  ansembe  akuru  ndi  akuru, 
4 nanena,  Ndinachita  koipa  ine, 
pakupereka  mwazi  wosalakwa.  Koma 

iwo  anati,  Tiri  nacho  chiani  ife  ? 
udzionere  wekha.  5 Ndipo  iye  ana- 
taya  pansi  ndalama’zo  pa  kachisi, 
nachoka’po,  nadzipachika  yekha  pa 
khosi.  6 Ndipo  ansembe  akuru  ana- 
tenga  ndalama’zo,  nati,  Sikuloledwa 
kuziika  m’chosonkera  ndalama  za 
Mulungu,  chifukwa  ndizo  mtengo  wa 
mwazi.  7 Koma  anapangana,  na- 
zigula  munda  wa  woumba  mbiya, 
ukhale  manda  a alendo.  8 Chifu- 
kwa  chache  munda  umenewu  ana- 
ucha,  Munda-wamwazi,  kufikira  lero 
lino.  9 Pamenepo  chinakwaniridwa 
chonenedwa  ndi  Yeremiya  mneneri, 
ndi  kuti, 

Ndipo  iwo  anatenga  ndalama’zo 
za  siliva  makumi  atatu, 
Mtengo  wa  uja  wowerenge- 
dwa  mtengo  wache, 

Amene  iwo  a ana  a Israyeli 
anawerenga  mtengo  wache  ; 

10  Ndipo  anazipereka  kugula  mu- 

nda  wa  woumba  mbiya, 

Monga  anandilamulira  ine  Ambu- 
ye. 

11  Ndipo  Yesu  anaimirira  pa  ma- 

so  pa  kazembe,  ndipo  kazembe’yo 
anamfunsa  Iye  kuti,  Kodi  Iwe  ndiwe 
mfumu  ya  aYuda  ? Ndipo  Yesu  ana- 
ti  kwa  iye,  Mwatero.  12  Ndipo  pa- 
kumnenera  Iye  ansembe  akuru 
ndi  akuru,  Iye  sanayankha  kanthu. 
13  Pomwepo  Pilato  ananena  kwa  Iye, 
Sukumva  kodi  zinthu  zambiri  zotere 
akunenera  Iwe  ? 14  Ndipo  sanaya- 

nkha  Iye,  ngakhale  mau  amodzi, 
kotero  kuti  kazembe  anazizwa  ndithu. 

15  Ndipo  pa  Paskha  kazembe  adazo- 
lowera  kumasulira  anthu  mmodzi 
wandende,  amene  iwo  anafuna. 

16  Ndipo  pa  nthawi  yomweyo  anali 

ndi  wandende  wodziwika,  dzina  lache, 
Baraba.  17  Chifukwa  chache  pamene 
anasonkhana,  Pilato  ananena  kwa  iwo, 
Mufuna  kuti  ndikumasulireni  yani  ? 
Baraba  kodi,  kapena  Yesu,  wochedwa 
Kristu  ? 18  Pakuti  anadziwa  kuti 

anampereka  Iye  mwa  njiru.  19  Ndi- 
po  pamene  Pilato  analikukhala  pa 
mpando  wa  kuweruza,  mkazi  wache 
anatumiza  mau  kwa  iye,  kunena, 
Musachite  kanthu  ndi  munthu  wolu- 
ngama’yo  ; pakuti  lero  m’kulota  ine 
ndasauka  kwambiri  chifukwa  cha  Iye. 
20  Koma  ansembe  akuru  anapa- 
ngira  anthu  kuti  apemphe  Baraba, 
koma  kuti  aononge  Yesu.  21  Koma 
kazembe  anati  kwa  iwo,  Mufuna  kuti 


naikumasulireni  uti  wa  awa  awiri  ? 
Ndipo  iwo  anati,  Baraba.  22  Pilato 
ananena  kwa  iwo,  Nanga  ndidzachita 
chiani  ndi  Yesu,  wochedwa  Kristu  ? 
23  Onse  anati,  Apachikidwe  pa  mta- 
nda.  Ndipo  iye  anati,  Chifukwa  ninji? 
anachita  choipa  chotani  ? Koma  iwo 
anapfuulitsa  kopambana,  Apachiki- 
dwe  pa  mtanda.  24  Koma  Pilato 
poona  kuti  sanafitse,  koma  kuti  lina- 
pambana  phokoso,  anatenga  madzi, 
nasamba  manja  pa  maso  pa  khamu’lo, 
nati,  Ine  ndiribe  kuchimwira  mwazi 
wa  munthu  uyu  wolungama,  mudzi- 
onere  nokha.  25  Ndipo  anthu  onse 
anabvomereza,  ndi  kuti,  Mwazi  wache 
uli  pa  ife  ndi  pa  ana  athu.  26  Po- 
mwepo  iye  anamasulira  iwo  Baraba, 
koma  anakwapuia  Yesu,  nampereka 
Iye  kuti  akampachike  pa  mtanda. 

27  Pomwepo  asilikari  a kazembe 
anamuka  naye  Yesu  ku  bwalo  la 
mirandu,  nasonkhanitsa  kwa  Iye 
khamu  lawo  lonse.  28  Ndipo  ana- 
bvula  malaya  ache,  nambveka  malaya 
ofiira  achifumu.  29  Ndipo  analuka 
korona  wa  minga,  nambveka  pa 
mutu  pache,  namgwiritsa  bango 
m’dzanja  lamanja  lache ; ndipo 
anagwada  pansi  pa  maso  pache,  na- 
mchitira  chipongwe,  nati,  Tikuoneni, 
Mfumu  ya  aYuda!  30  Namthira 
malobvu,  natenga  bango,  nampanda 
Iye  pa  mutu.  31  Ndipo  pamene 
anatha  kumchitira  Iye  chipongwe, 
anabvula  malaya  aja,  nambveka  Iye 
malaya  ache,  namtsogoza  Iye  kuka- 
mpachika  pa  mtanda. 

32  Ndipo  pa  kuturuka  pawo  anapeza 
munthu  wa  ku  Kurene,  dzina  lache 
Simoni,  namkangamiza  iye  kuti  anya- 
mule  mtanda  wache.  33  Ndipo  pa- 
mene  anadza  ku  malo  dzina  lache 
Golgota,  ndiko  kunena  kuti,  Malo-a- 
bade,  34  anamwetsa  Iye  vinyo  wosa- 
nganiza  ndi  ndulu  ; ndipo  Iye,  m’mene 
analawa,  sanafuna  kumv/a.  35  Ndipo 
pamene  anampachika  Iye,  anagawana 
zobvala  zache  ndi  kulota  maere : 
36  nakhala  iwo  pansi,  namdikira  ku- 
meneko.  37  Ndipo  anaika  pamwamba 
pa  mutu  pache  liwongo  lache  lolembe- 
dwa : UYU  NDI  YESU  MFUMU  YA 
AYUDA.  38  Pamenepo  anapachika 
pamodzi  ndi  Iye  achifwamba  awiri, 
mmodzi  ku  dzanja  lamanja,  ndi  wina 
ku  lamanzere.  39  Ndipo  anthu  aku- 
pitirira’po  anamchitira  mwano  Iye, 
ndi  kupukusa  mitu  yawo,  40  nati, 

Nanga  Iwe,  wopasula  kachisi,  ndi 
kummanganso  masiku  atatu,  tadzi- 
pulumutsa  wekha  ; ngati  uli  Mwana 
wa  Mulungu,  tatsika  pa  mtanda’po. 
41  Chomwechonso  ansembe  akuru, 
pamodzi  ndi  alembi  ndi  akuru  ana- 
mchitira  chipongwe,  nati,  42  Anapu- 
lumutsa  ena,  sangathe  kudzipulumutsa 
yekha.  Ndiye  Mfumu  ya  Ayuda  ; 
atsike  tsopano  pa  mtanda’po,  ndipo 
tidzamkhulupirira  Iye.  43  Amakhulu- 
pirira  Mulungu  ; Iye  ampulumutse 
tsopano,  ngati  amfuna  ; pakuti  anati, 
Ine  ndine  Mwana  wa  Mulungu. 
44  Ndiponso  achifwamba’wo  opachi- 
kidwa  pamodzi  ndi  Iye,  anamlalatira 
Iye  mau  amodzimodzi. 

45  Ndipo  ora  lachisanu  ndi  chimodzi 
panali  mdima  pa  dziko  lonse,  kufikira 
ora  lachisanu  ndi  chinai.  46  Ndipo 
poyandikira  ora  lachisanu  ndi  chinai, 
Yesu  anapfuula  ndi  mau  akuru, 
kunena,  Eli,  Eli,  lama  sabakitani  ? 
ndiko  kunena  kuti,  Mulungu  wanga, 
Mulungu  wanga,  mwandisiyiranji  Ine  ? 
47  Ndipo  ena  a iwo  akuimirira  ko- 
mweko,  pamene  anamva,  ananena, 
Uyo  aitana  Eliya.  48  Ndipo  pomwepa 
mmodzi  wa  iwo  anathamanga,  na- 
tenga  chinkupule,  nachidzaza  ndi 
vinyo  wosasa,  nachiika  pa  bango, 
namwetsa  Iye.  49  Koma  ena  anati, 
Taleka,  tione  ngati  Eliya  adzafika 
kudzampulumutsa.  50  Ndipo  Yesu, 
pamene  anapfuula  ndi  mau  akuru, 
anapereka  mzimu  wache.  51  Ndipo 
onani,  chinsaru  chochinga  cha  m’ka- 
chisi  chinang’ambika  pakati,  kucho- 
kera  kumwamba  kufikira  pansi  ; ndi- 
po  dziko  linagwedezeka,  ndi  miyala 
inang’ambika ; 52  ndi  manda  anatse- 
guka,  ndi  mitembo  yambiri  ya  anthu 
oyera  mtima,  akugona  kale,  inauka ; 
53  ndipo  anaturuka  m’manda  mwawo 
pambuyo  pa  kuuka  kwache,  nalowa 
m’mzinda  woyera,  naonekera  kwa 
anthu  ambiri.  54  Ndipo  pamene 
mkuru  wa  asilikari,  ndi  iwo  anali 
naye  akudikira  Yesu,  anaona  chibvo- 
mezi,  ndi  zinthu  zimene  zinachitidwa, 
anaopa  kwambiri,  nanena,  Indedi 
Uyo  ndiye  Mwana  wa  Mulungu. 

55  Ndipo  anali  pomwepo  akazi 
ambiri,  akuyang’anira  patari,  omwe 
anatsata  Yesu  kuchokera  ku  Galileya, 
namatumikira  Iye  ; 56  mwa  iwo 

amene  munali  Mariya  wa  Magadala, 
ndi  Mariya  amache  wa  Yakobo,  ndi  wa 
Yose,  ndi  amache  wa  ana  a Zebedayo. 


57  Ndipo  pamene  panali  madzulo, 
anadza  munthu  wachuma  wa  ku 
Arimateya,  dzina  lache  Yosefe,  ame- 
ne  analinso  wophunzira  wa  Yesu  ; 
58  yemweyo  anapita  kwa  Pilato, 
napempha  mtembo  wa  Yesu.  Po- 
mwepo  Pilato  analamula  kuti  upere- 
kedwe.  59  Ndipo  Yosefe  anatenga 
mtembo,  naukulunga  m’nsaru  ya 
bafuta  yoyeretsa,  60  nauika  m’manda 
ache  atsopano,  osemedwa  m’mwala, 
nakunkhunizira  mwala  waukuru  pa 
khomo  pa  manda,  nachoka’po. 
61  Ndipo  Mariya  wa  Magadala  anali 
pamenepo,  ndi  Mariya  wina’yo,  ana- 
khala  pansi  popenyana  ndi  manda’wo. 

62  Ndipo  m’mawa  mwache,  ndilo 
dzuwa  lotsatana  ndi  tsiku  lokonzera, 
ansembe  akuru  ndi  aFarisi  anasonkha- 
nira  kwa  Pilato,  63  nanena,  Mfu- 
mu,  takumbukira  ife,  kuti  wonyenga 
uja  anati,  pamene  anali  ndi  moyo, 
Ndidzauka  pofika  masiku  atatu. 
64  Chifukwa  chache  mulamule  kuti 
asindikize  pa  manda’po,  kufikira  tsiku 
la  chitatu’lo,  kuti  kapena  ophunzira 
ache  angadze,  nadzamuba  Iye,  nadza- 
nena  kwa  anthu,  kuti  Iye  anauka  kwa 
akufa  : ndipo  chinyengo  chomariza 

chidzaposa  choyamba’cho.  65  Pilato 
anati  kwa  iwo,  Tengani  alonda ; 
mukani,  kasungeni  monga  mudziwa. 
66  Ndipo  iwo  anamuka,  nasunga 
manda,  nasindikiza’po  chizindikiro  pa 
mwala’po,  iwo  pamodzi  ndi  alonda’wo. 
QQ  Ndipo  popita  dzuwa  la  Sabata, 
dsLO  mbanda  kucha,  tsiku  laku- 
yamba  la  sabata,  anadza  Mariya  wa 
Magadala,  ndi  Mariya  winayo,  kudza- 
ona  manda.  2 Ndipo  onani,  panali 
chibvomezi  chachikuru ; pakuti  mngelo 
wa  Ambuye  anatsika  kumwamba, 
nafika  kukunkhuniza  mwala’wo,  na- 
khala  pamwamba  pache.  3 Kuone- 
kera  kwache  kunali  ngati  mphezi,  ndi 
chobvala  chache  choyeretsa  ngati 
matalala  ; 4 ndipo  ndi  kuopsa  kwache 
alonda’wo  ananthunthumira,  nakhala 
ngati  anthu  akufa.  5 Koma  mngelo 
anayankha,  nati  kwa  akazi’wo,  Musa- 
ope  inu  ; pakuti  ndidziwa  inu  muli 
kufuna  Yesu,  amene  anapachikidwa. 
6 Iye  mulibe  muno  iai ; pakuti  anauka, 
monga  ananena.  Idzani  muno  mu- 
dzaone  malo  m’inene  anagona’mo 
Am’ouye.  7 Ndipo  pitani  msanga, 
muuze  ophunzira  ache,  kuti,  Wauka 
kwa  akufa  ; ndipo  onani,  akutsogo- 
lerani  ku  Galileya  ; mudzamuona  Iye 

komweko  ; onani,  ndakuuzani  inu. 
8 Ndipo  iwo  anachoka  msanga  ku 
manda,  ndi  mantha  ndi  kukondwera 
kwakukuru,  nathamanga  kukauza 
ophunzira  ache.  9 Ndipo  onani,  Yesu 
anakomana  nawo,  nanena,  Tikuoneni. 
Ndipo  iwo  anadza,  namgwira  Iye 
mapazi  ache,  namgwadira.  10  Po- 
mwepo  Yesu  ananena  kwa  iwo,  Musa- 
ope  ; pitani  kauzeni  abale  anga  kuti 
amuke  ku  Galileya,  ndipo  adzandiona 
Ine  kumeneko. 

11  Ndipo  pamene  iwo  anali  kupita, 
onani,  ena  a alonda  anafika  ku  mzi- 
nda,  nauza  ansembe  akuru  zonse  zi- 
mene  zinachitidwa.  1 2 Ndipo  pamene 
anasonkhana  pamodzi  ndi  akuru, 
anakhala  upo,  napatsa  asilikari’wo 
ndalama  zambiri,  13nati,  Kazinenani, 
kuti,  ophunzira  ache  anadza  usiku, 
namuba  uja  m’mene  ife  tinali  m’tulo. 
14  Ndipo  ngati  ichi  chidzamveka  kwa 
kazembe,  ife  tidzamgwetsa  mtima, 


ndipo  tidzakukhalitsani  opanda  nkha- 
wa.  15  Ndipo  iwo  analandira  ndala- 
ma’zo,  nachita  monga  anawalangiza  : 
ndipo  mbiri  iyo  inabuka  mwa  aYuda, 
kufikira  lero  lomwe. 

1 6 Koma  ophunzira  khumi  ndi 
mmodzi’wo  anamuka  ku  Galileya,  ku 
phiri  kumene  Yesu  anawapangira. 
17  Ndipo  pamene  anamuona  Iye,  ana- 
mlambira  ; koma  ena  anakayika. 

18  Ndipo  Yesu  anadza  nalankhula 
nawo,  nanena,  Mphamvu  zonse  zapa- 
tsidwa  kwa  Ine  Kumwamba  ndi  pa 
dziko  la  pansi.  1 9 Chifukwa  chache 
mukani,  phunzitsani  anthu  a mitundu 
yonse,  ndi  kuwabatiza  iwo  m’dzina  la 
Atate,  ndi  la  Mwana,  ndi  la  Mzimu 
Woyera:  20  ndi  kuwaphunzitsa,  asu- 
nge  zinthu  zonse  zimene  ndinakula- 
mulirani  inu  ; ndipo  onani,  Ine  ndiri 
pamodzi  ndi  inu  masiku  onse,  kufikira 
chimariziro  cha  nthawi  ya  pansi 
pano. 


UTHENGA  WABWINO  WA 

MARKO 


1CHIYAMBI  chache  cha  Uthenga 
Wabwino  wa  Yesu  Kristu,  Mwana 
wa  Mulungu.  2 Monga  mwalembedwa 
m’Yesaya  mneneri, 

Ona,  ndituma  mthenga  wanga  pa- 
tsogolo  pa  nkhope  yanu, 
Amene  adzakonza  njira  yanu  ; 

3 Mau  a wopfuula  m’chipululu, 
Konzani  khwalala  la  Ambuye, 
Lungamitsani  njira  zache  ; 

4 Yohane  anadza  nabatiza  m’chipu- 
lulu,  nalalikira  ubatizo  wa  kutembe- 
nuka  mtima  wakuloza  ku  chikhululu- 
kiro  cha  machimo.  5 Ndipo  anatu- 
ruka  a ku  dziko  lonse  la  Yudeya,  ndi 
a ku  Yerusalemu  onse  ; nadza  kwa 
iye  nabatizidwa  ndi  iye  mu  mtsi- 
nje  Yordano,  poulula  machimo  awo. 
6 Ndipo  Yohane  anabvala  ubwea 
wa  ngamila,  ndi  lamba  la  chikopa 
m’chuuno  mwache,  nadya  dzombe 
ndi  uchi  wa  ku  thengo.  7 Ndipo 
analalikira,  kuti,  Wondipambana  ine 
mphamvu  akudza  pambuyo  panga, 
sindiyenera  kuwerama  kumasula  la- 
mba  la  nsapato  zache  ine.  8 Nda- 
kubatizani  inu  ndi  madzi  ; koma  Iye 
adzakubatizani  ndi  Mzimu  Woyera. 


9 Ndipo  kunali  masiku  omwewo, 
Yesu  anadza  kuchokera  ku  Nazarete 
wa  ku  Galileya,  nabatizidwa  ndi 
Yohane  m’Yordano.  10  Ndipo  po- 
mwepo,  alimkukwera  poturuka  m’ma- 
dzi,  anaona  Iye  thambo  litang’a- 
mbika,  ndi  Mzimu  alikutsikira  pa 
Iye  monga  nkhunda  : 11  ndipo  mau 
anaturuka  m’thambo,  Mwana  wanga 
wokondedwa  ndiwe,  mwa  Iwe  ndiko- 
ndwera  bwino.  12  Ndipo  pomwepo 
Mzimu  anamkangamiza  kunka  ku 
chipululu.  13  Ndipo  anakhala  m’chi- 
pululu  masiku  makumi  anai  woyese- 
dwa  ndi  Satana  ; nakhala  ndi  zirombo, 
ndipo  angelo  anamtumikira. 

14  Ndipo  ataperekedwa  Yohane, 
Yesu  anadza  ku  Galileya,  nalali- 
kira  Uthenga  Wabwino  wa  Mulungu, 
15  nanena,  Nthawi  yakwanira,  ndipo 
Ufumu  wa  Mulungu  wayandikira ; 
tembenukani  mtima,  khulupirirani 
Uthenga  Wabwino. 

16  Ndipo  pa  kuyenda  m’mbali  mwa 
nyanja  ya  Galileya,  anaona  Simoni  ndi 
Andreya,  mbale  wache  wa  Simoni, 
alinkuponya  psasa  m’nyanja  ; pakuti 
anali  asodzi.  17  Ndipo  Yesu  ana- 


36 


MARKO 


1.18—2.8 


nena  nawo,  Idzani  pambuyo  panga, 
ndipo  ndidzakusandutsani  inu  asodzi 
a anthu.  18  Ndipo  pomwepo  anasiya 
makoka  awo,  namtsata  Iye.  19  Ndipo 
atapita  patsogolo  pang’ono,  anaona 
Yakobo,  mwana  wa  Zebedayo,  ndi 
Yohane  mbale  wache,  iwonso  anali 
m’chombo  nakonza  makoka  awo. 
20  Ndipo  pomwepo  anawaitana  : ndipo 
anasiya  atate  wawo  Zebedayo  m’cho- 
mbo’mo  pamodzi  ndi  anchito  olembe- 
dwa,  namtsata. 

21  Ndipo  analowa  m’Kapernao  ; 
ndipo  pomwepo  pa  dzuwa  la  Sabata 
analowa  m’sunagoge  naphunzitsa. 

22  Ndipo  anazizwa  ndi  chiphunzitso 
chache  ; pakuti  anaphunzitsa  monga 
mwini  mphamvu,  si  monga  alembi. 

23  Ndipo  pomwepo  panali  munthu 
m’sunagoge  mwawo  ali  ndi  mzimu 
wonyansa  ; ndipo  anapfuula  iye 

24  kuti,  Tiri  ndi  chiani  ife  ndi  Inu 
Yesu  wa  ku  Nazarete  ? Kodi  mwa- 
dza  kudzationonga  ife  ? Nd  kudzi- 
wani,  ndinu  Woyera’yo  wa  Mulungu. 

25  Ndipo  Yesu  anaudzudzula,  kuti, 
Khala  uli  chete,  nuturuke  mwa 
iye.  26  Ndipo  mzimu  wonyansa, 
pomng’amba,  ndi  kupfuula  ndi  mau 
akuru,  unaturuka  mwa  iye.  27  Ndipo 
anazizwa  onse,  kotero  kuti  anafu- 
nsana  mwa  iwo  okha,  kuti,  Ichi 
nchiani  ? chiphunzitso  chatsopano ! 
ndi  mphamvu  alamula  ingakhale 
mizimu  yonyansa,  ndipo  imvera  Iye. 
28  Ndipo  mbiri  yache  inabuka 
pompaja  ku  dziko  lonse  la  Galileya 
lozungulira’po. 

29  Ndipo  pomwepo,  poturuka 
m’sunagoge,  iwo  analowa  m’nyumba 
ya  Simoni  ndi  Andreya  pamodzi  ndi 
Yakobo  ndi  Yohane.  30  Ndipo  mpo- 
ngozi  wache  wa  Simoni  anali  gone 
wodwala  malungo  ; ndipo  pomwepo 
anamuuza  za  iye  : 31  ndipo  anadza 
namgwira  dzanja,  namuutsa  ; ndipo 
malungo  anamleka,  ndipo  anawatu- 
mikira  iwo. 

32  Ndipo  madzulo,  litalowa  dzuwa, 
anadza  nawo  kwa  Iye  onse  akudwala, 
ndi  akugwidwa  ndi  ziwanda.  33  Ndi- 
po  mudzi  wonse  unasonkhana  pa 
khomo.  34  Ndipo  anachiritsa  anthu 
ambiri  akudwala  nthenda  za  mitundu 
mitundu,  naturutsa  ziwanda  zambiri  ; 
ndipo  sanalola  ziwanda’zo  zilankhule, 
chifukwa  zinamdziwa  Iye. 

35  Ndipo  m’mawa  mwache  anau- 
ka  usikusiku,  naturuka  namuka  ku 


chipululu,  napemphera  kumeneko. 
36  Ndipo  Simoni  ndi  anzache  anali 
naye  anamtsata,  37  nampeza,  nanena 
naye,  Akufunani  Inu  anthu  onse. 
38  Ndipo  ananena  nawo,  Tiyeni  kwina, 
ku  midzi  iri  pafupi  apa,  kuti  ndilali- 
kire  komwekonso  ; pakuti  ndadzera 
nchito  imene.  39  Ndipo  analowa 
m’masunagoge  mwawo  m’Galileya 
monse,  nalalikira,  naturutsa  ziwanda. 

40  Ndipo  anadza  kwa  Iye  wodwala 
khate,  nampempha  Iye,  namgwadira, 
ndi  kunena  ndi  Iye,  Ngati  mufu- 
na  mukhoza  kundikonza.  41  Ndipo 
Yesu  anagwidwa  chifundo,  natansa 
dzanja  namkhudza  iye,  nanena  na- 
ye,  Ndifuna ; khala  wokonzedwa. 
42  Ndipo  pomwepo  khate  linamcho- 
ka,  ndipo  anakonzedwa.  43  Ndipo 
anamuuzitsa,  namturutsa  pomwepo, 
44  nanena  naye,  Ona,  usati  unene 
kanthu  kwa  munthu  ali  yense  : koma 
muka,  ukadzionetse  kwa  wansembe, 
nupereke  pa  makonzedwe  ako  zimene 
adalamulira  Mose,  zikhale  mboni 
kwa  iwo.  45  Koma  iye  anaturuka 
nayamba  kulalikira  ndithu,  ndi 
kubukitsa  mau’wo,  kotero  kuti  Yesu 
sanadziwa  kulowanso  poyera  m’mudzi, 
koma  anakhala  padera  m’mapululu  ; 
ndipo  anadza  kwa  Iye  anthu  a ku 
malo  onse. 

2Ndipo  polowanso  m’Kapernao 
atapita  masiku  ena,  kunamveka 
kuti  ali  m’nyumba.  2 Ndipo  ambiri 
anaunjikana,  kotero  kuti  anasowa 
malo,  ngakhale  pa  khomo  pomwe  ; 
ndipo  analankhula  nawo  mau. 
3 Ndipo  anadza  kwa  Iye  otenga 
munthu  wodwala  manjenje,  wonya- 
mulidwa  ndi  anthu  anai.  4 Ndipo 
pamene  sanakhoza  kufika  kuli  Iye, 
chifukwa  cha  khamu  la  anthu,  anasa- 
sula  chindwi  pokhala  Iye  ; ndipo 
pamene  anatha  kuliboola,  anatsitsa 
mphasa  m’mene  alinkugona’mo  wo- 
dwala  manjenje’yo.  5 Ndipo  Yesu 
pakuona  chikhulupiriro  chawo  ana- 
nena  ndi  wodwala  manjenje,  Mwana, 
machimo  ako  akhululukidwa.  6 Ko- 
ma  anakhala’po  ena  a alembi  akuga- 
nizira  mu  mtima  mwawo,  7 Munthu 
amene  atero  bwanji  ? achita  mwano  ; 
akhoza  ndani  kukhululukira  machimo, 
koma  mmodzi,  ndiye  Mulungu  ? 
8 Ndipo  pomwepo  Yesu  pozindikira 
mu  mtima  mwache  kuti  alikuganizira 
chomwecho  mwa  iwo  okha,  ananena 
nawo,  Muganiza  bwanji  zinthu  izi 

m’mitima  yanu  ? 9 Chapafupi  nchiti, 

kapena  kuuza  wodwala  manjenje 
kuti,  Machimo  ako  akhululukidwa ; 
kapena  kuti,  Nyamuka  senza  mphasa 
yako,  nuyende  ? 10  Koma  kuti  mu- 

dziwe  kuti  Mwana  wa  munthu  ali 
mwini  ulamuliro  wa  kukhululukira 
machimo  pa  dziko  la  pansi  (ananena 
ndi  wodwala  manjenje),  11  Ndikuuza 
iwe,  Nyamuka,  senza  mphasa  yako, 
numuke  kwanu.  12  Ndipo  ananya- 
muka  iye  pomwepo,  nasenza  mphasa, 
naturuka  pa  maso  pa  iwo  onse  ; 
kotero  kuti  anadabwa  onse,  naleme- 
keza  Mulungu,  nanena  kuti,  Zotere 
sitinaziona  ndi  kale  lonse. 

13  Ndipo  anaturukanso  kunka 
m’mbali  mwa  nyanja  ; ndipo  lina- 
dza  kwa  Iye  khamu  lonse  la  anthu, 
ndipo  anawaphunzitsa.  14  Ndipo 
pakumuka,  anaona  Levi  mwana  wa 
Alifeyu  alikukhala  polandira  msonkho, 
ndipo  ananena  naye,  Tsata  Ine. 
15  Ndipo  ananyamuka  namtsata  Iye. 
Ndipo  kunali  kuti  anakhala  pa  kudya 
m’nyumba  mwache,  ndipo  amisonkho 
ndi  ochimwa  ambiri  anakhala  pansi 
pamodzi  ndi  Yesu  ndi  ophunzira  ache  ; 
pakuti  anali  ambiri,  ndipo  anamtsata 
Iye.  16  Ndipo  alembi  a kwa  aFarisi, 
pakuona  kuti  alinkudya  nawo  ochi- 
mwa  ndi  amisonkho,  ananena  ndi 
ophunzira  ache,  Uyu  akudya  ndi  ku- 
mwa  nawo  amisonkho  ndi  ochimwa. 
17  Ndipo  pamene  Yesu  anamva  ichi, 
ananena  nawo,  Akulimba  safuna 
sing’anga,  koma  odwala  ndiwo  ; si- 
ndinadza  kudzaitana  olungama,  koma 
ochimwa. 

18  Ndipo  ophunzira  a Yohane  ndi 
aFarisi  analinkusala  kudya ; ndipo 
anadza,  nanena  ndi  Iye,  Bwanji  asala 
kudya  ophunzira  a Yohane,  ndi 
ophunzira  a aFarisi,  koma  ophu- 
nzira  anu  sasala  kudya  ? 19  Ndipo 

Yesu  ananena  nawo,  Kodi  akhoza 
kusala  kudya  anyamata  a ukwati 
pamene  mkwati  ali  pamodzi  nawo  ? 
pokhala  ali  naye  mkwati  pamodzi 
ndi  iwo  sakhoza  kusala.  20  Koma 
adzadza  masiku,  pamene  mkwati 
adzachotsedwa  kwa  iwo,  ndipo  pa- 
menepo  adzasala  kudya  tsiku  lomweio. 
21  Palibe  munthu  asokerera  chigamba 
cha  nsaru  yaiwisi  pa  chopfunda  cha 
kale  ; pena  chimene  choti  chidza- 
konza  chizomola’po,  chatsopano’cho 
chizomoka  pa  chakale’cho,  ndipo 
chiboo  chikula’po.  22  Ndipo  palibe 


munthu  amatsanulira  vinyo  watso- 
pano  m’matumba  akale  : pena  vinyo 
adzaphulitsa  matumba,  ndipo  aono- 
ngeka  vinyo,  ndi  matumba  omwe : 
koma  vinyo  watsopano  amatsanulira 
m’matumba  atsopano. 

23  Ndipo  kunali  kuti  anapita  Iye 
pakati  pa  minda  dzuwa  la  Sabata ; 
ndipo  ophunzira  ache  poyenda  ana- 
yamba  kubudula  ngala  za  dzinthu. 
24  Ndipo  aFarisi  ananena  ndi  Iye, 
Taona,  achitiranji  chosaloleka  kuchi- 
tika  dzuwa  la  Sabata  ? 25  Ndipo 

ananena  nawo,  Simunawerenga  konse 
chimene  anachichita  Davide,  pamene 
adasowa,  namva  njala,  iye  ndi  iwo 
amene  anali  pamodzi  naye  ? 26  Kuti 

analowa  m’nyumba  ya  Mulungu  ma- 
siku  a Abyatara,  mkulu  wa  ansembe, 
ndipo  anadya  mikate  yoonetsera,  yosa- 
lolekakudya  ena,  koma  ansembe  okha, 
ndipo  anawapatsanso  iwo  amene  anali 
naye  ? 27  Ndipo  ananena  nawo,  Sa- 

bata  linaikidwa  chifukwa  cha  munthu, 
si  munthu  chifukwa  cha  Sabata ; 
28  motero  Mwana  wa  munthu  ali 
mwini  dzuwa  la  Sabata  lomwe. 

3Ndipo  analowanso  m’sunagoge; 

ndipo  munali  munthu  m’menemo 
ali  ndi  dzanja  lache  lopuwala.  2 Ndipo 
anamuyang’anira  Iye,  ngati  adza- 
mchiritsa  dzuwa  la  Sabata  ; kuti 
ammange  mlandu.  3 Ndipo  ananena 
ndi  munthu  ali  ndi  dzanja  lopuwala, 
Taimirira  pakati.  4 Ndipo  ananena 
kwa  iwo,  Kodi  nkuloledwa  dzuwa 
la  Sabata  kuchita  zabwino,  kapena 
zoipa  ? kupulumutsa  moyo  kapena 
kupha  ? Koma  anakhala  chete. 
5 Ndipo  m’mene  anawaunguza  ndi 
mkwiyo,  ndi  kumva  chisoni  chifukwa 
cha  kuuma  kwa  mitima  yav/o,  ana- 
nena  kwa  munthu’yo,  Tambasula 
dzanja  lako.  Ndipo  analitambasula  ; 
ndipo  linachira  dzanja  lache.  6 Ndipo 
aFarisi  anaturuka,  ndipo  pomwepo 
anamkhalira  upo  ndi  aHerode,  waku- 
muononga  Iye. 

7 Ndipo  Yesu  anachoka’ko  pamodzi 
ndi  ophunzira  ache  nanka  ku  nyanja  : 
ndipo  linamtsata  khamu  lalikuru  la 
a ku  Galileya,  ndi  a ku  Yudeya,  8 ndi 
a ku  Yerusalemu,  ndi  a ku  Idumeya, 
ndi  a ku  tsidya  lina  la  Yordano,  ndi  a 
kufupi  ku  Turo,  ndi  Sidoni,  khamu 
lalikuru,  pakumva  zazikuru’zo  ana- 
zichita,  linadza  kwa  Iye.  9 Ndipo 
anati  kwa  ophunzira  ache,  kuti  kanga- 
lawa  kamlinde  Iye,  chifukwa  cha 

khamu’lo,  kuti  angamkanikize  Iye. 

10  Pakuti  adawachiritsa  ambiri  ; lco- 
tero  kuti  onse  akukhala  nazo  zowawa 
anakanikiza  Iye,  kuti  akamkhudze. 

11  Ndipo  mizimu  yonyansa,  m’mene 
inamuona  Iye,  inamgwadira,  nipfuula, 
niti,  Inu  ndinu  Mwana  wa  Mulungu. 

12  Ndipo  anailimbitsira  mau  kuti  isa- 
muulule  Iye. 

13  Ndipo  anakwera  m’phiri,  nadzi- 
itanira  iwo  amene  anawafuna  Iye 
mwini ; ndipo  anadza  kwa  Iye. 
14  Ndipo  anaika  khumi  ndi  awiri,  kuti 
akhale  ndi  Iye,  ndi  kuti  akawatume 
kulalikira,  15  ndi  kuti  akhale  nawo 
ulamuliro  wa  kuturutsa  ziwanda. 

16  Ndipo  Simoni  anamucha  Petro  ; 

17  ndi  Yakobo  mwana  wa  Zebedayo, 

ndi  Yohane  mbale  wache  wa  Yakobo, 
iwo  anawacha  Boanerge,  ndiko  kuti, 
Ana  a bingu  ; 18  ndi  Andreya,  ndi 

Filipo,  ndi  Bartolomeyo,  ndi  Mateyu, 
ndi  Tomasi,  ndi  Yakobo  mwana  wa 
Alifeyo,  ndi  Tadeyo,  ndi  Siinoni 
mKanani,  19  ndi  Yudase  Isikariote, 
ndiye  amene  anampereka  Iye. 

Ndipo  analowa  m’nyumba.  20  Ndi- 
po  anthu  ambiri  anasonkhananso, 
kotero  kuti  sanathe  iwo  konse 
kudya.  21  Ndipo  pamene  abale  ache 
anamva,  anadza  kudzamgwira  Iye  ; 
pakuti  anati  adayaruka.  22  Ndipo 
alembi  amene  adatsika  ku  Yerusalemu 
ananena  kuti,  Ali  naye  Beelzibule, 
ndipo,  Ndi  mkuru  wawo  wa  ziwanda 
aturutsa  ziwanda.  23  Ndipo  m’mene 
adawaitana  iwo,  ananena  nawo 
m’mafanizo,  Satana  angathe  bwanji 
kuturutsa  Satana  ? 24  Ndipo  ufumu 

ukagawanika  pa  uwu  wokha,  sukhoza 
kukhazikika.  25  Ndipo  nyumba  ika- 
gawanika  pa  iyo  yokha,  siikhoza 
kukhazikika  nyumba’yo.  26  Ndipo 
Satana  akadziukira  mwini  yekha, 
nagawanika,  sakhoza  kukhazikika, 
koma  atsirizika.  27  Komatu  palibe 
munthu  akhoza  kulowa  m’nyumba  ya 
mwini  mphamvu,  ndi  kufunkha  aka- 
tundu  ache,  koma  athange  wamanga 
mwini  mphamvu’yo  ; ndipo  pamenepo 
adzafunkha  za  m’nyumba  mwache. 
28  Indetu,  ndinena  ndi  inu,  Adzakhulu- 
lukidwa  machimo  onse  a ana  a anthu, 
ndi  zamwano  ziri  zonse  adzachita 
mwano  nazo  ; 29  koma  ali  yense  adza- 
chitira  Mzimu  Woyera  mwano  alibe 
kukhululukidwa  nthawi  yonse,  koma 
anaparamuladi  chimolosatha;  30paku- 
ti  adanena,  Ali  ndi  mzimu  wonyansa. 


31  Ndipo  anadza  amache  ndi  abale 
ache  ; naima  kunja,  namtumira 
uthenga  kumuitana.  32  Ndipo  anthu 
ambiri  anakhala  pansi  pomzinga  ; 
nanena  kwa  Iye,  Onani,  amanu  ndi 
abale  anu  ali  kunja  akufunani  Inu. 
33  Ndipo  anawayankha  nanena,  Amai 
wanga  ndi  abale  anga  ndani  ? 34  Ndi- 
po  anawaunguzaunguza  iwo  akumzi- 
nga’wo,  nanena,  Taonani,  amai  wanga 
ndi  abale  anga.  35  Pakuti  ali  yense 
achita  chifuniro  cha  Mulungu,  ye- 
mweyo  ndiye  mbale  wanga,  ndi 
mlongo,  ndi  amai. 

4Ndipo  anayambanso  kuphunzi- 
tsa  pa  mbali  pa  nyanja.  Ndipo 
anasonkhana  kwa  Iye  khamu  laliku- 
rukuru,  kotero  kuti  analowa  Iye  mu 
ngalawa,  nakhala  m’nyanja ; ndipo 
khamu  lonse  linakhala  pa  mtunda 
m’mbali  mwa  nyanja.  2 Ndipo  ana- 
waphunzitsa  zinthu  zambiri  m’ma- 
fanizo,  nanena  nawo  m’chiphunzitso 
chache,  3 Mverani  ; taonani,  wofesa 
anaturuka  kukafesa  ; 4 ndipo  kunali, 
m’kufesa  kwache,  zina  zinagwa 
m’mbali  mwa  njira,  ndi  mbalame 
zinadza  ndi  kuzitha  kudya.  5 Ndipo 
zina  zinagwa  pa  nthaka  ya  thanthwe, 
pamene  panalibe  nthaka  yambiri  ; 
ndipo  pomwepo  zinamera,  chifukwa 
zinalibe  nthaka  yakuya ; 6 ndipo 

litakwera  dzuwa  zinapserera ; ndi- 
po  popeza  zinalibe  mizu  zinakhwi- 
nyata.  7 Ndipo  zina  zinagwa  pa 
minga,  ndipo  minga  inakula,  nizitsa- 
mwitsa,  ndipo  sizinabala  zipatso. 
8 Ndipo  zina  zinagwa  m’nthaka 
yabwino,  ndipo  zinapatsa  zipatso,  ndi 
kukula  ndi  kuchuruka  ; ndipo  zina- 
bala  kupindula  makumi  atatu,  ndi 
makumi  asanu  ndi  limodzi,  ndi  ma- 
kumi  khumi.  9 Ndipo  ananena, 
Amene  ali  nawo  makutu  akumva 
amve. 

10  Ndipo  pamene  anakhala  pa 
yekha,  iwo  amene  anali  pafupi  ndi 
Iye  pamodzi  ndi  khumi  ndi  awiri’wo 
anamfunsaza  mafanizo.  IINdipoIye 
ananena  nawo,  Kwa  inu  kwapatsidwa 
chinsinsi  cha  Ufumu  wa  Mulungu ; 
koma  kwa  iwo  ali  kunja  zonse 
zichitidwa  m’mafanizo  ; 12  kuti 

kupenya  apenye,  koma  asazindikire  ; 
ndipo  kumva  amve,  koma  asadzi- 
witse ; kuti  pena  angatembenuke, 
ndi  kukhululukidwa.  13  Ndipo  ana- 
nena  nawo,  Simudziwa  kodi  fanizo 
ili  ? mukazindikira  bwanji  mafan- 

izo  onse  ? 14  Wofesa  afesa  mau. 

15  Ndipo  iwo  ndiwo  a m’mbali  mwa 
njira  mofesedwa’mo  mau  ; ndipo 
pamene  anamva,  pomwepo  akudza 
Satana  nachotsa  mau  ofesedwa  mwa 
iwo.  16  Ndipo  momwemonso  iwo 
ndiwo  amene  afesedwa  pa  thanthwe, 
atamva  mau,  awalandira  pomwepo  ndi 
kusekera  ; 1 7 ndipo  alibe  mizu  mwa 
iwo  okha,  koma  akhala  kanthawi  ; 
pamenepo  pakudza  masautso  kapena 
mazunzo  chifukwa  cha  mau,  po- 
mwepo  akhumudwa.  18  Ndipo  ena 
ndiwo  akufesedwa  ku  minga ; iwo 
ndiwo  amene  adamva  mau,  19  ndipo 
malabadiro  a dziko  la  pansi,  ndi  chinye- 
ngo  cha  chuma,  ndi  kulakalaka  kwa 
zinthu  zina,  zilowa’mo,  zitsamwitsa 
mau,  ndipo  akhala  opanda  chipatso. 
20  Ndipo  iwo  ofesedwa  pa  nthaka 
yabwino  ndiwo  oterewa  akumva 
mau,  nawalandira,  nabala  zipatso, 
zakupindula  makumi  atatu,  ndi  ma- 
kumi  asanu  ndi  limodzi,  ndi  makumi 
khumi. 

21  Ndipo  ananena  ndi  iwo,  Kodi 
atenga  nyali  kuti  akaibvundikire 
mbiya,  kapena  akaiike  pansi  pa 
kama,  osati  kuti  akaiike  pa  choikapo 
chache  ? 22  Pakuti  kulibe  kanthu 

kobisika,  koma  kuti  kaonetsedwe  ; 
kapena  kulibe  kanthu  kanakhala 
ka  m'tseri,  koma  kuti  kakaululidwe. 
23  Ngati  rnunthu  ali  nawo  makutu 
akumva,  amve.  24  Ndipo  ananena 
nawo,  Yang’anirani  chimene  muku- 
mva  ; ndi  muyeso  umene  muyesera 
nawo  udzayesedwa  kwa  inu  ; ndipo 
kudzaonjezedwa  kwa  inu.  25  Pakuti 
kwa  iye  amene  ali  nako  kanthu,  ka- 
dzapatsidwa  ; ndipo  kwa  iye  amene 
alibe  kanthu,  kadzachotsedwa  nga- 
khale  kanthu  kali  konse  ali  nako. 

26  Ndipo  ananena,  Ufumu  wa  Mu- 
lungu  uli  wotero,  monga  ngati  munthu 
akataya  mbeu  pa  nthaka ; 27  nakagona 
ndi  kuuka  usiku  ndi  usana,  ndipo  mbeu 
zikamera,  ndi  kukula,  iye  sadziwa 
umo  zichitira.  28  Nthaka  ibala  zi- 
patso  zache  yokha  ; uyamba  mmera, 
zitsata  ngala,  pamenepo  maso  okhwi- 
ma  m’ngala’mo.  29  Pakucha  zipatso, 
pamenepo  atumiza  zenga,  pakuti 
nthawi  ya  kumweta  yafika. 

30  Ndipo  ananena,  Tidzafanizira- 
nji  Ufumu  wa  Mulungu  ? kapena 
tidzaulinganiza  ndi  fanizo  lotani  ? 
31  Ngati  mbeu  ya  mpiru,  imene  ika- 
fesedwa  pa  nthaka,  ingakhale  ichepa 


ndi  mbeu  zonse  za  pa  dziko,  32  ko- 
ma  pamene  ifesedwa,  imera  nikula  ko- 
posa  zitsamba  zonse,  nichita  nthambi 
zazikuru  ; kotero  kuti  mbalame 
za  mlengalenga  zikhoza  kubindikira 
mu  mthunzi  mwache.  33  Ndipo  ndi 
mafanizo  otere  ambiri  analankhula 
nawo  mau,  monga  anakhoza  kumva  ; 
34  ndipo  sanalankhula  nawo  wopanda 
fanizo  : koma  m’tseri  anatanthauzira 
zonse  kwa  ophunzira  ache. 

35  Ndipo  dzuwa  lomwelo,  pofika 
madzulo,  ananena  kwa  iwo,  Tiolokere 
tsidya  lina.  36  Ndipo  posiya  kha- 
mu’lo  anamtenga  apite  nawo,  monga 
momwe  anali,  mu  ngalawa.  Ndipo 
panali  ngalawa  zina  pamodzi  ndi 
Iye.  37  Ndipo  panauka  namondwe 
wamkuru  wa  mphepo,  ndi  mafunde 
anagabvira  mu  ngalawa,  motero  kuti 
ngalawa  inayamba  kudzala.  38  Ndipo 
Iye  mwini  anali  ku  tsigiro,  nagona  tulo 
pa  mtsamiro  ; ndipo  anamuutsa  Iye 
nanena  kwa  Iye,  Mphunzitsi,  kodi 
simusamala  kuti  titayika  ife  ? 39  Ndi- 

po  anauka,  nadzudzula  mphepo,  nati 
kwa  nyanja,  kuti,  Tonthola,  khala 
bata.  Ndipo  mphepo  inaleka,  ndipo 
kunagwa  bata  lalikuru.  40  Ndipo 
ananena  nawo,  Muchitiranji  mantha  ? 
kufikira  tsopano  mulibe  chikhulu- 
piriro  kodi  ? 41  Ndipo  iwo  anachita 

mantha  akuru,  nanenana  wina  ndi 
mnzache,  Uyu  ndani  nanga,  kuti 
ingakhale  mphepo  ndi  nyanja  zimvera 
Iye  ? 

5Ndipo  anafika  tsidya  lina  la  nya- 
nja,  ku  dziko  la  aGerasa.  2 Ndi- 
po  pamene  adaturuka  mu  ngalawa, 
pomwepo  anakomana  naye  munthu 
woturuka  ku  manda  wa  mzimu  wo- 
nyansa,  3 amene  anayesa  nyumba 
yache  ku  manda ; ndipo  palibe  munthu 
anakhoza  kummanganso,  inde  nga- 
khale  ndi  unyolo  ; 4 pakuti  adafo- 
mangidwa  kawirikawiri  ndi  mata- 
ngadza  ndi  maunyolo,  ndipo  ana- 
mwetula  maunyolo,  naduladula  ma- 
tangadza  ; ndipo  palibe  munthu  anali 
ndi  mphamvu  ya  kumfuya.  5 Ndipo 
masiku  onse,  usiku  ndi  usana,  ana- 
khala  m’manda  ndi  m’mapiri,  na- 
pfuula,  nadzitematema  ndi  miyala. 
6 Ndipo  pakuona  Yesu  kutali, 
anathamanga,  namgwadira  Iye ; 
7 ndipo  anapfuula  ndi  mau  olimba, 
nanena,  Ndiri  ndi  chiani  ine  ndi  Inu 
Yesu  Mwana  wa  Mulungu  Wamkuru- 
kuru  ? Ndikulumbirirani  pa  Mulu- 

ngu,  msandizunze.  8 Pakuti  ananena 
kwa  iye,  Turuka  iwe,  mzimu  wonya- 
nsa,  kwa  munthu’yu.  9 Ndipo  ana- 
mfunsa,  Dzina  lako  ndani  ? Ndipo 
ananena  kwa  Iye,  Dzina  langa  ndine 
Legio  ; chifukwa  tiri  ambiri.  lONdi- 
po  anampempha  Iye  kwambiri  kuti 
asaiturutsire  kunja  icwache  kwa  dziko. 

11  Ndipo  panali  pamenepo  gulu  lali- 
kuru  la  nkhumba  zirinkudya  ku  phiri. 

12  Ndipo  inampempha  Iye,  kuti,  Titu- 
mizeni  ife  mu  nkhumba’zo,  kuti  tilowe 
mu  izo.  13  Ndipo  anailola.  Ndipo 
mizimu  yonyansa  inaturuka,  nilowa 
mu  nkhumba  ; ndipo  gulu  linatsika 
liwiro  potsetsereka  ndi  kulowa  m’nya- 
nja,  ndizo  ngati  zikwi  ziwiri  ; ndipo 
zinatsamwa  m’nyanja.  14  Ndipo 
akuziweta  anathawa,  nauza  m’mu- 
dzi,  ndi  ku  minda.  Ndipo  anadza 
kudzaona  chochitika’cho.  15  Ndipo 
anadza  kwa  Yesu,  napenya  wogwidwa 
ziwanda’yo  ali  kukhala  pansi,  wo- 
bvala  ndi  wa  nzeru  zache  zabwino, 
ndiye  amene  anali  ndi  legio  ; ndipo 
anaopa  iwo.  16  Ndipo  adapenya’wo 
adawafotokozera  umo  anachitira  ndi 
wogwidwa  ziwanda’yo,  ndi  za  nkhu- 
mba’zo.  17  Ndipo  anayamba  kumpe- 
mpha  Iye  kuti  achoke  m’malire  awo. 
18  Ndipo  m’mene  Iye  anali  kulowa  mu 
ngalawa,  anampempha  wa  ziwanda 
uja  kuti  akhale  ndi  Iye.  19  Ndipo 
sanamlola,  koma  ananena  naye,  Muka 
kwanu  kwa  abale  ako,  nuwauze  zinthu 
zazikuru  anakuchitira  Ambuye,  ndi 
kuti  anakuchitira  chifundo.  20  Ndi- 
po  anamuka  nayamba  kulalikira  ku 
Dekapoli  zinthu  zazikuru  Yesu  ada- 
mchitira  iye  ; ndipo  anthu  onse 
anazizwa. 

21  Ndipo  pamene  Yesu  anaolokanso 
mu  ngalawa  tsidya  lina,  khamu  lali- 
kuru  linasonkhana  kwa  Iye  ; ndipo 
Iye  anali  pa  mbali  pa  nyanja. 
22  Ndipo  anadza’ko  mmodzi  wa  akuru 
a sunagoge,  dzina  lache  Yairo  ; ndipo 
pakuona  Iye,  anagwada  pa  mapazi 
ache,  nampempha  kwambiri,  23  na- 
nena,  kuti,  Kamwana  kanga  kabuthu 
kalimkutsirizika ; ndikupemphani  Inu 
mufike’ko,  muike  manja  anu  pa 
iko,  kuti  kapulumuke,  ndi  kukhala 
ndi  moyo.  24  Ndipo  ananka  naye 
pamodzi  ; ndipo  khamu  lalikuru  Iina- 
mtsata  Iye,  ndi  kumkanikiza  Iye. 

25  Ndipo  munthu  wamkazi  amene 
anali  ndi  nthenda  ya  chidwalire 
zaka  khumi  ndi  ziwiri,  26  ndipo 

2 F* 


anamva  zowawa  zambiri  ndi  asing’a- 
nga  ambiri,  nalipira  zonse  anali 
nazo,  osachira  pang’ono  ponse,  koma 
makamaka  nthenda  yache  idakula, 

27  m’mene  iye  anamva  mbiri  yache  ya 
Yesu,  anadza  m’khamu  kumbuyo 
kwache,  nakhudza  chobvala  chache. 

28  Pakuti  ananena  iye,  Ngati  ndika- 

khudza  ngakhale  zobvala  zache  ndi- 
dzapulumutsidwa.  29  Ndipo  pomwepo 
kasupe  wa  nthenda  yache  adaphwa  ; 
ndipo  anazindikira  m’thupi  kuti  ana- 
chiritsidwa  chibvutiko  chache.  30 Ndi- 
po  pomwepo  Yesu,  pamene  anazindi- 
kira  mwa  Iye  yekha  kuti  mphamvu 
idaturuka  mwa  Iye,  anapotoloka 
m’khamu,  nanena,  Ndani  anakhudza 
zobvala  zanga  ? 31  Ndipo  ophunzira 

ache  ananena  kwa  Iye,  Muona  kuk 
khamu  lirikukanikiza  Inu,  ndipo 
munena  kodi,  Wandikhudza  ndani  ? 
32  Ndipo  Iye  anaunguzaunguza  kumu- 
ona  iye  amene  adachita  ichi.  33  Ko- 
ma  mkazi’yo  anachita  mantha,  ndi 
kunthunthumira,  podziwa  chimene 
anamchitira  iye,  nadza,  namgwadira, 
namuuza  choona  chonse.  34  Ndipo 
anati  kwa  iye,  Mwana  wa  mkazi’we, 
chikhulupiriro  chako  chakupulumutsa ; 
muka  mu  mtendere,  nukhale  wochira 
chibvutiko  chako. 

35  M’mene  Iye  ali  chilankhulire, 
anafika  a ku  nyumba  ya  mkuru  wa 
sunagoge,  nanena,  kuti,  Mwana  wako 
wafa  ; ubvutiranjinso  Mphunzitsi  ? 
36  Koma  Yesu  wosasamala  mau  ola- 
nkhulidwa’wo,  ananena  kwa  mkuru 
wa  sunagoge,  Usaope,  khulupirira 
kokha.  37  Ndipo  sanalola  munthu 
yense  kutsagana  naye,  koma  Petro, 
ndi  Yakobo,  ndi  Yohane  mbale  wache 
wa  Yakobo.  38  Ndipo  anafika  ku 
nyumba  kwache  kwa  mkuru  wa  suna- 
goge  ; ndipo  anaona  chipiringu,  ndi 
ochita  maliro,  ndi  akukuwa  ambiri. 

39  Ndipo  m’mene  atalowa,  ananena 
nawo,  Mubuma  ndi  kulira  bwanji  ? 
Mwana  sanafa,  koma  ali  m’tulo. 

40  Ndipo  anamseka  Iye  pwepwete. 
Korna  Iye  anawaturutsa  onse,  natenga 
atate  wa  mwana,  ndi  amache,  ndi 
ajawo  anali  naye,  nalowa  m’mene 
munali  mwana’yo.  41  Ndipo  ana- 
gwira  dzanja  lache  la  mwana,  nanena 
kwa  iye,  Talita  koumi  ; ndiko  kunena 
posandulika,  Buthu,  ndinena  ndi  iwe, 
Uka.  42  Ndipo  pomwepo  buthu’lo 
linauka,  niliyenda  ; pakuti  linali  la 
zaka  khumi  ndi  ziwiri,  Ndipo 

anadabwa  pomwepo  ndi  kudabwa 
kwakukuru.  43  Ndipo  anawalamulira 
kwambiri  kuti  asadziwe  ichi  munthu 
mmodzi,  nawauza  kuti  ampatse  iye 
kudya. 

6Ndipo  Iye  anaturuka  kumeneko  ; 

nafika  ku  dziko  la  kwawo  ; 
ndipo  ophunzira  ache  anamtsata. 
2 Ndipo  pofika  dzuwa  la  Sabata, 
anayamba  kuphunzitsa  m’sunagoge ; 
ndipo  ambiri  anamva  Iye,  nazizwa, 
nanena,  Uyu  adazitenga  kuti  izi  ? 
Nzeru  yopatsidwa  kwa  munthu’yu 
njotani,  ndi  zamphamvu  zotere  zochi- 
tidwa  ndi  manja  ache  ? 3 Si  mmisiri 

wa  mitengo  uyu,  mwana  wa  Mariya, 
mbale  wawo  wa  Yakobo,  ndi  Yose, 
ndi  Yuda,  ndi  Simoni  ? Ndipo  alo- 
ngo  ache  sali  nafe  pano  kodi?  Ndipo 
anakhumudwa  ndi  lye.  4 Ndipo  Yesu 
ananena  kwa  iwo,  Mneneri  sakhala 
wopanda  ulemu,  koma  m’dziko  la 
kwawo  ndimo,  ndi  pakati  pa  abale 
ache,  ndi  m’nyumba  yache.  5 Ndipo 
kumeneko  sanakhoza  lye  kuchita 
zamphamvu  konse,  koma  kuti  anaika 
manja  ache  paanthu  odwalaowerenge- 
ka,  nawachiritsa.  6 Ndipo  anazizwa 
chifukwa  cha  kusakhulupirira  kwawo. 
Ndipo  anayendayenda  m’midzi  yozu- 
ngulira’po,  naphunzitsa. 

7 Ndipo  anadziitanira  khumi  ndi 
awiri’wo,  nayamba  kuwa'cumiza  iwo 
awiri  awiri  ; nawapatsa  mphamvu 
pa  mizimu  yonyansa  ; 8 ndipo  anawa- 
uza  kuti  asatenge  kanthu  ka  pa  ulendo, 
koma  ndodo  yokha  ; asatenge  mkate, 
kapena  thumba,  kapena  ndalama  m’la- 
mba  lawo  ; 9 koma  abvale  nsapato  ; 
ndipo  anati,  Musabvale  malaya  awiri. 
10  Ndipo  ananena  nawo,  Kumene 
kuli  konse  mukalowa  m’nyumba, 
khalani  komweko  kufikira  muka- 
choka’ko.  11  Ndipo  pa  malo  ponse 
sakulandirani,  kapena  kumvera  inu, 
pakuchoka  kumeneko,  sansani  fumbi 
liri  ku  mapazi  anu,  likhale  mboni  ya 
kwa  iwo.  12  Ndipo  anaturuka  nala- 
likira  kuti  anthu  atembenuke  mitima. 
13  Ndipo  anaturutsa  mizimu  yoipa 
yambiri,  nadzoza  mafuta  anthu  ambiri 
akudwala,  nawachiritsa. 

14  Ndipo  mfumu  Herode  anamva 
izi  ; pakuti  dzina  lache  lidamveka  ; 
ndipo  ananena,  kuti,  Yohane  Mbatizi 
wauka  kwa  akufa,  ndipo  chifukwa 
c’nache  mphamvu  izi  zichitachita 
mwa  iye.  15  Koma  ena  ananena, 
kuti,  Ndiye  Eliya.  Anati  enanso, 


Naiye  mneneri,  monga  ngati  mmodzi 
wa  aneneri’wo.  16  Koma  Herode, 
pamene  anamva,  ananena,  Yohane 
amene  ndamdula  mutu,  wauka  iyeyo. 
17  Pakuti  Herode,  mwini  yekha, 
adatuma  anthu  namgwira  Yohane, 
nammanga  m’nyumba  ya  ndende, 
chifukwa  cha  Herodiya,  mkazi  wa 
Filipo  mbale  wache  ; chifukwa  ada- 
mkwatira  iye.  18  Pakuti  Yohane 
adanena  kwa  Herode,  Si  kuloledwa 
kwa  inu  kukhala  naye  mkazi  wa 
mbale  wanu.  1 9 Ndipo  Herodiya  ana- 
muda,  nafuna  kumupha  ; koma  sana- 
khoza ; 20  pakuti  Herode  anaopa 

Yohane,  podziwa  kuti  ali  munthu 
wolungama  ndi  woyera  mtima,  ndipo 
anamsunga  iye.  Ndipo  pamene  ana- 
mva  iye  anathedwa  nzeru,  nako- 
ndwa  kumva  iye.  21  Ndipo  pamene 
panafika  tsiku  loyenera,  tsiku  la 
kubadwa  kwache  kwa  Herode,  iye 
anawakonzera  phwando  akuru  ache 
ndi  akazembe  ache  ndi  anthu  omveka 
a ku  Galileya ; 22  ndipo  pamene 

mwana  wamkazi  wa  Herodiya  ana- 
lowa  yekha  nabvina,  anakondwetsa 
Herode  ndi  iwo  akukhala  naye  pa 
chakudya ; ndipo  mfumu’yo  inati 
kwa  buthu’lo,  Tapempha  kwa  ine 
chiri  chonse  uchifuna,  ndidzakupatsa 
iwe.  23  Ndipo  anamlumbirira  iye, 
kuti,  Chiri  chonse  ukandipempha  ndi- 
dzakupatsa,  kungakhale  kukugawira 
ufumu  wanga.  24  Ndipo  anaturuka, 
nati  kwa  amache,  Ndidzapempha 
chiani  ? Ndipo  iye  anati,  Mutu  wache 
wa  Yohane  Mbatizi.  25  Ndipopomwe- 
po  analowa  m’mangu  m’mangu  kwa 
mfumu,  napempha  kuti,  Ndifuna  kuti 
mundipatse  tsopano  apa,  mutu  wache 
wa  Yohane  Mbatizi  mu  mbizi.  26  Ndi- 
po  mfumu  inamva  chisoni  chachikuru  ; 
koma  chifukwa  cha  malumbiro  ache, 
ndi  cha  iwo  akukhala  pa  chakudya, 
sanafuna  kumkaniza.  27  Ndipo  po- 
mwepo  mfumu  inatuma  mnyamata, 
namlamulira  akatenge  mutu  wache  ; 
ndipo  iye  anamuka  namdula  rnutu 
m’nyumba  ya  ndende  ; 28  natengera 
mutu  wache  mu  mbizi,  naupereka  kwa 
buthu’lo  ; ndipo  buthu  linaupereka 
kwa  amache.  29  Ndipo  m’mene  ophu- 
nzira  ache  anamva,  anadza  nanyamula 
mtembo  wache  nauika  m’manda. 

30  Ndipo  atumwi  anasonkhana  kwa 
Yesu  ; namuuza  ziri  zonse  adazichita, 
ndi  zonse  adaziphunzitsa.  31  Ndipo 
Iye  ananena  nawo,  Idzani  inu  nokha 

padera  ku  malo  a chipululu,  mupu- 
mule  kamphindi.  Pakuti  akudza  ndi 
akuchoka  anali  piringu  piringu,  ndipo 
analibe  nthawi  yokwanira  kudya. 

32  Ndipo  anachokera  m’ngalawa  ku- 
nka  ku  malo  a chipululu  padera. 

33  Ndipo  anthu  anawaona  ali  kumuka, 
ndipo  ambiri  anawazindikila,  natha- 
mangira  limodzi  kumeneko  pa  mtunda, 
ochokeram’midzi  monse,  nawapitirira. 

34  Ndipo  anaturuka  Iye,  naona  khamu 
lalikuru  la  anthu,  nagwidwa  chifundo 
ndi  iwo,  chifukwa  anali  ngati  nkhosa 
zopanda  mbusa ; ndipo  anayamba 
kuwaphunzitsa  zinthu  zambiri.  35 Ndi- 
po  pamene  dzuwa  lidapendeka  ndithu, 
anadza  kwa  Iye  ophunzira  ache, 
nanena,  Malo  ano  nga  chipululu, 
ndi  dzuwa  lapendeka  ndithu  ; 36  mu- 
wauze  kuti  amuke,  alowe  ku  miraga 
ndi  ku  midzi  yozungulira,  akadzigulire 
okha  kanthu  kakudya.  37  Koma  Iye 
anayankha  nati  kwa  iwo,  Apatseni 
kudya  ndinu.  Ndipo  iwo  ananena 
naye,  Kodi  tikapita  ife  ndi  kugula 
mikate  ya  pa  marupiya  a theka  maza- 
na  awiri,  ndi  kuwapatsa  kudya  ? 
33  Ndipo  Iye  ananena  nawo,  kuti,  Muli 
nayo  mikate  ingati  ? pitani,  mukaone. 
Ndipo  m’mene  anadziwa  ananena, 
Isanu,  ndi  nsomba  ziwiri.  39  Ndipo 
anawalamulira  kuti  akhalitse  pansi 
onse  magulu  magulu  pa  msipu. 
40  Ndipo  anakhala  pansi  mabungwe 
mabungwe  a makumi  khumi,  ndi  a 
makumi  asanu.  41  Ndipo  Iye  ana- 
tenga  mikate  isanu’yo  ndi  nsomba 
ziwiri’zo,  nayang’ana  kumwamba,  na- 
dalitsa,  nagawa  mikate  ; napatsa 
kwa  ophunzira  kuti  apereke  kwa  iwo  ; 
ndi  nsomba  ziwiri  anagawira  onsewo. 

42  Ndipo  anadya  iwo  onse,  nakhuta. 

43  Ndipo  anatola  makombo,  mitanga 
khumi  ndi  iwiri,  ndiponso  za  nsomba. 

44  Ndipo  amene  anadya  mikate  iyo 
anali  amuna  zikwi  zisanu. 

45  Ndipo  pomwepo  Iye  anakanga- 
miza  ophunzira  ache  alowe  m’ngalawa, 
ndi  kumtsogolera  kutsidya  lija  ku 
Betsaida,  m’mene  Iye  yekha  alimkuuza 
khamu’lo  kuti  amuke.  46  Ndipo  ata- 
lawirana  nawo,  anachoka  Iye,  nalowa 
m’phiri  kukapemphera.  47  Ndipo  po- 
fika  madzulo  ngalawa  inali  pakati  pa 
nyanja,  ndi  Iye  yekha  pa  mtunda. 
48  Ndipo  pakuwaona  ali  kubvutidwa 
ndi  kupalasa,  pakuti  mphepo  inadza 
nikomana  nawo,  pa  ulonda  wachinai 
wa  usiku  Iye  anadza  kwa  iwo,  ali 

kuyenda  pamwamba  pa  nyanja  ; nati 
awapitirire  ; 49  koma  iwo,  pamene 

anamuona  ali  kuyenda  pa  nyanja, 
anayesa  kuti  ndi  mzukwa,  napfuula  : 
50  paku'ci  iwo  onse  anamuona  Iye, 
nanthunthumira.  Koma  pomwepo 
anawalankhula  nanena  nawo,  Limbani 
m'cima  ; ndinetu,  musaope.  51  Ndipo 
Iye  anakwera,  nalowa  kwa  iwo  m’nga- 
lawa,  ndipo  mphepo  inaleka  ; ndipo 
anadabwa  kwakukuru  mwa  iwo  okha  ; 
52  pakuti  sanazindikira  za  mikate’yo, 
koma  mitima  yawo  inauma. 

53  Ndipo  ataoloka  iwo,  anafika  pa 
mtunda  ku  Genesarete,  nakocheza  pa 
dooko.  54  Ndipo  pamene  anaturuka 
m’ngalawa  anamzindikila  pomwepo, 
55  nathamangira  dziko  lonselo  naya- 
mba  kunyamula  anthu  odwala  pa 
akama  awo,  kufilca  nawo  kumene 
anamva  kuti  anali’ko  Iye.  56  Ndipo 
kumene  konse  adalowa  Iye  m’midzi, 
kapena  m’mizinda,  kapena  m’miraga, 
anthu  anagoneka  odwala  pa  misika, 
nampempha  Iye  kuti  akakhudze  nga- 
khale  mphonje  yokha  ya  chobvala 
chache  ; ndipo  onse  amene  anamkhu- 
dza  anachiritsidwa. 

7Ndipo  anasonkhana  kwa  Iye 
aFarisi,  ndi  alembi  ena,  akucho- 
kera  ku  Yerusalemu,  2 ndipo  anaona 
kuti  ophunzira  ache  ena  anadya 
mkate  ndi  m’manja  mwakuda,  ndiwo 
osasamba.  3 Pakuti  aFarisi,  ndi  aYuda 
onse  sakudya  osasamba  m’manja  awo, 
kuti  asungire  mwambo  wa  akuru ; 
4 ndipo  pa  kuchoka  ku  msika,  sakudya 
osasamba  m’thupi  ; ndipo  ziripo  zi- 
nthu  zina  zambiri  anazilandira  kuzi- 
sunga,  ndizo  matsukidwe  a zikho,  ndi 
miphika,  ndi  zotengera  za  mkua. 
5 Ndipo  aFarisi  ndi  alembi  anamfunsa 
Iye,  kuti,  Bwanji  ophunzira  anu  satsa- 
ta  mwambo  wa  akuru,  koma  akudya 
mkate  wawo  ndi  rn’manja  mwakuda  ? 
6 Ndipo  Iye  ananena  nawo,  Yesaya 
ananenera  bwino  za  inu  onyenga, 
monga  mwalembedwa, 

Anthu  awa  andilemekeza  Ine  ndi 
milomo  yawo, 

Koma  mtima  wawo  ukhala  kuta- 
ri  ndi  Ine. 

7 Koma  andilambira  Ine  kwa  chabe, 
Ndi  kuphunzitsa  maphunzitso, 
malangizo  a anthu. 

3 Musiya  lamulo  la  Mulungu, 
nimusunga  mwambo  wa  anthu. 
9 Ndipo  ananena  nawo,  Bwino  mu- 
kaniza  lamulo  la  Mulungu,  kuti 

musunge  mwambo  wanu.  10  Pakuti 
Mose  anati,  Lemekeza  atate  wako  ndi 
amako  ; ndipo  iye  wakunenera  zoipa 
atate  wache  kapena  amai  wache,  afe 
ndithu  ; 1 1 koma  inu  munena,  Munthu 
akati  kwa  atate  wache,  kapena  amai 
wache,  Korban,  ndiko  kuti  Mtulo,  chi- 
mene  ukadathandizidwa  nacho  ndi  ine, 
1 2 simulolanso  kumchitira  kanthu  ata- 
te  wache  kapena  amai  wache  ; 1 3 mu- 
yesa  achabe  mau  a Mulungu  mwa 
mwambo  wanu,  umene  munaupereka  : 
ndi  zinthu  zotere  zambiri  muzichita. 
14  Ndipo  anadziitaniranso  khamu  la 
anthu,  nanena  nawo,  Mverani  Ine 
nonsenu,  ndipo  dziwitsani  : 15  kulibe 
kanthu  kunja  kwa  munthu  kakulowa 
mwa  iye,  kangathe  kumdetsa  : koma 
zinthu  zakuturuka  mwa  munthu, 
ndizo  zakumdetsa  munthu.  17  Ndipo 
m’mene  Iye  adalowa  m’nyumba  kusi- 
yana  ndi  khamu'lo,  opunzira  ache 
anamfunsa  Iye  fanizo’lo.  18  Ndipo 
ananena  nawo,  Mutero  inunso  opanda 
nzeru  kodi  ? Kodi  simuzindikira  kuti 
kanthu  kali  konse  kochokera  kunja 
kakulowa  mwa  munthu,  sikangathe 
kumdetsa  iye  ; 19  chifukwa  sikalowa 
mu  mtima  mwache,  koma  m’mimba 
mwache,  ndipo  katurukira  ku  thengo  ? 
Ndipo  potero  anayeretsa  zakudya 
zonse.  20  Ndipo  anati,  Choturuka 
mwa  munthu  ndicho  chidetsa  munthu. 
21  Pakuti  m’kati  mwache  mwa  mitima 
ya  anthu,  muturuka  maganizo  oipa, 
za  chiwerewere,  22  zakuba,  zakupha, 
zachigololo,  masiriro,  zoipa,  chinye- 
ngo,  chinyanso,  diso  loipa,  mwano, 
kudzikuza,  kupusa  : 23  zoipa  izi  zonse 
zituruka  m’kati,  nizidetsa  munthu. 

24  Ndipo  Iye  anauka  nachoka 
kumeneko,  nanka  ku  maiko  a ku 
Turo  ndi  Sidoni.  Ndipo  analowa 
m’nyumba,  nafuna  kuti  asadziwe 
anthu  ; ndipo  sanakhoza  kubisika. 
25  Koma  pomwepo  mkazi,  kabuthu 
kache  kanali  ndi  mzimu  wonyansa, 
pamene  anamva  za  Iye,  anadza, 
nagwa  pa  mapazi  ache.  26  Koma 
mkazi’yo  anali  mHelene,  mtundu 
wache  mSuro-Fonika.  Ndipo  ana- 
mpempha  Iye  kuti  aturutse  chiwanda 
m’mwana  wache.  27  Ndipo  ananena 
naye,  Baleka,  athange  akhuta  ana  ; 
pakuti  si  kwabwino  kuti  titenge  mka- 
te  wa  ana,  ndi  kuutayira  tiagaru. 
28  Koma  iye  anabvomera  nanena 
ndi  Iye,  Inde  Ambuye ; tingakhale 
tiagaru  ta  pansi  pa  gome  tikudya’ko 


nyenyeswa  za  ana.  29  Ndipo  anati 
kwa  iye,  Chifukwa  cha  mau  amene, 
muka  ; chiwanda  chaturuka  m’mwa- 
na  wako  wamkazi.  30  Ndipo  ana- 
choka  kunka  ku  nyumba  kwache, 
napeza  mwana  atamgoneka  pa  kama, 
ndi  chiwanda  chitaturuka. 

31  Ndipo  anaturukanso  m’maiko 
a ku  Turo,  nadzera  pakati  pa  Sidoni, 
kufikira  ku  nyanja  ya  Galileya,  ndi 
kupyola  pakati  pa  maiko  a ku  Deka- 
poli.  32  Ndipo  anadza  naye  kwa  Iye 
munthu  wogontha,  ndi  wachibwibwi  ; 
ndipo  anampempha  Iyekuti  aike  dzanja 
paiye.  33Ndipoanampatulapakhamu 
la  anthu  pa  yekha,  nalonga  zala  zache 
m’makutu  mwache,  nalabvula  malo- 
bvu,  nakhudza  lilime  lache  : 34  naga- 
damira  kumwamba,  nausa  moyo, 
nanena  naye,  Efata,  ndiko,  Tatseguka. 
35  Ndipo  makutu  ache  anatseguka, 
ndi  chomangira  lilime  lache  chinama- 
sulidwa,  ndipo  analankhula  chilunji- 
kire.  36  Ndipo  anawalamulira  kuti 
asauze  munthu  ali  yense  ; koma 
monga  momwe  Iye  anawalamulitsa 
momwenso  makamaka  analalikira  ko- 
pambana.  37  Ndipo  anadabwa  kwaku- 
kurukuru,  nanena,  Wachita  Iye  zonse 
bwino  ; angakhale  ogontha  awamve- 
tsa,  ndi  osalankhula  awalankhulitsa. 

8Masiku  ajawo  pa  kukhalanso 
khamu  lalikuru  la  anthu,  ndipo 
analibe  kanthu  ka  kudya,  Iye  anadzii- 
tanira  ophunzira  ache,  nanena  nawo, 
2 Ndimva  nalo  chifundo  khamu’lo, 
chifukwa  ali  ndi  Ine  chikhalire  masiku 
atatu,  ndipo  alibe  kanthu  ka  kudya  : 
3 ndipo  ngati  ndiwauza  iwo  amuke 
kwawo  osadya  kanthu,  adzakomoka 
pa  njira  ; ndipo  ena  a iwo  achokera 
kutali.  4 Ndipo  ophunzira  ache  ana- 
myankha  Iye,  kuti,  Munthu  adzatha 
kutenga  kuti  mikate  ya  kukhutitsa 
anthu  awa  m’chipululu  muno  ? 5 Ndi- 
po  anawafunsa,  Muli  nayo  mikate 
ingati  ? Ndipo  anati,  Isanu  ndi  iwiri. 
6 Ndipo  analamulira  anthu  a khamu’lo 
akhale  pansi  ; natenga  mikate  isanu 
ndi  iwiri’yo,  nayamika,  nanyema, 
napatsa  ophunzira  ache,  kuti  apereke 
kwa  iwo  ; ndipo  anapereka  kwa  kha- 
mu’lo.  7 Ndipo  anali  nato  tinsomba 
towerengeka  ; ndipo  Iye  anatidalitsa, 
nati,  atipereke  itonso.  8 Ndipo  ana- 
dya  nakhuta  ; ndipo  anatola  makombo 
malichero  asanu  ndi  awiri.  9 Ndipo 
iwo  anali  ngati  zikwi  zinai  ; ndipo 
Iye  analawirana  nawo.  10  Ndipo 

pomwepo  analowa  m’ngalawa  ndi 
akhupunzira  ache,  nafika  ku  mbali 
ya  ku  Dalmanuta. 

11  Ndipo  aFarisi  anaturuka,  naya- 
mba  kufunsana  naye,  ndi  kufuna  kwa 
Iye  chizindikilo  chochokera  kumwa- 
mba,  namuyesa  Iye.  12  Ndipo  anau- 
sitsa  moyo  m’mzimu  wache,  nanena, 
Anthu  a mbadwo  uno  afunafuna 
chizindikilo  bwanji  ? Indetu  ndinena 
kwa  inu,  ngati  chizindikilo  chidzapa- 
tsidwa  kwa  mbadwo  uno  1 13  Ndipo 

anawasiya  iwo,  nalowanso  m’ngalawa, 
nachoka  kunka  kutsidya  lija. 

14  Ndipo  ophunzira  adaiwala  ku- 
tenga  mikate,  ndipo  analibe  mkate 
m’ngalawa  koma  umodzi  wokha. 
15  Ndipo  Iye  anawalamula,  nanena, 
Yang’anirani,  penyani  kuti  mupewe 
chotupitsa  mkate  cha  aFarisi,  ndi 
chotupitsa  mkate  cha  Herode.  1 6 Ndi- 
po  anatsutsana  wina  ndi  mnzache, 
nanena  kuti,  Tiribe  mikate.  17  Ndi- 
po  Yesu  pamene  anazindikira,  ananena 
nawo,  Bwanji  mutsutsana  chifukwa 
mulibe  mkate  ? kodi  kufikira  tsopano 
simuzindikira,  nisimudziwitsa  ? kodi 
muli  nayo  mitima  yanu  youma  ? 
18  Pokhala  nawo  maso  simupenya 
kodi  ? ndi  pokhala  nawo  makutu 
simukumva  kodi  ? ndipo  simukumbu- 
kila  kodi  ? 19  Pamene  ndinawaga- 

wira  anthu  zikwi  zisanu  mikate  isanu 
ija,  munatola  mitanga  ingati  yodzala 
ndi  makombo  ? Ananena  naye, 
Khumi  ndi  iwiri.  20  Ndipo  mikate 
isanu  ndi  iwiri  kwa  anthu  zikwi  zinai, 
munatola  malichero  angati  odzala  ndi 
makombo  ? Ndipo  ananena  naye, 
Asanu  ndi  awiri.  21  Ndipo  Iye  ana- 
nena  nawo,  Simudziwitsa  ngakhale 
tsopano  kodi  ? 

22  Ndipo  anadza  ku  Betsaida. 
Ndipo  anadza  naye  kwa  Iye  munthu 
wakhungu,  nampempha  Iye  kuti 
amkhudze.  23  Ndipo  anamgwira  dza- 
nja  munthu  wakhungu’yo,  naturukira 
naye  kunja  kwa  mudzi  ; ndipo  ata- 
mthira  malobvu  m’maso  mwache, 
naika  manja  pa  iye,  anamfunsa,  Uona 
kanthu  kodi  ? 24  Ndipo  anakweza 

maso,  nanena,  Ndiona  anthu  ; pa- 
kuti  ndiwapenya  ayendayenda  ngati 
mitengo.  25  Pamenepo  anaikanso 
manja  m’maso  mwache  ; ndipo  ana- 
penyetsa,  nachiritsidwa,  naona  zonse 
mbee.  26  Ndipo  anamtumiza  amu- 
ke  kwawo,  nanena,  Usalowe  konse 
m’mudzi. 


27  Ndipo  anaturuka  Yesu,  ndi 
ophunzira  ache,  nalowa  ku  midzi  ya 
ku  Kaisareya  wa  Filipi  ; ndipo  pa 
njira  anafunsa  opunzira  ache,  nanena 
nawo,  Kodi  anthu  anena  kuti  Ine 
ndine  yani  ? 28  Ndipo  ananena,  nati, 

Yohane  Mbatizi  ; ndi  ena,  Eliya ; 
koma  ena,  Mmodzi  wa  aneneri. 

29  Ndipo  Iye  anawafunsa,  Koma  inu 
munena  kuti  ndine  yani  ? Petro  ana- 
yankha  nanena  naye,  Ndinu  Kristu. 

30  Ndipo  anawauzitsa  iwo  kuti  asanene 
kwa  munthu  mmodzi  za  Iye.  31  Ndipo 
anayamba  kuwaphunzitsa,  kuti  kuye- 
nera  kuti  Mwana  wa  munthu  akamve 
zowawa  zambiri,  nakakanidwe  ndi 
akuru  ndi  ansembe  akulu,  ndi  alembi, 
nakaphedwe,  ndipo  mkucha  wache 
akauke.  32  Ndipo  mau’wo  ananena 
poyera.  Ndipo  Petro  anamtenga  Iye, 
nayamba  kumdzudzula.  33  Koma 
Iye  anapotoloka,  napenya  ophunzira 
ache,  namdzudzula  Petro,  nanena, 
Choka,  pita  kumbuyo  kwanga  Satana 
iwe  ; popeza  susamalira  zinthu  za 
Mulungu,  koma  za  anthu. 

34  Ndipo  anadziitanira  khamu’lo  la 
anthu  pamodzi  ndi  ophunzira  ache, 
nati  kwa  iwo,  Ngati  munthu  afuna 
kudza  pambuyo  panga,  adzikanize 
yekha,  nanyamule  mtanda  wache, 
nanditsate  Ine.  35  Pakuti  yense  waku- 
funa  kupulumutsa  moyo  wache  adza- 
utaya  ; ndipo  yense  wakutaya  moyo 
wache  chifukwa  cha  Ine,  ndi  chifukwa 
cha  Uthenga  Wabwino,  adzaupulu- 
mutsa.  36  Pakuti  munthu  apindu- 
lanji  akadzilemezera  dziko  lonse, 
nataya’po  moyo  wache  ? 37  Pakuti 

munthu  akapereka  chiani  chosintha 
nacho  moyo  wache  ? 38  Pakuti  yense 

wakuchita  manyazi  chifukwa  cha  Ine, 
ndi  cha  mau  anga  mu  mbadwo  uno 
wachigololo  ndi  wochimwa,  Mwana 
wa  munthu  adzachitanso  manyazi 
chifukwa  cha  iyeyu,  pamene  Iye 
adzafika  nawo  angelo  ache  oyera, 
mu  ulemerero  wa  Atate  wache. 

9Ndipo  ananena  nawo,  Ndithu 
ndinena  ndi  inu  kuti,  Alipo 
ena  akuimirira  pano,  amene  sadzalawa 
imfa  konse,  kufikira  akaona  Ufumu  wa 
Mulungu  utadza  ndi  mphamvu. 

2 Ndipo  atapita  masiku  asanu  ndi 
limodzi,  Yesu  anatenga  Petro,  ndi 
Yakobo,  ndi  Yohane,  nakwera  nawo 
pa  phiri  lalitali  padera  pa  okha  ; ndipo 
anasandulika  pa  maso  pawo  : 3 ndipo 
zobvala  zache  zinaknala  zonyezimira, 

zoyera  mbu  ; monga  ngati  muomba 
wotsuka  nsaru  pa  dziko  la  pansi 
sangathe  kuziyeretsa.  4 Ndipo  ana- 
onekera  kwa  iwo  Eliya  ndi  Mose  ; 
alikulankhulana  ndi  Yesu.  5 Ndipo 
Petro  anayankha,  nanena  ndi  Yesu, 
Rabi,  kutikomera  ife  kukhala  pano  ; 
ndipo  timange  misasa  itatu ; umodzi 
wa  inu,  ndi  wina  wa  Mose,  ndi  wina 
wa  Eliya.  6 Pakuti  sanadziwa  chi- 
mene  adzayankha  ; chifukwa  anachi- 
ta  mantha  ndithu.  Ndipo  panadza 
mtambo  wakuwaphimba  iwo  ; 7 ndipo 
mau  munaturuka  m’mtambo’mo,  kuti, 
Uyu  ndiye  Mwana  wanga  wokonde- 
dwa  ; mverani  Iye.  8 Ndipo  dzidzidzi 
pounguzaunguza,  sanapenya  munthu 
wina  yense,  koma  Yesu  yekha,  ndi 
iwo  eni. 

9 Ndipo  pakutsika  iwo  pa  phiri,  lye 
anawalamulira  kuti  asauze  munthu 
zinthu  zimene  adaziona,  koma  pamene 
Mwana  wa  munthu  akadzauka  kwa 
akufa  ndipo.  10  Ndipo  anasunga 
mau’wo,  nafunsana  mwa  iwo  okha, 
kuti,  Kuuka  kwa  akufa  nchiani  ? 

11  Ndipo  anamfunsa  Iye,  nanena, 
Nanga  alembi  anena  kuti  adzayamba 
kufika  Eliya.  12  Ndipo  Iye  ananena 
nawo,  Eliya  ayam'ba  kudza  ndithu, 
nadzakonza  zinthu  zonse  ; ndipo 
kwalembedwa  bwanji  za  Mwana  wa 
munthu,  kuti  ayenera  kumva  zowa- 
wa  zambiri  ndi  kuyesedwa  chabe  ? 
13  Koma  ndinena  ndi  inu  kuti 
anafikadi  Eliya,  ndipo  anamchitiranso 
ziri  zonse  iwo  anazifuna,  monga 
kwalembedwa  za  iye. 

14  Ndipo  pamene  anadza  kwa 
ophunzira,  anaona  khamu  lalikuru  la 
anthu  ozungulira  iwo,  ndi  alembi 
alikufunsana  nawo.  15  Ndipo  po- 
mwepo  anthu  onse  a khamu’io, 
pakumuona  Iye,  anazizwa  kwambiri, 
namthamangira  Iye,  namlankhula. 

16  Ndipo  anawafunsa  iwo,  Mufunsana 
nawo  chiani  ? 17  Ndipo  wina  wa 

m’khamu’lo  anamyankha  Iye,  kuti, 
Mphunzitsi,  ndadza  naye  kwa  Inu 
mwana  wanga,  ali  nawo  mzimu  wosa- 
lankhula ; 18  ndipo  ponse  pamene 

umgwira,  umgwetsa ; ndipo  achita 
thobvu,  nakukuta  mano,  nanyololoka ; 
ndipo  ndinalankhula  nawo  ophunzira 
anu  kuti  auturutse  ; koma  sanakhoza. 

19  Ndipo  Iye  anawayankha  nanena, 
Mbadwo  wosakhulupirira  inu,  ndi- 
dzakhala  ndi  inu  kufikira  liti  ? 
ndidzakulekererani  nthawi  yanji  ? 

46 


Mudze  naye  kwa  Ine.  20  Ndipo 

anadza  naye  kwa  Iye ; ndipo  paku- 
muona,  pomwepo  mzimu’wo  una- 
mng’amba  koopsya ; ndipo  anagwa 
pansi  nabvimbvinika  ndi  kuchita 
thobvu.  21  Ndipo  Iye  anafunsa  atate 
wache,  kuti,  Chimenechi  chinayamba 
kumgwira  liti  ? Ndipo  anati,  Chida- 
myamba  akali  mwana.  22  Ndipo 

kawiri  kawiri  ukamtaya  ku  moto  ndi 
ku  madzi,  kumuononga  ; koma  ngati 
mukhoza  kuchita  kanthu  mtithandize, 
ndi  kutichitira  chifundo.  23  Ndipo 
Yesu  ananena  naye,  Ngati  mukhoza  ! 
Zinthu  zonse  zitheka  ndi  iye  waku- 
khulupirira.  24  Pomwepo  atate  wa 
mwana  anapfuula,  nanena,  Ndikhu- 
lupirira  ; thandizani  kusakhulupirira 
kwanga.  25  Ndipo  pamene  Yesu 
anaona  kuti  khamu  la  anthu  liri- 
kuthamangira  pamodzi,  anadzudzula 
mzimu  woipa’wo,  nanena  ndi  uwo, 
Mzimu  wosalankhula  ndi  wogontha 
iwe,  Ine  ndikulamula  iwe,  turuka 
mwa  iye,  ndipo  usalowenso  mwa 
iye.  26  Ndipo  pamene  unapfuula, 
numng’ambitsa,  unaturuka ; ndipo 
mwana  anakhala  ngati  wakufa  ; ko- 
tero  kuti  ambiri  ananena,  Wamwalira. 
27  Koma  Yesu  anamgwira  dzanja 
lache,  namnyamutsa  ; ndipo  anaimi- 
rira.  28  Ndipo  pamene  Iye  adalowa 
m’nyumba,  ophunzira  ache  anamfunsa 
m’tseri,  kuti,  Nanga  bwanji  sitinakhoza 
ife  kuuturutsa  ? 29  Ndipo  Iye  anati 

kwa  iwo,  Mtundu  uwu  sukhoza  kutu- 
ruka  ndi  kanthu  kena  konse,  koma 
ndi  kupemphera. 

30  Ndipo  anachoka  iwo  kumeneko, 
napyola  pakati  pa  Galileya ; ndipo 
Iye  sanafuna  kuti  munthu  adziwe. 
31  Pakuti  anaphunzitsa  ophunzira 
ache,  nanena  nawo,  kuti,  Mwana 
wa  munthu  aperekedwa  m’manja  a 
anthu,  ndipo  adzamupha  Iye  ; ndipo 
ataphedv/a,  adzauka  pofika  masiku 
atatu.  32  Koma  iwo  sanazindikira 
mau’wo,  naopa  kumfunsa. 

33  Ndipo  iwo  anadza  ku  Kapernao  ; 
ndipo  pamene  anakhala  m’nyumba 
Iye  anawafunsa,  Munalikutsutsana  ni- 
nji  pa  njira  ? 34  Koma  iwo  anakhala 

chete  ; pakuti  anatsutsana  wina  ndi 
mnzache  pa  njira,  kuti,  wamkuru  nda- 
ni  ? 35Ndipo  m’meneanakhalapansi 
anaitana  khumi  ndi  awiri’wo  ; nanena 
nawo,  Ngati  munthu  afuna  kukhala 
woyamba,  akhale  wakuthungo  wa 
onse,  ndi  mtumiki  wa  onse.  36  Ndipo 

anatenga  kamwana,  nakaika  pakati 
pawo,  nakayangata,  nanena  nawo, 
37  Munthu  ali  yense  adzalandira 
kamodzi  ka  tiana  totere  chifukwa  cha 
dzina  langa,  alandira  Ine  ; ndipo  yense 
amene  akalandira  Ine,  salandira  Ine, 
koma  Iye  amene  anandituma  Ine. 

38  Yohane  anati  kwa  Iye,  Mphu- 
nzitsi,  tinaona  munthu  alikuturutsa 
ziwanda  m’dzina  lanu  ; ndipo  tina- 
mletsa,  chifukwa  sanalikutsata  ife. 

39  Koma  Yesu  anati,  Musamamletsa 
iye  ; pakuti  palibe  munthu  adzachita 
champhamvu  m’dzina  langa,  nadza- 
khoza  msanga  kundinenera  Ine  zoipa. 

40  Pakuti  iye  wosatsutsana  ndi  ife 
athandizana  nafe.  41  Pakuti  munthu 
ali  yense  adzakumwetsani  inu  chikho 
cha  madzi  m’dzina  langa  chifukwa 
muli  ache  a Kristu,  indetu  ndinena 
ndi  inu,  kuti  iye  sadzataya  konse 
mphotho  yache. 

42  Ndipo  yense  amene  adzalakwitsa 
kamodzi  ka  tiana  timeneto  takukhu- 
lupirira  Ine,  kuli  kwabwino  kwa 
iye  makamaka  kuti  rnwala  waukuru 
wa  mphero  ukolowekedwe  m’khosi 
mwache,  naponyedwe  iye  m’nyanja. 
43  Ndipo  ngati  dzanja  lako  likulakwi- 
tsa  iwe,  ulidule : nkwabwino  kwa  iwe 
kulowa  m’moyo  wopunduka  dzanja, 
koposa  kukhala  ndi  manja  ako  awiri 
ndi  kulowa  m’gehena,  m’moto  wosa- 
zima.  45  Ndipo  ngati  phazi  lako 
likulakwitsa,  ulidule ; kulowa  iwe 
m’moyo  wopunduka  mwendo  kuli 
kwabwino  koposa  ndi  kukhala  ndi 
mapazi  ako  awiri  ndi  kuponyedwa 
m’gehena.  47  Ndipo  ngati  diso  lako 
likulakwitsa  ulikolowole  ; kulowa 
iwe  m’Ufumu  wa  Mulungu  ndi  diso 
limodzi  kuli  kwabwino  koposa  ndi 
kukhala  ndi  maso  awiri  ndi  kuponye- 
dwa  m’gehena  ; 48  kumeneko  mphu- 
tsi  yawo  siikufa,  ndi  moto  suzimidwa. 
49  Pakuti  onse  adzathiridwa  mchere 
wa  moto.  50  Mchere  uli  wabwino  ; 
koma  ngati  mchere  unasukuluka, 
mudzaukoleretsa  ndi  chiani  ? Kha- 
lani  nawo  mchere  mwa  inu  nokha, 
ndipo  khalani  ndi  mtendere  wina  ndi 
mnzache. 

i Ndipo  ananyamuka  Iye  ku- 

1 meneko,  nadza  ku  maiko  a 
ku  Yudeya  ndi  kutsidya  lija  la 
Yordano  ; ndipo  anasonkhananso  kwa 
Iye  makamu  a anthu  ; ndipo  mo- 
nga  anazolowera,  anawaphunzitsanso. 

2 Ndipo  anadza  kwa  Iye  aFarisi, 


namfunsa  Iye  ngati  kuloledwa 
kuti  munthu  achotse  mkazi  wache, 
namuyesa  Iye.  3 Ndipo  Iye  ana- 
yankha  nati  kwa  iwo,  Kodi  Mose 
anakulamulirani  chiani  ? 4 Ndipo 

anati,  Mose  analola  kulembera  kalata 
wakulekanira,  ndi  kumchotsa.  5 Ko- 
ma  Yesu  anati  kwa  iwo,  Chifu- 
kwa  cha  kuuma  kwa  mitima  yanu 
anakulemberani  lamulo  ili.  6 Ko- 
ma  kuyambira  pa  chiyambi  cha 
malengedwe  anawapanga  mwamuna 
ndi  mkazi.  7 Chifukwa  chache  mwa- 
muna  adzasiya  atate  wache  ndi 
amai  v/ache,  ndipo  adzaphatikizana 
ndi  mlcazi  wache  ; 8 ndipo  awiri’wa 
adzakhala  thupi  limodzi  : kotero 

kuti  sali’nso  awiri,  koma  thupi 
limodzi.  9 Chifukwa  chache  chi- 
mene  Mulungu  anachimanga  pamodzi, 
asachilekanitse  munthu.  10  Ndipo 
m’nyumba  ophunzira  anamfunsanso 
za  chinthu  ichi.  11  Ndipo  Iye  anane- 
na  nawo,  Munthu  ali  yense  akacho- 
tsa  mkazi  wache,  nakakwatira  wina, 
achita  chigololo  kulakwira  mkazi’yo  ; 
12  ndipo  ngati  mkazi  akachotsa 
mwamuna  wache,  nakwatiwa  ndi 
wina,  achita  chigololo  iyeyu. 

13  Ndipo  analinkudza  nato  kwa  Iye 
tiana,  kuti  akatikhudze  ; ndipo  opu- 
nzira’wo  anawadzudzula.  14  Koma 
pamene  Yesu  anaona  anakwiya,  ndipo 
anati  kwa  iwo,  Lolani  tiana  tidze  kwa 
Ine  ; musatiletse  : pakuti  Ufumu  wa 
Mulungu  uli  wa  totere.  15  Ndithu 
ndinena  ndi  inu,  Munthu  ali  yense 
wosalandira  Ufumu  wa  Mulungu  nga- 
ti  kamwana,  sadzalowa’mo  ‘konse. 
16  Ndipo  Iye  anatiyangata,  natidalitsa, 
ndi  kuika  manja  ache  pa  ito. 

17  Ndipo  pamene  Iye  anaturuka 
kutsata  njira,  anamthamangira  mu- 
nthu,  namgwadira  Iye,  namfunsa, 
Mphunzitsi  wabwino,  ndidzachita  chi- 
ani  kuti  ndilandire  moyo  wosatha  ? 

18  Ndipo  Yesu  anati  kwa  iye,  Undicha 
Ine  wabwino  bwanji  ? palibe  wabwi- 
no  koma  mmodzi,  ndiye  Mulungu. 

19  Udziwa  malamulo,  Usaphe,  Usa- 

chite  chigololo,  Usabe,  Usachite 
umboni  wakunama,  Usanyenge,  Leme- 
keza  atate  wako  ndi  amako.  20  Ndi- 
po  iye  anati  kwa  Iye,  Mphunzitsi, 
zonsezi  ndinazisunga  kuyambira  ndiri 
mwana.  21  Ndipo  Yesu  anamya- 
ng’ana,  na.mkonda,  nati  kwa  iye, 
Chinthu  chimodzi  chikusowa : pita, 

gulitsa  zonse  uli  nazo,  nuzipereke  kwa 


47 


10. 22 — 50 


MARKO 


anthu  aumphawi,  ndipo  chuma  udza- 
khala  nacho  m’mwamba ; ndipo 
ukadze  kuno,  unditsate  Ine.  22  Ko- 
ma  nkhope  yache  inagwa  pa  mau  awa, 
ndipo  anachoka  iye  wachisoni  ; 
pakuti  anali  mwini  chuma  chambiri. 

23  Ndipo  Yesu  anaunguzaunguza, 
nanena  ndi  ophunzira  ache,  Okhala 
nacho  chuma  adzalowa  mu  Ufumu 
wa  Mulungu  ndi  kubvuta  nanga ! 

24  Ndipo  ophunzira’wo  anazizwa  ndi- 

thu  ndi  mau  ache.  Koma  Yesu 
anayankhanso  nanena  nawo,  Ananu 
nkobvuta  ndithu  kwa  iwo  akutama 
chuma  kulowa  mu  Ufumu  wa  Mulu- 
ngu ! 25  Nkwa  pafupi  kuti  ngamila 

ipyole  diso  la  singano  koposa  kuti 
mwini  chuma  alowe  mu  Ufumu  wa 
Mulungu.  26  Ndipo  anadabwa,  na- 
nena  kwa  Iye,  Ndipo  angathe  kupulu- 
muka  ndani  ? 27  Yesu  anawaya- 

ng’ana  iwo  nati,  Sikutheka  ndi  anthu, 
koma  kutheka  ndi  Mulungu  ; pakuti 
zinthu  zonse  zitheka  ndi  Mulungu. 
28  Petro  anayamba  kunena  naye, 
Onani,  ife  tinasiya  zonse,  ndipo 
tinakutsatani  Inu.  29  Yesu  anati, 
Ndinena  ndi  inu  ndithu,  Palibe  mu- 
nthu  anasiya  nyumba,  kapena  abale, 
kapena  alongo,  kapena  amai,  kapena 
atate,  kapena  ana,  kapena  minda, 
chifukwa  cha  Ine,  ndi  chifukwa  cha 
Uthenga  Wabwino’wo,  30  amene 
sadzalandira  makumi  khumi  tso- 
pano  nthawi  yino,  nyumba,  ndi  abale, 
ndi  alongo,  ndi  amai,  ndi  ana,  ndi 
minda,  pamodzi  ndi  mazunzo  ; ndipo 
nthawi  irinkudza  moyo  wosatha. 
31  Koma  ambiri  akuyamba  adzakhala 
akuthungo,  ndi  akuthungo  adzakhala 
oyamba. 

32  Ndipo  iwo  anali  m’njira  alinku- 
kwera  kunka  ku  Yerusalemu  ; ndipo 
Yesu  analikuwatsogolera  ; ndipo  iwo 
anazizwa  ; ndipo  akumtsata’wo  ana- 
chita  mantha.  Ndipo  Iye  anatenga- 
nso  khumi  ndi  awiri’wo,  nayamba 
kuwauza  zinthu  zimene  zidzamfikira 
Iye,  33  nati,  Taonani  tikwera  ku 
Yerusalemu  ; ndipo  Mwana  wa  mu- 
nthu  adzaperekedwa  kwa  ansembe 
akuru  ndi  alembi  ; ndipo  iwo  adza- 
mweruza  kuti  ayenera  imfa,  nadza- 
mpereka  Iye  kwa  anthu  a mitundu  ; 
34  ndipo  adzamnyoza  Iye,  nadza- 
mthira  malobvu,  nadzamkwapula  Iye, 
nadzamupha  ; ndipo  pofika  masiku 
atatu  adzauka. 

35  Ndipo  anadza  kwa  Iye  Yakobo 


ndi  Yohane,  ana  a Zebedayo,  nanena 
naye,  Mphunzitsi,  tifuna  kuti  mudza- 
tichitire  chimene  chiri  chonse  tidza- 
pempha  kwa  Inu.  36  Ndipo  Iye  anati 
kwa  iwo,  Mufuna  kuti  ndidzakuchi- 
tireni  inu  chiani  ? 37  Ndipo  iwo  anati 

kwa  Iye,  Mutipatse  ife  kuti  tikhale 
mmodzi  ku  dzanja  lanu  lamanja,  ndi 
wina  ku  lamanzere,  m’ulemerero 
wanu.  38  Koma  Yesu  anati  kwa  iwo, 
Simudziwa  chimene  muchipempha. 
Mukhoza  kodi  kumwera  chikho  chi- 
mene  ndimwera  Ine  ? kapena  kuba- 
tizidwa  ndi  ubatizo  umene  ndibatizi- 
dwa  nawo  Ine  ? 39  Ndipo  anati  kwa 

Iye,  Tikhoza.  Ndipo  Yesu  anati  kwa 
iwo,  Chikho  chimene  ndimwera  Ine 
mudzamwera  ; ndipo  ubatizo  umene 
ndibatizidwa  nawo  Ine,  mudzabati- 
zidwa  nawo  ; 40  koma  kukhala  ku 
dzanja  langa  lamanja,  kapena  ku 
lamanzere  sikuli  kwanga  kupatsa ; 
koma  kuli  kwa  iwo  amene  adawa- 
konzeratu.  41  Ndipo  pamene  khumi- 
’wo  anamva,  anayamba  kupsa  mtima 
chifukwa  cha  Yakobo  ndi  Yohane. 

42  Ndipo  Yesu  anawaitana,  nanena 
nawo,  Mudziwa  kuti  iwo  amer.e  aye- 
sedwa  ambuye  a mitundu  ya  anthu 
amachita  ufumu  pa  iwo  ; ndipo  akuru 
awo  amachita  ulamuliro  pa  iwo. 

43  Koma  mwa  inu  sikutero  ai  ; koma 
amene  ali  yense  afuna  kukhala  wa- 
mkuru  mwa  inu  adzakhala  mtumiki 
wanu  ; 44  ndipo  amene  ali  yense  afuna 
kukhala  woyamba  mwa  inu  adzakhala 
kapolo  wa  onse.  45  Pakuti  ndithu, 
Mwana  wa  munthu  sanadza  kutumi- 
kiridwa,  koma  kutumikira,  ndi  kupe- 
reka  moyo  wache  dipo  la  kwa  anthu 
ambiri. 

46  Ndipo  iwo  anafika  ku  Yeriko  ; 
ndipo  m’mene  Iye  anali  kuturuka 
m’Yeriko,  ndi  ophunzira  ache,  ndi 
khamu  lalikuru  la  anthu,  mwana  wa 
Timeyu,  Bartimeyu,  wopempha  wa- 
khungu,  analikukhala  pansi  m’mbali 
mwa  njira.  47  Ndipo  pamene  anamva 
kuti  ndi  Yesu  wa  ku  Nazarete,  ana- 
yamba  kupfuula,  ndi  kunena,  Yesu, 
Inu  Mwana  wa  Davide,  mundichitire 
ine  chifundo.  48  Ndipo  ambiri  ana- 
muyamula  kuti  atonthole  : koma  ma- 
kamaka  anapfuulitsa  kuti,  Inu  Mwana 
wa  Davide,  mundichitire  chifundo. 
49  Ndipo  Yesu  anaima,  nati,  Mwita- 
neni.  Ndipo  anaitana  wakhungu’yo, 
nanena  naye,  Limba  mtima ; nya- 
muka,  akuitana.  50  Ndipo  iye  ana- 

taya  chopfunda  chache,  nazunzuka, 
nadza  kwa  Yesu.  51  Ndipo  Yesu 
anamyankha,  nati,  Ufuna  kuti  ndiku- 
chitire  chiani  ? Ndipo  wakhungu’yo 
anati  kwa  Iye,  Raboni,  ndilandire 
kuona  kwanga.  52  Ndipo  Yesu  anati 
kwa  iye,  Muka  ; chikhulupiriro  chako 
chakupulumutsa  iwe.  Ndipo  pomwepo 
anapenyanso  ; namtsata  Iye  pa  njira. 

"1 1 Ndipo  pamene  iwo  anayandikira 
I I ku  Yerusalemu,  ku  Betefage  ndi 
Betaniya,  pa  phiri  la  Azitona,  anatuma 
awiri  a ophunzira  ache,  2 nanena 
nawo,  Mukani,  lowani  m’mudzi  wa  pa- 
ndunji  ndi  inu  ; ndipo  pomwepo  paku- 
lowa’mo,  mudzapeza  mwana  wa  buru 
womangidwa,  amene  palibe  munthu 
anakhala’po  kale  lonse  ; mmasuleni, 
ndipo  mubwere  naye.  3 Ndipo 
munthu  akati  kwa  inu,  Mutero 
bwanji  ? Katini,  Ambuye  amfuna 
iye  ; ndipo  pomwepo  adzamtumiza 
kuno.  4 Ndipo  anachoka,  napeza 
mwana  wa  buru  womangidwa  pa 
khomo,  pa  bwalo  m’khwalala,  na- 
mmasula  iye.  5 Ndipo  ena  akuima 
kumeneko  ananena  nawo,  Muchita 
chiani  ndi  kumasula  mwana  wa 
buru  ? 6 Ndipo  anati  kwa  iwo  monga 

momwe  ananena  Yesu:  ndipo  anawa- 
lola  iwo  apite  naye.  7 Ndipo  anabwe- 
ra  naye  mwana  wa  buru  kwa  Yesu, 
naika  zobvala  zawo  pa  iye,  ndipo  Iye 
anakhala  pamenepo.  8 Ndimo  ambiri 
anayala  zobvala  zawo  pa  njira  ; ndi 
ena  zitsamba,  anazidula  m’minda. 
9 Ndipo  akutsogolera,  ndi  iwo  aku- 
tsata,  anapfuula,  Hosana  ; Wole- 
mekezeka  Iye  wakudza  m’dzina  la 
Ambuye  : 10  Wolemekezeka  Ufumu 
ulinkudza,  wa  atate  wathu  Davide  ; 
Hosana  m’Kumwambamwamba. 

11  Ndipo  Iye  analowa  m’Yerusa- 
lemu,  m’kachisi  ; ndipo  m’mene  ana- 
unguza  zinthu  zonse,  popeza  ndi 
madzulo,  anaturuka  kupita  ku  Beta- 
niya  pamodzi  ndi  khumi  ndi  awiri’wo. 

12  Ndipo  m’mawa  mwache,  atatu- 
ruka  ku  Betaniya,  Iye  anamva  njala. 

13  Ndipo  anaona  mkuyu  kutali,  uli 
ndi  masamba  ; ndipo  anadza  Iye,  kuti 
kapena  akapeza’po  kanthu  : ndipo 
m’mene  anafika’ko  anapeza  palibe 
kanthu  koma  masamba  okha  ; pakuti 
siinali  nyengo  yache  ya  nkhuyu. 

14  Ndipo  anayankha  nanena  ndi  uwo, 
munthu  sadzadyanso  zipatso  zako 
nthawi  zonse.  Ndipo  ophunzira  ache 
anamva. 


15  Ndipo  anafika  iwo  ku  Yerusa- 
lemu  ; ndipo  Iye  analowa  m’kachisi, 
nayamba  kuturutsa  akugulitsa  ndi 
akugula  malonda  m’kachisi’mo,  nagu- 
buduza  magome  a osinthana  ndala- 
ma,  ndi  mipando  ya  ogulitsa  nkhunda  ; 
16  ndipo  sanalola  munthu  ali  yense 
kunyamula  chotengera  kupyola  pakati 
pa  kachisi.  17  Ndipo  anaphunzitsa, 
nanena  nawo,  Sichilembedwa  kodi, 
Nyumba  yanga  idzachedwa  nyumba 
yakupemphera’mo  anthu  a mitundu 
yonse  ? koma  inu  mwaiyesa  phanga 
la  achifwamba.  18  Ndipo  ansembe 
akuru  ndi  alembi  anamva,  nafuna- 
funa  momuonongera  Iye  ; pakuti 
anamuopa,  chifukwa  khamu  lonse  la 
anthu  linazizwa  ndi  chiphunzitso 
chache. 

19  Ndipo  masiku  onse  madzulo 
anaturuka  Iye  m’mudzi. 

20  Ndipo  m’mene  anapita’po  m’ma- 
wa  mwache,  anaona  kuti  mkuyu  uja 
unafota,  kuyambira  ku  mizu.  21  Ndi- 
po  Petro  anakumbukila,  nanena  naye, 
Rabi,  onani,  wafota  mkuyu’wo  muna- 
utemberera.  22  Ndipo  Yesu  anaya- 
nkha  nanena  nawo,  Khulupirirani 
Mulungu.  23  Ndithu  ndinena  ndi  inu, 
kuti,  Munthu  ali  yense  akanena  ndi 
phiri  ili,  Tanyamulidwa,  nuponyedwe 
m’nyanja ; wosakayika  mu  mtima 
mwache,  koma  adzakhulupirira  kuti 
chimene  achinena  chichitidwa,  adza- 
khala  nacho.  24  Chifukwa  chache 
ndinena  ndi  inu,  Zinthu  ziri  zonse 
mukazipemphera  ndi  kuzipempha, 
khulupirirani  kuti  mwazilandira,  ndipo 
mudzakhala  nazo.  25  Ndipo  pamene 
muimirira  ndi  kupemphera,  khululu- 
kirani,  ngati  munthu  wakulakwirani 
kanthu  ; kuti  Atate  wanunso  ali 
Kumwamba  akhululukire  inu  zolakwa 
zanu. 

27  Ndipo  iwo  anadzanso  ku  Veru- 
salemu  ; ndipo  m’mene  Iye  anali  ku- 
yenda  m’kachisi,  anafika  kwa  Iye 
ansembe  akuru,  ndi  alembi  ndi  akuru  ; 
28  nanena  naye,  Izi  muzichita  ndi 
ulamuliro  wotani  ? Kapena  anaku- 
patsani  ndani  ulamuliro  uwu  waku- 
chita  izi  ? 29  Ndipo  Yesu  anati  kwa 

iwo,  Ndikufunsani  mau  amodzi,  mu- 
ndiyankhe  Ine,  ndipo  ndidzakuuzani 
ulamuliro  umene  ndichita  nawo 
zinthu  zimenezi.  30  Ubatizo  wa 
Yohane  uchokera  Kumwamba  kodi, 
kapena  kwa  anthu  ? Mundiyankhe. 
31  Ndipo  anatsutsana  mwa  iwo 

okha,  nanena,  Tikati,  Kumwamba ; 
adzanena  lye,  Ndipo  simunakhulu- 
pirira  iye  bwanji  ? 32  Koma  tikati, 

Kwa  ar.thu, — anaopa  anthu’wo  ; 

pakuti  onse  anamuyesa  Yohane 
mneneri  ndithu.  33  Ndipo  iwo  ana- 
myankha  Yesu,  nanena,  Sitidziwa. 
Ndipo  Yesu  ananena  nawo,  Ine’nso 
sindikuuzani  ulamuliro  umene  ndichita 
nawo  zinthu  zimenezi. 

“|  Q Ndipo  lye  anayamba  kula- 
1 <2^  nkhula  nawo  m’mafanizo. 
Munthu  analima  munda  wa  mphesa, 
nauzunguniza  ndi  linga,  nakumba 
mopondera’mo  mphesa,  namanga 
nsanja,  naukongoletsa  kwa  olima 
munda,  namuka  kwina.  2 Ndipo 
m’nyengo  yache  anatuma  kapolo  kwa 
olima’wo,  kuti  alandire’ko  kwa 
olima’wo  zipatso  za  m’munda  wa 
mphesa.  3 Ndipo  iwo  anamtenga 
iye,  nampanda,  namchotsa  wopanda 
kanthu.  4 Ndipo  anatumanso  kapolo 
wina  kwa  iwo  ; ndipo  ameneyu 
anamlasa  mutu,  namchitira  zomchi- 
titsa  manyazi.  5 Ndipo  anatuma 
wina ; iyeyu  anamupha ; ndi  ena 
ambiri  ; ena  anawapanda,  ndi  ena 
anawapha.  6 Anamtsalira  mmodzi, 
ndiye  mwana  wache  wokondedwa ; 
potsiriza  anamtuma  iye  kwa  iwo, 
nanena,  Adzamchitira  ulemu  mwana 
wanga.  7 Koma  olima  ajawo,  ana- 
nena  mwa  iwo  okha,  Ameneyu  ndiye 
wolowa  njmmba  ; tiyeni  timuphe  iye, 
ndipo  munda’wu  udzakhala  wathu. 
8 Ndipo  anamtenga,  namupha  iye, 
namtaya  kunja  kwa  munda.  9 Pa- 
menepo  mwini  munda  adzachita 
chiani  ? Adzafika,  nadzaononga  oli- 
ma’wo,  nadzapereka  munda’wo  kwa 
ena.  1 0 Kodi  simunawerenga  nga- 
khale  lembo  ili ; 

Mwala  umene  anaukana  omanga 
nyumba, 

Womwewu  unayesedwa  mutu 
wa  pa  ngondya  : 

11  Ichi  chinachokera  kwa  Arnbuye, 

Ndipo  chiri  chozizwitsa  m’maso 

mwathu  ? 

12  Ndipo  anayesa  kumgwira  Iye  ; 
koma  anaopa  khamu  la  anthu, 
pakuti  anazindikira  kuti  lye  ana- 
kamba  fanizo  ili  kuwatsutsa  iwo  ; 
ndipo  anamsiya  Iye,  nachoka. 

13  Ndipo  anatuma  kwa  Iye  ena  a 
aFarisi,  ndi  a aHerode,  kuti  akamkole 
Iye  m’kulankhula  kwache.  14  Ndipo 
pamene  anafika,  ananena  naye,  Mphu- 


nzitsi,  tidziwa  kuti  muli  woona,  ndipo 
simusamala  munthu  ; pakuti  simu- 
yang’ana  nkhope  ya  anthu,  koma 
muphunzitsa  njira  ya  Mulungu  moona : 
Nkuloleka  kodi  kupereka  msonkho 
kwa  Kaisara,  kapena  iai  ? 15  Kodi 

tipereke  kapena  'cisapereke  ? Koma 
Iye  anadziwa  chinyengo  chawo,  nati 
kwa  iwo,  Mundiyeseranji  ? Ndite- 
ngereni  rupiya  la  theka,  kuti  ndilione. 
Ndipo  analitenga.  16  Ndipo  ananena 
nawo,  Chithunzithunzi  ichi,  ndi  chile- 
mbo  chache  ziri  za  yani  ? Ndipo 
anati  kwa  Iye,  Za  Kaisara.  17  Ndipo 
Yesu  anati  kwa  iwo,  Perekani  zache 
za  Kaisara  kwa  Kaisara,  ndi  zache 
za  Mulungu  kwa  Mulungu.  Ndipo 
anazizwa  naye  kwambiri. 

18  Ndipo  anadza  kwa  Iye  aSaduki, 
amene  amanena  kuti  palibe  kuuka 
kwa  akufa  ; ndipo  anamfunsa  Iye, 
nanena,  19  Mphunzitsi,  Mose  anati- 
lembera,  kuti,  Akafa  mbale  wache  wa 
munthu,  nasiya  mkazi,  wosasiya’po 
mwana,  mbale  wache  atenge  mkazi 
wache,  namuukitsire  mbale  wache’yo 
mbeu.  20  Analipo  abale  asanu  ndi 
awiri  ; woyamba  anakwatira  mkazi, 
nafa,  wosasiya  mbeu  ; 21  ndipo  wachi- 
wiri  anamkwatira,  nafa,  wosasiya 
mbeu  ; ndipo  wachitatunso  anatero 
momwemo  ; 22  ndipo  asanu  ndi 

awiri’wo  analibe  kusiya  mbeu.  Potsi- 
riza  pache  pa  onse  mkazinso  anafa. 

23  Pa  kuuka  adzakhala  mkazi  wa 
yani  wa  iwowa  ? Pakuti  asanu  ndi 
awiri’wo  adamuyesa  mkazi  wawo. 

24  Yesu  ananena  nawo,  Simusochera 

nanga  mwa  ichi,  popeza  mulibe 
kudziwa  malembo,  kapena  mphamvu 
yache  ya  Mulungu  ? Pakuti  pamene 
adzauka  kwa  akufa,  sakwatira, 
kapena  sakwatiwa ; koma  akhala 
ngati  angelo  a Kumwamba.  Koma 
za  akufa,  kuti  akaukitsidwa  ; 26  simu- 
nawerenga  m’kalata  wa  Mose  kodi,  za 
Chitsamba’cho,  kuti  Mulungu  anati 
kwa  iye,  nanena,  Ine  Ndine  Mulungu 
wa  Abrahamu,  ndi  Mulungu  wa  Isake, 
ndi  Mulungu  wa  Yakobo  ? 27  Sali 

Mulungu  wa  akufa,  koma  wa  amoyo  : 
musochera  inu  ndithu. 

28  Ndipo  anadza  mmodzi  wa  alembi, 
namva  iwo  ali  kufunsana  pamodzi, 
ndipo  pakudziwa  kuti  anawayankha 
bwino,  anamfunsa  Iye,  Lamulo  la 
m’tsogolo  la  onse  ndi  liti  ? 29  Yesu 

anayankha,  kuti,  La  m’tsogolo  ndili, 
Mvera,  Israyeli  ; Ambuye  Mulungu 

wathu,  Ambuye  ndiye  mmodzi  ; 

30  ndipo  uzikonda  Arnbuye  Mulungu 
wako  ndi  mtima  wako  wonse,  ndi 
moyo  wako  wonse,  ndi  nzeru  zako 
zonse,  ndi  mphamvu  yako  yonse. 

31  Lachiwiri  ndi  ili,  Uzikonda  mnza- 
ko  monga  udzikonda  mwini.  Palibe 
lamulo  lina  lakuposa  awa.  32  Ndipo 
mlembi’yo  anati  kwa  Iye,  Chabwino, 
Mphunzitsi,  mwanena  zoona  kuti  ndi- 
ye  mmodzi  ; 33  ndipo  palibe  wina, 
koma  Iye  : ndipo,  kumkonda  Iye  ndi 
mtima  wonse,  ndi  nzeru  yonse,  ndi 
mphamvu  yonse,  ndi  kukonda  mnzache 
monga  adzikonda  mwini,  ndiko  kuposa 
nsembe  zopsereza  zamphumphu  zonse, 
ndi  nsembe  zophedwa.  34  Ndipo 
pakuona  kuti  anayankha  ndi  nzeru, 
Yesu  anati  kwa  iye,  Suli  kutali  ndi 
Ufumu  wa  Mulungu.  Ndipo  palibe 
munthu  analimbanso  mtima  kumfu- 
nsa  Iye  kanthu. 

35  Ndipo  Yesu  pamene  anaphu- 
nzitsa  m’kachisi,  anayankha,  r.anena, 
Bwanji  alembi  anena  kuti  Kristu 
ndiye  mwana  wa  Davide  ? 36  Davide 

mwini  yekha  anati  mwa  Mzimu 
Woyera,  Ambuye  anati  kwa  Ambuye 
wanga,  Khala  ku  dzanja  langa  lama- 
nja,  kufikira  ndiwaika  adani  ako  popo- 
nda’po  mapazi  ako.  37  Davide  mwini 
yekha  amchula  Iye  Ambuye  ; ndipo 
ali  mwana  wache  bwanji  ? Ndipo 
anthu  a makamu’wo  anakondwa 
kumva  Iye. 

38  Ndipo  m’chiphunzitso  chache 
ananena,  Yang’anirani  mupewe  ale- 
mbi,  akufuna  kuyendayenda  obvala 
miinjiro,  ndi  kulankhulidwa  pa  misi- 
ka,  39  ndi  kukhala  nayo  mipando  ya 
ulemu  m’sunagoge,  ndi  malo  a ulemu 
pa  mapwando  : 40  amenewo  alusira 
nyumba  za  akazi  a masiye,  na- 
pemphera  monyenga  mau  ambiri  ; 
amenewa  adzalandira  kulanga  ko- 
posa. 

41  Ndipo  Iye  anakhala  pansi  pandu- 
nji  pa  mosungira’mo  zopereka,  nape- 
nya  kuti  khamu  la  anthu  ali  kuponya 
ndalama  mosungira’mo  ; ndipo  eni 
chuma  ambiri  anaponya’mo  zambiri. 
42  Ndipo  anadza  mkazi  wamasiye 
waumphawi,  ndipo  iye  anaponya’mo 
tindalama  tiwiri  tating’ono  tofa  kako- 
biri  kamodzi.  43  Ndipo  anaitana 
ophunzira  ache,  nati  kwa  iwo,  Ndithu 
ndinena  ndi  inu,  Mkazi  wamasiye 
amene  waumphawi  anaponya  zambiri 
koposa  onse  akuponya  mosungira’mo  : 


44  pakuti  anaponya’mo  onse  mwa 
zochuruka  zawo  ; koma  iye  anaponya 
mwa  kusowa  kwache  zonse  anali  nazo, 
inde  moyo  wache  wonse. 

1 O Ndipo  pamene  anali  kuturu- 
S O ka  Iye  m’kachisi,  mmodzi  wa 
ophunzira  acne  ananena  kwa  Iye, 
Mphunzitsi,  onani,  miyala  yotere  ndi 
nyumba  yotere.  2 Ndipo  Yesu  anati 
kwa  iye,  Kodi  waona  nyumba  izi 
zazikuru  ? Sudzasiyidwa  pano  mwala 
umodzi  pamwamba  pa  unzache,  umene 
sudzagwetsedwa. 

3 Ndipo  pamene  anakhala  lye  pa 
phiri  la  Azitona,  popenyana  ndi  kachi- 
si,  anamfunsa  Iye  m’tseri  Petro,  ndi 
Yakobo,  ndi  Yohane,  ndi  Andreya, 
kuti,  4 Tiuzeni,  zinthu  izi  zidzachitika 
liti  ? Ndi  chotani  chizindikilo  chache 
chakuti  ziri  pafupi  pa  kumarizidwa 
zinthu  izi  zonse  ? 5 Ndipo  Yesu 

anayamba  kunena  nawo,  Yang’ani- 
rani  kuti  munthu  asakusocheretseni. 
6 Ambiri  adzafika  m’dzina  langa, 
nadzanena,  Ine  ndine  Iye  ; nadzaso- 
cheretsa  ambiri.  7 Ndipo  m’mene 
mudzamva  za  nkhondo  ndi  mbiri  zache 
za  nkhondo,  musamadera  nkhawa : 
ziyenera  kuchitika  izi  ; koma  sichi- 
nafike  chimariziro.  8 Pakuti  mtundu 
wa  anthu  udzayambana  ndi  mtundu 
wina,  ndipo  ufumu  ndi  ufumu  unza- 
che  : padzakhala  zibvornezi  m’malo 

m’malo  ; padzakhala  njala  ; izi  ndi 
zoyambira  za  zowawa. 

9 Koma  inu  mudziyang’anire  inu 
nokha ; pakuti  adzakuperekani  inu 
kwa  akuru  a mirandu  ; ndipo  adza- 
kukwapulani  m’masunagoge  ; ndipo 
pa  maso  pa  akazembe  ndi  mafumu 
mudzaimirira  chifukwa  cha  Ine,  ku- 
khale  umboni  kwa  iwo.  10  Ndipo 
Uthenga  Wabwino  uyenera  uyambe 
kulalikidwa  kwa  anthu  a mitundu 
yonse.  11  Ndipo  pamene  adzapita 
nanu  ku  mlandu,  nadzakuperekani, 
musada  nkhawa  usanayambe  mrandu 
ndi  chimene  mudzalankhula ; koma 
chimene  chidzapatsidwa  kwa  inu 
m’mphindi  yomweyo,  muchilankhule ; 
pakuti  olankhula  si  ndinu,  koma 
Mzimu  Woyera.  12  Ndipo  mbale 
adzapereka  mbale  wache  kuti  amuphe, 
ndi  atate  mwana  wache  ; ndi  ana 
adzayambana  ndi  akuwabala,  nadza- 
waphetsa.  13  Ndipo  adzada  inu  anthu 
onse  chifukwa  cha  dzina  langa  : koma 
iye  wakupirira  kufikira  chimariziro, 
yemweyo  adzapulurnutsidwa. 

14  Ndipo  pamene  mukaona  cho- 
nyansa  cha  kupululutsa  chirikuima 
pomwe  sichiyenera  (wakuwerenga  azi- 
ndikile),  pamenepo  a m’Yudeya  atha- 
wire  ku  mapiri  : 15  ndi  iye  amene  ali 
pamwamba  pa  chindwi  asatsike,  ka- 
pena  asalowe,  kukaturutsa  kanthu 
m’nyumba  mwache  ; 1 6 ndi  iye  amene 
ali  ku  munda  asabwere  kudzatenga 
malaya  ache.  17  Koma  tsoka  iwo 
akukhala  ndi  pakati,  ndi  akuyamwitsa 
ana  masiku  awo  ! 18  Ndipo  pemphe- 

rani  kuti  kusakhale  m’nyengo  ya 
chisanu.  19  Pakuti  masiku  aja  pa- 
dzakhala  chisautso,  chonga  sichina- 
khala  chinzache  kuyambira  chiyambi 
cha  chilengedwe  chimene  Mulungu 
anachilenga  ndi  kufikira  tsopano, 
ndipo  sichidzakhalanso  nthawi  zonse. 

20  Ndipo  Ambuye  akadapanda  kufu- 
pikitsa  masiku’wo,  sakadapulumuka 
munthu  mmodzi  yense  ; lcoma  chi- 
fukwa  cha  osankhidwa,  amene  ana- 
wasankha,  anafupikitsa  masiku’wo. 

21  Ndipo  pamenepo  wina  akati  kwa 
inu,  Onani  Kristu  ali  pano  ; kape- 
na,  Onani,  ulio  ; musabvomereze  ; 

22  pakuti  adzauka  aKristu  onyenga 
ndi  aneneri  onyenga,  ndipo  adzachita 
zizindikilo  ndi  zozizwitsa,  kuti  akaso- 
cheretse,  ngati  nkutheka,  osankhi- 
dwa  omwe.  23  Koma  yang’anirani  ; 
onani  ndakuuziranitu  zinthu  zonse, 
zisanafike. 

24  Koma  m’masiku’wo,  chitatha 
chisautso  chimenecho,  dzuwa  li- 
dzadetsedwa,  ndi  mwezi  sudzapatsa 
kuunika  kwache,  25  ndi  nyenyezi  zi- 
dzagwa  kuchokera  m’mwamba,  ndi 
mphamvu  ziri  m’mwamba  zidzagwe- 
dezeka.  26  Ndipo  pamenepo  adzaona 
Mwana  wa  munthu  alinkudza  m’mi- 
tambo  ndi  mphamvu  yaikuru,  ndi 
ulemerero.  27  Ndipo  pamenepo  adza- 
tuma  angelo,  nadzasonkhanitsa  osa- 
nkhidwa  ache  ochokera  ku  mphepo 
zinai,  kuyambira  ku  malekezero  ache 
a dziko  la  pansi,  ndi  kufikira  ku  male- 
kezero  a thambo. 

28  Ndipo  phunzirani  ndi  mkuyu 
fanizo  lache  ; pamene  pafika  kuti 
nthambi  yache  ikhala  yanthete,  ndipo 
anaphuka  masamba  ache,  muzindi- 
kira  kuti  layandikira  dzinja  ; 29  cho- 
mwecho  inunso,  pamene  muona 
zinthu  izi  zirikuchitika,  zindikirani 
kuti  ali  pafupi  pa  khomo.  30  Indetu 
ndinena  ndi  inu,  Mbadwo  uno  sudza- 
pita  kufikira  zinthu  izi  zonse  zitachi- 


tika.  31  Thambo  ndi  dziko  la  pansi 
zidzapita  ; koma  mau  anga  sadzapita. 
32  Koma  za  tsiku  ilo,  kapena  nthawi 
yache  sadziwa  munthu,  angakhale 
angelo  m’mwamba,  angakhale  Mwana, 
koma  Atate  ndiye. 

33  Yang’anirani,  dikirani,  pemphe- 
rani  : pakuti  simudziwa  nthawi  yache. 
34  Monga  ngati  munthu  wa  pa  ulendo, 
adachoka  ku  nyumba  kwache,  nawa- 
patsa  akapolo  ache  ulamuliro,  kwa 
munthu  ali  yense  nchito  yache,  nala- 
mulira  wa  pa  khomo  adikire.  35  Chi- 
fukwa  chache  dikirani  ; pakuti  simu- 
dziwa  inu  nthawi  yache  yakubwera 
mwini  nyumba,  kapena  madzulo, 
kapena  pakati  pa  usiku,  kapena  pa- 
kulira  tambala,  kapena  mamawa ; 
36  kuti  angabwere  balamantha  naka- 
kupezani  muli  m’tulo.  37  Ndipo 
chimene  ndinena  ndi  inu  ndinena  kwa 
onse,  Dikirani. 

1 Ndipo  popita  masiku  awiri 
I •“  kuli  phwando  la  Paskha  ndi 
mikate  yopanda  chotupitsa ; ndipo 
ansembe  akuru  ndi  alembi  anafuna- 
funa  momchitira  chiwembu,  ndi  ku- 
mupha  : 2 pakuti  anati,  Pa  phwando 
ai,  kuti  pangakhale  phokoso  la  anthu. 

3 Ndipo  pa  kukhala  Iye  ku  Betaniya 
m’nyumba  ya  Simoni  wakhate,  m’mene 
anaseama  kudya,  anadza’po  mkazi  ali 
nayo  nsupa  ya  alabastero  ya  mafuta 
onunkhira  bwino  a nardo  weni  weni 
a mtengo  wapatali  ; naswa  nsupa’yo, 
nawatsanulira  pa  mutu  pache.  4 Ko- 
ma  anakhala’ko  ena  anabvutika  mtima 
mwa  iwo  okha,  ndi  kuti,  Mafuta’wo 
atayidwa  chifukwaninji  ? 5 Pakuti 

mafuta  amene  akadagula  marupiya 
atheka  mazana  atatu  ndi  mphambu 
zache,  ndi  kupatsa  aumphawi.  Ndipo 
anadandautira  mkazi’yo.  6 Koma 
Yesu  anati,  Mlekeni,  mumbvutiranji  ? 
wandichitira  Ine  nchito  yabwino. 
7 Pakuti  muli  nawo  aumphawi  pa- 
modzi  ndi  inu  masiku  onse,  ndipo  pali 
ponse  pamene  mukafuna  mukhoza 
kuwachitira  zabwino  ; koma  Ine 
simuli  nane  masiku  onse.  8 Iye 
wachita  chimene  wakhoza  ; anandi- 
dzozeratu  thupi  langa  ku  kuikidwa 
m’manda.  9 Ndipo  ndithu  ndinena 
ndi  inu,  Ponse  pamene  padzalalikidwa 
Uthenga  Wabwino  ku  dziko  lonse  la 
pansi,  ichinso  chimene  anachita  mkazi 
uyu  chidzanenedwa,  chikhale  cho- 
mkumbukira  nacho. 

10  Ndipo  Yudase  Isikariote,  ndiye 

mmodzi  wa  khumi  ndi  awiri’wo,  ana- 
choka  napita  kwa  ansembe  akuru, 
kuti  akampereke  Iye  kwa  iwo.  11  Ndi- 
po  pamene  iwo  anamva,  anasekera, 
nalonjezana  naye  kuti  adzampatsa 
ndalama.  Ndipo  iye  anafunafuna 
pompereka  Iye  bwino. 

12  Ndipo  tsiku  loyamba  la  mikate 
yopanda  chotupitsa,  pamene  amapha 
Paskha,  ophunzira  ache  ananena  naye, 
Mufuna  tinke  kuti,  tikakonze  mka- 
dyere’ko  Paskha  ? 13  Ndipo  anatuma 

awiri  a ophunzira  ache,  nanena  nawo, 
Lowani  m’mzinda,  ndipo  adzakomana 
nanu  munthu  wakusenza  mtsuko  wa 
madzi  ; mumtsate  iye  ; 14  ndipo 

kumene  akalowa’ko  iye,  munene  naye 
mwini  nyumba,  Mphunzitsi  anena, 
Chiri  kuti  chipinda  cha  alendo  changa, 
m’menemo  ndikadye  Paskha  ndi  ophu- 
nzira  anga  ? 15  Ndipo  iye  yekha 

adzakusonyezani  chipinda  cha  pa- 
mwamba  chachikuru  choyala’mo  ndi 
chokonzedwa  ; ndipo  m’menemo  muti- 
konzere.  16  Ndipo  ophunzira  anatu- 
ruka,  nafika  m’mzinda,  napeza  monga 
anati  kwa  iwo  ; ndipo  anakonza 
Paskha. 

17  Ndipo  pofika  madzulo  anadza 
Iye  pamodzi  ndi  khumi  ndi  awiri’wo. 

18  Ndipo  pamene  anaseama  iwo  kudya, 
Yesu  anati,  Ndithu  ndinena  ndi  inu, 
Mmodzi  wa  inu  adzandipereka  Ine, 
ndiye  wakudya  ndi  Ine  pamodzi. 

19  Anayamba  iwo  kukhala  ndi  chisoni, 

ndi  kunena  naye  mmodzi  mmodzi, 
kuti,  Ndine  kodi  ? 20  Ndipo  anati 

kwa  iwo,  Mmodzi  wa  khumi  ndi 
awiri’wo,  ndiye  wakusunsa  pamodzi 
ndi  Ine  m’mbale.  21  Pakuti  Mwana 
wa  munthu  amukadi,  monga  kwale- 
mbedwa  za  Iye  ; koma  tsoka  munthu- 
’yo  amene  apereka  Mwana  wa  munthu ! 
Kukadakhala  bwino  kwa  munthu 
ameneyo  ngati  sakadabadwa  iye. 

22  Ndipo  pamene  iwo  anali  kudya, 
Iye  anatenga  mkate,  ndipo  pamene 
anadalitsa,  ananyema,  napereka  kwa 
iwo,  kuti,  Tengani  ; thupi  langa  ndi 
ili.  23  Ndipo  anatenga  chikho,  ndipo 
pamene  adayamika,  anapereka  kwa 
iwo  ; ndipo  iwo  onse  anamwera’mo. 

24  Ndipo  Iye  anati  kwa  iwo,  Ichi  ndi 
mwazi  wanga  wa  chipangano,  wothi- 
ridwa  chifukwa  cha  anthu  ambiri. 

25  Ndithu  ndinena  nanu,  Sindidza- 
mwanso  chipatso  cha  mpesa,  kufikira 
tsiku  lijalo,  limene  ndidzamwa  icho 
chatsopano  mu  Ufumu  wa  Mulungu. 


26  Ndipo  atayimba  nyimbo,  anatu- 
ruka,  namuka  ku  phiri  la  Azitona. 

27  Ndipo  Yesu  ananena  nawo, 
Mudzakhumudwa  nonsenu  ; pakuti 
kwalembedwa, 

Ndidzakantha  mbusa,  ndi  nkhosa 
zidzamwazika. 

28  Komatu  nditadzauka  ndidzatso- 
golera  inu  ku  Galileya.  29  Koma 
Petro  ananena  naye,  Angakhale  adza- 
khumudwa  onse,  komatu  ine  iai. 
30  Ndipo  Yesu  ananena  naye,  Ndithu 
ndinena  ndi  iwe,  kuti  lero,  usiku  uno, 
tambala  asanalire  kawiri,  udzandikana 
Ine  katatu.  31  Koma  iye  analimbitsa 
mau  chilimbitsire,  kuti,  Ngakhale 
ndidzafa  nanu,  sindidzakana  Inu. 
Ndipo  onsewo  anatero. 

32  Ndipo  iwo  anadza  ku  malo  dzina 
lache  Getsemane  ; ndipo  ananena 
kwa  ophunzira  ache,  Bakhalani  pano, 
kufikira  ndikapemphera.  33  Ndipo 
anatenga  pamodzi  ndi  Iye  Petro,  ndi 
Yakobo,  ndi  Yohane,  nayamba  ku- 
dabwa  kwambiri,  ndi  kusauka  mtima 
ndithu.  34  Ndipo  ananena  nawo, 
Moyo  wanga  uli  wa  chisoni  chambiri, 
kufikira  imfa.  Bakhalani  pano,  ni- 
mudikire.  35  Ndipo  Iye  anapita  m’tso- 
golo  pang’ono,  nagwa  pansi,  nape- 
mphera  kuti  ngati  nkutheka  nthawi 
imene  impitirire.  36  Ndipo  ananena, 
Abba,  Atate,  zinthu  zonse  zitheka  ndi 
Inu  ; mundichotsere  chikho  ichi  ; 
komatu  si  chimene  ndifuna  Ine,  koma 
chimene  mufuna  Inu.  37  Ndipo  ana- 
dza  nawapeza  iwo  ali  m’tulo,  nanena 
ndi  Petro,  Simoni,  ugona  kodi  ? una- 
libe  mphamvu  ya  kudikira  ora  limodzi 
kodi  ? 38  Dikirani,  pempherani,  kuti 

mungalowe  m’kuyesedwa  ; mzimutu 
uli  wakufuna,  koma  thupi  liri  lolefuka. 
39  Ndipo  anachokanso,  napemphera, 
nanena  mau  omwewo.  40  Ndipo 
anadzanso  nawapeza  ali  m’tulo,  pakuti 
maso  awo  analemeradi  ; ndipo  sana- 
dziwa  chomyankha  Iye.  41Ndipoana- 
dza  kachitatu,  nanena  nawo,  Gonani 
tsopano,  nimupumule  ; chakwanira  ; 
yafika  nthawi  ; onani  Mwana  wa 
munthu  aperekedwa  m’manja  a anthu 
ochimwa.  42  Ukani,  tizimuka  ; ona- 
ni  wakundipereka’yo  ali  pafupi. 

43  Ndipo  pomwepo,  Iye  ali  chila- 
nkhulire,  anadza  Yudase,  mmodzi  wa 
khumi  ndi  awiri’wo,  ndipo  pamodzi 
naye  khamu  la  anthu,  ali  nawo  malu- 
panga  ndi  mikunkhu,  ochokera  kwa 
ansembe  akuru  ndi  alembi  ndi  akuru. 

44  Ndipo  wakumpereka  Iye  anawa- 
patsa  chizindikilo,  nanena,  lye  amene 
ndidzampsompsona,  ndiyetu  ; mgwi- 
reni  munke  naye  chisungire.  45  Ndi- 
po  atafika,  pomwepo  anadza  kwa  Iye, 
nanena,  Rabi ; nampsompsonetsa. 

46  Ndipo  anamthira  manja,  namgwira. 

47  Koma  mmodzi  wina  wa  iwo  alsu- 
imirira’po,  anasolola  iupanga  lache, 
nakantha  kapolo  wache  wa  mkulu 
wa  ansembe,  namdula  khutu  lache. 

48  Ndipo  Yesu  anayankha  nati  kwa 

iwo,  Kodi  mwaturuka  ndi  malupanga 
ndi  mikunkhu  kundigwira  Ine  mo- 
nga  wachifwamba  ? 49  Masiku  onse 

ndinali  nanu  m’kachisi  ndiri  kuphunzi- 
tsa,  ndipo  simunandigwira  Ine  ; koma 
ichi  chachitika  kuti  malembo  akwa- 
nitsidwe.  50  Ndipo  iwo  onse  anamsiya 
Iye,  nathawa. 

51  Ndipo  mnyamata  wina  anamtsata 
Iye,  atapfundira  pa  thupi  bafuta  yekha ; 
ndipo  anamgwira  ; 52  koma  iye  ana- 
siya  bafuta’yo,  nathawa  wamariseche. 

53  Ndipo  ananka  naye  Yesu  kwa 
mkulu  wa  ansembe ; ndipo  anaso- 
nkhana  kwa  iye  ansembe  akuru  onse 
ndi  akuru  a anthu,  ndi  alembi. 
54  Ndipo  Petro  adamtsata  Iye  kutali, 
kufikira  kulowa  m’bwalo  la  mkulu  wa 
ansembe  ; ndipo  anali  kukhala  pansi 
pamodzi  ndi  anyamata,  ndi  kuotha 
moto.  55  Ndipo  ansembe  akuru  ndi 
akuru  a milandu  onse  anafunafuna 
umboni  wakutsutsa  nawo  Yesu  ku- 
ti  amuphe  Iye  ; koma  sanaupeza. 
56  Pakuti  ambiri  anamchitira  umboni 
wonama,  ndipo  umboni  wawo  sunali- 
ngana.  57  Ndipo  ananyamuka’po  ena, 
namchitira  umboni  wakunama,  nane- 
na  kuti,  58  Ife  tinamva  Iye  alikunena, 
kuti,  Ine  ndidzaononga  kachisi  uyu 
wopangidwa  ndi  manja,  ndi  masiku 
atatu  ndidzamanga  wina  wosapangi- 
dwa  ndi  manja.  59  Ndipo  ngakhale 
momwemo  umboni  wawo  sunalingana. 

60  Ndipo  mkulu  wa  ansembe  ananya- 
muka  pakati,  namfunsa  Yesu,  nanena, 
Suyankha  kanthu  kodi  ? Nchiani  ichi 
chimene  awa  ali  kuchitira  mboni  ? 

61  Koma  anakhala  chete,  osayankha 

kanthu.  Mkulu  wa  ansembe  ana- 
mfunsanso,  nanena  naye,  Kodi  Iwe 
ndiwe  Kristu,  Mwana  wache  wa 
Wolemekezeka  ? 62  Ndipo  Yesu  ana- 

ti,  Ndine  amene ; ndipo  mudzaona 
Mwana  wa  munthu  alikukhala  ku 
dzanja  la  manja  la  mphamvu,  ndi 
kudza  ndi  mitambo  ya  kumwamba. 


63  Ndipo  mkulu  wa  ansembe  anang’a- 
mba  maraya  ache,  nanena,  Tifuni- 
ranjinso  mboni  zina  ? 64  Mwamva 

mwano  wache ; muyesa  bwanji  ? 
Ndipo  onse  anamtsutsa  Iye  kuti 
ayenera  kufa.  65  Ndipo  ena  anayamba 
kumthira  malobvu  Iye,  ndi  kuphimba 
nkhope  yache,  ndi  kumbwanyula,  ndi 
kunena  naye,  Lota  ; ndipo  anyama- 
ta’wo  anampanda  Iye  kofu. 

66  Ndipo  pamene  Petro  anali  pa- 
nsi  m’bwalo,  anadza’po  mmodzi  wa 
adzakazi  a mkulu  wa  ansembe  ; 

67  ndipo  anaona  Petro  alikuotha 
moto,  namyang’ana  iye,  nanena,  Iwe- 
nso  unali  naye  mNazarene,  Yesu. 

68  Koma  anakana,  nanena,  Sindidzi- 
wa,  kapena  kumvetsa  chimene  uchi- 
nena  iwe  ; ndipo  anaturuka  kunka 
ku  chipata  ; ndipo  tambala  analira. 

69  Ndipo  anamuona  mdzakazi’yo,  na- 
yambanso  kunena  ndi  iwo  akuimirira- 
’po,  Uyu  ngwa  awo.  70  Koma  ana- 
kananso.  Ndipo  patapita  kamphindi, 
akuimirira’po  ananenanso  ndi  Petro, 
Zedi,  uli  wa  awo  ; pakutinso  uli 
mGalileya.  71  Koma  iye  anayamba 
kutemberera,  ndi  kulumbira,  Sindi- 
mdziwa  munthu’yu  mulikunena. 
72  Ndipo  pomwepo  tambala  analira 
kachiwiri.  Ndipo  Petro  anakumbu- 
kila  umo  Yesu  anati  kwa  iye,  kuti, 
Tambala  asanalire  kawiri  udzandikana 
katatu.  Ndipo  pa  kuganizira  ichi 
analira  misozi. 

1 C Ndipo  pomwepo  mamawa  ana- 
5 sJ  khala  upo  ansembe  akuru,  ndi 

akuru  a anthu  ndi  alembi,  ndi  akuru 
a milandu  onse,  namanga  Yesu, 
namtenga,  nampereka  kwa  Pilato. 

2 Ndipo  Pilato  anamfunsa  Iye,  Kodi 
ndiwe  Mfumu  ya  aYuda  ? Ndipo 
anayankha,  nanena  naye,  Mwatero. 

3 Ndipo  ansembe  akuru  anamnenera 
Iye  zinthu  zambiri.  4 Ndipo  Pila- 
to  anamfunsanso,  nanena,  Suyankha 
kanthu  kodi  ? taor.a,  akunenera  Iwe 
zinthu  zambiri  zotere.  5 Koma  Yesu 
sanayankhanso  kanthu  ; kotero  kuti 
Pilato  anazizwa. 

6 Ndipo  adafuwamasulira  pa  phwa- 
ndo  wandende  mmodzi,  amene  iwo 
anampempha.  7 Ndipo  analipo  wina 
dzina  lache  Baraba,  womangiawa 
pamodzi  ndi  opanduka,  amene  anapha 
munthu  mu  mphandu’mo.  8 Ndipo 
khamu  la  anthu  anabwera  nayamba 
kupempha  kuti  achite  monga  adafu- 
wachitira.  9 Ndipo  Pilato  anawa- 

yaakha,  nanena  nawo,  Kodi  mufu- 
na  kuti  ndikumasulireni  Mfumu  ya 
aYuda  ? 10  Pakuti  anazindikira  kuti 

ansembe  akuru  anampereka  Iye  mwa 
njiru.  11  Koma  ansembe  akuru  ana- 
sonkezera  khamu’lo,  kuti  makamaka 
awamasulire  Baraba.  12  Ndipo  Pilato 
anawayankhanso,  nati  kwa  iwo,  Pa- 
menepo  ndidzachita  chiani  ndi  Iye 
amene  mumchula  Mfumu  ya  aYuda  ? 
13  Ndipo  anapfuulanso,  Mpachikeni 
pa  mtanda.  14  Ndipo  Pilato  ananena 
nawo,  Pakuti  Iye  anachita  choipa 
chotani  ? Koma  iwo  anapfuulitsatu, 
Mpachikeni  Iye.  1 5 Ndipo  Pilato  pofuna 
kuwakhazika  mtima  anthu’wo,  anawa- 
masulira  Baraba,  napereka  Yesu,  ata- 
mkwapula,  akampachike  pa  mtanda. 

16  Ndipo  asilikari  anachoka  naye 
nalowa  m’bwalo,  ndilo  Pretorio  ; 
nasonkhanitsa  gulu  lawo  lonse. 
17  Ndipo  anambveka  Iye  chibakuwa, 
naluka  korona  wa  minga,  nambveka 
pa  Iye  ; 18  ndipo  anayamba  kumla- 
nkhula  Iye,  kuti,  Tikuoneni,  Mfumu 
ya  aYuda ! 19  Ndipo  anampanda 

Iye  pa  mutu  pache  ndi  bango,  namthira 
malobvu,  nampindira  maondo,  namla- 
mbira.  20  Ndipo  atatha  kumnyoza 
anambvula  chibakuwa’cho  nambveka 
Iye  zobvala  zache.  Ndipo  anaturuka 
naye  kuti  akampachike  lye  pa  mtanda. 

21  Ndipo  anakangamiza  wina  wopi- 
tirira’po,  Simoni  wa  ku  Kurene,  aliku- 
chokera  ku  minda,  atate  wawo  wa 
Alesandere  ndi  Rufu,  kuti  anyamule 
mtanda  wache.  22  Ndipo  anamtenga 
kunka  naye  ku  malo  Golgota, 
ndiwo,  osandulika,  Malo  a bade. 

23  N dipo  anampatsa  viny o wosanganiza 
ndi  mure  ; koma  Iye  sanamlandira. 

24  Ndipo  anampachika  Iye,  nagawana 
zobvala  zache  mwa  iwo  okha,  ndi 
kuchita  maere  pa  izo,  kuti  adziwe 
yense  adzatenga  chiani.  25  Ndipo 
panali  ora  lachitatu,  ndipo  anampa- 
chika  Iye.  26  Ndipo  lembo  la  mla- 
ndu  wache  linalembedwa  pamwamba, 
MFUMU  YA  AYUDA.  27  Ndipo  ana- 
pachika  pamodzi  ndi  Iye  achifwamba 
awiri  ; mmodzi  ku  dzanja  lache  la- 
manja  ndi  wina  ku  lamanzere. 
29  Ndipo  iwo  akupitirira’po  anamchi- 
tira  mwano,  napukusa  mitu  yawo, 
nanena,  Ha  ! iwe  wakupasula  kachisi, 
ndi  kummanga  masiku  atatu,  30  udzi- 
pulumutse  mwini,  nutsike  pa  mtanda. 
31  Moteronso  ansembe  akuru  ana- 
mtonza  mwa  iwo  okha  pamodzi 


ndi  alembi,  nanena,  Anapulumutsa 
ena  ; sakhoza  kudzipulumutsa  yekha. 
32  Atsike  tsopano  pa  mtanda,  Kristu 
Mfumu  ya  Israyeli,  kuti  tione,  ndi 
kukhulupirira.  Ndipo  iwo  akupachi- 
kidwa  naye  anamlalatira. 

33  Ndipo  pofika  ora  lachisanu  ndi 
chimodzi,  panali  mdima  pa  dziko 
lonse,  kufikira  ora  lachisanu  ndi  chi- 
nai.  34  Ndipo  pa  ora  lachisanu  ndi 
chinai  Yesu  anapfuula  ndi  mau 
okweza,  Eloi,  Eloi,  lama  sabakitani  ? 
ndiko  kusandulika, 

Mulungu  wanga,  Mulungu  wanga 
mwandisiyiranji  Ine  ? 

35  Ndipo  ena  akuimirira’po,  pa  kumva, 
ananena,Taonani,aitanaEliya..  36Ndi- 
po  anathamanga  wina,  nadzaza  chi- 
nkhupule  ndi  vinyo  wosasa,  nachiika 
pa  bango,  namwetsa  Iye,  nanena, 
Lekani  ; tione  ngati  Eliya  adza 
kudzamtsitsa.  37  Ndipo  Yesu  ana- 
turutsa  mau  okweza,  napereka  mzimu 
wache.  38  Ndipo  chinsaru  chochinga 
cha  m’kachisi  chinang’ambika  pakati, 
kuyambira  kumwamba  kufikira  pansi. 
39  Ndipo  pamene  kenturiyo,  woimiri- 
ra’po  popenyana  ndi  lye,  anaona  kuti 
anapereka  mzimu  kotero,  anati, 
Zoonadi,  munthu  uyu  anali  Mwana  wa 
Mulungu.  40  Mdipo  analinso  kume- 
neko  akazi  akuyang’anira  kutali  ; 
mwa  iwo  anali  Maliya  wa  Magadala. 
ndi  Maliya  amache  wa  Yakobo  wa- 
mng’ono,  ndi  wa  Yose,  ndi  Salome  ; 
41  amene  anamtsata  Iye,  pamene  anali 
m’Galileya,  namtumikira  ; ndi  akazi 
ena  ambiri,  amene  anakwera  kudza 
ndi  lye  ku  Yerusalemu. 

42  Ndipo  atafika  tsono  madzulo, 
popeza  mpa  tsiku  lokonzera,  ndilo  la 
pambuyo  pa  Sabata,  43  anadza’po 
Yosefe  wa  ku  Arimateya,  mkulu  wa 
mirandu  womveka,  amene  yekha  anali 
kuyembekezera  Ufumu  wa  Mulungu  ; 
nalimba  mtima  nalowa  kwa  Pilato, 
napempha  mtembo  wache  wa  Yesu. 

44  Ndipo  Pilato  anazizwa  ngati 
adamwaliradi  ; naitana  kenturiyo, 
namfunsa  ngati  adamwalira  kale. 

45  Ndipo  pamene  anachidziwa  ndi 
kenturiyo,  anamninka  Yosefe  mte- 
mbo’wo.  46  Ndipo  anagula  bafuta, 
namtsitsa  Iye,  namkulunga  m’bafu- 
ta’mo,  namuika  m’manda  osemedwa 
m’thanthwe ; nakunkhunizira  mwala 
pa  khomo  la  manda.  47  Ndipo  Maliya 
wa  Magadala  ndi  Maliya  amache  wa 
Yose  anapenya  pomwe  anaikidwa’po. 

i C Ndipo  litapita  Sabata,  Maliya 

1 U wa  Magadala,  ndi  Maliya  ama- 
che  wa  Yakobo,  ndi  Salome,  anagula 
zonunkhira,  kuti  akadze  kumdzoza  Iye. 

2 Ndipo  anadza  ku  manda  mamawa 

tsiku  loyamba  la  Sabata,  litaturuka 
dzuwa.  3 Ndipo  anali  kunena  mwa 
okha,  Adzatikunkhunizira  ndani  mwa- 
la’wo,  pa  khomo  la  manda  ? 4 Ndi- 

po  pamene  anakweza  maso  anaona 
kuti  mwala  wakunkhunizidwa,  pa- 
kuti  unali  waukuru  ndithu.  5 Ndipo 
pamene  analowa  m’manda,  anaona 
mnyamata  alikukhala  ku  mbali  ya 
ku  dzanja  la  manja,  wobvala  mwi- 
njiro  woyera  ; ndipo  iwo  anadabwa. 
6 Ndipo  iye  ananena  nawo,  Musada- 
bwe  : mulikufuna  Yesu  mNazarene 

amene  anapachikidwa  ; anauka  ; sali 
pano  ; taonani,  mbuto  m’mene  ana- 
muika’mo  Iye ! 7 Koma  mukani, 

uzani  ophunzira  ache,  ndi  Petro,  kuti 
akutsogolerani  inu  ku  Galileya  ; ku- 
meneko  mudzamuona  Iye,  monga 
ananena  Inu.  8 Ndipo  anaturuka 
iwo,  nathawa  ku  manda ; pakuti 
kunthunthumira  ndi  kudabwa  kwa- 
kukuru  kudawagwira ; ndipo  sana- 
uza  kanthu  kwa  munthu  ali  yense  ; 
pakuti  anachita  mantha. 

9 Ndipo  pamene  Iye  adauka  ma- 
mawa  tsiku  loyamba  la  sabata,  ana- 
yamba  kuonekera  kwa  Maliya  wa 
Magadala,  amene  Iye  adamturutsira 
ziwanda  zisanu  ndi  ziwiri.  10  Iyeyu 
anapita  kuwauza  iwo  amene  adafo- 
khala  naye,  ali  ndi  chisoni  ndi  kulira 


misozi.  11  Ndipo  iwowo,  pamene 
anamva  kuti  ali  moyo,  ndi  kuti  ada- 
penyeka  kwa  iye,  sanamvera. 

1 2 Ndipo  zitatha  izi,  anaonekanso  Iye 
m’maonekedwe  ena  kwa  awiri  a iwo 
alikuyenda  kupita  ku  miraga.  13  Ndi- 
po  iwowa  anachoka  nawauza  otsala ; 
koma  iwo  omwe  sanawabvomereza. 

14  Ndipo  chitatha  icho  anaonekera 
kwa  khumi  ndi  mmodzi  iwo  okha, 
alikuseama  pa  chakudya  ; ndipo  ana- 
wadzudzula  chifukwa  cha  kusabvo- 
mereza  kwawo  ndi  kuuma  mtima, 
popeza  sanabvomereza  iwo  amene 
adamuona,  atauka  Iye.  15  Ndipo 
ananena  nawo,  Mukani  ku  dziko 
lonse  la  pansi,  lalikirani  Uthe- 
nga  Wabwino  kwa  olengedwa  onse. 
16  Amene  akhulupirira,  nabatizidwa 
adzapulumutsidwa ; koma  amene 
sakhulupirira  adzalangidwa.  1 7 Ndipo 
zizindikilo  izi  zidzawatsata  iwo  aku- 
khulupirira  ; m’dzina  langa  adza- 
turutsa  ziwanda ; adzalankhula  ndi 
malankhulidwe  atsopano  ; 18  adza- 
tola  njoka,  ndipo  ngakhale  akamwa 
kanthu  kakufa  nako,  sikadzawapwe- 
teka  ; adzaika  manja  awo  pa  odwala, 
ndipo  adzachira. 

19  Pamenepo  Ambuye  Yesu,  atatha 
kulankhula  nawo,  analandiridwa  ku- 
mwamba,  nakhala  pa  dzanja  la  manja 
la  Mulungu.  20  Ndipo  iwowa  anatu- 
ruka,  nalalikira  ponse  ponse,  ndipo 
Ambuye  anachita  nawo  pamodzi,  na- 
tsimikiza  mau  ndi  zizindikilo  zaku- 
tsata’po.  Amen. 


UTHENGA  WABWINO  WA 

LUKA 


1POPEZA  ambiri  anayesa  kulo- 
ngosola  nkhani  ya  zinthu  zina- 
chitika  pakati  pa  ife,  2 monga 
anazipereka  kwa  ife  iwo  amene  ana- 
khala  mboni  ndi  atumiki  a mau, 
3 kuyambira  pa  chiyambi,  ndinayesa 
nkokoma  inenso,  amene  ndinalo- 
ndalonda  mosamalitsa  zinthu  zonse 
kuyambira  pa  chiyambi,  kulembera 
kwa  iwe  tsatane  tsatane,  Teofilo 
wabwinotu  iwe  ; 4 kuti  udziwitse 

zoona  zache  za  mau  amene  unaphu- 
nzira. 

5 Masiku  a Herode,  mfumu  ya 


Yudeya,  kunali  munthu  wansembe, 
dzina  lache  Zakariya,  wa  gulu  la 
ansembe  la  Abiya  ; ndi  mkazi  wache 
wa  ana  akazi  a pfuko  la  Aroni,  dzina 
lache  Elisabeti.  6 Ndipo  onse  awiri 
anali  olungama  mtima  pa  maso  pa 
Mulungu,  namayendabe  m’malamulo 
onse  ndi  zoikika  za  Ambuye  osachi- 
mwa.  7 Ndipo  analibe  mwana,  popeza 
Elisabeti  anali  wouma,  ndipo  onse 
awiri  anakalamba. 

8 Ndipo  panali,  pakuchita  iye  nchito 
yakupereka  nsembe  m’dongosolo la  gu- 
lu  lache,  pa  maso  pa  Mulungu,  monga 

mwa  machitidwe  a kupereka  nsembe, 
9 adamgwera  maere  akufukiza  zonu- 
nkhira  polowa  iye  m’kachisi  wa  Ambu- 
ye.  10  Ndipo  khamu  lonse  la  anthu 
linali  kupemphera  kunja  nthawi  ya 
zonunkhira.  11  Ndipo  anamuonekera 
iye  mngelo  wa  Ambuye,  naimirira  ku 
dzanja  lamanja  la  guwa  la  nsembe 
ya  zonunkhira.  12  Ndipo  Zakariya 
anadabwa  pamene  anamuona,  ndipo 
mantha  anamgwira.  1 3 Koma  mngelo 
anati  kwa  iye,  Usaope  Zakariya,  chi- 
fukwa  kuti  lamveka  pemphero  lako, 
ndipo  mkaziwako  adzakubaliramwana 
wamwamuna,  ndipo  udzamucha  dzina 
lache  Yohane.  14  Ndipo  udzakhala 
nako  kukondwera  ndi  msangalalo  ; 
ndipo  anthu  ambiri  adzakondwera  pa 
kubadwa  kwache.  15  Pakuti  iye 
adzakhala  wamkuru  pa  maso  pa 
Ambuye,  ndipo  sadzamwa  konse  vinyo 
kapena  kachasu  ; nadzadzazidwa  ndi 
Mzimu  Woyera,  kuyambira  asana- 
badwe.  16  Ndipo  iye  adzatembenu- 
zira  ana  a Israyeli  ambiri  kwa 
Ambuye  Mulungu  wawo.  17  Ndipo 
adzamtsogolera  Iye,  ndi  mzimu  ndi 
mphamvu  ya  Eliya,  kutembenuzira 
mitima  ya  atate  kwa  ana  awo,  ndi 
osamvera  kuti  atsate  nzeru  ya  olunga- 
ma  mtima ; kukonzeratu  Ambuye 
anthu  okonzeka.  18  Ndipo  Zakariya 
anati  kwa  mngelo,  Ndidzadziwitsa  ichi 
ndi  chiani  ? Pakuti  ndine  nkha- 
lamba,  ndipo  zaka  zache  za  mkazi 
wanga  zachuruka.  19  Ndipo  mngelo 
anayankha,  nati  kwa  iye,  Ine  ndine 
Gabriyeli,  woimirira  pa  maso  pa 
Mulungu  ; ndipo  ndinatumidwa  kwa 
iwe  kudzalankhula  nawe,  ndi  kuuza 
iwe  uthenga  uwu  wabwino.  20  Ndipo 
taona,  udzakhala  wotonthola  ndi  wosa- 
khoza  kulankhula,  kufikira  tsiku 
limene  zidzachitika  izi,  popeza  kuti 
sunakhulupirira  mau  anga,  amene 
adzakwanitsidwa  pa  nyengo  yache. 
21  Ndipo  anthu  anali  kulindira  Zaka- 
riya,  nazizwa  ndi  kuchedwa  kwache 
m’kachisi’mo.  22  Koma  m’mene  iye 
anaturuka’mo,  sanatha  kulankhula 
nawo  ; ndipo  anazindikira  kuti  iye 
adaona  masomphenya  m’kachisi’mo. 
Ndipo  iye  analinkukodola  iwo,  nakha- 
Iabe  wosalankhula.  23  Ndipo  kunali, 
pamene  masiku  a utumiki  wache  ana- 
marizidwa,  anamuka  ku  nyumba 
kwache. 

24  Ndipo  atatha  masiku  awa, 
Elisabeti  mkazi  wache  anaima  ; na- 


dzibisa  miyezi  isanu,  nati,  25  Ambuye 
wandichitira  chotero  m’masiku  omwe 
Iye  anandipenyera,  kuchotsa  manyazi 
anga  pakati  pa  anthu. 

26  Ndipo  mwezi  wachisanu  ndi  chi- 
modzi  mngelo  Gabriyeli  anatumidwa 
ndi  Mulungu  kunka  ku  mudzi  wa  ku 
Galileya  dzina  lache  Nazarete,  27  kwa 
namwali  wopalidwa  ubwenzi  ndi  mwa- 
muna,  dzina  lache  Yosefe,  wa  pfuko 
la  Davide ; ndipo  dzina  lache  la 
namwali’yo  ndilo  Mariya.  28  Ndipo 
pakulowa  mngelo  anati  kwa  iye,  Tikuo- 
neni,  wochitidwa  chisomo,  Ambuye  ali 
ndi  iwe.  29  Koma  iye  ananthunthu- 
mira  ndi  mau  awa,  nasinkhasinkha 
kulankhula  uku  nkutani.  30  Ndipo 
mngelo  anati  kwa  iye,  Usaope,  Mariya  ; 
pakuti  wapeza  chisomo  ndi  Mulungu. 
31  Ndipo  taona,  udzakhala  ndi  pakati, 
nudzabala  mwana  wamwamuna,  nu- 
dzamucha  dzina  lache  Yesu.  32  Iye 
adzakhala  wamkuru,  nadzachedwa 
Mwana  wa  Wamkurukuru  : ndipo 

Ambuye  Mulungu  adzampatsa  Iye 
mpando  wachifumu  wa  Davide  atate 
wache  ; 33  ndipo  Iye  adzachita  ufumu 
pa  banja  la  Yakobo  ku  nthawi  zonse  ; 
ndipo  ufumu  wache  sudzatha.  34  Ko- 
ma  Mariya  anati  kwa  mngelo,  Ichi  chi- 
dzachitika  bwanji,  popeza  ine  sindi- 
dziwa  mwamuna  ? 35  Ndipo  mngelo 

anayankha,  nati  kwa  iye,  Mzimu 
Woyera  adzafika  pa  iwe,  ndi  mpha- 
mvu  ya  Wamkulukulu  idzakuphimba 
iwe  ; chifukwa  chachenso  Choyera’cho 
chikadzabadwa,  chidzachedwa  Mwana 
wa  Mulungu.  36  Ndipo  taona,  Elisa- 
beti  mbale  wako,  iyenso  ali  ndi  pakati 
pa  mwana  wamwamuna  m’ukalamba 
wache  ; ndipo  mwezi  uno  uli  wachi- 
sanu  ndi  chimodzi  wa  iye  amene  ana- 
nenedwa  wouma.  37  Chifukwa  palibe 
mau  amodzi  akuchokera  kwa  Mulu- 
ngu  adzakhala  opanda  mphamvu. 
38  Ndipo  Mariya  anati,  Onani,  mdza- 
kazi  wa  Ambuye  ; kukhale  kwa  ine 
monga  mwa  mau  anu.  Ndipo  mngelo 
anachoka  kwa  iye. 

39  Ndipo  Mariya  ananyamuka  masi- 
ku  amenewa,  namuka  ndi  changu  ku 
dziko  la  mapiri  ku  mudzi  wa  Yuda  ; 
40  nalowa  m’nyumba  ya  Zakariya, 
nalankhula  Elisabeti.  41  Ndipo  pa- 
nali  pamene  Elisabeti  anamva  kula- 
nkhula  kwache  kwa  Mariya,  mwana 
wosabadwa’yo  anatsalima  m’mimba 
mwache  ; ndipo  Elisabeti  anadzazidwa 
ndi  Mzimu  Woyera ; 42  nakweza  mau 

ndi  mpfuu  waukuru,  nati,  Wodalitsika 
iwe  mwa  akazi,  ndipo  chodalitsika 
chipatso  cha  mimba  yako.  43  Ndipo 
ichi  chichokera  kuti  kudza  kwa  ine, 
kuti  adze  kwa  ine  amache  wa  Ambuye 
wanga  ? 44  Pakuti  ona,  pamene  mau 

a kulankhula  kwako  analowa  m’ma- 
kutu  anga,  mwana  anatsalimandi  msa- 
ngalalo  m’mimba  mwanga.  45  Ndi- 
po  wodala  ali  iye  amene  anakhulupi- 
rira  ; chifukwa  zidzachitidwa  zinthu 
zimene  Ambuye  analankhula  naye. 

46  Ndipo  Mariya  anati, 

Moyowangauiemekeza  Ambuye, 

47  Ndipo  mzimu  wanga  wakondwe- 

ra  mwa  Mulungu  Mpulumutsi 
wanga. 

48  Chifukwa  Iye  anayang’anira 

umphawi  wa  mdzakazi  wache  ; 

Pakuti  taonani,  kuyambira  tsopa- 
no,  anthu  a mibadwo  yonse 
adzandichula  ine  wodala. 

49  Chifukwa  Iye  Wamphamvu’yo 

anandichitira  ine  zazikuru ; 

Ndipo  dzina  lache  liri  loyera. 

50  Ndipo  chifundo  chache  chifikira 

anthu  a mibadwo  mibadwo 

Pa  iwo  amene  amuopa  Iye. 

51  Iye  anachita  zamphamvu  ndi 

mkono  wache  ; 

Iye  anabalalitsa  odzitama  ndi 
mlingaliro  wa  mtima  wawo. 

52  Iye  anatsitsa  mafumu  pa  mipa- 

ndo  yawo  yachifumu, 

Ndipo  anakweza  aumphawi. 

53  Anawakhutitsa  anjala  ndi  zinthu 

zabwino, 

Ndipo  eni  chuma  anawachotsa 
opanda  kanthu. 

54  Anathangatira  Israyeli  mnya- 

mata  wache, 

Kuti  akakumbukile  chifundo, 

55  (Monga  analankhula  kwa  ma- 

kolo  athu) 

Kwa  Abrahamu  ndi  kwa  mbeu 
yache  ku  nthawi  yonse. 

56  Nd.ipo  Mariya  anakhala  ndi  iye 
ngati  miyezi  itatu,  nabweranso  ku 
nyumba  kwache. 

57  Ndipo  inakwanira  nthawi  ya 
Elisabeti,  ya  kubala  kwache,  ndipo 
anabala  mwana  wamwamuna.  58  Ndi- 
po  anansi  ache  ndi  abale  ache  anamva 
kuti  Ambuye  anakulitsa  chifundo  cha- 
che  pa  iye  ; nakondwera  naye  pamodzi . 
59  Ndipo  panali  tsiku  lachisanu  ndi 
chitatu  iwo  anadza  kudzadula  ka- 
mwana’ko  ; ndipo  akati  amuche  dzina 
la  atate  wache  Zakariya.  60  Ndipo 


amache  anayankha,  kuti,  Iai  ; koma 
adzachedwa  Yohane.  61  Ndipo  iwo 
anati  kwa  iye,  Palibe  wina  wa  abale  ako 
amene  achedwa  dzina  ili.  62  Ndipo 
anakodola  atate  wache,  afuna  amuche 
dzina  liti  ? 63  Ndipo  iye  anafunsa 

cholembera’po,  nalemba,  kuti,  Dzina 
lache  ndi  Yohane.  Ndipo  anazizwa 
onse.  64  Ndipo  pomwepo  panatseguka 
pakamwa  pache,  ndi  lilume  lache  lina- 
masuka,  ndipo  iye  analankhula,  nale- 
mekeza  Mulungu.  65  Ndipo  panagwa 
mantha  pa  iwo  onse  akukhala  oyandi- 
kana  nawo  ; ndipo  analankhula  la- 
nkhula  nkhani  izi  zonse  m’dziko  lonse 
la  mapiri  a Yudeya.  66  Ndipo  onse 
amene  anazimva  anazisunga  m’mtima 
mwawo,  nanena,  Nanga  mwana  uyu 
adzakhala  wotani  ? Pakuti  dzanja 
la  Ambuye  linakhala  pamodzi  ndi 
iye. 

67  Ndipo  atate  wache  Zakariya  ana- 
dzazidwa  ndi  Mzimu  Woyera,  nanenera 
za  Mulungu,  nati, 

68  Wolemekezeka  Ambuye,  Mulu- 

ngu  wa  Israyeli  ; 

Chifukwa  Iye  anayang’ana,  na- 
chitira  anthu  ache  chiombolo, 

69  Ndipo  Iye  anatikwezera  ife  nya- 

nga  ya  chipulumutso, 

Mwa  pfuko  la  Davide  mwana 
wache, 

70  (Monga  Iye  analankhula  ndi 

m’kamwa  mwa  aneneri  ache 
oyera  mtima,  a kale  lomwe), 

71  Chipulumutso  cha  adani  athu, 

ndi  pa  dzanja  la  anthu  onse 
amene  atida  ife  ; 

72  Kuchitira  atate  athu  chifundo, 
Ndi  kukumbukila  pangano  lache 

lopatulika  ; 

73  Chilumbiro  chimene  Iye  anachi- 

lumbira  kwa  Abrahamu  atate 
wathu, 

74  Kutipatsa  ife  kuti  titalanditsi- 

dwa  ku  dzanja  la  adani  athu, 
Tidzamtumikira  Iye,  opanda  ma- 
ntha, 

75  M’chiyero  ndi  chilungamo  pa 

masopache,  masiku  athu  onse. 

76  Ea,  ndipo  iwetu  kamwana’we, 

udzanenedwa  mneneri  wa  Wa- 
mkulukulu  : 

Pakuti  udzatsogolera  Ambuye, 
kukonza  njira  zache  ; 

77  Kuwapatsa  anthu  ache  adziwitse 

chipulumutso, 

Ndi  makhululukidwe  a machimo 
awo, 

78  Chifukwa  cha  mtima  wa  chifu- 

ndo  wa  Mulungu  wathu. 
M’menemo  mbanda  kucha  wa 
kutnwamba  udzatichezera  ife; 

79  Kuwalitsira  iwo  okhala  mu  mdi- 

ma  ndi  mthunzi  wa  imfa ; 
Kulunjikitsa  mapazi  athu  mu 
njira  ya  mtendere. 

80  Ndipo  mwana’yo  anakula,  nali- 
mbika  mu  mzimu  wache,  ndipo  iye 
anali  m’mapululu,  kufikira  masiku 
akudzionetsa  yekha  kwa  Israyeli. 

2Ndipo  kunali  masiku  aja,  kuti 
lamulo  linaturuka  kwa  Kaisara 
Augusto  kuti  dziko  lonse  lokhala’mo 
anthu  lilembedwe  ; 2 ndiko  kulembera 
koyamba  pokhala  Kureniyo  kazembe 
wa  Suriya.  3 Ndipo  onse  anamuka 
kulembedwa,  munthu  ali  yense  ku 
mudzi  wache.  4 Ndipo  Yosefe  yemwe 
anakwera  kuchokera  ku  Galileya,  ku 
mudzi  wa  Nazarete,  kunka  ku  Yudeya, 
ku  mudzi  wa  Davide,  dzina  lache 
Betelehemu,  chifukwa  iye  anali  wa 
banja  ndi  pfuko  lache  la  Davide  ; 
5 kukalembedwa  iye  mwini  pamodzi 
ndi  Mariya,  wopalidwa  naye  ubwenzi  ; 
ndi  uyu  anali  ndi  pakati.  6 Ndipo 
panali  pokhala  iwo  komweko,  masiku 
ache  a kubala  anakwanira.  7 Ndipo 
iye  anabala  mwana  wache  wamwa- 
muna  woyamba  ; namkulunga  Iye 
m’nsaru,  namgoneka  modyera  ng’o- 
mbe,  chifukwa  kuti  anasowa  malo 
m’nyutnba  ya  alendo. 

8 Ndipo  panali  abusa  m’dziko  lo- 
mwelo,  okhala  ku  busa  ndi  kuyang’a- 
nira  zoweta  zawo  usiku.  9 Ndipo 
mngelo  wa  Ambuye  anaimirira  pa  awo, 
ndi  kuwala  kwa  Ambuye  kunawauni- 
kira  kozungulira  : ndipo  anaopa  ndi 
mantha  akuru.  1 0 Ndipo  mngelo  anati 
kwa  iwo,  Musaope  ; pakuti  onani,  ndi- 
kuuzani  inu  uthenga  wabwino  wa 
chikondwero  chachikuru,  chimene  chi- 
dzakhala  kwa  anthu  onse  ; 11  pakuti 
wakubadwirani  inu  lero,  m’mudzi  wa 
Davide,  Mpulumutsi,  amene  ali  Kristu 
Ambuye.  12  Ndipo  ichi  ndi  chizindi- 
kilo  kwa  inu  : Mudzapeza  mwana  wa 
lchanda  wokuta  ndi  nsaru,  atagona 
modyera.  13  Ndipo  dzidzidzi  panali 
pamodzi  ndi  rnngelo’yo  ambirimbiri  a 
gulu  la  kumwamba,  natamanda  Mu- 
lungu,  nanena, 

14  Ulemerero  ukhale  kwa  Mulungu 
kumwambamwamba, 

Ndi  mtendere  pansi  pano  mwa 
anthu  ameneakondweranawo. 


15  Ndipo  panali,  pamene  angelo 
anachokera  kwa  iwo  kunka  kumwa- 
mba,  abusa  anati  wina  ndi  mnzache, 
Tipitiretu  ku  Betelehemu,  tikaone 
chinthu  ichi  chidachitika,  chimene 
Ambuye  anatidziwitsira  ife. 

16  Ndipo  iwo  anadza  ndi  changu, 
napeza  Mariya,  ndi  Yosefe,  ndi  mwana 
wa  khanda  atagona  modyera.  1 7 Ndi- 
po  iwo,  m’mene  anaona,  anadziwitsa 
anthu  za  mau  analankhulidwa  kwa 
iwo  a mwana  uyu.  18  Ndipo  anthu 
onse  amene  anamva  anazizwa  ndi 
zinthu  abusa  adalankhula  nawo. 
19  Koma  Mariya  anasunga  mau  awa 
onse,  nawalingalira  mu  mtima  mwa- 
che.  20  Ndipo  abusa’wo  anabwera, 
nalemekeza  ndi  kutamanda  Mulu- 
ngu  pa  zinthu  zonse  anazimva,  na- 
ziona,  monga  kunalankhulidwa  kwa 
iwo. 

21  Ndipo  pamene  panakwanira 
masiku  asanu  ndi  atatu  akumdula 
Iye,  anamucha  dzina  lache  YESU, 
limene  anachula  mngelo’yo  asanala- 
ndiridwe  Iye  m’mimba. 

22  Ndipo  pamene  anakwanira  masi- 
ku  a kukonza  kwawo,  monga  mwa 
chilamulo  cha  Mose,  iwo  anakwera 
naye  kunka  ku  Yerusalemu,  kuka- 
msonyeza  lye  kwa  Ambuye,  23  (mo- 
nga  mwalembedwa  m’chilamulo  cha 
Ambuye,  kuti  mwamuna  ali  yense  wo- 
tsegula  pa  mimba  ya  amache  adzane- 
nedwa  wopatulika  wa  kwa  Ambuye) 

24  ndi  kukapereka  nsembe  monga 
mwanenedwa  m’chilamulo  cha  Ambu- 
ye,  njiwa  ziwiri,  kapena  maunda  awiri. 

25  Ndipo  onani,  m’Yerusalemu  munali 
munthu,  dzina  lache  Sumeoni  ; ndipo 
munthu  uyu,  wolungama  mtima  ndi 
wopemphera,  anali  kulindira  mato- 
nthozedwe  a Israyeli  ; ndipo  Mzimu 
Woyera  anali  pa  iye.  26  Ndipo  ana- 
muululira  Mzimu  Woyera  kuti  sadza- 
ona  imfa,  kufikira  adzaona  Kristu 
wache  wa  Ambuye.  27  Ndipo  iye 
analowa  ku  kachisi  ndi  Mzimu  : ndipo 
pamene  atate  ndi  amache  analowa  ndi 
kamwana’ko  Yesu,  kudzamchitira  Iye 
mwambo  wa  chilamulo,  28  pomwepo 
iye  anamlandira  Iye  m’manja  mwache, 
nalemekeza  Mulungu,  nati, 

29  Tsopano,  Ambuye,  monga  mwa 

mau  anu  aja, 

Lolani  ine,  kapolo  wanu,  ndi- 
choke  mu  mtendere ; 

30  Chifukwa  maso  anga  adaona 

chipulumutso  chanu, 

31  Chimene  munakonza  pa  maso 

pa  anthu  onse, 

32  Kuunika  kukhale  chibvumbulu- 

tso  cha  kwa  anthu  a mitundu, 
Ndi  ulemerero  wa  anthu  anu 

Israyeli. 

33  Ndipo  atate  ndi  amache  anali  kuzi- 
zwa  ndi  zinthu  zolankhulidwa  za  lye. 

34  Ndipo  Sumeoni  anawadalitsa,  nati 
kwa  Mariya  amache,  Taona,  uyu 
waikidwa  akhale  kugwa  ndi  kunya- 
muka  kwa  anthu  ambiri  mwa  Israyeli  ; 
ndipo  akhale  chizindikilo  chakutsu- 
tsana  nacho  ; 35  eya,  ndipo  lupanga 
lidzakupyoza  iwe  moyo  wako ; kuti 
maganizo  a m’mitima  yambiri  akau- 
lulidwe. 

36  Ndipo  panali  Anna,  mneneri 
wamkazi,  mwana  wa  Fanueli,  wa 
pfuko  la  Aseri ; amene  anali  wokala- 
mba  ndithu,  nakhala  ndi  mwamuna 
wache,  kuyambira  pa  unamwali  wache, 
37  zaka  zisanu  ndi  ziwiri,  ndipo  anali 
wamasiye  wa  kufikira  zaka  zache 
makumi  asanu  ndi  atatu  mphambu 
zinai,  amene  sanachoka  ku  kachi- 
si,  wotumikira  Mulungu  ndi  kusala 
kudya  ndi  kupemphera  usiku  ndi 
usana.  38  Ndipo  iye  anafika’ko  pa 
nthawi  yomweyo,  nabvomerezanso 
kutama  Mulungu,  nalankhula  za  Iye 
kwa  anthu  onse  akuyembekeza  chi- 
ombolo  cha  Yerusalemu.  39  Ndipo 
pamene  iwo  anatha  zonse  monga 
mwa  chilamulo  cha  Ambuye,  ana- 
bwera  ku  Galileya,  ku  mudzi  kwawo, 
ku  Nazarete. 

40  Ndipo  mwana’yo  anakula,  na- 
limbika,  nali  kudzala  ndi  nzeru  ; ndi 
chisomo  cha  Mulungu  chinali  pa  Iye. 

41  Ndipo  atate  wache  ndi  amache 
akamuka  chaka  ndi  chaka  ku  Yerusa- 
lemu  ku  Paskha.  42  Ndipo  pamene 
Iye  anakhalandi  zaka  zache  khumi  ndi 
ziwiri,  anakwera  iwo  monga  machiti- 
dwe  a phwando  ; 43  ndipo  pakumariza 
masiku  ache,  pakubwera  iwo,  mnya- 
mata’yo  Yesu  anatsala  m’mbuyo  ku 
Yerusalemu.  Ndipo  atate  ndi  amache 
sanadziwa  ; 44  koma  iwo  anayesa  kuti 
Iye  ali  m’chipiringu  cha  ulendo,  na- 
yenda  ulendo  wa  tsiku  limodzi  ; ndipo 
nayamba  kumfunafuna  Iye  mwa  abale 
awo  ndi  mwa  anansi  awo  ; 45  ndi- 
po  pamene  sanampeza,  anabwera 
ku  Yerusalemu,  namfunafuna  Iye. 
46  Ndipo  pakupita  masiku  atatu, 
anampeza  Iye  m’kachisi,  analiku- 
khala  pakati  pa  aphunzitsi,  namva 


iwo,  nawafunsanso  mafunso.  47  Ndi- 
po  onse  amene  anamva  Iye  anadabwa 
ndi  chidziwitso  chache,  ndi  mayankho 
ache.  48  Ndipo  m’mene  anamuona 
Iye,  anadabwa  ; ndipo  amache  anati 
kwa  Iye,  Mwana’we,  wachitiranji  ife 
chotero ; taona,  atate  wako  ndi  ine 
tinali  kufunafuna  Iwe  ndi  kuda  nkha- 
wa.  49  Ndipo  Iye  anati  kwa  iwo, 
Kuli  bwanji  kuti  munali  kundifuna- 
funa  Ine  ? Simunadziwa  kodi  kuti 
kundiyenera  Ine  ndikhale  m’zache  za 
Atate  wanga  ? 50  Ndipo  sanadziwitsa 

mau  amene  Iye  analankhula  nawo. 
51  Ndipo  anatsika  nawo  pamodzi  na- 
dza  ku  Nazarete ; nawamvera  iwo : 
ndipo  amache  anasunga  zinthu  izi 
zonse  mu  mtima  mwache. 

52  Ndipo  Yesu  anakulabe  m’nzeru 
ndi  mu  msinkhu,  ndi  m’chisomo  cha 
pa  Mulungu  ndi  cha  pa  anthu. 

3Ndipo  pa  chaka  cha  khumi  ndi 
chisanu  cha  ufumu  wa  Tiberiyo 
Kaisara,  pokhala  Pontiyo  Pilato  kaze- 
mbe  wa  Yudeya,  ndi  Herode  chiwanga 
cha  Galileya,  ndi  Filipo  mbale  wache 
chiwanga  cha  dziko  la  Itureya  ndi  la 
Trakoniti,  ndi  Lusaniyo  chiwanga  cha 
Abilene  ; 2 pa  ukuru  wansembe  wawo 
wa  Anasi  ndi  Kayafa,  panadza  mau  a 
Mulungu  kwa  Yohane  mwana  wa 
Zakariya  m’chipululu.  3 Ndipo  iye 
anadza  ku  dziko  lonse  la  m’mbali 
mwa  Yordano,  nalalikira  ubatizo  wa 
kulapa  mtima  kuloza  ku  chikhululuki- 
ro  cha  machimo ; 4 monga  mwalembe- 
dwa  m’kalata  wa  mau  a Yesaya 
mneneri,  kuti, 

Mau  a wopfuula  m’chipululu, 
Konzani  khwalala  la  Ambuye, 
Lungamitsani  njira  zache. 

5  Chigwa  chiri  chonse  chidzadza- 
zidwa, 

Ndipo  phiri  liri  lonse  ndi  mtunda 
uli  wonse  zidzachepsedwa  ; 
Ndipo  zokhota  zidzakhala  zolu- 
ngama, 

Ndipo  njira  za  zigoloondo  zidza- 
khala  zosalala  ; 

6  Ndipo  anthu  onse  adzaona  chipu- 
lumutso  cha  Mulungu. 

7  Chifukwa  chache  iye  ananena 
kwa  makamu’wo  a anthu  amene  ana- 
turukira  kukabatizidwa  ndi  iye,  Oba- 
dwa  a njoka  inu,  anakulangizani  inu 
ndani  kuthawa  mkwiyo  ulinkudza  ? 
8 Chifukwa  chache  balani  zipatso 
zakuyenera  kulapa  mtima,  ndipo 
musayambe  kunena  mwa  inu  nokha, 

Atate  wathu  tiri  naye  ndiye  Abraha- 
mu  : pakuti  ndinena  kwa  inu,  kuti  ali 
ndi  mphamvu  Mulungu,  mwa  miyala 
iyi,  kuukitsira  Abrahamu  ana.  9 Ndi- 
ponso  tsopano  lino  nkhwangwa  yai- 
kidwa  pa  mizu  ya  mitengo  ; chotero 
mtengo  uli  wonse  wosabala  chipatso 
chabwino  udulidwa,  nuponyedwa  pa 
moto.  10  Ndipo  anthu  a makamu 
anamfunsa  iye,  nanena,  Ndipo  tsono 
tizichita  chiani  ? 11  Koma  iye  ana- 

yankha  nanena  kwa  iwo,  Iye  amene 
ali  nawo  malaya  awiri  apatse  kwa  iye 
amene  alibe  ; ndi  iye  amene  ali  nazo 
zakudya  achite  chomwecho.  12  Ndi- 
po  amisonkho  omwe  anadza  kudzaba- 
tizidwa,  nati  kwa  iye,  Mphunzitsi, 
ife  tizichita  chiani  ? 13  Koma  iye 

anati  kwa  iwo,  Musakapambe  kanthu 
konse  kakuposa  chimene  anakulamu- 
lirani.  14  Ndipo  asilikari  omwe  ana- 
mfunsa  iye,  nati,  Nanga  ife  tizichita 
chiani  ? Ndipo  iye  anati  kwa  iwo, 
Musaopse,  musanamize  munthu  ali 
yense;  khalani  okhuta  ndi  kulipira 
kwanu. 

15  Ndipo  pamene  anthu  anali 
kuyembekezera,  ndipo  onse  ana- 
ganizaganiza  m’mitima  yawo  za 
Yohane,  ngati  kapena  iye  ali  Kristu  ; 
16  Yohane  anayankha,  nanena  kwa 
onse,  Inetu  ndikubatizani  inu  ndi 
madzi ; koma  wakundiposa  ine  mpha- 
mvu  alinkudza,  amene  sindiyenera 
kumasula  lamba  la  nsapato  zache  ; 
Iyeyu  adzakubatizani  inu  ndi  Mzimu 
Woyera  ndi  moto  : 17  amene  chou- 
luzira  chache  chiri  m’dzanja  lache, 
kuti  ayeretse  pa  dwale  pache,  ndi 
kusonkhanitsa  tirigu  m’chiruli  cha- 
che  ; koma  mankhusu  adzatentha 
m’moto  wosazima. 

18  Choteretu  iye  anauza  anthu 
Uthenga  Wabwino  ndi  kuwadandau- 
lira  zinthu  zina  zambiri.  19  Koma 
Herode  mfumu  ija,  m’mene  anamdzu- 
dzula  Yohane,  chifukwa  cha  Herodiya, 
mkazi  wa  mbale  wache,  ndi  cha  zi- 
nthu  zonse  zoipa  Herode  anazichita, 
20  anaonjeza  pa  zonsezi  ichinso,  kuti 
anatsekera  Yohane  m’nyumba  ya 
ndende. 

21  Ndipo  panali  pamene  anthu  onse 
anabatizidwa,  ndipo  Yesu  anabati- 
zidwa,  nalikupemphera,  kuti  panatse- 
guka  pa  thambo,  22  ndipo  Mzimu, 
Woyera  anatsika  ndi  maonekedwe  a 
thupi  lache  ngati  nkhunda,  nadza  pa 
Iye  ; ndipo  munaturuka  mau  m’tha- 


mbo,  kuti,  IWE  NDIWE  MWANA 
WANGA  WOKONDEDWA,  MWA 
IWE  NDIKONDWERA. 

23  Ndipo  Yesu’yo,  pamene  anaya- 
inba  nchito  yache,  anali  monga  wa 
zaka  makumi  atatu,  ndiye  (monga 
anthu  adamyesa)  mwana  wa  Yosefe, 
mwana  wa  Heli,  24  mwana  wa  Matati, 
mwana  wa  Levi,  mwana  wa  Melki, 
mwana  wa  Yanai,  mwana  wa  Yosefe, 
25  mwana  wa  Matatio,  mwana  wa 
Amosi,  mwana  wa  Naumi,  mwana  wa 
Esli,  mwana  wa  Nagai,  26  mwana  wa 
Maati,  mwana  wa  Matatio,  mwana  wa 
Semeini,  mwana  wa  Yosefe,  mwana 
wa  Yoda,  27  mwana  wa  Yoanani, 
mwana  wa  Resa,  mwana  wa  Zeruba- 
beli,  mwana  wa  Salatieli,  mwana  wa 
Neri,  28  mwana  wa  Melki,  mwana 
wa  Adi,  mwana  wa  Kosamu,  mwana 
wa  Elmadama,  mwana  wa  Ere, 
29  mwana  wa  Jose,  mwana  wa  Elie- 
zere,  mwana  wa  Yorimu,  mwana  wa 
Matati,  mwana  wa  Levi,  30  mwana 
wa  Sumeoni,  mwana  wa  Yuda, 
mwana  wa  Yosefe,  mwana  wa 
Yonamu,  mwana  wa  Eliyakimu, 
31  mwana  wa  Melea,  mwana  wa 
Mena,  mwana  wa  Matata,  mwana  wa 
Natanu,  mwana  wa  Davide,  32  rnwana 
wa  Yese,  mwana  wa  Obede,  mwana  wa 
Boazi,  mwana  wa  Salmoni,  mwana  wa 
Naasoni,  33  mwana  wa  Aminadabu, 
mwana  wa  Arni,  mwana  wa  Ezronu, 
mwana  wa  Farese,  mwana  wa  Yuda, 
34  mwana  wa  Yakobo,  mwana  wa 
Isake,  mwana  wa  Abrahamu,  mwana 
wa  Tera,  mwana  wa  Nakoro,  35  mwa- 
na  wa  Seruki,  mwana  wa  Reu,  mwana 
wa  Pelege,  mwana  wa  Ebere,  mwana 
wa  Sala,  36  mwana  wa  Kainane, 
mwana  wa  Arfaksadi,  mwana  wa 
Semu,  mwana  wa  Nowa,  mwana  wa 
Lameke,  37  mwana  wa  Metusela, 
mwana  wa  Enoke,  mwana  wa  Yaredi, 
mwana  wa  Malaleeli,  mwana  wa 
Kainane,  38  mwana  wa  Enosi,  mwana 
wa  Seti,  mwana  wa  Adamu,  mwana 
wa  Mulungu. 

4Ndipo  Yesu,  wodzala  ndi  Mzimu 
Woyera,  anabwera  kuchokcra 
ku  Yordano,  natsogozedwa  ndi  Mzir.iu 
kunka  ku  chipululu  kukayesedwa  ndi 
mdierekezi  masiku  makumi  anai. 
2 Ndipo  Iye  sanadya  kanthu  masiku 
awo  ; ndipo  pamene  anatha  anamva 
njala.  3 Ndipo  mdierekezi  anati  kwa 
Iye,  Ngati  muli  Mwana  wa  Mulungu, 
uzani  mwala  uwu  usanduke  mkate. 

4 Ndipo  Yesu  anayankha  nati  kwa 
iye,  Kwalembedwa,  kuti, 

Munthu  sadzakhala  ndi  moyo  ndi 
mkate  wokha. 

5 Ndipo  m’mene  anamtsogolera  ana- 
kwera  naye,  namuonetsa  Iye  mau- 
fumu  onse  a dziko  lokhala’mo  anthu, 
m’kamphindi  kakang’ono.  6 Ndipo 
mdierekezi  anati  kwa  Iye,  Ine  ndidza- 
patsa  Inu  ulamuliro  wonse  umenewu 
ndi  ulemerero  wawo  : chifukwa  una- 
perekedwa  kwa  ine  ; ndipo  ndiupatsa 
kwa  iye  amene  ndifuna.  7 Chifukwa 
chache  ngati  Inu  mudzagwadira  pa 
maso  panga,  wonsewo  udzakhala 
wanu.  8 Ndipo  Yesu  anayankha, 
nati  kwa  iye,  Kwalembedwa,  kuti, 

Ambuye  Mulungu  wako  uzi- 
mgwadira, 

Ndipo  Iye  yekhayekha  uzimtu- 
mikira. 

9 Ndipo  anamtsogolera  Iye  ku  Yeru- 
salemu,  namuika  Iye  pamwamba  pa 
chimbudzi  cha  kachisi’yo,  nati  kwa 
Iye,  Ngati  muli  Mwana  wa  Mulungu, 
tadzigwetsani  nokha  pansi  ; lOpakuti 
kwalembedwa,  kuti, 

Adzalamulira  angelo  ache  za  iwe, 
kuti  akuchinjirize. 

11  Ndipo, 

Pa  manja  awo  adzakunyamula 
iwe, 

Kuti  ungagunde  konse  phazi  lako 
pa  mwala. 

12  Ndipo  Yesu  anayankha,  nati  kwa 
iye,  Kwanenedwa, 

Usamuyese  Ambuye  Mulungu 
wako. 

13  Ndipo  mdierekezi,  m’mene  adama- 
riza  mayesero  onse,  analekana  naye 
kufikira  nthawi  yina. 

14  Ndipo  Yesu  anabwera  ndi  mpha- 
mvu  ya  Mzimu  ku  Galileya  ; ndipo 
mbiri  yache  ya  Iye  inabuka  ku  dziko 
lonse  loyandikira.  15  Ndipo  Iye 
anaphunzitsa  m’masunagoge  mwawo, 
nalemekezedwa  ndi  anthu  onse. 

16  Ndipo  anadza  ku  Nazarete, 
kumene  analeredwa  ; ndipo  tsiku  la 
Sabata  analowa  m’sunagoge,  monga 
anazolowera,  naimirira’mo  kuwerenga 
m’kalata.  17  Ndipo  anapereka  kwa 
Iye  buku  la  Yesaya  mneneri.  Ndipo 
m’mene  Iye  adafunyulula  buku’lo, 
anapeza  pomwe  panalembedwa. 

18  Mzimu  wa  Ambuye  uli  pa  Ine, 

Chifukwachachelye  anandidzoza 

Ine  ndiuze  anthu  osauka 
Utenga  Wabwino  : 


Anandituma  Ine  kulalikira 

am’nsinga  mamasulidwe, 

Ndi  akhungu  kuti  apenyenso, 
Kuturutsa  ndi  ufuru  opwanyika, 

19  Kulalikira  chaka  chosankhika 

cha  Ambuye. 

20  Ndipo  m’mene  Iye  anapinda 

buku’lo,  nalipereka  kwa  mnyamata, 
anakhala  pansi  ; ndipo  maso  awo  a 
anthu  onse  m’sunagoge’mo  anamya- 
ng’anitsa  Iye.  21  Ndipo  anayamba 
kunena  kwa  iwo,  kuti,  Lero  lembo 
ili  lakwanitsidwa  m’makutu  anu. 
22  Ndipo  onse  anamchitira  Iye  umboni, 
nazizwa  ndi  mau  a chisomo  akuturuka 
m’kamwa  mwache  ; nanena,  Kodi  uyu 
si  mwana  wa  Yosefe  ? 23  Ndipo  anati 

kwa  iwo,  Kwenikweni  mudzati  kwa 
Ine  nkhani  iyi,  Sing’anga  iwe  tadzi- 
chiritsa  wekha  : zonse  zija  tazimva 
zinachitidwa  ku  Kapernao,  muzichi- 
tenso  zomwezo  kwanu  kuno.  24  Ndi- 
po  Iye  anati,  Indetu,  ndinena  kwa  inu, 
kuti,  Palibe  mneneri  alandirika  ku 
dziko  la  kwawo.  25  Koma  zoonadi 
ndinena  kwa  inu,  kuti,  Munali  akazi 
amasie  ambiri  m’Israyeli  masiku  ache 
a Eliya,  pamene  kunatsekedwa  ku- 
mwamba  zaka  zitatu  ndi  miyezi  isanu 
ndi  umodzi,  pamene  panakhala  njala 
yaikuru  pa  dziko  lonselo  ; 26  ndipo 
Eliya  sanatumidwa  kwa  mmodzi  wa 
iwo,  koma  ku  Sarepta  wa  ku  Sidoniya, 
kwa  mkazi  wamasiye.  27  Ndipo 
munali  akhate  ambiri  m’Israyeli  masi- 
ku  a Elisa  mneneri  ; ndipo  palibe 
mmodzi  wa  iwo  anakonzedwa,  koma 
Naamani  yekha  wa  ku  Suriya.  28  Ndi- 
po  onse  a m’sunagoge’mo  anadzala  ndi 
mkwiyo  pakumva  izi  ; 29  nanyamuka 
namturutsira  Iye  kunja  kwa  mudzi’wo, 
nanka  naye  pa  mutu  pa  phiri  pa- 
mene  panamangidwa  mudzi  wawo, 
kuti  akamponye  Iye  pansi.  30  Koma 
Iye  anapyola  pakati  pawo,  nachoka’po. 

31  Ndipo  Iye  anatsika  nadza  ku 
Kapernao,  ndiwo  mudzi  wa  ku  Gali- 
leya.  Ndipo  anali  kuwaphunzitsa  iwo 
pa  Sabata ; ndipo  anadabwa  ndi 
chiphunzitso  chache ; 32  chifukwa 

mau  ache  anali  ndi  ulamuliro.  33  Ndi- 
po  munali  m’sunagoge  munthu,  wo- 
khala  nacho  chiwanda  chonyansa ; 
napfuula  ndi  mau  olimba,  kuti,  34  Ha! 
tiri  ndi  chiani  ndi  Inu,  Yesu  wa  ku 
Nazarete  ? kodi  munadza  kutiononga 
ife?  ndikudziwani  Inu  muliyani,ndinu 
Woyera  wache  wa  Mulungu.  35  Ndi- 
oo  Yesu  anamdzudzula  iye,  nanena, 

Tonthola,  nuturuke  mwa  iye.  Ndipo 
chiwanda’cho  m’mene  chinamgwetsa 
iye  pakati,  chinaturuka  mwa  iye  cho- 
sampweteka  konse.  36  Ndipo  anthu 
onse  anadabwa,  nalankhulana  wina 
ndi  mnzache,  nanena,  Mau  amenewa 
ali  otani  ? chifukwa  ndi  ulamuliro 
ndi  mphamvu  angolamulira  mizimu 
yonyansa,  ndipo  ingoturuka.  37  Ndi- 
po  mbiri  yache  ya  Iye  inafalikira  ku 
malo  onse  a dziko  loyandikira. 

38  Ndipo  Iye  ananyamuka  kucho- 
kera  m’sunagoge,  nalowa  m’nyumba 
ya  Simoni.  Koma  momwemo  munali 
mpongozi  wache  wa  Simoni,  anagwi- 
dwa  ndi  nthenda  yolimba  ya  malungo ; 
ndipo  anampempha  Yesu  za  iye. 
39  Ndipo  Iye  anaimirira,  naweramira 
pa  iye,  nadzudzula  nthenda’yo  ; ndipo 
inamleka  iye  : ndipo  anauka  msanga- 
tu,  nawatumikira. 

40  Ndipo  pakulowa  dzuwa  anthu 
onse  amene  anali  nawo  odwala  ndi 
nthenda  za  mitundu  mitundu,  anadza 
nawo  kwa  Iye  ; ndipo  Iye  anaika 
manja  ache  pa  munthu  ali  yense  wa 
iwo,  nawachiritsa.  41  Ndi  ziwanda 
zomwe  zinaturuka  mwa  ambiri,  ndi 
kupfuula,  kuti,  Inu  ndinu  Mwana  wa 
Mulungu.  Ndipo  Iye  anazidzudzula, 
wosazilola  kulanlihula,  chifukwa  zi- 
namdziwa  kuti  Iye  ndiye  Kristu. 

42  Ndipo  kutacha  anaturuka  Iye 
nanka  ku  malo  a chipululu  ; ndi 
makarnu  a anthu  anali  kumfunafuna 
Iye,  nadza  nafika  kwa  Iye,  nayesa 
kumletsa  Iye,  kuti  asawachokere. 
43  Koma  anati  kwa  iwo,  Kundiyenera 
Ine  ndilalikire  Uthenga  Wabwino  wa 
Ufumu  wa  Mulungu  ku  midzi  yina- 
nso  : chifukwa  ndinatumidwa  ku- 

dzatero. 

44  Ndipo  Iye  analikulalikira  m’ma- 
sunagoge  a ku  Galileya. 

5Ndipo  panali,  pakumkanikiza 
khamu  la  anthu,  kudzamva  mau 
a Mulungu,  Iye  analikuimirira 
m’mbali  mwa  nyanja  ya  Genesarete  ; 
2 ndipo  anaona  ngalawa  ziwiri  zina- 
khala  m’mbali  mwa  nyanja  ; koma 
asodzi  a nsomba  adaturuka  m’me- 
nemo,  nalikutsuka  makoka  awo. 
3 Ndipo  Iye  analowa  m’ngalawa  imo- 
dzi,  ndiyo  yache  ya  Simoni,  nampe- 
mpha  iye  akanke  pang’ono.  Ndipo 
anakhala  pansi  m’menemo,  naphunzi- 
tsa  m’ngalawa  makamu’wo  a anthu. 

4 Ndipo  pamene  lye  analeka  kula- 
nkhula,  anati  kwa  Simoni,  Kankhira 


kwa  kuya,  nimuponye  makoka  anu 
kukasodza.  5 Ndipo  Simoni  anaya- 
nkha,  nati,  Ambuye,  tinagwiritsa 
nchito  usiku  wonse  osakola  kanthu, 
koma  pa  mau  anu  ndidzaponya  ma- 
koka.  6 Ndipo  pamene  anachita 
ichi,  anazinga  unyinji  waukuru  wa 
nsomba ; ndipo  makoka  awo  ana- 
linkung’ambika  ; 7 ndipo  anakodola 
anzawo  a m’ngalawa  yinayo,  adze 
awathangate.  Ndipo  anadza,  nadzaza 
ngalawa  zonse  ziwiri,  motero  kuti 
zinalinkumira.  8 Koma  Simoni  Petro, 
pamene  anaona,  anagwa  pansi  pa 
mabondo  ache  a Yesu,  nanena, 
Muchoke  kwa  ine,  Ambuye,  chifukwa 
ndine  munthu  wochimwa.  9 Pakuti 
chizizwo  chidagwira  iye,  ndi  onse 
amene  anali  naye,  pa  kusodza’ko  kwa 
nsomba  zimene  anazikola  ; 10  ndipo 
chimodzimodzinso  Yakobo  ndi  Yohane, 
ana  a Zebedayo,  amene  anali  anzache 
a Simoni.  Ndipo  Yesu  anati  kwa 
Simoni,  Usaope,  kuyambira  tsopano 
udzakhala  msodzi  wa  anthu.  11  Ndi- 
po  m’mene  iwo  anakocheza  ngalawa 
zawo  pa  mtunda,  anasiya  zonse,  na- 
mtsata  Iye. 

12  Ndipo  panali,  pamene  lye  anali 
m’mudzi  wina,  taona,  munthu  wodzala 
ndi  khate  ; ndipo  pamene  anaona 
Yesu,  anagwa  nkhope  yache  pansi, 
nampempha  Iye,  nanena,  Ambuye, 
ngati  mufuna  mungathe  kundikonza. 
13  Ndipo  Iye  anatambalitsa  dzanja 
lache,  namkhudza,  nanena,  Ndifuna, 
takonzeka.  Ndipo  pomwepo  khate 
linachoka  kwa  iye.  14  Ndipo  Iye 
anamuuzitsa,  kuti  asanene  kwa  mu- 
nthu  ali  yense  ; koma  uchoke,  nudzio- 
netse  wekha  kwa  wansembe,  nupereke 
nsembe  ya  pa  chikonzedwe  chako, 
monga  adalamulira  Mose,  kukhale 
umboni  kwa  iwo.  15  Koma  maka- 
maka  mbiri  yache  ya  Iye  inabuka  : 
ndipo  mipingo  yambiri  ya  anthu  ina- 
sonkhana  kudzamvera,  ndi  kudzachi- 
ritsidwa  nthenda  zawo.  16  Koma 
lye  anazemba,  nanka  m’mapululu, 
nalikupempnera. 

17  Ndipo  panali  tsiku  limodzi  la 
masiku  awo,  Iye  anali  kuphunzitsa  ; 
ndipo  anali  kukhala’po  Afarisi  ndi 
aphunzitsi  a malamulo,  amene  ana- 
chokera  ku  midzi  yonse  ya  ku  Galileya, 
ndi  Yudeya  ndi  Yerusalemu  : ndipo 
mphamvu  ya  Ambuye  inali  ndi  Iye 
ya  kuwachiritsa. 

13  Ndipo  onani,  anthu  alikunya- 

mulira  pa  kama  munthu  wa  manjenje  ; 
nafunafuna  kulowa  naye,  ndi  kumuika 
pa  maso  pa  Iye.  19  Ndipo  posapeza 
polowa  naye,  chifukwa  cha  unyinji 
wa  anthu,  anakwera  pamwamba  pa 
chindwi,  namtsitsira  iye  poboola  pa 
chindwi  ndi  kama  wache,  namfikitsa 
pakati  pomwe  pa  maso  pa  Yesu. 
20  Ndipo  Iye,  pakuona  chikhulupiriro 
chawo,  anati,  Munthu  iwe,  machimo 
ako  akhululukidwa.  21  Ndipo  alembi 
ndi  Afarisi  anayamba  kuyesayesa  mu 
mtima  mwawo,  kuti,  Ndani  uyu  ala- 
nkhula  zomchitira  Mulungu  mwano  ? 
Ndani  angathe  kukhululukira  machi- 
mo,  koma  Mulungu  yekha  ? 22  Ko- 

ma  Yesu  anadziwa  zoyesayesa  zawo, 
nayankha,  nati  kwa  iwo,  Muyesayesa 
bwanji  m’mitima  yanu  ? 23  Chapa- 

fupi  nchiti,  kunena,  Akhululukidwa 
kwa  iwe  machimo  ako  ; kapena 
kunena,  Tauka,  nuyende  ? 24  Koma 

kuti  mudziwe  kuti  Mwana  wa  munthu 
ali  nayo  mphamvu  pa  dziko  la  pansi 
ya  kukhululukira  machimo,  (anati  Iye 
kwa  wa  manjenje’yo),  Ndinena  kwa 
iwe,  Tauka,  nusenze  kama  wako, 
numuke  ku  nyumba  kwako.  25  Ndipo 
pomwepo  anaimirira  pa  maso  pawo, 
nasenza  chimene  adagona’po,  nacho- 
ka’po,  kunka  ku  nyumba  kwache, 
wakulemekeza  Mulungu.  26  Ndipo 
chizizwo  chinagwira  anthu  onse,  ndipo 
analemekeza  Mulungu  ; nadzazidwa 
ndi  mantha,  nanena  kuti,  Lero  taona 
zodabwitsa. 

27  Ndipo  zitatha  izi  Iye  anaturuka, 
naona  munthu  wamsonkho,  dzina 
lache  Levi,  alikukhala  polandira  mso- 
nkho,  nati  kwa  iye,  Unditsate  Ine. 
28  Ndipo  iye  anasiya  zonse,  nanya- 
muka,  namtsata  Iye.  29  Ndipo  Levi 
anamkonzera  Iye  phwando  lalikuru 
ku  nyumba  kwache  ; ndipo  panali 
khamu  lalikuru  la  amisonkho,  ndi 
a enanso  amene  analikuseama  pa 
chakudya  pamodzi  nawo.  30  Ndipo 
aFarisi  ndi  alembi  awo  anang’ung’udza 
kwa  ophunzira  ache,  nanena,  kuti, 
Bwanji  inu  mukudya  ndi  kumwa 
pamodzi  ndi  anthu  amisonkho  ndi 
ochimwa  ? 31  Ndipo  Yesu  anaya- 

nkha,  nati  kwa  iwo,  Amene  ali  olimba 
safuna  sing’anga ; koma  akudwala 
ndiwo.  32  Sindinadza  Ine  kuitana 
olungama,  koma  ochimwa  kuti  ate- 
mbenuke  mtima. 

33  Ndipo  iwo  anati  kwa  Iye,  Ophu- 
nzira  a Yohane  amasala  kudya  kawiri 


kawiri,  ndi  kuchita  mapemphero  ; 
chimodzimodzinso  iwo  a aFarisi ; 
koma  anu  amangokudya,  ndi  kumwa. 
34  Koma  Yesu  anati  kwa  iwo,  Kodi 
mungathe  kuletsa  anyamata  a ukwati 
asadye,  pamene  mkwati  ali  nawo 
pamodzi  ? 35  Koma  masiku  adza- 

fika  ; ndipo  pamene  mkwati  adzacho- 
tsedwa  kwa  iwo,  pamenepo  adzasala 
kudya  masiku  omwewo.  36  Ndipo 
Iye  ananenanso  fanizo  kwa  iwo,  kuti, 
Palibe  munthu  ang’amba  chigamba 
cha  maraya  atsopano,  nachiphatika  pa 
maraya  akale  ; chifukwa  ngati  atero, 
angong’ambitsa  atsopano’wo,  ndi  chi- 
gamba  cha  atsopano’wo  sichidzayene- 
rana  ndi  akale’wo.  37  Ndipo  palibe 
munthu  atsanulira  vinyo  watsopano 
m’matumba  akhale;  chifukwa  ngati 
atero,  vinyo  watsopano’yo  adzaphu- 
litsa  matumba,  ndipo  ameneyo  adza- 
tayika,  ndi  matumba  adzaonongeka. 

38  Koma  kuyenera  kutsanulira  vi- 
nyo  watsopano  m’matumba  atsopano. 

39  Ndipo  palibe  munthu  atamwa  vi- 
nyo  wakale  afuna  watsopano  ; pakuti 
anena,  Wakale  ali  wokoma. 

6Ndipo  kunali  tsiku  la  Sabata,  Iye 
analinkupita  pakati  pa  minda  ya 
tirigu  ; ndipo  ophunzira  ache  anali- 
nkubudula  ngala  za  tirigu,  nazifikisa 
m’manja  mwawo,  nadya.  2 Koma 
aFarisi  ena  anati,  Muchitiranji  cho- 
saloledwa  kuchitika  tsiku  la  Sabata  ? 
3 Ndipo  Yesu  anayankha  nati  kwa 
iwo,  Kodi  simunawerenganso  nga- 
khale  chimene  anachita  Davide,  pa- 
mene  paja  anamva  njala,  iye  ndi  iwo 
anali  naye  pamodzi  ; 4 kuti  analowa 
m’nyumba  ya  Mulungu,  natenga  mi- 
kate  yoonetsera,  nadya,  napatsanso 
iwo  anali  naye  pamodzi  ; imeneyi 
yosaloledwa  kudya  ena  koma  ansembe 
okha  ? 5 Ndipo  Iye  ananena  kwa  iwo, 

kuti,  Mwana  wa  munthu  ali  Mbuye 
wa  tsiku  la  Sabata. 

6 Ndipo  kunali  tsiku  lina  la  Sabata, 
Iye  analowa  m’sunagoge,  naphunzitsa. 
Ndipo  munali  munthu  momwemo, 
ndipo  dzanja  lache  lamanja  linali 
lopuwala.  7 Ndipo  alembi  ndi  aFarisi 
analikumzonda  Iye,  ngati  adzachiritsa 
tsiku  la  Sabata  ; kuti  akapeze  cho- 
mneneza  Iye.  8 Koma  Iye  anadziwa 
maganizo  awo  ; nati  kwa  munthu’yo 
wa  dzanja  lache  lopuwala,  Nyamuka, 
nuimirire  pakati’po.  9 Ndipo  Iye 
ananyamuka,  naimirira.  Ndipo  Yesu 
anati  kwa  iwo,  Ndikufunsani  inu, 

Kodi  nkulola  tsiku  la  Sabata,  kuchita 
zabwino,  kapena  kuchita  zoipa  ? ku- 
pulumutsa  moyo,  kapena  kuuononga  ? 

10  Ndipo  pamene  anaunguzaunguza 
pa  iwo  onse,  anati  kwa  iye,  Tansa 
dzanja  lako.  Ndipo  iye  anatero,  ndi 
dzanja  lache  linabwerera  momwe. 

11  Koma  iwowo  anagwidwa  misala  ; 
nalankhulana  wina  ndi  mnzache  kuti 
amchitire  Yesu  chiani. 

12  Ndipo  kunali  masiku  awa,  Iye 
anaturuka  nanka  ku  phiri  kuka- 
pemphera  ; nachezera  usiku  wo- 
nse  m’kupemphera  kwa  Mulungu. 
13  Ndipo  kutacha,  anaitana  ophunzira 
ache  ; nasankha  mwa  iwo  khumi  ndi 
awiri,  amene  anawachanso  dzina  lawo 
atumwi  : 14  Simoni,  amene  anamu- 
chanso  Petro,  ndi  Andreya  mbale 
wache,  ndi  Yakobo,  ndi  Yohane,  ndi 
Filipo,  ndi  Bartolomeyo,  15  ndi 
Mateyu,  ndi  Tomasi,  ndi  Yakobo 
mwana  wa  Alifeyo,  ndi  Simoni 
wochedwa  Zelote,  16  ndi  Yuda 
mwana  wa  Yakobo,  ndi  Yudase  Isi- 
kariote,  amene  anali  wompereka  Iye. 

17  Ndipo  Iye  anatsika  nawo,  naima 
pa  chidikha,  ndi  khamu  lalikuru  la 
ophunzira  ache,  ndi  unyinji  waukuru 
wa  anthu  a ku  Yudeya  lonse  ndi 
Yerusalemu,  ndi  a ku  mbali  ya  nyanja 
ya  ku  Turo  ndi  Sidoni,  amene  anadza 
kudzamva  Iye  ndi  kudzachiritsidwa 
nthenda  zawo  ; 18  ndipo  obvutidwa 
ndi  mizimu  yonyansa  anachiritsidwa, 
19  ndi  khamu  lonse  lija  linafuna 
kumkhudza  Iye  ; chifukwa  munatu- 
ruka  mphamvu  mwa  Iye,  nichiritsa 
onsewa. 

20  Ndipo  Iye  anakweza  maso 
ache  kwa  ophunzira  ache,  nanena, 
Odala  osauka  inu ; chifukwa  uli 
wanu  ufumu  wa  Mulungu.  21  Odala 
inu  akumva  njala  tsopano  ; chifukwa 
mudzakhuta.  Odala  inu  akulira  tsopa- 
no  ; chifukwa  mudzaseka.  22  Odala 
inu,  pamene  anthu  adzada  inu, 
adzapatula  inu,  nadzatonza  inu, 
nadzalitaya  dzina  lanu  monga  loipa  ; 
chifukwa  cha  Mwana  wa  munthu. 

23  Kondwerani  tsiku  lomweli, 
tumphani  ndi  chimwemwe  ; pakuti 
onani,  mphotho  zanu  nzazikuru  Ku- 
mwamba  ; pakuti  makolo  awo  ana- 
wachitira  aneneri  zonga  zomwezo. 

24  Koma  tsoka  inu  eni  chuma ! 
chifukwa  mwalandira  cltisangalatso 
chanu.  25  Tsoka  inu  okhuta  tsopano ! 
chifukwa  mudzamva  njala.  Tsoka 

inu,  akuseka  tsopano  ; chifukwa 
mudzachita  maliro  ndi  kulira  misozi. 
26  Tsoka  inu,  pamene  anthu  onse 
adzanenera  inu  zabwino ! pakuti 
makolo  awo  anawatero  momwemo 
aneneri  onama. 

27  Koma  ndinena  kwa  inu  akumva, 
Kondanani  nawo  adani  anu  ; chiti- 
rani  zabwino  iwo  akuda  inu,  28  dali- 
tsani  iwo  akutemberera  inu,  pemphe- 
rerani  iwo  akuchitirani  inu  chipongwe. 
29  Iye  amene  akupanda  iwe  pa  tsaya 
limodzi  umpatsenso  linzache  ; ndi 
iye  amene  alanda  chopfunda  chako, 
usamkanize  malaya  ako/  30  Munthu 
ali  yense  akakupempha  kanthu,  umpa- 
tse  ; ndi  iye  amene  alanda  zako,  usa- 
zipemphanso.  31  Ndipo  monga  mu- 
funa  inu  kuti  anthu  adzakuchitirani 
inu,  muwachitire  iwo  motero  inu 
momwe.  32  Ndipo  ngati  muwakonda 
iwo  akukondana  ndinu,  mudzalandira 
chiyamiko  chotani  ? pakuti  ochimwa 
omwe  akonda  iwo  akukondana  nawo. 
33  Ndipo  ngati  muwachitira  zabwino 
iwo  amene  akuchitirani  inu  zabwino, 
mudzalandira  chiyamiko  chotani  ? 
pakuti  anthu  ochimwa  omwe  amachita 
chomwecho.  34  Ndipo  ngati  mukongo- 
letsa  kanthu  kwa  iwo  amene  muye- 
mbekeza  kulandiranso,  mudzalandira 
chiyamiko  chotani  ? pakuti  inde  anthu 
ochimwa  amakongoletsa  kwa  ochimwa 
anzawo,  kuti  alandirenso  momwemo. 
35  Koma  takondanani  nawo  adani 
anu,  ndi  kuwachitira  zabwino,  ndipo 
kongoletsani  osayembekeza  kanthu 
konse  ; ndipo  mphotho  yanu  idzakhala 
yaikuru,  ndipo  inu  mudzakhala  ana 
ache  a Wamkurukuru’yo  ; chifukwa 
Iye  achitira  zokoma  anthu  osayamika 
ndi  oipa.  36  Khalani  inu  achifundo 
monga  Atate  wanu  ali  wachifundo. 
Ndipo  musamaweruza,  ndipo  simudza- 
weruzidwa.  37  Ndipo  musawatsutsa, 
ndipo  simudzatsutsidwa.  Masulani, 
ndipo  mudzamasulidwa.  38  Patsani, 
ndipo  kudzapatsidwa  kwa  inu  ; mu- 
yeso  wabwino,  wotsendereka,  woku- 
chumuka,  wosefukira,  anthu  adza- 
kupatsani  m’manja  mwanu.  Pakuti 
kudzayesedwa  kwa  inu  ndi  muyeso 
womwewo  muyesa  nawo  inu. 

39  Ndipo  Iye  ananenanso  nawo 
fanizo,  Kodi  munthu  wakhungu  anga- 
the  kutsogolera  mnzache  wakhungu  ? 
kodi  sadzagwa  onse  awiri  m’mbuna  ? 
40  Wophunzira  saposa  mphunzitsi 
wache ; koma  yense,  m’mene  atako- 

nzedwa  mtima,  adzafanana  ndi  mphu- 
nzitsi  wache.  41  Ndipo  uyang’aniranji 
kachitsotso  kali  m’diso  la  mbale  wako, 
koma  mtanda  wa  m’diso  la  iwe  mwini 
suuzindikira  ? 42  Kapena  ungathe 

bwanji  kunena  kwa  mbale  wako, 
Mbale  iwe,  leka  ndichotse  kachitsotso 
kali  m’diso  lako,  wosayang’anira  iwe 
mwini  mtanda  uli  m’diso  lako  ? 
Wonyenga  iwe ! thanga  wachotsa 
mtanda’wo  m’diso  lako,  ndipo  po- 
mwepo  udzayang’anitsa  bwino  kucho- 
tsa  kachitsotso  ka  m’diso  la  mbale 
wako.  43  Pakuti  palibe  mtengo  wa- 
bwino  wakupatsa  zipatso  zobvunda  ; 
kapenanso  mtengo  woipa  wakupatsa 
zipatso  zabwino.  44  Pakuti  mtengo 
uli  wonse  uzindikirika  ndi  chipatso 
chache.  Pakuti  anthu  samachera 
nkhuyu  pa  minga,  kapena  pa  mtungwi 
samachera  mphesa.  45  Munthu  wa- 
bwino  aturutsa  zabwino  m’chuma  cho- 
koma  cha  mtima  wache  ; ndi  munthu 
woipa  aturutsa  zoipa  m’choipa  chache : 
pakuti  m’kamwa  mwache  mungola- 
nkhula  mwa  kuchuruka  kwa  mtima 
wache. 

46  Ndipo  mundichuliranji  Ine, 
Ambuye,  Ambuye,  ndi  kusachita 
zimene  ndizinena  ? 47  Munthu  ali 

yense  wakudza  kwa  Ine,  ndi  kumva 
mau  anga,  ndi  kuwachita,  ndidzaku- 
sonyezani  amene  afanana  naye.  48  Iye 
afanafana  ndi  munthu  wakumanga 
nyumba,  amene  anakumba  pansi  ndi- 
thu,  namanga  maziko  a nyumba’yo  pa 
thanthwe  ; ndipo  pamene  panadza 
chigumula,  mtsinje  unagunda  pa 
nyumba’yo,  ndipo  sunakhoza  kuigwe- 
deza  ; chifukwa  idamangika  bwino. 
49  Koma  iye  amene  akumva,  ndi 
kusachita,  afanafana  ndi  munthu 
wakumanga  nyumba  pa  nthaka  yo- 
panda  maziko  ; pa  imeneyo  unagunda 
mtsinje,  ndipo  inagwa  pomwepo  ; 
ndipo  kugumuka  kwache  kwa  nyu- 
mba’yo  kunali  kwakukuru. 

7Pamene  Yesu  adamariza  mau 
ache  onse  m’makutu  a anthu, 
analowa  m’Kapernao. 

2 Ndipo  kapolo  wa  kenturiyo, 
wokondedwa  naye,  anadwala,  nafuna 
kutsirizika.  3 Ndipo  pamene  iye  ana- 
mva  za  Yesu,  anatuma  kwa  Iye  akuru 
a aYuda,  namfunsa  Iye  kuti  adze 
kupulumutsa  kapolo  wache.  4 Ndipo 
iwo,  pakufika  kwa  Yesu,  anampempha 
Iye  koumirira,  nati,  Ayenera  iye  kuti 
mumchitire  ichi  ; 5 pakuti  akonda 


mtundu  wathu,  ndipo  anatimangira 
ife  sunagoge.  6 Ndipo  Yesu  anapita 
nawo.  Ndipo  pakufika  Iye  tsono 
pafupi  pa  nyumba  yache,  kenturiyo 
anatuma  kwa  Iye  abwenzi  ache,  ku- 
nena  naye,  Ambuye,  musadzibvute ; 
pakuti  sindiyenera  ine  kuti  mudzalowe 
pansi  pa  chindwi  langa  ; 7 chifukwa 
chache  ine  sindinadziyesera  ndekha 
woyenera  kudza  kwa  Inu  ; koma 
nenani  mau,  ndipo  mnyamata  wanga 
adzachiritsidwa.  8 Pakuti  inenso  ndiri 
munthu  wakumvera  akuru  anga,  ndiri 
nawo  asilikari  akumvera  ine  : ndipo 
ndinena  kwa  uyu,  Muka,  namuka ; 
ndi  kwa  wina,  Idza,  nadza  ; ndipo  kwa 
kapolo  wanga,  Tachita  ic’ni,  nachita. 
9 Koma  Yesu  pakumva  zimenezo 
anazizwa  naye,  napotolokera  kwa 
anthu  a mpingo  wakumtsata  lye,  nati, 
Ndinena  kwa  inu,  sindinapeza,  nga- 
khale  mwa  Israyeli,  chikhulupiriro 
chachikuru  chotere.  10  Ndipo  paku- 
bwera  ku  nyumba  otumidwa’wo,  ana- 
peza  kapolo’yo  wachira  ndithu. 

11  Ndipo  kunali,  katapita  kamphi- 
ndi,  Iye  anapita  ku  mudzi,  dzina  lache 
Nayini  ; ndipo  ophunzira  ache  ndi 
mpingo  waukuru  wa  anthu  anapita 
naye.  12  Ndipo  pamene  anayandikira 
ku  chipata  cha  mudzi’wo,  onani,  anthu 
anali  kunyamula  munthu  wakufa, 
mwana  wamwamuna  mmodzi  yekha, 
amache  ndiye  mkazi  wa  masiye  ; 
ndipo  anthu  ambiri  a ku  mudzi  anali 
pamodzi  naye.  13  Ndipo  pamene 
Ambuye  anamuona,  anagwidwa  ndi 
chifundo  chifukwa  cha  iye,  nanena 
naye,  Usalire.  14  Ndipo  anayandi- 
kira,  nakhudza  chithatha ; ndipo 
akumnyamula’wo  anaima.  Ndipo  Iye 
anati,  Mnyamata  iwe,  ndinena  ndi 
iwe,  Tauka.  15  Ndipo  wakufa’yo 
anakhala  tsonga,  nayamba  kulankhu- 
la.  Ndipo  anampereka  kwa  amache. 
16  Ndipo  mantha  anagwira  onsewo  ; 
ndipo  analemekeza  Mulungu,  nanena 
kuti,  Mneneri  wamkuru  wauka  mwa 
ife  ; ndipo  Mulungu  wadzacheza  ndi 
anthu  ache.  17  Ndipo  mbiri  yache 
imeneyo  inabuka  ku  Yudeya  lonse, 
ndi  ku  dziko  lonse  loyandikira. 

18  Ndipo  ophunzira  a Yohane  ana- 
muuza  iye  zonsezi.  19  Ndipo  Yohane 
anaitana  awiri  a ophunzira  ache,  na- 
watuma  kwa  Ambuye,  nanena,  Kodi 
ndinu  wakudza’yo,  kapena  tiyang’a- 
nire  wina  ? 20  Ndipo  pakufika  kwa 
Iye  anthu  awo,  anati,  Yohane  Mbatizi 

watituma  ife  kwa  Inu,  kuti,  Kodi 
ndinu  wakudza’yo,  kapena  tiyang’a- 
nire  wina  ? 21  Nthawi  yomweyo  Iye 

anachiritsa  anthu  ambiri  nthenda 
zawo,  ndi  zobvuta,  ndi  mizimu  yoipa  ; 
napenyetsanso  anthu  akhungu  ambiri. 
22  Ndipo  anayankha,  nati  kwa  iwo, 
Mukani,  muuze  Yohane  zimene  mwa- 
ziona,  nimwazimva  ; anthu  akhungu 
alandira  kuona  kwawo,  opunduka 
miyendo  ayenda,  akhate  akonzedwa, 
ogontha  akumva,  akufa  aukitsidwa, 
kwa  aumphawi  ulalikidwa  Uthenga 
Wabwino.  23  Ndipo  wodala  iye  ame- 
ne  sakhumudwa  chifukwa  cha  Ine. 

24  Ndipo  atachoka  amithenga  ac'ne 
a Yohane,  Iye  anayamba  kunena  za 
Yohane  kwa  anthu  a makamu  aja, 
nati,  Munaturuka  kunka  ku  chipululu 
kukapenya  chiani  ? Bango  logwede- 
zeka  ndi  mphepo  kodi  ? 25  Koma 

munaturuka  kukaona  chiani  ? Mu- 
nthu  wobvala  zobvala  zofewa  kodi  ? 
Onani,  iwo  akubvala  zolemera,  ndi 
akukhala  odyerera,  ali  m’makuka  a 
mafumu.  26  Koma  munaturuka  ku- 
kaona  chiani  ? Mneneri  kodi  ? Etu, 
ndinena  kwa  inu,  ndipo  wakuposa 
mneneri.  27  Uyu  ndi  iye  amene 
kunalernbedwa  za  iye, 

Ona,  ndituma  Ine  mthenga  wanga 
akutsogolere, 

Amene  adzakukonzera  njira  yako 
pa  maso  pako. 

28  Ndinena  kwa  inu,  kuti,  Mwa  aku- 
badwa  ndi  akazi  palibe  mmodzi  wa- 
mkuru  woposa  Yohane  ; koma  iye 
amene  ali  wamng’ono  mu  Ufumu  wa 
Mulungu  amposa  iye.  29  Ndipo  anthu 
onse  ndi  amisonkho  omwe,  pakumva, 
anabvomereza  kuti  Mulungu  ali  wolu- 
ngama,  popeza  anabatizidwa  iwo  ndi 
ubatizo  wa  Yohane.  30  Koma  aFarisi 
ndi  achilamulo  anakaniza  uphungu  wa 
Mulungu  kwa  iwo  okha,  popeza  sana- 
batizidwa  ndi  iye.  31  Ndipo,  ndidza- 
fanizira  ndi  chiani  anthu  a mbadwo 
uno  ? ndipo  afanana  ndi  chiani  ? 
32  Angofanana  ndi  ana  akukhala  pa 
msika,  ndi  kuitanizana  wina  ndi 
mnzache,  ndi  kunena,  Ife  tinakulizi- 
rani  chitoliro,  ndipo  inu  simunabvina 
ai ; tinabuma  maliro,  ndimo  simuna- 
liraai.  33  Pakuti  Yohane  Mbatizi  wa- 
fika  wosadya  mkate  ndi  wosamwa  vi- 
nyo  ; ndipo  munena,  Ali  ndi  chiwanda. 
34  Mwana  wa  munthu  wafika  wakudya 
ndi  wakumwa  ; ndipo  munena,  Onani, 
munthu  wosusuka  ndi  wakumwaimwa 


vinyo,  bwenzi  la  amisonkho  ndi  anthu 
ochimwa  1 35  Ndipo  nzeru  iyesedwa 

yolungama  ndi  ana  ache  onse. 

36  Ndipo  mmodzi  wa  aFarisi  ana- 
muitana  Iye  kuti  akadye  naye.  Ndipo 
analowa  m’nyumba  ya  mFarisi,  na- 
seama  pa  chakudya.  37  Ndipo  onani, 
mkazi  wochimwa,  amene  anali  m’mu- 
dzi’mo  ; ndipo  pakudziwa  kuti  Yesu 
analikuseama  pa  chakudya  m’nyumba 
ya  mFarisi,  anatenga  nsupa  ya  ala- 
bastero  ya  mafuta  onunkhira  bwino, 
38  naimirira  kum'buyo,  pa  mapazi 
ache,  nalira,  nayamba  kukhathamiza 
mapazi  ache  ndi  misozi,  nawapukuta 
ndi  tsitsi  la  mutu  wache,  nampsompso- 
netsa  mapazi  ache,  nawadzoza  ndi 
mafuta  onunkhira  bwino.  39  Koma 
mFarisi,  amene  adamuitana  Iye, 
pakuona,  ananena  mwa  yekha,  nati, 
Akadakhala  mneneri  uyu  akadazindi- 
kira  ali  yani,  ndi  wotani  mkazi’yo 
womkhudza  Iye,  chifukwa  ali  wochi- 
mwa.  40  Ndipo  Yesu  anayankha  nati 
kwa  iye,  Simoni,  ndiri  ndi  kanthu  ka- 
kunena  kwa  iwe.  Ndipo  iye  anabvo- 
mera,  Mpunzitsi,  nenani.  41  Munthu 
wokongoletsa  ndalama  anali  nawo 
amangawa  awiri  ; mrnodzi’yo  anali 
ndi  mangawa  ache  a marupiya  mazana 
asanu,  koma  mnzache  makumi  asanu. 
42  Popeza  analibe  chobwezera  iwo, 
anawakhululukira  onse  awiri.  Cho- 
tero,  ndani  wa  iwo  adzaposa  kumko- 
nda  ? 43  Simoni  anayankha,  nati, 

Ndiyesa  kuti,  iye  amene  anamkhulu-. 
lukira  zoposa.  44  Ndipo  anati  kwa 
iye,  Waweruza  bwino.  Ndipo  m’mene 
lye  anacheukira  kwa  mkazi’yo,  anati 
kwa  Simoni,  Upenya  mkazi  ameneyu 
kodi  ? Ndinalowa  m’nyumba  yako, 
sunandipatsa  madzi  akusambitsa  ma- 
pazi  anga ; koma  uyu  anakonkha 
mapazi  anga  ndi  misozi,  nawapukuta 
ndi  tsitsi  lache.  45  Sunandipatsa 
mpsompsono  wa  chibwenzi  ; koma 
uyu  sanaleka  kumpsompsonetsa  ma- 
pazi  anga,  chilowere  muno  Ine. 

46  Sunandidzoza  mutu  wanga  ndi 
mafuta  ; koma  uyu  anadzoza  mapazi 
anga  ndi  mafuta  onunkhira  bwino. 

47  Chifukwa  chache,  ndinena  kwa 
iwe,  Machimo  ache,  ndiwo  ambiri, 
akhululukidwa  ; chifukwa  anakonda 
kwambiri  ; koma  munthu  amene 
anamkhululukira  pang’ono,  iye  ako- 
nda  pang’ono.  48  Ndipo  anati  kwa 
mkazi,  Machimo  ako  akhululukidwa. 

49  Ndipo  iwo  akuseama  naye  pa 

chakudya  anayamba  kunena  mwa 
okha,  Uyu  ndani  amene  akhululuki- 
ranso  machimo  ? 50  Ndipo  Iye  anati 

kwa  mkazi’yo,  Chikhulupiriro  chako 
chakupulumutsa  iwe  ; muka  ndi 
mtendere. 

8Ndipo  kunali,  katapita  kamphindi 
anayendayenda  ku  mizinda  ndi 
ku  midzi,  kulalikira  ndi  kuwauza 
Uthenga  Wabwino  wa  Ufumu  wa 
Mulungu,  ndi  pamodzi  naye  khumi 
ndi  awiri’wo,  2 ndi  akazi  ena  amene 
anachiritsidwa  mizimu  yoipa  ndi  nthe- 
nda  zawo,  ndiwo,  Mariya  wonenedwa 
Magadalene,  amene  ziwanda  zisanu 
ndi  ziwiri  zinaturuka  mwa  iye,  3 ndi 
Yohana,  mkazi  wache  wa  Kuza  kapi- 
tao  wa  Herode,  ndi  Susana,  ndi  ena 
ambiri,  amene  anawatumikira  ndi 
chuma  chawo. 

4 Ndipo  pamene  khamu  lalikuru 
la  anthu  linasonkhana,  ndi  anthu  a 
ku  midzi  yonse  anafika  kwa  Iye, 
anati  mwa  fanizo  : 5 Anaturuka 

wofesa  kukafesa  mbeu  zache ; ndi- 
po  m’kufesa  kwache  zina  zinagwa 
m’mbali  mwa  njira  ; ndipo  zinaponde- 
dwa,  ndi  mbalame  za  mlengalenga 
zinatha  kuzidya.  6 Ndipo  zina  zina- 
gwa  pa  thanthwe  ; ndipo  pakumera 
zinafota  msanga,  chifukwa  zinalibe 
mnyontho.  7 Ndipo  zina  zinagwa 
pakati  pa  minga  ; ndi  minga’yo  ina- 
puka  pamodzi  nazo,  nizitsamwitsa. 
8 Ndipo  zina  zinagwa  pa  nthaka 
yokoma,  ndipo  zinamera,  ndi  kupatsa 
zipatso  za  makumikhumi.  Pakunena 
Iye  izi  anapfuula,  lye  amene  ali  ndi 
makutu  akumva  amve. 

9 Ndipo  ophunzira  ache  anamfunsa 
Iye,  kuti,  Fanizo  ili  liri  lotani  ? 
10  Ndipo  Iye  anati,  Kwapatsidwa  kwa 
inu  kuzindikira  zinsinsi  za  Ufumu  wa 
Mulungu  ; koma  kwa  ena  otsala  ndi- 
nena  nawo  mwa  mafanizo  ; kuti  pa 
kuona  sangaone,  ndi  pakumva  sanga- 
dziwitse.  11  Koma  fanizo’li  litere  : 
Mbeu’zo  ndizo  mau  a Mulungu. 
12  Ndipo  za  m’mbali  mwa  njira  ndiwo 
anthu  amene  adamva  ; pamenepo 
akudza  mdierekezi,  nachotsa  mau 
m’mitima  yawo,  kuti  angakhulupirire 
ndi  kupulumuka.  13  Ndipo  za  pa 
thanthwe  ndiwo  amene,  pakumva, 
alandira  mau  ndi  kukondwera  ; koma 
alibe  mizu ; akhulupirira  kanthawi, 
ndipo  pa  nthawi  ya  mayesedwe  ango- 
patuka.  14  Ndipo  zija  zinagwa  ku 
minga’zi,  ndiwo  amene  adamva,  ndipo 


m’kupita  kwawo  atsamwitsidwa  ndi 
nkhawa,  ndi  chuma,  ndi  zokondwe- 
retsa  za  moyo,  ndipo  sakhwimitsa 
zipatso  zamphumphu.  15  Ndipo  zija 
za  m’nthaka  yokoma,  ndiwo  amene 
anamva  mau  nawasunga  mu  mtima 
woona  ndi  wabwino,  nabala  zipatso 
ndi  kupirira. 

16  Ndioo  palibe  munthu,  atayatsa 
nyali,  aibvundikira  ndi  chotengera, 
kapena  kuiika  pansi  pa  kama  ; koma 
aiika  pa  choikapo,  kuti  iwo  akulowa- 
’mo  aone  kuunika’ku.  17  Pakuti 
palibe  chinthu  chobisika,  chimene 
sichidzakhala  choonekera ; kapena 
chinsinsi  chimene  sichidzadziwika  ndi 
kubvumbuluka.  18  Chifukwa  chache 
yang’anirani  mamvedwe  anu  ; pakuti 
kudzapatsidwa  kwa  iye  amene  ali 
nacho  ; ndipo  kwa  iye  amene  alibe 
chidzachotsedwa,  chingakhale  chija 
aoneka  ngati  ali  nacho. 

19  Ndipo  anadza  kwa  Iye  amache 
ndi  abale  ache,  ndipo  sanakhoza  ku- 
mfika,  chifukwa  cha  khamu  la  anthu. 
20  Ndipo  anamuuza  Iye,  kuti,  Amai 
wanu  ndi  abale  anu  alinkuima  kunja, 
nafuna  kuona  Inu.  21  Koma  lye  ana- 
yankha,  nati  kwa  iwo,  Amai  wanga 
ndi  abale  anga  ndiwo  amene  akumva 
mau  a Mulungu,  nawachita. 

22  Ndipo  panali  limodzi  la  masiku 
aja,  Iye  analowa  m’ngalawa,  ndi 
ophunzira  ache  ; nati  kwa  iwo, 
Tiolokere  ku  tsidya  lija  la  nyanja ; 
ndipo  anakankhira’mo.  23  Ndipo 
m’mene  iwo  anali  kupita  pa  madzi  Iye 
anagona  tulo.  Ndipo  pa  nyanja  pana- 
tsikira  namondwe  wa  mphepo  ; ndipo 
podzala  ndi  madzi,  analimkuopsedwa. 
24  Ndipo  anadza  kwa  Iye,  namuutsa, 
nanena,  Ambuye,  Ambuye,  titayika. 
Ndipo  anauka,  nadzudzula  mphepo 
ndi  mafunde  ache  a madzi  ; pomwepo 
zinaleka,  ndipo  panagwa  bata.  25  Ndi- 
po  Iye  anati  kwa  iwo,  Chikhulupiriro 
chanu  chiri  kuti  ? Ndipo  m’kuchita 
mantha  anazizwa  iwo,  nanena  wina 
ndi  mnzache,  Uyu  ndani  nanga,  kuti 
angolamula  mphepo  ndi  madzi,  ndipo 
zimvera  Iye  ? 

26  Ndipo  iwo  anakocheza  ku  dooko 
ku  dziko  la  aGerasa,  ndilo  lopenyana 
ndi  Galileya.  27  Ndipo  ataturuka  pa 
mtunda  Iye,  anakomana  naye  mwa- 
muna  wa  ku  mudzi,  amene  anali  nazo 
ziwanda ; ndipo  masiku  ambiri  sana- 
bvala  chobvala,  nisanakhala  m’nyu- 
mba,  koma  m’manda.  28  Ndipo 

pakuona  Yesu  iye  anapfuula,  nagwa 
pansi  pa  maso  pache,  nati  ndi  mau 
akuru,  Ndiri  nacho  chiani  ndi  Inu, 
Yesu  Mwana  wa  Mulungu  Wamkuru- 
kuru  ? Ndikupemphani  inu  musa- 
ndizunze.  29  Pakuti  Iye  adalamula 
mzimu  wonyansa  uturuke  mwa 
munthu’yo.  Pakuti  nthawi  zambiri 
unamgwira  ; ndipo  anthu  anammanga 
ndi  maunyolo  ndi  matangadza  ltu- 
msungira  ; ndipo  anamwetula  zoma- 
ngira’zo,  nathawitsidwa  ndi  chiwa- 
nda’cho  ku  mapululu.  30  Ndipo  Yesu 
anamfunsa  iye,  kuti,  Dzina  lako  ndiwe 
yani  ? Ndipo  anati,  Legio,  chifukwa 
ziwanda  zambiri  zidalowa  mwa  iye. 
31  Ndipo  zinampempha  Iye,  kuti 
asazilamulire  zichoke  kulowa  ku 
phompho.  32  Ndipo  panali  pamenepo 
gulu  la  nkhumba  zambiri  zirinkudya 
m’phiri.  Ndipo  zinampempha  Iye 
kuti  azilole  zilowe  mu  izo.  Ndipo 
anazilola.  33  Ndipo  ziwanda’zo  zi- 
naturuka  mwa  munthu  nizilowa 
mu  nkhumba : ndipo  gulu’lo  linatsi- 
ka  liwiro  potsetsereka  ndi  kulowa 
m’nyanja’mo,  nilitsamwa.  34  Ndipo 
akuweta’wo  m’mene  anaona  chimene 
chinachitika,  anathawa,  nauza  a ku 
mudzi  ndi  ku  miraga  yache.  35  Ndipo 
iwo  anaturuka  kukaona  chimene 
chinachitika  ; ndipo  anadza  kwa  Yesu, 
nampeza  munthu’yo,  amene  ziwanda 
zinaturuka  mwa  iye,  alikukhala  pansi 
ku  mapazi  ache  a Yesu  wobvala  ndi 
wa  nzeru  zache  ; ndipo  iwo  anaopa. 
36  Ndipo  amene  anaona  anawauza  iwo 
machiritsidwe  ache  a wogwidwa  chi- 
wanda’yo.  37  Ndipo  anthu  aunyinji 
onse  a dziko  la  aGerasa  loyandikira 
anamfunsa  Iye  achoke  kwa  iwo  ; chi- 
fukwa  anagwidwa  ndi  mantha  akuru. 
Ndipo  Iye  analowa  m’ngalawa,  na- 
bwerera.  38  Ndipo  munthu’yo  amene 
ziwanda  zinaturuka  mwa  iye  anampe- 
mpha  Iye  akhale  ndi  Iye ; komaanamu- 
uza  apite,  nanena,  39  Pita  ku  nyumba 
kwako,  nufotokozere  zazikuru’zo  ana- 
kuchitira  iwe  Mulungu.  Ndipo  iye 
anachoka,  nalalikira  ku  mudzi  wonse 
zazikuru’zo  Yesu  anamchitira  iye. 

40  Ndipo  pa  kubwera  Yesu,  khamu 
la  anthu  linamlandira  Iye  ; pakuti 
onse  analikumlindira  Iye.  41  Ndipo 
onani,  panadza  munthu  dzina  lache 
Yairo,  ndipo  iye  ndiye  mkuru  wa 
sunagoge ; ndipo  anagwa  pa  ma- 
pazi  ache  a Yesu,  nampempha  Iye 
adze  ku  nyumba  kwache ; 42  chi- 


fukwa  anali  naye  mwana  wamkazi 
mmodzi  yekha,  wa  zaka  zache  ngati 
khumi  ndi  ziwiri,  ndipo  analinku- 
mwalira  iye.  Koma  pa  kupita  Iye 
anthu  a mipingo  anakanikizana  naye. 

43  Ndipo  mkazi,  anali  ndi  nthenda 
ya  chidwalire  zaka  khumi  ndi  ziwi- 
ri,  amene  adasudzula  asing’anga  za 
moyo  wache  zonse,  ndipo  sanathe 
kuchiritsidwa  ndi  mmodzi  yense, 

44  anadza  pambuyo  pache,  nakhu- 
dza  mphonje  ya  chobvala  chache  ; 
ndipo  pomwepo  nthenda  yache  ina- 
leka.  45  Ndipo  Yesu  anati,  wandi- 
khudza  Ine  ndani  ? Koma  pamene 
onse  anakana,  Petro  ndi  iwo  a ku- 
khala  naye  anati,  Ambuye,  anthu 
aunyinji  ali  kukankhana  pa  Inu  ndi 
kukanikizana.  46  Koma  Yesu  anati, 
Wina  wandikhudza  Ine  ; pakuti  nda- 
zindikira  Ine  kuti  mphamvu  yatu- 
ruka  mwa  Ine.  47  Ndipo  mkazi’yo 
pakuona  kuti  sanabisika,  anadza 
ndi  kunthunthumira,  nagwa  pa  maso 
pache,  nafotokoza  pa  maso  pa  anthu 
onsewo  chifukwa  chache  cha  ku- 
mkhudza  Iye,  ndi  kuti  anachi- 
ritsidwa  pomwepo.  48  Ndipo  Iye 
anati  kwa  iyeyu,  Mwana  wanga, 
chikhulupiriro  chako  chakupulumu- 
tsa  iwe  ; muka  ndi  mtendere. 

49  M’mene  Iye  anali  chilankhulire, 
anadza  wina  wochokera  kwa  mkuru 
wa  sunagoge,  nanena,  Mwana  wa- 
ko  wafa ; usambvute  Mphunzitsi. 
50  Koma  Yesu  anamva,  namyankha, 
kuti,  Usaope  ; khulupira  kokha, 
ndipo  iye  adzapulumutsidwa.  51  Ndi- 
po  pakufika  Iye  ku  nyumba’ko,  sa- 
naloleza  wina  kulowa  naye  pamodzi, 
koma  Petro,  ndi  Yohane,  ndi  Yakobo, 
ndi  atate  wa  mwana’yo,  ndi  amache. 
52  Ndipo  anthu  onse  analikumlira 
iye  ndi  kudziguguda  pa  chifuwa. 
Koma  Iye  anati,  Musalire  ; pakuti 
iye  sanafa,  koma  agona  tulo.  53  Ndi- 
po  anamseka  Iye  pwepwete  podziwa 
kuti  anafa.  54  Ndipo  Iye  anamgwira 
dzanja  lache,  naitana,  nati,  Buthu, 
tauka.  55  Ndipo  mzimu  wache 
unabwera,  ndipo  anauka  pomwepo  ; 
ndipo  Iye  anawauza  kuti  ampatse 
kanthu  ka  kudya.  56  Ndipo  atate 
wache  ndi  amache  anadabwa  ; ndipo 
analamulira  iwo  asauze  munthu  ali 
yense  chimene  chinachitika. 

9Ndipo  Iy  e anaitana  pamodzi  khumi 
ndi  awiri’wo  nawapatsamphamvu 
ndi  ulamuliro  pa  ziwanda  zonse,  ndi 

zakuchiritsa  nthenda.  2 Ndipo  ana- 
watuma  kukalalikira  Ufumu  wa  Mu- 
lungu,  ndi  kuchiritsa  anthu  odwala. 
3 Ndipo  Iye  anati  kwa  iwo,  Musa- 
nyamule  kanthu  ka  pa  ulendo,  ka- 
pena  ndodo,  kapena  thumba,  kapena 
mkate,  kapena  ndarama  ; ndipo  mu- 
sakhale  nawo  malaya  awiri.  4 Ndipo 
m’nyumba  iri  yonse  mukalowe’mo, 
khalani  komweko,  ndipo  muzikacho- 
kera  kumeneko.  5 Ndipo  onse  amene 
sakakulandireni  inu,  m’mene  mu- 
turuka  m’mudzi  womwewo,  sansani 
pfumbi  la  pa  mapazi  anu,  likhale 
mboni  ya  pa  iwo.  6 Ndipo  iwo 
anaturuka,  napita  m’midzi  m’midzi, 
ndi  kulalikira  Uthenga  Wabwino, 
ndi  kuchiritsa  ponse. 

7 Ndipo  Herode  chiwanga’cho  ana- 
mva  mbiri  yache  ya  zonse  zinachitika; 
ndipo  inamthetsa  nzeru,  chifukwa 
ananena  anthu  ena,  kuti  Yohane  ana- 
uka  kwa  akufa  ; 8 koma  ena,  kuti 
Eliya  anaoneka ; ndipo  ena,  kuti 
mneneri  wina  wa  akale  aja  anauka. 
9 Ndipo  Herode  anati,  Yohane  ndi- 
namdula  mutu  ine  ; koma  uyu  ndani 
ndikumva  zotere  za  iye  ? Ndipo 
anafunafuna  kumuona  Iye. 

10  Ndipo  atabwera  atumwi,  anamfo- 
tokozera  Iyezonse  anazichita.  Ndipo 
Iye  anawatenga,  napatuka  nawo  pa 
okha  kunka  ku  mudzi  dzina  lache  Be- 
tsaida.  1 1 Koma  unyin j i wa  anthu,  pa- 
mene  anadziwa,  anamtsata  Iye ; ndipo 
Iye  anawalandira,  nalankhula  nawo  za 
Ufumu  wa  Mulungu,  nachiritsa  amene 
anasowa  kuchiritsidwa.  12  Koma 
dzuwa  lidapendeka ; ndipo  khumi 
ndi  awiri’wo  anadza,  nati  kwa  Iye, 
Tauzani  makamu  a anthu  amuke, 
kuti  apite  ku  midzi  yoyandikira  ndi 
ku  miraga,  kukafuna  pogona,  ndi 
lcupeza  za.kudya  ; chifukwa  tiri  ku 
malo  a chipululu  kuno.  13  Koma 
anati  kwa  iwo,  Muwapatse  kudya 
ndinu.  Koma  anati,  Ife  tiribe  mi- 
kate,  koma  isanu  yokha,  ndi  nsomba 
ziwiri  zokha  ; kapena  timuke  ife 
kukagulira  anthu  awa  onse  zakudya. 
14  Pakuti  anali  amuna  ngati  zikwi 
zisanu.  Koma  Iye  anati  kwa  ophu- 
nzira  ache,  Khalitsani  iwo  pansi  ma- 
gulu  magulu,  ngati  makumi  asanu 
asanu.  15  Ndipo  anatero,  nawakha- 
litsa  pansi  onsewo.  16  Ndipo  Iye, 
m’mene  anatenga  mikate  isanu  ija  ndi 
nsomba  ziv/iri  anayang’ana  kumwa- 
mba,  nazidalitsa,  nanyema,  napatsa 


ophunzira  apereke  kwa  anthu’wo. 
17  Ndipo  anadya,  nakhuta  onsewo ; 
natola  makombo,  mitanga  khumi  ndi 
iwiri. 

18  Ndipo  kunali,  pamene  Iye  anali 
kupemphera  padera,  ophunzira  anali 
naye  ; ndipo  anawafunsa  iwo,  kuti, 
Makamu’wo  a anthu  anena  kuti  Ine 
ndine  yani  ? 19  Ndipo  anayankha 

1 nati,  Yohane  Mbatizi  ; koma  ena, 
Eliya  ; ndi  ena,  kuti  anauka  rnmodzi 
wa  aneneri  akale.  20  Ndipo  anati 
kwa  iwo,  Koma  inu  munena  kuti 
Ine  ndine  yani  ? Ndipo  anayankha 
Petro,  nati,  Kristu  wa  Mulungu. 
21  Ndipo  Iye  anawauzitsa  iwo,  na- 
lamulira  kuti  asanene  ichi  kwa 
munthu  ali  yense ; 22  nati,  Kuyenera 
kuti  Mwana  wa  munthu  amve  zo- 
wawa  zambiri,  ndi  kukanidwa  ndi 
akuru,  ndi  ansembe  akuru,  ndi  aie- 
mbi,  ndi  kuphedwa,  ndi  kuuka  tsiku 
lachitatu. 

23  Ndipo  Iye  ananena  kwa  onse, 
Ngati  munthu  afuna  kudza  pambuyo 
panga,  adzikanize  yekha,  nasenze 
mtanda  wache  tsiku  ndi  tsiku,  na- 
nditsate  Ine.  24  Pakuti  amene  ali 
yense  akafuna  kupulumutsa  moyo 
wache,  iye  adzautaya  ; koma  amene 
ali  yense  akataya  moyo  wache  chifu- 
kwa  cha  Ine,  iye  adzaupulurnutsa  uwu. 
25  Pakuti  munthu  apindulanii,  aka- 
dzilemezera  dziko  lonse  la  pansi  na- 
dzitaya’po,  kapena  kulipa’po  moyo 
wache  ? 26  Pakuti  amene  aii  yense 

adzachita  manyazi  chifukwa  cha  Ine 
ndi  mau  anga,  Mwana  wa  munthu 
adzachita  manyazi  chifukwa  cha  iye, 
pamene  adzafika  ndi  ulemerero  wa- 
che  ndi  wa  Atate,  ndi  wa  angelo 
oyera.  27  Koma  Ine  ndinena  ndi 
inu  zoonadi,  Kuli  ena  a iwo  akui- 
mirira  pano,  amene  sadzalawatu  imfa, 
kufikira  kuti  adzaona  Ufumu  wa 
Mulungu. 

28  Ndipo  pamene  padatha  ngati 
masiku  asanu  ndi  atatu  atanena 
mau  amenewa,  Iye  anatenga  Petro 
ndi  Yohane  ndi  Yakobo  apite 
naye,  nakwera  m’phiri  kukape- 
mphera.  29  Ndipo  m’kupemphera 
kwache,  maonekedwe  a nkhope  yache 
anasandulika,  ndi  chobvala  chache 
chinayera  ndi  kunyezimira.  30  Ndipo 
onani,  anali  kulankhulana  naye  amu- 
na  awiri,  ndiwo  Mose  ndi  Eliya ; 
31  amene  anaonekera  m’ulemerero, 
nanena  za  kumuka  kwache  kumene 

Iye  ati  adzatsiriza  ku  Yerusalemu. 
32  Koma  Petro  ndi  iwo  anali  naye 
analemedwa  ndi  tulo  ; koma  m'mene 
anayera  maso  ndithu,  anaona  ule- 
merero  wache,  ndi  amuna  awiri’wo 
akuimirira  ndi  Iye.  33  Ndipo  panali 
polekana  iwo  aja  ndi  Iye,  Petro  anati 
kwa  Yesu,  Ambuye,  nkwabwino  kuti 
tiri  pano  ; ndipo  timange  misasa  itatu, 
umodzi  wa  Inu,  ndi  wina  wa  Mose, 
ndi  wina  wa  Eliya  ; wosadziwa  iye 
chimene  alikunena.  34  Ndipo  aka- 
dalankhula  izi,  unadza  mtambo, 
nuwaphimba  iwo  ; ndipo  anaopa 
pakulowa  iwo  mu  mtambo.  35  Ndipo 
munaturuka  mau  mu  mtambo  nanena, 
Uyu  ndiye  Mwana  wanga,  wosankhi- 
dwa’yo  ; mverani  Iye.  36  Ndipo  pa- 
kutero  mau’wo,  Yesu  anapezedwa  ali 
yekha.  Ndipo  iwo  anakhala  chete, 
ndipo  sanauza  munthu  ali  yense  masi- 
ku  aja  kanthu  konse  ka  izo  anaziona. 

37  Ndipo  panali,  m’mawa  mwache, 
atatsika  m’phiri,  khamu  lalikuru  la 
anthu  linakomana  naye.  38  Ndipo 
onani,  anapfuula  munthu  wa  m’kha- 
mu’lo,  nanena,  nati,  Mphunzitsi, 
ndikupemphani,  yang’anirani  mwana 
wanga ; chifukwa  ndiye  mmodzi 
yekha  wa  ine  : 39  ndipo  onani, 

umamgwira  iye  mzimu,  napfuula 
modzidzimuka  ; ndipo  umamng’amba 
iye  ndi  kumchititsa  thobvu  pakamwa, 
nuchoka  pa  iye  mwa  unyenzi,  nu- 
mgola  iye.  40  Ndipo  ndinapempha 
ophunzira  anu  kuti  auturutse ; koma 
sanathe.  41  Ndipo  Yesu  anayankha, 
nati,  Ha ! obadwa  Inu  osakhulu- 
pirira  ndi  amphulupulu,  ndidzakhala 
ndi  inu  nthawi  yanji,  ndi  kulekerera 
inu  ? idza  naye  kuno  mwana  wako. 

42  Ndipo  akadadza  iye,  chiwanda’cho 
chinamgwetsa,  ndi  kumng’ambitsa. 
Koma  Yesu  anadzudzula  mzimu 
wonyansa’wo,  nachiritsa  mnyamata, 
nambwezera  iye  kwa  atate  wache. 

43  Ndipo  onse  anadabwa  pa  ukulu 
wache  wa  Mulungu. 

Koma  pamene  onse  anali  kuzizwa 
ndi  zonse  anazichita,  Iye  anati  kwa 
ophunzira  ache,  44  Alowe  mau  ame-  ' 
newa  m’makutu  anu  ; pakuti  mwana 
wa  munthu  adzaperekedwa  m’manja 
a anthu.  45  Koma  iwo  sanadziwitse 
mau  awa,  ndipo  anabisidwa  kwa  iwo, 
kuti  asawadziwe  ; ndipo  anaopa  ku- 
mfunsa  za  mau  awa. 

46  Ndipo  anayamba  kutsutsana 
kuti  wamkulu  mwa  iwo  ndar.i. 


47  Koma  Yesu  pakuona  kutsutsana 
kwa  mitima  yawo,  anatenga  kamwa- 
na,  nakaimika  pa  mbali  pache,  nati 
kwa  iwo,  48  Amene  ali  yense  akala- 
ndire  kamwana  aka  m’dzina  langa 
alandira  Ine  ; ndipo  amene  andila- 
ndira  Ine  alandira  Iye  amene  ana- 
ndituma  Ine  ; pakuti  iye  wakukhala 
’wamng’onong’ono  wa  inu  nonse, 
yemweyu  ndiye  wamkuru. 

49  Ndipo  Yohane  anayankha  nati, 
Ambuye,  tinaona  wina  alikuturutsa 
ziwanda  m’dzina  lanu  ; ndipo  tina- 
mletsa,  chifukwa  satsatana  nafe. 
50  Koma  Yesu  anati  kwa  iye,  Mu- 
samletse,  pakuti  iye  amene  satsutsana 
nanu  athandizana  nanu. 

51  Ndipo  panali,  pamene  anayamba 
kukwanira  masiku  akuti  alandiridwe 
Iye  kumwamba,  Yesu  anatsimika 
kuloza  nkhope  yache  kunka  ku 
Yerusalemu,  52  natumiza  amithenga 
patsogolo  pache  ; ndipo  ananka,  na- 
lowa  m’mudzi  wa  aSamariya,  kuka- 
mkonzera  Iye  malo.  53  Ndipo  iwo 
sanamlandira  Iye,  chifukwa  nkhope 
yache  inali  yoloza  kunka  ku  Yeru- 
salemu.  54  Ndipo  pamene  ophunzira 
ache  Yakobo  ndi  Yohane  anaona, 
anati,  Ambuye,  Kodi  mufuna  kuti 
ife  tiuze  moto  utsike  kumwamba  ndi 
kuwanyeketsa  iwo  ? 55  Koma  Iye 

anapotolcka  nawadzudzula.  56  Ndipo 
anapita  ku  mudzi  kwina. 

57  Ndipo  m’mene  iwo  analikuyenda 
m’njira,  munthu  anati  kwa  Iye,  Ine 
ndidzakutsatani  kumene  kuli  konse 
mukapita’ko.  58  Ndipo  Yesu  anati 
kwa  iye,  Nkhandwe  ziri  nazo  nkhwi- 
mba,  ndi  mbalame  za  kumwamba 
zisa,  koma  Mwana  wa  munthu  alibe 
potsamira  mutu.  59  Ndipo  anati 
kwa  munthu  wina,  Unditsate  Ine. 
Koma  iye  anati,  Mundilole  ine  Ambu- 
ye,  ndithange  ndamuka  kuika  maliro 
a atate  wanga.  60  Koma  anati  kwa 
iye,  Leka  akufa  aike  akufa  a eni 
okha  ; koma  muka  iwe  nubukitse 
mbiri  yache  ya  Ufumu  wa  Mulungu. 
61  Ndipo  winanso  anati,  Ambuye  ndi- 
dzakutsatani  Inu  ; koma  muthange 
mwandilola  kulawirana  nawo  a ku 
nyumba  kwanga.  62  Koma  Yesu 
anati  kwa  iye,  Palibe  munthu  waku- 
gwira  chikhasu,  nayang’ana  za  ku- 
mbuyo,  ayenera  Ufumu  wa  Mulungu. 
i Zitatha  izi  Ambuye  anaika  ena 
I makumi  asanu  ndi  awiri,  nawa- 
tuma  iwo  awiri  awiri  pa  maso  pache 

ku  mudzi  uli  wonse,  ndi  malo  ali  onse 
kumene  ati  afike’ko  mwini.  2 Ndipo 
ananena  kwa  iwo,  Dzinthu  dzichuru- 
ka,  koma  anchito  achepa  ; potero  pe- 
mphani  Mwini  dzinthu,  kuti  akankhe 
anchito  ku  kututa  kwache.  3 Mu- 
kani  ; taonani,  Ine  ndituma  inu  ngati 
ana  a nkhosa  pakati  pa  mimbulu. 
4 Musanyamule  thumba  la  ndalama' 
kapena  thumba  la  kamba,  kapena 
nsapato  ; nimusalankhule  munthu 
pa  njira.  5 Ndipo  m’nyumba  iri  yonse 
mukalowa’mo  muthange  mwanena, 
Mtendere  ukhale  pa  nyumba  iyi. 
6 Ndipo  mukakhala  mwana  wa  mte- 
ndere  m’menemo,  mtendere  wanu  udza- 
pumula  pa  iye  ; koma  ngati  mulibe, 
udzabwerera  kwa  inu.  7 Ndipo  m’nyu- 
mba  momwemo  khalani,  ndi  kudya 
ndi  kumwa  za  kwawo ; pakuti  wanchito 
ayenera  mphotho  yache  ; musachoka- 
choka  m’nyumba  m’nyumba.  8 Ndi- 
po  m’mudzi  uli  wonse  mukalowa’mo, 
ndipo  alandira  inu,  idyani  zomwezi 
akupatsani ; 9 ndipo  chiritsani  odwala 
ali  momwemo  nimunene  nawo,  Ufumu 
wa  Mulungu  wayandikira  kwa  inu. 
Koma  ku  mudzi  uli  wonse  mukalowa- 
’ko,  10  ndipo  salandira  inu,  m’mene 
mwaturuka  ku  makwalala  ache  nena- 
ni,  11  Lingakhale  fumbi  lochokera  ku 
mudzi  kwanu,  lomamatika  ku  mapazi 
athu  tilisansira  pa  inu,  koma  zindi- 
kirani  ichi,  kuti  Ufumu  wa  Mulungu 
wayandikira.  12  Ndinena  ndi  inu 
kuti  tsiku  lija’lo  ku  Sodomu  kudza- 
piririka  kuposa  mudzi  umenewo. 
13  Tsoka  iwe,  Korazini ! tsoka  iwe 
Betsaida ! chifukwa  kuti  zikadachi- 
tika  m’Turo  ndi  Sidoni,  zamphamvu- 
’zi  zidachitika  mwa  inu,  akadalapa 
kale  lomwe  ndi  kukhala  pansi  obvala 
chiguduli  ndi  phulusa.  14  Koma  ku 
Turo  ndi  Sidoni  kudzapiririka  m’chi- 
weruziro,  koposa  inu.  15  Ndipo  iwe, 
Kapernao,  kodi  udzakwezedwa  ku- 
fikira  kumwamba  ? Udzatsitidwa 
kufikira  ku  Hade.  16  Iye  wakumvera 
inu,  andimvera  Ine  ; ndipo  iye  waku- 
kana  inu,  andikana  Ine  ; ndipo  iye 
wakukana  Ine  amkana  Iye  amene 
anandituma  Ine. 

17  Ndipo  makumi  asanu  ndi  awiri 
aja  anabwera  mokondwera,  nanena, 
Ambuye,  zingakhale  ziwanda  zinati- 
gonjera  ife  m’dzina  lanu.  18  Ndipo 
anati  kwa  iwo,  Ndinaona  Satana 
alinkugwa  ngati  mphezi  wochokera 
kumwamba.  19  Taonani,  ndakupa- 


tsani  ulamuliro  wa  kuponda  pa  njo- 
ka  ndi  zinkhanira,  ndi  pa  mphamvu 
iri  yonse  ya  mdani’yo  ; ndipo  ku- 
libe  kanthu  kadzakuipsani  konse. 
20  Koma  musakondwera  nako  kuti 
mizimu  idakugonjerani,  koma  ko- 
ndwerani  kuti  maina  anu  alembedwa 
m’mwamba. 

21  Nthawi  yomweyo  Iye  anako- 
ndwera  ndi  Mzimu  Woyera,  nati, 
Ndikubvomerezani  Inu,  Atate,  Ambu- 
ye  wa  kumwamba  ndi  wa  dziko,  kuti 
izi  munazibisira  anzeru  ndi  ozindikira, 
ndipo  munaziululira  ana  a makanda  ; 
indedi,  Atate,  pakuti  kotero  kuda- 
kondweretsa  pa  maso  panu.  22  Zo- 
nse  zaperekedwa  kwa  Ine  ndi  Atate 
wanga  ; ndipo  palibe  munthu  azindi« 
kira  Mwana  ali  yani,  koma  Atate  ; 
ndipo  Atate  ali  ani,  koma  Mwana,  ndi 
iye  amene  Mwana  afuna  kumuululira 
Iye.  23  Ndipo  m’mene  anapotolokera 
kwa  ophunzira  ache,  ali  pa  okha 
anati,  Odala  maso’wo  akuona  zimene 
muona.  24  Pakuti  ndinena  ndi  inu 
kuti  aneneri  ndi  mafumu  ambiri 
anafuna  kuona  zimene  inu  muziona, 
koma  sanaziona  ; ndi  kumva  zimene 
mukumva,  koma  sanazimva. 

25  Ndipo  taonani,  wa  chilamulo 
wina  anaimirira  namuyesa  Iye,  na- 
nena,  Mphunzitsi,  ndidzalowa  moyo 
wosatha  ndi  kuchita  chiani  ? 26  Ndi- 

po  anati  kwa  iye,  M’chilamulo  mule- 
mbedwa  chiani  ? Uwerenga  bwanji  ? 
27  Ndipo  iye  anayankha  nati,  Uzi- 
konda  Ambuye  Mulungu  wako  ndi 
mtima  wako  wonse,  ndi  moyo  wako 
wonse,  ndi  mphamvu  yako  yonse, 
ndi  nzeru  zako  zonse,  ndi  mnansi 
wako  monga  iwe  mwini.  28  Ndipo 
anati  kwa  iye,  Wayankha  bwino  ; 
chita  ichi,  ndipo  udzakhala  ndi  moyo. 
29  Koma  iye,  pofuna  kudziyesa  yekha 
wolungama,  anati  kwa  Yesu,  Ndipo 
mnansi  wanga  ndani  ? 30  Ndipo 

Yesu  anamlanda  mau,  nati,  Munthu 
wina  anatsika  kuchokera  ku  Yeru- 
salemu  kunka  ku  Yeriko  ; ndipo  ana- 
gwa  m’manja  a achifwamba  amene 
anambvula  zobvala,  namkwapula, 
nachoka  atamsiya  wofuna  kufa. 
31  Ndipo  kudangotero  kuti  wansembe 
wina  anatsika  njira’yo,  ndipo  paku- 
muona  iye  anapita  mbali  yina.  32  Mo- 
mwemonso  mLevi,  pofika  pamenepo, 
ndi  kumuona,  anapita  mbali  yina. 
33  Koma  mSamariya  wina  ali  pa 
ulendo  wache  anadza  pali  iye  ; ndi- 

po  pakumuona,  anagwidwa  chifundo, 
34  nadza  kwa  iye,  namanga  mabala 
ache,  nathira’po  mafuta  ndi  vinyo  ; 
ndipo  anamuika  iye  pa  nyama  yache 
ya  iye  yekha,  nadza  naye  ku  nyumba 
ya  alendo,  namsungira.  35  Ndipo 
m’mawa  mwache  anaturutsa  maru- 
piya  atheka  awiri  napatsa  mwini 
nyumba  ya  alendo,  nati,  Msungire  iye, 
ndipo  chiri  chonse  umpatsa  koposa, 
ine,  pobwera,  ndidzakubwezera  iwe. 
36  Uti  wa  awa  atatu,  uyesa  iwe,  ana- 
khala  mnansi  wa  iye  uja  adagwa 
m’manja  a achifwamba  ? 37  Ndipo 

anati,  Iye  wakumchitira  chifundo. 
Ndipo  Yesu  anati  kwa  iye,  Pita,  nu- 
chita  iwe  momwemo. 

38  Ndipo  pakupita  pa  ulendo  pawo 
Iye  analowa  m’mudzi  wina  ; ndipo 
mkazi  wina  dzina  lache  Marita  ana- 
mlandira  Iye  ku  nyumba  kwache. 

39  Ndipo  anali  ndi  mbale  wache  wo- 
chedwa  Mariya,  ndiye  wakukhala  pa 
mapazi  a Ambuye,  namva  mau  ache. 

40  Koma  Marita  anatekeseka  ndi 
kutumikira  kwambiri ; ndipo  anadza- 
’ko  nati,  Ambuye,  kodi  simusamala 
kuti  mbale  wanga  anandisiya  ndi- 
tumikire  ndekha  ? Mumuuze  tsono 
kuti  andithandize.  41  Koma  Ambuye 
anayankha  nati  kwa  iye,  Marita, 
Marita,  uda  nkhawa  nubvutika  ndi 
zinthu  zambiri  ; 42  koma  chisoweka 
chinthu  chimodzi  ; pakuti  Mariya 
anasankha  dera  lokoma  limene  sili- 
dzachotsedwa  kwa  iye. 

■1  "1  Ndipo  kunali,  pakukhala  Iye 
S I pa  malo  pena  ndi  kupemphera, 
m’mene  analeka,  wina  wa  ophunzira 
ache  anati  kwa  Iye,  Ambuye,  tiphu- 
nzitseni  ife  kupemphera,  monganso 
Yohane  anaphunzitsa  ophunzira  ache. 

2 Ndipo  anati  kwa  iwo,  M’mene  mu- 
pemphera  nenani,  Atate,  Dzina  lanu 
liyeretsedwe  ; Ufumu  wanu  udze  ; 

3 tipatseni  ife  tsiku  ndi  tsiku  chaku- 
dya  cha  pa  tsiku.  4 Ndipo  mutikhu- 
lulukire  ife  machimo  athu  ; pakuti 
ifenso  tikhululukira  munthu  yense  wa 
mangawa  athu.  Ndipo  musatitengere 
ife  kokatiyesa. 

5 Ndipo  anati  kwa  iwo,  Ndani  wa 
inu  adzakhala  ndi  bwenzi  lache,  na- 
dzapita  kwa  iye  pakati  pa  usiku, 
nadzati  kwa  iye,  Bwenzi,  ndibwereke 
mikate  itatu  ; 6 popeza  wandidzera 

bwenzi  langa  lochokera  pa  ulendo, 
ndipo  ndiribe  chompatsa  ; 7 ndipo 

iyeyu  wa  m’kati’mo  poyankha  akati, 

2 G* 


Usandibvuta  ; pa  khomo  mpotseka 
tsopano,  ndipo  ana  anga  ali  nane 
pamodzi  pogona  ; sindikhoza  kuuka 
ndi  kukupatsa  ? 8 Ndinena  ndi  inu, 

ngakhale  sadzauka  ndi  kumpatsa, 
chifukwa  ali  bwenzi  lache,  koma 
chifukwa  cha  liuma  lache  adzauka 
nadzampatsa  iye  ziri  zonse  azisowa. 
9 Ndipo  Ine  ndinena  ndi  inu,  Pemphani, 
ndipo  adzakupatsani ; funani,  ndipo 
mudzapeza  ; gogodani,  ndipo  adzaku- 
tsegulirani.  10  Pakuti  yense  wakupe- 
mpha  alandira  ; ndi  wofuna’yo  apeza  ; 
ndi  iye  amene  agogoda  adzamtsegulira. 
11  Ndipo  ndani  wa  inu  ali  atate, 
mwana  wache  akadzampempha  mka- 
te,  adzampatsa  mwala  ? kapena  nso- 
mba,  nadzamninkha  njoka  m’malo 
mwa  nsomba  ? 12  kapena  akadza- 

mpempha  dzira  kodi  adzampatsa  chi- 
nkhanira  ? 13  Potero,  ngati  inu, 

okhala  oipa,  mudziwa  kupatsa  ana 
anu  mphatso  zabwino,  koposa  kotani 
nanga  Atate  wanu  wakumwamba 
adzapatsa  Mzimu  Woyera  kwa  iwo 
akumpempha  Iye  ? 

14  Ndipo  analikuturutsa  chiwanda 
chosalankhula.  Ndipo  kunali,  chita- 
turuka  chiwanda,  wosalankhula’yo 
analankhula  ; ndipo  makamu  a anthu 
anazizwa.  15  Koma  ena  mwa  iwo 
anati,  Ndi  Beelzebule  mkuru  wa  zi- 
wanda  amaturutsa  ziwanda.  16  Ko- 
ma  ena  anamuyesa,  nafuna  kwa  Iye 
chizindikilo  chochokera  kumwamba. 
17  Koma  Iye,  podziwa  zolingirira 
zawo,  anati  kwa  iwo,  Ufumu  uli  wonse 
wogawanika  m’kati  mwache  upasuka  ; 
ndipo  nyumba  ikagawanika  m’kati 
mwache  igwa.  18  Ndiponso  ngati 
Satana  agawanika  kudzitsutsa  mwini, 
udzaimika  bwanji  ufumu  wache  ? po- 
peza  munena  kuti  nditurutsa  ziwanda 
ndi  Beelzebule.  19  Koma  ngati  Ine 
ndimaturutsa  ziwanda  ndi  Beelzebule, 
ana  anu  aziturutsa  ndi  yani  ? Mwa 
ichi  iwo  adzakhala  oweruza  anu. 

20  Koma  ngati  Ine  nditurutsa  ziwanda 
ndi  chala  cha  Mulungu,  pamenepo 
Ufumu  wa  Mulungu  wafikira  inu. 

21  Pamene  pali  ponse  mwini  mphamvu 
alonda  pa  bwalo  pache  zinthu  zache 
ziri  mu  mtendere  ; 22  koma  pamene 
pali  ponse  amdzera  wakumposa  mpha- 
mvu,  nakamlaka,  amchotsera  zida 
zache  zonse  zimene  anazitama,  na- 
gawa  zofunkha  zache.  23  Iye  wosa- 

• bvomerezana  ndi  Ine  atsutsana  ndi 
Ine  ; ndipo  iye  wosasonkhanitsa  pa- 

modzi  ndi  Ine  amwaza.  24  Pamene 
pali  ponse  mzimu  wonyansa  ukaturuka 
mwa  munthu  upyola  malo  opanda 
madzi  nufunafuna  mpumulo  ; ndipo 
posaupeza  unena,  Ndidzabwera  ku 
nyumba  kwanga  kumene  ndinaturu- 
ka’ko ; 25  ndipo  pofika,  uipeza 

yosesa  ndi  yokonzeka.  26  Pomwepo 
upita  nutenga  mizimu  yina  isanu  ndi 
iwiri  yoipa  yoposa  ndi  uwu  mwini  ; 
ndipo  ilowa  nikhalira  komweko  ; ndi- 
po  makhalidwe  otsiriza  a munthu  uyu 
aipa  koposa  oyamba’wo. 

27  Ndipo  kunali,  pakunena  izi  Iye, 
mkazi  wina  mwa  khamu  la  anthu 
anakweza  mau,  nati  kwa  Iye,  Yodala 
mimba  imene  idakubalani,  ndi  ma- 
were  amene  munayamwa.  28  Koma 
Iye  anati,  Inde,  koma  odala  iwo  aku- 
mva  mau  a Mulungu,  nawasunga. 

29  Ndipo  pakusonkhana  pamodzi 
makamu  a anthu,  anayamba  kunena, 
Mbadwo  uno  ndi  mbadwo  woipa ; 
ufuna  chizindikilo,  ndipo  chizindikilo 
sichidzapatsidwa  kwa  uwu  koma 
chizindikilo  cha  Yona.  30  Pakuti 
monga  ngati  Yona  anali  chizindikilo 
kwa  aNinevi,  chotero  adzakhalanso 
Mwana  wa  munthu  ltwa  mbadwo  uno. 

31  Mfumu  yaikazi  ya  ku  mwera 
idzaimirira  pa  mlandu  wotsiriza  pa- 
modzi  ndi  amuna  a mbadwo  uno, 
nadzawatsutsa ; pakuti  anadza  ku- 
chokera  ku  malekezero  a dziko  ku- 
dzamva  nzeru  za  Solomo  ; ndipo 
onani,  woposa  Solomo  ali  pano. 

32  Amuna  a ku  Ninevi  adzaimirira 
pa  mlandu  wotsiriza  pamodzi  ndi 
anthu  a mbadwo  uno,  nadzawatsutsa  ; 
pakuti  iwo  analapa  pa  kulalikira  kwa 
Yona  ; ndipo  onani,  wakuposa  Yona 
ali  pano. 

33  Palibe  munthu,  atayatsa  nyali, 
aiika  m’chipinda  cha  pansi,  kapena 
pansi  pa  muyeso,  koma  pa  choikapo 
chache,  kuti  iwo  akulowa’mo  aone 
kuunika.  34  Nyali  ya  thupi  ndiyo 
diso  lako  ; pamene  pali  ponse  diso 
lako  liri  langwiro  thupi  lako  lonse 
liunikidwanso  monsemo  ; koma  li- 
kakhala  loipa,  thupi  lako  lomwe  liri 
la  mdima  wokha  wokha.  35  Potero 
yang’anira  kuunika  kuli  mwa  iwe 
kungakhale  ndima.  36  Pamenepo, 
ngati  thupi  lako  lonse  liunikidwa  lo- 
sakhala  nalo  dera  lache  la  mdima, 
lidzakhala  lounikidwa  monsemo,  ngati 
pamene  nyali  ndi  kuwala  kwache 
ikuunikira  iwe. 


37  Ndipo  pakulankhula  lye,  anamu- 
itana  mFarisi  kuti  adye  naye  ; ndipo 
analowa  naseama  kudya.  38  Ndipo 
anazizwa  mFarisi’yo,  pakuona  kuti 
anayamba  chakudya  asanasambe. 

39  Koma  Ambuye  anati  kwa  iye,  Tso- 
pano  inu  aFarisi  muyeretsa  kunja  kwa- 
che  kwa  chikho  ndi  mbale,  koma  m’ka- 
ti  mwanu  mudzala  zolanda  ndi  zoipa. 

40  Opusa  inu,  kodi  Iye  wopanga  kunja 
kwache  sanapanganso  m’kati  mwache  ? 

41  koma  patsani  mphatso  ya  chifundo 
za  m’kati’mo  ; ndipo  onani,  zonse  ziri 
zoyera  kwa  inu. 

42  Koma  tsoka  inu,  aFarisi ! chi- 
fukwa  mupereka  limodzi  la  magawo 
khumi  la  timbeu  tonunkhira,  ndi  ti- 
mbeu  tokometsa  chakudya  ndi  ndiwo 
zonse,  ndipo  mumaleka  chiweruziro 
ndi  chikondi  cha  Mulungu  ; mwenzi 
mutachita  izi,  ndi  kusasiya  zinazo. 
43  Tsoka  inu,  aFarisi ! chifukwa 
mukonda  mipando  ya  ulemu  m’ma- 
sunagoge,  ndi  kulankhulidwa  m’mi- 
sika.  44  Tsoka  inu!  chifukwa  muli 
ngati  manda  osaoneka,  ndipo  anthu 
akuyendayenda  pamwamba  pawo  sa- 
dziwa. 

45  Ndipo  mmodzi  wa  achilamulo 
anayankha,  nanena  kwa  lye,  Mphu- 
nzitsi,  ndi  kunena  izi,  mutitonza  ife- 
nso.  46  Ndipo  anati,  Tsoka  inunso, 
achilamulo  inu ! chifukwa  musenzetsa 
anthu  akatundu  osautsa  ponyamula, 
ndipo  inu  nomwe  simukhudza  aka- 
tundu’wo  ndi  chala  chanu  chimodzi. 
47  Tsoka  inu ! chifukwa  mumanga 
za  pa  manda  a aneneri,  ndipo  makolo 
anu  anawapha.  48  Chomwecho  muli 
mboni,  ndipomubvomeranchitoza  ma- 
kolo  anu  ; chifukwa  iwotu  anawapha, 
koma  inu  muwamangira  iwo  za  pa 
manda.  49  Mwa  ichinso  nzeru  ya 
Mulungu  inati,  Ndidzatumiza  kwa  iwo 
aneneri  ndi  atumwi  ; ndipo  ena  a iwo 
adzawapha,  nadzawazunza  ; 50  kuti 
mwazi  wa  aneneri  onse,  wakhetsedwa 
kuyambira  kukhazika  kwa  dziko  la 
pansi  ukafunidwe  kwa  anthu  a mba- 
dwo  uno  ; 51  kuyambira  mwazi  wa 
Abele  kufikira  mwazi  wa  Zakariya, 
amene  anamphera  pakati  pa  guwa  la 
nsembe  ndi  nyumba  ya  kachisi.  Inde- 
tu,  ndinena  kwa  inu  udzafunidwa  kwa 
anthu  a mbadwo  uno.  52  Tsoka  inu, 
achilamulo ! chifukwa  munachotsa 
chifungulo  cha  nzeru  ; inu  simuna- 
lowa’mo  nokha,  ndipo  munawaletsa 
iwo  analinkulowa 

53  Ndipo  pamene  lye  anaturuka 
m’menemo,  alembi  ndi  aFarisi  ana- 
yamba  lcumuumiriza  Iye  kolimba,  ndi 
kumtompha  Iye  ndi  zinthu  zambiri  ; 
54  namlindira  akakole  kanthu  ko- 
turuka  m’kamwa  mwache. 

"1  Q Pomwepo  pamene  anthu  a 

1 Z zikwizikwi  a khamu  anaso- 
nkhana  pamodzi,  kotero  kuti  ana- 
pondana,  Iye  anayamba  kunena  kwa 
ophunzira  ache,  poyamba,  Tachenje- 
rani  nokha  ndi  chotupitsa  mikate  cha 
aFarisi,  chimene  chiri  chinyengo. 

2 Koma  kulibe  kanthu  kobvundi- 
kiridwa  karnene  sikadzaululidwa  ; ndi 
kobisika  kamene  sikadzadziwika. 

3 Chifukwa  chache  zonse  zimene 
mwazinena  mu  mdima  zidzamveka 
poyera  ; ndipo  chimene  mwalankhula 
m’khutu,  m’zipinda  za  m’kati,  chidza- 
lalikidwa  pa  machindwi  a nyumba. 

4  Ndipo  ndinena  kwa  inu,  abwenzi 
anga,  Musaope  iwo  akupha  thupi, 
ndipo  akatha  ichi  alibe  kanthu  kena 
angathe  kuchita.  5 Koma  ndidzaku- 
langizani  amene  muzimuopa  ; taopani 
lye  amene  atatha  kupha  ali  ndi  mpha- 
mvu  ya  kutaya  ku  gehena,  inde,  ndi- 
nena  ndinu  opani  ameneyo. 

6 Kodi  mpheta  zisanu  sizigulidwa 
timakobiri  tiwiri  ? ndipo  palibe  imo- 
dzi  ya  izo  iiwalika  pa  maso  pa  Mu- 
lungu  ; 7 komatu  ngakhale  matsitsi 
onse  a pa  mutu  panu  awerengedwa. 
Musaopa,  muposa  mtengo  wache  wa 
mpheta  zambiri.  8 Ndipo  ndinena 
kwa  inu,  Amene  ali  yense  akabvo- 
mereza  Ine  pa  maso  pa  anthu,  inde, 
Mwana  wa  munthu  adzambvomereza 
iye  pa  maso  pa  angelo  a Mulungu  ; 
9 koma  iye  wondikana  Ine  pa  maso 
pa  anthu,  iye  adzakanidwa  pa  maso 
pa  angelo  a Mulungu.  10  Ndipo 
amene  ali  yense  adzanenera  Mwana 
wa  munthu  zoipa  adzakhululukidwa ; 
koma  amene  anenera  Mzimu  Woyera 
zamwano  sadzakhululukidwa.  11  Ndi- 
po  pamene  pali  ponse  adzamuka  nanu 
ku  mlandu  wa  m’sunagoge  ndi 
kwa  akulu,  ndi  a ulamuliro,  musade 
nkhawa  ndi  kuti  mukadzikanira  bwa- 
nji,  ndipo  ndi  mau  otani,  kapena 
mukanena  chiani  ; 12  pakuti  Mzi- 

mu  Woyera  adzaphunzitsa  inu  nthawi 
yomweyo  zimene  muyenera  kuzi- 
nena. 

13  Ndipo  munthu  wa  m’khamu’lo 
anati  kwa  Iye,  Mphunzitsi,  uzani 
mbale  wanga  agawane  ndi  ine  chuma 


cha  masiye.  14  Koma  anati  kwa  iye, 
Munthu  iwe,  ndani  anandiika  Ine 
ndikhale  woweruza,  kapena  wakuga- 
wira  inu  ? 15  Ndipo  Iye  anati  kwa 

iwo,  Yang’anirani,  mudzisungire  ku- 
pewa  msiriro  uli  wonse ; chifukwa 
moyo  wache  wa  munthu  sulingana  ndi 
kuchuruka  kwa  zinthu  zache  ali  nazo. 
16  Ndipo  Iye  ananena  nawo  fanizo, 
kuti,  Munda  wache  wa  munthu  mwini 
chuma  unapatsa  bwino.  17  Ndipo 
anaganizaganiza  mwa  yekha  nanena, 
Ndidzatani  ine,  popeza  ndiribe  mo- 
sungira’mo  zipatso  zanga  ? 18  Ndipo 

anati,  Ndidzatere : Ndidzapasula  nkho- 
kwe  zanga,  ndi  kumanganso  zazi- 
kuru,  ndipo  ndidzasungira’mo  dzinthu 
zanga  zonse,  ndi  chuma  changa. 
19  Ndipo  ndidzati  kwa  moyo  wanga, 
Moyo  iwe,  uli  nacho  chuma  chambiri 
chosungika  kufikira  zaka  zambiri  ; 
tapumulatu,  nudye,  numwe,  nuko- 
ndwere.  20  Koma  Mulungu  anati 
kwa  iye,  Wopusa  iwe,  usiku  womwe 
uno  udzafunidwa  moyo  wako  ; ndipo 
zinthu  zimene  unazikonza  zidzakhala 
za  ani  ? 21  Atero  iye  wakudziunji- 

kira  chuma  mwini  yekha  wosakhala 
nacho  chuma  cha  kwa  Mulunga. 

22  Ndipo  Iye  anati  kwa  ophunzira 
ache,  Chifukwa  chache  ndinena  ndinu, 
Musade  nkhawa  ndi  moyo  wanu,  chi- 
mene  mudzadya  ; kapena  ndi  thupi 
lanu,  chimene  mudzabvala.  23  Pa- 
kuti  moyo  uli  woposa  chakudya,  ndi 
thupi  liposa  chobvala.  24  Lingirirani 
makungubwi,  kuti  samafesa’i,  kapena 
kutema’i  ; alibe  nyumba  yosungi- 
ra’mo  ; kapena  nkhokwe  ; ndipo  Mu- 
lungu  awadyetsa  : nanga  inu  simuzi- 
posa  mbalame  kwambiri ! 25  Ndipo 

ndani  wa  inu,  ndi  kuda  nkhawa  anga- 
the  kuonjeza  mkono  pa  msinkhu 
wache  ? 26  Kotero  ngati  simunga- 

the  ngakhale  chaching’onong’ono,  mu- 
deranji  nkhawa  chifukwa  cha  zina 
zija  ? 27  Lingalirani  maluwa,  ma- 

kulidwe  awo  ; sagwiritsa  nchito  ndi 
kusapota  ; koma  ndinena  kwa  inu, 
Ngakhale  Solomo,  mu  ulemerero  wa- 
che  wonse  sanabvala  ngati  limodzi 
la  awa.  28  Koma  ngati  Mulungu 
abveka  kotere  maudzu  a ku  thengo 
akukhala  lero,  ndipo  mawa  aponye- 
dwa  pa  moto  ; nanga  inu  sadzakuni- 
nkhani  koposa,  inu  okhulupirira  pa- 
ng’ono  ? 29  Ndipo  inu  musafunefune 

chimene  mudzadya,  ndi  chimene  mu- 
dzamwa ; ndipo  musakayike  mtima. 

30  Pakuti  izi  zonse  mitundu  ya  anthu 
a pa  dziko  la  pansi  amazifunafuna  ; 
koma  Atate  wanu  adziwa  kuti  muso- 
wa  zimenezi.  31  Komatu  tafunafu- 
nani  Ufumu  wache,  ndipo  izi  adzaku- 
onjezerani.  32  Musaopa,  kagulu  ka 
nkhosa  inu  ; chifukwa  Atate  wanu 
akonda  kukupatsani  Ufumu.  33  Gu- 
litsani  zinthu  muli  nazo,  nimupatse 
mphatso  za  chifundo  ; mudzikonzere 
matumba  a ndarama  amene  sakutha, 
chuma  chosatha  m’mwamba,  kumene 
mbala  siziyandikira,  ndipo  njenjete 
siziononga.  34  Pakuti  kumene  kuli 
chuma  chanu,  komweko  kudzakhala- 
nso  mtima  wanu. 

35  Khalani  odzimangira  m’chuuno, 
ndipo  nyali  zanu  zikhale  zoyaka  ; 

36  ndipo  inu  nokha  khalani  ofanana 
ndi  anthu  oyembekezera  mbuye  wa- 
wo,  pamene  ati  abwera  kuchokera 
ku  ukwati ; kuti  pakudza  iye,  na- 
kagogoda,  akamtsegulire  pomwepo. 

37  Odala  akapolo’wo,  amene  mbuye 
wawo  pakudza  iye  adzawapeza  odi- 
kira  ; indetu  ndinena  ndinu,  kuti  iye 
adzadzimangira  m’chuuno,  nadza- 
wakhalitsa  pansi  kudya,  nadzafika, 
nadzawatumikira.  .38  Ndipo  akadza 
ulonda  wachiwiri,  kapena  wachitatu, 
nakawapeza  atero,  odala  amenewa. 

39  Koma  zindikirani  ichi,  kuti 
mwini  nyumba  akadadziwa  nthawi 
yache  yakudza  mbala,  akadadikira, 
ndipo  sakadalola  nyumba  yache  ibo- 
oledwe.  40  Khalani  okonzeka  inu- 
nso  ; chifukwa  nthawi  imene  simu- 
lingirira  Mwana  wa  munthu  akudza. 

41  Ndipo  Petro  anati,  Ambuye, 
kodi  fanizo  ili  mwalinena  kwa  ife, 
kapena  kwa  onse  ? 42  Ndipo  Ambuye 

anati,  Ndani  tsono  ali  rndindo  wokhu- 
lupirika  ndi  wanzeru,  amene  mbuye 
wache  adzamuika  kapitao  wa  pa 
banja  lache,  kuwapatsa  iwo  phoso 
lawo  pa  nthawi  yache  ? 43  Wodala 

kapolo’yo  amene  mbuye  wache  paku- 
fika,  adzampeza  ali  kuchita  chotero. 
44  Ndinena  ndinu  zoona,  kuti  adza- 
muika  iye  kapitao  wa  pa  zonse  ali 
nazo.  45  Koma  kapolo  uyo  akanena 
mu  mtima  mwache,  Mbuye  wanga 
azengereza  kudza  ; ndimo  akayamba 
kupanda  anyamata  ndi  adzakazi  ndi 
kudya  ndi  kumwa,  ndi  kuledzera  ; 
46  mbuye  wa  kapolo  uyo  adzafika 
tsiku  lakuti  samuyembekezera,  ndi 
nthawi  yakuti  saidziwa,  nadzamdula 
iye  pakati,  nadzamuika  dera  lache 


pamodzi  ndi  anthu  osakhulupirira. 
47  Ndipo  kapolo  uyo,  wodziwa  chi- 
funiro  cha  mbuye  wache,  ndipo 
sanakonza,  ndi  kusachita  zonga  za 
chifuniro  chache’cho,  adzakwapu- 
lidwa  mikwapulo  yambiri.  48  Ko- 
ma  iye  amene  sanachidziwa,  ndipo 
anazichita  zoyenera  mikwapulo  adza- 
kwapulidwa  pang’ono.  Ndipo  kwa 
munthu  ali  yense  adampatsa  zambiri, 
kwa  iye  adzafuna  zambiri  ; ndipo 
amene  anamuikizira  zambiri,  adza- 
muuza  abwezere  zoposa. 

49  Ine  ndinadzera  kuponya  moto 
pa  dziko  la  pansi  ; ndipo  ndifunanji 
ngati  unatha  kuyatsidwa  ? 50  Koma 

ndiri  ndi  ubatizo  ndikabatizidwe 
nawo  ; ndipo  ndikanikizidwa  Ine 
kufikira  ukatsirizidwa  ! 51  Kodi  mu- 

yesa  kuti  ndinadzera  kudzapatsa 
mtendere  pa  dziko  la  pansi  ? Ndinena 
kwa  inu,  Iaitu,  komatu  kutsutsana ; 

52  pakuti  kuyambira  tsopano  adza- 
khala  m’nyumba  imodzi  anthu  asa- 
nu,  atatu  adzatsutsana  ndi  awiri, 
ndi  awiri  adzatsutsana  ndi  atatu. 

53  Adzatsutsana  atate  ndi  mwana 
wache,  ndi  mwana  ndi  atate  wache  ; 
amache  adzatsutsana  ndi  mwana 
wamkazi,  ndi  mwana  wamkazi  ndi 
amache,  mpongozi  adzatsutsana  ndi 
mkazi  wa  mwana  wache,  ndi  mkazi’yo 
ndi  mpongozi  wache. 

54  Koma  Iye  ananenanso  kwa  ma- 
kamu  a anthu,  Pamene  pali  ponse 
muona  mtambo  wokwera  ku  madzu- 
lo,  pomwepo  munena,  kuti,  Ikudza 
mvula ; ndipo  itero.  55  Ndipo  pa- 
mene  mphepo  ya  ku  mwela  iomba, 
munena,  kuti,  Kudzakhala  kute- 
nthatu  ; ndipo  kuterodi.  56  Onyenga 
inu,  mudziwa  kuzindikira  nkhope 
yache  ya  dziko  la  pansi  ndi  ya  thambo  ; 
koma  simudziwa  bwanji  kuzindikira 
nyengo  yino  ? 57  Ndipo  inunso,  pa 

nokha  mulekeranji  kuweruza  kolu- 
ngarna  ? 58  Pakuti  pamene  ulikupita 

naye  mnzako  wa  mlanou  kwa  wowe- 
ruza,  fulumira  pa  njira  kutha  naye 
mlandu,  kuti  angakokera  iwe  kwa 
woweruza,  ndipo  woweruza’yo  anga- 
pereke  iwe  kwa'msilikari,  ndi  msilikari 
angaponye  iwe  m’nyumba  ya  ndende. 
59  Ine  ndinena  kwa  iwe,  Sudzaturuka- 
’mo  konse  kufikira  utalipira  kakobiri 
kakumariza. 

1 Q Ndipo  anakhala’ko  nthawi 
I O yomweyo,  anthu  ena  amene 
anamuuza  Iye  za  aGalileya,  amene 

Pilato  anasanganiza  mwazi  wawo 
ndi  nsembe  zawo.  2 Ndipo  Iye  ana- 
yanltha  nati  kwa  iwo,  Kodi  muyesa 
kuti  aGalileya  aja  anali  anthu  akuchi- 
mwa  koposa  aGalileya  onse,  chifukwa 
anamva  zowawa  izi  ? 3 Ndinena  kwa 

inu,  Iaitu  ; koma  ngati  inu  simute- 
mbenuka  mtima,  mudzaonongeka 
nonse  momwemo.  4 Kapena  iwo 
aja  khumi  ndi  asanu  ndi  atatu,  amene 
nsanja  yaitali  ya  m’Siloamu  ina- 
wagwera,  ndi  kuwapha ; kodi  mu- 
yesa  kuti  iwo  anali  olakwa  koposa 
anthu  onse  akukhala  m’Yerusalemu  ? 
5 Ndinena  kwa  inu,  Iaitu  ; koma  ngati 
simutembenuka  mtima,  mudzaono- 
ngeka  nonse  chimodzimodzi. 

6 Ndipo  Iye  ananena  fanizo  ili  : 
Munthu  wina  anali  ndi  mkuyu  wooka 
m’munda  wache  wa  mphesa.  Ndipo 
anadza  nafuna  chipatso  pa  uwu, 
koma  anapeza  palibe.  7 Ndipo  anati 
kwa  wosungira  munda  wa  mphesa, 
Taona,  zaka  zapita  zitatu  ndimadza 
ine  kudzafuna  chipatso  pa  mkuyu  uwu, 
ndipo  ndimapeza  palibe:  taulikha  ; 
uyeseranjinso  nthaka  yopanda  pache  ? 

8 Ndipo  iye  anayankha  nanena  naye, 
Mbuye,  baulekani  ngakhale  chaka 
chino  chomwe,  kufikira  ndidzauku- 
mbira  kwete,  ndithire’po  ndowe  ; 

9 ndipo  ngati  udzabala  chipatso  ku- 
yambira  pamenepo,  chabwino  ; koma 
ngati  iai,  mudzaulikhatu. 

10  Ndipo  anali  kuphunzitsa  m’su- 
ngagoge  mwina,  tsiku  la  Sabata. 
11  Ndipo  mkazi  anali  nawo  mzimu 
wakumdwalitsa  zaka  khumi  ndi  zisanu 
ndi  zitatu  ; nakhala  wopeteka,  ndimo 
analibe  mphamvu  konse  ya  kuwera- 
muka.  12  Ndipo  Yesu  m’mene  ana- 
muona,  anamuitana,  nanena  naye, 
Mkazi’we,  wamasulidwa  kudwala 
kwako.  13  Ndipo  anaika  manja  ache 
pa  iye ; ndipo  pomwepo  anaongoledwa, 
nalemekeza  Mulungu.  14  Ndipo 
mkuru  wa  sunagoge  anabvutika 
mtima,  chifukwa  Yesu  anachiritsa 
tsiku  la  Sabata,  nayankha,  nanena 
kwa  khamu’lo,  Alipo  masiku  asanu 
ndi  limodzi,  m’menemo  anthu  aye- 
nera  kugwira  nchito,  chifukwa  chache 
idzani  kudzachiritsidwa  momwemo, 
koma  tsiku  la  Sabata  ai.  15  Koma 
Ambuye  anamyankha  iye,  nati, 
Onyenga  inu,  kodi  munthu  ali  yense 
wa  inu  samaimasula  ng’ombe  yache, 
kapena  buru  wache,  ku  chodyeramo, 
tsiku  la  Sabata,  kupita  nayo  kuka- 


imwetsa  madzi  ? 16  Ndipo  mkazi 

uyu,  ndiye  mwana  wa  Abrahamu, 
amene  Satana  anammanga,  onani, 
zaka  khumi  ndi  zisanu  ndi  zitatu, 
nanga  si  kuyenera  kodi,  kuti  amasu- 
lidwe  nsinga  yache  imeneyi  tsiku 
la  Sabata  ? 17  Ndipo  pamene  Iye 

anatero,  onse  aja  akutsutsana  naye 
ananyazitsidwa ; ndipo  anthu  onse 
a m’khamu  anakondwera  ndi  zinthu 
zonse  za  ulemerero’zo  zinachitidwa 
ndi  Iye. 

18  Pamenepo  ananena,  Ufumu  wa 
Mulungu  ufanana  ndi  chiani?  ndipo 
ndidzaufanizira  ndi  chiani  ? 19  Ufa- 

nana  ndi  kambeu  ka  mpiru,  kamene 
munthu  anatenga,  nakaponya  m’mu- 
nda  wache  wache,  ndipo  kanamera, 
kanakula  mtengo  ; ndi  mbalame  za 
mlengalenga  zinabindikira  mu  ntha- 
mbi  zache.  20  Ndiponso  anati,  Ndi- 
dzafanizira  Ufumu  wa  Mulungu  ndi 
chiani  ? 21  Ufanana  ndi  chotupitsa 

mikate,  chimene  mkazi  anatenga, 
nachibisa  mu  miyeso  itatu  ya  ufa, 
kufikira  unatupa  wonsewo. 

22  Ndipo  Iye  anapita  pakati  pa 
mizinda  ndi  midzi,  naphunzitsa,  na- 
yenda  ulendo  kunkabe  ku  Yerusalemu. 
23  Ndipo  munthu  anati  kwa  Iye, 
Ambuye,  akupulumutsidwa  ndiwo 
owerengeka  kodi  ? Koma  Iye  anati 
kwa  iwo,  24  Yesetsani  kulowa 
pa  khomo  lopapatiza ; chifukwa 
anthu  ambiri,  ndikuuzani,  adzafuna- 
funa  kulowa’mo,  koma  sadzakhoza. 
25  Pamene  atauka  mwini  nyumba 
natseka  pa  khomo,  ndipo  inu  mudza- 
yamba  kuima  pa  bwalo,  ndi  kugogoda 
pa  chitseko,  ndi  kunena,  Ambuye 
titsegulireni  ife  ; ndipo  Iye  adzaya- 
nkha  nadzati  ndi  inu,  Sindidziwa 
inu  lcumene  muchokera’ko  ; 26  po- 
mwepo  mudzayamba  kunena,  Ife 
tinadya  ndi  kumwa  pa  maso  panu, 
ndipo  munaphunzitsa  m’makwalala 
a kwathu  ; 27  ndipo  iye  adzati, 

Ndinena  kwa  inu,  sindidziwa  ku- 
mene  muchokera  inu ; chokani  pa 
ine,  nonse  akuchita  chosalungama. 
28  Kudzakhala  komweko  kulira  ndi 
kukukuta  mano,  pamene  mudzaona 
Abrahamu,  ndi  Isake,  ndi  Yaliobo, 
ndi  aneneri  onse,  mu  Ufumu  wa 
Mulungu,  koma  inu  nokha  muturu- 
tsidwa  kunja.  29  Ndipo  anthu  adza- 
chokera  ku  m’mawa,  ndi  ku  madzulo, 
ndi  ku  mpoto,  ndi  ku  mwela,  nadza- 
khala  pansi  mu  Ufumu  wa  Mulungu. 

30  Ndipo  onani,  alipo  akuthungo 
araene  adzakhala  oyamba,  ndipo 
alipo  oyamba  adzakhala  akuthungo. 

31  Nthawi  yomweyo  anadza’po 
aFarisi  ena,  nanena  kwa  Iye,  Turu- 
kani,  chokani  kuno  ; chifukwa  Herode 
afuna  kupha  Inu.  32  Ndipo  Iye  anati 
kwa  iwo,  Pitani  kauzeni  nkhandwe’yo, 
Taonani,  nditurutsa  ziwanda,  ndi- 
tsiriza  machiritso  lero  ndi  mawa, 
ndipo  mkucha  nditsirizidwa.  33  Ko- 
matu  ndiyenera  ndipite  ulendo  wanga 
lero  ndi  mawa  ndi  mkucha,  chifukwa 
sikuloleka  kuti  mneneri  aonongeke 
kunja  kwache  kwa  Yerusalemu. 
34  Yerusalemu,  Yerusalemu,  iwe  wa- 
kupha  aneneri,  ndi  wakuponya  mi- 
yala  iwo  atumidwa  kwa  iwe ! ha ! 
kawiri  kawiri  ndinafuna  kusonkha- 
nitsa  ana  ako,  monga  ngati  thadzi 
ndi  anapiye  ache  m’mapiko  ache, 
ndipo  simunafuna’i ! 35  Onani 

nyumba  yanu  isiyidwa  kwa  inu  yabwi- 
nja ; ndipo  ndinena  kwa  inu  kuti, 
Simudzandiona  Ine,  kufikira  mudzati, 
Wolemekezeka  Iye  amene  akudza 
m’dzina  la  Ambuye. 

1 /L.  NchP0  panali  pamene  Iye  ana- 

1 a"  lowa  m’nyum'ba  ya  mmodzi 
wa  akuru  a aFarisi  tsiku  la  Sabata, 
kukadya,  iwo  analikumzonda  Iye. 

2 Ndipo  onani,  panali  pa  maso  pache 

munthu  wa  mbulu.  3 Ndipo  Yesu 
anayankha  nati  kwa  achilamulo  ndi 
aFarisi,  nanena,  Kodi  nkuloledwa 
tsiku  la  Sabata  kuchiritsa,  kapena 
iai  ? 4 Koma  iwo  anakhala  chete. 

Ndipo  anamtenga  namchiritsa,  na- 
muuza  apite.  5 Ndipo  anati  kwa  iwo, 
Ndani  wa  inu  buru  wache  kapena 
ng’ombe  yache  itagwa  m’chitsime, 
ndipo  sadzaiturutsa  pomwepo  tsiku 
la  Sabata  kodi  ? 6 Ndipo  iwo  sanathe 

kumbwezera  mau  pa  zinthu  izi. 

7 Ndipo  Iye  ananena  fanizo  kwa 
oitanidwa,  popenya  kuti  amadzisa- 
nkhira  mipando  ya  ulemu,  nanena 
kwa  iwo,  8 Pamene  pali  ponse  waita- 
nidwa  iwe  ndi  munthu  ku  chakudya 
cha  ukwati  usaseama  pa  mpando 
wa  ulemu  ; kuti  kapena  wina  wa 
ulemu  wakuposa  iwe  akaitanidwe  ndi 
iye,  9 ndipo  pakufika  iye  amene 
adaitana  iwe  ndi  uyu,  adzati  kwa  iwe, 
Mpatse  uyu  malo  ; ndipo  pomwepo 
udzayamba  manyazi  kukhala  pa 
mpando  wakuthungo.  10  Koma  pa- 
mene  pali  ponse  waitanidwa  iwe,  pita 
nukhale  pansi  pa  malo  a kuthungo  ; 

kotero  kuti  pamene  akadza  iye  ana- 
kuitana  iwe,  akanena  ndi  iwe,  Bwenzi 
langa,  sendera,  kwera  kuno  : pomwe- 
po  udzakhaia  ndi  ulemerero  pa  maso 
pa  onse  akuseama  pa  chakudya  pa- 
modzi  ndi  iwe.  11  Chifukwa  munthu 
ali  yense  wakudzikuza  adzache- 
petsedwa ; ndipo  wakudzichepetsa 
adzakulitsidwa. 

12  Ndipo  ananenanso  kwa  iye 
amene  adamuitana,  Pamene  ukonza 
chakudya  cha  pa  usana  kapena  cha 
madzulo,  usaitane  abwenzi  ako,  ka- 
pena  abale  ako,  kapena  a pfuko  lako, 
kapena  anansi  ako  eni  chuma  ; kuti 
kapena  iwonso  angabwereze  kuitana 
iwe,  ndipo  udzakhala  nayo  mphotho. 
13  Koma  pamene  ukonza  phwando 
uitane  aumphawi,  opunduka,  otsi- 
mphina,  akhungu  ; 14  ndipo  udza- 

khala  wodala  ; chifukwa  iwo  alibe 
ckakubwezera  iwe  mphotho  ; pakuti 
idzabwezedwa  mphotho  pakuuka  kwa 
olungama. 

15  Ndipo  pamene  wina  wa  iwo 
akuseama  pa  c'hakudya  pamodzi  ndi 
lye  anamva  izi,  anati  kwa  Iye,  Wo- 
dala  iye  amene  adzadya  mkate  mu 
Ufumu  wa  Muiungu.  16  Koma  anati 
kwa  iye,  Munthu  wina  anakonza 
phwando  lalikuru ; naitana  anthu 
ambiri  ; 17  ndipo  anatumiza  kapolo 
wache  pa  nthawi  ya  phwando  ku- 
kanena  kwa  oitanidwa’wo,  Idzani, 
chifukwa  zonse  zakonzeka  tsopano. 
18  Ndipo  onse  ndi  mtima  umodzi 
anayamba  kuwiringula.  Woyamba 
anati  kwa  iye,  Ine  ndagula  munda, 
ndipo  ndiyenera  ndituruke  kukawu- 
ona  ; ndikupempha  undilole  ine  ndi- 
safika.  19  Ndipo  anati  wina,  Ine 
ndagula  ng’ombe  za  magori  asanu, 
ndipo  ndinka  kukaziyesa  ; ndikupe- 
mpha  undilole  ine  ndisafika.  20  Ndi- 
po  anati  wina,  Ine  ndakwatira  mkazi, 
ndipo  chifukwa  chache  sindingathe 
kudza.  21  Ndipo  kapolo’yo  paku- 
bwera  anauza  mbuye  wache  zinthu 
izi.  Pamenepo  mwini  nyumba  ana- 
kwiya,  nati  kwa  kapolo  wache, 
Turuka  msanga,  pita  ku  makwalala 
i ndi  ku  njira  za  mudzi,  nubwere 
nawo  muno  aumphawi  ndi  opunduka 
ndi  akhungu  ndi  otsimphina.  22  Ndi- 
po  kapolo’yo  anati,  Ambuye,  chimene 
munacnilamulira  chachitika,  ndipo 
malo  atsala’po.  23  Ndipo  mbuye  ana- 
nena  kwa  kapolo’yo,  Turuka,  nupite 
ku  miseu  ndi  njira  za  ku  minda,  nu- 

waumirize  anthu  alowe,  kuti  nyumba 
yanga  idzale.  24  Pakuti  ndinena  kwa 
inu,  kuti  kulibe  mmodzi  wa  amuna 
oitanidwa  aja  adzalawa  phwando 
langa. 

25  Ndipo  mipingo  yambiri  ya  anthu 
inamuka  naye  ; ndipo  Iye  anapoto- 
loka,  nati  kwa  iwo,  26  Munthu  akadza 
kwa  Ine,  wosada  atate  wache  ndi 
amache,  ndi  mkazi  wache,  ndi  ana, 
ndi  abale,  ndi  alongo  ache,  inde  ndi 
moyo  wache  womwe  wa  iye  mwini, 
sakhoza  kukhala  wophunzira  wanga. 
27  Ndipo  amene  ali  yense  sasenza  mta- 
nda  wache  wa  mwini  yekha,  ndi  kudza 
pambuyo  panga,  sakhoza  kukhala  wo- 
phunzira  wanga. 

28  Pakuti  ndani  wa  inu  amene 
akafuna  kumanga  nsanja  yaitali,  sa- 
thanga  wakhala  pansi,  nawerengera 
mtengo  wache,  aone  ngati  ali  nazo 
za  kuimariza  ? 29  Kuti  kungachi- 

tike,  pamene  atakhazika  pansi  mi- 
yala  ya  ku  maziko  ache,  osakhoza 
kuimariza,  anthu  onse  akuyang’ana 
adzayamba  kumseka  iye,  30  ndi  ku- 
nena  kuti,  Munthu  uyu  anayamba 
kumanga,  koma  sanathe  kumariza. 
31  Kapena  mfumu  yanje  pakupita  ku- 
komana  ndi  nkhondo  ya  mfumu 
inzache,  sathanga  wakhala  pansi, 
nafunsana  ndi  akuru  ngati  akhoza 
ndi  asilikari  ache  zikwi  khumi  ku- 
limbana  naye  wina  uja  alikudza 
kukomana  naye  ndi  asilikari  zikwi 
makumi  awiri  ? 32  Koma  ngati  sa- 

khoza  atumiza  akazembe,  po- 
khala  wina’yo  ali  kutalitali,  nafunsa 
za  mtendere.  33  Chifukwa  chache 
tsono  yense  wa  inu  amene  sakaniza 
zonse  ali  nazo  sakhoza  kukhala  wo- 
phunzira  wanga.  34  Kotero  mchere 
uli  wokoma ; koma  ngati  mchere 
utasukuluka  adzaukoleretsa  ndi  chi- 
ani  ? 35  Suyenera  kuuthira  pa  rnu- 

nda  kapena  pa  dzala,  autaya  kunja. 
Amene  ali  nawo  makutu  akumva 
amve. 

i p-.  Koma  amisonkho  onse  ndi 
I \J  anthu  ochimwa  analikumya- 
ndikira  kudzamva  Iye.  2 Ndipo 
aFarisi  ndi  alembi,  anadandaula  nati, 
Uyu  alandira  anthu  ochimwa,  nadya 
nawo. 

3 Koma  anati  kwa  iwo  fanizo  ili, 
nanena,  4 Munthu  ndani  wa  inu  ali 
nazo  nkhosa  makumikhumi,  ndipo 
pakutayika  imodzi  ya  izo,  sasiya  nanga 
m’chipululu  zinazo  makumi  asanu 


ndi  anai  mphambu  zisanu  ndi  zinai, 
nalondola  yotayika’yo  kufikira  aipeza  ? 
5 Ndipo  pamene  adaipeza,  aisenza  pa 
mapewa  ache  wokondwera.  6 Ndipo 
pakufika  ku  nyumba  kwache  amema 
abwenzi  ache  ndi  anansi  ache,  nanena 
nawo,  Kondwerani  ndi  ine,  chifukwa 
ndinapeza  nkhosa  yanga  yotayika’yo. 
7 Ndinena  kwa  inu,  kotero  kudza- 
khala  chimwemwe  Kumwamba  chifu- 
kwa  cha  wochimwa  mmodzi  wotembe- 
nuka  mtima,  koposa  anthu  olungama 
makumi  asanu  ndi  anai  mphambu 
asanu  ndi  anai,  amene  alibe  kusowa 
kutembenuka  mtima. 

8 Kapena  mkazi  wanji  ali  nazo 
ndalama  za  siliva  khumi,  ngati  itayika 
imodzi,  sayatsa  nyali,  nasesa  m’nyu- 
mba  yache,  nafunafuna  chisamalire 
kufikira  akaipeza  ? 9 Ndipo  m’mene 

aipeza  amema  abwenzi  ache  ndi  anansi 
ache,  nanena,  Kondwerani  ndi  ine, 
chifukwa  ndinapeza  ndalama  ndidata- 
ya’yo.  10  Chomwecho,  ndinena  kwa 
inu,  kuli  chimwemwe  pa  maso  pa 
angelo  a Mulungu  chifukwa  cha  mu- 
nthu  wochimwa  mmodzi  amene  ate- 
mbenuka  mtima. 

11  Ndipo  Iye  anati,  Munthu  wina 
anali  ndi  ana  amuna  awiri  ; 12  ndipo 
wamng’ono’yo  anati  kwa  atate  wache, 
Atate,  ndigawirenitu  zanga  za  pa 
chuma  chanu.  Ndipo  iye  anawaga- 
wira  za  moyo  wache.  13  Ndipo  pa- 
kupita  masiku  owerengeka  mwana 
wamng’ono’yo  anasonkhanitsa  zonse, 
napita  ulendo  wache  ku  dziko  laku- 
tari  ; ndipo  komweko  anamwaza 
chuma  chache  ndi  makhalidwe  a 
chitayiko.  14  Ndipo  pamene  anatha 
zache  zonse,  panakhala  njala  yaikuru 
m’dziko  muja,  ndipo  iye  anayamba 
kusowa.  15  Ndipo  anamuka  nadzi- 
phatikiza  kwa  mfulu  imodzi  ya  dziko 
lija ; ndipo  uyu  anamtumiza  ku  busa 
kwache  kukaweta  nkhumba.  16Ndi- 
po  analakalaka  kukhutitsa  mimba 
yache  ndi  makoko  amene  nkhumba 
zimadya,  ndipo  palibe  munthu  ana- 
mninka  kanthu.  17  Koma  m’mene 
anakumbukila  mu  mtima,  anati, 
Anchito  olipidwa  ambiri  a atate  wa- 
nga  ali  nacho  chakudya  chochuruka, 
ndipo  ine  ndionongeka  kuno  ndi 
njala  ? 18  Ndidzanyamuka  ndipite 

kwa  atate  wanga,  ndipo  ndidzanena 
r.aye,  Atate  ndinachimwira  Kumwa- 
mba  ndi  pa  maso  panu  ; 19  sindi- 

yeneranso  konse  kuchulidwa  mwana 

wanu;  mundiyese  ine  ngati  mmodzi 
wa  anchito  anu.  20  Ndipo  iye  ana- 
nyamuka,  nadza  kwa  atate  wache. 
Koma  pakudza  iye  kutali,  atate  wache 
anamuona,  nagwidwa  chifundo,  na- 
thamanga,  namkupatira  pa  khosi 
pache,  nampsompsonetsa.  21  Ndipo 
mwana’yo  anati  kwa  iye,  Atate  ndi- 
nachimwira  Kumwamba  ndi  pa  maso 
panu,  sindiyeneranso  konse  kuchu- 
lidwa  mwana  wanu.  22  Koma  atate- 
’yo  ananena  kwa  akapolo  ache,  Tu- 
rutsani  msanga  mwinjiro  wokome- 
tsetsa,  nimumbveke ; ndipo  mpatseni 
mphete  ku  dzanja  lache  ndi  nsapato 
ku  mapazi  ache  ; 23  ndipo  idzani 

naye  mwana  wa  ng’ombe  wonenepa, 
mumuphe,  ndipo  tidye,  tisekere  ; 
24  chifukwa  mwana  wanga  uyu  anali 
wakufa,  ndipo  akhalanso  wamoyo  ; 
anali  wotayika,  ndipo  wapezedwa. 
Ndipo  anayamba  kusekera.  25  Ko- 
ma  mwana  wache  wamkuru  anali 
ku  munda.  Ndipo  pakubwera  iye  ndi 
kuyandikira  ku  nyumba,  anamva  ku- 
yimba  ndi  kubvina.  26  Ndipo  ana- 
itana  mmodzi  wa  anyamata,  namfu- 
nsa,  Zinthu  izi  nzotani  ? 27  Ndipo 

uyu  anati  kwa  iye,  Mng’ono  wako 
wafika  ; ndipo  atate  wako  anapha 
mwana  wa  ng’ombe  wonenepa,  chi- 
fukwa  anamlandira  iye  wamoyo. 
28  Koma  anakwiya,  ndipo  sanafuna 
kulowa’mo.  Ndipo  atate  wache  ana- 
turuka  namdandaulira.  23  Koma 
anayankha  nati  kwa  atate  wache, 
Onani  ine  ndinakhala  kapolo  wa- 
nu  zaka  zambiri  zotere,  ndipo  sindi- 
nalakwira  lamulo  lanu  nthawi  iri 
yonse ; ndipo  simunandipatsa  ine 
kamodzi  konse  mwana  wa  mbuzi, 
kuti  ndisekere  ndi  abwenzi  anga. 
30  Koma  pamene  anadza  mwana 
wanu  uyu,  wakutha  zamoyo  za- 
nu  ndi  akazi  a chiwerewere,  muna- 
mphera  iye  mwana  wa  ng’ombe  wo- 
nenepa.  31  Koma  iye  ananena  naye, 
Mwana  wanga,  iwe  uli  ndine  nthawi 
zonse,  ndipo  zanga  zonse  ziri  zako. 
32  Koma  kudayenera  kuti  tisangalale 
ndi  kukondwerera  : chifukwa  mng’o- 
no  wako  uyu  anali  wakufa  ndipo  ali 
ndi  moyo ; anatayika,  ndipo  wa- 
pezeka. 

"j  O Ndipo  Iye  ananenanso  kwa 
I U ophunzira  ache,  Panali  mu- 
nthu  mwini  chuma,  anali  ndi  kapitao 
wache ; ndipo  ameneyu  ananeneze- 
dwa  kwa  iye  kuti  alikumwaza  chuma 


chache.  2 Ndipo  anamuitana,  nati 
kwa  iye,  Ichi  ndi  chiani  ndikumva 
za  iwe  ? Undiwerengere  za  ukapitao 
wako  ; pakuti  sungathe  kukhalabe 
kapitao.  3 Ndipo  kapitao  uyu  anati 
mu  mtima  mwache,  Ndidzachita  chi- 
ani,  chifukwa  mbuye  wanga  andicho- 
tsera  ukapitao  ? kulima  ndiribe  mpha- 
mvu,  kupemphapempha  kundichititsa 
manyazi.  4 Ndidziwa  chimene  ndi- 
dzachita,  kotero  kuti  pamene  anandi- 
turutsa  mu  ukapitao,  anthu  akandi- 
landire  ku  nyumba  kwawo.  5 Ndipo 
anadziitanira  mmodzi  ndi  mmodzi 
a mangawa  onse  a mbuye  wache, 
nanena  kwa  v/oyamba,  Unakongola 
chiani  kwa  mbuye  wanga  ? 6 Ndipo 

anati,  Mitsuko  ya  mafuta  zana. 
Ndipo  iye  ananena  naye,  Tenga  kalata 
wako,  nukhale  pansi  msanga,  nule- 
mbere,  Makumi  asanu.  7 Pomwepo 
anati  kwa  wina,  Ndipo  iwe  uli  nawo 
mangawa  otani  ? Ndipo  uyu  anati, 
Mitanga  ya  tirigu  zana.  Iye  ana- 
nena  naye,  Tenga  kalata  wako  nu- 
lembere  makumi  asanu  ndi  atatu. 
8 Ndipo  mbuye  wache  anatama 
kapitao  wonyenga’yo,  kuti  anachita 
mwa  nzeru  ; chifukwa  ana  a nthawi 
ya  pansi  pano  ali  anzeru  m’mbadwo 
wawo  koposa  ana  a kuunika.  9 Ndipo 
Ine  ndinena  kwa  inu,  Mudziyesere 
nokha  abwenzi  ndi  chuma  chosalu- 
ngama  ; kuti  pamene  chikakusowani, 
iwo  akalandire  inu  m’mahema  osatha. 
10  Iye  amene  akhulupirika  m’cha- 
ching’onong’ono  alinso  wokhulupi- 
rika  m’chachikuru  ; ndipo  iye  amene 
ali  wosalungama  m’chaching’onong’o- 
no  alinso  wosalungama  m’chachi- 
kuru.  11  Chifukwa  chache  ngati  si- 
munakhala  okhulupirika  m’chuma  cha 
chosalungama,  adzakhulupirira  inu 
ndani  ndi  chuma  choona  ? 12  Ndi- 

po  ngati  simunakhala  okhulupirika 
ndi  zache  za  wina,  adzakupatsani 
inu  ndani  za  inu  eni  ? 13  Palibe 

mnyamata  wa  m’nyumba  akhoza  ku- 
khala  kapolo  wa  ambuye  awiri  ; 
pakuti  kapena  adzamuda  wina,  na- 
dzakonda  winayo ; kapena  adzatsata 
wina,  nadzapeputsa  wina’yo.  Simu- 
ngathe  kukhala  kapolo  wa  Mulungu 
ndi  wa  Chuma. 

14  Koma  aFarisi,  ndiwo  okonda 
ndalama,  anamva  izi  zonse  ; ndipo 
anamseka.  15  Ndipo  anati  kwa  iwo, 
Inu  ndinu  odziyesera  nokha  olu- 
ngama  pa  maso  pa  anthu ; koma 

Mulungu  azindikira  mitima  yanu  ; 
chifukwa  ichi  chimene  chikuzika  mwa 
anthu  chiri  chonyansa  pa  maso  pa 
Mulungu.  16  Chilamulo  ndi  aneneri 
analipo  kufikira  pa  Yohane  ; kuya- 
mbira  pamenepo  ulalikidwa  Uthenga 
Wabwino  wa  Ufumu  wa  Mulungu, 
ndipo  munthu  ali  yense  akangami- 
ra  kulowa’mo.  17  Kuti  kumwamba 
ndi  dziko  la  pansi  zichoke  nkwapafupi, 
koma  kuti  kalembo  kakang’ono  ka 
chilamulo  kagwe  nkwapatali.  18  Ye- 
nse  wakusudzula  mkazi  wache, 
nakwatira  wina,  achita  chigololo  ; 
ndipo  iye  amene  akwatira  wosudzu- 
lidwa’yo,  achita  chigololo. 

19  Ndipo  panali  munthu  mwini 
chuma  amabvala  chibakuwa  ndi 
nsaru  ya  bafuta,  nasekera,  nadyerera 
masiku  onse ; 20  ndipo  wopemphape- 
mpha  wina,  dzina  lache  Lazaro, 
adaikidwa  pa  khomo  pache  wodzala 
ndi  zironda,  21  ndipo  anafuna  ku- 
khuta  ndi  zakugwa  pa  gome  la  mwini 
chuma’yo ; kornatu  agarunso  ana- 
dza  nanyambita  zironda  zache. 
22  Ndipo  kunali  kuti  wopempha’yo 
adafa,  ndi  kuti  anatengedwa  iye  ndi 
angelo  kunka  ku  chifuwa  cha  Abra- 
hamu  ; ndipo  mwini  chuma’yo  ada- 
fanso,  naikidwa  m’manda.  23  Ndipo 
m’Hade  anakweza  maso  ache,  pokhala 
nawo  mazunzo,  naona  Abrahamu 
patali,  ndi  Lazaro  m’chifuwa  mwache. 
24  Ndipo  anakweza  mau  nati,  Atate 
Abrahamu,  mundichitire  chifundo, 
mutume  Lazaro,  kuti  abviike  nsonga 
ya  chala  c’nache  m’madzi,  naziziritse 
lilime  langa ; pakuti  ndizunzidwadi 
m’lawi  ili  la  moto.  25  Koma  Abra- 
hamu  anati,  Mwana,  kumbukila  kuti 
unalandira  zokoma  zako  pakukhala 
m’moyo  iwe,  momwemonso  Lazaro 
zoipa  ; ndipo  tsopano  iye  asangalatsi- 
dwa  pano,  koma  iwe  uzunzidwadi. 
26  Ndipo  pamwamba  pa  izi,  pakati 
pa  ife  ndi  inu  pakhazikika  phompho 
lalikuru,  kotero  kuti  iwo  akufuna 
kuoloka  kuchokera  kuno  kunka  kwa 
inu  sangathe,  kapena  kuchokera  kwa- 
nu’ko  lcuyambuka  kudza  kwa  ife, 
sangathenso.  27  Koma  anati,  Pa- 
menepo  ndikupemphani,  Atate,  kuti 
mumtume  ku  nyumba  ya  atate  wanga  ; 

28  pakuti  ndiri  nawo  abale  asanu  ; 
awachitire  umboni  iwo  kuti  iwonso 
angadze  ku  malo  ano  a mazunzo. 

29  Koma  Abrahamu  anati,  Ali  ndi 
Mose  ndi  aneneri  ; amvere  iwo.  | 


30  Koma  anati,  Iai,  Atate  Abrahamu, 
komatu  ngati  wina  akapita  kwa  iwo 
wochokera  kwa  akufa  adzasandulika 
mtima.  31  Koma  anati  kwa  iye, 
Ngati  samvera  Mose  ndi  aneneri, 
sadzakopeka  mtima  ngakhale  wina 
akauka  kwa  akufa. 

-|  "7  Ndipo  anati  kwa  ophunzira 
I i ache,  Sikutheka  kuti  zola- 
kwitsa  zisadze ; koma  tsoka  iye 
amene  adza  nazo.  2 Kukolowekedwa 
mwala  wa  mphero  m’khosi  mwache 
ndi  kuponyedwa  iye  m’nyanja  nkwa- 
pafupi,  koma  kulakwitsa  mmodzi  wa 
ang’ono  awa  nkwapatali.  3 Ka- 
dzichenjerani  nokha ; akachimwa 
mbale  wako  umdzudzule ; akalapa, 
umkhululukire.  4 Ndipo  akakuchi- 
mwira  kasanu  ndi  kawiri  pa  tsiku 
lache,  nakakutembenukira  kasanu 
ndi  kawiri  ndi  kunena,  Ndalapa  ine  ; 
uzimkhululukira. 

5 Ndipo  atumwi  anati  kwa  Ambuye, 
Mutionjezere  chikhulupiriro.  6 Koma 
Ambuye  anati,  Mukakhala  nacho 
chikhulupiriro  ngati  kambeu  ka  mpiru, 
mukanena  kwa  mtengo  uwu  wa 
mkuyu,  Uzulidwe,  nuokedwe  m’nya- 
nja;  ndipo  ukadamvera  inu.  7 Koma 
ndani  mwa  inu  ali  naye  kapolo  wolima, 
kapena  woweta  nkhosa,  amene  po- 
bwera  iye  kuchokera  ku  munda  adza- 
nena  kwa  iye,  Lowa  tsopano  khala 
pansi  kudya  ; 8 wosanena  naye  ma- 
kamaka,  Undikonzere  chakudya  ine, 
nudzimangire,  nunditumikire  kufikira 
ndadya  ndi  kumwa  ; ndipo  nditatha 
ine  udzadya  nudzamwa  iwe  ? 9 Kodi 

ayamika  kapolo’yo  chifukwa  anachita 
zolamulidwa  ? 10  Chotero  inunso 

m’mene  mutachita  zonse  anakula- 
mulirani,  nenani,  Ife  ndife  akapolo 
opanda  pache,  tangochita  zimene 
tayenera  kuzichita. 

11  Ndipo  kunali,  pakumuka  ku 
Yerusalemu  Iye  analikupita  pakati 
pa  Samariya  ndi  Galileya.  12  Ndipo 
m’mene  analowa  Iye  m’mudzi  wina, 
anakomana  naye  amuna  khumi 
akhate,  amene  anaima  kutali  ; 

13  ndipo  iwo  anakweza  mau,  nanena, 
Yesu,  Mbuye,  mutichitire  chifundo. 

14  Ndipo  pakuwaona  anati  kwa  iwo, 
Pitani,  kadzionetseni  nokha  kwa 
ansembe.  Ndipo  kunali,  mkumuka 
kwawo,  anakonzedwa.  15  Ndipo 
mmodzi  wa  iwo,  pakuona  kuti  ana- 
chiritsidwa,  anabwerera  m’mbuyo, 
nalemekeza  Mulungu  ndi  mau  akuru  ; 

16  ndipo  anagwa  nk’nope  yache  pansi 
ku  mapazi  ache,  namyamika  Iye  ; 
ndipo  anali  mSamariya  ameneyo. 

17  Ndipo  Yesu  anayankha  nati,  Kodi 

sanakonzedwa  khumi  ? koma  ali 
kuti  asanu  ndi  anai  aja  ? 18  Aku- 

bwera  kulemekeza  Mulungu  sanape- 
zeka  mmodzi  kodi,  koma  mlendo 
uyu  ? 19  Ndipo  anati  kwa  iye,  Nya- 

muka,  nupite ; chikhulupiriro  chako 
chakupulumutsa  iwe. 

20  Ndipo  pamene  aFarisi  anamfunsa 
Iye,  kuti,  Ufumu  wa  Mulungu  ukudza 
liti,  anawayankha,  nati,  Ufumu  wa 
Mulungu  sukudza  ndi  maonekedwe  ; 
21  ndipo  sadzanena,  Taonani  uwu, 
kapena  uwo  ! Pakuti,  taonani,  Ufu- 
mu  wa  Mulungu  uli  m’kati  mwa  inu. 

22  Ndipo  anati  kwa  ophunzira  ache, 
Adzadza  masiku,  amene  mudza- 
khumba  kuona  limodzi  la  masiku  a 
Mwana  wa  munthu,  koma  simudza- 
liona.  23  Ndipo  adzanena  ndi  inu, 
Taonani  ilo  ! taonani  ili ! musachoka 
kapena  kuwatsata  ; 24  pakuti  monga 
mphezi  ing’anipa  kuchokera  kwina 
pansi  pa  thambo,  niunikira  kufikira 
kwina  pansi  pa  thambo,  kotero  adza- 
khala  Mwana  wa  munthu  m’tsiku 
lache.  25  Koma  ayenera  athange 
wamva  zowawa  zambiri  nakanizidwe 
ndi  mbadwo  uno.  26  Ndipo  monga 
kunakhala  masiku  a Nowa,  momwe- 
mo  kudzakhalanso  masiku  a Mwana 
wa  munthu.  27  Anadya,  anamwa, 
anakwatira,  anakwatiwa,  kufikira 
tsiku  lija  Nowa  analowa  m’chinga- 
lawa,  ndipo  chinadza  chigumula, 
nichiwaononga  onsewo.  28  Monga 
momwenso  kunakhala  masiku  a Lo- 
ti  ; anadya,  anamwa,  anagula,  anagu- 
litsa,  anabzala,  anamanga  nyumba  ; 
29  koma  tsiku  limene  Loti  anaturuka 
m’Sodomo  udabvumba  moto  ndi 
sulfure  zochokera  kumwamba,  ndipo 
zinawaononga  onsewo  ; 30  momwe- 
mo  kudzakhala  tsiku  la  kubvumbu- 
luka  Mwana  wa  munthu.  31  Tsiku- 
’lo  iye  amene  adzakhala  pamwa- 
mba  pa  chindwi,  ndi  akatundu  ache 
m’nyumba,  asatsike  kuwatenga  ; 
ndipo  iye  amene  ali  m’munda  modzi- 
modzi  asabwere  ku  zache  za  m’mbuyo. 

32  Kumbukilani  mkazi  wa  Loti. 

33  Iye  ali  yense  akafuna  kusunga 
moyo  wache  adzautaya,  koma  iye  ali 
yense  akautaya,  adzausunga.  34  Ndi- 
nena  ndi  inu,  usiku  womwewo  adza- 
khala  awiri  pa  kama  mmodzi  ; 


mmodzi  adzatengedwa,  ndi  wina  adza- 
siyidwa.  35  Padzakhala  akazi  awiri 
akupera  pamodzi,  mmodzi  adzate- 
ngedwa,  ndi  wina  adzasiyidwa.  36  Ndi- 
po  anayankha  nanena  kwa  Iye,  Kuti 
Ambuye  ? Ndipo  anati  kwa  iwo, 
Pamene  pali  mtembo,  pomweponso 
miimba  idzasonkhanidwa. 

1 O Ndipo  anawanenera  fanizo  la- 
8 O kuti  ayenera  iwo  kupemphera 
nthawi  zonse,  osafoka  mtima  ; 2 na- 
nena,  M’mudzi  mwakuti  munali  wo- 
weruza  wosaopa  Mulungu,  ndi  wosasa- 
mala  munthu.  3 Ndipo  m’mudzi’mo 
munali  mkazi  wa  masiye  ; ndipo 
anadza  kwa  iye  nanena,  Mundiwe- 
ruzire  mlandu  pa  wotsutsana  nane. 
4 Ndipo  sanafuna  nthawi  ; koma 
bwino  bwino  anati  mwa  yekha,  Ndi- 
ngakhale  sindiopa  Mulungu,  kapena 
kusamala  munthu ; 5 koma  chifukwa 
cha  kundibvuta  ine  mkazi  wa  masiye 
amene  ndidzamweruzira  mlandu,  kuti 
angandilemetse  ndi  kudzaidza  kwa- 
che.  6 Ndipo  Ambuye  anati,  Tamve- 
rani  chonena  woweruza  wosalungama. 
7 Ndipo  kodi  Mulungu  sadzachitira 
chilungamo  osankhidwa  ache  aku- 
muitana  usana  ndi  usiku,  popeza 
aleza  nawo  mtima  ? 8 Ndinena  ndi 

inu,  adzawachitira  chilungamo  posa- 
chedwa.  Koma  Mwana  wa  munthu 
pakudza  Iye  adzapeza  chikhulupiriro 
pa  dziko  la  pansi  kodi  ? 

9 Ndipo  anatinso  kwa  ena  amene 
anadzikhulupirira  mwa  iwo  okha  kuti 
ali  olungama,  napeputsa  onse  ena, 
fanizo  ili,  10  Anthu  awiri  anakwera 
kunka  ku  kachisi  kukapemphera ; 
winayo  mFarisi  ndi  mnzache  wa- 
msonkho.  11  MFarisi’yo  anaimirira 
napemphera  izi  mwa  yekha,  Mu- 
lungu,  ndikuyamikani  kuti  sindiri 
monga  anthu  onse  ena,  opambapamba, 
osalungama,  achigololo,  kapenanso 
monga  wamsonkho  uyu  ; 12  ndisala 
chakudya  kawiri  sabata  limodzi  ; 
ndipereka  limodzi  la  magawo  khumi 
la  zonse  ndiri  nazo.  13  Koma  wa- 
msonkho’yo  alikuima  patali  sanafuna 
kungakhale  kukweza  maso  kumwa- 
mba,  komatu  anadziguguda  pa  chifuwa 
pache  nanena,  Mulungu,  mundichi- 
tire  chifundo  ine  wochimwa.  14  Ndi- 
nena  ndi  inu,  anatsikira  ku  nyumba 
kwache  woyesedwa  wolungama  uyutu, 
wosati  uja  ai  ; pakuti  yense  wakudzi- 
kuza  yekha  adzachepetsedwa ; koma 
wodzichepetsa  yekha  adzakulitsidwa. 

15  Ndipo  anadza  nawo  kwa  Iye  ana 
a makanda.  kuti  awakhudze  ; koma 
pamene  ophunzira  anaona,  ana- 
wadzudzula.  16  Koma  Yesu  ana- 
waitana,  nanena,  Lolani  ana  adze 
kwa  Ine,  ndipo  musawaletse ; pakuti 
Ufumu  wa  Mulungu  uli  wa  otere. 
17  Indetu  ndinena  kwa  inu,  Ali  yense 
wosalandira  Ufumu  wa  Mulungu  ngati 
mwana,  sadzalowa’mo  ndithu. 

13  Ndipo  mkuru  wina  anamfunsa 
Iye,  nanena,  Mphunzitsi  wabwino, 
ndizichita  chiani,  kuti  ndilowe  moyo 
wosatha  ? 19  Koma  Yesu  anati 

kwa  iye,  Undicha  ine  wabwino  bwa- 
nji  ? palibe  wabwino,  koma  mmodzi, 
ndiye  Mulungu.  20  Udziwa  mala- 
rnulo,  Usachite  chigololo,  Usaphe  ; 
Usabe  ; Usachite  umboni  wonama, 
Lemekeza  atate  wako  ndi  amako. 
21  Koma.  anati,  Izi  zonse  ndazisunga 
kuyambira  ubwana  wanga.  22  Koma 
m’mene  Yesu  anamva,  anati  kwa  iye, 
Usowa  chinthu  chimodzi  : gulitsa  ziri 
zonse  uli  nazo,  nugawire  osauka ; 
ndipo  udzakhala  nacho  chuma  cheni 
cheni  m’mwamba ; ndipo  ukadze 
kuno,  unditsate  ine.  23  Koma  pa- 
kumva  izi  anagwidwa  nacho  chisoni 
chambiri  ; pakuti  anali  mwini  chuma 
chambiri.  24  Ndipo  Yesu  pomuona 
iye  anati,  Ha  ! nkubvutika  nanga  kwa 
anthu  eni  chuma  kulowa  Ufumu  wa 
Mulungu ! 25  Pakuti  nkwapafupi 

kwa  ngamila  apyole  diso  la  singano 
koma  kwa  munthu  mwini  chuma, 
kulowa  Ufumu  wa  Mulungu  nkwa- 
patali.  26  Koma  akumva’wo  anati, 
Tsono  ndani  angathe  kupulumutsi- 
dwa  ? 27  Koma  Iye  anati,  Zinthu 

zosatheka  ndi  anthu  zitheka  ndi 
Mulungu.  28  Ndipo  Petro  anati, 
Taonani  ife  tasiya  zathu  za  ife  eni, 
ndipo  takutsatani  Inu.  29  Koma 
anati  kwa  iwo,  Indetu,  ndinena  kwa 
inu,  Palibe  munthu  wasiya  nyumba, 
kapena  mkazi,  kapena  abale,  kapena 
akumbala,  kapena  ana,  chifukwa  cha 
Ufumu  wa  Mulungu,  30  koma  adzala- 
ndira  zobwezedwa  koposatu  m’nthawi 
yino  ; ndipo  m’nthawi  irinkudza  moyo 
wosatha. 

31  Ndipo  anadzitengera  khumi  ndi 
awiri’wo,  nati  kwa  iwo,  Taonani, 
tikwera  kunka  ku  Yerusalemu,  ndipo 
zidzakwaniritsidwa  kwa  Mwana  wa 
munthu  zonse  zolembedwa  ndi  ane- 
neri.  32  Pakuti  adzampereka  kwa 
amitundu,  nadzamseka,  nadzamchiti- 


ra  chipongwe,  nadzamthira  malobvu  ; 
ndipo  atamkwapula  adzamupha  Iye  ; 

33  ndipo  tsiku  lachitatu  adzauka. 

34  Ndipo  sanadziwitsa  kanthu  ka  izi ; 
ndi  mau  awa  adawabisikira,  ndipo 
sanazindikira  zonenedwa’zo. 

35  Ndipo  kunali,  pamene  anaya- 
ndikira  ku  Yeriko,  msaona  wina  ana- 
khala  m’mbali  mwa  njira,  napempha- 
pempha  ; 36  ndipo  pakumva  khamu 
la  anthu  alinkupita,  anafunsa,  Ichi 
nchiani  ? 37  Ndipo  anarnuuza  iye, 

kuti  Yesu  mNazarayo  alinkupita. 
33  Ndipo  anapfuula,  nanena,  Yesu, 
Mwana  wa  Davide,  mundichitire  chi- 
fundo.  39  Ndipo  iwo  akutsogolera 
anamdzudzula  iye,  kuti  akhale  chete  ; 
koma  iye  anapfuulitsa  chipfuulire, 
Mwana  wa  Davide,  mundichitire  chi- 
fundo.  40  Ndipo  Yesu  anaima,  nala- 
mulira  kuti  abwere  naye  kwa  Iye  ; 
ndipo  m’mene  adafika  pafupi,  anamfu- 
nsa  iye,  41  Ufuna  ndikuchitire  chi- 
ani  ? Ndipo  anati,  Ambuye,  kuti  ndi- 
penyenso.  42  Ndipo  Yesu  anati  kwa 
iye,  Penyanso : chikhulupiriro  chako 
chakupulumutsa  iwe.  43  Ndipo  po- 
mwepo  anapenyanso,  namtsata  Iye, 
ndi  kulemekeza  Mulungu : ndipo  anthu 
onse  pakuona,  anachitira  Mulungu 
mayamiko. 

1 (Q  Ndipo  analowa,  napyola  pa 

1 ^ Yeriko.  Ndipo  taonani,  mwa- 
muna,  wochedwa  dzina  lache  Zakeyu  ; 

2 ndipo  iye  anali  mkulu  wa  amiso- 
nkho,  nali  wachuma.  3 Ndipo  anafuna 
kuona  Yesu  ndiye  uti,  ndipo  sanathe, 
chifukwa  cha  khamu’lo,  pakuti  anali 
wamfupi  msinkhu.  4 Ndipo  anatha- 
manga,  natsogola,  nakwera  mu  mkuyu 
kukamuona  Iye ; pakuti  anati  apita  nji- 
ra  yomweyi.  5 Ndipo  mmene  anadza 
pa  malo’po  Yesu  anakweza  maso  nati 
kwa  iye,  Zakeyu,  fulumira,  nutsike  ; 
pakuti  lero  ndiyenera  kukhala  m’nyur 
mba  mwako.  6 Ndipo  anafulumira, 
natsika,  namlandira  Iye  wokondwera. 
7 Ndipo  m’mene  anachiona  anadanda- 
ula  onse,  nanena,  Analowa  amchereze 
munthu  ali  wochimwa.  8 Ndipo 
Zakeyu  anaimirira  nati  kwa  Ambuye, 
Taonani,  Ainbuye,  gawo  limodzi  la 
zanga  zonse  zogawika  pakati  ndipatsa 
osauka  ; ndipo  ngati  ndalanda  ka- 
nthu  kwa  rnunthu  monyenga,  ndi- 
mbwezera  kanai.  9 Ndipo  Yesu  anati 
kwa  iye,  Lero  chipulumutso  chagwera 
pyumba  iyi,  popeza  iyenso  ndiye 
mwana  wa  Abrahamu.  10  Pakuti 

Mwana  wa  munthu  anadza  kufuna- 
funa  ndi  kupulumutsa  chotayika’cho. 

11  Ndipo  pakumva  izi  iwo,  Iye 
anaonjeza  nanena  fanizo,  chifukwa 
anali  Iye  pafupi  pa  Yerusalemu,  ndipo 
iwo  anayesa  kuti  Ufumu  wa  Mulungu 
ukuti  uonekere  pomwepo.  12  Pa- 
menepo  anati,  Munthu  wa  pfuko  lo- 
mveka  ananka  ku  dziko  la  kutali, 
kudzilandirira  yekha  ufumu,  ndi  ku- 
bwera’ko.  13  Ndipo  anaitana  aka- 
polo  ache  khumi,  nawapatsa  iwo 
ndalama  khumi,  nati  kwa  iwo,  Chita 
nazoni  malonda  kufikira  ndibweranso. 

14  Koma  mfulu  za  pa  mudzi  pache 
zinamuda,  nizituma  akazembe  amtsate 
m’mbuyo  ndi  kunena,  Ife  sitifuna 
munthu’yu  akhale  mfumu  yathu. 

15  Ndipo  kunali,  pakubwera  iye,  ata- 

landira  ufumu’wo,  anati  aitanidwe 
kwa  iye  akapolo  aja,  amene  adawa- 
patsa  ndalama’zo,  kuti  adziwe  umo 
anapindulira  pochita  malonda.  1 6 Ndi- 
po  anafika  woyamba,  nanena,  Mbuye 
ndalama  yanu  inachita  nionjeza  nda- 
lama  khumi.  17  Ndipo  anati  kwa 
iye,  Chabwino,  kapolo  wabwino 
iwe  ; popeza  unakhala  wokhulupi- 
rika  m’chaching’onong’ono,  khala  na- 
wo  ulamuliro  pa  midzi  khumi.  1 8 Ndi- 
po  anadza  wachiwiri,  nanena,  Mbuye, 
ndalama  yanu  yapindula  ndalama 
zisanu.  19  Ndipo  anati  kwa  iyenso, 
Khala  iwenso  woweruza  midzi  isanu. 
20  Ndipo  wina  anadza,  nanena,  Mbuye, 
taonani,  siyi  ndalama  yanu,  ndaisunga 
m’kansaru ; 21  pakuti  ndinakuopani, 
popeza  inu  ndinu  munthu  wouma 
mtima  : munyamula  chimene  simu- 
nachiika  pansi,  mututa  chimene  si- 
munachifesa.  22  Ananena  kwa  iye, 
Pakamwa  pako  ndikuweruza,  kapolo 
woipa  iwe.  Unadziwa  kuti  ine  ndine 
munthu  wouma  mtima,  wonyamula 
ehimene  sindinachiika,  ndi  wotuta 
chimene  sindinachifesa  ; 23  ndipo 

sunapereka  bwanji  ndalama  yanga 
pokongoletsa,  ndipo  ine  pakudza  ndi- 
kadaitenga  ndi  phindu  lache  ? 24  Ndi- 
po  anati  kwa  iwo  akuimirira’po, 
Mchotsereni  ndalama’yo,  nimuipatse 
kwa  iye  wakukhala  nazo  ndalama 
khumi.  25  Ndipo  anati  kwa  iye, 
Mbuye,  ali  nazo  ndalama  khumi 
26  Ndinena  ndi  inu,  kuti  kwa  yense 
wakukhala  nacho  kudzapatsidwa  ; 
koma  kwa  iye  amene  alibe  kanthu, 
chingakhala  chimene  ali  nacho  chi- 
dzachotsedwa.  27  Koma  adani  anga 


aja  osafuna  kuti  ndidzakhala  mfumu 
yawo  bwerani  nawo  kuno,  nimu- 
waphe  pa  maso  panga. 

28  Ndipo  m’mene  adanena  izi  ana- 
watsogolera  nakwera  ku  Yerusalemu. 

29  Ndipo  kunali,  m’mene  anaya- 
ndikira  ku  Betefage  ndi  Betaniya,  pa 
phiri  lochedwa  la  Azitona,  anatuma 
awiri  a ophunzira,  30  nati,  Mukani 
ku  mudzi  uli  pandunji  panu ; 
m’menemo,  polowa,  mudzapeza 
mwana  wa  buru  womangidwa,  pa- 
menepo  palibe  munthu  anakwera’po 
nthawi  iri  yonse  ; mummasule  iye 
nimumtenge.  31  Ndipo  munthu  akati 
kwa  inu,  Mummasuliranji  ? mudza- 
tero  naye,  Ambuye  amfuna  iye. 

32  Ndipo  anachoka  otumidwa’wo, 
napeza  monga  adanena  kwa  iwo. 

33  Ndipo  pamene  anamasula  mwana 
wa  buru,  eni  ache  anati  kwa  iwo, 
Mumasuliranji  mwana  wa  buru  ? 

34  Ndipo  anati,  Ambuye  amfuna  iye. 

35  Ndipo  anadza  naye  kwa  Yesu ; 
ndipo  anayalika  zobvala  zawo  pa 
mwana  wa  buru’yo,  nakweza’po  Yesu. 

36  Ndipo  pakupita  Iye,  anayala  zo- 
bvala  zawo  m’njira.  37  Ndipo  pa- 
kuyandikira  Iye  tsono  potsetsereka 
pache  pa  phiri  la  Azitona,  unyinji 
wonse  wa  ophunzira  anayamba  ku- 
kondwera  ndi  kuyamika  Mulungu 
ndi  mau  akuru,  chifukwa  cha  nchito 
zonse  zamphamvu  anaziona  ; 38  na- 
nena,  Wolemekezeka  Mfumu’yo  iku- 
dza  m’dzina  la  Ambuye  ; mtendere 
m’Mwamba,  ndi  ulemerero  m’Mwa- 
mbamwamba.  39  Ndipo  aFarisi  ena 
a m’khamu  la  anthu  anati  kwa  Iye, 
Mphunzitsi  dzudzulani  ophunzira  anu. 
40  Ndipo  anayankha  nati,  Ndinena  ndi 
inu,  ngati  awa  akhala  chete  miyala 
idzapfuula. 

41  Ndipom’meneanayandikira,  ana- 
ona  mudzi’wo  naulirira,  42  nanena, 
Ukadazindikira  tsiku  ili,  inde  iwetu 
zinthu  za  mtendere ! koma  tsopano 
zibisika  pa  maso  pako.  43  Pakuti 
masiku  adzakudzera,  ndipo  adani  ako 
adzakuzingira  linga,  nadzakuzungu- 
lira  iwe  kwete,  nadzakutsekereza 
ponsepo ; 44  ndipo  adzakupasula 

iwe,  ndi  ana  ako  mwa  iwe  ; ndipo 
sadzasiya  mwa  iwe  mv/ala  wina  pa 
mwala  unzache ; popeza  sunazindi- 
kira  nyengo  ya  mayang’aniridwe  ako. 

45  Ndipo  analowa  m’kachisi,  na- 
yamba  kuturutsa  iwo  akugulitsa  ma- 
londa,  nanena  nawo,  40  Kwalembe- 

dwa,  Ndipo  nyumba  yanga  idzakhala 
nyumba  ya  kupemphera  ; koma  inu 
mwaiyesa  iyo  phanga  la  achifwamba. 

47  Ndipo  analikuphunzitsa  m’ka- 
chisi  tsiku  ndi  tsiku.  Koma  ansembe 
akulu,  ndi  alembi  ndi  akulu  a 
anthu  anafunafuna  kumuononga  Iye  : 
48  ndipo  sanapeza  chimene  akachita  ; 
pakuti  anthu  onse  anamlendewera  Iye 
kuti  amve. 

Ndipo  kunali  lina  la  masiku 

awo  m’mene  lye  analikuphu- 
nzitsa  anthu  m’kachisi,  ndi  kula- 
likira  Uthenga  Wabwino,  adamdzera 
ansembe  akulu  ndi  alembi  pamodzi 
ndi  akulu  ; 2 ndipo  anati,  nanena  naye, 
Mutiuze  ife  ; muchita  izi  ndi  ulamuliro 
wotani  ? Kapena  ndani  iye  amene  ana- 
kupatsani  ulamuliro  umene  ? 3 Ndi- 

po  anayankha,  nati  kwa  iwo,  Ndidza- 
kufunsani  mau  inenso  ; mundiuze  : 

4 Ubatizo  wa  Yohane  unachokera 
kumwamba  kodi,  kapena  kwa  anthu  ? 

5 Ndipo  anatsutsana  mwa  okha,  na- 
nena,  Ngati  tinena  uchokera  kumwa- 
mba  ; adzati,  Simunamkhulupirira 
chifukwaninji  ? 6 ndiponso,  tikanena, 
Uchokera  kwa  anthu  ; anthu  onse 
adzatiponya  miyala  : pakuti  akopeka 
mtima,  kuti  Yohane  ali  mneneri. 
7 Ndipo  anayankha  kuti  sadziwa 
kumene  uchokera.  8 Ndipo  Yesu 
anati  kwa  iwo,  Ndingakhale  Inenso 
sindikuuzani  ulamuliro  umene  ndi- 
chita  nawo  zinthu  izi. 

9  Ndipo  Iye  anayamba  kunena  kwa 
anthu  fanizo  ili  : Munthu  analima 

munda  wa  mphesa,  naukongoletsa 
kwa  olima  munda,  nanka  ku  dziko 
lina,  nagonera’ko  nthawi  yaikuru. 

10  Ndipo  pa  nyengo  ya  zipatso  ana- 
tumiza  kapolo  wache  kwa  olima 
munda’wo,  kuti  ampatse’ko  chipatso 
cha  munda’wo  ; koma  olima’wo  ana- 
mpanda,  nambweza'  wopanda  kanthu. 

11  Ndipo  anatumizanso  kapolo  wina  ; 
ndipo  iyenso  anampanda,  namchi- 
tira  chipongwe,  nambweza,  wopanda 
kanthu.  12  Ndipo  anatumizanso 
wina  wachitatu  ; ndipo  iyenso  ana- 
mlasa,  namtaya  kunja.  13  Ndipo 
mwini  munda’wo  anati,  Ndidzachita 
chiani  ? Ndidzatuma  mwana  wanga 
amene  ndikondana  naye ; kapena 
akamchitira  iye  ulemu.  14  Koma 
olima’wo,  pamene  anamuona,  ana- 
uzana  wina  ndi  mnzache,  nati,  Uyu 
ndiye  wolowa  nyumba  ; tiyeni  ti- 
muphe,  kuti  cholowa  chache  chikhale 


chathu.  15  Ndipo  anamponya  kunja 
kwa  munda’wo,  namupha.  Pame- 
nepo  mwini  munda  wa  mphesa’wo 
adzawachitira  chiani  ? 16  Iye  adza- 

fika  nadzaononga  olima  munda  aja, 
nadzapatsa  munda  kwa  ena.  Ndipo 
pamene  iwo  anamva,  anati,  Musatero 
iai ! 17  Koma  Iye  anawapenyetsa 

iwo,  nati,  Nchiani  ichi  chinalembedwa, 

Mwala  umene  anaukana  omanga 
nyumba, 

Womwewu  unakhala  mutu  wa 
pa  ngondya. 

1 3 Munthu  yense  wakugwa  pa 
mwala  uwu  adzaphwanyika  ; koma 
iye  amene  udzamgwera,  udzamupha. 

19  Ndipo  alembi  ndi  ansembe 
akuru  anafunafuna  kumgwira  ndi 
manja  nthawi  yomweyo  ; ndipo 
anaopa  anthu  ; pakuti  anazindikira 
kuti  ananenera  pa  iwo  fanizo  ili. 
20  Ndipo  anamyang’anira,  natumiza 
ozonda,  amene  anadzionetsera  ngati 
olungama  mtima,  kuti  akamkole  pa 
mau  ache,  kotero  kuti  akampereke 
Iye  ku  ukulu  ndi  ulamuliro  wa 
kazembe.  21  Ndipo  anamfunsa  Iye, 
nanena,  Mphunzitsi,  ife  tidziwa  kuti 
munena  ndi  kuphunzitsa  kolunjika, 
ndi  kusasamalira  nkhope  ya  munthu, 
koma  muphunzitsa  njira  ya  Mulungu 
koonadi ; 22  kodi  kuloledwa  kupereka 
msonkho  kwa  Kaisara,  kapena  iai  ? 
23  Koma  Iye  anazindikira  chinyengo 
chawo,  nati  kwa  iwo,  24  Tandione- 
tsani  Ine  rupiya  latheka.  Chithunzi- 
thunzi  ndi  cholemba  chache  ncha 
yani  ? Anati  iwo,  Cha  Kaisara. 
25  Ndipo  Iye  anati  kwa  iwo,  Chifukwa 
chache  perekani  kwa  Kaisara  zache 
za  Kaisara,  ndi  kwa  Mulungu  zache 
za  Mulungu.  26  Ndipo  sanakhoza 
kugwira  mau’wo  pa  maso  pa  anthu  ; 
ndipo  anazizwa  ndi  kuyankha  kwache, 
nakhala  chete. 

27  Ndipo  anadza  kwa  Iye  aSaduki 
ena,  amene  amanena  kuti  palibe 
kuuka  kwa  akufa  ; ndipo  anamfunsa 
Iye,  28  nanena,  Mphunzitsi,  Mose 
anatilembera  ife,  kuti  mbale  wache 
wa  munthu  akafa,  wokhala  ndi  mkazi, 
ndipo  alibe  mwana  iye,  mbale  wache 
adzakwatira  mkazi’yo,  nadzamuuki- 
tsira  mbale  wache  mbeu.  29  Tsono 
panali  abale  asanu  ndi  awiri  ; ndipo 
woyamba  anakwatira  mkazi,  naJa 
wopanda  mwana  ; 30  ndipo  wachi- 

wiri,  31  ndi  wachitatu  anamtenga 
mkazi’yo ; ndipo  choteronso  asanu 

ndi  awiri  onse,  sanasiya  mwana, 
namwalira.  32  Pomarizira  anamwa- 
liranso  mkazi’yo.  33  Potero  m’ku- 
uka  iye  adzakhala  mkazi  wa  yani  wa 
iwo  ? pakuti  asanu  ndi  awiri’wo 
adamkwatira  iye.  34  Ndipo  Yesu 
anati  kwa  iwo,  Ana  a dziko  la  pansi 
akwatira  nakwatiwa  : 35  koma  iwo 
akuyesedwa  oyenera  kufikira  dzikc 
lijalo,  ndi  kuuka  kwa  akufa,  sakwa- 
tira  kapena  kukwatiwa.  36  Pakuti 
sangathe  kufanso  nthawi  zonse  ; 
pakuti  afanafana  ndi  angelo  ; ndipo 
ali  ana  a Mulungu,  popeza  akhala  ana 
a kuuka  kwa  akufa.  37  Koma  za  kuti 
anthu  akufa  auka  anasonyeza  nga- 
khale  Mose,  pa  Chitsamba  chija, 
pamene  iye  amchulira  Ambuye, 
Mulungu  wa  Abrahamu,  ndi  Mulungu 
wa  Isake,  ndi  Mulungu  wa  Yakobo. 

38  Ndipo  Iye  sakhala  Mulungu  wa 
akufa,  koma  wa  amoyo  : pakuti  anthu 
onse  akhala  ndi  moyo  kwa  lye. 

39  Ndipo  alembi  ena  anayankha  nati, 
Mphunzitsi,  mwanena  bwino.  40  Pa- 
kuti  sanalimbanso  mtima  kumfunsa 
lye  kanthu  kena. 

41  Koma  Iye  anati  kwa  iwo,  Ama- 
nena  bwanji  kuti  Kristu’yo  ndiye 
mwana  wa  Davide  ? 42  Pakuti 

Davide  yekha  anena  m’buku  la  Ma- 
salmo, 

Ambuye  ananena  kwa  Ambuye 
wanga, 

Ukhale  pa  dzanja  langa  lamanja, 

43  Kufikira  Ine  ndikaika  adani  ako 
pansi  pa  mapazi  pako. 

44  Chotero  Davide  anamchula  lye 
Ambuye,  ndipo  nanga  ali  mwana 
wache  bwanji  ? 

45  Ndipo  pamene  anthu  onse  ana- 
linkumva  Iye,  anati  kwa  ophunzira. 

46  Chenjerani  nawo  alembi,  amene 
afuna  kuyendayenda  obvala  miinjiro, 
nakonda  kulankhulidwa  m’misika, 
ndi  mipando  ya  ulemu  m’sunagoge, 
ndi  malo  a ulemu  pa  mapwando  ; 

47  amene  aononga  nyumba  za  akazi 
a masiye,  ndipo  monyenga  achita 
mapemphero  atali  ; amenewo  adza- 
landira  kulanga  koposa. 

( Ndipo  Yesu  anakweza  maso, 
<£.  I naona  anthu  eni  chuma  aliku- 
ika  zopereka  zawo  mosungira’mo  nda- 
lama.  2 Ndipo  anaona  mkazi  wina 
wamasiye  waumpawi  alikuika  mo- 
mwemo  timakobiri  tiwiri.  3 Ndipo 
Iye  anati,  Zoonadi  ndinena  kwa  inu, 
wamasiye  uyu  waumphawi  anaika’mo 


koposa  onse  ; 4 pakuti  onse  amene- 
wa  anaika  mwa  unyinji  wawo  pa 
zopereka’zo  ; koma  iye  mwa  kusowa 
kwache  anaika’mo  za  moyo  wache, 
zonse  anali  nazo. 

5 Ndipo  pamene  ena  anali  kunena 
za  kachisi’yo,  kuti  anakonzeka  ndi 
miyala  yokoma,  ndi  zopereka,  anati 
Iye,  6 Zinthu  izi  muziona,  adzafika 
masiku,  pamenepo  sudzasiyidwa  pano 
mwala  pa  mwala  unzache,  umene 
sudzagwetsedwa.  7 Ndipo  iwo  ana- 
mfunsa  Iye,  nati,  Mphunzitsi,  nanga 
zinthu  izi  zidzaoneka  liti  ? ndipo 
chizindikilo  ndi  chiani  pamene  izi 
ziti  zichitike  ? 8 Ndipo  Iye  anati, 

Yang’anirani  musasocheretsedwe ; pa- 
kuti  ambiri  adzadza  m’dzina  langa, 
nadzanena,  Ndine  amene ; ndipo, 
Nthawi  yayanaikira ; musawatsate 
pambuyo  pawo.  9 Ndipo  pamene 
mudzamva  za  nkhondo  ndi  mapa- 
nduko,  musaopsedwa ; pakuti  ziye- 
nera  izi  ziyambe  kuchitika  ; koma 
mathedwe  sakhala  pomwepo. 

10  Pamenepo  ananena  nawo,  Mtu- 
ndu  wa  anthu  udzaukira  pa  mtundu 
wina,  ndipo  ufumu  pa  ufumu  wina  : 

11  ndipo  kudzakhala  zibvomezi  zazi- 
kuru,  ndi  njala  ndi  miliri  m’malo  akuti 
akuti,  ndipo  kudzakhala  zoopsya  ndi 
zizindikilo  zazikuru  za  kumwamba. 

1 2 Koma  zisanachitike  izi,  anthu  adza- 
kuthirani  manja,  nadzakuzunzani, 
nadzapereka  inu  ku  masunagoge, 
ndi  ndende,  nadzamuka  nanu  kwa 
mafumu  ndi  akazembe,  chifukwa  cha 
dzina  langa.  1 3 Kudzakhala  kwa 
inu  ngati  umboni.  14  Chifukwa 
chache  tsimikizani  mu  mtima  mwanu, 
kuti  usanafike  mlandu  musalingirire 
chimene  mudzayankha.  15  Pakuti 
Ine  ndidzakupatsani  inu  kamwa  ndi 
nzeru,  zimene  adani  anu  onse  sadza- 
tha  kuzikana  kapena  kuzitsutsa. 
16  Koma  mudzaperekedwa  ngakhale 
ndi  akukubalani,  ndi  abale,  ndi  a pfuko 
lanu  ndi  abwenzi  anu  ; ndipo  ena  a 
inu  adzakuphani.  1 7 Ndipo  anthu  onse 
adzadana  ndi  inu  chifukwa  cha  dzina 
langa.  18  Ndipo  silidzaonongeka  tsitsi 
limodzi  la  pa  fnutu  panu.  1 9 Mudza- 
khala  nawo  moyo  wanu  m’chipiriro. 

20  Koma  pamene  pali  ponse  mu- 
dzaona  Yerusalemu  atazingidwa  ndi 
magulu  a ankhondo,  zindikirani  pa- 
menepo  kuti  chipululutso  chache  cha- 
yandikira.  21  Pamenepo  iwo  ali 
m’Yudeya  athawire  ku  mapiri,  ndi 

iwo  ali  m’kati  mwa  uwo  aturuke, 
ndi  iwo  ali  ku  miraga  asalowe’mo. 
22  Chifukwa  amenewa  ndi  masiku  a 
kubwezera,  kuti  zonse  zidalembedwa 
zichitike.  23  Koma  tsoka  iwo  aku- 
khala  ndi  pakati,  ndi  iwo  akuyamwi- 
tsa  ana  masiku  awo  ! pakuti  padza- 
khala  chisauko  chachikuru  pa  dziko, 
ndi  mkwiyo  pa  anthu  awa.  24  Ndipo 
adzagwa  ndi  lupanga  lakuthwa,  na- 
dzagwidwa  ndende  kunka  ku  rnitundu 
yonse  ya  anthu  ; ndipo  mapazi  a 
anthu  akunja  adzapondereza  kufikira 
kuti  nthawi  zawo  za  anthu  akunja 
zakwanira. 

25  Ndipo  kudzakhala  zizindikilo  pa 
dzuwa  ndi  mwezi  ndi  nyenyezi ; ndi  pa 
dziko  la  pansi  chisauko  cha  mitundu 
ya  anthu,  alikuthedwa  nzeru  pa 
mkukumo  wache  wa  nyanja  ndi 
mafunde  ache  ; 26  anthu  akukomo- 
ka  ndi  mantha,  ndi  kuyembekezera 
zinthu  zirinkudza  ku  dziko  la  pansi  ; 
27  pakuti  mphamvu  za  kumwamba 
zidzagwedezeka.  Ndipo  pamenepo 
adzaona  Mwana  wa  munthu  alinkudza 
mu  mtambo  ndi  mphamvu  ndi  ule- 
merero  waukuru.  28  Koma  poyamba 
kuchitika  izi  weramukani,  tukulani 
mitu  yanu  ; chifukwa  chiomboledwe 
chanu  chayandikira. 

29  Ndipo  ananena  nawo  fanizo  ; 
Onani  mkuyu,  ndi  mitengo  yonse  : 
30  pamene  iphukira,  muipenya  ni- 
muzindikira  pa  nokha  kuti  dzinja  liri 
pafupi  pomwepo.  31  Inde  chotero 
inunso,  pakuona  zinthu  izi  zirikuchi- 
tika,  zindikirani  kuti  Ufumu  wa  Mu- 
lungu  uli  pafupi.  32  Indetu  ndinena 
ndinu,  Mbadwo  uno  sudzapitirira, 
kufikira  zonse  zitachitika.  33  Ku- 
mwamba  ndi  dziko  la  pansi  zidza- 
pita  ; koma  mau  anga  sadzapita. 

34  Koma  mudziyang’anira  nokha, 
kuti  kapena  mitima  yanu  ingaleme- 
tsedwe  ndi  madyaidya  ndi  kuledzera, 
ndi  zosamalira  za  moyo  uno,  ndi  kuti 
tsiku  ilo  lingafikire  inu  modzidzimu- 
tsa  ngati  msampha  ; 35  pakuti  li- 

dzatero  ndi  kufikira  anthu  onse  aku- 
khala  pa  nkhope  pa  dziko  lonse  la 
pansi.  36  Koma  inu  dikirani  nyengo 
zonse,  ndi  kupemphera,  kuti  muka- 
limbike  kupulumuka  zonse  zimene 
zidzachitika,  ndi  kuimirira  pa  maso 
pa  Mwana  wa  munthu. 

37  Ndipo  usana  uli  wonse  Iye  ana- 
likuphunzitsa  m’kachisi  ; ndi  usiku 
uli  wonse  anaturuka,  nagona  pa  phiri 


lochedwa  la  Azitona.  38  Ndipo  anthu 
onse  analawira  mamawa  kudza  kwa 
Iye  ku  kachisi  kudzamvera  Iye. 

OO  Ndipo  phwando  la  mikate 
yopanda  chotupitsa  linayandi- 
kira,  ndilo  lochedwa  Paskha.  2 Ndipo 
ansembe  akuru  ndi  alembi  anafuna- 
funa  maphedwe  ache,  pakuti  anaopa 
anthu’wo. 

3 Ndipo  Satana  analowa  m’Yudase 
wonenedwa  Isikariote,  amene  anawe- 
rengedwa  mmodzi  wa  khumi  ndi 
awiri’wo.  4 Ndipo  iye  anachoka, 
nalankhulana  ndi  ansembe  akulu  ndi 
akazembe  mompereka  Iye  kwa  iwo. 
5 Ndipo  anakondwera,  napangana  naye 
kumpatsa  ndalama.  6 Ndipo  iye  ana- 
bvomera,  nafunafuna  nthawi  yabwino 
yakumpereka  Iye  kwa  iwo,  pakalibe 
khamu  la  anthu. 

7 Ndipo  tsiku  la  mikate  yopanda 
chotupitsa  linafika,  limene  inayenera 
kuphedwa  nsembe  ya  Paskha.  8 Ndi- 
po  lye  anatumiza  Petro  ndi  Yohane, 
nati,  Pitani  mutikonzere  ife  Paskha, 
kuti  tidye.  9 Ndipo  iwo  ananena 
naye,  Mufuna  tikakonzere  kuti  ? 

10  Ndipo  Iye  anati  kwa  iwo,  Onani, 
mutalowa  m’mudzi,  adzakomana 
ndinu  munthu  alikusenza  mtsuko  wa 
madzi  ; mumtsate  ameneyo  ku 
nyumba  kumene  akalowa’ko  iye. 

11  Ndipo  mukanene  kwa  mwini 

nyumba’yo,  Mphunzitsi  anena  nawe, 
Chipinda  cha  alendo  chiri  kuti,  m’mene 
ndikadye  Paskha  pamodzi  ndi  ophu- 
nzira  anga  ? 12  Ndipo  iyeyo  adza- 

kuonetsani  chipinda  chachikuru  cha- 
pamwamba,  chokonzeka  ; mukako- 
nzere  kumeneko.  13  Ndipo  anapita 
iwo,  napeza  monga  adatero  nawo  ; 
ndipo  anakonza  Paskha. 

14  Ndipo  itadza  nthawi  yache,  Iye 
anakhala  pa  chakudya,  ndi  ophunzira 
pamodzi  ndi  Iye.  15  Ndipo  anati  kwa 
iwo,  Ndinalakalaka  ndithu  kudya  Pa- 
skha  uwu  pamodzi  ndinu,  ndisanaya- 
inbe  kusautsidwa  ; 1 6 pakuti  ndinena 

ndi  inu,  sindidzadya  kufikira  udza- 
kwaniridwa  mu  Ufumu  wa  Mulungu. 

17  Ndipo  analandira  chikho,  ndipo 
pamene  adayamika,  anati,  Landirani 
ichi,  muchigawane  mwa  inu  nokha  ; 

1 8 pakuti  ndinena  kwa  inu,  kuyambira 
tsopano  Ine  sindidzamwa’ko  chipatso 
cha  mpesa,  kufikira  Ufumu  wa  Mulu- 
ngu  udzafika.  19  Ndipo  m’mene  ada- 
tenga  mkate,  nayamika,  anaunyema, 
nawapatsa,  nanena,  Ichi  ndi  thupi  langa 

lopatsidwa  chifukwa  cha  inu  ; chitani 
ichi  chikumbukilo  changa.  20  Ndipo 
choteronso  chikho,  atathamgonero,  na- 
nena,  Chikho  ichi  ndi  pangano  latsopano 
m’mwazi  wanga  wothiridwa  chifukwa 
cha  inu.  21  Koma  onani,  dzanja 
lache  la  iye  amene  adzandipereka  ali 
pa  gome  pano  pamodzi  ndi  Ine. 

22  Pakuti  Mwana  wa  munthu  amu- 
katu,  monga  kunaikidwiratu  ; koma 
tsoka  munthu’yo  amene  ampereka ! 

23  Ndipo  anayamba  kufunsana  mwa 
iwo  okha,  ndiye  yani  mwa  iwo  amene 
adzachita  ichi. 

24  Ndipo  kunakhala  kutsutsana 
mwa  iwo,  ndani  wa  iwo  ayesedwa 
wamkuru.  25  Ndipo  anati  kwa  iwo, 
Mafumu  a anthu  a mitundu  awachitira 
ufumu  ; ndipo  iwo  amene  awachitira 
ulamuliro  anenedwa  Ochitira  zabwino. 

26  Koma  sipadzatero  ndi  inu ; ko- 
matu  iye  ali  wamkuru  mwa  inu, 
akhale  ngati  wamng’ono  ; ndi  iye  ali 
woyamba,  akhale  ngati  wotumikira. 

27  Pakuti  wamkuru  ndani,  iye  waku- 

seama  pa  chakudya  kapena  wakutu- 
mikira’po  ? si  ndiye  wakuseama  pa 
chakudya  kodi  ? koma  Ine  ndiri 
pakati  pa  inu  monga  ngati  wotumi- 
kira.  28  Koma  inu  ndinu  amene 
munakhala  ndi  Ine  chikhalire  m’ma- 
yesero  anga  ; 29  ndipo  Ine  ndikuiki- 
rani  ufumu,  monganso  Atate  wanga 
anandiikira  Ine,  kuti  mukadye  ndi 
kumwa  ku  gome  kwanga  mu  Ufumu 
wanga  ; 30  ndipo  mudzakhala  pa 

mipando  ya  chifumu  ndi  kuweruza 
mafuko  khumi  ndi  awiri  a Israyeli. 

31  Simoni,  Simoni,  taona,  Satana 
anafunsa  akutengeni  kuti  akupeteni 
ngati  tirigu  ; 32  koma  ndinakupe- 

mpherera  kuti  chikhulupiriro  chako 
chingazime  ; ndipo  iwe,  pamene  wa- 
tembenuka  ukhazikitse  abale  ako. 
33  Ndipo  anati  kwa  iye,  Ambuye,  ndi- 
ripo  ndikapite  ndi  Inu  ku  ndende  ndi 
ku  imfa.  34  Ndipo  Iye  anati,  Ndi 
kuuza  iwe,  Petro,  sadzalira  tambala 
lero  lino  kufikira  udzakana  katatu 
kuti  sundidziwa  Ine.  35  Ndipo  anati 
kwa  iwo,  Pamene  ndinakutumizani 
opanda  thumba  la  ndalama,  ndi 
thumba  la  kamba,  ndi  nsapato,  mu- 
nasowa  kanthu  kodi  ? Anati  iwo, 
Iai.  36  Ndipo  anati  kwa  iwo,  Koma 
tsopano,  iye  amene  ali  ndi  thumba  la 
ndalama,  alitenge,  ndi  thumba  la 
kamba  lomwe  ; ndipo  amene  alibe, 
agulitse  chopfunda  chache,  nagule 


lupanga.  37  Pakuti  ndinena  ndi  inu, 
kuti  chimene  chidalembedwa  chiye- 
nera  kukwanitsidwa  mwa  Ine,  Ndipo 
anawerengedwa  ndi  anthu  opanda  la- 
mulo ; pakuti  izi  za  kwa  ine  ziri  nacho 
chimariziro.  38  Ndipo  iwo  anati, 
Ambuye,  taonani,  malupanga  awiri  si- 
wa.  Ndipo  anati  kwa  iwo,  Chakwanira. 

39  Ndipo  Iye  anaturuka,  napita 
monga  adafuchita,  ku  phiri  la  Azi- 
tona ; ndi  ophunzira  anamtsata  Iye. 
40  Ndipo  pofika  pomwepo,  anati  kwa 
iwo,  Pempherani  kuti  mungalowe 
m’kuyesedwa.  41  Ndipo  anapatu- 
kana  nawo  kutalika  kwache  ngati 
kuponya  mwala,  nagwada  pansi  nape- 
mphera,  42  nati,  Atate,  mukafuna  Inu, 
chotsani  chikho  ichi  pa  Ine  ; koma  si 
kufuna  kwanga  ai,  komatu  kwanu 
kuchitike.  43  Ndipo  anamuonekera 
Iye  mngelo  wa  kumwamba  namlimbi- 
tsa  Iye.  44  Ndipo  pokhala  Iye 
m’chipsinjo  mtima  anapemphera  ko- 
limba  koposa  ndithu  : ndi  thukuta 
lache  linakhala  ngati  madontho  akuru 
a mwazi  alinkugwa  pansi.  45  Ndipo 
pamene  ananyamuka  pa  kupemphera 
anadza  kwa  ophunzira  nawapeza  ali 
m’tulo  ndi  chisoni,  46  ndipo  anati  kwa 
iwo,  Mugoneranji  ? Ukani,  pemphe- 
rani  kuti  mungalowe  m’kuyesedwa. 

47  Pamene  Iye  anali  chilankhulire, 
taonani,  khamu  la  anthu ; ndipo  iye 
wochedwa  Yudase,  mmodzi  wa  khumi 
ndi  awiri’wo,  anawatsogolera  ; naya- 
ndikira  Yesu  kumpsompsona  lye. 
48  Koma  Yesu  anati  kwa  iye,  Yudase, 
ulikupereka  Mwana  wa  munthu  ndi 
chimpsompsono  kodi  ? 49  Ndipo 

m’mene  iwo  akumzinga  Iye  anaona 
chimene  chiti  chichitike,  anati,  Ambu- 
ye,  tidzakantha  ndi  lupanga  kodi  ? 
50  Ndipo  wina  wa  iwo  anakantha  ka- 
polo  wa  mkuru  wa  ansembe,  namdu- 
la  khutu  lache  lamanja.  51  Ko- 
ma  Yesu  anayankha  nati,  Lolani 
kufikira  kumene.  Ndipo  anakhudza 
khutu  lache,  namchiritsa.  52  Ndipo 
Yesu  anati  kwa  ansembe  akulu  ndi 
akapitao  a kachisi,  ndi  akuru,  amene 
anadza  kumgwira  Iye,  Munaturuka 
ndi  malupanga  ndi  mikunkhu  kodi 
monga  ngati  kugwira  wachifwamba  ? 
53  Masiku  onse,  pamene  ndinali  ndi 
inu  m’kachisi,  simunatansa  manja  anu 
kundigwira  : koma  nyengo  yino  ndi 
yanu,  ndipo  ulamuliro  wa  mdima  ndi 
wanu. 

54  Ndipo  pamenepo  anamgwira  Iye, 

napita  naye,  nalowa  m’nyumba  ya 
mkulu  wa  ansembe.  Koma  Petro 
anatsata  kutari.  55  Ndipo  pamene 
adasonkha  moto  m’kati  mwa  bwalo, 
nakhala  pansi  pamodzi,  Petro  anakha- 
la  pakati  pawo.  56  Ndipo  mdzakazi 
anamuona  iye  alikukhala  m’kuwala 
kwache  kwa  moto,  nampenyetsa  iye, 
nati,  Munthu  uyunso  anali  naye. 
57  Koma  anakana,  nati,  Mkazi’we, 
sindimdziwa  Iye.  58  Ndipo  popita 
kamphindi,  anamuona  wina,  nati, 
Iwenso  uli  mmodzi  wa  awo.  Koma 
Petro  anati,  Munthu  iwe,  sindine. 
59  Ndipo  patapita  ngati  ora  limodzi, 
wina  ananenetsa,  kuti,  Zoonadi,  mu- 
nthu  uyunso  anali  naye,  pakuti  ndiye 
mGalileya.  60  Koma  Petro  anati, 
Munthu  iwe,  sindidziwa  chimene  uchi- 
nena.  Ndipo  pomwepo,  iye  ali  chi- 
lankhulire,  tambala  analira.  61  Ndipo 
Ambuye  anapotoloka,  nayang’ana 
Petro.  Ndipo  Petro  anakumbukila 
mau  a Ambuye,  kuti  anati  kwa  iye, 
Asanalire  tambala  lero  lino,  udza- 
ndikana  Ine  katatu.  62  Ndipo  ana- 
turuka,  nalira  misozi  ndi  kuwawa 
mtima. 

63  Ndipo  amuna  amene  analiku- 
sunga  Yesu  anamnyoza  Iye,  na- 
mpanda.  64  Ndipo  anamkulunga  Iye 
m’maso,  namfunsa,  nati,  Talota  ; 
anakupanda  Iwe  ndani  ? 65  Ndipo 

zambiri  zina  anamnenera  Iye,  na- 
mchitira  mwano. 

66  Ndipo  pamene  kunacha  bungwe 
la  akuru  a anthu  linasonkhana,  ndiwo 
ansembe  akuru  ndi  alembi  ; ndipo 
anapita  naye  ku  bwalo  lawo,  nanena, 
Ngati  uli  Kristu,  utiuze.  67  Ndipo 
anati  kwa  iwo,  Ndikakuuzani,  simu- 
dzabvomereza ; 68  ndipo  ndikaku- 

funsani  kanthu,  simudzayankha. 

69  Koma  kuyambira  tsopano  Mwana 
wa  munthu  adzakhala  pa  dzanja 
lamanja  la  mphamvu  ya  Mulungu. 

70  Ndipo  onse  anati,  Umo  mtero,  muli 
Mwana  wa  Mulungu  kodi  ? Ndipo 
Iye  anati  kwa  iwo,  Munena  kuti 
ndine.  71  Ndipo  iwo  anati,  Tifu- 
niranjinso  mboni  ? pakuti  ife  tokha 
tinamva  m’kamwa  mwa  Iye  mwini. 
QQ  Ndipo  khamu  lonselo  lina- 

nyamuka  kupita  naye  kwa 
Pilato.  2 Ndipo  anayamba  kumne- 
nera  Iye,  kuti,  Tinapeza  munthu  uyu 
alikupandutsa  anthu  a mtundu  wathu, 
ndi  kuwaletsa  kupereka  msonkho 
kwa  Kaisara,  nadzinenera  kuti  Iye 


yekha  ndiye  Kristu  mfumu.  3 Ndipo 
Pilato  anamfunsa  Iye,  nanena,  Kodi 
ndiwe  mfumu  ya  Ayuda  ? Ndipo  Iye 
anamyankha  nati,  Mwatero.  4 Ndipo 
Pilato  anati  kwa  ansembe  akuru  ndi 
makamu  a anthu,  Ndiribe  kupeza 
chifukwa  cha  mlandu  ndi  munthu  uyu. 

5 Koma  iwo  anapunda  kunena  kuti, 
Amautsa  anthu’wo,  naphunzitsa 
m’Yudeya  lonse,  kuyambira  ku  Gali- 
leya  ndi  kufikira  kuno  komwe. 

6 Koma  pamene  Pilato  anamva,  ana- 
funsa  ngati  munthu’yu  ali  mGalileya. 

7 Ndipo  m’mene  ariadziwa  kuti  ali  wa 
m’ulamuliro  wache  wa  Herode,  ana- 
mtumiza  Iye  kwa  Herode,  amene  anali 
iye  mwini  ku  Yerusalemu  masiku  awa. 

8  Ndipo  Herode,  pamene  anaona 
Yesu,  anakondwa  ndithu  ; pakuti 
anayamba  kale  kufuna  kumpenya 
Iye,  chifukwa  anamva  za  Iye  ; na- 
yembekeza  kuona  chizindikilo  china 
chochitidwa  ndi  Iye.  9 Ndipo  ana- 
mfunsa  Iye  mau  ambiri  ; koma 
Iye  sanamyankha  kanthu.  10  Ndipo 
ansembe  akuru  ndi  alembi  anaimirira, 
namnenera  Iye  kolimba.  11  Ndipo 
Herode  ndi  asilikari  ache  a-nampe- 
putsa  Iye,  namnyoza,  nambveka  Iye 
chopfunda  chonyezimira,  nambwezera 
kwa  Pilato.  12  Ndipo  Herode  ndi 
Pilato  anachitana  chibwenzi  tsiku 
lomwelo  ; pakuti  kale  anadana. 

13  Ndipo  Pilato  anaitana  ansembe 
akuru  ndi  akuru,  ndi  anthu,  asonkhane, 
14  nati  kwa  iwo,  Munadza  kwa  ine 
ndi  munthu  uyu  ngati  munthu  waku- 
pandutsa  anthu  : ndipo  taonani,  Ine 
ndinamfunsa  za  mlandu’wu  pa  maso 
panu,  ndipo  sindinapeza  pa  munthu’yu 
chifukwachazinthu  zimene  mumnene- 
ra  ; 15  inde,  ngakhale  Herode  yemwe  ; 
pakuti  iye  anambwezera  Iye  kwa  ife  ; 
ndipo  taonani,  sanachita  Iye  kanthu 
kakuyenera  kufa.  16  Chifukwa  cha- 
che  ndidzamkwapula  ndi  kummasula 
Iye.  18  Koma  iwo  onse  pamodzi 
anapfuula,  nati,  Chotsani  munthu  uyu, 
mutimasulire  Baraba  ; 1 9 ndiye  mu- 
nthu  anaponyedwa  m’ndende  chi- 
fukwa  cha  mpanduko  m’mudzi  ndi 
cha  kupha  munthu.  20  Ndipo  Pilato 
analankhulanso  nawo,  nafuna  kuma- 
sula  Yesu  ; 21  koma  iwo  anapfuula, 
nanena,  Mpachikeni,  mpachikeni  pa 
mtanda.  22  Ndipo  anati  kwa  iwo 
nthawi  yachitatu,  Nanga  munthu’yu 
anachita  choipa  chiani  ? Sindina- 
peza  chifukwa  cha  kufera  Iye  ; cho- 

tero  ndidzamkwapula  Iye  ndi  ku- 
mmasula.  23  Koma  anakakamiza 
ndi  mau  okweza,  napempha  kuti 
Iye  apachikidwe.  Ndipo  mau  awo 
analakika.  24  Ndipo  Pilato  anawe- 
ruza  kuti  chimene  alikufunsa  chi- 
chitidwe.  25  Ndipo  anawamasulira 
amene  adaponyedwa  m’ndende  chi- 
fukwa  cha  mpanduko  ndi  kupha 
munthu,  amene  iwo  anampempha  ; 
koma  anapereka  Yesu  mwa  chifuniro 
chawo. 

26  Ndipo  popita  naye,  anagwira 
munthu  Simoni  wa  ku  Kurene,  aliku- 
c'nokera  ku  minda,  namsenza  iye 
mtanda  aunyamule  pambuyo  pache 
pa  Yesu. 

27  Ndipo  unamtsata  unyinji  wau- 
kuru  wa  anthu,  ndi  wa  akazi  amene 
anadziguguda  pa  chifuwa,  namlirira 
Iye.  28  Koma  Yesu  anawapotolo- 
kera  nati,  Ana  akazi  inu  a Yerusalemu, 
musandilirire  Ine,  korna  mudzilirire 
nokha  ndi  ana  anu.  29  C’nifukwa 
taonani  masiku  alinkudza,  pamene 
adzati,  Odala  ali  ouma  ndi  mimba 
yosabala,  ndi  mawere  osayamwitsa. 
30  Pomwepo  adzayamba  kunena  kwa 
mapiri,  Igwani  pa  ife  ; ndi  kwa 
zitunda,  Bisani  ife.  31  Pakuti  ngati 
azichitira  izi  mtengo  wauwisi,  nanga 
kudzatani  ndi  wouma  ? 

32  Ndipo  analinso  awiri  ena,  ndiwo 
ochita  zoipa,  anatengedwa  pamodzi 
ndi  Iye  kuti  aphedwe. 

33  Ndipo  pamene  anafika  ku  malo 
dzina  lache,  Bade,  anampachika  Iye 
pa  mtanda  pomwepo,  ndi  ochita  zoipa 
omwe,  mmodzi  ku  dzanja  lamanja  ndi 
wina  ku  lamanzere.  34  Ndipo  Yesu 
ananena,  Atate,  muwakhululukire 
iwo,  pakuti  sadziwa  chimene  achita. 
Ndipo  anagawana  zobvala  zache, 
poyesa  maere.  35  Ndipo  anthu 
anaima  alikupenya.  Ndi  akurunso 
anamlalatira  Iye,  nanena,  Anapu- 
lumutsa  ena  ; adzipulumutse  yekha, 
ngati  Iye  ndiye  Kristu  wa  Mulungu, 
wosankhidwa  wache.  36  Ndipo  asili- 
karinso  anamnyoza,  nadza  kwa  Iye, 
nampatsa  vinyo  wosasa,  37  nanena, 
Ngati  Iwe  ndiwe  Mfumu  ya  Ayuda, 
udzipulumutse  wekha.  38  Ndipo  ku- 
nalinso  lembo  pamwamba  pache, 
ndilo  : UYU  NDIYE  MFUMU  YA 
AYUDA. 

39  Ndipo  mmodzi  wa  ochita  zoipa 
anapachikidwa’wo  anamchitira  Iye 
mwano  nanena,  Kodi  suli  Kristu  Iwe  ? 


udzipulumutse  wekha  ndi  ife.  40  Ko- 
ma  winayo  anayankha,  namdzudzula 
iye,  nati,  Kodi  suopa  Mulungu,  poona 
uli  m’kulangika  komweku  ? 41  Ndi- 

po  ifetu  kuyenera ; pakuti  tiriku- 
landira  zoyenera  zimene  tinazichita  : 
koma  munthu  uyu  sanachita  kanthu 
kolakwa.  42  Ndipo  ananena,  Yesu, 
ndikumbukileni  m’mene  mulowa  Ufu- 
mu  wanu.  43  Ndipo  Iye  ananena 
naye,  Indetu,  ndinena  ndi  iwe,  Lero 
lino  udzakhala  ndine  m’Paradaiso. 

44  Ndipo  ora  lache  pamenepo  linali 
ngati  lachisanu  ndi  chimodzi.  Ndipo 
panali  mdima  pa  dziko  lonse  kufikira 
ora  lachisanu  ndi  chinai,  ndipo  dzuwa 
linada.  45  Ndipo  nsaru  yochinga 
ya  m’kachisi  inang’ambika  pakati. 
46  Ndipo  pamene  Yesu  anapfuula  ndi 
mau  akuru,  anati,  Atate,  m’manja 
mwanu  ndipereka  mzimu  wanga. 
Ndipo  pakutero  anapereka  mzimu 
wache.  47  Ndipo  pamene  kenturiyo 
anaona  chinachitika’cho,  analeme- 
keza  Mulungu,  nanena,  Zoonadi 
munthu  uyu  anali  wolungama. 
43  Ndipo  makamu  onse  osonkhana 
kudzapenya  ichi,  pamene  anaona 
zinachitika’zo,  anapita  kwawo  ndi 
kudziguguda  pa  chifuwa.  49  Ndipo 
omdziwa  Iye  onse,  ndi  akazi  amene 
adamtsata  kuchokera  ku  Galileya, 
anaima  kutari,  naona  zinthu  izi. 

50  Ndipo  taonani,  munthu  dzina 
lache  Yosefe,  ndiye  mkuru  wa  mira- 
ndu,  munthu  wabwino  ndi  wolungama 

51  (amene  sanabvomereza  kuweruza 
kwawo  ndi  nchito  yawo)  wa  ku  Ari- 
mateya,  mudzi  wa  Ayuda,  ndiye 
woyembekezera  Ufumu  wa  Mulungu, 

52  yemweyo  anapita  kwa  Pilato  nape- 
mpha  mtembo  wache  wa  Yesu. 

53  Ndipo  anautsitsa,  naukulunga 
m’nsaru  ya  bafuta,  nauika  m’manda 
osemedwa  m’mwala,  m’inenemo 
sanaika  munthu  ndi  kale  lonse. 

54  Ndipo  panali  tsiku  lokonzera,  ndi 
Sabata  linayandikira.  55  Ndipo  akazi, 
amene  anachokera  naye  ku  Galileya, 
anatsata  m’mbuyo,  naona  manda, 
ndi  maikidwe  a mtembo  wache. 
56  Ndipo  anapita  kwawo,  nakonza 
zonunkhira  ndi  mafuta  abwino. 
Ndipo  pa  Sabata  anapumula  monga 
mwa  lamulo. 

Q/I  Koma  tsiku  loyamba  la 
<C/~T  sabata,  mbanda  kucha,  ana- 
dza  ku  manda  atatenga  zonunkhira 
adazikonza.  2 Ndipo  anapeza  mwa- 

la  unakunkhunizidwa  kuuchotsa  pa 
manda.  3 Ndipo  m’mene  analowa 
sanapeza  mtembo  wa  Ambuye  Yesu. 
4 Ndipo  kunali,  m’mene  anathedwa 
nzeru  nacho,  taonani  amuna  awiri 
anaimirira  pafupi  pawo  atabvala 
zonyezimira ; 5 ndipo  m’mene  ana- 

khala  ndi  mantha  naweramira  pansi 
nkhope  zawo,  anati  kwa  iwo,  Mufu- 
niranji  wa  moyo  pa  akufa  ? 6 Palibe 

kuno  Iye,  komatu  anauka  ; kumbu- 
kilani  muja  adalankhula  nanu,  pa- 
mene  analinso  m’Galileya,  7 ndi 
kunena,  kuti,  Mwana  wa  munthu 
ayenera  kuperekedwa  m’manja  a 
anthu  ochimwa,  ndi  kupachikidwa 
pa  mtanda,  ndi  kuuka  tsiku  lachitatu. 
8 Ndipo  anakumbukila  mau  ache, 
nabwera  kuchokera  ku  manda,  9 na- 
fotokozera  zonse  khumi  ndi  mmodzi- 
’wo,  ndi  otsala  onse  omwe.  10  Koma 
patiali  Mariya  wa  Magadala,  ndi  Yo- 
hana,  ndi  Mariya  amache  wa  Yakobo, 
ndi  akazi  ena  pamodzi  nawo  amene 
ananena  izi  kwa  atumwi’wo.  11  Ndi- 
po  mau  awa  anaoneka  pa  maso  pawo 
ngati  nkhani  za  chabe,  ndipo  sana- 
mvera  akazi’wo.  12  Koma  Petro 
ananyamuka  nathamangira  ku  ma- 
nda,  ndipo  powerama  anaona  nsaru 
zoyera  pa  zokha ; ndipo  anachoka 
nanka  kwawo,  nazizwa  ndi  chija 
chidachitika’cho. 

13  Ndipo  taonani,  awiri  a mwa  iwo 
anali  kupita  tsiku  lomwelo  ku  mudzi 
dzina  lache  Emau,  wosiyana  ndi 
Yerusalemu  mastadiya  makumi  asanu 
ndi  limodzi.  14  Ndipo  iwowa  ana- 
kambirana  nkhani  za  izi  zonse  zida- 
chitika.  1 5 Ndipo  kunali  m’kukambi- 
rana  kwawo  ndi  kufunsana,  Yesu 
mwini  anayandikira,  natsagana  nawo. 
16  Koma  maso  awo  anagwidwa  kuti 
asamzindikire  Iye.  1 7 Ndipo  anati  kwa 
iwo,  Mau  awa  ndi  otani  mula- 
ndizana’wo  poyendayenda  ? Ndipo 
anaima  ndi  nkhope  zawo  za  chisoni. 
18  Ndipo  mmodzi  wa  iwo  dzina  lache 
Kleopa  anayankha  nati  kwa  Iye, 
Kodi  iwe  wekha  ndiwe  mlendo  m’Ye- 
rusalemu  ndi  wosazindikira  zidachiti- 
ka’zi  masiku  omwe  ano  ? 19  Ndipo 

anati  kwa  iwo,  Zinthu  zanji  ? Ndipo 
anati  kwa  Iye,  Izi  za  Yesu  mNazarene, 
ndiye  munthu  mneneri  wa  mphamvu 
m’nchito,  ndi  m’mau,  pa  maso  pa 
Mulungu  ndi  anthu  onse  ; 20  ndi  kuti 
ansembe  akulu  ndi  akulu  athu  ana- 
mpereka  Iye  ku  chiweruziro  cha  imfa, 


nampachika  Iye  pa  mtanda.  21  Ndipo 
tinayembekeza  ife  kuti  Iye  ndiye 
wakudza’yo  kudzaombola  Israyeli. 
Komatunso,  pamodzi  ndi  izi  zonse  lero 
ndilo  tsiku  lachitatu  kuyambira  zida- 
chitika  izi.  22  Komatu  akazi  ena- 
nso  a mwa  ife  anatidabwitsa,  ndiwo 
amene  analawirira  ku  manda  ; 23  ndi- 
po  m’mene  sanapeza  mtembo  wache, 
anadza,  nanena  kuti  adaona  m’maso- 
mphenya  angelo,  amene  ananena 
kuti  ali  ndi  moyo  Iye.  24  Ndipo  ena 
a iwo  anali  nafe  anachoka  kunka  ku 
manda,  napeza  monga  momwe  akazi 
adanena  ; koma  Iyeyo  sanamuona. 

25  Ndipo  Iye  anati  kwa  iwo,  Opusa 
inu,  ndi  ozengereza  mtima  kusakhu- 
lupirira  zonse  adazilankhula  aneneri ! 

26  Kodi  sanayenera  Kristu  kumva 

zowawa  izi,  ndi  kulowa  ulemerero 
wache  ? 27  Ndipo  anayamba  kwa 

Mose,  ndi  kwa  aneneri  onse,  nawa- 
tanthauzira  iwo  m’malembo  onse 
zinthu  za  Iye  yekha.  28  Ndipo  ana- 
yandikira  ku  mudzi,  umene  analiku- 
pita’ko  ; ndipo  anachita  ngati  ana- 
funa  kupitirira.  29  Ndipo  anamuumi- 
riza  Iye,  nati,  Khalani  ndi  ife  ; pakuti 
kuli  madzulo,  ndipo  dzuwa  lapende- 
katu.  Ndipo  analowa  kukhala  nawo. 

30  Ndipo  kunali  m’mene  Iye  anaseama 
nawo  pa  chakudya,  anatenga  mkate, 
naudalitsa,  naunyema,  napatsa  iwo. 

31  Ndipo  maso  awo  anatseguka,  ndi- 
po  anamzindikira  Iye  ; ndipo  ana- 
wakanganukira  Iye,  nawachokera. 

32  Ndipo  anati  wina  kwa  mnzache, 

Mtima  wathu  sunali  wotentha  m’kati 
mwathu  nanga  m’mene  analankhula 
nafe  m’njira,  m’mene  anatitsegulira 
malembo  ? 33  Ndipo  ananyamuka 

nthawi  yomweyo  nabwera  ku  Yeru- 
salemu,  napeza  khumi  ndi  mmodzi’wo, 
ndi  iwo  anali  nawo  atasonkhana 
pamodzi,  34  nanena,  Ambuye  anauka 
ndithu,  naonekera  kwa  Simoni. 
35  Ndipo  iwo  anawafotokozera  za 
m’njira,  ndi  umo  anadziwika  nawo 
m’kunyema  kwa  mkate. 

36  Ndipo  pakulankhula  izi  iwowa, 
lye  anaimirira  pakati  pawo  ; na- 
nena  nawo,  Mtendere  ukhale  nanu. 
37  Koma  anaopsedwa  ndi  kuchita  ma- 
ntha,  nayesa  alikuona  mzimu.  38  Ndi- 
po  anati  kwa  iwo,  Mukhala  bwanji 
obvutika  ? ndipo  matsutsano  amauka 
bwanji  m’mtima  mwanu  ? 39  Pe- 

nyani  manja  anga  ndi  mapazi  anga, 
kuti  Ine  ndine  mwini  : ndikhudzeni, 

ndipo  penyani  ; pakuti  mzimu  ulibe 
mnofu  ndi  mafupa,  monga  muona 
ndiri  nazo  Ine.  40  Ndipo  m’mene 
ananena  ichi,  anawaonetsera  iwo 
manja  ache  ndi  mapazi  ache.  41  Ko- 
ma  pokhala  iwo  chikhalire  osakhulupi- 
rira  chifukwa  cha  chimwemwe,  nali- 
kuzizwa,  anati  kwa  iwo,  Muli  nako 
kanthu  ka  kudya  kuno  ? 42  Ndipo 

anampatsa  Iye  chidutsu  cha  nsomba 
yokazinga.  43  Ndipo  anachitenga, 
nachidya  pa  maso  pawo. 

44  Ndipo  anati  kwa  iwo,  Awa 
ndi  mau’wo  ndinalankhula  nanu, 
paja  ndinakhala  ndi  inu,  kuti 
ziyenera  kukwanitsidwa  zonse  zole- 
mbedwa  za  Ine  m’chilamulo  cha  Mose, 
ndi  aneneri,  ndi  masalmo.  45  Ndi- 
po  anawatsegulira  mitima  yawo, 
kuti  adziwitse  malembo  ; 46  ndipo 

anati  kwa  iwo,  Kotero  kwalembedwa, 


kuti  Kristu  amve  zowawa,  nauke  kwa 
akufa  tsiku  la  chitatu  ; 47  ndi  kuti 
kulalikidwe  m’dzina  lache  kulapa  ndi 
kukhululukidwa  kwa  machimo  kwa 
mitundu  yonse,  kuyambira  ku  Yeru- 
salemu.  48  Inu  ndinu  mboni  za  izi. 
49  Ndipo  onani,  Ine  nditumiza  pa 
inu  lonjezano  la  Atate  wanga  ; koma 
khalani  inu  m’mudzi  muno,  kufikira 
mwabvekedwa  ndi  mphamvu  yocho- 
kera  kumwamba. 

50  Ndipo  anaturuka  nawo  kufiki- 
ra  ku  Betaniya ; nakweza  manja 
ache,  nawadalitsa.  51  Ndipo  kunali, 
pakuwadalitsa  Iye  analekana  na- 
wo,  natengedwa  kunka  kumwamba. 
52  Ndipo  anamlambira  Iye,  nabwera 
ku  Yerusalemu  ndi  chimwemwe  cha- 
chikuru  ; 53  ndipo  anakhala  chikha- 
lire  m’kachisi,  nalikuyamika  Mulungu. 
Amen. 


UTHENGA  WABWINO  WA 

YOHANE. 


1PA  chiyambi  panali  Mau,  ndipo 
Mau  anali  kwa  Mulungu,  ndipo 
Mau  ndiye  Mulungu.  2 Awa  anali 
pa  chiyambi  kwa  Mulungu.  3 Zonse 
zinalengedwa  ndi  Iye  ; ndipo  kopanda 
Iye  sikunalengedwa  kanthu  kali  konse 
kolengedwa.  4 Mwa  Iye  munali 
moyo  ; ndi  moyo’wu  unali  kuunika 
kwa  anthu.  5 Ndipo  kuunika’ku 
kunawala  mu  mdima  ; ndi  mdima’wu 
sunakuzindikira.  6 Kunali  munthu, 
wotumidwa  ndi  Mulungu,  dzina  lache 
ndiye  Yohane.  7 Iyeyu  anadza  mwa 
umboni  kudzachita  umboni  za  kuuni- 
ka’ku,  kuti  onse  akakhulupirire  mwa 
iye.  8 Iye  sindiye  kuunika’ku,  koma 
anatumidwa  kukachita  umboni  wa 
kuunika’ku.  9 Uku  ndiko  kuunika 
kweni  kweni,  kumene  kuunikira  anthu 
onse  akulowa  m’  dziko  la  pansi.  1 0 Anali 
m’dziko  la  pansi,  ndi  dziko  linalenge- 
dwa  ndi  Iye,  koma  dziko  silinamzindi- 
kira  Iye.  11  Anadza  kwa  zache  za 
Iye  yekha,  ndipo  ache  a mwini  yekha 
sanamlandira  Iye.  12  Koma  onse 
amene  anamlandira  Iye,  kwa  iwo 
anapatsa  mphamvu  ya  kukhala  ana 
a Mulungu,  kwa  iwotu,  akukhulu- 
pirira  dzina  lache  ; 13  amene  sana- 
badwa  ndi  mwazi,  kapena  ndi  chifu- 


niro  cha  thupi,  kapena  ndi  chifunirt 
cha  munthu,  koma  cha  Mulungu. 
14  Ndipo  mau  anasandulika  thupi, 
nakhazikika  pakati  pa  ife,  ndipo 
tinaona  ulemerero  wache,  ulemerero 
wonga  wa  wobadwa  yekha  wa  Atate, 
wodzala  ndi  chisomo  ndi  choonadi. 

15  Yohane  achita  umboni  za  Iye, 
napfuula  nati,  Uyu  ndiye  amene  ndi- 
nanena  za  lye,  Wakudza’yo  pambuyo 
panga  analipo  ndisanabadwe  ine ; 
chifukwa  anakhala  woyamba  wa  ine. 

16  Chifukwa  mwa  kudzala  kwache 
tinalandira  ife  tonse,  chisomo  chosi- 
nthana  ndi  chisomo.  17  Chifukwa 
chilamulo  chinapatsidwa  mwa  Mose  ; 
chisomo  ndi  choonadi  zinadza  mwa 
Yesu  Kristu.  18  Kulibe  munthu 
anaona  Mulungu  nthawi  zonse  ; Mwa- 
na  Wobadwa  yekha  wakukhala  pa  chi- 
fuwa  cha  Atate,  Iyeyu  anafotokozera. 

19  Ndipo  umene  ndiwo  umboni 
wa  Yohane,-  pamene  aYuda  anatuma  i 
kwa  iye  ansembe  ndi  alembi  a ku 
Yerusalemu  akamfunse  iye,  Ndiwe  ya- 
ni?  20  Ndipo  anabvomera,  wosakana; 
nalola  kuti,  Sindine  Kristu.  21  Ndipo 
anamfunsa  iye,  Nanga  bwanji  ? ndiwe 
Eliya  kodi  ? Nanena  iye,  Sindine  iye. 
Ndiwe  Mneneri’yo  kodi  ? Nayankha, 

Iai.  22  Chifukwa  cbache  anati  kwa 
iye,  Ndiwe  yani  ? kuti  tibwezere  mau 
kwa  iwo  anatituma  ife.  Unena  chiani 
za  iwe  wekha  ? 23  Anati,  Ndine  mau 

a wopfuula  m’chipululu,  Lungamitsani 
njira  ya  Mbuye,  monga  anati  Yesaya 
mneneri’yo.  24  Ndipo  otumidwa’wo 
anali  a kwa  aFarisi.  25  Ndipo 
anamfunsa  iye,  nati  kwa  iye,  Koma 
ubatiza  bwanji,  ngati  suli  Kristu, 
kapena  Eliya,  kapena  Mneneri’yo  ? 
26  Yohane  anawayankha,  nati,  Ine 
ndibatiza  ndi  madzi  ; pakati  pa  inu 
paimirira  amene  simumdziwa,  27  ndi- 
ye  wakudza  pambuyo  panga,  amene 
sindiyenera  kummasulira  lamba  la 
nsapato  yache.  28  Zinthu  izi  zina- 
chitika  m’Betaniya  tsidya  lija  la 
Yordano,  pomwe  analikubatiza  Yo- 
hane. 

29  M’mawa  mwache  anaona  Yesu 
alinkudza  kwa  iye,  nanena,  Onani 
mwana  wa  nkhosa  wa  Mulungu 
amene  achotsa  chimo  lache  la  dziko 
la  pansi ! 30  Ndiye  amene  ndinati 

za  Iye,  Pambuyo  panga  palinkudza 
munthu  amene  analipo  ndisanaba- 
dwe  ine  ; pakuti  anali  woyamba 
wa  ine.  31  Ndipo  sindinamdziwa  Iye  ; 
koma  kuti  aonetsedwe  kwa  Israyeli, 
chifukwa  cha  ichi  ndinadza  ine  ku- 
dzabatiza  ndi  madzi.  32  Ndipo  Yo- 
hane  anachita  umboni,  nati,  Ndinaona 
Mzimu  alikutsika  kuchokera  ku- 
mwamba  monga  nkhunda  ; nakhala- 
be  pa  lye.  33  Ndipo  sindinamdziwa 
Iye,  koma  wondituma’yo  kudzabatiza 
ndi  madzi,  Iyeyu  ananena  ndi  ine, 
Amene  udzaona  Mzimu  atsikira,  na- 
khala  pa  Iye,  yemweyu  ndiye  waku- 
batiza  ndi  Mzimu  Woyera.  34  Ndipo 
ndaona  ine,  ndipo  ndachita  umboni 
kuti  Mwana  wa  Mulungu  ndi  Ye- 
mweyu. 

35  M’mawa  mwachenso  anali  ku- 
imirira  Yohane  ndi  awiri  a akuphu- 
nzira  ache  ; 36  ndipo  poyang’ana 

Yesu  alikuyenda,  anati,  Onani  mwana 
wa  nkhosa  wa  Mulungu  ! 37  Ndipo 

akuphunzira  awiri’wo  anamva  iye  ali- 
nkulankhula,  natsata  Yesu.  38  Koma 
Yesu  anacheuka,  napenya  iwo  aliku- 
mtsata,  nanena  nawo,  Mufuna  chiani  ? 
Ndipo  anati  kwa  Iye,  Rabi  (ndiko 
kunena  posandulika,  Mphunzitsi),  mu- 
khala  kuti  ? 39  Nanena  nawo,  Tiyeni, 

mukaone.  Pamenepo  anadza  naona 
kumene  anakhala  ; nakhala  ndi  Iye 
tsiku  lomwelo  ; panali  monga  ora 


lakhumi.  40  Andreya  mbale  wache 
wa  Simoni  Petro  anali  mmodzi  wa 
awiri’wo,  anamva  Yohane,  namtsata 
Iye.  41  Anayamba  iye  kupeza  mbale 
wache  yekha,  Simoni,  nanena  naye, 
Tapeza  ife  Mesiya  (ndiko  kusandulika 
Kristu).  42  Anadza  naye  kwa  Yesu. 
M’mene  anamyang’ana  iye,  anati,  Uli 
Simoni  mwana  wa  Yohane  ; udzache- 
dwa  Kefa  (ndiko  kusandulika  Petro). 

43  M’mawa  mwache  anafuna  kutu- 
ruka  kunka  ku  Galileya,  napeza  Filipo. 
Ndipo  Yesu  ananena  naye,  Tsata  ine. 
44  Koma  Filipo  anali  wa  ku  Betsaida, 
mudzi  wa  Andreya  ndi  Petro.  45  Fili- 
po  anapeza  Natanayeli,  nanena  naye, 
Iye  amene  Mose  analembera  za  Iye 
m’chilamulo,  ndi  aneneri,  tampeza, 
ndiye  Yesu  mwana  wa  Yosefe  wa  ku 
Nazarete.  46  Natanayeli  anati  kwa 
iye,  Ku  Nazarete  nkutha  kuchokera 
kanthu  kabwino  kodi  ? Filipo  ana- 
nena  naye,  Tiye  ukaone.  47  Yesu 
anaona  Natanayeli  alinkudza  kwa 
Iye,  nanena  za  iye,  Onani,  mlsrayeli 
ndithu,  mwa  iye  mulibe  chinyengo ! 
48  Natanayeli  ananena  naye,  Muna- 
ndidziwira  kuti  ? Yesu  anayankha 
nati  kwa  iye,  Asanakuitane  Filipo, 
pokhala  iwe  pansi  pa  mkuyu  paja, 
ndinakuona  iwe.  49  Natanayeli  ana- 
yankha  iye,  Rabi,  Inu  ndinu  Mwana 
wa  Mulungu,  ndinu  mfumu  ya  Israyeli. 

50  Yesu  anayankha  nati  kwa  iye, 
Chifukwa  ndinati  kwa  iwe  kuti  ndi- 
nakuona  pansi  pa  mkuyu  ukhulupi- 
rira  kodi  ? udzaona  zoposa  izi. 

51  Ndipo  ananena  naye,  Indetu,  indetu, 
ndinena  ndi  inu,  Mudzaona  thambo 
lotseguka,  ndi  angelo  a Mulungu 
akwera  natsikira  pa  Mwana  wa 
munthu. 

2Ndipo  tsiku  lachitatu  panali 
ukwati  m’Kana  wa  m’Galileya  ; 
ndipo  amache  wa  Yesu  anali  komweko. 
2 Ndipo  Yesu  yemwe  ndi  akuphunzi- 
ra  ache  anaitanidwa  ku  ukwati’wo. 
3 Ndipo  pakutha  vinyo,  amache  wa 
Yesu  ananena  naye,  Alibe  vinyo. 
4 Yesu  nanena  naye,  Mkazi,  ndiri  ndi 
chiani  ndi  inu  ? nthawi  yanga  si- 
inafike.  5 Amache  ananena  kwa 
atumiki,  Chimene  chiri  chonse  aka- 
nena  kwa  inu,  chitani.  6 Ndipo 
panali  pamenepo  mitsuko  ya  miyala 
isanu  ndi  umodzi  yoikidwa’ko  monga 
mwa  mayeretsedwe  a aYuda,  yonse 
ya  miyeso  iwiri  kapena  itatu.  7 Yesu 
ananena  nawo,  Dzazani  mitsuko’yo 

ndi  madzi.  Naidzaza,  nde  nde  nde. 

8 Ndipo  ananena  nawo,  Tungani  tso- 
pano,  mupite  nawo  kwa  mkulu  wa 
phwando.  Ndipo  anapita  nawo. 

9 Koma  pamene  mkulu’yo  analawa 
madzi  osanduka  vinyo’wo,  ndipo  sa- 
nadziwa  kumene  anachokera  (koma 
atumiki  amene  adatunga  madzi  ana- 
dziwa),  mkulu’yo  anaitana  mkwati, 

10  nanena  naye,  Munthu  ali  yense 
amayamba  kuika  vinyo  wokoma ; ndi- 
po  anthu  atamwatu,  pamenepo  wina 
wosakoma  ; koma  iwe  wasunga  vinyo 
wokoma  kufikira  tsopano  lino. 

11  Chiyambi  ichi  cha  zizindikilo  zache 
Yesu  anachita  m’Kana  wa  m’Galileya 
naonetsera  ulemerero  wache  ; ndipo 
akuphunzira  ache  anakhulupirira 
mwa  Iye.  12  Zitapita  izi  anatsikira 
ku  Kapernao,  Iye  ndi  amache,  ndi  abale 
ache,  ndi  ophunzira  ache  ; nakhala 
komweko  masiku  owerengeka. 

13  Ndipo  Paskha  wa  Ayuda  una- 
yandikira,  ndipo  Yesu  anakwera 
kunka  ku  Yerusalemu.  14  Ndipo 
anapeza  m’kachisi  iwo  akugulitsa 
ng’ombe  ndi  nkhosa  ndi  nkhunda,  ndi 
akusinthana  ndalama  alikukhala 
pansi.  15  Ndipo  pamene  adapanga 
mkwapulo  wa  zingwe,  anaturutsa 
onse  m’kachisi’mo,  ndi  nkhosa  ndi 
ng’ombe  ; nakhuthula  ndalama  za 
osinthana’wo,  nagubuduza  magome  ; 
16  nati  kwa  iwo  akugulitsa  nkhunda, 
Chotsani  izi  muno  ; musamayesa 
nyumba  ya  Atate  wanga  nyumba  ya 
malonda.  17  Akuphunzira  ache  ana- 
kumbukila  kuti  kunalembedwa, 
Changu  cha  pa  nyumba  yanu  chandi- 
dya  ine.  13  Chifukwa  chache  aYuda 
anayankha  nati  kwa  iye,  Mutione- 
tsera  ife  chizindikilo  chanji,  pakuti 
muchita  izi  ? 19  Yesu  anayankha 

nati  kwa  iwo,  Pasulani  kachisi  uyu, 
ndipo  masiku  atatu  ndidzamuutsa. 
20  Pamenepo  aYuda  anati,  Zaka 
makumi  anai  ndi  zisanu  ndi  chimodzi 
analimkumanga  kachisi’yu,  kodi  inu 
mudzamuutsa  masiku  atatu  ? 21  Ko- 

ma  Iye  analikunena  za  kachisi  wa 
thupi  lache.  22  Chifukwa  chache 
atauka  kwa  akufa,  akuphunzira  ache 
anakumbukira  kuti  ananena  ichi  ; 
ndipo  anakhulupirira  cholemba,  ndi 
mau  amene  Yesu  ananena. 

23  Koma  pamene  anali  m’Yeru- 
salemu  pa  Paskha  pa  phwando,  ambiri 
anakhulupirira  dzina  lache,  pa  kuona 
zizindikilo  zache  zimene  anachita’zi. 


24  Koma  Yesu  sanakhulupirira  iwo 
kuti  akhale  nawo,  chifukwa  Iye  ana- 
dziwa  anthu  onse,  25  ndipo  sanasowa 
wina  achite  umboni  za  munthu ; 
pakuti  anadziwa  Iye  yekha  chimene 
chinali  mwa  munthu. 

SKoma  panali  munthu  wa 
aFarisi,  dzina  lache  Nikodemo, 
mkulu  wa  aYuda.  2 Iyeyu  anadza 
kwa  Yesu  usiku,  nati  kwa  Iye,  Rabi, 
tidziwa  kuti  Inu  ndinu  mphunzitsi 
wochokera  kwa  Mulungu  ; pakuti 
palibe  munthu  akhoza  kuchita  zizi- 
ndikilo  zimene  Inu  muchita,  ngati 
Mulungu  sakhala  naye.  3 Yesu  ana- 
yankha  nati  kwa  iye,  Indetu,  indetu, 
ndinena  ndi  iwe,  Ngati  munthu  saba- 
dwa  mwatsopano,  sakhoza  kuona  Ufu- 
mu  wa  Mulungu.  4 Nikodemo  ananena 
kwa  Iye,  Munthu  akhozabwanji  kuba- 
dwa  atakalamba?  Kodiakhozakulowa- 
nso  m’mimba  ya  amache  ndi  kubadwa? 

5 Yesu  anayankha,  Indetu,  indetu, 
ndinena  ndi  iwe,  Ngati  munthu  saba- 
dwa  mwa  madzi  ndi  Mzimu,  sakhoza 
kulowa  ufumu  wa  Mulungu.  6 Cho- 
badwa  m’thupi  chikhala  thupi,  ndipo 
chobadwa  mwa  Mzimu,  chikhala 
mzimu.  7 Usadabwe  chifukwa  ndi-  i 
nati  kwa  iwe,  Uyenera  kubadwa  mwa- 
tsopano.  8 Mphepoiombapomweifuna, 
ndipo  ukumva  mau  ache,  koma  sudziwa 
kumene  ichokera,  ndi  kumene  imuka  ; | 

chotero  ali  yense  wobadwa  mwa 
Mzimu.  9 Nikodemo  anayankha  nati 
kwa  Iye,  Izi  zingatheke  bwanji  ? 

10  Yesu  anayankha  nati  kwa  iye, 
Kodi  uli  mphunzitsi  wa  Israyeli,  ndipo 
sudziwa  izi  ? 11  Indetu,  indetu,  ndi- 

nena  kwa  iwe,  Tilankhula  chimene 
tichidziwa,  ndipo  tichita  umboni  za 
chimene  tachiona ; ndipo  umboni 
wathu  simuulandira.  12  Ngati  nda- 
kuuzani  za  pansi  pano,  ndipo  simu- 
khulupira,  mudzakhulupira  bwanji, 
ngati  ndikuuzani  za  Kumwamba  ? 

13  Ndipo  kulibe  munthu  anakwera 
kumwamba,  koma  Iye  wotsika’yo 
kuchokera  kumwamba,  ndiye  Mwana 
wa  munthu,  wokhala  m’mwamba’yc. 

14  Ndipo  monga  Mose  anakweza 
njoka  m’chipululu,  chotero  Mwana 
wa  munthu  ayenera  kukwezedwa ; 

15  kuti  yense  wakukhulupira  akhale 
nawo  moyo  wosatha  mwa  Iye. 

16  Pakuti  Mulungu  anakonda  dziko 
la  pansi  kotero,  kuti  anapatsa  Mwana 
wache  wobadwa  yekha,  kuti  yense 
wakukhulupirira  Iye  asatayike,  koma 

akhale  nawo  moyo  wosatha.  17  Pa- 
kuti  Mulungu  sanatuma  mwana 
wache  ku  dziko  la  pansi,  kuti  akawe- 
ruze  dziko  la  pansi,  koma  kuti  dziko 
la  pansi  likapulumutsidwe  ndi  Iye. 
18  Wokhulupirira  Iye  saweruzidwa  ; 
wosakhulupira  waweruzidwa  ngakhale 
tsopano,  chifukwa  sanakhulupirira 
dzina  la  Mwana  wobadwa  yekha  wa 
Mulungu.  19  Koma  chiweruziro  ndi 
ichi,  kuti  kuunika  kunadza  ku  dziko 
la  pansi,  ndipo  anthu  anakonda  mdi- 
ma  koposa  kuunika  ; pakuti  nchito 
zawo  zinali  zoipa.  20  Pakuti  yense 
wakuchita  zoipa  adana  nako  kuunika, 
ndipo  sakudza  kwa  kuunika,  kuti 
zingatsutsidwe  nchito  zache.  21  Ko- 
ma  wochita  choonadi  adza  ku  kuunika, 
kuti  nchito  zache  zionekere  kuti  zina- 
chitidwa  mwa  Mulungu. 

22  Zitapita  izi  anadza  Yesu  ndi 
akuphunzira  ache  ku  dziko  la  Yudeya  ; 
ndipo  pamenepo  anatsotsa  nawo 
pamodzi,  nabatiza.  23  Ndipo  Yohane 
analinkubatiza  m’Ainoni  pafupi  pa 
Salemu,  chifukwa  panali  madzi 
ambiri  pamenepo  ; ndipo  analinku- 
fika’ko  anthu,  nalinkubatizidwa. 
24  Pakuti  Yohane  sanaikidwe  m’nde- 
nde.  25  Pamenepo  padauka  kufu- 
nsana  mwa  ophunzira  ache  a Yohane 
ndi  mYuda  za  mayeretsedwe.  26  Ndi- 
po  anadza  kwa  Yohane,  nati  kwa  iye, 
Rabi,  Iye  amene  anali  ndi  inu  tsidya 
lija  la  Yordano,  amene  munamchitira 
umboni,  taonani  yemweyu  abatiza, 
ndipo  anthu  onse  alinkudza  kwa  Iye. 
27  Yohane  anayankha  nati,  Munthu 
sakhoza  kulandira  kanthu,  ngati  sika- 
patsidwa  kwa  iye  kochokera  kumwa- 
mba.  28  Inu  nokha  mundichitira 
umboni,  kuti  ndinati,  Sindine  Kristu, 
koma  kuti  ndiri  wotumidwa  m’tsogolo 
mwache  mwa  Iye.  29  lye  amene  ali 
naye  mkwatibwi  ali  mkwati,  koma 
mnzache  wa  mkwati’yo,  wakuimi- 
rira  ndi  kumvera  iye,  akondwera 
kwakukuru  chifukwa  cha  mau  a 
mkwati’yo  ; chifukwa  chache  chi- 
mwemwe  changa  chimene  chakwa- 
nira.  30  Iyeyo  ayenera  kukula, 
koma  ine  ndichepe. 

31  Iye  wochokera  kumwamba  ali 
woposa  onse  ; iye  amene  ali  wa  dziko 
la  pansi  ali  wa  dziko  la  pansi,  nalankhu- 
la  za  dziko  la  pansi  : Iye  wochokera 
kumwamba  ali  woposa  onse.  32  Chi- 
mene  anachiona,  nachimva  achita 
umboni  wa  ichi  chomwe  ; ndipo  kulibe 


munthu  alandira  umboni  wache. 
33  Iye  amene  analandira  umboni 
wache  anaika’po  chizindikilo  chache, 
kuti  Mulungu  ali  woona.  34  Pakuti 
Iye  amene  Mulungu  anamtuma  ala- 
nkhula  mau  a Mulungu  ; pakuti 
sapatsa  Mzimu  ndi  muyeso.  35  Atate 
akonda  Mwana,  nampatsa  zinthu 
zonse  m’dzanja  lache.  36  Iye  amene 
akhulupirira  Mwana’yo  ali  nawo 
moyo  wosatha  ; koma  iye  amene 
sakhulupirira  Mwana’yo  sadzaona 
moyo,  koma  mkwiyo  wa  Mulungu 
ukhala  pa  iye. 

4Chifukwa  chache  pamene  Ambu- 
ye  anadziwa  kuti  aFarisi  adamva 
kuti  Yesu  anayesa  anthu  ophunzira, 
nawabatiza  koposa  Yohane  2 (anga- 
khale  Yesu  sanabatiza  yekha  koma 
ophunzira  ache),  3 anachokera  ku 
Yudeya,  namukanso  ku  Galileya. 
4 Ndipo  anayenera  kupita  pakati  pa 
Samariya.  5 Chifukwa  chache  ana- 
dza  ku  mudzi  wa  Samariya,  dzina 
lache  Sukari,  pafupi  pa  kadziko  ka- 
mene  Yakobo  adapatsa  mwana  wache 
Yosefe  ; 6 ndipo  pamenepo  panali 

chitsime  cha  Yakobo.  Ndipo  Yesu, 
popeza  analema  ndi  ulendo  wache 
motero  anakhala  pa  chitsime.  7 Ku- 
nali  ngati  ora  lachisanu  ndi  chimodzi. 
Kunadza  mkazi  woturuka  m’Samariya 
kudzatunga  madzi.  Yesu  ananena 
naye,  Undipatse  ine  ndimwe.  8 Pa- 
kuti  ophunzira  ache  adachoka  kunka 
ku  mudzi  kuti  akagule  chakudya. 
9 Pamenepo  mkazi  wa  m’Samariya 
ananena  ndi  Iye,  Bwanji  Inu,  muli 
mYuda,  mupempha  kwa  ine  kumwa, 
ndine  mkazi  mSamariya  ? (pakuti 
aYuda  sayenderana  nawo  aSamariya). 
10  Yesu  anayankha  nati  kwa  iye, 
Ukadadziwa  mtulo  wa  Mulungu,  ndi 
Iye  amene  alinkunena  ndi  iwe,  Undi- 
patse  ine  ndimwe  ; ukadapempha 
Iye,  ndipo  akadakupatsa  madzi  amoyo. 
11  Mkazi’yo  ananena  ndi  Iye,  Ambuye 
mulibe  chotungira  madzi,  ndi  chitsime 
chiri  chakuya  ; ndipo  mwatenga  kuti 
madzi  amoyo  ? 1 2 kodi  muli  wamkuru 
ndi  Atate  wathu  Yakobo  amene  ana- 
tipatsa  ife  chitsime’chi,  namwa’mo 
iye  yekha,  ndi  ana  ache,  ndi  zoweta 
zache  ? 13  Yesu  anayankha  nati 

kwa  iye,  Yense  wakumwa’ko  madzi 
awa  adzamvanso  ludzu  ; 14  koma  iye 
wakumwa  madzi  amene  Ine  ndidza- 
mpatsa  sadzamva  ludzu  nthawi  zonse  ; 
koma  madzi  amene  Ine  ndidzampatsa 

adzakhala  mwa  iye  chitsime  cha 
madzi  otumphukira  ku  moyo  wosa- 
tha.  15  Mkazi’yo  ananena  kwa  Iye, 
Ambuye,  ndipatseni  madzi  amene, 
kuti  ndisamve  ludzu,  kapena  ndisadze 
kuno  kudzatunga.  16  Yesu  ananena 
kwa  iye,  Muka,  kamuitane  mwamuna 
wako,  nudze  kuno.  17  Mkazi  ana- 
yankha  nati  kwa  Iye,  Ndiribe  mwa- 
muna.  Yesu  ananena  naye,  Wanena 
bwino,  kuti  mwamuna  ndiribe  ; 
1 8 pakuti  wakhala  nawo  amuna  asa- 
nu ; ndipo  iye  amene  ukhala  naye 
tsopano  sali  mwamuna  wako  ; ichi 
wanena  zoona.  19  Mkazi  ananena 
ndi  Iye,  Ambuye,  ndizindikira  kuti 
muli  Mneneri.  20  Makolo  athu  ana- 
lambira  m’phiri  ili  ; ndipo  inu 
munena,  kuti  m’Yerusalemu  muli 
malo  oyenera  kulambira’mo  anthu. 

21  Yesu  ananena  naye,  Tamvera 
Ine,  mkazi  i we,  kuti  ikudza  nthawi, 
imene  simudzalambira  Atate  kapena 
m’phiri  ili,  kapena  m’Yerusalemu. 

22  Inu  mulambira  chimene  simuchi- 
dziwa  ; ife  tilambira  chimene  tichi- 
dziwa  ; pakuti  chipulumutso  chicho- 
kera  kwa  Ayuda.  23  Koma  ikudza 
nthawi,  ndipo  tsopano  iripo,  imene 
olambira  oona  adzalambira  Atate 
mu  mzimu  ndi  m’choonadi  ; pakuti 
Atate  afuna  otere  akhale  olambira 
ache.  24  Mulungu  ndiye  mzimu ; 
ndipo  omlambira  Iye  ayenera  kumla- 
mbira  mu  mzimu  ndi  m’choonadi. 

25  Mkazi  ananena  ndi  Iye,  Ndidziwa 
kuti  Mesiya  adza  (wochedwa  Kristu)  : 
akadzadza  lyeyu,  adzatiuza  zonse. 

26  Yesu  ananena  naye,  Ine  wakula- 
nkhula  nawe  ndine  amene. 

27  Ndipo  pamenepo  anadza  ophu- 
nzira  ache  ; nazizwa  kuti  analinku- 
lankhula  ndi  mkazi  ; koma  panalibe 
wina  anati,  Mufuna  chiani  ? kapena, 
mulankhula  naye  chiani  ? 28  Pa- 

menepo  mkazi  anasiya  mtsuko  wache, 
namuka  ku  mudzi,  nanena  ndi  anthu, 

29  Tiyeni,  mukaone  munthu,  amene 
anandiuza  zinthu  ziri  zonse  ndina- 
zichita  : ameneyu  sali  Kristu  nanga  ? 

30  Anaturuka  iwo  m’mudzi  ndipo 
analinkudza  kwa  Iye. 

31  Pa  mphindikati  iyi  ophunzira 
ache  anampempha  Iye,  ndi  kunena, 
Rabi,  idyani.  32  Koma  Iye  anati  kwa 
iwo,  Ine  ndiri  nacho  chakudya  chimene 
inu  simuchidziwa.  33  Chifukwa  cha- 
che  ophunzira  ananena  wina  ndi 
mnzache,  Kodi  pali  wina  anamtengera 


Iye  kanthu  kakudya  ? 34  Yesu 
ananena  nawo,  Chakudya  changa 
ndicho  kuti  ndichite  chifuniro  cha 
Iye  amene  anandituma  Ine,  ndi 
kutsiriza  nchito  yache.  35  Kodi 
simunena  inu,  kuti,  Yatsala  miyezi 
inai,  ndipo  kudza  kumweta  ? Onani 
ndinena  kwa  inu,  Kwezani  maso  anu, 
nimuyang’ane  m’minda,  kuti  mwayera 
kale  kufikira  kumweta.  36  Waku- 
mweta  alandira  kulipira,  nasonkha- 
nitsira  chobala  ku  moyo  wosatha ; 
kuti  wofesa’yo  akakondwere  pamodzi 
ndi  womweta’yo.  37  Pakuti  m’mene- 
mo  chonena’cho  chiri  choona, 
Wofesa  ndi  wina,  womweta  ndi 
winanso.  38  Ine  ndinatuma  inu 
kukamweta  chimene  simunagwi- 
rira’po  nchito  : ena  anagwira  nchito, 
ndipo  inu  mwalowa  nchito  yawo. 

39  Ndipo  m’mudzi  muja  anthu 
aSamariya  ambiri  anamkhulupirira 
Iye  chifukwa  cha  mau  a mkazi,  wochita 
umboni’yo,  kuti,  Anandiuza  ine  zinthu 
ziri  zonse  ndinazichita.  40  Chi- 
fukwa  chache  pamene  aSamariya 
anadza  kwa  Iye,  anamfunsa  akhale 
nawo  ; ndipo  anakhala  komweko 
masiku  awiri.  41  Ndipo  ambiri 
oposa  anakhulupira  chifukwa  cha 
mau  ache  ; 42  ndipo  ananena  kwa 
mkazi,  kuti,  Tsopano  sitikhulupira 
chifukwa  cha  kulankhula  kwako  : 
pakuti  tamva  tokha,  ndipo  tidziwa 
kuti  Mpulumutsi  wa  dziko  la  pansi 
ndi  Iyeyu  ndithu. 

43  Koma  atapita  masiku  awiri’wo 
anachoka  komweko  kunka  ku  Galileya. 
44  Pakuti  Yesu  mwini  anachita 
umboni  kuti,  Mneneri  alibe  ulemu 
m’dziko  la  kwawo.  45  Chifukwa 
chache  pamene  anadza  ku  Galileya, 
aGalileya  anamlandira  Iye,  atakaona 
zonse  zimene  anazichita  m’  Yerusalemu 
pa  phwando  ; pakuti  iwonso  ananka 
ku  phwando. 

46  Chifukwa  chache  Yesu  anadza- 
nso  ku  Kana  wa  m’Galileya,  kumene 
anasandutsa  madzi  vinyo.  Ndipo 
kunali  mkulu  wina  wa  mfumu, 
mwana  wache.anadwala  m’Kapernao. 
47  Iyeyu,  pamene  anamva  kuti  Yesu 
wachokera  ku  Yudeya  nafika  ku 
Galileya,  ananka  kwa  Iye,  nampe- 
mpha  kuti  atsike  kukachiritsa 
mwana  wache  ; pakuti  anali  pafupi 
imfa.  48  Pamenepo  Yesu  anati 
kwa  iye,  Ngati  simuona  zizindiki- 
lo  ndi  zozizwa,  simudzakhulupira. 

49  Mkulu’yo  ananena  kwa  Iye, 
Ambuye,  tsikani  asanafe  mwana 
wanga.  50  Yesu  ananena  naye, 
Muka,  mwana  wako  ali  ndi  moyo. 
Munthu’yo  anakhulupirira  mau  amene 
Yesu  anatero  naye,  namuka.  51  Ndi- 
po  m’mene  analikutsika,  akapolo  ache 
anakomana  naye,  nanena,  kuti, 
Mwana  wanu  ali  ndi  moyo.  52  Chi- 
fukwa  chache  anawafunsa  ora  la- 
che  anayamba  kuchira’lo.  Pamenepo 
anati  kwa  iye,  kuti,  Dzulo,  ora  lachi- 
sanu  ndi  chiwiri  malungo  anamsiya. 

53  Chifukwa  chache  atate’yo  anadziwa 
kuti  ndi  ora  lomwelo  limene  Yesu 
anati  kwa  iye,  Mwana  wako  ali  ndi 
moyo  ; ndipo  anakhulupira  iye 
yekha  ndi  a pa  banja  lache  onse. 

54  Ichi  ndi  chizindikilo  chachiwiri 
Yesu  anachita,  atachokera  ku  Yu- 
deya,  ndi  kulowa  m’Galileya. 

5Zitapita  izi  panali  phwando  la 
aYuda  ; ndipo  Yesu  anakwera 
kunka  ku  Yerusalemu. 

2 Koma  pali  thamanda  m’Yeru- 
salemu  pa  chipata  cha  nkhosa,  loche- 
dwa  m’chiHebri  Betesda,  liri  ndi 
makumbi  asanu.  3 M’menemo 
munagona  khamu  lalikuru  la  anthu 
odwala,  akhungu,  opunduka  miyendo, 
opuwala.  5 Koma  panali  munthu 
wina  apo,  ali  m’kudwala  kwache  zaka 
makumi  atatu  kudza  zisanu  ndi  zitatu. 
6 Yesu,  pakuona  ameneyo  aliku- 
gona,  ndipo  anadziwa  kuti  anatero 
nthawi  yaikuru  pamenepo,  ananena 
naye,  Ufuna  kuchiritsidwa  kodi  ? 
7 Wodwala’yo  anayankha,  Ambuye, 
ndiribe  wondibvika  ine  m’thamanda, 
pali  ponse  madzi  abvundulidwa ; 
koma  m’mene  ndirinkudza  ine,  wina 
atsika  ndisanatsike  ine.  8 Yesu 
ananena  naye,  Tauka,  yalula  mphasa 
yako,  nuyende.  9 Ndipo  pomwepo 
munthu’yu  anachira,  nayalula 
mphasa  yache,  nayenda. 

Koma  tsiku  lomwelo  linali  la 
Sabata.  10  Chifukwa  chache  aYuda 
ananena  kwa  wochiritsidwa’yo,  Ndi 
Sabata,  ndipo  sikuloledwa  kwa  iwe 
kuyalula  mphasa  yako.  1 1 Koma 
iyeyu  anayankha  iwo,  Iye  amene 
anandichiritsa,  yemweyu  anati  kwa 
ine,  Yalula  mphasa  yako,  nuyende. 
12  Anamfunsa,  Munthu’yo  ndani 
wonena  ndi  iwe,  Yalula  mphasa  yako, 
nuyende  ? 13  Koma  wochiritsidwa’yo 

sanadziwa  ngati  ndani  ; pakuti  Yesu 
anachoka  kachetechete,  popeza  panali 

2 H 


anthu  aunyinji  m’malo  muja.  14  Zi- 
tapita  izi  Yesu  anampeza  m’kachisi, 
nati  kwa  iye,  Taona,  wachiritsidwa  ; 
usachimwenso,  kuti  chingakugwere 
choipa  choposa.  15  Munthu’yo  ana- 
choka,  nauza  aYuda,  kuti  ndiye  Yesu 
amene  adamchiritsa. 

16  Ndipo  chifukwa  cha  ichi  aYuda 
analondalonda  Yesu,  popeza  ana- 
chita  izo  dzuwa  la  Sabata.  17  Koma 
Yesu  anayankha  iwo,  Atate  wanga 
amagwira  nchito  kufikira  tsopano, 
Inenso  ndigwira  nchito.  18  Chifu- 
kwa  cha  ichi  aYuda  anaonjeza  ku- 
funa  kumupha,  si  chifukwa  cha 
kuswa  dzuwa  la  Sabata  kokha,  ko- 
matu  amachanso  Mulungu  Atate 
wache  wa  Iye  yekha ; nadziyesera 
wolingana  ndi  Mulungu. 

19  Pamenepo  Yesu  anayankha 
nati  kwa  iwo,  Indetu,  indetu,  ndinena 
kwa  inu,  sakhoza  Mwana  kuchita 
kanthu  pa  yekha,  koma  chimene  aona 
Atate  achichita,  ndicho.  Pakuti 
zimene  Iye  azichita,  zomwezo  Mwa- 
nanso  azichita  momwemo.  20  Pa- 
kuti  Atate  akonda  Mwana,  namu- 
onetsa  zonse  azichita  yekha : ndipo 
adzamuonetsa  nchito  zoposa  izi,  kuti 
mukazizwe.  21  Pakuti  monga  Atate 
aukitsa  akufa,  nawapatsa  moyo, 
momwemonso  Mwana  apatsa  moyo 
iwo  amene  Iye  afuna.  22  Pakuti 
Atate  saweruza  munthu  ali  yense, 
koma  anapereka  kuweruza  konse 
kwa  Mwana  ; 23  kuti  onse  akale- 

mekeze  Mwana,  monga  alemekeza 
Atate.  Wosalemekeza  Mwana  sale- 
mekeza  Atate  amene  anamtuma  Iye. 

24  Indetu,  indetu,  ndinena  kwa  inu, 
kuti  iye  wakumva  mau  anga,  ndi 
kukhulupirira  Iye  amene  anandituma 
Ine,  ali  nawo  moyo  wosatha,  ndipo 
salowa  m’kuweruza,  koma  wacho- 
kera  ku  imfa,  nalowa  m’moyo. 

25  Indetu,  indetu,  ndinena  kwa  inu, 
kuti  ikudza  nthawi,  ndipo  iripo  tso- 
pano,  imene  akufa  adzamva  mau  a 
Mulungu  ; ndipo  iwo  akumva  adza- 
khala  ndi  moyo.  26  Pakuti  monga 
Atate  ali  ndi  moyo  mwa  Iye  yekha, 
momwemonso  anapatsa  kwa  Mwana 
kukhala  ndi  moyo  mwa  Iye  yekha  ; 
27  ndipo  anampatsa  Iye  mphamvu 
ya  kuchita  mlandu,  pakuti  ali  Mwana 
wa  munthu.  28  Musazizwe  ndi  ichi 
kuti  ikudza  nthawi,  imene  onse 
ali  m’manda  adzamva  mau  ache, 
29  nadzaturukira,  amene  adachita 

zabwino,  ku  kuuka  kwa  moyo  ; 
koma  amene  adachita  zoipa,  ku 
kuuka  kwa  kuweruza. 

30  Sindikhoza  kuchita  kanthu  kwa 
Ine  ndekha  ; monga  momwe  ndimva 
ndiweruza  ; ndipo  maweruzidwe  anga 
ali  olungama  ; chifukwa  kuti  sindi- 
tsata  chifuniro  changa,  koma  chi- 
funiro  cha  Iye  wondituma  Ine. 

31  Ngati  ndichita  umboni  wa  Ine 
ndekha,  umboni  wanga  suli  woona. 

32  Wochita  umboni  wa  Ine  ndi  wina  ; 

ndipo  ndidziwa  kuti  umboni  umene 
Iye  andichitira  Ine  uli  woona.  33  Inu 
munatuma  kwa  Yohane,  ndipo  iye 
anachitira  umboni  choonadi.  34  Ndi- 
po  Ine  sindilandira  umboni  kwa 
munthu  : koma  ndinena  izi,  kuti 

inu  mukapulumutsidwe.  35  Iyeyo 
anali  nyali  yoyaka  ndi  yowala ; 
ndipo  inu  munafuna  kukondwera 
m’kuunika  kwache  kanthawi.  36  Ko- 
ma  Ine  ndiri  nawo  umboni,  woposa 
wa  Yohane  ; pakuti  nchito  zimene 
Atate  anandipatsa  ndizitsirize,  nchi- 
to  zomwezo  ndizichita  zindichitira 
umboni,  kuti  Atate  anandituma  Ine. 

37  Ndipo  Atate  wondituma’yo, 
Iyeyu  wandichitira  Ine  umboni. 
Simunamva  mau  ache  konse,  kape- 
na  maonekedwe  ache  simunaona. 

38  Ndipo  mulibe  mau  ache  okhala 

mwa  inu  ; chifukwa  kuti  amene 
lyeyu  anatuma,  inu  simumkhu- 
lupirira  ameneyo.  39  Musanthula 
m’malembo,  popeza  muyesa  kuti 
momwemo  muli  nawo  moyo  wosatha  ; 
ndipo  akundichitira  Ine  umboni  ndi 
iwo  omwewo  ; 40  ndipo  simufuna 

kudza  kwa  Ine,  kuti  mukhale  nawo 
moyo.  41  Ulemu  sindiulandira  kwa 
anthu.  42  Koma  ndikudziwani  inu, 
kuti  mulibe  chikondi  cha  Mulungu 
mwa  inu  nokha.  43  Ndadza  Ine 
m’dzina  la  Atate  wanga,  ndipo 
simundilandira  Ine ; akadza  wina 
m’dzina  lache  la  iye  mwini,  iyeyu 
mudzamlandira.  44  Mungathe  inu 
bwanji  kukhulupira,  popeza  mulandira 
ulemu  wina  kwa  mnzache  ; ndipo 
ulemu  wakuchokera  kwa  Mulungu 
yekha  simuufuna  ? 45  Musayesa 

kuti  Ine  ndidzakunenezani  inu  kwa 
Atate  ; pali  wakukunenezani,  ndiye 
Mose,  amene  inu  mumtama.  46  Pa- 
kuti,  mukadakhulupirira  Mose,  mu- 
kadakhulupirira  Ine  ; pakuti  iyeyu 
analembera  za  Ine.  47  Koma  nga- 
ti  simukhulupirira  malembo  a iye- 


yu,  mudzakhulupirira  bwanji  mau 
anga  ? 

6Zitapita  izi  anachoka  Yesu 
kunka  ku  tsidya  lija  la  nyanja 
ya  Galileya,  ndiyo  ya  Tiberiya.  2 Ndi- 
po  khamu  lalikuru  la  anthu  lina- 
mtsata  Iye,  chifukwa  anaona  zizi- 
ndikilo  zimene  anachita  pa  odwala. 
3 Koma  Yesu  anakwera  ku  phiri, 
nakhala  pansi  komweko  pamodzi 
ndi  akuphunzira  ache.  4 Ndipo  Pa- 
skha,  phwando  la  aYuda,  unayandi- 
kira.  5 Pamenepo  Yesu,  pokweza 
maso  ache,  ndi  kuona  kuti  khamu 
lalikuru  iirinkudza  kwa  Iye,  ananena 
kwa  Filipo,  Tidzagula  kuti  mikate 
kuti  adye  awa  ? 6 Koma  ananena 

ichi  kuti  amyese ; pakuti  anadziwa 
yekha  chimene  adzachita.  7 Filipo 
anayankha  Iye,  Mikate  ya  marupiya 
atheka  mazana  awiri  siikwanira  iwo, 
kuti  yense  atenge  pang’ono.  8 Mmo- 
dzi  wa  akuphunzira  ache  Andreya, 
mbale  wache  wa  Simoni  Petro,  ana- 
nena  ndi  Iye,  9 Pali  mnyamata  pano, 
amene  ali  nayo  mikate  isanu,  ndi 
tinsomba  tiwiri  ; koma  nanga  izi 
zifikira  bwanji  ambiri  otere  ? lONati 
Yesu,  Akhalitseni  anthu  pansi.  Ndipo 
panali  udzu  wambiri  pa  malo’po. 
Pamenepo  amuna’wo  anakhala  pansi, 
kuwerenga  kwawo  monga  zikwi  zisanu. 
11  Pomwepo  Yesu  anatenga  mikate- 
’yo  ; ndipo  pamene  adayamika,  ana- 
gawira  iwo  akukhala  pansi  ; momwe- 
monso  ndi  tinsomba,  monga  momwe 
iwo  anafuna.  12  Ndipo  pamene  ada- 
khuta,  Iye  ananena  kwa  akuphunzira 
ache,  Sonkhanitsani  makombo  kuti 
kasatayike  kanthu.  13  Pomwepo 
anasonkhanitsa,  nadzaza  mitanga 
khumi  ndi  iwiri  ndi  makombo  a mikate 
isanu’yo  ya  barle,  amene  anatsalira 
anadya’wo.  14  Chifukwa  chache, 
anthu,  poona  chizindikilo  chimene 
anachita,  ananena,  kuti,  Ameneyo 
ndiye  mneneri  ndithu  wakudza’yo 
m’dziko  la  pansi. 

15  Pamenepo  Yesu,  pozindikira 
kuti  alikufuna  kudza  kudzamgwira 
Iye,  kuti  amlonge  ufumu,  anacho- 
kanso  kunka  ku  phiri  pa  yekha. 

16  Koma  pofika  madzulo,  akuphu- 
nzira  ache  anatsikira  ku  nyanja  ; 
17  ndipo  pamene  adalowa  m’ngalawa, 
anali  kuoloka  nyanja  kunka  ku 
Kapernao.  Ndipo  kutada  pamenepo, 
koma  Yesu  asanadze  kwa  iwo. 
18  Ndipo  nyanja  inali  kuuka  chifukwa 

cha  mphepo  yaikulu  yakuomba’ko. 
19  Ndipo  pamene  adapalasa  monga 
mastadiya  makumi  awiri  ndi  asanu 
kapena  makumi  atatu,  anaona  Yesu 
alikuyenda  pa  nyanja,  ndi  kuyandi- 
kira  ngalawa  ; ndipo  anachita  ma- 
ntha.  20  Koma  lye  ananena  nawo, 
Ndine  ; musaope.  21  Pamenepo  ana- 
lola  kumlandira  m’ngalawa ; ndipo 
pomwepo  ngalawa’yo  inafika  ku 
mtunda  kumene  anali  kunka’ko. 

22  M’mawa  mwache  khamu  la 
anthu  limene  linaima  tsidya  lija  la 
nyanja  linaona  lcuti  palibe  ngalawa 
yina  koma  imodzi,  ndi  kuti  Yesu 
sanalowa  pamodzi  ndi  akuphunzira 
ache  m’ngalawa’mo,  koma  akuphu- 
nzira  ache  adachoka  pa  okha  ; 23  ko- 
ma  zinachokera  ngalawa  zina  ku 
Tiberiya,  pafupi  pa  malo  pomwe  ada- 
dya’po  mkate  m’mene  Yesu  adaya- 
mika  ; 24  chifukwa  chache  pamene 
khamu  la  anthu  linaona  kuti  palibe 
Yesu,  ndi  akuphunzira  ache  palibe, 
iwo  okha  analowa  m’ngalawa’zo 
nadza  ku  Kapernao,  alikufuna  Yesu. 
25  Ndipo  pamene  anampeza  lye  tsidya 
lina  la  nyanja,  anati  kwa  Iye,  Rabi, 
munadza  kuno  liti  ? 26  Yesu  ana- 

yankha  iwo  nati,  Indetu,  indetu, 
ndinena  ndi  inu,  Mundifuna  Ine,  si  chi- 
fukwa  munaona  zizindikilo,  koma  chi- 
fukwa  munadya  mkate,  nimunakhuta, 

27  Gwirani  nchito  si  chifukwa 
cha  chakudya  chimene  chitayika, 
koma  cha  chakudya  chimene  chitsa- 
lira  ku  moyo  wosatha,  chimene 
Mwana  wa  munthu  adzakupatsani 
inu  ; pakuti  ameneyo  Atate,  ndiye 
Mulungu,  adamlembera  chizindikilo. 

28  Pamenepo  anati  kwa  Iye,  Tichite 
chiani,  kuti  tichite  nchito  za  Mulungu  ? 

29  Yesu  anayankha  nati  kwa  iwo,  Nchi- 
to  ya  Mulungu  ndi  iyi,  kuti  mukhulu- 
pirire  Iye  amene  lyeyo  anamtuma. 

30  Chifukwa  chache  anati  kwa  Iye, 

Ndipo  muchita  chizindikilo  chanji, 
kuti  tione  ndi  kukhulupirira  Inu  ? 
muchita  chiani  ? 31  Atate  athu  ana- 

dya  mana  m’chipululu  ; monga  kwa- 
lembedwa,  Mkate  wochokera  m’mwa- 
mba  anawapatsa  iwo  kudya.  32  Chi- 
fukwa  chache  Yesu  anati  kwa  iwo, 
Indetu,  indetu,  ndinena  kwa  inu,  Si 
Mose  amene  anakupatsani  inu  mkate 
wa  kumwamba  ; koma  Atate  wanga 
akupatsani  inu  mkate  woona  wa 
kumwamba.  33  Pakuti  mkate  wa 
Mulungu  ndiye  v/akutsika  kuchokera 


kumwamba  ndi  kupatsa  moyo  kwa 
dziko  la  pansi.  34  Pamenepo  anati 
kwa  Iye,  Ambuye,  tipatseni  ife  mkate 
umene  nthawi  zonse.  35  Yesu  anati 
kwa  iwo,  Ine  ndine  mkate  wa  moyo  ; 
iye  amene  adza  kwa  Ine  sadzamva 
njala,  ndi  iye  amene  akhulupirira  Ine 
sadzamva  ludzu  nthawi  zonse. 

36  Koma  ndinati  kwa  inu,  kuti  munga- 
khale  mwandiona,  simukhulupirira. 

37  Chinthu  chonse  chimene  anandi- 
patsa  Ine  Atate  chidzadza  kwa  Ine  ; 
ndipo  wakudza  kwa  Ine  sindidza- 
mtaya  iye  kunja.  38  Pakuti  ndina- 
tsika  kumwamba,  si  kuti  ndichite 
chifuniro  changa,  koma  chifuniro  cha 
Iye  amene  anandituma  Ine.  39  Koma 
chifuniro  cha  Iye  amene  anandituma 
Ine  ndi  ichi,  kuti  za  ichi  chonse  Iye 
anandipatsa  Ine  ndisataye’ko  kanthu, 
koma  ndichiukitse  tsiku  lomariza. 
40  Pakuti  chifuniro  cha  Atate  wa- 
nga  ndi  ichi,  kuti  yense  wakuya- 
ng’ana  Mwana,  ndi  kukhulupirira 
Iye,  akhale  nawo  moyo  wosatha ; 
ndipo  Ine  ndidzamuukitsa  iye  tsiku 
lomariza. 

41  Chifukwa  chache  aYuda  ana- 
ng’ung’udza  za  Iye,  chit'ukwa  anati, 
Ine  ndine  mkate  wotsika  kumwamba. 
42  Ndipo  iwo  ananena,  Si  Yesu 
uyu,  mwana  wa  Yosefe,  atate  wache 
ndi  amai  wache  tiwadziwa  ? Anena 
bwanji  tsopano,  kuti,  Ndinatsika  ku- 
mwamba  ? 43  Yesu  anayankha  nati 

kwa  iwo,  Musang’ung’udze  wina  ndi 
mnzache.  44  Kulibe  mmodzi  akhoza 
kudza  kwa  Ine  koma  ngati  Atate 
wondituma  Ine  amkoka  iye  ; ndipo 
Ine  ndidzamuukitsa  iye  tsiku  lomariza. 

45  Chalembedwa  mwa  aneneri,  Ndipo 
adzakhala  onse  ophunzitsidwa  ndi 
Mulungu.  Yense  amene  adamva  kwa 
Atate,  naphunzira,  adza  kwa  Ine. 

46  Sikuti  munthu  wina  waona  Atate, 
koma  Iye  amene  ali  wochokera  kwa 
Mulungu,  ameneyo  waona  Atate. 

47  Indetu,  indetu,  ndinena  ndi  inu, 
lye  wokhulupira  ali  nawo  moyo  wo- 
satha.  48  Ine  ndine  mkate  wa  moyo. 
49  Makolo  anu  adadya  m’chipululu, 
ndipo  adamwalira.  50  Mkate  wo- 
tsika  kumwamba  ndi  uwu,  kuti 
munthu  akadye’ko  ndi  kusamwalira. 
51  Mkate  wa  moyo  wotsika  kumwa- 
mba  Ndine  amene.  Ngati  munthu 
wina  akadya’ko  mkate  umene,  adza- 
khala  ndi  moyo  kosatha.  Inde,  ndi- 
po  mkate  umene  ndidzapatsa  Ine, 

ndiwo  thupi  langa,  ukhale  moyo  wa 
dziko  la  pansi. 

52  Pamenepo  aYuda  anatetana 
wina  ndi  mnzache  ndi  kunena, 
Akhoza  bwanji  ameneyu  kutipatsa 
ife  kudya  thupi  lache  ? 53  Chifukwa 

chache  Yesu  anati  kwa  iwo,  Indetu, 
indetu,  ndinena  ndi  inu,  Ngati  simuku- 
dya  thupi  la  Mwana  wa  munthu  ndi 
kumwa  mwazi  wache,  mulibe  moyo 
mwa  inu  nokha.  54  Iye  wakudya 
thupi  langa  ndi  kumwa  mwazi  wanga 
ali  nawo  moyo  wosatha  ; ndipo  Ine 
ndidzamuukitsa  iye  tsiku  lomariza. 
55  Pakuti  thupi  langa  ndi  chakudya 
ndithu,  ndi  mwazi  wanga  ndi  chaku- 
mwa  ndithu.  56  Iye  wakudya  thupi 
langa  ndi  kumwa  mwazi  wanga  akhala 
mwa  Ine  ndi  Ine  mwa  iye.  57  Monga 
Atate  wa  moyo  anandituma  Ine,  ndipo 
Inenso  ndiri  ndi  moyo  chifukwa  cha 
Atate ; momwemo  wondidya  Ine 
iyeyu  adzakhala  ndi  moyo  chifukwa 
cha  Ine.  58  Mkate  wotsika  kumwa- 
mba  ndi  umenewu : si  monga 

makolo’wo,  anadya  namwalira ; iye 
wakudya  mkate  umene  adzakhala  ndi 
moyo  nthawi  zonse.  59  Izi  ananena 
m’sunagoge,  pakuphunzitsa  m’Kape- 
rnao. 

60  Pamenepo  ambiri  a akuphunzira 
ache,  pakumva  izi,  anati,  Mau  awa 
ndi  osautsa ; akhoza  kumva  awa 
ndani  ? 61  Koma  Yesu  podziwa 

mwa  yekha  kuti  akuphunzira  ache 
alikung’ung’udza  chifukwa  cha  ichi, 
anati  kwa  iwo,  Ichi  mukhumudwa 
nacho  ? 62  Nanga  bwanji  ngati  mu- 

kaona  Mwana  wa  munthu  alikukwera 
kumene  anali  kale  lomwe  ? 63  Wo- 

patsa  moyo  ndi  mzimu  ; thupi  si- 
lithandiza  konse.  Mau  amene 
ndalankhula  ndi  inu  ndiwo  mzimu, 
ndi  moyo.  64  Koma  pali  ena  mwa 
inu  amene  sakhulupira.  Pakuti  Yesu 
anadziwa  poyamba  amene  ali  osa- 
khulupira,  ndi  amene  adza  mpereka. 
65  Ndipo  ananena,  Chifukwa  cha  ichi 
ndinati  kwa  inu,  kuti  palibe  munthu 
angathe  kudza  kwa  Ine,  koma  ngati 
kupatsidwa  kwa  iye  ndi  Atate. 

66  Pa  ichi  ambiri  a akuphunzira 
ache  anabwerera  m’mbuyo,  ndipo 
sanayendayendanso  ndi  Iye.  67  Chi- 
fukwa  chache  Yesu  anati  kwa  khumi 
ndi  awiri’wo,  Nanga  inunso  mufuna 
kuchoka  ? 68  Simoni  Petro  anamya- 

nkha  Iye,  Ambuye,  tidzamuka  kwa 
yani  ? Inu  muli  nawo  mau  a moyo 


wosatha.  69  Ndipo  ife  tikhulupi- 
rira,  ndipo  tidziwa  kuti  Inu  ndinu 
Woyera  wa  Mulungu.  70  Yesu 
anayankha  iwo,  Kodi  sindinakusa- 
nkhani  khumi  ndi  awiri,  ndipo  mwa 
inu  mmodzi  ali  mdierekezi  ? 71  Koma 

adanena  za  Yudase,  mwana  wa  Si- 
moni  Isikariote,  pakuti  iye  ndiye 
amene  akampereka  Iye,  ali  mmodzi 
wa  khumi  ndi  awiri. 

7Ndipo  zitapita  izi  Yesu  anaye- 
ndayenda  m’Galileya ; pakuti 
sanafuna  kuyendayenda  m’Yudeya, 
chifukwa  aYuda  anafuna  kumupha 
Iye.  2 Koma  phwando  la  aYuda, 
phwando  la  misasa,  linayandikira. 
3 Chifukwa  chache  abale  ache  anati 
kwa  Iye,  Chokani  pano,  mumuke 
ku  Yudeya,  kuti  akuphunzira  anunso 
akapenye  nchito  zanu  zimene  muchita. 
4 Pakuti  palibe  munthu  achita  kanthu 
mobisika,  nafuna  yekha  kukhala  po- 
yera.  Ngati  muchita  izi,  dzionetse- 
reni  eni  nokha  kwa  dziko  la  pansi. 
5 Pakuti  angakhale  abale  ache 
sanakhulupirira  Iye.  6 Chifukwa 
chache  Yesu  anenena  nawo,  Nthawi 
yanga  siinafika  ; koma  nthawi  yanu 
yakonzeka  masiku  onse.  7 Dziko  la 
pansi  silingathe  kudana  ndi  inu  ; 
koma  Ine  lindida,  popeza  Ine  ndili- 
chitira  umboni,  kuti  nchito  zache 
ziri  zoipa.  8 Kwerani  inu  kunka 
ku  phwando  ; sindikwera  Ine  ku 
phwando  ili  tsopano  apa ; pakuti 
nthawi  yanga  siinakwanire.  9 Ndipo 
m’mene  adanena  nawo  zimenezi  ana- 
khalabe  m’Galileya. 

10  Koma  pamene  abale  ache  ada- 
kwera  kunka  ku  phwando,  pomwepo 
Iyenso  anakwera,  si  poonekera,  ko- 
ma  monga  mobisalika.  11  Pomwepo 
aYuda  analikumfuna  Iye  pa  phwando, 
nanena,  Ali  kuti  uja  ? 12  Ndipo  ku- 

nali  kung’ung’udza  kwambiri  za  Iye 
m’makamu  a anthu  ; ena  ananena, 
kuti,  Ali  wabwino  ; koma  ena  anane- 
na,  Iai,  koma  asocheretsa  khamu 
la  anthu’wo.  13  Chinkana  anatero 
panalibe  munthu  analankhula  za  Iye 
poyera,  chifukwa  cha  kuopa  aYuda. 

14  Koma  pamene  padafika  pakati 
pa  phwando,  Yesu  anakwera  nalowa 
m’kachisi,  naphunzitsa.  15  Chifu- 
kwa  chache  aYuda  anazizwa,  nanena, 
Ameneyu  adziwa  bwanji  zolemba, 
wosaphunzira  ? 16  Pamenepo  Yesu 

anayankha  iwo,  nati,  Chiphunzitso 
changa  sichiri  changa,  koma  cha  Iye 

amene  anandituma  Ine.  17  Ngati 
munthu  ali  yense  afuna  kuchita  chi- 
funiro  chache,  adzazindikira  za  chi- 
phunzitso’cho,  ngati  chichokera  kwa 
Mulungu,  kapena  ndilankhula  zocho- 
kera  kwa  Ine  ndekha.  18  Iye  wo- 
lankhula  zochokera  kwa  iye  yekha 
afuna  ulemu  wa  mwini  yekha.  Iye 
wakufuna  ulemu  wa  Iye  amene 
anamtuma,  yemweyu  ali  woona,  ndi- 
po  mwa  Iye  mulibe  chosalungama. 
19  Si  Mose  kodi  anakupatsani 
inu  chilamulo,  ndipo  kulibe  mmodzi 
mwa  inu  achita  chilamulo  ? Mufuna 
kundipha  chifukwaninji  ? 20  Kha- 

mu  la  anthu  linayankha,  Muli  ndi 
chiwanda : afuna  ndani  kukuphani 

Inu  ? 21  Yesu  anayankha  nati  kwa 

iwo,  Ndinachita  nchito  imodzi,  ndipo 
muzizwa  monse.  22  Chifukwa  cha 
ichi  Mose  anakupatsani  inu  mdulidwe 
(si  kuti  uchokera  kwa  Mose,  koma 
kwa  makolo)  ; ndipo  mudula  munthu 
tsiku  la  Sabata.  23  Ngati  munthu 
alandira  mdulidwe  tsiku  la  Sabata, 
kuti  chilamulo  cha  Mose  chingapasu- 
lidwe  ; kodi  mundikwiyira  Ine,  chifu- 
kwa  ndamchiritsadi  munthu  tsiku  la 
Sabata  ? 24  Musaweruze  monga  ma- 

onekedwe,  koma  weruzani  chiweruziro 
cholungama. 

25  Pamenepo  ena  a iwo  a ku  Yeru- 
salemu  ananena,  Kodi  suyu  amene 
afuna  kumupha  ? 26  ndipo  taona, 

amalankhula  poyera,  ndipo  sanena 
kanthu  kwa  Iye.  Kapena  kodi  akuru 
adziwa  ndithu  kuti  ndiye  Kristu  ame- 
neyo  ? 27  Koma  ameneyo  tidziwa 

uko  achokera  : koma  Kristu  pamene 
akadzadza,  palibe  mmodzi  adzadziwa 
uko  achokera.  28  Pamenepo  Yesu 
anapfuula  m’kachisi,  ali  kuphunzitsa 
ndi  kunena,  Mundidziwa  Ine,  ndiponso 
mudziwa  uko  ndichokera  ; ndipo 
sindinadza  Ine  ndekha,  koma  Iye 
wondituma  Ine  amene  inu  simumdzi- 
wa,  ali  woona.  29  Ine  ndimdziwa 
Iye  ; chifukwa  ndiri  wochokera  kwa 
Iye,  nandituma  Ine  Iyeyu.  30  Pa- 
menepo  anafuna  kumgwira  Iye  ; 
koma  palibe  wina  anamgwira  ku 
manja,  chifukwa  nthawi  yache  siina- 
fike.  31  Koma  ambiri,  a m’khamu 
la  anthu  anakhulupirira  Iye  ; ndi- 
po  ananena,  Pamene  Kristu  akadza 
kodi  adzachita  zizindikilo  zambiri  zo- 
posa  zimene  adazichita  ameneyo  ? 
32  AFarisi  anamva  khamu  la  anthu 
ling’ung’udza  zimenezi  za  Iye  ; ndi- 


po  ansembe  akulu  ndi  aFarisi  ana- 
funa  anyamata  kuti  akamgwire  Iye. 
33  Pamenepo  Yesu  anati,  Katsala 
kanthawi  ndiri  ndi  inu,  ndipo  ndi- 
muka  kwa  Iye  wondituma  Ine.  34  Mu- 
dzafunafuna  Ine,  osandipeza ; ndipo 
pomwe  ndiri  Ine,  inu  simungathe 
kudza’po.  35  Chifukwa  chache  aYuda 
anati  mwa  iwo  okha,  Adzanka  kuti 
uyu  kuti  ife  sitikampeza  Iye  ? kodi 
adzamuka  kwa  aHelene  obalalika’wo, 
ndi  kuphunzitsa  aHelene  ? 36  Mau 

awa  amene  ananena  ndi  chiani,  Mu- 
dzandifunafuna  osandipeza  Ine  : ndipo 
pomwe  ndiri  Ine,  inu  simungathe 
kudza’po  ? 

37  Koma  tsiku  lomariza,  lalikuru’lo 
la  phwando,  Yesu  anaimirira  napfuula, 
ndi  kunena,  Ngati  pali  munthu  aku- 
mva  ludzu,  adze  kwa  Ine,  namwe. 
38  Iye  wokhulupirira  Ine,  monga 
chilembo  chinati,  Mitsinje  ya  madzi 
amoyo  idzayenda,  kuturuka  m’kati 
mwache.  39  Koma  ichi  anati  za 
Mzimu,  amene  iwo  akukhulupirira 
Iye  anati  adzalandire  ; pakuti  Mzimu 
panalibe  pamenepo,  chifukwa  Yesu 
sanalemekezedwa  pa  nthawi  pomwe- 
po.  40  Pamenepo  ena  a khamu’lo 
pakumva  mau  awa,  ananena,  Mne- 
neri’yo  ndi  uyu  ndithu.  41  Ena 
ananena,  Uyu  ndi  Kristu.  Koma  ena 
ananena,  Kodi  Kristu  adza  kuturuka 
m’Galileya.  42  Kodi  sichinati  chi- 
lembo  kuti  Kristu  adza  kuturuka 
mwa  mbeu  ya  Davide,  ndi  kuchokera 
ku  Betelehemu,  ku  mudzi  kumene 
kunali  Davide  ? 43  Kudakhala  tsono 

kusiyana  m’khamu’lo  chifukwa  cha 
Iye.  44  Koma  ena  mwa  iwo  anafuna 
kumgwira  Iye  ; koma  palibe  munthu 
anamgwira  ku  manja. 

45  Pamenepo  anyamata’wo  anadza 
kwa  ansembe  akulu  ndi  aFarisi  ; ndi- 
po  iwowa  anati  kwa  iwo,  Simu- 
namtenga  Iye  bwanji  ? 46  Anya- 

mata’wo  anayankha,  Nthawi  yonse 
palibe  munthu  analankhula  chote- 
ro.  47  Pamenepo  aFarisi  anayankha 
iwo,  Kodi  mwasokeretsedwa  inunso  ? 

48  Kodi  wina  wa  akuru  anakhulu- 
pirira  Iye,  kapena  wa  aFarisi  ? 

49  Koma  khamu  ili  losadziwa 
chilamulo,  likhala  lotembereredwa. 

50  Nikodemo  ananena  kwa  iwo, 
amene  uja  adadza  kwa  Iye  kale,  ali 
mmodzi  wa  iwo,  51  Kodi  chilamulo 
chathu  chiweruza  munthu,  osayamba 
kumva  iye,  ndi  kuzindikira  chimene 

achita  ? 52  Anayankha  nati  kwa 

iye,  Kodi  iwenso  uli  woturuka 
m’Galileya  ? Santula,  nuone  kuti 
m’Galileya  sanauka  mneneri.  53  Ndi- 
po  anamuka  munthu  yense  ku 
nyumba  yache. 

8Koma  Yesu  anamuka  ku  phiri  la 
Azitona.  2 Koma  mamawa  ana- 
dzanso  ku  kachisi,  ndipo  anthu  onse 
anadza  kwa  Iye  ; ndipo  m’mene  ana- 
khala  pansi  anawaphunzitsa.  3 Koma 
alembi  ndi  aFarisi  anabwera  naye  kwa 
Iye  mkazi  wogwidwa  m’chigololo,  ndi- 
po  pamene  anamuimika  iye  pakati, 
4 ananena  kwa  Iye,  Mphunzitsi, 
mkazi  uyu  wagwidwa  alimkuchita 
chigololo.  5 Koma  m’chilamulo 
Mose  anatilamulira,  tiwaponye  miyala 
otere.  Chifukwa  chache  Inu  munena 
chiani  za  iye  ? 6 Koma  ichi  ananena 

kuti  amuyese  Iye,  kuti  akhale  na- 
cho  chomneneza  Iye.  Koma  Yesu, 
m’mene  adawerama  pansi  analemba 
pansi  ndi  chala  chache.  7 Koma 
pamene  anakhalakhala  ali  kumfunsa- 
be  Iye,  anaweramuka,  nati  kwa  iwo, 
Amene  mwa  inu  ali  wopanda  chimo, 
ayambe  kumponya  mwala.  8 Ndipo 
m’mene  adaweramanso  analemba  ndi 
chala  chache  pansi.  9 Koma  iwo, 
m’mene  adamva,  anaturuka’mo  amo- 
dzi  amodzi,  kuyambira  akulu,  kufi- 
kira  otsiriza  ; ndipo  Yesu  anatsala 
yekha,  ndi  mkazi,  alikuima  pakati. 
10  Koma  Yesu  pamene  adaweramuka, 
anati  kwa  iye,  Mkazi  iwe,  ali  kuti 
ajawa  ? Palibe  munthu  anakutsu- 
tsa  kodi  ? 11  Koma  iye  anati, 

Palibe,  Ambuye.  Ndipo  Yesu  anati, 
Inenso  sindikutsutsa  iwe  ; pita  ; ku- 
yambira  tsopano  usachimwenso. 

12  Pamenepo  Yesu  analankhula- 
nso  nawo,  nanena,  Ine  ndine  kuunika 
kwa  dziko  la  pansi ; iye  wonditsata 
Ine  sadzayenda  mu  mdima,  korna 
adzakhala  nako  kuunika  kwa  moyo. 
13  Chifukwa  chache  aFarisi  anati 
kwa  Iye,  Muchita  umboni  wa  Inu 
nokha ; umboni  wanu  suli  woona. 
14  Anayankha  Yesu  nati  kwa  iwo, 
Ndingakhale  ndichita  umboni  wa  Ine 
ndekha  umboni  wanga  uli  woona ; 
chifukwa  ndidziwa  kumene  ndina- 
chokera  ndi  kumene  ndimuka’ko  ; 
koma  inu  simudziwa  kumene  ndi- 
chokera,  ndi  kumene  ndimuka’ko. 
15  Inu  muweruza  monga  mwa  thupi ; 
Ine  sindiweruza  munthu.  16  Ndipo 
ngati  ndiweruza  Ine,  chiweruziro 


changa  chiri  choona  ; pakuti  sindiri 
pa  ndekha,  koma  Ine  ndi  Atate  amene 
anandituma  Ine.  17  Inde  kudale- 
mbedwa  m’chilamulo  chanu  kuti 
umboni  wa  anthu  awiri  uli  woona. 

18  Ine  ndine  wakuchita  umboni  wa 
Ine  ndekha,  ndipo  Atate  amene  ana- 
ndituma  Ine  achita  umboni  wa  Ine. 

1 9 Chifukwa  chache  ananena  ndi  Iye, 
Ali  kuti  Atate  wanu?  Yesu  anaya- 
nkha,  Simudziwa  kapena  Ine,  kapena 
Atate  wanga ; mukadadziwa  Ine,  mu- 
kadadziwanso  Atate  wanga.  20  Mau 
awa  analankhula  m’nyumba  ya  chuma 
cha  Mulungu  pophunzitsa  m’kachisi ; 
ndipo  palibe  munthu  anamgwira  Iye, 
pakuti  nthawi  yache  siinafike. 

21  Pamenepo  anatinso  kwa  iwo ; 
Ndimuka  Ine,  ndipo  mudzandifuna, 
ndipo  m’chimo  lanu  mudzafa : ku- 
mene  ndimuka’ko  Ine,  simudziwa 
kudza  inu.  22  Chifukwa  chache 
aYuda  ananena,  Kodi  adzadzipha 
yekha,  pakuti  ananena,  Kumene  ndi- 
muka’ko  Ine,  simudziwa  inu  kudza  ? 
23  Ndipo  ananena  nawo,  Inu  ndinu 
ochokera  pansi  ; Ine  ndine  wochokera 
kumwamba  ; inu  ndinu  a dziko  iino 
la  pansi  ; sindiri  Ine  wa  dziko  lino 
la  pansi.  24  Chifukwa  chache  ndinati 
kwa  inu,  kuti  mudzafa  m’machimo 
anu,  pakuti  ngati  simukhulupirirakuti 
Ine  ndine,  mudzafa  m’machimo  anu. 
25  Pamenepo  ananena  kwa  Iye,  Ndinu 
yani  ? Yesu  anati  kwa  iwo,  Chimene 
chomwe  ndidalankhulanso  ndi  inu  ku- 
yambira  pa  chiyambi.  26  Ndiri  nazo 
zambiri  za  kulankhula  ndi  za  kuweruza 
za  inu  ; koma  wondituma  Ine  ali  wo- 
ona  ; ndipo  zimene  ndazimva  kwa  Iye, 
zomwezo  ndilankhula  kwa  dziko  la 
pansi.  27  Sanazindikira  iwo  kuti 
analikunena  nawo  za  Atate.  28  Chi- 
fukwa  chache  Yesu  anati,  Pamene 
mutadzamkweza  Mwana  wa  munthu, 
pomwepo  mudzazindikira  kuti  Ine 
ndine,  ndipo  sindichita  kanthu  kwa 
Ine  ndekha,  koma  monga  anandiphu- 
nzitsa  Atate,  ndilankhula  izi.  29  Ndipo 
wondituma  Ine  ali  ndi  Ine ; sanandisiya 
Ine  pa  ndekha  ; chifukwa  ndichita  Ine 
zirnene  zimkondweretsa  Iye  nthawi 
zonse.  30  Pakulankhula  Iye  zimenezi, 
ambiri  anakhulupirira  Iye. 

31  C’nifukwa  chache  Yesu  ananena 
kwa  aYuda  aja  adakhulupirira  Iye, 
Ngati  mukhala  inu  m’mau  anga,  muli 
akuphunzira  anga  ndithu  ; 32  ndipo 
mudzazindikira  choonadi,  ndipo  cho- 

onadi  chidzakumasulani.  33  Anamya- 
nkha  iye,  Tiri  mbeu  ya  Abrahamu, 
ndipo  sitinakhala  akapolo  a munthu 
nthawi  iri  yonse  ; rnunena  bwanji, 
Mudzayesedwa  aufulu  ? 34  Yesu 

anayankha  iwo,  nati,  Indetu,  indetu, 
ndinena  kwa  inu,  kuti  yense  waku- 
chita  chimo  ali  kapolo  wa  chimo’lo. 
35  Koma  kapolo  sakhala  m’nyumba 
nthawi  yonse  ; mwana  ndiye  akhala 
nthawi  yonse.  36  Chifukwa  chache 
ngati  Mwana  adzakuyesani  inu  aufulu, 
mudzakhala  mfulu  ndithu.  37  Ndi- 
dziwa  kuti  muli  mbeu  ya  Abrahamu  ; 
koma  mufuna  kundipha  Ine,  chifukwa 
mau  anga  alibe  malo  mwa  inu. 

38  Zimene  ndinaona  Ine  kwa  Atate, 
ndilankhula ; ndipo  inunso  muchita 
chimene  mudamva  kwa  atate  wanu. 

39  Anayankha  nati  kwa  iye,  Atate 

wathu  ndiye  Abrahamu.  Yesu  ana- 
nena  nawo,  Ngati  muli  ana  a Abra- 
hamu,  mukadachita  nchito  za  Abra- 
hamu.  40  Koma  tsopano  mufuna 
kundipha  Ine,  ndine  munthu  amene 
ndinalankhula  ndi  inu  choonadi, 
chimene  ndinamva  kwa  Mulungu  ; 
ichi  Abrahamu  sanachita.  41  Inu 
muchita  nchito  za  atate  wanu.  Anati 
kwa  Iye,  Sitinabadwa  ife  m’chigo- 
lolo  ; tiri  naye  Atate  mmodzi  ndiye 
Mulungu.  42  Yesu  anati  kwa  iwo, 
Mulungu  akadakhala  Atate  wanu, 
mukadakonda  Ine  ; pakuti  Ine  ndina- 
turuka,  ndi  kuchokera  kwa  Mulungu  ; 
pakuti  sindinadza  kwa  Ine  ndekha, 
koma  Iyeyu  anandituma  Ine.  43  Si- 
muzindikira  malankhulidwe  anga  chi- 
fukwa  ninji  ? Chifukwa  simungathe 
kumva  mau  anga.  44  Inu  muli  ocho- 
kera  mwa  atate  wanu  mdierekezi, 
ndipo  zolakalaka  zache  za  atate 
wanu  mufuna  kuchita.  Iyeyu  anali 
wambanda  kuyambira  pa  chiyambi, 
ndipo  sanaima  m’choonadi,  pakuti 
mwa  iye  mulibe  choonadi.  Pamene 
alankhula  bodza,  alankhula  za  mwini 
wache  ; pakuti  ali  wabodza,  ndi  atate 
wache  wa  bodza.  45  Koma  Ine, 
chifukwa  ndinena  choonadi,  simu- 
khulupirira  Ine.  46  Ndani  mwa  inu 
anditsutsa  Ine  za  chimo  ? Ngati 
ndinena  choonadi,  simundikhulupiri- 
ra  Ine  chifukwaninji  ? 47  Iye  wo- 

chokera  kwa  Mulungu  amva  zonena 
za  Mulungu ; inu  simumva  chifu- 
kwa  chakuti  simuli  a kwa  Mu- 
lungu.  48  Ayuda  anayankha  nati 
kwa  Iye,  Kodi  sitinenetsa  kuti 


Inu  ndinu  mSamariya,  ndipo  muli 
ndi  chiwanda  ? 49  Yesu  anayankha, 

Ndiribe  chiwanda  Ine  ; koma  ndi- 
lemekeza  Atate  wanga,  ndipo  inu 
mundipeputsa.  50  Koma  Ine  sindi- 
tsata  ulemerero  wanga  ; alipo  wo- 
utsata,  ndi  wakuweruza.  51  Indetu, 
indetu,  ndinena  ndi  inu,  Munthu 
akasunga  mau  anga,  sadzaona  imfa 
nthawi  yonse.  52  Ayuda  anati  kwa 
Iye,  Tsopano  tazindikira  kuti  muli  ndi 
chiwanda.  Abrahamu  anamwalira, 
ndi  aneneri  ; ndipo  Inu  munena, 
Munthu  akasunga  mau  anga,  sadza- 
lawa  imfa  ku  nthawi  yonse.  53  Ko- 
di  Inu  ndinu  wamkulu  ndi  atate  wa- 
thu  Abrahamu,  amene  anamwalira  ? 
ndipo  aneneri  anamwalira  : mudzi- 

yesera  nokha  muli  yani  ? 54  Yesu 

anayankha,  Ngati  Ine  ndidzilemekeza 
ndekha,  ulemerero  wanga  uli  chabe  ; 
Atate  wanga  ndiye  wondilemekeza 
Ine  ; amene  munena  za  Iye,  kuti 
ndiye  Mulungu  wanu  ; 55  ndipo 

inu  simunamdziwa  Iye  ; koma  Ine 
ndimdziwa  Iye  ; ndipo  ngati  ndinena, 
kuti  sindimdziwa  Iye,  ndidzakhala 
wonama  modzimodzi  inu  ; koma  ndi- 
mdziwa  Iye,  ndipo  ndisunga  mau  ache. 
56  Atate  wanu  Abrahamu  anako- 
ndwera  kuona  tsiku  langa ; ndipo 
anaona,  nasangalala.  57  AYuda 
pamenepo  anati  kwa  Iye,  Simuna- 
fikire  dzaka  makumi  asanu,  ndipo 
munaona  Abrahamu  kodi  ? 58  Yesu 

anati  kwa  iwo,  Indetu,  indetu,  ndinena 
kwa  inu,  asanayambe  kukhala  Abra- 
hamu  ndipo  Ine  ndiripo.  59  Pame- 
nepo  anatola  miyala  kuti  amponye 
Iye  ; koma  Yesu  anabisala,  naturuka 
m’kachisi. 

9Ndipo  popita,  anaona  munthu 
ali  wosaona  chibadwire.  2 Ndipo 
akuphunzira  ache  anamfunsa  Iye, 
nanena,  Rabi,  anachimwa  ndani, 
ameneyo,  kapena  atate  wache  ndi 
amache,  kuti  anabadwa  wosaona  ? 
3 Yesu  anayankha,  Sanachimwa 
ameneyo,  kapena  atate  wache  ndi 
amache  ; koma  kuti  nchito  za  Mu- 
lungu  zikaonetsedwe  mwa  iye. 
4 Tiyenera  kugwira  nchito  za  Iye 
wondituma  Ine,  pokhala  pali  msana  ; 
ukudza  usiku  pamene  palibe  munthu 
angakhoze  kugwira  nchito.  5 Paku- 
khala  Ine  m’dziko  la  pansi,  ndiri 
kuunika  kwa  dziko  la  pansi.  6 Pa- 
mene  ananena  izi,  analabvula  pansi, 
nakanda  thope  ndi  malobvu’wo( 

napaka  thope’lo  m’maso,  7 nati  kwa 
iye,  Muka,  kasambe  m’thamanda  la 
Siloamu  (ndilo  losandulika,  Wotu- 
midwa).  Pamenepo  anachoka,  na- 
samba,  nabwera  alikuona.  8 Chi- 
fukwa  chache  anzache  ndi  iwo  ada- 
muona  kale,  kuti  anali  wopempha- 
pempha,  ananena,  Kodi  si  uyu  uja 
wokhala  ndi  kupemphapempha  ? 
9 Ena  ananena,  kuti,  Ndiyeyu  ; ena 
ananena,  lai,  koma  afanana  naye. 
Iyeyu  anati,  Ndine  amene.  lOPame- 
nepo  ananena  ndi  iye,  Nanga  maso 
ako  anatseguka  bwanji  ? 11  Iyeyu 

anayankha,  Munthu’yo  wochedwa 
Yesu  anakanda  thope,  napaka  m’maso 
mwanga,  nati  kwa  ine,  Muka  ku 
Siloamu  kasambe  ; chifukwa  chache 
ndinachoka,  ndipo  m’mene  ndina- 
samba  ndinapenya.  12  Ndipo  anati 
kwa  iye,  Ali  kuti  Iyeyo  ? Anena, 
Sindidziwa  ine. 

1 3 Anapita  naye  amene  anali 
wosaona  kale  kwa  aFarisi.  14  Koma 
tsiku’lo  ndi  la  Sabata  limene  Yesu 
anakanda  thope,  namtsegulira  iye 
maso  ache.  15  Pamenepo  ndipo 
aFarisi  anamfunsanso,  umo  anape- 
nyera.  Ndipo  anati  kwa  iwo,  Anapaka 
thope  m’maso  mwanga,  ndinasamba, 
ndipo  ndipenya.  16  Ena  pamenepo 
mwa  aFarisi  ananena,  Munthu  uyu 
sachokera  kwa  Mulungu,  chifukwa 
sasunga  Sabata.  Koma  ena  ananena, 
Munthu  ali  wochimwa  akhoza  bwanji 
kuchita  zizindikilo  zotere  ? Ndipo 
panali  kutsutsana  mwa  iwo.  17  Pa- 
menepo  ananenanso  kwa  wosaona’yo, 
Iwe  unenanji  za  Iye,  popeza  anakutse- 
gulira  maso  ako  ? Koma  iye  anati, 
Ali  Mneneri.  18  Chifukwa  chache 
aYuda  sanakhulupirira  za  iye,  kuti 
anali  wosaona,  napenya,  kufikira 
kumene  adaitana  atate  wache  ndi 
amache  a iye  wopenya  ; 19  nawa- 

funsa  iwo,  nanena,  Kodi  uyu  ndi 
mwana  wanu,  amene  inu  munena 
kuti  anabadwa  wosaona  ? 20  Ndipo 

apenya  bwanji  tsopano  ? Atate 
wache  ndi  amache  anayankha  nati, 
Tidziwa  kuti  uyu  ndi  mwana  wathu, 
ndi  kuti  anabadwa  wosaona  ; 21  koma 
sitidziwa  umo  apenyera  tsopano  ; 
kapena  sitimdziwa  amene  anamtse- 
gulira  pa  maso  pache  ; mumfunse 
iye  ; ali  wamsinkhu  ; adzalankhula 
mwini  za  iye  yekha.  22  Izi  ana- 
nena  atate  wache  ndi  amache,  chi- 
fukwa  anaopa  aYuda  ; pakuti  aYuda 


adapangana  kale,  kuti  ngati  mu- 
nthu  ali  yense  adzambvomereza  Iye 
kuti  ndiye  Kristu,  akhale  woletsedwa 
m’sunagoge.  23  Chifukwa  cha  ichi 
atate  wache  ndi  amache  anati,  Ali 
wamsinkhu  ; mumfunse  iye.  24  Pa- 
menepo  anamuitana  kachiwiri  mu- 
nthu’yo  amene  anali  wosaona,  nati 
kwa  iye,  Lemekeza  Mulungu ; ti- 
dziwa  kuti  munthu’yo  ali  wochimwa. 
25  Pamenepo  iyeyu  anayankha, 
Ngati  ali  wochimwa,  sindidziwa  ; 
chinthu  chimodzi  ndichidziwa,  po- 
khala  ndinali  wosaona,  tsopano  ndi- 
penya.  26  Chifukwa  chache  anati 
kwa  iye,  Anakuchitira  iwe  chiani  ? 
anakutsegulira  iwe  maso  bwanji  ? 

27  Iye  anayanka  iwo,  Ndinakuuzani 
kale,  ndipo  simunamva ; mufuna 
kumvanso  bwanji  ? kodi  inunso  mu- 
funa  kukhala  akuphunzira  ache  ? 

28  Ndipo  anamlalatira  iye,  nati, 
Ndiwe  wophunzira  wa  Iyeyu ; ife 
ndife  akuphunzira  a Mose.  29  Ti- 
dziwa  ife  kuti  Mulungu  analankhula 
ndi  Mose  ; koma  sitidziwa  kumene 
achokera  ameneyo.  30  Munthu’yu 
anayankha  nati  kwa  iwo,  Pakuti 
chozizwa  chiri  m’menemo,  kuti  inu 
simudziwa  kumene  achokera,  ndipo 
ananditsegulira  maso  anga.  31  Ti- 
dziwa  kuti  Mulungu  samvera  ochimwa. 
Koma  ngati  munthu  ali  yense  akhala 
wopembedza  Mulungu  nachita  chi- 
funiro  chache,  amvera  ameneyo. 
32  Kuyambira  pa  chiyambi  sikuna- 
mveka  kuti  wina  anatsegulira  maso 
munthu  wosaona  chibadwire.  33  Ngati 
uyu  sanachokera  kwa  Mulungu,  saka- 
dakhoza  kuchita  kanthu.  34  Anaya- 
nkha  nati  kwa  iye,  Wabadwa  iwe 
konse  m’zoipa,  ndipo  iwe  utiphunzi- 
tse  ife  kodi  ? Ndipo  anamtaya  kunja. 

35  Yesu  anamva  kuti  adamtaya 
kunja  ; ndipo  pakumpeza  iye,  anati, 
Kodi  ukhulupirira  Mwana  wa  Mulu- 
ngu  ? 36  Iyeyu  anayankha  nati,  Ndipo 
ndani  Iye,  Ambuye,  kuti  ndimkhulu- 
pirire  Iye  ? 37  Yesu  anati  kwa  iye, 

Wamuona  Iye,  ndiponso  wakula- 
nkhula  ndi  iwe  ndi  Iyeyo.  38  Koma 
iye  anati,  Ndikhulupirira  Ambuye ; 
ndipo  anamgwadira  Iye.  39  Ndipo 
Yesu  anati,  Kudzaweruza  ndadza  Ine 
ku  dziko  lino  la  pansi,  kuti  iwo  osa- 
penya  apenye  ; ndi  kuti  iwo  akupenya 
akhale  osaona.  40  Ndipo  aFarisi 
ena  akukhala  ndi  Iye  anamva  izi,  na- 
ti  kwa  Iye,  Kodi  ifenso  ndife  osaona  ? 

41  Yesu  anati  kwa  iwo,  Mukada- 
khala  osaona  simukadakhala  nalo 
chimo ; koma  tsopano  munena,  kuti, 
Tipenya  : chimo  lanu  likhala. 

"1  /"'V  Indetu,  indetu,  ndinena  ndi 
I U inu,  Iye  wosalowa  m’khola 
la  nkhosa  pa  khomo,  koma  akwe- 
rera  kwina,  iyeyu  ndiye  wakuba  ndi 
wolanda.  2 Koma  iye  wakulowera 
pa  khomo,  ndiye  mbusa  wa  nkhosa. 
3 Iyeyu,  wapakhomo  amtsegulira, 
ndi  nkhosa  zimva  mau  ache  ; ndipo 
aitana  nkhosa  za  iye  yekha  maina 
awo,  nazitsogolera  kunja.  4 Pa- 
mene  adaturutsa  zonse  za  iye  yekha, 
azitsogolera ; ndi  nkhosa  zimtsata 
iye  ; chifukwa  zidziwa  mau  ache. 
5 Koma  mlendo  sizidzamtsata,  koma 
zidzamthawa  ; chifukwa  sizidziwa 
mau  a alendo.  6 Fanizo  ili  Yesu 
ananena  kwa  iwo  ; koma  sanazindi- 
kira  zimene  Yesu  analikulankhula 
nawo. 

7 Chifukwa  chache  Yesu  ananena- 
nso  nawo,  Indetu,  indetu,  ndinena 
ndi  inu,  Ine  ndine  khomo  la  nkhosa. 
8 Onse  amene  anadza  m’tsogolo  mwa 
Ine  ali  akuba,  ndi  olanda : koma 

nkhosa  sizinamva  iwo.  9 Ine  ndine 
khomo  ; ngati  wina  alowa  ndi  Ine, 
adzapulumutsidwa,  nadzalowa,  nadza- 
turuka,  nadzapeza  busa.  10  Siikudza 
mbala,  koma  kuti  ikabe,  ndi  kupha, 
ndi  kuononga.  Ndadza  Ine  kuti  akha- 
le  ndi  moyo,  ndi  kukhala  nawo  wochu- 
ruka.  11  Ine  ndine  Mbusa  Wabwino  ; 
mbusa  wabwino  ataya  moyo  wache 
chifukwa  cha  nkhosa.  12  Woli- 
pidwa  amene  sakhala  mbusa,  amene 
nkhosa  siziri  zache  za  yekha,  aona 
mmbulu  ulinkudza,  nasiya  nkhosa’zo, 
nathawa  ; ndipo  mmbulu  uzikwa- 
tula,  nuzibalalitsa ; 13  chifukwa 

ali  wolipidwa,  ndipo  sasamala  nkhosa. 
14  Ine  ndine  Mbusa  Wabwino  ; ndipo 
ndizindikira  zanga,  ndi  zanga  zindi- 
zindikira  Ine,  15  monga  Atate  andi- 
dziwa  Ine,  ndi  Ine  ndimdziwa  Atate  ; 
ndipo  nditaya  moyo  wanga  chifukwa 
cha  nkhosa.  16  Ndipo  nkhosa  zina 
ndiri  nazo,  zimene  siziri  za  khola 
ili  ; izinso  ndiyenera  kuzitenga,  ndipo 
zidzamva  mau  anga ; ndipo  zidza- 
khala  gulu  limodzi,  mbusa  mmodzi. 

17  Chifukwa  cha  ichi  Atate  andi- 
konda  Ine,  chifukwa  nditaya  Ine 
moyo  wanga,  kuti  ndikautengenso. 

18  Palibe  wina  andichotsera  uwu, 
koma  ndiutaya  Ine  ndekha.  Ndiri 

nayo  mphamvu  ya  kuutaya,  ndi 
mphamvu  ndiri  nayo  kuutenganso ; 
lamulo  ili  ndinalandira  kwa  Atate 
wanga. 

1 9  Panakhalanso  kutsutsana  pa- 
kati  pa  aYuda  chifukwa  cha  mau  awa. 
20  Koma  ambiri  mwa  iwo  ananena, 
Ali  ndi  chiwanda,  nachita  misala ; 
mukumva  Iye  bwanji  ? 21  Ena  ana- 

nena,  Mau  awa  sali  a munthu  wo- 
gwidwa  chiwanda.  Kodi  chiwanda 
chikhoza  kumtsegulira  maso  wosaona  ? 

22  Koma  kunali  phwando  la 
kukonzetsanso  m’Yerusalemu  ; nye- 
ngo’yo  ndi  ya  chisanu.  23  Ndipo 
Yesu  anali  kuyendayenda  m’kachisi, 
m’khumbi  la  Solomo.  24  Pamenepo 
aYuda  anamzungulira  Iye,  nanena  ndi 
Iye,  Kufikira  liti  musinkhitsasinkhitsa 
moyo  wathu  ? ngati  Inu  ndinu  Kristu, 
tiuzeni  momveka.  25  Yesu  anaya- 
nkha  iwo,  ndakuuzani,  ndipo  simu- 
khulupirira.  Nchito’zi  ndizichita  Ine 
m’dzina  la  Atate  wanga,  zimenezi 
zindichitira  umboni.  26  Koma  inu 
simukhulupira,  chifukwa  simuli  a 
mwa  nkhosa  zanga.  27  Nkhosa 
zanga  zimva  mau  anga,  ndipo  Ine 
ndizizindikira,  ndipo  zinditsata  Ine. 
28  Ndipo  Ine  ndizipatsa  moyo  wosa- 
tha  ; ndipo  sizidzaonongeka  ku  ntha- 
wi  yonse,  ndipo  palibe  munthu  adza- 
zikwatula  m’dzanja  langa.  29  Atate 
wanga,  amene  anandipatsa  izo,  ali  wa- 
mkulu  ndi  onse ; ndipo  palibe  wina  an- 
gathe  kuzikwatula  m’dzanja  la  Atate. 
30  InendiAtatendifeamodzi.  31  AYu- 
da  anatolansomiyala  kuti  amponye  Iye. 
32  Yesu  anayankha  iwo,  Ndakuone- 
tsani  inu  nchito  zabwino  zambiri  za 
kwa  Atate  ; chifukwa  cha  nchito  iti 
ya  izo  mundiponya  miyala  ? 33  AYu- 

da  anamyankha  Iye,  Chifukwa  cha 
nchito  yabwino  sitikuponyani  miyala, 
koma  chifukwa  cha  mwano  ; ndi 
kuti  Inu,  muli  munthu,  mudziyesera 
nokha  Mulungu.  34  Yesu,  anaya- 
nkha  iwo,  Kodi  sikulembedwa  m’chi- 
lamulo  chanu,  Ndinati  Ine,  Muli 
milungu  ? 35  Ngati  anawacha  mi- 

lungu  iwo  amene  mau  a Mulungu 
anawadzera  (ndipo  cholemba  sichi- 
ngathe  kutyoka),  36  kodi  inu  mu- 
nena  za  Iye,  amene  Atate  anampa- 
tula  namtuma  ku  dziko  la  pansi, 
Uchita  mwano  ; chifukwa  ndinati, 
Ndiri  Mwana  wa  Mulungu  ? 37  Ngati 

sindichita  nchito  za  Atate  wanga,  mu- 
sakhulupirira  Ine.  38  Koma  ngati 

ndichita,  mungakhale  simukhulu- 
pirira  Ine,  khulupirirani  nchito’zo ; 
kuti  mukadziwe  ndi  kuzindikira  kuti 
Atate  ali  mwa  Ine,  ndi  Ine  mwa 
Atate.  39  Anafunanso  kumgwira 
Iye  ; ndipo  anapulumuka  m’dzanja 
lawo. 

40  Ndipo  anachoka  kunkanso  tsidya 
lija  la  Yordano,  ku  malo  kumene 
kunali  Yohane  analikubatiza  poyamba 
paja ; ndipo  anakhala  komweko. 

41  Ndipo  ambiri  anadza  kwa  Iye  ; 
nanena  kuti,  Sanachita  chizindikilo 
Yohane ; koma  zinthu  ziri  zonse  Yo- 
hane  ananena  za  iye  zinali  zoona. 

42  Ndipo  ambiri  anakhulupirira  Iye 
komweko. 

■J  "1  Koma  panali  munthu  wodwala, 
I I Lazaro  wa  ku  Betaniya,  wa 
m’mudzi  wa  Mariya  ndi  mbale  wache 
Marita.  2 Koma  ndiye  Mariya  uja 
anadzoza  Ambuye  ndi  mafuta  onu- 
nkhira  bwino,  napukuta  mapazi  ache 
ndi  tsitsi  lache,  amene  mlongo  wache 
Lazaro  anadwala.  3 Pamenepo  alo- 
ngo  ache  anatumiza  kwa  Iye,  nanena, 
Ambuye,  onani,  amene  mumkonda 
adwala.  4 Koma  Yesu  pamene  ana- 
mva,  anati,  Kudwala  kumene  sikuli 
kwa  imfa,  koma  chifukwa  cha  ule- 
merero  wa  Mulungu,  kuti  Mwana  wa 
Mulungu  alemekezedwe  nako.  5 Koma 
Yesu  anakonda  Marita,  ndi  mbale 
wache,  ndi  Lazaro.  6 Chifukwa  cha- 
che  pamene  anamva  kuti  anadwala 
anakhala  pamenepo  pa  malo  pomwepo 
masiku  awiri.  7 Ndipo  pambuyo  pache 
ananena  kwa  akuphunzira  ache,  Ti- 
yeni  tipitenso  ku  Yudeya.  8 Aku- 
phunzira  ananena  ndi  Iye,  Ambuye, 
aYuda  ar.alikufuna  kukuponyani  mi- 
yala  tsopano  apa  ; ndipo  munkanso 
komweko  kodi  ? 9 Yesu  anayankha, 

Kodi  sikuli  maora  khumi  ndi  awiri 
usana  ? Ngati  munthu  ayenda  usa- 
na  sakhumudwa,  chifukwa  apenya 
kuunika  kwa  dziko  lino  la  pansi. 

1 0 Koma  ngati  munthu  ayenda  usiku, 
akhumudwa,  chifukwa  mulibe  ku- 
unika  mwa  iye.  11  Izi  anati,  ndipo 
zitatha  izi  ananena  nawo,  Lazaro 
bwenzi  lathu  ali  m’tulo  ; koma  ndi- 
muka  kukamuukitsa  iye  tulo  tache. 
12  Chifukwa  chache  akuphunzira 
ache  anati  kwa  Iye,  Ambuye,  ngati 
ali  m’tulo  adzachira.  13  Koma  Yesu 
adanena  za  imfa  yache  ; koma  iwo- 
wa  anayesa  kuti  ananena  za  mpumulo 
yvatulo.  14  Pamenepo  Yesu  anati  kwa 


iwo  momweka,  Lazaro  wamwalira. 
15  Ndipo  ndikondwera  chifukwa  cha 
inu  kuti  kunalibe  Ine  komweko, 
chakuti  mukakhulupire  ; koma  ti- 
yeni,  tipite  kwa  iye.  16  Pamenepo 
Tomasi,  wochedwa  Didimo,  anati  kwa 
akuphunzira  anzache,  Tipite  ifenso 
kuti  tikafere  naye  pamodzi. 

17  Ndipo  pamene  Yesu  anadza  ana- 
peza  kuti  pamenepo  atakhala  m’manda 
masiku  anai.  18  Koma  Betaniya 
anali  pafupi  pa  Yerusalemu,  nthawi 
yache  yonga  ya  mastadiya  khumi  ndi 
asanu  ; 19  koma  ambiri  a mwa  aYu- 
ka  adadza  kwa  Marita  ndi  Mariya, 
kudzawatonthoza  mtima  pa  mlongo 
wawo.  20  Pamenepo  Marita,  paku- 
mva  kuti  Yesu  alinkudza,  anamuka 
kukakomana  ndi  Iye  ; koma  Mariya 
anakhalabe  m’nyumba.  21  Ndipo 
Marita  anati  kwa  Yesu,  Ambuye,  mu- 
kadakhala  kuno  mlongo  wanga  sa- 
kadafa.  22  Koma  ngakhale  tsopano 
ndidziwa  kuti,  zinthu  ziri  zonse  muka- 
pempha  Mulungu,  adzakupatsani  Mu- 
lungu.  23  Yesu  ananena  naye,  Mlo- 
ngo  wako  adzauka.  24  Marita  ana- 
nena  ndi  Iye,  Ndidziwa  kuti  adzauka 
m’kuuka  tsiku  lomariza.  25  Yesu 
anati  kwa  iye,  Ine  ndine  kuuka  ndi 
moyo  : wokhulupirira  Ine,  angakhale 
amwalira,  adzakhala  ndi  moyo  ; 

26  ndipo  yense  wakukhala  ndi  moyo, 
nakhulupirira  Ine  sadzamwalira  ntha- 
wi  yonse.  Kodi  ukhulupirira  ichi  ? 

27  Ananena  ndi  Iye,  Inde  Ambuye  ; 
ndakhulupirira  ine  kuti  Inu  ndinu 
Kristu,  Mwana  wa  Mulungu,  wakudza 
m’dziko  la  pansi.  28  Ndipo  m’mene 
anati  ichi,  anachoka  naitana  Mariya 
mbale  wache  m’tseri,  ndi  kuti,  Wafika 
Mphunzitsi,  akuitana  iwe.  29  Ko- 
ma  iyeyo,  pakumva,  ananyamuka 
msanga,  nadza  kwa  Iye.  30  (Koma 
Yesu  sanafike  ku  mudzi,  koma  anali 
pa  malo  pomwe  Marita  adakomana 
ndi  Iye.)  31  Pamenepo,  aYuda, 
okhala  naye  m’nyumba,  ndi  kumto- 
nthoza  iye,  pakuona  Mariya,  ananya- 
muka  msanga,  naturuka,  namtsata 
iye,  ndi  kuyesa  kuti  amuka  ku  manda 
kukalira  komweko.  32  Pomwepo 
Mariya,  pofika  pamene  panali  Yesu, 
m’mene  anamuona  Iye,  anagwa  pa 
mapazi  ache,  nanena  ndi  Iye,  Ambuye, 
mukadakhala  kuno  Inu,  mlongo 
wanga  sakadamwalira.  33  Pamenepo 
Yesu,  pakumuona  iye  alikulira,  ndi 
aYuda  akumperekeza  iye  alikulira, 

anadzuma  mu  mzimu,  nabvutika 
mwini,  34  nati,  Mwamuika  iye  kuti  ? 
Ananena  ndi  Iye,  Ambuye,  Tiyeni, 
mukaone.  35  Yesu  analira.  36  Chi- 
fukwa  chache  aYuda  ananena,  Ta- 
onani,  anamkondadi ! 37  Koma  ena 

mwa  iwo  anati,  Kodi  uyu  wotsegulira 
maso  wosaona  uja,  sanakhoza  kodi 
kuchita  kuti  sakadafa  ameneyunso. 
38  Pamenepo,  Yesu,  ndi  kudzumanso 
mwa  Iye  yekha  anadza  ku  manda. 
Koma  panali  phanga,  ndipo  mwala 
unaikidwa  pamenepo.  39  Yesu  ana- 
nena,  Chotsani  mwala..  Marita, 
mlongo  wache  wa  womwalira’yo, 
ananena  ndi  Iye,  Ambuye,  adayamba 
kununkha  : pakuti  wagona  masiku 

anai.  40  Yesu  ananena  naye,  Kodi 
sindinati  kwa  iwe,  kuti,  ngati  ukhu- 
lupira,  udzaona  ulemerero  wa  Mu- 
lungu  ? 41  Pomwepo  anachotsa 

mwala.  Koma  Yesu  anakweza  maso 
ache  kupenya  kumwamba  nati,  Atate, 
ndiyamika  Inu  kuti  munamva  Ine. 
42  Koma  ndadziwa  Ine  kuti  muma- 
ndimva  Ine  nthawi  zonse  ; koma  chi- 
fukwa  cha  khamu  la  anthu  ali  kuimi- 
rira  pozungulira  ndinanena  ichi,  kuti 
akhulupire  kuti  Inu  munandituma 
Ine.  43  Ndipo  m’mene  adanena  izi, 
anapfuula  ndi  mau  akuru,  Lazaro, 
turuka.  44  Ndipo  womwalira’yo  ana- 
turuka  womangidwa  miyendo  ndi 
manja  ndi  nsaru  za  ku  manda  ; ndi 
nkhope  yache  inazingidwa  ndi  mlezo. 
Yesu  ananena  nawo,  Mmasuleni  iye, 
ndipo  mlekeni  amuke. 

45  Chifukwa  chache  ambiri  a mwa 
aYuda  amene  anadza  kwa  Mariya, 
m’mene  anaona  chimene  anachita, 
anakhulupirira  Iye.  46  Koma  ena  a 
mwa  iwo  anamuka  kwa  aFarisi,  na- 
wauza  zimene  Yesu  adazichita. 

47  Pamenepo  ansembe  akulu  ndi 
aFarisi  anasonkhanitsa  akulu,  na- 
nena,  Titani  ife  ? chifukwa  munthu 
uyu  achita  zizindikilo  zambiri. 
48  Ngati  timleka  Iye  kotero,  onse  adza- 
khulupirira  Iye  ; ndipo  adzadza  aRoma 
nadzachotsa  malo  athu  ndi  mtundu 
wathu.  49  Koma  wina  mmodzi  wa 
mwa  iwo,  Kayafa,  wokhala  mkulu 
wa  ansembe  chaka  chomwecho  anati 
kwa  iwo,  Simudziwa  kanthu  konse 
inu,  50  kapena  simuganiza  kuti  nko- 
koma  kwa  inu  kuti  munthu  mmodzi 
afere  anthu,  ndi  kuti  mtundu  wonse 
usaonongeke.  51  Koma  ichi  sananena 
kwa  iye  yekha  ; koma  pokhala  mkulu 


wa  ansembe  chaka  chomwecho  ana- 
nenera  kuti  Yesu  akadzafera  mtundu- 
’wo  ; 52  ndipo  si  chifukwa  cha  mtu- 
ndu’wo  wokha  ai,  koma  kuti  akaso- 
nkhanitse  pamodzi  ana  a Mulungu 
akubalalika’wo.  53  Chifukwa  cha- 
che,  kuyambira  tsiku  lomwelo  ana- 
pangana  kuti  amuphe  Iye. 

54  Chifukwa  chache  Yesu  sanaye- 
ndayendanso  poonekera  mwa  aYuda, 
koma  anachoka’po  kunka  ku  dziko 
loyandikira  chipululu,  ku  mudzi  dzina 
lache  Efraimu  ; nakhala  komweko 
pamodzi  ndi  akuphunzira  ache. 
55  Koma  Paskha  wa  aYuda  unali 
pafupi  ; ndipo  ambiri  anakwera 
kunka  ku  Yerusalemu  kuchoka  ku 
miraga,  usanafike  Pashka,  kukadzi- 
yeretsa  iwo  okha.  56  Pamenepo 
analikumfuna  Yesu,  nanena  wina  ndi 
mnzache  poimirira  iwo  m’kachisi, 
Muyesa  bwanji  inu,  sadzadza  ku  phwa- 
ndo  kodi  ? 57  Koma  ansembe  akulu 

ndi  aFarisi  adalamulira,  kuti,  munthu 
wina  akadziwa  pokhala  Iye,  aulule, 
kuti  akamgwire  Iye. 
i O Pomwepo,  anatsala  masiku 
5 asanu  ndi  limodzi  usanafike 
Paskha,  Yesu  anadza  ku  Betaniya 
kumene  kunali  Lazaro,  amene  Yesu 
adamuukitsa  kwa  akufa.  2 Ndipo 
anamkonzera  Iye  chakudya  komweko  ; 
ndipo  Maritaanatumikira ; koma  Laza- 
ro  anali  mmodzi  wa  iwo  akuseama  pa 
chakudyapamodzindilye.  3Pamenepo 
Mariya  m’mene  adatenga  muyeso  umo- 
dzi  wa  mafuta  onunkhira  bwino  a nardo 
a mtengo  wache  wapatali  anadzoza 
mapazi  a Yesu,  napukuta  mapazi  ache 
ndi  tsitsi  lache  ; ndipo  nyumba  ina- 
dzazidwa  ndi  mnunkho  wache  wa  ma- 
futa’wo.  4 Koma  Yudase  Isikariote, 
mmodzi  wa  akuphunzira  ache,  amene 
adzampereka  Iye,  ananena,  5 Nanga 
mafuta  onunkhira  awa  sanagulitsidwa 
chifukwaninji  ndi  marupiya  atheka 
mazana  atatu,  ndi  kupatsidwa  kwa 
osauka  ? 6 Koma  ananena  ichi  si 

chifukwa  analikusamalira  osauka, 
koma  chifukwa  anali  mbala,  ndipo 
pokhala  nalo  thumba,  amaba  zoiki- 
dwa’mo.  7 Pamenepo  Yesu  anati, 
Mleke  iye,  pakuti  anachisungira  ichi 
tsiku  la  kuikidwa  kwanga.  8 Pakuti 
osauka  muli  nawo  pamodzi  ndi  inu 
nthawi  zonse  ; koma  simuli  ndi  Ine 
nthawi  zonse. 

9 Pamenepo  khamu  laikuru  la 
aYuda  linadziwa  kuti  ali  pomwepo  ; 

ndipo  anadza,  si  chifukwa  cha  Ye- 
su  yekha,  koma  kuti  adzaone  La- 
zaro,  amene  adamuukitsa  kwa  akufa. 
10  Koma  ansembe  akulu  anapanga- 
na  kuti  akaphe  Lazaronso ; 1 1 pakuti 
ambiri  a aYuda  anachoka  chifukwa 
cha  iye,  nakhulupirira  Yesu. 

12  M’mawa  mwache  khamu  lali- 
kuru  la  anthu  amene  adadza  ku 
phwando,  pakumva  kuti  Yesu  alinku- 
dza  ku  Yerusalemu,  13  anatenga 
makwata  a kanjedza,  naturuka  ku- 
kakomana  ndi  Iye,  napfuula,  Hosana  ; 
wolemekezeka  Iye  wakudza  m’dzina 
la  Ambuye,  ndiye  Mfumu  ya  Israyeli. 
14  Koma  Yesu,  m’mene  adapeza  ka- 
buru  anakhala  pamenepo ; monga 
mulembedwa : 15  Usaope,  mwana 

wamkazi  wa  Ziyoni  ; taona  Mfumu 
yako  idza  wokhala  pa  mwana  wa 
buru.  16  Izi  sanazidziwa  akuphu- 
nzira  ache  poyamba  ; koma  pamene 
Yesu  analemekezedwa,  pamenepo  ana- 
kumbukila  kuti  izi  zinalembedwa  za 
Iye,  ndi  kuti  adamchitira  Iye  izi. 

17  Pamenepo  khamu’lo  limene  linali 
pamodzi  ndi  Iye,  m’mene  anaitana 
Lazaro  kuturuka  ku  manda,  namuu- 
kitsa  kwa  akufa,  anachita  umboni. 

18  Chifukwa  cha  ichinso  khamu’lo 
linadza  kudzakomana  ndi  Iye,  chi- 
fukwa  anamva  kuti  Iye  adachita 
chizindikilo  ichi.  19  Chifukwa  cha- 
che  aFarisi  ananena  wina  ndi  mnza- 
che,  Muona  kuti  simupindula  kanthu 
konse  ; onani  dziko  litsata  pambuyo 
pache  pa  Iye. 

20  Koma  panali  aHelene  ena  mwa 
iwo  akukwera  kunka  kukalambira  pa 
phwando.  21  Ndipo  iwo  anadza  kwa 
Filipo,  wa  ku  Betsaida  wa  m’Galileya, 
namfunsa  iye,  ndi  kuti,  Mbuye, 
tifuna  kuona  Yesu.  22  Filipo  anadza 
nanena  kwa  Andreya  ; nadza  Andreya 
ndi  Filipo,  nanena  ndi  Yesu.  23  Koma 
Yesu  anayankha  iwo,  nati,  Yafika 
nthawi,  kuti  Mwana  wa  munthu  ale- 
mekezedwe.  24  Indetu,  indetu,  ndi- 
nena  ndi  inu,  Ngati  mbeu  ya  tirigu 
siigwa  m’nthaka,  nifa,  ikhala  pa 
yokha  iyo  ; koma  ngati  ifa,  ibala 
chipatso  chambiri.  25  Iye  wokonda 
moyo  wache  adzautaya  ; ndipo  wo- 
dana  ndi  moyo  wache  m’dziko  lino  la 
pansi  adzausungira  ku  moyo  wosatha. 
26  Ngati  wina  anditumikira  Ine,  andi- 
tsate ; ndipo  kumene  kuli  Ine,  ko- 
mwekonso  kudzakhala  mtumiki 
wanga.  Ngati  wina  anditumikira  Ine, 


Atate  adzamchitira  ulemu  iyeyu. 
27  Moyo  wanga  wabvutika  tsopano  ; 
ndipo  ndidzanena  chiani  ? Atate,  ndi- 
pulumutseni  Ine  ku  nthawi  iyi.  Ko- 
ma  chifukwa  cha  ichi  ndinadzera 
nthawi  iyi.  28  Atate,  lemekezani 
dzina  lanu.  Pomwepo  adadza  mau 
ochokera  kumwamba,  Ndalilemekeza, 
ndipo  ndidzalilemekezanso.  29  Chi- 
fukwa  chache  khamu  la  anthu 
akuimirira’ko,  ndi  kuwamva  ananena 
kuti  kwagunda.  Ena  ananena, 
Mngelo  walankhula  ndi  Iye.  30  Yesu 
anayankha  nati,  Mau  awa  sanafika 
chifukwa  cha  Ine,  koma  cha  inu. 

31  Tsopano  pali  kuweruza  kwa  dziko 
ili  la  pansi ; mkulu  wa  dziko  ili  la 
pansi  adzatayidwa  kunja  tsopano. 

32  Ndipo  Ine,  m’mene  ndikakwezedwa 

ku  dziko,  ndidzakoka  anthu  onse  kwa 
Ine  ndekha.  33  Koma  ananena  ichi 
ndi  kuzindikiritsa  imfa  yanji  akuti 
adzafa  nayo.  34  Pamenepo  khamu’lo 
linayankha  Iye,  Tidamva  ife  m’chila- 
mulo  kuti  Kristu  akhala  ku  nthawi 
yonse  ; ndipo  Inu  munena  bwanji, 
kuti  Mwana  wa  munthu  ayenera 
kukwezedwa  ? Mwana  wa  munthu 
amene  ndani  ? 35  Pamenepo  Yesu 

anati  kwa  iwo,  Katsala  kanthawi 
kakang’ono  ndipo  kuunika  kuli  mwa 
inu.  Yendani  pokhala  muli  nako 
kuunika,  kuti  mdima  sungakupezeni ; 
ndipo  woyenda  mu  mdima  sadziwa 
kumene  amuka’ko.  36  Pokhala  muli 
nako  kuunika,  khulupirirani  kuunika- 
’ko,  kuti  mukakhale  ana  a kuunika’ko. 

Izi  Yesu  analankhula,  nachoka 
nawabisalira.  37  Koma  angakhale 
adachita  zizindikilo  zambiri  zotere  pa 
maso  pawo  iwo  sanakhulupirira  Iye  ; 

38  kuti  mau  a Yesaya  mneneri  aka- 
kwaniridwe,  amene  anati, 

Ambuye,  wakhulupirira  ndani 
kulalikira  kwathu  ? 

Ndipo  mkono  wa  Ambuye  wa- 
bvumbulutsidwa  kwa  yani  ? 

39  Chifukwa  cha  ichi  sanathe  kukhu- 
lupira,  pakuti  Yesaya  anatinso, 

40  Wadetsa  maso  awo,  naumitsa 
mtima  wawo  ; 

Kuti  angaone  ndi  maso,  angazi- 
ndikire  ndi  mtima, 

Nangatembenuke, 

Ndipo  ndingawachiritse. 

41  Izi  anati  Yesaya,  chifukwa  anaona 
ulemerero  wache ; nalankhula  za 
Iye.  42  Kungakhale  kotero,  ambiri 
a mwa  akuru  anakhulupirira  Iye ; 

koma  chifukwa  cha  aFarisi  sanabvo- 
mereza,  kuti  angaletsedwe  m’suna- 
goge,  43  pakuti  anakonda  ulemerero 
wa  anthu  koposa  ulemerero  wa 
Mulungu. 

44.  Koma  Yesu  anapfuula  nati,  Iye 
wokhulupirira  Ine,  sakhulupirira  Ine, 
koma  Iye  wondituma  Ine.  45  Ndipo 
wondiona  Ine  aona  amene  anandituma 
Ine.  46  Ndadza  Ine  kuunika  ku  dziko 
la  pansi,  kuti  yense  wokhulupirira 
Ine  asakhale  mu  mdima.  47  Ndipo 
ngati  wina  akumva  mau  anga,  ndi 
kusawasunga,  Ine  sindimweruza ; 
pakuti  sindinadza  kudzaweruza  dziko 
la  pansi,  koma  kuti  ndipulumutse 
dziko  la  pansi.  48  Iye  amene  akaniza 
Ine,  ndi  kusalandira  mau  anga,  ali 
naye  womweruza  iye  ; mau  amene 
ndalankhula,  iwowa  adzamweruza 
tsiku  lomariza.  49  Pakuti  sindina- 
lankhula  mwa  Ine  ndekha ; koma 
Atate  wondituma  Ine,  yemweyu  ana- 
ndipatsa  Ine  lamulo,  limene  ndikanene, 
ndi  limene  ndikalankhule.  50  Ndipo 
ndidziwa  kuti  lamulo  lache  liri  moyo 
wosatha ; chifukwa  chache  zimene 
ndilankhula,  monga  momwe  Atate 
wanena  ndi  Ine,  momwemo  ndila- 
nkhula. 

■1  O Koma  pasanafike  phwando  la 
I O Paskha,  Yesu,  podziwa  kuti 
nthawi  yache  idadza  yakuchoka  ku- 
turuka  m’dziko  lino  la  pansi,  kunka 
kwa  Atate,  m’mene  anakonda  ache  a 
Iye  yekha  a m’dziko  la  pansi,  ana- 
wakonda  kufikira  chimariziro.  2 Ndi- 
po  pokhala  pa  mgonero,  mdierekezi 
adatha  kuika  mu  mtima  wache  wa 
Yudase  mwana  wa  Simoni  Isikariote, 
kuti  akampereke  Iye,  3 Yesu,  podziwa 
kuti  Atate  adampatsa  Iye  zonse 
m’manja  mwache,  ndi  kuti  anacho- 
kera  kwa  Mulungu,  namuka  kwa 
Mulungu,  4 anyamuka  pa  mgonero, 
nabvula  malaya  ache  ; ndipo  m’mene 
adatenga  chopukutira,  anadzimanga 
m’chuuno.  5 Pomwepo  anathira 
madzi  m’nsambidwe,  nayamba  kusa- 
mbitsa  mapazi  a akuphunzira  ache, 
ndi  kuwapukuta  ndi  chopukutira, 
chimene  anadzimanga  nacho.  6 Ana- 
dza  pomwepo  kwa  Simoni  Petro. 
Iyeyu  ananena  ndi  Iye,  Ambuye, 
kodi  Inu  mundisambitsa  ine  mapazi  ? 
7 Yesu  anayankha  nati  kwa  iye, 
Chimene  ndichita  Ine,  suchidziwa 
tsopano  ; koma  udzadziwa  m’tsogolo 
mwache.  8 Petro  ananena  ndi  Iye, 


Simudzasambitsa  mapazi  anga  ku 
nthawi  yonse.  Yesu  anamyankha 
iye,  Ngati  sindikusambitsa  iwe  ulibe 
cholandira  pamodzi  ndi  Ine.  9 Si- 
moni  Petro  ananena  ndi  Iye,  Ambuye, 
si  mapazi  anga  okha,  komanso  manja 
ndi  mutu.  10  Yesu  ananena  naye, 
Amene  anatha  kusamba  alibe  kusowa 
koma  kusamba  mapazi,  koma  ayera 
monse  : ndipo  inu  ndinu  oyera,  koma 
si  nonse  ai.  11  Pakuti  anadziwa 
amene  adzampereka  Iye ; chifukwa 
cha  ichi  anati,  Simuli  oyera  nonse. 

1 2 Pamenepo,  atatha  Iye  kusambitsa 
mapazi  awo,  ndi  kutenga  malaya  ache, 
anaseamanso,  nati  kwa  iwo,  Nanga 
chimene  ndakuchitirani  inu,  muchi- 
zindikira  kodi  ? 13  Inu  mundicha 

Ine  Mphunzitsi,  ndi  Ambuye : ndipo 
munena  bwino  ; pakuti  ndine  amene. 

1 4 Chifukwa  chache,  ngati  Ine  Ambu- 
ye,  ndi  Mphunzitsi,  ndasambitsa  ma- 
pazi  anu,  inunso  muyenera  kusa- 
mbitsana  mapazi  wina  ndi  mnzache. 

15  Pakuti  ndakupatsani  inu  chitsanzo, 
kuti,  monga  Ine  ndakuchitirani  inu, 
inunso  muchite.  16  Indetu,  indetu, 
ndinena  ndi  inu,  Kapolo  sali  wamkulu 
ndi  mbuye  wache  ; kapena  mtumwi 
sali  wamkuru  ndi  womtuma  iye. 
17  Ngati  mudziwa  izi,  odala  inu  ngati 
muzichita.  18  Sindinena  za  inu 
nonse ; ndidziwa  amene  ndawasa- 
nkha  : koma  kuti  cholemba  chikwa- 
niridwe,  Iye  wakudya  mkate  wanga 
anatsalimira  pa  Ine  chidendene  cha- 
che.  19  Kuyambira  tsopano  ndinena 
kwa  inu,  chisadachitike,  kuti  pame- 
ne  chitachitika,  mukakhulupire  kuti 
ndine  amene.  20  Indetu,  indetu,  ndi- 
nena  ndi  inu,  Iye  wolandira  amene  ali 
yense  ndimtuma,  andilandira  Ine  ; 
koma  wolandira  Ine  alandira  wondi- 
tuma  Ine. 

21  Yesu  m’mene  adanene  izi,  ana- 
bvutika  mu  mzimu,  nachita  umboni, 
nati,  Indetu,  indetu,  ndinena  ndi  inu, 
kuti  mmodzi  wa  inu  adzandipereka 
Ine.  22  Akuphunzira  analikupenyana 
wina  kwa  mnzache,  ndi  kusinkha- 
sinkha  kuti  ananena  za  yani.  23  Ko- 
ma  mmodzi  wa  akuphunzira  ache 
amene  Yesu  anamkonda  analiku- 
tsamira  pa  chifuwa  cha  Yesu.  24  Pa- 
menepo  Simoni  Petro  anamkodola 
nanena  naye,  Utiuze  ndiye  yani  amene 
anena  za  iye.  25  Iyeyu  potsamira 
pomwepo,  pa  chifuwa  cha  Yesu,  ane- 
na  ndi  Iye,  Ambuye,  ndiye  yani  ? 

26  Ndipo  Yesu  anayankha,  Ndi  iyeyu, 
amene  Ine  ndidzamsunsira  nthongo 
ndi  kumpatsa.  Pamenepo,  m’mene 
anasunsa  nthongo  anaitenga  naipatsa 
Yudase  mwana  wa  Simoni  Isikariote. 

27  Ndipo  pambuyo  pache  pa  nthongo- 
’yo,  Satana  analowa  mwa  iyeyu. 
Pamenepo  Yesu  ananena  naye,  Chi- 
mene  uchita,  chita  msanga.  28  Koma 
palibe  mmodzi  wa  iwo  akuseama’ko 
anadziwa  chimene  anafuna,  poti  atere 
naye.  29  Pakuti  popeza  Yudase  anali 
nalo  thumba,  ena  analikuyesa  kuti 
Yesu  ananena  kwa  iye,  Gula  zi- 
mene  zitisowa  pa  phwando  ; kapena, 
kuti  apatse  kanthu  kwa  aumphawi. 
30  Pamenepo  iyeyo  m’mene  adala- 
ndira  nthongo,  anaturuka  pomwepo. 
Koma  kunali  usiku. 

31  Tsono  m’mene  adaturuka,  Yesu 
ananena,  Tsopano  walemekezeka  Mwa- 
na  wa  munthu,  ndipo  Mulungu  wa- 
lemekezedwa  mwa  Iye  ; 32  ndipo 

Mulungu  adzamlemekeza  Iye  mwa 
Iye  yekha,  adzamlemekeza  Iye  tso- 
pano  apa.  33  Tiana,  katsala 
kanthawi  ndikhala  ndi  inu.  Mu- 
dzandifunafuna  Ine ; ndipo  monga 
ndinanena  kwa  aYuda,  kuti  kumene 
ndinka’ko  Ine,  inu  simungathe  kudza, 
momwemo  ndinena  kwa  inu  tsopano. 

34  Ndikupatsani  inu  lamulo  latsopano, 
kuti  mukondane  wina  ndi  mnzache  ; 
monga  ndakonda  inu,  kuti  inu- 
nso  mukondane  wina  ndi  mnzache. 

35  Mwa  ichi  adzazindikira  onse  kuti 
muli  akuphunzira  anga,  ngati  muli 
nacho  chikondano  wina  ndi  mnzache. 

36  Simoni  Petro  anena  ndi  Iye, 
Ambuye,  mumuka  kuti  ? Yesu  ana- 
yankha,  Kumene  ndimuka’ko  sunga- 
the  kunditsata  Ine  tsopano  ; koma 
udzanditsata  bwino  lomwe.  37  Petro 
ananena  ndi  Iye,  Ambuye,  sindingathe 
kukutsatani  Inu  tsopano  chifukwa- 
ninji  ? Ndidzataya  moyo  wanga  chi- 
fukwa  cha  Inu.  38  Yesu  anayankha, 
Moyo  wako  kodi  udzautaya  chifukwa 
cha  Ine  ? Indetu,  indetu,  ndinena 
kwa  iwe,  Asanalire  tambala  udzandi- 
kana  Ine  katatu. 

1 yi  Mtima  wanu  usabvutike  ; mu- 
I i khulupirira  Mulungu,  khulu- 
pirirani  Inenso.  2 M'nyumba  ya 
Atate  wanga  alimo  malo  okhala’mo 
ambiri.  Ngati  sikudali  kutero,  ndi- 
kadakuuzani  inu ; pakuti  ndipita 
kukukonzerani  inu  malo.  3 Ndipo 
ngati  ndipita  kukakonzera  inu  malo, 


ndidzabweranso,  ndipo  ndidzalandira 
inu  kwa  Ine  ndekha  ; kuti  kume- 
ne  kuli  Ine’ko,  mukakhale  inunso. 
4 Ndipo  kumene  ndinka’ko  Ine, 
mudziwa  njira  yache.  5 Tomasi 
ananena  ndi  Iye,  Ambuye,  sitidziwa 
kumene  munka’ko  ; tidziwa  njira 
bwanji  ? 6 Yesu  ananena  naye,  Ine 

ndine  njira,  ndi  choonadi,  ndi  moyo. 
Palibe  munthu  adza  kwa  Atate,  koma 
mwa  Ine.  7 Mukadazindikira  Ine 
mukadadziwa  Atate  wanganso  ; ku- 
yambira  tsopano  mumzindikira  Iye, 
ndipo  mwamuona  lye.  8 Filipo  ana- 
nena  ndi  Iye,  Ambuye,  tionetsereni 
ife  Atate,  ndipo  chitikwanira.  9 Yesu 
ananena  naye,  Kodi  ndiri  ndi  inu 
nthawi  yaikuru  yotere,  ndipo  sunandi- 
zindikira,  Filipo  ? Iye  amene  wa- 
ndiona  Ine  waona  Atate  ; unena  iwe 
bwanji,  Mutionetsere  Atate  ? 10  Su- 

khulupirira  kodi  kuti  ndiri  Ine  mwa 
Atate,  ndi  Atate  ali  mwa  Ine  ? Mau 
amene  ndinena  Ine  kwa  inu  sindila- 
nkhula  kwa  Ine  ndekha  ; koma  Atate 
wokhala  mwa  Ine  achita  nchito 
zache.  11  Khulupirirani  Ine,  kuti 
Ine  ndiri  mwa  Atate  ndi  Atate  ali  mwa 
Ine  ; koma  ngati  si  chomwecho, 
khulupirirani  Ine  chifukwa  cha  nchito 
zomwe.  12  Indetu,  indetu,  ndinena 
kwa  inu,  Woknulupirira  Ine,  nchito 
zimene  ndichita  Ine  adzazichitanso 
iyeyu  ; ndipo  adzachita  zoposa  izi  ; 
chifukwa  ndipita  Ine  kwa  Atate. 
13  Ndipo  chimene  chiri  chonse  mu- 
kafunse  m’dzina  langa,  ndidzachichita, 
kuti  Atate  akalemekezedwe  mwa 
Mwana.  14  Ngati  mudzapempha 
kanthu  m’dzina  langa,  ndidzachita. 
15  Ngati  mukonda  Ine,  sungani  mala- 
mulo  anga.  16  Ndipo  Ine  ndidza- 
pempha  Atate,  ndipo  adzakupatsani 
inu  Nkhoswe  yina,  kuti  akhale  ndi 
inu  ku  nthawi  yonse,  1 7 ndiye  Mzimu 
wa  choonadi  ; amene  dziko  la  pansi 
silingathe  kumlandira,  pakuti  sili- 
muona  Iye,  kapena  kumzindikira  Iye. 
Inu  mumzindikira  lye  ; chifukwa 
akhala  ndi  inu  nadzakhala  mwa  inu. 
18  Sindidzakusiyani  inu  mukhaie  ana 
a masiye  ; ndidza  kwa  inu.  19  Ka- 
tsala  kanthawi,  ndipo  dziko  la  pansi 
silindionanso  Ine ; koma  inu  mundi- 
ona ; popeza  Ine  ndiri  ndi  moyo  inunso 
mudzakhala  ndi  moyo.  20  Tsiku 
lomwelo  mudzazindikira  kuti  ndiri 
Ine  mwa  Atate  wanga,  ndi  inu  mwa 
Ine,  ndi  Ine  mwa  inu.  21  Iye  waku- 

khala  nawo  malamulo  anga,  ndi 
kuwasunga,  iyeyu  ndiye  wondikonda 
Ine  ; koma  wondikonda  Ine  adzako- 
ndedwa  ndi  Atate  wanga,  ndipo  Ine 
ndidzamkonda,  ndipo  ndidzadzionetsa 
ndekha  kwa  iye.  22  Yudase,  si  Isi- 
kariote,  ananena  ndi  Iye,  Ambuye, 
chachitika  chiani  kuti  muziti  mudzi- 
onetsa  nokha  kwa  ife,  koma  si  kwa 
dziko  la  pansi  ? 23  Yesu  anayankha 

nati  kwa  iye,  Ngati  wina  akonda 
Ine,  adzasunga  mau  anga ; ndipo 
Atate  wanga  adzamkonda,  ndipo, 
tidzadza  kwa  iye,  ndipo  tidzayesa  kwa 
iye  mokhalamo.  24  Wosandikonda 
Ine  sasunga  mau  anga  ; ndipo  mau 
amene  mumva  sali  mau  anga,  koma 
a Atate  wondituma  Ine. 

25  Izi  ndalankhula  nanu,  pakukha- 
la  ndi  inu.  26  Koma  Nkhoswe’yo, 
Mzimu  Woyera,  amene  Atate  adza- 
mtuma  m’dzina  langa,  iyeyo  adza- 
phunzitsa  inu  zonse,  nadzakumbutsa 
inu  zinthu  zonse  zimene  ndinanena 
kwa  inu.  27  Mtendere  ndikusiyirani 
inu,  mtendere  wanga  ndikupatsani  ; 
Ine  sindikupatsani  inu  monga  dziko 
la  pansi  lipatsa.  Mtima  wanu  usa- 
bvutike,  kaperia  usachite  mantha. 

28  Mwamva  kuti  Ine  ndinanena  kwa 
inu,  Ndimuka,  ndipo  ndidza  kwa 
inu.  Mukadandikonda  Ine,  mukadako- 
ndwera  kuti  ndipita  kwa  Atate  ; 
pakuti  Atate  ali  wamkuru  ndi  Ine. 

29  Ndipo  tsopano  ndakuuzani  chisa- 

nachitike,  kuti  pamene  chitachitika 
mukakhulupire.  30  Sindidzalankhu- 
lanso  zambiri  ndi  inu,  pakuti  mkuru 
wa  dziko  la  pansi  adza  ; ndipo  alibe 
kanthu  mwa  Ine  ; 31  koma  kuti 

dziko  la  pansi  lizindikire  kuti  ndikonda 
Atate,  ndi  kuti  ndichita  monga  mo- 
mwe  Atate  wandilamulira.  Nyamu- 
kani  tizimuka  kuchokera  kuno. 

"j  Ine  ndine  mpesa  weniweni, 
I \J  ndipo  Atate  wanga  ndiye  wa 
m’munda.  2 Nthambi  iri  yonse  ya 
mwa  Ine  yosabala  chipatso,  aichotsa  ; 
ndi iri yonse yakubala  chipatso,  aisadza, 
kuti  ikabale  chipatso  chochuruka. 
3 Mwakhala  okonzeka  tsopano  inu 
chifukwa  cha  mau  amene  ndala- 
nkhula  ndi  inu.  4 Khalani  mwa  Ine, 
ndi  Ine  mwa  inu.  Monga  nthambi 
siingathe  kubala  chipatso  pa  yokha, 
ngati  siikhala  mwa  mpesa  ; motere 
mulibe  inunso  ngati  simukhala  mwa 
Ine.  5 Ine  ndine  mpesa,  inu  ndinu 
nthambi  zache  : wakukhala  mwa  Ine, 


ndi  Ine  mwa  iye,  ameneyo  abala 
chipatso  chambiri  ; pakuti  kopanda 
Ine  simungathe  kuchita  kanthu. 
6 Ngati  wina  sakhala  mwa  Ine,  wa- 
tayika  kunja  monga  nthambi,  nafota  ; 
ndipo  azisonkhanitsa  nazitaya  ku 
moto,  nazitentha.  7 Ngati  mukhala 
mwa  Ine,  ndi  mau  anga  akhala  mwa 
inu,  pemphani  chimene  chiri  chonse 
muchifuna,  ndipo  chidzachitika  kwa 
inu.  8 Mwa  ichi  alemekezedwa  Atate 
wanga,  kuti  mubale  chipatso  chambiri ; 
ndipo  mudzakhala  akuphunzira  anga. 
9 Monga  momwe  Atate  wandikonda 
Ine,  Inenso  ndakonda  inu  ; khalani 
m’chikondi  changa.  10  Ngati  mu- 
sunga  malamulo  anga  mudzakhala 
m’chikondi  changa  ; monga  Ine  nda- 
sunga  malamulo  a Atate  wanga,  ndipo 
ndikhala  m’chikondi  chache.  11  Izi 
ndalankhula  ndi  inu,  kuti’  chimwe- 
mwe  changa  chikhale  mwa  inu,  ndi 
kuti  chimwemwe  chanu  chidzale. 
12  Lamulo  langa  ndi  ili,  kuti,  muko- 
ndane  wina  ndi  mnzache,  monga 
ndakonda  inu.  13  Palibe  munthu 
ali  nacho  chikondi  choposa  ichi  cha- 
kuti  munthu  ataya  moyo  wache  chi- 
fukwa  cha  abwenzi  ache.  14  Muli 
abwenzi  anga  inu,  ngati  muzichita 
zimene  ndikulamulirani  inu.  15  Si- 
ndichanso  inu  akapolo  ; chifukwa 
kapolo  sadziwa  chimene  mbuye  wache 
achita  ; koma  ndacha  inu  abwenzi  ; 
chifukwa  zonse  zimene  ndazimva  kwa 
Atate  wanga  ndakudziwitsani . 1 6 Inu 

simunandisankha  Ine,  koma  Ine  ndi- 
nakusankhani  inu,  ndipo  ndinaku- 
ikani,  kuti  mukamuke  inu  ndi  kubala 
chipatso,  ndi  kuti  chipatso  chanu 
chikhale  ; kuti  chimene  chiri  chonse 
mukapempha  Atate  m’dzina  langa 
akakupatseni  inu.  17  Zinthu  izi 
ndilamulira  inu,  kuti  mukondane 
wina  ndi  mnzache.  18  Ngati  dziko 
la  pansi  lida  inu,  mudziwa  kuti  lidada 
Ine  lisanayambe  kuda  inu.  1 9 Muka- 
dakhala  a dziko  la ' pansi,  dziko  la 
pansi  likadakonda  zache  za  lokha  ; 
koma  popeza  simuli  a dziko  la  pansi, 
koma  Ine  ndinakusankhani  inu  mwa 
dziko  la  pansi,  chifukwa  cha  ichi  li- 
kudani  inu.  20  Kumbukilani  mau 
amene  Ine  ndinanena  kwa  inu,  Kapolo 
sali  wamkuru  ndi  mbuye  wache. 
Ngati  anandilondalonda  Ine,  adzaku- 
londalondani  inunso  ; ngati  anasunga 
mau  anga,  adzasunga  anunso.  21  Ko- 
ma  izi  zonse  adzakuchitirani  chifukwa 

cha  dzina  langa,  chifukwa  sadziwa 
wondituma  Ine.  22  Sindikadadza 
ndi  kulankhula  nawo  sakadakhala 
nalo  chimo ; koma  tsopano  alibe 
chowiringula  pa  machimo  awo.  23  Iye 
wondida  Ine,  adanso  Atate  wanga. 
24  Sindikadachita  mwa  iwo  nchito 
zosachita  wina,  sakadakhala  nalo 
chimo  ; koma  tsopano  anaona  nada 
Ine  ndi  Atate  wanganso.  25  Koma 
chitero,  kuti  mau  olembedwa  m’chi- 
lamulo  chawo  akwaniridwe,  kuti, 
Anandida  Ine  kopanda  chifukwa. 
26  Koma  pamene  wafika  Nkhoswe, 
amene  Ine  ndidzamtuma  kwa  inu 
kuchokera  kwa  Atate,  ndiye  Mzimu 
wa  choonadi,  amene  aturuka  kwa 
Atate,  Iyeyu  adzandichitira  Ine  umbo- 
ni.  27  Ndipo  inunso  muchita  umboni, 
pakuti  muli  ndi  Ine  kuyambira  chi- 
yambi. 

1 O Izi  ndalankhula  ndi  inu 

1 U kuti  mungakhumudwitsidwe. 

2 Adzakuturutsani  m’masunagoge  ; 

koma  ikudza  nthawi  imene  yense 
wakupha  inu  adzayesa  kuti  atumi- 
kira  Mulungu.  3 Ndipo  izi  adzachita, 
chifukwa  sanadziwa  Atate,  kapena 
Ine.  4 Koma  zinthu  izi  ndalankhula 
ndi  inu  kuti  ikadza  nthawi  yawo, 
mukakumbukire  kuti  ndinakuuzani. 
Koma  izi  sindinanena  kwa  inu  ku- 
yambira  pa  chiyambi,  chifukwa  ndi- 
nali  pamodzi  ndi  inu.  5 Koma  tso- 
pano  ndimuka  kwa  Iye  wondituma 
Ine  ; ndipo  palibe  wina  mwa  inu 
andifunsa  Ine,  Munka  kuti  ? 6 Koma 

chifukwa  ndalankhula  izi  ndi  inu 
chisoni  chadzala  mu  mtima  mwanu. 

7 Koma  ndinena  Ine  choonadi  ndi 
inu  ; kuyenera  kwa  inu  kuti  ndichoke 
Ine ; pakuti  ngati  sindichoka,  Nko- 
swe’yo  sadzadza  kwa  inu  ; koma  ngati 
ndipita  ndidzamtuma  Iye  kwa  inu. 

8 Ndipo  atadza  Iyeyo,  adzatsutsa 
dziko  la  pansi  za  machimo,  ndi  za 
chilungamo,  ndi  za  chiweruziro  ; 

9 za  machimo,  chifukwa  sakhulupirira 

Ine  ; 10  za  chilungamo,  chifukwa 

ndinka  kwa  Atate,  ndipo  simundiona- 
nso  ; 1 1 za  chiweruziro,  chifukwa 

mkuru  wa  dziko  ili  la  pansi  waweru- 
zidwa.  12  Ndiri  nazo  zambirinso  za 
kunena  kwa  inu,  koma  simungathe 
kuzisenza  tsopano  lino.  13  Koma 
atadza  Iyeyo,  Mzimu  wa  choonadi, 
adzatsogolera  inu  m’choonadi  chonse  ; 
pakuti  sadzalankhula  za  Iye  mwini  ; 
koma  zinthu  ziri  zonse  adzazimva, 


adzazilankhula  ; ndipo  zinthu  ziri- 
nkudza  adzakulalikirani.  14  Iye- 
yo  adzalemekeza  Ine ; chifukwa 
adzatenga  za  mwa  Ine,  nadzalalikira 
kwa  inu.  15  Zinthu  ziri  zonse  Atate 
ali  nazo  ndi  zanga  ; chifukwa  chache 
ndinati,  kuti  atenga  za  mwa  Ine, 
nadzalalikira  kwa  inu.  16  Katsala 
kanthawi,  ndipo  simundionanso  Ine, 
ndipo  kanthawinso,  ndipo  mudza- 
ndiona  Ine.  17  Mwa  akuphunzira 
ache  tsono  anati  wina  ndi  mnzache, 
Ichi  nchiani  chimene  anena  ndi  ife, 
Kanthawi  ndipo  simundiona ; ndi- 
ponso  kanthawi,  ndipo  mudzandiona  ; 
ndipo,  chifukwa  ndimuka  kwa  Atate  ? 
18  Chifukwa  chache  ananena,  Ichi 
nchiani  chimene  anena,  Kanthawi  ? 
Sitidziwa  chimene  alankhula.  19  Ye- 
su  anazindikira  kuti  analikufuna 
kumfunsa  Iye,  ndipo  anati  kwa  iwo, 
Kodi  mulikufunsana  wina  ndi  mnza- 
che  za  ichi,  kuti  ndinati,  Kanthawi 
ndipo  simundiona  Ine,  ndiponso 
kanthawi  nimudzandiona  Ine  ? 
20  Indetu,  indetu,  ndinena  ndi  inu, 
kuti  mudzalira  ndi  kubuma  maliro 
inu,  koma  dziko  la  pansi  lidzakondwe- 
ra ; mudzachita  chisoni  inu,  koma 
chisoni  chanu  chidzasandulika  chi- 
mwemwe.  21  Mkazi  pamene  akuti 
abale  ali  nacho  chisoni,  chifukwa 
yafika  nthawi  yache  ; koma  pamene 
wabala  mwana,  sakumbukilanso  ku- 
sauka’ko,  chifukwa  cha  chimwemwe 
kuti  wabadwa  munthu  ku  dziko  la 
pansi.  22  Ndipo  inu  tsono  muli  nacho 
chisoni  tsopano  lino,  koma  ndidza- 
kuonaninso,  ndipo  mtima  wanu 
udzakondwera,  ndipo  palibe  wina 
adzachotsa  kwa  inu  chimwemwe 
chanu.  23  Ndipo  tsiku  limenelo 
simudzandifunsa  kanthu.  Indetu, 
indetu,  ndinena  kwa  inu,  Ngati 
mudzapempha  Atate  kanthu,  adza- 
kupatsani  inu  m’dzina  langa.  24  Ku- 
fikira  tsopano  simunapempha  kanthu 
m’dzina  langa ; pemphani,  ndipo 
mudzalandira,  kuti  chimwemwe  chanu 
chikwaniridwe. 

25  Zinthu  izi  ndalankhula  ndi  inu 
m’mafanizo  ; ikudza  nthawi  imene 
sindidzalankhula  ndi  inu  m’mafanizo, 
koma  ndidzakulalikirani  inu  momve- 
ka  za  Atate.  26  Tsiku  limenelo 
mudzapempha  m’dzina  langa  ; ndipo 
sindinena  kwa  inu  kuti  Ine  ndidza- 
funsira  inu  kwa  Atate  ; 27  pakuti 

Atate  yekha  akonda  inu,  chifukwa 


1 12 


YOHANE 


16.  28—17.  26 


inu  mwandikonda  Ine,  ndi  kukhulu- 
pirira  kuti  Ine  ndinaturuka  kwa  Atate. 
28  Ndinaturuka  mwa  Atate,  ndipo 
ndadza  ku  dziko  la  pansi  : ndilisiyanso 
dziko  la  pansi,  ndipo  ndipita  kwa 
Atate.  29  Akuphunzira  ache  ana- 
nena,  Onani,  tsopano  mulankhula 
zomveka,  ndipo  mulibe  kunena  chi- 
phiphiritso.  30  Tsopano  tidziwa  kuti 
mudziwa  zonse,  ndipo  mulibe  kusowa 
kuti  wina  akafunse  Inu  ; mwa  ichi 
tikhulupirira  kuti  munaturuka  kwa 
Mulungu.  31  Yesu  anayankha  iwo, 
Kodi  mukhulupirira  tsopano  ? 32  Ona- 
ni  ikudza  nthawi,  ndipo  yafika,  imene 
mudzabalalitsidwa,  yense  ku  zache 
za  yekha,  ndipo  mudzandisiya  Ine  pa 
ndekha.  Ndipo  sindikhala  pa  ndekha, 
chifukwa  Atate  ali  pamodzi  ndi  Ine. 
33  Zinthu  izi  ndalankhula  ndi  inu, 
kuti  mwa  Ine  mukakhale  nawo 
mtendere.  M’dziko  la  pansi  mudza- 
khala  nacho  chibvuto,  koma  limbi- 
kani  mtima  ; ndalilaka  dziko  la  pansi 
Ine. 

"I  "7  Zinthu  izi  analankhula  Yesu  ; 
I I ndipo  m’mene  anakweza  maso 
ache  kumwamba,  anati,  Atate,  yafika 
nthawi ; lemekezani  Mwana  wanu, 
kuti  Mwana  wanu  akulemekezeni 
Inu  ; 2 monga  mwampatsa  Iye  ula- 
muliro  pa  thupi  liri  lonse,  kuti  onse 
amene  mwampatsa  Iye,  awapatse  iwo 
moyo  wosatha.  3 Koma  moyo  wo- 
satha  ndi  uwu,  kuti  akadziwe  Inu 
Mulungu  woona  yekha,  ndi  Yesu 
Kristu  amene  munamtuma.  4 Ine 
ndalemekeza  Inu  pa  dziko  la  pansi, 
m’mene  ndinatsiriza  nchito  imene 
munandipatsa  ndichite.  5 Ndipo 
tsopano,  Atate  Inu,  lemekezani  Ine 
ndi  Inu  nokha  ndi  ulemerero  umene 
ndinali  nawo  ndi  Inu  lisanakhale 
dziko  la  pansi.  6 Ndalionetsera  dzina 
lanu  kwa  anthu  amene  mwandipatsa 
Ine  m’dziko  la  pansi  ; anali  anu, 
ndipo  mwandipatsa  Ine  iwo  ; ndipo 
adasunga  mau  anu.  7 Azindikira 
tsopano  kuti  zinthu  ziri  zonse  zimene 
mwandipatsa  Ine  zichokera  kwa  Inu  ; 
8 chifukwa  mau  amene  munandipatsa 
Ine  ndinapatsa  iwo  ; ndipo  analandira, 
nazindikira  koona  kuti  ndinaturuka 
kwa  Inu,  ndipo  anakhulupira  kuti 
Inu  munandituma  Ine.  9 Ine  ndiwa- 
pempherera  iwo  ; sindipempherera 
dziko  la  pansi,  koma  iwo  amene  mwa- 
ndipatsa  Ine,  10  chifukwa  ali  anu  : 
ndipo  zanga  zonse  ziri  zanu,  ndi  zanu 


ziri  zanga ; ndipo  ndilemekezedwa 
mwa  iwo.  11  Sindikhalanso  m’dziko 
la  pansi,  koma  iwo  ali  m’dziko  la 
pansi,  ndipo  Ine  ndidza  kwa  inu. 
Atate  Woyera,  sungani  awa  m’dzina 
lanu  amene  mwandipatsa  Ine,  kuti 
akhale  mmodzi,  monga  ife.  12  Pa- 
mene  ndinakhala  nawo  Ine  ndina- 
likuwasunga  iwo  m’dzina  lanu  amene 
mwandipatsa  Ine ; ndipo  ndinawa- 
sunga,  ndipo  sanatayika  mmodzi 
yense  wa  iwo,  koma  mwana  wa  chi- 
tayiko,  kuti  lembo  likwaniridwe. 
1 3 Koma  tsopano  ndidza  kwa  Inu  ; 
ndipo  izi  ndilankhula  m’dziko  la  pansi, 
kuti  akhale  nacho  chimwemwe  changa 
chokwaniridwa  mwa  iwo  okha.  14Ine 
ndawapatsa  iwo  mau  anu ; ndipo 
dziko  la  pansi  linadana  nawo,  chifukwa 
sakhala  a dziko  la  pansi,  monga  Ine 
sindikhala  wa  dziko  la  pansi.  15  Si- 
ndipempha  kuti  muwachotse  iwo 
m’dziko  la  pansi,  koma  kuti  muwa- 
sunge  iwo  kuletsa  woipa’yo.  16  Siali 
a dziko  la  pansi  monga  Ine  sindiri  wa 
dziko  la  pansi.  17  Patulani  iwo 
m’choonadi  ; mau  anu  ndi  choonadi. 
18  Monga  momwe  munandituma  Ine 
ku  dziko  la  pansi,  Inenso  ndinatuma 
iwo  ku  dziko  la  pansi.  19  Ndipo  chi- 
fukwa  cha  iwo  Ine  ndidzipatula 
ndekha  kuti  iwonso  akhale  opatulidwa 
m’choonadi.  20  Koma  sindipemphe- 
rera  iwo  okha,  komanso  iwo  akukhu- 
lupirira  Ine  chifukwa  cha  mau  awo  ; 
21  kuti  onse  akakhale  amodzi,  monga 
Inu  Atate  mwa  Ine,  ndi  Ine  mwa  Inu, 
kuti  iwonso  akakhale  mwa  ife : 
kuti  dziko  la  pansi  likakhulupire 
kuti  Inu  munandituma  Ine.  22  Ndipo 
ulemerero  umene  mwandipatsa  Ine 
ndapatsa  iwo  ; kuti  akhale  amodzi, 
monga  Ife  tiri  mmodzi  ; 23  Ine  mwa 
iwo,  ndi  Inu  mwa  Ine,  kuti  akhale 
angwiro  mwa  mmodzi  ; kuti  dziko 
la  pansi  lizindikire  kuti  Inu  mu- 
nandituma  Ine,  nimunawakonda 
iwo,  monga  momwe  munakonda  Ine. 
24  Atate,  amene  mwandipatsa  Ine, 
ndifuna  kuti,  kumene  ndiri  Ine, 
iwonso  akhale  pamodzi  ndi  Ine  ; 
kuti  ayang’anire  ulemerero  wanga, 
umene  mwandipatsa  Ine ; pakuti 
munandikonda  Ine  lisanakhazikike 
dziko  la  pansi.  25  Atate  wolungama, 
dziko  la  pansi  silinadziwa  Inu,  koma 
Ine  ndinadziwa  Inu  ; ndipo  iwo  ana- 
zindikira  kuti  munandituma  Ine ; 
26  ndipo  ndinazindikiritsa  iwo  dzina 

lanu,  ndipo  ndidzalizindikiritsa  ; kuti 
chikor.di  chimene  munandikonda 
nacho  chikhale  mwa  iwo,  ndi  Ine  mwa 
iwo. 

1 Q M’mene  Yesu  adanena  izi,  ana- 

1 Q turuka  ndi  akuphunzira  ache, 
kunka  tsidya  lija  la  mtsinjewa  Kedro-  ! 
ni,  kumene  kunali  munda,  umene  ana- 
lowa’mo  Iye  ndi  akuphunzira  ache. 

2 Koma  Yudasenso  amer.e  akampereka 

Iye,  anadziwa  malo’wo  ; chifukwa 
Yesu  akamka’ko  kawiri  kawiri  ndi 
akuphunzira  ache.  3 Pamenepo 
Yudase,  m’mene  adatenga  gulu  la 
asilikari,  ndi  anyamata  kwa  akulu 
ansembe  ndi  aFarisi,  anadza  komweko 
ndi  nyali  ndi  miyuni  ndi  zida.  4 Pa- 
menepo  Yesu,  podziwa  zonse  ziri- 
nkudza  pa  Iye,  anaturuka,  nati  kwa 
iwo,  Mufuna  yani  ? 5 Anayankha 

Iye,  Yesu  mNazarayo.  Yesu  ananena 
nawo,  Ndine.  Koma  Yudase  yemwe, 
wompereka  Iye,  anaima  nawo 
pamodzi.  6 Ndipo  m’mene  anati  kwa 
iwo,  Ndine,  anabwerera  m’mbuyo, 
nagwa  pansi.  7 Pamenepo  anawa- 
funsanso,  Mufuna  yani  ? koma  iwo 
anati,  Yesu  mNazarayo.  8 Yesu 
anayankha,  Ndati,  Ndine  ; chifukwa 
chache  ngati  mufuna  Ine,  lekani  awa 
amuke  ; 9 kuti  akwaniridwe  mau 

amene  ati,  Mwa  iwo  amene  mwandi- 
patsa  Ine,  sindinataya  mmodzi. 

10  Pamenepo  Simoni  Petro  pokhala 
nalo  lupanga,  analisolola  nakantha 
kapolo  wa  mkulu  wa  ansembe,  namse- 
nga  khutu  lache  lamanja.  Koma 
dzina  lache  la  kapolo’yo  ndiye  Malko. 

11  Pamenepo  Yesu  anati  kwa  Petro, 
Longa  lupanga  m’chimake  chache  ; 
chikho  chimene  Atate  wandipatsa  Ine 
sindimwere  ichi  kodi  ? 

12  Ndipo  khamu’lo  ndi  kapitao 
wamkuru,  ndi  anyamata  a aYuda  ana- 
gwira  Yesu  nammanga  Iye,  13  naya- 
mba  kupita  naye  kwa  Anasi  ; pakuti 
anali  mpongozi  wa  Kayafa,  amene 
anali  mkulu  wa  ansembe  chaka  cho- 
mwecho.  14  Koma  Kayafa,  anali 
uja  wakulangiza  aYuda,  kuti  kuyenera 
munthu  mmodzi  afere  anthu. 

15  Koma  Simoni  Petro  ndi  wophu- 
nzira  wina  anatsata  Yesu.  Koma 
wophunzira  ameneyo  anali  wodzi- 
wika  kwa  mkulu  wa  ansembe,  nalowa 
pamodzi  ndi  Yesu  m’bwalo  la  mkulu 
wa  ansembe  ; 16  koma  Petro  anaima 
ku  khomo  kunja.  Chifukwa  chache 
wophunzira  winayo  amene  anadzi-  i 


wika  kwa  mkulu  wa  ansembe,  anatu- 
ruka  nalankhula  ndi  wapakhomo,  na- 
lowe  tsa  Petro.  17  Pamenepo  namwali 
wapakhomo’yo  ananena  kwa  Petro, 
Kodi  suli  iwenso  wa  akuphunzira 
a munthu  uyu  ? lyeyu  ananena, 
Sindine.  18  Koma  akapolo  ndi  anya- 
mata  analikuimirira’ko,  atasonkha 
moto  wa  makara  ; pakuti  kunali 
kuzizira  ; ndipo  anali  kuotha  moto  ; 
koma  Petronso  anali  nawo  ali  kuimi- 
rira  ndi  kuotha  moto. 

1 9 Ndipo  mkulu  wa  ansembe  anaf  u- 
nsa  Yesu  za  akuphunzira  ache,  ndi  chi- 
phunzitso  chache.  20  Yesuanayankha 
iye,  Ine  ndalankhula  zomveka  kwa 
dziko  la  pansi  ; ndinaphunzitsa  Ine 
nthawi  zonse  m’sunagoge  ndi  m’ka- 
chisi,  kumene  amasonkhana  aYuda 
onse  ; ndipo  mobisika  sindinalankhu- 
la  kanthu.  21  Undifunsiranji  Ine  ? 
funsa  iwo  amene  adamva,  chimene 
ndinalankhula  nawo  ; taona,  amene- 
wo  adziwa  chimene  ndinanena  Ine. 
22  Koma  m’mene  Iye  adanena  izi, 
mmodzi  wa  anyamata  akuimirira’ko 
anapanda  Yesu  kofu,  ndi  kuti,  Kodi 
uyankha  mkulu  wa  ansembe  cho- 
mwecho  ? 23  Yesu  anayankha  iye, 

Ngati  ndalankhula  choipa,  chita 
umboni  wa  choipa’cho,  koma  ngati 
bwino,  undipandiranji  ? 24  Koma 

Anasi  adamtumiza  Iye  womangidwa 
kwa  Kayafa  mkulu  wa  ansembe. 

25  Koma  Simoni  Petro  anali  kuimi- 
rira  ndi  kuotha  moto.  Pomwepo 
anati  kwa  iye,  Suli  iwenso  wa  akuphu- 
nzira  ache  kodi  ? Iyeyu  anakana, 
nati,  Sindine.  26  Mmodzi  wa  akapolo 
a mkulu  wa  ansembe  ndiye  mbale 
wache  wa  uja  amene  Petro  anamdula 
khutu,  ananena,  Ine  sindinakuona 
iwe  kodi  m’munda  pamodzi  ndi  Iye  ? 
27  Pamenepo  Petro  anakananso ; 
ndipo  pomwepo  analira  tambala. 

28  Pamenepo  anamtenga  Yesu  ku- 
chokera  kwa  Kayafa  kupita  ku  Pre- 
torio  ; koma  munali  mamawa  ; ndipo 
iwo  sanalowa  ku  Pretorio,  kuti  anga- 
detsedwe,  koma  kuti  akadye  Paskha. 
29  Chifukwa  chache  Pilato  anaturu- 
kira  kunja  kwa  iwo,  nati,  Chifukwa 
chanji  mwadza  nacho  cha  munthu 
uyu  ? 30  Anayankha  nati  kwa  iye, 

Akadakhala  wosachita  zoipa  uyu  siti- 
kadampereka  Iye  kwa  inu.  31  Ndipo 
Pilato  anati  kwa  iwo,  Mumtenge  lye 
inu,  ndi  kumweruze  Iye  monga 
mwa  chilamulo  chanu.  AYuda  anati 

kwa  iye,  Tiribe  ulamuliro  wa  kupha 
munthu  ali  yense  ; 32  kuti  mau  a 

Yesu  akwaniridwe,  amene  ananena 
akuzindikiritsa  imfa  imene  akuti 
adzafa  nayo. 

33  Chifukwa  chache  Pilato  analo- 
wanso  m’Pretorio,  naitana  Yesu, 
nati  kwa  lye,  Iwe  ndiwe  Mfumu  ya 
aYuda  kodi  ? 34  Yesu  anayankha, 

Kodi  munena  ichi  mwa  inu  nokha, 
kapena  ena  anakuuzani  za  Ine  ? 
35  Pilato  anayankha,  Ndiri  ine  mYuda 
kodi  ? Mtundu  wako  ndi  ansembe 
akulu  anakupereka  kwa  ine ; wa- 
chita  chiani  ? 36  Yesu  anayankha, 

Ufumu  wanga  suli  wa  dziko  lino  la 
pansi  ; ufumu  wanga  ukadakhala  wa 
dziko  lino  la  pansi,  anyamata  anga 
akadalimbika  nkhondo,  kuti  ndisape- 
rekedwe  kwa  aYuda  ; koma  tsopano 
ufumu  wanga  suli  wochokera  konku- 
no.  37  Pamenepo  Pilato  anati  kwa 
Iye,  Nanga  kodi  ndiwe  Mfumu  ? Yesu 
anayankha,  Munena  kuti  ndine  Mfu- 
mu.  Ndinabadwira  ichi  Ine,  ndipo 
ndinadzera  ichi  kudza  ku  dziko  la 
pansi,  kuti  ndikachite  umboni  ndi 
choonadi.  Yense  wakukhala  mwa 
choonadi  amva  mau  anga.  38  Pilato 
ananena  kwa  Iye,  Choonadi  nchiani  ? 

Ndipo  pamene  adanena  ichi,  ana- 
turukiranso  kwa  aYuda’wo,  nanena 
nawo,  Ine  sindipeza  konse  chifukwa 
mwa  Iye.  39  Koma  muli  nawo  ma- 
khalidwe,  akuti  ndimamasulira  inu 
mmodzi  pa  Paskha  ; kodi  mufuna 
tsono  kuti  ndimasulire  inu  Mfumu  ya 
aYuda  ? 40  Pomwepo  anapfuulanso, 

nanena,  Si  uyu,  koma  Baraba.  Korna 
Baraba  anali  wachifwamba. 

1 Q|  Pamenepo  tsono  Pilato  ana- 

1 tenga  Yesu,  namkwapula. 

2 Ndipo  asilikari,  m’mene  analuka 

korona  wa  minga  anambveka  pa 
mutu  pache,  nampfunda  lye  maraya 
a chibakuwa  ; 3 nadza  kwa  iye, 

nanena,  Tikuoneni,  Mfumu  ya  aYuda  ! 
narnpanda  khofu.  4 Ndipo  Pilato 
anaturukanso  kunja,  nanena  nawo, 
Taonani,  ndidza  naye  kwa  inu 
kunja  kuti  mudziwe  kuti  sindipeza 
mwa  Iye  chifukwa  chiri  chonse. 
6 Pamenepo  Yesu  anaturuka  kunja, 
atabvala  korona  wa  minga,  ndi  maraya 
a chibakuwa.  Ndipo  ananena  nawo, 
Taonani  munthu’yu!  6 Ndipo  pa- 
mene  ansembe  akulu  ndi  anyamata 
anamuona  Iye,  anapfuula  nanena, 
Mpachikeni,  mpachikeni.  Pilato  ana- 


nena  nawo,  Mtengeni  Iye  inu  ni- 
mumpachike  ; pakuti  ine  sindipeza 
chifukwa  mwa  lye.  7 AYuda  ana- 
myankha  iye,  Tiri  nacho  chilamulo  ife, 
ndipo  monga  mwa  chilamulo’cho 
ayenera  kufa,  chifukwa  anadziyesera 
Mwana  wa  Mulungu.  8 Ndipo  pa- 
mene  Pilato  anamva  mau  awa,  anaopa 
koposa.  9 Ndipo  analowanso  ku 
Pretorio,  nanena  kwa  Yesu,  Uchoka 
kuti  ? koma  Yesu  sanamyankha 
kanthu.  10  Chifukv/a  chache  Pilato 
ananena  kwa  Iye,  Simulankhula  ndi 
ir.e  kodi  ? sirnudziwa  kodi  kuti  ula- 
muliro  ndiri  nawo  wa  kukumasulani, 
ndipo  ndiri  nawo  ulamuliro  wa  kuku- 
pachikani  ? 11  Yesu  anamyankha 

iye,  Simukadakhala  nawo  ulamuliro 
uli  wonse  pa  Ine,  ngati  sukadapatsi- 
dwa  kwa  inu  kuchokera  kumwamba  ; 
chifukwa  cha  ichi  iye  wondipereka  Ine 
kwa  inu  ali  nalo  chimo  loposa.  1 2 Pa 
ichi  Pilato  anafuna  kumasula  Iye  ; 
koma  aYuda  anapfuula,  ndi  kunena, 
Ngati  mumasula  ameneyo,  simuli 
bwenzi  la  Kaisara  ; yense  wodzi- 
yesera  yekha  Mfumu  atsutsana  na- 
ye  Kaisara.  13  Pamenepo  Pilato, 
m’mene  adamva  mau  awa,  anaturuka 
ndi  Yesu,  nakhala  pansi  pa  mpando 
woweruzira  ku  malo  dzina  lache, 
Bwalo  la  miyala,  koma  m’chiHebri, 
Gabata.  1 4 Koma  linali  tsiku  lokonza 
Paskha  ; panali  monga  ora  lachisanu 
ndi  chimodzi.  Ndipo  ananena  kwa 
aYuda,  Taonani,  Mfumu  yanu ! 
15  Pamenepo  anapfuula  iwowa, 
Chotsani,  Chotsani,  mpachikeni  Iye  I 
Pilato  ananena  nawo,  Ndipachike 
Mfumu  yanu  kodi  ? Ansembe  akulu 
anayankha,  Tiribe  Mfumu  koma 
Kaisara.  16  Ndipo  pamenepo  ana- 
mpereka  Iye  kwa  iwo  kuti  ampachike. 

Pamenepo  anatenga  Yesu  ; 1 7 ndipo 
anasenza  mtanda  yekha,  naturuka 
kunka  ku  malo  ochedwa  Malo  a bade, 
amene  achedwa  m’chiHebri,  Golgota  : 
18  kumene  anampachika  lye  ; ndipo 
pamodzi  ndi  Iye  awiri  ena,  chakuno  ridi 
chauko,  koma  Yesu  pakati.  19  Koma 
Pilato  analemba  lembo,  naliika  pa 
mtanda.  Koma  panalembedwa,  YESU 
MNAZARAYO,  MFUMU  YA  AYU- 
DA.  20  Ndipo  lembo  ilo  analiwere- 
nga  ambiri  a aYuda  ; chifukwa  malo 
amene  Yesu  anapachikidwa’po  anali 
pafupi  pa  mudzi’wo  ; ndipo  linale- 
mbedwa  m’chiHebri,  ndi  m’chiRoma, 
ndi  m’chiHelene.  21  Pamenepo  anse- 

mbe  akulu  a aYuda,  ananena  kwa 
Pilato,  Musalembe,  Mfumu  ya  aYuda  ; 
koma  kuti  Iyeyu  anati,  Ndiri  Mfumu 
ya  aYuda.  22  Pilato  anayankha, 
Chimene  ndalemba  ndalemba. 

23  Pamenepo  asilikari,  m’mene  ada- 
pachika  Yesu,  anatenga  zobvala  zache, 
nadula  panai,  natenga  wina  china, 
wina  china,  ndiponso  maraya  ; koma 
maraya  anaombedwa  monsemo  ku- 
yambira  pamwamba  pache,  analibe 
msoko.  24  Chifukwa  chache  anati 
wina  kwa  mnzache,  Tisang’ambe  awa, 
koma  tichite  maere,  awa  akhale  a 
yani  ; kuti  lembo  likwaniridwe  limene 
linena,  Anagawana  zobvala  zanga 
mwa  iwo  okha,  ndi  pa  maraya  anga 
anachitira  maere.  Ndipo  asilikari 
anachita  izi.  25  Koma  pa  mtanda 
wa  Yesu  anaimirira  amache,  ndi 
mbale  wa  amache,  Mariya,  mkazi 
wa  Kleopa,  ndi  Mariya  wa  Maga- 
dala.  26  Pamenepo  Yesu  pakuona 
amache,  ndi  wophunzira  amene  ana- 
mkonda,  alikuimirira’ko,  ananena  kwa 
amache,  Mkazi,  taonani,  mwana 
wanu  1 27  Pamene  ananena  kwa 

wophunzira’yo,  Taona,  amai  wako. 
Ndipo  kuyambira  ora  lomweli  wo- 
phunzira’yo  ananka  naye  kwawo. 

28  Chitapita  ichi  Yesu,  podziwa 
kuti  zonse  zidatha  pomwepo  kuti 
lembo  likwaniridwe,  ananena,  Ndi- 
mva  ludzu.  29  Kunaikidwa’ko  cho- 
tengera  chodzala  ndi  vinyo  wosasa  ; 
chifukwa  chache  anazenenga  chinkhu- 
pule  chodzaza  ndi  vinyo  wosasa’yo 
pa  phesi  la  hisope,  nachifikitsa  ku 
kamwa  kwache.  30  Pamene  Yesu 
tsono  adalandira  vinyo  wosasa’yo 
anati,  Kwatha ; ndipo  anawerama 
mutu,  napereka  mzimu. 

31  Pomwepo  aYuda,  popeza  panali 
tsiku  lokonzera,  kuti  mitembo  inga- 
tsale  pa  mtanda  tsiku  la  Sabata, 
pakuti  tsiku  lomwelo  la  Sabata  linali 
lalikuru,  anapempha  Pilato  kuti  mi- 
yendo  yawo  ityoledwe,  ndipo  acho- 
tsedwe.  32  Chifukwa  chache  anadza 
asilikari  natyola  miyendo  ya  woya- 
mba’yo,  ndi  ya  winayo  wopachikidwa 
pamodzi  ndi  Iye  ; 33  koma  pofika 

kwa  Yesu,  m’mene  anamuona  Iye, 
kuti  wafa  kale,  sanatyola  miyendo 
yache  ; 34  koma  mmodzi  wa  asilikari 
anamgwaza  ndi  nthungo  m’nthiti 
yache,  ndipo  panaturuka  pomwepo 
mwazi  ndi  madzi.  35  Ndipo  iye 
amene  anaona,  wachita  umboni,  ndi 


umboni  wache  uli  woona ; ndipo 
iyeyu  adziwa  kuti  anena  zoona,  kuti 
inunso  mukakhulupire.  36  Pakuti 
izi  zinachitika,  kuti  lembo  likwani- 
ridwe,  Pfupa  la  Iye  silidzatyoledwa. 
37  Ndipo  linenanso  lembo  lina,  Adza- 
yang’ana  pa  Iye  amene  anampyoza. 

38  Chitatha  ichi  Yosefe  wa  ku  Ari- 
mateya,  ndiye  wophunzira  wa  Yesu, 
koma  mobisika,  chifukwa  cha  kuopa 
aYuda,  anapempha  Pilato  kuti  aka- 
chotse  mtembo  wa  Yesu.  Ndipo 
Pilato  analola.  Chifukwa  chache  ana- 
dza,  nachotsa  mtembo  wache.  39  Koma 
anadzanso  Nikodemo,  amene  anadza 
kwa  Iye  usiku  poyamba  paja,  aliku- 
tenga  chisanganizo  cha  mure  ndi  aloe, 
monga  miyeso  zana.  40  Pamenepo 
anatenga  mtembo  wa  Yesu,  nauze- 
nenga  ndi  nsaru  za  bafuta  pamodzi 
ndi  zonunkhira,  monga  mwa  maiki- 
dwe  a maliro  a aYuda.  41  Koma 
kunali  munda  ku  malo  kumene 
anapachikidwa’ko,  ndi  m’munda’mo 
munali  manda  atsopano  m’mene  sa- 
naikidwa’mo  munthu  ali  yense 
nthawi  zonse.  42  Pomwepo  ndipo 
anaika  Yesu,  chifukwa  cha  tsiku 
lokonzera  la  aYuda,  pakuti  manda’wo 
anali  pafupi. 

Q /'\  Koma  tsiku  loyamba  la 
£m\J  Sabata  anadza  Mariya  wa 
Magadala  mamawa,  kusanayambe 
kucha,  ku  manda,  napenya  mwala 
wochotsedwa  ku  manda.  2 Pomwepo 
anathamanga  nadza  kwa  Simoni 
Petro  ndi  kwa  wophunzira  wina  amene 
Yesu  anamkonda,  nanena  nawo, 
Anachotsa  Ambuye  ku  manda,  ndi- 
po  sitidziwa  kumene  anamuika  Iye. 

3 Anaturuka  tsono  Petro  ndi  wophu- 
nzira  winayo,  nalinkupita  ku  manda. 

4 Koma  anathamanga  onse  awiri 
pamodzi  ; ndipo  wophunzira  winayo 
anathamanga  naposa  Petro,  nayamba 
kufika  ku  manda ; 5 ndipo  m’me- 
ne  anawerama  chosuzumira  anaona 
nsaru  za  bafuta  zitakhala,  komatu 
sanalowa’mo.  6 Pamenepo  anadza- 
nso  Simoni  Petro  alikumtsata  iye, 
nalowa  m’manda ; ndipo  anaona 
nsaru  za  bafuta  zitakhala,  7 ndi 
mlezo,  umene  unali  pa  mutu  pache, 
wosakhala  pamodzi  ndi  nsaru  za 
bafuta,  koma  wopindika  padera  pa 
malo  pena.  8 Pamenepo  tsono  ana- 
lowanso  wophunzira  winayo,  amene 
anayamba  kufika  ku  manda,  ndi- 
po  anaona,  nakhulupira.  9 Pakuti 

kufikira  pomwepo  sanadziwa  lembo 
lakuti  ayenera  Iye  kuuka  kwa  akufa. 
10  Chifukwa  chache  akuphunzira’wo 
anachokanso,  kunka  kwawo. 

11  Koma  Mariya  analikuima  ku 
manda  kunja,  alikulira.  Ndipo 
m’mene  alikulira  anawerama  chisuzu- 
mirire  ku  manda  ; 12  ndipo  anaona 
angelo  awiri  atabvala  zoyera,  aliku- 
khala  mmodzi  ku  mutu,  ndi  wina 
ku  miyendo,  kumene  mtembo  wa 
Yesu  udagona.  13  Ndipo  iwowa 
ananena  kwa  iye,  Mkazi,  uliranji  ? 
Ananena  nawo,  Chifukwa  anachotsa 
Ambuye  wanga,  ndipo  sindidziwa 
kumene  anamuika  Iye.  14  M’mene 
adanena  izi,  anacheuka  m’mbuyo, 
naona  Yesu  ali  chiriri,  ndipo  sana- 
dziwa  kuti  ndiye  Yesu.  15  Yesu  ana- 
nena  naye,  Mkazi,  uliranji  ? ufuna 
yani  ? Iyeyu  poyesa  kuti  ndiye  wa- 
kumunda,  ananena  ndi  Iye,  Mbuye 
ngati  mwamnyamula  Iye,  ndiuzeni 
kumene  mwamuika  Iye,  ndipo  ndi- 
dzamchotsa.  16  Yesu  ananena  naye, 
Mariya.  Iyeyu  m’mene  anacheuka, 
ananena  ndi  Iye  m’chiHebri,  Rabo- 
ni  ; chimene  chinenedwa,  Mphunzitsi. 

17  Yesu  ananena  naye,  Usandikhu- 
dze,  pakuti  sindinatha  kukwera  kwa 
Atate  ; koma  pita  kwa  abale  anga, 
ukati  kwa  iwo,  Ndikwera  kunka  kwa 
Atate  wanga,  ndi  Atate  wanu,  ndi 
Mulungu  wanga,  ndi  Mulungu  wanu. 

1 8 Mariya  wa  Magadala  anapita, 
nalalikira  kwa  akuphunzira’wo,  kuti, 
Ndaona  Ambuye ; ndi  kuti  ananena 
izi  kwa  iye. 

19  Pamenepo,  pokhala  madzulo, 
tsiku  lomwelo,  loyamba  la  Sabata, 
makomo  ali  chitsekere,  kumene  ana- 
khala  akuphunzira,  chifukwa  cha 
kuopa  aYuda,  Yesu  anadza  naimirira 
pakati  pawo,  nanena  nawo,  Mtendere 
ukhale  ndi  inu.  20  Ndipo  pamene 
adanena  ichi,  anaonetsa  iwo  manja 
ache  ndi  nthiti  zache.  Pamenepo 
akuphunzira  anakondwera  pakuona 
Ambuye.  21  Chifukwa  chache  Yesu 
anatinso  kwa  iwo,  Mtendere  ukhale 
ndi  inu  ; monga  Atate  wandituma 
Ine,  Inenso  ndituma  inu.  22  Ndipo 
pamene  anati  ichi  anawapumira, 
nanena  nawo,  Landirani  Mzimu 
Woyera.  23  Zochimwa  za  anthu  ali 
onse  muwakhululukira,  zikhululu- 
kidwa  kwa  iwo  ; za  iwo  amene 
muzigwiritsa,  zagwiritsidwa. 

24  Koma  Tomasi,  mmodzi  wa  khumi 


ndi  awiri’wo,  wochedwa  Didimo,  sana- 
khala  nawo  pamodzi,  pamene  Yesu 
anadza.  25  Chifukwa  chache  aku- 
phunzira  ena  ananena  naye,  Tamuona 
Ambuye.  Koma  iye  anati  kwa  iwo, 
Ndikapanda  kuona  m’manja  ache  chi- 
zindikilo  cha  misomali’yo,  ndi  kuika 
chala  changa  m’chizindikilo  cha  miso- 
mali’yo,  ndi  kuika  dzanja  langa  ku 
nthiti  yache  ; sindidzakhulupira. 

26  Ndipo  pakupita  masiku  asanu 
ndi  atatu  akuphunzira  ache  analinso 
m’nyumba’mo,  ndi  Tomasi  pamodzi 
nawo.  Yesu  anadza,  makomo  ali 
chitsekere,  naimirira  pakati,  nati, 
Mtendere  ukhale  ndi  inu.  27  Pomwe- 
po  ananena  kwa  Tomasi,  Bwera  nacho 
chala  chako  kuno,  nuone  manja  anga  ; 
ndipo  bwera  nalo  dzanja  lako,  nuliike 
ku  nthiti  yanga,  ndipo  usakhale 
wosakhulupira,  koma  wokhulupira. 

28  Tomasi  anayankha  nati  kwa  Iye, 
Ambuye  wanga,  ndi  Mulungu  wanga. 

29  Yesu  ananena  kwa  iye,  Chifukwa 
wandiona  Ine,  wakhulupira  ; odala 
iwo  akukhulupira,  angakhale  sanaona. 

30  Ndipo  zizindikilo  zina  zambiri 
Yesu  anazichita  pa  maso  pa  akuphu- 
nzira  ache,  zimene  sizinalembedwa 
m’buku  ili ; 31  koma  zalembedwa  izi 
kuti  mukakhulupirire  kuti  Yesu  ndiye 
Kristu  Mwana  wa  Mulungu,  ndi  kuti 
pakukhulupira  mukhale  nawo  moyo 
m’dzina  lache. 

Q"J  Zitapita  izi  Yesu  anadzi- 
I onetseranso  kwa  akuphunzira 
ache  ku  nyanja  ya  Tiberiya.  Koma 
anadzionetsera  chotere. 

2 Anali  pamodzi  Simoni  Petro,  ndi 
Tomasi,  wochedwa  Didimo,  ndi  Nata- 
nayeli  wa  ku  Kana  wa  ku  Galileya, 
ndi  ana  a Zebedayo,  ndi  awiri  ena  a 
akuphunzira  ache.  3 Simoni  Petro 
ananena  nawo,  Ndinka  kukasodza. 
Ananena  naye,  Ifenso  tipita  nawe. 
Anaturuka,  nalowa  m’ngalawa  ; ndi- 
po  m’usiku  muja  sanagwira  kanthu. 
4 Koma  pakuyamba  kucha  Yesu 
anaimirira  pa  mbali  pa  nyanja,  ko- 
matu  akuphunzira’wo  sanadziwa  kuti 
ndiye  Yesu.  5 Yesu  ananena  nawo, 
Ananu,  muli  nako  kanthu  ka  kudya 
kodi  ? Anamyankha  Iye,  Iai.  6 Ko- 
ma  anati  kwa  iwo,  Ponyani  khoka  ku 
mbali  ya  dzanja  lamanja  ya  ngalawa, 
ndipo  mudzapeza.  Pamenepo  ana- 
ponya,  ndipo  analibenso  mphamvu 
ya  kulikoka  chifukwa  cha  kuchuruka 
nsomba.  7 Pamenepo  wophunzira 

uja  amene  Yesu  anamkonda  ananena 
kwa  Petro,  Ndiye  Ambuye.  Simoni 
Petro  pakumva  kuti  ndiye  Ambuye, 
anadzibveka  maraya  a pa  thupi  pakuti 
anali  wamariseche,  nadziponya  yekha 
m’nyanja.  8 Koma  akuphunzira  ena 
anadza  m’kangalawa,  pakuti  sanali 
kutali  ndi  mtunda,  koma  monga 
mikono  mazana  awiri,  nakoka  khoka 
la  nsomba’zo.  9 Ndipo  pamene  ana- 
turukira  pa  mtunda,  anapenya  moto 
wa  makara  pomwepo,  ndi  kansomba 
kosanjikika’ko,  ndi  mkate.  10  Yesu 
ananena  nawo,  Tengani’ko  nsomba 
zimene  mwazigwira  tsopano.  11  Chi- 
fukwa  chache  Simoni  Petro  anakwera 
m’ngalawa  nakokera  khoka  ku  mtu- 
nda  lodzala  ndi  nsomba  zazikuru, 
zana  limodzi,  ndi  makumi  asanu 
ndi  zitatu  ; ndipo  zingakhale  zinachu- 
ruka  kotere,  khoka  silinang’ambika. 
12  Yesu  ananena  nawo,  Idzani  mu- 
fisule.  Koma  palibe  mmodzi  wa 
akuphunzira  anatha  kumfunsa  Iye, 
Ndinu  yani  ? podziwa  kuti  ndiye 
Ambuye.  13  Yesu  anadza  natenga 
mkate  napatsa  iwo,  momwemonso 
nsomba.  14  Imeneyo  ndi  nthawi  ya 
chitatu  yakudzionetsera  Yesu  kwa 
akuphunzira  ache,  m’mene  atauka 
kwa  akufa. 

15  Ndipo  pamene  atafisula  Yesu 
ananena  kwa  Simoni  Petro,  Simoni 
mwana  wa  Yona,  kodi  undikonda  ine 
koposa  awa  ? Ananena  ndi  Iye, 
Inde,  Ambuye ; mudziwa  kuti  ndi- 
kukondani  Inu.  Ananena  naye,  Dye- 
tsa  ana  ankhosa  anga.  16  Ananena 
nayenso  kachiwiri,  Simoni  mwana  wa 
Yona  ukonda  Ine  kodi  ? Ananena 
ndi  Iye,  Inde,  Ambuye  ; mudziwa 
kuti  ndikukondani  Inu.  Ananena 
naye,  Weta  nkhosa  zanga.  17  Ana- 
nena  naye  kachitatu,  Simoni  mwana 


wa  Yona,  kodi  undikonda  Ine  ? Petro 
anamva  chisoni  kuti  anati  kwa  iye 
kachitatu,  Kodi  undikonda  Ine  ? ndi- 
po  anati  kwa  iye,  Ambuye,  mudziwa 
Inu  zonse  ; muzindikira  kuti  ndi- 
kukondani  Inu.  Yesu  ananena  naye, 
Dyetsa  nkhosa  zanga.  18  Indetu, 
indetu,  ndinena  ndi  iwe,  pamene  una- 
li  mnyamata  unadzimangira  wekha 
m’chuuno,  ndipo  unayenda  kumene 
unafuna  ; koma  pamene  udzaka- 
lamba  udzaturutsa  manja  ako,  ndipo 
adzakumanga  wina,  nadzakunyamula 
kumene  sufuna.  19  Koma  ichi  ana- 
nena  ndi  kuzindikiritsa  imfa  imene 
adzalemekeza  nayo  Mulungu.  Ndipo 
m’mene  ananena  ichi,  anati  kwa,  Ndi- 
tsate  Ine.  20  Petro,  m’mene  ana- 
cheuka,  anapenya  wophunzira  amene 
Yesu  anamkonda  ali  kutsata  amene- 
nso  anatsamira  pa  chifuwa  pache  pa 
mgonero,  nati,  Ambuye,  ndani  iye 
wakupereka  Inu  ? 21  Pamenepo  Pe- 

tro  pakumuona,  ananena  kwa  Yesu, 
Ambuye,  koma  nanga  uyu  ? 22  Yesu 

ananena  naye,  Ngati  ndifuna  uyu 
akhale  kufikira  ndidza  Ine,  kuli 
chiani  ndi  iwe  ? unditsate  Ine  iwe. 
23  Chifukwa  chache  mau  awa  ana- 
turuka  kufikira  kwa  abale,  kuti 
wophunzira  uyu  sadzafa.  Koma  Ye- 
su  sananena  kwa  iye,  kuti  sadzafa  ; 
koma,  Ngati  ndifuna  iye  akhale  ku- 
fikira  ndidza,  kuli  chiani  ndi  iwe  ? 

24  Yemweyu  ndiye  wophunzira 
wakuchita  umboni  za  izi,  ndipo  ana- 
lemebera  izi  ; ndipo  tidziwa  kuti 
umboni  wache  ndi  woona. 

25  Koma  palinso  zina  zambiri  zi- 
mene  Yesu  anazichita,  zoti  zikada- 
lembedwa  zonse  phe,  ndilingalira 
kuti  dziko  la  pansi  silikadakhala  nawo 
malo  a mabuku  amene  akadalembe- 
dwa.  Amen. 


MACHITIDWE  A ATUMWI 


1TAONANI  Teofilo  inu,  mau  aja 
oyamba  ndinakonza,  za  zonse  Yesu 
anayamba  kuzichita  ndi  kuziphunzi- 
tsa,  2 kufikira  tsiku  lija  anatengedwa 
kunka  kumwamba,  atatha  kulamu- 
lira  mwa  Mzimu  Woyera  atumwi 
amene  adawasankha  ; 3 kwa  iwo- 

nso  anadzionetsera  yekha  wa  moyo 
ndi  zitsimikizo  zambiri,  zitatha  zo- 


wawa  zache,  naonekera  kwa  iwo 
masiku  makupii  anai,  ndi  kunena 
zinthu  za  ufumu  wa  Mulungu ; 
4 ndipo  posonkhana  nawo  pamodzi, 
anawalamulira  asachoke  ku  Yeru- 
salemu,  komatu  alindire  ionjezano  la 
Atate,  limene,  anati,  munalimva  kwa 
Ine  ; 5 pakuti  Yohane  anabatizadi  ndi 
madzi  ; koma  inu  mudzabatizidwa 

1.6— 2.8 


ndi  Mzimu  Woyera,  asanapite  masiku 
ambiri. 

6 Pamenepo,  iwowa,  atasonkhana 
pamodzi,  anamfunsa  Iye,  nanena, 
Ambuye,  kodi  nthawi  yino  mubwe- 
zera  ufumu  kwa  Israyeli  ? 7 Koma 

anati  kwa  iwo,  Sikuli  kwa  inu  kudziwa 
nthawi  kapena  nyengo,  zimene  Atate 
anaziika  m’ulamuliro  wache  wa  Iye 
yekha.  8 Komatu  mudzalandira 
mphamvu,  Mzimu  Woyera  atadza  pa 
inu  : ndipo  mudzakhala  mboni  zanga 
m’Yerusalemu,  ndi  m’Yudeya  lonse, 
ndi  m’Samariya,  ndi  kufikira  male- 
kezero  ache  a dziko.  9 Ndipo  m’mene 
adanena  izi,  ali  chipenyerere  iwo,  ana- 
nyamulidwa  ; ndipo  mtambo  una- 
mlandira  Iye  kumchotsa  ku  maso 
kwawo.  10  Ndipo  pakukhala  iwo 
chipenyerere  kumwamba  pomuka  Iye, 
taonani,  amuna  awiri  obvala  zoyera 
anaimirira  pa  mbali  pawo  ; 11  amene- 
nso  anati,  Amuna  a ku  Galileya, 
muimiranji  ndi  kuyang’ana  kumwa- 
mba  ? Yesu  amene,  walandiridwa 
kunka  kumwamba  kuchokera  kwa 
inu,  adzadza  momwemo  monga  mu- 
namuona  alinkupita  kumwamba. 

12  Pamenepo  anabwera  ku  Yeru- 
salemu  kuchokera  ku  phiri  lonenedwa 
la  Azitona,  limene  liyandikana  ndi 
Yerusalemu,  loyenda’ko  tsiku  la  Sa- 
bata.  13  Ndipo  pamene  adalowa, 
anakwera  ku  chipinda  cha  pamwa- 
mba,  kumene  analikukhala’ko  ; ndiwo 
Petro  ndi  Yohane  ndi  Yakobo  ndi 
Andreya,  Filipo  ndi  Tomasi,  Barto- 
lomeyu  ndi  Mateyu,  Yakobo  mwana 
v/a  Alifeyu,  ndi  Simoni  Zelote,  ndi 
Yuda  mwana  wa  Yakobo.  14  Iwo 
onse  anali  kukangalika  m’kupe- 
mphera,  pamodzi  ndi  akazi,  ndi 
Mariya,  amache  wa  Yesu,  ndi  abale 
ache  omwe. 

15  Ndipo  m’masiku  awa  anaimirira 
Petro  pakati  pa  abale,  nati  (gulu  la 
anthu  losonkhana  pa  malo  pomwe 
ndilo  ngati  zana  limodzi  ndi  makumi 
awiri),  16  Amuna  inu,  abale,  kuna- 
yenera  kuti  lemba  likwanitsidwe, 
limene  Mzimu  Woyera  anayamba 
kunena  mwa  m’kamwa  mwa  Davide 
za  Yudase,  wokhala  mtsogoleri  wa 
iwo  adagwira  Yesu.  17  Chifukwa 
anali  wowerengedwa  mwa  ife,  ndipo 
analandira  gawo  lache  la  utumiki  uwu. 
18  (Uyutu  tsono  anadzitengera  kadzi- 
ko  ndi  mphotho  ya  chosalungama ; 
ndipo  anagwa  chamutu,  naphulika 


pakati,  ndi  matumbo  ache  onse  anakhu- 
thuka ; 19  ndipo  chinadziwika  ndi 

onse  akukhala  ku  Yerusalemu  ; ko- 
tero  kuti  m’manenedwe  awo  kadzi- 
ko’ka  kanachedwa  Akeldama,  ndiko, 
kadziko  ka  mwazi.)  20  Pakuti  kwa- 
lembedwa  m’buku  la  Masalmo, 

Pogonera  pache  pakhale  bwinja, 
Ndipo  pasakhale  munthu  wogo- 
na’po  ; 

Ndipo  uyang’aniro  wache  autenge 
wina. 

21  Potero  kuyenera  kuti  wina  wa 
amuna’wo  anatsatana  nafe  nthawi 
yonseyi  Ambuye  Yesu  analowa 
naturuka  mwa  ife,  22  kuyambira 
ubatizo  wa  Yohane,  kufikira  tsiku  lija 
anatengedwa  kunka  kumwamba  ku- 
tisiya  ife,  mmodzi  wa  awa  akhale 
mboni  ya  kuuka  kwache  pamodzi  ndi 
ife.  23  Ndipo  anaimika’po  awiri, 
Yosefe  wochedwa  Barsaba,  amene 
anachedwanso  Yusto,  ndi  Matiya. 
24  Ndipo  anapemphera,  nati,  Inu, 
Ambuye,  wozindikira  mitima  ya  onse, 
sonyezani  mwa  awa  awiri  mmodzi’yo 
amene  munamsankha,  25  alowe  malo 
a utumiki  uwu  ndi  utumwi,  kucho- 
kera  komwe  Yudase  anapatukira, 
kuti  apite  ku  malo  a iye  yekha. 
26  Ndipo  anayesa  maere  pa  iwo  ; 
ndipo  anagwera  Matiya  ; ndipo  ana- 
werengedwa  pamodzi  ndi  khumi  ndi 
mmodzi’wo. 

2Ndipo  pakufika  tsiku  la  Pente- 
koste,  anali  onse  pamodzi  pa 
malo  amodzi.  2 Ndipo  mwa  dzi- 
dzidzi  anamveka  mau  ochokera  ku- 
mwamba  ngati  rnkokomo  wa  mphepo 
yolimba,  nadzaza  nyumba  yonse 
imene  analikukhala’mo.  3 Ndipo 
anaonekera  kwa  iwo  malilime  oga- 
wanikana,  onga  a moto  ; ndipo  una- 
khala  pa  iwo  onse  wayekha  wayekha. 
4 Ndipo  anadzazidwa  onse  ndi  Mzimu 
Woyera,  nayamba  kulankhula  ndi 
malilime  ena,  monga  Mzimu  ana- 
walankhulitsa. 

5 Koma  anali  m’Yerusalemu  okha- 
la’ko  aYuda,  amuna  opembedza,  ocho- 
kera  ku  mtundu  uli  wonse  p^nsi  pa 
thambo.  6 Koma  pochitika  mau  awa, 
unyinji  wa  anthu  unasonkhana,  nu- 
sokonezedwa,  popeza  yense  ana- 
wamva  alikulankhula  m’chilankhu- 
lidwe  chache  cha  iye  yekha.  7 Ndipo 
anadabwa  onse,  nazizwa,  nanena, 
Taonani,  awa  onse  alankhula’wa  sali 
aGalileya  kodi  ? 8 ndipo  nanga  ife 

timva  bwanji,  yense  m’chilankhulidwe 
chathu  chimene  tinabadwa  nacho  ? 
9 aParti  ndi  aMedi,  ndi  eElami, 
ndi  iwo  akukhala  m’Mesopotamiya, 
m’Yudeya,  ndiponso  m’Kapadokiya, 
m’Ponto,  ndi  m’Asiya  ; lOm’Frugiya, 
ndiponso  m’Pamfuliya,  m’Aigupto, 
ndi  mbali  za  Libiya  wa  ku  Kurene, 
ndi  alendo  ochokera  ku  Roma,  ndiwo 
aYuda,  ndiponso  opinduka,  1 1 aKrete, 
ndi  aArabu,  tiwamva  iwo  alikulankhu- 
la  m’malilime  athu  zazikuru  za  Mu- 
lungu.  12  Ndipo  anadabwa  onse, 
nathedwa  nzeru,  nanena  wina  ndi 
mnazche,  Kodi  ichi  nchiani  ? 13  koma 
ena  anawaseka,  nanena  kuti,  Akhuta 
vinyo  wa  lero. 

14  Koma  Petro,  anaimirira  pamodzi 
ndi  khumi  ndi  mmodzi’wo,  nakweza 
mau  ache,  nanena  kwa  iwo,  nati, 
Amuna  inu  aYuda,  ndi  inu  nonse 
akukhala  kwanu  m’Yerusalemu,  ichi 
chizindikirike  kwa  inu,  ndipo  cherani 
khutu  mau  anga.  15  Pakuti  awa 
sanaledzera  monga  muyesa  inu  ; pa- 
kuti  ndi  ora  lachitatu  lokha  la  tsiku  ; 
16  komatu  ichi  ndi  chimene  china- 
nenedwa  ndi  mneneri  Yoeli ; 

17  Ndipo  kudzali  m’masiku  otsi- 

riza,  anena  Mulungu, 
Ndidzathira  cha  Mzimu  wanga 
pa  thupi  liri  lonse, 

Ndipo  ana  anu  amuna,  ndi  akazi 
adzanenera, 

Ndipo  anyamata  anu  adzaona 
masomphenya, 

Ndi  akulu  anu  adzalota  maloto  ; 

18  Ndiponso  pa  akopolo  anga  ndi 

pa  adzakazi  anga  m’masiku 
awa 

Ndidzathira  cha  Mzimu  wanga  ; 
ndipo  adzanenera. 

19  Ndipo  ndidzapatsa  zodabwitsa 

m’thambo  la  kumwamba, 

Ndi  zizindikilo  pa  dziko  la  pansi  ; 
Mwazi,  ndi  moto,  ndi  mpweya 
wa  utsi ; 

20  Dzuwa  lidzasanduka  mdima, 

Ndi  mwezi  udzasanduka  mwazi, 
Lisanadze  tsiku  la  Ambuye, 
Lalikuru  ndi  loonekera  ; 

21  Ndipo  kudzali,  kuti  yense  amene 

akaitana  pa  dzina  la  Ambuye 
adzapulumutsidwa. 

22  Amuna  inu  alsrayeli,  mverani  mau 
awa  : Yesu  mNazarayo,  mwamuna 

wochokera  kwa  Mulungu,  wosonyeze- 
dwa  kwa  inu  ndi  zimphamvu,  ndi 
zoziswa,  ndi  zizindikilo,  zimene  Mu- 


lungu  anazichita  mwa  Iye  pakati  pa 
inu,  monga  mudziwa  nokha ; 23  ame- 
neyo,  woperekedwa  ndi  uphungu 
woikidwa  ndi  kudziwiratu  kwa  Mu- 
lungu,  inu  mwampachika  ndi  ku- 
mupha  ndi  manja  a anthu  osayeruzika; 
24  yemweyo  Mulungu  anamuukitsa, 
atamasula  zowawa  za  imfa,  mwakuti 
sikunali  kotheka  kuti  iye  agwidwe 
nayo.  25  Pakuti  Davide  anena  za  Iye, 

Ndinaona  Mbuye  pa  maso  panga 
nthawi  zonse  ; 

Chifukwa  ali  pa  dzanja  langa 
lamanja,  kuti  ndingasinthike  ; 

26  Mwa  ichi  unakondwera  mtima 

wanga,  ndipo  linasangalala 
lilime  langa  ; 

Ndipo  thupi  langanso  lidzakhala 
m’chiyembekezo. 

27  Pakuti  simudzasiya  moyo  wanga 

ku  Hade, 

Kapena  simudzapereka  Woyera 
wanu  aone  chibvunde, 

28  Munandidziwitsa  ine  njira  za 

moyo  ; 

Mudzandidzaza  ndi  kukondwera 
pa  maso  panu. 

29  Amuna  inu,  abale,  kuloleka  ku- 
nena  poyera  posaopa  kwa  inu  za  kholo 
lija  Davide,  kuti  adamwalira  naiki- 
dwanso,  ndipo  manda  ache  ali  ndi  ife 
kufikira  lero  lino.  30  Potero,  po- 
khala  mneneri  iye,  ndi  kudziwa  kuti 
ndi  lumbiro  anamlumbirira  Mulungu, 
kuti  mwa  chipatso  cha  m’chuuno 
mwache  adzakhazika  wina  pa  mpando 
wa  chifumu  wache  ; 31  iye  pakuona 
ichi  kale,  analankhula  za  kuuka  kwa 
Kristu,  kuti  sanasiyidwa  m’Hade,  ndi- 
po  thupi  lache  silinaona  chibvunde. 

32  Yesu  ameneyo,  Mulungu  anamu- 
ukitsa  ; za  ichi  tiri  mboni  ife  tonse. 

33  Potero,  popeza  anakwezedwa  ndi 
dzanja  lamanja  la  Mulungu,  nalandira 
kwa  Atate  lonjezano  la  Mzimu  Woyera, 
anatsanulira  ichi,  chimene  inu  mu- 
penya  nimumva.  34  Pakuti  Davide 
sanakwera  kumwamba  ai  ; koma 
anena  yekha, 

Ambuye  anati  kwa  Mbuye 
wanga, 

Khalani  ku  dzanja  lamanja 
langa, 

35  Kufikira  ndikaike  adani  ako 

choponda’po  mapazi  ako. 

36  Pamenepo  lizindikiritse  ndithu 
banja  liri  lonse  la  Israyeli,  kuti  Mu- 
lungu  anamyesa  Ambuye  ndi  Kristu, 
Yesu  amene  inu  munampachika. 

37  Koma  pamene  anamva  ichi, 
analaswa  mtima,  natitu  kwa  Petro 
ndi  atumwi  enawo,  Tidzachita  chiani 
amuna  inu,  abale  ? 38  Koma  Petro 

anati  kwa  iwo,  Lapani,  batizidwani 
yense  wa  inu  m’dzina  la  Yesu  Kristu 
kuloza  ku  chikhululukiro  cha  ma- 
chimo  anu  ; ndipo  mudzalandira 
mphatso  ya  Mzimu  Woyera.  39  Pa- 
kuti  lonjezano  liri  kwa  inu,  ndi 
kwa  ana  anu,  ndi  kwa  onse  akutali, 
onse  amene  Ambuye  Mulungu  wathu 
adzaitana.  40  Ndipo  ndi  mau  ena 
ambiri  anachita  umboni,  nawada- 
ndaulira  iwo,  nanena,  Mudzipulu- 
mutse  kwa  mbadwo  uno  wokhota- 
khota.  41  Pamenepo  iwo  amene 
analandira  mau  ache  anabatizidwa  ; 
ndipo  anaonjezedwa  tsiku  lomwelo 
anthu  ngati  zikwi  zitatu.  42  Ndipo 
anali  chikhalire  m’chiphunzitso  cha 
atumwi  ndi  m’chiyanjano,  m’kunyema 
mkate  ndi  mapemphero. 

43  Koma  panadza  mantha  pa  anthu 
onse  ; ndipo  zozizwa  ndi  zizindiki- 
lo  zambiri  zinachitika  ndi  atumwi. 
44  Ndipo  onse  akukhulupira  anali 
pamodzi,  nakhala  nazo  zonse  zodye- 
rana.  45  Ndipo  zimene  anali  nazo, 
ndi  chuma  chawo,  anazigulitsa,  nazi- 
gawira  kwa  onse,  monga  momwe 
yense  anasowera.  46  Ndipo  tsiku  ndi 
tsiku  anali  chikhalire  ndi  mtima 
umodzi  m’kachisi,  ndipo  anauyema 
mkate  ku  nyumba  kwawo,  nalandira 
chakudya  ndi  msangalalo,  ndi  mtima 
woona  ; 47  nalemekeza  Mulungu,  ndi 
kukhala  nacho  chisomo  ndi  anthu 
onse.  Ndipo  Ambuye  anawaonjezera 
tsiku  ndi  tsiku  amene  akuti  apulumu- 
tsidwe. 

3Koma  Petro  ndi  Yohane  anali- 
kukwera  kunka  ku  kachisi  pa 
ora  la  kupembedza,  ndilo  lachisanu 
ndi  chinai.  2 Ndipo  munthu  wina 
wopunduka  miyendo  chibadwire  ana- 
nyamulidwa,  amene  akamuika  ma- 
siku  onse  pa  khomo  la  kachisi  loche- 
dwa  Lokongola,  kuti  apemphe  zaulere 
kwa  iwo  akulowa  m’kachisi  ; 3 ame- 
neyo,  pakuona  Petro  ndi  Yohane  akuti 
alowe  m’kachisi,  anapempha  alandire 
chaulere.  4 Ndipo  Petro,  pompe- 
nyetsetsa  iye  pamodzi  ndi  Yohane, 
anati,  Tiyang’ane  ife.  5 Ndipo  iye 
anabvomereza  iwo,  nalingirira  kuti 
adzalandira  kanthu.  6 Koma  Petro 
anati,  Siliva  ndi  golidi  ndiribe  ; koma 
chimene  ndiri  nacho,  ichi  ndikupatsa. 


M’dzina  la  Yesu  Kristu  mNazarayo, 
yenda.  7 Ndipo  anamgwira  iye  ku 
dzanja  lache  lamanja,  namnyamutsa  ; 
ndipo  pomwepo  mapazi  ache  ndi 
mfundo  za  ku  mapazi  zinalimbikitsi- 
dwa.  8 Ndipo  anazunzuka,  naimirira, 
nayenda ; ndipo  analowa  pamodzi 
nawo  m’kachisi,  nayenda,  nalumpha, 
nayamika  Mulungu.  9 Ndipo  anthu 
onse  anamuona  iye,  alikuyenda  ndi 
kuyamika  Mulungu  ; 10  namzindi- 

kira  iye,  kuti  ndiye  amene  anakhala 
pa  khomo  Lokongola  la  kachisi : ndipo 
anadzazidwa  ndi  kudabwa  ndi  ku- 
zizwa  pa  ichi  chidamgwera. 

11  Koma  m’mene  anagwira  Petro 
ndi  Yohane,  anawathamangira  pa- 
modzi  anthu  onse  ku  khumbi  loche- 
dwa  la  Solomo,  alikudabwa  ndithu. 
12  Koma  m’mene  Petro  anachiona, 
anayankha  kwa  anthu,  Amuna  inu 
a Israyeli,  muzizwa  naye  bwanji  ame- 
neyo  ? kapena  mutipenyetsetsa  ife 
bwanji,  monga  ngati  tamyendetsa  iye 
ndi  mphamvu  ya  ife  eni,  kapena  ndi 
chipembedzo  chathu  ? 13  Mulungu 

wa  Abrahamu,  ndi  Isake,  ndi  Yakobo, 
Mulungu  wa  makolo  athu,  analeme- 
keza  Mwana  wache  Yesu  ; amene  inu 
munampereka  ndi  kumkaniza  pa 
Pilato,  poweruza  iyeyu  kummasula. 
1 4 Koma  inu  munakaniza  Woyera  ndi 
Wolungama’yo,  ndipo  munapempha 
kuti  munthu  wambanda  apatsidwe 
kwa  inu,  1 5 ndipo  munamupha  Mkulu 
wa  moyo  ; amene  Mulungu  anamu- 
ukitsa  kwa  akufa ; za  ichi  ife  tiri 
mboni.  1 6 Ndipo  pa  chikhulupiriro  cha 
m’dzina  lache  dzina  lache’lo  linalimbi- 
kitsa  iye  amene  mumuona,  nimu- 
mdziwa  ; ndipo  chikhulupiriro  chiri 
mwa  Iye  chinampatsa  kuchira  konse 
kumeneku  pa  maso  pa  inu  nonse. 
17  Ndipo  tsopano,  abale,  ndidziwa  kuti 
munachichita  mosadziwa,  monganso 
akulu  anu.  18  Koma  zimene  Mu- 
lungu  analalikiratu  m’kamwa  mwa 
aneneri  onse,  kuti  adzamva  kuwawa 
Kristu,  Iye  anakwaniritsa  chotero. 
1 9 Chifukwa  chache  lapani,  bwere- 
rani  kuti  afafanizidwe  machimo  anu, 
kotero  kuti  zidze  nyengo  zakutsitsi- 
mutsa  zochokera  ku  nkhope  ya  Ambu- 
ye  ; 20  ndipo  atume  amene  anaikidwa 
kwa  inu,  Kristu  Yesu  ; 21  amene  tha- 
mbo  la  kumwamba  liyenera  kumla- 
ndira  kufikira  nthawi  za  kukonzanso 
zinthu  zonse,  zimene  Mulungu  ana- 
lankhula  za  izo  m’kamwa  mwa  ane- 

neri  ache  oyera  chiyambire.  22  Mo- 
setu  anati,  Mbuye  Mulungu  adzauki- 
tsira  inu  mneneri  mwa  abale  anu, 
ngati  ine  ; mudzamvera  iye  m’zinthu 
ziri  zonse  akalankhule  nanu.  23  Ndi- 
po  kudzali,  kuti  wa  moyo  ali  yense 
samvera  mneneri  ameneyu,  adzasaka- 
zidwa  konse  mwa  anthu.  24  Koma 
angakhale  aneneri  onse  kuyambira  Sa- 
mueli  ndi  akumtsatira,  onse  amene 
analankhula  analalikira  za  masiku 
awa.  25  Inu  ndinu  ana  a aneneri, 
ndi  a pangano’lo  Mulungu  anapanga- 
na  ndi  makoio  anu  ndi  kunena  kwa 
Abrahamu,  Ndipo  mu  mbeu  yako  ma- 
fuko  onse  a dziko  adzadalitsidwa. 
26  Kuyambira  ndi  inu,  Mulungu, 
ataukitsa  Mwana  wache,  anamtuma 
kukudalitsani  inu,  ndi  kukubwezani 
yense  ku  zoipa  zache. 

4Koma  m’mene  analikulankhula 
ndi  anthu,  ansembe  ndi  mdindo 
wa  ku  kachisi  ndi  aSaduki  anadza- 
’ko,  2 obvutika  mtima  chifukwa  ana- 
phunzitsa  anthu’wo,  nalalikira  mwa 
Yesu  kuuka  kwa  akufa.  3 Ndipo  ana- 
wathira  manja,  nawaika  m’ndende 
kufikira  mawa  ; pakuti  mpa  madzulo 
pamenepo.  4 Koma  ambiri  a iwo 
amene  adamva  mau  anakhulupira ; 
ndipo  chiwerengero  cha  amuna  chinali 
ngati  zikwi  zisanu. 

5 Koma  panali  m’mawa  mwache, 
anasonkhana  pamodzi  m’Yerusalemu 
cweruza  ndi  akulu,  ndi  alembi  ; 6 ndi 
Anasi  mkulu  wa  ansembe,  ndi  Kayafa, 
ndi  Yohane,  ndi  Alesandro,  ndi  onse 
amene  anali  a pfuko  la  mkulu  wa 
ansembe.  7 Ndipo  m’mene  anawa- 
imika  pakati,  anafunsa  kuti,  Ndi 
mphamvu  yanji,  kapena  m’dzina  lanji, 
mwachita  ichi  inu  P 8 Pamenepo 
Petro,  wodzala  ndi  Mzimu  Woyera 
anati  kwa  iwo,  Oweruza  a anthu  inu, 
ndi  akulu,  9 ngati  ife  lero  tiweruzidwa 
chifukwa  cha  nchito  yabwino  ya  pa 
munthu  wodwala,  ndi  machiritsidwe 
ache,  10  zindikirani  inu  nonse,  ndi 
anthu  onse  a Israyeli,  kuti  m’dzina  la 
Yesu  Kristu  mNazarayo,  amene  inu 
munampachika  pa  mtanda,  amene 
Mulungu  anamuukitsa  kwa  akufa, 
mwa  Iyeyu  munthu’yu  aimirira’po 
pa  maso  panu,  wa  moyo.  1 1 Iye  ndiye 
mwala’wo  woyesedwa  wopanda  pache 
ndi  inu  omanga  nyumba,  umene 
unayesedwa  mutu  wa  pa  ngondya. 
12  Ndipo  palibe  chipulumutso  mwa 
wina  yense,  pakuti  palibe  dzina  lina 


pansi  pa  thambo  la  kumwamba,  lopa- 
tsidwa  mwa  anthu,  limene  tiyenera 
kupulumutsidwa  nalo. 

1 3 Koma  pakuona  kulimbika  mtima 
kwa  Petro  ndi  Yohane,  ndipo  pozi- 
ndikira  kuti  ndiwo  anthu  osaphunzira 
ndi  opulukira,  anazizwa,  ndipo  ana- 
wazindikira,  kuti  adakhala  pamodzi 
ndi  Yesu.  14  Ndipotu  pakuona  mu- 
nthu  wochiritsidwa’yo  alikuimirira 
pamodzi  nawo,  analibe  kanthu  ka- 
kunena  kotsutsa.  15  Koma  pamene 
anawalamulira  iwo  achoke  m’bwalo 
la  akulu,  ananena  wina  ndi  mnzache, 
16  kuti,  Tidzawachitira  chiani  anthu 
awa  ? pakutitu  chaoneka  kwa  onse 
akukhala  m’Yesusalemu  kuti  chizi- 
ndikilo  chozindikirika  chachitidwa  ndi 
iwo,  ndipo  sitingathe  kukana.  1 7 Ko- 
matu  tiwaopse  asalankhulenso  m’dzi- 
na  ili  kwa  munthu  ali  yense,  kuti 
chisabukenso  kwa  anthu.  18  Ndipo 
anawaitana,  nawalamulira  kuti  asane- 
ne  konse  kapena  kuphunzitsa  m’dzina 
la  Yesu.  19  Koma  Petro  ndi  Yohane 
anayankha  nati  kwa  iwo,  Weruzani, 
ngati  nkwabwino  pa  maso  pa  Mulu- 
ngu  kumvera  inu  koposa  Mulungu ; 
20  pakuti  sitingathe  ife  kuleka 
kulankhula  zimene  tinaziona  ndi  ku- 
zimva.  21  Koma  m’mene  anawaopsa- 
nso  anawamasula,  osapeza  kanthu 
kakuwalanga,  chifukwa  cha  anthu ; 
pakuti  onse  analemekeza  Mulungu 
chifukwa  cha  chomwe  chidachitika. 
22  Pakuti  anali  wa  zaka  zache  zoposa 
makumi  anai  munthu’yo,  arnene  chi- 
zindikilo  ichi  cha  kumchiritsa  chida- 
chitidwa  kwa  iye. 

23  Ndipo  m’mene  anamasulidwa, 
anadza  kwa  anzawo  a iwo  okha, 
nawauza  ziri  zonse  oweruza  ndi  akulu 
adanena  nawo.  24  Ndipo  m’mene 
adamva,  anakweza  mau  kwa  Mu- 
lungu  ndi  mtima  umodzi,  nati,  Mfumu, 
Inu  ndinu  wolenga  thambo  la  kumwa- 
mba  ndi  dziko,  ndi  nyanja,  ndi  zonse 
ziri  m’menemo  ; 25  amene  mwa  Mzi- 
mu  Woyera,  pakamwa  pa  kholo  lathu 
Davide  mtumiki  wanu,  mudati, 

Amitundu  anasokosera  chifukwa 
chiani  ? 

Nalingirirazopandapache  anthu? 

26  Anadzindandalitsa  mafumu  a 
dziko, 

Ndipo  oweruza  anasonkhanidwa 
pamodzi, 

Kutsutsana  ndi  Ambuye,  ndi 
Kristu  wache. 

27  Pakuti  zoonadi  anasonkhanidwa 
m’mudzi  muno  Herode,  ndi  Pilato 
yemwe  pamodzi  ndi  amitundu  ndi 
anthu  a Israyeli  kumchitira  choipa 
Mwanu  wanu  wopatulika  Yesu  amene 
munamdzoza ; 23  kuti  achite  ziri 

zonse  dzanja  lanu  ndi  uphungu  wanu 
zidaweruziratu  zichitike.  29  Ndipo 
tsopano  Ambuye,  penyani  mau  awo 
akuopsa,  ndipo  patsani  kwa  akapolo 
anu  alankhule  mau  anu  ndi  kulimbi- 
ka  mtima  konse,  30  m’mene  muta- 
mbasula  dzanja  lanu  kukachiritsa  ; 
ndi  kuti  zizindikilo  ndi  zozizwa  zichi- 
tidwe  mwa  dzina  la  Mwana  wanu  wo- 
patulika  Yesu.  31  Ndipo  m’mene 
adapemphera  iwo,  panagwedezeka  pa 
malo  pamene  adasonkhanira’po  ; ndi- 
po  anadzazidwa  onse  ndi  Mzimu 
Woyera,  nalankhula  mau  a Mulungu 
molimbika  mtima. 

32  Ndipo  unyinji  wa  iwo  akukhulu- 
pira  anali  wa  mtima  umodzi  ndi  moyo 
umodzi ; ndipo  sananena  mmodzi  kuti 
kanthu  ka  chuma  anali  nacho  ndi 
kache  ka  iye  yekha  ; koma  anali  nazo 
zonse  zodyerana.  33  Ndipo  atumwi 
anachita  umboni  ndi  mphamvu  ya- 
ikulu  za  kuuka  kwa  Ambuye  Yesu ; 
ndipo  panali  chisomo  chachikuru  pa 
iwo  onse.  34  Pakuti  mwa  iwo  muna- 
libe  wosowa  ; pakuti  onse  amene  anali 
nayo  minda,  kapena  nyumba  anazigu- 
litsa,  nabwera  nawo  malonda  ache  a 
izo  adazigulitsa,  35  nawaika  pa  mapazi 
a atumwi ; ndipo  anagawira  yense  mo- 
nga  kusowa  kwache. 

36  Ndipo  Yosefe,  wochedwa  ndi 
atumwi  Barnaba  (ndilo  losandulika 
mwana  wa  chisangalalo),  mLevi,  pfuko 
lache  la  ku  Kupro,  37  pokhala  nawo 
munda,  anaugulitsa,  nabwera  nazo 
ndalama  zache,  naziika  pa  mapazi  a 
atumwi. 

5Koma  munthu  wina  dzina  lache 
Hananiya  pamodzi  ndi  Safira 
mkazi  wache,  2 anagulitsa  chawo, 
napatula  pa  mtengo  wache,  mkazi 
yemwe  anadziwa,  natenga  chotsala, 
nachiika  pa  mapazi  a atumwi.  3 Koma 
Petro  anati,  Hananiya,  Satana  anadzaza 
mtima  wako  chifukwa  ninji  kudza- 
nyenga  Mzimu  Woyera,  ndi  kupatula 
pa  mtengo  wache  wa  munda’wo  ? 
4 Pamene  unali  nawo,  sunali  wako 
kodi  ? ndipo  pamene  unaugulitsa 
sunali  m’manja  mwako  kodi  ? bwanji 
chinalowa  ichi  mu  mtima  mwako  ? 
sunanyenga  anthu,  komatu  Mulungu. 


5 Koma  Hananiya  pakumva  mau  awa 
anagwa  pansi  namwalira : ndipo 

mantha  akuru  anagwera  onse  aku- 
mva’wo.  6 Ndipo  ananyamuka  anya- 
mata,  namkulunga,  namnyamula,  na- 
turuka  naye,  namuika. 

7 Koma  atapita  monga  maora  atatu, 
ndipo  mkazi  wache,  wosadziwa  chi- 
dachitika’cho,  analowa.  8 Ndipo 
Petro  ananena  naye,  Undiuze,  ngati 
munagulitsa  munda’wo  pa  mtengo 
wakuti.  Ndipo  ananena,  Inde,  wakuti. 
9 Koma  Petro  anati  kwa  iye,  Munapa- 
ngana  pamodzi  bwanji  kuyesa  Mzimu 
wa  Ambuye  ? Taona,  mapazi  awo 
a iwo  amene  anaika  mwamuna  wako 
ali  pa  khomo,  ndipo  adzakunyamula 
kuturuka  nawe.  10  Ndipo  anagwa 
pansi  pomwepo  pa  mapazi  ache,  na- 
mwalira ; ndipo  analowa  anyamata- 
’wo,  nampeza  iye  wafa,  ndipo  ana- 
mnyamula  kuturuka  naye,  namuika 
kwa  mwamuna  wache.  11  Ndipo 
anadza  mantha  akuru  pa  mpingo 
wonse,  ndi  pa  onse  akumva  izi. 

1 2 Ndipo  mwa  manja  a atumwi  zizi- 
ndikilo  ndi  zozizwa  zambiri  zinachi- 
tidwa  pa  anthu  ; ndipo  anali  onse  ndi 
mtima  umodzi  m’khumbi  la  Solomo. 
13  Koma  palibe  mmodzi  wa  otsala’wo 
analimba  mtima  kuphatikana  nawo  ; 
komatu  anthu  anawakuzitsa  ; 14  ndi- 
po  makamaka  anaonjezedwa  kwa 
Ambuye  okhulupirira  ambiri,  ndiwo 
amuna  ndi  akazi  ; 15  kotero  kuti 

ananyamulanso  naturuka  nawo  odwa- 
ia  ku  makwalala,  nawaika  pa  makama 
ndi  pa  mphasa,  kuti,  popita  Petro, 
ngakhale  chithunzi  chache  chigwere 
wina  wa  iwo.  16  Komanso  unaso- 
nkhana  pamodzi  unyinji  wa  anthu 
ochokera  ku  midzi  yozungulira  Yeru- 
salemu,  alikutenga  odwala,  ndi  obvu- 
tika  ndi  mizimu  yonyansa ; ndipo 
anachiritsidwa  onsewa. 

1 7 Koma  anauka  mkulu  wa  ansembe 
ndi  onse  amene  anali  naye,  ndiwo  a 
chipatuko  cha  aSaduki,  nadukidwa, 
18  nathira  manja  atumwi,  nawaika 
m’ndende  ya  anthu  wamba.  19  Ko- 
ma  mngelo  wa  Ambuye  anatse- 
gula  pa  khomo  pa  ndende  usiku,  na- 
waturutsa,  nati,  20  Pitani,  ndipo 
imirirani,  nimulankhule  m’kachisi  kwa 
anthu  onse  mau  a Moyo  umene. 
21  Ndipo  atamva  ichi,  analowa  m’ka- 
chisi  mbanda  kucha,  naphunzitsa. 
Koma  anadza  mkulu  wa  ansembe  ndi 
iwo  amene  anali  naye,  nasonkhanitsa 

a bwalo  la  akuru,  ndi  akulu  onse  a ana 
a Israyeli,  natuma  ku  ndende  atenge- 
dwe  ajawo.  22  Koma  anyamata 
amene  adafika’ko  sanawapeza  m’nde- 
nde,  ndipo  pobwera  anafotokoza, 
23  nanena,  Nyumba  ya  ndende  tina- 
peza  chitsekere,  ndi  alonda  alikuimi- 
rira  pa  makomo ; koma  pamene 
tinatsegula  sitinapeza’mo  mmodzi 
yense.  24  Koma  m’mene  anamva 
mau  awa  mdindo  wa  kachisi  ndi 
ansembe  akulu  anathedwa  nzeru  ndi 
iwo  aja,  kuti  ichi  chidzatani.  25  Ndi- 
po  anadza  wina  nawafotokozera,  kuti, 
Taonani,  amuna  aja  mudawaika 
m’ndende  ali  m’kachisi,  ali  kuimirira 
ndi  kuphunzitsa  anthu.  26  Pamenepo 
anachoka  mdindo  pamodzi  ndi  anya- 
mata ; nadza  nawo,  koma  osawa- 
gwiritsa,  pakuti  anaopa  anthu,  anga- 
ponyedwe  miyala.  27  Ndipo  m’mene 
adadza  nawo,  anawaika  pa  bwalo  la 
akuru.  Ndipo  anawafunsa  mkuru 
wa  ansembe,  28  nanena,  Tidakula- 
mulirani  chilamulire,  musaphunzitsa 
kuchula  dzina  ili  ; ndipo  taonani, 
mwadzaza  Yerusalemu  ndi  chiphu- 
nzitso  chanu,  ndipo  mufuna  kutidze- 
tsera  ife  mwazi  wa  munthu  uja. 
29  Ndipo  anayankha  Petro  ndi  atu- 
mwi,  nati,  Tiyenera  kumvera  Mulu- 
ngu  koposa  anthu.  30  Mulungu  wa 
makolo  athu  anaukitsa  Yesu,  amene 
munamupha  inu,  ndi  kumpachika  pa 
mtengo.  31  Ameneyo  Mulungu  ana- 
mkweza  ndi  dzanja  lache  lamanja, 
akhale  Mtsogoleri  ndi  Mpulumutsi, 
kuti  apatse  kwa  Israyeli  kulapa,  ndi 
chikhululukiro  cha  machimo.  32  Ndi- 
po  ife  ndife  mboni  za  zinthu  izi  ; 
Mzimu  Woyeranso,  amene  Mulungu 
anapatsa  kwa  iwo  akumvera  Iye. 

33  Koma  m’mene  anamva  iwo  ana- 
laswa  mtima,  nafuna  kuwapha. 
34  Koma  ananyamuka’po  wina  pa 
bwalo  la  akuru,  ndiye  mFarisi,  dzina 
lache  Gamaliyeli,  mphunzitsi  wa  chi- 
lamulo,  wochitidwa  ulemu  ndi  anthu 
onse,  nalamula  kuti  atumwi’wo  akhale 
kunja  pang’ono.  35  Ndipo  anati  kwa 
iwo,  Amuna  inu  a Israyeli,  kadziche- 
njerani  nokha  za  anthu  awa,  chimene 
muti  muwachitire.  36  Pakuti  asa- 
nafike  masiku  ano  anauka  Teuda, 
nanena  kuti  ali  kanthu  iye  mwini  ; 
amene  anthu,  anaphatikana  naye, 
chiwerengero  chawo  ngati  mazana 
anai  ; ndiye  anaphedwa ; ndi  onse 
amene  anamvera  iye  anamwazika, 


napita  pa  chabe.  37  Atapita  ameneyo, 
anauka  Yuda  wa  ku  Galileya,  masiku 
a kulembedwa,  nakopa  anthu  amtsate. 
Iyeyunso  anaonongeka,  ndi  onse 
amene  anamvera  iye  anabalalitsidwa. 
38  Ndipo  tsopano  ndinena  ndi  inu, 
Lekani  anthu  amenewa,  nimuwalole 
akhale  ; pakuti  ngati  uphungu  umene 
kapena  nchito  iyi  ichokera  kwa  anthu, 
idzapasuka  ; 39  koma  ngati  ichokera 
kwa  Mulungu  simungathe  kuwapa- 
sula ; kuti  kapena  mungapezeke 
otsutsana  ndi  Mulungu.  40  Ndipo 
anabvomerezana  ndi  iye  ; ndipo 
m’mene  adaitana  atumwi,  anawa- 
kwapula  nawalamulira  asalankhule 
kuchula  dzina  la  Yesu,  ndipo  anawa- 
masula.  41  Pamenepo  ndipo  anapita 
kuchokera  ku  bwalo  la  akuru,  na- 
kondwera  kuti  anayesedwa  oyenera 
kunyozedwa  chifukwa  cha  Dzina’lo. 
42  Ndipo  masiku  onse,  m’kachisi  ndi 
m’nyumba,  sanaleka  kuphunzitsa 
ndi  kulalikira  Kristu  Yesu. 

6Koma  masiku  awo,  pakuchu- 
rukitsa  ophunzira,  kunauka  chi- 
dandaulo,  aHeleniste  kudandaula  pa 
aHebri,  popeza  amasiye  awo  anaiwa- 
lika  pa  chitumikiro  cha  tsiku  ndi 
tsiku.  2 Ndipo  khumi  ndi  awiri’wo 
anaitana  unyinji  wa  ophunzira,  nati, 
Sikuyenera  kuti  ife  tisiye  mau  a Mu- 
lungu  ndi  kutumikira  podyerapo. 
3 Chifukwa  chache,  abale,  yang’a- 
nani  mwa  inu  amuna  asanu  ndi  awiri 
a mbiri  yabwino,  odzala  ndi  Mzimu 
ndi  nzeru,  amene  tikawaike  asunge 
nchito  iyi.  4 Koma  ife  tidzalimbi- 
ka  m’kupemphera,  ndi  kutumikira 
mau.  5 Ndipo  mau  amene  anakonda 
unyinji  wonse ; ndipo  anasankha 
Stefano  ndiye  munthu  wodzala  ndi 
chikhulupiriro  ndi  Mzimu  Woyera, 
ndi  Filipo,  ndi  Prokoro,  ndi  Nikanora 
ndi  Timo,  ndi  Parmena,  ndi  Nikolao, 
ndiye  wopinduka  wa  ku  Antiokeya : 
6 amenewo  anawaika  pa  maso  pa 
atumwi ; ndipo  m’mene  adapemphera, 
anaika  manja  pa  iwo. 

7 Ndipo  mau  a Mulungu  anakula  ; 
ndipo  chiwerengero  cha  akuphunzira 
chidachurukatu  ku  Yerusalemu ; 
ndipo  khamu  lalikuru  la  ansembe 
linamvera  chikhulupiriro’cho. 

8 Ndipo  Stefano,  wodzala  ndi  chi- 
somo  ndi  mphamvu,  anachita  zozizwa 
ndi  zizindikilo  zazikuru  mwa  anthu. 
9 Koma  anauka  ena  a iwo  ochokera 
m’sunagoge  wa  aLibertino,  ndi  a- 

Kurenayo,  ndi  aAlesandreyo,  ndi  mwa 
iwo  a ku  Kilikiya  ndi  ku  Asiya,  na- 
tsutsana  ndi  Stefano.  10  Ndipo  sana- 
the  kuilaka  nzeru  ndi  Mzimu  amene 
analankhula  naye.  11  Pamenepo 
anafuna  anthu  akumpitira  pansi,  ndi 
kuti,  Tidamumva  iye  alikunenera 
Mose  ndi  Mulungu  mau  a mwano. 
12  Ndipo  anautsa  anthu,  ndi  akuru, 
ndi  alembi,  namfikira,  namgwira 
iye,  nadza  naye  ku  bwalo  la 
akulu,  13  naimika  mboni  zonama, 
zakunena,  Munthu  ameneyo  saleka 
kunenera  malo  oyera  amene,  ndi  chi- 
lamulo  ; 14  pakuti  tinamumva  iye 

alikunena,  kuti,  Yesu  mNazarayo 
amene  adzaononga  malo  ano,  nadza- 
sanduliza  miyambo  imene  Mose  ana- 
tipatsa.  15  Ndipo  anampenyetsetsa 
onse  akukhala  m’bwalo  la  akulu, 
naona  nkhope  yache  ngati  nkhope 
ya  mngelo. 

7Ndipo  mkulu  wa  ansembe 
anati,  Zitero  izi  kodi  ? 2 Ndipo 

Stefano  anati,  Amuna  inu,  abale, 
ndi  atate,  tamverani.  Mulungu  wa 
ulemerero  anaonekera  kwa  kholo 
lathu  Abrahamu,  pokhala  iye  m’Me- 
sopotamiya,  asanayambe  kukhala 
m’Kara  ; 3 nati  kwa  iye,  Turuka  ku 
dziko  lako  ndi  kwa  abale  ako,  ndipo 
tiye  ku  dziko  limene  ndidzakusonyeza 
iwe.  4 Pamenepo  anaturuka  m’dziko 
la  aKaldayo  namanga  m’Kara  : ndi- 
po,  kuchokera  kumeneko,  atamwa- 
lira  atate  wache,  Mulungu  anamsu- 
ntha  alowe  m’dziko  lino,  m’mene 
mukhala’mo  tsopano  ; 5 ndipo  sana- 
mpatsa  cholowa  chache  m’menemo, 
ngakhale  poponda’po  phazi  lache  iai  ; 
ndipo  anamlonjezera  iye  kuti  adza- 
mpatsa  ili,  likhale  lache,  ndi  la  mbeu 
yache  yomtsatira,  angakhale  analibe 
mwana  pamenepo.  6 Koma  Mulungu 
analankhula  chotero,  kuti  mbeu  yache 
idzakhala  alendo  m’dziko  la  eni,  ndipo 
adzawachititsa  ukapolo,  nadzawachi- 
tira  choipa,  zaka  mazana  anai. 
7 Ndipo  mtundu  umene  udzawayesa 
akapolo,  ndidzauweruza  Ine,  anatero 
Mulungu  ; ndipo  zitapita  izi  adzatu- 
ruka,  nadzanditumikira  Ine  m’malo 
muno.  Ndipo  anampatsa  iye  chi- 
pangano  cha  mdulidwe ; 8 ndipo 

kotero  Abrahamu  anabala  Isake, 
namdula  tsiku  lachisanu  ndi  chitatu  ; 
ndi  Isake  anabala  Yakobo,  ndi  Yako- 
bo  anabala  makolo  akulu  aja  khumi 
ndi  awiri.  9 Ndipo  makolo  akulu’wa 


podukidwa  naye  Yosefe,  anamgulitsa 
amuke  naye  ku  Aigupto  ; ndipo  Mu- 
lungu  anali  naye,  10  namlanditsa  iye 
m’zisautso  zache  zonse,  nampatsa 
chisomo  ndi  nzeru  pa  maso  pa  Farao 
mfumu  ya  ku  Aigupto  ; ndipo  ana- 
muika  iye  kazembe  wa  pa  Aigupto 
ndi  pa  nyumba  yache  yonse.  11  Ko- 
ma  inadza  njala  pa  Aigupto  ndi  Ka- 
nani  lonse,  ndi  chisautso  chachikuru  ; 
ndipo  sanapeza  chakudya  makolo 
athu.  12  Koma  pakumva  Yakobo 
kuti  muli  tirigu  m’Aigupto,  anatuma 
makolo  athu  ulendo  woyamba.  1 3 Ndi- 
po  pa  ulendo  wachiwiri  Yosefe  ana- 
zindikirika  ndi  abale  ache  ; ndipo 
pfuko  la  Yosefe  linaonekera  kwa 
Farao.  14  Ndipo  Yosefe  anatumiza, 
naitana  Yakobo  atate  wache,  ndi  a 
banja  lache  lonse,  ndiwo  anthu  ma- 
kumi  asanu  ndi  awiri  mphambu 
asanu.  15  Ndipo  Yakobo  anatsikira 
ku  Aigupto  ; ndipo  anamwalira,  iye 
ndi  makolo  athu ; 1 6 ndipo  anawa- 
nyamula  kupita  nawo  ku  Sukemu, 
nawaika  m’manda  amene  Abrahamu 
adagula  ndi  mtengo  wache  wa  nda* 
lama  kwa  ana  a Emori  m’Sukemu. 
17  Koma  m’mene  inayandikira  nthawi 
ya  lonjezo,  limene  Mulungu  adalo- 
njezana  ndi  Abrahamu,  anthu’wo 
anakula  nachuruka  m’ Aigupto,  1 8 ku- 
fikira  inauka  mfumu  yina  pa  Aigupto, 
imene  siinamdziwa  Yosefe.  19  Ime- 
neyo  inachenjerera  pfuko  lathu,  ni- 
wachitira  choipa  makolo  athu,  niwa- 
tayitsa  tiana  tawo,  kuti  tingakhale  ndi 
moyo.  20  Nyengo  yomweyo  anaba- 
dwa  Mose,  ndiye  wokoma  ndithu  ; 
ndipo  anamlera  miyezi  itatu  m’nyu- 
mba  ya  atate  wache : 21  ndipo  pa- 

kutayika  iye,  anamtola  mwana  wa 
mkazi  wa  Farao,  namlera  akhale 
mwana  wache.  22  Ndipo  Mose  ana- 
phunzira  nzeru  zonse  za  aAigupto  ; 
nali  wamphamvu  m’mau  ache  ndi 
m’nchito  zache.  23  Koma  pamene 
zaka  zache  zinafikira  ngati  makumi 
anai,  kunalowa  mu  mtima  mwache 
kuzonda  abale  ache  ana  a Israyeli. 
24  Ndipo  pakuona  wina  woti  aliku- 
mchitira  choipa,  iye  anamchinjiriza, 
nambwezera  chilango  wozunza’yo, 
nakantha  mAigupto.  25  Ndipo  ana- 
yesa  kuti  abale  ache  akazindikira 
kuti  Mulungu  alikuwapatsa  chipu- 
lumutso  mwa  dzanja  lache  ; koma 
sanazindikira.  26  Ndipo  m’mawa 
mwache  anawaonekera  ali  kuli- 

mbana  ndeu,  ndipo  anati  awateteze, 
ayanjanenso,  nati,  Amuna  inu,  muli 
abale;  muchitirana  choipa  bwanji  ? 

27  koma  iye  wakumchitira  mnzache 
choipa  anamkankha,  nati,  Wakuika 
iwe  ndani  mkulu  ndi  wotiweruzira  ? 

28  Kodi  ufuna  kundipha  ine,  monga 
muja  unapha  mAigupto  dzulo  ? 

29  Nidpo  Mose  anathawa  pa  mau  awa, 
nakhala  mlendo  m’dziko  la  Midiani  ; 
kumeneko  anabala  ana  amuna  awiri. 

30  Ndipo  zitapita  zaka  makumi  anai, 
anamuonekera  mngelo  m’chipululu 
cha  Sina,  m’lawi  la  moto  wa  m’chi- 
tsamba.  31  Koma  Mose  pakuona, 
anazizwa  pa  chooneka’cho  ; ndipo 
pakuyandikira  iye  kukaona,  kunadza 
mau  a Ambuye,  32  akuti,  Ine  ndine 
Mulungu  wa  makolo  anu,  Mulungu 
wa  Abrahamu,  ndi  wa  Isake,  ndi  wa 
Yakobo.  Ndipo  Mose  ananthunthumi- 
ra,  osalimbika  mtima  kupenyetsa’ko. 
33  Ndipo  Ambuye  anati  kwa  iye,  Ma- 
sula  nsapato  ku  mapazi  ako  ; pakuti 
pa  malo  amene  uponda’po  mpopatu- 
lika.  34  Kuona  ndaona  choipidwa 
nacho  anthu  anga  ali  m’Aigupto, 
ndipo  ndamva  kubuula  kwawo  ; 
ndipo  ndatsika  kuwalanditsa  ; ndipo 
tsopano,  tiye  kuno,  ndikutume  ku 
Aigupto.  35  Mose  uyu  amene  ana- 
mkana,  ndi  kuti,  Wakuika  iwe  ndani 
mkuru  ndi  woweruza  ? ameneyo 
Mulungu  anamtuma  akhale  mkuru, 
ndi  mombolo,  ndi  dzanja  la  mngelo 
womuonekera  pa  chitsamba.  36  Ame- 
neyo  anawatsogolera,  naturuka  na- 
wo  atachita  zozizwa  ndi  zizindikilo 
m’Aigupto,  ndi  m’Nyanja  Yofiira,  ndi 
m’chipululu  zaka  makumi  anai. 
37  Uyu  ndi  Mose  uja,  adati  kwa  ana 
a Israyeli,  Mulungu  adzakuutsirani 
Mneneri  wa  mwa  abale  anu,  monga 
ine.  38  Uyu  ndiye  amene  anali  mu 
mpingo  m’chipululu  pamodzi  ndi  mnge- 
lo  wa  kulankhula  naye  m’phiri  la 
Sina,  ndi  makolo  athu : amene  anala- 
ndira  maneno  amoyo  akutipatsa  ife  ; 
39  amene  makolo  athu  sanafuna  ku- 
mvera  iye,  koma  anamkankha  achoke, 
nabwerera  m’mbuyo  mu  mtima  mwa- 
wo  ku  Aigupto,  40  nati  ndi  Aroni, 
Tipangireni  milungu  yotitsogolera  ife  ; 
pakuti  Mose  uja,  amene  anatiturutsa 
m’Aigupto,  sitidziwa  chomwe  cha- 
mgwera.  41  Ndipo  anapanga  mwana 
wa  ng’ombe  masiku  omwewo,  na- 
bwera  nayo  nsembe  kwa  fano’lo, 
nasekerera  ndi  nchito  za  manja  awo. 


42  Koma  Mulungu  anatembenuka, 
nawapereka  iwo  atumikire  gulu  la 
kumwamba  ; monga  kwalembedwa 
m’buku  la  aneneri, 

Kodi  mwapereka  kwa  Ine  nya- 
ma  zophedwa  ndi  nsembe 

Zaka  makumi  anai  m’chipululu, 
nyumba  ya  Israyeli  inu  ? 

43  Ndipo  munatenga  chihema  cha 

Moloki, 

Ndi  nyenyezi  ya  mulungu  Re- 
fani, 

Zithunzi’zo  mudazipanga  kuzi- 
lambira  ; 

Ndipo  ndidzakutengani  kunka 
nanu  m’tsogolo  mwache  mwa 
Babulo. 

44  Chihema  cha  umboni  chinali  ndi 
makolo  athu  m’chipululu,  monga  ada- 
lamula  Iye  wakulankhula  ndi  Mose, 
achipange  ichi  monga  mwa  chithunzi- 
’cho  adachiona.  45  Chimenenso 
makolo  athu  akudza  m’mbuyo,  ana- 
lowa  nacho  ndi  Yoswa  polandira  iwo 
zawo  za  amitundu,  amene  Mulungu 
anawaingitsa  pa  maso  pa  makolo  athu, 
kufikira  masiku  a Davide  ; 46  amene 
anapeza  chisomo  pa  maso  pa  Mulungu, 
napempha  kuti  apeze  mokhalamo 
Mulungu  wa  Yakobo.  47  Koma 
Solomo  anammangira  nyumba. 
48  Komatu  Wamwambamwamba’yo 
sakhala  m’nyumba  zomangidwa  ndi 
manja  ; monga  mneneri  anena, 

49  Thambo  la  kumwamba  ndilo 

mpando  wachifumu  wanga, 

Ndi  dziko  la  pansi  choponda’po 
mapazi  anga  : 

Mudzandimangira  nyumba  yo- 
tani  ? ati  Ambuye  ; 

Kapena  malo  a mpumulo  wanga 
ndi  otani  ? 

50  Silinapanga  dzanja  langa  zinthu 

izi  zonse  kodi  ? 

51  Ouma  khosi  ndi  osadulidwa 
mtima  ndi  makutu  inu,  mukaniza 
Mzimu  Woyera  nthawi  zonse  ; monga 
anachita  makolo  anu,  momwemo  inu. 
52  Ndiye  yani  wa  aneneri  makolo  anu 
sanamzunza  ? ndipo  anawapha  iwo 
amene  anaonetseratu  za  kudza  kwache 
kwa  Wolungafna’yo  ; wa  Iye  amene 
mwakhala  tsopano  akumpereka  ndi 
akumupha  ; 53  inu  amene  munala- 
ndira  chilamulo  monga  chidaikidwa 
ndi  angelo,  ndipo  simunawasunga. 

54  Koma  pakumva  izi  analaswa 
mtima,  namkukutira  mano.  55  Ko- 
ma  iye,  pokhala  wodzala  ndi  Mzimu 

Woyera,  anapenyetsetsa  kumwamba, 
naona  ulemerero  wa  Mulungu,  ndi 
Yesu  alikuimirira  pa  dzanja  lamanja 
la  Mulungu,  56  nati,  Taonani,  ndipe- 
nya  m’mwamba  motseguka,  ndi  Mwa- 
na  wa  munthu  alikuimirira  pa  dzanja 
lamanja  la  Mulungu.  57  Koma  ana- 
pfuula  ndi  mau  akuru,  natseka  m’ma- 
kutu  mwawo,  namgumukira  iye  ndi 
mtima  umodzi  ; 58  ndipo  anamtaya 
kunja  kwa  mudzi,  namponya  miyala  ; 
ndipo  mboni’zo  zinaika  zobvala  zawo 
pa  mapazi  a mnyamata  dzina  lache 
Saulo.  59  Ndipo  anamponya  miyala 
Stefano,  alikuitana  Ambuye,  ndi  ku- 
nena,  Ambuye  Yesu,  landirani  mzimu 
wanga.  60  Ndipo  m’mene  anagwada 
pansi,  anapfuula  . ndi  mau  akuru, 
Ambuye  musawaikire  iwo  chimo  ili. 
Ndipo  m’mene  adanena  ichi,  anagona 
tulo. 

8Ndipo  Saulo  anali  kubvomereza- 
na  nawo  pa  imfa  yache.  Ndipo 
tsiku’lo  kunayamba  kuzunza  kwa- 
kukuru  pa  mpingo  unali  m’Yerusale- 
mu  ; ndipo  anabalalitsidwa  onse 
m’maiko  a Yudeya  ndi  Samariya,  koma 
osati  atumwi  ai.  2 Ndipo  anamuika 
Stefano  anthu  opembedza,  namlira 
maliro  akuru.  3 Ndipo  Saulo  anapasula 
mpingo,  nalowa  m’nyumba  m’nyu- 
mba,  nakoka’mo  amuna  ndi  akazi, 
nawaika  m’ndende. 

4 Pamenepo  ndipo  iwo  akubalali- 
tsidwa  anapitapita  nalalikira  mau’wo. 
5 Ndipo  Filipo  anatsikira  ku  mudzi 
wa  ku  Samariya,  nawalalikira  iwo 
Kristu.  6 Ndipo  makamu’wo  ndi 
mtima  umodzi  anasamalira  zonenedwa 
ndi  Filipo,  pamene  anamva,  napenya 
zizindikilo  zimene  anazichita.  7 Pa- 
kuti  ambiri  a iwo  akukhala  nayo 
mizimu  yonyansa  inawaturukira,  yo- 
pfuula  ndi  mau  akuru  ; ndipo  ambiri 
a manjenje,  ndi  opunduka,  anachi- 
ritsidwa.  8 Ndipo  panakhala  chi- 
mwemwe  chachikuru  m’mudzi’mo. 

9 Koma  panali  munthu  dzina  lache 
Simoni  amene  adachita  matsenga 
m’mudzi’mo  kale,  nadabwitsa  antrm 
a Samariya,  ndi  kunena  kuti  iye 
yekha  ndiye  munthu  wamkuru  ; 
110  ameneyo  anamsamalira  onsewo, 
kuyambira  wamng’ono  kufikira  wa- 
mkuru,  ndi  kunena,  Uyu  ndiye  mpha- 
mvu  ya  Mulungu,  yonenedwa  Yaikuru. 
11  Ndipo  anamsarnalira  iye,  popeza 
nthawi  yaikuru  adawadabwitsa  iwo  ndi 
matsenga  ache.  1 2 Koma  pamene  ana- 


khulupirira  Filipo  wakulalikira  Uthe- 
nga  Wabwino  wa  ufumu  wa  Mulungu 
ndi  dzina  la  Yesu  Kristu,  anabatizidwa, 
amuna  ndi  akazi.  13  Ndipo  Simoni 
mwini  wache  anakhulupiranso  : ndipo 
m’mene  anabatizidwa,  anakhalira  ndi 
Filipo  ; ndipo  pakuona  zizindikilo 
ndi  mphamvu  zazikuru  zirikuchitika, 
anadabwa. 

1 4 Koma  pamene  atumwi  a ku  Y eru- 
salemu  anamva  kuti  Samariya  adala- 
ndira  mau  a Mulungu,  anawatumizira 
Petro  ndi  Yohane;  1 5 amenewo,  m’mene 
adatsikira’ko,  anawapempherera,  kuti 
alandire  Mzimu  Woyera  : 16  pakuti 
kufikira  pamenepo  nkuti  asanagwe 
pa  wina  mmodzi  wa  iwo  ; koma  ana- 
ngobatizidwa  m’dzina  la  Ambuye 
Yesu.  17  Pamenepo  anaika  manja 
pa  iwo,  ndipo  analandira  Mzimu 
Woyera.  18  Koma  pakuona  Simoni 
kuti  mwa  kuika  manja  a atumwi 
anapatsidwa  Mzimu  Woyera,  anawa- 
tengera  ndalama,  19  nanena,  Ndipa- 
tseni  inenso  ulamuliro  umene,  kuti 
amene  ali  yense  ndikaika  manja  pa 
iye,  alandire  Mzimu  Woyera.  20  Ko- 
ma  Petro  anati  lcwa  iye,  Ndalama 
yako  itayike  nawe,  chifukwa  unali- 
ngirira  kulandira  mphatso  ya  Mu- 
lungu  ndi  ndalama.  21  Ulibe  gawo 
kapena  cholandira  ndi  mau  awa  ; 
pakuti  mtima  wako  suli  wolunjika  pa 
maso  pa  Mulungu.  22  Chifukwa  cha- 
che  lapa  choipa  chako  ichi,  pemphera 
Ambuye,  kuti  kapena  akukhululukire 
iwe  cholingirira  cha  mtima  wako. 
23  Pakuti  ndiona  kuti  wagwidwa  ndi 
ndulu  yowawa  ndi  nsinga  ya  chosalu- 
ngama.  24  Ndipo  Simoni  anayankha 
nati,  Mundipempherere  ine  kwa  Ambu- 
ye  kuti  zisandigwere  izi  mwanena’zi. 

25  Pamenepo  iwo,  atatha  kuchita 
umboni  ndi  kulankhula  mau  a Ambu- 
ye,  anabwera  kunka  ku  Yerusalemu, 
nalalikira  Uthenga  Wabwino  ku  midzi 
yambiri  ya  a Samariya. 

26  Koma  mngelo  wa  Ambuye  ana- 
lankhula  ndi  Filipo,  nanena,  Nya- 
muka,  nupite  mbali  ya  ku  mwela, 
kutsata  njira  yotsika  kuchokera  ku 
Yerusalemu  kunka  ku  Gaza  ; ndiyo 
ya  chipululu.  27  Ndipo  ananyamuka ; 
napita  ; ndipo  taona  munthu  wa  ku 
Aitiopiya  mdindo  wa  mphamvu  wa 
Kandake,  mfumu  yaikazi  ya  aAitio- 
piya,  ndiye  wakusunga  chuma  chache 
chonse,  amene  anadza  ku  Yerusalemu 
kudzapemphera  ; 28  ndipo  analinku- 

bwerera,  nalikukhala  pa  gareta  wache, 
nawerenga  mneneri  Yesaya.  29  Ndi- 
po  Mzimu  anati  kwa  Filipo,  Yandi- 
kira,  nudziphatike  ku  gareta  uyu. 
30  Ndipo  Filipo  anamthamangira, 
namva  iye  alikuwerenga  Yesaya  mne- 
neri,  ndipo  anati,  Kodi  muzindikira 
chimene  muwerenga  ? 31  Koma 

anati,  Ndingathe  bwanji,  popanda 
munthu  wonditsogolera  ine  ? ndipo 
anapempha  Filipo  akwere  nakhale 
naye.  32  Koma  pa  lembo  pamene 
analikuwerenga’po  ndipo, 

Ngati  nkhosa  anatengedwa  ku- 
kaphedwa, 

Ndi  monga  mwana  wa  nkhosa 
ali  du  pa  maso  pa  womsenga, 

Kotero  sanatsegula  pa  kamwa 
pache : 

33  M’kuchepetsedwa  kwache  chi- 
weruzo  chache  chinachotse- 
dwa  ; 

Mbadwo  wache  adzaubukitsa 
ndani  ? 

Chifukwa  wachotsedwa  ku  dziko 
moyo  wache. 

34  Ndipo  mdindo’yo  anayankha  Filipo, 
nati,  Ndikupempha,  mneneri  anena 
ichi  za  yani  ? za  yekha,  kapena  za 
wina  ? 35  Ndipo  Filipo  anatsegula 

pa  kamwa  pache,  nayamba  pa  lembo 
ili,  nalalikira  kwa  iye  Yesu.  36  Ndipo 
monga  anapita  pa  nj  ira  pawo,  anadza  ku 
madzi  akuti ; ndipo  mdindo’yo  anati, 
Taona’po  madzi ; chindiletsa  ine  chiani 
ndisabatizidwe  ? 38  Ndipo  anamu- 

uza  kuti  aimitse  gareta  ; ndipo  ana- 
tsikira  onse  awiri  ku  madzi,  Filipo  ndi 
mdindo’yo ; ndipo  anambatiza  iye. 
39  Ndipo  pamene  anakwera  kuturuka 
m’madzi,  Mzimu  wa  Ambuye  anakwa- 
tula  Filipo  ; ndipo  mdindo  sanamu- 
onanso,  pakuti  anapita  njira  yache 
wokondwera.  40  Koma  Filipo  ana- 
pezedwa  ku  Azotu  : ndipo  popitapita 
analalikira  Uthenga  Wabwino  m’mi- 
dzi  yonse,  kufikira  anadza  iye  ku 
Kaisareya. 

9Koma  Saulo,  wosaleka  kupu- 
mira  pa  akuphunzira  a Ambuye 
kuopsya  ndi  kupha,  ananka  kwa 
mkulu  wa  ansembe,  2 napempha  kwa 
iye  akalata  akunka  nawo  ku  Damasiko 
ku  masunagoge,  kuti  akapeza  ena 
otsata  Njira’yo,  amuna  ndi  akazi, 
akawatenge  kudza  nawo  omangidwa 
ku  Yerusalemu.  3 Ndipo  poyenda 
ulendo  wache,  kunali  kuti  iye  ana- 
yandikira  Damasiko  : ndipo  mwa  dzi- 


dzidzi  kudawala  momzingira  kuunika 
kochokera  kumwamba ; 4 ndipo 

anagwa  pansi,  namva  mau  akunena 
naye,  Saulo,  Saulo,  Undilondalondera- 
nji  ? 5 Koma  anati,  Ndinu  yani 

Mbuye  ? Ndipo  anati,  Ndine  Yesu 
amene  umlondalonda ; 6 komatu, 

uka,  nulowe  m’mudzi,  ndipo  kudza- 
nenedwa  kwa  iwe  chimene  uyenera 
kuchita.  7 Ndipo  amuna’wo  aku- 
mperekeza  iye  anaima  du,  atamvadi 
mau,  koma  osaona  munthu.  8 Ndipo 
Saulo  anauka  ; koma  potseguka  maso 
ache,  sanapenya  kanthu  ; ndipo  ana- 
mgwira  dzanja,  namtenga  nalowa 
naye  m’Damasiko.  9 Ndipo  anakhala 
masiku  atatu  wosaona,  ndipo  sanadya 
kapena  kumwa. 

10  Koma  ku  Damasiko  kunali 
wophunzira  wina  dzina  lache  Hanani- 
ya ; ndipo  Ambuye  anati  kwa  iye 
m’masomphenya,  Hananiya.  Ndipo 
anati,  Ndiri  pano,  Ambuye.  11  Ndipo 
Ambuye  anati  kwa  iye,  Tauka,  pita 
ku  khwalala  lochedwa  Lolunjika,  ndipo 
m’nyumba  ya  Yuda  ufunse  za  munthu 
dzina  lache  Saulo,  wa  ku  Tariso : 
pakuti  taona,  alikupemphera ; 1 2 ndi- 
po  anaona  mwamuna  dzina  lache 
Hananiya,  alikulowa,  namuika  manja, 
kuti  apenyenso.  13  Ndipo  Hananiya 
anayankha  nati,  Ambuye,  ndamva 
ndi  ambiri  za  munthu  uyu,  kuti 
anachitiradi  choipa  oyera  mtima  anu 
m’Yerusalemu  ; 14  ndi  kuti  pano  ali 
nawo  ulamuliro  wa  kwa  ansembe 
akulu  wa  kumanga  onse  akuitana  pa 
dzina  lanu.  15  Koma  Ambuye  anati 
kwa  iye,  Pita ; pakuti  iye  ndiye  cho- 
tengera  changa  chosankhika,  cha 
kunyamula  dzina  langa  pa  maso  pa 
amitundu  ndi  mafumu,  ndi  ana  a Isra- 
yeli ; 1 6 pakuti  Ine  ndidzamuonetsa 
iye  zinthu  zambiri  ayenera  iye  kuzi- 
mva  kuwawa  chifukwa  cha  dzina 
langa.  17  Ndipo  anachoka  Hananiya, 
nalowa  m’nyumba’yo  ; ndipo  anaika 
manja  ache  pa  iye,  nati,  Saulo,  mbale,  ! 
Ambuye  wandituma  ine,  ndiye  Yesu 
amene  anakuonekerani  pa  njira  wa- 
dzera’yo,  ktfti  upenyenso,  ndi  kudza- 
zidwa  ndi  Mzimu  Woyera.  18  Ndipo 
pomwepo  padagwa  kuchoka  m’maso 
mwache  ngati  mamba,  ndipo  ana- 
penyanso  ; 1 9 ndipo  ananyamuka 

nabatizidwa  ; ndipo  analandira  cha- 
kudya,  naona  nacho  mphamvu. 

Ndipo  anakhala  pamodzi  ndi  aku- 
phunzira  a ku  Damasiko  masiku  ena. 

20  Ndipo  pomwepo  m’masunagoge 
analalikira  Yesu,  kuti  Iye  ndiye 
Mwana  wa  Mulungu.  21  Ndipo  onse 
amene  anamva  anadabwa,  nanena, 
Suyu  iye  amene  anaononga  m’Yeru- 
salemu  onse  akuitana  pa  dzina  ili  ? 
Ndipo  wadza  kuno  kudzatero,  kuti 
amuke  nawo  omangidwa  kwa  akuru 
ansembe.  22  Koma  Saulo  anakula 
makamaka  mu  mphamvu,  nadodo- 
metsa  aYuda  akukhala  m’Damasiko, 
nawatsimikizira  kuti  ameneyo  ndi 
Kristu. 

23  Ndipo  atapita  masiku  ambiri, 
aYuda  anapangana  kuti  amuphe  iye  ; 
24  koma  chiwembu  chawo  chinadzi- 
wika  ndi  Saulo.  Ndipo  anadikira- 
nso  pa  zipata  usana  ndi  usiku  kuti 
amuphe  ; 25  koma  ophunzira  ache 

anamtenga  usiku,  nampyoletsa  pa 
linga,  namtsitsa  ndi  mtanga. 

26  Koma  m’mene  anafika  ku  Yeru- 
salemu,  anayesa  kudziphatika  kwa 
ophunzira  ; ndipo  anamuopa  iye  onse, 
osakhulupirira  kuti  ali  wophunzira. 
27  Koma  Barnaba  anamtenga,  napita 
naye  kwa  atumwi,  nawafotokozera 
umo  adaonera  Ambuye  m’njira,  ndi 
kuti  analankhula  naye,  ndi  kuti 
m’Damasiko  adanena  molimbika 
mtima  m’dzina  la  Yesu.  28  Ndipo 
anali  pamodzi  nawo,  nalowa  naturuka 
ku  Yerusalemu,  29  nanena  moli- 
mbika  mtima  m’dzina  la  Ambuye  ; 
ndipotu  analankhula  natsutsana  ndi 
a Heleniste  ; koma  anayesayesa  ku- 
mupha  iye.  30  Koma  m’mene  abale 
anachidziwa,  anapita  naye  ku  Kaisa- 
reya,  namtumiza  achoke’ko  kunka  ku 
Tariso. 

31  Pamenepo  ndipo  mpingo  wa 
m’Yudeya  lonse  ndi  Galileya  ndi 
Samariya  unali  nawo  mtendere,  nu- 
khazikika  ; ndipo  unayenda  m'kuopa 
kwa  Ambuye  ndi  m’chitonthozo  cha 
Mzimu  Woyera,  nuchuruka. 

32  Koma  kunali,  pakupita  Petro 
ponseponse,  anatsikiranso  kwa  oyera 
mtima  akukhala  ku  Luda.  33  Ndipo 
anapeza  kumeneko  munthudzina  lache 
Eneya,  amene  anagonera  pa  mphasa 
zaka  zisanu  ndi  zitatu ; amene  ana- 
gwidwa  manjenje.  34  Ndipo  Petro 
anati  kwa  iye,  Eneya,  Yesu  Kristu  aku- 
chiritsa  iwe;  uka,  yalula  mphasayako. 
Ndipo  anauka  pomwepo.  35  Ndi- 
po  anamuona  iye  onse  akukhala  ku 
Luda  ndi  ku  Sarona,  natembenukira 
kwa  Ambuye  amenewa. 

2 I 


36  Koma  m’Yopa  munali  wophu- 
nzira  dzina  lache  Tabita,  ndilo  kune- 
na  Dorika ; mkazi  ameneyo  anadzala 
ndi  nchito  zabwino  ndi  za  chi- 
fundo  zimene  anazichita.  37  Ndipo 
kunali  m’masiku  awa,  kuti  anadwala 
iye,  namwalira  ; ndipo  atamsambitsa 
iye  anamgoneka  m’chipinda  cha  pa- 
mwamba.  38  Ndipo  popeza  Luda 
ndi  pafupi  pa  Yopa,  m’mene  anamva 
ophunzira’wo  kuti  Petro  anali  po- 
mwepo,  anamtumizira  anthu  awiri, 
namdandaulira,  Musachedwa  mudze 
kwa  ife.  39  Ndipo  Petro  ananyamuka, 
napita  nawo.  M’mene  anafika’ko, 
anapita  naye  ku  chipinda  cha  pamwa- 
mba  ; ndipo  amasiye  onse  anaimi- 
rira’po  pali  iye,  nalira,  namuonetsa 
maraya  ndi  zobvala  zimene  Dorika 
adasoka,  pamene  anali  nawo  pamodzi. 
40  Koma  Petro  anawaturutsa  onse, 
nagwada  pansi,  napemphera ; ndipo 
potembenukira  ku  mtembo  anati, 
Tabita,  uka.  Ndipo  anatsegula  maso 
ache  ; ndipo  pakuona  Petro,  anakhala 
tsonga.  41  Ndipo  Petro  anamgwira 
dzanja,  namnyamutsa  ; ndipo  m’mene 
adaitana  oyera  mtima  ndi  amasiye 
anampereka  iye  wamoyo.  42  Ndipo 
kudadziwika  ku  Yopa  konse  : ndi- 
po  ambiri  anakhulupirira  Ambuye. 
43  Ndipo  kunali,  kuti  anakhala  iye 
m’Yopa  masiku  ambiri  ndi  munthu 
Simoni  wofufuta  zikopa. 

■i  O Ndipo  kunali  munthu  ku  Kaisa- 
I reya,  dzina  lache  Korneliyo, 
kenturiyo  wa  gulu  lochedwa  la  Ita- 
liya,  2 ndiye  munthu  wopembedza, 
ndi  wakuopa  Mulungu  ndi  banja  lache 
lonse,  amene  anapatsa  anthu  za  chi- 
fundo  zambiri,  napemphera  Mulungu 
kosaleka.  3 Iye  anapenya  m’maso- 
mphenya  poyera,  mngelo  wa  Mulungu 
alinkudza  kwa  iye,  ngati  ora  lachi- 
sanu  ndi  chinai  la  usana,  nanena  naye, 
Korneliyo.  4 Ndipo  pompenyetsetsa 
iye  ndi  kuopa,  anati,  Nchiani,  Mbuye  ? 
Ndipo  anati  kwa  iye,  Mapemphero 
ako  ndi  zachifundo  zako  zinakwera 
zikhala  chikumbutso  pa  maso  pa 
Mulungu.  5 Ndipo  tsopano  tumiza 
amuna  ku  Yopa,  aitane  munthu 
Simoni,  wochedwanso  Petro  : 6 ache- 
rezedwa  iye  ndi  wina  Simoni  wofufuta 
zikopa,  nyumba  yache  iri  m’mbali 
mwa  nyanja.  7 Ndipo  m’mene  ata- 
choka  mngelo  amene  adalankhula 
naye,  anaitana  anyamata  ache  awiri, 
ndi  msilikari  wopembedza,  wa  iwo 

amene  amtumikira  kosaleka  ; 8 ndipo 
m’mene  adawafotokozera  zonse,  ana- 
watuma  ku  Yopa. 

9 Koma  m’mawa  mwache,  pokhala 
pa  uleado  pawo  iwowa,  m’mene  ana- 
yandikira  mudzi,  Petro  anakwera  pa 
chindwe  kukapemphera,  ngati  pa  ora 
lachisanu  ndi  chimodzi  ; ndipo  ana- 
gwidwa  njala,  nafuna  kudya  ; 10  ko- 
ma  m’mene  analikumkonzera  cha- 
kudya  kudamgwera  ngati  kukomoka  ; 
11  ndipo  anaona  pa  thambo  padatse- 
guka,  ndi  chotengera  chirinkutsika, 
chonga  ngati  chinsaru  chachikuru, 
chogwiridwa  pa  ngondya  zache  zinai, 
ndi  kutsikira  pa  dziko  pansi ; 1 2 m’me- 
nemo  munali  nyama  za  miyendo  inai 
za  mitundu  yonse,  ndi  zokwawa  za  pa 
dziko  ndi  mbalame  za  mlengalenga. 
13  Ndipo  anamdzera  mau,  Tauka, 
Petro ; ipha,  nudye.  14  Koma  Petro 
anati,  Iaitu,  Mbuye ; pakuti  sindi- 
nadya  ine  ndi  kale  lonse  kanthu 
wamba  ndi  konyansa.  1 5 Ndipo  mau 
anamdzeranso  nthawi  yachiwiri,  Chi- 
mene  Mulungu  anayeretsa,  usachiyesa 
chinthu  wamba.  16  Ndipo  chinachi- 
tika  katatu  ichi  ; ndipo  pomwepo 
chotengera’cho  chinatengedwa  kunka 
kumwamba. 

17  Ndipo  pokayikakayika  Petro 
mwa  yekha  ndi  kuti  masomphenya 
adawaona  akuti  chiani,  taonani, 
amuna  aja  otumidwa  ndi  Korneliyo, 
atafunsira  nyumba  ya  Simoni,  anaima 
pa  chipata,  1 8 ndipo  anaitana  nafunsa 
ngati  Simoni,  wochedwanso  Petro 
acherezedwa’ko.  19  Ndipo  m’mene 
Petro  analingirira  za  masomphenya, 
Mzimu  ananena  naye,  Taona,  amuna 
atatu  akufuna  iwe.  20  Komatu 
tauka,  nutsike,  ndipo  upite  nawo, 
wosakayikakayika  ; pakuti  ndawa- 
tuma  ndine.  21  Ndipo  Petro  anatsi- 
kira  kwa  anthu’wo,  nati,  Taonani,  ine 
ndine  amene  mumfuma ; chifukwa 
chache  mwadzera  nchiani  ? 22  Ndipo 

anati,  Korneliyo  kenturiyo’yo  munthu 
wolungama  ndi  wakuopa  Mulungu, 
amene  mtundu  wonse  wa  aYuda 
umchitira  umboni,  anachenjezedwa 
ndi  mngelo  woyera  kuti  atumize 
nakuitaneni  mumuke  ku  nyumba 
yache,  ndi  kummvetsa  mau  anu. 
23  Pamenepo  anawalowetsa  nawa- 
chereza. 

Ndipom’mawamwacheananyamuka 
naturuka  nawo,  ndi  ena  a abale  a ku 
Yopa  anamperekeza  iye.  24  Ndipo 


m’mawa  mwache  analowa  m’Kaisa- 
reya.  Koma  Korneliyo  anali  kudi- 
kira  iwo,  atasonkhanitsa  abale  ache 
ndi  mabwenzi  ache  enieni.  25  Ndipo 
panali  pakulowa  Petro,  Korneliyo 
anakomana  naye,  nagwa  pa  mapazi 
ache,  namlambira.  26  Koma  Petro 
anamuutsa  iye,  nanena,  Nyamuka ; 
inenso  ndine  munthu.  27  Ndipo 
pakukamba  naye,  analowa,  napeza 
ambiri  atasonkhana  ; 28  ndipo  anati 
kwa  iwo,  Mudziwa  inu  nokha  kuti 
sikuloledwa  kwa  munthu  mYuda 
adziphatike  kapena  kudza  kwa  munthu 
wa  mtundu  wina ; koma  Mulungu 
anandionetsera  ine  ndisanenere  ali 
yense  ali  munthu  wamba  kapena 
wonyansa ; 29  chifukwa  chachenso 

ndinadza  wosakana,  m’mene  muna- 
tuma  kundiitana.  Pamenepo  ndi- 
funsa,  mwandiitaniranji  ? 30  Ndipo 

Korneliyo  anati,  Atapita  masiku  anai, 
kufikira  monga  ora  ili,  ndinaliku- 
pemphera  m’nyumba  yanga  pa  ora 
la  chisanu  ndi  chinai  ; ndipo  taonani, 
padaimirira  pa  maso  panga  mu- 
nthu  wobvala  chobvala  chonyezimira, 

31  nati,  Korneliyo,  lamveka  pemphero 
lako,  ndi  zopereka  za  chifundo  zako 
zakumbukika  pa  maso  pa  Mulungu. 

32  Chifukwa  chache  tumiza  anthu  ku 
Yopa,  akaitane  Simoni  amene  anene- 
dwanso  Petro  ; amene  acherezedwa 
m’nyumba  ya  Simoni  wofufuta  zikopa, 
m’mbali  mwa  nyanja.  33  Pamenepo 
ndinatumiza  kwa  inu  osachedwa  ; 
ndipo  mwachita  bwino  mwadza  kuno. 
Chifukwa  chache  taonani  tiri  tonse 
pano  pa  maso  pa  Mulungu,  ku- 
mva  zonse  Ambuye  anakulamulirani. 
34  Ndipo  Petro  anatsegula  pa  kamwa 
pache,  nati, 

Zoona  ndizindikira  kuti  Mulungu 
alibe  tsankhu ; 35  koma  m’mitundu 
yonse  wakumuopa  Iye  ndi  wakuchi- 
ta  chilungamo,  aiandiridwa  naye. 
36  Mau  amene  anatumiza  kwa  ana  a 
Israyeli,  akulalikira  Uthenga  Wabwino 
wa  mtendere  mwa  Yesu  Kristu  (ndiye 
Ambuye  wa  onse) — 37  mau’wo  mu- 
wadziwa  inu,  adadza’wo  ku  Yudeya 
lonse,  akuyarrtba  ku  Galileya,  ndi 
ubatizo  umene  Yohane  anaulalikira  ; 
38  za  Yesu  wa  ku  Nazarete,  kuti 
Mulungu  anamdzoza  Iye  ndi  Mzimu 
Woyera  ndi  mphamvu  ; amene  ana- 
pitapita  nachita  zabwino,  nachiritsa 
onse  osautsidwa  ndi  mdierekezi,  pakuti 
Mulungu  anali  pamodzi  ndi  Iye. 

39  Ndipo  ife  ndife  mboni  za  zonse 
adazichita  m’dziko  la  aYuda  ndi 
m’Yerusalemu ; amenenso  anamupha, 
nampachika  pa  mtengo.  40  Ameneyo, 
Mulungu  anamuukitsa  tsiku  lachitatu, 
nalola  kuti  aonetsedwe,  41  si  kwa 
anthu  onse  ai,  koma  kwa  mboni 
zosankhidwiratu  ndi  Mulungu,  ndiwo 
ife  amene  tinadya  ndi  kumwa  naye 
pamodzi,  atauka  iye  kwa  akufa 
42  Ndipo  anatilamulira  ife  tilalikire 
kwa  anthu,  ndipo  tichite  umboni  kuti 
uyu  ndiye  amene  aikidwa  ndi  Mu- 
lungu  akhale  woweruza  amoyo  ndi 
akufa.  43  Ameneyu  aneneri  onse 
amchitira  umboni,  kuti  onse  aku- 
mkhulupirira  Iye  adzalandira  chiku- 
lulukiro  cha  machimo  awo,  mwa  dzina 
lache. 

44  Petro  ali  chilankhulire,  Mzimu 
Woyera  anagwa  pa  onse  akumva 
mau’wo.  45  Ndipo  anadabwa  okhu- 
lupirira’wo  a ku  mdulidwe  onse 
amene  anadza  ndi  Petro,  chifukwa 
pa  amitundunso  panathiridwa  mpha- 
tso  ya  Mzimu  Woyera.  46  Pakuti 
anawamva  iwo  alikulankhula  ndi  ma- 
lilime,  ndi  kumkuza  Mulungu.  Pa- 
menepo  Petro  anayankha,  47  Kodi 
pali  munthu  akhoza  kuletsa  madzi, 
kuti  asabatizidwe  awa,  amene  alandira 
Mzimu  Woyera  ngatinso  ife  P 48  Ndi- 
po  analamulira  iwo  abatizidwe  m’dzi- 
na  la  Yesu  Kristu.  Pamenepo  ana- 
mpempha  iye  atsotse  masiku. 

•1  "1  Koma  atumwi  ndi  abale  aku- 
I I khala  m’Yudeya  anamva  kuti 
amitundunso  adalandira  mau  a Mulu- 
ngu.  2 Ndipo  pamene  Petro  adakwera 
kudza  ku  Yerusalemu,  iwo  a ku  mdu- 
lidwe,  anatsutsana  naye,  3 nanena 
kuti,  Munalowa  kwa  anthu  osadu- 
lidwa,  ndi  kudya  nawo.  4 Korna 
Petro  anayamba  kuwafotokozera  chi- 
longosolere,  nanena,  5 Ndinali  ine 
m’mudzi  wa  Yopa  ndi  kupemphera  ; 
ndipo  m’kukomoka  ndinaona  maso- 
mphenya,  chotengera  chirikutsika, 
ngati  chinsaru  chachikuru  chogwi- 
ridwa  pa  ngondya  zache  zinai  ; ndi 
kutsika  kumwamba,  ndipo  chinadza 
pali  ine  ; 6 chimenecho  ndidachi- 

penyetsetsa  ndinachilingirira,  ndipo 
ndinaona  nyama  za  miyendo  inai  za 
pa  dziko  ndi  zirombo,  ndi  zokwawa, 
ndi  mbalame  za  mlengalenga.  7 Ndi- 
po  ndinamvanso  mau  akunena  ndi 
ine,  Tauka  Petro  ; ipha,  nudye.  8 Ko- 
ma  ndinati,  Iaitu,  Ambuye ; pakuti 


kanthu  wamba,  kapena  konyansa  si- 
kanalowe  m’kamwa  mwanga  ndi  kale 
lonse.  9 Koma  mau  anayankha 
nthawi  yachiwiri  oturuka  m’mwamba, 
Chimene  Mulungu  anachiyeretsa,  usa- 
chiyesera  chinthu  wamba.  10  Ndipo 
ichi  chinachitika  katatu  ; ndipo  zina- 
kwezekanso  zonse  kumwamba.  1 1 Ndi- 
po  taonani,  pomwepo  amuna  atatu 
anaima  pa  khomo  la  nyumba  m’mene 
munali  ife,  anatumidwa  kwa  ine 
ochokera  ku  Kaisareya.  12  Ndipo 
Mzimu  anandiuza  ndinke  nawo,  wo- 
sasiyanitsa  konse.  Ndipo  abale  awa 
asanu  ndi  mmodzi  anandiperekeza- 
nso  anamuka  nane  ; ndipo  tinalowa 
m’nyumba  ya  munthu’yo  ; 13  ndipo 
anatiuza  ife  kuti  adaona  mngelo 
wakuimirira  m’nyumba  yache,  ndi 
kuti,  Tumiza  anthu  ku  Yopa,  akaita- 
ne  Simoni,  wonenedwanso  Petro ; 
14  amene  adzalankhula  nawe  mau, 
amene  udzapulumutsidwa  nawo,  iwe 
ndi  a pa  banja  ako  onse.  15  Ndi- 
po  m’mene  ndinayamba  kulankhula, 
Mzimu  Woyera  anawagwera,  monga 
anatero  ndi  ife  poyamba  paja.  1 6 Ndi- 
po  ndinakumbuka  mau  a Ambuye, 
kuti  ananena,  Yohanetu  anabatiza 
ndi  madzi  ; koma  inu  mudzabati- 
zidwa  ndi  Mzimu  Woyera.  17  Ngati 
tsono  Mulungu  anawapatsa  iwo  mpha- 
tso  yomweyi  yonga  ya  kwa  ife, 
pamene  tinakhulupirira  Ambuye  Yesu 
Kristu,  ndine  yani  kuti  ndingathe 
kuletsa  Mulungu  ? 18  Ndipo  pamene 

anamva  izi,  anakhala  du,  nalemekeza 
Mulungu,  ndi  kunena,  Potero  Mu- 
lungu  anapatsa  kwa  amitundunso 
kutembenukira  mtima  ku  moyo. 

19  Pamenepo  iwotu  akubalalika 
chifukwa  cha  chisautso’cho  chidadza 
pa  Stefano  anafikira  ku  Foinike,  ndi 
Kupro,  ndi  Antiokeya,  osalankhula 
mau  kwa  wina  yense  koma  kwa  aYuda 
okha.  20  Koma  panali  ena  mwa  iwo, 
amuna  a ku  Kupro,  ndi  Kurene, 
amenewo,  m’mene  adafika  ku  Anti- 
okeya,  analankhula  ndi  aHelene, 
ndi  kulalikira  Uthenga  Wabwino  wa 
Ambuye  Yesu.  21  Ndipo  dzanja  la 
Ambuye  linali  nawo  ; ndi  unyinji 
wakukhulupira  unatembenukira  kwa 
Ambuye.  22  Ndipo  mbiri  yawo  ina- 
mveka  m’makutu  a mpingo  waku- 
khala  m’Yerusalemu  ; ndipo  anatuma 
Barnaba  apite  kufikira  ku  Antioke- 
ya ; 23  ameneyo,  m’mene  anafika, 

naona  chisomo  cha  Mulungu,  ana- 

kondwa ; ndipo  anawadandaulira 
onse,  kuti  atsimikize  mtima  kukha- 
labe  ndi  Ambuye ; 24  chifukwa  anali 
munthu  wabwino,  ndi  wodzala  ndi 
Mzimu  Woyera  ndi  chikhulupiriro : 
ndipo  khamu  lalikuru  lidaonjezeka 
kwa  Ambuye.  25  Ndipo  anaturuka 
kunka  ku  Tariso  kufunafuna  Saulo  ; 
26  ndipo  m’mene  anampeza,  anadza 
naye  ku  Antiokeya.  Ndipo  kunali, 
kuti  chaka  chonse  anasonkhana  pa- 
modzi  mu  mpingo,  naphunzitsa  anthu 
aunyinji  ; ndipo  ophunzira  anayamba 
kuchedwa  aKristu  ku  Antiokeya. 

27  Koma  masiku  awa  aneneri 
anatsika  ku  Yerusalemu  kudza  ku 
Antiokeya.  28  Ndipo  ananyamuka 
mmodzi  wa  iwo,  dzina  lache  Agabo, 
nalosa  mwa  Mzimu,  kuti  padzakhala 
njala  yaikulu  pa  dziko  lonse  lokhala- 
’mo  anthu  ; ndiyo  idadza  masiku  a 
Klaudiya.  29  Ndipo  akuphunzira, 
yense  monga  anakhoza,  anatsimikiza 
mtima  kutumiza  zothandiza  abale  aku- 
khala  m’Yudeya  ; 30  ichonso  anachita, 
natumiza  kwa  akulu  mwa  dzanja  la 
Barnaba  ndi  Saulo. 

Koma  nyengo  imeneyo  Herode 
I £-  mfumu  anathira  manja  ena  a 
mu  mpingo  kuwachitira  zoipa.  2 Ndi- 
po  adapha  ndi  lupanga  Yakobo  mbale 
wa  Yohane.  3 Ndipo  pakuona  kuti 
kudakondweretsa  aYuda,  anaonjeza- 
’po  nagwiranso  Petro.  Ndipo  awo  ndi 
masiku  a mkate  wopanda  chotupitsa. 
4 Ndipo  m’mene  adamgwira,  ana- 
muika  m’ndende,  nampereka  kwa 
magulu  anai  a alonda,  lonse  anai 
anai,  amdikire  iye ; ndipo  anafuna 
kumturutsa  kudza  naye  kwa  anthu 
atapita  Paskha.  5 Pamenepo  ndipo 
Petro  anasungika  m’ndende  ; koma 
mpingo  unampempherera  iye  kwa 
Mulungu  kosalekeza.  6 Ndipo  pamene 
Herode  anati  amturutse,  usiku  wo- 
mwewo  Petro  analikugona  pakati 
pa  asilikari  awiri,  womangidwa  ndi 
maunyolo  awiri  ; ndipo  alonda  aku- 
khala  pa  khomo  anadikira  ndende. 
7 Ndipo  taonani,  mngelo  wa  Ambuye 
anaimirira’po,  ndipo  kuunika  kuna- 
wala  mokhaia’mo  iye  ; ndipo  ana- 
khoma  Petro  m’nthiti,  namuutsa  iye, 
nanena,  Tauka  msanga.  Ndipo  ma- 
unyolo  anagwa  kuchoka  m’manja 
mwache.  8 Ndipo  mngelo  anati  kwa 
iye,  Dzimangire  m’chuuno,  numange 
nsapato  zako.  Nachita  chotero.  Ndipo 
ananena  naye,  Pfunda  chobvala  cha- 


ko,  nunditsate  ine.  9 Ndipo  ana- 
turuka,  namtsata ; ndipo  sanadziwa 
kuti  nchoona  chochitidwa  ndi  mnge- 
lo,  koma  anayesa  kuti  alikuona 
masomphenya.  10  Ndipo  m’mene 
adapitirira  podikira  poyamba  ndi 
pachiwiri,  anadza  ku  chitseko  cha 
chitsulo  chakuyang’ana  ku  mudzi ; 
chimene  chidawatsegukira  chokha ; 
ndipo  anaturuka,  napitirira  khwalala 
limodzi  ; ndipo  pomwepo  mngelo 
anamchokera.  11  Ndipo  Petro  ata- 
tsitsimuka,  anati,  Tsopano  ndidziwa 
zoona,  kuti  Ambuye  anatuma  mngelo 
wache  nandilanditsa  ine  m’dzanja  la 
Herode,  ndi  ku  chilingiriro  chonse 
cha  anthu  a Israyeli.  12  Ndipo 
m’mene  adalingirira’po,  anadza  ku 
nyumba  ya  Mariya  amache  wa  Yo- 
hane  wonenedwanso  Marko ; pa- 
menepo  ambiri  adasonkhana  pamodzi, 
ndipo  analikupemphera.  13  Ndipo 
m’mene  anagogoda  pa  chitseko  cha 
pa  khomo,  linadza  kudzabvomera 
buthu,  dzina  lache  Roda.  14  Ndipo 
pozindikira  mau  ache  a Petro,  chi- 
fukwa  cha  kukondwera  sanatsegula 
pa  khomo,  koma  anathamanga  na- 
lowanso,  nawauza  kuti  Petro  aliku- 
ima  pa  khomo.  15  Koma  anati  kwa 
iye,  Wamisala  iwe.  Ndipo  anali- 
mbika  ndi  kunena  kuti  nkutero.  Ndipo 
ananena,  Ndiye  mngelo  wache. 
16  Koma  Petro  anakhala  chigogo- 
dere  ; ndipo  m’mene  adamtsegulira, 
anamuona  iye,  nadabwa.  17  Koma 
m’mene  adawatambasulira  dzanja 
akhale  chete,  anawafotokozera  umo 
adamturutsira  Ambuye  m’ndende. 
Ndipo  anati,  Muwauze  Yakobo  ndi 
abale  izi.  Ndipo  anaturuka,  napita 
kwina.  18  Koma  kutacha,  panali 
phokoso  lalikuru  mwa  asilikari,  Petro 
wamuka  kuti.  19  Ndipo  pamene 
Herode  adamfunafuna,  wosampeza, 
anafunsitsa  odikira,  nalamulira  aphe- 
dwe.  Ndipoanatsikaku  Yudeyakunka 
ku  Kaisareya,  nakhalabe  kumeneko. 

20  Koma  Herode  anaipidwa  nawo 
a ku  Turo  ndi  Sidoni  ; ndipo  ana- 
mdzera  iye  ndi  mtima  umodzi,  ndipo 
m’mene  adakopa  Blasto  mdindo  wa 
mfumu,  anapempha  mtendere,  popeza 
dziko  lawo  linapeza  zaltudya  zocho- 
kera  ku  dziko  la  mfumu.  21  Ndipo 
tsiku  lopangira  Herode  anabvala  zo- 
bvala  za  chifumu,  nakhala  pa  mpa- 
ndo  wa  chifumu,  nawafotokozera  iwo 
mau  a pa  bwalo.  22  Ndipo  anthu 

osonkhanidwa’wo  anapfuula,  Ndiwo 
mau  a Mulungu,  si  a munthu 
ai.  23  Ndipo  pomwepo  mngelo  wa 
Ambuye  anamliantha,  chifukwa  sa- 
nampatsa  Mulungu  ulemerero  ; ndipo 
anadyedwa  ndi  mphutsi,  natsirizika. 

24  Korna  mau  a Mulungu  anakula, 
nachurukitsa. 

25  Ndipo  Barnaba  ndi  Saulo  ana- 
bwera  kuchokera  ku  Yerusalemu 
m’mene  adatsiriza  utumiki  wawo, 
natenga  Yohane  wonenedwanso 
Marko  amuke  nawo. 

1 O Ndipo  kunali  aneneri  ndi  aphu- 
I O nzitsi  ku  Antiokeya  mu  mpingo 
wa  komweko,  ndiwo  Barnaba,  ndi 
Sumeoni,  wonenedwa  Nigeri,  ndi 
Lukiya  wa  ku  Kurene,  Manayeni 
woleredwa  pamodzi  ndi  Herode 
chiwanga’cho,  ndi  Saulo.  2 Ndipo  pa 
kutumikira  Ambuye  iwowa,  ndi  ku- 
sala  chakudya,  Mzimu  Woyera  anati, 
Mundipatulire  ine  Barnaba  ndi  Saulo 
ku  nchito  imene  ndinawaitanira’ko. 

3 Pamenepo,  m’mene  adasala  cha- 
kudya  ndi  kupemphera  ndi  kuika 
manja  pa  iwo,  anawatumiza  amuke. 

4 Pamenepo  iwo,  otumidwa  ndi 

Mzimu  Woyera,  anatsikira  ku  Selu- 
keya  ; ndipo  pochokera’po  anapita 
m’ngalawa  ku  Kupro.  5 Ndipo  po- 
khala  ku  Salami,  analalikira  mau 
a Mulungu  m’masunagoge  a aYuda  ; 
ndipo  anali  nayenso  Yohane  mnya- 
mata  wawo.  6 Ndipo  m’mene  ana- 
pitirira  chisumbu  chonse  kufikira 
Pafo,  anapeza’po  munthu  wa  tsenga, 
mneneri  wonyenga,  ndiye  mYuda, 
dzina  lache  Baryesu  ; 7 ameneyo 

anali  ndi  kazembe  Sergio  Paulo, 
ndiye  munthu  wa  nzeru.  Yemweyo 
anaitana  Barnaba  ndi  Saulo,  nafu- 
nitsa  kumva  mau  a Mulungu.  8 Ko- 
ma  Elima  watsenga’yo  (pakuti  dzina 
lache  litero  posandulika)  anawaka- 
niza,  nayesa  kupatutsa  kazembe  asa- 
khulupire.  9 Koma  Saulo,  ndiye 
Paulo,  wodzazidwa  ndi  Mzimu  Woyera, 
anampenyetsetsa  iye,  10  nati,  Wo- 
dzala  ndi  chinyengo  chonse  ndi  che- 
njerero  lonse,  iwe,  mwana  wa  mdiere- 
kezi,  mdani  wa  chilungamo  chonse, 
kodi  sudzaleka  kuipsa  njira  zolunjika 
za  Ambuye  ? 11  Ndipo  tsopano, 

taona,  dzanja  la  Ambuye  liri  pa  iwe, 
ndipo  udzakhala  wakhungu,  wosa- 
penya  dzuwa  nthawi.  Ndipo  pomwepo 
lidamgwera  khungu  ndi  mdima  ; 
ndipo  anamukamuka  nafuna  wina 


womgwira  dzanja.  12  Pamenepo 
kazembe,  pakuona  chochitika’cho 
anakhulupira,  nadabwa  nacho  chi- 
phunzitso  cha  Ambuye. 

13  Ndipo  atamasula  kuchokera  ku 
Pafo  a ulendo  wache  wa  Paulo  anadza 
ku  Perge  wa  ku  Pamfuliya  ; koma 
Yohane  anapatukana  nawo  nabwe- 
rera  kunka  ku  Yerusalemu.  1 4 Koma 
iwowa,  atapita  pochokera  ku  Perge 
anafika  ku  Antiokeya  wa  m’Pisidiya  ; 
ndipo  analowa  m’sunagoge  tsiku  la 
Sabata,  nakhala  pansi.  15  Ndipo 
m’mene  adatha  kuwerenga  chilamulo 
ndi  aneneri,  akulu  a sunagoge  ana- 
tuma  wina  kwa  iwo,  ndi  kunena, 
Amuna  inu,  abale,  ngati  muli  nawo 
mau  akudandaulira  anthu,  nenani. 
16  Ndipo  Paulo  ananyamuka,  nako- 
dola  ndi  dzanja,  nati, 

Amuna  a Israyeli,  ndi  inu  akuopa 
Mulungu,  mverani.  17  Mulungu  wa 
anthu  awa  Israyeli  anasankha  makolo 
athu,  nakweza  anthu’wo  pakugone- 
rera  iwo  m’dziko  la  Aigupto,  ndipo 
ndi  dzanja  lokwezeka  anawaturutsa 
iwo  m’menemo.  18  Ndipo  monga 
nthawi  ya  zaka  makumi  anai  ana- 
walekerera  m’chipululu.  19  Ndipo 
m’mene  adaononga  mitundu  ya  anthu 
isanu  ndi  iwiri  m’Kanani,  anawapatsa 
cholowa  dziko  lawo,  monga  zaka 
mazana  anai  kudza  makumi  asanu  ; 

20  ndipo  zitatha  izi  anawapatsa  owe- 
ruza  kufikira  Samueli  mneneri’yo. 

21  Ndipo  kuyambira  pamenepo  ana- 
pempha  mfumu  ; ndipo  Mulungu 
anawapatsa  Sauli  mwana  wa  Kisi, 
munthu  wa  pfuko  la  Benjamini, 
zaka  makumi  anai.  22  Ndipo  m’mene 
atamchotsa  iye,  anawautsira  Davide 
akhale  mfumu  yawo  ; arnenenso 
anamchitira  umboni,  nati,  Ndapeza 
Davide,  mwana  wa  Yese,  munthu  wa 
pa  mtima  wanga,  amene  adzachita 
chifuniro  changa  chonse.  23  Wo- 
chokera  mu  mbeu  yache  Mulungu, 
monga  mwa  lonjezano,  anautsira 
Israyeli  Mpulumutsi,  Yesu  ; 24  Yo- 
hane  atalalikiratu,  asanafike  Iye,  uba- 
tizo  wa  kulapa  kwa  anthu  onse  a 
Israyeli.  25  Ndipo  pakukwaniritsa 
njira  yache  Yohane,  ananena,  Mu- 
yesa  kuti  ine  ndine  yani  ? Ine 
sindine  Iye.  Koma  taonani,  akudza 
wina  wonditsata  ine,  amene  sindi- 
yenera  kummasulira  nsapato  za  pa 
mapazi  ache.  26  Amuna,  abale,  ana 
a mbadwa  ya  Abrahamu,  ndi  iwo  mwa 

inu  akuopa  Mulungu,  kwa  ife  atu- 
midwa  mau  a chipulumutso  ichi. 
27  Pakuti  iwo  akukhala  m’Yerusale- 
mu,  ndi  akulu  awo,  popeza  sanamzi- 
ndikira  Iye,  ngakhale  mau  a aneneri 
owerengedwa  masabata  onse,  ana- 
wakwaniritsa  pakumtsutsa.  28  Ndi- 
po  ngakhale  sanapeza  chifukwa  cha 
kumphera,  anapempha  Pilato  kuti 
aphedwe.  29  Ndipo  atatsiriza  zonse 
zolembedwa  za  Iye,  anamtsitsa  ku 
mtengo,  namuika  m’manda.  30  Ko- 
ma  Mulungu  anamuukitsa  Iye  kwa 
akufa  ; 31  ndipo  anaonekera  masiku 
ambiri  ndi  iwo  amene  anamperekeza 
Iye  pokwera  ku  Yerusalemu  kucho- 
kera  ku  Galileya,  amenewo  ndiwo 
akumchitira  umboni  tsopano  kwa 
anthu.  32  Ndipo  ife  tikulalikirani 
inu  Utenga  Wabwino  wa  lonjezano 
lochitidwa  kwa  makolo  ; 33  kuti  Mu- 
lungu  analikwaniritsa  ili  kwa  ana 
athu,  pakuukitsa  Yesu  ; monganso 
mulembedwa  m’Salmo  lachiwiri,  Iwe 
ndiwe  Mwana  wanga,  lero  ndakubala. 
34  Ndipo  kuti  anamuukitsa  Iye  kwa 
akufa,  wosabweranso  ku  chibvundi, 
anatero’po,  Ndidzakupatsani  inu  ma- 
dalitso  oyera  ndi  okhulupirika  a 
Davide.  35  Chifukwa  anenanso 
m’Salmo  lina,  Simudzapereka  Woyera 
wanu  aone  chibvundi.  36  Pakutitu, 
Davide,  m’mene  adautumikira  uphu- 
ngu  wa  Mulungu  m’mbadwo  mwache 
mwa  iye  yekha,  anagona  tulo,  naikidwa 
kwa  makolo  ache,  naona  chibvundi ; 
37  koma  Iye  amene  Mulungu  ana- 
muukitsa  sanaona  chibvundi.  38  Po- 
tero  padziwike  ndi  inu  amuna  abale, 
kuti  mwa  Iye  chilalikidwa  kwa  inu 
chikululukiro  cha  machimo  ; 39  ndipo 
mwa  Iye  yense  wokhulupira  ayese- 
dwa  wolungama  kumchotsera  zonse 
zimene  simunangathe  kudzichotsera 
poyesedwa  wolungama  ndi  chilamulo 
cha  Mose.  40  Chifukwa  chache  pe- 
nyerani,  kuti  chingadzere  inu  chone- 
nedwa  ndi  aneneri’wo  : 

41  Taonani,  opeputsa  inu,  zizwani, 
kanganukani  ; 

Kuti  ndigwiritsa  nchito  Ine 
masiku  anu, 

Nchito  imene  simudzaikhulu- 
pira  wina  akakuuzani. 

42  Ndipo  pakuturuka  iwo  anapempha 
kuti  alankhule  nawonso  mau  awa 
Sabata  likudza’lo.  43  Ndipo  m’mene 
anthu  a m’sunagoge  anabalalika, 
aYuda  ambiri  ndi  akupinduka  ope- 


mbedza  anatsata  Paulo  ndi  Barnaba  ; 
amene,  polankhula  nawo,  anawa- 
umiriza  akhale  m’chisomo  cha 
Ambuye. 

44  Ndipo  Sabata  linalo  udasonkha- 
na  pamodzi  ngati  mudzi  wonse  kumva 
mau  a Mulungu.  45  Koma  aYuda 
pakuona  makamu  a anthu  anaduki- 
dwa,  natsutsana  nazo  zolankhulidwa 
ndi  Paulo,  nachita  mwano.  46  Ndipo 
Paulo  ndi  Barnaba  analimbika  mtima 
ponena,  nati,  Kunafunika  kuti  mau  a 
Mulungu  ayambe  alankhulidwe  kwa 
inu.  Popeza  muwakankha,  nimu- 
dziyesera  nokha  osayenera  moyo 
wosatha,  taonani,  titembenukira  kwa 
amitundu.  47  Pakuti  kotero  anati- 
lamulira  Ambuye  ndi  kuti, 

Ndakuika  iwe  kuunika  kwa  ami- 
tundu, 

Kuti  udzakhala  iwe  chipulu- 
mutso  kufikira  malekezero  a 
dziko. 

48  Ndipo  pakumva  ichi  amitundu 
anakondwera,  nalemekeza  mau  a 
Mulungu  ; ndipo  anakhulupira  onse 
amene  anaikidwiratu  ku  moyo  wo- 
satha.  49  Ndipo  mau  a Ambuye  ana- 
bukitsidwa  m’dziko  lonse.  50  Koma 
aYuda  anakakamiza  akazi  opembe- 
dza  ndi  omveka,  ndi  akulu  a inudzi- 
’wo,  nawautsira  chizunzo  Paulo  ndi 
Barnaba,  ndipo  anawapitikitsa  iwo 
m’malire  awo.  51  Koma  iwo,  m’mene 
adawasansira  pfurnbi  la  ku  mapazi  awo 
anadza  ku  Ikoniyo.  52  Ndipo  aku- 
phunzira  anadzazidwa  ndi  chimwemwe 
ndi  Mzimu  Woyera. 
i /\  Ndipo  kunali  pa  Ikoniyo  kuti 
# Hr  analowa  pamodzi  m’sunagoge 
wa  aYuda,  nalankhula  kotero,  kuti 
khamu  lalikuru  la  aYuda  ndi  aHelene 
anakhulupira.  2 Koma  aYuda  osa- 
mvera  anautsa  mitima  ya  aHelene 
kuti  aipse  abale  athu.  3 Chifukwa 
chache  anakhala  nthawi  yaikuru  na- 
nenetsa  zolimba  mtima  mwa  Ambuye, 
amene  anachitira  umboni  mau  a 
c’nisomo  chache,  napatsa  zizindikiro 
ndi  zozizwa  kuti  zichitidwe  ndi  manja 
awo.  4 Ndipo  khamu  la  mudzi- 
’wo  linagawikana ; ena  anali  ndi 
aYuda,  koma  ena  anali  ndi  atumwi. 
5 Ndipo  pamene  panakhala  chigu- 
mukiro  cha  aHelene  ndi  cha  aYuda 
ndi  akuru  awo,  cha  kuwachitira  chi- 
pongwe  ndi  kuwaponya  miyala,  6 iwo 
anamva,  nathawira  ku  midzi  ya 
Lukaoniya,  Lustra  ndi  Derbe,  ndi 

dziko  lozungulira’po  : 7 kunieneko 

ndiko  analalikira  Uthenga  Wabwino. 

8 Ndipo  pa  Lustra  panakhala  mu- 
nthu  wina  wopanda  mphamvu  ya 
m’mapazi  mwache,  wopunduka  chi- 
badwire,  amene  sanayenda  nthawi 
zonse.  9 Ameneyo  anamva  Paulo 
alinkulankhula ; ndipo  Paulo  pomya- 
ng’anitsa,  ndi  kuona  kuti  anali  ndi 
chikhulupiriro  cholandira  nacho 
moyo,  'i0  anati  ndi  mau  akuru, 
Taimirira.  Ndipo  iyeyu  anazunzuka, 
nayenda.  11  Pamene  makamu  ana- 
ona  chimene  anachita  Paulo,  ana- 
kweza  mau  awo,  nati  m’chinenero  cha 
Lukaoniya,  Milungu  yatsikira  kwa 
ife  monga  anthu.  12  Ndipo  anamucha 
Barnaba,  Zeu  ; ndi  Paulo,  Herme, 
chifukwa  anali  wotsogola  kunena. 
13  Koma  wansembe  wa  Zeu  wa  ku 
maso  kwa  mudzi,  anadza  nazo 
ng’ombe  ndi  maluwa  ku  zipata,  nafuna 
kupereka  nsembe  pamodzi  ndi  ma- 
kamu.  14  Pamene  anamva  atumwi 
Paulo  ndi  Barnaba,  anang’amba 
zopfunda  zawo,  natumphira  m’khamu, 
15  napfuula  nati,  Anthuni,  bwanji  mu- 
chita  zimenezi  ? ifenso  tiri  anthu 
a mkhalidwe  wathu  umodzimodzi  ndi 
wanu,  akulalilcira  kwa  inu  Uthenga 
Wabwino,  wakuti  musiye  zinthu  za 
chabe  izi,  nimutembenukire  kwa  Mu- 
lungu  wa  moyo,  amene  analenga  za 
kumwamba  ndi  za  pansi,  ndi  nyanja, 
ndi  zonse  ziri  momwemo  : 16  m’mi- 
badv/o  ya  kale  Iye  adaleka  mitundu 
yonse  iyende  m’njira  mwawo.  17  Ko- 
ma  sanadzisiyira  Iye  mwini  wopanda 
umboni,  popeza  anachita  zabwino, 
nakupatsani  inu  zochokera  kumwa- 
mba  mvula  ndi  nyengo  za  zipatso, 
ndi  kudzaza  mitima  yanu  ndi  chakudya 
ndi  chikondwero.  18  Pakunena  izo, 
anabvutika  pakuletsa  makamu  kuti 
asapereke  nsembe  kwa  iwo. 

19  Ndipo  anafika  kumeneko  aYuda 
kuchokera  ku  Antiokeya  ndi  Ikoniyo  ; 
nakopa  makamu,  ndipo  anamponya 
Paulo  miyala,  namguzira  kunja  kwa 
mudzi  ; namuyesa  kuti  wafa.  20  Ko- 
ma  pamene  anamzinga  akuphunzira- 
’wo,  anauka  iye,  nalowa  m’mudzi  ; 
m’mawa  mwache  anaturuka  ndi 
Barnaba  kunka  ku  Derbe.  21  Pa- 
mene  analalikira  Uthenga  Wabwino  pa 
mudzi’po,  nayesa  ambiri  akuphunzira, 
anabwera  ku  Lustra  ndi  Ikoniyo  ndi 
Antiokeya,  22  nalimbikitsa  mitima 
ya  akuphunzira,  nadandaulira  iwo 


lcuti  akhalebe  m’chikhulupiriro,  ndi 
kuti  tiyenera  kulowa  m’ufumu  wa 
Mulungu  ndi  zisautso  zambiri. 
23  Ndipo  pamene  anawaikira  akuru 
mosankha  mu  mpingo  mpingo,  ndi 
kupemphera  pamodzi  ndi  kusala  ku- 
dya,  anaikiza  iwo  kwa  Ambuye  amene 
anamkhulupirira’yo.  24  Ndipo  anapi- 
tirira  pa  Pisidiya,  nafika  ku  Pamfuliya. 
25  Ndipo  atalankhula  mau  m’Perge, 
anatsikira  ku  Ataliya  ; 26  komweko 
anachoka  m’ngalawa  kunka  ku  Antio- 
keya,  kumene  anaikizidwa  ku  chisomo 
cha  Mulungu  ku  nchito  imene  ada- 
imariza’yo.  27  Pamene  anafika  na- 
sonkhanitsa  mpingo  anabwerezanso 
zomwe  Mulungu  anachita  nawo,  kuti 
anatsegulira  amitundu  pa  khomo  la 
chikhulupiriro.  23  Ndipo  anakhala 
pamenepo  ndi  akuphunzira  nthawi 
yaikuru. 

i p;  Ndipo  anadza  ena  akutsika  ku 
i vJ  Yudeya,  nawaphunzitsa  abale, 
nati,  Mukapanda  kudulidwa  monga 
mwambo  wa  Mose,  simungathe  kupu- 
lumuka.  2 Ndipo  pamene  Paulo  ndi 
Barnaba  anachitana  nawo  makani  ndi 
mafunsano,  abale  anapatula  Paulo 
ndi  Barnaba,  ndi  ena  a iwo,  kuti 
akwere  kunka  ku  Yerusalemu  kwa 
atumwi  ndi  akuru  kukanena  za 
funso’lo.  3 Ndipo  iwo  anapere- 
kezedwa  ndi  mpingo,  napita  pa 
Foinike  ndi  Samariya,  nafotokozera 
chisanduliko  cha  amitundu  ; nako- 
ndweretsa  kwambiri  abale  onse. 

4 Pamene  anafika  ku  Yerusalemu, 
analandiridwa  ndi  mpingo,  ndi  atumwi 
ndi  akuru,  ndipo  anabwerezanso 
zonse  zimene  Mulungu  anachita  nawo. 

5 Koma  anauka  ena  a mpatuko  wa 
aFarisi  okhulupira,  nati,  Kuyenera 
kuwadula  iwo,  ndi  kuwauza  kuti 
asunge  chilamulo  cha  Mose. 

6  Ndipo  anasonkiiana  atumwi  ndi 
akuru  kuti  anene  za  mlandu’wo. 
7 Ndipo  pamene  panali  mafunsano 
ambiri,  Petro  anaimirira,  nati  kwa 
iwo, 

Abale,  mudziwa  kuti  poyamba 
Mulungu  anasankha  mwa  inu,  kuti 
m’kamwa  mwanga  amitundu  amve 
mau  a Uthenga  Wabwino,  nakhu- 
iupire.  8 Ndipo  Mulungu,  amene 
adziwa  mtima,  anawachitira  umboni ; 
nawapatsa  Mzimu  Woyera,  monga 
anatipatsa  ife  ; 9 ndipo  sanalekanitsa 
ife  ndi  iwo,  nayeretsa  mitima  yawo 
m’chikhulupiriro.  10  Nanga  bwanji 

tsopano  mulikumyesa  Mulungu,  kuti 
muike  pa  khosi  la  akuphunzira  gori, 
limene  sanatha  kunyamuia  kapena 
makolo  athu  lcapena  ife  ? 11  Ko- 

ma  tikhulupira  tidzapulumuka  mwa 
chisomo  cha  Ambuye  Yesu  Kristu, 
monga  iwo  omwe. 

12  Ndipo  khamu  lonse  linatonthola  ; 
ndipo  anamvera  Barnaba  ndi  Paulo 
alikubwezanso  zizindikiro  ndi  zozi- 
zwitsa  zimene  Mulungu  anachita 
nawo  pa  amitundu.  13  Pamene  iwo 
anatonthola  Yakobo  anayankha,  nati, 

Abale,  mverani  ine  : 14  Sumeoni 
wabwereza  kuti  poyamba  Mulungu 
anayang’anira  amitundu,  kuti  atenge 
mwa  iwo  anthu  a dzina  lache.  1 5 Ndi- 
po  mau  a aneneri  abvomereza  pa- 
menepo  ; monga  kunalembedwa, 

16  Zikatha  izo  ndidzabwera, 

Ndidzamanganso  chihema  cha 

Davide,  chimene  chinagwa  ; 

Ndidzamanganso  zopasuka  za- 
che, 

Ndipo  ndidzachiimikanso  : 

17  Kuti  anthu  otsalira  afunefune 

Ambuye, 

Ndi  amitundu  onse  amene  dzina 
langa  linachulidwa  pa  iwo, 

18  Ati  Ambuye,  amene  azidziwi- 

tsa  zinthu  zonsezo  chiya- 
mbire  dziko  la  pansi. 

19  Chifukwa  chache  ine  ndiweruza, 
kuti  tisabvute  a mwa  amitundu  ame- 
ne  anatembenukira  kwa  Mulungu, 

20  koma  kuti  tilembere  kwa  iwo,  kuti 
asale  zonyansa  za  mafano,  ndi  dama, 
ndi  zopotola,  ndi  mwazi.  21  Pakuti 
Mose,  kuyambira  pa  mibadwo  ya  kale 
ali  nawo  m’midzi  yonse  amene  amla- 
likira,  akuwerenga  mau  ache  m’masu- 
nagoge  masabata  onse. 

22  Pamenepo  chinakomera  atumwi 
ndi  akuru  ndi  mpingo  wonse  kusa- 
nkha  anthu  a m’gulu  lawo,  ndi  kuwa- 
tumiza  ku  Antiokeya  ndi  Paulo  ndi 
Barnaba  ; ndiwo  Yuda  wochedwa 
Barsaba,  ndi  Sila,  akuru  a mwa  abale  ; 
ndipo  analembera  mau  natumiza  ndi 
iwo  : 23  Atumwi  ndi  abale  akuru  kwa 
abale  a mwa  amitundu  a m’Antiokeya, 
ndi  Suriya,  ndi  Kilikiya,  tikulankhu- 
lani : 24  Popeza  tamva  kuti  ena  amene 
anaturuka  mwa  ife  anakubvutani  ndi 
mau,  nasocheretsa  mitima  yanu  ; 
amenewo  sitinawalamulira ; 25  chi- 
natikomera  ndi  mtima  umodzi, 
tisankhe  anthu,  ndi  kuwatumiza  kwa 
inu  pamodzi  ndi  okondedwa  athu 


Barnaba  ndi  Paulo,  26  anthu  amene 
anapereka  moyo  wawo  chifukwa  cha 
dzina  la  Yesu  Kristu  Ambuye  wathu. 
27  Tatumiza  tsono  Yuda  ndi  Sila, 
omwenso  adzakuuzani  ndi  mau  zinthu 
zomwezo.  28  Pakuti  chinakomera 
Mzimu  Woyera  ndi  ife,  kuti  tisasenze- 
tse  inu  chotodwetsa  chac'nikuru  china 
choposa  izi  zoyenera’zi  ; 29  kuti  mu- 
sale  nsembe  za  mafano,  ndi  mwazi, 
ndi  zopotola,  ndi  dama  ; ngati  mu- 
dzisungitsa  pa  zimenezi,  kudzakhala 
bwino  kwa  inu.  Tsalani  bwino. 

30  Tsono  pamene  iwo  anamuka  ana- 
tsikira  ku  Antiokeya  ; ndipo  anaso- 
nkhanitsa  khamu,  napereka  kalata’yo. 

31  Pamene  anawerenga,  anakondwe- 
ra  chifukwa  cha  chisangalatso  chache. 

32  Ndipo  Yuda  ndi  Sila,  okhala  eni 
okha  aneneri  anasangalatsa  abale  ndi 
mau  ambiri,  nawalimbikitsa.  33  Pa- 
mene  anakhala  nthawi,  abale  ana- 
lawirana  nawo  ndi  mtendere  amuke 
kwa  iwo  amene  anawatumiza. 
35  Koma  Paulo  ndi  Barnaba  ana- 
khalabe  m’Antiokeya,  nalinkuphu- 
nzitsa,  ndi  kulalikira  mau  a Ambuye 
pamodzi  ndi  ena  ambiri. 

33  Patapita  masiku,  Paulo  anati 
kwa  Barnaba,  Tibwerenso,  tizonde 
abale  m’midzi  yonse  m’mene  tinala- 
likira’mo  mau  a Ambuye,  tione  mkha- 
lidwe  wawo.  37  Ndipo  Barnaba  ana- 
funa  kumtenga  Yohane  uja,  wochedwa 
Marko.  38  Koma  sikunamkomera 
Paulo  kumtenga  iye  amene  anawasiya 
nabwerera  pa  Pamfuliya  paja  osa- 
muka  nawo  ku  nchito.  39  Ndipo 
panali  kupsetsana  mtima,  kotero  kuti 
analekana  wina  ndi  mnzache  ; ndipo 
Barnaba  anatenga  Marko,  nalowa 
m’ngalawa,  nanka  ku  Kupro. 

40  Koma  Paulo  anasankha  Sila, 
namuka,  woikizidwa  ndi  abale  ku  chi- 
somo  cha  Ambuye.  41  Ndipo  iye  ana- 
pita  kupyola  pa  Suriya  ndi  Kihkiya, 
nakhazikitsa  mipingo. 

1 O Ndipo  anafikanso  ku  Derbe  ndi 
I U Lustra  ; ndipo  taonani,  panali 
wophunzira  wina  pamenepo,  dzina 
lache  Timoteo,  amache  ndiye  mYuda 
wokhulupira  ; koma  atate  wache 
ndiye  mHelene.  2 Ameneyo  ana- 
mchitira  umboni  wabwino  abale  a ku 
Lustra  ndi  Ikoniyo.  3 Iyeyo  Paulo 
anafuna  kuti  amuke  naye,  ndipo  ana- 
mtenga,  namdula,  chifukwa  cha  aYuda 
amene  anakhala  m’maiko’mo  ; pakuti 
onse  anadziwa  kuti  atate  wache  anali 

mHelene.  4 Pamene  anapita  kupyola 
pa  midzi,  anapereka  kwa  iwo  mala- 
mulo  awasunge,  amene  analamulira 
atumwi  ndi  akuru  a pa  Yerusalemu. 
5 Kotero  mipingo’yo  inalimbikitsidwa 
m’chikhulupiriro,  nachuruka  m’chi- 
werengo  chawo  tsiku  ndi  tsiku. 

6 Ndipo  anapita  pa  dziko  la  Frugi- 
ya  ndi  Galatiya,  atawaletsa  Mzimu 
Woyera  kuti  asalalikire  mau  m’Asiya  ; 
pamene  anafika  kundunji  kwa  Musi- 
ya,  7 anayesa  kunka  ku  Bituniya  ; 
ndipo  Mzimu  wa  Yesu  sanawaloleza  ; 
8 ndipo  pamene  anapita  pa  mbali  pa 
Musiya,  anatsikira  ku  Trowa. 

9 Ndipo  masomphenya  anaonelcera 
kwa  Paulo  usiku  : Panali  munthu 

wa  ku  Makedoniya  alinkuimirira, 
namdandaulira  kuti,  Muolokere  ku 
Makedoniya  kuno,  mudzatithangate 
ife.  10  Pamene  anaona  masomphe- 
nya’wo,  pomwepo  tinayesa  kuturu- 
kira  kunka  ku  Makedoniya,  pogani- 
zira  kuti  Mulungu  anaitanira  ife 
kulalikira  Uthenga  Wabwino  kwa 
iwo. 

11  Chotero  tinachokera  ku  Trowa 
m’ngalawa,  m’mene  tinalunjikitsa  ku 
Samotrake,  ndipo  m’mawa  mwache 
ku  Neapoli  ; 12  pochokera  kumeneko 
tinafika  ku  Filipi,  mudzi  wa  ku  Make- 
doniya,  waukuru  wa  m’dziko’mo,  wa 
miraga  ya  Roma  ; ndipo  tidagona 
momwemo  masiku  ena.  13  Tsiku 
la  Sabata  tinaturuka  ku  mudzi  kunka 
ku  mbali  ya  mtsinje,  kumene  tina- 
ganizira  kuti  amapemphera’ko  ; ndipo 
tinakhala  pansi  ndi  kulankhula  ndi 
akazi  amene  adasonkhana.  14  Ndi- 
po  anatimva  mkazi  wina  dzina  lache 
Lidiya,  wakugulitsa  chibakuwa,  wa 
ku  mudzi  wa  Tiyatira,  amene  ana- 
pembedza  Mulungu  ; mtima  wache 
Ambuye  anatsegula,  kuti  amvere 
zimene  anazinena  Paulo.  15  Pamene 
anabatizidwa  iye  ndi  a pa  banja  pache 
anatidandaulira  ife,  kuti,  Ngati  mwa- 
ndiyesera  ine  wokhulupirika  kwa 
Ambuye,  mulowe  m’nyumba  yanga, 
mugone  m’menemo.  Ndipo  anati- 
umiriza  ife. 

16  Ndipo  panali,  pamene  tinali- 
nkunka  kukapemphera,  anakomana 
ndi  ife  namwali  wina  amene  anali  ndi 
mzimu  wa  mbwebwe,  amene  anapi- 
ndulira  ambuye  ache  zambiri  pa  ku- 
bwebweta  pache.  17  Ameneyo  ana- 
tsata  Paulo  ndi  ife,  napfuula,  kuti, 
Anthu  awa  ndi  akapolo  a,  Mulungu  wa 

2 I* 


Kumwambamwamba,  amene  akulali- 
kirani  inu  njira  ya  chipulumutso. 
18  Ndipo  anachita  chotero  masiku 
ambiri.  Koma  Paulo  anabvutika  mti- 
ma  ndithu,  nacheuka,  nati  kwa  mzi- 
mu’wo,  Ndikulamulira  iwe  m’dzina  la 
Yesu  Kristu,  turuka  mwa  iye.  Ndipo 
unaturuka  nthawi  yomweyo. 

19  Koma  pamene  ambuye  ache 
anaona  kuti  kulingalira  kwa  kupi- 
ndula  kwawo  kwatha,  anagwira  Paulo 
ndi  Sila,  nawakokera  kunka  nawo 
ku  bwalo  kwa  akuru,  20  ndipo  pa- 
mene  adanka  nawo  kwa  oweruza, 
anati,  Anthu  awa  abvuta  kwambiri 
mudzi  wathu,  ndiwo  aYuda,  21  ndipo 
alalikira  miyambo  imene  siiloleka  ife 
kuilandira,  kapena  kuichita,  ndife 
aRoma.  22  Ndipo  linagumukira  iwo 
khamu’lo  ; ndipo  oweruza  anawa- 
ng’ambira  maraya  awo  ; nalamulira 
kuti  awakwapule.  23  Pamene  ana- 
waonetsa  mikwingwirima  yambiri, 
anawaika  m’ndende,  nauza  mdindo 
kuti  awasunge  bwino.  24  Pakumva  iye 
kulamulira  kotero  anawaika  m’chipi- 
nda  cha  m’kati,  namangitsa  mapazi 
awo  m’zigologolo.  25  Koma  ngati 
pakati  pa  usiku,  Paulo  ndi  Sila  ana- 
linkupemphera,  nayimbira  Mulungu 
nyimbo,  ndipo  a m’ndende’mo  ana- 
linkuwamva  ; 26  ndipo  mwa  dzi- 

dzidzi  panali  chibvomezi  chachikuru, 
chotero  kuti  maziko  a ndende  ana- 
gwedezeka  : pomwepo  pa  makomo 

ponse  panatseguka  ; ndi  maunyolo  a 
onse  anamasuka.  27  Pamene  ana- 
utsidwa  ku  tulo  mdindo’yo,  anaona 
kuti  pa  makomo  a ndende  panatse- 
guka,  ndipo  anasolola  lupanga  lache, 
nati  adziphe  yekha,  poyesa  kuti  a 
m’ndende  adathawa.  28  Koma  Paulo 
anapfuula  ndi  mau  akuru,  nati,  Usa- 
dzipweteka  wekha  ; tonse  tiri  muno. 
29  Ndipo  mdindo  anaitanitsa  nyali, 
natumphira  m’kati,  alinkunthunthu- 
mira  ndi  mantha,  nagwa  pa  maso  pa 
Paulo  ndi  Sila,  30  nawaturutsira  iwo 
kunja,  nati,  Ambuye,  ndichitenji  kuti 
ndipulumuke  ? 31  Ndipo  iwo  anati, 

Ukhulupirire  Ambuye  Yesu,  ndipo 
udzapulumuka,  iwe  ndi  a pa  banja 
ako.  32  Ndipo  anamuuza  iye  mau  a 
Ambuye,  pamodzi  ndi  onse  a pa  banja 
ache.  33  Ndipo  anawatenga  ora 
lomwelo  la  usiku,  natsuka  rnikwi- 
ngwirima  yawo  ; nabatizidwa  po- 
mwepo,  iye  ndi  a pa  banja  ache. 
34  Ndipo  anakwera  nawo  kunka 

ku  nyumba  kwache,  nawakhazikira 
chakudya,  nasangalala  kwambiri, 
pamodzi  ndi  a pa  banja  ache, 
atakhulupirira  Mulungu. 

35  Kutacha,  oweruza  anatumiza 
akapitao,  kuti,  Mukamasule  anthu 
aja.  36  Ndipo  mdindo  anafotokozera 
mau’wo  kwa  Paulo,  nati,  Oweruza 
atumiza  mau  kunena  kuti  mumuke  ; 
tsopanotu  turukani,  mukani  mu  mte- 
ndere.  37  Koma  Paulo  anati  kwa 
iwo,  Adatikwapula  ife  pa  maso  pa 
anthu,  osamva  mlandu  wathu,  ife 
amene  tiri  aRoma,  natiika  m’ndende  ; 
ndipo  tsopano  kodi  afuna  kutiturutsi- 
ra  ife  m’tseri  ? Iai,  ndithu  ; koma 
adze  okha  atiturutse.  38  Ndipo  aka- 
pitao  anafotokozera  mau’wo  kwa 
oweruza ; ndipo  iwowo  anaopa,  pa- 
kumva  kuti  anali  aRoma.  39  Ndipo 
anadza  nawapembedza  ; ndipo  pa- 
mene  anawaturutsa,  anawapempha 
kuti  achoke  pa  mudzi.  40  Ndipo 
anaturuka  m’ndende’mo,  nalowa 
m’nyumba  ya  Lidiya  : ndipo  pame- 

ne  anaona  abale,  anawasangalatsa, 
namuka. 

nPamene  anapitirira  pa  Amfipoli, 
ndi  Apoloniya,  anafika  ku 
Tesalonika,  kumene  kunali  sunagoge 
wa  aYuda.  2 Ndipo  Paulo,  monga 
amachita,  analowa  kwa  iwo  ; ndipo 
masabata  atatu  ananena  ndi  iwo  za 
m’malembo,  natanthauzira,  3 na- 
tsimikiza,  kuti  kunayenera  Kristu 
kumva  zowawa,  ndi  kuuk.a  kwa  akufa ; 
ndiponso  kuti  Yesu  yemweyo,  amene 
ndikulalikirani  inu,  ndiye  Kristu. 

4 Ndipo  ena  a iwo  anakopedwa,  na- 
dziphatika  kwa  Paulo  ndi  Sila  ; 
ndi  aHelene  akupembedza  aunyinji 
ndithu,  ndi  akazi  akuru  osati  owe- 
rengeka.  5 Koma  aYuda  anaduki- 
dwa  mtima,  natenga  anthu  ena  oipa 
a chabe  a pa  bwalo,  nasonkhanitsa 
khamu  !a  anthu,  nachititsa  phokoso 
m’mudzi  ; ndipo  anagumukira  ku 
nyumba  ya  Yasoni,  nafuna  kuwatu- 
rutsira  kwa  anthu.  6 Pamene  sana- 
wapeza  anakokera  Yasoni  ndi  abale 
ena  pa  maso  pa  akuru  a mudzi,  na- 
pfuula  kutii,  Omwe  aja  asanduliza 
dziko  lokhala’mo  anthu,  afika  ku- 
nonso  ; 7 amene  Yasoni  walandira  ; 
ndipo  onsewo  achita  zokana  mala- 
mulo  a Kaisara  ; nanena  kuti,  Pali 
mfumu  yina,  Yesu.  3 Ndipo  anabvuta 
anthu,  ndi  akuru  a mudzi,  pamene  j 
anamva  zimenezi.  9 Ndipo  pamene  i 


analandira  chikole  kwa  Yasoni  ndi 
enawo,  anawamasula. 

1 0 Pomwepo  abale  anatumiza  Paulo 
ndi  Sila  usiku  kunka  ku  Bereya ; 
pamene  iwo  anafika  komweko  analo- 
wa  m’sunagoge  wa  aYuda.  1 1 Ame- 
newa  anali  mfulu  koposa  a m’Tesa- 
lonika,  popeza  analandira  mau  ndi 
kufunitsa  kwa  mtima  wonse,  nasa- 
nthula  m’malembo  masiku  onse,  ngati 
zinthu  zinali  zotero.  12  Ndipo  ambiri 
a iwo  anakhulupira ; ndi  akazi  a 
chiHelene  omveka,  ndi  amuna,  osati 
owerengeka.  1 3 Koma  pamene  aYuda 
a ku  Tesalonika  anazindikira  kuti  mau 
a Mulungu  analalikidwa  ndi  Paulo 
ku  Bereyanso,  anadza  komwekonso, 
nautsa,  nabvuta  makamu.  14  Po- 
mwepo  abale  anaturutsa  Paulo  amuke 
kufikira  ku  nyanja  ; koma  Sila  ndi 
Timoteo  anakhalabe  komweko. 

15  Koma  iwo  amene  anaperekeza 
Paulo  anadza  naye  kufikira  ku  Atene  ; 
ndipo  polandira  iwo  larnulo  la  kwa 
Sila  ndi  Timoteo  kuti  afulumire  kudza 
kwa  iye  ndi  changu  chonse,  anachoka. 

16  PamenePaulo  analindira  iwo  pa 

Atene,  anabvuitidwa  mtima  pamene 
anaona  mudzi  wonse  wadzala  ndi  ma- 
fano.  17  Chotero  tsono  anatsutsana  ndi 
aYuda  ndi  akupembedza  m’sunagoge, 
ndi  m’bwalo  la  malonda  masiku  onse 
ndi  iwo  amene  anakomana  nawo. 
18  Ndipo  akukonda  nzeru  ena  a Epe- 
kureya  ndi  a Stoiki  anatengana  naye. 
Ena  anati,  Ichi  chiani  afuna'kunena 
wobwetuka  uyu  ? Ndipo  ena,  Anga 
wolalikira  ziwanda  za  chilendo,  chi- 
fukwa  analalikira  Yesu  ndi  kuuka  kwa 
akufa.  19  Ndipo  anamgwira,  nanka 
naye  ku  Areopagi,  nati,  Kodi  tingathe 
kudziwa  chiphunzitso  ichi  chatsopano 
uchinena  iwe  ? 20  Pakuti  ufika  nazo 

ku  makutu  athu  za  chilendo  : tifuna 
tsono  kudziwa,  izi  zitani  ? 21  (Ko- 

ma  aAtene  onse  ndi  alendo  akukha- 
la’mo  anakhalitsa  nthawi  zawo, 
osachita  kanthu  kena  koma  kunena 
kapena  kumva  cha.  tsopano.)  22  Ndi- 
po  anaimirira  Paulo  pakati  pa  Areopagi 
nati, 

Amuna  inu  a-Atene,  m’zinthu  zonse 
ndiona  kuti  muli  akupembedzetsa. 
23  Pakuti  popita,  ndi  kuona  zinthu 
zimene  muzipembedza,  ndipezanso 
guwa  la  nsembe  iolembedwa  potere, 
KWA  MULUNGU  WOSADZIWIKA. 
Chimene  muchipembedza  osachidziwa, 
chimenecho  ndichililikira  kwa  inu. 


138 


MACHITIDWE  A ATUMWI  17.24—18.20 


24  Mulungu  amene  analenga  dziko  la 
pansi  ndi  zonse  ziri  momwemo,  Iyeyo, 
ndiye  mwini  wa  kumwamba  ndi  dziko 
la  pansi,  sakhala  m’nyumba  za  ka- 
chisi  zomangidwa  ndi  manja ; 25  satu- 
mikidwa  ndi  manja  a anthu,  monga 
wosowa  kanthu,  popeza  iye  mwini 
apatsa  zonse  moyo  ndi  mpweya  ndi 
zinthu  zonse  ; 26  ndipo  ndi  mmodzi 
analenga  mitundu  yonse  ya  anthu, 
kuti  akhale  ponse  pa  nkhope  ya  dziko 
la  pansi,  atapangiratu  nyengo  zawo, 
ndi  malekezero  a pokhala  pawo  ; 

27  kuti  afunefune  Mulungu,  kapena 
akamfufuze  ndi  kumpeza,  ngakhale 
sakhala  patari  ndi  yense  wa  ife  ; 

28  pakuti  mwa  Iye  tikhala  ndi  moyo 

ndi  kuyendayenda,  ndi  kupeza  mkha- 
lidwe  wathu  ; monga  enanso  a aku- 
yimba  anu  ati,  Pakuti  ifenso  tiri 
mbadwa  zache.  23  Popeza  tsono 
tiri  mbadwa  za  Mulungu,  sitiyenera 
kulingalira  kuti  umulungu  uli  wo- 
fanafana  ndi  golidi,  kapena  siliva, 
kapena  mwala,  wolocha  ndi  luso  ndi 
zolingalira  za  anthu.  30  Nthawi 
za  kusadziwa’ko  tsono  Mulungu 
analekerera  ; koma  tsopanotu  ali- 
nkulamulira  anthu  onse  ponseponse 
atembenuke  mtima  ; 31  chifukwa 

anapangira  tsiku  limene  adzaweruza 
dziko  lokhala’mo  anthu  m’chilunga- 
mo,  ndi  munthu  amene  anamuikiratu  ; 
napatsa  anthu  onse  chitsimikizo, 
pamene  anamuukitsa  Iye  kwa  akufa. 

32  Ndipo  parnene  anamva  za  kuuka 
kwa  akufa  ena  anaseka  pwepwete  ; 
koma  ena  anati,  Tidzakumvanso  za 
chimenechi.  33  Choincho  Paulo  ana- 
turuka  pakati  pawo.  34  Koma  ena 
anadziphatika  kwa  iye,  nakhulu- 
pira  ; mwa  iwonso  munali  Dionisiyo 
mAreopagi,  ndi  mkazi  dzina  lache 
Damari,  ndi  ena  pamodzi  nawo. 

■1  Q Zitapita  izi  anachoka  ku  Atene, 
! O nadza  ku  Korinto.  2 Ndipo 
anapeza  mYuda  wina  dzina  lache 
Akula,  pfuko  lache  la  ku  Ponto, 
atachoka  cha  tsopano  ku  Italiya, 
pamodzi  ndi  mkazi  wache  Priskila, 
chifukwa  Klaudiyo  analamulira  aYuda 
onse  achoke  m’Roma  ; ndipo  Paulo 
anadza  kwa  iwo  : 3 ndipo  popeza 

anali  wa  nchito  imodzimodzi,  ana- 
khala  nawo,  ndipo  iwowa  anagwira 
nchito  ; pakuti  nchito  yawo  inali 
yakusoka  mahema.  4 Ndipo  ana- 
fotokozera  m’sunagoge  masabata 
onse,  nakopa  aYuda  ndi  aHelene. 


5 Koma  pamene  Sila  ndi  Timoteo 
anadza  potsika  ku  Makedoniya,  Paulo 
anapsinjidwa  ndi  mau,  nachitira 
umboni  kwa  aYuda  kuti  Yesu  ndiye 
Kristu.  6 Koma  pamene  iwo  ana- 
mkana,  nachita  mwano,  anakutumula 
maraya  ache,  nati  kwa  iwo,  Mwazi 
wanu  ukhale  pa  mitu  yanu  ; ine  ndi- 
ribe  kanthu  ; kuyambira  tsopano 
ndinka  kwa  arnitundu.  7 Ndipo  ana- 
choka  kumeneko,  nalowa  m’nyumba 
ya  munthu,  dzina  lache  Tito  Yusto, 
amene  anapembedza  Mulungu,  nyu- 
mba  yache  inayandikizana  ndi  suna- 
goge.  8 Ndipo  Krispo,  mkuru  wa 
sunagoge  anakhulupirira  Ambuye  ndi 
a pa  banja  ache  onse  ; ndipo  aKorinto 
ambiri  anamva,  nakhulupira,  naba- 
tizidwa.  9 Ndipo  Ambuye  anati  kwa 
Paulo  usiku  m’masomphenya,  Usaope, 
koma  nena,  usakhale  chete  ; 10  chi- 
fukv/a  Ine  ndiri  pamodzi  ndi  iwe, 
ndipo  palibe  munthu  adzautsana  ndi 
iwe  kuti  akuipse ; chifukwa  ndiri 
nawo  anthu  ambiri  m’mudzi  muno. 
1 1 Ndipo  anakhala  komwe  chaka  chi- 
modzi  kudza  miyezi  isanu  ndi  umodzi  ; 
naphunzitsa  mau  a Mulungu  mwa  iwo. 

12  Tsono  pamene  Galiyo  anali  chi- 
wanga  cha  Akaya,  aYuda  ndi  mtima 
umodzi  anamuukira  Paulo,  nanka 
naye  ku  mpando  wa  chiweruziro, 
13  kuti,  Uyu  akopa  anthu  apembedze 
Mulungu  pokana  chilamulo.  14  Ko- 
ma  pamene  Paulo  anati  atsegule 
pakamwa  pache,  Galiyo  anati  kwa 
aYuda,  Ukadakhala  mlandu  wa  cho- 
salungama,  kapena  dumbo  loipa, 
aYuda  inu,  mwenzi  nditakumverani 
inu  ; 15  koma  akakhala  mafunso  a 
mau  ndi  maina  ndi  chilamulo  chanu  ; 
muyang’ane  inu  nokha ; sindifuna 
kuweruza  zimenezi.  16  Ndipo  ana- 
wapitikitsa  pa  mpando  wa  chiweru- 
ziro.  17  Ndipo  anamgwira  Sostene, 
mkuru  wa  sunagoge,  nampanda  ku 
mpando  wa  chiweruziro.  Ndipo  Ga- 
liyo  sanasamalira.  zimenezi. 

18  Paulo  atakhala  chikhalire 
masiku  ambiri,  anatsazika  abale, 
nachoka  pamenepo,  napita  m’ngala- 
wa  ku  Suriya,  pamodzi  naye  Priskila 
ndi  Akula ; popeza  anameta  mutu 
wache  m’Kenkreya ; pakuti  ada- 
winda.  19  Ndipo  iwo  anafika  ku 
Efeso,  ndipo  iye  analekana  nawo  pa- 
menepo  : koma  iye  yekha  analowa 

m’sunagoge,  natsutsana  ndi  aYuda. 
20  Pamene  iwo  anamfunsa  iye  kuti 

akhale  nthawi  yina  yoenjezera’po, 
sanabvomereza  ; 21  koma  anawa- 

tsazika,  nati,  Akafuna  Mulungu,  ndi- 
dzabwera  kv/a  inu  ; ndipo  anachoka 
ku  Efeso  m’ngalawa.  22  Ndipo  pa- 
mene  anakocheza  pa  Kaisareya,  ana- 
kwera  nalankhulana  nawo  mpingo, 
natsikira  ku  Antiokeya.  23  Ata- 
khala  kumeneko  nthawi,  anachoka, 
napita  pa  dziko  la  Galatiya  ndi  Frigiya 
m’dziko  m’dziko,  nakhazikitsa  aku- 
phunzira  onse. 

24  Ndipo  anafika  ku  Efeso  mYuda 
wina  dzina  lache  Apolo,  pfuko  lache 
la  ku  Alesandreya,  munthu  wola- 
nkhula  mwa  nzeru  ; ndipo  anali  wa 
mphamvu  m’malembo.  25  Iyeyo 
anaphunzitsidwa  m’njira  ya  Ambuye  ; 
pokhala  nawo  mzimu  wa  changu, 
ananena  ndi  kuphunzitsa  mosamalira 
zinthu  za  Yesu,  ndiye  wodziwa  uba- 
tizo  wa  Yohane  wokha  ; 23  ndipo  iye 
anayamba  kulankhula  molimba  mtima 
m’sunagoge,  koma  pamene  anamumva 
iye  Priskila  ndi  Akula,  anamtenga, 
namfotokozera  njira  ya  Mulungu 
mosamalitsa.  27  Ndipo  pamene  iye 
anafuna  kuoloka  kunka  ku  Akaya, 
abale  anamfulumiza,  ndi  kulembera 
akalata  kwa  akuphunzira  kuti  amla- 
r.dire  : ndipo  pamene  anafika,  iye 

anathangata  ndithu  iwo  akukhulu- 
pira  mwa  chisomo  ; 28  pakuti  ndi 

mphamvu  anatsutsa  aYuda,  pa  maso 
pa  anthu,  nasonyeza  mwa  malembo 
kuti  Yesu  ndiye  Kristu. 

1 Q Ndipo  panali,  pamene  Apolo 
s 3 anali  ku  Korinto,  Paulo  ana- 

pita  pa  maiko  a pa  mtunda,  nafika 
ku  Efeso,  napeza  akuphunzira  ena  ; 

2 ndipo  anati  kwa  iwo,  Kodi  muna- 
landira  Mzimu  Woyera  pamene  muna- 
khulupira  ? Ndipo  anati,  Iai,  siti- 
namva  konse  kuti  Mzimu  Woyera 
waperekedwa.  3 Ndipo  anati,  Nanga 
mwabatizidwa  m’chiani  ? Ndipo  ana- 
ti,  Mu  ubatizo  wa  Yohane.  4 Ndi- 
po  anati  Paulo,  Yohane  anabatiza 
ndi  ubatizo  wa  kutembenuka  mtima, 
nati  kwa  anthu,  kuti  amkhulupirire 
Iye  amene  adzadza  pambuyo  pache, 
ndiye  Yesu.  5 Pamene  anamva  ichi, 
anabatizidwa  m’dzina  la  Ambuye 
Yesu.  6 Ndipo  pamene  Paulo  anaika 
manja  ache  pa  iwo,  Mzimu  Woyera 
anadza  pa  iwo  ; ndipo  analankhula 
ndi  malilime,  nanenera.  7 Onsewo 
anali  ngati  amuna  khumi  ndi  awiri. 

8 Ndipo  iye  analowa  m’sunagoge, 


nanena  molimba  mtima,  miyezi  itatu, 
natsutsana  ndi  kukopa  kunena  za 
Ufumu  wa  Mulungu.  9 Koma  pa- 
mene  ena  anaumitsa  mtima  ndi  kusa- 
mvera,  nanenera  zoipa  Njira’yo  pa 
maso  pa  anthu,  anawachokera,  na- 
patutsa  akuphunzira,  nafotokozera 
masiku  onse  m’sukulu  ya  Turano. 
10  Ndipo  anachita  chomwecho  zaka 
ziwiri  ; kotero  kuti  onse  akukhala 
m’Asiya  anamva  mau  a Ambuye, 
aYuda  ndi  aHelene.  11  Ndipo  Mu- 
lungu  anachita  za  mphamvu  za  pa 
zok’na  ndi  manja  a Paulo  ; 12  kotero 
kuti  anamuka  nazo  kwa  odwala  nsaru 
zopukutira  ndi  za  pa  nchito,  zocho- 
kera  pa  thupi  pache,  ndipo  nthenda 
zinawachokera,  ndi  mizimu  yoipa 
inaturuka.  13  Koma  aYuda  enanso 
oyendayenda,  oturutsa  ziwanda,  ana- 
dziyesa  kuchula  pa  iwo  amene  anali 
ndi  mizimu  yoipa  dzina  la  Ambuye 
Yesu,  kuti,  Ndikulumbirirani  pa  Yesu 
amene  amlalika  Paulo.  14  Ndipo 
panali  ana  amuna  asanu  ndi  awiri  a 
Skeva,  mYuda,  mkuru  wa  ansembe 
amene  anachita  ichi.  15  Ndipo  una- 
yankha  mzimu  woipa,  nuti  kwa  iwo, 
Yesu  ndimzindikira,  ndi  Paulo  ndi- 
mdziwa,  koma  inu  ndinu  ayani  ? 
16  Ndipo  munthu,  mwa  iye  amene 
munali  mzimu  woipa,  anawalumphira 
nawaposa,  nawalaka  onse  awiri’wo, 
kotero  kuti  anathawa  m’nyumba 
amariseche  ndi  olasidwa.  17  Zime- 
nezo  zidamveka  kwa  onse,  aYuda  ndi 
aHelene,  amene  anakhala  ku  Efeso  ; 
ndipo  mantha  anagwera  onsewo, 
ndipo  dzina  la  Yesu  linakuzika. 
18  Ndipo  ambiri  a iwo  akukhulipira- 
’wo  anadza,  nabvomereza,  nafotokoza 
nachitidwe  awo.  19  Ndipo  ambiri  a 
iwo  akuchita  za  matsenga  anaso- 
nkhanitsa  mabuku  awo,  nawatentha 
pa  maso  pa  onse  ; ndipo  anawerenga 
mtengo  wache,  napeza  ndalama  za 
siliva  zikwi  makumi  asanu.  20  Cho- 
tero  mau  a Ambuye  anachuruka 
mwa  mphamvu  nalakika. 

21  Ndipo  zitatha  izi,  Paulo  anatsi- 
mikiza  mu  mzimu  wache  atapita  pa 
Makedoniya  ridi  Akaya,  kunka  ku 
Yerusalemu,  kuti,  Nditamuka  komwe- 
ko  ndiyenera  kuonanso  ku  Roma. 
22  Pamene  anatuma  ku  Makedoniya 
awiri  a iwo  anamtumikira,  Timoteo 
ndi  Erasto,  iye  mwini  anakhalabe 
nthawi  m’Asiya. 

23  Nthawi  yomweyo  kunali  pho- 

koso  lambiri  kunena  za  Njira’yo. 

24  Pakuti  munthu  wina  dzina  lache 
Demetriyo  wosula  siliva,  amene  ana- 
panga  tikachisi  ta  siliva  ta  Artemi, 
anaonetsera  amisiri  phindu  lambiri  ; 

25  amenewo  iye  anawasonkhanitsa  pa- 
modzi  ndi  amisiri  a nchito  yomweyo, 
nati,  Amuna  inu,  mudziwa  kuti  ndi 
malonda  awa  ife  tipeza  chuma  chathu. 

26  Ndipo  muona  ndi  kumva,  kuti  si  pa 
Efeso  pokha,  koma  monga  pa  Asiya 
ponse,  Paulo  uyu  akopa  ndi  kute- 
mbenutsa  anthu  ambiri,  ndi  kuti,  Si 
milungu  iyi  imene  ipangidwa  ndi 
manja  : 27  ndipo  tiopa  ife  kuti  nchito 
yathu’yi  idzayamba  kunyonyosoka  ; 
komanso  kuti  kachisi  wa  mlungu  wa 
mkazi  Artemi  adzayamba  kuyesedwa 
wa  chabe  ; ndiponso  kuti  iye  adza- 
yamba  kutsitsidwa  ku  ukulu  wache, 
lye  amene  a m’Asiya  onse  ndi  onse  a 
m’dziko  lokhala’mo  anthu  ampembe- 
dza.  28  Ndipo  pamene  anamva,  ana- 
dzala  ndi  mkwiyo,  napfuula,  nati, 
Wamkuru  ndi  Artemi  wa  ku  Efeso, 

29  Ndipo  m’mudzi  monse  munachita 
piringupiringu,  nathamangira  onse 
pamodzi  ku  bwalo  losewera,  atagwira 
Gayo  ndi  Aristarko,  anthu  a ku  Make- 
doniya,  alendo  anzache  a Paulo. 

30  Ndipo  pamene  Paulo  anafuna 

kulowa  kwa  anthu,  akuphunzira  ache 
sanamloleza.  31  Ndipo  akulu  ena  a 
Asiyanso,  popeza  anali  abwenzi  ache, 
anatumiza  mau  kwa  iye,  nampempha 
asadziponye  ku  bwalo  la  kusewera. 
32  Ndipo  ena  anapfuula  kanthu  kena, 
ena  kanthu  kena  ; pakuti  msonkha- 
no’wo  unasokonezeka  ; ndipo  unyinji 
sunadziwa  chifukwa  chache  cha  kuso- 
nkhana.  33  Ndipo  anaturutsa  Ale- 
sandro  m’khamu’mo,  kumturutsa  iye 
aYuda.  Ndipo  Alesandro  anatamba- 
sula  dzanja,  nafuna  kudzikanira  kwa 
anthu  adasonkhana’wo.  34  Koma 
pozindikira  kuti  ali  mYuda,  kunali 
mau  amodzi  a kwa  onse  akupfuula 
monga  maora  awiri,  Wamkuru  ndi 
Artemi  wa  aEfeso.  35  Ndipo  pamene 
mlembi  adatontholetsa  khamu’lo,anati, 
Amuna  a Efeso  inu,  munthu’yu  ndani 
wosadziwa  kuti  mudzi  wa  aEfeso  ndi- 
wo  wosungira  kachisi  wa  Artemi 
wamkuru,  ndi  fano  lidachokera 
kwa  Zeu  ? 36  Popeza  tsono  izi 

sizikanika,  muyenera  inu  kukhala 
chete,  ndi  kusachita  kanthu  ka  liuma. 
37  Pakuti  mwatenga  anthu  awa,  osa- 
khala  olanda  za  m’kachisi,  kapena 


ochitira  mulungu  wathu  mwano. 

38  Ngati  tsono  Demetriyo  ndi  amisiri 
okhala  naye,  ali  ndi  mlandu  ndi 
munthu,  mabwalo  a mirandu  alipo, 
ndi  ziwanga  ziripo  ; anenezane. 

39  Koma  ngati  mufuna  kanthu  ka 
zinthu  zina,  kadzakonzeka  m’mso- 
nkhano  wolamulidwa.  40  Pakutinso 
palipo  potiopsya  kuti  adzatineneza 
za  chipolowe  cha  lero  ; popeza  palibe 
chifukwa  cha  kufotokozera  za  chi- 
piringu  chimene.  41  Ndipo  pamene 
ananena  izi,  anamasula  msonkhano. 

Ndipo  litaleka  phokoso,  Paulo 
i anaitana  ophunzira’wo,  ndipo 
m’mene  anawachenjeza,  analawirana 
nawo,  naturuka  kunka  ku  Make- 
doniya.  2 Ndipo  m’mene  atapitapita 
m’mbali  zijazo,  nawachenjeza,  ana- 
dza  ku  Helene.  3 Ndipo  m’mene  ada- 
khala’ko  miyezi  itatu,  ndipo  atampa- 
ngira  chiwembu  aYuda,  poti  iye  apite 
ndi  ngalawa  ku  Suriya,  anatsimikiza 
mtima  abwerere  popyola  Makedoniya. 
4 Ndipo  anamperekeza  kufikira  ku 
Asiya  Sopatro  mwana  wa  Puro,  wa 
ku  Bereya  ; ndipo  a aTesalonika  Ari- 
starko  ndi  Sekundo  ; ndi  Gayo  wa  ku 
Derbe,  ndi  Timoteo  ; ndi  a ku  Asiya, 
Tukiko  ndi  Trofimo.  5 Koma  iwo- 
wa  adatitsogolera,  natilinda  ku  Trowa. 
6 Ndipo  tinapita  m’ngalawa  kuchokera 
ku  Filipi,  atapita  masiku  a mkate 
wopanda  chotupitsa,  ndipo  popita 
masiku  asanu  tinawapeza  ku  Trowa  ; 
pamenepo  tinatsotsa  masiku  asanu 
ndi  awiri. 

7 Ndipo  tsiku  loyamba  la  sabata, 
posonkhana  ife  kunyema  mkate, 
Paulo  anawafotokozera  mau,  popeza 
anati  achoke  m’mawa  mwache;  ndi- 
po  ananena  chinenere  kufikira  pa- 
kati  pa  usiku.  8 Ndipo  munali  nyali 
zambiri  m’chipindi  cha  pamwamba, 
m’mene  tinasonkhana’mo.  9 Ndipo 
mnyamata  dzina  lache  Utiko  anakhala 
pa  zenera,  wogwidwa  nato  tulo  tati- 
kuru  ; ndipo  pakukhala  chifotoko- 
zere  Paulo,  ndipo  pogwidwa  nato  tulo, 
anagwa  posanja  pachiwiri,  ndipo 
anamtola  wakufa.  10  Ndipo  potsi- 
kira’ko  Paulo,  anamgwera  namfu- 
ngatira,  nati,  Musachite  phokoso, 
pakuti  moyo  wache  ulipo.  11  Ndipo 
m’mene  adakwera,  nanyema  mkate, 
nadya,  nakamba  nawo  nthawi,  ku- 
fikira  kucha,  anachoka’po.  12  Ndipo 
anadza  naye  mnyamata  ali  wa  moyo, 
natonthozedwa  kwakukuru. 

13  Koma  ife  tinatsogolera  kunka 
ku  ngalawa,  ndipo  tinapita  ku  Aso, 
pamenepo  tinati  timlandire  Paulo  ; 
pakuti  anatipangira  chomwecho,  koma 
anati  ayenda  pa  mtunda  yekha. 
14  Ndipo  pamene  anakomana  ndi  ife 
ku  Aso,  tinamlandira,  ndipo  tinafika 
ku  Mitilene.  15  Ndipo  m’mene  tida- 
chokera’po,  m’mawa  mwache  tinafika 
pandunji  pa  Kiyo  ; ndi  m’mawa  mwa- 
che  tinangokocheza  ku  Samo,  ndi 
m’mawa  mwache  tinafika  ku  Mileto. 
16  Pakuti  Paulo  adatsimikiza  mtima 
apitirire  pa  Efeso,  angataye  nthawi 
m’Asiya  ; pakuti  anafulumira,  ngati 
kutheka,  akhale  ku  Yerusalemu  tsiku 
la  Pentekoste. 

17  Ndipo  pokhala  ku  Mileto  ana- 
tuma  ku  Efeso,  naitana  akulu  a 
mpingo.  18  Ndipo  pamene  anafika 
kuli  iye,  anati  kwa  iwo, 

Mudziwa  inu  kuyambira  tsiku  lo- 
yamba  ndinafika  ku  Asiya,  makha- 
lidwe  anga  pamodzi  ndi  inu  nthawi 
yonse,  19  wotumikira  Ambuye  ndi 
kudzichepetsa  konse  ndi  misozi,  ndi 
mayesero  anandigwera  ndi  ziwembu 
za  aYuda  ; 20  kuti  sindinakubisirani 
zinthu  zopindulira,  osazilalikira  kwa 
inu,  ndi  kukuphunzitsani  inu  pa  bwalo 
ndi  m’nyumba  m’nyumba,  21  ndi 
kuchitira  umboni  aYuda  ndi  aHelene 
wa  kutembenuza  mtima  kulinga  kwa 
Mulungu,  ndi  chikhulupiriro  cholinga 
kwa  Ambuye  wathu  Yesu  Kristu. 
22  Ndipo,  taonani,  ndipita  ku  Yeru- 
salemu  womangidwa  mu  mzimu,  wo- 
sadziwa  zimene  zidzandigwera  ine 
kumeneko  ; 23  koma  kuti  Mzimu 

Woyera  andichitira  umboni  m’midzi 
yonse,  ndi  kunena  kuti  nsinga  ndi 
zisautso  zindilindira.  24  Komatu  si- 
ndiuyesa  kanthu  moyo  wanga,  kuti 
uli  wa  mtengo  wache  kwa  ine  nde- 
kha ; kotero  kuti  ndikatsirize  njira 
yanga,  ndi  utumiki  ndinaulandira 
kwa  Ambuye  Yesu,  kuchitira  umboni 
Uthenga  Wabwino  wa  chisomo  cha 
Mulungu.  • 25  Ndipo  tsopano,  taonani, 
ndidziwa  ine  kuti  inu  nonse  amene 
ndinapitapita  mwa  inu  kulalikira 
ufumu’wo,  simudzaonanso  nkhope 
yanga.  26  Chifukwa  chache  ndi- 
kuchitirani  umboni  lero  lomwe,  kuti 
ndiribe  kanthu  ndi  mwazi  wa  anthu 
onse.  27  Pakuti  sindinakubisirani  pa 
kukulalikirani  uphungu  wonse  wa 
Mulungu.  28  Tadzichenjerani  nokha, 
ndi  gulu  lonse,  pamenepo  Mzimu 


Woyera  a.uakuikani  oyang’anira, 
kuti  muwete  mpingo  wa  Mulungu, 
umene  anaugula  ndi  mwazi  wa  Iye 
yekha.  29  Ndidziwa  ine  kuti,  ndi- 
tachoka  ine,  adzalowa  mimbulu  yosa- 
utsa,  yosalekerera  gulu’lo ; 30  ndipo 
mwa  inu  nokha  adzauka  anthu, 
olankhula  zokhotakhota,  kupatutsa 
ophunzira  awatsate.  31  Chifukwa 
chache  dikirani,  nimukumbukile  kuti 
zaka  zitatu  sindinaleka  usiku  ndi 
usana  kuchenjeza  yense  wa  inu 
ndi  misozi.  32  Ndipo  tsopano  ndi- 
kuikizani  kwa  Mulungu,  ndi  kwa  mau 
a chisomo  chache,  chimene  chiri  ndi 
mphamvu  yakumangirira  ndi  ku- 
patsa  inu  cholowa  mwa  onse  oye- 
retsedwa.  33  Sindinasirira  siliva, 
kapena  golidi,  kapena  chobvala  cha 
munthu  ali  yense.  34  Mudziwa 
inu  nokha  kuti  manja  anga  awa  ana- 
tumikira  zosowa  zanga,  ndi  za  iwo 
akukhala  ndi  ine.  35  M’zinthu  zonse 
ndinakupatsani  chitsanzo,  chakuti 
pogwiritsa  nchito,  kotero  muyenera 
kuthandiza  ofoka  ndi  kukumbuka 
mau  a Ambuye  Yesu,  kuti  anati  yekha, 
Kupatsa  kutidalitsa  koposa  kulandira. 

36  Ndipo  m’mene  ananena  izi,  ana- 
gwada  pansi,  napemphera  ndi  iwo 
onse.  37  Ndipo  onsewa  analira  kwa- 
mbiri,  namkupatira  Paulo  pa  khosi 
pache,  nampsompsona,  38  nalira 
makamaka  chifukwa  cha  mau  ada- 
nena’wa,  kuti  sadzaonanso  nkhope 
yache.  Ndipo  anamperekeza  iye  ku 
ngalawa. 

Ndipo  kunali,  titalekana  nawo 
aL  I ndi  kukankha  ngalawa,  tina- 
dza  molunjika  ku  Ko,  ndi  m’mawa 
mwache  ku  Rode,  ndipo  pochokera’po 
ku  Patara  ; 2 ndipo  m’mene  tinapeza 
ngalawa  yakuoloka  kunka  ku  Foinike, 
tinalowa’mo,  ndi  kupita  nayo.  3 Ndi- 
po  pamene  tinafika  popenyana  ndi 
Kupro,  tinachisiya  ku  lamanzere, 
ntinapita  ku  Suriya ; ndipo  tinako- 
cheza  ku  Turo  ; pakuti  pamenepo 
ngalawa  inafuna  kutula  akatundu 
ache.  4 Ndipo  m’mene  tinapeza 
ophunzira,  tinakhala’ko  masiku  asanu 
ndi  awiri  ; ndipo  iwowa  ananena  ndi 
Paulo  mwa  Mzimu,  kuti  asakwere 
ku  Yerusalemu.  5 Ndipo  kunali  pa- 
mene  tidatsiriza  masiku’wa,  tida- 
c'noka  ndi  kunka  ulendo  wathu  ; ndipo 
iwo  onse,  akazi  ndi  ana,  anatipere- 
keza  kufikira  kuturuka  m’mudzi  ; 
ndipo  pogwadira  pa  mchenga  wa  ku 

nyanja,  tinapemphera,  6 ndi  kulawi- 
rana  ; ndipo  tinalowa  m’ngalawa, 
koma  iwo  anabwera  kwawo. 

7 Ndipo  ife  titatsiriza  ulendo  wathu 
wochokera  ku  Turo,  tinafika  ku  Pto- 
lemayi ; ndipo  m’mene  tidalankhula 
abale,  tinakhala  nawo  tsiku  limodzi. 
3 Ndipo  m’mawa  mwache  tinachoka, 
ntinafika  ku  Kaisareya,  ndipo  m’mene 
tinalowa  m’nyumba  ya  Filipo  mlaliki, 
mmodzi  wa  asanu  ndi  awiri  aja,  tina- 
khala  naye.  9 Ndipo  munthu’yu 
anali  nawo  ana  akazi  anai,  anamwali, 
amene  ananenera.  tQ  Ndipo  pokha- 
la’po  masiku  ambiri,  anatsika  ku 
Yudeya  mneneri,  dzina  lache  Agabo. 
11  Ndipo  anadza  kwa  ife  natenga 
lainba  la  Paulo,  nadzimanga  yekha 
manja  ndi  mapazi,  nati,  Atero  Mzimu 
Woyera,  Munthu  mwini  lamba  ili, 
adzammanga  kotero  aYuda  a m’Yeru- 
salemu,  nadzampereka  m’manja  a 
amitundu.  12  Koma  pamene  tina- 
mva  izi,  tinamdandaulira  ife  ndi  iwo 
a komweko,  asakwere  iye  kunka  ku 
Yerusalemu.  13  Pamenepo  Paulo 
anayankha,  Muchitanji,  polira  ndi  ku- 
ndiswera  mtima  ? pakuti  ndako- 
nzeka  ine  si  kumangidwa  kokha, 
komatunso  kufera  ku  Yerusalemu 
chifukwa  cha  dzina  la  Ambuye  Yesu. 
14  Ndipo  pokana  iye  kukopeka,  tina- 
leka,  ndi  kuti,  Kufuna  kwa  Ambuye 
kuchitidwe. 

15  Ndipo  atapita  masiku  awa  tina- 
konza  akatundu  athu,  ntikwera  ku 
Yerusalemu.  16  Ndipo  anamuka  na- 
fenso  ena  a ophunzira  a ku  Kaisa- 
reya,  natenganso  wina  Mnaso  wa 
ku  Kupro,  wophunzira  wa  kale,  amene 
adzatichereza. 

17  Ndipo  pofika  ife  ku  Yerusale- 
mu,  abale  anatilandira  mokondwera. 
18  Ndipo  m’mawa  mwache  Paulo  ana- 
lowa  nafe  kwa  Yakobo  ; ndi  akulu 
onse  anali  pomwepo.  19  Ndipo  ata- 
walankhula  iwo,  anawafotokozera 
chimodzi  chimodzi  zimene  Mulungu 
anachita  kwa  amitundu  mwa  utumiki 
wache.  20  Ndipo  pamene  anazimva, 
analemekeza  Mulungu  ; nati  kwa  iye, 
Uona,  mbale,  kuti  ambirimbiri  mwa 
aYuda  akhulupira  ; ndipo  ali  nacho 
changu  onsewa,  cha  pa  chilamulo  ; 
21  ndipo  anamva  za  iwe,  kuti  uphu- 
nzitsa  aYuda  onse  a ku  amitundu  apa- 
tukane  naye  Mose,  ndi  kuti  asadule 
ana  awo,  kapena  asayende  monga 
mwa  miyambo.  22  Nchiani  tsor.o  ? 


adzamva  ndithu  kuti  wafika.  23  Chi- 
fukwa  chache  uchite  ichi  tikuuza  iwe  ; 
tiri  nawo  amuna  anai  amene  ana- 
winda  ; 24  amenewa  uwatenge  nudzi- 
yeretse  nawo  pamoazi,  nuwalipirire, 
kuti  amete  mutu  ; ndipo  adzadziwa 
onse  kuti  zomveka  za  iwe  nza  chabe, 
koma  kuti  iwe  wekhanso  uyenda  mo- 
lunjika,  nusunga  chilamulo.  25  Ko- 
ma  kunena  za  amitundu  adakhulu- 
pira’wo,  tinalembera  ndi  kulamulira 
kuti  asale  zoperekedwa  kwa  mafano, 
ndi  mwazi,  ndi  zopotola,  ndi  dama. 
26  Pamenepo  Paulo  anatenga  anthu- 
’wo,  ndipo  m’mawa  mwache  m’mene 
anadziyeretsa  nawo  pamodzi,  analowa 
m’kachisi,  nauza  chimarizidwe  cha 
masiku  a kuyeretsa,  kufikira  adawape- 
rekera  iwo  onse  mtulo. 

27  Ndipo  pamene  masiku  asana  ndi 
awiri  anati  amarizidwe,  aYuda  a ku 
Asiya  pomuona  iye  m’kachisi,  anautsa 
khamu  lonse  la  anthu,  namgwira, 
28  napfuula,  Amuna  a Israyeli, 
tithandizeni  ; ameneyu  ndi  munthu 
uja  anaphunzitsa  onse  ponsepo  po- 
nenera  anthu,  ndi  chilamulo,  ndi  malo 
ano  ; ndiponso  anatenga  aHelene  na- 
lowa  nawo  m’kachisi,  nadetsa  malo 
ano  oyera.  29  Pakuti  adaona  Tro- 
fimo  wa  ku  Efeso  kale  pamodzi  ndi  iye 
mu  mzinda  ; ameneyo  anayesa  kuti 
Paulo  anamtenga  nalowa  naye  ku 
kachisi.  30  Ndipo  mudzi  wonse  una- 
sokonezeka,  ndipo  anthu  anathama- 
ngira  pamodzi  ; nagwira  Paulo  na- 
mkoka  kumturutsa  m’kachisi  ; ndipo 
pomwepo  pa  makomo  panatsekedwa. 
31  Ndipo  m’mene  anafuna  kumupha 
iye,  wina  anamuuza  kapitao  wamkuru 
wa  gulu’lo  kuti  m’Yerusalemu  monse 
muli  piringu  piringu.  32  Ndipo  posa- 
chedwa  iye  anatenga  asilikari  ndi 
akenturiyo,  nathamanga,  nawatsi- 
kira  ; ndipo  iwowa,  pakuona  kapitao 
wamkuru  ndi  asilikari,  analeka  ku- 
mpanda  Paulo.  33  Pamenepo  poya- 
ndikira  kapitao  wamkuru  anamgwira 
iye,  nalamulira  ammange  ndi  rnau- 
nyolo  awiri  ; ndipo  anafunsira,  ndiye 
yani,  ndipo  anachita  chiani  ? 34  Ko- 

ma  wina  anapfuula  kena,  wina 
kena,  m’khamu’mo  ; ndipo  m’mene 
sanathe  kudziwa  zoona  chifukwa  cha 
phokoso’lo,  analamulira  amuke  naye 
ku  linga.  35  Ndipo  pamene  anafika 
pa  makwerero,  kudatero  kuti  ana- 
msenza  asilikari  chifukwa  cha  ku- 
limbalimba  kwa  khamu’lo  ; 36  pakuti 

unyinji  wa  anthu  unatsata,  nupfuula, 
Mchotse  iye. 

37  Ndipo  poti  alowe  naye  m’linga, 
Paulo  ananena  kwa  kapitao  wamkuru, 
Mundilole  ndikuuzeni  kanthu  ? Ndipo 
anati,  Kodi  udziwa  chiHelene  ? 38  Si 
ndiwe  mAigupto  uja  kodi,  unachita 
mipanduko  kale  lija,  ndi  kutsogolera 
ambanda  aja  zikwi  zinai  ku  chipulu- 
lu  ? 39  Koma  Paulo  anati,  Ine  ndine 

munthu  mYuda,  wa  ku  Tariso  wa 
m’Kilikiya,  mfulu  ya  mudzi  womveka  ; 
ndipo  ndikupemphani  mundilole  ndi- 
lankhule  ndi  anthu.  40  Ndipo  m’mene 
adamlola,  Paulo  anaimirira  pa  ma- 
kwerero,  natambalitsira  anthu  dzanja  ; 
ndipo  pokhala  chete  onse,  analankhula 
nawo  m’chinenedwe  cha  chiHebri, 
nanena, 

OO  Amuna,  abale,  ndi  atate,  mve- 
rani  chodzikanira  changa  tso- 
pano,  cha  kwa  inu. 

2 Ndipo  pakumva  kuti  analankhula 
nawo  m’chinenedwe  cha  chiHebri, 
anaposa  kukhala  chete  ; ndipo  anati  : 

3 Ine  ndine  munthu  mYuda,  v/o- 
badwa  m’Tariso  wa  Kilikiya,  koma 
ndaleredwa  m’mzinda  muno,  pa  ma- 
pazi  a Gamaliyeli,  wolangizidwa  mo- 
nga  mwa  chitsatidwe  cheni  cheni  cha 
chilamulo  cha  makolo  athu,  ndipo 
ndinali  wa  changu,  choiinga  kwa  Mu- 
lungu,  monga  muli  inu  nonse  lero  ; 

4 ndipo  ndinalondalonda  Njira  iyi 
kufikira  imfa,  ndi  kumanga  ndi  ku- 
pereka  ku  ndende  amuna  ndi  akazi. 

5 Monganso  mkulu  wa  ansembe  andi- 
chitira  umboni,  ndi  bwalo  lonse  la 
akuru ; kwa  iwo  amenenso  ndina- 
landira  akalata  kunka  nawo  kwa 
abale,  ndipo  ndinapita  ku  Damasiko, 
kuti  ndikatenge  iwonso  akukhala 
kumeneko  kudza  nawo  omangidwa 
ku  Yerusalemu,  kuti  alangidwe. 

6 Ndipo  kunali,  pakupita  ine  ndi 

kuyandikira  ku  Damasiko,  monga 
usana,  mv/a  dzidzidzi  kunandiwalira 
pondizungulira  ine  kuunika  kwaku- 
kuru  kochokera  kumwamba.  7 Ndi- 
po  ndinagwa  pansitu,  ndipo  ndinamva 
mau  akunena  nane,  Saulo,  Saulo, 
undilondalondiranji  Ine  ? 8 Ndipo 

ndinayankha,  Ndinu  yani  Mbuye  ? 
Ndipo  anati  kwa  ine,  Ndine  Yesu,  wa 
ku  Nazarete  amene  umlondalonda. 
9 Ndipo  iv/o  akukhala  nane  anaonadi 
kuunika,  koma  sanamva  mau  aku- 
lankhula  nane.  10  Ndipo  ndinati, 
Ndidzachita  chiani,  Ambuye  ? Ndipo 


Ambuye  anati  kwa  ine,  Tauka,  pita 
ku  Damasiko  ; kumeneko  adzakufo- 
tokozera  zonse  zoikika  kwa  iwe  uzi- 
chite.  11  Ndipo  popeza  sindinapenya 
chifukwa  cha  ulemerero  wa  kuunika- 
’ko,  anandigwira  dzanja  iwo  amene 
anali  ndi  ine,  ndipo  ndinafika  ku  Da- 
mas  ko.  12  Ndipo  munthu  dzina 
lache  Hananiya  ndiye  munthu  wope- 
mbedza  monga  mwa  chilamulo,  ame- 
ne  amchitira  umboni  wabwino  aYuda 
onse  akukhala’ko  , 1 3 anadza  kwa  ine, 
ndipo  poimirira’po  anati  kwa  ine, 
Saulo,  mbale,  penyanso.  Ndipo  ine, 
ora  lomweli  ndinampenya.  14  Ndi- 
po  anati,  Mulungu  wa  makolo  athu 
anakusankhiratu  udziwe  chifuniro 
chache,  nuone  Wolungama’yo,  nu- 
mve  mau  oturuka  m’kamwa  mwache. 
15  Ndipo  udzamkhalira  Iye  mboni  kwa 
anthu  onse,  za  izo  udaziona  ndi  ku- 
zimva.  16  Ndipo  tsopano  uchedwe- 
ranji  ? Tauka,  nubatizidwe  ndi  ku- 
samba  kuchotsa  machimo  ako,  nuitane 
pa  dzina  lache.  17  Ndipo  kunali, 
nditabwera  ku  Yerusalemu  ndinali- 
kupemphera  m’kachisi,  ndinachita 
ngati  kukomoka,  18  ndipo  ndina- 
muona  Iye,  nanena  nane,  Fulumira, 
turuka  msanga  m’Yerusalemu ; po- 
peza  sadzalandira  umboni  wako  wa- 
kunena  za  Ine.  19  Ndipo  ndinati  ine, 
Ambuye,  adziwa  iwo  okha  kuti  ndi- 
nali  kuika  m’ndende  ndi  kuwapanda 
m’masunagoge  onse  iwo  akukhulu- 
pirira  Inu  ; 20  ndipo  pamene  ana- 

khetsa  mwazi  wa  Stefano  mboni  yanu, 
ine  ndemwe  ndinalikuimirira’ko,  ndi 
kubvomerezana  nawo,  ndi  kusunga 
zobvala  za  iwo  amene  anamupha  iye. 
21  Ndipo  anati  kwa  ine,  Pita  ; chi- 
fukwa  Ine  ndidzakutuma  iwe  kunka 
kutali  kwa  amitundu. 

22  Ndipo  adamumva  kufikira  mau 
awa  ; ndipo  anakweza  mau  awo  na- 
nena,  Achoke  pa  dziko  la  pansi  munthu 
wotere  ; pakuti  sayenera  iye  kukhala 
ndi  moyo.  23  Ndipo  pakupfuula 
iwo,  ndi  kutaya  zobvala  zawo,  ndi 
kuwaza  pfumbi  mu  mlengalenga, 
24  kapitao  wamkuru  analamulira 
kuti  amtenge  iye  kulowa  naye  ku 
linga,  nati  amfunsefunse  ndi  ku- 
mkwapula,  kuti  adziwe  chifukwa 
chache  nchiani  kuti  ampfuulira  cho- 
mwecho.  25  Ndipo  m’mene  ana- 
mmanga  iye  ndi  nsinga’zo,  Paulo 
anati  kwa  kenturiyo  wakuimirira’ko, 
Kodi  nkuloleka  kwa  inu  kukwapula 

munthu  mRoma,  mlandu  wache  wosa- 
mveka  ? 26  Ndipo  pakumva  ichi 

kenturiyo’yo,  ananka  kwa  kapitao 
wamkuru,  namuuza,  nanena,  Nchiani 
ichi  uti  uchite  ? pakuti  munthu’yo 
ndiye  mRoma.  27  Ndipo  kapitao 
wamkuru’yo  anadza,  nati  kwa  iye, 
Ndiuze,  iwe  ndiwe  mRoma  kodi  ? 
Ndipo  anati,  Inde.  23  Ndipo  kapitao 
wamkuru  anayankha,  Ine  ndalandira 
ufulu  umene  ndi  kupereka’po  mtengo 
wache  waukuru.  Ndipo  Paulo  anati, 
Koma  ine  ndabadwa  mRoma.  29  Pa- 
menepo  ndipo  iwo  amene  anati  amfu- 
nsefunse,  anamsiya ; ndipo  kapitao 
wamkurunso  anaopa,  pozindikira  kuti 
ndiye  mRoma,  ndiponso  popeza  ada- 
mmanga  iye. 

30  Koma  m’mawa  mwache  pofuna 
kuzindikira  chifukwa  chache  cheni 
cheni  chakuti  anamnenera  aYuda, 
anammasula  iye,  nalamulira  asonkha- 
ne  ansembe  akulu,  ndi  bwalo  lonse  la 
akulu,  ndipo  anatsika  naye  Paulo, 
namuika  pa  maso  pawo. 

OO  Ndipo  Paulo,  popenyetsetsa 
<fc.O  a m’bwalo  la  akuru,  anati, 
Amuna,  abale,  ndakhala  ine  pa  maso 
pa  Mulungu  ndi  chikumbu  mtima 
chokoma  chonse  kufikira  lero  lomwe. 
2 Ndipo  mkulu  wamsembe  Hananiya 
analamulira  akuimirira’ko  ampande 
pa  kamwa  pache.  3 Pamenepo  Paulo 
anati  kwa  iye,  Mulungu  adzakupanda 
iwe,  khoma  loyeretsedwa  iwe  ; ndipo 
kodi  ukhala  iwe  wakundiweruza 
mlandu  monga  mwa  chilamulo,  ndipo 
ulamulira  andipande  ine  posanga 
chilamulo  ? 4 Ndipo  iwo  akuimirira- 

’ko  anati,  Ulalatira  kodi  mkulu  wa 
nsembe  wa  Mulungu  ? 5 Ndipo  Paulo 

anati,  Sindinadziwa,  abale,  kuti  ndiye 
mkulu  wa  nsembe  ; pakuti  kwale- 
mbedwa,  Usamnenera  choipa  mkulu 
wa  anthu  ako.  6 Koma  pozindikira 
Paulo  kuti  ena  ndi  aSaduki,  ndi 
ena  aFarisi,  anapfuula  m’bwalo’mo, 
Amuna,  abale,  ine  ndine  rr.Farisi, 
mwana  wa  aFarisi  : andinenera  mla- 
ndu  wa  chiyembekezo,  ndi  kuuka  kwa 
akufa.  7 Ndipo  pamene  adatero, 
kunakhala  chilekano  pakati  pa  aFarisi 
ndi  aSaduki  ; ndipo  osonkhana’wo 
anagawikana.  8 Pakutitu  aSaduki 
anena  kuti  kulibe  kuuka  kwa  akufa, 
kapena  mngelo,  kapena  mzimu  ; koma 
aFarisi  abvomereza  ponse  pawiri. 
9 Ndipo  chidauka  chipolowe  chachi- 
kuru  ; ndipo  alembi  ena  a kwa  aFarisi 


anaimirira,  natsutsana,  nanena,  Siti- 
peza  choipa  chiri  chonse  mwa  munthu- 
’yu  ; ndipo  nanga  bwanji  ngati  mzimu 
kapena  mngelo  walankhula  naye  ? 
10  Ndipo  pamene  padauka  chipo- 
lowe  chachikuru,  kapitao  wamkuru 
anaopa  kuti  angamkadzule  Paulo, 
ndipo  analamulira  asilikari  atsike, 
namkwatule  pakati  pawo,  nadze  naye 
kulowa  naye  m’linga. 

1 1 Ndipo  usiku  wache  Ambuye  ana- 
imirira  pa  iye,  nati,  Limbika  mtima  ; 
pakuti  monga  wandichitira  umboni 
ku  Yerusalemu,  koteronso  uyenera 
kundichitira  umboni  ku  Roma. 

12  Ndipo  kutacha,  aYuda  anapa- 
ngana  chiwembu,  nadzitemberera,  ndi 
kunena  kuti  sadzadya  kapena  kumwa 
kanthu,  kufikira  atamupha  Paulo  ; 

13  ndipo  iwo  amene  adachita  chilu- 
mbiro  ichi  anali  oposa  makumi  anai. 

14  Amenewo  anadza  kwa  ansembe 
akulu  ndi  akulu,  nati,  Tadzitembe- 
rera  nalo  temberero  kuti  sitidzalawa 
kanthu  kufikira  titamupha  Paulo. 

15  Potero  tsopano  inu  ndi  bwalo  la 
akuru  muzindikiritse  kapitao  wamku- 
ru  kuti  atsike  naye  kwa  inu,  monga 
ngati  mufuna  kudziwitsitsa  bwino  za 
iye  ; koma  tadzikonzeratu  timuphe 
asanayandikire  iye.  16  Koma  mwana 
wa  mlongo  wache  wa  Paulo  anamva 
za  chifwamba  chawo,  ndipo  anadza 
nalowa  m’linga,  namfotokozera  Paulo. 

17  Ndipo  Paulo  anadziitanira  kenturi- 
yo  wina,  nati,  Pita  naye  mnyamata 
uyu  kwa  kapitao  wamkuru  ; pakuti 
ali  nako  kanthu  kakumfotokozera  iye. 

1 8 Pamenepo  ndipo  anamtenga,  napita 
naye  kwa  kapitao  wamkuru,  nati, 
Wam’nsinga’yo  Paulo  anandiitana, 
nandipempha  ndidze  naye  mnyamata 
uyu  kwa  inu,  ali  nako  kanthu  kaku- 
lankhula  ndi  inu.  19  Ndipo  kapitao 
wamkuru  anamgwira  dzanja,  napita 
naye  padera,  namfunsa  m’tseri,  Chiani 
ichi  uli  nacho  kundifotokozera  ? 

20  Ndipo  anati,  Ayuda  anapangana 
kuti  akufunseni  mutsike  naye  Paulo 
mawa  ku  bwalo  la  mirandu,  monga 
ngati  mufuna  kufunsitsa  za  iye. 

21  Pamenepo  musakopedwe  nawo  ; 
pakuti  amlalira  iye  oposa  makumi 
anai  a iwo  amene  anadzitemberera 
okha  kuti  sadzadya  kapena  kumwa 
kufikira  atamupha  iye  ; ndipo  ako- 
nzekeratu  tsopano  nayang’anira 
lonjezano  lanu.  22  Pamenepo  ndipo 
kapitao  wamkuru  anauza  mnyama- 

ta’yo  apite,  namlamulira  kuti,  Usauze 
munthu  yense  kuti  wandizindikiritsa 
izi.  23  Ndipo  anaitana  akenturiyo 
awiri,  nati,  Mukonzeretu  asilikari 
mazana  awiri,  apite  kufikira  Kaisa- 
reya,  ndi  a pa  kavalo  makumi  asanu 
ndi  awiri,  ndi  a nthungo  mazana  awiri, 
achoke  ora  lachitatu  la  usiku  ; 24  ndi- 
ponso  mukonzeretu  nyama  zobereka 
amkweze’po  Paulo,  nampereke  wo- 
sungika  kwa  Felike  kazembe’yo. 
25  Ndipo  analembera  kalata  wakuti  : 
26  Klaudiya  Lusiya  kwa  kazembe 
womveketsa  Felike,  ndikulankhulani. 
27  Munthu  uyu  anagwiridwa  ndi 
aYuda,  ndipo  akadaphedwa  ndi  iwo  ; 
pamenepo  ndinafika’ko  ine  ndi  asili- 
kari,  ndipo  ndinamlanditsa,  pakumva 
kuti  ndiye  mRoma.  28  Ndipo  pofuna 
kuzindikira  chifukwa  chakuti  anamne- 
nera  iye,  ndinatsikira  naye  ku  bwalo 
la  akuru  awo.  29  Ndipo  ndinapeza 
kuti  adamnenera  za  mafunso  a chila- 
mulo  chawo  ; koma  analibe  kumnene- 
ra  kanthu  kakuyenera  imfa  kapena 
nsinga.  30  Ndipo  m’mene  anandi- 
dziwitsa  kuti  pali  chiwembu  cha  pa 
munthu’yu,  pomwepo  ndinamtumiza 
kwa  inu  ; ndipo  ndalamulira  akumne- 
nera  akamnenere  kwa  inu. 

31  Pamenepo  ndipo  asilikari,  monga 
adawalamulira,  anatenga  Paulo,  na- 
pita  naye  usiku  ku  Antipatri.  32  Ko- 
ma  m’mawa  mwache  anasiya  a pa  ka- 
valo  amperekeze,  nabwera  ku  linga  ; 
33  iwowo,  m’mene  anafika  ku  Kaisa- 
reya,  anapereka  kalata  kwa  kazembe, 
naperekanso  Paulo  kwa  iye.  34  Ndipo 
m’mene  adawerenga  anafunsa  acho- 
kera  m’dziko  liti  ; ndipo  pozindikira 
kuti  anali  wa  ku  Kilikiya,  35  anati, 
Ndidzamva  mlandu  wako,  pamene 
akukunenera  afika.  Ndipo  analamu- 
lira  kuti  amdikire  iye  m’nyumba  ya 
mlandu  ya  Herode. 

QA  Ndipo  atapita  masiku  asanu 
anatsika  mkulu  wa  ansembe 
Hananiya  pamodzi  ndi  akuru  ena,  ndi 
wogwira  moyo  dzina  lache  Tertulo  ; 
ndipo  anafotokozera  kazembe’yo  za 
kunenera  Paulo.  2 Ndipo  pamene 
adamuitana,  Tertulo  anayamba  ku- 
mnenera  ndi  kunena, 

Popeza  tiri  nawo  mtendere  wambiri 
mwa  inu,  ndipo  mwa  kuganiziratu 
kwanu  muukonzera  mtundu  wathu 
zotiipsa,  3 tizilandira  ndi  chiyamiko 
chonse,  monsemo  nrii  ponsepo,  Felike 
womveka  inu.  4 Koma  kuti  ndinga- 


onjeze  kukulemetsani  ndikupemphani 
mutimvere  mwa  chidule  ndi  chifatso 
chanu.  5 Pakuti  tapeza  munthu’yu 
ali  ngati  mliri,  ndi  woutsa  mapanduko 
kwa  aYuda  onse  m’dziko  lonse  lokha- 
la’mo  anthu,  ndi  mtsogoleri  wa  mpa- 
nduko  wa  aNazarene  ; 6 amenenso 

anayesa  kuipsa  kachisi  ; amene  ta- 
mgwira  ; 8 kwa  iye  mudzakhoza  ku- 
zindikira  pomfunsa  nokha,  za  izi  zo- 
nse  timnenera’zi.  9 Ndipo  aYudanso 
anabvomerezana  naye,  natsimikiza 
kuti  izi  zitero. 

1 0 Ndipo  pamene  kazembe  anamko- 
dola  kuti  anene,  Paulo  anayankha, 
Podziwa  ine  kuti  mwakhala  woweruza 
wa  mtundu  uwu  zaka  zambiri,  ndi- 
dzikanira  mokondwera  ; 1 1 popeza 

mukhozakuzindikira  kuti  apitamasiku 
khumi  ndi  awiri  okha  chikwerere  ine 
ku  Yerusalemu  kukalambira  ; 12ndi- 
po  sanandipeza  m’kachisi  wotsutsana 
ndi  munthu,  kapena  kuutsa  khamu 
la  anthu,  kapena  m’sunagoge  ka- 
pena  m’mzinda.  13  Ndipo  sangathe 
kukutsimikizirani  zimene  andinenera 
ine  tsopano.  14  Koma  ichi  ndibvo- 
mera  kwa  inu,  kuti  monga  mwa  Njira 
yonenedwa  mpatuko,  momwemo  ndi- 
tumikira  Mulungu  wa  makolo  athu, 
ndi  kukhulupira  zonse  ziri  monga 
mwa  chilamulo,  ndi  zolembedwa  mwa 
aneneri  ; 1 5 ndi  kukhala  nacho  chiye- 
mbekezo  cha  kwa  Mulungu  chimene 
iwo  okhanso  achilandira,  kuti  ku- 
dzakhala  kuuka  kwa  olungama  ndi 
osalungama.  16  M’menemonso  ndi- 
dziyesera  ndekha  ndikhale  nacho 
nthawi  zonse  chikumbu  mtima  chosa- 
nditsutsa  cha  kwa  Mulungu  ndi  kwa 
anthu.  17  Ndipo  zitapita  zaka  za- 
mbiri  ndinadza  kutengera  mtundu 
wanga  za  chifundo,  ndi  zopereka ; 
18  popereka  izi  anandipeza  woye- 
retsedwa  m’kachisi,  wopanda  khamu 
la  anthu,  kapena  phokoso  ; koma  pa- 
nali  aYuda  ena  a ku  Asiya, — 19  ndiwo 
vnwenzi  atakhala  pano  pa  maso  panu 
ndi  kundinenera,  ngati  ali  nako  ka- 
nthu  kotsutsa  ine.  20  Kapena  iwo 
amene  ali  kuno’wa  anene  anapeza 
chosalungama.  chotani,  poimirira  ine 
pa  maso  pa  bwalo  la  akuru,  21  koma 
mau  awa  amodzi  okha,  amene  ndina- 
pfuula  poimirira  pakati  pawo,  Kunena 
za  kuuka  kwa  akufa  ndiweruzidwa 
ndi  inu  lero  lino. 

22  Koma  Felike  anawalinditsa, 
popeza  anadziwitsadi  Njira’yo,  nati, 

Pamene  Lusiya  kapitao  wamk.uru  aka- 
tsika  ndidzazindikiritsa  konse  za  kwa 
inu.  23  Ndipo  analamulira  kenturiyo 
amsunge  iye,  koma  akhale  nawo  ufulu, 
ndipo  asaletse  anthu  ache  kumtumikira. 

24  Koma  atapita  masiku  ena,  ana- 
dza  Felike  ndi  Drusila  mkazi  wache, 
ndiye  mYuda,  naitana  Paulo,  ndipo 
anamva  iye  za  chikhulupiriro  cha 
Kristu  Yesu.  25  Ndipo  m’mene  ana- 
mfotokozera  za  chilungamo,  ndi  chi- 
dziletso,  ndi  chiweruziro  chirinkudza, 
Felike  anagwidwa  ndi  mantha,  na- 
yankha,  Pita  tsopano  ; ndipo  ndikaona 
nthawi,  ndidzakuitana  iwe.  26  Ana- 
yembekezanso  kuti  Paulo  adzampatsa 
ndalama  ; chifukwa  chachenso  ana- 
muitana  iye  kawiri  kawiri,  nakamba 
naye.  27  Koma  z.itapita  zaka  ziwiri 
Porkiyo  Festo  analowa  m’malo  a 
Felike  ; ndipo  Felike  pofuna  kukonda 
aYuda  anamsiya  Paulo  m’nsinga. 
QC  Pamenepo  Festo  m’mene  ana- 
ai— v/  lowa  dziko  lache,  ndipo  ata- 
pita  masiku  atatu,  anakwera  kunka  ku 
Yerusalemu  kuchokera  ku  Kaisareya. 
2 Ndipo  ansembe  akulu  ndi  akulu  a 
aYuda  ananenera  Paulo  kwa  iye  ; 
ndipo  iwo  anamdandaulira,  3 nampe- 
mpha  kuti  mlandu  wache  wa  Paulo 
uipe,  kuti  amuitane  iye  adze  ku  Yeru- 
salemu ; iwo  amchitira  chifwamba 
kuti  amuphe  pa  njira.  4 Pamenepo 
Festo  anayankha,  kuti  Paulo  asungike 
ku  Kaisareya,  ndi  kuti  iye  mwini 
adzapita’ko  posachedwa.  5 Chifukwa 
chache,  ati,  iwo  amene  akhoza  mwa 
inu  amuke  nane  potsikira’ko,  ndipo 
ngati  kuli  kanthu  kosayenera  mwa 
munthu’yo  amnenere  iye. 

6 Ndipo  m’mene  adatsotsa  mwa  iwo 
masiku  asanu  ndi  atatu  kapena  khumi 
okha  anatsikira  ku  Kaisareya  ; ndipo 
m’mawa  mwache  anakhala  pa  mpando 
wa  chiweruzi.ro,  nalamulira  kuti  ate- 
nge  Paulo.  7 Ndipo  m’mene  anafika 
iye,  aYuda  adatsika’wo  ku  Yerusalemu 
anaimirira  pomzinga  iye,  namnenera 
zifukwa  zambiri  ndi  zazikuru,  zimene 
sanakhoza  kuzitsimikiza  ; 8 koma 

Paulo  podzikanira  ananena,  Sindina- 
chimwa  kanthu  kapena  pa  chilamulo, 
kapena  pa  kachisi,  kapena  pa  Kaisara. 
9 Koma  Festo  pofuna  kuyesedwa  wa 
chisomo  ndi  aYuda,  anayankha  kwa 
Paulo,  nati,  Kodi  ufuna  kukwera 
kunka  ku  Yerusalemu,  ndi  kuweru- 
zidwa  ndi  ine  pomwepo  kunena  za 
zinthu  izj  ? 10  Koma  Paulo  anati, 


Ndirikuimirira  pa  mpando  wa  chiwe- 
ruziro  wa  Kaisara,  pompano  ndiye- 
nera  kuweruzidwa  ine  ; aYuda  sindi- 
nawachitira  kanthu  koipa,  monga 
mudziwanso  nokha  bwino.  11  Pa- 
menepo  ngati  ndiri  wochita  zoipa, 
ngati  ndachita  kanthu  ka  kuyenera 
imfa  sindikana  kufa  ; koma  ngati 
zinthu’zi  awa  andinenera  nazo  ziri 
za  chabe,  palibe  mmodzi  akhoza 
kundipereka  kwa  iwo.  Nditurukira 
kwa  Kaisara.  12  Pamenepo  Festo, 
atakamba  ndi  aphungu  ache,  anaya- 
nkha,  Wanena,  Nditurukira  kwa 
Kaisara  ; kwa  Kaisara  udzapita. 

13  Ndipo  atapita  masiku  ena,  Agripa 
mfumu’yo,  ndi  Bernike  anafika  ku 
Kaisareya,  nalankhula  Festo.  1 4 Ndi- 
po  atatsotsa’ko  masiku  ambiri,  Festc 
anafotokozera  mfumu’yo  mlandu  wa- 
che  wa  Paulo,  nanena,  Pali  munthu 
adamsiya  m’ndende  Felike,  15  amene 
ansembe  akulu  ndi  akulu  a aYuda 
anamnenera  kwa  ine,  ndiri  ku  Ye- 
rusalemu,  nandipempha  ndiipitse 
mlandu  wache.  16  Koma  ndinawa- 
yankha,  kuti  machitidwe  a aRoma 
satero,  kupereka  munthu  asanayambe 
woneneredwa’yo  kupenyana  nawo 
omnenera,  ndi  kukhala  napo  podzi- 
kanira  pa  chomnenera’cho.  17  Po- 
tero,  pamene  adasonkhana  pano,  sindi- 
nachedwa,  koma  m’mawa  mwache 
ndinakhala  pa  mpando  wa  chiweruziro, 
ndipo  ndinalamulira  adze  naye  mu- 
nthu’yo.  1 8 Ndipo  pamene  anaimirira 
omneneza  sanamchulira  konse  chifu- 
kwa  cha  zoipa  zonga  ndinazilingirira 
ine  ; 19  koma  anali  nawo  mafunso 
ena  otsutsana  naye  a chipembe- 
dzero  cha  iwo  okha,  ndi  mafunso 
a wina  Yesu,  amene  adafa,  amene 
Paulo  anati  kuti  ali  ndi  moyo.  20  Ndi- 
po  ine  posinkhasinkha  za  mafunso 
awa  ndinamfunsa  ngati  afuna  kupita 
ku  Yerusalemu,  ndi  kuweruzidwa  ko- 
mweko  za  izi.  21  Koma  pakunena 
Paulo  ndi  kuti,  asungidwe,  akaturu- 
kire  kwa  Augusto,  ndinaweruza  asu- 
ngidwe  iye  kufikira  ndikamtumiza 
kwa  Kaisara.  22  Ndipo  Agripa  anati 
kwa  Festo,  Ndifuna  nanenso  ndimve 
munthu’yo.  Anati,  Mawa  mudza- 
mva  iye. 

23  M’mawa  mwache  tsono,  atafika 
Agripa  ndi  Bernike  ndi  chifumu  cha- 
chikuru,  ndipo  atalowa  momvera  mi- 
landu,  pamodzi  ndi  akapitao  akuru, 
ndi  amuna  omveka  a mudzi’wo,  ndipo 

pakulamulira  Festo,  anadza  naye 
Paulo.  24  Ndipo  Festo  anati,  Mfumu 
Agripa,  ndi  amuna  inu  nonse  muli 
nafe  pano  pamodzi,  muonauyu,  amene 
unyinji  wonse  wa  aYuda  anandiuza 
za  iye,  ku  Yerusalemu  ndi  kunonso, 
ndi  kupfuula,  kuti  sayeneranso  ku- 
khala  ndi  moyo.  25  Koma  ndinapeza 
ine  kuti  sanachita  kanthu  koyenera 
imfa  iye  ; ndipo  popeza  iye  yekha 
anati  akaturukire  kwa  Augusto,  nda- 
tsimikiza  mtima  kumtumiza’ko. 
26  Koma  ndiribe  ine  kanthu  koti  ndi- 
nenetse  za  iye  kakulembera  kwa 
mbuye  wanga.  Chifukwa  chache 
ndamturutsira  kwa  inu,  ndipo  maka- 
maka  kwa  inu,  Mfumu  Agripa,  kuti, 
ndikatha  kumfunsafunsa,  ndikhala 
nako  kanthu  kakulembera.  27  Pa- 
kuti  chindionekera  chopanda  nzeru, 
potumiza  wa  m’nsinga,  wosachulanso 
zifukwa  zoti  amneneze. 

Naipo  Agripa  anati  kwa  Paulo, 

Kwaloleka  udzinenere  wekha. 
Pamenepo  Paulo,  anatambasula  dzanja 
nadzikanira  : 

2 Ndidziyesera  wa  mwai,  Mfumu 
Agripa,  popeza  nditi  ndidzikanira  lero 
pa  maso  panu,  za  zonse  zimene  aYuda 
andinenera  nazo  ; 3 makamaka  po- 
peza  mudziwitsa  miyambo  yonse  ndi 
mafunso  onse  a mwa  aYuda  ; chi- 
fukwa  chache  ndikupemphani  mundi- 
mvere  ine  moleza  mtima.  4 Maye- 
ndedwe  a moyo  wanga,  tsono,  kuya- 
mbira  pa  chibwana  changa,  amene 
anakhala  chiyambire  mwa  mtundu 
wanga  m’Yerusalemu,  awadziwa 
aYuda  onse  ; 5 andidziwa  ine  chi- 

yambire,  ngati  afuna  kuchita’po 
umboni,  kuti  ndinakhala  mFarisi 
monga  mwa  mpatuko  wolunjikitsitsa 
wa  chipembedzero  chathu.  6 Ndipo 
tsopano  ndiimirira  pano  ndiweru- 
zidwe  pa  chiyembekezo  cha  lonjezano 
limene  Mulungu  analichita  kwa  ma- 
kolo  athu  ; 7 kufikira  komweko 

mafuko  athu  khumi  ndi  awiri,  po- 
tumikira  Mulungu  kosapumula  usiku 
ndi  usana,  ayembekeza  kufikira’ko. 
Chifukwa  cha  chiyembekezo  ichi, 
Mfumu,  andinenera  aYuda.  8 Mu- 
chiyesa  chinthu  chosakhulupirika, 
chakuti  Mulungu  aukitsa  akufa  ? 

9 Inedi  ndinayesa  ndekha,  kuti  kundi- 
yenera  kuchita  zinthu  zambiri  zotsu- 
tsana  nalo  dzina  la  Yesu  mNazarayo. 

10  Chimenenso  ndinachita  m’Yeru- 
salemu  : ndipo  ndinatsekera  ine  oyera 


mtima  ambiri  m’ndende,  popeza  ndi- 
dalandira  ulamuliro  wa  kwa  anse- 
mbe  akulu  ; ndiponso  pophedwa  iwo, 
ndinabvomereza’po.  11  Ndipo  ndi- 
nawalanga  kawiri  kawiri  m’masuna- 
goge  onse,  ndi  kuwakakamiza  anene 
za  mwano  ; ndipo  pakupsa  mtima 
kwakukuru  pa  iwo  ndinawalondalonda 
ndi  kuwatsata  ngakhale  kufikira  ku 
midzi  ya  kunja. 

12  M’menemo  popita  ine  ku  Dama- 
siko  ndi  ulamuliro  ndi  ukumu  wa  kwa 
ansembe  akulu,  dzuwa  la  msana, 
13  ndinaona  pa  njira,  Mfumu,  kuunika 
kochokera  kumwamba  kowalitsa  ko- 
posa  dzuwa,  kunawala  pondizinga  ine 
ndi  iwo  akundiperekeza.  14  Ndipo 
pamene  tidagwa  pansi  tonse,  ndina- 
mva  mau  akunena  kwa  ine  m’chi- 
nenedwe  cha  chiHebri,  Saulo,  Saulo, 
undilondalondiranji  Ine  ? nkuku- 
bvuta  kutsalima  pa  chothwikira. 
15  Ndipo  ndinati,  Ndinu  yani  Mbuye  ? 
Ndipo  Ambuye  anati,  Ine  ndine  Yesu 
amene  iwe  umlondalonda.  16  Ko- 
matu  uka,  imirira  pa  mapazi  ako  ; 
pakuti  chifukwa  cha  ichi  ndinaonekera 
kwa  iwe,  kukuika  iwe  ukhale  mtumiki 
ndi  mboni  ya  izi  wandiona’mo  Ine, 
ndiponso  ya  izi  ndidzakuonekera’mo 
iwe  ; 17  ndi  kukulanditsa  kwa  anthu, 
ndi  kwa  amitundu,  amene  Ine  ndi- 
kutuma  kwa  iwo,  18  kukawatsegu- 
lira  maso  awo,kuti  atembenuke  kucho- 
kera  ku  mdima,  kulinga  ku  kuunika, 
ndikuchokeraulamuliro  wa  Satanaku- 
linga  kwa  Mulungu,  kuti  alandire  iwo 
chikhululukiro  cha  machimo,  ndi  cho- 
lowa  mwa  iwo  akuyeretsedwa  ndi  chi- 
khulupiriro  cha  mwa  Ine.  19  Potero, 
Mfumu  Agripa,  sindinakhala  ine  wosa- 
mvera  masomphenya  a kumwamba  ; 
20  komatu  kuyambira  kwa  iwo  a 
m’Damasiko,  ndi  a m’Yerusalemu,  ndi 
m’dziko  lonse  la  Yudeya,  ndi  kwa 
amitundunso  ndinalalikira  kuti  alape, 
natembenukire  kwa  Mulungu,  ndi 
kuchita  nchito  zoyenera  kutembenuka 
mtima.  21  Chifukwa  cha  izi  aYuda 
anandigwira  m’kachisi,  nayesa  kundi- 
pha.  22  Pamenepo  pothandizidwa 
ndi  Mulungu,.ndiimirira  kufikira  lero 
lino,  ndi  kuwachitira  umboni  ang’ono 
ndi  akuru,  osanena  kanthu  kena  koma 
zimene  aneneri  ndi  Mose  ananena 
zidzafika  ; 23  kuti  Kristu  akamve 

zowawa,  kuti  Iye,  woyamba,  mwa 
kuuka  kwa  akufa,  adzalalikira  kuuni- 
ka  kwa  anthu  ndi  kwa  amitundu. 

24  Koma  pakudzikanira  momwemo, 
Festo  anati  ndi  mau  akuru,  Uli  wami- 
sala  Paulo  ; kuwerengetsa  kwako 
kwakuchititsa  misala.  25  Koma 
Paulo  anati,  Ndiribe  misala,  Festo 
womvekatu  ; koma  nditurutsa  mau  a 
choonadi  ndi  odziletsa.  26  Pakuti 
mfumu’yo  idziwa  izi,  kwa  iye  imene 
ndilankhula  nayonso  mosaopa  : pa- 

kuti  ndidziwadi  kuti  kulibe  kanthu 
ka  izi  kadambisikira  ; pakuti  ichi 
sichinachitika  m’tseri.  27  Mfumu 
Agripa,  mukhulupirira  aneneri  kodi  ? 
ndidziwa  kuti  muwakhulupirira. 
23  Ndipo  Agripa  anati  kwa  Paulo, 
Ndi  kundikopa  pang’ono  ufuna  kundi- 
yesera  mKristu.  29  Ndipo  Paulo 
anati,  Mwenzi  atalola  Mulungu,  kuti 
ndi  kukopa  pang’ono,  kapena  ndi 
kukopa  kwambiri,  si  inu  nokha,  ko- 
matunso  onse  akundimva  ine  lero, 
akadakhala  otero  onga  ndiri  ine, 
osanena  nsinga  izi. 

30  Ndipo  ananyamuka  mfumu,  ndi 
kazembe,  ndi  Bernike,  ndi  iwo  aku- 
khala  nawo  ; 31  ndipo  atapita  padera 
analankhula  wina  ndi  mnzache,  na- 
nena,  Munthu  uyu  sanachita  kanthu 
koyenera  imfa,  kapena  nsinga.  32  Ndi- 
po  Agripa  anati  kwa  Festo,  Tikada- 
khoza  kumasula  munthu’yu,  akada- 
panda  kunena,  Ndikaturukire  kwa 
Kaisara. 

0~7  Ndipo  pamene  padatsimiki- 
I zika  kuti  tipite  m’ngalawa 
kunka  ku  Italiya,  anapereka  Paulo 
ndi  andende  ena  kwa  kenturiyo  dzina 
lache  Yuliyo,  wa  gulu  la  Augusto. 
2 Ndipo  m’mene  tidalowa  m’ngalawa 
ya  ku  Adramutiyo  ikati  ipite  kunka  ku 
malo  a ku  mbali  ya  Asiya,  tinakankha, 
ndipo  Aristarko,  mMakedoniya  wa  ku 
Tesalonika,  anali  nafe.  3 Ndipo 
m’mawa  mwache  tinangokocheza  ku 
Sidona ; ndipo  Yuliyo  anachitira 
Paulo  mwa  chikondi,  namlola  apite 
kwa  abwenzi  ache  amchereze.  4 Ndi- 
po  pokankhanso  pamenepo,  tinapita 
kutseri  kwa  Kupro,  popeza  mphepo 
inaomba  mokomana  nafe.  5 Ndipo 
pamene  tidapyola  nyanja  ya  kunsi 
kwache  kwa  Kilikiya  ndi  Pamfiliya, 
tinafika  ku  Mura  wa  Lukiya.  6 Ndi- 
po  kenturiyo  anapeza’ko  ngalawa  ya 
ku  Alesandriya,  irikupita  ku  Italiya, 
ndipo  anatilonga'mo.  7Ndipom’mene 
tidapita  pang’ono  pang’ono  masiku 
ambiri,  ndi  kufika  mobvutika  pandunji 
pa  Knido,  ndipo  popeza  siinatilolanso 


mphepo,  tinapita  m’tseri  mwa  Krete, 
padunji  pa  Salmone  ; 8 ndipo  popa- 
zapaza’po  mobvutika  tinafika  ku  malo 
ena  dzina  lache  Pokocheza  Pokoma ; 
pafupi  pamenepo  panali  mudzi  wa 
Laseya. 

9 Ndipo  itapita  nthawi  yambiri, 
ndipo  unayambokhala  woopsya  ule- 
ndo’wo,  popezanso  nyengo  ya  kusala 
chakudya  idapita  kale,  Paulo  anawa- 
chenjeza,  10  nanena  nawo,  Amuna 
inu,  ndiona  ine  kuti  ulendo  udzati- 
tengera  kuonongeka  ndi  kutayika 
kwambiri,  si  kwa  akatundu  okha  ka- 
pena  ngalawa  yokha,  komatunso  kwa 
moyo  wathu.  11  Koma  kenturiyo 
anakhulupirira  watsigiro  ndi  mwini 
ngalawa  makamaka,  wosasamala  mau 
a Paulo.  12  Ndipo  popeza  dooko  sili- 
nakoma  kugona’po  nyengo  ya  chisanu, 
unyinji  unachita  uphungu  ndi  kuti 
amasule  nachoke’po,  ngati  kapena 
nkutheka  afikire  ku  Foinika,  ndi  ku- 
gona’ko,  ndilo  dooko  la  ku  Krete, 
loloza  ku  mpoto  ndi  ku  mwela.  13Ndi- 
po  poomba  pang’ono  mwela,  poyesa 
kuti  anaona  chofunira’ko,  anakoka 
nangula,  napita  m’mbali  mwa  Krete. 
14  Koma  patapita  pang’ono  idaombe- 
tsa  kuchokera’ko  mphepo  ya  namo- 
ndwe,  yonenedwa  Eurokulo  ; 15ndipo 
pogwidwa  nayo  ngalawa,  yosakhoza 
kupitanso  mokomana  nayo  mphepo, 
tidangoleka,  ndipo  tinangotengedwa. 
1 6 Ndipo  popita  kutseri  kwa  chisumbu 
chaching’ono  dzina  lache  Kauda, 
tinakhoza  kumangitsa  bwato  koma 
mobvutika  ; 17  ndipo  m’mene  ada- 
ukweza,  anachita  nazo  zothandizira, 
nakulunga  ngalawa  ; ndipo  pakuopa 
kuti  angatayike  pa  Surti,  ana- 
tsitsa  matanga,  natengedwa  motero. 
18  Ndipo  pobvutika  kwakukuru  ndi 
namondwe’yo,  m’mawa  mwache  ana- 
yamba  kutaya  akatundu  ; 19  ndipo 

tsiku  lachitatu  anataya  ndi  manja  awo 
a iwo  eni  zipangizo  za  ngalawa. 
20  Ndipo  m’mene  dzuwa  kapena  nye- 
nyezi  sizinatiwalira  masiku  ambiri, 
ndipo  namondwe  wosati  wamng’ono 
anatigwera,  chiyembekezo  chonse 
chakuti  tipulumuka  chidaticnokera 
pomwepo.  21  Ndipo  pamene  atakhala 
nthawi  yaikuru  osadya  kanthu, 
Paulo  anaimirira  pakati  pawo,  nati, 
Amuna  inu,  mukadamvera  ine,  osa- 
choka  ku  Krete,  osadzitengera  ku- 
onongeka  ndi  kutayika  kumene. 
22  Koma  tsopano  ndikuchenjezani 

mulimbike  mtima ; pakuti  sadzata- 
yika  wamoyo  mmodzi  mwa  inu,  koma 
ngalawa  ndiyo.  23  Pakuti  anaimirira 
kwa  ine  usiku  wa  lero  mngelo  wa 
Mulungu  amene  ndiri  wache,  amene- 
nso  ndimtumikira,  24  nanena,  Usaope 
Paulo  ; ukaimirira  pa  maso  pa  Ka- 
isara  ; ndipo,  taona,  Mulungu  ana- 
kupatsa  onse  amene  akuyenda  nawe 
pamodzi.  25  Chifukwa  chache,  li- 
mbikani  mtima,  amuna  inu  ; pakuti 
ndikhulupirira  Mulungu,  kuti  kudza- 
tero  monga  momwe  ananena  ndi  ine. 
26  Koma  tiyenera  kutayika  pa  chi- 
sumbu  chakuti. 

27  Koma  pofika  usiku  wakhumi  ndi 
chinai,  potengedwa  ife  kwina  ndi 
kwina  m’nyanja  ya  Adriya,  pakati 
pa  usiku  amarinyero  anazindikira 
kuti  analikuyandikira  ku  mtunda ; 
23  ndipo  anayesa  madzi,  napeza  mi- 
kwamba  makumi  awiri  ; ndipo  ka- 
tapita  kanthawi,  anayesanso,  napeza 
mikwamba  khumi  ndi  isanu.  29  Ndi- 
po  pakuopa  tingatayike  pa  miyala, 
anaponya  anangula  anai  ku  makaliro, 
nakhumba  kuti  kuche.  39  Ndipo 
m’mene  amarinjero  anafuna  kuthawa 
m’ngawala,  natsitsira  bwato  m’nya- 
nja,  monga  ngati  anati  aponye  ana- 
ngula  ku  likuru,  31  Paulo  anati  kwa 
kenturiyo  ndi  kwa  asilikari,  Ngati 
awa  sakhala  m’ngalawa  inu  simu- 
khoza  kupulumuka.  32  Pamenepo 
asilikari  anadula  zingwe  za  bwato, 
naligwetsa.  33  Ndipo  popeza  kuli- 
nkucha,  Paulo  anawachenjeza  onse 
adye  kanthu,  nati,  Lero  ndilo  tsiku 
lakhumi  ndi  chinai  limene  munali- 
ndira,  ndi  kusala  chakudya,  osalawa 
kanthu.  34  Momwemo  ndikuche- 
njezani  mutenge  kanthu  kakudya  ; 
pakuti  kumeneku  ndi  kwa  chipulu- 
mutso  chanu  ; pakuti  silidzatayika 
tsitsi  la  pa  mutu  wa  mmodzi  wa  inu. 
35  Ndipo  atanena  izi,  ndi  kutenga 
mkate,  anayamika  Mulungu  pa  maso 
pa  onse  ; ndipo  m’mene  adaunyema 
anayamba  kudya.  36  Ndipo  anakhala 
olimbika  mtima  onse,  natenga  cha- 
kudya  iwo  omwe.  37  Ndipo  ife  tonse 
tiri  m’ngalawa  ndife  anthu  mazana 
awiri  mphambu  makumi  asanu  ndi 
awiri  kudza  asanu  ndi  mmodzi. 

38  Ndipo  m’mene  anakhuta,  anapepuza 
ngalawa,  nataya  tirigu  m’nyanja. 

39  Ndipo  kutacha  sanazindikira  dzi- 
ko’lo  ; koma  anaona  pali  bondo  la 
mchenga  ; kumeneko  anafuna,  ngati 


nkutheka,  kuyendetsa’ko  ngalawa. 
40  Ndipo  m’mene  anataya  anangula 
anawasiya  m’nyanja,  namasulanso 
zingwe  zomanga  tsigiro  ; ndipo  po- 
kweza  thanga  la  ku  likuru,  analu- 
njikitsa  ku  mchenga.  41  Koma 
pofika  pa  malo  pokomana  mafunde 
awiri,  anatsamitsa’po  ngalawa  ; ndipo 
ku  iikuru  kunatsama,  ndi  kukhala 
kosasunthika,  koma  ku  makaliro 
kunasweka  ndi  mphamvu  ya  mafunde. 
42  Ndipo  uphungu  wa  asilikari  udati 
awaphe  andende,  angasambire,  ndi 
kuthawa.  43  Koma  kenturiyo,  po- 
funa  kupulumutsa  Paulo,  anawaletsa 
angachite  cha  uphungu  wawo  ; na- 
lamula  kuti  iwo  akukhoza  kusambira 
ayambe  kudziponya  m’nyanja,  na- 
fike  pa  mtunda,  44  ndipo  otsala’wo, 
ena  pa  matabwa,  ndi  ena  pa  zina  za 
m’ngalawa.  Ndipo  kudatero  kuti  onse 
adapulumukira  pa  mtunda. 

20  Ndipo  titapulumuka,  pamene- 
O po  tinadziwa  kuti  chisumbu- 
’cho  chinachedwa  Melita.  2 Ndipo 
akunja  anatichitira  zokoma  zosa- 
chitika  pena  ponsepo  ; pakuti  ana- 
sonkha  moto,  natilandira  ife  tonse, 
chifukwa  cha  mvula  inalinkugwa, 
ndi  chifukwa  cha  chisanu.  3 Koma 
pamene  Paulo  adaola  chisakata  cha 
nkhuni,  nachiika  pa  moto,  inaturu- 
ka’mo  njoka,  chifukwa  cha  kutentha- 
’ku,  niluma  dzanja  lache.  4 Koma 
pamene  akunja’wo  anaona  chirombo- 
’cho  chiri  lende  pa  dzanja  lache,  ana- 
nena  wina  ndi  mnzache,  Zoona  mu- 
nthu’yu  ndiye  wambanda,  angakhale 
anapulumuka  m’nyanja,  chilungamo 
sichimlola  akhale  ndi  moyo.  5 Koma 
anakutumulira  chirombo’cho  ku  moto, 
osamva  kupweteka.  6 Koma  anayesa 
kuti  adzatupa,  kapena  mwini  wache 
kugwa  kufa  pomwepo  ; koma  m’mene 
adalindira  nthawitu,  naona  kuti  siku- 
nampweteka,  anapindula,  nati,  Ndiye 
Mulungu. 

7 Koma  pafupi  pamenepo  panali 
minda,  mwini  wache  ndiye  mkulu 
chisumbu’cho,  dzina  lache  Popliyo  ; 
amene  anatilandira  ife,  natichereza 
okoma  masiku'  atatu.  8 Ndipo  kuna- 
tero  kuti  atate  wache  wa  Popliyo  ana- 
gona  wodwala  nthenda  ya  malungo 
ndi  kamwazi.  Kwa  iyeyu  Paulo 
analowa,  napemphera,  naika  manja 
pa  iye,  namchiritsa.  9 Ndipo  pata- 
chitika  ichi,  enanso  a m’chisumbu, 
okhala  nazo  nthenda,  anadza,  nachi- 

ritsidwa  ; 1 0 amenenso  anatichitira 

ulemu  wambiri  ; ndipo  pochoka  ife 
anatiikira  zotisowa. 

11  Ndipo  itapita  miyezi  itatu  tina- 
yenda  m’ngalawa  ya  ku  Alesandriya, 
idagonera  nyengo  ya  chisanu  ku  chi- 
sumbu’ko,  chizindikilo  chache,  Ana 
a mapasa.  12  Ndipo  pamene  tina- 
kocheza  ku  Surakusa,  tinatsotsa’ko 
masiku  atatu.  13  Ndipo  pochoka’po 
tinapaza  ntifika  ku  Regio  ; ndipo  lita- 
pita  tsiku  limodzi  unayamba  mwela, 
ndipo  m’mawa  mwache  tinafika  ku 
Potiyolo  : 14  pamenepo  tinakomana 
ndi  abale,  amene  anatiumirira  tikhale 
nawo  rnasiku  asanu  ndi  awiri  ; ndipo 
potero  tinafika  ku  Roma.  15  Ku- 
chokera  kumeneko  abale’wo,  pakumva 
za  ife,  anadza  kukomana  nafe  ku 
Bwalo  la  Apiyo,  ndi  ku  Nyumba  za 
Alendo  Zitatu ; ndipo  pamene  Paulo 
anawaona,  anayamika  Mulungu,  nali- 
mbika  mtima. 

16  Ndipo  pamene  tinalowa  m’Roma, 
analola  Paulo  akhale  pa  yekha  ndi 
msilikari  womdikira  iye. 

17  Ndipo  kunali,  atapita  masiku 

atatu,  anaitana  akulu  a aYuda 
asonkhane ; ndipo  atasonkhana, 
ananena  nawo,  Ine,  amuna,  abale, 
ndingakhale  sindinachita  kanthu 
kakuipsa  anthu,  kapena  miyambo  ya 
makolo,  anandipereka  wa  m’nsinga 
kuchokera  ku  Yerusalemu  ku  manja 
a aRoma ; 18  ndiwo,  atandifu- 

nsafunsa  ine  anafuna  kundimasula, 
popeza  panalibe  chifukwa  cha  ku- 
ndiphera.  19  Koma  pakukana’po 
aYuda,  ndinafulumidwa  mtima  ku- 
turukira  kwa  Kaisara ; si  kunena 
kuti  ndinali  nako  kanthu  kakune- 
nera  mtundu  wanga.  20  Chifukwa 
cha  ichi  tsono  ndinakupemphani  inu 
mundione  ndi  kulankhula  nane  ; 
pakuti  chifukwa  cha  chiyembekezo  cha 
Israyeli  ndamangidwa  ndi  unyolo  uwu. 
21  Ndipo  anati  kwa  iye,  Ife  sitina- 


landira  akalata  onena  za  inu  ochokera 
ku  Yudeya,  kapena  sanadza  kuno  wina 
wa  abale  ndi  kutiuza  kapena  kula- 
nkhula  kanthu  koipa  ka  inu.  22  Ko- 
ma  tifuna  kumva  mutiuze  muganiza 
chiani ; pakuti  za  mpatuko  uwu, 
tidziwa  kuti  aunenera  ponseponse. 
23  Ndipo  pamene  adampangira  tsiku, 
anadza  ku  nyumba  yache  anthu 
ambiri  ; amenewo  anawafotokozera, 
ndi  kuchitira  umboni  ufumu  wa  Mu- 
lungu,  ndi  kuwakopa  za  Yesu,  zocho- 
kera  m’chilamulo  cha  Mose  ndi  mwa 
aneneri,  kuyambira  mamawa  kufikira 
madzulo.  24  Ndipo  ena  anamvera 
zonenedwa’zo,  koma  ena  sanamvera. 
25  Koma  popeza  sanabvomerezana, 
anachoka,  atanena  Paulo  mau  amo- 
dzi,  kuti,  Mzimu  Woyera  analankhula 
kokoma  mwa  Yesaya  Mneneri  kwa 
rnakolo  anu,  26  ndi  kuti, 

Pita  kwa  anthu  awa,  nuti, 

Ndi  kumva  mudzamva,  ndipo 
simudzazindikira  konse  ; 

Ndipo  pakupenya  mudzapenya, 
koma  osaona  konse  ; 

27  Pakuti  mtima  wa  anthu  awa 
watupatu, 

Ndipo  m’makutu  mwawo  mmo- 
lema  kumva, 

Ndipo  maso  awo  anawatseka  ; 
Kuti  angaone  ndi  maso, 
Nangamve  ndi  makutu, 
Nangazindikire  ndi  mtima, 
Nangatembenuke, 

Ndipo  Ine  ndingawachiritse. 

28  Potero,  dziwani  inu,  kuti  chi- 
pulumutso  ichi  cha  Mulungu  chi- 
tumidwa  kwa  amitundu  ; iwonso 
adzamva. 

30  Ndipo  anakhala  zaka  ziwiri  za- 
mphumphu  m’nyumba  yache  yobwe- 
reka,  nalandira  onse  akufika  kwa  iye, 
31  ndi  kulalikira  Ufumu  wa  Mulungu, 
ndi  kuphunzitsa  za  Ambuye  Yesu 
Kristu  ndi  kulimbika  konse,  wosa- 
mletsa  munthu. 


KALATA  WA  PAULO  MTUMWI  WOLEMBERA  KWA 

anatsimikizidwa  ndi  mphamvu  kuti 
ndiye  Mwana  wa  Mulungu  monga 
mwa  Mzimu  wa  chiyero,  ndi  kuuka 
kwa  akufa  ; ndiye  Yesu  Kristu  Ambu- 
ye  wathu  ; 5 amene  ife  tinalandira 
naye  chisomo  ndi  utumwi,  kuti  amve- 
re  chikhulupiriro  anthu  a mitundu 
yonse,  chifukwa  cha  dzina  lache  ; 
6 mwa  amenewo  muli  inunso,  oitani- 
dwa  a Yesu  Kristu  ; 7 kwa  onse  a ku 
Roma,  okondedwa  a Mulungu,  oita- 
nidwa  kuti  akhale  oyera  mtima  : 
Chisomo  chikhale  ndinu  ndi  mtendere 
wa  kwa  Mulungu  Atate  wathu,  ndi 
Ambuye  Yesu  Kristu. 

8 Poyamba,  ndiyamika  Mulungu 
wanga  mwa  Yesu  Kristu  chifukwa  cna 
inu  nonse,  chifukwa  kuti  mbiri  ya 
chikhulupiriro  chanu  idamveka  pa 
dziko  lonse  la  pansi.  9 Pakuti 
Mulungu  ali  mboni  yanga,  amene 
ndimtumikira  mu  mzimu  wanga, 
m’Uthenga  Wabwino  wa  Mwana 
wache,  kuti  kosalekeza  ndikumbukila 
inu,  ndi  kupempha  masiku  onse  m’ma- 
pemphero  anga,  10  ngati  nkutheka 
tsopano  mwa  chifuniro  cha  Mulungu, 
ndione  ulendo  wabwino,  wa  kudza  kwa 
inu.  11  Pakuti  ndilakalaka  kuonana 
ndinu,  kuti  ndikagawire  kwa  inu 
mtulo  wina  wauzimu,  kuti  inu  mu- 
khazikike  ; 12  ndiko,  kuti  ine  ndi- 

katonthozedwe  pamodzi  ndi  inu,  mwa 
chikhulupiriro  cha  ife  tonse  awiri, 
chanu  ndi  changa.  13  Ndipo  sindi- 
funa  kuti  inu,  abale,  mudzakhala 
osadziwa,  kuti  kawiri  kawiri  ndi- 
kanena  mu  mtima  kuti  ndikafike  kwa 
inu,  koma  ndaletsedwa  kufikira  lero, 
kuti  ndikaone  zobala  zina  mwa  inu- 
nso,  monga  mwa  anthu  amitundu  ena. 
14  Ine  ndiri  wamangawa  wa  aHelene 
ndi  wa  akunja,  wa  anzeru  ndi  wa 
opusa.  15  Chotero,  momwe  ndinga- 
khoze  ine,  ndirikufuna  kulalikira 
Uthenga  Wabwino  kwa  inunso  a 
ku  Roma.  16  Pakuti  Uthenga 
Wabwino  sundichititsa  manyazi  ; pa- 
kuti  uli  mphamvu  ya  Mulungu 
yakupulumutsa  munthu  ali  yense 
wakukhulupira  ; kuyambira  mYuda, 
ndiponso  mHelene.  17  Pakuti  m’me- 
nemo  chaonetsedwa  chilungamo  cha 
Mulungu  chakuchokera  ku  chikhu- 
lupiriro  kuloza  ku  chikhulupiriro  : 
monga  kwalembedwa,  Koma  munthu 
wolungama  adzakhala  ndi  moyo  ndi 
chikhulupiriro. 

18  Pakuti  mkwiyo  wa  Mulungu, 


wochokera  kumwamba,  uonekera  pa 
chisapembedzo  chonse  ndi  chosalu- 
ngama  cha  anthu,  amene  akanikiza 
pansi  choonadi  m’chosalungama  cha- 
wo  ; 1 9 chifukwa  chodziwika  cha  Mu- 
kungu  chaonekera  m’kati  mwawo  ; 
pakuti  Mulungu  anachionetsera  kwa 
iwo.  20  Pakuti,  chilengedwere  dziko 
la  pansi  zaoneka  bwino  zosaoneka 
zache,  ndizo  mphamvu  yache  yosatha 
ndi  Umulungu  wache  ; popeza  zazi- 
ndikirika  ndi  zinthu  zolengedwa,  kuti 
iwo  adzakhale  opanda  mau  akuwi- 
ringula  ; 21  chifukwa  kuti,  ngakhale 
anadziwa  Mulungu,  sanamchitira 
ulemu  wakuyenera  Mulungu,  ndipo 
sanamyamika  ; koma  anakhala  opa- 
nda  pache  m’maganizo  awo,  ndipo 
unada  mtima  wawo  wopulukira. 
22  Pakunena  kuti  ali  anzeru,  ana- 
pusa  ; 23  nasandutsa  ulemerero  wa 
Mulungu  wosaonongeka,  naufani- 
zitsa  ndi  chifaniziro  cha  munthu 
woonongeka,  ndi  cha  mbalame,  ndi 
cha  nyama  zoyendayenda,  ndi  cha 
zokwawa. 

24  Cliifukwa  chache  Mulungu 
anawapereka  iwo  m’zilakolako  za 
mitima  yawo,  ku  zonyansa,  kuchi- 
titsana  matupi  awo  wina  ndi  mnzache 
zamanyazi  ; 25  amenewo  anasa- 

ndutsa  choonadi  cha  Mulungu  cha 
bodza,  napembedza,  natumikira  cho- 
lengedwa,  ndi  kusiya  Wolenga’yo, 
ndiye  wolemekezeka  nthawi  yosatha. 
Amen. 

26  Chifukwa  cha  ichi  Mulungu  ana- 
wapereka  iwo  ku  zilakolako  za  ma- 
nyazi  : pakuti  angakhale  akazi  awo 
anasandutsa  machitidwe  awo  a chiba- 
dwidwe  akhale  machitidwe  osali- 
ngana  ndi  chibadwidwe  : 27  ndipo 

chimodzimodzinso  amuna  anasiya 
machitidwe  a chibadwidwe  cha  akazi, 
natenthetsana  ndi  cholakalaka  chawo 
wina  ndi  mnzache,  amuna  okhaokha 
anachitirana  chamanyazi,  ndipo  ana- 
landira  mwa  iwo  okha  mphotho  ya- 
kuyenera  kulakwa  kwawo. 

28  Ndipo  monga  iwo  anakana  ku- 
khala  naye  Mulungu  m’chidziwitso 
chawo,  anawapereka  Mulungu  ku 
mtima  wokanika,  kukachita  zinthu 
zosayenera ; 29  anadzala  ndi  zosa- 

lungama  zonse,  kuipa,  kusirira,  du- 
mbo  ; odzala  ndi  kaduka,  mbanda, 
ndeu,  chinyengo,  udani  ; 30  akazi- 

tape,  osinjirira,  akumuda  Mulungu, 
a chipongwe,  odzitama,  amatukutuku, 

oyamba  zoipa,  osamvera  akuru  awo, 
31  opanda  nzeru,  osasunga  mapanga- 
no,  opanda  chikondi  cha  chibadwi- 
dwe,  opanda  chifundo  ; 32  amene  nga- 
khale  adziwa  kuweruza  kwache  kwa 
Mulungu,  kuti  iwo  amene  achita 
zotere  ayenera  imfa,  azichita  iwo  okha, 
ndiponso  abvomerezana  ndi  iwo  aku- 
zichita. 

2Chifukwa  chache  uli  wopanda 
mau  owiringula,  munthu  iwe, 
amene  uli  yense  wakuweruza ; pakuti 
m’mene  uweruza  wina,  momwemo 
udzitsutsa  iwewekha,  pakuti  iwe  waku- 
weruza,  umachita  zomwezo.  2 Ndipo 
tidziwa  kuti  kuweruza  kwa  Mulungu 
kuli  koona  pa  iwo  akuchita  zotere. 

3 Ndipo  uganiza  kodi,  munthu  iwe, 
amene  umaweruza  iwo  akuchita 
zotere,  ndipo  uzichitanso  iwe  mwini, 
kuti  udzapulumuka  pa  mlandu  wa 
Mulungu  ? 4 Kapena  upeputsa  kodi 

kulemera  kwa  ubwino  wache,  ndi 
chilekerero  ndi  chipiriro  chache, 
wosadziwa  kuti  ubwino  wa  Mulungu 
ukubwezera  kuti  ulape  ? 5 Koma  ko- 

lingana  ndi  kuuma  kwako,  ndi  mtima 
wako  wosalapa,  ulikudziunjikira  we- 
kha  mkwiyo  pa  dzuwa  la  mkwiyo  ndi 
la  kubvumbulutsa  kuweruza  kolu- 
ngama  kwa  Mulungu  ; 6 amene  adza- 
bwezera  munthu  ali  yense  kolingana 
ndi  nchito  zache  ; 7 kwa  iwo  amene, 
afunafuna  ulemerero  ndi  ulemu  ndi 
chisaonongeko,  mwa  kupirira  pa  nchito 
zabwino,  adzabwezera  moyo  wosatha  ; 
8 koma  kwa  iwo  a ndeu,  ndi  osamvera 
choonadi,  koma  amvera  chosalu- 
ngama,  adzabwezera  mkwiyo  ndi 
kuzaza,  9 nsautso  ndi  kuwawa  mtima, 
kwa  moyo  wa  munthu  ali  yense  wa- 
kuchita  zoipa,  ku  yambira  mYuda, 
komanso  mHelene ; 10  koma  ule- 

merero  ndi  ulemu  ndi  mtendere  kwa 
munthu  ali  yense  wakuchita  za- 
bwino  kuyambira  mYuda,  ndiponso 
mHelene  ; 1 1 pakuti  Mulungu  alibe 

tsankhu.  12  Pakuti  onse  amene  ana- 
chimwa  opanda  lamulo  adzaonongeka 
opanda  lamulo ; ndi  onse  amene 
anachimwa  podziwa  lamulo  adzawe- 
ruzidwa  ndi  lamulo  ; 13  pakuti  aku- 
mvaimva  lamulo  sakhala  olungama 
pa  maso  pa  Mulungu,  koma  akuchi- 
ta  lamulo  adzayesedwa  olungama. 
14  Pakuti  pamene  anthu  a mitundu 
akukhala  opanda  lamulo,  amachita 
mwa  okha  za  lamulo,  omwewo 
angakhale  alibe  lamulo,  adzikhalira 


okha  ngati  lamulo  ; 15  popeza  iwo 
aonetsa  nchito  ya  lamulo’lo  yole- 
mbedwa  m’mitima  yawo,  ndipo  chi- 
kumbu  mtima  chawo  chichitiranso 
umboni  pamodzi  nawo,  ndipo  maga- 
nizo  awo  wina  ndi  mnzache  anenezana 
kapena  akanirana  ; 16  tsiku  limene 

Mulungu  adzaweruza  ndi  Yesu  Kristu 
zinsinsi  za  anthu,  monga  mwa  Uthenga 
wanga  Wabwino. 

17  Koma  ngati  iwe  unenedwa 
mYuda,  nukhazikika  pa  lamulo, 
nudzitamandira  pa  Mulungu,  18  nu- 
dziwa  chifuniro  chache,  nubvomere- 
za  zinthu  zoposa,  utaphunzitsidwa 
m’chilamulo,  19  nulimbika  mu  mtima 
kuti  iwe  wekha  uli  wotsogolera  wa 
akhungu,  nyali  ya  amene  akhala  mu 
mdima,  20  wolangiza  wa  opanda 
nzeru,  mphunzitsi  wa  tiana,  waku- 
khala  m’chilamulo  ndi  chionekedwe 
cha  nzeru  ndi  cha  choonadi  ; 21  ndi- 
we  tsono  wakuphunzitsa  wina, 
kodi  ulibe  kudziphunzitsa  mwini  ? 
iwe  wakulalikira  kuti  munthu  asabe, 
kodi  ulikuba  mwini  wekha  ? 22  Iwe 

wakunena  kuti  munthu  asachite  chi- 
gololo,  kodi  umachita  chigololo  mwini 
wekha  ? Iwe  wakudana  nawo  ma- 
fano,  umafunkha  za  m’kachisi  kodi  ? 

23  Iwe  wakudzitamandira  pa  chila- 
mulo,  kodi  uchitira  Mulungu  mwano 
ndi  kulakwa  kwako  m’chilamulo  ? 

24  Pakuti  dzina  la  Mulungu  lichi- 
tidwa  mwano  chifukwa  cha  inu, 
pakati  pa  anthu  a mitundu,  monga 
mwalembedwa. 

25  Pakuti  inde  mdulidwe  uli  wa- 
bwino,  ngati  iwe  umachita  lamulo ; 
koma  ngati  uli  wolakwira  lamulo, 
mdulidwe  wako  wasanduka  kusa- 
dulidwa.  26  Chifukwa  chache  ngati 
wosadulidwa  asunga  zoikika  za 
chilamulo,  kodi  kusadulidwa  kwache 
sikudzayesedwa  ngati  mdulidwe  ? 

27  Ndipo  kusadulidwa,  kumene  kuli 
kwa  chibadwidwe,  ngati  kukwanira  chi- 
lamulo,  kodi  sikudzatsutsa  iwe,  amene 
uli  nawo  malembo  ndi  mdulidwe 
womwe,  ndiwe  wolakwira  lamulo  ? 

28  Pakuti  siali  mYuda  amene  akhala 
wotere  pa  maso,  kapena  suli  mduli- 
dwe  umene  uli  wotere  pa  maso,  m’thu- 
pi’mo  ; 29  koma  mYuda  ndiye  amene 
akhala  wotere  mu  mtima  ; ndipo 
mdulidwe  uli  wa  mtima,  mu  mzimu, 
si  m’malembo  ai  ; kuyamika  kwache 
sikuchokera  kwa  anthu,  koma  kwa 
Mulungu. 

SNdipo  potero  mYuda  aposa 
ninji  ? Kapena  mdulidwe  upi- 
ndulanji  ? 2 Zambiri  monsemonse  : 

choyamba,  kuti  mau  a Mulungu  ana- 
perekedwa  kwa  iwo.  3 Nanga  bwanji 
ngati  ena  sanakhulupira?  Kodi  ku- 
sakhulupira  kwawo  kuyesa  chabe 
chikhulupiriko  cha  Mulungu  ? 4 Msa- 
tero  ai.  Koma  Mulungu  akhale  woona, 
ndimo  anthu  onse  akhale  onama  ; 
monga  kwalembedwa, 

Kuti  Inu  mukayesedwe  wolunga- 
ma  m’maneno  anu, 

Ndi  kuti  mukalakike  m’mene 
muweruzidwa. 

5 Koma  ngati  chosalungama  chathu 
chitsimikiza  chilungamo  cha  Mu- 
lungu,  tidzatani  ife  ? Kodi  ali  wosa- 
iungama  Mulungu,  amene  afikitsa 
mkwiyo  ? (ndilankhula  umo  anenera 
munthu).  6 Msatero  ai.  Ngati 
kotero,  Mulungu  adzaweruza  bwanji 
rnlandu  wa  dziko  la  pansi  ? 7 Pakuti 

ngati  choonadi  cha  Mulungu  chichu- 
rukitsa  ulemerero  wache  chifukwa  cha 
bodza  langa,  nanga  inenso  ndiweru- 
zidwa  bwanji  monga  wochimwa  ? 
8 Ndipo  tilekerenji  kunena,  Tichite 
zoipa  kuti  zabwino  zikadze  (monganso 
ena  atinamiza  ndi  kuti  timanena)  ? Ku- 
langa  kwa  amenewo  kuli  kolungama. 

9 Ndipo  chiani  tsono  ? kodi  tiposa 
ife  ? Iai  ndithu  ; pakuti  tidawane- 
neza  kale  aYuda  ndi  aHelene  omwe, 
kuti  onsewa  agwidwa  ndi  uchimo  ; 
10  monga  kwalembedwa, 

Palibe  mmodzi  wolungama, 
inde  palibe  mmodzi  ; 

11  Palibe  mmodzi  wakudziwitsa, 
Palibe  mmodzi  wakulondola  Mu- 
lungu  ; 

1 2 Onsewa  apatuka,  pamodzi  akha- 
la  opanda  pache  ; 

Palibe  mmodzi  wakuchita  za- 
bwino,  inde,  palibe  mmodzi 
ndithu. 

13  M’mero  mwawo  muli  manda 
apululu  ; 

Ndi  lilime  lawo  amanyenga  ; 
Ululu  wa  mamba  uli  pansi  pa 
milomo  yawo  ; 

14  M’kamwa  mwawo  mudzala  ndi 
zotemberera  ndi  zowawa  ; 

15  Miyendo  yawo  ichita  liwiro 
kukhetsa  mwazi  ; 

16  Kusakaza  ndi  kusauka  kuli 
m’njira  zawo  ; 

17  Ndipo  njira  ya  mtendere  sana- 
idziwa  ; 


18  Kumuopa  Mulungu  kulibe  pa 

maso  pawo. 

19  Ndipo  tidziwa  kuti  zinthu  ziri 
zonse  chizinena  chilamulo  chizila- 
nk.hulira  iwo  ali  nacho  chilamulo  ; 
kuti  pakamwa  ponse  patsekedwe,  ndi 
dziko  lonse  la  pansi  litsutsidwe  ndi 
Mulungu  ; 20  chifukwa  kuti  pa  maso 
pache  palibe  munthu  adzayesedwa 
wolungama  ndi  nchito  za  lamulo  ; 
pakuti  uc'nimo  udziwika  ndi  lamulo. 

21  Koma  tsopano  chilungamo  cha 
Mulungu  chaoneka  chopanda  lamulo, 
chilamulo  ndi  aneneri  achitira  ichi 
umboni  ; 22  ndicho  chilungamo  cha 
Mulungu  chimene  chichokera  mwa 
chikhulupiriro  cha  pa  Yesu  Kristu  kwa 
onse  amene  akhulupira  ; pakuti  palibe 
kusiyana ; 23  pakuti  onse  anachi- 

mwa,  naperewera  pa  ulemerero  wa  Mu- 
lungu;  24  ndipo  ayesedwa  olungama 
kwaulere,  ndi  chisomo  chache,  mwa 
chiombolo  cha  mwa  Kristu  Yesu ; 

25  amene  Mulungu  anamuika  poyera 
akhale  chotetezera  mwa  chikhulupi- 
riro  cha  m’mwazi  wache,  kuti  aonetse 
chilungamo  chache,  popeza  Mulungu 
m’kulekerera  kwache  analekerera 
machimo  ochitidwa  kale  lomwe ; 

26  kuti  aonetse  chilungamo  chache 
m’nyengo  yatsopano  ; kuti  Iye  akhale 
wolungama,  ndi  wakumyesa  wolu- 
ngama  iye  amene  akhulupirira  Yesu. 

27  Pamenepo  kudzitama  kuli  kuti  ? 
Kwaletsedwa.  Ndi  lamulo  lotani  ? 

La  nchito  kodi  ? Iai  ; koma  ndi 
lamulo  la  chikhulupiriro.  28  Pakuti 
timyesa  munthu  wolungama  chifukwa 
cha  chikhulupiriro,  wopanda  nchito 
za  lamulo.  29  Kapena  Mulungu 
ndiye  wa  aYuda  okhaokha  kodi  ? si 
wawo  wa  a mitundunso  kodi  ? Eya, 
wa  mitundunso  : 30  ngatitu  ndiye 

Mulungu  mmodzi,  amene  adzawayesa 
a mdulidwe  olungama  ndi  chikhulu- 
piriro,  ndi  a kusadulidwa  mwa  chi- 
khulupiriro.  31  Potero  kodi  lamulo 
tiyesa  chabe  mwa  chikhulupiriro  ? 
Msatero  ai  ; koma  tikhazikitsa 
lamulo. 

4Ndipo  tsono  tidzanena  kuti 
Abrahamu,  kholo  lathu  monga 
mwa  thupi,  analandira  chiani  ? 2 Pa- 
kuti  ngati  Abrahamu  anayesedwa 
wolungama  chifukwa  cha  nchito, 
iye  akhala  nacho  chodzitamandira ; j 
koma  kulinga  kwa  Mulungu  ai. 

3 Pakuti  lembo  litani  ? Ndipo  Abra- 
hamu  anakhulupirira  Mulungu,  ndipo 

chinawerengedwa  kwa  iye  chilungamo. 
4 Ndipo  kwa  iye  amene  agwira  nchito, 
mphotho  siiwerengedwa  ya  chisomo 
koma  ya  mangawa.  5 Koma  kwa  iye 
amene  sachita,  koma  akhulupirira 
Iye  amene  ayesa  osapembedza  ngati 
olungama,  chikhulupiriro  chache  chi- 
werengedwa  chilungamo.  6 Mo- 
nganso  Davide  anena  za  mdalitso 
wache  wa  munthu,  amene  Mulungu 
amwerengera  chilungamo  chopanda 
nchito,  7 ndi  kuti, 

Odala  iwo  amene  akhululukidwa 
kusayeruzika  kwawo, 
Nakwiriridwa  machimo  awo, 

8 Wodala  munthu  amene  Mu- 
lungu  samwerengera  uchimo. 
9 Mdalitso  umenewu  tsono  uli  kwa 
odulidwa  kodi,  kapena  kwa  osadu- 
lidwa  omwe  ? pakuti  timati,  Chi- 
khulupiriro  chache  chinawerengedwa 
kwa  Abrahamu  chilungamo.  1 0 Tsono 
chinawerengedwa  bwanji  ? m’mene  iye 
anali  wodulidwa  kapena  wosadulidwa? 
Si  wodulidwa  ai,  koma  wosadulidwa  ; 
11  ndipo  iye  analandira  chizindikilo 
cha  mdulidwe,  ndicho  chosindikiza 
chilungamo  cha  chikhulupiriro,  cho- 
mwe  iye  anali  nacho  asanadulidwe ; 
kuti  kotero  iye  akhale  kholo  la  onse 
akukhulupira,  angakhale  iwo  sana- 
dulidwa,  kuti  chilungamo  chiwere- 
ngedwe  kwa  iwonso ; 1 2 ndiponso 

khoio  la  mdulidwe  wa  iwo  amene 
siali  a mdulidwe  okha,  koma  wa 
iwo  amene  atsata  mayendedwe  a 
chikhulupiriro  chija  cha  kholo  lathu 
Abrahamu,  chimene  iye  anali  nacho 
asanadulidwe.  13  Pakuti  lonjezo  la- 
kuti  iye  adzakhala  wolowa  nyumba 
wa  dziko  la  pansi  silinapatsidwa  kwa 
Abrahamu  ndi  kwa  mbeu  yache  mwa 
lamulo,  koma  mwa  chilungamo  cha 
chikhulupiriro.  14  Pakuti  ngati  iwo 
a lamulo  akhala  olowa  nyumba,  pa- 
menepo  chikhulupiriro  chayesedwa 
chabe,  ndimo  lonjezo  layesedwa  lo- 
panda  pache  ; 15  pakuti  chilamulo 

chichitira  mkwiyo  ; koma  pamene 
palibe  lamulo,  pamenepo  palibe  kula- 
kwa.  16  Chifukwa  chache  chilu- 
ngamo  chichokera  m’chikhulupiriro, 
kuti  chikhale  rnonga  mwa  chisomo  ; 
kuti  lonjezo  likhale  lokhazikika  kwa 
mbeu  zonse  ; si  kwa  iwo  a chilarnulo 
okhaokha,  koma  kwa  iwonso  a chi- 
khulupiriro  cha  Abrahamu  ; ndiye 
kholo  la  ife  tonse  ; 17  monga 

kwalembedwa  : Ndinakukhazika  iwe 


kholo  la  mitundu  yambiri  ya  anthu 
pa  maso  pa  Mulungu  amene  iye  ana- 
mkhulupirira,  amene  apatsa  akufa 
moyo,  ndi  kuitana  zinthu  zoti  palibe, 
monga  ngati  ziripo.  18  Amene  ana- 
khulupira  nayembekeza  zosayembe- 
kezeka,  kuti  iye  akakhale  kholo  la 
mitundu  yambiri  ya  anthu,  monga 
mwa  chonenedwa’chi,  Mbeu  yako 
idzakhala  yotere.  19  Ndipo  iye  osa- 
foka  m’chikhulupiriro  sanalabadira 
thupi  lache,  ndilo  longa  ngati 
lakufa  pamenepo,  (pokhala  iye 
ngati  zaka  makumi  khumi),  ndi 
mimba  ya  Sara  idaumanso  ; 20  ndipo 
poyang’anira  lonjezo  la  Mulungu 
sanagwedezeka  chifukwa  cha  kusa- 
khulupirira,  koma  analimbika  m’chi- 
khulupiriro,  napatsa  Mulungu  ulemu, 
21  nakhazikikanso  mu  mtima  kuti, 
chimene  lye  analonjeza,  anali  nayo- 
nso  mphamvu  ya  kuchichita.  22  Chi- 
fukwa  chache  ichi  chinawerengedwa 
kwa  iye  chilungamo.  23  Ndipo  ichi 
sichinalembedwa  chifukwa  cha  iye 
yekhayekha,  kuti  chidawerengedwa 
kwa  iye  ; 24  koma  chifukwa  cha 

ifenso,  kwa  ife  amene  chidzawerenge- 
dwa,  kwa  ife  amene  tikhulupirira  Iye 
amene  anaukitsa  kwa  akufa  Yesu 
Ambuye  wathu,  25  amene  anapereke- 
dwa  chifukwa  cha  zolakwa  zathu, 
naukitsidwa  chifukwa  cha  kutiyesa 
ife  olungama. 

5Popeza  tsono  tayesedwa  olunga- 
ma  ndi  chikhulupiriro,  tikhala 
ndi  mtendere  ndi  Mulungu  mwa 
Ambuye  wathu  Yesu  Kristu  ; 2 amene 
ife  tikhoza  kolowa  naye  ndi  chi- 
khulupiriro  m’chisomo  ichi  m’mene 
tirikuima’mo  ; ndipo  tikondwera 
m’chiyembekezo  cha  ulemerero  wa 
Mulungu.  3 Ndipo  si  chotero  cho- 
kha,  komanso  tikondwera  m’zisautso  ; 
podziwa  ife  kuti  chisautso  chichita 
chipiriro  ; ndi  chipiriro  chichita 
chizolowezi ; 4 ndi  chizolowezi  chichita 
chiyembekezo  : 5 ndipo  chiyembekezo 
sichichititsa  manyazi  ; chifukwa  chi- 
kondi  cha  Mulungu  chinatsanulidwa 
m’mitima  mwathu  mwa  Mzimu  Wo- 
yera,  amene  wapatsidwa  kwa  ife. 
6 Pakuti  pamene  tinali  chikhalire 
ofoka,  pa  nyengo  yache  Kristu  ana- 
wafera  osapembedza.  7 Pakuti  ndi 
chibvuto  munthu  adzafera  wina  wo- 
lungama  ; pakuti  kapena  wina  adza- 
limbika  mtima  kufera  munthu  wa- 
bwino.  8 Koma  Mulungu  atsimikiza 

kwa  ife  chikondi  chache  cha  mwini 
yekha  m’menemo,  kuti  pokhala  ife 
chikhalire  ochimwa  Kristu  adatifera 
ife.  9 Ndipo  tsono  popeza  tinayese- 
dwa  olungama  ndi  mwazi  wache,  ma- 
kamaka  ndithu  tidzapulumuka  mkwi- 
yo  wa  Mulungu  mwa  Iyeyo.  110  Pa- 
kuti  ngati,  pokhala  ife  adani  ache, 
tinayanjanitsidwa  ndi  Mulungu  mwa 
imfa  ya  Mwana  wache,  makamaka 
ndithu,  popeza  ife  tayanjanitsidwa, 
tidzapulumuka  ndi  moyo  wache. 
1 1 Ndipo  si  chotero  chokha,  koma  ife 
tikondwera  ndi  Mulungu  mwa  Ambuye 
wathu  Yesu  Kristu,  amene  talandira 
naye  tsopano  chiyanjanitso. 

12  Chifukwa  chache,  monga  uchi- 
mo  unalowa  m’dziko  la  pansi  mwa 
munthu  mmodzi,  ndi  imfa  mwa  uchi- 
mo  ; chotero  imfa  inafikira  anthu 
onse,  chifukwa  kuti  onse  anachi- 
mwa.  13  Pakuti  kufikira  nthawi  ya 
lamulo  uchimo  unali  m’dziko  la 
pansi  ; koma  uchimo  suwerengedwa 
popanda  lamulo.  14  Komatu  imfa 
inachita  ufumu  kuyambira  kwa  Ada- 
mu  kufikira  kwa  Mose,  ngakhale  pa 
iwonso  amene  sanachimwa  monga 
machimwidwe  ache  a Adamu,  ndiye 
fanizo  la  wakudza’yo.  15  Koma 
mphatso  yaulere  siilingana  ndi  ku- 
lakwa.  Pakuti  ngati  ambiri’wo  anafa 
chifukwa  cha  kulakwa  kwa  mmodzi- 
’yo,  makamaka  nditu  chisomo  cha 
Mulungu,  ndi  mphatso  yaulere  zaku- 
chokera  ndi  munthu  mmodzi’yo  Yesu 
Kristu,  zinachurukira  anthu  ambiri. 
16  Ndipo  mphatso  siinadza  monga  mwa 
mmodzi  wakuchimwa,  pakuti  mlandu 
ndithu  unachokera  kwa  munthu  mmo- 
dzi  kufikira  kutitsutsa,  koma  mphatso 
yaulere  ichokera  ku  zolakwa  zambiri 
kufikira  kutiyesa  olungama.  17  Pa- 
kuti  ngati,  ndi  kulakwa  kwa  mmodzi, 
imfa  inachita  ufumu  mwa  mmodzi- 
’yo  ; makamaka  ndithu  amene, 
akulandira  kuchuruka  kwache  kwa 
chisomo  ndi  kwa  mphatso  ya  chilu- 
ngamo,  adzachita  ufumu  m’moyo 
mwa  mmodzi,  ndiye  Yesu  Kristu. 
1 8 Chifukwa  chache,  monga  mwa  ku- 
lakwa  kumodzi  kutsutsa  kunafikira 
anthu  onse  ; chomwechonso  mwa  chi- 
lungamitso  chimodzi  chilungamo  cha 
moyo  chinafikira  anthu  onse.  19  Pa- 
kuti  monga  ndi  kusamvera  kwa  mu- 
nthu  mmodzi  ambiri  anayesedwa 
ochimwa,  chomwecho  ndi  kumvera 
kwa  mmodzi  ambiri  adzayesedwa 


olungama.  20  Ndipo  lamulo  linalowa 
moyenjezera,  kuti  kulakwa  kuka- 
churuke  ; koma  pamene  uchimo 
unachuruka,  pomwepo  chisomo  chi- 
nachuruka  koposa  ; 21  kuti,  monga 
uchimo  unachita  ufumu  mu  imfa, 
chomwechonso  chisomo  chikachite 
ufumu  mwa  chilungamo,  kufikira 
moyo  wosatha  mwa  Yesu  Kristu 
Ambuye  wathu. 

6Chifukwa  chache  tidzatani  ? Ti- 
dzakhalabe  m’uchimo  kodi,  kuti 
chisomo  chichuruke  ? 2 Msatero 

ai.  Ife  amene  tiri  akufa  ku  uchi- 
mo,  tidzakhala  bwanji  chikhalire 
m’menemo  ? 3 Kapena  kodi  simu- 

dziwa  kuti  ife  tonse  amene  tinaba- 
tizidwa  mwa  Kristu  Yesu,  tinabati- 
zidwa  mu  imfa  yache  ? 4 Chifukwa 

chache  tinaikidwa  m’manda  pamodzi 
ndi  Iye  mwa  ubatizo  kulowa  mu 
imfa ; kuti  monga  Kristu  anauki- 
tsidwa  kwa  akufa  mwa  ulemerero  wa 
Atate,  chotero  ifenso  tikayende  m’mo- 
yo  watsopano.  5 Pakuti  ngati  ife 
tinakhala  olumikizidwa  ndi  Iye  m’chi- 
fanizidwe  cha  imfa  yache,  koteronso 
tidzakhala  m’chifanizidwe  cha  kuuka 
kwache  ; 6 podziwa  ichi,  kuti  umu- 
nthu  wathu  wakale  unapachikidwa 
pamodzi  ndi  lye,  kuti  thupi’lo  la 
uchimo  likaonongedwe,  kuti  ife  tisa- 
khalenso  akapolo  a uchimo  ; 7 pakuti 
iye  amene  anafa  anamasulidwa  ku 
uchimo.  8 Koma  ngati  ife  tinafa  ndi 
Kristu,  tikhulupirira  kuti  tidzakha- 
lanso  amoyo  ndi  Iye  ; 9 podziwa 

kuti  Kristu  anaukitsidwa  kwa  akufa, 
sadzafanso  ; imfa  siichitanso  ufumu 
pa  Iye.  10  Pakuti  pakufa  Iye,  atafa 
ku  uchimo  kamodzi  ; ndipo  paku- 
khala  Iye  wamoyo,  akhala  wamoyo 
kwa  Mulungu.  11  Chotero  inunso 
mudziwerengere  inu  nokha  ofafa  ku 
uchimwo,  koma  amoyo  kwa  Mulungu 
mwa  Kristu  Yesu. 

12  Chifukwa  chache  musamalola 
uchimo  uchite  ufumu  m’thupi  lanu 
la  imfa  kumvera  zofuna  zache : 
13  ndipo  musapereke  ziwalo  zanu  ku 
uchimo,  zikhale  zida  za  chosalunga- 
ma  ; koma  fnudzipereke  inu  nokha 
kwa  Mulungu,  monga  amoyo  atatu- 
ruka  mwa  akufa,  ndi  ziwalo  zanu  kwa 
Mulungu  zikhale  zida  za  chilungamo. 
14  Pakuti  uchimo  sudzachita  ufumu 
pa  inu  ; popeza  simuli  a lamulo  koma 
a chisomo. 

15  Ndipo  chiani  tsono  ? Tidza- 

chimwa  kodi  chifukwa  sitiri  a lamu- 
lo,  koma  a chisomo  ? Msatero  ai. 
1 6 Kodi  simudziwa  kuti  kwa  iye  amene 
mudzipereka  eni  nokha  kukhala  aka- 
polo  ache  akumvera  iye,  mukhalatu 
akapolo  ache  a yemweyo  muli  ku- 
mvera  iye  ; kapena  a uchimo  kulinga 
ku  imfa,  kapena  a umvero  kulinga  ku 
chilungamo  ? 17  Koma  ayamikidwe 

Mulungu,  kuti  ngakhale  mudakhala 
akapolo  a uchimo,  tsopano  mwamvera 
ndi  mtima  makhalidwe  aja  a chiphu- 
nzitso  chimene  munaperekedwera- 
’cho  ; 1 8 ndipo  pamene  munamasu- 
lidwa  ku  uchimo,  munakhala  akapolo 
a chilungamo.  19  Ndilankhula  ma- 
nenedwe  a anthu,  chifukwa  cha  ku- 
foka  kwa  thupi  lanu  ; pakuti  monga 
inu  munapereka  ziwalo  zanu  zikhale 
akapolo  a chonyansa  ndi  a kusaye- 
ruzika  kuti  zichite  kusayeruzika,  inde 
kotero  tsopano  perekani  ziwalo  zanu 
zikhale  akapolo  a chilungamo  kuti 
zichite  chiyeretso.  20  Pakuti  pa- 
mene  inu  munali  akapolo  a uchi- 
mo,  munali  osatumikira  chilungamo. 

21  Ndipo  munali  nazo  zobala  zanji 
nthawi  ija,  m’zinthu  zimene  muchita 
nazo  manyazi  tsopano  ? pakuti  chi- 
mariziro  cha  zinthu  izi  chiri  imfa. 

22  Koma  tsopano,  pamene  munama- 
sulidwa  ku  uchimo,  ndi  kukhala  aka- 
polo  a Mulungu,  muli  nacho  chobala 
chanu  chakufikira  chiyeretso,  ndi 
chimariziro  chache  moyo  wosatha. 

23  Pakuti  mphotho  yache  ya  uchimo 
ndi  imfa ; koma  mphatso  yaulere 
ya  Mulunga  ndiyo  moyo  wosatha 
wa  mwa  Kristu  Yesu  Ambuye 
wathu. 

7Nanga  kodi  simudziwa,  abale, 
pakuti  ndilankhula  ndi  anthu 
akudziwa  lamulo,  kuti  lamulo’lo 
lichita  ufumu  pa  munthu  nthawi  zonse 
iye  ali  wamoyo  ? 2 Pakuti  mkazi 

wokwatidwa  amangidwa  ndi  lamulo 
kwa  mwamuna  wache  wa  moyo  ; 
koma  mwamuna’yo  akafa,  iye  ama- 
sulidwa  ku  lamulo  la  mwamuna’yo. 
3 Ndipo  chifukwa  chache,  ngati  iye 
akwatiwa  ndi  mwamuna  wina,  po- 
khala  mwamuna  wache  wamoyo, 
adzanenedwa  mkazi  wa  chigololo  ; 
koma  mwamuna’yo  akafa,  iye  ama- 
sulidwa  ku  lamulo’li  ; chotero  sakhala 
wachigololo,  ngati  akwatiwa  ndi  mwa- 
muna  wina. 

4 Chotero,  abale  anga,  inunso  mu- 
nayesedwa  akufa  ku  chilamulo  ndi 


thupi  la  Kristu  ; kuti  mukakhale  ache 
a wina,  ndiye  arnene  anaukitsidwa 
kwa  akufa,  kuti  ife  timbalire  Mulungu 
zipatso.  5 Pakuti  pamene  tinali 
m’thupi,  zilakolako  za  machimo, 
zimene  zinali  mwa  chilamulo,  zinali 
kuchita  m’ziwalo  zathu,  kuti  zibalire 
imfa  zipatso.  6 Koma  tsopano  tina- 
masuiidwa  ku  chilamulo,  popeza 
tinafa  kwa  ichi  chimene  tinagwidwa 
nacho  kale  ; chotero  kuti  titumikire 
mu  mzimu  watsopano,  si  m’chile- 
mbo  chakale  ai. 

7 Pamenepo  tidzatani  ? Kodi  chi- 
lamulo  chiri  uchimo  ? Msatero  ai. 
Koma  ine  sindikadazindikira  uchimo, 
koma  mwa  lamulo  ndimo  ; pakuti 
sindikadazindikira  chilakolako  sichi- 
kadati  chilamulo,  Usasirire  ; 8 koma 
uchimo,  pamene  unapeza  chifukwa, 
unachita  m’kati  mwanga  zilakolako 
zonse  mwa  lamulo  ; pakuti  popanda 
lamulo  uchimo  uli  wakufa.  9 Ndipo 
kale  ine  ndinali  wa  moyo  popanda 
lamulo  ; koma  pamene  lamulo  lina- 
dza,  uchimo  unatsitsimuka,  ndipo  ine 
ndinafa.  10  Ndipo  lamulo,  limene 
linali  lakupatsa  moyo,  ndinalipeza 
lakupatsa  imfa.  11  Pakuti  uchimo, 
pamene  unapeza  chifukwa  mwa  la- 
mulo,  unandinyenga  ine,  ndi  kundipha 
nalo.  12  Chotero  chilamulo  chiri 
choyera,  ndi  chilangizo  chache  ncho- 
yera,  ndi  cholungama,  ndi  chabwino. 
13  Ndipo  tsopano  chabwino  chija 
chinandikhalira  imfa  kodi  ? Msatero 
ai.  Koma  uchimo,  kuti  uoneke  kuti 
uli  uchimo,  wandichitira  imfa  mwa 
chabwino  chija ; kuti  uchimo  uka- 
khale  wochimwitsa  ndithu  mwa  la- 
mulo.  14  Pakuti  tidziwa  kuti  chi- 
lamulo  chiri  chauzimu  ; koma  ine 
ndiri  wa  thupi,  wogulitsidwa  kapolo 
wa  uchimo.  15  Pakuti  chimene 
ndichita  sindichidziwa  ; pakuti  sindi- 
chita  chimene  ndifuna,  koma  chimene 
ndidana  nacho,  ndichita  ichi.  16  Ko- 
ma  ngati  ndichita  chimene  sindichi- 
funa,  ndibvomerezana  nacho  chilamulo 
kuti  chiri  chabwino.  17  Ndipo  tso- 
pano  si  ine  ndichichita,  koma  uchimo 
wakukhalabe  m’kati  mwanga  ndiwo. 
18  Pakuti  ndidziwa  kuti  m’kati  mwa- 
nga,  ndiko  m’thupi  langa,  simukhala 
chinthu  chabwino  ; pakuti  kufuna 
ndiri  nako,  koma  kuchita  chabwino 
sindikupeza.  19  Pakuti  chabwino 
chimene  ndichifuna,  sindichichita ; 
koma  choipa  chimene  sindichifuna, 

chimenecho  ndichichita.  20  Koma  ] 
ngati  ndichita  chimene  sindichifuna, 
si  ndinenso  amene  ndichichita,  koma 
uchimo  wakukhalabe  m’kati  mwanga 
ndiwo.  21  Ndipo  chotero  ndipeza  la- 
mulo  ili,  kuti,  pamene  ndifuna  chab- 
wino,  choipa  chiriko.  22  Pakuti  monga 
mwa  munthu  wa  m’kati  mwanga,  ine 
ndikondwera  ndi  chilamulo  cha  Mu- 
lungu  : 23  koma  ndiona  lamulo  lina 
m’ziwalo  zanga,  lirikulimbana  ndi 
lamulo  la  mtima  wanga,  ndi  kundi- 
gonjetsa  kapolo  wa  lamulo  la  m’ziwalo 
zanga.  24  Munthu  wosauka  ine ; 
adzandilanditsa  ndani  m’thupi  la 
imfa  iyi  ? 25  Ndiyamika  Mulungu, 

mwa  Yesu  Kristu  Ambuye  wathu. 
Ndipo  chotero  ine  ndekha  ndi  mtimatu 
nditumikira  chilamulo  cha  Mulungu  ; 
koma  ndi  thupi  nditumikira  lamulo 
ia  uchimo. 

SChifukwa  chache  tsopano  iwo 
akukhala  mwa  Kristu  Yesu  alibe 
kutsutsidwa.  2 Pakuti  chilamulo 
cha  mzimu  wa  moyo  mwa  Kristu 
Yesu  chandimasula  ine  ku  lamulo  la 
uchimo  ndi  la  imfa.  3 Pakuti  chi- 
mene  chilamulo  sichinathe  kuchita, 
popeza  chinafoka  mwa  thupi,  Mulu- 
ngu  anatumiza  Mwana  wache  wa 
Iye  yekha  m’chifanizo  cha  thupi  la 
uchimo,  ndi  chifukwa  cha  uchimo, 
natsutsa  uchimo  m’thupi  ; 4 kuti 

choikika  chache  cha  chilamulo  chi- 
kakwaniridwe  mwa  ife,  amene  siti- 
yendayenda  monga  mwa  thupi,  koma 
monga  mwa  mzimu.  5 Pakuti  iwo 
amene  ali  monga  mwa  thupi  asama- 
lira  zinthu  za  thupi  ; koma  iwo  amene 
ali  monga  mwa  mzimu,  asamalira 
zinthu  za  inzimu : 6 pakuti  chisa- 

maliro  cha  thupi  chiri  imfa  ; koma 
chisamaliro  cha  mzimu  chiri  moyo  ndi 
mtendere.  7 Chifukwa  chisamaliro 
cha  thupi  chidana  ndi  Mulungu  ; 
pakuti  sichigonja  ku  chilamulo  cha 
Mulungu,  pakuti  sichikhoza  kutero. 

8 Ndipo  iwo  amene  ali  m’thupi 
sangathe  kukondweretsa  Mulungu. 

9 Koma  inu  simuli  m’thupi  ai,  koma  ; 
mu  mzimu,  ngatitu  Mzimu  wa  Mu-  1 
lungu  akhalabe  mwa  inu.  Koma 
ngati  munthu  alibe  Mzimu  wa  Kristu, 
siali  wache  wa  Kristu.  10  Ndipo 
ngati  Kristu  akhala  mwa  inu,  tnupi’lo 
ndithu  liri  lakufa  chifukwa  cha  uchi- 
mo  ; koma  mzimu  uli  wamoyo  chi- 
fukwa  cha  chilungamo.  11  Koma 
ngati  Mzimu  wa  Iye  amene  adaukitsa 


Yesu  kwa  akufa  akhalabe  mwa  inu, 
Iye  amene  adaukitsa  Kristu  Yesu  kwa 
akufa  adzapatsanso  moyo  matupi  anu 
akufa,  mwa  Mzimu  wache  wakukhala 
mwa  inu. 

12  Chifukwa  chache,  abale,  ife  tiri 
amangawa  si  ache  a thupi  ai,  kukhala 
ndi  moyo  monga  mwa  thupi  ; 13  pa- 
kuti  ngati  mukhala  ndi  moyo  monga 
mwa  thupi,  mudzafa ; koma  ngati 
ndi  mzimu  mufetsa  zochita  zache  za 
thupi,  mudzakhala  ndi  moyo.  14  Pa- 
kuti  onse  amene  atsogozedwa  ndi 
Mzimu  wa  Mulungu,  amenewo  ali 
ana  a Mulungu.  1 5 Pakuti  inu  simu- 
nalandira  mzimu  wa  ukapolo  kuchi- 
tanso  mantha ; koma  munalandira 
mzimu  wa  umwana,  umene  tipfuula 
nawo,  kuti,  Abba,  Atate.  16  Mzimu 
yekha  achita  umboni  pamodzi  ndi 
mzimu  wathu,  kuti  tiri  ana  a Mulu- 
ngu  ; 17  ndipo  ngati  ana,  pomwepo- 
nso  olowa  nyumba ; inde  olowa 
nyumba  ache  a Mulungu,  ndi  olowa 
anzache  a Kristu  ; ngatitu  ife  timva 
zowawa  pamodzi  naye,  kuti  tika- 
landirenso  ulemerero  pamodzi  ndi 
Iye. 

18  Pakuti  ndiyesa  kuti  masauko  a 
nyengo  yatsopano  sayenera  kuli- 
nganizidwa  ndi  ulemerero  umene 
udzaonetsedwa  kwa  ife.  19  Pakuti 
chiyembekezetso  cha  cholengedwa 
chilindira  bvumbulutso  la  ana  a Mu- 
lungu.  20  Pakuti  cholengedwa’cho 
chagonjetsedwa  ku  utsiru,  chosafuna 
mwini,  koma  chifukwa  cha  Iye  amene 
anachigonjetsa,  21  ndi  chiyembekezo 
kuti  cholengedwa  chomwe  chidza- 
masulidwa  ku  ukapolo  wa  chibvundi, 
ndi  kulowa  ufulu  wa  ulemerero  wa 
ana  a Mulungu.  22  Pakuti  tidziwa 
kuti  cholengedwa  chonse  chibuula, 
ndi  kugwidwa  m’zowawa  pamodzi 
kufikira  tsopano.  23  Naipo  si  chotero 
chokha,  koma  ife  tomwe,  tiri  nazo 
zoundukula  za  Mzimu,  inde  ifenso 
tibuula  m’kati  mwathu,  ndi  kulindi- 
rira  umwana  wathu,  ndiwo,  chiombo- 
ledwe  cha  thupi  lathu.  24  Pakuti 
ife  tinapulumutsidwa  ndi  chiyembe- 
kezo ; koma  chiyembekezo  chimene 
chioneka  si  chiri  chiyembekezo  ai  ; 
pakuti  ayembekezera  ndani  chimene 
achipenya  ? 25  Koma  ngati  tiye- 

mbekezera  chimene  sitichipenya, 
pomwepo  tichilindirira  ndi  chipiriro. 

26  Ndipo  mom&emonso  Mzimu 
athandiza  kufoka  kwathu  ; pakuti 

chimene  tizipempha  monga  chiye- 
nera,  sitidziwa  ; koma  Mzimu  mwini 
atipempherera  ndi  zobuula  zosatheka 
kuneneka  ; 27  ndipo  Iye  amene  asa- 
ntula  m’mitima  adziwa  chimene  achi- 
samalira  Mzimu,  chifukwa  apemphere- 
ra  oyera  mtima  monga  mwa  chifuno 
cha  Mulungu.  28  Ndipo  tidziwa  kuti 
amene  akonda  Mulungu  zinthu  zonse 
zithandizana  kuwachitira  ubwino, 
ndiwo  amene  aitanidwa  monga  mwa 
kutsimikiza  kwa  mtima  wache. 
29  Chifukwa  kuti  iwo  amene  Iye  ana- 
wadziwiratu,  iwowa  anawalamuliratu 
afanizidwe  ndi  chifauiziro  cha  Mwana 
wache,  kuti  lye  akakhale  mwana  wo- 
yarnba  wa  abale  ambiri  ; 30  ndipo 

amene  Iye  anawalamuliratu,  iwo 
anawaitananso  : ndimo  iwo  amene 

lye  anawaitana,  iwowa  anawaye- 
sanso  olungama ; ndi  iwo  amene 
Iye  anawayesa  olungama,  iwowa 
anawapatsanso  ulemerero. 

31  Ndipo  tidzatani  ndi  zinthu  izi  ? 
Ngati  Mulungu  ali  ndi  ife,  adzati- 
kaniza  ndani  ? 32  Iye  amene  sana- 

timana  Mwana  wache  wa  Iye  yekha, 
koma  anampereka  chifukwa  cha  ife 
tonse,  adzalekeranji  kutipatsanso  ife 
zinthu  zonse  kv/aulere  pamodzi  ndi 
Iye  ? 33  Ndani  adzaneneza  osankhi- 

dwa  a Mulungu  ? Mulungu  ndiye 
amene  awayesa  olungama  ; 34  ndani 
adzawatsutsa  ? Kristu  Yesu  ndiye 
amene  adafera,  inde  makamaka, 
ndiye  amene  adauka  kwa  akufa, 
amene  akhalanso  pa  dzanja  lamanja 
la  Mulungu,  amenenso  atipempherera 
ife.  35  Adzatisiyanitsa  ndani  ndi 
chikondi  cha  Kristu  ? nsautso  kodi, 
kapena  kupsinjika  mtima,  kapena  ku- 
zunza,  kapena  njala,  kapena  usiwa, 
kapena  zoopsya,  kapena  lupanga 
kodi  ? 38  Monganso  kwalembedwa, 

Chifukwa  cha  Inu  tirikuphedwa 
dzuwa  lonse  ; 

Tinayesedwa  monga  nkhosa  za- 
kupha. 

37  Koma  m’zonsezi,  ife  tilakatu, 
mwa  Iye  amene  anatikonda.  38  Pa- 
kuti  ndakopeka  mtima  kuti  ngakhale 
imfa,  ngakhale  moyo,  ngakhale 
angelo,  ngakhale  mafumu,  ngakhale 
zinthu  ziripo,  ngakhale  zinthu  ziri- 
nkudza,  ngakhale  zimphamvu, 
39  ngakhale  utali,  ngakhale  kuya, 
ngakhale  cholengedwa  china  chiri 
chonse,  sichingadzakhoze  kutisiya- 
nitsa  ife  ndi  chikondi  cha  Mulungu, 


chimene  chiri  mwa  Kristu  Yesu 
Ambuye  wathu. 

9Ndinena  zoona  m’Kristu,  sindi- 
nama  ai,  chikumbu  mtima  cha- 
nga  chichita  umboni  pamodzi  ndine 
mwa  Mzimu  Woyera,  2 kuti  nda- 
gwidwa  ndi  chisoni  chachikuru  ndi 
kupwetekwa  mtima  kosaleka.  3 Pa- 
kuti  ndikadafuna  kuti  ine  ndekha 
nditembereredwe  kundichotsa  kwa 
Kristu  chifukwa  cha  abaie  anga, 
ndiwo  a mtundu  wanga  inonga  mwa 
thupi  ; 4 ndiwo  alsrayeli  ; ali  nawo 
umwana,  ndi  ulemerero,  ndi  mapa- 
ngano,  ndi  kupatsa  kwa  malamulo, 
ndi  kutumikira  m’kachisi  wa  Mulu- 
ngu,  ndi  malonjezo  ; 5 a iwo  ali  ma- 
kolo,  ndi  kwa  iwo  anachokera  Kristu, 
monga  mwa  thupi,  ndiye  Mulungu  wa 
pamwamba  pa  zonse  wolemekezeka 
ku  nthawi  zonse.  Amen. 

6 Koma  sikuli  ngati  mau  a Mulungu 
anakhala  chabe  ai.  Pakuti  onse  aku- 
chokera  kwa  Israyeli  siali  Israyeli  ; 
7 kapena  chifukwa  ali  mbeu  ya  Abra- 
hamu,  siali  onse  ana  ; koma,  anati, 
Mwa  Isake  mbeu  yako  idzaitanidwa. 
8 Ndiko  kuti,  ana  a thupi  sakhala  iwo 
ana  a Mulungu  ai ; koma  ana  a lonjezo 
awerengedwa  mbeu  yache.  9 Pakuti 
mau  a lonjezo  ndi  amenewa,  Pa 
nyengo  iyi  ndidzadza,  ndipo  Sara 
adzakhala  ndi  mwana.  10  Ndipo 
si  chotero  chokha,  koma  Rebekanso, 
pamene  anali  ndi  pakati  pa  mmodzi, 
ndiye  kholo  lathu  Isake ; 11  pakuti 
ana’wo  asanabadwe,  kapena  asana- 
chite  kanthu  kabwino  kapena  koipa, 
kuti  kutsimikiza  mtima  kwa  Mu- 
lungu  monga  mwa  kusankha  ku- 
khale,  si  chifukwa  cha  nchito  ai, 
koma  chifukwa  cha  wakuitana’yo, 
chotero  kunanenedwa  kwa  uyo, 
12  Wamkuru  adzakhala  kapolo  wa 
wamng’ono. 

13  Inde  monga  kunaiembedwa, 
Ndinakonda  Yakobo,  koma  ndi- 
namuda  Esau. 

14  Ndipo  tsono  tidzatani  ? Kodi 
chiripo  chosalungama  ndi  Mulungu  ? 
Msatero  ai.  15  Pakuti  anati  ndi 
Mose,  Ndidzachitira  chifundo  amene 
ndimchitira  chifundo,  ndipo  ndi- 
dzakhala  ndi  chisoni  kwa  iye  amene 
ndikhala  naye  chisoni.  16  Chotero 
sichifuma  kwa  munthu  amene  afuna, 
kapena  kwa  iye  amene  athamanga, 
koma  kwa  Mulungu  amene  achitira 
chifundo.  17  Pakuti  lembo  linena 

kwa  Farao,  Chifukwa  cha  ichi  ndi- 
nakuutsa  iwe,  kuti  ndikaonetse  mwa 
iwe  mphamvu  yanga,  ndi  kuti  dzina 
langa  likabukitsidwe  pa  dziko  lonse 
la  pansi.  18  Chotero  Iye  achitira 
chifundo  amene  Iye  afuna,  ndipo 
amene  Iye  afuna  amuumitsa  mtima. 

1 9 Pamenepo  udzanena  ndine 
kodi,  Adandaulabe  bwanji  ? Pakuti 
ndani  anakaniza  chifuno  chache  ? 
20  Koma  munthu  iwe,  ndiwe  yani 
wakubwezera  Mulungu  mau  ? Kodi 
chinthu  chopangidwa  chidzanena  ndi 
amene  anachipanga,  Undipangiranji 
ine  chotero  ? 21  Kodi  kapena  wo- 

umba  mbiya  sakutha  kuchita  zache 
pa  dothi,  kuumba  ndi  nchinchi 
yomweyo  chotengera  chimodzi  cha 
ulemu  ndi  china  cha  manyazi  ? 
22  Ndipo  titani  ngati  Mulungu,  po- 
funa  Iye  kuonetsa  mkwiyo  wache, 
ndi  kudziwitsa  mphamvu  yache,  ana- 
lekerera  ndi  chilekerero  chambiri 
zotengera  za  mkwiyo  zokonzekera 
chionongeko  ? 23  ndi  kuti  Iye  aka- 

dziwitse  ulemerero  wache  waukuru  pa 
zotengera  za  chifundo,  zimene  lye 
anazikonzeratu  ku  ulemerero,  24  ndi 
ife  amenenso  Iye  anatiitana,  si  a mwa 
aYuda  okhaokha,  komanso  a mwa 
anthu  a mitundu  ? 25  Monga  atinso 

mwa  Hosea, 

Amene  sanakhala  anthu  anga, 
ndidzawacha  anthu  anga  ; 

Ndi  iye  amene  sanali  wokonde- 
dwa,  wokondedwa. 

26  Ndipo  kudzali,  kuti  pa  malo  pa- 
menepo  kunanenedwa  kwa 
iwo,  Simuli  anthu  anga  ai, 

Pomwepo  iwo  adzachedwa,  ana 
a Mulungu  wamoyo. 

27  Ndipo  Yesaya  apfuula  za  Israyeli, 
kuti, 

Ungakhale  unyinji  wa  ana  a 
Israyeli  ukhala  monga  mche- 
nga  wa  ku  nyanja,  chotsalira 
ndicho  chidzapulumuka. 

28  Pakuti  Ambuye  adzachita  mau  ache 
pa  dziko  la  pansi,  kuwatsiriza  mwa 
chidule.  29  Ndipo  monga  Yesaya 
anati  kale, 

Ngati  Ambuye  wa  makamu  a 
kumwamba  sanatisiyira  ife 
mbeu, 

Tikadakhala  monga  Sodoma, 
ndipo  tikadafanana  ndi  Go- 
mora. 

30  Chifukwa  chache  tidzatani  ? Kuti 
amitundu  amene  sanatsata  chilu- 


ngamo,  anafikira  chilungamo,  ndi- 
cho  chilungamo  cha  chikhulupiriro  ; 

31  koma  Israyeli,  potsata  lamulo 
la  chilungamo,  sanafikira  lamulo’lo. 

32  Chifukwa  chanji  ? Chifukwa  kuti 
sanachitsata  ndi  chikhulupiriro,  koma 
monga  ngati  ndi  nchito.  Anakhu- 
mudwa  pa  mwala  wokhumudwitsa ; 

33  monganso  kwalembedwa,  kuti, 

Onani,  ndikhazika  m’Ziyoni 
mwala  wakukhumudwa  nawo, 
ndi  thanthwe  lopunthwitsa  ; 

Ndipo  wakukhulupirira  Iye 
sadzachita  manyazi. 
i Abale,  kufunitsa  kwa  mtima 

i wanga  ndi  pemphero  langa  li- 

mene  ndiwapempherera  kwa  Mulungu, 
ndilo,  kuti  apulumuke.  2 Pakuti 
ndiwachitira  iwo  umboni  kuti  ali  ndi 
changu  cha  kwa  Mulungu,  koma  si 
monga  mwa  chidziwitso.  3 Pakuti 
pakusadziwa  chilungamo  cha  Mulu- 
ngu,  ndipo  pofuna  kukhazikitsa  chi- 
lungamo  cha  iwo  okha,  iwo  sana- 
gonja  ku  chilungamo  cha  Mulungu. 
4 Pakuti  Kristu  ali  chimariziro  cha 
lamulo  kulinga  ku  chilungamo  kwa 
amene  ali  yense  akhulupira.  5 Pa- 
kuti  Mose  walemba  kuti  munthu 
amene  achita  chilungamo  cha  m’la- 
mulo,  adzakhala  nacho  ndi  moyo. 

6 Koma  chilungamo  cha  chikhulupi- 
riro  chitero,  Usamanena  mu  mtima 
mwako,  Adzakwera  ndani  kumwa- 
mba’ko  ? ndiko,  kutsitsa’ko  Kristu  ; 

7 kapena,  adzatsikira  ndani  ku  dze- 
nje’ko  ? ndiko,  kukweza  Kristu  kwa 
akufa.  8 Koma  chitani  ? Mau  ali 
pafupi  ndiwe,  m’kamwa  mwako,  ndi 
mu  mtima  mwako  ; ndiwo  mau  a 
chikhulupiriro,  amene  ife  tiwala- 
likira  : 9 kuti  ngati  udzabvomereza 
m’kamwa  mwako  Yesu,lndiye  Ambuye, 
ndi  kukhulupirira  mu  mtima  mwako 
kuti  Mulungu  anamuukitsa  kwa  akufa, 
udzapulumuka  : 10  pakuti  ndi  mtima 
munthu  akhulupira  kutenga’po  chilu- 
ngamo  ; ndi  m’kamwa  a'bvomereza 
lcutenga’po  chipulumutso.  11  Pakuti 
lembo  litere,  Amene  ali  yense  akhu- 
lupirira  Iye  sadzachita  manyazi. 

12  Pakuti  kulibe  kusiyana  mYuda 
ndi  mHelene ; pakuti  Yemweyo  ali 
Ambuye  wa  onse,  nawachitira  zole- 
mera  onse  amene  aitana  pa  Iye ; 

13  pakuti,  amene  ali  yense  adzaitana 
pa  dzina  la  Ambuye  adzapulumuka. 

14  Ndipo  iwo  adzaitana  bwanji 
pa  Iye  amene  sanamkhulupirira  ? 


160 


AROMA 


10.  15—11.22 


ndipo  adzakhulupirira  bwanji  Iye 
amene  sanamva  za  Iye  ? ndipo  adza- 
mva  bwanji  wopanda  wolalikira  ? 
15  ndipo  adzalalikira  bwanji,  ngati 
satumidwa  ? monganso  kwalembe- 
dwa,  Okometsetsa  ndithu  ali  mapazi 
a iwo  akulalikira  Uthenga  Wabwino 
wa  zinthu  zabwino. 

16  Koma  sanamvera  Uthenga  Wa.- 
bwino  onsewo.  Pakuti  Yesaya  anena, 
Ambuye,  anakhulupirira  ndani  zonena 
ife  ? 17  Chomwecho  chikhulupiriro 

chidza  ndi  mbiri,  ndi  mbiri  idza  mwa 
mau  a Kristu.  18  Komainenditi,  Sa- 
namva  iwo  kodi  ? Indetu, 

Liu  lawo  linaturukira  ku  dziko 
lonse  la  pansi, 

Ndi  maneno  awo  ku  malekezero 
a dziko  lokhala’mo  anthu. 

19  Koma  nditi,  Kodi  Israyeli  alibe 
kudziwa  ? Poyamba,  Mose  anena, 

Ine  ndidzachititsa  inu  nsanje  ndi 
iwo  amene  sakhala  mtundu 
wa  anthu, 

Ndidzakwiyitsa  inu  ndi  mtundu 
wopulukira.  . 

20  Ndipo  Yesaya  alimbika  mtima 
ndithu,  nati, 

Ndinapezedwa  ndi  iwo  amene 
sanandifuna  ; 

Ndinaonekera  kwa  iwo  amene 
sanandifunsa. 

21  Koma  kwa  Israyeli  anena,  Dzuwa 
lonse  ndinatambalitsira  manja  anga 
kwa  anthu  osamvera  ndi  okanakana. 
"1  "1  Chifukwa  chache  ndinena,  Mu- 
I I lungu  anataya  anthu  ache  kodi  ? 
Msatero  ai.  Pakuti  inenso  ndiri 
mlsrayeli,  wa  mbeu  ya  Abrahamu, 
wa  pfuko  la  Benjamini.  2 Mulungu 
sanataya  anthu  ache  amene  Iye  ana- 
wadziwiratu.  Kapena  simudziwa  kodi 
chimene  lembo  linena  za  Eliya  ? kuti 
anaumirira  Mulungu  poneneza  Israyeli, 
kuti,  3 Ainbuye,  anawapha  aneneri 
anu,  nagwetsa  maguwa  anu  a nsembe  ; 
ndipo  ine  ndatsala  ndekha,  ndipo  ali- 
kufuna  moyo  wanga.  4 Koma  ku- 
yankha  kwa  Mulungu  kudatani  kwa 
iye  ? Ndinadzisiyira  ndekha  anthu 
amuna  zikwi  zisanu  ndi  ziwiri,  amene 
sanagwadira  Baala.  5 Choteronso 
nthawi  yatsopano  chiripo  chotsalira 
monga  mwa  kusankha  kwa  chisomo. 
6 Koma  ngati  kuli  ndi  chisomo,  siku- 
linso  ndi  nchito  ai  ; ndipo  pakapanda 
kutero,  chisomo  sichikhalanso  chi- 
somo.  7 Ndipo  chiani  tsono  ? Ichi 
chimene  Israyeli  afunafuna  sanachi- 


peza ; koma  osankhidwa'wo  anachi- 
peza,  ndipo  otsala’wo  anaumitsidwa 
mtima  ; 8 monga  kunalembedwa  kuti, 
Mulungu  anawapatsa  mzimu  wa  tulo, 
maso  kuti  asapenye,  ndi  makutu  kuti 
asamve,  kufikira  lero  lino.  9 Ndipo 
Davide  akuti, 

Gome  lawo  likhale  kwa  iwo 
ngati  msampha,  ndi  ngati 
diwa, 

Ndi  monga  chokhumudwitsa, 
ndi  chowabwezera  chilango  ; 

10  Maso  awo  adetsedwe,  kuti  asa- 
penye, 

Ndipo  muweramitse  msana  wa- 
wo  masiku  onse. 

11  Chifukwa  chache  ndinena,  Ana- 
khumudwa  kodi  kuti  agwe  ? Msatero 
ai  ; koma  ndi  kulakwa  kwawo  chipu- 
lumutso  chinadza  kwa  anthu  akunja, 
kudzachititsa  iwo  nsanje.  12  Ndipo 
ngati  kulakwa  kwawo  kwatengera 
dziko  la  pansi  zolemera,  ndipo  kuche- 
pa  kwawo  kutengera  anthu  a mitundu 
zolemera  ; koposa  kotani  nanga  ku- 
dzaza  kwawo  ? 

13  Koma  ndilankhula  ndi  inu  anthu 
a mitundu.  Popeza  ine  ndiri  mtumwi 
wa  anthu  a mitundu,  ndilemekeza  utu- 
miki  wanga  ; 1 4 kuti  ngati  nkutheka 
ndikachititse  nsanje  amenewo  a mtu- 
ndu  wanga,  ndi  kupulumutsa  ena  a 
iwo.  15  Pakuti  ngati  kuwataya  kwa- 
wo  kuli  kuyanjanitsa  kwa  dziko  la 
pansi,  nanga  kulandiridwa  kwawo 
kudzatani,  koma  ndithu  ngati  moyo 
wakuchokera  kwa  akufa  ? 16  Ndipo 

ngati  zoundukula  ziri  zopatulika, 
choteronso  mtanda ; ndipo  ngati 
muzu  uli  wopatulika,  choteronso 
nthambi.  17  Koma  ngati  nthambi 
zina  zinatyoledwa,  ndipo  iwe,  ndiwe 
mtengo  wa  zitona  wa  ku  thengo, 
unamezetsanidwa  mwa  izo,  nugawa- 
na  nazo  za  muzu  za  mafuta  ache  a 
mtengo’wo,  18  usadzitama  iwe  wekha 
pa  nthambi’zo  : koma  ngati  udzitama 
wekha,  suli  iwe  amene  unyamula 
rnuzu,  ai,  koma  muzu  ukunyamula 
iwetu.  19  Ndipo  kapena  udzanena, 
Nthambi’zo  zatyoledwa  kuti  ine  ndi- 
kamezetsanidwa  nawo.  20  Chabwi- 
no  ; iwo  anatyoledwa  ndi  kusakhulu- 
pirira  kwawo,  ndipo  iwe  umaima  ndi 
chikhulupiriro  chako.  Usamadzikuza 
mu  mtima,  koma  opatu : 21  pakuti 
ngati  Mulungu  sanaleka  nthambi  za 
mtundu  wache,  inde  sadzakuleka  iwe. 
22  Chifukwa  chache  onani  chifatso 

ndi  kuuma  mtima  kwache  kwa  Mu- 
lungu : kwa  iwo  adagwa,  kuuma 

kwache ; koma  kwa  iwe  chifatso 
chache  cha  Mulungu,  ngati  ukhala 
chikhalire  m’chifatso’mo  ; koma  ngati 
sutero,  adzakusadza  iwe.  23  Ndipo 
iwonso,  ngati  sakhala  chikhalire  ndi 
chisakhulupiriro,  adzawarnezanitsa- 
nso.  24  Pakuti  ngati  iwe  unasadzi- 
dwa  ku  mtengo  wa  zitona  wa  mtundu 
wa  ku  thengo,  ndipo  unamezetsa- 
nidwa  ndi  mtengo  wa  zitona  wabwino, 
mokaniza  makhalidwe  ako  ; koposa 
kotani  nanga  iwo  ndiwo  nthambi  za 
mtundu  wache,  adzamezetsanidwa 
ndi  mtengo  wawo  womwewo  wa 
azitona  ? 

25  Pakuti  sindifuna,  abale,  kuti 
mukhale  osadziwa  chinsinsi  ichi,  kuti 
mungadziyese  anzeru  mwa  inu  nokha, 
kuti  kuuma  mtima  kunadza  pang’ono 
pa  Israyeli,  kufikira  kudzaza  kwa 
anthu  a mitundu  kunalowa  ; 26  ndipo 
chotero  Israyeli  yense  adzapulumuka  ; 
monganso  kunalembedwa,  kuti, 

Adzaturuka  ku  Ziyoni  Mpulu- 
mutsi  ; 

Iye  adzachotsa  zamwano  kwa 
Yakobo : 

27  Ndipo  ichi  ndi  chipangano  changa 
ndi  iwo, 

Pamene  ndidzachotsa  machimo 
awo. 

28  Kunena  za  Uthenga  Wabwino, 
iwo  ali  ngati  adani,  chifukwa  cha 
inu  ; koma  kunena  za  chisankhidwe, 
ali  okondedwa,  chifukwa  cha  makolo. 

29  Pakuti  mphatso  zache  ndi  kuitana 
kwache  kwa  Mulungu  sizilapika. 

30  Pakuti  monga  inunso  kale  simu- 
namvera  Mulungu,  koma  tsopano 
mwalandira  chifundo  mwa  kusamvera 
kwawo,  31  choteronso  iwo  sanamvera 
tsopano,  kuti  iwonso  akalandire  chi- 
fundo,  chifukwa  cha  chifundo  cha 
kwa  inu.  32  Pakuti  Mulungu  ana- 
tsekera  pamodzi  onse  m’kusamvera, 
kuti  akachitire  onse  chifundo. 

33  Ha ! kuya  kwache  kwa  kule- 
mera  ndi  kwa  nzeru  ndi  kwa  kudziwa 
kwache  kwa  Mulungu  ! Osasanthu- 
likadi  maweruzo  ache,  ndi  njira  zache 
nzosalondoleka ! 34  Pakuti  anadzi- 

witsa  ndani  mtima  wache  wa  Ambuye  ? 
Kapena  anakhala  mphungu  wache 
ndani  ? 35  Ndipo  anayamba  ndani 

kumpatsa  Iye,  ndipo  adzambwezera- 
nso  ! 36  Chifukwa  zinthu  zonse  zi- 

chokera  kwa  Iye,  zichitika  mwa  Iye, 


ndi  kufikira  kwa  Iye.  Kwa  Iyeyo 
ukhale  ulemerero  ku  nthawi  zonse. 
Amen. 

"1  O Chifukwa  chache  ndikupe- 

I & mphani  inu,  abale,  mwa  zi- 
fundo  za  Mulungu,  kuti  mupereke 
matupi  anu  nsembe  yamoyo,  yopatu- 
lika,  yokondweretsa  Mulungu,  ndiko 
kupembedza  kwanu  koyenera.  2 Ndi- 
po  musafanizidwe  ndi  makhalidwe  a 
pansi  pano  : koma  mukhale  osandu- 
lika,  mwa  kukonzanso  kwa  mtima 
wanu,  kuti  mukazindikire  chimene 
chiri  chifuno  cha  Mulungu,  chabwino, 
ndi  chokondweretsa,  ndi  changwiro. 

3 Pakuti  ndi  chisomo  chapatsidwa 
kwa  ine,  ndiuza  munthu  ali  yense  wa 
inu,  kuti  asadziyese  koposa  kumene 
ayenera  kudziyesa ; koma  aganize 
modziletsa  yekha,  monga  Mulungu 
anagawira  kwa  munthu  ali  yense 
muyeso  wa  chikhulupiriro.  4 Pakuti 
monga  m’thupi  limodzi  tiri  nazo 
ziwalo  zambiri,  ndipo  ziwalo  zonsezo 
siziri  nayo  nchito  imodzimodzi  ; 
5 chomwecho  ife,  ndife  ambiri,  tiri 
thupi  limodzi  mwa  Kristu,  ndi  ziwalo 
zinzache,  wina  ndi  wina.  6 Ndipo 
pokhala  ife  ndi  mphatso  zosiyana, 
monga  mwa  chisomo  chopatsidwa 
kwa  ife,  kapena  mphatso  yakunenera, 
tinenere  monga  mwa  muyeso  wa 
chikhulupiriro  ; 7 kapena  yakutumi- 
kira,  tidzipereke  ku  utumiki  uwu ; 
kapena  iye  wa  kuphunzitsa,  ku 
kuphunzitsa’ko ; 8 kapena  iye  wa 

kudandaulira,  ku  kudandaulira’ko ; 
wakugawira  achite  ndi  mtima  woona  ; 
iye  wakuweruza,  aweruze  ndi  changu; 
iye  wakuchita  chifundo,  achite  ndi  ku- 
kondwa  mtima.  9 Chikondano  chi- 
khale  chopanda  chinyengo.  Dana 
nacho  choipa  ; gwirizana  nacho  cha- 
bwino.  10  M’chikondano  cha  anzanu 
wina  ndi  mnzache  mukondane  ndi 
chikondi  cheni  cheni  ; mutsogolerane 
ndi  kuchitira  wina  mnzache  ulemu  ; 

II  musakhale  aulesi  m’machitidwe 
anu  ; khalani  achangu  mu  mzimu, 
tumikirani  Ambuye  ; 1 2 kondwerani 
m’chiyembekezo;  pirirani  m’masautso; 
limbikani  chiliinbikire  m’kupemphera. 
13  Patsani  zosowa  oyera  mtima  ; che- 
rezani  aulendo.  14  Dalitsani  iwo 
akuzunza  inu  ; dalitsani,  musawa- 
temberere.  15  Kondwani  nawo  iwo 
akukondwera  ; lirani  nawo  akulira. 
16  Mukhale  ndi  mtima  umodzi  wina 
ndi  mnzache.  Musasamalire  zinthu 

zazikuru,  koma  phatikanani  nawo 
odzichepetsa.  Musadziyesere  anzeru 
mwa  inu  nokha.  17  Musabwezere 
munthu  ali  yense  choipa  chosintana 
ndi  choipa.  Ganiziranitu  zinthu  za 
ulemu  pa  maso  pa  anthu  onse.  1 8 Nga- 
ti  nkutheka,  monga  momwe  mukhoza, 
khalani  ndi  mtendere  ndi  anthu  onse. 

19  Musabwezere  choipa,  okondedwa, 
koma  patukani  pa  mkwiyo  ; pakuti 
kwalembedwa,  Kubwezera  kuli  kwa- 
nga,  Ine  ndidzabwezera,  ati  Ambuye. 

20  Koma  ngati  mdani  wako  akumva 
njala,  mumdyetse,  ngati  akumva 
ludzu,  mumwetse  ; pakuti  pakutero 
udzaunjika  makala  a moto  pa  mutu 
pache.  21  Musagonje  kwa  cho- 
ipa,  koma  ndi  chabwino  gonjetsani 
choipa. 

1 Q Anthu  onse  amvere  maula- 
I O muliro  a akulu  ; pakuti  palibe 
ulamuliro  wina  koma  wochokera  kv/a 
Mulungu  ; ndipo  iwo  amene  alipo 
aikidwa  ndi  Mulungu.  2 Kotero 
kuti  iye  amene  atsutsana  nawo  ula- 
muliro,  akaniza  choikika  ndi  Mulu- 
ngu  ; ndipo  iwo  akukaniza,  adzadzi- 
tengera  kulanga.  3 Pakuti  mafumu 
sakhala  oopsa  nchito  zabwino  koma 
zoipa.  Ndipo  ufuna  kodi  kusaopa 
ulamuliro  ? Chita  chabwino,  ndipo 
udzalandira  kutama  m’menemo  : 
4 pakuti  ndiye  mtumiki  wa  Mulungu, 
kuchitira  iwe  zabwino.  Koma  ngati 
uchita  choipa,  opatu,  pakuti  iye  sa- 
gwira  lupanga  kwa  chabe  ; pakuti 
ndiye  mtumiki  wa  Mulungu  waku- 
kwiyira  ndi  kubwezera  chilango  wo- 
chita  zoipa.  5 Chifukwa  chache, 
kuyenera  kuti  mukhale  omvera,  si 
chifukwa  cha  mkwiyo  wokha,  koma- 
nso  chifukwa  cha  chikumbu  mtima. 
6 Pakuti  chifukwa  cha  ichi  mupatsa- 
nso  msonkho  ; pakuti  iwo  ndiwo 
atumiki  a Mulungu,  akulabadirabe 
chinthu  chimenechi.  7 Perekani  kwa 
anthu  onse  mangawa  awo  ; msonkho 
kwa  eni  ache  a msonkho  ; kulipira 
kwa  eni  ache  a kulipidwa  ; kuopa  kwa 
eni  ache  a kuwaopa  ; ulemu  kwa  eni 
ache  a ulemu. 

8 Musakhale  ndi  mangawa  kwa  mu- 
nthu  ali  yense,  koma  kukondana 
ndiko  ; pakuti  iye  amene  akondana 
ndi  mnzache  wakwanitsa  lamulo. 
9 Pakuti  ili,  Usachite  chigololo,  Usa- 
phe,  Usabe,  Usasirire,  ndipo  linga- 
khale  lamulo  lina  liri  lonse,  limangi- 
ka  pamodzi  m’mau  amenewa,  kuti, 


Uzikonda  mnzako  monga  udzikonda 
iwe  wekha.  10  Chikondano  sichi- 
chitira  mnzache  choipa  ; chotero 
chikondano’cho  chiri  chokwanitsa 
lamulo. 

11  Ndipo  chitani  ichi,  podziwa  inu 
nyengo,  kuti  tsopano  ndiyo  nthawi 
yabwino  ya  kuuka  ku  tulo  ; pakuti 
tsopano  chipulumutso  chathu  chiri 
pafupi  koposa  pamene  tinayamba 
kukhulupira.  12  Usiku  wapita,  ndi 
dzuwa  layandikira  ; chifukwa  chache 
tibvule  nchito  za  mdima,  ntibvale  cha- 
muna  cha  kuunika.  13  Tiyende- 
yende  koyenera,  monga  usana  ; si 
m’madyerero  ndi  kuledzera  ai,  si 
m’chigololo  ndi  chonyansa  ai,  si  mu 
ndeu  ndi  nkhwidzi  ai.  14  Koma 
bvalani  inu  Ambuye  Yesu  Kristu, 
ndipo  musaganizire  za  thupi  kuchita 
zofuna  zache. 

1 /8  Ndipo  iye  amene  ali  wofoka 
I Hr"  m’chikhulupiriro,  mumlandire 
koma  si  kuchita  naye  makani  otsu- 
tsana  ai.  2 Munthu  mmodzi  akhulu- 
pirira  kuti  adye  zinthu  zonse,  koma 
wina  wofoka  angodya  zitsamba. 
3 Wakudya’yo  asapeputse  wosa- 
dya’yo  ; ndipo  wosadya’yo  asawe- 
ruze  wakudya’yo  ; pakuti  Mulungu 
wamlandira.  4 Ndani  iwe  waku- 
weruza  mnyamata  wa  mwini  wache  ? 
iye  aimirira  kapena  kugwa  kwa  mbu- 
ye  wache  wa  mwini  yekha.  Ndipo 
adzaimiritsidwa  ; pakuti  Ambuye  ali 
wamphamvu  kumuimiritsa.  5 Mu- 
nthu  wina  aganizira  kuti  tsiku  lina 
liposa  linzache  ; wina  aganizira  kuti 
masiku  onse  alingana.  Munthu  ali 
yense  akhazikike  konse  mu  mtima 
mwache.  6 Iye  wakusamalira  tsiku, 
alisamalira  kwa  Ambuye  : ndipo  iye 
wakudya,  adya  mwa  Ambuye,  pakuti 
ayamika  Mulungu  ; ndipo  iye  wosa- 
dya,  mwa  Ambuye  sakudya,  naya- 
mikanso  Mulungu.  7 Pakuti  palibe 
mmodzi  wa  ife  adzikhalira  ndi  moyo 
yekha,  ndipo  palibe  mmodzi  adzifera 
yekha.  8 Pakuti  tingakhale  tiri  ndi 
moyo,  tikhalira  Ambuye  moyo ; ka- 
pena  tikafa,  tifera  Ambuye  ; chifukwa 
chache  tingakhale  tiri  ndi  moyo,  kapena 
tikafa  tikhala  ache  a Ambuye.  9 Pa- 
kuti,  chifukwa  cha  ichi  Kristu  ada- 
fera,  nakhalanso  ndi  moyo,  kuti  Iye 
akakhale  Ambuye  wa  akufa  ndi  wa 
amoyo.  10  Koma  iwe  uweruziranji 
mbale  wako  ? kapena  iwenso  upe- 
putsiranji  mbale  wako  ? pakuti  ife 

tonse  tidzaimirira  ku  mpando  waku- 
weruza  wa  Mulungu.  11  Pakuti 
kwalembedwa, 

Pali  moyo  wanga,  ati  Ambuye, 
mabondo  onse  adzagwadira 
Ine, 

Ndipo  malilime  onse  adzabvo- 
mereza  Mulungu. 

12  Chotero  munthu  ali  yense  wa  ife 
adzadziwerengera  mlandu  wache  kwa 
Mulungu. 

13  Chifukwa  chache  tisaweruzane- 
nso  wina  mnzache  ; koma  weruzani 
ichi  makamaka,  kuti  munthu  asaike 
chokhumudwitsa  pa  njira  ya  mbale 
wache,  kapena  chompunthwitsa. 

14  Ndidziwa,  ndipo  ndakhazikika 
mtima  mwa  Ambuye  Yesu,  kuti 
palibe  chinthu  chonyansa  pa  chokha  ; 
koma  kwa  ameneyo  achiyesa  cho- 
nyansa,  kwa  iye  chikhala  chonyansa. 

15  Koma  ngati  iwe  wachititsa  mbale 
wako  chisoni  ndi  chakudya,  pamenepo 
ulibe  kuyendayendanso  ndi  chiko- 
ndano.  Usamuononga  ndi  chakudya 
chako,  iye  amene  Kristu  adamfera. 

16  Chifukwa  chache  musalole  cha- 
bwino  chanu  achisinjirire.  17  Pakuti 
ufumu  wa  Mulungu  sukhala  chaku- 
dya  ndi  chakumwa,  koma  chilu- 
ngamo  ndi  mtendere,  ndi  chimwemwe 
mwa  Mzimu  Woyera.  18  Pakuti  iye 
amene  atumikira  Kristu  mu  izi  ako- 
ndweretsa  Mulungu,  nabvomerezeka 
ndi  anthu.  1 9 Chifukwa  chache 
tilondole  zinthu  za  mtendere,  ndi 
zinthu  zakulimbikitsana  wina  ndi 
mnzache.  20  Usapasule  nchito  ya 
Mulungu  chifukwa  cha  chakudya. 
Zinthu  zonse  ziri  zoyera  ; koma  kuli 
koipa  kwa  munthu  amene  akudya  ndi 
kukhumudwa.  21  Kuli  kwabwino 
kusadya  nyama,  kapena  kusamwa 
vinyo,  kapena  kusachita  chinthu  chiri 
chonse  chakukhumudwitsa  mbale 
wako.  22  Chikhulupiriro  chimene 
uli  nacho,  ukhale  nacho  kwa  iwe 
wekha  pa  maso  pa  Mulungu.  Wodala 
ndiye  amene  sadziweruza  mwini 
yekha  m’zinthu  zomwe  iye  wazibvo- 
mereza.  23  Koma  iye  amene  aka- 
yikakayika  pakudya,  atsutsika,  chifu- 
kwa  akudya  wopanda  chikhulupiriro  ; 
ndipo  chinthu  chiri  chonse  chosatu- 
ruka  m’chikhulupiriro,  ndicho  uchimo. 
"1  pr  Ndipo  ife  amene  tiri  olimba 

I \J  tiyenera  kunyamula  zofoka 
za  opanda  mphamvu,  ndi  kusadzi- 
kondweretsa  tokha.  2 Yense  wa  ife 


akondweretse  mnzache,  kumchitira 
zabwino,  zakumlimbikitsa.  3 Pakuti 
Kristunso  sanadzikondweretsa  ye- 
kha ; koma  monga  kwalembedwa, 
Minyozo  ya  iwo  amene  anakunyoza 
iwe  inagwa  pa  Ine.  4 Pakuti  zonse 
zinalembedwa  kale  zinalembedwa 
kutilangiza,  kuti  mwa  chipiriro  ndi 
chitonthozo  cha  malembo,  tikhale 
ndi  chiyembekezo.  5 Ndipo  Mulungu 
wa  chipiriro  ndi  wa  chitonthozo  apatse 
inu  kuti  mukhale  ndi  mtima  umodzi 
wina  ndi  mnzache,  monga  mwa  Kristu 
Yesu  ; 6 kuti  nonse  pamodzi,  m’kamwa 
mmodzi,  mukalemekeze  Mulungu  ndi 
Atate  wa  Ambuye  wathu  Yesu  Kristu. 
7 Chifukwa  chache  mulandirane  wina 
ndi  mnzache,  monganso  Kristu  ana- 
kulandirani  inu,  kukachitira  Mulungu 
ulemerero.  8 Ndipo  ndinena  kuti 
Kristu  anakhala  mtumiki  wa  mduli- 
dwe,  chifukwa  cha  choonadi  cha  Mu- 
lungu,  kuti  alimbikitse  malonjezo 
opatsidwa  kwa  makolo,  9 ndi  kuti 
anthu  a mitundu  yina  akalemekeze 
Mulungu,  chifukwa  cha  chifundo ; 
monga  kwalembedwa, 

Chifukwa  cha  ichi  ndidzaku- 
bvomerezani  Inu,  pakati  pa 
anthu  a mitunau, 

Ndidzayimbira  dzina  lanu. 

10  Ndiponso  anena, 

Kondwani,  amitundu  inu,  pa- 
modzi  ndi  anthu  ache. 

11  Ndiponso, 

Tamandani  Ambuye,  inu  a mi- 
tundu  yonse  ; 

Ndipo  anthu  onse  amtamande. 

12  Ndiponso,  Yesaya  ati, 

Padzali  muzu  wa  Yese, 

Ndi  Iye  amene  aukira  kuchita 
ufumu  pa  anthu  a mitundu  ; 

Iyeyo  anthu  a mitundu  adza- 
myembekezera. 

13  Ndipo  Mulungu  wa  chiyembekezo 
adzaze  inu  ndi  chimwemwe  chonse 
ndi  mtendere  m’kukhulupira,  kuti 
mukachuruke  ndi  chiyembekezo,  mu 
mphamvu  ya  Mzimu  Woyera. 

14  Koma  ine  ndekhanso,  abale  anga, 
nditsimikiza  mtima  za  inu,  kuti  inu 
nokhanso  muli  odzala  ndi  ubwino, 
odzazidwa  ndi  kudziwitsa  konse,  ndi 
kukhoza  kudandaulirana  wina  ndi 
mnzache.  15  Koma  mwina  ndaposa 
kukulemberani  molimba  mtima  mo- 
nga  kukukumbutsaninso,  chifukwa 
cha  chisomo  chapatsidwa  kwa  ine 
ndi  Mulungu,  16  kuti  ndik'nale  mtu- 

miki  wa  Yesu  Kristu,  kwa  anthu  a 
mitundu,  wa  kutumikira  Uthenga 
Wabwino  wa  Mulungu,  kuti  kupereka 
kwache  kwa  anthu  a mitundu  ku- 
landirike,  koyeretsedwa  ndi  Mzimu 
Woyera.  17  Chifukwa  chache  ndiri 
nacho  chodzitamandira  cha  m’Kristu 
Yesu  ndi  zinthu  za  kwa  Mulungu. 

18  Pakuti  sindingathe  kulimba  mtima 
kulankhula  zinthu  zimene  Kristu 
sanazichita  mwa  ine  za  kumveretsa 
anthu  a mitundu,  ndi  mau  ndi  nchito, 

19  mu  mphamvu  ya  zizindikilo  ndi 
zozizwitsa,  mu  mphamvu  ya  Mzimu 
Woyera  ; kotero  kuti  ine  kuyambira 
ku  Yerusalemu  ndi  kuzungulira’ko 
kufikira  ku  Iluriko,  ndinakwanitsa 
Uthenga  Wabwino  wa  Kristu  ; 

20  ndipo  chotero  ndinachiyesa  chi- 
nthu  cha  ulemu  kulalikira  Uthenga 
Wabwino,  pa  malo’po  Kristu  asana- 
chulidwe  kale,  kuti  ndisamange  nyu- 
mba  pa  maziko  a munthu  wina. 

21  Koma  monga  kwalembedwa, 

Iwo  amene  uthenga  wache  suna- 
wafikire,  adzaona, 

Ndipo  iwo  amene  sanamve, 
adzadziwitsa. 

22  Chifukwa  chachenso  ndinaletse- 
dwa  kawiri  kawiri  kudza  kwa  inu  ; 
23  koma  tsopano,  pamene  ndiribe 
malo  m’maiko  a kuno,  ndipo  pokhala 
ndi  kulakalaka  zaka  zambiri  kudza 
kwa  inu  ndidzatero,  24  pamene  pali 
ponse  ndidzapita  ku  Spanya.  Pakuti 
ndiyembekeza  kuonana  ndi  inu  pa 
ulendo  wanga,  ndi  kuperekezedwa 
ndi  inu  pa  njira  panga  kumeneko, 
ngati  nditayamba  kukhuta  pang’ono 
ndi  kukhala  ndi  inu.  25  Koma  tso- 
pano  ndipita  ku  Yerusalemu,  ndiri 
kutumikira  oyera  mtima.  26  Pakuti 
kunakondv/eretsa  a ku  Makedoniya 
ndi  Akaya  kuchereza  osauka  a kwa 
oyera  mtima  a ku  Yerusalemu. 
27  Pakuti  kunakondweretsa  iwo  ; 
ndiponso  iwo  ali  amangawa  awo. 
Pakuti  ngati  amitundu  anagawana 
zinthu  zawo  za  uzimu,  alinso  amanga- 
wa  akutumikira  iwo  ndi  zinthu  za 
thupi.  28  Koma  pamene  ndikatsi- 
riza  ichi,  ndi  kuwasindikizira  iwo 
chipatso  ichi,  ndidzapyola  kwanu 
kupita  ku  Spanya.  29  Ndipo  ndi- 
dziwa  kuti  pamene  ndikadza  kwanu, 
ndidzafika  m’kudzaza  kwache  kwa 
chidalitso  cha  Kristu. 

30  Ndipo  ndikudandaulirani,  abale, 
ndi  Ambuye  wathu  Yesu  Kristu,  ndi 


chikondi  cha  Mzimu,  kuti  mudza- 
limbike  pamodzi  ndi  ine  m’mape- 
mphero  anu  kwa  Mulungu  chifukwa 
cha  ine  ; 31  kuti  ndikapulumutsidwe 
kwa  osamvera  aja  a ku  Yudeya ; 
ndi  kuti  utumiki  wanga  wa  ku  Yeru- 
salemu  ukhale  wolandiridwa  bwino 
ndi  oyera  mtima  ; 32  kuti  ndi  chi- 
mwemwe  ndikadze  kwa  inu  mwa  chi- 
funo  cha  Mulungu,  ndi  kupumula 
pamodzi  ndi  inu.  33  Ndipo  Mu- 
lungu  wa  mtendere  akhale  ndi  inu 
nonse.  Amen. 

"1  Ndipereka  kwa  inu  Febe,  mlo- 
I ngo  wathu,  ndiye  mtumiki  wa- 
mkazi  wa  mpingo  wa  Ambuye  wa  ku 
Kenkreya  ; 2 kuti  mumlandire  iye 

mwa  Ambuye,  monga  kuyenera  oyera 
mtima,  ndi  kuti  mumthandize  m’zinthu 
ziri  zonse  adzazifuna  kwa  inu  ; pa- 
kuti  iye  yekha  anali  wosungira  ambiri, 
ndi  ine  ndemwe.  3 Mulankhule  Pri- 
ska  ndi  Akula,  anchito  anzanga 
m’Kristu  Yesu,  4 amene  anapereka 
khosi  lawo  chifukwa  cha  moyo  wanga  ; 
amene  ndiwayamika,  si  ine  ndekha, 
komanso  mipingo  yonse  ya  Ambuye 
ya  kwa  anthu  a mitundu  ; 5 ndipo 

mulankhule  mpingo  wa  Ambuye 
wa  m’nyumba  mwawo.  Mulankhule 
Epeneto  wokondedwa  wanga,  ndiye 
chipatso  choundukula  cha  Asiya  cha 
kwa  Kristu.  6 Mulankhule  Mariya 
amene  anadzilemetsa  ndi  nchito  za- 
mbiri  zothandiza  inu.  7 Mulankhule 
Androniko  ndi  Yuniya,  anansi  anga, 
ndi  andende  anzanga,  amene  ali 
omveka  rnwa  amitumwi,  amenenso 
ananditsogolera  ine  mwa  Kristu. 
8 Mulankhule  Ampliato  wokondedwa 
wanga  mwa  Ambuye.  9 Mulankhule 
Urbano  wanchito  mnzathu  mwa  Kri- 
stu,  ndi  Staku  wokondedwa  wanga. 
10  Mulankhule  Apele,  wobvomere- 
zedwa’yo  mwa  Kristu.  Mulankhule 
iwo  a kwa  Aristobulo.  11  Mulankhu- 
le  Herodiona,  mbale  wanga.  Mula- 
nkhule  iwo  a kwa  Narkiso,  amene  ali 
mwa  Ambuye.  12  Mulankhule  Tru- 
fena,  ndi  Trufosa  amene  agwiritsa 
nchito  mwa  Ambuye.  Mulankhule 
Persida,  wokondedwa’yo  amene  ana- 
gwiritsa  nchito  zambiri  mwa  Ambuye. 
13  Mulankhule  Rufo,  wosankhidwa’yo 
mwa  Ambuye,  ndi  amai  wache  ndi 
wanga.  14  Mulankhule  Asunkrito, 
Felego,  Herme,  Patroba,  Herma  ndi 
abale  amene  ali  nawo.  15  Mula- 
nkhule  Filologo  ndi  Yuliya,  Nerea  ndi 

mlongo  wache,  ndi  Olumpa,  ndi  oyera 
mtima  onse  ali  pamodzi  nawo.  16  Mu- 
lankhulane  wina  ndi  mnzache  ndi 
kumpsompsona  kopatulika.  Mipingo 
yonse  ya  Kristu  ikulankhulani  inu. 

17  Ndipo  ndikudandaulirani,  abale, 
yang’anirani  iwo  akuchita  zopatu- 
tsana  ndi  zopunthwitsa,  kosalingana 
ndi  chiphunzitso’cho  munachiphu- 
nzira  inu  ; ndipo  potolokani  pa  iwo. 

18  Pakuti  otere  satumikira  Ambuye 
wathu  Kristu,  koma  mimba  yawo  ; 
ndipo  ndi  mau  osalaza  ndi  osyasya- 
lika  asocheretsa  mitima  ya  osalakwa. 

19  Pakuti  kumvera  kwanu  kunabuka 
kwa  anthu  onse.  Chifukwa  chache 
ndikondwera  ndi  inu  ; koma  ndifuna 
kuti  mukakhale  anzeru  pa  zabwino, 
koma  ozungulidwa  pa  zoipa.  20  Ndi- 
po  Mulungu  wa  mtendere  adzaphwa- 
nya  Satana  pansi  pa  mapazi  anu  tso- 
pano  lino. 

Chisomo  cha  Ambuye  wathu  Yesu 
Kristu  chikhale  ndi  inu  nonse. 

21  Timoteo  wanchito  innzanga 


akulankhulani  inu  ; ndi  Lukiyo  ndi 
Yasoni  ndi  Sosipatro,  abale  anga. 
22  Ine  Tertio,  ndiri  kulemba  kalata 
ameneyu,  ndikulankhulani  inu  mwa 
Ambuye.  23  Gayo,  mwini  nyumba 
wolandira  ine,  ndi  mpingo  wonse  wa 
Ambuye  akulankhulani  inu.  Erasto, 
ndiye  woyang’anira  mudzi  akula- 
nkhulani  inu,  ndiponso  Kwarto 
mbale’yo. 

25  Ndipo  kwa  Iye  amene  ali  wa 
mphamvu  ya  kukhazikitsa  inu  monga 
mwa  Uthenga  wanga  Wabwino,  ndi 
kulalikira  kwa  Yesu  Kristu  monga 
mwa  bvumbulutso  la  chinsinsi  chi- 
mene  chinabisika  mwa  nthawi  zonse 
zosayamba,  26  koma  chaonetsedwa 
tsopano,  ndi  kudziwidwa  kwa  anthu  a 
mitundu  yonse  mwa  malembo  a 
aneneri’wo,  monga  mwa  lamulo  la 
Mulungu  wosatha,  kuti  amvere  chi- 
khulupiriro  ; 27  kwa  Mulungu  wa- 
nzeru  Yekhayekha,  mwa  Yesu  Kristu, 
kwa  Yemweyo  ukhale  ulemerero  ku 
nthawi  zonse.  Amen. 


KALATA  WOYAMBA  WA  PAULO  MTUMWI  WOLEMBERA  KWA 

AKORINTO 


1PAULO,  woitanidwa  akhale 
mtumwi  wa  Yesu  Kristu  mwa 
chifuniro  cha  Mulungu,  ndi  Sositene 
mbale’yo,  2 kwa  mpingo  wa  Mulungu 
wakukhala  m’Korinto,  ndiwo  oyere- 
tsedwa  mwa  Kristu  Yesu,  oitanidwa 
akhale  oyera  mtima,  pamodzi  ndi 
onse  akuitana  pa  dzina  la  Ambuye 
wathu  Yesu  Kristu,  m’malo  monse, 
ndiye  wawo,  ndi  wathu  : 3 Chisomo 
kwa  inu  ndi  mtendere  zochokera  kwa 
Mulungu  Atate  wathu,  ndi  Ambuye 
Yesu  Kristu. 

4 Ndiyamika  Mulungu  wanga  ntha- 
wi  yonse  kaamba  ka  inu,  chifukwa  cha 
chisomo  cha  M'ulungu  chinapatsidwa 
kwa  inu  mwa  Kristu  Yesu  ; 5 kuti 
m’zonse  munalemezedwa  mwa  Iye, 
m’mau  onse,  ndi  chidziwitso  chonse  ; 
6 monga  umboni  wa  Kristu  unakha- 
zikika  mwa  inu  ; 7 kotero  kuti  sichi- 
kusowani  inu  chaufuru  chiri  chonse  ; 


pa  kulindira  inu  bvumbulutso  la 
Ambuye  wathu  Yesu  Kristu  ; 8 ame- 
nenso  adzakukhazitsani  inu  kufikira 
chimariziro,  kuti  rnukhale  opanda 
chifukwa  m’tsiku  la  Ambuye  wathu 
Yesu  Kristu.  9 Mulungu  ali  wokhu- 
lupirika  amene  munaitanidwa  mwa 
Iye,  ku  chiyanjano  cha  Mwana  wache 
Yesu  Kristu,  Ambuye  wathu. 

10  Koma  ndikudandaulirani  inu, 
abale,  mwa  dzina  la  Ambuye  wathu 
Yesu  Kristu,  kuti  munene  chimodzi- 
modzi  inu  nonse,  ndi  kuti  pasakhale 
malekano  pakati  pa  inu  ; koma  mu- 
mangike  mu  mtima  womwewo  ndi 
m’chiweruziro  chomwecho.  11  Pa- 
kuti  zinamveka  kwa  ine  za  inu,  abale 
anga,  ndi  iwo  a kwa  Kloe,  kuti  pali 
makani  pakati  pa  inu.  12  Koma  ichi 
ndinena,  kuti  yense  wa  inu  anena, 
Ine  ndine  wa  Paulo  ; koma  ine  wa 
Apolo  ; koma  ine  wa  Kefa  ; koma  ine 

wa  Kristu.  13  Kodi  Kristu  waga- 
wika  ? Kodi  Paulo  anapachikidwa 
chifukwa  cha  inu  ? Kapena  kodi 
munabatizidwa  m’dzina  la  Paulo  ? 
14  Ndiyamika  Mulungu  kuti  sindina- 
batiza  mmodzi  yense  wa  inu,  koma 
Krisipo  ndi  Gayo  ; 15  kuti  anganene 
mmodzi  kuti  mwabatizidwa  m’dzina 
langa.  16  Koma  ndinabatizanso  a pa 
banja  la  Stefana  ; za  ena,  sindidziwa 
ngati  ndinabatiza  wina  yense. 

17  Pakuti  Kristu  sanandituma  ine 
kubatiza,  koma  kulalikira  Uthenga 
Wabwino,  si  mu  nzeru  ya  mau,  kuti 
mtanda  wa  Kristu  ungayesedwe  wo- 
panda  pache.  18  Pakuti  mau  a 
mtanda  ali  ndithu  chinthu  chopusa 
kwa  iwo  akutayika,  koma  kwa  ife 
amene  tirikupulumutsidwa  ali  mpha- 
mvu  ya  Mulungu.  19  Pakuti  kule- 
mbedwa, 

Ndidzaononga  nzeru  za  anzeru, 

Ndi  kuchenjera  kwa  ochenjera 
ndidzakutha. 

20  Ali  kuti  wanzeru  ? Mlembi  ali  kuti  ? 
Ali  kuti  wotsutsana  wa  nthawi  ya  pansi 
pano  ? Kodi  Mulungu  sanaipusitsa 
nzeru  ya  dziko  la  pansi  ? 21  Pakuti 

popeza  m’nzeru  ya  Mulungu  dziko  la 
pansi,  mwa  nzeru  yache,  silinadziwa 
Mulungu,  chidamkonda  Mulungu  ku- 
pulumutsa  okhulupira’wo  mwa  cho- 
pusa  cha  kulalikira.  22  Ndipo  popeza 
aYuda  afunsa  zizindikilo,  ndi  aHelene 
atsata  nzeru  : 23  koma  ife  tilalikira 
Kristu  wopachikidwa,  kwa  aYudatu 
chokhumudwitsa,  ndi  kwa  amitundu 
chinthu  chopusa  ; 24  koma  kwa  iwo 
oitanidwa  ndiwo  aYuda  ndi  aHelene, 
Kristu  mphamvu  ya  Mulungu,  ndi 
nzeru  ya  Mulungu.  25  Chifukwa  kuti 
chopusa  cha  Mulungu  chiposa  anthu 
ndi  nzeru  zawo  ; ndipo  chofoka  cha 
Mulungu  chiposa  anthu  ndi  mphamvu 
yawo. 

26  Pakuti  penyani  maitanidwe  anu, 
abale,  kuti  saitanidwa  ambiri  anzeru, 
monga  mwa  thupi  ; ambiri  ampha- 
mvu,  mfulu  zambiri,  iai  ; 27  koma 
Mulungu  anasankhula  zopusa  za  dziko 
la  pansi,  kuti  akachititse  manyazi 
anzeru  ; ndipo  zofoka  za  dziko  la  pansi 
Mulungu  anazisanhkula,  kuti  akachi- 
titse  manyazi  za  mphamvu  ; 28  ndipo 
zopanda  pache  za  dziko  la  pansi,  ndi 
zonyozeka,  anazisankhula  Mulungu, 
ndi  zinthu  zoti  kulibe  ; kuti  alcathere 
zinthu  zoti  ziriko  ; 29  kuti  thupi  liri 
lonse  lisadzitamande  pa  maso  pa 


Mulungu.  30  Koma  kwa  lye  muli 
inu  mwa  Kristu  Yesu,  amene  anayese- 
dwa  kwa  ife  nzeru  ya  kwa  Mulungu, 
ndi  chilungamo  ndi  chiyeretso  ndi 
chiombolo  ; 31  kuti  monga  mwale- 
mbedwa,  Iye  amene  adzitamanda, 
adzitamande  mwa  Ambuye. 

2Ndipo  ine,  abale,  m’mene  ndina- 
dzakwainu,  sindinadzandi  kuposa 
kwa  mau,  kapena  kwa  nzeru,  polali- 
kira  kwa  inu  chinsinsi  cha  Mulungu. 
2 Pakuti  ndinatsimikiza  mtima  kuti 
ndisadziwa  kanthu  mwa  inu,  koma 
Yesu  Kristu,  ndi  Iye  wopachikidwa. 
3 Ndipo  ine  ndinakhala  nanu  mofoka 
ndi  m’mantha,  ndi  monthunthumira 
mwambiri.  4 Ndipo  mau  anga  ndi 
kulalikira  kwanga  sanakhala  ndi  mau 
okopa  a nzeru,  koma  m’chionetso  cha 
Mzimu  ndi  cha  mphamvu  ; 5 kuti 

chikhulupiriro  chanu  chisakhale 
m’nzeru  ya  anthu,  koma  mu  mpha- 
mvu  ya  Mulungu. 

6 Koma  tilankhula  nzeru  mwa 
angwiro  ; koma  si  nzeru  ya  nthawi 
yino  ya  pansi  pano,  kapena  ya  akulu 
a nthawi  yino  ya  pansi  pano,  amene 
alinkuthedwa ; 7 koma  tilankhula 

nzeru  ya  Mulungu  m’chinsinsi,  yobi- 
sika’yo,  imene  Mulungu  anaikiratu, 
pasanakhale  nyengo  za  pansi  pano,  ku 
ulemerero  wathu,  8 imene  saidziwa 
mmodzi  wa  akulu  a nthawi  ya  pansi 
pano  : pakuti  akadadziwa  sakadapa- 
chika  mbuye  wa  ulemerero  ; 9 koma 
monga  kulembedwa, 

Zimene  diso  silinaziona,  ndi 
khutu  silinazimva, 
Nisizinalowa  mu  mtima  wa  mu- 
nthu, 

Zimene  ziri  zonse  Mulungu  ana- 
konzeratu  iwo  akumkonda  Iye. 
10  Koma  kwa  ife  Mulungu  anati- 
onetsera  izi  inwa  Mzimu  ; pakuti 
Mzimu  asanthula  zonse,  zakuya  za 
Mulungu  zomwe.  11  Pakuti  ndani 
wa  anthu  adziwa  za  munthu,  koma 
mzimu  wa  munthu’yu  uli  mwa  iye  ? 
momwemonso  za  Mulungu  palibe 
wina  azidziwa,  koma  Mzimu  wa  Mu- 
lungu.  12  Koma  sitinalandira  ife 
mzimu  wa  dziko  la  pansi,  koma 
Mzimu  wa  kwa  Mulungu,  kuti  tika- 
dziwe  zimene  zipatsidwa  kwa  ife 
ndi  Mulungu  kwaufulu.  13  Zime- 
nenso  tilankhula,  si  ndi  mau  ophu- 
nzitsidwa  ndi  nzeru  za  munthu,  koma 
ophunzitsidwa  ndi  Mzimu  ; ndi  kuli- 
nganiza  zamzimu  ndi  zamzimu. 


167 


2.  14—4.  7 


1 AKORINTO 


14  Koma  munthu  wa  cnibadwidwe 
cha  umunthu  salandira  za  Mzimu  wa 
Mulungu  : pakuti  aziyesa  zopusa  ; 

ndipo  sakhoza  kuzizindikira,  chifukwa 
ziyesedwa  mwa  uzimu.  1 5 Koma  iye 
amene  ali  wauzimu  ayesa  zonse,  koma 
iye  yekha  sayesedwa  ndi  mmodzi 
yense.  18  Pakuti  wadziwa  ndani 
mtima  wa  Ambuye,  kuti  akamlangi- 
ze  Iye  ? Koma  ife  tiri  nawo  mtima 
wa  Kristu. 

3Ndipo  Ine,  abale,  sindinakhoza 
kulankhula  ndi  inu  monga  ndi 
auzimu,  koma  monga  a thupi,  monga 
makanda  mwa  Kristu.  2 Ndinadye- 
tsa  inu  mkaka,  si  chakudya  cholimba 
ai  ; pakuti  simunachikhoza  ; nga- 
khale  tsopano  lino  simuchikhoza  ; 
pakuti  mulinso  a thupi  ; 3 pakuti, 

pokhala  pali  nkhwidzi  ndi  ndeu  pa- 
kati  pa  inu  simuli  a thupi  kodi,  ndi 
kuyendayenda  monga  mwa  munthu  ? 
4 Pakuti  pamene  wina  anena,  Ine 
ndine  wa  Paulo  ; koma  mnzache, 
Ndine  wa  Apolo  ; simuli  anthu  kodi  ? 
5 Ndipo  Apolo  nchiani,  ndi  Paulo 
nchiani  ? Atumiki  amene  muna- 
khulupirira  mwa  iwo,  yense  monga 
Ambuye  anampatsa.  6 Ndinaoka  ine, 
anathirira  Apolo  ; koma  Mulungu 
anakulitsa.  7 Chotero  sali  kanthu 
kapena  wooka’yo,  kapena  wothirira- 
’yo ; koma  Mulungu  amene  akulitsa. 
8 Koma  wooka’yo  ndi  wothirira’yo 
ali  amodzi ; koma  yense  adzalandira 
mphotho  yache  ya  iye  yekha,  monga 
mwa  kuchititsa  kwache  kwa  iye  yekha. 

9 Pakuti  ife  ndife  anchito  anzache 
a Mulungu  ; chilimo  cha  Mulungu, 
chimango  cha  Mulungu  ndi  inu. 
10  Monga  mwa  chisomo  cha  Mulungu 
chidapatsidwa  kwa  ine,  ngati  mwini 
mamangidwe  waluso,  ndinaika  maziko, 
koma  wina  amanga’po.  Koma  yense 
ayang’anire  umo  amangira  pamenepo. 
11  Paku'ci  palibe  munthu  akhoza 
kuika  maziko  ena,  koma  amene  aiki- 
dwa’ko,  ndiwo  Yesu  Kristu.  12  Koma 
ngati  wina  amanga  pa  maziko’wo, 
golidi,  siliva,  miyala  ya  mtengo  wa- 
che,  mtengo,  maudzu,  dziputu,  13  nchi- 
to  ya  yense  idzaonetsedwa  ; pakuti 
tsiku’lo  lidzaisonyeza,  chifukwa  kuti 
yabvumbuluka  m’moto  ; ndipo  moto 
wokha  udzayesera  nchito  ya  yense 
ikhala  yotani.  14  Ngati  ncliito  ya 
munthu  ali  yense  ikhala  imene 
anaimanga’ko,  adzalandira  mphotho. 
15  Ngati  nchito  ya  wina  itenthedwa, 


zidzaonongeka  zache  ; koma  iye  ye- 
kha  adzapulumutsidwa  ; koma  monga 
momwe  mwa  moto. 

1 6 Kodi  simudziwa  kuti  muli  kachi- 
si  wa  Mulungu,  ndi  kuti  Mzimu  wa 
Mulungu  agonera  mwa  inu  ? 17  Nga- 

ti  wina  aononga  kachisi  wa  Mulungu, 
ameneyo  Mulungu  adzamuononga  ; 
pakuti  kachisi  wa  Mulungu  ali  wo- 
patulika,  ameneyo  ndi  inu. 

18  Munthu  asadzinyenge  yekha  ; 
ngati  wina  ayesa  kuti  ali  wanzeru  mwa 
inu  m’nthawi  yino  ya  pansi  pano, 
akhale  wopusa,  kuti  akakhale  wanze- 
ru.  19  Pakuti  nzeru  ya  dziko  lino 
la  pansi  iri  yopusa  kwa  Mulungu. 
Pakuti  kwalembedwa,  Iye  agwira 
anzeru  m’chenjerero  lawo  ; 20  ndi- 
ponso,  Ambuye  azindikira  zolingirira 
za  anzeru,  kuti  ziri  zopanda  pache. 
21  Chifukv/a  chache  palibe  mmodzi 
adzitamande  mwa  anthu.  Pakuti 
zinthu  zonse  nzanu ; 22  ngati  Paulo, 
kapena  Apolo,  kapena  Kefa,  kapena 
dziko  la  pansi,  kapena  moyo,  kapena 
imfa,  kapena  za  makono  ano,  kapena 
zirinkudza  ; zonse  ndi  zanu  ; 23  koma 
inu  ndinu  a Kristu ; ndi  Kristu  ndiye 
wa  Mulungu. 

4Chotero  munthu  atiyese  ife, 
monga  atumiki  a Kristu,  ndi 
adindo  a zinsinsi  za  Mulungu.  2 Ko- 
matu  pano  pafunika  za  adindo, 
kuti  rriunthu  akhale  wokhulupirika. 
3 Koma  kwa  ine  kuli  kanthu  kaka- 
ng’ono  ndithu  kuti  ndiweruzidwe  ndi 
inu,  kapena  pa  bwalo  la  munthu ; koma 
sindiweruza  ngakhale  ndekha.  4 Pa- 
kuti  sindidziwa  kanthu  kakundipa- 
ramulitsa  ; koma  m’menemo  sindiye- 
sedwa  wolungama  ; koma  wondiwe- 
ruza  ine  ndiye  Ambuye.  5 Chifukwa 
chache  musaweruze  kanthu  isanadze 
nthawi  yache,  kufikira  akadze  Ambuye, 
amenenso  adzaonetsera  zobisika  za 
mdima,  nadzasonyeza  zitsimikizo  za 
mtima;  ndipo  pamenepo  yense  adza- 
khala  nawo  uyamiko  wache  wa  kwa 
Mulungu. 

6 Koma  izi,  abale,  ndadziphiphiri- 
tsira  ndekha  ndi  Apolo,  chifukwa  cha 
inu,  kuti  mwa  ife  mukaphunzire 
kusapitirira  zimene  zilembedwa  ; kuti 
pasakhale  mmodzi  wodzitukumulira 
mnzache  ndi  kukana  wina.  7 Pa- 
kuti  akusiyanitsa  iwe  ndani  ? Ndi- 
po  uli  nacho  chiani  chosati  wachi- 
landira  ? Koma  ngati  wachilandira 
udzitamanda  bwanji,  monga  ngati 

sunachilandira  ? 8 Mwadzala  kale, 

mwalemerera  kale,  mwachita  ufumu 
opanda  ife  ; ndipo  mwenzi  muchitadi 
ufumu,  kuti  ifenso  tikachite  ufumu 
pamodzi  ndi  inu.  9 Pakuti  ndiyesa, 
kuti  Mulungu  anaoneketsa  ife  atu- 
mwi  otsiriza,  monga  titi  tife  ; pakuti 
takhala  ife  choonetsedwa  ku  dziko 
la  pansi,  ndi  kwa  angelo,  ndi  kwa 
anthu.  tO  Tiri  opusa  ife  chifukwa  cha 
Kristu,  koma  muli  ochenjera  inu 
mwa  Kristu  ; tiri  ife  ofoka,  koma  inu 
amphamvu  ; inu  ndinu  olemekezeka, 
koma  ife  ndife  onyozeka.  tl  Kufi- 
kira  nthawi  yomwe  yino  timva  njala, 
timva  ludzu,  tiri  amariseche,  tikho- 
medwa,  tiribe  pokhazikika  ; 1 2 ndipo 
tigwiritsa  nchito,  ndi  kuchita  ndi 
manja  athu  a ife  tokha  ; polalati- 
dwa  tidalitsa  ; pozunzidwa,  tipirira  ; 
13  ponamizidwa,  tipempha  ; takhala 
monga  zonyansa  za  dziko  la  pansi, 
litsiro  la  zinthu  zonse,  kufikira  tso- 
pano. 

14  Sindilembera  izi  kukuchititsani 
manyazi,  koma  kuchenjeza  inu  monga 
ana  anga  okondedwa.  15  Pakuti 
mungakhale  muli  nawo  aphunzitsi 
zikwi  khumi  mwa  Kristu,  mulibe 
atate  ambiri  ; pakuti  mwa  Kristu 
Yesu  ine  ndinabala  inu  mwa  Uthenga 
Wabwino.  16  Chifukwa  chache 
ndikupemphani,  khalani  akutsanza 
ine.  17  Chifukwa  cha  ichi  ndatuma 
kwa  inu  Timoteo,  ndiye  mwana  wanga 
wokondedwa  ndi  wokhulupirika  mwa 
Ambuye,  amene  adzakumbutsa  inu 
njira  zanga  za  mwa  Kristu,  monga 
ndiphunzitsa  ponsepo  m’mipingo  yo- 
nse.  18  Koma  ena  adzitukumula, 
monga  ngati  sindinalinkudza  kwa  inu. 
1 9 Koma  ndidzafika  kwa  inu  msanga, 
akandilola  Ambuye  ; ndipo  ndidza- 
zindikira  si  mau  a iwo  odzitukumula, 
koma  mphamvu’yi.  20  Pakuti  ufumu 
wa  Mulungu  suli  m’mau,  koma  mu 
mphamvu.  Mufuna  chiani  ? 21  Kodi 
ndifike  kwa  inu  ndi  ndodo,  kapena 
mwa  chikondi,  ndi  mzimu  wa  kufatsa  ? 

5Kwamveka  ndithu  kuti  kuli  chi- 
gololo  pakati  pa  inu,  ndipo  chi- 
gololo  chotere  chonga  sichimveka 
mwa  amitundu,  kuti  wina  ali  naye 
mkazi  wa  atate  wache.  2 Ndi- 
po  mukhala  odzitukumula,  kosati 
makamaka  mwachita  chisoni,  kuti 
achotsedwe  pakati  pa  inu  iye  amene 
anachita  nchito  iyi.  3 Pakuti  inedi, 
thupi  langa  kulibe,  koma  mzimu 

wanga  ulipo,  ndaweruza  kale,  monga 
ngati  ndiripo,  4 m’dzina  la  Ambuye 
wathu  Yesu,  posonkhana  pamodzi  inu 
ndi  mzimu  wanga,  ndi  mphamvu  ya 
Ambuye  wathu  Yesu,  5 kumpereka 
iye  wochita  chotere  kwa  Satana, 
kuti  lionongeke  thupi,  kuti  mzimu 
upulumutsidwe  m’tsiku  la  Ambuye 
Yesu.  6 Kudzitamanda  kwanu  sikuli 
bwino.  Kodi  simudziwa  kuti  cho- 
tupitsa  pang’ono  chitupitsa  mtanda 
wonse  ? 7 Tsukani  chotupitsa  cha 

kale,  kuti  mukakhale  mtanda  watso- 
pano,  monga  muli  osatupa.  Paku- 
tinso  Paskha  wathu  waphedwa,  ndiye 
Kristu  ; 8 chifukwa  chache  tichita 

phwando,  si  ndi  chotupitsa  chakale, 
kapena  ndi  chotupitsa  cha  dumbo,  ndi 
kuipa  mtima,  koma  ndi  mkate  wo- 
satupa  wa  kuona  mtima,  ndi  choonadi. 

9 Ndinalembera  inu  m’kalata 
uja,  kuti  musayanjane  ndi  achigololo  ; 
10  si  konsekonse  ndi  achigololo  a 
dziko  lino  la  pansi,  kapena  ndi  osirira, 
ndi  okwatula,  kapena  ndi  opembedza 
mafano  ; pakuti  nkutero  mukatu- 
ruke  m’dziko  la  pansi  ; 11  koma 

tsopano  ndalembera  inu  kuti  musa- 
yanjane  naye,  ngati  wina  wochedwa 
mbale  ali  wachigololo,  kapena  wosi- 
rira,  kapena  wopembedza  mafano, 
kapena  wolalatira,  kapena  woledzera, 
kapena  wolanda,  kungakhale  kukadya 
naye  wotere,  iai.  12  Pakuti  nditani 
nawo  akunja  kukaweruza  iwo  ? Kodi 
amene  ali  m’kati’mo  simuwaweruza 
ndi  inu,  13  koma  akunja  awawe- 
ruza  Mulungu  ? Chotsani  woipa’yo 
pakati  pa  inu  nokha. 

6Kodi  akhoza  wina  wa  inu,  pame- 
ne  ali  nawo  mlandu  pa  mnzache, 
kupita  kukaweruzidwa  kwa  osalunga- 
ma,  osati  kwa  oyera  mtima  ? 2 Ka- 

pena  kodi  simudziwa  kuti  oyera  mti- 
ma  adzaweruza  dziko  la  pansi  ? Ndipo 
ngati  dziko  la  pansi  liweruzidwa  ndi 
inu,  muli  osayenera  kodi  kuweruza 
timilandu  tochepachepa  ? 3 Kodi 

simudziwa  kuti  tidzaweruza  angelo  ? 
koposa  kotani  nanga  zinthu  za  moyo 
uno  ? 4 Chifukwa  chache,  ngati 

muli  nayo  mirandu  ya  zinthu  za  moyo 
uno,  kodi  muweruzitsa  iwo  amene 
ayesedwa  achabe  mu  mpingo  ? 5 Ndi- 
nena  ichi  kukuchititsani  inu  manyazi. 
Kodi  nkutero  kuti  mwa  inu  palibe 
mmodzi  wanzeru,  amene  adzakhoza 
kuweruza  pa  abale,  6 koma  mbale 
anena  mlandu  ndi  mbale,  ndikotu 

kwa  osakhulupira  ? 7 Koma  pa- 

menepo  pali  chosowa  konsekonse 
mwa  inu,  kuti  muli  nayo  mirandu 
wina  ndi  mnzache.  Chifukwaninji 
simusankhula  kulola  kuipsidwa  ? 
simusankhula  chifukwaninji  kulola 
kunyengedwa  ? 8 Koma  muipsa, 

nimunyenga,  ndipo  mutero  nawo 
abale  anu.  9 Kapena  simudziwa 
kuti  osalungama  sadzalandira  ufumu 
wa  Mulungu  ? Musasocheretsedwe  ; 
adama,  kapena  opembedza  mafano, 
kapena  achigololo,  kapena  olobodo- 
ka  ndi  zoipa,  kapena  akudziipsa  ndi 
amuna,  1 0 kapena  ambala,  kapena 
osirira,  kapena  oledzera,  kapena  ola- 
latira,  kapena  olanda,  sadzalowa  ufu- 
mu  wa  Mulungu.  11  Ndipo  ena  a inu 
munali  otere ; koma  munasambitsi- 
dwa,  koma  munayeretsedwa,  koma 
munayesedwa  olungama,  m’dzina  la 
Ambuye  Yesu  Kristu,  ndi  mwa  Mzimu 
wa  Mulungu  wathu. 

1 2 Zinthu  zonse  ziloledwa  kwa  ine  ; 
koma  si  zonse  zipindula.  Zinthu 
zonse  ziloledwa  kwa  ine,  koma  sindi- 
dzalamulidwa  nacho  chimodzi.  13  Za- 
kudya  ndizo  za  mimba,  ndi  mimba 
ndiyo  ya  zakudya  ; koma  Mulungu 
adzathera  iyi  ndi  izi.  Koma  thupi 
siliri  la  chigololo,  koma  la  Ambuye, 
ndi  Ambuye  wa  thupi ; 14  koma  Mu- 
lungu  anaukitsa  Ambuye,  ndiponso 
adzaukitsa  ife  mwa  mphamvu  yache. 
15  Kodi  simudziwa  kuti  matupi  anu 
ali  ziwalo  za  Kristu  ? chifukwa  cha- 
che  ndidzatenga  ziwalo  za  Kristu  kodi, 
ndi  kuziyesa  ziwalo  za  mkazi  wa  chi- 
werewere  ? Msatero  iai.  1 6 Kapena 
simudziwa  kuti  iye  wophatikidwa  ndi 
mkazi  wa  chiwerewere  ali  thupi  li- 
modzi  ? Pakuti,  awiri’wo,  ati,  adza- 
khala  thupi  limodzi.  17  Koma  iye 
wophatikidwa  ndi  Ambuye  ali  mzimu 
umodzi.  18  Thawani  dama.  Chimo 
liri  lonse  munthu  akalichita  liri  kunja 
kwa  thupi ; koma  wa  chiwerewere 
achimwira  thupi  lache  la  iye  yekha. 
19  Kapena  simudziwa  kuti  thupi  lanu 
liri  kachisi  wa  Mzimu  Woyera,  amene 
ali  mwa  inu,  amene  muli  naye  kwa 
Mulungu  ? Ndipo  simukhala  a inu 
nokha.  20  Pakuti  munagulidwa  ndi 
mtengo  wache  wapatali  ; chifukwa 
chache  lemekezani  Mulungu  m’thupi 
lanu. 

7Koma  za  izi  munalemba’zi  ; 

kuli  bwino  kwa  munthu  kusa- 
khudza  mkazi.  2 Koma  chifukwa 


cha  madama  munthu  yense  akhale 
naye  mkazi  wa  iye  yekha,  ndi  mkazi 
yense  akhale  naye  mwamuna  wa  iye 
yekha.  3 Mwamuna’yo  apereke  kwa 
mkazi  mangawa  ache  ; koma  modzi- 
modzinso  mkazi  kwa  mwamuna. 
4 Mkazi  alibe  ulamuliro  wa  pa  thupi 
lache  la  iye  yekha,  koma  mwamuna 
ndiye : koma  momwemonso  mwamuna 
alibe  ulamuliro  wa  pa  thupi  la  iye 
yekha,  koma  mkazi  ndiye.  5 Mu- 
sakanizana,  koma  ndi  kubvomerezana 
kwanu  ndiko,  kwa  nthawi,  kuti  muka- 
dzipereke  kwa  kupemphera,  nimu- 
kakhalenso  pamodzi,  kuti  Satana 
angakuyeseni,  chifukwa  cha  kusadzi- 
letsa  kwanu.  6 Koma  ichi  ndinena 
monga  mwa  kulola,  si  monga  mwa 
kulamulira.  7 Koma  mwenzi  anthu 
onse  akadakhala  monga  momwe  ndiri 
ine  ndekha.  Koma  munthu  yense  ali 
nayo  mphatso  yache  ya  iye  yekha  kwa 
Mulungu,  wina  chakuti,  wina  chakuti. 

8 Koma  ndinena  kwa  osakwatira, 
ndi  kwa  akazi  amasiye,  kuti  kuli 
bwino  kwa  iwo  ngati  akhala  monga- 
nso  ine.  9 Koma  ngati  sadziwa 
kudziletsa,  akwatitsidwe  ; pakuti 
kwabwino  kukwatira  koposa  kutentha 
mtima.  10  Koma  okwatitsidwa’wo 
ndiwalamulira,  si  ine  ai,  koma  Ambu- 
ye,  kuti  mkazi  asasiye  mwamuna, 

11  komanso  ngati  amsiya  akhale 
osakwatiwa,  kapena  ayanjanitsi- 
dwenso  ndi  mwamuna’yo,  ndipo 
mwamuna  asalekane  naye  mkazi. 

12  Koma  kwa  otsala’wo  ndinena  ine, 

si  Amjbuye,  Ngati  mbale  wina  ali  naye 
mkazi  wosakhulupira,  ndipo  iye  abvo- 
mera  mtima  kukhala  naye  pamodzi, 
asalekane  naye.  13  Ndipo  mkazi 
amene  ali  naye  mwamuna  wosakhu- 
lupira,  nabvomera  mtima  iye  kukhala 
naye  pamodzi,  asalekane  naye  mwa- 
muna’yo.  14  Pakuti  mwamuna 
wosakhulupira’yo  ayeretsedwa  mwa 
mkazi’yo,  ndi  mkazi  wosakhulupira 
ayeretsedwa  mwa  mbale’yo  ; ngati 
sikukadatero,  ana  anu  akadakhala 
osakonzeka,  koma  tsopano  akhala 
oyera.  15  Koma  ngati  wosakhulu- 
pira’yo  achoka,  achoke.  M’mirandu 
yotere  samangidwa  ukapolo  mbale’yo, 
kapena  mlongo’yo.  Koma  Mulungu 
watiitana  ife  mu  mtendere.  16  Pa- 
kuti  udziwa  bwanji  mkazi  iwe,  ngati 
udzapulumutsa  mwamuna’yo  ? ka- 
pena  udziwa  bwanji,  mwamuna  iwe, 
ngati  udzapulumutsa  mkazi  ? 17  Ko- 

ma,  monga  Ambuye  wagawira  kwa 
yense,  monga  Mulungu  waitana  yense, 
momwemo  ayende.  Ndipo  kotero 
ndiika  m’mipingo  yonse.  18  Kodi 
waitanidwa  wina  wodulidwa  ? Asa- 
khale  wosadulidwa.  Kodi  waitani- 
dwa  wina  wosadulidwa  ? Asadu- 
lidwe.  19  Mdulidwe  ulibe  kanthu, 
ndi  kusadulidwa  kulibe  kanthu,  koma 
kusunga  kwa  malamulo  a Mulungu. 
20  Yense  akhale  m’maitanidwe  m’me- 
ne  anaitanidwa’mo.  21  Kodi  una- 
itanidwa  uli  kapolo  ? Usasamala’ko  ; 
koma  ngati  ukhozanso  kukhala  mfulu, 
chita  nako  ndiko.  22  Pakuti  iye 
amene  anaitanidwa  mwa  Ambuye, 
pokhala  ali  kapolo,  ali  mfulu  ya  Ambu- 
ye  : momwemonso  woitanidwa’yo, 

pokhala  ali  mfulu,  ali  kapolo  wa 
Kristu.  23  Munagulidwa  ndi  mte- 
ngo  wache  ; musakhale  akapolo  a 
anthu.  24  Yense,  m’mene  anaita- 
nidwa’mo,  abale,  akhale  momwemo 
ndi  Mulungu. 

25  Koma  kunena  za  anamwali, 
ndiribe  lamulo  la  Ambuye  ; koma 
ndikuuzani  choyesa  ine,  monga 
wolandira  chifundo  kwa  Ambuye 
kukhala  wokhulupirika.  26  Chifukwa 
chache  ndiyesa  kuti  ichi  ndi  chokoma 
chifukwa  cha  chibvuto  cha  nyengo 
yino,  kuti  nkwabwino  kwa  munthu 
kukhala  monga  ali.  27  Kodi  wa- 
mangika  kwa  mkazi  ? Usafune  ku- 
masuka.  Kodi  wamasuka  kwa 
mkazi  ? Usafune  mkazi.  28  Koma 
ungakhale  ukwatira,  sunachimwa  ; 
ndipo  ngati  namwali  akwatiwa,  sana- 
chimwa.  Koma  otere  adzakhala 
nacho  chisautso  m’thupi,  ndipo  ndi- 
kulekani.  29  Koma  ichi  nditi,  abale, 
yafupika  nthawi,  kuti  tsopano  iwo 
akukhala  nawo  akazi  akhalebe  monga 
ngati  alibe  ; 30  ndi  iwo  akulira, 

monga  ngati  salira,  ndi  iwo  akuko- 
ndwera,  monga  ngati  sakondwera  ; 
ndi  iwo  akugula  monga  ngati  alibe 
kanthu  ; 31  ndi  iwo  akuchita  nalo 
dziko  la  pansi,  monga  ngati  osachi- 
titsa  ; pakuti  maonekedwe  a dziko  ili 
apita.  32  Koma  ndifuna  kuti  mu- 
khale  osalabadira.  Iye  amene  wosa- 
kwatira  alabadira  zinthu  za  Ambuye, 
kuti  akondweretse  Ambuye  ; 33  koma 
iye  wokwatira  alabadira  zinthu  za 
dziko  la  pansi,  kuti  akondweretse 
mkazi  wache.  34  Ndi  mkazi  wokwa- 
tiwa  ndi  namwali  asiyananso.  Iye 
wosakwatiwa  alabadira  za  Ambuye, 


kuti  akhale  woyera  m’thupi  ndi  mu 
mzimu  ; koma  wokwatiwa’yo,  ala- 
badira  za  dziko  la  pansi,  kuti  akondwe- 
retse  mwamuna’yo.  35  Koma  ichi 
ndinena  mwa  kupindula  kwanu  kwa 
inu  nokha  ; sikuti  ndikakuchereni 
msampha,  koma  kukuthandizani  ku- 
chita  chimene  chiyenera,  ndi  kutsata 
chitsatire  Ambuye,  opanda  choche- 
ukitsa.  36  Koma  wina  akayesa  kuti 
achitira  mwana  wache  wamkazi 
chosamyenera,  ngati  palikupitirira 
pa  unamwali  wache,  ndipo  kuka- 
funika  kutero,  achite  chimene  afuna, 
sachimwa ; akwatitsidwe.  37  Koma 
iye  amene  aima  wokhazikika  mu 
mtima  mwache,  wopanda  chikaka- 
mizo,  koma  ali  nawo  ulamuliro  wa 
pa  chifuniro  cha  iye  yekha,  natsi- 
mikiza  ichi  mu  mtima  mwa  iye  yekha, 
kusunga  mwana  wache  wamkazi, 
adzachita  bwino.  38  Chotero  iye 
amene  akwatitsa  mwana  wache  wa- 
mkazi  achita  bwino,  ndipo  iye  wo- 
samkwatitsa  achita  koposa.  39  Mka- 
zi  amangika  pokhala  mwamuna  wache 
ali  ndi  moyo  ; koma  atamwalira  mwa- 
muna  ali  womasuka,  kuti  akwatiwe 
naye  amene  afuna,  koma  mwa  Ambu- 
ye.  40  Koma  akhala  wokondwera 
koposa  ngati  akhala  monga  momwe 
ali,  monga  mwa  kuyesa  kwanga  ; 
ndipo  ndiganiza  kuti  inenso  ndiri 
naye  Mzimu  wa  Mulungu. 

8Koma  za  zoperekedwa  nsembe 
kwa  mafano  : Tidziwa  kuti  tiri 
nacho  chidziwitso  tonse.  Chidzi- 
witso  chitukumula,  koma  chikondi 
chimangirira.  2 Ngati  wina  ayesa 
kuti  adziwa  kanthu,  sanayambe  ku- 
dziwa  monga  ayenera  kudziwa. 
3 Koma  ngati  wina  akonda  Mulungu, 
yemweyu  adziwika  ndi  Iye.  4 Tsono 
kunena  za  kudya  zoperekedwa  nse- 
mbe  kwa  mafano,  tidziwa  kuti  fano 
siliri  kanthu  pa  dziko  la  pansi,  ndi 
kuti  palibe  Mulungu  koma  mmodzi. 
5 Pakuti  ngakhalenso  iriko  yoti  yone- 
nedwa  milungu,  kapena  m’mwamba, 
kapena  pa  dziko  la  pansi,  monga  iriko 
milungu  yambiri,  ndi  ambuye  ambiri  ; 
6 koma  kwa  ife  kuli  Mulungu  mmodzi, 
Atate  amene  zinthu  zonse  zichokera 
kwa  lye,  ndi  ife  kufikira  kwa  Iye  ; 
ndi  Ambuye  mmodzi  Yesu  Kristu, 
amene  zinthu  zonse  ziri  mwa  Iye, 
ndi  ife  mwa  Iye.  7 Komatu  chidzi- 
witso  sichiri  mwa  onse  ; koma  ena, 
ozolowera  fano  kufikira  tsopano, 

17* 


8. 8—9. 24 


1 AKORINTO 


adya’ko  monga  yoperekedwa  nsembe 
kwa  fano ; ndipo  chikumbu  mtima 
chawo,  popeza  nchofoka,  chidetsedwa. 
8 Koma  chakudya  sichitibvomere- 
zetsa  kwa  Mulungu ; kapena  ngati 
sitidya  sitisowa  ; kapena  ngati  tidya 
tiribe  kupindula’ko.  9 Koma  yang’a- 
nirani  kuti  ulamuliro  wanu  umene 
ungakhale  chokhumudwitsa  ofoka’wo. 
10  Pakuti  wina  akaona  iwe  amene  uli 
nacho  chidziwitso,  ulikukhala  pa 
chakudya  m’kachisi  wa  fano,  kodi 
chikumbu  mtima  chache,  popeza  ali 
wofoka,  sichidzalimbika  kudya  zopere- 
kedwa  nsembe  kwa  mafano  ? 11  Pa- 

kuti  mwa  chidziwitso  chako  wofoka’yo 
atayika,  ndiye  mbale  amene  Kristu 
anamfera.  12  Koma  pakuchimwira 
abale,  ndi  kulasa  chikumbu  mtima 
chawo  chofoka,  muchimwira  kotero 
Kristu.  13  Chifukwa  chache,  ngati 
chakudya  chikhumudwitsa  mbale 
wanga,  sindidzadya  nyama  ku  nthawi 
yonse,  kuti  ndingakhumudwitse  mbale 
wanga. 

9Kodi  sindine  mfulu  ? Kodi 
sindine  mtumwi  ? Kodi  sindi- 
naona  Yesu  Ambuye  wathu  ? Kodi 
simuli  inu  nchito  yanga  mwa  Ambuye? 
2 Ngati  sindiri  mtumwi  kwa  ena,  ko- 
matu  ndiri  kwa  inu  ; pakuti  chizi- 
ndikilo  cha  utumwi  wanga  ndi  inu 
mwa  Ambuye.  3 Chodzikanira  cha- 
nga  kwa  iwo  amene  andifunsa  ine  ndi 
ichi.  4 Kodi  tiribe  ulamuliro  wa 
kudya  ndi  kumwa  ? 5 Kodi  tiribe 

ulamuliro  wa  kuyendayenda  naye 
mkazi,  ndiye  mbale,  monganso  atu- 
mwi  ena,  ndi  abale  a Ambuye,  ndi 
Kefa  ? 6 Kapena  kodi  ife  tokha, 

Barnaba  ndi  ine,  tiribe  ulamuliro 
wa  kusagwira  nchito  ? 7 Msilikari 

ndani  achita  nkhondo,  nthawi  iri 
yonse,  nadzifunira  zache  yekha  ? 
Aoka  mipesa  ndani,  osadya  chipatso 
chache  ? Kapena  aweta  gulu  ndani, 
osadya  mkaka  wache  wa  gulu’lo  ? 
Kodi  ndilankhula  izi  monga  mwa 
anthu  ? 8 Kapena  chilamulo  sichi- 

nenanso  zomwezo  ? 9 Pakuti  m’chi- 

lamulo  cha  Mose  mwalembedwa,  Usa- 
punamitsa  ng’ombe  pakupuntha  iyo 
dzinthu.  Kodi  Mulungu  asamalira 
ng’ombe  ? 10  Kapena  achinena  ichi 

konsekonse  chifukwa  cha  ife  ? Pa- 
kuti,  chifukwa  cha  ife  kwalembedwa  ; 
popeza  wolima  ayenera  kulima  mwa 
chiyembekezo,  ndi  wopuntha’yo  achita 
mwa  chiyembekezo  cha  kugawana 


nawo.  11  Ngati  takufeserani  inu  za 
uzimu,  kodi  nchachikuru  ngati  ife 
tituta  za  thupi  lanu  ? 12  Ngati  ena 

ali  nawo  ulamuliro  umene  pa  inu, 
si  ife  nanga  koposa  ? Koma  siti- 
nachita  nawo  ulamuliro  umene ; 
koma  timalola  zonse,  kuti  tingachite 
chochedwetsa  kwa  Uthenga  Wabwino 
wa  Kristu.  13  Kodi  simudziwa  kuti 
iwo  akutumikira  za  kachisi  amadya 
za  m’kachisi,  ndi  iwo  akuimirira 
guwa  la  nsembe,  agawana  nalo  guwa 
la  nsembe  ? 14  Chomwechonso 

Ambuye  analamulira  kuti  iwo  amene 
alalikira  Uthenga  Wabwino  akhale 
ndi  moyo  ndi  Uthenga  Wabwino. 

15  Koma  ine  sindinachita  nako 
kanthu  ka  izi  ; ndipo  sindilemba  izi 
kuti  chikakhale  chotero  ndi  ine ; 
pakuti  kundikomera  ine  kufa,  koma 
wina  asayese  kwa  chabe  kudzitama- 
nda  kwanga.  16  Pakuti  ngati  ndi- 
lalikira  Uthenga  Wabwino  ndiribe 
kanthu  kakudzitamandira ; pakuti 
chondikakamiza  ndigwidwa  nacho  ; 
pakuti  tsoka  ine  ngati  sindilalikira 
Uthenga  Wabwino.  17  Pakuti  ngati 
ndichita  ichi  chibvomerere,  mphotho 
ndiri  nayo  ; koma  ngati  sichibvome- 
rere,  anandikhulupirira  m’udindo. 

1 8 Mphotho  yanga  nchiani  tsono  ? 
Kuti  pakulalikira  Uthenga  Wabwino 
ndiyese  Uthenga  Wabwino  ukhale 
waulere,  kuti  ndisaipse  ulamuliro 
wanga  wa  mu  Uthenga  Wabwino. 

19  Pakuti  pokhala  ndinali  mfulu  kwa 
onse,  ndinadzilowetsa  ndekha  ukapolo 
kwa  onse,  kuti  ndipindule  ochuruka. 

20  Ndipo  kwa  aYuda  ndinakhala 
monga  mYuda,  kuti  ndipindule 
aYuda ; kwa  iwo  omvera  lamulo 
monga  womvera  lamulo,  ngakhale 
sindinakhala  ndekha  womvera  la- 
mulo,  kuti  ndipindule  iwo  omvera 
malamulo ; 21  kwa  iwo  opanda  la- 
mulo  monga  wopanda  lamulo,  wosati 
wakukhala  ine  wopanda  lamulo  kwa 
Mulungu,  koma  womvera  lamulo 
kwa  Kristu,  kuti  ndipindule  iwo  opa- 
nda  lamulo.  22  Kwa  ofoka  ndina- 
khala  ngati  wofoka,  kuti  ndipindule 
ofoka.  Ndakhala  zonse  kwa  anthu 
onse,  kuti  pali  ponse  ndikapulumutse 
ena.  23  Koma  ndichita  zonse  chi- 
fukwa  cha  Uthenga  Wabwino,  kuti 
ndikakhale  woyanjana  nawo.  24  Ko- 
di  simudziwa  kuti  iwo  akuchita  ma- 
kani  a liwiro,  atamangadi  onse,  koma 
mmodzi  alandira  mfupo  ? Motero 

tamangani,  kuti  mukalandire.  25  Ko- 
ma  yense  wakuyesetsana  adzikani- 
zira  zonse.  Ndipo  iwowa  atero  kuti 
alandire  korona  wakubvunda  ; ko- 
ma  ife  wosabvunda.  26  Chifukwa 
chache  ine  ndithamanga  chotero,  si 
monga  chosinkhasinkha.  Ndilimba- 
na  chotero,  si  monga  ngati  kupanda 
mlengalenga  ; 27  koma  ndipumpuntha 
thupi  langa,  ndipo  ndiliyesa  kapoio  ; 
kuti,  kapena  ngakhale  ndalalikira 
kwa  ena,  ndingakhale  wotayika  nde- 
kha. 

1 Pakuti  sindifuna,  kuti  mu- 

1 khale  osadziwa,  abale,  kuti 
makolo  athu  onse  anali  pansi  pa 
mtambo,  naoloka  nyanja  onse  ; 

2 nabatizidwa  onse  kwa  Mose,  mu 
mtambo,  ndi  m’nyanja,  3 nadya  onse 
chakudya  cha  uzimu  chimodzimodzi  ; 

4 namwa  onse  chakumwa  cha  uzimu 
chimodzimodzi  ; pakuti  anamwa  mwa 
thanthwe  la  uzimu  lakuwatsata ; 
koma  thanthwe’lo  ndiye  Kristu. 

5 Koma  ochuruka  a iwo  Mulungu 
sanakondwera  nawo  ; pakuti  ana- 
mwazika  m’chipululu.  6 Koma  zi- 
nthu  izi  zinachitika,  zikhale  zotiche- 
njeza  ife,  kuti  tisalakalake  zoipa 
ife,  monganso  iwowo  analakalaka. 
7 Kapena  musakhale  opembedza  ma- 
fano,  monga  ena  a iwo,  monga  kwa- 
lembedwa,  Anthu  anakhala  pansi 
kudya  ndi  kumwa,  nanyamuka  kuse- 
wera.  8 Kapena  tisachite  dama 
monga  ena  a iwo  anachita  dama,  na- 
gwa  tsiku  limodzi  zikwi  makumi 
awiri  ndi  atatu.  9 Kapena  tisayese 
Ambuye,  monga  ena  a iwo  anayesa, 
naonongeka  ndi  njoka  zija.  10  Ka- 
pena  musadandaula,  monga  ena  a iwo 
anadandaula,  naonongeka  ndi  woono- 
nga’yo.  11  Koma  izi  zinachitika  kwa 
iwowa  monga  zotichenjeza,  ndipo 
zinalembedwa  kutichenjeza  ife,  amene 
matsirizidwe  a nthawi  ya  pansi  pano 
adafika  pa  ife.  12  Chifukwa  chache 
iye  wakuyesa  kuti  ali  chirire,  ayang’a- 
nire  kuti  angagwe.  13  Sichina- 
kugwerani  inu  chiyeso  koma  cha 
umunthu ; koma  Mulungu  ali  wo- 
khulupirika,  amene  sadzalola  inu 
kuyesedwa  koposa  kumene  mukhoza  ; 
koma  pamodzi  ndi  chiyeso  adzaikanso 
populumukirapo,  kuti  mudzakhoze 
kupirira’ko. 

14  Chifukwa  chache,  okondedwa 
anga,  thawani  kupembedza  mafano. 
15  Ndinena  monga  kwa  anzeru  ; 


iingirirani  inu  chimene  ndinena. 
16  Chikho  cha  dalitso  chimene  tida- 
litsa,  sichiri  chiyanjano  cha  mwazi 
wa  Kristu  kodi  ? Mkate  umene  ti- 
nyema  suli  chiyanjano  cha  thupi  la 
Kristu  kodi  ? 17  Pakuti  mkate  ndiwo 

umodzi,  chotero  ife  ambiri  ndife  thupi 
limodzi  ; pakuti  ife  tonse  titenga’ko 
ku  mkate  umodzi.  18  Tapenyani 
Israyeli  monga  mwa  thupi  ; kodi  iwo 
akudya  nsembe’zo  alibe  chiyanjano 
ndi  guwa  la  nsembe  ? 19  Ndinena 

chiani  tsono  ? kuti  choperekedwa 
nsembe  kwa  mafano  chiri  kanthu  ? 
Kapena  kuti  fano  liri  kanthu  kcdi  ? 
20  Koma  nditi  kuti  zimene  amitundu 
apereka  nsembe  azipereka  kwa  zi- 
wanda  ; ndipo  sindifuna  kuti  inu 
muyanjane  ndi  ziwanda.  21  Simu- 
ngathe  kumwera  chikho  cha  Ambuye, 
ndi  chikho  cha  ziwanda  ; simungathe 
kulandira’ko  ku  gome  la  Ambuye, 
ndi  ku  gome  la  ziwanda.  22  Ka- 
pena  kodi  tichititsa  nsanje  Ambuye  ? 
Kodi  mphamvu  zathu  ziposa  Iye  ? 

23  Zinthu  zonse  ziloleka  ; koma 
sizipindula  zonse.  Zinthu  zonse  zilo- 
leka  ; koma  sizimanga  zonse.  24  Mu- 
nthu  asafune  zache  za  iye  yekha,  koma 
za  mnzache.  25  Chonse  chogulitsidwa 
pa  msika  wa  nyama,  mudye,  osafunsa 
kanthu  chifukwa  cha  chikumbu 
mtima  ; 26  pakuti  dziko  la  pansi  liri 
la  Ambuye,  ndi  kudzala  kwache. 
27  Ngati  wina  wa  osakhulupira  aku- 
itanani,  ndipo  mufuna  kupita ; mudye 
chomwe  chiikidwa  kwa  inu,  osafunsa 
kanthu,  chifukwa  cha  chikumbu 
mtima.  28  Koma  ngati  wina  akati 
kwa  inu,  Yoperekedwa  nsembe  iyi, 
musadye,  chifukwa  cha  iyeyo  waku- 
uza,  ndi  chifukwa  cha  chikumbu 
mtima.  29  Ndinena  chikumbu  mti- 
ma,  si  cha  iwe  mwini,  koma  cha  wina- 
yo  ; pakuti  ufulu  wanga  uyesedwa 
ninji  ndi  chikumbu  mtima  cha  wina  ? 

30  Ngati  ine  ndiiandira’ko  mwa  chi- 
somo,  ndinenezedwa  bwanji  chifukwa 
cha  ichi  chimene  ndiyamika’po  ? 

31  Chifukwa  chache  mungakhale 
mudya,  mungakhale  mumwa,  munga- 
khale  muchita  kanthu  kena,  chitani 
zonse  ku  ulemerero  wa  Mulungu. 

32  Khalani  osakhumudwitsa,  kapena 
aYuda,  kapena  aHelene,  kapena  mpi- 
ngo  wa  Mulungu  ; 33  monga  inenso 
ndikondweretsa  onse  m’zinthu  zonse, 
wosafuna  chipindulo  changa,  koma 
cha  unyinji’wo,  kuti  apuluinutsidwe. 

"1  i Khalani  onditzanza  ine,  mo- 

I I nga  inenso  nditsanza  Kristu. 

2 Ndipo  ndikutamandani  kuti  m'zi- 
nthu  zonse  mukumbukila  ine,  ndi 
kuti  musunga  miyambo  monga  ndina- 
pereka  kwa  inu.  3 Koma  ndifuna 
kuti  mudziwe,  kuti  mutu  wa  munthu 
yense  ndiye  Kristu  ; ndi  mutu  wa 
mkazi  ndiye  mv/amuna ; ndipo  mutu 
wa  Kristu  ndiye  Mulungu.  4 Mwamu- 
na  yense  wobveka  mutu,  popemphera 
kapena  ponenera,  anyoza  mutu  wache. 
5 Koma  mkazi  yense  wakupemphera, 
kapena  kunenera,  wobvula  mutu, 
anyoza  mutu  wache ; pakuti  kuli 
chimodzimodzi  kumetedwa.  6 Pa- 
kuti  ngati  mkazi  sapfunda,  asenge- 
dwenso  ; koma  ngati  kusengedwa 
kapena  kumetedwa  kuchititsa  manya- 
zi,  apfunde.  7 Pakuti  mwamuna 
sayenera  kubvala  pa  mutu,  popeza 
akhala  fanizo  ndi  ulemerero  wa  Mu- 
lungu : koma  mkazi  ali  ulemerero 

wa  mwamuna.  8 Pakuti  mwamuna 
sakhala  wa  kwa  mkazi  ; koma  mkazi 
wa  kwa  mwamuna  ; 9 pakutinso 

mwamuna  sanalengedwa  chifukwa  cha 
mkazi  ; 1 0 koma  mkazi  chifukwa  cha 
mwamuna  ; chifukwa  cha  ichi  mkazi 
ayenera  kukhala  nawo  ulamuliro 
pa  mutu  pache,  chifukwa.  cha  angelo. 

II  Komanso  mkazi  saknala  wopanda 

mwamuna,  kapena  mwamuna  wopa- 
nda  mkazi,  mwa  Ambuye.  1 2 Pakuti 
monga  mkazi  ali  wa  kwa  mwamuna, 
chomwechonso  mwamuna  ali  mwa 
mkazi  ; koma  zinthu  zonse  ziri  za 
kwa  Mulungu.  13  Lingirirani  mwa 
inu  nokha ; kodi  nkuyenera  kuti 
apemphere  kwa  Mulungu,  wosapfu- 
nda  mutu  ? 14  Kodi  ubadwidwe  wo- 

mwe  sutiphunzitsa  kuti  ngati  mwa- 
muna  aweta  tsitsi  chimnyozetsa  iye  ? 
15  Koma  ngati  mkazi  aweta  tsitsi, 
kuli  ulemerero  kwa  iye  ; pakuti  tsitsi 
lache  lapatsidwa  kwa  iye  ngati  cho- 
phimba.  16  Koma  akaoneka  wina 
ngati  wotetana,  tiribe  makhalidwe 
otere,  kapena  ife,  kapena  mpingo  wa 
Mulungu. 

17  Koma  pakulalikira  ichi  sindi- 
tama  inu,  popeza  simusonkhanira 
chokoma,  koma  choipa.  18  Pakutitu 
poyamba  posonkhana  inu  mu  mpingo, 
ndimva  kuti  pakhala  malekano  mwa 
inu ; ndipo  ndibvomereza  pena’po. 
19  Pakuti  kuyenera  kuti  pakhale 
mipatuko  mwa  inu,  kuti  iwo  obvo- 
merezedwa  aonetsedwe  mwa  inu. 


20  Chifukwa  chache,  pakusonkhana 
inu  pamodzi  sikutheka  kudya  mgo- 
nero  wa  Ambuye  ; 21  pakuti  paku- 
dya’ku  yense  athanga  watenga  mgo- 
nero  wache  wa  yekha,  ndipo  wina  ali 
ndi  njala,  ndi  wina  aledzera.  22  Na- 
nga  mulibe  nyumba  za  kudyera’mo 
ndi  kumwera’mo  ? Kapena  kodi  mu- 
nyoza  mpingo  wa  Mulungu,  ndi  ku- 
nyoza  iwo  amene  alibe  kanthu  ? 
Ndidzanena  chiani  kwa  inu  ? Kodi 
ndidzatama  inu  m’menemo  ? Sindi- 
kutamani.  23  Pakuti  ine  ndina- 
landira  kwa  Ambuye,  chimenenso 
ndinapereka  kwa  inu,  kuti  Ambuye 
Yesu  usiku  uja  anaperekedwa,  ana- 
tenga  mkate  ; 24  ndipo  m’mene  ada- 
yamika,  ananyema,  nati,  Ichi  ndi 
thupi  langa  la  kwa  inu  ; chitani  ichi 
chikhale  chiliumbukilo  changa.  25  Ko- 
teronso  chikho,  chitatha  chakudya, 
ndi  kuti,  Chikho  ichi  ndi  pangano 
latsopano  m’mwazi  wanga ; chitani 
ichi,  nthawi  zonse  mukamwa,  chikhale 
chikumbukilo  changa.  26  Pakuti 
nthawi  zonse  mukadya  mkate  uwu 
ndi  kumwera  chikho,  mulalikira  imfa 
ya  Ambuye  kufikira  akadza  Iye. 
27  Chifukwa  chache  yense  amene 
akadya  mkate,  kapena  akamwera 
chikho  cha  Ambuye  kosayenera,  adza- 
khala  wochimwira  thupi  ndi  mwazi 
wa  Ambuye.  28  Koma  munthu  adzi- 
yese  yekha,  ndi  kotero  adye  mkate, 
ndi  kumwera  chikho.  29  Pakuti  iye 
wakudya  ndi  wakumwa  adya  namwa 
chiweruziro  kwa  iye  yekha,  ngati 
sazindikira  thupi’lo.  30  Chifukwa 
chache  ambiri  mwa  inu  afoka,  nadwa- 
la,  ndipo  ambiri  agona.  31  Koma 
ngati  tikadadzizindikira  tokha  siti- 
kadaweruzidwa.  32  Koma  poweru- 
zidwa,  tilangidwa  ndi  Ambuye,  kuti 
tingatsutsidwe  pamodzi  ndi  dziko  la 
pansi.  33  Chifukwa  chache,  abale 
anga,  posonkhanira  kudya,  lindanani. 
34  Ngati  wina  ali  ndi  njala  adye  kwa- 
wo  ; kuti  mungasonkhanire  kwa  chi- 
weruziro.  Koma  zotsala’zo  ndidza- 
fotokoza  pakudza  ine. 

■ 1 O Koma  ?a  mphatso  za  uzimu, 
I Z abale,  sindifuna  kuti  mukhale 
osadziwa.  2 Mudziwa  kuti  pamene 
munali  amitundu  munatengedwa 
kunka  kwa  mafano  aja  osalankhula, 
monga  munatsogozedwa.  3 Chifu- 
kwa  chache  ndikuuzani  inu,  kuti 
palibe  munthu  wakulankhula  mwa 
Mzimu  wa  Mulungu  anena,  Yesu  ngwo-- 

tembereredwa  ; ndipo  palibe  wina 
akhoza  kunena,  Yesu  ali  Ambuye, 
koma  mwa  Mzimu  Woyera. 

4 Ndipo  pali  mphatso  zosiyana, 
koma  Mzimu  yemweyo.  5 Ndipo  pali 
mautumiki  osiyana,  koma  Ambuye 
yemweyo.  6 Ndipo  pali  machitidwe 
osiyana,  koma  Mulungu  yemweyo, 
wakuchita  zinthu  zonse  mwa  onse. 

7 Koma  kwa  yense  kwapatsidwa  mao- 
nekedwe  a Mzimu  kuti  apindule  nawo. 

8 Pakuti  kwa  mmodzi  kwapatsidwa 
mwa  Mzimu  mau  a nzeru  ; koma  kwa 
mnzache  mau  a chidziwitso,  monga 
mwa  Mzimu  yemweyo  : 9 kwa  wina 
chikhulupiriro,  mwa  Mzimu  yemweyo  ; 
ndi  kwa  wina  mphatso  za  machiritso, 
mwa  Mzimu  mmodzi'yo  ; 10  ndi  kwa 
wina  machitidwe  a mphamvu  ; ndi 
kwa  wina  chinenero  ; ndi  kwa  wina 
chizindikiro  cha  mizimu  ; kwa  wina 
malilime  a mitundu  mitundu  ; ndi 
kwa  wina  mamasulidwe  a malilime. 
11  Koma  zonse  izi  achita  Mzimu 
mmodzi  yemweyo,  nagwira  yense  pa 
yekha  rnonga  afuna. 

12  Pakuti  monga  thupi  liri  limodzi, 
nilikhala  nazo  ziwalo  zambiri  ; koma 
ziwalo  zonse  za  thupi’lo,  pokhala 
zambiri,  ziri  thupi  limodzi  ; momwe- 
monso  Kristu.  13  Pakutinso  mwa 
Mzimu  mmodzi  ife  tonse  tinabati- 
zidwa  kulowa  m’thupi  limodzi, 
ngakhale  aYuda,  ngakhale  aHelene, 
ngakhale  akapolo,  ngakhale  mfulu  ; 
ndipo  tonse  tinamwetsedwa  Mzimu 
mmodzi.  14  Pakutinso  thupi  sili- 
khala  chiwalo  chimodzi,  koma  za- 
mbiri.  15  Ngati  phazi  likati,  Popeza 
sindiri  dzanja,  sindiri  wa  thupi  ; 
kodi  siliri  la  thupi  chifukwa  cha  ichi  ? 

16  Ndipo  ngati  khutu  likati,  popeza 
sindiri  diso,  sindiri  wa  thupi  ; kodi 
siliri  la  thupi  chifukwa  cha  ichi  ? 

17  Ngati  thupi  lonse  likadakhala 
diso,  kukadakhala  kuti  kununkhiza  ? 

18  Koma  tsopano  Mulungu  anaika 

ziwalo  zonsezo  m’thupi,  monga  ana- 
funa.  19  Koma  ngati  zonse  zikada- 
khala  chiwalo  chimodzi,  likadakhala 
kuti  thupi  ? 20  Koma  tsopano  pali 

ziwalo  zambiri,  koma  thupi  limodzi. 

21  Ndipo  diso  silingathe  kunena  kwa 
dzanja,  Sindikufuna  iwe,  kapenanso 
mutu  kwa  mapazi,  Sindikufunani  inu. 

22  Koma  makamakatu  ziwalo’zo  zo- 
yesedwa  zofoka  m’thupi,  zifunika  ; 

23  ndipo  zimene  tiziyesa  zochepa 
ulemu  m’thupi,  pa  izi  tiika  ulemu 


wochuruka  woposa  ; ndi  zinthu 
zosakoma  zikhala  nacho  chokome- 
tsera  choposa.  24  Koma  zokoma 
zathu  ziribe  kusowa  ; koma  Mulu- 
ngu  analumikizitsa  thupi,  napatsa 
ulemu  wochuruka  kwa  chosowa’cho ; 
kuti  kusakhale  chisiyano  m’thupi  ; 

25  koma  kuti  ziwalo  zifanane  ndi 
kusamalana  china  ndi  chinzache. 

26  Ndipo  chingakhale  chiwalo  chi- 

modzi  chimva  chowawa,  ziwalo  zonse 
zimva  pamodzi  ; chingakhale  chi- 
modzi  chilemekezedwa,  ziwalo  zonse 
zikondwera  nacho  pamodzi.  27  Ko- 
ma  inu  ndinu  thupi  la  Kristu,  ndi 
ziwalo,  yense  pa  yekha.  23  Ndipotu 
Mulungu  anaika  ena  mu  mpingo, 
poyamba  atumwi,  achiwiri  aneneri, 
achitatu  aphunzitsi,  pamenepo  zo- 
ziswa,  pomwepo  mphatso  za  machi- 
ritso,  mathandizo,  maweruziro,  ma- 
lilime  a mitundu  mitundu.  29  Kodi 
ali  onse  atumwi  ? Ali  aneneri  onse 
kodi  ? Ali  aphunzitsi  onse  ? Ali 
onse  ochita  zoziswa  ? 30  Ali  nazo 

mphatso  za  machiritso  onse  kodi  ? 
Kodi  onse  alankhula  ndi  malilime  ? 
Kodi  onse  amasulira  mau  ? 31  Ko- 

ma  funitsitsani  mphatso  zoposa.  Ndi- 
po  ndikuonetsani  njira  yokoma  yo- 
posatu. 

1  Q Ndingahkale  ndilankhula  ma- 

1 O lilime  a anthu,  ndi  a angelo, 
koma  ndiribe  chikondi,  ndikhala 
mkuwa  woomba,  kapena  nguli  yolira. 

2 Ndipo  ndingakhale  ndikhoza  kune- 
nera,  ndipo  ndingadziwe  zinsinsi 
zonse,  ndi  nzeru  zonse,  ndipo  ndi- 
ngakhale  ndiri  nacho  chikhulupiriro 
chonse,  kuti  ndikasendeza  mapiri, 
koma  ndiribe  chikondi,  ndiri  chabe. 

3 Ndipo  ndingakhale  ndipereka  chu- 
ma  changa  chonse  kudyetsa  osauka, 
ndipo  ndingakhale  ndipereka  thupi 
langa  alitenthe  m’moto,  koma  ndiribe 
chikondi,  sindipindula  kanthu  ai. 

4 Chikondi  cliikhala  chilezere, 
chiri  chokoma  mtima ; chikondi 
sichidukidwa  ; chikondi  sichidziwa 
kudzitamanda,  sichidzikuza,  5 sichi- 
chita  zosayenera,  sichitsata  za  mwini 
yekha,  sichipsa  mtima,  sichilingirira 
zoipa  ; 6 sichikondwera  ndi  chinye- 
ngo,  koma  chikondwera  ndi  choonadi ; 

7 chikwirira  zinthu  zonse,  chikhulu- 
pirira  zinthu  zonse,  chiyembekeza 
zinthu  zonse,  chipirira  zinthu  zonse. 

8 Chikondi  sichitha  nthawi  zonse,  ko- 
ma  kapena  zonenera  zidzakhala  chabe, 

kapena  malilime  adzaleka,  kapena 
nzeru  idzakhala  chabe.  9 Pakuti  ife 
tidziwa  mderamdera,  ndimo  tinenera 
mderamdera.  10  Koma  pamene  cha- 
ngwiro  chafika,  tsono  cha  mdera- 
mdera  chidzakhala  chabe.  11  Pa- 
mene  ndinali  mwana  ndinalankhula 
ngati  mwana,  ndidalingirira  ngati 
mwana,  ndinawerenga  ngati  mwana  ; 
tsopano  ndakhala  munthu,  ndayesa 
chabe  za  chibwana.  12  Pakuti  tso- 
pano  tipenya  m’kalirole,  ngati  chi- 
mbuuzi  ; koma  pomwepo  maso  ndi 
maso.  Tsopano  ndizindikira  mdera- 
mdera  ; koma  pomwepo  ndidzazindi- 
kiratu  monganso  ndazindikiridwa. 
13  Ndipo  tsopano  zitsala  chikhulu- 
piriro,  chiyembekezo,  chikondi,  zita- 
tu  izi  ; koma  chachikuru  cha  izi 
ndicho  chikondi. 

"1  /I  Tsatani  chikondi  ; koma  funi- 
8 r tsitsani  mphatso  za  uzimu, 
koma  koposa  kuti  mukanenere. 
2 Pakuti  iye  wakulankhula  lilime 
salankhula  ndi  anthu,  koma  ndi  Mu- 
lungu  ; pakuti  palibe  munthu  aku- 
mva  ; koma  mu  mzimu  alankhula 
zinsinsi.  3 Koma  iye  wakunenera 
alankhula  ndi  anthu  chomangirira, 
ndi  cholimbikitsa,  ndi  chosangalatsa. 
4 Iye  wakulankhula  lilime,  adzima- 
ngirira  yekha,  koma  iye  wakune- 
nera  amangirira  mpingo.  5 Ndipo 
ndifuna  inu  nonse  mulankhule  mali- 
lime,  koma  makamaka  kuti  muka- 
nenere  ; ndipo  wakunenera  aposa 
wakulankhula  malilime,  akapanda 
kumasulira,  kuti  mpingo  ukalandire 
chomangirira.  6 Koma  tsopano, 
abale,  ngati  ndidza  kwa  inu  ndi  ku- 
lankhula  malilime,  ndikakupinduli- 
tsani  chiani,  ngati  sindilankhula  ndi 
inu  kapena  m’bvumbulutso,  kapena 
m’chidziwitso,  kapena  m’chinenero, 
kapena  m’chiphunzitso  ? 7 Nga- 

khale  zint'nu  zopanda  moyo,  zopereka 
mau,  ngati  toliro,  kapena  ngoli,  ngati 
sizisiyanitsa  maliridwe,  chidzazindi- 
kirika  bwanji  chimene  chiombedwa 
kapena  kuyimbidwa  ? 8 Pakuti  ngati 

lipenga  lipereka  mau  osazindikirika, 
adzadzikonzera  ndani  ku  nkhondo  ? 
9 Momwemonso  inu  ngati  mwa  lilime 
simupereka  mau  omveka  bwino,  ku- 
dzazindikirika  bwanji  chimene  chi- 
lankhulidwa  ? Pakuti  mudzakhala 
olankhula  ku  mlengalenga.  10  Iri- 
po,  kaya,  mitundu  yambiri  yotere  ya 
mau  pa  dziko  la  pansi,  ndipo  palibe 


kanthu  kasowa  mau.  11  Chifukwa 
chache,  ngati  sindidziwa  mphamvu 
ya  mau’wo  ndidzakhala  kwa  iye 
wolankhula’yo  wakunja,  ndipo  wola- 
nkhula’yo  adzakhala  wakunja  kwa 
ine.  12  Momwemo  inunso,  popeza 
muli  ofunitsitsa  mphatso  za  uzimu, 
funani  kuti  mukachuruke  ku  kuma- 
ngirira  lcv/a  mpingo.  13  Chifukwa 
chache  wolankhula  lilime,  apemphere 
kuti  amasule.  14  Pakuti  ngati  ndi- 
pemphera  m’lilime,  mzimu  wanga 
upemphera,  koma  chidziwitso  changa 
chikhala  chosabala  kanthu.  15  Kuli 
chiani  tsono  ? Ndidzapernphera  ndi 
mzimu,  koma  ndidzapempheranso  ndi 
chidziwitso  changa  ; ndidzayimba 
ndi  mzimu,  koma  ndidzayimbanso 
ndi  chidziwitso.  16  Chifukwa  ngati 
udalitsa  ndi  mzimu,  nanga  iye  wa- 
kukhala  wosaphunzira  adzati  Amen 
bwanji,  pa  kuyamika  kwako,  popeza 
sadziwa  chirnene  unena  ? 17  Paku- 

titu  iwe  uyamika  bwino,  koma  wina- 
yo  samangiriridwa.  18  Ndiyamika 
Mulungu  kuti  ndilankhula  malilime 
koposa  inu  nonse  ; 1 9 koma  mu 

mpingo  ndifuna  kulankhula  mau 
asanu  ndi  chidziwitso  changa,  kutinso 
ndikalangize  ena,  koposa  kulankhula 
mau  zikwi  m’lilime. 

20  Abale,  musakhale  ana  m’chi- 
dziwitso,  koma  m’choipa  khalani 
makanda,  koma  m’chidziwitso  akulu 
misinkhu.  21  Kwalembedwa  m’chi- 
lamulo,  Ndi  anthu  a malilime  ena 
ndipo  ndi  milomo  yina  ndidzalankhula 
nawo  anthu  awa  ; ndipo  kungakhale 
kutero  sadzamva  Ine,  anena  Ambuye. 
22  Chotero  malilime  akhala  ngati 
chizindikilo,  si  kwa  iwo  akukhulu- 
pira,  koma  kwa  iwo  osakhulupira ; 
koma  kunenera  sikuli  kwa  iwo  osa- 
khulupira,  koma  kwa  iwo  amene  akhu- 
lupira.  23  Chifukwa  chache,  ngati 
mpingo  wonse  akasonkhane  pamodzi, 
ndi  onse  akalankhule  malilime,  ndipo 
akalowe’mo  anthu  osaphunzira  ka- 
pena  osakhulupira,  kodi  sadzanena 
kuti  mwayaruka  ? 24  Koma  ngati 

onse  anenera,  ndipo  alowa’mo  wina 
wosakhulupira,  kapena  wosaphunzi- 
ra,  atsutsidv/a  ndi  onse  ; aweruzidwa 
ndi  onse ; 25  zobisika  za  mtima 

wache  zionetsedwa ; ndipo  chotero 
adzagwa  nkhope  yache  pansi,  nadza- 
gwadira  Mulungu,  nadzalalikira  kuti 
Muiungu  ali  ndithu  mwa  inu. 

26  Nanga  chiani  tsono,  abale  ? 

Pamene  musonkhana  yense  ali  nalo 
salmo,  ali  nacho  chiphunzitso,  ali 
nalo  bvumbulutso,  ali  nalo  lilime,  ali 
nacho  chimasuliro.  Muchite  zonse 
ku  kumangirira.  27  Ngati  wina  ala- 
nkhula  lilime  achite  ndi  awiri,  korna 
oposa  atatu  iai,  ndipo  motsatana  ; 
ndipo  mmodzi  amasulire.  28  Koma 
ngati  palibe  womasulira,  akhale  chete 
mu  mpingo,  koma  alankhule  ndi  iye 
yekha,  ndi  Mulungu.  29  Ndipo  ane- 
neri  alankhule  awiri  kapena  atatu, 
ndi  ena  azindikire.  30  Koma  ngati 
kanthu  kabvumbulutsidwa  kwa  wina 
wakukhala’po,  akhale  chete  woyamba- 
’yo.  31  Pakuti  mukhoza  nonse  ku- 
nenera  mmodzi  mmodzi,  kuti  onse 
aphunzire,  ndi  onse  afulumidwe  ; 
32  ndipo  mizimu  ya  aneneri  imvera 
aneneri  ; 33  pakuti  Mulungu  sali 

Mulungu  wa  chisokonezo  koma  wa 
mtendere ; monga  mwa  mipingo 
yonse  ya  oyera  mtima. 

34  Akazi  akhale  chete  m’mipingo. 
Pakuti  sikuloledwa  kwa  iwo  kula- 
nkhula.  Koma  akhale  omvera,  mo- 
nganso  chilamulo  chinena.  35  Koma 
ngati  afuna  kuphunzira  kanthu  afu- 
nse  amuna  awo  a iwo  okha  kwawo ; 
pakuti  kunyazitsa  mkazi  kulankhula 
mu  mpingo.  36  Kodi  mau  a Mulungu 
anaturuka  kwa  inu  ? kapena  anafika 
kwa  inu  nokha  ? 

37  Ngati  wina  ayesa  kuti  ali  mne- 
neri,  kapena  wa  uzimu,  azindikire 
kuti  zimene  ndilemba  kwa  inu  ziri 
lamulo  la  Ambuye.  38  Koma  ngati 
wina  akhale  wosadziwa,  akhale  wo- 
sadziwa. 

39  Chifukwa  chache,  abale  anga, 
funitsitsani  kunenera,  ndipo  musa- 
letse  kulankhula  malilime.  40  Koma 
zonse  zichitike  koyenera  ndi  kolo- 
ngosoka. 

"|  C Ndipo  ndikudziwitsani,  abale, 
I Q Uthenga  Wabwino  umene  ndi- 
nakulalikirani  inu,  umenenso  munala- 
ndira,  umenenso  muima’mo,  2 ume- 
nenso  mupulumutsidwa  nawo  ; ngati 
muugwiritsa  monga  momwe  ndina- 
lalikira  kwa  inu ; ngati  simunakhu- 
lupira  chabe.  3 Pakuti  ndinapereka 
kwa  inu  poyamba,  chimenenso  ndi- 
nalandira,  kuti  Kristu  anafera  zoipa 
zathu,  monga  mwa  malembo  ; 4 ndi 
kuti  anaikidwa  ; ndi  kuti  anauki- 
tsidwa  tsiku  lachitatu,  monga  mwa 
malembo  ; 5 ndi  kuti  anaonekera 

kwa  Kefa  ; pamenepo  kwa  khumi  ndi 


awiri’wo  ; 6 pomwepo  anaoneka  pa 
nthawi  imodzi  kwa  abale  oposa  mazana 
asanu,  amene  ochuruka  a iwo  akhala 
kufikira  tsopano,  koma  ena  agona  ; 
7 pomwepo  anaonekera  kwa  Yakobo  ; 
pamenepo  kwa  atumwi  onse  ; 8 ndipo 
potsiriza  pache  pa  onse,  anaoneka  kwa 
inenso  monga  mtayo.  9 Pakuti  ine 
ndiri  wamng’ono  wa  atumwi,  ndine 
wosayenera  kuchedwa  mtumwi,  po- 
peza  ndinalondalonda  mpingo  wa 
Mulungu.  10  Koma  ndi  chisomo  cha 
Mulungu  ndiri  ine  amene  ndiri  ; 
ndipo  chisomo  chache  cha  kwa  ine 
sichinakhala  chopanda  pache,  koma 
ndinagwirira  nchito  yochuruka  ya 
iwo  onse  ; koma  si  ine,  koma  chi- 
somo  cha  Mulungu  chakukhala  ndi 
ine.  11  Ngati  ine  tsono,  kapena 
iwowa,  kotero  tilalikira,  ndi  kotero 
inunakhulupira. 

12  Koma  ngati  Kristu  alalikidwa 
kuti  waukitsidwa  kwa  akufa,  nanga 
ena  mwa  inu  anena  bwanji  kuti  kulibe 
kuuka  kwa  akufa  ? 13  Koma  ngati 

kulibe  kuuka  kwa  akufa,  Kristunso 
sanaukitsidwa  ; 14  ndipo  ngati  Kristu 
sanaukitsidwa  kulalikira  kwathu  kuli 
chabe,  chikhulupiriro  chanunso  chiri 
chabe.  15  Ndiponso  ife  tipezedwa 
mboni  zonaina  za  Mulungu  ; chifukwa 
tinachita  umboni  kunena  za  Mulungu 
kuti  anaukitsa  Kristu  ; amene  sana- 
muukitsa,  ngati  kuli  tero  kuti  akufa 
saukitsidwa.  16  Pakuti  ngati  akufa 
saukitsidwa,  Kristunso  sanaukitsi- 
dwa  ; 17  ndipo  ngati  Kristu  sanauki- 
tsidwa,  chikhulupiriro  chanu  chiri 
chopanda  pache  ; muli  chikhalire 
m’machimo  anu.  18  Chifukwa  cha- 
che  iwonso  akugona  mwa  Kristu 
anatayika.  19  Ngati  tiyembekezera 
Kristu  in’moyo  uno  wokha,  tiri  ife 
aumphawi  oposa  a anthu  onse.  20  Ko- 
ma  tsopano  Kristu  waukitsidwa  kwa 
akufa,  chipatso  choundukula  cha  iwo 
akugona.  21  Pakuti  monga  imfa 
inadza  mwa  munthu,  kuuka  kwa  akufa 
kunadzanso  mwa  munthu.  22  Pakuti 
monga  mwa  Adamu  onse  amwalira, 
choteronso  mwa  Kristu  onse  akha- 
litsidwa  ndi  moyo.  23  Koma  yense 
m’dongosola  lache  la  iye  yekha ; 
chipatso  choundukula  Kristu  ; po- 
mwepo  iwo  a Kristu,  pa  kubwera 
kwache.  24  Pomwepo  pali  chimari- 
ziro,  pamene  adzapereka  ufumu 
kwa  Mulungu,  ndiye  Atate,  atatha 
kuthera  chiweruzo  chonse,  ndi  ula- 

muliro  wonse,  ndi  mphamvu  yomwe. 
25  Pakuti  ayenera  kuchita  ufumu 
kufikira  ataika  adani  onse  pansi  pa 
mapazi  ache.  26  Mdani  wotsiriza 
amene  adzathedwa  ndiye  imfa.  27  Pa- 
kuti  Iye  anagonjetsa  zonse  pansi 
pa  rnapazi  ache.  Koma  pamene 
anena  kuti  zonse  zagonjetsedwa, 
kuzindikirika  kuti  sawerenga’po  Iye 
amene  anagonjetsa  zonsezo  kwa  Iye. 
28  Ndipo  pamene  zonsenso  zagortje- 
tsedwa  kwa  Iye,  pomwepo  Mwana 
yemwe  adzagonjetsedwa  kwa  Iye 
amene  anamgonjetsera  zinthu  zonse, 
kuti  Mulungu  akhale  zonse  mu  zonse. 

29  Ngati  si  kutero,  adzachita  chiani 
iwo  amene  abatizidwa  chifukwa  cha 
akufa  ? Ngati  akufa  saukitsidwa 
konse,  abatizidwa  chifukwaninji  chi- 
fukwa  cha  iwo  ? 30  Nanga  ifenso 

tiri  m’moopsya  bwanji  nthawi  zonse  ? 
31  Ndifa  tsiku  ndi  tsiku,  ndilumbira 
pa  kudzitamandira  kwa  inu,  abale, 
kumene  ndiri  nako  mwa  Kristu  Yesu, 
Ambuye  wathu.  32  Ngati  ndina- 
limbana  ndi  zirombo  ku  Efeso  monga 
mwa  munthu,  ndipindulanji  ? Ngati 
akufa  saukitsidwa,  tidye  timwe  pakuti 
mawa  timwalira.  33  Musanyenge- 
dwe  ; mayanjano  oipa  aipsa  makha- 
lidwe  okoma.  34  Ukani  molungama, 
ndipo  musachimwe  ; pakuti  ena  ali- 
be  chidziwitso  cha  Mulungu.  Ndila- 
nkhula  kunyaza  inu. 

35  Koma  wina  adzati,  Akufa  auki- 
tsidwa  bwanji  ? Ndipo  adza  nalo 
thupi  lotani  ? 36  Wopusa  iwe,  chi- 

mene  uchifesa  wekha  sichikhalitsidwa- 
nso  chamoyo,  ngati  sichifa  ; 37  ndipo 
chimene  ufesa,  sufesa  thupi  limene 
lidzakhala,  koma  mbeu  yokha  kapena 
ya  tirigu  kapena  ya  mtundu  wina  ; 
38  koma  Mulungu  aipatsa  thupi  monga 
afuna  ; ndi  kwa  mbeu  yonse  thupi 
lache  lache.  39  Nyama  yonse  siiri 
imodzimodzi ; koma  yina  ndi  ya 
anthu,  ndi  yina  ndiyo  nyama  ya  zo- 
weta,  ndi  yina  ndiyo  nyama  ya  mba- 
lame,  ndi  yina  ya  nsomba.  40  Pali- 
nso  matupi  a m’mwamba,  ndi  matupi 
a pa  dziko  : koma  ulemerero  wa  la- 
mwamba  ndi  wina,  ndi  ulemerero 
wa  la  pa  dziko  ndi  winanso.  41  Kuli 
ulemerero  wa  dzuwa,  ndi  ulemerero 
wina  wa  mwezi,  ndi  ulemerero  wina 
wa  nyenyezi ; pakuti  nyenyezi  isiyana 
ndi  nyenyezi  m’ulemerero.  42  Cho- 
mwechonso  kudzakhala  kuuka  kwa 
akufa.  Lifesedwa  m’chibvundi,  liuki- 


tsidwa  m’chisabvundi ; 43  lifesedwa 
m’mnyozo,  liukitsidwa  m’uleme- 
rero  ; lifesedwa  m’chifoko,  liuki- 
tsidwa  mu  mphamvu  ; 44  lifesedwa 
thupi  la  chibadwidwe,  liukitsidwa 
thupi  la  uzimu.  Ngati  pali  thupi 
la  chibadwidwe,  palinso  la  uzimu. 
45  Koteronso  kwalembedwa,  Munthu 
woyamba  Adamu  anakhala  mzimu 
wamoyo.  Adamu  wotsiriza’yo  ana- 
khalamzimuwakulengamoyo.  46  Ko- 
ma  cha  uzimu  sichiri  choyamba,  koma 
cha  chibadwidwe  ; pamenepo  cha 
uzimu.  47  Munthu  woyamba’yo  ali 
wa  pansi,  wa  nthaka.  Munthu  wa- 
chiwiri  ali  wa  kumwamba.  48  Monga 
wa  nthaka’yo,  ateronso  a nthaka ; 
ndi  monga  wa  kumwamba,  ateronso 
a kumwamba.  49  Ndipo  monga  ta- 
bvala  fanizo  la  wa  nthaka’yo,  tidza- 
bvalanso  fanizo  la  wa  kumwamba’yo. 

50  Koma  ndinena  ichi,  abale,  kuti 
thupi  ndi  mwazi  sizingathe  kulo- 
wa  Ufumu  wa  Mulungu ; kapena 
chibvundi  sichilowa  chisabvundi. 
51  Taonani,  ndikuuzani  chinsinsi  ; 
sitidzagona  tonse,  koma  tonse 
tidzasandulika,  52  m’kamphindi, 
m’kutwanima  kwa  diso,  pa  lipenga 
lotsiriza  ; pakuti  lipenga  lidzalira, 
ndipo  akufa  adzaukitsidwa  osabvu- 
nda,  ndipo  ife  tidzasandulika.  53  Pa- 
kuti  chobvunda  ichi  chiyenera  ku- 
bvala  chisabvundi,  ndi  cha  imfa  ichi 
kubvala  chosafa.  54  Ndipo  pamene 
chobvunda  ichi  chikadzabvala  chisa- 
bvundi,  ndi  cha  imfa  ichi  chikadza- 
bvala  chosafa,  pamenepo  padzachi- 
tika  mau  olembedwa,  Imfa’yo  yame- 
zedwa  m’chigonjetso.  55  Imfa’we, 
chigonjetso  chako  chiri  kuti  ? Imfa- 
’we,  mbola  yako  iri  kuti  ? 56  Koma 

rnbola  ya  imfa  ndiyo  uchimo  ; koma 
mphamvu  ya  uchimo  ndiyo  chilamulo : 
57  koma  ayamikike  Mulungu,  amene 
atipatsa  ife  chigonjetso  mwa  Ambuye 
wathu  Yesu  Kristu.  58  Chifukwa 
chache,  abale  anga  okondedwa,  kha- 
lani  okhazikika,  osasunthika,  aku- 
churuka  mu  nchito  ya  Ambuye, 
nthawi  zonse,  podziwa  kuti  kuchititsa 
kwanu  sikuli  chabe  mwa  Ambuye. 

"1  O Koma  za  chopereka  cha  kwa 
I U oyera  mtima,  monga  ndinala- 
ngiza  mipingo  ya  ku  Galatiya,  motero 
chitani  inunso.  2 Tsiku  loyamba 
la  sabata  yense  wa  inu  asunge  ye- 
kha,  monga  momwe  anapindula,  kuti 
zopereka  zisachitike  pakudza  ine. 

3 Ndipo  pamene  ndifika  ndidzatuma 
iwo  amene  mudzawayesa  oyenera 
ndi  akalata,  apite  nayo  mpliatso  yanu 
ku  Yerusalemu.  4 Ndipo  ngati  kuye- 
nera  kwa  ine  kupitanso,  adzapita  nane. 

5 Koma  ndidzadza  kwa  inu,  ndi- 
tapyola  Makedoniya  ; pakuti  ndidza- 
pyola  Makedoniya  ; 6 ndipo  kapena 
ndidzakhalitsa  ndi  inu,  kapenanso 
kugonera  nyengo  ya  chisanu  kuti 
mukandiperekeze  ine  kumene  kuli 
konse  ndipita’ko.  7 Pakuti  sindi- 
funa  kukuonani  tsopano  popitirira  ; 
pakuti  ndiyembekeza  kukhala  ndi  inu 
nthawi,  ngati  alola  Ambuye.  8 Ko- 
ma  ndidzakhala  ku  Efeso  kufikira 
Pentekoste.  9 Pakuti  panditsegu- 
kira  pa  khomo  lalikuru  ndi  lochi- 
titsa,  ndipo  oletsana  nafe  ndi  ambiri. 

10  Koma  akadza  Timoteo,  penyani 
kuti  akhale  ndi  inu  wopanda  mantha  ; 
pakuti  agwira  nchito  ya  Ambuye, 
monganso  ine  ; 11  chifukwa  chache 
munthu  asampeputse.  Koma  mu- 
mperekeze  mu  mtendere,  kuti  akadze 
kwa  ine  ; pakuti  ndimyembekezera 
pamodzi  ndi  abale.  12  Koma  za 
Apolo,  mbale’yo,  ndamuumiriza  iye, 
adze  kwa  inu  pamodzi  ndi  abale  ; 
ndipo  sichinali  chifuniro  chache  kuti 
adze  tsopano,  koma  adzafika  pamene 
aona  nthawi.  I 


13  Dikirani,  chirimikani  m’chi- 
khulupiriro,  dzikhalitseni  amuna, 
limbikani.  14  Zanu  zonse  zichitike 
m’chikondi. 

15  Koma  ndikupemphani  inu,  abale, 
(mudziwa  banja  la  Stefana,  kuti  ali 
chipatso  choundukula  cha  Akaya,  ndi 
kuti  anadziika  okha  kutumikira  oyera 
mtima),  16  kuti  inunso  mubvomera 
otere,  ndi  yense  wakuchita  nawo,  ndi 
kugwiritsa  nchito.  17  Koma  ndi- 
kondwera  pa  kudza  kwawo  kwa  Ste- 
fana,  ndi  Fortunato,  ndi  Akayiko  ; 
chifukwa  iwo  anandikwaniritsa  cho- 
tsalira  chanu.  18  Pakuti  anatsitsi- 
mutsa  mzimu  wanga  ndi  wanu  ; chi- 
fukwa  chache  muzindikire  otere. 

19  Mipingo  ya  ku  Asiya  ilankhula 
inu.  Akulankhulani  ndithu  inu  mwa 
Arnbuye,  Akula  ndi  Priska,  pamodzi 
ndi  mpingo  wa  m’nyumba  yawo. 
20  Akulankhulani  inu  abale  onse. 
Lankhulanani  ndi  kupsompsona  ko- 
patulika. 

21  Kulankhula  kwa  ine  Paulo  ndi 
dzanja  langa.  22  Ngati  wina  sakonda 
Ambuye,  akhale  wotembereredwa. 
Akudza  Ambuye.  23  Chisomo  cha 
Ambuye  Yesu  Kristu  chikhale  ndi 
inu.  24  Chikondi  changa  chikhale 
ndi  inu  nonse  mwa  Kristu  Yesu. 

I Amen. 


KALATA  WACHIWIRI  WA  PAULO  MTUMWI  WOLEMBERA  KWA 

AKORINTO 


IPAULO,  mtumwi  wa  Kristu  Yesu, 
mwa  chifuniro  cha  Mulungu,  ndi 
Timoteo  mbale’yo,  kwa  mpingo  wa 
Mulungu  umene  uli  ku  Korinto, 
pamodzi  ndi  oyera  mtima  onse  amene 
ali  m’Akaya  lonse  : 2 Chisomo  kwa 
inu  ndi  mtendere  zochokera  kwa  Mu- 
lungu  Atate  wathu,  ndi  Ambuye  Yesu 
Kristu. 

3 Wolemekezeka  Mulungu  ndi  Atate 
wa  Ambuye  wathu  Yesu  Kristu, 
Atate  wa  zifundo  ndi  Mulungu  wa 
chitonthozo  chonse,  4 wotitonthoza 
ife  m’nsautso  yathu  yonse,  kuti  ti- 
dzathe  ife  kutonthoza  iwo  okhala 
m’nsautso  iri  yonse,  mwa  chitonthozo 
chimene  titonthozedwa  nacho  tokha 
ndi  Mulungu.  5 Pakuti  monga 
masautso  a Kristu  atichurukira  ife, 


choteronso  chitonthozo  chathu  chi- 
churuka  mwa  Kristu.  6 Koma  ngati 
tisautsidwa,  kuli  chifukwa  cha  chito- 
nthozo  ndi  chipulumutso  chanu ; 
ngati  titonthozedwa,  kuli  kwa  chi- 
tonthozo  chanu  chimene  chichititsa 
mwa  kupirira  kwa  masautso  omwewo 
amene  ifenso  timva.  7 Ndipo  chi- 
yembekezo  chathu  cha  kwa  inu 
nchokhazikika  ; podziwa  kuti  monga 
muli  oyanjana  ndi  masautso’wo,  ko- 
teronso  ndi  chitonthozo.  8 Pakuti 
sitifuna  abale,  kuti  mukhale  osadzi- 
wa  za  chisautso  chathu  tinakomana 
nacho  m’Asiya,  kuti  tinatodwa  kwa- 
kukuru,  koposa  mphamvu  yathu, 
kotero  kuti  tinada  nkhawa  ngakhale 
za  moyo  wathu  ; 9 koma  tokha  tina- 
khala  nacho  chitsutso  cha  imfa  mwa 

ife  tokha,  kuti  tisalimbike  pa  ife 
tokha,  koma  pa  Mulungu  wakuukitsa 
akufa  ; 10  amene  anatilanditsa  mu 

imfa  yaikuru  yotere,  nadzalanditsa  ; 
11  amene  timyembekezera  kuti  adza- 
landitsanso  ; pothandizana  inunso  ndi 
pemphero  lanu  la  kwa  ife  ; kuti  pa 
mphatso  ya  kwa  ife  yodzera  kwa 
anthu  ambiri,  payamikike  ndi  anthu 
ambiri  chifukwa  cha  ife. 

12  Pakuti  kudzitamandira  kwathu 
ndiko  umboni  wa  chikumbu  mtima 
chathu,  kuti  m’chiyero  ndi  kuona 
mtima  kwa  Mulungu,  si  m’nzeru  ya 
thupi,  koma  m’chisomo  cha  Mulungu 
tinadzisunga  m’dziko  la  pansi,  koma 
koposa  kwa  inu.  1 3 Pakuti  sitilemba 
kwa  inu  zina,  koma  zimene  mu- 
werenga,  kapenanso  mubvomereza  ; 
ndipo  ndiyembekeza  kuti  mu- 
dzabvomereza  kufikira  chimariziro  ; 
14  monganso  munatibvomerezera  ife 
pena,  kuti  ife  ndife  kudzitamandira 
kwanu,  monga  momwe  inunso  muli 
kudzitamandira  kwathu  m’tsiku  la 
Ambuye  wathu  Yesu. 

15  Ndipo  m’kulimbika  kumene  ndi- 
nafuna  kudza  kwa  inu  kale,  kuti 
mukakhale  nacho  chisomo  chachi- 
wiri ; 16  ndipo  popyola  kwanu  kupita 
ku  Makedoniya,  ndi  kudzanso  kwa 
inu  pobwera  kufuma  ku  Makedo- 
niya ; ndi  kuperekezedwa  ndi  inu 
ku  Yudeya.  17  Pamenepo,  paku- 
funa  chimene,  kodi  ndinachita’po 
kosinthasintha  ? Kapena  zimene  ndi- 
tsimikiza  mtima  kodi  ndizitsimikiza 
mtima  monga  mwa  thupi  ? Kuti 
pa  ine  pakhale  eya,  eya,  ndi  iai, 
iai  ? 18  Koma  Mulungu  ali  wokhu- 

lupirika,  kuti  mau  athu  a kwa  inu 
sanakhala  eya  ndi  iai.  19  Pakuti 
Mwana  wa  Mulungu,  Yesu  Kristu, 
amene  analalikidwa  mwa  inu  ndi  ife, 
(ine  ndi  Silvano  ndi  Timoteo)  sana- 
khala  eya  ndi  iai,  koma  anakhala 
eya  mwa  Iye.  20  Pakuti  monga  ma- 
werengedwe  a malonjezano  a Mulungu 
ali  mwa  Iye  eya  ; chifukwa  chachenso 
ali  mwa  Iye  Amen,  kwa  ulemerero 
wa  Mulungu  mwa  ife.  21  Koma  Iye 
wakutikhazika  pamodzi  ndi  inu  kwa 
Kristu,  natidzoza  ife,  ndiye  Mulungu  ; 
22  amenenso  anatisindikiza  chizi- 
ndikilo,  natipatsa  chikole  cha  Mzimu 
mu  mitima  yathu. 

23  Koma  ine  ndiitana  Mulungu 
akhale  mboni  pa  moyo  wanga,  kuti 
kulekera  inu  ndinaleka  kudza  ku 


Korinto.  24  Si  kuti  tichita  ufumu  pa 
chikhulupiriro  chanu,  koma  tikhala 
othandizana  nacho  chimwemwe  cha- 
nu ; pakuti  ndi  chikhulupiriro muimadi. 

2Koma  ndinatsimikiza  mtima 
mwa  ine  ndekha,  ndisadzenso 
kwa  inu  ndi  chisoni.  2 Pakuti  ngati 
ine  ndimvetsa  inu  chisoni,  ndaninso 
amene  adzandikondweretsa  ine,  ko- 
ma  iye  amene  ndammvetsa  chisoni  ? 
3 Ndipo  ndinalemba  ichi  chomwe, 
kuti  pakudza  ndisakhale  nacho  chisoni 
kwa  iwo  amene  ayenera  kukondwe- 
retsa  ine  ; ndi  kukhulupirira  mwa  inu 
nonse,  kuti  chimwemwe  changa  ndi 
chanu  cha  inu  nonse.  4 Pakuti 
m’chisautso  chambiri  ndi  kuwawa 
mtima  ndinalembera  inu  ndi  misozi 
yambiri ; si  kuti  ndikumvetseni  chi- 
soni,  koma  kuti  mukadziwe  chikondi 
cha  kwa  inu,  chimene  ndiri  nacho 
koposa. 

5 Koma  ngati  wina  wachititsa 
chisoni,  sanachititsa  chisoni  ine,  koma 
pena  (kuti  ndisasenzetse)  inu  nonse. 
6 Kwa  wotereyo  chilango  ichi  chi- 
dachitika  ndi  ambiri  chikwanira ; 
7 kotero  kwina  kuti  inu  mumkhu- 
lulukire  ndi  kumtonthoza,  kuti  wote- 
reyo  angamizidwe  ndi  chisoni  cho- 
churuka’cho.  8 Chifukwa  chache 
ndikupemphani  inu  kuti  mumtsi- 
mikizire  ameneyo  chikondi  chanu. 
9 Pakuti  chifukwa  cha  ichi  ndalemba- 
nso,  kuti  ndidziwe  mayesedwe  anu, 
ngati  muli  omvera  m’zonse.  1 0 Koma 
amene  mumkhululukira  kanthu,  ine- 
nso  nditero  naye  ; pakuti  chimene 
ndakhululukira  inenso,  ngati  nda- 
khululukira  kanthu,  ndachichita  chi- 
fukwa  cha  inu,  pa  maso  pa  Kristu  ; 
11  kuti  asatichenjerere  Satana ; pa- 
kuti  sitikhala  osadziwa  machenjerero 
ache. 

1 2 Koma  pamene  ndinadza  ku 
Trowa  kudzalalikira  Uthenga  Wa- 
bwino  wa  Kristu,  ndipo  pamene  pa- 
danditsegukira  kwa  ine  pa  khomo, 
mwa  Ambuye,  13  ndinalibe  mpu- 
mulo  mu  mzimu  wanga,  posapeza  ine 
Tito  mbale  wanga  ; koma  polawirana 
nawo  ndinanka  ku  Makedoniya. 

14  Koma  ayamikike  Mulungu, 
amene  atitsogolera  m’chigonjetso  mwa 
Kristu,  namveketsa  pfungo  la  chidzi- 
witso  chache  mwa  ife  pa  malo  ponse. 
15  Pakuti  ife  ndife  pfungo  labwino 
la  Kristu,  kwa  Mulungu,  mwa  iwo 
akupulumutsidwa,  ndi  mwa  iwo 

akuonongeka;  kwa  ena  pfungo  la  imfa 
ku  imfa  ; 16  koma  kwa  ena  pfungo 
la  moyo  ku  moyo.  Ndipo  azikwanira 
ndani  izi  ? 17  Pakuti  sitikhala 

monga  ambiri’wo,  akuchita  malonda 
nawo  mau  a Mulungu  ; koma  monga 
mwa  choona  mtima,  koma  monga  mwa 
Mulungu  pa  maso  pa  Mulungu,  tila- 
nkhula  mwa  Kristu. 

3Kodi  tirikuyambanso  kudzibvo- 
mereza  tokha  ? kapena  kodi 
tisowa,  monga  ena,  akalata  otibvo- 
merezetsa  kwa  inu,  kapena  ochokera 
kwa  inu  ? 2 Inu  ndinu  kalata  wathu, 

wolembedwa  mu  mitima  yathu,  wo- 
dziwika  ndi  wowerengedwa  ndi  anthu 
onse  ; 3 popeza  mwaonetsedwa  kuti 
muli  kalata  wa  Kristu,  wakumtu- 
mikira  ndi  ife,  wosalembedwa  ndi 
kapezi  iai,  koma  ndi  Mzimu  wa  Mu- 
lungu  wa  moyo  ; wosati  m’magome 
a miyala,  koma  m’magome  a mitima 
ya  thupi.  4 Ndipo  kulimbika  kotere 
kwa  Mulungu  tiri  nako  mwa  Kristu  : 
5 sikuti  tiri  okwanira  pa  ife  tokha, 
kuyesera  kanthu  monga  mochokera 
mwa  ife  tokha  ; kukwanira  kwathu 
kuchokerakwaMulungu  ; 6amenenso 
anatikwaniritsa  ife  tikhale  atumiki  a 
pangano  latsopano  ; si  la  chilembo, 
koma  la  mzimu ; pakuti  chilembo 
chipha,  koma  mzimu  uchititsa  moyo. 

7 Koma  ngati  utumiki  wa  imfa 
wolembedwa  ndi  wolochedwa  m’mi- 
yala,  unakhala  m’ulemerero,  kotero 
kuti  ana  a Israyeli  sanathe  kuya- 
ng’anitsa  pa  nkhope  yache  ya  Mose, 
chifukwa  cha  ulemerero  wa  nkhope 
yache,  umene  unalikuchotsedwa  : 
8 koposa  kotani  nanga  utumiki  wa 
Mzimu  udzakhala  m’ulemerero  ? 
9 Pakuti  ngati  utumiki  wa  chitsutso 
unali  wa  ulemerero,  makamaka  utu- 
miki  wa  chilungamo  uchurukira  mu 
ulemerero  kwambiri.  10  Pakutinso 
chimene  chinachitidwa  cha  ulemerero 
sichinachitidwa  cha  ulemerero  m’me- 
nemo,  chifukwa  cha  ulemerero  wo- 
posa’wo.  11  Pakuti  ngati  chimene 
chirikuchotsedwa  chinakhala  m’ule- 
merero,  makamaka  kwambiri  cho- 
tsala’cho  chiri  m’ulemerero. 

12  Pokhala  nacho  tsono  chiyembe- 
kezo  chotere,  tilankhula  ndi  kukha- 
zikika  mtima  kwakukuru,  13  ndipo 
si  monga  Mose,  amene  anaika  cho- 
phimba  pa  nkhope  yache,  kuti  ana 
a Israyeli  asayang’anitse  pa  chima- 
riziro  cha  chimene  chinalikuchotse- 


dwa  ; 14  koma  mitima  yawo  inaumi- 
tsidwa  ; pakuti  kufikira  lero  lomwe 
lino,  pa  kuwerenga  kwa  pangano 
lakale  chophimba  chomwechi  chi- 
khalabe  chosabvundukuka,  chimene 
chirikuchotsedwa  mwa  Kristu.  15  Ko- 
ma  kufikira  lero,  pamene  awere- 
ngedwa  Mose,  chophimba  chigona 
pa  mtima  pawo.  16  Koma  pamene 
akatembenukira  kwa  Mulungu,  cho- 
phimba’cho  chichotsedwa.  17  Koma 
Ambuye  ndiye  Mzimu’yo ; ndipo 
pamene  pali  Mzimu  wa  Ambuye  pali 
ufulu.  18  Koma  ife  tonse  ndi  nkhope 
yosaphimbika  popenyerera  monga 
mwa  kalirole  ulemerero  wa  Ambuye, 
tisandulika  m’chithunzithunzi  cho- 
mwechi  kuchokera  ku  ulemerero 
kumka  ku  ulemerero,  monga  ngati 
kuchokera  kwa  Ambuye  Mzimu. 

4Chifukwa  chache  popeza  tiri 
nawo  utumiki  umene,  monga 
talandira  chifundo,  sitifoka  ; 2 koma 
takaniza  zobisika  za  manyazi,  osa- 
yendayenda  mochenjerera,  kapena 
kuchita  nawo  mau  a Mulungu  ko- 
nyenga  ; koma  ndi  maonekedwe  a 
choonadi  tidzibvomeretsa  tokha  ku 
chikumbu  mtima  cha  anthu  onse  pa 
maso  pa  Mulungu.  3 Koma  ngati- 
nso  Uthenga  Wabwino  wathu  uphi- 
mbika,  uphimbika  mwa  iwo  akuta- 
yika  ; 4 mwa  ainene  mulungu  wa 

nthawi  yino  ya  pansi  pano  unachi- 
titsa  khungu  maganizo  awo  a osa- 
khulupirira,  kuti  chiwalitsiro  cha 
Uthenga  Wabwino  wa  ulemerero  wa 
Kristu,  amene  ali  chithunzithunzi  cha 
Mulungu,  chisawawalire.  5 Pakuti 
tilalikira  si  za  ife  tokha,  koma  Kristu 
Yesu  Ambuye,  ndi  ife  tokha  akapolo 
anu,  chifukwa  cha  Kristu.  6 Pakuti 
Mulungu  amene  anati,  Kuunika  ku- 
dzawala  kuturuka  mu  mdima,  ndiye 
amene  anawala  m’mitima  yathu  kuti- 
patsa  chiwalitsiro  cha  chidziwitso  cha 
ulemerero  wa  Mulungu  pa  nkhope 
pa  Yesu  Kristu. 

7 Koma  tiri  nacho  chuma  ichi 
m’zotengera  za  dothi,  kuti  ukulu 
woposa  wamphamvu  ukhale  wa  Mu- 
lungu,  wosachokera  kwa  ife  ; 8 ndife 
osautsika  monsemo,  koma  osapsinji- 
ka  ; osinkhasinkha,  koma  osakhala 
kakasi  ; 9 olondeka,  koina  osatayika  ; 
ogwetsedwa,  koma  osaonongeka ; 
10  nthawi  zonse  tirikusenzasenza 
m’thupi  kufa  kwache  kwa  Yesu, 
kuti  moyonso  wa  Yesu  uoneke  m’thupi 

mwathu.  11  Pakuti  ife  amene  tiri 
ndi  moyo  tiperekeka  ku  imfa  nthawi 
zonse,  chifukwacha  Yesu,  kuti  moyo- 
nso  wa  Yesu  uoneke  m’thupi  lathu 
lakufa.  12  Chotero  imfa  ichita  mwa 
ife,  koma  moyo  mwa  inu.  13  Koma 
pokhala  nawo  mzimu  womwewo  wa 
chikhulupiriro,  monga  mwa  cholembe- 
dwa’cho,  ndinakhulupira,  chifukwa 
chache  ndinalankhula  ; ifenso  tikhu- 
lupira,  chifukwa  chache  tilankhula  ; 
14  podziwa  kuti  Iye  amene  anaukitsa 
Ambuye  Yesu  adzaukitsa  ifenso  pa- 
modzi  ndi  Yesu,  nadzatiika’po  pa- 
modzi  ndi  inu.  15  Pakuti  zonsezi 
nza  kwa  inu,  kuti  chisomo’cho,  cho- 
churukitsidwa  mwa  unyinji’wo,  chi- 
churukitsire  chiyamiko  ku  ulemerero 
wa  Mulungu. 

1 6  Chifukwa  chache  sitifoka  ; koma 
ungakhale  umunthu  wathu  wakunja 
ubvunda,  wa  m’kati  mwathu  ukonze- 
dwa  kwatsopano  tsiku  ndi  tsiku. 
17  Pakuti  chisautso  chathu  chope- 
puka  cha  kanthawi  chitichitira  ife 
kulemera  koposa  kwakukuru  ndi 
kosatha  kwa  ulemerero  ; 18  popeza 
sitipenyerera  zinthu  zooneka,  koma 
zinthu  zosaoneka ; pakuti  zinthu 
zooneka  ziri  za  nthawi,  koma  zinthu 
zosaoneka  ziri  zosatha. 

5Pakuti  tidziwa  kuti  ngati  nyu- 
mba  ya  pansi  pano  ya  msasa 
wathu  ipasuka,  tiri  nacho  chimango 
cha  kwa  Mulungu,  ndiyo  nyumba 
yosamangidwa  ndi  manja,  yosatha, 
m’mwamba.  2 Pakutinso  m’menemo 
tibuula,  ndi  kukhumbitsa  kubvekedwa 
ndi  chokhalamo  chathu  chochokera 
kumwamba  ; 3 ngatitu  pobvekedwa 
sitidzapezedwa  amariseche.  4 Pa- 
kutinso  ife  okhala  mu  msasa’wu  ti- 
buula,  pothodwa ; si  kunena  kuti 
tifuna  kubvulidwa,  koma  kubve- 
kedwa,  kuti  cha  imfa’cho  chimezedwe 
ndi  moyo.  5 Ndipo  wotikonzera  ife 
ichi  chimene,  ndiye  Mulungu,  amene 
anatipatsa  ife  chikole  cha  Mzimu. 
6 Pokhala  nako  kulimbika  mtima 
nthawi  zonse  tsono,  ndipo  podziwa 
kuti  pamene  tiri  kwathu  m’thupi, 
sitiri  kwa  Ambuye  7 (pakuti  tiyenda- 
yenda  mwa  chikhulupiriro  si  mwa 
chionekedwe)  ; 8 koma  tilimbika 

mtima,  ndipo  tikondwera  makamaka 
kusakhala  m’thupi,  ndi  kukhala  kwa- 
thu  kwa  Ambuye.  9 Chifukwa  cha- 
chenso  tifunitsitsa,  kapena  kwathu 
kapena  kwina,  kukhala  akumkondwe- 


retsa  Iye.  10  Pakuti  ife  tonse  ti- 
yenera  kuonetsedwa  ku  mpando  wa 
kuweruza  wa  Kristu,  kuti  yense 
alandire  zochitika  m’thupi,  monga 
momwe  anachita,  kapena  chabwino 
kapena  choipa. 

11  Podziwa  tsono  kuopsa  kwa 
Ambuye,  tikopa  anthu,  koma  tione- 
tsedwa  kwa  Mulungu ; ndipo  ndi- 
yembekezanso  kuti  tionetsedwa  m’zi- 
kumbu  mtima  zanu.  12  Sitidzibvo- 
meretsanso  ife  tokha  kwa  inu,  koma 
tikupatsani  inu  chifukwa  cha  kudzi- 
tamandira  pa  ife,  kuti  mukakhale 
nako  kanthu  kakutsutsana  nawo  iwo 
akudzitamandira  pooneka  pokha, 
osati  mu  mtima.  13  Pakuti  ngati 
tiri  oyaruka,  titero  kwa  Mulungu ; 
ngati  tiri  a nzeru  zathu,  titero  kwa 
inu.  14  Pakuti  chikondi  cha  Kristu 
chitikakamiza ; popeza  taweruza 
chotero,  kuti  mmodzi  adafera  onse, 
chifukwa  chache  onse  adafa ; 15  ndipo 
adafera  onse,  kuti  iwo  akukhala  ndi 
moyo  asakhalenso  ndi  moyo  kwa  iwo 
okha,  koma  kwa  Iye  amene  adawa- 
fera  iwo,  nauka.  16  Kotero  kuti  ife 
sitidziwanso  munthu  tsopano  monga 
mwa  thupi  ; ndipo  ngati  tazindikira 
Kristu  monga  mwa  thupi,  koma 
tsopano  sitimzindikiranso  motero. 

17  Chifukwa  chache  ngati  munthu 
ali  yense  ali  mwa  Kristu  ali  wolenge- 
dwa  watsopano  ; zinthu  zakale  za- 
pita,  taonani,  zakhala  zatsopano. 

18  Koma  zinthu  zonse  zichokera  kwa 
Mulungu  amene  anatiyanjanitsa  kwa 
Iye  yekha  mwa  Kristu,  natipatsa 
utumiki  wa  chiyanjanitso  ; 19  ndiko 
kunena  kuti  Mulungu  anali  mwa 
Kristu,  alinkuyanjanitsa  dziko  la 
pansi  kwa  Iye  yekha,  osawawerengera 
zolakwa  zawo  ; ndipo  anaikiza  kwa 
ife  mau  a chiyanjanitso. 

20  Chifukwa  chache  tiri  atumiki 
m’malo  mwa  Kristu,  monga  ngati 
Mulungu  alikudandaulira  mwa  ife ; 
tiumirira  inu  m’malo  mwa  Kristu,  ya- 
njanitsidwani  ndi  Mulungu.  21  Ame- 
neyo  sanadziwa  uchimo  anamyesera 
uchimo  m’malo  mwathu  ; kuti  ife 
tikhale  chilungamo  cha  Mulungu 
mwa  Iye. 

6Ndipo  ochita  naye  pamodzi  ti- 
dandauliranso  kuti  musalandire 
chisomo  cha  Mulungu  kwa  chabe  inu, 
2 (pakuti  anena, 

M’nyengo  yolandiridwa  ndina- 
mva  iwe, 

Ndipo  m’tsiku  la  chipulumutso 
ndinakuthandiza  ; 

taonani,  tsopano  ndiyo  nyengo  ya- 
bwino  yolandiridwa,  taonani,  tsopano 
ndilo  tsiku  la  chipulumutso)  ; 3 osa- 
patsa  chokhumudwitsa  konse  m’chi- 
nthu  chiri  chonse,  kuti  utumiki’wo 
usanenezedwe  ; 4 koma  m’zonse  tidzi- 
tsimikizira  ife  tokha  monga  atumiki 
a Mulungu,  m’kupirira  kwambiri, 
m’zisautso,  m’zikakamizo,  m’zopsi- 
nja,  5 m’mikwingwirima,  m’ndende, 
m’mapokoso,  m’mabvutitso,  m’madi- 
kiro,  m’masalo  a chakudya  ; 6 m’ma- 
yeredwe,  m’chidziwitso,  m’chilelcere- 
ro,  m’kukoma  mtima,  mwa  Mzimu 
Woyera,  m’chikondi  chosanyenga  ; 

7 m’mau  a choonadi,  mu  mphamvu  ya 
Mulungu ; mwa  chamuna  cha  chi- 
lungamo  ku  lamanja  ndi  ku  lamanzere 

8 mwa  ulemerero,  mwa  mnyozo,  mwa 

mbiri  yoipa  ndi  mbiri  yabwino  ; 
monga  osocheretsa,  angakhale  ali 
oona ; 9 monga  osadziwika,  anga- 

khale  adziwika  bwino  ; monga  ali- 
nkufa,  ndipo  taonani  tiri  ndi  moyo  ; 
monga  olangika,  ndipo  osaphedwa  ; 
10  monga  akumva  chisoni,  koma  aku- 
kondwera  nthawi  zonse  ; monga 
aumphawi,  koma  akulemeretsa 
ambiri  ; monga  okhala  opanda  ka- 
nthu,  ndipo  akhala  nazo  zinthu 
zonse. 

11  M’kamwa  mwathu  motseguka 
kwa  inu  aKorinto,  mtima  wathu  wa- 
kulitsidwa.  12  Simupsinjika  mwa 
ife,  koma  mupsinjika  mu  mtima  mwa- 
nu.  13  Ndipo  kukhale  chibwezero 
chomwechi  (ndinena  monga  ndi  ana 
anga)  mukulitsidwe  inunso.  14  Mu- 
sakhale  omangidwa  m’goli  ndi 
osakhulupira  osiyana ; pakuti  chi- 
lungamo  chigawana  bwanji  ndi  cho- 
salungama  ? Kapena  kuunika  ku- 
yanjana  bwanji  ndi  mdima  ? 15Ndi- 
po  Kristu  abvomerezana  bwanji  ndi 
Beliyali  ? Kapena  wokhulupira  ali 
nalo  gawo  lanji  pamodzi  ndi  wosa- 
khulupira  ? 16  Ndipo  chiphatikizo 

chache  nchanji  ndi  kachisi  wa  Mu- 
lungu  ndi  wa  mafano  ? Pakuti  ife 
ndife  kachisi  wa  Mulungu  wa  Moyo  ; 
monga  Mulungu  anati,  Ndidzakhalitsa 
mwa  iwo,  ndipo  ndidzayendayenda 
mwa  iwo  ; ndipo  ndidzakhala  Mulu- 
ngu  wawo,  ndi  iwo  adzakhala  anthu 
anga.  17  Chifukwa  chache, 

Turukani  pakati  pawo,  ndipo 
patukani,  ati  Ambuye, 


6.3—7.11 


Ndipo  musakhudza  kanthu  kosa- 
konzeka  ; 

Ndipo  Ine  ndidzalandira  inu, 
18  Ndipo  ndidzakhala  kwa  inu 
Atate, 

Ndi  inu  mudzakhala  kwa  Ine 
ana  amuna  ndi  akazi, 
anena  Ambuye  Wamphamvuyonse. 

7Pokhala  nawo  tsono  malonjeza- 
no  amenewa,  okondedwa,  tidzi- 
konzere  tokha  kuleka  chodetsa  chonse 
cha  thupi  ndi  cha  mzimu,  ndi  kutsiriza 
chiyero  m’kuopa  Mulungu. 

2 Tipatseni  malo  ; sitinamchitira 
munthu  chosalungama,  sitinaipsa 
munthu,  sitinachenjerera  munthu. 
3 Sindinena  ichi  kuti  ndikutsutseni : 
pakuti  ndanena  kale  kuti  muli  mu 
mitima  yathu,  kuti  tife  limodzi  ndi 
kukhala  ndi  moyo  limodzi.  4 Ndili- 
mbika  mtima  kwambiri  pakunena 
nanu,  kudzitamandira  kwanga  chifu- 
kwa  cha  inu  nkwakukuru  ; ndidza- 
zidwa  nacho  chitonthozo,  ndisefukira 
nacho  chimwemwe  m’chisautso  chathu 
chonse. 

5 Pakutinso  pakudza  ife  m’Make- 
doniya  thupi  lathu  linalibe  mpumulo, 
koma  tinasautsidwa  ife  monsemo ; 
kunja’ko  zolimbana,  m’kati’mo  ma- 
ntha.  6 Koma  Iye  amene  atonthoza 
odzichepetsa,  ndiye  Mulungu,  ana- 
titonthoza  ife  ndi  kufika  kwache  kwa 
Tito  ; 7 koma  si  ndi  kufika  kwache 
kokha,  komanso  ndi  chitonthozo  chi- 
mene  anatonthozedwa  nacho  mwa  inu, 
pamene  anatiuza  ife  kukhumbitsa 
kwanu,  kulira  kwanu,  changu  chanu 
cha  kwa  ine  ; kotero  kuti  ndinako- 
ndwera  koposa.  8 Kuti  ngakhale 
ndakumvetsani  chisoni  ndi  kalata 
uja,  sindiwawa’po  mtima,  ndinga- 
khale  ndinawawa  mtima ; pakuti 
ndiona  kuti  kalata  uja  anakumvetsani 
chisoni,  ngakhale  kwa  nthawi  yokha. 

9  Tsopano  ndikondwera,  si  kuti  mwa- 
ngomvedwa  chisoni,  koma  kuti  mwa- 
mvetsedwa  chisoni  ku  kutembenu- 
ka  mtima ; pakuti  munamvetsedwa 
chisoni  cha  kwa  Mulungu,  kuti  tisa- 
kusowetseni  m’kanthu  kali  konse. 
10  Pakuti  chisoni  cha  kwa  Mulungu 
chitembenuzira  mtima  ku  chipulu- 
mutso,  chosamvetsanso  chisoni  ; ko- 
ma  chisoni  cha  dziko  la  pansi  chichita 
imfa.  11  Pakuti,  taonani,  ichi  cho- 
mwe,  chakuti  mudamvetsedwa  chi- 
soni  cha  kwa  Mulungu,  khama  lali- 
kuru  lanji  chidalichita  mwa  inu, 


7. 12—8.  24 

komanso  chodzikonza,  komanso 
mkwiyo,  komanso  mantha,  komanso 
kukhumbitsa,  komanso  changu,  ko- 
manso  kubwezera  chilango  I M’zonse 
munadzitsimikizira  nokha  kuti  muli 
oyera  mtima  m’menemo.  12  Chi- 
fukwa  chache  ndingakhale  ndale- 
mbera  kwa  inu,  sindinachita  chi- 
fukwa  cha  iye  amene  anachita  choipa, 
kapena  chifukwa  cha  iye  amene  ana- 
chitidwa  choipa,  koma  kuti  khama 
lanu  la  kwa  ife  lionetsedwe  kwa  inu 
pa  maso  pa  Mulungu.  13  Chifukwa 
cha  ichi  tatonthozedwa  ; ndipo  m’chi- 
tonthozo  chathu  tinakondwera  koposa 
ndithu  pa  chimwemwe  cha  Tito,  kuti 
mzimu  wache  unatsitsimutsidwa  ndi 
inu  nonse.  14  Pakuti  ngati  ndadzi- 
tamandira  nako  kanthu  kwa  iye  chi- 
fukwa  cha  inu,  sindinamvetsedwa 
manyazi ; koma  monga  tinalankhula 
zonse  ndi  inu  m’choonadi,  koteronso 
kudzitamandira  kwathu  kumene  kwa 
Tito,  kunakhala  choonadi.  15  Ndipo 
chikondi  cheni  cheni  chache  chichu- 
rukira  koposa  kwa  inu,  pokumbukira 
kumvera  kwanu  kwa  inu  nonse,  kuti 
munamlandira  iye  ndi  mantha  ndi 
kunthunthumira.  16  Ndikondwera 
kuti  m’zonse  ndilimbika  mtima  za 
inu. 

8Ndipo  tikudziwitsani,  abale,  chi- 
somo  cha  Mulungu  chopatsika 
mwa  mipingo  ya  ku  Makedoniya, 
2 kuti  m’chitsimikizo  chachikuru  cha 
chisautso,  kuchurukitsa  kwa  chimwe- 
mwe  chawo,  ndi  kusauka  kwawo 
kweni  kweni  zidachurukira  ku  cho- 
lemera  cha  kuolowa  mtima  kwawo. 
3 Pakuti  monga  mwa  mphamvu  yawo, 
ndichita’po  umboni,  inde  koposa 
mphamvu  yawo,  4 anachita  eni  ache, 
natiumiriza  ndi  kutidandaulira  za 
chisomo’cho,  ndi  za  chiyanjano  cha 
utumiki  wa  kwa  oyera  mtima  ; 5 ndi- 
po,  si  monga  tidayembekeza  ; koma 
anayamba  kudzipereka  okha  kwa 
Ambuye,  ndi  kwa  ife  mwa  chifuniro 
cha  Mulungu.  6 Kotero  kuti  tina- 
dandaulira  Tito,  kuti  monga  anayamba 
kale,  chomwechonso  atsirize  kwa  inu 
chisomo  ichinso.  7 Koma  monga 
muchurukira  m’zonse,  m’chikhulu- 
piriro,  ndi  m’mau,  ndi  m’chidziwitso, 
ndi  m’khama  lonse,  ndi  m’chikondi 
chanu  cha  kwa  ife,  churukaninso 
m’chisomo  ichi.  8 Sindinena  ichi 
monga  kulamulira,  koma  kuyesa  mwa 
khama  la  ena  choonadi  cha  chikondi 


chanunso.  9 Pakuti  mudziwa  chi- 
somo  cha  Ambuye  wathu  Yesu  Kristu, 
kuti,  chifukwa  cha  inu  anakhala 
wosauka,  angakhale  anali  wolemera, 
kuti  inu  ndi  kusauka  kwache  muka- 
khale  olemera.  10  Ndipo  m’menemo 
ndichula  choyesa  ine ; pakuti  chi- 
mene  chipindulira  inu,  amene  muna- 
yamba  kale  chaka  chapita’chi  si  ku- 
chita  kokha,  komanso  kufunira. 

1 1 Koma  tsopano  tsirizani  kuchita’ku ; 
kuti  monga  kunali  chibvomerezo  cha 
kufunira,  koteronso  kukhale  kutsiri- 
za  kwache  m’chimene  muli  nacho. 

12  Pakuti  ngati  chibvomerezo’cho 
chiri  pomwepo,  munthu  alandiridwa 
monga  momwe  ali  nacho,  si  monga 
chimsowa.  13  Pakuti  sinditero  kuti 
ena  akamasuke,  ndi  inu  musautsidwe  ; 
14  koma  mwa  kulingana  kuchuruka 
kwanu  kukwanire  kusowa  kwawo 
nthawi  ya  makono  ano,  kutinso 
kuchuruka  kwawo  kukwanire  ku- 
sowa  kwanu.  15  Kuti  pakhale  chi- 
lingano  ; monga  kwalembedwa,  Wo- 
sonkhetsa  chambiri  sichinamtsalira  ; 
ndi  iye  wosonkhetsa  pang’ono  sichi- 
namsowa. 

16  Koma  ayamikike  Mulungu,  wa- 
kupatsa  khama  lomweli  la  kwa  inu 
mu  mtima  wa  Tito.  17  Pakutitu  ana- 
landira  kudandaulira  kwathu  ; koma 
pokhala  nalo  khama  loposa,  anaturu- 
kira  kunka  kwa  inu  mwini  wache. 
18  Ndipo  tatuma  pamodzi  naye  mba- 
le’yo,  amene  kusimba  kwache 
m’Uthenga  Wabwino  kuli  m’mipingo 
yonse  ; 1 9 ndipo  si  ichi  chokha,  ko- 
manso  anasankhika  ndi  mipingo, 
apite  limodzi  ndi  ife  m’chisomo  ichi, 
chimene  tichitumikira  ife,  kwa  ule- 
merero  wa  Ambuye,  ndi  kuonetsa  chi- 
bvomerezo  chathu  ; 20  ndi  kupewa 

ichi  kuti  wina  angatichule  za  kuchuru- 
kira  kumene  tikutumikira  ; 21  pakuti 
cikonzeratu  zinthu  zokoma,  si  pa 
maso  pa  Ambuye  pokha,  komanso  pa 
maso  pa  anthu.  22  Ndipo  tinatumiza 
mbale  wathu  awaperekeze  iwo,  amene 
tamtsimikizira  kawiri  kawiri  ali  wa 
khama  m’zinthu  zambiri,  koma  tso- 
pano  wa  khama  loposatu  ndi  kuli- 
mbika  kwakukuru  kumene  ali  nako 
kwa  inu.  23  Nanga  za  Tito,  ali  wo- 
yanjana  wanga  ndi  wochita  nane  wa 
kwa  inu  ; nanga  abale  athu,  ali  atu- 
mwi  a mipingo,  ali  ulemerero  wa 
Kristu.  24  Chifukwa  chache  muwa- 
tsimikizire  iwo  chitsimikizo  cha  chi- 

9. 1—10. 13 


kondi  chanu,  ndi  cha  kudzitamandira 
kwathu  pa  inu  pa  maso  pa  mipingo. 

9Pakutitu  za  utumiki  wa  kwa 
oyera  mtima  sikufunika  kwa  ine 
kulembera  inu ; 2 pakuti  ndidziwa 

chibvomerezo  chanu  chimene  ndi- 
dzitamandira  nacho  chifukwa  cha 
inu  ndi  aMakedoniya,  kuti  Akaya 
anakonzekeratu  chitapita  chaka  ; ndi 
changu  chanu  chinautsa  ochuruka- 
'wo.  3 Koma  ndatuma  abale  kuti 
kudzitamandira  kwathu  kwa  pa  inu 
kusakhale  kopanda  pache  m’menemo  ; 
kuti,  monga  ndinanena,  mukakhale 
okonzekeratu ; 4 kuti  kapena  aka~ 
ndiperekeze  a ku  Makedoniya  nadza- 
kupezani  inu  osakonzeka,  ife  (kuti 
tisanene  inu)  tingachititsidwe  manyazi 
m’kulimbika  kumene.  5 Chifukwa 
chache  ndinayesa  kuti  kufunika  ku- 
pempha  abale  kuti  atsogole  afike  kwa 
inu,  nakonzeretu  dalitso  lanu  lolonje- 
zeka  kale,  kuti  chikhale  chokonzeka 
chomwechi,  monga  ngati  mdalitso, 
ndipo  si  monga  mwa  kuumiriza. 

6 Koma  nditi  ichi,  kuti  iye  wakufesa 
mouma  manja,  mouma  manjanso 
adzatuta.  Ndipo  iye  wakufesa  mo- 
olowa  manja,  moolowa  manjanso 
adzatuta.  7 Yense  achite  monga  ana- 
tsimikiza  mtima,  si  mwa  chisoni 
kapena  mokakamiza,  pakuti  Mulungu 
akonda  wopereka  mokondwerera. 
8 Ndipo  Mulungu  akhoza  kuchuru- 
kitsira  chisomo  chonse  kwa  inu  ; 
kuti  inu,  pokhala  nacho  chikwaniro 
c onse  m’zinthu  zonse,  nthawi  zonse, 
mukachurukire  ku  nchito  yonse  ya- 
bwino  ; 9 monga  kwalembedwa  ; 

Anabalalitsa,  anapatsa  kwa 
osauka  ; 

Chilungamo  chache  chikhala 
ku  nthawi  yonse. 

10  Ndipo  iye  wopatsa  mbeu  kwa  wo- 
fesa,  ndi  mkate  ukhale  chakudya, 
adzapatsa  ndi  kuchurukitsa  mbeu 
yanu  yofesa,  nadzaonjeza’po  pa  zipatso 
za  chilungamo  chanu  ; 11  polemere- 
tsedwa  inu  m’zonse  ku  kuolowa 
manja  konse,  kumene  kuchita  mwa 
ife  chiyamiko  cha  kwa  Mulungu. 
12  Pakuti  utumiki  wa  kutumikira 
kumene  sudzaza  zosowa  za  oyera 
mtima  zokha,  koma  uchurukiranso 
kwa  Mulungu  mwa  mayamiko  ambiri  ; 
1 3 popeza  kut.i  mwa  kuyesa  kwa  utu- 
miki  umene  alemekeza  Mulungu  pa 
kugonja  kwa  chibvomerezo  chanu  ku 
Uthenga  Wabwino  wa  Kristu,  ndi 


kwa  kuolowa  manja  kwa  chigawano 
chanu  kv/a  iwo  ndi  kwa  onse  ; 14  ndi- 
po  iwo,  ndi  pempherero  lawo  la  kwa 
inu,  akhumbitsa  inu,  chifukwa  cha 
chisomo  choposa  cha  Mulungu  pa  inu. 
15  Ayamikike  Mulungu  chifukwa  cha 
mphatso  yache  yache  yosatheka  kune- 
neka. 

1 Koma  ine  ndekha  Paulo,  ndi- 

I dandaulira  inu  mwa  kufatsa 

ndi  ulere  wa  Kristu,  ine  amene  pa 
maso  panu  ndikhala  wodzichepetsa 
pakati  pa  inu,  koma  pokhala  kwina 
ine  ndilimbika  mtima  kwa  inu  ; 

2 koma  ndipempha  kuti  pokhala 
ndiri  pomwepo,  ndisalimbike  mtima 
ndi  kulimbika  kumene  ndiyesa  kuli- 
mbika  nako  pa  ena,  amene  atiyesera 
ife  monga  ngati  tirikuyendayenda 
monga  mwa  thupi.  3 Pakuti  paku- 
yendayenda  m’thupi,  sitichita  nkhondo 
monga  mwa  thupi,  4 (pakuti  zida 
za  nkhondo  yathu  siziri  za  thupi, 

5 koma  za  mphamvu  mwa  Mulungu 
zakupasula  malinga)  ; ndi  kugwetsa 
matsutsano,  ndi  chokwezeka  chonse 
chimene  chidzikweza  pokana  chidzi- 
witso  cha  Mulungu,  ndi  kugonjetsa 
ganizo  lonse  ku  kumvera  kwa  Kristu  ; 

6 ndi  kukhala  okonzeka  kubwezera 
chilango  kusamvera  konse,  pamene 
kumvera  kwanu  kudzakwaniridwa. 

7 Kodi  mupenyera  zopenyeka  pa 
maso  ? Ngati  wina  alimbika  mwa 
yekha  kuti  ali  wa  Kristu,  ayesere 
ichinso  mwa  iye  yekha,  kuti  monga 
iye  ali  wa  Kristu,  koteronso  ife. 

8 Pakuti  ndingakhale  ndikadzita- 
mandira  kanthu  kochurukira  za  ula- 
muliro  (umene  anatipatsa  Ambuye 
ku  kumangirira,  ndipo  si  ku  kugwe- 
tsera  kwanu),  sindidzanyazitsidwa ; 

9 kuti  ndisaoneke  monga  ngati  kuku- 
opsani  mwa  akalata’wo.  10  Pakuti, 
akalatatu,  ati,  ndiwo  olemera,  ndi 
amphamvu  ; koma  maonekedwe  a 
thupi  lache  ngofoka,  ndi  mau  ache 
nga  chabe.  11  Wotereyo  ayese  ichi 
kuti  monga  tiri  ife  ndi  mau 
mwa  akalata,  pokhala  palibe  ife,  tiri 
oterenso  m’machitidwe  pokhala  tiri 
pomwepo.  12  Pakuti  sitilimba  mtima 
kudziwerenga,  kapena  kudzilinganiza 
tokha  ndi  ena  a iwo  amene 
adzibvomeretsa  okha ; koma  iwowa, 
podziyesera  okha  ndi  iwo  okha,  ndi 
kudzilinganiza  okha  ndi  iwo  okha, 
alibe  nzeru.  13  Koma  ife  sitidzadzi- 
tamandira  popitirira  muyeso,  koma 

monga  mwa  muyeso  wa  chilekezero 
chimene  Mulungu  anatigawira  muye- 
so,  kufikira  ngakhale  kwa  inunso. 
14  Pakuti  sitinyanyampiradi  tokha, 
monga  ngati  sitinafikira  kwa  inu ; 
pakuti  tinadza  kufikira  inunso,  mu 
Uthenga  Wabwino  wa  Kristu  : 1 5 osa- 
dzitamandira  popitirira  muyeso  mwa 
machititso  a ena ; koma  tiri 
nacho  chiyembekezo  kuti  pakukula 
chikhulupiriro  chanu,  tidzakulitsidwa 
mwa  inu  monga  mwa  chilekezero 
chathu  kwa  kuchurukira,  16  kuka- 
lalikira  Uthenga  Wabwino  m’tsogolo 
mwache  mwa  inu,  sikudzitamandira 
mwa  chilekezero  cha  wina,  ndi  zinthu 
zokonzeka  kale.  17  Koma  iye  wodzi- 
tamandira  adzitamandire  mwa  Ambu- 
ye  ; 18  pakuti  si  iye  amene  adzitama 
yekha,  koma  iye  amene  Ambuye 
amtama  ali  wobvomerezeka. 

•j  “1  Mwenzi  mutandilola  pang’ono 
I I ndi  chopusa’chol  Komanso  mu- 
ndilole.  2 Pakuti  ndichita  nsanje  pa 
inu  ndi  nsanje  ya  Mulungu  ; pa- 
kuti  ndinakupalitsani  ubwenzi  mwa- 
muna  mmodzi,  kuti  ndikalangize  inu 
ngati  namwali  woyera  mtima  kwa 
Kristu.  3 Koma  ndiopa,  kuti  pena, 
monga  njoka  inanyenga  Heva  ndi 
kuchenjerera  kwache,  maganizo  anu 
angaipsidwe  kusiyana  nako  kuona 
mtima  ndi  kuyera  mtima  ziri  kwa 
Kristu.  4 Pakutitu  ngati  iye  wa- 
kudza  alalikira  Yesu  wina,  amene  ife 
sitinalalikira,  kapena  ngati  mulandi- 
ra  mzimu  wa  mtundu  wina,  ume- 
ne  simunalandira,  kapena  Uthenga 
Wabwino  wa  mtundu  wina  umene 
simunalandira,  mulolana  naye  bwino 
lomwe.  5 Pakuti  ndiyesa  kuti  si- 
ndinaperewera  konse  ndi  atumwi 
oposatu.  6 Ndipo  ndingakhale  ndiri 
wosaphunzira  m’manenedwe,  koma 
sinditero  m’chidziwitso,  koma  m’zonse 
tachionetsa  kwa  inu  mwa  anthu  onse. 

7 Kodi  ndachimwa  podzichepetsa 
ndekha,  kuti  inu  mukakwezedwe, 
popeza  ndinalalikira  kwa  inu  Uthenga 
Wabwino  wa  Mulungu  mwaufulu  ? 

8 Ndinalanda  za  mipingo  yina,  ndi 
kulandira  kwa  iwo  kulipira  kuti  ndi- 
katumikire  inu  ; 9 ndipo  pakukhala 
nanu,  ndi  kusowa,  sindinasaukitsa 
munthu  ali  yense  ; pakuti  abale  aku- 
chokera  ku  Makedoniya,  anakwani- 
ritsa  kusowa  kwanga  ; ndipo  m’zonse 
ndinachenjera  ndekha,  ndisalemetse 
inu,  ndipo  ndidzachenjera’po.  10  Cho- 


onadi  cha  Kristu  chiri  mwa  ine, 
kuti  kudzitamandira  kumene  siku- 
dzaletsedwa  kwa  ine  mu  mbali  za 
Akaya.  11  Chifukwaninji  ? Chifu- 
kwa  sindikonda  inu  kodi  ? Adzi- 
wa  Mulungu.  1 2 Koma  chimene 
ndichita,  ndidzachitanso,  kuti  ndika- 
wadulire  chifukwa  iwo  akufuna  chifu- 
kwa ; kuti  m’mene  adzitamandira- 
’mo,  apezedwe  monganso  ife.  13  Pa- 
kuti  otere  ali  atumwi  onyenga,  ochita 
ochenjerera,  odzionetsa  ngati  atumwi 
a Kristu.  14  Ndipo  kulibe  kudabwa  ; 
pakuti  Satana  yemwe  adzionetsa 
ngati  mngelo  wa  kuunika.  15  Chi- 
fukwa  chache  sikuli  kanthu  kwakuku- 
ru  ngatinso  atumiki  ache  adzionetsa 
monga  atumiki  a chilungamo  ; amene 
chimariziro  chawo  chidzakhala  monga 
nchito  zawo. 

16  Ndinenanso,  Munthu  asandiyese 
wopanda  nzeru  ; koma  ngati  mutero, 
mundilandirenso  ine  monga  wopanda 
nzeru,  kuti  inenso  ndidzitamandire 
pang’ono.  17  Chimene  ndilankhula 
sindilankhula  monga  mwa  Ambuye, 
koma  monga  wopanda  nzeru,  m’kuli- 
mbika  kumene  kwa  kudzitamandira. 
18  Popeza  ambiri  adzitamandira  mo- 
nga  mwa  thupi,  inenso  ndidzadzi- 
tamandira.  1 9 Pakuti  mulolana  nawo 
opanda  nzeru  mokondwera,  pokhala 
anzeru  inu  nokha.  20  Pakuti 
mulola  ngati  wina  akuyesani  inu 
akapolo,  ngati  wina  alikwira  inu, 
ngati  wina  alanda  zanu,  ngati  wina 
adzikuza,  ngati  wina  akupandani  pa 
nkhope.  21  Ndinena  monga  mwa 
kunyoza,  monga  ngati  tinakhala 
ofoka.  Koma  m’mene  wina  alimbika 
mtima’mo  (ndinena  mopanda  nzeru) 
momwemo  ndilimbika  mtima  inenso. 

22  Kodi  ali  aHebri  ? Inenso.  Kodi 
ali  alsrayeli  ? Inenso.  Kodi  ali 
mbeu  ya  Abrahamu  ? Inenso. 

23  Kodi  ali  atumiki  a Kristu  ? (ndi- 

lankhula  monga  moyaruka),  maka- 
maka  ine  ; m’zibvutitso  mochurukira, 
m’ndende  mochurukira,  m’mikwi- 
ngwirima  mosawerengeka,  mu  imfa 
kawiri  kawiri.  24  Kwa  aYuda 
ndinalandira  kasanu  mikwingwirima 
makumi  anai  kuperewera  umodzi. 
25  Katatu  ndinamenyedwa  ndi  ndodo, 
kamodzi  ndinaponyedwa  miyala,  ka- 
tatu  ndinatayika  posweka  chombo, 
ndinakhala  m’kuya  tsi.ku  limodzi 
usana  ndi  usiku ; 26  pa  ulendo 

kawiri  kawiri,  moopsya  mwache 

mwa  mitsinje,  moopsya  mwache  mwa 
olanda,  moopsya  modzera  kwa 
mtundu  wanga,  moopsya  modzera 
kwa  amitundu,  moopsya  m’mudzi, 
moopsya  m’chipululu,  moopsya  m’nya- 
nja,  moopsya  mwa  abale  onyenga ; 
27  m’chibvutitso  ndi  m’cholemetsa, 
m’madikiro  kawiri  kawiri,  m’njala 
ndi  ludzu,  m’masalo  a chakudya 
kawiri  kawiri,  m’chisanu  ndi  umari- 
seche.  28  Popanda  za  kunja’zo  pali 
chondisindikiza  tsiku  ndi  tsiku,  chila- 
badiro  cha  mipingo  yonse.  29  Afoka 
ndaniwosafokainenso?  Akhumudwi- 
tsidwa  ndani,  wosatenthanso  ine  ? 
30  Ngati  ndiyenera  kudzitamandira, 
ndidzadzitamandira  ndi  za  kufoka  kwa- 
nga.  31  Mulungu  Atate  wa  Ambuye 
Yesu,  Iye  amene  alemekezeka  ku 
nthawi  yonse,  adziwa  kuti  sindinama. 
32  M’Damasiko  kazembe  wa  Mfumu 
Areta  analindizitsa  mudzi  wa  aDa- 
masiko  kuti  andigwire  ine ; 33  ndipo 
mwa  zenera,  mu  mtanga,  anandi- 
tsitsa  pa  khoma,  ndipo  ndinapulumu- 
ka  m’manja  mwache. 

1 O Ndiyenera  kudzitamandira,  ku- 
I ^ ngakhale  sikupindulika  ; koma 
ndidzadza  ku  masomphenya  ndi  ma- 
bvumbulutso  a Ambuye.  2 Ndidzi- 
wa  munthu  m’Kristu,  zitapita  zaka 
khumi  ndi  zinai  (ngati  m’thupi, 
sindidziwa ; ngati  kunja  kwa  thupi, 
sindidziwa ; adziwa  Mulungu),  ana- 
kwatulidwa  wotereyo  kunka  naye 
kumwamba  kwachitatu.  3 Ndipo 
ndidziwa  munthu  wotereyo  (ngati 
m’thupi,  ngati  wopanda  thupi,  sindi- 
dziwa ; adziwa  Mulungu),  4 kuti 
anakwatulidwa  kunka  ku  Paradaiso, 
namva  maneno  osatheka  kuneneka, 
amene  saloleka  kwa  munthu  kula- 
nkhula.  5 Chifukwa  cha  wotereyo 
ndidzadzitamandira  ; koma  chifukwa 
cha  ine  ndekha  sindidzadzitamandi- 
ra,  koma  m’zofoka  zanga.  6 Pakuti 
ngati  ndikafuna  kudzitamandira,  si- 
ndidzakhala  wopanda  nzeru  ; pakuti 
ndidzanena  choonadi  ; koma  ndileka, 
kuti  wina  angandiwerengere  ine  ko- 
posa  kumene  andiona  ine,  kapena 
amva  za  ine.  7 Ndipo  kuti  ndinga- 
kwezeke  koposa,  chifukwa  cha  ulculu 
woposa  wa  mabvumbulutso,  kuna- 
patsidwa  kwa  ine  munga  m’thupi, 
ndiye  mngelo  wa  Satana  kuti  anditu- 
ndudze,  kuti  ndingakwezeke  koposa. 
8 Za  ichi  ndinapemphera  Ambuye 
katatu  kuti  chichoke  kwa  ine.  9 Ndi- 


po  ananena  kwa  ine,  Chisomo  cha- 
nga  chikukwanira ; pakuti  mphamvu 
yanga  ithedwa  m’ufoko.  Chifukwa 
chache  makamaka  ndidzadzi  tamandira 
mokondweratu  m’maufoko  anga,  kuti 
mphamvu  ya  Kristu  ikhale  pa  ine. 
10  Chifukwa  chache  ndisangalala 
m’maufoko,  m’ziwawa,  m’zikakamizo, 
m’mazunzo,  m’zipsinjiko,  chifukwa 
cha  Kristu  ; pakuti  pamene  ndifoka, 
pamenepo  ndiri  wa  mphamvu. 

11  Ndakhala  wopanda  nzeru,  mwa- 
ndichititsa  kutero  ; pakuti  inu  mu- 
nayenera  kundibvomereza ; pakuti 
sindiperewera  ndi  atumwi  oposatu 
m’kanthu  konse,  ndingakhale  ndiri 
chabe.  12  Zizindikilotu  za  mtumwi 
zinachitika  pakati  pa  inu,  m’chipiriro 
chonse,  ndi  zizindikilo,  ndi  zoziswa,  ndi 
zamphamvu.  13  Pakuti  kuli  chiani 
chimene  munachepetsedwa  nacho  ndi 
mipingo  yotsala  yina,  ngati  si  ichi 
kuti  ine  ndekha  sindinasaukitsa  inu  ? 
Ndikhululukireni  choipa  ichi.  14  Ta- 
onani,  nthawi  yachitatu  iyi  ndapukwa 
ine  kudza  kwa.  inu,  ndipo  sindidza- 
kusaukitsani  ; pakuti  sindifuna  zanu, 
koma  inu ; pakuti  ana  sayenera 
kuunjikira  atate  ndi  amai,  koma  atate 
ndi  amai  kuunjikira  ana.  15  Ndipo 
ndidzapereka  ndi  kuperekedwa  konse 
chifukwa  cha  miyoyo  yanu  moko- 
ndweratu.  Ngati  ndikonda  inu  ko- 
churuka  koposa,  kodi  ndikondedwa 
kochepa  ? 16  Koma  kukhale  kotero  ; 

ine  sindinalemetsa  inu  ; koma  po- 
khala  wochenjera  ine,  ndinakugwira- 
ni  ndi  chinyengo.  17  Kodi  wina 
wa  iwo  ndinawatuma  kwa  inu, 
ndinakuchenjererani  naye  kodi  ? 
Ndinadandaulira  Tito,  ndipo  ndina- 
tuma  mbale’yo  naye.  18  Kodi  Tito 
anakuchenjererani  kanthu  ? Sitinaye- 
ndayenda  naye  Mzimu  yemweyo  kodi  ? 
Sitinatsata  mapazi  omwewo  kodi  ? 

19  Mumayesa  tsopano  lino  kuti 
tirikuwiringula  kwa  inu.  Tilankhula 
pa  maso  pa  Mulungu  mwa  Kristu. 
Koma  zonse,  okondedwa,  ziri  za 
kumangirira  kwanu.  20  Pakuti  ndi- 
opa,  kuti  kaya,  pakudza  ine,  sindi- 
dzakupezani  inu  otere  onga  ndifuna, 
ndipo  ine  ndidzapezedwa  ndi  inu 
wotere  wonga  simufuna  ; kuti  kaya 
pangakhale  chotetana,  kaduka,  mi- 
kwiyo,  zilekanitso,  maugogodi,  uka- 
zitape,  zodzikuza,  mapokoso  ; 21  kuti 
pakudzanso  ine,  Mulungu  wanga 
angandichepse  pa  inu,  ndipo  ndinga- 

lirire  ambiri  a iwo  amene  adachi- 
mwa  kale,  osalapa  pa  chodetsa,  ndi 
chigololo,  ndi  kuk’numba  zonyansa 
zknene  anachita. 

"j  Q Nthawi  yachitatu  iyi  ndiri- 
I O nkudza  kwa  inu.  Pakamwa 
pa  mboni  ziwiri  kapena  zitatu  maneno 
onse  adzakhazikika.  2 Ndinanena 
kale,  ndipo  ndinena  ndisanafike’ko, 
monga  pamene  ndinali  pomwepo  ka- 
chiwiri  kaja,  pokhala  ine  palibe,  kwa 
iwo  adachimwa  kale  ndi  kwa  onse 
otsala,  kuti,  ngati  ndidzanso  sindidza- 
waleka  ; 3 popeza  mufuna  chitsimi- 
kizo  cha  Kristu  wakulankhula  mwa 
ine  ; amene  safoka  kwa  inu,  koma 
ali  wamphamvu  mwa  inu  ; 4 pakuti 
anapachikidwa  m’ufoko,  koma  ali 
ndi  moyo  mu  mphamvu  ya  Mulungu. 
Pakuti  ifenso  tiri  ofoka  mwa  Iye, 
koma  tidzakhala  ndi  moyo  pamodzi 
ndi  Iye,  mu  mphamvu  ya  Mulungu, 
ya  kwa  inu.  5 Dziyeseni  nokha, 
ngati  muli  m’chikhulupiriro,dzitsimiki- 
zeni  nokha.  Kapena  simuzindikira 
kodi  za  inu  nokha  kuti  Yesu  Kristu 
ali  mwa  inu  ? mukapanda  kukhala 
osatsimikizidwa.  6 Koma  ndiyembe- 
keza  kuti  mudzazindikira  kuti  sitiri 


osatsimikizidwa.  7 Ndipo  tipemphe- 
ra  Mulungu  kuti  musachite  kanthu 
koipa  ; sikuti  ife  tikaoneke  obvome- 
rezeka,  koma  kuti  inu  mukachite 
chabwino,  tingakhale  ife  tikhala  mo- 
nga  osatsimikizidwa.  8 Pakuti  siti- 
khoza  kanthu  pokana  choonadi,  ko- 
ma  pobvomereza  choonadi.  9 Pakuti 
tikondwera,  pamene  ife  tifoka  ndi 
inu  muli  amphamvu ; ichinso  tipe- 
mpherera,  ndicho  ungwiro  wanu. 
10  Chifukwa  cha  ichi  ndilembera  izi 
pokhala  palibe  ine,  kuti  pokhala  ndiri 
pomwepo  ndingachite  rnowawitsa,  mo- 
nga  mwa  ulamuliro  umene  Ambuye 
anandipatsa  ine  wa  kumangirira, 
ndipo  si  wa  kugwetsa. 

11  Chotsalira,  abale,  kondwerani. 
Muchitidwe  angwiro  ; mutonthoze- 
dwe  ; khalani  a mtima  umodzi, 
khalani  mu  mtendere  ; ndipo  Mulu- 
ngu  wa  chikondi  ndi  mtendere  akhale 
pamodzi  ndi  inu.  12  Lankhulanani 
ndi  chipsompsono  chopatulika.  1 3 Oye- 
ra  mtima  onse  alankhula  inu.  1 4 Chi- 
somo  cha  Ambuye  Yesu  Kristu, 
ndi  chikondi  cha  Mulungu,  ndi  chi- 
yanjano  cha  Mzimu  Woyera  zikhale 
ndi  inu  nonse. 


KALATA  WA  PAULO  MTUMWI  WOLEMBERA  KWA 

AGALATIYA 


1PAULO,  mtumwi  (wosachokera 
kwa  anthu,  kapena  mwa  munthu, 
koma  mwa  Yesu  Kristu,  ndi  Mulungu 
Atate,  amene  anamuukitsa  Iye  kwa 
akufa),  2 ndi  abale  onse  amene  ali 
pamodzi  ndi  ine,  kwa  mipingo  ya  ku 
Galatiya : 3 Chisomo  kwa  inu,  ndi 

mtendere  wa  kwa  Mulungu  Atate, 
ndi  Ambuye  wathu  Yesu  Kristu, 
4 amene  anadzipereka  yekha  chifukwa 
cha  machimo  athu,  kuti  akatilanditse 
ife  m’nyengo  ya  pansi  pano  yino 
yoipa,  monga  mwa  chifuniro  cha  Mu- 
lungu  ndi  Atate  wathu;  5 yemweyo 
akhale  nawo  ulemerero  ku  nthawi  za 
nthawi.  Amen. 

6 Ndizizwa  kuti  msanga  motere 
mulikutunsika  kwa  iye  amene  ana- 
kuitanani  m’chisomo  cha  Kristu,  ku- 
tsata  uthenga  wabwino  wina  ; 7 ume- 
ne  suli  wina  ; koma  pali  ena  akubvuta 
inu,  nafuna  kuipsa  Uthenga  Wabwino 


wa  Kristu.  8 Koma  ngakhale  ife,  ka- 
pena  mngelo  wochokera  kumwamba,, 
ngati  akakulalikireni  Uthenga  Wa- 
bwino  wosati  umene  tidakulalikirani 
ife,  akhale  wotembereredwa.  9 Mo- 
nga  tinanena  kale,  ndipo  ndinenanso 
tsopano  apa,  ngati  wina  akulalikirani 
Utenga  Wabwino  wosati  umene  mu- 
daulandira,  akhale  wotembereredwa. 
10  Pakuti  kodi  ndikopa  anthu  tsopano, 
kapena  Mulungu  ? Kapena  kodi  ndi- 
funa  kukondweretsa  anthu  ? Ndi- 
kadakhala  wokondweretsabe  anthu, 
sindikadakhala  kapolo  wa  Kristu. 

11  Pakuti'  ndikudziwitsani  inu, 
abale,  za  Uthenga  Wabwino’wo  wola- 
likidwa  ndi  ine,  kuti  suli  monga  mwa 
anthu.  12  Pakutitu  sindinaulandira 
kwa  munthu,  kapena  sindinauphu- 
nzira,  komatu  unadza  mwa  bvumbu- 
lutso  la  Yesu  Kristu.  13  Pakuti  mu- 
damva  za  makhalidwe  anga  kale  mwa 

chiYuda,  kuti  ndinalondalonda  mpingo 
wa  Mulungu  koposa,  ndi  kuupasula, 
14  ndipo  ndinawaposa  ndi  kutsogola 
mwa  chiYuda  ambiri  a msinkhu  wanga 
mwa  mtundu  wanga,  ndipo  ndinakhala 
wachangu  koposa  pa  miyambo  ya 
makolo  anga.  15  Koma  pamene 
padakondweretsa  Mulungu,  amene 
anandipatula,  ndisanabadwe,  nandiita- 
na  ine  mwa  chisomo  chache,  16  kuti 
abvumbulutse  Mwana  wache  mwa  ine, 
kuti  ndimlalikire  Iye  mwa  amitundu  ; 
pomwepo  sindinafunsana  ndi  thupi 
ndi  mwazi : 17  kapena  kukwera 

kunka  ku  Yerusalemu  sindinanka’ko 
kwa  iwo  amene  anakhala  ami- 
tumwi  ndisanakhale  mtumwi  ine, 
komatu  ndinamuka  ku  Arabiya,  ndi- 
po  ndinabweranso  ku  Damasiko. 
18  Pamenepo  patapita  zaka  zitatu, 
ndinakwera  kunka  ku  Yerusalemu 
kukazindikirana  naye  Kefa,  ndipo 
ndinakhala  kwa  iye  masiku  khumi 
ndi  asanu.  1 9 Koma  wina  wa  atumwi 
sindinamuona,  koma  Yakobo  mbale 
wa  Ambuye.  20  Ndipo  izi  ndiku- 
lemberani  inu,  taonani,  pa  maso  pa 
Mulungu  sindinama  ine.  21  Pa- 
menepo  ndinadza  ku  mbali  za  Suriya 
ndi  Kilikiya.  22  Koma  ndinali  wo- 
sadziwika  nkhope  yanga  kwa  mipingo 
ya  ku  Yudeya  ya  mwa  Kristu  ; 23  ko- 
ma  analinkumva  kokha,  kuti,  Iye 
wakutilondalonda  ife  kale,  tsopano 
alalikira  chikhulupiriro’cho  adachi- 
pasula  kale  ; 24  ndipo  analemekeza 
Mulungu  mwa  ine. 

2Pamenepo  popita  zaka  khumi 
ndi  zinai  ndinakweranso  kunka 
ku  Yerusalemu  pamodzi  ndi  Barna- 
ba,  ndinamtenganso  Tito  andipere- 
keze.  2 Koma  ndinakwera  kunka’ko 
mobvumbulutsa  ; ndipo  ndinawauza 
Uthenga  Wabwino  umene  ndiula- 
likira  kwa  amitundu  ; koma  m’tseri 
kwa  iwo  omveka,  kuti  kapena  ndi- 
ngathamange,  kapena  ndikadatha- 
manga  chabe.  3 Komatu  ngakhale 
Tito,  amene  anali  ndi  ine,  ndiye 
mHelene,  sanamkakamiza  adulidwe  ; 
4 ndicho  chifukwa  cha  abale  onyenga 
olowezedwa  m’tseri,  amene  analowa 
m’tseri  kudzazonda  ufulu  wathu  umene 
tiri  nawo  mwa  Kristu  Yesu,  kuti  aka- 
tichititse  ukapolo.  5 Koma  sitida- 
wafumukira  mowagonjera  ngakhale 
ora  limodzi ; kuti  choonadi  cha 
Uthenga  Wabwino  chikhalebe  ndi 
inu.  6 Koma  iwo  akuyesedwa  ali 


kanthu  (ngati  anali  otani  kale,  kulibe 
kanthu  kwa  ine  ; Mulungu  salandira 
nkhope  ya  munthu)  iwo  omveka’wo 
sanandionjezera  ine  kanthu  ; 7 koma 
pena,  pakuona  kuti  anaikiza  kwa  ine 
Uthenga  Wabwino  wa  kusadulidwa, 
monga  kwa  Petro  Uthenga  Wabwino 
wa  mdulidwe  8 (pakuti  Iye  wakuchita 
mwa  Petro  kumtuma  kwa  odulidwa 
anachitanso  mwa  ine  kundituma  kwa 
amitundu)  ; 9 ndipo  pakuzindikira 

chisomo’cho  chinapatsidwa  kwa  ine, 
Yakobo  ndi  Kefa  ndi  Yohane,  amene 
anayesedwa  mizati,  anapatsa  ine  ndi 
Barnaba  dzanja  lamanja  la  chiyanja- 
no,  kuti  ife  tipite  kwa  amitundu,  ndi 
iwo  kwa  mdulidwe  ; 10  pokhapo  kuti 
tikumbukile  aumphawi ; ndicho  cho- 
mwe  ndinafulumira  kuchichita. 

11  Koma  pamene  Kefa  anadza  ku 
Antiokeya  ndinatsutsana  naye  pa  maso 
pache,  pakuti  anatsutsika  wolakwa. 
12  Pakuti  asanafike  ena  ochokera  kwa 
Yakobo,  anadya  pamodzi  ndi  amitu- 
ndu  ; koma  atadza  iwo,  anadzibweza, 
ndi  kudzipatula  yekha,  pakuopa  iwo 
a ku  mdulidwe.  13  Ndipo  aYuda 
otsala  anawagwiranso  m’maso  pa- 
modzi  naye  ; kotero  kuti  Barnabanso 
anatengedwa  ndi  kugwira  m’maso 
kwawo.  14  Komatu  pamenendinaona 
kuti  sanalikuyenda  koongoka,  monga 
mwa  choonadi  cha  Uthenga  Wabwino, 
ndinati  kwa  Kefa  pa  maso  pa  onse, 
Ngati  inu  muli  mYuda  mutsata  ma- 
khalidwe  a amitundu,  ndipo  si  a 
aYuda,  mukangamiza  bwanji  amitu- 
ndu  atsate  makhalidwe  a aYuda  ? 

15  Ife  ndife  aYuda  pa  chibadwidwe, 
ndipo  sitiri  ochimwa  a kwa  amitundu  ; 

16  koma  podziwa  kuti  munthu  saye- 
sedwa  wolungama  pa  nchito  ya  la- 
mulo,  koma  mwa  chikhulupiriro  cha 
Yesu  Kristu,  ifedi  tinakhulupirira  kwa 
Yesu  Kristu,  kuti  tikayesedwe  olunga- 
ma  ndi  chikhulupiriro  cha  Kristu, 
ndipo  si  ndi  nchito  za  lamulo  ; pakuti 
palibe  munthu  adzayesedwa  wolunga- 
ma  ndi  nchito  za  lamulo.  17  Koma 
ngati  ife,  pofuna  kuyesedwa  olungama 
mwa  Kristu,  tipezedwanso  tiri  ochi- 
mwa  tokha,  kodi  Kristu  ali  mtumiki 
wa  uchimo  chifukwa  chache  ? Msa- 
tero  ai.  18  Pakuti  ngati  izi  zo- 
mwezi  ndazigumula  ndizimanga- 
nso,  ndidzitsimikizira  ndekha  ndiri 
wolakwa.  19  Pakuti  ine  mwa  la- 
mulo  ndafa  ku  lamulo,  kuti  ndikhale 
ndi  moyo  kwa  Mulungu.  20  Ndinapa- 

chikidwa  ndi  Kristu ; koma  ndiri  ndi 
moyo;  wosatinso  ineai,koma  Kristuali 
ndi  moyo  mwa  ine ; koma  moyo  umene 
ndiri  nawo  tsopano  m’thupi,  ndiri  nawo 
m’chikhulupiriro  cha  Mwana  wa  Mulu- 
ngu,  amene  anandikonda,  nadzipere- 
ka  yekha  chifukwa  cha  ine.  21  Sindi- 
chiyesa  chopanda  pache  chisomo  cha 
Mulungu ; pakuti  ngati  chilungamo 
chiri  mwa  lamulo,  Kristu  adafa  chabe. 

3Agalatiya  opusa  inu,  anaku- 
lodzani  ndani,  inu  amene  Kristu 
anaonetsedwa  pa  maso  panu,  wopachi- 
kidwa  ? 2 Ichi  chokha  ndifuna  ku- 

phunzira  kwa  inu,  Kodi  munalandira 
Mzimu’yo  ndi  nchito  za  lamulo,  ka- 
pena  ndi  kumva  kwa  chikhulupiriro  ? 
3 Kodi  muli  opusa  otere  ? Popeza 
mudayamba  ndi  Mzimu,  kodi  tsopano 
mutsiriza  ndi  thupi  ? 4 Kodi  muda- 

mva  zowawa  zambiri  zotere  kwa 
chabe  ? ngatitu  kwa  chabe.  5 Ndipo 
iye  amene  akuon  j ezeran  i inu  Mz  imu  ’yo , 
nachita  zimphamvu  mwa  inu,  atero 
kodi  ndi  nchito  za  lamulo,  kapena  ndi 
kumva  kwa  chikhulupiriro  ? 6 Mo- 

nga  Abrahamu  anakhulupirira  Mu- 
lungu,  ndipo  kunawerengedwa  kwa 
iye  chilungamo,  7 chotero  zindikirani 
kuti  iwo  a chikhulupiriro  ndiwo  ana 
a Abrahamu.  8 Ndipo  malembo,  pa- 
kuoneratu  kuti  Mulungu  adzayesa 
olungama  amitundu  ndi  chikhulu- 
piriro,  anayamba  kale  kulalikira 
Uthenga  Wabwino  kwa  Abrahamu, 
kuti,  Idzadalitsidwa  mwa  iwe  mitundu 
yonse.  9 Kotero  kuti  iwo  a chikhu- 
lupiriro  adalitsidwa  pamodzi  ndi 
Abrahamu  wokhulupirika’yo.  10  Pa- 
kuti  onse  amene  atama  nchito  za 
lamulo  liwakhalira  temberero  ; pa- 
kuti  kwalembedwa, 

Wotembereredwa  ali  yense  wosa- 
khala  m’zonse  zolembedwa 
m’buku  la  chilamulo,  kuzichita 
izi. 

11  Ndipo  chidziwikatu  kuti  palibe 
munthu  ayesedwa  wolungama  ndi 
lamulo  pa  maso  pa  Mulungu  ; pakuti, 
Wolungama  adzakhala  ndi  moyo  ndi 
chikhulupiriro  ; 12  koma  chilamulo 
sichichokera  ku  chikhulupiriro  ; ko- 
ma,  Wakuzichita  izi  adzakhala  ndi 
moyo  ndi  izi.  13  Kristu  anatiombola 
ku  temberero  la  chilamulo,  atakhala 
temberero  m’malo  mwathu ; pakuti 
kwalembedwa, 

Wotembereredwa  ali  yense  wo- 
pachikidwa  pa  mtengo  ; 


14  kuti  dalitso  la  Abrahamu  mwa  Yesu 
Kristu,  lichitike  kwa  amitundu  ; kuti 
tikalandire  lonjezano  la  Mzimu’yo, 
mwa  chikhulupiriro. 

15  Abale,  ndinena  monga  munthu. 
Pangano,  lingakhale  la  munthu,  lita- 
lunzika,  palibe  munthu  aliyesa  chabe, 
kapena  kuonjeza’po.  16  Ndipo  ma- 
lonjezano  ananenedv/a  kwa  Abrahamu, 
ndi  kwa  mbeu  yache.  Sanena,  Ndipo 
kwa  zimbeu,  ngati  kunena  zambiri  ; 
komatu  ngati  kunena  imodzi,  Ndipo 
kwa  mbeu  yako,  ndiye  Kristu.  17Ndi- 
po  ichi  ndinena : Lamulo,  limene 

linafika  zitapita  zaka  mazana  anai 
mphambu  makumi  atatu,  silifafaniza 
pangano  lolunzika  kale  ndi  Mulungu, 
kuliyesa  lonjezano’lo  la  chabe. 

1 8 Pakuti  ngati  kulowa  nyumba 
kuchokera  ku  lamulo,  sikuchokeranso 
ku  lonjezano  ; koma  kumeneku 
Mulungu  anampatsa  Abrahamu 
kwaufulu  mwa  lonjezano.  19Nanga 
chilamulo  tsono  ? Chinaonjezeka 
chifukwa  cha  zolakwa,  kufikira  ika- 
dza  mbeu  imene  adailonjezera ; ndipo 
chinakonzeka  ndi  angelo  m’dzanja 
la  nkhoswe.  20  Koma  nkhoswe  siiri 
ya  mmodzi  ; koma  Mulungu  ali  mmo- 
dzi.  21  Pamenepo  kodi  chilamulo 
chitsutsana  nawo  malonjezano  a Mu- 
lungu  ? Msatero  ai.  Pakuti  chi- 
kadapatsidwa  chilamulo  chakukhoza 
kuchitira  moyo,  chilungamo  chika- 
dachokera  ndithu  ku  lamulo.  22  Ko- 
matu  lembo  linatsekereza  zonse  pansi 
pa  uchimo,  kuti  lonjezano  la  kwa  chi- 
khulupiriro  cha  Yesu  Kristu  likapa- 
tsidwe  kwa  okhulupirira’wo. 

23  Koma  chisanadze  chikhulupi- 
riro  tinasungidwa  pomvera  lamulo 
otsekedwa  kufikira  chikhulupiriro 
chimene  chikabvumbulutsidwa  bwino 
bwino.  24  Momwemo  chilamulo  chi- 
dakhala  namkungwi  wathu  waku- 
tifikitsa  kwa  Kristu,  kuti  tikayesedwe 
olungama  ndi  chikhulupiriro.  25  Ko- 
ma  popeza  chadza  chikhulupiriro, 
sitikhalanso  omvera  namkungwi. 
26  Pakuti  inu  nonse  muli  ana  a Mu- 
lungu,  mwa  chikhulupiriro,  cha  mwa 
Yesu  Kristu.  -27  Pakuti  nonse  amene 
munabatizidwa  kwa  Kristu  mudabvala 
Kristu.  28  Muno  mulibe  mYuda,  ka- 
pena  mHelene,  muno  mulibe  kapolo, 
kapena  mfulu,  muno  mulibe  mwa- 
muna  ndi  mkazi ; pakuti  muli  nonse 
mmodzi  mwa  Kristu  Yesu.  29  Koma 
ngati  muli  a Kristu,  muli  mbeu  ya 
190 


AGALATIYA 


4. 1—5.5 


Abrahamu,  olowa  nyuinba  monga  mwa 
lonjezano. 

4Koma  ndinena  kuti,  pokhala 
wolowa  nyumba  ali  wakhanda, 
sasiyana  ndi  kapolo,  angakhale  ali 
mwini  zonse  ; 2 komatu  ali  waku- 

mvera  omsungira  ndi  adindo,  kufikira 
nthawi  yoikika  kale  ndi  atate  wache. 
3 Koteronso  ife,  pamene  tinali  akha- 
nda,  tinali  akapolo  akumvera-miyambo 
ya  dziko  la  pansi  ; 4 koma  pokwa- 

niridwa  nthawi,  Mulungu  anatuma 
Mwana  wache,  wobadwa  ndi  mkazi, 
wobadwa  wakumvera  lamulo,  5 kuti 
akaombole  iwo  akumvera  lamulo, 
kuti  ife  tikalandire  umwana.  6 Ndipo 
popeza  muli  ana,  Mulungu  anatumiza 
Mzimu  wa  Mwana  wache  alowe  m’mi- 
tima  yathu,  wopfuula  Abba,  Atate. 
7 Kotero  kuti  sulinso  kapolo,  koma 
mwana  ; koma  ngati  mwana,  wolowa 
nyumbanso  mwa  Mulungu. 

8 Komatu  pajapo,  posadziwa  Mu- 
lungu  inu,  munachitira  ukapolo  iyo 
yosakhala  milungu  m’chibadwidwe 
chawo ; 9 koma  tsopano,  podziwa 

Mulungu  inu,  koma  makamaka  podzi- 
wika  ndi  Mulungu,  mubwereranso 
bwanji  kutsata  miyambo  yofoka  ndi 
yaumphawi,  imene  mufuna  kubwere- 
zanso  kuichitira  ukapolo  ? 10  Mu- 

sunga  masiku,  ndi  miyezi,  ndi  nyengo, 
ndi  zaka.  11  Ndiopera  inu,  kuti  ka- 
pena  ndadzibvutitsa  ndi  inu  chabe. 

12  Abale,  ndikupemphani,  khalani 
monga  ine,  pakuti  inenso  ndiri  monga 
inu.  Simunandichitira  choipa  ine  ; 
13  koma  mudziwa  kuti  m’kufoka  kwa 
thupi  ndinakulalikirani  Uthenga 
Wabwino  poyamba  : 14  ndipo  chija 
cha  m’thupi  langa  chakukuyesani 
inu  simunachipeputsa,  kapena  sichi- 
nakunyansirani,  komatu  munandi- 
landira  ine  monga  mngelo  wa  Mu- 
lungu,  monga  Kristu  Yesu  mwini. 
15  Pamenepo  thamo  lanu  liri  kuti  ? 
Pakuti  ndikuchitirani  inu  umboni, 
kuti,  kukadatheka,  mukadakolowola 
maso  anu  ndi  kundipatsa  ine.  16  Ko- 
tero  kodi  ndasanduka  mdani  wanu, 
pakukunenerani  zoona  ? 17  Achita 

changu  pa  inu  koma  si  kokoma  ai, 
komatu  afuna  kukutsekerezani  inu 
kunja,  kuti  mukawachitire  iwowa 
changu.  18  Koma  nkwabwino  ku- 
chita  changu  m’zabwino  nthawi  zonse, 
si  pokhapokha  pokhala  nanu  pamodzi 
ine.  19  Tiana  tanga,  amene  ndiri- 
kumvanso  zowawa  za  kubala  inu, 


kufikira  Kristu  aumbika  mwa  inu, 
20  koma  mwenzi  nditakhala  nanu 
tsopano,  ndi  kusintha  mau  anga ; 
chifukwa  ndisinkhasinkha  nanu. 

21  Ndiuzeni,  inu  akufuna  kukhala 
omvera  lamulo,  kodi  simukumva  chi- 
lamulo  ? 22  Pakuti  palembedwa, 

kuti  Abrahamu  anali  nawo  ana  amuna 
awiri,  mmodzi  wobadwa  mwa  mdza- 
kazi,  ndi  mrnodzi  wobadwa  mwa 
mfulu.  23  Komatu  uyo  wa  mdza- 
kazi  anabadwa  monga  mwa  thupi ; 
koma  iye  wa  mfulu'yo,  anabadwa 
monga  mwa  lonjezano.  Izo  ndizo 
zophiphiritsa ; 24  pakuti  akazi’wa 

ali  mapangano  awiri,  mmodzi  wa  ku 
phiri  la  Sinai,  akubalira  ukapolo, 
ndiye  Hagara.  25  Koma  Hagara 
ndiye  phiri  la  Sinai,  m’Arabiya,  na- 
fanana  ndi  Yerusalemu  wa  tsopano  ; 
pakuti  ali  mu  ukapolo  pamodzi  ndi 
ana  ache.  23  Koma  Yerusalemu  wa 
kumwamba  uli  waufulu,  ndiwo  amai 
wathu.  27  Pakuti  kwalembedwa, 

Kondwera,  chumba  iwe  wosa- 
bala  ; 

Yimba  nthungululu,  nupfuule 
iwe  wosamva  kuwawa  kwa 
kubala  ; 

Pakuti  ana  ache  a iye  ali  mbeta 
achuruka  koposa  ana  a iye  ali 
naye  mwamuna. 

28  Koma  ife,  abale,  monga  Izake, 
tiri  ana  a lonjezano.  29  Komatu 
monga  pompaja  iye  wobadwa  monga 
mwa  thupi  anazunza  wobadwa  monga 
mwa  Mzimu,  momwemonso  tsopano. 
30  Koma  lembo  linena  chiani  ? Taya 
ku  bwalo  mdzakazi  ndi  mwana  wache, 
pakuti  sadzalowa  nyumba  mwana  wa 
mdzakazi  pamodzi  ndi  inwana  wa 
mfulu.  31  Chifukwa  chache,  abale, 
sitiri  ana  a mdzakazi,  komatu  a 
mfulu. 

5Kristu  anatisandutsa  mfulu, 
kuti  tikhale  mfulu ; chifukwa 
chache  chirimikani,  musakodwenso  ndi 
gori  la  ukapolo.  2 Taonani,  ine  Paulo 
ndinena  ndi  inu,  kuti,  ngati  mulola 
akuduleni,  Kristusimudzapindula  naye 
kanthu.  3 Ndichitanso  umboni  kwa 
munthu  yense  wolola  amdule,  kuti 
ali  wamangawa  kuchita  clYilamulo 
chonse.  4 Mulibe  kantliu  ndi  Kristu, 
inu  amene  muyesedwa  olungama  ndi 
lamulo  ; mudagwa  posiyana  nacho 
chisomo.  5 Pakuti  ife  mwa  Mzimu, 
kuchokera  m’chikhulupiriro,  tilindi- 
ra  chiyembekezo  cha  chilungamo. 

6 Pakuti  mwa  Kristu  Yesu  kapena 
mdulidwe  kapena  kusadulidwa  kulibe 
mphamvu ; komatu  chikhulupiriro 
chakuchititsa  mwa  chikondi.  7 Mu- 
nathamanga  bwino  ; anakuletsani 
ndani  kuti  musamvere  choonadi  ? 
8 Kukopa  kumene  sikuchokera  kwa 
iye  anakuitanani.  9 Chotupitsa  pa- 
ng’ono  chitupitsa  mtanda  wonse. 
10  Ine  ndikhulupirira  inu  mwa  Ambu- 
ye,  kuti  simudzakhala  nawo  mtima 
wina ; koma  iye  wakubvuta  inu, 
angakhale  ali  yani,  adzasenza  chitsu- 
tso  chache.  11  Koma  ine,  abale, 
ngati  ndilalikiranso  mdulidwe,  ndi- 
zunzikanso  bwanji?  Pamenepo 
chikhumudwitso  cha  mtanda  chidatha. 
12  Mwenzi  atadzidula,  iwo  akugwe- 
dezetsani  inu. 

13  Pakuti  adakuitanani  inu,  abale, 
mukhale  mfulu ; chokhacho  musa- 
chite  nawo  ufulu  wanu  chothandizira 
thupi,  komatu  mwa  chikondi  chitira- 
nani  ukapolo.  14  Pakuti  mau  amo- 
dzi  akwaniritsa  chilamulo  chonse 
ndiwo  ; Uzikonda  mnzako  monga 
udzikonda  iwe  mwini.  15  Koma 
ngati  mulumana  ndi  kudyana,  che- 
njerani  mungaonongane. 

16  Koma  ndinena,  Muyendeyende 
ndi  Mzimu,  ndipo  musafitse  chila- 
kolako  cha  thupi.  17  Pakuti  thupi 
lilakalaka  potsutsana  naye  Mzimu, 
ndi  Mzimu  potsutsana  nalo  thupi ; 
pakuti  izi  sizilingana  ; kuti  zimene 
muzifuna  musazichite.  18  Ngati 
Mzimu  akutsogolerani,  simuli  omvera 
lamulo.  19  Ndipo  nchito  za  thupi 
zionekera,  ndizo  dama,  chodetsa, 
kukhumba  zonyansa,  kupembedza 
mafano,  20  nyanga,  madano,  ndeu, 
kaduka,  zopsa  mtima,  zotetana,  ma- 
gawano,  mipatuko,  njiru,  21  kuledze- 
ra,  mchezo,  ndi  zina  zotere  ; zimene 
ndikuchenjezani  nazo,  monga  nda- 
chita,  kuti  iwo  akuchitachita  zotere 
sadzalowa  ufumu  wa  Mulungu.  22  Ko- 
ma  chipatso  cha  Mzimu  ndicho  chi- 
kondi,  chimwemwe,  mtendere,  kuleza 
rntima,  chifundo,  kukoma  mtima, 
chikhulupiriro,  23  chifatso,  chiletso  ; 
pokana  zimenezi  palibe  lamulo. 
24  Koma  iwo  a Kristu  Yesu  adapachika 
thupi,  ndi  zokhumba  zache,  ndi  zila- 
kolako  zache. 

25  Ngati  tiri  ndi  moyo  ndi  Mzimu, 
ndi  Mzimunso  tiyende.  26  Tisa- 
khale  odzikuza,  outsana,  akuchitirana 
njiru. 


6Abale,  ngatinso  munthu  agwidwa 
nako  kulakwa  kwakuti,  inu 
auzimu,  mubweze  wotereyo  mu  mzi- 
mu  wa  chifatso ; ndi  kudzipenye- 
rera  wekha,  ungayesedwe  nawenso. 
2 Nyamuliranani  zothodwetsa,  ndipo 
kotero  mufitse  chilamulo  cha  Kristu. 
3 Pakuti  ngati  wina  ayesa  ali  kanthu 
pokhala  ali  chabe,  adzinyenga  yekha. 
4 Koma  yense  ayesere  nchito  yache 
ya  iye  yekha,  ndipo  pamenepo  adza- 
khala  nako  kudzitamandira  chifukwa 
cha  iye  yekha,  si  chifukwa  cha  wina. 
5 Pakuti  yense  adzasenza  katundu 
wache  wa  iye  mwini. 

6 Koma  iye  amene  aph\  .zira  mau, 
ayenera  kuchereza  womphunzitsa’yo 
m’zonse  zabwino.  7 Musanyengedwe  ; 
Mulungu  sanyozeka  ; pakuti  chimene 
munthu  achifesa,  chimenenso  adza- 
chituta.  8 Pakuti  wakufesera  kwa 
thupi  la  iye  yekha,  chochokera  m’thupi 
adzatuta  chibvundi ; koma  wakufe- 
sera  kwa  Mzimu,  chochokera  mu 
Mzirnu  adzatuta  moyo  wosatha. 
9 Koma  tisaleme  pa  kuchita  zabwino  ; 
pakuti  pa  nyengo  yache  tidzatuta 
tikapanda  kufoka.  10  Chifukwa 
chache,  monga  tiri  nayo  nyengo, 
tichitire  onse  chokoma,  koma  maka- 
maka  iwo  a pa  banja  la  chikhulupiriro. 

11  Taonani,  malembedwe  akuru’wo 
ndakulemberani  inu  ndi  dzanja  langa 
la  ine  mwini.  12  Onse  amene  afuna 
kuonekera  okoma  m’thupi,  iwowa 
akukangamizani  inu  mudulidwe ; 
chokhacho,  chakuti  angazunzike  chi- 
fukwa  cha  mtanda  wa  Kristu.  1 3 Pa- 
kuti  angakhale  iwo  omwe  odulidwa 
sasunga  lamulo  ; komatu  afuna  inu 
mudulidwe,  kuti  akadzitamandire 
m’thupi  lanu.  14  Koma  kudzita- 
mandira  ine  konse  konse,  iai,  koma 
mu  mtanda  wa  Ambuye  wathu  Yesu 
Kristu,  amene  mwa  Iye  dziko  la 
pansi  lapachikidwira  ine,  ndi  ine 
ndapachikidwira  dziko  la  pansi. 
15  Pakuti  mdulidwe  ulibe  kanthu, 
kusadulidwa  kulibe  kanthunso,  koma- 
tu  wolengedwa  watsopano.  16  Ndipo 
onse  amene  atsatsa  chilangizo  ichi, 
mtendere  ndi  chifundo  zikhale  pa  iwo, 
ndi  pa  Israyeli  wa  Mulungu.  1 7 Kuya- 
mbira  tsopano  palibe  munthu  andi- 
bvute,  pakuti  ndiri  nayo  ine  m’thupi 
mwanga  mikwingwirima  ya  Yesu. 

18  Chisomo  cha  Ambuye  wathu 
Yesu  Kristu  chikhale  ndi  mzimu  wanu, 
abale.  Amen. 

1PAUL0,  mtumwi  wa  Kristu  Yesu, 
mwa  chifuniro  cha  Mulungu,  kwa 
oyera  mtima  amene  ali  m’Efg^o,  ndi 
kwa  iwo  okhulupirika  mwa  Kristu 
Yesu  : 2 Chisomo  kwa  inu,  ndi  mte- 
ndere  wochokera  kwa  Mulungu  Atate 
wathu,  ndi  Ambuye  Yesu  Kristu. 

3 Wolemekezeka  Mulungu  ndi  Atate 
wa  Ambuye  wathu  Yesu  Kristu,  amene 
anatidalhsa  ife  ndi  dalitso  lonse  la 
mzimu  m ..akumwamba  mwa  Kristu  ; 
4 monga  anatisankha  ife  mwa  Iye,  lisa- 
nakhazikike  dziko  la  pansi,  tikhale  ife 
oyera  mtima,  ndi  opanda  chirema  pa 
maso  pache  m’chikondi.  5 Anatiko- 
nzeratu  tilandiridwe  ngati  ana  a Iye 
yekha  mwa  Yesu  Kristu,  monga  umo 
kunakomera  chifuniro  chache,  6 kuti 
uyamikidwe  ulemerero  wa  chisomo 
chache,  chimene  anatichitira  ife  kwau- 
fulu  mwa  Wokondedwa’yo.  7 Tiri  ndi 
maomboledwe  mwa  mwazi  wache,  chi- 
kululukiro  cha  zochimwa,  monga  mwa 
kulemera  kwa  chisomo  chache,  8 chi- 
mene  anatichurukitsira  ife  m’nzeru 
zonse,  ndi  chisamaliro.  9 Anatizindi- 
kiritsa  ife  chinsinsi  cha  chifuniro  cha- 
che,  monga  kunamkomera  ndi  monga 
anatsimikiza  mtima  kale  mwa  Iye, 
10  kuti  pa  makonzedwe  a makwani- 
ridwe  a nyengo’zo,  akasonkhanitse 
pamodzi  zonse  mwa  Kristu,  za  ku- 
mwamba,  ndi  za  pa  dziko.  11  Mwa 
Iye  tinayesedwa  cholowa  chache,  po- 
peza  tinakonzekeratu  monga  mwa 
chitsimikizo  mtima  cha  Iye  wakuchita 
zonse  monga  mwa  uphungu  wa  chi- 
funiro  chache  ; 12  kuti  ife  amene 

tinakhulupirira  Kristu  kale  tika- 
yamikitse  ulemerero  wache.  13  Mwa 
Iyeyo  inusso,  mutamva  mau  a cho- 
onadi,  Uthenga  Wabwino  wa  chipu- 
lumutso  chanu,  ndi  kumkhulupirird 
Iye,  munasindikizidwa  chizindikilo  ndi 
Mzimu  Woyera  wa  lonjezano,  14  ndi- 
ye  chikole  cha  cholowa  chathu, 
kuti  ache  ache  akaomboledwe,  ndi 
kuti  ulemerero  wache  uyamikike. 

15  Mwa  ichi  inenso,  m’mene 
ndamva  za  chikhulupiriro  cha  mwa 
Ambuye  Yesu  chiri  mwa  inu,  chimene- 
nso  mufikitsira  oyera  mtima  onse, 
16  sindileka  kuyamika  chifukwa  cha 
inu,  ndi  kukumbukila  inu  m’mape- 
2 L 


mphero  anga  ; 17  kuti  Mulungu  wa 
Ambuye  wathu  Yesu  Kristu,  Atate  wa 
ulemerero,  akupatseni  inu  mzimu  wa 
nzeru,  ndi  wa  bvumbulutso  kuti  muka- 
mzindikire  Iye  ; 18  ndiko  kunena 

kuti  maso  a mitima  yanu  awalitsike, 
kuti  mukadziwe  inu  chiyembekezo 
cha  kuitana  kwache  nchiani ; chiani- 
nso  chuma  cha  ulemerero  wa  cholowa 
chache  mwa  oyera  mtima,  19  ndi 
chiani  ukuru  woposa  wa  mphamvu 
yache  ya  kwa  ife  okhulupira,  monga 
mwa  machitidwe  a mphamvu  yache 
yolimba,  20  imene  anachititsa  mwa 
Kristu,  m’mene  anamaukitsa  kwa 
akufa,  namkhazikitsa  pa  dzanja  lache 
lamanja  m’zakumwamba,  21  pamwa- 
mba  pa  ukulu  wonse,  ndi  ulamu- 
liro,  ndi  mphamvu,  ndi  ufumu,  ndi 
dzina  liri  lonse  lochedwa,  si  m’nyengo 
yino  ya  pansi  pano  yokha,  komanso 
mwa  iyo  ikudza  ; 22  ndipo  anakonza 
zonse  pansi  pa  mapazi  ache,  nampatsa 
iye  akhale  mutu  pamtu  pa  zonse, 
23  kwa  mpingo,  umene  uli  thupi 
lache,  mdzazidwe  wa  Iye  amene  adzaza 
zonse  m’zonse. 

2Ndipo  inu,  anakupatsani  moyo, 
pokhala  munali  akufa  ndi  zola- 
kwa,  ndi  zochimwa  zanu,  2 zimene 
munayenda’mo  kale,  monga  mwa 
mayendedwe  a dziko  la  pansi  lino, 
monga  mwa  mkulu  wa  ulamuliro  wa 
mlengalenga,  wa  mzimu  wakuchita 
tsopano  mwa  ana  a kusamvera ; 
3 amene  ife  tonsenso  tinagonera 
pakati  pawo  kale,  m’zilakolako  za 
thupi  lathu,  ndi  kuchita  zifuniro  za 
thupi,  ndi  za  maganizo,  ndipo  tinali 
ana  a mkwiyo  chibadwire,  monganso 
otsala’wo  ; 4 koma  Mulungu,  wole- 
mera  chifundo,  chifukwa  cha  chikondi 
chache  chachikuru  chimene  anati- 
konda  nacho,  5 tingakhale  tinali akufa 
m’zolakwa  zathu,  anatipatsa  moyo 
pamodzi  ndi  Kristu  (muli  opulumu- 
tsidwa  ndi  chisomo),  6 ndipo  anatiu- 
kitsa  pamodzi,  natikhazikitsa  pamodzi 
m’zakumwamba  mwa  Kristu  Yesu ; 
7 kuti  akaonetsere  m’nyengo  ziri- 
nkudza  chuma  choposa  cha  chisomo 
chache,  m’kukoma  mtima  kwa  pa  ife 
mwa  Kristu  Yesu.  8 Pakuti  muli 
opulumutsidwa  ndi  chisomo  chaku- 

chita  mwa  chikhulupiriro,  ndipo  ichi 
chosachokera  kwa  inu  : chiri  mphatso 
ya  Mulungu  ; 9 chosachokera  ku 

nchito,  kuti  asadzitamandire  munthu 
ali  yense.  1 0 Pakuti  ife  ndif e chipango 
chache,  olengedwa  mwa  Kristu  Yesu, 
kuchita  nchito  zabwino,  zimene  Mu- 
lungu  anazipangiratu,  kuti  tikayende 
m’menemo. 

1t  Momwemo  kumbukirani,  kuti 
kale  inu  amitundu  m’thupi,  ochedwa 
kusadulidwa  ndi  iwo  ochedwa  mduli- 
dwe  m’thupi,  umene  udachitika  ndi 
manja  ; 12  kuti  nthawi  ija  munali 
opanda  Kristu,  alendo  apadera  ndi 
mbumba  ya  Israyeli,  ndi  alendo  alibe 
kanthu  ndi  mapangano  a malonjezano, 
opanda  chiyembekezo,  ndi  opanda 
Mulungu  m’dziko  la  pansi.  13  Koma 
tsopano  mwa  Yesu  Kristu  inu  amene 
munali  kutali  kale,  anakusendezani 
mukhale  pafupi  m’mwazi  wa  Kristu. 
14  Pakuti  Iye  ndiye  mtendere  wathu, 
amene  anachita  kuti  onse  awiri  akhale 
mmodzi,  nagumula  khoma  la  kudu- 
litsa  pakati,  15  atachotsa  udani 
m’thupi  lache,  ndiwo  mau  a chila- 
mulo  chakuchula’ko  malangizo  ; kuti 
alenge  awiri’wa  mwa  Iye  yekha, 
akhale  munthu  mmodzi  watsopano, 
ndi  kuchita’po  mtendere  ; 1 6 ndi  kuti 
akayanjanitse  awiri’wa  ndi  Mulungu, 
m’thupi  limodzi  mwa  mtanda’wo, 
atapha  nawo  udani’wo  ; 17  ndipo 

m’mene  anadza,  analalikira  Uthenga 
Wabwino  wa  mtendere  kwa  inu  aku- 
tali,  ndi  mtendere  kwa  iwo  a pafupi ; 
18  kuti  mwa  Iye  ife  tonse  awiri  tiri 
nawo  malowedwe  athu  kwa  Atate,  mwa 
Mzimu  mmodzi.  19  Pamenepo  ndipo 
simulinso  alendo  ndi  ogonera,  komatu 
muli  a mudzi  womwewo  wa  oyera 
mtima  ndi  a banja  la  Mulungu  ; 
20  omangika  pa  maziko  a atumwi  ndi 
aneneri,  pali  Kristu  Yesu  mwini, 
mwala  wa  pa  ngondya  ; 21  mwa  Iye 
chimango  chonse,  cholumikizika  pa- 
modzi  bwino,  chikula,  chikhale 
kachisi  wopatulika  mwa  Ambuye  ; 
22  chimene  inunso  mumangidwa’mo 
pamodzi,  mukhale  chokala’mo  Mu- 
lungu  mwa  Mzimu. 

3Chifukwa  cha  ichi  ine  Paulo, 
ndine  wandende  wa  Kristu  Yesu 
chifukwa  cha  inu  amitundu, — 2 nga- 
titu  munamva  za  udindo  wa  chisomo 
cha  Mulungu  chimene  anandipatsa 
ine  cha  kwa  inu  ; 3 ndi  umo  anandi- 
zindikiritsa  chinsinsi’cho  mwa  bvu- 


mbulutso,  monga  ndinalemba  kale 
mwa  chidule,  4 chimene  mukhoza 
kuzindikira  nacho,  pakuchiwerenga, 
chidziwitso  changa  m’chinsinsi  cha 
Kristu,  5 chimene  sanachizindikiritsa 
ana  a anthu  m’mibadwo  yina,  monga 
anachibvumbulutsa  tsopano  kwa  atu- 
mwi  ndi  aneneri  ache  oyera  mwa 
Mzimu,  6 kuti  akunja  ali  olowa  nyu- 
mba  pamodzi  ndi  ife,  ndi  ziwalo  zinza- 
thu  za  thupi’lo,  ndi  olandira  nafe 
pamodzi  pa  lonjezano  mwa  Kristu 
Yesu,  mwa  Uthenga  Wabwino, 
7 umene  anandikhalitsa  mtumiki 
wache  monga  mwa  mphatso  ya  chi- 
somo  cha  Mulungu,  chimene  anandi- 
patsa  ine,  monga  mwa  machitidwe  a 
mphamvu  yache.  8 Kwa  ine  wochepa 
ndi  wochepetsa  wa  onse  oyera  mtima 
anandipatsa  chisomo  ichi  ndilalikire 
kwa  akunja  chuma  chosalondeka  cha 
Kristu  ; 9 ndi  kuwalitsira  onse  adziwe 
makonzedwe  a chinsinsi’cho,  chimene 
chinabisika  kuyambira  kalekale  mwa 
Mulungu  wolenga  zonse  ; 1 0 kuti 

mu  mpingo  azindikiritse  tsopano  kwa 
akulu  ndi  maulamuliro  m’zakumwa- 
mba  nzeru  ya  mitundu  mitundu  ya 
Mulungu,  11  monga  mwa  chitsimi- 
kizo  mtima  cha  nthawi  za  nthawi, 
chimene  anachita  mwa  Kristu  Yesu 
Ambuye  wathu  : 12  amene  tiri  naye 
chokhazikika  mtima  ndi  chiyandiko 
cholimbika,  mwa  chikhulupiriro  cha 
pa  Iye.  13  Mwa  ichi  ndipempha  kuti 
musade  mtima  m’zisautso  zanga  chi- 
fukwa  cha  inu,  ndiwo  ulemerero  wanu. 

14  Chifukwa  cha  ichi  ndipinda 
maondo  anga  kwa  Atate,  15  amene 
kuchokera  kwa  Iye  pfuko  lonse  la 
m’mwamba  ndi  la  pa  dziko  alicha 
dzina,  16  kuti  monga  mwa  chuma 
cha  ulemerero  wache  akulimbikitseni 
inu  ndi  mphamvu  mwa  Mzimu  wache, 
m’kati  mwanu,  17  kuti  Kristu  akha- 
le  chikhalire  mwa  chikhulupiriro 
m’mitima  yanu  ; kuti,  ozika  mizu 
ndi  otsendereka  m’chikondi,  18  mu- 
kakhozetu  kuzindikira  pamodzi  ndi 
oyera  mtima  onse,  kupingasa,  ndi 
utali,  ndi  kukwera,  19  ndi  kuzama 
nchiani ; ndi  kuzindikira  chikondi  cha 
Kristu,  chakuposa  mazindikiridwe, 
kuti  mukadzazidwe  kufikira  chidzalo 
chonse  cha  Mulungu. 

20  Ndipo  kwa  Iye  amene  angathe 
kuchita  koposaposatu  zonse  zimene 
tizipempha,  kapena  tiziganiza,  monga 
mwa  mphamvu  ya  kuchita  mwa  ife, 

21  kwa  Iye  ukhale  ulemerero  mu 
mpingo  ndi  mwa  Kristu  Yesu,  kufikira 
mibadwo  yonse  ya  nthawi  za  nthawi. 
Amen. 

4Ndikudandaulirani  inu  tsono, 
ine  wandende  mwa  Ambuye, 
muyende  koyenera  maitanidwe  amene 
munaitanidwa  nawo,  2 ndi  kuonetsera 
kudzichepetsa  konse,  ndi  chifatso, 
ndi  kuonetsera  chipiriro,  ndi  kulo- 
lerana  wina  ndi  mnzache,  mwa  chi- 
kondi ; 3 ndi  kusamalitsa  kusunga 

umodzi  wa  Mzimu  mwa  chimangiriro 
cha  mtendere.  4 Thupi  limodzi  ndi 
Mzimu  mmodzi,  monganso  anaku- 
itanani  m’chiyembekezo  chimodzi  cha 
maitanidwe  anu  ; 5 Ambuye  mmo- 

dzi,  chikhulupiriro  chimodzi,  ubatizo 
umodzi,  6 Mulungu  mmodzi  ndi  Atate 
wa  onse  amene  ali  pamwamba  pa 
onse,  ndi  mwa  onse,  ndi  m’kati  mwa 
zonse.  7 Ndipo  kwa  yense  wa  ife 
chapatsika  chisomo,  monga  mwa 
muyeso  wa  mphatso  ya  Kristu.  8 Chi- 
fukwa  chache  anena, 

M’mene  anakwera  kumwamba, 
anamanga  ndende  undende, 
Naninkha  zaufulu  kwa  anthu. 
9 Koma  ichi,  chakuti,  Anakwera, 
nchiani  nanga  koma  kuti  anatsiki- 
ranso  ku  rnadera  a kunsi  kwa  dziko  ? 
10  Iye  wotsika’yo  ndiye  yemweyonso 
anakwera,  popitiriratu  iniyamba  yonse, 
kuti  akadzaze  zinthu  zonse.  11  Ndipo 
Iye  anapatsa  ena  akhale  atumwi  ; 
ndi  ena  aneneri ; ndi  ena  alaliki ; 
ndi  ena  abusa,  ndi  ena  aphunzitsi ; 
1 2 kuti  akonzere  oyera  mtima  ku  nchi- 
to  ya  utumiki,  kumangirira  thupi  la 
Kristu  ; 1 3 kufikira  ife  tonse  tikafikira 
ku  umodzi  wa  chikhulupiriro,  ndi  wa 
chizindikiritso  cha  Mwana  wa  Mu- 
lungu,  kwa  munthu  wangwiro,  ku 
muyeso  wa  msinkhu  wa  chidzalo  cha 
Kristu.  14  Kuti  tisakhalenso  maka- 
nda,  ogwedezekagwedezeka,  nate- 
ngekatengeka  ndi  mphepo  yonse  ya 
chiphunzitso,  ndi  tsenga  la  anthu,  ndi 
kuchenjerera  kukatsata  chinyengo  cha 
kusocheretsa  ; 15  koma  ndi  kuchita 
zoona  mwa  chikonditikakule  m’zinthu 
zonse,  kufikira  Iye  amene  ali  mutu 
ndiye  Kristu  ; 1 6 kuchokera  mwa  Iye 
thupi  lonse,  lokowanidwa  ndi  lolumi- 
kizidwa  pamodzi,  potandizana’po  mfu- 
ndo  yonse,  monga  mwa  kuchititsa  kwa 
chiwalo  chonse  pa  muyeso  wache, 
lichita  makulidwe  a thupi,  kufikira  chi- 
mango  chache  mwa  chikondi. 


17  Pamenepo  ndinena  ichi,  ndipo 
ndichita  umboni  mwa  Ambuye,  kuti 
simuyendanso  inu  monganso  akunja 
angoyenda,  m’chitsiru  cha  mtima 
wawo,  18  odetsedwa  m’nzeru  zawo, 
oyesedwa  alendo  pa  moyo  wa  Mulungu, 
chifukwa  cha  chipulukiro  chiri  rnwa 
iwo,  chifukwa  cha  kuumitsa  kwa 
mitima  yawo  ; 19  amenewo  popeza 
sazindikiranso  kanthu  konse,  anadzi- 
pereka  okha  kuti  akhumbe  zonyansa, 
kuti  achite  chidetso  chonse  mu  umbo- 
mbo.  20  Koma  inu  simunaphunzira 
Kristu  chotero,  21  ngatitu  mudamva 
Iye,  ndipo  munaphunzitsidwa  mwa  Iye, 
monga  choonadi  chiri  mwa  Yesu ; 
22  kuti  mubvule,  kunene  za  makhali- 
dwe  anu  oyamba,  munthu  wakale, 
wobvunda  potsata  zilakolako  za  chi- 
nyengo  ; 23  koma  kuti  mukonzeke, 
mukhale  atsopano  mu  mzimu  wa 
mtima  wanu,  24  nimubvale  munthu 
watsopano,  amene  analengedwa  monga 
mwa  Mulungu,  m’chilungamo,  ndi 
m’chiyero  cha  choonadi. 

25  Mwa  ichi,  mutataya  zonama, 
lankhulani  zoona  yense  ndi  mnzache  ; 
pakuti  tiri  ziwalo  wina  ndi  mnzache. 
26  Kwiyani,  koma  musachimwe ; 
dzuwa  lisalowe  muli  chikwiyire,  27  ndi- 
ponso  musampatse  malo  mdiere- 
kezi.  28  Wakuba’yo  asabenso ; 
koma  makamaka  agwiritse  nchito, 
nagwire  nchito  yokoma  ndi  manja 
aclie,  kuti  akhale  nacho  chakuche- 
reza  wosowa.  29  Nkhani  yonse  yo- 
bvunda  isaturuke  m'kamwa  mwanu, 
koma  ngati  pali  yina  yabwino  ku 
kumangirira  monga  mofunika  ndiyo, 
kuti  ipatse  chisomo  kwa  iwo  akumva. 

30  Ndipo  musamvetse  chisoni  Mzimu 
Woyera  wa  Mulungu,  amene  mu- 
nasindikizidwa  chizindikilo  mwa 
Iye,  kufikira  tsiku  la  maomboledwe. 

31  Chiwawo  chonse,  ndi  kupsya  mtima, 
ndi  mkwiyo,  ndi  chiwawa,  ndi  mwano 
zichotsedwe  kwa  inu,  ndiponso  choipa 
chonse.  32  Koma  mukhalirane  oko- 
ma  wina  ndi  mnzache,  a mtima  wa- 
chifundo,  akukhululukirana  nokhc, 
monganso  Mulungu  mwa  Kristu  ana- 
khululukira  inu. 

5Chifukwa  chache  khalani  akutsa- 
nza  a Mulungu,  monga  ana  oko- 
ndedwa  ; 2 ndipo  yendani  m’chikondi 
monganso  Kristu  anakukondani  inu, 
nadzipereka  yekha  m’malo  mwathu, 
chopereka  ndi  nsembe  kwa  Mulungu, 
ikhale  pfungo  lonunkhira  bwino. 

3 Koma  dama  ndi  chidetso  chonse, 
kapena  chisiriro,  zisachulidwe  ndi 
kuchulidwa  komwe  mwa  inu,  monga 
kuyenera  oyera  mtima ; 4 kapena 

chinyanso,  ndi  kulankhula  zopanda 
pache,  kapena  zopusa  zimene  sizi- 
yenera  ; koma  makamaka  chiyamiko. 
5 Pakuti  ichi  muchidziwe  kuti  wa 
dama  yense,  kapena  wachidetso, 
kapena  wosirira,  amene  opembedza 
mafano,  alibe  cholowa  m’ufumu  wa 
Kristu  ndi  Mulungu.  6 Asakunye- 
ngeni  inu  munthu  ndi  mau  opanda 
pache,  pakuti  chifukwa  cha  izi  uma- 
dza  mkwiyo  wa  Mulungu  pa  ana  a 
kusamvera.  7 Chifukwa  chache 
musakhale  olandirana  nawo  ; 8 pa- 
kuti  kale  munali  mdima,  koma  tsopano 
muli  kuunika  mwa  Ambuye  ; yendani 
monga  ana  a kuunika,  9 pakuti  chi- 
patso  cha  kuunika  tichipeza  m’ubwino 
wonse,  ndi  chilungamo,  ndi  choonadi, 
10  kuyesera  chokondweretsa  Ambuye 
nchiani ; 11  ndipo  musayanjane  nazo 
nchito  za  mdima  zosabala  kanthu, 
koma  makamakanso  muzitsutse ; 
12  pakuti  zochitidwa  nawo  m’tseri, 
kungakhale  kuzinena  kuchititsa  ma- 
nyazi.  13  Koma  zinthu  zonse  po- 
tsutsika  ndi  kuunika,  zionekera ; 
pakuti  chonse  chakuonetsa  chiri 
kuunika.  14  Mwa  ichi  anena, 
Khala  maso  wogona  iwe,  nuuke  kwa 
akufa,  ndipo  Kristu  adzawala  pa 
iwe. 

15  Potero,  penyani  bwino  umo 
muyendera,  si  monga  opanda  nzeru, 
koma  monga  anzeru ; 16  akuchita 

machawi,  popeza  masiku  ali  oipa. 
17  Chifukwa  chache  musakhale  opusa, 
koma  dziwitsani  chifuniro  cha  Ambuye 
nchiani.  18  Ndipo  musaledzere  naye 
vinyo,  m’mene  muli  chitayiko  ; ko- 
matu  mudzale  naye  Mzimu,  19  ndi 
kudzilankhulira  nokha  ndi  masalmo, 
ndi  mayamiko,  ndi  nyimbo  za  uzimu, 
kuyimbira  ndi  kuyimba  m’malimba 
Ambuye  mu  mtima  mwanu  ; 20  ndi 
kuyamika  Mulungu  Atate  masiku 
onse,  chifukwa  cha  zonse,  m’dzina  la 
Ambuye  wathu  Yesu  Kristu;  21  ndi 
kumverana  wina  ndi  mnzache 
m’kuopa  Kristu. 

22  Akazi  inu,  mverani  amuna  anu 
a inu  eni,  monga  kumvera  Ambuye. 
23  Pakuti  mwamuna  ndiye  mutu  wa 
mkazi,  monganso  Kristu  ndiye  mutu 
wa  mpingo,  ali  yekha  Mpulumutsi  wa 
thupi’lo.  24  Komatu  monga  mpingo 


umvera  Kristu,  koteronso  akazi 
amvere  amuna  awo  m’zinthu  zonse. 

25  Amuna  inu,  kondani  akazi  anu, 
monganso  Kristu  anakonda  mpingo, 
nadzipereka  yekha  m’malo  mwache  ; 

26  kuti  akaupatule,  atauyeretsa  ndi 
kuusambitsa  madzi  ndi  mau  ; 27  kuti 
Iye  akadziikire  yekha  mpingo  wa 
ulemerero,  wopanda  banga,  kapena 
kwinya,  kapena  kanthu  kotere  ; ko- 
matu  kuti  ukhale  woyera,  ndi  wo- 
panda  chirema.  28  Koteronso  amuna 
azikonda  akazi  awo  a iwo  okha  monga 
ngati  matupi  a iwo  okha.  Wokonda 
mkazi  wa  iye  yekha  adzikonda  yekha  ; 
29  pakuti  munthu  sanadana  nalo  thupi 
lache  ndi  kale  lonse  ; komatu  alilera 
nalisunga,  monganso  Kristu  mpi- 
ngo ; 30  pakuti  tiri  ziwalo  za  thupi 
lache.  31  Chifukwa  cha  ichi  munthu 
azisiya  atate  ndi  amai,  nadzapha- 
tikizana  ndi  mkazi  wache  ; ndipo 
iwo  awiri  adzakhala  thupi  limodzi. 

32  Chinsinsi  ichi  nchachikuru  ; koma 
ndinena  ine  za  Kristu  ndi  mpingo. 

33  Komanso  inu,  yense  pa  yekha, 
yense  akonde  mkazi  wache  wa  iye 
yekha,  monga  adzikonda  yekha ; 
ndipo  mkazi’yo  akumbukile  kuti 
aziopa  mwamuna. 

6Ananu,  mverani  akukubalani 
mwa  Ambuye,  pakuti  ichi  ncha- 
bwino.  2 Lemekeza  atate  wako  ndi 
amako  (ndilo  lamulo  loyamba  lokhala 
nalo  lonjezano),  3 kuti  kukhale  bwino 
ndi  iwe,  ndi  kuti  ukhale  wa  nthawi 
yaikuru  pa  dziko.  4 Ndipo  atate  inu, 
musakwiyitse  ana  anu  ; komatu  mu- 
walere  iwo  m’maleredwe  ndi  chila- 
ngizo  cha  Ambuye. 

5 Akapolo  inu,  mverani  iwo  amene 
ali  ambuye  anu  monga  mwa  thupi,  ndi 
kuwaopa  ndi  kunthunthumira  nawo, 
ndi  mtima  wanu  wosakumbukila 
kanthu  kena,  monga  kwa  Kristu ; 
6 si  monga  mwa  ukapolo  wa  pa  maso, 
monga  okondweretsa  anthu,  komatu 
monga  akapolo  a Kristu,  akuchita 
chifuniro  cha  Mulungu  chochokera 
ku  mtima  ; 7 akuchita  ukapolo 

ndi  kubvomereza  mtima,  monga  ku- 
tumikira  Yesu  Kristu,  si  anthu 
ai ; 8 podziwa  kuti  chinthu  cho- 

koma  chiri  chonse  yense  achichita, 
adzambwezera  chomwechi  Ambuye, 
angakhale  ali  kapolo  kapena  mfulu. 
9 Ndipo,  ambuye  inu,  muwachitire 
zomwezo  iwowa,  nimuleke  kuwa- 
opsa ; podziwa  kuti  Ambuye  wawo 


AFILIPI 


6. 10—1.14 


ndi  wanu  ali  m’mwamba,  ndipo  palibe 
tsankhu  kwa  Iye. 

10  Chotsalira,  tadzilimbikani  mwa 
Ambuye,  ndi  m’kulimba  kwa  mpha- 
mvu  yache.  11  Tabvalani  zida  zonse 
za  Mulungu,  kuti  mudzakhoza  kuchi- 
rimika  pokana  machenjerero  a mdiere- 
kezi.  12  Chifukwa  kuti  kulimbana 
kwathu  sitilimbana  nawo  mwazi  ndi 
thupi,  komatu  nawo  maukulu,  ndi 
maulamuliro,  ndi  akuchita  zolimbika 
a dziko  la  pansi  a mdima  uno,  ndi 
a uzimu  a choipa  m’zakumwamba. 

13  Mwa  ichi  mudzitengere  zida  zonse 
za  Mulungu,  kuti  mudzakhoza  kuima 
chitsutsire  pofika  tsiku  loipa,  ndipo, 
mutachita  zonse,  mudzachirimika. 

14  Chifukwa  chache  chirimikani, 
mutadzimangira  m’chuuno  mwanu  ndi 
choonadi,  mutabvalanso  cha  pa  chifu- 
wa  cha  chilungamo ; 1 5 ndipo  mutadzi- 
bveka  mapazi  anu  ndi  makonzedwe  a 
Uthenga  Wabwino  wa  mtendere ; 

16  koposa  zonse  mutadzitengeranso 
chikopa  cha  chikhulupiriro,  chimene 
mudzakhoza  kuzima  nacho  mibvi 
yonse  yoyaka  moto  ya  woipa’yo. 

17  Mutengenso  chisoti  cha  chipulu- 
mutso,  ndi  lupanga  la  Mzimu,  ndilo 


mau  a Mulungu  ; 18  mwa  pemphero 
lonse  ndi  pembedzero  mupemphere 
nthawi  yonse  mwa  Mzimu,  ndipo 
pochezera  pamenepo  chichezerere  ndi 
kupembedzera  oyera  mtima  onse 

19  ndi  ine  ndemwe,  kuti  andipatse 
mau  m’kunditsegulira  m’kamwa 
molimbika,  kuti  ndizindikiritse  anthu 
chinsinsi’cho  cha  Uthenga  Wabwino, 

20  chifukwa  cha  umene  ndiri  mtumiki 
wa  m’unyolo,  kuti  m’menemo  ndikala- 
nkhule  molimbika,  monga  ndiyenera 
kulankhula. 

21  Koma  kuti  mukadziwe  inunso  za 
kwa  ine,  zimene  ndichita,  zinthu  zo- 
nse  adzakuzindikiritsani  Tukiko  mbale 
wokondedwa’yo,  ndi  mtumiki  wokhu- 
lupirika  mwa  Ambuye ; 22  amene 

ndamtuma  kwa  inu  chifukwa  cha 
ichicho,  kuti  mukazindikire  za  kwa 
ife,  ndi  kuti  akatonthoze  mitima 
yanu. 

23  Mtendere  ukhale  kwa  abale,  ndi 
chikondi,  pamodzi  ndi  chikhulupiriro, 
zochokera  kwa  Mulungu  Atate,  ndi 
Ambuye  Yesu  Kristu.  24  Akhale 
nacho  chisomo  onse  akukonda 
Ambuye  wathu  Yesu  Kristu  m’chosa- 
onongeka. 


KALATA  WA  PAULO  MTUMWI  WOLEMBERA  KWA 

AFILIPI 


1PAULO  ndi  Timoteo,  akapolo  a 
Yesu  Kristu,  kwa  oyera  mtima 
onse  mwa  Kristu  Yesu,  akukhala  ku 
Filipi,  pamodzi  ndi  oyang’anira  ndi 
atumiki : 2 Chisomo  kwa  inu  ndi 

mtendere  za  kwa  Mulungu  Atate 
wathu  ndi  Ambuye  Yesu  Kristu. 

3 Ndiyamika  Mulungu  wanga  poku- 
mbukira  inu  ponse  ; 4 nthawi  zonse 
m’pembedzero  langa  lonse  la  kwa  inu 
nonse  ndichita  pembedzero’lo  ndi  ku- 
kondwera,  5 chifukwa  cha  chiyanja- 
no  chanu  chakuthandizira  Uthenga 
Wabwino,  kuyambira  tsiku  loya- 
mba’lo,  kufikira  tsopano  lino  ; 6 po- 
khulupira  pamenepo,  kuti  Iye  amene 
anayamba  mwa  inu  nchito  yabwino 
adzaitsiriza  kufikira  tsiku  la  Yesu 
Kristu ; 7 monga  kundiyenera  ine 

kuyesa  za  inu  nonse,  popeza  ndiri 
nako  m’mtima  mwanga,  kuti  inu 
m’zomangira  zanga,  ndipo  m’cho- 


dzikanira,  ndi  matsimikizidwe  a 
Uthenga  Wabwino,  inu  nonse  muli 
oyanjana  nane  m’chisomo.  8 Pakuti 
Mulungu  ali  mboni  yanga,  kuti  ndila- 
kalaka  inu  nonse  m’phamphu  la  mwa 
Kristu  Yesu.  9 Ndipo  ichi  ndipempha, 
kuti  chikondi  chanu  chisefukire  chio- 
njezere,  m’chidziwitso,  ndi  kuzindikira 
konse  ; kuti  mukayese  inu  zinthu 
zosiyana  ; 1 0 kuti  mukakhale  a mtima 
woona  ndi  wosalakwa,  kufikira  tsiku 
la  Kristu  ; 11  odzala  nacho  chipatso 
cha  chilungamo,  chimene  chiri  mwa 
Yesu  Kristu,  kuchitira  Mulungu  ule- 
merero  ndi  chiyamiko. 

12  Koma  abale,  ndifuna  kuti  muzi- 
ndikire  kuti  zija  za  kwa  ine  zidachita 
makamaka  kuthandizira  Uthenga  Wa- 
bwino  ; 13  kotero  kuti  zomangira 

zanga  zinaonekera  mwa  Kristu 
m’bwalo  lonse  la  alonda,  ndi  kwa 
onse  ena ; 14  ndi  kuti  unyinji  wa 

AFILIPI 


abale  mwa  Ambuye,  pokhulupirira 
m’zomangira  zanga,  alimbika  mtima 
koposa  kulankhula  mau  a Mulungu 
opanda  mantha.  15  Enatu  alaliki- 
ranso  Kristu  chifukwa  cha  kaduka 
ndi  ndeu  ; koma  enanso  chifukwa 
cha  kukoma  mtima  ; 1 6 ena  atero  ndi 
chikondi,  podziwa  kuti  anandiika 
ndichite  chokanira  cha  Uthenga 
Wabwino  ; 17  koma  ena  alalikira 

Kristu  mochokera  m’chotetana,  kosati 
koona,  akuyesa  kuti  adzandibukitsira 
chisautso  m’zomangira  zanga.  1 8 Po- 
tero  nchiani  ? Chokhacho  kuti 
monsemo,  ngati  pa  maso  pokha, 
ngati  m’choonadi,  Kristu  alalikidwa  ; 
ndipo  m’menemo  ndikondwera,  koma- 
nso  ndidzakondwera.  19  Pakuti  ndi- 
dziwa  kuti  ichi  chidzandichitira  ine 
chipulumutso,  mwa  phembedzero  lanu 
ndi  mwa  kundipatsa’lio  kwa  Mzimu 
wa  Yesu  Kristu ; 20  monga  mwa 

kulingiriritsa  ndi  chiyembekezo  cha- 
nga,  kuti  palibe  chinthu  chidzandi- 
chititsa  manyazi,  komatu  mwa  kuli- 
mbika  mtima  konse,  monga  nthawi 
yonse,  tsopanonso  Kristu  adzakuzidwa 
m’thupi  langa,  kapena  mwa  moyo, 
kapena  mwa  imfa.  21  Pakuti  kwa 
ine  kukhala  ndi  moyo  ndiko  Kristu, 
ndi  kufa  kuli  kupindula.  22  Koma 
ngati  kukhala  ndi  moyo  m’thupi, 
ndiko  chipatso  cha  nchito  yanga, 
sindizindikiranso  chimene  ndidzasa- 
nkha.  23  Koma  ndipanidwa  nazo 
ziwiri’zi,  pokhala  nacho  cholakalaka 
cha  kuchoka  kukhala  ndi  Kristu, 
ndiko  kwabwino  koposaposatu  ; 

24  koma  kukhalabe  m’thupi  ndiko 
kufunika  koposa,  chifukwa  cha  inu. 

25  Ndipo  pokhulupirira  pamenepo 
ndidziwa  kuti  ndidzakhala,  ndi  ku- 
khalitsa  ndi  inu  nonse,  kuonjezera 
chimwemwe  cha  chikhulupiriro  chanu; 

26  kuti  kudzitamandira  kwanu  kuchu- 
ruke  m’Kristu  Yesu  mwa  ine,  mwa 
kukhalanso  ine  kwa  inu. 

27  Chokhachi,  mayendedwe  anu 
ayenere  Uthenga  Wabwino  wa  Kristu  : 
kuti,  ndingakhale  nditi  ndirinkudza 
ndi  kuona  inu,  ndingakhale  nditi  ndiri 
kwina,  ndikamva  za  kwa  inu,  kuti 
muchirimika  mu  mzimu  umodzi,  ndi 
kugwirira  pamodzi  ndi  moyo  umodzi 
chikhulupiriro  cha  Uthenga  Wabwino  ; 
28  osaopa  adani  m’kanthu  konse, 
chimene  chiri  kwa  iwowa  chisonyezo 
cha  chionongeko,  koma  kwa  inu  cha 
chipulumutso,  ndicho  cha  kwa  Mu- 


lungu  ; 29  kuti  kwapatsidwa  kwa  inu 
kwaufulu  chifukwa  cha  Kristu,  siku- 
khulupirira  kwa  Iye  kokha,  koma- 
tunso  kumva  zowawa  chifukwa  cha 
Iye,  30  ndi  kukhala  nacho  inu  chili- 
mbano  chomwechi  mudachiona  mwa 
ine,  nimukumva  tsopano  chiri  mwa 
ine. 

2Ngati  tsono  muli  chitonthozo 
mwa  Kristu,  ngati  chikhazikitso 
cha  chikondi,  ngati  chiyanjano  cha 
Mzimu,  ngati  phamphu,  ndi  zisoni, 
2 kwaniritsani  chimwemwe  changa, 
kuti  mukalingalire  mtima  zomwezo, 
akukhala  nacho  chikondi  chomwe,  a 
moyo  umodzi,  olingalira  mtima  umo- 
dzi ; 3 musachite  kanthu  monga  mwa 
chotetana,  kapena  monga  mwa  ule- 
merero  wopanda  pache,  komatu  ndi 
kudzichepetsa  mtima,  yense  ayese 
anzache  omposa  iye  mwini ; 4 munthu 
yense  asapenyerere  zache  za  iye  yekha, 
komayense  apenyererenso  za  mnzache. 
5 Mukhale  nawo  mtima  m’kati  mwanu 
umene  unalinso  mwa  Kristu  Yesu, 
6 ameneyo  pokhala  nawo  maoneke- 
dwe  a Mulungu,  sanachiyesa  cholanda 
kukhala  wofana  ndi  Mulungu,  7 koma 
anadzikhuthula  yekha,  natenga  mao- 
nekedwe  a kapolo,  nakhala  m’mafani- 
zidwe  a anthu  ; 8 ndipo  popezedwa 
m’maonekedwe  ngati  munthu,  ana- 
dzichepetsa  yekha,  nakhala  womvera 
kufikira  imfa,  ndiyo  imfa  ya  pa 
mtanda.  9 Mwa  ichinso  Mulungu 
anamkwezetsa  Iye,  nampatsa  dzina 
limene  liposa  maina  onse,  10  kuti 
m’dzina  la  Yesu  bondo  liri  lonse  lipinde, 
la  za  m’mwamba  ndi  za  pa  dziko,  ndi 
za  pansi  pa  dziko,  11  ndi  malilume 
onse  abvomere  kuti  Yesu  Kristu  ali 
Ambuye,  kuchitira  ulemu  Mulungu 
Atate. 

12  Potero,  okondedwa  anga,  monga 
momwe  mumvera  nthawi  zonse,  posati 
pokhapokha  pokhala  ine  ndiripo, 
komatu  makamaka  tsopano  pokhala 
ine  palibe,  gwirani  nchito  yache  ya 
chipulumutso  chanu  ndi  mantha,  ndi 
kunthunthumira ; 1 3 pakuti  wakuchita 
mwa  inu  kufuna  ndi  kuchita  komwe, 
chifukwa  cha  kukoma  mtima  kwache, 
ndiye  Mulungu.  14  Chitani  zonse 
kopanda  madandaulo  ndi  makani, 
15  kuti  mukakhale  osalakwa  ndi  oona, 
ana  a Mulungu  opanda  chirema  pakati 
pa  mbadwo  wokhotakhota  ndi  wopo- 
toka,  mwa  iwo  amene  muonekera 
monga  mauniko  m’dziko  la  pansi, 


AFILIPI 


2.  16—3. 18 


16  akuonetsera  mau  a moyo  ; kuti 
ine  ndikakhale  akudzitamandira  nawo 
m’tsiku  la  Kristu,  kuti  sindinatha- 
manga  chabe,  kapena  kugwiritsa 
nchito  chabe.  17  Komatu  ngatinso 
ndithiridwa  pa  nsembe  ndi  kutumi- 
kira  kwa  chikhulupiriro  chanu,  ndi- 
kondwera,  ndipo  ndikondwera  pamodzi 
ndi  inu  nonse ; 18  momwemonso 

kondwerani  inu,  nimukondwere  pa- 
modzi  ndi  ine. 

19  Koma  ndiyembekeza  mwa 
Ambuye  Yesu  kuti  ndidzatumiza 
Timoteo  kwa  inu  msanga,  kuti  inenso 
nditonthozeke  bwino  pozindikira  za 
kwa  inu.  20  Pakuti  ndiribe  wina  wa 
mtima  womwewo,  amene  adzasama- 
lira  za  kwa  inu  ndi  mtima  woona. 
21  Pakuti  onsewa  atsata  za  iwo  okha, 
si  za  Yesu  Kristu.  22  Koma  muzindi- 
kira  matsimikizidwe  ache,  kuti,  monga 
mwana  achitira  atate  wache,  anatumi- 
kira  pamodzi  ndi  ine  Uthenga  Wa- 
bwino.  23  Ameneyo  ndithu  tsono 
ndiyembekeza  kumtuma  posachedwa 
m’mene  ndikapenyerera  za  kwa  ine 
zidzatani ; 24  koma  ndikhulupirira 

mwa  Ambuye  kuti  ine  ndekhanso 
ndidzadza  msanga.  25  Koma  ndina- 
yesa  nkufunika  kutuma  kwa  inu 
Epafrodito  mbale’yo,  ndiye  wanchito 
mnzanga  ndi  msilikari  mnzanga,  ndiye 
mtumwi  wanu,  ndi  wonditumikira  pa 
chosowa  changa  ; 26  popeza  anali 

wolakalaka  inu  nonse,  nabvutika 
mtima  chifukwa  mudamva  kuti  ana- 
dwala.  27  Pakutinso  anadwaladi 
pafupi  imfa  ; komatu  Mulungu  ana- 
mchitira  chifundo  ; koma  si  iye  yekha, 
komatu  inenso,  kuti  ndisakhale  nacho 
chisoni  chionjezereonjezere.  28  Chi- 
fukwa  chache  ndamtuma  iye  chifulu- 
mizire,  kuti  pakumuona  mukakondwe- 
renso,  ndi  inenso  chindichepere  chisoni. 

29  Chifukwa  chache  mumlandire  mwa 
Ambuye,  ndi  chimwemwe  chonse  ; 

30  nimuchitire  ulemu  oterewa  ; pa- 
kuti  chifukwa  cha  nchito  ya  Kristu 
anafikira  pafupi  imfa,  wosasamalira 
moyo  wache,  kuti  akakwaniritse  chi- 
perewero  cha  utumiki  wanu  wa  kwa  ine. 
Q Chotsalira,  abale  anga,  kondwe- 
O rani  mwa  Ambuye.  Kulembera 
zomwezo  kwa  inu,  sikundibvuta  ine, 
koma  kwa  inu  kuli  kukhazikitsa. 

2 Penyererani  agaru,  penyererani 
ochita  zoipa,  penyererani  choduladula  ; 

3 pakuti  ife  ndife  mdulidwe,  akutu- 
mikira  popembedza  ndi  Mzimu  wa 


Mulungu,  nadzitamandira  mwa  Ye- 
su  Kristu,  osakhulupirira  m’thupi ; 
4 ndingakhale  inenso  ndiri  nako  ka 
kukhulupirira  m’thupi ; ngati  wina 
yense  ayesa  kukhulupirira  m’thupi, 
makamaka  ine’yu  ; 5 wodulidwa 

tsiku  la  chisanu  ndi  chitatu,  wa 
mbadwo  wa  Israyeli,  wa  pfuko  la 
Benjamini,  mHebri  wa  mwa  aHebri  ; 
monga  mwa  lamulo  mFarisi ; 6 monga 
mwa  changu,  wolondalonda  mpingo  ; 
monga  mwa  chilungamo  cha  m’la- 
mulo  wokhala  wosalakwa  ine.  7 Ko- 
matu  zonse  zimene  zinandipindulira, 
zomwezo  ndinaziyesa  chitayiko  chifu- 
kwa  cha  Kristu.  8 Komatu  zeni 
zeninso  ndiyesa  zonse  zikhale  chita- 
yiko,  chifukwa  cha  mapambanidwe 
a chizindikiritso  cha  Kristu  Yesu 
Ambuye  wanga  ; chifukwa  cha  iyeyu 
ndinatayikitsa  zinthu  zonse,  ndipo 
ndiziyesa  za  pa  dzala,  kuti  ndikadzi- 
onjezere  Kristu,  9 ndi  kupezedwa 
mwa  Iye,  wosati  wakukhala  nacho 
chilungamo  changa  cha  m’lamulo, 
koma  chimene  cha  mwa  chikhulupiriro 
cha  Kristu,  chilungamo’cho  chocho- 
kera  mwa  Mulungu  ndi  chikhulupi- 
riro  ; 10  kuti  ndimzindikire  Iye,  ndi 
mphamvu  ya  kuuka  kwache,  ndi  chiya- 
njano  cha  zowawa  zache,  pofanizidwa 
ndi  imfa  yache  ; 1 1 ngati  nkotheka 
ndikafikire  kuuka  kwa  akufa.  12  Si 
kunena  kuti  ndinalandira  kale,  kapena 
kuti  ndatha  kukonzeka  wamphumphu ; 
koma  ndilondetsa,  ngatinso  ndika- 
chigwire  ichi  chimene  anandigwirira 
Yesu  Kristu.  13  Abale,  ine  sindi- 
werengera  ndekha  kuti  ndatha  kuchi- 
gwira  : koma  chinthu  chimodzi  ndichi- 
chita  ; poiwaladi  za  m’mbuyo,  ndi 
kutambalitsira  za  m’tsogolo,  14  ndilo- 
ndetsa  polekezerapo,  kutsatira  mfupo 
wa  maitanidwe  akumwamba  a Mulu- 
ngu  a mwa  Kristu  Yesu.  15  Tonsefe 
amene  tsono  tidakonzeka  amphumphu, 
tilingirire  ichi  mu  mtima  ; ndipo  ngati 
kuli  kanthu  mulingirira  nako  kwina 
mu  mtima,  akanso  Mulungu  adzabvu- 
mbulutsira  inu  ; 16  chokhachi,  ku- 

mene  tidafikira’ko,  mayendedwe  athu 
alingane’ko. 

17  Abale,  khalani  pamodzi  aku- 
tsanza  anga,  ndipo  yanganirani  iwo 
akuyenda  kotero  monga  muli  ndi  ife 
chitsanzo  chanu.  18  Pakuti  ambiri 
amayenda,  za  amene  ndinakuuzani 
kawiri  kawiri,  ndipo  tsopanonso  ndi- 
kuuzani  ndi  kulira,  ali  adani  a mtanda 

wa  Kristu  ; 19  chitsiriziro  chawo 

ndicho  kuonongeka,  mulungu  wawo 
ndiyo  mimba  yawo,  ulemerero  wawo 
uli  m’manyazi  awo,  amene  alingirira 
za  pa  dziko.  20  Pakuti  ufulu  wathu 
uli  kumwamba  ; kuchokera  komwe- 
nso  tilindirira  Mpulumutsi,  Ambuye 
Yesu  Kristu  ; 21  amene  adzasandu- 
liza  thupi  lathu  lopepulidwa,  lifanane 
nalo  thupi  lache  la  ulemerero,  monga 
mwa  machitidwe  amene  akhoza  kudzi- 
gonjetsera  nawo  zinthu  zonse. 

4Potero,  abale  anga  okondedwa, 
olakalakidwa,  ndinu  chimwemwe 
changa  ndi  korona  wanga,  chirimi- 
kani  motere  mwa  Ambuye,  okondedwa. 

2 Ndidandaulira  Euodiya,  ndidanda- 
ulira  Suntuke,  alingirire  ndi  mtima 
umodzi  mwa  Ambuye.  3 Inde,  ndi- 
kupemphaninso  mnzanga  wa  m’goli 
woona,  muthandize  akazi  awa  ame- 
ne  anakangalika  nane  pamodzi  mu 
Uthenga  Wabwino,  pamodzi  ndi  Kle- 
mentonso,  ndi  otsala  aja  anchito 
anzanga,  amene  maina  awo  ali 
m’buku  la  moyo. 

4 Kondwerani  mwa  Ambuye  nthawi 
zonse  : ndibwerezanso  kutero,  kondwe- 
rani.  5 Kufatsa  kwanu  kuzindikirike 
ndi  anthu  onse.  Ambuye  ali  pafupi. 
6 Musadere  nkhawa  konse  ; komatu 
m’zonse  ndi  pemphero,  ndi  pembe- 
dzero,  pamodzi  ndi  chiyamiko,  zope- 
mpha  zanu  zidziwike  kwa  Mulungu. 
7 Ndipo  mtendere  wa  Mulungu  waku- 
pambana  chidziwitso  chonse,  udzasu- 
nga  mitima  yanu  ndi  maganizo  anu 
mwa  Kristu  Yesu. 

8 Chotsalira,  abale,  zinthu  ziri  zonse 
zoona,  ziri  zonse  zolemekezeka,  ziri 
zonse  zolungama,  ziri  zonse  zoyera, 
ziri  zonse  zokongola,  ziri  zonse 
zimveka  zokoma ; ngati  kuli  chokoma 
mtima  china,  kapena  chitamando 
china  zilingirirani  izi.  9 Zimene- 
nso  mudaziphunzira,  ndi  kuzilandira, 
ndi  kuzimva,  ndi  kuziona  mwa  ine, 
zomwezo  chitani;  ndipo  Mulungu  wa 
mtendere  adzakhala  pamodzi  ndi  inu. 


10  Koma  ndinakondwera  mwa 
Ambuye  kwakukuru,  kuti  tsopano 
munatsitsimukanso  kulingirira  mtima 
za  kwa  ine,  kumenekonso  munali- 
ngirira’ko,komamunasowapochita’po. 
11  Si  kuti  ndinena  monga  mwa  chi- 
perewero,  pakuti  ndaphunzira  ine, 
kuti  zindikwanire  ziri  zonse  ndiri 
nazo.  12  Ndadziwa  ngakhale  kupe. 
putsidwa,  ndadziwanso  kusefukira  ; 
konseko  ndi  m’zinthu  zonse  ndalowa 
mwambo  wa  kukhuta,  ndiponso  wa 
kumva  njala  ; wakusefukira,  ndipo- 
nso  wakusowa.  13  Ndikhoza  zonse 
mwa  Iye  wondipatsa  mphamvu’yo. 

14  Koma  munachita  bwino  kuti  muna- 
yanjana  nane  m’chisautso  changa. 

15  Koma  mudziwanso  inu  nokha, 
inu  aFilipi,  kuti  m’chiyambi  cha 
Uthenga  Wabwino,  pamene  ndina- 
choka  kuturuka  m’Makedoniya,  suna- 
yanjana  nane  mpingo  umodzi  wonse 
m’makhalidwe  a chopereka  ndi  cho- 
landira,  koma  inu  nokha ; 1 6 pakuti 
m’Tesalonikanso  munanditumizira  pa 
chosowa  changa  kamodzi  kapena 
kawiri.  17  Sikunena  kuti  nditsata 
chopereka’cho,  komatu  nditsata  chi- 
patso  chakuchurukira  ku  chiwere- 
ngero  chanu.  18  Koma  ndiri  nazo 
zonse,  ndipo  ndisefukira ; ndadzazi- 
dwa,  popeza  ndalandira  kwa  Epa- 
frodito  zija  zidachokera  kwanu, 
mnunkho  wa  pfungo  labwino,  nsembe 
yolandirika,  yokondweretsa  Mulungu. 
1 9 Koma  Mulungu  wanga  adzakwani- 
ritsa  chosowa  chanu  chiri  chonse 
monga  mwa  chuma  chache  m’ule- 
merero  mwa  Kristu  Yesu.  20  Ndipo 
kwa  Mulungu  ndi  Atate  wathu  kukhale 
ulemerero  ku  nthawi  za  nthawi, 
Amen. 

21  Lankhulani  woyera  mtima  ali 
yense  mwa  Kristu  Yesu,  abale’wo 
akukhala  ndi  ine  alankhula  inu. 
22  Oyera  mtima  onse  alankhula  inu, 
koma  makamaka  iwo  a banja  la  Kai- 
sara.  23  Chisomo  cha  Ambuye  Yesu 
Kristu  chikhale  ndi  mzimu  wanu. 


KALATA  WA  PAULO  MTUMWI  WOLEMBERA  KWA 

AKOLOSE 


IPAULO,  mtumwi  wa  Kristu  Yesu  I Timoteo  mbale’yo,  2 kwa  oyera  mtimi 
mwa  chifuniro  cha  Mulungu,  ndi  | ndi  abale  okhulupirika  mwa  Kristi 

a m’Kolose  : Chisomo  kwa  inu  ndi 

mtendere  wochokera  kwa  Mulungu 
Atate  wathu. 

3 Tiyamika  Mulungu  Atate  wa 
Ambuye  wathu  Yesu  Kristu  ndi  kupe- 
mpherera  inu  nthawi  zonse,  4 popeza 
tidamva  za  chikhulupiriro  chanu  cha 
mwa  Kristu  Yesu,  ndi  chikondi  muli 
nacho  kwa  oyera  mtima  onse  ; 5 chi- 
fukwa  cha  chiyembekezo  chosungikira 
kwa  inu  m’mwamba,  chimene  muda- 
chimva  kale  m’mau  a choonadi  cha 
Uthenga  Wabwino,  6 umene  udafikira 
kwa  inu  ; monganso  m’dziko  lonse  la 
pansi  umabala  zipatso,  numakula, 
monganso  mwa  inu,  kuyambira  tsiku- 
’lo  mudamva  nimunazindikira  chi- 
somo  cha  Mulungu  m’choonadi ; 
7 monga  momwe  munaphunzira  kwa 
Epafra  kapolo  mnzathu  wokondedwa, 
ndiye  mtumiki  wokhulupirika  wa 
Kristu  chifukwa  cha  ife  ; 8 amenenso 
anatifotokozera  chikondi  chanu  mwa 
Mzimu. 

9 Mwa  ichi  ifenso,  kuyambira  tsiku 
limene  tidamva  sitileka  kupembedzera 
ndi  kupempherera  inu,  kuti  mukadza- 
zidwe  ndi  chizindikiritso  cha  chifuniro 
chache  mu  nzeru  zonse  ndi  chidziwi- 
tso  cha  mzimu,  10  kuti  mukayende 
koyenera  Ambuye  kukamkondwere- 
tsa  monsemo,  ndi  kubala  zipatso 
mu  nchito  yonse  yabwino,  ndi  ku- 
kula  m’chizindikiritso  cha  Mulungu  ; 
11  olimbikitsidwam’chilimbiko  chonse, 
monga  mwa  mphamvu  ya  ulemerero 
wache,  kuchitira  chipiriro  chonse  ndi 
kuleza  mtima  konse  pamodzi  ndi 
chimwemwe,  12  ndi  kuyamika  Atate, 
amene  anatiyeneretsa  ife  kulandirana 
nawo  cholowa  cha  oyera  mtima 
m’kuunika  ; 13  amene  anatilanditsa 
ife  ku  ulamuliro  wa  mdima,  natisu- 
nthitsa  kutilowetsa  m'ufumu  wa  Mwa- 
na  wa  chikondi  chache ; 14  amene  tiri 
nawo  maomboledwe  mwa  Iye,  m’ku- 
khululukidwa  kwa  zochimwa  zathu  ; 
15  amene  ali  fanizo  la  Mulungu 
wosaoneka’yo,  wobadwa  woyamba  wa 
chilengedwe  chonse  ; 16  pakuti  mwa 
Iye  zinalengedwa  zonse  za  m’mwamba, 
ndi  za  pa  dziko,  zooneka  ndi  zosaone- 
ka’zo,  kapena  mipando  yachifumu, 
kapena  maufumu,  kapena  maukulu, 
kapena  maulamuliro  ; zinthu  zonse 
zinalengedwa  mwa  Iye  ndi  kwa  Iye. 
17  Ndipo  Iye  ali  woyamba  wa  zonse, 
ndipo  zonse  zigwirizana  pamodzi  mwa 
Iye.  18  Ndipo  Iye  ali  mutu  wa  thupi, 

2 L* 


mpingo’wo  ; ndiye  chiyambi,  woba- 
dwa  woyamba  woturuka  mwa  akufa  ; 
kuti  a.kakhale  Iye  mwa  zonse  woya- 
mbayamba.  19  Pakuti  kunamkomera 
Atate  kuti  mwa  Iye  chidzalo  chonse 
chikhalire,  20  mwa  Iyenso  kuyanja- 
nitsa  zinthu  zonse  kwa  Iye  mwini, 
atachita  mtendere  mwa  mwazi  wa 
mtanda  wache  ; mwa  Iyetu,  kapena 
za  pa  dziko,  kapena  za  m’mwamba. 
21  Ndipo  inu,  okhala  alendo  kale  ndi 
adani  m’chifuwa  chanu,  m’nchito 
zoipa’zo,  koma  tsopano  anakuyanja- 
nitsani,  22  m’thupi  lache  mwa 
imfa’yo,  kukaimika  inu  oyera,  ndi 
opanda  chirema  ndi  osatsutsika  pa 
maso  pache  ; 23  ngatitu  mukhalabe 
m’chikhulupiriro,  ochirimika  ndi 
okhazikika  ndi  osasunthika  kulekana 
nacho  chiyembekezo  cha  Uthenga 
Wabwino  umene  mudaumva,  wola- 
likidwa  cholengedwa  chonse  cha 
pansi  pa  thambo  ; umene  ine  Paulo 
ndakhala  mtumiki  wache. 

24  Tsopano  ndikondwera  nazo 
zowawa’zo  chifukwa  cha  inu,  ndipo 
ndikwaniritsa  zoperewera  za  chisautso 
cha  Kristu  m’thupi  langa  chifukwa 
cha  thupi  lache,  ndilo  mpingo’wo  ; 

25  umene  ndinakhala  mtumiki  wache, 
monga  mwa  udindo  wa  Mulungu 
umene  anandipatsa  ine  wakuchitira 
inu,  wakukwaniritsa  mau  a Mulungu, 

26  ndiwo  chinsinsi’cho  chinabisika 
kuyambira  pa  nthawi’zo,  ndi  kuya- 
mbira  pa  mibadwo’yo  ; koma  anachi- 
onetsa  tsopano  kwa  oyera  mtima  ache, 

27  kwa  iwo  amene  Mulungu  anafuna 

kuwazindikiritsa  ichi  chimene  chiri 
chuma  cha  ulemerero  wa  chinsinsi 
pakati  pa  amitundu,  ndiye  Kristu 
mwa  inu,  chiyembekezo  cha  uleme- 
rero  ; 28  amene  timlalikira  ife,  ndi 

kuchenjeza  munthu  ali  yense  ndi 
kuphunzitsa  munthu  ali  yense  mu 
nzeru  zonse,  kuti  tionetsere  munthu 
ali  yense  wamphumphu  mwa  Kristu  ; 
29  kuchita  ichi  ndidzibvutitsa  ndi  ku- 
yesetsa  monga  mwa  machitidwe  ache 
akuchita  mwa  ine  ndi  mphamvu. 

2Pakuti  ndifuna  kuti  inu  mudziwe 
nkhawa  irnene  ndiri  nayo  chi- 
fukwa  cha  inu,  ndi  iwowa  a m’Laodi- 
kaya,  ndi  onse  amene  sanaone  nkhope 
yanga  m’thupi ; 2 kuti  itonthozeke 

mitima  yawo,  nalumikizike  pamodzi 
iwo  m’chikondi,kufikira  chuma  chonse 
cha  chidzalo  cha  chidziwitso,  kuti 
akazindikire  iwo  chinsinsi  cha  Mu- 

lungu,  ndiye  Kristu,  3 amene  zole- 
mera  zonse  za  nzeru  ndi  chidziwitso 
zibisika  mwa  Iye. 

4 Ichi  ndinena,  kuti  munthu  asaku- 
sokeretseni  inu  ndi  mau  okopakopa. 
5 Pakuti  ndingakhale  ndiri  kwina 
m’thupi,  komatu  mu  mzimu  ndiri 
pamodzi  ndi  inu,  wokondwera  paku- 
penya  makonzedwe  anu,  ndi  chili- 
mbiko  cha  chikhulupiriro  chanu  cha 
kwa  Kristu. 

6 Chifukwa  chache  monga  momwe 
munalandira  Kristu  Yesu  Ambuye, 
muyende  mwa  Iye,  7 ozika  mizu  ndi 
omangirika  mwa  Iye,  ndi  okhazikika 
m’chikhulupiriro,  monga  munaphu- 
nzitsidwa,  ndi  kuchurukitsa  chiya- 
miko. 

8 Penyani  kuti  pasakhale  wina 
wakulanda  inu  ngati  chuma,  mwa 
kukonda  nzeru  kwache,  ndi  chinyengo 
chopanda  pache,  potsata  mwambo 
wa  anthu,  potsata  zoyamba  za  dziko 
la  pansi,  osati  potsata  Kristu  ; 9 pa- 
kuti  mwa  Iye  chikhalira  chidzalo  cha 
uMulungu  m’thupi,  10  ndipo  muli 
odzazidwa  mwa  Iye,  ndiye  mutu  wa 
ukulu  wonse  ndi  ulamuliro  ; 11  ame- 
nenso  munadulidwa  mwa  Iye  ndi 
mdulidwe  wosachitika  ndi  manja, 
m’mabvulidwe  a thupi,  mu  mdulidwe 
wa  Kristu  ; 1 2 popeza  munaikidwa 

m’manda  pamodzi  ndi  lye  mu  ubatizo, 
momwemonso  munaukitsidwa  pa- 
modzi  ndi  Iye  m’chikhulupiriro  cha 
machitidwe  a Mulungu,  amene  anamu- 
ukitsa  Iye  kwa  akufa.  13  Ndipo  inu, 
pokhala  akufa  m’zolakwa  ndi  kusadu- 
lidwa  kwa  thupi  lanu  anakupatsani 
moyo  pamodzi  ndi  Iye,  m’mene  adati- 
khululukira  ife  zolakwa  zonse ; 1 4 ada- 
tha  kutifafanizira  cha  pa  ife’cho 
cholembedwa  m’zoikika’zo,  chimene 
chinali  chotsutsana  nafe  : ndipo  ana- 
chichotsera  pakati’po,  ndi  kuchikho- 
mera  ichi  pa  mtanda  ; 15  atabvula 

maukulu  ndi  maulamuliro,  anawaone- 
tsera  poyera  ; nawagonjetsera  nako. 

16  Chifukwa  chache  munthu  ali 
yense  asakuweruzeni  inu  m’chaku- 
dya,  kapena  chakumwa,  kapena  m’ku- 
nena  tsiku  la  phwando,  kapena  tsiku 
lokhala  mwezi,  kapena  la  Sabata ; 
ndizo  mthunzi  wa  zirinkudza’zo  ; 

17  koma  thupi  ndi  la  Kristu. 

18  Munthu  ali  yense  asakunyengeni 
ndi  kulanda  mphotho  yanu  ndi 
kudzichepetsa  mwini  wache,  ndi 
kugwadira  kwa  angelo,  ndi  kukhalira 


mu  izi  adaziona,  wodzitukumula  chabe 
ndi  zolingalira,  za  thupi  lache,  wosa- 
gwiritsa  mutu’wo,  19  kuchokera  kwa 
Iye  amene  thupi  lonse,  lothandizidwa 
ndi  kulumikizidwa  pamodzi  mwa 
mfundo  ndi  mitsempa,  likula  ndi 
makulidwe  a Mulungu. 

20  Ngati  munafa  pamodzi  ndi  Kristu 
kusiyana  nazo  zoyamba  za  dziko  la 
pansi,  mugonjeranji  ku  zoikika’zo, 
monga  ngati  moyo  wanu  mukhala 
nawo  m’dziko  la  pansi,  21  usaika’po 
dzanja,  usalawa,  usakhudza,  22  (ndi- 
zo  zonse  zakuonongedwa  pochita 
nazo),  monga  mwa  malangizo  ndi 
maphunziro  a anthu  ? 23  zimene  ziri 
nawotu  manenedwe  a nzeru  m’kutu- 
mikira  kwa  chifuniro  cha  mwini  wa- 
che,  ndi  kudzichepetsa,  ndi  kusala- 
badira  thupi ; koma  ziribe  mphamvu 
konse  ya  kuletsa  chikhutitso  cha  thupi. 

SChifukwa  chache  ngati  muna- 
ukitsidwa  pamodzi  ndi  Kristu, 
funani  zakumwamba,  kumene  kuli 
Kristu  wokhala  pa  dzanja  lamanja  la 
Mulungu.  2 Lingalirani  zakumwa- 
mba  osati  za  pa  dziko  ai.  3 Pakuti 
munafa,  ndipo  moyo  wanu  wabisika 
pamodzi  ndi  Kristu  mwa  Mulungu. 
4 Pamene  Kristu  adzaoneka,  ndiye 
moyo  wathu,  pamenepo  inunso  mu- 
dzaonekera  pamodzi  ndi  Iye  m’ule- 
merero. 

5 Chifukwa  chache  fetsani  ziwalo’zo 
ziri  pa  dziko  ; dama,  chidetso,  chi- 
funitso  cha  manyazi,  chilakolako 
choipa,  ndi  chisiriro,  chimene  chiri 
kupembedza  mafano  ; 6 chifukwa  cha 
izi  zomwe  ukudza  mkwiyo  wa  Mulu- 
ngu  pa  ana  a kusamvera  ; 7 zimene 
munayenda’mo  inunso  kale,  pamene 
munakhala  ndi  moyo  wanu  m’menemo. 
8 Koma  tsopano  tayani  inunso  zonse- 
zi : mkwiyo,  kupsa  mtima,  dumbo, 
mwano,  zonyansa  zoturuka  m’kamwa 
mwanu  : 9 musamanamizana  wina 

ndi  mnzache  ; popeza  mudabvula 
munthu  wakale  pamodzi  ndi  nchito 
zache,  10  ndipo  munabvala  watso- 
pano,  amene  alikukonzeka  watsopano, 
kuti  akhale  nacho  chizindikiritso, 
monga  mwa  chifaniziro  cha  Iye  amene 
anamlenga  iye ; 11  pamene  palibe 

mHelene  ndi  mYuda,  mdulidwe  ndi 
kusadulidwa,  wachedwa  wakunja, 
mSkuti,  kapolo,  mfulu,  komatu  Kristu 
ndiye  zonse,  ndi  m’zonse. 

12  Chifukwa  chache  bvalani,  monga 
osankhika  a Mulungu,  oyera  mtima 

ndi  olcondedwa,  mtima  wa  chifundo, 
kukoma  mtima,  kudzichepetsa,  chi- 
fatso,  kuleza  mtima  ; 13  kulolerana 
wina  ndi  mnzache,  ndi  kukhululuki- 
rana  eni  okha,  ngati  wina  ali  nacho 
chifukwa  pa  mnzache ; monganso 
Ambuye  anakhululukira  inu,  teroni 
inunso ; 14  koma  koposa  izi  zonse 

khalani  nacho  chikondano,  ndicho  cho- 
mangira  cha  mtima  wamphumphu. 
15  Ndipo  mtendere  wa  Kristu  uchite 
ufumu  m’mitima  yanu,  kulingakonso 
munaitanidwa  m’thupi  limodzi  ; ndipo 
khalani  akuyamika.  16MauaKristu 
akhalitse  mwa  inu  chichurukire  mu 
nzeru  yonse,  ndi  kuphunzitsa  ndi 
kuyambirirana  eni  okha  ndi  masalmo, 
ndi  mayamiko  ndi  nyimbo  za  uzimu, 
ndi  kuyimbira  Mulungu  ndi  chisomo 
mu  mtima  mwanu.  17  Ndipo  chiri 
chonse  mukachichita  m’mau  kapena 
mu  nchito,  chitani  zonse  m’dzina  la 
Ambuye  Yesu,  ndi  kuyamika  Mulungu 
Atate  mwa  Iye. 

18  Akazi  inu,  muzimvera  amuna 
anu,  monga  kuyenera  mwa  Ambuye. 

19  Amuna  inu,  kondani  akazi  anu, 
ndipo  musawawire  mtima  iwo. 

20  Ana  inu,  mverani  akubala  inu 

m’zonse,  pakuti  ichi  Ambuye  ako- 
ndwera  nacho.  21  Atate  inu,  musa- 
puta  ana  anu,  kuti  angataye  mtima. 
22  Akapolo  inu,  mverani  m’zonse 
iwo  amene  ali  ambuye  monga  mwa 
thupi,  wosati  ukapolo  wa  pa  maso, 
monga  okondweretsa  anthu,  komatu 
ndi  mtima  wakulinga  kumodzi,  akuopa 
Ambuye  ; 23  chiri  chonse  mukachi- 
chita,  gwirani  nchito  mochokera  mu 
mtima,  monga  kwa  Ambuye,  osati 
kwa  anthu  ai ; 24  podziwa  kuti 

mudzalandira  kwa  Ambuye  mphotho 
ya  cholowa ; mutumikira  Ambuye 
Kristu  mwa  ukapolo.  25  Pakuti  iye 
wakuchita  chosalungama  adzalandi- 
ranso  chosalungama  anachita’cho  ; 
ndipo  palibe  tsankhu. 

4Ambuye  inu,  chitirani  akapolo 
anu  cholungama  ndi  cholingana  ; 
podziwa  kuti  inunso  muli  naye  Mbuye 
m’mwamba. 

2 Chitani  khama  m’kupemphera, 
nimudikire  momwemo  ndichiyamiko  ; 
3 ndi  kutipempherera  ifenso  pomwepo, 


kuti  Mulungu  atitsegulire  ife  pa  khomo 
pa  mau,  kuti  tilankhule  chinsinsi  cha 
Kristu  ; chimenenso  ndikhalira  m’nde- 
nde,  4 kuti  ndichionetse  ichi  monga 
ndiyenera  kulankhula.  5 Muyendere 
mu  nzeru  ndi  iwo  akunja,  kuchita 
machawi  nthawi  ingatayike.  6 Mau 
anu  akhale  m’chisomo,  okoleretsa, 
kuti  mukadziwe  inu  mayankhidwe  anu 
a kwa  yense  akatani. 

7 Zonse  za  kwa  ine  adzakuzindi- 
kiritsani  Tukiko,  mbale  wokondedwa 
ndi  mtumiki  wokhulupirika  ndi  kapolo 
mnzanga  mwa  Ambuye  : 8 amene 

ndamtuma  kwa  inu  chifukwa  cha  ichi 
chomwe,  kuti  mukazindikire  za  kwa 
ife,  ndi  kuti  atonthoze  mitima  yanu  ; 
9 pamodzi  ndi  Onesimo,  mbale  wokhu- 
lupirika  ndi  wokondedwa,  amene  ali 
wa  kwa  inu.  Zonse  za  kuno  adza- 
kuzindikiritsani  inu. 

10  Aristarko  wa  m’ndende  mnzanga 
akulankhulani  inu,  ndi  Marko,  msu- 
wani  wa  Barnaba  (amene  munalandira 
zolamulira  za  kwa  iye  ; akafika  kwa- 
nu,  mumlandire  iye),  11  ndi  Yesu, 
wochedwa  Yusto,  ndiwo  a mdulidwe  ; 
iwo  okha  ndiwo  anchito  anzanga  a mu 
ufumu  wa  Mulungu,  ndiwo  akundi- 
khalira  ine  chonditonthoza  mtima. 
12  Akulankhulani  inu  Epafra  ndiye 
wa  kwa  inu,  ndiye  kapolo  wa  Yesu 
Kristu,  wakulimbira  chifukv/a  cha 
inu  m’mapemphero  ache  masiku  onse, 
kuti  rnukaime  amphumphu  ndi  odza- 
zidwa  m’chifuniro  chonse  cha  Mulu- 
ngu.  13  Pakuti  ndimchitira  iye 
umboni  kuti  adziwawitsa  nayo  nchito 
chifukwa  cha  inu,  ndi  iwo  a’mLaodi- 
kaya,  ndi  iwo  a m’Herapoli.  14  Aku- 
lankhulani  inu  Luka  sing’anga  wo- 
kondedwa,  ndi  Dema.  15  Lankhulani 
abale’wo  a m’Laodikaya,  ndi  Numfa, 
ndi  mpingo’wo  wa  m’nyumba  yawo. 
16  Ndipo  pamene  nudamwerenga 
kalata  uyu,  amwerengenso  mu  mpingo 
wa  ku  Laodikaya,  ndi  inunso  muwe- 
renge  wa  ku  Laodikaya.  17  Ndipo 
nenani  kwa  Arkipo,  samaliratu  utu- 
mikiumene  udaulandira  mwaAmbuye, 
kuti  uukwanitse. 

18  Kulankhula  ndi  dzanja  langa, 
kwa  ine  Pauio.  Kumbukilani  zoma- 
ngira  zanga.  Chisomo  chikhale  nanu. 

1 ATE  SALONIKA 


KALATA  WOYAMBA  WA  PAULO  MTUMWI  WOLEMBERA  KWA 

ATESALONIKA 


1PAULO,  ndi  Silvano,  ndi  Timoteo, 
kwa  mpingo  wa  aTesalonika  mwa 
Mulungu  Atate  ndi  Ambuye  Yesu 
Kristu : Chisomo  kwa  inu  ndi 

mtendere. 

2 Tiyamika  Mulungu  nthawi  zonse 
chifukwa  cha  inu  nonse,  ndi  kuku- 
mbukila  inu  m’mapemphero  athu  ; 
3 ndi  kukumbukila  kosalekeza  nchito 
yanu  ya  chikhulupiriro,  ndi  chikondi 
chochitachita,  ndi  chipiriro  cha  chi- 
yembekezo  cha  Ambuye  wathu  Yesu 
Kristu,  pa  maso  pa  Mulungu  Atate 
wathu  ; 4 podziwa,  abale  okondedwa 
ndi  Mulungu,  chisankhidwe  chanu, 
5 kuti  Uthenga  Wabwino  wathu  suna- 
dza  kwa  inu  m’mau  mokha,  komatu- 
nso  mu  mphamvu,  ndi  mwa  Mzimu 
Woyera,  ndi  m’kuchuruka  kwaku- 
kuru ; monga  mudziwa  tinakhala 
onga  otani  mwa  inu  chifukwa  cha  inu. 
6 Ndipo  munayamba  kukhala  aku- 
tsanza  athu,  ndi  a Ambuye,  m’mene 
mudalandira  mau’wo  m’chisautso  cha- 
mbiri,  ndi  chimwemwe  cha  Mzimu 
Woyera ; 7 kotero  kuti  munaya- 

mba  kukhala  inu  chitsanzo  kwa 
onse  akukhulupira  m’Makedoniya  ndi 
m’Akaya.  8 Pakuti  kuturuka  kwa 
inu  kudamveka  mau  a Ambuye,  osati 
m’Makedoniya  ndi  Akaya  mokha, 
komatu  m’malo  monse  chikhulupiriro 
chanu  cha  kwa  Mulungu  chidaturuka ; 
kotero  kuti  sikufunika  kwa  ife  kula- 
nkhula  kanthu.  9 Pakuti  iwo  okha 
alalikira  za  ife,  malowedwe  athu  a kwa 
inu  anali  otani  ; ndi  kuti  munatembe- 
nukira  kwa  Mulungu  posiyana  nawo 
mafano,  kutumikira  Mulungu  weni 
weni  wa  moyo,  10  ndi  kulindirira 
Mwana  wache  achokere  kumwamba, 
amene  anamuukitsa  kwa  akufa,  Yesu, 
wotipulumutsa  ife  ku  mkwiyo  uli- 
nkudza. 

2Pakuti,  abale,  mudziwa  nokha 
malowedwe  athu  a kwa  inu, 
kuti  sanakhala  opanda  pache  ; 2 koma 
tingakhale  tidamva  zowawa  kale,  ndi- 
po  anatichitira  chipongwe,  monga 
mudziwa,  ku  Filipi,  tinalimbika  paka- 
mwa  mwa  Mulungu  wathu  kulankhula 
ndi  inu  Uthenga  Wabwino  wa  Mulungu 
m’kutsutsana  kwambiri.  3 Pakuti 
kudandaulira  kwathu  sikuchokera  ku 


kusochera,  kapena  ku  chidetso,  kapena 
m’chinyengo  ; 4 komatu  monga  Mu- 
lungu  anatibvomereza  kutiikiza  Uthe- 
nga  Wabwino,  kotero  tilankhula ; 
osati  monga  okondweretsa  anthu, 
koma  Mulungu  ; amene  ayesa  mitima 
yathu.  5 Pakuti  sitinayenda  nawo 
mau  osyasyalika  nthawi  iri  yonse, 
monga  mudziwa,  kapena  kupsinjira 
msiriro,  mboni  ndi  Mulungu  ; 6 ka- 
pena  sitinakhala  ofuna  ulemerero  wa 
kwa  anthu,  kapena  kwa  inu,  kapena 
kwa  ena,  tingakhale  tinali  nayo 
mphamvu  ya  kukulemetsani  monga 
atumwiaKristu.  7 Komatu  tinakhala 
ofatsa  pakati  pa  inu,  monga  m’mene 
mlezi  afukata  ana  ache  a iye  yekha  ; 

8 kotero  ife  poliralira  inu,  tinabvomera 
mokondwera  kupereka  kwa  inu  si 
Uthenga  Wabwino  wa  Mulungu 
wokha,  komanso  moyo  wathu,  popeza 
mudakhala  okondedwa  kwa  ife. 

9 Pakuti  mukumbukila,  abale,  chi- 
gwiritso  chathu  ndi  chibvuto  chathu  ; 
pochita  usiku  ndi  usana,  kuti  tinga- 
lemetse  wina  wa  inu,  tinalalikira  kwa 
inu  Uthenga  Wabwino  wa  Mulungu. 

1 0 Inu  ndinu  mboni,  Mulungunso,  kuti 
tinakhala  oyera  mtima  ndi  olungama 
ndi  osalakwa  kwa  inu  akukhulupirira  ; 

11  monga  mudziwa  kuti  tinachitira 
yense  wa  inu  pa  yekha,  monga  atate 
achitira  ana  ache  a iye  yekha,  ndi 
kukudandaulirani,  ndi  kukusanga- 
latsani  ndi  kuchita  umboni,  12  kuti 
muyende  koyenera  Mulungu,  amene 
akuitanani  inu  mulowe  ufumu  wache 
wa  Iye  yekha,  ndi  ulemerero. 

13  Ndipo  mwa  ichinso  ife  tiyamika 
Mulungu  kosalekeza,  kuti,  pakulandira 
mau  a Uthenga  wa  Mulungu,  simuna- 
walandira  monga  mau  a anthu,  ko- 
matu  monga  momwe  ali  ndithu,  mau 
a Mulungu,  amenenso  achita  mwa  inu 
okhulupirira.  14  Pakuti  inu,  abale, 
munayamba  kukhala  akutsanza  a mi- 
pingo  ya  Mulungu  yokhala  in’Yudeya 
mwa  Kristu  Yesu  ; popeza  zomwezi 
mudazimva  kowawa  ndinunso  pa 
manja  pa  a mtundu  wanu  wa  inu 
nokha,  monganso  iwowa  pa  manja 
a aYuda ; 15  amene  adaphanso 

Ambuye  Yesu,  ndi  aneneri,  natilonda- 
londa  ife,  ndipo  sakondweretsa  Mu- 

lungu,  natsutsana  nawo  anthu  onse  ; 
16  natiletsa  ife  kuti  tisalankhule  ndi 
akunja  kuti  apulumutsidwe  ; kudzaza 
machimo  awo  nthawi  zonse  ; koma 
mkwiyo  wafika  pa  iwo  kufikira 
chimariziro. 

17  Koma  ife,  abale,  angakhale 
adatichotsa  kusiyana  nanu  kanthawi, 
osapenyana  maso,  koma  kusiyana 
mtima  ai,  tinayesetsa  koposa  kuona 
nkhope  yanu  ndi  chilakolako  chachi- 
kuru  ; 18  chifukwa  tinafuna  kudza 

kwa  inu,  inedi  Paulo  ndatero  kamodzi 
kapena  kawiri ; koma  Satana  ana- 
tiletsa.  19  Pakuti  chiyembekezo 
chathu,  kapena  chimwemwe,  kapena 
korona  wakudzitamandira  naye  nchi- 
ani  ? si  ndinu  nanga,  pa  maso  pa 
Ambuye  wathu  Yesu  m’kufika  kwa- 
che  ? 20  Pakuti  inu  ndinu  ulemerero 

wathu  ndi  chimwemwe  chathu. 

3Chifukwa  chache,  posakhoza 
kulekereranso,  tidabvomereza 
mtima  atisiye  tokha  ku  Atene  ; 
2 ndipo  tinatuma  Timoteo,  mbale 
wathu’yo  ndi  mtumiki  wa  Mulungu 
m’Uthenga  Wabwino  wa  Kristu,  kuti 
akhazikitse  inu,  ndi  kutonthoza  inu 
za  chikhulupiriro  chanu  ; 3 kuti  asa- 
sunthike  wina  ndi  zisautso  izi,  pakuti 
mudziwa  nokha  kuti  adatiika  ife 
tichite  izi.  4 Pakutinso,  pamene 
tinali  ndi  inu  tinakuuziranitu  kuti 
tidzamva  zisautso  ; monga  kudachi- 
tika,  monganso  mudziwa.  5 Mwa 
ichi  inenso,  posalekereranso,  ndina- 
tuma  kukazindikira  chikhulupiriro 
chanu,  kuti  kapena  v/oyesa  akada- 
kuyesani,  ndipo  chibvuto  chathu  chi- 
kadakhala  chopanda  pache.  6 Koma 
tsopano  pofika  Timoteo  kwathu  ku- 
chokera  kwa  inu,  ndi  kutifotokozera 
mbiri  yokoma  ya  chikhulupiriro  ndi 
chikondano  chanu,  ndi  kuti  mutiku- 
mbukila  bwino  masiku  onse,  pokhu- 
mba  kutiona  ife,  monganso  ife  kuku- 
onani  inu  ; 7 chifukwa  cha  ichi  tasa- 
ngalala  pa  inu,  abale,  m’kupsinjika 
kwathu  konse  ndi  chisautso  chathu 
chonse,  mwa  chikhulupiriro  chanu ; 
8 pakuti  tsopano  tiri  ndi  moyo,  ngati 
inu  muchirimika  mwa  Ambuye.  9 Pa- 
kuti  tikhoza  kubwezera  kwa  Mulungu 
chiyamiko  chanji  chifukwa  cha  inu, 
pa  chimwemwe  chonse  tikondwera 
nacho  mwa  inu  pa  maso  pa  Mulungu 
wathu  ; 10  ndi  kuchurukitsa  ma- 

pemphero  athu  usiku  ndi  usana  kuti 
tikaone  nkhope  yanu,  ndi  kukwani- 


ritsa  zoperewera  pa  chikhulupiriro 
chanu  ? 

11  Koma  Mulungu  Atate  wathu 
mwini  yekha,  ndi  Ambuye  wathu 
Yesu  atitsogolere  m’njira  ya  kufika 
kwa  inu  ; 1 2 koma  Ambuye  akuku- 
litseni  inu,  nakuchurukitseni  m’chi- 
kondano  wina  kwa  mnzache  ndi 
kwa  anthu  onse,  monganso  ife  titero 
kwa  inu ; 1 3 kuti  akakhazikitse 

mitima  yanu  yopanda  cnifukwa 
m’chiyero  pa  maso  pa  Mulungu  Atate 
wathu,  pakufika  Ambuye  wathu  Yesu 
pamodzi  ndi  oyera  mtima  ache 
onse. 

4Chotsalira  tsono,  abale,  tikupe- 
mphani  ndi  kukudandaulirani 
mwa  Ambuye  Yesu,  kuti,  monga 
munalandira  kwa  ife  mayendedwe 
okoma,  muyenera  kuyendanso  ndi  ku- 
kondweretsa  Mulungu,  monganso  mu- 
mayenda,  churukani  koposa  momwe- 
mo.  2 Pakuti  mudziwa  rnalangizo 
amene  tinakupatsani  mwa  Ambuye 
Yesu.  3 Pakuti  ichi  ndi  chifuniro  cha 
Mulungu,  chiyeretso  chanu,  kuti 
mudzipatule  ku  dama  ; 4 yense  wa 

inu  adziwe  kukhala  nacho  chotengera 
chache  m’chiyeretso  ndi  ulemu,  5 ko- 
sati  m’chiliro  cha  chilakolako  cho- 
nyansa,  monganso  akunja  osadziwa 
Mulungu  ; 6 asapitirire’ko  munthu, 

nanyenge  mbale  wache  m’menemo, 
chifukwa  Ambuye  ndiye  wobwezera 
wa  izi  zonse,  monganso  tinakuuze- 
ranitu,  ndipo  tinachita’po  umboni. 
7 Pakuti  Mulungu  sanaitana  ife  titsate 
chidetso,  koma  chiyeretso.  8 Chifu- 
kwa  chache  iye  wotaya  ichi,  sataya 
munthu,  komatu  Mulungu,  waku- 
patsa  Mzimu  wache  Woyera  kwa  inu. 

9 Koma  kunena  za  chikondano  cha 
pa  abale  sikufunika  kuti  akulembe- 
reni ; pakuti  wakukuphunzitsani  ndi 
Mulungu,  kuti  mukondane  wina  ndi 
mnzache  ; 10  pakutinso  munawa- 

chitira  ichi  abale  onse  a m’Makedoniya 
lonse.  Koma  tikudandaulirani,  abale, 
muchurukire’ko  koposa,  11  ndi  kuti 
muyesetse  kukhala  chete  ndi  kuchita 
za  inu  eni  ndi  kugwira  nchito  ndi 
manja  anu,  monga  tinakuuzani ; 
12  kuti  mukayende  oona  mtima  pa 
iwo  a kunja,  ndi  kukhala  osasowa 
kanthu. 

13  Koma  sitifuna,  abale,  kuti 
mukhale  osadziwa  iwo  akugona ; 
kuti  mungalire  monganso  otsala’wo, 
amene  alibe  clnyembekezo.  14  Pakuti 

ngati  tikhulupirira  kuti  Yesu  adamwa- 
lira,  nauka,  koteronso  Mulungu  adza- 
tenga  pamodzi  ndi  Iye  iwo  akugona 
mwaYesu.  15  Pakuti  ichi  tinena  kwa 
inu  m’mau  a Ambuye,  kuti  ife  okhala 
ndi  moyo,  otsalira  kufikira  kufikanso 
kwa  Ambuye,  sitidzatsogolera  ogona- 
’wo.  16  Pakuti  Ambuye  adzatsika 
kumwamba  mwini  yekha  ndi  mpfuu, 
ndi  mau  a mngelo  wamkuru,  ndi 
lipenga  la  Muiungu  ; ndipo  akufa 
mwa  Ambuye  adzayamba  kuuka ; 
17  pamenepo  ife  okhala  ndi  moyo, 
otsala’wo,  'cidzakwatulidwa  nav/o 
pamodzi  m’mitambo,  kukakomana 
ndi  Ambuye  mu  mlengalenga,  ndipo 
potero  tidzakhala  ndi  Ambuye  nthawi 
zonse.  18  Chomwecho,  tonthozanani 
ndi  mau  awa. 

5I<oma  za  nthawi’zo  ndi  nyengo’zo, 
abale,  sikufunika  kuti  tidzaku- 
lemberani.  2 Pakuti  inu  nokha  mud- 
ziwa  bwino  kuti  tsiku  la  Ambuye  lidza- 
dza  monga  mbala  usiku.  3 Pamene 
angonena,  Mtendere  ndi  mosateke- 
seka,  pamenepo  chionongeko  chobu- 
ka’po  chidzawagwera,  monga  zowawa 
mkazi  wa  pakati ; ndipo  sadzapulu- 
muka  konse.  4 Koma  inu,  abale, 
simuli  mu  mdima,  kuti  tsiku’lo  lika- 
kugwereni  monga  mbala  ; 5 pakuti 
inu  nonse  muli  ana  a kuunika,  ndi 
ana  a usana  ; sitiri  a usiku,  kapena 
a mdima  ; 6 chifukwa  chache  tsono 
tisagone  monga  otsala’wo,  komatu 
tidikire,  ndipo  tisaledzere.  7 Pakuti 
iwo  akugona  agona  usiku  ; ndi  iwo 
akuledzera  aledzera  usiku.  8 Koma 
ife  popeza  tiri  a usana  tisaledzere, 
titabvala  cha  pa  chifuwa  cha  chikhu- 
lupiriro  ndi  chikondi  ; ndi  chisoti 
chiri  chiyembekezo  cha  chipulumutso. 
9 Pakuti  Mulungu  sanatiika  ife  tilawe 
mkwiyo,  komatu  kuti  tilandire  chi- 
pulumutso  mwa  Ambuye  wathu  Yesu 
Kristu,  10  amene  anafa  m’malo 


mwathu,  kuti,  tingakhale  tidikira, 
tingakhale  tigona,  tikakhale  ndi  moyo 
pamodzi  ndi  Iye.  1 1 Mwa  ichi  chenje- 
zanani,  ndipo  mangiriranane  wina  ndi 
mnzache,  monganso  mumachita. 

12  Koma,  abale,  tikupemphani, 
dziwani  iwo  akugwiritsa  nchito  mwa 
inu,  nakhala  akulu  anu  mwa  Ambuye, 
nakuyambirirani  inu  ; 1 3 ndipo  muwa- 
chitire  ulemu  woposatu  mwa  chikondi, 
chifukwa  cha  nchito  yawo.  Khalani 
mu  mtendere  mwa  inu  nokha.  1 4 Ko- 
ma  tidandaulira  inu  abale,  yambirirani 
ampwayi,  limbikitsani  a mantha 
mtima  ? chirikizani  ofoka,  mukhale 
oleza  mtima  pa  onse.  15  Penyani 
kuti  wina  asabwezere  choipa  womchi- 
tira  choipa  ; komatu  nthawi  zonse 
mutsatire  chokoma,  kwa  anzanu,  ndi 
kwa  onse. 

1 6 Kondwerani  nthawi  zonse  ; 

17  Pempherani  kosaleka  ; 

18  M’zonse  yamikani ; pakuti  ichi 
ndi  chifuniro  cha  Mulungu  cha  kwa 
inu,  mwa  Kristu  Yesu. 

19  Musazime  Mzimu’yo  ; 

20  Musanyoze  manenero  ; 

21  Yesani  zonse  ; sungani  choko- 
ma’cho, 

22  Mupewe  maonekedwe  onse  a 
choipa. 

23  Ndipo  Mulungu  wa  mtendere 
yekha  ayeretse  inu  konsekonse  ; ndipo 
mzimu  wanu  ndi  m.oyo  wanu  ndi 
thupi  lanu  zisungidwe  zamphumphu, 
zopanda  chirema  pa  kudza  kwache 
kwa  Ambuye  wathu  Yesu  Kristu. 
24  Wakuitana  inu  ali  wokhulupirika, 
amenenso  adzachichita.  25  Abale 
tipempherereni  ife. 

26  Lankhulani  abale  onse  ndi 
chipsompsono  chopatulika.  27  Ndi- 
kulumbirirani  pa  Ambuye  kuti  kala- 
ta’yu  awerengedwe  kwa  abale  onse. 

28  Chisomo  cha  Ambuye  wathu  Yesu 
Kristu  chikhale  nanu. 


KALATA  WACHIWIRI  WA  PAULO  MTUMWI  WOLEMBERA  KWA 

ATESALONIKA  • 


i PAULO,  ndi  Silvano,  ndi  Timoteo, 
8 kwa  mpingo  wa  aTesalonika  mwa 
Mulungu  Atate  wathu  ndi  Ambuye 
Yesu  Kristu  : 2 Chisomo  kwa  inu  ndi 
mtendere  wa  kwa  Mulungu  Atate  ndi 
Ambuye  Yesu  Kristu. 


3 Tiziyamika  Mulungu  nthawi  zonse 
chifukwa  cha  inu,  abale,  monga  kuye- 
nera ; pakuti  chikhulupiriro  chanu 
chikula  chikulire,  ndipo  chichurukira 
chikondano  cha  inu  nonse,  yense  pa 
mnzache ; 4 kotero  kuti  ife  tokha 

tidzitamandira  za  inu  m’mipingo  ya 
Mulungu,  chifukwa  cha  chipiriro 
chanu,  ndi  chikhulupiriro  chanu, 
m’mazunzo  anu  onse  ndi  zisautso’zo 
muzimva  ; 5 ndicho  chitsimikizo  cha 
chiweruziro  cholungama  cha  Mu- 
lungu  ; kuti  mukawerengedwe  oye- 
nera  ufumu  wa  Mulungu,  umenenso 
mumvera  zowawa  ; 6 popeza  nko- 

lungama  kwa  Mulungu  kubwezera 
chisautso  kwa  iwo  akuchitira  inu 
chisautso,  7 ndi  kwa  inu  akumva 
chisautso  mpumulo  pamodzi  ndi  ife, 
pa  bvumbulutso  la  Ambuye  Yesu 
wochokera  kumwamba  pamodzi  ndi 
angelo  a mphamvu  yache,  8 m’lawi 
la  moto,  ndi  kubwezera  chilango  kwa 
iwo  osamdziwa  Mulungu,  ndi  iwo 
osamvera  Uthenga  Wabwino  wa 
Ambuye  wathu  Yesu  ; 9 amene 

adzamva  chilango,  ndicho  chiono- 
ngeko  chosatha  chowasiyanitsa  ku 
nkhope  ya  Ambuye,  ndi  ku  ulemerero 
wa  mphamvu  yache,  10  pamene 
adzadza  kudzalemekezedwa  mwa 
oyera  mtima  ache,  ndi  kukhala  woda- 
bwizitsa  mwa  onse  akukhulupirira 
(popeza  munakhulupirira  umboni 
wathu  wa  kwa  inu)  m’tsiku  lija. 
11  Kukatero  tikupemphereraninso 
nthawi  zonse,  kuti  Mulungu  wathu 
akakuyeseni  inu  oyenera  kuitanidv/a 
kwanu,  nakakwaniritse  chomkomera 
chonse,  ndi  nchito  ya  chikhulupiriro 
mu  mphamvu  ; 12  kuti  dzina  la 

Ambuye  wathu  Yesu  lilemekezedwe 
mwa  inu,  ndi  inu  mwa  Iye,  monga 
mwa  chisomo  cha  Mulungu  wathu  ndi 
Ambuye  Yesu  Kristu. 

2Ndipo,  tikupemphani  abale,  chi- 
fukwa  cha  kudza  kwache  kwa 
Ambuye  wathu  Yesu  Kristu,  ndi  kuso- 
nkhana  pamodzi  kwathu  kwa  Iye  ; 
2 kuti  musamagwedezeka  mtima 
msanga  ndi  kutaya  maganizo  anu, 
kapena  kuopsedwa,  mwa  mzimu 
kapena  mwa  mau  ; kapena  mwa 
kalata,  monga  wolembedwa  ndi  ife, 
monga  ngati  tsiku  la  Ambuye  lafika  ; 
3 munthu  asakunyengeni  konseko  ; 
kuti  silifika,  koma  chiyambe  chifike 
chipatuko’cho,  nabvumbulutsike  mu- 
nthu  wosayeruzika,  mwana  wa  chiono- 
ngeko,  4 amene  atsutsana  nazo,  nadzi- 
kuza  pa  zonse  zochedwa  Mulungu, 
kapena  zopembedzeka ; kotero  kuti 
iye  wakhala  pansi  ku  kachisi  wa 
Mulungu,  nadzionetsera  yekha  kuti 
ali  Mulungu.  5 Simukumbukila  kodi, 


kuti  pokhala  nanu,  ndisanachoke  ine, 
ndinakuuzani  izi  ? 6 Ndipo  tsopano 

chomletsa  muchidziwa,  kuti  akabvu- 
mbulutsidwe  iye  m’nyengo  yache  ya 
iye  yekha.  7 Pakuti  chinsinsi  cha 
kusayeruzika  chayambadi  kuchita ; 
chokhachi  pali  womletsa  tsopano, 
kufikira  akamchotsa  pakati.  8 Ndipo 
pamenepo  adzabvumbulutsidwa  wosa- 
yeruzika’yo,  amene  Ambuye  Yesu 
adzamthera  ndi  mzimu  wa  pakamwa 
pache,  nadzamuononga  ndi  maone- 
kedwe  a kudza  kv/ache ; 9 ndiye 

amene  kudza  kwache  kuli  monga 
mwa  machitidwe  a Satana,  mu 
mphamvu  yonse,  ndi  zizindikilo  ndi 
zoziswa  zonama  ; 10  ndi  m’chinyengo 
chonse  cha  chosalungama  kwa  iwo 
akuonongeka,  popeza  chikondi  cha 
choonadi  sanachilandira,  kuti  akapu- 
lumutsidwe  iwo.  11  Ndipo  chifukwa 
chache  Mulungu  atumiza  kwa  iwo 
machitidwe  a kusocheretsa,  kuti  akhu- 
lupirire  bodza  ; 12  kuti  aweruzidwe 

onse  amene  sanakhulupirira  choonadi, 
komatu  anakondwera  ndi  chosalu- 
ngama. 

13  Koma  tiyenera  ife  tiziyamika 
Mulungu  nthawi  zonse  chifukwa  cha 
inu,  abale  okondedwa  ndi  Ambuye, 
kuti  Mulungu  anakusankhani  inu 
kuyambira  pa  chiyambi,  mulandire 
chipulumutso  mwa  chiyeretso  cha 
Mzimu  ndi  chikhulupiriro  cha  cho- 
onadi ; 14  kumene  anaitana’ko  inu 

mwa  Uthenga  Wabwino  wathu,  kuti 
mulandire  ulemerero  wa  Ambuye 
wathu  Yesu  Kristu.  15  Chifukwa 
chache  tsono,  abale,  chirimikani,  gwi- 
ritsani  miyambo  imene  tinakuphunzi- 
tsani,  kapena  mwa  mau,  kapena  mwa 
kalata  wathu. 

16  Ndipo  Ambuye  wathu  Yesu 
Kristu,  ndi  Mulungu  Atate  wathu 
amene  anatikonda  natipatsa  chisanga- 
latso  chosatha  ndi  chiyembekezo  cho- 
koma  mwa  chisomo,  17  asangalatse 
mitima  yanu,  nakhazikitse  inu  mu 
nchito  yonse  ndi  mau  onse  abwino. 

3Chotsalira,  abale,  mutipemphe- 
rere,  kuti  mau  a Ambuye  atha- 
mange,  nalemekezedwe,  monganso 
kwanu  ; 2 ndi  kuti  tilanditsidwe 

m’manja  a anthu  osayenera  ndi  oipa  ; 
pakuti  si  onse  ali  nacho  chikhulupi- 
riro.  3 Koma  Ambuye  ali  wokhulu- 
pirika  amene  adzakukhazikitsani  inu, 
nadzakudikirirani  kuletsa  woipa’yo  ; 
4 koma  tikhulupirira  mwa  Ambuye  za 

inu,  kuti  mumachita,  ndiponso  mudza- 
chita  zimene  tikulamulirani.  5 Ndipo 
Ambuye  atsogolere  bwino  mitima 
yanu  ilowe  m’chikondi  cha  Mulungu 
ndi  m’chipiriro  cha  Kristu. 

6 Ndipo  tikulamulirani,  abale, 
m’dzina  la  Ambuye  wathu  Yesu 
Kristu,  kuti  mubwebvuke  kwa  mba- 
le  yense  wakuyenda  dwachedwache, 
wosatsata  mwambo  umene  anaula- 
ndira  kwa  ife.  7 Pakuti  mudziwa 
nokha  m’mene  muyenera  kutitsanza 
ife’mo ; pakuti  sitinakhala  dwache- 
dwache  mwa  inu  ; 8 kapena  sitinadya 
mkate  chabe  pa  dzanja  la  munthu  ali 
yense,  komatu  m’chibvuto  ndi  cni- 
psinjo,  tinagwira  nchito  usiku  ndi 
usana,  kuti  tingalemetse  wina  wa 
inu  ; 9 si  chifukwa  tiribe  ulamuliro, 
komatu  kuti  tidzipereke  tokha  tikhale 
kwa  inu  chitsanzo  chanu,  kuti  muka- 
titsanze  ife.  10  Pakutinso  pamene 
tinali  nanu  tidakulamulirani  ichi, 
Ngati  munthu  safuna  kugwira  nchito, 


asadyenso.  11  Pakuti  tikumva  za 
ena  mwa  inu  kuti  ayenda  dwache- 
dwache,  osagwira  nchito  konse,  koma 
ali  ochita  mwina  ndi  mwina.  12  Ko- 
ma  oterewa  tiwalamulira  ndi  kuwa- 
dandaulira  mwa  Ambuye  Yesu  Kristu, 
kuti  agwire  nchito  pokhala  chete, 
nadye  chakudya  cha  iwo  okha. 
13  Koma  inu,  abale,  musaleme 
pakuchita  zabwino.  14  Koma  ngati 
wina  samvera  mau  athu  m’kalata 
uyu,  yang’anirani  ameneyo,  kuti 
musayanjane  naye,  kuti  achite  ma- 
nyazi.  1 5 Koma  musamuyese  mdani, 
koma  mumuyambirire  ngati  mbale. 

16  Ndipo  Ambuye  wa  mtendere 
yekha  atipatse  ife  mtendere  nthawi 
zonse,  monsemo.  Ambuye  akhale  ndi 
inu  nonse. 

17  Chilankhulo  ndi  dzanja  langa 
Paulo  ; ndicho  chizindikilo  m’kalata 
ali  yense  ; ndiko  kulemba  kwanga. 

18  Chisomo  cha  Ambuye  wathu 
Yesu  Kristu  chikhale  ndi  inu  nonse. 


KALATA  WOYAMBA  WA  PAULO  MTUMWI  WOLEMBERA  KWA 

TIMOTEO 


1PAULO,  mtumwi  wa  Kristu  Yesu 
monga  mwa  chilamuliro  cha 
Mulungu  Mpulumutsi  wathu,  ndi  cha 
Kristu  Yesu,  chiyembekezo  chathu  : 
2 kwa  Timoteo  mwana  wanga  weni 
weni  m’chikhulupiriro  : Chisomo,  chi- 
fundo,  mtendere  za  kwa  Mulungu 
Atate  ndi  kwa  Kristu  Yesu  Ambuye 
wathu. 

3 Monga  ndinakudandaulira  iwe 
utsalire  m’Efeso,  popita  ine  ku  Make- 
doniya,  nditeronso,  kuti  ukalamulire 
ena  ajawa  asaphunzitse  kanthu  kena, 
4 kapena  asasamale  nkhani  za  chabe, 
ndi  mawerengedwe  osalekeza  a ma- 
fuko  a makolo,  ndiwo  akuutsa  ma- 
funso,  osati  za  udindo  wa  Mulungu 
umene  uli  m’chikhulupiriro  ; 5 koma 
chitsirizo  cha  chiiamuliro  ndicho  chi- 
kondi  chochokera  mu  mtima  woyera 
ndi  m’chikumbu  mtima  chokoma  ndi 
chikhulupiriro  chosanyenga ; 6 zime- 
nezo,  ena  pozilambalala  anapatukira 
kutsata  mau  opanda  pache  ; 7 pofuna 
kukhala  aphunzitsi  a lamulo  ngakhale 
sadziwitsa  zimene  azinena,  kapena 
azilimbikira’zi.  8 Kom3  mudziwa  kuti 


lamulo  ndi  labwino,  ngati  munthu 
achita  nalo  monga  mwa  lamulo, 

9 podziwa  ichi,  kuti  lamulo  siliikika 
kwa  munthu  wolungama,  koma  kwa 
osayeruzika  ndi  osamvera  lamulo, 
osapembedza,  ndi  ochimwa,  osale- 
mekeza  ndi  amnyozo,  akupha  atate 
ndi  akupha  amai,  akupha  anzawo, 

10  achigololo,  akuchita  zoipa  ndi 
amuna,  akuba  anthu,  amabodza, 
olumbira  zonama,  ndipo  ngati  kuli 
kena  kakutsutsana  nacho  chiphunzitso 
cholamitsa  ; 1 1 monga  mwa  Uthenga 
Wabwino  wa  ulemerero  wa  Mulungu 
wolemekezeka  umene  anandisungitsa 
ine. 

12  Ndimyamika  Iye  wondipatsa  ine 
mphamvu,  ndiye  Kristu  Yesu,  Ambuye 
wathu,  kuti  anandiyesa  wokhulupi- 
rika,  nandiika  ku  utumiki,  13  ndi- 
ngakhale  kale  ndinali  wa  mwano, 
ndi  wolondalonda,  ndi  wachipongwe  ; 
komatu  anandichitira  chifundo,  po- 
peza  ndinazichita  wosazindikira,  wo- 
sakhulupirira ; 14  koma  chisomo 

cha  Ambuye  wathu  chidachurukatu 
pamodzi  ndi  chikhulupiriro  ndi  chi- 

kondi  chiri  mwa  ICristu  Yesu. 
15  Mau’wa  ali  okhulupirika  ndi 
oyenera  konse  kuti  awalandire,  kuti 
Kristu  Yesu  anadza  ku  dziko  la  pansi 
kupulumutsa  ochimwa  ; wa  iwowa 
ine  ndine  woposa  ; 16  komatu  mwa 
ichi  anandichitira  chifundo,  kuti  mwa 
ine,  woyamba,  Yesu  Kristu  akaone- 
tsere  kuleza  mtima  kwache  konse 
kukhale  chitsanzo  cha  kwa  iwo  adza- 
khulupirira  pa  Iye  m’tsogolo  kufikira 
moyo  wosatha.  17  Ndipo  kwa  Mfumu 
yosatha,  yosabvunda,  yosaoneka,  Mu- 
lungu  wa  yekha,  ukhale  ulemu  ndi 
ulemerero,  kufikira  nthawi  za  nthawi. 
Amen. 

18  Lamulo  ili  ndipereka  kwa  iwe 
mwana  wanga  Timoteo,  kuti,  monga 
mwa  zonenera  zidakutsogolera  iwe 
kale,  ulimbane  nayo  nkhondo  ya- 
bwino  ; 19  ndi  kukhala  nacho  chi- 

khulupiriro  ndi  chikumbu  mtima 
chokoma,  chimene  ena  adachikankha, 
chikhulupiriro  chawo  chidatayika ; 
20  a iwo  ali  Humenayo  ndi  Alesandro, 
amene  ndawapereka  kwa  Satana,  kuti 
aphunzire  kusalankhula  za  mwano. 

2Ndidandaulira  tsono,  poyamba- 
yamba,  kuti  achitike  mapembe- 
dzo,  mapemphero,  mapembedzero, 
mayamiko,  chifukwa  cha  anthu  onse  ; 
2 chifukwa  cha  mafumu  ndi  onse 
akuchita  ulamuliro  ; kuti  m’moyo 
mwathu  tikakhale  odika  mtima  ndi 
a chete  m’kulemekeza  Mulungu,  ndi 
m’kulemkezeka  monse.  3 Pakuti  ichi 
nchokoma  ndi  cholandirika  pa  maso 
pa  Mulungu  Mpulumutsi  wathu  ; 
4 amene  afuna  anthu  onse  apulumuke, 
nafike  pozindikira  choonadi.  5 Pa- 
kuti  pali  Mulungu  mmodzi,  ndi  mte- 
tezi  mmodzi  pakati  pa  Mulungu  ndi 
anthu,  ndiye  munthu,  Kristu  Yesu, 
6 amene  anadzipereka  yekha  chi- 
ombolo  m’malo  mwa  onse ; 7 umboni 
m’nyengo  zache  ; umene  anandiika 
ine  mlaliki  wache  ndi  mtumwi  (ndi- 
nena  zoona,  wosanama  ine),  mphu- 
nzitsi  wa  amitundu  m’chikhulupiriro 
ndi  choonadi. 

8 Chifukwa  chache  ndifuna  kuti 
amuna’wo  apemphere  pa  malo  ponse, 
ndi  kukweza  manja  oyera,  opanda 
mkwiyo  ndi  makani. 

9 Momwemonso,  akazi  adzibveke 
okha  ndi  chobvala  choyenera,  ndi 
manyazi,  ndi  chidziletso  ; osati  ndi 
tsitsi  lache  loluka,  ndi  golidi  kapena 
ngale,  kapena  maraya  a mtengo  wache 


wapatali  ; 10  komatu  (umo  moko- 

mera  akazi  akubvomereza  kulemekeza 
Mulungu),  mwa  nchito  zabwino. 
1 1 Mkazi  aphunzire  akhale  wa  chete 
m’kumvera  konse.  12  Koma  sindi- 
lola  ine  kuti  mkazi  aphunzitse,  kapena 
kulamulira  mwamuna ; komatu 
akhale  chete.  13  Pakuti  Adamu 
anayamba  kulengedwa,  pamenepo 
Heva  ; 14  ndipo  Adamu  sananyenge- 
dwa,  koma  mkazi’yo  ponyengedwa 
analowa  m’kulakwa  ; 15  koma  adza- 
pulumutsidwa  mwa  kubala  mwana, 
ngati  akhala  m’chikhulupiriro  ndi 
chikondi  ndi  chiyeretso  pamodzi  ndi 
chidziletso. 

3Mau’wa  ali  okhulupirika,  ngati 
munthu  akhumba  udindo  wa 
woyang’anira,  aifuna  nchito  yabwino. 
2 Ndipo  kuyenera  woyang’anira  akhale 
wopanda  chirema,  mwamuna  wa 
mkazi  mmodzi,  wodzisunga,wodziletsa, 
wolongosoka,  wokonda  kuchereza 
alendo,  wokhoza  kuphunzitsa  ; wo- 
sati  woledzera,  kapena  womenyana 
ndeu ; 3 komatu  wofatsa,  wopanda 

ndeu,  wosakhumba  chuma ; 4 wo- 

weruza  bwino  nyumba  yache  ya  iye 
yekha,  wakukhala  nawo  ana  ache 
omvera  iye  ndi  kulemekezeka  konse. 
5 Koma  ngati  munthu  sadziwa  ku- 
weruza  nyumba  ya  iye  yekha,  adzasu- 
nga  bwanji  mpingo  wa  Mulungu  ? 
6 Asakhale  wophunza,  kuti  podzituku- 
mula  ungamgwere  mlandu  wa  mdi- 
erekezi.  7 Kuyeneranso  kuti  iwo 
akunja  adzakhoza  kumchitira  umboni 
wabwino  ; kuti  ungamgwere  mtonzo, 
ndi  msampha  wa  mdierikezi.  8 Mo- 
mwemonso  atumiki  akhale  olemeke- 
zeka,  osanena  pawiri,  osamwetsa 
vinyo,  osati  a chisiriro  chonyansa  ; 
9 okhala  nacho  chinsinsi  cha  chikhu- 
lupiriro  m’chikumbu  mtima  choona. 
1 0 Koma  iwonso  ayambe  ayesedwe  ; 
pamenepo  atumikire,  akakhala  opanda 
chifukwa.  11  Momwemonso  akazi 
akhale  olemekezeka,  osadierekeza, 
odzisunga,  okhulupirika  m’zonse. 
12  Atumiki  akhale  mwamuna  wa 
mkazi  mmodzi,  akuweruza  bwino  ana 
awo,  ndi  iwo  a m’nyumba  yawo  ya 
iwo  okha.  13  Pakuti  iwo  akutumi- 
kira  bwino  adzitengera  okha  mbiri 
yabwino,  ndi  kulimbika  kwakukuru 
m’chikhulupiriro  cha  mwa  Kristu 
Yesu. 

14  Izi  ndikulembera  ndi  kuyembe- 
keza  kudza  kwa  iwe  posachedwa, 

koma  ngati  ndichedwa,  15  kuti 
udziwe  kuyenedwa  kwache  pokhala 
m’nyumba  ya  Mulungu,  ndiwo  mpingo 
wa  Mulungu  wamoyo,  mzati  ndi 
mchirikizo  wa  choonadi.  16  Ndipo 
pobvomerezeka  chinsinsi  cha  kuchitira 
Mulungu  ulemu  nchachikuru ; Iye 
amene  anaonekera  m’thupi,  anayese- 
dwa  wolungama  mu  mzimu,  anape- 
nyeka  ndi  angelo,  analalikidwa  mwa 
amitundu,  wokhulupiridwa  m’dziko  la 
pansi,  wolandiridwa  m’ulemerero. 

4Koma  Mzimu  anena  monenetsa, 
kuti  m’masiku  otsiriza  ena  adza- 
taya  chikhulupiriro,  ndi  kusamala 
mizimu  yosocheretsa  ndi  maphunziro 
a ziwanda,  2 m’maonekedwe  onyenga 
a iwo  onena  mabodza,  olochedwa 
m’chikumbu  mtima  mwawo  monga 
ndi  chitsulo  cha  moto  ; 3 akuletsa 

ukwati,  osiy  itsa  zakudya  zakuti,  zimene 
Mulungu  anazilenga  kuti  a chikhulu- 
piriro  ndi  ozindikira  choonadi  azila- 
ndire  ndi  chiyamiko.  4 Pakuti  cho- 
lengedwa  chonse  cha  Mulungu  ncha- 
bwino,  ndipo  palibe  kanthu  kavenera 
kutayika,  ngati  kalandiridwa  ndi 
chiyamiko ; 5 pakuti  kayeretsedwa 

ndi  Mau  a Mulungu  ndi  kupemphera. 

6 Ngati  ukumbutsa  abale  zinthu 
izi,  udzakhala  mtumiki  wabwino  wa 
Kristu  Yesu,  woleredwa  m’mau’wo  a 
chikhulupiriro,  ndi  malangizo  abwino 
amene  udawatsata  ; 7 koma  nkhani 
za  chabe  ndi  za  akazi  okalamba  ukane. 
Ndipo  udzizoloweretse  kuchita  chi- 
pembedzo  ; 8 pakuti  chizolowezi  cha 
thupi  chipindula  pang’ono,  koma 
chipembedzo  chipindula  zonse,  popeza 
chikhala  nalo  lonjezano  la  ku  moyo 
uno,  ndi  la  moyo  ulinkudza.  9 Okhu- 
lupirika  mau’wa  ndi  oyenera  kula- 
ndiridwa  konse.  10  Pakuti  kukali- 
nga’ko  tigwiritsa  nchito  ndi  kuyesetsa, 
chifukwa  chiyembekezo  chathu  tiri 
nacho  pa  Mulungu  wamoyo,  amene  ali 
Mpulumutsi  wa  anthu  onse,  maka- 
maka  wa  okhulupira.  11  Lamulira 
izi,  nuziphunzitse.  12  Munthu  asa- 
peputse  ubwana  wako  ; komatu  khala 
chitsanzo  kwa  iwo  okhulupira,  m’mau, 
m’mayendedwe,  m’chikondi,  m’chi- 
khulupiriro,  m’kuyera  mtima.  13  Ku- 
fikira  ndidza  ine,  usamalire  kuwerenga, 
kuchenjeza,  kulangiza.  14  Usanya- 
lapse  mphatso’yo  iri  mwa  iwe,  yopa- 
tsidwa  kwa  iwe  mwa  chinenero, 
pamodzi  ndi  kuika  kwa  manja  a 
akulu.  15  Izi  uzisamalitse ; mu  izi 


ukhale  ; kuti  kukula  mtima  kwako 
kuonekere  kwa  onse.  16  Udzipenye- 
rere  wekha,  ndi  chiphunzitso’cho. 
Uzikhala  mu  izi ; pakuti  pochita  ichi 
udzadzipulumutsa  iwe  wekha  ndi  iwo 
akumva  iwe. 

5Mkulu  usamdzudzule,  komatu 
umdandaulire  ngati  atate  ; anya- 
mata  ngati  abale  ; 2 akazi  akulu  ngati 
amai ; akazi  ang’ono  ngati  alongo, 
m’kuyera  mtima  konse.  3 Chitira 
ulemu  amasiye  amene  ali  amasiye 
ndithu.  4 Koma  ngati  wamasiye  wina 
ali  nawo  ana  kapena  adzukulu,  aya- 
mbe  aphunzire  iwo  kuchitira  ulemu  a 
m’banja  lawo,  ndi  kubwezera  akuwa- 
bala ; pakuti  ichi  ncholandirika  pa 
maso  pa  Mulungu.  5 Koma  iye 
amene  ali  wamasiye  ndithu,  nasiyidwa 
yekha,  ayembekezera  Mulungu,  na- 
khalabe  m’mapembedzo  ndi  mape- 
mphero  usiku  ndi  usana.  6 Koma  iye 
wakutsata  zomkondweretsa  adafa,  po- 
khala  ali  ndi  moyo.  7 Ndipo  izi  ula- 
mulire,  kuti  akhale  opanda  chirema. 
8 Koma  ngati  wina  sadzisungiratu 
mbumba  yache  ya  iye  yekha,  maka- 
maka  iwo  a m’banja  lache,  wakana 
chikhulupiriro  iye,  ndipo  aipa  koposa 
wosakhulupira.  9 Asawerengedwe  wa- 
masiye  ngati  sanafikire  zaka  makumi 
asanu  ndi  limodzi,  atakhala  mkazi  wa 
mwamuna  mmodzi,  10  wa  mbiri  ya 
nchito  zabwino  ; ngati  walera  ana, 
ngati  wachereza  alendo,  ngati  ada- 
sambitsa  mapazi  a oyera  mtima,  ngati 
wathandiza  osautsidwa,  ngati  anatsa- 
tadi  nchito  zonse  zabwino.  11  Koma 
amasiye  ang’ono  uwakane ; pakuti 
pamene  ayamba  kumchitira  Kristu 
chipongwe  afuna  kukwatiwa  ; 12  po- 
khala  nacho  chitsutso,  popeza  adata- 
ya  chikhulupiriro  chawo  choyamba. 
13  Ndipo  aphunzira’ponso  kuchita 
ulesi,  aderuderu  ; koma  osati  ulesi 
wokha,  komatunso  alankhula  zopanda 
pache,  nachita  mwina  ndi  mwina, 
olankhula  zosayenera.  14  Chifukwa 
chache  nditi  akwatiwe  amasiye  ang’o- 
no,  nabale  ana,  naweruzire  nyumba, 
osapatsa  chifukwa  kwa  mdani’yo 
cha  kulalatira  ; 1 5 pakuti  adayamba 
ena  kupatuka  ndi  kutsata  Satana. 
16  Ngati  mkazi  wina  wokhulupira  ali 
nawo  amasiye,  iye  awathandize,  ndipo 
mpingo’wo  usalemedwe  ; kuti  utha- 
ndize  iwo  amene  ali  amasiye  nditu. 

17  Akuru  akuweruza  bwino  ayese- 
dwe  oyenera  ulemu  wowirikiza,  ma- 

kamaka  iwo  akuchititsa  m’mau  ndi 
m’chiphunzitso.  18  Pakuti  malembo 
ati,  Usapunamiza  ng’ombe  yopuntha 
tirigu.  Ndipo,  Wogwira  nchito  aye- 
nera  kulipira  kwache.  19  Pa  mkulu 
usalandire  chomnenera,  koma  pakhale 
mboni  ziwiri  kapena  zitatu.  20  Iwo 
akuchimwa  uwadzudzule  pa  maso  pa 
onse,  kuti  otsala’wo  achite  mantha. 
21  Ndikuchitira  umboni  pa  maso  pa 
Mulungu,  ndi  Kristu  Yesu,  ndi  angelo 
osankhika,  kuti  usunge  izi  kopanda 
kusankhiratu,  wosachita  kanthu  mo- 
nga  mwa  tsankhu.  22  Usafulumira 
kuika  manja  pa  munthu  ali  yense, 
kapena  usayanjana  nazo  zoipa  za  eni ; 
udzisunge  wekha  woyera  mtima. 
23  Usakhalenso  wakumwa  madzi 
okha,  komatu  uchite  nawo  vinyo 
pang’ono,  chifukwa  cha  mimba  yako 
ndi  zofoka  zako  zobwera  kawiri  ka- 
wiri.  24  Zochimwa  za  anthu  ena  ziri 
zooneka  kale,  zitsogola  kunka  ku 
mlandu  ; koma  enanso  ziwatsata. 
25  Momwemonso  pali  nchito  zokoma 
zinaonekera  kale  ; ndipo  zina  zosati 
zotere  sizikhoza  kubisika. 

6 0nse  amene  ali  akapolo  a m’goli, 
ayesere  ambuye  a iwo  okha 
oyenera  ulemu  wonse,  kuti  dzina  la 
Mulungu  ndi  chiphunzitso  zisachi- 
tidwe  mwano.  2 Ndipo  iwo  akukhala 
nawo  ambuye  okhulupira,  asawape- 
putse,  popeza  ali  abale  ; koma  maka- 
maka  awatumikire,  popeza  ali  okhulu- 
pira  ndi  okondedwa,  oyanjana  nawo 
pa  chokoma’cho.  Izi  uphunzitse, 
nuchenjeze. 

3 Ngati  munthu  aphunzitsa  zina, 
wosabvomerezana  nawo  mau  a moyo- 
’wo  a Ambuye  wathu  Yesu  Kristu, 
ndi  chiphunzitso’cho  chiri  monga 
mwa  chipembedzo  : 4 iyeyo  watu- 

kumuka,  wosadziwa  kanthu,  koma 
ayarukira  pa  mafunso  ndi  makani 
a mau,  kumene  zichokera’ko  njiru, 
ndeu,  za  mwano,  mayerekezo  oipa  ; 
5 makani  opanda  pache  a anthu  oipsi- 
ka  nzeru  ndi  ochotseka  choonadi,  aku- 
yesa  kuti  chipembedzo  chipindulitsa. 
6 Koma  chipembedzo  pamodzi  ndi 
kudekha  chipindulitsa  kwakukuru ; 
7 pakuti  sitinatenga  kanthu  polowa 
m’dziko  la  pansi,  ndiponso  sitikhoza 
kupita  nako  kanthu  pochoka  pano  ; 
8 koma  pokhala  nazo  zakudya  ndi 


zopfunda,  zimenezi  zitikwanire. 
9 Koma  iwo  akufuna  kukhala  a 
chuma  amagwa  m’chiyesero  ndi 
m’msampha,  ndi  m’zilakolako  zambiri 
zopusa  ndi  zopweteka,  zotere  zonga 
zimiza  anthu  m’chionongeko  ndi 
chitayiko.  10  Pakuti  muzu  wa  zoipa 
zonse  ndiwo  chikondi  cha  pa  ndalama  ; 
chimene  ena  pochikhumba,  anaso- 
chera,  nataya  chikhulupiriro,  nadzi- 
pyoza  ndi  zowawa  zambiri. 

1 1 Koma  iwe,  munthu  wa  Mulungu 
iwe,  thawa  izi  ; nutsate  chilungamo, 
chipembedzo,  chikhulupiriro,  chikondi, 
chipiriro,  chifatso.  12  Limba  nayo 
nkhondo  yabwino  ya  chikhulupiriro, 
gwira  moyo  wosatha,  umene  adaku- 
itanira,  ndipo  wabvomereza  chibvo- 
merezo  chabwino  pa  maso  pa  mboni 
zambiri.  13  Ndikulamulira  pa  maso 
pa  Mulungu,  wozipatsa  zinthu  zonse 
moyo,  ndi  Kristu  Yesu,  amene  ana- 
chitira  umboni  chibvomerezo  cha- 
bwino  kwa  Pontiyo  Pilato  ; 14  kuti 
usunge  lamulo’lo,  lopanda  banga,  lo- 
panda  chirema,  kufikira  maonekedwe 
a Ambuye  wathu  Yesu  Kristu  ; 15  li- 
mene  adzalionetsa  m’nyengo  za  Iye 
yekha,  amene  ali  Mwini  Mphamvu 
wodala  ndi  wa  yekha,  ndiye  Mfumu 
ya  mafumu  ndi  Mbuye  wa  ambuye  ; 
16  amene  Iye  yekha  ali  nawo  moyo 
wosatha,  wakukhala  m’kuunika  kosa- 
khozeka  kufika’ko  ; amene  munthu 
sanamuona,  kapena  sakhoza  ku- 
muona  ; kwa  Iye  kukhale  ulemu  ndi 
mphamvu  yosatha.  Amen. 

17  Lamulira  iwo  a chuma  m’nthawi 
yino  ya  pansi  pano,  kuti  asadzikuze, 
kapena  asayembekezere  chuma  chosa- 
dziwika  kukhala  kwache,  koma  Mu- 
lungu,  amene  atipatsa  ife  zonse  kochu- 
rukira,  kuti  tikondwere  nazo  ; 18  kuti 
achite  zabwino,  nachuruke  ndi  nchi- 
to  zabwino,  nakondwere  kugawira 
ena,  nayanjane;  19  nadzikundikire 
okha  maziko  okoma  ku  nyengo  iku- 
dza’yi,  kuti  akagwire  moyo  weni 
weni’wo. 

20  Timoteo  iwe,  dikira  chokusu- 
ngitsa,  ndi  kulewa  zokamba  zopanda 
pache  ndi  zotsutsana  za  ichi  chichedwa 
chizindikiritso  konama  ; 21  chimene 
ena  pochibvomereza  adalakwa  ndi 
kutaya  chikhulupiriro.  Chisomo  chi- 
khale  nanu. 


zii 

2 TIMOTEO 


KALATA  WACHIWIRI  WA  PAULO  MTUMWI  WOLEMBERA  KWA 

TIMOTEO 


1PAULO  mtumwi  wa  Kristu  Yesu 
mwa  chifuniro  cha  Mulungu, 
monga  mwa  Ionjezano  la  moyo 
wa  m’Kristu  Yesu,  2 kwa  Timoteo, 
mwana  wanga  wokondedwa : Chi- 

somo,  chifundo,  mtendere  za  kwa 
Mulungu  Atate  ndi  Kristu  Yesu 
Ambuye  wathu. 

3 Ndiyamika  Mulungu,  amene  ndi- 
mtumikira  kuyambira  makolo  anga, 
ndi  chikumbu  mtima  choyera,  kuti 
ndikumbukila  iwe  kosalekeza  m’ma- 
pemphero  anga,  4 pokhumba  usiku 
ndi  usana  kukuona  iwe,  ndi  kukumbu- 
kila  misozi  yako,  kuti  ndidzazidwe 
nacho  chimwemwe  ; 5 pokumbukila 
chikhulupiriro  chosanyenga  chiri  mwa 
iwe,  chimene  chinayamba  kukhala 
mwa  mbuye  wako  Loisi,  ndi  mwa 
mai  wako  Yunike,  ndipo,  ndikopeka 
mtima,  mwa  iwenso.  6 Chifukwa 
chache  ndikukumbutsa  iwe  ukoleze 
mphatso  ya  Mulungu,  iri  mwa  iwe 
mwa  kuika  kwa  manja  anga.  7 Pa- 
kuti  Mulungu  sanatipatsa  Mzimu  wa 
mantha  ; komatu  wa  mphamvu  ndi 
chikondi  ndi  chidziietso.  8 Potero 
usachite  manyazi  pa  umboni  wa 
Ambuye  wathu,  kapena  pa  ine  wa- 
ndende  wache  ; komatu  umve  masa- 
utso  ndi  Uthenga  Wabwino,  monga 
mwa  mphamvu  ya  Mulungu  ; 9 ame- 
ne  anatipulumutsa  ife,  natiitana  ife 
ndi  maitanidwe  oyera,  si  monga  mwa 
nchito  zathu,  komatu  monga  mwa 
chitsimikizo  mtima  cha  Iye  yekha,  ndi 
chisomo,  chopatsika  kwa  ife  mwa 
Kristu  Yesu  zisanayambe  nthawi 
zoyamba,  1 0 koma  chaonetsedwa 
tsopano  m’maonekedwe  a Mpulu- 
mutsi  wathu  Kristu  Yesu,  amenedi 
anatha  imfa,  naonetsera  poyera  mo- 
yo  ndi  chosabvunda  mwa  Uthenga 
Wabwino,  11  umene  ndaikika’po 
mlaliki,  ndi  mtumwi  ndi  mphunzitsi 
wache.  12  Chifukwa  cha  ichicho 
ndinamva  zowawa  izi ; komatu  sindi- 
chita  manyazi ; pakuti  ndimdziwa  Iye 
amene  ndamkhulupirira,  ndipo  ndi- 
kopeka  mtima  kuti  ali  wa  mphamvu 
ya  kudikira  chosungitsa  changa’cho 
kufikira  tsiku  lijalo.  13  Gwira  chi- 
tsanzo  cha  mau  a moyo,  amene  uda- 
wamva  kwa  ine,  mwa  chikhulupiriro 


ndi  chikondi  chiri  mwa  Kristu  Yesu. 
14  Chosungitsa  chokoma’cho  udikire 
mwa  Mzimu  Woyera  amene  akhalitsa 
mwa  ife. 

15  Ichi  uchidziwa,  kuti  onse  a 
m’Asiya  adabwerera  kusiyana  nane ; 
a iwo  ali  Fugelo  ndi  Hermogene. 
16  Ambuye  achitire  banja  la  Onesiforo 
chifundo  ; pakuti  anatsitsimutsa  ine 
kawiri  kawiri,  ndipo  sanachita  ma- 
nyazi  ndi  unyolo  wanga  ; 17  komatu 
pokhala  m’Roma  iye  anandifunafuna 
ine  ndi  khama,  nandipeza.  18  (Ambu- 
ye  ampatse  iye  apeze  chifundo  ndi 
Ambuye  tsiku  lijalo)  ; ndi  muja 
ananditumikira  m’zinthu  zambiri 
m’Efeso,  uzindikira  iwe  bwino. 

2Ndipo  iwe,  mwana  wanga,  limbika 
m’chisomo  cha  m’Kristu  Yesu. 
2 Ndipo  zimene  wazimva  kwa  ine  mwa 
mboni  zambiri,  zomwezi  uikize  kwa 
anthu  okhulupirika,  amene  adzadziwa 
kuphunzitsa  enanso.  3Umvezowawa 
pamodzi  nane  monga  msilikari  wa- 
bwino  wa  Kristu  Yesu.  4 Msilikari 
sakodwa  nazo  nchito  wamba,  kuti 
akakondweretse  iye  amene  adamle- 
mba  usilikari.  5 Koma  ngatinso  wina 
ayesana  nawo  m’makani  a masewero, 
sambveka  korona  ngati  sanayesana 
monga  adapangana.  6 Wa  m’munda 
wogwiritsitsa  nchito’yo  ayenera  akha- 
le  woyamba  kulandira  zipatso’zo. 
7 Lingirira  chimene  ndinena ; pa- 
kuti  Ambuye  adzakupatsa  chidziwitso 
m’zonse.  8 Kumbukila  Yesu  Kristu, 
wouka  kwa  akufa,  wochokera  m’mbeu 
ya  Davide,  monga  mwa  Uthenga 
Wabwino  wanga  ; 9 m’menemo 

ndimva  zowawa  kufikira  zomangira, 
monga  wochita  zoipa  ; koma  mau  a 
Mulungu  samangika.  10  Mwa  ichi 
ndipirira  zonse,  chifukwa  cha  osa- 
nkhika,  kuti  iwonso  akapeze  chipulu- 
mutso’cho  cha  mwa  Kristu  Yesu, 
pamodzi  ndi  ulemerero  wosatha. 
11  Okhulupirika  mau’wa:  Pakuti 

ngati  tidamwalira  ndi  Iye,  tidzakha- 
lanso  moyo  ndi  Iye  : 12  ngati  tipirira, 
tidzachitanso  ufumu  ndi  Iye  : ngati 
timkana  Iye,  Iyeyunso  adzatikana  ife  : 
13  ngati  tikhala  osakhulupirika,  Iye- 
yu  akhala  wokhulupirika ; pakuti 
sakhoza  kudzikana  yekha. 

14  Uwakumbutse  izi,  ndi  kuwachi- 
tira  umboni  pa  maso  pa  Ambuye,  kuti 
asachite  makani  ndi  mau  osapindulitsa 
kanthu,  koma  ogwetsa  iwo  akumva. 
15  Uchite  changu  kudzionetsera  kwa 
Mulungu  wobvomerezeka,  wanchito 
wopanda  chifukwa  cha  kuchita 
manyazi,  wolunjika  nawo  bwino  mau 
a choonadi.  16  Koma  pewa  nkhani 
zopanda  pache ; pakuti  adzapitirira 
kutsata  chisapembedzo,  17  ndipo  mau 
awo  adzanyeka  chironda  ; a iwo  ali 
Humenayo  ndi  Fileto  ; 18  ndiwo 

amene  adasokera  kunena  za  choonadi, 
ponena  kuti  kuuka  kwa  akufa  kwachi- 
tika  kale,  napasula  chikhulupiriro 
cha  ena.  19  Koma  ndithu  maziko 
a Mulungu  aimika  pokhazikika,  ndi 
kukhala  nacho  chizindikilo  ichi, 
Ambuye  azindikira  iwo  amene  ali 
ache  ; ndipo,  Adzipatule  kwa  chosa- 
lungama  yense  wakuchula  dzina  la 
Ambuye.  20  Koma  m’nyumba  ya- 
ikuru  simuli  zotengera  za  golidi  ndi 
siliva  zokha,  komatunso  za  mtengo  ndi 
dothi ; ndipo  zina  za  ulemu,  koma 
zina  zopanda  ulemu.  21  Ngati  tsono 
munthu  adziyeretsa  yekha  pa  izi, 
adzakhala  chotengera  cha  ku  ulemu, 
chopatulidwa,  choyenera  kuchita 
nacho  mbuye,  chokonzera  nchito 
yonse  yabwino.  22  Koma  thawa 
zilakolako  za  unyamata,  nutsate 
chilungamo,  chikhulupiriro,  chikondi, 
mtendere,  pamodzi  ndi  iwo  akuitana 
pa  Ambuye  ndi  mitima  yoyera. 
23  Koma  mafunso  opusa  ndi  opanda 
malango  upewe,  podziwa  kuti  abala 
ndeu.  24  Ndipo  kapolo  wa  Ambuye, 
sayenera  kuchita  ndeu,  komatu 
akhale  woyenera,  waulere  pa  onse, 
wodziwa  kuphunzitsa,  woleza,  25  wo- 
langiza  iwo  akutsutsana  mofatsa ; 
ngati  kapena  Mulungu  awapatse  iwo 
chitembenuziro,  kukazindikira  cho- 
onadi,  26  ndipo  akadzipulumutse  ku 
msampha  wa  mdierekezi,  m’mene 
anagwidwa  naye,  ku  chifuniro  cha- 
che. 

3Koma  zindikira  ichi,  kuti  masiku 
otsiriza  zidzafika  nthawi  zowawi- 
tsa.  2 Pakuti  anthu  adzakhala  odzi- 
konda  okha,  okonda  ndarama,  odzita- 
mandira,  odzikuza,  amwano,  osamvera 
akuwabala,  osayamika,  3 osayera 
mtima,  opanda  chikondi  cha  chiba- 
dwidwe,  osayanjanitsika,  akudiereke- 
za,  osakhoza  kudziletsa,  aukali,  osa- 
konda  abwino,  4 achiwembu,  aliun  a 


olimbirira,  otukumuka  mtima,  okonda 
zokondweretsa  munthu,  osati  okonda 
Mulungu  ; 5 akukhala  nawo  maone- 
kedwe  a chipembedzo,  koma  mphamvu 
yache  adaikana  ; kwa  iwonso  udzi- 
patule.  6 Pakuti  mwa  iwo  akhala 
akukwawira  m’nyumba,  nagwira  akazi 
opusa,  osenza  akatundu  a zoipa  zawo, 
otengedwa  nazo  zilakolako  za  mitundu 
mitundu  ; 7 ophunzira  nthawi  zonse, 
koma  sakhoza  konse  kufikira  ku 
chizindikiritso  cha  choonadi.  8 Ndi- 
po  monga  momwe  Yane  ndi  Yambre 
anatsutsana  naye  Mose,  kotero  iwonso 
atsutsana  nacho  choonadi ; ndiwo 
anthu  obvunditsitsa  mtima,  osatsimi- 
kizidwa  pa  chikhulupiriro.  9 Koma 
sadzapitirira’po  ; pakuti  kupusa  kwa- 
wo  kudzaonekeratu  kwa  onse,  monga- 
nso  kupusa  kwa  iwo  aja. 

10  Koma  iwe  watsatatsata  chi- 
phunzitso  changa,  mayendedwe, 
chitsimikizo  mtima,  chikhulupiriro, 
kuleza  mtima,  chikondi,  chipiriro, 
11  mazunzo,  kumva  zowawa  ; zotere 
zonga  anandichitira  m’Antiokeya, 
m’Ikoniya,  m’Lustro,  mazunzo  ot^re 
onga  ndawarnva ; ndipo  m’zonsezi 
Ambuye  anandilanditsa.  12  Ndipo 
onse  akufuna  kukhala  opembedza 
m’moyo  mwa  Kristu  Yesu  adzamva 
mazunzo.  13  Koma  anthu  oipa  ndi 
onyenga,  adzaipa  chiipire,  kusoke- 
retsa  ndi  kusokeretsedwa.  14  Koma 
ukhalebe  iwe  mu  izi  zimene  wazi- 
phunzira,  nutsimikizika  mtima  nazo, 
podziwa  amene  adakuphunzitsa ; 
15  ndi  kuti  kuyambira  ukhanda  wako 
wadziwa  malembo  opatulika,  okhoza 
kukupatsa  nzeru  kufikira  chipulu- 
mutso,  mwa  chikhulupiriro  cha  mwa 
Kristu  Yesu.  16  Lemba  liri  lonse 
adaliuzira  Mulungu,  ndipo  lipindulitsa 
pa  chiphunzitso,  chitsutsano,  chiko- 
nzero,  chilangizo  cha  m’chilungamo  : 
17  kuti  munthu  wa  Mulungu  akhale 
woyenera,  wokonzeka  kuchita  nchito 
iri  yonse  yabwino. 

4Ndikuchitira  umboni  pa  maso  pa 
Mulungu  ndi  Kristu  Yesu,  amene 
adzaweruza  amoyo  ndi  akufa,  ndi  pa 
maonekedwe  ache  ndi  ufumu  wache  ; 
2 lalikira  mau  ; chita  nawo  pa  nthawi 
yache,  popanda  nthawi  yache  ; tsutsa, 
dzudzula,  chenjeza,  ndi  kuleza  mtima 
konse  ndi  chiphunzitso.  3 Pakuti 
idzafika  nthawi  imene  sadzalola  ch  - 
phunzitso  cholamitsa  ; komatu  poyr- 
bwa  m’khutu  adzadziunjikitsa  aphu- 

TITO 


nzitsi  monga  mwa  zilakolako  za  iwo 
okha : 4 ndipo  adzalubza  dala  pa 

choonadi,  nadzapatukira  kutsata 
nthanu  za  chabe.  5 Koma  iwe,  khala 
maso  m’zonse,  imva  zowawa,  chita 
nchito  ya  mlaliki  wa  Uthenga  Wabwi- 
no,  kwaniritsa  utumiki  wako. 

6 Pakuti  ndirimkuthiridwa  nsembe 
tsopano,  ndipo  nthawi  ya  kumasuka 
kwanga  yafika.  7 Ndalimbana  nako 
kulimbana  kwabwino,  ndatsiriza  nji- 
ra’yo,  ndasungachikhulupiriro  : 8 cho- 
tsalira  wandiikira  ine  korona  wa 
chilungamo,  amene  Ambuye,  wowe- 
ruza  wolungama,  adzandipatsa  ine 
tsiku  lijalo  : ndipo  si  kwa  ine  ndekha, 
komatunso  kwa  onse  amene  anakonda 
maonekedwe  ache. 

9 Tayesetsa  kudza  kwa  ine  msa- 
nga  : 10  pakuti  Dema  wandisiya  ine, 
atakonda  dziko  lino  la  pansi,  napita 
ku  Tesalonika  ; Kresike  ku  Galatiya, 
Tito  ku  Dalimatiya.  11  Luka  yekha 
ali  pamodzi  ndi  ine.  Umtenge  Marko, 
adze  pamodzi  ndi  iwe  ; pakuti  aye- 
nera  kunditumikira.  1 2 Koma  Tukiko 
ndamtuma  ku  Efeso.  13  Chopfunda 
chija  ndinachisiya  ku  Trowa  kwa 
Karpo,  udze  nacho  pakudza  iwe,  ndi 
mabuku,  makamaka  zikopa  zija 


zolembedwa.  14  Alesandro  wosula 
mkuwa  anandichitira  zoipa  zambiri : 
adzambwezera  iye  Ambuye  monga 
mwa  nchito  zache  ; 15  ameneyo 

iwenso  uchenjere  naye  ; pakuti  ana- 
tsutsana  nawo  mau  athu.  16  Pa 
chodzikanira  changa  choyamba  pana- 
libe  mmodzi  anandithangata,  koma 
onse  anandisiya  ; chimenecho  chisa- 
werengedwe  chowatsutsa.  17  Koma 
Ambuye  anaima  nane  nandipatsa 
mphamvu  ; kuti  mwa  ine  chilalikiro 
chimveke  konse  konse,  ndi  amitundu 
onse  amve  ; ndipo  ndinalanditsidwa 
m’kamwa  mwa  mkango.  18  Ambuye 
adzandilanditsa  ku  nchito  yonse  yoipa, 
nadzandipulumutsa  ine  kulowa  ufu- 
mu  wache  wakumwamba ; kwa  Iye 
ukhale  ulemerero  ku  nthawi  za  nthawi. 
Amen. 

19  Lankhula  Priska  ndi  Akula, 
ndi  banja  la  Onesiforo.  20  Erasto 
anakhalira  m’Korinto  ; koma  Tro- 
fimo  ndamsiya  wodwala  ku  Mileto. 
21  Tayesetsa  kudza  isanadze  nyengo 
ya  chisanu.  Akulank’nula  iwe  Eubu- 
lo,  ndi  Pude,  ndi  Lino,  ndi  Klaudiya, 
ndi  abale  onse. 

22  Ambuye  akhale  ndi  mzirnu  wako. 
Chisomo  chikhale  nanu. 


KALATA  WA  PAULO  MT.UMWI  WOLEMBERA  KWA 

TITO 


IPAULO,  kapolo  wa  Mulungu,  ndi 
mtumwi  wa  Yesu  Kristu,  monga 
mwa  chikhulupiriro  cha  osankhika  a 
Mulungu,  ndi  chizindikiritso  cha  cho- 
onadi  chiri  monga  mwa  chipembedzo, 
2 m’chiyembekezo  cha  moyo  wosatha, 
umene  Mulungu,  wosanama’yo,  ana- 
lonjeza  zisanayambe  nthawi  zosa- 
yamba  ; 3 koma  pa  nyengo  za  Iye 

yekha  anaonetsa  mau  ache  mu  ula- 
likiro,  umene  anandisungitsa  ine, 
monga  mwa  lamulo  la  Mpulumutsi 
wathu  Mulungu  : 4 kwa  Tito,  mwana 
wanga  weni  weni  monga  mwa  chikhu- 
lupiriro  cha  ife  tonse  : Chisomo  ndi 
mtendere  za  kwa  Mulungu  Atate  ndi 
Kristu  Yesu  Mpulumutsi  wathu. 

5 Chifukwa  cha  ichi  ndinakusiya 
iwe  m’Krete,  kuti  ukalongosole  zoso- 
wa,  nukaike  akuru  m’midzi  yonse, 
monga  ndinakulamulira ; 6 ngati 


wina  ali  wopanda  chirema,  mwamuna 
wa  mkazi  mmodzi,  wokhala  nawo 
ana  okhulupirira,  wosasakaza  zache, 
kapena  wosakana  kumvera  mau. 
7 Pakuti  woyang’anira  ayenera  ku- 
khala  wopanda  chirema,  ngati  mdindo 
wa  Mulungu  ; wosati  wa  liuma,  wosa- 
psa  mtima  msanga,  wosati  wa  chi- 
wawa,  wopanda  ndeu,  wosati  wa  chi- 
siriro  chonyansa  ; 8 komatu  wokonda 
kuchereza  alendo,  wokonda  zokoma, 
wodziweruza,  wolungama,  woyera 
mtima,  wodziletsa  ; 9 wogwira  mau 
okhulupirika  monga  mwa  chiphunzi- 
tso,  kuti  akakhoze  kuchenjeza  m’chi- 
phunzitso  cholamitsa,  ndi  kutsutsa 
otsutsana  naye. 

10  Pakuti  alipo  ambiri  osamvera 
mau,  olankhula  zopanda  pache,  ndi 
onyenga,  makamaka  iwo  a ku  mdu- 
lidwe,  11  amene  ayenera  kutsekedwa 

1.12—3.13 


pakamwa ; ndiwo  amene  apasula 
mabanja  banja  lonse,  ndi  kuphunzitsa 
zosayenera  chifukwa  cha  chisiriro 
chonyansa.  12  Wina  wa  mwa  iwo, 
ndiye  mneneri  wa  iwo  okha,  anati, 
Akrete  ndi  amabodza  masiku  onse, 
zirombo  zoipa,  aumbombo,  au- 
lesi.  13  Umboni  uwu  uli  woona. 
Mwa  ichi  uwadzudzule  mokaripa, 
kuti  akakhale  olama  m’chikhulupi- 
riro,  14  osasamala  nthanu  za  chabe 
za  chiYuda,  ndi  malamulo  a anthu 
opatuka  kusiyana  nacho  choonadi. 

15  Zonse  ziyera  kwa  iwo  amene  ayera 
mtima ; koma  kwa  iwo  odetsedwa 
ndi  osakhulupira  kulibe  kanthu 
koyera ; komatu  zadetsedwa  nzeru 
zawo  ndi  chikumbu  mtima  chawo. 

16  Abvomereza  kuti  adziwa  Mulungu, 
koma  ndi  nchito  zawo  amkana  Iye, 
popeza  ali  onyansitsa,  ndi  osamvera, 
ndi  pa  nchito  zonse  zabwino  osatsi- 
mikizidwa. 

2Koma  iwe,  lankhula  zimene 
ziyenera  chiphunzitso  cholami- 
tsa  : 2 okalamba  akhale  odzisunga, 

olemekezeka,  odziletsa,  olama  m’chi- 
khulupiriro,  m’chikondi,  m’chipiriro. 
3 Momwemonso  akazi  okalamba 
akhale  nawo  makhalidwe  oyenera 
anthu  oyera,  osadierekeza,  osakodwa 
nacho  chikondi  cha  pa  vinyo,  aku- 
phunzitsa  zokoma  ; 4 kuti  akalangize 
akazi  ang’ono  akonde  amuna  awo, 
akonde  ana  awo,  5 akhale  odziletsa, 
odekha,  ochita  m’nyumba  mwawo, 
okoma,  akumvera  amuna  a iwo 
okha,  kuti  mau  a Mulungu  angachi- 
tidwe  mwano.  6 Momwemonso  anya- 
mata  uwadandaulire  akhale  odziletsa  ; 
7 m’zonse  udzionetsere  wekha  chitsa- 
nzo  cha  nchito  zabwino  ; m’chiphu- 
nzitso  chako  uonetsere  chosabvunda, 
ulemekezeko,  8 mau  olama  osatsu- 
tsika ; kuti  iye  wa  kutsutsana  achite 
manyazi,  posakhala  nako  kanthu 
koipa  kakutinenera  ife.  9 Akapolo 
amvere  ambuye  awo  a iwo  okha, 
nawakondweretse  m’zonse  ; osakana 
mau  awo  ; 10  osatapa  pa  zawo,  ko- 
matu  aonetsere  chikhulupiriko  chonse 
chabwino  ; kuti  akakometsere  chiphu- 
nzitso  cha  Mpulumutsi  wathu  Mulungu 
m’zinthu  zonse.  11  Pakuti  chaone- 
kera  chisomo  cha  Mulungu,  cha 
kupulumutsa  anthu  onse,  12  ndi 
kutiphunzitsa  ife  kuti,  pokana  chisa- 
pembedzo  ndi  zilakolako  za  dziko  la 
pansi,  tikhale  ndi  moyo  m’dziko  lino 


odziletsa,  ndi  olungama,  ndi  opembe- 
dza ; 13  akulindira  chiyembekezo 

chodala,  ndi  maonekedwe  a ulemerero 
wa  Mulungu  wamkuru  ndi  Mpulu- 
mutsi  wathu  Yesu  Kristu  ; 14  amene 
anadzipereka  yekha  m’malo  mwa  ife, 
kuti  akatiombole  ife  ku  zoipa  zonse, 
nakadziyeretsere  yekha  anthu  akhale 
ache  eni  eni,  achangu  pa  nchito 
zokoma. 

15  Izi  lankhula,  ndipo  uchenjeze, 
nudzudzule  ndi  ulamuliro  wonse. 
Munthu  asakupeputse. 

3Uwakumbutse  iwo  agonje  kwa 
akulu,  ndi  a ulamuliro,  akhale 
omvera,  okonzeka  pa  nchito  iri  yonse 
yabwino  ; 2 asachitire  mwano  munthu 
ali  yense,  asakhale  a ndeu,  akhale 
aulere,  naonetsere  chifatso  chonse  pa 
anthu  onse.  3 Pakuti  kale  ifenso 
tinali  opusa,  osamvera,  onyengeka, 
akuchitira  ukapolo  zilakolako  ndi 
zokondweretsa  za  mitundu  mitu- 
ndu,  okhala  m’dumbo  ndi  njiru, 
odanidwa,  odana  wina  ndi  mnzache. 
4 Koma  pamene  kukoma  mtima,  ndi 
chikondi  cha  pa  anthu,  cha  Mpulu- 
mutsi  wathu  Mulungu  zidaoneka, 
5 zosati  zochokera  m’nchito  za  m’chi- 
lungamo,  zimene  tidazichita  ife,  ko- 
matu  monga  mwa  chifundo  chache 
anatipulumutsa  ife,  mwa  kutsuka  kwa 
kubadwanso  ndi  makonzedwe  a Mzimu 
Woyera,  6 amene  anatsanulira  pa  ife 
mochurukira,  mwa  Yesu  Kristu  Mpu- 
lumutsi  wathu  ; 7 kuti  poyesedwa 

olungama  ndi  chisomo  cha  Iyetu, 
tikayesedwe  olowa  nyumba  monga 
mwa  chiyembekezo  cha  moyo  wosatha. 
8 Okhulupirika  mau’wa,  ndipo  za  izi 
ndifuna  kuti  ulimbitse  mau,  kuti  iwo 
akukhulupirira  Mulungu  asamalire 
akhalebe  atsogoleri  a nchito  zabwino. 
Izi  nzokoma  ndi  zopindulitsa  anthu  ; 
9 koma  pewa  mafunso  opusa,  ndi 
mawerengedwe  a mibadwo,  ndi  ndeu, 
ndi  makani  a pa  malamulo  ; pakuti 
sizipindulitsa,  ndipo  ziri  za  chabe. 
10  Munthu  wopatukira  chikhulupiriro, 
utamchenjeza  kamodzi  ndi  kawiri, 
umkanize,  11  podziwa  kuti  wotereyo 
wasandulika  konse,  nachimwa,  na- 
khala  wodzitsutsa  yekha. 

12  Pamene  ndikatuma  Artema  kwa 
iwe,  kapena  Tukiko,  chita  changu 
kudza  kwa  ine  ku  Nikopoli : pakuti 
ndatsimikiza  mtima  kugonera’ko 
nyengo  ya  chisanu.  13  Zena  nkhoswe 
ya  mirandu,  ndi  Apolo  ufulumire  ku- 

FILEMONI 


wakonzera  za  ulendo,  kuti  asasowe 
kanthu.  14  Ndipo  anthu  athu  aphu- 
nzirenso  asunge  nchito  zabwino  zo- 
funika,  kuti  asakhale  osabala  zipatso. 


15  Akulankhula  iwe  onse  akukhala 
pamodzi  ndi  ine.  Lankhula  otikonda- 
’wo  m’chikhulupiriro. 

Chisomo  chikhale  ndi  inu  nonse. 


KALATA  WA  PAULO  MTUMWI  WOLEMBERA  KWA 

FILEMONI 


1 PAULO  wandende  wa  Kristu 
Yesu,  ndi  Timoteo  mbale’yo,  kwa 
Filemoni  wokondedwa’yo  ndi  wanchito 
mnzathu,  2 ndi  kwa  Apiya  mlongo’yo, 
ndi  Arkipo  msilikari  mnzathu,  ndi 
kwa  mpingo  uli  m’nyumba  yako  : 
3 Chisomo  kwa  inu  ndi  mtendere  za 
kwa  Mulungu  Atate  wathu  ndi 
Ambuye  Yesu  Kristu. 

4 Ndiyamika  Mulungu  wanga  ntha- 
wi  zonse,  ndi  kukumbukila  iwe  m’ma- 
pemphero  anga,  5 pakumva  za  chi- 
kondi  chako  ndi  chikhulupiriro  uli 
nacho  cha  kulinga  kwa  Ambuye 
Yesu,  ndi  kwa  oyera  mtima  onse  ; 
6 kuti  chiyanjano  cha  chikhulupiriro 
chako  chikakhale  cha  mphamvu  po- 
dziwa  chabwino  chiri  chonse  chiri 
mwa  inu,  cha  kwa  Kristu.  7 Pakuti 
ndinali  nacho  chimwemwe  chambiri 
ndi  chisangalatso  pa  chikondi  chako, 
popeza  mitima  ya  oyera  mtima  yatsi- 
tsimuka  mwa  iwe,  mbale. 

8 Momwemo,  ndingakhale  ndiri 
n.  ko  kulimbika  mtima  kwakukuru 
m’Kristu  kukulamulira  chimene  chi- 
yenera,  9 koma  makamaka  ndida- 
ndaulira  mwa  chikondi,  pokhala  wo- 
tere  Paulo  nkhalamba,  ndipo  tsopano 
wandendenso  wa  Kristu  Yesu  ; 10  ndi- 
kudandaulira  chifukwa  cha  mwana 
wanga,  amene  ndambala  m’ndende, 
Onesimo,  11  amene  kale  sanakupi- 
ndulira,  koma  tsopano  watipindulira 
bwino  iwe  ndi  ine  ; 12  amene  ndi 
yemweyo  ndakubwezera  iwe,  ndiye 
mtima  weni  weni  wa  ine.  13  Ame- 
neyo  ndikadafuna  ine  kumsunga 


akhale  nane,  kuti  m’malo  mwako 
akadanditumikira  ine  m’ndende  za 
U thenga  W abwino  : 1 4 koma  wopanda 
kudziwa  mtima  wako  sindinafuna 
kuchita  kanthu  ; kuti  ubwino  wako 
usakhale  monga  mokakamiza  komatu 
mwa  ufulu.  15  Pakuti  kapena  ana- 
siyanitsidwa  ndi  iwe  kanthawi  chifu- 
kwa  cha  ichi,  ndi  kuti  udzakhala  naye 
nthawi  zonse ; 16  osatinso  monga 

kapolo,  koma  woposa  kapolo,  mbale 
wokondedwa,  makamaka  ndi  ine, 
koma  koposa  nanga  ndi  iwe,  m’thupi, 
ndiponso  mwa  Ambuye.  17  Ngati 
tsono  undiyesa  woyanjana  nawe  umla- 
ndire  iye  monga  ine  mwini.  18  Koma 
ngati  anakulakwira  kanthu,  kapena 
wakongola  kanthu,  undiwerengere  ine 
kameneko  ; 19  ine  Paulo  ndichile- 

mba  ndi  dzanja  langa,  ndidzachi- 
bwezera  ine  ; kuti  ndisanene  nawe 
kuti  iwe  ndiwe  mangawa  anga. 
20  Inde,  mbale,  ndikondwere  nawe 
mwa  Ambuye : utsitsimutse  mtima 

wanga  inwa  Kristu.  21  Pokhulu- 
pirira  kumvera  kwako  ndikulembera 
iwe,  podziwa  kuti  udzachitanso  koposa 
chimene  ndinena.  22  Koma  undiko- 
nzerenso  pogona  ; pakuti  ndiyembe- 
keza  kuti  mwa  mapemphero  anu 
ndidzapatsidwa  kwa  inu. 

23  Epafra  wandende  mnzanga  mwa 
Kristu  Yesu  akulankhula  iwe  ; 24  ate- 
ronso,  Marko,  Aristarko,  Dema,  Luka 
anchito  anzanga. 

25  Chisomo  cha  Ambuye  wathu 
Yesu  Kristu  chikhale  pamodzi  ndi 
mzimu  wanu.  Amen. 

KALATA  WA  PAULO  MTUMWI  WOLEMBERA  KWA 

AHEBRI 


1KALE  Mulungu  analankhula  ndi 
makolo  mwa  aneneri  pang’ono 
pang’ono,  ndi  m’manenedwe  ambiri, 
2 koma  pa  kutha  pache  pa  masiku 
ano  analankhula  ndi  ife  ndi  Mwana 
amene  anamuika  wolowa  nyumba  wa 
zonse,  mwa  iyenso  analenga  maiko 
ndi  a m’mwamba  omwe  ; 3 ameneyo, 
pokhala  ali  chinyezimiro  cha  uleme- 
rero  wache,  ndi  chizindikilo  cheni 
cheni  cha  chikhalidwe  chache,  nanya- 
mula  zonse  ndi  mau  a mphamvu 
yache,  m’mene  adachita  chiyeretso 
cha  zoipa,  anakhala  pa  dzanja  la- 
manja  la  Ukulu  m’mwamba,  4 ata- 
khala  wakuposa  angelo,  monga  mo- 
mwe  adalowa  dzina  lakuposa  iwo. 
5 Pakuti  kwa  mngelo  uti  anati  nthawi 
iri  yonse, 

Iwe  ndiwe  Mwana  wanga, 

Lero  Ine  ndakubala  Iwe  ? 
ndiponso, 

Ine  ndidzakhala  kwa  Iye  Atate, 
Ndipo  Iye  adzakhala  kwa  Ine 
Mwana  ? 

6  Ndipo  pamene  atenganso  wobadwa 
woyamba  kulowa  naye  m’dziko,  anena, 
Ndipo  amgwadire  Iye  angelo  onse  a 
Mulungu. 

7  Ndipo  za  angelo  anenadi, 

Amene  ayesa  angelo  ache  mi- 
zimu, 

Ndi  omtumikira  Iye  akhale 
lawi  la  moto  ; 

8  Koma  ponena  za  Mwana,  ati, 

Mpando  wachifumu  wanu,  Mu- 
lungu,  ufikira  nthawi  za 
nthawi  ; 

Ndipo  ndodo  ya  chifumu  yoongo- 
ka  ndiyo  ndodo  ya  ufumu 
wanu. 

9  Mwakonda  chilungamo,  ndi  ku- 
dana  nacho  choipa  ; 

Mwa  ichi  Mulungu,  ndiye  Mu- 
lungu  wanu,  wakudzozani 
Ndi  mafuta  a chikondwerero 
cheni  cheni  koposa  anzanu. 

10  Ndipo, 

Inu,  Ambuye,  pachiyambi’po 
munaika  maziko  ache  a dziko, 
Ndipo  miyamba  iri  nchito  ya 
manja  anu  ; 

11  Iyo  idzatayika ; komatu  mu- 
khalitsa  ; 


Ndipo  iyo  yonse  idzasuka  monga 
maraya  ; 

12  Ndi  monga  chopfunda  mudza- 
ipinda 

Monga  maraya,  ndipo  idzasa- 
nduka ; 

Koma  Inu  ndinu  yemweyo, 
Ndipo  zaka  zanu  sizidzatha. 

13  Koma  za  mngelo  uti  anati  nthawi 
iri  yonse, 

Khala  pa  dzanja  lamanja  langa, 
Kufikira  ndikaika  adani  ako 
mpando  wa  ku  mapazi  ako  ? 

14  Kodi  siiri  yonse  mizimu  yotumikira, 
yotumidwa  kuti  itumikire  iwo  amene 
adzalowa  chipulumutso  ? 

2Mwa  ichi  tiyenera  kusamaliradi 
zimene  tidazimva’zi  kuti  kapena 
tingatengedwe  ndi  kusiyana  nazo. 
2 Pakuti  ngati  mau  adalankhulidwa 
ndi  angelo  adakhala  okhazikika,  ndipo 
cholakwira  chiri  chonse  ndi  chosa- 
mvera  chalandira  mphotho  yobwezera 
yolungama,  3 tidzapulumuka  bwanji 
ife,  tikapanda  kusamala  chipulumutso 
chachikuru  chotero  ? chimene  Ambuye 
adayamba  kuchilankhula,  ndipo  iwo 
adachimva  anatilimbikitsira  ife  ; 
4 pochita  umboni  pamodzi  nawo  Mu- 
lungunso  ndi  zizindikilo,  ndi  zoziswi- 
tsa  ndi  mphamvu  za  mitundu  mitundu 
ndi  zogawira  za  Mzimu  Woyera,  mo- 
nga  mwa  chifuniro  chache. 

5 Pakuti  sanagonjetsera  angelo 
dziko  lirinkudza,  limene  tinena’li. 
6 Koma  wina  anachita  umboni  pena, 
nati, 

Munthu  nchiani  kuti  mumku- 
mbukila  iye  ? 

Kapena  mwana  wa  munthu 
kuti  mucheza  naye  ? 

7 Munamchepsa  pang’ono  ndi 
angelo, 

Mudambveka  iye  korona  wa 
ulemerero  ndi  ulemu, 

Ndipo  mudamuika  iye  woya- 
ng’anira  nchito  za  manja 
anu  ; 

8 Mudagonjetsa  zonse  pansi  pa 
mapazi  ache. 

Pakuti  muja  adagonjetsa  zonse  kwa 
Iye,  sanasiya’po  kanthu  kosamgonjera 
Iye.  Koma  sitina^'amba  tsopano  apa 
kuona  zonse  zimgonjera.  9 Koma 


217 


2. 10—4. 1 


AHEBRI 


timpenya  Iye  amene  adamchepsa 
pang’ono  ndi  angelo,  ndiye  Yesu, 
chifukwa  cha  zowawa  za  imfa,  wo- 
bvala  korona  wa  ulemerero  ndi  ulemu, 
kuti  ndi  chisomo  cha  Mulungu  alawe 
imfa  m’malo  mwa  munthu  ali  yense. 

10  Pakuti  kunamuyenera  Iye  amene 
zonse  ziri  chifukwa  cha  Iye,  ndi 
zonse  mwa  Iye,  pakutenga  ana  ambiri 
alowe  ulemerero,  kumkonza  wamphu- 
mphu  mtsogoleri  woyamba  wa  chi- 
pulumutso  chawo  mwa  zowawa. 

11  Pakuti  Iye  wakuyeretsa  ndi  iwo 
akuyeretsedwa  achokera  onse  mwa 
mmodzi  ; chifukwa  cha  ichi  alibe  ma- 
nyazi  kuwacha  iwo  abale,  12ndikuti, 

Ndidzalalikira  dzina  lanu  kwa 
abale  anga, 

Pakati  pa  mpingo  ndidzakuyi- 
mbirani. 

13  Ndiponso, 

Ndidzamtama  Iye. 

Ndiponso, 

Taonani,  ine  ndi  ana  amene 
Mulungu  anandipatsa. 

14  Popeza  tsono  ana  ndiwo  a mwazi 
ndi  nyama,  Iyenso  momwemo  ada- 
lawa  nawo  makhalidwe  omwewo 
kuti  mwa  imfa  akamuononge  iye 
amene  anali  nayo  mphamvu  ya  imfa, 
ndiye  mdierekezi ; 1 5 nakamasule 

iwo  onse  amene,  chifukwa  cha  kuopa 
imfa  m’moyo  wawo  wonse  adama- 
ngidwa  ukapolo.  16  Pakuti  ndithu 
salandira  angelo,  koma  alandira  mbeu 
ya  Abrahamu.  17  Potero  kudamu- 
yenera  kufanizidwa  ndi  abale  m’zonse, 
kuti  akadzakhala  Mkulu  wa  ansembe 
wa  chifundo  ndi  wokhulupirika  m’zi- 
nthu  za  kwa  Mulungu,  kuti  apereke 
dipo  la  zoipa  za  anthu.  18  Pakuti 
popeza  adamva  zowawa,  poyesedwa 
yekha,  akhoza  kuthandiza  iwo  amene 
ayesedwa. 

SPotero,  abale  oyera  mtima,  ola- 
ndirana  nawo  maitanidwe  aku- 
mwamba,  lingirirani  za  Mtumwi  ndi 
Mkulu  wa  ansembe  wa  chibvomerezo 
chathu,  Yesu  ; 2 amene  anakhala 

wokhulupirika  kwa  Iye  adamuika’yo, 
monganso  Mose  m’nyumba  yache 
yonse.  3 Pakuti  ameneyo  wayesedwa 
woyenera  ulemerero  woposa  Mose, 
monga  momwe  iye  amene  anaimanga 
nyumba  ali  nawo  ulemerero  woposa 
nyumba’yi.  4 Pakuti  nyumba  iri 
yonse  iri  naye  wina  woimanga  ; koma 
wozimanga  zo.rse  ndiye  Mulungu. 
5 Ndipo  Mose’tu  anali  wokhulupirika 


m’nyumba  yache  yonse,  monga  mnya- 
mata,  achitire  umboni  izi  zidzala- 
nkhulidwa’zi ; 6 koma  Kristu  monga 
mwana,  wosunga  nyumba  yache  ; 
ndife  nyumba  yache,  ngati  tigwiritsa 
kulimbika  mtima  ndi  kudzitamandira 
kwa  chiyembekezo’cho,  kuchigwira 
kufikira  chitsiriziro.  7 Momwemo, 
monga  anena  Mzimu  Woyera, 

Lero  ngati  mudzamva  mau 
ache, 

8 Musaumitse  mitima  yanu,  mo- 

nga  m’kupsetsa  mtima’mo, 
Monga  muja  tsiku  la  chiyesero 
m’chipululu, 

9 Chimene  makolo  anu  anandi- 

yesa  nacho, 

Ndi  kundibvomereza, 

Naona  nchito  zanga  zaka  ma- 
kumi  anai. 

10  Momwemo  ndinakwiya  nawo 

mbadwo  uwu, 

Ndipo  ndinati,  Nthawi  zonse 
amasochera  mu  mtima  ; 

Koma  sanazindikira  njira  zanga 
iwowa  ; 

11  Monga  ndinalumbira  m’ukali 

wanga, 

Ngati  adzalowa  mpumulo  wanga. 
12  Tapenyani,  abale,  kuti  kapena  uka- 
khale  mwa  wina  wa  inu  mtima  woipa 
wosakhulupira,  wa  kulekana  ndi 
Mulungu  wa  moyo  ; 13  komatu 

dandauliranani  nokha  tsiku  ndi  tsiku, 
pamene  pachedwa,  Lero  ; kuti  anga- 
umitsidwe  wina  wa  inu  ndi  chenjerero 
la  uchimo  ; 14  pakuti  takhala  ife 

olandirana  ndi  Kristu,  ngatitu  tigwi- 
ritsa  chiyambi  cha  kutama  kwathu 
kuchigwira  kufikira  chitsiriziro ; 

15  umo  anena’mo, 

Lero  ngati  mudzamva  mau  ache, 
Musaumitse  mitima  yanu,  mo- 
nga  pa  kupsetsa  mtima. 

16  Pakuti  ndi  ayani,  pakumva,  ana- 
psetsa  mtima  ? Kodi  si  onse  aja 
adaturuka  m’Aigupto  ndi  Mose  ? 

17  Koma  anakwiya  ndi  ayani  zaka 

makumi  anai  ? Kodi  si  ndi  awo 
adachimwa’wo,  amene  matupi  awo 
adagwa  m’chipululu  ? 18  Ndipo  ada- 

walumbirira  ayani  kuti  asalowe 
mpumulo  wache  ? 1 9 Si  awo  kodi 

osamvera’wo  ? Ndipo  tiona  kuti  sa- 
nakhoza  kolowa  chifukwa  cha  kusa- 
khulupirira. 

4Chifukwa  chache  tiope  kuti 
kapena  likatsala  lonjezano  la- 
kulowa  mpumulo  wache,  v/ina  wa 


218 


AHEBRI 


4. 2—5. 12 


inu  angaoneke  ngati  adaliperewera. 
2 Pakuti  kwa  ifenso  walalikidwa 
Uthenga  Wabwino,  monganso  kwa 
iwo  ; koma  iwowa  sanapindula  nawo 
mau  omveka’wo,  popeza  sanasanga- 
nizika  ndi  chikhulupiriro  mwa  iwo 
amene  adawamva.  3 Popeza  ife 
amene  takhulupira  tilowa  mpumu- 
lo’wo,  monga  momwe  ananena, 

Monga  ndalumbira  mu  mkwiyo 
wanga, 

Ngati  adzalowa  mpumulo  wa- 
nga  : 

zingakhale  nchito’zo  zidatsirizika  ku- 
yambira  kuzika  kwa  dziko  la  panzi. 
4 Pakuti  wanena  pena  za  tsiku  la 
chisanu  ndi  chiwiri,  natero,  Ndipo 
Mulungu  anapumula  tsiku  la  chisanu 
ndi  chiwiri,  kuleka  nchito  zache 
zonse.  5 Ndipo  m’menemonso, 

Ngati  adzalowa  mpumulo  wa- 
nga. 

6 Popeza  tsono  patsala  kuti  ena  aka- 
lowa  momwemo,  ndi  iwo  amene 
Uthenga  Wabwino  unalalikidwa  kwa 
iwo  kale  sanalowa’mo  chifukwa  cha 
kusamvera,  7 alangizanso  tsiku  lina, 
ndi  kunena  m’Davide,  itapita  nthawi 
yaikuru  yakuti,  monga  kwanenedwa 
kale, 

Lero  ngati  mudzamva  mau  ache, 
Musaumitse  mitima  yanu. 

8 Pakuti  ngati  Yoswa  akadawapu- 
mitsa  iwo,  sakadalankhula  m’tsogo- 
lo’mo  za  tsiku  lina.  9 Momwemo 
utsalira  mpumulo  v/a  Sabata  wa 
anthu  a Mulungu.  10  Pakuti  iye 
amene  adalowa  mpumulo  wache, 
adapumulanso  mwini  wache  ku  nchito 
zache,  monganso  Mulungu  ku  zache 
za  Iye.  11  Chifukwa  chache  tichite 
changu  cha  kulowa  mpumulo’wo  kuti 
wina  angagwe  m’chitsanzo  chomwe 
cha  kusamvera.  12  Pakuti  mau  a 
Mulungu  ali  amoyo,  ndi  ochitachita, 
ndi  akuthwa  koposa  lupanga  laku- 
thwa  konse  konse,  napyoza  kufikira 
kugawira  moyo  ndi  mzimu,  ndi  zimfu- 
ndo  ndi  mafuta  a m’mafupa,  nazindi- 
kiritsa  zolingirira  ndi  zitsimikizo  za 
mtima.  13  Ndipo  palibe  cholengedwa 
chosaonekera  pa  maso  pache,  koma 
zonse  zikhala  za  pa  mbalambanda 
ndi  zobvundukuka  pa  maso  pache  pa 
Iye  amene  tichita  naye. 

14  Popeza  tsono  tiri  naye  Mkulu 
wa  ansembe  wamkuru,  wopyoza  mi- 
yamba,  Yesu  Mwana  wa  Mulungu, 
tigwiritsitse  chibvomerezo  chathu. 


15  Pakuti  sitiri  naye  Mkulu  wa  anse- 
mbe  wosatha  kumva  chifundo  ndi 
zofoka  zathu  ; koma  wayesedwa 
m’zonse  monga  momwe  ife,  koma 
wopanda  uchimo.  16  Potero  tili- 
mbike  mtima  poyandikira  mpando 
wachifumu  wa  chisomo,  kuti  tilandire 
chifundo  ndi  kupeza  chisomo  cha 
kutithandiza  nthawi  ya  kusowa. 

5Pakuti  Mkulu  wa  ansembe  ali 
yense,  wotengedwa  mwa  anthu, 
amaikika  chifukwa  cha  anthu  m’zi- 
nthu  za  kwa  Mulungu,  kuti  apereke 
mitulo,  ndiponso  nsembe,  chifukwa 
cha  machimo  : 2 akhale  wokhoza 

kumva  chifundo  ndi  osadziwa  ndi 
olakwa,  popeza  iye  yekhanso  ama- 
zingwa  ndi  chifoko  ; 3 ndipo  chifu- 
kwa  chachecho  ayenera,  monga 
m’malo  a anthu’wo,  moteronso  m’malo 
a iye  yekha,  kupereka  nsembe  chifu- 
kwa  cha  machimo.  4 Ndipo  palibe 
munthu  adzitengera  ulemu’wo  mwini 
wache,  komatu  iye  amene  aitanidwa 
ndi  Mulungu,  monga  momwenso 
Aroni.  5 Koteronso  Kristu  sanadzi- 
lemekeza  yekha  ayesedwe  Mkulu  wa 
ansembe,  komatu  Iye  amene  anala- 
nkhula  kwa  Iye, 

Mwana  wanga  ndi  Iwe, 

Lero  Ine  ndakubala  Iwe  ; 

6 Monga  anenanso  mwina, 

Iwe  ndiwe  wansembe  wa  nthawi 
zonse 

Monga  mwa  dongosolo  la  Meliki- 
zedeke. 

7 Ameneyo,  m’masiku  a thupi  lache 
anapereka  mapemphero  ndi  mape- 
mbedzero  pamodzi  ndi  kulira  kwaku- 
kuru  ndi  misozi  kwa  Iye  amene  ana- 
khoza  kumpulumutsa  Iye  mu  imfa, 
ndipo  anamveka  popeza  anaopa  Mu- 
lungu,  8 angakhale  anali  Mwana, 
anaphunzira  kumvera  ndi  izi  adamva 
kuwawa  nazo  ; 9 ndipo  pamene  ana- 
konzeka  wamphumphu  anakhala  kwa 
onse  akumvera  Iye  chifukwa  cha 
chipulumutso  chosatha  ; 10  woche- 

dwa  ndi  Mulungu  Mkulu  wa  ansembe 
monga  mwa  dongosolo  la  Melikize- 
deke. 

11  Za  iye  tiri  nawo  mau  ambiri 
kuwanena,  ndi  otilaka  powatantha- 
uzira,  popeza  mwagontha  m’makutu. 
12  Pakuti  mungakhale  inwayenera 
kukhala  aphunzitsi  chifukwa  cha 
nyengo’yi,  muli  nako  kusowanso  kuti 
wina  aphunzitse  inu  zoyamba  za  chi- 
yambidwe  cha  maneno  a Mulungu  ; 

ndipo  mukhale  onga  ofuna  mkaka, 
osati  chakudya  chotafuna.  13  Pakuti 
yense  wakudya  mkaka  alibe  chizolo- 
wezi  cha  mau  a chilungamo  ; pakuti 
ali  khanda.  14  Koma  chakudya  cho- 
tafuna  chiri  cha  anthu  akulu  misi- 
nkhu,  amene  mwa  kuchita  nazo 
anazoloweretsa  zizindikiritso  zawo 
kusiyanitsa  chabwino  ndi  choipa. 

6Mwa  ichi,  polekana  nawo  mau 
a chiyambidwe  cha  Kristu,  tipi- 
tirire  kutsata  ukulu  msinkhu ; osa- 
ikanso  maziko  a kutembenuka  mtima 
kusiyana  nazo  nchito  zakufa,  ndi  a 
chikhulupiriro  cha  pa  Mulungu,  2 a 
chiphunzitso  cha  ubatizo,  a kuika 
manja,  a kuuka  kwa  akufa,  ndi  a 
chiweruziro  chosatha.  3 Ndipo  ichi 
tidzachita,  akatilola  Mulungu.  4 Pa- 
kuti  sikutheka  kuwakonzanso,  ate- 
mbenuke  mtima,  iwo  amene  anauni- 
kidwa  pa  nthawi  yache,  nalawa 
mphatso  ya  kumwamba,  nakhala 
olandirana  naye  Mzimu  Woyera, 
5 nalawa  mau  okoma  a Mulungu,  ndi 
mphamvu  ya  nthawi  irinkudza, 
6 koma  anagwa  m’chisokero  ; po- 
peza  adzipachikiranso  okha  Mwana 
wa  Mulungu,  namchititsa  manyazi 
poyera.  7 Pakuti  nthaka  imene  ida- 
mwa  mvula  iigwera  kawiri  kawiri, 
nipatsa  therere  loyenera  iwo  amene 
adailima,  ilandira  dalitso  lochokera 
kwa  Mulungu  : 8 koma  ikabala 

minga  ndi  mitungwi,  itayika  ; nitsala 
pang’ono  ikadatembereredwa  ; chi- 
tsiriziro  chache  ndicho  kutenthedwa. 

9 Koma,  okondedwa,  takopeka 
mtima  kuti  za  inu  ziri  zoposa  ndi 
zophatikana  chipulumutso,  tingakhale 
titero  pakulankhula  ; 1 0 pakuti  Mu- 
lungu  sali  wosalungama  kuti  adza- 
iwala  nchito  yanu,  ndi  chikondi’cho 
mudachionetsera  ku  dzina  lache,  umo 
mudatumikira  oyera  mtima  ndi  ku- 
watumikirabe.  11  Koma  tikhumba 
kuti  yense  wa  inu  aonetsere  changu 
chomwechi  cholinga  ku  chiyembe- 
kezo  chokwanira  kufikira  chitsiriziro  ; 
12  kuti  musakhale  aulesi,  koma  aku- 
watsanza  iwo  amene  alikulowa  ma- 
lonjezano  mwa  chikhulupiriro  ndi 
kuleza  mtima. 

13  Pakuti  pamene  Mulungu  ana- 
lonjezana  naye  Abrahamu,  popeza 
analibe  wamkuru  woposa  kumlu- 
mbira,  analumbira  pa  Iye  yekha, 
14  nati,  Kudalitsatu  ndidzakudalitsa 
iwe,  ndipo  kuchurukitsa  ndidzaku- 


churukitsa  iwe.  15  Ndipo  potero 
atapirira  analandira  lonjezano’lo. 
16  Pakuti  anthu  amalumbira  pa  wa- 
mkuiu ; ndipo  m’chitsutsano  chawo 
chiri  chonse  lumbiro  litsiriza  kutsi- 
mikiza.  17  Momwemo  Mulungu,  po- 
funa  kuonetsera  mochurukira  kwa 
olowa  a lonjezano  kuti  chifuniro 
chache  sichisinthika,  analowa  pakati 
ndi  lumbiro  ; 18  kuti  mwa  zinthu 

ziwiri  zosasinthika,  m’mene  Mulungu 
sakhoza  kunama,  tikakhale  nacho 
chotichenjeza  cholimba,  ife  amene 
tidathawira  kuchigwira  chiyembekezo 
choikika  pa  maso  pathu  ; 19  chimene 
tiri  nacho  ngati  nangula  wa  moyo, 
chokhazikika  ndi  cholimbanso,ndi  cha- 
kulowa  m’katikati  mwa  chophimba; 
20  m’mene  Yesu  mtsogoleri  analo- 
wa’mo  chifukwa  cha  ife,  atakhala 
Mkulu  wa  ansembe  nthawi  yosatha 
monga  mwa  dongosolo  la  Melikizedeke. 

7Pakuti  Melikizedeke  uyu,  Mfumu 
ya  Salemu,  wansembe  wa  Mu- 
lungu  Wamkulukulu,  amene  anako- 
mana  ndi  Abrahamu,  pobwera  iye 
adawapha  mafurnu  aja,  namdalitsa, 
2 amenenso  Abrahamu  anamgawira 
limodzi  la  magawo  khumi  la  zonse 
(ndiye  posandulika,  poyamba,  ali 
Mfumu  ya  chilungamo,  pameneponso 
Mfumu  ya  Salemu,  ndiko,  Mfumu 
ya  mtendere  ; 3 wopanda  atate  wache, 
wopanda  amache,  wopanda  mawe- 
rengedwe  a chibadwidwe  chache,  alibe 
chiyambi  cha  masiku  ache  kapena 
chitsiriziro  cha  moyo  wache,  wofani- 
zidwa  ndi  Mwana  wa  Mulungu), 
iyeyu  wakhala  wansembe  kosalekeza. 

4 Koma  tapenyani  ukulu  wache  wa 
iyeyu,  amene  Abrahamu,  kholo  lali- 
kuru,  anampatsa  limodzi  la  magawo 
khumi  la  zosankhika  za  ku  nkhondo. 
5 Ndipo  iwotu  mwa  ana  a Levi  akula- 
ndira  nchito  ya  kupereka  nsembe  ali 
nalo  lamulo  lakuti  atenge  limodzi  la 
magawo  khumi  kwa  anthu  monga 
mwa  chilamulo,  ndiko  kwa  abale  awo, 
angakhale  adaturuka  m’chuuno  cha 
Abrahamu  ; 6 koma  iye  amene  mawe- 
rengedwe  a chibadwidwe  chache  sacho- 
kera  mwa  iwo,  anatenga  limodzi  la 
magawo  khumi  kwa  Abrahamu,  na- 
mdalitsa  iye  amene  ali  nawo  malo- 
njezano.  7 Ndipo  popanda  chitsutsano 
konse  wamng’ono  adalitsidwa  ndi 
wamkuru.  8 Ndipo  pano  anthu 
ofeka  alandira  limodzi  la  magawo 
khumi ; koma  apo  iye,  woti  adamchi- 

tira  umboni  kuti  ali  ndi  moyo.  9 Ndipo 
kuli  ngati  kunena,  mwa  Abrahamu 
Levinso  wakulandira  limodzi  limodzi 
la  magawo  khumi  adapereka  limodzi 
la  magawo  khumi ; 10  pakuti  pajapo 
anali  m’chuuno  cha  atate  wache, 
pamene  Melikizedeke  anakomana 
naye. 

11  Ndipo  pakadakhala  ungwiro  mwa 
unsembe  wa  chiLevi  (pakuti  momwe- 
mo  anthu  analandira  chilamulo), 
pakadatsala  kusowa  kotani  kuti  auke 
wansembe  wina  monga  mwa  dongo- 
solo  la  Melikizedeke,  woyesedwa 
monga  mwa  dongosolola  la  Aroni  ? 

12  Pakuti  posandulika  unsembe,  ku- 
funikanso  kuti  lamulo  lisandulike. 

13  Pakuti  Iye  amene  izi  zineneka  za 
Iye,  akhala  wa  pfuko  lina,  wa  ili 
palibe  munthu  watumikira  guwa  la 
nsembe.  14  Pakuti  kwadziwikadi  kuti 
Ambuye  wathu  anaturuka  mwa  Yuda  ; 
za  pfuko  ili  Mose  sanalankhula  kanthu 
ka  ansembe.  1 5 Ndipo  kwadziwikatu 
koposa  ndithu,  ngati  auka  wansembe 
wina  monga  mwa  mafanidwe  a 
Melikizedeke,  16  amene  wakhala  si 
monga  mwa  lamulo  la  lamuliro  la 
kwa  thupi,  komatu  monga  mwa 
mphamvu  ya  moyo  wosaonongeka  ; 

17  pakuti  amchitira  umboni, 

Iwe  ndiwe  wansembe  nthawi 
yosatha 

Monga  mwa  dongosolo  la  Meliki- 
zedeke. 

18  Pakutitu  kuli  kutaya  kwache  kwa 

lamulo  lidadza  kale’lo,  chifukwa  cha 
kufoka  kwache,  ndi  kusapindulitsa 
kwache,  19  (pakuti  chilamulo  sichi- 
nachitira  kanthu  kakhale  kopanda 
chirema),  ndipo  kulinso  kulowa  na- 
cho  chiyembekezo  choposa,  chimene 
tiyandikira  nacho  kwa  Mulungu. 
20  Ndipo  monga  momwe  sikudachitika 
kopanda  lumbiro  ; 21  (pakuti  iwotu 

anayesedwa  ansembe  kopanda  lu- 
mbiro  ; koma  Iye  ndi  lumbiro  mwa 
Iye  amene  ananena  kwa  Iye, 

Walumbira  Ambuye  ndipo  sadza- 
lapa, 

Iwe  ndiwe  wansembe  nthawi 
yosatha). 

22  Momwemonso  Yesu  wakhala 
Nkhoswe  ya  pangano  loposa.  23  Ndi- 
po  iwo  ndiwo  ambiri  anakhala 
ansembe,  popeza  imfa  idawaletsa 
asakhalebe  ; 24  koma  Iye  chifukwa 

kuti  akhala  Iye  nthawi  yosatha  ali 
nawo  unsembe  wosasinthika,  25  ku-  I 


chokera  komweko  akhoza  kupulu- 
mutsa  konse  konse  iwo  akuyandikira 
kwa  Mulungu  mwa  Iye,  popeza  ali 
nav/o  moyo  wache  chikhalire  wa 
kuwapembedzera  iwo. 

26  Pakuti  Mkulu  wa  ansembe  wotere 
anatiyenera  ife,  woyera  mtima,  wo- 
panda  choipa,  wosadetsedwa,  wosi- 
yana  ndi  ochimwa,  wakukhala  wo- 
pitirira  miyamba  ; 27  amene  alibe 

chifukwa  cha  kupereka  nsembe  tsiku 
ndi  tsiku  monga  akulu  a ansembe, 
yoyambira  chifukwa  cha  zoipa  za  iwo 
eni,  yinayi  chifukwa  cha  zoipa  za 
anthu  ; pakuti  ichi  anachita  kamodzi, 
kwatha,  podzipereka  yekha.  28  Pa- 
kuti  chilamulo  chimaika  akuru  a anse- 
mbe  anthu,  okhala  nacho  chifoko ; 
koma  mau  a lumbiro’lo,  amene  ana- 
fika  chitapita  chilamulo,  aika  Mwa- 
na,  woyesedwa  wopanda  chirema  ku 
nthawi  zonse. 

8Koma  mutu  wa  izi  tanena’zi  ndi 
uwu  : Tiri  naye  Mkuru  wa 

ansembe  wotere,  amene  anakhala  pa 
dzanja  lamanja  la  mpando  wachifumu 
wa  Ukulu  m’kumwamba,  2 Mtumiki 
wa  malo  opatulika,  ndi  wa  chihema 
choona,  chimene  Ambuye  anachima- 
nga,  si  munthu  ai.  3 Pakuti  mkulu 
wa  ansembe  ali  yense  aikidwa  kupere- 
ka  mitulo,  ndiponso  nsembe ; potero 
nkufunika  kuti  ameneyo  akhale 
nako  kanthunso  kakupereka.  4 Ndi- 
po  Iye  akadakhala  pa  dziko,  sakada- 
khala  konse  wansembe,  popeza  pali 
iwo  akupereka  mitulo  monga  mwa 
lamulo  ; 5 amene  atumikira  chifa- 
niziro  ndi  mthunzi  wa  zakumwamba- 
’zo  monga  Mose  achenjezedwa  m’mene 
anafuna  kupanga  chihema  : pakuti, 

Chenjera,  ati,  uchite  zonse  mongamwa 
chitsanzo’cho  chaonetsedwa  kwa  iwe 
m’phiri.  6 Koma  tsopano  Iye  wala- 
ndira  chitumikiro  chomveka  choposa, 
umonso  ali  Nkhoswe  wa  pangano 
labwino  loposa,  limene  likhazikika 
pa  malonjezano  oposa.  7 Pakuti 
loyamba  lija  likadakhala  lopanda 
chirema  sakadafuna  malo  a lachi- 
wiri’lo.  8 Pakuti  powachulira  iwo 
chifukwa,  anena, 

Taonani,  akudza  masiku,  anena 
Ambuye, 

Ndipo  ndidzapangana  pangano 
latsopano  ndi  nyumba  ya 
Israyeli,  ndi  nyumba  ya  Yuda, 

9 Losati  longa  pangano  ndinali- 
chita  ndi  makolo  awo, 

Tsiku’li  ndinawagwira  ku  dzanja 
iwo  kuwatsogolera  aturuke 
m’dziko  la  Aigupto  ; 

Kuti  iwo  sanakhalabe  m’pangano 
langa. 

Ndipo  Ine  sindinawasamalira 
iwo,  anena  Ambuye. 

10  Pakuti  ili  ndi  pangano  ndidzali- 

pangana  ndi  nyumba  ya  Isra- 
yeli, 

Atapita  masiku  ajawa,  anena 
Ambuye  ; 

Ndidzapatsa  malamuio  anga  ku- 
walonga  m’nzeru  zawo, 

Ndipo  pa  mtima  pawo  ndidza- 
walemba  iwo  : 

Ndipo  ndidzawakhalira  iwo  Mu- 
lungu, 

Ndipo  iwo  adzandikhalira  Ine 
anthu  : 

11  Ndipo  sadzaphunzitsa  yense 

mfulu  mnzache, 

Ndipo  yense  mbale  wache,  ndi 
kuti,  Zindikira  Ambuye  : 
Pakuti  onse  adzadziwa  Ine, 
Kuyambira  wamng’ono  kufikira 
wamkuru  wa  iwo. 

12  Kuti  ndidzachitira  chifundo  zo- 

salungama  zawo, 

Ndipo  zoipa  zawo  sindidzazi- 
kumbukanso. 

13  Pakunena  Iye,  Latsopano,  loya- 
mba’li  anagugitsa.  Koma  chimene 
chirimkuguga  ndi  kusukuluka  chaya- 
ndikira  kukanganuka. 

9Ndipo  chingakhale  chipangano 
choyamba’chi  chinali  nazo  zoiki- 
ka  za  kulambira,  ndi  malo  opatulika  a 
pa  dziko  la  pansi.  2 Pakuti  chihema 
chidakonzeka,  choyamba  chija,  m’me- 
nemo  munali  choikapo  nyali,  ndi 
gome,  ndi  mkate  woonekera  ; paja 
paitanidwa  Malo  Opatulika.  3 Koma 
m’kati  mwa  chophimba  chachiwiri, 
chihema  chonenedwa  Malo  Opatuli- 
kitsa  ; 4 okhala  nayo  mbale  ya  zofu- 
kiza  ya  golidi  ndi  likasa  la  chipangano, 
lokuta  ponsepo  ndi  golidi,  momwemo 
munali  mbiya  ya  golidi  yosunga’mo 
mana,  ndi  ndodo  ya  Aroni  idapuka’yo, 
ndi  magome  a chipangano  ; 5 ndi 
pamwamba  pache  akerubi  a ulemerero 
akuchititsa  mthunzi  pa  chotete- 
zerapo  ; za  izi  sitikhoza  kunena 
tsopano  paderapadera.  6 Ndipo  izi 
zitakonzeka  kotero,  ansembe  amalo- 
wa  m’chihema  choyamba  kosalekeza, 
ndi  kutsiriza  kulambira’ko  ; 7 koma 
kulowa  m’chachiwiri,  mkuru  wa 


ansembe  yekha  kamodzi  pa  chaka, 
wosati  wopanda  mwazi,  umene  ape- 
reka  chifukwa  cha  iye  yekha,  ndi 
zolakwa  za  anthu  ; 8 Mzimu  Woyera 
wodziwitsa  nako,  kuti  njira  yolowa 
nayo  ku  malo  opatulika  siinaonetse- 
dwe,  pokhala  chihema  choyamba 
chiri  chiriri  ; 9 ndicho  chiphiphiritso 
cha  ku  nthawi  yomweyi,  m’mene 
mitulo  ndi  nsembenso  zinaperekedwa 
zosakhoza,  ponena  za  chikumbu  mti- 
ma,  kuyesa  wangwiro  wolambira’yo. 
10  Popeza  akhala  zoikika  za  thupi 
zokha  (ndi  zakudya,  ndi  zakumwa,  ndi 
masambidwe  osiyanasiyana),  oikidwa 
kufikira  nthawi  ya  kukonzanso. 

11  Koma  atafika  Kristu  Mkulu  wa 
ansembe  wa  zokoma  zirinkudza,  mwa 
chihema  chachikuru  ndi  changwiro 
choposa,  chosamangika  nd.i  manja,  ndi- 
ko  kunena  kuti,  chosati  cha  chilengedwe 
ichi,  12  kapena  mwa  mwazi  wa  mbuzi 
ndi  ana  a ng’ombe,  koma  mwa  mwazi 
wa  Iye  yekha  analowa  kamodzi,  ku 
malo  opatulika,  atalandira’po  chi- 
ombolo  chosatha.  13  Pakuti  ngati 
mwazi  wa  mbuzi  ndi  ng’ombe  za 
mphongo,  ndi  makala  a ng’ombe  ya 
mthandi  owazawaza  pa  iwo  odetsedwa, 
upatutsa  kufikira  chiyeretso  cha  thupi ; 
14  koposa  kotani  nanga  mwazi  wa 
Kristu  amene  anadzipereka  yekha 
wopanda  chirema  kwa  Mulungu  mwa 
Mzimu  wosatha,  udzayeretsa  chiku- 
mbu  mtima  chanu  kuchisiyanitsa  ndi 
nchito  zakufa,  kukatumikira  Mulungu 
wamoyo  ? 15  Ndipo  mwa  ichi  ali 

Nkhoswe  ya  chipangano  chatsopano, 
kotero  kuti,  popeza  kudachitika  imfa 
ya  kuombola  zolakwa  za  pa  chipa- 
ngano  choyamba,  oitanidwa’wo  aka- 
landire  lonjezano  la  zolowa  zosatha. 

1 6 Pakuti  pamene  pali  chopangiratu 
pafunika  pafike  imfa  ya  wolembera’yo. 

17  Pakuti  chopangiratu  chiona  mpha- 
mvu  atafa  mwini  wache  ; popeza 
chiribe  mphamvu  konse  pokhala  wole- 
mbera’yo  ali  ndi  moyo  ; 18momwemo 
choyamba'chonso  sichinakonzeka  cho- 
panda  mwazi.  19  Pakuti  pamene 
Mose  adalankhulira  anthu  onse  la- 
mulo  liri  lonse  monga  mwa  chilamulo, 
anatenga  mwazi  wa  ana  a ng’ombe  ndi 
mbuzi,  pamodzi  ndi  madzi  ndi  ubwea 
wofiira  ndi  hisope,  nawaza  buku 
lomwe,  ndi  anthu  onse,  20  nati,  Uwu 
ndi  mwazi  wa  chipangano  Mulungu 
adakulamulirani.  21  Ndiponso  chi- 
hema  ndi  zotengera  zonse  za  utumi- 

kiro  anaziwaza  momwemo  ndi  mwazi- 
’wo.  22  Ndipo  monga  mwa  chilamulo 
zitsalazinthu  pang’ono  zosayeretsedwa 
ndi  mwazi,  ndipo  wopanda  kukhetsa 
mwazi  kulibe  kumasuka. 

23  Pomwepo  padafunika  kuti  zifa- 
niziro  za  zinthu  za  m’mwamba  ziye- 
retsedwe  ndi  izi  ; koma  zamwamba 
zeni  zeni  ziyeretsedwe  ndi  nsembe  zo- 
posa  izi.  24  Pakuti  Kristu  sanalowa 
m’malo  opatulika  omangika  ndi  ma- 
nja,  akutsanza  oona’wo  ; komatu 
m’mwamba  momwe,  kuonekera  tso- 
pano  pa  maso  pa  Mulungu  chifukwa 
cha  ife ; 25  kosati  kuti  adzipereke  ye- 
kha  kawiri  kawiri ; monga  Mkulu 
wa  ansembe  alowa  m’malo  opatulika 
chaka  ndi  chaka  ndi  mwazi  wosati 
wache ; 26  chikadatero,  kukadamu- 

yenera  kumva  zowawa  kawiri  kawiri 
kuyambira  kuzika  kwa  dziko  la  pansi  ; 
koma  tsopano  kamodzi  pa  chitsirizo 
cha  nthawi’zo  waon?kera  kuchotsa 
uchimo  mwa  nsembe  ya  Iye  yekha. 
27  Ndipo  popeza  kwaikikatu  kwa 
anthu  kufa  kamodzi,  ndipo  atafa, 
chiweruziro  ; 28  kotero  Kristunso 

ataperekedwa  nsembe  kamodzi  kuka- 
senza  machimo  a ambiri,  adzaonekera 
pa  nthawi  yachiwiri,  wopanda  uchi- 
mo,  kwa  iwo  amene  amlindirira,  kufi- 
kira  chipulumutso. 

"I  Pakuti  chilamulo,  pokhala 

1 nawo  mthunzi  wa  zokoma 
zirinkudza,  osati  chifaniziro  cheni 
cheni  cha  zinthu’zo,  sichikhozatu,  ndi 
nsembe  zomwezi  chaka  ndi  chaka, 
zimene  azipereka  kosalekeza,  kuwa- 
yesera  angwiro  iwo  akuyandikira. 

2 Pakadapanda  kutero,  kodi  sakada- 

leka  kuzipereka,  chifukwa  otumikira- 
’wo  sakadakhala  nacho  chikumbu 
mtima  cha  machimo,  popeza  adaye- 
retsedwa  kamodzi  ? 3 Komatu  mu 

izizo  muli  chikumbukiro  cha  machimo 
chaka  ndi  chaka.  4 Pakuti  sikutheka 
kuti  mwazi  wa  ng’ombe  za  mphongo, 
ndi  mbuzi  ukachotsera  machimo. 
5 Mwa  ichi  polowa  m’dziko  la  pansi, 
anena, 

Nsernbe  ndi  chopereka  simuna- 
zifuna, 

Koma  thupi  munandikonzera 
Ine. 

6 Nsembe  zopsereza  zamphumphu 

ndi  za  kwa  machimo  simuna- 
kondwera  nazo  ; 

7 Pamenepo  ndinati,  Taonani,  nda- 

fika, 


(Pa  muthu  pache  pa  buku  pale- 
mbedwa  za  Ine) 

Kudzachita  chifuniro  chanu, 
Mulungu. 

8  Pakunena  pamwamba  apa,  kuti, 
Nsembe  ndi  zopereka  ndi  nsembe  zo- 
psereza  zamphumphu  ndi  za  kwa 
machimo  simunazifuna,  kapena  kuko- 
ndwera  nazo  (zimene  ziperekedwa 
monga  mwa  lamulo),  9 pamenepo 
anati,  Taonani,  ndafika  kudzachita 
chifuniro  chanu.  Achotsa  choya- 
mba’cho,  kuti  akaike  chachiwiri’cho. 

10  Ndi  chifuniro  chimenecho  tayere- 
tsedwa  mwa  chopereka  cha  thupi 
la  Yesu  Kristu,  kamodzi,  kwatha. 

1 1 Ndipotu  wansembe  ali  yense  amaima 

tsiku  ndi  tsiku,  natumikira,  nape- 
reka  nsembe  zomwezi  kawiri  ka- 
wiri,  zimene  sizikhoza  konse  kuchotsa 
machimo  ; 12  koma  Iye,  m’mene 

adapereka  nsembe  imodzi  chifukwa 
cha  machimo,  anakhala  pa  dza- 
nja  lamanja  la  Mulungu  chikhalire  ; 
13  kuyambira  pomwepo  alindirira, 
kufikira  adani  ache  aikidwa  akhale 
mpando  ku  mapazi  ache.  14  Pakuti 
ndi  chipereko  chimodzi  anawayesera 
angwiro  chikhalire  iwo  oyeretsedwa. 
15  Koma  Mzimu  Woyeranso  atichi- 
tira  umboni ; pakuti  adatha  ku- 
nena, 

16  Ichi  ndi  chipangano  ndidzapa- 

ngana  nawo, 

Atapita  masiku  ajawo,  anena 
Ambuye  ; 

Ndidzapereka  malamulo  anga 
akhale  pa  mtima  pawo  ; 

Ndipo  pa  nzeru  zawo  ndidzawa- 
lemba  ; 

17  Ndipo  machimo  awo  ndi  masa- 

yeruziko  awo  sindidzawaku- 
mbukilanso. 

18  Koma  pomwe  pali  chikhululukiro 
cha  machimo  palibenso  chopereka  cha 
kwa  uchimo. 

19  Ndipo  pokhala  nacho,  abale,  chi- 
limbikitso  cha  kulowa  m’malo  opatu- 
lika,  ndi  mwazi  wa  Yesu,  20  pa 
njira  yatsopano  ndi  yamoyo,  imene 
adatikonzera,  mwa  chochinga,  ndicho 
thupi  lache  ; 21  ndipo  popeza  tiri  naye 
wansembe  wamkuru  wosunga  nyumba 
ya  Mulungu  ; 22  tiyandikire  ndi  mtima 
woona,  m’chikhulupiriro  chokwanira, 
ndi  mitima  yathu  yowazidwa  kuicho- 
tsera  chikumbu  mtima  choipa,  ndi 
matupi  athu  osambitsidwa  ndi  madzi 
oyera ; 23  tigwiritse  chibvomerezo 

chosagwedera  cha  chiyembekezo  cha- 
thu,  pakuti  wolonjeza’yo  ali  wokhu- 
lupirika  ; 24  ndipo  tiganizirane  wina 
ndi  mnzache  kuti  tifulumizane  ku 
chikondano  ndi  nchito  zabwino, 
25  osaleka  kusonkhana  kwathu  pa- 
modzi,  monga  amachita  ena,  komatu 
tidandaulirane,  ndiko  koposa  monga 
momwe  muona  tsiku  lirikuyandika. 

26  Pakuti  tikachimwa  ife  eni  ache, 
titatha  kulandira  chidziwitso  cha  cho- 
onadi,  siitsalanso  nsembe  ya  kwa 
machimo,  27  koma  kulindira  kwina 
koopsa  kwa  chiweruziro,  ndi  kutentha 
kwache  kwa  moto  wakuononga  otsu- 
tsana  nawo.  28  Munthu  wopeputsa 
chilamulo  cha  Mose  angofa  opanda 
chifundo  pa  mboni  ziwiri  kapena  zita- 
tu  : 29  ndipo  mutani,  kulanga  koposa 
kotani  nanga  adzayesedwa  woyenera 
iye  amene  anapondereza  Mwana  wa 
Mulungu,  nayesa  mwazi  wa  chipanga- 
no  umene  anayeretsedwa  nawo  chinthu 
wamba,  nachitira  chipongwe  Mzimu 
wa  chisomo  ; 30  pakuti  timdziwa 

Iye  amene  anati,  Kubwezera  chilango 
nkwanga,  Ine  ndidzabwezera.  Ndi- 
ponso,  Ambuye  adzaweruza  anthu 
ache.  31  Kugwa  m’manja  a Mulungu 
wamoyo  nkoopsa. 

32  Koma  tadzikumbutsani  masiku 
a kale,  m’menemo  mutaunikidwa  mu- 
dapirira  chitsutsano  chachikuru  cha 
zowawa  ; 33  pena  pochitidwa  chinthu 
chooneredwa  mwa  matonzo  ndi  zisa- 
utso  ; penanso  polawana  nawo  iwo 
ochitidwa  zotere.  34  Pakuti  muna- 
mva  chifundo  ndi  iwo  a m’ndende, 
ndiponso  mudalola  mokondwera  kula- 
ndidwa  kwa  chuma  chanu,  pozindikira 
kuti  muli  nacho  nokha  chuma  choposa 
cha  chikhalire.  35  Potero  musataye 
kulimbika  kwanu,  kumene  kuli  na- 
cho  chobwezera  mphotho  chachikuru. 
36  Pakuti  chikusowani  chipiriro,  kuti 
pamene  mwachita  chifuniro  cha  Mu- 
lungu,  mukalandire  lonjezano. 

37  Pakuti  katsala  kanthawi  kaka- 

ng’onong’ono, 

Ndipo  wakudza’yo  adzafika,  wo- 
sachedwa. 

38  Koma  wolungama  wanga’yo 

adzakhala  ndi  moyo  wocho- 
kera  m’chikhulupiriro  : 

Ndipo  ngati  abwerera,  moyo 
wanga  ulibe  kukondwera  mwa 
iye. 

39  Koma  ife  si  ndife  a iwo  akubwerera 
kulowa  chitayiko  ; koma  a iwo  a 


chikhulupiriro  cha  ku  chipulumutso 
cha  moyo. 

"1 1 Koma  chikhulupiriro  ndicho 

I I chikhazikitso  cha  zinthu  zoye- 
mbekezeka,  chiyesero  cha  zinthu 
zosapenyeka.  2 Pakuti  momwemo 
akulu  anachitidwa  umboni.  3 Ndi 
chikhulupiriro  tizindikira  kuti  maiko 
ndi  a m’mwamba  omwe  anakonzedwa 
ndi  mau  a Mulungu,  kotero  kuti 
zinthu  zopenyeka  sizinapangidwa 
zochokera  mwa  zooneka’zo.  4 Ndi 
chikhulupiriro  Abeli  anapereka  kwa 
Mulungu  nsembe  yoposa  ija  ya  Kaini, 
imene  anachitidwa  umboni  nayo  kuti 
anali  wolungama  ; nachita’po  umboni 
Mulungu  pa  mitulo  yache  ; ndipo 
momwemo  iye,  angakhale  adafa  ala- 
nkhulabe.  5 Ndi  chikhulupiriro  Enoke 
anatengedwa  kuti  angaone  imfa  ; ndi- 
po  sanapezeka,  popeza  Mulungu  ada- 
mtenga  : pakuti  asanamtenge,  anachi- 
tidwa  umboni  kuti  anakondweretsa 
Mulungu  ; 6 koma  wopanda  chikhu- 
lupiriro  sikutheka  kumkondweretsa  ; 
pakuti  iye  wakudza  kwa  Mulungu 
ayenera  kukhulupirira  kuti  alipo,  ndi 
kuti  ali  wobwezera  mphotho  iwo 
akumfuna  Iye.  7 Ndi  chikhulupiriro 
Nowa,  pochenjezedwa  ndi  Mulungu  za 
zinthu  zisanapenyeke,  ndi  pochita 
mantha,  anamanga  chingalawa  cha 
kupulumutsira’mo  iwo  a m’nyumba 
yache  ; kumene  anatsutsa  nako  dziko 
la  pansi,  nakhala  wolowa  nyumba  wa 
chilungamo  chiri  monga  mwa  chi- 
khulupiriro.  8 Ndi  chikhulupiriro 
Abrahamu,  poitanidwa,  anamvera 
kuturuka  kunka  ku  malo  amene  adza- 
landira  ngati  cholowa  ; ndipo  anatu- 
ruka  wosadziwa  kumene  akamuka’ko. 

9 Ndi  chikhulupiriro  anakhala  mlendo 
ku  dziko  la'’lonjezano,  losati  lache, 
nakhalira  m’mahema  pamodzi  ndi 
Izake  ndi  Yakobo,  olowa  nyumba 
pamodzi  ndi  iye  a lonjezano  lomwelo; 

10  pakuti  analindirira  mudzi  wokhala 
nawo  maziko,  mmisiri  wache  ndi 
womanga  wache  ndiye  Mulungu. 

II  Ndi  chikhulupiriro  Sara  yemwe 
analandira  mphamvu  yakukhala  ndi 
pakati,  patapita  nthawi  yache,  popeza 
anamwerengera  wokhulupirika  lye 
amene  adalonjeza;  12  mwa  ichinso 
kudachokera  kwa  mmodzi,  ndiye 
ngati  wakufa,  aunyinji  ngati  nyenyezi 
za  m’mwamba,  ndi  ngati  mchenga,  uli 
m’mbali  mwa  nyanja,  osawerengeka. 

13  Iwo  onse  adamwalira  m’chikhu- 

lupiriro,  osalandira  malonjezano,  ko- 
matu  adawaona  ndi  kuwalankhula 
kutali,  nabvomereza  kuti  ali  alendo 
ndi  ogonera  pa  dziko.  14  Pakuti 
iwo  ak.unena  zotere  aonetsera’po  kuti 
ali  kufuna  dziko  likhale  lawo.  1 5 Ndi- 
potu  akadakumbukila  lijalo  adatu- 
ruka’mo  akadaona  njira  ya  kubwe- 
ra  nayo.  16  Koma  tsopano  akhumba 
lina  loposa,  ndilo  la  m’mwamba  ; 
mwa  ichi  Mulungu  sachita  manyazi 
nawo  poitanidwa  Mulungu  wawo  ; 
pakuti  adawakonzera  mudzi. 

17  Ndi  chikhulupiriro  Abrahamu, 
poyesedwa,  anapereka  nsembe  Isake, 
ndipo  iye  amene  adalandira  malo- 
njezano  anapereka  mwana  wache 
wa  yekha  ; 18  amene  kudanenedwa 

za  iye,  kuti,  Mwa  Izake  mbeu  yako 
idzaitanidwa  : 1 9 poyesera  iye  kuti 

Mulungu  ngwokhoza  kuukitsa,  nga- 
khale  kwa  akufa  ; kuchokera  komwe, 
pa  chiphiphiritso,  anamlandiranso. 
20  Ndi  chikhulupiriro  Isake  anadalitsa 
Yakobo  ndi  Esau,  zingakhale  za 
zinthu  zirinkudza.  21  Ndi  chikhu- 
lupiriro  Yakobo,  poti  alinkufa,  ana- 
dalitsa  yense  wa  ana  a Yosefe  ; 
napembedza  potsamira  pa  mutu  wa 
ndodo  yache.  22  Ndi  chikhulupiriro, 
Yosefe,  pakumwalira,  anachula  za 
maturukidwe  a ana  a Israyeli ; na- 
lamulira  za  mafupa  ache.  23  Ndi 
chikhulupiriro  Mose,  pobadwa,  ana- 
bisidwa  miyezi  itatu  ndi  akumbala, 
popeza  anaona  kuti  ali  mwana  wo- 
kongola  ; ndipo  sanaopa  chilamuliro 
cha  mfumu.  24  Ndi  chikhulupiriro 
Mose,  atakula  msinkhu,  anakana 
kuchedwa  mwana  wache  wa  mwana 
wamkazi  wa  Farao  ; 25  nasankhula 
kuchitidwa  zoipa  pamodzi  ndi  anthu 
a Mulungu,  kosati  kukhala  nazo 
zokondweretsa  za  zoipa  nthawi  ; 
26  nawerenga  thonzo  la  Kristu  chuma 
choposa  zolemera  za  Aigupto  ; pakuti 
anapenyerera  chobwezera  cha  mpho- 
tho.  27  Ndi  chikhulupiriro  anasiya 
Aigupto,  wosaopa  mkwiyo  wa  mfumu  ; 
pakuti  anapirira  molimbika,  monga 
ngati  kuona  wosaoneka’yo.  28  Ndi 
chikhulupiriro  anachita  Paskha,  ndi 
kuwaza  kwa  mwazi,  kuti  wakuono- 
nga  ana  oyamba  angawakhudze  iwo. 
29  Ndi  chikhulupiriro  anaoloka  Nyanja 
Yofiira.  kupita  ngati  pa  mtunda  : 
ndiko  aAigupto  poyesanso  anami- 
zidwa.  30  Ndi  chikhulupiriro  ma- 
linga  a Yeriko  adagwa  adazunguli- 


ridwa  masiku  asanu  ndi  awiri.  31  Ndi 
chikhulupiriro  Rahabi  wa  dama  uja 
sanaonongeka  pamodzi  ndi  osamve- 
ra’wo,  popeza  analandira  ozonda  ndi 
mtendere.  32  Ndipo  ndinene  chi- 
aninso  ? pakuti  idzandiperewera  ntha- 
wi  ndifotokozere  za  Gideoni,  Baraki, 
Samsoni,  Yefita  ; za  Davide,  ndi 
Samueli  ndi  aneneri  ; 33  amene  mwa 
chikhulupiriro  anagonjetsa  maufumu, 
anachita  chilungamo,  analandira  ma- 
lonjezano,  anatseka  pakamwa  mi- 
kango,  34  nazima  mphamvu  ya  moto, 
napulumuka  lupanga  lakuthwa,  ana- 
Iimbikitsidwa  pokhala  ofoka,  anakula 
mphamvu  ku  nkhondo,  anapitikitsa 
magulu  a nkhondo  yachilendo. 

35  Akazi  analandira  akufa  awo  mwa 
kuuka  kwa  akufa  ; ndipo  ena  ana- 
kwapulidwa,  osalola  kuomboledwa  ; 

36  kuti  akalandire  kuuka  koposa ; 
koma  ena  anayesedwa  ndi  matonzo 
ndi  zokwapulira,  ndiponso  nsinga, 
ndi  kuwatsekera  m’ndende ; 37  ana- 
ponyedwa  miyala,  anachekedwa  pa- 
kati,  anayesedwa,  anaphedwa  ndi 
lupanga,  anayendayenda  obvala  zi- 
kopa  za  nkhosa,  ndi  zikopa  za  mbuzi, 
nakhala  osowa,  osautsidwa,  ochitidwa 
zoipa,  38  (amenewo  dziko  la  pansi 
silinayenera  iwo),  osokerera  m’ma- 
pululu,  ndi  m’mapiri,  ndi  m’mapanga, 
ndi  m'mauna  a dziko.  39  Ndipo  iwo 
onse  adachitidwa  umboni  mwa  chi- 
khulupiriro,  sanalandira  lonjezano’lo, 
40  popeza  Mulungu  adatikonzera  ife 
kanthu  koposa,  kuti  iwo  asayesedwe 
amphumphu  opanda  ife. 

"1  <*S  Chifukwa  chache  ifenso,  popeza 
1 Z tizingidwa  nawo  mtambo  wa- 
ukuru  wotere  wa  mboni,  titaye  chole- 
metsa  chiri  chonse,  ndi  chimo’li 
limangotizinga,  ndipo  tithamange 
mwa  chipiriro  makani’wo  adatiikira, 
ndi  kupenyerera  woyambira  ndi  wo- 
mariza  wa  chikhulupiriro  chathu, 

2 Yesu,  ameneyo,  chifukwa  cha 
chimwemwe  choikidwa’cho  pa  maso 
pache,  anapirira  mtanda,  nanyoza 
manyazi,  nakhala  pa  dzanja  lamanja 
la  mpando  wachifumu  wa  Mulungu. 

3 Pakuti  talingirirani  Iye  amene  ada- 

pirira  ndi  ochimwa  otsutsana  naye 
kotere,  kuti  mungaleme  ndi  kuko- 
moka  m’moyo  mwanu.  4 Simuna- 
kana  kufikira  mwazi,  pogwirana  nalo 
chimo  ; 5 ndipo  mwaiwala  danda- 

uliro  limene  linena  nanu  monga  ndi 
ana, 

Mwana  wanga,  usayese  chope- 
puka  kulanga  kwa  Ambuye, 
Kapena  usakomoke  podzudzu- 
lidwa  ndi  lye  ; 

6 Pakuti  iye  amene  Ambuve  amko- 
nda  amlanga, 

Nakwapula  mwana  ali  yense 
amlandira. 

7 Mukapirira  kufikira  kulangidwa 
Mulungu  achitira  inu  monga  ngati 
ana ; pakuti  mwana  wanji  amene 
atate  wache  wosamlanga  ? 8 Koma 

ngati  mukhala  opanda  chilango,  chi- 
mene  onse  adalawa’ko,  pamenepo 
muli  a m’thengo,  si  ana  ai.  9 Ko- 
manso,  tinali  nawo  atate  a thupi 
lathu  akutilanga,  ndipo  tinawaleme- 
keza  ; kodi  sitidzagonjera  Atate  wa 
mizimu  koposa  nanga,  ndi  kukhala 
ndi  moyo  ? 10  Pakutitu  iwo  anati- 

langa  masiku  owerengeka  monga 
kudawakomera ; koma  lye  atero, 
kukaripindulitsa,  kuti  tikalandirane 
nawo  pa  chiyero  chache.  1 1 Chilango 
chiri  chonse,  pakuchitika,  sichimveka 
chokondwetsa,  komatu  chowawa  ; 
koma  chitatha,  chipereka  chipatso 
cha  mtendere,  kwa  iwo  ozolowere- 
tsedwa  nacho,  ndicho  cha  chiiungamo. 
12  Mwa  ichi  limbitsani  manja  ogooka, 
ndi  maondo  olobodoka ; 13  ndipo 

lambulani  miseu  yolunjika  yoyenda- 
’mo  mapazi  anu,  kuti  chotsimphina- 
’cho  chisapatulidwe  m’njira,  koma 
chichiritsidwe. 

14  Londolani  rntendere  ndi  anthu 
onse,  ndi  chiyeretso,  chimene,  aka- 
panda  ichi,  palibe  mmodzi  adzaona  i 
Ambuye  : 1 5 ndi  kuyang’anira  kuti 

pangakhale  wina  wakuperewera  chi-  I 
somo  cha  Mulungu,  kuti  ungapuke 
muzu  v'ina  wa  kuwawa  mtima  unga- 
’ovute  inu,  ndipo  aunyinji  angade- 
tsedwe  nawo  ; 16  kuti  pangakhale 

wachigololo,  kapena  wa  mnyozo, 
ngati  Esau,  amene  anagulitsa  ukulu 
wache  wobadwa  nawo  mtanda  umodzi 
wa  chakudya.  17  Pakuti  mudziwa 
kutinso  pamene  anafuna  kulowa  dali- 
tso’lo,  anakanidwa  (pakuti  sanapeza 
malo  akulapa),  angakhale  analifuna- 
funa  ndi  misozi. 

18  Pakuti  simunayandikira  phiri 
lokhudzika,  ndi  lakupsya  moto,  ndi 
pakuda  bii,  ndi  mdima,  ndi  namo- 
ndwe,  19  ndi  mau  a lipenga,  ndi  ma- 
nenedwe  a mau,  manenedwe  amene 
iwo  adamva’wo  anapempha  kuti  asa-  I 
waonjezere’jjo  mau  ; pakuti  sana-  I 


i khoza  kulola  cholamulidwa’cho. 
20  Ingakhale  nyama  ikakhudza  phi- 
ri’lo,  idzaponyedwa  miyala  ; 21  ndipo 
maonekedwe’wo  anali  oopsa  otere, 
kuti  Mose  anati,  Ndiopatu  ndi  kunthu- 
nthumira.  22  Komatu  mwayandi- 
kira  ku  phiri  la  Ziyoni,  ndi  mudzi  wa 
Mulungu  wa  moyo,  Yerusalemu  wa 
kumwamba,  ndi  kwa  unyinji  wochu- 
ruka  wa  angelo,  23  ndi  kwa  msonkhano 
wa  onse,  ndi  mpingo  wa  obadwa 
oyamba  olembedwa  m’mwamba,  ndi 
kwa  Mulungu  Woweruza  wa  onse, 
ndi  kwa  mizimu  ya  olungama  oye- 
sedwa  angwiro,  24  ndi  kwa  Yesu 
, Nkhoswe  ya  chipangano  chatsopano, 
ndi  kwa  mwazi  wa  kuwaza  wakula- 
nkhula  chokoma  choposa  mwazi  wa 
Abeli.  25  Penyani  musakane  wo- 
lankhula’yo.  ’ Pakuti  ngati  iwowa 
sanapulumuka,  pomkana  iye  amene 
anawachenjeza  pa  dziko,  koposatu 
sitidzapulumuka  ife,  odzipatulira  kwa 
Iye  wa  kumwamba  ; 26  amene  mau 
1 ache  anagwedeza  dziko  pamenepo ; 
koma  tsopano  adalonjeza,  ndi  kuti, 
Kamodzinso  ndidzagwedeza,  si  dziko 
lokha,  komanso  m’mwamba.  27  Ndipo 
ichi,  chakuti  kamodzinso,  chilozera 
kusuntha  kwache  kwa  zinthu  zogwe- 
dezeka,  monga  kwa  zinthu  zolenge- 
dwa,  kuti  zinthu  zosagwedezeka  zi- 
khale.  28  Mwa  ichi  polandira  ufumu 
wosagwedezeka,  tikhale  nacho  chi- 
somo,  chimene  tikatumikire  nacho 
Mulungu  momkondweretsa,  ndi  ku- 
mchitira  ulemu  ndi  mantha.  29  Pa- 
kuti  Mulungu  wathu  ndiye  moto 
wonyeketsa. 

"I  Q Chikondi  cha  pa  abale  chi- 
I O khalebe.  2 Musaiwale  ku- 
chereza  alendo ; pakuti  mwa  ichi 
ena  anachereza  angelo  osachidziwa. 

3 Kumbukilani  am’nsinga,  monga 
am’nsinga  anzawo  ; ochitidwa  zoipa, 
monga  inunso  adatero  nanu  m’thupi. 

4 Ukwati  uchitidwe  ulemu  ndi  onse, 
ndi  pogona  pakhale  posadetsedwa ; 
pakuti  adama  ndi  achigololo  adza- 
waweruza  Mulungu.  5 Mtima  wanu 
ukhale  wosakonda  chuma ; zimene 
muli  nazo  zikukwanireni ; pakuti 
Iye  anati,  Sindidzakusiya  konse,  ku- 
ngakhale  kukutaya,  sindidzakutaya 
ndithu.  6 Kotero  kuti  tinena  moli- 
mbika  mtima, 

Mthandizi  wanga  ndiye  Ambuye ; 
sindidzaopa  ; 

Adzandichitira  chiani  munthu  ? 


YAKOBO 


13.7—1.11 


7 Kumbukilani  atsogoleri  anu, 
amene  analankhula  nanu  Mau  a 
Mulungu ; ndipo  poyang’anira  chi- 
tsiriziro  cha  mayendedwe  awo  mu- 
tsanze  chikhulupiriro  chawo.  8 Yesu 
Kristu  ali  yemweyo  dzulo,  ndi  lero 
ndi  ku  nthawi  zonse.  9 Musatenge- 
dwe  ndi  maphunzitso  a mitundu 
mitundu,  ndi  achilendo  ; pakuti  nko- 
koma  kuti  mtima  ukhazikike  ndi 
chisomo  ; kosati  ndi  zakudya,  zimene 
iwo  adazitsata  sanapindula  nazo. 
10  Tiri  nalo  guwa  la  nsembe,  limene 
iwo  akutumikira  chihema  alibe  ula- 
muliro  wa  kudya’ko. 

11  Pakuti  matupi  a nyama  zija, 
mwazi  wa  izo  umatengedwa  ndi 
mkulu  wa  ansembe  kulowa  m’malo 
opatulidwa,  chifukwa  cha  zoipa,  ama- 
tenthedwa  kunja  kwa  tsasa.  12  Mwa 
ichi  Yesunso,  kuti  akayeretse  anthu- 
’wo  mwa  mwazi  wa  Iye  yekha  adamva 
chowawa  kunja  kwa  chipata.  13  Chi- 
fukwa  chache  titurukire  kwa  Iye 
kunja  kwa  tsasa  osenza  thonzo  lache. 

14  Pakuti  pano  tiribe  mudzi  wokha- 
litsa,  komatu  tifunafuna  ulinkudza’wo. 

15  Potero,  mwa  Iye,  tipereke  chipe- 
rekere  nsembe  ya  kuyamika  Mulungu, 
ndiyo,  chipatso  cha  milomo  yobvo- 
mereza  dzina  lache.  16  Koma  mu- 
saiwale  kuchitira  chokoma  ndi  ku- 
gawira  ena  ; pakuti  nsembe  zotere 
Mulungu  akondwera  nazo.  17  Mve- 
rani  atsogoleri  anu,  nimuwagonjere ; 


pakuti  alindirira  moyo  wanu,  monga 
akuwerengera  ; kuti  akachite  ndi  chi- 
mwemwe,  osati  mwa  chisoni;  pakuti 
ichi  sichikupindulitsani  inu. 

18  Mutipempherere  ife ; pakuti 
takopeka  mtima  kuti  tiri  nacho  chi- 
kumbu  mtima  chokoma,  pofuna  ku- 
khala  nawo  makhalidwe  abwino. 
19  Ndipo  ndikudandaulirani  koposa 
kuchita  ichi,  kuti  kubwera  kwanga 
kwa  inu  kufulumidwe. 

20  Koma  Mulungu  wa  mtendere 
amene  anabwera  naye  woturuka  mwa 
akufa  mbusa  wamkuru  wa  nkhosa 
ndi  mwazi  wa  chipangano  chosatha, 
ndiye  Ambuye  wathu  Yesu,  21  aku- 
yeseni  inu  opanda  chirema  m’chinthu 
chiri  chonse  chabwino,  kuti  muchite 
chifuniro  chache  ; ndi  kuchita  mwa 
ife  choimkondweretsa  pa  maso  pache, 
mwa  Yesu  Kristu  ; kwa  Iyeyu  ukhale 
ulemerero  ku  nthawi  za  nthawi. 
Amen. 

22  Koma  ndidandaulira  inu,  abale, 
lolani  mau  a chidandauliro  ; paku- 
tinso  ndalembera  inu  mwa  chidule. 
23  Zindikirani  kuti  mbale  wathu 
Timoteo  wamasulidwa  ; pamodzi  ndi 
iye,  ngati  akudza  msanga,  ndidza- 
kuonani  inu. 

24  Lankhulani  atsogoleri  anu  onse, 
ndi  oyera  mtima  onse.  Akulankhu- 
lani  iwo  a ku  Italiya. 

25  Chisomo  chikhale  ndi  inu  nonse. 
Amen. 


KALATA  WA  YAKOBO  MTUMWI 
WOLEMBERA  KWA  ONSE 


1YAKOBO,  kapolo  wa  Mulungu 
ndi  wa  Ambuye  Yesu  Kristu,  kwa 
mafuko  khumi  ndi  awiri  a m’chiba- 
laliko  : ndikulankhulani. 

2 Muchiyese  chimwemwe  chokha, 
abale  anga,  m’mene  mukugwa  m’ma- 
yesero  a mitundu  mitundu  ; 3 pozi- 
ndikira  kuti  chiyesedwe  cha  chikhu- 
lupiriro  chanu  chichita  chipiriro. 
4 Koma  chipiriro  chikhale  nayo 
nchito  yache  yangwiro,  kuti  muka- 
khale  angwiro  ndi  opanda  chirema, 
osasowa  kanthu  konse. 

5 Koma  wina  wa  inu  ikamsowa 
nzeru,  apemphe  kwa  Mulungu,  amene 
apatsa  kwa  onse  modzala  manja, 


niwosatonza  ; ndipo  adzampatsa  iye. 
6 Koma  apemphe  ndi  chikhulupiriro, 
wosakayika  konse  ; pakuti  woka- 
yika’yo  afanana  ndi  pfunde  la  nyanja 
lotengeka  ndi  mphepo  ndi  kuwinduka 
nayo.  7 Pakuti  asayese  munthu  uyu 
kuti  adzalandira  kanthu  kwa  Ambuye  ; 
8 munthu  wa  mitima  iwiri  akhala 
wosinkhasinkha  pa  njira  zache  zonse. 

9 Koma  mbale  woluluka  adzita- 
mandire  pa  ukulu  wache  ; ndi  wa 
chuma  pa  kululuka  kwache  ; 10  pa- 
kuti  adzapita  monga  duwa  la  udzu. 
1 1 Pakuti  laturuka  dzuwa  ndi  ku- 
tentha  kwache,  ndipo  laumitsa  udzu  ; 
ndipo  lathothoka  duwa  lache,  ndi 

ukoma  wa  maonekedwe  ache  wa- 
onongeka  ; koteronso  wachuma  adza- 
fota  m’mayendedwe  ache. 

12  Wodala  munthu  wakupirira 
poyesedwa ; pakuti  pamene  wabvo- 
merezeka,  adzalandira  korona  wa 
moyo,  amene  Ambuye  adalonjezera 
iwo  akumkonda  Iye.  13  Munthu 
poyesedwa,  asanene,  Ndiyesedwa  ndi 
Mulungu  ; pakuti  Mulungu  sakhoza 
kuyesedwa  ndi  zoipa,  ndipo  Iye 
mwini  sayesa  munthu  : 14  koma 

munthu  ali  yense  ayesedwa  pamene 
chilakolako  chache  cha  iye  mwini 
chimkokera,  nichimnyenga.  15  Pa- 
menepo  chilakolako’cho  chitaima,  chi- 
bala  uchimo  ; ndipo  uchimo,  utakula 
msinkhu,  ubala  imfa.  16  Musanye- 
ngedwe,  abale  anga  okondedwa. 

17  Mphatso  iri  yonse  yabwino,  ndi 
chininkho  chiri  chonse  changwiro  zi- 
chokera  kumwamba,  zotsika  kwa 
Atate  wa  mauniko,  amene  alibe 
chisanduliko,  kapena  mthunzi  wa 
chitembenukiro.  18  Mwa  chifuniro 
chache  mwini  anatibala  ife  ndi  mau 
a choonadi,  kuti  tikhale  ife  ngati  zipa- 
tso  zoundukula  za  zolengedwa  zache. 

19  Mudziwa,  abale  anga  okondedwa. 
Koma  munthu  ali  yense  akhale  wo- 
chera  khutu,  wodekha  polankhula, 
wodekha  pakupsa  mtima.  20  Pakuti 
mkwiyo  wa  munthu  suchita  chilu- 
ngamo  cha  Mulungu.  21  Mwa  ichi, 
mutabvula  chinyanso  chonse  ndi 
chisefukiro  cha  choipa,  landirani  ndi 
chifatso  mau  ookedwa  mwa  inu, 
okhoza  kupulumutsa  moyo  wanu 

22  Khalani  akuchita  mau,  osati  aku- 
mva  okha,  ndi  kudzinyenga  nokha. 

23  Pakuti  ngati  munthu  ali  wakumva 
mau,  wosati  wakuchita,  iyeyu  afa- 
nana  ndi  munthu  wakuyang’anira 
nkhope  yache  ya  chibadwidv/e  chache 
m’kalirole  ; 24  pakuti  wadziyang’anira 
yekha,  nachoka,  naiwala  pompaja 
anali  wotani.  25  Koma  iye  waku- 
penyerera  m’lamulo  langwiro,  ndilo 
laufulu,  natero  chipenyerere,  ame- 
neyo,  posakhala  wakumva  wakui- 
wala,  komatu  wakuchita  nchito,  adza- 
khala  wodala  m’kuchita  kwache. 

26  Ngati  wina  adziyesera  ali  wope- 
mbedza  Mulungu,  ndiye  wosamanga 
lilime  lache,  koma  adzinyenga  mtima 
wache,  kupembedza  kwache  kwa 
munthu’yu  nkopanda  pache.  27  Ma- 
pembedzedwe  oyera  ndi  osadetsa  pa 
maso  pa  Mulungu  ndi  Atate  ndiwo,  | 

kucheza  ndi  ana  amasiye,  ndi  akazi 
amasiye  m’chisautso  chawo,  ndi  ku- 
dzisungira  mwini  wosachitidwa  ma- 
wanga  ndi  dziko  la  pansi. 

2Abale  anga,  musakhale  nacho 
chikhulupiriro  cha  Ambuye  wa- 
thu  Yesu  Kristu,  Ambuye  wa  ule- 
merero,  ndi  kusamala  maonekedwe. 
2 Pakuti  akalowa  m’sunagoge  mwanu 
munthu  wobvala  mphete  ya  golidi, 
ndi  chobvala  chokometsetsa,  ndipo 
akalowanso  munthu  wosauka  ndi 
chobvala  chodetsa ; 3 ndipo  muka- 

penyerera  iye  wobvala  chokometsetsa, 
nimukati  naye,  Inu  mukhale  apa 
pabwino  ; ndipo  mukati  kwa  wosa- 
uka’yo,  Iwe,  ima  uko,  kapena,  khala 
pansi  pa  mpando  wa  mapazi  anga ; 
4 kodi  simunasiyanitsa  mwa  inu 
nokha,  ndi  kukhala  oweruza  oganizira 
zoipa  ? 5 Mverani,  abale  anga  oko- 

ndedwa  ; kodi  Mulungu  sanasankha 
osauka  a dziko  la  pansi  akhale  ole- 
mera  ndi  chikhulupiriro,  ndi  olowa 
nyumba  a ufumu  umene  adaulonjeza 
kwa  iwo  akumkonda  Iye  ? 6 Koma 

inu  mumanyoza  munthu  wosauka. 
Kodi  sakusautsani  inu  a chuma, 
nakukokerani  iwowa  ku  mabwalo  a 
mirandu  ? 7 Kodi  sachitira  mwano 

iwowa  dzina  lokoma’li  muitanidwa 
nalo  ? 8 Koma  ngati  muchita  chi- 

kwanirire  lamulo’lo  lachifumu,  mo- 
nga  mwa  malembo,  Uzikonda  mnzako 
monga  udzikonda  wekha,  muchita 
bwino  : 9 koma  ngati  musamala 

maonekedwe,  muchita  uchimo,  ndipo 
mutsutsidwa  ndi  chilamulo  monga 
olakwa.  10  Pakuti  amene  ali  yense 
angasunge  malamulo  onse,  koma 
akakhumudwa  pa  limodzi,  iyeyu 
wachimwira  onse.  11  Pakuti  Iye 
wakuti,  Usachite  chigololo,  anatinso, 
Usaphe.  Ndipo  ukapanda  kuchita 
chigololo,  koma  ukapha,  wakhala 
wolakwira  lamulo.  12  Lankhulani 
motero,  ndipo  chitani  motero,  monga 
anthu  amene  adzaweruzidwa  ndi 
lamulo  la  ufulu.  13  Pakuti  chiwe- 
ruziro  chiribe  chifundo  kwa  iye  amene 
sanachita  chifundo  ; chifundo  chi- 
dzitamandira  kutsutsana  nacho  chi- 
weruziro. 

14  Chipindulo  chache  nchiani,  abale 
anga,  munthu  akanena,  Ndiri  nacho 
chikhulupiriro,  koma  alibe  nchito  ? 
Kodi  chikhulupiriro’cho  chikhoza 
kumpulumutsa  ? 15  Mbale  kapena 

mlongo  akakhala  wausiwa,  nichika- 

msowa  chakudya  cha  tsiku  lache, 
16  ndipo  wina  wa  inu  akanena  nawo, 
Mukani  ndi  mtendere,  mukapfunde, 
ndi  kukhuta  ; osawapatsa  iwo  zoso- 
wa  za  pa  thupi ; kupindula  kwache 
nchiani  ? 17  Momwemonso  chikhu- 

lupiriro,  chikapanda  kukhala  nazo 
nchito,  chikhala  chakufa  m’kati  mwa- 
che’mo.  18  Koma  wina  akati,  Iwe 
uli  nacho  chikhulupiriro,  ndipo  ine 
ndiri  nazo  nchito  ; undionetse  ine 
chikhulupiriro  chako  chopanda  nchi- 
to  zako,  ndipo  ine  ndidzakuonetsa 
iwe  chikhulupiriro  changa  choturuka 
m’nchito  zanga.  19  Ukhulupirira 
iwe  kuti  Mulungu  ali  mmodzi ; uchita 
bwino  ; ziwanda  zikhulupiranso,  ndi- 
po  zinthunthumira.  20  Koma  ufuna 
kuzindikira  kodi,  munthu  wopanda 
pache  iwe,  kuti  chikhulupiriro  cho- 
panda  nchito  chiri  chabe  ? 21  Abra- 

hamu  kholo  lathu,  sanayesedwa 
wolungama  ndi  nchito  kodi,  paja  ada- 
pereka  mwana  wache  Izake  nsembe 
pa  guwa  la  nsembe  ? 22  Upenya 

kuti  chikhulupiriro  chidachita  pa- 
modzi  ndi  nchito  zache,  ndipo  mo- 
turuka  mwa  nchito  chikhulupiriro 
chidayesedwa  changwiro  ; 23  ndipo 
anakwaniridwa  malembo  onena’wa, 
Ndipo  Abrahamu  anakhulupirira  Mu- 
lungu,  ridipo  kudawerengedwa  kwa 
iye  chilungamo  ; ndipo  anachedwa 
bwenzi  la  Mulungu.  24  Mupenya 
kuti  munthu  ayesedwa  wolungama 
ndi  nchito  yache,  osati  ndi  chi- 
khulupiriro  chokha.  25  Ndipo  mo- 
mwemonso  sanayesedwa  wolungama 
Rahabi  mkazi  wa  dama’yo  ndi  nchito 
kodi,  popeza  adalandira  amithenga, 
nawaturutsa  adzere  njira  yina  ? 
26  Pakuti  monga  thupi  lopanda 
mzimu  liri  lakufa,  koteronso  chikhu- 
lupirito  chopanda  nchito  chiri  chakufa. 

3Musakhale  aphunzitsi  ambiri, 
abale  anga,  podziwa  kuti  tidza- 
langika  koposa.  2 Pakuti  timakhu- 
mudwa  tonse  pa  zinthu  zambiri. 
Munthu  akapanda  kukhumudwa  pa 
mau,  iye  ndiye  munthu  wangwiro, 
wokhoza  kumanganso  thupi  lonse. 
3 Koma  ngati  tiikira  akavalo  zogwi- 
rira  m’kamwa  mwawo,  atimvere,  tipo- 
tolozanso  thupi  lawo  lonse.  4 Ta- 
onani,  zombonso,  zingakhale  zazikuru 
zotere,  nizitengedwa  ndi  mphepo 
zolimba,  zipotozeka  ndi  tsigiro  lali- 
ng’ono  ndithu,  kumene  kuli  konse 
afuna  wogwira  tsigiro.  5 Kotero  lili- 


menso  liri  chiwalo  chaching’ono,  ndipo 
lidzikuzira  zazikuru.  Taonani,  kamoto 
kakang’ono  kayatsa  nkhuni  zambiri! 
6 Ndipo  lilime  ndilo  moto  ; ngati 
dziko  la  chosalungama  mwa  ziwalo 
zathu  laikika  lilime,  ndili  lodetsa 
thupi  lonse,  niliyatsa  mayendedwe  a 
chibadwidwe,  ndipo  liyatsidwa  ndi 
gehena.  7 Pakuti  mtundu  uli  wonse 
wa  nyama  ndi  wa  mbalamenso,  wa 
zokwawa,  ndi  wa  za  m’nyanja,  zi- 
mazoloweretsedwa,  ndipo  zazolowe- 
retsedwa  ndi  anthu  ; 8 koma  lilime 
palibe  munthu  akhoza  kulizolowe- 
retsa  ; liri  choipa  chotakataka,  lodzala 
ndi  ululu  wakupha.  9 Timayamika 
Ambuye  ndi  Atate  nalo  ; nalonso 
timatemberera  anthu,  okhala  monga 
mwa  mafanizidwe  a Mulungu  ; 10  mo- 
chokera  m’kamwa  momwemo  mutu- 
ruka  chiyamiko  ndi  temberero.  Abale 
anga,  izi  siziyenera  kutero.  11  Kodi 
kasupe  aturutsira  pa  una  womwewo 
madzi  okoma  ndi  owawa  ? 12  Kodi 

mkuyu  ukhoza  kubala  azitona,  abale 
anga,  kapena  mpesa  kubala  nkhuyu  ? 
Kotero  madzi  a mchere  sakhoza 
kuturutsa  okoma. 

13  Ndani  ali  wanzeru,  ndi  waluso 
mwa  inu  ? Aonetsere  ndi  mayende- 
dwe  ache  abwino  nchito  zache  mu 
nzeru  yofatsa.  14  Koma  mukakhala 
nako  kaduka  kowawa,  ndi  chotetana 
m’mtima  mwanu,  musadzitamandira, 
ndipo  musamanama  potsutsana  nacho 
choonadi.  15  Nzeru  iyi,  sindiyo  yotsi- 
ka  kumwamba,  komatu  iri  ya  pa 
dziko,  ya  chifuniro  cha  chibadwidwe, 
ya  ziwanda.  16  Pakuti  pomwe  pali 
kaduka  ndi  zotetana,  pamenepo  pali 
chisokonekero  ndi  chochita  choipa 
chiri  chonse.  17  Koma  nzeru  yo- 
chokera  kumwamba  iyamba  kukhala 
yoyera,  nikhalanso  ya  mtendere,  yau- 
lere,  yomvera  bwino,  yodzala  chifundo 
ndi  zipatso  zabwino,  yopanda  tsankhu, 
yosadzikometsera  pa  maso.  18  Ndipo 
chipatso  cha  chilungamo  chifesedwa 
mu  mtendere  kwa  iwo  akuchita 
mtendere. 

4Zichokera  kuti  nkhondo,  zicho- 
kera  kuti  zolimbana  mwa  inu  ? 
Kodi  sizichokera  ku  zikhumbitso 
zanu  zochita  nkhondo  m’ziwalo 
zanu  ? 2 Mulakalaka,  ndipo  zikuso- 

wani ; mukupha,  nimuchita  kaduka, 
ndipo  simukhoza  kupeza ; muli- 
mbana,  nimuchita  nkhondo ; muli- 
be  kanthu,  chifukwa  simupempha. 

3 Mupempha,  ndipo  simulandira, 
popeza  mupempha  koipa,  kuti  muka- 
chimwaza  pochita  zikhumbitso  zanu. 

4 Akazi  a chigololo  inu,  kodi  simu- 
dziwa  kuti  ubwenzi  wa  dziko  la  pansi 
uli  udani  ndi  Mulungu  ? Potero,  iye 
amene  afuna  kukhala  bwenzi  la  dziko 
la  pansi  adziika  mdani  wa  Mulungu. 

5 Kodi  muyesa  kapena  kuti  malembo 

angonena  chabe  ? Kodi  Mzimu’yo 
adamkhalitsa  mwa  ife  akhumbitsa  ku- 
chita  nsanje  ? 6 Koma  apatsa  chi- 

somo  choposa.  Potero  anena  ma- 
lembo,  Mulungu  akaniza  odzikuza, 
koma  apatsa  chisomo  odzichepetsa. 
7 Potero  mverani  Mulungu ; koma 
kanizani  mdierekezi,  ndipo  adzaku- 
thawani  inu.  8 Yandikirani  kwa 
Mulungu,  ndipo  adzayandikira  kwa 
inu.  Sambani  manja,  ochimwa  inu  ; 
yeretsani  mitima,  a mitima  iwiri  inu. 
9 Khalani  osautsidwa,  lirani,  lirani  mi- 
sozi ; kuseka  kwanu  kusanduke  kulira, 
ndi  chimwemwe  chanu  chisanduke 
chisoni.  10  Dzichepetseni  pa  maso  pa 
Ambuye,  ndipo  adzakukwezani. 

11  Musamanenerane,  abale.  Wone- 
nera  mbale,  kapena  woweruza  mbale 
wache,  anenera  lamulo,  naweruza  la- 
mulo  : koma  ngati  uweruza  lamulo, 
suli  wochita  lamulo,  komatu  woweru- 
za.  12  Woika  lamulo  ndi  woweruza 
ndiye  mmodzi,  ndiye  amene  akhoza 
kupulurnutsa  ndi  kuononga ; koma 
iwe  woweruza  mnzako  ndiwe  yani  ? 

13  Nanga  tsono,  inu  akunena,  Lero 
kapena  mawa  tidzapita  kulowa  ku 
mudzi  wakuti  wakuti,  ndipo  tidza- 
gonera’ko  ndi  kutsatsa  malonda,  ndi 
kupindula  nawo  ; 14  inu  amene  simu- 
dziwa  chimene  chidzagwa  mawa. 
Moyo  wanu  uli  wotani  ? Pakuti  muli 
utsi,  wakuonekera  kanthawi,  ndi 
pamenepo  ukanganuka. 

15  Mukadanena  inu,  Akalola  Mu- 
lungu,  ndipo  tikakhala  ndi  moyo,  ti- 
dzachita  kakuti  kakuti.  16  Koma 
tsopano  mudzitamandira  m’kudzikuza 
kwanu  ; kudzitamandira  kuli  konse 
kotero  nkoipa.  17  Potero  kwa  iye 
amene  wodziwa  kuchita  bwino,  ndipo 
sachita,  kwa  iye  kuli  chimo. 

5Nanga  tsono  a chuma  inu,  lirani 
ndi  kuchema  chifukwa  cha  masa- 
utso  anu  akudza  pa  inu.  2 Chuma 
chanu  chaola  ndi  zobvala  zanu  zajiwa 
ndi  njenjete.  3 Golidi  wanu  ndi 
siliva  wanu  zachita  dzimbiri,  ndipo 
dzimbiri  lache  lidzachita  mboni  zone- 


neza  inu,  ndipo  zidzadya  nyama  yanu 
ngati  moto.  Mwadzikundikira  chuma 
masiku  otsiriza.  4 Taonani,  mphotho 
ya  anchito’wo  anasenga  m’minda 
yanu,  yosungidwa  ndi  inu  powa- 
nyenga,  ipfuula ; ndipo  mapfuulo 
a osenga’wo  adalowa  m’makutu  a 
Ambuye  wa  makamu.  5 Mwadyerera 
pa  dziko,  ndipo  mwachita  zokuko- 
ndweretsani ; mwadyetsa  mitima  yanu 
m’tsiku  la  kupha.  6 Munamtsutsa, 
munapha  wolungama’yo,  iye  saka- 
niza  inu. 

7 Potero,  lezani  mtima,  abale,  kufi- 
kira  kudza  kwache  kwa  Ambuye. 
Taonani,  wolima  munda  alindira 
chipatso  chofunikatu  cha  dziko,  ndi 
kuleza  mtima  nacho  kufikira  chikala- 
ndira  mvula  ya  myundo  ndi  masika. 
S Lezani  mtima  inunso,  limbitsani 
mitima  yanu  ; pakuti  kudza  kwache 
kwa  Ambuye  kuyandikira.  9 Musa- 
ipidwe,  wina  ndi  mnzache,  abale,  kuti 
mungaweruzidwe.  Taonani,  wowe- 
ruza  aima  pa  khomo.  10  Tengani 
abale,  chitsanzo  cha  kumva  zowawa 
ndi  kuleza  mtima,  aneneri  amene 
analankhula  m’dzina  la  Ambuye. 
11  Taonani  tiwayesera  odala  opiri- 
ra’wo ; mudamva  za  chipiriro  cha 
Yobu,  ndipo  mwaona  chitsiriziro  cha 
Ambuye,  kuti  Ambuye  ali  wodzala 
chikondi,  ndi  wachifundo. 

12  Koma  makamaka,  abale  anga, 
musalumbire,  kungakhale  kuchula 
mwamba  kapena  dziko,  kapena  lu- 
mbiro  lina  liri  lonse ; koma  inde 
wanu  akhale  inde,  ndi  iai  wanu  akhale 
iai ; kuti  mungagwe  m’chiweruziro. 

13  Kodi  wina  wa  inu  akumva 
zowawa  ? Apemphere.  Kodi  wina 
asekera  ? Ayimbire.  14  Pali  wina 
kodi  adwala  mwa  inu  ? Adziitanire 
akuru  a mpingo,  ndipo  apemphere  pa 
iye,  atamdzoza  ndi  mafuta  m’dzina  la 
Ambuye  ; 15  ndipo  pemphero  la  chi- 
khulupiriro  lidzapulumutsa  wodwa- 
la’yo,  ndipo  Ambuye  adzamuukitsa  ; 
ndipo  ngati  adachita  machimo  adza- 
khululukidwa  kwa  iye.  16  Chifukwa 
chache  mubvomerezane  wina  ndi 
mnzache  machimo  anu,  ndipo  mupe- 
mpherere  wina  kwa  mnzache  kuti 
muchiritsidwe.  Pemphero  la  munthu 
wolungama  likhozakwakukuru  m’ma- 
chitidwe  ache.  17  Eliya  anali  munthu 
wakumva  zomwezi  tizimva  ife,  ndipo 
anapemphera  chipempherere  kuti  isa- 
bvumbe  mvula  ; ndipo  siinagwa  mvula 

pa  dziko  zaka  zitatu  kudza  rniyezi 
isanu  ndi  umodzi.  18  Ndipo  anape- 
mpheranso  ; ndipo  m’mwamba  muna- 
tsika  mvula,  ndi  dziko  lidabala  zipatso 
zache. 

19  Abale  anga,  ngati  wina  wa  inu 


asochera  posiyana  ndi  choonadi,  ndipo 
ambweza  iye  mnzache  ; 20  azindikire, 
kuti  iye  amene  abweza  wochimwa  ku 
njira  yache  yosochera  adzapulumutsa 
munthu  kwa  imfa,  ndipo  adzabvundi- 
kira  machimo  aunyinji. 


KALATA  WOYAMBA  WA  PETRO 
MTUMWI  WOLEMBERA  KWA  ONSE 


1PETRO,  mtumwi  wa  Yesu  Kristu, 
kwa  osankhidwa  akukhala  alendo 
a chibalaliko  a ku  Ponto,  Galatiya, 
Kapadokiya,  Asiya,  ndi  Bituniya, 
2 monga  mwa  kudziweratu  kwa  Mu- 
lungu  Atate,  m’chiyeretso  cha  Mzimu, 
chochitira  chimvero,  ndi  kuwaza  kwa 
mwazi  wa  Yesu  Kristu  : Chisomo,  ndi 
mtendere  zichurukire  inu. 

3 Wodalitsika  Mulungu  ndiye  Atate 
wa  Ambuye  wathu  Yesu  Kristu,  Iye 
amene,  monga  mwa  chifundo  chache 
chachikuru,  anatibalanso  ku  chi- 
yembekezo  cha  moyo,  mwa  kuuka 
kwa  akufa  kwa  Yesu  Kristu  ; 4 kuti 
tilandire  cholowa  chosabvunda  ndi 
chosadetsa  ndi  chosafota,  chosungi- 
kira  m’mwamba  inu,  5 amene  musu- 
ngidwa  ndi  mphamvu  ya  Mulungu 
mwa  chikhulupiriro,  kufikira  chipulu- 
mutso  chokonzeka  kukabvumbulu- 
tsidwa  nthawi  yotsiriza.  6 M’menemo 
mukondwera,  kungakhale  tsopano 
kanthawi,  ngati  kuyenera,  mukachi- 
tidwe  chisoni  ndi  mayesero  a mitundu 
mitundu,  7 kuti  mayesedwe  a chikhu- 
lupiriro  chanu,  ndiwo  a mtengo  wache 
woposa  wa  golidi  amene  angotayika, 
ngakhale  ayesedwa  ndi  moto,  aka- 
pezedwe  ochitira  chiyamiko  ndi  ule- 
merero  ndi  ulemu  pa  bvumbulutso  la 
Yesu  Kristu  ; 8 amene  mungakhale 
simunamuona  mumkonda ; amene 
mungakhale  simumpenya  tsopano, 
pokhulupirira,  mukondwera  naye  ndi 
chimwemwe  chosaneneka,  ndi  cha 
ulemerero  : 9 ndi  kulandira  chitsi- 

riziro  cha  chikhulupiriro  chanu,  ndi- 
cho  chipulumutso  cha  moyo  wanu. 
10  Kunena  za  chipulumutso  ichi  ana- 
funafuna  nasanthula  aneneri,  pakune- 
nera  za  chisomo  chikudzerani ; 11  ndi 
kusanthula  nthawi  iti,  kapena  nthawi 
yanji  Mzimu  wa  Kristu  wokhala  mwa 
iwo  analozera,  pakuchitiratu  umboni 


wa  masautso  a Kristu,  ndi  ulemerero 
wotsatana  nawo.  1 2 Kwa  iwo  amene 
kudabvumbulutsidwa,  kuti  sanadzitu- 
mikira  iwo  okha,  koma  inu,  ndi  zinthu 
izi,  zimene  zauzidwa  kwa  inu  tsopa- 
no,  mwa  iwo  amene  anakulalikirani 
Uthenga  Wabwino  mwa  Mzimu  Wo- 
yera,  wotumidwa  kuchokera  kumwa- 
mba ; zinthu  izi  angelo  alakalaka 
kusuzumira’mo. 

13  Mwa  ichi,  podzimanga  m’chuuno, 
kunena  za  mtima  wanu,  mukhale 
odzisunga,  nimuyembekeze  konse  ko- 
nse  chisomo  chirikutengedwa  kudza 
nacho  kwa  inu  m’bvumbulutso  la  Yesu 
Kristu  ; 14  monga  ana  omvera  osadzi- 
fanizitsanso  ndi  zilakolako  za  kale, 
pokhala  osadziwa  inu ; 15  komatu 

monga  Iye  wakuitana  inu  ali  woyera 
mtima  khalani  inunso  oyera  mtima 
m’makhalidwe  anu  onse  ; 16  popeza 
kwalembedwa,  Muzikhala  oyera  mti- 
ma,  pakuti  Ine  ndine  woyera  mtima. 
17  Ndipo  mukamuitana  ngati  Atate, 
Iye  amene  aweruza  monga  mwa 
nchito  ya  yense,  wopanda  tsankhu, 
khalani  ndi  mantha  nthawi  ya  chilendo 
chanu  ; 1 8 podziwa  kuti  simuna- 

omboledwa  ndi  zobvunda,  golidi  ndi 
siliva,  kusiyana  nawo  makhalidwe  anu 
a chabe  ochokera  kwa  makolo  anu  ; 
1 9 koma  ndi  mwazi  wa  mtengo  wache 
wapatali  monga  wa  mwana  wa  nkhosa 
wopanda  chirema,  ndi  wopanda  banga, 
ndiwo  mwazi  wa  Kristu  ; 20  amene 
anazindikirikatu  lisanakhazikike  dziko 
la  pansi,  koma  anaonetsedwa  pa  chi- 
tsiriziro  cha  nthawi,  21  chifukwa  cha 
inu  amene  mwa  Iye  mukhulupirira  Mu- 
lungu  wakumuukitsa  Iye  kwa  akufa, 
ndi  kumpatsa  Iye  ulemerero  ; kotero 
kuti  chikhulupiriro  chanu  ndi  chiye- 
mbekezo  chanu  chikhale  pa  Mulungu. 
22  Popeza  mwayeretsa  moyo  wanu 
pakumvera  choonadi  kuti  mukakonde 

abale  ndi  chikondi  chosanyenga,  mu- 
kondane  kweni  kweni  kuchokera  ku 
mtima ; 23  inu  amene  mudaba- 

dwanso,  osati  ndi  mbeu  yofeka, 
komatu  yosaola,  mwa  mau  a Mulungu 
amoyo  ndi  okhalitsa.  24  Popeza, 
Anthu  onse  akunga  udzu, 

Ndi  ulemerero  wawo  wonse  ngati 
duwa  la  udzu. 

Udzu’wo  ungofota,  ndi  duwa 
lache  lingogwa  ; 

25  Koma  mau  a Mulungu  akhala 
chikhalire. 

Ndipo  mau  olalikidwa  kwa  inu  ndi 
awo. 

2Momwemo  pakutaya  choipa 
chonse,  ndi  chinyengo  chonse, 
ndi  maonekedwe  onyenga,  ndi  kaduka, 
ndi  masinjiriro  onse,  2 lirani  monga 
makanda  a lero  mkaka  woyenera, 
wopanda  chinyengo,  kuti  mukakule 
nawo  kufikira  chipulumutso  ; 3 ngati 
mwalawa  kuti  Ambuye  ali  wokoma 
mtima  ; 4 amene  pakudza  kwa  Iye, 
mwala  wa  moyo,  wokanidwatu  ndi 
anthu,  koma  ndi  Mulungu  wosa- 
nkhika,  waulemu,  5 inunso  ngati 
miyala  ya  moyo  mumangidwa  nyumba 
ya  uzimu,  kuti  mukhale  ansembe 
oyera  mtima,  akupereka  nsembe  za- 
uzimu,  zolandiridwa  ndi  Mulungu  mwa 
Yesu  Kristu.  6 Chifukwa  kwale- 
mbedwa  m’lembo, 

Taona,  ndiika  m’Ziyoni  mwala 
wotsiriza  wa  pa  ngondya, 
wosankhika,  wa  mtengo  wa- 
che; 

Ndipo  wokhulupirira  Iye  sadza- 
nyazitsidwa. 

7 Kwa  inu  tsono  akukhulupira,  ali 
wa  mtengo  wache  ; koma  kwa  iwo 
osakhulupira, 

Mwala  umene  omanga’wo  ana- 
ukana, 

Womwewo  unayesedwa  mutu 
wa  pa  ngondya  ; 

8 ndipo, 

Mwala  wa  kukhumudwa  nawo, 
ndi  thanthwe  lopunthwitsa  ; 
kwa  iwo  akukhumudwa  ndi  mau, 
pokhala  osamvera,  kumenekonso  ada- 
ikidwa’ko.  9 Koma  inu  ndinu  mba- 
dwa  yosankhika,  ansembe  a chifumu, 
mtundu  woyera  mtima,  anthu  a mwini 
wache,  kotero  kuti  mukalalikire  zopo- 
sa’zo  za  Iye  amene  anakuitanani  mu- 
turuke  mu  mdima,  mulowe  kuunika 
kwache  kodabwitsa  ; 1 0 inu  amene 

kale  simunali  anthu,  koma  tsopano 


muli  anthu  a Mulungu ; amene  kale 
simunalandira  chifundo,  koma  tso- 
pano  mwalandira  chifundo. 

11  Okondedwa,  ndikudandaulirani 
ngati  alendo  ndi  ogonera,  mudzikanize 
zilakolako  za  thupi  zimene  zichita 
nkhondo  pa  moyo  ; 12  ndipo  maye- 
ndedwe  anu  mwa  amitundu  akhale 
okoma,  kuti,  m’mene  akamba  za  inu 
ngati  ochita  zoipa,  akalemekeze  Mulu- 
ngu  pakuona  nchito  zanu  zabwino, 
m’tsiku  la  kuyang’anira. 

13  Tadzigonjani  kwa  zoikika  zonse 
za  anthu,  chifukwa  cha  Ambuye ; 
ngakhale  kwa  mfumu,  monga  mutu 
wa  onse ; 1 4 kapena  kwa  akazembe, 
monga  otumidwa  ndi  iye  kukalanga 
ochita  zoipa,  koma  kusimba  ochita 
zabwino.  15  Pakuti  chifuniro  cha 
Mulungu  chitere,  kuti  ndi  kuchita 
zabwino  mukatontholetse  chipulukiro 
cha  anthu  opusa ; 16  monga  mfulu, 
koma  osakhala  nawo  ufulu  monga 
chobisira  choipa,  koma  ngati  akapolo 
aMulungu.  1 7 Chitirani  ulemu  anthu 
onse.  Kondani  abale.  Opani  Mulu- 
ngu.  Chitirani  mfumu  ulemu. 

18  Anyamata  inu,  gonjerani  ambuye 
anu  ndi  kuopa  konse,  osati  abwino 
ndi  aulere  okha,  komanso  aukali. 

19  Pakuti  ichi  ndi  chisomo  ngati 
munthu,  chifukwa  cha  chikumbu 
mtima  pa  Mulungu  alola  za  chisoni, 
pakumva  zowawa  wosaziyenera. 

20  Pakuti  mbiri  yokoma  yanji,  muka- 
pirira  pochimwa  ndi  kubwanyulidwa- 
’po  ? Komatu,  ngati  pochita  zabwino, 
ndi  kumva’ko  zowawa  mumapirira, 
kumeneko  ndiko  chisomo  pa  Mulungu. 

21  Pakuti  kudzachita  ichi  mwaitani- 
dwa ; pakutinso  Kristu  anamva  zowa- 
wa  m’malo  mwanu,  nakusiyirani  chi- 
tsanzo  kuti  mukalondole  mapazi  ache  ; 

22  amene  sanachita  chimo,  ndipo 

m’kamwa  mwache  sichinapezedwa 
chinyengo ; 23  amene  pochitidwa 

chipongwe  sanabwereza  chipongwe, 
pakumva  zowawa,  sanaopsa,  koma 
anapereka  mlandu  kwa  Iye  woweruza 
kolungama  ; 24  amene  anasenza  ma- 
chimo  athu  mwini  yekha  m’thupi 
mwache  pa  mtanda,  kuti  ife,  titafa 
ku  machimo,  tikakhale  ndi  moyo 
kutsata  chilungamo  ; ameneyo  mi- 
kwingwirima  yache  munachiritsidwa 
nayo.  25  Pakuti  munalikusochera 
ngati  nkhosa  ; koma  tsopano  mwa- 
bwera  kwa  Mbusa  ndi  Woyang’anira 
wa  rnoyo  wanu. 

3Momwemonso,  akazi  inu,  mve- 
rani  amuna  anu  a inu  nokha  ; 
kuti,  ngatinso  ena  samvera  mau,  aka- 
kodwe  opanda  mau  mwa  mayendedwe 
a akazi ; 2 pakuona  mayendedwe  anu 
oyera  ndi  kuopa  kwanu.  3 Amene 
kukometsera  kwanu  kusakhale  kwa 
kunja,  kuluka  tsitsi  ndi  kubvala  za 
golidi,  kapena  kubvala  chobvala  ; 
4 koma  kukhale  munthu  wobisika 
wa  mtima,  m’chobvala  chosaola  cha 
mzimu  wofatsa  ndi  wa  chete,  ndiwo 
wa  mtengo  wache  wapatali  pa  maso 
pa  Mulungu.  5 Pakuti  koteronso  kale 
akazi  oyera  mtima,  akuyembekezera 
Mulungu,  anadzikometsera  okha,  na- 
mvera  amuna  awo  a iwo  okha ; 
6 monga  Sara  anamvera  Abrahamu, 
namucha  iye  mbuye  ; ameneyo  mu- 
khala  ana  ache  ngati  muchita  bwino, 
osaopa  choopsa  chiri  chonse. 

7 Momwemonso  amuna  inu,  khalani 
nawo  monga  mwa  chidziwitso,  ndi 
kuchitira  mkazi  ulemu,  monga  cho- 
tengera  chochepa  mphamvu,  monga- 
nso  wolowa  nyumba  pamodzi  wa 
chisomo  cha  moyo,  kuti  mapemphero 
anu  angaletsedwe. 

8 Chotsalira,  khalani  nonse  a mtima 
umodzi,  ochitirana  chifundo,  okondana 
ndi  abale,  achisoni,  odzichepetsa ; 
9 osabwereza  choipa  ndi  choipa, 
kapena  chipongwe  ndi  chipongwe, 
koma  penatu  madalitso  ; pakuti  ku- 
dzatsata  ichi  mwaitanidwa,  kuti  muka- 
landire  dalitso.  10  Pakuti, 

Iye  wofuna  kukonda  moyo, 

Ndi  kuona  masiku  abwino, 
Aletse  lilime  lache  lisanene 
choipa, 

Ndi  milomo  yache  isalankhule 
chinyengo  ; 

11  Ndipo  apatuke  pa  choipa,  nachite 
chabwino ; 

Afunefune  mtendere  ndi  kuulo- 
ndola. 

12  Pakuti  maso  a Ambuye  ali  pa 
olungama, 

Ndi  makutu  ache  akumva  pe- 
mbedzo  lawo ; 

Koma  nkhope  ya  Ambuye  iri  pa 
ochita  zoipa. 

13  Ndipo  ndani  iye  amene  adzaku- 
chitirani  choipa,  ngati  muchita  nacho 
changu  chinthu  chabwino  ? 14  Ko- 

matu  ngatinso  mukamva  zowawa  chi- 
fukwa  cha  chilungamo,  odala  inu  ; ndi- 
po  musaope  pakuwaopa  iwo,  kapetia 
musadere  nkhawa ; 15  koma  mu- 


mpatulikitse  Ambuye  Kristu  m’mitima 
yanu  ; okonzeka  nthawi  zonse  kuchita 
chodzikanira  pa  yense  wakukufunsani 
chifukwa  cha  chiyembekezo  chiri  mwa 
inu,  komatu  ndi  chifatso  ndi  mantha  ; 
16  ndi  kukhala  nacho  chikumbu 
mtima  chabwino,  kuti  umo  akunene- 
rani,  iwo  akunenera  konama  maye- 
ndedwe  anu  abwino  m’Kristu  akachi- 
tidwe  manyazi.  17  Pakuti,  kumva 
zowawa  chifukwa  cha  kuchita  za- 
bwino,  ndi  kumva  zowawa  chifukwa 
cha  kuchita  zoipa,  nkwabwino  kumva 
zowawa  chifukwa  cha  kuchita  zabwi- 
no,  ngati  chitero  chifuniro  cha  Mu- 
lungu.  18  Pakuti  Kristunso  adamva 
zowawa  kamodzi,  chifukwa  cha  machi- 
mo,  wolungama  m’malo  mwa  osalu- 
ngama,  kuti  akatifikitse  kwa  Mulungu ; 
wophedwatu  m’thupi,  koma  wopa- 
tsidwa  moyo  mu  mzimu;  19  m’mene- 
monso  anapita,  nalalikira  mizimu 
inali  m’ndende,  20  imene  inakhala 
yosamvera  kale,  pamene  kuleza 
mtima  kwa  Mulungu  kunalindira, 
m’masiku  a Nowa,  pokhala  m’kuko- 
nzeka  chingalawa,  m’menemo  owere- 
ngeka,  ndiwo  amoyo  asanu  ndi  atatu, 
anapulumutsidwa  mwa  madzi ; 21  chi- 
menenso  chifaniziro  chache  chiku- 
pulumutsani  tsopano,  ndicho  ubatizo, 
kosati  kutaya  kwa  litsiro  lache  la 
thupi,  komatu  funso  lache  la  chi- 
kumbu  mtima  chokoma  kwa  Mu- 
lungu,  mwa  kuuka  kwa  Yesu  Kristu  ; 
22  amene  akhala  pa  dzanja  lamanja 
la  Mulungu,  atalowa  m’mwamba ; 
pali  angelo  ndi  maulamuliro,  ndi 
zimphamvu,  zomgonjera. 

4Popeza  Kristu  adamva  zowawa 
m’thupi,  mudzikonzere  mtima 
womwewo  ; pakuti  iye  amene  adamva 
zowawa  m’thupi  walekana  nalo  chimo ; 
2 kuti  nthawi  yotsalira  simukakhale- 
nso  ndi  moyo  m’thupi  kutsata  zila- 
kolako  za  anthu,  koma  chifuniro  cha 
Mulungu.  3 Pakuti  nthawi  yapita’yi 
idatifikira  kuchita  chifuno  cha  amitu- 
ndu,  poyendayenda  ife  m’kukhumba 
zonyansa,  zilakolako,  maledzero,  ma- 
dyerero,  mamwaimwa,  ndi  kupembe- 
dza  mafano  kosa.loleka  ; 4 m’menemo 
ayesa  nchachilendo  kuti  simutha- 
manga  nawo  kufikira  kusefukira 
komwe  kwa  chitayiko,  nakuchitirani 
mwano  ; 5 amenewo  adzamwere- 

ngera  Iye  wokhala  wokonzeka  ku- 
weruza  amoyo  ndi  akufa.  6 Pakuti 
chifukwa  cha  ichi  walalikidwa 

Uthenga  Wabwino  kwa  iwonso  ada- 
fa’wo,  kuti  akaweruzidwe  monga  mwa 
anthu  m’thupi,  koma  akakhale  ndi 
moyo  monga  mwa  Mulungu  mu 
mzimu. 

7 Koma  chitsiriziro  cha  zinthu 
zonse  chiri  pafupi ; chifukwa  chache 
khalani  anzeru,  ndipo  dikirani  m’ma- 
pemphero  ; 8 koposa  zonse  mukhale 
nacho  chikondano  cheni  cheni  mwa 
inu  nokha  ; pakuti  chikondano  chi- 
kwiriritsa  unyinji  wa  machimo ; 
9 mucherezane  wina  ndi  mnzache, 
osadandaula  : 1 0 monga  yense  wala- 
ndira  mphatso,  mutumikirane  nayo, 
ngati  adindo  okoma  a chisomo  cha 
mitundu  mitundu  cha  Mulungu ; 
1 1 akalankhula  wina,  alankhule 
ngati  manenedwe  a Mulungu  ; wina 
akatumikira,  achite  ngati  mu  mpha- 
mvu  imene  Mulungu  ampatsa,  kuti 
m’zonse  Mulungu  aiemekezedwe  mwa 
Yesu  Kristu,  amene  aii  nawo  ule- 
merero  ndi  mphamvu  ku  nthawi  za 
nthawi.  Amen. 

12  Okondedwa,  musazizwe  ndi 
mayesedwe  a moto  adakugwerani 
inu  akhale  chakukuyesani,  ngati  chi- 
nthu  chachilendo  chachitika  nanu  : 

13  koma  popeza  mulawana  ndi  Kristu 
zowawa  zache,  kondwerani ; kutinso 
pa  bvumbulutso  la  ulemerero  wa- 
che  mukakondwere  kwakukurukuru. 

14  Mukatonzedwa  pa  dzina  la  Kristu, 

odala  inu  ; pakuti  Mzimu  wa  uleme- 
rero,  ndi  Mzimu  wa  Mulungu  apuma 
pa  inu.  15  Pakuti  asamve  zowawa 
wina  wa  inu  ngati  wambanda,  kapena 
mbala,  kapena  wochita  zoipa,  kapena 
ngati  wodudukira  ; 1 6 koma  akamva 
zowawa  ngati  mKristu  asachite  ma- 
nyazi ; koma  alemekeze  Mulungu 
m’dzina  ili.  17  Chifukwa  yafika 
nthawi  kuti  chiweruziro  chiyambe  pa 
nyumba  ya  Mulungu  ; koma  ngati 
chiyamba  ndi  ife,  chitsiriziro  cha  iwo 
osamvera  Uthenga  Wabwino  wa  Mu- 
lungu  chidzakhala  chiani  ? 18  Ndipo 

ngati  munthu  wolungama  apulumuka 
ndi  kuyesetsa  kokha  kokha,  munthu 
wosapembedza  ndi  wochimwa  adza- 
oneka  kuti  ? 19  Koteronso  iwo 

akumva  zowawa  monga  mwa  chi- 
funiro  cha  Mulungu  aike  moyo  wawo 


ndi  kuchita  zokoma,  m’manja  a 
Wolenga  wokhulupirika. 

5Akulu  tsono  mwa  inu  ndiwada- 
ndaulira,  ine  mkulu  mnzanu  ndi 
mboni  ya  zowawa  za  Kristu,  ndinenso 
wolawana  nawo  ulemerero  udzabvu- 
mbulutsika’wo  : 2 Wetani  gulu  la 

Mulungu  liri  mwa  inu,  ndi  kuliya- 
ng’anira,  osati  mokangamiza,  koma 
mwa  ufulu,  kwa  Mulungu  ; osatsata 
phindu  lonyansa,  koma  mwa  changu  ; 
3 osati  monga  ochita  ufumu  pa  iwo  a 
udindo  wanu,  koma  okhala  zitsanzo 
za  ' gulu’lo.  4 Ndipo  pakuonekera 
Mbusa  wamkulu,  mudzalandira  koro- 
na  wa  ulemerero,  wosafota.  Momwe- 
monso,  anyamata  inu,  mverani  akulu. 
5 Koma  nonsenu  mubvale  kudziche- 
petsa  kuti  mutumikirane ; pakuti 
Mulungu  akaniza  odzikuza,  koma 
apatsa  chisomo  kwa  odzichepetsa. 
6 Potero  dzichepetseni  pansi  pa  dzanja 
la  mphamvu  la  Mulungu,  kuti  pa 
nthawi  yache  akakukwezeni ; 7 ndi 
kutaya  pa  Iye  nkhawa  yanu  yonse, 
pakuti  lye  asamalira  inu.  8 Khalani 
odzisungira,  dikirani ; mdani  wanu 
mdierekezi,  monga  mkango  wobuma, 
ayendayenda  ndi  kufunafuna  wina 
akamlikwire  : 9 ameneyo  mumka- 

nize  okhazikika  m’chikhulupiriro,  po- 
dziwa  kuti  zowawa  zomwezo  zirimku- 
kwaniridwa  pa  abale  anu  ali  m’dziko. 
10  Ndipo  Mulungu  wa  chisomo  c’nonse, 
amene  adakuitanani  kulowa  uleme- 
rero  wache  wosatha  mwa  Kristu, 
mutamva  zowawa  kanthawi,  adza- 
fikitsa  inu  opanda  chirema  mwini 
wache,  adzakhazikitsa,  adzalimbikitsa 
inu.  11  Kwa  Iye  kukhale  mphamvu 
ku  nthawi  za  nthawi.  Amen. 

12  Mwa  Silvano,  mbale  wathu 
wokhulupirika  monga  ndimyesa,  nda- 
lembera  kwa  inu  mwa  chidule,  ndi 
kudandaulira,  ndi  kuchita  umboni, 
kuti  chisomo  choona  cha  Mulungu 
ndi  ichi ; m’chimenechi  muime’mo. 
13  Iye  wa  ku  Babulo  wosankhidwa 
pamodzi  nanu  akulankhulani ; ate- 
ronso  Marko  mwana  wanga.  14  La- 
nkhulanani  ndi  chipsompsono  cha 
chikondi. 

Mtendere  ukhale  ndi  inu  nonse 
muli  mwa  Kristu. 

KALATA  WACHIWIRI  WA  PETRO 
MTUMWI  WOLEMBERA  KWA  ONSE 


1SIM0NI  Petro,  kapolo  ndi  mtu- 
mwi  wa  Yesu  Kristu,  kwa  iwo 
amene  adalandira  chikhulupiriro  cha 
mtengo  wache  womwewo  ndi  ife, 
m’chilungamo  cha  Mulungu  wathu 
ndi  Mpulumutsi  Yesu  Kristu  : 2 Chi- 
somo  kwa  inu  ndi  mtendere  zichuru- 
kitsidwe  m’chidziwitso  cha  Mulungu 
ndi  Yesu  Ambuye  wathu. 

3 Popeza  mphamvu  ya  umulungu 
wache  idatipatsa  ife  zonse  za  pa  moyo 
ndi  chipembedzo,  mwa  chidziwitso 
cha  Iye  amene  adatiitana  ife  ndi 
ulemerero  ndi  ukoma  wache  wa  Iye 
yekha  ; 4 mwa  izi  adatipatsa  malonje- 
zano  a mtengo  wache  ndi  akuru 
ndithu  ; kuti  mwa  izi  mukakhale 
oyanjana  nawo  umulungu  wache, 
mutapulumuka  ku  chibvundi  chiri  pa 
dziko  la  pansi  m’chilakolako.  5 Ndipo 
mwa  ichi  chomwe,  -pakutengera’ponso 
changu  chonse,  muonjezera’po  ukoma 
pa  chikhulupiriro  chanu,  ndi  pa  ukoma 
chizindikiritso  ; ndi  pa  chizindikiritso 
chodziletsa ; 6 ndi  pa  chodziletsa 

chipiriro ; 7 ndi  pa  chipiriro  chipe- 
mbedzo  ; ndi  pa  chipembedzo  chikondi 
cha  pa  abale  ; ndi  pa  chikondi  cha  pa 
abale  chikondi.  8 Pakuti  izi  zika- 
khala  ndi  inu,  ndipo  zikachuruka, 
zidzachita  kuti  musakhale  aulesi 
kapena  opanda  zipatso  pa  chizindi- 
kiritso  cha  Ambuye  wathu  Yesu 
Kristu.  9 Pakuti  iye  wakusowa  izi 
ali  wakhungu,  wa  chimbuuzi,  woiwala 
matsukidwe  ache  potaya  zoipa  zache 
zakale.  10  Momwemo  abale,  onjezani 
kuchita  changu  kukhazikitsa  maita- 
nidwe  ndi  masankhulidwe  anu  ; pa- 
kuti  mukachita  izi,  simudzakhumudwa 
nthawi  zonse  ; 11  pakuti  kotero 

kudzaonjezedwa  kwa  inu  kolemerera 
khomo  la  kulowa  ufumu  wosatha  wa 
Ambuye  wathu  ndi  Mpulumutsi  Yesu 
Kristu. 

12  Mwa  ichi  sindidzaleka  kukuku- 
mbutsani  inu  nthawi  zonse  za  izi, 
mungakhale  muzidziwa  nimukhazi- 
kika  m’choonadi  chiri  ndi  inu.  13  Ndi- 
po  ndichiyesa  chokoma,  pokhala 
ine  m’msasa  uwu,  kukutsitsimutsani 
ndi  kukukumbutsani ; 14  podziwa 

kuti  kuleka  kwa  msasa  wanga 
kuli  pafupi,  monganso  Ambuye  wathu 

2 M** 


Yesu  Kristu  anandilangiza.  15  Koma 
ndidzachitanso  changu  kosalekeza  kuti 
nditachoka  ine,  mudzakhoza  kuku- 
mbukila  izi.  16  Pakuti  sitinatsata 
miyambi  ya  chabe,  pamene  tinakudzi- 
witsani  mphamvu  ndi  maonekedwe  a 
Ambuye  wathu  Yesu  Kristu,  ko- 
ma  tinapenya  m’maso  ukulu  wache. 
17  Pakuti  analandira  kwa  Mulungu 
Atate  ulemu  ndi  ulemerero,  paku- 
mdzera  Iye  mau  otere  ochokera  ku 
ulemerero  waukuru,  Uyu  ndi  Mwana 
wanga  wokondedwa,  amene  Ine  ndiko- 
ndwera  naye ; 18  ndipo  mau  awa 

ochokera  kumwamba  tidawamva  ife, 
pokhala  pamodzi  ndi  Iye  m’phiri  lopa- 
tulika  lija.  19  Ndipo  tiri  nawo  mau  a 
chinenero  okhazikika  koposa  ; amene 
muchita  bwino  powasamalira,  monga 
nyali  younikira  m’malo  a mdima, 
kufikira  kukacha,  nikauka  nthanda 
pa  mitima  yanu  ; 20  ndi  kudziwa  ichi 
poyamba,  kuti  palibe  chinenero  cha 
lembo  chitanthauzidwa  pa  chokha, 
21  pakuti  kale  lonse  chinenero  sichi- 
nadza  ndi  chifuniro  cha  munthu  ; 
koma  anthu  a Mulungu,  ogwidwa 
ndi  Mzimu  Woyera,  analankhula. 

2Koma  padakhalanso  pakati  pa 
anthu’wo  aneneri  onama,  mo- 
nganso  padzakhala  aphunzitsi  onama 
pakati  pa  inu,  amene  adzalowa 
nayo  m’tseri  mipatuko  yotayikitsa, 
nadzakana  Ambuye  amene  adawagula, 
nadzadzitengera  iwo  okha  chitayiko 
chakudza  msanga.  2 Ndipo  ambiri 
adzatsata  zonyansa  zawo  ; chifukwa 
cha  iwo  njira  ya  choonadi  idzanene- 
dwa  za  mwano.  3 Ndipo  m’chisiriro 
adzakuyesani  malonda  ndi  mau  onye- 
nga  ; amene  chiweruzo  chawo  sichi- 
nachedwa  ndi  kale  lomwe,  ndipo  chi- 
tayiko  chawo  sichiodzera.  4 Pakuti 
ngati  Mulungu  sanalekerera  angelo 
adachimwa’wo,  koma  anawaponya 
ku  ndende  nawaika  ku  maenje 
a mdima,  asungike  akaweruzidwe ; 
5 ndipo  sanalekerera  dziko  la  pansi 
la  kale,  koma  anasunga  Nowa  mlaliki 
wa  chilungamo,  ndi  anzache  asanu 
ndi  awiri,  pakulitengera  dziko  la 
osapembedza  chigumula  ; 6 ndipo 

pakuisandutsa  makara  midzi  ya  Sodo- 
ma  ndi  Gomora  anaitsutsa  poigwetsa, 

ataiika  chitsanzo  cha  kwa  iwo  aka- 
khala  osapembedza  ; 7 ndipo  anapu- 
lumutsa  Loti  wolungama’yo,  wolema 
mtima  ndi  mayendedwe  onyansa  a 
oipa  aja  8 (pakuti  wolungama’yo 
pokhala  pakati  pawo,  ndi  kuona  ndi 
kumva  zawo  anadzizunzira  moyo 
wache  wolungama  tsiku  ndi  tsiku  ndi 
nchito  zawo  zosayeruzika).  9 Ambu- 
ye  adziwa  kupulumutsa  opembedza 
poyesedwa  iwo,  ndi  kusunga  osalu- 
ngama  kufikira  tsiku  loweruza  akala- 
ngidwe ; 1 0 koma  makamaka  iwo 

akutsata  za  thupi,  m’chilakolako  cha 
zodetsa,  napeputsa  chilamuliro  ; osa- 
opa  kanthu,  otsata  chifuniro  cha  iwo 
eni,  santhunthumira  kuchitira  mwano 
akulu  ; 11  popeza  angelo,  angakhale 
awaposa  polimbitsa  mphamvu,  sawa- 
neneza  kwa  Ambuye  mlandu  wa 
kuchita  mwano.  12  Koma  awo, 
ngati  zamoyo  zopanda  nzeru,  nyama 
zobadwa  kuti  zikodwe  ndi  kuononge- 
dwa,  akuchitira  mwano  pa  zinthu 
osazidziwa,  adzaonongeka  m’kuono- 
nga  kwawo,  1 3 ochitidwa  zoipa  kulipira 
kwa  chosalungama  ; anthu  akuyesera 
chowakondweretsa  kudyerera  usana  ; 
ndiwo  mawanga  ndi  zirema,  akudye- 
rera  m’madyerero  a chikondi  awo, 
pamene  akudya  nanu ; 14  okhala 

nawo  maso  odzala  ndi  chigololo, 
osakhoza  kuleka  uchimo,  kunyenge- 
rera  iwo  a moyo  wosakhazikika ; 
okhala  nawo  mtima  wozolowera  kusi- 
rira  ; ana  a temberero  ; 1 5 posiya 

njira  yolunjika,  anasokera,  atatsata 
njira  ya  Balamu  mwana  wa  Beori, 
amene  anakonda  mphotho  ya  chosalu- 
ngama  ; 16  koma  anadzudzulidwa  pa 
kulakwa  kwache  mwini ; buru  wo- 
panda  mau,  wolankhula  ndi  mau 
a munthu,  analetsa  kuyaruka  kwa 
mneneri’yo.  17  Iwo  ndiwo  akasupe 
opanda  madzi,  nkhungu  yokankhika 
ndi  mkuntho  ; amene  mdima  wakuda 
bii  uwasungikira.  18  Pakuti  pola- 
nkhula  mau  otukumuka  opanda 
pache,  anyengerera  pa  zilakolako  za 
thupi,  ndi  zonyansa,  iwo  amene 
adayamba  kupulumukira  a mayende- 
dwe  olakwa’wo ; 19  ndi  kuwalonje- 
zera  iwo  ufulu,  pokhala  iwo  okha  ali 
akapolo  a chibvundi ; pakuti  iye 
amene  munthu  agonjedwa  naye,  ame- 
neyonso  adzakhala  kapolo  wache. 
20  Pakuti  ngati,  adatha  kuthawa 
zodetsa  za  dziko  la  pansi  mwa  chizindi- 
kiritso  cha  Ambuye  ndi  Mpulumutsi 


Yesu  Kristu,  akodwanso  nazo,  nago- 
njetsedwa,  zotsiriza  zawo  zidzaipa 
koposa  zoyamba’zo.  21  Pakuti  paka- 
dakhala  bwino  kwa  iwo  akadakhala 
osazindikira  njira  ya  chilungamo, 
ndi  poizindikira,  kubwerera  kutaya 
lamulo  lopatulika  lopatsidwa  kwa  iwo. 
22  Chidawayenera  iwo  cha  nthanthi 
yoona,  Garu  wabwerera  ku  masanzi 
ache,  ndi  nkhumba  idasamba’yi  ya- 
bwerera  kukunkhulira  m’thope. 

3 0kondedwa,  uyu  ndiye  kalata  wa- 
chiwiri  ndilembera  kwa  inu  tso- 
pano  ; mwa  onse  awiri  nditsitsimutsa 
mtima  wanu  woona  ndi  kukukumbu- 
tsani ; 2 kuti  mukumbukile  mau 

onenedwa  kale  ndi  aneneri  oyera,  ndi 
lamulo  la  Ambuye  ndi  Mpulumutsi, 
mwa  atumwi  anu  ; 3 ndi  kuyamba 
kuchizindikira  ichi  kuti  masiku 
otsiriza  adzafika  onyoza  ndi  kuchita 
zonyoza,  oyenda  monga  mwa  zilako- 
lako  za  iwo  eni,  4 ndi  kunena,  Liri 
kuti  lonjezano  la  kudza  kwache  ? 
pakuti  kuyambira  kuja  makolo  ada- 
mwalira,  zonse  ziljhala  monga  chiya- 
mbire  chilengedwe.  5 Pakuti  ichi 
aiwala  dala,  kuti  miyamba  inakhala 
kale  lomwe,  ndi  dziko  lidaungika  ndi 
madzi  ndi  mwa  madzi,  pa  mau  a 
Mulungu  ; 6 mwa  izi  dziko  la  pansi 
la  masiku  aja,  pomizika  ndi  madzi, 
lidaonongeka  ; 7 koma  miyamba  ndi 
dziko  la  masiku  ano,  ndi  mau  omwe- 
wo  zaikika  ku  moto,  zosungika 
kufikira  tsiku  la  chiweruzo  ndi  chiono- 
ngeko  cha  anthu  osapembedza. 

8 Koma  ichi  chimodzi  musaiwale, 
okondedwa  inu,  kuti  tsiku  limodzi 
likhala  kwa  Ambuye  ngati  zaka  chi- 
kwi,  ndi  zaka  chikwi  ngati  tsiku 
limodzi.  9 Ambuye  sazengereza  nalo 
lonjezano,  monga  ena  achiyesa  chize- 
ngerezo ; komatu  aleza  mtima  kwa  inu, 
wosafuna  kuti  ena  aonongeke,  koma 
kuti  onse  afike  ku  kulapa.  10  Koma 
tsiku  la  Ambuye  lidzadza  ngatimbala; 
m’mene  miyamba  idzapita  ndi  chi- 
bumo  chachikuru,  ndi  zam’mwamba 
zidzakanganuka  ndi  kutentha  kwa- 
kukuru,  ndipo'  dziko  ndi  nchito  ziri 
momwemo  zidzatenthedwa.  11  Po- 
peza  izi  zonse  zidzakanganuka  kotero, 
muyenera  inu  kukhala  anthu  otani 
nanga,  m’mayendedwe  opatulika  ndi 
m’chipembedzo,  1 2 akuyembekezera 
ndi  kufulumira  kwa  kudza  kwache 
kwa  tsiku  la  Mulungu,  m’menemo 
miyamba  potentha  moto,  idzakanga- 

nuka,  ndi  za  m’mwamba  zidzasu- 
ngunuka  ndi  kutentha  kwakukuru. 
13  Koma  monga  mwa  lonjezano  lache 
tiyembekezera  miyamba  yatsopano, 
ndi  dziko  latsopano  m’menemo  mu- 
khalitsa  chilungamo. 

14  Momwemo,  okondedwa,  popeza 
muyembekeza  izi,  chitani  changu 
kuti  mupezedwe  ndi  Iye  mu  mtendere, 
opanda  banga  ndi  opanda  chirema. 
1 5 Ndipo  yesani  kulekerera  kwa  Ambu- 
ye  wathu  chipulumutso  ; monganso 
mbale  wathu  wokondedwa  Paulo, 
monga  mwa  nzeru  zopatsidwa  kwa 
iye,  anakulemberani ; 1 6 monganso 


m’akalata  ache  onse  pokamba  mo- 
mwemo  za  izi ; m’menemo  muli  zina 
zobvuta  kuzizindikira,  zimene  anthu 
osaphunzira  ndi  osakhazikika  apo- 
toza,  monganso  atero  nawo  malembo 
ena,  ndi  kudziononga  nawo  eni. 

17  Inu,  tsono,  okondedwa,  pozizindi- 
kiratu  izi,  chenjerani,  kuti  potengedwa 
ndi  kulakwa  kwa  iwo  osayeruzika, 
mungagwe  kusiya  chikhazikiko  chanu. 

18  Koma  kulani  m’chisomo  ndi  chizi- 
ndikiritso  cha  Ambuye  wathu  ndi 
Mpulumutsi  Yesu  Kristu  ; kwa  Iye 
kukhale  ulemerero,  tsopano  ndi  nthawi 
zonse.  Amen. 


KALATA  WOYAMBA  WA  YOHANE 
MTUMWI  WOLEMBERA  KWA  ONSE 


1CHIMENE  chinaliko  kuyambira 
pa  chiyambi,  chimene  tidachimva, 
chimene  tidachiona  m’maso  mwa- 
thu,  chimene  tidachipenyerera,  ndipo 
manja  athu  adachigwira  cha  mau  a 
moyo,  2 (ndipo  moyo’wo  unaonekera, 
ndipo  tidaona,  ndipo  tichita  umboni, 
ndipo  tikulalikirani  moyo  wosatha’wo, 
umene  unali  kwa  Atate,  nuonekera 
kwa  ife)  ; 3 chimene  tidachiona,  ndipo 
tidachimva,  tikulalikirani  inunso,  kuti 
inunso  mukayanjane  pamodzi  ndi  ife  ; 
ndipo  chiyanjano  chathu  chirinso  ndi 
Atate,  ndipo  ndi  Mwana  wache  Yesu 
Kristu  ; 4 ndipo  izi  tilemba  ife,  kuti 
chimwemwe  chathu  chikwaniridwe. 

5 Ndipo  uwu  ndi  uthenga  tidaumva 
kwa  Iye,  ndipo  tiulalikira  kwa  inu, 
kuti  Mulungu  ndiye  kuunika,  ndipo 
mwa  Iye  monse  mulibe  mdima. 
6 Tikati  kuti  tiyanjana  ndi  Iye,  ndipo 
tiyenda  mu  mdima,  tinama,  ndipo 
sitichita  choonadi  ; 7 koma  ngati 

tiyenda  m’kuunika,  monga  Iye  ali 
m’kuunika,  tiyanjana  wina  ndi  mnza- 
che,  ndipo  mwazi  wa  Yesu  Mwana 
wache  utisambitsa  kutichotsera  uchi- 
mo  wonse. 

8 Tikati  kuti  tiribe  uchimo,  tidzi- 
nyenga  tokha,  ndipo  mwa  ife  mulibe 
choonadi.  9 Ngati  tibvomereza  ma- 
chimo  athu,  ali  wokhulupirika  ndi 
wolungama  Iye,  kuti  atikhululukire 
machimo  athu,  ndi  kutisambitsa  ku- 
tichotsera  chosalungama  chiri  chonse. 
10  Tikanena  kuti  sitidachimwa,  timu- 


yesa  Iye  wonama,  ndipo  mau  ache 
sakhala  mwa  ife. 

2Tiana  tanga,  izi  ndikulemberani, 
kuti  musachimwe.  Ndipo  aka- 
chimwa  wina,  Nkhoswe  tiri  naye  kwa 
Atate,  ndiye  Yesu  Kristu  wolungama  ; 
2 ndipo  Iye  ndiye  chiombolo  cha 
machimo  athu  ; koma  wosati  athu 
okha,  komanso  a dziko  lonse  la 
pansi. 

3 Ndipo  umo  tizindikira  kuti  ta- 
mzindikira  Iye,  ngati  tisunga  mala- 
mulo  ache.  4 Iye  wakunena  kuti, 
Ndimdziwa  Iye,  koma  wosasunga 
malamulo  ache,  ali  wabodza,  ndipo 
mwa  iye  mulibe  choonadi ; 5 koma 
iye  amene  akasunga  mau  ache,  mwa 
iyeyu  zedi  chikondi  cha  Mulungu 
chathedwa.  M’menemo  tizindikira 
kuti  tiri  mwa  Iye  ; 6 iye  wakunena 
kuti  akhala  mwa  Iye,  ayeneranso 
mwini  wache  kuyenda  monga  ana- 
yenda  Iyeyo. 

7 Okondedwa,  sindikulemberani  la- 
mulo  latsopano,  komatu  lamulo  la  kale 
limene  munali  nalo  kuyambira  pa 
chiyambi ; lamulo  la  kale’lo  ndilo 
mau  amene  mudawamva.  8 Ndiku- 
lemberaninso  lamulo  latsopano,  ndicho 
chimene  chiri  choona  mwa  Iye  ndi 
mwa  inu  ; kuti  mdima  ulinkupita, 
ndi  kuunika  koona  kwayamba  ku- 
wala.  9 Iye  amene  anena  kuti  ali 
m’kuunika,  namuda  mbale  wache, 
ali  mu  mdima  kufikira  tsopano  lino. 
10  Iye  amene  akonda  mbale  wache 

akhala  m’kuunika,  ndipo  mwa  iye 
mulibe  chokhumudwitsa.  11  Koma 
iye  wakumuda  mbale  wache  ali  mu 
mdima,  nayenda  mu  mdima,  ndipo 
sadziwa  kumene  amuka’ko,  pakuti 
mdima  wamdetsa  maso  ache. 

12  Ndikulemberani,  tiana,  popeza 
machimo  adakhululukidwa  kwa  inu 
mwa  dzina  lache.  13  Ndikulembe- 
rani,  atate,  popeza  mwamzindikira 
Iye  amene  ali  kuyambira  pa  chi- 
yambi.  Ndikulemberani,  anyamata, 
popeza  mwamlaka  woipa’yo.  Nda- 
kulemberani,  ana,  popeza  mwazindi- 
kira  Atate.  1 4 Ndakulemberani,  atate, 
popeza  mwamzindikira  Iye  amene  ali 
kuyambira  pa  chiyambi.  Ndakule- 
mberani,  anyamata,  popeza  muli  a 
mphamvu,  ndi  mau  a Mulungu  akhala 
mwa  inu,  ndipo  mwamlaka  woipa’yo. 
15  Musakonde  dziko  la  pansi,  kapena 
za  m’dziko  la  pansi.  Ngati  wina  ako- 
nda  dziko  la  pansi,  chikondi  cha  Atate 
sichiri  mwa  iye.  16  Pakuti  chiri 
chonse  cha  m’dziko  la  pansi,  chila- 
kolako  cha  thupi  ndi  chilakolako  cha 
maso,  matamandidwe  a moyo,  sizi- 
chokera  kwa  Atate  koma  ku  dziko 
la  pansi.  17  Ndipo  dziko  la  pansi 
lipita,  ndi  chilakolako  chache  ; koma 
iye  amene  achita  chifuniro  cha  Mu- 
lungu  akhala  ku  nthawi  yonse. 

18  Ana  inu,  ndi  nthawi  yotsiriza 
iyi ; ndipo  monga  mudamva  kuti 
wokana  Kristu  akudza,  ngakhale 
tsopano  alipo  okana  Kristu  ambiri ; 
mwa  ichi  tizindikira  kuti  ndi  nthawi 
yotsirizira  iyi.  19  Anaturuka  mwa 
ife,  komatu  sanali  a ife  ; pakuti  aka- 
dakhala  a ife  akadakhalabe  ndi  ife  ; 
koma  kudatero  kuti  aonekere  kuti 
sali  onse  a ife.  20  Ndipo  inu  muli 
nako  kudzoza  kochokera  kwa  Wo- 
yera’yo,  ndipo  mudziwa  zonse.  21  Si- 
ndinakulemberani  chifukwa  simudzi- 
wa  choonadi,  koma  chifukwa  muchi- 
dziwa,  ndi  chifukwa  kulibe  bodza 
lochokera  kwa  choonadi.  22  Wa 
bodza  ndani,  koma  iye  wokana’yo, 
kuti  Yesu  siali  Kristu  ? Iye  ndiye 
wokana  Kristu,  amene  akana  Atate 
ndi  Mwana.  23  Yense  wakukana 
Mwana,  alibe  Atate ; wobvomereza 
Mwana  ali  ndi  Atatenso.  24  Koma 
inu,  chimene  munachimva  kuyambira 
pa  chiyambi  chikhale  mwa  inu. 
Ngati  chikhala  mwa  inu  chimene 
mudachimva  kuyambira  pa  chiya- 
mbi,  inunso  mudzakhalabe  mwa 


Mwana,  ndi  mwa  Atate.  25  Ndipo 
ili  ndi  lonjezano  Iye  anatilonjezera 
ife,  ndiwo  moyo  wosatha.  26  Izi 
ndakulemberani  za  iwo  akusokeretsa 
inu.  27  Ndipo  inu,  kudzoza  kumene 
munalandira  kuchokera  kwa  lye 
kukhala  mwa  inu,  ndipo  simusowa 
kuti  wina  akuphunzitseni ; koma 
monga  kudzoza  kwache  kukuphunzi- 
tsani  za  zinthu  zonse,  ndipo  kuli 
koona,  sikuli  bodza  ai,  ndipo  monga 
kudaphunzitsa  inu,  mukhale  mwa 
lye.  28  Ndipo  tsopano,  tiana,  kha- 
lani  mwa  Iye  ; kuti  akaonekere  Iye 
tikakhale  nako  kulimbika  mtima, 
osachita  manyazi  kwa  Iye,  pa  kudza 
kwache.  29  Ngati  mudziwa  kuti  ali 
wolungama  muzindikira  kuti  ali  ye- 
nsenso  wakuchita  chilungamo  abadwa 
kuchokera  mwa  Iye. 

STaonani,  chikondi’cho  Atate 
watipatsa,  kuti  tichedwe  ana 
a Mulungu  ; ndipo  tiri  ife  otere. 
Mwa  ichi  dziko  la  pansi  silizindikira 
ife,  popeza  silimzindikira  Iye.  2 Oko- 
ndedwa,  tsopano  tiri  ana  a Mulungu, 
ndipo  sichinaoneke  chimene  tidza- 
khala.  Tidziwa  kuti,  pakuoneka  Iye, 
tidzakhala  ofanana  ndi  lye,  pakuti 
tidzamuona  Iye  monga  ali.  3 Ndipo 
yense  wakukhala  nacho  chiyembe- 
kezo  ichi  pa  Iye,  adziyeretsa  yekha, 
monga  Iyeyu  ali  Woyera.  4 Yense 
wakuchita  chimo  achitanso  kusa- 
yeruzika ; ndipo  chimo  ndilo  kusa- 
yeruzika.  5 Ndipo  mudziwa  kuti 
Iyeyu  anaonekera  kudzachotsa  ma- 
chimo  ; ndipo  mwa  Iye  mulibe  chimo. 
6 Yense  wakukhala  mwa  Iye  sachi- 
mwa  ; yense  wakuchimwa  sanamuona 
Iye,  ndipo  sanamdziwa  Iye.  7 Tiana, 
munthu  asasokeretse  inu  ; iye  waku- 
chita  cholungama  ali  wolungama, 
monga  Iyeyu  ali  wolungama  : 8 iye 
wochita  chimo  ali  wochokera  mwa 
mdierekezi,  chifukwa  mdierekezi  ama- 
c'nimwa  kuyambira  pa  chiyambi. 
Kukachita  ichi  Mwana  wa  Mulungu 
adaonekera,  ndiko  kuti  akaononge 
nchito  za  mdierekezi.  9 Yense  wo- 
badwa  kuchokera  mwa  Mulungu 
sachita  chimo,  chifukwa  mbeu  yache 
ikhala  mwa  iye  ; ndipo  sakhoza  ku- 
chimwa,  popeza  wabadwa  kuchokera 
mwa  Mulungu.  10  M’menemo  aoneka 
ana  a Mulungu,  ndi  ana  a mdierekezi : 
yense  wosachita  chilungamo  siali  wo- 
chokera  mwa  Mulungu  ; ndi  iye 
wosakonda  mbale  wache.  11  Pakuti 

uwu  ndi  uthenga  mudaumva  kuya- 
mbira  pa  chiyambi,  kuti  tikondane 
wina  ndi  mnzache  : 12  osati  monga 
Kaini  anali  wochokera  mwa  woipa’yo, 
namupha  mbale  wache.  Ndipo  ana- 
mupha  Iye  chifukwa  ninji  ? Popeza 
nchito  zache  zinali  zoipa,  ndi  za 
mbale  wache  zolungama. 

13  Musazizwe,  abale,  likadana 
nanu  dziko  la  pansi.  14  Ife  tidziwa 
kuti  tachokera  kuturuka  mu  imfa 
kulowa  m’moyo,  chifukwa  tikondana 
ndi  abale.  Iye  amene  sakonda  akhala 
mu  imfa.  15  Yense  wakudana  ndi 
mbale  wache  ali  wakupha  munthu  ; 
ndipo  mudziwa  kuti  wakupha  munthu 
ali  yense  alibe  moyo  wosatha  waku- 
khaia  mwa  iye.  16  Umo  tizindikira 
chikondi,  popeza  Iyeyu  anapereka 
moyo  wache  chifukwa  cha  ife  ; ndipo 
ife  tiyenera  kupereka  moyo  wathu 
chifukwa  cha  abale.  17  Koma  iye 
amene  ali  nacho  chuma  cha  dziko 
la  pansi,  naona  mbale  wache  ali 
wosowa  ndi  kutsekereza  chifundo 
chache  pommana  iye,  nanga  chi- 
kondi  cha  Mulungu  chikhala  mwa 
iye  bwanji  ? 18  Tiana,  tisakonde  ndi 

mau,  kapena  ndi  lilime,  komatu  ndi 
kuchita  ndi  m’choonadi.  '19  Umo 
tidzazindikira  kuti  tiri  ochokera  m’cho- 
onadi,  ndipo  tidzakhazikitsa  mtima 
wathu  pa  maso  pache,  20  m’mene 
monse  mtima  wathu  utitsutsa  ; chi- 
fukwa  Mulungu  ali  wamkuru  woposa 
mitima  yathu,  nazindikira  zonse. 
21  Okondedwa,  mtima  wathu  uka- 
panda  kutitsutsa,  tiri  nako  kulimbika 
mtima  mwa  Mulungu  ; 22  ndipo 

chimene  chiri  chonse  tipempha,  tila- 
ndira  kwa  Iye,  chifukwa  tisunga  ma- 
lamulo  ache,  ndipo  tichita  zomko- 
ndweretsa  pa  maso  pache.  23  Ndipo 
lamulo  lache  ndi  ili,  kuti  tikhulupirire 
dzina  la  Mwana  wache  Yesu  Kristu, 
ndi  kukondana  wina  ndi  mnzache, 
monga  anatilamulira.  24  Ndipo  mu- 
nthu  amene  asunga  malamulo  ache 
akhala  mwa  Iye,  ndi  Iye  mwa  mu- 
nthu’yo.  Ndipo  m’menemo  tizindi- 
kira  kuti  akhala  mwa  ife,  kuchokera 
mwa  Mzimu  amene  anatipatsa  ife. 

4 0kondedwa,  musamakhulupirira 
mzimu  uli  wonse,  koma  yesani 
mizimu  ngati  ichokera  mwa  Mulungu  : 
popeza  aneneri  onyenga  ambiri  anatu- 
ruka  kulowa  m’dziko  la  pansi.  2 M’me- 
nemo  muzindikira  Mzimu  wa  Mu- 
lungu : mzimu  uli  wonse  umene 


ubvomereza  kuti  Yesu  Kristu  anadza 
m’thupi,  uchokera  mwa  Mulungu  ; 
3 ndipo  mzimu  uli  wonse  umene 
subvomereza  Yesu  suchokera  kwa 
Mulungu  ; ndipo  uwu  ndiwo  mzimu 
wa  wokana  Kristu  umene  mudamva 
kuti  ukudza ; ndipo  ulimo  m’dziko 
la  pansi  tsopano  lomwe.  4 Inu  ndinu 
ochokera  mwa  Mulungu,  tiana,  ndipo 
munailaka ; pakuti  Iye  wakukhala 
mwa  inu  aposa  iye  wakukhala  m’dziko 
la  pansi.  Iwo  ndiwo  ochokera  m’dzi- 
ko  la  pansi ; 5 mwa  ichi  alank'nula 
monga  ochokera  m’dziko  la  pansi, 
ndipo  dziko  la  pansi  liwamvera.  6 Ife 
ndife  ochokera  mwa  Mulungu  ; iye 
amene  azindikira  Mulungu  atimvera  ; 
iye  wosachokera  mwa  Mulungu  sati- 
mvera  ife.  Momwemo  tizindikira 
mzimu  wa  choonadi,  ndi  mzimu  wa 
chisokeretso. 

7 Okondedwa,  tikondane  wina  ndi 
mnzache : chifukwa  kuti  chikondi 

chichokera  kwa  Mulungu,  ndipo  yense 
amene  akonda  abadwa  kuchokera 
kwa  Mulungu,  namzindikira  Mulu- 
ngu.  8 Iye  wosakonda  sazindikira 
Mulungu  ; chifukwa  Mulungu  ndiye 
chikondi.  9 Umo  chidaoneka  chi- 
kondi  cha  Mulungu  inwa  ife,  kuti 
Mulungu  anamtuma  Mwana  wache 
wobadwa  yekha,  alowe  m’dziko  la 
pansi,  kuti  tikhale  ndi  moyo  mwa 
Iye.  10  Umo  muli  chikondi,  sikuti 
ife  tinakonda  Mulungu,  koma  kuti 
Iye  anatikonda  ife,  ndipo  anatuma 
Mwana  wache  akhale  chiombolo  chi- 
fukwa  cha  machimo  athu.  11  Oko- 
ndedwa,  ngati  Mulungu  anatikonda 
ife  kotero,  ifenso  tiyenera  kukondana 
wina  ndi  mnzache.  12  Palibe  mu- 
nthu  adamuona  Mulungu  nthawi  iri 
yonse  ; tikakondana  wina  ndi  mnza- 
che  Mulungu  akhala  inwa  ife,  ndi 
chikondi  chache  chikhala  changwiro 
mwa  ife;  13  m’menemo  tizindikira 
kuti  tikhala  mwa  Iye,  ndi  Iye  mwa 
ife,  chifukwa  anatipatsa’ko  Mzimu 
wache.  14  Ndipo  ife  tapenyera,  ndipo 
tichita  umboni  kuti  Atate  anatuma 
Mwana  akhale  Mpulurnutsi  wa  dziko 
la  pansi.  15  Iye  amene  adzabvo- 
mereza  kuti  Yesu  ali  Mwana  wa 
Mulungu,  Mulungu  akhala  mwa  iye, 
ndi  iye  mwa  Mulungu.  16  Ndipo  ife 
tazindikira,  ndipo  takhulupirira  chi- 
kondi’cho  Mulungu  ali  nacho  pa  ife. 
Mulungu  ndiye  chikondi,  ndipo  iye 
amene  akhala  m’chikondi  akhala 

mwa  Mulungu,  ndipo  Mulungu  akhala 
mwa  iye.  17  M’menemo  chikondi 
chathu  chikhala  changwiro  kuti  ti- 
khale  nako  kulimbika  mtima  m’tsiku 
la  mlandu  ; chifukwa  monga  Iyeyu 
ali,  momwemo  tiri  ife  m’dziko  lino 
la  pansi.  18  Mulibe  mantha  m’chi- 
kondi ; koma  chikondi  changwiro 
chitaya  kunja  mantha,  popeza  ma- 
ntha  ali  nacho  chilango,  ndipo  wa 
mantha’yo  sakhala  wangwiro  m’chi- 
kondi.  19  Tikonda  ife,  chifukwa 
anayamba  Iye  kutikonda.  20  Munthu 
akati,  kuti,  Ndikonda  Mulungu,  na- 
dana  naye  mbale  wache,  ali  wa  bodza : 
pakuti  iye  wosakonda  mbale  wache 
amene  wamuona  sakhoza  kukonda 
Mulungu  amene  sanamuona.  21  Ndi- 
po  lamulo  ili  tiri  nalo  lochokera  kwa 
Iye,  kuti  iye  amene  akonda  Mulungu 
akondenso  mbale  wache. 

5Yense  wokhulupirira  kuti  Yesu 
ndiye  Kristu  wabadwa  kucho- 
kera  kwa  Mulungu  ; ndipo  yense 
wakukonda  Iye  amene  anabala  ako- 
ndanso  Iye  amene  anabadwa  wocho- 
kera  mwa  Iye.  2 Umo  tizindikira 
kuti  tikonda  ana  a Mulungu,  pamene 
tikonda  Mulungu,  ndi  kuchita  mala- 
mulo  ache.  3 Pakuti  ichi  ndi  chikondi 
cha  Mulungu,  kuti  tisunge  malamulo 
ache  : ndipo  malamulo  ache  sali  ole- 
metsa.  4 Pakuti  chiri  chonse  chaba- 
dwa  mwa  Mulungu  chililaka  dziko  la 
pansi;  ndipo  ichi  ndi  chilako  tililaka 
nacho  dziko  la  pansi,  ndicho  chikhu- 
lupiriro  chathu.  5 Koma  ndani  iye 
wolilaka  dziko  la  pansi,  koma  iye  amene 
akhulupirira  kuti  Yesu  ndiye  Mwana  wa 
Mulungu  ? 6 Iye  ndiye  amene  adadza 

mwa  madzi  ndi  mwazi,  ndiye  Yesu 
Kristu ; wosati  ndi  madzi  okha, 
koma  ndi  madzi  ndi  mwazi.  7 Ndipo 
Mzimu  ndiye  wakuchita  umboni, 
chifukwa  Mzimu  ndiye  choonadi. 
8 Pakuti  pali  atatu  akuchita  umboni, 
Mzimu,  ndi  madzi,  ndi  mwazi ; ndipo 
iwo  atatu  ali  mmodzi.  9 Ngati  tila- 
ndira  umboni  wa  anthu,  umboni  wa 


Mulungu  uposa ; chifukwa  umboni 
wa  Mulungu  ndi  uwu,  kuti  anachita 
mboni  za  Mwana  wache.  10  Iye 
amene  amkhulupirira  Mwana  wa 
Mulungu  ali  nawo  umboni  mwa  iye  ; 
iye  wosakhulupirira  Mulungu  ana- 
myesa  Iye  wonama  ; chifukwa  sana- 
khulupirira  umboni  wa  Mulungu 
anauchita  wa  Mwana  wache.  1 1 Ndi- 
po  uwu  ndi  umboni’wo,  kuti  Mulungu 
anatipatsa  ife  moyo  wosatha,  ndipo 
moyo  umene  uli  mwa  Mwana  wache. 
1 2 Iye  wakukhala  ndi  Mwana  ali  nawo 
moyo ; wosakhala  ndi  Mwana  wa 
Mulungu  alibe  moyo. 

13  Izi  ndakulemberani,  kuti  mu- 
dziwe  kuti  muli  ndi  moyo  wosatha, 
inu  amene  mukhulupirira  dzina  la 
Mwana  wa  Mulungu. 

14  Ndipo  uku  ndi  kulimbika  mtima 

kumene  tiri  nako  kwa  Iye,  kuti  ngati 
tipempha  kanthu  monga  mwa  chifu- 
niro  chache,  atimvera : 1 5 ndipo 

ngati  tidziwa  kuti  atimvera  chiri 
chonse  tichipempha,  tidziwa  kuti  tiri 
nazo  izi  tazipempha  kwa  Iye.  16  Wi- 
na  akaona  mbale  wache  alikuchimwa 
chimo  iosati  la  ku  imfa,  apemphere 
Mulungu,  ndipo  Iye  adzampatsira  moyo 
wa  iwo  akuchita  machimo  osati  a ku 
imfa.  Pali  chimo  la  imfa : za  ililo 
sindinena  kuti  mupemphere.  17  Cho- 
salungaina  chiri  chonse  chiri  uchimo ; 
ndipo  pali  chimo  losati  la  ku  imfa. 

18  Tidziwa  kuti  yense  wobadwa 
kuchokera  mwa  Mulungu  sachimwa, 
koma  iye  wobadwa  kuchokera  mwa 
Mulungu  adzisunga  yekha,  ndipo 
woipa’yo  samkhudza.  19  Tidziwa 
kuti  tiri  ife  ochokera  mwa  Mulungu, 
ndipo  dziko  lonse  la  pansi  ligona  mwa 
woipa’yo.  20  Ndipo  tidziwa  kuti 
Mwana  wa  Mulungu  wafika,  natipatsa 
ife  chidziwitso,  kuti  tizindikire  Woo- 
na’yo,  ndipo  tiri  mwa  Woona’yo,  mwa 
Mwana  wache  Yesu  Kristu.  Iye  ndiye 
Mulungu  woona  ndi  moyo  wosatha. 
21  Tiana,  dzisungireni  nokha  kupewa 
mafano. 


KALATA  WACHIWIRI  WA  YOHANE 
MTUMWI 

1 MKURU’YO  kwa  mkazi  womveka  i si  ine  ndekha,  komanso  onse  aku- 
wosankhika,  ndi  ana  ache,  amene  ine  zindikira  choonadi ; 2 chifukwa  cha 

ndikondana  nawo  m’choonadi  ; ndipo  I choonadi  chimene  chikhala  mwa  ife, 

ndipo  chidzakhala  ndi  ife  ku  nthawi 
yosatha ; 3 Chisomo,  chifundo, 

mtendere  zikhale  ndi  ife  zochokera 
kwa  Mulungu  Atate,  ndi  kwa  Yesu 
Kristu  Mwana  wa  Atate,  m’choonadi 
ndi  m’chikondi. 

4 Ndakondwera  kwakukuru  kuti 
ndapeza  ena  a ana  anu  alikuyenda 
m’choonadi,  monga  tinalandira  lamulo 
lochokera  kwa  Atate.  5 Ndipo  tso- 
pano  ndikupemphani,  mkazi  womveka 
inu,  wosati  monga  kukulemberani 
lamulo  latsopano,  koma  lomwelo 
tinali  nalo  kuyambira  pa  chiyambi, 
kuti  tikondane  wina  ndi  mnzache. 
6 Ndipo  chikondi  ndi  ichi,  kuti  tiyende 
monga  mwa  malamulo  ache.  Ili  ndi 
lamulo’lo,  monga  mudalimva  kuya- 
mbira  pa  chiyambi,  kuti  mukayende 
momwemo.  7 Pakuti  onyenga  ambiri 
adaturuka  kulowa  m’dziko  la  pansi, 
ndiwo  amene  sabvomereza  kuti  Yesu 


Kristu  anadza  m’thupi.  Ameneyo 
ndiye  wonyenga  ndi  wokana  Kristu. 
8 Mudzipenyerere  nokha,  kuti  mu- 
ngataye  zimene  tazichita,  koma 
kuti  mulandire  mphotho  yokwa- 
nira.  9 Yense  wakupitirira,  wosa- 
khala  m’chiphunzitso  cha  Kristu,  alibe 
Mulungu  ; iye  wakukhala  m’chiphu- 
nzitso,  iyeyo  ali  nawo  Atate  ndi 
Mwana.  10  Munthu  akadza  kwa 
inu,  wosatenga  chiphunzitso  ichi,  mu- 
samlandire  iye  ku  nyumba,  ndipo 
musamlankhule.  11  Pakuti  iye  wa- 
kumlankhula  ayanjana  nazo  nchito 
zache  zoipa. 

12  Pokhala  ndiri  nazo  zambiri 
zakukulemberani,  sindifuna  kuchita 
ndi  kalata  ndi  kapezi : koma  ndiye- 
mbekeza  kudza  kwa  inu,  ndi  kula- 
nkhula  popenyana,  kuti  chimwemwe 
chanu  chikwanire.  1 3 Akulankhulani 
ana  a mbale  wanu  wosankhika. 


KALATA  WACHITATU  WA  YOHANE 
MTUMWI 


1 MKURU’YO  kwa  Gayo  woko- 
ndedwa’yo,  amene  ndikondana  naye 
m’choonadi. 

2 Wokondedwa,  ndipemphera  kuti 
pa  zonse  ulemere,  nukhale  bwino, 
monga  mzimu  wako  ulemera.  3 Pa- 
kuti  ndinakondwera  kwakukuru, 
pofika  abale  ndi  kuchita  umboni  za 
choonadi  chako,  monga  umayenda 
m’choonadi. 

4 Ndiribe  chimwemwe  choposa  ichi, 
chakuti  ndimva  za  ana  anga  kuti  aliku- 
yenda  m’choonadi. 

5 Wokondedwa,  uchita  chokhulu- 

pirika  nacho  chiri  chonse  uwachitira 
abale  ndi  alendo  omwe  ; 6 amene 

anachita  umboni  za  chikondi  chako  pa 
maso  pa  mpingo  : ngati  uwaperekeza 
amenewo  pa  ulendo  wawo  koyenera 
Mulungu  udzachita  bwino  : 7 pakuti 
chifukwa  cha  Dzina’li  anaturuka, 
osalandira  kanthu  kwa  amitundu. 
8 Chifukwa  chache  ife  tiyenera  kula- 
ndira  otere,  kuti  tikakhale  othandizana 
nacho  choonadi. 

9  Ndalemba  kanthu  kwa  mpingo  ; 


komatu  Diotrefe  uja,  wofuna  kukhala 
wamkuru  wa  iwo,  satilandira  ife. 

10  Momwemo,  ndikadza  ine,  ndidzaku- 
mbutsa  nchito  zache  zimene  achita’zi, 
za  kunena  zopanda  pache  pa  ife  ndi 
mau  oipa  ; ndipo  popeza  izi  sizimkwa- 
nira,  salandira  abale  iye  yekha,  ndipo 
ofuna  kuwalandira  awaletsa,  nawataya 
kunja  powaturutsa  mu  mpingo. 

11  Wokondedwa,  usatsanza  chiri 
choipa  komatu  chimene  chiri  chokoma. 
Iye  wakuchita  chokoma  achokera 
kwa  Mulungu  ; iye  wakuchita  choipa 
sanamuona  Mulungu.  12  Demetriyo, 
adamchitira  umboni  anthu  onse,  ndi 
choonadi  chomwe  ; ndipo  ifenso  tichi- 
ta  umboni ; ndipo  udziwa  kuti  umboni 
wathu  uli  woona. 

13  Ndinali  nazo  zambiri  za  kukule- 
mbera,  komatu  sindifuna  kukulembera 
ndi  kapezi  ndi  peni  ; 14  koma  ndiye- 
mbekeza  kukuona  iwe  msanga,  ndipo 
tidzalankhula  popenyana.  Mtendere 
ukhale  nawe.  Akulankhula  abwe- 
nzi.  Lankhula  abwenzi  ndi  kuchula 
maina  awo. 


241 


1-24 


YUDA 


KALATA  WA  YUDA  MTUMWI 
WOLEMBERA  KWA  ONSE 


1 YUDA,  kapolo  wa  Yesu  Kristu, 
ndi  mbale  wa  Yakobo,  kwa  iwo  oita- 
nidwa,  okondedwa  mwa  Mulungu 
Atate,  ndi  osungidwa  ndi  Yesu  Kristu  : 
2 Chifundo  ndi  mtendere  ndi  chikondi 
zikuchurukireni. 

3 Okondedwa,  pakuchita  changu 
chonse  cha  kukulemberani  za  chipu- 
lumutso  cha  ife  tonse,  ndafulumidwa 
mtima  ine  kukulemberani  ndi  kuda- 
ndaulira  kuti  mulimbanetu  chifukwa 
cha  chikhulupiriro  chapatsidwa  ka- 
modzi  kwa  oyera  mtima.  4 Pakuti 
pali  anthu  ena  anakwawira  m’tseri, 
ndiwo  amene  aja  adalembedwa  maina 
awo  kale,  kukalandira  chitsutso  ichi, 
anthu  osapembedza,  akusandutsa  chi- 
somo  cha  Mulungu  wathu  chikhale 
chilakolako  chonyansa,  nakaniza  Mfu- 
mu  wa  yekha,  ndi  Ambuye  wathu, 
Yesu  Kristu. 

5 Koma  ndifuna  kukukumbutsani 
mungakhale  munadziwa  zonse  kale, 
kuti  Ambuye,  atapulumutsa  mtundu 
wa  anthu  ndi  kuwaturutsa  m’dziko  la 
Aigupto,  anaononganso  iwo  osakhu- 
lupirira.  6 Angelonso  amene  sana- 
sunga  chikhalidwe  chawo  choyamba, 
komatu  anasiya  pokhala  pawo  pawo, 
adawasunga  m’ndende  zosatha  pansi 
pa  mdima,  kufikira  chiweruziro  cha 
tsiku  lalikuru.  7 Monga  Sodoma  ndi 
Gomora,  ndi  midzi  yakuizungulira, 
potsatana  nayoyo,  idadzipereka  ku 
dama,  ndi  kutsata  zilakolako  za 
chilendo,  iikidwa  chitsanzo,  pakuchi- 
tidwa*  chilango  cha  moto  wosatha. 

8 Momwemonso  iwo  m’kulota  kwawo 
adetsa  matupi  awo,  napeputsa  ufu- 
mu,  nachitira  mwano  maulemerero. 

9 Koma  Mikayeli  mkulu  wa  angelo 
pa  kuchita  makani  ndi  mdierekezi 
anatsutsana  za  thupi  la  Mose,  sana- 
limbika  mtima  kumchulira  chifukwa 
chomchitira  mwano,  koma  anati, 
Ambuye  akudzudzule.  10  Koma 
iwowa  zimene  sazidziwa  azichitira 
mwano  ; ndipo  zimene  azizindikira 
chibadwire,  monga  zamoyo  zopanda 
nzeru,  mu  izi  atayika.  11  Tsoka  kwa 
iwo  I pakuti  anayenda  m’njira  ya 
Kaini,  ndipo  anadziononga  m’chiso- 
kero  cha  Balamu  chifukwa  cha  kuli- 


pira,  natayika  m’chitsutsano  cha  Kore. 
1 2 Iwo  ndiwo  okhala  mawanga  pa 
mapwando  anu  a chikondano,  paku- 
dya  nanu  pamodzi,  akudziweta  okha 
opanda  mantha ; mitambo  yopanda 
madzi,  yotengekatengeka  ndi  mphepo  ; 
mitengo  ya  masika  yopanda  zipatso, 
yofafa  kawiri,  yozuka  mizu  ; 13  ma- 
funde  oopsya  a nyanja,  akuwinduka 
thobvu  la  manyazi  a iwo  okha  ; nye- 
nyezi  zosokera,  zimene  mdima  wakuda 
bii  udazisungikira  kosatha.  14  Ndipo 
kwa  iwo,  Henoke,  wachisanu  ndi  chi- 
wiri  kuyambira  kwa  Adamu,  ana- 
nenera  kuti,  Taona,  wadza  Ambuye  ndi 
oyera  ache  zikwi  makumi,  15  kudza- 
chitira  onse  chiweruziro,  ndi  kutsutsa 
osapembedza  onse,  pa  nchito  zawo 
zonse  zosapembedza,  zimene  anazi- 
chita  kosapembedza,  ndi  pa  zolimba 
zimene  ochimwa  osapembedza  adala- 
nkhula  pa  Iye.  16  Amenewo  ndiwo 
odandaula,  oderera,  akuyenda  monga 
mwa  zilakolako  zawo  (ndipo  pa  kamwa 
pawo  alankhula  zazikuruzikuru),  aku- 
tama  anthu  chifukwa  cha  kupindula 
nako. 

17  Koma  inu,  abale,  mukumbukile 
mau  onenedwa  kale  ndi  atumwi  a 
Ambuye  wathu  Yesu  Kristu  ; 18  kuti 
ananena  nanu,  Pa  nthawi  yotsiriza 
padzakhala  otonza,  akuyenda  monga 
mwa  zilakolako  zosapembedza  za  iwo 
okha.  19  Iwo  ndiwo  opatukitsa, 
anthu  a makhalidwe  a chibadwidwe, 
osakhala  naye  Mzimu. 

20  Koma  inu,  okondedwa,  podzi- 
mangirira  nokha  pa  chikhulupiriro 
chanu  choyeretsetsa,  ndi  kupemphera 
mu  Mzimu  Woyera,  21  mudzisunge 
nokha  m’chikondi  cha  Mulungu,  ndi 
kulindira  chifundo  cha  Ambuye  wathu 
Yesu  Kristu,  kufikira  moyo  wosatha. 
22  Ndipo  ena  osinkhasinkha  muwa- 
chitire  chifundo,  23  koma  ena  muwa- 
pulumutse  ndi  kuwakwatula  ku  moto  ; 
koma  ena  muwachitire  chifundo  ndi 
mantha,  nimudana  nawonso  maraya 
ochitidwa  mawanga  ndi  thupi. 

24  Ndipo  kwa  Iye  amene  akhoza 
kukudikirani  mungakhumudwe,  ndi 
kukuimikani  pa  maso  pa  ulemerero 
wache  opanda  chirema  m'kukondwera, 

25  kwa  Mulungu  wa  yekha,  Mpulu- 
mutsi  wathu,  mwa  Yesu  Kristu 
Ambuye  wathu  zikhale  ulemerero, 


ukulu,  mphamvu,  ndi  ulamuliro  zisa- 
nayambe  nthawi,  ndi  tsopano,  ndi 
kufikira  nthawi  zonse.  Amen. 


CHIBVUMBULUTSO  CHA  YOHANE 


-I  CHIBVUMBULUTSO  cha  Yesu 
I Kristu,  chimene  Mulungu  ana- 
mbvumbulutsira  achionetsere  akapolo 
ache,  ndicho  cha  izi  ziyenera  kuchitika 
posachedwa  : ndipo  potuma  mwa 

mngelo  wache  anazindikiritsa  izi  kwa 
kapolo  wache  Yohane  ; 2 amene  ana- 
chita  umboni  za  mau  a Mulungu,  ndi 
za  umboni  wa  Yesu  Kristu,  zonse 
zimene  adaziona.  3 Wodala  iye 
amene  awerenga,  ndi  iwo  amene  aku- 
mva  mau  a chinenero’cho,  nasunga 
zolembedwa  momwemo ; pakuti 
nthawi  yayandikira. 

4 Yohane  kwa  mipingo  isanu  ndi 
iwiri  m’Asiya  : Chisomo  kwa  inu  ndi 
mtendere,  zochokera  kwa  Iye  amene 
ali,  ndi  amene  adali,  ndi  amene  ali- 
nkudza  ; ndi  kwa  mizimu  isanu  ndi 
iwiri  yokhala  ku  mpando  wa  chifumu 
wache  ; 5 ndi  kwa  Yesu  Kristu,  mboni 
yokhulupirika’yo,  wobadwa  woyamba 
wa  akufa,  ndi  mkulu  wa  mafumu  a 
dziko  la  pansi.  Kwa  Iye  amene 
atikonda  ife,  natimasula  ku  machimo 
athu  ndi  mwazi  wache  ; 6 natiyesa  ife 
ufumu  tikhale  ansembe  a Mulungu 
ndiye  Atate  wache  ; kwa  Iye  kukhale 
ulemerero  ndi  mphamvu  kufikira 
nthawi  za  nthawi.  Amen.  7 Taona- 
ni,  adza  ndi  mitambo  ; ndipo  diso  liri 
lonse  lidzampenya  Iye,  iwonso  amene 
anampyoza  ; ndipo  mafuko  onse  a pa 
dziko  adzamlira  Iye.  Terotu.  Amen. 

8 Ine  ndine  Alefa  ndi  Omega,  ati 
Ambuye  Mulungu,  amene  ali,  amene 
adali,  ndi  amene  alinkudza,  Wampha- 
mvuyonse. 

9 Ine  Yohane,  mbale  wanu  ndi 
woyanjana  nanu  m’chisautso  ndi 
ufumu  ndi  chipiriro  zokhala  m’Yesu, 
ndinakhala  pa  chisumbu  chochedwa 
Patmo,  chifukwa  cha  mau  a Mulu- 
ngu  ndi  umboni  wa  Yesu.  10  Ndina- 
gwidwa  ndi  Mzimu  tsiku  la  Ambuye, 
ndipo  ndinamva  ku  mbuyo  kwanga 
mau  akuru,  ngati  a lipenga,  11  ndi 
kuti,  Chimene  upenya,  lemba  m’buku, 
nulitumize  kwa  mipingo  isanu  ndi 


iwiri,  ku  Efeso,  ndi  ku  Smurna,  ndi  ku 
Pergamo,  ndi  ku  Tiyatira,  ndi  ku 
Sarde,  ndi  ku  Filadelfeya,  ndi  ku 
Laodikaya.  12  Ndipo  ndinacheuka 
kuona  wonena  mau  amene  adala- 
nkhula  ndi  ine.  Ndipo  nditacheuka 
ndinaona  zoikapo  nyali  zisanu  ndi 
ziwiri  za  golidi  ; 13  ndipo  pakati  pa 
zoikapo  nyali’zo  wina  wonga  Mwana 
wa  munthu  atabvala  chobvala  chofi- 
kira  ku  mapazi  ache,  atainangira 
lamba  la  golidi  pa  chifuwa.  14  Ndi- 
po  tsitsi  la  pa  mutu  pache  linali 
loyera  ngati  ubwea  woyera,  ngati 
chipale  chofewa  ; ndi  maso  ache  ngati 
lawi  la  moto  ; 15  ndi  mapazi  ache 
ngati  mkuwa  wonyezimira,  ngati  woye- 
ngeka  m’ng’anjo  ; ndi  mau  ache  ngati 
mkokomo  wa  madzi  ambiri.  16  Ndi- 
po  m’dzanja  lache  lamanja  munali 
nyenyezi  zisanu  ndi  ziwiri ; ndi  m’ka- 
mwa  mwache  mudaturuka  lupanga 
lakuthwa  konse  konse  ; ndipo  nkhope 
yache  ngati  dzuwa  lowala  mu  mpha- 
mvu  yache.  17  Ndipo  pamene  ndina- 
muona  Iye,  ndinagwa  pa  mapazi  ache 
ngati  wakufa  ; ndipo  anaika  dzanja 
lache  lamanja  pa  ine,  nati,  Usaope,  Ine 
ndine  woyamba  ndi  wotsiriza,  ndi  Wa- 
moyo’yo  ; 18  ndipo  ndinali  wakufa, 
ndipo  taona,  ndiri  wa  moyo  kufi- 
kira  nthawi  za  nthawi,  ndipo  ndiri 
nazo  zofungulira  za  imfa  ndi  Hade. 

19  Chifukwa  chache  lembera  zi- 
mene  unaziona,  ndi  zimene  ziripo, 
ndi  zimene  zidzaoneka  m’tsogolo’mo  ; 

20  chinsinsi  cha  nyenyezi  zisanu  ndi 
ziwiri  zimene  unaziona  pa  dzanja 
langa  lamanja,  ndi  zoikapo  nyali 
zisanu  ndi  ziwiri  za  golidi.  Nyenyezi 
zisanu  ndi  ziwiri  ndizo  angelo  a 
mipingo  isanu  ndi  iwiri ; ndipo 
zoikapo  nyali  zisanu  ndi  ziwiri  ndizo 
mipingo  isanu  ndi  iwiri. 

2Kwa  mngelo  wa  mpingo  wa  ku 
Efeso  lemba  : 

Izi  azinena  Iye  amene  agwira 
nyenyezi  zisanu  ndi  ziwiri  m’dzanja 
lache  lamanja,  Iye  amene  ayenda 

pakati  pa  zoikapo  nyali  zisanu  ndi 
ziwiri  za  golidi : 2 Ndidziwa  nchito 

zako,  ndi  chilemetso  chako  ndi  chipiri- 
ro  chako,  ndi  kuti  sukhoza  kulola  oipa, 
ndipo  unayesa  iwo  amene  adzicha  okha 
atumwi,  osakhala  atumwi,  nuwapeza 
onama  ; 3 ndipo  uli  nacho  chipiriro, 
ndipo  walola  chifukwa  cha  dzina  langa, 
wosalema.  4 Koma  ndiri  nako  kanthu 
kotsutsana  ndi  iwe,  kuti  unataya  chi- 
kondi  chako  choyamba.  5 Potero 
kumbukila  kumene  wagwera’ko,  nu- 
lape,  nuchite  nchito  zoyamba  ; koma 
ngati  sutero,  ndidzadza  kwa  iwe,  ndipo 
ndidzatunsa  choikapo  nyali  chako, 
kuchichotsa  pa  malo  pache,  ngati 
sulapa.  6 Koma  ichi  uli  nacho,  kuti 
udana  nazo  nchito  za  aNikolai,  zimene 
Inenso  ndidana  nazo.  7 Iye  wokhala 
nalo  khutu  amve  chimene  Mzimu 
anena  kwa  mipingo.  Kwa  iye  amene 
alakika  ndidzampatsa  kudya  za  ku 
mtengo  wa  moyo  umene  uli  m’Para- 
daiso  wa  Mulungu. 

8 Ndipo  kwa  mngelo  wa  mpingo  wa 
ku  Smurna  lemba  ; 

Izi  anena  woyamba  ndi  wotsiriza, 
amene  anakhala  wakufa,  nakhalanso 
ndi  moyo  : 9 Ndidziwa  chisautso  cha- 
ko,  ndi  umphawi  wako  (komatu  uli  wa 
chuma),  ndi  mwano  wa  iwo  akunena 
za  iwo  okha  kuti  ali  aYuda,  osakhala 
aYuda,  komatu  sunagoge  wa  Satana. 

10  Usaope  zimene  uti  udzamve  ku- 
wawa  ; taona,  mdierekezi  adzaponya 
ena  a inu  m’nyumba  ya  ndende,  kuti 
mukayesedwe ; ndipo  mudzakhala 
nachochisautsomasikukhumi.  Kha- 
la  wokhulupirika  kufikira  imfa,  ndipo 
ndidzakupatsa  iwe  korona  wa  moyo. 

11  Iye  wokhala  nalo  khutu  amve 
chimene  Mzimu  anena  kwa  mipingo. 
Iye  amene  alakika  sadzachitidwa 
choipa  ndi  imfa  yachiwiri. 

12  Ndipo  kwa  mngelo  wa  mpingo 
wa  ku  Pergamo  lemba : 

Izi  anena  Iye  wokhala  nalo  lupanga 
lakuthwa  konse  konse  : 1 3 Ndidziwa 
kumene  ukhala’ko  kuja  kuli  mpando 
wachifumu  wa  Satana  ; ndipo  ugwira 
dzina  langa,  osakaniza  chikhulupiriro 
changa,  angakhale  m’masiku  a Antipa, 
mboni  yanga,  wokhulupirika  wanga, 
amene  anaphedwa  pali  inu,  kuja 
akhala’ko  Satana.  14  Komatu  ndiri 
nazo  zinthu  pang’ono  zotsutsana  ndi 
iwe,  popeza  uli  nawo  komweko  aku- 
gwira  chiphunzitso  cha  Balamu,  amene 
anaphunzitsa  Balake  aponye  chokhu- 


mudwitsa  pa  maso  pa  ana  a Israyeli, 
kuti  adye  zoperekedwa  nsembe  kwa 
mafano,  nachite  chigololo.  15  Kotero 
uli  nawo  akugwira  chiphunzitso  cha 
aNikolaimomwemonso.  16Chifukw£ 
chache  lapa  ; ukapanda  kutero  ndidza 
kwa  iwe  posachedwa,  ndipo  ndidza- 
chita  nawo  nkhondo  ndi  lupanga  la 
m’kamwa  mwanga.  1 7 Iye  wakukhala 
nalo  khutu  amve  chimene  Mzimu 
anena  kwa  mipingo.  Kwa  iye  wola- 
kika,  ndidzampatsa  mana  obisika, 
ndipo  ndidzampatsa  mwala  woyera, 
ndi  pa  mwala’wo  dzina  latsopano 
lolembedwa’po,  wosalidziwa  munthu 
ali  yense  koma  iye  wakuulandira. 

18  Ndipo  kwa  mngelo  wa  mpingo 
wa  ku  Tiyatira  lemba  : 

Izi  azinena  Mwana  wa  Mulungu, 
wakukhala  nawo  maso  ache  ngati 
lawi  la  moto,  ndi  mapazi  ache  ngati 
mkuwa  wonyezimira  : 19  Ndidziwa 

nchito  zako,  ndi  chikondi,  ndi  chikhu- 
lupiriro,  ndi  utumiki,  ndi  chipiriro 
chako,  ndi  kuti  nchito  zako  zotsi- 
riza  zichuruka  koposa  zoyamba’zo. 
20  Komatu  ndiri  nako  kotsutsana  ndi 
iwe,  kuti  ulola  mkazi  Yezebeli,  wo- 
dzicha  yekha  mneneri ; ndipo  aphu- 
nzitsa,  nasokeretsa  akapolo  anga, 
kuti  achite  chigololo  ndi  kudya  zope- 
rekedwa  nsembe  kwa  mafano.  21  Ndi- 
po  ndampatsa  iye  nthawi  kuti  alape ; 
koma  safuna  kulapa  kusiyana  nacho 
chigololo  chache.  22  Taona,  ndimpo- 
nya  iye  pa  kama,  ndi  iwo  akuchita 
chigololo  naye  kuwalonga  m’chisautso 
chachikuru,  ngati  salapa  iwo  ndi 
kuleka  nchito  zache.  23  Ndipo  ndi- 
dzaononga  ana  ache  ndi  imfa  ; ndipo 
idzazindikira  mipingo  yonse  kuti  Ine 
ndine  Iye  amene  ayesa  imso  ndi 
mitima  ; ndipo  ndidzaninkha  kwa 
yense  wa  inu  monga  mwa  nchito  zanu. 

24  Koma  ndinena  kwa  inu,  kwa  otsala 
a ku  Tiyatira,  onse  amene  alibe  chi- 
phunzitso  ichi,  amene  sanazindikira 
zakuya  za  Satana,  monga  anena, 
Sindikusanjikizani  katundu  wina. 

25  Koma  chimene  muli  nacho, 

gwirani  kufikira  ndikadza.  26  Ndipo 
iye  amene  alakika,  ndi  iye  amene 
asunga  nchito  zanga  kufikira  chitsi- 
riziro,  kwa  iye  ndidzapatsa  ulamuliro 
wa  pa  amitundu  ; 27  ndipo  adzawala- 
mulira  ndi  ndodo  ya  chitsulo,  monga 
zotengera  za  woumba  mbiya  ziphwa- 
nyika  mapale  ; monga  Inenso  ndala- 
ndira  kwa  Atate  wanga ; 28  ndipo 

ndidzampatsa  iye  mthanda.  29  Iye 
wokhala  nalo  khutu,  amve  chimene 
Mzimu  anena  kwa  mipingo. 

3Ndipo  kwa  mngelo  wa  mpingo  wa 
ku  Sarde  lemba  : 

Izi  anena  Iye  wakukhala  nayo  mizi- 
mu  isanu  ndi  iwiri  ya  Mulungu,  ndi 
nyenyezi  zisanu  ndi  ziwiri  : Ndidziwa 
nchito  zako,  kuti  uli  nalo  dzina  la- 
kuti  uli  ndi  moyo,  ndipo  uli  wakufa. 
2 Khala  wodikira,  ndipo  limbitsa  zotsa- 
lira,  zimene  zinafuna  kufa  ; pakuti 
sindinapeza  nchito  zako  zakufikira  pa 
maso  pa  Mulungu  wanga.  3 Chifu- 
kwa  chache  kumbukila  umo  unala- 
ndira  nunamva’mo  ; nusunge  nulape. 
Ukapanda  kudikira  tsono,  ndidzafika 
ngati  mbala,  ndipo  sudzazindikira 
nthawi  yache  ndidzadza  pa  iwe. 
4 Komatu  uli  nawo  maina  owerengeka 
m’Sarde,  amene  sanadetsa  zobvala 
zawo  ; ndipo  adzayenda  ndi  Ine 
m’zoyera  ; chifukwa  aii  oyenera. 
5 Iye  amene  alakika  adzambveka 
motero  zobvala  zoyera  ; ndipo  sindi- 
dzafafaniza  ndithu  dzina  lache  m’buku 
la  moyo,  ndipo  ndidzambvomereza 
dzina  lache  pa  maso  pa  Atate  wanga, 
ndi  pa  maso  pa  angelo  ache.  6 Iye 
wakukhala  nalo  khutu  amve  chimene 
Mzimu  anena  kwa  mipingo. 

7 Ndipo  kwa  mngelo  wa  mpingo  wa 
ku  Filadelfeya  lemba  ; 

Izi  anena  Iye  amene  ali  Woyera, 
Iye  amene  ali  Woona,  Iye  wakukhala 
nacho  chifungulo  cha  Davide,  Iye 
wotsegula,  ndipo  palibe  wina  atseka  ; 
Iye  wotseka,  ndipo  palibe  wina  atse- 
gula  : 8 Ndidziwa  nchito  zako  (ta- 
ona,  ndapatsa  pa  maso  pako  khomo 
lotseguka  limene  munthu  sakhoza 
kutseka’po),  kuti  uli  nayo  mphamvu 
pang’ono,  ndipo  unasunga  mau  anga, 
osakana  dzina  langa.  9 Taona,  ndi- 
kupatsa  ena  oturuka  m’sunagoge  wa 
Satana  akudzinenera  okha  ali  aYuda, 
osakhala  aYuda,  komatu  anama ; 
taona,  ndidzawadzetsa  alambire  pa 
mapazi  ako,  nazindikire  kuti  Ine  nda- 
kukonda.  10  Popeza  unasunga  mau 
a chipiriro  changa,  Inenso  ndidzaku- 
sunga  kukular.ditsa  mu  nthawi  ya 
kuyesedwa,  ikudza  pa  dziko  lonse  la 
pansi,  kudzayesa  iwo  akukhala  pa 
dziko.  11  Ndidza  msanga  ; gwira 
chimene  uli  nacho,  kuti  wina  anga- 
lande  korona  wako.  12  Iye  wakula- 
kika,  ndidzamyesa  iye  mzati  wa 
m’kachisi  wa  Mulungu  wanga,  ndipo 


kuturuka  sadzaturuka’monso ; ndipo 
ndidzalemba  pa  iye  dzina  la  Mulungu 
wanga,  ndi  dzina  la  mzinda  wa  Mu- 
lungu  wanga,  la  Yerusalemu  watso- 
pano,  wotsika  m’mwamba,  kuchokera 
kwa  Mulungu  wanga  ; ndi  dzina  langa 
latsopano.  13  Iye  wakukhala  nalo 
khutu,  amve  chimene  Mzimu  anena 
kwa  mipingo. 

14  Ndipo  kwa  mngelo  wa  mpingo 
wa  ku  Laodikaya  lemba  : 

Izi  anena  Amen’yo,  mboni  yokhulu- 
pirika  ndi  yoona,  woyamba  wa  chile- 
ngo  cha  Mulungu  : 15  Ndidziwa  nchito 
zako,  kuti  suli  wozizira  kapena  wote- 
ntha  : mwenzi  utakhala  wozizira 

kapena  wotentha.  16  Kotero,  popeza 
uli  wofunda,  wosati  wotentha  kapena 
wozizira  ndidzakulabvula  m’kamwa 
mwanga.  17  Chifukwa  unena  kuti 
ine  ndine  wolemera,  ndipo  chuma 
ndiri  nacho,  osasowa  kanthu  ; ndipo 
sudziwa  kuti  ndiwe  watsoka,  ndi 
wochititsa  chifundo,  ndi  wosauka,  ndi 
wakhungu,  ndi  wausiwa ; 18  ndiku- 
langiza  ugule  kwa  ine  golidi  woye- 
ngeka  m’moto,  kuti  ukakhale  wa 
chuma,  ndi  zobvala  zoyera,  kuti 
ukadzibveke,  ndi  kuti  manyazi  a usi- 
wa  wako  asaoneke ; ndi  mankhwala 
opaka  m’maso  mwako,  kuti  ukaone. 

19  Onse  amene  ndiwakonda,  ndiwa- 
dzudzula  ndi  kuwalanga ; potero 
chita  changu,  nutembenuke  mtima. 

20  Taona,  ndaima  pa  khomo,  ndigo- 
goda  ; wina  akamva  mau  anga  naka- 
tsegula  pa  khomo,  ndidzalowa  kwa 
iye,  ndipo  ndidzadya  naye,  ndi  iye  ndi 
Ine.  21  Iye  wakulakika,  ndidza- 
mpatsa  akhale  pansi  ndi  ine  pa 
mpando  wachifumu  wanga,  monga 
inenso  ndinalakika,  ndipo  ndinakhala 
pansi  ndi  Atate  wanga  pa  mpando 
wachifumu  wache.  22  Iye  waku- 
khala  nalo  khutu,  amve  chimene 
Mzimu  unena  kwa  mipingo. 

4Zitatha  izi  ndinapenya,  ndipo 
taonani,  khomo  lotseguka 
m’mwamba,  ndipo  mau  oyamba  ndina- 
wamva,  ngati  lipenga  lakulankhulandi 
ine,  anati,  Kwera  kuno,  ndipo  ndidza- 
kuonetsa  zimene  ziyenera  kuchitika 
m’tsogolo’mo.  2 Pomwepo  ndinakhala 
mwa  Mzimu  ; ndipo,  taonani  pada- 
ikika  mpando  wa  chifumu  m’mwamba 
ndi  pa  mpando’wo  padakhala  wina  ; 
3 ndipo  maonekedwe  a Iye  wokha- 
la’po  anafanana  ndi  mwala  wa  jaspi, 
ndi  sardiyo  ; ndipo  panali  utawaleza 

wozinga  mpando  wachifumu,  maone- 
kedwe  ache  ngati  smaragido.  4 Ndipo 
pozinga  mpando  wa  chifumu  mipando 
yachifumu  makumi  awiri  mphambu 
inai ; ndipo  pa  mipando’yo  padakhala 
akuru  makumi  awiri  mphambu  anai, 
atabvala  zobvala  zoyera,  ndi  pa  mitu 
pawo  akorona  a golidi.  5 Ndipo  mu 
mpando  wa  chifumu  mudaturuka 
mphezi  ndi  mau  ndi  mabingu.  Ndipo 
panali  nyali  zisanu  ndi  ziwiri  za  moto 
zoyaka  ku  mpando  wa  chifumu,  ndiyo 
Mizimu  isanu  ndi  iwiri  ya  Mulungu  ; 
6 ndipo  ku  mpando’wo,  ngati  nyanja 
ya  mandala  yonga  krustalo  ; ndipo 
pakati  pa  mpando’wo,  ndi  pozinga 
mpando’wo,  zamoyo  zinai  zodzala  ndi 
maso  kutsogolo  ndi  kumbuyo.  7 Ndipo 
chamoyo  choyamba  chinafanana  nawo 
mkango,  ndi  chamoyo  chachiwiri 
chinafanana  ndi  mwana  wa  ng’ombe, 
ndi  chamoyo  chachitatu  chinali  nayo 
nkhope  yache  ngati  ya  munthu,  ndi 
chamoyo  chachinai  chidafanana  ndi 
chiombankanga  chakuuluka.  8 Ndi- 
po  zamoyo’zo  zinai,  chonse  pa  chokha 
chinali  nawo  mapiko  asanu  ndi  limo- 
dzi ; ndipo  zinadzala  ndi  maso  pozinga 
ponse  ndi  m’kati’mo  ; ndipo  sizipu- 
mula  usana  ndi  usiku,  ndi  kunena, 
Woyera,  woyera,  woyera,  Ambuye 
Mulungu  Wamphamvuyonse,  amene 
anali,  amene  ali,  ndi  amene  alinkudza. 
9 Ndipo  pamene  zamoyo’zo  zipereka 
ulemerero  ndi  ulemu  ndi  uyamiko  kwa 
Iye  wakukhala  pa  rnpando  wachi- 
fumu,  kwa  Iye  wakukhala  ndi  moyo 
kufikira  nthawi  za  nthawi,  tO  akulu 
makumi  awiri  mphambu  anai  amagwa 
pansi  pa  maso  pa  Iye  wakukhala  pa 
mpando  wa  chifumu,  namlambira  lye 
amene  akhala  ndi  moyo  kufikira 
nthawi  za  nthawi,  ndipo  aponya  pansi 
akorona  awo  ku  mpando  wa  chifumu, 
ndi  kunena,  1 1 Muyenera  inu,  Ambu- 
ye  wathu,  ndi  Mulungu  wathu,  kula- 
ndira  ulemerero  ndi  ulemu  ndi 
mphamvu  ; chifukwa  mudalenga 
zonse,  ndipo  mwa  chifuniro  chanu 
zinakhala,  nizinalengedwa. 

5Ndipo  ndinaona  m’dzanja  lamanja 
la  Iye  wakukhala  pa  mpando  wa 
chifumu  buku  lolembedwa  m’kati  ndi 
kunja  kwache,  losindikizika  ndi  zizi- 
ndikilo  zisanu  ndi  ziwiri.  2 Ndipo 
ndinaona  mngelo  wamphamvu  waku- 
lalikira  ndi  mau  akuru,  Ayenera 
ndani  kutsegula  buku,  ndi  kumasula 
zizindikilo  zache  ? 3 Ndipo  sanathe 


mmodzi  m’mwamba,  kapena  pa  dziko, 
kapena  pansi  pa  dziko  kutsegula  pa 
buku’po,  kapena  kulipenya.  4 Ndipo 
ndinaiira  kwambiri,  chifukwa  sana- 
pezedwa  mmodzi,  woyenera  kutsegula 
buku’lo,  kapena  kulipenya  ; 5 ndipo 
mmodzi  wa  akuru  ananena  ndi  ine, 
Usalire : taona,  Mkango  wochokera 
m’pfuko  la  Yuda,  Muzu  wa  Davide, 
walakika  kutsegula  buku,  zizindikilo 
zache  zisanu  ndi  ziwiri.  6 Ndipo 
ndinaona  pakati  pa  mpando  wa  chi- 
fumu,  ndi  zamoyo  zinai,  ndi  pakati  pa 
akuru,  Mwana  wa  nkhosa  ali  chiriri 
ngati  waphedwa  ; wokhala  nazo  nya- 
nga  zisanu  ndi  ziwiri,  ndi  maso  asanu 
ndi  awiri,  ndiyo  mizimu  isanu  ndi  iwiri 
ya  Mulungu,  yotumidwa  ilowe  m’dziko 
lonse.  7 Ndipo  anadza,  nalitenga 
ku  dzanja  lamanja  la  Iye  wakukhala 
pa  mpando  wa  chifumu.  8 Ndipo  pa- 
mene  adatenga  buku’lo,  zamoyo  zinai 
ndi  akulu  makumi  awiri  mphambu 
anai  zinagwa  pansi  pa  maso  pa  Mwana 
wa  nkhosa,  zonse  ziri  nawo  azeze,  ndi 
mbale  za  golidi  zodzala  ndi  zofukiza, 
ndizo  mapemphero  a oyera  mtima. 
9 Ndipo  ayimba  nyimbo  yatsopano, 
ndi  kunena,  Muyenera  kulandira  bu- 
ku’lo,  ndi  kumasula  zizindikilo  zache  ; 
chifukwa  mwaphedwa,  ndipo  mwagu- 
lira  Mulungu  ndi  mwazi  wanu  anthu 
a mafuko  onse,  ndi  manenedwe  onse, 
ndi  mitundu  yonse,  10  ndipo  muda- 
wayesa  iwo  ufumu  ndi  ansembe  kwa 
Mulungu  wathu  ; ndipo  achita  ufu- 
mu  pa  dziko.  11  Ndipo  ndinaona, 
ndipo  ndinamva  mau  a angelo  ambiri 
pozinga  mpando  wachifumu,  ndi  za- 
moyo  ndi  akulu  ; ndipo  mawerenge- 
dwe  awo  anali  zikwi  khumi  kuchuru- 
kitsa  zikwi  khumi  ndi  zikwi  za  zikwi  ; 
12  akunena  ndi  mau  akulu,  Ayenera 
Mwana  wa  nkhosa,  wophedwa’yo, 
kulandira  chilimbiko,  ndi  chuma,  ndi 
nzeru,  ndi  mphamvu,  ndi  ulemu,  ndi 
ulemerero,  ndi  chiyamiko.  13  Ndipo 
cholengedwa  chiri  chonse  chiri 
m’mwamba,  ndi  pa  dziko,  ndi  pansi 
pa  dziko,  ndi  m’nyanja,  ndi  zonse  ziri 
momwemo,  ndinazimva  zirikunena, 
Kwa  Iye  wakukhala  pa  mpando  wa 
chifumu,  ndi  kwa  Mwana  wa  nkhosa 
zikhale  chiyamiko,  ndi  ulemu,  ndi 
ulemerero,  ndi  ufumu,  kufikira  nthawi 
za  nthawi.  14  Ndipo  zamoyo  zinai 
zinati,  Amen.  Ndipo  akuru’wo  ana- 
gwa  pansi  nalambira. 

6Ndipo  ndinaona  pamene  Mwana 
wa  nkhosa  anamasula  chimodzi 
cha  zizindikilo  zisanu  ndi  ziwiri,  ndipo 
ndinamva  chimodzi  mwa  zamoyo 
zinai,  nichinena,  ngati  mau  a bingu, 
Idza.  2 Ndipo  ndinapenya,  ndipo 
taonani,  kavalo  woyera,  ndipo  wo- 
mkwera’yo  anali  nawo  uta ; ndipo 
anampatsa  korona ; ndipo  anaturu- 
kira  wolakika  kuti  alakike. 

3 Ndipo  pamene  anamasula  chizindi- 
kilo  chachiwiri,  ndinamva  chamoyo 
chachiwiri  nichinena,  Idza.  4 Ndipo 
anaturuka  kavalo  wina,  wofiira  : 
ndipo  anampatsa  iye  womkwera  mpha- 
mvu  ya  kuchotsa  mtendere  pa  dziko 
ndi  kuti  aphane  ; ndipo  anampatsa 
iye  lupanga  lalikuru. 

5  Ndipo  pamene  anamasula  chizi- 
ndikilo  chachitatu  ndinamva  chamoyo 
chachitatu  nichinena,  Idza.  Ndipo 
ndinapenya,  taonani,  kavalo  wakuda  ; 
ndipo  iye  womkwera  anali  nawo 
muyeso  m’dzanja  lache.  6 Ndipo 
ndinamva  ngatitnau  pakati  pa  zamoyo 
zinai,  nanena,  Muyeso  wa  tirigu  wogu- 
la  rupiya,  ndi  miyeso  itatu  ya  barele 
yogula  rupiya  ; ndi  mafuta  ndi  vinyo 
usaziipse. 

7 Ndipo  pamene  anamasula  chizi- 
ndikilo  chachinai,  ndinamva  mau  a 
chamoyo  chachinai  nichinena,  Idza. 
8 Ndipo  ndinapenya,  taonani,  kavalo 
wotumbuluka  ; ndipo  iye  womkwera, 
dzina  lache  ndiye  Imfa  ; ndipo  Hade 
anatsatana  naye  ; ndipo  anawapatsa 
ulamuliro  pa  dera  lachinai  la  dziko, 
kukapha  ndi  lupanga,  ndi  njala,  ndi 
imfa,  ndi  zirombo  za  pa  dziko. 

9 Ndipo  pamene  adamasula  chizi- 
ndikilo  chachisanu  ndinaona  pansi 
pa  guwa  la  nsembe  mizimu  ya  iwo 
adaphedwa  chifukwa  cha  mau  a 
Mulungu,  ndi  chifukwa  cha  umboni 
umene  anali  nawo  : 10  ndipo  ana- 

pfuula  ndi  mau  akulu,  ndi  kunena, 
Kufikira  liti,  Mfumu  yoyera  ndi  yoona, 
muleka  kuweruza  ndi  kubwezera 
chilango  chifukwa  cha  mwazi  wathu, 
pa  iwo  akukhala  pa  dziko  ? 11  Ndipo 

anapatsa  yense  wa  iwo  mwinjiro 
woyera  ; nanena  kwa  iwo,  kuti  apu- 
mulebe  kanthawi,  kufikira  atakwani- 
ranso  akapolo  anzawo,  ndi  abale  awo 
amene  adzaphedwa  monganso  iwo  eni. 

12  Ndipo  ndinaona  pamene  anama- 
sula  chizindikilo  chachisanu  ndi  chi- 
modzi,  ndipo  panali  chibvomezi  chachi- 
kuru ; ndi  dzuwa  lidada  bii  longa 


chiguduli  cha  ubwea,  ndi  mwezi  wonse 
unakhala  ngati  mwazi ; 13  ndi  nye- 
nyezi  za  m’mwamba  zinagwa  pa 
dziko,  monga  mkuyu  utaya  nkhuyu 
zache  zosapsya,  pogwedezeka  ndi 
mphepo  yolimba.  14  Ndipo  kumwa- 
mba  kudachoka  monga  ngati  mpukutu 
wopindidwa ; ndi  mapiri  onse  ndi 
zisumbu  zonse  zinatunsidwa  kuchoka 
m’malo  mwawo.  15  Ndipo  mafumu 
a dziko,  ndi  akuru,  ndi  akazembe,  ndi 
a chuma,  ndi  a mphamvu,  ndi  akapolo 
onse,  ndi  mfulu  anabisala  ku  mapanga, 
ndi  matanthwe  a mapiri ; 16  nanena 
kwa  mapiri  ndi  matanthwe,  Igwani 
pa  ife,  ndipo  tibiseni  ife  ku  nkhope  ya 
Iye  amene  akhala  pa  mpando  wachi- 
fumu,  ndi  ku  mkwiyo  wa  Mwana  wa 
nkhosa ; 17  chifukwa  lafika  tsiku 

lalikuru  la  mkwiyo  wawo,  ndipo 
akhoza  kuima  ndani  ? 

7Zitatha  izi  ndinaona  angelo  anai 
alinkuimirira  pa  ngondya  zinai 
za  dziko,  akugwira  mphepo  zinai  za 
dziko,  kuti  ingaombe  mphepo  pa 
dziko,  kapena  pa  nyanja,  kapena  pa 
mtengo  uli  wonse.  2 Ndipo  ndinaona 
mngelo  wina,  anakwera  kuchokera 
poturuka  dzuwa,  ali  nacho  chizindi- 
kilo  cha  Mulungu  wamoyo  : ndipo  ana- 
pfuula  ndi  mau  akuru  kuitana  angelo 
anai,  amene  adalandira  mphamvu 
kuipsa  dziko  ndi  nyanja,  3 nanena, 
Musaipse  dziko,  kapena  nyanja  kapena 
mitengo,  kufikira  tidasindikiza  chizi- 
ndikilo  akapolo  a Mulungu  wathu,  pa 
mphumi  pawo.  4 Ndipo  ndinamva 
chiwerengo  cha  iwo  osindikizidwa 
chizindikilo,  zikwi  makumi  khumi  ndi 
makumi  anai  mphambu  anai,  osindi- 
kizidwa  chizindikilo  mwa  mafuko  onse 
a ana  a Israyeli. 

5 Mwa  pfuko  la  Yuda  anasindi- 
kizidwa  chizindikilo  zikwi 
khumi  ndi  ziwiri : 

Mwa  pfuko  la  Rubeni  zikwi 

khumi  ndi  ziwiri : 

Mwa  pfuko  la  Gadi  zikwi  khumi 
ndi  ziwiri : 

6  Mwa  pfuko  la  Aseri  zikwi  khumi 
ndi  ziwiri : 

Mwa  pfuko  la  Nafitali  zikwi 

khumi  ndi  ziwiri : ’ 

Mwa  pfuko  la  Manase  zikwi 

khumi  ndi  ziwiri : 

7  Mwa  pfuko  la  Simeoni  zikwi 

khumi  ndi  ziwiri : 

Mwa  pfuko  la  Levi  zikwi  khumi 
ndi  ziwiri : 

Mwa  pfuko  la  Isakara  zikwi 
khumi  ndi  ziwiri : 

8  Mwa  pfuko  la  Zebuloni  zikwi 
khumi  ndi  ziwiri : 

Mwa  pfuko  la  Yosefe  zikwi  khu- 
mi  ndi  ziwiri : 

Mwa  pfuko  la  Benjamini  ana- 
sindikizidwa  chizindikilo  zi- 
kwi  khumi  ndi  ziwiri. 

9  Zitatha  izi  ndinapenya,  taonani, 
khamu  lalikuru,  loti  palibe  munthu 
anakhoza  kuliwerenga,  ochokera  mwa 
mtundu  uli  wonse,  ndi  mafuko  ndi 
anthu  ndi  manenedwe,  akuimirira  ku 
mpando  wachifumu  ndi  pa  maso  pa 
Mwana  wa  nkhosa,  atabvala  zobvala 
zoyera,  ndi  makhwatha  a kanjedza 
m’manja  mwawo  ; 10  ndipo  apfuula 
ndi  mau  akuru,  nanena,  Chipulumutso 
kwa  Mulungu  wathu  wakukhala  pa 
mpando  wa  chifumu,  ndi  kwa  Mwana 
wa  nkhosa.  1 1 Ndipo  angelo  onse  ana- 
imirira  pozinga  mpando  wa  chifumu, 
ndi  akulu,  ndi  zamoyo’zo  zinai ; ndipo 
anagwa  nkhope  yawo  pansiku  mpando 
wa  chifumu,  nalambira  Mulungu, 

12  ndi  kunena,  Amen  : Thamo  ndi 
ulemerero,  ndi  nzeru,  ndi  chiyamiko, 
ndi  ulemu,  ndi  chilimbiko,  ndi  mpha- 
mvu  zikhale  kwa  Mulungu  wathu  ku- 
fikira  nthawi  za  nthawi.  Amen. 

13  Ndipo  mmodzi  wa  akuru  anaya- 

nkha,  nanena  ndi  ine,  Iwo  obvala 
zobvala  zoyera  ndiwo  ayani,  ndipo 
achokera  kuti  ? 14  Ndipo  ndinati  kwa 

iye,  Mbuye  wanga,  mudziwa  ndinu. 
Ndipo  anati  kwa  ine,  Iwo  ndiwo  aku- 
turuka  m’chisautso  chachikuru  ; ndi- 
po  anatsuka  zobvala  zawo,  naziyeretsa 
m’mwazi  wa  Mwana  wa  nkhosa. 
15  Chifukwa  chache  ali  ku  mpando 
wachifumu  wa  Mulungu  ; ndipo  amtu- 
mikira  Iye  usana  ndi  usiku  m’kachisi 
mwache  ; ndipo  Iye  wakukhala  pa 
mpando  wa  chifumu  adzawachitira 
mthunzi,  16  sadzamvanso  njala, 
kapena  ludzu,  kapena  silidzawatentha 
dzuwa,  kapena  chitungu  chiri  chonse  ; 
17  chifukwa  Mwana  wa  nkhosa  waku- 
khala  pakati  pa  mpando  wa  chifumu 
adzawaweta,  nadzawatsogolera  ku 
akasupe  a madzi  a moyo,  ndipo 
Mulungu  adzawapukutira  misozi  yonse 
pa  maso  pawo. 

8Ndipo  pamene  anamasula  chizi- 
ndikilo  chachisanu  ndi  chiwiri, 
munali  chete  m’mwamba  monga  mwa 
nthawi  ya  ora  latheka.  2 Ndipo  ndi- 
paona  angelo  asanu  ndi  awiri  amene 


amaimirira  pa  maso  pa  Mulungu  ; 
ndipo  anawapatsa  malipenga  asanu 
ndi  awiri. 

3 Ndipo  anadza  mngelo  wina,  naima 
pa  guwa  la  nsembe,  nakhala  nacho 
chotengera  cha  zofukiza  cha  golidi ; 
ndipo  anampatsa  zofukiza  zambiri, 
kuti  aziike  pamodzi  ndi  mapemphero 
a oyera  mtima  onse  pa  guwa  la  nsembe 
la  golidi,  lokhala  ku  mpando  wa  chi- 
fumu.  4 Ndipo  utsi  wa  zofukiza, 
pamodzi  ndi  mapemphero  a oyera 
mtima  unakwera  kuturuka  m’dzanja 
la  mngelo,  pa  maso  pa  Mulungu. 
5 Ndipo  mngelo’yo  anatenga  mbale  ya 
zofukiza,  naidzaza  ndi  moto  wopara 
pa  guwa  la  nsembe,  nauponya  pa  dziko 
ia  pansi  ; ndipo  panakhala  mabingu, 
ndi  mau,  ndi  mphezi,  ndi  chibvomezi. 

6 Ndipo  angelo  asanu  ndi  awiri 
akukhala  nawo  malipenga  anadzi- 
konzera  kuti  aombe. 

7 Ndipo  woyamba  anaomba,  ndipo 
panakhala  matalala  ndi  moto,  zosa- 
nganiza  ndi  mwazi,  ndipo  anazitaya 
pa  dziko  la  pansi ; ndipo  limodzi  la 
magawo  atatu  a dziko  lidapserera, 
ndipo  limodzi  la  magawo  atatu  a 
mitengo  lidapserera,  ndipo  msipu 
wonse  udapserera. 

8 Ndipo  mngelo  wachiwiri  anaomba, 
ndipo  monga  ngati  phiri  lalikuru  laku- 
pserera  ndi  moto  linaponyedwa  m’nya- 
nja  ; ndipo  limodzi  la  magawo  atatu  a 
nyanja  linasanduka  mwazi  ; 9 ndipo 
lidafa  limodzi  la  magawo  atatu  a 
zolengedwa  ziri  m’nyanja,  zokhala 
ndi  moyo  ; ndipo  limodz'  la  magawo 
atatu  a zombo  lidaonongeka. 

10  Ndipo  anaomba  mngelo  wachi- 
tatu,  ndipo  idagwa  kuchokera  ku- 
mwamba  nyenyezi  yaikuru,  yoyaka 
ngati  muuni,  ndipo  idagwa  pa  limodzi 
la  magawo  atatu  a mitsinje,  ndi  pa 
akasupe  a madzi ; 11  ndipo  dzina 

lache  la  nyenyezi’yo  alicha  Chowawa  ; 
ndipo  limodzi  la  magawo  atatu  a madzi 
lidasanduka  chowawa  ; ndipo  anthu 
ambiri  adafa  pakumwa  madzi,  pakuti 
anasanduka  o.wawa. 

12  Ndipo  mngelo  wachinai  ana- 
omba,  ndipo  limodzi  la  magawo  atatu 
a dzuwa  linagwidwa,  ndi  limodzi  la 
magawo  atatu  a mwezi,  ndi  limodzi  la 
magawo  atatu  a nyenyezi ; kuti  li- 
modzi  la  magawo  awo  atatu  lidetse- 
dwe,  ndi  kuti  limodzi  la  magawo  ache 
atatu  a usana  lisaiwale,  ndi  usiku 
momwemo. 

13  Ndipo  ndinaona,  ndipo  ndinamva 
chiombankhanga  chiri  kuuluka  pakati 
pa  mwamba,  ndi  kunena  ndi  mau 
akuru,  Tsoka,  tsoka,  tsoka,  iwo  aku- 
khala  pa  dziko,  chifukwa  cha  mau 
otsala  a lipenga  la  angelo  atatu 
asanaombe. 

9Ndipo  mngelo  wachisanu  ana- 
omba,  ndipo  ndinaona  nyenyezi 
yochokera  kumwamba  idagwa  pa 
dziko  ; ndipo  anampatsa  iye  chifu- 
nguliro  cha  dzenje  la  phompho. 
2 Ndipo  anatsegula  pa  dzenje  la 
phompho  ; ndipo  unakwera  utsi  wo- 
turuka  m’dzenje’mo,  ngati  utsi  wa 
ng’anjo  yaikuru  ; ndipo  dzuwa  ndi 
thambo  zinada,  chifukwa  cha  utsi’wo 
wa  ku  dzenje.  3 Ndipo  m’utsi’mo 
mudaturuka  dzombe  pa  dziko,  ndipo 
analipatsa  ilo  mphamvu  monga  zi- 
nkhanira  za  dziko  ziri  ndi  mphamvu. 
4 Ndipo  ananena  kwa  ilo  kuti  lisaipse 
udzu  wa  pa  dziko,  kapena  chabiriwiri 
chiri  chonse,  kapena  mtengo  uli  wonse, 
koma  anthu  amene  alibe  chizindikilo 
cha  Mulungu  pa  mphumi  pawo  ndiwo. 
5 Ndipo  anapatsa  ilo  mphamvu  si  kuti 
likawaphe,  komatu  kuti  likawazunze 
miyezi  isanu  ; ndipo  mazunzidwe  awo 
anali  ngati  mazunzidwe  a chinkha- 
nira,  pamene  chiluma  munthu.  6 Ndi- 
po  m’masiku  ajawo,  anthu  adzafuna- 
funa  imfa  osaipeza  konse ; ndipo 
adzakhumba  kumwalira,  koma  imfa 
idzawathawa.  7 Ndipo  maonekedwe 
a dzombe'lo  anafanana  ndi  akavalo 
okonzeka  kukachita  nkhondo  ; ndi 
pa  mitu  pawo  ngati  akorona  onga  a 
golidi,  ndi  pa  nkhope  pawo  ngati  pa 
nkhope  pa  anthu.  8 Ndipo  anali  nalo 
tsitsi  longa  tsitsi  la  akazi,  ndipo  mano 
awo  anali  ngati  mano  a mikango. 
9 Ndipo  anali  nazo  zikopa  ngati  zikopa 
za  chitsulo  ; ndipo  mkokomo  wa 
mapiko  awo  ngati  mkokomo  wa  aga- 
reta,  a akavalo  ambiri  akuthamangira 
ku  nkhondo.  10  Ndipo  liri  nayo 
michira  yofanana  ndi  ya  chinkhanira 
ndi  mbola  ; ndipo  m’michira  mwawo 
muli  mphamvu  yawo  ya  kuipsa  anthu 
miyezi  isanu.  11  Ndipo  linali  nayo 
Mfumu  yakulilamulira,  mngelo  wa 
phompho  ; dzina  lache  m’chiHebri 
Abadoni,  ndi  m’chiHelene  ali  nalo 
dzina  Apoliyoni. 

12  Tsoka  loyamba  lapita  ; taonani, 
akudzanso  masoka  awirim’tsogolo’mo. 

13  Ndipo  mngelo  wachisanu  ndi 
chimodzi  anaomba,  ndipo  ndinamva 


mau  ochokera  ku  nyanga  za  guwa  la 
nsembe  la  golidi  liri  pa  maso  pa 
Mulungu,  14  nanena  kwa  mngelo 
wachisanu  ndi  chimodzi  wakukhala 
ndi  lipenga,  Masula  angelo  anai  oma- 
ngidwa  pa  mtsinje  waukuru  Firate. 
15  Ndipo  anamasulidwa  angelo  anai, 
okonzeka  kufikira  ora  ndi  tsiku  ndi 
mwezi  ndi  chaka,  kuti  akaphe  limodzi 
la  magawo  atatu  a anthu.  16  Ndipo 
chiwerengero  cha  nkhondo  za  a pa 
kavalo  ndicho  zikwi  makumi  awiri 
zochurukitsa  zikwi  khumi ; ndinamva 
chiwerengero  chawo.  17  Ndipo  ko- 
tero  ndinaona  akavalo  m’masomphe- 
nya,  ndi  iwo  akuwakwera  akukhala 
nazo  zikopa  za  moto,  ndi  huakinto  ndi 
sulfure  ; ndi  mitu  ya  akavalo  ngati 
mitu  ya  mikango  ; ndipo  m’kamwa 
mwawo  muturuka  moto  ndi  utsi  ndi 
sulfure.  18  Ndi  miliri  iyi  linaphedwa 
limodzi  la  magawo  atatu  a anthu,  ndi 
moto,  ndi  utsi,  ndi  sulfure,  zoturuka 
m’kamwa  mwawo.  19  Pakuti  mpha- 
mvu  ya  akavalo  iri  m’kamwa  mwawo, 
ndi  m’michira  yawo  ; pakuti  michira 
yawo  ifanana  ndi  njoka,  nikhala  nayo 
mitu,  ndipo  aipsa  nayo’yo.  2 n Ndipo 
otsala  a anthu  osaphedwa  nayo  miliri 
iyo  sanalapa  nchito  ya  manja  awo, 
kuti  asapembedzere  ziwanda,  ndi  ma- 
fano  a golidi,  ndi  a siliva,  ndi  a mkuwa, 
ndi  a mwala,  ndi  a mtengo,  amene 
sakhoza  kupenya,  kapena  kumva, 
kapena  kuyenda  ; 21  ndipo  sanalapa 
mbanda  zawo,  kapena  nyanga  zawo, 
kapena  chigololo  chawo,  kapena 
umbala  wawo. 

"1  Ndipo  ndinaona  mngelo  wina 
I v/  wolimba  alikutsika  kumwa- 
mba,  wobvala  mtambo  ; ndi  utawaleza 
pa  mutu  pache,  ndi  nkhope  yache  ngati 
dzuwa,  ndi  mapazi  ache  ngati  mizati 
ya  moto  ; 2 ndipo  anali  nako  m’dzanja 
lache  kabuku  kofunyulula : ndipo 

anaponda  nalo  phazi  lache  lamanja 
pa  nyanja,  3 ndi  lamanzere’lo  pa 
mtunda,  napfuula  ndi  mau  akuru, 
monga  ngati  mkango  ubangula  ; ndi- 
po  pamene  anapfuula  mabingu  asanu 
ndi  awiri  analankhula  mau  awo. 
4 Ndipo  pamene  adalankhula  mabingu 
asanu  ndi  awiri’wo,  ndinati  ndilembe  ; 
ndipo  ndinamva  mau  ochokera  ku- 
mwamba  naanena,  Sindikiza  nacho 
chizindikilo  zimene  adalankhula  ma- 
bingu  asanu  ndi  limodzi,  ndipo  usazi- 
lembe.  5 Ndipo  mngelo  amene  ndi- 
namuona  alikuimirira  pa  nyanja  ndi 

pa  mtunda,  anakweza  dzanja  lache 
lamanja  kuloza  kumwamba,  6 nalu- 
mbira  kuchula  Iye  amene  ali  ndi  moyo 
ku  nthawi  za  nthawi,  amene  analenga 
m’mwamba  ndi  zinthu  ziri  momwemo, 
ndi  dziko  la  pansi  ndi  zinthu  ziri 
momwemo,  ndi  nyanja  ndi  zinthu 
ziri  momwemo  kuti  sipadzakhalanso 
nthawi : 7 komatu  m’masiku  a mau 
a mngelo  wachisanu  ndi  chiwiri 
mmene  iye  adzayamba  kuomba,  pa- 
menepo  padzatsirizika  chinsinsi  cha 
Mulungu,  monga  analalikira  kwa 
akapolo  ache  aneneri.  8 Ndipo  mau 
ndinawamva  ochokera  kumwamba, 
analankhulanso  nane,  nanena,  Muka, 
tenga  buku  lofunyulula’lo  m’dzanja  la 
mngelo  wakuimirira  pa  nyanja  ndi  pa 
dziko.  9 Ndipo  ndinamuka  kwa 
mngelo,  ndi  kunena  naye,  Ndipatse 
kabuku’ko.  Ndipo  ananena  ndi  ine, 
Dzatenge,  nudye ; ndipo  kadzawa- 
witsa  m’mimba  mwako,  komatu  m’ka- 
mwa  mwako  kadzazuna  ngati  uchi. 

10  Ndipo  ndinatenga  kabuku  m’dzanja 
la  mngelo,  ndipo  ndinakadya  ; ndipo 
kanalim’kamwamwanga  kozuna  ngati 
uchi ; ndipo  pamene  ndinakadya, 
m’mimba  mwanga  mudawawa. 

11  Ndipo  ananena  nane,  Uyenera 
iwe  kuneneranso  pa  anthu  ndi  mitu- 
ndu,  ndi  manenedwe,  ndi  mafumu 
ambiri. 

"1  "1  Ndipo  anandipatsa  ine  bango 
I I ngati  ndodo,  ndi  kuti,  Tanya- 
muka,  nuyese  kachisi  wa  Mulungu, 
ndi  guwa  la  nsembe,  ndi  iwo  aku- 
lambira’mo.  2 Ndipo  bwalo  la  kunja 
kwa  kachisi  ulisiye  padera,  osaliyesa  ; 
pakuti  adapatsa  ilo  kwa  amitundu  ; 
ndipo  mzinda  wopatulika  adzaupo- 
ndereza  miyezi  makumi  anai  mpha- 
mbu  iwiri.  3 Ndipo  ndidzalamulira 
mboni  zanga  ziwiri,  ndipo  zidzanenera 
masiku  chikwi  chimodzi  ndi  mazana 
awiri  mphambu  makumi  asanu  ndi 
limodzi,  zobvala  chiguduli.  4 Izo 
ndizo  mitengo  iwiri  ya  azitona  ndi 
zoikapo  nyali  ziwiri  zakuima  pa  maso 
pa  Ambuye  wa  dziko  la  pansi.  5 Ndipo 
wina  akafuna  kuipsa  izo,  moto 
uturuka  m’kamwa  mwawo,  nuononga 
adani  awo ; ndipo  wina  akafuna 
kuipsa  izo,  maphedwe  ache  ayenera 
kutero.  6 Izo  ziri  nawo  ulamuliro 
wakutseka  m’mwamba,  isagwe  mvula 
masiku  a chinenero  chawo ; ndipo 
ulamuliro  ziri  nawo  pa  madzi  kuwa- 
sandutsa  mwazi,  ndi  kupanda  dziko 


ndi  mliri  uli  wonse  nthawi  iri  yonse 
zikafuna.  7 Ndipo  pamene  zidatsiriza 
umboni  wawo  chirombo  chokwera 
kuturuka  m’phompho  chidzachita 
nazo  nkhondo,  nichidzazilaka,  nichi- 
dzazipha  izo.  8 Ndipo  mitembo 
yawo  idzakhala  pa  khwalala  la  mudzi 
waukuru,  umene  uchedwa,  ponena  za 
chizimu,  Sodoma  ndi  Aigupto,  pame- 
neponso  Ambuye  wawo  anapachiki- 
dwa.  9 Ndipo  a mwa  anthu  ndi 
mafuko,  ndi  manenedwe,  ndi  mitundu 
apenyera  mitembo  yawo  masiku  atatu 
ndi  nusu  lache,  osalola  mitembo  yawo 
iikidwe  m’manda.  10  Ndipo  iwo  aku- 
khala  pa  dziko  adzakondwerera,  nase- 
kerera,  nadzatumizirana  mitulo  ; po- 
peza  aneneri  awa  awiri  anazunza  iwo 
akukhala  pa  dziko.  11  Ndipo  atapita 
masiku  atatu  ndi  nusu  lache  mzimu 
wa  moyo  wochokera  kwa  Mulungu 
unawalowera,  ndipo  anakhala  chiriri ; 
ndipo  mantha  akuru  anawagwera  iwo 
akuwapenya.  12  Ndipo  anamva  mau 
akuru  akuchokera  kumwamba  aku- 
nena  nawo,  Kwerani  kuno.  Ndipo 
anakwera  kumka  kumwamba  mu 
mtambo  ; ndipo  adani  awo  anawa- 
penya.  13  Ndipo  pa  nthawi’po  panali 
chibvomezi  chachikuru,  ndipo  limodzi 
la  magawo  khumi  a mudzi  lidagwa  ; 
ndipo  anaphedwa  m’chibvomezi’cho 
anthu  zikwi  zisanu  ndi  ziwiri ; ndipo 
otsala’wo  anakhala  a mantha,  napa- 
tsa  ulemerero  kwa  Mulungu  wa 
m’mwamba. 

14  Tsoka  lachiwiri  lachoka  : taona- 
ni,  tsoka  lachitatu  lidza  msanga. 

15  Ndipo  mngelo  wachisanu  ndi 
chiwiri  anaomba,  ndipo  panakhala 
mau  akulu  m’mwamba,  ndi  kunena, 
Ufumu  wa  dziko  la  pansi  wayambo- 
khala  wa  Ambuye  wathu,  ndi  wa 
Kristu  wache  : ndipo  adzachita  ufumu 
kufikira  nthawi  za  nthawi.  16  Ndipo 
akulu  makumi  awiri  mphambu  anai 
akukhala  pa  maso  pa  Mulungu  pa 
mipando  ya  chifumu  yawo,  anagwa 
nkhope  yawo  pansi,  nalambira  Mulu- 
ngu,  17  nati,  Tikuyamikani,  Ambuye 
Mulungu,  Wamphamvuyonse,  amene 
muli,  nimunali ; popeza  mwadzite- 
ngera  mphamvu  yanu  yaikuru,  ndipo 
mwachita  ufumu.  1 8 Ndipo  amitundu 
anakwiya,  ndipo  unadza  mkwiyo  wanu, 
ndi  nthawi  ya  akufa  yakuti  aweruzi- 
dwe,  ndi  ya  kupereka  mphotho  akapolo 
anu  aneneri’wo,  ndi  oyera  mtima,  ndi 
iwo  akuopa  dzina  lanu,  ang’ono  ndi 

akuru  ; ndi  kuononga  iwo  akuononga 
dziko. 

19  Ndipo  anatsegulidwa  kachisi  wa 
Mulungu  amene  ali  m’mwamba  ; ndi- 
po  linaoneka  likasa  la  chipangano 
chache,  m’kachisi  mwache,  ndipo 
panali  mphezi,  ndi  mau,  ndi  mabingu, 
ndi  chibvomezi,  ndi  matalala  akuru. 

"|  Ndipo  chizindikilo  chachikuru 
S <C.  chinaoneka  m’mwamba  ; mka- 
zi  wobvekedwa  dzuwa,  ndi  mwezi  ku 
mapazi  ache,  ndi  pa  mutu  pache 
korona  wa  nyenyezi  khumi  ndi  ziwiri ; 
2 ndipo  anali  ndi  pakati ; ndipo  apfuula 
alimkubala,  ndi  kumva  zowawa  za 
kubala.  3 Ndipo  chinaoneka  chizi- 
ndikilo  china  m’mwamba,  taonani, 
chinjoka  chofiira,  chachikuru,  chaku- 
khala  nayo  mitu  isanu  ndi  iwiri,  ndi 
nyanga  khumi,  ndi  pa  mutu  pache 
nduwira  za  chifumu  zisanu  ndi  ziwiri. 

4 Ndipo  mchira  wache  uguza  limodzi 
la  magawo  atatu  a nyenyezi  za 
m’mwamba,  nuziponya  pa  dziko. 
Ndipo  chinjoka  chinaimirira  pa  maso 
pa  mkazi  akuti  abale,  kuti,  akabala, 
icho  chikalikwire  mwana  wache. 

5 Ndipo  anabala  mwana  wamwamuna, 
amene  adzaweruza  mitundu  yonse  ndi 
ndodo  ya  chitsulo  : ndipo  anakwatu- 
lidwa  mwana  wache  amuke  kwa 
Mulungu,  ndi  ku  mpando  wachifumu 
wache.  6 Ndipo  mkazi  anathawira 
ku  chipululu,  kumene  ali  nayo  mbuto 
yokonzekeratu  ndi  Mulungu,  kuti 
kumeneko  akamdyetse  masiku  chikwi 
chimodzi  ndi  mazana  awiri  mphambu 
makumi  asanu  ndi  limodzi. 

7 Ndipo  munali  nkhondo  m’mwa- 
mba.  Mikayeli  ndi  angelo  ache  aku- 
chita  nkhondo  ndi  chinjoka  ; chinjo- 
kanso  ndi  angelo  ache  chinachita 
nkhondo  ; 8 ndipo  sichinalakika, 

ndipo  sanapezekanso  malo  awo 
m’mwamba.  9 Ndipo  chinaponyedwa 
pansi  chinjoka  chachikuru,  njoka 
yokhalamba’yo,  iye  wochedwa  mdiere- 
kezi  ndi  Satana,  wonyenga  wa  dziko 
lonse  ; chinaponyedwa  pansi  ku  dziko, 
ndi  angelo  ache  anaponyedwa  naye 
pamodzi.  10  Ndipo  ndinamva  mau 
akuru  m’mwamba,  nanena,  Tsopano 
zafika  chipulumutso,  ndi  mphamvu, 
ndi  ufumu  za  Mulungu  wathu,  ndi 
ulamuliro  wa  Kristu  wache  ; pakuti 
wagwetsedwa  wonenera  wa  abale  athu, 
wakuwanenera  pa  maso  pa  Mulungu 
wathu  usana  ndi  usiku.  11  Ndipo  iwo 
anamlaka  iye  chifukwa  cha  mwazi  wa 


Mwana  wa  nkhosa,  ndi  chifukwa  cha 
mau  a umboni  wawo ; ndipo  sana- 
konda  moyo  wawo  kungakhale  kufikira 
imfa.  1 2 Chifukwa  chache,  kondwerani, 
miyamba  inu,  ndi  inu  akukhala  mo- 
mwemo.  Tsoka  mtunda  ndi  nyanja, 
chifukwa  mdierekezi  watsikira  kwa 
inu,  wokhala  nawo  udani  waukuru, 
podziwa  kuti  kamtsalira  kanthawi. 

13  Ndipo  pamene  chinjoka  chinaona 
kuti  chinaponyedwa  pansi  ku  dziko, 
chinazunza  mkazi  amene  adabala 
mwana  wamwamuna.  14  Ndipo  ana- 
patsa  mkazi  mapiko  awiri  a chiomba- 
nkhanga  chachikuru,  kuti  akaulukire 
ku  chipululu,  ku  mbuto  yache,  kumene 
adyetsedwa’ko  nthawi,  ndi  zinthawi, 
ndi  nusu  la  nthawi,  osapenya  nkhope 
ya  njoka.  15  Ndipo  inalabvulira 
m’kamwa  mwache,  potsata  mkazi, 
madzi  ngati  mtsinje,  kuti  akakokole- 
redwe  mkazi  nawo.  16  Ndipo  dziko 
linathandiza  mkazi’yo,  ndi  dziko  lina- 
tsegula  m’kamwa  mwache,  nilinameza 
madzi  a mtsinje  amene  chinjoka 
chinalabvula  m’kamwa  mwache. 
17  Ndipo  chinjoka  chinakwiya  ndi 
mkazi,  nichinachoka  kunka  kuchita 
nkhondo  ndi  otsala  a mbeu  yache, 
amene  asunga  malamulo  a Mulungu, 
nakhala  nawo  umboni  wa  Yesu  ; 
ndipo  ndinaimirira  pa  mchenga  wa 
nyanja. 

-I  O Ndipo  ndinaona  chirombo  chi- 

1 O rinkuturuka  m’nyanja,  cha- 
kukhala  nazo  nyanga  khumi,  ndi 
mitu  isanu  ndi  iwiri,  ndi  pa  nyanga 
zache  nduwira  za  chifumu  khumi,  ndi 
pa  mitu  pache  maina  a mwano. 

2 Ndipo  chirombo  ndinachiona’cho 

chinafanana  ndi  nyalugwe,  ndi  mapazi 
ache  ngati  mapazi  a fisi,  ndi  pakamwa 
pache  ngati  pakamwa  pa  mkango  ; 
ndipo  chinjoka  chinampatsa  iye 
mphamvu  yache,  ndi  mpando  wa 
chifumu  wache,  ndi  ulamuliro  wau- 
kuru.  3 Ndipo  umodzi  wa  mitu  yache 
unakhala  ngati  unalasidwa  kufikira 
imfa  ; ndipo  bala  lache  la  ku  imfa 
lidapola  ; ndipo  dziko  lonse  linazizwa 
potsata  chirombo’cho  ; ndipo  ana- 
lambira  chinjoka,  chifukwa  chi- 
nachipatsa  ulamuliro  chirombo’cho  ; 
4 ndipo  analambira  chirombo  ndi 
kunena,  Afanana  ndi  chirombo  ndani  ? 
Ndipo  akhoza  ndani  kugwira  nkhondo 
nacho  ? 5 Ndipo  anachipatsa  icho 

m’kamwa  molankhula  zazikuru  ndi 
za  mwano  ; ndipo  anachipatsa  ula- 

muliro  wa  kutero  miyezi  makumi  anai 
ndi  iwiri.  6 Ndipo  chinatsegula  paka- 
mwa  pache  kukanena  za  mwano  pa 
Mulungu,  kuchitira  mwano  dzina 
lache,  ndi  chihema  chache,  ndi  iwo 
akukhala  m’mwamba.  7 Ndipo  ana- 
chipatsa  icho  kuchita  nkhondo  ndi 
oyera  mtima,  ndi  kuwalaka  ; ndipo 
anachipatsa  ulamuliro  wa  pa  pfuko 
liri  lonse,  ndi  anthu,  ndi  manenedwe, 
ndi  mitundu.  8 Ndipo  adzachilambira 
onse  akukhala  pa  dziko,  amene  dzina 
lawo  silinalembedwa  m’buku  la  moyo 
la  Mwana  wa  nkhosa,  wophedwa  kuya- 
mbira  makhazikidwe  a dziko  la  pansi. 

9 Ngati  wina  ali  nalo  khutu,  amve. 

10  Ngati  munthu  alinga  ku  ndende, 
ku  ndetrde  adzamuka ; munthu  akapha 
ndi  lupanga,  ayenera  iye  kuphedwa 
nalo  lupanga.  Pano  pali  chipiriro  ndi 
chikhulupiriro  cha  oyera  mtima. 

11  Ndipo  ndinaona  chirombo  china 
chirikuturuka  pansi ; ndipo  chinali 
nazo  nyanga  ziwiri  ngati  za  mwana 
wa  nkhosa,  ndipo  chinalankhula  ngati 
chinjoka.  12  Ndipo  chichita  ulamu- 
liro  wonse  wa  chirombo  choyamba  pa 
maso  pache.  Ndipo  chilambiritsa 
dziko  ndi  iwo  akukhala  momwemo 
chirombo  choyamba,  chimene  bala 
lache  la  ku  imfa  lidapola.  13  Ndipo 
chichita  zizindikilo  zazikuru,  kutinso 
chitsitse  moto  uchokere  m’mwamba 
nugwe  pa  dziko,  pa  maso  pa  anthu. 
14  Ndipo  chisokeretsa  iwo  akukhala 
pa  dziko  ndi  zizindikilo  zimene  anachi- 
patsa  mphamvu  yakuzichita  pa  maso 
pa  chirombo,  ndi  kunena  kwa  iwo 
akukhala  pa  dziko,  kuti  apange  fano 
la  chirombo’cho,  chimene  chinali  nalo 
bala  la  lupanga  nichinakhalanso  ndi 
moyo.  15  Ndipo  anachipatsa  mpha- 
mvu  ya  kupatsa  fano  la  chirombo 
mpweya,  kutinso  fano  la  chirombo 
lilankhule,  nilichite  kuti  onse  osali- 
lambira  fano  la  chirombo  aphedwe. 

16  Ndipo  chichita  kuti  onse,  ang’ono 
ndi  akuru,  achuma  ndi  osauka,  ndi 
mfulu  ndi  akapolo,  alandire  chilembo 
pa  dzanja  lawo  ndi  pa  mphumi  pawo  ; 

17  ndi  kuti  munthu  sangakhoze  ku- 
gula  kapena  kugulitsa,  koma  iye  yekha 
wakukhala  nacho  chilembo,  ndilo 
dzina  la  chirombo,  kapena  chiwere- 
ngero  cha  dzina  lache.  18  Pano  pali 
nzeru.  Iye  wakukhala  nacho  chi- 
dziwitso  awerenge  chiwerengero  cha 
chirombo’cho  ; pakuti  chiwerengero 
chache  ndi  cha  munthu  ; ndipo  chi- 


werengero  chache  ndicho  mazana 
asanu  ndi  limodzi  mphambu  makumi 
asanu  ndi  limodzi  kudza  zisanu  ndi 
limodzi. 

1 A Ndipo  ndinapenya,  taonani, 
■ <"  Mwana  wa  nkhosa’yo  alikui- 

mirirapa  phiri  la  Ziyoni,  ndipo  pamodzi 
ndi  Iye  zikwi  zana  mphambu  makumi 
anai  kudza  anai,  akukhala  nalo  dzina 
lache  ndi  dzina  la  Atate  wache  lole- 
mbedwa  pa  mphumi  pawo.  2 Ndipo 
ndinamva  mau  ochokera  kumwamba, 
ngati  mkokomo  wa  madzi  ambiri,  ndi 
ngati  mau  a bingu  lalikuru  ; ndipo 
mau  amene  ndinawamva  anakhala 
ngati  a azeze  akuyimba  azeze  awo  ; 
3 ndipo  ayimba  ngati  nyimbo  yatso- 
pano  ku  mpando  wachifumu,  ndi 
pa  maso  pa  zamoyo  zinai,  ndi  akulu ; 
ndipo  palibe  munthu  anakhoza  ku- 
phunzira  nyimbo’yi,  koma  zikwi  zana 
mphambu  makumi  anai  kudza  anai, 
ogulidwa  kuchokera  ku  dziko.  4 Iwo 
ndiwo  amene  sadetsedwa  pamodzi  ndi 
akazi ; pakuti  ali  anamwali.  Iwo 
ndiwo  amene  atsata  Mwana  wa  nkhosa 
kuli  konse  amuka’ko.  Iwowa  ana- 
gulidwa  mwa  anthu,  zipatso  zoundu- 
kula  kwa  Mulungu  ndi  kwa  Mwana 
wa  nkhosa.  5 Ndipo  m’kamwa  mwa- 
wo  simunapezedwa  bodza  ; ali  opanda 
chirema. 

6 Ndipo  ndinaona  mngelo  wina 
alikuuluka  pakati  pa  mlengalenga, 
wakukhala  nawo  Uthenga  Wabwino 
wosatha,  aulalikire  kwa  iwo  akukhala 
pa  dziko,  ndi  kwa  mtundu  uli  wonse 
ndi  pfuko  ndi  manenedwe  ndi  anthu  ; 
7 ndi  kunena  ndi  mau  akuru,  Opani 
Mulungu,  mpatseni  ulemerero  ; pakuti 
yafika  nthawi  ya  chiweruziro  chache  ; 
ndipo  mlambireni  Iye  amene  analenga 
m’mwamba  ndi  mtunda  ndi  nyanja, 
ndi  akasupe  a madzi. 

8 Ndipo  anatsata  mngelo  wina 
mnzache  ndi  kunena,  Wagwa,  wagwa, 
Babulo  waukuru  umene  unamwetsa- 
’ko  mitundu  yonse  ku  vinyo  wa  mkwiyo 
wa  chigololo  chache. 

9 Ndipo  anawatsata  mngelo  wina, 
wachitatu,  nanena  ndi  mau  akuru, 
Ngati  wina  alambira  chirombo’cho, 
ndi  fano  lache,  nalandira  lemba  pa 
mphumi  pache,  kapena  pa  dzanja 
lache,  1 0 iyenso  adzamwa’ko  ku  vinyo 
wa  mkwiyo  wa  Mulungu,  wokonzeka 
wosasanganiza  m’chikho  cha  mkwiyo 
wache  ; ndipo  adzazunzika  ndi  moto 
ndi  sulfure  pa  maso  pa  angelo  oyera 

mtima  ndi  pa  maso  pa  Mwana  wa 
nkhosa;  11  ndipo  utsi  wa  kuzunza 
kwawo  ukwera  ku  nthawi  za  nthawi ; 
ndipo  sapuma  usana  ndi  usiku  iwo 
akulambira  chirombo’cho  ndi  fano 
lache,  ndi  iye  ali  yense  akalandira 
lemba  la  dzina  lache.  12  Pano  pali 
chipiriro  cha  oyera  mtima,  cha  iwo 
akusunga  malamulo  a Mulungu,  ndi 
chikhulupiriro  cha  Yesu. 

13  Ndipo  ndinamva  mau  ochokera 
kumwamba,  ndi  kunena,  Lemba, 
Odala  akufa  akumwalira  mwa 
Ambuye,  kuyambira  tsopano  ; inde, 
anena  Mzimu,  kuti  akapumule  ku 
zolemetsa  zawo  ; pakuti  nchito  zawo 
zitsatana  nawo  pamodzi. 

14  Ndipo  ndinapenya,  taonani, 
mtambo  woyera ; ndi  pa  mtambo 
padakhala  wina  monga  Mwana  wa 
munthu,  wakukhala  naye  korona  wa 
golidi  pa  mutu  pache,  ndi  m’dzanja 
lache  zenga  lakuthwa.  15  Ndipo 
mngelo  wina  anaturuka  m’kachisi, 
wopfuula  ndi  mau  akuru  kwa  iye 
wakukhala  pa  mtambo,  Tumiza  zenga 
lako  ndi  kumweta,  pakuti  yafika 
nthawi  ya  kumweta ; popeza  dzi- 
nthu  za  dziko  zachetsa.  16  Ndipo 
iye  wokhala  pa  mtambo  anaponya 
zenga  lache  pa  dziko,  ndipo  dzinthu 
dza  dziko  dzinamwetedwa. 

17  Ndipo  mngelo  wina  anaturuka 
m’kachisi  ali  m’mwamba,  nakhala  nalo 
zenga  lakuthwa  nayenso.  18  Ndipo 
mngelo  wina  anaturuka  pa  guwa  la 
nsembe,  ndiye  wakukhala  nawo  ula- 
muliro  pa  moto  ; napfuula  ndi  mau 
akuru  kwa  iye  wakukhala  nalo  zenga 
lakuthwa,  nanena,  Tumiza  zenga  lako 
lakuthwa,  nudule  matsango  a munda 
wa  mpesa  wa  m’dziko  ; pakuti  mphesa 
zache  zapsa  ndithu.  19  Ndipo  mngelo 
anaponya  zenga  lache  ku  dziko  nadula 
mphesa  za  m’munda  wa  m’dziko,  nazi- 
ponya  mopondera’mo  mphesa  mwa- 
mukuru  mwa  mkwiyo  wa  Mulungu. 
20  Ndipo  mopondera’mo  mphesa  ana- 
muponda  kunja  kwa  mudzi,  ndipo 
mudaturuka  mwazi  mopondera’mo 
mphesa,  kufikira  zapakamwa  za  aka- 
valo,  kufikira  mastadiya  chikwi  ndi 
mazana  asanu  ndi  limodzi. 

*l  pr  Ndipo  ndinaona  chizindikilo 
I \J  china  m’mwamba,  chachikuru 
ndi  chozizwitsa,  angelo  asanu  ndi 
awiri  akukhala  nayo  miliri  isanu  ndi 
iwiri,  ndiyo  yotsiriza,  kuti  mwa  iyo 
watsirizika  mkwiyo  wa  Mulungu. 


2  Ndipo  ndinaona  ngati  nyanja  ya 
mandala  yosanganiza  ndi  moto  ; ndipo 
iwo  amene  anachilaka  chirombo’cho, 
ndi  fano  lache  ndi  chiwerengero  cha 
d£ina  lache,  anaimirira  pa  nyanja  ya 
mandala,  nakhala  nawo  azeze  a Mulu- 
ngu.  3 Ndipo  ayimba  nyimbo  ya  Mose 
kapolo  wa  Mulungu,  ndi  nyimbo  ya 
Mwana  wa  nkhosa,  nanena,  Nchito 
zanu  nzazikuru  ndi  zozizwitsa,  Ambuye 
Mulungu,  Wamphamvuyonse ; njira 
zanu  nzolungama  ndi  zoona,  Mfumu 
Inu  ya  nthawi  zosatha.  4 Ndani 
adzakhala  wosaopa  ndi  wosalemekeza 
dzina  lanu  Ambuye  ? Chifukwa  inu 
nokha  muli  woyera ; chifukwa  mi- 
tundu  yonse  idzadza  nidzalambira  pa 
maso  panu,  popeza  zolungama  zanu 
zidaonetsedwa. 

5 Ndipo  zitatha  izi  ndinaona,  ndipo 
panatseguka  pa  kachisi  wa  chihema 
cha  umboni  m’mwamba : 6 ndipo 

anaturuka  m’kachisi  angelo  asanu  ndi 
awiri  akukhala  nayo  miliri  isanu  ndi 
iwiri,  atabvala  mwala  woyera,  ndi 
wonyezimira,  namangira  malamba  a 
golidi  pa  chifuwa  pawo.  7 Ndipo  chi- 
modzi  cha  zamoyo  zinai  chinapatsa 
angelo  asanu  ndi  awiri  mbale  zisanu 
ndi  ziwiri  za  golidi  zodzala  ndi  mkwiyo 
wa  Mulungu  wakukhala  ndi  moyo  ku 
nthawi  za  nthawi.  8 Ndipo  kachisi 
anadzazidwa  ndi  utsi  wochokera  ku 
ulemerero  wa  Mulungu  ndi  ku  mpha- 
mvu  yache  ; ndipo  palibe  munthu 
anakhoza  kulowa  m’kachisi  kufikira 
ikatha  miliri  isanu  ndi  iwiri  ya  angelo 
asanu  ndi  awiri. 

1 O Ndipo  ndinamva  mau  akuru 
I U ochokera  ku  kachisi,  akunena 
kwa  angelo  asanu  ndi  awiri,  Mukani, 
ndipo  tsanulirani  ku  dziko  mbale 
zisanu  ndi  ziwiri  za  mkwiyo  wa 
Mulungu. 

2 Ndipo  anachoka  woyamba,  natsa- 
nulira  mbale  yache  ku  dziko  ; ndipo 
kunakhala  chironda  choipa  ndi  cho- 
sautsa  pa  anthu  akukhala  nalo  lemba 
la  chirombo  nalambira  fano  lache. 

3 Ndipo  wachiwiri  anatsanulira 
mbale  yache  m’nyanja  ; ndipo  kuna- 
khala  mwazi  ngati  wa  munthu  wa- 
kufa ; ndipo  zamoyo  zonse  za 
m’nyanja  zidafa. 

4 Ndipo  wachitatu  anatsanulira 
mbale  yache  ku  mitsinje  ndi  akasupe 
a madzi ; ndipo  kunasanduka  mwazi. 
5 Ndipo  ndinamva  mngelo  wa  madzi- 
’wo  nanena,  Muli  wolungama,  amene 

muli,  nimunali,  Woyera  Inu,  chifukwa 
mudaweruza  kotero  ; 6 popeza  ana- 
tsanulira  mwazi  wa  oyera  mtima,  ndi 
wa  aneneri,  ndipo  mudawapatsa  mwazi 
amwe  ; ayenera  iwo.  7 Ndipo  ndina- 
mva  wa  pa  guwa  !a  nsembe,  alinku- 
nena,  Inde,  Ambuye  Mulungu,  Wa- 
mphamvuyonse,  maweruziro  anu  ali 
oona  ndi  olungama. 

8 Ndipo  wachinai  anatsanulira 
mbale  yache  pa  dzuwa  ; ndipo  ana- 
lipatsa  ilo  litenthe  anthu  ndi  moto. 
9 Ndipo  anatenthedwa  anthu  ndi 
kutentha  kwakukuru  ; ndipo  ana- 
chitira  mwano  dzina  la  Mulungu 
wokhala  nawo  ulamuliro  pa  miliri 
iyi ; ndipo  sanalapa  kuti  amchitire 
ulemu. 

10  Ndipo  wachisanu  anatsanulira 
mbale  yache  pa  mpando  wachifumu 
wa  chirombo  ; ndipo  ufumu  wache 
unadetsedwa  ; ndipo  anatafuna  mali- 
lime  awo  ndi  kuwawa  kwache,  1 1 na- 
chitira  mwano  Mulungu  wa  m’mwa- 
mba  chifukwa  cha  zowawa  zawo  ndi 
zironda  zawo  ; ndipo  sanalapa  nchito 
zawo. 

12  Ndipo  wachisanu  ndi  chimodzi 
anatsanulira  mbale  yache  pa  mtsinje 
waukuru  Firate ; ndi  madzi  ache 
anaphwa,  kuti  ikonzeke  njira  ya 
mafumu  ochokera  poturuka  dzuwa. 
13  Ndipo  ndinaona  moturuka  m’ka- 
mwa  mwa  chinjoka,  ndi  m’kamwa 
mwa  chirombo,  ndi  m’kamwa  mwa 
mneneri  wonyenga  mizimu  itatu  yo- 
nyansa,  ngati  achule  ; 14  pakuti  ali 
mizimu  ya  ziwanda  za  kuchita  zizi- 
ndikilo  ; zimene  zituruka  kumka  kwa 
mafumu  a dziko  lonse,  kuwasonkha- 
nitsira  ku  nkhondo  ya  tsiku  lalikuru 
la  Mulungu,  Wamphamvuyonse. 
15  (Taonani,  ndidza  ngati  mbala. 
Wodala  iye  amene  adikira,  nasunga 
zobvala  zache,  kuti  angayende  wa- 
usiwa,  nangapenye  anthu  usiwa  wa- 
che.)  16  Ndipo  anawasonkhanitsira 
ku  malo  ochedwa  m’chiHebri  Harma- 
gedo. 

17  Ndipo  wachisanu  ndi  chiwiri 
anatsanulira  mbale  yache  mu  mlenga- 
lenga  ; ndipo  m’kachisi’mo  mudatu- 
ruka  mau  akuru,  ochokera  ku  mpando 
wa  chifumu  ndi  kunena,  Chachitika  ; 
18  ndipo  panakhala  mphezi,  ndi  mau, 
ndi  mabingu  ; ndipo  panali  chibvo- 
mezi  chachikuru  chotero  sichinaoneke 
chiyambire  anthu  pa  dziko,  chibvomezi 
cholimba  chotero,  chachikuru  chotero. 


19  Ndipo  chimudzi  chachikuru’cho 
chidagawika  patatu,  ndi  midzi  ya 
amitundu  inagwa  ; ndipo  Babulo  wa- 
ukuru  unakumbukika  pa  maso  pa 
Mulungu,  kuti  aupatse  chikho  cha 
vinyo  wamkali  wa  mkwiyo  wache. 

20  Ndipo  zisumbu  zonse  zidathawa, 
ndi  mapiri  sanapezeka.  21  Ndipo 
anatsika  kumwamba  matalala  akuru, 
lonse  lolemera  ngati  talenti,  nagwa 
pa  anthu  ; ndipo  anthu  anachitira 
Mulungu  mwano  chifukwa  cha  mliri 
wa  matalala,  pakuti  mliri  wache  ndi 
waukuru  nditu. 

nNdipo  anadza  mmodzi  mwa 
angelo  asanu  ndi  awiri  aku- 
khala  nazo  mbale  zisanu  ndi  ziwiri, 
nalankhula  ndi  ine,  nanena,  Idzakuno, 
ndidzakuonetsa  chitsutso  cha  mkazi 
wa  chigololo  wamkuru,  wakukhala  pa 
madzi  ambiri,  2 amene  mafumu  a 
dziko  anachita  chigololo  naye,  ndipo 
iwo  akukhala  pa  dziko  analedzera  ndi 
vinyo  wa  chigololo  chache.  3 Ndipo 
ananditenga  kumka  nane  ku  chipululu, 
mu  Mzimu  ; ndipo  ndinaona  mkazi 
alinkukhala  pa  chirombo  chofiiritsa, 
chodzala  ndi  maina  a mwano,  chaku- 
khala  nayo  mitu  isanu  ndi  iwiri  ndi 
nyanga  khumi.  4 Ndipo  mkazi  ar.a- 
bvala  chibakuwa,  ndi  mlangali,  nako- 
metsedw’a  ndi  golidi,  ndi  miyala  ya 
mtengo  wache,  ndi  ngale  ; nakhala 
nacho  m’dzanja  lache  chikho  cha 
golidi  chodzala  ndi  zonyansitsa,  ndi 
zodetsa  za  chigololo  chache,  5 ndipo 
pa  mphumi  pache  padalembedwa 
dzina,  CHINSINSI  BABULO  WAU- 
KURU,  AMAI  WA  ACHIGOLOLO 
NDI  WA  ZONYANSITSA  ZA  DZIKO. 
6 Ndipo  ndinaona  mkazi  woledzera 
ndi  mwazi  wa  oyera  mtima,  ndi 
mwazi  wa  mboni  za  Yesu  ; ndipo 
ndinazizwa  palcumuona  iye  ndi  kuzi- 
zwa  kwakukuru.  7 Ndipo  mngelo 
anati  kwa  ine,  Uzizwa  chifukwaninji  ? 
Ine  ndidzakuuza  iwe  chinsinsi  cha 
mkazi,  ndi  cha  chirombo  chakumbe- 
reka  iye,  chokhala  nayo  mitu  isanu 
ndi  iwiri  ndi  nyanga  khumi.  8 Chi- 
rombo  chimene  unachiona  chinali’ko, 
koma  kulibe  ; ndipo  chidzaturuka 
m’phompho,  ndi  kunka  ku  chitayiko. 
Ndipo  adzazizwa  iwo  akukhala  pa 
dziko  amene  dzina  lawo  silinalembe- 
dwa  m’buku  la  moyo  chiyambire 
makhazikidwe  a dziko  la  pansi ; 
pakuona  chirombo,  kuti  chinali’ko, 
ndipo  kulibe,  ndipo  chidzakhala’ko. 

9 Pano  pali  mtima  wa  kukhala  nayo 
nzeru.  Mitu  isanu  ndi  iwiri  ndiyo 
mapiri  asanu  ndi  awiri  amene  mkazi 
akhala’po  ; 10  ndipo  ali  mafumu 

asanu  ndi  awiri ; asanu  adagwa, 
imodzi  iriko,  yinayo  siinadze  ; ndipo 
pamene  ifika  iyenera  iyo  kukhala 
kanthawi.  11  Ndipo  chirombo  china- 
li’cho,  ndi  kulibe,  icho  chomwe  ndicho 
chachisanu  ndi  chitatu,  ndipo  chiri 
mwa  zisanu  ndi  ziwivi’zo,  nichimuka 
kuchitayiko.  12Ndiponyangakhumi 
udazionandiwo  mafumu  khumi,  amene 
sanalandire  ufumu  ; koma  alandira 
ulamuliro  ngati  mafumu,  ora  limodzi, 
pamodzi  ndi  chirombo.  13  Iwo  ali 
nawo  mtima  umodzi,  ndipo  apereka 
mphamvu  ndi  ulamuliro  wawo  kwa 
chirombo.  14  Iwo  adzachita  nkhondo 
pa  Mwana  wa  nkhosa,  ndipo  Mwana 
wa  nkhosa  adzawalaka,  chifukwa  ali 
Mbuye  wa  ambuye,  ndi  Mfumu  ya 
mafumu  ; ndipo  adzawalakanso  iwo 
akukhala  naye  oitanidwa,  ndi  osa- 
nkhika  ndi  okhulupirika.  15  Ndipo 
anena  ndi  ine,  Madzi’wo  udawaona 
uko  akhala’ko  mkazi  wa  chigololo’yo 
ndiwo  anthu  ndi  makamu,  ndi  mitu- 
ndu,  ndi  manenedwe.  16  Ndipo  nya- 
nga  khumi  udaziona,  ndi  chirombo, 
izi  zidzadana  ndi  mkazi  wa  chigolo- 
lo’yo,  nizidzamkhalitsa  wa  bwinja, 
wausiwa,  nizidzadya  nyama  yache, 
nizidzampsereza  ndi  moto.  17  Pakuti 
Mulungu  anapatsa  ku  mtima  kwawo 
kuchita  za  m’mtima  mwache,  ndi 
kuchita  cha  mtima  umodzi  ndi  kupatsa 
ufumu  wawo  kwa  chirombo,  kufikira 
akwaniridwa  mau  a Mulungu.  18Ndi- 
po  mkazi’yo  unamuona,  ndiye  mudzi 
waukuru,  wakuchita  ufumu  pa  ma- 
fumu  a dziko. 

"1  Q Zitatha  izi  ndinaona  mngelo 
I O wina  wakutsika  m’mwamba 
wakukhala  nawo  ulamuliro  waukuru  ; 
ndipo  dziko  linaunikidwa  ndi  uleme- 
rero  wache.  2 Ndipo  anapfuula  ndi 
mau  olimba,  nanena,  Wagwa,  wagwa, 
Babulo  waukuru,  nusandulika  mokha- 
la’mo  ziwanda,  ndi  mosungira’mo 
mizimu  yonse  yonyansa,  ndi  mosungi- 
ra’mo  mbalame  zonse  zonyansa  ndi 
zodanidwa.  3 Chifukwa,  ndi  vinyo 
wa  mkwiyo  wa  chigololo  chache 
mitundu  yonse  idagwa  ; ndipo  ma- 
fumu  a dziko  anachita  naye  chigololo  ; 
ndipo  ochita  malonda  a dziko  anale- 
mera  ndi  mphamvu  ya  kudyerera 
kwache. 


4  Ndipo  nainamva  mau  ena  ocho- 
kera  kumwamba,  nanena,  Turukani 
m’menemo,  anthu  anga ; kuti  mu- 
ngayanjane  ndi  machimo  ache,  ndi 
kuti  mungalandire’ko  ya  miliri  yache  ; 

5 pakuti  machimo  ache  anaunjikizana 
kufikira  m’mwamba,  ndipo  Mulungu 
anakumbuka  zosalungama  zache. 

6 Muubwezere,  monganso  uwu  una- 

bwezera,  ndipo  muwirikize  kawiri, 
monga  mwa  nchito  zache  ; m’chi- 
kho’mo  unathira’mo,  muuthirire  cho- 
v/irikiza.  7 Monga  momwe  unadzi- 
chitira  ulemu,  nudyerera,  momwemo 
muuchitire  chouzunza  ndi  chouliritsa 
maliro  : pakuti  unena  mu  mtima 

mwache,  Ndikhala  ine  mfumu,  wosati 
wa  masiye  ine,  wosaona  maliro  konse 
ine.  8 Chifukwa  chache  miliri  yache 
idzadza  m’tsiku  limodzi,  imfa,  ndi 
maliro,  ndi  njala  ; ndipo  udzapserera 
ndi  moto  ; chifukwa  Ambuye  Mulu- 
ngu  wouweruza  ndiye  wolimba. 

9 Ndipo  mafumu  a dziko  ochita  chi- 
gololo  nadyerera  naye,  adzalira  na- 
dzaulira  maliro  pamene  aona  utsi  wa 
kutentha  kwache,  poima  patali, 

10  chifukwa  chakuopa  chizunzo  cha- 
che,  nanena,  Tsoka,  tsoka,  mudzi 
waukuru’wo,  Babulo,  mudzi  wolimba  ! 
pakuti  m’ora  limodzi  chafika  chiweru- 
ziro  chanu.  11  Ndipo  ochita  malonda 
a m’dziko  adzalira  nadzauchitira  chi- 
fundo,  popeza  palibe  munthu  agulanso 
malonda  awo  ; 12  malonda  a golidi, 
ndi  a siliva,  ndi  a mwala  wa  mtengo 
wache,  ndi  a ngale,  ndi  a nsaru  ya 
bafuta,  ndi  a chibakuwa,  ndi  a 
yonyezimira,  ndi  a mlangali ; ndi 
mitengo  yonse  ya  pfungo  lokoma, 
ndi  chotengera  chiri  chonse  cha  mi- 
nyanga  ya  njobvu,  ndi  chotengera 
chiri  chonse  cha  mtengo  wa  mtengo 
wache  wapatali,  ndi  cha  mkuwa  ndi 
cha  chitsulo,  ndi  cha  nsangalabwi ; 
13  ndi  kinamomo  ndi  amomo,  ndi 
zofukiza,  ndi  zodzola,  ndi  libano,  ndi 
vinyo,  ndi  mafuta,  ndi  ufa  wosalala, 
ndi  tirigu,  ndi  ng’ombe,  ndi  nkhosa  ; 
ndi  malonda  a akavalo,  ndi  a maga- 
reta,  ndi  a anthu  ndi  a miyoyo  ya 
anthu.  14  Ndipo  zokhumbitsa  moyo 
wako  zidakuchokera ; ndipo  zonse 
zolongosoka,  ndi  zokometsetsa  zaku- 
tayikira,  ndipo  izi  sudzazipezanso 
konse.  15  Otsatsa  izi,  olemezedwa 
nawo,  adzaima  patali  chifukwa  cha 
kuopa  chizunzo  chache,  nadzalira, 
ndi  kuchita  chifundo  ; 16  nadzanena, 

Tsoka,  tsoka,  mudzi  waukuru  wobvala 
bafuta  ndi  chibakuwa,  ndi  mlangali, 
wodzikometsera  ndi  golidi  ndi  mwala 
wa  mtengo  wache,  ndi  ngale  ! 17  Pa- 

kuti  m’ora  limodzi  chasanduka  bwinja 
chuma  chachikuru  chotere.  Ndipo  wa 
tsigiro  ali  yense,  ndi  yense  wakupita 
pa  nyanja  pakuti  pakuti,  ndi  ama- 
rinyero,  ndi  onse  amene  amachita  ku 
nyanja,  anaima  patali,  18  napfuula 
poona  utsi  wa  kutentha  kwache, 
nanena,  Mudzi  uti  ufanana  ndi  mu- 
dzi  waukuru’wo  ? 19  Ndipo  anathira 

pfumbi  pa  mitu  pawo,  napfuula,  ndi 
kulira,  ndi  kuchita  maliro,  nanena, 
Tsoka,  tsoka,  mudzi  waukuru’wo, 
umene  analemerezedwa  nawo  onse 
akukhala  nazo  zombo  pa  nyanja, 
chifukwa  cha  kulemera  kwache,  pa- 
kuti  m’ora  limodzi  unasanduka  bwinja. 
20  Kondwera  pa  iye  m’mwamba  iwe, 
ndi  oyera  mtima,  ndi  atumwi,  ndi 
aneneri  inu  ; chifukwa  Mulungu 
anauweruzira  kuweruzidwa  kwanu. 

21  Ndipo  mngelo  wolimba  ananya- 
mula  mwala,  ngati  mphero  yaikuru, 
naiponya  m’nyanja,  nanena,  Chotero 
Babulo,  mudzi  waukuru,  udzapasu- 
lidwa  kolimba,  ndipo  sudzapezedwanso 
konse.  22  Ndipo  mau  a anthu  oyimba 
zeze,  ndi  a oyimba,  ndi  a oliza  zitoliro, 
ndi  a oomba  malipenga  sadzamvekanso 
konse  mwa  iwe  ; ndipo  mmisiri  ali 
yense  wa  machitidwe  ali  onse  sadza- 
pezedwanso  konse  mwa  iwe  ; ndi  mau 
a mphero  sadzamvekanso  konse  mwa 
iwe ; 23  ndi  kuunika  kwa  nyali 

sikudzaunikiranso  konse  mwa  iwe  ; 
ndi  mau  a mkwati  ndi  a mkwatibwi 
sadzamvekanso  konse  mwa  iwe  ; 
pakuti  otsatsa  malonda  anu  anali 
omveka  a m’dziko ; pakuti  ndi 
nyanga  yako  mitundu  yonse  inaso- 
keretsedwa.  24  Ndipo  momwemo 
munapezedwa  mwazi  wa  aneneri  ndi 
oyera  mtima,  ndi  onse  amene  ana- 
phedwa  pa  dziko. 

"I  Q Zitatha  izi  ndinamva  ngati 

1 mau  akuru  a khamu  lalikuru 
m’mwamba,  liri  kunena,  Aleluya ; 
chipulumutso,  ndi  ulemerero,  ndi 
mphamvu,  nza  Mulungu  wathu  ; 

2 pakuti  maweruzo  ache  ali  oona  ndi 
olungama ; ndipo  anaweruza  mkazi 
wa  chigololo  wamkuru,  amene  anaipsa 
dziko  ndi  chigololo  chache,  ndipo  ana- 
bwezera  chilango  mwazi  wa  akapolo 
ache  pa  dzanja  lache  la  mkazi’yo. 

3 Ndipo  anatinso,  Aleluya.  Ndipo 


utsi  wache  ukwera  ku  nthawi  za 
nthawi.  4 Ndipo  anagwa  pansi  aku- 
lu’wo  makumi  awiri  mphambu  anai 
ndi  za  moyo  zinai,  ndipo  zinalambira 
Mulungu  wakukhala  pa  mpando  wa- 
chifumu,  nizinena,  Amen ; Aleluya. 

5 Ndipo  mau  anachokera  ku  mpando 
wachifumu,  ndi  kunena,  Lemekezani 
Mulungu  wathu  akapolo  ache  onse, 
akumuopa  Iye,  ang’ono  ndi  akuru. 

6 Ndipo  ndinamva  ngati  mau  a khamu 
lalikuru,  ngati  mkokomo  wa  madzi 
ambiri,  ngati  mau  a mabingu  olimba, 
nizinena,  Aleluya ; pakuti  achita 
ufumu  Ambuye  Mulungu  wathu, 
Wamphamvuyonse.  7 Tikondwere, 
tisekerere,  ndipo  tipatse  ulemerero 
kwa  Iye  ; pakuti  wadza  ukwati  wa 
Mwana  wa  nkhosa ; ndipo  mkazi 
wache  wadzikonzera.  8 Ndipo  ana- 
mpatsa  Iye  abvale  bafuta  wonyezimira 
woti  mbu  ; pakuti  bafuta  ndiye 
zolungama  za  oyera  mtima.  9 Ndipo 
ananena  ndi  ine,  Lemba,  Odala  iwo 
amene  aitanidwa  ku  phwando  la 
ukwati  wa  Mwana  wa  nkhosa.  Ndipo 
ananena  ndi  ine,  Iwo  ndiwo  mau 
oona  a Mulungu.  10  Ndipo  ndinagwa 
pa  mapazi  ache  kumlambira  iye. 
Ndipo  ananena  ndi  ine,  Tapenya, 
usatero  ; ine  ndine  kapolo  mnzako, 
ndi  mnzawo  wa  abale  ako  akukhala 
nawo  umboni  wa  Yesu  ; lambira 
Mulungu  : pakuti  umboni  wa  Yesu 
ndiwo  Mzimu  wa  chinenero. 

11  Ndipo  ndinaona  mutatseguka 
m’mwamba ; ndipo  taonani,  kavalo 
woyera,  ndi  iye  wakumkwera  woche- 
dwa  Wokhulupirika  ndi  Woona;  ndipo 
aweruza,  nachita  nkhondo  molunga- 
ma.  12  Ndipo  maso  ache  ali  lawi  la 
moto,  ndi  pa  mutu  pache  pali  nduwira 
za  chifumu  zambiri ; ndipo  ali  nalo 
dzina  lolembedwa,  wosalidziwa  wina 
yense  koma  Iye  yekha.  13  Ndipo 
abvala  chobvala  chowazidwa  mwazi ; 
ndipo  achedwa  dzina  lache,  Mau  a 
Mulungu.  14  Ndipo  magulu  a nkho- 
ndo  okhala  m’mwamba  anamtsata 
Iye,  okwera  pa  akavalo  oyera,  obvala 
bafuta  woyera  woti  mbu.  15  Ndipo 
m’kamwa  mwache  muturuka  lupanga 
lakuthwa,  kuti  akanthe  nalo  mitundu 
ya  anthu  ; ndipo  Iye  adzawalamulira 
ndi  ndodo  ya  chitsulo  : ndipo  aponda 
Iye  mopondera’mo  mphesa  mwa  vinyo 
wa  ukali  wa  mkwiyo  wa  Mulungu 
Wamphamvuyonse.  1 6 Ndipo  ali  nalo 
pa  chobvala  chache  ndi  pa  nchaf  i 

yache  dzina  lolembedwa,  MFUMU 
YA  MAFUMU,  NDI  MBUYE  WA 
AMBUYE. 

17  Ndipo  ndinaona  mngelo  ali- 
kuima  m’dzuwa ; ndipo  anapfuula 
ndi  mau  akuru  akunena  ndi  mbalame 
zonse  za  kuuluka  pakati  pa  mlenga- 
lenga : Idzani  kuno,  sonkhanani 

ku  phwando  la  Mulungu  wamkuru. 
18  kuti  mudzadye  nyama  ya  mafumu, 
ndi  nyama  ya  akapitao,  ndi  nyama 
ya  anthu  a mphamvu,  ndi  nyama  ya 
akavalo,  ndi  ya  iwo  akukwera’po,  ndi 
nyama  ya  anthu  onse  mfulu  ndi  aka- 
polo,  ndi  ang’ono  ndi  akuru. 

19  Ndipo  ndinaona  chirombo’cho, 
ndi  mafumu  a dziko,  ndi  magulu  a 
nkhondo  awo,  osonkhanidwa  kuchita 
nkhondo  pa  Iye  wa  kukwera  pa  kavalo, 
ndi  gulu  la  nkhondo  lache.  20  Ndi- 
po  chinagwidwa  chirombo’cho,  ndi 
pamodzi  nacho  mneneri  wonyenga 
amene  adachita  zizindikilo  pa  maso 
pache,  zimene  anasokeretsa  nazo  iwo 
amene  adalandira  lemba  la  chirombo, 
ndi  iwo  akulambira  fano  lache  ; iwo 
awiri  anaponyedwa  ali  moyo  m’nya- 
nja  ya  moto  wakutentha  ndi  sulfure  : 
21  ndipo  otsala’wa  anaphedwa  ndi 
lupanga  la  Iye  wakukwera  pa  kavalo, 
ndilo  loturuka  m’kamwa  mwache  ; 
ndipo  mbalame  zonse  zinakhuta  ndi 
nyama  zawo. 

QA  Ndipo  ndinaona  mngelo  ana- 
tsika  kumwamba,  nakhala 
nacho  chifungulo  cha  phompho,  ndi 
unyolo  waukuru  m’dzanja  lache. 
2 Ndipo  anagwira  chinjoka,  njoka  ya 
kale’yo,  ndiye  mdierekezi  ndi  Satana, 
nammanga  iye  zaka  chikwi,  3 na- 
mponya  ku  phompho,  natseka’po,  na- 
sindikiza’po  chizindikilo  pamwamba 
pache,  kuti  asanyengenso  amitundu 
kufikirakudzathazakachikwi ; patso- 
golo  pache  ayenera  kumasulidwa  iye 
kanthawi. 

4 Ndipo  ndinaona  mipando  ya  chi- 
fumu,  ndipo  anakhala  pamenepo  ; 
ndipo  anawapatsa  chiweruziro  ; ndipo 
ndinaona  mizimu  ya  iwo  amene  ada- 
wadula  khosi  chifukwa  cha  umboni 
wa  Yesu,  ndi  chifukwa  cha  mau  a 
Mulungu,  ndi  iwo  amene  sanalambira 
chirombo,  kapena  fano  lache,  nisana- 
landira  lemba’lo  pa  mphumi  ndi  pa 
dzanja  lawo  ; ndipo  anakhala  ndi 
moyo,  nachita  ufumu  pamodzi  ndi 
Kristu  zaka  chikwi.  5 Otsala  a akufa 
sanakhalanso  ndi  moyo  kufikira  ku- 


dzatha  zaka  chikwi.  Ndiko  kuuka 
kwa  akufa  koyamba.  6 Wodala 
ndi  woyera  mtima  ali  iye  amene 
achita  nawo  pa  kuuka  koyamba ; 
pa  iwowa  imfa  yachiwiri  iribe  ula- 
muliro  ; komatu  adzakhala  ansembe 
a Mulungu  ndi  a Kristu,  nadzachita 
ufumu  pamodzi  ndi  Iye  zaka  chi- 
kwi’zo. 

7 Ndipo  pamene  zidzatha  zaka  chi- 
kwi  adzamasulidwa  Satana  m’ndende 
yache  ; 8 nadzaturuka  kudzasokere- 
tsa  amitundu  ali  mu  ngondya  zinai  za 
dziko,  Gogo,  ndi  Magogo,  kudza- 
wasonkhanitsa  achite  nkhondo  : chi- 
werengero  chawo  cha  iwo  amene 
chikhala  ngati  mchenga  wa  ku  nyanja. 
9 Ndipo  anakwera  nafalikira  m’dziko, 
nazinga  tsasa  la  oyera  mtima  ndi 
mudzi  wokondedwa’wo  : ndipo  una- 
tsika  moto  wa  kumwamba  nuwanye- 
ketsa.  10  Ndipo  mdierekezi  wakuwa- 
sokeretsa  anaponyedwa  m’nyanja  ya 
moto  ndi  sulfure,  kumeneko  kulinso 
chirombo’cho  ndi  mneneri  wonye- 
nga’yo  ; ndipo  adzazunzidwa  usana 
ndi  usiku  ku  nthawi  za  nthawi. 

11  Ndipo  ndinaona,  mpando  wachi- 
fumu  waukuru  woyera,  ndi  Iye 
wakukhala’po,  amene  dziko  ndi 
m’mwamba  zinathawa  pa  maso  pache, 
ndipo  sanapezedwa  malo  awo.  1 2 Ndi- 
po  ndinaona  akufa,  akuru  ndi  ang’ono 
alinkuima  ku  mpando  wa  chifumu  ; 
ndipo  mabuku  anatsegulidwa  ; ndipo 
buku  lina  linatsegulidwa,  ndilo  la 
moyo  ; ndipo  akufa  anaweruzidwa 
mwa  zolembedwa  m’mabuku,  monga 
mwa  nchito  zawo.  13  Ndipo  nyanja 
inapereka  akufa’wo  anali  momwemo, 
ndipo  imfa  ndi  Hade  zinapereka 
akufa’wo  anali  m’menemo ; ndipo 
anaweruzidwa  yense  monga  mwa 
nchito  zache.  14  Ndipo  imfa  ndi 
Hade  zinaponyedwa  m’nyanja  ya 
moto.  Iyo  ndiyo  imfa  yachiwiri, 
ndiyo  nyanja  ya  moto.  15  Ndipo 
ngati  munthu  sanapezedwa  wolembe- 
dwa  m’buku  la  moyo,  anaponyedwa 
m’nyanja  ya  moto. 

C\~ 1 Ndipo  ndinaona  m’mwamba 
^ I mwatsopano  ndi  dziko  latso- 
pano  ; pakuti  m’mwamba  moyamba 
ndi  dziko  loyamba  zidachoka,  ndipo 
kulibenso  nyanja.  2 Ndipo  ndinaona 
mzinda  woyera’wo,  Yefusalemu  watso- 
pano,  ulikutsika  kumwamba  kwa 
Mulungu,  wokonzeka  ngati  mkwa- 
tibwi  wokometsedwera  mwamuna 

wache.  3 Ndipo  ndinamva  mau  akuru 
ochokera  ku  mpando  wachifumu,  ndi 
kunena,  Taonani,  chihema  cha  Mu- 
lungu  chiri  mwa  anthu  ; ndipo  adza- 
khalitsa  nawo,  ndi  iwo  adzakhala 
anthu  ache,  ndi  Mulungu  yekha  adza- 
khala  nawo,  Mulungu  wawo  ; 4 ndipo 
adzawapukutira  misozi  yonse  kuicho- 
tsa  pa  maso  pawo  ; ndipo  sipadza- 
khalanso  imfa  ; ndipo  sipadzakhala- 
nso  maliro,  kapena  kulira,  kapena 
chowawitsa ; zoyamba’zo  zapita. 
5 Ndipo  Iye  wakukhala  pa  mpando 
wa  chifumu  anati,  Taonani,  ndichita 
zonse  zikhale  zatsopano.  Ndipo  ana- 
nena,  Talemba  ; pakuti  mau  awa  ali 
okhulupirika  ndi  oona.  6 Ndipo  anati 
kwa  ine,  Zatha.  Ine  ndine  Alefa  ndi 
Omega,  woyamba  ndi  wotsiriza.  Kwa 
iye  wakumva  ludzu  ndidzampatsa 
amwe  ku  kasupe  wa  madzi  a moyo 
kwaulere.  7 Iye  wakulakika  adza- 
landira  izi ; ndipo  ndidzakhala  Mulu- 
ngu  wache,  ndi  iye  adzakhala  mwana 
wanga.  8 Koma  amantha  ndi  osa- 
khulupira,  ndi  onyansa,  ndi  ambanda, 
ndi  achigololo,  ndi  olambira  mafano, 
ndi  onse  a mabodza,  cholandira  chawo 
chidzakhala  m’nyanja  yotentha  ndi 
moto  ndi  sulfure  ; ndiyo  imfa  yachi- 
wiri. 

9 Ndipo  anadza  mmodzi  wa  angelo 
asanu  ndi  awiri  akukhala  nazo  mbale 
zisanu  ndi  ziwiri,  zodzala  ndi  miliri 
yotsiriza  isanu  ndi  iwiri ; ndipo  ana- 
lankhula  ndi  ine,  nanena,  Idza  kuno, 
ndidzakuonetsa  mkwatibwi,  mkazi  wa 
Mwana  wa  nkhosa.  10  Ndipo  ana- 
nditenga  mu  mzimu  kunka  ku  phiri 
lalikuru  ndi  lalitali,  nandionetsa  mzi- 
nda  wopatulika’wo  Yerusalemu,  wo- 
tsika  m’mwamba  kuchokera  kwa 
Mulungu,  11  ndipo  unakhala  nawo 
ulemerero  wa  Mulungu ; kuunika 
kwache  kunafanana  ndi  mwala  wa 
mtengo  wache  woposa,  ngati  mwala 
wa  yaspi,  wonyezimira,  ngati  kru- 
stalo  ; 12  nukhala  nalo  linga  lalikuru 
ndi  lalitali,  nukhala  nazo  zipata  khumi 
ndi  ziwiri,  ndi  pa  zipata  angelo  khumi 
ndi  awiri,  ndi  maina  olembedwa’po, 
ndiwo  maina  a mafuko  khumi  ndi 
awiri  a ana  a Israyeli ; 13  ku 

m’mawa  zipata  zitatu,  ndi  ku  mpoto 
zipata  zitatu,  ndi  ku  mwela  zipata 
zitatu,  ndi  ku  madzulo  zipata  zitatu. 
14  Ndipo  linga  la  mudzi  linakhala 
nawo  maziko  khumi  ndi  awiri,  ndi 
pomwepo  maina  khumi  ndi  awiri  a 


atumwi  khumi  ndi  awiri  a Mwana 
wa  nkhosa.  15  Ndipo  iye  wakula- 
nkhula  ndi  ine  anali  nawo  muyeso, 
bango  la  golidi,  kuti  akayese  mzinda- 
’wo,  ndi  zipata  zache,  ndi  linga  lache. 
16  Ndipo  mzinda  ukhala  wa  mpwa- 
mphwa ; utali  wache  ulingana  ndi 
kupingasa  kwache  : ndipo  anayesa 

mzinda  ndi  bango’lo,  mastadiya  zikwi 
khumi  ndi  ziwiri ; utali  wache,  ndi 
kupingasa  kwache,  ndi  kutalika  kwa- 
che  zilingana.  17  Ndipo  anayesa 
linga  lache,  mikono  zana  mphambu 
makumi  anai  kudza  zinai,  muyeso  wa 
munthu,  ndiye  mngelo.  18  Ndipo 
mirimo  ya  linga  lache  ndi  yaspi ; 
ndipo  mzinda’wo  ngwa  golidi  woye- 
ngeka,  wofanana  ndi  mandala  oyera. 
19  Maziko  a linga  la  mzinda  anako- 
metsedwa  ndi  miyala  ya  mtengo,  ya 
mitundu  mitundu  ; maziko  oyamba 
ndi  yaspi ; achiwiri,  ndi  safiro  ; achi- 
tatu  ndi  kalikedo  ; achinai,  ndi  sma- 
ragido  ; 20  achisanu,  ndi  sardonu  ; 

achisanu  ndi  chimodzi,  ndi  sardiyo  ; 
achisanu  ndi  chiwiri,  ndi  krusolito  ; 
achisanu  ndi  chitatu,  ndi  berulo ; 
achisanu  ndi  chinai,  ndi  topaziyo ; 
akhumi,  ndi  krusoprazo  ; akhumi  ndi 
chimodzi,  ndi  huakinto  ; akhumi  ndi 
chiwiri,  ndi  ametusto.  21  Ndipo 
zitseko  khumi  ndi  ziwiri  ndizo  ngale 
khumi  ndi  ziwiri ; chitseko  chiri 
chonse  pa  chokha  cha  ngale  imodzi. 
Ndipo  khwalala  la  mzinda  nla 
golidi  woyengeka,  ngati  mandala 
openyekera.  22  Ndipo  sindinaona 
kachisi  momwemo  ; pakuti  Ambu- 
ye  Mulungu  Wamphamvuyonse,  ndi 
Mwana  wa  nkhosa  ndiwo  kachisi 
wache.  23  Ndipo  pa  mzinda  sipa- 
funika  dzuwa,  kapena  mwezi  wa 
kuuwalira ; pakuti  ulemerero  wa 
Mulungu  uunikira  umenewu,  ndipo 
nyali  yache  ndiye  Mwana  wa  nkhosa. 
24  Ndipo  amitundu  adzayendayenda 
mwa  kuunika  kwache  ; ndi  mafumu 
a dziko  atenga  ulemerero  wawo  kulowa 
nawo  momwemo.  25  Ndipo  pa  zipata 
zache  sipatsekedwa  konse  usana, 
(pakuti  sikudzakhala  usiku  komweko) ; 
26  ndipo  adzatenga  ulemerero  ndi 
ulemu  wa  amitundu  nadzalowa  nawo 
momwemo  ; 27  ndipo  simudzalowa 

konse  momwemo  kanthu  kali  konse 
kosapatulidwa,  kapena  iye  wakuchita 
chonyansa,  ndi  bodza ; koma  iwo 
okha  olembedwa  m’buku  la  moyo  la 
Mwana  wa  nkhosa. 

Ndipo  anandionetsa  mtsinje  wa 
i madzi  a moyo,  wonyezimira 
ngati  krustalo,  oturuka  ku  mpando 
wachifumu  wa  Mulungu  ndi  wa 
Mwana  wa  nkhosa,  pakati  pa  khwa- 
lala  lache.  2 Ndipo  tsidya  ili  la 
mtsinje,  ndi  tsidya  lache  lija  panali 
mtengo  wa  moyo  wakubala  zipatso 
khumi  ndi  ziwiri,  ndi  kupatsa  zipatso 
zache  mwezi  ndi  mwezi ; ndipo  ma- 
sam’oa  a mtengo  ndiwo  akuchiritsa 
nawo  amitundu.  3 Ndipo  sipadza- 
khalanso  temberero  liri  lonse  ; ndipo 
mpando  wa  chifumu  wa  Mulungu 
ndi  wa  Mwana  wa  nkhosa  udzakhala 
momwemo  ; ndipo  akapolo  ache 
adzamtumikira  Iye,  nadzaona  nkhope 
yache  ; 4 ndipo  dzina  lache  lidzakhala 
pa  mphumi  pawo.  5 Ndipo  sikudza- 
khalanso  usiku  ; ndipo  sasowa  kuuni- 
ka  kwa  nyali,  ndi  kuunika  kwa  dzuwa  ; 
chifukwa  Ambuye  Mulungu  adzawa- 
unikira  ; ndipo  adzachita  ufumu  ku 
nthawi  za  nthawi. 

6 Ndipo  anati  kwa  ine,  Mau  awa 
ali  okhulupirika  ndi  oona  ; ndipo 
Ambuye,  Mulungu  wa  rnizimu  ya 
aneneri,  anatuma  mngelo  wache  ku- 
kaonetsera  akapolo  ache  zimene  ziye- 
nera  kuchitika  msanga.  7 Ndipo 
taonani,  ndidza  msanga.  Wodala  iye 
amene  asunga  mau  a chinenero  cha 
buku  ili. 

8 Ndipo  ine  Yohane  ndine  wakumva 
ndi  wakupenya  izi.  Ndipo  pamene 
ndinamva  ndi  kupenya,  ndinagwa 
pansi  kulambira  pa  mapazi  a mngelo 
wakundionetsa  izo.  9 Ndipo  ananena 
kwa  ine,  Tapenya,  usachite ; ndine 
kapolo  mnzako,  ndi  mnzawo  wa  abale 
ako  aneneri,  ndi  wa  iwo  akusunga  mau 
a buku  ili ; lambira  Mulungu. 

tO  Ndipo  ananena  ndi  ine,  Usa- 
sindikiza  chizindikilo  mau  a chinenero 
cha  buku  ili ; pakuti  nthawi  yaya- 


ndikira.  11  Iye  wakukhala  wosaiu- 
ngama  achitebe  zosalungama  ; ndi 
munthu  wonyansa,  akhalebe  wonya- 
nsa  ; ndi  iye  wakukhala  wolungama 
achitebe  cholungama  ; ndi  iye  amene 
ali  woyera,  akalebe  woyeretsedwa. 

12  Taonani,  ndidza  msanga  ; ndipo 
mphotho  yanga  ndiri  nayo  ya  kupatsa 
yense  monga  mwa  nchito  yache. 

13  Ine  ndine  Alefa  ndi  Omega,  wo- 
yamba  ndi  wotsiriza,  chiyambi  ndi 
chitsiriziro.  14  Odala  iwo  amene 
atsuka  miinjiro  yawo,  kuti  akakhale 
nawo  ulamuliro  pa  mtengo  wa  moyo, 
ndi  kuti  akalowe  m’mzinda  pa  zipata. 
15  Kunja  kuli  agaru  ndi  anyanga,  ndi 
achigololo,  ndi  ambanda,  ndi  opembe- 
dza  mafano,  ndi  yense  wa  kulconda 
bodza  ndi  kulichita. 

1 6 Ine  Yesu  ndatuma  mngelo  wanga 
kukuchitirani  um’ooni  za  izi  m’mi- 
pingo.  Ine  ndine  muzu  ndi  mbadwa 
ya  Davide,  nyenyezi  yonyezimira  ya 
mthanda. 

17  Ndipo  Mzimu  ndi  mkwatibwi 
anena,  Idzani.  Ndipo  wakumva  ane- 
ne,  Idzani.  Ndipo  wakumva  ludzu 
adze  ; iye  wofuna,  atenge  madzi  a 
moyo  kwaulere. 

18  Ndichita  umboni  kwa  munthu 

ali  yense  wakumva  mau  a chinenero 
cha  buku  ili,  Munthu  akaonjeza  pa 
awa,  adzamuonjezera  Mulungu  miliri 
yolembedwa  m’ouku’mu : 19  ndipo 

ali  yense  akachotsa’ko  pa  mau  a 
buku  la  chinenero  ichi,  Mulungu 
adzamchotsera  gawo  lache  pa  mtengo 
wa  moyo,  ndi  m’mzinda  woyera- 
’wo,  ndi  pa  izi  zilembedwa  m’bu- 
ku’mu. 

20  Iye  wakuchitira  umboni  izi, 
anena,  Indetu  ; ndidza  msanga. 
Amen  ; idzani,  Ambuye  Yesu. 

21  Chisomo  cha  Ambuye  Yesu  chi- 
khale  ndi  oyera  mtima  onse.  Amen. 


259 


I 


. 





